﻿78 Esențial în anatomie și biomecanica - V. Miologie Mușchii regiunii posterioare: mușchiul supras mușchiul rotur mușchiul mic mușchiul triceps brahial - mușchiul infraspinos acromion \ mușchiul deltoid Fig. 5.5. Mușchi braț-posterior și umăr Mușchiul iriceps brahial are trei origini, două pe humerus și una la nivelul claviculei, inserându-se pe olecran. V.4.3. Mușchii antebrațului • ' • Mușchii regiunii anterioare a antebrațului sunt: « mușchiul rotund pronator: are două origini, pe humerus și procesul coronoid al ulnei; se inseră în porțiunea mijlocie a radiusului; • mușchiul flexor radial al carpului: are origine pe humerus și se inseră pe metacarpianul II; Esențial în anatomie și biomecanica - V. Miologie 79 • mușchiul palmar lung: are origine pe humerus și se termină prin aponevroza palmară; • mușchiul flexor ulnar al carpului: are două origini, pe humerus și olecran; se insera pe osul pisiform; • mușchiul flexor superficial al degetelor: are două origini, una humero-ulnară și una radială; se termină prin patru tendoane ce ajung la degetele II-V; • mușchiul flexor profund al degetelor: are originea pe ulnă și se termină prin patru tendoane care ajung la degetele II-V; • mușchiul flexor lung al policelui: are originea pe radius și se inseră pe falanga distalâ a policelui; • mușchiul pătrat pronator: are originea pe ulnă și se inseră pe radius. mușchiul flexor superfic: al degetelor mușchiul flexor lung mușchiul flexor radial al carpului mușchiul rotund pronator a V mușchiul flexor ulnar al carpului al policelui Fig. 5.6. Mușchi antebraț anterior 80 Esențial în anatomie și biomecanica - V. Miologie Mușchii regiunii posterioare a antebrațului sunt: • mușchiul extensor al degetelor, are originea pe epicondilul lateral al humerusului și se termină prin patru tendoane pentru degetele DV; • mușchiul extensor al degetului mic: are originea pe epicondilul lateral al humerusului și se insera pe ultimele două falange ale degetului mic; • mușchiul extensor ulnar al carpului: are originea pe epicondilul medial al humerusului și pe ulnă; se insera pe metacarpianul V; • mușchiul anconeu: are originea pe epicondilul medial al humerusului și se inseră pe ulnă; • mușchiul abductor lung al policelui: are originea pe ulnă și radius și se inseră la nivelul primului metacarpian: • mușchiul extensor scurt al policelui: are originea pe ulnă și radius și se inseră pe falanga proximală a policelui; • mușchiul extensor lung al policelui: are originea pe ulnă și se inseră pe falanga distală a policelui; • mușchiul extensor al indexului: are originea pe ulnă și se termină la nivelul degetului II. Mușchii regiunii laterale a antebrațului sunt: • mușchiul brahioradial: are originea pe marginea laterală a humerusului și se inseră pe procesul stiloid al radiusului; • mușchiul lung extensor radiat al carpului: are originea pe marginea laterală a humerusului și se inseră pe metacarpianul II; Esențial în anatomie și biomecanica - V. Miologie 81 • mușchiul scurt exîensor radial al carpului: are originea pe epicondilul lateral al humerusului și se inseră pe metacarpianul III; • mușchiul supinator: are originea pe epifiza proximală a ulnei și se inseră la nivelul radiusului. mușchiul brahioradia) mușchiul lung extensor radial al carpului mușchiul abductor lung al policelui mușchiul extensor scurt al policelui Fig. 5.7. Mușchi antebraț-posterior V.4.4. Mușchii mâinii Mușchii mâinii sunt grupați în trei regiuni: Mușchii eminenței tenare • mușchiul scurt abductor al policelui; • mușchii opozant al policelui și scurt flexor al policelui; • mușchiul adductor al policelui. 82 Esențial în anatomie și biomecanică - V. Miologie Mușchii eminenței hipotenare • mușchiul palmar scurt; • mușchii flexor scurt al degetului mic și abductorul degetului mic; • mușchiul opozant al degetului mic. Mușchii regiunii palmare mijlocii Aceasta regiune este formată din mușchii interosoși palmari și dorsali precum și din tendoanele mușchilor flexori superficiali și profunzi ai degetelor. V.5. Mușchii membrului inferior Mușchii membrului inferior se împart în: • Mușchii bazinului: anteriori, posteriori; • Mușchii coapsei: regiunile anterioară, medială, posterioară; • Mușchii gambei: regiunile anterioară, laterală, posterioară; • Mușchii piciorului. V.5.1. Mușchii bazinului Mușchii anteriori ai bazinului Mușchiul Mac are originea în fosa iliacă și unindu-se cu mușchiul psoas mare formează mușchiul iliopsoas ce se insera pe trohanterul mic al femurului. Mușchii posteriori ai bazinului Sunt zece mușchi situați pe fața exterioară a pelvisului, formând fesa. Aceștia sunt: Mușchiul gluteu mare: are originea pe aripa iliacă și se inseră pe tuberozitatea glutealâ; Esențial în anatomie și biomecanică - V. Miologie 83 Mușchiul gluteu mijlociu: are originea pe aripa iliacă și se insera pe fața laterală a trohanterului mare; Mușchiul gluteu mic: are originea pe aripa iliacă și se inseră pe fața anterioară a trohanterului mare; Mușchiul pirifonn: are originea pe fața anterioară a sacrului și vârful pe trohanterul mare; Mușchiul obturator intern: are originea pe cadrul intem al găurii obturatorii și se inseră pe fața medială a trohanterului mare; Mușchiul obturator extern: are originea pe fața laterală a cadrului osos al găurii obturatorii și se inseră în fosa trohanterică; Mușchii gemen superior și gemen inferior: au originea pe spina ischiadică, respectiv pe tuberozitatea ischiadică; se inseră pe fața medială a obturatorului intem; Mușchiul pătrat femural: are originea pe tuberozitatea ischiadică și se termină pe creasta intertrohanteriană; Mușchiul tensor al fasciei lata: are originea pe spina iliacă antero-superioară a coxalului și se inseră pe tractul iliotibial. V.5.2. Mușchii coapsei Mușchii regiunii posterioare „Mușchiul croitor este cel mai lung mușchi al corpului (50 cm)” [Papilian, 1992, p.267], având originea pe spina iliacă antero-superioară a coxalului și inserția pe fața medială a tibiei. Mușchiul cvadriceps femural prezintă patru capete de origine: ■ vastul lateral (fața laterală a femurului); II 84 Esențial în anatomie și biomecanică - V. Miologie - vastul medial (fața medială a femurului); - vastul intermediar (fața anterioară a femurului); - dreptul femural (două capete, pe spina iliacă antero-inferioară și pe sprânceana acetabulară). Tendoanele celor patru capete ale cvadricepsului se unesc intr-un tendon care după ce înglobează patela se inseră pe tuberozitatea tibiei. spina iliacă antero-superioară ligamentul pateiar mușchiul vast lateral tractul iliotibial mușchiul iliopsoas tuberculul pubic mușchiul pectineu mușchiul gracilis mușchiul croitor mușchiul drept femural mușchiul vast medial Fig. 5.8. Mușchii coapsei-vedere anterioară Mușchii regiunii mediale Această regiune cuprinde cinci mușchi: - mușchiul pectineu: are originea pe creasta pectineală și se inseră pe linia pectineală a femurului; Esențial în anatomie și biomecanică - V. Miologie 85 - mușchiul adductor lung: are originea pe pubis și se insera la nivelul liniei aspre; - mușchiul adductor scurt: are originea pe ramura ischiopubiană și se insera la nivelul liniei aspre; - mușchiul adductor mare: are originea pe tuberozitatea ischiadică și pe ramura ischiopubiană; se inseră la nivelul liniei aspre și a epicondilului lateral al tibiei; - mușchiul gracilis: are originea pe ramura inferioară a pubelui și se termină pe fața medială a tibiei. Mușchii regiunii posterioare Mușchiul biceps femural: are două origini, pe '.uberozitatea ischiadică și la nivelul liniei aspre; se inseră pe capul fibuler Mușchiul sciiitendinos: are origine? pe ’ ■: -ața modic lă tibiei; tul'; > Mușchii:} semiimunkrancs: are •••.iguiea mber.i' iî?;.; . -chieJ:. . ■■: termină la nivelul condilului medial al tibiei. mușchiul semitendinos mușchiul semimembranos mușchiul gracilis creasta iliacă gluteu mare biceps femural tractul iliotibial Fig. 5.9. Mușchii coapsei-posterior 86 Esențial în anatomie și biomecanica - V. Miologie V.5.3. Mușchii gambei Mușchii regiunii anterioare Mușchiul tihial anterior, are originea pe condilul lateral al tibiei și pe fața laterală a acesteia; se insera pe primul cuneiform și pe primul metatarsian: Mușchiul extensor lung al halucelui: are originea pe fața medială a fibulei și se inseră pe a doua falangă a halucelui; Mușchiul extensor lung al degetelor: are originea pe fața medială și capul fibulei precum și pe condilul lateral al tibiei; se inseră la nivelul degetelor II-V. mușchiul tibial anterior mușchiul peronier lung mușchiul extensor lung al degetelor mușchiul peronier scurt mușchiul extensor lung al halucelui Fig. 5.10. Tibie-vedere anterioară și laterală Mușchii regiunii laterale Mușchiul peronier lung: are originea pe capul fibulei și pe fața ei laterală; se inseră pa primul metatarsian și pe primul cuneiform; Esențial în anatomie și biomecanica - V. Miologie 87 Mușchiul peronier scurt: are originea pe fața laterală a fibulei și se inseră la nivelul metatarsianului V. Mușchii regiunii posterioare Mușchiul gastrocnemian: are originea la nivelul condililor femurali medial și lateral; se inseră pe tuberozitatea calcaneului; Mușchiul solear: se prinde pe capul fibulei, pe fața posterioară a acesteia precum și pe linia solearului de la nivelul tibiei; Mușchii gastrocnemian și solear formează tricepsul sural. Mușchiul plantar: are originea pe condilul lateral al femurului și se termină pe marginea medială a tendonului lui Achile; Mușchiul popliteu: are originea pe condilul lateral al femurului și se termină pe fața posterioară a tibiei; Mușchiul flexor lung al degetelor, are originea pe fața posterioară a tibiei și se inseră pe falangele distale ale degetelor II-V; Mușchiul tibial posterior: are originea pe membrana interosoasă și se inseră la nivelul osului navicular; Mușchiul flexor lung al originea pe fața posterioară a fibulei și se inseră pe falanga distală a halucelui. tendonul lui Achili mușchiul gastrocnemiai mușchiul solear i și se inse- Fig, 5.11. Tibie-posteru 88 Esențial în anatomie și biomecanicâ - V. Miologie V.5.4. Mușchii piciorului Mușchii regiunii plantare Mușchii regiunii dorsale - flexor scurt al degetelor; - flexor scurt al halucelui; - extensorul scurt aJ degetelor; - extensorul scurt al halucelui. - adductorul halucelui; - abductorul halucelui; - interosoși plantari; - abductor al degetului mic; - flexor scurt al degetului mic. Originile acestor mușchi se găsesc la nivelul tarsului și metatarsului iar inserțiile se fac pe falange. V.6. Mușchii și mișcările caracteristice Tabelul V.l. Mișcările membrului superior MIȘCAREA MUȘCHII abducție braț deltoid adducție braț pectoral mare dorsal mare subscapular anteducție braț dințat mare pectoral mare biceps brahial Esențial în anatomie și biomecanică - V. Miologie 89 retroducție braț 11 " rotund mare dorsal mare triceps brahial bascula medială romboizi pectoral mic ridicător al scapulei bascula laterală trapez dințat mare flexie cot biceps brahial extensie cot triceps brahial flexie degete flexori degete extensie degete extensori degete Tabelul V.2. Mușchii triplei extensii TRIPLA EXTENSIE MUȘCHII Coapsa pe bazin gluteu mare ischiogambieri semimembranos semitendinos biceps femural Gamba pe coapsă cvadriceps drept femural vast intern 90 Esențial în anatomie și biomecanică - V. Miologie vast extern vast profund Flexie plantară triceps sural gastrocnemian solear flexori ai degetelor Tabelul V.3. Mușchii triplei flexii TRIPLA FLEXIE MUȘCHII Coapsa pe bazin drept femural iliopsoas croitor Gamba pe coapsă ischiogambieri gastrocnemian Flexia dorsală a labei piciorului tibial anterior doi extensori ext lung al degetelor ext lung haluce Abducția coapsei: gluteu mare; Adducția coapsei: adductori - adductor mare; - adductor lung; - adductor scurt; - pectineu. Esenfial în anatomie și biomecanica - VI. Noțiuni elementare de biomecanicâ 91 VI. NOȚIUNI ELEMENTARE DE BIOMECANICÂ Mecanica este acea parte a fizicii care se ocupă cu studiul legilor mișcării. Biomecanica este știința care studiază aplicarea legilor mecanice la specificul ființelor vii. „Aceasta abordează cauzele mecanice și biologice ale formării mișcărilor și particularitățile execuției lor, mijloacele și condițiile optime pentru îndeplinirea acțiunilor motrice” [Ifrim, 1978, p. 11]. Această știință își reflectă importanța în viața zilnică dar mai ales in cea a unui sportiv prin încercarea de a îmbunătății tehnicile unei anumite discipline sportive, de a crește randamentul și de a elimina greșelile care ar putea duce la scăderea performanței. în încercarea de a explica modul în care se produce variația mișcărilor corpurilor și de a stabili raporturile dintre corpurile aflate în mișcare Newton a enunțai cele trei legi fundamentale ale mecanicii: Legea I - orice corp își menține starea de repaus sau de mișcare dacă nu este obligat de forțe aplicate asupra lui să și-o modifice. Legea 11 - forța care acționează asupra unui corp este egală cu produsul dintre accelerația imprimată prin aplicarea forței respective și masa corpului. Legea III - acțiunile reciproce a două corpuri sunt întotdeauna egale ca mărime și de sens contrar. Pentru o înțelegere mai bună a acestei științe vom defini elementele anatomice care o deservesc, din punct de vedere biomecanic, precum și o serie de noțiuni caracteristice: Oasele - pârghii rezistente, dure, cu rol important în efectuarea mișcărilor; 92 Esențial în anatomie și biomecanică - VI. Noțiuni elementare de biomecanica Articulațiile - structuri care realizează legătura mecanică dintre pârghiile osoase; Cuplu cinematic - două segmente osoase articulate mobil (ex. braț-antebraț); Lanț cinematic - mai mult de două segmente osoase ce se articulează mobil (ex. braț-antebraț-mână). Acesta poate fi deschis, când se termină liber și închis când ambele capete sunt fixate. Un exemplu de lanț cinematic închis este cel braț-antebraț-mână sprijinit pe un perete; Mușchii - reprezintă structura care constituie forța ce asigură mișcările și pozițiile corpului; Grupele musculare - reprezintă felul în care se grupează mușchii în jurul articulațiilor; Lanțurile musculare — sunt ansambluri de grupe musculare care, mobilizând un lanț cinematic, execută mișcări complexe. în cadrul biomecanicii se realizează două feluri de activități: STATICĂ- asigurarea poziției corpului; DINAMICĂ- efectuare a mișcărilor. VI.l. Statică Activitatea statică se realizează prin contracții izometrice ale grupelor și lanțurilor musculare însă fără a avea ca efect deplasarea corpului sau a segmentelor sale. In funcție de condițiile de echilibru activitatea statică se împarte în activitate statică de menținere, de consolidare și de fixare. Activitatea statică de menținere este reprezentată printr-o contracție izometrică a musculaturii prin care se asigură o anumită poziție acționând Esențial în anatomie și biomecanica - VI. Noțiuni elementare de biomecanică 93 asupra forței de greutate. Exemplu al acestei activități este menținerea poziției „cumpăna cu brațele lateral”. Această poziție se menține cu ajutorul mușchilor abductori ai brațelor, mușchii șanțurilor vertebrale și lanțul triplei extensii de la piciorul de sprijin. Este importantă cunoașterea grupelor de mușchi implicate în menținerea diverselor poziții, acestea putând fi antrenate selectiv. Activitatea statică de consolidare este depusă de musculatura corpului în condițiile în care acesta sau segmentele sale se găsesc în poziția de echilibru stabil. Putem spune despre un corp că se găsește în poziția de echilibru stabil atunci când centrul său de greutate se află sub baza de sprijin. Activitatea statică realizată de grupele și lanțurile musculare antagoniste protejează articulațiile implicate consolidându-le. Această poziție poate fi folosită pentru creșterea globală a forței musculaturii, fără ca solicitarea să fie mare. Un exemplu de echilibru stabil poate fi poziția „atârnat”. Activitatea statică de fixare (de echilibrare) este regăsită în momentul în care corpul sau segmentele sale se găsesc în poziția de echilibru instabil. Putem spune despre un corp că se află în echilibru instabil atunci când centrul său general de greutate se află deasupra bazei de spijin. Astfel, se execută o activitate statică pentru a echilibra corpul, activitate ce împiedică producerea căderii. Un exemplu de activitate de fixare este poziția „stând”. Exercițiile din cadrul acestei activități duc la întărirea reflexelor de echilibrare a corpului. VL2. Dinamică Activitatea dinamică se realizează prin contracții izotone a grupelor și lanțurilor musculare. Contracțiile izotone pot fi de învingere (mișcarea se produce prin scurtarea mușchilor) și de cedare (mișcarea se produce prin 94 Esențial în anatomie și biomecanica - VI. Noțiuni elementare de biomecanică alungirea mușchilor). Aceste două mișcări au loc în același timp fiind realizate de mușchi antagonici. Un exemplu ar fi flexia antebrațului pe braț prin scurtarea fibrelor mușchiului biceps brahial (contracție-învingere) și alungirea fibrelor mușchiului triceps brahial (relaxare-cedare). Prin scurtarea mușchilor și acțiunea acestora pe pârghiile osoase se face deplasarea corpului și a segmentelor sale. Forța mușchilor este direct proporțională cu numărul de fibre musculare. Dinamica membrelor superioare Lanțurile musculare ale membrelor superioare realizează, la om, mișcări de mare complexitate. Cele mai importante dintre acestea sunt: - mișcarea de prindere (apucare) este mișcare de apropiere a membrelor superioare de trunchi. Aceasta se realizează printr-un lanț muscular format din flexorii degetelor, flexorii cotului, pronatori ai antebrațului și adductorii brațului. Exemplu al unei astfel de mișcări este prinderea adversarului la lupte; - mișcarea de împingere se realizează prin implicarea lanțului muscular ce asigură ridicarea înaltă a brațului (elevația). Aceștia sunt mușchii ce basculează lateral scapula, abductorii în articulația scapulo-humerală și extensorii cotului. Alți mușchi care participă în realizarea acestei mișcări sunt cei ai trunchiului, care o amplifică și cei ai membrelor inferioare, care fixează corpul pe sol. Această mișcare servește la ridicarea halterei sau la aruncări; - mișcarea de lovire se asociază de obicei cu mișcările de răsucire a trunchiului, regăsindu-se în sporturi cum ar fi boxul sau tenisul. Această mișcare se realizează printr-un lanț muscular format din mușchii ce Esențial în anatomie și biomecanica — VI. Noțiuni elementare de biomecanică 95 basculează lateral scapula, anteductorii centurii scapulare și ai brațului, extensorii cotului, flexorii carpului și ai degetelor; - mișcarea de aruncare se realizează prin participarea acelorași lanțuri musculare ca cele care asigură mișcările de împingere, diferența fiind că în cazul celei de față contracția musculară are un caracter balistic. La aruncări participă și lanțurile musculare ale trunchiului și ale membrelor Dinamica membrelor inferioare Lanțurile musculare ale membrelor inferioare realizează funcții statice dar și mișcări: - mișcarea de impulsie se realizează prin împingerea de la sol a corpului prin intermediul lanțului muscular al triplei extensii. Aceasta este mișcarea principală din cadrul mersului, alergării sau săriturilor; - amortizarea este o activitate prin care se frânează o anumită mișcare, în funcție de activitatea realizată lanțurile musculare participante sunt diferite. Astfel, în cazul mersului sau alergării, amortizarea se face printr-un lanț muscular alcătuit din flexorii coapsei pe bazin, extensorii genunchiului și flexorii dorsali ai labei piciorului. în cazul săriturilor amortizarea se face prin lanțul triplei extensii. Aceste mișcări se încadrează la activități dinamice de cedare. - mișcarea de lovire se face pe mai multe direcții și se realizează cu ajutorul flexorilor coapsei pe bazin, extensorilor gambei și flexorilor dorsali ai labei piciorului. Această mișcare este caracteristică fotbalului. - asigurarea stațiunii se realizează prin contracția statică a musculaturii, rolul determinat fiind al lanțului triplei flexii. Fixarea corpului pe sol se 96 Esențial în anatomie și biomecanică - VI. Noțiuni elementare de biomecanică realizează și prin lanțul mușchilor adductori ai coapsei, acesta acționând asupra lanțului cinematic închis format de cele două membre inferioare și bazin. In cadrul dinamicii membrelor inferioare vom discuta mai larg despre mers și alergare. MERSUL „Mersul este o mișcare locomotorie ciclică care se efectuează prin ducerea succesivă a unui picior înaintea celuilalt” [Ifrim, 1978, p.350]. în timpul mersului corpul se sprijină pe sol în permanență cu un picior (sprijin unilateral) sau cu celălalt (sprijin bilateral). în ceea ce privește sprijinul unilateral membrii inferior care suportă greutatea corpului se numește „de sprijin” iar celălalt se numește „pendulant”. Mersul este de fapt o succesiune de pași, iar pasul este mișcarea prin care un picior trece în fața celuilalt. Pentru o descriere cât mai amănunțită mersul se poate descompune in două perioade, pasul dublu (Marey consideră că acesta se poate defini ca totalitatea mișcărilor care se execută între două poziții asemănătoare ale aceluiași picior): Perioada piciorului de sprijin: 1. faza de amortizare; 2. momentul verticalei; 3. faza de impulsie. Perioada piciorului oscilant: 1' faza pasului piciorului posterior; 2' momentul verticalei; 3' faza pasului anterior. Esențial în anatomie și biomecanică - VI. Noțiuni elementare de biomecanică 97 PERIOADA PICIORULUI DE SPRIJIN Faza de amortizare începe din clipa în care piciorul din față ia contact cu solul pe călcâi și durează până la momentul verticalei. Momentul verticalei piciorului (numit moment și nu fază din cauza duratei foarte scurte) este timpul în care corpul se sprijină pe un singur picior și are înălțimea maximă, centrul de greutate fiind deplasat ușor lateral în direcția piciorului de sprijin pentru menținerea echilibrului. Faza de impulsie începe odată cu încheierea momentului verticalei și se termină prin desprinderea piciorului de pe sol. Piciorul se desprinde de pe sol începând cu călcâiul. în momentul în care sprijinul se face doar pe vârful metatarsienelor și pe degete corpul se găsește în sprijin bilateral, piciorul din față fiind în contact cu solul prin călcâi. în timpul acestui sprijin bilateral centrul de greutate al corpului este cel mai coborât, aflându-se la înălțimea minimă. Acest picior de sprijin va deveni picior oscilant. PERIOADA PICIORULUI OSCILANT Faza pasului piciorului posterior marchează concomitent o oscilație în articulația coxo-femurală, flexie în articulația genunchiului și flexie dorsală în articulația talocrurală. Toate acestea duc la micșorarea membrului inferior, ușurând mișcarea. Momentul verticalei este acela în care piciorul trece ușor flectat la verticală, încrucișându-se peste piciorul de sprijin aflat tot în momentul verticalei. Faza pasului anterior se petrece prin oscilarea piciorului de la verticală înainte, acesta pregătindu-se să ia contact cu solul pentru a începe un nou ciclu. 3' faza pasului anterior. 98 Esențial în anatomie și biomecanicâ — VI. Noțiuni elementare de biomecanica Fig. 6.1. Analiza mersului ALERGAREA „.Alergarea reprezintă o mișcare locomotorie ciclică în care deplasarea corpului este asigurată printr-o tracțiune alternativă a membrelor inferioare, alergătorul având un contact periodic cu solul” [Ifrim, 1978, p. 362]. Alergarea se poate descompune deasemeni în perioada piciorului de sprijin și în perioada piciorului oscilant, deosebirea fiind că între ele se interpune o perioadă de zbor, perioadă ce înlocuiește sprijinul bilateral din timpul mersului. Perioada piciorului de sprijin 1. amortizarea; 2. momentul verticalei; 3. impulsia. Perioada piciorului oscilant 1. pasul posterior; 2. momentul verticalei; 3. pasul anterior. Esențial în anatomie și biomecanica - VI. Noțiuni elementare de biomecanică 99 PERIOADA PICIORULUI DE SPRIJIN Amortizarea se face cu piciorul în flexie plantară pe capetele metatarsienelor și pe degete. La momentul contactului cu solul se petrece un efort muscular de cedare prin lanțul muscular al triplei extensii, extensorilor coapsei pe bazin și flexorilor plantari, toți acești mușchi opunându-se flexiei segmentelor. Momentul verticalei piciorului de sprijin se remarcă prin activitatea tuturor lanțurilor musculare antagoniste ale membrului inferior. In această fază trunchiul este ușor flectat. Impulsia se realizează printr-un efort muscular de împingere realizat de lanțul muscular al triplei extensii, efort ce asigură traiectoria din timpul zborului. în timpul zborului membrul care a făcut impulsia relaxează lanțul triplei flexii permițând oscilația înainte iar membrul care termină fazele oscilației contractă lanțul muscular al triplei extensii pentru a asigura amortizarea în momentul contactului cu solul. PERIOADA PICIORULUI OSCILANT Faza pasului posterior a piciorului oscilant marchează ducerea piciorului în poziție verticală cu ajutorul gravitației (susținută de lanțul triplei flexii în cazul alergării de viteză). Momentul verticalei piciorului oscilant este caracterizat printr-o activitate statică de consolidare a lanțurilor musculare ale membrului inferior, acestea asigurând poziția verticală pentru piciorul oscilant. Comparativ cu mersul membrul inferior este mai flectat în șold și genunchi. 3. pasul anterior. 100 Esențial în anatomie și biomecanica - VI. Noțiuni elementare de biomecanica Faza pasului anterior a piciorului oscilant înseamnă proiectarea puternică înainte, cu ajutorul lanțului muscular al triplei flexii. Cei mai solicitați sunt flexorii coapsei pe bazin, aceștia ducând coapsa înainte și sus. Cu cât va crește viteza alergării cu atât va fi mai mic unghiul făcut de coapsă și bazin. Amortizarea se pregătește prin flexia genunchiului și flexia plantară. Esențial în anatomie și biomecanică - VII. Sistemul cardiovascular 101 VII. SISTEMUL CARDIOVASCULAR Sistemul cardiovascular este alcătuit dintr-un complex de organe care au rolul de a asigura circulația sângelui. Acestea sunt reprezentate de inimă, care prin contracțiile sale asigură propulsarea sângelui și printr-un sistem de vase arteriale și venoase prin care se asigură transportul acestuia. INIMA (cordul) Inima este un organ cavitar, muscular, având formă globuloasă, piramidală, cu vârful inferior-stânga și baza superior-dreapta. Este așezată în cavitatea toracică în spațiul dintre cei doi plămâni, numit mediastin. Din punct de vedere al structurii este formată dinspre exterior spre interior din pericard. miocard și endocard. Cordul este alcătuit din patru cămăruțe: - două superioare: atriul drept, atriul stâng; - două inferioare: ventriculul drept; ventriculul stâng. Aceste spații comunică între ele astfel: - atriul drept cu ventriculul drept; - atriul stâng cu ventriculul stâng. între aceste spații comunicarea se face prin intermediul unor valve: - între atriul drept și ventriculul drept: valva tricuspidă; - între atriul stâng și ventriculul stâng: valva bicuspidă. Aceste valve care se prind de o parte la nivelul orificiilor atrio-ventriculare și pe de altă parte la nivelul musculaturii ventriculelor, permit trecerea sângelui doar într-un singur sens, și anume dinspre atrii către ventricule. 102 Esențial în anatomie și biomecanică — VII. Sistemul cardiovascular Ventriculul stâng De la nivelul ventriculului stâng pornește artera aortă care duce sânge încărcat cu oxigen și substanțe nutritive în întreg corpul. Aorta este prevăzută cu trei valvule sigmoide care împiedică revenirea sângelui înapoi în ventriculul stâng. Atriul stâng Cavitatea la nivelul căreia se deschid cele patru vene pulmonare care aduc sângele încărcat cu oxigen de la nivelul plămânilor. Ventriculul drept Cavitatea din care pornește artera pulmonară ce duce sângele încărcat cu bioxid de carbon la nivelul plămânilor. Atriul drept Cavitatea în care se deschid venele cave superioară și inferioară. Vena cavă superioară aduce sângele cu bioxid de carbon de la jumătatea superioară a corpului iar vena cavă inferioară aduce sângele cu dioxid de carbon de la nivelul jumătății inferioare a corpului. Astfel, în partea dreaptă a inimii vine sânge încărcat cu bioxid de carbon prin cele două vene cave superioară și inferioară (la nivelul atriului drept). Acesta se scurge în ventriculul drept de unde pleacă prin trunchiul pulmonar către plămâni pentru a se oxigena. Sângele odată oxigenat ajunge prin cele patru vene pulmonare în atriul stâng și se scurge în ventriculul stâng de unde pleacă în tot organismul asigurând astfel necesarul de oxigen al acestuia. Cordul este vascularizat prin intermediul arterelor și venelor coronare. Esențial în anatomie și biomecanica - VII. Sistemul cardiovascular 103 MAREA CIRCULAȚIE Sângele încărcat cu oxigen și substanțe nutritive pornește din ventriculul stâng prin artera aortă și se răspândește în tot corpul (de exemplu prin arterele coronare pentru inimă, prin trunchiul brahiocefalic-artera brahială-artera radială și artera ulnară pentru membrul superior) prin artera iliacă comună-artera iliacă externă-artera femurală pentru membrul inferior, lăsând la nivelul țesuturilor oxigen și substanțe nutritive și încărcându-se cu bioxid de carbon se întoarce prin sistemul celor două vene cave (superioară și inferioară) la inimă, la nivelul atriului drept. MICA CIRCULAȚIE Sângele încărcat cu bioxid de carbon pleacă de la nivelul ventriculului drept prin trunchiul pulmonar, care se bifurcă în cele două artere pulmonare (dreaptă și stânga), și ajunge la cei doi plămâni unde se realizează eliminarea bioxidului de carbon și încărcarea sângelui cu oxigen, iar apoi se întoarce prin cele patru vene pulmonare la nivelul atriului stâng de unde trece în ventriculul stâng, circulația reîncepând. Inițierea și menținerea bătăilor inimii se face printr-un țesut special numit excitoconductor. „Acesta are rol în generarea stimulilor contractili și conducerea acestora în masa miocardică” [Onisâi, 1999, p.49]. Țesutul excitoconductor este format din: - nodului sinoatrial, situat în atriul drept, imprimă inimii o frecvență de 60-100 bătăi/minut; - nodului atrioventricular, situat pe fața din dreapta a septului interatrial, imprimă inimii o frecvență de 40-60 bătăi/minut; 104 Esențial în anatomie și biomecanica - VII. Sistemul cardiovascular - fasciculul atrioventricular (Hiss) situat la nivelul septului interatrial, se împarte în ramura stângă și ramura dreaptă (terminată prin rețeaua Purkinje), de aici plecând impulsuri de 20-35 bătăi/minut; vena cavă superioară artera pulmonară f către plămânul dr[ vene pulmonare dinspre plămânul stg atriul drept valva aorta valva tricuspidă ventriculul drept vena cavă inferioară aorta artera pulmonară către plămânul stg vene pulmonare înspre plămânul dr atriul stâng ventriculul stâng Figura 7.1. Cordul Esențial în anatomie și biomecanică - VIII. Aparatul respirator 105 VIII. APARATUL RESPIRATOR Aparatul respirator reprezintă un complex de organe care au rolul de a asigura oxigenul necesar arderilor la nivel tisular și de a elimina bioxidul de carbon rezultat în urma acestor arderi. Organele care intră în constituția acestui aparat sunt: • Căile respiratorii: - cavitatea nazală; - laringe; - trahee; - bronhii. • Plămânii (drept și stâng). traheea plămânul drept (3 faringele nazală mușchiul diafragm plămânul stâng (2 lobi) arborele bronșic principale cavitatea bucală Fig. 8.1. Aparatul respirator 106 Esențial în anatomie și biomecanică — VIII. Aparatul respirator Observație. Faringele este un conduct musculo-membranos ce se întinde de la nivelul bazei craniului până la nivelul deschiderii din el a laringelui și esofagului. Are un rol secundar în funcționarea aparatului respirator, rolul său principal fiind la nivelul aparatului digestiv. CĂILE RESPIRATORII Laringele este un conduct musculo-membrano-cartilaginos care este delimitat superior de un cartilaj mobil în formă de frunză, numit epiglotă, care îl poate închide. Traheea este un conduct format dintr-o serie de inele incomplete (în formă de potcoavă), cartilaginoase care posterior sunt completate de o membrană musculo-elastică. Aceasta se bifurcă în două bronhii principale, câte una pentru fiecare dintre cei doi plămâni. La nivelul plămânului drept bronhia principală se împarte în alte trei bronhii (lobare), câte una pentru fiecare lob, iar la nivelul plămânului stâng se împarte în două bronhii lobare. Bronhiile lobare se împart în bronhii segmentare iar acestea la rândul lor se împart în bronhiole, formațiuni cu structură strict musculară care se divid în canale alveolare. PLĂMÂNII Plămânii reprezintă organele principale ale aparatului respirator. Aceștia se găsesc în cavitatea toracică. între cei doi plămâni se găsește un spațiu numit mediastin. Pe fața mediastinală a fiecărui plămân există o zonă numită hil pulmonar la nivelul căruia pătrunde în plămân bronhia și artera pulmonară aferentă și ies cele două vene pulmonare. Aceste vase formează circulația nutritivă a plămânului. Acesta mai are și o circulație funcțională care este reprezentată de mica circulație. Esențial în anatomie și biomecanica - VIII. Aparatul respirator 107 Unitatea morfo-funcțiortală a plămânului este alveola pulmonară. Aceasta structură în formă de sac se află la capătul canalului alveolar și este importantă prin faptul ca la nivelul ei au loc schimburile respiratorii. Plămânul este învelit într-o membrană seroasă numită pleură. Aceasta este de două feluri, numindu-se pleură parietală în cazul în care căptușește cavitatea toracică și pleură viscerală în cazul în care învelește plămânul. 108 Esențial în anatomie și biomecanicâ - IX. Aparatul digestiv IX. APARATUL DIGESTIV Aparatul digestiv reprezintă un complex de organe ce au rolul de a transforma alimentele în substanțe necesare metabolismului organismului precum și de a elimina substanțele reziduale prin materiile fecale. Esențial în anatomie și biomecanică - IX. Aparatul digestiv 109 Aparatul digestiv este alcătuit din tubul digestiv și o serie de glande anexe. Tubul digestiv: • cavitatea bucală; • faringe; • esofag; • stomac; • intestin subțire (duoden, jejun, ileon); • intestin gros (apendice, cec, colon ascendent, tranvers, descendent, sigmoid, rect). Glande anexe: - glandele salivare (parotide, submandibulare, sublinguale); - ficatul; - pancreasul. TUBUL DIGESTIV Faringele- descris la aparatul respirator. Esofagul este un conduct muscular care face legătura între faringe și stomac. Acesta este situat în mediastin iar din punct de vedere al structurii este format dinspre exterior spre interior din următoarele straturi: adventice, musculară, mucoasă. Această structură se va regăsi începând de la acest nivel la toate organele tubului digestiv. Stomacul este un organ în formă de J, situat în regiunile epigastrică și hipocondrială stângă, prezentând următoarele zone: 1. cardia (locul de pătrundere al esofagului); 110 Esențial în anatomie și biomecanică — IX. Aparatul digestiv 2. fomixul (partea superioară); 3. stomacul propriu-zis (corpul stomacului); 4. antrul piloric; 5. canalul piloric Intestinul subțire începe cu duodenul, un segment de 25-30 cm în formă de potcoavă deschisă în sus și la stânga. Acesta se găsește în zonele epigastrică și duodenală. Duodenul se continuă cu jejunul și ileonul, o porțiune de intestin de 5-6 m lungime ce prezintă numeroase curburi. Aceste două segmente ocupă cea mai mare parte din abdomen, regăsindu-se în zonele ombilicală, hipogastrică, a flancurilor și foselor iliace. Esențial în anatomie și biomecanică - IX. Aparatul digestiv 111 Intestinul gros începe printr-un segment numit cec situat în fosa iliacă dreaptă. Inferior prezintă o prelungire numită apendice. Cecul se continuă cu colonul ascendent care în momentul în care ajunge la ficat se orizontalizează și se continuă cu colonul transvers. Acesta se continuă până la nivelul splinei de unde începe să coboare sub numele de colon descendent până în fosa iliacă stângă de unde se continuă cu colonul sigmoid. Ultima porțiune a intestinului gros este rectul care se deschide la exterior prin orificiul anal. GLANDELE ANEXE Ficatul este cel mai voluminos organ. Acesta este situat în hipocondrul drept, sub diafragma abdominală, depășind prin marginea sa stângă epigastrul. Prezintă două fețe și două margini: - fața superioară, diafragmatică. convexă, prezintă lobii drept și stâng: - fața inferioară, viscerală prezintă patru lobi: stâng, drept, caudat. pătrat. Pe această față se găsește hilul hepatic, acesta fiind locul prin care intră sau ies elemente precum artera hepatică, vena portă și canalele biliare. Tot aici se găsește și vezicula biliară, locul în care ficatul depozitează bila între mese. în timpul meselor bila se varsă prin canalul colecist în canalul hepatic comun (format prin unirea canalelor hepatice stâng și drept) și mai departe în duoden. Unitatea morfo-funcțională a ficatului este lobului hepatic, format din parenchim tributar unei vene centrolobulare, delimitat la periferie prin linii convenționale care unesc între ele spații porte. 112 Esențial în anatomie și biomecanicâ — X. Aparatul urinar X. APARATUL URINAR Aparatul urinar este reprezentat de un complex de organe care asigură diminuarea substanțelor toxice rezultate în organism în urma diverselor procese metabolice. Acesta este alcătuit din: 1. cei doi rinichi; 2. cele două bazinete; 3. cele două uretere; 4. vezica urinară; 5. uretră. RINICHII Rinichii sunt două organe în formă de boabă de fasole situate pe peretele posterior al cavității abdominale. In constituția acestora deosebim pe o Esențial în anatomie și biomecanică - X. Aparatul urinar 113 secțiune transversă o zonă periferică numită corticală și o zonă centrală numită medulară. Unitatea morfo-funcțională a rinichiului este nefronul. BAZINETUL Bazinetul reprezintă o cavitate situată în centrul rinichiului care se formează prin unirea unor cavități mai mici, numite calice, la nivelul cărora se deschid papilele renale. La nivelul bazinetului se acumulează urina care va fi eliminată mai departe în uretere. URETERELE Ureterele sunt două conducte musculo-membranoase care continuă bazinetele și se deschid la nivelul vezicii urinare. VEZICA URINARA La nivelul vezicii urinare se acumulează urina înainte să fie eliminată. Acesta este un organ de formă triunghiulară, cu vârful în jos, situat în spatele simfizei pubiene. URETRA Uretra este canalul prin care urina este expulzată din vezică la exterior. La femeie uretra este mai scurtă și mai groasă. Situată în fața bazinului, aceasta aparține în totalitate aparatului urinar. La bărbat uretra este mai lungă și mai subțire, aceasta reprezentând o porțiune comună a aparatului urinar și a aparatului genital. 114 GLOSAR Abducția - mișcarea prin care un membru sau un segment al unui membru se depărtează de planul sagital median (ex. îndepărtarea brațului de corp); Adducția - mișcarea prin care un membru sau un segment al unui membru se apropie de planul sagital median (ex. aducerea brațului lângă corp); Anteducția - proiecție anterioară; Aparat genital - ansamblu de organe care îndeplinesc funcția de reproducere; Bascula laterală - ridicarea brațului peste 90 grade (elevația brațului); Bascula medială - coborârea brațului până la 90 grade; Enzimă - proteina care accelerează reacțiile chimice ale organismului; Extensia - mișcarea prin care două segmente ale unui membru se îndepărtează unul de altul (ex. îndepărtarea antebrațului de braț); Flexia - mișcarea prin care două segmente ale unui membru se apropie între ele (ex. apropierea antebrațului de braț); Fosfatază - enzimă care eliberează acidul folie, prezent in numeroase organe si țesuturi, precum și în sânge; Glicoproteină - proteină care conține în moleculă glucide; Hematopoieză - proces fiziologic care permite transformarea, in plămâni, a sângelui venos, încărcat cu bioxid de carbon în sânge arterial, încărcat cu oxigen; Hiatus - discontinuitate, pauză, întrerupere, gol; Mediastin - regiune mediana a toracelui. Mediastinul este cuprins între cei doi plămâni, lateral, coloana vertebrală dorsal, în spate, și sternul, în față; 115 Oseină - substanță organică din clasa proteinelor, care formează partea organică a oaselor; Parenchim - țesut cu aspect spongios, bogat în vase sangvine, specific organelor glandulare; Pedicul - parte îngustă sau formație specială care servește ca suport sau care leagă un organ, o parte a corpului de restul organismului; Retroducfia - proiecție posterioară; Tubercul - denumire pentru diferite proeminențe aflate pe vase, cartilaje, piele, organe etc; Țesut conjunctiv - țesut de legătură în organism; există în diferite forme, os, cartilaj, sânge etc.; Țesut epitelial - țesut ce se află la suprafața organelor, are rol de protecție și lasă să treacă elementele indispensabile organismului; Pronația - mișcarea de rotație prin care mâna și antebrațul se rotesc în așa fel încât degetul mare se apropie de planul sagital median; Supinafia - mișcarea de rotație prin care mâna și antebrațul, care se găsesc în pronație, sunt aduse în poziție anatomică. 116 BIBLIOGRAFIE SELECTIVĂ 1. Anatomia și biomecanica-culegere de lecții. - 1992 - Ministerul Tineretului și Sportului. Școala postliceală de antrenori, București; 2. CERBULESCU, C; IFRIM, M; MAROȘ, T - 1983 - Atlas de anatomie umană. Voi. I, Editura Științifică și Enciclopedică, București; 3. COSTACHE, M; SOLOMON, B - 1998 - Anatomia omului. Voi. 2, Editura Universității „Lucian Blaga", Sibiu; 4. IFRIM, M; ILIESCU, A - 1978 - Anatomia și biomecanica educației fizice și sportului. Editura Didactică și Pedagogică, București; 5. LAROUSSE - 1998 - Dicționar de medicină. Editura Univers Enciclopedic, București; 6. NETTER, F; MACHADO, C - 2003 - Interactive atlas of human anatomy. Version 3.0, Icon Leaming Systems LLC; 7. ONISAI, L - 1997 - Anatomia membrelor. Editura Universității Transilvania, Brașov; 8. ONISAI, L - 1999 - Anatomia omului-viscerele toracice. Editura Universității Transilvania, Brașov; 9. PAPIL1AN, V - 1992 - Anatomia omului. Voi. 1, Editura Bic AII, București; 10. PAPILIAN, V - 1992 - Anatomia omului. Voi. 2, Editura Bic AII, București; ÎL PETR1CU, I; VOICULESCU, I - 1967- Anatomia și fiziologia omului. Editura Medicală, București; 117 12. SECHEL, G; FLEANCU, A - 2002 - Aparatul locomotor. Editura Universității Transilvania, Brașov; 13. ȘCOALA POSTLICEALĂ DE ANTRENORI - 1992- Anatomia și biornecanica-culegere de lecții. Ministerul Tineretului și Sportului, București; 14. THEODORESCU, D - 1982- Mic atlas de anatomie omului. Ediția a 2-a, Editura Didactică și Pedagogică, București. IESURSE BIBLIOGRAFICE PE INTERNET: 15. http://www.vh.org/adult/provider/anatomv/AnatomicVariants/Anatomv HP.htm (27.11.2004): 16. http://www.vourdictionarv.eom/ahd/r/r0181800.html (06.04.2005); 17. http://analomie.hicmar.com/core.php?page=organism (10.01.2005); 18. http://anatomv.tv/default.aspx (23.09.2005); 19. http://dexonline.ro/ (5.11.2005); 20. http://ro.wikipedia.org/wiki/Anatomie uman%C4%83 (10.12.2005); 21. http://training.seer.cancer.gov/module anatomv/unitl 1 2 uri compone nts.html (14.03.20061: 22. http://www.bartlebv.com/107/ (17.03.20061; 23. .http://www.infomat.net/infomat/focus/health/health curriculum/nutriti on pt4.htm (14.04.2006); 24. http://www.med.umich.edu/llibr/aha/aha digestiv art.htm (14.04.2006). CRITICĂ ISTORI E LITERARĂ © 2012 by Editura POLIROM Această carte este protejată prin Copyright. Reproducerea integrală sau parțială, multiplicarea prin orice mijloace și sub orice formă, cum ar fi xeroxarea, scanarea, transpunerea în format electronic sau audio, punerea la dispoziția publică, inclusiv prin internet sau prin rețele de calculatoare, stocarea permanentă sau temporară pe dispozitive sau sisteme cu posibilitatea recuperării informațiilor, cu scop comercial sau gratuit, precum și alte fapte similare săvârșite fără permisiunea scrisă a deținătorului copyrightulul reprezintă o încălcare a legislației cu privire la protecția proprietății intelectuale și se pedepsesc penal și/sau civil în conformitate cu legile în vigoare. Foto autor: Teodora Dumitru Pe copertă: xxxxxxxxxxxxxxxxxxxxxxxxxxxxxxxxxxx wiviv. cartearomaneasca. ro Editura CARTEA ROMÂNEASCĂ București, Calea Victoriei nr. 115, sect. I www.polirom.ro Editura POLIROM Iași, B-dul Carol I nr. 4 ; P.O. BOX 266, 700506 București, Splaiul Unirii nr. 6, bl. B3A, sc. 1, et. 1, sector 4, 040031, O.P. 53, C.P. 15-728 Descrierea CIP a Bibliotecii Naționale a României: IOVĂNEL, MIHAI Evreul improbabil : Mihail Sebastian : o monografie ideologică / Mihai Iovănel. -București: Cartea Românească, 2012 Bibliogr. ISBN 978-973-23-2966-5 821.135.1.09 Sebastian,M. 929 Sebastian,M. Printed in ROMANIA MIHAI IOVĂNEL Evreul improbabil Mihail Sebastian: o monografie ideologică CARTEA ROMÂNEASCĂ 2012 Introducere Mihail Sebastian este un autor canonic într-un canon care nu mai este cel estetic: acest fapt a născut până în prezent numeroase controverse și, pe cât se poate prevedea, va continua să o facă pentru o vreme, într-adevăr, distanta de la literatura de raftul al doilea a lui Sebastian până la locul central pe care autorul îl ocupă în discursul cultural al ultimului deceniu și jumătate pare explicabilă doar prin factori exteriori valorii estetice; și, de fapt, așa și este. Ultimele decenii au văzut ascensiunea memoriei ca fenomen atât politic (vezi cultivarea memoriei prin politici instituționale coerente și ample), cât și cultural-literar (în momentul de fafă, în Statele Unite nu sunt deloc rare cazurile de scriitori care până la 40 de ani au publicat măcar un volum de memorii, specie lăsată cândva pe seama senectuții; pentru a nu mai aminti de Franța înghițită de „autofictiuni”). în România anilor ’90, fooom-ul literaturii subiective a fost interpretat, corect, drept contraofensiva unei îndelungi reprimări a informațiilor. Dar cauze diferite au condus la efecte similare. Insatisfacția față de ficțiuni se poate observa la nivel global. Sunt aici două cauze, în primul rând, creșterea exponențială a posibilității de publicare și arhivare a informațiilor personale, prin internet, au dus la explodarea în termeni cantitativi a premisei „Viata mea este un roman”. în al doilea rând, în ultimele decenii, principiile raționaliste privind posibilitatea unui adevăr universal au cunoscut o continuă decădere. Cel mai puternic conector global a rămas etica, în calitate nu atât de disciplină filozofică aridă, cât în calitate de principiu politic prin care poate fi reclamată poziția de victimă în trecut și revendicată poziția centrală în prezent. E un fenomen care a putut fi observat și în Statele Unite (unde minoritățile etnice, culturale, sexuale etc. au fost reconsiderate prin politicile oficiale ale corectitudinii politice), și în țările postcomuniste (unde noile elite și-au croit capitalul simbolic din materialul unui „anticomunism” structurat aposteriori). Toate acestea au dus la dezrădăcinarea autosuficienței esteticului, care și-a continuat viața burgheză doar în universități. Dar chiar și universitățile au trebuit să tină pasul: de aici, multitudinea de cano nuri și de criterii de canonizare. Canonul-tip al începutului de mileniu este unul „impur”, întrucât premisele sunt amestecate. în România, Sebastian este nu singurul, dar principalul autor care a devenit canonic pe stil nou, cu o importantă componentă etică. Datorează acest lucru, în bună parte, tabuizării oficiale a politicilor antisemite ale României, acute (în 5 Mihai Iovănel sensul de criminale) în anii ’30 și mai ales ’40 ai secolului XX - aceia în și despre care scrie Sebastian. Cum orice canon conține „adevărul” asupra unei perioade, Sebastian e în măsură să vorbească și despre adevărul epocii noastre: nu ca subiect, ci ca obiect al unei lecturi istorice, cât mai istorice. Lucrarea care urmează este o monografie, ceea ce presupune în primul rând o tratare relativ simetrică a celor două unităti care compun, încă, un autor: „viata” și „opera”. Istoriografia tradițională oferă două modele principale de abordare teoretică: modelul autonomist (viata fiind văzută ca independentă de operă) și modelul biografist (opera este consecința vieții inclusiv în ce privește aspectele triviale ale acesteia din urmă). Deși nu cred în valabilitatea primului, nu l-am urmat nici pe cel de al doilea. M-au interesat nu în ultimul rând structurile duble oferite de subiectul Sebastian: acele structuri și biografice, și literar-culturale (fie că biograficul determină literatura, fie că literatura determină biograficul, fie că biograficul și literatura sunt dispuse într-o cauzalitate indiscernabilă). Este, în parte, o mișcare forțată de datele generației din care face parte Sebastian - o generație egotistă, obsedată de reflectarea în scris a unei experiențe de cele mai multe ori ființând exclusiv în actul scrierii ei (un textualism existențialist, dacă se poate spune așa). Dar, nu mai putin, este o mișcare asortată particularității lui Sebastian de a avea o viată foarte complementară operei. Aceasta în două sensuri: 1. Opera se încheie înainte ca scriitorul să își atingă maturitatea deplină, dar biografia este plină și, s-ar putea spune, completă, deși fără happy end. 2. Opera principală a lui Sebastian este calitatea de martor al biografiei lui: nu calitatea de martor a lui Sebastian însuși (în fond, un narator mai mult sau mai putin creditabil, ca toti autorii de literatură subiectivă), ci calitatea pe care o deține viata lui de a-și trece firul prin contexte greu de imaginat laolaltă și de a le integra, astfel, într-un regim de posibilitate. Consecința cea mai vizibilă a acestor date stă în interesul pe care-1 acord „imanentei” textelor lui Sebastian și răceala (dar nu indiferenta) cu care mă apropii de „transcendenta” lor. Cartea pleacă de la premisa că Mihail Sebastian este un autor care permite unificarea, compararea și înțelegerea unor contexte altfel eterogene, prin datele ce pot fi găsite laolaltă în biografia lui (evreu; discipol al lui Nae Ionescu; membru al Tinerei Generații și al Grupării „Criterion”; prieten cu Mircea Eliade; redactor la prestigioasa Revista Fundațiilor Regale; tintă, în calitate de evreu-generic, a naționaliștilor radicali, iar în calitate de evreu concret obiect a legislației antisemite introduse de Statul Român către sfârșitul anilor ’30; apropiat al Partidului Comunist în preajma momentului 23 August 1944; victimă a unui accident neelucidat în 1945, care dă naștere la numeroase legende bazate pe teorii ale conspirației). Un rol important, prin urmare, îl joacă arheologia ideilor vehiculate în epocă: de aici, cuvântul „ideologic” din subtitlu. 6 Evreul improbabil * Această carte nu ar fi apărut fără generozitatea doamnei Mădălina Ghiu, a domnilor Paul Cornea (autorul referatului de recomandare), Silviu Lupescu și Nicolae Manolescu. Le mulțumesc prietenilor mei Cristina Balinte, Nicolae Bârna, Claude Karnoouh, Andrei State și Andrei Terian pentru numeroase discutii, recomandări și sugestii. De asemenea, am avut șansa să fiu coleg la Institutul de Istorie și Teorie Literară „G. Călinescu”, București, cu doamnele Gabriela Omăt și Mihaela Constantinescu-Podocea, eminente editoare ale lui Sebastian. Toată gratitudinea mea domnului Eugen Simion, directorul Institutului, pentru sprijin profesional, precum și domnului Laurentiu Hanganu, secretarul științific al instituției până în 2011. Le sunt recunoscător domnului Augustin Buzura, redactor-șef al revistei Cultura, și domnului C. Stănescu, omul din spatele revistei Adevărul literar și artistic (seria 1990-2005). îi mulțumesc lui Daniel Cristea-Enache. într-o primă formă, lucrarea a fost o teză de doctorat: mulțumiri se cuvin coordonatorului, domnul Dumitru Micu, precum și profesorilor sau cercetătorilor care au făcut parte din comisie: doamna Elena Zaharia-Filipaș, domnii Lucian Chișu și Nicolae Mecu. îi mulțumesc Teodorei Dumitru pentru lungile discuții care au dus la stabilizarea acestei versiuni. în fine, am început să scriu despre Sebastian la sugestia doamnei Elena Zaharia-Filipaș; dacă nu ar fi existat această intervenție, foarte probabil că nu mi-ar fi trecut niciodată prin cap să abordez un autor până atunci aproape indiferent. De aceea, cartea care urmează îi este dedicată. 7 I. Nume 1. Alegerea numelui Pseudonimul sub care debutează1, în 1926, Mihail Sebastian - cu poezia „Static”, în Lumea. Bazar săptămânal1 2 din Iași - este Eraclie Pralea: combinație burlescă și autoironică între Heracles și „Prale, fire cea întoarsă”, dar și act de simplă comoditate și de solidaritate fraternă, întrucât fratele mai mare, Pierre (Poldy) Hechter, semna de o vreme cu pseudonimul P. H. Pralea în Politica. (Acest frate, de profesie doctor, plecat ulterior în Franța, abandonând eseistica pentru care altfel dovedea înzestrare și cunoștințe mobile - publicase în Cuvântul, în 1929, chiar un eseu3 despre Proust, autor la acea dată încă netrivializat ca referință generală. Mihail Sebastian i-1 prezentase pe Pierre Hechter-Pralea și lui Camil Petrescu și ulterior i-1 pomenește acestuia, din când în când, în corespondentă.) Mai înainte, „prin 1925”, încercase, probabil tot cu versuri, la Universul literar, unde se izbise de răspunsul negativ al lui Perpessicius4. Al doilea debut al lui Sebastian se produce pe 6 august 1926, sub semnătura Mihail Sebastian, pusă pe articolul „Bacalaureatul, generația violentei și altele”, în aceeași revistă Politica la care colabora Pierre. în fine, Sebastian debutează a treia oară în Cuvântul, pe 14 august 1927, cu „Sentimentalul Gourmont. Considerații în jurul metodelor gourmontiene”, text în care-i aruncă mănușa lui Mircea Eliade, deja vedetă a publicației. Și primul, și al doilea debut vor fi ulterior „mușamalizate” de Sebastian, în mai multe rânduri. în 1931, într-o scrisoare, îl corectează pe Camil Baltazar care scrisese, într-o prezentare din Vremea5, „M.S., tânărul 1. Eraclie Pralea, „Static”, în Lumea. Bazar săptămânal, nr. 52, 23 aprilie 1926. 2. în revista condusă de Mihail Sadoveanu, în perioada debutului lui Sebastian, Alfred Hefter publica un destul de lung foileton, „Cum am devenit antisemit”. Episodul merită menționarea, deși structuri de tipul „cum am devenit.... (scriitor ș.a.)” erau bunuri comune. 3. P. H. Pralea, „Teme proustiene”, în Cuvântul, 3 mai 1929. 4. Mihail Sebastian, „«Problema tinerilor?»”, în Cuvântul, 11 septembrie 1932. 5. Camil Baltazar, „Vremea literară”, în Vremea, 26 martie 1931. 9 Mihai Iovănel scriitor, care a debutat sub auspicii atât de fericite în Tiparnița literară, apoi în Universul literar, ca să-și continue traiectoria bogată în Cuvântul’: „După știința mea, Mihail Sebastian, tânărul scriitor, a debutat la Cuvântul în august 1927, a început a scrie la Universul literar în ianuarie 1928 și a dat un articol Tiparniței literare în noiembrie 1929. Simplă restabilire de date. Dacă într-o zi ai să te ocupi cu istoria literară...”1. Sebastian finea să-și prezerve debutul la Cuvântul, chiar confecțio-nându-1. Motivul este dublu: Cuvântul era pentru el locul cu care ținea să fie asociat, și debuturile anterioare celor din ziarului lui Nae Ionescu le socotea nesemnificative. în 1935, scriind Cum am devenit huligan, Sebastian nu doar că rămâne consecvent în legarea debutului de Cuvântul, dar, încă și mai relevant, își leagă alegerea pseudonimului de acest moment: „în august 1927, când trimiteam la Cuvântul primul meu foileton, îl trimiteam la întâmplare. [... ] Am trimis articolul «Redacției Cuvântul», fără nici un alt adaos, semnat cu primul pseudonim găsit”1 2. Sebastian se raportează constant la o identitate intelectuală ale cărei baze au fost puse la ziarul lui Nae Ionescu. în epocă, pentru un evreu, alegerea unui pseudonim are cu totul altă pondere decât în cazul unui non-evreu nemulțumit de un nume banal - Ion Dobre, bunăoară, care devine Nichifor Crainic fără a stârni suspiciunea că ar vrea să ascundă altceva decât un nume nu prea poetic (deși, altfel, aluziile insistente la originea „țiganului” de Crainic nu au lipsit3). Pentru un evreu, alegerea unui pseudonim neaoș sugerează de regulă că este vorba de un asimilist - un evreu care vrea să-și dizolve sau neutralizeze identitatea iudaică în spațiul de adopție sau într-o ideologie internaționalistă (Ion Călugăru, prozator realist și consecvent 1. Scrisoare din 24 aprilie 1931, reprodusă în Opere, voi. II: Teatru. Corespondenta, postfață de Eugen Simion, ediție coordonată de Mihaela Constantinescu--Podocea, text ales și stabilit, note, comentarii și variante de Mihaela Constantinescu-Podocea, Liliana Corobca și Petruș Costea, Fundația Națională pentru Știință și Artă, București, 2011, p. 730. 2. Cum am devenit huligan, 1935, în Opere, voi. I: Proză, prefață de Eugen Simion, cronologie de Cornelia Ștefănescu, ediție coordonată de Mihaela Constantinescu-Podocea, text ales și stabilit, note, comentarii și variante de Mihaela Constantinescu-Podocea și Oana Safta, Fundația Națională pentru Știință și Artă, București, 2011, p. 534. 3. De pildă în seria de pamflete publicate de G. Călinescu în 1931, între care amintesc doar „Nufărul negru sau micul chip îngeresc”, în Viața românească, nr. 7-8, iulie august 1931, reprodus în G. Călinescu, Opere. Publicistică, voi. I, ediție coordonată de Nicolae Mecu, text îngrijit, note și comentarii de Nicolae Mecu, Oana Soare, Pavel Țugui și Magdalena Dragu, prefață de Eugen Simion, Academia Română. Fundația Națională pentru Știință și Artă, București, 2006, pp. 742-744. Sau broșura lui C. Cernăianu, Țiganii în Biserică!, partea I-a, Tipografiile Române Unite, București, 1928. 10 Evreul improbabil al ghetoului evreiesc, nu era asimilist, ci filocomunist). I. Ludo, care a tratat chestiunea într-un volumaș1, observa că problema pseudonimelor „oglindește, ea singură, întreaga istorie a evreilor din România. Pseudonimele au fost totdeauna subiectul de predilecție al literaturii huliganice. Multă fiere, multă otravă și nițeluș sânge chiar, a curs pe tema pseudonimelor în tara românească”1 2. Deși „pe baza legii de la 1896, care a fost în vigoare până la 1936, evreul avea dreptul să ceară schimbarea de nume”, piedicile puse de birocrația statală se dovedeau sistematice și „de cele mai multe ori de netrecut”: „Taxe peste taxe, termene lungi și sâcâitoare, mizerii de tot soiul din partea autorităților, contestații arbitrare și nejustificate”3. Chiar depășite piedicile, a avea, ca evreu, un pseudonim putea aduce o vulnerabilitate suplimentară - pentru că, pe de o parte, etala dorința aceluia de a-și ascunde numele, ca pe ceva de rușine, iar pe de altă parte ascundea incomplet, ca o pătură prea scurtă - numele evreiești din spatele pseudonimelor circulau periodic, ritual în presă (antisemită și nu numai). Astfel, prins într-un conflict cu echipa tânără - Petru Comarnescu, Constantin Noica, Ionel Jianu - care făcea pagina culturală a unui ziar nou înființat, Ultima oră, Sebastian se trezește demascat la începutul lui 1929 ca purtător de pseudonim4. Simetric, evreii care-și păstrează numele de naștere, fie că sunt sau nu sioniști, oferă implicit un manifest al conservării apartenenței iden-titare, nu lipsit în contextul antisemit de un caracter ofensiv5. Alternanta 1. I. Ludo, Despre pseudonim, Editura „Răspântia”, București, 1947. 2. Ibidem, p. 17. 3. Ibidem, p. 18. 4. Petru Comarnescu, „Un răspuns”, în Ultima oră, 6 ianuarie 1929 ; P. C., „Nu polemizăm”, în Ultima oră, 15 ianuarie 1929. 5. Relevant pentru psihologia epocii este articolul din 1932 al lui I. Peltz, „Răspuns unei nedumeriri” : „Eu nu cred în puritatea rasselor și cu mine nici un intelectual care a trecut puțin prin Biologie, Fisiologie și rassolo-gie. Cum atât de precis a rezolvat altă dată problema d. E. Lovinescu: e român cine se vrea român! Eminescu (Eminovici), Alexandri [sic!], Hașdeu, Carageale, Macedonski, Xenopol au fost scriitori - chiar ctitori - de limbă românească. Români, în înțelesul (azi perimat) absolut - n-au fost! Dar poate că scriitorii evrei de limbă românească au socotit pseudonimele, sub raport estetic, preferabile numelor lor autentice? Mă îndoiesc. E mai frumos, de pildă, Baltazar, numele marelui poet care însuflețește paginele României literare decât Goldștein? Sau ermeticul și greoiul Voronca mai interesant decât acel curat, simplu și bun: Marcus? Nu mai vorbesc de Călugăru: un scriitor evreu cu acest nume e o anecdotă literară și-l iubesc pe acest puternic prozator în aceeași măsură în care îi urăsc pseudonimul. Dar de ce, de pildă, Dominic, când e atât de sugestiv autenticul Reichman? [...] Nu numele interesează ci conținutul operei realizate. Suntem toți - și românul Petrescu și evreul Baltazar și armeanul Barbilian - scriitori de limbă românească. Acesta-i adevărul. [...] M-am născut cu un nume de care nu sunt răspunzător și-l port pentru că n-am nici o superstiție estetică și pentru că nu știu să mă valorific decât prin ce semnez, nu prin semnătură” (I. Peltz, „Răspuns unei nedumeriri”, în România liberă, nr. 41, 26 noiembrie 1932). 11 Mihai Iovănel de semnături în corespondența lui Sebastian atestă jocul dublu pe care îl face - fată de evrei, pe de o parte, și fată de non-evrei pe de alta. Scrisorile către evreul Camil Baltazar, bunăoară, sunt semnate până în 1929 „Iosy Hechter”. în schimb, lui Eliade îi scrie de la început, din 1928 ca „Mihail Sebastian”; la fel lui Camil Petrescu. Scrisorile către Pierre Hechter sunt semnate până la sfârșit, în 1945, „Iosi”. Iosif Hechter devine Mihail Sebastian și în actele oficiale pe 6 mai 1935, când Monitorul Oficial1 consemnează schimbarea numelui1 2. Dar în 1940, scriindu-i Nadiei Mărculescu, cu care raporturile fuseseră intime, chiar dacă nu sexuale, semnează „Mihail Sebastian”, nu „Mihai”: ceea ce atrage reproșurile Nadiei. Sebastian se justifică: „Nu, scumpă Nadia, nu e nici prudență (?), nici lipsă de intimitate. Niciodată nu am putut semna cu numele mic, pe care prietenii mei mi-1 dau, dar cu care nici azi nu m-am obișnuit. Aș putea să-ți povestesc nesfârșite lucruri amuzante și încurcături, în legătură cu asta”3. Ascunderea în spatele numelui „Mihail Sebastian” nu va mai fi suficientă pentru fostul Iosef Hechter după intrarea în vigoare a legislației antisemite care ia evreilor dreptul de semnătură4. De aceea, când în 1. Dorina Grăsoiu, Mihail Sebastian sau ironia unui destin, Editura Minerva, București, 1986, p. 71. 2. Episodul va fi evocat de Vasile Lovinescu în pamfletul Pentru d-l Sebastian, apărut în Vremea, 1 martie 1936, în care îi face lui Sebastian (care îl ironizase în articolul „Domnul Goe în politica externă”, în Rampa, 24 februarie 1936) un portret asemănător personajului din povestirea Omul făcut bucăți a lui Edgar Allan Poe: „Omul acesta e o minune de artificialitate, se reconstruiește în fiecare dimineață, se întoarce ca un ceas, își pune românismul ca o dantură. [...] Dar seara când e singur, când se poate dezbrăca fără rușinare, când își scoate peruca, dantura și placajul de vopsea, atunci cât trebuie să ne urască omul acesta, cât trebuie să urască neantul lui existența noastră. îi rămâne bădărănia, ironiile ușoare asupra numelui de Vasile, imprudentă insignă când te cheamă Hechter. Insultă numele meu țărănesc metecul care nu e nici Mihail, nici Sebastian, și care a făcut șase luni anticameră unui ministru antisemit ca să dea o vană existență juridică pseudonimului gazetăresc” (apud E. Lovinescu, „SburătoruT. Agende literare, IV, nota Margaretei Feraru, nr. 3, la însemnarea din 2 aprilie 1936, p. 492). 3. Scrisoare din 1 decembrie 1940, București, în Opere, 2011, voi. II, p. 804. 4. în practică au existat totuși sporadice scăpări; după cum nota Emil Dorian în jurnalul său, „Cu toate adversitățile vremii și cruzimile dispozițiilor oficiale împotriva scriitorilor evrei, cineva mi-a arătat deunăzi o carte de limba română pentru clasa I secundară, de prof. Nedioglu, în care figurează o poezie de a mea și două de Barbu Nemțeanu. Nu mi-a venit să cred ochilor. Poate unde cartea e tipărită în 1938 și nu i-au mai cerut să o modifice, cum a făcut cu cele de cursul superior, în care figuram cu o prezență mai accentuată” (Emil Dorian, Jurnal din vremuri de prigoană, ediție de Marguerite Dorian, cu o prefață de Z. Ornea, Editura Hasefer, București, 1996, notația din 13 februarie 1943, p. 273). 12 Evreul improbabil martie 1944 i se pune în scenă la Teatrul Alhambra piesa Steaua fără nume, Sebastian se ascunde sub pseudonimul Victor Mincu, ales spre a înșela cenzura. De fapt, deghizarea este mai complexă. în spatele lui „Victor Mincu” se ascunde un intermediar între Sebastian și noul său nume, și anume Ștefan Enescu, fost angajat al Serviciului Secret de Informații și secretar personal al lui Mihai Moruzov1, vagă cunoștință a scriitorului, care și-a asumat, la rugămintea actorului Mircea Șeptilici, paternitatea piesei Steaua fără nume sub pseudonimul „Victor Mincu”. Cum va relata ulterior Șeptilici, „pe Ștefan Enescu l-am scos din cutie în disperare de cauză, pentru că apăruse în Universul un articol semnat de Mardare - v-aduceți aminte, Valeriu Mardare, cronicar dramatic - «Camuflajul în teatru», care se termina destul de grav: «Nu cumva, în spatele acestui inexistent Victor Mincu se ascunde cine știe ce persoană dubioasă?»”1 2. Ștefan Enescu, coleg de liceu cu Sebastian și vecin de bloc cu Șeptilici, căsătorit cu o actriță (Aglae Metaxa de la Teatrul Naționalul bucureș-tean), era el însuși scriitor, chiar dacă nu a publicat decât un singur 1. Ștefan Enescu fusese, începând din toamna lui 1934, angajat la Serviciului Secret Român de către Mihai Moruzov, în virtutea prieteniei dintre acesta și tatăl lui Enescu, fost director al sucursalei Băncii Naționale din Constanța în timpul în care Moruzov era tot acolo șeful Inspectoratul de poliție. Informații despre Enescu oferă N. D. Stănescu, absolvent al Facultății de Litere și Filozofie, pe care Enescu îl adusese la rându-i în S.S.R.: „Țin să arăt Enescu fusese un student distins, că urmase și dreptul și că încă de pe vremea când era pe băncile Universității ținuse o conferință la Brăila cu un auditoriu de intelectuali despre «Individualism și colectivism». [...] la începutul lui 1937, a fost trecut în postul de secretar șef al serviciului, din care, prin 1939-1940, s-a retras, trecând ca avocat în contenciosul Băncii Naționale, conținând însă să rezolve problemele complicate de valută străină ale serviciului pe care nu avea cine să le rezolve. La venirea lui Eugen Cristescu la conducerea instituției, în toamna lui 1940, acesta l-a scos definitiv din S.S., ceea ce în parte corespundea și unei dorințe a lui, urmărind să se consacre carierei avocățești. în timpul războiului a făcut un gest riscant, atât politic cât și de umanitarism, consimțind să ia asupra sa, fără nici un interes material, paternitatea piesei Steaua fără nume a lui Mihail Sebastian, cu care era prieten” (N. D. Stănescu, întâmplări și oameni din Serviciul Secret, cuvânt înainte, note și selecția textului Marin Ștefan și Gheorghe Neacșu, Editura Enciclopedică, București 2002, pp. 70, 74-75). 2. „Rotonda Mihail Sebastian (MLR, 1975). 30 de ani de la moarte”, în Revista de Istorie și Teorie Literară, serie nouă, anul I, nr. 1-4, ianuarie-decembrie 2007, p.100. O reconstituire a afacerii Victor Mincu - minus detaliul că Enescu fusese agent al Siguranței - în Geo Șerban, „Steaua fără nume. Spectacolul paralel al supozițiilor fabuloase - autorul tăinuit - detectivi, instigatori și denunțători pe urmele misterului - o reconstituire în 3 acte și multiple tablouri”, în Realitatea evreiască, nr. 280-281, 24 august-12 septembrie 2007, ediție specială Mihail Sebastian (IV). 13 Mihai Iovănel text, în 1945, nuvela „Un cal sigur”1. (Nuvela are ca temă corupția birocrației militare românești care decide trimiterea evreilor din Regat în Transnistria. Evreul Ghid Faibiș e luat la ochi de un căpitan pe care, surprinzându-1 cu logodnica sa, semiprostituata Otilia, îl insultă. Pentru a nu fi trimis în Transnistria, drept „comunist” sau „anarhist”, Faibiș, având cunoștințe la hipodrom, îi aranjează căpitanului, mare parior, o cursă trucată. Dar „calul sigur” pierde în fata altui cal și mai sigur, aranjat pentru un colonel de un alt evreu care vrea să evite expulzarea.) Ulterior, ironie a sorții, această unică piesă i-a fost atribuită lui Sebastian1 2. 2. Nume în literatura lui Sebastian, referirile la problema onomastică au o frecventă semnificativă. Relevant pentru parcursul identitar al lui Sebastian, în De două mii de anii... naratorul reflectează la drama evreului expus de propriul nume - care îi revelă evreitatea - stigmatului public asociat acestei condiții: „Nu o dată am invidiat viața simplă a ovreilor din ghetou, care purtau o pată galbenă, umilitoare poate ca idee, dar comodă și tranșantă. Căci ei terminau odată pentru totdeauna cu oribila comedie de a-și rosti numele ca pe un denunț”3. Pe de altă parte, Nae Ionescu se folosește în prefața romanului de numele evreiesc al lui Sebastian, Iosif Hechter. Deși ceea ce face Nae Ionescu nu este ilegitim în datele romanului și ale legăturii lui complexe cu prefața, Sebastian reacționează - în Cum am devenit huligan - la identificarea naratorului drept Iosif Hechter: „Mai este oare nevoie să spun că pe eroul cărții De două mii de ani nu-1 cheamă Iosef Hechter, că nicăieri în decursul romanului acest nume nu este scris, că aducerea lui în discuție este ori o dovadă de lectură neglijentă și a cărții, și a prefeței, ori o simplă armă polemică?”. Și, într-o anexă, revine pe larg la această problemă, abordând-o nu atât din unghiul distincției între autorul concret și narator, cât din perspectiva esteticii eufonice: „Iosef Hechter deschidea posibilități largi de pamflet, pe care Mihail Sebastian nu avea cum să le ofere. Una din armele predilecte ale culturii bucureștene este ceea ce aș numi, cu voia dumneavoastră, «polemica 1. Ștefan Enescu, „Un cal sigur”, în Viața românească, nr. 1-2, ianuarie-februa-rie 1945. 2. V. ceea ce susține D. I. Suchianu în cadrul „Rotondei Mihail Sebastian” din 1975, op. cit., p. 101: „[Nuvela lui Ștefan Enescu] Are tușa lui Sebastian”. 3. De două mii de ani, 1934, în Opere, 2011, voi. I, p. 354. 14 Evreul improbabil onomastică». [...] Oricum i-ar chema, [evreilor] le vei spune Ițic. [...] «Ițic» termină radical orice controversă. Iosef Hechter a făcut în cazul De două mii de ani oficiu de Ițic”. Propoziția-cheie este aici „Iosef Hechter deschidea posibilități largi de pamflet, pe care Mihail Sebastian nu avea cum să le ofere”: o fantă confesivă care trimite la originile unui complex în care repulsia față de propriul nume, nume care atrage batjocura, conține - cu atât mai mult la un hipersensibil precum Sebastian - inclusiv un procent de reacție estetică. Sebastian încearcă să depășească jocurile de cuvinte de felul „Hector” supralicitându-le printr-o „duioasă amintire” din timpul stagiului militar (plutonierul major Coțofană - numele potențează anecdota -confundase pe Hechter cu Hector, spre „bucuria generală” a recruților), - dar tonul e mai mult amar. § Alt plan în care apar referirile onomastice în literatura lui Sebastian, mult mai benign și de fapt atât de periferic încât nici n-ar merita mențiunea, ar putea fi numit „onomastica mondenă”: în mai multe rânduri, Sebastian ironizează moda „internaționalizării” numelor neaoșe. în epocă, atestat de un roman care ia pulsul mondenității, Cartea nunții, se înregistrează o epidemie de Ann, Lily, Mary ș.a. ce se substituie neaoșelor Maria, Ana ș.a.m.d., nume văzute ca demodate. Fenomenul, desigur, era mai vechi, din secolul al XlX-lea care adusese cu el o epidemie de franțuzisme, dar fiecare epocă a cunoscut un nou val. Chestiunea ocupă mai multe paragrafe în „Maria”, nuvelă din Femei, în care femeia rezistă presiunilor bărbatului de a-și mondeniza numele, apărând și în Accidentul, unde pe Paul „îl irita doar numele ei mic, acel pretențios Ann, când Arma ar fi fost un nume atât de liniștit”1. Personajul Ann e un corespondent destul de transparent al lui Leny Caler, al cărei nume, la rându-i, îl enerva pe Sebastian, care îl scria (în jurnal, nu și în presă) simplu, „Leni”. O temă corelată „onomasticii mondene” este onomastica literar en vogue. Scriind despre romanul Patul lui Procust al lui Camil Petrescu, Sebastian remarcă - singular printre cronicarii momentului - „detaliul prețios” că numele lui Fred Vasilescu este „aproape vulgar” și că a fost dat de autor cu „un curaj special”, dată fiind „în literatura noastră tradiția ieftină de a se da personagiilor de roman sau de teatru, nume «avantajoase»: (Giorgian, Comșa, Adrian, Valeriu, Drumeș, etc. etc.)”1 2. Curios, Valeriu se numește personajul comun celor patru nuvele din Femei. § 1. Accidentul, 1940, în Opere, 2011, voi. I, p. 908. 2. Mihail Sebastian, „Camil Petrescu: Patul lui Procust", în România literară, nr. 55, 4 martie 1933. 15 II. Locuri 1. Brăila. Alegerea maestrului Pe 9 mai 1934, în ziarul Reporter apare o cronică1 de Mihail Sebastian la cel mai recent volum al lui Camil Baltazar, întoarcerea poetului la uneltele sale. Este mai mult un exercițiu autobiografic decât o recenzie propriu-zisă, întrucât Sebastian evocă influenta poetului evreu asupra sa în timpul adolescentei: „Baltazar [...] era «poetul», pur și simplu. Vecerniile lui, care tocmai apăruseră, au fost abecedarul meu de poezie. [...] Cine știe ce înseamnă o pasiune va înțelege câtă intoleranță, câtă violență, câtă agresivitate intră în apărarea ei. [...] poezia aceasta era lumina prin care citeam pe atunci orice carte, era scutul pe care îl puneam înaintea propriei mele simțiri”. Data la care apare cronica nu este oarecare. La începutul lui mai 1934, apariția romanului De două mii de ani este iminentă (romanul va ieși pe 26 iunie). Sebastian vede ultimele șpalturi; primise sau urma să primească prefața de la Nae Ionescu, care fusese eliberat pe 15 martie din închisoare (fusese arestat la începutul anului pentru a fi contribuit moral la asasinarea de către legionari a președintelui Consiliului de Miniștri, I. G. Duca). Prefața i-a provocat o traumă puternică lui Sebastian, evocată de Mircea Eliade în Memorii. în anii care vin, Sebastian va intra într-o lungă depresie1 2 3 pe care o atestă jurnalul păstrat. Nae Ionescu, în ciuda unor neplăceri (interzicerea semnăturii, din nou închisoare - și nu doar o dată), va continua să aibă putere, ca eminență cenușie a Mișcării Legionare și ca maestru al Tinerei Generații care începe să se 1. Mihail Sebastian, „Camil Baltazar, întoarcerea poetului la uneltele sale „, în Reporter, 9 mai 1934, reprodus în Eseuri Cronici. Memorial, pp. 235-238. 2. „Sebastian venise într-o după-amiază să mă vadă, palid, aproape desfigurat. «Mi-a dat Prefața», mi-a spus. «E o tragedie. E o condamnare la moarte», a adăugat, întinzându-mi manuscrisul Profesorului” (Mircea Eliade, Memorii 1907-1960, ediție revăzută și indici de Mircea Handoca, Editura Humanitas, București, 2004, pp. 288). 3. Analizată în Marta Petreu, Diavolul și ucenicul său: Nae Ionescu - Mihail Sebastian, Editura Polirom, Iași, 2009, 235-244. 17 Mihai Iovănel instituționalizeze, dar nu va mai fi niciodată cel dintre 1930-1933, perioada în care făcuse parte din camarila lui Carol al II-lea. Și pentru Camil Baltazar, în 1934, momentul lui de glorie din anii ’20, când fusese vârful de lance al canonului simbolist întocmit de E. Lovinescu în Poezia nouă (1923), expirase. în anii ’30 scrie din ce în ce mai prost și mai rar. Va trece printr-o criză de demență, consemnată de Sebastian în jurnal, eșuând în anii ’50 pe malurile realismului socialist. în mai 1934, așadar, atât Nae Ionescu, cât și Camil Baltazar și Mihail Sebastian își trăiseră cea mai bună parte a vieții. Sebastian îi cunoscuse pe Baltazar și pe Ionescu aproximativ în aceeași perioadă. în 1926, Sebastian îl are pe Nae Ionescu, brăilean și el, drept președinte de comisie la Bacalaureat; profesorul îi remarcă, cu un oarecare entuziasm, lucrarea la limba română1. Este anul debutului absolut pentru Sebastian, care în aprilie își vede tipărită în revista ieșeană Lumea. Bazar săptămânal o poezie în stilul Baltazar, intitulată „Static”: „în orășelul nostru timpul s-a oprit în loc/ și ca să nu-i aduc aminte, că prea e lung popasul,/ a pironit inert și semnificativ cu gest de proroc/ la catedrala din grădina mică, ceasul.// Se pare că în arcul, care-a plesnit în orologiu,/ orașul și-a pierdut sistemul său nervos.// De pe un soclu, eternizat în piatră, un om ilustru/ silabisește poate un funerar elogiu/ (căci nu se poate ști nici când ce scrie-n jos/ pe pagina de piatră citită de statui).// Orașul nostru tace și nu-i/ pe stradă nimeni să-i tulbure tăcerea/ căci oamenii aicea tac, așâ cum/ tac figurile de ceară într-un pan-opticum”. Sebastian nu era singurul admirator brăilean al poetului: prietenul său Isac Rosenzweig (care va semna Andrei Tudor și împreună cu care Sebastian va traduce din Francis Jammes) făcea și el parte din micul fan club al lui Baltazar. Spre deosebire de Sebastian, Andrei Tudor, poet și el, va publica un volum de versuri în 1937. Acest volum, intitulat Amor 1926, e deosebit de prețios - nu pentru calitățile sale propriu-zise, ci pentru că, fiind compus din poezii scrise între 1926-1928, conservă ca în chihlimbar atmosfera și lecturile epocii brăilene, pe care le împărtășea cu prietenul său apropiat. De pildă, un poem numit „Drum cu Le Grand Meaulnes” este un ecou al romanului lui Alain-Fournier, iar un ciclu de trei poeme se numește „Paludes”. Stilul din Amor 1926 reprezintă o colecție relativ omogenizată de influențe argheziene, barbiene și camilbaltazariene. Ca și Andrei Tudor, Sebastian este un mimetic1 2. Din 1. V. capitolul „Nae Ionescu” în Cum am devenit huligan, 1935, în Opere, 2011, voi. I, p. 534. 2. Acestea fiind datele, cuvintele lui Geo Șerban într-unul dintre puținele articole ce insistă asupra calităților de poet ale autorului apar ca exagerate: „Va rămâne o taină pentru totdeauna de ce Sebastian n-a perseverat în aceste încercări de tinerețe” (Geo Șerban, „Mihail Sebastian și poezia”, în Gazeta Literară, nr. 13 (159), 28 martie 1957). Taina stă în lipsa de vocație reală pentru poezie. 18 Evreul improbabil cele trei poezii selectate de Vicu Mîndra în volumul al doilea din Opere alese (1962), una este minulesciană („Primăvară provincială”, inedită, datată „iunie 1925”), una barbiană („Imn”, în Universul literar, 12 februarie 1928) și una argheziană („Cântec incert”, în Universul literar, 18 martie 1928). Alte texte rămase în Universul literar sunt și ecouri camil-baltazariene, de pildă în „Declin”: „Eu mă gândesc de-aici nedumerit și singur/ la despărțirea care acum deabea se ’ntâmplă,/ ca un răspuns târziu în ceasul acesta când/ în amintire pierd un ochi, o stea și-o tâmplă.// De-ar stărui acum aceleași ceruri vechi,/ și drumul cunoscând în care parte duce,/ neîndurat și aspru, eu te-ași opri în cale,/ să nu mai vii să tulburi tăcerea mea de cruce.// Dar dacă trebuia în sinea mea să arzi/ pe ruguri, să te lepezi de tine, pământeană,/ de ce nu pot acum, călugăresc să uit/ și să mă regăsesc, cucernic, în sutană?”. Poate nedumeri, în cazul acestei poezii, „amprenta religioasă - cu tentă ortodoxistă”1. De fapt, ea atestă nu atât prezenta unei sensibilități ortodoxiste la Sebastian, cât influenta lui Baltazar, la care abundă „cuminecătura”, „apostoli”, „împărtășanii”, „iconița”, „Cina cea de taină” (chiar un ciclu de poeme se numește așa, cuprinzând versuri în care o natură văzută încă eminescian este receptată în metafore creștine: „luceafărul fu cuminecătura/ ultimă a nopții de mărgăritar”, „stelele în înțeleaptă irosire/ fostu-ne-au apostoli la împărtășanii”). Dar, fundamental, nici la Baltazar vocabularul ortodox nu avea un altfel de rol decât acela de a desena atmosfera târgușoarelor de provincie căreia îi dedică o bună parte a poeziilor. Ce îl atrăgea pe Sebastian la autorul Vecerniilor? Cel mai probabil, tocmai evocarea provinciei, făcută în ostinato pe tonuri foarte melancolice. Tânărul brăilean va fi găsit atașant un poem precum „Vecernii” din volumul cu același nume (publicat în 1923), descoperindu-se în adresant cu pasiunea cu care adolescenții se identifică în eroii și eroinele din cărți: „Prietene din orășelul de provincie,/ eu te evoc în casa ta patriarhală,/ șezând cu ai tăi și cu sara la masă, în sufrageria/ adumbrită de a lămpii galbenă mijeală. /.../ Acuș, în sara care se înghesuie, ca o mogâldeață,/ să puie hoituri negre la geamuri,/ haracii viței scriu gemete pe cărțile văzduhului, iar nucii frâng ultimele însticlite ramuri.// Aceeași noapte vine ca un regret de cimitir în toamnă,/ și luminișuri stinse se întind în sufragerie./ Mama lucrează la o bonetă pentru nepoțica,/ iar sora are obrajii - palidă ie,// de par’că tot sufletul i s-a brodat pe față/ cu toate slovele lui de tristeți nelămurite. / Tu cetești SoraBeatrice a lui Maeterlinck/ cu mâinile lumânări liniștite,// cari mângâie cu adumbriri moi/ filele și slovele din carte;/ iar ochii ți se culcă printre rânduri: obosite foi...”. Dar mal există ceva în poezia lui Baltazar care îl va fi atras pe Sebastian. Atât în Vecernii (1923) cât și în Reculegeri în nemurirea ta 1. Paul Cernat, „Mihail Sebastian, liricul vulnerabil”, în Observator cultural, nr. 568, 2011. 19 Mihai Iovănel (1925), Baltazar atinge mai mult sau mai puțin conștient un tip de ambiguitate erotică fără precedent în poezia românească. în poemul „Tristeți de ftizie”, care deschide Vecernii, tuberculoșii dintr-un sanatoriu fraternizează „sub plăpămi” într-o comuniune extrem de conotată sexual1: „Vecinule de pat,/ în astă sară să faci lampa mai mică,/ Și când va fi de-a binelea înnoptat// îți va spune glasul meu pe de-a ’ntreg/ Tot ce în nopți de chin încețoșate/ Te-au lăsat să bănui/ Cuvinte frânte de jale și printre dinți sdrumicate. /.../ Ci în noaptea asta vom sta de veghe/ Cu paturile mai mult alăturate,/ Și ca să ne simțim mai bine/ Vom împleti mâinile în chip de frățietate./ Și cu cât vorbele vor fi mai de tristeți îngeruite/ Cu-atât mâinile s-or prinde mai în căldură./ Și așa de frățesc le vom strânge/ Că sufletele amândurora vor pluti, sincere, pe gură...// Și dacă va fi prea dureros spusă povestea-mi,/ Iar noi ca un singur trup, sub plăpămi ne vom strânge,/ Va fi așa de mult noapte, și în noi așa de mult tristețe/ Că lampa se va stinge...” Reculegeri in nemurirea ta conține un ciclu de poeme închinate unui băiat mort; nimic neobișnuit - doar că poemele sunt cvasi-erotice: „Copil romantic de douăzeci de ani,/ mâinile tale cum s-au vestejit înghiocate,/ pleoapele tale cum s-au sărutat pe veci,/ neluminate.// Mâinile lasă-mă să ți le deschid,/ mâinile tale, flori neștiute./ și-n sara cu lumina chipului tău,/ sufletu-ți cu inele de argint să mă sărute”. Ov. S. Crohmălniceanu a semnalat aici asemănări apropiate cu ciclul lui Georg Trakl Cântec pentru Elis1 2, atribuindu-le influenței directe a austriacului3. 1. Am în vedere nivelul discursului, independent de intenția poetului - care, în lipsa documentelor, nu poate fi probată. 2. „Camil Baltazar ajunge în propria-i producție lirică să «traklizeze»; versurile din volumul Reculegeri în nemurirea ta (1925), ca și poeziile «Stundenlied», «An den Knaben Elis», «Elis», sunt pline de prezența fantomatică a unui adolescent angelic care a murit; ființa lui închipuie o mitică și fragilă îngemănare de purități nepământene; copilul «cu pleoapele de-argint subțire» e tainicul tovarăș al singurătății poetului; un sentiment tulbure, în care prietenia cea mai castă capătă ciudate inflexiuni erotice, plutește printre rânduri, amestecându-se cu astrale sublimități” (Ov. S. Crohmălniceanu, Literatura română și expresionismul, Editura Eminescu, București, 1971, pp. 223-224). 3. Baltazar citea în germană și de altfel Trakl fusese tradus încă din 1922, inclusiv cu poeme din ciclul „Elis”, de către Ion Pillat și Oskar Walter Cisek, ultimul semnând și un eseu despre poetul austriac (O.W. Cisek, „Georg Trakl”, în Cugetul Românesc, nr. 6, septembrie 1922, pp. 554-556), în care îl apropie de un „poet român prea puțin cunoscut” - Bacovia. într-o scrisoare din 14 noiembrie 1925 către Ludwig von Ficker, care edita revista Der Brenner, Cisek introduce informația că poezia lui Trakl a influențat cele două volume recente ale lui Baltazar. Baltazar avea să traducă el însuși din Trakl („Cântec de sară”, în Tiparnița literară, nr. 2, 1928). Scrisoarea lui Cisek a fost publicată în Manuscriptum, nr. 2, 1975. Pentru 20 Evreul improbabil Această tensiune a raportării homoerotice îi va fi spus ceva lui Sebastian, care nu o traduce însă în sens sexual, ci o reinvestește într-o erotică a relației cu maestrul pe care îl caută. Liceanul Sebastian îl abordase pe Baltazar la începutul lui 1927, când acesta venise în Brăila pentru o conferință: admirându-i poezia, îl întrebase dacă poate să-i scrie și, răspunzându-i-se pozitiv, începuse, într-un stil patetic de adolescent, o relație epistolară1. Prima scrisoare* 1 2 păstrată, datată „Brăila, în 8 februarie 1927”, nu a fost însă publicată în volumul de Scrisori către Carrdl Baltazar (1965) îngrijit de adresant. De ce? Explicația stă în faptul că scrisoarea lui Sebastian e aproape o declarație de dragoste - de altfel, nota bene, se încheie prin formula „cu dragoste cuviincioasă, Iosy Hechter”. La rândul său, Baltazar îl îndeamnă pe tânărul său admirator, în scrisoarea din 8 aprilie 1927: „să venim unul spre celălalt așa cum d-ta într-adevăr dorești. Așa că scumpul meu mezin, scrie-mi cu penița d-tale cea mai subțire și mai caldă [...] Pentru cât ne cunoaștem, putem scrie fără jenă de a literaturiza. Ne înțelegem, s-o știi. Și încă bine”. Nu-mi propun să extrag astfel de rânduri din chimia benignă a eroticii maestru-discipol, deși „penița” l-ar putea provoca pe un freudian. § Sebastian și femeile. Ipoteza homosexualității Dinamica sexuală a lui Mihail Sebastian era pentru acesta o sursă de angoasă. Pasajele din jurnal ce ating această chestiune sunt suficient de numeroase și de transparente pentru a formula o concluzie, în pofida informații detaliate privind corespondența Cisek-von Ficker și traducerile din Trakl ale echipei Pillat-Cisek, vezi Ion Pillat, Opere, voi. 4, ediție îngrijită, tabel sinoptic, note, variante, notă asupra ediției de Cornelia Pillat, Editura Du Style, București, 2002, notele de la pp. 753-754. 1. V. Camil Baltazar, „Amintiri despre Mihail Sebastian”, în Evocări și dialoguri literare, Editura Minerva, București, 1974, p. 150. Baltazar notează aici cu orgoliu că „Sebastian făcea parte, alături de Benador și Andrei Tudor, din grupul «baltazarian» al Brăilei”. 2. „Domnule Baltazar, Am în fața mea o pagină mărunt și grăbit scrisă pentru d-ta. Nu am curajul s-o trimit. Păstrez încă o înțeleasă pudoare a cuvântului. Romantism, dacă vrei, dar întrucât îmi este propriu țiu la el. încercasem adineauri să-ți scriu. Nu era numai o cuviincioasă datorie, dar îmi pare că zilele trecute în aste două săptămâni (necesități de calendar mă obligă să spun 14 zile, când eu simt că au fost 365) merită să fie adnotate. Acum nu o pot face. Sunt dezabuzări pe care le trăiește jalnic, dar trebuincios cineva care, venind din locuri unde respirația este agitată, reintră în case fără presiune atmosferică. Viața luată cu încetinitorul. Ai văzut vreodată un meci de box filmat «au ralenti»? Lovitura ultimă, knock-out este întru atât de rotund schițată, încât mângâie, nu zguduie. Din afară nimic nu se poate întâmpla aici. Lăuntric - o răzvrătire va fi cândva posibilă. O aștept. Cu dragoste cuviincioasă, Iosy Hechter” (Opere, 2011, voi. II, p. 635). 21 Mihai Iovănel discreției scriitorului, care nu merge niciodată până la capăt cu detaliile. Cazul începe prin notația din 18 aprilie 1935, unde Sebastian face referire la „nenorocul” său în legătură cu un eveniment petrecut la 17 ani și jumătate, care i-ar fi afectat „facilitatea extremă” de până atunci: „Vizită la Leni. Ne iubim. Ne-am spus-o. [...] Dar prudent nu e, și nu știu cum o să ies de aici. Câte lucruri mi-a stricat nenorocul meu! Aveam atâta lucruri în mine, ca să fiu fericit. Aveam o facilitate extremă, fără complicații, fără drame. Și toate astea rupte groaznic la 17 ani jumătate. Mi-e silă uneori, mi-e milă de cele mai multe ori. De ce, Doamne, de ce!”1. Contextul e unul sexual, și în legătură cu el se referă Sebastian la prudență. Dată fiind accesibilitatea lui Leny, se pare că tocmai reținerea sau stânjeneala lui Sebastian îi adâncește - poate și creează -obsesia pentru actriță, în care va investi mult timp și energie. Pe 19 mai 1938, Sebastian, împuns de gelozie pentru Leny, pe care o zărește mergând alături de un tânăr „cu pasul ei de plimbare amoroasă”, începe o legătură cu pictorița Zoe Ricci cu care petrece, în garsoniera acesteia, o noapte „de vin și amor”1 2. Urmează, conform jurnalului, o perioadă intensă sexual. Dar pe 5 iunie Sebastian se plânge de „ce s-a petrecut între Zoe și mine, în ultima săptămână”, trimițând la „groaznicele” nopți de miercuri și vineri (1 și 3 iunie). Nu pare să se refere la o ceartă, pentru că imediat are grijă să arate că Zoe „e o fată emoționantă - mai mult decât atât: un om excepțional”. Explicația cea mai probabilă este o defecțiune sexuală, poate motivată de un eveniment recent care îl afectase pe Sebastian: Blecher tocmai murise pe 31 mai, la Roman. Pe 29 august 1938, Zoe contramandează o întâlnire cu Sebastian anun-țându-1 că a fost „răpită”. Sebastian, care se declarase plictisit de ideea rendez-uous-ului, nu-și poate reprima totuși un acces de gelozie, ima-ginându-și cum femeia se va culca cu noul ei amant; complementul este interesant: „[...] nu-i pot refuza dreptul de a-și găsi, în sfârșit, un bărbat cu care să se culce”3 (s.m.). Și mai transparentă este notația din 17 ianuarie 1939, când Sebastian se plânge, fără nici o ambiguitate, de un nou eșec sexual, de data aceasta cu Leny Caler, pe care o vede pentru prima oară goală. Evenimentul îl apasă mai mult decât „situația” cu Zoe, întrucât Sebastian se gândește la sinucidere: „Comica, absurda și în fond teribila situație pe care o suport de 8 luni cu Zoe va trebui s-o joc din nou pentru Leni. A fost aici ieri, s-a dezbrăcat și, pe urmă, în fața năruirii mele, s-a purtat de o delicateță, de o simplicitate care au făcut să trecem ușor printr-un moment care mi se părea fără ieșire, fără salvare. [...] O privesc cu un fel de stupoare resemnată, care singură probabil mă oprește să termin odată pentru totdeauna cu totul.”4. La 10 aprilie 1941 răspunde avansurilor făcute de Madeleine Andronescu și urmează „încă o noapte penibilă”, cum notează pe 14, conchizând: „Dacă nu vreau noi complicații, inutile pierderi de timp și încurcături fără soluție - trebuie să tai scurt”5. Pe 30 octombrie 1942 - o sinteză: „Jocul meu 1. Jurnal, p. 25. 2. Ibidem, p. 163. 3. Ibidem, p. 174. 4. Ibidem, p. 194. 5. Ibidem, p. 326. 22 Evreul improbabil în dragoste e una din cele mai stupide torturi. E umilitor, e primejdios, e zadarnic, este fără sens - și totuși nu-mi pot impune o dată pentru totdeauna o definitivă renunțare. Știu că nu duce la nimic, că nu poate duce la nimic, că totul e dinainte sortit celui mai grotesc deznodământ - și totuși de fiecare dată mă îmbarc în aceeași ridicolă farsă, cu nu știu ce amestec de impostură și bună credință, ca și cum ar fi o încercare pe care o fac pentru prima oară. E greu să fii un om sfârșit - și să accepți cu seriozitate acest fapt. Ce e mai de neiertat în cazul meu este că antrenez în situații atât de false ființe care n-au nici o vină, decât aceea de a nu mă cunoaște: Cella, Leni, Zoe... După amiaza de azi a fost așa de penibilă, că mi-e silă de mine”1. Viața sexuală a lui Sebastian nu este compusă însă doar din astfel de eșecuri. Jurnalul consemnează și destule momente de satisfacție. Așa încât, concluziile celor două articole care au fost dedicate până în prezent „problemei sexuale” a lui Sebastian, semnate de Cornelia Ștefănescu și Gina Sebastian-Alcalay1 2, sunt insuficiente. Cornelia Ștefănescu, chestionând frontal impotența lui Sebastian, respinge un răspuns pozitiv prin analiza unui articol despre romanul Armance al lui Stendhal. Acolo, Sebastian declina considerarea lui Octave de Molivert ca impotent, deși, acoperită de text, aceasta fusese legitimată chiar de Stendhal, în corespondență, și propunea o interpretare poetică, foarte vagă: „departe de a vedea în aceste semne zbaterea unui impotent, eu simt o senzualitate mai ascuțită, mai complexă, dornică de umbre și căutătoare de senzații. E un sunet de sânge care curge prin vine subțiri, palpitare surdă care nu se lasă ghicită în obrazul absent a omului, dar dezvăluie înăuntru o pasiune arzătoare”3. în aceste rânduri, prin care Sebastian pozitiva „lipsa de insistență” a lui Stendhal, metoda romancierului care păstrează neatins „misterul” personajelor, Cornelia Ștefănescu invocă un soi de precedent în aprecierea cazului: dar, chiar dacă decidem să punem semnul egalității ficționale - și ca atare al deschiderii către interpretare - între Armance și jurnalul lui Sebastian, argumentul problemelor lui Sebastian este afirmat chiar de textul jurnalului, spre deosebire de argumentul impotenței lui Octave (care nu este afirmată explicit în roman, ci doar în corespondența lui Stendhal). De altminteri, mai poate fi citat un context în care Sebastian se referă la Octave de Molivert ca la un impotent („babilau"), și anume în cronica la Patul luiProcust4, unde, discutând „misterul” lui Fred, ridică ipoteza comparației cu Octave. De cealaltă parte, Gina Sebastian-Alcalay extinde abuziv chestiunea „jocului în dragoste” al lui Sebastian asupra întregii lui biografii, făcând din acest detaliu cauza internă pentru vocația suferinței manifestată de scriitor, așadar o traumă centrală coordonatoare : „această vocație [a suferinței] pare a avea o cauză ascunsă, cu 1. Ibidem, pp. 479-480. 2. Nici o legătură între numele acesteia și cel al lui Mihail Sebastian. 3. „Note stendhaliene: I. Armance”, în Cuvântul, 21 februarie 1930, reprodus în Jurnal de epocă. Publicistică, ediție îngrijită și studiu introductiv de Cornelia Ștefănescu, Fundația Națională pentru Știință și Artă, Institutul de Istorie și teorie Literară „G. Călinescu”, București, 2002, p. 108-109. 4. Mihail Sebastian, „Camil Petrescu: Patul lui Procusl", în România literară, nr. 55, 4 martie 1933. 23 Mihai Iovănel grijă tăinuită”1. Cel mai probabil, Sebastian suferea de o disfuncție erectilă manifestată intermitent, al cărei ecou în fondul intim a fost adâncit de sentimentului de nesiguranță (fizică, simbolică, materială) din ultimul său deceniu de viață. Literatura lui Sebastian avea mare succes la dame, dar autorul în carne și oase putea fi o apariție decepționantă. Leny Caler îl cunoaște pe Sebastian mai întâi ca autor, tot așa cum Sebastian o vede întâi pe scenă, dar cunoștința lor este dezamăgitoare pentru Leny, care nu recunoaște în „tânărul [...] timid, stângaci, cu o înfățișare insignifiantă” pe „autorul, talentatul autor al articolelor din ziare, al nuvelelor care mă încântaseră”1 2. Un alt personaj feminin al jurnalului, Maria Ghiolu, nevasta unui inginer potent financiar și politic, a publicat târziu, la 1970, un fals jurnal3, în care câteva pagini îi sunt dedicate lui Sebastian într-o manieră deloc binevoitoare. Personajul Mihai, prezentat drept poet, ,,[s|eamănă a un bătrânel cu figura lui de pitic, boțită, cu păr extrem de fin și prea puțin abundent, cu piele îngălbenită, cu ochi miopi. Doar gura e mobilă și tinerească iar timbrul vocii atât de clar și de plăcut; parcă a mai slăbit încă, e subțire ca un fir; mi-e teamă că îl va lua vântul de-a binelea...”4. Calitățile „pitic”, „boțit”, „bătrân” par să fie de neocolit, din moment ce sunt reluate peste câteva pagini, cu prilejul vizitei - menționate și în jurnalul lui Sebastian - pe care Maria și Mihai o fac lui Minu (Blecher): „Vreau să-mi împărtășesc impresiile lui Mihai, dar acesta a ațipit în colțul lui, slăbuț, într-o atitudine modestă. Doarme ca un copil îmbătrânit, ca un pitic bătrân și boțit; buzele i se frământă, poate spune versuri și în somn...”. Peste alte câteva pagini, Maria află de la Minu că „Mihai numără la activul său multe aventuri de dragoste”. Comentariul femeii plesnește scurt: „Cine-ar crede că piticul nostru a făcut asemenea ravagii?... Și, în loc să se împăuneze, are aerul că se scuză, roșu ca focul, bâlbâind încurcat...”5. în propriu-i jurnal, Sebastian căpătase impresia că Maria Ghiolu vrea să îl seducă... 1. Gina Sebastian Alcalay, „Taina lui Mihail Sebastian”, în România literară, nr. 15, 2006. 2. Leny Caler, Artistul și oglinda. Repertoriu, roluri și parteneri de neuitat, ediția a Il-a, cu un cuvânt înainte de B. Elvin, Editura Universal Dalsi, București, 2004, p. 96. 3. Maria Ghiolu, Serenada zadarnică. Pagini de jurnal, Editura Eminescu, București, 1970. în pofida subtitlului, este vorba mai curând de memorii romanțate ulterior decât de un jurnal propriu-zis. De pildă, în „paginile de jurnal” Maria apare ca fiind nemăritată, ceea ce nu corespunde realității, dar este convenabil posturii romantice, de obiect multiplu dezirat și disputat erotic (de către un scriitor grav bolnav, de către infirmierul acestuia, de către un bărbat fatal - „Vânătorul” -, de către un dandy italian care moare în condiții exotice). Ceea ce nu înseamnă că însemnările pri-vindu-1 pe Sebastian (și el travestit parțial într-un poet, ceea ce nu fusese niciodată în proporții suficiente unei etichete) nu au un corespondent caracterologic real în impresia pe care Sebastian o lăsase dnei Ghiolu. 4. Ibidem, p. 127. 5. Ibidem, p. 151. 24 Evreul improbabil O explicație alternativă pentru dificultățile sexuale ale lui Sebastian poate fi o homosexualitate nu atât reprimată, cât ascunsă din motive ce țin de specificul epocii (unul dintre motivele desființării grupării Criterion fiind campania de presă a lui Sandu Tudor și Zaharia Stancu din „Credința” împotriva „cavalerilor de Curlandia” din asociație - ținta fiind Petru Comarnescu). Principala mărturie în privința lui Sebastian îi aparține lui Petre Pandrea, care într-unul din caietele sale de memorii, acuzându-1 pe Sebastian că ar fi fost agent al Siguranței, invocă printre altele și dedesubturile unui șantaj: „în cercul inițiaților, erau cunoscute preferințele sexuale, exclusiv masculine, ale lui Mihail Sebastian, care încerca să prevină oprobriul public prin afișarea sa, în cercurile mondene, la brațul unora dintre cele mai frumoase actrițe din București, dar care-și boteza cu nume de femei - precum Montherlant - amanții, ușor de recunoscut, de altfel, pe care-i nemurea în romanele și-n piesele sale de teatru”1. Rândurile lui Pandrea pot fi însă ușor anulate prin istoricul relațiilor sale belicoase cu Sebastian, care face plauzibilă suspiciunea că Pandrea caută să se răzbune aplicându-i ceea ce, din punctul său de vedere, era un stigmat. Totuși, argumente incidentale în favoarea ipotezei homosexuale pot fi găsite. Romanul M. etM.1 2 scris de Michelle3 Hechter, nepoata lui Sebastian, a amintit deja că Sf. Sebastian este patronul homosexualilor4. în cultura timpului, acest patronaj a lăsat suficiente semne de recunoaștere; de pildă, în nuvela Verwirrung der Gejuhle (Simțuri rătăcite) (1927) de Ștefan Zweig, homosexualitatea unui personaj este sugerată prin faptul că deține o statuetă reprezentându-1 pe Sfântul Sebastian și citește sonetele lui Shakespeare5. Sebastian nu deținea o astfel de statuie, ci doar un astfel de nume, dar de sonetele 1. Petre Pandrea, Turnul de ivoriu. Memorii, prefață de Ștefan Dimitriu, ediție îngrijită și postfață de Nadia Marcu-Pandrea, Editura Vremea XXI, București, 2004, p. 338. 2. Michele Hechter, M. et M., Gallimard, Paris, 2000. (Este a treia carte a autoarei - manifestată mai consecvent ca traducătoare din engleză -, urmând romanelor Les Paresseuses, Gallimard, 1987, și Galluchat ou Ies mirages du requin de Chine, Gallimard, 1989; formula comună ar putea fi descrisă drept literatură de frontieră, scrisă în tradiția unui George Perec.) 3. Prenumele nu este întâmplător : născută în 1948, a primit cele două prenume ale unchiului mort în 1945 - Mihail și Iosef transformându-se în Michele Josepha. Romanul M. et M. dedică mai multe pagini acestei moșteniri onomastice și semnificațiilor sale. 4. V. Michele Hechter, M. etM., nota 2, p. 67: „Mikaela et moi avons longtemps cru que Sebastian et ses deux freres (nos peres) etaient des crypto-homo-sexuels [...]. Sebastian note, dans son Journal, ses «effondrements» inoppor-tuns avec les femmes, et nos meres nous ont repete â l’envi que l’avocat et le medecin n’etaient ni des «sabres» ni de «foudres de guerre»”. 5. Nuvela înfățișează povestea formării unui tânăr studios sub influența paideică a unui bătrân profesor de literatură engleză, homosexual ascuns; o scenă cheie cuprinde lectura în doi a sonetelor lui Shakespeare: „Era în amurg, mă aflam în odaia lui de câteva ore, când deodată profesorul scoase dintr-un sertar încuiat niște sonete de Shakespeare. Citii mai întâi, tălmăcindu-mi singur aceste plăsmuiri concise, turnate parcă în bronz. Apoi îmi explică și-mi lumină, în chip magic, versurile scurte și 25 Mihai Iovănel lui Shakespeare era în mod sigur pasionat. în 1942-1943, ține la Liceul Evreiesc un curs despre Shakespeare și, când vine rândul sonetelor, decriptează „oarecari elemente de confesiune, elemente de biografie, într-un anumit sens, ele sunt jurnalul intim al lui Shakespeare - singurele lui dezvăluiri, singura fereastră spre propria-i personalitate, care ni se deschide”1, fără a ocoli amănuntul că primele 126 sunt „scrise pentru un prieten, «a boy»”* 1 2: „Ele se numesc Sonetele prieteniei, deși această denumire e puțin prea prudentă, puțin prea inocentă. Mă întreb dacă existența prietenului lui Shakespeare, cântat cu aprinderi lirice, pe alocuri cu violențe pasionate, cu izbucniri de gelozie, a preocupat îndeajuns critica. Mi se pare că este un caz de ambiguitate amoroasă, de confuzie sentimentală destul de stranie, pentru că acest personaj al primelor Sonete este un fel de ființă androgină, nici bărbat, nici femeie - sau și bărbat și femeie, către care se îndreaptă una din cele mai stranii, mai tulburi pasiuni din câte cunoaște istoria literaturii. Sunt uimit că Freud nu s-a ocupat de problemă. [...] Este vorba de o ființă ce plutește parcă între bărbat și femeie, la hotarul dintre feminitate și bărbăție. De altfel sonetul 20 spune destul de lămurit acest lucru: tânărul băiat pe care poetul îl iubește este în același timp și «mașter» și «mistress» - maître et maîtresse’’3. Homosexualitatea este în epocă și o importantă temă livrescă, fapt datorat emancipării forțate în primul rând de Marcel Proust și Andre Gide. Această modă lăsase o urmă în Orașul cu salcâmi, roman de tinerețe cel mai expus influențelor, prin personajul Sceur Denise. § Sebastian se înscrisese la Facultatea de Drept din București din toamna lui 1926, dar din lipsă de mijloace rămăsese în Brăila, mergând în capitală doar pentru examene. Deși student, se simțea un licean întârziat. în scrisoarea din 10 octombrie 1927, Sebastian pune toată disperarea - deloc exotică în epocă - ce putea răzbate din „scrisorile unui provincial”4. Tânărul provincial se lega de poetul evreu din capitală atât de enigmatice - în aparență”(Stefan Zweig, Simțuri rătăcite, traducere de S. Paul, S. Ciornei, Librar-Editor, București, 1929, p. 50). 1. Petre Solomon, „Am să povestesc cândva aceste zile...”. Pagini de jurnal, memorii, însemnări, Editura Vinea, București, 2006, p. 162. 2. Ibidem, p. 161. 3. Ibidem, p. 163 4. „îți spuneam astă-vară cât de esențial e pentru mine să plec din orașul ăsta, unde timp de douăzeci de ani am trăit egal același trai. Este un târg de liceeni. Eu l-am cunoscut în tot ce poate da și bun, și rău. [...] Până într-un timp, toate au fost bune. Astăzi toate astea mi se par omorâtor de străine și false. Vreau să plec. Vreau să știu viața așa cum se cuvine la vârsta mea. Poate mai sporită în mizerie, dar cu siguranță sporită în bogăție. [...] Târgul se depopulează, prietenii - cum sunt - pleacă; fetele se mărită. Mă amenință această grozavă ratare a unui trai închis între cărțile de școală și plimbările de duminică, între cinstite relații de «lume», și săptămânal ordonate incursii în strada «damelor»” (Opere, 2011, voi. II, pp. 648-649). 26 Evreul improbabil cu speranța că acesta, prin relațiile pe care disperarea dar și ingenuitatea lui Sebastian le exagerau, pentru a-i procura o sursă de venit: „Vreau să fug de aici. îmi trebuie un mijloc modest de a-mi câștiga un trai mai puțin decât modest. [...] D-ta ai relații, cunoști lume, care nu-ți poate refuza servicii, o obligi doar prin cunoștința d-tale. întreb cu o mare teamă și cu o imensă jenă: nu-mi poți dărui d-ta acest mijloc de trai, care însemnează pentru mine singurul mijloc de a trăi?”1. în același timp, Sebastian, care în august debutase în Cuvântul, se interesează dacă o angajare acolo n-ar fi posibilă și dacă condiția lui de evreu, pe care cei de la Cuvântul nu o cunoșteau, n-ar fi un impediment. Baltazar îi răspunde foarte repede, scrisoarea parvenindu-i pe 14 octombrie 1927 lui Sebastian, care îi mulțumește pe 15 octombrie pentru „bucuria [...] mare adusă de veștile de ieri”1 2. Baltazar îi oferea un post cu jumătate de normă la „Cultura Națională” condusă de Simionescu-Râmniceanu3. Până la urmă, din această promisiune nu se va alege nimic și Sebastian îi va reproșa prietenului său mai mare speranțele goale pe care i le oferise4. în scurta perioada pe care o petrece la București5, agățându-se de promisiunile lui Baltazar, îl vizitează împreună pe E. Lovinescu, patronul cenaclului SburătoruL Vizita e consemnată în Agendele criticului la data de 12 noiembrie6. Pe 15 noiembrie, conform acelorași Agende, Baltazar, întors de unul singur la Lovinescu, îi spune că Sebastian s-ar fi arătat decepționat de cenaclu7. Funcționează în această reacție de respingere, așa cum s-a tot susținut8, mâna invizibilă a lui Nae Ionescu, aflat într-o veche gherilă cu Lovinescu? De ce nu, cu atât mai 1. Ibidem, p. 649. 2. Ibidem, p. 650. 3. V. nota 1 de la pag 110 din Scrisori către Cornii Baltazar. 4. Camil Baltazar, „De vorbă cu autorul cărții ce apare în editura «Naționala Ciornei» la 25 februarie”, în România literară, nr. 54, 25 februarie 1933. 5. Sebastian ajunge la București pe 26 octombrie, după cum îl anunță pe Baltazar în scrisoarea datată 21 octombrie 1927. Planul era să-și treacă examenul programat pe 29 octombrie, după care să preia slujba promisă de poet. 6. „Baltazar cu M. Sebastian, foiletonist de la CuvăntuC (E. Lovinescu, SburătoruL Agende literare, voi. II, ediție de Monica Lovinescu și Gabriela Omăt, note de Alexandru George și Gabriela Omăt, Editura Minerva, București, 1996, p. 94). Până la acea dată Sebastian publicase doar zece foiletoane în ziarul lui Nae Ionescu. 7. „Baltazar după volum [...]. Aflu că tânărul Sebastian ne înjură!” (E. Lovinescu, op. cit., p. 95). 8. Marta Petreu, Diavolul și ucenicul său, Editura Polirom, Iași, 2009, p. 193: „Tânărul Sebastian, acceptat la Cuvântul și fermecat de personalitatea lui Nae Ionescu, a primit fără nici o precauție influența acestuia, de la tonul și ideile articolelor la unele reglări de conturi [...]”. La pp. 191-192, Marta Petreu, care dedică un întreg capitol relațiilor dintre Lovinescu și Sebastian (pp. 191-206), realizează și o sinteză a conflictului Lovinescu - Ionescu. 27 Mihai Iovănel mult cu cât, decepționat de Camil Baltazar, ale cărui legături cu Lovinescu nu mai trebuie sublimate, Sebastian trebuie să caute o sursă de venit în altă parte. Cel care îi va oferi lui Sebastian, în 1929, după o lungă serie de colaborări retribuite1, un post de redactor la Cuvântul, extră-gându-1 astfel din provincia care îl sufoca, este Nae Ionescu. Iar Sebastian îi va rămâne toată viata recunoscător. Oferă un important motiv de reflecție felul în care Sebastian își alege maestrul. Prima opțiune a fost, categoric, Baltazar, care îndeplinește acest rol pentru Sebastian, o vreme. Nae Ionescu reprezintă, cronologic, opțiunea a doua. Baltazar (n. 1902) și Ionescu (n. 1890) -două personalități cum nu se poate mai diferite. Primul, evreu, poet, „modernist” (după Istoria literaturii române contemporane a lui E. Lovinescu), inapt pentru politică. De meserie frizer, se regăsea prea puțin în fantasma misterioasă și romantică de autor pe care o semăna în mintea cititorilor, fiind, conform descrierii crude a lui E. Lovinescu din al doilea volum al Memoriilor, doar „Leopold Goldstein din Focșani, absolvent de patru clase primare, nu de mult colaborator poetic al Rampei sub pseudonimul de Luca Luminiță, sănătos, fără nici o legătură cu sanatoriul de tuberculoși de la Bisericani”1 2. Cel de-al doilea era un „român verde”, logician, organicist, neosămănătorist și antimo-dernist (în plus, îl detesta pe Lovinescu) și un ins pasionat de politică. Deși alegerea lui Sebastian, după cum am sugerat, reflectă o condiționare materială, ea poate fi interpretată și alegoric, drept alegerea dintre Literat și Ideolog. Sebastian se îndreaptă către ideolog. Dacă în acest caz alegerea înseamnă, încă, un reflex contingent, în deceniul următor va fi opțiunea tuturor. Sebastian nu va uita Brăila și ceea ce Brăila metonimizează, adică Provincia. în jurnalul romanului Orașul cu salcâmi3, el propune o mai bună valorificare a provinciei în romanul românesc. întrucât constată deficitul în materie autohtonă, întocmește o teorie ad hoc, după care „romanul nostru e condamnat să nu creeze” cât timp nu va descoperi provincia, întrucât, spre deosebire de capitala care „distruge prin mișcare și mulțime valoarea gestului și expresivitatea lui”, „orașul mic” este „creator de tipuri”, întrucât „spațiul [său] îngăduie să fie populat cu gesturi și timpul cu întâmplări”: „E aici o atmosferă balzaciană de ciudățenie și vechime. [...] E în strada orașului mic un efort spre rural, în acest înțeles că ai voi parcă să-i vezi 1. V. schimbul de scrisori dintre Sebastian și Eliade din august-septembrie 1928. 2. E. Lovinescu, „XXI. Camil Baltazar”, în Memorii 1916-1930, [1932], reprodus în Memorii. Aqua Forte, ediție îngrijită de Gabriela Omăt, Editura Minerva, București, 1998, p. 224. 3. „Jurnal de roman”, I, în Cuvântul, 3 ianuarie 1929; „Jurnal de roman”, II, în Cuvântul, 8 ianuarie 1929; „Jurnal de roman”, III, în Azi; noiembrie 1932. 28 Evreul improbabil casele ieșind din aliniere, depărtându-se una de alta și rămânând fiecare străină în singurătatea și misterul ferestrelor ei închise”1. Rânduri de bună seamă naive, în măsura în care lucrează cu un concept etnografic al tipurilor, conform căruia acestea, create spontan („survenite”) în provincie, sunt conservate și deci observabile doar in sitn, în habitatul lor originar. Dar decorul Comediei umane nu se reduce la provincie. De fapt, orașul, întins, masificat și industrializat, creează funcții, respectiv „caractere”, mai numeroase decât provincia. Involuntar, Sebastian recurge însă tot la rural ca matrice a romanului românesc. E aici și un defect de perspectivă care verifică, precum metoda datării prin carbon-14, vârsta recentă a romancierului român: ruralul era aproximat prin șabloane (care creau impresia de caractere) într-o măsură mai mare decât urbanul aflat și perceput in progress, într-o dinamică și fluiditate ce nu permiteau desprinderea unor tipuri. (Meritul harnicului Cezar Petrescu în crearea unor astfel de tipuri - oricât de rudimentare și debitoare sămănătorismului - nu poate fi de aceea îndeajuns sublimat.) Pe de altă parte, rândurile lui Sebastian privind romanul provinciei pot fi reduse doar la dorința de a reveni, simbolic, acasă. După cum va scrie la sfârșitul romanului De două mii de ani, „Nu voi înceta desigur niciodată să fiu evreu. (...) Dar nu voi înceta de asemeni niciodată să fiu un om de la Dunăre”. Aceste fraze concluzive au trezit ironia tuturor. Nae Ionescu, și el brăilean, „om de la Dunăre”, i-a explicat încă din prefață lui Sebastian că Iosef Hechter nu este om de la Dunăre, ci evreu de la Dunăre. La moartea lui Sebastian, Ion Călugăru îi va reproșa și el, într-un articol1 2 plin de imputări, că „era sau îi plăcea să se creadă omul de la Dunăre, în viața căruia totul e prevăzut în iti-nerariul șlepului care încarcă grânele la Brăila ca să le ducă în altă parte”. Sunt două puncte de vedere care diferă prin simetria raportării la problema asimilationismului: pentru Nae Ionescu, evreul rămâne evreu până la sfârșitul veacurilor, neputându-se asimila niciodată complet în substanța românismului; pentru comunistul Călugăru, evreul trebuie să se asimileze nu în pitorescul geografic, național sau local, ci în misiunea și acțiunea ideologice (ceea ce, observă el, Sebastian nu făcuse). 2. București. Punct de sosire, punct de plecare în scrierile lui Mihail Sebastian, Bucureștiul strălucește de regulă fie prin absență, fie prin calitatea de spațiu indezirat. în Femei, doar nuvela „Maria” se apropie de București, dar și acolo spațiul central e 1. „Jurnal de roman”, II, în Eseuri. Cronici. Memorial, ediție îngrijită și prefață de Cornelia Ștefănescu, Editura Minerva, București, 1972, p. 499. 2. Ion Călugăru, „Din jurnalul unui scriitor. Notă despre Mihail Sebastian”, în Victoria, 13 iulie 1945. 29 Mihai Iovănel ocupat de un sat - „dincolo de Câmpina și nu departe de Sinaia” - în care femeia cunoaște unicul episod real de fericire împreună cu bărbatul iubit. Orașul cu salcâmi acroșează pasager capitala, mai mult din rațiuni de opoziție cu provincia. în De două mii de ani Bucureștiul apare în cadru mai cu seamă în primele două părți, dominate de mișcările antisemite. Paul și Nora, din Accidentul, părăsesc repede Bucureștiul; doar periplurile retrospective și nefericite ale lui Paul îl au ca spațiu de referință. Jocul de-a vacanța are loc într-o pensiune de munte, Steaua fără nume într-un orășel oarecare. Doar Sfârșit de stagiune și Ultima oră se petrec în capitală. Nu întâmplător, nuvela este scrierea cea mai depresivă a lui Sebastian, iar a doua cea mai acidă. Cum se explică acest rol preponderent negativ? în primul rând, e vorba de un efect al funcției esențiale pe care o au la Sebastian vacanta și fuga de realitate. O altă explicație oferă Dana Dumitriu1: inadaptatii lui Alexandru Vlahută și Brătescu-Voinești de dinainte de Primul Război Mondial continuă să apară în scrierile lui Camil Petrescu, Anton Holban, Mihail Sebastian în pofida „saltului de gândire și de modernitate” realizat de aceștia din urmă; autoarea vedea aici „contradicția dintre maturitatea gândirii și fragilitatea sensibilității”. Tradusă ideologic, propoziția pare că trimite înapoi la Maiorescu și la avertismentul său contra sincronizării rapide pentru că „nu tine celula”1 2. Totuși, între Vlahută și Camil Petrescu sau Sebastian asemănările nu fac decât să mascheze diferentele. Inadaptatii lui Vlahută (ca și ariviștii lui Filimon sau Duiliu Zamfirescu) reprezentau o emanație ideologică antimodernă, venită mai mult pe fondul pasiv al neînțelegerii modernității decât dintr-o conștiință evoluată ideologic (iar literar, nici atât). Personajul arivistului devoala lipsa de înțelegere a scriitorilor în fata modernizării printr-un capitalism - e drept, rudimentar - care înlocuia vechile personaje (marii boieri) cu personaje noi, mai mici și mai mobile (indicate generic prin figura arendașului). Personajul intelectualului inadaptat care sfârșește rău în marele oraș coda, la Vlahută (bunăoară în nuvela Din durerile lumii), lipsa unei clase de mijloc care să absoarbă intelectualitatea emergentă 1. Dana Dumitriu, „Inteligența modernă și sentimentalismul provincial”, în Convorbiri literare, nr. 6, iunie 1975. 2. Argumentul lui Maiorescu ținea de spiritul organicismului conservator, moștenit în secolul al XX-lea - cu unele diferențe, între care cea mai importantă e aceea dintre pragmatismul unei elite conducătoare reale și utopismul unei elite țărănești imaginare - de sămănătorismul lui N. Iorga. Deși Maiorescu a fost infirmat de mersul lucrurilor, argumentul său și-a manifestat totuși realitatea prin ceea ce poate fi numit paradoxul tehno-cul-tural al modernizării României reflectate în imaginarul literaturii: între componenta materială și culturală a modernizării există de multe ori un decalaj ireductibil: G. Ibrăileanu, socialist militant pentru ieșirea din obscurantism, scrie un tipic roman de belle epoque, Adela; invers, Cezar Petrescu, scriitorul ale cărui cărți abundă în inventaruri de mărfuri occidentale (în termeni actuali, literatura lui ar putea fi descrisă ca product placement) este, în același timp, un sămănătorist destul de primitiv. 30 Evreul improbabil care se ivea, ca urmare a evoluției educației, din rândul micilor târgoveți și al țărănimii. Camil Petrescu, pe de altă parte, avea atât o conștiință teoretică evoluată cât și experiența relativei modernizări a României după Primul Război Mondial. Personajul Ladima, de exemplu, nu mai reprezintă o codificare genuină a tipului intelectual, ci o critică în cunoștință de cauză a mediului său plafonat. Din aceeași specie face parte T.T. Soru, personajul lui Sebastian din nuvela „Deschiderea stagiunii”. „Deschiderea stagiunii”1 valorifică tema frecventă a ratatului din presă sau, în particular, din presa culturală1 2. Acesteia îi corespunde în epocă dinamica foarte fluidă și nepredictibilă a publicațiilor, retractilitatea capitalului din zona presei (mai ales culturale), condiționat în numeroase cazuri de interese foarte conjuncturale, lesne epuizabile. Coroborate cu rata mare de șomeri intelectuali, aceste date transformau profesia de ziarist - dincolo de poveștile de succes din epocă, ale unor Pamfil Șeicaru sau Stelian Popescu, și ele pline de legende ținând de zona foarte lucrativă a șantajului politic - într-o profesie marcată de trauma „zilei de mâine”. în datele textului lui Sebastian, T.T. Soru este un supraviețuitor al presei antebelice (de dinaintea Primului Război Mondial) în care își cunoscuse momentul de glorie, astfel rezumabil: ,,[T. T. Soru] I-ar fi vorbit de Flacăra, de portretul pe care i l-a făcut Iser în 1912, de articolul lui Petre Locusteanu - bietul Locusteanu! - de scrisoarea lui Haralamb Lecca, după premiera Castei Diva, despre Alecu Davila, care l-a chemat la o repetiție generală și l-a instalat în fundul sălii. «Stai aici lângă mine; am nevoie de părerea dumitale. Da, sincer, înțelegi? Sincer»”. în prezentul nuvelei - care corespunde aproximativ momentului 1935, al publicării - T.T. Soru, ajuns la 47 de ani, adică bătrân conform standardelor unei epoci care împinge la isterie disocierea dintre tineri și bătrâni, e blocat în negarea propriei ratări și inutilități. Stă de opt ani în gazdă la aceeași madam Ștefănescu, simțindu-se victima răposatului domn Ștefănescu (al cărui tablou îi atârnă deasupra patului), și activează în redacții obscure, trăind de azi pe mâine din expediente. Singura rază de lumină din viața lui T.T. Soru este cronica dramatică, practicată de 26 de ani, unica rămășiță din tinerețea în care a cunoscut 1. Publicată în 1935, într-un volum colectiv de Nuvele inedite la care mai contribuiseră I. Agârbiceanu, C. Ardeleanu, I. A. Bassarabescu, H. P. Bengescu, Ludovic Dauș, Sergiu Dan, Ion Dongorozi, Mircea Eliade, Gala Galaction, Anton Holban, C. Manolache, Gib Mihăescu, I. Peltz, Camil Petrescu, Victor Ion Popa, Liviu Rebreanu, M. Sadoveanu, Alexandru Sahia și Mihail Sorbul. Un fragment cu rol de teaser din Deschiderea stagiunii apare în Rampa, pe 16 septembrie 1935. 2. O bibliografie minimală începe cu mitologia construită în jurul vieții de ziarist a lui Eminescu, reactivată în interbelic nu o dată, prin genul vieților romanțate; Cezar Petrescu, Calea Victoriei; Camil Petrescu, Patul lui Procust; Liviu Rebreanu, Gorila. E de menționat că după 1989 tema a reapărut: vezi, pentru unele similarități de detaliu cu Deschiderea stagiunii, Ioan Lăcustă, Luminare, 2007. 31 Mihai Iovănel succesul. De premiera care deschide stagiunea leagă speranța într-un nou început. Dar totul se năruie când legitimația („biletul”) de cronicar dramatic la nou-înfiintatul Viforul îi este respinsă la intrarea în teatru, în seara premierei. Personajul ratatului T.T. Soru duce cu sine metafora diafragmei care separă România antebelică de cea postbelică, dar tema-tizează și conflictul, atât de asumat de către Tânăra Generație, dintre tineri și bătrâni. De altfel, T.T. Soru ilustrează coșmarul oricărui intelectual interbelic și, după cum se vede din jurnal, al lui Sebastian însuși. Pe 21 noiembrie 1937, în plină depresie provocată de participarea lui Eliade la turnirul electoral al Mișcării legionare, Sebastian notează în jurnal serviciul pe care un anume Emil Flămându, „un nenorocit vag ziarist”, beat, i-1 cere confundându-1 cu Petru Comarnescu (inspector la Directia Teatrelor din Ministerul Instrucțiunii și Artelor). După ce povestește scena, Sebastian reflectează: „Mă văd foarte bine, cândva, mai târziu, un fel de Emil Flămându. Când am scris acum 3 ani Deschiderea stagiunii, am avut foarte exact sentimentul că acel T.T. Soru (și el un Flămându oarecare) sunt eu. Și de atunci am coborât mai mult, am rezistat mai puțin”1. Sebastian reflectase și teoretic la astfel de probleme; într-un articol din 1930, „Note despre romanul nostru”1 2, observa cât de specific îi e literaturii române romanul inadaptaților produs de scriitori precum Cezar Petrescu, MUiail Sadoveanu sau Ionel Teodoreanu, trăgând concluzia că, deocamdată, „ne lipsește materialul uman al romanului” - adică o cristalizare a vieții sociale, în versiunea ei modernă-urbană, în forme cât de cât complexe din care romancierul să-și tragă inspirația. în ce privește un roman al Bucureștilor, i se pare „imposibil”, întrucât literatura n-ar putea din principiu reduce orașul la o unitate care să-l reproducă „identic și conform”3 (după cum, s-ar putea adăuga, nici geometria nu se dovedește capabilă să construiască un cerc pătrat); în schimb, ar fi posibil „un roman bucureștean”, ilustrat deja prin „Conservator et comp., Craii dela Curtea veche [sic!] și Concert de [sic!] muzică de Bacii’ și distins de „romanul Bucureștilor” prin faptul că, nepunându-și în cap ideea de a oferi o imagine pe o scară 1/1, se mulțumește cu o sinteză („nu reține decât semnele”). Bucureștiul are și o ocurență mai puțin critică în scrisul lui Sebastian, atunci când sunt reflectate publicistic sistematizările urbane întreprinse 1. Mihail Sebastian, Jurnal. 1935-1944 [1996], text îngrijit de Gabriela Omăt, prefață și note de Leon Volovici, Editura Humanitas, București, 1997, p. 130. 2. Mihail Sebastian, „Note despre romanul nostru", în Cuvântul, 5 iulie 1930. 3. Scriind în 1924 despre „Romanul urban”, Albert Thibaudet se mulțumise să avertizeze împotriva ispitei romancierului modern de a face prea stufoasă ilustrarea marelui oraș, dându-1 ca exemplu negativ pe Emile Zola, al cărui roman „a fost invadat de descrieri” (Reflecții, traducere de Georgeta Pădureleanu, texte alese, prefață și note de Mircea Pădureleanu, Biblioteca pentru toți, Editura Minerva, București, 1973, voi. I, p. 332). 32 Evreul improbabil sub Carol al II-lea. în 1933, oferă în Cuvântul o relatare1 asupra implicării suveranului în chestiunea urbanistică printr-o vizită la Primăria Capitalei, care „ne-a relevat un vast plan edilitar de dimensiuni ce întrec interesul strict gospodăresc al unui oraș oricât de mare și angajează în realitate o serie complexă de probleme generale, la care întreaga țară este direct interesată”. Articolul ,A fi bucureștean”1 2, publicat în 1935, schițează viata în cei „o mie de metri pătrati”, în care „sunt închiși ei între ei, ca într-un invizibil tare” membrii elitei politico-socio-culturale, bucureștenii de Calea Victoriei: „Suim și coborâm treptele ministerelor, ne îmbulzim în palatul de Justiție, ne vedem la premierele de la Național sau Regina Maria, ne întâlnim la cinematografe, când se schimbă programul, răsfoim o carte într-o librărie, schimbăm un cuvânt la Capsa sau la Corso, ne zâmbim vineri seara la simfonie, ne salutăm uneori la Colonade, la Vișoiu, la Continental, la Modern...”. „Asta e toată viața bucureșteană”, conchide Sebastian, care pentru a întări imaginea Capitalei-salon introduce și comparația cu sufocanta provincie: „Este o existență provincială, de cel mai strâmt cadru provincial, cu o înșelătoare sclipire de vioiciune, de grabă și de variație, dar în fond de o mediocritate și de o monotonie fără scăpare”. (Parcă ar cita din romanul de Goncourt al lui Roger Vercel, Căpitan Conan, pe care îl traduce - prost - în acel an și care are ca decor Bucureștiul: „Calea Victoriei îmi amintește o stradă de provincie, Duminica. [...] Tot Bucureștiul, oscilează răbdător între Palatul regal, care seamănă leit cu cea mai banală prefectură franceză, și între Palatul Poștei”3.) Toată această mizanscenă are un caracter nu filozofic, ci instrumental, servindu-i lui Sebastian la introducerea adevăratului subiect: machetele din Expoziția Capitalei organizată în Parcul Carol. De aici, gazetarul află că „Bucureștii sunt un oraș mare” (sau mai exact au devenit așa „în câțiva ani”, „în mai puțin de zece ani”) și se încântă în fața expresiei „arteră de circulație”, relevantă pentru felul organic în care receptează acum capitala. Articolul va avea o continuare peste 5 ani, în 1940. E vorba de momentul foarte circumstanțial în care Revista Fundațiilor Regale, unde Sebastian e redactor, îi dedică regelui Carol al II-lea un întreg număr omagial, aniversând 10 ani de la „restaurație”4. Comparativ cu encomioanele exagerate în cheia cărora o bună parte din 1. Mihail Sebastian, „Bucureștii ăștia prăpădiți...”, în Cuvântul, 7 iulie 1933 2. Mihail Sebastian, „A fi bucureștean”, în Rampa, 20 mai 1935. 3. Roger Vercel, Căpitan Conan, traducere de Mihail Sebastian, București, 1935, p. 41; ediția originală (Capitaine Conan) fusese publicată în Franța în 1934 și primise premiul Goncourt. 4. Revista Fundațiilor Regale, nr. 6, iunie 1940. 33 Mihai Iovănel colaboratorii numărului aleg să-și scrie contribuțiile1, Sebastian - care nu se eschivează - alege o soluție mai elegantă și scrie despre „Bucureștii înainte și după Restaurație”. El laudă restaurația - respectiv „privirea Lui clară” - care a dat Capitalei „o viziune unitară, o lărgire de spațiu, un spirit de monumentalitate” și face o scurtă incursiune în literatură, subliniind dicotomia de origine sămănătoristă (dar de fapt mai timpurie) dintre sat și oraș, dintre provincie și capitală: „în genere, literatura noastră n-a avut stimă pentru București și nu l-a iubit. Ceea ce se cheamă «eroii superiori» sunt în romanul românesc tipuri de provinciali integri, care vin cu sufletul curat în capitală, unde sunt doborâți de mediul corupt”1 2. Sebastian vede în imaginea negativă a Bucureștiului acțiunea depusă de „neîncrederea provincială și cu deosebire moldovenească fată de «centru»”. în plan biografic, viata matură a lui Sebastian se desfășoară între dorinfa de a se stabili în Capitală și aspirația de a o părăsi. Abia stabilit în București, va pleca la Paris, dorind să rămână acolo. întoarcerea în București o vede ca pe o fatalitate, și așa va face de câte ori se va întoarce dintr-o vacantă sau excursie. Singura perioadă în care nu vrea să părăsească Bucureștiul (exceptând, și acum, perioadele mai lungi sau mai scurte petrecute la moșia lui Antoine Bibescu de la Corcova3) e momentul belic în care destinația alternativă înseamnă Transnistria, adică moartea. O scrisoare către Pierre, datată 11 noiembrie 19434, descrie traseul spaimei anticipat de un evreu în acele zile: „De câteva ori, am avut - mai ales până în toamna trecută - senzația că suntem pierduți. Au fost zile tragice. Au fost zile de mare spaimă. Ne vedeam scoși din case, porniți pe drumuri, aruncați în lagăre și ghetouri (ceea ce s-a întâmplat efectiv cu zeci de mii de oameni)”. Adaptându-se la mersul războiului, defavorabil Germaniei, regimul antonescian renunțase oportunist la deportări și, mai mult, începuse să repatrieze o mică parte a supraviețuitorilor5. Sebastian percepe ca 1. Printre aceștia se numără Tudor Arghezi, Camil Petrescu, Lucian Blaga, N. I. Herescu, Cezar Petrescu, G. Călinescu, Ion Marin Sadoveanu, Perpessicius ș.a. 2. Mihail Sebastian, „Bucureștii înainte și după Restaurație”, în Revista Fundațiilor Regale, nr. 6, iunie 1940. 3. Perioada cea mai lungă este cea de 37 de zile, între 29 iulie-3 septembrie 1943. 4. Opere, 2011, voi. II, pp. 835-839. 5. „în octombrie 1943 un grup de deportați pedepsiți pentru «abateri disciplinare» în cadrul batalioanelor de muncă obligatorie au primit permisiunea de a se reîntoarce în țară împreună cu familiile lor. Totuși, prima repatriere colectivă a avut loc în decembrie 1943 vizându-i aproape 34 Evreul improbabil atare „un fel de ciudată, neverosimilă securitate”, deși provizorie. „Regimul nostru este destul de paradoxal”, arată el, „și așa a fost mereu”, refe-rindu-se la existenta unui teatru evreiesc „care joacă zilnic, în două săli, comedie, dramă și revistă”: „Nu e un fenomen? în zilele cele mai sumbre (anul trecut, în momentul deportărilor spre Transnistria) teatrul evreiesc juca!”. „Regimul paradoxal” se răsfrânge și asupra vieților: „Sunt familii care s-au îmbogățit, dar marea calicime evreiască se zbate în mizerie”. Sebastian se plânge de „mari greutăți bănești”, în condițiile în care ,,[t]otul s-a scumpit cam de zece ori”* 1, pentru mâncare „trebuie zilnic cam 1 500 lei” și proprietarul, până de curând, mărea abuziv chiria, profitând de legile care îi discriminau pe evrei de restul populației. Garderoba precară accentuează „demoralizarea”: exclusiv pe evreii din județul Dorohoi, ce nu aparținuse niciodată Bucovinei, ci fusese alipit acesteia cu puțin timp înainte de ordinele de deportare a evreilor din Bucovina în Transnistria. Astfel, la 20 decembrie 1943 circa 1 500 de deportați evrei originari din județul Dorohoi s-au putut întoarce la casele lor, după ce majoritatea deportaților pieriseră în Transnistria. Două luni mai târziu, guvernul Antonescu emitea un nou ordin de repatriere. De data aceasta era vorba despre orfanii de ambii părinți până la vârsta de 15 ani, repatriere organizată de către Centrala Evreilor din România. Un transport de circa 1 850 de orfani evrei care își pierduseră ambii părinți în vicisitudinile vieții din Transnistria a sosit la Iași pe 6 martie 1944” (Peter Weber, „Repatrierea deportaților evrei din Transnistria și chestiunea integrării lor în România postbelică”, în „Anuarul Institutului de Istorie «G. Barițiu» din Cluj-Napoca”, tom. XLVI, 2007, pp. 387-400). 1. „Mult mai drastică a fost intervenția administrației asupra prețurilor și concomitent asupra calității mărfurilor de consum produse și puse în circulație, în perioadele de război, în anii care le-au precedat și care le-au urmat, din cauza insuficienței produselor, a materiilor prime necesare producției lor. Mărfurile de strictă necesitate, ca și prețurile lor, sunt încadrate într-un sistem complex de standardizare, tipizare și raționalizare, de dirijare și de control. Introdus și practicat în anii 1916-1922, dar perfecționat în perioada războiului al doilea mondial, acest sistem urmărea să atenueze adânca criză de aprovizionare provocată de împrejurări anormale. Se practicau mai multe categorii de prețuri - la produsele raționalizate, la cele reglementate, la produsele lăsate libere la vânzare - precum și prețuri de «bursa neagră» pentru mărfurile de toate categoriile, oferite pieței în cantități mult sub nevoi. Același produs putea avea legal trei-patru prețuri, dintre care unul minim, iar altul ridicat de câteva ori față de primul. [...]. La mărfurile fabricate din materii prime deficitare sau din import -bumbac, lână, piele, talpă etc. - s-au introdus înlocuitori - celofibră, fire din zdrențe, piele artificială, talpă de cauciuc și lemn etc. - în proporție de 40-60%.” (Victor Axenciuc, Evoluția economică a României. Cercetări statis-tico-istorice 1859-1947, voi. III: Monedă - Credit - Comerț - Finanțe publice, Editura Academiei Române, București, 2000, pp. 296). Pentru evoluția prețurilor la produsele de bază, v. ibidem, tabelul 118 de la pp. 304-305. 35 Mihai Iovănel „Hainele s-au ros, ghetele s-au rupt. [...] De la începutul războiului n-am mai fost în stare să-mi fac nimic. Astăzi, o pereche de pantofi costă 12-15 000 de lei. Un costum de haine 50-60 000 de lei!”. Care sunt totuși sursele de venit? împrumuturi la Aristide Bank, la care datoria se ridică la „vreo 500 de mii de lei”, profesoratul la Liceul Evreiesc; tatăl lucrează „în magazine la Zaharia (unde are acum 20 000 de lei pe lună), Beno dă lecții particulare”. Mama face menajul, întrucât legile interziseseră evreilor să țină servitoare române, iar servitoarele evreice sunt „o comedie de un haz și uneori de o tristețe neîntrecută” (sau, potrivit lui Emil Dorian, rare și „extrem de scumpe”1). Viața este, una peste alta, „suportabilă”: „Griji mari, griji mărunte, plictiseli, necazuri, mici bucurii, mici satisfacții”. După 23 August, Sebastian vede în Bucureștiul invadat de trupele sovietice - prost echipate și flămânde - figura simbolică a pedepsirii României, care, în ochii evreului ieșit din orizontul imediat al morții, nu trebuie „să scape prea ușor”: „Nu pot lua prea în tragic toate incidentele sau accidentele. Mi se par normale. Chiar juste. Nu e drept ca România să scape prea ușor. La urma urmelor, Bucureștiul acesta îmbelșugat, nepăsător, frivol e o provocare pentru o armată care vine dintr-o țară pustiită”1 2. 3. Paris. O altă „provincie” în 1930, Brăila avea 68 347 de locuitori; Bucureștiul, cu tot cu comune suburbane, aduna 639 040; în Paris trăiau aproape șapte milioane de cetățeni. Mihail Sebastian ajunge la Paris la sfârșitul lui 1929, cu o bursă „cu proptele”3, obținută de Nae Ionescu de la ministrul de Externe țărănist Gheorghe G. Mironescu. Va rămâne aici până în 1931, fără a-și trece doctoratul în Drept - obiectivul bursei. în această perioadă, colaborările în presa din țară - adică la Cuvântul -sunt rare și rezumate la pagini de jurnal ori la impresii franțuzești titrate „Scrisori din Paris”. „Voiam să lipsesc din România - dar să 1. Emil Dorian, Jurnal din vremuri de prigoană, p. 251. V. și Anuarul statistic alRomăniei, ediția 1938-1939: pentru 1937-1938, dintr-un total de 3 242 de fete care urmau o școală de menaj, 3 179 erau de etnie română; cu excepția maghiarilor (36 de fete) și germanilor (16 fete), celelalte minorități strălucesc prin absență (câte o singură elevă pentru greci și evrei) (pp. 262-263). 2. Jurnal, însemnare din 1 septembrie 1944, p. 559. 3. Expresia e a lui Sebastian, care deplângea senin, când bursa i se terminase, năravul național: „Bursele se dau cum dă Dumnezeu, nici celor mai nevoiași, nici celor mai harnici, ci celor mai cu proptele”. (Mihail Sebastian, „Despre delictul de a nu fi bursier”, în Cuvântul, 25 iulie 1931). 36 Evreul improbabil lipsesc în toată regula” - explică într-o scrisoare1 pariul pe care totuși nu avusese puterea să-l tină. Va scrie, pe de altă parte, literatură. Orașul cu salcâmi, Fragmente dintr-un caiet găsit și Femei sunt redactate parțial sau integral (al doilea titlu). Dincolo de amprenta pe care Franța o lasă în scrierile de mai sus, relația lui Sebastian cu acest spațiu apare cel mai consistent în scrisorile expediate acum către Camil Petrescu și Camil Baltazar. Acomodarea lui Sebastian la Paris este dificilă mai mult sub raport „intelectual” decât civilizational - în pofida datelor sale de francofil care-i deșteaptă peste tot reminiscențe livrești1 2. O neplăcere importantă este pronunția a cărei deficientă îl complexează. După cinci săptămâni, Sebastian mărturisește a fi „rămas încă străin” din pricina limbii stăpânite precar în regimul (care cere spontaneitate și automatisme) al conversației: „n-aș putea să întrețin ca lumea o discuție. Vorbele mă terorizează: bucuros când găsesc un sfârșit de frază, nici nu mă mai întreb dacă el nu exprimă tocmai pe dos ceea ce aș fi vrut să spun”3. Dovadă că tânărul e inapt de indolența unui conquerant barbar, care junelui Eliade îi permitea să asalteze diverse somități internaționale prin scrisori redactate într-o limbă - franceză, engleză sau italiană - foarte aproximativă. în pofida acestor „plictiseli” pe care timidul din el le amplifică, Sebastian nu vrea să rămână un provincial care stă pe margine. Deocamdată, el absoarbe experiența senzo-rial-intelectuală a Parisului, „de o bogăție indispensabilă unei minți”, declarându-se „mulțumit și încântat de ce se întâmplă”, deși nu e decât un „excursionist” care se poticnește, obiectiv, în stratul de la suprafață4. Sebastian fusese la București un gazetar oarecum en vogue: la Paris nu e dispus să renunțe la orice pretenție de reconectare cu statutul pe care îl lăsase în urmă. Dar tocmai pentru a nu sfărma această iluzie renunță deocamdată să facă diligente care ar putea-o realiza sau, mai degrabă, infirma: „n-am uzat până azi de nici unul din mijloacele mondene și literare care îmi stau în oarecare măsură la îndemână. N-am vizitat-o pe principesa 1. Scrisoare către Camil Petrescu din 30 aprilie 1930, Opere, 2011, voi. II, p. 680. 2. „întâia cunoaștere a Parisului e un exercițiu de memorie. [...] Totul e reminiscență. Mai mult identifici, decât privești. [...] Umbre și imagini, pe care din depărtare le trecuseși din lumea cărților în lumea zilelor adevărate, populează cetatea și schimbă un drum neumblat, într-unul cunoscut, vechi și amical” (Mihail Sebastian, „Leon Daudet sau rezistența Luteției”, în Cuvântul, 6 februarie 1930). 3. Scrisoarea din 31 ianuarie, Opere, 2011, voi. II, p. 675. 4. Ibidem, p. 676. 37 Mihai Iovănel Bibescu și nici n-am avut grijă de a o face să știe că mă aflu la Paris. N-am încercat să mă folosesc de diversele avantagii pe care - se spune - cartea mea de gazetar mi le-ar putea aduce. N-am încercat să intru în legătură cu vreo revistă sau cu vreo redacție”1. Nu-i de mirare că Sebastian se va gândi tot timpul cât va sta la Paris la prințesă: Martha Bibescu este chiar Parisul sau doar zeița lui, după cum sugera Walter Benjamin (care, printr-o coincidență, sosește în capitala Franței tot în decembrie 1929), într-o recenzie din 1928 la romanul autobiografic al prințesei, Catherine-Paris: „Romanul a reușit să absoarbă istoria, statisticile și topografia Parisului. Rareori orașului i s-a adus un omagiu într-o formă atât de imaginativă și de sobră. Numai un străin poate naște o astfel de pasiune; căci Prințesa Bibescu este româncă”1 2. Dar în ce privește „Diversele avantagii pe care [...] cartea mea de gazetar mi le-ar putea aduce”, iată o formulare pe cât de prudent-ipo-tetică, pe atât de nerealistă; ce speranțe credea Sebastian că și-ar putea face? Peste câteva luni, revigorat motivațional, revine cu propuneri de afaceri, „pe jumătate o glumă”. La Paris cunoscuse fenomenul sălilor de cinema de avangardă, care îndeplineau și funcția de cinemateci avant la lettre: „se prezintă acolo unele din filmele care au fost deja reprezentate la alte cinematografe, dar care sunt lansate din nou cu un întreg aparat de critică «pentru intelectuali». Se creează o atmosferă de cerc închis, care dă publicului impresia că descoperă el opere de artă și că în orice caz asistă la un spectacol pentru inițiați”3. Ca atare, îi propune lui Camil Petrescu, care în 1926-1927 fusese „inspector pentru cinema” al Direcției cinematografelor comunale -Timișoara, să „utilizeze” snobii din București, închiriind sala „Studio Ventura” sau sala de cinema de la Atheneu sau „orice altă sală” pentru a deschide cluburi cinefile precum cele pariziene4. După această 1. Ibidem, p. 675. 2. Walter Benjamin, „Paris as Godess. Fantasy on the Latest Novei by Princess Bibesco” [„Die literarische Welt”, septembrie 1928] in Selected Writings, Volume 2, Part 1, 1927-1930, Translated by Rodney Livingstone and Others, Edited by Michael W. Jennings, Howard Eiland, and Gary Smith, The Belknap Press of Harvard University Press, Cambridge, Massachusetts, and London, England, [1999], p. 142. 3. Scrisoare din 30 aprilie, Opere, 2011, voi. II, pp. 680-681. 4. „Probabil că știi că filmele vechi rămân în depozit sau se distrug, iar cumpărarea lor e definitivă. Orice casă de filme ar fi fericită să poată închiria din nou filme pe care le-a exploatat deja. Ai putea să-ți alegi 10-15 lucruri din care să faci un repertoriu pe jumătate an. [... ] Chaplin, Douglas 38 Evreul improbabil semi-glumă (prezentată ca atare mai mult din precauție fată de reacția lui Camil Petrescu decât propriu-zis: elaborarea propunerii o arată), Sebastian condensează un raport asupra vieții lui pariziene, marcate de privațiuni materiale dar și de progrese în îmbunătățirea francezei și... a englezei, pe care a început să o învețe1. Un detaliu important stă în cristalizarea unui plan de acțiune privind relocarea franceză, pe mai multe planuri: în vară nu se va întoarce în tară ci, într-un sat din Bretania, își va termina Orașul cu salcâmi și se va pregăti pentru a urma filozofia la Sorbona... Fusese sfătuit de Nae Ionescu în chip direct sau voia să-i facă o surpriză mentorului care, prin înaltele relații ce le avea în guvern, îi asigura bursa? Se poate argumenta și într-un sens, și în celălalt* 1 2. Apoi, „la toamnă, când voi reveni la Paris, cunoscând de-a binelea limba, voi face demersurile necesare pentru a cunoaște cercurile literare pariziene și atunci poate îl voi vedea și pe Benjamin Cremieux și îi voi putea înmâna Suflete tari'3. Așadar Sebastian simte nevoia să pună răgazul vacantei între el și momentul în care va începe să cucerească Parisul; semn că încă nu se simte pregătit, nu atât lingvistic, cum sugerează, cât psihologic. în ce privește înmânarea piesei Suflete tari lui Cremieux, probabil că Sebastian îi promisese imprudent lui Petrescu că-i va intermedia recunoașterea în elita culturală franceză unde, naiv, spera că va accede. Sau naivitatea îi va fi aparținut lui Camil Petrescu? Oricum, Cremieux reprezenta o multiplă atracție: prieten al lui Proust, tocmai publicase, în 1929, o Fairbanks, Malec etc., etc., toate filmele de succes, cunoscute sau nu, ar putea fi luate pe bani puțini” (ibidem, p. 681). 1. „1) îmi place mult Parisul, mi-am stabilit o viață destul de interesantă în el; n-am făcut multe cunoștințe, pentru că n-am vrut; vorbesc din ce în ce mai bine franțuzește; 2) în genere, am bani destui pentru o viață liniștită și mediocră; dar sunt și zile cumplite când n-am nici o centimă [... ] 3) deocamdată îmi prepar examenele de doctorat în drept pe care le trec la începutul lui iunie. Lucrez 12-14 ceasuri pe zi - și altceva, deocamdată, nu fac [...] 6) învăț englezește” (ibidem, pp. 683-684). 2. Pentru ipoteza că inițiativa i-a aparținut lui Sebastian: ca disciplină, Dreptul nu îl satisfăcuse niciodată, fiind ales în primul rând ca soluție potențial lucrativă; Sebastian nu a depășit niciodată condiția de avocat de mâna a treia. în contextul entuziasmului provocat de Paris și al planurilor de a rămâne aici măcar pe termen mediu, varianta studiilor de filozofie era una firească, întrucât filozofia nu cerea nici cunoștințele de specialitate pozitivă cerute unui inginer, nici cunoștințele de limbă solicitate de studierea literaturii. Pentru varianta că Nae Ionescu i-ar fi sugerat această soluție lui Sebastian pledează episodul din De două mii de ani în care Ghiță Blidaru îl determină pe narator să se reconvertească profesional, trecând de la economie la arhitectură. 3. Scrisoare din 30 aprilie, Opere, 2011, voi. II, pp. 684. 39 Mihai Iovănel carte1 despre acesta, în care se oprea și asupra iudaității proustiene -Cremieux însuși fiind evreu). înainte de a pleca în vacanță, Sebastian trece prin, probabil, cea mai insolită experiență franceză; ea apare reflectată în Cuvântul, la rubrica „Scrisori din Paris”, sub titlul „Balul internatului”1 2. Un reportaj, s-ar zice, dacă n-ar fi atât de violent diferită de tot ce transmite doctorandul din capitala Franței: Edgar Allan Poe nu s-ar fi rușinat să o scrie. Sebastian relatează cum participă ilicit - făcând rost de o invitație - la balul mediciniștilor parizieni. Procesiuni de studenți pleacă dinspre spitalele Parisului către sala Bullier din Montparnasse, traversând orașul aproape dezbrăcați, acostând doamnele și aruncând vorbe și gesturi deșucheate (Sebastian însuși plecase dinspre Laenee). Balul se desfășoară „într-o atmosferă de o tensiune sexuală scuturătoare”, „nereală”: „Zidurile sunt acoperite de picturi fantastice, rupte parcă din visul unui posedat: un phalus imens decorează o tribună întreagă, unul obosit se întinde ca un șarpe mort în fața lojei profesorilor. [...] Totul în sală e aluzie sexuală directă, obsedantă, răscolitoare. [...] Fiecare din noi își dă seama că aici nu mai are nimic de pierdut, nimic de ascuns. Rezerva ar fi grotescă, ipocrită și tristă. Dacă vrei să nu înnebunești, trebuie să te arunci în mijlocul celorlalți, să strigi ca ei, să cazi ca ei obosit și frânt. Femeile își leapădă tunicile devenite inutile și trec din brațele unuia în brațele altuia, făcând o serie de semne și mișcări, în cari abia mai recunoști resturile nenorocite a ceva, care pe vremuri trebuie să fi fost un dans. [...] O fată tânără de vreo 16 ani s-a agățat de grumazii unui bărbat și îl obligă să o dezvirgineze. E o inițiere lugubră la care asistăm indiferenți sau interesați, fără scârbă și fără revoltă. Mă gândesc acum la viața fetei aceleia și la sufletul ei, trezit de strigătul întâiului ei amor într-o sală înnebunită de excitare, între rânjetele a câtorva sute de spectatori, sub un tavan negru ce stă să cadă asupra noastră, ca o labă de dobitoc strivind un mușuroi de furnici”. Sfârșitul ar părea să încurajeze ipoteza - vechiul truc al prozelor fantastice - că totul a fost de fapt ireal, produsul unei minți surescitate : „Și nu îmi mai aduc aminte de nimic... Mă urmărește doar în zorii acelei zile, prin străzile goale ce prind să se trezească, între primele tramvaie și ultimii cheflii, în lumina îndoielnică a ceasului, imaginea electrică ce mai arde pe poarta balului, ca o lampă uitată aprinsă ziua în amiaza mare, într-o casă nelocuită: un tânăr medic în halat alb, cuprinzând cu o mână trupul rotund al unei femei frumoase, și cu cealaltă mână, scheletul alb al morții”. 1. Benjamin Cremieux, Du cote de Marcel Proust. Suivi de lettres inedites de Marcel Proust ă Benjamin Cremieux, Lemarget, 1929. 2. Mihail Sebastian, „Scrisori din Paris. Balul internatului”, în Cuvântul, 11 iulie 1930. 40 Evreul improbabil Și totuși, descrierea aceasta din final se referă la un obiect real; balul însuși era un eveniment cât se poate de aievea1. Invitațiile din anul 1930 pentru bărbați (căci invitațiile erau diferențiate pe genuri) constau într-un carton tipărit pe care un doctor în uniforma profesiei strânge la piept o femeie și un schelet. Dar a participat Sebastian cu adevărat la acest bal? Invitația putea să o vadă la un amic (poate cunoscut prin fratele său, Pierre, el însuși medic stabilit în Franța), iar despre scandalosul eveniment putea să fi citit în ziare. Construcția textului rămâne echivocă din acest punct de vedere, încurajând ici și acolo varianta unei fantezii pe o temă (reală) dată. Oricum, fie reală, fie „doar” imaginară, Sebastian întâlnește astfel acel Paris născut în secolul al XlX-lea, după cum spune Roger Caillois într-un text din anii ’30, odată cu marea industrie și cu proletariatul urban - „lumea de supreme grandori și de decăderi inexpiabile, de violențe și de mistere neîntrerupte, lumea în care, în orice moment, totul este posibil 1. Pentru informații privind Le Bal de l’Internat des Hopitaux de Paris, v. siteul http://www.leplaisirdesdieux.fr/ LePlaisirDesDieux/ Histoire/ Histoiredellnternat.html., care oferă informații de detaliu și o bogată iconografie. 41 Mihai Iovănel pretutindeni, pentru că imaginația a fost împuternicită dinainte și-și situează aici, imediat, solicitările sale cele mai ieșite din comun”1. Dar la sfârșit de iulie 1930, pe 23, Sebastian se află, cum anunțase, într-o pensiune în provincia Franței, dar nu în Bretania, ci lângă Annecy (Haute-Savoie), „la 600 kilometri depărtare de Paris, în munți, într-un orășel calm, pe țărmurile unui lac alpin imens”1 2, de unde își enunță propria versiune de veni vidi nici: „Am dat examen, am lucrat, am căutat să cunosc Parisul, am învățat franțuzește”3. După care urmează bemo-lurile („Nu, deocamdată nu «joc șah» cu Parisul”), regretele (din nou, Sebastian invocă părerea de rău de a n-o fi cultivat pe Martha Bibescu: e totuși improbabil că mesajul acesteia depășea, oricât de pompos formulat, simpla intenție de a fi amabilă cu un critic care s-ar fi putut dovedi, la rândul lui, amabil în Cuvântul: dar de aici până la a-i deschide ușile Parisului, cum nădăjduia Sebastian, era cale lungă) și fandarea către viitor: „Aș fi putut poate să caut ocazii, să leg relații [...] Mi-am dat seama însă că ar fi o gravă greșeală, care putea rata totul. Aveam atunci (și nu știu dacă nu-1 mai păstrez încă) un aer de metec. Și pe meteci, franțuzii îi detestă. Astăzi vorbesc destul de curent. Sunt unii oameni care mă iau drept francez. Sunt însă zile când merge prost și când mi se pare că totul trebuie reluat de la început”4. Continuă să pună pe hârtie planurile franceze: după doctoratul în Drept, „o licență la Sorbona” (în filozofie, cum anunțase deja), ceea ce ar fi însemnat „încă cel puțin doi ani de străinătate” după 1931, data limită a bursei: „Sper că Nae Ionescu nu mi-i va refuza5 6. Se poartă admirabil cu mine. Chiar dacă uneori sau de cele mai multe ori întârzie, sau uită, sau amână, în fond îmi poartă o afecțiune pe care nu știu cărui lucru o datorez!; nu uit că prin el l-am cunoscut pe ministrul Mironescu, a cărui protecție e discretă, înțelegătoare și... profitabilă”8. 1. Roger Caillois, „Paris, mit modern” [în Le Mythe et l’Homme, 1938], Eseuri despre imaginație, în românește de Viorel Grecu, prefață de Paul Cornea, Editura Univers, București, 1975, p. 33. 2. Scrisoare către Camil Petrescu din 27 iulie 1930, Opere, 2011, voi. II, p. 686. 3. Ibidem, p. 687. 4. Ibidem. 5. Bursa n-a mai fost prelungită pentru că guvernul Mironescu a demisionat pe 4 aprilie 1931 (Mironescu fusese prim-ministru începând din octombrie 1930, când Iuliu Maniu, precedentul șef de guvern, se retrăsese pretextând „motive de sănătate”); în locul lui, pe 19 aprilie, a venit un guvern de tehnocrați condus de Nicolae Iorga. 6. Scrisoarea către Camil Petrescu din 27 iulie 1930, ibidem, p. 689. 42 Evreul improbabil După două luni petrecute la Annecy, „două luni de viată utilă”1 în timpul cărora făcuse o scurtă excursie la Geneva1 2, Sebastian se întoarce la Paris, stabilindu-se în arondismentul XV, pe Rue de Vaugirard3. „Totul era liber înaintea mea, totul era deschis și posibil”4, își va aminti mai târziu, în întunecatul 1941. Cucerirea este pregătită printr-o cronică la... Marfa Bibescu5, publicată în Cuvântul pe 16 august 1930. Scriind despre Quatre portraits (Portraits d’hommes), Sebastian își descrie propriile fantezii. Articolul pivotează în jurul unui presupus secret al principesei - „secretul curiozității” fafă de oameni: „Ea știe că marea dramă a noastră, a tuturora este depărtarea: zidul dur și invizibil care ne desparte de ceilalți și ne sortește unei singurătăți fără sfârșit, ea încearcă și izbutește să evadeze dincolo de acest hotar, se apropie de oameni, le privește obrazul complicat sau simplu, frumos sau chinuit și le citește în trăsături secretul izolării lor”. Wishful thinking. Dar peste puțin timp îi va raporta lui Camll Petrescu ecourile articolului - scris în ianuarie, dar publicat „nu știu prin ce întâmplare” în iunie: „Ea [Martha Bibescu] mi-a mulțumit insistent. [...] Cred că am s-o vizitez în curând la Paris”6. Dar nimic nu se leagă. ,Am regăsit Parisul încântător”, notează el pe 7 octombrie 1930, pentru ca, o lună mai târziu, să consemneze o „depresiune de nevropat”: „Am încercat tot. Am cetit din Montaigne și m-am dus la curve. Am stat închis în casă și am umblat pe străzi. Era inutil. Fusese parcă un acces de descurajare care trebuia să-și împlinească timpul, ca niște friguri de baltă”7. Tot în noiembrie 1930 vede Un chien andalou, filmul lui Bunuel și Dali (pe care câțiva ani mai târziu îl va recomanda celor din țară8). Pare că a renunțat la ideea licenței în filozofie, deși la sfârșitul vacanței încă mai credea în ea, și se gândește „cu spaimă” la întoarcerea în țară peste nouă luni9. între începutul lui noiembrie și mijlocul lui decembrie - o perioadă în care Sebastian, rămas fără bani, suferă de foame -, revine depresia și are, dacă nu o încercare, atunci o intenție de sinucidere: 1. Scrisoare către Camil Baltazar din 22 septembrie 1930, ibidem, p. 700. 2. Ibidem, p. 701. 3. Scrisoare din 7 octombrie 1930, ibidem, p. 705. 4. Jurnal, 18 martie 1941, p. 314. 5. Mihail Sebastian, „Principesa Bibescu portretistă”, în Cuvântul, 16 august 1930. 6. Scrisoare Către Camil Petrescu, 3 octombrie 1930, în Opere, 2011, voi. II, pp. 704-705. 7. Scrisoare din 12 noiembrie, ibidem, p. 708. 8. Mihail Sebastian, „Studio 28”, în Rampa, 28 ianuarie 1935. 9. Opere, 2011, voi. II, p. 709. 43 Mihai Iovănel „Zile întregi, una după alta, le-am petrecut așa, mâncând un colț de pâine sau nemâncând deloc, amânând plata chiriei [...], tapând camarazi, așteptând o scăpare venită din cer, scriind scrisori la care nu primeam niciodată răspuns...!...] n-am să uit o seară de la sfârșitul lui noiembrie, când din oboseală, din scârbă, sau din simplă inconștiență m-am dus spre Seine, pe Pont Mirabeau, pentru irezistibila nevoie de a privi că apa curge, că e neagră și că e aproape...”1. Mai târziu, va filozofa într-un articol din Cuvântul pe tema voluptății induse de foamea care ascute simțurile. Totuși, deși foamea face parte din stilul boemei, iar Sebastian se învârte prin medii în care cunoaște nu puțini artiști flămânzi, cum ar fi un anume Lucien Contând1 2 3, sărăcia este nu mai puțin umilitoare (nu și inspiratoare în ordine literară, dacă e să se compare astfel de firimituri cu paginile memorabile despre foamea trăită la Paris ale George Orwell4). Tema sinuciderii va apărea în textele pe care Sebastian le trimite din Franța în perioada următoare5, de aceea, probabil, la începutul lui decembrie redeschide subiectul Martha Bibescu: îl roagă pe Camil Baltazar să îl întrebe pe Camil Petrescu, cu care relația epistolară se răcise între timp, dacă principesa este în București sau la Paris6. Distanța dintre planurile din urmă cu câteva luni și situația de acum este dramatică. Urmează, compensativ, o perioadă de focalizare intensă pe literatură: termină Orașul cu salcâmi, compune sau finalizează o parte din nuvelele ce vor intra în Femei („Renee, Marthe, Odette” și „Emilia”, ultima începută în 1929), concepe Fragmente dintr-un carnet găsit. însumate, depresia și accesul de creativitate îl deturnează pe Sebastian de la doctorat și de la cucerirea Parisului. Abia la sfârșitul lui martie 1931 declară că s-a reapucat să învețe pentru examenele de doctorat din vară7, ceea ce probabil e pe cât de real pe atât de lipsit de consecințe. în această perioadă vizitează în sfârșit un Bibescu, după cum semnalează prompt într-un articol8, vorbind despre Sena privită „de sus, de la fereastra stângă a casei prințului Anton Bibescu”. Dacă nu Martha, atunci Antoine. La 1. Scrisoare din 2 ianuarie, ibidem, pp. 715-716. 2. Mihail Sebastian, „Articol fără cap și coadă”, în Cuvântul, 22 mai 1932. 3. „Lucien Contând locuia în Rue d’Alesia, nu departe de mine, intr-o curte imensă, murdară și plină de copii la o mansardă luminoasă într-un corp de case sumbru. [...] De câte ori n-am împărțit trei franci - ai lui sau ai mei după cum se nimerea - pentru un dejun comun! De câte ori nu ne-am plimbat împreună, după o zi de nemâncare, pe Champs Elysees, foarte veseli și foarte înfometați!” (ibidem). 4. George Orwell, Down and Out in Paris and London, Gollancz, 1933. 5. V. Mihail Sebastian, „Pascin”, Cuvântul, 3 aprilie 1931 (în care evocă un pictor sinucis în 1930, al cărui convoi funerar îl urmărise „din lene și neatenție”) și „Un roman”, în Cuvântul, 16 aprilie 1931 (unde scrie despre cartea unei Norah James, La vaine equipee: „povestea unei sinucideri”). 6. Scrisoare din 6 spre 7 decembrie 1930, Opere, 2011, voi. II, p. 712. 7. Scrisoare din 28 martie, Opere, 2011, voi. II, p. 725. 8. Mihail Sebastian, „Squaruri”, Cuvântul, 9 aprilie 1931. 44 Evreul improbabil o cu totul altă scară, Marin Preda va descrie fenomenul într-un început faimos de roman: „Un țăran când vine la București caută alti țărani”. Românul ajuns la Paris se leagă de alti români - inclusiv de cei cărora le trimite atâtea pagini epistolare - deși e foarte discutabil dacă ultra-cosmopolitul Antoine Bibescu putea fi calificat, simplu, drept „român”. Sebastian cunoaște însă și francezi. în iunie, cu puțin înainte de a părăsi Franfa, îl vizitează la spitalul Herold pe Andre Fraigneau1, scriitor homosexual și viitor collabo, căruia îi tradusese în 1928, în Universul literar, nuvela „Spectacles”1 2. Recolta pariziană este însă prea săracă pentru ca Sebastian să nu simtă nevoia unor justificări. Articolul „Francezul, un tip ne-european”3 4, publicat în mai 1931, cuprinde, așadar, o reducere a tipului francez la figura „mărginitului”, a „provincialului” - idee altfel la modă în epocă, din moment ce apăruse la Hermann Keyserling, în Analiza spectrală a Europe?. Probabil nici nu știa câtă dreptate are, literal vorbind: două treimi din populația Parisului erau constituite din provinciali5. (Câțiva ani mai târziu, venit cu bursă în Franfa, Cioran va bifa și el un articol despre „Parisul provincial...”6.) „Dacă mi-ar fi îngăduită o mică fantezie, aș desemna o hartă a Europei din care Franța ar lipsi”, scrie Sebastian, deplângând lipsa de interes a parizianului pentru „Europa”, din care n-ar reține decât „anecdota” și nu „realitatea”. „Mă întreb dacă ceea ce se numește «spirit local» se găsește altundeva mai înrădăcinat, mai tenace, mai neflexibil”: ar fi greșit să se citească aici un diagnostic și nu o lamentație. Străinul de a cărui „realitate” Franța nu s-a arătat interesată se consolează, iată, cu o alta: 1. Mihail Sebastian, „Pentru un prieten de departe”, în Rampa, 14 octombrie 1935. 2. Andre Fregneau [sic!], „Spectacol”, în Universul literar, nr. 46, 11 noiembrie 1928. 3. Mihail Sebastian, „Francezul, un tip ne-european”, în Cuvântul, 7 mai 1931. 4. „Francezul e prizonier deplin al naturii sale. Prin urmare, aversiunea sa față de călătorii are ca bază un instinct just: în afara frontierelor sale, el dă imediat impresia că e limitat, în sens provincial” (Hermann Keyserling, „Franța”, în [Das Spektrum Europas, 1928] Analiza spectrală a Europei, traducere de Victor Durnea, Institutul European, Iași, 1993, p. 49). 5. Ernst Robert Curtius, „Paris”, în [ Die Franzosische Kultur, 1930] The Civilization of France. An Introduction, translated by Olive Wyon, The Macmillan Company, New York, 1932, p. 215. 6. Emil Cioran, Singurătate și destin. Publicistică 1931-1944, cu un cuvânt înainte al autorului, ediție îngrijită de Marin Diaconu, Editura Humanitas, București, 1991, pp. 326-329 (citez orientativ, ediția fiind inutilizabilă -Cioran a intervenit asupra textelor, curățându-le de pasajele inconvenabile, fără ca operația să fie marcată editorial). 45 Mihai Iovănel „A trăi la Paris doi ani însemnează a fi absent din Europa doi ani”. Parisul nu a fost câștigat, dar rămâne Europa. Adică România. Singura urmă in sitn a trecerii lui Sebastian prin Franța este, în altă ordine de idei, o notă de câteva rânduri tipărită în cotidianul belgian Le Soir, pe 28 august 1930, pe post de însoțitor la un poem de Adrian Maniu, Le Caîque vert, tradus de Ionel Jianu și de R. Svilokossitch1. Mai târziu, va invoca micul text falsificându-i proporțiile: „La Paris, când scriam la Le Soir, făceam propagandă pentru țară, fără nici un îndemn, fără nici o răsplată, ci dintr-o chemare firească”1 2. Dar aceste proporții n-au existat decât în mintea lui Sebastian. 1. Semnalată de Sebastian într-o scrisoare către Petru Comarnescu din 12 august 1939, nota a fost identificată și reprodusă de Cornelia Ștefănescu -v. „Prefață” laMihail Sebastian, Opere, 1994, voi. I, pp. XXI-XXIV. Conținutul notei: „Le Caîque vert est un poeme en prose du livre d’Adrian Maniu, le grand poete roumain. Ce livre paraîtra cet automne en France dans la traduction de MM. Ionel Jianu et R. Svilokossitch et ferra connaître au public francai s un des plus grands ecrivains roumains de notre temps” (ibidem, p. XXIII). 2. Scrisoare către Petru Comarnescu, Opere, 2011, voi. II, p. 787. 46 III. Generația în România interbelică era un clișeu să se pună pe seama Primului Război Mondial - și a tulburării morale pe care măcelul „lumii civilizate” o provocase - crizele care nu au încetat să se succeadă: amenințarea Revoluției bolșevice la sfârșitul deceniului al doilea și începutul deceniului al treilea; tulburările antisemite studențești din prima parte a anilor ’20; criza spirituală a tineretului din deceniul al treilea, cristalizată fie la dreapta huliganică, fie în dreptul avangardelor stângiste, și ele huliganice; depresiunea economică provocată de crahul din 1929, ce va fi străbătută de greve soldate cu morti și mari procese; șomajul intelectual de la începutul anilor ’30; ascensiunea și impunerea mișcărilor de dreapta de-a lungul deceniului al patrulea. Cutia Pandorei avea, de fapt, o origine nu morală, ci sistemică. Cele două războaie mondiale au fost privite, multă vreme după consumarea lor, drept fenomene distincte, cu cauze diferite. Interpretările actuale tind să substituie această viziune secvențială prin integrarea tuturor conflictelor dintre 1914, data începerii primului război mondial, și 1991, anul destrămării URSS, în imul și același război de lungă durată, având ca substrat disputa politică dintre trei paradigme constituționale: parlamentar-demo-cratică (Anglia, Franța, Statele Unite), bolșevică (URSS) și fascistă (Italia, Germania)1. Unele state, precum Germania, le experimentează după Primul Război pe toate (revoluție bolșevică, regim parlamentar, nazism); altele, ca Marea Britanie, se mențin stabile între granițele uneia singure (parlamentarism). Din cauze diferite, finând de statutul său semicolonial, între 1918-1945, de-a lungul a mai puțin 30 de ani, România cunoaște toate cele trei forme de organizare statală: parlamentarism între 1918-1937 (e drept că într-o variantă autoritară ce întreține cu democrația reală doar raporturi mimate), autoritarism pe rând fascist și militarist (între 1937-1944) și, în fine, comunism testat din poziția de satelit sovietic (începând din februarie 1945, o dată cu căderea guvernului Râdescu). Din perspectiva severei reprimări a libertăților civile adusă de comunism, parlamentarismul interbelic a fost puternic idealizat, atribuindu-se retrospectiv virtuți pe care nu le-a avut niciodată. Hans-Christian Mâner, autorul unei lucrări fundamentale despre parlamentarism în România 1. Philip Bobbitt, The Shield of Achilles. War, Peace and the Course of History, First published in Great Britain by Allen Lane The Penguin Press 2002, Published in Penguin Books 2003. 47 Mihai Iovănel interbelică, observa următoarele: Parlamentul a fost o instituție incapabilă de a impune idei și tendințe politice, lipsită de o putere reală, aceasta aparținând Executivului1 (inclusiv prin guvernarea prin decrete); partidele nu au fost capabile să colaboreze în procesul de guvernare; cenzura presei; statutul cvasi-permanent al stării de urgentă; pozițiile de preeminentă a elitelor și a regelui. De unde concluzia că în România a functionat „un sistem parlamentar formal”: „Guvernări aproape ineficiente au decis multă vreme dincolo de prevederile Constituției și au discreditat în mare parte erodând în acest mod din interior propria ordine politică [...]. Un puternic substrat autoritar a condus modul de guvernare parlamentar în România interbelică, îndeosebi în timpul ultimei legislaturi PNL”1 2. Un contemporan avizat al guvernării liberale din anii 20, Ștefan Zeletin, descria „un regim de dictatură centrală”, remarcând resemnat că „azi, și pentru mai multă vreme, va trebui să ne resemnăm de a vedea democrația rămânând în România literă moartă. O economie orientată de la centru spre periferie, cum e economia noastră actuală, nu se poate împăca cu un regim politic orientat invers, de la periferie spre centru, de la voința națională spre aparatul de guvernare, după cum cere democrația modernă”3. 1. Mișcarea Legionară Mișcarea Legionară - un fascism preponderent genuin, nu de acul-turație,4 în sensul că deși ideile pe care se bazează fuseseră importate 1. Ceea ce era o consecință constituțională : „Constituția din 1923 aproba poziția absolută a executivului, iar legea electorală din martie 1926 l-a făcut extrem de puternic. Drept model au servit reglementările electorale mussoliniene (Legge Acerbo), doar procentajele au fost ușor modificate. Dacă partidul cel mai puternic obținea peste 40% din voturi, atunci i se acordau jumătate din locurile Parlamentului. în funcție de rezultatul scrutinului electoral, cealaltă jumătate era apoi împărțită în așa fel, încât partidele de opoziție să fie întotdeauna subreprezentate” (Armin Heinen, „Legiunea «Arhanghelului Mihail» ”, traducere din germană de Cornelia și Delia Eșianu, control științific Florea Ioncioia, ediția a doua, Editura Humanitas, 2006, p 102). 2. Hans-Christian Mâner, Parlamentarismul în România (1930-1940), traducere de Adela Motoc, cuvânt înainte Florin Constantiniu, Editura Enciclopedică, București, 2004, pp. 409-410. 3. Ștefan Zeletin, „Originea și formarea burgheziei române”, [conferință din 1925], în Neoliberalismul. Studii asupra istoriei și politicii burgheziei românești, [1927], ediția a IlI-a îngrijită de C. D. Zeletin, Editura Scripta, București, 1992, p. 30. 4. V. Stanley G. Payne, A History of Fascism, 1914-1945 [1995], ebook, Routledge, Taylor & Francis e-Library, 2003, p. 280: „[Mișcarea Legionară] 48 Evreul improbabil în cea mai mare parte de-a lungul secolului al XlX-lea, cristalizarea lor reprezintă un proces autohton și relativ autonom - oferă o sinteză conceptuală a fascismului românesc interbelic, fără a fi singura mișcare autohtonă din această familie. Trebuie spus că în interbelic fascismul are o reputație considerabil mai bună decât cea postbelică, când democrația în variantele ei liberale și social-democrate sunt câștigătorii indiscutabili. în toate partidele așa-zicând democrate poate fi observată existența unor aripi cripto-fasciste - aripa Ion Mihalache în Partidul Național-Țărănesc sau aripa Gh. Brătianu în Partidul Liberal. Mișcarea Legionară este o consecință de sistem al democrației românești care gestionează România Mare. Managementul efectiv al țării, caracterizat prin ascendentul categoric al intereselor private ale politicienilor asupra unor interese mai abstracte precum binele public1 au creat un teren fertil discursurilor extreme* 1 2 3. Lipsa de consens teoretic și strategic în tratarea problemei mișcărilor extremiste nu au făcut decât să amplifice problemele. Legiunea a fost folosită ca pion de manevră -avansat în câmpul adversarului sau confiscat oponentului - începând cu sprijinul acordat de Alexandru Vaida-Voevod la începuturile mișcării, continuând cu nu puținele joncțiuni între țărăniștii lui Maniu și legionari (pactul electoral din 1937 nefiind deloc un incident izolat) și sfârșind cu negocierile la care legionarii au fost chemați și de Carol al Il-lea, și de Ion Antonescu. O altă circumstanță oferă menținerea situației militarizate în România de după Primul Război Mondial, starea de asediu acoperind toată perioada interbelică, mai puțin intervalul dintre 1928 și 1933: de aici, observația corectă că, la nivelul clasei politice care gestionează România, suveran este arbitrariul’. Nu în ultimul rând, Străinul - elementul cheie al doctrinei legionare, somat, prin figura evreului, să sintetizeze atât suma problemelor concrete, cât și Problema în calitate de concept global - este deja identificat ca străin de către administratorii efectivi ai cocktailului etnic post-1919. „Pe scurt, etnismul național decât o iluzie arhaizantă care, încet-încet, s-a transpus într-o ideologie xenofobă, transclasială”, inventată „pentru Este clasificată de regulă ca fascistă pentru că se adecvează tipologiei fasciste, dar prezintă în mod evident trăsături particulare”. 1. După cum apreciază Stanley G. Payne, „politicienii și guvernul [României] erau probabil cele mai corupte din Europa” (tindem, p. 134). 2. ,,[î]n România s-a guvernat o perioadă de timp destul de îndelungată cu un sistem parlamentar formal. Guvernări aproape ineficiente au decis multă vreme dincolo de prevederile Constituției și au discreditat în mare parte erodând în acest mod din interior propria ordine politică încât la începutul celui de-al Doilea Război Mondial chiar și statul a fost periclitat în existența sa. Un puternic substrat autoritar a condus modul de guvernare parlamentar în România interbelică, îndeosebi în timpul ultimei legislaturi PNL” (Hans-Christian Mâner, op. cit., pp. 409-410). 3. „Arbitrariul guvernamental e prima constantă a politicei românești. Guvernele fac ce vor în România” (Mihail Polihroniade, „Constantele politicei românești”, în „Acțiune și Reacțiune. Caete simestriale de sinteză națională în cadrul secolului XX”, II, 1930). 49 Mihai Iovănel a face față spaimelor generate de nihilismul permanent ce amenință poziții sociale și financiare cu greu dobândite”1. § în Vechiul Regat, în 1900, evreii reprezentau 4,5% - 266 652 evrei la o populație de 5 956 690. înainte de începerea Primului Război Mondial, conform recensământului din 1913, dintr-o populație totală de 7 234 919 de persoane, 239 967 erau evrei (adică 3,3%). După Primul Război Mondial structura etnică a populației s-a schimbat semnificativ prin aportul etnicilor maghiari din Ardeal, precum și prin evreii din Bucovina și Basarabia, care au triplat numărul anterior de evrei. Conform recensământului din 1930, populația totală se ridica la 18 057 028 de cetățeni români (între 15-34 ani: 2 103 039; 24-25 de ani: 1 645 562; 25-29 de ani: 1 579 187; 30-34 de ani: 1 092 302). Dintre aceștia, etnici evrei erau 728 115; 1 425 507 unguri; 745 421 germani; 409 150 ruși; 582 115 ruteni/ucraineni; 366 384 bulgari. Evreii erau distribuiți astfel: 158 421 în Moldova, 86 545 în Muntenia, 204 858 în Basarabia, 92 492 în Bucovina, 76 626 în Transilvania, 88 825 în Crișana și Maramureș. 518 754 aveau ca limbă maternă declarată idișul. în Brăila sunt nativi în idiș 3 360, raportați la un total de 6 774 evrei; județul numără 219 831 de locuitori, dintre 4733 greci). în ce privește cunoașterea limbii române de populația minoritară, din 4 868 927 de minoritari nu știu română ceva mai puțin de jumătate, adică 1 017 197 de bărbați și 1 359 037 de femei (în mediul urban 167 791 de bărbați și 264 879 de femei). în intervalul 1866-1912, Statul Român a emis „187 de prevederi legislative și administrative care limitau sau excludeau evreii din diverse ramuri”1 2. Legea pentru organizarea meseriilor, din 1902, prin articolul 4, care prevedea că „subiecții unui stat străin pentru a fi admiși să exercite o meserie trebuiau să dovedească că în țara lor există drept de reciprocitate pentru români”3, fusese creată special pentru ei, care, neavând un stat, nu puteau oferi reciprocitate. O lege ulterioară promulgată la 13 februarie 1912, Legea pentru încurajarea industriei naționale, obliga ca 75% din muncitori și 25% din personalul tehnic (ulterior 60%) să fie români4. Lege a rămas valabilă după Unire. în schimb, investitorii erau tratați egal, fără discriminare în funcție de naționalitate: capitalul evreiesc era dorit, evreii mai puțin. Chiar un antisemit ca A. D. Xenopol le găsea excesive, apreciind că „Avem doar destule legi ocrotitoare: Art. 7 din Constituție, crâșmele în sate sunt păstrate doar românilor, debitul de tutun de asemenea; precă-derea românilor la mezatele publice, la pătrunderea în școlile statului, chiar când sunt inferiori în capacitate; înaintarea în ranguri militare cu putință numai românilor, dispoziția ca 2/3 din lucrătorii fabricilor să fie români etc. Ce vroim mai mult?”; de unde concluzia: „Să încetăm dar de a cere 1. Claude Karnoouh, Inventareapoporutul-națiune. Cronici din România și Europa Orientală 1973-2007, traducere de Teodora Dumitru, Idea Design & Prinț Editură, Cluj, 2011, p. 216. 2. Liviu Rotman, Școalaisraelito-romănă(1851-1914), EdituraHasefer, București, 1999, p. 78. 3. Apud Avram Rosen, Contribuția evreilor la progresul industrial în România interbelică, Editura Hasefer, București, 2002, p. 53. 4. Ibidem, p. 84. 50 Evreul improbabil mereu legi ocrotitoare a românilor, care nu fac nimic și stau cu mâinile în buzunar”1. § Garantate formal la presiunea Occidentului în tratatele de după Marele Război, drepturile minorităților (în principal unguri și evrei) sunt gestionate cu suspiciune de Statul român, atât prin Partidul Liberal al lui Ionel Brătianu, aflat la guvernare, cu pauze nesemnificative, până în 1928, cât și prin partidele care-i urmează. De asemenea, problema non-etnicilor români cu cetățenie română e păstrată tot timpul în rumoarea Parlamentului, ca temă politică negativă1 2, și în atenția Executivului, prin pachete de legi discriminatorii, cum ar fi „Legea pentru utilizarea personalului românesc în întreprinderi”, din 16 iulie 1934, și „Regulamentul pentru utilizarea personalului românesc în întreprinderi”, din 31 ianuarie 1935 (datele publicării în Monitorul Oficial), care normau la un procent de 80% obligativitatea tuturor întreprinderilor de a avea „personal românesc”3. Un întreg departament, Grupa a IlI-a, din Corpul Detectivilor (unitate a Siguranței), „supraveghea organizațiile și partidele politice ale minorităților naționale (maghiară, germană, bulgară, ucraineană, rusă, evreiască etc.) suspecte că desfășoară acțiuni contra intereselor statului”4. După cum observa un istoric german al interbelicului românesc, ,,[î]n mod tradițional, limbajului și practicii politice din România le-au lipsit noblețea și eleganța parlamentarismului englez. [...] discursul politic anterior anului 1938 avea trăsăturile limbajului extremist, nelăsând nici un fel de posibilitate pentru avertismentele efective asupra pericolului totalitar”5. Discuțiile din Parlament se desfășurau adesea într-o atmosferă „pe bătaie și pe înjurătură”6. Același lucru este de altfel valabil pentru o parte consistentă și reprezentativă a elitei intelectuale. 1. A.D. Xenopol, „Naționalism și antisemitism”, în Noua Revistă Română, nr. 18, 8 februarie 1909, reprodus în Națiunea română, antologie, îngrijire de ediție, studiu introductiv și note de Constantin Schifirneț, Editura Albatros, București, 1999, p. 310. 2. Armin Heinen, „Stalinizarea României și logica argumentelor între anii 1944-1947”, în Anuarul Institutului de Istorie „A.D. Xenopol”, XLIII-XLIV, 2006-2007, Editura Academiei Române, Iași, p. 507-518. 3. Avram Rosen, op. cit., pp. 251-252. Rosen citează și reacția lui W. Filderman, exprimată în Problema muncii naționale. Criza în barouri (București, 1935): „în loc să împartă personalul în străini și români, tabloul oficial [...] introduce între cetățeni deosebiri după originea etnică”. 4. Cristian Troncotă, Mihail Moruzov și frontul secret, cuvânt înainte de Florin Constantiniu, Editura Elion, București, 2004, nota 174 de la p. 126. 5. Armin Heinen, op. cit., p. 515. 6. După cum își amintește Henri H. Stahl, „Majoritatea ședințelor, furtunoase așa-numite, când se ridica tot Senatul în picioare, erau pe bătaie și pe înjurătură. înjurături ca la ușa cortului, pur și simplu. [...] Mi-aduc aminte 51 Mihai Iovănel Ideologia Mișcării Legionare: tabel taxinomic Un cititor care parcurge textele primare ale doctrinei legionare având în minte scrierile fascismului italian, produse ale unor gânditori precum Giovanni Gentile, va rata poate aerul de familie în favoarea distantei mari ce separă rafinamentul teoretic al ultimelor de primitivismului primelor. Majoritatea scrierilor lui Corneliu Zelea Codreanu sunt texte de reacție, de așezare în dispozitiv tactic-strategic1 ținând de contextul imediat. De altfel, o poziție constantă a „Căpitanului” - răspunzând și unor critici constante - afirmă că Legiunea nu are nevoie de un „program”, fiindu-i suficiente cele câteva presupoziții fundamentale, și că programul va fi întocmit în momentul preluării puterii, în funcție de circumstanțele politice ale acelui moment viitor. Oricum, inteligenta cu totul modestă a lui Codreanu* 1 2 nu i-ar fi permis o prea îndelungată zăbavă în zona teoriei. El se potrivea de minune cerinței lui Nae Ionescu ca omul de acțiune politică să fie „destul de prost, ca să nu poată face teorii”3. Corpusul de texte trebuie valorificat cu atenție și în nici un caz extins prea mult dincolo de nucleul lui dur. Avem pe de o parte scrierile fundamentale (ale lui Corneliu Zelea Codreanu în primul rând, dar și ale lui Ion I. Mofa și Vasile Marin, având girul direct al Căpitanului), iar pe de alta scrierile secundare ale unor intelectuali din zona de influentă a Legiunii (Nae Ionescu, Nichifor Crainic, Constantin Noica ș.a.), dar care, deși produc în limbajul și în spiritul Gărzii, fiind chiar influenti în modul direct, nu sunt totuși priviți ca legionari „adevărati” de către legionarii adevărati - deși pentru cineva din afară diferentele sunt pe bună dreptate insesizabile. de o asemenea ședință, în care prezida Leonte Moldoveanu. [...] Mi-aduc aminte, era o ședință așa de furtunoasă, așa de scandaloasă, cu bătăi etc., încât, cu tot prestigiul lui, prestanța lui, s-a ridicat, a bătut cu ciocanul în masă și a spus: «Ridic ședința». Și, mai încet, ca să nu audă chiar toată lumea - dar noi auzeam, eram chiar la doi metri de el: «Și vă fut muma-n cur la toți, că vă înjurați aici ca porcii!» [... ] Cam acesta era tonul Parlamentului românesc!”(Zoltân Rostâs, Monografia ca utopie. Interviuri cu Henri H. Stahl (1985-1987), Editura Paideia, București, 2000, pp. 132-133). 1. „Legiunea s-a născut fără doctrină și fără program, ca o viguroasă acțiune” (Lorenzo Baracchi Tua, Garda de Fier, Editura Mișcarea legionară, București, 1940, apud Grigore Traian Pop, Mișcarea legionară. Idealul izbăvirii și realitatea dezastrului, ediția a Il-a, revăzută, Editura Kullusys, București, 2007, p. 83) 2. Petre Pandrea, Portrete și controverse, voi. I, „Bucur Ciobanu” S.A, București, 1945. Pandrea fusese coleg cu Codreanu la Liceul Mănăstirea-Dealu; Nae Ionescu, care fusese profesor acolo tot atunci, avea să-l menționeze în treacăt pe șeful Legiunii într-un articol din 1930 („Epilog. Scrisoare deschisă către Moș Ion Codreanu”, în Cuvântul, 25 aprilie 1930): „odrasla d-tale pe care o creșteam noi la «Mănăstire» - tare ne mai necăjea, că nu învăța nimica!”. 3. Nae Ionescu, „Tot despre prejudecata inteligenței”, în Cuvântul, 31 ianuarie 1931. 52 Evreul improbabil 1. „Primatul spiritualului” asupra economicului este postulatul zero, unul dintre aspectele originare ale legionarismului, precum și rădăcina comună cu fascismul italian (nu neapărat în sensul unei filiații directe, deși aerul epocii a purtat destule semințe dintr-o parte în alta. Tânăra Generatie, care, prin textele lui Mircea Eliade din „Itinerariu spiritual”, este din leagăn „fascistă”, în sensul unui fascism fără fascism1, se găsește de asemenea de la început în apropierea ideologică a Legiunii, deși apropierea politică se va realiza câțiva ani mai târziu (în principal cu începere din 1932-1933). „Primatul spiritualului” (sintagmă împrumutată de la Jacques Maritain), este atât de important încât Ion Moța polemizează1 2 cu unul dintre părinții spirituali ai Legiunii, A. C. Cuza (într-un moment timpuriu, în care relațiile de paternitate spirituală erau încă intacte, mult înainte de răcirea din a doua jumătate a deceniului patru), tocmai pentru că A. C. Cuza afirmase că ,,[e]liminarea [jidanilor] din domeniul culturei implică [...] eliminarea din domeniul economiei nationale, unde cultura își are rădăcinile ei”3 - o afirmație eretică în ochii lui Mofa, în sensul că afirmă, marxist, rădăcinile materiale ale culturii4. 2. Fundamentalism creștin-ortodoxist de colorație mistică. Legiunea se afirmă ca o mișcare creștină cu bibliografie exclusiv ortodoxă: deși catolicismul nu este exclus teoretic din dosarul ideal al unui legionar, 1. Pe același model pe care am dobândit, mult mai târziu, un „postmodernism fără postmodernitate” (Mircea Martin). 2. Ion Moța, „Da, sunt nelămurit”, în Pământul strămoșesc, 15 septembrie 1928. 3. A. C. Cuza, „Doctrina naționalismului. Cuzismul”, partea a Il-a: „B. Teze”, în Apărarea națională, 15 aprilie 1928. 4. în mod simetric, marxiștii afirmă rădăcinile materiale ale culturii, respingând autonomia zonei spirituale prin operațiunii reducționiste finalizate, de regulă, în interesele marelui capital internațional. Pentru un marxist ca Petre Pandrea, în 1934, Hitler avea șanse să ajungă un nou Lenin, cu condiția să schimbe „sistemul de producție și repartiție”: „Multă lume așteaptă în Germania ca Hitler să purceadă la socializare pentru a schimba radical sistemul de producție și repartiție, pentru a tăia nodul gordian al crizei și a pune temeliile unei societăți viitoare. în acest caz, Hitler ar lua locul în istorie alături de Iuliu Cezar, Cromwell, Robespierre și Lenin. Tot sângele vărsat și nedreptățile făcute ar fi fost plămada unei lumi noi și, deci, absolvite. Cu toate promisiunile făcute în opoziție în sensul socializării, este o naivitate să se creadă în așa ceva. Atunci, Hitler n-ar mai fi Hitler, stipendiatul și lacheul marelui capital, ci una din aventurile de geniu ale istoriei și umanității, un Machiavelli al acțiunii, un erou la faptei, dublat de diplomația lui Talleyrand” (Petre Pandrea, „Va putea Hitler să mențină puterea?”, în Germania hitleristă. Trei luni la Berlin. Documente, idei, oameni, Editura „Adevărul”, București, [1934], apud Ioan Scurtu (coordonator), Corneliu Beldiman, NataliaTampa, Tiberiu Tănase, Cristian Troncotă, Puiu Dumitru Bordeiu, Ideologie și formațiuni de dreapta în România, voi. IV: 7 iulie 1934-30 martie 1938, Institutul Național pentru Studiul Totalitarismului, București, 2003, pp. 322-325). 53 Mihai Iovănel în realitate numai ortodoxismul (inclusiv greco-catolicismul) are valență combinatorie cu restul elementelor din tabelul periodic legionar. Raporturile cu catolicismul sunt atât de slabe încât Corneliu Zelea Codreanu exclude printr-o circulară din 3 ianuarie 1938 adresată legionarilor din Bacău și Roman, în urma alegerilor din 1937, posibilitatea catolicilor de a se înscrie în Legiune pe o perioadă de 3 ani1: conceptualizarea catolicilor ca grup unitar indică reprezentarea lor ca grup nefamiliar. Ortodoxismul furnizează componentei nationalist-româniste a legionarismului caracterul de universalitate, ca atare Ernest Bernea1 2 distinge în ortodoxism diferența specifică fafă de hitlerismul întemeiat pe rasism: „Hitlerismul are ca piatră de temelie, rasismul. [...] Naționalismul nostru însă se întemeiază pe un principiu de cea mai pură, cea mai adâncă și universală spiritualitate, adică ortodoxia noastră creștină. Neamul românesc s-a plămădit și a crescut în istorie pe această temelie a creștinismului răsăritean, spre deosebire de germani în substanța spirituală a cărora se pare că e mai puternic Wotan decât Christ. De aici și caracterul deosebit al antisemitismului naționaliștilor români, de aici și felul nostru mai uman, mai pozitiv de a vedea întreaga problemă a naționalismului”. Biserica Ortodoxă furnizează Legiunii principalul sprijin instituțional și în materie de infrastructură, dincolo de sprijinul individual acordat de preoți legionarilor. Unul dintre comandanții legionari este preotul ortodox Ion Dumitrescu-Borșa (în memoriile lui acesta păstrează atâta disciplină față de canonul Bisericii încât să aprecieze compararea lui Codreanu cu Iisus Hristos ca exagerată3). Apoi, creștinismul generează dialectic doi dintre adversarii fundamentali ai legiunii: evreul (autorul crimei originare împotriva lui Hristos) și comunistul (fie evreu, fie necredincios: Ion Moța merge în Spania pentru a lupta împotriva celor care trag „cu mitraliera în obrazul lui Hristos”4). Acest caracter belicos ar apărea unui spirit rațional în contradicție cu mesajul pacifist al creștinismului; dar, după cum legionarii au subliniat în numeroase rânduri, desincro-nizarea dintre doctrina creștină și practica legionară s-ar explica prin caracterul slab al omului, supus păcatului... 1. „Veți lua măsuri ca nici un catolic să nu se mai poată înrola timp de trei ani de zile în Mișcarea Legionară. în urma alegerilor s-a putut constata că această categorie de oameni au votat ostentativ în contra Mișcării legionare. în unele locuri au zis: «V-am vota, dar avem obligații față de guvern, că ne-a făcut avantaje.» Mi s-a părut ceva uluitor: Când Moța moare pentru apărarea Bisericii catolice, fiind la 5 000 km de patria sa, voi aveți obligații față de un guvern pentru avantajele promise!”, în Corneliu Zelea-Codreanu, Circulăriși manifeste (1927-1938, carte editată sub egida revistei Cuvânt legionar, Editura Blassco, București, 2010, p. 224. 2. Ernest Bernea, „«Hitlerismul» nostru”, în Rânduiala, an I, nr. 4, 10 aprilie 1935, reprodus în Ideologie și formațiuni de dreapta în România, voi. IV, p. 98. 3. Pr. Ion Dumitrescu-Borșa, Cal troian intra muros. Memorii legionare, prefață de Nicador Florea Zelea Codreanu, Editura Lucman, București, f.a. 4. Ion I. Moța, scrisoare din 22 noiembrie 1936 către părinți și surori, în Ideologie și formațiuni de dreapta în România, voi. IV, p. 225. 54 Evreul improbabil 3. Autohtonism/ românism: dacă ortodoxismul este calitatea universalistă pe care și-o reclamă Legiunea, românismul este datul lui particular care îi modulează expresia concretă și unicitatea. Românitatea este o calitate de asemenea metafizică. Aici vorbește și moștenirea lui N. Iorga, a colecției Sămănătorului, consumată febril de adolescentul Corneliu Zelea Codreanu. 4. Antisemitism1: antisemitismul Legiunii nu este un rasism „științific”, în bază biologică, precum cel nazist, întrucât legionarii nu cred în fundamentul material al culturii, ci o formă mixtă de antisemitism religios, inspirat de fundamentalismul ortodoxist al legionarilor, și de antisemitism economic. în Cărticica șejului de cuib, Corneliu Zelea Codreanu apreciază că „Problema jidănească [...] constituie pentru națiunea română cea mai mare primejdie pe care a cunoscut-o de la începutul istoriei și până astăzi”1 2. Această formă de excepționalism a pericolului iudaic îl determină pe Zelea Codreanu să distingă „problema evreiască” de „problema celorlalte minorități”, față de care se exprimă, în datele lui de discurs, echilibrat: „Criteriul, în virtutea căruia un Stat poate lua măsuri restrictive în contra unei minorități nu poate fi nici aversiunea de rasă, nici ura religioasă. Principiul călăuzitor trebuie să fie: pericolul pe care o minoritate îl poate prezenta pentru viața și libera dezvoltare a națiunii dominante. Dintre minoritățile care locuiesc în România, numai minoritatea jidovească prezintă acest pericol”3. Ca atare, Zelea Codreanu propune „următoarele măsuri necesare”: „A. Ridicarea drepturilor politice tuturor jidanilor, cu înlăturarea categorică a amestecului lor în conducerea destinelor poporului român. B. Expulzarea celor intrați după 1914. C. Aplicarea lui «numerus clausus» în școli și în profesiuni libere. [...] E. Stabilirea raporturilor internaționale necesare în vederea rezolvării juste și echitabile a problemei jidovești, în virtutea lozincei: fiecare nație pe pământul ei”4. 5. Antibolșevismul între antisemitismul și antibolșevismul concep-tualizate de Legiune se produce de fapt o relație de sinonimie parțială 1. „Creștinismul sublim, dumnezeiesc, universal, este în luptă cu psihoza talmudică a rabinismului xenofob, etnic și material. Putem spune chiar că antisemitism înseamnă creștinism. Cu cât suntem mai buni creștini, cu atât suntem mai antisemiți.” (Nicolae Roșu, „Antagonismul ireductibil”, Cuvântul studențesc, nr 5, 25 decembrie 1927). 2. Cărticica șejului de cuib, Partea a X-a, Punctul 66. „Legionarul și jidanul”, în Cartea Căpitanului Corneliu Zelea Codreanu, volumul I, ediție alcătuită și îngrijită de Mugur Vasiliu și Eleodorus Enăchescu, cu un studiu introductiv de Ernest Bernea, Editura Politică a Mișcării Conservatoare, București, 2008, p. 308. 3. Ibidem, p. 385. 4. Ibidem. 55 Mihai Iovănel (uneori totală), comunismul sovietic fiind văzut ca un produs al spiritului evreiesc, al programului iudaic de aservire a celuilalt, a non-evreului - în spefă, a românului genuin, nevândut ocultei iudaice internaționaliste... Diferența care justifică disocierea stă în amănuntele că bolșevismul poartă în plus contaminatia cu spiritul slav și, în minus, calitatea de a fi asociabil cu capitalismul. De remarcat că, deși capitalismul este și el perceput ca joc adânc influențat de oculta iudaică, la nivel atât internațional cât și national1, capitalismul are parte de un tratament teoretic mai blând. Conform teoretizărilor lui Zelea Codreanu, „Legionarul este împotriva comunistului, și va lupta din toate puterile, pentru ca, oriunde se va afla încuibat acest comunist, să fie demascat și răpus. Triumful mișcării comuniste în România, ar însemna: desființarea monarhiei, desființarea bisericii, desființarea familiei, desființarea proprietății individuale și desființarea libertății. înseamnă, într-un cuvânt, deposedarea noastră de tot ceea ce formează patrimoniul moral al omenirii și, în același timp, deposedarea de orice bunuri materiale, în favoarea profitorilor din umbră ai comunismului, care sunt jidanii”1 2. 1. Comercializarea rachiului de calitate inferioară - în mai multe cazuri contrafăcut, cu rezultate fatale consumatorilor; scandalurile pe această temă nu sunt rare în epocă - în cârciumile deținute și de către evrei (dar nici pe departe exclusiv de către ei), este citită de legionari ca făcând parte din agenda ocultă de slăbire a poporului român și nu, cum ar cere datele reale ale mecanismului capitalist, ca o reglare a produsului în funcție de cerere: țăranii nu puteau cumpăra decât spirtoase ieftine (și deci proaste) și exact asta li se oferea - dar nu doar de către cârciumarii evrei. Oare Coca-Cola, ale cărei virtuți nocive au fost demonstrate cu asupra de măsură, face parte dintr-un proiect american de otrăvire a întregii populații planetare? Eroarea de acest fel stă în externalizarea etnică a unor raporturi economice: capitalismul se bazează pe concurență și profit indiferent de neam, și doar printr-un sofism grosolan se ajunge ca aceste procedee să devină specifice evreilor în raport cu gentilii. Mă opresc pe scurt asupra unui exemplu cules din cartea memorialistică a lui George Orwell, Down and Out in Paris and London, [Gollancz, 1933]. Autorul descrie următoarea scenă, petrecută într-un magazin second-hand: „Vânzătorul era un evreu cu părul roșu, un individ extraordinar de dezagreabil, care începea să zbiere de cum vedea un client.]...] Și oferea prețuri incredibil de mici. Pentru o pălărie pe care o cumpărasem cu 25 de șilingi, aproape nepurtată, mi-a dat cinci franci, pentru o pereche de pantofi buni tot cinci franci, iar cămășile mi le-a luat cu un franc bucata. Prefera să facă schimburi de obiecte decât să scoată bani, și obișnuia să-și păcălească clienții punându-le în mână câte un lucru nefolositor, purtându-se după aceea ca și când celălalt acceptase târgul. L-am văzut odată deposedând o bătrână de un palton în stare bună, după care i-a pus în mână două bile albe de biliard și a dat-o afară din magazin înainte să apuce să sufle vreun cuvânt. Dacă mi-aș fi permis, mi-ar fi făcut plăcere să-i sparg nasul evreului”. Citind o astfel de scenă, un legionar ar fi spus că negustorul se comportă astfel pentru că este evreu, și nu - cum ar fi de fapt corect - pentru că este negustor. 2. Cărticica șejului de cuib, Partea a X-a, Punctul 65. Legionarul și comunistul, în Cartea Căpitanului..., p. 307. 56 Evreul improbabil 6. Preeminența etnicului asupra politicului și economicului. O contradicție în raport cu punctul anterior, care descoperea un dușman refor-mabil înăuntrul fiecărui individ, este constanta cu care dușmanul este externalizat în discursul Legiunii. Corneliu Zelea Codreanu împinge lucrurile până la a nega că România interbelică s-ar confrunta cu o problemă socială de natură non-etnică. De pildă, la începutul anilor ’30, Codreanu neagă cu totul mobilul social al mișcărilor din Bucovina și Maramureș, reducându-le la „năvala uriașă și ucigătoare” a elementului evreiesc, în fata căruia „sufletul neamului românesc” nu are unde să fugă: „Nenorociții aceștia nu cer pâine. Cer dreptate! Cer eliberarea sufletului românesc care trage să moară înăbușit în Maramureș și Bucovina. Cer măsuri în contra sutelor de mii de jidani, ghiftuiți, rotunzi și albi ca viermii, care-i sfidează în fiecare zi în sărăcia lor, subt protecția tuturor autorităților române”1. 7. Anticapitalismul Legiunii rezidă în neînțelegerea sau respingerea mecanismelor care stau la baza comerțului, cărora Zelea Codreanu le opune o serie de ficțiuni. Iată cum arată teoria sa agricolă: „aurul nostru stă ascuns în lanurile noastre de grâu. [...] O palmă de pământ să nu rămâie nelucrată între Nistru și Tisa. Primăvara, cu preoții în frunte, cu ofițerii, cu profesorii universitari, cu copiii din școli și bătrâni să ieșim cu elan, noi popor de plugari la muncă, pe câmpiile de unde poate să iasă salvarea patriei noastre, mărirea și gloria ei”1 2. Zelea Codreanu aspiră de fapt la paradigma unui creștinism primitiv ce ar urma să reglementeze relațiile în interiorul Legiunii și, ulterior, progresiv-concentric, pe acelea ale întregii societăți românești reformate în spirit legionar. Iată, în acest sens, cum plănuiește „Căpitanul” organizarea „Familiei Legionare”, pornind de la cazul concret al organizării, în două camere închiriate, a unei frizerii, cizmării și croitorii (toate acestea „legionare”): „Tot mecanismul acestei familii se bazează pe dragostea fiecăruia pentru toți camarazii și pe a tuturora pentru legiune, pentru țară și pentru Dumnezeu. Tot ce se face nu se face nici din interes, nici din ordin, nici din datorie, ci numai din Dragoste”3. 1. Corneliu Zelea Codreanu, „Un apel și un avertisment”, apud în Ioan Scurtu, Cristian Troncotă, Natalia Tampa, Dana Beldiman, Ideologie și formațiuni de dreapta în România, voi. II: 25 iunie 1927-2ianuarie 1931, Institutul Național pentru Studiul Totalitarismului, București, 2000, p. 260. 2. Cartea Căpitanului..., p. 388. 3. 17 octombrie 1935, Circulara lui Corneliu Zelea Codreanu cu privire la organizarea „Familiei Legionare”, în Ideologie și formațiuni de dreapta în România, voi. IV, pp. 132-133. 57 Mihai Iovănel 8. Monarhism, conservatorism paseist. Deși defacto relația Legiunii cu Carol al II-lea a atins în mai multe rânduri o intensitate criminală de ambele parii (punctele culminante fiind asasinarea lui Codreanu de către rege și focul deschis de legionari asupra trenului în care Carol părăsea precipitat tara în 1940), Legiunea este o mișcare monarhistă. Codreanu visa totuși să schimbe dinastia Hohenzollern cu o dinastie autohtonă, care să reactiveze modelul idilic-sămănătorist al domniilor pământene din Evul Mediu românesc. 9. Totalitarism, antidemocraiism, antipartidism, antiparlamentarism, antipoliticianism. Deși Zelea Codreanu și Legiunea participă la turnirul electoral, ajungând în Parlament, Parlamentul este considerat o formă revolută și slabă. Abia pătruns în organul legislativ, Zelea Codreanu tine să-și reafirme convingerile anti-democrate, cerând „Să pună punct existenței falimentare a statului democratic întemeiat pe ideologia perimată a revoluției franceze” și anunțând ceasul „unei epoci noi”, „de întoarcere la realitățile naționale, dând națiunii înțelesul ei real de societate naturală, a unor indivizi de aceeași rasă, iar nu în sensul naționalității juridice a cetățeanului”1. în Pentru legionari, democrația e criticată pentru că divide unitatea națională în partide ușor de înfrânt de către „blocul unit al puterii iudaice”, pentru că „transformă milioane de jidani în cetățeni români”, pentru că e „incapabilă de autoritate” și de strategii pe termen lung și pentru că generează politicianism (transformând politicianul în pion al finanțatorilor săi, între care „marea finanță internațională jidănească” joacă un rol de frunte)1 2. Desigur, Mișcarea își reprezintă adversarul nu doar în politicianismul despre care Rădulescu-Motru scrisese o carte aspră încă din 1904, ci chiar în politică - în calitate de mecanism bazat pe negociere și compromis. După cum avertiza Mihai Manoilescu, într-un discurs ținut în Senat la 27 noiembrie 1936, în legătură chiar cu Codreanu al cărui susținător era, tineretul „este definitiv pierdut pentru vechile partide politice ale țării; el nu mai merge astăzi către ele și, ceea ce este nou, nu va mai merge nici mâine, când va ajunge la maturitate. în zădar îi veți aștepta pe acești tineri cu masa întinsă; ei vor refuza fotoliile ministeriale și prefera băncile de piatră ale închisorilor”3. 1. Cărticica șefului de cuib, Punctul 86. DECLARAȚIA DE MESAJ ținută de șeful Legiunii în parlamentul țării, în Cartea Căpitanului..., p. 329. 2. Corneliu Zelea Codreanu, „Câteva observațiuni asupra democrației”, Pentru legionari, voi. I, Editura „Totul pentru țară”, Sibiu, 1936. 3. Mihail Manoilescu, „Generația nouă și politica veche. Discurs ținut în Senat la 27 noemvrie 1936”, Biblioteca revistei lunare Lumea Nouă, nr. 19, 58 Evreul improbabil 10. Caracterul de elită spirituală1 asumat de Legiune își găsește corelatul în organizarea paramilitară, piramidală, și în cultul eroismului fizic (Cei trei mușchetari a lui Alexandre Dumas era printre lecturile recomandate de „Căpitan”). 11. Reformarea spirituală, individuală și colectivă. Proiectul teoretic legionar are ca obiect formarea unui om nou Constantin Noica exprima cât se poate de concis, din interiorul doctrinei, distanta „nobilă” dintre antisemitismul trivial-economic al cuzismului și instrumentalizarea spirituală-metafizică a legiunii: „Ce descoperea cuzismul? Descoperea în sânul societății românești un parazit. [...] Sub diferite forme, pe diferite planuri, cu diferite arme de luptă, oricum apărea, el trebuia demascat, combătut, anihilat și, dacă se putea, înlăturat de-a binelea din sânul colectivității românești. [...] Ce descoperă legionarismul? Descoperă, după cât îl putem noi înțelege, așa de unde stăm, un parazit înăuntrul ființei românului. Va fi lovind legionarismul și în ticălosul acela din afară. Dar așa ceva e un rest cuzist în doctrina sa: remarcabil în schimb, e faptul că știe să descopere pe ticălosul dinăuntru și că luptă împotrivă-i”* 1 2. în cuvintele Iul Zelea Codreanu, „Mișcarea Legionară, înainte de a fi o mișcare politică, teoretică, financiară, economică etc., de formule, este o școală spirituală în care dacă va intra un om, la celălalt capăt va trebui să iasă un erou”3. 12. Terorism. Organizarea paramilitară oferea și alte facilități în afară de imitarea celor trei mușchetari. Capacitatea de a organiza represiuni împotriva Statului și a cetățenilor săi este printre ele. Regularizând terorismul practicat înainte sporadic de anarhiști din zona stângii socialiste sau comuniste, precum atentatul muncitorul Stoenescu-Jelea împotriva Monitorul Oficial și Imprimeriile Statului, Imprimeria Centrală, București, 1936. în contextul acestui discurs se produce un schimb de replici între Manoilescu și Iorga, cu un cuvânt al ultimului ce poate fi reținut ca vorbă de spirit profetică: „[Manoilescu:] După noi vine o altă generație, aceea a elevilor noștri, d-le profesor Iorga. Ea vrea să fie generația prefacerii Ea vrea să scrie o nouă carte, o «carte a prefacerii». Or, această generație se deosebește de noi și - vai! - și de dv., d-le profesor Iorga. Ea se înstrăinează și se depărtează de înaintași și își afirmă drepturile sale. Tinerii de azi au visurile lor, au idealurile lor, au concepțiile lor despre viață, au nebuniile lor și-și reclamă chiar și dreptul la inconsecvențele lor. D-l profesor N. Iorga: Atunci este generația desfacerii.” 1. V. regulile de admitere în Ideologie și formațiuni de dreapta în România, voi. IV, pp. 210-211. 2. Constantin Noica, „între parazitul din afară și parazitul dinăuntru”, Vremea, 30 ianuarie 1937. 3. Cărticica șefului de cuib, ParteaaXI-a, Punctul 70, în Cartea Căpitanului..., p. 308. 59 Mihai Iovănel lui Ionel Brătianu, în 8 decembrie 19091, sau atentatul lui Max Goldstein, din 1920, Mișcarea Legionară, pornită inițial „doar” ca o versiune locală a grupării „Camelots du Roi” din Franța (organizație studențească de presiune fizică, organizatoarea unui număr de acțiuni huliganice precum pălmuirea unui profesor sorbonard care o insultase pe Ioana d’Arc1 2), și-a legat identitatea de crima politică. Caracterul terorist se particularizează prin combinație cu cultul marții și al martirajului3, consonant cu fundamentalismul creștin-ortodox al mișcării4. 13. Necesitate istorică: la fel ca în cazul fascismului italian și german, dar și al marxismului sau comunismului, Legiunea își vede misiunea ca suprapusă necesității istorice. Textele lui Nae Ionescu oferă și ele o exemplificare relevantă felului în care judecăți descriptive de tipul „X este Y” sunt citite ca „X este cu necesitate Y’: într-un astfel de mecanism interpretativ stă rutina sofistică a unei bune părți din scrierile profesorului de logică din București. 1. Const.-Titel Petrescu, Socialismul în România. 1835-6 septembrie 1940, ediția a doua, cu un studiu introductiv de Nicolae Jinga, Apărută sub egida Fundației Social-Democrate „Constantin-Titel Petrescu”, București, 2003, pp. 232-233. 2. Ernst Nolte, Fascismul în epoca sa. Action Francai se. Fascismul italian. Național-socialismul [ 1963, ed. nouă 1984], traducere și note Viorel Bucur, Editura Vivaldi, București, 2009, pp. 205-206. 3. „Exaltarea sacrificiului de sine se regăsește în toate mișcările fasciste și revoluționare, dar în Legiune martiriul era aproape o datorie [...]. Accentul pus pe această latură a condus la acte ce aminteau de radicalitatea și idealismul etosului revoluționar manifestate de socialiștii dedați crimei din Rusia de la cumpăna secolelor al XlX-lea și al XX-lea. [...] complexul martirajului legionar a determinat o tendință autodistructivă fără egal în alte mișcări fasciste” (Peyne, op. cit., pp. 280-281). 4. V. Reinhart Koselleck, „Patriotismul. Motivația și limitele unui concept modern”, în Conceptele și istoriile lor. Semantica și pragmatica limbajului social-politic, cu două contribuții ale lui Ulrike Spree și Willibald Steinmetz, traducere din limba germană de Gabriel H. Decuble și Mari Oruz, coordonarea și unificarea traducerii de Gabriel H. Decuble, Grupul Editorial Art, București, 2009, pp. 190-207; „Disponibilitatea de a muri pentru patrie a fost ritualizată, devenind testul suprem al patriotismului. Venind din republicanismul antic, ea a primit o nouă conotație în timpul Revoluției Franceze: cultul patriotic al morților, un cult puternic politizat, în care orice cetățean era perceput, în mod implicit, ca un soldat. [...] Acest cult modern al morților s-a răspândit și datorită reprezentărilor creștine pe care a fost grefat. Adevărata patrie a creștinilor este împărăția Cerurilor. Sufletul muritor râvnește către Dumnezeu tatăl, pe când lumea în sine este doar un exil, un loc de peregrinatio [...]. în schimb, a muri pentru Pământul Sfânt atrage după sine mântuirea. Din secolul al XlII-lea, pentru cavaleri devine o obligație morală să se jertfească pentru eliberarea Pământului Sfânt, obligație care s-a transformat imperceptibil în datoria de a-și apăra patria” (ibidem, pp. 200-201). 60 Evreul improbabil 2. Tânăra Generație § în ce privește cuvântul „generație”, utilizat ca stindard în anii ’20-’30, preocuparea pentru acest concept cu pedigree biologist vine din marea influență a biologismului în secolul al XlX-lea: manifestată și asupra vieții sociale, ea s-a materializat în căutarea unor legi de evoluție cât mai științifice, deci cât mai predictibile. Dar, după cum a sistematizat Karl Mannheim în 1923, în studiul probabil cel mai influent asupra chestiunii1, pozitivismului și exceselor sale (germanul Gustav Rumelin, apelând la o metodă „științifică” de calculare a ciclului unei generații, implicând formule ce integrează vârsta medie la care se căsătoresc bărbații și perioada de fertilitate a căsătoriei, obținuse rezultate din care reieșea că în Germania o generație durează 36/2, iar Franța - 341 de ani) i s-a răspuns prin teorii de factură romantic-metafizică; de aici, „entelehiile” lui Wilhelm Pinder sau, pentru Dilthey, adoptarea generației „ca unitate temporală a istoriei [care] îi permite să înlocuiască unități exterioare precum orele, lunile, anii, decadele etc. printr-un concept de măsurare operând din interior (eine von innen abmessende Vorstellung)’’1 2. Mai apropiat de reducționismul calitativ al școlii romantice decât de reducționismul cantitativ al pozitiviștilor, Mannheim reușea totuși să așeze discuția pe un teren sociologic, apelând la conceptele de localizare comună, memorie comună și stratificare a experienței (Erlebnisschichtung). Ceea ce structurează o generație este deci expunerea ei la aceeași secvență de evenimente la vârsta la care conștiința este afectabilă/ în formare: de aici importanța deținută de referința unui spațiu comun (întrucât între un malaiezian și un francez distanța geografică provoacă propriu-zis vizionarea unor filme evenimențiale cu totul diferite), dar și de o vârstă apropiată (pentru că, deși un octogenar poate fi „contemporan” cu un adolescent de 14 ani, „dialectica lor internă” este diferită: felul în care cei doi trăiesc evenimente similare se depune în straturi cu totul distincte ale experienței3) . Dar nu este suficient ca adolescenții unei țări (de pildă, România) să fie expuși unui eveniment traumatic (de pildă, Primul Război Mondial) pentru ca ei să formeze o generație perfect uniformă: interiorul unei generații cunoaște la rândul său diferențieri, precum clasa4, familia, tribul 1. Karl Mannheim, „The Problem of Generations”, [1923], in Essays on the Sociology of Knowledge, Edited by Paul Kecskemeti, [First published in 1952 by Oxford University Press Inc.], Routledge & Kegan Paul Ltd., London, pp. 276-320. Pentru avatarurile conceptului de generație, v. și Hans Jseger, „Generationen in der Geschichte: Uberlegungen zu einer umstrittenen Konzeption”, in „Geschichte und Gesellschaft” 3 (1977), pp. 429-452. 2. Ibidem, pp. 281-282. 3. Ibidem, p. 298. 4. în cuvintele lui Mannheim, poziția de clasă (Klassenlage) a unui individ în societate „poate fi definită drept locul curent (Legerung) pe care un individ îl deține ca «proprietate» în structura economică și de putere a unei societăți. Cineva este proletar, antreprenor sau rentier, și este asta întrucât este conștient în permanență de natura «plasării»/locului sale/său în 61 Mihai Iovănel sau secta1. De aceea, mai precis decât conceptul de generație, Mannheim îl găsește pe acela de „entitate generațională”: mai multe astfel de entități, aflate chiar în raporturi de polaritate, participă la dialectica unei generații, așa cum în Germania tinerii reacționari romantici s-au ciocnit la începutul secolului al XlX-lea cu tinerii progresiști liberali - și unii și alții făcând parte din aceeași generație* 1 2. § Tânăra Generație se naște, în România, ca o așteptare difuză stârnită de fenomenele violente care marchează mișcările studențești antisemite de la începutul anilor ’20. Dincolo de măsurile politice și penale luate pentru a stăvili aceste evenimente ce amenință în mai multe rânduri să scape de sub control, dincolo de reacția rational-critică a unei părți a lumii intelectuale față de ele, se simte printre rânduri curiozitatea față de felul în care va cristaliza discursiv această nouă generație deocamdată doar politică. Tânăra Generație devine o identitate culturală prin seri-alul-manifest „Itinerariu spiritual” al lui Mircea Eliade, dar și prin „Manifestul Crinului Alb”. Mircea Eliade își publică foiletonul între 6 septembrie și 16 noiembrie 1927, în Cuvântul - așadar cu o audiență națională, girată de Nae Ionescu -, în douăsprezece episoade. Planul său de referință pur spiritual pare să nu permită asocieri cu mișcările studențești recente, care culminaseră, în august, cu înființarea Legiunii Sfântului Arhanghel Mihail. Totuși, după cum se va vedea, trăsăturile manifestului lansat de Eliade prezintă mai multe similitudini cu programul legionar. Acestea nu sunt explicabile cauzal în sensul că manifestul Legiunii l-ar fi influențat pe tânărul viitor șef de generație, fiind pur și simplu sincrone: cristalizări diferite ale unor poziționări cvasi-identice. în schimb, influența mișcării fasciste din Italia și a unor gânditori conecși precum Adriano Tilgher, filozoful „acțiunii pure” și al vitalismului, este mult mai probabilă, căci Eliade avea o bună intimitate a culturii italiene contemporane și, după cum se vede din recenziile și reportajele călătoriei pe care o va face anul următor, în 1928, în Italia, era familiar cu scrierile fasciste ale filozofului idealist neohegelian Giovanni Gentile (autorul de facto al părții teoretice din Manifestul fascist publicat în 1932, în Enciclopedia Italiana, sub semnătura lui Mussolini). Pentru a nu mai aminti de Giovanni Papini, maestrul său absolut în epocă (și el apropiat de fascism), în raport cu al cărui Un uomo finito literatura de tinerețe - inclusiv eseistică - a lui Eliade nu depășește nivelul de pastișă. § De asemenea, nu trebuie neglijată influența lui Vasile Pârvan, profesor influent în anii 20, referința cea mai subtilă și în același timp mai atipică pentru discuțiile impuse de Tânăra Generație în anii ’20-’30. Pe de o parte, structura socială, adică de presiunile sau posibilitățile de câștig rezultând din această poziție” (ibidem, p. 289). 1. Ibidem, p. 288. 2. Ibidem, p. 304. 62 Evreul improbabil spiritualismul, naționalismul și conceperea organicist-herderiană a substanței națiunii sunt esențiale în vocabularul Tinerei Generații. Pe de altă parte, Pârvan distinge între gena etnică („etnograficul” - substanța activă, dar oarbă, a vieții organismului care este națiunea) și discursul cultural prin care naționalul se ridică la universal: „De la etnografic la cultural nici nu e punte de trecere. Etnograficul e ceva definitiv, milenar și universal, rezultat ultim al geniului popular natural. Etnograficul exprimă o concepție etică, estetică și metafizică asupra lumii și vieții ca rezultat al unei experiențe multiseculare: atât ideile, cât și formele lui alcătuiesc o lume aparte din care nu este trecere, precum nu este trecere de la civilizația laponilor la cea a elenilor. Culturalul e ceva abstract, simbolic, artificial. Culturalul e rezultatul spiritualizării aristocratic-idealiste pe cale de antrenament și selecție forțată într-un spațiu și timp dat. Etnograficul pleacă de la instincte. Culturalul pleacă de la idei”1. Pentru Pârvan, naționalul intră în formula culturalului doar în măsura în care oferă ideii pure o specificare, particularitate și diferențiere. Dar nu românizarea „întru vegetativul etnografic, ci continua noastră umanizare întru sublimul uman, va crea suprema splendoare a culturii creatoare românești”1 2. Tot discursul radical de dreapta din anii ’20-’30, dimpotrivă, se va baza pe cauzalitatea strânsă între planul cultural și etnic, pe întemeierea culturalului în etnic, cu plan de universalizare în ortodoxism. în compoziția spiritualului atât de celebrat nu intră un etnic mut, ca la Pârvan, ci unul exploziv: principiul e „cu cât mai etnic și mai specific, cu atât mai spiritual”. Problema caracterului inteligibil obiectiv al acestei culturi ultra-autohto-niste va fi rezolvată prin recurgerea la un element tot din specific, dar cu resurse aparte: ortodoxismul. E riguros ceea ce Pârvan descrisese ca „un monstru de civilizație falsă”: „A lua valori și forme etnografice pentru a exprima valori și forme culturale înseamnă a confunda iremediabil două stări de suflet total disparate și a crea un monstru de civilizație falsă”3. Cu puțin înaintea morții, Pârvan anunța într-un interviu necesitatea unui nou romantism: „Epoca noastră ar trebui să fie manifestarea unor producții de Sturm-und-Drang. Alecsandri, bine, rău, altă dată a găsit stilul epocii lui, acel optimism survenit în urma închegării statului nostru. Epoca noastră postbelică nu și-a găsit încă expresia”4. Vorbind despre conferințele lui Pârvan din jurul anului 1920, Mircea Vulcănescu avea să le aprecieze drept „lucruri rămase fără seamăn și care au exercitat asupra formației spiritului român din epoca de după război o influență pe care numai Nae Ionescu a putut-o ajunge mai târziu”5. 1. „Datoria vieții noastre”, [3 noiembrie 1919], Cluj, în Vasile Pârvan, Datoria vieții noastre. Două prelegeri inaugurale, ediția a IlI-a, prefață de Tudor Vianu, ediție îngrijită de Florica Dimitrescu, Editura Univers, București, 1999, p. 448. 2. Ibidem, p. 59. 3. Ibidem, p. 53. 4. Interviu de I. Valerian, în Viața literară, 1927, nr. 35, reprodus fragmentar în Vasile Pârvan, Scrieri alese, text stabilit, introducere și note de Al. Zub, prefață (la ediția princeps) de Radu Vulpe, Editura Academiei Române, București, 2006, p. 233. 5. Mircea Vulcănescu, „Vasile Pârvan”, text inedit în timpul vieții, în Mircea Vulcănescu, Opere, ediție îngrijită de Marin Diaconu, prefață de Eugen 63 Mihai Iovănel Un alt precursor poate fi considerat Mircea Florian, care, surprinzător în raport cu evoluția-i ulterioară, a debutat în 1920 cu un volum deja scris la începerea războiului, puternic influențat de Kierkegaard, Arta de a suferi. Trepetnic sufletesc* 1. Cu astfel de înaintași, problema originalității generației lui Eliade trebuie să suporte o ajustare: condițiile ideologice ale apariției ei erau deja produse în jurul lui 1914, însă războiul le-a blocat pentru o vreme, pentru ca apoi să le descătușeze în ritmul marilor schimbări sociale, politice și culturale determinate de conflagrație, căreia Tânăra Generație îi datorează, așadar, de mai multe ori identitatea: inhibând generația anterioară, a celor născuți la 1890-1895, care a fost silită să renunțe la rolul revoluționar pentru a se mulțumi cu acela de profesor (tot spre beneficiul generației lui Eliade...), Marele Război a pregătit condițiile pentru potențarea generației care îi urma. § Iată însă programul lui Eliade din „Itinerariu spiritual”, într-o sistematizare care lipsește originalului (foarte confuz și prețios, dovadă și numeroasele precizări pe care Eliade le va tot face în campania de polemici care urmează - cu Șerban Cioculescu, cu Camil Petrescu, cu toată lumea); trebuie menționat că programul amestecă de-a valma descriptivul și dezirativul. Cele două mari teme ale „Itinerariului” sunt revendicarea dintr-o paradigmă spirituală și schimbarea subiectului - crearea omului nou. Tânăra Generație se proclamă o mișcare spirituală care urmărește, prin practicarea frenetică de experiențe, actualizarea Spiritului. Aflat în autonomie față de nivelul material al existenței („pântecul”), Spiritul este de natură religioasă, respectiv creștină, respectiv ortodoxă. Pentru Eliade, forma prin care spiritul își disociază autonomia față de celelalte forme, în principal materiale, de cristalizare a umanului (politice, economice), este cultura, sinteză a experiențelor individuale. Acordând un oarecare credit și „reactivilor” etnici, Eliade reduce rolul de formare a culturii la religie, care ar reprezenta forma primitivă/ originară a spiritului. Așadar, bazinul culturii este dublu: etnic și religios, cu primul termen inferior celui de al doilea. Cum, pentru Eliade, termenul etnic a fost neutralizat în România de către importul de forme străine („cultura românească nu a fost fecundată decât de un suspect germen franțuzesc”), elementul de catalizare, mediul de gestație a noii spiritualități rămâne ortodoxia. în ceea ce privește schimbarea subiectului, schema eliadiană a raportului dintre istorie și istorie spirituală, precum și a procesului de constituire a noului subiect colectiv pornind de la experiența individuală a „personalităților”, arată astfel: Simion, Editura Fundației Naționale pentru Știință și Artă, Univers Enciclopedic, București, 2005, voi. II, 2006, p. 488. 1. Mircea Florian, Arta de a suferi. Trepetnic sufletesc, Editura Fundației Socec, București, 1920. 64 Evreul improbabil Reactivi etnici Experiență individuală intensă Ortodoxism -» Cultură ----------> Istorie (colectivă) a spiritului Experiență materială (politică, economică) -> Istorie trivială, paralelă cu istoria spiritului Experiența individuală, prin care se verifică și legitimează personalitatea care urmează să intre în compoziția subiectului colectiv „noi”, este una pe cât de inițiatică pe atât de eterogenă; cu toată prezența ortodoxiei în schemă, Eliade împărtășește truismul că toate drumurile duc la Roma, respectiv că orice cale duce la inițiere - inclusiv antisemitismul, vehiculat deocamdată mai mult ironic, din rațiuni de contrast retoric într-o enumerare eterogenă: „să căutăm, să sorbim, să ne desfătăm, să suferim tot. Personalitatea ajunge elastică, dar nu incoerentă [...]. Fiecare nouă experiență îi dăruiește o nouă gimnastică, o nouă viziune și noi valori. Chiar o experiență absurdă, cum ar părea alchimia. Sau una riscantă: magia. Sau una compromițătoare: umanitarismul. Sau futurismul, cubismul, sionismul, antisemitismul”1. „Manifestul Crinului Alb”, semnat de Sorin Pavel, Ion Nestor și Petre Marcu-Balș, apare1 2 la un an după „Itinerariu spiritual”, cu care are în comun afirmarea ofensivei spiritului românesc („marile olimpiade ale spiritului românesc au început și nimic pe lumea asta nu le va mai sta împotrivă”); sublinierea excepționalismului noii generații („cea mai frumoasă, cea mai mândră și cea mai nouă”); mefiența față de „generația părinților noștri”, nespirituală și lipsită de „gânduri”; antipozitivismul și antiluminismul; poziția majoră a religiosului; căutarea sintezei transdisciplinare, numite aici „complectudinisrri” („amestec de rațiune, Intuiție, Elan, Extaz”). în plus față de manifestul lui Mircea Eliade, „Manifestul Crinului Alb” apasă pe autohtonism și pe o viziune organi-cistă asupra Statului. De asemenea, stilul este mult mai declamativ, mai pompos, ceea ce și trezește sarcasme acute din mai toate părțile. § „Itinerariul spiritual” a fost întâmpinat de Șerban Cioculescu3 * * într-un fel foarte ironic și minimalizator, comparându-1 cu Ionel Teodoreanu „poetul 1. „Itinerariu spiritual. V. Experiențele”, în Cuvântul; 23 septembrie 1927, reprodus în Mircea Eliade, Itinerariu spiritual. Scrieri de tinerețe: 1927, îngrijirea ediției și note de Mircea Handoca, Editura Humanitas, București, 2003, p. 289. 2. Sorin Pavel, Ion Nestor, Petre Marcu-Balș, „Manifestul „Crinului Alb”, Gândirea, nr. 8-9, 1928. 3. Șerban Cioculescu, „Un «Itinerariu spiritual»”, Viața literară, 26 mai 1928, reprodus în Mircea Handoca (ed.), „Dosarele9’ Eliade, voi. I: 1926-1938, Editura Curtea Veche, București, 1998, pp. 22-27. 65 Mihai Iovănel adolescenței triumfale” și găsind că „dl Mircea Eliade reprezintă strălucit poezia primei tinereți, cerebral pasionată, bolnavă de frigurile Sfântului Duh” sau că importă „ultimele coloniale: teozofia, antropozofia, misticismul, distincția germanică dintre cultură și civilizație, experiența subiectivă. D-sa încearcă o revigorare a bătrânii ortodoxii prin toate excitantele și stupefiantele europene și asiatice”. Cioculescu remarca ...rolul de înregistrator de tendințe și de șef de coloană al tineretului de spiritualitate mistică și ortodoxă”, precum și faptul că „gândirea dlui Eliade este teribil de normativă”. Pe aceeași linie de persiflare s-au situat reacțiile trezite de „Manifestul Crinului Alb”. Dacă Mihail Polihroniade1 se mulțumea să desfidă pe oricine „să găsească o singură frază precisă și coerentă în tot manifestul, afară de insultele triviale aduse generațiilor precedente”, Mihai Ralea1 2 vedea doar „literatură și iar literatură”, apropiindu-1 de o culegere făcută la Viena de jurnale intime „de adolescenți și domnișoare de pension în fază critică” și de „manifestațiile studențești care se soldează cu geamuri sparte, cu bătăi și cu profanări de lucruri sfinte”. „O revanșă absurdă a pitecantropului”, conchidea Ralea, în numele poziției democrat-raționaliste de la Viața românească. § Manifestele apar aproape simultan cu constituirea Legiunii Sfântului Arhanghel Mihail, produsă prin desprinderea din mișcarea lui A. C. Cuza a unui nucleu strâns în jurul lui Corneliu Zelea Codreanu, lider studențesc din Iași ale cărui crime (împușcase cu mâna lui trei oameni, în 1924, invocând legitima apărare) îi amplificaseră carisma reală. Ascensiunea Tinerei Generații se produce în paralel cu ascensiunea Mișcării Legionare, și ea o „tânără generație”3 care intră în politica propriu-zisă începând din 1930, într-un context internațional în care eficiența democrației este pusă serios sub semnul întrebării de eșecul Republicii de la Weimar, dar și de succesele (amplificate mult de mașinăriile propagandistice) ale fascismului italian și ale URSS. Un astfel de context defavorabil democrației este adâncit prin Marea Depresiune dintre 1929-1933, printre ale cărei consecințe brutale se numără și instaurarea nazismului în Germania, în 1933. Intrată într-o perioadă de implementare instituțională la începutul anilor ’30, Tânăra Generație cunoaște vârful de glorie și de împlinire culturală prin 1. Mihail Polihroniade, „între mici și mari. Dl. Nichifor Crainic apără «Crinul alb» de feștelirile care tind să-l scoată negru”, în Vremea, nr. 39, 15 noiembrie 1928. 2. Mihai Ralea, „Rasputinism”, în Viața românească, nr. 12, 1928. 3. Pentru omonimia funcțională în epocă între mai multe „tinere generații”, vezi precizările lui Octav Șuluțiu din 1933: „Nu e vorba de generația tânără și nouă a partidelor politice, atingând vârsta de 40 de ani. Nici de generația care a intrat anul acesta în cl. V-a de liceu și în literatură. Ci de generația care a început să scrie acum 6-7 ani, după ce mai întâi așteptase terminarea studiilor secundare. Generația care are acum între 24 și 28 de ani” (Octav Șuluțiu, „Iar generația nouă”, în România literară, nr. 49, 21 ianuarie 1933). 66 Evreul improbabil gruparea Criterion1, între 1932-19351 2. Dar Marea Criză determină creșterea dramatică a șomerilor intelectuali din România (în condițiile oricum dezechilibrate ale unui surplus de aspiranți pe partea de profesii liberale). § în acest sens merită amintite trei momente simptomatice. în primul rând, dosarul făcut de ziarul Vremea la sfârșitul lui 1932 -cea mai importantă anchetă dedicată Tinerei Generații în anii ’30; scriu aici Mircea Eliade, Petru Comarnescu, Mircea Durma, Pompiliu Constantinescu, F. Aderca, Nae Ionescu, E. Lovinescu ș.a.m.d. . O mare parte dintre intervenții tematizează chestiunea șomajului intelectual ca nex al acelui moment. După cum semnalează Pompiliu Constantinescu, problema cea mai importantă a tinerei generații intelectuale este „o problemă de strictă existență. [...] condițiile vitrege ale structurii noastre sociale ne alarmează prin incapacitatea de încadrare a tinerilor în rosturile burgheziei naționale. Spectrul șomajului este cea mai penibilă înfățișare sub auspiciile căreia debutează intelectualitatea prezentă. [...] Șomajul tinerei generații este în faza depresivă a abdicărilor, a resemnării tăcute, a revoltelor teoretice și a unui penibil provizorat, amestec de boemă și speranță, între declasare iremediabilă și reacțiune violentă”. în cel de-al doilea moment, Mircea Vulcănescu, într-o conferință din 1934, definind generația politic, în termeni de „conjunctură” și nu de esență transistorică, formulează rolul noii generații pe două planuri complementare - spiritual și cultural: finalizarea proiectului de inginerie psiho-etnică inițiat ca formă fără fond de Unirea din 1918-1919, precum și crearea unui corpus cultural complex care să ridice sufletul național la universal3. Partenerul de conferință al lui Vulcănescu este cu 1. Eliade vedea în Criterion mai mult decât organizarea într-o asociație profesională, y compris lucrativă, a generației (sensul în care o privea de pildă Petru Comarnescu), și anume o evoluție paradigmatică înspre o logică de tip colectivist-organic a culturii din România: ,,[E] mai degrabă o nouă metodă de lucru, decât un episod cultural [...] Mi se pare că noua și tinereasca grupare intelectuală și artistică «Criterion» a ghicit rolul cooperației și vieții asociate în formarea unei culturi. Deja faptul că membrii ei - în anumite manifestări publice - renunță la originalitate și distingere personală, pentru a colabora numai la o înțelegere mai largă și mai globală a unui fapt sau a unei personalități, înseamnă că pasul cel mare și cel greu s-a făcut” (Mircea Eliade, „Tinerii la lucru”, în Cuvântul, 14 octombrie 1932). 2. Am ales ca limită anul 1935, la începutul căruia apare ultimul număr din efemera publicație Criterion; dar, de fapt, asociația Criterion își dăduse sfârșitul de mai bine de un an, revista fiind, așa-zicând, o formă postumă de manifestare. 3. „Intern, problema tinerei generații e aceia de a desăvârși unitatea sufletească a Românilor uniți politicește [...]. A doua sarcină lăuntrică a generației e aceea de a obiectiva această unitate sufletească în creații culturale, acela de a găsi formele cele mai potrivite trăirii românești de la arhitectură până la teologie, și de a ridica stilul de viață al acestui neam, la rang de universalitate” (Mircea Vulcănescu, „Tendințele tinerei generații. Două 67 Mihai Iovănel acest prilej Mihail Manoilescu, politician și economist. Manoilescu respinge teza lui Vulcănescu, după care problema Noii Generații nu este una de natură economică, afirmând contrariul: „Eu îndrăznesc să cred că ne găsim, înainte de orice, în fața unei crize materiale. [...] criza spirituală îmi apare mai ales ca o criză derivată, ca o formă de nestabilitate și de neliniște spirituală, care vin tocmai din neliniștea și din nestabilitatea societății însăși”1. Citind în „evul-mediu sufletesc” reflexul unui „ev-mediu economic”, Manoilescu interpretează, pro domo, naționalismul drept „o manifestare a poruncei de solidaritate, pe care vremurile grele o impun tuturor popoarelor". La momentul conferinței lui Manoilescu, politizarea pe extrema dreaptă a aripii intelectuale a Tinerii Generații devenise deja un fenomen manifest. Al treilea moment datează din 1936: lansând rechizitoriul „Generația în pulbere”* 1 2, Zaharia Stancu îi reproșează ratarea proiectului cultural pe care îl anunțase: „Fac parte dintr-o generație de revoluționari. Generația asta a plecat la drum prin 1926. Zece ani au fost suficienți s-o sfărâme în pulbere. De ce ne-am mândri afirmând, cum văd mereu că o fac unii colegi de presă, că această pulbere ar fi de aur? Să fim sinceri. Pulberea generației mele e pulbere simplă, ca orice pulbere”3. Mircea Eliade îl contrazice, prompt, în Vremea4, citând o listă de nume - Grigore Moisil, Țițeica, Teodorescu, matematicieni, Sabba Ștefănescu, fizician, Radu Codreanu, zoolog, Constantin Noica, Emil Cioran și, dintre scriitori, Anton Holban, Ion Călugăru, Sergiu Dan, Mihail Sebastian, Lucia Demetrius, Dan Petrașincu, Dan Botta, Virgil Gheorghiu, Emil Gulian, Ion Biberi „și alții, tot atât de buni”. Stancu replică, relativizând valoarea numelor și a contribuțiilor citate de Eliade și făcând precizarea, importantă pentru context, că prin generație înțelege gruparea „Criterion”; apoi își reia tema favorită - chestiunea lucrativă, pe care o ilustrează citând exemplele lui Petru Comarnescu, „inspector general ci. I al teatrelor, inspector al Fundațiilor Culturale Regale, director al ziarului săptămânal Excelsior și comisar al guvernului și al municipiului de câte ori se ivește ocazia”, și al lui Mircea Vulcănescu, „director general al vămilor”5. Răspunzând din nou, și adecvându-se turnurii date discuției de către preopinentul său, conferințe de Mircea Vulcănescu și Mihail Manoilescu” [20 februarie 1934], în „Biblioteca revistei lunare Lumea Nouă”, nr. 14, Tipografia ziarului Universul, București, 1934). 1. Mihail Manoilescu, ibidem. 2. Un precursor al textului lui Stancu este - tot de la stânga - Alexandru Sahia, care în 1932 incrimina caracterul lucrativ al Tinerei Generații: „Sunt simpli cumularzi, duc viață de asceză exterioară, nădăjduind la o catedră universitară, au burse pregătite pentru străinătate și niciodată nu se vor mal gândi la povestea cu specificul național” (Alexandru Sahia, „O generație falșe”, în Bluze albastre, nr. 2, 1932). 3. Zaharia Stancu, „Generația în pulbere”, în Floarea de foc, nr. 14, 2 mal 1936. 4. Mircea Eliade, „«Generația în pulbere»”, în Vremea, nr. 439, 24 mal 1936. 5. Zaharia Stancu, „Generația în pulbere și cu ochelari savanți”, în Floarea de foc, nr. 17, 28 mal 1936, reprodus în „Dosarul” Mircea Eliade, op. cit., p. 124. 68 Evreul improbabil Eliade face o listă cu veniturile mici - sub ale unui sublocotenent, exemplifică Eliade - pe care le au majoritatea membrilor generației, minus excepțiile invocate de Stancu, și pune în fața „reacționarismului” de care ar da dovadă preopinentul cazurile celor „trei revoluții făcute alături de noi”, adică „Rusia, Italia și Germania, țări în care posturile de comandă, politice, sociale și culturale sunt încredințate tinerilor”: „Un savant de 35 de ani, Giuseppe Tucci, primește în dar 50 000 000 lei (cinci milioane lire italiene), ca să creeze un Institut. Un scriitor tânăr, ca Bontempelli, are o leafă lunară de aproape 100 000 de lei. în scumpa noastră Franță, scriitorii sunt plătiți cu o mie de franci francezi”1. Până și pentru Eliade, care nu rata nici un prilej de a clama primatul spiritualului, condițiile materiale sunt decisive. § în aceste condiții, tinerii intelectuali încep să devină conștienți de consecințele politice ale propriilor premise teoretice, în bună parte asemănătoare cu acelea ale fascismului italian; respectiv încep să asocieze teoria revoluționară care stă la baza programului lor - focalizat pe schimbarea Subiectului (omul vechi transformat în cel nou) - cu practicile/ acțiunea mișcărilor politice. Alternativa revoluție de stânga / revoluție de dreapta se păstrează o vreme, până în 1932-1933, când intrarea în joc a capitalului - nu atât concret, cât simbolic - al Germaniei lui Hitler1 2, coroborată cu modul ineficient în care partidele de stânga își gestionează imaginea, relațiile cu revizionismul URSS și acțiunile de stradă și cu felul eficient propagandistic în care acționează Mișcarea Legionară, înclină balanța dramatic de partea dreptei. în plus, teoria fascistă, care „apelează la convingerea stăruitoare că un întreg popor a fost umilit sistematic și o lungă perioadă de timp de către omoloagele sale mai «avansate»”3 era mai bine adaptată la rolul proeminent în interbelic al statului-națiune, căruia i se adăuga sentimentul național de insecuritate legat de fragilitatea granițelor stabilite la Versailles, decât teoria internaționalistă a stângii care era asociată vrând-nevrând cu URSS-ul revizionist. Este momentul în care o mare parte - prin comparație cu cei rămași la stânga sau în centrul democratic - dintre membrii Tinerei Generații se convertesc la legionarism, găsindu-și aici planul de împlinire dogmatică; este de asemenea momentul în care discuțiile despre Tânăra Generație reîncep cu violența discursivă a anilor 1927-28 - fapt care confirmă importanța paradigmatică a momentului de transformare sau mai bine zis de asumare identitară 1. Mircea Eliade, „«Diurnele» generației tinere”, în Vremea, 7 iunie 1936. 2. Pentru o evaluare a influenței directe a schimbărilor din Germania asupra unor membri ai Tinerei Generații, în speță Emil Cioran, v. Irina Nastasă, „Universitățile celui de-al IlI-lea Reich și propagarea ideologiei naziste. Câteva reflecții asupra studenților români aflați la studii în spațiul german”, în „Anuarul Institutului de Istorie «G. Barițiu» din Cluj-Napoca”, tom. XLVII, 2008, pp. 269-281. 3. A. James Gregor, Fețele lui Ianus. Marxism și fascism în secolul XX, în românește de Liviu Bleoca, Editura Univers, București, 2002, p. 209. 69 Mihai Iovănel prin care trec. în condițiile în care avangarda încetase de prin 1932, anul în care dispare revista unu, să mai cristalizeze un pol semnificativ, și în care presa „democrată” (Dimineața, Adevărul) va trece prin scandaluri produse de asocierea cu capitalul Kominternului, adeziunea legionară rămâne o bună perioadă, s-ar putea spune, fără concurent. în articolul „O revoluție creștină”, publicat în Buna Vestire pe 27 iunie 1937 (la 10 ani după „Itinerariu spiritual”), Eliade desfășoară retrospectiv firul Tinerei Generații laolaltă cu acela al Mișcării Legionare: „Anul 1927 a început începutul luptei între «generații». Nu lupta între bătrâni și tineri [...] ci războiul între două lumi: pe de o parte lumea veche, care credea în pântec (primatul economicului și al politicianismului), iar pe de altă parte lumea nou, care îndrăznea să creadă în Duh (primatul spiritualului). [...] Sensul istoric al acestei mișcări tinerești nu este deloc greu de descifrat. Avându-și izvoarele vii în creștinism - și creștinismul înseamnă «răsturnarea tuturor valorilor» - ea încearcă crearea unui om nou. Căci omul timpurilor moderne a rămas integrat în vechea economie luciferică: a egoismului, a instinctelor, a valorilor celei mai abjecte biologii. De câte ori a apărut în istorie un om nou, el s-a înfăptuit printr-un primat al valorilor spirituale. Lupta între lumină și întuneric, între bine și rău, nu va fi curmată decât la sfârșitul veacurilor. Dar orice nouă victorie a spiritului, a luminii, nu s-a împlinit decât printr-o renunțare desăvârșită la instinctele de conservare individuală”1. Discursul „Itinerariului spiritual” din 1927 e reluat, în coordonatele lui esențiale, în acest text din 1937. Datele discursive nu s-au schimbat fundamental și nu fac loc unor elemente de dogmatică legionară forte (de pildă, românismului de operetă sau antisemitismului visceral1 2). Ce se observă în plus față de 1927 este intenția asociativă, manifestă tocmai prin absența oricărei disocieri în spațiul referinței purtate de „tineretul român de astăzi”. O altă diferență este dispariția referințelor la experiența individuală, care în 1927 juca un rol important. Toate propozițiile sunt acum emise în numele unor subiecte și predicate 1. Mircea Eliade, „O revoluție creștină”, Buna Vestire, nr. 100, 27 iunie 1937, reprodus în Ideea care ucide, Dimensiunile ideologiei legionare, culegere de studii elaborate de Alexandru Florian, Radu Florian, Victor Neumann, Dionisie Petcu, Constantin Petculescu, Gh. Lencan Stoica, Antologie de texte realizată de Constantin Petculescu și Alexandru Florian, Editura Noua Alternativă, București, 1994 pp. 262-264. 2. E adevărat că Eliade, dincolo de comportamentul său privat, care atinge momente furibund antisemite semnalate în Jurnalul lui Sebastian, chiar va semna texte antisemite. Dar numărul acestora este redus și, măcar prin comparație cu media articolelor antisemite legionare, textele pot fi descrise ca moderate. 70 Evreul improbabil colective. O evoluție asemănătoare, deși la altă scară, aceleia a lui Maurice Barres, care de la Le culte du moi a ajuns la „ Je suis eux-memes”. în general, modelul democratic este considerat, aproape unanim, compromis, prea slab și ineficient, o serie de mișcări inabile ale liberalilor aflafi la guvernare și ale țărăniștilor (care, în 1937, fac o alianfă electorală cu legionarii, alianță în care, nota bene, intră și partidul evreilor) amplifică succesul Mișcării Legionare - în 1937 aceasta câștigând un procent ce o aduce foarte aproape de poziția de a guverna. în urma neînțelegerilor dintre Carol al II-lea și Zelea Codreanu, acest lucru încă nu se întâmplă, dar, oricum, semnează sfârșitul scurtei democrații pe care a cunoscut-o România. Măsurile prin care Carol al II-lea încearcă să distrugă Legiunea, răspunzând terorismului acestei mișcări (ținut în frâu, relativ, între 1934-1937) printr-un terorism de stat brutal, are, la schimb cu lichidarea unei părți a elitelor legionare (în care intră și o parte din intelectualii Tinerei Generații), două consecințe negative: ștergerea diferenței perceptibile dintre terorismul privat și cel oficial, precum și radicalizarea elementelor vizate. Mai mult, Carol al II-lea transformă România într-o dictatură care caricaturizează modelul legionar1, fără să aibă în schimb sprijinul de mase real al Gărzii de Fier. Consecințele sunt - cu aportul presiunilor externe, care duc la sfârșitul României Mari - transferul puterilor dictatoriale mai întâi către un Ion Antonescu aliat cu Mișcarea Legionară preluată de Horia Sima și reactivată după „marea prigoană”, apoi doar către Ion Antonescu, Conducătorul unui stat tehnocrat și autoritar. Generația lui Eliade pierduse, între timp, caracterul distinct pe care îl avusese chiar și în perioada de climax legionar din 1937. Membrii supraviețuitori ai Tinerei Generații, când nu sunt tehnicieni în Guvern, precum Mircea Vulcănescu, fie se împrăștie spre legafii culturale din străinătate (Mircea Eliade, Eugen Ionescu, Emil Cioran), fie ies din scenă ca evrei (Mihail Sebastian), fie activează în ilegalitate (Belu Zilber). Unii vor face cariere strălucite individual, dar generatia ca atare s-a transformat în ceea ce Alexandru George a numit „generația neisprăvitilor”. Pornită, în termenii lui Ortega y Gasset, ca „generație de luptă”1 2, generatia este victima unui ritm 1. De pildă, „înființarea străjerilor”: Mișcarea străjerească a fost înființată printr-o lege promulgată pe 6 mai 1934. Prin decretul-lege promulgat în 7 octombrie și apoi prin Decretul-Lege promulgat în 3 decembrie 1938, Mișcarea străjerească a fost reorganizată ca „Straja Țării” (v. Anuarul statistic alRomăniei 1939 și 1940, nota de la p. 303). în 1939, Straja Țării număra 3 114 117 membri, dintre care 2 961 949 de străjeri, 14 118 arcași, 12 604 șoimi și 77 880 sportivi (ibidem, p. 302). Pentru justificări, vezi și Anton Golopenția, „Creșterea nouă a tineretului”, Revista Fundațiilor Regale, nr. 6, iunie 1940. 2. Jose Ortega Y Gasset, „Ideea de generații”, în [Ei Tema de nuestro tiempo, 1923] Tema vremii noastre, traducere din spaniolă și prefață de Sorin Mărculescu, Editura Humanitas, București, 1997, p. 80. 71 Mihai Iovănel accelerat, produs și de dispozitivul istoric-politic neprielnic proiectelor pe termen lung (după cum avertiza Karl Mannheim, fundalul unor schimbări sociale rapide reprezintă o condiție necesară apariției efective a unei generații, dar schimbări prea rapide pot duce la implozia ei1), dar și de propriile premise maximalist-revolutionare, nerezonabile și mult prea poetice, cărora nu le putea urma decât eșecul (epitaful generației îl scrisese, încă din 1911, romanul Un uomojînito al lui Giovanni Papini). § în acest context merită enumerate o parte dintre proiectele cărora fie moartea lui Sebastian, fie alte pricini le-au pus capăt. Pe 7 iulie 1939, aflat între preocupări ținând de dramaturgie, Sebastian notează viziunea unui „roman mare” ca număr de pagini, cu conflictul amorsat de un turneu teatral: „încep să văd posibil un roman mare, cu multe personaje, cu deschidere largă de compas, o carte de sute de pagini... Duminică, urcând pe Piatra Mare [...] mă gândeam mereu la această viitoare carte, iar acum, pe stradă, în tramvai, văd tot felul de incidente, care se ramifică și se leagă. 1) Margit - directorul Hellman - plecarea la Oradea, cursa cu automobilul prin țară - nopțile la hotel, în diverse orașe de provincie. Șederea în pensiunea Wagner. întâlnirea, plecarea la Gheorghieni. 2) O actriță - gen Lilly, dar cu reputația Marioarei Voiculescu. înamorată de un tânăr, lichea. Scene la repetiții, la teatru. Plecarea în turneu. Trebuie să se întâlnească într-un oraș anumit. Băiatul nu vine. Disperată, ea vine la București, îl caută, abandonând turneul. 3) Tânărul amorez al lui Margit e retras la pensiunea Wagner pentru rațiuni politice. (Vezi urcarea lui Georoceanu pe Cristianul Mare, laT.C.R., când îl căutau jandarmii la Brașov)”1 2. Pe 30 noiembrie 1941, după ceva mai bine de doi ani, revine pe scurt asupra proiectului, din care acum are intenția de a compune, după modelul De două mii de ani, o frescă a ultimilor 14 ani: „M-am gândit în ultimul timp la marele roman pe care îl proiectasem cândva. [...] E material nu pentru o carte, dar pentru 5. De la 1927 până azi, o lungă serie de situații încadrabile în istoria propriu-zisă a acestor ani 14”3. Pe 16 august 1942, în plin proces de scriere a piesei Insula, se întrerupe pentru a reflecta asupra romanului pe care îl vede acum, explicit, ca o continuare a romanului din 1934: „dintr-o dată, mi s-a părut că totul se organizează și se lărgește. E vorba nu de un episod epic, ci poate de o mare frescă (aș prefera să spun «saga») a întregii epoci de la 1926 până azi, în care să intre nu numai noii mei eroi (pe care de altfel îi văd foarte bine), ci și multe figuri din Două mii de ani, nerealizate acolo, pot să capete realitate aici. [...] Deocamdată [...] am scris vreo șase pagini de coală, 1. „Cu cât tempoul schimbărilor socio-culturale este mai ridicat, cu atât mai crescute sunt șansele ca anumite grupuri ale generații să-și producă propria entelehie. Pe de altă parte, trebuie admis că un ritm de schimbare prea accelerat poate conduce la distrugerea reciprocă a entelehiilor embrionare” (Mannheim, op. cit., p. 310). 2. Jurnal, p. 214. 3. Ibidem, p. 419. 72 Evreul improbabil schițând foarte rezumativ materialul primelor 5 capitole. Este [...] schema unui roman de 300 de pagini, dar în nici un caz nu voi lăsa lucrurile să rămână în această fază, căci oamenii acestui prim episod mă interesează mai mult prin ceea ce vor deveni mai târziu (10-15 ani după) decât prin ceea [ce] sunt acum”1. în critică, o carte (într-un volum sau două) despre romanul românesc este unul dintre proiectele anunțate cel mai constant de Sebastian. în iunie 1929 îi comunică lui Camil Petrescu ultimele noutăți privind proiectul: acesta s-a extins și are intenții combativ-profilactice: „Trebuie anume să urmeze un capitol Aderca, unul Davidescu (foarte necesar a face o distincție precisă între psihologia-formulă și psihologia-artă) și, în fine, un capitol de încheiere, prin care subiectul să se integreze în ansamblul vederilor «Cetății» și prin care contingentul literar Cezar Petrescu - Ionel Teodoreanu - Gib Mihăescu să fie lichidat din față”1 2. E perioada în care Sebastian ar dori să publice câte o carte de critică la jumătate de an, simțindu-se împiedicat doar de lipsa de entuziasm a editorilor: „am siguranța (și poate naivitatea) de a crede că voi îndeplini un oficiu literar de triere și înțelegere, deocamdată, vacant”3. în aprilie 1936 nu publicase încă nimic din Romanul românesc (deși îi anunțase apariția, în două volume, într-o casetă de la începutul romanului De două mii de ani), dar întrezărește limpede planul și are de gând, cu entuziasmul nerealist ce-1 caracterizează, să termine totul în câteva luni: „am decis - și cred că definitiv - materialul primului volum din Romanul românesc. Vor fi șase capitole: Rebreanu, Sadoveanu, H. P.-Bengescu, Camil, Cezar Petrescu, Ionel Teodoreanu. Am oarecari îndoieli despre Aderca. [... ] Vreau să scriu cartea la vară. Vreau să apară până la Crăciun”4. Peste încă un an capitolul despre Sadoveanu a migrat - pe hârtie - către „volumul secund”: „Lucrez de mai multă vreme la o monografie critică, destul de întinsă, a romanului românesc. în volumul secund al acelei lucrări va fi un lung studiu despre romanele d-lui Sadoveanu”5 6. în 26 august 1937, scriindu-i lui Radu Cioculescu, șeful lui la Revista Fundațiilor Regale, se scuză că nu are la dispoziție trei zile libere ca să transforme un capitol din Romanul românesc, „așa încât să devină publicabil separat”8. Peste un an, pe 7 august 1938, încearcă să se mobilizeze, reproșându-și lipsa „muncii ordonate”: „Cu o astfel de viață regulată, mi-ar fi oare greu să termin în 3-4 luni primul volum din Romanul românesc? Mi-am promis aici, serile trecute, într-o lungă conversație cu mine, să mă apuc serios de treaba asta”7. Sebastian ar fi urmat să se dedice și unui proiect Shakespeare. în 1942-1943 ține la Liceul Evreiesc un curs despre Shakespeare, făcând sonetelor o 1. Ibidem, pp. 465-466. 2. Scrisoare către Camil Petrescu din 24 iunie 1929 , în Opere, 2011, voi. II, p. 670. 3. Scrisoare către Camil Petrescu din 5 mai 1929, ibidem, p. 667. 4. Jurnal, p. 52. 5. Mihail Sebastian, „Mihail Sadoveanu: CazulEugeniței Costea”, în Reporter, 31 ianuarie 1937, reprodus în Jurnal de epocă, p. 399. 6. Opere, II, 2011, p. 762. 7. Jurnal, p. 169. 73 Mihai Iovănel lectură biografistă, ca „jurnal intim al lui Shakespeare”, în cheia pe care se deprinsese să o aplice romanului lui Proust1. Interesul lui Sebastian față de Shakespeare nu este contextual, fiind reflectată în Jurnal intenția de a se ocupa pe larg de acest subiect, intenție prelungită și după 23 August. Pe 20 ianuarie 1945, la Uniunea Patrioților, ține o conferință despre Actualitatea lui Shakespeare?, în care, în cheia politică a momentului, „s-a ocupat de Neguțătorul din Veneția, dramă care a servit ca instrument de propagandă mișcării legionare antisemite; Coriolan, prin care d. Sebastian ilustrează cazul omului posedat de gloria care îl transformă în tiran pentru ca până la urmă să se prăbușească. în încheiere, vorbind despre cuvântarea lui Brutus din Iulius Cezar, d. Sebastian a arătat că un text poate fi interpretat oricând în felul care-ți convine și așa a făcut fascismul: însă textele de valoare universală trebuiesc lăsate să spună singure tot ce au de spus, căci ele vor pleda întotdeauna numai pentru libertate”1 2 3. Pe acest subiect plănuia chiar o carte, după cum informează Ion Biberi: „Cu două zile înainte de moartea lui neprevăzută, senin, împăcat cu sine, Mihail Sebastian îmi vorbea despre proiectele lui literare: un studiu de sinteză asupra lui Honore de Balzac, pe care voia să-l scrie la Paris. Avea să urmeze apoi o perioadă în care se va consacra lui Shakespeare”4. Imediat după moartea lui Sebastian, România liberă anunță că ,,[a]u rămas în manuscris [...] două teze de doctorat, una despre Shakespeare și alta despre Balzac”5 6. Fapt neadevărat, dar știrea reflectă bursa zvonurilor. Sebastian tradusese totuși câteva sonete, două dintre ele, 55 și 81, fiind publicate postum în Viața românească, la începutul anilor ’50; ambele sunt pe tema nemuririi oferite de poezie. Iată versiunea îndemânatică a sonetului 81: „Că voi trăi un epitaf a-ți face, sau putrezi, cât tu ești încă vie, -/ din versu-mi moartea nu te va desface,/ deși de mine nimeni n-o să știe./ Nemuritor aici e al tău nume,/ măcar că eu plecat pe veci... în groapă,/ când oamenii mă vor uita în lume,/ pe tine te-or păstra sub a lor pleoapă./ Statuie o să-ți fie-ăst vers, pe care/ îl vor citi priviri ce încă nu-s:/ Și-o să-l repete glasuri viitoare,/ când cei de azi de mult se vor fi dus;/ Vei fi - atât e pana mea de tare, -/ mereu pe buze, ca o răsuflare”8. § 1. Petre Solomon, „Am să povestesc cândva aceste zile...”. Pagini de jurnal, memorii, însemnări, p. 162. 2. V. România liberă, 19 ianuarie și 25 ianuarie 1945. 3. V. România liberă, 25 ianuarie 1945, art. anonim „Activitatea grupului artistic al Uniunii Patrioților. «Actualitatea lui Shakespeare»”. 4. Ion Biberi, „Mihail Sebastian”, Victoria, 31 mai 1945. 5. România liberă, 31 mai 1945. 6. Viața românească, nr. 3, martie 1951. 74 Evreul improbabil 3. Sebastian ia parte la dezbaterea în jurul noii generații Mai toate intervențiile publicistice ale lui Sebastian pe marginea Tinerei Generații ca fenomen global - deci nu individual - tind să fie negative. în 1928, Nae Ionescu polemizează cu Ion Petrovici, care, în articolul „Ce gândește tinerimea română”, publicat în Revue des Sciences poli-tiques, pusese problema antisemitismului noii generatii. Ionescu respinge nu „veridicitatea” spuselor lui Petrovici, cât relevanta lor: „Considerațiile d-lui Petrovici se grefează pe massa amorfă a studenți-mii noastre. Pot fi aceste considerații relevante pentru tineretul nostru? Evident, nu”1. Nae Ionescu îl îndeamnă să cerceteze scrisul unor „Vasile Băncilă, Mircea Eliade, Sorin Pavel, Ștefan George, Mihail Sebastian, Petre Marcu-Balș - etj’enpassedes meillews'.'’, apoi se întoarce la programul său privind despărțirea de pozitivism și pentru a releva inspirația creștină a tinerilor: „D. Petrovici e impresionat de mișcările antisemite. Neglijează însă a lua în considerare mișcarea creștină a tinerilor, - mult mai adâncă și mai semnificativă decât agitațiile politice de nuanță antisemit-patriotardă în care se complac elementele superficiale ale studențimii noastre de azi”1 2. I. Petrovici revine împăciuitor cu câteva precizări, arătând-și încrederea în viitorul generației și reluându-și, foarte concesiv, tema: „noua generație, din cauza evenimentelor extraordinare la care a asistat în copilărie și-a atmosfera speciale în care i-a fost dat să se dezvolte, a scăpat din frâele înaintașilor într-o măsură foarte mare, creând o discontinuitate sensibilă între ceea ce a fost și ceea ce se pregătește să fie. Acest hiatus între două generații a creat multe inconveniente, printre care lipsa de disciplină și ascultare a tinerilor, deprecierea muncii celor dinainte și chiar a muncii în genere, supravalorificarea vieții de elan și de instincte...”3. Intervenind în discuție, Sebastian face un scurt survol al subiectului de presă în care se transformase discuția începută în paginile Cuvântului și semnalează dificultățile întâmpinate de tinerii scriitori în fața revistelor și editurilor: pentru contrast, dă exemplul lui Gide, care „a creat 1. Nae Ionescu, „Ce gândește tinerimea”, în Cuvântul, 5 mai 1928. 2. Ibidem. 3. I. Petrovici, „Problema tinerii generații”, Cuvântul, 10 mai 1928. 75 Mihai Iovănel NouveUe Revue Fraivxiise, pentru a o lăsa în grija tinerilor lui prieteni”1. Peste ceva mai mult de o lună, Sebastian intră din nou, mai aplicat, în discutia în care, între timp, se introdusese furibund și Camil Petrescu1 2, cu rânduri caustice împotriva unui Eliade care nu rămăsese dator - iar schimbul degenerase în pamflete. Precizând că nu intervine pentru a lua apărarea lui Eliade și, în fapt, nevoind să îl indispună pe Camil Petrescu, apelat de altfel foarte politicos, Sebastian se distanțează prin învăluire, dar limpede, de „Itinerariu spiritual” pe motivul subiectivității lui Eliade, redus la poezia „confesiunii” și la „elemente netăgăduit sincere”. - „Or, discutia trebuia pornită pe temeiuri obiective”, conchide sec Sebastian3, care, corectându-1 pe Camil Petrescu, de părere că „generația despre care e vorba n-a produs nimic”, dă o notă bună „tinerilor acestui ceas” prin faptul că dovedesc „o depărtare netă de diletantism sceptic, o groază de comod și provizoriu, un dor sever de muncă”. Calificări emise, toate, prin contrast cu generația anterioară: „Ceasul acesta însă întemeiază o etică, adică întâiul și cel mai de seamă element al unei culturi. în marginile acestui spirit încap deopotrivă atâtea trăsături personale câte pot încăpea între misticismul domnului Mircea Eliade și dorul nostru de luciditate. Coherenta noastră [...] ni se pare certă”4. Un punct de referință al dezbaterii în jurul Tinerei Generații apare în octombrie 1928: primul număr din revista Tiparnița literară propune o anchetă despre „Noua spiritualitate” la care sunt chemați să răspundă Nicolae Iorga, Octavian Goga, Lucian Blaga, Nichifor Crainic, Radu Dragnea, Sandu Tudor, Ionel Jianu, Mircea Vulcănescu, Mircea Eliade, Mihail Polihroniade, plus, în numărul următor, Vasile Băncilă (toți favorabili), C. Râdulescu Motru (istoricizând chestiunea), E. Lovinescu, Șerban Cioculescu (critici) - și Mihail Sebastian, care se declară, pe un ton rezervat, de partea rationalistei Kalende a lui Cioculescu și Streinu: „[...] între Duh și Slovă și Calende [... ] înclin spre locurile celei din urmă”. Iar în 1929, când G. Călinescu lansează pamfletul „Invazia adolescenților”, copios fluierat de galerie, Sebastian se grăbește să aplaude la „revista presei” ,,delicios[ul] articol”: „Mustrarea trebuie primită de cei cărora li se adresează, cu atât mai mult cu cât autorul articolului se plasează ideologic alături de «generație» și cu cât scrisul său nu poate fi învinuit de niciun belferism”5. în cadrul aceluiași grupaj de „revista presei” Sebastian se declară exasperat de apariția „încă unei generații” printr-o foaie obscură: „«Radical» se cheamă o foită care grupează încă o generație. Nu zău, lucrul devine de un ridicul unic”6. 1. Mihail Sebastian, „între bătrâni și tineri”, în Cuvântul, 5 iunie 1928, reprodus în Opere, 1994, voi. I, ediție, tabel cronologic și studiu introductiv Cornelia Ștefănescu, Editura Minerva, București, 1994, pp. 174-175. 2. Camil Petrescu, „Generația de azi”, în Universul literar, nr. 25, 17 iunie 1928. 3. Mihail Sebastian, „Considerații preliminare la o discuție”, Cuvântul, 15 iulie 1928, reprodus în Opere, 1994, voi. I, p. 200. 4. Ibidem, p. 203. 5. Mihail Sebastian, „Revista revistelor”, Cuvântul, 19 ianuarie 1929. 6. Ibidem. 76 Evreul improbabil Sfârșitul lui 1928 - începutul lui 1929 reprezintă momentul în care Sebastian devine pentru întâia dată un „caz”, intrând sistematic în vizorul unui grup condus de Petru Comarnescu, angajat cu pagina de cultură a unui ziar nou înființat și, Ultima oră. Comarnescu declanșează ostilitățile1 luându-i apărarea lui Mihail Ralea, atacat de Sebastian în Cuvântai: atacatorul, demascat ca „tânăr student în primii ani de drept și lector asiduu de cărți franceze”, e acuzat de „lipsă de simț critic”, iar textul său e descris ca o schiță „ireală, superficială și plină de patimă”. Sebastian, spune Comarnescu, nu-1 înțelege pe Ralea pentru că îl găsește neconform cu generația din care tânărul face parte -romantică, autenticistă, în căutarea experienței, a „absolutului sau măcar a aventurii”. în contrapondere, pedagogic, este pozitivat un eseu al lui Călinescu din Gândirea despre moldoveni - „o încercare serioasă, academică și, pe cât posibil, obiectivă”: „d. Călinescu judecă desbărat de orice prejudecăți, contrar celuilalt scriitor, detractorul tânăr, plin de superficialitatea și viziunea de struț”. în răspuns1 2, Sebastian revelează că Petru Comarnescu (care i-ar fi elogiat oral articolul despre Ralea înainte să-l combată...) se bucură de statutul de colaborator la Viața românească - ca atare, perfidul și docil-interesatul Comarnescu ar fi făcut mai bine să semneze cu pseudonim „o astfel de mizerie”; dar, dincolo de partea ad hominem care-i monopolizează replica, Sebastian are timp și pentru o poziție principială, atunci când amintește - făcându-se vocea generației - că „poziția sufletească a d-lui Ralea [...] e tranșant opusă tinereții noastre a tuturora”. Introducerea temei pseudonimelor nu a fost de bun augur; Comarnescu contraatacă prompt, chinuindu-se să-și copleșească stilistic adversarul: „Pseudonimul Mihail Sebastian și-a închiriat ca gazdă a arivismului său impertinent o umilință care nu-1 prinde, iar visurilor un ventilator, drept aeroplan. De la numele său și până la propaganda «experienților sufletești» totul este închiriat”3. Discuția cu pseudonimul nu cade întâmplător; povestea avea se pare și alte pricim - Comarnescu se certase cu Baltazar și plecase de la Tiparnița literară, deplângând barca părăsită că ar fi fost colonizată iudaic4... Așa că, după încă un „Ultim răspuns”5 al lui Sebastian, care servește o acuzație de rigoare în epocă („După ce m-a denunțat a fi student, descoperă că semnez cu pseudonim. Acestor moravuri de agent secret li s-ar cuveni o justă retribuție. Nici mai mare, nici mai mică, nici de altă natură decât a veritabililor săi confrați, trecuți onest și cu 1. Petru Comarnescu, „Detractorul d-lui Mihail Ralea”, în Ultima oră, 29 decembrie 1928. 2. Mihail Sebastian, „Mic răspuns la o prostie mare”, în Cuvântul, 2 ianuarie 1929. 3. Petru Comarnescu, „Un răspuns”, în Ultima oră, 6 ianuarie 1929. 4. Petru Comarnescu, „Rânduri pentru Vasile Băncilă”, în Ultima oră, 8 ianuarie 1929. 5. Mihail Sebastian, „Ultim răspuns”, în Cuvântul 11 ianuarie 1929. 77 Mihai Iovănel modestie în statele de plată ale Siguranței”), și după ce primește o mână de ajutor de la Ion Jianu, care, tot în Ultima oră, face lui Sebastian un portret de parvenit1, Comarnescu revine la pseudonimul preopinentului, legându-1 tot de parvenitism, dar și de aluzii etnice: „De ce nu iscălește cu propriu-i nume d. Sebastian, care nu vrea să ajungă nimic în această țară, plină de parveniți, față de care întreaga literatură este nemiloasă și în același timp de țărani tradiționaliști, care disprețuiesc pe cei plecați la oraș să devie slugi? N-aș vrea să se creadă că d. Sebastian Mihail sau Mihail Sebastian este țăran de-un fel sau altul. Ferit-a Sfântul”1 2. După care cearta se stinge; cei implicați vor deveni prieteni buni. Stinghereala lui Sebastian față de formele gregare de acțiune cultu- rală e însă o trăsătură de caracter și nu de ideologie. De la Paris, în 1930, își declară către Camil Petrescu dezinteresul pentru ceea ce excede egotismul de scriitor; literatura îi e suficientă: „Eu nu vreau să fiu un «luptător social», ci numai un om care gândește - și poate un scriitor”3, în 1932, anunțând apariția grupării „Forum” (un stadiu pre-Criterion, care precedă strâns numele sub care Tânăra Generație își va atinge vârful de glorie), Sebastian nu-și poate reprima sarcasmul față de ofensiva agresiv-colectivă din 1927: „«Generația tânără» se afirma ca o echipă de rugby spiritual”4. Anunțând, în fine, înființarea grupării „Criterion”, Sebastian se leagă din nou de tematizarea Tinerei Generații: „Toate reuniunile de tineri, intelectuali, artiști și scriitori din ultimii ani au fost inofensiv bătăioase și comod «ideologice». Discuția «generației tinere», care trag nădejde că nu va mai fi reluată, căci prea era naivă și stearpă, se limita la câteva formule fără substanță, care deveniseră într-un 1. Ion Jianu, „Parvenitism intelectual” (rubrica „Figuri actuale”), în Ultima oră, 13 ianuarie 1929: „Parvenitul e în genere un om lipsit de pudoare, care își afișează obiectele posedate, își exagerează importanța - deoarece nu are simțul măsurii - profită de o situație oarecare obținută grație unui destin generos și se laudă atribuindu-și o intimitate cu mai marii zilei, din a căror strălucire crede că va profita și el. [... ] E un om ce a fost ridicat de împrejurări din cadrul său natural și transpus într-un altul superior. Pentru a nu i se remarca neajunsurile sfidează, face zgomot și vrea să pară natural. [...] Va fi exclusiv de egocentric. își va înălța singur un piedestal și va avea pretenția de a reduce totul la sine. [...] Nu poate fi original și trăiește numai prin imitație. Culege o idee, prinde o atitudine și și le însușește, degradându-le.[...] Aceia care citesc cărți franțuzești pot foarte ușor deveni critici, comentând pe autorii moderni după indicațiile găsite în anumite reviste străine. [...] Există un gen de literați care se descriu de obicei singuri în operele lor. Și ultima modă cere ca autorii să fie și actori. Ce ar fi dacă ai scrie d-ta, domnule Mihail Sebastian, comedia parvenitului intelectual?”. 2. P. C., „Nu polemizăm”, în Ultima oră, 15 ianuarie 1929. 3. Scrisoare din 30 aprilie 1930, în Opere, 2011, voi. II, p. 683. 4. Mihail Sebastian „«Forum»”, în Cuvântul, sâmbătă 5 martie 1932. 78 Evreul improbabil timp un soi de parole conspiratorii. «Mistic» și «raționalist» erau două insulte reciproce, pe care combatanții și le aruncau peste bară, de la o tabără la alta”1. Dezbaterea în jurul Tinerei Generații reîncepe în 1932, într-un moment care coincide cu punctul de vârf al crizei produse în România de marea depresiune mondială. Când Vremea alimentează, la sfârșitul anului, discuția, printr-un amplu dosar publicat în numărul special de Crăciun, Sebastian se arată excedat și, reamintind eticheta de „SchwărmereT aplicată cu cinci ani în urmă de Nae Ionescu, estimează: „continuăm a merita această mustrare. Cărțile pe care le-am scris, problemele care ne-au preocupat, conferințele pe care le-am rostit, au fost uneori interesante, de multe ori personale și sincer căutătoare de soluții, dar nu văd încă harta precisă pe care o desemnează în cultura românească”1 2. Sebastian preferă prudența, mulțumindu-se să remarce că nu a venit încă „timpul încheierii de socoteli. Cu atât mai puțin timpul acordării de medalii”: „Până acum nu am făcut decât să colportăm, să refuzăm, să acceptăm idei și probleme, care ne fuseseră trecute de cei care ne-au precedat imediat în cultură, destul de tineri ca să ne fie prieteni, destul de vârstnici încă pentru a ne fi profesori”. Aici, Sebastian polemizează direct cu Mihail Polihroniade, care tocmai declamase, în Azi, că Tânăra Generație „este stăpâna vieții culturale românești”3, afirmație pe care Sebastian o găsește nerealistă ca descriere a unui grup aflat încă în stadiul virtualităților4; „Dacă ar fi existat un birou oficial al «tinerei generații» mi-aș fi adresat de îndată acolo 1. Mihail Sebastian, „«Idoli» și prezentări” , în România literară, nr. 35, 15 octombrie 1932. 2. Mihail Sebastian, „O generație încă tânără”, în Cuvântul, 6 ianuarie 1933. 3. Mihail Polihroniade, „Generația tânără și ritmul mondial”, Azi, anul II, nr. 1, 1933. Polihroniade face aici o trecere în revistă a generației și îi identifică rolul - acela de a duce la capăt acțiunea altfel detestaților pașoptiști: „a ne integra definitiv culturalicește în ritmul mondial”. Surprinzător pentru Polihroniade, care trecuse deja de partea legionarilor, acesta recunoaște rolul „necesar și binefăcător” al evreilor (afirmați „cu vigoare după război - mai ales în jurul Sburătorulul') în acest proces: „Scriitorii evrei au actualizat la noi - valabil - tendințele moderniste și tot ei au dat literaturii românești o varietate și o mobilitate pe care n-o avea”. 4. Sebastian recunoaște o singură diferență care desparte Tânăra Generație din momentul 1927 de cea din momentul 1933: „S-ar putea doar spune că în timp ce în 1927 cadrul predilect de discuție era spiritualitatea, astăzi în 1933 este politica socială. Dar sunt în joc exact aceleași forțe, aceleași inconsistențe intelectuale, aceleași exerciții diletante. Ceea ce la urma urmelor obosește” (Mihail Sebastian, ibidem). 79 Mihai Iovănel demisia mea din tinerețe și din generație”1, plusează el. Ca atare, profilactic față de accese de grandomanie generaționistă precum cea de mai sus, Sebastian cere o perioadă de liniște: „De la 1928 până azi, «generația» uitase de ea și lucra liniștită fără manifeste și proclamații. Redeschiderea vechii zarve, după cinci ani, mi se pare cu totul nejustificată. Vreți să luăm o nouă vacanță de cinci ani? Cel puțin de cinci ani”1 2. „Concediul” propus de Sebastian nu va rămâne fără ecou - „îl acceptăm toți”, răspunde imediat Octav Șuluțiu3. La problemele generației, Sebastian vine, s-ar putea spune, cu o soluție caracteristică -jocul de-a vacanța... Cazul Zarifopol Un articol emblematic pentru poziționarea Iul Sebastian în raport cu generația - și de altfel unul dintre cele mai bune texte de critică pe care le-a scris - e acela din 1934 despre Paul Zarifopol4, bete noire, în calitate de raționalist, sceptic și relativist, a tinerilor care aspirau către forme mai dogmatice și mai gregare de poziționare culturală. Intră aici și considerentul unei replieri tactice, dat fiind că Zarifopol fusese redac-tor-șef, timp de cinci numere, între ianuarie-mai, al proaspăt apărutei Revista Fundațiilor Regale (Eliade își va schimba și el rapid opiniile, în trecut violente, asupra recent dispărutului Zarifopol). Raportându-1 la „Tânăra generație” - „termen vag și în parte compromis” - manifestată „după 1925”, Sebastian amintește că Paul Zarifopol, socotit „om vechi”, „era pentru orice tânăr un străin”; și încearcă o schiță de mea culpa: „Noi înșine, care nu ne-am jucat niciodată «de-a viața interioară» -știind cât este de ieftin acest joc public - ne apropiam de scrisul lui Zarifopol cu un sentiment împărțit de adeziune și reticență. [... ] reticență față de scepticismul lui total, față de scientismul său exclusiv, față de înțelegerea lui pozitivistă, cochetând ușor cu cinismul și paradoxul”. Sunt calități ce vin din secolul al XlX-lea, dintr-o epistemă depășită și chiar odioasă, de care fie și un excentric relativ - în raport cu dogmatismul generației sale - precum Sebastian simte nevoia să ia distanță; faptul că Zarifopol „credea în inteligență și în nimic altceva” i se pare insuficient, întrucât cel evocat făcea din inteligență un fetiș și un reduc-ționism - prin care suprima „metafizica”, lichida „misterul”, refuza orice „pasiune”, dintr-o „prudență [...] excesivă [...] primejdioasă”. Incriminând reducționlsmul materialist al lui Zarifopol, Sebastian se situează de 1. Mihail Sebastian, „Actualități”, în Cuvântul, 15 ianuarie 1933. 2. Ibidem. 3. Octav Șuluțiu, „Iar generația nouă”, în România literară, nr. 49, 21 ianuarie 1933. 4. Mihail Sebastian, „Paul Zarifopol și «tinerele generații»”, în Revista Fundațiilor Regale, 1 noiembrie 1934, pp. 411-419. 80 Evreul improbabil partea noului spiritualism condus de Eliade, luând de acolo modelul caricatural al adversarului - pozitivismul: „Să degradezi iubirea de la pasiune la convenție, s-o explici prin cine știe ce circumstanțe economice, s-o reduci la un simplu raport sexual mistificat - iată o glumă care o fi izbutită, dar care sărăcește existența, îl micșorează pe om, meschinizează existența”. Existența, adică „viața”: Sebastian se află, cu toată generația lui, sub acțiunea unificatoare a teoriei bergsonian-diltheyene, constând în repulsia față de scheme și fascinația pentru „viață” și trăire nemediată prin categoriile simplificatoare ale raționalismului clasic. Or, Zarifopol „își organizase un peisaj intelectual coerent, ierarhizat, limpede și simplu, care nouă ni se pare însă în același timp abstract și rece”: un cartezian, „specie de care”, amintește Sebastian, „nu ne desolidarizăm pentru întâia dată”. Este interesant în ce măsură coincid respingerile formale ale tinerei generații, acuzată de „inflație” și respinsă ca „gloată”, cu îmbrățișarea presupozițiilor ei teoretice. De fapt, lui Sebastian îi e străin doar fenomenul colectivist ca atare, nu și filozofia care descrie istoric acel moment colectivist - filozofia timpului său, filozofia „sa”. 4. „Considerații asupra romanului modern”. Orașul cu salcâmi Totuși, în pofida individualismului său, Mihail Sebastian se exersase într-un fel de manifest încă de la începuturile-i publicistice: „Considerații asupra romanului modern”, foileton în opt episoade publicat în Cuvântul între octombrie 1927 și martie 1928 și care, în biografia autorului, are valoarea unui volum, cu ambiții teoretice invers proporționale cu vârsta crudă a autorului, vizibilă în lipsa de cristalizare a ideilor și în dialectica lor confuză. Sebastian, pescuitor în limbajul epocii, pornește de la Julien Benda, autorul cărții anti-bergsoniene Belphegor. Essal sur l’esthetique de la presente societe Jiaucaise (1918), pentru a diagnostica disoluția genurilor în modernitate și, în particular, „un declin al romanului ca specie”, prin care se înțelege declinul epicului și al intrigii „cu desfășurare gradată și motivată perfect” în favoarea „romanului liric”. (Discuțiile pe tema crizei literaturii și a romanului erau de altminteri extrem de frecvente, pentru a nu-1 aminti aici decât pe Ortega y Gasset, care, în Gânduri despre roman din 1925, vorbește despre „decadența genului”, produsă de epuizarea forțelor, a posibilităților combinatorice și a temelor noi1.) Pentru a explica acest declin, eseistul împrumută de la Benda 1. Jose Ortega Y Gasset, [Meditaciones del Quijote e Ideas sobre la novela], Meditații despre Don Quijote și Gânduri despre roman, traducere, prefață, 81 Mihai Iovănel (care totuși îl deplora drept o construcție feminină și/sau iudaică) conceptul de „panlirism”, prin care înțelege, ca și Mircea Eliade în „Itinerariu spiritual” (de care-1 apropie și pozitivarea „aventurii”), orizontul „posibilităților neîncercate”, descris de coexistenta contradictorie a sexualității, misticismului și inconștientului, care face posibilă schimbarea subiectului (i.e. apariția omului nou): „Toate există în ritmul unui absolut lirism. [...] Toate se nasc, trăiesc, se înlănțuie în virtutea unor legi de logică afectivă. [...] Este o grozavă cutremurare și o desțelenire obștească. Ca două strigăte scurte și potrivnice, misticismul și sexualismul ne frământă traiul. Integrală valorificare a posibilităților neîncercate încă, inconștientul este prezent. Vremea pateticului deplin se cheamă PANLIRISM”1. Spre deosebire de Eliade, care se arată preocupat de proiectul „noului om”, Sebastian se păstrează într-o prudentă neutralitate, sfârșind prin a expedia problema (non)adeziunli la noua spiritualitate ca irelevantă. în „această revoluție organică a dezordinei” el nu vede neapărat „o altă ordine”, respectiv ezită să-i omologheze chiar caracterul revoluționar; în schimb, reduce chestiunea la o „chestie de temperament”: „După cum cineva se va găsi sau nu în inima acestui trai, îl va recunoaște drept normal sau sănătos. Problema pusă astfel capătă nepreciziuni metafizice și își pierde, în marginea considerațiilor noastre cu obiect așa de lămurit, interesul”* 1 2. Păstrează însă ca date obiective faptul că „romanul liric” e chiar „romanul modern”, caracterizat prin „disponibilitatea psihologică, actul gratuit, discontinuitatea personalității”, iar lirismul ar fi forma unui nou spiritualism marcat de experiența războiului, opus „stupidului secol” al XlX-lea (expresia e a lui Leon Daudet3, de la Action jrancai.se} și descoperind „o a doua realitate - cea a spiritului -, pe lângă care cea a contingentului nu izbutește să fie decât o săracă transpunere”4. Care sunt mutațiile concrete suferite de vechiul roman care „lichidează”? Afectată ar fi, în primul rând, povestea concepută cartezian, ca evoluție logică a unei intrigi și a unor personaje; ea, declară Sebastian, „nu se împacă nici cu respirația cetitorului de astăzi și nici cu cerințele esteticii sale”. Totul devine conform poeticii bergsoniene, blamate de Benda, note și tabel cronologic de Andrei Ionescu, Editura Univers, București, 1973. 1. Mihail Sebastian, „Considerații asupra romanului modern. II: Panlirism”, în Cuvântul, 14 octombrie 1927, reprodus în Opere, 1994, voi. I, pp. 23-24. 2. Ibidem, pp. 22-23. 3. Leon Daudet, Le stupide XIX' siecle. Expose des insanites meurtrieres qui se sont abattues sur la France depuis 130 ans 1789-1919, Nouvelle Librairie Naționale, Paris, 1922. 4. Mihail Sebastian, „Considerații asupra romanului modern. II: Panlirism”, în Cuvântul, 14 octombrie 1927, reprodus în Opere, 1994, voi. I, p. 23. 82 Evreul improbabil pentru care „arta trebuie să fie o pură stare afectivă, o înțelegere imediată a lucrurilor, fără orice deformare intelectualistă, în particularitatea lor, în unicitatea lor”. Falimentară ar fi, deci - clișeu universal în epocă -, vechea raționalitate pozitivistă a secolului al XlX-lea, marcată de cezura între subiect și obiect și care impune romanului o teleologie dictată de ideea de echilibru; în noua ordine, conceptul filozofic de surprindere a realității se transformă într-unul care desființează raportul subiect-obiect, în numele unei relocări a obiectului în subiect. Deși romanul „s-a perimat ca specie epică”, Sebastian se oprește asupra unui element epic adaptat esteticii panlirice, și anume aventura care, nelimitată de „legile posibilului”, de „hotarele strâmte ale gradației” și de „nevoile verosimilității”, „nu cunoaște logica situațiilor și sărăcia intrigilor. [...] Sare dezordonat și viu în ritmul imaginației, în artă singura creatoare. Siluiește această stupidă și școlărească prejudecată a verosimilului, făurind adevăruri noi și neuzate. [... ] O aventură este aproape un poem. E o metaforă. [... ] Exprimă ca și arta modernă o suprarealitate smulsă dincolo de insuficienta simțurilor”1. Aventura ar fi deci elementul impredictibil și i-rational care prezervă imaginația, eliberând-o de constructie și teleologie, scurtcircuitând drumul către experiența primă și autentică a realității. Aventura, în acest sens, înseamnă mai curând experientialism și îndrăzneală existențială în înfruntarea realului la nivelul discursului literar decât aventură în stilul romanelor cu pirați ale lui Stevenson. Este totuși relativ dificil de imaginat ce înțelege concret Sebastian prin aventură: cum ar arăta un roman ideal care să-i respecte dorințele? Explicațiile suplimentare privind genul în vogă al biografiilor, al „biografiilor-roman”, reprezentat de un Andre Maurois, care ar recupera, potrivit lui Sebastian, viata nudă și „adevărată” din molozul de clișee, nu fac decât să reia, găsind o specie proximă de corporalizare, deziratiunile anterioare, atât de bergsoniene: „viata este mai nebună, mai adevărată și mai proaspătă [decât obiectele de artă supuse verosimilului]. Nu cunoaște finalități și deznodăminte. E gratuită”1 2. Ceea ce neglijează Sebastian să integreze în raționament e faptul că, deși viafa ca atare va fi fiind neteleologică și „gratuită”, discursul biografiilor romanfate, oricât de „neliterar”, de autentic ar fi, tot păstrează aproape integral clișeele de asimilare teleologică a „vieții”. Singura concluzie pe care o trage Sebastian e că, deși biografiile refac legătura (via aventură) cu vechiul epic, ele nu sunt o opreliște în fata noului roman care a depășit epicul. Aventura ar fi, deci, doar un detaliu care, deși comun, nu anulează diferența dintre vechiul și noul roman. în căutare de specificații suplimentare, tânărul eseist trece, în continuare, la definirea „romanului puri’ - concept gidian, urmărit de Sebastian cu ochii la Les Faux-Monnayeurs - în functie de elementul „poveste”. „Povestea” se află într-o parțială relație de sinonimie cu amintita „aventură”. Pe de o parte, conceptele sunt sinonime ca functie, întrucât, ca 1. Mihail Sebastian, „IV. între aventură, biografie și roman”, în Cuvântul, 25 octombrie 1927, reprodus în ibidem, pp. 30-31. 2. Ibidem., p. 32. 83 Mihai Iovănel și „aventura”, povestea exclude „poezia și «teza», morala, filozofia și retoricul”. Dacă aventura era însă un experientialism, o atitudine exploratoare fafă de realitate, povestea este însuși momentul zero al realității, acela care trebuie expus în roman cu minimă contribuție didactică din partea autorului. Romanul pur este „romanul povestei pure”, „întâmplarea fără finalităti, fără învățăminte, fără poezii, fără orice altă semnificație decât aceea a unor simple raporturi anecdotice”1. Dar odată ce (re)construiește conceptul de roman pur, Sebastian se grăbește să-l și deconstruiască pe baza disfunctiei dintre pretențiile conceptului și realitate. Este o necesitate tactică, întrucât Sebastian sesizează incoerenta dintre impuritatea romanului liric pe care tocmai o proclamase și puritatea de gen afirmată de romanul gidian. Ca atare, el interpretează actul gratuit al lui Gide ca act ratat: „Noi considerăm actul gratuit drept un ACTE MANQUE și probabil că dacă l-am trata psihanalitic, lacătele misterelor sale ar ceda”, așadar ca act impur, întrucât este oglinda unei conștiințe... inconștiente, alta decât aceea conștient-nemotivată, gratuită și pură pe care și-o reclama. Dar, în loc să descopere aici o mascare a vechii teleologii a intrigii, Sebastian preferă să vadă exprimarea „patetismului unui dinamism interior”, adică a Welianschauung-ului ce face posibil panlirismul. Actul ratat îi permite, simultan, să combată puritatea de gen a „romanului pur” și să-l reintroducă, încă și mai întărit, în categoria panlirismului: o șiretenie strategică care se pierde în mersul încâlcit al argumentelor sau în lipsa de claritate a conceptelor. Astfel, nu este deloc clar de ce „aventura” s-ar sustrage suspiciunii de „acte manque”, abando-nându-și astfel presupoziția de autenticitate (deși probabil că Sebastian ar da, și aici, un răspuns similar cazului romanului pur). Odată cu „demonstrația” din cazul Gide, devine clar că teza lui Sebastian este de a-și conserva, cu aparență demonstrativă, premisa de la care a plecat, respectiv declinul genurilor în general, declinul romanului în particular și panlirismul ca unică paradigmă de actualitate. Cazurile Proust și Unamuno, cercetate în continuarea foiletonului lui Sebastian, nu fac decât să confirme acest lucru. Sebastian integrează esteticii panlirismului și în căutarea timpului pierdut de Marcel Proust, căruia, pentru conformitate, i se neagă intenționalitatea construcției, adică teleologia, „intriga”1 2 („Â la recherche... este scrisă doar după legile digresive 1. „V. Romanul pur”, în Cuvântul, reprodus în ibidem, p. 34. 2. Ideea, prezentă în exegeza proustiană încă de la primele cronici - în speță de la aceea a lui Paul Souday - nu este nouă nici măcar pentru spațiul românesc, fiind formulată cu șase ani înainte de B. Fundoianu, în eseul „Arta lui Proust”, unde deplora faptul că „memoria lui Proust n-a cunoscut niciodată funcțiunea elementară de a tria noțiunile” (Imagini și cărți din Franța, [Editura Socec & Co., București, 1921 ], Institutul Cultural Român, București, 2006, p. 81). De asemenea, de către Cora Irineu, în articolul „Marcel Proust și romanul subconștientului”, publicat în Ideea europeană, nr. 118, 6-13 mai 1923, reprodus în Scrisori bănățene, ediție îngrijită, text ales, tabel cronologic, notă asupra ediție, date bibliografice, iconografie de Petre Pascu, Editura Facla, Timișoara, 1975, pp. 130-133: „Romanele lui Proust nu sunt o conturare de indivizi și acțiune prin fizionomie și pasiuni 84 Evreul improbabil ale memoriei și crește doar din frământările obscure ale visului. [...] e cu neputinfă să se distingă respectarea vreunei legi de înlănțuire și gradare epică”1), și „novela” lui Unamuno, redusă la datele lui Gide și supusă acelorași concluzii: „Novela elimină acțiunea dar valorifică actul, acest alfabet exterior al marilor evenimente dinlăuntru. Și este semnificativ că acestui act novelesc îi putem spune, fără a-i știrbi absolut nimic din înțelesul său, deopotrivă act pur, sau, dacă vreți, act gratuit. Lucru care apropie estetica nouă de aceea a lui Gide”* 1 2. „Considerațiile asupra romanului modern” vor avea și nu vor avea consecințe în scrierile lui Mihail Sebastian. Nu vor avea în măsura în care Sebastian va renunța la reluarea și amplificarea lor într-un volum3 și în care se va revizui - de pildă în privința lui Proust. Vor avea în măsura în care inaugurează un concept neoriginal, dar central în „sistemul” lui Sebastian: acela de aventură. Alte consecințe se reflectă în formula romanului Orașului cu salcâmi, publicat în 1935, dar scris între 20 ianuarie 1929-17 ianuarie 1931. Nu este vorba de lirismul care îneacă această scriere imatură, cea mai slabă a lui Mihail Sebastian, întrucât „poezia” metamorfozării provincialei Adriana din adolescentă într-o domnișoară are mai mult de a face cu lirismul debutonat din scrierile de început ale Hortensiei Papadat-Bengescu decât cu lirismul teoretizat de autor în foiletonul lui; ci de prezenta unor personaje secundare precum Bufă, „transfug din L’Immoraliste și Les Faux-monnayeurs” (Lucian Boz), precum și de lipsa unor articulații cauzale în romanul formării Adrianei. Imotivarea acțiunilor amoroase ale eroinei este de altfel o trăsătură care, sub influenta lui Gide, se impune ca tendință relevabilă în romanul interbelic românesc, inclusiv sau mai ales în acela scris de femei. Anterior romanului propriu-zis apăruse Jurnalul de roman pe care Sebastian l-a început și publicat din 1929 - gest de mondenitate literară, prin care se conformează modei lansate de Gide prin Falsificatorii de bani sau de Unamuno în Cum se face un roman. începutul jurnalului motivează abordarea romanului/ literaturii printr-o insuficientă de „profunzime” și de „adevăr” a eseului practicat până atunci și perceput deodată în „sărăcia [lui] de expresie”: și nu se supun nici unui plan de compoziție. Te-ntrebi în fața acestui material de cercetări și documente sufletești, bogat până la abuz - deși neegal în greutate - dacă nu ai de-a face mai curând cu memoriul unuia din cele mai de seamă capete ale timpului?”. Ideea va fi întâlnită și mai târziu, de pildă la Eugen Relgis, pentru care „Proust a adunat materialele unele peste altele, într-un vălmășag pitoresc - dar neorganizat” („Iudaismul lui Proust”, Eseuri despre iudaism [1936), în Eseuri despre iudaism. Mărturii de ieri și de azi, ediție îngrijită de Camelia Crăciun și Leon Volovici, prefață Leon Volovici, Editura Hasefer, București, 2011, pp. 148-149). 1. Mihail Sebastian, „VI. Marcel Proust”, în Cuvântul, 30 noiembrie 1927, reprodus în Opere, 1994, voi. I, p. 50. 2. Mihail Sebastian, „VIII. Unamuno”, în Cuvântul, 8 martie 1928, ibidem, p. 119. 3. Anunțată în mai multe rânduri; v. Mihail Sebastian, „Proust simbolist?”, Cuvântul, 22 aprilie 1928, reprodus în ibidem, p. 156-157: „însemnările acestea vor avea să se lege între ele pentru o eventuală publicare”. 85 Mihai Iovănel „nevoia de a gândi în fapte și de a realiza o idee în mișcări s-a impus netedă. Simt că există o întreagă lume abstractă, ce nu se lasă cuprinsă decât de logica anecdotei și nu trăiește decât prin ea. Nu gândesc atunci, decât în măsura în care povestesc”1. Familiarizarea cu această nouă logică a anecdotei începe de la poetica proustiană, pe care Sebastian o discutase nu o dată ca evoluție dinspre vag către informația certă: „Trăiești un timp intr-o ambianță de probabilități și incertitudini, până când simți că a sosit ceasul convertirii lor în fapte și zile”1 2. Doar că de data aceasta accentul se deplasează de la poetica romanului la scrierea lui: dacă Proust încorpora în roman drumul personajului de la vag la precis, Sebastian mută această operațiune la stadiul pre-romanului, al conceperii lui. Ceea ce pare să îl intereseze deocamdată este tocmai romanul ca travaliu, romanul ca experiență existențială trăită prin scrierea lui: „Toate astea vor avea sau nu valoarea lor de artă - nu știu și nu mă interesează. O vor avea însă pe aceea de experiență. îmi iubesc munca mai mult pentru sensurile ei decât pentru realizări”3. Romanul urmărește dezvoltarea erotică a Adrianei Dunea de la semnele ce preced „primul sânge” până la căsătoria cu vărul ei, Paul Mlădoianu. Acest punct final nici nu intră în direct în expunerea romanului, fiind mai mult o teză gidiană în sensul imotivării (al „actului gratuit”); până la el, Adriana investighează treptele erotismului (de la petrecerea timpului împreună, trecând prin săruturi și alte intimități pentru a sfârși în sexualizare propriu-zisă) împreună cu Gelu, trecând și printr-un episod romantic-platonic cu compozitorul mitoman Cello Viorin. Obiectul romanului nu e sexualitatea ca act, ci sexualitatea ca mister preliminar actului. în momentul în care preliminariile iau sfârșit, împreună cu misterul, Adriana îl părăsește pe Gelu pentru a deveni nevastă și a reitera, probabil, caracterul casnic-desexualizat al mamei sale, doamna Dunea. Criticii au vorbit toți de „poezia” romanului. Această poezie apare cel mai stânjenitor în primele capitole, unde apariția menstruației este sugerată, într-un stil poetizant, de metafore nefericite - precum aceea, centrală, „au înflorit salcâmii”. Efectul acestor pagini era însă altul în epocă - mult mai „îndrăzneț”. într-o parte a treia a jurnalului de roman, Sebastian notează cum o „cărțulie de inițiere sexuală La vie dejeune JUle”, răsfoită într-o librărie, „cuprinde toată boala Adrianei și îi descrie atât de amănunțit simptomele, încât dacă mal târziu cineva ar citi 1. „Jurnal de roman”, I, în Cuvântul, 3 ianuarie 1929, reprodus în Eseuri. Cronici. Memorial, p. 495. 2. Ibidem, p. 497. 3. Ibidem. 86 Evreul improbabil romanul meu - presupunând că am să-1 termin și am să-l public - și ar cunoaște cărțulia doctorului, ar putea avea tâmpenia de a mă socoti «naturalist» dacă nu plagiator”. Tot aici Sebastian amintește impresiile pozitive primite din partea unor doamne, care îi confirmă intuitia în privința corelatului psiho-somatic al menstruatiei. E greu de crezut că „poezia” lui Sebastian ar avea un corespondent în fiziologia reală a femeii; mai curând, caracterul tabu al temei se preta la o astfel de tratare simbolistă (ce putea fi, iată, găsită chiar și în broșurile „științifice”), după cum o aceeași reactie de reprimare le determina pe femei să se „recunoască” într-o descriere vagă, care stiliza subiectul. Suplimentar acestor date, Sebastian șarjează în tratarea temei, prin felul ironic în care o raportează la universul livresc al eroinei lui, format din melodramatice romane de consum ale epocii: „Adriana căută în registrul modest al cunoștințelor ei literare o imagine și o găsi: o infantă care se stinge de tuberculoză și singurătate, purtându-și rochia de paradă în sala tronului, pustie”. E un pasaj caracteristic de „cuvânt al autorului”, cum numește Cioculescu intervențiile lui Sebastian produse în stil indirect liber. Deși jurnalul romanului insistă cabotin asupra autonomiei pe care și-o dobândesc personajele fată de el, adevărul e că Sebastian nu le lasă prea multă libertate, dublându-le, de cele mai multe ori over the top, fie ironic, fie patetic. Intimitatea personajelor din Orașul cu salcâmi e invadată de un autor care supra-interpretează. Semn de imaturitate? Da, dar Sebastian nu va scăpa niciodată de inspirația patetic-intensă care intervine în fortă când e mai mică nevoie de ea. Efectul e că, deși intervențiile autorului asigură romanului observații de finețe și spirit, personajele se aleg cu un deficit de personalitate. De fapt, personajele principale (Adriana, Gelu, Paul) sunt pioni acționați după cerințele unei naratiuni cu teză, concepută după strategia unei inițieri cu probleme în sexualitate. Mai bine individualizate și mai vii sunt personajele secundare, tocmai pentru că personalitatea lor este unilaterală, nepierzându-se în detalii: gidianul Bufă, Cello Viorin (reținut mai mult prin faptul că e un clișeu impresionist), Sceur Denise (individualizată prin lesbianismul ei tot gidian). 5. O perspectivă vegetală asupra generației: Fragmente dintr-un carnet găsit. Bergsonismul Raportul lui Sebastian cu Tânăra Generație nu rămâne doar în presă, ci trece și în cârti, începând cu prima dintre ele. Defacto, Fragmente dintr-un carnet găsit, publicată în mai 1932, este doar o broșură. Odată cu această „plachetă de proză” (cum numea fără mare considerație Pompiliu Constantinescu cele 10-15 pagini dactilo transformate în volum prin inginerie editorială), teoriile lui Sebastian din 1927-1928, din „Considerații asupra romanului modern”, erau deja depășite. Scris la sfârșitul lui 1930 - începutul (ianuarie-februarie) lui 1931, la Paris, în 87 Mihai Iovănel același timp în care lucra la Orașul cu salcâmi și la Femei, Fragmente... a fost publicat (parțial) în foileton în Cuvântul pe 7 februarie, 12 februarie, 18 februarie 1931, însoțite de o „Notă traducătorului” care n-a mai fost reluată în volum. Pare un text fără anvergură, în mare măsură insuficient ca mostră de discurs; Sebastian nu are spațiu să-și construiască „personajul” și, ca atare, nu are cum nici să-și construiască atitudinea fafă de acesta - fie ea „parodistică”, după cum opina Octav Șuluțiu1, fie complexată de Eliade și Cioran, cum credea Lucian Boz1 2, fie livrescă, sobră, lucidă, așa cum sugera Emil Gulian3. Naratorul-personaj va avea totuși ecouri ulterioare, în măsura în care acceptăm corelația lui Perpessicius4 (de care însuși Sebastian se va arăta surprins5) între naratorul din Fragmente... și Ștefan Valeriu, personajul comun nuvelelor din Femei (și el un pasiv, un static care se lasă întâmplat în loc să actioneze); nu fără prudentă, întrucât caracterul static e comun mai tuturor eroilor masculini ai lui Sebastian. Bazându-se pe Fragmente..., Mircea Vulcănescu îl introduce pe Sebastian într-o încercare de clasificare a „tineretului” de la 1930, executată în funcție de problematica experienței. Sebastian intră astfel în categoria celor „lucizi, dar dornici de experiență”, care „își suspectează experiența lor, suferind că nu pot Ji naivi și făcând dintr-astaliteratură confesională”, din care ar mai face parte Emil Cioran, Eugen Ionescu și „jumătate din H.H. Stahl”6. Adoptând formula jurnalului, Fragmente... îi oferă autorului posibilitatea de a pune între coperte o eseistică de tipul Solilocviilor lui Eliade, 1. Acesta vorbea de o „digitație parodistică” (Octav Șuluțiu, „Mihail Sebastian: Orașul cu salcâmi’, Familia, nr. 1, ianuarie 1936). 2. „Victimă regretabilă a d-lor Mircea Eliade și Emil Cioran, Mihail Sebastian s-a simțit dator să-și descopere o problemă tragică, o neliniște și o stâncă prometeiană pe Culmile disperării. [...] O permanentă dorință de-a etala o viață interioară interesantă, pe măsura concurenților săi de generație, care nu se rezolvă decât în paradoxuri chinuite sau sentimentalisme (vezi: Fragmente dintr-un carnet găsit)’’: Lucian Boz, „Mihail Sebastian: Orașul cu salcâmi', în Viața românească, nr. 2-3, februarie-martie 1936. 3. Emil Gulian, „Mihail Sebastian”, în România literară, nr. 16, 4 iunie 1932: „Are încă în realitate unele amintiri livrești: Riviere, Fournier, Rilke, dar cu câtă sobrietate e scrisă, cu câtă luciditate când simplifică viziunile până la un static pregnant, cu calm, cu siguranță, cu o frază lapidară și directă, atenuată de o ușoară melancolie, care afirmă cu îndârjire și probitate o credință pe care o domină prin înțelegere”. 4. Perpessicius, „Mihail Sebastian, Femei”, în Cuvântul, 12 martie 1933: „Nu voi spune, desigur, că între Ștefan Valeriu, eroul din Femei, și memorialistul Fragmentelor... este o desăvârșită identitate. Dar nu cred să greșesc dacă în constituția sufletească a eroului de astăzi regăsesc, poate, pe cea mai prețioasă dintre componente, acel simț al deșertăciunii, acel bine dozat scepticism, care adia peste Fragmente... și peste toate ochiurile de fântâni interioare, o ușoară și poetică briză de amărăciune”. 5. „O oră cu D. Mihail Sebastian”, în Facla, 7 august 1933, reprodus în Eseuri Cronici. Memorial, p. 527. 6. Mircea Vulcănescu, „Despre «experiență»”, publicat parțial în 1938, reprodus integral în Opere, voi. I, p. 43. 88 Evreul improbabil carte apărută tot atunci1. Dacă Eliade importa utuMigucl de Unamuno și Ortega y Gasset cultul experienței frenetice, a cărei practicare euristică ar depăși vechiul concept de adevăr (afirmații ale lui Eliade precum „filozofia rămâne [...] o schemă inertă, stearpă și patogenă”1 2, „nu există contradicție în experiență”3, „adevărul e unul dintre cei mai inepți termeni”4 sau privind „superstiția de a fi sau rămâne raționalist”5 vin direct din Vida de Don Quijote a lui Unamuno - „La vida es la criterio de la verdad y no la concordia logica, que lo es solo de la razon”; după cum distincția dintre viața activă și existența pasivă6 reia întocmai distincția lui Bergsonîntre elanul vital și materia inertă), Mihail Sebastian face un rol de contre emploi, distanțându-se de la primele rânduri de clișeele eliadești: ...Cum îi povesteam lui M. D. întâmplarea asta, el observă în treacăt: «- Frumoasă experiență!» Atâta a înțeles din tot ce i-am spus. O experiență. Am oroare de termenul ăsta”7. După cum observă același Pompiliu Constantinescu, ,,[n]imic [...] nu-1 leagă de problemele mistice ale tinerei generații”. Nimic, în afară de problemele însele - care apar la Sebastian, dar cărora el le dă o cu totul altă rezolvare. Pot fi inventariate, pe rând, teme precum: experiența, ratarea, crizele (în amor, sufletești), inteligența, morala, amoralismul, singurătatea, ireductibilul, Dumnezeu, livrescul, introspecția, moartea, miracolul, inefabilul ș.a.. § în ce privește vehicularea unui astfel de vocabular merită amintit, chiar dacă mai mult anecdotic, un pseudo-precursor al Tinerei Generații, și anume Const. Beldie, colegul lui Nae Ionescu la revista lui Rădulescu-Motru, Ideea europeană. Beldie este mai mult un gazetar fumist decât un gânditor original. Totuși, cărticicalui din 1919, Glossa Spiritului Cărturăresc, încercare anti-intelectualistă, are meritul de a „anticipa” glosarul de cuvinte cheie ale Tinerei Generații. Nu poate fi vorba de o influență directă a lui Beldie asupra Tinerei Generații - cel mult de una intermediată de Nae Ionescu, gata tot timpul să preia idei din aer. Broșura n-a avut probabil nici o circulație și oricum n-are o greutate mai mare decât a autorului, om de lume nefixat intelectual. Ea rămâne o curiozitate, dar o curiozitate semnificativă, care urmărește sub formă aforistică un număr de „idei constructive, în care cititorul va putea desluși câteva perspective asupra 1. Cele două volume, cărora li s-a adăugat placheta mixtă - poeme și proză poetică - Pregătiri pentru călătoria din urmă de Paul Sterian, au apărut la Institutul de arte grafice Bucovina, I.E. Torouțiu, 1932, în Colecția „Carte cu semne”. 2. Mircea Eliade, Solilocvii, [1932], Editura Humanitas, București, 1993, p. 10. 3. Ibidem, p. 12. 4. Ibidem, p. 15. 5. Ibidem, p. 16. 6. Ibidem. 7. Fragmente dintr-un carnet găsit, în Opere, 2011, voi. I, p. 7. 89 Mihai Iovănel formării personalității unui tânăr din vremea noastră de neliniște, în direcția noului spirit anti-intelectualist, precum: Prioritatea Vieții, învățătura și experiența directă a Vieții, Credința, Sinceritatea, Inițiativa, Afecțiunea, Darurile naturale, Afirmarea personalității, Cultura organică, școala Liberă, Acțiunea și valoarea ei, Voința titanică, Noul spirit anti-intelectualist, etc.”. în rest, ideile ca atare sunt banale și fără consistență, inclusiv stilistic. Beldie identifică dușmanul în spiritul cărturăresc moștenit din secolul al XIX-lea (desigur, franțuzesc, ca și sursa teoriilor calchiate aici) și care provoacă acea „criză intelectuală și morală, pe care tinerimea de astăzi o poartă în sânul său ca pe un vierme”: „Cărturăria măsluiește sensul Vieții; ea este izvorul tuturor dogmelor convenționalismului contemporan”. Recenta conflagrație îi oferă și ea muniție contra intelectului disociat de acțiune, de eroism, de „opera brațului”: „Mărășeștii și Oituzul sunt pură operă a brațului, iar nu de intelect”. Asocierea dintre Beldie și Tânăra Generație a fost făcută cu o oarecare insistență de Alexandru George, pe urmele lui Șerban Cioculescu. § Avem de-a face cu două serii de termeni: seria de teme fundamen-tale-perene (singurătatea, ireductibilul, Dumnezeu, moartea, introspecția, moartea, miracolul) și seria de teme de relație - acele teme care istoricizează raportul cu temele fundamentale generat de generația contemporană lui Sebastian (experiența, ratarea, criza, amoralismul). Decisivi pentru profilul generației sunt termenii din a doua serie. Or, spre deosebire de rezolvarea entropică pe care i-o dă Eliade, rezolvare care tinde către distrugerea revoluționară a echilibrului (în căutarea unui nou subiect/ om), naratorul lui Sebastian din Fragmente.... recurge invariabil la un grad zero al atitudinii. Principala lui temă este fantasma botanică: se visează „plantă”, se dorește „arbore”: „Eu n-am avut crize sufletești. Am avut numai anotimpuri. Și dacă crizele s-or fi explicând, anotimpurile nu. Eu intram în tragic, așa cum trebuie să intre o plantă în iarnă. [... ] Singura mea ispravă [... ] a fost să pricep la timp că [... ] ființa mea intră în cadrele mari ale zoologiei”1. Aici vorbește și influența lui Henry-David Thoreau, pe care Sebastian tocmai îl explora în timp ce redacta Fragmentele*. Dar, desigur, princi- 1 2 1. Fragmente dintr-un carnet găsit, ibidem, p. 13. De asemenea: „M-am gândit încă o dată la demnitatea copacilor, care se iubesc fără efuziune, într-o îmbrățișare ce consumă tot și nu lasă urme” (ibidem, p. 30); „Nu, nu este nimic de făcut împotriva aptitudinilor mele de plantă, singurul lucru cu care mă mândresc eu, care nu mă mândresc cu nimic” (ibidem, p. 33); „Era bucuria de a pierde, a pierde simplu, fără să întorci capul, fără să ții minte, fără să te socotești frustrat, a pierde zile și așteptări, așa cum își pierde un arbore, fructele” (ibidem, p. 36); „Mi-ar plăcea să mă iau la întrecere cu plantele și animalele, în niciun caz cu bogății și săracii” (ibidem, p. 39). 2. Mihail Sebastian, „Henry-David Thoreau”, în Cuvântul, 26 ianuarie 1931, articol datat „Paris, ianuarie, 1931”: „Această dragoste a naturii nu este pentru H.D. Thoreau [... ] un panteism debil, ci dimpotrivă o pasiune virilă, 90 Evreul improbabil pala sursă o reprezintă Bergson (care, iată, legitimează două poziții opuse precum acelea ale lui Eliade și Sebastian). în L’Evolution creatrice din 1907, francezul dedică mai multe pagini botanicii și zoologiei, distingând trei stadii - vegetativ și animal, cel din urmă bifurcat în linii de evolutie ducând una către „instinct” și alta către „inteligentă”1: „Torpoarea vegetativă, instinctul și inteligenta, iată în fine elementele care se conjugă în impulsul vital, comun plantelor și animalelor”* 1 2. Dar, deși Bergson vorbește sporadic de regresul regnului animalul în vegetal, cele trei stadii nu compun o linie evolutivă, în care un termen ar reprezenta varianta primitivă a succesorului, ci doar specializări așa-zicând egale ale aceleiași mișcări vitale3. Or, în termenii filozofiei bergsoniene, contactul cel mai adânc cu viata îl are nu inteligenta, ci instinctul4; insectele, în care instinctul cunoaște o remarcabilă dezvoltare, cunosc viata mai îndeaproape, mai „organic”, decât omul, singurul care accede la inteligentă, dar care, tocmai prin aceasta, procedează din exterior5 (sau, mai bine zis, dobândește inteligenta tocmai pentru a suplini instinctul). în termeni bergsonieni, ceea ce Sebastian refuză este conștiința (definită de Bergson drept diferența dintre acțiune și reprezentarea ei6); ceea ce caută este inconștienta. Bergson distinge „conștiința nulă” a mineralelor o căutare continuă, o prețuire a cunoștinței exacte. Nu există fapt mărunt și vechi în care el să nu descopere un fenomen nou și adânc. Căderea frunzelor toamna, întâii fulgi de zăpadă, cântecul unei păsări, croncănitul corbului, cursul unui râu la cotitură, sunetul ecoului într-o vale, totul îl pasionează, îl uimește, ia pentru el un sens special, o valoare personală. [... ] Mi se pare că puțini oameni (și dintre moderni nimeni) au iubit natura cu o dragoste mai simplă și mai exclusivă”. 1. Henri Bergson, Evoluția creatoare, traducere și studiu introductiv de Vasile Sporici, Institutul European, Iași, 1998, capitolul II: „Direcțiile divergente ale evoluției vieții. Torpoare, inteligență, instinct”, p. 133. 2. Ibidem. 3. „Eroarea capitală [... ] constă în a vedea în viața vegetativă, în viața instinctivă și în cea rațională trei trepte succesive ale aceleiași tendințe ce se dezvoltă, pe când ele sunt trei direcții divergente ale unei activități care s-a scindat progresiv. Diferența dintre ele nu este de intensitate, nici de grad, ci de natură.” (ibidem, p. 133). 4. „Inteligența se caracterizează printr-o neînțelegere naturală a vieții Instinctul, dimpotrivă, se ia după însăși forma vieții. în timp ce inteligența tratează toate lucrurile mecanic, instinctul procedează organic, ca să spunem așa. Dacă s-ar trezi conștiința care dormitează în el, dacă s-ar interioriza în cunoaștere, în loc să se interiorizeze în acțiune, dacă am ști să-l întrebăm și el ar putea răspunde, ne-ar dezvălui cele mai intime secrete ale vieții” (ibidem, pp. 159-160). 5. „inteligența și instinctul sunt îndreptate în două sensuri opuse, prima spre materia neînsuflețită, cealaltă spre viață. [...][ Inteligența] se învârte împrejur, luând din afară cât mai multe imagini asupra obiectului pe care îl apropie, în loc să pătrundă în el. Pe când intuiția, adică instinctul dezinteresat, conștient de sine, capabil să reflecteze asupra obiectului său și să-1 lărgească nedefinit, ne va conduce chiar în interiorul vieții” (ibidem, pp. 168-169). 6. Ibidem, p. 141. 91 Mihai Iovănel de „conștiința anulată” din cazurile de somnambulism1; nu întâmplător, pentru Sebastian modelul aspirational îl reprezintă chiar pietrele: „într-o zi voi cunoaște insensibilitatea pietrelor și lanțurilor din port, cu a căror liniște simt că este în mine ceva înrudit”.1 2 Această autoreductie de tip Zen (pe care Eliade, cu tot sejurul său himalayan, nu va ajunge să o experimenteze) se întâlnește în câteva rânduri cu mentalitatea dogmatică naeionesciană (ca năisme, pot fi citate următoarele două aforisme în care poate fi recunoscută inapctcnta lui Ionescu pentru „demonstrație” și slăbiciunea lui pentru imponderabile: „prefer un simbol unei explicații” și „o emoție și un semn rezistă la orice, la brutale neînțelegeri, la vehemente siluiri, la contraziceri, tăgăduiri și bănuieli, dar [...] nu suportă să fie demonstrat. Mă pot supune sau mă pot răzvrăti. în niciun caz nu să discut”; dar până și ele sunt curat bergsoniene). Un ecou al acestui stadiu poate fi considerată „Emilie” (deși Dumitru Micu a văzut aici un ecou din nuvelele lui Delavrancea3, pline de „milogi”, de sărmani și de suferință), povestirea din Femei care l-a entuziasmat pe Mircea Eliade. Un text atipic pentru volumul cu pricina; cele două personaje „primitive”, butucănoase și umile, Irimia C. Irimia și Emilie Vignou, sunt propriu-zis lipsite de psihologie și, prin urmare, nu-i oferă scriitorului prilejul pentru acea analitică subțire, eseistică și superficială în care se simte de regulă atât de bine. Butucănoasa Emilie e „un animal blând”4, cu o „discreție de cârtită”5, mai puțin chiar, un obiect de decor: „Dacă fiecare ne-am naște după chemarea și firea noastră, Emilie Vignou ar fi trebuit să fie un picior de masă, prost cioplit”6. întâlnirea ei cu Irimia se produce în același regim primitiv, „elementar”, zoologic: „Simțeau obscur simpatia elementară, pe care o gloabă trebuie să o simtă pentru alta, când trage alături de ea aceeași povară”7. Nu-i de mirare că Sebastian îi privește cu simpatie. 6. Aventura. Femei, Accidentul Ceea ce Sebastian omite să menționeze în seria sa de „Considerații asupra romanului modern” este contribuția lui Jacques Riviere - autor altfel citat în multe alte prilejuri - la acest subiect. Riviere publicase în 1913, în trei numere consecutive din Nouvelle Revue Frangaise, un 1. Ibidem. 2. Fragmente..., op. cit., p. 28. 3. Dumitru Micu, în căutarea autenticității, voi. II, Editura Minerva, București, 1994, p. 83. 4. Opere, 2011, voi. I, p. 97. 5. Ibidem, p. 101. 6. Ibidem, p. 102. 7. Ibidem, p. 112. 92 Evreul improbabil studiu care avea să devină rapid faimos și influent: „Le Roman d’avcnturc”1. Prin romanul de aventuri Riviere nu înțelege sensul curent al romanului de divertisment (polițist etc.); definiția lui descrie un roman ce anunfă moartea simbolismului („artă a conștiinței extreme”), „un roman construit noncauzal”, „o succesiune de evenimente care nu se conțin unul pe altul. Așa cum nu vedem niciodată prezentul născându-se din trecut, curgerea unei astfel de scrieri nu e niciodată efectul unui proces deductiv”1 2. Plecând de la o astfel de concepție, Riviere profețea asupra romanului viitorului, care va fi „asemenea unui monstru acoperit de polipi. Divagații nesfârșite (confesiuni, pagini de jurnal, excursuri ideologice provocate de personaje) vor întrerupe firul principal. Rezultatul va aduce cu un soi de conglomerat natural, o armătură de stânci și pământ care se susține fără ca cineva să înțeleagă cum. își va pierde și direcția, și șirul. Cu tentacule întinse în toate părțile, va semăna cu acele creaturi marine care se mișcă în toate direcțiile. [...] romanul pe care îl așteptăm nu va mai avea nici acea familiară compoziție rectilinie, nici înlănțuirea armonioasă, nici simplitatea narativă care până acum au făcut gloria romanului francez”3. Aceste rânduri sunt cu atât mai remarcabile cu cât la data publicării lor nu apăruse nici în căutarea timpului pierdut, nici Ulise, nici Falsificatorii de bani, nici Muntele vrăjit, nici Omulfără însușiri, nici alte scrieri care vor face gloria romanului modern din prima parte a secolului XX și pe care Riviere, iată, le vede în liniile lor esențiale într-un moment în care premisele înțelegerii unor astfel de cărți erau departe de a fi limpezite. Când Sebastian preia, fără să citeze, ideile criticului francez, textul lui Riviere nu-și tocise caracterul creativ-prospectiv, cu atât mai mult în ce privea transplantarea lui pe sol românesc, unde romanul încă avea totul de descoperit. Desigur, nici eseul francezului nu venea ca un meteorit. Faptul că fusese publicat în NRF nu era întâmplător: el decanta ideologia revistei4 (în mai 1912 Jacques Copeau publicase tot acolo un eseu la temă5), aflată sub influența lui Gide6, admirator și traducător al romanelor lui 1. Retipărit în Jacques Riviere, Etudes. L’ceuvre critique de Jacques Riviere â „La Nouvelle Revue Francai se” (1909-1924), edition renouvelee, textes reunis etannotes par Alain Riviere, preface par AlixTubman-Mary, Gallimard, Paris, 1999 și Le Roman d’aventure, Editions des Syrtes, Paris, 2000. 2. Jacques Riviere, Etudes, 1999, pp. 336-337. 3. Ibidem. 4. Detaliu semnificativ, unul dintre titlurile vehiculate la înființarea publicației în 1908 fusese „Ulysse”, propus de Copeau. 5. V. nota 1 de la pp. 7-8 în Le Roman d’aventure, Editions des Syrtes, Paris, 2000. 6. Pentru cercetarea temei romanului de aventură în contextul NRF, multă vreme unica lucrare semnificativă a fost volumașul de numai 70 de pagini al lui Revin O’Neill, Andre Gide and the Roman d’Aventure. The History of 93 Mihai Iovănel Joseph Conrad - în 1918, Typhoon - care avusese chiar de gând să-și subintituleze Pivnițele Vaticanului, publicat în 1914, „Roman d’aventure” (renunțând în cele din urmă în favoarea etichetei de „soție” - o găselniță mai veche ’). Le voyage d’Urien (1897) îi evocase la lectură lui Paul Valery Vathek, romanul gotic al lui William Bethford, inspirat din lumea celor O mie și una de nopți și publicat în franceză în 1876, cu o prefață a lui Stephane Mallarme2. Apoi, ce altceva erau Les nourritures terrestres (1897) decât instigări lirice la aventura explorării eului? Contextul este încă mai amplu. Asupra lui Riviere își lăsase influenta și Alain-Fournier (cumnatul său: cei doi au lăsat o bogată corespondentă3), care tot în 1913 și tot în NRF publică în foileton capodopera Le Grand Meaulnes - roman mult iubit de Sebastian. Discutia privind „aventura” fusese importată în Franța de M. Schwob (admirator al lui Robert Louis Stevenson, ale cărui idei le împrumută și le continuă); el prevede un viitor roman de aventuri ca răspuns la criza literaturii constatată în acel moment și legată de epuizarea paradigmei pozitiviste a romanului prin naturalism („descrierile pseudo-ști-intifice, etalările unui psihologism de manual și a unui biologism rău digerat”4). „Omul liber”, visa Schwob, „nu va mai fi sclavul determinismului fenomenelor spirituale și fizice. Individul nu va mai urma masele despotice, sau o va face doar pentru că așa va dori. își va lăsa viata la dispoziția imaginației și a propriilor gusturi”5; în ce privește romanul, el „va deveni neîndoielnic un roman de aventuri în sensul cel mai larg al cuvântului - un roman al crizelor lumii interioare și exterioare, o istorisire a emoțiilor individului și ale maselor, fie că indivizii caută noutatea în propriile inimi, în istorie, în cucerirea pământului și a lucrurilor, sau în evoluțiile sociale”6. După cum se vede, ideile lui Schwob seamănă destul de bine cu acelea ale lui Riviere: chiar dacă a Literary Idea, Sydney University Press, 1969. în ultimii ani, două teze de doctorat au aprofundat tema; e vorba de Maaike Koffeman, Entre classicisme et modemite: „La Nouvelle Revue Franțaise” dans le champ litteraire de la Belle Epoque, Rodopi, Amsterdam-New York, 2003; Helene Marineau, Le concept d’aventure dans la prose narrative franțaise du vingtieme siecle, teză de doctorat susținută în 2008, Graduate School - New Brunswick, Rutgers, The State University of New Jersey & Universite Paris 8, Saint-Denis-Vincennes. 1. Paul Souday, Andre Gide, Huitieme edition, Simon Kra Editeur, Paris, 1927, p. 30. 2. Francois J. L. Mouret, „Le «Vathek» de William Beckford et le «Voyage d’Urien» d’Andre Gide”, în The Modern Language Review, Voi. 64, No. 4, Octobre 1969, p. 774. 3. O selecție tematică în Jacques Riviere, Alain-Fournier, Une amitie d’autrejbis. Lettres choisies, choix, etablissement du texte et avant-propos d’Alain Riviere, Gallimard, 2003. 4. M. Schwob, „La Terreur et la pitie”, în CEuvres, I. Spicilege [ 1896], Mercure de France, Paris, 1921, p. 145. 5. Ibidem. 6. Ibidem, p. 146. 94 Evreul improbabil dușmanii sunt diferiți (naturalismul la unul, simbolismul la celălalt) -lucru firesc, întrucât douăzeci de ani îi despart -, viitorul amândoi îl văd la fel. După război, cu tot reculul în fata măcelului fără precedent, care temperase elanul multora (dovadă romanele lui Erich Mana Remarque), dar nu al tuturor (dovadă cărțile lui Ernst Jiinger) în fata literaturizării aventurii și a eroismului, discuția privind aventura și romanul de aventură nu se stinge. Un eseu al lui Albert Thibaudet1 din 1919, publicat tot în NRF, întoarce discutia către rădăcinile ei englezești, amintind că doar în Anglia „romanul de aventuri e un gen vivace, puternic, înrădăcinat în plină umanitate și care a dat capodopere”1 2 3 prin, bunăoară, Robinson Crusoe al lui Daniel Defoe. Imitând genul, francezilor nu le ies decât „romane romanești”, adică romanțuri în stilul Amadis de Gauki’. Singura excepție ar fi, totuși, Le Grand Meaulnes (compromis între romanul de aventură și romanul romanesc - adică „romanul romanesc de aventură sau romanul de aventură romanescă”) -, care „a înțeles că aventura romanescă nu e ideal frumoasă decât în mediul copiilor”4. Dar autorul - și încă din 1911 - celui mai important studiu despre aventură era Georg Simmel5 (deși tradus în Franța tot în 1911, în mod bizar, eseul nu e citat în niciunul dintre studiile amintite dedicate aventurii). Aventura, după Simmel, este legată de „viață” - viața ordinară - printr-un raport paradoxal, simultan exterior și intern: acest caracter mobil-retractil îi oferă personalitatea - calitatea de a ilustra simultan, în raport cu viața, tropii insularitătii și ai exemplarității. Pe de o parte, aventura este excentrică față de ceea ce se întâmplă în existența de toate zilele și, prin cantitatea de stranietate, de neobișnuit pe care o conține, pare să fie tocmai opusul rutinei cotidiene; mai mult, prin caracterul său finit și deci definit, ducând un „sens elocvent” (chiar dacă, din pricina lipsei unei corespondențe în realitatea curentă, straniu și în bună măsură etanș), aventura pare să ofere un contrast vegetației amănunțite a vieții, guvernate de ce s-ar putea numi marșul ineluctabil al banalului. Și totuși, aventura găsește drumul către centrul vieții; în ce fel, Simmel o arată printr-o serie de metafore euristice. O primă metaforă este aceea a visului: viața recuperează aventura sub forma visului, acomodându-se astfel neobișnuitului - esența aventurii -prin translatarea lui în regimul oniric; deși în acest fel înstrăinează6 1. Albert Thibaudet, „Romanul aventurii”, [1919], în Reflecții, voi. I, pp. 191-208. 2. Ibidem, p. 197. 3. Ibidem, p. 201. 4. Ibidem, p. 203. 5. Georg Simmel, [„Das Abenteuer”, PhilosophischeKultur. Gesammelte Essays, 1911], „Aventura”, în Cultura filozofică. Despre aventură, sexe și criza modernului, traducere din germană de Nicolae Stoian și Magdalena Popescu-Marin, Editura Humanitas, București, 1998, pp. 13-29. 6. „Cu cât aventura este mai «aventuroasă», cu atât mai mult se întregește conținutul ei, cu atât mai pertinent «ca în vis» va rămâne ea în memoria 95 Mihai Iovănel realitatea și chiar proprietatea aventurii, o astfel de mișcare reușește să păstreze activă substanța aventurii în memorie. Cum? o arată comparația dintre aventurier și jucătorul de noroc. Ca și jucătorul plin de ticuri și superstiții, de ritualuri la care recurge pentru a conjura norocul, aventurierul încearcă să „să implice hazardul în sistemul său funcțional, scoțându-1 din izolarea lui inaccesibilă și căutând în el o ordine care se desfășoară după niște legi, ce-i drept, fantastice, dar, oricum, legi”1. Prin aceasta, aventurierul devine metafizicianul unei „a treia forme”ce transcende atât viata („derularea monotonă a vieții, în care fiecare verigă o întregește pe cealaltă, fintind un sens comun”), cât și imprevizibilul și intraductibilul aventurii, „evenimentul brusc, al cărui sens rămâne pentru noi pur și simplu în afară”: „Aventura nu este o mixtură a celor două, ci o trăire intens colorată care nu se lasă interpretată altfel decât ca o cuprindere a acelui întâmplător - exterior [aventura] de către acest interior - necesar [viata]”* 1 2. Altfel spus, „aventura [...] este o formă a trăiri?3, determinată de nu un anumit conținut „aventuros”, ci „numai printr-o anumită tensiune a sentimentului de viată, care însoțește realizarea acestor conținuturi”4. Iată aici toată formula experienția-lismului ori „trăirismului”, atât de tulbure recristalizată în „Itinerariu spiritual” al lui Eliade. Ea stă - cel mai probabil nu direct, ci absorbită din „aerul timpului” - la rădăcina imaginarului literar al lui Sebastian, care pare că vrea să rescrie Cărarea pierdută a lui Alain Fournier (una dintre cărțile sale căpătâi, elogiu al unei lumi utopice a fanteziei și reveriei, a blocajului infantil în ceva ce s-ar putea numi „stadiul vacantei”, al jocului fără sfârșit), așa cum Meaulnes aspira să recupereze castelul - figura absolută a vacantei. Pieselor pe care le scrie Sebastian (comedii amare ca ton general, exploatând cu ample disponibilități lirice comicul de situație, farsa5 și noastră. Și deseori ea se depărtează atât de mult de punctul central al eului și de evoluțiile întregului vieții, pe care eul le ține laolaltă, încât ne gândim cu ușurință la aventură, ca și când ar fi fost trăită de altcineva” (ibidem, p. 14). 1. Ibidem, p. 17. 2. Ibidem. 3. Ibidem, p. 23. 4. Ibidem, p. 24. 5. Criticul Sebastian adusese în 1931 un elogiu farsei, accentuând rolul important jucat de elementele de farsă în piesele lui Caragiale și relevându-i legătura cu imaginația: „O fi farsa un gen facil. Dar facil numai pentru cine are o anumită calitate, rară de altminteri, și care se cheamă imaginație. [...] a înțelege o farsă, a-i primi adică adevărul ei fantezist, este un lucru care cere detașare, spirit, sensibilitate tânără. De aceea cer pentru farsă titlul de gen artistic «subțire», foarte pretențios cu publicul lui și foarte aristocratic” („Farsa, gen superior de artă”, în Cuvântul, 7 decembrie 1931, reprodus în Jurnal de epocă, p. 484). 96 Evreul improbabil melodrama teatrului de bulevard1) le este comună fantasma evaziunii, a navigării către „insula” care să ofere decuplarea de la realitatea trivială. în Jocul de-a vacanța, „insula” este pensiunea Weber, unde calendarul și proza realității sunt uitate; în Steaua fără nume, noaptea care șterge realitatea de peste zi; în Ultima oră, itinerariul lui Alexandru Macedon și „jocul de-a vacanta” pe urmele lui; în sfârșit, în Insula, este spațiul erotic camaraderesc încropit de cele trei personaje. Acestui puternic impuls evazionist i se opun o serie de mișcări inhibitive, care tind să tragă eroii de mânecă înapoi în realitate, să conserve realitatea, să semnalizeze caracterul de reverie al „jocului de-a vacanta”. Sebastian rezolvă de regulă conflictul dând câștig de cauză elementului inhibitor (mai puțin în Ultima oră), cu sugestia că insula se păstrează totuși într-un plan fantasmatic, intim și secret - al visului. Utopia care nu încetează să eșueze în dramaturgia lui Sebastian poate fi citită, invers decât romanele „huliganice” ale lui Mircea Eliade [întoarcerea din rai și Huliganii), ca elegie a intimității pierdute și a unui spațiu al subiectivității private tot mai restrâns, făcând cu resemnare loc realității din ce în ce mai invazive și mai autoritare. Vila din Jocul de-a vacanța va fi adusă în Insula la dimensiunile unei maghernițe, și totuși, această din urmă lucrare, rămasă neterminată, ar fi urmat poate să părăsească cercul vicios al pieselor anterioare pentru a afirma preeminenta vieții asupra oricărei versiuni de „conștiință nefericită”. Rândurile în nota cărora sfârșește actul al doilea („nu vreau ca soarele, mâine dimineață, să răsară fără noi”) pare să îl evoce pe Albert Camus din Fața și reversul: „la urma urmei, soarele ne încălzește totuși oasele”. Tema evadării din realitate a fost exploatată de critica realist-socialistă de după 1948, care astfel i-a construit autorului o poziție de excelentă canonică, cu rezervele ideologice de rigoare în cazul unui autor care făcuse drumul doar până la jumătate, neajungând la resortul luptei de clasă1 2 - deși un critic social 1. Sebastian disprețuia teatrul ca formă inferioară de divertisment, aflată pe poziția de jos în ierarhia artei (vezi răspunsul lui Sebastian la ancheta „Ce reprezintă teatrul pentru dv.?”, în Rampa, 24 aprilie 1938). O atestă și cronicile lui dramatice, și notele din jurnal, în care teatrul (ca act scenic, ca literatură, ca fenomen) e adesea o victimă. După cum își amintește Leny Caler, „Sebastian avea un fel batjocoritor, ironic, de a vorbi despre genul teatral, despre literatura dramatică, numind teatrul un «gen minor al artei»” . Potrivit lui Leny, Sebastian ar fi început să scrie teatru în urma unei astfel de scene, provocat de actriță (Leni Caler, Artistul și oglinda, p. 97). 2. „Eroii imaculați ai comediilor lui Sebastian detestă orânduirea socială în mijlocul căreia trăiesc cele mai cumplite umilințe, dar nu o înțeleg, nu îi disting mecanismul său intim, nu cunosc, cu alte cuvinte, semnificația relațiilor sociale dintre oameni. Ei rețin mai ales loviturile care îi izbesc direct și sunt mânioși fără a ghici marele adevăr al luptelor de clasă. Conflictul acestor comedii nu poate fi, astfel, confundat. Ciocnirea se petrece nu între cei oprimați și asupritori, ci între individul izolat și molohul oribil al societății moderne capitaliste. Ridicarea împotriva pân-găririi umanității prin monstruozitatea principiilor de viață ale burgheziei hrăpărețe nu include - în acest caz - ideea solidarității sociale ale celor 97 Mihai Iovănel direct Sebastian nu este decât în Ultima oră, scriere mai puțin caracteristică, inspirată din lumea, asemănătoare cu aceea din Gorila lui Liviu Rebreanu, a ziariștilor pescuitori în ape tulburi, așteptând „lovitura” și neezitând să o provoace prin șantaj. Conflictul piesei stă într-un quipro quo nici prea verosimil, nici foarte subtil, dar eficient teatral: lectura greșită pe care o aplică industriașul Bucșan unui nevinovat articol de istorie. Acest rrâsreading duce greul acțiunii, susține câteva scene importante, ceea ce dă piesei un aer de farsă ușoară, în contrast cu o satiră realistă a puterii cinice din zona marii industrii sau a corupției ziariștilor. De asemenea, în piese este constantă opoziția dintre limbajul liric asociat evaziunii și limbajul pragmatic al realității. De raportul dintre ele depinde și valoarea textului: optim în Steaua fără nume, capodopera autorului (inspirată foarte strâns din piese lui Marcel Achard din 1928, La vie est belle, pe care Sebastian a și tradus-o, după 23 August 1944, pentru teatrul Barașeum), în care „locul unde nu s-a întâmplat nimic” se transformă preț de o noapte într-o fantasmă prea frumoasă și neadevărată ca să reziste zilei următoare, și fragil în Jocul de-a vacanța, unde lirismul, notat de toti comentatorii, ocupă prea mult scena. Tot în legătură cu aventura, piesele (poate într-o mai mică măsură Ultima oră) sunt construite în jurul aceluiași personaj feminin: Corina (Jocul de-a vacanța), Necunoscuta/ Mona (Steaua fără nume), Magda Minu (Ultima oră), Nadia (Insula). Femeia e o maestră a jocurilor (atât a celor centrifuge, cât și a celor erotice), un caracter voluntar, dincolo de dantela și superficiile capriciilor feminine, o fire camaraderească, o natură dublă, luminoasă în aria în care se desfășoară „joaca de-a vacanta”; cenușie în partea „cotidiană”. Un agent, spre deosebire de bărbați, care sunt pasivi - invers decât recomanda Simmel, pentru care „Activitatea femeii în romanul de dragoste este în mod curent dominată de pasivitatea cu care firea ei a fost croită de natură ori de istorie”1. Dar aceasta e norma în toată literatura lui Sebastian. Excepția o reprezintă doar femeia din „Maria”, în care Perpessicius* 1 2 o recunoștea pe doamna T. a lui Camil Petrescu3 (Sebastian admirase mult „Scrisorile doamnei T.”, încredin-fându-1 pe vanitosul lor autor că „în ziua în care vei sfârși romanul ei, literatura europeană va deschide un nou capitol”4). Personajul Măriei păstrează datele raționalismului autoanalitic al prototipului, prin care dezmoșteniți, individualismul caracterizează tentativele de evadare ale lui Valeriu, Miroiu și Andronic și le condamnă, totodată, la nereușită” (V. Mîndra, „însemnări despre Mihail Sebastian”, în Opere alese, voi. I, 1962, p. XLI). 1. Simmel, op. cit., p. 21. 2. Cuvântul, 12 martie 1933. 3. Pentru Ioana Pârvulescu, „în poveștile din Femei [...], Sebastian seamănă destul de bine, până la epigonism, aproape, cu proza lui Camil Petrescu” (Ioana Pârvulescu, „Mai ține azi teatrul lui Sebastian?”, în România literară, nr. 22, 2009). 4. Scrisoare către Camil Petrescu din 31 ianuarie 1930, Opere, 2011, voi. II, p. 677. 98 Evreul improbabil își ține sub control nefericirea în dragoste. Motivul e al „întoarcerii fiului risipitor”; sub acest nume Radu Tudoran avea să publice în 1947 un roman care dezvoltă poligrafic tema. Dar, tot din Femei, Arabela prelucrează - apud același Perpessicius - tema din filmul îngerul albastru (de fapt din romanul Profesorul Unrat al lui Heinrich Mann, care prilejuise ecranizarea, celebră în epocă, cu Marlene Dietrich), a femeii fatale care provoacă degradarea bărbatului îndrăgostit de ea. Dar Arabela lui Sebastian îl împinge pe Ștefan Valeriu mai curând ceva de felul aventurii, extrăgându-1 dintr-o bună situație pentru a urma o scurtă, dar tumultuoasă carieră artistică în lumea music-hall -ului în ipostaza de pianist acompaniator. într-un interviu, Sebastian descrie Femei drept „o carte de vacantă. Am scris-o ca să mă odihnesc. Cu pauze mari, fără plan de lucru, nedisciplinat, contând mai mult pe gustul meu întâmplător de a povesti, decât pe hotărârea gravă de a «face o carte» [... ] am scris-o numai în zile cu soare mult”1. Această din urmă precizare se potrivește cel mai bine povestirii Renee, Marthe, Odelt f, cel mai solar text al lui Sebastian, construit pe o temă paradigmatică pentru imaginația acestuia („insula”, aici pensiunea izolată de lume): la reluarea ei în piesa Jocul de-a vacanța vor fi abandonate sexualizarea liberă și blazarea promiscuă, fiind înlocuite de un erotism euforic, idealizat și aproape utopic. Ștefan Valeriu, tânăr de 24 de ani, se lasă purtat de jocul dragostei (mai degrabă al sexului) și al întâmplării, care îl duce, în stilul cumulativ al lui Mircea Eliade, la preludii nedepășite cu matura Marthe Bonneau, la o scurtă aventură cu complicații sentimentale din partea bovaricei Renee Rey, precum și la un episod spontan de amor cu o Odette Mignon de 18 ani. Centrul acestei triple legături îl constituie Renee: este a doua în ordine cronologică, ocupă cel mai întins spațiu, are cel mai amplu subsol sentimental (chiar dacă unilateral, doar din partea femeii) și aduce cu sine potentialul cel mai ridicat de complicații, dat fiind că soful lui Renee este de asemenea prezent la pensiune, martor al infidelității. Acest ultim aspect asigură și suspansul textului, dublând tensiunea construită de jocurile erotice ale lui Ștefan Valeriu. Suspansul vine din potentialul agresiv al soțului înșelat: pasajul în care amenințarea este introdusă pe cât de subtil, pe atât de ferm este acela în care Marcel Rey îi explică lui Ștefan Valeriu că are umărul drept mai lăsat decât celălalt fiindcă „pe umărul acesta port pușca”: conform butadei lui Cehov, o pușcă introdusă în actul întâi trebuie să fie folosită în ultimul. Sebastian se joacă doar cu acest semnal narativ atât de conotat, însă o face eficient. Climaxul e atins în scena proiectării de către Marcel, pe terasa pensiunii, 1 2 1. Camil Baltazar, „De vorbă cu autorul cărții ce apare în editura «Naționala Ciornei» la 25 februarie”, în România literară, nr. 54, 25 februarie 1933, reprodus în Eseuri. Cronici. Memorial, p. 520-521. 2. Aceste trei nume feminine sunt foarte probabil referințe-omagiu care fac trimitere la Rene (1802) de Chateaubriand, Odette de Crecy din în căutarea timpului pierdut și Marthe Villemois din Aimee (1922) de Jacques Riviere. 99 Mihai Iovănel a fotografiilor realizate de-a lungul vacanței; „filmul” compus de aceste fotografii îi pare lui Ștefan Valeriu că dezvăluie dovada legăturii dintre el și Renee. Perspectiva îi aparține lui Ștefan, iar sentimentul claustro-fobic-paranoic al acestuia că a fost demascat în public îl contaminează pe cititor. Dar scrierea care, luată singură, ilustrează paradigmatic raportul lui Sebastian cu aventura și vacanta este Accidentul (1940), romanul cel mai popular al lui Mihail Sebastian: reeditat la fel de frecvent precum Orașul cu salcâmi, uneori împreună cu acesta, nu are naivitățile primei cârti - deși o parte din „poezia” și patetismul de acolo nu lipsesc nici aici. Unele dintre stridentele romanului decurg din concepția sa teatrală. Sebastian va și dori de altfel să transforme episodul Gunther într-o piesă. Accidentul e scris sub formă de roman, dar gândit de un autor dramatic, care caută efecte pentru scenă. Pateticul are alt sunet în dramă fată de roman; într-o piesă pare „bine”, în roman provoacă acea contracție din fata ridicolului. Multe replici din Accidentul au un caracter emfatic și tare („să se audă și în ultimul rând”, cum s-ar zice) care imprimă scenelor un aer foarte artificios și chiar, prin apăsarea intenției de „poezie”, vulgar pe alocuri. Cele mai bune secvențe aparțin unui detaliu al analiticii geloziei, din lungul capitol V, în care Paul rememorează, după prima noapte cu Nora, povestea comună cu Ann. E vorba de paginile în care variatiunile amoroase ale lui Ann sunt reconstituite prin limbajul ei care își însușește șabloanele de discurs ale partenerului de moment. Prin acest exercițiu de detectivism lingvistic Sebastian găsește un unghi care dă originalitate unei teme a geloziei care de la Swann al lui Marcel Proust a fost exersată copios. Paul Mlădoianu nu mai găsește în faptul brut („M-a înșelat sau nu m-a înșelat?”) oscilația agonică a geloziei, cum se întâmpla, de pildă, în Ultima noapte de dragoste..., unde Ștefan Gheorghidiu voia dovada; faptele sunt trecerea lui Ann de la o expresie la alta. Gelozia e în Accidentul un detectiv care nu-și părăsește camera. Confruntarea cu faptele e înlocuită de confruntarea cu cuvintele: „Dar apăreau alteori cuvinte și expresii noi, pe care el le auzea pentru întâia dată [...] bănuind că dincolo de ele se ascunde o întreagă lume de întâmplări, de aventuri, de taine, pe care ar fi vrut să le descifreze. în ultima vreme mai ales, vocabularul lui Ann suferise nenumărate mici inovații și, după fiecare despărțire mai lungă, [...] când se regăseau, el descoperea cu dezolare noi schimbări în felul ei de vorbă” b Astfel de pasaje1 2 funcționează, poate, și pentru că această analitică nu mai este teatrală, ci pur romanescă, iar subtilitatea eseistului Sebastian 1. Accidentul, ibidem, p. 929-930. 2. Jurnalul permite identificarea momentului autobiografic reconvertit în paginile din Accidentul: „Scrisoare de la Jeni, care e la Sovata. Amuzant cum datează «Sovata în 3 august». Acest «în» e un vechi tic al meu, de prin 1925-1926. Ea l-a păstrat, desigur fără să știe. E și asta o formă de fidelitate. Un bărbat nu va ști niciodată ce sedimente de amoruri trecute 100 Evreul improbabil se manifestă în voie, fără a mai căuta replici și lovituri de scenă care să crească viteza dramatică. Subtilitatea care se manifestă în rest în personajul Ann e mai mult o subtilitate de tehnică proustiană: personajul apare mai întâi într-o versiune voalată, o acumulare contradictorie de variante, până la mișcarea finală care reduce variantele revelând adevăratul chip. Cartea reia tema jocului terapeutic de-a vacanța, întâlnită deja în piesa din 1938. Nora, profesoară de franceză, îl atrage pe Paul, avocat cunoscut în urma unui accident oarecare de stradă, într-o vacanță de iarnă, la schi, pentru a-1 vindeca astfel de depresia în care l-a aruncat dragostea cu variațiuni de gelozie pentru pictorița Ann. Cei doi urcă de la Brașov sus, la cabane, nimerind în spațiul straniu al cabanei lui Gunter Grodeck, tânărul moștenitor al unei eredități misterioase și al unei averi uriașe, unde vor sta departe de lume practicând terapia prin schi. în final, după oarecari peripeții în regim totuși static, Paul este vindecat, găsindu-și fericirea alături de Nora. Teza este exprimată fără dubiu în ultimele rânduri („viața noastră e plină de obiceiuri proaste, de manii și de idei fixe. Skiul ne scoate din ele”), care i-au trezit lui Camil Petrescu parafraza sarcastică „făceți schi și vă veți lecui de amorurile nefericite”. Sebastian însuși era un schior recent, dar nu mai puțin entuziast. Pasiunea lui devenise publică în urma unui „Jurnal de ski” ținut între 9 ianuarie 1937 și 28 februarie 1938 și publicat pe decembrie 1938 în „Lumea românească”1. Și de aici poate focalizarea criticii pe latura sportivă: recenzând romanul, Șerban Cioculescu va vorbi mai mult despre schi decât despre (celelalte) personaje, ceea ce îl va nemulțumi pe Sebastian* 1 2, care intenționase totuși mai mult. Tema cărții ar putea fi numită mai concludent drept „revenirea din depresie” - simetrică Jurnalului care consemnează scrierea Accidentului: în timp ce Jurnalul urmărește adâncirea în depresie a lui Sebastian, Accidentul povestește despre trezirea la viață, inclusiv erotică. Simbolistica luminii, supraabundentă, intră într-un sistem de simetrii3 ușor de observat: romanul parcurge drumul de la lumina artificială a primelor sunt în gesturile, în obiceiurile, în vocabularul, în ticurile unei femei” (notație din 7 august 1936, în Jurnal, p. 72). 1. Mihail Sebastian, „Jurnal de schi”, în Lumea românească, 25 decembrie 1938, reprodus în Eseuri. Cronici Memorial, pp. 531-536. 2. Jurnal, 13 aprilie 1940, p. 270. 3. Lui Sebastian îi plac simetriile, raporturile de opoziție. Ca și în Orașul cu salcâmi, în centrul romanului stă un „catren”, compus aici din cuplurile Nora - Grig și Ann - Paul. Dacă Grig rămâne un termen absent, adus în scenă doar prin confruntarea telefonică cu Paul și prin rememorările Norei, fiind un personaj inventat doar din rațiuni de simetrie, între bruna Nora și blonda Ann se stabilește principala opoziție a romanului; între cele două femei, Paul este element flotant - până în final, când Nora are câștig definitiv de cauză. Alte simetrii: accidentul de la început al Norei și accidentul de la sfârșit al lui Paul; căutarea Annei în bar, în capitolul al doilea, și întâlnirea cu ea într-o cafenea din Brașov, în ultimul capitol. 101 Mihai Iovănel momente de intimitate dintre Paul și Nora (în apartamentul Norei și în al lui Paul) până la acea „senzație de lumină intensă” pe care o aduce schiatul și care, în descrierea lui Paul, capătă o aparentă orgasmică (semnificațiile erotice pe care le atinge lumina în partea „de schi” a romanului sunt simetrice apatiei sexuale a bărbatului din prima parte): Nu știu cum să spun. E ceva care întrece cuvintele mele. E ceva intens. E o mare lumină... Cred că sunt beat”. Abia această lumină absolută o va putea șterge pe Ann, și ea o imagine luminoasă: „Paul o privi cum se depărtează și i se părea că rămâne în urma ei o trenă de lumină”; „Era albă - așa de albă încât, goală fiind, părul ei blond părea că se decolorează sub lumina trupului gol”. Este aici și o componentă autobiografică, aceea a rescrierii lui Leny Caler prin Ann. § Leny Caler este una dintre „cheile” romanului Accidentul în discursul pictorului ieșean „destul de cunoscut”, de la care Paul află de relațiile Annei, pictorița e comparată chiar cu o „teatralistă”: „Fata asta, domnule, a intrat în pictură ca o șanteză, ca o teatralistă, de-alea de aleargă pentru un rol pe la directori, pe la ministere, pe la rude, pe la țiitori, și se culcă-n dreapta, și se culcă-n stânga, și cu directoru’ și cu șefu’ de cabinet, ba și cu portaru’, dacă e nevoie, da’ nu se lasă până nu ajunge”1. Un alt amănunt importat în roman e sugerat de notația din 20 mai 1938 din Jurnal: Sebastian, de la fereastra Vieții românești, o vede pe Leny mergând, „cu pasul ei de plimbare amoroasă”, cu „arhitectul care a făcut expertiza în procesul Maryse - Anghelache” - interpretarea fiind una singură: „Un bărbat cu care Leni se plimbă la 7 seara, pe o stradă lăturalnică, e un bărbat cu care se culcă, sau se va culca, în cel mai scurt timp posibil”. Acesta e momentul în care Sebastian, după o scurtă criză rezolvată prin grațiile Zoei Ricci, elimină obsesia pentru Leni. Paginile ce descriu călătoria lui Ann în Belgia și escapada ei cu arhitectul Dănulescu, episod care va produce ruptura în Paul, vor fi scrise imediat după acest episod (v. Jurnal, însemnările din 31 iulie și 3 august 1938). Că suprascrierea lui Leni prin Ann a fost recunoscută în epocă se vede din chiar reacția lui Scarlat Froda, soțul actriței, consemnată în Jurnal: „A urmărit cartea în cele mai mici detalii. O cunoaște pe Ann. Știe cine este Ann. [...] se simte și el implicat în carte./ - Te rog să nu-i spui lui Leni că ți-am vorbit cu atâta emoție despre cartea d-tale./ Rugăminte imprudentă, aș zice, dacă n-aș fi avut tot timpul impresia nu numai că F. nu încearcă să ascundă latura strict intimă a cărții, dar că dorește să-mi vorbească despre asta, fără să știe însă cum și fără să îndrăznească”1 2. Desigur, Sebastian nu era indiferent la reacția „târgului” față de astfel de indiscreții. De altfel, odată depășită simbolic, prin arderea în efigie din roman, relația lui cu Leni va continua în modul cel mai relaxat cu putință. Erotic ajunsese, din contră, procesul de redactare a romanului: „Când o voi vedea apărând” - nota pe 24 iulie 1938 - „voi avea sentimentul nu de a fi sfârșit o carte, ci de a fi lichidat o legătură care a durat prea mult”3. § 1. Opere, 2011, voi. I, p. 941. 2. Jurnal, 11 martie 1940, p. 267. 3. Ibidem, p. 167. 102 Evreul improbabil Dar semnale autobiografice apar și pe o dimensiune mai profundă. O temă corelată îndeaproape temei trezirii din depresie este deja amintita celebrare a vacantei, ca spațiu care de-realizează timpul „normal”. Semnificativ este felul în care realitatea vacantei este pusă sub semnul întrebării. De pildă, drumul Norei de la cabana Turing la cabana lui Gunther Grodeck (drumul care face saltul de calitate către „noua viată”) este un drum ireal, în regim oniric (cuvântul vis e folosit de șapte ori), de-a lungul căruia Nora - a cărei perspectivă, urmărită în unghi strâns, devine a cititorului - nu știe dacă visează sau nu. Indecizia vis-realitate este reluată în câteva rânduri, de pildă prin Paul („Mă tem de un singur lucru: că nu e adevărat... că n-am plecat... că totul se petrece în vis... pădurea, muntele, noaptea... că totul nu e decât un vis din care s-ar putea să mă trezesc”); de asemenea: „în lumina palidă a nopții, se priveau cu o neînțeleasă uimire, ca și cum s-ar fi întâlnit în vis” b Cabana lui Gunther, extrasă parcă dintr-un roman gotic și aducând în roman rezonante din tetralogia Inelul Nibelungilor a lui Richard Wagner, este un spatiu straniu, care pune la rându-i sub semnul îndoielii aderenta la realitatea de bază. De altfel, Sebastian e tot ce poate fi mai depărtat de ideea de romancier „realist”: e un reproș pe care critica realist-socialistă din anii ’50 l-a exploatat, observând că, deși Sebastian era „dumirit” în privința malignității regimului burghezo-moșieresc, solufia găsită de el a stat în fuga de realitate, nu în lupta pentru o lume mai bună. Dar încă Vladimir Streinu, în 1940, părea că aduce un reproș remarcând că personajele din Accidentul sunt „oameni fără rădăcini sociale adânci, (...) din acea lume ale cărei fapte sufletești semnificative sunt rezultatele unei vacante nesfârșite, ale unei lipse continue de obligații”1 2. 7. „Modernismul extremist” și degradarea revoluționară a valorilor După Primul Război Mondial, stânga revoluționară cristalizează într-o variantă intelectuală recognoscibilă identitar - astăzi i s-ar spune brand - înaintea dreptei, care va aștepta „Itinerariul spiritual” al lui Eliade pentru a se deștepta la o conștiință publică; este vorba de mișcarea de avangardă. Sebastian reflectă asupra ei într-un articol din 1932 surprinzător de consistent - de regulă fiind mult mai frivol teoretic și mai expeditiv: „Modernism artistic și revoluție socială”3. Acceptând, 1. Accidentul, în Opere, 2011, voi. I, p. 1133. 2. Vladimir Streinu, „Mihail Sebastian, Accidentul", în Timpul, nr. 1119, 1940 3. Mihail Sebastian, „Modernism artistic și revoluție socială”, în Azi, nr. 2, aprilie 1932, reprodus în Gabriela Omăt (ed.), Modernismul literar românesc 103 Mihai Iovănel în premisă, ca pe o fatalitate, faptul că individualismul inventat la 1789 a pierdut lupta în fața colectivismului - indiferent că e vorba de ideologiile de stânga ori de dreapta care își pun problema acestui raport -, aspect pe care îl echivalează cu „moartea inevitabilă a ideii de artă, a experienței de artă, a artei pur și simplu”, Sebastian vede în modernism un fenomen apt să provoace o serie de disocieri în privința a ce se pierde odată cu ideea de artă; sensul în care tratează modernismul nu este, își avertizează cititorii, cel de fenomen estetic, ci de „anexă a revoluției sociale”1. Reconstituind discursul unui revoluționar, al unui „colectivist” care vede în moartea artei individualiste reactia naturală și necesară în fata transformării artei din apanaj al vieții cotidiene în „disciplină secretă pentru saloane și esteti” (trecerea de la funcția heteronomă la cea autonomă), Sebastian îl echivalează cu însuși mesajul mișcării moderniste: „Ea a plecat vădit de la o contestare violentă a valorilor estetice, pe care nu printr-o coincidentă de vocabular, le-a învinuit a fi valori burgheze. Ea a atacat metodic întreaga artă europeană în elementele ei prime - forme, melodii, sintaxă - și a silit, a răsturnat toate deprinderile sau stilurile acestei arte”* 1 2. „Mobilul ei”, continuă Sebastian, „era să degradeze anumite valori, ce ar fi putut altminteri sluji drept argumente contrarevoluționare”: de aici, concluzia că „modernismul nu este decât o anexă a revoluției sociale, instrument al ei pe planul artistic”3. Respingând încadrarea estetică a modernismului, criticul amintește că acesta reprezenta „nu o negare a unei estetici, ci a esteticii pur și simplu”. Ca atare, modernismul nu ar fi un turn de fildeș, un punct de rezistentă a artei, cum s-ar fi crezut îndeobște, ci chiar ideologia colectivismului, care încearcă să ofere maselor o artă; „dușmanul modernismului este pur și simplu burghezul”, împreună cu tot ce înseamnă această invenție recentă - „arta, [...] inteligenta, [...] psihologia, [...] cultura individualistă”. în încheiere, Sebastian amintește că el nu este și nu a fost modernist: „activitatea noastră critică s-a îndreptat precis împotriva redutelor moderniste de la noi și de aiurea”. într-adevăr, încă din 19274 îi atacase pe avangardiști, identificați sub numele de „moderniști”, întrucât ar fi ratat alegând scandalul exterior-superficial, poza „temperamentală”, în locul unei experiențe autentice a descoperirii propriului fond care i-ar fi consolidat organic. Sebastian recunoștea doar câteva „autentice valori” legate de modernism (Ion Barbu, Ion Vinea, Brâncuși și Marcel Iancu), în date (1880-2000) și texte (1880-1949), cuvânt introductiv, selecția, îngrijirea textelor și cronologie de Gabriela Omăt, voi. II, Editura Institutului Cultural Român, București, 2008, pp. 151-154. 1. Ibidem, p. 152. 2. Ibidem. 3. Ibidem, p. 153. 4. Mihail Sebastian, „între experiență și temperament. Reflexii asupra modernismului român”, I-II, în Cuvântul, 4, 8 decembrie 1927, reprodus în Opere, 1994, I, p. 51-57. 104 Evreul improbabil în rest văzând doar „farsori și escroci, sau numai oameni lipsiți de Dumnezeu și de talent” (și, în treacăt spus, profita de prilej pentru a-1 mai imita o dată pe Benda, cel din Belphegor, ironizând „cochetăria unor frământări de pederaști” și „neliniștile fragile și femeiești ale unor temperamente”). Este limpede că în articolul din 1932 Sebastian înțelege prin „modernism” doar „avangarde”; în aceste condiții, lectura lui politică este cât se poate de corectă, și nu doar pentru că, istoric, avangardele așa-zicând „artistice” fuseseră efectiv la putere în Rusia bolșevică în anii de după reușita revoluției din 1917, până când moartea lui Lenin și ascensiunea lui Stalin duseseră la strângerea șurubului1 - după cum și în Italia futuriștii se regăsiseră în fascism). Proiectul avangar-dei era, la rădăcina lui, unul politic-revoluționar, deși, în ce privește avangarda din România, trebuie spus, acest aspect pălește mult în defavoarea șaradelor lingvistice și a glumelor sexuale - dar chiar și în România nu putini avangardiști au intrat în atenția Siguranței pentru legături cu Kominternul1 2. Este interesant că Sebastian identifică în avangardism atât stânga cât și dreapta, în condițiile în care, în România, avangarda se confundă cu stânga. Deși Eliade și-a manifestat cu rezerve recunoștința fată de futurismul italian reprezentat de nume ca Americo Scarlatti, Umberto Boccioni, Giovanni Papini și Marinetti3, și deși între avangardiștii manifestați în anii 20-30 și Tânăra Generație pot fi identificate o serie de apropieri de natură teoretică (caracterul revoluționar, violenta simbolică, încercarea de reformă a subiectului, anularea nietzscheană a vechilor valori și a vechii ordini), diferentele sunt cel puțin la fel de consistente: unii cred în reductionismul materialisto-marxist, ceilalți în primatul spiritului; unii (pretind că) se deschid maselor proletare, ceilalți teoretizează 1. „O mare parte a artiștilor plastici și a literalilor avangardei și-au declarat imediat sprijinul necondiționat față de noua putere bolșevică; în vreme ce intelighenția în ansamblu avea o atitudine negativă față de această putere, reprezentanții avangardei au ocupat o serie de posturi-cheie în noile organisme create de bolșevici pentru dirijarea centralizată a întregii vieți culturale a țării. Acest avânt al avangardei către puterea politică nu rezultă dintr-o atitudine oportunistă și din năzuința spre reușita personală, ci decurgea nemijlocit din esența proiectului său artistic” (Boris Groys, Stalin - opera de artă totală Cultura scindată din Uniunea Sovietică, traducere de Eugenia Bojoga și George State, Idea Design&Print Editură, Cluj, 2007, p. 18). 2. V. Stelian Tănase (editor), Avangarda românească în arhivele Siguranței, ediție îngrijită și prefață de Stelian Tănase, Editura Polirom, Iași, 2008. 3. „Amintesc numai că atitudini din acest inoportun futurism ni s-au transmis: iubirea libertății, pasiunea volte face-elor, curajul, absența pozițiilor medii; cultul forței, al virilității cosmice și individuale, al realismului net; disprețul pentru literatura feminizată, pentru morala mediocră, familiară; nostalgia eroismului, a sfințeniei, a nebuniei...” (Mircea Eliade, „Recunoștință futurismului”, în Cuvântul, 7 august 1928, reprodus în Virilitate și asceză. Scrieri de tinerețe, 1928, îngrijirea ediției, note și indice de Mircea Handoca, Editura Humanitas, București, 2008, p. 218). 105 Mihai Iovănel elitismul, unii sunt internaționaliști, ceilalți mai mult naționaliști. Un alt aspect omis de Sebastian e că avangardismul constituie în România interbelică obiectul unui discurs în cheie etnicistă. Și nici măcar nu e vorba doar de bătrânul antimodernist și antisemit N. Iorga; însuși E. Lovinescu, în Istoria... din 19371, în capitolul dedicat avangardei - „Poezia extremistă”, din partea a Il-a, „Evoluția poeziei lirice” -, explică „voință fermă de a realiza o artă internațională, peste hotare” prin „prezenta atât a compactă a Evreilor în sânul lui”: „Nu trebuie să uităm că inventatorul dadaismului, Tristan Tzara, nu e decât compatriotul nostru S. Samyro, care, împreună cu I. Iovanaki (azi I. Vinea), a scos cele patru numere ale revistei Simbolul pe la sfârșitul anului 1912”1 2. Clișeul evreului ca „agent al modernismului” (expresia e a lui Antoine Compagnon3 4) însoțește modernismul încă de la începuturile sale, cunos-cându-și expresia cea mai influentă în lucrarea lui James Darmesteter din 1881, Coup d’oeil sur l’histoire du peuplejuif, dar fiind folosit și în sensuri mai benigne (Andre Gide îl prezintă pe Tristan Tzara cu următoarele cuvinte „Mi se spune că este un om foarte tânăr. îmi e zugrăvit drept un ins fermecător [...]. Mi se spune că e străin. Mi-o închipuisem îndată. Că e evreu. Era să o spun”5). într-un studiu neconcludent din punctul de vedere al legăturii dintre evrei și modernism/ avangardă, dar util indexativ, Ovid S. Crohmălnlceanu îi citează, pentru spațiul românesc, pe Marcel Iancu, B. Fundoianu, F. Aderca, Jacques Costin, Ion Călugăru, M. H. Maxy, Filip Corsa, Sandu Eliad, Sergiu Dan, Tana Qvil, Ilarie Voronca, Victor Brauner, F. Brunea, Moldov, Râul Iulian, 1. E. Lovinescu, Istoria literaturii române contemporane. 1900-1937, Editura Librăriei Socec & Co., S.A. București, 1937. 2. Ibidem, p. 177. 3. V. Antoine Compagnon, Antimodernii. De la Joseph de Maistre la Roland Barthes, traducere din limba franceză de Irina Mavrodin și Adina Dinițoiu, prefață de Mircea Martin, Editura Art, 2008, capitolul „Antisemitism sau antimodernism. De la Renan la Bloy”, subcapitolul, „Evreul, agent la modernismului”, pp. 227-233. 4. „Darmesteter vedea în iudaism un ferment la spiritului modern sub vechiul regim, adică al lipsei de religie și al raționalismului: potrivit celei mai celebre dintre tezele sale, citată de toți autorii care ne interesează, evreul «este doctor în necredință [...] el este cel care făurește tot arsenalul ucigaș al raționamentului și al ironiei, pe care-1 va lăsa moștenire scepticilor Renașterii și libertinilor din Secolul cel Mare și cutare sarcasm al lui Voltaire nu-i decât ultimul ecou răsunător al unui cuvânt abia șoptit cu șase secole în urmă, în umbra ghetoului și, încă și mai înainte, pe vremea lui Celsius și a lui Origene, în leagănul însuși al religiei lui Cristos»” (ibidem, p. 228). 5. Apud Ovid S. Crohmălniceanu, Evreii în mișcarea de avangardă românească, text îngrijit, adnotat și prefațat de Geo Șerban, Editura Hasefer, București, 2001, p. 50. 106 Evreul improbabil Dan Faur, Jules Perahim, Gherasim Luca, D. Trost, Paul Păun, Sesto Pals, Aurel Baranga, Mihail Cosma, H. Gad, H. Bonciu. 8. Jurnalul ca proces al generației. Studiu de caz: Mircea Eliade Sebastian și Eliade, care se cunosc în 1927 (fiecare lasă o altă mărturie asupra circumstanțelor exacte1; cea a lui Sebastian, apărută în epocă, este probabil cea mai apropiată de adevăr), încep să fie pro-priu-zis prieteni în 1932, după întoarcerea lui Eliade din India, și încetează să aibă o astfel de relație prin 1937-1938, după mai multe tensiuni provocate de fascizarea treptată a lui Eliade. Prietenia este construită preponderent pe disponibilitatea admirativă a lui Sebastian, dar și pe circumstanțe contingente de tipul triunghiului Nina - Mihail - Mircea1 2. Relația evident disproporționată dintre Sebastian și Eliade e lesne de reconstituit din textele scrise unul despre celălalt: Sebastian scrie aproape despre toate cărțile lui Eliade (despre treisprezece, mai exact), în timp ce Eliade scrie doar despre Femei, restul aprecierilor consumându-se oral, după o rutină a admirativului nu întotdeauna sinceră3. începutul relației dintre cei doi se manifestase mai curând 1. Mihail Sebastian, „Cum i-am cunoscut!...”:.....venind la București înainte de a mă duce la ziar, unde nici nu prea cutezam să intru și nici nu știam ce mă așteaptă (căci nu deschisesem ușa până atunci nici unei redacții - și aveam impresia că trebuie să fie un mediu amețitor prin noutate), am căutat să-l cunosc pe Mircea Eliade. Un amic comun m-a condus în mansarda din strada Melodiei și a fost martorul unei întrevederi, de care îmi amintesc cu destulă plăcere, dar care atunci mi s-a părut stingherită și ostilă. Mansarda aceea aglomerată de cărți, reviste, fișe, manuscrise părea un decor puțin fantastic, iar stăpânul acelor munți de hârtie, un alchimist întrerupt din misterioase calcule și obligat să vorbească despre oarecari fleacuri fără sens, cu un musafir frivol” ([Rampa, 30 decembrie 1935], apud Eseuri. Cronici. Memorial, pp.640-641). într-o scrisoare către Eliade din 19 august 1928, Sebastian evocă „plimbarea lungă pe care într-o după masă am făcut-o din întâmplare, în București, prin librării împreună” (Opere, 2011, voi. II, p. 654). 2. Eliade o cunoscuse pe Nina Mareș prin Sebastian. Nina, dactilografă în timpul liber, le culegea celor doi manuscrisele. V. Eliade, Memorii, pp. 241, 246-248, precum și Sebastian, Jurnal, evocarea din 13 decembrie 1944, p. 572. 3. „Mircea Eliade a citit cartea și mi-a dat un telefon care mi s-a părut mal mult inimos decât entuziast. «Cea mai bună carte a ta», «un roman modern», «foarte interesant», «o carte cu multă natură» - toate astea spuse repede, apăsat, cu o căldură parcă silită, nu știu nici dacă înseamnă mare lucru și nici măcar dacă reprezintă exact impresia lui. [...] dar îmi dau seama că e așa de greu să obții din partea cuiva o asemenea sinceritate. Eu 107 Mihai Iovănel printr-o ambiguitate circumspectă, ironic-ofensivă: un Sebastian foarte tânăr și necunoscut polemizează pe tema Remy de Gourmont cu un Eliade de asemenea tânăr, dar deja consacrat ca vedetă intelectuală. Apoi între cei doi urmează mai multe schimburi de săgeti moi, totuși malițioase - de exemplu, respingerea fermă, sub aparenta politeții, pe care Sebastian o făcuse Itinerariului spiritual al lui Eliade, sub pretextul „neaplicârii la obiect”1. Din 1930, articolele lui Sebastian despre Eliade devin însă interjecții augmentate și complet exterioare obiectivitătii critice, Sebastian căutând aproape fără excepții unghiul optim de maximizare a calitătilor lui Eliade. Poziția lui, depinzând de acest nisip mișcător al admiratiei excitate, e departe de a avea vreo obiectivitate sau rămășifă critică. Scriind bunăoară despre Isabel și apele diavolului, o transferă pur și simplu din cultură în natură: „Cartea lui [Mircea Eliade] este un fapt. Iau cunoștință de ea, cum iau cunoștință de existenta unei aurore sau de prezenta unui om”* 1 2. Procedeul e reluat doi ani mai târziu, într-o cronică la aceeași carte, unde Sebastian respinge ca nerelevante toate reproșurile critice ce s-ar putea face cârtii: „Nu-mi vorbifi de constructia amețită a cârtii (de lipsa ei de construcție, mai bine zis), de paginile nerealizate, de eroii abia schițați, de confuzia și împleticirea dramelor în joc, de vârtejul în care se pierd și se destramă momentele decisive. Toate acestea tin de ritmul precipitat al acestei opere, de sufletul ei impetuos și profund dramatic”3. în 1933, Sebastian se pronunță entuziast asupra romanului Maitreyi înainte de a-1 citi; nu romanul, care primise Premiul Techirghiol-Eforie, ar fi ratificat de premiu, ci invers, romanul ar fi cel care consacră premiul (în condițiile în care din juriu făceau parte G. Călinescu, Șerban Cioculescu...): .Alegerea lui Mircea Eliade transformă dintr-o dată premiul Techirghiol-Eforie într-o valoare. Va fi de aici încolo un criteriu, un îndreptar. Nu cunosc manuscrisul romanului Maitreyi, pe care cei cinci lectori din juriu l-au ales din cincizeci. Dar e nevoie să-l cunosc, pentru a ști că desemnarea aceasta este un act profund și esential critic?”4. Când reușește să-l însumi, după Șarpele, după Domnișoara Christina, ba chiar, recent de tot, după Ifigenia, nu am acoperit cu câteva exclamații admirative nemulțumirea mea reală?” (Jurnal, p. 264). 1. „Ni se părea că «Itinerariul spiritual» [... ] al domnului și prietenului nostru Mircea Eliade [...] aducea în economia chestiunii elementele netăgăduit sincere, dar necontrolabile și deci improprii, ale unei profesiuni de credință. O confesiune este [...] o neaplicare la obiect. Valabilă ca document personal [...]. Or, discuția trebuia pornită pe temeiuri obiective” (Mihail Sebastian, „Considerații preliminare la o discuție”, în Cuvântul, 15 iulie 1928). 2. Mihail Sebastian, „Cartea lui Mircea Eliade”, în Cuvântul, 31 mai 1930, reprodus în Mircea Handoca (editor), „Dosarul” Mircea Eliade, voi. II, Editura Curtea Veche, București, 1999, pp. 45-48. 3. Mihail Sebastian, „Isabel și apele diavolului', în România literară, nr 25, 6 august 1932, ibidem, pp. 48-50. 4. Mihail Sebastian, „Premiul Techirghiol-Eforie lui Mircea Eliade”, Cuvântul, 15 februarie 1933, ibidem, pp. 51-52. 108 Evreul improbabil cunoască, Sebastian devine delirant: „Maitreyi este un fapt unic, fără precedent și fără urmare, un fapt pe care ar trebui să-l iubim și să-l înțelegem în afară de orice deprinderi curente de judecată critică”1, într-o recenzie din 1935, la Oceanografie, Sebastian va mărturisi că scrisul lui Eliade este pentru el „una din cele mai absorbitoare pasiuni intelectuale...”: „N-am scris niciodată despre Mircea Eliade, despre cărțile sau gândirea sa, fără sentimentul de a fi incomplet și fără făgăduiala de a reveni pe larg odată”1 2. însă în 1935 relația își descoperise deja plictiselile. O arată nu doar Jurnalul lui Sebastian, ci și unele mărunte detalii publice. De pildă, când Sebastian îi ia, în noiembrie 1935, apărarea lui Eliade în fata unui atac jos, o face luându-și anumite precauții: „Dl. Tr. Sf. vede în Mircea Eliade un reacționar, un agent de dreapta, un fascist. E posibil. Nu știu, nu cred, n-aș vrea - dar posibil este. Am văzut atâtea convertiri stupefiante, încât am ajuns să cred orice cu putință”3. Se poate specula că animozitățile sunt mai vechi. Deși nu se cunoaște un jurnal al lui Sebastian pentru perioada 1933-1935, după cum nu s-a publicat încă nici jurnalul lui Eliade corespunzător acestui interval, există totuși o carte publicată încă din 1934: De două mii de ani Roman cu cheie, De două mii de ani (care, cu multe precautii poate fi folosit ca variantă pentru partea lipsă din Jurnal: dacă nu ca anecdotică, măcar în calitate de codificare destul de transparentă: a se vedea, de pildă, suprapunerea în punctele esențiale a personajului Mihai Vieru din roman cu acel Camil Petrescu descris mai târziu în Jurnal) obține figura lui Pârlea printr-un altoi oarecum surprinzător pentru datele lui 1934: prin hibridizarea Eliade4-Cioran: „Frumoasă frunte: orgolioasă, înaltă provocatoare, luminată de sclipirea ochilor, cărora miopia le dă un supliment de intensitate. [...] e singurul pentru care vorbele acestea vagi - criză, neliniște, autenticitate - au un înfeles viu. Eseul lui din «Gândirea» - «Invocație pentru o cât mai urgentă năvălire a barbarilor» - lămurea pentru prima oară putinfa unei poziții spirituale de la care să se poată spune cu oarecare îndreptățire: «Noi, ăștia, tinerii, care am venit după război»”5. Datele sunt ale lui Eliade, temperamentul, isteria și unele opinii sunt ale lui 1. Mihail Sebastian, „Maitreyi', în România literară, nr. 64, 6 mai 1933, ibi-dem, pp. 52-57. 2. Mihail Sebastian, „Oceanografie”, în Rampa, 24 ianuarie 1935, ibidem, pp. 66-70. 3. Mihail Sebastian, „Pentru un intelectual ratat”, Rampa, 18 noiembrie 1935, ibidem, pp. 75-77. 4. Detaliu anecdotic poate nu lipsit de semnificație, în ediția din 1962 de Opere alese, îngrijită de Vicu Mîndra, în secțiunea de „Pagini din JurnaT din volumul II, notația din 4 aprilie 1937 îl abreviază pe Mircea Eliade prin inițiala P. - de la Pârlea? De asemenea, Pârlea este un nume foarte asemănător cu pseudonimul cu care debutase Sebastian -Pralea: să fie relația de gemelaritate astfel sugerată o simplă coincidență sau un produs al inconștientului? 5. De două mii de ani, în Opere, 2011, voi. I, pp. 371-372. 109 Mihai Iovănel Cioran; cum Eliade nu avea la data apariției romanului texte de acest fel, s-ar putea specula că Sebastian prelucra sursa unui Eliade colocvial, cum avea să o facă în Jurnal Același De două mii de ani a prilejuit însă interventia lui Eliade în apărarea lui Sebastian, printr-un foileton numărând două episoade: „Iudaism și antisemitism. Preliminarii la o discuție” și „Creștinătatea fată de iudaism”, publicate în Vremea pe 22 iulie și 5 august 19341. Totuși, Eliade pare să urmărească mai curând absolvirea lui Nae Ionescu decât absolvirea lui Sebastian. Fără să discute deloc romanul (deși promite că o va face), Eliade intră în sofistica profesorului, legitimând-o prin faptul că o acceptă ca problemă de specialitate; în ciuda faptului că îi sancționează punctual „mișcare! a] de translație, nejustificată, din planul filozofiei istoriei în cel al teologiei creștine”1 2, Eliade nu vede aici nici urmă de antisemitism, ci doar o neplăcere scolastică: „«antisemitismul» [cuvântul este pus între ghilimele, de parcă negarea lui nu ar fi un exorcism suficient, n. m., M. I.) [...] nu există în prefață”. Romanul lui Sebastian rămâne mai mult pe dinafară, cronica lui Eliade transformându-se într-o polemică purtată colateral cu Gh. Racoveanu, și el redactor la Cuvântul și fidel al profesorului Ionescu. Episodul de analiză a romanului pe care îl promisese Eliade rămâne nescris. Deși Sebastian îi mulțumește foarte călduros în dedicația pe Cum am devenit huligan3, invocând un presupus „cuvânt - cel mai frumos” pe care l-ar fi rostit public prietenul său, adevărul este că gestul gratitudinii nu are obiect. în aceste condiții, felul în care jurnalul lui Sebastian transformă, după moartea autorului său, relațiile dintre cei doi poate fi citit ca o fabulă cu o morală deloc simplă. Caracteristic legăturii dintre ei este dublul regim de existentă. Pe scurt spus, relația Sebastian-Eliade începe prin a fi o relație contingență (amiciția dintre doi scriitori tineri, cu afinități și diferente4) și sfârșește prin a fi o relație fictională. Prin „fictional” - distins de „fictiv” - am în vedere aici transformarea unei relații contingente într-o relație necesară de tip fictional/ literar/ narativ. Relația celor doi este un șantier care, de la un punct încolo, își schimbă regimul de existență. Operațiunea realizată postum de Jurnal e convertirea unui (re)sentiment privat într-un adevăr impersonal. O 1. Mircea Eliade, „Iudaism și antisemitism. Preliminarii la o discutie”, în Vremea, nr. 347, 22 iulie 1934, și „Creștinătatea față de iudaism”, în Vremea, nr. 349, 5 august 1934; republicate de Mircea Handoca în op. cit., pp. 90-106. 2. „Iudaism și antisemitism”, ibidem, p. 99. 3. „Lui Mircea, care nu mi-a dat dreptul să disperez, în suportarea acestor mizerii aici povestite, și care nu vor supraviețui, dacă vor supraviețui, decât pentru că și el a spus un cuvânt - cel mai frumos. Mihai. Ianuarie 1935” (dedicație reprodusă în facsimil, ibidem, p. 39). 4. Dintre afinități, admirația pentru Nae Ionescu și gustul pentru discursul metafizic al acestuia. Dintre diferențe, amintesc pe aceea că în timp ce Sebastian tinde către caracterul de autor al unor ficțiuni private, de ironist, Eliade manifestă de la început temperamentul unui arhitect de narațiuni colective. 110 Evreul improbabil relație de prietenie care se stinge (din rațiuni de emoții ideologice) se transformă într-o metaforă. Ce este o prietenie? O afacere privată. O contingență de care nu dau socoteală decât prietenii care o împărtășesc, în spațiul ei nepublic de manifestare. Or, în cazul celor doi, această prietenie, care își cunoaște faza de beUe-epoqueîn perioada Criterionului, încetează să fie privată, iese din regimul intimității nesusceptibile de exteriorizare pentru a se transforma într-o afacere publică. Jurnalul lui Sebastian, coroborat cu contextul ideologic special, este în principal operatorul acestei rupturi de regim. Deși Jurnalul lui Sebastian a devenit accesibil în varianta integrală abia la un deceniu după moartea lui Eliade -, el a functionat totuși în perioada postbelică în rol de umbră - ca într-o nuvelă romantică-gotică - sau chiar ca „șantaj”. Eliade, care știa că prietenul său ținuse un jurnal și care putea evalua destul de corect continutul acestuia, mai mult, conținutul acestui jurnal în contextul postbelic în care revelarea unei legături - fie și din tinerețe - cu fascismul era în măsură să termine abrupt orice carieră academică - se pare chiar că ar fi blocat diligentele privind publicarea integrală a jurnalului făcute de Beno, fratele lui Sebastian, în anii 70 \ Iată un exemplu care reflectă diferența dintre cele două regimuri - cel genuin, al timpului real în care s-au petrecut evenimentele, și cel ulterior, retrospectiv-narativ, transformat în ceva mai mult decât o poveste - într-o fabulă. Faptul că Eliade nu caută să îl întâlnească pe Sebastian în scurta lui vizită bucureșteană din 1942 este, în timpul evenimentelor - după cum o arată Jurnalului portughez - un non-eve-niment: ne-notat, ne-reflectat. Eliade nu caută să-și întâlnească fostul prieten și acest dezinteres propriu-zis nu există ca problemă în jurnalul acelor zile: „La Mircea Vulcănescu, la Mitu Georgescu, apoi invitați de Paul Sterian, la vila lui P. Grant de la Snagov - văd pe toti prietenii din Criterion. Este, fără îndoială, cea mai serioasă echipă a generației noastre. în afară de Paul Sterian (despre care nu prea știu ce să cred), toti ceilalți se realizează efectiv în meseria lor”1 2. Cuvântul „toti” apare de două ori; nu poate fi o scăpare. La moartea lui Sebastian, notația lui Eliade nu cuprinde, în ciuda căldurii, nici o remușcare fată de vizita din 1942, când nu îl căutase pe fostul său prieten; această notă spontană la aflarea veștii că Sebastian a murit pare mai curând „egoistă” -Eliade deplânge încă o ușă închisă în Bucureștiul pe care îl lăsase în urmă3. Iată însă notația din 11 octombrie 1946, pe care Eliade o va 1. Vezi Cornelia Ștefănescu, „Cum am ajuns la Mihail Sebastian” [ 1997], în Iordan Chimet (editor), Dosar Mihail Sebastian, Editura Universal Dalsi, București, 2001, pp. 310-313. 2. Notație din iunie 1942, în Mircea Eliade, Jurnalul portughez și alte scrieri, voi. I, prefață și îngrijire de ediție de Sorin Alexandrescu, studii introductive, note și traduceri de Sorin Alexandrescu, Florin Țurcanu, Mihai Zamfir, traduceri din portugheză și glosar de nume de Mihai Zamfir, Editura Humanitas, București, 2006, pp. 132-133. 3. Notația din 29 mai 1945, ibidem: „Aflu acum, noaptea, de la Radio România că Mihail Sebastian a murit ieri, la 12.30, în urma unui accident de circulație. 111 Mihai Iovănel introduce în selecția edita a Jurnalului său: „Nu mă voi consola niciodată că nu l-am revăzut în august 1942 când m-am întors pentru o săptămână la București. Mi-era atunci rușine de mine - consilier cultural la Lisabona - și de umilințele pe care le îndura el, pentru că se născuse și voise să rămână Josef Hechter”. Este prima oară când Eliade pomenește de remușcări. Chiar dacă acceptăm că nota nu a fost falsificată ulterior ad usumpublicum, rămâne limpede că Eliade simte postfactum nevoia ca, rememorând în jurnal moartea lui Sebastian, să-și explice pasivitatea din 1942. Să o explice - dar cui? Nu este vorba aici doar de sine, după cum nici explicația că Eliade se adresează posterității nu este pe deplin acceptabilă. E mai degrabă o nevoie de a-și autojustifica uitarea lui Sebastian; faptul că a omis să-l viziteze pe Sebastian în 1942 e simțit ca o culpă - mai bine zis, ca anticiparea unei culpe. încă mai clar decât în 1945, în 1946, an în care este denunțat drept fascist la Ecole Pratique des Hautes Etudes1, Eliade poate să contemple consecințele dramatice (pentru sine) ale felului în care dreapta radicală pierduse pe toate fronturile - mai ales pe cel simbolic -, războiul. Valorile (în termeni de polaritate morală: bunii vs. răii) se cristalizaseră într-un fel ne-negociabil, iar Eliade, cu instinctul său în fata „decodării” simbolis-ticii narative, intuiește că fapta sa din 1942 ar putea fi interpretată în termenii unui nou scenariu moral. Ceea ce nu făcuse Eliade în 1942 se transformase între timp în ceea ce făcuse; indiferenta - probabil legitimă - fată de un fost prieten se transformase într-un gest autoacuzator de care Eliade, cu simpatiile lui fasciste, avea motive să se teamă. Căci, după cum va scrie Eliade mai târziu (în 1978), referindu-se la imposibilitatea unei istorii „obiective” a Mișcării Legionare, ,,[d]upă Buchenwald și Auschwitz, chiar oamenii cinstiți nu-și mai pot îngădui să fie «obiectivi»”* 1 2. în etapa elaborării Memoriilor, relația retrospectivă a lui Eliade cu Sebastian depășise și mai decis regimul privat-reflexiv pentru a se Vestea mă emoționează prin absurdul ei. Mihai a trăit, fără îndoială, o viață de câine în acești ultimi cinci ani. A scăpat de masacrele rebeliunii din ian 1941, de lagărele antonesciene, de bombardamentele americane, de tot ce a urmat după lovitura de stat din 23 august. A văzut căderea Germaniei hitleriste. Și a murit într-un accident de circulație, la 38 de ani! îmi amintesc prietenia noastră. în visurile mele, era unul din cei 2-3 oameni care mi-ar fi făcut Bucureștiul suportabil. Chiar în climaxul meu legionar, l-am simțit aproape. Am câștigat enorm din prietenia lui. Contam pe această prietenie, ca să mă întorc în viața și cultura românească. Și acum - s-a dus călcat de o mașină! Cu el se duce încă o bucată bună, și foarte frumoasă din tinerețea mea. Mă simt și mai singur. Majoritatea oamenilor pe care i-am iubit sunt acum dincolo... La revedere, Mihai!”. 1. Florin Țurcanu, Mircea Eliade. Prizonierul istoriei, traducere de Monica Anghel și Dragoș Dodu, cu o prefață de Zoe Petre, Editura Humanitas, București, 2005, p. 593. 2. Ioan Petru Culianu, Dialoguri întrerupte. Corespondență Mircea Eliade -Ioan Petru Culianu, ediție îngrijită și note de Tereza Culianu Petrescu și Dan Petrescu, Editura Polirom, Iași, 2004, p. 126. 112 Evreul improbabil stabili în cel narativ-strategic. Importanta pe care i-o acordă Eliade în Memorii (inclusiv în numărul de pagini alocat) depășește sensibil importanta reală a lui Sebastian (atât în contextul epocii, cât și în sentimentele lui Eliade, atât cât pot fi ele inferate din context). Sebastian a devenit important retrospectiv, pentru că Sebastian a devenit Evreul -mai mult, Prietenul Meu Evreu. Cu atât mai mult cu cât unele fragmente incriminatoare din jurnalul lui Sebastian apar în Israel în 1972, în revista Toladot, cu o introducere de Theodor Lavi, și capătă o circulație internațională. Eliade, căruia încep să i se pună întrebări (inclusiv din partea lui Gershom Scholem, cu care se afla în relații de prietenie), se trezește implicat într-o narațiune care a depășit datele private ale relației cu Sebastian pentru a le reconverti în probe pline de înțelesuri acuzatoare. Reacționează, prin urmare, în același plan fictional. Cele două volume de Memorii eliadiene apar în 1980 și 1988 (în franceză) și 1981 și 1988, în engleză. Exceptând secvența provenită dintr-un prim volum de Amintiri, numit Mansarda și cuprinzând perioada de până la plecarea în India, apărut în 1966 la Madrid, în care Sebastian apare menționat într -un singur loc (în legătură cu articolul anti-Eliade despre „Sentimentalul Gourmont), memoriile abundă în trimiteri la Sebastian.. Așadar, Sebastian devine personaj principal în memorialistica lui Eliade (și putem include aici și primul volum din jurnal, Fragments d’un joumal, publicat în 1973 la Paris) abia după revelarea jurnalului lui Sebastian în Toladot1. 1. O minuțioasă reconstituire a relației lui Eliade cu trecutul său legionar și a gestionării situației create de Toladot se găsește în Florin Țurcanu, Mircea Eliade, pp. 593-605, 627-635. Iată însă și o informație greșită: Țurcanu afirmă că peste jurnalul lui Sebastian, cu excepția unor fragmente „publicate imediat după război”, „se lăsase tăcerea” (p. 600); or, fragmente din jurnal, și încă unele cuprinzând pasaje care-1 vizau pe Eliade (indicat, e drept, doar prin inițiala P.), fuseseră publicate în ediția din 1962 de Opere alese, voi. II, îngrijită de Vicu Mîndra, în secțiunea de „Pagini din Jurnal’, pp. 403-427. Jurnalul circulase destul de liber încă din anii ’50 ; B. Elvin face trimiteri punctuale la el în micromonografia tematică Teatrul lui Sebastian (Editura de Stat pentru Literatura și Artă, București, 1955). 113 IV. Chestiunea evreiască 1. Ce este un evreu? Definiții problematice în prefața lui Nae Ionescu la De două mii de ani: raționamente, surse, problema antisemitismului Prefața lui Nae Ionescu la De două mii de ani1 (1934) are toate datele pentru a nu fi înțeleasă. Este ambiguă, divagantă, sofistică, nesistematică, rău construită, emfatică - neajunsuri care au toate la bază lipsa de claritate. Efectul nu a putut fi în epocă decât unul singur: fiecare cititor s-a reflectat în ea, decupându-și de acolo propria proiecție mentală. Pentru a nu repeta această eroare (care, nu trebuie exclus, poate va fi fost în intenția autorului, ca replică la ambiguitatea romanului însuși), voi descompune prefața în pașii succesivi ai raționamentului. 1. Momentul zero al raționamentului lui Nae Ionescu este momentul zero al romanului lui Sebastian: observația empirică „Iuda suferă”. Nae Ionescu își propune să demonstreze această propoziție - completându-1 astfel pe „Hechter”, care „nu izbutește să explice nimic” -, arătând că ea este cu necesitate adevărată. Ionescu se mai apropiase în trecut de această problematică, în 1926, într-o serie de trei articole care pornea de la discutarea unei cârti de Julien Weill, La foi d’IsraeL Essai sur la doctrine dujudaismf. După ce respingea soluțiile lui Weill, Ionescu propunea în articolul final1 2 3 propria-i solufie. El identifica miezul crizei iudaismului în faptul că, deși națiunea și religia se suprapun, acest raport este instabil în chip permanent, esențial și necesar, deoarece evreii ar căuta să surpaseze legitimarea „naturală” qua națiune prin legitimarea religioasă qua „popor ales”4: „Povestea jidovului rătăcitor nu e numai o poveste ci însăși expresia 1. Textul este citat după Nae Ionescu, „Prefață”, în Mihail Sebastian, Opere, 2011, voi. I, pp. 1196-1214. 2. Publicată la Les Presses Universitaires de France, în 1926. 3. Nae Ionescu, „Criza iudaismului. Alte perspective”, în Cuvântul, 24 iulie 1926, reprodus în între ziaristică și filozofie, Editura Timpul, Iași, 1996, pp.197-199. 4. Ibidem, p. 197. 115 Mihai Iovănel neliniștii acestei rase care na și-a găsitdrumuf. „Iată deci dilema gravă”, conchidea Ionescu, „în care se află iudaismul: sau își păstrează specificitatea, adică dublul caracter natural - național și religios, și atunci criza de oscilatie între cei doi poli este permanentă; sau - pentru înlăturarea acestei crize, renunță la unul din elemente, - și atunci își sacrifică esența însăși”1. Acest articol al lui Nae Ionescu, ce identifica drama evreului în însăși calitatea de a fi evreu, s-a aflat la originea romanului lui Sebastian1 2 și reprezintă probabil motivul pentru care Sebastian i-a cerut profesorului să-i prefațeze cartea. Sebastian se oprește pe larg asupra lui în Cum am devenit huligan3, reproșându-i lui Ionescu că și-a schimbat punctul de vedere din 1926, și că a mutat raportul către relația dintre evrei și antisemitism. Dar este corect reproșul lui Sebastian? Nu, întrucât omite punctul de plecare din 1926 al demersului naeionescian. Ionescu plecase de la contrazicerea lui Weill, care susținea - în parafraza preopinentului său român - că iudaismul „nu a fost numai opoziția seacă făcută creștinismului; ci apărarea unei doctrine proprii, care se crede chemată să regenereze lumea'4 (subL lui Nae Ionescu) și care, într-un viitor scontat de Weill, „va ști să-și găsească și calea pentru realizarea misiunii lui divine: de a desăvârși și de a «împlini» creștinismul”5. Punctul de plecare din 1926 era, deci, tocmai relatia iudaismului cu creștinismului: Weill afirma caracterul autonom și suficient sieși al iudaismului, Nae Ionescu îl nega, dar îl nega mai inteligent strategic și mai puțin ofensiv decât avea să o facă în 1933, deși la fel de categoric - arătându-i insuficienta în raport cu sine, de unde inferența implicită că iudaismul nu poate reprezenta, prin chiar esența sa, o soluție egală creștinismului. Ionescu vorbește dinăuntrul paradigmei hegeliene a consumării sau suspendării [Aufhebung) iudaismului în creștinism. în cuvintele unui cercetător al relației dintre Hegel și iudaism, creștinismul a cărui voce s-a făcut Hegel „nu s-a mulțumit cu sentința că el este de preferat iudaismului, ci a considerat că el a secătuit iudaismul de întreagă valoarea sa și întreg sensul lui, că l-a privat de toate bogățiile spirituale, iar ceea ce a mai rămas nu mai este decât o coajă goală”6. 1. Ibidem, p. 199. 2. Următorul pasaj din De două mii de ani, citat adesea, este simptomatic : „[Naratorul]: Doamne ferește! Nu numai că antisemitismul mi se pare explicabil, dar ovreii mi se par singurii vinovați. Aș voi doar să recunoști că esența antisemitismului nu este nici de ordine religioasă, nici de ordine politică, nici de ordine economică. Cred că este pur și simplu de esență metafizică. Nu te speria. Există o obligație metafizică a evreului de a fi detestat. Asta este funcția lui în lume” (Opere, 2011, voi. I, p. 462). Dacă îndepărtăm explicația - altfel plauzibilă - a ironiei naratoriale, se observă că identificarea rațiunii antisemitismului în evreul însuși este coerentă cu tezele lui Ionescu din 1926. 3. V. Opere, 2011, voi. I, pp. 566-569. 4. Nae Ionescu, „Criza iudaismului. Ce crede Julien Weill (II)”, în Cuvântul, 22 iulie 1926, ibidem, p. 194. 5. Ibidem, p. 196. 6. Yirmiyahu Yovel, Hegel, Nietzsche și evreii O enigmă întunecată, traducere din ebraică de Rodica Amel, Editura Humanitas, București, 2000, 169. V. 116 Evreul improbabil De altfel, în filozofia modernă, însăși conceptualizarea iudaismului ca paradigmă a nefericirii îl avea ca strămoș ilustru pe același Hegel, Prelegeri de filozofie a istoriei. Pentru Hegel, poporul iudaic introduce în istoria Spiritului momentul auroral al ipostazierii nefericirii ca reflectare a unei realități nu exterioare, ci interne; o astfel de revelare a condiției uman ca reflectare în sine a nefericirii și-ar avea originea în primele pagini ale Genezei, în mitul păcatului originar, iar expresia „cea mai pură și frumoasă” în Psalmi și în cărțile Profeților1. După Hegel, momentul iudaic își atinge punctul de vârf în timpul stăpânirii romane, care, răpindu-i „satisfacția externă prin familie și proprietate”, dărâmând templul din Sion și trimitându-1 în exil, l-a „privat de orice satisfacție” și „l-a respins la treapta inițială a mitului, la starea de durere în sine însăși a naturii umane”* 1 2. Pentru Hegel, nefericirea dublei alienări a spiritului (fată de sine și fată de proprietatea exterioară) este depășită abia prin creștinism, odată cu întruparea lui Hristos, prin care unitatea omului cu Dumnezeu devine fenomenală și consemnează „sfârșitul istoriei”3. Legătura dintre Hegel - în special cel din scrierile de tinerețe - și antisemitism a generat o amplă literatură, dar relația dintre iudaism și creștinism e departe de a avea la Hegel caracterul antagonic pe care i-1 va confecționa Nae Ionescu; ea reprezintă o „simplă” stafie a Spiritului în drumul său către libertate, o ruptură de nivel, dar nu conflict. 2. Problema suferinței iudaice, presupune Nae Ionescu, nu este o problemă politică, ci un fapt, un fenomen, care, deși nu poate fi rezolvat, poate fi înfeles. și: „Hegel a depășit poziția din tinerețe făcându-i iudaismului «dreptate dialectică» (adică, în conceptele sistemului său); dar dialectica însăși îi face o nedreptate fundamentală iudaismului, deoarece ea îl suspendă, conservându-1 în cadrul creștinismului, și anulează istoria lui de după Isus, ca fiind lipsită de sens. Din acest punct de vedere dialectica lui Hegel se comportă față de iudaism la fel cum s-a comportat Biserica față de Sinagogă” (ibidem, p. 170). 1. Georg Wilhelm Friedrich Hegel, Prelegeri de filozofie a istoriei, traducere de Petru Drăghici și Radu Stoichiță, Editura Academiei Republicii Socialiste România, București, 1968, pp. 305-306. 2. Ibidem, pp. 307-308. 3. „Natura lui Dumnezeu de a fi spirit pur se revelă omului în religia creștină. [... ] Pentru omul care participă la adevăr și știe că el însuși este un moment al ideii divine, este pusă totodată depășirea naturalității sale, deoarece naturalul este neliberul și nespiritualul. în această idee despre Dumnezeu rezidă deci și împăcarea durerii nefericirii omului în sine. Căci nefericirea însăși este de acum știută ca necesară, pentru mijlocirea unității omului cu Dumnezeu. Această unitate existentă în sine este, deocamdată, numai pentru conștiința gânditoare, speculativă; ea trebuie să fie însă și pentru conștiința reprezentării concrete, ea trebuie să devină un obiect pentru lume, trebuie să devină fenomenală, și anume în forma senzorială a spiritului care este cea omenească. Hristos a apărut: un om care este Dumnezeu, un Dumnezeu care este om; astfel s-a dat lumii pace și împăcare” (ibidem, pp. 308-309). 117 Mihai Iovănel 3. Cum nu este o problemă politică, deci nici rezolvabilă - Ionescu a început deja să joace șah de unul singur-, problema suferinței evreului nu este esențial o problemă de relație între evrei și celelalte neamuri (statalizate într-un fel sau în altul), ci una intrinsecă: ea se găsește localizată în evreu, nu în afara lui. 4. Cum problema tine de constituția internă a evreilor, pentru a putea fi înțeleasă trebuie plecat de la definirea evreului. Nae Ionescu pune această chestiune pe terenul definirii în general a unei apartenențe naționale, răspunzând printr-o definiție, în termenii lui Paul Gilbert1, „destinală” (destinarian): „singurul fel real de a fi evreu, francez sau mai știu eu ce e să fii purtător al istoriei respective”. Deși, arată Ionescu, evreii, dată fiind condiția lor milenară de emigranti, au particularitatea de a fi dublu condiționați printr-un raport între tradiție și solul natal, în care al doilea termen este variabil prin natura de emigrant forțat a evreului (solul natal fiind altul pentru un evreu din Germania decât pentru un evreu din România), primul termen - tradiția - nu scade niciodată până la zero. Dubla identitate evreiască poate fi găsită și în teoria modernă, la Edgar Morin bunăoară, care o numește „iudeo-gentilică”1 2. Diferența stă în faptul că Nae Ionescu operează cu o definiție esentia-list-metafizică precum ,,[n]aționaliLaLca este deci o stare organică. Cu cât un om este mai viu, cu atât el e și mai național”, care din perspectiva modernității îi datează discursul, iar din perspectiva coerentei interne deschide ușa, după cum se va vedea, unui întreg repertoriu de sofisme. Ea vine dinspre Fichte; părinte al organicismului naționalist în filozofia modernă3, Fichte este cel care a introdus în filozofie conceptul metafizic de istorie (dus mai departe apoi de Hegel), conform căruia înțelegerea istoriei se poate lepăda de istoria „reală”, fiindu-i suficient să se slujească de un principiu aprioric4 (a cărui descoperire, desigur, rămâne la latitudinea metafizicianului). (Privind parametrii discuției organiciste, din epoca lui Ionescu pot fi citate pentru comparație următoarele rânduri ale lui E. Lovinescu din Memorii; Lovinescu se declară și el sceptic în privința posibilității asimilismului, dar nu în numele unei „incapacități absolute”; ci, mai pragmatic, în acela dictat de „lipsa 1. Paul Gilbert, The Philosophy of Naționalism, Boulder, CO: Westview Press, 1998. 2. Edgar Morin, Le monde moderne et la questionjuive, Seuil, Paris, 2006 ; autorul vorbește despre cum „Le double Je conduit souvent â un double jeu, et le double jeu â un double Je”, în legătura cu „leur capacite de transmuter facilement leur identite, soit en la re-enjuivant, soit en la re-gentillisant, comme dans la fable de La Fontaine ou la chauvesouris, selon ses interlocuteurs, dit «je suis oiseau, voici mes ailes» ou «je suis souris, vive ies rats»” (p. 53). 3. Vezi J. G. Fichte, Cuvântări către națiunea germană, traducere și introducere („Ceva despre sistemul filosofic al lui Fichte”, „Câteva cuvinte despre Cuvântările către națiunea germană) de Const. Lăzărescu, Editura Casa Școalelor, București, 1928. 4. De aici provin „imponderabilele” lui Nae Ionescu, de care s-a râs atâta în presa românească (v. cronicile lui Braniște sau Ludo). 118 Evreul improbabil voinței” față de intrarea într-un „lagăr izolat” cultural și lingvistic: „acești evrei nu sunt români nu pentru că nu pot fi, ci pentru că nu pot să devină, menținându-și structura sufletească în temperatura morală și materială a unei existențe distincte”1.) Revenind, Nae Ionescu reușește să răspundă la întrebarea „când e, deci, cineva evreu?” în felul următor: „când trăiește istoria evreiască', indiferent dacă e conștient de asta sau nu, indiferent dacă o vrea sau nu”. Concluzia de etapă („pentru a înțelege ce e un evreu, e nevoie să știm ce e istoria evreiască”) beneficiază de un codicil privind cazul românesc: Nae Ionescu admite că există exemplare degenerate de români - de pildă, anumiti politicieni - care pierd legătura cu viața și cu adevărul, pierzând prin asta calitatea de români. (Conceptul de degenerare introdus de Nae Ionescu este imul mai mult funcțional - cine nu acționează ca român decade din calitatea etnică1 2 - decât rasist, în accepția unor Max Nordau3, 1. E. Lovinescu, „XVIII. 1. Problema scriitorilor evrei în sânul literaturilor. 2. Elemente de psihologie evreiască. Poziția «Sburătorului» față de scriitorii evrei”, în Memorii 1916-1930, [1932], reprodus în Memorii. AquaForte, ed. cit., pp. 214-215. 2. Nae Ionescu mai folosise termenul de degenerare într-un articol din 1919 pe tema „Evreii și socialismul”, în care explica imposibilitatea de fapt a unui evreu de a fi socialist prin legătura indestructibilă dintre evreu și specificitatea și „tradiția [ sa] organică - la care programul emancipator al socialismului i-ar cere să renunțe. Ca atare, Ionescu propunea reconver-tirea elementelor iudaice rătăcite, „degenerate”, la matca iudaismului: „Politica asimilării este o imposibilitate de fapt. [...] Legătura evreilor cu socialismul este sau o rătăcire sau o escrocherie (întrucât aceștia rămân evrei). Mai natural ar fi deci să se înlesnească întoarcerea la iudaism a tuturor elementelor degenerate, a căror activitate funestă rezultă în bună parte tocmai din conflictul dintre tradiția organică și inconștientă a rasei cu formele de viață europeană” (Mihai Tonca [Nae Ionescu], „Evreii și socialismul”, în Ideea europeană, nr. 13, 14 septembrie, 1919, reprodus în Suferința rasei albe, ediție îngrijită de Dan Ciachir, Editura Timpul, Iași, 1994, pp. 154-157). 3. Pentru o genealogie a uzului termenului de „degenerare” în discursul cultural al secolului al XlX-lea, cu aplicație la Max Nordau, v. Gregory Moore, Nietzsche, Biology and Metaphor, University Press, Cambridge, 2002, pp. 165-167. Amintesc în treacăt că rolul energic jucat în sionism de Nordau a făcut aproape uitate teoriile acestuia; influența asupra reacționarilor autohtoni (nu în ultimul rând M. Eminescu - poetul chiar l-a plagiat în ultima lui perioadă de viață - și N. Iorga) a rămas necercetată. Iată în ce cheie i se face portretul lui Paul Verlaine în Degenerare (volumul întâiu: Fin de siecle - Misticismul, traducere din franțuzește de R. Vermont și H. Streitmann, Editura Librăriei H. Steinberg, București, 1894): „Vedem un cumplit degenerat cu craniul asimetric și fața mongoloidă, un vagabond impulsiv și un dipsoman care a stat la închisoare pentru o rătăcire erotică, un visător emotiv, care luptă cu durere împotriva relelor sale instincte, găsind câteodată în strâmtorarea sa accente de plângere mișcătoare, un mistic a cărui conștiință înecată de fum e străbătută de reprezentații despre Dumnezeu și sfinți, și un palavragiu al cărui grai incoerent, cu 119 Mihai Iovănel Ion Heliade Rădulescu1, M. Eminescu* 1 2 sau Nicolae Paulescu. Un concept asemănător celui exploatat de Ionescu folosise și Leon Pinsker, unul dintre fondatorii sionismului, atunci când vorbea despre „descompunerea” natională a evreilor după pierderea patriei (metafora preferată de Pinsker este a unui „mort care umblă printre cei vii”3 sau a unei stafii). Simetric, deși Nae Ionescu nu formulează ca atare, s-ar putea citi că evreii care nu fac Politica cerută de tradiția evreiască ar înceta să fie evrei; or, Ionescu nu pare să accepte posibilitatea unui astfel de caz. Ce face în fapt Ionescu e să lucreze cu categorii ideale, curățate de molozul cazurilor particulare. Astfel, esentialismul său etnic devine, pentru cine îi respectă premisele, irefutabil. 5. Pasul următor în definirea evreului stă în răspunsul la întrebarea „ce este istoria evreiască?”. Răspunsul lui Nae Ionescu (prin care acesta se întoarce la punctul de plecare, comițând un raționament circular) este că istoria evreilor e un șir lung de suferințe (nici justificate, nici nejustificate: Ionescu își propune să depășească problema subiectivă a lui „cine are dreptate”; va reveni totuși la ea în ultimele paragrafe, când, expresiile lipsite de înțeles și imaginele tulburi, învederează lipsa oricărei idei lămurite din creier. în casele de nebuni există mulți bolnavi a căror dezechilibrare intelectuală nu-i atât de adâncă și fără leac ca aceea a «circularului» acesta iresponsabil, care din nenorocul lui e lăsat să umble slobod și pe care numai niște judecători ignoranți l-au putut osândi, pentru greșelile sale epileptice” (op. cit, p. 228). Sau lui Stephane Mallarme: „Vrăjitorii negrilor din Senegal le dau acestora spre închinăciune coșulețe sau cutii în care ei pretind că se află închis un fetiș puternic. în realitate însă, ele nu conțin nimic; dar negrii privesc cutiile goale cu o spaimă religioasă și le fac, lor și stăpânilor lor, onoruri divine. [...] Mallarme este și el fetișul simboliștilor, care în cât privește mintea sunt cu mult mai prejos decât negrii din Senegal” (ibidem, p. 232). 1. V. Ion Heliade Rădulescu, Echilibru între antiteze sau Spiritul și materia, [publicată în fascicule între 1859-1869], Partea a IlI-a: „Isahar sau Laboratorul”, cap. „Israeliții și judanii”, în Opere, voi. II. Istoria critică universală. Biblicele. Echilibru între antiteze, ediție îngrijită, prefață, note și bibliografie de Mircea Anghelescu, Univers enciclopedic, București, 2002, pp. 934-963; degenerarea evreilor ieșiți din Egipt este explicată printr-o paralelă zoologică: Degenerare: „Cavala ce în prima ei nuntă s-a măritat cu un asin produce mânzi cu urechile mari și din maritagiul cu un armăsar. Acest fenomen se numește atavism. Sclavele din Egipt, din mamă în fată până astăzi ne produc oameni ai servi tu ții, instrumente ale despotismului.” (op. cit, p. 940). 2. Un exemplu dintre multele oferite de publicistica lui Eminescu: [„«Românul» a contractat năravul...”], în Timpul, 29 iulie 1881, în M. Eminescu, Opere, voi. III : Publicistică. Corespondență. Fragmentarium, ediție îngrijită de D. Vatamaniuc, prefață de Eugen Simion, Univers Enciclopedic, București, 1999, pp. 504-5 KL 3. Dr. Leon Pinsker, Autoemancipare, tradusă de Kleon, precedată de portretul și o notiță bibliografică a Autorului, cu o prefață de Sam. Pineles, Editura Societăței „Beneh Zion Kadimah”, Galați, 1899, p. 11. 120 Evreul improbabil revendicând-se în calitate de creștin care crede în revelarea lui Iisus ca Mesia, găsește aici nexul care tranșează adevărul între evrei și creștini). 6. Căutând pricina acestor suferințe neîntrerupte, Nae Ionescu mută aparent discuția în planul pragmatic al psihologiei mulțimilor, ajunge să compare suferințele evreilor cu suferințele creștinilor primitivi persecutați în Imperiul Roman. Pe baza acestei analogii, Ionescu desprinde funcția „obiectivă” comună evreului și creștinului persecutați: ei ar reprezenta ceea ce astăzi am numi alteritate - o alteritate etanșă, ezoterică și periculoasă. în plus, amintește Ionescu, creștinii chiar reprezentau pentru Imperiul Roman un element dizolvant, întrucât aduceau o lege nouă. 7. Este posibil, se întreabă Nae Ionescu în continuare, să existe între evrei și restul lumii un raport similar aceluia dintre creștinii care aduceau legea nouă și vechiul Imperiu Roman? Nu este vizat, desigur, un raport formal, ci unul construit pe ideea de legitimitate, favorabil termenului reprezentat de creștini: destructia pe care o introduceau în Imperiul Roman era - judecată implicită, prin care Ionescu devine judecător partizan - una legitimă. Reformulată, întrebarea sună astfel: este legitim raportul de alteritate în care se află evreii fată de ceilalți? 8. Răspunzând, Nae Ionescu începe prin a elimina referința comună evreilor și creștinilor, respectiv Vechiul Testament, motivând că nu Vechiul Testament reprezintă adevăratul ethos al evreului, ci comentariile lui (Talmudul); aceasta, efectul unui proces istoric încheiat în secolul al XlV-lea, ar fi marcat biruința fariseilor, „impunerea spiritului exclusivist, în virtutea căruia evreii trebuiau să se tină departe de orice atingere cu celelalte neamuri”. în ce privește „impunerea spiritului exclusivist” în religia mozaică, acesta a fost un fenomen real, produs cu începere din secolele IV-V d.Ch. în condițiile ascensiunii creștinismului ca religie de stat în Imperiul Roman1 (o sursă accesibilă în epocă lui Nae Ionescu 1. Paul Veyne, IQuand notre monde est devenue chretienne (312-394), Paris, 2007] Când lumea noastră a devenit creștină (312-394), traducere și prefață de Claudiu Gaiu, Editura Tact, Cluj-Napoca, 2010: „în mod corelativ, cu încreștinarea, evreii se vor închide asupra lor înșiși și religia lor se va regăsi solipsistă. Prozelitismul evreiesc avusese un mare succes în Imperiul păgân, convertiții și «Temătorii de Dumnezeu» se înghesuiau în numeroasele sinagogi, atrași de pietatea iudaică, de măreția Dumnezeului evreu și de frecvența cultului săptămânal; la sfârșitul secolului al IV-lea, în Antiohia, [... ] atracția iudaismului rămânea atât de vie încât Sfântul Ioan Hrisostomul trebuia să-și desfășoare întreaga sa elocvență pentru a-i împiedica pe creștini să ia parte la sărbătorile evreiești. Dar cu creștinismul devenit religie de stat, iudaismul va redeveni religia națională doar a poporului evreu, rămânând la fel până în zilele noastre, cu ajutorul pogromurilor și ghetourilor: rămâne aproape imposibil pentru un non-evreu să se convertească la religia lui Israel” (p. 143). 121 Mihai Iovănel era Istorici romană a lui Mommsen1); dar mai important e că Ionescu plasează ethosul evreiesc într-un cadru aproape ezoteric, tăindu-i pun- 1. Theodor Mommsen, Istoria romană, voi. IV, ediția a Il-a, traducere de Joachim Benno Nikolaus, Editura Polirom, Iași, 2009, capitolul XI, „Iudeea și iudeii”, pp. 274-310; se regăsesc aici, amestecate cu spiritul științific exemplar al marelui istoric, diverse reziduuri ale resentimentului creștin - la limita antisemitismului - față cu evreii care nu-1 acceptaseră de Christos: „marea mișcare de propagandă, care a purtat concepțiile religioase mai profunde din Orient în Occident, s-a descătușat de barierele strâmte ale naționalității iudaice; chiar dacă ea nu a renunțat la învățătura lui Moise și la profeți, s-a deprins totuși de guvernarea fariseilor. De când Ierusalimul terestru a încetat să mai existe, idealurile creștine legate de viitor au devenit universale. Dar aceste catastrofe au generat atât noua credință, lărgită și aprofundată, care-și schimbă numele odată cu esența sa, cât și îngustată și împietrită ortodoxie care s-a regăsit, nu numai în Ierusalim, ci și în ura împotriva acelora care o distruseseră și, mai mult încă, împotriva mișcării spirituale superioare și mai liberale care cristalizase iudaismul în creștinism. [...] Dar dacă legiunile putuseră să distrugă Ierusalimul, iudaismul în sine nu putea fi dărâmat; și ceea ce acționa tămăduitor într-un sens, în celălalt s-a dovedit a fi o adevărată otravă. Iudaismul nu numai că era, ci și a devenit altceva. O adâncă prăpastie a separat iudaismul timpurilor mai vechi, care făcea propagandă pentru credința sa, al cărui pronaos era ticsit de păgâni, al cărui preot aducea zilnic sacrificii pentru împăratul Augustus, și rigidul rabinism care nu știa și nici nu voia să știe despre altceva decât sânul lui Avraam și legea mozaică. Dintotdeauna, evreii fuseseră și doriseră să fie străini; însă sentimentul înstrăinării, atât în rândurile, cât și împotriva lor, se accentuă acum într-un mod teribil, și de ambele părți erau suportate consecințele sale veninoase și dăunătoare. De la batjocura disprețuitoare a lui Horatius împotriva evreului insistent din ghetoul roman este o cale lungă până la mânia solemnă pe care Tacitus o nutrește față de această drojdie a omenirii pentru care tot ceea ce este pur este impur și tot ceea ce este impur, pur [...] Evreii replicară cu măsuri similare. Ei se deziseră de literatura elenă, considerată acum pângăritoare, și se împotriviră chiar și traducerii grecești a Bibliei; purificarea tot mai accentuată a credinței se îndrepta nu numai împotriva grecilor și romanilor, dar în aceeași măsură și împotriva «evreilor înjumătățiți» din Samaria și a ereticilor creștini; bigotismul față de scrierile sfinte crescu până la înălțimile amețitoare ale absurdității și, îndeosebi, se stabili un ritual pe cât posibil și mai sfânt, în ale cărui lanțuri împietriră orice viață și gândire. Abisul existent între [...] scriere!a] Despre sublim, care se încumetă să-l compare pe Poseidon, cutremurătorul pământului și al mării al lui Homer cu Iehova, creatorul soarelui strălucitor, și începuturile Talmudului, care aparțin acestei epoci, desemnează opoziția dintre iudaismul secolului I și cel al secolului al III-lea. Conviețuirea dintre evrei și celelalte națiuni se dovedi a fi din ce în ce mai mult pe cât de inevitabilă, pe atât de insuportabilă în realitățile existente; se ascuți opoziția în credință, drept și morală, iar trufia, ca și ura reciprocă distrugeau morala de ambele părți. [... ] Această îndârjire, această aroganță, această desconsiderație, statornicite atunci, nu constituie, bineînțeles, nimic altceva decât încolțirea inevitabilă a unei semănături poate la fel de 122 Evreul improbabil tea către referința comună ce-1 lega de creștinism - Vechiul Testament. Pe de altă parte, nu pare să sesizeze viciul logic în care a intrat: a trecut de la o definire esentialist-metafizică a evreului la una pragmatică (evreul e creat de criză), apoi la o concepere istoricizată a lui (evreul exclusivist ar fi o creatie post-1300 d. Ch.). Chestiunea continuității sau rupturii între Vechiul și Noul Testament, departe de a fi o problemă minoră, stă la chiar temelia creștinismului, prin transformarea - sub influenta decisivă a Sfântului Pavel - Legii evreiești (contractul încheiat între Iahve și „poporul ales”) într-o Lege universală, deschisă tuturor neamurilor. Deși pentru evreii care refuzau să-l accepte pe Iisus drept adevăratul Mesia cărtile Noului Testament reprezentau o erezie, pentru Pavel, credința în Christos nu aducea cu sine lepădarea de vechea lege, ci doar includerea ei într-o lege mai largă: Noul Testament nu îl anula pe cel vechi, ci venea în împlinirea lui. Dar antisemitismul modern, deși „creștin”, s-a trezit adesea, în ce privește această relație, în plin paradox, în sensul în care detestarea evreilor depășea cu mult recunoștința pentru Carte, în care vedeau doar literatură evreiască de propagandă; însăși originea evreiască a lui Christos - care, ca să citez o butadă a lui Petre Țuțea, nu s-a născut la Tecuci - punea antisemitul secolului al XlX-lea sau al XX-lea (format, nu o dată, într-un spirit agnostic, pozitivist sau socialist - prea putin religios) în poziția penibilă de a împăca ura față de evrei cu acceptarea descendentei lui Iisus din Dumnezeul evreilor, și a Noului Testament din cel Vechi. în România, paradoxul a fost rezolvat de antisemitul A. C. CuzaD prin tăierea nodului gordian: Dumnezeul adevărat nu e Dumnezeul evreilor (care este însuși Satan), ci unul care l-a trimis pe Iisus ca super-luptător împotriva evreilor, a legii acestora și a lui Satan, Dumnezeul lor1. Socialist la origini și împărtășind prea putin fanatismul religios al Mișcării Legionare, deși îi păstorise începuturile, Cuza se putea deda nonșalant unor astfel de inginerii teologale marcionite* 1 2, inevitabile; dar moștenirea acelor timpuri apasă și astăzi asupra omenirii” (pp. 309-311). 1. A. C. Cuza, învățătura lui Isus. Judaismul și teologia creștină, Editura „Ligii Apărării Naționale Creștine”, Iași, 1925. 2. Cuza combate „eroarea teologiei creștine”, constituită pe trei răstălmăciri: „ 1. Teologia Creștină - nu a înțeles creștinismul. 2. Creștinismul - stăpânit de această eroare a teologiei creștine - nu a continuat acțiunea lui Isus împotriva Judaismului. 3. Eroarea teologiei creștine, a făcut, ca Judaismul, - desființat de Isus - să-și întindă astăzi stăpânirea pe întregul pământ” (ibidem, p. 4). Cuvântul în care se rezumă „ființa lui Isus”, după Cuza, ,,[n]u este: îndurarea, ertarea, îngăduirea pasivă. Ci este tocmai contrarul lor: lupta Lupta: adevărului contra minciunei. Lupta: binelui contra răului. Lupta: luminei contra întunerecului Adevărul, binele, lumina, sunt de la Dumnezeu: iubitorul de oameni. Minciuna, răul, întunerecul, sunt de la diabolul: ucigătorul de oameni De aceea - în înțeles abstract și simbolic - Isus este Jiul lui Dumnezeu Iar Jidanii - contra cărora se luptă Isus - sunt neamul Satanei' (ibidem, p. 7); „Jidanii sunt singurii - cari, ca popor, păcătuiesc împotriva Spiritului Sfânt, prin religia lor diabolescă” (ibidem, p. 10); 123 Mihai Iovănel dar legionarii ortodocși au văzut în scrierea de mai sus o sumă de blasfemii1. în ce privește echivalarea evreilor de după Christos cu Talmudul, supus unei răstălmăciri diabolizante, ea are rădăcini ilustre și vechi în România. Mai înainte de Vasile Alecsandri, care la revizuirea Constituției din 1879 clama că „patria lor e Talmudul”* 1 2, Ion Heliade Rădulescu opera în Echilibru între antiteze distincția între bunii „israeliți” și răii „judani”, explicată românilor în termenii... luptei naționale dintre români și unguri3, dar și ai luptei de clasă4. Heliade împinge la extrem(ism) punctul de vedere creștin asupra relației dintre religia mozaică și creștinism: ade-vărații evrei („israeliții”) l-au urmat pe Christos, trădătorii mozaismului („judanii”, „talmudiștii”) l-au crucificat5. § ...Și un punct de vedere evreiesc. Lui A. L. Zissu, partenerul de polemică al lui Nae Ionescu de la sfârșitul lui 1933, îi aparține o replică - practic ignorată de exegeză - dată „Prefeței”, în volumul din 1937 Logos, Israel, „Dumnezeul Judaismului este Iehova El Șadai - care corespunde și după nume ca și după faptele lui cu Set, Șeitan, Satan - spiritului întunerecu-lui, al răului, al urei, al nimicirei” (ibidem, p. 13). 1. Pentru o explorare a ereziei gnostice a marcionismului în raport cu gândirea antiiudaică din secolul al XX-lea, v. Tristan Storme, Cari Schmitt et le marcionisme. L’impossibilite theologico-politique d’un cecumenisme judeo-chretien?, Cerf, 2008. 2. Vasile Alecsandri în luptă cujidanii, cu introducere și comentariu de I. C. Cătuneanu, Din Publicațiile Societății Academice „Petru Maior”, Cluj, nr. 1, Tipografia Națională Soc. An., Cluj, p. 4. 3. „Judanii, [...] deși din națiunea ebree, era însă aceea ce în limba română s-ar zice ciocoii ebreilor, corupătorii și storcătorii lor, era renegații din Israel, ca magnații români de peste Carpați ce, renegând la naționalitatea lor, s-au zis unguri spre a putea stoarce pe frații lor” (Ion Heliade Rădulescu, op. cit., p. 950). 4. „Israel producea profeți și eroi; judanii era pepiniera din cari ieșea scribii, fariseii, toți speculatorii, storcătorii popolului, toți câți strecura țânțarul (ca nu cumva să desființeze insectul), dar înghițea cămila și casa văduvei” (ibidem, p. 948). 5. „Toți câți mai continuaseră de a respecta și ține legile lui Moise, toți câți mai rămăseseră israeliți, urmară lui Isus și îl supranumiră Crist. [...] Primii creștini înființară idealul lui Iacob, lui Moise și al profeților; ei formară primele soțietăți ale adevăratului Israel și nu blestemară pe Crist decât cei ce se înțestară a rămânea judani. Aceștia îl persecutară, îl calomniară, îl condamnară, îl crucificară între doi ladroni. Descindenții acestora rămaseră până astăzi judanii, cu legea nu a lui Moise, ci a Talmudului. Toți mozaiștii, ca niște continuatori, au devenit creștini, toți talmudiștii au devenit judani” (ibidem, p. 951). O astfel de teorie a avut numeroși adepți; amintesc doar pe un I. Popescu-Mălăiești: „la temelia învățăturii creștine sunt ideile cuprinse în învățătura descoperită a vechilor Evrei, nu a Iudeilor. Biserica creștină în învățătura ei nu are nimic și nici un amestec cu învățătura talmudică a Iudeilor” (Iudeii și Românii, Tipografia „Carpați”, București, 1938, pp. 33-34). 124 Evreul improbabil Biserica; polemica este declarată transparent, iar mănușa aruncată de la primele pagini: „«ratarea momentului mesianic de către Israel» este, de aproape două milenii, vrăjita formulă [...] îndărătul căreia se baricadează evreofagii de toate nuanțele [...] . în ultima vreme, însă, de când bântuie criza de azi, metafizicienii unui antisemitism «doctrinar» se folosesc cu predilecție de această miraculoasă formulă, spre a explica și justifica mai ales harțagul de azi împotriva lui Israel sub toate formele lui, drept imanența acestei ratări”1. Teza lui Zissu - care se află la prima dispută de acest fel1 2 - acoperă doi pași. în primul rând, liderul sionist argumentează că fenomenul creștinismului (la care trimite prin cuvintele „insurecția din Galileea”) este un produs local al evreilor3, ținând de specificul lor religios și politic - soluția religioasă, din spița atât de deasă a profeților, dar totuși eretică, a unui impas politic (războiul civil); nefiind mai mult decât „o experiență religioasă periferică - fie și în ipostază eretică - A LUI ISRAEL”, pretențiile ei de universalitate, formulate de Sf. Pavel, nu pot întemeiate („ea na se poate închega adevăr transcendental în conștiința popoarelor așa zise creștine”4). Mai mult, Zissu nu doar că neagă posibilitatea acestei experiențe specific iudaice - creștinismul - de a se institui ca universalism, dar și re-justifică procesul lui Isus prin faptul că soluția escapistă promisă de Isus sub forma împărăției Cerurilor avea o natură spirituală, deci pur individualistă, și prin urmare aducea atingere atât societății cât și Legii ce ținea în grijă societatea - dimpreună cu instituțiile politice și sociale ce-i vegheau buna funcționare: „Cărturarii și credincioșii farisei, conducătorii spirituali ai neamului, adică și aplicatori ai Legii, conștienți de această incompatibilitate a Legii și a concepției ei de afirmare a lumii cu ideea de mântuire a lui Isus, anarhică pentru că dezorganizatoare a lumii, deci și a societății naționale evreiești, au fost în dreptul lor, ba - ca stâlpi ai statului național și mandatari ai legii - chiar obligați să primească lupta”5. Ironia face ca în contextul colectivist în care apare cartea lui Zissu - și în a cărui logică se ivise și prefața lui Nae Ionescu - argumente de felul celui de mai sus să cadă fără nici o stridență; după cum ironic e că 1. A. L. Zissu, Logos, Israel, Biserica. Viciile organice ale Bisericii și criza omenirii creștine, București, 1937, p. 4. 2. V. și polemica teologică - erudită, divagantă și inconcluzivă - dusă cu preotul ortodox Petre Chiri cu ță în Cuvântul, în toamna lui 1931, pe tema „Evreii și Messia”: Chiricuță susține împlinirea (și universalizarea) Legii iudaice prin Christos, în timp ce Zissu vede în Isus doar un produs evreiesc local; textele combatanților sunt reproduse în A. L. Zissu, Noi... Breviar judaic, Editura Adam, București, 1932, pp. 292-315. 3. V. și Jacob Taubes, „La controverse entre le judaîsme et le christianisme. Considerations sur leur difference indissoluble”, „Le temps presse”. Du culte â la culture, traduit de l’allemand par Mira Koller et Dominique Seglard, Edition de Seuil, Paris, 2009, pp. 101-117. „Creștinismul reprezintă o criză «tipică» în istoria evreilor, exprimând o «erezie» specific evreiască - mesianismul antinomist (credința că, o dată cu venirea lui Messia, decisivă pentru salvarea indivizilor nu este ascultarea Legilor, ci credința în Messia” (ibidem, pp. 112-113). 4. A. L. Zissu, Logos, Israel, Biserica, p. 372. 5. Ibidem, p. 375. 125 Mihai Iovănel argumentului teologic creștin - fie și antisemit - al lui Ionescu (evreii n-au acceptat legea universală a lui Isus), Zissu îi opune argumentul priorității binelui public asupra binelui individual - punct de vedere pe care naționalistul Ionescu, teoretic vorbind, n-ar fi avut motive să-l combată. Al doilea pas făcut de Zissu, consecutiv delegitimării creștinismului de referința sa primă - experiența lui Christos -, privește felul contradictoriu în care i) biserica reală e o formă lipsită de fond religios și în care ii) creștinismul pretins universalist se aliază cu naționalismul1. Zissu vede problema în complexul de insolvență al debitorului (creștinismul) față de creditor (iudaismul), propunând ca soluția „emanciparea popoarelor de jugul galilean”1 2 (comunismul și nazismul reprezentând din acest punct de vedere încercări reale având însă ca efect false eliberări de creștinism3). § 9. Raportarea infamantă și exclusivă a evreului la Talmud - mișcare ce, integrând echivalarea dintre Talmud și un codex ocult pe care s-ar bizui eforturile evreimli de accedere la stăpânirea pământului, poate fi regăsită în numeroase scrieri antisemite4, toate avându-și rădăcina în laborioasa lucrare din 1700 a lui Johann Andreas Eisenmenger, Entdecktes Judenthum (Iudaismul demascat), direct sau prin intermediari precum August Rohling, Der Talmudjude (1871), aceasta din urmă tradusă rapid și în românește5 - îi livrează lui Ionescu un nou arc definițional - echivalarea evreului cu cămătarul: „De la talmudist însă până la zaraful cântăritor de aur și împrumutător de bani, nu e nici măcar un pas: e unul și același lucru6”. 1. „Toți borfașii, toate brutele patologice, toți paraziții și profitorii ideii naționale, toți vagmiștrii șovinismului patriotard, toți briganzii mai mult sau mai puțin camuflați, toți infractorii de drept comun; într-un cuvânt, toată pleava omenească, organic inaccesibilă oricărei idei religioase, se refugiază cu gând ticălos la momentul oportun în tinda protectoare a bisericii, unde strigă că fapta ei e mânată de dragul... crucii și urmărește salvarea... neamului primejduit - două postulate cel puțin disparate, care în vremea din urmă se articulează totuși în aceeași răsuflare și se confundă cu o jalnică rea credință” (ibidem, p. 378). 2. „Israel va fi de două ori mulțumit de emanciparea popoarelor de jugul galilean: întâi, pentru că de la o omenire spiritualmente dezrobită, el se poate cu drept cuvânt aștepta la un reviriment salutar în raporturile lumii cu el; apoi, pentru că o omenire care nu se va mai simți tributară lui Israel pe plan soteric, va săpa de sentimentul ucigător și generator de necaz pe care debitorul îl are de obicei față de creditor, când știe pertinamente că nu poate plăti” (ibidem, pp. 385-386). 3. Ibidem, pp. 386-387. 4. De pildă, în Dr. N. C. Paulescu, Spitalul, Coranul, Talmudul, Cahalul, Franc-Masoneria, II, București, 1913. 5. Jidovul Talmudist, presentat spre considerațiune matură Jidovilor și Creștinilor de tot rangul de Prof. Dr. Aug. Rohling, tradus dupe a 4-a edițiune germană de Sjilviu] Rjezei], I. L., I. P.[op] Pjăcurar], Budapesta, Cu tiparul Institutului „Humjadi Mâtiâs”. 6. Nae Ionescu, „Prefață”, ed. cit., p. 1208. 126 Evreul improbabil Trebuie spus că nici relația dintre talmudism și camătă (căreia Sebastian îi va constata antisemitismul în Cum am devenit huligan) nu este o contributie originală a lui Nae Ionescu. Ea își are una dintre origini în „Contribuții la problema evreiască”, polemica lui Karl Marx cu cartea lui Bruno Bauer despre Capacitatea evreilor și creștinilor de a deveni liberi. în conformitate cu stilul său reductionist, care distinge în orice suprastructură simbolică sublimarea falsificatoare a unei necesități de ordin economic, Marx vedea o legătură directă între egoismul și „necesitatea practică ce ar caracteriza religia monoteistă iudaică și Dumnezeul evreilor, al cărui nume real este banul: „Banul este dumnezeul gelos al lui Izrael, în fata căruia nu poate exista alt dumnezeu. Banul face să se prăbușească toți zeii omului și îi transformă în marfă. Banul este valoarea generală, constituită în sine, a tuturor lucrurilor. [...] Adevăratul dumnezeu al evreului este polița”1. (Antisemitismul lui Marx nu-i va împiedica, firește, pe antisemitii de dreapta să tragă toate consecințele dorite din evreitatea autorului Capitalului). Teoria a fost amplu dezbătută, documentată și reiterată în cartea lui Werner Sombart, din 1911, DieJudenunddas Wirtschqftsleberi. Important istoric al capitalismului1 2 3 4 (v. scrierea sa fundamentală din 1902, Der modeme Kapitalismus), a cărui operă nu-i era necunoscută lui Nae 1. Iată pasajul: „Care a fost, în fond, temelia religiei evreiești? Necesitatea practică, egoismul. De aceea, monoteismul reprezintă în realitate polite-ismul numeroaselor necesități, un politeism care face chiar din latrină un obiect al legii divine. Necesitatea practică, egoismul constituie principiul societății civile, și el reiese limpede ca atare de îndată ce societatea civilă a zămislit complet statul politic. Dumnezeul necesității practice și al egoismului este banul. Banul este dumnezeul gelos al lui Izrael, în fața căruia nu poate exista alt dumnezeu. Banul face să se prăbușească toți zeii omului și îi transformă în marfă. Banul este valoarea generală, constituită în sine, a tuturor lucrurilor. De aceea el a răpit întregii lumi, atât lumii omenești cât și naturii, valoarea ei specifică. Banul este esența muncii și a existenței omului, înstrăinată de el; și această esență străină îl stăpânește și el o adoră. Dumnezeul evreilor s-a laicizat și a ajuns să fie dumnezeul lumii. Adevăratul dumnezeu al evreului este polița. Dumnezeul lui este numai o poliță iluzorie” (Karl Marx, Friedrich Engels, Opere, voi. I, Editura de Stat pentru Literatură și Artă, București, 1957, pp. 409-410). Pentru o analiză, v. Robert C. Tucker, Philosophy and Myth in Karl Marx, [ 1961 ], ed. rom. Filozofie și mit la Karl Marx, traducere din limba engleză de Emanuel-Nicolae Dobre, Curtea Veche Publishing, București, 2011, pp. 165-81. O carte mai veche dedicată subiectului, dar încă utilă - Robert Mizrahi, Marx et la questionjuive, Gallimard, 1972. 2. Moeller van den Bruck, [Dos dritte Reich, Hanseatische Verlangsanstalt, Hamburg, 1923] Germany’s Third Empire, Authorized English Edition (condensed) by E. O . Lorimer, Introduction by Mary Agnes Hamilton, George Allen & Unwin Ltd, London, 1934, pp. 155-156. 3. Werner Sombart, Die Juden und das Wirtschaftsleben, Leipzig: Duncker und Humblot, 1911; The Jews and Modern Capitalism, translated by M. Epstein, Batoche Books, Kitchener, 2001. 4. Pentru un rezumat succint al evoluției lui Sombart, sfârșită în nota vul-gatei național-socialiste prin Vom Menschen (1938), poate fi consultat 127 Mihai Iovănel Ionescu și de fapt mai nimănui din România interbelică (Ștefan Zeletin îl utilizează masiv), și a cărui moștenire ambiguă opune în același individ o poziție științific-raționalistă, antirasistă și anti-ariană1 unei abordări esențialiste nu cu totul inocentă în raport cu antisemitismul, Sombart constata predispoziția iudaică - de la origini până în prezent - pentru operațiunile financiare precum camăta, argumentându-i existenta prin recursul la Talmudul în care „unii rabini grăiesc de parcă ar stăpâni știința lui Ricardo sau Marx ori, cel puțin, ar fi avut o experiență de câțiva ani ca brokeri la Bursă”* 1 2. § Deutscher Sozialismus3 din 1934 arată cum o poziție principial nerasistă se poate împăca foarte bine cu una antisemită. Tocmai principiile anti-rasiste a lui Sombart, care nu crede în posibilitatea unui discurs științific despre rase și despre „sufletul națiunilor” (ajungând să facă afirmații chiar scandaloase pentru orice național-socialist - de pildă că „Spiritul german este tot atât de admisibil la un negru, ca și al negrului la un german”), îl duc la acceptarea iraționalismului dogmatic al unei poziții de felul următoarei - exprimată în capitolul „«Chestiunea evreiască»”: „persoane de sânge evreiesc pur, pot oare, într-o țară ca Germania și când ocupă posturi conducătoare, să aibă toate drepturile celorlalți indigeni ai Reichului, ori nu, independent de spiritul lor, de caracterul lor, de stima pe care o pot merita ca oameni? Noi răspundem nu, - fără nici un motiv logic - pentru că așa trebuie să fie (chiar și, mai ales, în interesul Evreilor). Nu admitem nici un principiu abstract de echitate care să poată ține în eșec această părere”4. Diferența față de Nae Ionescu stă în natura sensibil mai puțin teologică și mai mult socio-economică (dar de fapt politică prin gestul deciziei - antisemite - care o întemeiază) care structurează ingineria fantasmatică a eliminării evreilor din corpul organic al națiunii. Dat fiind că, pentru Sombart, „spiritul iudaic” a pătruns în majoritatea instituțiilor economice, legislative etc., precum și în fibrele vieții cotidiene, devenind o componentă „obiectivă”, asimilată inclusiv de către neevrei, învățatul vede soluția eliminării spiritului iudaic - „ceea ce e socotit ca una din îndatoririle principale ale poporului German și înainte de toate, Pierre-Andre Taguieff, La Judeophobie des Modernes. Des Lumieres au Jihad mondial, Odile Jacob, 2008, Paris, pp. 317-327. 1. „Ceea ce teoreticienii rasiști au reușit să facă este o nouă formă de religie ce ar urma să le înlocuiască pe acelea vechi ale evreilor și creștinilor. Ce altceva este teoria așa-zisei «misiunii» planetare a Arienilor / germanilor decât o versiune a doctrinei «poporului ales»? Toate ca toate, dar ar fi bine ca nimeni să nu confunde această afacere cu știința. E vorba doar de credință, iar credința și știința stau cel mai bine separate” (Werner Sombart, op. cit., p. 224). 2. Ibidem, p. 219. 3. Werner Sombart, [Deutscher Sozialismus, 1934], Socialismul german, în românește, cu autorizarea autorului, de Emanoil Cercavschi, Biblioteca juridică, socială și politică sub conducerea d-lui profesor universitar G. Alexianu, Editura Socec & Co., S.A.R., București. 4. Ibidem, p. 185. 128 Evreul improbabil a socialismului”1 - nu în expulzări, ci în transformarea radicală a ontologiei instituționale. § Marxiștii și-au avut contribuția lor importantă la fondarea antisemitismului economic. încă mai înainte de Sombart, poporanistul C. Stere susținea în România idei asemănătoare. în studiul „Social democratism sau poporanism?”, publicat mai întâi în Viața românească în 19071 2, el disocia, ajutându-se de K. Kautsky, între agenții reali ai capitalismului și evrei, aceștia din urmă fiind doar „agenți al acelui capital «vagabond», capital comercial și capital de bancă care [...] nu are rolul progresiv, creator «revoluționar» al capitalului industrial”, întrucât nu stimulează producția; mal mult, în agricultura românească acest capital „vagabond” se manifestă doar sub forma distructivă a capitalului de camătă și a arendășiei care „stoarce toată vlaga din pământ și din țăran”3. Dar marxiștii nu dețin monopolul. Mal înainte, în 1865, Hasdeu, așternând un studiu4 despre cămătarul evreu paradigmatic al imaginarului occidental - Shylock5 al lui Shakespeare - observa că acesta pare „fotografiat prin un aparat, în care nu lumina, ci talmudul servea a întipări imaginea”6. Rămânând la spațiul românesc, nici măcar un liberal ca E. Lovinescu nu este scutit de automatisme asociative între evrei, zărăfie și talmudism. Făcând bunăoară portretul lui Camil Baltazar, Lovinescu nu se sfia să scrie - poate furat de poezia metaforei: „Moștenind de la zarafii ancestrali o balanță de terezii de preciziune, el putea delimita până la fracțiuni de miime valoarea cantitativă a talentului fiecăruia și, pentru lipsa unei miime, intolerant, talmudic, ar fi voit să înalțe spânzurători pe piețele capitalei”7. (La astfel de poziții, evreii au replicat nu o dată invocând la rându-le mișcările capitalului creștin ca principiu inspirator al antisemitismului8.) 1. Ibidem, p. 188. 2. C. Stere, „Social democratism sau poporanism?”, în Viața românească, nr. 8-11, 1907, 1, 14, 1908, reprodus în Scrieri politice și filozofice, ediție și prefață de Victor Rizescu, Editura Do-MinoR, București, 2005, pp. 169-353. 3. C. Stere, „Social democratism sau poporanism?”, ed. cit., p. 291. 4. B.P. Hasdeu, Trei ovrei, Tipografia Ștefan Rassidescu, București, 1865, în Opere, voi. III: Studii și articole literare, filosofice și culturale. Studii și articole de economie politică, ediție îngrijită de Stancu Ilin și I. Oprișan, introducere de Eugen Simion, Editura Fundației Naționale pentru Știință și Artă, Editura Univers Enciclopedic, București, 2007, pp. 87-123. 5. în cuvintele lui Hasdeu: „Shylock este în privința tuturor celorlalți judani ca un măr abstract sau ca o frunză abstractă în privința tutulor celorlalte mere sau frunze concrete; ca o mașină concepută în teorie în privința tutulor celorlalte mașine analoage aplicate în practică: Shylock este tipul judanilor!” (ibidem, p. 102). 6. Ibidem, p. 98. 7. E. Lovinescu, „XXI. Camil Baltazar”, în Memorii 1916-1930, [1932], reprodus în Memorii. Aqua Forte, p. 225. 8. V. de pildă Bernard Lazare, Despre antisemitism, din franțuzește de Weinberg-Panciu, notă de P. Mușoiu, Biblioteca „Mișcărei Sociale”, București, 129 Mihai Iovănel 10. După ce a îndepărtat din recuzita evreului impedimentul numit Vechiul Testament, Nae Ionescu merge mai departe și lansează atacul decisiv în turnirul demonstrației sale, prin introducerea argumentului Isus Christos. Dar, înainte de asta, reajustează definirea evreului, combinând un clișeu biblic (evreii sunt poporul ales) cu unul conspi-raționist, post-Protocoalele Sionului (evreii sunt poporul ales pentru a stăpâni pământul), pe care îl atribuie - tactica pionului otrăvit - chiar evreilor: „Desigur, evreii sunt poporul ales. Dar ales - la ce? Ei spun, ca să stăpânească pământul. E o afirmație care face orice discuțiune imposibilă. Căci ce înseamnă oare, în domeniul realităților concrete, a stăpâni pământul? Socotesc, deci indicat să alegem un alt punct de plecare. Un punct de plecare care să fie ceva mai precis și posibil de a fi acceptat de toată lumea. Care e, după chiar părerea evreilor, momentul în care ar fi să înceapă stăpânirea lor asupra lumii? Momentul în care va apare Messia. Prin urmare, [...] vom spune: evreii sunt poporul ales, pentru că dintre ei trebuia, după hotărârea lui Dumnezeu, să se nască Messia. Asupra acestora suntem toți de acord; evrei și creștini. Imediat după aceasta însă se deschide controversa”1. Procedeul retoric este de o sofistică primitivă: Nae Ionescu introduce o afirmație vicioasă în argumentație (evreii vor să stăpânească pământul) și pretinde că ea aparține adversarului (chiar evreii spun asta); îi opune o modică rezistență („E o afirmație care face orice discuțiune imposibilă”), ca și cum ar fi prea „tare”, cere deci o reformulare a ei, după care... o păstrează intactă, introducând doar o circumstanțială: „Care e, după chiar părerea evreilor, momentul în care ar fi să înceapă stăpânirea lor asupra lumii?”. Pe scurt, pretinde că negociază condițiile de arbitraj ale turnirului - dar le negociază de unul singur, trucându-le în favoarea sa. Oricum, ceea ce este de reținut este că Nae Ionescu s-a întors în zona teologică a definirii evreului (evreii sunt cei care vor să stăpânească pământul prin venirea lui Mesia), dublată însă de un regim politic-imediat al semnificării (dacă evreii vor să stăpânească lumea, ei vor să stăpânească inclusiv lumea asta), de proveniență ocultă bibliografic : zona pe care Nae Ionescu o vizează astfel e zona antisemitismului trivial - de tipul Protocoalele Sionului, falsul* 1 2 fabricat de Ohrana 1899: „antisemiții sunt apărătorii capitalului creștin. Vrem să spunem, ai celui catolic” (p. 12). 1. Opere, 2011, voi. I, p. 1209. 2. Una dintre sursele „documentului” era un roman „istorico-politic” intitulat Biarritz, publicat de Sir John Retcliffe (pseudonimul lui Herrmann Goedsche) în 1868, plagiat la rândul său după pamfletul-satiră al lui Maurice Joly Dialogue aux enfers entre Machiavel et Montesquieu (1864). La rândul său, Joly se inspirase din bestsellerul lui Eugene Sue Misterele Parisului... Aceste plagiate în lanț, care au produs una dintre cele mai influente și mai nefaste cărți ale secolului al XX-lea, au fost recreate 130 Evreul improbabil țaristă, care pretindea că dezvăluie planurile pentru controlul lumii el evreilor; publicat pentru întâia dată în Rusia, ca foileton (1903) și sub formă de carte (1905), pentru a justifica recentul pogrom de la Chișinău, din 6-7 aprilie 1903, a cunoscut rapid un succes International, fiind tradus și în română în câteva rânduri1 - dar și zona bine-famată reprezentată de Benjamin Disraeli, cu toată autoritatea pe care primul ministru britanic (întâiul evreu, fie și convertit - dar suspectat a fi în adânc un marrano -, care avusese o astfel de onoare) o transferase asupra unor scrieri ale sale precum Alroy (1833), Coningsby (1844), Tancred (1847), romane în care teorii rasiste, declamând exceptionalismul evreiesc, fuzionau cu teorii ale conspirației având ca beneficiar pretinsul imperialism evreiesc, politic sau financiar* 1 2; de asemenea, extrem de ironic de către Umberto Eco în romanul II cimitero di Praga (Cimitirul din Praga), 2010. 1. Evanghelia jidanilor: Protocoalele înțelepților din Sion, Atelierele Grafice „Steaua”, București, 1922; Protocoalele înțelepților Sionului, Tipografia Triumful, București, 1923; „Protocoalele” înțelepților Sionului, traducere de Ion I. Moța, introducere de Roger Lambelin, „Libertatea”, București, 1923; Pericolul iudaismului: protocoalele înțelepților Sionului, în românește din limba franceză de Em. Cosma și P. Dimitriu, cu un studiu de W. Creutz, introducere de N. Davidescu, București, Editura Bucovina - I. E. Torouțiu, București, 1937. Primele două traduceri sunt parțiale, ultimele integrale. 2. Pentru ambigua moștenire a teoriilor rasiste ale lui Disraeli, exploatate inclusiv de propaganda nazistă, v. Bernard Glassman, Benjamin Disraeli: The Fabricated Jew in Myth and Memory, University Press of America, [2002], 2003, pp. 151-182. Pentru o tratare clasică a subiectului, v. Hannah Arendt, Originile totalitarismului, [1951], traducere de Ion Dur și Mircea Ivănescu, Editura Humanitas, București, 2006, pp. 94-107. Pentru o atestare memorialistică a influenței lui Disraeli (prin Tancred) asupra antisemitismului lui Cari Schmitt, v. memoriile fiului lui Werner Sombart: „Secolul al XlX-lea a însemnat pentru el câmpul controversei dintre evrei și germani în interpretarea sensului istoriei mondiale. Cine reușea să-și impună punctul de vedere ieșea învingător. Iar în concepția lui [Schmitt], evreii avuseseră o strategie mai bună, înțeleseseră că trebuiau să lichideze resturile crezului creștin trădat. Cu o intuiție genială, dăduseră parola dezintegrării. Marx a lansat ideea luptei de clasă, căreia nu-i poate rezista nici o orânduire socială. Freud, cu psihanaliza sa, a distrus demnitatea sufletului, miezul antropologiei creștine. Einstein, cu teoria relativității, a schimbat definitiv vechea imagine antropocentrică a lumii. Cel mai periculos a fost însă Disraeli, cu teoria conform căreia istoria ar fi luptă a raselor. «A, da - teoria raselor provine de la Disraeli, ca să știi. Și vrea să spună că există un popor care e superior celorlalte: evreii. Există doar o rasă și anume cea evreiască. Sângele și spiritul la ei formează un tot. Nimeni nu-i poate imita!»” (Nicolaus Sombart, Tinerețe în Berlin: 1933-1943: o relatare, prefață de Rodica Binder, traducere de Magdalena Mărculescu, Editura Univers, București, 1999, p. 212; capitolul „Plimbări cu Cari Schmitt”, pp. 204-224). V. și menționarea lui Disraeli în cartea lui N. Steinhardt și 131 Mihai Iovănel numeroasele narațiuni și legende privitoare la familia Rothschild1, moștenite din secolul al XlX-lea și intrate chiar pe porțile Hollywoodului* 1 2. Totuși, acestea trebuie integrate în contextul specific secolului al XlX-lea, când lupta națională duce la formarea a numeroase societăți secrete având ca finalitate emanciparea de sub o tutelă imperialistă; toate popoarele din sud-estul Europei, inclusiv România, au avut astfel de societăți secrete3. Desigur, sofismul lui Ionescu nu stă în imposibilitatea de a identifica un evreu care să declare că evreii urmăresc să stăpânească lumea, ci în echivalarea dintre existenta unui astfel de punct de vedere și ficțiunea unei conștiințe globale evreiești acționând asemenea falangelor macedonene. Em. Neuman, Illusions et realites juives. Considerations realistes sur quelques problemesjuifs [Iluzii și realități evreiești. Considerații realiste asupra câtorva probleme evreiești], Librairie Lipschutz, Paris, 1937: „[evreii] nu conduc întreaga lume, cum crede Disraeli, ale cărui romane sunt mai puțin reușite decât politica și mariajul lui” (ediția Polirom, 2001, p. 135). Pe de altă parte, sioniștii au subliniat rolul lui Disraeli în favoarea mișcării: „E interesant de subliniat că soarta i-a hărăzit evreului Benjamin Disraeli [...] misiunea de a prezida în calitate de prim ministru la realizarea celor mai importante acte, din punct de vedere sionist, ale politicei engleze: asigurarea posesiunii engleze asupra canalului de Suez, încoronarea reginei Victoria ca împărăteasă a Indiei și anexarea insulei Cipru. Politica aceasta orientală a Marei Britanii avea să conducă fatal spre mandatul englez asupra Palestinei, care nu este, în bună parte, decât garantarea drumului britanic spre Indii, prin canalul de Suez” (Dr. Th. Lowenstein, Istoria mișcării și organizației sioniste, prefață de A. L. Zissu, Editura Organizației Sioniste din România, București, 1934, p. 31). 1. Vezi și Hannah Arendt, Originile totalitarismului, pp. 42-45: „Unde oare, în fond, ar fi putut fi găsită o dovadă mai bună a conceptului extravagant al unui guvern mondial evreiesc decât în această singură familie, ai cărei membri erau cetățenii a cinci țări diferite, proeminenți pretutindeni, aflați în strânsă colaborare cu cel puțin trei guverne (francez, austriac și britanic), ale căror conflicte permanente nu au zguduit niciodată, nici un singur moment, solidaritatea de interese a bancherilor de stat? Nici o propagandă n-ar fi putut crea un simbol mai eficient în scopuri politice decât realitatea însăși” (pp. 44-45). 2. Prin filmul The House of Rothschild, regizat de Darryl Zanuck în 1934. 3. Elena Siupiur face o inventariere în „Organizații, societăți secrete, comitete, asociații culturale și politice” din Emigrația: condiție umană și politică în Sud-Estul european, Editura Academiei Române, București, 2009, pp. 182-193. V. și Hary Kuller, „Lojism, aculturație - alte curente”: „1. Evreii în lojile (ne)masonice”, în Opt studii despre istoria evreilor din România, Editura Hasefer, București, 1997, pp. 179-194. Pentru situarea internațională a chestiunii, v. Jacob Katz, Juifs et francs-mașons en Europe (1723-1939), traduction de l’anglais par Sylvie Courtine-Denamy, Les Editions du Cerf, CNRS Editions, 2011. 132 Evreul improbabil 11. Deci, dacă, așa cum am stabilit împreună - continuă Nae Ionescu -, prezența lui Mesia este arbitrul care decide valoarea de adevăr a pretențiilor evreilor de a stăpâni lumea, atunci evreii au pierdut, pentru că Mesia deja a venit, iar ei nu l-au recunoscut. 12. Mai mult, prin faptul că evreii nu acceptă acest adevăr, între evrei și creștini funcționează o relație de excludere: unul dintre termeni trebuie să dispară. Această dialectică depășește religia, ținând de ontologie: „iudaism sau creștinism sunt mai mult decât religii; ele sunt principii formative ale vieții; există o așezare iudaică și o așezare creștină a lumii, indiferent dacă în conștiința oamenilor și a instituțiilor apare în chip explicit Cristos și Iehova sau nu. Așa fiind, există valori creștine și valori iudaice în oricare ordine a vieții [...]. Pe orice teren ne-am afla deci, există o categorică «incompatibilitate de umoare» între creștini și evrei”1. în acest punct crucial al „demonstrației” din prefața lui Nae Ionescu apare o nouă deturnare sofistică: „Evreii continuă a fi evrei. Ce înseamnă asta? Că, în mijlocul unor popoare creștine, ei își fac așezări lăuntrice și își duc viața după o lege a lor, alta decât cea creștină, potrivnică celei creștine - operă a unui impostor. Concluzia? Urmând legea lor, evreii trebuie să saboteze așezările și valorile creștine”. Este exemplar pentru coerența logică a lui Nae Ionescu felul în care traduce pe „alta” prin „potrivnic”. Transformarea diferenței în opoziție de excludere îi permite lui Nae Ionescu să intre într-o poziție de final care să permită desfășurarea unei tactici specifice unui gânditor marcant pentru repertoriul său filozofic, Cari Schmitt1 2. în Der Begriff des Politischen [Conceptul politicului], studiu publicat în 1927 și amplificat apoi în 1932, când a făcut epocă (cunoscut lui Nae Ionescu, care în 1935 îl vulgariza în cheie legionară la cursuri3), Schmitt reducea morfodinamica politică la opoziția prieten-dușman. 1. Opere, 2011, voi. I, p. 1211. 2. Pentru menționarea influenței lui Schmitt asupra lui Nae Ionescu, v. Mircea Eliade, Jurnal portughez, voi. I, pp. 133-134. Pentru influența lui Schmitt asupra lui Mircea Eliade însuși, vezi Cristiano Grottanelli, „War-time Connections: Dumezil and Eliade, Eliade and Schmitt, Schmitt and Evola, Drieu La Rochelle and Dumezil”, în Horst Junginger (ed.), The Study ofReligion under the Impact of Fascism, Brill, Leiden-Boston, 2008, pp. 303-314, unde se vorbește, pornind de la numele gânditorilor menționați în titlul articolului, de existența unui „«front» cultural al dreptei totalitare”, a unui „vast front european” care a continuat să țină legătura și după sfârșitul celui de-al Doilea Război Mondial și, adaptându-se la noile circumstanțe, „să continue bătălia”. Pentru influența juristului în România trebuie citat și Mihail Fărcășanu cu Monarhia socială (Editura Fundației pentru Literatură și Artă „Regele Carol II”, București, 1940) -varianta refăcută în românește a doctoratului în Drept cu Schmitt la Berlin, 16 februarie 1938. 3. V. Jurnalul lui Sebastian, nota din 30 martie 1935, rezumând prelegerea lui Nae Ionescu: „Politică se cheamă o stare de luptă. Un partid închide 133 Mihai Iovănel § Dușmanul politic, arăta Schmitt, „nu e cu necesitate nici rău din punct de vedere moral, nici urât din punct de vedere estetic. [...] Dar este, nu mai puțin, Celălalt, Străinul. [...] Dușmanul nu este orice competitor sau orice persoană cu care se intră într-un conflict. Dușmanul nu este nici adversarul personal pe care îl urăști. Un dușman există doar atunci când, cel puțin virtual, o colectivitate intră în luptă cu o altă colectivitate. Dușmanul este doar adversarul public, întrucât tot ce are de-a face cu astfel de colectivități (în speță cu o națiune) devine public prin chiar natura relației dintre ei. Dușmanul este hostis, nu inimicus. Cum limba germană, ca și alte limbi europene, nu distinge între inamicul personal și dușmanul public, multe neînțelegeri și falsuri și-au făcut loc. îndemnul frecvent citat «Iubește-ți dușmanul» vine din «diligite inimicos vestros», nu din «diligite hostes vestros», și nu se referă la adversarul politic. Niciodată în lupta milenară dintre creștini și musulmani nu le-a trecut creștinilor prin cap să predea Europa sarazinilor sau turcilor, din dragoste pentru aceștia”1. Studiul lui Schmitt a cunoscut o primă versiune în 1927, fiind publicat sub același titlu în „Archiv fur Sozialwissenschaft und Sozialpolitik”, voi. 58, no. I* 1 2. Este foarte posibil ca Nae Ionescu să fi cunoscut deja această primă variantă, întrucât în 1930 ținea teorii extrem de asemănătoare literei schmittiene, făcând din ea puntea pentru teoria „partidului de masă” - bunăoară în articolul „Criza partidelor politice. Paradoxul dialecticii partidelor și partidul de masă”: „Ca orice organizație însă, un partid trebuie să fie dogmatic, exclusivist și intolerant. El nu poate admite nici discuții, nici tranzacțiuni asupra țelurilor pe care le urmărește, asupra punctelor de vedere pe care le reprezintă. Pentru același motiv, el este dușmanul hotărât al oricăror veleități de spirit critic. [...] în virtutea țelurilor lui sau în conformitate cu indicațiile ineluctabile ale structurii lui, un partid dă, deci, lupta politică. Pentru ca să se realizeze. Să observăm însă că, în momentul în care s-a realizat, adică în momentul în care și-a înfrânt adversarul, partidul politic și-a în chiar ființa sa obligația de a le suprima pe toate celelalte. în concluzie ultimă, «politică internă» e o absurditate. Nu poate exista decât o cucerire a puterii, o confiscare a ei și confundarea partidului cu toată colectivitatea. De aici mai departe nu mai există decât gospodărie, de vreme ce orice posibilitate de reacțiune este anulată. Națiune se cheamă un colectiv care închide în sine ideea de război. O națiune se definește prin ecuația prieten-dușman (Jurnal, pp. 22-23). Prelucrarea lui Nae Ionescu este ceva mai belicoasă decât originalul, din moment ce Schmitt susținea doar că „Războiul este negarea existențială a dușmanului, fiind consecința extremă a raportului dintre adversari. Nu trebuie să fie banalizat, normal, idealizat sau de dorit. Dar nu mai puțin rămâne o posibilitate cât timp conceptul de dușman rămâne valabil” (Schmitt, ibidem, p. 33). 1. Cari Schmitt, Der Begriff des Politischen, Duncker & Humblot, Munich, 1932, trad. engl. The Concept of the Political, Translation, Introduction and Notes by George Schwab. With Leo Strauss’s Notes on Schmitt’s Essay, Translated by J. Harvey Strong. Foreword byTracy B. Strong, The University of Chicago Press, Chicago and London, 1996, pp. 27-29). 2. V. introducerea lui George Schwab, ibidem, p. 5, nota 8. 134 Evreul improbabil subscris propria sentință de moarte. Căci, de îndată ce un partid e, intr-adevăr, o «realitate dialectică», el nu poate exista decât prin opoziție cu un alt partid; deci, încetează el însuși de a fi, în momentul în care, prin victorie, și-a distrus potrivnicul. Este exclus ca un asemenea rezultat, înfrângerea definitivă a adversarului, să se poată obține, fără ca partidul învingător să nu aibă de partea sa masele sau - ceea ce, în fapt, e tot una - marea majoritate a elementelor politice active. Așa fiind însă, în momentul în care o organizație politică și-a distrus adversarul și a rămas definitiv stăpână pe situație, ea - încetând a mai fi un partid politic - se identifică cu însăși «țara»”1. § Prin introducerea lui Schmitt pe câmpul de luptă, prefața lui Nae Ionescu obține instrumentarea lui Hegel, cel din Prelegeri de filozofie a istoriei, prin Cari Schmitt, orchestrând istoricismul primului prin conceptul politic al celui de-al doilea. Desigur, Ionescu nu avea nevoie de Schmitt pentru a redescoperi un antagonism fundamental pentru a doua parte a secolul al XlX-lea românesc, perioada formării „codului națiunii” „pe baza pretinsei alterități fundamentale a «evreilor» față de cea a «românilor»”1 2; pledând la 1879 contra împământenirii evreilor, un Vasile Conta putuse declama, cu pretenția că înaintează o observație „științifică”; „Jidanii formează un neam deosebit și dușman nouă!”3. § în studiul „Cetățenie și națiune 1878-1882. Evreii ca alteritate în dezbaterea cu privire la articolul 7 din Constituție”, Dietmar Muller construiește conceptul de „cod al națiunii” pornind de la definirea culturii de către Clifford Geertz drept un „set de mecanisme de control - planuri, rețete, reguli și sfaturi de acțiune”4. în perioada 1. în Cuvântul, 30 iulie 1930. 2. Dietmar Muller, „Cetățenie și națiune 1878-1882. Evreii ca alteritate în dezbaterea cu privire la articolul 7 din Constituție”, traducere de Andrei Avram, în Minoritățile etnice în România în secolul al XlX-lea, coordonatori: Venera Achim, Viorel Achim, Editura Academiei Române, București, 2010 (pp. 201-226), p. 202. 3. Vorbirea mareluifilosofși patriot Vasile Conta Rostită în Adunarea Deputaților României la 1879, la desbaterea legii care deschidea evreilor ușița de intrare în rândul cetățenilor României, Tipografia „Libertatea”, Orăștie, 1928, p. 21. Argumentația lui Conta utilizează intensiv interpretarea Talmudului ca focar al complotului iudaic : evreii, după Conta, sunt „obligați a se iubi unul pe altul, precum Dumnezeu-Iehova îi iubește pe dânșii, iar pe de altă parte a urî pe străini, precum și Iehova îi urăște... Ei trebuie să-și facă bine unii altora, precum Iehova le face lor bine, - dar trebuie să facă rău streinilor, pentru a-i slăbi, a-i subjuga, și a pregăti astfel domnia Jidanilor sub conducerea lui «Mesia» asupra lumii întregi! Ei trebuie să fie morali între dânșii, dar față cu streinii pot să fie și imorali, când prin aceasta pot să-i subjuge, - căci nimic nu se poate socoti ca imoral când este vorba de a ușura prin aceasta «venirea lui Messia» și stăpânirea lumii întregi de către Jidani.” (op. cit, p. 25). 4. V. Dietmar Muller, ibidem, nota 3, p. 202. 135 Mihai Iovănel 1878-1879 - anii dezbaterilor intense în jurul cererii formulate de Marile Puteri la timpul Congresului de la Berlin din 1878 ca România să-și emancipeze evreii, condiționându-i prin asta recunoașterea independenței, Muller distinge trei poziții principale: 1. Evreii ca „alteritate pozitivă” (P.P. Carp); 2. „abordarea centristă”, contrast între „misiunea civilizatoare” a României și „evreii necivilizați”: Maiorescu, Ion C. Brătianu; 3. „abordarea radical-antisemită: amenințarea unei «noi Palestine» în România” (Vasile Conta, Vasile Alecsandri, M. Eminescu). Concluzia e că „Prin teoria «păturii superpuse», Mihai Eminescu a creat miezul codului românesc al națiunii”, „în egală măsură un discurs al alteritații și identității, precum și unul ce servea trasării de direcții de acțiune în politică”1. Dar 1866, anul primei Constituții românești, pusese deja bazele operaționale ale transformării juridice a evreului într-o figură negativă. Deși un draft al proiectului constituțional, redactat de C.A. Rosetti și Eugeniu Carada, prevedea în punctul 6 că „Religiunea nu poate fi un obstacol la împământenire”1 2, la presiunile Fracțiunii Liberale și Independente, „partid al burgheziei mici și mijlocii moldovene”, condusă de Nicolaie Ionescu, profesor de Drept, și sprijinită de Cezar Bolliac și de organul lui de presă Trompeta Carpaților, a fost adoptat celebrul articol 7, care prevedea că „numai străinii de rituri creștine pot dobândi împământenirea”, precum și că „Numai împământenirea aseamănă pe străin cu românul pentru exercitarea drepturilor civile”3. O astfel de discriminare nu a fost un simplu pai în ochii Europei (care, totuși, învățase foarte de curând să-și emancipeze evreii). Alphonse Rothschild a fost primit în audiență la Carol I în 1869: prințul, pe care bancherul îl descrie în jurnalul său, de sus, drept „un băiat de treabă, care pare să fie inteligent și energic”, promite sprijin, dar audiența va trebui să se repete în 1872, 1877 și 1881, laolaltă cu lipsa efectivă de rezultate (care va provoca boicotul afacerilor cu petrol românești)4. Din păcate, rezultanta presiunilor internaționale - făcute fie de state precum Prusia, fie de organizații ca Alliance Israelite Universelle - a stârnit în România nu înțelegere, ci ostilitate (amplificată de orgoliul nău-născutei națiuni independente) și, consecvent, o reacțiune care a știut să-și conserve punctul de vedere5. 1. Ibidem, p. 224. 2. Liviu Rotman, Școala israelito-romănă (1851-1914), Editura Hasefer, București, 1999, p. 74. 3. Ibidem, p. 75. 4. Niall Ferguson, The Horise of Rothschild, voi. II: The World’s Banker. 1849-1998, First published in the United States of America by Viking Penguin, a member of Penguin Putnam Inc. 1999, Published in Penguin Books 2000, voi. II, p. 260. 5. ,,[M]arile organizații internaționale evreiești, în special Alliance Israelite Universelle, nu au înțeles sensibilitatea negativă exagerată a tuturor guvernelor României la intervențiile externe și prin acțiunea lor au înăsprit situația populației evreiești din România. Fără a încerca să justificăm obsesiile xenofobe ale clasei politice românești, credem că o analiză obiectivă trebuie să ia în calcul tabloul istoric în integritatea sa. Aceste organizații nu au înțeles poziția dificilă a unui stat național deosebit de fragil în fața unor organizații internaționale a căror esență nici nu era înțeleasă la București 136 Evreul improbabil Până și un Titu Maiorescu, principial favorabil evreilor, la dezbaterea din 1879, s-a lăsat influențat de iritarea contra presiunilor externe: „voi să sfătuiesc pe evrei să nu întindă coarda prea tare în momentul de față (aplauze). D-lor, eu am găsit foarte nepotrivită, foarte în contra intereselor evreilor din România, lupta pe care a deschis-o Alianța israelită străină în contra noastră. (Aplauze.) Alta este a ne lăsa pe noi, în pașnică umanitate, să regulăm chestia între evrei și între noi, și alta este a revolta sentimentul național în noi prin presiuni, ce se fac din afară contra noastră (aplauze)”1. Argumentând că „e vorba de a introduce în organismul nostru permanent, în viața zilnică a noastră acest element acum, și de acum înainte pentru totdeauna”* 1 2, Maiorescu conchidea că „fiecare român ar dori ca să se facă această revizuire mai bine atunci, când am putea-o face prin libera noastră voință, decât acum sub impunerea altora”3. § 13. Urmează un excurs despre sionism, exterior argumentației pro-priu-zise, prin care Nae Ionescu susține ideea că Ierusalimul râvnit, element ideal cu funcție de centrare a identității iudaice, și-ar pierde această calitate odată cu recuperarea lui în realitate. (Teologul ortodox Nikolal Berdiaev credea ceva asemănător când scria, în 1938, că sionismul „se opune conștiinței mesianice a poporului evreu. Poporul evreu rămâne un popor-peregrin. S-ar putea spune că destinul poporului evreu este unul eshatologic, că el este soluționabil numai în perspectiva sfârșitului vremilor”4.) De fapt, punctul de vedere atribuit de Ionescu aparține doar curentului mistic - considerat multă vreme eretic - al hasidismului; apoi, în Palestina, după Declarația Balfour din 1917 - o scrisoare oficială a ministrului de externe britanic, lordul Arthur James Balfour, către baronul Walter Rothschild, prin care se recunoștea și a căror putere era supraapreciată, dându-i-se și valențe «mistice»” (Liviu Rotman, op. cit, p. 78). 1. Titu Maiorescu, „Chestia evreilor și articolul 7 (Ședința de la 10 septembrie 1879)”, în Opere, voi. III: Discursuri parlamentare (1866-1899), ediție îngrijită, prefață, note și bibliografie de D. Vatamaniuc, introducere de Eugen Simion, Fundația Națională pentru Știință și Artă, Univers enciclopedic, București, 2006, p. 603. 2. Ibidem. 3. Ibidem, p. 591. 4. Nikolai Berdiaev, „Creștinism și antisemitism. Destinul religios al evreită-ții”, 1938, în Vladimir Soloviov, Nikolai Berdiaev , Gheorghi Fedotov, Creștinism și antisemitism, traducere de Janina Ianoși, prefață și note de Ion Ianoși, Editura Humanitas, București, 1992, p. 11. Spre deosebire de Ionescu, Berdiaev respingea antisemitismul ca fiind în afara spiritului creștinismului și găsea că „tipul de antisemitism religios, cel mai serios, [e] singurul care merită o analiză” doar pentru a-1 respinge și pe acesta. Totuși, și Berdiaev devenea mai precaut atunci când trebuia să răspundă întrebării „Este oare chestiunea evreiască soluționabilă în limitele istoriei?” : „Iată o întrebare tragică. Ea este irezolvabilă pur și simplu pe calea asimilării” (ibidem), indicând totuși ca soluție ideală - deși irealizabilă -convertirea tuturor evreilor. 137 Mihai Iovănel legitimitatea aspirației evreiești spre acest „cămin național” sub dominion britanic „s-a întemeiat progresiv un cvasi-stat evreiesc, căruia îi lipsea doar suveranitatea deplină”1. Deși pretindea că se adecvează Realităților, metoda metafizică a imponderabilelor la care apela Nae Ionescu avea dificultăți în a vedea sau a recunoaște realitatea ceva mai banală dar și mai... reală, care scurtcircuitase prin acțiune politică aporia sofistă a imposibilității mișcării. 14. în sfârșit, tot în afara argumentației principale și reluând lucruri deja spuse, Nae Ionescu își comută narațiunea în poziția creștinului practicant1 2, care a primit revelația lui Mesia, personalizând discursul și adresându-se direct lui Iosef Hechter din poziția de dușman [hostis] al său3. Acesta este pasajul care a trezit cele mai multe emoții: fără a fi, în termeni de idei, altfel decât redundant în raport cu ce îl precedase, el amplifică totuși emoțional discursul pe care îl finalizează subiectiv-militant. § Din perspectiva acestui rol pe care i-1 atribuie Nae Ionescu, Iosef Hechter se bucură de compania lui Immanuel Kant. în același an al prefeței, Ionescu scrie o „Notă introductivă asupra rațiunii practice”, 1. Alain Dieckhoff, întruparea unei națiuni. Israel și modernitatea politică, traducere din limba franceză de Țicu Goldstein, Editura Hasefer, București, 2010, p. 25. 2. Pentru o cercetare (operând o cauzalitate destul de simplistă) a legăturilor dintre creștinism și antisemitism, respectiv Holocaust, vezi Robert Michel, Holy Hatred: Christianity, Antisemitism, and the Holocaust, Palgrave Macmillan, 2006, New York, în special cap. 5: „Christian Antisemitism, the German People, and Adolf Hitler”, pp. 153-184. Citez din concluziile, destul de radicale, ale acestui capitol: „Antisemitismul creștin nu a provocat de unul singur Holocaustul, dar atunci când s-a aliat cu ideologia nazistă și cu tehnologia modernă, «furtuna perfectă» de ură organizată ce a rezultat l-a făcut predictibil și chiar inevitabil. Fără a fi o consecință necesară a creștinismului, Holocaustul s-a datorat într-un mod decisiv impactului secolelor de triumfalism creștin asupra creștinilor, practicanti sau laici” (p. 182). 3. „Iosef Hechter tu ești bolnav. Tu ești substanțialmente bolnav pentru că nu poți decât să suferi; și pentru că suferința ta e înfundată. Toată lumea suferă, Iosef Hechter. Suferim și noi creștinii. Dar pentru noi e o ieșire, pentru că noi ne putem mântui. Știu, tu nădăjduiești; nădăj-duiești că va veni odată cel așteptat, Messia, pe calul alb și atunci vei stăpâni pământul. Nădăjduiești, Iosef Hechter. E singurul lucru ce-ți mai rămâne. Eu însă nu pot face nimica pentru tine. Pentru că eu știu că Messia acela nu va veni. Messia a venit, Iosef Hechter -și tu nu l-ai cunoscut. Atâta ți se cerea în schimbul tuturor bunătăților pe cari Dumnezeu le-a avut pentru tine: să veghezi. Și nu ai veghiat. Sau nu ai văzut - pentru că orgoliul ți-a pus solzi pe ochi. ...Iosef Hechter, tu nu simți că te cuprinde frigul și întunerecul?” (Nae Ionescu, op. cit., p. 1214). 138 Evreul improbabil publicată ca prefață la traducerea Criticii rațiunii practice1; Kant este introdus în aceeași schemă antagonică, în calitate - la fel ca Evreul... - de om al trecutului mort, căruia viitorul i s-a închis ca lumea unui orb: „Kant e aplecat asupra trecutului; asupra veacurilor al XVII-lea și al XVIII-lea; și ca ființă omenească, și ca cercetător; el dă o sinteză nouă a întregului material; dacă voiți, chiar o sinteză de geniu; dar o sinteză a unui material vechi, atât în ce privește plămada omenească, cât și în ceea ce se leagă cu materialul științific. Viitorul? Nu e nici măcar o cetate cu porțile deschise. E mai rău. Pentru el nu există. Nici nu-1 bănuiește măcar. [...] ca să-l bănuiești trebuia să fii om nou. Și Kant nu a fost”1 2. Kant era de altfel vechiul dușman al reacționarilor care urau universalismul luminist. Două celebre romane de la sfârșitul secolului al XiX-lea - Le Disciple (1889) de Paul Bourget și Les Deracines (1897) de Maurice Barres - au în centru figura malefică a câte unui profesor kantian, care seamănă nefericire în rândurile discipolilor supuși erozivei influențe. § în acest final poate fi descoperită o ultimă adecvare a lui Ionescu la romanul lui Sebastian, răspunzând spaimei invocate la începutul romanului de narator3; „Copilăria mea a fost otrăvită de al treilea plop din curtea bisericii Sfântului Petru, misterios, înalt, negru, cu umbra căzând în nopțile de vară prin fereastră, până deasupra patului meu — panglică neagră tăindu-mi în dungă cuvertura —, prezență care mă înfiora fără să înțeleg, fără să întreb”4. Citit ca terapie, răspunsul lui Ionescu e 1. „Notă introductivă asupra rațiunii practice", prefață a volumului Immanuel Kant, Critica rațiunii practice, traducere de Dumitru Cristian Amzăr și Râul Vișan, Editura Institutului Social Român, București, 1934, reprodus în Nae Ionescu, Neliniștea metafizică, ediție și note de Marin Diaconu, Editura Fundației Culturale Române, București, 1993, pp. 159-177. 2. Ibidem, p. 177. 3. Pasajul a fost revelat și descifrat - în această cheie a spaimei simbolice a evreului față de umbra bisericii - de Moshe Idei în eseul „O «umbră» printre rinoceri»: Mihail Sebastian și scandalul dublei identități” (Leon Volovici (ed.), Mihail Sebastian. Dilemele identității, Editura Apostrof, Cluj, 2009, pp. 35-75), în special secvența „Despre motivul umbrei în De două mii de ani’ (ibidem, pp. 35-40): „în acest fragment găsim, in nuce, problematică centrală identificabilă atât în notoria «Prefață», cât și în dezbaterea din jurul aceleiași prefețe” (p. 37). Să mai menționez doar că apropierea spațială a bisericii ortodoxe de construcții evreiești fusese amintită de N. Iorga într-o oarecare evocare a Brăilei: „Cutare strădiță, cu case ieșite dincolo de aliniere, cu prăvălii evreiești întunecoase și murdare, cuprinde însă înalta, greoaia biserică românească, pe care puține în toată țara ar întrece-o în dimensiuni” (N. Iorga, , România mamă a unității naționale. Cum era până la 1918, I. România „munteană”, ilustrații - după fotografii - de Liliana Iorga, București, 1939, p. 414); detaliul nu-i fără importanță pentru topologia gândirii ideologice a lui Iorga - v. în lucrarea de față cap. „Sebastian ca evreu generic. Studiu de caz: N. Iorga și N. Georgescu-Cocoș”. 4. De două mii de ani, în Opere, 2011, voi. I, p. 209. 139 Mihai Iovănel menit să-l scape pe Iosef Hechter de spaima sa: arătându-i nu că e neîntemeiată, ci că e reală. Altfel, stilul este cât se poate familiar cititorului de literatură teologică creștină. Ernest Renan, autorul unei Vieți a lui Isus încă moderne în prima parte a secolului al XX-lea și adept al unei hermeneutici - în limitele îngăduite de timpul său - „dezvrăjite”, era cât se poate de literal atunci când lăsa culpa crucificării lui Isus pe umerii evreilor și ai Legii Mozaice: „Iisus n-a fost condamnat nici de Tiberius, nici de Pilaf, ci de vechii evrei, de Legea Mozaică. în ochii noștri moderni, culpa tatălui nu se transmite asupra fiului; nimeni nu are a răspunde în fata justiției omenești sau divine decât pentru faptele sale. Ca atare, fiecare evreu care suferă astăzi din pricina uciderii lui Iisus ar fi îndrituit să protesteze [...]. Dar natiunile, ca și indivizii, își au propriile responsabilități, iar dacă a existat vreodată o crimă sub pecetea națiunii, aceasta e moartea lui Iisus. Moartea Lui a fost «legitimă» în sensul că fundamental a fost emanafia unei legi care reprezenta chiar sufletul națiunii”1. Mai mult, Renan explica violentele creștinismului tot prin fondul intolerantei moștenite de la legea iudaică: pentru a se curăti de intolerantă, creștinismul trebuia, în ochii lui Renan, pentru care „Pentateuhul a fost astfel primul cod al terorii religioase”1 2 3, să se elibereze de această moștenire. (Renan va fi citat copios de N. Davidescu în tratatul său antisemit Primejdiajudaică''.) Nu trebuie uitat apoi că acel „orgoliul ti-a pus solzi pe ochi” scris de Nae Ionescu în „Prefață” se regăsea până în 1959 în slujba catolică ținută în Vinerea Mare, credincioșii fiind îndemnați prin cuvintele: „Să ne rugăm pentru evreii necredincioși [pro perfidis Judaeis) până când Domnul Dumnezeul nostru le va ridica vălul de pe inimă, iar ei îl vor recunoaște pe Isus drept Christos, Dumnezeu”4. Și abia în 1965 Biserica Catolică5 a ridicat de pe umerii evreilor acuzația de deicid, prin enciclica Nostra Aetccte proclamată de papa Paul VI pe 28 octombrie 19656, condamnând totodată „manifestările de ură, persecutiile și antisemitismul”: 1. Ernest Renan, Vie de Jesus, [1863], vingt-quatrieme edition, revue et augmentee, Calmann Levy Editeur, Paris, 1895, p. 424. 2. Ibidem, p. 426. 3. N. Davidescu, Primejdia judaică. Pagini de îndrumare românească, Editura Vremea, București, f.a.; Davidescu îi cunoștea de altfel bine scrierile, întrucât în 1923 publicase broșura Ernest Renan (Editura Cultura Națională, București, 1923, colecția Oameni celebri). 4. Apud Jacob Taubes, „La controverse entre le judaîsme et le christianisme. Considerations sur leur difference indissoluble”, op. cit., p. 108. 5. Pentru habitudinile antisemite ale Bisericii Catolice, precum și pentru expunerea legăturilor ambigue dintre papa (între 1939-1958) Pius al XH-lea și fascismul european, v. John Cornwall, Hitler’s Pope: The Secret History of Pius XII, Viking, 1999. Merită menționat că pontiful credea cu toată convingerea în sinonimia dintre evrei și bolșevici, pe care de altfel îi ura. 6. http://www.vatican.va/ archive/hist councils/ iivaticancouncil/ docu-ments/ vat-ii_decl_19651028_nostra-aetate_lt.html. 140 Evreul improbabil „Deși e adevărat că autoritățile evreiești și supușii lor au provocat moartea lui Christos, Patimile nu pot fi întoarse indistinct ca acuzație împotriva tuturor evreilor din toate timpurile”. De ce prefața lui Nae Ionescu este antisemită Deși textul lui Nae Ionescu colportează tacit numeroase clișee identificabile în tradiția filozofică a secolelor XIX-XX, scrierea nu este una filozofică1, întrucât nu respectă așteptările pretinse unui astfel de demers. Dincolo de cunoștințele reale de filozofie ale lui Nae Ionescu, care nu sunt nici formidabile, nici sărace, prefața nu are ținută profesională, apărând mai degrabă drept o înjghebare filozofardă a unui ins care mânuiește concepte, dar nu riguros, înscenându-le în caricatura plină de sofisme a unui text filozofic. Prefața nu poate fi comparată nici măcar cu articolele de gazetă ale lui Nae Ionescu, acestea dovedind adesea -dacă lăsăm deoparte premisele reacționare, sofismele ieșite din dezvoltarea necritică a acestor premise sau soluțiile „inferate” prin astfel de sofisme - un simt pragmatic al realității și o inteligență dacă nu exotice în epocă, atunci măcar remarcabile. în schimb, prefața la De două mii de ani este doar fum de scenă, un delir al coerenței logice, însă numai în sens formal, ca peisaj al vegetației argumentative contemplat de sus, întrucât pentru a fi omologată ca delir îi prisosește intenția. Or, singurul lucru relevant din prefață este intenționalitatea ei. Aceasta e baza de la care trebuie să pornească interpretarea prefeței. Intenția prefeței (întrucât Nae Ionescu însuși nu a adnotat-o prin nici un comentariu ulterior, scris sau oral) poate fi abordată prin trei aspecte: (i) concluziile pe care le emite, (ii) efectele pe care le-a generat și (iii) contextul scrierii. Concluziile sunt antisemite, întrucât, cum am arătat mai sus, Nae Ionescu se auto-instrumentează - fie și din poziția de creștin - ca dușman politic al evreului esențial, ajustat convenabil. Efectele au fost antisemite, în măsura în care prefața a oferit „argumente” - preponderent sub forma citatului de autoritate - taberei de extremă dreapta. Contextul în care Nae Ionescu a scris prefața include evoluția profesorului în cadrul Mișcării Legionare (ca ideolog, nu ca legionar-membru al unui cuib: dar această distincție, ridicată la mare preț de legionari, în realitate este minimă), notoriu antisemită. Prefața lui Nae Ionescu este deci antisemită. 1. S-ar putea replica astfel: chiar dacă prefața apare astăzi ca o aiureală metafizică, nici măcar consecventă în regim logic cu premisele ei, pentru contemporanii lui Nae Ionescu ea era totuși cât se poate de serioasă; zecile de pagini scrise pe subiect și în spiritul lui de către Eliade, Vulcănescu, Racoveanu (ca și adnotările savante ale acestora pe marginea prefeței) depun mărturie. Răspunsul meu este că autorii numiți nu alcătuiesc o comunitate interpretativă omologabilă, întrucât, fiind discipolii lui Nae Ionescu și vorbind limbajul lui, nu se pot obiectiva în raport cu acesta. 141 Mihai Iovănel 2. Problema evreiască în România. Modernizarea prin evrei O conferință a lui Ion Trivale despre „Evreii în literatura română”1 s-a oprit la începutul secolului trecut asupra respingerii evreilor în cultura română. Conferința este constituită în jurul a două puncte: „1) cum sunt zugrăviți Evreii în literatura română, cum apar ei ca creațiune? 2) cum s-au manifestat Evreii în literatura română, cum apar ei ca creatori?"1 2. Trivale explică felul în care literatura română de până la Eminescu - Lipitorile satelor de Alecsandri și Jidanii și florile de Costache Negruzzi - i-a zugrăvit pe evrei (adică arătându-i „ca pe monștrii hidoși” și scotându-i „cu desăvârșire din rândul umanității”3) prin două trăsături. în primul rând, ar fi vorba de romantismul generației, dedat prin însăși esența sa exagerării, care a creat în evrei simetricul negativ al pozitivilor „țărani de carnaval”. în al doilea rând, Trivale observă „primitivitatea sufletească a scriitorilor de atunci în care se răsfrânge chiar primitivitatea poporului român a acelei vremi”: „Or neamurile primitive, neamurile de agricultori n-au putut niciodată înțelege sufletul popoarelor aflate pe o treaptă culturală superioară - al popoarelor de comercianți și au văzut întotdeauna în negustori un om fără scrupule, fără morală, un exploatator fără milă, o lipitoare primejdioasă. Astfel din neputința de a găsi în aceste neamuri superioare un temei moral, a ieșit ura primitivului în contra negustorului”. (în termenii lui Yuri Slezkine, dicotomia lui Trivale este aceea dintre „apolonieni” și „mercurieni”4). Recunoscând că și „cei mai mulți dintre scriitorii evrei” au „atitudine negativă față de spiritul național românesc”5, Trivale vede soluția într-o atitudine pozitivă, adică în „apropierea sufletească a celor două neamuri”, „fuziunea deplină a acestor două popoare prin strivirea prejudecăților care le despart”6, după modelul întâlnirii dintre Sadoveanu și Ronetti-Roman. Altfel spus, asimilism. Pentru România, teoria clasică a chestiunii evreiești7 oferea în perioada interbelică drept explicație rezistența la modernizare a unei țări 1. Ion Trivale, „Evreii în literatura română [Conferință]”, text inedit, publicat prima oară în Studii literare, ediție îngrijită, prefață și notă asupra ediției de Cătălin Virgiliu Ene-Teodorescu, Editura Muzeul Literaturii Române, București, 2005, pp. 211-225. 2. Ibidem, pp. 212-213. 3. Ibidem, p. 214. 4. Yuri Slezkine, The Jewish Century, Princeton University Press, 2004. 5. Ibidem, p. 223. 6. Ibidem, p. 224. 7. Ștefan Zeletin, Burghezia română, [1925], Editura Minerva, București, 2008: „Originile burgheziei române sunt strâns legate de activitatea economică a evreilor: cămătăria evreiască este aceea care a desființat vechea 142 Evreul improbabil ieșite târziu, abia în prima parte a secolului al XlX-lea, din sistemul feudal și a cărei elită politică și culturală, deși nu a lipsit de la întâlnirea cu programul reformist de la 1848, a ales varianta conservatoare a modernizării lente printr-o tranziție „naturală” de la ficțiunea unei societăți patriarhale organiciste la proiectul unui stat eminamente agrar și prea puțin industrial. Mizeria proiectului industrial a întârziat crearea unei burghezii și în primul rând a unei burghezii medii. Or, în aceste conditii, imigrația masivă evreiască din a doua parte a secolului al XlX-lea, alungată din Rusia imperialistă a pogromurilor „spontane” (în fapt dirijate), a format un proletariat meșteșugăresc și a creat formele mișcării speculative a capitalului. § Câteva date1. Conform anchetei industriale organizate în 1901-1902 de Leonida Colescu, în România funcționau la acea dată 62 188 de stabilimente industriale: 61 953 în industria transformatoare, dintre care 9 831 deținute de evrei fără cetățenie română* 1 2, și 235 în cea extractivă, dintre care 34 deținute de evrei. ,,[P]artea covârșitoare -87,8% - a unităților industriei transformatoare din România era constituită din stabilimente mici și mijlocii, formate aproape în totalitate din ateliere meșteșugărești”3; din cele 54 405 stabilimente mici și mijlocii 71,4% erau deținute de cetățeni români, 10,7% de cetățeni străini și 17,9% de persoane fără protecție străină (evrei). în industria transformatoare, întreprinderile evreilor se regăseau cu precădere în industria hârtiei (62,5%), vinificației (50%), a artelor grafice (40,9%), tăbăcăriei și pielăriei (30%), îmbrăcămintei (29,6%), precum și, în procente mai mici, în industriile chimiei, materialelor de construcții, metalelor, lemnului și mobilierului, ducând la o medie totală de 15,9%. noastră boierime și odată cu ea vechea orânduire socială, pregătind astfel trecerea la actuala organizare modernă”(ibidem, pp. 11-12); de asemenea, Ștefan Zeletin, „Finanță și antisemitism”, în Neoliberalismul. Studii asupra istoriei și politicii burgheziei românești, [1927], ediția a IlI-a îngrijită de C. D. Zeletin, Editura Scripta, București, 1992, pp. 117-123. Vezi și, pentru o formulare vulgarizată cu circulație internațională, o anchetă din anii ’30 a ziarului Le Temps, prompt editată și în românește; textul despre România a fost scris de B. Nortines, Tineretul românesc, în volumul Tineretul de azi. Românesc, german, italian, englez, austriac, rus, polonez, iugoslav, bulgăresc, cehoslovac, elvețian, belgian, olandez, spaniol, suedez, turc, indian, american, francez, încheierea și despre tineretul francez de Marcel Prevost, traducere, prefață și introducere de Petre V. Haneș, Editura Tipografiilor Române Unite, S.A., București, [1934], pp. 1-3. (B. Nortines era autoarea unei culegeri Contes Et Legendes Du Pays Roumaln, Fernand Nathan, Editeur, f.a.) 1. Datele folosite în această secvență provin din sinteza lui Avram Rosen, Contribuția evreilor la progresul industrial în România interbelică, pp. 38-39. 2. Cifrele sunt problematice prin faptul că numărul evreilor este derivat exclusiv din rubrica „persoane fără protecție străină”; cifrele reale sunt ceva mai mari, deși nu cu mult, întrucât evrei se regăsesc și la rubricile „cetățeni români” și „cetățeni străini”. 3. Ibidem, pp. 38-39. 143 Mihai Iovănel La începutul secolului al XX-lea, în industrie lucrau 169 000 de oameni, dintre care 162 600 în industria transformatoare ; între aceștia se găseau 21 606 evrei, majoritatea (19 392) în industria mică și mijlocie. în industria mare, din 2 214 de evrei implicați, un sfert aparțineau sectorului tehnic și administrativ. „în atelierele meșteșugărești lucrau circa 90% din cei 21,6 mii evrei angrenați în producția de bunuri și servicii industriale. De altfel, în acel stadiu al industrializării din România, în atelierele meșteșugărești se realiza o parte importantă a producției materiale, cei ocupați în astfel de ateliere reprezentând 62% din personalul industrial. Faptul că proporția meseriașilor evrei era cu mult peste media generală se explică, în principal, prin aceea că partea preponderentă a activilor evrei, mai ales a celor ce imigraseră în Principatele Române în cursul secolului al XlX-lea, era formată din meșteșugari ce au continuat să practice meseria aleasă încă mult timp.”1 Totalul de meseriași ajungea la o cifră de 97 755, dintre care 19 181 evrei împărțiți astfel: patroni 9 693 (18,1% din totalul de patroni), calfe 5 551 (21,4% din totalul de calfe), ucenici 3 937 (22,2% din totalul de ucenici. Dintre meseriașii evrei, 50,5% erau patroni de ateliere, 29% calfe și 20,5% ucenici. Atelierele erau preponderent de mici dimensiuni: 80% dintre ele nu aveau calfe și 82% nu aveau ucenici. în ce privește distribuția geografică, 71,9% din meseriașii evrei se găseau în Moldova, 25,4% în Muntenia, 1,9% în Oltenia, 0,8% Dobrogea. Din 9 700 de ateliere cu patroni evrei, 77,1% (7 473) erau urbane, reprezentând o treime din totalul atelierelor existente în mediul urban. în București funcționau 1 430 de ateliere evreiești, reprezentând 19% din totalul atelierelor din capitală. Dintre meseriașii evrei din ramura îmbrăcămintei, 6 500 erau croitori, 3 000 cizmari, 1 300 blănari, cojocari, căciulari, pălărieri. în ce privește întreprinderile mari, la începutul secolului al XX-lea, 19,5% (122 dintr-un total de 625) dintre întreprinderile mari din industria transformatoare fuseseră create de evrei, fiind orientate, în ordinea importanței, către chimie, alimentație, industria lemnului, industria îmbrăcămintei, industria metalelor, industria textilă: „în aceste șase ramuri industriale, în care se produceau bunuri legate de procesele de echipare și modernizare (metal, produse chimice), de asigurare a existenței și habitatului (alimente, îmbrăcăminte, locuințe etc.), se concentrau circa 87% din întreprinderile mari înființate de întreprinzătorii evrei”1 2. în industria extractivă (cărbuni, sare, petrol) funcționau în total 235 stabilimente, 34 dintre ele concesionate de evrei. ,,[î]n Regiunea I Minieră Moldova, peste 40% din numărul exploatatorilor de petrol au fost evrei, iar cantitatea de 151 tone petrol extrasă în luna octombrie din puțurile petrolifere reprezintă 57% din producția totală realizată în cele 7 schele [...] (circa 264 tone)”3. Evreii erau de altfel pionieri în acest domeniu; Iosef Theiler, încetățenit în 1880 și primar la Moinești la începutul secolului, putea spune într-o scrisoare deschisă din 1909: „în 1880 am introdus prima sondă pentru lucrat țiței, la Moinești; în 1873 am așezat prima fabrică de parafină în țară”4. § Analiza prefeței lui Nae Ionescu releva circumscrierea chestiunii evreiești prin mai multe tipuri de definiție: „destinală”, funcțională (ca 1. Ibidem, p. 43. 2. Ibidem, p. 79. 3. Ibidem, p. 94. 4. Apud ibidem, p. 95. 144 Evreul improbabil ferment al unei alterități conspirativ-distructive, respectiv ca dușman; ca agent al capitalului speculativ), istorică sau prin generalizarea unei o calități specifice ș.a.. Deși legate într-un raționament inconsecvent, multimea lor e în măsură să sugereze dificultățile abordării definitionale a chestiunii „ce este un evreu”. Dificultățile sunt datorate în bună parte faptului că evreii au fost perceputi ca o alteritate heterofonică (în primul rând religioasă, dar și economică, cutumiară), calitate construită prin datul istoric al nestatalizării lor, deci depinzând dialectic - în dublul sens de adaptare și rezistentă - de resursele, contextele, interdicțiile și cutumele teritoriilor în care au fost forțați să se așeze de-a lungul istoriei bimilenare dintre pierderea și recâștigarea Palestinei. (Cel mai plastic exemplu pentru a reprezenta asta este o carte de bucate evreiești, care cuprinde influente de la Etiopia la gulașul „unguresc”.) în modernitate, justificarea discursivă a alteritătii evreului a recurs de regulă la cinci tipuri de explicație: religioasă, culturală, economică, rassologică și ocultă. Simplificând, prima a fost operatorul discursului teologic creștin, cea de a doua a discursului reactiunii tradiționaliste la modernizare, cea de a treia a celui marxist, iar ultimele două au fost apanajul dreptei radicale. Dar în practică ele au interferat. în România, Mișcarea Legionară a neglijat aproape cu totul operatorul rasist, concentrându-se pe cel religios, economic și ocult. Despre antisemitismul din secolul al XlX-lea românesc s-a spus adesea că avea o rațiune pur economică; dar nu de puține ori argumentația economică a căpătat nuanțe iraționale care tin intim de zona teoriilor conspirației sau a patologiei „sângelui”1. Oricine se poate întreba asupra calității economice a demonstrației lui Constantin Negruzzi că evreii, fiind cămătari, n-au inimă, deci nu cultivă flori pentru că sunt lipsiți de „simțirea” de a le aprecia: „Judanul e din fire speculant. Tot ce nu aduce bani [...], pentru el e un lucru de prisos. Florile nu-i fac nici o plăcere. Aceste scule a naturei sânt date pentru oamenii ce au o inimă tânără, și judanul știi că n-are inimă”, de unde celebra dilemă: „Ce să facem dar? Să gonim judanii ca să avem flori, sau să gonim florile ca să avem judani?”1 2. Discuțiile privind contribuția evreilor la modernizarea economică a României pot constitui baza unei reflecții asupra felului în care o modificare subtilă în parametrii de discurs modifică imaginea realității 1. Cazul de manual este acela al lui Hasdeu; unul dintre exemple în Industria națională, industria străină și industria evreiască față cu principiul concurenței, Tipografia Lucrătorilor Asociați, Pasagiul Român, București, 1866, reprodusă cu modificări în foileton în ziarul Troian, între 9 august 1869-21 august 1869; o nouă ediție, pe baza broșurii din 1866, cu supratitlul Studiu asupra iudaismului, în „Biblioteca Populară Antisemită”, la Editura ziarului Apărarea națională București, 1901, având ca prefață o scrisoare a autorului: „Pentru mine, la 1866, ca și acum, alături cu deviza cea generală tocmai din 1866: Nihil sine Deo, rimează foarte bine o altă deviză specială Populus romanus sinejudaeo”; reprodusă în Opere, voi. III, pp. 1141-1168. 2. „Scrisoarea XXIX. Judanii și florile”, în Opere, ediție critică, note și variante de Liviu Leonte, studiu introductiv de Eugen Simion, Academia Română. Fundația Națională pentru Știință și Artă, București, 2009, p. 354. 145 Mihai Iovănel descrise prin limbaj. Până la instaurarea comunismului, care a tabuizat specificațiile etnice ale oricărei discuții, această contribuție a fost descrisă preponderent în limbajul dreptei tradiționaliste sau radicale, ca o invazie colonizatoare, acaparatoare și anihilantă a elementului evreiesc asupra fondului autohton, căruia i-a forțat transmutarea dinspre patriarhalul stabil și atemporal către entropia modernității capitaliste. Deși tradiția, ca de altfel și cultura laică autonomă, este o inventie recentă în istoria românilor, amănuntul că bazele statului român modern au fost puse în secolul al XlX-lea, într-o epocă aflată sub dictatura ideologiei romantice, explică în parte ascendentul istoricilor din secolul al XlX-lea asupra oricăror al Li creatori ai corpusului cultural national: de la Bălcescu și Heliade Rădulescu până la Hasdeu, Xenopol și Iorga (care filozofic tine cu totul de paradigma secolului al XlX-lea), incluzându-i aici și pe Alecsandri ori Eminescu, atât cu versiunile literare pe care le-au dat unor episoade istorice cât și prin aducerea disciplinei în câmpul dezbaterii publice a momentului - toți aceștia se numără printre creatorii de sistem ai culturii române. Inventarea acestui corpus cultural a coincis cu constituirea statului nafional modern, respectiv cu importul de instituții moderne după 1848 și cu intrarea capitalismului după pacea de la Adrianopol (deși, după cum arată Bogdan Murgescu, tot cam din 1850, primele decenii fiind pierdute prin capacitatea scăzută de producție a falsului „grânar al Europei”); de unde și dublul rol - discurs profesionist și discurs de legitimare - pe care disciplina numită istorie a trebuit să îl joace. Având un rol pozitiv în exterior, în crearea identității de stat națiune, în interior istoria a jucat rolul unei forte de frânare în fata modernității, prin elegia pe care a ales să o închine societății feudale care dispărea - mai bine zis chipului nobil pe care tot ea i-1 confecționase. Pe scurt, ne-am ales cu o tradiție, dar cu o tradiție falsificată. Până în ziua de astăzi main-stream-ul istoriei scrise în România este naționalist. De aici și concluzia că cele mai bune istorii ale românilor au fost scrise de străini. Conceptul de tradiție cu care s-a lucrat până la sfârșitul celui de-al Doilea Război Mondial este o ficțiune creată de istoricii secolului al XlX-lea1. 3. Mihail Sebastian față cu problema evreiască înainte de apariția romanului De două mii de ani înainte de a fi un roman neînțeles, De două mii de ani este, în datele de până atunci ale autorului, o surpriză. Și, înainte de a surprinde prin prefață, romanul surprinde prin asocierea lui Sebastian la problema evreiască. Până atunci, Mihail Sebastian făcuse tot ce se putea pentru 1. Pentru geneza istoriei naționale, Paul Cornea, „Conștiința națională și istorismul”, în Originile romantismului românesc, [1972], Editura Cartea Românească, București, 2008, pp. 424-436. 146 Evreul improbabil a-și decolora etnicitatea - din rațiuni mai curând mondene decât ideologice1. Brăila, orașul său natal, cuprindea totuși o importantă comunitate evreiască, care la 1906 scotea chiar o efemeră foaie literară, Tânărul Evreii. încă din 1828, o catagrafie întocmită de serdarul Grigore Tăut atesta 21 familii evreiești - mătăsari, cârciumari, croitori, slugi, bogasieri1 2 3. Un cimitir vechi evreiesc ar fi existat deja la 1819, după unele istorii locale4. Un alt cimitir vechi data din 18305. Prima sinagogă, Frankische Schiil, fusese ridicată în 1820-1825 pe Ulița Ovreiască, „majoritatea enoriașilor fiind de rit sefard”6 (deși sefarzii erau minoritari fată de așkenazii brăileni), pe când o a doua luase flintă în 18367. în 1837, pe o listă ce lua act de 72 evrei capi de familie, „existau 14 cârciumari, 3 șepcari, 3 ciubotari, 1 ceasornicar, 1 haham, 1 căruțaș, 1 precupet, 1 sticlar, 4 neguțători, 4 zarafi, 1 slugă, 1 ceauș”8; în total, 216 suflete de rit mozaic. în 1857 numărul crescuse la 690 evrei, iar în 1899 la 98309. La 1904-1905 trăiau în Brăila „cea. 592 meseriași evrei (la o populatie de 10 800 suflete), reprezentând 23 meserii [...] în afara comerciantilor, medicilor, inginerilor, armatorilor, profesorilor, contabililor, ziariștilor, amploaiaților, proprietarilor de «case» comerciale cerealiere, de Bănci, membri ai consiliilor de administrație etc. care, după calcule estimative [...], însumau, la un loc cu meseriașii, peste 4 500 persoane (deci cea. 50% angajați în muncă). Iată cele 23 meserii cu cei 592 meseriași evrei: instalatori 2, simigii 2, argintari 3, dentiști 3, plombieri 3, tehnicieni dentiști 4, strungari 4, plăpămari 6, măcelari 6, zidari 7, brutari 7, sobari 8, pălărieri 12, ceasornicari 14, dulgheri 15, modiste 16, tipografi 30, vopsitori 30, zugravi 33, tâmplari 52, tinichigii 81, croitori 85, cismari 169”10. în 1912, Brăila număra 9 270 de evrei, situându-se, pe teritoriul Valahiei, imediat după București (43 652 de evrei); ocupând locul al treilea, Ploiești avea doar 2 570. în procente, Brăila depășea Capitala, 14% din populatie fiind evreiască, proporție superioară celei bucureștene (13%). Din România de dinainte de Unire, exceptând Capitala, doar Iași (31 843), Botoșani (14 828), Galați (12 120) 1. Evreitatea era asociabilă cu ghetoul, cu parohialul specificului și al problemelor specifice (antisemitism, sionism etc.). Cu specifistul I. Peltz, nu cu poza subțire pe care Sebastian încerca să și-o construiască. 2. N. Iorga, Istoria evreilor în țerile noastre, extras din „Analele Academiei Române. Memoriile secțiunii istorice”, seria II, tom XXXIV, no. 7, 1913, p. 41 (205). 3. S. Semilian, Evreii în cadrul așezării Brăilei acum o sută de ani, Conferință din iunie 1936, Tipografia ziarului Ancheta, pp. 4-5. 4. Ion Ursulescu, Valori ale patrimoniului evreiesc la Brăila, Editura Istros, Muzeul Brăilei, Brăila, 1998, p. 59 5. Ibidem, p. 59. 6. S. Semilian, ibidem, p. 10. 7. Ion Ursulescu, ibidem, p. 99. 8. Ibidem, p. 37. 9. Ibidem, p. 38. 10.Ibidem, pp. 39-40. 147 Mihai Iovănel numărau mai mul ți evrei1. în iunie 1913, Brăila trimitea la al Xl-lea Congres Mondial Sionist de la Viena trei delegați (dintr-un număr de 15 plecați din România)1 2. La „Școala israelito-română de băieți Abrăham și David Schwartzman din Brăila”, înființată în 1882 (o alta, „primul institut de învățământ primar de băieti cu predare și a limbii ebraice”, funcționase între 1865-1877)3, învățaseră în timp Uiy Benador, Camil Baltazar, Ilarie Voronca, Eugen Schileru, Oscar Lemnaru, dar și Sebastian împreună cu frații săi4. Pentru Sebastian, evadarea din provincie echivalează și cu îndepărtarea de identitatea evreiască. în scris, el se apleacă asupra problemelor evreiești destul de rar și cu o indiferentă bătătoare la ochi. De exemplu, în 1932, comentând o „culegere de eseuri, pamflete și studii” a sionistului A. L. Zissu, Sebastian refuzase scurt interesului său miza combativă a cărții: „Soluțiile, argumentele, dezideratele d-lui Zissu nu știu cât sunt de interesante în ordine practică și politică (nu știu, în sens de «nu mă interesează»)...”. Reducându-1 pe Zissu, ca exponent și exponat al „întregii sensibilități judaice în »gheto»”, la dualitatea ciclo-timică și mai mult psihologistă complex de inferioritate/ complex de superioritate, Sebastian anunța totuși o carte la temă: „D-l Zissu crede a fi găsit insula spirituală pe care neamul lui Israel să poată poposi calm și constructiv. Mă tem că este în această credință a d-sale, mai multă deznădejde decât liniște. Ceea ce desigur nu se dovedește într-un articol ci într-o altă carte, care poate va veni”5. Genul de vorbe aruncate în treacăt. Așa că, în 1934, anunțarea unui „roman evreiesc” nu putea decât să uimească. E reacția - căreia i se adaugă o notă de sarcasm - lui Uiy Benador6, într-un interviu cu Camil Baltazar: 1. V. Silviu Costachie, Evreii din România. Studiu de Geografie Umană, Editura Universității din București, 2004, pp. 116-119. Interpretare a datelor din Leonida Colesco, La population de religion Mosaique en Roumanie (1915), în Studii Statistice. 2. Cu acest prilej, O. Benelli informa că „de data aceasta mișcarea sionistă din Brăila ia avânt și perioadei de lâncezeală de până acum îi urmează o perioadă de rodnică activitate. [...] această redeșteptare se datorește elementului tânăr care a intrat în rândurile luptătorilor, aducând entuziasmul cald și dorința de a munci serios” (Idealul sionist în presa evreiască din România: 1881-1920, texte selectate și comentate de Lya Benjamin (coordonator) și Gabriela Vasiliu, Editura Hasefer, București, 2010, p. 325). 3. Ion Ursulescu, ibidem, p. 147. 4. Ibidem, p. 155. 5. Mihail Sebastian, „Noi... . Note pe o carte de A. L. Zissu”, în Cuvântul, 23 martie 1932. 6. O ironie inevitabilă face ca Sebastian să fie comparat de către recenzenții romanului De două mii de ani cu Ury Benador. Ieronim Șerbu, de pildă, distinge un Benador „în primul rând evreu, cu respectul tradiției sale 148 Evreul improbabil „iată că excelentul scriitor Mihai Sebastian anunță un roman evreiesc. Te pomenești că gestul lui Peltz i-a făcut pe scriitorii români de origine evreiască să nu se mai teamă că ar putea fi socotiți... evrei și vor urma și alte nume”1. Același Baltazar, când face interviu cu Sebastian despre De două mii de ani, nu-și abține ironia: „Iată-te deodată evreu - și încă evreu pasionat”. Replica lui Sebastian („Am rămas mereu evreu, fără simulare, fără echivoc. Dar am crezut și cred că e posibil, evreu fiind, să iubești cultura românească și să creezi în cadrul ei”), nu explică totuși lipsa de vizibilitate publică a interesului său pentru condiția de evreu, și nici lipsa de asumare a acesteia. Tocmai slaba interacțiune a lui Sebastian cu identitatea de evreu a alimentat notița malițioasă publicată de G. Călinescu în Viața românească, sub pseudonimul P. NICANOR & Co* 1 2: „Mihail Sebastian era un domn publicist de la ziarul ortodox-reacționar Cuvântul de o neobișnuită insolență. [...] Spre stupefacția noastră3, aflăm că acest luptător întru Christos, Rege și Națiune este un tânăr... evreu pe nume Iosif Hechter, de prin bălțile Brăilei”. 4. Marcel Proust: o afacere evreiască în 1928, an de publicistică febrilă dedicată subiectului, Sebastian se declara unul dintre „cei șase cititori ai lui Proust”4 din România. în seria spirituale” - spre deosebire de Sebastian... (în Vremea (nr. 360, 21 octombrie 1934). 1. C.[amil] Balt.[azar], „De vorbă cu dl. Ury Benador, autorul romanului GHETTO VEAC XX”, în Reporter, 1934, miercuri 4 aprilie 1934. 2. „între umilință și impertinență”, în Viața românească, nr. 13-14, iulie 1934, reprodus în G. Călinescu, Opere. Publicistică, voi. II, ediție coordonată de Nicolae Mecu, text îngrijit, note și comentarii de Nicolae Mecu, Oana Soare, Pavel Țugui și Magdalena Dragu, prefață de Eugen Simion, Academia Română. Fundația Națională pentru Știință și Artă, București, 2006, pp. 639-640. Notița va fi reprodusă de Sebastian în Cum am devenit huligan. 3. Stupefacția este, desigur retorică; G. Călinescu cunoștea identitatea evreiască a lui Sebastian, după cum o certifică o notiță din 1930, „Cum se numesc scriitorii”, publicată în Capricorn, nr. 2, decembrie 1930, reprodusă în Opere. Publicistică, I (1920-1932), pp. 636-637; aici Călinescu întocmește o lungă listă de pseudonime cărora le deconspiră identitățile reale. 4. „Cei șase” au fost numărați de F. Aderca, în bibliografia inserată la sfârșitul unei „Scrisori deschise principesei Martha Bibescu”, publicată în Bilete de papagal, 9 noiembrie 1928 (reprodusă în F. Aderca, Contribuții critice, voi. I, ediție, prefață și note de Margareta Feraru, Editura Minerva, București, pp. 762-763). Martha Bibescu susținuse că, în spațiul românesc, despre Proust se publicase un singur articol, scris de un francez, în L’Independence Roumaine. în „schița bibliografică” a lui Aderca, supraintitulată 149 Mihai Iovănel „Considerații asupra romanului modern” din 1927, Sebastian îl sacrificase pe Proust demonstrației, negându-i însuși caracterul conștient al artei sale. Ideea este reluată, „după a doua lectură a primelor patru volume1”, în februarie 1928, când polemizează pe această temă cu un cititor care releva la Proust tocmai construcția și caracterul de laitmotiv al „aparițiilor distanțate și aparent neregulate ale Domnișoarei de Stermaria”* 1 2. Sebastian, fără să se revizuiască, introduce totuși o atenuare prudentă: „Cu datele pe care le avem până acum, romanul lui Proust ni se înfățișează într-o dezordine depărtată de compoziție, pe cât de apropiată de viață”3. în aprilie începe o nouă colaborare la Universul literar, inaugurând-o printr-o traducere comentată4 din Proust, pe care o prezintă, orgolios și imprudent, drept „întâia (dacă memoria nu înșeală) traducere românească a sa”. E vorba de o cronică mondenă din tinerețea lui Proust - „Curtea cu liliac și atelierul rozelor (Salonul d-nei Madeleine Lemaire)” -, preferată unui fragment de roman pentru că excelența scriitorului s-ar transmite și în aceste pagini care, în plus, nu sunt chemate să „ reprezinte” (misiune imposibilă) voluminosul în căutarea „Marcel Proust în literatura română”, sunt inventariate în replică următoarele titluri: „F. Aderca, «Marcel Proust» (în «Năzuința» din februar 1924, articol respins în iunie 1923 de «Viața românească» pe motiv că «romancierul e necunoscut »). M. Ralea, «Marcel Proust» (în «Viața românească», sept. 1923). G. Ibrăileanu, «Creație și analiză» (în «Viața românească», martie 1926). Paul Zarifopol, «Marcel Proust» (în «Viața românească», april 1926). Mihail Sebastian, despre Marcel Proust, în câteva foiletoane din ziarul Cuvântul (colecția anului 1927-1928). F. Aderca, «Descompunerea unui gen» (în «Universul literar», 30 sept. 1928). Mihail Sebastian, «Tot despre descompunerea romanului» (în «Universul literar» din 21 octombrie 1928). F. Aderca, «Destinul romanului» (în «Universul literar» din 4 noiembrie 1928)”. Acestor cinci nume Aderca le va adăuga, într-o precizare ulterioară („Iar Proust”, în Bilete de papagal, 17 decembrie 1928), pe acelea ale lui Ionel Jianu („publicate în cursul anului 1927 [...] în ziarul «Politica»”) și B. Fundoianu (acesta din urmă retras pentru că, pe de o parte, articolul despre Proust din Cărți și imagini din Franța (1922) era superficial, iar pe de alta pentru că între timp Fundoianu fusese „câștigat” de critica franceză (v. Contribuții critice, voi. I, pp. 764-765). Deci, în total, șase nume de proustieni... De fapt, numărul real al articolelor despre Proust fusese mai mare - v. Dicționarul cronologic al romanului tradus în România de la origini până la 1989, Editura Academiei Române, București, 2005, p. 388 - dar în chestie aici e doar identitatea dintre cifra lui Aderca și cifra lui Sebastian, revelând încă o dată influența primului asupra celui de-al doilea. 1. Mihail Sebastian, „Cetind pe Marcel Proust. Popas”, în Cuvântul, 4 februarie 1928; aici nota: „Mă ispitește un jurnal de experiențe scriitoricești, însemnând nu momentele creării unei opere, ci etapele înțelegerii sale.” 2. Mihail Sebastian, „Cetind pe Marcel Proust. Obiecții și răspunsuri”, în Cuvântul, 23 februarie 1828, reprodus în Opere, 1994, voi. I, p. 110. 3. Ibidem. 4. Mihail Sebastian, „Cronicarul Marcel Proust”, în Universul literar, nr. 14, 1 aprilie 1928, reprodus în Opere, 1994, voi. I, pp. 141-144. 150 Evreul improbabil timpului pierdut. Din păcate pentru orgoliul de pionier al lui Sebastian, prima traducere din Proust, și încă din marele roman (La umbra fecioarelor în floare), o făcuse F. Aderca1 în urmă cu patru ani, în 1924, însoțind-o de un amplu studiu „Marcel Proust”; mai mult, acelui prim exercitiu îi urmaseră alte două traduceri semnate de același Aderca1 2: Amorul lui Swann, în 1926, și Sonata lui Vinteuil în 1927. Putem presupune că Aderca i-a atras atenția lui Sebastian asupra acestui detaliu. Nu-i implauzibil să identificăm în acest accident mănușa polemică pe care Sebastian începe să i-o arunce cu regularitate lui Aderca pe tema Proust: în viitorul apropiat, aproape toate utilizările numelui „Proust” vor fi făcute în răspărul lui Aderca, deși acesta va alege să-l ignore. Primul prilej apare după ce Aderca lansează, pe 15 aprilie 1928, ipoteza unui Proust simbolist: „[Marcel Proust] este primul romancier al mișcării simboliste, care mișcare își avusese critica, poezia, drama, dar nu și romanul ei”3. Afirmația nu este dezvoltată, dar Aderca promite să o reia „cu alt prilej” (care n-avea să mai sosească). Sebastian răspunde grabnic, pe 22 aprilie, în articolul „Proust simbolist?”4, arătând incompatibilitate între simbolism și roman, pe baza neaderentei primului la „fapt”: „Cu mijloace incerte de aproximație, estompă și îndoielnic -sugestie, imagine, atmosferă - experiența grea de sens omenesc și durabil a actului substanța valabilă a faptului este compromisă. Există o semnificație universală și inalterabilă a epicului, de care simbolismul este străin prin definiție”5. (Lucru de altminteri cu totul fals. Sebastian ignoră faptul că simbolismul fusese, în deceniile de la întâlnirea secolului al XlX-lea cu al XX-lea, o macroteorie care unifica nume și concepte - astăzi - dintre cele mai distincte, precum Richard Wagner și Bergson. într-un eseu din anii ’40, Petre Pandrea îl punea și pe Nae Ionescu sub semnul simbolismului6 - lucru perfect justificat în raport cu presupozițiile anilor săi de formare, dar mai greu de înțeles astăzi, din perspectiva masivelor ajustări operate în corpul conceptului de simbolism7.) în ciclul de „Consideratiuni asupra romanului modern”, al cărui episod 1. „La umbra fecioarelor în floare”, în Năzuința, nr. 8, februarie 1924, V. nota „Marcel Proust” de la p. 762 din F. Aderca, op. cit. 2. F. Aderca, „Amorul lui Swann”, în Adevărul literar și artistic 17 octombrie 1926, „Sonata lui Vinteuil”, Adevărul literar și artistic, 28 august 1927 (ibidem, p. 764). 3. F. Aderca, „Curente literare în Europa”, în Bilete de papagal nr. 64, 15 aprilie 1028, reluat în Contribuții critice, voi. II, ediție și note de Margareta Feraru, Editura Minerva, București, p. 76. 4. Mihail Sebastian, „Proust simbolist?”, în Cuvântul 22 aprilie 1928, reprodus în Opere, 1994, voi. I, pp. 153-157 5. Ibidem, p. 154. 6. Petre Pandrea, „Nae Ionescu (Amintiri)”, în Portrete și controverse, voi. I: „gândirea și sensibilitatea lui Nae Ionescu sunt indisolubil legate de curentul literar al simbolismului din România și Franța, în geneza și formația sa culturală” (p. 227). 7. Pentru o sinteză privind epoca de vogă a simbolismului, v. Tancrede de Visan, LAttitude duLyrismecontemporain, Mercure de France, Paris, 1911. 151 Mihai Iovănel final (VIII) tocmai apăruse, Sebastian susținuse dezintegrarea epicului, ceea ce intră desigur în conflict cu afirmarea de acum a ireductibilității epicului. El rezolvă apoi contradicția transformând-o într-un efect de lectură a unui cititor neatent: „Cât despre o aparentă contrazicere între rândurile de astăzi și unele observații scrise de noi în Considerații despre romanul modem, o credem inexistentă pentru cetitorul nostru atent”1. Contradicțiile cresc dacă tinem cont că abia cu câteva luni în urmă Sebastian repusese romanul lui Proust pe fundamentul conceptual al „romanului liric”, în care faptul este subsumat, se pare, tocmai trioului simbolist (Sebastian dvdfj „sugestie, imagine, atmosferă”: „Roman liric, [...] pentru că punctul de vedere al creatorului e lăuntric. Principiul de viață al operii este subiectiv. Povestea se clădește nu în virtutea necesităților sale epice și nu pentru dezvoltarea unei intrigi. Dintr-o senzatie nelămurita crește un episod. Un gest reflex creează un personagiu”1 2. Astfel de considerații erau însă foarte apropiate de ce susținea Aderca încă din 1924: „Marcel Proust [...] nu va trăi nici ca «memorialist», nici măcar ca «psicolog» [...], ci prin acea atmosferă proprie, acea poezie personală în care intră atâta nostalgie după trecut, un fatalism discret, spaimă, nevoie, goană după fericire [...] prin iubire, prin orice iubire [...]”3. Dar Aderca nu răspunde, cel puțin nu direct, deoarece într-un articol intitulat „Descompunerea unui gen literar”, publicat pe 30 septembrie 1928, îl scoate pe Proust drept „vinovatul de căpetenie” al declinului romanului și al pierderii concepției clasice, inclusiv prin faptul că a alimentat moda biografiilor romanțate care au provocat „eliminarea complectă a imaginației, care e izvorul oricărei opere de artă”4. Sebastian replică5 în aceeași revistă, pe 21 octombrie 1928, începând prin a ridiculiza voga pe care o cunoaște „problema descompunerii romanului” și care „amenință să ajungă în curând o formulă de loc comun și comoditate eseistică”6. Apoi localizează mobilul polemicii în prezumtia că romanul lui Proust ar fi „cu cheie”, reformulare ce nu redă foarte corect ideea lui Aderca - acesta vorbise doar de o romanțarc „mai mult sau mai putin veridică” a unor personaje reale. Sebastian ajunge să susțină un truism, anume că personajele lui Proust sunt diferite de eventualele lor modele întrucât proustianizarea le-ar schimba esența: „Nici Bergotte, nici Berma, nici Elstir și nici măcar Charlus, cu sensul proustian al existentei lor, cu înțelesul profund și multiplu al anecdotei lor, raportată la linia sensibilității autorului, n-au existat”7. E mai mult o ceartă de cuvinte, dar asta nu o împiedică să meargă mai 1. Mihail Sebastian, „Proust simbolist?”, ibidem, p. 156. 2. Mihail Sebastian, „Cetind pe Marcel Proust. Obiecții și răspunsuri”, ibidem, pp. 110-111. 3. F. Aderca, „Marcel Proust”, reprodus în Contribuții critice, voi. I, p. 542. 4. F. Aderca, „Descompunerea unui gen literar”, Universul literar, nr. 40, 30 septembrie 1928, reprodus în Contribuții critice, voi. II, p. 88. 5. Mihail Sebastian, „Tot despre descompunerea romanului”, Universul literar, 21 octombrie 1928, reprodus în Opere, 1994, voi. I, pp. 264-270. 6. Ibidem, p. 264. 7. Ibidem, p. 267-268. 152 Evreul improbabil departe. în articolul „Lecția lui Proust”1, publicat pe 11 noiembrie 1928, Sebastian vorbește despre evoluția interpretării lui Proust între primul și ultimul volum: arbitrară de-a lungul primelor tomuri, prin natura aparent necristalizată a textului, și fixată abia cu apariția Timpului regăsit, care abia el transformase jocul nesfârșit de umbre și probabilități din volumele anterioare într-o imagine „înghețată”, compactă și, în sfârșit, obiectivă. Abia prin ultimul volum se ajunge la imaginea reală a personajelor lui Proust și la adevăratul Proust, susține Sebastian, care profită de această teorie pentru a ironiza bâjbâielile de „acum cinci ani” (coincidență, tocmai atâția trecuseră din 1924, când apăruse studiul lui Aderca) ale criticilor care scriseseră despre Proust. Altfel spus, un mod de a șterge orice pionierat românesc în materie de exegeză a lui Proust. Ziua următoare, pe 12 noiembrie, Mihail Sebastian revine pe frontul Proust-Aderca pentru a-i demonstra iarăși lui Aderca (acesta publicase un nou articol despre „Destinul romanului”1 2, în care explica succesul lui Proust, cu „psihologismul [său] complicat”, prin voga romanului exotic), că se înșală în privința modelelor reale din care coborâseră personajele lui Proust; inclusiv printr-un argument de autoritate (care relevă și un ascendent bibliografic asupra lui Aderca), respectiv mărturia lui Jacques de Lacretelle, „prieten al romancierului mort, și unul din cei mai informați proustieni”, care ar fi susținut același punct de vedere cu Sebastian3. Din nou, ceartă de cuvinte, întrucât Aderca nu spusese altceva, ci doar că personajele lui Proust „trăiesc nu prin anecdota vieții lor, copiată mai mult sau mai puțin credincios, ci prin concepția personală și intuiția artistică a autorului, care i-a integrat într-un univers abstract, mai adevărat și mai concret, de-atâtea ori, decât cel concret în nenumăratele lui falsuri și erori”4 5 6. în finalul articolului din 12 noiembrie, Sebastian anunța ca iminent studiul Tragedia luiProusU; titlul, transformat în Tragedia proustianoP, va apărea ca subtitlu al unui articol despre „Domnișoara de Stermaria”, publicat în 3 martie 1929, care reia unele idei din „Lecția lui Proust” privind structura descrescătoare a personajelor, de la plurifațetarea din primele volume la fixarea decepționantă din ultimul: „Mobilul sufletesc al operei lui este drumul cunoașterii de la probabil la cert, [...] Proust e un consumator de mistere. Drama lui este aceea de a lucra însă pe un material care nu se lasă cucerit decât cu prețul amar al unei dezamăgiri”. Articolul începea prin a se diferenția iarăși de Aderca; deși domnișoara de Stermaria ar putea părea unui „cititor neavertizat” o 1. Mihail Sebastian, „Lecția lui Proust”, în Universul literar, 11 noiembrie 1928, ibidem, pp. 274-277. 2. F. Aderca, „Destinul romanului”, Universul literar, nr. 45, noiembrie 1928, în Contribuții critice, voi. II, pp. 91-95. 3. Mihail Sebastian, „De la Proust la roman romanțat”, Cuvântul, 12 noiembrie 1928, reprodus în Opere, 1994, voi. I, pp. 277-282 4. F. Aderca, „Destinul romanului”, ibidem, p. 94. 5. Mihail Sebastian, „De la Proust la roman romanțat”, ibidem, p. 282. 6. Vezi subtitlul articolului „Domnișoara de Stermaria” - „Fragment din Tragedia proustiană". 153 Mihai Iovănel apariție simbolistă, spune Sebastian, comparația nu poate sta: „«Necunoscutul» simbolist se scrie cu majusculă și e numai un soi de sentiment indefinit și dulce al unui matelot fără treabă. Necunoscutul proustian e o tragedie a inteligenței și o panică a vieții de fiecare zi. Marcel Proust suferea de o foame a certitudinii. [...] O pasiune talmudică îl obligă să caute nuanțele și luminile amănunțite ale lucrurilor, să definească și să distingă”1. Ca și alte preluări nemărturisite, apropierea lui Proust de Talmud nu era originală; fusese făcută deja de Daniel Saurat1 2, în 1925. De altfel, chestiunea iudaismului lui Proust - tată protestant, mamă evreică - nu e rară în epocă (nici în Franța, nici în România), fiind atinsă nu doar de naționaliștii radicali, care-i reproșau francezului emanația de „putrejune”, ci și de autori evrei precum Eugen Relgis, autorul unui articol despre „Iudaismul lui Proust”3. însuși Sebastian scrie un articol pe această temă: „«Tipul» evreului în opera lui Marcel Proust”, publicat pe 9 februarie 1929 în - fapt notabil - Știri din lumea evreiască. Dar articolul contestă participarea lui Proust la esența iudaismului: „acest mare creator n-a fost ispitit decât lăturalnic și întâmplător de problemele puse spiritului și existenței iudaice în primii ani ai veacului acestuia”. Chiar la Afacerea Dreyfus n-ar fi participat decât ca observator distant și imparțial, fără emoție; în ce privește personajele din marele roman, familia Bloch, da, este evreiască, dar cum arată ea? „Un bunic desfrânat, un tată prost, vanitos, nedelicat, lacom, o fiică nerușinată, practicând cele mai dubioase perversități sexuale și, în sfârșit, un fiu nu lipsit de inteligență, dar prost crescut, impertinent, grosolan, intrând cu nerușinare în viața cuiva, insinuându-se fără modestie în saloane, afectând o cultură pe care nu o are, snob, răutăcios și meschin în tot ceea ce face.” Dar romancierul Proust, rezolvă Sebastian situația, nu era interesat de evrei ca evrei „nici Bloch, nici Swann nu sunt studiați întrucât sunt evrei, ci întrucât sunt oameni. Nu există în opera lui Proust un tip de rasă; există numai categorii sociale și sufletești”. O continuare promisă a articolului a rămas neonorată. De fapt, Sebastian polemizează ascuns cu un eseu din 1928 al lui Georges Cattaui, „Proust et Ies Juifs”4, care afirma specificitatea iudaică a lui Proust - sau mal bine zis specificitatea semi-evreului, a rezultatului produs de amestecul franco-iudaic care-1 dăduse și pe Montalgne (.Astfel de uniri sunt uneori bogate și 1. Mihail Sebastian, „Domnișoara de Stermaria. Fragment din Tragedia pro-ustiană „, Cuvântul, 3 martie 1929, reprodus în Jurnal de epocă, p. 51. 2. Denis Saurat, „Le Judaîsme de Proust”, în „Les Marges”, 15 octobre 1925; Saurat este citat în epocă de Eugen Relgis în articolul „Iudaismul lui Proust”, publicat în volum în Eseuri despre iudaism (1936), ed. cit., p. 144. 3. Eugen Relgis, „Iudaismul lui Proust”, ibidem, pp. 143-149. 4. Georges Cattaui, „Proust et les Juifs”, în Palestine, Paris, februarie 1928. Un rezumat punctat de citate - în studiul amintit mai sus al lui Relgis despre „Iudaismul lui Proust”. 154 Evreul improbabil fecunde. Se pare că, amestecându-se cu robusta și limpedea logică franceză, sensibilitatea nervoasă a Evreilor dă atunci roade din cele mai prețioase”1). Proust era mișcat, ca atare, în ochii lui Cattaui, de fatalitatea moștenirii evreiești - ca atare chiar participarea la Afacerea Dreyfus nu era decât vocea eredității: în fata persecuțiilor, „el regăsește deodată sensul originei sale, revenind la țarcul religios al părinților săi, ca un animal istovit de hărțuială”1 2. Faptul că Sebastian a ținut să reacționeze la o astfel de abordare tine, fără îndoială, de preeminenta criteriului estetic în opiniile sale; dar nu-i mai puțin adevărat că, în lumina acestei referințe la iudaism (fie și refuzate), toată imaginea polemicii lui cu Aderca suferă o modificare subtilă. Imaginea lui Proust pe care o apără Sebastian aparține acelui Proust-rabin văzut de Saurat, compunându-și romanul în stilul haotic și plurisemantic al Talmudului. Iar decepția produsă lui Sebastian de Timpul regăsit se manifestă în fata părăsirii acest model. Dar însăși hărțuirea lui Aderca, acest match interpretativ dus cu pasiune, poate fi legată de imaginea tradițională investigând la nesfârșit misterele Cărții. Oricum, focul polemicii cu Aderca se stinge odată cu interesul pentru Proust al lui Sebastian (sau invers, preocuparea proustiană se stinge odată cu polemica împotriva lui Aderca). în 1932, Sebastian constată că interesul i s-a domolit3 și rememorează momentul de „acum vreo cinci ani”, când ,,[d]in trei articole publicate, unul era privitor la el sau la opera lui4”. La această dată îi mai recunoaște lui Proust, „Saint-Simon al acestui început de veac”, doar „interesul documentar”5 (apropierea de memorialist devenise aproape un clișeu în exegeză; de altfel, însuși Proust îl citase pe Saint-Simon în marele-i roman de peste douăzeci de ori). (Aderca va avea totuși ultimul cuvânt. în 1945, în textul pe care-1 scrie după moartea lui Sebastian, Aderca inserează o amintire a Cellei Serghi din perioada în care Sebastian scria studiul despre Corespondența lui Marcel Proust: „Mă pomeneam că-mi telefona la ore neobicinuite, spre a-mi destăinui că descoperise de unde se trăgea culoarea pantofilor purtați în vastul roman de una din prințesele lui Proust”6. Nu e un simplu detaliu, ci ecoul vechii polemici.) 1. Apud Relgis, op. cit., p. 147. 2. Ibidem, p. 146. 3. Dar la sfârșitul anului, pe 7 decembrie, la Fundația Carol I, va lua parte la un „symposion” Marcel Proust organizat de „Criterion” și prezidat de Mihail Ralea, referind despre „Omul și opera”; alți vorbitori sunt Anton Holban („Suferințele lui Swann”), Eugen Ionescu („Humorul lui Proust”), „Petru Comarnescu („Snobismul la Proust”) (v. România literară, nr. 43, 10 decembrie 1932, rubrica de „Curier literar”). 4. Mihail Sebastian, „Creatorul de oameni”, Cuvântul, 20 noiembrie 1932, publicat în cadrul unui grupaj „Zece ani de la moartea lui Marcel Proust”, reprodus în Jurnal de epocă, p. 53. 5. Ibidem. 6. F. Aderca, „Secretul lui Sebastian”, RFR, nr. 4, decembrie 1945, reprodus în Contribuții critice, voi. II, p. 490. 155 Mihai Iovănel Interesul lui Sebastian pentru Proust este reactivat totuși în a doua parte a anilor ’30 . Deși de-a lungul timpului anunță diverse proiecte de volume1, Corespondența lui Marcel Proust, apărut în 1939 în volum, este singura carte de critică tipărită de autor. Pionieratul cercetării se manifestă și prin subiect (aflat încă, la nivel mondial, la începuturi - deși se cunoșteau o seamă de lucrări notabile1 2), și prin metodă. Tentativa de critică genetică practicată de Mihail Sebastian nu are la această dată prea multi practicanti în România, cu excepția lui D. Caracostea. Corpusul de scrisori disponibil (cea. 1 200 de epistole) este valorificat nu per se, ca valoare suficientă sieși (deși sunt apreciate o serie de „pagini admirabile, pagini ce pot figura în cea mai severă antologie proustiană”), ci „documentar”, ca valoare de relație aptă să conducă în „camera obscură a romanului”, să-i lumineze geneza și cristalizarea. în corespondenta lui Proust, nedestinată publicării de către pretențiosul ei autor, Sebastian identifică exemplare de autenticitate superioare jurnalelor sau scrisorilor redactate „cu conștiința (...) de a se adresa posterității sau istoriei”3. Sunt cercetate pe rând edițiile scrisorilor, personalitatea biografică reflectată în scrisori, relația scriitorului cu mama sa, originile operei, efectul ei de noutate, caracterul ei de „roman cu cheie”, strategiile proustiene de legitimare în câmpul cultural al timpului. Sebastian își revizuiește opiniile din 1927-1928 cu privire la lipsa „unui plan prestabilit” în construcția romanului în căutarea timpului pierdut, admițându-i acum „severa construcție arhitectonică”4 -forțat de concluderea ciclului prin Le Temps retrouveîn 1928), dar și de argumentul paratextual al corespondentei („corespondenta este cea mai elocventă”, spune Sebastian, pentru probarea organizării strânse a romanului5). Sebastian avea de gând să ducă mai departe cercetarea 1. Iată, pe o tematică conexă studiului despre Proust, o secțiune prin intențiile lui Sebastian: „Văd [...] foarte bine câteva studii despre «scrisori și jurnale» în literatura franceză. Studiul despre corespondența lui Proust ar putea fi un început. în sumar ar putea să intre jurnalul și corespondența lui Stendhal (inclusiv Souvenirs d’egotisme și Vie de Henry Brulard), corespondența lui Flaubert, Jurnalul Goncourt, Jurnalul lui Renard, scrisorile Riviere - Fournier, corespondența lui Proust, Jurnalul lui Gide. Chiar în ordinea asta, iată un volum de 400 sau 500 de pagini [...]” [Jurnal, 7 august 1938, p. 169). 2. Lucien Daudet, Autour de 60 lettres de Marcel Proust, Gallimard, 1929 [Les cahiers Marcel Proust); Thomas W. Bussom, Marcel Proust interpreted through his letters, 1931; Robert Dreyfus, „Les clefs de Proust. Madame de Villeparisis”, în Journal des debats, 14 iulie 1936, reprodus în De monsieur Thiers ă Marcel Proust, Pion, 1939; Pierre Raphael, Introduction ă la correspondance de Marcel Proust. Repertoire de la correspondance de Proust, Editions du Sagittaire, 1938. 3. Corespondența lui Marcel Proust, Fundația pentru Literatură și Artă „Regele Carol al Il-lea”, București, 1939, p. 94. 4. De fapt se revizuise cu jumătate de gură în 1929, în articolul „Domnișoara de Stermaria”, Cuvântul, 3 martie 1929. 5. Corespondența lui Marcel Proust, p. 57. 156 Evreul improbabil asupra lui Proust1. E de presupus că eventuala continuare ar fi fost un adaos pe partea de extensiune analitică, nu de intensiune a ideilor. Căci, după cum se va fi constatat, ideile lui Sebastian asupra lui Proust sunt puține și ele n-ar fi evoluat spectaculos, dar subtilitatea lui analitică ar mai fi produs, probabil, un număr de pagini. 5. Sebastian ca „evreu arian”. Studiu de caz: I. Ludo în exegeza românească se consemnează o lungă tradiție de disprețuire a lui I. Ludo, de care abia Marfa Petreu pare să se fi despărțit. Originea ei stă în paginile dedicate acestuia de către Sebastian în Cum am devenit huligan, din care Ludo iese drept un clovn isteric, incapabil să facă cele mai elementare disocieri în privința romanului De două mii de ani și reprezentând, în această calitate, aripa evreiască a atacurilor nedrepte la care a fost supus Sebastian. Activitatea de după 23 August a lui Ludo, cumulând atacul acestuia la Istoria... lui G. Călinescu (crimă de lezmajestate în percepția românească postbelică, amplificată de cenzura comunistă la care a fost supusă opera capitală călinesciană) și cele cinci romane din seria Paravanul de aur, dintre 1953-1960, în care Ludo reproiectează foarte satiric și satisfăcător ideologic pentru contextul realist-socialist în care se găsea „toate evenimentele importante ale istoriei moderne ale României, ca și marile ei figuri politice și intelectuale”1 2, toate acestea au contribuit la compromiterea figurii lui I. Ludo inclusiv pentru contextul interbelic în care, de fapt, rolul său a fost departe de unul negativ. în schimbul de replici cu Sebastian, eleganta e de partea lui Sebastian, dar dreptatea îi aparține lui Ludo. în primele luni ale anului 1934, în ianuarie-februarie, după ce Cuvântul fusese închis iar Nae Ionescu arestat, Sebastian îi adresează o scrisoare lui Ludo, care tocmai difuzase broșura Si vis pacem - sparge geamuri; în broșură, Nae Ionescu era criticat - în stilul lui Ludo, combinând șarja caricatural-persiflatoare, atingând și note mai triviale, cu reducerea la absurd a ideilor preopinentului și cu argumentarea cea mai serioasă - pentru articolul „Și un cuvânt de pace”, publicat de profesor la sfârșitul anului 1933 în Cuvântul în spațiul polemicii cu A. L. Zissu3. Broșura reproducea de fapt articolul 1. „La sfârșitul prezentei lucrări, o privire înapoi spre drumul parcurs se termină tot cu un gând de revenire” (ibidem, p. 95). 2. Mihai Ungheanu, „Proza și caricatura Kominternului”, în Balansoarele istoriei literare, Editura Viitorul Românesc, București, 2003, p. 244. 3. Zissu era și el criticat de I. Ludo pentru a-i fi conces lui Nae Ionescu în răspunsul său, în numele unui argument metafizic („este logică consecință a pasiunii lor pentru transcendentalism”), „lipsa de geniu politic al evreilor” - adică tocmai partea prin care Ionescu se prevala scamatoristic de „sfatul politic” primit de la evrei, vizați fiind „evreii din rosturile conducătoare ale presei democrate”. 157 Mihai Iovănel „Si vis pacem - sparge geamuri ori Nae, Nae și iar Nae”, apărut în revista Adam, nr. 66, 1 decembrie 1933 (publicistul avea obiceiul de a-și relua articolele mai importante, de regulă lungi, în broșuri vândute separat de revistă), iar Nae Ionescu era un client mai vechi al lui Ludo1. în scrisoarea menționată, Sebastian îi reproșa lui I. Ludo doar faptul că atacă un om lipsit de posibilitatea de a răspunde (Ionescu), gest „oribil, de o urâțenie ce îi servește în același timp și de pedeapsă”: „Doresc din toată inima ca galbena d-tale broșură să se vândă cât mai repede. Vei fi de două ori câștigat: 1) îți vei încasa banii investiți; 2) vei scăpa de mărturia unei mizerii care va fi astfel consumată”1 2. Deși îi reproșează lui Ludo „fapta profund neevreiască”, Sebastian folosește în mod subtil contra lui unul dintre clișeele antisemite, acela al caracterului lucrativ manifestat ca principiu prim în toate întreprinderile lor, y compris intelectuale, sugerând că rațiunea broșurii lui Ludo ar fi scandalul profitabil comercial, nu manifestarea indignării contra antisemitismului lui Nae Ionescu. Răspunzând scrisorii în numărul din 1 martie al revistei Adam, I. Ludo începe prin a aminti refuzul de până atunci al lui Sebastian de a colabora la Adam (revistă la care, nota bene, nu se sfiiseră să colaboreze nici Arghezi, nici Lovinescu), refuz pe care Ludo îl explică prin carierismul „tânărului Mihail Sebastian”, care „ani de-a rândul a ținut piept tuturor ispitelor literare judaice. Ani de-a rândul a fost surd la vocea sângelui israelitean. Ani de-a rândul și-a impus, în fața nostalgiilor ebree, o atitudine plină de politețe, dar foarte, foarte reținută. De ce? Căutați cariera, care-i de gen feminin. Și din pricina acestei femei-vampir, d. Mihail 1. Vezi I. Ludo, „Revoluție sau pogrom”, în Adam, nr. 61, 15 iunie 1933; Ludo ironizează perspectiva „filozofică” arborată de profesorul de logică în cazul actelor brutale din Germania contra evreilor: „ [...] d. Ionescu, care prost nu e, înțelege să tragă toate avantagiile spirituale din această prețioasă conjunctură filozofică. Nimic mai înțelept - își zice d-sa - decât să fii spectator calm, atent, răbdător, atunci când știi că pagina de istorie nu se scrie cu sângele tău, ci cu sânge evreiesc. Nimic mai oportun decât să le ceri evreilor perspectivă istorică, discreție, cumințenie. Și mai ales, nimic mai în notă cu subtilul tău intelectualism decât să încrustezi pe măciulia reteveiului cu care se fărâmă scăfârlia jidănească maxime și aforisme filozofice. Nu-i așa? Ei, dacă ne-am găsi - să spunem - nu în anul 1933, ci în 1913 și dacă ar fi vorba nu de jidanii din Germania, ci de frații noștri de dincolo și nu de un Hitler antisemit, ci de un Tisza oarecare, antiromân, și dacă teoria rassistă ar fi experimentată nu pe spinarea evreilor, ci pe cea a românilor - desigur că chestiunea s-ar schimba cu totul! Și bineînțeles că ne-am grăbi să dăm la canal toate teoriile filozofice și - în lipsa unor arme mai eficace, am azvârli în nasul huliganilor unguri o formulă, de să li se încrețească pielea de spaimă”. V. și I. Ludo, „Conu Leonida față cu revoluția germană sau istoria își pierde echilibrul și d. Nae Ionescu îi pune proptele”, în Adam, nr. 64, 1 octombrie 1933. 2. Reprodusă în I. Ludo, „Un ovreiu cumsecade în ghearele moralei judaice”, în Adam, nr. 68, 1 martie 1934. 158 Evreul improbabil Sebastian a refuzat să colaboreze la revista «Adam»”1. După ce arată că reproșul din scrisoarea lui Sebastian nu este întemeiat - articolul din broșură apărând cu o lună înainte de arestarea lui Nae Ionescu, care ar fi putut să riposteze; doar că directorul Cuvântului, la fel cum procedase în cazul articolelor mai vechi, nu răspunsese în nici fel - Ludo trece la adevăratul contraatac, având ca țintă solidarizarea lui Sebastian - apelat „Mihail”, bătaie foarte transparentă către identitatea evreiască astfel camuflată - nu cu evreii, ci cu unul care scrisese împotriva acestora: „ne-am așteptat din partea tânărului Mihail la cine știe ce zguduitor mea culpa, care să facă să zbârnâie toate sentimentele noastre de înțelegere și iertare. Și când acolo, tinerelul, în loc să se declare în sfârșit solidar cu evreii împotriva adversarilor lor, se apucă [...] să ia apărarea unui adversar al evreilor, împotriva evreilor”. Taxat, prin simpla lui calitate de redactor la Cuvântul din toamna-iarna lui 1933, drept „etnicist arian” și „rasist” (cuvinte mult prea tari totuși; conform acestui fel de a pune problema, și Ion Călugăru, care nici el nu părăsise corabia legionarizată a Cuvântului, ar fi fost tot „rasist”), Sebastian este redus de Ludo la figura de angajat care vrea să atragă prin epistola lui atenția patronului încarcerat. Duritatea lui Ludo devine extremă, poate nu și nejustificată: „Fiindcă una din două: ori n-a citit broșura - și atunci n-avem ce discuta; ori a citit-o și atunci d-sa trebuia să-și dea seama că nu-i vorba de un nou atac împotriva patronului [...]. Iar, dacă a citit-o și totuși continuă să ne reproșeze apariția galbenei broșuri - are încă o dată de ales una din două: ori e prost - și este - ori e de rea credință - și este! [...] Tot mobilul indignării d-lui Sebastian - este ca să afle patronul că s-a indignat pentru el”. După o astfel de execuție tăioasă, Ludo se destinde și anticipează glumeț acțiunea romanului După [sic!] 2000deani, anunțat de Sebastian1 2. La apariția romanului, Ludo va reveni prin broșura Iuda trebue să sufere pentrucă e suferind3, al cărei text fusese publicat inițial în Adam. De 1. Ibidem. 2. „Parcă văd intriga de pe acum: un evreu, Mehuel, scapă ca val de lume de sub zidurile templului dărâmat, din pumnii și picioarele legionarilor romani - pentru ca după 2 000 de ani de șlefuială în contact cu civilizația ariană să devină atât de simpatic, încât legionarii contemporani, descen-denți al celor care l-au bruftuluit cu două milenii în urmă, în loc să-l bată așa cum se bate un fiu al lui Israel, după toate regulile ciomăgelii, îl bat, tolerant, pe umăr și-i spun: «Hehei, dacă ar fi toți jidanii ca tine!». De bucurie, Mehuel dă fuga în stradă și mușcă pe primul ovreiu care-i iese în cale. Apoi mal mușcă unul și încă unul, până își face o specialitate din a mușca pe ovrei. Drept care, la cele mal apropiate alegeri, va avea toată autoritatea morală să ia cuvântul în numele populației evreiești.” 3. I. Ludo, Iuda trebue să sufere pentrucă e suferind, Editura „Adam”, București, 1934. 159 Mihai Iovănel data asta, publicistul se oprește mai ales asupra prefeței lui Nae Ionescu, persiflându-i pe larg metoda pseudo-demonstrativă a „imponderabilelor”; Sebastian e redus enpassant la rolul de „evreu de sezon”1, amploaiat al unui Nae Ionescu care „l-a ridicat pe acest dramatic rozător de ciolane de la situația umilă de câine de pripas la nobilul rang de câine de rasă”1 2. Răspunsul lui Sebastian din Cum am devenit huligan va adopta o retorică eficientă: îi este de ajuns să afișeze elegantă stilistică și intelectuală în raport cu un Ludo creionat în registrul comicului popular Constantin Tănase: „E un Tănase cârn, dar cu vervă. [...] Familiar cu abstracțiile, intim cu ideile, puțin porc cu nuanțele, se tutuiește cu toate problemele din lume. Din nefericire, spre deosebire de d. C. Tănase, d. Ludo nimerește prea des în sălile de concert, încolo, e un humorist savuros”. Prin „sălile de concert” unde Ludo ar fi un neavenit, Sebastian trimite la prefața lui Nae Ionescu și la modul impropriu în care Ludo ar fi abordat textul filozofic al profesorului. încolo, Sebastian se apără neconvingător de acuzația că nu a părăsit Cuvântul în momentul legionariză-rii ziarului; el invocă articolul despre „Ion Trivale”, publicat chiar în acea perioadă, precum și o discuție3 cu Nae Ionescu în care directorul i-a dat de „rușine toate ezitările, toate îndoielile” prin replica: „Cuvântul antisemit? Cuvântai fascist? Nu simți că este absurd?”4. Ultimul argument al lui Sebastian este pueril, iar primul insuficient. 6. De două mii de ani Un roman cu cheie. Nae Ionescu și mimarea pactului narativ Ca roman cu cheie, De două mii de ani are un statut ontologic ambiguu. Pe de o parte, nu se poate vorbi de o identificare integrală între personajele din De două mii de ani și modelele lor reale (nimeni nu poate transfera propozițiile lui Ghiță Blidaru în bibliografia Nae Ionescu); pe de altă parte, 1. Ibidem, p. 6. 2. Ibidem, p. 14. 3. O variantă caricaturală a acestei discuții fusese reprodusă de I. Ludo în Iuda trebue să sufere pentrucă e suferind. Sebastian își va mărturisi, într-o notă de subsol la Cum am devenit huligan, stupoarea privind informația lui Ludo cu privire la existența acestei discuții. Dar se poate presupune că în timpul perioadei legionare a Cuvântului; conștiința vinovată a lui Sebastian se detensionase prin povestirea către terți a discuției cu Nae Ionescu; și astfel ajunsese la Ludo. 4. Cum am devenit huligan, în Opere, 2011, voi. I, p. 554. 160 Evreul improbabil personajele și repertoriile lor comunică cu planul realității suficient de consistent pentru a alimenta discuții asupra corespondențelor dintre ele. Ideile lui Ghiță Blidaru nu sunt de Nae Ionescu, dar sunt ale lui Nae Ionescu. Acest statut hibrid funcționează nu într-o teorie abstractă, ci în planul receptării din epocă. Așa îl utilizează cititorii din 1934. Autorul Sebastian, la rândul lui, nu este inocent: din moment ce împarte enciclopedia și sistemul de rutine cu cititorii din timpul său, știe care sunt presupozițiile, ticurile și obișnuințele interpretative ale acestora, și știe deci la ce să se aștepte atunci când publică un roman cu cheie. Romanul cu cheie este o sintagmă des întâlnită în epocă, așa cum romanul cu șopărle este o sintagmă curentă în perioada comunistă. în codul romanului De două mii de ani este înscrisă tocmai această lectură liberă, hibrid între literar și literal, care identifică (parțial, nu integral) conținuturi reale în roman. Toată lumea a recunoscut în personajele romanului caractere reale. Sebastian a negat: dar asta nu afectează legitimitatea identificării. La urma urmei, în epocă, toți autorii de romane cu cheie neagă că ar fi scris așa ceva. § Capitolul al șaptelea din studiul despre Corespondența lui Marcel Proust se intitulează „Izvoare și «chei»”. Un preambul al acestuia poate fi socotit articolul „Romanul cu cheie”1, publicat în 1935, la scurt timp după Cum am devenit huligan; acolo, Sebastian se referea caustic la fenomenul pe care acest tip de roman îl trezește în rândul cititorilor dispuși să vadă în orice nou roman - un „roman cu cheie”. Sebastian avea încă proaspăt în minte ecoul interpretărilor - abuzive, considera el - pe marginea romanului De două mii de ani și reduce mecanismul unei astfel de curiozități la prejudecata vulgară că romancierul copiază cu o minimă prelucrare realitatea: „Cine este femeia blondă? Cine este bărbatul brun? Cine este domnul bătrân? Fiecare personaj trebuie neapărat să aibă un model. Fiecare personaj ascunde o figură cunoscută”1 2. „Nu se poate ceva mai comic decât eforturile de a descoperi în viață sursele unui erou de carte”, își încheia Sebastian răfuiala cu obsesia populară a „cheilor”. în studiul asupra lui Proust, el se vede, dimpotrivă, constrâns să plece de la premisa că investigarea „cheilor” este legitimă, intrând astfel în contradicție cu cele susținute anterior (de altfel, reia aproape în literă considerațiile din 1935 privind metafora oglindirii fidele prin care „oamenii străini de creația literară” înțeleg preluarea modelelor reale în ficțiune3). Sebastian inventează ca atare o serie de circumstanțe atenuante: lectura lui Proust imprimă cititorului un sentiment de familiaritate, de „prietenie”4, încât devine legitim să-i provoci omului Proust - prezent în 1. în Rampa, 11 decembrie 1935, reprodus în Eseuri. Cronici. Memorial, pp. 136-138. De fapt, articolul dezvoltă într-o formă apropiată o notă intitulată „Romanele cu cheie”, publicată tot în Rampa, pe 25 februarie 1935, în cadrul unui grupaj intitulat „Printre cărți...”. 2. Mihail Sebastian, „Romanul cu cheie”, ibidem, p. 136. 3. Corespondența lui Marcel Proust, p. 71. 4. „Marcel Proust este pentru cititorii săi mai mult decât un autor preferat : e un prieten. El face parte din acei rari scriitori (Montaigne, Stendhal...) 161 Mihai Iovănel scrisori - „confidențe pe care romancierul le refuză”1; apoi, „gustul de indiscreție”, ca „mod inferior de a privi literatura”, ar fi atenuat în cazul lui Proust de clasicizarea acestuia, de intrarea lui „în regiunile mai puțin aventuroase ale istoriei literare”* 1 2; nu în ultimul rând, Proust însuși s-ar fi arătat interesat, în calitate de cititor, de identificarea unor „chei”. Cu alibiul confecționat din aceste argumente, Sebastian poate porni în fine la desfacerea „mecanismului intim al actului creator” respectiv la analitica unor chestiuni precum „hotarul dintre ficțiune și realitate, în ce măsură spiritul de invenție colaborează cu spiritul de observație, prin ce transformări trece un fapt autentic, pentru a deveni un element de roman, care este unghiul de refracție ce deplasează în literatură imaginile luate din viață”3. Sebastian va rezolva conflictul dintre model și personaj argumentând că, deși Proust copiază după natură un detaliu sau altul4, aceasta nu reduce aportul creativ al francezului, ținând în primul rând de „linia caracterului” personajelor și mai puțin de „elementele anecdotice”: chiar dacă acestea din urmă pot fi simple preluări „din viață”, în corpul personajului ele suferă o transfigurare care le dă „o nouă semnificație”5 6. Ca atare, conchide Sebastian, Swann nu este nici Charles Haas, nici Charles Eprussi, două dintre modelele invocate de exegeza biografistă, ci „Swann este el însuși”8. Respingând metoda biografistă, Sebastian deschide ușa teoriei metafizice conform căreia creația puternică își transcende autorul, față de a cărui voință se autonomizează7. Swann, așadar, „are o personalitate și un destin atât de puternic definite, încât nici Proust nu i le poate schimba”8. § Scriind prefața la De două mii de ani, Nae Ionescu răspunde provocării lui Sebastian, care îl travestise foarte transparent într-unul din personaje, și se identifică în Ghiță Blidaru. Aici e unul dintre amănuntele importante care au trecut neobservate: Nae scrie prefața din perspectiva naratorului Ghiță. Perfect în acord cu statutul ontologic ambiguu al romanului, Nae Ionescu apelează la un truc care îl transformă într-un personaj al lui Mihail Sebastian. Nae Ionescu recunoaște (în ambele sensuri: identifică și acceptă) codul cărții. Prefața este deci scrisă din perspectiva lui Ghiță Blidaru, care este și în același timp nu este Nae Ionescu. a căror literatură devine un fapt de solidaritate morală, un legământ de prietenie, un pact de înțelegere mutuală” (ibidem, p. 68). 1. Ibidem. 2. Ibidem. 3. Ibidem, p. 69. 4. Sebastian estimează un „număr mare [de astfel de detalii] la o lectură paralelă a scrisorilor și a operei lui Proust”, v. ibidem., p. 74, explicându-le prin metafora pictorului care face nenumărate schițe înainte execuției tabloului - ibidem, p. 77. 5. Ibidem, p. 72-73. 6. Ibidem, p. 72. 7. Circulația acestui clișeu, avându-și una dintre origini în creația lui Balzac care „concura starea civilă”, poate fi inventariată până în prezent. 8. Ibidem. 162 Evreul improbabil „Pretinzând deci, ca și Iosef Hechter, că Iuda va agoniza până la sfârșitul lumii, eu cred să pot demonstra că nu se poate altfel. Și pentru că Iosef Hechter nu o face, să-i îngăduie Mihail Sebastian lui Ghiță Blidaru să spună aici ceea ce nu i-a spus lui Iosef Hechter”, scrie el în prefață. în aceeași cheie, profesorul operează identificarea - pusă sub semnul dubitației! - a naratorului anonim din carte cu Iosef Hechter: „un evreu ... care e o ființă originară, poate chiar ființa lui originară, Iosef Hechter” (subl. mea, M. I.). Dacă îndepărtăm explicația (prea facilă, deși verosimilă) conformă căreia Nae Ionescu folosește numele real al lui Sebastian pentru simplificarea expunerii (dacă eroul ar fi avut un nume probabil l-ar fi folosit pe acela), trebuie observat totuși că identificarea lui Iosif Hechter cu naratorul nu este ilegitimă1. Este plauzibilă, în regula jocului: dacă Nae Ionescu se recunoaște în Ghiță, atunci are dreptul să îl vadă - și o face sub alibiul lui „poate” - pe Iosef Hechter în „autorul”/ naratorul cărții. Cu atât mai mult cu cât Nae Ionescu disociază între autorul concret al cărții (dovadă că scrie „Mihail Sebastian s-a hotărât să dezbată problema iudaismului”) și naratorul său (Iosef Hechter). Așa cum, dacă îi acceptăm lui Sebastian dreptul de a nu fi redus, în calitate de Iosef Hechter, la naratorul romanului, trebuie să îi recunoaștem lui Nae Ionescu același drept: ca prefața să îi fie atribuită vocii lui Ghiță Blidaru. Așadar: ori acceptăm că între Hechter și narator nu este nici o legătură, și deci identificarea făcută de Nae Ionescu este răuvoitoare, dar în acest caz îl deculpabilizăm pe Nae Ionescu de judecățile exprimate în prefață, întrucât suntem nevoiți să îi aplicăm prefeței aceeași cezură narator-autor ca perechii Hechter-narator; ori acceptăm că sutura identitară Hechter-narator este legitimă, caz în care și identificarea făcută de Nae Ionescu este validă, dar și caz în care acestuia din urmă îi este transferabilă (deși nu integral) ciutor-itatea asupra prefeței. Este mai corect să acceptăm că romanul funcționează într-o marjă de eroare semnificativă pe o cale de mijloc între cele două ipoteze. Dată fiind ambiguitatea de fond, decodarea depinde mult de dispoziția și interesele interpretului. Nae Ionescu se mai adecvează într-un fel romanului, elaborând prefața în tonul cărții. Vocabularul esențialist-metafizic, dezinteresat de contingența soluției politice-concrete, pe care îl folosește Nae Ionescu e o constantă a reflecțiilor naratorului, singurul lui punct fix: „Nu numai că antisemitismul mi se pare explicabil, dar evreii mi se par singurii vinovați. Aș voi doar să recunoști că esența antisemitismului nu 1. V. și Paul Cor nea, pentru care „identificarea [naratorului] cu autorul e străvezie, nestârnind nici umbra vreunei îndoieli” („Mihail Sebastian și problema identitară în De două mii de ani’, în Mihail Sebastian. Dilemele identității, p. 16). 163 Mihai Iovănel este nici de ordin religios, nici de ordin politic, nici de ordin economic. Cred că este pur și simplu de esență metafizică. [...] Există o obligație metafizică a evreului de a fi detestat. Asta e funcția lui în lume”. Nae lonescu nu face, astfel, decât să vorbească în jurisdicția, acestui vocabular. Care este, adevărat, chiar vocabularul său, pentru că Sebastian scrie cartea în limbajul deprins de la Nae lonescu. lonescu, sursă a influenței, se asortează: prefața lui nu distonează cu romanul, dimpotrivă, colaborează cu el. Impersonarea lui Nae lonescu în Ghiță Blidaru mai are un aspect: unele pasaje ale cărții sunt în răspărul acestui personaj și al modelului lor real. Așa sunt reflecțiile naratorului despre sine ca om de la Dunăre: „Aș vrea să cunosc bunăoară legiuirea antisemită care va putea anula în ființa mea faptul irevocabil de a mă fi născut la Dunăre și de a iubi acest ținut”. Ținta este clară: Nae lonescu explicase, într-unul dintre textele lui cele mai cunoscute, diferența dintre a fi român și a fi bun român: „A voi să fii român nu însemnează însă și a fi român. A fi român, însemnează o stare naturală, o formulă de echilibru a existenței din care decurg, prin însăși desfășurarea vieții, anumite forme. [...] Voința noastră nu are nimic de zis în această împrejurare; pentru că noi nu ne putem depăși în chip normal pe noi înșine decât încetând a mai fi noi-înșine’’1. în această direcție bate, polemic, Sebastian, atrăgând replica lui Nae lonescu în prefață: „Sunt în elementele constitutive ale ființei omenești momente esențiale și accidentale; de adânc, și superficiale. Ești tu, Iosef Hechter om de la Dunărea Brăilei? Nu. Ci evreu de la Dunărea Brăilei”. Finalul cărții depășește totuși aceste mărunte incompatibilități în episodul construcției casei lui Ghiță Blidaru, executată de naratorul arhitect. Acest episod își află un contrapunct ironic în Memoriile lui Eliade: acolo, Nae lonescu se arată impresionat de Zelea Codreanu pentru că acesta a construit ceva - și anume Casa Verde1 2. Poate Sebastian 1. Nae lonescu, „Afi «bun român»”, în Cuvântul, 30 octombrie 1930, reprodus în Roza vânturilor. 1926-1933, culegere îngrijită de Mircea Eliade, Editura „Cultura Națională”, București, 1937, pp. 194-198. 2. „în cursul toamnei, Nae lonescu îl cunoscuse pe Codreanu și se dusese să-l vadă la Casa Verde. îl impresionase faptul că se făcuse ceva, în cazul acesta o casă. îi mărturisise asta lui Codreanu, și când acesta răspunsese că și el, Nae lonescu, făcuse atâtea lucruri, Profesorul l-a întrerupt: «Nu, tot ce-am făcut până acum sunt doi băieți. Nu e mult, dar tot e ceva. Restul n-am făcut eu: în politică, eu doar am grădinărit, am smuls buruienile și am udat arborii, florile, legumele. Dar fructele nu le-am făcut eu. 164 Evreul improbabil cunoscuse întâmplarea reprodusă de Eliade și o rescrisese asumat: o declarație de dragoste ca întoarcere a refulatului. Chestiunea antisemitismului față cu contextul ideologic în romanul De două mii de ani. Teoria țapului ispășitor § Cronologia romanului Majoritatea comentatorilor au făcut imprudența ca, preluându-1 cu neatenție pe Sebastian, să vorbească de trei momente - 1923, 1929, 1933 - care de fapt nu reproduc cronologia internă a romanului. în interviul cu Baltazar din 1934, Sebastian pomenește de un prim moment plasat în 1923. Dar primele două părți ale romanului acoperă doi ani universitari (numărați din toamnă până în vară). Partea a doua face trimitere la „caietul verde de anul trecut”. Partea a treia vorbește de caietul albastru din 1922. Deci, în Partea a treia, naratorul avea trei caiete: unul verde, unul albastru, „din 1922” și încă unul, în care scria în momentul narațiunii. Cel albastru, din 1922, începe toamna și se termină în vara lui 1923; cel verde începuse în 1921, toamna, și se terminase în 1922, vara. Al treilea caiet e început la cinci ani după primăvara în care naratorul este student în anul doi la arhitectură, adică din primăvara lui 1924 (se înscrisese la arhitectură în Partea a doua, corespunzând anului universitar 1922-1923): deci, Partea a treia se întâmplă în 1929 (cum și Sebastian, în interviul respective, vorbește de un al doilea moment ca având loc în 1929, asta invalidează ipoteza - posibilă - cum că al doilea caiet ar fi început în toamna lui 1921, terminându-se în vara lui 1922 - ceea ce ar fi împins primul caiet în 1920-1921, iar partea a treia în 1928...) Partea a patra e ușor de datat, întrucât naratorul amintește un „astăzi, în 1931”. Partea a cincea se petrece tot în 1931, la scurt timp după întoarcerea din Franța (coroborarea arestării reale din 1931 a lui Belu Zilber cu arestarea ficțională din roman a lui S.H.T. e un argument suplimentar, nu și necesar). în fine, Partea a șasea se petrece în 1933. § Sebastian urmărea, prin De două mii de ani, nu doar istoricizarea problemei evreiești după Marea Unire, ci și, prin intermediul problemei evreiești, urmărirea contextelor socio-politice din România structurată de sfârșitul Primului Război Mondial. (Un detaliu relevant pentru o astfel de intenție este cheia în care Sebastian împarte profesii personajelor sale: implicarea în real în regim de relevanță publică. Ghiță Blidaru nu este profesor de logică, ci de economie, Mihai Vieru este arhitect, naratorul însuși părăsește Dreptul pentru a se face arhitect.) Felul în care își distribuie capitolele, în funcție de câte un context istoric, este și el sugestiv. Le voi comenta în continuare, ținând cont de trei date: intentio operis (desprinsă pe baza romanului), intentio auctoris (desprinsă Le-am ajutat doar să crească, le-am apărat de neghină...»” [Memorii, p. 283). 165 Mihai Iovănel dintr-un interviu luat de Camil Baltazar1, în care Sebastian explică „momentele romanului”) și istoria așa-zicând reală - aceea din cărțile de istorie. Partea întâi, care începe în toamnă și se termină în vara anului următor, urmărește perioada universitară 1921-1922. Ea formează corp compact cu partea a doua, acoperind perioada 1922-1923. Sebastian explică în interviul amintit: „Primul moment este al marilor scandaluri universitare, când eroul cărții [...] descinzând în București este dintr-o dată readus la conștiința de evreu, tocmai de persecuțiile la care este supus. Această primă parte [...] este un lung examen iudaic de conștiință, și formează oarecum momentul interior al cărții”1 2. Tratarea în roman este coerentă cu ceea ce afirmă Sebastian în interviu (pentru aceste prime două părți servește ca model romanul lui Jacques de Lacretelle din 1922, Silbermann3 4}. Antisemitismul (respectiv latura lui violentă: „bătăile”) survine, este dat ca deja-existent de la începutul romanului. Naratorul devine repede subiect al „bătăilor” atunci când e dat afară din sala de curs și cineva îi repede un pumn. Antisemitismul este privit fenomenologic, nu istoric. Rădăcinile lui imediate nu intră în cadru; singura discuție se duce în spațiul limbajului metafizic, în spațiul căruia naratorul opune „sărăciei” antisemitismului real complexitatea luptei interne care se duce în fiecare evreu: „Ei n-au împotriva noastră decât piatra, uneori revolverul. Noi avem, în lupta pe care o ducem etern cu noi înșine, vitriolul acesta subtil care consumă încet, dar ireparabil și care este propria noastră inimă”. Antisemitismul este pentru narator o dramă și o „plictiseală” individuală, în măsura în care îl forțează să devină solidar cu colegii evrei și să participe la subiectul „noi [evreii]”. Sebastian ignoră „argumentele” mișcărilor studențești antisemite din 1921-1923, reducându-le la o fenomenologie foarte parțială a unui evreu „neprevenit” care se conservă „neprevenit”, a unui evreu care se refuză ca evreu tocmai de două ori în numele individualismului: pentru a nu fi creat de aidisemitisur ca evreu și pentru a nu fi creat ca evreu de antisemitism. Partea a treia reprezintă actul secund al romanului și se desfășoară în 1929. în descrierea lui Sebastian din interviul lui Baltazar, în acest moment 1. Camil Baltazar, „De vorbă cu Mihail Sebastian”, în Reporter, 25-28 iunie 1934. 2. Ibidem. 3. V. și traducerea realizată de F. Aderca la Editura „Ancora”, Alcalay & Calafeteanu, București, f.a. 4. Conform butadei lui Sartre din Rejlection sur la questionjuive (1946) că antisemitismul creează evreul. 166 Evreul improbabil .Antisemitismul este în descreștere [...]. Eroul meu trece printr-o epocă de indiferență față de iudaism. El are credința că se află [...] foarte bine ancorat în viața și cultura românească. în această de a doua parte, [...] cartea nu mai are de aceea nimic iudaic [...] această absență de preocupări evreiești în miezul cărții [... ] a urmat o logică interioară pentru mine limpede”. Acest moment de relaxare a problemei iudaice e un prilej de a întârzia asupra modernizării României, mai precis asupra raportului dintre modernizare, reprezentată de capitalul străin din societatea petrolieră a lui Ralph, și tradiție („forțele reacționare”, le-ar fi spus Ștefan Zeletin sau E. Lovinescu), reprezentate de satul Uioara, șters de pe hartă și reconstruit la câțiva kilometri depărtare. Această deteritorializare a tradiției, produsă de capitalul străin corespunde, în istoria reală, strategiei „porților deschise” a guvernului țărănist dintre 1928-1931, care încurajează infuzia de capital străin pentru a combate efectele „vintilis-mului”, naționalismul economic practicat de liberalii conduși de Ionel și Vintilă Brătianu între 1918-19281, strategie macrostatală „eronată, rigidă și primitivă”1 2 pusă în practică prin intervenționism brutal și politici deflaționiste prin care se urmărea naționalizarea capitalului mobil și imobil (inclusiv a proprietăților și a concesiunilor străine din România) și autonomizarea inițiativei autohtone în sens cvasi-autarhic3 (se poate observa în această megalomanie a nou-născutei Românii Mari încercarea de a contracara atât vechile și umilitoarele dependențe cât și semnificativa schimbare a structurii etnice a populației). Din nefericire, antiteza țărănistă a porților deschise a picat cum nu se poate mai rău, în plină depresie mondială, defavorabilă exporturilor de petrol ale României și marcată de o severă retractilitate a capitalurilor internaționale4: în succesiunea liberali-țărăniști, cuvântul cheie fiind „viceversa”. Lupta dintre capitalul străin și Uioara e metafora centrală a părții a treia; ideologic, chestiunea este tematizată de Sebastian prin dezbaterea filozofică dintre Vieru și Blidaru, dintre punctul de vedere al modernizării și cel al autarhismului ori între urban și rural („singurele categorii mereu valabile în cultura românească”5) - cu sugestia că această dezbatere păstrează intacte datele pe care secolul al XlX-lea românesc le descoperise odată cu începuturile modernizării („apariția drumului de fier”); „drama istoriei românești moderne” se reduce prin urmare la 1. Pentru o analiză acută a contextului, Bogdan Murgescu, România și Europa. Acumularea decalajelor economice (1500-2010), Editura Polirom, Iași, 2010, pp. 250-274. 2. Ibidem, p. 253. 3. Murgescu enumeră următoarele „forme concrete” ale vintilismului: „pro-tecționismul vamal; politica de mărire a ponderii capitalului românesc în dauna capitalului străin în anumite ramuri economice considerate mai profitabile sau importante strategic [...]; privilegierea forței de muncă naționale față de specialiștii străini; substituirea importurilor (cu tendințe spre autarhie economică); controlul și restricționarea relațiilor economice externe” (ibidem, p. 251). 4. Ibidem, p. 255. 5. De două mii de ani, în Opere, 2011, voi. I, p. 259. 167 Mihai Iovănel aceleași întrebări: „Cu apusul sau cu răsăritul, cu Europa sau cu Balcanii, cu civilizația urbană sau cu spiritul rural”1. (Acest capitol ar putea aduce ecouri din romanul Comoara regelui Dromichet, publicat la 1931, în care Cezar Petrescu punea aceeași problemă, doar că, spre deosebire de Sebastian, o tranșa sămănătorist-reactionar1 2.) Partea a patra și a crucea, plasate în 1931, compun actul al treilea al romanului. în interviu, Sebastian nu îl numără printre momen-tele-cheie ale romanului, deși de fapt este. Problema antisemitismului aproape că lipsește. în centru, apare problema revoluției (comuniste, în realitate, deși Sebastian evită să o califice ca atare), corespunzând în plan național unei revoluții mondiale. Acest moment e simetric momentului 1928, reprezentând alternativa comunistă, violentă, a universalismului capitalist. (Anuarul Statistic arată că numărul grevelor crescuse spectaculos odată cu marea criză din 1929: dacă în 1927 se înregistraseră 48 de greve, iar în 1928 - 56, în 1929 sunt 124, în 1930: 92, în 1931: 69, în 1932: 92.) Partea a șasea, din 1933, e descrisă de Sebastian în interviu drept „o întoarcere la punctul de plecare”: „Liniștea din 1929 a fost superficială. Acum în 1933, în plină criză economică, antisemitismul își recapătă vechile lui drepturi sub varianta unei mișcări revoluționare, confuză, dar mai ales păcălită de obiectivele ei, care sunt mereu aceleași: moarte jidanilor!”. § în realitate, în cursul crizei economice, crescând șomajul și transformând problema accesării de resurse într-o chestiune delicat, nu doar evreii, ci și toate minoritățile au avut de suferit bănuiala etnicilor români că le acaparează locurile de muncă - deși, după Primul Război Mondial, dintre cei 264 418 de evrei activi, doar 6,6% (17 317) lucrează în sectorul public (administrație, culte, învățământ)3, în mod tradițional supradimensionat, bugetivor și extrem de dezirabil: aproape la fel de puțini ca în agricultură. Poate fi citată ca simptomatică o scrisoare deschisă adresată ziarului Universul de „o șomeră intelectuală” (nu-i exclus să fi fost confecționată chiar în redacție): „O catastrofă [se face referire la un recent accident feroviar, intens mediatizat în regim xenofob] a costat viața atâtor nenorociți și a întins doliu în zeci de familii, deoarece s-a încredințat un post de mare răspundere unui ungur, care nici măcar nu știa românește ca să înțeleagă un ordin dat. Când ne ducem să solicităm un post la unele din aceste instituții, cei mari ne dau veșnic același răspuns: nu sunt locuri. Și totuși, iată că la poșta centrală erau 32 posturi, pe care în loc să le ocupe titrați români, care șomează în vremuri atât de grele, când orice posibilitate de existență este exclusă, le ocupă bulgarii, trădători ai secretelor noastre de Stat” 4. 1. Ibidem. 2. Cf. amplei analize marxiste a lui Petre Pandrea, „Cezar Petrescu” [1932], în Portrete și controverse, voi. I, pp. 195-223. 3. V. Avram Rosen, Contribuția evreilor la progresul industrial în România interbelică, tabelul nr. 12 de la p. 226. 4. „Strigătul unei șomere intelectuale”, în Universul, ediție de București, nr. 29, 1 februarie 1933. 168 Evreul improbabil Sebastian însuși aprobase energic măsurile luate de guvern de a retrage „artiștilor de naționalitate străină [...] dreptul de a-și mai exercita profesiunea în țară, anulându-se toate contractele pe care le vor fi având în instituții sau întreprinderi românești, teatrale, orchestre, baluri”. Sebastian vedea aici un gest „penibil desigur și, omenește vorbind, regretabil, dar absolut necesar în aceste timpuri crunte, când fiecare stat se muncește greu cu problema șomajului local”1. § Sugestiv e faptul că actorii lui 1933 sunt tot actorii lui 1931, 1929 sau chiar 1923... Cum se face, în logica romanului, că aceiași oameni produc fenomene diferite? Deși rămân ei înșiși, personajele lui Sebastian se schimbă ca subiecți, în funcție de modul în care momentul solicită acea parte din „celula” lor bipolară (autohtonistă și internationalistă) care îi corespunde. Din punct de vedere ideologic, structura romanului e dată de succesiunea: autohtonism (naționalist-antisemit-huliganic) - internaționalism (capitalist) - internaționalism (comunist) - autohtonism (din nou naționalist-antisemit-huliganic). Instaurarea fascismului, sugerează romanul lui Sebastian, e rezultatul ratării modernizării prin capitalism sau prin revoluția de stânga; dar e un rezultat care corespunde „fondului” românesc, în a cărui celulă este înscris, paradigmatic, într-un raport recesiv care acum devine dominant, autohtonismul lui Blidaru. Aceiași oameni (y compris Pârlea) care se pregătesc să facă revoluția de dreapta ar fi putut reuși în revoluția de stânga. Antisemitismul cunoaște de-a lungul romanului câteva etape succesive. în partea I și parțial în a Il-a, antisemitismul apare în prim-plan ca resort ce pune în mișcare conștiința naratorului: bătăile administrate studenților evrei de către studenții români. Chiar și în această formă primitivă, ele au rolul dialectic de a crea evreul ca evreu: prin marcarea emfatică a urmei fizice pe care o lasă (și care provoacă admirația celorlalți evrei - semnificativi sunt personajul Marcel Winder, care cu cât primește mai multe bătăi cu atât devine mai evreu, dar și bărbierul provincial care îl întreabă pe narator „dacă mai păstrez urme, cicatrice... în fine... «înțelegeți Dvs.»”1 2); prin solidaritatea de grup pe care o naște; prin angoasa pe care o creează. în acest ultim aspect, bătăile servesc ca declanșator existențial: bătut, naratorul are revelația existentului în mijlocul căruia a fost proiectat, în pura lui corporalitate și în lipsa absurdă de sens. Ceea ce îl împinge către dorința de a regresa - la fel ca în Fragmente... - către un stadiu non-uman al nonconștiinței: „De ce nu știu, de ce nu pot trăi adânca, neînfiorata liniște a unui cal, ducând după el o căruță goală, în noroi, sub furtună?”. Or, dintr-o astfel de angoasă emană tocmai spiritul neliniștit și suferind („bolnav”, în traducerea lui Nae Ionescu) care, în reprezentarea 1. Mihail Sebastian, „Artiștii străini «persecutați»”, în Cuvântul, 19 ianuarie 1933. 2. Opere, 2011, voi. I, p. 216. 169 Mihai Iovănel esențialistă a romanului, ilustrează evreitatea evreului. Bătăile creează, așadar, evreuL în partea a treia, antisemitismul din primele două părți suferă o reelaborare prin relativizare. Naratorul își găsește, exclusiv pe problema antisemitismului, un alter-ego în personajul lui Pierre Dogany, evreu din Budapesta animat de naționalism maghiar: „Sunt maghiar. Evreu, desigur, dar și maghiar. [...] am crescut cu Endre Ady. Rămân cu el. Am impresia că m-aș înăbuși dacă n-aș trăi acolo, în atmosfera aceea, cu oamenii aceia. [...] sunt amintirile mele, e limba, e cultura mea. [...] Mă și miram că nu-mi amintești că la Budapesta, în universitate, e numerus clausus. [...] Dar când iubești ceva cu adevărat, iubești cu ce e bun și cu ce e rău la un loc”1. Datele acestei discuții dintre narator și Dogany conțin următoarele informații: antisemitismul este pe de o parte global, pe de o parte istorici-zat (deși continuă să existe în Ungaria, el a dispărut între timp din România). De remarcat informația pasageră că în Ungaria exista, spre deosebire de România, numerus clausus (N. Iorga ironizase într-un articol din Neamul Românesc, în 1931, această situație care amenința să se extindă și către învățământul secundar1 2) - deci situația din România era totuși benignă... în favoarea definirii antisemitismului ca fenomen istori-cizat (deci depășibil) pledează răspunsul dat lui Dogany de către narator: „rămâi unde te afli. [...] Te-au bătut? Nu e nimic. Au să te mai bată de zece ori și pe urmă vor obosi. [...] fervoarea d-tale maghiară mi se pare comică. Asta nu înseamnă că nu te înțeleg. în locul d-tale, aș face același lucru. în locul d-tale, am făcut același lucru”3. Un alt aspect al relaxării antisemitismului în partea a treia a romanului oferă personajul Marin Dronțu. Naratorul îl descoperă pe acesta a fi fost „huligan” în perioada bătăilor: Mă, aveam atunci un retevei, ce nu s-a văzut. Fugeau ovreii de mine, de la o poștie”4. Comentariul naratorului este unul conciliant în retrospectivă: „E aproape înduioșat. Aș fi nedrept dacă nu l-aș înțelege: sunt amintirile lui de junețe. Și ale mele, dar mal puțin vesele. în orice caz, e grotesc să mă revolt acum de aceste lucruri moarte”5. 1. Ibidem, pp. 340-341. 2. ,,«O dovadă a superiorității culturale» ungurești o formează cele mai felurite măsuri pentru împiedicarea pătrunderii culturale în straturile populației, apoi Numerus Clausus care împiedică studiul universitar al evreilor și membrilor diferitelor minorități ce trăiesc în Ungaria. O dovadă și mal isbitoare a toleranței politice și culturale din Ungaria o formează declarația Ministrului Instrucției Publice, d. Ernest, prin care s-a pronunțat pentru extinderea lui Numerus Clausus în școlile secundare” (N. Iorga, „Numerus clausus în școlile secundare ungurești”, în Neamul Românesc, 6 septembrie 1931). 3. De două mii de ani, p. 365. 4. Ibidem, p. 375. 5. Ibidem. 170 Evreul improbabil Renunțând să privească antagonic problema antisemitismului, însu-șindu-și perspectiva lui Dronțu, naratorul umanizează antisemitismul. Mai mult, echivalează - ceea ce va fi părut scandalos în 1934 - suferința antisemitului și cea a victimei lui: „mă întreb dacă a fi huligan este totdeauna mai comod decât a fi victimă”1. Antisemitismul își pierde caracterul penal și devine o soluție particulară, aproape rezonabilă, a unei anumite necesități revoluționare care își caută expresia într-un moment istoric. Antisemitismul „rezonabil” își continuă figurația în partea a patra a romanului, în discuțiile dintre narator și imoralistul Maurice Buret. Acesta este un antisemit sofi, manifestat doar prin antipatia față de psihologia evreului generic: „rămân un adversar al câtorva ticuri de sensibilitate și de psihologie iudaică. E un spirit evreiesc agitat, convulsiv și febril, pe care îl detest”1 2. Aici apare cea mai neașteptată opoziție întâlnită de-a lungul cărții - și una dintre cele mai scandaloase - aceea dintre narator și Maurice Buret, în care naratorul, transformându-se contextual într-un soi de Pârlea D. Ștefan (modelat din Cioran și Eliade), susține preeminența „sângelui” (respectiv a unui fond vital inconștient) asupra rațiunii diurne: „Sunt lucruri care se înțeleg cu sângele sau nu se înțeleg deloc”3. Atrăgând replica lui Buret: „Aberația asta cu «sângele gânditor» este teutonă, slavă sau iudee. Un francez n-ar spune-o niciodată. Un anglo-saxon cu atât mai puțin. Văd cu durere că devii patetic, ceea ce este sinonim cu evreu”4. Remarcabil este că, prin vocea lui Buret, Sebastian stabilește genealogia spiritului teuton și slav în aceeași rădăcină cu iudaismul: în context, e un mod de a spune că iudaismul e o formă de fanatism similară fascismului și comunismului. Sigur, nu este o afirmație a lui Sebastian; dar tocmai faptul de a fi pus-o în gura unui cartezian, a unui francez, a unui neutru este, în context, mai mult decât imprudent. în fine, partea a șasea a romanului reface legătura cu primele două părți. Antisemitismul se întoarce în trombă. Revenirea lui este semnalată cu efect într-o scenă petrecută între narator și Marin Dronțu, în care bonomul fustangiu Dronțu redevine dintr-o dată antisemit și deci străin5. Similar funcționează activarea universalistului Vieru ca antisemit. Mircea Vieru, avându-1 ca prototip pe Camil Petrescu, este construit 1. Ibidem, p. 376. 2. Ibidem, p. 416. 3. Ibidem, p. 417. 4. Ibidem. 5. „Marin mă privea cu niște ochi pe care nu-i recunoșteam. [...] Aș fi vrut să-i întind mâna, dar din fericire n-am avut timp să schițez nici un sfert de gest, căci el a izbucnit: - Nu umbla cu ovreisme! Eu sunt oltean. Cu mine să nu vorbești ovreiește./ Am pălit. Nu mai era nimic de făcut; totul între noi doi, amintiri, prietenie, tovărășie de lucru, totul cădea dintr-o dată. Simțeam cu violență că omul din fața mea devenise, pe loc și total, străin” (ibidem, p. 453). 171 Mihai Iovănel în opoziție cu Ghiță Blidaru; cei doi sunt maeștrii naratorului. Blidaru reprezintă autohtonismul, gândirea care concepe universalul ca pe o specificație adusă de spiritul locului, în timp ce Mircea Vieru - vorbind întocmai precum Camil Petrescu din Teze și antiteze- reduce specificul national la masa de platitudini generate într-un anumit orizont local: „Specificul național este, în definitiv, ceea ce rămâne dintr-o cultură după ce i-ai luat efortul personal de gândire, experiențele de viață individuală, izbânzile singurătății creatoare”1. Sugestia e că Vieru, deviind în antisemitism, se subordonează lui Blidaru, pierzând astfel partida. La fel se întâmplă, implicit, cu discursurile pe care le reprezintă Blidaru și Vieru: umanismul universalist al celui de-al doilea se dovedește mai slab decât discursul autohtonist al primului. Perspectiva lui Sebastian se întâlnește în unele privințe cu punctul de vedere marxist. Marxiștii distingeau și ei în fenomenul ciclic al transformării evreilor în țapi ispășitori perversitatea sistemului capitalist, care are nevoie de alibiuri pentru a-și disimula inconsistentele sistemice inerente1 2. Un roman dialectic „Iosef Hechter nu izbutește să explice nimic”, reproșa Nae Ionescu în prefață. O neînțelegere: tocmai acesta este ideea romanului - înscenarea unei dialectici nefinalizate în sinteză3. Sebastian își propune să reconstituie datele, nu să ofere în chip direct o rezolvare. De altfel, îi este 1. Ibidem, p. 355. 2. Vezi, bunăoară, Petre Pandrea, Portrete și controverse („Chestia socială” în România), seria a Il-a, Fundația Regală pentru Literatură și Artă, București, 1946: „Ce-au fost ideologiile naționaliste, decât muzică de acompaniere pentru noua burghezie românească aflată în proces de formație definitivă și dornică de a se înscăuna la conducere?” (p. 22); sau: „Este straniu că efervescențele antisemite coincid cu regularitate matematică cu epocele și peisajele geografice aflate în urma unor catastrofe politice sau economice. Anglia, după terminarea durerilor nașterii capitalismului și după fundarea belșugului său economic a îngăduit pe Evrei pe toate treptele ierarhiei sociale. Lord Beaconsfield (Benjamin Disraeli) a fost conducătorul conservatorilor. în Germania bogată, puternică și plină de viitor până în preajma lui 1914, Wilhelm II și Bismarck se înconjurau cu ei. După catastrofă, Wilhelm II îi găsește principalii vinovați, iar cu progresele crizei economice ale sistemului capitalist s-au înregistrat și progresele antisemitismului, ca o coadă de topor la distrugerea frontului solidar muncitoresc și ca țap ispășitor general. Problema tratării străinului e dialectica sistemului de exploatare” (pp. 28-29). 3. „Cartea nu are nici un final. Pentru că nu are nici o soluție” (Ion I. Cantacuzino, „De două mii de ani', în Criterion, nr. 1, 1934). 172 Evreul improbabil foarte caracteristic procedeul acesta de a rezista tentației de a tăia un nod gordian, de a se copleși cu nuanțe. Lui Sebastian îi aparține, în De două mii de ani, nu atât identitatea anecdotică a naratorului - deși cei doi împărtășesc un aer de familie - cât atitudinea dialectică față de acele conținuturi pe care romanului le tematizează, le dezbate. „E de mirare cât de oportun intră și pleacă oamenii din cercul meu, regizați parcă de un șir dialectic, care îi cheamă și îi îndepărtează, după cum are sau nu mai are nevoie de ei”1, notează naratorul său la un moment dat, parcă pentru a se scuza de redundanța procedeului. O altă notație, în aceeași sferă: „Sunt prea multe idei generale, prea multe «probleme» aici”1 2. (Preocuparea nu-și găsea de altfel rostul; epoca era familiară - nu în ultimul rând prin romanele lui Eliade - cu obiectul identificat de Thibaudet ca „romanul aventurii intelectuale, motivul aventurii fiind legat în mod ironic și simbolic de un anumit romanesc al inteligenței libere”: „romanul de aventură ideologică materializează inteligența. De aceea nu va trebui să pretindem acestuia din urmă să creeze personaje vii”.3) Metoda din De două mii de ani e de a pune în opoziție câte doi termeni, fiecare cu discursuri de escortă, argumentative, dar fără tranșare în direcția unei soluții „corecte”, nici măcar atunci când chiar naratorul susține un punct de vedere (de pildă, în cazul partidei rațiune-misticism, naratorul argumentează pentru fiecare termen în parte - în contexte diferite).4 5 1. Individ vs. colectiv. Organizând raportul individ versus colectivitate', Sebastian produce o contaminare între programul colectivist al tinerei generații și subiectul colectiv pe care antisemitismul îl creează în rândul evreilor, reificându-i pe aceștia ca victimă. „Ceea ce mă dezolează mai ales este senzația de a pierde pe fiecare zi siguranța singurătății mele, de a mă vedea solidar cu Marcel Winder și Ianchelevici Șapsă..notează naratorul din De două mii de ani. E drept că imediat vine și antiteza („Nu sunt un caraghios eu, care am aici, între ei, scrupule critice și îmi controlez «ținuta»? Un estet. Asta sunt. «Decență, discreție, singurătate» 1. De două mii de ani, ed. cit, p. 301. 2. Ibidem, p. 278. 3. Thibaudet, „Romanul aventurii”, op. cit., p. 206. 4. Procedeul i-a displăcut lui Eugen Ionescu: „mijlocul cărții - adică cele mai bine de 300 de pagini, sunt pur și simplu serbede: discuții despre antisemitism, sionism, revoluția socială, discuții polemice între diferiți eroi (foarte vii «dialectic» și totuși fără existență plină, fără biologie, cum ar zice autorul)”, în Credința, 5 august 1934, reprodus în Război cu toată lumea. Publicistică românească, voi. I, ediție îngrijită și bibliografie de Mariana Vartic și Ion Vartic, Editura Humanitas, București, 1992, pp. 202-203. 5. Sintetizată astfel de Ion I. Cantacuzino în articolul citat: „dilema de a fi tot sau parte. E a fi solitară sau solidară. Individual-critică sau încadrată. De a fi ea însăși sau emanația unei conștiințe mai vaste”. 173 Mihai Iovănel - valori de cinci parale, în numele cărora îi cer durerii să fie o persoană politicoasă”), totuși impresia stridentă de estetizare a unei chestiuni ne-estetice rămâne. în același sens poate fi descrisă ridiculizarea felului în care studenții evrei din roman își contabilizează bătăile primite: ..își numără fiecare bătăile, cu îndârjire, ca pe niște puncte de biliard, nu cumva să pună adversarul două mai mult. Marcel Winder e la a cincisprezecea. Alaltăieri, i s-a rupt și pălăria, ceea ce-1 face cu totul superior pe drumul martirajului”. Sebastian combină dialectica pulsiunilor generationiste cu dialectica pulsiunilor etnicului, amestecând discursul identității iudaice și cu cel al identității generationiste și punând pe același plan repulsia fată de colectivism și lipsa de solidaritate cu victimele antisemitismului. Felul în care Sebastian amestecă lucrurile este unul care naște confuzii. 2. Sionism vs. marxism Dezbaterea dintre sionism și marxism (opuse, întrucât primul privește problema evreiască din punctul de vedere naționalismului ebraic, în timp ce al doilea o desființează redirectio-nându-i componentele către dialectica luptei de clasă) este repartizată cuplului Winkler, „medicinist bătrân, pe care l-a întârziat în examene sionismul”, și S.T. Haim, „politehnician temut în matematici și marxist violent în discuții”, personaj al cărui model real este Belu Zilber1. în timp ce Sami Winkler apelează la puterea exemplelor (de exemplu, i-1 prezintă naratorului pe Beri Wolf, „pionier” și militant sionist), personajul activ argumentativ este S.T. Haim. El respinge sionismul ca pe o formă fascistă de iudaism, care ar urma să extermine „indigenii arabi” pentru „da viată unor îngrămădiri artificiale de oameni aduși de toate vânturile”: „Ce vei face cu indigenii arabi, care și ei au dreptul să moară de moarte naturală, nu numaidecât prin exterminare sionistă?”. Este remarcabil în ce măsură astfel de argumente au rămas în circuit până astăzi. Motivul istoric pentru care marxismul a adoptat o astfel de poziție s-a întemeiat în faptul că după ce ieșise din influenta Imperiului Otoman, Palestina se afla, din 1923, sub protectoratul Imperiului Britanic, fiind asimilată odiosului imperialism, „stadiul cel mai înalt al capitalismului”1 2, 1. Pentru date privind arestarea lui Zilber de către Siguranță, eveniment prezent și în romanul lui Sebastian, v. Lavinia Betea, Lucrețiu Pătrășcanu. Moartea unui lider comunist, ediția a Il-a adăugită, Editura Curtea Veche, București, 2006, pp. 131-133. 2. Vezi V. I. Lenin, Imperialismul, stadiul cel mai înalt al capitalismului, studiu din 1917, în V. I. Lenin, Opere alese, 1970, Editura Politică, pp. 75-213. Lenin polemiza cu Karl Kautsky, care vedea în imperialism doar „tendința fiecărei națiuni capitaliste industriale de a-și anexa sau subordona regiuni agrare din ce în ce mai mari, indiferent de națiunile care populează aceste teritorii”, reproșându-i că neglijează și înțelege greșit, nemarxist, aspectul economic al chestiunii; pentru Lenin, „Imperialismul este capitalismul ajuns în stadiul de dezvoltare în care s-a statornicit dominația monopolurilor și a capitalului financiar, a căpătat o însemnătate deosebit de mare exportul de capital, a început împărțirea lumii între trusturile internaționale și a 174 Evreul improbabil reprezentat de acesta. (Mircea Eliade avea să-și amintească despre Belu Zilber că „mă admira mai ales pentru că, în articolele despre India, atacam colonialismul și British Raj”1). Deși sionismul fusese de la început „adânc pătruns de gândirea marxistă”* 1 2 adusă de evreii așkenazi din răsăritul Europei, și chiar proiectul lui Herzl cuprinde numeroase elemente socialiste (pentru a nu mai aminti de acel proto-sionist care a fost Moses Hess, prieten cu Marx și Engels), apele s-au despărțit din pricim mai grave decât motivul tocmai amintit, al falsei contaminări dintre sionism și imperialism. Lenin3 se pronunțase nu o dată pentru dreptul națiunilor la autodeterminare4; totuși, el nu recunoștea evreii drept națiune, întrucât nu dispuneau de un teritoriu - alături de limbă, una dintre cele două condiții indispensabile (apud Karl Kautsky, citat de Lenin) definirii unei națiuni. Lenin se situa ferm de partea poziției asimiliste, arătându-se iritat de naționalismul evreiesc, provocator de factionism, al Bundului (Uniunea Generală a Muncitorilor Evrei din Lituania, Polonia și Rusia) și demascându-1 odată cu sionismul: „Problema evreiască se pune tocmai astfel: asimilare sau izolare? - și ideea de «naționalitate» evreiască are un caracter vădit reacționar nu numai al adepții ei consecvenți (sioniștii), ci și la aceia care încearcă să împace aceste idei cu ideile social-democrației (bundiștii). Ideea de naționalitate evreiască contrazice interesele proletariatului evreu, creând direct și indirect în rândurile lui o mentalitate ostilă asimilării, o mentalitate de «ghetou»”5. luat sfârșit împărțirea întregului teritoriu al globului între cele mai mari țări capitaliste” (v. capitolul VII, „Imperialismul, stadiu deosebit al capitalismului”) . 1. Mircea Eliade, Memorii, p. 238. 2. După cum arată Eric Hobsbawm în eseul „Benefits of Diaspora”, în LRB (LondonReview ofBooks), Voi. 27 No. 20, 20 October 2005, pp. 16-19: „Evreii din Occident au fost emancipați la începutul secolului al XlX-lea mulțumită unei ideologii [Luminismul] cu care nu aveau mare legătură, în vreme ce evreii așkenazi s-au emancipat singuri apelând la o ideologie revoluționară universalistă de care erau strâns legați. Pe fundația sionismului inițial, adânc influențat de gândirea marxistă, s-a construit de fapt statul Israel”. 3. Cosmin Popa, „Frontierele în Europa Centrală și de Sud-Est în prima jumătate a secolului XX. Raportul dintre revoluție și frontiere în teoria leninistă”, în Studii și materiale de istorie contemporană, serie nouă, volumul IX, Institutul de Istorie „Nicolae Iorga”, București, 2010, pp. 5-17. 4. De pildă în „Cuvântare cu privire la problema națională” din 29 aprilie (12 mai) 1917, deși pot fi aduse și numeroase exemple mai timpurii: „Noi declarăm că granițele se stabilesc prin voința populației. Rusie, să nu cutezi să duci război pentru Kurlanda! Germanie, afară cu trupele tale din Kurlanda! Iată cum rezolvăm noi problema despărțirii. Proletariatul nu poate să recurgă la violență, căci el nu trebuie să împiedice libertatea popoarelor. Lozinca «Jos granițele» va fi justă atunci când revoluția socialistă va deveni o realitate și nu o metodă, iar noi vom spune atunci: tovarăși, veniți la noi...” (în V. I. Lenin, Opere alese, p. 231). 5. V.I. Lenin, „Situația Bundului în partid”, în Iskra, 22 octombrie 1903, în Opere complete, ediția a doua, voi. VIII, Editura Politică, București, 1962, pp. 67-78; citatul la p. 76. 175 Mihai Iovănel Asemenea lui Lenin, Stalin, într-un text din 19131 care dedică mai multe pagini atacării Bundului menșevic pe motive de naționalism burghez1 2 și separatism, nu credea în existenta unei natiuni evreiești, întrucât definea națiunea, revizuindu-1 pe Kautsky, drept „o comunitate stabilă, istoricește constituită, de limbă, de teritoriu, a vieții economice și a fizionomiei psihice ce se manifestă in comunitatea culturii’3. Or, cum ,,[n]umai prezența tuturor semnelor caracteristice, luate împreună, formează națiunea”4, iar evreii răspândiți prin lume nu aveau un teritoriu, Stalin, deși aproba principial existenta unui „psihic” sau „caracter national”5, conchidea că evreii fac parte din categoria ,,«natiuni[lor]» pe hârtie”: „ce fel de legături naționale pot avea de pildă Evreii georgieni, daghestanieni, ruși și americani, cu desăvârșire rupti unii de alții, trăind pe teritorii diferite și vorbind limbi diferite?”6. în anii ’30, Stalin avea să încerce, nu fără un interes politic, să rezolve problema evreiască oferind evreilor un teritoriu în Birobidjan, la granița cu China7. Proiectul a eșuat în ridicolul unei mobilizări a doar 20 000 de evrei8 nu doar pentru că pământul promis de Secretarul General era inospitalier și râvnit de vecini, ci și pentru că Palestina, după Declarația Balfour din 1917, devenise unicul pol al speranțelor sioniste (în primele decenii sioniste fuseseră vehiculate cu toată seriozitatea soluții precum Argentina sau Statele Unite ale Americii). Deși Stalin a fost primul care a recunoscut Statul Israel, sioniștii aveau să fie prigoniți pe față în URSS și în țările aflate sub influentă în deceniul imediat următor sfârșitului celui de-al Doilea Război Mondial. 3. Sionism vs. asimilism. însăși familia naratorului, compusă, înspre partea tatălui, din evrei de la Dunăre, iar dinspre a mamei din oameni ai cârtii, încorporează dialectica iudaism-asimilism.: „Cât despre bunicul meu țin Și astăzi minte ce ciudată înfățișare de barcagiu avea seara, când se întorcea de la docuri, cu cizmele lui grele de 1. I. Stalin, Marxismul și chestiunea națională, [în Prosveșcenie (Luminarea), nr. 3-5, martie-mai 1913], traducere revăzută, Editura în Limbi Străine, Moscova, 1945. 2. Unul dintre simptomele acuzate de Stalin stă în faptul că „Bundul, care sublimase înainte sarcinile comune, începu acum să-și pună în primul rând scopurile sale speciale, pur naționaliste; lucrurile ajunseră până într-acolo, încât el declară «ținerea Sâmbetei» și «recunoașterea idișului» revendicări de luptă ale campaniei sale electorale” (ibidem, pp. 4-5). 3. Ibidem, p. 9 4. Ibidem, p. 19 5. Ibidem, p. 8 6. Ibidem, p. 11. 7. Simon Sebag Montefiore, Stalin: The Court ofthe Red Tsar, First published in Great Britain in 2003 by Weidenfeld & Nicolson, paperback edition published in 2004 by Phoenix, London, p. 311. 8. Cifră din 1936, apud Alain Dieckhoff, întruparea unei națiuni. Israel și modernitatea politică, traducere din limba franceză de Țicu Goldstein, Editura Hasefer, București, 2010, p. 23. 176 Evreul improbabil ținte și potcoave, cu mâinile bătătorite, alb din cap până în picioare de praful sacilor cu grâu și porumb, pe care îl respirase o viață întreagă, 14 ore pe zi, din zori și până în noapte. Era ceva aspru și colțuros în el: ceva de barcagiu, de căruțaș, de muncitor cu ziua. Citea și el în serile de sărbătoare din nu știu ce cărți ebraice, dar nu punea în lectura aceasta patima pe care o simțeam cutremurându-1 pe celălalt bunic, tatăl mamei. Acela era un intelectual, acesta nu, deși știa și el - se zice - foarte multă carte.”1 După apariția romanului, Sebastian a fost descris de câțiva dintre criticii favorabili drept „asimilist” (Pompiliu Constantinescu, Șerban Cioculescu). Deși modul de construcție a romanului exclude poziționările univoce, eticheta avea acoperire în text. Dintre numeroasele indicii, e suficient să amintesc aici tentativa subtilă privind asimilarea naratorului, efectuată de Ghiță Blidaru, care, trimițându-1 la arhitectură, vrea parcă să „îl lege de pământ” (sintagmă care poate fi citită și ca „împământenire”, cuvântul uzual pentru acordarea de cetățenie evreilor): „Tu ar trebui să faci ceva, care să te lege de pământ”1 2. Extrapolând la nivelul psihologiei extra-diegetice a lui Sebastian, putem citi aici, inclusă mai mult sau mai puțin involuntar, dorința de a fi recunoscut de Nae Ionescu ca unul de-al locului, în afara dicotomiei evreu-român. în Cum am devenit huligan, Sebastian a simțit nevoia să riposteze reprezentării sale ca asimilist: .Afirmația mi se pare gravă și [...] inexactă. [...] a cugeta asupra raporturilor dintre spiritul iudeu și spiritul local nu este, nu poate fi un act de profesiune asimilistă”3. Apoi vorbește de „comedia asimilistă”, „nesfârșit mai apăsătoare pentru evrei” decât pentru greci (vizat ca grec este Mihail Polihroniade, legionar și veche cunoștință întruchipând pentru Sebastian - care va reveni într-un punct crucial din corespondență asupra personajului simbolic Polihroniade - perplexitatea în fața diferenței de discriminare între greci și evrei). O expresie aproape identică folosise Nae Ionescu în seria de articole de la sfârșitul anului 1933 care-1 revelase oficial ca antisemit. E vorba de articolul „între «agresivitate» antisemită și «pasivitate» filosemită. Răspuns dlui A. L. Zissu”, din 26 noiembrie 1933, în care Nae Ionescu îi expunea lui Zissu teoria conform căreia antisemitismul fiind „un fenomen firesc”, istoricizând intrarea capitalului în agricultura patriarhală, filosemitismul înseamnă doar „o camuflare” a evreilor asimilați care sar în ajutorul fraților lor neasimilați4; ca soluție ce ar urma să curme antisemitismul prin dispariția filosemitismului „provocator”, Ionescu propunea „încetarea sinistrei comedii a asimilismului”5. Sebastian a reținut în Cum am devenit huligan și litera, și spiritul; frazele sale împotriva asimilismului vin în spiritul rândurilor lui Nae Ionescu din prefața la De două mii de 1. De două mii de ani, ed. cit., p. 265. 2. Ibidem, p. 255. 3. Cum am devenit huligan, ed. cit., p. 502. 4. Nae Ionescu, între ziaristică șifilozojie. Texte publicate în ziarul Cuvântul: 15 august 1926-26 martie 1938, Editura Timpul, Iași, 1996, p. 169. 5. Ibidem, p. 170. 177 Mihai Iovănel ani, care defineau naționalitatea ca „stare organică. Cu cât un om este mai viu, cu atât el e și mai național”. Iată ce spune Sebastian: „Asimilismul [...] creează un grav complex de inferioritate, care este un pas spre disoluție, spre sterilitate, spre moarte. Sunt convins că a minți este un fapt foarte grav, cu riguroase pedepse interioare. El îți ia nu dreptul, dar posibilitatea organică de a-ți mai trăi cu sinceritate viața și de a mărturisi adevărul”. Se observă coerența cu premisele definiției lui Ionescu: asimilismul, distrugând „starea organică”, distruge viața, deci împinge la sterilitate și moarte. Cert este că, până la publicarea romanului De două mii de ani, Sebastian nu-și semnalase prin mai nimic repulsia față de asimi-lism. Și, chiar dacă în Cum am devenit huligan declară asimilismul lui Ronetti-Roman și Ion Trivale drept o soluție „puerilă” și „tristă”, el nu va înceta să fie recunoscut de ceilalți evrei drept un asimilist1. Lectura lui Constantin Noica. Un experiment care limitează principiul autonomiei esteticului Constantin Noica1 2 a oferit în 1934 una dintre cele mai instructive lecturi ale romanului De două mii de ani: în cronica sa, focalizarea obiectului este exemplar greșită. Noica apreciază romanul drept „o carte nemijlocit frumoasă”, pentru că „[ajutorul n-a avut nevoie nici să mintă, nici să spună adevărul: a povestit. A spus cum este o viață. Ce mă interesează dacă viața mea a fost cu adevărat sau dacă ea nu poate fi? Ea este, știți?, este, pe planul acela unde nu mai încape nici adevăr, nici farsă: pe planul artei”. în același an, o astfel de abordare definițională revine în articolul „Tinerii scriu romane”3, în care se fac afirmații de felul „romanul se naște dintr-o largă participare a omului la tot” sau „Nu poți scrie romane când schematizezi viața, în loc s-o privești așa cum este”4. Aceste definiții indirecte ale artei depășesc atât dicotomia existentă-ficțiune, cât 1. „în cadrul «Colegiului», Sebastian nu era singurul profesor asimilist. Aderca, Maxy, Alexandru Graur [...] ne ofereau, fiecare în felul lui, exemple vii și convingătoare de demnitate și trăinicie morală [...]. Alungați din viața publică românească, rămâneau intelectuali români, credincioși vocațiilor lor, cu convingerea că vor putea profesa din nou într-un viitor apropiat”, (Petre Solomon, „Am să povestesc cândva aceste zile...”, p. 172). 2. Constantin Noica, „De două mii de ani', în Meridian, caiet trei, 1934, pp. 11-12, reprodus în Moartea omului de mâine. Publicistică III: iulie 1934-iunie 1937, ediție îngrijită de Marin Diaconu, Editura Humanitas, 2004, pp. 80-82. 3. în Credința, 7 octombrie 1934, ibidem, pp. 123-125. 4. Ibidem, p. 125. 178 Evreul improbabil și dicotomia adevăr-fals: după cum sugerează Noica, arta arată viata, dar nu o interpretează, reproducând-o - desigur, în felul specific al artei -într-un mod la fel de opac, tumultuos sau deschis interpretărilor precum e viafa însăși; pe scurt, arta este natură (cu atât mai artă cu cât mai natură). Cum ar fi spus Maiorescu, „literatura adevărată, cu feluritele ei produceri, se poate asemăna unei păduri naturale cu feluritele ei plante. Sunt și copaci mari în pădure, este și tufiș, sunt și flori, sunt și simple fire de iarbă. Toate împreună alcătuiesc pădurea, fiecare în felul său trăiește și înveselește ochiul privitorului; numai să fie plantă adevărată, cu rădăcina ei în pământ sănătos, iar nu imitație în tinichea vopsită, cum se pune pe unele case din oraș”1. Citind mai departe cronica lui Noica, scopul urmărit de filozof se limpezește: „Mihail Sebastian nu și-a înțeles cartea. [...] Cum poate face o dovadă și un act de luptă, într-o carte de splendidă, de exclusivă, literatură? D-l Sebastian crede că, înainte de a face literatură, discută o problemă: problema evreiască”. Din păcate, prefața lui Nae Ionescu, „excelentă în ea însăși”, „dăunează cărții”, continuă Noica, și îi conferă un „caracter [... ] extraestetic”. Se observă aici două lucruri. în primul rând, Noica spune că un autor n-ar trebui să intervină paratextual (prin interviuri, cerând prefețe de la diverși etc.) în propriul său text. Pentru a rezolva conflictul dintre interpretarea pe care i-o constată autorului și interpretarea proprie a cărții (care stă de fapt în interdicția de interpretare transmisă autorului), Noica apelează de fapt - fără a o numi ca atare - la o distincție similară disocierii între intentio operis și intentio auctoris. Cea de a doua o falsifică pe prima, care-și este suficientă sieși, sugerează Noica. Intentio auctoris nu s-ar manifesta în interiorul scrierii (a cărei finalizare pur literară Noica o aprobă), ci ca fenomen paratextual. Prin introducerea prefeței lui Nae Ionescu, Sebastian ar fi trădat cartea, servindu-și însă mobilul „extraestetic”: „Se pare că de la început d-l Sebastian și-a conceput cartea pe plan extraestetic. [...] De aci rezultă că ultimul d-sale roman nu e literatură, ci o replică la antisemitism”. „Cum poate fi un autor atât de ingrat cu talentul său?” se întreabă retoric Noica, înainte de a trage concluzia că „numai d-l Sebastian este vinovat de atmosfera ce s-a făcut în jurul cărții”. O astfel de abordare din partea lui Noica este coerentă cu premisa sa definitională: din 1. Titu Maiorescu, „Comediile d-lui I.L. Caragiale”, [1885], Opere, voi. I: Critice, ediție îngrijită, cronologie, note și comentarii de D. Vatamaniuc, studiu introductiv de Eugen Simion, Editura Fundației Naționale pentru Știință și Artă, Editura Univers Enciclopedic, București, 2005, p. 587. 179 Mihai Iovănel moment ce opera de artă e cu atât mai valoroasă cu cât funcționează mai bine qua natură, ea nu are nevoie de... miracole - i.e. manifestări directe - din partea autorului. în al doilea rând, când Noica se întrebă: „ce-are a face literatura cu restul? Mi-e perfect egal că poetului i-a murit logodnica sau că Ovidiu avea motive personale să fie trist. Mă interesează poezia, dincolo de tristețea care a prilejuit-o, și romanul, dincolo de problemele cari l-au determinat”, i se poate riposta că „restul” nu privește doar realitatea care a inspirat romanul (căci, într-adevăr, un roman care nu funcționează decât ca subtitrare a unei realități oarecare - de pildă, un roman care cere cititorului, pentru a fi înțeles, cunoștințe amănunțite privind o secvență oarecare de realitate - un astfel de roman este cel puțin insuficient), ci și realitatea în care romanul va fi interpretat. Or, Noica include fraudulos în prima categorie pe cea de a doua. Ceea ce urmărește de fapt Noica e să laude cartea lui Sebastian scoțând pur și simplu din discuție, ca extraestetică, relevanța ei politică. El repetă, în altă epocă și poate fără intenție, argumentația pe care Maiorescu o făcuse în cazul Comediilor d-hd I.L. Caragiale (1885): „singura moralitate ce se poate cere de la ele [comediile lui I.L. Caragiale] este înfățișarea unor tipuri, simțiminte și situații în adevăr omenești, cari prin expunerea lor artistică să ne poată transporta în lumea închipuită de autor și să ne facă, prin deșteptarea unor emoțiuni puternice, în cazul de față a unei veselii, să ne uităm pe noi înșine în interesele noastre personale și să ne înălțăm la o privire curat obiectivă a operei produse”1. Este argumentația care a fondat în cultura română principiul extrem de influent al autonomiei esteticului. El poate fi reformulat astfel: adevărul artei este ideal și specific, indiferent de conținuturile „triviale” vehiculate de artă (politice, sociale etc.)1 2. Principiul decretează o autonomie a artei față de viață, întrucât, făcând din prima egala celei de-a doua, refuză vieții posibilitatea de a oferi artei criteriile de evaluare; arta se conduce după constituția esteticului și este suverană în raport cu viața, iar Noica decretează o autonomie similară atunci când interzice interpretarea romanului în cheie politică sau ideologică. Pentru a arăta felul în care se contrazice, poate fi imaginat următorul experiment: schimbați identitatea lui Sebastian cu aceea de poet și drama damnării metafizice din romanul De două rrui de ani cu o dramă a poetului maudit. Schimbați-1 pe Nae Ionescu într-un critic literar care perorează în prefață asupra damnării cu necesitate a poetului, legând asta de dialogul Ion al 1. Titu Maiorescu, ibidem, p. 585. 2. Un argument similar aceluia al lui Noica va folosi G. Călinescu, în Istoria sa din 1941, când vorbește despre De două mii de ani: „Acesta e jurnalul intim al evreului, obiectiv și deci interesant esteticește. firește, luat pe deasupra, el e și o pledoarie. A-l discuta sub acest raport ar fi să turburăm seninătatea artei” (G. Călinescu, Istoria literaturii române de la origini până în prezent, [1941], ediția a Il-a, 1985, p. 964). 180 Evreul improbabil lui Platon. Ar fi scandalizat un astfel de roman pe cineva - păstrând în rest datele anilor ’30? Evident, răspunsul este negativ. Dar principiul autonomiei esteticului pretinde că, în literatură, conținutul este indiferent, relevante fiind doar specificarea și modalizarea lui. Or, iată, în De două mii de ani, un caz de conținut care iese în stradă tocmai în calitate de conținut ce a scurtcircuitat alibiul autonomiei estetice. Acest continut, și nu altul, a declanșat scandalul; un alt continut, prelucrat similar în termeni de construcție și stilistică, ar fi trezit obișnuitele reacții căl-dutiburgheze. Iată un argument împotriva autonomiei esteticului sau, cel puțin, împotriva pretențiilor lui de universalitate - ceea ce este aproximativ același lucru. Prin propozițiile sale - e drept, mai simpliste decât ale unui critic profesionist - Noica forțează, reducându-le involuntar la absurd, limitele lecturii estetice: vehicularea de către autor a unui continut (anti-antisemitismul) poate afecta, susține Noica, echilibrul estetic al scrierii. Dar, conform partizanilor autonomismului estetic, echilibrul estetic al scrierii nu depinde de conținuturi, pe care le trans-cende prin chiar actul estetic. Deci Noica se contrazice. QED. Se poate susține, pe de altă parte, că Noica nu vorbește de afectarea esențială a statutului estetic a romanului prin introducerea forțată a intenției anti-antisemite a lui Sebastian (prin lipirea prefeței lui Nae Ionescu), ci doar de utilizarea greșită a romanului, exterioară fondului acestuia - în felul impropriu, bunăoară, în care o placă de patefon putea fi folosită ca suport pentru ceașca de cafea. Dar dacă Noica avea în vedere un astfel de sens, aceasta ar însemna că totuși caracterul estetic autosuficient al cărții nu este suficient, din moment ce poate fi deturnat cu atâta ușurință către exterior - fapt dovedit și de faptul că Noica s-a numărat printre putinii care au aplicat o astfel de lectură romanului. Se poate replica prin invocarea contextului: distragerea cvasigenerală de la lectura pur estetică pe care o remarca Noica s-ar fi datorat caracterului exploziv în epocă al problemei antisemite: această problemă, ținând de datele exterioare în care a apărut cartea, ar fi declanșat - printr-un „ajutor” minim dat de prefață - corul lecturilor greșite. Dar nu cumva este ceva în substanța romanului care face legătura dintre declanșator (prefață) și mediul prielnic exploziei, această legătură fiind chiar explozibilul - masa discursivă care favorizează interpretările „greșite” din perspectiva estetică a lui Noica? în fond, prefafa lui Nae Ionescu nu stătea în capul volumului Niculăiță minciună, ci în fata romanului De două mii de ani. De unde rezultă că există o corespondență intimă între interpretările „greșite”, extraestetice și romanul lui Sebastian, corespondentă pe care principiul autonomiei estetice este incapabil să o anuleze. Ceea ce nu înseamnă că autonomia estetică nu „există” sau că nu poate susține o lectură ori alta, ci doar că autonomia estetică este, aici, un caz particular de lectură1. 1. Pentru o abordare la zi a problemelor ridicate de teoria autonomiei estetice, v. Jason Geiger, „Dismantling the Frame: Site-Specific Art and Aesthetic Autonomy”, în Brttish Journal of Aesthetics, Volume 49, Number 1, January 2009, pledând pentru înțelegerea „relației dintre reguli universale și cazuri 181 Mihai Iovănel Eroarea „estetismului” Așadar, eroarea lui Mihail Sebastian în conceperea romanului De două mii de ani - sau, dintr-un punct de vedere complementar, eroarea autorului de a pretinde alte lecturi decât cele pe care le-a declanșat efectiv - stă în următorul punct: Sebastian voia să prelucreze romanesc o temă acută politic în momentul anilor ’30 și să beneficieze în același timp de alibiul autonomiei esteticului. Această poziție răzbate din Cum am devenit huligan, un lung protest împotriva lecturilor în cheie politică: „Din tot ce s-a scris cu acest prilej, numai câteva articole au plecat de la obiectivele cărții. Restul, un întreg dosar, au vorbit despre democrație, comunism, ortodoxie creștină, fascism, revoluție corporatistă, etc., etc., etc. - tot lucruri capitale, desigur, dar străine de această carte”1. Pot fi observate două surse principale. în primul rând, funcționează principiul preeminenței și autonomiei spiritului în raport cu determinările materiale - un fel de parolă a Tinerei Generații. Sebastian îl pozitivează pe însuși Mussolini în câteva rânduri pentru tot soiul de fleacuri estetice* 1 2 (și aici, deși s-ar putea replica amintindu-se că R Duce și fascismul italian n-au devenit antisemiți până în 1938, când se apropie fatal de Hitler și nazism - iar în numele acestui non-antisemitism W. Filderman declara în 1937 că evreii nu sunt antifasciști, întrucât n-au motive să fie3 -, antisemitismul e departe de a putea monopoliza cusururile lui Mussolini în ochii unui democrat, fie el și interbelic) în al doilea rând, se poate vorbi de acțiunea teoriei bergsoniene sau diltheyene asupra generației lui Sebastian, care-i împărtășește, tacit sau vocal, dar, cu excepția marxiștilor, cvasigeneral, presupozițiile: desființarea vechii dualități subiect-obiect în numele identității dintre cel care percepe și ceea ce este perceput, obsesia pentru viață și trăire în forme nemediate prin pozitivist, prioritatea intuiției și a înțelegerii (Verstehen) față de sinteza teoretic-rationalistă. Deși Sebastian, cu excepția scrierilor din postadoles-cență („Considerații asupra romanului modern”), nu a gustat patologia vitalist-irationalistă, repulsia sa față de „scheme” și pasiunea arătată formele pure ale „vieții” îi contextualizează gândirea în cadrul aceluiași regim discursiv cu al generației lui. De pildă, în 1929 opina că „un film mediocru american e mai aproape de adevăr, decât imul excelent, lucrat în manieră și regie europeană” pentru că primul captează mai bine viața, particulare, și a felului în care această relație se schimbă în funcție de contextul istoric”. 1. Opere, 2011, voi. I, p. 488. 2. Selectiv: Mihail Sebastian, „Benito Mussolini, dramaturg”, Cuvântul 26 august 1931; „Un alt profil al lui Mussolini”, în Cuvântul 5 august 1932; „Păsările zboară spre Capri...”, în Cuvântul 24 decembrie 1932. 3. „Fascismul nu face antisemitism. Deci, evreii, ca evrei, nu pot fi antifasciști”(Dr. W. Filderman, Unde duce antisemitismul Conferință ținută în sala Tomis în ziua de 18 aprilie 1937, Tipografia „Excelsior”, p. 9). 182 Evreul improbabil „care încape toată și nefragmentată în imagine, păstrându-și ceea ce îi este esențial: ritmul, mișcarea și gestul”1. în 1933, făcând istoricul și panegiricul Cuvântului intr-un număr aniversar, elogia ziarul că „n-a judecat niciodată printr-o formulă, fie ea de dreapta, de centru sau de stânga, ci printr-un simț al realităților organice, realități ce refuză să încapă într-o etichetă”, conchizând: „Nu formulele îl interesau, ci viața”1 2. Tot în 1933, îl omagia foarte naeionescian pe Carol al II-lea pentru că ar transcende regimul birocratic și juridic al statului tocmai în sensul manifestării unui principiu de viață într-o ordine prea formalizată și prea rigidă: „Nu există text de lege pe care viața să nu-1 depășească, să nu-1 fac insuficient, strâmt și brutal. Dar un om, un om viu, judecător al altora și judecător al său, merge mereu cu această viață, prea inegală și frământată ca să intre într-un paragraf. Marele secret este să facă ca omenia să fie măsura lucrurilor - nu principiile și teoria”3. (Poate fi descifrată aici, în presupoziția Regele e măsura lucrurilor, o versiune adaptată a celebrei definiții date de Cari Schmitt suveranității: „Suveran este cel care decide asupra excepției”4). în schimb, în Accidentul, personajul repugnant al bătrânului Grodeck este înfățișat înconjurat de scheme: .Afacerea era importantă și bătrânul Grodeck o expunea pe larg, cu cifre, cu explicații tehnice, cu scheme și planuri, pe care le adusese cu el și le întindea pe masă, ca pe niște hărți”5 6. în Cum am devenit huligan, „schemele” abundă. Mai mult, chiar organizarea apărării romanului De două mii de ani se face pe baza opoziției dintre scheme, simbolizând lecturile politice-reductive (marxistă, fascistă etc.), și viață, trimițând la obiectivul pe care lecturile adecvate ar trebui să-l urmărească: „Marxismul și fascismul pot cuprinde o sută de adevăruri politice și economice decisive, dar amândouă pornesc de la o groaznică ignorare a omului. Este și în marxism și în fascism o lipsă de viață și un abuz de scheme care le face din capul locului artificiale”8. însuși Nae Ionescu este surprins în aceeași tensiune opozitivă, delimitând cezura între un Ionescu cel bun (de dinainte de prefață, cel care 1. Mihail Sebastian, „Glas și imagine”, Cuvântul, 13 iunie 1929: „Voi prefera fără ezitare delicioasele «Nopți din Chicago» ale lui George Bancroft [ Underworld de Josef von Sternberg, 1927] oricăreia din experiențele filmate ale lui Fritz Lang, de la Nibelungi la Metropolis”. 2. Mihail Sebastian, „Cuvântul, de la 4 noiembrie 1924 până astăzi”, în Cuvântul, 6 noiembrie 1933. 3. Mihail Sebastian, „După serbări...”, în Cuvântul, vineri 13 septembrie 1933. 4. Cari Schmitt, Teologia politică [1922; ediția a Il-a, Munchen: Verlag von Duncker&Humblot, 1934)], traducere, introducere și note de Lavinia Stan și Lucian Turcescu, postfață de Gh. Vlăduțescu, Editura Universal Dalsi, București, 1996, p 27. 5. Opere, 2011, voi. I, p. 1121. 6. Ibidem, p. 522. 183 Mihai Iovănel inspirase romanul) și Ionescu cel din prefață, antisemitul: dacă la primul Nae Ionescu se observa, „în scrisul lui și în viața lui”, „o continuă silință de a comunica direct cu ceea ce este viu, spărgând tiparele, formulele și schemele”1, la cel de al doilea Sebastian găsește „numai formule, numai scheme, numai abstracții. Că sunt sau nu antisemite aceste abstracții este pentru moment indiferent. Dar ele sunt abstracții”1 2. Se poate spune că, urmându-și prejudecata estetică3, Sebastian a greșit - în termeni pragmatici, nu ideali4 - strategia prelucrării romanești a temei. O chestiune de balistică a discursului: prea multă ambiguitate, prea multe antinomii netranșate - iată, formulată în câteva cuvinte, eroarea de transmitere a mesajului. Sebastian n-a evaluat bine contextul - unul al polarizărilor clare: stânga-dreapta, fasciști-marxiști, democrați-extre-miști etc.; la adresa acestui context, dispozitivul dialectic al romanului era o sfidare - o sfidare căreia i s-a dat curs, întrucât romanul a forțat contextul să vocifereze, să se demaște ca polaritate ireductibilă. Din păcate pentru Sebastian, principiul autonomiei estetice e un lux teoretic rezervat perioadelor de prosperitate care joacă pe mize mici și își vehiculează cu bonomia dată de bunăstare cuvintele-cheie ale vocabularului. în momentele de criză - iar 1934, anul apariției romanului, e un astfel de moment - identitățile devin supraindividuale. Oricât ar vrea Sebastian să mai funcționeze, în numele scurtei utopii postbelice, ca scriitor privat, contextul nu i-o permite: îl trage afară și e în regulile jocului să o facă. Deși, fără îndoială, Sebastian n-ar fi avut alte alegeri în 1934, când era încă sub influența realismului metafizic al lui Nae Ionescu, că o abordare diametral opusă în chestiunea iudaismului era posibilă o arată însă cartea scrisă în colaborare de N. Steinhardt și Em. Neumann, 1. Ibidem, p. 538. 2. Ibidem, p. 564. 3. Poziția sa estetistă avea să ajungă - din nou - ținta lui I. Ludo când acesta se referă sarcastic la „Esteții români de origine evreiască”, în 1935. Persiflându-i pe esteții pe care îi echivalează cu asimiliștii „rătăcind între malurile unui românism care-i respinge și al unui judaism care-i înspăimântă” și estetismul „artei pentru artă” ca mod de refulare a „originii etnice”, Ludo îi somează printr-o preteriție, simulând zeflemisirea lui Zissu, care ceruse evreilor „curajosul act al mărturisirii”: „înapoi, fraților! Așa nu mai merge. E timpul să vă dați și voi seama că nu-i nimic de făcut! N-aveți noroc! Sunteți iremediabil evrei. Nu că voi o vreți. Ci fiindcă ei țin cu orice preț să vă păstrați etnicitatea. Așa că mai dați dracului estetismul și întoarceți-vă înapoi de unde ați ieșit. înapoi în Ghetto. Deocamdată acolo vi-e locul până o să vă revizuiți conștiința și până o să învățați să vedeți cu propriii voștri ochi ce aveți de făcut. înapoi în Ghetto. Vreți cafenea literară? Sunt destule ceainării și în Dudești. Găsiți și o oglindă acolo. Uitați-vă în ea. Admirați-vă mutrele voastre atât de estetice, umaniste și universale. Și veți râde de voi!” (I. Ludo, „Esteții români de origine evreiască”, în Adam, nr. 82, 15 iulie 1935, reprodus în I. Ludo, în jurul unei obsesii. Precizările unui evreu pentru românii de bună credință, Editura „Adam”, București, 1936, pp. 478-486). Nu se poate spune că Ludo n-avea, din nou, dreptate. 4. Dar termenii ideali țin de premisele autonomiei esteticului care, cum am arătat, alcătuiesc un caz particular. 184 Evreul improbabil IUusions et realitesjuives. Considerations realistes sur quelques problemes juifs [Iluzii și realități evreiești. Considerații realiste asupra câtorva probleme evreiești] (Librairie Lipschutz, Paris, 1937), unde tot discursul etno-arhetipal este retezat din rădăcină: „Mania pe care germanii au răspândit-o în lume, sub numele spirit științific, de a alipi fiecărei realități simple un titlul abracadabrant a devenit în acest caz: pentru tristețea explicabilă a evreului persecutat, eterna Dramă Iudaică; satisfacția legitimă a evreului care nu mai este prigonit, Provocarea înțelepților Sionului; principiul hedonistic, baza întregii economii moderne, oribila Lăcomie Evreiască"1. Pentru nominalismul celor doi autori ,,[n]u există caracter evreiesc permanent”, ci doar „efectele de natură pur mecanică ale diferitelor influențe ce acționează împotriva lor”1 2: „Evreul ca atare este ireal. Nu există decât evrei”. Prin comparație, unele pagini din romanul lui Sebastian pot părea pe bună dreptate stânjenitoare și „deplasate”3. 7. Ce concluzii a tras Sebastian după De două mii de ani. Eroarea dialectică Cum a citit Mihail Sebastian prefața lui Nae Ionescu, dincolo de impactul emoțional imediat care a fost, potrivit lui Mircea Eliade, devastator? Pot fi identificați trei pași succesivi. în Cum am devenit huligan, Sebastian se arată afectat de lipsa de participare emoțională a lui Nae Ionescu ca narator în prefață: „Omul acesta, al cărui scris liniar și neted n-a izbutit niciodată să-i acopere emoția, scrie acum un fel de raport tehnic, înghețat în idei generale și abstracții. Este o piesă de dosar, este un rezumat juridic, este un jurnal de grefă, din care a dispărut suflul vieții. Nu se aude nici o voce, nu se simte niciun om în acest pustiu”4. Tipul metafizic de vocabular care l-a condus pe profesor prin prefață, facilitându-i sofismele, nu pare să-l deranjeze pe Sebastian - încă. La scurt timp după publicarea volumului Cum am devenit huligan, pe 21 martie 19355, Sebastian ține la Institutul Francez, în franceză, conferința „Cuvinte despre specificul național”6. Se va folosi de prilej 1. Editura Polirom, 2011, p. 137. 2. Ibidem. 3. Paul Cornea, „Mihail Sebastian și problema identitară în De două mii de ani’, ed. cit., p. 24. 4. Opere, 2011, voi. I, p. 564. 5. Leon Volovici, „Un expozeu calm despre furtună”, în Mihail Sebastian, Ce vârstă dați acestor texte?, Editura Hasefer, București, 2007, p. 312. 6. Cuvinte despre specificul național”, conferință din martie 1935, reprodusă în ibidem, pp. 287-311. 185 Mihai Iovănel pentru a reveni la romanul De două mii de anL Descriindu-1 pe scurt, elimină recursul la limbajul metafizic care în definitiv constituie unul dintre resorturile ultime ale romanului. Scriitorul ajunsese între timp la un mod mai relaxat de a aborda problema; reducând chestiunea romanului la un aspect „psihologic”, conferențiarul o reformulează astfel: „între iudaismul său și românismul său, el [naratorul-personaj ] nu se vede obligat să aleagă. El crede că le poate reuni în aceeași viață, el crede că poate ajunge la un acord interior la valorilor românești și al valorilor evreiești care formează ființa și spiritul său”. Pornind de la alternativa care i se pune eroului său din roman în termeni esențialiști, dar pe care Sebastian crede acum că îi poate împăca într-o versiune mai relaxată, scriitorul pune două întrebări a căror linie încearcă să iasă din limitările aduse de ideea specificul național: 1. este specificul național intraductibil? (Sebastian folosește cuvintele „impenetrabil” și „inasimllabil”); și 2. există un universal uman care asigură de-a lungul timpului și timpurilor coerența omului, „permanența sufletului omenesc”, pe deasupra cristalizărilor socio-istorice care pot fi descrise sub forma unui „specific”? Răspunsul e dat tot prin intermediul eroului său, după ce evocase în trecere, și fără a o tranșa nici acum, antiteza dintre Ghiță Blidaru și Mircea Vieru, dintre organicismul autoh-tonlst, specifist, și vectorii modernizării României: „Ce putem să gândim de această lege «specifistă» care închide oamenii în structuri ireductibile? [...] gândesc, sau mai curând, ca să fiu exact -eroul meu gândește, că sufletul omenesc este mult mai suplu și mult mai capabil de nuanțe. Pentru a afirma aceasta, el nu pleacă de la o idee abstractă, ci de la contemplarea propriei sale vieți care întrunește fără să le ciocnească și fără să le simtă incompatibile, cele două voci ale sale, de evreu și de român, cele două voci care nu sunt decât una singură. [...] Specificul național el nu-1 ignoră, dar îl înțelege nu ca un freamăt, ci ca un climat spiritual, ca un stil de viață - climat și stil destul de cuprinzătoare, destul de suple, ca să adăpostească la umbra lor sensibilități diferite”1. De la excursurile despre „esența metafizică” a antisemitismului pe care le atribuia în roman personajului său narator până la asumarea în conferință a acestei variante de ecumenlsm trans-etnlc este o distanță care marchează depășirea de către Sebastian a vocabularul metafizic deprins de la Nae Ionescu. Reflecția continuă, dovadă o lungă scrisoare către Petru Comarnescu din 12 august 19391 2 în care Sebastian se ocupă iarăși de chestiunea Iul „a deveni român”. De data aceasta, el se raportează la Mihail Polihronlade, care, deși dintr-o familie de greci recent românizați, devenise un notoriu lider legionar. (Poate alegerea lui Polihronlade nu se datorează numai faptului că, fiind concitadinl, se știau de mult - Poldy Hechter chiar 1. Ibidem, pp. 310-311. 2. Opere, 2011, voi. II, pp. 786-790. 186 Evreul improbabil frecventase un cenaclu de liceeni în casa Polihroniade1 ci și cărții lui Mișu despre Carol I, publicată în 1937, conținând pagini net antisemite1 2). Prin această raportare contrastivă, Sebastian apelează la patru criterii argumentative. în primul rând, în ce privește problema formării, Sebastian arată că formația lui sufletească a fost atât de patriotic-româ-nească încât, la 11 ani, a plâns la intrarea trupelor germane în Brăila, pentru ca la retragerea lor să ia parte la euforia generală: „luni de-a rândul, am participat din plin la beția victoriei - care era și a mea pentru că era a noastră - și am jucat Hora Unirii în jurul statuei lui Mihai Viteazul, cu Vaida Voevod și acela care avea să devină mai târziu Patriarhul Miron Cristea”3. (în mod curios, Sebastian omite să pomenească detaliul că după retragerea nemților Brăila a fost teatrul unor ample manifestări antisemite care au durat o săptămână, între 11 și 18 noiembrie 1918, timp în care au fost jefuite „șaizeci de prăvălii și case evreiești”, sinagoga Razeviller a fost „complet devastată”, iar „în cimitirul evreiesc pietrele tombale [au fost] răsturnate și mormintele pângărite”, pagubele ajungând la mai bine de 1 200 000 de franci4). Ca pentru a-și reconfirma patriotismul, Sebastian aduce discuția în prezent: „Iată, aici [Stâna de Vale, jud. Bihor] unde suntem, într-o stațiune climaterică ce aparține Episcopiei greco-catolice, se vorbește aproape numai ungurește. Eu, instinctiv, am fost revoltat”. în al doilea rând, în chestiunea religiei, Sebastian invocă faptul că Polihroniade nu este mai creștin decât el, evreul nebotezat, întrucât Polihroniade nu avea nici un sentiment de ordin religios: „în timpul serviciului militar și mai târziu apoi, Mișu râdea de credința mea în Dumnezeu”. în al treilea rând, în ce privește îndeplinirea datoriei către țară, Sebastian își aduce aminte că, tot în timpul serviciului militar, „pe când eu îmi făceam datoria la Consiliul de Război, [Polihroniade] rupea adresele și mandatele pe care eu le emiteam numai ca să nu mai obosească, înregistrându-le”. în al patrulea rând, Sebastian aduce în discuție problema vechimii în România a familiei lui și a familiei lui Polihroniade: „Străbunicul meu din partea mamei, pe la 1802 [sic!; probabil 1842], era bancher [mai curând cămătar, dat fiind că bancheri nu se găseau pe 1. N. Carandino, De la o zi la alta. Memorii, Editura Cartea Românească, București, 1860, p. 53. 2. Mihail Polihroniade și Alexandru-Christian Teii, Domnia lai Carol I, volumul I: 1866-1877, capitolul „XIII: Problema națională”, paginile despre „pericolul evreiesc”, pp. 149-157. 3. Ibidem, p. 787. 4. Carol Iancu, Emanciparea evreilor din România (1913-1919), prefață de Charles-Olivier Carbonell, traducere de Țicu Goldstein, Editura Hasefer, București, 1998, p. 114. 187 Mihai Iovănel toate drumurile în momentul și locul indicate de Sebastian] în București. A ajutat pe șefii revoluției de la 1848 cu bani. Părinții mei, amândoi, născuți în țară (tata la 1868) au vorbit numai românește și ne-au crescut românește. Părinții lui Mihail Polihroniade mai vorbeau încă grecește, atunci când i-am cunoscut. Și nu știu când au venit în țară”1. în acest turnir disputat cu Polihroniade, Sebastian câștigă pe linie, mai puțin în cazul creștinismului (deși Polihroniade nu era religios, el era totuși creștin prin naștere). Sebastian sfârșește prin a se ciocni iarăși de teoria lui Nae Ionescu privind diferența dintre un român și un bun român (bazată și ea pe prezența elementului „creștinism” - în speță „ortodoxie”, de vreme ce Ionescu refuza și catolicilor dreptul de a fi doar-români). De fapt, implicit, teoriei lui Ionescu îi adresează Sebastian o suită de întrebări retorice: „în fața acestor forțe oarbe, iraționale, cari pustiesc sufletele, [...] mă simt adânc întristat. De ce atâta neînțelegere? De ce atâta patimă oarbă? De ce să refuzi dreptul la viață în numele unui principiu frumos, sub care se ascunde însă numai un interes meschin, personal [...]? De ce un Mihail Polihroniade - pentru simplul motiv că s-a născut din părinți creștini, veniți din altă țară - să poată flutura stindardul urii împotriva mea și a celorlalți ca mine?”1 2. între 1934 și 1939 Sebastian parcursese integral distanța dintre a vorbi în numele unui „principiu frumos” (punctul de vedere metafizic) și a descoperi îndărătul lui nu doar „forțele iraționale”, ci și interesul meschin. Eroarea pe care astfel o depășește poate fi numită eroarea dialectică. Ea se manifestă în două feluri. în primul rând, pentru cine rămâne în interiorul limbajul hegelian (iar Sebastian, via Nae Ionescu, o face în De două mii de ani, chiar dacă incomplet, atunci când alege să își construiască romanul pe principiul teză-antiteză), relevanța distincției între adevăr și fals se pierde prin acceptarea principiului contradicției, întrucât, după cum a arătat Popper3, „dintr-o pereche de enunțuri contradictorii poate fi inferat în mod valid orice enunț”4; ceea ce înseamnă că vorbind despre De două mii de ani în cheia romanului toată lumea a avut dreptate. în această interpretare a erorii dialectice, Sebastian a făcut o greșeală strategică. în al doilea rând, eroarea decurge dintr-unul din truismele dialecticienilor hegelieni, anume că teza produce antiteza. Această propoziție poate fi acceptată și într-un limbaj mefient față de metafizica hegeliană. E suficient să ne gândim la felul în care funcționează vendetta: o crimă își cere anularea printr-o crimă 1. Mihail Sebastian, ibidem, p. 788. 2. Ibidem, p. 789. 3. Karl R. Popper, „Ce este dialectica?”, [1940], în Conjecturi și infirmări. Creșterea cunoașterii științifice, traducerea din limba engleză Constantin Stoenescu, Dragan Stoianovici, Florin Lobonț, verificarea traducerii Dragan Stoianovici, Editura Trei, București, 2002, pp. 403-431. 4. Ibidem, p. 408. 188 Evreul improbabil în sens contrar, îndreptată împotriva autorului primeia. Acceptată într-un limbaj comun, care nu crede în principiul hegelian al identității după care gândirea filozofică (hegeliană, desigur) și realitatea coincid, într-un limbaj care deci nu crede că teza s-ar impune cu necesitate și nu prin alegere, propoziția „teza produce antiteza” poate fi citită și în sensul următor: de tezele pe care le aleg depinde evolutia raționamentului (de pildă: dacă decid să port un ceas cu curea maro va trebui ca pantofii să nu fie negri). Alegând ca punct de plecare teza metafizică a lui Nae Ionescu după care evreul suferă prin necesitatea esenței lui, Sebastian a ales dimpreună cu el toate consecințele care decurg de aici, inclusiv antisemitismul; reproșul adresat lui Ionescu în Cum am devenit huligan conform căruia profesorul și-ar fi schimbat opiniile din 1926 în acelea din 1934 este cu totul naiv; opiniile din 1926 le-auprodus pe cele din 1934. 8. Evreul și estetica iubirii. Studiu de caz: G. Călinescu Din perspectiva posterității, se poate afirma că paginile cele mai importante despre Sebastian au fost scrise de G. Călinescu în Istoria literaturii române de la origini până in prezent (1941): este o constatare impusă de calitatea canonică a istoriei, care a fixat imaginea lui Sebastian mai decisiv decât orice altă lucrare. Iar această imagine sintetizată de Călinescu este preponderent negativă; abia receptarea jurnalului a reușit să o reechilibreze1. Călinescu constata atunci că Sebastian e „foarte înrudit cu Mircea Eliade” (tratat de asemenea defavorabil), doar pentru a evidentia „reaua localizare geografică”1 2 comună - inabilitatea de a-și localiza în limbaj și decor eroii. în rest, Sebastian îi apare experientialist - ca Eliade - doar în ce privește problema iudaismului; cartezianismul lui Sebastian, aplicat „mai ales în câmpul senzațiilor”, ar duce la „un senzualism rece, lucid, cultivat cu exactități de geometru”3. Din orizontul sărac, redus la „rasă”, care i-ar fi accesibil scriitorului, Călinescu deduce predilecția pentru analiză, cu nota că „însemnările sale erotice sunt mai mult stendhaliene decât gidiene”4. Pe fondul unor astfel de subtilități disociative, verdictul cade cu cruzime: „Talentul artistic pare a lipsi”, nefiind atenuat decât parțial de concesiile imediat următoare: „scriitorul posedă o ritmică vie și o frază fin echivocă, de o maliție imperceptibilă”, fiind și „încă prea tânăr spre a i se determina 1. Ghinionul lui Sebastian stă în faptul că alți critici, precum Pompiliu Constantinescu sau Șerban Cioculescu, care îi erau mult mai favorabili decât Călinescu nu au apucat, nu au vrut sau nu au putut să întocmească sinteze cu o pondere apropiată. 2. G. Călinescu, Istoria literaturii române de la origini până în prezent, [1941], ediția a Il-a, revăzută și adăugită, p. 963. 3. Ibidem. 4. Ibidem. 189 Mihai Iovănel personalitatea”1. în calitate de cronicar, Sebastian e redus de Călinescu la „estetica” iubirii, „tipică la criticii evrei”, fiind socotit „prea generic amical sau incredul și ceremonios”1 2. în jurnal, Sebastian se arată afectat („E probabil cel mai sever lucru ce s-a scris împotriva mea. [...] O asemenea carte [...] se scrie o dată la 30-40 de ani. Trebuie deci să așteptăm 4 decenii pentru ca să obținem o rectificare”) și doar prin raportarea la contextul apropiat de pogromul de la Iași, un context de maximă gravitate existențială, în care viata îi este pusă în pericol, reușește să arboreze veridic fată de sine nepăsarea: „După prima iritare, lucru a încetat să-mi mai pară important. [... ] Nu pot lua în serios astăzi plictiselile sau chiar dramele literare. R s’agit de vivre”3. G. Călinescu și Mihail Sebastian fuseseră prima dată puși semnificativ în relație în 1929, în Mutația valorilor estetice a lui E. Lovinescu. Călinescu va recenza, apoi, Fragmente dintr-un carnet găsit, defavorabil mai mult din cauza lungimii care nu face masă semnificativă, fiind „fragmentară, fugitivă și inconcludentă”; dar Călinescu profita de ocazie pentru a releva tânărului critic „cultura și judiciozitatea cu care să împiedici reacțiile prea personale fată de lucruri”: „Spirit pătrunzător, fin, tânărul critic consideră opera liniștit, fără contorsiuni de excesivă inteligibilitate dar cu atât mai sigur, exprimându-și opiniile în fraze clare, clasice, neornamentate decât în măsura necesității unei nuanțe și atunci, adesea, în imagini fericite”4. Aceste observații vor fi reluate în mai multe rânduri cu referire la Sebastian, deși Călinescu va doza în funcție de umoarea circumstanței intensitatea apreciativului din ele. Tensiunile apar în cursul unei polemici privind politica de traduceri a Editurii Cartea Românească5 și se vor adânci în momentul în care Călinescu va trece de la România literară a lui Rebreanu, unde era coleg cu Sebastian, la Viața românească relansată cu aportul primului; în 1. Ibidem. 2. Ibidem, p. 964. 3. Jurnal, 17 iulie 1941, p. 358. 4. G. Călinescu, „Mihail Sebastian, Fragmente dintr-un carnet găsit, în Adevărul literar și artistic, nr. 602, 19 iunie 1932, reprodusă în G. Călinescu, Opere. Publicistică, I (1920-1932), pp. 1052-1053. 5. Sebastian atacase în mai multe rânduri lipsa de preocupare a editorilor români față de producția autohtonă, în favoarea traducerilor din autori comerciali, atacând cu precădere Editura Cartea Românească. G. Călinescu, critic la Adevărul literar și artistic, apropiat editurii, replicase că „Editorul este și el un negustor și nu-1 poți obliga să-și vâre capitalul în afaceri riscate”, iar Sebastian nu rămăsese dator: articolul „«Problema tinerilor?»” (publicat în Cuvântul, 11 septembrie 1932) consemna că „trecerea d-lui Călinescu în tabăra lui Kiribiri [nume caricatural-generic creat de Sebastian pornind de la Pitigrilli] ia aspect de trădare”. 190 Evreul improbabil condițiile în care Călinescu rupe violent relațiile cu Camil Baltazar (și el la România literară, conducător defacto al publicației), începând cu el o dispută dusă prin intermediul celor două reviste, Sebastian face două gesturi iritante pentru Călinescu. în primul rând, atacă nou-relan-sata Viață românească (cea „veche” fusese nu o dată ținta lui1, inclusiv în numele relelor relații dintotdeauna dintre Nae Ionescu și gruparea de la Iași), declarându-i „formula” vetustă: „radical-socialistă” în plan socio-politic și specifist-tradiționalistă - cu sporadice alianțe pe un teritoriu estetic mai actual - în ordine artistică1 2. Cu acest prilej, îl înțeapă pe Călinescu, trecut în solda Vieții Românești, pentru „știința acomodărilor”: „d. G. Călinescu, care este un istoriograf excelent și poate un romancier bun (n-am cetit deocamdată Cartea Nunții), este spiritul cel mai oscilator, criticul cel mai instabil, politicianul literar cel mai savant”3. Călinescu e declarat mort în calitate de critic (deși stăpânește „o inteligență atât de subtilă, un gust literar atât de sigur, un talent atât de suplu”), pulsului său moral fiindu-i constatată lipsa de bătaie: 1. V. Mihail Sebastian, „«Viața Românească» a murit”, în Cuvântul, 14 decembrie 1932: articolul celebrează că „opulenta «Viața Românească», puternica, bogata, influenta, venerabila «Viața Românească»” „moare simbolic, în belșug, într-un timp în care o revistă tânără - AZI - trăiește în sărăcie”. „Moartă fusese ea de multă vreme, dar formele oficiale de înregistrare a decesului întârziaseră”; „nu mal avea de ce să apară. Era inutilă nu numai pe planul politicii sociale (unde toate problemele și mobilurile ei fuseseră soluționate și stinse). Dar și pe planul literar, unde conducătorii revistei se găseau inactivi, străini și profund neadaptabili. Dovadă încercările penibile de acordare cu timpul, întâi prin eforturile venerabile și sterpe ale d-lui Ibrăileanu, pe urmă prin inventarea d-lui Ralea, comentator de treabă desigur, dar prea modest și limitat pentru funcțiunea de critic și teoretician al unui curent literar”. în numele coerenței, Sebastian refuzase oferta lui Călinescu - acesta, nou angajat la Viața românească, căuta noi colaborări - de a publica în revista înființată de Ibrăileanu: „Acum vreo patru luni, într-o dimineață. G. Călinescu a urcat scările redacției noastre pentru a-mi cere să colaborez la... «Viața românească». Pur și simplu. Eram uluit. Atacasem în numeroase rânduri revista aceasta și colaboratorii ei” (Mihail Sebastian, „Răspuns unui fost critic. Despre «ideea de absolut» și despre acomodările ei diverse”, Vremea, 22 iulie 1933). Scena va fi negată de Călinescu : „Are haz ! Niciodată nu ne-am gândit să cerem colaborarea unui tânăr de ale cărui merite nu suntem încă documentați. Și încă să-i facem avansuri! Cine? «Viața românească» în care au pus tot ce a fost mal bun din ei G. Ibrăileanu, C. Stere și M. Sadoveanu? Cui? Unui biet debutant, spaimă a editorilor” („Trufie”, în Viața românească, nr. 6-9, iunie-septembrie 1933, reprodus în Opere. Publicistică, II (1933-1935), p. 348). 2. Mihail Sebastian, „Cazul «Viața Românească»”, în Cuvântul, 23 aprilie 1933. 3. Ibidem. 191 Mihai Iovănel „Am pierdut în d-1 Călinescu un critic și l-am pierdut definitiv. Există o moralitate a criticei care nu poate fi călcată de două ori. O singură dată ajunge - iremediabil, fără putință de întoarcere”1. Mai mult, Sebastian recenzează negativ, sub aparențe amabile, romanul Cartea nunții, din care apreciază cel mai mult, parcă-n bătaie de joc, pe... baba Iaca1 2. Răspunsul - pe care Sebastian îl aștepta, deși nu așa de repede3 -vine printr-o falsă cronică la Femei, în care Călinescu refuză să vorbească despre carte, dar nu și despre Sebastian, care, fiind „un autor prea puțin deosebit ca să merite o recenziune deosebită”, e valorificat ca figură metonimică pentru „o categorie de tineri care încearcă să spargă porțile cetății literare cu niște unelte pe care noi nu le cunoaștem”4: această categorie s-ar manifesta prin „lipsa de credință în critică”, recenzia reprezentând doar un instrument, „un simplu mijloc de a pătrunde în revistele literare și de a-și păstra un loc”5. Sebastian e descris ca adept al unor rele moravuri critice, dictate de circumstanțial, întrucât „«lansează» și «distruge», se răzbună pe criticii nefavorabili și-și «menajează» o primire îngăduitoare a cărților sale”6. § Nu s-ar putea susține că aceste observații ale lui Călinescu n-ar avea acoperire. O simplă cronologie a cronicilor publicate de acesta în 1932-1933, în România literară, arată stilul gentil al acestuia de a răsplăti atenția arătată lui de alți cronicari: Camil Petrescu, „Mihail Sebastian sau despre prietenia literară”, în România literară, nr. 55, 4 martie 1933 - Mihail Sebastian, „Camil Petrescu: Patul lui Procust”; în România literară, nr. 55, 4 martie 1933; Petre Comarnescu, „Mihail Sebastian: Femei”, în România literară, nr. 56, 11 martie 1933 - Mihail Sebastian, „Petre Comarnescu: Homo Americanus", în România literară, nr. 58, 25 martie 1933; Pompiliu 1. Ibidem. 2. Felul în care citește acest personaj e similar lecturii „Domnișoarei de Stermaria”: personajul periferic care scapă din chingile metodei autorului -Călinescu, respectiv Proust: „Trecerea prin roman a bătrânei Iaca [...] este și tehnic vorbind, dar mai ales epic, un moment excelent, plin de secrete subînțelesuri și aruncând asupra întregii familii o lumină nesfârșit mai revelatoare decât comediile celorlalte mătuși, copios povestite. De altminteri, această fugară și abia amintită siluetă mi se pare și cea mai interesantă figură a romanului” (Mihai Sebastian, „G. Călinescu: Cartea nunții’, în România literară, nr. 67, 27 mai 1933). 3. ,,[G. Călinescu] este un jucător sumbru, dar cu simț sportiv. Dacă a pierdut, recunoaște că a pierdut - și s-a terminat. Ne-o va plăti el altădată - că doară nu trec toate zilele într-o zi” (Mihail Sebastian, „Tot cazul «Viața Românească». Unde intervine un humorist...”, în Cuvântul, 8 mai 1933). 4. G. Călinescu, „Mihail Sebastian, Femei”, în Adevărul literar și artistic, nr. 658, 16 iulie 1933, reprodus în Opere. Publicistică, voi. II (1933-1935), p. 288. 5. Ibidem, p. 288-289. 6. Ibidem, p. 290. 192 Evreul improbabil Constantinescu, „Mihail Sebastian, Femei”, în Viața literară, nr. 143, 20 martie 1933 - Mihail Sebastian, „Pompiliu Constantinescu: Critice”, nr. 61 , 15 aprilie 1933; George Mihail-Zamfirescu, „Marginalii”, în România literară, nr. 61,15 aprilie 1933-MihailSebastian, „GeorgeMihail-Zamfirescu: Maidanul cu dragoste", în România literară, nr. 63, 29 aprilie 1933. Călinescu fusese iritat în mod deosebit de cronica scrisă despre Pompiliu Constantinescu, cu care se afla intr-un acerb conflict: „Ca să obțină o laudă de la cel mai nefericit dintre recenzenți, de la acela pe care nici un tânăr de oarecare aspirație nu-1 poate lua ca model, de la monumentul inculturii, al nepriceperii și al bombasticului, d. Sebastian a scris un articol în care găsește «spirit» inamicului oricărui spirit. Nimic nu-1 obliga să facă acel gest de sclavie a conștiinței. Voia însă o recenziune pe care n-o putea obține decât cu acest preț. Și a avut-o” (G. Călinescu, „Mihail Sebastian, Femei”, reprodus în op. cit., p. 291). Pentru o poziție asemănătoare, poate fi citat articolul lui Mircea Damian „Amicii mei criticii literari” (Azi, nr. 63, 19 mai 1940), despre schimburile de cronici favorabile între criticii de la Revista Fundațiilor Regale:.cel mai mult îmi plac însă criticii literari din generația mea. [... ] Sunt patru (cifră biblică): Pompiliu Constantinescu, Șerban Cioculescu, Vladimir Streinu și Mihail Sebastian. [...] Acești patru domni critici literari nu s-au avut întotdeauna prea bine, cu excepția lui Vladimir Streinu și Șerban Cioculescu, care sunt legați așa cum ești d-ta legat de pantofi. De la o vreme însă se întâlnesc toți, o dată pe lună, sub supravegherea părintească a vechiului meu prieten Camil Petrescu, în paginile de mijloc ale «Revistei Fundațiilor Regale». De cele mai multe ori se-ntâmplă că fiecare își alege un subiect care-1 privește pe celălalt, direct sau așa, pe ocolite. Pompiliu Constantinescu găsește că volumul Caragiale de Șerban Cioculescu e ceva care nu se mai află; Mihail Sebastian ne face atenți asupra «manierei critice» a lui Pompiliu Constantinescu, acest Sainte-Beuve al criticei române; Vladimir Streinu scrie negru pe alb că ultimul roman al criticului Mihail Sebastian e o carte mare; Șerban Cioculescu scrie un articol special despre un articol al lui Pompiliu, apărut în numărul trecut. Din când în când, unul dintre ei sau toți deodată semnează câte-o cronică măruntă sau câte una mare asupra cutărui volum al blândului meu prieten Demostene Botez, poet și întâmplător președinte nu știu pe unde. Dar mai ales nici unul nu uită, fie că scrie despre Eminescu, despre Sadoveanu sau despre... celălalt, să citeze o frază, o vorbă sau o cugetare (ca să zic așa) din Camil Petrescu, directorul [...]. N-aș putea spune că în ultimii ani producția literară a țării a fost prea bogată. Dar, orișicât, au apărut multe cărți și destul de bune. Nici unul din cei patru evangheliști ai criticei literare nu le-a băgat în seamă. Au fost prea ocupați cu ei înșiși și cu colegii lor de birou. Fiindcă sunt funcționari la aceeași instituție. Se ajută între ei, se tămâiază reciproc, cădelnițează în grup pe director și înseamnă pe cei câțiva prieteni cu mirul geniului. E o solidaritate impresionantă. Patru inși, patru stâlpi legați trainic unul de celălalt prin cea mai teribilă, cea mai fioroasă taină: complicitatea... ”1. 1. Apud E. Lovinescu, „Sburătorul. Agende literare, VI, nota Margaretei Feraru, nr. 1, la însemnarea din 16 mai 1940, pp. 357-358. 193 Mihai Iovănel Pe o poziție asemănătoare se situează E. Lovinescu, tot în 1940, extinzând observația asupra întregii noi generații de critici: „Critica actuală a ieșit din faza militantă; cu toate furtunile dezlănțuite de mai mulți ani, de caracter național și social, generația nouă de critică (T. Vianu, Perpessicius, Șerban Cioculescu, G. Călinescu, Pompiliu Constantinescu, Vladimir Streinu, M. Sebastian etc.) a rămas pe tărâmul pur estetic; nu mai sunt școli, ci o singură școală; nu mai sunt reviste de curente, nu mai sunt ciocniri ideologice. Ar fi putut exista totuși fricțiuni personale ; cu totul caracteristic pentru critica contemporană a generației noi ajunse în pragul a patruzeci de ani este, dimpotrivă, concordia, luptele se dau, când se dau, sportiv și amabil, într-un bazin cu ape limpezi; și toți se prețuiesc, se stimează, se adună chiar; se citează abundent și se studiază reciproc cu multă considerație; rezervele iau nuanțe imperceptibile pentru marele public, înțelese doar de inițiați... Moravurile literare câștigă; nu știu dacă și spiritul critic care, în definitiv, se manifestă tot prin luptă; aceasta e cel puțin părerea unui vechi... «luptător» fără voie, întrucât temperamentul l-ar fi împins și pe dânsul la împletirea de ghirlănzi cu spinul foarte bine acoperit de carminul florii”1. Alte exemple - mai toate benigne - se pot culege cam de peste tot din activitatea de cronicar a lui Sebastian. Mai amintesc doar un episod epistolar din 16 august 1936; Sebastian tocmai fusese angajat, la intervenția generalului N. M. Condiescu, om de bine cu veleități scriitoricești, la Revista Fundațiilor Regale, și îi scrie din zona Lacului Ghilcoș lui Camil Petrescu, redactor-șef la RFR: „Vreau foarte mult să fiu liber - din punct de vedere literar - în septembrie și octombrie, luni pe care le rezerv cărții mele despre Camil Petrescu. Crezi că-mi vor fi de ajuns? Nu știu. Subiectul mi se pare familiar, dar tocmai de aceea mă intimidează. în orice caz, până la 1 decembrie cartea ar trebui să fie în librării”1 2. Deși în cronica „Notă la Teze și antiteze”3 pare că face o referire în acest sens („îmi rezerv dreptul de a reveni într-un capitol special de carte asupra acestui Fals tratat’’)4, nu doar că volumul promis n-a apărut niciodată, dar jurnalul lui Sebastian nu păstrează nici măcar urma unei intenții private în acest sens. Totuși, în 1940 el deplânge existența unor „prea mari cordialități” în critica românească, „limbajul critic nevirulent, atenuat, plin de rezerve mintale”, produse de cercul prea strâmt al profesioniștilor activi, care au ajuns să-și disimuleze „gândirea adevărată” în spatele unui „cifru”5... § Sebastian plătește cu aceeași monedă prin articolul „Răspuns unui fost critic. Despre «ideea de absolut» și despre acomodările ei diverse”6: 1. Ion Velicu, „Convorbire cu d. E. Lovinescu. Recolta literară de toamnă”, în Curentul. Magazin literar, nr. 79, 6 octombrie 1940, apudE. Lovinescu, ibidem, nota Margaretei Feraru, nr. 1, la însemnarea din 2 octombrie 1940, p. 394-395. 2. Opere, 2011, voi. II, pp. 751-752. 3. în Revista Fundațiilor Regale, nr. 7, 1 iulie 1936, pp. 197-203. 4. Ibidem, p. 203. 5. Mihail Sebastian, „Notă despre critică și critici”, în Revista Fundațiilor Regale, nr. 7, i iulie 1940, p. 188. 6. în Vremea, 22 iulie 1933. 194 Evreul improbabil Călinescu este descris ca „funcționar al Editurii Adevărul”, prilej de a i se aminti traseul anterior, început la „Sburătorul” și Gândirea, după cum și caracterul deficient moral și critic: „A retractat tot ce a spus. Laudă ce a înjurat și atacă ce a lăudat”. înțepăturile continuă de o parte și de alta; bunăoară, Călinescu îl trece pe Sebastian într-o „mafie anostă” în care ar mai intra Petru Manoliu, Mircea Eliade, Camil Baltazar, C. Noica „și alti monumentali filozofi, eseiști, romancieri etc.” care „se laudă bicotidian în cele mai variate publicații”1. Scriind destul de favorabil - fapt explicat poate de întâmplarea că Sebastian publicase în Rampa o recenzie asupra volumelor 2 și 3 din Opera lui Eminescu, carte care „a făcut un mare serviciu literelor române”1 2 - despre Orașul cu salcâmi (recunoscându-le eroilor - altfel „cam fantomatici” - autenticitatea, cârtii „senzualitatea [...] trează, ațâțată”, iar autorului „temperament poetic”), Călinescu aduce iarăși vorba despre înclinarea lui Sebastian „către frățietatea de generație, către acel sentimentalism de grup pe care îl vădesc ațâți tineri de azi și care poate fi o însușire strașnică în ordinea morală, dar e primejdioasă pentru critic”3. Din aprilie 1938, Sebastian fine cronica dramatică la Viața românească, unde G. Călinescu se ocupă de cronica literară. După moartea lui Sebastian, Călinescu va completa articolul cu o frază4 despre paginile de jurnal risipite ici-acolo, care-i par „afectate, snobe, pline de o inconștientă, deși nu dizgrațioasă infatuare în jurul acțiunii literaturii proprii”. 9. Sebastian ca evreu generic. Studiu de caz: N. Iorga și N. Georgescu-Cocoș Cel care în perioada epigonică post-junimistă inventează o autentică „nouă generație” - „generația 1906”, cum o va numi Nae Ionescu, inclu-zându-se în ea - este Nicolae Iorga. Momentul revoltei împotriva repertoriului străin la teatru cristalizează începutul unei ofensive a spiritului autohton care devine conștient de sine ca deficit, dar și ca potențialitate. Momentul Iorga reprezintă depășirea momentului junimist, europenist, care deplora importul de forme noi doar din perspectiva realismului său de natură conservatoare. Pentru Iorga și noul naționalism de sub mantaua 1. G. Călinescu, „Febrilitate și dezorientare acefală”, în Viața românească; nr. 15-16, august 1934, în Opere. Publicistică, voi. II, p. 644. 2. Mihail Sebastian, „G. Călinescu: Opera lui Mihai Eminescu, voi. II și III”, în Rampa, 6 septembrie 1935, reprodus în Jurnal de epocă, pp. 441-444. 3. G. Călinescu, „Mihail Sebastian, Orașul cu salcâmi, roman”, în Adevărul literar și artistic, nr. 786, 29 decembrie 1935, ed. cit., p. 1198. 4. V. G. Călinescu, Istoria literaturii române de la origini până în prezent, ed. cit., p. 964. 195 Mihai Iovănel lui, fondul autohton se asociază cu o inaderență organică la importuri și se transformă în complex de superioritate. Politic, Iorga este un antidemocrat. Statul său ideal ar fi unul care conservă sau mai bine zis restaurează ficțiunea unui stat medieval românesc, în care Domnitorul guverna înțelept tara ajutându-se de boieri și sprijinindu-se pe clasa sufletește pură a țăranilor răzeși, fără intermediarii alogeni introduși o dată cu rudimentele capitalismului după Pacea de la Adrianopol. Antisemitismul său, foarte acut înainte de Primul Război Mondial, când Iorga este de altfel aliatul lui A. C. Cuza1, se temperează totuși după Marea Unire, fără a dispărea; ceea ce nu împiedică valorificarea dinspre dreapta a moștenirii culturale lăsate de tânărul Nicolae Iorga. Nae Ionescu îi va recunoaște, de altfel, în numeroase rânduri ascendentul și calitatea de șef al generației lui - „generația 1906”, „generația războiului”, „PROMOȚIA ISTORICĂ NECULAI IORGA” - și va vorbi de „marele adevăr fixat și formulat de d. Iorga” („neutralizat [...] în planul realizărilor practice”, dar „cu atât mai activ în mișcarea ideilor”): „ 1. lupta în potriva spiritului și mentalității liberale - care e un fapt permanent în istoria României moderne, dar care s-a adâncit și sistematizat sensibil după război; 2. noua mișcare ortodoxă care în fond nu este decât o reacțiune împotriva spiritului secular înstăpânit în metafizică și al cărui punct de ajungere trebuie să fie - mână-n mână, de altfel, cu neo-scolastica - neutralizarea spiritului protestant al Renașterei pe care s-a construit civilizația actuală europeană și artificial - și cea românească; 3. necesitatea de a se ajunge la manifestări de artă și cultură specifice, formulată - în chip ceva cam... programatic și normativ, e drept - prin autohtonism”1 2. „Primatul spiritualului” asupra economicului este, după Nae Ionescu, tot o lectie învățată de la Iorga. Că Iorga este părintele spiritual al Tinerei Generatii o arată și articolele delirante în care Eliade îl desființează și îl celebrează liric în același timp. Moartea violentă a lui Iorga, asasinat de Mișcarea Legionară în toamna lui 1940, a adus cu sine, o dată cu falsa antiteză dintre savant și legionari (aceasta fiind mai mult umorală decât ideologică), estomparea profilului radical al lui Iorga. Memoria intelectuală nu mai retine, astfel, că după răcirea relațiilor cu A.C. Cuza la sfârșitul deceniul al doilea, cei doi se reapropie în anii ’30 pe puntea comună a antisemitismului. Astfel, în 1937, „regele beneficiar al contrastelor”, cum îl numise I. Ludo3 pe Iorga, participă la Congresul anual al Ligii Culturale a lui Cuza, organizat la Iași între 27-29 iunie. Aici tine un discurs deloc exotic în raport cu textele lui curente: „Să se reromânizeze orașele României, 1. Pentru o reconstituire a relațiilor dintre A. C. Cuza și N. Iorga până în 1920, v. PeterManu, Horia Bozdoghină, Polemica Paulescu: știință, politică, memorie, cu un studiu introductiv de William Totok și o postfață de Radu Ioanid, Editura Curtea Veche, București, 2010, pp. 122-154. 2. Nae Ionescu, „De la «Sămănătorul» la noul stat românesc”, în Cuvântul, 13 august 1930), reprodus în Roza vânturilor, pp. 190-193. 3. I. Ludo, „Scrisoare către D. N. Iorga”, în Adam, nr. 46, 1 octombrie 1931, reprodusă în I. Ludo, în jurul unei obsesii. Precizările unui evreu pentru românii de bună credință, Editura „Adam”, București, 1936, p. 437. 196 Evreul improbabil scoțându-le de sub atotputernicia jidanilor, cari au ajuns să le stăpânească în mod absolut, cu excluderea românilor. [...] Nu voi discuta mijloacele întrebuințate pentru a se ajunge la această atotputernicie, care se exprimă atât prin proprietatea imobilelor, cât și prin aproape exclusiva luare în stăpânire a tuturor industriilor și a comerțului, precum și printr-o presă de un caracter așa de inferior, prin care se urmăresc alte scopuri decât ale noastre, într-un ton care corespunde unei mentalități și sentimentalități pe care o respingem cu dezgust. [...] Suntem învinși material, dar spun cu toată hotărârea, că nu suntem moral învinși”1. O idee care va avea un deosebit ecou printre radicalii naționalismului1 2 este propunerea istoricului de a contrabalansa „atotputernicia” evreilor prin crearea unei „zone românești” în jurul bisericilor, zone libere de evrei instituțional și economic: „în această zonă, exproprieri vor trebui să permită așezarea unor instituții și unor formații economice care să ne aparțină numai nouă”. Iorga revine asupra problemei evreiești în serialul de 11 episoade „Iudaica”, publicat în Neamul Românesc între 13 și 23 august 1937 și reluat imediat într-o broșură. Iorga definește România ca fiind văzută de evrei drept „un fel de vag teritoriu cu indigeni, în parte proști, în parte conrupti, în care se poate colonisa”3; colonizarea s-ar face conform unui „întreg program de expansiune”4. Sunt reluate o serie de clișee ale antisemitismului vulgar, precum exploatarea satelor prin „cârciumarii otrăvitori, cari așteaptă și la bariera orașelor” și prin „mari arendași, secând, în vederea câștigului, care singur îi preocupă, și vlaga țarinei și puterea însăși a omului”5. în antiteză, Iorga face elogiul paradisului autarhist de la Vălenii de Munte, localitate „fără evrei”, unde „o grupare a noastră poate trăi în toate ramurile ei fără să se constate o singură lipsă”6. Concluzia serialului, revenind de fapt la premise, descrie invazia evreiască prin două tendințe majore: 1. refuzul de a se lăsa asimilați și 2. încercarea de a se substitui fondului autohton7. într-un nou serial, 1. N. Iorga, citat în A.C. Cuza, „Epoca reromânizării orașelor României. Declarațiile d-lui prof. N. Iorga, la Iași”, în Neamul Românesc, nr. 145, 9 iulie 1937, articol reprodus după Apărarea Națională. 2. Romulus Dianu, în articolul „Zone de românizare” (Neamul Românesc, nr. 146, 10 iulie 1937) definește mai clar conceptul de „zonă de românizare”: „Zona de românizare va fi aceea în care nu va putea intra decât omul de-aici”. Ștefan Ionescu („Oaze românești în Sahara orașelor înstrăinate...”, în Porunca Vremii; reprodus în Neamul Românesc, nr. 159, 26 iulie 1937), tot pe marginea conferinței lui Iorga, comentează: „Din mândra cetate a lui Ștefan cel Mare, acest Ierusalim al învierii românismului, nu a mai rămas decât o ruină, o rușine românească și o zidire pur străină de sufletul nostru. Străinii, evreii, ne-au înăbușit. Nu mai putem respira”. 3. N. Iorga, „Iudaica”, I, în Neamul Românesc, nr. 173, 13 august 1937. 4. N. Iorga, „Iudaica”, III, în Neamul Românesc, nr. 175, 15 august 1937. 5. Ibidem. 6. N. Iorga, „Iudaica”, VI, în Neamul Românesc, nr. 178, 19 august 1937. 7. „Evreii aveau datoria de a ieși din ghetto. Au făcut-o? Nu. Trăiesc și mai departe între ei. Păstrează ce-i deosebește, lucrează pentru ca să aibă 197 Mihai Iovănel „Xenodulii”, început pe 4 septembrie, N. Iorga revelă iarăși pericolul „acestui boa constrictor, care e represintanta românească a asociației de interese evreiești din lumea întreagă”1 sau „cât de năvăliți, striviți sau asfixiati suntem de o infiltrație evreiască ale cărei proporții sunt intolerabile și pentru omul cel mai suferitor”* 1 2. în acest serial, Iorga pune și problema pătrunderii „elementului străin” în universități, vestea bună fiind că acesta „pare a fi pătruns foarte puțin în comparație cu alte feri”; sunt notate totuși și excepțiile contrariante: ,,[î]n timpul din urmă numai filologia d-lui [Graur] și Byck dă asalturi fățișe la cariere universitare care se cuvin întâiu tinerilor noștri”3. Antisemitismul nu este unica specie a rasismului lui N. Iorga, din moment ce marele învățat pare să împărtășească axiologia rasială a secolului al XlX-lea, atât de prezentă la M. Eminescu, distingând între „rasele nobile” și „semințiile coloniale” („galbenii și negrii”)4. Totuși, nici o altă semintie nu se bucură de atenția pe care istoricul o arată evreilor, în condițiile anului 1940, când Basarabia este cedată URSS-ului, antisemitismul lui Iorga atinge notele cele mai de sus. Savantul, care vede, desigur, numai mâna iudaică în pierderea suferită de România, propune ca represalii... defensive întărcuirea evreilor din Bucovina - „acea Jidovime bucovineană care în mare parte ni-a rămas și care măcar acum trebuie închisă în anume margeni legale”5. Materialele care umplu ziarul, escortând linia părintelui spiritual, sunt din cele mai curioase. Când Nichifor Crainic, ministrul Propagandei Naționale, comunică în numele guvernului politica de românizare a presei6, ziarul lui Iorga publică prompt un articol care documentează erudit primejdia presei iudaice; conform autorului acestui articol, un anume Claudius Ionescu, însuși Einstein ar fi o inventie de presă: „Chiar în domeniul cosmogoniei s-a găsit un pentru ei, ca națiune năvălitoare, cât mai mult. Până și în profesiunile liberale, până și în învățământ, în știință, în literatură, ca avocați, ca medici, ca arhitecți, ca profesori, tot mai mulți, cu filologii, cu filosofii, cu ziariștii, cu poeții, cu criticii lor, ei ne dau, pur și simplu, afară din țara noastră. în atâta timp, afară de un caz două, din marea lor bogăție n-a ieșit nici un dar, nici o restituire, față de nevoile noastre, din ce în ce mai grele. Dându-și seama de puterea lor în creștere, ei ne sugrumă bisericile, ne înlocuiesc prăvăliile, ne ocupă locurile și, ce e mai pierzător, ne falsifică sufletul, ne degradează moralitatea prin opiul ziaristic și literar cu care ne încântă" (N. Iorga, „Iudaica”, X, în Neamul Românesc, nr. 182, 23 august 1937). 1. N. Iorga, „Xenodulii”, VIII, în Neamul Românesc, nr. 199, 13 septembrie 1937. 2. N. Iorga, „Xenodulii”, I, în Neamul Românesc, nr. 192, 4 septembrie 1937. 3. N. Iorga, „Xenodulii”, VIII. 4. N. Iorga, „Crima usurii raselor nobile”, în Neamul Românesc, 15 februarie 1940; tema distrugerii „raselor nobile” va fi reluată în articolul „Distrugerea raselor” din Neamul Românesc, 6 martie 1940. 5. N. Iorga, „Asia basarabeană”, în Neamul Românesc, 11 iulie 1940. 6. „[ZJiarele românești nu pot fi conduse de evrei, iar în ziarele conduse de români, colaboratorii evrei nu sunt la locul lor” (Nichifor Crainic, citat în Neamul Românesc, 11 iulie 1940) 198 Evreul improbabil Albert Einstein care să atace sisteme consacrate, printr-o teorie șubredă și să parodieze studiul serios al marelui savant român, Ștefan Cristescu, studiu apărut la Paris în 1921 și intitulat «La Relativite et Ies Forces dans le Systeme Cellulaire des Mondes». [...] în diferitele bătălii științifice Einstein a știut să-și reducă adversarii la tăcere în mod definitiv, unii dintre ei dispărând subit. Dar temeiurile științifice ale marilor cosmologi nu vor fi niciodată strivite de bolnava fantezie a unui pse-udo-savant!”1 în puținul timp care-i mai rămâne de trăit, Iorga va sprijini prin impunătorul său cuvânt legile antisemite introduse în România. Decretul-lege, pur rasist, de „Oprirea căsătoriilor între românii de sânge și evrei”, semnat de Carol al II-lea pe 8 august 1940, este salutat de Iorga drept „o operă românească”, „românească în fond și românească în formă”, care „ține samă de anumi considerații de echitate și blândeță pe care nimeni nu le va putea smulge din sufletul nostru”1 2. Deși, în perioada Cuvântul, Sebastian luase parte, vrând-nevrând, la simpatiile iorghiste ale cotidianului (cum singur o spune, „Ziarul acesta a fost totdeauna cu domnul Iorga, de la ideologia și spiritul căruia s-a reclamat continuu”3), din 1936, ca angajat al Revistă Fundațiilor Regale, post unind avantajele unei consistente remunerații cu acelea simbolice ale prezenței într-o redacție influentă aflată, mai mult, sub patronajul regelui, Sebastian reprezintă o țintă pe care presa naționalistă nu avea cum să o rateze. Prezența unui evreu într-o instituție care face politica culturală a României reprezintă în ochi acestei prese confirmarea teoriilor conspiraționiste ale evreimii infiltrate mai mult sau mai puțin ocult în centrii spirituali, dar și lucrativi ai nației. Ținta nu este de aceea atât Mihail Sebastian, cât Iosef Hechter, sau și mai bine Iosef Hechter care se ascunde sub numele Sebastian4: de aceea orice ofensivă avându-1 ca obiect pe Sebastian conține cu necesitate deconspirarea identității lui evreiești. Momentul de vârf al instrumentalizării lui Sebastian drept purtător de „putrejune” pe spezele Majestății Sale (adică ale românității înseși) e atins în vara lui 1937, când lui Sebastian i se deleagă temporar, ceilalți fiind în vacanță, sarcini de coordonare redacțională. Era încă proaspăt 1. Claudius Ionescu, „Lichidarea unei culturi”, în Neamul Românesc, 11 iulie 1940. 2. N. Iorga, „Statutul evreiesc”, Neamul Românesc, 14 august 1940. 3. Mihail Sebastian, „Cuvântul, de la 4 noiembrie 1924 până astăzi”, în Cuvântul, 6 noiembrie 1933. 4. Argument caracteristic: în serialul „O istorie a literaturii române contemporane”, publicat în 1937 în Cuget clar pe marginea istoriei literaturii române contemporane. 1900-1937 a lui E. Lovinescu, N. Iorga vizează indignat articolul despre Sebastian, care apare „fără portret, an de naștere și identitate națională” (v. episodul V al serialului, apărut pe 15 iulie, citat în nota Gabrielei Omăt la însemnările lui E. Lovinescu din 2 septembrie 1937, „Sburătorul”. Agende literare, voi. V, p. 542). 199 Mihai Iovănel scandalul stârnit de N. Georgescu-Cocoș, pe 8 iulie 19371, pe marginea unui articol comemorativ scris de Sebastian despre Zarifopol. Sebastian era acuzat de a-i fi atribuit lui Zarifopol ideea că „pasiune, iubire, eroism, sacrificiu” ar fi bune de „expus în vitrina prostiilor omenești de mare circulație” ; act pervers, prin care cu „păgână ură împotriva credinței creștine”, Sebastian ar fi pus în gura unui mort propriile-i credințe, în cadrul conspirației mai largi de la Revista Fundațiilor Regale pusă la cale de „Cioculeștii Camili, de Pipersbergii Baltazari, de Hechtării și alte lighioane din jungla «literară»”. N. Georgescu îl denunța pe Sebastian regelui (.Acesta e rostul unei publicații care apare sub semnul regelui Carol, din înalta Lui voință? Ce spune Voevodul Culturei [...]?”), dar și generalului N. N. Condeescu, președinte S.S.R, „eminent scriitor, excelent soț și părinte”1 2. Așa cum intră pe listele de ținte rituale ale lui N. Georgescu, Sebastian intră și pe ale lui N. Iorga. Astfel, în articolul „O tabără literară”3, profitând de scandalul recent care lega ziarul Adevărul de capitalul sovietic, aia Emil Pauker, co-proprietar al ziarelor Adevărul și Dimineața și unchi de frate al comunistului Marcel Pauker4, soțul mai celebrei Ana Pauker, istoricul înfierează partida „estetică” lovinesciană, a „autonomiei literaturii”, „boală sufletească” îndărătul căreia acuză că s-ar ascunde o conspirație ce ar urmări să înrobească nația ideologic și politic. în linia clișeului antisemit intens specific întregii drepte reacționare, Iorga îi leagă pe evrei, văzuți ca masă compactă de manevră, de interesele ocultei sovietice: „în toată lumea se duce lupta între naționalism și internaționalism, între autoritate și ideologie, între soviete și dictatură. Foile din Sărindar represintante ale avântului acaparator evreiesc în România, prin legătura 1. N. Georgescu, „Din «Revista Fundațiilor»”, în Neamul Românesc, nr. 144, 8 iulie 1937. 2. Ceea ce nu-1 va împiedica pe Nicolae Iorga ca, doar după două luni, să îl înfiereze pe Zarifopol ca „xenodul” pentru aceleași idei descrise neutru de Sebastian (și cărora N. Georgescu le negase paternitatea zarifopoliană, cerând intervenția familiei distinsului dispărut): „Acest spirit [al xenodu-lilor români care lucrează întru folosul evreimii] e făcut tot din scrâșniri și stridențe, din ruperi de legături și din țâșniri, din sfidări și din obrăznicii, din ironii ieftene, terfelind tot ce e tradiție, tot ce e bună cuviință, tot ce e logică și armonie, tot ce e bun simț și bun gust. Se încearcă îndrăzneț, prin acești salahori pregătind înaintarea oștilor cotropirii, înlocuirea batjocoritei seninătăți și măsuri elenice, - de care-și râdea un Zarifopol român înainte de a o face, la rândul său, după program, un Sebastian evreu, prin convulsiunile și crăcănările cinice ale asiatismului semit și turanic” (N. Iorga, „Xenodulii”, IX, în Neamul Românesc, nr. 200, 15 septembrie 1937). 3. N. Iorga, „O tabără literară”, în Cuget clar, reprodus în Neamul Românesc, nr. 156, 1937. 4. în procesul celor 19 comuniști inițiat pe 27 februarie 1936, Adevărul și Dimineața s-au manifestat favorabil acuzaților, publicând interviuri cu Lucrețiu Pătrășcanu (13 februarie) și Ana Pauker (20 februarie) - v. Stelian Tănase, Clientii lu’ tanti Varvara, Editura Humanitas, București, 2005, pp. 252-253. 200 Evreul improbabil firească dintre Evreii rămași sufletește Evrei [... ] și o falsă democrație cu tendințe internaționale, au nevoie pentru scopurile lor bine definite de influența unei anume literaturi, căreia alți represintanți ai aceleiași idei internaționale și așa zise democratice îi țin la îndemână, fie și supt cifra Regelui, cu dibăcie acaparată, toate avantagiile unei remunatoare edituri”. în această masă este nominalizat și Sebastian, ca reprezentant al „grifonajului, când trivial, când pretențios, al Adercilor, Sebastienilor și Râcăciunilor, plus ce altă spurcăciune mai e pe acolo”. Acesta fiind tonul taberei iorghiste pe timp de pace, în momentul în care „evreimea” declară război instalându-1 pe Sebastian la conducerea revistei regale, situația scapă de sub control. Sesizat de Buna Vestire, prin pana lui Gabriel Bălănescu1, N. Georgescu scrie un prim articol1 2 demascator al situației pe 13 august 1937: „D. Sebastian, scriitor și critic literar, [...] stăpânește destinele marei publicații literare... D. Al. Rosetti, directorul Fundației editoare, e probabil în concediu. [...] D. Camil Petrescu a plecat și dânsul lăsând d-lui Radu Cioculescu, - recenzent muzical - calificata grijă a conducerii și imensa răspundere a selecției colaborărilor. Iar filarmonicul personaj, plictisit ca de obicei să tot dărăcească poeme și proză, a inventat cine știe ce catastrofă și a dispărut să se odihnească. [...] Și au lăsat pe d. M. Sebastian, arbitru al «creației» literare, conducător al Revistei domneștilor Fundații.” Restul articolului reamintește pe larg scandalul Zarifopol; Sebastian e apelat constant pe numele evreiesc. Pe 22 august, N. Georgescu revine; în articolul „Accidentul d-lui Sebastian-Hechter” 3 el prelevează câteva pasaje din fragmentul din Accidentul publicat de Sebastian în Revista Fundațiilor Regale, în mai: prin ele, Sebastian ar urma „șirul batjocoririlor estetice și naționale, brodat pe un fapt formidabil: o tânără cade din tramvai”. în interpretarea lui N. Georgescu, personajul feminin al lui Sebastian este prostituată (aducând, implicit, altă „batjocură”): „Nora Munteanu, damă de consumație care agață clienții de pe uliță, are apoi prilejul să vadă apărându-i aventura în «problematica» «Revistei Fundațiilor Regale»!!”. A doua zi, N. Georgescu aprofundează4 noul scandal, luând în vizor scăparea - comică, desigur - a lui Sebastian de a fi tratat o jartieră drept „piesă anatomică” („Iată ce bazaconii cu sensualism în regiuni epidermice mai sus de genunchi au prilejul să admire cititorii «Revistei Fundațiilor Regale»”), dar și rasa Norei Munteanu: în faptul că aceasta, prostituată - cum crede Georgescu - are un nume românesc și 1. Gabriel Bălănescu, „Corifeii”, în Buna Vestire, nr. 135, 10 august 1937. 2. N. Georgescu, „«Estetul» Hechter Sebastian, la Fundația de Literatură”, în Neamul Românesc, nr. 173, 13 august 1937. 3. N. Gjeorgescu], „Accidentul d-lui Sebastian-Hechter”, în Neamul Românesc, nr. 181, 22 august 1937. 4. N. Georgescu, „Din «opera» lui Hechter-Sebastian, șefia Fundațiile Regale”, în Neamul Românesc, nr. 182, 23 august 1937. 201 Mihai Iovănel nu unul evreiesc, secundul lui Iorga vede un nou afront adus românilor de evreul Sebastian: „Desigur, nu se putea să fie decât Munteanu și nu vreo Berg oarecare această perversă pescuitoare de tineri inocenți”. La rândul său, aflat în plină ofensivă antisemită (tocmai publicase serialele Iudaica, Alunecăm... și începuse Xenodulii), N. Iorga revine pe 15 septembrie 1937 la „năvălitorii” evrei, printre care se numără și Sebastian, finantati de oculta iudaică: „După ce s-au amestecat în toate domeniile intelectualității practice: drept, medicină, inginerie, arhitectură [...], năvălitorii metodici ai vieții noastre au trecut de la poezia Baltazarilor, la romanul Adercilor și Benadorilor, la critica Sebastianilor, la filosofia corespunzătoare, la arta de violentă și corosivă caricatură a Iserilor, la construcțiile americane ale arhitecților de blockhausuri pentru grupările financiare, de același caracter etnic, care le finanțează”1. 10. „El nu e în spirit ovrei”. Studiu de caz: Camil Petre seu § Chiar dacă în 19241 2 Camil Petrescu, în articolul „Suflet național. Analiză descriptivă a termenului”, se făcea mesagerul unui esențialism etnic în variantă benignă, vorbind despre „o formulă etnică a sufletului românesc", superioară „celorlalte neamuri”, despre „legi etnice”3 și alte asemenea, astfel de vorbe țin de clișeistica științifică și patriotică a epocii. Filozofic, Petrescu nu putea fi un rasist, întrucât era un noocrat care afirma preeminența „valorilor semnificației” asupra „ordinii valorilor simplu trăite” -acestea din urmă incluzând și ,,[f]amilia, regiunea, breasla, națiunea, comunitatea și conștiința destinului personal” - și, deci, și rasa. Nu doar credea în primatul intelectului, ci susținea că acest primat se transformă, prin însuși faptul impunerii lui în ordinea abstractă a gândirii, se transformă în principiu politic; ca atare, Petrescu proclama nici mai mult nici mai puțin decât „[djreptul inteligenței de a i se încredința toate problemele sociale, toate dificultățile de ordin metodologic și toate problemele epistemologice pe care le pune fenomenologia științei și artei politice”4, sub 1. N. Iorga, „Xenodulii”, IX, în Neamul Românesc, nr. 200, 15 septembrie 1937. 2. „Suflet național. Analiză descriptivă a termenului”, [1924], în Teze și antiteze, [ 1936], ediție îngrijită de Florica Ichim, Editura Gramar, București, 2002, pp. 83-89. 3. Ibidem, p. 85, 87. 4. „Despre noocrația necesară. Primatul spiritului... modalitatea persoanei... dar condiția intelectului”, ibidem, pp. 110-111. Nota bene, Sebastian a găsit cuvinte de laudă despre acest eseu: „între «dreapta» și «stânga», dincolo de ele mai ales, este destul loc pentru o acțiune constructivă, organizată și realistă, care, plecând de la principiul superior al primatului spiritualului, să nu piardă totuși din vedere obiectivele politice și sociale. 202 Evreul improbabil clauza că „răul în lume va dura atâta timp cât ordinea noocrată a lumii nu va avea corespondentul în autoritatea (noocrată) istorică”1. (Exprimarea acestei poziții - atât de naivă încât devine caricaturală - pare astăzi aproape neverosimilă; discuțiile recente despre „elite” par, prin comparație, extrem de pătrunzătoare.) De aici, poziția lui Petrescu față de conceptul de specific național: el reprezintă doar media plată a elementelor necreatoare, împotriva căruia formulele „creatore”, „substanțiale”, ar trebui apărate, cu paradoxul că un minoritar creator este preferabil în raport cu un majoritar specific (de altfel el încetând să fie un minoritar tipic prin însuși faptul că, fiind creator, nu poate fi specific). Specificitatea e malignă și ofensivă, atât în varianta internă (e.g. sămănătorismul), cât și în cea externă (se poate presupune, capitalul străin sau variile mode)* 1 2. Comentând3, după doi ani, prefața lui Nae Ionescu la De două mii de ani, și referindu-se la pasajul „Ești român, sau evreu, sau german, dacă ești fructul unei istorii...”, în care vede „o expunere destul de plastică și îndreptățită din punct de vedere existențial, concret”, Petrescu nu întârzie să se poziționeze în propriul dispozitiv teoretic: întrucât fenomenologia -muza lui Petrescu - afirmă insuficiența existențialului în raport cu esența, întrebarea care trebuie pusă sună astfel: „Pentru cea mai autentică desfășurare transcendentală, este oare dăunător ca o personalitate să aibă anume ascendență istorică? [...] Anumite ascendențe, cel puțin, exclud aprioric de la această autentică desfășurare transcendentală?”4. Altfel spus, reformulat în contextul prefeței lui Ionescu, faptul de a fi român (creștin) sau evreu confirmă sau infirmă aprioric accesul la ființă, adevăr, autenticitate? Răspunsul lui Petrescu? „Națiunea e un vehicul cultural, nu un scop în sine.”5 § Camil Petrescu poate fi considerat cel mai bun prieten al lui Mihail Sebastian, deși jurnalul acestuia din urmă îi confecționează pentru posteritate o imagine deloc batantă - dar convergentă cu mai tot ce s-a scris memorialistic despre autorul lui Danton (megaloman, egolatru, oportunist, laș, labil). Argumentele țin de durata relației dintre cei doi, întinse de-a lungul întregii vieți mature a lui Sebastian, de calitatea raporturilor umane și intelectuale și de constanța lor (ultima trăsătură este cu adevărat remarcabilă, dat fiind temperamentul lui Camil Petrescu și violența cu care rupea prietenii). Camil Petrescu, ceva mai în vârstă decât Sebastian, va păstra tot timpul un anume ascendent paternal, O dovadă ne-a servit-o nu de mult d. Camil Petrescu în acea excelentă schiță de sistem politic unitar, pe care a prezentat-o sub titlul Despre noocrație necesară” („Notă la un «manifest personalist»”, în Revista Fundațiilor Regale, nr. 1, 1 ianuarie 1937, p. 198). 1. Camil Petrescu, op. cit., p. 110. 2. V. „Suflet național. Analiză descriptivă a termenului”, nota 3 („notă din 1936”), ibidem, pp. 84-85. 3. V. „P.S. din 1936” al articolului deja citat „Suflet național. Analiză descriptivă a termenului”. 4. Ibidem, p. 88. 5. Ibidem, p. 89. 203 Mihai Iovănel care conservă poziția de plecare (aceea în care Sebastian vede în el un maestru - în scrisori i se și adresează, la început, prin „iubite maistre”), dar datorat și subordonării provocate de diferența reală de substanță intelectuală și de performantă literară (Petrescu era un ziarist, prozator, dramaturg, teoretician în mod evident superior lui Sebastian; pentru a nu mai pomeni faptul că primul era, la Revista Fundațiilor Regale, șeful celui de-al doilea). Spre deosebire de Mircea Eliade, la care Sebastian a ținut mai mult, Camil Petrescu însă nici nu l-a ignorat literar, nici nu l-a abandonat social în perioada de excludere oficializată a evreilor. Totuși, relația e departe de a fi simplă, întrucât Camil Petrescu era un antisemit autentic. Nu doar jurnalul lui Sebastian îl expune în acest sens, ci și propriile „note zilnice”1. De pildă, la 21 martie 1936, rezumând o discutie avută cu cineva, schițează teoria conform căreia ar exista doar „trei neamuri care și-au însușit pretenții de reprezentare rasistă: germanii (arianismul), evreii (iudaismul), japonezii (asiatismul)”, iar în concluzie: „Noi, ceilalți, trebuie să fim mulțumiți că aceștia sunt, cel puțin evreii și germanii, anihilați unii printr-altii”1 2. Fiind o afirmație făcută în ajunul Holocaustului, „mulțumirea” lui Petrescu înseamnă, literal, inconștientă. Părerile sale globale despre evrei sunt amuzante prin vag și prin faptul că ar putea fi puse, în numele vulgatei etnice, pe seama oricărui popor balcanic sau latin: evreii sunt în ochii lui Petrescu „sentimentali, irascibili, buni din sentimentalism, capricioși, isterici, veșnic nemulțumiți, mincinoși din neseriozitate (?), din dorința de mai bine, generoși feminini, cu fantezie revoluționară și fără imaginație, fără simful răspunderii, deloaiali (?) ca femeile, pasionați până la orbire, răzbunători fără să tină minte să se răzbune, atrași de valori superficiale, capabili de sacrificiu din nervi numai”3. Nu aici stă antisemitismul celui care a scris Patul iui Procust; frazele denotă cel mult un repaus al sclipitoarei sale inteligente. Alte derapaje către caracterologia rasială, de felul convingerii că evreicele „după 25 de ani, «se rasifică», se transformă dintr-o dată ca fluturii în viermi de mătase aurie... (...) La fizic și la moral devin aproape odioase”4, sunt „subtilități” care intră la același capitol. La urma urmei fleacuri față de performantele unui H. Sanielevici5. în sfârșit, lucruri care țin de epistemologia etnocentrică a 1. Camil Petrescu, Note zilnice, prefață, text stabilit, note, cronologie și indice de nume de Florica Ichim, Editura Gramar, București, 2003 2. Ibidem, p. 73. 3. Ibidem. 4. Ibidem, p. 95. în secolul al XlX-lea, Hasdeu credea și el, cu altă argumentație, că „ovreica nu e coruptă, ca judanul, prin studiul unei religiuni anti-soci-ale și anti-creștine. Ea este femeie ca toate femeile, pe când ovreiul nu voiește el însuși a fi om ca toți oamenii”( Trei ovrei, Tipografia Ștefan Rassidescu, București, 1865, în Opere, voi. III: Studii și articole literare, filosofice și culturale. Studii și articole de economie politică, ed. cit., p. 99), dar nu plafona la o vârstă anume imunitatea evreicei față de datul evreității. 5. V. de pildă Probleme sociale și psihologice, 1920; din punctul de vedere specificat, cartea poate fi deschisă aproape la întâmplare. 204 Evreul improbabil epocii și de convingerea că propozițiile despre „sufletul națiunilor” ori ținând de un esențialism rasial au acoperire științifică (Gustave Le Bon, Oswald Spengler, Leo Frobenius & co.), deși încă din epocă ele au parte de antidoturi, de contradiscursuri precum - în România - acelea ale lui I. Ludo sau N. Steinhardt; acesta din urmă va cădea mai târziu în boala „românismului”, având totuși ca scuză mecanismul defensiv declanșat de închisorile prin care a trecut. Semnificativ mai problematică este capacitatea lui Camil Petrescu de a se contamina, precum Vieru în De două mii de ani, de năravul dreptei naționaliste de a discrimina discursiv între evrei și non-evrei. într-un context în care antisemitismul încă nu devenise statal (dacă exceptăm legile protecționiste și discriminatorii ale liberalilor din 1934), Petrescu ia în serios referința dreptei antisemite, precum arată următoarea notă din 15 noiembrie 1936: „Firește că la Universul e convingerea că sunt filosemit. E, de altfel, reproșul care mi se face din toate părțile din pricina prieteniilor mele mai mult cu evreii. Adevărul e că n-aș putea să mă mai desfac din aceste prietenii. Sentimental și moral - individual luat - sunt atât de angajat, încât n-aș putea să schimb atitudinea fără o penibilă convertire”1. Petrescu se disculpă în jurnal, deci față de sine, pentru prieteniile incriminate de polul antisemit. Acuzația de fllosemitism avea în epocă conotația sau chiar denotația de vândut evreimii, implicit de trădare interesată a substanței naționale. Or, deși Petrescu sesizează corect nuanța (dovadă că precizează prompt, imediat după pasajul citat, că nu a avut „foloase de pe urma ovreilor”1 2), nu percepe - iarăși, în pofida inteligenței sale remarcabile - tocmai aberația sistemică a discursului care pune astfel, global-etnic, problema prieteniilor (un act prin excelență de elecțiune individuală și privată). Chestiunea este însă importantă pentru Camil Petrescu, întrucât revine asupra ei după câteva zile, pe 19 noiembrie 1936: „Mi s-ar putea reproșa prietenia reală pentru Mihail Sebastian. Dar el nu e în spirit ovrei și, în orice caz, mi-e omul cel mai aproape literar. Toți tinerii români pe care am vrut să-i formez mi-au adus numai urâte deziluzii: Romulus Dianu, Cicerone Theodorescu, Gulian, Eugen Ionescu etc.”3. Argumentul spune totul prin cei trei pași al dezvinovățirii: 1. Sebastian e un evreu nespecific (se înțelege - fără defectele evreiești); 2. afinitatea noastră este literară, deci nu ține de zona materială, interesată în care evreii corup de regulă fibra națională; 3. mi-am făcut datoria față de etnicii români, chiar dacă ei mi-au adus „numai urâte deziluzii”... Pe scurt, în loc de a refuza parametrii discursului impus de naționalismul antisemit, Camil Petrescu îl acceptă ca sistem și, dacă se apără, o face 1. Camil Petrescu, op. cit., p. 93. 2. Ibidem. 3. Ibidem, pp. 94-95. 205 Mihai Iovănel înăuntrul său. Or, din premise false nu poate rezulta o concluzie adevărată. Conform propriului său discurs privat, Camil Petrescu a fost o victimă facilă și paradoxală a jargonului antisemit. 11. Descoperirea iudaismului, între catolicism și „Ein Meister aus Deutschland” în De două mii de ani, Sebastian, în numele antipatiei contra colectivismului, se dezicea de solidaritate cu victimele antisemitismului, dat fiind că în acesta din urmă vedea un conector arbitrar care forța individul să iasă din singularitatea sa pentru a intra într-o mulțime (a celor afectați de antisemitism). Era o poziție motivată de un estetism burghez pe care Sebastian încă și-l permitea în 1934. Dar legalizarea antisemitismului în România la sfârșitul anilor ’30 va sfârși, mai riguros decât orice evoluție teoretică, să-l creeze și pe el ca evreu. Două momente sunt cu precădere ilustrative pentru această schimbare. în primul rând, momentul opțiunii catolice care se oferă evreilor români: botezul - în speță convertirea la biserica lui Petru - va aduce cu sine de-evreizarea, sustragerea de sub rigorile legislației antisemite (la al cărei capăt stătea dispariția fizică). Deși catolicismul era un vechi antisemit, ca și pontiful în funcție, Pius al XH-lea, la presiunile nunțiului papal la București, Andrea Cassulo, fuseseră obținute unele înlesniri pentru evreii trecuti la catolicism, precum dreptul - asigurat printr-un decret-lege din 20 februarie 1941 - de a frecventa școlile confesionale creștine1; acest reazim relativ coerent și consistent, amplificat și de bursa zvonurilor, crease o puternică mișcare în rândurile evreilor1 2, dar și o dilemă morală. Teoretic, pentru un evreu laic, cum era Sebastian, 1. Raport final, p. 196. în virtutea decretului „au fost admiși elevi creștini de origine etnică evreiască în școlile confesionale primare și secundare ale cultelor creștine. La școlile particulare, altele decât cele evreiești, puteau fi primiți și elevi creștini dintre ai căror părinți numai unul era evreu, iar celălalt de altă origine etnică. Legea preciza însă că în certificatele care se vor elibera se va trece originea etnică” (ibidem). 2. Deși în martie 1941 fusese promulgată o lege care bloca posibilitatea schimbării religiei, în 15 mai nunțiul Andrea Cassulo asigura Vaticanul „că guvernul de la București a dat asigurări privind libertatea cultului. în următoarea zi, el primea indicații de la Vatican privind procedura care trebuia urmărită pentru a-i apropia pe evrei de Biserică. Instrucțiunile subliniau că legile rasiale nu trebuiau să fie un motiv pentru a refuza evreilor botezul, mai ales celor care îl doreau în mod sincer. [...] La acel moment, botezarea evreilor prezenta unele dificultăți pentru că numărul celor care cereau botezul era în continuă creștere” (Constantin-Adrian Simion, „Intervenția reprezentantului Sfântului Scaun la București în favoarea evreilor din România în perioada 1940-1944”, în Terra Sebvs. Acta Mvsei Sabesiensis, nr. 3, 2011, p. 513). 206 Evreul improbabil alegerea n-ar fi trebuit să fie dificilă. Mobilul - supraviețuirea - justifica orice, iar prețul cerut, pentru o persoană lipsită de convingeri religioase, nu avea nici o valoare. Apoi, istoria evreilor oferea suficiente exemple de convertiri forțate, făcute de ochii lumii, care nu i-au împiedicat pe convertiți să-și păstreze adevărata credință. Or, Sebastian face alegerea, s-ar zice, nelogică; la sfârșitul lui 1941, îndemnat de prieteni (Aristide Blank, Ioan Comșa), el refuză cu următoarele cuvinte: „Nu-mi trebuie argumente ca să le răspund și nici nu caut. Chiar dacă lucrul n-ar fi așa de grotesc, chiar dacă n-ar fi așa de stupid și zadarnic -încă nu mi-ar trebui argumente. Undeva, într-o insulă cu soare și umbră, în plină pace, în plină securitate, în plină fericire, mi-ar fi la urma urmelor indiferent dacă sunt sau nu sunt evreu. Dar aici, acum, nu pot fi altceva. Și cred că nici nu vreau”.1 Refuzul său are două registre. Cel „estetic” (convertirea îi pare atât de „grotescă”, încât gustul său se simte dispensat să își mai alieze rațiunea - „argumentele”) ține de datele vechiului Sebastian, același din primele capitole din De două mii de ani. Dar cel de al doilea, etic, îl deconspiră pe noul Sebastian, care alege în numele solidarității să nu se mai sustragă evreității, chiar dacă într-acolo l-ar împinge logica. De altfel, din punctul de vedere al evreului, religia mozaică este cel mai important factor identitar. Cel care părăsește religia pentru a primi botezul încetează, tehnic, să mai fie evreu, după cum și calitatea de evreu comunist conține o contradictio in adjecto. Desigur, în termeni practici, tradiția în care crește un individ, încărcată de referințe specifice (în speță iudaice), participă măcar la fel de mult la configurarea identității sale precum chestiunea credinței în Cel ce a dat lui Israel Legea. Totuși, există diferențe de grad și chiar de esență între a fi un evreu laic a cărui credință stă, așa-zicând, într-o stare pasivă (și chiar între a fi un evreu comunist) și un evreu care se botează, pentru că acesta din urmă nu uită sau ignoră legământul, ci îl rupe în modul cel mai flagrant, trădând în plin regim religios; trădarea sa, după cum arată atâtea texte evreiești și nu în ultimul rând Manasse a lui Ronetti-Roman, se dovedește și una umană-socială, din moment ce convertitul trece în tabăra prigonitorilor. (Nu acesta este și punctul de vedere al legislatorilor antisemiti, pentru care a fi evreu era în primul rând o condiție multiplu definibilă, dar în primul rând o chestiune de rasă1 2.) Alegerea 1. Jurnal, 17 decembrie 1941, p. 424. 2. Conform „Decretului-Lege privitor la starea juridică a locuitorilor evrei din România” din 8 august 1940, „Art. 2. Sunt socotiți evrei în înțelesul acestui Decret cu putere de lege: a) cei de religie mozaică; b) cei născuți din părinți de religie mozaică; c) creștinii născuți din părinți de religie mozaică nebotezați; d) creștinii născuți din mamă creștină și tată de religie mozaică, nebotezat; e) cei născuți din mamă de religie mozaică, afară din căsătorie; f) femeile intrând în alineatele premergătoare, căsătorite cu creștini, dacă au trecut la creștinism cel mai târziu un an înainte de înființarea Partidului Națiunii; g) evreii de sânge, atei, sunt socotiți 207 Mihai Iovănel făcută de Sebastian în alternativa mozaism vs. catolicism reprezintă deci mai mult decât o opțiune estetică, reprezintă o alegere identitară. Ea e consecventă cu poziția lui Sebastian față de steaua galbenă, pe care, tot în 1941, evreii sunt obligați să o poarte (deși măsura va fi ulterior retrasă). Aflând că, la intervenția lui W. Filderman la Ion Antonescu, măsura a fost anulată, Sebastian se arată contrariat pentru că astfel simte că pierde posibilitatea de a purta cu mândrie acest „semn de identitate”: „după un prim moment de alarmă, [... ] începusem să văd în acest semn un fel de piesă de identitate. Mai mult chiar: un fel de medalie, o insignă care îmi atestă desolidarizarea de infamiile curente, lipsa de răspundere, inocența”1. în această perioadă, visa să își treacă doctoratul în drept cu o teză despre „legislația antisemită în lume, în perioada hitleristă”* 1 2. Al doilea moment care ilustrează schimbarea lui Sebastian stă într-o însemnare, tot din 1941, consemnând lupta interioară în fața alegerii de a merge sau nu la un concert Schumann dat la Filarmonică de marele pianist german Walter Gieseking. Din program mai făceau parte Bach și Beethoven, cu Simfonia IV- deci un repertoriu integral teuton. Jurnalul detaliază remușcările: „E oare posibil să am ușurința, frivolitatea, lipsa de scrupule de a mă duce la un concert nemțesc, în zilele astea amare! Sute de familii evreiești din Bucovina sunt în chiar clipa asta în pribegie! Mii de evrei sunt în lagăre de muncă - și între ei Benu! în fiecare zi, în fiecare ceas, alte orori, alte umilinți ne încovoaie, ne doboară - iar eu mă duc la Filarmonică! [... ] Dar, în clipele de mai mică indignare, o altă voce, insidioasă, începea să vorbească: [...] De ce să ne interzicem noi înșine puținele bucurii care ne mai rămân? N-am ascultat muzică de astă-primăvară, de când mi-au luat aparatul de radio. Un concert - și încă un atât de frumos concert - va fi un ceas de uitare, de bucurie. Câte bucurii îmi mai rămân?”3. Până la urmă, Sebastian va merge la concert, dar aceasta contează mai puțin. evrei în sensul acestui Decret cu putere de lege. Trecerea la creștinism a celor de religie mozaică, după punerea în aplicare a Decretului, nu schimbă calitatea de evreu, astfel cum este statornicită de acest Decret cu putere de lege. Cei ce fac parte, al publicarea prezentului Decret cu putere de lege, din comunitățile religioase evreiești sunt socotiți de religie mozaică” (apud Evreii din România între anii 1940-1944, voi. I: Legislația antievre-iască, volum alcătuit de Lya Benjamin, coordonator științific Sergiu Stanciu, prefață Șef Rabin dr. Moses Rosen, Editura Hasefer, București, 1993, pp. 46-50). 1. Jurnal, 9 septembrie 1941, p. 383. 2. Ibidem, p. 372. 3. Ibidem, 19 octombrie 1941, p. 403. 208 Evreul improbabil Muzica reprezintă, de regulă, pentru Sebastian, un spațiu de același timp cu spațiul vacantelor (la schi sau aiurea), doar că spre deosebire de celelalte și-l putea permite zilnic. Nu de puține ori vede muzica drept o pierdere în vreme (în sens nepeiorativ), care îl distrage de la scris. Sebastian se arăta un meloman avid, dar ipotezele privind priceperea sau cultura lui muzicală nu trebuie exagerate; va rămâne un diletant: deși tine o vreme, între 1935-1939, cronica muzicală în L’Independance roumaine, sub pseudonimul Flaminius, articolele - uneori de o verbozitate pură - descriu mai mult atmosfera și asociațiile mentale divagante ale cronicarului decât muzica propriu-zisă. Bucata preferată este foarte populara și facila „Mica serenadă” a lui Mozart - introdusă și în Jocul de-a vacanța -, ceea ce spune multe despre gusturile lui Sebastian în materie de muzică. De memoria lui se plânge singur - „memoria mea muzicală e detestabilă. Singurul lucru pe care îl știu destul de bine e Kleine NachtmusihT1 - fiind confirmat de însemnările din jurnal. Pe 2 aprilie 1940 ascultă „de la un post german, un Rondo pentru vioară și orchestră de Schubert, foarte frumos și mai ales surprinzător. Pe alocuri părea să fie Mozart. Intrigat, am citit capitolul Schubert, din Combarieu, și am băgat de seamă că nu știam până acum nimic despre el, nici măcar - cu aproximație -timpul în care a trăit. Voi fi pe viitor mal atent cu el”1 2. După ceva mai mult de o lună, pe 7 mai, aude din nou rondoul lui Schubert, notând din nou asemănarea cu Mozart și, după toate probabilitățile, uitând că o mai făcuse - și audiția, și comparația, și notarea ei - cu puțin timp în urmă (.Aseară, un delicios Rondo pentru vioară și orchestră de Schubert (foarte mozartian)”3. Gustul lui, încorporând obsesiv 3-4 compozitori preclasici și clasici („Mă gândesc că preferința mea exclusivă pentru Mozart, Bach, Haydn și, în parte, Beethoven începe să fie, în muzică, o formă de comoditate, poate de lene”4), e interpretabil ca formă de revizitare a identicului dintr-un spațiul al armoniilor; ca formă de relaxare mentală; ca vacanță. De data aceasta, însă, muzica dobândește o dublă colorație etică, în sens negativ: ca divertisment, ea distonează cu suferința evreilor prigoniți (și în raport cu care Sebastian își resimte propria plăcere egoistă în fața muzicii drept indecentă); ca marcă etnică - interpretată și compusă de germani - ea devine amprenta prigonitorilor. O astfel de identificare nu apare doar la Sebastian. Faimoasa poezie (scrisă în 1945 sau chiar mai înainte) a lui Paul Celan, Todesjuge [Fuga morții), nu se sfiește să identifice moartea printr-o trimitere la opera DieMeistersinger von Niimberg a lui Richard Wagner, reputat ca antisemit,: „Er ruft spielt suJ3er den Tod der Tod ist ein Meister aus Deutschland/ er ruft streicht dunkler 1. Ibidem, 4 iunie 1939, p. 210. 2. Ibidem, p. 269. 3. Ibidem, p. 273. 4. Ibidem, 4 ianuarie 1940, p. 253. 209 Mihai Iovănel die Geigen dann steigt ihr als Rauch in die Luft/ dann habt ihr ein Grab in den Wolken da liegt man nicht eng”1. Descoperirea de către Sebastian a solidarității - fie și negativ, ca solidaritate victimară - nu-i anulează totuși estetismul privirii asupra lumii. Dacă sieși își îngăduise, în numele „puținelor bucurii care ne mai rămân”, să meargă la un concert german, evreilor care se înghesuie la un spectacol de revistă la Teatrul Barașeum le reproșează lipsa de „exigente”: „am fost umilit de vulgaritatea textului și a publicului. E oare posibil ca evrei care au trăit și trăiesc atâtea crâncene tragedii să scrie, să joace, să asculte și să aplaude asemenea mizerii? M-au invitat și pe mine să le scriu o piesă (și desigur aș face-o pentru bani - căci de unde voi găsi bani de chirie în martie?), dar nu mă simt capabil să scriu pentru asemenea exigențe”1 2. încă din 1940, anul înființării Barașeumului, îndemnându-1 pe F. Aderca să accepte directoratul, cu toate că își oferea tot sprijinul, nu dorea să fie asociat în nici un fel cu acest teatru evreiesc („nu vreau să figurez nicăieri ca un membru al trupei, cu orice titlu ar fi”3). Probabil că funcționează nu doar respingerea formulei de consum a teatrului (la urma urmei, nici Sebastian nu scria o literatură de tip Joyce), ci tot antipatia „estetică” pentru eticheta „etnică” - în speță evreiască. Nici de la liceul și colegiul evreiești, unde spre a supraviețui trebuie să predea (de pildă, istoria literaturii române, luând-o, așa cum transmit notițele lui Petre Solomon, din secolul al XlX-lea, de la poeții Văcărești, „primitivii literaturii române”, în care găsește interesul de „document”, continuând cu Eliade Râdulescu, prezentat biografic și cu anecdotă, dar fără excese, totul cu permanente trimite la contextul european, în special franțuzesc), nu păstrează amintiri prea bune. Pe 24 septembrie 1941, deploră începerea lecțiilor cu clasele a Vil-a și a VUI-a de liceu: „Local mizer, elevi neinteresanți, obraznici. Nu sunt făcut pentru meseria asta”4. Totuși, s-a achitat onorabil de meseria de dascăl. Ecoul dezagreabil în sufletul lui Sebastian al școlii evreiești nu concordă cu mărturiile celor care l-au cunoscut ca elevi: „acum, în 1941, când nu împlinise încă nici treizeci și cinci de ani, se vedea pus în situația de a instrui niște tineri destul de apropiați de el ca vârstă, dar bineînțeles, nu și ca nivel intelectual. Autorul Accidentului și al Orașului cu salcâmi era fericit în această nouă ipostază - fericit în limitele amărăciunii lui funciare5”. 1. „El strigă cântați mai blajin despre moarte căci moartea-i un meșter german/ el strigă plimbați un arcuș mai cețos pe viori veți crește ca fumul atunci/ veți zace ’ntr’o groapă în nori și nu va fi strâmtă” (trad. Petre Solomon; în această transpunere, poezia a fost publicată în mai 1947, în Contemporanul, sub titlul Tangoul morțiî). 2. Jurnal, 26 februarie 1942, p. 444. 3. Scrisoare către F. Aderca din 18 octombrie 1940, în Opere, voi. II, p. 801. 4. Jurnal, p. 390. 5. Petre Solomon, „Am să povestesc cândva aceste zile...’’, p. 154. 210 Evreul improbabil Relațiile paideice nu erau absente; avea elevi favoriți pe care îi primea acasă și le împrumuta cârti: „îl vizitam destul de des în apartamentul lui de la parterul casei de pe strada Antim no. 45, un apartament dominat de rafturile unei biblioteci bogate, din care mi-a oferit și mie unele cărți”1- Mai mult, imagina, poate cu gândul la perioada în care fusese discipolul originalului Nae Ionescu, mici scenarii cu poantă morală, după cum povestește Paul Cornea, alt elev din această perioadă, care, într-o teză cu subiectul „Poetul meu preferat”, scrisese în schimb despre poetul său detestat, Ion Minulescu, făcând „eschibifii stilistice juvenile”. Sebastian îi notează teza cu șase, reproșându-i la sfârșit că a pierdut „simțul măsurii”: „Am fost la el acasă, chipurile să-i explic. N-a vrut să discute despre teză. «E un detaliu, lasă. Ai tras concluziile?» «Le-am tras.» «Foarte bine.» Am trecut la altceva”1 2. Liceul „Cultura B.”, unde fusese profesor, va primi curând după moartea sa numele „Mihail Sebastian”. 12. Jurnalul ca martor: chestiuni de metodă Jurnalul captează efectul de romanesc într-un sens major, eșuat în celelalte scrieri ale lui Sebastian. Acest efect de romanesc are explicații atât intrinseci, ținând de jurnalul propriu-zis, cât și extrinseci, în legătură cu contextul scrierii și publicării lui. 1. Ca formă relaxată, intimă, ne-publică de literatură, Jurnalul oferă scriiturii lui Sebastian o poziție eliberată de convențiile literare prea romanțioase și lirice caracteristice autorului din Orașul cu salcâmi și Accidentul Decorsetarea se produce atât la nivel retoric, cât și la nivel anecdotic: în Jurnal se manifestă un Sebastian neinhibat și liber de formula care îi dictează restul scrierilor3. 2. Nivelul de complexitate al martorului este neobișnuit. El face legătura între contexte, s-ar zice, incompatibile: Sebastian este și evreu, și discipol al lui Nae Ionescu, și membru al protipendadei culturale, și persecutat, și apropiat al Partidului Comunist. Contextul excepțional din punct de vedere istoric și ideologic (albie a unor tensiuni etnice, ideologice, politice, umane cu o densitate remarcabilă) îi oferă lui Sebastian, laolaltă cu neșansa decăderii lui sociale, „șansa” unei problematici extraordinare, tratată cu o autenticitate... autentică, nesimulată. Contextul 1. Ibidem, p. 170. 2. Ovidiu Șimonca, „Eu sunt mai optimist decât mulți dintre voi Interviu cu Paul Cornea”, în Observator cultural nr. 280, august 2005. 3. V. reproșul Danei Dumitriu: „Nu imaginația îi lipsește, ci libertatea de a-și asuma direct realul, viața” („Inteligența modernă și sentimentalismul provincial”, în Convorbiri literare, nr. 6, iunie 1975). 211 Mihai Iovănel acoperit de Jurnal este atât de dens, încât orice detaliu concurează la rangul de semnificativ, de metaforă. Relevanta personajelor angrenate în întâmplările din Jurnal asigură apoi propozițiilor lui Sebastian o cantitate importantă de semnificație suplimentară, de pre-text de care textul Jurnalului profită. Canonicitatea unor figuri precum Camil Petrescu, Nae Ionescu, Mircea Eliade, Emil Cioran este un combustibil eficient pentru captarea și sporirea interesului fată de jurnal, cu atât mai mult cu cât perspectiva adusă de Sebastian este una critică. 3. Jurnalul are o structură complexă: acoperind o seamă de decoruri, jurnalul acoperă și numeroase teme care formează o compoziție polifonică, în contrapunct: „roman” erotic și politic, evreiesc și monden, jurnal de creație, jurnal de lectură și de audiții etc. 4. Personajul Sebastian se ipostaziază în chip ideal, aproape romantic, determinând o lectură de puternică identificare emoțională. Personajul își manipulează empatic cititorul. 5. Jurnalul este publicat imediat după căderea comunismului marcat de închidere fată de interbelic. Informațiile cenzurate s-au transformat în fetișuri, asigurându-și, în momentul deschiderii canalelor, o receptare mult amplificată. Jurnalul dintre 1935-1944 al lui Sebastian a devenit scrierea cu cel mai puternic impact dintre cele care dau seama despre drama evreilor din România în această perioadă, deși, precum cea mai mare parte a evreilor aflati în România din granițele de după 30 august 1940* 1, Sebastian nu ajunge în Transnistria și nu intră efectiv în programul „Soluției finale” - ca atare, experiența lui fiind mai puțin brutală decât aceea înfătișată în scrierile mai mult sau mai putin memorialistice ale unui Oliver Lustig, bunăoară, rămase din diverse pricim fără ecou în main-stream. Aparent, jurnalul ilustrează același paradox ca și mărturiile asupra lagărelor: dacă despre acestea s-a spus că nu pot descrie indescriptibilul, întrucât limbajul uman își atinge limitele în preajma experienței musulmanului (numele dat prizonierilor transformați în zombi de regimul lagărelor de concentrare), Sebastian devine simbolul unei realități (Holocaust) în al cărei centru - lagărul de exterminare - nu a ajuns. O astfel de abordare, bogat ilustrată în receptarea românească a jurnalului, 1. Conform recensământului din 6 aprilie 1941, pe teritoriul României „mici” (fără Transilvania de Nord, Basarabia și Bucovina) se găseau 315 003 evrei într-o populație de cca 13 milioane și jumătate de locuitori (v. Viorel Achim, Evreii în cadrul recensământului general al României din 6 aprilie 1941, „Caietele Institutului Național pentru Studierea Holocaustului din România «Elie Wiesel»”, București, nr. 2 (4), 2008, p. 31). „Din județul Dorohoi, sudul Bucovinei, au fost deportați 2 000 de evrei, dintre care au fost uciși 1 500. Evreii din vechiul regat - Moldova, București, Oltenia, Dobrogea de Nord, sudul Banatului - au numărat 20 000 de mii de victime, dintre care 18 000 în diverse pogromuri și 1 300 în Transnistria, dintr-un total de 2 000 de deportați” (Liviu Rotman, Evreii din România în perioada comunistă: 1944-1965, Editura Polirom, Iași, 2004, pp. 27-28). 212 Evreul improbabil e vicioasă din momentul în care condiționează calitatea de martor de premise maximaliste, de altfel imposibile - pentru că martorul perfect al Solutiei Finale este tocmai cel care nu mai poate lăsa o mărturie, fiind ucis în camerele de gazare sau în Ucraina, împușcat de un comando SS. Fără a avea pretenții de reprezentare maximaliste, jurnalul se construiește ca paradigmă tocmai prin experiența mediocră pe care o încorporează - a unui ins care nu e nici erou, nici nu are un trecut ireproșabil, nici nu este un model etic, nici nu atinge limitele de jos ale suferinței, ba chiar trăiește, în condițiile date și prin comparație cu cazuri formal asemănătoare, într-o relativă bunăstare, cu nu puține momente frivole. Presiunea pe care statul român o exercită, prin discriminări rasiale cu caracter de lege sau de simple „măsuri” administrative, asupra evreilor, începând cu guvernarea Goga-Cuza din 1938 și continuând neîntrerupt până la 23 August 1944, acțiune oficială anticipată și apoi dublată de programarea antisemită a unui procent semnificativ al inte-lighentiei românești - lasă urme adânci în psychea comunității evreiești din România. Jurnalul lui Sebastian transmite deci discursul unui martor, în sensul latinescului superstes - „acela care a trăit ceva, a traversat până la capăt un eveniment și care poate să depună mărturie”1. Calitatea de martor nu este însă o componentă involuntară a jurnalului. Deși, cum ar fi spus Tudor Vianu, „jurnalele intime alcătuiesc o manifestare literară din care reprezentarea oricărui public este absentă”1 2, cazul lui Sebastian reprezintă o excepție, căci Jurnalul său e instrumentat în directia unui public dacă nu concret (deși Sebastian se gândește într-un loc la momentul în care îi va citi lui Mircea Eliade din el), în orice caz abstract, impersonal. Reflectii despre publicul căruia i se adresează un jurnal strecoară Sebastian într-o cronică din 1940 la jurnalul lui Titu Maiorescu. Jurnalul nu mai este acum o formă mai autentică de a face literatură, cum credea în 19323, ci tot o contrafacere, un „trucaj”4. Această confesiune 1. Giorgio Agamben, Ce rămâne din Auscluvitz. Arhiva și martorul [Homo Sacer III), traducere de Alex Cistelecan, Editura Idea, Cluj, 2006. 2. Tudor Vianu, „Din psihologia și estetica literaturii subiective”, [1946], în Tudor Vianu, Opere, voi. 10, pp. 121-137. 3. Mihail Sebastian, „Jurnalul Katherinei Mansfield”, Cuvântul, 5 septembrie 1932, reprodus în Eseuri. Cronici Memorial, pp. 189-192. 4. „în genere, este în orice jurnal de scriitor un anumit trucaj, mai mult sau mai puțin involuntar. Gândul că acest jurnal poate deveni cândva public alterează, fără îndoială, caracterul lui de convorbire strict intimă și exercită asupra scriitorului o anumită cenzură, conștientă sau nu. Este totdeauna ceva premeditat, «preconstituit» în asemenea texte, așa-zise secrete, pe care din primul moment le amenință, ba, de cele mai multe ori, le ispitește publicitatea. Tiparul face parte din însuși procesul de expresie al unui scriitor și e foarte greu, sub cuvânt că nu scrii «pentru tipar», să te sustragi prezenței, controlului și ademenirii lui. E posibil ca, la punctul de plecare, Stendhal sau Goncourt sau Jules Renard să fi avut intenția de a ține, în jurnalele lor, socoteli strict personale, ferite de orice ochi 213 Mihai Iovănel indirectă este importantă întrucât ea poate fi asociată cu conștientizarea ipostazei sale de martor public. După un an după, pe 1 ianuarie 1941, când Sebastian pierduse dreptul de semnătură și nu mai scria decât notabile zilnice și piese de teatru pe care nici un teatru nu le mai putea însă reprezenta -, își face curaj, după o lungă întrerupere, să revină la caietele sale și încearcă să își explice stânjeneala pe care o simte scriind la jurnal: „în definitiv, este ceva artificios în însuși faptul de a bne un jurnal intim. Nicăieri scrisul nu mi se pare mai fals. îi lipsește scuza de a fi un mijloc de comunicare, îi lipsește necesitatea imediată”1. Și Sebastian construiește o paralelă între a bne jurnal și a vorbi într-o limbă străină cu un conațional: „la Paris, cu Poldy, niciodată când eram singuri nu vorbeam franțuzește, deși am fi vrut s-o facem pentru exercitiu. [...] E ceva din aceeași jenă în dificultatea mea de a scrie «pentru mine». Scrisul, dacă nu mă ajută să comunic cu cineva (printr-o scrisoare, sau printr-un articol, sau printr-o carte), începe să mi se pară [...] un lucru absurd, lipsit de intimitate”2. După cum transpare din considerabile asupra jurnalului lui Maiorescu, Sebastian cunoaște prea bine finalitatea lungă pe care o vizează jurnalele: știe că ele, „mai curând sau mai târziu”, ajung la tipar și știe că autorii lor (inclusiv el însuși) știu asta când își scriu jurnalele. Atunci, prin paradoxul că jurnalul, fiind doar discursul său către sine, vorbitul de unul singur, este „lipsit de intimitate”, Sebastian se referă la dificultatea de a coopta în jurnal nu atât un cititor concret - pentru că în realitate citea din jurnal unuia sau altuia și publicase sau avea să publice fragmente - cât un cititorul implicit sau ideal, un cititor care să regleze discursul atunci când el va înceta să mai fie doar al autorului. Cui mă adresez și cum? - sunt întrebările pe care le ridică autorul jurnalului. Sebastian nu e mulțumit de limitarea la sine ca adresant în sensul pragmatic în care „printr-o scrisoare, sau printr-un articol, sau printr-o carte” se atinge un efect concret, în timp ce printr-un jurnal doar-pentru-sine nu. Apoi, Sebastian - care cunoaște efectul pe termen lung al jurnalului și știe că acesta nu este pentru-sine decât pe termen scurt - este angoasat tocmai de etapa necesară a confruntării străin, dar, cu vremea, ele au devenit chiar pentru autorii lor o adevărată operă, destinată mai curând sau mai târziu tiparului. Atâta e de ajuns pentru ca libertatea de expresie să capete o instinctivă prudență. în literatură, cele mai mari sincerități sunt totuși discret «dirijate»” (Mihail Sebastian, „Titu Maiorescu și Jurnalul său”, în Revista Fundațiilor Regale, martie 1940, reprodus în Eseuri. Cronici. Memorial, pp. 484-492). V. și Albert Thibaudet: „Sinceritatea scriitorului a suferit totdeauna o pregătire literară” („Despre sinceritate”, [1929], în Reflecții, voi. II, p. 334). 1. Jurnal, p. 285. 2. Ibidem. 214 Evreul improbabil cu sine, premergând efectului. Poate și dintr-o astfel de angoasă a raportării la sine vine saltul calitativ al jurnalului față de restul literaturii lui Sebastian: jurnalul i-a oferit un spațiu de fecundă alienare prin care se obiectualiza, își devenea străin, își ieșea din șinele literaturizant care face din el, în afara jurnalului, un scriitor secund. Sebastian îi deplora lipsa „de sunet adânc”, fără să știe că tocmai aici îl atingea mai profund1. Obiectivitate și „adevăr subiectiv”. Studiu de caz: E. Lovinescu și antisemitismul întrucât jurnalul este, ca specie, o operă de „ficțiune” reprezentând prelucrarea dintr-un punct de vedere subiectiv (reprezentând percepția limitată din punctul de vedere al perspectivei, al informației și al modelării psiho-intelectuale) și nu copia strânsă a realității, întrebarea care se pune cel mai adesea este în ce măsură un jurnal poate fi creditat sau cât de obiectiv este în subiectivitatea sa. O astfel de întrebare, inclusiv în varianta tare a suspiciunii conspiraționiste, nu putea ocoli nici jurnalul lui Mihail Sebastian. Din acest punct de vedere, unul dintre exemplele cele mai controversate se găsește în notația redactată pe 12 februarie 1941, prin care Sebastian ia act de o „mică trăsătură antisemită” a lui Lovinescu: „L-am găsit ascultând cu răbdare o nuvelă de un tânăr și pe urmă, la sfârșit, tușind evaziv. Mică trăsătură antisemită, prinsă în treacăt - vorbeam despre Grindea și despre mirarea mea de a-1 vedea reușind la Londra. - Ei, rassa, rassa! - zice el râzând și totuși foarte convins”1 2. Este adevărat că Lovinescu face o aluzie, în regim de esențialism etnic, la „rassă”; dar nu cumva este un adevăr monovalent (raportat doar la interpretarea martorului Sebastian), irelevant pentru o descriere oricât de amănunțită sau de expeditivă a lui E. Lovinescu (acesta având doar patru menționări în tot Jurnalul)? Probabil că la un astfel de caz se referiseră unii dintre comentatorii jurnalului - Dan C. Mihăilescu, atunci când cerea receptării literaturii subiective „a nu hiperboliza anecdoticul, [...] a nu generaliza întâmplătorul, a nu decreta ca regulă excepția”3, sau Monica Lovinescu, fiica lui 1. „Jurnalul ăsta nu-mi servește la mare lucru. îl recitesc uneori și mă dezolează lipsa lui de sunet adânc. Lucruri consemnate fără emoție, cenușiu, inexpresiv. Nu se vede nicăieri că-1 scrie un om care merge, zi de zi, ceas de ceas, cu gândul morții lângă el. Mi-e frică de mine însumi. Fug de mine. Mă evit. Prefer să întorc capul, să schimb vorba. Niciodată n-am fost mai bătrân, mai tern, mai fără elan, fără tinerețe. Coarde sparte, gesturi inutile, cuvinte șterse” (ibidem, 25 septembrie 1941, p. 391). 2. Ibidem, pp. 305-306. 3. Dan C. Mihăilescu, „Adeverirea unui mit”, în 22, nr. 4-6, 1997, reprodus în Dosar Sebastian, p. 147. 215 Mihai Iovănel E. Lovinescu, reproșând jurnalului lui Sebastian că ar fi „întinat de judecata sumară asupra semenilor dintr-un singur unghi de vedere: antisemitismul. Colecționează tot ce-i spun prietenii împotriva evreilor”1 (colportarea de informații primite prin intermediar privește notația din 20 iulie 1941: „Lovinescu i-a spus zilele trecute lui Eugen Ionescu că nimeni nu mai poate fi azi anglofil. Rușii trebuie învinși, iar germanii trebuie să rămână învingători. Altfel vom fi conduși de «evrei și pantofari» (?)”1 2). O poziție asemănătoare, în legătură cu același caz, a exprimat Marta Petreu, imputându-i lui Sebastian că s-a obstinat să consemneze paiul antisemit din ochiul lui Lovinescu (pe care, nota bene, Marta Petreu, consemnând pe baza Agendelor „un anume antisemitism lovinescian, inofensiv” și benign3, nu îl neagă), deși întâmpinase dificultăți serioase în a remarca bârna din ochii lui Ionescu și Eliade: o acuzare tot a caracterului subiectiv... Cum se poate ieși din impas? în articolul citat, Dan C. Mihăilescu sugera soluția uzuală și corectă, anume compararea jurnalului cu alte surse. Rămânând la cazul Lovinescu și lăsând deoparte Agendele... lui Lovinescu, revelate abia după 1990 și ca atare necunoscute lui Sebastian și epocii, se poate observa că jurnalul lui Sebastian nu este singurul în care amfitrionul Sburătoruluiface figură de antisemit „benign”. Doctorul Emil Dorian, scriitor minor care îl cunoștea bine pe Lovinescu întrucât îi frecventase cenaclul o perioadă, notează pe 9 august 1940: „Lovinescu îmi spunea că legea este «liberală și alcătuită cu echitate». Direct, fără nici o jenă”4. „Legea” este „Decret[ul]-Lege privitor la starea juridică a locuitorilor evrei din România”, promulgat pe 8 august 1940 de Carol al II-lea5, care astfel încerca să îi recupereze pe legionarii pe care mai an îi decimase; ea lovea grav în drepturile evreilor români, având un caracter discriminator acut ce ar fi trebuit să sară în ochi oricărui spirit liberal. Informația este cel puțin surprinzătoare în raport cu imaginea consacrată a criticului, dar nu e singulară. La moartea lui Lovinescu, după ce în primă instanță, pe 15 iulie 1943, redactase 1. Jurnal 1996-1997, apud Mihail Sebastian. Dilemele identității P- 262, nota 6. (Exprimarea Monicăi Lovinescu este, remarc în treacăt, nefericită, întrucât sugerează că problema antisemitismului - centrală totuși în activarea ideologică a dreptei europene, inclusiv românești, precum și pentru catastrofa finală a evreilor europeni - ar fi suficient de meschină pentru ca urmărirea ei coerentă într-un jurnal să-l „întineze” pe acesta.) 2. Jurnal, p. 360. 3. Marta Petreu, Diavolul și ucenicul său, p. 204. 4. Emil Dorian, Jurnal din vremuri de prigoană, p. 122. 5. Evreii din România între anii 1940-1944, voi. I: Legislația antievreiască, volum alcătuit de Lya Benjamin, coordonator științific Sergiu Stanciu, prefață Șef Rabin dr. Moses Rosen, Editura Hasefer, București, 1993, pp. 46-50. 216 Evreul improbabil pentru uzul jurnalului intim un necrolog, Emil Dorian simte nevoia să revină pe 20 iulie 1943 asupra unei chestiuni prea puțin pioase. ,A fost Lovinescu antisemit?”. Și continuă: „Cei mai mulți ezită să răspundă cu hotărâre. Obiectiv - în orice caz mai obiectiv decât alții politicos, civilizat și foarte ospitalier cu evreii, care îl vizitau cu asiduitate, el a trecut drept un prieten foarte binevoitor al evreilor. Cu toate acestea, cei care au discutat problema evreiască cu el dețin detalii care reliefează un antisemitism net, formulat rece, amabil și simplu”1. Chestiunea antisemitismului lovinescian își atinsese climaxul în 1932, odată cu publicarea volumului al doilea din Memorii. Acolo, capitolul XVIII ataca „Problema scriitorilor evrei în sânul literaturii”, Lovinescu arătându-se adeptul unui esențialism etnic moderat: „Nu e vorba de a tăgădui fenomenul originar al raselor, caracteristic prin anumite valențe sufletești relativ ușor de determinat, când nu sunt privite în cazuri individuale, ci în largi generalizări”1 2. Deși se distanța de formele antisemitismului - biruință, sublinia, asupra originii moldovenești („născut și crescut la Fălticeni, adică într-un mediu caracterizat prin prezența masivă a elementului evreiesc, am supt încă din copilărie aprehensiunea iudaicului, obișnuită tuturor moldovenilor și degenerată la mulți sub forma antisemitismului militant”3) - Lovinescu preia senin nu puține dintre clișeele vulgatei antisemite. El pare a se încadra în categoria specială a antisemiților bine intenționați, din care făcuse parte și Brunetiere, care „practică un anti-antisemitism curat, dar ale căror bune sentimente sunt întotdeauna amestecate cu o sumă de restricții mentale”4. Citând astfel Nomades, essai sur l’ăme juive, scrisă de „un publicist evreu”, Kadmi-Cohen, Lovinescu conspecta următoarele trăsături ale evreilor: „evreii sunt leneși fizicește și apți numai pentru activitatea spirituală”, „incoerenți”, „comuniști sau comunizanți”, „revoluționari și avangardiști”, „au o mare coeziune morală, o solidaritate de rasă”, „spiritul semitic se manifestă prin nedisciplină, anarhie, egalitarism, unitarism”5, conchizând: „aceste caracterizări etnice îmi par neîndoioase”6. în aceste condiții, nu este surprinzător că patronul cenaclului Sburătorul s-a trezit acuzat în presă de antisemitism. Ca urmare, a produs rapid o replică în Adam, revista lui I. Ludo, rememorând sprijinul pe care-1 acordase scriitorilor evrei de-a lungul timpului și reiterând, în legătură cu acuzele, clișeul „solidarității intolerante a rasei”: 1. Emil Dorian, op. cit., p. 306. 2. E. Lovinescu, XVIII. 1. Problema scriitorilor evrei în sânul literaturilor. 2. Elemente de psihologie evreiască. Poziția «Sburătorului» față de scriitorii evrei”, în Memorii 1916-1930, [1932], reprodus în Memorii. Aqua Forte, p. 213. 3. Ibidem, p. 216. 4. Antoine Compagnon, Antimodernii, p. 242. 5. E. Lovinescu, ibidem, pp. 215-216. 6. Ibidem, p. 216. 217 Mihai Iovănel „Faptul de a fi schițat câteva trăsături psihologice ale publiciștilor evrei în manifestările lor publice și particulare, după cum am făcut-o și cu scriitorii moldoveni și s-ar putea face față de orice conglomerat etnic sau numai geografic, a părut o atitudine antisemită, prin acea solidaritate intolerantă a rasei, care taxează de patriotism actul ziaristului ce acuză un ministru de mituire și de antisemitism dovada că mituitorul era un samsar evreu”1. Articolul a primit o replică de la I. Ludo în același număr din Adam Deși în cele din urmă îl absolvea pe Lovinescu în numele „talentului și inteligenței” sale (argument ținând de... autonomia esteticului), Ludo punea punctul pe i: „d. Lovinescu recurge instinctiv la vocabularul antisemit. Ce este acea «solidaritate» de care vorbește d-sa? Dar «intoleranța»? Dar «rasa»? Azi noțiunea de rasă, mai ales, a ajuns de batjocură. [...] Amintește-i cuiva de rasă - și va ști că i-ai strigat: jidane”. Articolul lui Lovinescu din Adam n-a rămas neobservat. Pe 19 iunie 1932, în Cuvântul, la rubrica nesemnată de revistă a presei „Panopticum” apărea următoarea notiță: „D-l Eugeniu Lovinescu publică în revista «Adam» un inutil, penibil și nesincer articol de justificare față de scriitorii evrei, pe care îi maltratase cu atâta gentilețe în Memorii. Se spune că în urma acestei retractări, d-sa s-a înscris în Uniunea evreilor români”. Este plauzibil ca nota să-i aparțină lui Sebastian, întrucât acesta era și redactor la România literară (condusă de Liviu Rebreanu și, „din teren”, de Camil Baltazar - ambii „victime” ale memorialisticii lui Lovinescu), revista care declanșase o adevărată campanie anti-Lovinescu: Camil Petrescu publicase seria de cinci articole „Eugen Lovinescu sub zodia seninătății imperturbabile”, între 30 aprilie și 18 iunie 1932 (semnalate prompt la „Panopticum”), și Sebastian însuși dăduse o cronică negativă în două părți, pe 9 și pe 16 aprilie1 2, în care făcea referire la un „subiect accent antisemit” de care se făcea vinovat Lovinescu în raport cu F. Aderca, B. Fundoianu, Camil Baltazar și Ion Călugăru3. Iată deci că însemnarea lui Sebastian din 12 februarie 1941 avea bibliografie, un background a cărui cunoaștere așază datele într-o altă ecuație: în locul unui Sebastian foarte sensibil și susceptibil, a cărui subiectivitate distorsionează raporturile reale, este mai corect să ne referim la un Sebastian care, în numele unor experiențe și informații 1. E. Lovinescu, „Antisemitismul meu literar”, în Adam, nr. 50, 15 iunie 1932, reprodus în E. Lovinescu, „Sburătorul”. Agende literare, voi. III, ediție de Monica Lovinescu și Gabriela Omăt, note de Alexandru George, Margareta Feraru și Gabriela Omăt, Editura Minerva, București, 1999, p. 409. 2. Reproduse în Jurnal de epocă, pp. 337-343. 3. Ibidem, p. 338. 218 Evreul improbabil anterioare, receptează și decodează corect, integrând-o în personalitatea interlocutorului, remarca „oarecare” a lui Lovinescu. Ceea ce nu face totuși din Sebastian un martor mai „obiectiv” sau mai puțin „subiectiv”, nu pentru că nu ar putea fi descris, succesiv sau simultan, drept obiectiv și subiectiv, ci pentru că aceste concepte sunt în bună măsură imprecise. într-un remarcabil studiu1 având ca temă „statutului epistemic al jurnalelor ținute de victime” și ca obiect jurnalul lui Sebastian, Edward Kanterian polemizează cu lectura suspicioasă a Jurnalului în numele subiectivității implicite genului, punct de vedere exprimat de deja citații Dan C. Mihăilescu și Monica Lovinescu. O astfel de perspectivă ar fi disociabilă, conform modelului propus de Kanterian, de aceea a scepticului moderat, exemplificată prin Râul Hilberg, istoric al Holocaustului care, în fundamentala sa lucrare din 1961 (revizuită în 1985) The Destruction of the European Jews1 2, a acordat un credit relativ redus mărturiilor victimelor3, din rațiuni ținând de lipsa lor de perspectivă globală în raport cu arhitectii și executorii Soluției Finale. Acestor puncte de vedere sceptice le este opus punctul de vedere al adevărului obiectiv, pe care Kanterian și-l asumă: „afirmațiile dintr-un jurnal nu pot fi acuzate de subiectivitate, relativism sau indeterminare în înțelesul pe care scepticul radical le atribuie acestor termeni. Propozițiile pot fi false sau, într-un anumit context, pot fi irelevante sau pot să nu ne comunice tot ce vrem să știm. Cu toate acestea, dacă sunt adevărate, atunci sunt adevărate în mod obiectiv și categoric”. Kanterian propune ca model de lucru abordarea „integrativă” a lui Saul Friedlânder din cele două volume despre istoria Holocaustului, The Years of Persecution (1997) și The Years ofExterriunalion (2007), bazate pe o lectură neierarhică, în straturi, a surselor, care valorifică concomitent 1. Edward Kanterian, „Subiectivitate și obiectivitate în Jurnalul lui Mihail Sebastian”, traducere de Oana Valentina Suciu, Sorin Cucerai, Radu Cristescu și Sorin Gherguț, în Bucureștiul cultural, nr. 13, 20 noiembrie 2007, reprodus în Mihail Sebastian. Dilemele identității, pp. 255-276. 2. Râul Hilberg, The Destruction of the European Jews, 1961, ed. rev. 1985, ed. rom. Exterminarea evreilor din Europa, voi. I-II, traducere din franceză și engleză Dina Georgescu (voi. I), Alexandru și Magdalena Boiangiu (voi. II), Editura Hasefer, București, 1997. 3. Iată argumentația lui Hilberg, dezvoltată în cartea sa din 2001 Sources of Holocaust Research: An Analysis: „1) Supraviețuitorii ca întreg nu reprezintă o mostră statistică a comunității evreiești care a fost distrusă. 2) Cei care au depus mărturie nu reprezintă o mostră statistică a supraviețuitorilor. 3) Mărturia lor nu conține o mostră statistică a experiențelor lor” (apud Kanterian, ibidem, p. 260). Nota bene, metoda lui Hilberg a fost contestată și chiar deplânsă pentru neglijarea vocii victimelor, deși lucrările autorului s-au bucurat altfel de o neîntreruptă admirație. 219 Mihai Iovănel descrierea obiectivă a actelor torționarilor și mărturiile victimelor. Dacă Edward Kanterian acceptă în fine subiectivitatea acestora din urmă, o face nu raportându-le la adevăr (pentru că nu recunoaște existenta unei categorii precum „adevărul subiectiv”), ci în relație cu „expresia, strigătul de durere”. Prin urmare, propunerea lui Kanterian vizează utilizarea documentelor subiective (jurnalelor) ținute de victimele Holocaustului atât ca „mărturii istorice obiective”, cât și ca „mărturii morale”, care animează coridoarele seci ale simplului-concept de „victimă”. Kanterian are fără îndoială dreptate atunci când consideră că „mărturiile morale” purtate de jurnalele victimelor aduc un plus de complexitate narațiunii istorice și când atrage atenția că afirmațiile antisemite ale unor Eliade sau Camil Petrescu, citate de Sebastian în jurnalul său, au caracter probant și deci, în această calitate, obiectiv (deși ele obțin acest caracter probant într-un fel complementar, și nu autonom, în măsura în care sunt verificabile în alte contexte - presă sau jurnale intime; iar din perspectiva mentalităților românești, i s-ar putea răspunde cu o butadă în circulație: „oralul nu se pune”). Mai puțin convingătoare este negarea posibilității de existentă a adevărului subiectiv: nu doar judecățile de gust pot ilustra satisfăcător această categorie (propoziția „Acest tablou este prost” poate fi la fel de adevărată ca negarea ei, „Acest tablou nu este prost”, fără să existe, în afara subiectivității celor care fac judecățile, o corespondentă obiectivă între tablou și calitatea de „prost” sau „bun”), ci și judecățile morale. Acestea din urmă nu intră decât în cazuri particulare sub incidența dicotomiei adevărat-fals. De pildă, dacă este absolut evident că albul este altceva decât negrul, este mult mai putin cert dacă, pentru a da un exemplu din lumea lui Sebastian, comportamentul evreilor care se convertesc la catolicism în timpul celui de-al Doilea Război Mondial pentru a-și salva viafa poate fi descris, cu aceeași pretenție de adevăr, drept culpabil. Pur și simplu, argumentele raționale care pot fi aduse și de o parte și de alta nu epuizează algoritmul alegerii; decizia de calificare într-un fel sau altul are o semnificativă componentă Lrans-rațională, care poate fi descrisă ca „estetică”, „de gust”, „subiectivă”. [„Judecată morală” este desigur altceva decât „mărturie morală”. Adevărul primeia depinde de referința ei (propoziția „Bambi este malefic” fiind adevărată dacă și numai dacă Bambi comite, în realitatea descrisă de propoziție, lucruri abominabile), în timp ce a doua este „adevărată” în sens reflexiv, prin ea însăși, prin însăși existenta ei (bunăoară, frazele incoerente notate în jurnal de o mamă care și-a pierdut copilul, deși neformalizabile logic și deci inutil a fi judecate ca adevărate sau false, sunt adevărate ca mărturie asupra durerii). ] Revenind la punctul de plecare, este suficient să imaginăm un exemplu alternativ în care remarca „antisemită” a lui Lovinescu nu ar fi avut un background public verificabil și ne-am fi aflat în situația de a-1 crede pe Sebastian de două ori: în descrierea corectă a remarcii lui Lovinescu și a contextului său și în interpretarea acestora. Din moment ce compararea 220 Evreul improbabil cu alte surse nu este posibilă, iar din faptul că în multe alte situații similare Sebastian a oferit descrieri verosimile sau chiar verificabile și deci adevărate (precum trimiterea la răspunsul antisemit al lui Mircea Eliade din Buna Vestire) nu decurge adevărul tuturor propozițiilor sale (dar, evident, nici nu îl infirmă), nu ar rămâne în ficțiunea acestui exemplu decât ca notația lui Sebastian să fie păstrată drept o depoziție având valoarea de adevăr subiectiv și nu de adevăr pro-priu-zis. § Poate fi utilă construirea unui exemplu cu totul ipotetic, întrucât acela real al lui Lovinescu este probabil prea contaminat de cunoștințele reale privindu-1 pe critic. Iată: vizitându-1 pe X și observându-i masa de lucru pe care se află un număr de cărți, Y notează în jurnalul ținut cu o regularitate relativă doar prezența unui roman polițist: „Pe masa lui X, plină de cărți, stă la vedere un roman de Edgar Wallace”. Nu se poate spune că Y minte, deoarece oferă o descriere corectă a biroului plin, într-adevăr, de cărți; dar nici că oferă o descriere integral corectă, întrucât alege un singur titlu, pe acela trivial. Dezvoltând ficțiunea, să presupunem, mai departe, că X este un eminent cărturar, că vizita lui Y se petrece în preajma unui grav eveniment politic și că X are o unică menționare - pe aceea de mai sus - în jurnalul lui Y. Pe baza acestei unice indexări, X va putea fi definit de către Z, cititorul jurnalului lui Y, drept un personaj neserios, superficial și neresponsabil (în loc să își spună cuvântul în respectiva situație politică citește romane polițiste). Este factual adevărată descrierea lui X de către Y? Este un adevăr „obiectiv” că X are pe birou un roman polițist? Da și da; dar: contextul în care este expus X este insuficient pentru a oferi o descriere corectă; el oferă adevărul meu subiectiv asupra lui X, unde subiectiv înseamnă accesul meu limitat de narator la „esența” lui X. Acest adevăr subiectiv ipotetic poate folosi și la cunoașterea altcuiva decât Sebastian, în măsura în care sintetizează o sumă de emoții cu aport cognitiv cert: în contextul amintit, anxietatea superexcitabilă a unui evreu în fața remarcilor antisemite ale unui liberal semnalizează nu doar orizontul paranoid în care discursul antisemit oficial - codificat prin legi - îl obligă pe evreu să se înscrie, ci și felul simetric în care liberalul este împins, de către aceeași codificare antisemită oficială, înspre contaminare. Se poate sesiza aici mai mult decât adevărul-cores-pondență dintre evenimentele „reale” și mărturia lui Sebastian; însuși felul vicios în care sistemul împinge comunicarea (evreul devenind, vrând-nevrând, paranoic, iar non-evreul adoptând, tot vrând-nevrând, măștile care provoacă frica, dimpreună cu conștiința - probabil incon-fortabilă - că „face” asta) este adevăratul „adevăr”. Desigur, un astfel de adevăr nu i-ar fi de folos unui biograf al lui Lovinescu care și-ar propune să rămână strict la fapte. 221 Mihai Iovănel Receptarea jurnalului în Rosencrantz and Guildenstem Are Dead, piesa lui Tom Stoppard, autorul realizează o inversiune de substanță canonică între Hamlet, personajul pe care până și cea mai „deschisă” interpretare e nevoită să-l admită ca personaj principal al piesei lui Shakespeare, și două personaje periferice ale căror roluri cad în mai toate montările pentru scenă ale lui Hamlet, această foarte lungă capodoperă. Ca atare, Stoppard propune o scriere în care Rosencrantz și Guildenstern sunt eroii, iar Hamlet doar personajul accidental și incidental. O astfel de schimbare de perspectivă are tot timpul virtuți înviorătoare asupra clișeelor de care, vrând-nevrând, istoriile literare sunt pline. Evoluția cazului Mihail Sebastian este foarte asemănătoare cu a piesei lui Stoppard. Până în momentul revelării jurnalului, în 1996, Mihail Sebastian era considerat un autor de raftul al doilea. E drept, îi fuseseră dedicate două monografii și două cercetări speciale, mai multe decât lui, de pildă, F. Aderca. Nu mai puțin, el rămăsese în conștiința publicului larg prin două piese bine instalate în repertorii [Steaua fără nume și Ultima oră) și prin două romane, nu cele mai bune [Orașul cu salcâmi și Accidentul), reeditate cu o frecventă care, chiar și într-o economie dirijată precum cea socialistă dintre 1947-1989, se bizuia pe un succes real. în condițiile în care Tânăra Generatie se transformase rapid, în nefasta succesiune a deceniilor patru și cinci, într-o „generatie a neisprăvitilor”, adică în generația unor scriitori dintre care mulți au murit tineri, alții s-au ratat în diverse circumstanțe, fără să confirme, și nu putini au plecat în exil, cazul lui Sebastian, și el mort în tinerețe, și el ratat, prin această moarte prea timpurie, și el exilat cu o parte o operei [De două mii de ani), cazul lui Sebastian putea așadar să pară unul fericit. Cu excepția seriei Eliade - Cioran - Ionesco, mode in France și reimportată în România începând cu finele anilor ’60, a lui Camil Petrescu (din altă generație, totuși, decât criterioniștii), G. Călinescu, Zaharia Stancu și a lui Anton Holban (pentru a nu-1 mai aminti pe Al. Sahia, enorm supralicitat), nici un scriitor din seria lui Sebastian nu avea să înregistreze, până la sfârșitul anilor ’80, succesul de critică și de public al acestuia. Nici boomul de reeditări ale interbelicilor de după ’90 nu a schimbat esențial această dispunere: cu excepția revelării lui Mircea Vulcănescu (doar eseist, totuși), frontul editorial de după 1990 nu a făcut decât să confirme pozițiile anterioare acestui an, eventual adâncind distanta dintre grupul Eliade - Cioran - Ionesco și restul. Totuși, deși cu o situație invidiabilă, Mihail Sebastian rămăsese blocat în percepția de scriitor minor1. Da, un romancier de 1. Deși până atunci bibliografia autorului număra două monografii - semnate de Cornelia Ștefănescu și de Dorina Grăsoiu -, acestea nu îl impuseseră pe Sebastian ca autor canonic - dimpotrivă (Dorina Grăsoiu, de pildă, sublimase mediocritatea autorului). Pe de altă parte, contribuțiile nu 222 Evreul improbabil talent; da, un dramaturg cu simțul scenei; da, un eseist rafinat și bogat, care rămânea de evaluat; da, dar minor: nu Camil Petrescu, nu Mircea Eliade, nu (nici măcar) Anton Holban. Ceea ce îi lipsea era potențialul de creștere. Deși necartografiat (din proiectul de edifie a publicisticii, estimat de Cornelia Ștefănescu la 15 volume, nu a apărut până în prezent decât primul volum) și conținând, deci, promisiunea sau chiar certitudinea unor surprize, inferarea acestor surprize nu era de natură să-și depășească condiția anecdotică și să poată transforma proiectul Mihail Sebastian într-unul de primă mână. Jurnalul publicat în 1996 a schimbat dramatic lucrurile, oferind nu doar acel potențial de creștere, ci și un context extrem de favorabil, marcând (adică în bună măsură determinând) paradigmatic începutul confruntării intelectualității românești postcomuniste cu moștenirea ei interbelică: proces traumatic și lent, blocat în diverse faze și noduri de diverse insurecții (provenite și din fondul protocronist, nutrit din fondul naționalismului interbelic, și din fondul anticomunist, care cultivase în epoca de aur interbelică utopia escapist-disociativă fată de epoca de aur comunistă, și din fondul unui patriotism genuin, bine-intentionat și de cele mai multe ori semidoct). Dacă lumea culturală românească era pregătită să primească și să proceseze memoria anilor ’50 și ’80 comuniști (metaforizabilă prin dubletul Închisori-Frig), ea era sensibil mai inaptă să asume (intelectual, întrucât trecerea timpului eliminase în bună parte, prin moartea protagoniștilor, problema contingent-penală a unor culpe individuale și concrete) memoria victimelor antisemitismului românesc din perioada interbelică și belică. Paradoxul acestui proces e parcursul lui comunist: comunismul și-a criticat propriile erori (din anii ’50, dar și ulterioare), dar a ales să păstreze tăcerea asupra rolului jucat de România în Holocaust. Prin romane precum Cel mal iubit dintre pământeni, editate în timpul comunismului în sute de mii de exemplare, intelectualitatea românească avusese prilejul să ia contact, prin intermediul ficțiunii (dar a unei ficțiuni bine documentate), cu anii '501. Dar un rol similar pentru anii ’30 sau pentru prima parte a anilor ’40 nu fusese încă jucat* 1 2. Jurnalul lui Mihail Sebastian a avut șansa să intre într-un asemenea rol paradigmatic. în spațiul eterogen și intens colorat emotiv al reacțiilor determinate de editarea în 1996 a jurnalului pot fi izolate patru modele principale: integraseră datele ideologice ale fragmentelor cunoscute la acea dată din Jurnal. 1. Delirul (1977) lui Marin Preda, bunăoară, era mult mai reținut în raport cu participarea la Holocaust a Statului Român decât fusese în raport cu închisorile dejiste : paradox al sistemului de libertăți și cenzuri din România comunistă... 2. Pentru un repertoriu al cauzelor, vezi Ștefan Ionescu, „The Dynamic Concepts of Resistance and Collaboration in post-Holocaust Remembrance. Revisiting the Personal Narratives of Jewish Survivors from Romania”, în Studia Politica, voi. IX, no. 2, 2009, pp. 259-271. 223 Mihai Iovănel 1. Lectura conspiraționistă include teoriile conform cărora jurnalul lui Sebastian ar fi fost editat prin inițiativa și cu concursul - manifestat inclusiv la nivel de tăieturi și de montaj - al unei oculte iudaice, având ca fel (re)punerea pe tapet a vinovăției românești în persecutarea evreilor în cursul deceniilor patru și cinci. Astfel de reacții au venit preponderent din zona rău famată a presei de extremă dreapta; discutarea lor ar fi fastidioasă, fiind suficientă simpla consemnare. Preponderent, nu și exclusiv; o probează, printre altele, un articol al rafinatului scriitor Radu Mareș, în care cele câteva vandalizări din cimitirele evreiești petrecute după 1990 sunt considerate a fi înscenări organizate de o ocultă având ca interes „lansarea temei «Holocaustul românesc»”1. Mai merită menționat ecoul unor astfel de poziții în cartea despre Mihail Sebastian a Martei Petreu; potrivit cercetătoarei de la Cluj, în corpul editorilor lui Sebastian a existat o conspirație ce ar fi urmărit ascunderea de probe privind nu doar presupusul extremism de dreapta al lui Sebastian, ci și „pamfletele” sale literare (de unde consecința neobișnuită de a pune semnul egalității între fascism și cronici literare negative)1 2. 2. Lectura de identificare a cumulat emoțiile genuine ale unor cititori (unii profesioniști) care au oprit interpretarea la travaliul empatizârii cu un subiect-Sebastian obținut de regulă printr-un proces de idealizare manifestat fie asupra omului, fie asupra scriitorului, fie asupra evreului, fie asupra tuturor acestor tipuri. 3. Lectura instrumentală: în cadrul acesteia, jurnalul a fost mai degrabă utilizat decât interpretat - cu diverse scopuri, dintre care pot fi indicate cu precădere mizele ideologice (comparația Holocaust - Gulag), inchizitoriale (epurarea propozițiilor „tari” de orice context sau nuanță și repetarea lor ca adevăruri matematice) sau chiar personale (în măsura 1. Radu Mareș, „Pentru binele cauzei”, în Vatra, nr. 9-10, 2007. 2. „Mistificarea a fost dusă la bun sfârșit după 1990, prin complicitatea celor care au știu adevărul, dar fie l-au tăcut, fie au scris neadevăruri pioase și conjuncturale. Mi-e greu să cred că Z. Ornea, care știa totul despre interbelic, nu a știut cum stau lucrurile cu Sebastian; în orice caz, situ-ându-se pe linia neadevărului, marele istoric al ideilor i-a certificat lui Sebastian imaginea falsă de democrat «apolitic», care ar fi rezistat în 1933 lui Nae Ionescu și «contaminării care făcea mereu victime». Mi-e greu să cred că editoarea lui Sebastian, care a început o ediție de Opere complete [...], nu a știu nimic când a vorbit despre «perspectiva fundamental democratică a gândirii sale» [...]. Felul cum au fost alcătuite și după 1990 antologiile selective din publicistica scriitorului, inclusiv masivul Jurnal de epocă (adică lăsând pe dinafară textele politic și literar compromițătoare, de la articolele propriu-zis politice la pamfletele contra lui Lovinescu, Ralea, Călinescu, Ibrăileanu, de pildă), este dovada retușării premeditate a chipului lui Sebastian” (Marta Petreu, Diavolul și ucenicul său, pp. 253-254). 224 Evreul improbabil în care intensitatea dezbaterii din jurul lui Sebastian putea naște convingerea că simpla poziționare fată de Jurnal ar fi în măsură să acționeze ca operațiune de branding personal). 4. Lectura critică se referă la încercările de a raporta intențiile textului sau ale autorului la contextul lor istoric, fără a împinge valențele metaforice ale textului într-o zonă în care nu mai putea fi urmărită corelatia dintre metaforă și text sau disocierea dintre intenția textului și intentia interpretului. Este caracteristic pentru tipul de ecou repurtat de Jumalullui Sebastian faptul că textul interpretativ cu cel mai mare impact l-a avut conferința lui Gabriel Liiceanu, „Sebastian, mon frere” - un text care-și bazează presupozițiile pe o combinație de lectură empatică și de lectură instrumentală. Pe urmele lui Vasile Popovici1, care își descoperise „evreitatea” în urma lecturii jurnalului, Gabriel Liiceanu, în cadrul unei conferințe finute la sediul Comunității evreiești din România, la 13 aprilie 1997, apelează la specia „vieților paralele” și suprapune biografia lui Sebastian peste propria viată, observând corespondentele structurale între victima de rasă a fascismului (Sebastian) și victima de clasă a comunismului (Liiceanu însuși). Ceea ce îi permite traducătorului lui Heidegger să poată recunoaște în Sebastian un „frate”, în condițiile în care în cazul Sebastian vede simbolul și avangarda (Sebastian fiind, ca evreu, „Vorlâufer”1 2, „înaintemergător”, „un premergător în propria noastră condiție”) rezistentei individului la (o)presiunea maselor și ideologiilor. Din frăția victimelor decurge teza frăției dintre Gulag și Holocaust, dragă traducătorului lui Heidegger3, care o preia de la Monica Lovinescu: 1. Vasile Popovici, „Evreitatea mea”, în Orizont, nr. 2, 1 februarie 1997, reprodus în Dosar Mihail Sebastian, pp. 75-77. 2. în 2010, în cadrul unui dialog cu Herta Muller nici el lipsit de ecouri contradictorii, Gabriel Liiceanu avea să reia imaginea „Vorlâufer”-ului, proiectând-o de această dată asupra scriitorului generic și, în speță, asupra unei scriitoare care nu a făcut din critica la adresa regimului comunist literatură de sertar. 3. Una dintre rădăcinile cele mai vechi ale comparației Holocaust - Gulag poate fi găsită în corespondența din 1947-1948 dintre Heidegger și Herbert Marcuse. Astfel, în scrisoarea din 20 ianuarie 1948, Heidegger, răspunzând reproșurilor lui Marcuse de a se fi asociat cu regimul nazist, scrie următoarele: „La acuzațiile îndoielnice pe care le lansați contra «regimului care a omorât milioane de evrei, care a transformat teroarea într-un fenomen cotidian și care a transformat tot ce ține de ideile de spirit, libertate ori adevăr în antonimul lor însângerat», n-am de adăugat decât că dacă ați substitui cuvântul «evrei» prin «est-germani» [germanii din teritoriile răsărite, ocupate de armatele sovietice], atunci tot ce spuneți ar fi adevărat și pentru unul dintre Aliați, cu diferența că dacă tot ce se întâmplă din 1945 încoace este cunoscut de toată lumea, teroarea criminală a naziștilor nu a ajuns la cunoștința poporului german”. Răspunsul lui Marcuse, din 12 mai 1948, exprimă stupefacția față de ieșirea lui Heidegger „în afara 225 Mihai Iovănel pretext pentru Gabriel Liiceanu de a medita cu tristete asupra felului în care victimele Holocaustului (evreii) s-au transformat în „călăii” Gulagului: „cum de e cu putință ca acela care, într-un ceas al istoriei, purtase uniforma victimei să o îmbrace acum pe cea de călău? [...] Când parte dintre fostele victime ajunseseră, iată, în situația stranie de a face cu putință o altă calamitate a istoriei (sau măcar de a profita de pe urma ei), nu rataseră ele șansa de a fi pus definitiv capăt suferinței tocmai prin extrema lor suferință?”1. Teza conform căreia evreii, văzuți ca subiect colectiv, au adus și încorporat comunismul în România ține în mod intim de vulgata antisemitismului românesc din perioada naționalismului ceaușist și de după căderea din 1989 a comunismului; fapt care transformă prezența ei în textul lui Gabriel Liiceanu, fie și într-un punct necentral al argumentului, într-un detaliu stânjenitor. Reacțiile nu au întârziat să apară, vizând atât echivalarea prea liberă a victimelor Holocaustului cu victimele comunismului, cât și persistența -caracterizată de Michael Finkenthal ca fiind antisemită* 1 2 - în paradigma metafizică sau esențialist-etnică a evreului tipic. în acest ultim sens poate fi citat comentariul lui Leon Volovici, care îi reproșează lui Liiceanu că „își asumă, poate cam pripit, o «evreitate», pentru a sugera o identitate și o solidaritate în suferință cu Sebastian”; dar Liiceanu ar intra în „logica colectivului”, întrucât recurge la „stereotipul evreului-exponent, o străveche creație simbolică a culturii europene”: potrivit acestui clișeu, indiferent de cum se comportă un evreu, el „reprezintă «evreitatea», are spațiului în care dialogul este posibil - în afara Logosului. Numai și numai dintr-o astfel de dimensiune a logicii este posibil să explici, să relativizezi [ auszugleichen], să «înțelegi» o crimă spunând că și alții au făcut la fel” (v. Herbert Marcuse, Technology, War and Fascism Collected Papers of Herbert Marcuse, Volume One, Edited by Douglas Kellner, [1998], Routledge, Taylor & Francis e-Library, 2004, pp. 266-267). 1. Gabriel Liiceanu, „Sebastian, mon frere”, Conferință din 13 aprilie 1997, în 22, nr. 17, 29 aprilie 1997, reprodus în Dosar Mihail Sebastian, p. 7. 2. Michael Finkenthal îi răspunde astfel lui Gabriel Liiceanu, care vorbise despre evreu ca „Vorlâufer”: „Evreul nu a fost chemat în lume pentru a deveni un explorator al morții, nici pentru sine, nici pentru alții. A-l defini ca atare este deja un act de agresiune (în ciuda aparenței de act de admirație); și el are dreptul să creadă că are o misiune, cum are românul, sau japonezul, sau oricare altul. Dar nimeni nu are dreptul de a impune o misiune altuia, fie ea și cea mai nobilă din lume. Nici a priori, nici a posteriori. Fiindcă în ambele cazuri «misiunea» este o justificare a prigoanei. Toate metaforele despre «trăirea sub o altă densitate» sau precipitarea mizeriei întru esența condiției umane sunt sau vorbe lipsite de noimă, sau manifestări ale unui antisemitism latent” („Scrisoare deschisă fratelui Gabriel”, în 22, nr. 25, 24 iunie 1997, reprodus în Dosar Sebastian, p. 12). 226 Evreul improbabil un «rol» în diverse scenarii filo- sau anti-, impus de ceilalți. Realitatea concretă a individului sau realitatea concretă a istoriei unei colectivități nu contează, pentru că evreul-exponent e mereu responsabil de tot ce fac «evreii», fie ei religioși, atei, comuniști sau chiar convertiți”1. Addenda la receptare. Este jurnalul complet? Jurnalul este o recurentă în scrisul lui Sebastian, o formulă intimă literaturii și publicisticii lui, ca și întregii Tinere Generații - o generație egotistă. Scriitorul își motivează în treacăt, într-o cronică din 1932, empatia fată de formula ca atare. Argumentul său este unul cât se poate de previzibil pentru epocă, pe linia autenticismului gidian: „Jurnalele intime au o veche preferință în alegerile mele de cetitor dezordonat. în parte, pentru că răspund poate unei ușoare curiozități sociale: să cunoști oamenii și să afli istorii ascunse despre ei, să-i vezi trăind la adăpostul convențiilor, este o plăcere certă, deși poate de calitate mediocră. Dar mai ales pentru că aceste jurnale au un accent de adevăr, pe care literatura nu-1 realizează niciodată pe de-a-ntregul. Fiindcă literatura, oricât ar fi de bună, simulează”1 2. înainte de asta, Sebastian publicase paginile din jurnalul de creație al romanului Orașul cu salcâmi, în siaj explicit gidian („Exemplul lui Gide, care a scris un jurnal al romanului Les Faux-Monnayeurs, mi-a fost de folos”); ele sunt corespondentul paginilor de mai târziu din Jurnal despre, de pildă, Accidentul Jurnalul parizian este de fapt mal întins decât arată jurnalul Orașului cu salcâmi. Sebastian publicase din el în 1930 și 1931, în Cuvântul De asemenea, mai multe pagini din De două mii de ani (respectiv din partea a patra) par să își albă originea (prin caracterul lor notațional și „rupt” din punct de vedere stilistic de ansamblu) tot în jurnalul corespunzător perioadei 1930-1931, a studiilor doctorale de la Paris. Una dintre temele majore ale receptării Jurnalului este uimirea, chiar șocul față de un document inedit de o asemenea amploare documentară. Este această reacție întemeiată? încă de pe atunci au fost voci avizate care au susținut că nu: „realitatea arată că ineditul absolut de care se discută atâta este, de fapt, doar parțial inedit. Marea revelație pe care critica actuală și-o revendică asupra 1. „Leon Volovici în dialog cu Gabriela Adameșteanu”, în 22, nr. 27, iulie 1997, reprodus în Sebastian sub vremi Singurătatea și vulnerabilitatea martorului, coordonarea volumului: Geo Șerban, caiet cultural (6) al revistei Realitatea evreiască, Editura Universal Dalsi, București, f.a., p. 247. 2. Mihail Sebastian, „Jurnalul Katherinei Mansfield”, în Cuvântul 5 septembrie 1932. 227 Mihai Iovănel acestui valoros text a fost înregistrată încă din anii 70-80, de către sincerii iubitori ai operei lui Sebastian”1. Secvențe din Jurnal fuseseră publicate în mai multe rânduri înainte și după moartea lui Sebastian, într-o cantitate suficientă pentru a permite evaluarea rezonabilă a calitătilor documentare, umane și literare ale textului1 2. De fapt, noutatea din 1996 era în primul rând efectul revelării bruște a unui subiect (Holocaustul românesc) până atunci mai curând cvasi-igno-rat. Un neajuns al receptării a ținut de dilema privind caracterul integral sau parțial al jurnalului. Editorul Gabriela Omăt a argumentat varianta că Jurnalul cunoscut este doar o parte a jurnalului tinut de Sebastian de-a lungul vieții, invocând datele generației autenticiste din care face parte, precum și experiențele semnificative în materie de diarism, anterioare Jurnalului, care începe în 19353. Așadar, e de luat în calcul posibilitatea existentei a încă două secvențe mai mult sau mai puțin consistente de jurnal inedit, una de dinainte de 1935 și alta de după sfârșitul lui 1944, pentru a nu mai vorbi de jurnalul englezesc din 1943, tinut la Corcova în cele nouă zile din aprilie-mai petrecute acolo („13 1. Cornelia Ștefănescu, „Cum am ajuns la Mihail Sebastian”! 1997], în Dosar Mihail Sebastian, p. 313. 2. „Jurnal de schi”, în Lumea românească, 25 decembrie 1938; în Lumea, nr. 1, 1945, o pagină este rezervată unor fragmente din jurnalul lui Mihail Sebastian (acoperind pe sărite intervalul 28 iunie 1941-2 ianuarie 1943); Revista Fundațiilor Regale (serie nouă, nr. 1, 1945): câteva „Pagini de jurnal” ale lui Mihail Sebastian, acoperind perioada 5 martie- 22 august 1936); în ediția de opere îngrijită de Vi cu Mîndra („Jurnal de creație la piesa Jocul de-a vacanța", în Opere alese, voi. I, 1962, pp. 485-503; „Pagini de jurnal”, în Opere alese, voi. II, 1962, pp. 401-428), în Manuscriptum, nr. 1, 1976, cu o prezentare de Nicolae Manolescu („Un document psihologic și de epocă”); în Revista de Istorie și Teorie Literară, nr. 1 (ianua-rie-martie) și 4 (octombrie-decembrie) din 1986, pagini despre Elisabeth și Antoine Bibescu, cu prezentări de Cornelia Ștefănescu: „Alte «fragmente» din JurnaT și respectiv „Dincolo de hotarele epicului”; „Pagini din Jurnal" (fragmente despre muzică), „în Caiete critice", nr. 3-4, 1986, cu o prezentare de Cornelia Ștefănescu („Lumea lui Mihail Sebastian între sala de concert și aparatul de radio”). 3. „Avem [...] la ora de față, versiunea integrală a caietelor care s-au păstrat din jurnal, dar sigur nu întregul jurnal scris de Mihail Sebastian, înainte de 12 februarie și poate și după 31 decembrie 1944, când se încheie textul cunoscut astăzi. [...] Dar dacă amputarea vinovată a acestui document excepțional e numai o speculație incidentală, dispariția unei însemnate părți din el, în condiții neelucidate, o consider o certitudine. Bizar mi se pare detaliul că, deși atâtea spirite s-au arătat bănuitoare în diverse privințe legat de jurnal, pe această temă a tăcut, după cum știu, cam toată lumea, ca și cum nimic n-ar nedumeri în decupajul incipit-ului și finalului, care par totuși atât de atent selecționate” (Gabriela Omăt, „Un resentimentar paradoxal”, în Dosar Mihail Sebastian, pp. 126-127). 228 Evreul improbabil pagini, scrise zi de zi, mai mult pentru amuzamentul de a scrie englezește decât pentru a tine propriu-zis un jurnal”1). Pentru 1945, o ipoteză de reținut a lansat Haralamb Zincă1 2, autor de romane polițiste și de spionaj, familiar al arhivelor secrete (în timpul comunismului a romanțat subiecte interzise istoricilor ordinari). Zincă pornește de la o afirmație făcută de Beno Sebastian într-o scrisoare către Ioan Comșa, prin care fratele scriitorului speculează că, în cazul în care n-ar fi scos jurnalul din tară, cei din Securitate l-ar fi folosit „cum le convenea (împuș-cându-1 pe Pătrășcanu și mai bine)”. Or, constată Zincă, în secvențele cunoscute de jurnal sunt „doar trei sau patru [de fapt, cinci] referiri la L. Pătrășcanu, și acelea total nevinovate”. Nu cumva mai există o secțiune a jurnalului și după 31 decembrie 1944? se întreabă autorul de romane polițiste: „Nu cumva tocmai în aceste caiete se aflau tăinuite gânduri privind instaurarea regimului de la 6 martie? Nu cumva tocmai în aceste caiete se aflau consemnate și eventualele convorbiri cu L. Pătrășcanu?”. Dar, în 2000, Nadia Lacoste, o prietenă a lui Sebastian plecată din tară la sfârșitul lui 1940, ajunge în România și merge la cimitirul Filantropia, la mormântul scriitorului. Cu acest prilej, dispune să se sculpteze în piatra tombală, alături de titlurile romanelor și ale pieselor de teatru, și pe cel al jurnalului3, însoțit de precizarea 1935-1944. § Posibilitățile discursului despre Holocaust. Cazul României După moartea din 2005 a lui Simon Wiesenthal, „vânătorul de naziști” cunoscut în toată lumea pentru contribuția la identificarea și judecarea a peste 1 000 de naziști între care Adolf Eichmann, două biografii4 au aruncat o lumină penibilă asupra unui anume aspect al bibliografiei acestuia: Simon Wiesenthal ar fi fost un mincinos care nu trecuse prin cele 12 lagăre în care pretindea că a fost și își exagerase mult propriul rol în acțiunea de identificare postbelică a naziștilor. Comentând biografia scrisă de Tom Segev, The New York Times5 observa caustic că Wiesenthal nu a fost Sherlock Holmes, cum îi plăcea să creadă, ci mai curând inspectorul Clouseau, personajul neîndemânatic din seria de filme Pantera roz, cu Peter Sellers în rolul principal. Totuși, Wiesenthal a mințit, se pare, doar în privința proporțiilor: a fost deținut în lagăre de concentrare, a avut un rol important în arestarea lui Eichmann de către serviciile secrete israeliene. Minciunile lui se nășteau așadar din 1. Jurnal, 2 mai 1943, pp. 510-511. 2. Haralamb Zincă, „O enigmă?”, în Realitatea evreiască, nr. 53-54, 1997, reprodus în Sebastian sub vremi, p. 200-203. 3. V. interviul lui Paul Bailey cu Nadia Mărculescu, în Paul Bailey, „Nadia și Mihail, o idilă fără sfârșit”, traducere de Marius Chivu, în Dilemateca, octombrie 2007. 4. Guy Walters, Hunting Evil. How the Nazi War Criminals Escaped and the Hunt to Bring Them to Justice, Bantam Press, London, 2009; Tom Segev, Simon Wiesenthal: The Life and Legends, Translated by Ronnie Hope, Doubleday, New York, 2010. 5. http://www.nytimes.com/2010/09/03/books/03book.html?pagewanted=all. 229 Mihai Iovănel exagerare; Wiesenthal îmbogățea realitatea, adăugându-i detalii și povești pe care nu le trăise el însuși. Segev a oferit o explicație: pe lângă remușcarea de a fi supraviețuit în timp ce atâția alții au murit, Wiesenthal avea o înclinație literară care îl împingea, irepresibil, să spună povești bune. Altfel spus, Wiesenthal întruchipează în aceeași persoană și martorul, cel care a trăit un eveniment și lasă o mărturie asupra lui, și scriitorul - autorul de ficțiune, romancierul, cel care nu a trăit evenimentul în chip nemijlocit, dar îl inventează prin puterea imaginației, pornind de la o oarecare bază documentară. Ca martor al Holocaustului, Wiesenthal a simțit insuficiența faptului de a fi doar martor și a încercat - poate involuntar - să compenseze această insuficiență prin ficțiune. Acest caracter precar al faptului de a fi fost martor al Holocaustului este o problemă veche în holocaustologie. Primo Levi, italian evreu deportat la Auschwitz, i-a dat o expresie remarcabilă în cărțile pe care le-a scris după eliberarea din lagăr: „nu suntem noi, supraviețuitorii, adevărații martori. Noi, cei care am supraviețuit, suntem o minoritate nu numai redusă, ci și anormală: suntem cei care, prin prevaricațiune sau abilitate sau șansă, nu am atins capătul. Cel care l-a atins, cel care a văzut Gorgona, nu s-a mai întors pentru a povesti, sau s-a întors mut; dar sunt ei, «musulmanii», cei striviți, martorii integrali, cei a căror depoziție ar fi avut o semnificație generală. Ei sunt regula, noi excepția... Noi, ocrotiți de șansă, am încercat, cu mai multă ori mai puțină pricepere, să povestim nu doar destinul nostru, ci și pe al celorlalți, adică al celor striviți; dar a fost un discurs «pe seama unor terți», relatarea unor lucruri văzute de-aproape, însă nu trăite pro-priu-zis”1. După cum s-a observat de multe ori - filozoful italian Giorgio Agamben a făcut o sinteză exemplară în cartea Ce rămâne din Auschwitz. Arhiva și martorul - martorul perfect al Holocaustului este un martor mort. Cei morți în teribilele camere de gazare nu se pot întoarce să depună mărturie (și nimeni nu a făcut fotografii sau a înregistrat pe peliculă). Pe de altă parte, nici experiența „musulmanului” nu poate fi descrisă, întrucât cei care au trăit o astfel de experiență (și, trebuie adăugat, nu toți au murit; unii au supraviețuit și chiar s-au întors, după război, la starea de aproximativă „normalitate”), cei care au trăit o astfel de experiență au ajuns într-o zonă a umanului pe care limbajul nu o mai poate urmări și descrie. Acestor dificultăți inerente, epistemice, de a mărturisi, de a povesti din perspectiva de martor experiența Holocaustului, li se adaugă în cazul României încă una, de natură ideologică. în timpul comunismului, unica interpretare admisă era cea marxistă. Or, marxiștii ortodocși nu au acceptat niciodată să înțeleagă prin Holocaust acțiunea de exterminare sistematică a unui grup etnic (evreii) organizată de statul german, împreună cu aliații săi (România, de pildă) și cu asistența unor state aflate sub ocupație precum Franța. Marxiștii ortodocși au văzut în fascism ultimul avanpost al capitalismului perdant, iar în Holocaust 1. Primo Levi, I sommersi e i salvați, apud Giorgio Agamben, op. cit., p. 24. 230 Evreul improbabil efectul irațional al acestei alianțe dintre brutalitatea fascistă și marele capitalism. în URSS, milioanele de evrei uciși în masă, de-a lungul așa-numitelor Aktion, nu au fost, prin urmare, milioane de evrei, ci milioane de sovietici. România, la rândul ei, deși imediat după 23 August a denunțat crimele din Transnistria1, ulterior a uitat cu totul de ele. Deși ele cădeau în sarcina regimului Antonescu, proporțiile erau atât de mari încât ele implicau mai mult decât un simplu regim. în schimb, statul român comunist a arătat o mare disponibilitate în a-și aminti ororile Auschwitzului. Numărul de cărți publicate în România comunistă pe această temă este impresionant. Exemplul cel mai relevant, din această privință, este acela al lui Oliver Lustig, deportat la Auschwitz care a publicat în timpul comunismului câteva zeci de cărți (memorialistice, ficționale, și memorialistice și ficționale) despre această experiență. Cărțile lui Lustig (mă opresc la Din umbra crematoriului, publicată în 1960) conțin în esență toată ambiguitatea raportării românești la Holocaust. Lustig era din Cluj, deci avea „avantajul” de a fi fost deportat nu de statul român, ci de Ungaria aflată sub ocupație germană. El are rolul, ingrat desigur, dar și foarte ambiguu, de a-și împăca experiența personală, fără îndoială reală și traumatică, cu necesitățile ideologice ale momentului în care-și publica volumele. De pildă, Lustig vorbește constant de „întrepătrunderea de interese care a existat între cercurile capitaliste și căpeteniile statului hitlerist, despre faptul că statul fascist era reprezentantul celor mai reacționare vârfuri monopoliste, apărătorul lor, dușmanul de moarte al oamenilor muncii”1 2. Apoi, el subliniază, pe de o parte, caracterul inexpugnabil din interior al lagărului, faptul că de acolo nu se putea evada, în timp ce pe de altă parte vorbește pe larg de rezistența comunistă organizată, cu sprijin din afară, în lagăr. (Pune o revoltă a deținuților tocmai pe seama acestei rezistențe ilegaliste.) Tendenționismul îi afectează categorisirea deținuților: deși, în mod explicit, prizonierii sunt în marea lor majoritate evrei, Lustig trebuie să le sublinieze constant calitatea de oameni ai muncii, de proletari: înainte de a fi evrei, ei sunt proletari. Altă ambiguitate privește caracterul crimelor organizate la Auschwitz: pe de o parte, teoria oficială îi semnalează lui Lustig să descrie torționarii SS drept niște brute iraționale, sângeroase, sadice, drept niște monștri care nu păstrează nici o calitate umană și ucid din plăcere, pe de altă parte un alt segment al teoriei, de proveniență marxistă, îl obligă pe Lustig să sublinieze tocmai supraexploatarea rațională, de tip capitalist, a evreilor din lagăr. Acestea fiind condițiile, se pune întrebarea: cum putea un scriitor român să scrie despre Holocaust când nu se referea la lagărele din Polonia, ci la exterminările în masă din Europa de Est, unde au murit cea mai mare parte a evreilor uciși în cursul celui de-al Doilea Război Mondial? Cum putea scrie un scriitor român despre Transnistria, unde responsabilitatea cade în mod direct asupra statului român? 1. V. de pildă Lucrețiu Pătrășcanu, „Datele actualei probleme naționale și ale chestiunii evreiești”, în Problemele de bază ale României, ediția a treia revăzută, Editura de Stat, București, [1946], în special pp. 215-217. 2. Oliver Lustig, Din umbra crematoriului, ESPLA, București, 1960, p. 269. 231 Mihai Iovănel Răspunsul l-a dat Norman Manea, începând din 1969, an în care îi apare primul volum, culegerea de nuvele Noaptea pe latura lungă. Manea, născut în 1936, fusese deportat cu familia în 1941, în Transnistria, repatriindu-se în 1945. Proza lui Norman Manea se înfățișează cel mai adesea ca un flux descriptiv în cheie contras-eliptică, surprinzând simultan planuri eterogene - discursiv, evenimențial și cronologic. Vocile narative își dispută transmisia, planul psihic interior se confundă cu cel exterior, trecutul reverberează în prezent, frazele sunt dominate de substantive și se dispensează de verbe, lirismul răbufnește și confiscă proza în favoarea poemului în proză, exprimarea ultraconcentrată alternează cu verbiajul debutonat, monologul se confundă cu dialogul, descrierea îneacă narațiunea. Este o literatură încifrată stilistic și simbolic, solicitând un cititor foarte atent și mai multe lecturi. Mai toate cărțile publicate în deceniul al optulea fac parte dintr-un ciclu numit Variante la un autoportret. Autoportretul este fidel mai mult în spirit decât în literă, deși nu lipsesc incidențe strict autobiografice. Povestirile și nuvelele din Noaptea pe latura lungă, Primele porți (1975) și Octombrie, ora opt (1981) acoperă un arc de timp între deportarea în Transnistria și perioada târzie a comunismului. în „Puloverul”, text de referință, oroarea lagărului este sugerată prin obiectul vestimentar invocat în titlu. Puloverul ține de cald, fiind astfel un lucru râvnit și rar, și în același timp transmite tifosul și moartea. „Ceaiul lui Proust” este o variație pe motivul madlenei din ciclul în căutarea timpului pierdut: prizonierii își imaginează că beau ceai îndulcit uitându-se la un cub de zahăr, rămășiță fetișizată a vieții de dinainte de deportare. Proza „Nunțile” ar fi o critică a standardizării limbajului prin care este descris retrospectiv Holocaustul. Un copil supraviețuitor este obligat de adulți să învețe pe dinafară și să recite în cadru festiv un discurs despre experiența traumatică pe care o trăise. Numai că discursul, redactat într-o limbă de lemn, corupe trauma originară transformând-o într-o caricatură. Ironia autorului e cu atât mai apăsată cu cât discursul se bucură de succes și ajunge să fie recitat pe la nunți, în cadrul programului distractiv. § §§ Cum se fabrică un „extremist de dreapta” Teza cărții semnate de Marta Petreu, Diavolul și ucenicul său: Nae Ionescu - Mihail Sebastian, susține că Mihail Sebastian a fost un extremist de dreapta în perioada 1929-1933 (uneori cu bemolul „extremist moderat de dreapta”, dar cel mai adesea fără). Cercetătoarea se declară sigură de a fi obținut, din consultarea presei timpului, dar și a „jurnalelor, memoriilor și volumelor de corespondență din epocă”, „o imagine clară a formării lui Sebastian în redacția Cuvântului și a influențelor imediate care l-au marcat”. „Nu cred că există vreun document care să poată infirma descrierea pe care i-am făcut-o pentru această perioadă”1. Tendința cărții poate fi observată încă din titlu (instalarea într-un vocabular teologico-metafizic - vezi „diavol” - nefiind cel mai bun punct de plecare pentru o cercetare obiectivă) și continuă în alegerea conceptelor. Este de neînțeles, în termeni științifici, de ce Marta Petreu preferă 1. Marta Petreu, Diavolul și ucenicul său, p. 5. 232 Evreul improbabil eticheta generică de „extrema dreaptă” unei etichete mai specifice. „Extrema dreaptă” este aici un concept prea vag, prea fluid, prea puțin riguros: o apoziție care identifică unitatea în diversitate a fascismelor internaționale prin sesizarea unui aer de familie comun, dar nu un titlu per se. Sintagma se precizează abia prin apelul la contextul ei referențial: de pildă, extrema dreaptă din România interbelică se suprapune aproape perfect cu doctrina legionară. Dar Sebastian - o spune chiar Marta Petreu - „nu a fost legionar”. Nu a fost nici ortodoxist, mistic, colectivist, naționalist, rasist; nu a explicat defecțiunile economice în termeni de teorie a conspirației modulată etnic sau xenofob; nu s-a revendicat de la practica niciunui partid de extrema dreaptă; nu a propovăduit discriminarea etnică și violența. Atunci, dacă nu a avut niciuna dintre aceste însușiri esențiale pentru discuție - din care extremă dreaptă face parte Sebastian? Se pare că extrema dreaptă a Martei Petreu e o extremă dreaptă fără extrema dreaptă, o extremă dreaptă fără fascism, naționalism, etnicism ș.a.: un construct nominal, foarte util cuiva cu avântul logic al autoarei. Lucrând indistinct cu un astfel de concept-ciorchine, în temeiul câtorva „boabe” de la margine („anti-liberalismul”, de pildă, și încă și acesta într-un sens foarte discutabil), Marta Petreu a avut mână liberă în administrarea arbitrară a probelor și a procedurilor. Care sunt probele aduse de Marta Petreu? (i) Câteva semne de simpatie manifestate sporadic de Sebastian față de personajul Mussolini, de pildă cu ocazia apariției unei enciclopedii sponsorizate de Duce: dar aceste semne de simpatie au un caracter foarte contextual și privesc aspecte cu totul nerelevante și periferice ale lui Mussolini ori ale fascismului. Când afirmă, bizuindu-se pe cele câteva menționări ale lui Mussolini, că „Sebastian a scris, din 1929 până în 1933, articole de justificare istorică a fascismului italian”1, Marta Petreu produce, prin urmare, un fals strident. (ii) Pozițiile antidemocrate și antiparlamentare exprimate în articolele lui Sebastian. Marta Petreu afirmă: „Atacul lui Sebastian nu este însă o critică nici din interiorul lumii democrate, nici dinspre extrema stângă spre centrul democrat, nici dinspre stânga moderată spre centrul bur-ghez-democrat, ci o critică dinspre extrema dreaptă spre lumea democrată, burgheză. [... ] Sebastian [... ] a făcut critica democrației românești de pe o poziție de extremă dreaptă”1 2. Este o trivială confuzie de termeni, dar foarte utilă „demonstrației”. Cum dovedește Marta Petreu că Sebastian e antidemocrat? Producând o echivalare simplistă între democrat și liberal: Sebastian a fost antiliberal, ergo... Dar sinonimia însăși ascunde o confuzie. Democrat, intr-adevăr, avea în epocă o funcție de etichetă, identificând partidele burgheze și în speță pe cel liberal. Dar asta nu înseamnă că partidul liberal era democrat în sensul în care înțelegem noi cuvântul - sensul în care e manipulat de Marta Petreu pentru publicul de azi. Astfel, critica partidului liberal pe 1. Ibidem, p. 253. 2. Ibidem, p. 62. 233 Mihai Iovănel care o execută Sebastian devine o critică... antidemocrată. După cum însăși Marta Petreu admite, Sebastian nici măcar nu ataca doctrina, ci doar „aspectele circumstanțiale”: „Cuvântul a fost din start un ziar antiliberal într-o perioadă istorică antiliberală, iar Nae Ionescu de asemenea. Devenit proprietarul și directorul Cuvântului, Nae Ionescu a atacat, permanent și sec, doctrina liberală. Sebastian, colaborator și apoi redactor la Cuvântul, s-a ocupat mai ales de aspectele circumstanțiale ale liberalismului, făcând o permanentă bășcălie antiliberală”1. Conform raționamentului și limbajului Martei Petreu, „bășcălia” e calea cea mai scurtă care duce la extrema dreaptă. Tot așa cu parlamentarismul. Sebastian nu a fost împotriva parlamentului de pe poziții metafizice, ca Nae Ionescu; a fost un critic al parlamentului de pe poziții empirice, un critic (justificat) al parlamentului românesc interbelic, nu al instituției în sine. Dar, în rechizitoriul Martei Petreu, o probă serioasă este articolul „Cu sânge sau nu, tot una e”, scris de Sebastian după alegerile din decembrie 1933 și comparat de Marta Petreu cu articole ale lui Cioran despre Hitler. Marta Petreu îl citește foarte literal pe Sebastian, care, în stilul lui ironic, deplânge sistemul românesc de organizare a alegerilor și nu tratează deloc anecdotic vărsarea de sânge, cum lasă autoarea a se înțelege1 2. în plus, Marta Petreu nu știe, pare-se, că legea electorală la care se referă critic Sebastian era de inspirație... mussoliniană. (iii) Apropierea de Nae Ionescu. Este proba forte a pledoariei: „Lectura articolelor lui, făcută chiar în paginile Cuvântului, și corelând mereu textul discipolului cu textul magistrului său, și pe amândouă cu cronologia politică a României, arată fără nici o putință de tăgadă că Sebastian, influențat adânc de personalitatea și de ideologia lui Nae Ionescu, a devenit antidemocrat și «revoluționar» încadrându-se în extrema dreaptă”3. Altfel spus, Sebastian este declarat extremist nu pe baza textelor lui, ci pe baza textelor lui Nae Ionescu! Care sunt metodele prin care Marta Petreu instrumentează probele? (i) Suprainterpretarea (suprainterpretarea citatelor și a contextelor, confundarea tendențioasă a ironiei lui Sebastian cu un sens literal, generalizarea parohialului și ignorarea tonului general, procesele de intenție pe deasupra textelor). Cazurile de suprainterpretare sunt numeroase în carte. Mă opresc la unul singur. E vorba de „cel mai spectaculos duet ideologic” pe care „l-au interpretat [Nae Ionescu și Sebastian] [...] în 9 iunie 1933, la aniversarea a trei ani de la Restaurație. Ocazia era solemnă și fastă, iar Cuvântul, care contribuise din plin la întoarcerea suveranului pe tronul țării, nu putea s-o lase neexploatată”4. Cercetătoarea descrie prima pagină a ziarului: „Pagina, foarte impresionantă și cu dichis făcută, are practic trei autori: Nae Ionescu, Carol al II-lea, Sebastian. Pentru Sebastian, onoarea care îi 1. Ibidem. 2. Ibidem, p. 121. 3. Ibidem, p. 126. 4. Ibidem, p. 104. 234 Evreul improbabil era făcută, de a fi publicat alături de rege și de-a fi practic băgat sub ochii acestuia, este evidentă. [...] publicat alături de rege, textul lui Sebastian urma, cu maximă probabilitate, să fie citit de acesta”. „Prezența lui Sebastian”, continuă Marta Petreu, „alături de Carol al II-lea, pe pagina întâi a cotidianului, ne indică importanța mare pe care o avea tânărul redactor în redacție, precum și încrederea și prețuirea pe care i le acorda Nae Ionescu însuși. La fel, ne sugerează importanța lui Sebastian în lumea intelighenției bucureștene”1. Or, această primă pagină de ziar nu are deloc caracter de excepționalitate, cum strategic susține Marta Petreu. în primul rând, nu însemna mare lucru să publici pe prima pagină din Cuvântul, din moment de majoritatea textelor semnate apăreau acolo (acolo au apărut cele mai multe texte ale lui Sebastian). Pe prima pagină scriau și Perpessicius (în principiu, cronici literare, dar și articole antiliberale: din păcate, Marta Petreu nu lămurește dacă nu cumva și Perpessicius era de extremă dreaptă), și Ion Călugăru (tot evreu ca Sebastian, dar despre care autoarea nu suflă un cuvânt, probabil fiindcă ar fi dăunat caracterului excepțional al evreului Sebastian: e însă cel puțin interesant că Ion Călugăru ridiculizează, înaintea lui Sebastian, alianța făcută de liberali cu minoritatea romilor...), Gheorghe Racoveanu și ceilalți. în al doilea rând, e inexactă afirmația că „aniversarea a trei ani de la Restaurație” era „ocazia [...] solemnă și fastă” pe care Cuvântul, „care contribuise din plin la întoarcerea suveranului pe tronul țării, nu putea s-o lase exploatată”, întrucât Marta Petreu lasă să se înțeleagă că ar fi vorba de prima aniversare a restaurației pe care Cuvântul nu o ratează (iarăși caracterul excepțional...). Or, Cuvântul aniversase în fiecare an cu fast restaurația! Această a treia aniversare nu are nimic excepțional. Pentru a-și susține teza, Marta Petreu avea obligația de a compara cele trei numere (1931, 1932, 1933) din Cuvântul pentru a putea stabili ce este normă și ce caracter excepțional. Marta Petreu nu a făcut asta. Dacă ar fi făcut-o, ar fi văzut că în 1932, pe prima pagină a numărului din 9 iunie, scriau - nu toți în legătură cu marele eveniment - și Nae Ionescu, și Gheorghe Racoveanu, și Vladimir Ionescu, și Mac Constantinescu, și Perpessicius, și Ion Călugăru (plus un text omagial nesemnat, scris probabil de Nae Ionescu). Cum rămâne atunci cu caracterul excepțional al publicării unui text pe pagina pe care este aniversată restaurația? Este, iarăși, lipsit de logică a sublinia că „publicat alături de rege1 2, textul lui Sebastian urma, cu maximă probabilitate, să fie citit de acesta” - din moment ce ziarul, „finanțat din caseta regală cu sume considerabile”, oricum „ajungea în mâinile regelui”. Iată și un alt exemplu de inferență hilară comisă de Marta Petreu prin ignorarea literarității unui text: „Sebastian a considerat că el - la fel ca generația sa - a făcut, prin cronicile lui literare, operă de «ecarisaj moral». Inducem de aici că se considera hingher, că pe scriitorii români îi socotea câini vagabonzi, iar cultura română, un sat al câinilor fără stăpân”3. Atunci, „mârâielile și scâncetele lui Sebastian din «Jurnal»”4 cum trebuie citite?. 1. Ibidem, p. 105. 2. Mai corect zis, alături de două citate prelevate din varii discursuri ale regelui. 3. Ibidem, p. 255. 4. Ibidem, p. 147. 235 Mihai Iovănel (ii) Denaturarea contextului. „Sebastian a fost coleg de ziar cu [...] Corneliu Zelea Codreanu”1, scrie Marfa Petreu - pentru unicul motiv că Zelea Codreanu publicase o scrisoare de protest în Cuvântul! (iii) Mistificarea. înaintea alegerilor din decembrie 1933, justificându-și intenția de a nu vota, Sebastian scria următoarele: „Din câte partide vechi și noi se agită, din câte mișcări cuminți sau dezmățate se «lansează», din câte formule ultra-vechi sau ultra-noi se aruncă în piața politică, niciuna nu încadrează gândirea acestei elite, niciuna nu răspunde întrebărilor ei, niciuna nu soluționează gravele ei așteptări”. în interpretarea Martei Petreu: „Cu alte cuvinte, dacă Legiunea a fost eliminată de pe listele electorale, «elita» în care se învârtește Sebastian nu mai este reprezentată de nimeni, de «niciuna» din formațiile politice aflate pe liste”. Dar Sebastian NU spune asta. Este cât se poate de limpede că Sebastian se referă la toate partidele în general, nu la cele aflate atunci pe liste. De altfel, la cine s-ar fi putut referi prin cuvintele „din câte mișcări cuminți sau dezmățate se «lansează»” - dacă nu la Garda de Fier? Alt caz: textul „Omul cu revolverul”, publicat de Sebastian pe 15 decembrie 1933 cu unul dintre pseudonimele sale - Amyntas. Textul e ilustrarea unui „caracter” în genul clasicilor, un text de identificare tipologică. Miza ironică e vizibilă, după cum sunt transparente calitățile lui descriptive, nu cele normative sau dezirative. Este Chaplin hitlerist pentru că l-a impersonat pe Hitler? Capătă La Bruyere trăsăturile „caracterelor” lui? Totuși, Marfa Petreu, care transformă „Omul cu revolverul” într-o piesă grea la dosar, chiar asta face; printr-un astfel de „raționament”, însăși autoarea ar putea fi acuzată, prin titlul cărții d-sale, de... satanism. Alt exemplu: deși forțată de evidență admite clar că Sebastian „nu a fost legionar”1 2, ulterior Marfa Petreu își aduce aminte că Sebastian a fost „aproape verde”3. (iv) Deriva conceptuală. Sebastian s-a pronunțat împotriva „supraproducției universitare”; este o poziție de înțeles contextul marii crize -șomajul intelectual fiind unul dintre subiectele fierbinți. Cum interpretează Marfa Petreu acest fapt? Nici mai mult nici mai puțin decât conchizând că Sebastian „pledează [...] pentru numerus clausus (fără însă a folosi sintagma), dar fără a-1 condiționa de vreun criteriu, de rasă sau altul”4. Unde Sebastian raporta sec: „Sunt prea mulți bacalaureați, sunt prea mulți studenți, sunt dezastruos de mulți profesioniști liberi”, Marfa Petreu traduce delirant, fără a sesiza nici o diferență între argumentul merito-cratic, de factură conservatoare, și argumentul rasist: „Aspirația - de origine luministă - spre învățământul generalizat, spre accesul neîngrădit la școală și cultură nu a găsit, așadar, un partizan în Sebastian. [...] Sebastian, susținând numerus clausus [sic!], se întâlnește cu poziția antisemiților, care cereau restricționarea accesului evreilor în școlile superioare românești”5. Potrivit unui astfel de punct de vedere, cei care 1. Ibidem, p. 228. 2. Ibidem, p. 126. 3. Ibidem, p. 252. 4. Ibidem, p. 68. 5. Ibidem. 236 Evreul improbabil constată astăzi în România existența unui număr prea mare de universități se trag direct din Hitler. în cele din urmă, întreaga carte se bazează, mai mult sau mai puțin tacit, pe evreitatea lui Sebastian, mai precis pe teza tensiunilor dintre această evreitate reală și extremismul de dreapta imaginat de Marta Petreu. De aici derivă - intenționată sau nu - încercarea de a aduce o „reparație” lui Eliade și altora, lezați prin compararea lor cu „luminosul” Sebastian. Negativându-se termenul pozitiv se denegativează astfel termenul negativ, iar ficțiunii unei lumi împărțite în „buni” și în „răi” i se răspunde printr-o ficțiune în care bunii sunt răi, iar răii ceva mai buni - adică „viceversa”. 237 V. Comunismul 1. Comunismul în România până la 23 August 1944. Chestiunea (ne)reprezentării prin minoritari în februarie 1917, când se declanșează în Rusia revoluția anti-țaristă - trecând mai întâi printr-o variantă social-democrată de factură parlamentară care, la sfârșitul anului, în 7 noiembrie, avea să sucombe în fata loviturii de stat bolșevice conduse de Lenln -, pe teritoriul României aliate se găsesc peste un milion de soldați ruși, compunând armatele 4, 6 și 9 ce „străjuiau Moldova, singurul teritoriu rămas sub control românesc”1. Armata română număra doar 30 000 de soldati. La aflarea veștii că a izbucnit revoluția, regele Ferdinand, comandantul suprem ăl frontului românesc (deci și ăl trupelor rusești), a izbucnit în lacrimi: „E îngrozitor... Ce ne facem?”1 2. Urmarea nu a făcut decât să confirme reacția emoțională a regelui. Revoltele soldatilor ruși împotriva ofițerilor au intrat în ordinea de zi, la fel ca tulburările provocate de propaganda socialistă. Pe 1 mai 1917, o manifestație organizată la Socola de soldatii ruși adună cea 15 000 de participanti care ajung rapid la lozinci antirăzboinice, anti-monarhice (tinta fiind Ferdinand) și îndreptate împotriva oligarhiei românești. O parte dintre demonstranți intră apoi în Iași și îl eliberează pe doctorul Cristian Racovskl (Hristu Stancev, etnic bulgar cu cetățenie română) din arestul la domiciliu; comunistul merge în piața Unirii și tine un discurs revoluționar3, după care pleacă înspre Odessa, unde va organiza un „comitet de acțiune”4 propagandistică și teroristă îndreptată atât asupra refugiatilor români nerevolutionari din oraș, cât și asupra celor din teritoriul românesc rămas liber5. 1. Glenn E. Torrey, Armata revoluționară rusă și România. 1917, traducere de Dana Constantin și Adrian Pandea, Editura Militară, București, 2005, p. 9. 2. Apud ibidem. 3. Ibidem, p. 27-28. 4. Ibidem, p. 31. 5. Pentru o prezentare a lui Racovski, v. Stelian Tănase, „Racovski ca personaj al istoriei. O scurtă biografie”, în Racovski. Dosar secret, ediție îngrijită și prefață de Stelian Tănase, Editura Polirom, Iași, 2008, pp. 7-27. 239 Mihai Iovănel în fața amenințării pasive și active produse de revoluția aflată la un pas, guvernul român face unele promisiuni și chiar concesii istorice, cum ar fi proiectul de reformă agrară și constituțională prezentat de Ionel Brătianu pe 19 mai (stil nou) sau declarația regelui din mai care oferea drepturi evreilor care luptau de partea României - rezolvare parțială a chestiunii evreiești făcută așadar sub presiunea rușilor aflați pe teritoriu românesc1. O astfel de ridicare în drepturi a evreilor fusese făcută și de Carol I în Războiul de Independență, deși ulterior în presa românească avea să fie exploatat intens detaliul că în 1877, din cei 883 de evrei care luaseră parte la campanie, se înregistraseră, raportate la un total de 1 911 morți, doar patru victime (și nici aceștia morți, ci doar „dispăruți” - apud A. D. Xenopol, „pas comme morts, mais bien comme disparus”1 2). Dublul rol al armatei ruse din Moldova, aliat în care România își punea ultimele speranțe, dar și focar al primejdiei revoluționare, are repercusiuni și asupra reacțiilor românești. Concesiile se împletesc cu represaliile. Evreilor li se propun îmbunătățiri al statutului lor și în același timp sunt asociați esențial cu comuniștii. Militantul comunist Max Wexler este împușcat în mai 1917 sub pretextul fictiv al fugii de sub escortă; nu este singura victimă de acest fel, fapt ușurat de aflarea în vigoare a legii marțiale. Conform primului ministru Brătianu, care simte nevoia unei explicații, „în spatele frontului rus din România lucrează o veritabilă organizație, cu scopul de a face propagandă ostilă României. Evrei îmbrăcați în uniforme rusești au pornit cu doleanțe evreiești socialiste și antidinastice, pentru ca, în ultimele zile, să se adreseze populației evreiești locale, discursurile în limba idiș fiind pregătite la Roman de indivizi purtând uniformă rusească. Treizeci și doi de indivizi, surprinși în momentul în care treceau granița, fiind acuzați de Curtea marțială a armatei generalului Averescu și, în consecință, executați pentru înaltă trădare”3. Conducerea română încerca ajunsese la unele măsuri fanteziste; de pildă, generalul Coandă „a formulat, către Stavka (comandamentul 1. „Toți cei care luptă pentru realizarea aspirațiilor noastre naționale, care își varsă sângele și suportă dificultățile și sacrificiile impuse de război, fie ei creștini, evrei sau de altă credință, se vor bucura de drepturi egale în România liberă, mare, înfloritoare. Strâns uniți, vom fi toți, sub faldurile drapelului național” (Ferdinand, citat în Carol Iancu, Emanciparea evreilor din România (1913-1919), prefață de Charles-Olivier Carbonell, traducere de Țicu Goldstein, Editura Hasefer, București, 1998, p. 158). 2. A. D. Xenopol, „La question israelite en Roumanie”, în La Renaissance Latine, 15 octombrie 1902, reprodus în Națiunea română, antologie, îngrijire de ediție, studiu introductiv și note de Constantin Schifîrneț, Editura Albatros, București, 1999, pp. 273-303; pentru problema discutată, v. pp. 302-303: V., de asemenea, N. Iorga, Istoria evreilor în țerile noastre, extras din „Analele Academiei Române. Memoriile secțiunii istorice”, seria II, tom XXXIV, no. 7, 1913, p. 39 (203). 3. Scrisoare din 23 iunie 1917 către Constantin Diamandi, ambasadorul român la Petrograd, reprodusă în Glenn E. Torrey, ibidem, pp. 36-37. 240 Evreul improbabil suprem al rușilor), o cerere [...] prin care solicita să nu mai fie trimiși soldați evrei pe frontul românesc”1. Evacuarea armatei ruse către sfârșitul anului încheie o relație cu dus și întors, în care, cu toată dezertarea masivă ce amenința să destabilizeze frontul românesc, pierderile rușilor în luptele grele din vara lui 1917 nu au fost inferioare celor ale românilor. „Cu toată dezamăgirea românilor fată de prestația rușilor, aceștia din urmă și-au adus o contributie importantă în bătălia pentru Moldova.”1 2 Retragerea haotică a trupelor rusești - dintre care unele recunoscuseră guvernul bolșevic, altele nu - duce la numeroase conflicte cu autoritățile române, dintre care merită menționată cu precădere lupta de la Galați din ianuarie 1918. Totuși, din noiembrie 1917 până la sfârșitul lunii ianuarie a anului viitor, „efectivele rusești, de pe întreg frontul din România, au scăzut de la peste 1 200 000 până la circa 50 000 de soldati”3. Relațiile cu Rusia suferă apoi lovitura decisivă a „anexării” de către România a Basarabiei, care își declarase independenta pe 6 februarie 1918 (stil nou), în condițiile în care partea română deplasase trupe în fosta sa provincie. în 1919 va înrăutăți lucrurile intervenția românească în Ungaria, care debarcă puterea comunistă a lui Bela Kun4. Deși Lemn se pronunță pentru dreptul la autodeterminare al națiunilor, România ocupă în ochii bolșevicilor un loc special, rezervat națiunilor imperialiste -unirea cu Transilvania și Basarabia fiind percepută ca rapt teritorial. O scrisoare a liderului bolșevic Grigori Zinoviev, trimisă pe 10 decembrie 1920 Partidului Socialist din România5, taxează „politica jefuitoare” a României referindu-se la alipirea Transilvaniei6, precum și „plutocrația română Brătianu et Co” sau - vorbind ca Marx - pe „generalul bona-partist Averescu, «ultima rezervă a burghezimii»”7. Comuniștii sovietici erau împotriva unirii nu pentru că în teorie nu ar fi fost pentru libera autodeterminare, ci pentru că România își anexa un teritoriu aparținând unor republici bolșevice. Nici după Marea Unire, lucrurile nu se liniștesc. Bolșevicii se află încă în faza în care se iluzionează că vor exporta revoluția în toată lumea, deși nici în Germania, nici în Ungaria comunismul nu durase prea mult, iar România se eliberase relativ repede de amenințările cu transformarea ei într-o republică roșie; deși în spațiul românesc nu lipseau celulele 1. Ibidem, p. 37. 2. Ibidem, p. 70. 3. Ibidem, p. 105. 4. în Ungaria comuniștii luaseră puterea la 21 martie 1919. 5. Reprodusă în Ideologie și structuri comuniste în România, voi. III: 1 ianuarie 1920-3 februarie 1921, selecția documentelor și note: Florian Tănăsescu (coordonator), Ion Iacoș, Gheorghe Neacșu, Marin C. Stănescu, Nicolae Tănăsescu, Institutul Național pentru Studiul Totalitarismului, București, 2001, pp. 263-269. 6. Ibidem, p. 265. 7. Ibidem, p. 266. 241 Mihai Iovănel socialiste, comuniste și anarhiste, decisive fuseseră reformele agrare realizate imediat (sub presiunea trupelor rusești!1) - deși pe termen mediu se vor dovedi nesatisfăcătoare. Au contat și măsurile dure, adesea sângeroase, ale guvernului român contra manevrelor bolșevice. De pildă, la o manifestație muncitorească în fata Teatrului National din București, pe 26 decembrie 1918 (stil nou), la ordinul guvernului se trage asupra muncitorilor cu mitralierele; mor peste 100 de oameni, sunt răniti câteva sute. Totuși, amenințarea mai durează o vreme, manifestându-se prin propagandă și prin provocarea de greve, având ca finalitate greva generală. Constantin Argetoianu, ministru de interne în 1920, va evoca în memorii ,,[a]gcntii comuniști [care] se strecurau din fabrică în fabrică, din atelier în atelier, și căutau să pună la cale mai ales acte de sabotaj. [...] Cloncanii de la centru pregăteau, pe de altă parte, greva generală”1 2. Guvernul va trebui, în aceste condiții, să recurgă la starea de asediu pentru a putea folosi arma Curții Marțiale. Răspunsul va veni prin atentate: „Pierzând prilejul de tulburări ce le-ar fi dat o grevă generală reușită, și în așteptarea încurajărilor și întăririlor pe care le așteptau de la Moscova și pe care le negociau la Viena și Varșovia cu agenții Cominternului, agitatorii comuniști - în special evreii, bulgarii și rusnaci - s-au hotărât să ia, deocamdată, calea atentatelor. Siguranța a putut să dea de urma celor mai multe dintre ele (mai toate împotriva liniilor ferate), să le împiedice și să aresteze pe militanții bănuiți”3. Legătura văzută de Argetoianu între atentate și Comintern este însă discutabilă, dat fiind că atât Lenin4 cât și Troțki5, deși nu respingeau principial terorismul, combătuseră terorismul individual, îndreptat împotriva unor lideri politici. Totuși, istorici ai comunismului au privit cu suspiciune disculparea liderilor socialiști ai momentului față de atentate (dezavuate și în oficiosul Socialistul), văzând aici „o viclenie care exemplifică faimoasa distincție dintre limbajul comunist ezoteric și cel explicit”6. 1. Teză avansată de Glenn E. Torrey, op. cit.. 2. Ideologie și structuri comuniste în România, voi. III, p. 290. 3. Argetoianu, apud ibidem, p. 294. 4. Leszek Kolakovski, Principalele curente ale marxismului voi. II: Vârsta de aur, prefață de Vladimir Tismăneanu, traducere din limba engleză de Cătălin Cândea, Emanuel-Nicolae Dobrei, Bogdan Florian, Tereza Brândușa Palade (coord.), Editura Curtea Veche, București, 2010, p. 343. 5. Leon Trotsky, „The Bankruptcy of Individual Terrorism”, [ 1909], http:// www.marxists.org/ archive/ trotsky/ 1909/ xx/ tia09.htm; Leon Trotsky, „Why Marxists Oppose Individual Terrorism”, [în „Der Kampf’, noiembrie 1911 ], http://www.marxists.org/ archive/ trotsky/ 1911/11/ tia09.htm; Leon Trotsky, Terrorism and Communism, [1920], http://www.marxists. org/ archive/ trotsky/ 1920/ terrcomm/ index.htm. 6. Vladimir Tismăneanu, Stalinism pentru eternitate, traducere de Cristina Petrescu și Dragoș Petrescu, postfață de Mircea Mihăieș, Editura Polirom, Iași, 2005, p. 73. 242 Evreul improbabil Cel mai celebru - în epocă, pentru că istoriografia comunistă l-a ocultat, ștergându-1 din memoria colectivă - este atentatul de la Senat, din 8 decembrie 1920, pus la cale de Max Goldstein1 (1898-1924) în colaborare cu Leon Lichtblau și Saul Ozias. § Goldstein, născut la Bârlad, face parte din grupul lui Racovski. Fusese arestat în februarie 1919 în București, având asupra lui două grenade și un revolver1 2. Evadat în februarie 1920 și, făcând naveta între Odessa și România, organizează mai multe atentate (printre care deraierea unui tren internațional în care se afla C. Argetoianu). Arma lui preferată era explozibilul; probabil într-o astfel de circumstanță își pierduse un braț, pe care îl înlocuise printr-un cârlig de fier (de aici porecla „omul cu cârlig”). Atentatul de la Senat a avut ca mijloc o mașinărie infernală compusă din „două obuze de 75 mm. Sistem german, fixate pe fundul cutiei cu șuruburi de aramă; ceasornicul era de asemenea așezat în cutie la baza obuzelor, iar brichetul la baza superioară a acestora, întregul dispozitiv era astfel așezat încât la o anumită oră, când ceasornicul trebuia să sune, trăgea de o sârmă, prin o altă sârmă, înfășurată pe cheia deșteptătorului și apăsând pe butoanele brichetelor suprapuse se producea flacăra, care se transmitea prin două fitiluri la cele două detonatoare ale obuzelor și astfel explozia era produsă”3. Mașinăria fusese așezată „în fundul sălei, sub un scaun mare cu ornamente, ce se găsește instalat pe estrada în dosul scaunului președintelui Senatului și care scaun era acoperit, de jur împrejur, de perdele”4. în urma exploziei, mor episcopul Radu al Oradiei Mari, ministrul de Justiție Dimitrie Greceanu și senatorul Spiru Gheorghiu; sunt răniți președintele Senatului, generalul Constantin Coandă, senatorul Virgil Budescu, Ciorogariu, episcopul ortodox de Oradea, și episcopul Nifon al Dunării de Jos. Morții vor avea parte de funeralii naționale. Goldstein scapă în primă instanță, după care este capturat pe când se reîntorcea în România. Condamnat în urma unui proces la închisoare pe viață, a murit în închisoare, în 1924, fiind, după toate probabilitățile, lichidat de autorități5. § 1. Informațiile sunt extrase din nota biografică de la p. 173 din Ideologie și structuri comuniste în România, voi. II. 2. Ibidem, p. 174. 3. Consiliul de Război al Corpului 2 Armată, ordonanță definitivă în procesul comuniștilor, reprodus în Ideologie și structuri comuniste în România, voi. III, p. 260. 4. Dintr-un raport militar, apud ibidem, p. 262. 5. E ceea ce sugerează Const. Argetoianu în memorii: „Goldstein a murit după câțiva ani în pușcăria de la Doftana, de pneumonie. Cel puțin așa s-a zis. Nici eu, nici Voinescu, care nu mai era în acel moment în fruntea Siguranței, nu duceam răspunderea morții sale. Și la urma urmei nu e nici un păcat dacă mâna omului a contribuit să curme zilele unui astfel de păcătos, care nu șovăise, el, să ucidă ființe nevinovate, jertfindu-le unor eresuri stupide și utopice” (apud ibidem, p. 297). 243 Mihai Iovănel în cadrul congresului din 8-12 mai 1921, Partidul Socialist din România decide transformarea în Partidul Socialist-Comunist (în 1922 va deveni Partidul Comunist Român) și afilierea la Comintern. Adoptarea agendei cominterniste revizioniste va duce la scoaterea în ilegalitate a PCR și dezavuarea sa de către vechii socialiști, care cătau cu scepticism înspre Rusia sovietică1. Exceptând grevele minerilor din 1928 și ale ceferiștilor, în special cea de la Grivița din 1933, în a căror organizare se implică, rolul Partidului Comunist este, în România, cu totul periferic1 2, la aceasta contribuind și schimbarea de către Stalin a filozofiei inițiale privind exportarea mondială a Revoluției bolșevice într-o variantă pasivă, de expectativă. Agenda socială a comuniștilor va fi preluată de legionari, care acordă un mare interes clasei proletare, acesta fiind unul dintre motivele pentru care Argetoianu va vedea în legionari reînvierea comuniștilor de la 19203. Imaginea PCR este apoi agitată ca sperietoare; după cum s-a observat, „preocuparea pentru «pericolul roșu» a servit, mai degrabă, unor scopuri propagandistice decât descoperirii stărilor reale”4. în schimb, este important felul în care evenimentele dintre 1917 și începutul deceniului al treilea structurează orizontul politic. în primul rând, mișcările radicale de dreapta vor avea o antiteză (Zelea Codreanu va evoca pericolul bolșevic din lașul de la începutul anilor ’20 ). în al doilea rând, statul va avea un alibi pentru politica suspicioasă îndreptată împotriva minorităților naționale (ea va căpăta caracter acut în anii ’30), asociate automat cu comunismul și cu agenda anti-națională. în al treilea rând, vor permite clasei politice să ignore în liniște chestiunile sociale de pe agenda socialistă, în condițiile în care un partid puternic de stânga - dacă exceptăm populistul Partid Național Țărănesc, cu o agendă stângistă până la aneantizarea sa postbelică, sau neconvingătorul Partid Social-Democrat din România, creat în 1927 pe baza Partidului Socialist care nu aderase la comunismul cominternist și scindat deja în 19285 - nu mai reușește să se impună, și din cauza discreditării socialiștilor în evenimentele războiului. în al patrulea rând, invocarea „trădării” evreilor în Primul Război Mondial va servi drept clișeu agitatoric 1. Iată ce spunea Constantin Dobrogeanu-Gherea, părintele fondator al socialismului românesc și adept al unei treceri line de la capitalism la socialism: „Societatea socialistă trebuia să moștenească societatea capitalistă, ducând pe alte baze superioare, mai departe și mai sus, dezvoltarea societății. S-a întâmplat însă ca groaznicul război să distrugă însăși bazele pe care trebuia să construim... Pe de o parte războiul a adus în sânul socialismului o afluență colosală de elemente și forțe noi revoluționare pentru transformarea societății; iar pe de altă parte, a distrus bazele obiective pentru această transformare. Să organizezi în mod socialist foamea și sărăcia lucie?” (apud Nae Ionescu, Suferința rasei albe, p. 173). 2. în cuvintele lui Vladimir Tismăneanu, „un grup marginal și lipsit de aderență” (op. cit, p. 82). 3. Ideologie și structuri comuniste în România, voi. III, p. 289. 4. Mâner, op. cit, p. 249. 5. Pentru evoluția politică și electorală, Vladimir Tismăneanu, op. cit., p. 83. 244 Evreul improbabil și alibi în scoaterea evreilor din armată în timpul celui de-al Doilea Război Mondial (deși acesta e departe de a fi pentru evrei cel mai mic neajuns). în ce privește supraprocentualitatea evreilor în PCR de care s-a făcut mult caz și înainte, și după comunism (mod de a arăta că comunismul este străin de esența românismului; ceea ce este lipsit de sens, pentru că toate ideile politice românești au fost la bază produse de import), trebuie observat că ea are bază egală în realitate și în clișeu1. Dintre putinele statistici disponibile, cifrele date de Dinu C. Giurescu pentru 1933 arată că, din 1 665 membri de partid, 26,58% erau unguri, 22,65% români; 18,22% evrei, 10,27% ruși și ucrainieni, 8,45% bulgari, iar restul de 13,93 % alții.1 2 Dar „această supraprocentualitate nu înseamnă încă nici că majoritatea evreilor ar fi fost comuniști, nici că majoritatea comuniștilor ar fi fost evrei, ci că printre comuniști evreii se găseau într-un procent mai mare decât era ponderea lor în ansamblul populației tării, sau invers, că printre evrei erau procentual mai mul Li comuniști decât în rândul altor etnii”.3 1. Asocierea evreilor cu socialismul și comunismul era o rutină intelectuală. Citez, întrucât privește spațiul românesc, aproape la întâmplare: „Jidanii au născocit niște capcane sub o mulțime de forme destul de meșteșugite, cunoscute sub numele de socialism” (M. Savel, Istoria Judaismului, Tipografia M.P. Popovici, Iași, 1902, p. 146); „Dacă evreii n-ar fi introdus în socialism viziunea materialistă, care este atributul esențial al «spiritului» lor, nu exista om care astăzi să nu fie cel puțin socialist. Că prin marxism ideea colectivistă a fost afectată de materialism, este viciul cel mai grav prin care s-au individualizat evreii în veacul trecut. S-a mai adaus materialismul internaționalist și procesul de dezintegrare națională a început. Evreii nu sunt pentru universalism, care este compatibil cu nuanțele specifice ale culturii, ci pentru valori comune și artificiale, fără aderențe concrete, care e internaționalismul” (Emil Cioran, Schimbarea la față a României, [1936], edițiaall-a, Editura Vremea, 1941, p. 162; „întărirea comunismul și bolșevismului pustiitor pe care-1 cunoaștem în viața poporului rus, este lucrul aproape exclusiv al Iudeilor” (I. Popescu-Mălăiești, Iudeii și Românii, Tipografia „Carpați”, București, 1938, p. 5; „aceste Soviete, care au trecut Rusia în stăpânirea unei oligarhii evreiești” (N. Iorga, Hotare și spații naționale, conferințe la Vălenii-de-Munte, 1938, Lucrate de D-raM. Oprea, la Școala de Misionare, 1938, p. 126); „Religia iudaică reprezintă programul practic al unui proletariat cu tendințe comuniste. Din această cauză afirmă Renan că socialismul (și prin această noțiune înțelege mai ales aspectul extrem: comunismul) este de origine iudaică, pe când liberalismul este de origine greacă” (Mihail Fărcășanu cu Monarhia socială, [Editura Fundației pentru Literatură și Artă „Regele Carol II”, București, 1940], ediție îngrijită de Marin Diaconu și Ion Papuc, România Press, București, 2008, p. 38). 2. Dinu C. Giurescu, „Evreii români. 1939-1944”, în Realitatea evreiască, nr. 51, 16-31 mai 1997. 3. Andrei Roth, „Cine «a adus» comunismul în România”, în Naționalism sau democratism?, Editura Pro Europa, Târgu-Mureș, 1999, pp. 183-199; 245 Mihai Iovănel 2. Nae Ionescu, Sebastian și comunismul Deși a intrat în conștiința posterității ca fiind un ziar al dreptei radicale, în unele momente ale existentei sale Cuvântul a fost considerat un ziar bolșevic. Sebastian face referire la aceasta în Cum am devenit huligan, când scrie: „Sub direcția lui Nae Ionescu, Cuvântul a fost mereu «bolșevic» și «subversiv»”1, trimițând la antiliberalismul ziarului, la susținerea țărăniștilor în 1927-1928 ori la argumentarea apropierii de Rusia. Ceea ce spune Sebastian în continuare este însă foarte interesant: „N-a fost problemă, n-a fost situație, n-a fost moment politic pe care Cuvântul să nu-1 fi înțeles și luminat sub unghiul de vedere al revoluției. Și nu e vorba, n-a fost, cel puțin până în noiembrie 1933, despre o falsă revoluție, variantă a unui huliganism camuflat în genul hitlerismului sau al gardismului de fier”.* 1 2 Așadar, Sebastian distinge între falsa revoluție fascistă și revoluția autentică; din moment ce, în context, tocmai se referise aprobator la ,,[c]ampania pentru orientarea către Rusia sovietică” dusă de Cuvântul, pare să rezulte că URSS ar exemplifica-o pe ultima. Teza putuse fi găsită la Nae Ionescu, într-unul dintre articolele3 în care, într-adevăr, pledase cauza tratatului cu Rusia sovietică (pe care Nicolae Titulescu, ministrul de externe, depunea eforturi să-l obțină). Argumentul lui Ionescu susținea că rușii făcuseră o revoluție cu finalitate emancipatoare universală, precum Revoluția Franceză; și că această revoluție depășise bolșevismul inițial: „în Rusia se caută astăzi, cinstit, patetic de cinstit, și cu mijloace adesea impresionante, o nouă formulă de viață. Care va fi aceea? Dumnezeu știe. Se poate spune însă că ea nu va fi cea comunistă - sau cel puțin că nu va fi cea comunistă a manifestului comunist și nici a internaționalei a treia”.4 Prin urmare, „primejdia comunistă”, „care era o primejdie întru atât întrucât urmărea realizarea unei formule artificiale, livrești în simetria ei geometrică”, nu mai este de actualitate: „Rusia e o țară în revoluție pasajul citat la p. 185. Merită poate menționat că autorul începe studiul prin a se suspecta de pro domo „ca evreu și fost membru al partidului comunist”. 1. Cum am devenit huligan, în Opere, voi. I, 2011, p. 528. 2. Ibidem, p. 529. 3. Nae Ionescu, „Tratativele cu Rusia”, în Cuvântul, 6 ianuarie 1932, în Roza vânturilor, pp. 114-118; Nae Ionescu, „«Zwischeneropa» - sau ce?”, în Cuvântul, 28 octombrie 1933. 4. Nae Ionescu, „Tratativele cu Rusia”, ibidem, p. 117. 246 Evreul improbabil pur și simplu”1. Revoluția este, precum se vede, un laitmotiv al gândirii lui Nae Ionescu, care în 1931 îi făcea o genealogie oarecum fantezistă ce ajungea până la „criza democrației și a parlamentarismului”, indici contemporani ai unei revoluții spirituale „aproape realizată”, plecând de la fenomene ale secolului al XlX-lea precum simbolism, impresionism, spiritualism și teosofie1 2. în toamna lui 1933, când radicalismul său se convertește la legionarism, acesta renunță3 la disocierea dintre revoluționarismul sovietic și comunism pentru a asocia comunismul și evreii; mai mult, reproșându-i lui I. G. Duca că reprimă doar anumite mișcări extremiste (adică pe legionari) și imputând evreilor din presă susținerea fățișă a comunismului, Ionescu ajunge, printr-o silogistică specifică, la concluzia că toti evreii ar trebui să se retragă „de la posturile de conducere politică”, inclusiv din „posturile de conducere ale presei politice românești” - deoarece evreii ar fi incapabili de simt politic prin datul rasei. (în acest context trebuie citite rândurile lui Sebastian din noiembrie 1933, când, vorbind de „orientarea noastră organică spre răsărit”, evocă vechile poziții prorusești ale lui Ionescu: „Azi suntem la în Noiembrie 1933 și problema este aceeași, cu sporită acuitate însă”4. încercare de a da timpul înapoi?) în ce-1 privește pe Sebastian, condeiul său sprinten de gazetar nu poate masca lipsa lui fundamentală de orientare politică. Ideologic, Sebastian e departe de a fi o structură vertebrată; scrie, s-ar putea spune, încotro îl împinge inspirația literară (deși trebuie luată în serios, cu toate excesele ei, și argumentarea Măriei Petreu, după care articolele lui Nae Ionescu inspiră în numeroase cazuri tânărului discipol un traseu). într-o astfel de reverie poposește, în 1932, pornind de la un interviu al lui Evgheni Zamiatin, scriitor și inginer naval sovietic care declarase că „Opera mea preferată este vaporul Lenin”, să pună pe hârtie un text aproape realist-socialist: „Declarațiile lui Zamiatin ne ajută să întrevedem o societate, în care artiștii încetează a fi niște visători trăind pe socoteala mizeriei lor acceptate liber, sau pe socoteala bugetelor culturale și devin lucrători în rând cu toții, lucrători pe șantier și în fabrici, unde imaginația, inteligența, spiritul lor aduce posibilități noi realizând și realizându-se”.5 Totuși, deși profesa critic o nemulțumire globală privind sistemul ineficient și falsificat al democrației parlamentare, visa un revoluționarism pe hârtie și nu unul violent6 (deși în unele prilejuri incrimina 1. Ibidem. 2. Nae Ionescu, „Tot despre «revoluție»”, în Cuvântul, 31 august 1931. 3. Nae Ionescu......și un cuvânt de pace”, în Cuvântul, 17 noiembrie 1933, reprodus în între ziaristică și filozofie, pp. 159-162. 4. Mihail Sebastian, „Cuvântul, de la 4 noiembrie 1924 până astăzi”, în Cuvântul, 6 noiembrie 1933. 5. Mihail Sebastian, „Șase cărți și șase vapoare”, în Cuvântul, 6 mai 1932. 6. V. distincția făcută de Reinhart Koselleck: „Din punct de vedere analitic, de la 1789 încoace, conceptul de revoluție a început să acopere cel puțin 247 Mihai Iovănel politica burgheză călduță cu vorbele „adevărul nu stă niciodată la mijloc”1 - dar, ce-i drept, susținea și poziția contrară celei incriminate, zărind „un act afirmativ și creator” în ,,[a] refuza și solubile de dreapta și pe cele de stânga”* 1 2). Astfel, declara că nu crede în ideea politică de revoluție, ci doar în revoluțiile „de ordin social”: „Spania a încercat în 1931 o revoluție democrată - specie care este anacronică în acest veac și inutilă. Cu mai multe șanse și cu mai multă seriozitate - social-democratii germani n-au încercat nici ei altceva în Noiembrie 1918. Ce a ieșit, s-a văzut”3. El susținea, pe de o parte, pornind de la confiscarea revistei comuniste Bluze albastre, că bolșevicilor români ar trebui să li se permită să se exprime în legalitate în loc să creeze martiri, întrucât martirajul are un potenbal mai puternic decât varianta în care comuniștii ar ajunge la tribuna Parlamentului „să proclame moartea capitalismului”4, cu rezultate, se subînțelege, mai mult ridicole (în această manieră rezolvă personajul comunistului S.T. Haim din De două mii de ani, prezentat ca un naiv incorigibil și ca un revoluționar doar cu numele, complet inofensiv) : „în politică lucrul cel mai primejdios este că [sic!] creezi martiri. Și lucrul cel mai abil este să lași tuturor libertatea absolută de a se face de râs”. Pe de altă parte, același tot Sebastian se arăta impresionat când comenta cazul unui hitlerist lichidat de comuniști într-una din bătăile frecvente în Germania: două domenii empirice care nu sunt neapărat înrudite. Pe de o parte, acest concept se referă la tulburările violente inerente unei răscoale care se poate transforma într-un război civil, care, la rândul său, poate provoca o schimbare a constituției. Pe de altă parte, acest concept indică o schimbare structurală de lungă durată, care poate proveni din trecut și se poate manifesta în prezent”(„Revoluția - între metaforă și concept. Semantica unui cuvânt cândva emfatic”, în Conceptele și istoriile lor, p. 209). 1. „«Tocmai la mijloc» se așază în aceste timpuri nesigure cârmuitorii popoarelor. Nici la dreapta, nici la stânga, nici cu totul în capitalism, nici integral în socialism, nici într-o formulă anume, nici în contrariul ei. [...] Adevărul nu stă niciodată la mijloc. Proverbele mint. Adevărul îl găsești la capete de drum nu la răscruci. Și când timpurile se răstoarnă și viața se preface [...] Nimeni nu se poate da nepedepsit alături de vâltoare, refuzând să o vadă.”(Mihail Sebastian, „Tocmai la mijloc...”, în Cuvântul, 16 octombrie 1931). 2. Mihail Sebastian, „Notă la un «manifest personalist»”, în Revista Fundațiilor Regale, nr. 1, 1 ianuarie 1937, p. 197. 3. Mihail Sebastian, „Criză de guvern în Spania”, în Cuvântul, 8 octombrie 1933. 4. Mihail Sebastian....Și un cuvânt despre martiri”, în Cuvântul, 25 iunie 1932. 248 Evreul improbabil „Câți sunt gata să moară de o parte? câți de cealaltă parte? Și la această statistică social-democrația nu poate răspunde decât cu un enorm deficit. [...] în timp ce dincolo de ei, spre extrema dreaptă și spre extrema stângă, oamenii sunt gata să despice cu fruntea norii. Himere! veți spune poate dvs. Se poate. Dar o himeră pentru care moare un om, devine o realitate și încă una dintre cele mai crunte”1. Inapt de facultatea reducționismului - pe care, mai mult, o deplora1 2, Sebastian părea inadaptat prin chiar structura sa la comunism sau marxism. Dar lucrurile vor evolua. 3. Mihail Sebastian la 23 August Pe 30 iulie 1944, Mihail Sebastian se întâlnește cu Lucrețiu Pătrășcanu la ferma colonelului Octavian Ulea, șeful de Protocol al Palatului și văr cu Pătrășcanu3, vilă aflată în apropierea Bucureștiului, în comuna Pantelimon. Pe 31 iulie, Sebastian notează în jurnal: „Ieri, o zi întreagă petrecută la o fermă, nu departe de București, într-o casă fermecătoare, ca un decor pentru Jocul de-a vacanța”. Trimiterea la piesa din 1938 este, voit sau nu, ironică, întrucât departe de a fi un divertisment evazionist, întâlnirea de la fermă este una conspirativă, adecvată momentului care precedă momentul 23 August: „Toată lumea conspiră la București de altfel. Orașul e plin de zvonuri și informații trunchiate. Toată lumea e la curent. Numai Antonescu, cel vizat, se pare că nu”4. întâlnirea (poate și cunoștința, dacă nu se știau din vremea Criterion-ului, când comunistul, recent eliberat din beciurile poliției, ținuse o conferință cu scandal5 și vorbise „prost”, după cum notase Sebastian într-un reportaj6) cu Pătrășcanu a fost aranjată probabil de 1. Mihail Sebastian, „Unul singur... și acela mort”, în Cuvântul, 8 octombrie 1931. 2. Cum am devenit huligan: „Un marxist nu va înțelege acest lucru, el care vede lumea în raporturi simple, schematice și reductibile la o singură cauză. Unde începe ireductibilul, acolo se sfârșește câmpul de vedere marxist, îmi dau deci seama că cel puțin pe acest front înțelegerea este exclusă. Faptul de a gândi prin „imponderabile”, de a vedea adică lucrurile direct în ceea ce ele scapă unui sistem mecanic de cauze este susceptibil de cele mai savuroase ironii. Se poate glumi la nesfârșit pe tema asta, și s-a și glumit” (Opere, 2011, voi. 1, pp. 509-510). 3. Stelian Tănase, Clienții lu’ tanti Varvara, p. 417. 4. Ibidem, p. 420. 5. Zoltân Rostâs, Monografia ca utopie. Interviuri cu Henri H. Stahl, pp. 218-219. 6. ,,[S]-au expus teze de extremă dreaptă și de extremă stângă și - slavă Domnului - toate s-au desfășurat în deplină ordine. Ba chiar am primit 249 Mihai Iovănel Belu Zilber1, fost coleg de școală* 1 2 cu Pătrășcanu și legătura lui de partid din iarna lui 1943-19443. Tot ce știm despre conținutul discuției vine dintr-o însemnare a lui Sebastian din 31 august: „Când, acum patru săptămâni, la ferma lui Ulea, ne-am înțeles asupra gazetei, nu pot spune că nu regretam în anumită măsură că mă întorc în jurnalism. Dar primeam situația în măsura în care îmi dădea urgent posibilitatea să spun tare tot ce am tăcut, scrâșnind, timp de cinci ani”4. „Gazeta” este România liberă, care apărea în ilegalitate, „o dată la câteva luni, intr-un tiraj de 1 200 de exemplare, cu un cuprins lamentabil”5 6. Așadar, cu trei săptămâni înainte de 23 August, Sebastian acceptă să ia parte la acțiunea ilegalistă, de partea comuniștilor. Ce va mai fi vorbit cu Pătrășcanu? în lipsa unor informații directe mai detaliate decât cele furnizate de Sebastian, nu putem ști. Tot ce cunoaștem sunt consecințele. Pe 23 august, imediat după lovitura de Palat prin care Antonescu fusese debarcat, lovitură la care atât Pătrășcanu cât și Zilber participaseră activ, Sebastian e alături de cei doi - și de „atâția alții8” - într-o casă conspirativă din Strada Armenească, unde scrie la România liberă, care urmează să apară a doua zi dimineața, în sfârșit, în legalitate: „Toată noaptea am scris pentru «România liberă», care trebuia să apară în zori. Eram, fericit că întâmplarea mă făcea gazetar, în chiar noaptea victoriei”7, să ne vorbească un comunist notoriu, care a făcut cauzei burgheze marele serviciu de a vorbi prost” (Mihail Sebastian, „O seară agitată la Fundație”, în Cuvântul, 21 octombrie 1932). 1. Herbert (Belu) Zilber, Actor în procesul Pătrășcanu. Prima versiune a memoriilor lui Belu Zilber, ediție îngrijită de G. Brătescu, Editura Humanitas, București, 1997, p. 126. 2. „Cunoștința lui Pătrășcanu cu Zilber începuse în clasa a IV-a de gimnaziu, când fuseseră colegi. S-au reîntâlnit în 1918-1919 la sediul PSD, după care s-au văzut sporadic până prin 1928-1929 când Zilber i-a dat lui Pătrășcanu o mașină de scris și bani din partea partidului comunist. Faptul s-a repetat de câteva ori în 1936-1939, banii fiind transmiși prin soția lui Pătrășcanu.” (Lavinia Betea, Lucrețiu Pătrășcanu, Moartea unui lider comunist, op. cit., p. 129). 3. „Când Pătrășcanu se va reactiva, în iarna 1943-1944, legătura sa de partid este tocmai Belu Zilber. Fiecare membru al PCdR avea o singură persoană de contact cu partidul, pentru păstrarea conspirativității. Acest rol l-a jucat Zilber pentru Pătrășcanu. în acel moment, deși nu făcea parte din ierarhia PCdR, Zilber juca totuși un rol important. Pentru Ajutorul Roșu aduna fonduri de la donatori bogați ca Alexandru Ștefănescu, Max Auschnit (ambii necomuniști), Emil Calmanovici, Jacques Berman (comuniști, aceștia) ș.a. Banii mergeau spre deținuții din închisori și spre puținii militanți aflați în libertate. Pătrășcanu este unul dintre ei” (Stelian Tănase, op. cit, p. 153). 4. Jurnal, p. 558. 5. Belu Zilber, op. cit, p. 184. 6. Jurnal, p. 556. 7. Ibidem. 250 Evreul improbabil notează în JumaL însuși Ștefan Foriș, fost lider al comuniștilor debarcat în primăvara anului, este cel care se ocupă în cele două luni care preced 23 August de lansarea „României libere”1. De fapt, pe 24 august apar două ediții din România liberă1 2: o „ediție specială” de două pagini, nedatată și conținând subtitrarea „ziar patriotic”, care a apărut în cursul serii, al nopții sau chiar „în zori”; și o ediție datată 24 august 1944, nr. 11, tot de două pagini. Diferențele sunt mai mult de paginare a materialelor decât de informație. Totuși, a doua ediție conține în plus „Declarația Comitetului Central al Partidului Comunist din România” și „câteva pasagii semnificative din broșura Armata Roșie vine recent publicată de Partidul Comunist din România”. Atât România liberă cât și Armata Roșie vine fuseseră tipărite cu concursul unui bătrân tipograf evreu pe nume Rubin, găsit de Zilber3. Autorul și scribul Dat fiind caracterul anonim al materialelor (anonim în două sensuri: textele fie nu sunt semnate și se reduc la informații cu o puternică prelucrare propagandistic-agitatorică, fie sunt asumate de instanțe supraindividuale - „Regele”, „Guvernul”, PCR; declarația regelui fusese de altfel scrisă de Pătrășcanu și Zilber4 - potrivit lui Petre Pandrea, chiar la mașina de scris a lui Sebastian5...), în acest punct este necesar să introduc distincția - activă în cele ce urmează - între texte scrise de Mihail Sebastian și texte de Mihail Sebastian. Evident, în contextul de care e vorba, semnătura - la care Sebastian, în virtutea legilor rasiale, nu avusese dreptul de-a lungul războiului - ar fi fost imposibilă: situația nu era definitiv întoarsă - trupele germane încă se aflau în București6, în timp ce rușii erau încă departe. Dar diferența de care vorbesc este mai profundă, fiind aceea dintre un scrib și un autor7 - contribuția 1. Stelian Tănase, op. cit, p. 362. 2. România liberă din 23/24 august avea să fie invocată ca probă în procesul Pătrășcanu, fostului lider comunist reproșându-i-se cultul personalității (tovarășii de partid fuseseră extrem de iritați de revendicarea de către Pătrășcanu a rolului - foarte real de altfel - de „om ce-a făcut 23 August”; v. Lavinia Betea, op. cit., p. 383). 3. Belu Zilber, op. cit., p. 185. 4. Stelian Tănase, op. cit., p.420. 5. „Cumnatul meu, Lucrețiu Pătrășcanu, căruia eu îi pregătisem câteva locuințe conspirative în zilele premergătoare loviturii de palat de la 23 August 1944, mi-a cerut, la un moment dat, să-i procur o mașină de scris. Apoi, m-a contramandat. Pentru că, mi-a explicat după aceea, îi adusese una chiar Mihail Sebastian” (Petre Pandrea, Turnul de ivoriu, p. 339). 6. V. și notația din 29 august: „Spaima de joi, de vineri, de sâmbătă [24-26 august], că nemții s-ar putea întoarce în București, fie numai pentru un ceas! Un singur ceas le-ar fi fost de ajuns ca să ne extermine. Până la ultimul dintre noi. Nimeni, nimeni n-ar fi scăpat” (Jurnal, p. 557). 7. V. și analiza lui Sorin Alexandrescu, aplicată, în siajul disjuncției lui Barthes între scriitor și scrib, unor texte semnate de Ion Antonescu, în Paradoxul român, Editura Univers, București, 1998, pp. 172-187. 251 Mihai Iovănel scribului fiind una pur tehnică, de redactor în cadrul unor coordonate (de conținut, ideologice ș.a.) prestabilite, care nu-i aparțin; maximul de aport personal este unul stilistic. în timp ce autorul, odată ce își „angajează semnătura” (expresia e a lui Sebastian), își angajează și personalitatea. în cazul colaborării lui Sebastian, în momentul 23 August, cu România liberă și Partidul Comunist, avem de a face cu un scrib. (Sebastian părăsește, de altfel, repede România liberă, în jur de 31 august, înainte de a-și „angaja semnătura”1.) Ceea ce nu înseamnă că decizia lui de a-și asuma un asemenea rol într-un asemenea context nu face parte din chimia personajului Sebastian și nu este cât se poate de personală, de „a lui”. România liberă Ce a scris Sebastian în scurta lui perioadă de România liberă? Cu două excepții (una parțială, dar amândouă majore), pentru care avem surse, nu se poate decât specula cu un grad redus de verosimilitate. Fiind vorba în principal de texte scurte, nepersonale și neautonome din punct de vedere gazetăresc și ideologic, scrise cel mai probabil cu cerneluri amestecate în redacție, atribuirea de texte lui Sebastian este un proces prea puțin relevant. Dacă ar fi să speculez, aș spune că textul care deschide numărul datat din 24 august al ziarului a fost scris de Sebastian; stilul subtil-patetic și retorica acumulativă par să fie ale sale: „«România liberă» încetează de a mai fi un ziar ilegal. De trei ani foaia aceasta trăiește și luptă. Scrisă în temnițe, tipărită în hrube, împărțită noaptea din om în om, pe sub mână, «România liberă» a plătit cu sânge dreptul de a-și purta ca pe un steag numele său înăbușit în teroare. Se va ști într-o zi câtă suferință, câtă îndârjire și câtă aprigă hotărâre s-a cerut pentru fiecare cuvânt scris aici. «România liberă» rămâne și nu va înceta niciodată să fie un ziar de luptă. în această dimineață de 24 August, plină de toate nădejdile viitorului, acesta este legământul pe care-1 luăm”. Mai întemeiat este să vorbim despre acele texte pentru care avem atestări de paternitate. Primul dintre ele este „Manifestul Blocului Național-Democratic”, publicat în numărul 13 din 27 august 1944 al României libere. Pornind de la succesul unei propoziții a manifestului („Istoria nu face daruri”), Sebastian însuși mărturisește în jurnal, în 1. „Mă felicit că experiența mea la «România liberă» s-a terminat repede, înainte de a-mi fi angajat acolo semnătura. Ar fi fost imposibil să lucrez sub un regim de comitete secrete. Imbecilitatea îndoctrinată e mai greu de suportat decât imbecilitatea pură și simplă. [... ] în trei zile, după năvala lui Graur și a bandei lui, am înțeles că intru într-o redacție terorizată de conformism. Nu, nu. Mai bine scriu piese de teatru” (Jurnal, p. 558). 252 Evreul improbabil nota din 7 septembrie, că el este autorul1. Fiind vorba de un document cu patru semnături (Iuliu Maniu, Const. I. C. Brâtianu, Lucrețiu Pătrășcanu, Const. Titel Petrescu), ar fi naivă ipoteza că redactarea lui Sebastian se găsește integral în versiunea finală. Ceea ce nu anulează paternitatea lui Sebastian asupra textului. Ca observație generală, „Manifestul...” nu ocolește limbajul de inflamare patriotică familiar cititorilor de gazete din perioada regimului Antonescu („pământul sfânt al tării”, „Neamul nostru trece prin cel mai greu ceas al istoriei sale. Tot ce s-a înfăptuit prin străduința generațiilor trecute, tot ce am nădăjduit pentru generațiile viitoare se află în primejdie” etc.). Opțiunea era inevitabilă, tata fiind un public intoxicat de acest limbaj: chiar dacă dușmanul se schimbase peste noapte, transpunerea în discurs a acestei informării nu putea fi la fel de revoluționară. N-aș putea numi altfel decât ironic jocul circumstanțelor care face tocmai din evreul Sebastian (exclus riguros, prin practicile recente - cuzisto-carliste-legionaro-antonesciene - ale Dreptului, din referința „neamului nostru”) autorul unor astfel de rânduri. Altfel, există două niveluri primare în acest text. Primul este cel politic, transpus într-un limbaj de lemn aferent. Mesajul este unul antigerman, antidictatonai, pro-democrat și pro-Aliari, fără a favoriza (încă) elementul sovietic conținut de tabăra acestora din urmă. Ideea principală - revelată foarte oportunist și cu reale speranțe, neconfirmate de mersul ulterior al evenimentelor, în România politică a momentului - era că participarea la conflagrație s-a făcut peste voința elementelor democrate care reprezentau „tara” mai profund decât dictatura lui Antonescu, care o târâse „fără voie” de partea lui Hitler. Astfel de pretenții la spartul târgului, când rușii intraseră în tară, iar germanii erau foarte aproape de înfrângerea finală, aveau, din păcate, o prea mică acoperire în realitate. Al doilea nivel este cel literar; aici este singurul plan în care autorul Sebastian își putea aduce, într-un document altfel arid, contribuția. Această contribuție stă în pasajele de patetism liric, de pildă „Hotărârea noastră nu înseamnă nimic, dacă nu este o hotărâre de luptă imediată. Ori unde vă aflați, strigătul vostru trebuie să ajungă până la noi”, sau în aforisme precum deja citatul „Istoria nu face daruri”. Armata roșie vine Despre al doilea text redactat de Sebastian în preajma lui 23 August, și anume broșura Armata Roșie vine, nu se pomenește nimic în jurnal. Există însă o serie de mărturii care fac atribuirea probabilă: 1. „Mă amuză cariera pe care o face o frază din «Manifestul Blocului Național -Democratic», redactat de mine: «Istoria nu face daruri».Nu știam, când scriam aceste patru cuvinte, că dau naștere unei sentințe istorice. Fraza a fost reprodusă la Radio Londra. Universul a scris un întreg articol de comentarii, sub același titlu. Iar ieri, în «Semnalul», citesc: «Istoria - spunea deunăzi un mare bărbat de stat român - nu face daruri.»” (Jurnal, p. 561). 253 Mihai Iovănel 1. Al. Rosetti vorbește, într-o pagină de ziar dedicată Ini Sebastian după moartea lui, de „broșurile pe care le-a scris cu prilejul loviturii de stat de la 23 August 1944”1; 2. în aceeași pagină cu Rosetti, Ieronim Șerbu este mai exact: „Cine cunoștea structura sufletească și intelectuală a lui Mihail Sebastian n-a fost surprins de evoluția lui din ultimii ani, care marca o atitudine net antifascistă. Această atitudine a fost susținută printr-o activitate periculoasă în ilegalitate, când a scris și o broșură despre Armata Roșie”1 2; 3. într-un articol din 1955, M. Ghimpu3 îl evocă pe Mihail Sebastian: „în perioada fascizării țării ia o atitudine mereu mai clară și mai curajoasă în toate problemele care au mobilizat atunci conștiința intelectualilor cinstiți. Articolele sale împotriva hitlerismului, a fascismului italian, a Spaniei franchiste stau mărturie a îndrăznelii și consecvenței atitudinii sale progresiste. Tot mai mult își dădea seama Mihail Sebastian că, în fața asasinatului pe scară mondială pe care-1 dezlănțuiseră dușmanii culturii și ai omenirii, se cere o poziție combativă, categorică, de înregimentare în rândul acelor forțe organizate patriotice și antifasciste, adevărate purtătoare de steag al libertăților și valorilor umane. Așa a ajuns Sebastian, după ocolișuri și limpeziri, să lupte cu pana lui în rândurile colaboratorilor «României libere» ilegale, așa a ajuns el, făcându-se interpretul entuziasmului popular pentru victoriile oștilor sovietice, să scrie broșura «Vine Armata Roșie» [sic!]”. 4. Vicu Mîndra, în prefața volumului I din Mihail Sebastian, Opere alese publicate în 1962, menționează că „în ultimele luni ale războiului, M. Sebastian a pășit cu scrisul său în rândurile luptătorilor patrioți antifasciști, scriind în «România liberă» ilegală, redactând broșuri și manifeste care chemau la acțiune hotărâtă”4. 5. D. I. Suchianu, un alt familiar al lui Sebastian, vorbește în 1975, la o Rotondă comemorativă organizată de Muzeul Literaturii Române, despre această broșură: „D.I. Suchianu: Vreau să te întreb dacă ai citit cartea lui... «Armata Roșie vine!». Șerban Cioculescu: Nu. Nu am citit. D. I. Suchianu: Care este mai mult decât... Eram în momentul acela groaznic, când nu știam ce se întâmplă, când voiam să ieșim din război, când el era pus de noi la curent cu toate activitățile noastre conspirative și a fost însărcinat să scrie această carte, care era o frescă a ignominiei în care se găsea intelectualitatea românească în momentul acela. O carte foarte frumoasă”5. 1. în Victoria, 13 iulie 1945. 2. Ieronim Șerbu, „Antifascistul”, în Victoria, 13 iulie 1945. 3. M. Ghimpu, „Un cântăreț al bucuriei de a trăi...”, în Flacăra, nr. 12, 15 iunie 1955. 4. Opere alese, voi. I, 1962, p. XL. 5. „Rotonda Mihail Sebastian (MLR, 1975). 30 de ani de la moarte”, în Revista de Istorie și Teorie Literară, serie nouă, anul I, nr. 1-4, ianuarie-decembrie 2007, p. 106. 254 Evreul improbabil 6. Belu Zilber, în memorii, amintește de „excelenta broșură ilegală Vine Armata Roșie [sic!], scrisă de Mihail Sebastian. Broșura figurează printre exponatele Muzeului de Istorie”1. Acestor mărturii (venite, toate, din surse credibile și suficiente pentru a vorbi de o ipoteză verosimilă) li se poate adăuga o serie de argumente circumstanțiale care, singure, nu „demonstrează” nimic, dar care împreună sunt convergente cu ipoteza că Sebastian a scris broșura, alcătuind ceea ce s-ar putea numi un front de interpretare. în primul rând, e plauzibil că la întâlnirea cu Pătrășcanu, date fiind riscurile asumate de ambele părți (Pătrășcanu era sub urmărirea Siguranței), s-a stabilit o acțiune ceva mai concretă decât posibilitatea teoretică a unei colaborări într-un viitor vag. în al doilea rând, prezenta pe 23 August a lui Sebastian în chiar miezul evenimentelor (redactarea României libere alături de doi dintre responsabilii loviturii de stat) arată că era un personaj (i) credibil pentru comuniștii suferind de o secretomanie acută și (ii) un personaj care stătuse în legătură cu comuniștii. în al treilea rând, fragmente din broșură simt publicate în România liberă din 24 august -număr la a cărui redactare Sebastian știm că participă. Unul dintre cele două fragmente - și aici stă argumentul circumstanțial - conține, sub titlul „«Programul» Partidului Comunist”, câteva pasaje privind tocmai problema antisemitismului1 2. Desigur, se poate contraargumenta că Sebastian doar a ales un fragment pe o temă ce-1 preocupa dintr-o broșură avută la îndemână. Dar cum se face că dintre toate broșurile scoase cu acel prilej, tocmai Armata Roșie vine se găsea în redacția României libere? Un al patrulea argument tine de atitudinea mai mult decât favorabilă a lui Sebastian față de Armata Roșie după intrarea sovieticilor în București. Nimic nu-1 împiedica, odată risipit pericolul nazist, să critice abuzurile soldafilor sovietici. Totuși, simpatia lui Sebastian este fățișă, iar „scuzele” pe care li le găsește sunt imperturbabile. Un singur exemplu: „Soldații ăștia ruși, care trec pe străzile Bucureștiului, cu zâmbetul lor de copil și cu bădărănia lor cordială, sunt niște îngeri. De unde iau 1. Belu Zilber, op. cit, p. 185. 2. „Partidul comunist român nu înțelege să oprime credința și nici să distrugă bisericile, libertatea religioasă va fi asigurată. [...] Legenda bisericilor transformate în grajduri face parte din cele mai ticăloase minciuni de propagandă. Este aceeași propagandă care agită ca pe o amenințare supremă «dictatura jidanilor». Partidul comunist român are față de așa numita «problemă evreească» atitudinea pe care România modernă a afirmat-o pentru întâia oară în 1848. Evreii sunt cetățeni ai țării. Un stat democratic nu cunoaște nici privilegii de rassă, nici persecuții de rassă. Antisemitismul a fost sifilisul politic al României. A fost diversiunea de care s-a folosit permanent reacțiunea română și străină împotriva poporului român. A fost în sfârșit calea de pătrundere a lui Hitler în România și instrumentul prin care s-a încercat solidarizarea poporului român cu crima. Partidul comunist român va scoate din viața noastră publică pentru totdeauna această falsă problemă” (România liberă, nr. 11, 24 august 1944). 255 Mihai Iovănel puterea să nu pună foc peste tot, să nu ucidă, să nu prade, să nu prefacă în scrum orașul ăsta în care locuiesc mamele, nevestele, surorile, amantele celor care au asasinat, incendiat și nimicit propria lor țară?”. în fine, dar nu în ultimul rând, stilul broșurii prezintă - de pildă în pasajele de deschidere - asemănări de nuanță cu maniera stilului eseistic al lui Sebastian, în fraze ca „Viața și libertatea vin mai repede decât pot fugi umbrele hitlerismului prăbușit”. Ar fi regretabil ca aceste pagini să fie citite complementar cu teza imaginată de Marta Petreu în Diavolul și ucenicul său.după care Mihail Sebastian ar fi fost un extremist de dreapta. în interpretarea mea, comportamentul lui Sebastian a fost nu doar rațional, ci și legitim. Acțiunea criminală a Statului român (sute de mii de etnici evrei asasinați cu sistem) legitima orice recurs în anulare. Din punctul de vedere al legilor rasiale (abrogate după 23 August), „Eliberarea” forțată de prezența armatelor sovietice în România a fost chiar un proces de eliberare. în ceea ce privește problema ridicată de convertirea legitimității inițiale a armatelor URSS în instrumentul unei noi dictaturi - aceasta e o întrebare la care Sebastian nu a mai avut timp să răspundă. 4. După 23 August Taxinomia curentă distinge perioada 1944-1947 de perioada comunistă din istoria României, și intr-adevăr unele libertăți și aparențe sunt încă posibile în acest interval (monarhie, Parlament, pluripartidism). Dar, defacto, România este încă din 1944 o țară ocupată de sovietici. Speranța unui sprijin din Occident era fără temei. în condițiile geografice ale României și cu trecutul recent de agresor al URSS, era inevitabil ca viitorul să-i fie decis în cartelul sovietic. Singurul factor care ar fi putut schimba datele era un război între URSS și Occident. După cum se știe, el nu a avut loc și, de altfel, a rămas tot timpul improbabil (ar fi fost dificil de justificat în Occidentul epuizat, iar, după ce sovieticii ajung la bomba atomică, războiul direct devine imposibil). Soarta României era pecetluită, și numai cei cu un bovarism deosebit de puternic au asimilat realitatea cu întârziere. De fapt, cei de atunci nu aveau decât să citească presa pentru a sesiza direcția în care se îndreaptă lucrurile. Odată cu 23 August, capitalul fascist, dominant încă din deceniul 4, este evacuat de pe piață, fiind substituit de capitalul „democrat”, preponderent de proveniență sovietică. Mass-media sunt reglate prin diverse pârghii - epurări, tipografii, gestionarea crizei hârtiei. Și în privința evreilor, schimbările au fost severe și rapide. ,A fost un adevărat «coup de foudre»!”, consemna Ludo în stilul său mușcător; „La ora zece seara s-a anunțat armistițiul și la ora zece și o secundă fix, toată lumea ne iubea”1. Personajele emblematice ale presei fasciste fie fug din 1. I. Ludo, Despre pseudonim, Editura „Răspântia”, București, 1947, p. 35. 256 Evreul improbabil țară (Pamfil Șeicaru), fie sunt arestate (Ilie Rădulescu). O rezistență reală la noul regim nu opune, de fapt, nimeni. între presa comunistă și cea liberală sau țărănistă diferentele sunt mult mai mici decât s-ar crede. Apologia rușilor se face peste tot, iar Stalin este „genial” indiferent de culoarea politică. Nici Iuliu Maniu, în 1947, în protestele lui, nu va critica URSS-ul și pe Stalin, ci guvernanții români care ar călca linia democrată trasată de la Moscova. Simpatia lui Sebastian pentru trupele sovietice eliberatoare1, care a trezit resentimente la publicarea Jurnalului, este o temă recurentă a însemnărilor de după 23 August și a corespondentei. într-o scrisoare către fratele său Pierre (Poldy) Hechter, din 5 noiembrie 1944, viata după venirea Armatei Roșii e descrisă în cele mai frumoase culori: „Depuis notre liberation et depuis l’amvee de l’Armee Rouge nous vivons comme dans une reve. Je t’assure qu’il y a encore un sentiment d’irrealite dans tout ce qui se passe. Pouvoir se promener dans la rue, pouvoir parler et ecrire, et lire, - tout me semble nouveau et parfois incroyable”1 2 3. Toate acestea pun sub semnul întrebării, într-un fel stânjenitor, teoriile conspirației conform cărora Sebastian ar fi reprezentat un pericol lichidat de ruși. însemnările din jurnal sunt contracarate de către cei ce vor să-l apere pe Sebastian de filosovietism sau procomunism prin ipoteza că Sebastian și-ar fi schimbat opiniile în prima parte a anului 1945, forțat de firul evenimentelor care duceau inexorabil către înlocuirea proiectului democratic cu proiectul „democrației populare”. Dar o altă scrisoare către Pierre Hechter arată fără doar și poate că până la data de 12 mai 1945, cu două săptămâni înainte să moară, Sebastian 1. V., de pildă, consemnarea unei convorbiri cu Constantin Vișoianu, proaspăt întors din URSS, unde participase la negocieri. în fața unui Vișoianu dezamăgit de realitatea găsită în URSS, Sebastian face elogiul proiectului asumat de comunismul sovietic: „în Rusia e un regim pentru muncitori și țărani, pentru oameni care abea acum învață să citească, să se spele, să mănânce. Milioane, zeci de milioane de oameni care urcă greu din mizerie spre oarecare civilizație elementară. E o lume fără rafinament. Tot ce am iubit, discreția, eleganța morală, ironia, respectul ideilor, sentimentul estetic al vieții sunt imposibile într-o asemenea lume, care rezolvă alte probleme mai imediate: foamea, frigul. Poate că ne și amăgim când credem că setea noastră de libertate este una și aceeași cu a marilor mulțimi. Nouă ne trebuie libertatea lui Montaigne: o libertate de intelectuali care își apără singurătatea. Țăranii, muncitorii - oamenii din «gloată» - au cerinți mai simple, mai tari” (Jurnal, 20 septembrie 1944, p. 566). 2. Alexandru George vede literar în moartea lui Sebastian recompensa simbolică pentru adeziunea la trupele sovietice: „A plătit «eliberarea» cu viața și a fost pedepsit crunt pentru entuziasmul cu care văzuse în ruși cu totul altceva decât erau” („Suferințele tânărului Hechter”, în Reveniri, restituirii, revizuiri, Editura Cartea Românească, București, 1999, p. 191). Dar dacă acel camion n-ar fi fost „sovietic”, cum afirmă Alexandru George, ci pur autohton, condus de un zarzavagiu român din Tecuci? 3. Opere, 2011, voi. II, p. 845 257 Mihai Iovănel nu-și schimbase părerea în privința noului regim, din care nu reține ca latură negativă decât că „viața este îngrozitor de scumpă”: „La vie est terriblement chere. On paye 100.000 lei le tailleur pour un costume (sans le tissue - qui est encore plus cher ). C’est 3.000 lei un kilo de viande, 7000 un kilo de beurre, 3 â 4000 le fromage. Et on ne trouve presque rien qu’un marche noir. Si bien que l’on soit paye pour son travail, on n’arrive jamais â joindre ies deux bouts. Beno gagne plus de 100.000 lei par mois, Papa a un salaire de 50.000 lei - moi je gagne un peu plus que Ies deux - mais tous ces chiffres - autrefois fantastiques - n’ont aucune valeur”1. „Dar nu mă plâng”1 2, continuă imediat scrisoarea Sebastian, care vede în căderea Germaniei alibiul și compensația pentru orice necazuri prezente și care a auzit că „în Franța [unde se găsea Pierre] viața este încă și mai dificilă”: „Je suis d’ailleurs decide de ne me plus me plaindre. La chance de vivre, le bonheur d’avoir vu le desastre de l’Allemagne et la mort de Hitler, le bonheur de cette vengeance, la beaute de ce triomphe - depassent nos miseres personnelles. Nous ne demandons â la vie desormais que de te revoir et d’etre avec toi, de vivre avec toi”3. 5. Moartea lui Sebastian și ecourile ei imediate Pe 26 mai 1945, sâmbătă, este inaugurată cu fast, în aula Ateneului, Universitatea Liberă Democratică, „universitate fără diplomă și cu stu-denți benevoli”4 nou înființată pentru luminarea maselor. Vorbesc în deschidere profesorii Alexandru Rosetti și S. Stoilov, precum și, ca reprezentant al studenților, Dan Savel. Andrei Oțetea deschide cursurile cu o prelegere despre „întemeierea Principatelor Române”. Presa acoperă entuziast acest „important eveniment, care marchează începutul unei vieți culturale democratice în România eliberată”5. Reportajelor descriu o mare afluență și o largă reprezentativitate - inclusiv din punctul de vedere al vârstei: 1. Ibidem, p. 851. 2. Sebastian dispunea de un oarecare capital, din moment ce ia parte cu 200 000 de lei la constituirea societății anonime „Cultura Națională” și, împreună cu Aristide Blank, face parte din consiliul de administrație (Monitorul Oficial al României. Partea a 2-a, 113, nr. 009, 12 ianuarie 1945). în timpul procesului Pătrășcanu, această informație va fi direcționată acuzator de Belu Zilber. 3. Ibidem. 4. F. Aderca, „Secretul lui Sebastian”, RFR, nr. 4, decembrie 1945, reprodus în Contribuții critice, II, p. 491. 5. Rep., „Deschiderea Universității Libere Democratice”, în Victoria, 29 mai 1945. 258 Evreul improbabil „Agitând cărțile de student, aceste noi legitimații ale unei studenții libere căreia nu i se mai refuză învățătura bună, grupuri de tineri și bătrâni se înghesuiesc școlărește pentru a apuca locurile din față. Trei domnișoare în rochii subțiri și înflorate, cu caietele neîncepute, cumpărate recent, sub braț, vociferează primăvăratec. Un student cu părul alb, cu baston și ochelari se strecoară greu prin rândurile dese ale tineretului, privind cu seriozitate și melancolie exuberanța juvenilă și nerăbdarea proaspeților școlari”1. Ziarele din zilele următoare vor anunța orarul. Victoria din 30 mai (tipărită însă și difuzată, așa cum se obișnuia în interbelic și se păstrează o vreme în postbelic, cu o zi înainte de data afișată - adică pe 29 mai) anunță „Cursurile de azi 29 Mai 1954. 6-7 Literatură. Prof. Mihail Sebastian: Balzac și problemele sociale ale timpului său, 7-8 Economie Politică. Ing. H. Zilber: Cicluri și crize economice. 8-9 Filosofie. Prof. Barbu Zevedei: Idealism și Materialism Cursurile se țin în Amfiteatrul Facultății de Farmacie, Et. III”1 2 3. Pe 29 mai, marți, Sebastian își începe ziua la teatrul Comedia, unde, „cu timiditatea sa caracteristică”, îi cere regizorului-director Sică Alexandrescu o invitație de două locuri pentru părinții săi la piesa Unul cu bani’. Sică Alexandrescu îl anunță că Steaua fără nume va fi reprezentată „pe toate scenele lumii” și îl invită să revină la ora 5 după-masa pentru a semna contractul. De asemenea, se interesează de mersul comediei - purtând titlul provizoriu Casa cu douăfete-pe care Sebastian o promisese teatrului, dar din care nu apucase decât să schițeze scenariul (o piesă cu acest nume avea să publice Mircea Ștefănescu în 1946). Totuși, cu optimismul său de atâtea ori nerealist, Sebastian înaintează termenul 15 iulie4. „Pe la douăsprezece”, Sebastian se întâlnește din întâmplare, pe strada Regală (actuala Câmpineanu), cu Margareta Sterian5, o veche prietenă6, care îl felicită pentru conferința ținută de curând la Sala Dalles pe o temă Balzac. Este îmbrăcat „intr-un costum de vară verde-deschis și purtând în mână o servietă mare, neagră”7 cu acte avocățești. După ce ia masa cu părinții, în casa din Antim no. 45, cum obișnuia zilnic (deși de scurt timp se mutase într-o garsonieră pe C.A. Rosetti8), Sebastian pleacă în jurul orelor 14.00. Conform lui Mircea Șeptilici, prietenul și vecinul său, 1. Ibidem. 2. în vechiul corp de pe Edgar Quinet al Universității București, deși o parte a acestuia (corespunzând celei care adăpostește astăzi Facultatea de Chimie) fusese dărâmată în timpul bombardamentelor. 3. George Mihalache, „Destin tragic. Ultima zi a scriitorului Mihail Sebastian”, în Cortina, 1 iunie 1945. 4. Ibidem. 5. Margareta Sterian, în Revista Fundațiilor Regale, nr. 8, august 1945. 6. Margareta Sterian desenase coperta romanului De două mii de ani. 7. Ibidem. 8. V. scrisoarea către Pierre (Poldy) Hechter din 12 mai 1945: „Je dejeune chaque jour chez eux - 45, Strada Antim - mais je me suis installe dans un appartement plus central (strada C. A. Rossetti)”. 259 Mihai Iovănel ,,[î]n fiecare zi, când pleca de acasă, Mihail Sebastian avea un fel de itinerariu precis, de la care nu se abatea în ruptul capului. Anume, parcurgea strada Antim, trecea pe la Școala Poenarescu și ajungea în calea Victoriei, pe la Podul Senatului”1. De data aceasta, dintr-un motiv necunoscut, Sebastian alege alt traseu decât acela care l-ar fi dus la Universitate, unde urma să vorbească despre Balzac. Probabil „mai avea de făcut o cursă”, cum va spune Camil Petrescu1 2; poate către Sala de Justiție, aflată în apropiere. La orele 15, Sebastian este accidentat mortal de un camion având numărul 19 308, condus de un anume Ion Zăpodeanu3, în timp ce traversează pe la stația de tramvai de la intersecția dintre strada Bibescu Vodă și Bulevardul Regina Maria: „în dreptul bisericii Sf. Ilie4, a traversat strada. La mijlocul ei, el a fost însă surprins de o autodubă, ce se apropia cu o viteză fantastică. în ultimul moment, sperând că totuși bolidul amenințător îl va ocoli, Mihail Sebastian s-a oprit, înfruntând cu privirea pericolul. Șofeurul, care a observat abia în ultimul moment primejdia, a încercat să stopeze, însă frânele n-au răspuns la comandă. Mașina a lovit lateral pe Mihail Sebastian, proiectându-1 pe caldarâm. [...] Imediat, trecătorii i-au sărit în ajutor și cu o altă mașină a fost transportat la dispensarul dr. Gâdei. S-a constatat fractura bazei craniului și, cu toate îngrijirile ce i s-au dat, Mihail Sebastian a murit peste câteva minute, la orele 3.15”5. în buzunar avea textul dactilografiat al conferinței pe care urma să o țină6. Datele asupra accidentului vor fi completate convergent sau divergent. Geo Dumitrescu7 se va referi la „camionagiul acela beat”, în timp ce Camil Petrescu8 vorbește de o mașină „în plină viteză” și „cu frânele șubrede” care îl târăște „zeci și zeci de metri”. Sunt variabile care pot depinde și de imaginația celui care le semnează; așa cum în pasajul din reportajul lui George Mihalache („Mihail Sebastian s-a oprit, înfruntând cu privirea pericolul”) poate fi și o adaptare melodramatic-senzaționâlistă la natura tabloidă a revistei Cortina. Cert este că accidentul rămâne unul absurd și evitabil. în cuvintele lui F. Aderca, 1. George Mihalache, ibidem; propozițiile citate anterior apar în textul lui Mihalache între ghilimele: deși nu sunt atribuite direct lui Mircea Șeptilici, din context reiese că îi aparțin acestuia. 2. în Revista Fundațiilor Regale, nr. 7, iulie 1945. 3. George Mihalache, „Destin tragic. Ultima zi a scriitorului Mihail Sebastian”. 4. în alte surse se găsește menționată biserica Sf. Nicolae. De fapt, este vorba de amândouă : bisericile Sf. Ilie și Sf. Nicolae erau situate vizavi pe Strada Bibescu Vodă. 5. George Mihalache, „Destin tragic. Ultima zi a scriitorului Mihail Sebastian”. 6. Ibidem. 7. Geo Dumitrescu, „La moartea lui Mihail Sebastian”, în Victoria, 1 iunie 1945. 8. Revista Fundațiilor Regale, nr. 7, iulie 1945. 260 Evreul improbabil „autocamionul nu era o nălucă și nici nu înainta cu viteza luminii, ca Mihail Sebastian să nu se fi putut feri. N-a fost prins între două camioane, sau între un camion năvălit pe trotuar și zidul unei case”1. Motiv pentru Aderca să se întrebe: „De ce a stat localul?”. Scurt excurs în teoria conspirației: un accident regizat? Tocmai acest caracter absurd și ilogic al accidentului este ușa prin care și-a făcut loc teoria conspirației, conform căreia Sebastian a fost asasinat - în mai toate variantele scenariului - de către „ruși”. în condițiile regimul instalat după război, astfel de teorii au putut avea până în 1989 o existență strict orală - dacă nu luăm în considerare o afirmație cam ambiguă a lui D. I. Suchianu, publicată într-un volum de convorbiri din 19861 2 . După Revoluție, însă, au început să pătrundă, mai mult sau mai puțin voalat, în istoria literară. Aleg aici doar exemplu lui Cornel Ungureanu, care, răspunzând la o anchetă, afirma: „Sebastian a fost asasinat. Anecdota cu accidentul mi se pare hazlie. Unde-i dosarul lui Zăpodeanu? Știe cineva de el? Dl. Z. Ornea l-a căutat fără să-i dea de urme. Pe urmă l-am căutat și eu și alți prieteni ai mei (experți ai cercetării, nu amatori). Cu un pic de răbdare vom descoperi și ce-i cu autoduba lui Zăpodeanu și cine trăgea sforile și făcea selecțiile în acel mai al «accidentului»”3. Un astfel de mod de a pune problema, dincolo de latura sa senzați-onalistă, are totuși legături mult prea firave cu realitatea. în primul rând, ignoră contextul. Sebastian nu se afla nici pe departe în relații de adversitate cu noul regim. Funcționa chiar în Guvern, fiind din 1 februarie 1945 consilier de presă principal în Ministerul Propagandei Naționale (Direcția Presei și Informațiilor); era membru activ al ARLUS; ținea conferințe angajate (la Radio, la sala Dalles, la Uniunea Patrioților etc.) în care, conform lui F. Aderca, „creațiile de artă erau privite acum în latura lor utilă, propagandistică”4; era protejatul și prietenul lui Lucrețiu 1. F. Aderca, „Secretul lui Sebastian”, Revista Fundațiilor Regale, nr. 4, decembrie 1945, reprodus în Contribuții critice, voi. II, p. 478. 2. V. Grid Modorcea, Literatura și cinematograful. Convorbiri cu D. I. Suchianu: „[ D. I. Suchianu ] Fiindcă tot am vorbit de moarte, moartea lui m-a tulburat cel mai mult. Mihail Sebastian a scris cartea Vin rușii [sic!] și pentru asta a fost omorât de-un camion. El credea sincer în socialism, în comunism. Și totuși în acel chip a murit!”, p. 109. 3. Cornel Ungureanu, răspuns la ancheta inclusă în Addenda volumului lui Constantin Trandafir Mihail Sebastian. între viață și ficțiune, Fundația Culturală Liberă, București, 2007, p. 341; teza apare intr-o formă mai puțin peremptorie în Cornel Ungureanu, O istorie secretă a literaturii române, Editura Aula, Brașov, 2007. 4. F. Aderca, ibidem, p. 491. 261 Mihai Iovănel Pătrășcanu, ministrul Justiției1; dacă părăsise România liberă o făcuse mai curând din antipatie umană pentru „Graur și banda” și din resentiment pentru viata curentă de gazetar decât din rațiuni ideologice (dovadă că ulterior refuză și angajarea la Jurnalul de dimineață al lui Braniște sau la Revista Fundațiilor Regale, mult mai neutre ideologic decât România liberăj. în al doilea rând, pentru momentul 1945, Sebastian ar fi fost singurul „civil” lichidat de instituțiile mai mult sau mai puțin oculte ale noului regim. Lichidările simt deocamdată rezervate unor membri ai elitei restrânse a Partidului Comunist (cazul Ștefan Foriș, fost lider PCR, arestat în 1945 și asasinat în 1946 cu o rangă de către șoferul sovietic al lui Pintilie „Pantiușa” Bodnarenko), și chiar și în acest caz procesul lichidării, justificat înainte de orice de lupte interne pentru putere, este destul de laborios1 2. Pentru indezirabili și eretici funcționau, în schimb, foarte eficient procedeele numite epurație sau proces public. Chiar a doua zi după moartea lui Sebastian, începe marele proces al ziariștilor colaboraționiști (30 mai-4 iunie). Dacă ar fi fost inconfortabil în vreun fel dorințelor oficiale ale sistemului (ceea ce, încă o dată, nu era cazul), Sebastian putea fi „încadrat” oricând, dată fiind vulnerabilitatea rămasă din vremea colaborării cu Nae Ionescu și CuvăntuL în al treilea rând, e improbabil ca, în cazul unui asasinat politic, instrumentul crimei să fi fost un accident de automobil. Motivul este simplu: un astfel de accident este dificil de programat. Dacă Sebastian nu ar fi schimbat ruta zilnică sau dacă ar fi făcut un pas în plus accidentul nu ar fi avut loc. De fapt, tocmai plasarea lui pe alt traseu decât acela obișnuit al lui Sebastian e un argument puternic în favoarea accidentului și împotriva asasinatului. După accident. înmormântarea Aflând vestea mortii lui Sebastian, Ion Biberi tine în fata publicului numeros care aștepta începerea prelegerii la Universitatea Liberă Democratică un discurs care începe cu cuvintele: „Mă găsesc, iubiți auditori, în dureroasa situație de a rosti necrologul lui Mihail Sebastian, în loc de a avea rara bucurie intelectuală de a asculta 1. într-un scenariu contrafactual, dacă Sebastian nu ar fi murit în 1945 și ar fi ales să rămână în România, nu ar fi avut nici o șansă să scape de anchetă și închisoare în urma procesului Pătrășcanu. V. Lavinia Betea, Lucrețiu Pătrășcanu, p. 358. Vezi și mărturia lui Belu Zilber: „Moartea a scăpat doi oameni de proces și de închisoare. Primul era scriitorul Mihail Sebastian, al doilea, sociologul Anton Golopenția. Amândoi colaboraseră cu Pătrășcanu, la recomandația mea. Sebastian a murit călcat de un autocamion în 1945. De zeci de ori am fost întrebat ce relații am avut cu frații Sebastian. Minuțiosul Dumitru Coliu căuta, dincolo de moarte, serviciul de spionaj american. Anton Golopenția, un om de o rară calitate morală și intelectuală, a murit sau a fost ucis în 1949, după arestarea lui. Nici unul, nici celălalt nu fuseseră comuniști. Lucrau cu Pătrășcanu fiindcă urau hitlerismul” (ibidem, p. 126). 2. Stelian Tănase, op. cit., pp. 362-376. 262 Evreul improbabil prelegerea sa despre Balzac, care a preocupat în ultimii ani inteligența acestui om sclipitor”1. Lui Biberi îi urmează S. Stoilov: „Propun d-lor și d-elor să păstrăm un moment de reculegere”1 2. Reporterul care notează acestea completează: „în momentul în care [...] d. prof. S. Stoilov își rostea ultimele cuvinte, a intrat în sala de cursuri fratele defunctului, d. B. Sebastian, care, aflând aici tragica veste, a fost cuprins de o sfâșietoare disperare”3. înmormântarea se face repede, pe 30 mai, orele 16.304, la cimitirul evreiesc „Filantropia”. Ziarele remarcă „o lume imensă”5 6. Rostesc cuvântări: „Petru Comarnescu, din partea ministerului Artelor, R. Hilard, din partea ministerului de externe, N. D. Cocea, din partea Soc. Scriitorilor Români, Ioan Massof, din partea Teatrului Național, N. Vlădoianu, din partea Societății autorilor dramatici, N. Carandino, din partea criticilor teatrali, Perpessicius, din partea A.R.L.U.S.-ului, Niky Atanasiu, din partea sindicatului actorilor și I. Wallenstein, din partea colegilor de profesorat” - notează Drapelul’. Jurnalul de dimineața7 îl trece pe F. Aderca în locul lui Petru Comarnescu drept reprezentant al ministerului Artelor, iar Victoria îl adaugă pe S. Stoilov, rectorul Universității Libere Democratice. Slujba religioasă este oficiată de „prim cantorul Ruwinsky de la Templul israelit, în acordurile profunde ale orgei”8, în timp ce Alexandru Șafran, rabinul șef al comunității evreiești, care „a rostit un impresionant panegiric”9, „reliefând că Mihail Sebastian a murit pe lespedea pe care o curăța cu un an înainte, când intelectualul de vază a împărtășit alături de coreligionarii săi calvarul prigoanei”10 11. .Asistența a fost adânc sguduită de disperarea tragică a mamei scriitorului”11, care striga „Copilul meu cinstit și deștept!”12. 1. „Universitatea Liberă Democratică a comemorat moartea scriitorului Mihail Sebastian”, în Jurnalul de dimineață, 31 mai 1945. 2. Ibidem. 3. Ibidem. 4. „în mormântarea scriitorului Mihail Sebastian”, în Timpul, 1 iunie 1945. 5. Drapelul, 1 iunie 1945. 6. Ibidem. 7. Jurnalul de dimineață, 1 iunie 1945. 8. Victoria, 1 iunie 1945. 9. Ibidem. 10. „înmormântarea scriitorului Mihail Sebastian”, în Timpul, 1 iunie 1945. 11. „Ultimul drum al scriitorului Mihail Sebastian”, Victoria, 1 iunie 1945. 12. D. I. Suchianu, cel care le atestă, a văzut în aceste cuvinte un ecou shakespearian: „Cuvinte bizare, căci nu erau acelea pe care le spune o mamă; cuvinte absurde, căci erau două adjective reci, contrastând cu 263 Mihai Iovănel „Din numeroasa și îndurerata asistență”, Victoria retine „următoarele nume: D. ministru Lucretiu Pătrășcanu cu d-na, George Macovescu, secretar general al ministrului propagandei, Anton Bibescu, N. D. Cocea, prof. S. Stoilov, Perpessicius, Const. Vișoianu, fost ministru, Claudia Millian-Minulescu, Teodorescu-Braniște, prof. Rosetti, Aristide Blank, Camil Petrescu, Tantzi Cocea, Ticu Archip, Nic. Carandino, Ury Benador cu d-na, Andrei Șerbulescu [Belu Zilber], Ion Călugăru, Ion Biberi, Al. Philippide, Geo Bogza, Nic. Vlădoianu, Lucia Demetrius, Zoe Ricci, Cella Serghi, dr. W. Filderman, A. L. Zissu, dr. Dorian, Jebeleanu, Cicerone Theodorescu, Andrei Tudor, S. Semilian, Yvonne Stahl, Scarlat Froda, dr. Brkowitz, Benary, Al. Mironescu, Boris Caragea, Zevedei Barbu, Mircea Manolescu, Camil Baltazar, N. Soreanu, V. Munte, I. Sejeanu, I. Masoff, Horia Verzeanu”1. O listă mai bogată publică Timpul, cuprin-zându-i pe „Mihail Ralea, ministrul artelor, C. Vișoianu, fost ministru de externe, I. Sraer, secretar general la Interne, G. Macovescu, secretar general la Propagandă, Octav Livezeanu, secretar general la arte, Vasile Stoica, secretar general la externe, Anton Bibescu, ministru plenipotențiar, Horia Bogdan, consilier la Casație cu d-na, A. Căpătână, fost ministru, Aristide Blank, prof. Al. Rosetti, Tudor Teodorescu-Braniște, N. D. Cocea, Tudor Vianu, Camil Petrescu, Rică Georgescu, fost ministru, Stoilov, rectorul Universității, Șerban Voinea, directorul agenției Rador, Em. Ciomac, directorul Filarmonicei, Eugen Bălan, Baron Drad de la Institutul Francez, dr. W. Filderman, președintele U.E.R., cap. Madison și lt. Roberts de la Misiunea Britanică, N. Mateescu, Perpessicius, strigarea lor patetică; cuvinte impresionante, pentru că nu le înțelegeam bine, și cu atât mai impresionante cu cât știam că ele trebuie totuși să aibă un înțeles profund. Pentru ce, înainte chiar de a le pricepe, mi-au apărut de o mare, de o nesfârșită noblețe? Pentru ce, multă vreme, ele m-au lăsat pe gânduri, așa cum ne dau de gândit cuvintele stranii și tari dintr-o frază de Shakespeare? Acum înțelegeam. Această mamă a făcut ce nici o mamă nu făcuse încă. S-a dezbrăcat de tot ce-i egoist în durere. Nu s-a gândit la pierderea ei, ci numai la pierderea lui. Ea își pierduse copilul; el își pierduse viața. Mama lui Mihail Sebastian - vrednica mamă a lui Mihail Sebastian - și-a uitat de suferința ei și s-a gândit numai la nedreptatea care i se făcuse lui. Dragostea de mamă e un sentiment intens, dar frust și animal. Această femeie, însă, se ridicase deasupra amorului biologic și atinsese acea iubire pură, acel amor intelectualis al istoricului și biografului. Și acest conținut înalt ea l-a turnat în forma rudimentară a strigătului primitiv. Mihail Sebastian iubise, în această lume, mal presus de toate, frumusețea morală din dramele lui Shakespeare. La locul îngropării lui, titanul fusese de față. Ca o coroană așezată pe mormântul tânărului său prieten, el a pus un om viu să vorbească în numele lui, și a ales întru aceasta pe ființa care îl iubise cel mal mult și îl înțelesese cel mai bine” (D. I. Suchianu, „La moartea lui Mihail Sebastian”, în Argeș nr. 10, octombrie 1973, reluat în Mihail Sebastian interpretat de..., p. 75; D. I. Suchianu își va reciti articolul în cadrul „ Rotondei Mihail Sebastian. 30 de ani de la moarte”, organizate de Muzeul Literaturii Române în 1975” - v. Revista de Istorie și Teorie Literară, serie nouă, anul I, nr. 1-4, ianuarie-decembrie 2007, p. 88). 1. „Ultimul drum al scriitorului Mihail Sebastian”. 264 Evreul improbabil Al. Colier, Victor Ion Popa, P. Comarnescu, Klarman, Scarlat Froda, Nic. Vlădoianu, Sică Alexandrescu, Ing. Herbert Zilber, dr. Sandu Lieblich, I. Călugăru, I. Vinea, Octav Neamțu, Uiy Benador, G. Dinu, A. Ranta, C. Ring, M. Strominger, A. Dumbrăveanu, Ion Biberi, Ș. Cioculescu, d-nele Leni Caler, Ela Cancicov, Silvia Dumitrescu, Dida Calimachi, Tanti Cocea, Maria Mohor, Marga Hagiescu, Crețianu, Claudia Millian, Ghiolu, d-nii R. Hillard, C. Micioru, Râul Anastasiu, G. Hârsu, I. D. Suchianu, D. Ceacâru, Boris Mavro, At. Joja, Radu Beligan, Marcel Angelescu, V. Ronea, N. Polizu, Sergiu Dan, Ocneanu, Radu Popescu, Sărățeanu, I. Zurescu, Hemy Prost, C. Baltazar, S. Albu, Al. Kiritescu, Eugen Jebeleanu, Cicerone Theodorescu, L. Floda, Radu Boureanu, Lucian Boz, prof. Onescu, Streitman, Al. Philippide, G. Timică, M. Șeptilici, V. Hrisicu, Vladimir Streinu, Geo Bogza, Al. Leon, Andrei Tudor, Em. Paucker, Dragoș Protopopescu, dr. Berkowitz, W. Siegfried, Ion Pribeagu, ing. D. Abramovici cu d-na, I. Peltz, O. Lemnaru, Dan Petrașincu, av. Askenazi, C. Billig, arh. I. Mahler, etc. delegatiuni de scriitori, actori, ziariști, avocati”1. Ziarele vor reproduce pe larg omagiul adus de Perpessicius în numele A.R.L.U.S.-ului, „al cărei distins membru prietenul nostru era”1 2 3. Moartea lui Sebastian este urmată în presă de un val de necrologuri și de reacții. „A dispărut o conștiință. Universul a devenit deodată mai sărac. Din atmosfera vieții noastre culturale s-a desprins o vibrație, o bogăție”, scrie Ion Biberi în articolul „Mihail Sebastian”, publicat în Victoria pe 31 mai. „îl socoteam cel mai mare autor dramatic român”, mărturisește Sică Alexandrescu, citat de Cortine?, și continuă patetic: „Dragă Mihai. Te așteaptă manuscrisul cu Casa cu două fete... . Nu uita că la 15 iulie ai promis s-o termini... Piesa ta cea mai tragică viața, ai sfârșit-o înainte de termen”. 1. „înmormântarea scriitorului Mihail Sebastian”. 2. „în firava noastră literatură antirasială și progresistă, romanul De două mii de ani al lui Mihail Sebastian va fi cercetat întotdeauna drept documentul cel mai semnificativ al speciei reflectată în inteligența unuia din martorii cei mai credincioși. [...] Mihail Sebastian n-a cruțat nici o osteneală, n-a refuzat nici un efort pentru că bogăția inimii sale Mihail Sebastian înțelegea, azi, mai mult ca oricând, s-o pună în slujba societății. între orientările de dată recentă ale societății noastre, figurează și ARLUS-ul a cărui secție literară, mândră să fi numărat pe Mihail Sebastian printre membrii ei, nu se poate împăca cu gândul unei atât de nedrepte și absurde dispariții. în opere de apropriere [sic!] și de strângerea legăturilor cu Uniunea Sovietică, pe care ARLUS-ul o urmărește cu tenacitate, pregătirea, talentul, spiritul viu și mai ales credința neclintită ce caracterizau pe prietenul nostru așteptau să fie puse la contribuție spre binele acestei convalescente societăți românești...” (v. Victoria, 1 iunie 1945). 3. George Mihalache, ibidem. 265 Mihai Iovănel în Drapelul din 31 mai scrie un I. Peltz în dispoziție liric-metafizică: „în după amiaza asta de Mai în limpezimea tăriilor albastre și dincolo de ele, se pregătește, sus, marele alai: unul din înțelepții și din poeții de pe pământ vine surprinzător de prematur - să ție tovărășie celor de mult duși să ia parte, în eternitate, la festinul fără de început și fără de sfârșit, al ideilor, la orgia voluptăților metafizice”1. Tot Drapelul publică în același număr o caricatură satirizând nepăsarea la volan. în Jurnalul de dimineață scriu mai întâi, în numărul din 31 mai, directorul publicației, Tudor Teodorescu-Braniște, și A. Dumbrăveanu; în ziua următoare, pe 1 iunie, semnează articole doi dintre prietenii de seamă ai lui Sebastian, Anton Bibescu și Const. Vișoianu. „Oricât de grele și de triste ar fi vremurile”, scrie Vișoianu1 2, fondatorul ziarului, „oricât de mari și crude violențele pe care le-am cunoscut în ultimii ani, oricâte tragedii ne-ar fi încercat sufletele noastre obosite, moartea aceasta a lui Mihail Sebastian ne rupe inima. Sunt atât de îndurerat că pare că am uitat toate durerile pe cari le-am cunoscut până acum. Mi-a murit un prieten. Un prieten, căruia nu i-am zis niciodată pe nume, dar pentru care aveam o afecțiune de frate și o mare stimă”. Tot aici apare și „Un omagiu al ARLUS-ului pentru Mihail Sebastian”: „Prezent în toate manifestările artistice ale ARLUS-ului, al conferințe, teatru, șezători literare, Mihail Sebastian și-a dăruit din plin talentul, luptând pentru ideea care i-a fost întotdeauna dragă, pentru apropierea de Uniunea Sovietică și pentru cunoașterea marilor ei realizări”. Coincidență foarte ironică, o știre anunță „înapoierea aparatelor de radio”. Conform Ministerului de Interne, „S-au dat dispozițiuni autorităților administrative și polițienești pentru restituirea aparatelor ce au fost depuse de cetățeni de la Aprilie 1941 și până la data deciziunii menționate mai sus”. (Pierderea aparatului de radio și, odată cu el, a muzicii - în urma unui act legislativ menit să compenseze spaima paranoică a autorităților față de evreii-trădători care țin legătura cu Occidentul pe cala undelor - îi provocase atâta mâhnire lui Sebastian.) Petru Comarnescu lansează, în Timpul din 1 iunie, sintagma „Ironicul destin al lui Mihail Sebastian”: „Făcând parte dintr-o generație măcinată de ideologii care au dus-o la pierzanie și de atâtea lupte și suferințe ce au anulat-o în mare măsură, el ar fi fost printre puținii s-o răscumpere, în mod covârșitor, prin creații temeinice”. 1. I. Peltz, „Mihail Sebastian”, Drapelul, 31 mai 1945. 2. Const. Vișoianu, „Mihail Sebastian”, în Jurnalul de dimineață, 1 iunie 1945. 266 Evreul improbabil Un grupaj consistent (o pagină întreagă de ziar) va oferi pe 13 iulie Victoria, „în memoria lui Mihail Sebastian”. Scriu texte scurte sau mai consistente Andrei Tudor („La anul, când colegii săi se vor întâlni să serbeze, trist, 20 de ani de la terminarea liceului, la masa comună, în locul de frunte, pentru cel mai dăruit dintre toți, un scaun va fi vacant și un pahar, disponibil”), Al. Rosetti: „Talentul lui Mihail Sebastian era multiplu: romancier, critic literar, eseist, conferențiar și, mai presus de toate, dramaturg. Polemist încercat, cartea lui Cum am devenit huligan a rămas în toate memoriile. Ultimele lui lucrări de dramaturgie întrec producțiile lui anterioare. Broșurile pe care le-a scris cu prilejul loviturii de stat de la 23 August 1944 vădesc aceeași vervă tinerească. I se pregătea, în felul acesta, o carieră lungă și glorioasă, cu răsunet în afară de granițele țării. Victimă a unui destin tragic, el moare înainte de a-și fi dat toată măsura”, Petru Comarnescu (care-și reia textul din Timpul), Mircea Șeptilici, Geo Bogza, Anton Bibescu, Jean Mouton, Michel Dard, S. Benari, Perpessicius: „mi-ar plăcea să știu că unul din pioșii lui prieteni s-a hotărât să strângă într-un volum întreaga lui corespondență. Ca și maestrul său, Marcel Proust, Mihail Sebastian a fost un epistolier predestinat. în scrisori, sensibilitatea scumpului nostru prieten are ceva din strălucirea de aur și dolentă a albinei prinsă în fildeș”. Ieronim Șerbu îl apără de umbra lui Nae Ionescu, evocând un episod de la înmormântarea lui Sebastian - și trecut sub tăcere de presă: „[...] ni s-a părut o gravă impietate săvârșită la înmormântarea sa, când cineva1 evocând acest trecut a încercat să-i atribuie afinități cu un om și o ideologie contestabile. A fost simplă întâmplare prezența sa alături de un om în care a crezut cu toată naivitatea tinereții. Prefața la De două mii de ani l-a vindecat, dându-i conștiința marei primejdii ce amenință nu numai comunitatea sa, ci însăși umanitatea. Și devenise un adversar ferm al dreptei, de astădată în mod deschis, public”. Reacțiile cele mal complexe vin de la doi evrei - Ury Benador și Ion Călugăru, care ilustrează atitudinea zonei evreiești față de Sebastian: în fapt, acestuia nu i se iertase episodul naeionescian, dovadă că, în timp ce presa românească îl acoperă pe recentul dispărut cu elogii, tocite gazetele evreiești păstrează tăcerea1 2. Ury Benador3 vorbește despre contradicția dintre originea „plebee” a lui Sebastian și fantasmele lui de 1. Probabil F. Aderca. 2. Informația i-o datorez, în primă instanță, dlui Dorel Dorian, care a formu-lat-o în decembrie 2007, în cadrul unui eveniment Mihail Sebastian organizat de Fundația Națională pentru Știință și Artă. Ulterior am verificat-o consultând toate publicațiile evreiești care apăreau în momentul 1945. 3. Ury Benador, „Pentru Mihail Sebastian”, în Victoria, 13 iulie 1945. 267 Mihai Iovănel apartenență la „aristocrația spirituală și socială”, finalizată prin închiderea lui Sebastian în „turnul de fildeș”: „Prin naștere plebeu, Mihail Sebastian a cultivat - din intimă necesitate sufletească sau mai degrabă joc al împrejurărilor - cercurile cărora li se zice de «aristocrație spirituală și socială»; prin origine și temperament obligat să fie luptător pentru dreptatea celor mulți și năpăstuiți, Mihail Sebastian s-a refuzat - poate din deficiența temperamentală - baricadei, mulțumindu-se să militeze din ceea ce se numește «turnul de fildeș»”. în epocă, sintagma „turnul de fildeș” era una dintre acuzațiile cele mai dure care incriminau un scriitor, după, desigur, aceea de fascist - de care Sebastian era contaminat doar indirect, via Nae Ionescu. într-o punere în scenă mai ocolitoare, datorată probabil detaliului că fuseseră colegi de redacție la Cuvântul, iar Sebastian fusese printre principalii critici care îi luaseră în seamă literatura, Ion Călugăru1 îi reproșează același lucru - lipsa de angajare fermă pe drumul politicii antifasciste-comu-niste1 2; „accidentul a fost [...] ceea ce a rămas caracteristic din scurta, din neîmplinita lui viață. Accidentul a jucat rolul de căpetenie în desfășurarea acestei vieți care tindea să fie ordonată, potolită. [...] M. Sebastian trecuse prin experiențe prea multe ca să nu fi înțeles [după 23 August] că trebuie să caute a evita accidentalul din gândirea, din acțiunea lui. Simțise unde a dus gândirea care înălța pitorescul, accidentalul, ca să acopere modestele, justele puncte de vedere: la gălăgia fascismului biruitor, la tragedia planetară care a costat milioane de vieți. Un accident stupid a curmat totuși existența lui în clipa când așteptam împlinirea ei într-o formă corespunzătoare aspirațiilor a milioane de oameni. întâmplarea a jucat un rol covârșitor în viața lui Mihail Sebastian și aceasta nu-i întâmplător”. Deși aceste reproșuri sunt în evidentă disonanță cu jerbele de flori aruncate pe mormântul lui Sebastian, ele nu sunt mai puțin relevante. Orice scenariu contrafactual care se face pe subiectul posibilelor continuări ale destinului lui Sebastian dacă acel accident n-ar fi avut loc - trebuie să țină seama de existența în spațiul anilor post-„Eliberare” a acestor pasive, dar oricând letal activabile reproșuri. în sens contrar liniei Călugăru vor fi reproșurile lui F. Aderca, publicate la sfârșitul anului într-un text3 altfel patetic, cu toate aparențele căldurii. Aderca evocă și critică tocmai „schimbarea” lui Sebastian, „frenezia cu caracter obștesc”, adeziunea la mișcarea străzii, a noii străzi de după 23 August: 1. Ion Călugăru mai semnase un necrolog în Scânteia din 3 ianuarie 1945 - „Moartea scriitorului Mihail Sebastian”. 2. Ion Călugăru, „Din jurnalul unui scriitor. Notă despre Mihail Sebastian”, în Victoria, 13 iulie 1945. 3. F. Aderca, „Secretul lui Sebastian”, Revista Fundațiilor Regale, nr. 4, decembrie 1945, reprodus în Contribuții critice, voi. II, pp. 484-493. 268 Evreul improbabil „La o lectură a Luciei Demetrius, într-o duminecă după-amiază, în locuința mea, Mihail Sebastian, care picase pe neașteptate, stătu deoparte, stingher, privind pieziș. Apoi sări de pe scaun enervat și zise cu glas îngroșat: - Revoluția aleargă pe stradă și aici se face literatură... [...] plecă repede, scoborând scările într-o fugă neașteptată”1, pierzându-și astfel, după Aderca, odată cu „armura estetică”, suflul sau chiar sufletul, în sensul de nex vital al personalității: „Cu o grabă febrilă, Mihail Sebastian a intrat în rândurile luptătorilor sociali. Ținea conferințe în noul mediu, conciliabule politice cu prieteni necunoscuți. Uitase cu desăvârșire vechile-i, somptuoasele-i năzuințe, treptele de sus ale spiritualității, la care atât de puțini putem ajunge. [...] Creațiile de artă erau privite acum în latura lor utilă, propagandistică. I-am surprins o cuvântare la radio, asupra teatrului sovietic zămislit de frământarea războiului. Ce meticuloasă documentare! Ce adâncă și înțelegătoare analiză, ce intuiție a unor situații și psihologii, atât de diferite de ale teatrului celorlalte națiuni!... dar în acel scurt și magistral studiu lipsea parcă ceva - sau mi s-a părut? Oricum, vocea nu mai era a lui. îi pierise acea dulce asprime, acea catifelare ușor zgrunțuroasă. Era o voce fără substanță, glasul translucid al unei năluci”1 2. Pare aproape neverosimilă această critică a angajării sociale pe care Aderca încă poate, în 1945, să o facă. Dar pasajul cel mai ambiguu apare când Aderca se referă la momentul Nae Ionescu și De două mii de ani; Aderca evocă acel episod în care Sebastian, „oferind pagina de prefață, nu înțelegea să se despartă de fascinantul, aristocraticul său asasin moral, Nae Ionescu”, și citează un Sebastian care ar fi spus în 1934: „ Cinci minute, înțelegi? cinci minute (îmi spunea), aș dori să fiu și eu un huligan, să mă simt Stăpân! Trebuie să fie o voluptate nietzscheiană...”3. Semnificația este evident, aceea de distanță și de ironie amară față de „voluptatea” huliganică pentru care el, Sebastian, știe că nu are organ. Sensul sugerat de Aderca e totuși altul, incriminant. Cât de periculos putea fi denunțul unei asemenea propoziții - evident ironice-în 1945 o arată interpretarea pe care o face un exeget în 2009: acela de adeziune a lui Sebastian, în plan fantasmatic, la huliganism4! De fapt, Aderca instituie aici un fals dublu: falsifică (prin montaj) sensul unui pasaj din opera lui Sebastian și se construiește pe sine ca antifascist. Citatul dat de Aderca apare în De două mii de ani, diferit doar ca formă, nu și ca spirit (ceea ce face plauzibilă ipoteza că Aderca ar fi citat după ureche un pasaj din carte, nu pe Sebastian însuși): „îmi pare rău că, în această confruntare cu mine însumi, îmi mai păstrez oarecare simpatie, îmi pare rău că mă surprind iubindu-mi destinul. 1. Ibidem, p. 490. 2. Ibidem, p. 491. 3. Ibidem, p. 490. 4. V. Marta Petreu, Diavolul și ucenicul său 269 Mihai Iovănel Aș vrea să mă pot detesta violent, fără nici o scuză, fără nici o înțelegere. Aș vrea să fiu cinci minute antisemit. Să simt în mine un dușman care trebuie suprimat”1. în contextul dialectic al romanului, acest pasaj trebuie citit în sensul neînțelegerii cu care naratorul privește problema antisemitismului, a curiozității față de celălalt, antisemitul, care rămâne fundamental opac, lipsit de comprehensibilitate: de aici figura ironică a dorinței de substituție. Acesta este sensul pasajului, fie că Aderca a dat un citat autentic, fie că a reformulat aproximativ un pasaj dintr-o carte a lui Sebastian. Desigur, pentru o astfel de deturnare Aderca disimula un mobil, în măsura în care avea chiar mai multe de ascuns decât Sebastian: e suficient să amintesc textul despre Hitler, publicat în 1937, păstrându-mă astfel la lucruri scrise, ca să nu mai vorbesc de atitudinile constant excentrice1 2 ale lui Aderca, care pluteau în memoria epocii, amenințându-i viitorul. 6. Evadarea între 17 iunie 1940 și 1 ianuarie 1941 jurnalul tace, dar Sebastian câștigă o prietenă. La începutul lui iulie primește o scrisoare (datată București, 6 iulie 1940) de la o admiratoare care semnează N. M., în vârstă de 17 ani, care tocmai i-a citit Accidentul recunoscându-se -printr-o lectură de identificare naivă caracteristică adolescenței - în personajele sale. Scrisoarea aduce cu o minicronică lirică și foarte spontană, caracteristică pentru feed-back-ul oferit de publicul feminin al epocii. Nu este, probabil, prima epistolă de acest fel. Sebastian nu duce lipsă de admiratoare, iar momentul este cât se poate de bine găsit: scriitorul e încorporat, iar condițiile din armată nu fac decât să-i accentueze depresia în care-1 adâncise căderea Franței. Răspunsul, trimis pe 21 iulie 1940, sună deocamdată foarte formal: „Nu vreau, înainte de a reveni la viața mea de ostaș, să nu-ți trimit un cuvânt de mulțumire pentru tot ce scrisoarea D-tale evocă. O clipă m-am crezut reîntors în civilitate”3. în septembrie, Sebastian ajunge să-și cunoască tânăra admiratoare. Le mijlocește întâlnirea, în apartamentul ei4, Leny Caler, care în memorii 1. De două mii de ani, ibidem, p. 236. 2. Vezi, în Jurnal, atitudinea lui Aderca la moartea lui Corneliu Zelea-Codreanu: „Aderca, pe care l-am întâlnit aseară la cercul sefard, [...] îmi spunea că deploră moartea lui Codreanu, care a fost un mare om, o apariție genială, o forță etică fără seamăn și a cărui «moarte de sfânt» e o pierdere ireparabilă.” (Jurnal, p. 195). 3. Opere, 2011, voi. II, p. 798. 4. Paul Bailey, interviul citat. 270 Evreul improbabil oferă asupra evenimentului o versiune diferită1 de a Nadiei. Urmează în octombrie o lună de idilă, probabil castă1 2. Nadia este îndrăgostită de Sebastian, dar i se răspunde doar cu prietenie. Fata pleacă apoi cu părinții către New York, via Sofia, Istanbul, Bagdad, Bombay. Traseul este punctat de scrisori; pe ale lui, Sebastian le semnează, formal, „Mihail Sebastian”, atrăgând reproșul Nadiei și disculparea bărbatului. Continutul lor e superficial, emanând o simpatie în același timp sinceră și forțată. Un punct de referință sunt putinele amintiri comune. Un altul, depresiile, pe care Sebastian le enunță și le descrie, fără a le despica, din firești precauții pentru cenzura corespondentei care funcționa, substratul politic. Oferă din plin detalii despre vreme - în consonantă cu buletinul întocmit de reporterita Nadia (informațiile exotice despre Istanbul, de pildă, îi vor fi procurat lui Sebastian o evaziune binevenită), dar și corespondent obiectiv al lipsei unei comunicări mai adânci între doi. „Am foarte multă tandrețe pentru fata din Octombrie 1940”, o asigură Sebastian pe Nadia, la un an după data invocată, pe 5 octombrie 1941. Trimit aceste cuvinte la ceva special? Nu. Nadia simbolizează pentru Sebastian decorul exotic-dezirabil în care se află (tot așa făcuse cu Eliade, călătorind spre Indii, în 19293). De altfel, bărbatul o include în reveriile sale, fantezii ale evadării, libertății și bunăstării: „Mă văd la New York și pe urmă [...] retras într-un oraș de provincie, unde scriu piese de mare succes, care se joacă pe Broadway [...]. Stau acasă singur, cu un radio puternic și un patefon sistematic și cu sute de discuri, Bach, Mozart, Beethoven. Am un automobil cu care cutreier regiuni necunoscute de provincie americană. Mă văd cu Nadia la New York sau California, dar am oarecari plictiseli, fiindcă nu mă prea înțeleg cu părinții ei”4. 1. „La toate spectacolele cu această piesă [Jocul de-a vacanța], mă intriga prezența acelei fete de școală, care rămânea în urma tuturor spectatorilor, continuând să aplaude. într-o zi, după matineu, fata s-a prezentat în cabina mea [...] mărturisindu-mi că dorința ei cea mai mare, visul ei, este să-l cunoască pe Mihail Sebastian, autorul acelei splendide piese. Abia șoptit, mi-a spus că îl iubește fără să-l cunoască și că mă roagă mult, fierbinte, să-i dăruiesc fericirea de a i-1 prezenta [... ] I-am povestit lui Mihai această nostimă întâmplare, poveste care l-a amuzat și pe el, l-a flatat desigur, dar a trebuit să insist mult până să-l hotărăsc s-o întâlnească. I se părea ridicol, absurd, să se preteze el, un om serios - avea vreo 28 de ani -, la dorința copilărească a unei fete de școală. Până la urmă s-a lăsat convins. La următorul matineu, după spectacol, în cabina mea, împreună cu Mihai, puțin emoționat, am așteptat fata, care a apărut cu un buchețel în mână, emoționată foc și ea, așa cum poate fi o fată la 18 ani” (Leny Caler, op. cil., pp. 102-103). 2. Robert Rațiu, „Nadia Lacoste: prima iubire, o amintire de-o viață”, în Tabu, 1 septembrie 2008. 3. Mihail Sebastian, „Scrisoare despre călătorii și plecări”, în Cuvântul, 24 ianuarie 1929, reprodus în Eseuri. Cronici. Memorial: „mările călătorului ipotetic din mine se deschid pe măsura itinerariului d-tale și mă poartă comod înspre miragiul cetăților, pe care bunăvoința d-tale le rezumă lesne în triunghiul «ilustrației»” (pp. 546-547). 4. Jurnal, 27 septembrie 1941, p. 392. 271 Mihai Iovănel Dar, în jurnal, o așază alături de Madeleine Antonescu, care se îndrăgostise între timp, în chip „absurd”, de el: „Ce absurdă întâmplare «amorul» Madeleinei Andronescu! După Nadia, care cel puțin avea scuza vârstei, Madeleine care nu mai are nici o scuză”1. Corespondenta și relația se încheie după ce Nadia ajunge în Statele Unite, cărora România le declară război. Relatia s-ar fi reluat, probabil, după 23 August 1944 dacă nu s-ar fi produs moartea lui Sebastian. De fapt, Sebastian îi datorează Nadiei o ultimă iluzie înaintea morții. După 23 August, Sebastian plănuiește să părăsească România, împreună cu toată familia, după cum îi scrie pe 5 noiembrie 1944 fratelui său Pierre, aflat în Franța1 2. Pe termen scurt și mediu, destinații plauzibile ar fi fost fie Franța, unde ar fi putut să ajungă ca detașat cultural3, fie Israel, proclamat ca stat în mai 1948, cu sprijinul decisiv al URSS și al Statelor Unite, într-o conjunctură în care eroismul, diplomația, terorismul și norocul și-au jucat fiecare rolul. Cu destinația Palestina, înainte de 23 August fusese organizată, la limita legalității, dat fiind caracterul volatil și ambiguu al consimțământului Statului român, o emigrare firavă, cu rezultate mai curând negative (Petre Solomon, elevul lui Sebastian, ajunsese astfel în Țara Sfântă după ce plecase în primăvara lui 1944 cu vasul „Marifa”, visând că repetă povestea lui Arthur Rimbaud4); emigrările reîncep mai semnificativ după această dată, în pofida restricțiilor impuse de britanicii sub al căror dominion se afla Palestina5 (și care, tradițional filo-arabi, încercau să reteze, inclusiv prin violentă, aspirațiile statale ale evreilor), deocamdată preferențial, în funcfie de liste politice. Comisia Aliată de Control din România „aviza fiecare persoană care emigra, ceea ce constituia o operație birocratică greoaie. în realitate, acest fapt făcea ca procesul de emigrare să fie controlat de U.R.S.S., care era factorul dominant în comisie”6. Un transport masiv cu 1 000 de evrei provenind din Ungaria, Polonia și România, 1. Ibidem, 20 aprilie 1941, p. 330. 2. „Mon deșir le plus ardent, mon cher Pierre, c’est de quitter la Roumanie. Tout d’abord, je veux te voir, je veux t’embrasser, je veux etre avec toi. Puis, nous verrons. Nous sommes assez vieux tous Ies deux et pourtant notre vie n’est peut-etre pas absolument gachee. II est peut-etre encore possible d’etre heureux, avec toi, avec Beno, Maman et Papa. Ils sont tous Ies trois tres courageux et le jour ou nous serons avec toi, preș de toi - cet horrible cauchemar de la guerre sera oublie” (Opere, 2011, voi. II, p. 846). 3. Vezi afirmațiile lui Șerban Cioculescu : „Lucrețiu Pătrășcanu, în februarie 1948, a avut de suferit începutul dizgrației lui. Or, din mai ’45 până în februarie ’48, Sebastian putea fi trimis la ambasada din Franța sau la Londra” („Rotonda Mihail Sebastian (MLR, 1975). 30 de ani de la moarte”, op. cit., p. 105). 4. Vezi Yvonne Hasan, „Notă introductivă la episodul palestinian”, în Petre Solomon, „Am să povestesc cândva aceste zile...”, p. 183. 5. Vezi Yvonne Hasan, „Notă introductivă la episodul palestinian”, în Petre Solomon, „Am să povestesc cândva aceste zile...”, p. 183. 6. Liviu Rotman, Evreii din România în perioada comunistă. 1944-1965, p. 90. 272 Evreul improbabil organizat de Societatea Națională de Cruce Roșie, pleacă înspre Palestina pe 21 octombrie 1945 cu vaporul „Transilvania”, având drapel românesc1. Totuși, dificultățile birocratice determină crearea unei semnificative emigratii ilegale, în special în 1946-19471 2. în total, potrivit statisticile oficiale, „între 6 martie 1945 și 25 martie 1949 au plecat din România 37 000 de evrei, dintre care 24 000 cu certificate de repatriere colective, 7 000 cu certificate individuale - sau de familie - și 6 000, majoritatea tineri, fără acte legale”3. Palestina ar fi reprezentat, pentru un Sebastian rămas în viată, o destinație posibilă, dar nu probabilă. Petre Solomon, „asimilist” și el precum Sebastian, revenise repede în România, în august 1946, decepționat de scurta experiență palestiniană. Sebastian mai avea însă o cale. Nadia îi telegrafiază la mijlocul lui mai 1945, propunându-i să vină la Hollywood să scrie scenarii4. Nu va primi răspuns, Sebastian amânând să răspundă în cele două săptămâni care îi rămân de trăit. Dar visul fusese livrat. „... o piatră primește prin impulsul unei cauze externe o anumită cantitate de mișcare care o face să își continue mișcarea și după ce cauza exterioară și-a încetat acțiunea. (...) Să presupunem, mai departe, că piatra aflată în mișcare ar fi capabilă de gândire și de conștiința mișcării care îi rămâne de consumat. O astfel de piatră simțitoare, dar conștientă doar de efortul său, va crede că este pe deplin liberă și că se află în mișcare doar pentru că așa voiește. Asemenea acestei pietre se înfățișează libertatea omului, pe care toți și-o arogă, deși ea constă numai înfăptui că omul e conștient de propri-ile-i dorințe, ignorând cauzele ce le-au determinat. ”5 1. Ibidem. 2. Ibidem. 3. Ibidem, p. 91. Rotman citează aici și o notă din Iași, din aprilie 1947, a Inspectoratului General al Jandarmeriei, prin care se ia act de „graba cu care vor să plece evreii, în special din Iași, legându-se aceasta de o apropiată ocupație rusească”. 4. Robert Rațiu, „Nadia Lacoste: prima iubire, o amintire de-o viață”. 5. Spinoza, „Letter 58. To the most learned and wise C . H . Schuller, from B. d. S.”, 8 October 1674, în Spinoza, Complete Works, with Translations by Samuel Shirley Edited, with Introduction and Notes, by Michael L. Morgan, Hackett Publishing Company, Inc., Indianapolis/ Cambridge, 2002, p. 909. 273 Anexe Anexă 1: Cronologie Mihail Sebastian 1907 Pe 8 octombrie1 se naște la Brăila Iosef Hechter, fiul Clarei (n. Weintraub), modistă, și al lui Mendel Hechter, funcționar comercial1 2. 1915-1926 Urmează în orașul natal școala primară și Liceul „N. Bălcescu”. 1925 Trimite versuri la Universul literar, respinse de Perpessicius. 1926 Debutează cu poezia Static în revista ieșeană Lumea (aprilie), sub pseudonimul Eraclie Pralea, și cu articolul „Bacalaureatul, generația violenței și altele” în revista Politica (august), sub semnătura Mihail Sebastian. Susține bacalaureatul, fiind remarcat de Nae Ionescu, președintele comisiei. Se înscrie la Facultatea de Drept din București, dar, lipsit de mijloace materiale, continuă să locuiască în Brăila. 1927 începe să scrie la ziarul Cuvântul (primul articol fiind o polemică purtată cu Mircea Eliade), unde va fi angajat redactor în 1929 de către Nae Ionescu, directorul publicației. Aici semnează și cu pseudonimul gidian Amyntas, producând (mai puțin între 1930-1931) texte zilnice -uneori chiar mai multe pe zi - pe cele mai diverse teme: culturale, politice, sociale. Va mai colabora la Universul literar, Tiparnița literară, Vremea (din 1928), Contimporanul, Știri din lumea evreiască, Vitrina literară (din 1929), Azi (din 1932), Index, Reporter (din 1933), Rampa și L’Independance 1. Sebastian își sărbătorea ziua de naștere pe 18 octombrie, v. Jurnal. 2. V. ,,Act[ului] de nașterea copilului Iosef - de secs masculine - născut alaltăieri opt curent ora 9 după amiază în Brăila la locuința părinților săi din Bulevardul Cuza nr. 156, secția II fiu al Domnului Mendel Hechter de ani treizeci profesia amploiat comercial și al Doamnei Clara de ani douăzeci și patru” (în Arhiva Muzeului Literaturii Române, apud Dorina Grăsoiu, Mihail Sebastian sau ironia unui destin, p. 6). 277 Anexe roumaine, la care este cronicar muzical sub pseudonimul Flaminius (din 1935), Viața românească (din 1938). 1929 Absolvește Facultatea de Drept din București. 1930 - 1931 Beneficiază de o bursă la Paris pentru a-și pregăti doctoratul, pe care însă nu îl va finaliza. 1932 îi apare primul volum, Fragmente dintr-un caiet găsit (cu un portret de Mac Constantinescu, Institutul de arte grafice Bucovina, I.E. Toroutiu, București, colecția „Carte cu semne”). Lucrează ca redactor la revista România literară, condusă de Liviu Rebreanu. Publicația își va înceta apariția în 1933. Se numără printre membrii fondatori ai Grupării Intelectuale Forum, transformată ulterior în Gruparea Criterion. 1933 Publică „romanul” - mai curând un volum de nuvele - Femei1 (Editura Nationala Ciornei, București). Cum Fiugmeide dintr-un carnet găsit era mai mult un fals volum, Femeie prima carte reală de proză publicată de Sebastian. în ultimele luni ale anului, Nae Ionescu, până atunci intim al „camarilei” lui Carol al II-lea, orientează Cuvântul către Mișcarea Legionară condusă de Corneliu Zelea-Codreanu. în urma asasinării de către legionari, la sfârșitul lui 1933, a primu- lui ministru I.G. Duca, ziarul Cuvântul este interzis, iar directorul Nae Ionescu arestat câteva luni, fiind considerat asociat moral al crimei. 1934 în iunie, Sebastian publică romanul cu temă evreiască De două mii de ani (Editura Nationala Ciornei), însoțit de o prefață antisemită scrisă de Nae Ionescu. Asocierea dintre roman și prefață provoacă un mare 1. ,,[L]a sfârșitul lui 1929, plecând la Paris, duceam între hârtiile mele, o foaie pe care scrisesem exact trei rânduri (caut cele trei rânduri prime ale capitolului doi din carte) cu intenția de a începe din ele într-o zi, o nuvelă lungă, un roman sau știu eu? o poveste de aventuri. Așteptam pentru asta, o zi bună, de libertate și de lene. ...Timp de un an nu m-am gândit la aceste Femei decât ca la un repaus făgăduit pentru mai târziu, ca la un fel de vilegiatură sufletească, în care te plimbi în voie, fără cravată, fără guler, în pantaloni și cămașă albă. Odihna aceasta a venit lesne în primăvara lui 1931, după câteva luni sumbre din care m-a ajutat să ies cu bine numai faptul că am găsit pe podul Mirabeau carnetul ale cărui fragmente le cunoști. Am scris atunci o bună parte din cartea care apare mâine, am scris cu o bucurie pe care nu știam că o viață de scriitor o poate întâlni” (Camil Baltazar, „De vorbă cu autorul cărții ce apare în editura «Naționala Ciornei» la 25 februarie”, în România literară, nr. 54, 25 februarie 1933). 278 Anexe scandal de presă, Sebastian fiind atacat și ironizat din toate direcțiile ideologice (ultra-naționaliști, democrați, marxiști, sioniști etc.). 1935 Apare Cum am devenit huligan. Texte, fapte, oameni (Editura Cultura Natională, București), răspuns dat celor care-1 atacaseră în legătură cu De două mii de ani, și romanul Orașul cu salcâmi (Editura Librăriei „Universala” Alcalay & Co., București). Acesta din urmă, scris între 20 ianuarie 1929 și 17 ianuarie 1931 în București, Brăila, Paris1 și oferit fără succes unui editor (Al. Rosetti), romanul va fi ținut în sertar până în 1935. Totuși, Sebastian publică între timp fragmente în presă, menționând [captatio] că ar fi vorba de „fragmente dintr-un roman nedestinat publicării”. Până la urmă va „ceda”, după ce îl consultă pe Șerban Cioculescu asupra manuscrisului (la aparitia cărții, Cioculescu va scrie însă o cronică1 2 în care elementele pozitivate sunt sensibil inferioare celor criticate). Volumul colectiv Nuvele inedite (Editura Adevărul S.A., București) conține și un text de Sebastian, „Deschiderea stagiunii”. Monitorul Oficial din 6 mai înregistrează schimbarea numelui Iosef Hechter în Mihail Sebastian. 1936 Este angajat redactor la Revista Fundațiilor Regale. 1937 Pledează în procesul intentat lui Geo Bogza, acuzat de pornografie pentru Poemul invectivă 1938 Debutează ca autor dramatic cu piesa Jocul de-a vacanța, regizată de Sică Alexandrescu, la Teatrul Comedia din București. 1939 Publică volumul Corespondența lui Marcel Proust (Fundația pentru Literatură și Artă „Regele Carol al Il-lea”, București). 1940 Apare romanul Accidentul (Fundația pentru Literatură și Artă „Regele Carol al Il-lea”). „Văzut” în proiect în urma unui moment de inspirație 1. „Sunt capitole pe care le-am scris aici, în București, altele la Brăila, acasă (Brăila a rămas pentru mine, întotdeauna, «acasă»). Sunt alte capitole pe care le-am scris la Paris și revăd toate domiciliile mele pariziene. Și micul hotel «Jeanne d’Arc» din 52 rue de la Clef, unde mi-am terminat prima parte, și odaia de la etajul III din 330 rue de Vaugirard și, în sfârșit, «Hotel de Terenes» unde - odată - în cutare de casă, am poposit două nopți, adică exact atât cât trebuia ca să scriu un capitol pe care nu-1 mal puteam răbda în cap” (Interviu cu Pan., Facla, 14 octombrie 1935). 2. Revista Fundațiilor Regale, nr. 4, aprilie 1936. 279 Anexe subită, pe 18 octombrie 19361, o primă variantă parțială, redactată entuziast, a fost pierdută, apoi reconstituită cu multă dificultate. în baza noii legislații rasiale, este dat afară, ca evreu, de la Revista Fundațiilor Regale. în anii următori, semnătura sa nu va mai putea fi găsită în nici o publicație și pe nici o carte. 1941-1944 Este profesor la Liceul „Cultura B.” și la „Colegiul pentru studenti evrei”, condus de Marcu Onescu; îi are elevi pe Paul Cornea, Petre Solomon, Vicu Mîndra, S. Damian, Vladimir Colin, Nina Cassian etc. 1943 O scrisoare din 11 noiembrie către doctorul Pierre Hechter, fratele mai mare stabilit în Franța, sintetizează situația lui Sebastian și a familiei sale: „De câteva ori, am avut - mai ales până în toamna trecută - senzația că suntem pierduți. Au fost zile tragice. Au fost zile de mare spaimă. Ne vedeam scoși din case, porniți pe drumuri, aruncați în lagăre și ghetouri (ceea ce s-a întâmplat efectiv cu zeci de mii de oameni). Totuși am trecut prin momente de criză, iar acum de aproape un an, suntem într-un fel de ciudată, neverosimilă securitate. Avem de luptat cu tot felul de mizerii și șicane, dar parcă nu mai ne e însăși viafa în primejdie. Cel puțin nu deocamdată - fiindcă totul e provizoriu. Regimul nostru este destul de paradoxal - și așa a fost mereu. Poate știi, de exemplu, că există un teatru evreiesc, care joacă zilnic, în două săli, comedie, dramă și revistă. Nu e un fenomen? în zilele cele mai sumbre (anul trecut, în momentul deportărilor spre Transnistria) teatrul evreiesc juca! [... ] Desigur avem mari greutăți bănești. Spre uimirea mea însă, am ajuns până aici - și probabil - cu tot atâta uimire - vom merge și mai departe. Viafa e enorm de scumpă. Totul s-a scumpit cam de zece ori. Numai pentru mâncare, trebuie zilnic cam 1500 lei. Proprietarul până în primăvara trecută ne jupuia, dublând din 6 în 6 luni chiria - căci noi nu beneficiam de prelungirea legală a contractelor. Chiria era marele meu coșmar. în aprilie însă legea prelungirii contractelor s-a extins și pentru noi - așa că astăzi, deși chiria e foarte mare, cel puțin nu mai suntem lăsati la absoluta discreție a proprietarului. Capitolul grav rămâne îmbrăcămintea. Hainele s-au ros, ghetele s-au rupt. Sunt cam jerpelit. De la începutul războiului n-am mai fost în 1. V. Jurnal, nota din 12 decembrie 1936: „Am să scriu oare cartea la care mă gândesc de la o vreme, fără să știu bine ce ar putea da și unde mă va putea duce? «De la o vreme»... în mod exact, din ziua de 18 octombrie - ziua mea! - când, coborând de la Mircea [Eliade] să cumpăr cele două sticle de șampanie, am văzut deodată imaginea unui accident de stradă, în care mi-ar fi făcut plăcere să mă las antrenat. Am văzut atunci un prim capitol, cu o bogăție de detalii minuțioase și atât de presante, încât mi se părea că - venit acasă - nu voi putea face altceva decât să scriu, ca sub dictarea unei voci imperioase. Să numim asta inspirație”. 280 Anexe stare să-mi fac nimic. Astăzi, o pereche de pantofi costă 12-15000 de lei. Un costum de haine 50-60 000 de lei! Și totuși, ar trebui să caut o soluție, fiindcă un pantaloon jerpelit agravează parcă pentru mine demoralizarea” (Opere, voi. II: Teatru. Corespondență, postfață de Eugen Simion, editie coordonată de Mihaela Constantinescu-Podocea, text ales și stabilit, note, comentarii și variante de Mihaela Constantinescu-Podocea, Liliana Corobca și Petruș Costea, Fundatia Națională pentru Știință și Artă, București, 2011, pp. 836-837). 1944 în martie i se pune în scenă, la Teatrul Alhambra, în regia lui Soare Z. Soare, piesa Steaua fără nume, sub pseudonimul Victor Mincu, ales spre a înșela cenzura rasială. în preajma loviturii de stat de la 23 August, redactează, în colaborare cu Lucretiu Pătrășcanu, broșura Armata Roșie vine (Editura Comitetului Central al Partidului Comunist din România, București), conținând pagini de pamflet anti-antonescian și antifascist. După întoarcerea armelor împotriva Germaniei, perspectivele i se schimbă radical. Participă la redactarea primelor numere din legalitate ale ziarului comunist România liberă, este autorul - în calitate de ghostwriter - Manifestului Blocului Național-Democratic (semnat de Iuliu Maniu, Const. I. C. Brătianu, Lucretiu Pătrășcanu și Const. Titel Petrescu), ia parte la noile realități -bunăoară ținând conferințe cu tematică ideologică. 1945 în februarie e numit consilier de presă principal în Ministerul Propagandei Nationale (Directia Presei și Informațiilor). îi sunt reprezentate pe scenă două adaptări după S. Berger (Potopul) și John Steinbeck (Nopțifără lună). Moare în urma unui accident, fiind lovit de un camion în timp ce traversa Bulevardul Regina Maria, cu puțin înainte de a deschide cursul „Balzac și problemele sociale ale timpului său” la nou-înfiintata școală populară Universitatea Liberă Democratică. 1946 Piesa Ultima oră e pusă în scenă cu mare succes la Teatrul Natio-nal-Studio din București (regia Moni Ghelerter). îi apare postum un volum de Teatru (Fundația Regală pentru Literatură și Artă, București). 1947 Insula, piesă neterminată al cărei ultim act este completat de un prieten apropiat, Mircea Șeptilici, are premiera la Teatrul Municipal. 1996 Publicarea Jurnalului tinut de Sebastian între 1935-1944 (text îngrijit de Gabriela Omăt, prefață și note de Leon Volovici, Editura Humanitas) cunoaște un imens succes de critică și de public, schimbând fundamental imaginea scriitorului. 281 Anexă 2: Textul broșurii ARMATA ROȘIE VINE și al MANIFESTULUI BLOCULUI NAȚIONAL - DEMOCRATIC Armata Roșie vine1 Vine Armata Roșie S-ar putea ca paginile acestea să apară prea târziu. Dela o zi la altă, dela o clipă la alta, evenimente covârșitoare se întâmplă. Germania lui Hitler se prăbușește pe toate fronturile. Trăim cel din urmă ceas, poate cel din urmă minut la războiului. întâmplarea face ca singurul sector de front european rămas nemișcat să fie frontul românesc. Dela sfârșitul lui Martie, armata roșie este la nord de Iași și la răsărit de Galați. Ea așteaptă acolo ordinul de a trece mai departe. Când acest ordin va veni, orice rezistentă, în Moldova sau Muntenia, va cădea. Nimeni nu-și mai face în privința aceasta nici o iluzie. Nu mai e vorba nici de eroism, nici de vitejie, nici de jertfă. Nici măcar de miracole. A trecut vremea când se discuta despre «linia Focșani-Nămoloasa-Galati». Asemenea prostii nu se mai spun nici măcar în șoaptă. Dela Antonescu la ultimul sublocotenent, conducerea militară română știe că în drumul armatei roșii, zdrobitor înarmată, nu există oprire cu putință. în urmărirea bandelor hitleriste descompuse, armata roșie va trece de Iași, de Galati, de București, în același ritm în care a trecut de Vitebsk, de Minsk, de Grodno, de Vilna. Armata Roșie vine! CE FACEM? Jocul strategic al răsboiului i-a oferit Romîniei din Martie până azi un răgaz neașteptat. în tot acest timp soarta politică a tării putea fi fundamental schimbată. Declarația Molotov a fost un prilej istoric unic de a rupe poporul romîn de orice complicitate cu Germania hitleristă. 1. Dat fiind că aceasta e prima publicare integrală a broșurii, reproduc întocmai grafia originală, cu toate variațiile și fanteziile ei. 282 Anexe în toate straturile populare, pe toate buzele flutură aceeași întrebare, plină de neliniște: Ce facem? întrebarea devine mai neiertătoare cu flecare zi ce trece. Nimeni nu știe dimineața, dacă seara nu va fi prea târziu pentru a mai răspunde: Ce facem? Ce facem? CU HITLER PÂNĂ LA CAPĂT Guvernul Antonescu a răspuns Guvernul Antonescu a hotărît. El merge cu Hitler până la capăt. Până la capătul trădării și al dezastrului. Planul e simplu. Armata germană nu va apăra nici Moldova, nici Muntenia. Nu vrea și nu poate. Mai ales nu poate. Se va retrage în Ardeal și va încerca să aștepte acolo sub zidul Carpatilor. De doi ani, dela Stalingrad încoace, tristele oști ale lui Hitler fug mereu înapoi, în căutarea unei «bariere naturale», la adăpostul căreia să se poată opri și răsufla. Dela Stalingrad până la Lemberg, din Caucaz până în Prusia Orientală, au căutat cu desnădejde un râu, o mlaștină, un fluviu, din care să poată face o linie de rezistentă. Dela Volga la Vistula, au încercat pe rând să se agate de Don, de Donct, de Nipru, de Bug, de Nistru, de Niemen. Toate au căzut. Toate vor cădea. Nu e apă în Europa, nu e destulă apă în lume, care să pună între fuga lor disperată și înaintarea pedepsitoare a armatei roșii o stavilă. Nimeni nu e destul de nebun să creadă că Bahluiul și Milcovul vor deveni ceeace comunicatul german numește cu o formulă ajunsă de mult comică, un «zăvor». Moldova și Muntenia sunt dinainte abandonate. Hitler își caută «zăvorul» mereu visat și mereu pierdut în altă parte: pe Carpati. El visează să facă din lanțul Carpatilor un zid și din podișul Transilvaniei o cetate. Planul lui strategic - dacă mai poate fi vorba de un «plan» - este să reziste în Ardeal. Până atunci va «ceda» Moldova și Muntenia «strategic», «elastic» și «conform planurilor», distrugând totul în urmă și acoperindu-și retragerea cu sânge romînesc. Guvernul Antonescu cunoaște acest plan. îl cunoaște și îl aprobă. Guvernul Antonescu e hotărât să plece cu Hitler dincolo de munți - și e gata să plătească această aventură cu viata însăși a poporului romîn. ROMÎNIA «PĂMÂNT ARS» Se știe ce însemnează o retragere germană. Propaganda hitleristă e destul de cinică sau destul de criminală, pentru a nu fi făcut un secret din acest lucru. O retragere germană e un cataclism organizat. Mii de fotografii și reportagii stau mărturie. Pentruca armatele liberatoare să nu găsească nici o posibilitate de reconstrucție, nemții lasă în urma lor «pământ ars». Nu se mulțumesc să distrugă orașe, să ardă sate. într-o învălmășeală fără seamăn, gonesc din urmă oameni și vite ce vor rătăci în câmp deschis, istoviți, flămânzi, până la moarte. Drumurile Rusiei, ale Poloniei, ale Finlandei sunt pline de aceste mulțimi tragice, mânate cu mitraliera în spate, în cea mai infernală pribegie. între timp comunicatul german anunță invariabil: «Populația civilă se evacuează de bună voie.» 283 Anexe Această «evacuare de bună voie» se pregătește astăzi poporului romîn. Acest cataclism se organizează astăzi în Moldova și Muntenia. Guvernul Antonescu - din ordin german și după model german - ia toate măsurile ca Romînia să devină «pământ ars». Sub cuvânt de a nu folosi armatei roșii, tara va fi prefăcută în cenușă și scrum. Guvernul și Statul Major au dat în acest sens ordine amănunțite și precise. Toate uzinele, fabricile, atelierele, morile - până și morile țărănești - urmează a fi dinamitate. La semnalul hotărât toate vor sări în aer. Nici o institutie publică sau particulară nu va rămâne în ființă. Spitale și școli, universități și biblioteci pleacă sau pier. Ordinul este general: tot ce se poate transporta se evacuează în Ardeal. Restul se distruge. Odată cu nimicirea materială a mijloacelor de producție, guvernul pregătește exodul în massă al populației civile. Milioane de Romîni vor fi smulși dela casele lor și goniti dincolo de munți. Ordinele speciale s-au dat cu deosebire pentru intelectuali și elementele cu pregătire tehnică: medici, ingineri, arhitecti, agronomi, profesori, muncitori calificați. Guvernul Antonescu vrea să lase în urmă o tară depopulată, orașe pustii, sate deșarte: pământ ars. DE CE? Dacă acest plan nu este un simplu act de nebunie furioasă, dacă el reprezintă și altceva decât un colosal act, conștient sau inconștient, de trădare națională - atunci ce reprezintă? Dece trebue Romînia să fie pârjolită dela Prut și Dunăre până la Carpati? Dece? Guvernul Antonescu știe în sfârșit ceeace ultimul om din Europa demult a aflat: războiul e pierdut. Definitiv și fără iertare pierdut. Fuga în Ardeal și distrugerea totală în Moldova și Muntenia nu pot aduce nici victorie, nici îndurare. Antonescu a șters din limbajul său pentru vecie cuvântul victorie. Iar cuvântul îndurare, alte buze decât ale lui au dreptul să-l rostească. Atunci? Fuga în Ardeal nu este un act de războiu. E un act de sinucidere. Antonescu se simte singur, dar nu vrea să moară singur. Vrea să tragă tot neamul românesc după el, în moarte. O CRIMĂ DE TREI ORI Guvernul Antonescu dă Muntenia și Moldova pradă flăcărilor, pentru a acoperi retragerea lui Hitler și a-i asigura astfel un minut de întârziere înainte de prăbușirea finală. Este de trei ori o crimă. Crimă, pentrucă distrugerea materială a Romîniei va fi ireparabilă. Crimă pentrucă fuga în Ardeal e zadarnică. Carpații nu sunt un baraj în stare să oprească înaintarea sovietică. 284 Anexe Crimă pentrucă toată populația evacuată în Ardeal va pieri acolo ca într-o adevărată capcană a mortii, de foamete, teroare și război. România a întemeiat cu greu într-o sută de ani de viată modernă, o industrie, o rețea redusă de căi ferate, un număr mic de instituții și servicii publice. înzestrarea tehnică a Romîniei este slabă și plătită cu grele sacrificii. Cine o distruge acum, o distruge pentru totdeauna. După război lumea întreagă va porni la o imensă reconstrucție materială. Romîniei, tară mică, tară învinsă, tara care a luptat cu Hitler împotriva libertății, îi va veni foarte târziu - poate niciodată - rândul la acest proces de reconstrucție. Vaste teritorii în Rusia, mari regiuni în Franfa, centre vitale în țările martire - în Jugoslavia, Polonia, Grecia, Belgia, Olanda - vor avea să fie reclădite. Nimeni nu va găsi nici timp, nici bani pentru o Romînie care se va fi pustiit de bună voie, în slujba lui Hitler. Pământul ars pe care îl pregătește guvernul Antonescu în Moldova și Muntenia rămâne pământ ars. Dezastrul e cu atât mai nebunesc, cu cât e mai inutil. Chiar din punctul de vedere al lui Antonescu, chiar din punctul de vedere al lui Hitler, fuga în Ardeal e zadarnică. Armata roșie va ajunge și acolo. în Italia, pe lanțul sudic al Apeninilor, iar acum pe lanțul lor nordic, s-a făcut dovada că munții cad în fata armatelor aliate victorioase. Carpatii vor cădea și ei, dacă atacul sovietic va lovi în direcția lor. Dar pe orice hartă a frontului se vede limpede că Ardealul nu mai reprezintă în situația de azi o redută. Armata roșie are deschisă în fata ei câmpia Poloniei. Dela Lemberg și dela Lublin drumurile duc în linie dreaptă la Breslau și la Berlin. Cine își închipuie că Hilter va rezista la Ghimeș, Predeal și Turnu Roșu, când armatele sovietice victorioase vor fi în Silezia? Ardealul e sortit să devină cel mult ceeace comunicatul german numește cu altă formulă comică, o «poziție arici». în această poziție arici, populatia românească evacuată va aștepta pieirea. ARDEALUL «POZIȚIE ARICI» Spre ce Ardeal va îndrepta Antonescu mulțimile de Romîni pe care le sortește pribegiei? Desigur nu în Ardealul cedat Ungurilor în Septembrie 1940, din ordinul lui Hitler. Nu în Cluj, și nici la Oradea, nu în Bihor și nici în Ciuc, nu vor găsi pribegii adăpost. Cu jumătate de Ardeal Antonescu a plătit dreptul de a trimite la moarte sute de mii de tineri romîni în Caucaz, în Crimeea și în Transnistria. Cu cealaltă jumătate de Ardeal vrea să plătească astăzi dreptul de a trimite la moarte poporul romînesc în totalitatea lui. Trebue să spunem lucrurilor pe nume. Trebue să privim faptele în față. Exodul în Ardeal însemnează exterminare. Nimic altceva decât exterminare. Ardealul nu poate hrăni nici populatia lui normală, în vremuri normale. Resursele lui proprii sunt insuficiente. Despre rezerve nici vorbă nu poate fi. Ardealul devenit zonă de război e condamnat la foamete. Se va pune în Ardeal problema covârșitor de grea a aprovizionării armatelor. 285 Anexe A armatei germane în primul rând. A armatei maghiare în al doilea rând. Armata romînă - dacă va mai fi și câtă va mai fi, după trecerea munților - va cunoaște acolo greutăți de aprovizionare cum n-a cunoscut în cele mai negre momente de derută. Cât despre populația civilă romînească va fi lăsată să se stingă de foame într-un ținut bântuit de război, dezorganizat de bombardamente, jefuit de nemți și pândit de grofii unguri. Ungaria «Săgeților de Foc» și a grofilor va găsi acolo în acel haos politic, social și militar, ceasul prielnic de a dezlăntui teroarea. «Poziția arici» pe care o pregătește Hitler în Ardeal poate fi mormântul neamului romînesc. Convoaiele de rcfugiați pe care Antonescu e hotărât să le mâne peste munți, merg spre moarte: o moarte zadarnică, fără sens, fără luptă, fără speranță, fără răsbunare. Est[e] un asasinat în massă. O sinucidere colectivă oarbă. Istoria popoarelor nu cunoaște crimă mai nelegiuită. PRIMEJDIA BOLȘEVICĂ Guvernul Antonescu va pune în mișcare toate foițele de care dispune, politie, jandarmerie, armată - pentru a executa radical exodul populației. Un exod se face totdeauna într-o atmosferă de panică. Guvernul va creea în mod deliberat panica. O va întreține ca pe un incendiu. O va răspândi ca pe o molimă. Frica, spaima, groaza, sunt pentru regimul Antonescu mijloace de guvernământ. Dela un capăt la altul al tării, guvernul lansează ca pe niște rachete de alarmă șoapte, zvonuri, strigăte despre «hoardele bolșevice». Toată literatura proastă pe care politia și reactiunea română au folosit-o totdeauna împotriva oricărei mișcări de libertate, este din nou pusă în funcțiune. «Anarhie», «nihilism», «barbarie slavă», «imperialism rusesc», ««testamentul lui Petru cel Mare”, - vechile sperietori ale burgheziei române sunt din nou folosite ca niște arme de tip vechi, repuse în funcțiune din lipsă de material nou. Trebue să recunoaștem că aici guvernul Antonescu nu se înșeală cu totul. Burghezia română încă se mai sperie de ele. «Primejdia bolșevică» provoacă încă în anumite cercuri o teamă nelămurită. Desigur, războiul a schimbat o întreagă stare de spirit. El a stârpit nenumărate minciuni. El a pus muncitorimea și țărănimea în contact direct cu ordinea socială sovietică și le-a dat prilejul să priceapă cât de greu au fost înșelate până acum. Și totuși, în anumită parte din burghezia română, în anumită parte din intelectualitatea română, educată în «căminele studențești», unde domnea pe vremuri cuzismul și legionarismul plătite de stat, în mica burghezie buimăcită de marile transformări ce se petrec azi în lume, rămâne încă o urmă din vechea mentalitate. «Primejdia bolșevică» este balaurul cu care Antonescu sperie toată această lume timidă și dezorientată. Este steagul de spaimă pe care-1 flutură deasupra României. Este singurul steag pe care îl mai poate flutura. 286 Anexe NU FUGIȚI. RĂMÂNEȚI PE LOC! Partidul comunist romîn se simte dator să lumineze opinia publică în acest greu ceas în care națiunea se află la răscruce, între viață și moarte. Partidul comunist vrea să-l ajute pe ultimul romîn, să înțeleagă limpede marea dramă națională ce se desbate astăzi sub ochii noștri. Partidul comunist știe că lucrul nu e ușor. Cuvântul său străbate greu până la voi. El trebue să-și facă loc prin sârmele ghimpate ale unui regim de teroare și - ceeace e mult mai grav - trebue să lupte cu o întreagă mentalitate de neîncredere, de bănuială și de frică. Dela 1924 de când muncitorimea romînă a fost scoasă din viața publică a țării, partidul comunist n-a mai putut vorbi decât înfruntând curțile marțiale și plutoanele de execuție. Fiecare cuvânt rostit al activității lui au trebuit să-l plătească cu ani de ocnă și jertfă de vieți. Timp de douăzeci de ani, statul romîn care hrănea cu o adevărată pornire sinucigașă legionarismul trădător de țară, a ținut în afară de lege muncitorimea și partidul ei. Timp de douăzeci de ani, partidul comunist a fost urmărit cu sălbăticie, calomniat, desfigurat prin presă, prin radio, prin școală. Toată această otravă reacționară ce s-a introdus metodic în societatea romînească, este astăzi în parte înlăturată. Dar douăzeci de ani de minciună lasă totuși - și ceva din această minciună prea veche rămîne ca o ceață, prin care cuvântul nostru trebue să străbată. Dar oricâte piedici i-ar sta în cale, glasul partidului comunist va fi auzit și înțeles, pentrucă este astăzi însuși glasul instinctului național de conservare. El reprezintă astăzi o chemare la viață. Partidul Comunist le spune tuturor romîmior: Nu fugiți! Rămâneți pe loc! Așteptați cu încredere ziua de mâine. Primejdia e cu Antonescu și cu Hitler. Moartea și tirania e cu ei. Viața și libertatea vin mai repede decât pot fugi umbrele hitlerismului prăbușit. ROMÂNIA ARE NEVOIE DE TOȚI ROMÂNII Nimeni să nu plece. Romînia liberă de mâine are nevoie de toți Romînii. Partidul comunist nu e o sectă. El nu gonește pe nimeni din viața națională. El nu tăgăduiește nimănui dreptul de a lua parte la noua așezare a țării. El vrea o Romînie creatoare, făcută prin munca, prin inteligența și prin libera străduință a tuturor. Nici o energie productivă nu va fi alungată. Nici o bunăvoință nu va fi nesocotită. Partidul comunist cere tuturor cetățenilor să rămână la casele lor și să-și apere avutul împotriva jafului nemțesc și împotriva pustiirii guvernamentale. Războiul a fost o atât de grozavă risipă de forțe și bogății romînești, spulberate în cele patru vânturi, încât avem datoria să păstrăm cu grijă tot ce ne mai rămâne, pentru a putea începe mâine reclădirea țării. Romînia liberă are nevoie de întregul ei popor. Cine nu are mâinile pătate de sânge, cine nu a împins la război și la pradă, cine n-a jefuit, cine n-a ucis - trebue să lupte pentru libertate. 287 Anexe Să fugă criminalii - dacă mai au unde. Pedeapsa îi va găsi oriunde, până în cea mai îndepărtată vizuină. «ELITA» CARE FUGE Guvernul Antonescu își caută complici. Cuprins de spaimă, el pândește peste hotare un loc liniștit, în care să poată fugi în ultima clipă. Undeva, în Elveția, pe malul unui lac albastru, guvernul și oamenii lui speră să găsească un refugiu confortabil, după ce vor fi dat foc întregei țări și după ce vor fi părăsit «poziția de arici» din Ardeal. în această fugă, guvernul vrea să atragă, și la nevoie să împingă o întreagă serie de oameni, care să servească drept paravan în fața istoriei. Profesori universitari și academicieni sunt momiți cu un pașaport diplomatic și cu valută dela Banca Națională. Asta numește Mihai Antonescu «salvarea elitelor»! Neamul romînesc poate să piară. Dar «elita» trebue salvată. «Elita» trebue să fugă. «Elita» fuge. Dar cine formează această «elită»? S-au cerut în Elveția vize de intrare pentru trei mii de persoane. Cam la atâta socotește Antonescu că se ridică numărul «elitei». Guvernul elvețian a refuzat această cerere de turism în bloc. Antonescu tratează mai departe. Se târguiește. E gata să reducă numărul «elitei» dela trei mii la două sute. Emisari speciali umblă la Geneva după case de închiriat. Liste confidențiale s-au pus în circulație în Academie și Universitate, în căutare de voiajori dornici să fugă în Aprilie, în plin consiliu al Facultății de Litere, profesorul Caracostea, vechi agent german, a expus un întreg plan de transportare a universitarilor și academicienilor cu familiile respective, în hotelurile și restaurantele elvețiene. La 6 iunie 1944, Mihai Antonescu a convocat cincizeci de universitari și academicieni în frunte cu rectorul Hulubei și toți decanii și profesorii hitleriști. Le-a vorbit patru ore, după care profesorul Giurăscu a declarat discursul «istoric». Apoi, au încredințat profesorului Vântu sarcina de a organiza salvarea «elitelor». Ion Nistor, Ciocăltău, Tomescu, Onicescu, Plăcințeanu dela Iași și alți notorii legionari și agenți hitleriști au acceptat să plece, dacă nu în Elveția, cel puțin în primitoarea Spanie a lui Franco. Mihai Antonescu trage nădejde să se poată camufla și el în ultimul moment, sub un pașaport de profesor universitar și să ajungă pe teren neutru, la Ankara, la Geneva, la Madrid sau la Lisabona, pentru ca odată cu pielea lui, să salveze astfel «cultura romînă» ermetic închisă într-un geamandan. Cărturarii romîni, adevărații cărturari, savanți și intelectuali romîni - nu pot decât să respingă cu desgust insulta ce li se face. Universitatea romînă cunoaște multe minunate figuri de profesori, care au înțeles de mult că libertatea și cultura sunt nedespărțite. Ei știu că a lupta pentru libertate însemnează a lupta pentru cultură. Ei știu că intelectualitatea romînească este produsul acestui popor de muncitori și plugari, care cu truda lor, cu sacrificiul lor, totdeauna necunoscut și de multe ori 288 Anexe batjocorit, au ridicat și au plătit biblioteci, laboratorii și universități, făcând cu putință înfiriparea unui început de cultură națională. Menirea intelectualității romînești este să stea alături de popor și să păstreze licărirea de lumină, în clipele cele mai întunecate. Guvernul Antonescu tratează intelectualitatea romînă ca pe o ciocoime egoistă, fără ideal și fără scrupule, gata să dea bir cu fugitii, la cea dintâi sgu-duire națională. Partidul comunist cheamă pe profesori, pe ingineri, pe medici, pe magistrati, pe preoți, pe scriitori și artiști să rămână în mijlocul neamului și acum, în ceasul de cumpănă al istoriei naționale, să-și dea contributia lor de jertfă, luptând fără șovăire împotriva dușmanului tării noastre și al culturii omenirii: Hitler și bandele lui înarmate. LINIȘTE ÎN MOLDOVA DE NORD Sunt patru luni de când armata roșie a intrat pe teritoriul romînesc. Primele orașe din Moldova de Nord - Botoșani, Dorohoi, Fălticeni, Hârlău - adăpostesc tot atâtea garnizoane sovietice. Opinia publică romînească, căreia douăzeci de ani i s-a vorbit despre «ororile bolșevice», despre «perfidia asiatică» a bolșevicilor - stă cu ochiul și urechea ațintite spre Nordul Moldovei. Ar vrea să vadă, să audă, să știe, ce se întâmplă «dincolo». «Dincolo» - nu se întâmplă nimic. «Dincolo» e liniște. Liniște și ordine. O populatie pașnică, își vede de treabă, în deplină libertate. Declarația Molotov a fost limpede. Armata Roșie nu este o armată de năvălitori. Ea nu luptă împotriva poporului român, pe care-1 socotește mai mult o victimă a hitlerismului, decât un inamic. Armata Roșie se află în trecere în Romînia. Ținta ei finală este Hitler și hitlerismul. Pe teritoriu romînesc armata roșie nu este o armată de ocupatie ci una de eliberare. Teritoriul romînesc își păstrează un statut politic, pe care angajamentele internaționale îl garantează lămurit. Declarația Molotov, întărită de declarațiile Roosevelt și Churchill, sunt declarații absolute. Armata Roșie a lăsat neatinsă în Moldova de Nord, administrația locală. Nici o imixtiune militară sau politică nu modifică, întru nimic, orânduirea socială existentă. Totul a rămas pe loc, în mâini românești, sub legi românești. Numai guvernul național de mâine va avea dreptul să dea poporului romîn legi și orânduiri. La Botoșani prefect este profesorul Rusu. La Fălticeni este prefect fratele scriitorului Lovinescu. La Hârlău este primar preotul Constantinescu. Nici o uzină n-a fost expropriată, nici o moșie nu a fost împărțită; proprietatea agrară nu a fost colectivizată. Grija armatei sovietice de a nu se amesteca în treburile interne merge atât de departe, încât - după cum comunică corespondentul de presă englez Paul Winterton - nici măcar legile de spoliere ale C.N.R.-ului n-au fost scoase din vigoare. Asta nu însemnează că Sovietele aprobă regimul social existent sau metodele vechi de administrație. Sigur că nu. Dar acestea constituesc 289 Anexe obiectul unor probleme pe care poporul romîn le va rezolva singur, când și cum va voi. Armata sovietică are de îndeplinit o misiune militară, nu una politică. Destinul nostru politic ne privește pe noi Romînii și numai pe noi. La Botoșani, la Hârlău, la Fălticeni - populația românească știe că declarația Molotov e o realitate. Nimeni nu a fost deportat, nici măcar cei care o meritau. Toată lumea muncește la adăpostul Armatei Roșii. Toate reportajele din presa neutră, toate rapoartele informative, toate documentele ce vin din Moldova de Nord, arată această stare de lucruri. Statul major romîn are informații complete, care confirmă liniștea și ordinea perfectă din Moldova de Nord. Nicăeri în publicațiile confidențiale militare romînești - nici în așa numitul «Operativ» (comunicat confidențial zilnic al Marelui Stat Major romîn, destinat numai generalilor comandanți) și nici în «Sinteza săptămânală» a M. St. M., nicăeri nu s-a putut afirma decât adevărul. Armata Roșie din Romînia nu este o armată de cotropitori, ci o armată de eliberatori. Guvernul Antonescu ar fi folosit în propaganda sa orice fapt, orice document, orice indiciu despre «ororile bolșevice» - dacă asemenea fapte, documente și indicii ar exista. Guvernul Antonescu n-ar șovăi să se slujească de minciuni și defăimări, dacă realitatea n-ar fi mai puternică decât ele. O singură dată, ziarele bucureștene au publicat, din isvor german, o poveste cu un brutar «ars de viu», în cuptorul de pâine - dar povestea era atât de vădit idioată, încât propaganda oficială a găsit că e mai bine să renunțe și să tacă. în Moldova de Nord, în plin război, e liniște și libertate. MOMENTUL DE TRECERE: NĂVALA MAHALALELOR Marea spaimă a Romînului mijlociu începe să fie nu armata sovietică, pe care acest război, așa cum s-a desfășurat, a dovedit-o a fi un organism de disciplină neîntrecută: marea lui spaimă este dezordinea și jaful ce se pot produce în clipa în care, între regimul hitlerist ce se prăbușește și regimul de libertate ce se întemeiază ar urma un gol. Totdeauna în istorie, momentele de trecere au fost greu de suportat. Societatea romînească, în care diferentele de stare socială sunt mai dureroase și mai izbitoare decât oriunde, se teme de năvala mahalalelor, de asaltul servitorimii, de prada și desmătul borfașilor și declasatilor de tot soiul. Există, dincolo massele muncitoare, o lume în zdrențe, pe care proletariatul adevărat a denumit-o: «Lumpen-proletariat». Pretutindeni, în momentele de clătinare socială, toată această «scursoare» a societății încearcă să iasă afară la jaf. Este lumea din care s-au format în Italia, bandele fasciste și în Germania batalioanele de SS. Sunt jefuitorii și incendiatorii, care au ieșit din cele mai întunecate unghere, la chemarea lui Hitler și Mussolini. în Romînia, acest lumpen-proletariat a avut epoca lui de glorie sub legionari. Din el și-a recrutat conducerea legionară politia și bandele de jefuitori. Pe ruinele blocului Carlton, dărâmat de cutremur, haite de hiene prădau și scormoneau printre ruine. Străzile răsunau de urletele 290 Anexe lor. Două luni mai târziu, 21 ianuarie 1941, a fost, în Bucureștiul incendiat, jefuit și semănat cu cadavre, ziua lor de sărbătoare. Partidul Comunist cunoaște această primejdie - și tocmai pentru că o cunoaște are putința s-o înlăture. Societatea românească nu poate găsi o garanție mai sigură de apărare și de ordine, decât în muncitorimea organizată. Trei mii de muncitori și intelectuali zac în închisori și lagăre, fără vină. Ei sunt o elită - cu totul alta decât aceea a lui Mihai Antonescu. Sunt trei mii de oameni demni, de oameni dârzi, disciplinați, iubitori de libertate. Să fie lăsați liberi. Gărzi muncitorești organizate vor păstra ordinea în spiritul democrației populare, în urma bandelor hitleriste fugite. «PROGRAMUL» PARTIDULUI COMUNIST? Programul partidului comunist a fost prezentat mereu opiniei publice romînești sub culorile cele mai murdare. în linii groase de caricatură și batjocură. Propaganda oficială în stat a cheltuit miliarde pentru a întreține o presă anti-comunistă, care a răspândit ani de zile cele mai sinistre legende, cele mai grosolane născociri. Comuniștii distrug familia! Comuniștii despart pe copii de mamele lor! Comuniștii pângăresc bisericile! Comuniștii ard instituțiile de cultură! Comuniștii dau tara pe mâna jidanilor! Oricât de înrădăcinate ar fi aceste parole infame, într-o biată opinie publică amețită de propagandă, adevărul începe să se lumineze. Rusia sovietică nu mai este o tară necunoscută despre care presa unei Românii sleite de analfabetism, tuberculoză și sifilis, putea să-și râdă până mai eri cu ironica formulă de «rai bolșevic». Lucrarea doctorului G. Banu despre «Sănătatea poporului romîn», lucrarea doctorului Al. Claudian despre «Alimentația poporului romîn», amândoi oameni de dreapta, publicați de o editură oficială, constitue documente sdrobitoare pentru mizeria socială a României. în acest timp, în Rusia sovietică, o experiență de regenerare umană de proporții uriașe înfăptuia școli, teatre, stadioane, spitale, sanatorii, muzee de artă, biblioteci. Opt sute de mii de soldați români au văzut cu ochii lor ce s-a petrecut acolo. Au văzut și au înțeles. Comunismul este o mare operă omenească de creație și construcție, nu de distrugere. Partidul comunist romîn vrea să îndrepte toate forțele vii ale neamului, toate resursele economice ale țării, spre viață și libertate. Copilul și familia ocupă în alcătuirea socială, pentru care luptă partidul comunist, un loc însemnat. Mortalitatea infantilă atinge în Romînia de azi cifre de dezastru. Până și în filmele de propagandă ale Consiliului de Patronaj, în care zâmbește grațios Maria Antonescu, în scene pline de mărinimie, bieții copii fotografiați sunt jerpeliți, palizi, triști și scheletici. Moartea seceră o treime din copiii care se nasc în România. Partidul comunist romîn socotește această problemă printre cele mai însemnate și care trebuesc rezolvate. în locul batjocurii filantropice, el vrea să înfăptuiască o ordine socială, în care copilul să găsească în casa părintească, în leagăne, în școli și pe stadioane, soarele, pâinea și bucuria. 291 Anexe Partidul comunist romîn nu înțelege să oprime credința și nici să distrugă bisericile. Libertatea religioasă va fi asigurată. Cetățenii vor avea dreptul de a-și avea biserica lor. Biserica romînă, care a fost mereu aservita statului și regimurilor politice, se va putea manifesta liberă pe tărâmul care-i aparține. Legenda bisericilor transformate în grajduri, face parte din cele mai ticăloase minciuni de propagandă. Este aceeași propagandă care agită ca pe o amenințare supremă «dictatura jidanilor». Partidul comunist romîn are față de așa numita «problemă evreească» atitudinea pe care Romînia modernă a afirmat-o pentru prima oară la 1848. Evreii sunt cetățeni ai țării. Un stat democratic nu recunoaște nici privilegii de rassă, nici persecuții de rassă. Antisemitismul a fost sifilisul politic al Romîniei. A fost diversiunea de care s-a folosit permanent reacțiunea romînă și străină împotriva statului romîn. A fost însfârșit, calea de pătrundere a lui Hitler în România și instrumentul prin care s-a încercat solidarizarea poporului romîn cu crima. Partidul comunist român va scoate din viața noastră publică pentru totdeauna această falsă problemă. O NOUĂ ORDINE SOCIALĂ Desigur, partidul comunist este un partid revoluționar. El tinde la schimbarea până la temelii a alcătuirii sociale române. Partidul comunist român are un punct de vedere în explicarea istoriei și un ideal de luptă, care îl desparte hotărât de celelalte partide politice, în primul rând, el vrea să lichideze toate rămășițele feudale, atât în domeniul economiei agrare cât și în domeniul social. Ținta finală a partidului comunist este să înfăptuiască o Românie socialistă fără clase. Partidul comunist are conștiința că prin acest ideal lupta sa se leagă cu trecutul național. Partidul comunist român este pe linia istorică a revoluției lui Horia, a revoluției lui Tudor Vladimirescu dela 1821 și a revoluției dela 1848. ȚINTA IMEDIATĂ: ELIBERAREA ȚĂRII Fără să se dezică de niciunul din punctele sale de program, programa cărui realizare nu se înfățișează ca o sarcină imediată, partidul comunist a înțeles că datoria sa cea mai grabnică este astăzi de a lupta pentru eliberarea țării de sub teroarea lui Hitler. Pentru ca să existe o Românie socialistă, trebue să existe poporul român. Idealurile politice se înfăptuiesc de oameni, pentru oameni. Prima lege de viață a poporului român este de a-și recuceri libertatea politică. România e trădată prin alianța cu Hitler. Alianța cu Hitler trebuie să înceteze. România se sinucide într-un război purtat împotriva intereselor sale naționale, doar pentru interesul lui Hitler. Războiul împotriva Uniunei 292 Anexe Sovietice și aliaților ei, trebuie să înceteze. Armele trebuesc întoarse împotriva armatei de ocupație hitleriste. România se înăbușe sub dictatura Antoneștilor. Dictatura Antoneștilor trebue să înceteze. Acestea sunt marile comandamente ale clipei de fată. Asupra lor nu poate exista nici o deosebire de opinie între Romîni. Partidul comunist, dornic ca toate foițele naționale să lupte împreună pentru eliberarea neîntârziată a tării, a încheiat un pact de acțiune comună cu toate celelalte organizații politice romînești. împreună cu partidul Social-Democrat a înfăptuit Frontul Unic Muncitoresc. împreună cu acest partid, cu Uniunea Patriotilor, cu Partidul Socialist-Țărănesc și cu frontul Plugarilor, Partidul Comunist acționează în cadrul „Grupului Patriotic Antihitlerist”. în sfârșit împreună cu partidul national-liberal, cu partidul național țărănesc și cu partidul social-democrat, partidul comunist formează azi Blocul național democratic. Programul imediat de luptă este simplu. El nu suferă nici răstălmăciri, nici întârziere. încheierea imediată a armistițiului și a păcii cu Uniunea Sovietică și celelalte națiuni unite. Alungarea Nemților și a Hitlerismului din tară. Suprimare a legilor dictatoriale. Restaurarea libertăților cetățenești. Făurirea unei Românii libere, democrate și independente. E mai mult decât un program politic. E un program de viată. ULTIMA CLIPĂ Paginile acestea nu sunt un manifest. S-ar putea ca între timp, cursul precipitat al evenimentelor să lase în urmă tot ce am putut spune aici. Faptele sunt mai tari și mai repezi decât orice încercare de ale fixa pe hîrtie. Dacă mai e o clipă pentru poporul nostru de a se alătura celorlalte popoare care luptă pe tot întinsul pămîntului pentru libertate - dacă mai e o clipă, atunci aceasta este. Și este ultima. Datoria fiecărui Român este să rămână pe loc și să ia parte la lupta de dezrobire, formând grupe de partizani, participând cu arma în mână la sabotarea și distrugerea mașinei de război naziste. Nimeni să nu plece. Cine a plecat, să se întoarcă. Tot ce a fost gonit dincolo de munți, să fie adus înapoi. Fabricile, mașinile, depozitele desfăcute și risipite pe toate drumurile, să fie neîntîrziat readuse la rostul lor. Numaidecât, prin orice mijloc, cu forța, mutarea care au mai rămas. Nemții se pregătesc să pue mîna pe recolta treerată. Nu lăsati să vi se ia pîinea copiilor voștri. Țărani, muncitori și intelectuali, nu plecați. Cei evacuați să se întoarcă acasă. E nevoe de brațe de muncă, e nevoe de brațe de luptă pentru Romînia liberă de mîine și de totdeauna. Armata Roșie vine, Editura Comitetului Central al Partidului Comunist din România, 1944, 16 pag., 20 lei 293 „Manifestul Blocului Național- Democratic Români, Neamul nostru trece prin cel mai greu ceas al istoriei sale. Tot ce s-a înfăptuit prin străduința generațiilor trecute, tot ce am nădăjduit pentru generațiile viitoare se află în primejdie. Războiul se apropie de sfârșit. Germania se prăbușește. în Franța, în Italia, în Rusia, în Finlanda, pretutindeni, armatele lui Hitler sunt bătute. Victoria Aliată e limpede. După cinci ani de măcel, vine ziua cumplită a socotelilor. Români, Țara noastră nu trebue să plătească crima acestui război în care a fost târâtă fără voe. Cu tara sfâșiată, cu orașele distruse, cu pământul patriei jefuit de oștile hitleriste, cu libertățile publice desființate, poporul român a sângerat de trei ani în cel mai nebunesc și zadarnic războiu. Români, în fafa acestei situații catastrofale cele patru Partide naționale democratice, partidul național-țărănesc, partidul liberal, partidul comunist și partidul social-democrat, care au combătut în permanentă atât orientarea externă alături de Axă, cât și regimurile de dictatură în interior, reunite în Blocul National-Democratic, constituit încă în ziua de 20 iunie 1944, vă chiamă azi la luptă pentru recâștigarea libertății și pentru salvarea țării. Patria era în primejdie. Existența noastră națională era în joc. Statul român era amenințat cu pieirea. în ceasul în care Europa se ridică la glasul vestitor al unui trai pacinic și descătușat, când neamurile cotropite se trezesc apărându-și cu hotărâre drepturile nesocotite, România, legată de Axă, printr-o alianță sângeroasă și înjositoare, își sleia ultimele puteri într-un război de sinucidere. Blocul Național Democratic a cerut în numele țării ca acest război să înceteze neîntârziat. Blocul Național Democratic a cerut în numele țării ruperea alianței cu Axa. Blocul Național Democratic a cerut în numele țării îndepărtarea regimului de dictatură. Blocul Național Democratic a cerut în numele țării ca poporul nostru să fie repus în drepturile sale politice, într-un regim de libertate și democrație. Continuarea războiului alături de axă ar fi dus România la jertfe inutile și la catastrofă de neînlăturat. Față de aceasta, declarația lui Molotov, întărită de declarațiile d-lui președinte Roosevelt și d-1 Prim-ministru Churchill, garantându-ne independența și suveranitatea Statului, au oferit țării noastre putința de a nu figura printre statele învinse, cu perspectiva dezastrului total. 294 Anexe Români, Istorici nu, face daruri nimănui. Am luptat împotriva aliaților noștri de eri, care ne-au ajutat să întregim țara. Plătim azi greșala noastră prin jertfe grele. Prin hotărârea ce am luat, prin atitudinea nouă ce am adoptat îndreptăm astăzi această greșeală. Era ultima clipă în care ne puteam smulge din nebărbăteasca noastră supunere, impusă de guvernul de dictatură. Era ultima clipă în care puteam striga în fața lumii că noi nu am vrut acest război, și că n-a fost niciodată nostru nici al țării. Era ultima clipă în care puteam arăta prin fapte că sub teroarea ce ne apasă noi nu am pierdut voința de a trăi ca neam liber. Deaceea noi am socotit de a noastră datorie de a da sprijinul nostru M. S. regelui și Guvernului instituit de M. S. pentru încheerea armistițiului cu Națiunile Unite. Români, Pacea nu trebuia să ne găsească de partea acelor care ne-au vândut hotarele, ne-au încălcat, și ne-au secătuit țara. Trebuia să ștergem de pe fruntea noastră ori ce urmă de cârdășie cu hitlerismul și să ne întoarcem spre adevăratul nostru destin. Pe pământul Franței răsună pașii armatelor liberatoare. Italia deșteptată se lapădă de dictatura fascistă. In Jugoslavia, în Cehoslovacia, în Polonia și Grecia, popoare prietene suferă și luptă cu armele în mână împotriva ocupațiunii străine și pentru triumful unei vieți pacinice și neobidite. Toată datoria noastră ne chiamă lângă aceste neamuri martire. Cu ele am împărțit cândva victoria dela 1918 împotriva imperialismului german, cu ele vrem să împărțim mâine bucuria eliberării. Români, Hotărârea noastră nu înseamnă nimic, dacă nu este o hotărâre de luptă imediată. Ori unde vă aflați strigătul vostru trebue să ajungă până la noi Cetățeni și ostași, Blocul National Democratic sprijină Guvernul constituit de M. S. cu scopul de a realiza armistițiul, de a scoate pe Germani din tară și pentru a desființa regimul dictatorial. Uniti-vă și luptați împreună contra trădătorilor germani care, după ce și-au călcat cuvântul tabără asupra tării ca dușmani. Scoateți din tară ori ce soldat german, dezarmați și împiedicați pe germani în orice loc ca să nu mai poată lucra nici ca formațiune militară nici ca particular, la nimicirea avutului tării. Luati-le din mână ori ce mijloc de luptă și faceti-i să iasă cât mai curând de pe pământul sfânt al tării. p. Partidul National-Țărănesc IULIU MANIU p. Partidul National-Liberal CONST. I. C. BRĂTIANU p. Partidul Comunist LUCREȚIU PĂTRĂȘCANU p. Partidul Social-Democrat Const. Titel Petrescu” 295 Bibliografie Scrieri de Mihail Sebastian Publicate în timpul vieții: Fragmente dintr-un carnet găsit, cu un portret de Mac Constantinescu. București, Institutul de arte grafice Bucovina, I.E. Torouțiu, 1932. (Colecția „Carte cu semne”). Femei, Editura Naționala Ciornei, București, 1933. De două mii de ani, cu o prefață de Nae Ionescu, Editura Naționala Ciornei, București, 1934. Cum am devenit huligan. Texte, fapte, oameni, Editura Cultura Națională, București, 1935. „Deschiderea stagiunii”, în Nuvele inedite, Editura Adevărul S.A., București, 1935, pp. 425-441. Orașul cu salcâmi, Editura Librăriei „Universala” Alcalay & Co., București, 1935. Corespondența lui Marcel Proust, Fundația pentru Literatură și Artă „Regele Carol al II-lea”, București, 1939. Accidentul. Roman, Fundația pentru Literatură și Artă „Regele Carol al II-lea”, 1940, Colecția „Scriitori români contemporani”. Armata Roșie vine, Editura Comitetului Central al Partidului Comunist din România, București, 1944. Ediții postume: Teatru, Fundația Regală pentru Literatură și Artă, București, 1946. Ultima oră, ESPLA, București, 1956. Opere alese, voi. I, ediție îngrijită și introducere de Vicu Mîndra, București, 1956. Opere alese, voi. I (Teatru. Cronici dramatice), II (Proză. Publicistică), ediție îngrijită și prefațată de Vicu Mîndra, Editura pentru Literatură, București, 1962. întâlniri cu teatrul, studiu introductiv și antologie de Cornelia Ștefănescu, Editura Meridiane, București, 1969. Eseuri. Cronici. Memorial, ediție îngrijită și prefață de Cornelia Ștefănescu, Editura Minerva, București, 1972. 297 Bibliografie Orașul cu salcâmi. Accidentul [Antologie și repere istorico-literare realizate de Mihai Dascăl], Editura Minerva, București, 1983, 520 pagini, Seria „Patrimoniu”. Opere, voi. I, ediție, tabel cronologic și studiu introductiv Cornelia Ștefănescu, Editura Minerva, București, 1994. Jurnal. 1935-1944, text îngrijit de Gabriela Omăt, prefață și note de Leon Volovici, Editura Humanitas, București, 1996. Convorbiri cu: Istrate Micescu, Tudor Arghezi, Radu R. Rosetti, Constantin Argetoianu, Constantin Stere, Liviu Rebreanu, Leni Caler, ediție îngrijită de Geo Șerban, Editura Universal Dalsi, București, 2002. Jurnal de epocă. Publicistică, ediție îngrijită și studiu introductiv de Cornelia Ștefănescu, Fundația Națională pentru Știință și Artă, Institutul de Istorie și teorie Literară „G. Călinescu”, București, 2002. Ce vârstă dați acestor texte?, Editura Hasefer, București, 2007. Itinerar spiritual francez, cuvânt înainte de Matei Călinescu, Editura Hasefer, București, 2007. Opere, voi. I: Proză, prefață de Eugen Simion, cronologie de Cornelia Ștefănescu, ediție coordonată de Mihaela Constantinescu-Podocea, text ales și stabilit, note, comentarii și variante de Mihaela Constantinescu-Podocea și Oana Safta, Fundația Națională pentru Știință și Artă, București, 2011. Opere, voi. II: Teatru. Corespondență, postfață de Eugen Simion, ediție coordonată de Mihaela Constantinescu-Podocea, text ales și stabilit, note, comentarii și variante de Mihaela Constantinescu-Podocea, Liliana Corobca și Petruș Costea, Fundația Națională pentru Știință și Artă, București, 2011. Scrieri despre Mihail Sebastian: articole, studii, volume CERNAT, Paul, „între somațiile Istoriei și utopia Vacanței”, în Observator cultural, nr. 136, 11-17 octombrie 2007. CERNAT, Paul, „Mihail Sebastian, liricul vulnerabil”, în Observator cultural, nr. 568, 2011. CHIMET, Iordan (editor), Dosar Mihail Sebastian, Editura Universal Dalsi, București, 2001. CONSTANTINESCU, Pompiliu, Scrieri, voi. IV, ediție îngrijită de Constanța Constantinescu, Editura Minerva, București, 1970, pp. 572-590. CORNEA, Paul, „Mihail Sebastian și problema identitară în De două mii de ani', în Leon Volovici (ed.), Mihail Sebastian. Dilemele identității, Editura Apostrof, Cluj, 2009 [sic!], pp. 13-26. DUMITRIU, Dana, „Inteligența modernă și sentimentalismul provincial”, în Convorbiri literare, nr. 6, iunie 1975. ELVIN, B., Teatrul lui Sebastian, ESPLA, București, 1955. FINKENTHAL, Michael, „M. Sebastian si B. Fondane: despre identități si opțiuni literare”, în Observator cultural, nr. 136, 11-17 octombrie 2007. GEORGE, Alexandru, „O mână întinsă de Mihail Sebastian”, în La sfârșitul lecturii, Editura Cartea Românească, București, 1973, pp. 181-187. GHERMANSCHI, Anatol (editor), Mihail Sebastian interpretat de..., antologie, prefață, tabel cronologic și bibliografie de Anatol Ghermanschi, Editura Eminescu, București, 1981. 298 Bibliografie GRĂSOIU, Dorina, Mihail Sebastian sau ironia unui destin, Editura Minerva, București, 1986. IDEL, Moshe, „O «umbră» printre rinoceri»: Mihail Sebastian și scandalul dublei identități”, în Leon Volovici (ed.), Mihail Sebastian. Dilemele identității, Editura Apostrof, Cluj, 2009 [sic!], pp. 35-75. KANTERIAN, Edward, „Subiectivitate și obiectivitate în Jurnalul lui Mihail Sebastian”, traducere de Oana Valentina Suciu, Sorin Cucerai, Radu Cristescu și Sorin Gherguț, în Leon Volovici (ed.), Mihail Sebastian. Dilemele identității, Editura Apostrof, Cluj, 2009 [sic!], pp. 255-276. KANTERIAN, Edward, „Victima este făptașul și făptașul este victima”, în Observator cultural, nr. 136, 11-17 octombrie 2007. LIICEANU, Gabriel, „Sebastian, mon frere”, conferință din 13 aprilie 1997, publicată în 22, nr. 17, 29 aprilie 1997, reprodusă în Iordan Chimet (editor), Dosar Mihail Sebastian, pp. 3-10. LUDO, I., „Un ovreiu cumsecade în ghearele moralei judaice”, în Adam, nr. 68, 1 martie 1934. LUDO, I., Iuda trebue să suferepentrucă e suferind, Editura „Adam”, București, 1934. MARTIN, Aurel, Mihail Sebastian romancierul. Considerații aproximative, Editura Minerva, București, 1993. MICU, Dumitru, „între Gide și Descartes (Mihail Sebastian)”, în în căutarea autenticității, voi. II, Editura Minerva, București, 1994, pp. 75-95. MICU, Dumitru, „SEBASTIAN, Mihail”, în Dicționarul General al Literaturii Române, coordonator general Eugen Simion, voi. VI: S-T, Univers enciclopedic, București. OMĂT, Gabriela, „Un resentimentar paradoxal”, în Iordan Chimet (editor), Dosar Mihail Sebastian, Editura Universal Dalsi, București, 2001, pp. 116-127. PÂRVULESCU, Ioana, „Mai ține azi teatrul lui Sebastian?”, în România literară, nr. 22, 2009. PETREU, Marta, Diavolul și ucenicul său: Nae Ionescu - Mihail Sebastian, Editura Polirom, Iași, 2009. ROBERTS, Joanne, „Romanian - Intellectual - Jew: Mihail Sebastian in Bucharest, 1935-1944”, in Central Europe, Voi. 4, no. 1, May 2006, pp. 25-42. RICKETTS, Mac Linscott, „Mircea Eliade și Mihail Sebastian două relatări ale unei prietenii”, traducere de Francisc Dworschak, în Timpul, nr. 11, noiembrie 2007. SEBASTIAN ALCALAY, Gina, „Taina lui Mihail Sebastian”, în România literară, nr. 15, 2006. SIMION, Eugen, „Jurnalul unui «homme â femmes» căzut între două tabere ideologice rivale. Mihail Sebastian”, în Ficțiunea jurnalului intim, voi. III: Diarismul românesc, Univers Enciclopedic, 2005, pp. 264-276. STREINU, Vladimir, „Mihail Sebastian, Accidentul”, în Timpul, nr. 1119, 1940, reprodus în Pagini de critică, voi. II, [ 1968], ediția a Il-a, Editura Academiei, București, 2007, pp. 251-254. ȘERBAN, Geo, „Mihail Sebastian și poezia”, în Gazeta Literară, nr. 13(159), 28 martie 1957. ȘTEFĂNESCU, Cornelia, Mihail Sebastian, Editura Tineretului, București, 1968. ȘTEFĂNESCU, Cornelia, „Lumea lui Mihail Sebastian între sala de concert și aparatul de radio”, în Caiete critice, nr. 3-4, 1986, pp. 141-143. 299 Bibliografie TRANDAFIR, Constantin, Mihail Sebastian. între viață și ficțiune, Fundația Culturală Libra, București, 2007. VARTIC, Ion, „Mihail Sebastian sau «lenea de plantă» a ființei”, în Modelul și oglinda, Editura Cartea Românească, București, 1982, pp. 257-265. VARTIC, Ion, „Grodek. A treia variantă”, în Leon Volovici (ed.), Mihail Sebastian. Dilemele identității Editura Apostrof, Cluj, 2009 [sic!], pp. 283-298. VARTIC, Ion, „Singur, ca Iosef Hechter”, în Apostrof, nr. 2 (249), 2011. VARTIC, Ion „O autobiografie rușinoasă”, în Apostrof, nr. 3 (250), 2011. VOLOVICI, Leon (ed.), Mihail Sebastian. Dilemele identității, Editura Apostrof, Cluj, 2009 [sic!]. WEBER, Eugen, „«You have to hang on>”, în London Review ofBooks, Voi. 23 No. 22, 15 November 2001, pages 32-33. Memorii, jurnale, interviuri ACTERIAN, Arșavir, Corabia nebunilor. Jurnal 1929-1945, ediție îngrijită de Fabian Anton, Editura Ararat, București, 2006. ACTERIAN, Jeni, Jurnalul uneifete greu de mulțumit. 1932-1947, text ales și note biografice de Arșavir Acterian, ediție îngrijită, traduceri din franceză, note bibliografice și prefață de Doina Uricariu, ediția a doua, revăzută, Editura Humanitas, București, 2007. BAGDASAR, Opere, voi. I: Amintiri, voi. II: Portrete, ediție îngrijită de Rodica Pândele și Gh. Vlăduțescu, postfață și note de Gh. Vlăduțescu, Editura Academiei Române, București, 2006. BALTAZAR, Camil, Evocări și dialoguri literare, Editura Minerva, București, 1974. BAILEY, Paul, „Nadia și Mihail, o idilă fără sfârșit”, traducere de Marius Chivu, în Dilemateca, octombrie 2007. BÂRNA, Vlaicu, între Capșași Corso, ediția a Il-a, Editura Albatros, București, 2005. BELDIE, Constantin, Oameni văzuți de aproape, ediție îngrijită, prefață și note de Dan Zamfirescu, Editura „Roza Vânturilor”, București, 2005. BOILĂ, Zaharia, Amintiri și considerații asupra mișcării legionare, prefață de Livia Titieni Boilă, ediție îngrijită de Marta Petreu și Ana Cornea, notă asupra ediției de Marta Petreu, Biblioteca Apostrof, Cluj-Napoca, 2002. CALER, Leni, Artistul și oglinda. Repertoriu, roluri și parteneri de neuitat, ediția a Il-a, cu un cuvânt înainte de B. Elvin, Editura Universal Dalsi, București, 2004. CĂLINESCU, Armând, însemnări politice. 1916-1939, ediție îngrijită și prefațată de Al. Gh. Savu, Editura Humanitas, București, 1990. COMARNESCU, Petru, Jurnal (1931-1937), notiță biobibliografică de Victor Durnea, Institutul European, Iași, 1994 CORNEA, Paul, „Eu sunt mai optimist decât mulți dintre voi”. Interviu de Ovidiu Șimonca, Observator cultural, nr. 280, august 2005. CRAINIC, Nichifor, Zile albe, zile negre. Memorii (I), ediție îngrijită de Nedic Lemnaru, Casa Editorială Gândirea, București, 1991. DANIELOPOL, D. G., Jurnal londonez, ediție îngrijită de Valeriu Florentin Dobrescu și Valeria Dumistrăcel, Institutul European, Iași, 1995. 300 Bibliografie DORIAN, Emil, Jurnal din vremuri de prigoană, ediție de Marguerite Dorian, cu o prefață de Z. Ornea, Editura Hasefer, București, 1996. DUMITRESCU-BORȘA, Pr. Ion, Cal troian intra muros. Memorii legionare, prefață de Nicador Florea Zelea Codreanu, Editura Lucman, București, f.a. ELIADE, Mircea, Jurnalul portughez și alte scrieri, voi. I-II, prefață și îngrijire de ediție de Sorin Alexandrescu, studii introductive, note și traduceri de Sorin Alexandrescu, Florin Țurcanu, Mihai Zamfir, traduceri din portugheză și glosar de nume de Mihai Zamfir, Editura Humanitas, București, 2006. ELIADE, Mircea, Memorii. 1907-1960, ediție revăzută și indice de Mircea Handoca, Editura Humanitas, București, 2004. EVOLA, Julius, Naționalism și asceză. Reflecții asupra fenomenului legionar, cu un studiu introductiv de Claudio Mutti, traducere de Florin Dumitrescu, ediție îngrijită de Vasile A. Marian, Editura Fronde, Alba Iulia-Paris, 1998. GAFENCU, Grigore, însemnări politice (1929-1939), Editura Humanitas, București, 1991. GHIOLU, Maria, Serenada zadarnică. Pagini de jurnal, Editura Eminescu, București, 1970. HECHTER, Michele, M. et M., Gallimard, Paris, 2000. LOVINESCU, E., Agende literare, voi. II-VI, ediție de Monica Lovinescu și Gabriela Omăt, note de Alexandru George, Gabriela Omăt și Margareta Feraru, Editura Minerva (II-IV), Fundația Națională pentru Știință și Artă (V-VI), București, 1996-2002. LOVINESCU, E., Memorii. Aqua Forte, ediție îngrijită de Gabriela Omăt, Editura Minerva, București, 1998. MANOILESCU, Mihail, Memorii, voi. I-II, ediție îngrijită, prefață, note și indici de Valeriu Dinu, Editura Enciclopedică, București, 1993. MILCOVEANU, Șerban, Memorii (1929-1989), Editura Pământul, Pitești, 2008. MOUTON, Jean, Jurnal. România 1939-1946, în românește și cuvânt intro- ductiv de Dumitru Hâncu, Editura Vivaldi, București, 2008. PANDREA, Petre, Turnul de ivoriu. Memorii, prefață de Ștefan Dimitriu, ediție îngrijită și postfață de Nadia Marcu-Pandrea, Editura Vremea XXI, București, 2004, pp. 334-340. PETRESCU, Camil, Note zilnice, prefață, text stabilit, note, cronologie și indice de nume de Florica Ichim, Editura Gramar, București, 2003. PROST, Henri, Destinul României. (1918-1954), traducere de Vaier Moga și Valeria Pioraș, ediție îngrijită, notă asupra ediției, note și indice de Vaier Moga, Editura Compania, București, 2006. RAȚIU, Robert, „Nadia Lacoste: prima iubire, o amintire de-o viață”, în Tabu, 01 septembrie 2008. ROSTÂS, Zoltân, Monografia ca utopie. Interviuri cu Henri H. Stahl (1985-1987), Editura Paideia, București, 2000. „Rotonda Mihail Sebastian (MLR, 1975). 30 de ani de la moarte”, în Revista de Istorie și Teorie Literară, serie nouă, anul I, nr. 1-4, ianuarie-decembrie 2007, pp.77-107. Participanți: Șerban Cioculescu, Cella Serghi, Camil Baltazar, D. I. Suchianu, Vicu Mîndra, Mircea Șeptilici, Ioana Postelnicu, Dinu Ianculescu. Sebastian sub vremi. Singurătatea și vulnerabilitatea martorului, coordonarea volumului: Geo Șerban, caiet cultural (6) al revistei Realitatea evreiască, Editura Universal Dalsi, București, f.a. SOLOMON, Petre, „Am să povestesc cândva aceste zile...”. Pagini de jurnal, memorii, însemnări, Editura Vinea, București, 2006. 301 Bibliografie STAHL, Henri H., Amintiri și gânduri din vechea școală a „monografiilor sociologice”, Editura Minerva, București, 1981. STĂNESCU, Gabriel, Curajul de a sfida moartea. Convorbiri cu Mircea Nicolau, Criterion Publishing, București, 2007. STĂNESCU, N. D., întâmplări și oameni din Serviciul Secret, cuvânt înainte, note și selecția textului Marin Ștefan și Gheorghe Neacșu, Editura Enciclopedică, București 2002 ZILBER, Herbert (Belu), Actor în procesul Pătrășcanu. Prima versiune a memoriilor lui Belu Zilber, ediție îngrijită de G. Brătescu, Editura Humanitas, București, 1997. Publicații consultate Acțiune și reacțiune. Caete semestriale de sinteză națională în cadrul secolului XX, 1929-1930 Adam, 1934-1938 Azi, 1933-1937 Cortina, 1945 Cuvântul, 1927-1933 Gândirea Neamul Românesc, 1937 Rampa, 1935-1936 Revista Fundațiilor Regale, 1934-1940 România liberă, 1944-1945 România literară, 1933-1934 Scânteia, 1945 Tiparnița literară, 1928-1930 Universul, 1933 Vremea, 1933 Viața românească, 1938-1940 Colecții de articole și de documente publicate *** Atitudini și polemici în presa literară interbelică. Studii și antologie, Institutul de Istorie și Teorie Literară „G. Călinescu”, București, 1984. CĂLINESCU, Armând, Discursuri parlamentare, voi. I: 1926-1933, voi. II: 1934-1937, Monitorul Oficial și Imprimeriile Statului, Imprimeria Națională, București, 1938. CHIMET, Iordan (editor), Dreptul la memorie în lectura lui Iordan Chimet, voi. III: Intrarea în Lumea Modernă, Editura Dacia, Cluj, 1992. Evreii din România între anii 1940-1944, voi. I: Legislația antievreiască, volum alcătuit de Lya Benjamin, coordonator științific Sergiu Stanciu, prefață Șef Rabin dr. Moses Rosen, Editura Hasefer, București, 1993 HANDOCA, Mircea (ed.), „Dosarul” Eliade V. 1937-1944. Jos farsa”, partea a doua, cuvânt înainte și culegere de texte Mircea Handoca, Curtea veche, București, 2001. 302 Bibliografie HONCIUC BELDIMAN, Dana, Statul Național-Legionar (Septembrie 1940-Ianuarie 1941). Cadrul legislativ, Institutul Național pentru Studiul Totalitarismului, București, 2005. Idealul sionist în presa evreiască din România: 1881-1920, texte selectate și comentate de Lya Benjamin (coordonator) și Gabriela Vasiliu, Editura Hasefer, București, 2010. Ideea care ucide. Dimensiunile ideologiei legionare, culegere de studii elaborate de Alexandru Florian, Radu Florian, Victor Neumann, Dionisie Petcu, Constantin Petculescu, Gh. Lencan Stoica, Antologie de texte realizată de Constantin Petculescu și Alexandru Florian, Editura Noua Alternativă, București, 1994. Ideologie și formațiuni de dreapta în România, voi. II: 25 iunie 1927-2 ianuarie 1931, Ioan Scurtu, Cristian Troncotă, Natalia Tampa, Dana Beldiman, Institutul Național pentru Studiul Totalitarismului, București, 2000. Ideologie și formațiuni de dreapta în România, voi. III: 5 ianuarie 1931-7 iunie 1934, Ioan Scurtu, (coordonator), Dana Beldiman, Natalia Tampa, Corneliu BELDIMAN, Tiberiu Tănase, Cristian Troncotă, Institutul Național pentru Studiul Totalitarismului, București, 2002. Ideologie și formațiuni de dreapta în România, voi. IV: 7 iulie 1934-30 martie 1938, Ioan Scurtu, (coordonator), Corneliu Beldiman, Natalia Tampa, Tiberiu Tănase, Cristian Troncotă, Puiu Dumitru Bordeiu, Institutul Național pentru Studiul Totalitarismului, București, 2003. Ideologie și structuri comuniste în România, voi. I: 1917-1918, selecția documentelor, tabel cronologic, indice general: Florian Tănăsescu (coordonator), Dumitru Costea, Ion Iacoș, Gheorghe Neacșu, Marin C. Stănescu, Nicolae Tănăsescu, cuvânt înainte Radu Ciuceanu, studiu introductiv Florian Tănăsescu, Institutul Național pentru Studiul Totalitarismului, București, 1995. Ideologie și structuri comuniste în România, voi. II: 9 decembrie 1918-31 decembrie 1919, selecția documentelor, cronologie: Florian Tănăsescu (coordonator), Dumitru Costea, Ion Iacoș, Gheorghe Neacșu, Marin C. Stănescu, Nicolae Tănăsescu, Institutul Național pentru Studiul Totalitarismului, București, 1997. Ideologie și structuri comuniste în România, voi. III: 1 ianuarie 1920-3 februarie 1921, selecția documentelor și note: Florian Tănăsescu (coordonator), Ion Iacoș, Gheorghe Neacșu, Marin C. Stănescu, Nicolae Tănăsescu, Institutul Național pentru Studiul Totalitarismului, București, 2001. LAMBRU, Steliu (editor), Gândirea marxistă în România precomunistă. O antologie, Editura Domino, București 2006. LĂCUSTĂ, Ioan, Cenzura veghează. 1937-1939, Editura Curtea Veche, București, 2007. MEZDREA Dora (editor), Nae Ionescu și discipolii săi în arhiva Securității, voi. I: „Nae Ionescu”, voi. II: „Mircea Eliade”, prezentarea, selecția și îngrijirea textelor Dora Mezdrea Editura „Mica Valahie”, București, 2008. Mircea Eliade și corespondenții săi, voi. IV-V, ediție îngrijită, note și indici de Mircea Handoca, Criterion Publishing, București, 2006-2007. RÂPEANU, Valeriu, Nicolae Iorga, Mircea Eliade. Nae Ionescu, Polemici, controverse, elogii, ediția a Il-a, Editura Lider, București, f.a. STĂNESCU, Gabriel (editor), Nae Ionescu în conștiința contemporanilor săi Memorii. Articole. Interviuri. Corespondență, Criterion Publishing, București, 1998. 303 Bibliografie TĂNASE, Stelian (editor), Avangarda românească în arhivele Siguranței, ediție îngrijită și prefață de Stelian Tănase, Editura Polirom, Iași, 2008. Totalitarismul de dreapta în România. Origini, manifestări, evoluție, Ioan Scurtu, Cristian Troncotă, Natalia Tampa, Dragoș Zamfirescu, Ion Bucur, Institutul Național pentru Studiul Totalitarismului, București, 1996. VANCEA, Viola (editor), Pro și contra Marcel Proust. 1921-2000, antologie, prefață, notă asupra ediției de Viola Vancea, Institutul Cultural Român, București, 2006. Articole, studii și volume din epocă sau aflate în orizontul cultural al epocii ACTERIAN, Haig, Scrieri despre teatru, ediție, prefață și note de Claudia Dimiu, Editura Muzeului Literaturii Române, București, 1998. ADERCA, Oameni excepționali, Editura Vremea, București, 1937. ARLAND, Marcel, „Sur un nouveau Mal du Siecle” [ 1924], reprodus în Essais critiques, sixieme edition, Librairie Gallimard, Paris, 1931, pp. 13-28. BAGDASAR, N., Filosojia contemporană a istoriei Societatea Română de Fîlosofie, București, 1930. BAGDASAR, N., Istoria JilosoJiei românești, în Scrieri, ediție îngrijită, introducere și note de Gh. Vlăduțescu, Editura Eminescu, București, 1988. BASILESCU, Nicolae, Ordinea socială și adversarii ei Socialism, comunism, anarhism. Căușele revoluțiunilor sociale, edițiunea a doua, Monitorul Oficial și Imprimeriile Statului. Imprimeria Centrală, București, 1938. BĂNCILĂ, Vasile, Opere, voi. IV: Eseistica edită (1933-1936), voi. V: Eseistica edită (1937-1944), ediție îngrijită de Dora Mezdrea, Muzeul Brăilei/ Editura Istros, Brăila, 2006, 2007. BELDIE, Const., Glossa Spiritului Cărturăresc. încercare anti-intelectualistă, Editura Minerva, Colecția cărților galbene, București, 1918 BENDA, Julien, Belphegor. Essai sur l’esthetique de lapresente societejranpaise, 1918. BENDA, Julien, [LaTrahison des Clercs, 1927] Trădarea cărturarilor, traducere de Gabriela Creția, prefață de Andrei Pippidi, Editura Humanitas, București, 2007 BENJAMIN, Walter, „Despre conceptul de istorie” [1940], în Iluminări, traducere de Catrinel Pleșu, notă biografică de Friedrich Podzus, Editura Univers, București, 2000, pp. 212-221. BENJAMIN, Walter, „Critica violenței” [1921], traducere de George State, în Walter Benjamin, Jacques Derrida, Despre violență, traducere de Bogdan Ghiu, ediție îngrijită de Ciprian Mihali, Idea Design &Print, Cluj, 2004, pp. 7-23. BENVENISTI, M., Sionismul în vremea prigoanei, publicat în Viața evreească, nr. 7-8-9-10, 1944. BERGSON, Henri, [Essai sur Ies donnees immediates de la conscience, 1889], Eseu asupra datelor imediate ale conștiinței, traducere, studiu introductiv și note de Horia Lazăr, Editura Dacia, Cluj-Napoca, 1993. BERGSON, Henri, IL’evolution creatrice, 1907] Evoluția creatoare, traducere și studiu introductiv de Vasile Sporici, Institutul European, Iași, 1998. 304 Bibliografie BERGSON, Henri, [Les Deux sources de la morale et de la religion, 1932] Cele două surse ale moralei și religiei, ediția a Il-a, traducere și studiu introductiv de Diana Morărașu, Institutul European, Iași, f.a. BLOY, Leon, [Le Salut par les Juifs, 1892] Mântuirea prin evrei. Sângele săracului, în românește de Elena Popoiu, prefață de Liviu Antonesei, Institutul European, Iași, 1993. BOGDAN-DUICĂ, G., Românii și Ovreii, Institutul de Arte Grafice „Tipografia Românească”, București, 1913. BOUTROUX, Emile, De la contingence des lois de la nature, troisieme edition, Felix Alean, Editeur, Paris, 1898. BRĂTIANU, Gh. I., Criza ideii de progres, Extras din Revista „Minerva” 1928, Viața românească, Iași, 1928. BUBER, Martin, Two Types ofFaith. A study of the interpretation of Judaism and Christianity, translated by Norman P. Goldhawk, first published in the United States by The Macmillan Company, New York, 1951, reprinted. BUCUȚA, Emanoil, „Programul Partidului Național Italian Fascist”, în Arhiva pentru Știința și Reforma Socială, anul IV, nr. 4-5, 1923. CĂLINESCU, G., Opere. Publicistică, voi. I-II, ediție coordonată de Nicolae Mecu, text îngrijit, note și comentarii de Nicolae Mecu, Oana Soare, Pavel Țugui și Magdalena Dragu, prefață de Eugen Simion, Academia Română. Fundația Națională pentru Știință și Artă, București, 2006; voi. III-IV, ediție coordonată de Nicolae Mecu, text îngrijit, note și comentarii de Alexandra Ciocârlie, Magdalena Dragu, Nicolae Mecu, Oana Soare și Pavel Țugui, Academia Română. Fundația Națională pentru Știință și Artă, București, București, 2007. CĂLINESCU, G., Istoria literaturii române de la originipănă în prezent, [1941 ], ediția a Il-a, revăzută și adăugită, ediție și prefață de Al. Piru, Editura Minerva, București, 1985. CIOCULESCU, Șerban, Aspecte literare contemporane, Editura Minerva, București, 1972. CIORAN, Emil, Schimbarea la față a României, ediția a Il-a, Editura Vremea, 1941. CIORAN, Emil, Singurătate și destin. Publicistică 1931-1944, cu un cuvânt înainte al autorului, ediție îngrijită de Marin Diaconu, Humanitas, București, 1991. COHEN, Hans, Oameni și idei, Biblioteca „Hehaluț”, București, 1945. COMARNESCU, Petru, „Ideile veacului și spiritualitatea”, în Acțiune și reac- țiune. Caete semestriale de sinteză națională în cadrul secoluluiXX, I, 1929. COSTIN-DELEANU, Paul, Ideea românească, cuvânt înainte de Mircea Nicolae, ediție îngrijită de Marin Diaconu Criterion Publishing, București, 2007. CRAINIC, Nichifor, Teologie și filozofie. Publicistică (1922-1944), ediție critică, text stabilit, cronobiografie, note și bibliografie de dr. Adrian Michiduță, Editura Aius, Craiova, 2010. DAVIDESCU, N., Primejdiajudaică. Pagini de îndrumare românească, Editura Vremea, București, f.a. DILTHEY, Wilhelm, [DerAufbau der geschichtlichen Welt in den Geisteswissen-schaften, 1910] Construcția lumii istorice în științele spiritului, traducere de Virgil Drăghici, Editura Dacia, Cluj-Napoca, 1999. DRAGOMIRESCU, Mihail, Dela misticism la raționalism. Cronice culturale, București, 1924. ELIADE, Mircea, Itinerariu spiritual. Scrieri de tinerețe: 1927, îngrijirea ediției și note de Mircea Handoca, Editura Humanitas, București, 2003. 305 Bibliografie ELIADE, Mircea, Virilitate și asceză. Scrieri de tinerețe: 1928, îngrijirea ediției, note și indice de Mircea Handoca, Editura Humanitas, București, 2008. ELIADE, Mircea, Solilocvii [ 1932], Editura Humanitas, București, 1993. ELIADE, Mircea, Textele „legionare” și despre „românism”, „Notă asupra ediției” Mjircea] Hjandoca], Editura Dacia, Cluj-Napoca, 2001. ELIADE, Mircea, întoarcerea din Rai [1934], prefață de Dan C. Mihăilescu, Editura Litera International, București, 2010. ELIADE, Mircea, Huliganiil 1935], prefațăde DanC. Mihăilescu, Editura Litera International, București, 2010. *** Enciclopedia României, voi. I-IV, Imprimeria Națională, București, 1938-1943. FĂRCĂȘANU, Mihail, Monarhia socială, [Editura Fundației pentru Literatură și Artă „Regele Carol II”, București, 1940], ediție îngrijită de Marin Diaconu și Ion Papuc, România Press, București, 2008. FICHTE, J. G., [Reden an die deutsche Nation, 1808] Cuvântări către națiunea germană, traducere de Const. Lăzărescu, Editura Casa Școalelor, București, 1928. FILDERMAN, Dr. W., Adevărul asupra problemei evreiești din România în lumina textelor religioase și a statisticei. Urmate de listele nominale ale ostașilor evrei morți, răniți, prisonieri, dispăruți și decorați în războiul pentru reîntregirea României, Tipografia „Triumful”; București, 1925. FLORIAN, Mircea, Misticism și credință, ediție, prefață și tabel cronologic de Ion Ianoși, Editura Minerva, București, 1993. FLORIAN, Mircea, Recesivitatea ca structură a lumii, voi. II, ediția a Il-a, ediție îngrijită, postfață și note de Nicolae Gogoneață, Editura Fundației Pro, București, 2004. FOND ANE, Benjamin, Scriitorul în fața revoluției (articole politice din perioada 1927-1935), alegerea textelor, studiu introductiv și notă asupra ediției de Mircea Martin, traducerea din limba franceză de Ion Pop, Editura Institutului Cultural Român, București, 2004. FUNDOIANU, B., Iudaism și elenism, ediție îngrijită, note și prefață de Leon Volovici și Remus Zăstroiu, Editura Hasefer, București, 1999. GALACTION, G., Sionismul la prieteni, cu o introducere de A. L. Zissu, Societatea anonimă de editură „Mântuirea”, București, [1919]. GASSET, Jose Ortega Y, [El Tema de nuestro tiempo, 1923], Tema vremii noastre, traducere din spaniolă și prefață de Sorin Mărculescu, Editura Humanitas, București, 1997. GASSET, Jose Ortega Y, [ Meditaciones del Quijote e Ideas sobre la novela, 1914, 1925], Meditații despre Don Quijote și Gânduri despre roman, traducere, prefață, note și tabel cronologic de Andrei Ionescu, Editura Univers, București, 1973. GEORGESCU-RONGEN, Nicholas, Economia României. Economie națională. Economie agrară. Demografie, îngrijitorul volumului Gheorghe Dolgu, Editura Expert, București, 1997. GHEORGHIU, Virgil, Reportaje de război Ard malurile Nistrului. Am luptat în Crimeea. Cu submarinul „Delfinul” la asediul Sevast op olului, Editura Agaton, Făgăraș, 2008. GHEREA, Ioan D., Eseuri, cuvânt înainte de Șerban Cioculescu, Editura Minerva, București, 1971. GIDE, Charles, RIST, Charles, Istoria doctrinelor economice. De la fiziocrați până azi, traducere cu aprobarea autorilor de George Alexianu, după ediția a cincea, revăzută și corectată, Editura Casei Școalelor, București, 1926. 306 Bibliografie GRAMSCI, Antonio, Intelectuali, literatură și viață națională, scrieri alese, traduse și prefațate de Florian Potra, Editura Univers, București, 1983. HEGEL, Georg Wilhelm Ftiedrich, [ Vorlesungen iiber die Philosophie der Geschichte, 1820] Prelegeri de filozofie a istoriei, traducere de Petru Drăghici și Radu Stoichiță, Editura Academiei Republicii Socialiste România, București, 1968. HERSENI, Traian, „Metafizica absolutului”, în Azi, ianuarie 1934. HERZL, Theodor, Statul Evreilor. încercarea unei deslegări moderne a ches- tiunea evreesci, traducere din germană de ***, Editura Librăriei Goldșleger &Comp., Botoșani, 1896; și o traducere parțială în HERZL, Theodor, Statul iudeu, traducere de R. Iza, „Librăria Nouă”, București, f.a. HERZL, Theodor, Țară veche, țară nouă, traducerea: M. Moscovici și L. B. Wechsler, Editura Organizației Sioniste din România. Centrala Culturală, f.a. IBRĂILEANU, G., Spiritul critic în cultura românească, [ 1909], în Spiritul critic în cultura românească. Note și impresii, postfață și bibliografie de Ioan Holban, Editura Minerva, București, 1984. ILOVICI, Mihail, Negativismul tinerei generații, Editura „Gruparea Intelectuală Litere”, București, 1934. IONESCU, Eugen, Război cu toată lumea. Publicistică românească, voi. I-II, ediție îngrijită și bibliografie de Mariana Vartic și Aurel Sasu, Editura Humanitas, București, 1992. IONESCU, Nae, Opere, voi. VI: Publicistică, 1 (1909-1923), ediție îngrijită de Dora Mezdrea și Marin Diaconu, Editura Crater, București, 1999. IONESCU, Nae, Neliniștea metafizică, ediție și note de Marin Diaconu, Editura Fundației Culturale Române, București, 1993. IONESCU, Nae, Roza vânturilor. 1926-1933, culegere îngrijită de Mircea Eliade, Editura „Cultura Națională”, București, 1937. IONESCU, Nae, între ziaristică și filozofie. Texte publicate în ziarul Cuvântul (15 august 1926 - 26 martie 1938), Editura Timpul, Iași, 1996. IONESCU, Nae, Opere, voi. II: Cursuri de metafizică, 2, ediție îngrijită de Marin Diaconu și Dora Mezdrea, Editura Roza Vânturilor, București, 2005. IONESCU, Nae, Fenomenul legionar, cu o introducere de Constantin Papanace, Editura Antet, București, f.a. IONESCU, Nae, Scrisori și memorii, ediție îngrijită de Dora Mezdrea și Marin Diaconu, Editura Muzeul Literaturii Române/ Roza Vânturilor, București, 2006. IORGA, N., Problema evreiască la Cameră, cu o introducere de A.C. Cuza și note despre vechimea Evreilor în țară, Tipografia „Neamul Românesc”, Societate de acțiuni, Vălenii de Munte, 1910. IORGA, Nicolae, „Istoria evreilor în țerile noastre”, în „Analele Academiei Române. Memoriile Secțiunii Istorice”, Seria II, Tom. XXXVI, No. 7, 1913, pp. 166-205. IORGA, N., Din trecutul istoric al orașului Brăila, conferință ținută la Brăila în ziua de 21 mai 1922 pentru deschiderea ciclului de conferințe organizat de către Biblioteca „Petre Armencea”, Editura Bibliotecii „Petre Armencea” din Brăila, 1926. IORGA, N., România mamă a unității naționale. Cum era până la 1918, I. România „munteană”, ilustrații - după fotografii - de Liliana Iorga, București, 1939. IORGA, N., Istoria literaturii românești. Arta și literatura românilor, traducere de Lidia Simion și Andrei Pippidi, studiu introductiv și note de Andrei Pippidi, Editura Fundației Culturale Române, București, 1999. 307 Bibliografie *** Istoria JUosoJiei moderne, Societatea Română de Filozofie. Omagiu profesorului I. Petrovici, voi. III: Perioada contemporană, București, 1938; voi. IV: Perioada contemporană, București, 1939. KAUTSKY, Karl, Evreii și bolșevismul, prefață de Ilie Moscovici, Editura I. Brănișteanu, București, f.a. KAUTSKY, Karl, Terorism și Comunism. Contribuție la Istoria revoluțiilor, tradusă de Al. R. Moroianu, Editura Cartea Românească, București, f.a. KIERKEGAARD, Soren, „Despre conceptul de ironie, cu permanentă referire la Socrate” [1841], în Opre, voi. I, traducere de Ana-Stanca Tăbărași, Editura Humanitas, București, 2006. KIERKEGAARD, Soren, Sau-sau [1843], în Opere, voi. II, traducere de Ana-Stanca Tăbărași, Editura Humanitas, București, 2008 (partea I), 2009 (partea II). LAZARE, Bernard, [LAntisemitisme, son histoire et ses causes, 1894] Despre antisemitism, [traducere selectivă] din franțuzește de Weinberg-Panciu, Biblioteca „Mișcărei Sociale”, București, 1899. LE BON, Gustave, Psichologia popoarelor, traducere de Vladimir Streinu, Editura Eminescu, Societate Anonimă, București, [1921] LIPPS, Theodor, [Âsthetik: Psychologie des Schonen und der Kunst, 1903], Estetica. Psihologia frumosului și a artei, partea I: Bazele esteticii, voi. I., traducere de Grigore Popa, prefață de Victor Ernest Mașek, Editura Meridiane, București, 1987. LOWENSTEIN, Dr. Th., Istoria mișcării și organizației sioniste, prefață de A. L. Zissu, Editura Organizației Sioniste din România, București, 1934. LOWENSTEIN, Dr. Th., Antologie sionistă, voi. I: Ideea, Tipografia „Slova”, București, 1940. LOVINESCU, E., Istoria civilizației române moderne [1924-1925], ediție și studiu introductiv de Z. Ornea, Editura Minerva, București, 1997. LOVINESCU, E., „Germania și evreii”, în „Adam”, anul V, nr. 60, 1 iunie 1933. LOVINESCU, E., Istoria literaturii române contemporane. 1900-1937, Editura Librăriei Socec & Co., S.A., București, 1937. LUDO, I., în jurul unei obsesii. Precizările unui evreu pentru românii de bună credință, Editura „Adam”, București, 1936. LUDO, I, Despre pseudonim, Editura „Răspântia”, București, 1947. LUDWIG, Emil, Talks with Mussolini [1932], Translated from the German by Eden and Cedar Paul, Little, Brown and Company, Boston, 1933. MADGEARU, V. N., Agrarianism, capitalism, imperialism. Contribuțiuni la studiul evoluției sociale românești, Editura „Economistul” S.A., Institutul de Arte Grafice „Bucovina”, I. E. Torouțiu, București, 1936. MADGEARU, Virgil N., Evoluția economiei românești, Independența Economică, București, 1940. MAIORESCU, Titu, Opere, voi. III: Discursuri parlamentare (1866-1899), ediție îngrijită, prefață, note și bibliografie de D. Vatamaniuc, introducere de Eugen Simion, Fundația Națională pentru Știință și Artă, Univers enciclopedic, București, 2006. MANNHEIM, Karl, „The Problem of Generations” [ 1923], Essays on the Sociology of Knowledge, Edited by Paul Kecskemeti, [First published in 1952 by Oxford University Press Inc.], Routledge & Kegan Paul Ltd., London, pp. 276-320. MANOILESCU, Mihail, „România stat corporativ. Dece și cum trebue transformat Statul nostru”, Biblioteca revistei lunare „Lumea Nouă”, nr. 5, Tipografia Modernă, București, 1933 308 Bibliografie MANOILESCU, Mihail, „Tendințele tinerei generații. Două conferințe de Mircea Vulcănescu și Mihail Manoilescu” [20 februarie 1934], în „Biblioteca revistei lunare „Lumea Nouă””, nr. 14, Tipografia ziarului Universul, București, 1934. MANOILESCU, Mihail, „Generația nouă și politica veche. Discurs ținut în Senat la 27 noemvrie 1936”, Biblioteca revistei lunare „Lumea Nouă”, nr. 19, Monitorul Oficial și Imprimeriile Statului, Imprimeria Centrală, București, 1936. MANUILĂ, S., GEORGESCU, D. C., Populația României, Monitorul Oficial, Imprimeria Națională, București, 1937. MARIN, Vasile, Crez de generație, cu un cuvânt înainte de Corneliu Z. Codreanu și o prefață de Nae Ionescu, ediția a IlI-a, Tiparul „Cartea Românească”, București. MARIN, Vasile, Fascismul. Organizarea constituțională a statului corporativ italian, cuvânt înainte de Ioan Scurtu, ediția a Il-a, îngrijită de Radu-Dan Vlad, Editura Majadahonda, București, 1997. MARR, W., Biruința iudaismului asupra germanismului considerată din punct de vedere neconfesional, tradusă din germană după Edițiunea a cincea de I. F., Tipografia „Steaua României”, Iași, 1879. MARIN, Vasile, Crez de generație, cuvânt înainte de Corneliu Zelea-Codreanu, prefață de Nae Ionescu, biografia lui Vasile Marin de Mihail Polihroniade, ediție îngrijită și postfață de Radu-Dan Vulpe, Editura Majadahonda, București, 1997. MARX, Karl, „Contribuții la problema evreiască”, [1844], în Karl MARX, Friedrich ENGELS, Opere, volumul I, Editura de Stat pentru Literatură Politică, București, 1957, pp. 382-412. MAURRAS, Charles, Viitorul inteligenței [1905], în românește cu o introducere de Tudor Vianu, Cartea Vremii. Colecție enciclopedică îngrijită de Nichifor Crainic, Editura Fundației Culturale Principele Carol, f.a. MEHEDINȚI, S., Către noua generație, „Minerva”, Institut de Arte Grafice și Editură, București, 1912. MORAND, Paul, București [1934], traducere de Marian Papahagi și Ion Pop, prefață și note de Ion Pop, Editura Echinocțiu, Cluj-Napoca, 2000. MOȚA, Ion I., Cranii de lemn. Articole 1922-1936, ediția a V-a, Editura Sânziana, București, 2007. MUSSOLINI, Benito, Fascismul [1932], traducere de Vintilă Paraschivescu, cu o scrisoare de Octavian Goga, București, 1934; altă traducere Doctrina fascismului [ 1932], Editura Vallecchi, Firenze, 1940. NOICA, Constantin, Moartea omului de mâine. Publicistică, voi. III: iulie 1934-iunie 1937, ediție îngrijită de Marin Diaconu, Humanitas, 2004. NORDAU, Max, Paradoxe sociologice [ 1885], traducere de B. Marian, Editura Librăriei „Universala”, Alcalay & Co., București, f.a. NORDAU, Max, Degenerare [ 1893], volumul întâiu: Fin de siecle - Misticismul, Editura Librăriei H. Steinberg, București, 1894. NORDAU, Max, Zionism, Fox, Duffield & Company, New York, 1905 (în același volum: GOTTHEIL, Gustav, Anti-Semitisrri). ORTIZ, Ramiro, „Către studenți, despre ceva de pe acest pământ”, în „Arhiva pentru Știința și Reforma Socială”, anul IV, nr. 4-5, 1923. PAULESCU, D. (Nicolae), „Cauzele manifestațiilor studențești”, „Apărarea națională”, anul I, nr. 20, ianuarie 1923 PANDREA, Petre, Germania hitleristă. Trei luni la Berlin. Documente, idei, oameni, Editura „Adevărul”, București, 1934. 309 Bibliografie PANDREA, Petre, Portrete și controverse, voi. I, „Bucur Ciobanul” S.A., București, 1945. PANDREA, Petre, Portrete și controverse („Chestia socială” în România), seria a Il-a, Fundația Regală pentru Literatură și Artă, București, 1946. PANDREA, Petre, Atitudini și controverse, ediție îngrijită, cuvânt înainte și note de Gh. Epure, Editura Minerva, București, 1982. PANU, G., Chestiuni politice. Sufragiul universal. Chestiunea evreilor, Tipografia „Lupta”, Al. Lefteriu, București, 1893. PAVEL, Sorin, NESTOR, Ion, MARCU-BALȘ, Petre, „Manifestul «Crinului Alb»”, Gândirea, nr. 8-9, 1928. PAVEL, Sorin, Krinonis sau Treptele singurătății ediție îngrijită de Marin Diaconu, Editura Crater, 2001. PĂTRĂȘCANU, Lucrețiu, Sub trei dictaturi, Editura Forum, București, 1944. PĂTRĂȘCANU, Lucrețiu, Problemele de bază ale României, ediția a IlI-a, Editura de Stat, București, 1946. PÂRVAN, Vasile, „Ideile fundamentale ale culturii sociale contemporane”, în „Arhiva pentru studiul și reforma socială”, București, I, nr. 1 (aprilie 1919), reprodus în Vasile Pârvan, Scrieri, text stabilit, studiu introductiv și note de Alexandru Zub, Editura Științifică și Enciclopedică, 1981, pp. 335-375. PÂRVAN, Vasile, Scrieri alese, text stabilit, introducere și note de Al. Zub, prefață (la ediția princeps) de Radu Vulpe, procesare și indice de Mihaela Daniluc, Editura Academiei Române, București, 2006. PERPESSICIUS, Mențiuni critice, seria I-a, Editura Literară a Casei Școalelor, București, 1928. PETRESCU, Camil, Teze și antiteze [1936], ediție îngrijită de Florica Ichim, Editura Gramar, București, 2002. PETRESCU, Cezar, Cei trei regi [1935], ediția a IlI-a, cu o cronologie istorică de Ioan Scurtu, Editura RAI - Imprimeria Coresi, București, f.a. PETROVICI, Ioan, Valoarea omului și alte trei conferințe, Editura Librăriei „Universala”, Alcalay & Co., București, f.a. PETROVICI, Ion, Talentul oratoric. Conferințe la Radio 1932-1943, ediție îngrijită de Marin Diaconu, Societatea Română de Radiodifuziune, Editura Casa radio, București, 2002. PINSKER, Dr. Leon, Autoemancipare [1882], tradusă de Kleon, precedată de portretul și o notiță bibliografică a Autorului, cu o prefață de Sam. Pineles, Editura Societăței „Beneh Zion Kadimah”, Galați, 1899. PODOLEANU, S., 60 scriitori români de origină evreească: voi. I, Editura „Slova”, A. Feller, București, f.a.; voi. II, Editura „Bibliografia”, București, f.a. POLIHRONIADE, Mihail, „Criza Naționalismului”, în Acțiune și reacțiune. Caete semestriale de sinteză națională în cadrul secolului XX, I, 1929. POLIHRONIADE, Mihail, „Constantele politicei românești”, în Acțiune și Reacțiune. Caete simestriale de sinteză națională în cadrul secolului XX”, II, 1930. POLIHRONIADE, Mihail, „Generația tânără și ritmul mondial”, Azi, anul II, nr. 1, 1933. *** Politics and Political Parties in Roumania, With 20 photographs and a genealogica! tree, International Reference Library Publishing Co., London, 1936. POP, Mihai, Vreau și eu să fiu revizuit. Publicistica din anii 1937-1940, antologie de Zoltân ROSTÂS, Editura Paideia, București, 2010. RACOVEANU, Gheorghe, Mișcarea legionară și biserica. Omenia și frumusețea cea dintâi, cu o prefață de Constantin Papanace, Editura Samizdat, București, f.a. 310 Bibliografie RALEA, Mihai D., Interpretări, Editura literară a Casei Școalelor, București, 1927. RALEA, Mihai D., Comentarii și sugestii, Editura Casei Școalelor, București, 1928. RALEA, Mihai, Fenomenul românesc, studiu introductiv, note, îngrijire de ediție de Constantin Schifirneț, Editura Albatros, București, 1997. RĂDULESCU-MOTRU, C., Cultura română și politicianismul [București, Librăria Socec & Co., 1904]. RĂDULESCU-MOTRU, C., Publicistica politică, ediție alcătuită de Marin Diaconu, Editura Institutului de Științe Politice și Relații Internaționale, București, 2002. RĂDULESCU-MOTRU, C., Caracter și destin. Conferințe la Radio 1930-1943, ediție îngrijită de Marin Diaconu, Editura Casa Radio, București, 2003. RĂDULESCU-MOTRU, C., Scrieri politice, selecția textelor, îngrijirea ediției și studiul introductiv de Cristian Preda, Editura Nemira, București, 1998. RELGIS, Eugen, Eseuri despre iudaism [1936], în Eseuri despre iudaism. Mărturii de ieri și de azi, ediție îngrijită de Camelia Crăciun și Leon Volovici, prefață Leon Volovici, Editura Hasefer, București, 2011. RENAN, Ernest, Vie de Jesus [1863], vingt-quatrieme edition, revue et aug-mentee, Calmann Levy, Editeur, Paris, 1895. RENAN, Ernest, Le Judaisme comme race et comme religion, Conference faite au cercle Saint-Simon, le 27 janvier 1883, Calmann Levy, Editeur, Paris, 1883; Judaismul ca rasă și ca religie. Conferență ținută la cerul Saint-Simon din Paris la 27 Ianuarie 1883, traducere de Dr. E. S., Tipografia Ștefan Mihăilescu, București, 1883. RISPLER, O. și LITTMANN, S. M., Antologia literaturii evreești, „Tiparnița” Inst. de Arte Grafice, București, 1939. RIVIERE, Jacques, Etudes. L’ceuvre critique de Jacques Riviere â „La Nouvelle Revue Francai se” (1909-1924), edition renouvelee, textes reunis et annotes par Alain Riviere, preface par Alix Tubman-Mary, Gallimard, Paris, 1999. ROHLING, August, [Der Talmudjude, 1871] Jidovul Talmudist, presentat spre considerațiune matură Jidovilor și Creștinilor de tot rangul de Prof. Dr. Aug. Rohling, tradus dupe a 4-a edițiune germană de S.[ilviu] R.[ezei], I. L., I. P.[op] P.[ăcurar], Budapesta, Cu tiparul Institutului „Humjadi Mâtiâs. ROȘU, Nicolae, Dialectica naționalismului, Editura „Cultura Națională”, București, f.a. ROȘU, Nicolae, Destinul ideilor, Fundația Regală pentru Literatură și Artă, București, 1943. SANIELEVICI, H., Probleme sociale și psihologice, Socec & Co., Societate Anonimă, București, 1920. SARTRE, Jean-Paul, Reflexions sur la questionjuive, [1946], presentation par Arlette Elkaîm-Sartre, Gallimard, 2011. SCHELER, Max, Omul resentimentului [1912], traducere de Radu Gabriel Pârvu, Editura Himanitas, București, 2007. SCHMITT, Cari, Romantisme politique [1919], traduit de l’allemand par Pierre Linn, Librairie Valois, Paris, 1928. SCHMITT, Cari, Teologia politică [1922; ediția a Il-a, Munchen: Verlag von Duncker&Humblot, 1934)], traducere, introducere și note de Lavinia Stan și Lucian Turcescu, postfață de Gh. Vlăduțescu, Editura Universal Dalsi, București, 1996. SCHMITT, Cari, [Der Begriff des Politischen, 1932] The Concept of the Political, Translation, Introduction and Notes by George Schwab. With Leo Strauss’s 311 Bibliografie Notes on Schmitt’s Essay, Translated by J. Harvey Strong. Foreword by Tracy B. Strong, The University of Chicago Press, Chicago and London, 1996. SCHMITT, Cari, Morala statului și Statul pluralistic, traducere de C.[orina] Sombart, [extras din Revista „Minerva”, nr. 1, 1930], Viața românească, Iași, 1930. SEMILIAN, S., Evreii în cadrul așezării Brăilei acum o sută de ani, Conferință din iunie 1936, Tipografia ziarului „Ancheta”. SIMMEL, Georg, [„Das Abenteuer”, Philosophische Kultur. Gesammelte Essays, 1911], „Aventura”, în Cultura filozofică. Despre aventură, sexe și criza modernului, traducere din germană de Nicolae Stoian și Magdalena Popescu-Marin, Editura Humanitas, București, 1998, pp. 13-29. SOMBART, Werner, Die Juden und das Wirtschqftsleben, Leipzig: Duncker und Humblot, 1911; The Jews and Modern Capitalism, Translated, with Notes, by M. Epstein, E.P. Dutton & Company, New York, 1913, ed. Batoche Books, Kitchener, 2001. SOMBART, Werner, [Deutscher Sozialismus, 1934] Socialismul german, în românește, cu autorizarea autorului, de Emanoil Cercavschi, Biblioteca juridică, socială și politică sub conducerea d-lui profesor universitar G. Alexianu, Editura Socec & Co., S.A.R., București. SOREL, Georges, [Reflexions sur la violence, 1908, ed. 1919] Reflecții asupra violenței traducere de Maria-Cristina Petrescu și Alexandra Slave, Editura Humanitas, 2012. SOUDAY, Paul, Andre Gide, Simon Kra Editeur, Paris, 1927. SPENGLER, Oswald, IDerUntergangdesAbendlandes, 1918, 1922], The Decline ofthe West, Volume One: Form andActuality, Volume Two: Perspectives of World-History, authorized translation with notes by Charles Francis Atkinson, London: George Allen & Unwin Ltd. STALIN, I., Marxismul și chestiunea națională, [în „Prosveșcenie” („Luminarea”), nr. 3-5, martie-mai 1913], traducere revăzută, Editura în Limbi Străine, Moscova, 1945. STEINHARDT, Nicolae (ANTISTHIUS), în genul tinerilor.... Exerciții de stil asupra unei generații neortodoxe, Editura Cultura Poporului, București, 1934. STEINHARDT, N., NEUMAN, Em., [Illusions et realitesjuives. Considerations realistes sur quelques problemes jutfs, Librairie Lipschutz, Paris, 1937] Eseu despre o concepție catolică asupra creștinismului. Iluzii și realități evreiești ediție bilingvă, traducere de Giuliano Sfichi, ediție îngrijită, studiu introductiv, referințe critice și indici de Ioan Chirilă, repere biobibliografice de Virgil Bulat, Editura Polirom, Iași, 2011. STERE, C., „Social democratism sau poporanism?”, în Viața românească, nr. 8-11/ 1907, 1, 14/ 1908, reprodus în Scrieri politice și filozofice, ediție și prefață de Victor Rizescu, Editura Do-MinoR, București, 2005, pp. 169-353. STRAUSS, Leo, „German Nihilism”, [February 26, 1941, General Seminar of the Graduate Faculty of Political and Social Science of the New School for Social Research in New York], Edited by David Jenssen & Daniel Tanguay, in „Interpretation”, Spring 1999, Voi. 26, No. 3. SOLOVIOV, Vladimir, BERDIAEV, Nikolai, FEDOTOV, Gheorghi, Creștinism și antisemitism, traducere de Janina Ianoși, prefață și note de Ion Ianoși, Editura Humanitas, București, 1992. ȘULUTIU, Octav, „Autentic și estetic”, în Azi”, ianuarie, 1934. 312 Bibliografie TAGORE, Rabindranath, Naționalismul în românește de Alexandru Busuioceanu, cu o prefață de Nichifor Crainic, Cultura Națională, București, 1922, colecția Literatura Universală îngrijită de V. Pârvan. THIBAUDET, Albert, Fiziologia criticii. Pagini de critică și de istorie literară, studiu introductiv, selecție, traducere și note de Savin Bratu, Editura pentru Literatură Universală, București, 1966. THIBAUDET, Albert, Reflecții, voi. I-II, traducere de Georgeta Pădureleanu, texte alese, prefață și note de Mircea Pădureleanu, Biblioteca pentru toți, Editura Minerva, București, 1973. TRIVALE, Ion, „Evreii în literatura română [Conferință]”, text inedit, publicat prima oară în Studii literare, ediție îngrijită, prefață și notă asupra ediției de Cătălin Virgiliu Ene-Teodorescu, Editura Muzeul Literaturii Române, București, 2005, pp. 211-225. VIANU, Tudor, „Problema sincerității în literatura subiectivă”, în Revista Fundațiilor Regale, nr. 8, august 1945. VIANU, Tudor, „Din psihologia și estetica literaturii subiective”, (1946), în Opere, voi. 10, Editura Minerva, București, 1982, pp. 121-137. VINEA, Ion, Opere, voi. VIII: Publicistica. 1929-1931, ediție critică, note și comentarii de Elena Zaharia-Filipaș, Fundația Națională pentru Știință și Artă, București, 2008. VULCĂNESCU, Mircea, „Tendințele tinerei generații. Două conferințe de Mircea Vulcănescu și Mihail Manoilescu” [20 februarie 1934], în „Biblioteca revistei lunare «Lumea Nouă»”, nr. 14, Tipografia ziarului Universul, București, 1934. VULCĂNESCU, Mircea, „Generație”, „Criterion”, 3-4/ 15 noiembrie - 1 decembrie 1934. VULCĂNESCU, Mircea, Opere, voi. I-II, ediție îngrijită de Marin Diaconu, prefață de Eugen Simion, Editura Fundației Naționale pentru Știință și Artă, Univers Enciclopedic, București, 2005. VULCĂNESCU, Mircea, „Spre un nou medievalism economic”. Scrieri economice, ediție îngrijită de Marin Diaconu, cuvânt înainte de Toma Roman, Editura Compania, București, 2009. WEBER, Max, Sociologia religiei. Tipuri de organizări, traducere de Claudiu Baciu, Universitas, București, 1998. XENOPOL, A. D., Națiunea română, antologie, îngrijire de ediție, studiu introductiv și note de Constantin Schifirneț, Editura Albatros, București, 1999. ZÂNE, G., Economia de schimb în Principatele Române, Editura Casa Școalelor, București, 1930. ZELEA-CODREANU, Corneliu, Circulări și manifeste (1927-1938), carte editată sub egida revistei „Cuvânt legionar”, cuvânt introductiv de Nicador Zelea-Codreanu, Editura Blassco, 2010. ZELEA-CODREANU, Corneliu, Pentru legionari, voi. I, Editura „Totul pentru țară”, Sibiu, 1936. ZELEA-CODREANU, Corneliu, Cartea Căpitanului Corneliu Zelea Codreanu, volumul I, ediție alcătuită și îngrijită de Mugur Vasiliu și Eleodorus Enăchescu, cu un studiu introductiv de Ernest Bernea, Editura Politică a Mișcării Conservatoare, București, 2008. ZELETIN, Ștefan, Burghezia română [1925], Editura Minerva, București, 2008. ZELETIN, Ștefan, Neoliberalismul Studii asupra istoriei și politicii burgheziei românești [ 1927], ediția a IlI-a îngrijită de C. D. Zeletin, Editura Scripta, București, 1992. 313 Bibliografie ZISSU, A. L., Noi.... Breviar judaic, Editura Adam, București, 1932 ZISSU, A. L., Logos, Israel, Biserica. Viciile organice ale Bisericii și criza omenirii creștine, București, 1937. Lucrări, studii și articole recente ACHIM, Viorel, IORDACHI, Constantin (coordonatori), România și Transnistria: problema Holocaustului. Perspective istorice și comparative, Curtea Veche Publishing, București, 2004. ACHIM, Viorel, Evreii în cadrul recensământului general al României din 6 aprilie 1941, „Caietele Institutului Național pentru Studierea Holocaustului din România «Elie Wiesel»”, București, nr. 2 (4)/ 2008. AFLOROAEI, Ștefan, „Timp istoric și critică a culturii: C. Rădulescu-Motru”, în Al. Zub (editor), Cultură și societate, Editura Științifică, București, 1991. AGAMBEN, Giorgio, Homo Sacer. Puterea suverană și viața nudă, I [1995], traducere de Alex Cistelecan, Editura Idea, Cluj, 2006. AGAMBEN, Giorgio, Ce rămâne din Auschwitz. Arhiva și martorul (Homo Sacer III) [1998], traducere de Alex Cistelecan, Editura Idea, Cluj, 2006. AGAMBEN, Giorgio, Starea de excepție (Homo sacer II, 1) [2003], traducere de Alex Cistelecan, Editura Ideia, Cluj, 2008. ALEXANDRESCU, Sorin, Paradoxul român, Editura Univers, București, 1998. ALEXANDRESCU, Sorin, Privind înapoi, modernitatea, traduceri de Mirela Adăscăliței, Șerban Anghelescu, Mara Chirițescu și Ramona Jugureanu, Editura Univers, București, 1999. ANCEL, Jean, Contribuții la istoria României Problema evreiască 1933-1944, voi. I-II, traducere de Carol Bines, Editura Hasefer, Yad Vashem, București, 2003. ANTOHI, Sorin, Civitas imaginalis. Istorie și utopie în cultura română, ediția a Il-a revăzută, cu un Post-scriptum din 1999, Editura Polirom, Iași, 1999. ANTOHI, Sorin (coordonator), Modernism și antimodernism. Noi perspective interdisciplinare, Editura Cuvântul. Editura Muzeului Literaturii Române, București, 2008. ANTONESEI, Liviu, „Un model de acțiune culturală: grupul «Criterion»”, în Al. Zub (editor), Cultură și societate, Editura științifică, București, 1991. ARENDT, Hannah, Originile totalitarismului [1951], traducere de Ion Dur și Mircea Ivănescu, Editura Humanitas, București, 2006. ASANDULUI, Gabriel, „Mișcările studențești de la Universitatea ieșeană în perioada interbelică”, în Anuarul Institutului de Istorie „A.D. Xenopol”, XLIII-XLIV, 2006-2007, Editura Academiei Române, Iași BALAN, Dinu, Național, naționalism, xenofobie și antisemitism în societatea românească modernă. (1831 - 1866), Editura Junimea, Iași, 2006. BARBU, Daniel, Politica pentru barbari, Editura Nemira, București, 2005. BĂIĂNESCU, Stelian, SOLACOLU, Ion, Inconsistența miturilor. Cazul Mișcării Legionare, Editura Polirom, Iași, 1995. BEN-ITTO, Hadassa, Protocoalele înțelepților Sionului. Anatomia unui fals, traducere de Carol Bines, prefață de Haim H. Cohen. București, Editura Hasefer, 2000. BENJAMIN, Lya, Prigoană și rezistență în istoria evreilor din România. 1940-1944, cuvânt înainte acad. prof. dr. Nicolae Cajal, Editura Hasefer, București, 2003. 314 Bibliografie BENZ, Wolfgang, MIHOK, Brigitte, Holocaustul la periferie. Persecutarea și nimicirea evreilor în România și Transnistria în 1940-1944, traducere din germană de Cristina Grossu-Chiriac, Editura Cartier, Chișinău, 2010. BERLIN, Isaiah, Simțul realității Studii asupra ideilor și istoriei acestora, ediție de Henry Hardy, introducere de Patrick Gardiner, traducere și postfață de Laurian Kertesz, Editura Univers, București, 2004. BETEA, Lavinia, Lucrețiu Pătrășcanu. Moartea unui lider comunist, ediția a Il-a adăugită, Curtea Veche, București, 2006. BOIA, Lucian, România. Țară de frontieră a Europei, ediția a IlI-a, revăzută, Editura Humanitas, București, 2007. BOIA, Lucian, Tragedia Germaniei 1914-1945, Editura Humanitas, București, 2010. BORDAȘ, Liviu, „Prolegomene la Felix Culpa. Eliade, evreii și antisemitismul”, în Viața românească, nr. 9-10, 2010; nr. 5-6, 2011. BORDAȘ, Liviu, Apașul metafizic și paznicii filozofiei Editura Humanitas, București, 2010. BUTARU, Lucian, Rasism românesc. Componenta rasială a discursului antisemit din România, până la al Doilea Război Mondial, Editura Fundației pentru Studii Europene, Cluj-Napoca, 2010. BUZATU, Gh., CIUCANU, Corneliu, SANDACHE, Cristian, Radiografia dreptei românești (1927-1941), Editura FF Press, București, 1996. CARROLL, David, French Literary Fascism. Naționalism, Anti-semitism, and the Ideology of Culture, Princeton University Press, Princeton, New Jersey, 1995. CĂLINESCU, Matei, Despre IoanP. Culianu și Mircea Eliade. Amintiri, lecturi, reflecții, ediția a doua, revăzută și adăugită, traducerile din limba engleză de Mona Antohi, Editura Polirom, Iași, 2002. CERNAT, Paul, Avangarda românească și complexul periferiei. Primul val, Editura cartea Românească, București, 2007. CHIOVEANU, Mihai, Fețele fascismului. Politică, ideologie și scrisul istoric în secolul XX, Editura Universității din București, 2005. CHIOVEANU, Mihai, „The Paper Solution: Jewish Emigration from Romania during the Holocaust”, în „Studia Politica”, voi. IX, no. 3, 2009, pp. 425-444. COMPAGNON, Antoine, Antimodernii. De la Joseph de Maistre la Roland Barthes, traducere din limba franceză de Irina Mavrodin și Adina Dinițoiu, prefață de Mircea Martin, Editura Art, 2008. COMISIA INTERNAȚIONALĂ PENTRU STUDIEREA ARHIVELOR HOLOCAUSTULUI ÎN ROMÂNIA, Raportfinal, președintele comisiei: Elie Wiesel, editori: Tuvia Friling, Rad Ioanid, Mihail E. Ionescu, Editura Polirom, Iași, 2005. CORNEA, Andrei, „Revoluția ca restaurație”, în Noul. O veche poveste, Editura Humanitas, București, 2008, pp. 113-164. CORNEA, Paul, Originile romantismului românesc, ediția a Il-a, Editura Cartea Românească, București, 2008. CORNEA, Paul, Interpretare și raționalitate, Editura Polirom, Iași, 2006. COSTACHIE, Silviu, Evreii din România. Studiu de Geografie Umană, Editura Universității din București, 2004. CULIANU, Ioan Petru, „Mircea Eliade si Nae Ionescu”, în Timpul, nr. 10, 2006. CROHMĂLNICEANU, Ovid S., Evreii în mișcarea de avangardă românească, text îngrijit, adnotat și prefațat de Geo Șerban, Editura Hasefer, București, 2001. DEGERATU, Laura, „Regimul de muncă obligatorie reflectat în jurnalele de epocă ale intelectualilor evrei”, în „Holocaust. Studii și cercetări”, Institutul 315 Bibliografie Național pentru Studierea Holocaustului din România „Elie Wiesel”, voi. I, nr. 1/ 2009, pp. 41-52. DELETANT, Dennis, Aliatul secret al lui Hitler. Ion Antonescu și regimul său 1940-1944 [2006], traducere din engleză de Delia Răzdolescu, Editura Humanitas, București, 2008. DELEUZE, Gilles, Le hergsonisme [1966], PUF, Paris, 2011. DIECKHOFF, Alain, întruparea unei națiuni. Israel și modernitatea politică, traducere din limba franceză de Țicu Goldstein, Editura Hasefer, București, 2010. DURNEA, Victor, „Cazul Paul Sterian. Ortodox și futurist”, în România literară, nr. 29, 27 iulie 2007. EVANS, Richard J., Al treilea Reich, volumul I, traducere de Alina Matei, RAO International Publishing Company, București, 2010. FAIFER, Florin, Incursiuni în istoria literaturii dramatice românești. Regăsiri, Editura Universitas XXI, Iași, 2008. FERGUSON, Niall, TheHouseofRothschild, voi. I: Money’s Prophet. 1798-1848, First published in the United States of America by Viking Penguin, a member of Penguin Putnam Inc. 1998, Published in Penguin Books 1999; voi. II: The World’s Banker. 1849-1998, First published in the United States of America by Viking Penguin, a member of Penguin Putnam Inc. 1999, Published in Penguin Books, 2000. FILIPESCU, Radu, „Atitudini românești pro și contra URSS în Parlamentul României (1919-1925)”, în „Anuarul Institutului de Istorie „A.D. Xenopol””, XLIII-XLIV, 2006-2007, Editura Academiei Române, Iași, pp. 494-505. FRIEDLĂNDER, Saul, Nazi Germany and the Jews, Volume I: The Years of Persecution (1933-1939), Volume II: The Years ofExtermination (1939-1945), HarperCollins e-books. FURET, Francois, NOLTE, Ernst, Fascism și comunism, traducere de Matei Martin, prefață de Mircea Martin, Grupul Editorial Art, București, 2007. GEORGE, Alexandru, întâlniri, Editura Cartea Românească, București, 1997. GEYER, Michael, FITZPATRICK, Sheila, Beyond Totalitarianism. Stalinism and Nazism Compared, Cambridge University Press, New York, 2009. GILBERT, Paul, The Philosophy of Naționalism, Boulder, CO: Westview Press, 1998. GLIGOR, Mihaela, Mircea Eliade. Anii tulburi: 1932-1938, prfață de Liviu Antonesei, EuropressGroup, București, 2007. GREGOR, A. James, Theldeology of Fascism. The Raționale of Totalitarianism, The Free Press, New York, 1969. GREGOR, A. James, Fețele lui Ianus. Marxism și fascism în secolul XX, în românește de Liviu Bleoca, Editura Univers, București, 2002 GRIFFIN, Roger „Tunnel Visions and Mysterious Trees: Modernist Projects of National and Racial Regeneration, 1880 - 1939”, in TURDA, Marius, WEINDLING, Paul J., Blood and Homeland. Eugenics and Racial Naționalism in Central and Southeast Europe 1900-1940, Central European Press, Budapest, New York, 2007, pp. 417-45. GROSS, Raphael, [Cari Schmitt und die Juden. Eine deutsche Rechtslehre, Suhrkamp Verlag, Frankfurt am Main, 2000] Cari Schmitt et Ies Juifs, Traduction de l’allemand et avant-propos par Denis Trierweiler, Preface d’Yves Charles Zarka, Presses Universitaires de France, 2005. GROTTANELLI, Cristiano, „War-time Connections: Dumezil and Eliade, Eliade and Schmitt, Schmitt and Evola, Drieu La Rochelle and Dumezil”, în Horst 316 Bibliografie Junginger (ed.), The study of religion under the Impact of Fascism, Brill, Leiden-Boston, 2008, pp. 303-314. HANDOCA, Mircea, Noi glose despre Mircea Eliade, cu o prefață de Dan Zamfirescu, Editura „Roza Vânturilor”, București, 2006. HEINEN, Armin, „Stalinizarea României și logica argumentelor între anii 1944-1947”, în „Anuarul Institutului de Istorie «A.D. Xenopol»”, XLIII-XLIV, 2006-2007, Editura Academiei Române, Iași, pp. 507-518. HEINEN, Armin, Legiunea «Arhanghelului Mihail», traducere din germană de Cornelia și Delia Eșianu, control științific Florea Ioncioia, ediția a doua, Humanitas, 2006. HILBERG, Râul, The Destruction of the European Jews, 1961, ed. rev. 1985, ed. rom. Exterminarea evreilor din Europa, voi. I-II, traducere din franceză și engleză Dina Georgescu (voi. I), Alexandru și Magdalena Boiangiu (voi. II), Editura Hasefer, București, 1997. HITCHINS, Keith, România. 1866-1947 [1994], traducere de George G. Potra și Delia Răzdolescu, ediția a Il-a, Editura Humanitas, București, 1998. HITCHINS, Keith, The Identity ofRomania, Second, Enlarged Edition, Editura Enciclopedică, București, 2009. HOBSBAWM, Eric, Nations and Naționalism since 1780: Programme, Myth, Reality, Cambridge: Cambridge University Press, 1990. HOBSBAWM, Eric, Secolul extremelorl 1994], traducere de Anca Irina Ionescu, Editura Lider, București, f.a. IANCU, Carol, Emanciparea evreilor din România (1913-1919), prefață de Charles-Olivier Carbonell, traducere de Țicu Goldstein, Editura Hasefer, București, 1998. IANCU, Carol, Evreii din România. De la emancipare la marginalizare (1919-1938), prefață de Pierre Guiral, postfață de Gerard Nahon, traducere de Țicu Goldstein, Editura Hasefer, București, 2000. IANCU, Carol, Miturile fondatoare ale antisemitismului Din antichitate până în zilele noastre, traducere de Țicu Goldstein, Editura Hasefer, București, 2005. IDEL, Moshe, „Camuflarea sacrului în memorialistica, beletristica și literatura științifică a lui Mircea Eliade”, traducere de Bogdan Aldea, în Apostrof, nr. 2, 2008. IOANID, Radu, Sabia Arhanghelului Mihail. Ideologia fascistă în România, [1990], Editura Diogene, București, 1994. IOANID, Radu, Holocaustul în România. Distrugerea evreilor și romilor sub regimul Antonescu (1940-1944), ediția a Il-a revăzută și adăugită, cuvânt înainte de Elie Wiesel, prefață de Paul Șapiro, Editura Hasefer, București, 2006. IONESCU, Ștefan, „The Dynamic Concepts of Resistance and Collaboration in post-Holocaust Remembrance. Revisiting the Personal Narratives of Jewish Survivors from Romania”, în „Stutia Politica”, voi. IX, no. 2, 2009, pp. 259-271. Jurnalul ca literatură, număr special din Caiete critice, nr. 3-4, 1986. KARNOOUH, Claude, Inventarea poporului-națiune. Cronici din România și Europa Orientală 1973-2007, traducere de Teodora Dumitru, Idea Design & Prinț Editurse, Cluj, 2011. KERSHAW, Ian, TheNaziDictatorship. Problems and Perspectives of Interpretations, third edition, Arnold, London, 1993, reprinted 1996. KERSHAW, Ian, The „Hitler Myth”. Image and Reality in the Third Reich, Oxford University Press, Oxford/ New York, 1987. 317 Bibliografie KOLAKOVSKI, Leszek, Principalele curente ale marxismului [1976-1978, ed. 1988], voi. I: Fondatorii, prefață de Vladimir Tismăneanu, traducere din limba engleză de S.G. Drăgan; voi. II: Vârsta de aur, prefață de Vladimir Tismăneanu, traducere din limba engleză de Cătălin Cândea, Emanuel-Nicolae Dobrei, Bogdan Florian, Tereza Brândușa Palade (coord.); voi. III: Prăbușirea, prefață de Vladimir Tismăneanu, traducere din limba engleză de S.G. Drăgan, Editura Curtea Veche, București, 2009-2010. KOSELLECK, Reinhart, Conceptele și istoriile lor. Semantica și pragmatica limbajului social-politic, cu două contribuții ale lui Ulrike Spree și Willibald Steinmetz, traducere din limba germană de Gabriel H. Decuble și Mari Oruz, coordonarea și unificarea traducerii de Gabriel H. Decuble, Grupul Editorial Art, București, 2009. KULLER, Harry, Opt studii despre istoria evreilor din România, Editura Hasefer, București, 1997. KULLER, Hary, Evreii în România anilor 1944-1949. Evenimente, documente, comentarii, Editura Hasefer, București, 2002. LAIGNEL-LAVASTINE, Alexandra, Filozofie și naționalism. Paradoxul Noica, traducere de Emanoil Marcu, Editura Humanitas, București, 1998. LAIGNEL-LAVASTINE, Alexandra, Cioran, Eliade, Ionesco: Uitareafiascismului, traducere de Irina Mavrodin, EST -Samuel Tastet Editeur, 2004. LAZĂR, Mirela Ioana, „Aspecte ale fascismului românesc și spaniol. Două portrete în oglindă: Zelea Codreanu și Primo de Rivera”, în PECICAN, Ovidiu (editor), România interbelică: istorie și istoriografie. Analize istorice, Editura Limes, Cluj-Napoca, 2010, pp. 175-192. LE RIDER, Jacques, Jurnale intime vieneze, traducere și prefață de Magda Jeanrenaud, Editura Polirom, Iași, 2001. LILLA, Mark, Spiritul nesăbuit. Intelectualii în politică, studiu introductiv de Sorin Antohi, traducere din limba engleză de Mona Antohi, Editura Polirom, Iași, 2005. LIVEZEANU, Irina, Cultură și naționalism în România Mare. 1918-1930, [1995], traducere de Vlad Russo, Editura Humanitas, București, 1998. LONGERICH, Peter, Holocaust. The Nazi Persecution and Murder of the Jews, Oxford University Press, 2010. LOVE, Joseph, Făurirea lumii a treia. Teorii și teoreticieni ai subdezvoltării în România și Brazilia, cuvânt înainte de Ion Iliescu, prefață de Jeronimo Moscardo, ediție îngrijită de Dragoș Paul Aligică, Editura Univers, București, 2003. MAMINA, Alexandru, Paradigme revoluționare în secolul al XlX-lea. Tipuri europene și manifestări românești, Editura Academiei Române, București, 2008. MAMULEA, Mona, Dialectica închiderii și deschiderii în cultura română modernă, Editura Academiei Române, București, 2007. MANEA, Norman, „Felix Culpa”, în Norman Manea, Despre clovni: dictatorul și artistul, Biblioteca Apostrof, Cluj, 1997, pp. 97-132. MANEA, Norman, Laptele negru, Editura Hasefer, București, 2010. MÂNER, Hans-Christian, Parlamentarismul în România (1930-1940), traducere de Adela Motoc, cuvânt înainte Florin Constantiniu, Editura Enciclopedică, București, 2004. MANOLESCU, Nicolae, Istoria critică a literaturii române. 5 secole de literatură, Editura Paralela 45, Pitești, 2008. MÂNU, Peter, BOZDOGHINĂ, Horia, Polemica Paulescu: știință, politică, memorie, cu un studiu introductiv de WilliamTotok și o postfață de Radu Ioanid, Editura Curtea Veche, București, 2010. 318 Bibliografie MECU, Nicolae, „Specific național”, în Dicționarul Literaturii Române, coordonator general Eugen Simion, Univers enciclopedic, voi. II, pp. 511-522. MEZDREA, Dora, Biobibliografie Nae Ionescu, Muzeul Brăilei/ Editura Istros, Brăila, 2007. MICHEL, Robert Holy Hatred: Christianity, Antisemitism, and the Holocaust, Palgrave Macmillan, New York, 2006. MICU, Dumitru, Gândirea și gândirismul, Editura Minerva, București, 1975. MICU, Dumitru, în căutarea autenticității, I-II, Editura Minerva, București, 1992-1994. Minoritățile etnice în România în secolul al XIX-lea, coordonatori: Venera Achim, Viorel Achim, Editura Academiei Române, București, 2010. MORAR, Ovidiu, „Intelectualii români și «chestia evreiască»”, Contemporanul. Ideea Europeană, nr. 6 (639), iunie 2005. MORIN, Edgar Le monde moderne et la questionjuive, Editions du Seuil, Paris, 2006. MOSES, A. Dirk, German Intellectuals and the Nazi Post, e-book, Cambridge University Press, 2007. MULLER, Florin, Metamorfoze ale politicului românesc. 1938-1944, Editura Universității din București, 2006. MURGESCU, Bogdan, România și Europa. Acumularea decalajelor economice (1500-2010), Editura Polirom, Iași, 2010. NEGRICI, Eugen, Iluziile literaturii române, Editura Cartea Românească, București, 2008. NEUMANN, Victor, „Repere culturale ale antisemitismului din România în secolul al XIX-lea”, în Ideea care ucide. Dimensiunile ideologiei legionare, Editura Noua Alternativă, București, 1994. NEUMANN, Victor, HEINEN, Armin, Istoria României prin concepte. Perspective alternative asupra limbajelor social-politice, Editura Polirom, Iași, 2010. NOLTE, Ernst, Fascismul în epoca sa. Action Francai se. Fascismul italian. Național-socialismul, [1963, ed. nouă 1984], traducere și note Viorel Bucur, Editura Vivaldi, București, 2009. NOLTE, Ernst, Războiul civil european 1917-1945. Național-socialism și bolșevism, [ 1987], cu prefața autorului la ediția în limba română, cuvânt înainte de Florin Constantinescu, traducere de Irina Cristea, Editura Runa. Grupul Editorial Corint, București, 2005. OIȘTEANU, Andrei, Imaginea evreului în cultura română. Studiu de imagologie în context est-central european, ediția a Il-a revăzută, adăugită și ilustrată, Editura Humanitas, București, 2004. OMĂT, Gabriela, „Criterion”, în Dicționarul General al Literaturii Române, coordonator general Eugen Simion, voi. II: C-D, Univers Enciclopedic, București, 2004. OMĂT, Gabriela (ed.), Modernismul literar românesc în date (1880-2000) și texte (1880-1949), voi. I-II, cuvânt introductiv, selecția, îngrijirea textelor și cronologie de Gabriela Omăt, Editura Institutului Cultural Român, București, 2008. ORNEA, Z., Sămănătorismul, ediția a IlI-a revăzută, Editura Fundației Culturale Române, București, 1998. ORNEA, Z., Anii treizeci. Extrema dreaptă românească, ediție revăzută, Editura Fundației Culturale Române, București, 1996. PAYNE, Stanley G., A History of Fascism, 1914-1945 [1995], ebook, Routledge, Taylor & Francis e-Library, 2003. 319 Bibliografie PAYNE, Stanley G., Fascism in Spain. 1923-1977, The University of Wisconsin Press, 1999. PÂRVULESCU, Ioana, întoarcere în Bucureștiul interbelic, Editura Humanitas, București, 2003. PECICAN, Ovidiu (editor), România interbelică: istorie și istoriografie. Analize istorice, Editura Limes, Cluj-Napoca, 2010. PETCULESCU, Constantin, „Intelectualitatea și mișcarea fascistă din România. Atitudini. Controverse”, în Ideea care ucide. Dimensiunile ideologiei legionare, Editura Noua Alternativă, București, 1994. PETCULESCU, Constantin, Mișcarea legionară. Mit și realitate, Editura Noua Alternativă, București, 1997. PETREU, Marta, „De la lupta de clasă la lupta de rasă. C. Rădulescu-Motru”, în „Cahiers de l’Echinox Journal”, volume 13: „Gulag și Holocaust”, Cluj, 2007. POP, Grigore Traian, Mișcarea legionară. Idealul izbăvirii și realitatea dezastrului, ediția a Il-a, revăzută, Editura Kullusys, București, 2007. POPA, Cosmin, „Frontierele în Europa Centrală și de Sud-Est în prima jumătate a secolului XX. Raportul dintre revoluție și frontiere în teoria leninistă”, în Studii și materiale de istorie contemporană, serie nouă, volumul IX, Institutul de Istorie „Nicolae Iorga”, București, 2010, pp. 5-17. PRICOP, Constantin, Seducția ideologiilor și luciditatea criticii. Privire asupra criticii literare românești din perioada interbelică, Editura Integral, București, 1999. REES, Laurence, Auschwitz. Naziștii și „soluțiafinală”, traducere de Gabriela Tănase, ediția a Il-a, Editura RAO, București, 2010. ROSEN, Avram, Contribuția evreilor la progresul industrial în România interbelică, Editura Hasefer, București, 2002. ROTH, Andrei, Naționalism sau. democratism?, Editura Pro Europa, Târgu-Mureș, 1999. ROTMAN, Liviu, Școala israelito-romănă (1851-1914), Editura Hasefer, București, 1999. ROTMAN, Liviu, Evreii din România în perioada comunistă: 1944 - 1965, Editura Polirom, Iași, 2004. RUTHERS, Berndt, Dreptul degenerat. Teorii ale dreptului și juriști proemi-nenți în cel de-al Treilea Reich, traducere, studiu introductiv și îngrijire a ediției de Marius Balan, Editura Universității „Alexandru Ioan Cuza”, Iași, 2005. SANDACHE, Cristian, îngerii căzuți O istorie a extremei drepte din România, Editura Corint, București, 2010. SCHIFIRNEȚ, Constantin, Geneza modernă a ideii naționale. Psihologie etnică și identitate românească, Editura Albatros, București, 2001. SCURTU, Ioan, Istoria civilizației românești. Perioada interbelică (1918-1940), Editura Enciclopedică, București, 2009. SERVICE, Robert, Stalin. ABiography, Macmillan, 2004, ed. PanBooks, 2010. SIMION, Eugen, Ficțiunea jurnalului intim, voi. I-III, ediția a Il-a, Editura Univers Enciclopedic, București, 2005. SIUPIUR, Elena, Emigrația: condiție umană și politică în Sud-Estul european, Editura Academiei Române, București, 2009. SLEZKINE, Yuri, The Jewish Century, Princeton University Press, 2004. STAHL, Henri H., Eseuri critice. Despre cultura populară românească, Editura Minerva, București, 1983. 320 Bibliografie STEINER, George, Maeștri și discipoli Prelegerile „Charles Eliot Norton” 2001 -2002, traducere de Virgil Stanciu, Editura Compania, București, 2005. STRAUSS, Leo, „Existențialism”, [1956], in „Interpretation”, Spring 1995, Voi. 22, No. 3, 303-319. STRAUSS, Leo, „Why We Remain Jews” [lecture delivered at the Hillel House, University of Chicago, on 4 February 1962], in Jewish Philosophy and the Crisis of Modernity, pp. 311-329. SURUGIU, Romina, Dominante filosofice în publicistica lui Nae Ionescu. De la „Logos” la Cuvântul, Editura Paideia, București, 2008. ȘANDRU, Dumitru, Mișcări de populație în România (1940 - 1948), Editura Enciclopedică, București, 2003. ȘERBAN, Stelu, Elite, partide și spectru politic în România interbelică, Editura Paideia, București, 2006. ȘTEFĂNESCU, Cornelia, Destinul unei întâlniri. Marcel Proust și românii, ediția a Il-a, Editura Elion, București, 2008. TAGUIEFF, Pierre-Andre, La Judeophobie des Modernes. Des Lumieres au Jihad mondial, Odile Jacob, 2008. TAUBES, Jacob, Escatologia occidentală, traducere de Maria Magdalena Anghelescu, Editura Tact, postfață de Martin Treml, Cluj, 2008. TAUBES, Jacob, Teologia după revoluția copernicană, traducere de Andrei State și George State, îngrijire ediție și prefață de Claudiu Vereș, Editura Tact, Cluj-Napoca, 2009. TAUBES, Jacob, „La controverse entre le judaîsme et le christianisme. Considerations sur leur difference indissoluble”, „Le temps presse”. Du culte â la culture, traduit de l’allemand par Mira Koller et Dominique Seglard, Edition de Seuil, Paris, 2009, pp. 101-117. TAUBES, Jacob, Teologia politică a lui Pavel. Prelegeri ținute la Centrul de Cercetări al Comunității de Studii Evanghelice din Heidelberg, 23-27 februarie 1987, Editori: Aleida și Jan Assmann, în colaborare cu Horst Folkers, Wolf-Daniel Hartwich și Christoph Schulte, traducere și note Maria-Magdalena Anghelescu, Editura Tact, Cluj-Napoca, 2011. TĂNASE, Stelian, Clienții lu’ tanti Varvara Istorii clandestine, Editura Humanitas, București, 2005. TĂNASE, Tiberiu, Fețele monedei Mișcarea legionară între 1941-1948, Editura Tritonic, București, 2010. TERIAN, Andrei, G. Călinescu. A cincea esență, Editura Cartea Românească, București, 2009. TIENGO, Gario, „Pogromul din București: originalitate și asemănări în contextul european contemporan”, în „Holocaust. Studii și cercetări”, Institutul Național pentru Studierea Holocaustului din România „Elie Wiesel”, voi. I, nr. 1/ 2009, pp. 53-61. TILLICH, Paul, Curajul de a fi [1952], traducere de Sorin Avram Vîrtop, Editura Herald, București, 2007. TISMĂNEANU, Vladimir, Stalinism pentru eternitate, traducere de Cristina Petrescu și Dragoș Petrescu, postfață de Mircea Mihăieș, Editura Polirom, Iași, 2005. TORREY, Glenn E., The Revolutionary Army and Romania. 1917, University of Pittsburgh, 1995, ed. rom. Armata revoluționară rusă și România. 1917, traducere de Dana Constantin și Adrian Pandea, Editura Militară, București, 2005. TURDA, Marius, WEINDLING, Paul J., Blood and Homeland. Eugenics and Racial Naționalism in Central and Southeast Europe 1900-1940, Central European Press, Budapest, New York, 2007. 321 Bibliografie ȚIU, Ilarion, Mișcarea legionară după Comeliu Codreanu, voi. I: Dictatura regală (februarie 1938 - septembrie 1940). Mecanismele schimbului de generație, voi. II: Regimul Antonescu (ianuarie 1941 - august 1944), Editura Vremea, București, 2007. ȚURCANU, Florin, Mircea Eliade. Prizonierul istoriei, traducere de Monica Anghel și Dragoș Dodu, cu o prefață de Zoe Petre, Editura Humanitas, București, 2005. ȚURCANU, Florin, Intellectuels, histoire et memoire en Roumanie, Editura Academiei, București, 2007. URSULESCU, Ion, Valori ale patrimoniului evreiesc la Brăila, Editura Istros, Muzeul Brăila, Brăila, 1998. VAGO, Bela, Umbra svasticii Nașterea fascismului și a antisemitismului în Bazinul Dunării (1936-1938), traducere de Corina Tiron, Curtea veche, București, 2003. VARGA, Marcel, „Activitatea reprezentanților partidelor minorităților etnice în Parlamentul României (1934-1937”, în „Studii și materiale de istorie contemporană, serie nouă”, Academia Română. Institutul de Istorie „Nicolae Iorga”, volumul 7/ 2008. VEIGA, Francisco, Istoria Gărzii de Fier 1919-1941. Mistica ultranaționalis-mului [ 1989], traducere de Marian Ștefănescu, ediția a Il-a, Editura Humanitas, București, 1995. VOICU, George, Mitul Nae Ionescu, ediția a Il-a, Ars Docendi, București, 2009. VOICU, George, „Antisemitismul lui Nichifor Crainic”, în „Holocaust. Studii și cercetări”, Institutul Național pentru Studierea Holocaustului din România „Elie Wiesel”, voi. I, nr. 1/ 2009, pp. 73-89. VOLOVICI, Leon, Ideologia națională și „problema evreiască”. Eseu despre formele antisemitismului intelectual în România anilor ’30, Editura Humanitas, București, 1995. WEBER, Eugen, Dreapta românească, traducere, studiu introductiv și note de Achim Mihu, Editura Dacia, Cluj, 1995. WIMMER, Andreas, FEINSTEIN, Yuval, „The Rise of the National-State across the World, 1816 to 2001”, in „American Sociological review”, Volume 75, Number 5, October 2010, pp. 764-790. WINNOCK, Michel, Secolul intelectualilor, [1997, 1999], traducere din franceză de Gheorghe Chiriță, Editura Cartier, Chișinău, 2001. WINNOCK, Michel, Nationalisme, antisemitisme etfascisme en France, nouvelle edition, Editions du Seuil, 2004. YOVEL, Yirmiyahu, Hegel, Nietzsche și evreii. O enigmă întunecată, traducere din ebraică de Rodica Amel, Editura Humanitas, București, 2000. ZAHARIA-FILIPAȘ, Elena, Studii de literatură feminină, Editura Paideia, București, 2004. ZARIFOPOL-JOHNSTON, Ilinca, Searching for Cioran, Edited by Kenneth R. Johnston, Foreword by Matei Călinescu, Indiana University Press, Bloomington and Indianapolis, 2009. ZIZEK, Slavoj, Zăbovind în negativ. Kant, Hegel și critica ideologiei traducere de Irina-Marta Costea, Editura AII, București, 2001. 322 Cuprins Introducere......................................................5 I. Nume..........................................................9 1. Alegerea numelui...........................................9 2. Nume......................................................14 II. Locuri.......................................................17 1. Brăila. Alegerea maestrului...............................17 § Sebastian și femeile. Ipoteza homosexualității...........22 2. București. Punct de sosire, punct de plecare..............30 3. Paris. O altă „provincie”.................................37 III. Generatia...................................................47 1. Mișcarea Legionară........................................48 Ideologia Mișcării Legionare: tabel taxinomic..............52 2. Tânăra Generatie..........................................61 3. Sebastian ia parte la dezbaterea în jurul noii generatii..75 Cazul Zarifopol............................................80 4. „Considerații asupra romanului modern”. Orașul cu salcâmi.........................................81 5. O perspectivă vegetală asupra generației: Fragmente dintr-un carnet găsit. Bergsonismul.......................87 6. Aventura. Femei, Accidentul...............................92 7. „Modernismul extremist” și degradarea revoluționară a valorilor..............................................103 8. Jurnalul ca proces al generației. Studiu de caz: Mircea Eliade.............................107 IV. Chestiunea evreiască.......................................115 1. Ce este un evreu? Definitii problematice în prefața lui Nae Ionescu la De două mii de ani: raționamente, surse, problema antisemitismului........................115 De ce prefafa lui Nae Ionescu este antisemită............141 2. Problema evreiască în România. Modernizarea prin evrei .... 142 3. Mihail Sebastian fată cu problema evreiască înainte de apariția romanului De două mii de ani............................146 4. Marcel Proust: o afacere evreiască........................149 5. Sebastian ca „evreu arian”. Studiu de caz: I. Ludo........157 6. De două mii de ani........................................160 Un roman cu cheie. Nae Ionescu și mimarea pactului narativ...........................................160 Chestiunea antisemitismului față cu contextul ideologic în romanul De două mii de ani. Teoria țapului ispășitor....165 Un roman dialectic........................................172 Lectura lui Constantin Noica. Un experiment care limitează principiul autonomiei esteticului..........178 Eroarea „estetismului”....................................182 7. Ce concluzii a tras Sebastian după De două mii de ani. Eroarea dialectică...................185 8. Evreul și estetica iubirii. Studiu de caz: G. Călinescu...189 9. Sebastian ca evreu generic. Studiu de caz: N. Iorga și N. Georgescu-Cocoș............................195 10. „El nu e în spirit ovrei”. Studiu de caz: Camil Petrescu.202 11. Descoperirea iudaismului, între catolicism și „Ein Meister aus Deutschland”..........................206 12. Jurnalul ca martor: chestiuni de metodă..................211 Obiectivitate și „adevăr subiectiv”. Studiu de caz: E. Lovinescu și antisemitismul............................215 Receptarea jurnalului.....................................222 Addenda la receptare. Este jurnalul complet?..............227 § Posibilitățile discursului despre Holocaust. Cazul României............................................229 V. Comunismul..................................................239 1. Comunismul în România până la 23 August 1944. Chestiunea (ne)reprezentării prin minoritari........................239 2. Nae Ionescu, Sebastian și comunismul.....................246 3. Mihail Sebastian la 23 August............................249 Autorul și scribul........................................251 România liberă............................................252 Armata roșie vine.........................................253 4. După 23 August...........................................256 5. Moartea lui Sebastian și ecourile ei imediate............258 Scurt excurs în teoria conspirației: un accident regizat?.261 După accident. înmormântarea..............................262 6. Evadarea...............................................270 Anexe...........................................................275 Anexă 1: Cronologie Mihail Sebastian.........................277 Anexă 2: Textul broșurii ARMATA ROȘIE VINE și al MANIFESTULUI BLOCULUI NAȚIONAL - DEMOCRATIC..............282 Bibliografie....................................................297 CRITICĂ & ISTORIE LITERARĂ Au apărut: Gelu Ionescu - Târziu, de departe Mircea A. Diaconu - l.L. Caragiale. Fatalitatea ironică Claudiu Turcuș - Estetica lui Norman Manea Mihaela Ursa - Erotico n. Tratat despre ficțiunea amoroasă Sanda Cordoș - Lumi din cuvinte. Reprezentări și identități în literatura română postbelică Alex Goldiș - Critica în tranșee. De la realismul socialist la autonomia esteticului Bianca Burța-Cernat - Fotografie de grup cu scriitoare uitate Mihai Zamfir - Scurtă istorie. Panorama alternativă a literaturii române Nicolae Manolescu - Teme Eugen Negriei - Literatura română sub comunism. 1948-1964 Radu Cernătescu - Literatura luc ferică. O istorie ocultă a literaturii române Daniel Cristea-Enache - Timpuri noi Secvențe de literatură română Simona Sora - Regăsirea intimității. Corpul în proza românească interbelică și postdecembristă Paul Cornea - Originile romantismului românesc. Spiritul public, mișcarea ideilor și literatura între 1780-1840 Ana Selejan - Poezia românească în tranziție (1944-1948) Ion Pop - A scrie și a fi. Ilarie Voronca și metamorfozele poeziei Gabriel Dimisianu - Constantin Negruzzi Mircea Martin - Singura critică Mihai Zamfir - Cealaltă față a prozei Vasile Popovici - Rimbaud Ana Selejan - Trădarea intelectualilor; Reeducare și prigoană Radu G. Țeposu - Istoria tragică & grotescă a întunecatului deceniu literar nouă Daniel Vighi - Onoarea și onorariul Iulian Costache - EMINESCU. Negocierea unei imagini Paul Cernat - Avangarda românească și complexul per feriei Ana Selejan - Literatura în totalitarism (1949-1951). întemeietori și capodopere S. Damian - Trepte în sus, trepte în jos Alexandru George - Marele Alpha Carmen Mușat - Strategiile subversiunii. Incursiuni în proza postmodernă Eugen Negriei - Iluziile literaturii române Andrei Terian - G. Călinescu. A cincea esență www.poltrom.ro Lector: Mădălina Ghiu Coperta: Radu Răileanu Tehnoredactor: Radu Căpraru Bun de tipar: septembrie 2012. Apărut: 2012 Editura Polirom, B-dul Carol I nr. 4 • P.O. BOX 266 700506, Iași, Tel. & Fax: (0232) 21.41.00; (0232) 21.41.11; (0232) 21.74.40 (difuzare); E-mail: offlce@polirom.ro București, Splaiul Unirii nr. 6, bl. B3A, sc. 1, et. 1, sector 4, 040031, O.P. 53 • C.P. 15-728 Tel.: (021) 313.89.78; E-mail: offlce.bucuresti@poflrom.ro Tiparul executat la Tipografia LIDANA, Suceava Tel. 0230/517.518, 206147; Fax: 0230/206.268 BIBLIOTHECA BIBLIOLOGICA Fondată de I. Crăciun SERIE NOUĂ 32 -(51) HERMENEUTICA BIBLIOTHECARIA - Antologie Philobiblon - (V) Editori Carmen Crișan, Istvân Kirâly V., Cristina Popa și Raluca Trifu Editura Argonaut Biblioteca Centrală Universitară „Lucian Blaga” din Cluj 2011 BIBLIOTHECA BIBLIOLOGICA apare sub îngrijirea lui Doru Radosav Seria HERMENEUTICA BIBLIOTHECARIA este îngrijită de Istvan Kiraly V. Tehnoredactare: Editorii Coperta: arh. Tiberiu Trenea și fotogr. Gyorgy Tasnadi Ilustrații: Ana-Maria Călinescu și Rodica Frențiu Descrierea CIP a Bibliotecii Naționale a României 5 Hermeneutica Bibliothecaria : Antologie Philobiblon (V) / editori : Carmen Crișan, Istvân Kirâly V., Cristina Popa, Raluca Trifu. - Cluj-Napoca : Editura Argonaut : Biblioteca Centrală Universitară „Lucian Blaga”, 2011. - 557 p. ISBN 978-973-109-223-2 001.2 02 04 08 Copyright © Biblioteca Centrală Universitară „Lucian Blaga” - Cluj-Napoca Editura Argonaut Director: Emil Pop Adresa: Str. Ciucaș, nr. 5, ap 15, Cod Poștal 400545 - Cluj-Napoca Tel/Fax: 0264/425626 http://www.editura-argonaut.ro Editura Argonaut este acreditată de C.N.C.S.I.S. din anul 2002 Informații - Achiziție - Abonare 9 9 http://www.bcucluj.ro/philo/ E-mail: philobib@bcuclui.ro CUPRINS CONTUR Re-Introducere sau: Dincolo de „teoria și practica” informării și documentării - Spre o hermeneutică posibilă și necesară ..........................11 Desfășurătorul întâlnirilor Atelierului Hermeneutica Bibliohtecaria (Philobiblon) ........................................................21 FOCUS Noul Program al revistei și Politica ei Editorială: PHILOBIBLON - Transylvanian Journal of Multidisciplinary Research in Humanities..29 Raluca TRIFU, Istvân KIRALY V., Considerații filosofice, epistemologice și scientometrice legate de sensurile științei și profesiei bibliotecare -Pentru situarea proiectului unei cercetări.............................31 Valeria SALANKI, Cultura organizațională și comunicarea în bibliotecă - Studiu asupra culturii organizaționale în Biblioteca Centrală Universitară „Lucian Blaga” din Cluj ..............................................44 Raluca TRIFU, Istvân KIRALY V., Globalizare și Individualizare, sau: Marketingul ca metaforă pentru reasumarea și reconturarea sensurilor serviciilor de bibliotecă - O inițiativă și o experiență românească ..114 Claudiu GAIU, Gabriel Naude (1600-1653 ) - în slujba Puterii și a Cărții 128 Alin Mihai GHERMAN, Timpul scrierii - Manuscrisele ...................140 Dana Maria MĂRCUȘ, Sărbătoarea cărții. Percepția societății românești interbelice asupra cărții și lecturii ................................148 Orsolya ANTAL,Taine în jurul unei satire în spirit voltairian în limbă maghiară de la sfârșitul secolului al XVIII-lea ...............................197 KingaPAPP, Colligatul Ms 354 și dramele pierdute ale lui Jozsef Martonfi ....213 Gabriela RUS, Roxana BĂLĂUCĂ, Venceslav Melka în colecția Bibliotecii Centrale Universitare „Lucian Blaga” Cluj-Napoca .....................222 5 Hermeneutica Bibliothecaria - Antologie Philobiblon - Volumul V Nicolina HALGAȘ, Dimensiunea educativă a bibliotecii publice prin servicii de animație pentru copii.............................................249 Tunde JANKO, Alina NEALCOȘ, Maria CRIȘAN, Mariana GROS, Carmen GOGA, Biblioteca Filială de Științe Economice - Tradițional versus modern ......271 Adriana MAN SZEKELY, Emil SALAMON, Colaborarea Bibliotecii Centrale Universitare „Lucian Blaga” din Cluj-Napoca cu Banca Mondială .......290 ORIZONTURI Aurel Teodor CODOBAN, Mass-media și filosofia - Filosoful ca jurnalist, sau sinteza unei ideologii ostensive .................................. 30 1 Marian PETCU, Școala de ziaristică de la București (1951-1989) - Istorii recente........................................................314 Marcel BODEA S., Timpul matematic în mecanica clasică - o perspectivă epistemologică............................................................332 Florina ILIS, Fenomenul science fiction și fețele timpului ...............354 Rodica FRENȚIU, Yasunari Kawabata și nostalgia timpului fără timp.........373 Rodica TRANDAFIR, Timpul și muzica .......................................390 Istvan KIRÂLY V., Întemeierea filosofiei și ateismul la tânărul Heidegger - Prolegomene la o perspectivă existențial-ontologică ................... 42 3 Elena CHIABURU, Considerații privitoare la vînzarea la Cochii Vechi și mezat ................................................................. 4 3 7 Vlad POPOVICI, Istoriografia medicală românească (1813-2008) .............463 Gheorghe VAIS, Remodelări urbane în Clujul perioadei dualiste (1867-1918).481 Cristina VIDRUȚIU, Ciuma - profilul unei recurențe istorice supusă unui transplant artistic .................................................497 Anna Emese VINCZE, Iluziile pozitive din perspectiva psihologiei evoluționiste .......................................................506 6 Hermeneutica Bibliothecaria - Antologie Philobiblon - Volumul V REFLEXII Florentina RĂCĂTĂIANU, Irina Petraș, Literatura română contemporană - O panoramă - Recenzie .......................................527 Raluca TRIFU, Filosofia informației si cibernetica - Recenzie .530 Iulia GRAD, Tematizări în eticile aplicate - perspective feministe (Mihaela Frunză) - Recenzie ...................................534 Adrian GRĂNESCU, Biblioteca lui Hitler, cărțile care i-au format personalitatea, de Timothy W. Ryback - Recenzie ...............537 În colecția BIBLIOTHECA BIBLIOLOGICA au apărut ................551 Revista PHILOBIBLON - Volumele apărute ........................556 CONTUR Re-Introducere sau: Dincolo de „teoria și practica” informării și documentării - Spre o hermeneutică posibilă și necesară - Notă Intitulăm și acest al cincilea volum de Antologie Philobiblon, tot Hermeneutica Bibliothecaria, deoarece, pe parcurs, am realizat și mai adânc faptul că „formula” expresiei atinge și numește tocmai miezul și orizontul intențiilor și scopurilor „bibliologice” și „biblioteconomice” propriu-zise ale rubricilor de resort ale publicației antologate. De aceea, începând cu volumele X-XI/2005-2006 și rubrica „bibliologică” principală a revistei poartă deja, în titlul ei, exact această sintagmă. În strânsă legătură cu motivele specificate aici se află însă și faptul că acest text „premergător” se numește tot și tocmai: Re-Introducere Căci, recitind textul introductiv al primului volum de antologie Philobiblon - Hermeneutica Bibliothecaria (I) - din anul 1998, am constatat că el și-a păstrat, în bună parte și astăzi, actualitatea conceptului, conținutului și mesajului său. Este deci vorba și acum despre re-scrierea și republicarea a ceva ce a fost și a rămas: actualizare! Adică un lucru care trebuie făcut - adică gândit - în continuare! I. Preliminarii Automatizarea și informatizarea nu mai reprezintă astăzi un simplu deziderat pentru bibliotecile românești. Dimpotrivă, ele sunt o realitate care, pe zi ce trece, prinde contururi mai circumscrise și articulate, devenind de mult mediul nostru cotidian, aflat în continuă evoluție și diversificare. Cu cât ne sunt însă mai „apropiate”, cu atât mai mult devin ele și o sursă de sfidări și de confruntare. Cu ce anume ne confruntă - în primul rând și în esență - automatizarea și informatizarea continuă a bibliotecilor în general și ale activităților de informare, în special? Și mai ales în procesul care avansează pe zi ce trece și pe care-l numim - cu ușurință, poate - „globalizare”? Ca orice întrebare pusă în mod serios și explicit, și aceasta trebuie lămurită, mai întâi, în natura și structura ei proprie! Ceea ce, din punct de vedere structural, ne izbește însă din capul locului la această întrebare, este faptul că, în ea, este cuprins deopotrivă și în mod explicit și cel care o ridică! Adică, întrebătorul. Deci cel care susține de fapt întrebarea. Altfel spus, în această întrebare noi înșine suntem și rămânem în continuare aceia care, aflați în fața unei confruntări, ne întrebăm în fond despre și cu privire la noi înșine! Apoi, în și prin această întrebare, „sarcina” cu care ne confruntăm - deci: modernizarea continuă a bibliotecilor - devine și ea dislocată din toposul ei pur destinal - dictat adică de vremurile în care, agitați și zi de zi, trăim - și se eliberează pentru întâlnirea și asumarea unor sfidări care sunt nu numai organice ci cu adevărat istorice! 11 Hermeneutica Bibliothecaria - Antologie Philobiblon - Volumul V Prin urmare, chiar prin structura ei, această întrebare se dovedește a fi o interogație propriu-zis hermeneutică, a cărei natură trebuie, de aceea, întrevăzută, realizată și păstrată în mod autentic și explicit de-a lungul tuturor demersurilor noastre de auto-înțelegere. Din acest motiv, discuțiile de față nu - mai - pot deveni, în nici un chip, vreo vorbărie despre „ce ar fi” și „ce se poartă” în profesie, ci problematizările trebuie re-conduse tematic la izvoarele lor autentice. În așa fel încât ele să treacă și prin analiza propriei noastre situări aflate față-n față cu adevăratele sfidări ale prezentului timpului. Și, desigur, cu cele ale trecutului și viitorului. Problema posibilității și chiar a necesității introducerii metodelor hermene-utice în înțelegerea și desfășurarea activităților de informare - în special a celei bibliografice - a fost pusă pentru prima oară, după știința noastră, de către Bruno Richardot.1 Deși desfășurate la un nivel conceptual de a dreptul precar, propunerile lui țintesc totuși atât o înțelegere mai profundă a esenței activităților bibliografice, cât și a tematicilor bibliografiate. Tradițional, hermeneutica este însă arta - apoi știința - interpretării. Prin opera lui Hans-Georg Gadamer, ea a fost elaborată și ridicată însă la rangul de teorie universală a înțelegerii.1 2 Interpretând - hermeneutic - temele și problemele cu care ne confruntă tradiția și existența noastră actuală, noi de fapt realizăm o înțelegere superioară a propriei noastre ființe și situări. De aceea, comprehensiunea hermeneutică se desfășoară totdeauna într-un cerc. Cerc care este deschis de fiecare dată de către intenționalitatea și efortul interpretării și care, pe parcurs, se întoarce și revine tocmai spre- și la o mai profundă înțelegere de sine a interpretatorului însuși. Confruntându-se - în prezentul și în concretul situării - cu problemele tematic conturate ale interpretărilor sale, interpretatorul - la capătul chestionărilor sale hermeneutice - se va găsi deci îmbogățit și chiar întărit, dar totuși confruntat, de fapt, cu sine însuși... Din această perspectivă, trebuie acum să reluăm întrebarea noastră anterioară: Cu ce anume ne confruntă - în esență - informatizarea și modernizarea continuă a bibliotecilor în general, și cea a activităților de informare, în special? Întrebarea trebuie însă pusă și susținută în întreaga ei amploare, deschidere și profunzime! Altfel riscăm să insistăm - și noi - în obișnuitele răspunsuri de conjunctură, sau în veleitarismele... la fel de obișnuite în fond. Or, aceste răspunsuri de conjunctură și/sau veleitare, interpretează întrebarea de mai sus, ca fiind de regulă referitoare la o chestiune de tehnică. Adică, informatizarea și modernizarea continuă reprezintă, este și rămâne pentru biblioteci și pentru bibliotecari, în esența ei, o problemă de dotări (calculatoare, soft-uri, hard-uri, programe, conexiuni etc.) noi și de (noi) competențe tehnice. Exigențele sincronizării permanente cu ele și cu „noutatea” lor constau, deci, în primul rând - 1 Richardot, Bruno, Despratiques bibliographiques a l 'hermeneutique documentaire: sens et reference en documentation. In: Documentaliste, vol. 33 (1996), Nr. 1, p. 15-17. 2 Gadamer, Hans-Georg, Wahrheit und Methode, Tubingen, 1975 (În ediție românească Adevăr și metodă, Teora, București, 2002, 735 p.) 12 Hermeneutica Bibliothecaria - Antologie Philobiblon - Volumul V dacă nu chiar în exclusivitate - în solicitări vizând dobândirea resurselor privitoare la dotare și în obținerea competențelor potrivite de „operare”. Numai că, în felul acesta, dotările și „operarea” pot deveni - și chiar devin în mod aproape constant - scopuri în sine care își dezvoltă utilitatea nu neapărat, pentru utilizatorul și publicul bibliotecilor - și cu atât mai puțin în vederea re-conturării organice a orizonturilor sui generis de sensuri ale bibliotecii -, ci mai degrabă pentru operator. Pe aceste structuri, lipsite în fond de orice fel de organicitate, se pot clădi apoi - ce-i drept - și multe cariere efemere... În realitatea ei esențială, informatizarea și modernizarea-evoluția continuă a bibliotecilor ne confruntă însă - pe noi, bibliotecarii - în permanență și în primul rând: cu noi înșine. Altfel spus, ea se dovedește a fi o întrebare și o sfidare propriu-zis hermeneutică, care ne îndeamnă - sau ne obligă - ca pe- și prin parcursul chestiunilor tehnice etc., să ne definim și să ne re-definim în permanență pe noi înșine. Adică propria noastră ființă, stare, situare și disponibilitate profesională, instituțională și existențială „generală”, dar totdeauna actuală! Cu privirea ațintită, desigur, (și) spre viitor... II. Prezentul și autenticitatea lui „În sine”, acest „viitor” exercită însă și o anumită forță de atracție exterioară la care, în mod evident, „se rezistă” cu greu. Există și persistă astfel în zonele noastre o stranie și ficțională înclinație către „tematizarea” și „dezbaterea” lui. În loc, deci, ca bibliotecarii și profesioniștii informației să se angajeze și să se concentreze critic și analitic la problemele organice ce decurg din realitatea -profesională, instituțională, materială, socio-politică, istorică, mentală, managerială, culturală etc. - efectivă a situației lor prezente, ei se „refugiază” - ademeniți și fascinați - în imaginarul facil a tot felul de proiecții legate mai degrabă de moda vremurilor, decât de proiecte într-adevăr structurate spre asumarea lor... La baza acestor manifestări nu se află însă - credem - chestiuni pur psihologice sau psiho-sociologice1 ale profesiei, ci ele se clădesc de fapt pe aspecte legate de probleme de mentalitate. Mentalitatea, mentalitățile sunt structuri -deopotrivă conștiente și inconștiente - care pre-judecă și pre-determină atât orientarea problematizatoare, cât și atitudinea și comportamentul subiecților și chiar al colectivităților. Ele participă în orice proces hermeneutic - desfășurat spontan sau metodic - atât în privința a ce anume este problematizat și tematizat și a felului și nivelului la care se desfășoară această tematizare, dar și la cel al concluziilor și, mai ales, al consecințelor acestor tematizări. Din acest punct de vedere, viziunea după care modernizarea continuă a muncii de bibliotecă sunt privite ca fiind probleme ce vizează, în mod aproape exclusiv, chestiuni de dotare tehnică și de competențe de „operare”, sunt în fond două aspecte ale uneia și aceleiași mentalități, care ne este proprie și care ne 1 A se vedea în acest sens: Prins, Hans - Gier, Wilco de, Status, Image and Reputation of Librarianship. A raport of an empirical research undertaken on behalf of IFLA's Round Table for the Management of Library Associations, IFLA/NBLC, The Hague, 1993 13 Hermeneutica Bibliothecaria - Antologie Philobiblon - Volumul V orientează și ne și (pre)definește zi de zi. Caracteristica cea mai importantă a acestei mentalități este însă - în mod paradoxal în aparență - tocmai lipsa problematizării proceselor chiar din perspectiva analizei și a studiului mentalităților, adică: lipsa cercului hermeneutic! Și aceasta în două direcții: pe de o parte în trecerea cu vederea asupra faptului că însăși infrastructura informațională a modernizării poartă în- și cu sine o anumită cultură și mentalitate. Fără adoptarea și adaptarea căreia punerea ei „în funcțiune” nu poate fi nici organică și - la urma urmei - nici întru-totul eficientă. Adică a faptului că, pe de o parte, trebuie trase și duse până la capăt nu numai toate concluziile și consecințele „profesionale”, „restrânse” etc., ci și cele instituționale, administrative, legislative, de asociere, de formare și de formare continuă, care decurg din acest proces și, pe de altă parte, prin nesocotirea faptului că adoptarea acestei mentalități presupune, la rândul ei, schimbarea, depășirea efectivă și - de multe ori - chiar suprimarea expresă a datelor propriilor noastre mentalități prezente și pre-judicative! Aceste structuri mentale - care deci trebuie depășite - se cer de aceea studiate, problematizate, identificate și recunoscute apoi ca fiind tocmai „ale noastre” și ca fiind, în același timp, propriile noastre frâne și, desigur, determinări și însărcinări. În lipsa acestei orientări interogative, problematizatoare și tematizatoare decise, întreaga discuție și întregul proces de modernizare continuă... riscă însă să devină, în esență și în fond - chiar în pofida rezultatelor „parțiale” -, un proces „veleitar” și strict utilitar, care, privitor la lucrurile esențiale și variate ale sensurilor, rămâne de fapt „încremenit în permanență în proiecte” și în declarații de intenții. Pe de o parte lipsite de orizonturile lor organice, pe de altă parte duse rareori până la capăt. Autenticitatea prezentului și autenticitatea prezenței reclamă, deci, - cel puțin în parte - și acea întrebare care ne pune față-n față cu propria noastră mentalitate actuală - aflată deci în act împreună cu toate consecințele ei -, dar care ne orientează, ne pre-direcționează totuși în modul de concepere, de organizare și de funcționare a instituțiilor, asociațiilor și proiectelor noastre profesionale. Dacă însă se adeverește că această întrebare trebuie într-adevăr pusă - și încă în mod apăsat și explicit - atunci se ridică imediat și o altă problemă, strâns legată de ea: unde anume trebuie și poate fi ridicată o asemenea întrebare? „Locul” potrivit pentru întrebarea hermeneutică despre mentalitățile existente și dominante în profesia noastră de bibliotecar și în organismele și instituțiile sale este, desigur, sfera publică! Fără a intra în conceptualizări complicate, se poate spune că ceea ce într-un domeniu sau într-o profesie aparține, prin excelență, sferei publice, sunt tocmai publicațiile sale. Ele ar trebui - și poate chiar ar putea -, deci, problematiza mentalitatea, situarea, starea, imaginea, orientarea, recunoașterea socială și statutul profesiilor și al instituțiilor noastre. În ele ar trebui - și poate chiar ar putea fi - prin urmare, studiate și dezbătute, cu mijloace raționale, dialogale și riguroase, învățământul, legislația, organizarea administrativă, statutele posibile, variantele și sensurile eficiente ale asocierilor, formarea continuă etc., ale profesiei și existenței noastre.1 1 Sub acest aspect, listele de discuții, inclusiv cea mai extinsă dintre ele, adică „Biblos” nu este, la noi, decât un exemplu concludent pentru un spațiu de pseudopublicitate, unde sunt 14 Hermeneutica Bibliothecaria - Antologie Philobiblon - Volumul V Numai că, asociațiile noastre abia au avut până acum reviste, sau dacă au, ele abia circulă, și este foarte interesant și edificator de studiat „bibliometric” sau „scientometric”, care anume este frecvența, ponderea și mai ales nivelul/orizontul intelectual și științific al reflecțiilor și analizelor pe aceste teme - totuși arzătoare și fundamentale - o au în puținele publicații de care dispune aici profesia noastră. Și mai interesantă este studierea ponderii pe care o au în aceste publicații dezbaterile și confruntările explicite - argumentate și polemice - de idei, de păreri și de proiecte..Lucrurile nu stau altfel, din păcate, nici în ceea ce privește literatura de specialitate publicată la noi în cărți și volume.2 III. Philobiblon: un cadru posibil În acord cu vocația deopotrivă științifică și enciclopedică a uneia dintre cele mai mari biblioteci universitare din Europa Centrală - Biblioteca Centrală Universitară „Lucian Blaga” din Cluj, Philobiblon3 este o publicație științifică multi-și transdisciplinară care generează un forum dinamic pentru tratarea diversificată a unor problematici extrem de variate și actuale. Primul volum al revistei a apărut în 1996. Fiind destinată în primul rând schimbului internațional inter-bibliotecar - ea se publică în limba engleză - revista urmărește concomitent obiective programatice, pragmatice, promoționale și de imagine. Ca atare - în ceea ce privește rubricile sale „bibliologice” - ea nu-și propune pur și simplu umplerea unui gol existent, mai mult sau mai puțin conjunctural, în literatura biblioteconomică românească, ci promovează o fizionomie, un sens și o consistență proprie, particulară care s-a dovedit deja a fi și durabilă. Încadrându-se în „categoria” publicațiilor periodice editate de către unele din marile biblioteci, Philobiblon nu se rezumă însă doar la valorificarea documentară și științifică a colecțiilor bibliotecii care o editează, ci are în vedere și valorificarea și focalizarea potențialului științific și spiritual al centrului universitar și cultural în care publicația a luat ființă. Și nu numai. ridicate și „dezbătute” multe probleme realmente importante - de ex. problemele Bibliotecii Naționale a României, ale învățământului bibliologic superior etc. -, dar care, în mod evident, ar trebui de fapt scoase și susținute cu mai multă tărie și în sfera publică „reală”, care are deci într-adevăr șanse de efectivitate și de efecte... sau care produce măcar „documente” ce „rămân” și la care se poate apoi oricând face referire... 1 O asemenea investigație a fost efectuată de noi în 1997, informațiile ei fiind actualizate apoi și pentru anul 1998, creându-se astfel și o bază de date bibliografică, care a fost ulterior și „comercializată”. Bibliografia și studiul respectiv se găsește în volumul Hermeneutica Bibliothecaria - Antologie Philobiblon (I) Editori Florina Iliș și Ionuț Costea, Presa Universitară Clujeană, Colecția: Bibliotheca Bibliologica (19), Cluj-Napoca, 1998, p. 83-175. 2 Pe scurt a se vedea cercetarea Anei Maria Căpâlneanu din al doilea volum Hermeneutica Bibliothecaria - Antologie Philobiblon, Editori Viorica Sâncrăian și Istvan Kiraly V., Editura Presa Universitară Clujeană, Cluj-Napoca, 2004, p. 31-102. Între-timp cercetarea detaliată a fost însă definitivată și publicată în două volume consistente. Vezi, Ana Maria Căpâlneanu, Factorul informațional în învățământ și cercetare în contextul modernizării documentării științifice din România, Cluj-Napoca, Editura Argonaut, 2007. Vol. I- II. , 531 p. 3 Vezi, http://www.bcucluj.ro/philo/ 15 Ana-Maria Călinescu, Cel-care-se-miră (2006) (175 x 220 mm.) Hermeneutica Bibliothecaria - Antologie Philobiblon - Volumul V Tot spre deosebire de revistele altor mari biblioteci, Philobiblon are deci și o rubrică dedicată problematicii profesiei de bibliotecar, a organismelor și instituțiilor sale. Nu întâmplător această rubrică se intitula la început O profesie în schimbare - O societate în tranziție. Căci ea a dorit și dorește în continuare să fie, în primul rând, nu un for de „lămurire” a problemelor de manualitate și de meșteșug profesional, ci tocmai un cadru de ridicare, de conștientizare, de problematizare și de analiză transdisciplinară și exigentă a re-definirilor necesare, decisive și actuale ale profesiei. Este vorba, deci, de analize, de studii și de meditații actualizate - dar ridicate la nivel de conștiință culturală -„despre” problemele, starea prezentă și „despre” perspectivele realmente fundamentate și critic prefigurate ale profesiei noastre și tocmai în spațiul nostru existențial. Studiile înserate și în acest volum - ca și în antologiile precedente - provin, în marea lor majoritate, din această rubrică, iar orientarea și calitatea lor ne fac să privim cu încredere seriozitatea acestui proiect. Proiect care țintește, în esența lui ultimă, tocmai intersectarea culturii și a informației!1 Cum ar putea însă să se „intersecteze”, „informația” și „cultura”, dacă ele nu s-ar angaja reciproc în primul rând în direcția creării unei culturi a informației? Căci cultură autentică ne-informată nu a existat niciodată, în timp ce informația lipsită de cultură - chiar in-cultă - ne înconjoară, ne obstrucționează și ne agresează moment de moment! Nu numai în spațiul public „social” al mediilor, dar și în cel al angajamentelor noastre profesionale și instituționale pur tehnice, de suprafață și/sau strict veleitare. Dar ce altceva ar putea însemna, în cazul nostru, această „cultură a informației”, dacă nu, pe de o parte, tocmai sondarea și reconstruirea actuală a sensurilor și rosturilor autentice ale bibliotecii și ale informației însăși? Sensuri și rosturi ce se dovedesc mereu a fi și de trimite „dincolo” de complicatele „servicii informaționale” ale unor instituții concepute și ele strict ca „servicii” furnizate „utilizatorilor”. Apoi, pe de altă parte, cum am putea noi ajunge la degajarea și conturarea prezentă a acestor sensuri dacă am elimina reflexia hermeneutică și cea critică din analiza stării și situației profesiei noastre? Într-un cuvânt: aici se pledează - pe baza unor analize critice și a unei comprehensiuni hermeneutice - pentru exercițiul unor structuri mentale care sunt departe de a fi simple accesorii ocazionale ale modernizării continue, ci care, dimpotrivă, tocmai fundamentează și dau sens deplin dotărilor informatice și competențelor de operare aflate în permanentă evoluție și diversificare! Iar revista Philobiblon este și va rămâne deschisă pentru colaborarea cu oricare bibliotecar și oricare bibliotecă, interesată și competentă în deschiderea cercurilor hermeneutice ce pornesc de dincoace și ajung dincolo de „practica și teoria informării”. Dar și experiența cooperării revistei cu colaboratorii-autorii bibliotecari, dezgroapă în continuare și zilnic noi dificultăți, care sunt și ele încă legate de aspecte 1 Care este un aspect esențial a ceea ce astăzi - și ca temă aflată „la modă” - se numește „information literacy”. 17 Hermeneutica Bibliothecaria - Antologie Philobiblon - Volumul V ce privesc și se înrădăcinează de fapt în probleme de mentalități și de cultură organiza-țională. Nu ne referim doar la lipsa experienței de a utiliza în public rațiunea, ci mai degrabă la lipsa și carențele nevoii însăși de a fundamenta, instaura și contura ceea ce s-ar putea numi societatea civilă a profesiei. Ori, o societate civilă autentică se poate fundamenta doar pe baza și cu participarea unor indivizi autonomi, iar societatea civilă a unei profesii se poate clădi numai pe indivizi a căror autonomie rezidă, în principal, în profunzimea mentală, în cadrul și orizontul căreia ei își manifestă, susțin și realizează în public și independent (autonom) competențele lor, în raport și în contextul unor situații și probleme „profesionale” determinate. De aceea, Philobiblon a dorit de mai mulți ani să devină, treptat, și un cadru-prilej informal pentru constituirea și conturarea societății civile a profesiei de bibliotecar și a instituțiilor de bibliotecă. Nevoia angajării revistei în această direcție a mai fost și este generată de constatarea îngustimii și a caracterului schematic și formal al spațiului nostru public profesional. S-a simțit deci nevoia unui forum informal în care „persoanele” să se manifeste în mod argumentat și în acord cu reala lor competență profesională și autonomie mentală, raportându-se în același timp la contra-argumente ridicate în mod la fel de rațional și responsabil. În felul acesta -poate - valoarea lor s-ar constitui, s-ar impune și s-ar aprecia nu în funcție de „imagini construite” câteodată chiar prin impostură și conformism clientelar, ci într-adevăr pe baza validității existențiale, dovedite în situații dialogale și dispute publice. În acest mod, revista poate deci contribui nu numai la decantarea și aprecierea reală a valorilor profesionale, dar și la ridicarea nivelului de abordare a problemelor cu care ne confruntăm și, prin urmare, la modificarea mentalităților nesincronizate eventual cu autenticitatea prezenței noastre în timp. Așa se explică - probabil - și faptul că, deși Philobiblon nu intenționa niciodată și câtuși de puțin să se afle în pas cu „moda” efemeră a profesiei, ea își nimerește totuși și în mod constant „epoca”. Dacă avem în vedere, de exemplu, tematicile Conferințelor Generale anuale IFLA începând din anul 1998 - adică din anul apariției primului volum de Antologie Philobiblon - atunci putem constata cu ușurință faptul că există o consonanță și o sincronie cu totul naturală, necăutată și organică între programele-tematicile lor și contribuțiile rubricilor Philobiblon de resort.1 1 Conferința Generală IFLA din anul 1998, a avut ca tematică tocmai „Intersecția dintre Informație și Cultură”, iar tematicile Conferințelor Generale ulterioare au fost: 1999 (Bangkok, Thailanda): „Libraries as Gateways to an Enlightened World” (Bibliotecile ca porți către o lume iluminată; 2000 (Ierusalim, Israel): „Information for Cooperation: Creating the Global Library of the Future” (Informare pentru cooperare: Crearea bibliotecii globale a viitorului); 2001 (Boston, SUA): „Library and Librarians: Making a Difference in the Knowledge Age” (Bibliotecă și bibliotecari: Realizarea unei diferențe în epoca cunoașterii); 2002 (Glasgow, Scoția): „Libraries for Life: Democracy, Diversity, Delivery” (Bibliotecile în slujba vieții: democrație, diversitate, oferirea de servicii); 2003 (Berlin, Germania): „Access Point Library: Media-Information-Culture” (Biblioteca ca punct de acces/portal: media-informație-cultură); 2004 (Buenos Aires, Argentina): „Libraries: Tools for Education and Development” (Bibliotecile: Instrumente pentru educație și dezvoltare); 2005 (Oslo, 18 Hermeneutica Bibliothecaria - Antologie Philobiblon - Volumul V De altfel, contactul revistei Philobiblon cu sfera publică nu se poate rezuma nici la simplul act al publicării și nici la cel al „reprezentării” și realizării unei concepții redacționale, oricât de întemeiată să fie ea. În fond, orice revistă și oricare redacție este în același timp și o instituție și un for de dezbatere publică a unor probleme determinate, dezbatere care nu are neapărat legătură directă și imediată cu actul propriu-zis al publicării. În acest sens și în această direcție am înființat, desigur, în jurul revistei și Atelierul Philobiblon. Care, începând cu anul 2009 se numește și el Atelierul Hermeneutica Bibliothecaria.1 * Majoritatea covârșitoare a cercetărilor, studiilor și dezbaterilor inserate și în acest al cincilea volum de antologie au fost prilejuite, condiționate sau chiar inițiate de existența revistei Philobiblon. Ele demonstrează - dacă mai era nevoie - faptul că revista reușește într-adevăr să focalizeze și să mobilizeze nu numai spațiul cultural, universitar-științific și intelectual, dar și pe cel profesional-biblioteconomic clujean și nu numai. Or, acest lucru exprimă și atestează nu doar „nevoințele”, dar și disponibilitățile și capacitățile de reflexie și de creație ale profesioniștilor noștri. Nu este, de aceea, deloc întâmplător nici faptul că în anul 2006 revista Philobiblon a fost acreditată de către Consiliul Național al Cercetării Științifice din Învățământul Superior din România în categoria B, apoi în B Plus. Adică drept o publicație cu șanse serioase de a devenii una de importanță internațională. Ca o evoluție, credem, firească, revista (deci publicația sursă, în limba engleză) a fost apoi inclusă și în prestigioasa bază de date produsă de către EBSCO Publishing Co. Datorită și unor eforturi conturate de marketing, la ora actuală revista Philobiblon figurează - potrivit unui contract semnat în 2008 - cu text integral în respectiva Baza internațională de date și retroactiv. Adică, cu toate textele integrale ale tuturor volumelor apărute până acum (1996-2009), ea făcând parte din publicațiile pe care baza EBSCO le difuzează simultan în două sub-baze ale sale: în Academic Search Complete (pentru perioada 2005-2009) și în Library, Information Science & Technology Abstracts with Full Text. Aici colecția este la această oră deja completă: 1996-2009. Astfel, revista a ajuns acum practic la o difuzare pe scară „planetară”. Norvegia) „Libraries - A Voyage of Discovery (Bibliotecile - o călătorie a descoperirii); 2006 (Seoul, Republica Korea) „Libraries: Dynamic Engines for the Knowledge and Information” (Bibliotecile: mecanisme dinamice pentru cunoaștere și societatea informației); 2007 (Durban, Africa de Sud) „Libraries for the Future: Progress, Development and Partnership” (Biblioteci pentru viitor: progres, dezvoltare și parteneriate); 2008 (Quebec, Canada)) „Libraries without borders: Navigating towards global understanding”; 2009 (Milano, Italia) „Libraries create futures: Building on cultural heritage”; 2010 (Gotegorg, Suedia) „Open access to knowledge - promoting sustainable progress”. 1 Vezi, http://www.bcucluj.ro/philo/atelier-herm.html. Iar cu privire la desfășurarea în timp și la tematicile întâlnirilor Atelierului, se poate consulta documentului care urmează acestor pagini intriductive.. 19 Hermeneutica Bibliothecaria - Antologie Philobiblon - Volumul V Cu atât mai mult am simțit și de această dată nevoia ca aceste lucrări să nu fie difuzate exclusiv pe o rețea internațională, ci ele să fie puse și la dispoziția breslei profesionale autohtone. Altfel, cercul hermeneutic nu s-ar închide în mod autentic nici acum... Editorii 20 Hermeneutica Bibliothecaria - Antologie Philobiblon - Volumul V Desfășurătorul întâlnirilor Atelierului Hermeneutica Bibliohtecaria (Philobiblon) Nr. crt. DATA REFERENT TEMA ȘI TITLUL PREZENTĂRII 1 aprilie 1999 Florina Iliș, Ionuț Costea, Istvan Kiraly, Angela Marcu, Olimpia Curta - Prezentarea volumului Hermeneutica Bibliothecaria - Antologie Philobiblon - Literatura bibliologică românească -articole din publicații periodice -1990-1997 - Bază de date analitică, bibliometrică și de nivel - prezentare 2 iunie 1999 Viorica Sâncrăian Formarea continuă: între nevoie și realitate 3 noiembrie 1999 Liana Miclăuș Comunicare regională: Biblioteca Universitară Karlsruhe; Al 89-lea Congres al bibliotecarilor germani, Freiburg 4 martie 2000 Olimpia Curta Informatică documentară: Studiu privind impactul introducerii mijloacelor moderne de informare în BCU „Lucian Blaga” 5 martie 2000 Florina Iliș, Ilona Gurka-Balla Învățământul superior bibliologic britanic; Biblioteci britanice 6 mai 2000 Rozalia Poraczky, Călina Retișan, Ioan Drăgan Informatizare și management - Lansarea volumului Management pentru viitor - biblioteci și arhive 7 decembrie 2000 Istvan Kiraly, Viorica Sâncrăian -Philobiblon, revista bibliotecii universitare, a culturii și a bibliotecarilor clujeni; - Atelierul Philobiblon, forum de dezbateri 8 februarie 2001 Valeria Salanky Anchetele sociologice în bibliotecă: Cunoașterea și aprecierea bibliotecii de către utilizatori 9 aprilie 2001 Daniela Todor Publicația BCU: Activitatea științifică a cadrelor didactice și a cercetătorilor UBB - tradiție și perspective 10 mai 2001 Hermina G. B Anghelescu Biblioteci și centre de informare americane - realizări și dileme 11 iunie 2001 Angela Marcu Serviciile de referință - noi tendințe -Sinteză documentară 12 iulie 2001 Monica Lazăr Indexarea tematică-tezaure: Evoluția indexării spre tezaurele specializate 13 octombrie 2001 Georgeta Dodu Informațiile comunitare: Centrul de informare comunitară sau Biblioteca dincolo de educație și divertisment 21 Hermeneutica Bibliothecaria - Antologie Philobiblon - Volumul V 14 octombrie 2001 Lucia Hosu Suporturile multimedia: Utilizarea DVD ca suport multimedia în biblioteci 15 decembrie 2001 Traian Brad Asociațiile de bibliotecari și biblioteci din România 16 octombrie 2002 Anastasia Fodorean, Monica Lazăr Retroconversia documentelor de bibliotecă 17 decembrie 2002 Rozalia Poraczky, Erika Molnar Marketing în biblioteci: Marketing în organizațiile non-profit 18 ianuarie 2003 Doina Popa, Adriana Szekely Statisticile de bibliotecă în România 19 februarie 2003 Carmen Crișan Servicii multi-media: Sala multi-media - strategii de dezvoltare a serviciilor 20 aprilie 2003 Monica Stoica, Adriana Szekely, Lenuța Pop Administrarea și conservarea colecțiilor în BCU Cluj 21 mai 2003 Gabriela Morărescu Biblioteci filiale - biblioteci specializate 22 noiembrie 2003 Georgeta Dodu Centrul Public de informare NATO 23 februarie 2004 Meda Hotea Promovarea imaginii instituției prin inter-mediul Departamentului Colecții Speciale 24 martie 2004 Ana Maria Căpâlneanu Literatura biblioteconomică: Analiza bibliometrică a cărților românești de biblioteconomie și știința informării 25 mai 2004 Ilona Gurka Balla UNIMARC - Șansă pentru o Bază de date națională 26 noiembrie 2004 Adriana Szekely 2002-2003 în statisticile bibliotecilor universitare românești 27 ianuarie 2005 Stelian Mândruț Virgil Vătășianu și Biblioteca Universității din Cluj 28 februarie 2005 Mariana Alda Activitatea de contabilitate în bibliotecă 29 aprilie 2005 Dumitrașcu Costel Informațiile bibliografice, sau Pe urmele cărții în bibliotecă. 30 mai 2005 Monica Lazăr Tehnica și formatele indexării 31 octombrie 2005 Mariana Falup, Lidia Slavnicu, Crenguța Căpușan, Teodora Bochiș, Angela Todea Secția Împrumut din BCU - realizări și perspective - automatizare și modernizare 32 noiembrie 2005 Victor Cenușă Multimedia și biblioteca publică 33 ianuarie 2006 Ioana Șuta De la schimbul internațional de publicații la schimbul experienței - un contact polonez 34 februarie 2006 Carmen Crișan Utilizarea bazelor de date științifice abonate de către BCU Cluj 22 Hermeneutica Bibliothecaria - Antologie Philobiblon - Volumul V 35 martie 2006 Gabriela Morărescu Anul 2005 - o nouă abordare a bibliotecilor filiale 36 aprilie 2006 Costel Dumitrașcu Informații bibliografice sau Pe urmele cărții în bibliotecă 37 mai 2006 Cristina Popa Ce și cât știm despre depozitul legal 38 iunie 2006 Felix Ostrovschi Adrian Marino, un altfel de discurs 39 octombrie 2006 Deneș Gyorfi Gyalui Farkas - personalitate marcantă a Bibliotecii Universitare la sfârșitul secolului XIX și începutul secolului XX. 40 noiembrie 2006 Tiberiu Trenea Restaurarea și refuncționalizarea Bibliotecii Centrale Universitare „Lucian Blaga” 41 noiembrie 2006 Liana Miclăuș Motivația performanței în bibliotecă -un studiu transcultural 42 decembrie 2006 Angela Marcu Bibliografia Generală Națională 43 ianuarie 2007 Sorina Stanca Proiect european pentru servicii interactive la Biblioteca Județeană „O. Goga” 44 februarie 2007 Mariana Falup Împrumutul interbibliotecar național și internațional. 45 aprilie 2007 Valentin Orga Aspecte ale politicii de achiziție din BCU „Lucian Blaga” 1997-2006 46 mai 2007 Georgiana Presecan, Raluca Soare Biblioteca pentru utilizatori și comunitate: activități ale Biroului de Proiecte și Promovări Servicii B.C.U. „Lucian Blaga” 47 mai 2007 Florina Iliș Centrul de studii culturale „Adrian Marino” 48 iunie 2007 Viorica Sâncrăian, Angela Costin, Ioana Răican, Marlen Popescu Serviciul de publicații seriale în BCU Cluj 49 iulie 2007 Ana Maria Căpâlneanu Literatura bibliologică și cercul hermeneutic - Hermeneutica Bibliothecaria - Antologie Philobiblon, III 50 octombrie 2007 Ilona Okos-Rigo Biblioteca de Botanică, filiala a Bibliotecii Centrale Universitare "Lucian Blaga" din Cluj-Napoca: în lumea plantelor prin colecțiile Bibliotecii de Botanică 51 noiembrie 2007 Maria-Stela Constantinescu-Matița Szabo Karoly - bibliotecar, bibliograf și istoric 52 decembrie 2007 Ioana Rotund O oază francofonă la Cluj: prezentarea Mediatecii Centrului Cultural Francez din Cluj 23 Hermeneutica Bibliothecaria - Antologie Philobiblon - Volumul V 53 ianuarie 2008 Angela Abrudan Cristina Popa Achiziția în ALEPH la BCU Cluj: Ghid pentru utilizarea modulului de Achiziție din Sistemul integrat de bibliotecă ALEPH 54 februarie 2008 Gabriela Pop Biblioteca de Studii Iudaice 55 martie 2008 Liana Grigore, Adriana Szekely Bibliorev, în continuă schimbare... 56 mai 2008 Maria Petrescu Bibliotecile digitale și impactul lor asupra tinerilor 57 noiembrie 2008 Ramona Carmen Pîrțoc Digitizarea, o cale către viitor 58 decembrie 2008 Roxana Bălăucă Cartea franceză din secolul al XVIII-lea în colecțiile B.C.U. „Lucian Blaga" 59 ianuarie 2009 Denes Gyorfi K. Sebestyen Jozsef (1878-1965) heraldist și bibliotecar la biblioteca universitară din Cluj 60 februarie 2009 Ioana Robu Prezentul și viitorul spațiului de bibliotecă 61 martie 2009 Gabriela Florescu, Unige Eva Ferencz, Alina Oana Sabău, Lucian Ciupei Biblioteca Facultății de Științe Politice - între trecut și prezent - 62 aprilie 2009 Claudiu Gaiu Gabriel Naude (1600-1653) - în slujba Puterii și a Cărții 63 mai 2009 Rozalia Poraczky, Valeria Salanki Cultura organizațională și comunicarea în Biblioteca Centrală Universitară Lucian Blaga din Cluj-Napoca 64 iunie 2009 Nicolina Halgaș Dimensiunea educativă a bibliotecii publice prin servicii de animație pentru copii 65 octombrie 2009 Mariana Grosu, Maria Crișan, Carmen Goga, Tunde Janko, Alina Nealcoș, Emil Salamon Biblioteca de Științe Economice și Gestiunea Afacerilor - Tradițional versus modern 66 ianuarie 2010 Carmen Crișan Gradul de utilizare a bazelor de date în Biblioteca Centrală Universitară „Lucian Blaga" și Universitatea „Babeș-Bolyai", în perioada 2006- 2009 67 februarie 2010 Ionuț Costea „Tipografii minții" și istoria cărții: contribuția lui Donald F. McKenzie 68 aprilie 2010 Gabriela Rus, Roxana Bălăucă Venceslav Melka în colecția Bibliotecii Centrale Universitare „Lucian Blaga" Cluj-Napoca 69 mai 2010 Eniko Szabo Necesități și modalități de informare a persoanelor cu dizabilități și accesibilitatea bibliotecilor 24 Hermeneutica Bibliothecaria - Antologie Philobiblon - Volumul V 70 iunie 2010 Monica Stoica, Adriana Szekely Măsuri privind conservarea preventivă a fondului de patrimoniu al Bibliotecii Centrale Universitare „Lucian Blaga" din Cluj -Napoca 71 octombrie 2010 Dana Maria Mărcuș Sărbătoarea cărții. Percepția societății românești interbelice asupra cărții și a lecturii 72 noiembrie 2010 Denes Gyorfi Acțiuni de salvare a colecțiilor Bibliotecii Universitare din Cluj în timpul celor două războaie mondiale 73 decembrie 2010 Raluca Trifu Dezvoltarea și promovarea imaginii bibliotecii și a serviciilor sale prin Biroul de Marketing & Proiecte 74 ianuarie 2011 Sorina Stanca Repere istorice în evoluția Bibliotecii Județene "Octavian Goga" Cluj spre o bibliotecă publică de secol 21 75 febriarie 2011 Claudiu Gaiu Spirit critic și supunere totală: cartea sapiențială la începutul Erei Moderne 76 martie 2011 Sally Wood-Lamont și Ioana Robu EAHIL - European Association for Health Information and Libraries 77 aprilie 2011 Gabriela Morarescu Aspecte din activitatea lui Antal Koch surprinse în corespondența sa 25 FOCUS Noul Program al revistei și Politica ei Editorială PHILOBIBLON — Transylvanian Journal of Multidisciplinary Research in Humanities — Fără a se rupe de identitatea ei afirmată odată cu apariția primului său volum in 1996, începând cu anul 2011, revista Philobiblon, editată de Departamentul de Cercetare al Bibliotecii Centrale Universitare „Lucian Blaga” din Cluj, a decis să-și definească un nou profil, focusându-se pe conexiuni multidisciplinare în Științele Umaniste (Humanities). Ca atare va purta de acum înainte în titlul ei specificarea: Transylvanian Journal of Multidisciplinary Research in Humanities, Sensul în care publicația își asumă cercetările și interesul său multidisciplinar în Științele Umaniste se conturează în mod principal - dar selectiv -pornind de la cel consacrat pe de o parte în definiția termenului de către Ohio Humanities Council (http://www.units.muohio.edu/technologyandhumanities/ humanitiesdefinition.htm) dar, pe de altă parte, și în „Categoria” Thomson Reuters „Humanities, Multidisciplinary” din Arts & Humanities Citation Index - 2011 (http://science.thomsonreuters.com/mjl/scope/scope_ahci/#BQ). Philobiblon devine astfel un forum particular al sondării sensurilor lumilor și a vieților noastre umane, problematizate prin cercetări multidiscipli-nare de istorie, filosofie, antropologie, etică, comunicare umană, lingvistică, de teorie și critică literară, de teoria și critica artelor, cât și prin investigații aparținând acelor aspecte ale științelor care implică perspective deopotrivă filosofice, istorice, antropologice și culturale. Și care sunt asumate de revistă împreună cu investigații purtate asupra înregistrărilor, documentelor etc. din colecțiile unor biblioteci și arhive. Studiile promovate în revistă au de aceea chemarea de a cerceta multidisciplinar nu doar colecții istorico-documentare, ci să problematizeze, să reformuleze sensurile și misiunile - istorice și actuale! - ale instituțiilor și profesiilor bibliotecare. Revista are însă și scopul de a oferi un cadru multidisciplinar de manifestare și comunicare internațională pentru cercetători din Universitățile clujene, dar și din Transilvania, din România și din țările limitrofe, în domeniul multidisciplinar al științelor umane, afirmând și dezvoltând astfel caracterul multietnic și multicultu-ral al universității și al regiunii aflată în plin proces de aliniere internațională. Astfel, revista este structurată pe trei rubrici permanente, menite să operațio-nalizeze concepția și intențiile ei. Prima se intitulează Editorial-Argument și are chemarea de revela conexiunile sub-textuale și co-apartenența de fond a studiilor și comunicărilor publicate în numărul respectiv. Fără ca numerele să fie de fiecare dată în mod expres tematice. A doua rubrică, cea principală, se numește: OM -CARTE - CUNOAȘTERE - SOCIETATE și include, pe de o parte Studii originale substanțiale (15-25-35 p.) și, pe de altă parte, Comunicări originale legate de disciplinele și tematicile cuprinse în sensurile în care revista asuma mai sus orizontul Științelor Umane. A treia rubrică permanentă, MISCELLANEA, oferă 29 Hermeneutica Bibliothecaria - Antologie Philobiblon - Volumul V informații variate despre apariții editoriale, regionale, naționale și internaționale, tratând publicarea lor drept eveniment „umanistic”, științific și cultural. În conformitate cu reconturarea revistei, se modifică și periodicitatea ei. Astfel, începând cu 2011, publicația va apare cu două numere pe an, primul în luna iunie, iar al doilea în decembrie. 30 Considerații filosofice, epistemologice și scientometrice legate de sensurile științei și profesiei bibliotecare - Pentru situarea proiectului unei cercetări - Raluca TRIFU, Departamentul de Cercetare, Biblioteca Centrală Universitară „Lucian Blaga” - Cluj Istvan KIRÂLY V. Universitatea „Babeș-Bolyai” - Cluj Cuvinte cheie: Filosofia bibliotecii, epistemologia LIS, Literatura bibliologică -România; publicații periodice bibliologice - România; bibliometrie; scientometrie; cercetare științifică; LIS Rezumat: Pornind de la problematizarea sensurilor științei, profesiilor și instituțiilor bibliotecare, lucrarea aduce la suprafață și analizează din perspective deopotrivă filosofice, epistemologice și propriu-zis scientometrice, premisele, condițiile și situările în care - vrând nevrând - se așează proiectul unei (oricărei) cercetări veritabile ce intenționează să studieze literatura bibliologică românească, așa cum ea se prezintă atât în publicațiile periodice de profil, cât și în volumele de cărți aferente. Se repun astfel pe masa de disecție a analizelor și cercetările mai vechi, dar, între timp, se explicitează cât se poate de organic și experiențele problematice și chiar simptomatice cu care se confruntă editorii revistei Philobiblon și ale antologiilor sale ce apar în limba română sub titlul: Hermeneutica Bibliothecaria -Antologie Philobiblon. Pe baza lor se conturează și problematica pe care trebuie să se axeze practic orice cercetare actuală sau viitoare responsabilă de acest gen, dar și punctele nevralgice și capcanele mentale care - odată identificate - vor trebui ori evitate, ori asumate pe parcursul acestor cercetări. Capcane care, rezultând chiar din modul de funcționare și mediul de existență și de „desfășurare” a acestei literaturi -care este sau se pretinde a fi, una deopotrivă profesională dar și științifică - sunt și pot fi în continuare periculoase dar și grăitoare cu privire la instituțiile lor de publicare și de proveniență. E-mail: Raluca Trifu: raluca.trifu@yahoo.com Istvan Kiraly V: kiraly_philobib@yahoo.com * Textul de fața s-a născut, pe de o parte, din experiențele și problemele curente ale editării revistei Philobiblon, mai precis ale realizării în timp a rubricilor sale „bibliologice”, dar și din dificultățile aferente conceperii antologiilor revistei, care 31 Hermeneutica Bibliothecaria - Antologie Philobiblon - Volumul V apar în limba română - mai mult sau mai puțin regulat - sub titlul Hemeneutica Bibliothecaria - Antologie Philobiblon. Este vorba deci de probleme și chiar simptoame ce persistă deja de cincisprezece ani. Pe de altă parte însă, meditațiile de față se impun și datorită dificultăților întâmpinate pe parcursul conturării unui proiect mai amplu și mai recent, care vizează reluarea și regândirea, deopotrivă sintetică și actuală, a unor cercetări deja efectuate - dar în mod „paralel” și în „timpuri” diferite - asupra literaturii bibliologice din România. Ne referim la cercetarea literaturii bibliologice autohtone din publicațiile periodice românești de profil (pentru anii 1990-1998)1 și la o cercetare asemănătoare, purtată asupra aceleași literaturi, înglobată însă în volumele, în cărțile publicate. De această dată pentru perioada 1945-2004.1 2 Cele două direcții și aspecte se află desigur într-o conexiune cu totul organică. Căci și prima investigație (efectuată de fapt în anii 1996-97) asupra literaturii bibliologice autohtone din revistele de profil, a analizat această literatură tocmai cu intenția de a contura cât se poate de solid programul și chemările rubricilor bibliologice ale revistei Philobiblon. Iar ideea editării antologiilor, s-a bazat - și se bazează în continuare - tocmai pe conștientizarea și asumarea deficiențelor și „golurilor” scoase la iveală într-un mod riguros de către studiul respectiv. Care a fost apoi continuat și remodelat printr-o cercetare ulterioară asupra cărților. Însă, literatura în cauză este - sau, oricum, se pretinde a fi - una deopotrivă științifică și profesională. Care prin urmare, ar putea nu numai „ocaziona” ci chiar solicita în mod expres o meditație metateoretică și critică atât asupra sensurilor sale sui generis, cât și asupra sensurilor profesiilor și a instituțiilor de care ea se leagă cât se poate de organic și... problematic. Este vorba, desigur, în primul rând despre problematica întâlnirii și a confluențelor dintre știință și bibliotecă, dintre cultură și bibliotecă în genere, dar, în al doilea rând, și despre întâlnirea științei bibliotecare cu profesia de care, inevitabil, se leagă și instituțional. Este vorba deci, în esență, de întrebarile: Ce este biblioteca pentru știință? și, Ce este biblioteca pentru „cultură”? Și ce este - la urma urmei - biblioteca pentru... bibliotecă și pentru conștiința și știința purtată asupra orizonturilor ei? Ori, conform unor opinii și convingeri încetățenite mai degrabă în această literatură (pe care o putem numi aici cu titlu generic „bibliologică”) decât în știința și 1 Vezi, Florina Ilis, Istvan Kiraly, Angela Marcu: Bibliografia analitică, analiza de conținut și de gen a literaturii bibliologice din revistele românești de profil - Cercetare pentru perioada 1990-1997 În: Hermenetica Bibliothecaria - Antologie Philobiblon (I), Volum îngrijit de Florina Ilis și Ionuț Costea, Cluj-Napoca, Presa Universitară Clujeană - Biblioteca Centrală Universitară „Lucian Blaga”, 1998, p. 83-175. La sfârșitul anului 1998, analizele au fost aduse atunci la zi, constituindu-se astfel - cu ajutorul informatic deosebit de creativ al Olimpiei Curta - și o bază electronică de date, care a fost la aceea vreme - cu sprijinul Fundației pentru o Societate Deschisă - vândută cu același titlu la bibliotecile care au dorit să le achiziționeze. 2 Vezi, Ana Maria Căpâlneanu: Factorul informațional în învățământ și cercetare în contextul modernizării documentării științifice. Cluj-Napoca, Argonaut, 2008. Vol. I- II, 531 p. 32 Hermeneutica Bibliothecaria - Antologie Philobiblon - Volumul V în cultura vie și practicată... biblioteca ar fi fost considerată în mod tradițional drept un „depozit” în care se așezau și se păstrau pentru oricare ocazie documentele, rezultatele etc. ale culturii și ale științei. „Documente” care aici au fost apoi prelucrate, sistematizate, valorificate și oferite cititorilor. Inclusiv documentele instituțional-„arhivistice”. Fără să intrăm acum în discutarea caracterului funciarmente eronat al unei asemenea (pre)concepții, marcăm doar faptul că ea a fost apoi declarată - în principal tot în această literatură - ca fiind pur și simplu „depășită” de evoluția instituțiilor, a teoriilor, a concepțiilor, a misiunilor și a profesiilor bibliotecare. Ca atare, „mai nou” instituțiile bibliotecare ar fi devenit mai degrabă ofertanți de servicii numite „informaționale”, destinate - deja nu „cititurilor” ci - „utilizatorilor”. „Utilizatori” ale căror cerințe și uzanțe se află astăzi într-o permanentă dinamică, motiv pentru care și ofertantul serviciilor informaționale este mereu sfidat să le urmărească în inițiativele sale, chemate și destinate satisfacerii și chiar prezicerii... lor. Nu este greu de observat, că - în ciuda a ceea ce se cheamă cu atâta ușurința „schimbarea paradigmelor” -, în amândouă „paradigme”, în adâncuri, funcționează în fond același schematism. Pe care îl putem numi schematismul întâlnirilor exterioare. Căci, „biblioteca” și „cititorul”; „structurile info-documentare” și „utilizatorul”, adică - în esență - „biblioteca” și „cultura”, „biblioteca” și „știința”... nu se întâlnesc în „amândouă” schematisme, decât, de fapt, „la” exterior. În realitate însă nu aceasta a fost, nu aceasta este - și nici nu va fi vreodată aceasta - conexiunea, legătura esențială a bibliotecii cu cultura, conexiunea și legătura esențială a bibliotecii cu știința. Căci niciodată biblioteca nu a fost de fapt vreo anexă sau vreo simplă „sursă” - folosită și „părăsită” apoi - nici pentru cultură și nici pentru știință. Și nici doar un loc, un spațiu, o instituție unde rezultatele, realizările lor s-au „depus” pentru prezent și pentru viitor. Fie ele „distribuite” în interiorul zidurilor ei sau în mod prelungit prin împrumut ori cabluri și semnale. Ci biblioteca a făcut, face parte, adică participă și astăzi - și va face parte, va participa și în viitor - din cultură și din știință. Ea se află deci tocmai în cultură și tocmai în știință. Iar cultura și știința s-au „făcut” și ele - totdeauna - chiar în bibliotecă. Fie vorba, cum am spus, de servicii de „împrumut la domiciliu” sau de cele „la distanță”. Căci de ex. și istoria, și literatura, și filosofia etc. se scriau și se scriu de fapt totdeauna în bibliotecă, în orizontul ei, iar biblioteca este totdeauna și propriu-zis prezentă în orizontul oricărei spațiu de cercetare și de experimentare științifică. Și, desigur, în orizontul oricărui experiment. Fie el efectuat cu echipamentele unui laborator anumit sau „doar” mental... ori „pe teren”. Toate acestea se cer, desigur, deja din start - dacă nu lămurite în amănunt, măcar - ridicate și problematizate la modul esențial atunci când ne apropiem de o anumită literatură de acest profil, cu scopul de a o cerceta deopotrivă epistemologic, scientometric și, desigur, inevitabil, istoric. Fiindcă miza unei asemenea apropieri este de fapt conturarea felului în care o asemenea literatură se înțelege - sau nu - pe sine, si esența ei. Și, mai ales, a felului în care ea se poate - și s-ar putea - înțelege pe sine. Ca orice cercetare, și cea proiectată recent are, desigur, anumite ipoteze, iar aceste ipoteze sunt - cum asta se întâmplă de regulă - conturate, pe de o parte pe 33 Hermeneutica Bibliothecaria - Antologie Philobiblon - Volumul V baza problematicii și a insuficiențelor cercetărilor anterioare, dar, pe de altă parte, și pe fundamentele unor experiențe vii, legate de tematicile în cauză. Care sugerează -sau chiar fac! - ca rezultatele cercetărilor de până acum să se dovedească a fi neactualizate sau insuficiente pentru explicarea și înțelegerea experiențelor - dar și ale posibilităților noastre - curente. Ori, studiile în cauză au scos atunci la iveală - în mod cu totul concordant -multe probleme, inegalități, confuzii, neînțelegeri și distorsiuni care merită recapitulate aici în mod interpretativ, deoarece ipotezele cercetării proiectate trebuie clădite, cum am spus, tocmai pe aceste rezultate, dar, și pe experiențele variate (și) ale celor care urmează să le efectueze. Cu precizarea că, la fel cum aceasta s-a întâmplat și cu situarea cercetărilor anterioare - dar și cu poziționarea revistei Philobiblon și a antologiilor sale - nici cercetarea proiectată la ora actuală (și nici analizele de față) nu se realizează „din exterior”, ci tocmai în mod implicat și spre slujirea lucidității... Iar în ceea ce privește șirul experiențelor curente, unul dintre ele este desigur cel legat tocmai de editarea revistei Philobiblon și a antologiilor aferente, dar, și de organizarea regulată a întâlnirilor Atelierului asociat revistei. Atelier care se numește mai nou - ca și volumele de antologie - tot Hermeneutica Bibliothecaria. În ceea ce privește cercetările anterioare, ele s-au efectuat pe baza unei metodologii proprii, creată și elaborată de către cercetători tocmai în scopul unor analize deopotrivă tematice dar și de nivel cognitiv și epistemologic (științific) al literaturii „bibliografiate”. Literatură care, astfel, a fost supusă și unor analize statistice, biblio- și scientometrice. Iar în intenția surprinderii nivelului cognitiv-epistemologic la care fiecare lucrare - articol de revistă sau carte - își tratează de fapt tema aleasă de către autorul lui, cercetătorii au construit un set particular de concepte, numite de ei „descriptori de gen”. Concepte care au fost desigur definite în mod cât se poate de riguros și clar. Notăm, că în orizontul cercetării literaturii din periodice au intrat doar acele publicații care în perioada vizată și la momentul efectuării ei, au avut - cel puțin în principiu - difuzare pe scară națională. Pentru analiza articolelor au fost, deci, folosiți următorii descriptori de gen: cronică, sinteză documentară, comentariu, dezbatere, studiu și eseu. În continuare vom oferi explicațiile, apoi și definițiile lor operaționale. Iar în ceea ce privește lista descriptorilor de gen, prima explicație care se impune aici este relevarea caracterului ei exhaustiv. Ea are, deci, în vedere, totalitatea articolelor de autor dintr-o publicație periodică oarecare din această literatură. Aceasta înseamnă că oricare și fiecare articol dintr-o publicație periodică supusă analizei, se încadrează pe parcurs - în mod obligatoriu - în una și numai una dintre categoriile descriptorilor de gen. Căci, categoriile de gen din interiorul listei sunt - și trebuie să fie - exclusive. Ele permit, deci, înregistrarea pertinentă a unei unități, numai și exclusiv într-o singură categorie. Apoi, mergând de la simplu la complex, diferitele trepte ale listei descriptorilor de gen surprind, de fapt, diferitele nivele posibile de abordare intelectuală ale tematicilor asumate în articole de către autorii lor. Desigur, definițiile conceptelor din lista descriptorilor de gen sunt deopotrivă analitice cât și funcționale. Ele sunt deci definiții ce se constituie in mod direct și în reguli de aplicare ale noțiunilor respective. 34 Hermeneutica Bibliothecaria - Antologie Philobiblon - Volumul V Iată însă definițiile descriptorilor în cauză. Cronica: este semnalarea, prezentarea unui eveniment, proces, inițiativă etc. aflate la ordinea zilei și / sau în curs de desfășurare. (De ex. relatarea despre o conferință națională sau internațională, un colocviu, o întâlnire profesională...). Sinteza documentară: este prezentarea unei probleme sau a unui complex problematic determinat, în forma în care el, la un moment dat se configurează analitic și sintetic în literatura sa, dar, fără angajarea unei cercetări sau a unor puncte de vedere proprii autorului. Comentariul: este expunerea, prezentarea și analiza unui proces sau probleme, realizată pe marginea literaturii ei de profil și/sau pe baza experienței autorului, cuprinzând și adnotarea acestei literaturi ori probleme. Dezbaterea: este acea exprimare prin care se inițiază și/sau se participă în discutarea publică a unei teme ori probleme cu caracter teoretic și/sau practic, constituindu-se într-un impuls consistent și argumentat în direcția clarificării și/sau a soluționării problemei respective. Studiul: reprezintă analiza detaliată a unei probleme sau a unor stări și procese, efectuată atât pe baza bibliografiei ei de specialitate, cât și prin cercetări proprii!!! Cercetări ale căror rezultate sunt apoi expuse în mod teoretic și/sau faptic argumentat. „Studiu” poate fi considerat, deci, doar aceea manifestare intelectuală (text științific), care - în mod argumentat și verificabil !!! - aduce la suprafață informații noi, și/sau metode noi, și/sau viziuni-interpretări noi (ale unor informații deja cunoscute, sau ale unor metode deja practicate). Iar Eseul: este o inițiativă desfășurată în deplina libertate a spiritului de a ordona, a asocia, a explica și a interpreta datele unei probleme dintr-un punct de vedere personal și adesea individual, plasând problema în cauză în diferitele ei contexte teoretice, intuitive și factuale, evidențiate deopotrivă ipotetic dar și argumentat prin consistența și logica interioară a textului. Această listă mai solicită însă și câteva observații și precizări sintetice. Trebuie astfel subliniat că „tabelul” descriptorilor de gen reprezintă de fapt un parcurs de la simplu la complex. Iar în această desfășurare, șirul conceptelor traversează în fond două planuri: primul este în mod preponderent un plan atitudinal, de mentalitate, iar celălalt este în mod preponderent tocmai planul cognitiv-epistemologic. Adică de nivel. Se poate apoi observa că planul mentalității este de fapt focalizat de către descriptorul „Dezbatere”, căci dezbaterea asumă acea „aspirație” a problemelor de a se înfățișa în sfera discursului public. Ori - în genere - preluarea efectivă a unor probleme și dificultăți în sfera discursului public se realizează - din punctul de vedere al mentalității - prin aducerea lor la lumina publică sub forma intelectuală a dezbaterilor. De aceea, ponderea frecvenței dezbaterilor într-o literatură este un indicator foarte important pentru caracteristicile consistenței de mentalitate (și chiar de vertebralitate) ale nivelului de asumare a problemelor întâmpinate de această literatură și de această profesie. Planul, nivelul cognitiv-epistemologic este însă focalizat de către descriptorul „Studiu”! Căci studiul este genul și nivelul cel mai elaborat și mai potrivit pentru realizarea și expunerea valorii de adevăr, legată de o problemă determinată și atacată printr-un efort explicit, metodic și sistematic de cercetare, care ajunge apoi să fie publicată într-o revistă de specialitate. De aceea, nivelul cognitiv-epistemo- 35 Hermeneutica Bibliothecaria - Antologie Philobiblon - Volumul V logic al unei literaturi va fi indicat, cel mai precis, de către ponderea frecvenței Studiilor. Este, deci, firesc ca analiza literaturii să aibă în vedere (chiar să fie centrată), înainte de toate, pe ponderea acestor doi descriptori de gen. Adică: „Dezbaterea” ca indicator al profilului mental, de mentalitate și de vertebralitate și „Studiul” ca indicator al nivelului cognitiv-epistemologic (adică: științific) al literaturii respective. In aparență, caracterul „apreciativ” al Descriptorilor de gen deschide un spațiu mult prea larg interpretărilor „subiective”. In realitate însă, este limpede că, de exemplu, nu poate fi numit „Studiu” un „articol” care nu conține cercetări proprii ale autorului și ale căror rezultate nu sunt expuse și interpretate în mod argumentat și verificabil. Iar inițiatorii și/sau participanții la „Dezbateri” precizează, de regulă, ei înșiși motivele pentru care ridică, în- și pentru sfera publică, problemele vizate de intervențiile lor. Este tot atât de clar că simpla descriere a celor întâmplate cu ocazia unui eveniment profesional/științific este o „Cronică”, iar parcurgerea sintetizatoare a literaturii unei tematici, fără identificarea vreunui aport din partea autorului, trebuie considerată „Sinteză documentară”. Este apoi evident și faptul că, „Comentariul” este exercițiul „bunului simț” profesional și de specialitate (în sensul cel mai nobil al termenului) acționat pe marginea frecventării unor bibliografii și/sau pe cea a observării unor procese... In lucrarea de fața vom relua și prezenta - desigur numai schematic -rezultatele cercetării1 cu privirea axată mai ales pe frecvența și distribuția studiilor din publicațiile periodice. Și care - în ordine descrescătoare - arată în felul următor: Comentariu 61,36 %; Cronică 22,50 %; Studiu 8,62 %; Dezbatere 6,19 %; Sinteză documentară 2 % și Eseu 0,58 %. Simpla trecere în revistă a distribuției articolelor potrivit descriptorilor de gen, arată în mod cât se poate de clar faptul că ne aflăm în fața - dar și în mijlocul -unei literaturi dominate de Comentarii și de Cronici, care împreună constituie aproximativ 84% ! din întregul ei. Iar Studiile - adică indicatorul principal pentru relevarea nivelul ei epistemologic-științific - nu acoperă decât 8,62 %, și Dezbaterea, doar 6,19... Rezultatele cercetării asupra studiilor se află însă într-o strictă - și tristă -concordanță cu cele la care s-a ajuns și prin investigarea cărților. Fără a mai intra în discutarea amănunțită a descriptorilor de gen, precum și a definițiilor acestora, construiți pentru analiza cărților pe analogiile indicilor auxiliari generali de formă 1 Intrucât este mai completă, ne folosim în prezentarea rezultatelor etc. în primul rând de cifrele și de analizele cuprinse în Baza de date cu același titlu menționată în prima notă. Insă pentru verificabilitatea lor mai largă, înșirăm aici și cifrele procentelor care se află publicate în studiul din primul volum de antologie amintit, dar care se referea doar la perioada 19901997: Comentariu: 60,8%; Cronică: 24,9%; Studiu: 6,7%; Dezbatere: 5,7%; Sinteză documentară: 1,5%; Eseu: 0,4%. Prin urmare și atunci Comentariile și Cronicile prezentau un procent cumulat de 85,7%! Vezi, Florina Ilis, Istvan Kiraly, Angela Marcu: Bibliografia analitică, analiza de conținut și de gen a literaturii bibliologice din revistele românești de profil - Cercetare pentru perioada 1990-1997. Idem p. 172. 36 Hermeneutica Bibliothecaria - Antologie Philobiblon - Volumul V din CZU de către Ana Maria Căpâlneanu, doar îi enumerăm aici: Tratat, Monografie, Sinteză documentară, Manual, Volum colectiv, Eseu și Lucrări de referință. Evident, studiul efectuat asupra cărților analizează și el atât aspectele tematice, cât și cele de nivel epistemologic-științific ale acestei literaturi. Ori, și rezultatele acestei cercetări merită cântărite și asumate cu deosebită seriozitate și atenție.1 Dar... și cu deschidere și onestitate față de noi înșine! Ceea ce este de subliniat în mod prioritar în legătură cu adevărurile scoase la suprafață și de investigația respectivă - adevăruri care, cum am spus, sunt în acord perfect cu rezultate obținute prin cercetarea literaturii din revistele de profil - este tocmai faptul că, din perspectiva nivelului cognitiv-epistemologic (adică a genurilor), ea este, în ansamblu, dominată de Manuale (26,69%), apoi de Lucrări de referință (21,97%), de Sinteze documentare (19,51%) și de Volumele colective (16,02%)! Iar Monografiile (13,34%), Eseurile(2,26%) și Tratatele (0,21%) - adică tocmai genurile care conferă în fond, calitatea și substanța științifico-epistemologică a unei literaturi de specialitate - se află chiar pe ultimele „locuri”! Și indiferent de analizele mai detaliate1 2 ale ponderii diferitelor tipuri de manuale (material metodologic, de formare profesională, școlar și universitar) în cadrul dominanței, totuși evidente, a acestui gen de prelucrare și asimilare intelectuală a tematicilor -care aici se impune deci tocmai în detrimentul Monografiilor și a Tratatelor -, această dominație ridică, și ea, probleme și întrebări extrem de grave asupra acestei literaturi. In întregimea ei! Căci, oricât am fi - în mod cu totul superficial - înclinați să acordăm Manualelor trăsătura de a fi un gen „impersonal” și/sau de ne-autor... tot trebuie să ridicăm semne de întrebare și asupra faptului că: în fond, de unde se nasc, într-o literatură de specialitate, aceste manuale?! Care - pe deasupra - și apar într-un număr în permanență crescător. Oricum, în sărăcia stridentă a Studiilor, a Monografiilor și a Tratatelor, Manualele - și în primul rând chiar cele universitare - în majoritatea lor, nu prea pot fi decât simple compilații, lipsite deci tocmai de fundamente, rădăcini și afinități creatoare și, prin urmare, nu prea pot fi decât carente, deficiente tocmai în substanța și în îndemnul educațional la orice asemenea creativitate. Îndemn orientat spre „învățarea”, îndrumarea și încurajarea cercetărilor autonome și responsabile ale celor cărora, de fapt, ele se adresează! Căci majoritatea covârșitoare a acestor manuale - mai ales după 1989 - devin manuale universitare, care se adresează studenților, adică exact viitorilor profesioniști și cercetători cu „studii superioare” „științifice” de specialitate! Specialiști care sunt deci - e limpede - formați, în majoritatea contextelor, tocmai prin și pe baza unor manuale și „programe” care nu sunt susținute de cercetările proprii ale „autorilor” lor! Prin urmare, nici din majoritatea acestor manuale și nici de la autorii lor „titrați”, nimeni 1 Vezi și Istvan Kiraly V. Bibliografia ca instrument al clarificării de sine. În: Hermeneutica Bibliothecaria - Antologie Philobiblon (IV) Editori: Ana Maria Căpâlneanu, Carmen Crișan, Istvan Kiraly V., Cristina Popa și Raluca Soare. Cluj-Napoca, Presa Universitară Clujeană -Biblioteca Centrală Universitară „Lucian Blaga”, 2009, p. 471-478 2 Vezi, Ana Maria Căpâlneanu Idem, p. 254 37 Hermeneutica Bibliothecaria - Antologie Philobiblon - Volumul V nu poate probabil învăța, în nici un chip... ce anume este cercetarea în acest domeniu și nici cum anume s-ar face ea la modul autentic!? Oricât ne-am afunda însă în agitația și veleitarismul instituțional și formal-birocratic pretextat la noi și prin „Procesul de la Bologna”, universitatea - pentru care deci se produc aceste manuale - este și rămâne totuși o instituție în care, după o expresie esențială a lui Wilhelm von Humboldt, „știința este predată ca o problemă vie”! Adică, drept practicată fiind! Ori, practicarea științei se numește totuși cercetare, iar universitate se cheamă totuși, și exact, locul și spațiul accesului la știință... ca știință. Deci: ca cercetare științifică. Și care, evident, nu poate fi decât creativă, aducătoare de noi cunoștințe, de noi metode și noi viziuni. Prin urmare, în lipsa acestui aspect - care nu poate proveni decât și numai din practicarea propriu-zisă a studiilor din publicațiile periodice de specialitate, cât și a Monografiilor și a Tratatelor în privința cărților - orice manual așa-zis „universitar”, nu este și nici nu poate fi, de fapt, decât o sinteză documentară travestită... lipsită însă de onestitatea și de „umilința” acesteia din urmă Rezultatele acestor cercetări se află apoi în strictă - și tot tristă - concordanță cu experiența editorială legată de conceperea celor două rubrici ale revistei Philobiblon care sunt destinate problemelor pe care în mod generic le putem numi biblioteconomice și bibliologice.1 Și, evident, cu cea a editării volumelor de antologie aferente revistei. Căci marea majoritate a textelor oferite de către autorii lor în această „disciplină” spre publicare, sunt - în mod contradictoriu - pe de o parte, simple compilații realizate în urma frecventării literaturii „de ultimul răcnet” legată de temele aflate la modă pe podiumul internațional al profesiei și/sau al științei în cauză, însă, pe de altă parte - cele mai consistente - sunt de natură istorică sau sociologică etc., care deci nu ating multe probleme care au totuși o actualitate consistentă atât din punct de vedere profesional cât și științific (deci de Library and Information Science în sensul ei propriu-zis și veritabil). Ori, considerate acum și în contextul cercetărilor prezentate, este limpede că toate acestea semnalează - dar se și asociază în mod cât se poate de conturat, cu -confuzii mentale și de mentalitate esențiale și determinate, care - fără să fie explicitate critic - funcționează totuși în mod tacit și înșelător, atât în această literatură cât și în profesia și în desfășurarea lor. Este vorba în primul rând de confuzii legate de lipsa de disocieri în privința aspectului sau caracterului științific și cel profesional în această literatură și mentalitate. Confuzie care, în mod evident „trece” și impregnează și publicațiile ei. Un exemplu elocvent în acest sens este tocmai revista Biblioteca care - la analiza responsabilă efectuată pentru perioada amintită, se dovedea a fi în cel mai bun caz un for sau un buletin de informare profesională generală - a purtat totuși decenii întregi în subtitlul ei (Revistă de bibliologie și știința informării) de două ori cuvântul „știință”...1 2 1 Rubrici intitulate astăzi Hermeneutica Bibliothecaria și Special Collections of the Library. 2 Și astăzi, când publicația în cauză a fost trecută sub egida Bibliotecii Naționale a României, această confuzie rămâne de fapt la fel de insistentă. Căci citim pe pagina ei de internet, că: 38 Hermeneutica Bibliothecaria - Antologie Philobiblon - Volumul V Este desigur adevărat că literatura în cauză - adică a noastră - este una care, prin firea lucrurilor, e deopotrivă de natură profesionala dar și de natură științifică. Cum de altfel sunt și multe alte literaturi. De exemplu cea medicală... Și aici și acolo, cercetările științifice sunt inseparabile de consecințele și de impactul lor profesional. Oricât să fie însă de inseparabile cele două aspecte..., ele nu sunt și nici nu pot fi, totuși, confundate! Literatura profesională, pe de o parte ridică problemele etc. ale implementării rezultatelor cercetărilor științifice (fie ele de natură organizațio-nală, tehnică sau teoretică), și, pe de altă parte, oferă experiențe problematice care vor urma să fie apoi asumate de cercetări științifice sistematice și exigente. Ori, în mod evident, în literatura noastră profesional-științifică, aceste două aspecte sunt lăsate într-o permanentă confuzie și nelămurire.* 1 Doar astfel poate fi înțeles-explicat și faptul că, totuși, atât pentru autorii lor, cât și pentru mulți cititori - mai precis: utilizatori - ai textelor respective, anumite sinteze documentare sau simple compilații pot „trece” drept „studii științifice” sau „monografii” ori chiar „tratate”! Adică, drept rezultate ale unor activități științifice „autentice”. Dar pe baza cărora apoi se produc și șiruri întregi de așa numite „manuale universitare”. Pe care se clădesc, mai departe, nu numai cariere dar se produc și noi generații de specialiști care, la rândul lor, nu prea mai pot - chiar dacă ar dori eventual - decât să reproducă și să adâncească confuziile ce între timp au devenit de natură sistemică. * Notăm, oarecum în paranteză că, paralel cu cercetarea efectuată atunci asupra articolelor publicate în periodicele de profil, Ionuț Costea a făcut, în 1997, o analiză extrem de sensibilă a învățământului bibliologic superior recent repornit la vremea acea sub forma Colegiilor universitare. Analiză în care el a sesizat multe dintre capcanele tendințelor identificabile deja din start în modul lor de concepere, afirmând că: „Raportul dintre disciplina predată și orientarea sensibilității de cercetare ne situează „Revista Biblioteca este o publicație profesională care apare din anul 1948, având o periodicitate lunară. Revista de specialitate a întregului Sistem Național de Biblioteci reflectă teme de interes din biblioteconomie și știința informării.” (s.n.) Vezi: http://www.bibnat.ro/ Revista-Biblioteca-s224-ro.htm, data accesării: 24 noi. 2010 1 Pentru a evita orice „neînțelegere” și pentru a nu leza „sensibilități”, precizăm - dacă mai este cazul - că aici nu este și nici nu poate fi vorba despre „deprecierea” sau despre „desconsiderarea” literaturii sau a publicațiilor de natură profesională. Fie ele editate și axate, de exemplu, pe problemele activităților curente sau pe cele ale asociațiilor etc. profesionale. Dimpotrivă, tocmai insistăm asupra importanței decisive ale acestor publicații și eforturi intelectuale și existențiale. Ceea ce „marcăm” însă, este doar și tocmai confuzia care s-a creat și care - cum se vede - persistă la noi în această chestiune. Desigur, încercând totodată și să identificăm unele dintre sursele și elementele deopotrivă mentale și structurale-sistemice ale acestor confuzii, dar și ale persistenței lor. Confuzii care pot apoi contribui - și chiar contribuie - la conturarea unei imagini nedorite ale profesiei noastre atât în mediul științific, cultural cât și cel instituțional în care noi ne situăm totuși tocmai potrivit orizonturilor și misiunilor, chemărilor sensurilor noastre esențiale. 39 Hermeneutica Bibliothecaria - Antologie Philobiblon - Volumul V în fața unor demersuri „paralele”, în special în ceea ce privește discursul didactic în domeniul bibliologiei. De aici provine „orizontul scăzut” al disciplinelor bibliologice unde efortul didactic se bazează pe experiența cotidiană profesională, empirică.”1 După care autorul înșiră însă imediat și orizontul extrem de variat de șanse oferite (și) atunci prin mai multe căi și contacte internaționale atât profesioniștilor în diferite direcții de specialitate biblioteconomică dar și noilor cadre universitare, de a se califica și perfecționa profesional și științific prin programe și burse. De care a și beneficiat un număr important de profesioniști. Legat însă de acest aspect, mai precis de felul în care majoritatea celor în cauză au și înțeles atunci sensurile participării lor la aceste programe și contacte internaționale, o altă cercetare, realizată tot la Biblioteca Centrală Universitară „Lucian Blaga” din Cluj, a scos - tot atunci - la iveală câteva aspecte problematice esențiale și grăitoare. De această dată ne referim la un studiu privind „starea profesiei” la bibliotecarii cu studii superioare din această instituție1 2 care însă, cu ajutorul chestionarului aplicat, a indicat - în mod cu totul surprinzător, de fapt - că în majoritatea lor, profesioniștii în cauză, dintre care mulți au fost sau au devenit și cadre didactice ale instituțiilor de învățământ bibliologic superior înființate la acea vreme, nu au trecut practic prin această participare, prin această experiență... și prin modificări mentale de fond și, prin urmare - statistic vorbind - ei nici nu au dobândit noi structurări, grile, criterii de apreciere și de nivel, în judecarea și participarea lor profesională și academică la procesul repornirii, reformării și regândirii instituțiilor bibliotecare și de învățământ bibliologic superior.3 (Subliniem încă o dată, că, evident, aici vorbim de stări și tendințe statistice, si nu despre anumiți indivizi, anumite persoane.) * Este deci limpede că, confuzia de care vorbeam mai înainte este însoțită și întrețesută cu alte confuzii, de această dată derivate. Dintre aceste confuzii derivate, cea mai importantă și vizibilă este cu siguranță aceea pe care - pe baza analizelor existente, dar și pe cea a experiențelor la care ne-am referit - ar trebui s-o numim fără echivoc: confundarea modei cu actualitatea. Evident, vorbim aici de „modă” în primul rând în sensul în care se discută, de exemplu, și despre „modele intelectuale”. Oricum, dincolo de cele amintite, această confuzie funcționează de fiecare dată și în ceața și sub acoperirea intențiilor - în fond, cum vom vedea mai târziu, cu totul lipsite de organicitate - de a fi „la curent” și „în pas” cu lumea pe zi ce trece mai largă și dinamică a globalizării. 1 Vezi Ionuț Costea, Formarea inițială în biblioteconomie - Cazul Colegiului de la Cluj-Napoca În: Hermenetica Bibliothecaria - Antologie Philobiblon (I) idem p. 193 2 Vezi, Istvan Kiraly, Adriana Szekely: Studiu privind starea profesiei la bibliotecarii cu studii superioare din B.C.U. „Lucian Blaga” Cluj-Napoca În: Hermenetica Bibliothecaria - Antologie Philobiblon (I), idem p.54 3 Idem p. 67-68 40 Hermeneutica Bibliothecaria - Antologie Philobiblon - Volumul V Numai că - în ciuda neînțelegerilor și a confuziilor - „moda” și „actualitatea” sunt de fapt cu totul diferite. Atât ca sens și origine terminologică - deci d.p.d.v. etimologic - cât și ca structurare efectivă. Termenul „modă” s-a născut prin masificarea și instrumentalizarea a ceea s-a înțeles la origine, deci în latină clasică, prin modus.1 Care însemna însă: măsură. Măsură a cărei unitate (de măsurare) se aplică apoi asupra a ceea ce este de fiecare dată de măsurat. De aceea nici „modă” (modi...) nu înseamnă de fapt altceva decât simpla (sau dificila) aplicare (de ex. preluarea-purtarea) a ceva ce mai înainte a fost deja stabilit ca fiind măsură de aplicat... Pentru un timp ce-i drept, dar totuși în mod general. Iar „aplicarea” însăși -adică faptul de a fi „în pas și la curent cu moda” - nu însemnă și nici nu pretinde în fond altceva, decât imperativul acordării la unitățile deja stabilite ale măsurării. Adică, un sincronism facil. „Actualitatea” înseamnă și este însă cu totul altceva. Cum se vede, termenul provine din - tot latinescul - actus, adică tocmai din act.1 2 Ea nu înseamnă deci doar ceea ce este de preluat prin simpla - sau complicata - aplicare a ceva ce funcționează drept unitate con-temporană de măsură ci, dimpotrivă, ceva ce este - la modul cât se poate de concret și articulat - de înfăptuit, de adus la act. Succint spus: până ce moda este ceva de aplicat, actualitatea este însă, de fiecare dată, ceva de asumat. Prin urmare, înfăptuirea actualității cere ca însăși această înfăptuire să fie -de fiecare dată și în mod expres - analizată, cercetată critic și pilotată chiar în posibilitățile sale contextuale, totdeauna date și concrete. Ori, tocmai aceasta lipsește de cele mai multe ori în textele literaturii noastre bibliologice. Altfel spus: într-o literatură care este sau se pretinde a fi deopotrivă profesională dar și științifică, moda funcționează de regulă în- și prin compilațiile ultimelor „răcnete” - fie ele sârguin-cioase sau chiar superficiale -, iar actualitatea prin cercetări asumate și conturate ca atare. Este deci deopotrivă important că, pe de o parte, să nu confundăm - ci chiar să disociem cu claritate - moda și modele cu/de actualitatea și actualitățile și, pe de altă parte, să nu confundăm - ci chiar să disociem cu claritate - compilația etc. cu- și de cercetarea autentică. Ori aceasta presupune și să luăm atitudine responsabilă - deci să marcăm ca atare - orice tendință și pretenție care ar prezenta vreo compilație... drept rezultat al vreunei cercetări. Adică, drept „studiu”, „tratat” sau „monografie”. Căci așa ceva, în realitate, nu este - din partea celor care le practică - decât pură impostură. Sau, din partea celor care urmează să efectueze analiza literaturii - nu ar fi decât pură confuzie și eroare. La nivel superficial, aceste confuzii pot fi - în plus - alimentate și chiar încurajate desigur de ceea ce trebuie să numim aici aparență tehnică. Aparență care creează și susține impresia - repetăm cu totul superficială - a „posibilității” unui salt ne-problematic în timp... prin aderarea-preluarea pur aplicativă a dotărilor și a tehnicilor-programelor etc., așa cum ele se configurează la starea prezentă-ultimă a 1 Vezi și Dicționarul Online Latin-Român: http://www.limbalatina.ro/dictionar.php, data accesării 27. noi. 2010 2 Idem, data accesării 27 noi. 2010 41 Hermeneutica Bibliothecaria - Antologie Philobiblon - Volumul V evoluției lor. In realitate însă, adică la modul serios și organic - cum, de altfel, aceasta se află explicitat și în introducerea încă a primului volum de antologie al revistei Philobiblon din anul 1998, introducere care este, (căci este necesar să fie) reluată în formă actualizată cu ocazia publicării fiecărui nou volum1: „...informatizarea și modernizarea-evoluția continuă a bibliotecilor ne confruntă însă - pe noi, bibliotecarii - în permanență și în primul rând: cu noi înșine. Altfel spus, ea se dovedește a fi o întrebare și o sfidare propriu-zis hermeneutică, care ne îndeamnă -sau ne obligă - ca pe- și prin parcursul chestiunilor tehnice etc., să ne definim și să ne re-definim în permanență pe noi înșine. Adică propria noastră ființă, stare, situare și disponibilitate profesională, instituțională și existențială „generală”, dar totdeauna actuală! Cu privirea ațintită, desigur, (și) spre viitor...”.1 2 A fost și este deci vorba de aparențe care funcționează în mod efectiv „...în trecerea cu vederea asupra faptului că însăși infrastructura informațională a modernizării poartă în- și cu sine o anumită cultură și mentalitate. Fără adoptarea și adaptarea căreia, punerea ei „în funcțiune” nu poate fi nici organică și - la urma urmei - nici întru-totul eficientă. Adică a faptului că, pe de o parte, trebuie trase și duse până la capăt nu numai toate concluziile și consecințele „profesionale”, „restrânse” etc., ci și cele instituționale, administrative, legislative, de asociere, de formare și de formare continuă, care decurg din acest proces și, pe de altă parte, prin nesocotirea faptului că adoptarea acestei mentalități presupune, la rândul ei, schimbarea, depășirea efectivă și - de multe ori -chiar suprimarea expresă a datelor propriilor noastre mentalități prezente și pre-judecative! Aceste structuri mentale - care deci trebuie depășite - se cer de aceea studiate, problematizate, identificate și recunoscute apoi ca fiind tocmai „ale noastre” și ca fiind, în același timp, propriile noastre frâne și, desigur, determinări și însărcinări.”3 Capcanele acestei aparențe și întâlnirea-simbioza lor cu superficialitea neancorată a veleitarismelor de tot felul, sunt însă încurajate în mod constant și sistemic de confuzii mentale și de mentalități confuze, produse, răspândite, încurajate și reproduse - în fond - prin lipsa și neglijarea criticii. Sau chiar prin reprimarea ei (și) prin vocea opiniei profesionale comune masificate și gălăgioase, care se manifestă pe zi ce trece mai „impunător” și pe forurile listelor electronice de „discuții profesionale” cum ar fi de ex. Biblos, unul dintre cele lai folosite în România. Dar și prin insuficiența și incompetența astfel generată și încurajată în „vertebralitatea” exercițiului public al spiritului critic. * Aceștia ar fi deci - în concluzie - parametrii principali în contextul cărora se situează și se structurează, vrând nevrând, și cercetarea pe care o problematizăm și 1 Cu titlul Re-Introducere sau: Dincolo de „teoria și practica” informării și documentării -Spre o hermeneutică posibilă și necesară. Vezi volumele Hermenetica Bibliothecaria -Antologie Philobiblon (I-1998; II-2004; III-2007; IV- 2009, dar și volumul de față.) 2 Idem 3 Ibidem 42 Hermeneutica Bibliothecaria - Antologie Philobiblon - Volumul V proiectăm acum. Și care - din păcate - deși este presantă, nu pare să aibă totuși nici o „urgență” temporală. Căci ea va trebui să repună în mod inevitabil și întrebarea privitoare la starea a ceea ce se numește - și la noi, însă cu prea multă ușurință poate - „Library and Information Science”. Nume în care figurează totuși un termen ciudat, complicat și destul de exigent, care este: „Science”! Un cuvânt care - dacă nimic nu-l apără și nimic nu-l afirmă - este și rămâne deci expus la malpraxis. Ori, numai după reluarea, extinderea și actualizarea analizelor cercetării vom vedea dacă acest cuvânt destul de grav, are sau nu acoperire efectivă, sau, dimpotrivă, el este, de cele mai multe ori, folosit doar în van... Iar lipsa „urgenței” de timp a cercetării provine pur și simplu din faptul că, prin felul în care lucrurile se produc și se reproduc, zarurile, ipotetic vorbind, par în fond deja „aruncate”... pentru cel puțin o generație profesionala și științifică. Adică pentru 20-25 ani. Însă, și aceasta face parte tot din concluziile esențiale ale meditațiilor noastre de sorgintă filosofică, epistemologică și scientometrică: repunerea și reconturarea întrebării-cercetării cu privire la „starea” a ceea ce se numește în spațiile noastre „LIS” și a ceea ce implică lucrul acesta, ne va solicita cu siguranța - și oarecum în mod „privilegiat” și „exemplar” -, revizitarea actuală a problemelor esenței și a sensurilor științei, profesiilor și, prin urmare, a instituțiilor bibliotecare în genere. 43 Cultura organizațională și comunicarea în bibliotecă - Studiu asupra culturii organizaționale în Biblioteca Centrală Universitară „Lucian Blaga” din Cluj - Valeria SALÂNKI Biblioteca Centrală Universitară „Lucian Blaga”, Cluj Cuvinte cheie: managementul schimbării; cultură organizațională; comunicarea instituțională sociologia bibliotecii; management de bibliotecă Rezumat: Ce este cultura organizațională și care este impactul său asupra managementului unei instituții este o problematică actuală în societatea dinamică în care trăim. Înțelegerea culturii organizației este importantă pentru conducerea unei biblioteci : cunoașterea stilurilor de comportament sau de muncă ale angajaților, a capacităților și modului în care se poate implica în dezvoltarea și bunul mers al instituției ajută la planificarea și implementarea politicilor manageriale și anticiparea eventualelor schimbări. Studierea culturii organizaționale este posibilă prin abordarea elementelor ei definitorii: norme, reguli, valori și credințe împărtășite practici uzuale, mecanismele de învățare, modul în care se comunică, criteriile de apartenență la comunitate, comportamente dezirabile și indezirabile, raportarea la misiunea stabilită a bibliotecii și la strategia de realizare a ei. E-mail: valeria_salanki@yahoo.fr * Motto: „Importanța dezvoltării sistemice a bibliotecilor, ca organizații eficiente, nu a fost niciodată așa de mare ca acum. Este nevoie, în continuare, de crearea unor noi structuri și a unor procese de interacțiune a personalului, care să reflecte realitățile unei lumi aflate într-o permanentă tranziție. Se resimte nevoia de a dezvolta în biblioteci, atât la nivel individual, cât și la cel organizațional, o atitudine pozitivă față de propria conștiință și față de reînnoire.”1 1. Introducere în problematica culturii organizației Schimbarea este în ordinea firească a lucrurilor, iar în bibliotecă ea este necesară pentru că mediul extern este într-o evoluție continuă și rapidă: bibliotecile trebuie să 1 Owens Irene; Anghelescu, Hermina G. B., Cultura organizațională și schimbarea În volumul Management pentru viitor - Biblioteci și arhive. Ed. Hermina G. B. Anghelescu și Istvan Kirâly V. Cluj-Napoca, Presa Universitară Clujeana, 2000, p. 30-40 44 Hermeneutica Bibliothecaria - Antologie Philobiblon - Volumul V răspundă și să corespundă cerințelor acestuia. Managerii pot însă adesea constata că schimbările, noutățile sunt greu de implementat și că, în general, deciziile lor se pun cu dificultate în practică și/sau suferă modificări ori alterări nedorite. Aceasta se datorează faptului că ele intră în conflict cu cultura - necunoscută! - a organizației. Este o realitate cunoscută că un sistem, o ordine a lucrurilor, o inovație sau organizare nouă, care funcționează foarte bine într-o anumită cultură, într-o alta este posibil să fie total nepotrivită. Dacă acest lucru este mult mai vizibil la nivelul unor culturi naționale (într-un fel muncesc nemții și în altul românii), el este neglijat la niveluri mai mici precum cel instituțional, deși problema se pune la fel. Pentru a-și atinge scopurile eficient, managementul unei instituții are tot interesul să cunoască cultura organizațională spre a ști asupra căror aspecte să intervină astfel încât inovațiile, noutățile și în general bunul mers al lucrurilor să nu fie împiedicat de rezistența la schimbare pe care în mod firesc orice om o are. Schein1 subliniază impactul pe care cultura organizației îl are asupra mangementului astfel: „crearea unui climat de muncă în echipă și deschidere este un țel comun în ziua de azi, dar arareori companiile realizează în ce măsura presupozițiile culturale asupra individualismului, asupra prerogativelor manageriale și asupra respectului autorității bazate pe experiența reușită din trecut pot face munca în echipă și deschiderea imposibile în practică.” Și exemplifică astfel: „Structura sistemelor de recompense în majoritatea organizațiilor din USA e în asemenea măsură complet individualistă încât nu e surprinzător că și cele mai bine concepute și înalt-motivate programe de încurajare a muncii în echipă au rezultate minime și doar de scurtă durată.” O soluție la această dilemă este cea găsită de Singapore Economic Developement Board: au continuat să ofere recompense individuale, dar numai celor care au reușit să atragă pe alții pentru a munci în echipă. „Ideea este că au realizat înrădăcinarea culturii (organizaționale) în sistemul de recompense și că la acest nivel lucrurile trebuie examinate și, dacă e nevoie, schimbate.”1 2 Cultura organizației este un tipar al comportamentelor învățate, împărtășite și transmise în timp între membrii organizației fiind unul dintre determinanții esențiali ai modului în care acționăm și interacționăm în interiorul acesteia. Obișnuințele, modul tradițional în care se operează într-o organizație, își pun amprenta asupra culturii acesteia influențând, modelând valorile, credințele, practicile și tiparele comune. Comportamentele angajaților nu decurg așadar direct și doar din regulile de funcționare definite de către conducerea bibliotecii: structura organizației, obiectivele, procedurile, modalitățile de stimulare etc. Logica informalului își pune și ea amprenta prin numeroase alte fenomene care - necunoscute fiind - scapă controlului direct al conducerii și exercită o influență importantă: jocuri de putere, culturi de echipă, subculturi, logici identitare șamd. „Înțelegerea culturii organizaționale este primul pas necesar în conceperea schimbării într-o organizație și în reprofilarea 1 Schein, Edgar H, The Corporate Culture Survival Guide: Sense and Nonsense about Culture Change (San Francisco: Jossey-Bass, 1999) 2 Edgar H. Schein, The Corporate Culture Survival Guide: Sense and Nonsense about Culture Change 45 Hermeneutica Bibliothecaria - Antologie Philobiblon - Volumul V organizațiilor spre a fi eficiente și de succes. Schimbarea organizațiilor în mod profund, cu sens și pe termen lung necesită implicare în schimbarea unor percepții, convingeri, paternuri comportamentale și norme fundamentale, și a căilor de construire a sensului care s-au dezvoltat de-a lungul unor lungi perioade de timp. Schein avertizează asupra faptului că în managementul schimbării în organizații cel mai mare pericol este să nu fie pe deplin apreciată profunzimea și puterea culturii.”1 Pentru a-și putea realiza obiectivele conducerea unei instituții are așadar interesul să cunoască aceste fenomene ce definesc cultura organizațională. 2. O definire sintetică a culturii organizaționale „Teoriile și definițiile culturii organizației oferite de diferite ramuri ale științei au fost utilizate de către cercetători în efortul unei mai bune înțelegerii a complexității culturii și a rolul său central în determinarea modului în care funcționăm în colectivitate și în crearea unor organizații de succes.”1 2 In genere, cultura unei organizații se referă la un sistem de valori și de credințe împărtășite de membrii acesteia, consecința fiind omogenizarea durabilă a concepțiilor lor asupra lucrurilor, adică instalarea unui numitor comun în ce privește interpretarea și atribuirea de sens lucrurilor. Altfel spus, Cultura organizațională definește: - Cine suntem ca organizație, sau „noi” - Cum devenim „noi” - Ce ne face să fim „noi” și nu „ei” - Cum recrutăm noi membrii și cum îi socializăm ca să devină „noi” - Cum perpetuăm „noi”-ul. ”2 Cum ajung oamenii să împărtășească aceeași cultură organizațională? Tot în genere, oamenii împărtășesc aceeași cultură în urma interiori-zării și fixării unor norme axiolologice, cognitive, afective și comportamentale. Prin intermediul mecanismelor de învățare cultura organizațională inculcă indivizilor practici stabile și repetitive. „Cultura organizațională joacă de aceea un rol central și în crearea unui mediu de lucru în care bibliotecarii să fie angajați (implicați) și să contribuie la succesul organizației. Prin analiza culturii locului de muncă este posibil să identificăm schimbările care trebuie operate asupra valorilor, structurii organizaționale, inițiativelor conducerii și administrației și mecanismele de suport necesare instaurării un mediu de lucru pozitiv, creativ și stimulativ care să susțină progresul și succesul viitor al bibliotecii.”3 1 Carol Shepstone and Lyn Currie, Transforming the Academic Library: Creating an Organizational Culture that Fosters Staff Success 2 William Sannwald, Understanding Organizational Culture 3 Carol Shepstone and Lyn Currie, Transforming the Academic Library: Creating an Organizational Culture that Fosters Staff Success 46 Hermeneutica Bibliothecaria - Antologie Philobiblon - Volumul V 3. Funcțiile fundamentale ale culturii organizației: Ceea ce numim „cultura organizațională” îndeplinește deci o serie de funcții a căror caracteristică comună este faptul că fiecare este decisivă pentru funcționarea eficientă a organizației. A. Funcția de integrare internă a culturii organizației Vizează crearea unui sentiment și a unei stări de unitate în urma obținerii colective a rezultatelor. De asemenea cultura organizațională determină : - metodele comunicaționale (cum cooperează angajații, cum circulă informațiile etc); - criteriile de apartenență la comunitate (inserția și excluderea membrilor); - normele ce reglează atribuirea statutului fiecăruia dintre membrii; - regulile ce structurează relațiile sociale (gradul de familiaritate permis între membrii); - comportamentele dezirabile și indezirabile (sistemul de recompense și sancțiuni). B. Funcția de adaptare externă Are ca principal obiectiv stabilirea unui consens larg relativ la poziționarea organizației în mediul extern și în genere în spațiul public. Ea comportă misiunea și strategia aleasă pentru a îndeplini obiectivele stabilite, mijloacele operaționale necesare pentru a atinge obiectivele, indicatorii de performanță și măsurile coercitive la care se poate recurge în caz de derapaj. Este însă decisiv faptul că toate funcțiile fundamentale ale culturii organiza-ționale relevă o intenționalitate strategică, deci managerială. Pentru un manager este foarte important să cunoască stilurile de comportament sau de muncă ale angajaților. Prin cunoașterea culturii organizației schimbarea în biblioteci poate fi anticipată, planificată și implementată pe căi mai bune și eficiente. De aceea este important de cunoscut faptul că cultura organizației poate fi influențată în direcția și intenția realizării unui obiectiv stabilit. 4. De ce este important ca managerii de bibliotecă să fie interesați de cultura organizației lor ? Literatura în domeniul managementului și al businessului laudă importanța înțelegerii culturii organizaționale în vederea schimbărilor ce urmează a fi implementate, administrate și integrate astfel încât orice fel de organizație să poată funcționa cu succes. Pentru un manager este foarte important să cunoască stilurile de comportament sau de munca ale angajaților pe care-i coordonează, ce pot ei face cu adevărat și în ce mod pot contribui realmente la dezvoltarea instituției. Căci astfel schimbarea în biblioteci poate fi anticipată, planificată și implementată pe căi mai bune. Pe scurt, într-o lume în permanentă schimbare, biblioteca și bibliotecarii ei, sunt și ei supuși exigențelor de adaptare, care presupun nu numai un efort și acceptarea acestuia ca pe ceva firesc și necesar în derularea activității lor, dar și creativitate. În măsura în care conștiința reală a propriei valori, individuale și profesionale este 47 Hermeneutica Bibliothecaria - Antologie Philobiblon - Volumul V prezentă, bibliotecarul are reperele necesare pentru a face față provocărilor interne și externe ale organizației. De aceea o cultură a organizației care să încurajeze formarea unei conștiințe profesionale pozitive, o atitudine favorabilă schimbării este indispensabilă bunei funcționări a unei instituții. Și o atitudine pozitivă față de organizația (biblioteca) însăși. Implementarea unor noi metode și direcții de lucru, a unor noi tehnologii, schimbări care constituie o realitate curentă în BCU „Lucian Blaga”, precum și inițierea unor programe pentru personal și stabilirea sistemelor de recompense pot să fie determinate în mod decisiv de cunoașterea culturii organizației. Atunci când o normă, o dimensiune a culturii organizației se schimbă, comportamentul individului se schimbă și el conform unui nou pattern de conformare, iar dezvoltarea managerială a organizației vizează oricum schimbarea întregului sistem. Atingerea unui scop este condiționată de cunoașterea resurselor de care dispunem: scopul principal al bibliotecii este de a oferi servicii de calitate cît mai bună utilizatorilor, iar bibliotecarii sunt resursele umane care fac să funcționeze biblioteca. Cunoașterea valorilor și credințelor asumate de către aceștia, adică a culturii organizației înseamnă a aprecia în ce măsură acesta este centrată pe deservirea utilizatorilor și în genere pe toate aspectele legate de funcționarea specifică a unei anumite biblioteci și ce se poate face pentru a imprima organizației direcția dorită, dacă este cazul . 5. Cum se poate studia cultura organizațională ? Conturarea culturii organizaționale în bibliotecă este intermediată de studiul elementelor ei definitorii, descrise mai sus: normele, regulile, valori și credințe împărtășite, practici uzuale, mecanismele de învățare, modul în care se comunică, criteriile de apartenență la comunitate, comportamente dezirabile și indezirabile, raportarea la misiunea stabilită a bibliotecii și la strategia de realizare a ei. Bineînțeles subiectul este vast, așa încât diferitele aspecte legate de cultura organizațională pot și este și mult mai eficient, să fie studiate în etape. Propun, într-o primă fază, studierea canalelor de comunicare, a fluxului de informație, mai precis în ce mod angajații bibliotecii receptează deciziile manageriale (de toate gradele), cum realizează cooperarea în vede-rea realizării sarcinilor lor, cum circulă informația între diferitele niveluri ierarhice precum și între servicii și în interiorul acestora. Ar putea fi aici adăugată și studierea felului și ale bazelor în -și pe care sunt atribuite sarcinile: care sunt criteriile de repartizare a unei anumite sarcini unei anume persoane etc., acestea fiind elemente definitorii ale eficienței unei organizații. Pentru a realiza acest lucru, în primul rând trebuie studiat grupul de lucru ca formațiune psihosociologică: compoziția grupului, sarcinile, respe-tiv activitatea grupului, procesele de interacțiune, structura grupului, conștiința colectivă, gradul de coeziune, eficiența grupului. Considerăm aici grupul ca fiind colectivul unui departament al bibliotecii, urmând apoi să vedem care este relaționarea între departamente. Toate astea raportate la canalele formale și informale de comunicare: ex. Intranet, Buletinul informativ, comunicare de sarcini, comunicare pe parcursul realizării lor etc. 48 Hermeneutica Bibliothecaria - Antologie Philobiblon - Volumul V Astfel, Darlene Fichter analizează modul în care se reflectă cultura instituțională în funcționarea Intranetului : „Realizarea unui Intranet care să fie bine utilizat și valorizat de către angajați cere viziune, multă muncă și bunăvoință orientată către utilizatorii săi. Succesul Intranetului nu este dependent doar de un singur factor, ci de combinația mai multora: cultura organizațională, părțile implicate, conținut și instrumente, designul și alegerea informației, ușurința în utilizare, percepția existentă asupra sa. Cei care se ocupă de Intranet au nevoie în permanență să evalueze cît de bine funcționează și asupra căror aspecte trebuie intervenit. Să știm de ce Intranetul nu-și utilizează întreg potențialul este primul lucru cu care să încep planificarea a ceea ce trebuie făcut pentru a-l pune pe roate. Faptul că Intranetul este un instrument util pentru angajați nu este suficient pentru ca el să și fie adoptat de aceștia.” 1 6. Metoda de cercetare In funcție de diferitele centre de interes stabilite de către conducerea bibliotecii -culegerea datelor se va face prin îmbinarea mai multor metode de cercetare: studierea documentelor, ancheta directă și indirectă, tehnica grafurilor (pentru cercetarea relațiilor de comunicare și a celor preferențiale), interviul. BIBLIOGRAFIE: 1. ANGHELESCU, Hermina G. B., OWENS Irene, Cultura organizațională și schimbarea - , în Management pentru viitor - Biblioteci și arhive, Ed. Presa Universitară Clujeană, Biblioteca Centrală Universitară „Lucian Blaga”, Cluj-Napoca, 2000, pag. 30- 40. 2. FICHTER, Darlene, Making Your Intranet Live Up to Its Potential, bază de date online: WilsonWeb, (Weston, Conn.) 30 no1 51-3 Ja/F 2006. 3. KAARST-BROWN, Michelle L.; NICHOLSON, Scott; VON DRAN, Gisela M., Organizational Cultures of Libraries as a Strategic Resource, bază de date online : WilsonWeb, Library Trends v. 53 no. 1 (Summer 2004) p. 33-53. 4. OLSON, John A., What Academic Librarians Should Know about Creative Thinking, bază de date online : WilsonWeb, The Journal of Academic Librarianship 25 no5 383-9 S 1999. 5. OUIMET, Gerard, Voyage au centre des typologies de cultures d'entreprises: un itineraire psychologique, bază de date online : PROQUEST 500. Gestion. Montreal: Summer 2007. Vol. 32, No. 2; p. 51. 6. RADU, Ioan, Psihologie socială, ed. Exe, Cluj-Napoca, 1994. 7. SANNWALD, William, Understanding Organizational Culture, bază de date online: WilsonWeb, Library Administration & Management 14 no1 8-14 Wint 2000. 1 Fichter, Darlene, Making Your Intranet Live Up to Its Potential 49 Hermeneutica Bibliothecaria - Antologie Philobiblon - Volumul V 8. SCHEIN, Edgar H., The Corporate Culture Survival Guide: Sense and Nonsense about Culture Change (San Francisco: Jossey-Bass, 1999) http://dspace.mit.edu/bitstream/handle/1721.1/2759/SWP-4091- 43770202.pdf?sequence=1 9. SHEPSTONE, Carol and CURRIE, Lyn, Transforming the Academic Library: Creating an Organizational Culture that Fosters Staff Success, bază de date online : WilsonWeb, The Journal of Academic Librarianship 34 no 4 358-68 Jl 2008. 10. STEPHENS, Denise; RUSSELL, Keith, Organizational Development, Leadership, Change, and the Future of Libraries, bază de date online : WilsonWeb, Library Trends v. 53 no. 1 (Summer 2004) p. 238-57. CERCETAREA CALITATEA COMUNICĂRII O reflectare a acesteia în ancheta privind comunicarea în relațiile de muncă realizată în februarie 2009 printre angajații Bibliotecii Centrale Universitare „Lucian Blaga” Acest studiu a vizat cu precădere angajații BCU implicați direct în activități specifice bibliotecii, incluzând și serviciile de contabilitate și resurse umane. Scopul nostru fiind de a obține o imagine de ansamblu asupra comunicării profesionale în cadrul instituției noastre am realizat o anchetă sociologică pe bază de chestionare aplicate personalului din BCU, din clădirea centrală și de la filiale, anchetă ce poartă asupra unor probleme generale de comunicare. Chestionarele, concepute parțial diferențiat pentru angajații fără funcții de conducere la nivel de management superior și pentru cei cu funcții de conducere, precum și pentru colegii din centrală și cei din filiale, au fost completate în marea lor majoritate. Diferențele în construcția chestionarelor își au motivația în poziționarea diferită în structurarea relațiilor de comunicare: altfel sunt implicați în relațiile de comunicare și au altă percepție asupra comunicării cei cu putere de decizie, cei are sunt în clădirea centrală sau cei de la filiale. Chestionarele sunt prezentate în anexe , iar raportul este structurat în funcție de acestea, pentru simplificarea prezentării. În clădirea centrală au fost completate 83 de chestionare din care 5 de către șefii de servicii și birouri, plus 6 chestionare completate de către membrii ai conducerii bibliotecii. La filiale au fost completate 68 de chestionare. Au fost și persoane care au refuzat să completeze chestionarele. Problematica chestionarului fiind una destul de delicată, căci exprimarea părerii asupra comunicării, în special dacă există opinii critice poate ridica rezerve unora din cei chestionați ori distorsionând răspunsul, ori ducând la refuz (non răspunsuri sau chiar necompletarea chestionarului), am ales să nu pun întrebări de identificare. Scopul a fost de a obține informații generale asupra calității comunicării în BCU cît mai aproape de realitate, căci anonimatul asigură șanse mai mari de exprimare sinceră a părerii, așa încât am sacrificat posibilitatea de a obține date comparative. 50 Hermeneutica Bibliothecaria - Antologie Philobiblon - Volumul V Nu am întrebat așadar care este departamentul din care fac parte respondenții, pentru a nu trezi suspiciuni, chiar dacă informațiile obținute ar fi fost interesante. Datele pe care le-am obținut arată cum este percepută comunicarea și care sunt eventualele probleme și disfuncționalități la nivelul întregii instituții, arătând și unele posibile soluții care se întrevăd din analiza situației. Totodată trebuie să menționez că răspunsurile la întrebarea privind departamentele cu care contactele sunt mai frecvente, nu au fost analizate, considerând că sunt irelevante pentru subiectul lucrării. În prezentarea datelor am respectat următoarea structură pentru fiecare întrebare: - un tabel cu datele obținute în centrală și la filiale, de la toți angajații exceptând membrii din conducerea BCU (șefi coordonatori, director economic, director general adjunct TC); - un grafic cu răspunsurile șefilor de birouri și servicii din centrală; - un grafic cu răspunsurile șefilor de birouri și servicii de la filiale; - un grafic cu răspunsurile membrilor din conducerea BCU. În cazurile în care întrebarea a vizat doar o parte din populația luată în studiu, apar doar unele din tabele și grafice. Tabelele și graficele sunt interpretate în fiecare caz, pentru a ușura înțelegerea acestora. Cum opiniile șefilor de servicii și birouri au fost tratate separat, menționez și existența unei mari diferențe structurarea departamentelor, unul din șefii coordonatori din centrală având 4 șefi în subordine și 5 servicii / birouri, altul doar 1 șef de serviciu și 4 servicii / birouri, iar la filiale 6 șefi de servicii / birouri: 1. Dezvoltarea colecțiilor, evidența, prelucrarea și conservarea publicațiilor o Dezvoltarea colecțiilor și evidența publicațiilor o Colecții speciale - 1 șef o Prelucrarea colecțiilor. Catalogare și clasificare - 1 șef o Depozit. Conservarea colecțiilor - 1 șef o Împrumut. Laborator de igienizare a publicațiilor - 1 șef 2. Cercetare bibliografică. Documentare. Relații cu publicul. Promovarea serviciilor o Cercetare bibliografică - 1 șef o Documentare o Relații cu publicul o Promovarea serviciilor 3. Biblioteci filiale - 6 șefi 51 Hermeneutica Bibliothecaria - Antologie Philobiblon - Volumul V 1.COMUNICAREA PRIVITOR LA PROBLEMELE PROFESIONALE ÎN CADRUL BCU Comunicare de sus în jos Comunicare de sus in jos angajați din clădirea centrală angajați de la filiale Frecvență Procent Procent cumulat Frecvență Procent Procent cumulat foarte bună 5 6,0 6,0 20 29,4 29,4 bună 22 26,5 32,5 27 39,7 69,1 acceptabilă 18 21,7 54,2 15 22,1 91,2 deficitară 27 32,5 86,7 6 8,8 100,0 ineficientă 9 10,8 97,6 altă părere 2 2,4 100,0 Total 83 100,0 68 100,0 Comunicarea dinspre șefi spre angajați este apreciată ca bună și foarte bună de către 33% din angajații centralei și de către 69 % din angajații de la filiale. În centrală 43 % din angajați consideră comunicarea de sus în jos deficitară sau ineficientă, în timp ce la filiale procentul este unul sensibil mai scăzut: 9% consideră că este deficitară și nici o opțiune nu este pentru varianta „ineficientă” . Adică cei de la filiale par să fie mult mai mulțumiți de felul în care superiorii comunică cu ei decât angajații din centrală, unde opiniile negative se regăsesc într-un procent destul de mare. La șefii de birouri și servicii putem observa o apreciere a situației similară cu cea a majorității, atât la filiale cît și în centrală, în timp ce managementul superior face o evaluare mai bună decât restul angajaților, considerând comunicarea mai bună decât o apreciază subalternii (vezi cele trei grafice de mai jos): Șefi intermediari - clădirea centrală 52 Hermeneutica Bibliothecaria - Antologie Philobiblon - Volumul V Management superior: Comunicare de sus in jos □ buna □ foarte buna □ acceptabila □ deficitara □ Ineficienta □ alta părere (unde altă părere = depinde de departament) 53 Hermeneutica Bibliothecaria - Antologie Philobiblon - Volumul V Comunicarea de jos în sus Comunicare de jos in sus angajați din clădirea centrală angajați de la filiale Frecvență Procent Frecvență Procent foarte bună 5 6,0 18 26,5 bună 22 26,5 30 44,1 acceptabilă 26 31,3 12 17,6 deficitară 16 19,3 5 7,4 ineficientă 8 9,6 3 4,4 altă părere 3 3,6 - - Total 80 96,4 68 100,0 non răspuns 3 3,6 Total 83 100,0 Și în ce privește comunicarea dinspre angajați spre șefi situația e mai favorabilă la filiale, unde 44% respectiv 27% apreciază că aceasta este bună, respectiv foarte bună, adică 71% din respondenți au o opinie pozitivă, iar 18% consideră acceptabilă comunicarea. La centrală 27%, respectiv 6% consideră comunicarea ca fiind bună, respectiv foarte bună, iar 31% acceptabilă. Așadar și aici la filiale majoritatea respondenților, adică 71% fac aprecieri pozitive, în timp ce la centrală respondenții sunt mult mai critici, opiniile împărțindu-se practic între „acceptabil” 31%, „bună” și „foarte bună” 33% și tot 33% „deficitar” și „ineficient”. În ce privește opiniile șefilor de birouri și de servicii, cei de la filiale au o opinie similară cu a colegilor din subordine, pe când cei din centrală apreciază situația mai favorabil față de opinia majoritară. Managementul superior are opinii dispersate. Șefi centrală: 54 Hermeneutica Bibliothecaria - Antologie Philobiblon - Volumul V Șefi filiale: Comunicare de jos în sus- șefi filiale acceptabilă 3 Management superior: Comunicare de jos in sus □o □ buna □ foarte buna B acceptabila □ deficitara □ ineficienta □ alta părere 55 Hermeneutica Bibliothecaria - Antologie Philobiblon - Volumul V Comunicarea în interiorul departamentului Comunicare în departament angajați din clădirea centrală angajați de la filiale Frecvență Procent Frecvență Procent foarte bună 17 20,5 41 60,3 bună 30 36,1 17 25,0 acceptabilă 24 28,9 10 14,7 deficitară 8 9,6 - - ineficientă 2 2,4 - - altă părere - - - - Total 81 97,6 68 100,0 Non răspuns 2 2,4 Total 83 100,0 Comunicarea în interiorul departamentului este apreciată mai mult ca cea între angajați și șefi atât în centrală cît și la filiale: 57% din angajații centralei și 85% din cei ai filialelor sunt de părere că acesta este bună si foarte bună, cu o majoritate de 60% la filiale, care spun că e foarte bună comunicarea în interiorul departamentului. Opiniile negative sunt minoritare în centrală și lipsesc la filiale. Șefii de servicii se înscriu în aceeași tendință. Șefi servicii și birouri - centrală 56 Hermeneutica Bibliothecaria - Antologie Philobiblon - Volumul V Comunicare în departament - șefi filiale Comunicarea între departamente : Comunicare între departamente angajați din clădirea centrală angajați de la filiale Frecvență Procent Frecvență Procent foarte bună 1 1,2 6 8,8 bună 25 30,1 26 38,2 acceptabilă 25 30,1 27 39,7 deficitară 22 26,5 4 5,9 ineficientă 8 9,6 2 2,9 altă părere - - 2 2,9 Total 81 97,6 67 98,5 Non răspuns 2 2,4 1 1,5 Total 83 100,0 68 100,0 Comunicarea între departamente este considerată bună sau acceptabilă în egală măsură atât la filiale cît și în centrală: în centrală 30% din respondenți consideră că aceasta este bună și tot atâția acceptabilă, iar la filiale 38 % bună și 40% acceptabilă. Păreri critice sunt mai multe în centrală, unde 27% consideră deficitară comunicarea între departamente și 10% ineficientă. E foarte probabil că relativul echilibru dintre opiniile „bună”, acceptabilă” și „deficitară” din centrală, precum și între „bună” și acceptabilă” la filiale se datorează diferențelor între diferitele departamente respectiv între diferitele filiale, 57 Hermeneutica Bibliothecaria - Antologie Philobiblon - Volumul V relațiile dintre acestea variind de la o situație la alta. Ne putem face o imagine de ansamblu asupra situației, care de duce la concluzia că, la filiale comunicarea este văzută mai bine ca în centrală, unde comunicarea între departamente nu este foarte fluentă, e doar funcțională. Șefii de birouri și servicii par și mai puțin satisfăcuți, aprecierile celor din centrală tinzând spre „deficitar” mai mult, iar părerea celor de la filiale este împărțită între acceptabilă și foarte bună - punctul lor de vedere fiind probabil influențat de filialele aparținătoare. Șefi servicii și birouri - centrală Șefi filiale 58 Hermeneutica Bibliothecaria - Antologie Philobiblon - Volumul V În ceea ce privește managementul superior, părerile sunt foarte împărțite așa încât par să nu vorbească despre aceleași departamente, așadar nu par să aibă o viziune de ansamblu asupra modului în care departamentele comunică. Conducere Comunicare intre departamente □ buna □ foarte buna □ acceptabila □ deficitara □ ineficienta □ alta părere Comunicarea între șefi coordonatori și șefi de servicii și birouri Părerea angajaților asupra comunicării dintre superiori, se bazează pe o percepție mai mult sau mai puțin indirectă a situației, dar în mod firesc o opinie asupra acesteia e foarte probabil să existe la fiecare din angajați. Cu toate acestea la 55% din angajați centralei și ceva mai puțini, respectiv 32% din cei ai filialelor, optează pentru varianta de răspuns: „nu știu cum comunică” - șefii coordonatori și șefii de birouri și servicii. La filiale însă există un procent ridicat, 60%, care au o percepție pozitivă asupra comunicării între șefii coordonatori și șefii de birouri și servicii, în timp ce în centrală 21% percep comunicarea dintre aceștia ca bună și tot atâția ca deficitară. Părerea șefiilor de servicii și birouri din centrală este similară opiniei angajaților care s-au exprimat în acest sens, împărțindu-se între „bună” și „deficitară”, în timp ce la filiale răspunsul e unanim: comunicare între șefi e bună. Managementul superior are o părere predominant favorabilă , doar unul din șase respondenți considerând ca deficitară comunicarea între șefi de servicii și birouri și șefi coordonatori. 59 Hermeneutica Bibliothecaria - Antologie Philobiblon - Volumul V Comunicare intre șefi coordonatori și șefi de birouri și servicii angajați din clădirea centrală angajați de la filiale Frecvență Procent Frecvență Procent bună 17 20,5 41 60,3 deficitară 17 20,5 4 5,9 proastă 3 3,6 - - nu știu cum comunică 46 55,4 22 32,4 Total 83 100,0 67 98,5 non răspuns - - 1 1,5 Total 68 100,0 60 Hermeneutica Bibliothecaria - Antologie Philobiblon - Volumul V Management superior: Comunicare intre șefi □ foarte buna □ buna □ acceptabila □ deficitara □ foarte proasta □ alta părere Comunicarea între directori și șefi coordonatori Aici procentul celor care declară că nu au cunoștință despre modul în care se comunică la nivelul șefilor coordonatori și ai conducerii este destul de ridicat, lumea abținându-se de a face comentarii despre situații pe care nu le cunosc în mod direct: 68% respectiv 56% din respondenții centralei respectiv ai filialelor declară că nu știu cum comunică superiorii între ei, doar la filiale există un număr ceva mai mare de opinii favorabile: 37% percepând ca bună comunicarea dintre șefi coordonatori și managementul superior. Nici șefii de servicii și birouri nu fac opinie separată la centrală - doar unul apreciază ca bună comunicarea la acest nivel, restul neștiind. La filiale însă opinia majorității șefilor este că șeful coordonator are o relație bună cu conducerea. Iar managementul superior (incluzând cei doi șefi coordonatori din centrală , cel de la filiale, șeful administrativului și doi din directorii nu știu cum comunică 56 67,5 38 55,9 Total 83 100,0 67 98,5 Non răspuns 1 1,5 Total 68 100,0 bună 12 14,5 25 36,8 deficitară 12 14,5 4 5,9 proastă 3 3,6 - - 61 Hermeneutica Bibliothecaria - Antologie Philobiblon - Volumul V 62 Hermeneutica Bibliothecaria - Antologie Philobiblon - Volumul V Management superior: Comunicare directori / șefi coordonatori □ foarte buna □ buna □ acceptabila □ deficitara □ foarte proasta □ alta părere Colaborarea cu colegii Întrebați cum resimt situația în care au nevoie de colaborarea sau ajutorul colegilor din serviciu, 39% din respondenții din centrală și 50% din cei de la filiale, spun că aceștia sunt întotdeauna cooperanți și 36% respectiv 37% că sunt de regulă cooperanți. Procentul celor care declară că destul de greu cooperează cu colegii este destul de ridicat în centrală, practic un sfert din respondenți. Colaborarea cu colegii angajați din clădirea centrală angajați de la filiale Frecvență Procent Frecvență Procent întotdeauna 32 38,6 34 50,0 de regulă 30 36,1 25 36,8 destul de greu cooperez cu colegii 20 24,1 6 8,8 alt răspuns 1 1,2 1 1,5 Apelez la șeful ierarhic - - 1 1,5 Total 83 100,0 67 98,5 Non răspuns 1 1,5 Total 68 100,0 63 Hermeneutica Bibliothecaria - Antologie Philobiblon - Volumul V Șefi servicii centrală Colaborarea cu colegii întotdeauna 64 Hermeneutica Bibliothecaria - Antologie Philobiblon - Volumul V Colaborarea între servicii Colaborarea intre servicii: angajați din clădirea centrală angajați de la filiale Frecvență Procent Frecvență Procent foarte bună - - 5 7,4 bună 22 26,5 36 52,9 acceptabilă 39 47,0 18 26,5 deficitară 20 24,1 8 11,8 foarte proastă 1 1,2 - - alta părere 1 1,2 - - Total 83 100,0 67 98,5 non răspuns - - 1 1,5 Total 68 100,0 Dacă în centrală 47% consideră acceptabilă colaborarea între servicii, 27% o apreciază ca fiind bună și 24% deficitară, la filiale sunt 53% care apreciază ca bună colaborarea între servicii, 27% acceptabilă și doar 12% deficitară. Nici membrii conducerii bibliotecii nu par să considere prea bună comunicare între servicii (cu excepția filialelor) . Imaginea pe care ne-o putem face este că situația sar mai putea îmbunătăți în privința colaborării între servicii, mai ales în centrală. Faptul că filialele par mai satisfăcute poate să se explice prin legătura cu anumite servicii din centrală, care prin specificul lor cooperează cu filialele și relația este una satisfăcătoare. Oricum în general filialele au un grad de mulțumire ridicat față de centrală, dacă e să analizăm totalitatea răspunsurilor date pe parcursul întregului chestionar. Probabil și gradul de autonomie pe care îl au filialele, precum și șeful coordonator al acestora au o influență în acest sens. 65 Hermeneutica Bibliothecaria - Antologie Philobiblon - Volumul V Colaborarea intre servicii: □ foarte buna □ buna □ acceptabila □ deficitara □ foarte proasta □ alta părere 66 Hermeneutica Bibliothecaria - Antologie Philobiblon - Volumul V Sprijinul centralei pentru filiale (doar filialele) Întrebați dacă Biblioteca Centrală sprijină biblioteca filială în rezolvarea problemelor 59% au răspuns că da, 31% că doar uneori și 10% că de regulă nu se simt sprijiniți. Variațiile sunt explicabile funcție de filiale, nefiind probabil toate în aceleași relații cu centrala, experiențele fiind diferite și în funcție de nevoile bibliotecii, și de oameni. Centrala va sprijină ? Frecvență Procent de regulă da 40 58,8 doar uneori 21 30,9 de regulă nu ne simțim sprijiniți 7 10,3 Total 68 100,0 Concluzii de etapă: Respondenții au fost chestionați asupra comunicării pe mai multe nivele: comunicare de sus în jos, de jos în sus, în interiorul departamentului din care fac parte, între departamente, între șefi coordonatori și șefi de birouri și servicii și între șefi coordonatori și management superior Comunicarea pe probleme profesionale în cadrul BCU este percepută cu o diferențiere destul de pronunțată între centrală și filiale, unde aprecierea asupra comunicării la diferitele niveluri posibile este mult mai bună ca în centrală. Șeful coordonator al filialelor este considerat ca având o bună comunicare cu toate părțile implicate. De asemenea managementul superior nu pare să facă un corp comun în sensul că opiniile asupra comunicării sunt dispersate, sunt atâtea opinii câte persoane, nu putem spune că există o opinie asupra comunicării pe diferite paliere, ci mai multe opinii diferite. În ce privește comunicarea de sus în jos, adică dinspre șefi înspre angajați, la filiale opinia e preponderent pozitivă, pentru 69% din respondenți, în timp ce la centrală există un procent mare de opinii negative, 43% , iar părerea șefilor de birouri și servicii este similară cu cea a restului angajaților, doar managementul superior are o părere mai bună decât cea a majorității. Comunicarea de jos în sus, dinspre angajați spre șefi e percepută similar cu cea de sus în jos și de către angajații centralei și de către cei ai filialelor, doar șefii de birouri și servicii din centrală au o părere mai bună de cît a restului angajaților. Managementul superior are opinii dispersate. Mai apreciată este comunicarea în interiorul departamentului, atât la filiale cît și în centrală, 85% din respondenți considerând-o bună și foarte bună (din care 60% foarte bună) la filiale, respectiv 57% în centrală. Opiniile negative sunt minoritare în centrală și inexistente la filiale. Între departamente calitatea comunicării pare să fie variabilă de la un departament la altul, ce se remarcă e o situație mai bună la filiale decât în centrală, unde comunicarea pare să fie doar cît de cît funcțională. 67 Hermeneutica Bibliothecaria - Antologie Philobiblon - Volumul V Și opiniile exprimate asupra comunicării între șefii coordonatori și șefii de birouri și servicii sunt net diferite la filiale, unde percepția pozitivă primează - 60% din respondenți - față de 21% în centrală aleg răspunsul „bună”. În centrală procentul celor care declară că nu știu cum comunică șefii este de 55% pe când la filiale e de 32%. Șefii de servicii și birouri sunt în consens cu majoritatea în centrală, iar la filiale toți consideră comunicarea cu șeful coordonator ca fiind bună. Managementul superior are o părere predominant bună, doar unul din șase neconsiderând bună comunicare dintre șefi, ci deficitară. Percepția asupra comunicării dintre direcțiune și șefi coordonatori se remarcă printr-un număr mare de răspunsuri ”nu știu cum comunică” 68% respectiv 56% în centrală respectiv la filiale, această opțiune păstrându-se și în cazul șefilor de birouri și servicii din centrală. La filiale toți consideră că șeful coordonator comunică bine cu direcțiunea. Managementul superior are păreri variate: deficitară, acceptabilă, bună, foarte bună - de la un caz la altul. Colaborarea cu colegii trezește nemulțumiri în centrală pentru aproximativ un sfert din respondenți. Concluzie: Comunicarea între persoane și servicii este apreciată ca bună la filiale, în timp ce în centrală este percepută destul de prost. Care sunt deosebirea dintre filiale și centrală ce poate explica această diferență în realizarea unei bune comunicări ? În primul rând filialele sunt dispersate și deci distanțate fizic, dar și practic de conducerea centrală a bibliotecii. Au un grad de autonomie mai mare, sunt nevoite să se descurce în gestionarea multor și variate situații fără girul permanent al conducerii. Totodată se evidențiază opiniile bune în ce privește șeful coordonator al filialelor în toate ipostazele de comunicare asupra cărora au fost chestionați respondenții. Șefii de birouri și servicii au o opinie asupra comunicării pe diferite niveluri apropiată de a majorității angajaților, ceea ce înseamnă că realizează eventualele deficiențe în comunicare. Membrii conducerii instituției oscilează de la o situație de comunicare la alta între o opinie mai bună decât a majorității sau opinii dispersate, în sensul că managementul superior nu are o viziune unitară asupra situației comunicării în instituție, fiecare are altă părere. 2. RAPORTAREA LA SUPERORII IERARHICI Răspunsul șefului ierarhic în cazul în care ați făcut o propunere privind activitatea din bibliotecă : nu e cazul 17 20,5 6 8,8 Total 83 100,0 68 100,0 Frecvență Procent Frecvență Procent aplicată 29 34,9 47 69,1 bună, dar neaplicată 24 28,9 12 17,6 nu bună 4 4,8 1 1,5 nu am primit răspuns 9 10,8 2 2,9 68 Hermeneutica Bibliothecaria - Antologie Philobiblon - Volumul V Ce informație ne aduc răspunsurile la această întrebare? Faptul că angajații fac sau nu propuneri, ne spune deja ceva despre relația dintre angajați și superiori, iar dacă aceste propuneri sunt și apreciate și mai ales puse în aplicare , putem deduce existența unei relații bune între superior și angajați, benefică pentru bunul mers al instituției. Propunerile făcute de angajați superiorilor au fost în mare măsură puse în aplicare la filiale, pentru 69% dintre respondenți sau cel puțin au fost apreciate, chiar dacă nu aplicate (18 %). În centrală 35% din respondenți au făcut propuneri ce au fost aplicate și 29 % au făcut propuneri considerate bune, dar neaplicate. Cei care nu au primit nici un răspuns sunt 11% în centrală și doar 3% la filiale, în schimb în centrală este un procent de 21 % din respondenți care nu au făcut propuneri, în timp ce la filiale doar 9% nu au făcut. În ce privește șefii de servicii sau birouri, se pare că au întâmpinat mai mult interes din partea conducerii la filiale. În centrală ori nu au fost aplicate propunerile, ori nu s-a primit răspuns. Relațiile dintre șefi și angajați se prezintă mai bine și sub acest aspect la filiale. Centrală Filiale: 69 Hermeneutica Bibliothecaria - Antologie Philobiblon - Volumul V Nu ați făcut propuneri: Nu au făcut propunere angajați din clădirea centrală angajați de la filiale Frecvență Procent Frecvență Procent mulțumit 21 25,3 28 41,2 nereceptivitate 25 30,1 7 10,3 alt motiv 4 4,8 2 2,9 nu e cazul 33 39,8 31 45,6 Total 83 100,0 68 100,0 Motivul pentru care nu s-au făcut propuneri privind activitatea din bibliotecă, este pentru 30% din respondenți din centrală neîncrederea în receptivitatea superiorilor și faptul că sunt relativ mulțumiți cu starea de lucruri actuală pentru 25% din aceștia. La filiale sunt 41% care motivează lipsa de propuneri prin faptul că sunt mulțumiți și doar 10% sunt neîncrezători în faptul că superiorii vor fi receptivi. Dintre șefii de birouri și servicii din centrală, sunt doi care nu au făcut propuneri pentru că nu se așteaptă la receptivitate din partea superiorilor, iar ceilalți trei au făcut propuneri. La filiale 4 șefi nu sunt în situația de a nu fi făcut propuneri și alți doi sunt mulțumiți, deci nu au avut de propus schimbări. Cei care au făcut propuneri se regăsesc în tabel la „nu e cazul”. Prin „mulțumit cu starea de lucruri actuală” înțelegem că nu a fost nici un motiv pentru a face propuneri . Procentul celor care nu au încredere în receptivitatea șefului este în centrală unul destul de ridicat, aproape o treime din respondenți. Centrală - șefi birouri și servicii 70 Hermeneutica Bibliothecaria - Antologie Philobiblon - Volumul V Adresant în cazul unor probleme de rezolvat sau a unor nemulțumiri legate de serviciu: În cazul unor probleme de rezolvat sau a unor nemulțumiri legate de serviciu, a căror soluționare depinde de superiori, angajații apelează în primul rând la superiorul ierarhic atât în centrală cît și la filiale. Astfel, 77% din respondenții din centrală se adresează șefului ierarhic și 74% din respondenții de la filiale, iar în centrală există un procent de 16% care preferă să accepte situația așa cum e, în timp ce la filiale 24% din respondenți , adică un sfert apelează la șeful coordonator. În ce privește șefii de servicii și birouri, și aceștia respectă ierarhia, cu o excepție în centrală, care se adresează directorului adjunct . Total 83 100,0 68 100,0 la filiale probleme centrală angajați de Frecvență Procent Frecvență Procent șeful ierarhic 64 77,1 50 73,5 directorul adjunct 3 3,6 1 1,5 directorul general 3 3,6 - - acceptați situația 13 15,7 - - alt răspuns - - 1 1,5 va adresați șefului coordonator - - 16 23,5 71 Hermeneutica Bibliothecaria - Antologie Philobiblon - Volumul V 17. Sarcinile de serviciu descrise în fișa postului sunt în concordanță cu ceea ce faceți efectiv ? În centrală 23% din respondenți consideră că doar parțial sarcinile din fișa postului sunt în concordanță cu ceea ce fac efectiv, iar la filiale 27%. Și printre șefii de servicii și birouri sunt unii care nu consideră că sarcinile lor sunt în concordanță totală cu fișa postului: 2 din 5 șefi în centrală și 1 din 6 la filiale. Sarcinile din fisa postului in concordanta cu ce faceți? angajați din clădirea centrală angajați de la filiale Frecvență Procent Frecvență Procent da 63 75,9 46 67,6 nu 1 1,2 3 4,4 parțial 19 22,9 18 26,5 Total 83 100,0 67 98,5 non răspuns 1 1,5 Total 68 100,0 72 Hermeneutica Bibliothecaria - Antologie Philobiblon - Volumul V Sarciniile din fișa postului sînt în concordanță ce faceți ? - filiale t partial 1 da 5 Atribuțiile de serviciu în raport cu pregătirea și abilitățile personale Sunt considerate potrivite de către majoritatea respondenților, așa cum era de așteptat. Există și un procent de 11%, care găsesc prea puțin solicitante sarcinile lor si alții 7% care le găsesc prea solicitante (în centrală), în timp ce la filiale sunt 9% din respondenți care consideră prea solicitante sarcinile lor și un procent nesemnificativ le consideră prea puțin solicitante. Printre șefii de servicii și birouri părerile sunt împărțite: 2 consideră sarcinile prea puțin solicitante, 2 potrivite și unul 73 Hermeneutica Bibliothecaria - Antologie Philobiblon - Volumul V prea solicitante în clădirea centrală, iar la filiale din 6 șefi 5 aleg varianta „potrivite” și unul spune că petrece prea mult timp la public. Atribuțiile de serviciu 5 angajați din clădirea centrală angajați de la filiale Frecvență Procent Frecvență Procent prea solicitante 6 7,2 6 8,8 potrivite 65 78,3 60 88,2 prea puțin solicitante 9 10,8 1 1,5 alt răspuns - - 1 1,5 Total 80 96,4 68 100,0 Non răspuns 3 3,6 Total 83 100,0 Șefi centrală 74 Hermeneutica Bibliothecaria - Antologie Philobiblon - Volumul V Vi s-au modificat sarcinile din fișa postului ? Modificare sarcini lisa post angajați din clădirea centrală angajați de la filiale Frecvență Procent Frecvență Procent da 39 47,0 27 39,7 nu 42 50,6 41 60,3 modificare sarcini nu și fișă 1 1,2 - - Total 82 98,8 68 100,0 Non răspuns 1 1,2 Total 83 100,0 În ultimul an au fost modificate multe fișe de post, la 47% din respondenții din centrală și la 40% de la filiale. În ce privește șefii de birouri și servicii din centrală, unul a avut fișa postului modificată, iar la filiale jumătate din șefi, adică 3 din 6. Așadar avut loc modificări ale sarcinilor pentru mulți angajați atât la centrală cît și la filiale + aceasta însemnând de regulă și eforturi de adaptare la noile sarcini. 75 Hermeneutica Bibliothecaria - Antologie Philobiblon - Volumul V Modificare sarcini fișa post - filiale da 3 Modificare consecutiv unei discuții cu șeful ierarhic? Din cei cărora li s-au modificat fișele postului , în centrală jumătate declară că acest lucru s-a făcut fără o discuție prealabilă cu șeful ierarhic iar la filială, o treime sunt în această situație. Consecutiv unei discuții cu șeful ierarhic ? angajați din clădirea centrală angajați de la filiale Frecvență Procent Frecvență Procent da 20 24,1 19 27,9 nu 19 22,9 10 14,7 nu e cazul 42 50,6 39 57,4 Total 81 97,6 68 100,0 non răspuns 2 2,4 Total 83 100,0 Egalitate în tratament din partea superiorilor Întrebați dacă consideră că primesc din partea superiorilor un tratament egal cu cel al colegilor 30% spun că nu în centrală și mai puțini, 13% la filiale. Unii au ales varianta de răspuns „altă părere”, însă din păcate fără să o și exprime, doar unul specificînd că : „ criteriile de apreciere a activității nu sunt consecvente" la filale și în centrală, sunt două răspunsuri, unul „nu știu”, altul: „în general da, dar în unele situații diferă poate”. Bineînțeles că percepția asupra egalității este una subiectivă, nemulțumiri în acest sens putând să apară nu doar pornind de la o bază reală, însă un procent de 30 % este unul destul de ridicat ca să nu aibă o motivație reală. 76 Hermeneutica Bibliothecaria - Antologie Philobiblon - Volumul V Tratament egal din partea superiorilor? angajați din clădirea centrală angajați de la filiale Frecvență Procent Frecvență Procent da 53 63,9 54 79,4 nu 22 26,5 9 13,2 alta părere 3 3,6 4 5,9 Total 78 94,0 67 98,5 non răspuns 5 6,0 1 1,5 Total 83 100,0 68 100,0 Șefii de birouri și servicii nu sunt nici ei unanimi în a considera că primesc un tratament egal. Centrală Filiale: 77 Hermeneutica Bibliothecaria - Antologie Philobiblon - Volumul V Percepția conducerii asupra satisfacției angajaților vis a vis de comunicarea cu superiorii. În ce privește percepția pe care conducerea o are asupra mulțumirii sau nemulțumirii majorității angajaților vis a vis de modul în care decurge comunicarea cu superiorii, 3 consideră că majoritatea sunt mulțumiți, unul nu știe, altul consideră că nu e posibil și altul e de părere că nu. Părerile sunt și aici dispersate. Concluzii: Toate problemele ridicate aici tratează despre relația cu șeful ierarhic, a cărei calitate este o premisă a unei desfășurări corecte a lucrului. Reacția sau lipsa de reacție a superiorului în fața unor propuneri făcute de angajați, abținerea de a face propuneri, suprapunerea dintre sarcinile concrete de serviciu și cele din fișa postului, percepția asupra atribuțiilor de servici, modificarea sarcinilor din fișa postului și faptul că eventualele modificări s-au făcut sau nu după consultarea celui vizat, percepțiile privind egalitatea în tratament precum și asupra mulțumirii angajaților vis a vis de comunicarea cu superiorii, arată că este loc de mai bine și acesta mai ales în privința centralei. Dacă pentru 7O% din respondenții de la filiale propunerile făcute către superior au fost și aplicate, în centrală doar pentru 35%, iar șefii de servicii din centrală nu au primit răspuns sau nu li s-au aplicat propunerile. Procentul celor care nu au făcut propuneri în centrală pentru că nu au încredere în receptivitatea șefului este destul de ridicat, aproape o treime din respondenți. În cazul unor probleme de serviciu sau a unor probleme de rezolvat majoritatea se adresează așa cum este firesc superiorului ierarhic, dar există un procent de 16% care se resemnează să accepte situația așa cum e în centrală 24% la filiale sunt care se adresează mai degrabă șefului coordonator. În centrală doar unul din șefii de serviciu se adresează directorului adjunct nu șefului sau direct. Sarcinile de serviciu coincid doar parțial cu descrierea din fișa postului pentru un procent destul de ridicat atît în centrală cît și al filiale: 23% respectiv 27%, în condițiile în care în ultimul an au fost deja modificate pentru foarte mulți fișele postului, pentru 47 % din respondenții din centrală și 40% din cei de la filiale. Aceste modificări s-au făcut fără o consultare prealabilă cu angajatul vizat pentru jumătate din cei în cauză la centrală și pentru o treime din cei în cauză de la filiale. Percepția asupra egalității de tratament din partea superiorilor este pentru aproape o treime din angajații centralei negativă, iar opinia șefilor asupra mulțumirii angajaților privind calitatea comunicării este dispersată, cu o dominantă optimistă: din 6 trei consideră că angajații 78 Hermeneutica Bibliothecaria - Antologie Philobiblon - Volumul V sunt mulțumiți, unul nu știe, altul alege varianta ”așa ceva nu e posibil” (adică angajați mulțumiți) și altul spune că nu sunt mulțumiți. 3. MODALITĂȚI ȘI CĂI DE COMUNICARE A INFORMAȚIILOR ȘI DECIZIILOR Părerea privind calea pe care ar fi recomandat ca angajații unei instituții să fie informați asupra hotărârilor conducerii care îi privesc direct sau indirect: Cale de informare ideală angajați din clădirea centrală angajați de la filiale Frecvență Procent Frecvență Procent șeful ierarhic, personal 29 34,9 28 41,2 șeful ierarhic, ședințe 39 47,0 25 36,8 colegii din departament - - 1 1,5 Note informative 14 16,9 13 19,1 alte surse - - 1 1,5 Total 82 98,8 68 100,0 1 1,2 83 100,0 Cale de comunicare ideală a hotărârilor conducerii este considerată, după așteptări, prin intermediul șefului , însă părerea este împărțită între comunicare personală și cea în cadrul ședințelor, mai eficientă în principiu, mai ales în clădirea centrală, unde lumea se poate întruni mai ușor. Opțiunea imediat următoare este aceea a Notelor informative, care însă nu se practică în prea mare măsură la ora actuală. Din șefii de birouri și servicii în centrală 5 preferă comunicare prin intermediul ședințelor și unul personal, iar la filiale părerile sunt împărțite între șeful ierarhic prin intermediul ședințelor, șeful ierarhic, personal, apoi Note informative. La fel și în cazul mangementului superior. Centrală: 79 Hermeneutica Bibliothecaria - Antologie Philobiblon - Volumul V Filiale: Cale de informare ideală - management superior 80 Hermeneutica Bibliothecaria - Antologie Philobiblon - Volumul V Calea pe care angajații BCU află de regulă despre hotărârile conducerii care îi privesc Modalitățile de comunicare a deciziilor la care se recurge în mod uzual sunt conform respondenților din centrală multiple, nu există o cale de transmitere predominantă: 24% cea prin care șeful ierarhic informează personal, 22% informare în cadrul ședințelor, 15% colegii din alte departamente, 12% alte surse etc. Există și un procent ridicat, 12% de non răspunsuri . Șefii de servicii și birouri din centrală, la fel ca și restul angajaților, demonstrează că nu există o cale predominantă de transmitere a deciziilor, unul evită să dea un răspuns, iar restul fiecare dau câte un alt răspuns. La filiale există o majoritate de răspunsuri pentru comunicarea personală de către șeful ierarhic, 53%, iar dintre șefii de servicii sau birouri din filiale 3 indică variante comunicării personale de către șef și 2 cea a Notelor informative. E de presupus că la filiale ședințele nu sunt foarte la îndemână, fiind dificil să aduni la un loc oameni care lucrează toți la public, însă nici transmiterea personală de către șef a deciziilor nu poate fi făcută către fiecare angajat, doar unora, care astfel transmit mai departe. Notele informative scrise ar fi cea mai potrivită cale de informare, însă nu par să fie uzuale, nici în centrală, nici la filiale. Cale de informare reală angajați clădirea centrală angajați de la filiale Frecvență Procent Frecvență Procent șeful ierarhic, personal 20 24,1 36 52,9 șeful ierarhic, ședințe 18 21,7 8 11,8 colegii din departament 7 8,4 11 16,2 colegii din alte departamente 12 14,5 6 8,8 Note informative 6 7,2 4 5,9 alte surse 10 12,0 2 2,9 Total 73 88,0 67 98,5 Non răspuns 10 12,0 1 1,5 Total 83 100,0 68 100,0 Există o diferență între situația ideală și cea reală, atît în centrală cît și la filiale. Dacă în mod ideal s-ar prefera mai mult comunicarea hotărârilor conducerii (care ii vizează pe angajați) prin intermediul ședințelor, direct fiecărui angajat sau prin Note informative, în realitate la ședințe se recurge destul de puțin atît în centrală cît și la filiale, iar Notele informative nu prea au loc. Comunicarea direct angajatului de către șeful ierarhic pare să fie o practică la filiale și este considerată o soluție de către un procent ridicat atât la filiale cît și în centrală, deși este contraproductivă, unui șef nefiindu-i la îndemână să transmită personal fiecărui angajat hotărârile managementului. Alta ar fi situația dacă ar fi fost vorba doar de decizii în care angajatul este singurul vizat, în mod personal. 81 Hermeneutica Bibliothecaria - Antologie Philobiblon - Volumul V 82 Hermeneutica Bibliothecaria - Antologie Philobiblon - Volumul V Cale de informare reala □ șeful ierarhic, personal □ șeful ierarhic, ședințe □ colegii din departament i-| colegii din alte “departamente □ Note informative □ alte surse 9. Sursa de informare asupra proiectelor de viitor ale BCU: In centrală sunt două surse de informații asupra proiectelor de viitor aproximativ în egală măsură citate, superiorul ierarhic, 33% și întâmplarea, 34%, ceea ce ne trimite cu gândul la diferențe în funcție de departament, respectiv șef ierarhic, în sensul că probabil unii transmit de regulă informațiile, alții nu. La filiale, cea mai citată sursă de informație este șeful ierarhic, pentru 34% din respondenți, urmată de poșta electronică, pentru 16% din aceștia, întâmplarea, 12%, Buletinul informativ, 10%. De remarcat este că din cei 5 șefi de servicii sau birouri din centrală care au răspuns, 3 află întâmplător despre proiectele viitoare ale BCU, Intranetul și Buletinul Informativ, constituie sursele de informații pentru ceilalți doi. La filiale situația este diferită: din cei 6 șefi de birouri și servicii, 4 menționează superiorul ierarhic, unul colegii și altul e-mailul. Intranet 3 3,6 5 7,4 poșta electronică 8 9,6 11 16,2 Alta sursă 2 2,4 3 4,4 Total 80 96,4 68 103,0 Non răspuns 3 3,6 Total 83 100,6 întâmplător 28 33,7 8 11,8 Buletinul informativ 5 6,0 7 10,3 83 Hermeneutica Bibliothecaria - Antologie Philobiblon - Volumul V Informații despre proiectele viitoare ale BCU poșta electronică 84 Hermeneutica Bibliothecaria - Antologie Philobiblon - Volumul V Membrii conducerii superioare a BCU, întrebați asupra modalităților de comunicare a deciziilor la care managementul superior apelează de regulă, prin răspunsurile lor arată că nu există o practică stabilă în această privință: 3 dintre ei consideră că șefii coordonatori transmit informații la șefii de servicii, care la rândul lor transmit mai departe, unul consideră că se transmite informația către o persoană, urmând ca această să difuzeze mai departe, unul spune că informațiile sunt comunicate în cadrul ședințelor informative regulate, iar altul menționează că modalitatea variază de la un departament la altul. Modalitatea de comunicare a deciziilor Modalitatea de comunicare a deciziilor □ ierarhic □ telefonul fara fir □ ședințe □ alta Existența unei proceduri stabile de transmitere a deciziilor În ce privește existența unei proceduri stabile de transmitere a deciziilor conducerii bibliotecii, către angajați, din 6 răspunsuri, 4 consideră că există și 2 că nu. Ce putem înțelege este că ori există această procedură și nu este respectată, ori doar unii dintre membrii conducerii apelează regulat la o anumită modalitate de transmitere a deciziilor și răspund doar în numele lor. Este evident din analiza răspunsurilor și la această întrebare, și la cele precedente, ca nu există o regulă comună, care să fie și aplicată . 85 Hermeneutica Bibliothecaria - Antologie Philobiblon - Volumul V Exista o procedura stabila de transmitere a deciziilor ? Ida □ nu Conceptul de „transparență” în contextul BCU: În centrală opțiunile pentru cuvântul „transparență” în contextul BCU se concentrează în zona răspunsului : „nu e potrivit” 33%, apoi „e parțial potrivit” 21% urmat de „un deziderat al conducerii” 15% . Există și un procent destul de ridicat de abțineri de la răspuns: 15%. La filiale răspunsurile privind transparența optează în mai mare măsură pentru „deciziile din serviciu”, 34 % , pentru varianta „e parțial potrivit”, 24% și 19% „un deziderat al conducerii”. Din centrală 7% consideră că transparența ar descrie modul în care se iau deciziile la vârf, în timp ce la filiale, ceva mai mulți, adică 13% din respondenți. Șefii de birouri și servicii și membrii managementului superior au opinii diferite, de la parțial potrivit la deciziile din interiorul departamentului și deziderat al conducerii. e parțial potrivit 17 20,5 16 23,5 altă părere 1 1,2 Total 71 85,5 67 98,5 0 12 14,5 1 1,5 Total 83 100,0 9 13,2 deciziile din serviciu 8 9,6 23 33,8 deziderat al conducerii 12 14,5 13 19,1 nu e potrivit 27 32,5 6 8,8 86 Hermeneutica Bibliothecaria - Antologie Philobiblon - Volumul V Centrală: Transparența Filiale: 87 Hermeneutica Bibliothecaria - Antologie Philobiblon - Volumul V Transparenta □ o □ deciziile la virf □ deciziile din serviri I deziderat al conducerii □ nu e potirvit □ e parțial potrivit □ alta părere Obișnuiți să citiți Buletinul Informativ ? Putem constata că Buletinul Informativ este citit într-o măsură destul de mare, chiar dacă cei mai mulți doar uneori ( 50%). Citiți Buletinul Informativ ? angajați din clădirea centrală angajați de la filiale Frecvență Procent Frecvență Procent da, fiecare apariție 27 32,5 27 39,7 da, uneori 43 51,8 34 50,0 nu, niciodată 13 15,7 4 5,9 Total 83 100,0 65 95,6 non răspuns 3 4,4 Total 68 100,0 88 Hermeneutica Bibliothecaria - Antologie Philobiblon - Volumul V Centrală Citiți Buletinul Informativ : Filiale Cititi Buletinul Informativ ?- filiale f nu, niciodată da, uneori 1 4 89 Hermeneutica Bibliothecaria - Antologie Philobiblon - Volumul V Cititi Buletinul Informativ ? Ida, fiecare apariție □ da, uneori □ nu, niciodată Intranetul îl accesați : Intranetul pare să fie accesat chiar dacă nu neapărat frecvent: în centrală cei mai mulți, 47% accesează ocazional Intranetul, dar la filiale tot atâția accesează săptămânal, iar 28% lunar. Acest lucru se întâmplă în ciuda faptului că majoritatea informațiilor din paginile Intranetului sunt destul de vechi, neactualizate, cu unele excepții desigur, precum statisticile lunare a prelucrărilor în Aleph. Intranetul îl accesați : angajați din clădirea centrală angajați de la filiale Frecvență Procent Frecvență Procent săptămânal 19 22,9 32 47,1 lunar 18 21,7 19 27,9 ocazional 39 47,0 11 16,2 niciodată 5 6,0 0 0 Total 81 97,6 62 91,2 non răspuns 2 2,4 6 8,8 Total 83 100,0 68 100,0 90 Hermeneutica Bibliothecaria - Antologie Philobiblon - Volumul V Centrală La filiale toți șefii răspund că săptămânal accesează Intranetul. Conducere Intranetul il accesați : □ saptarrinal □ lunar □ ocazional □ niciodată Intranetul - o bună modalitate de informare a angajaților ? Toți membrii conducerii BCU care au răspuns la chestionare sunt unanimii în a considera Intranetul o bună modalitate de informare a angajaților. 91 Hermeneutica Bibliothecaria - Antologie Philobiblon - Volumul V Frecventa ședințelor : □ lunar □ semestrial □ ocazional □ foarte rar □ alt răspuns Intranetul e o buna modalitate de informare a angajați lor ? □ da □ nu Frecvența ședințelor Pornind de la premisa că ședințele pot fi o bună modalitate de diseminare a informațiilor profesionale, și un mediu propice comunicării profesionale am dorit să văd care e frecvența cu care se organizează. Răspunsurile sunt concentrate în centrală pe „ocazional” 51% și foarte rar 25%, iar la filiale 69 % ocazional și 13% foarte rar. Răspunsurile șefilor arată și ele că ședințele nu sunt foarte uzuale. 92 Hermeneutica Bibliothecaria - Antologie Philobiblon - Volumul V Frecvența ședințelor in cadrul serviciului angajați din clădirea centrală angajați de la filiale Frecvență Procent Frecvență Procent lunar 7 8,4 5 7,4 semestrial 3 3,6 5 7,4 ocazional 42 50,6 47 69,1 foarte rar 21 25,3 9 13,2 alt răspuns 7 8,4 2 2,9 Total 80 96,4 68 100,0 Non răspuns 3 3,6 Total 83 100,0 Centrală Frecvența ședințelor în cadrul serviciului 93 Hermeneutica Bibliothecaria - Antologie Philobiblon - Volumul V Filiale Lămurirea problemelor angajați din clădirea centrală angajați de la filiale Frecvență Procent Frecvență Procent sub 50% 29 34,9 10 14,7 peste 50% 34 41,0 40 58,8 peste 90% 8 9,6 16 23,5 nu am participat la ședințe 4 4,8 Total 75 90,4 66 97,1 non răspuns 8 9,6 2 2,9 Total 83 100,0 68 100,0 La filiale 59% din respondenți consideră că ședințele au dus la lămurirea problemelor concrete de serviciu în proporție de peste 50% și 24% în procent de peste 90%, iar în centrală părerile sunt practic împărțite între rezolvare sub 50% și peste 50%, doar 10% din respondenți consideră că în proporție de 90% ședințele au lămurit problemele. 94 Hermeneutica Bibliothecaria - Antologie Philobiblon - Volumul V La șefii de la filiale lipsește un răspuns și restul de 5 consideră că ședințele au dus în proporție de peste 50% la rezolvarea problemelor. Din membrii conducerii bibliotecii 2 consideră o rezolvare sub 50% și 4 peste 50% a problemelor în urma ședințelor. Pe scurt ședințele se țin rar și nu au o eficacitate foarte mare, după spusele angajaților. Conducere Lămurirea problemelor □ sub 50% □ peste 50% □ peste 90% h nu am participat la sedinte/nu au avut loc 95 Hermeneutica Bibliothecaria - Antologie Philobiblon - Volumul V Concluzii O procedură stabilă de transmiterea a deciziilor conducerii către angajați nu există, sau cel puțin nu este aplicată, iar modalitatea de comunicare a deciziilor la care managementul apelează de regulă variază de la un caz la altul (transmiterea către angajați prin intermediul șefilor coordonatori către șefii din subordine care la rândul lor transmit angajaților sau transmiterea informației către o persoană care spune mai departe colegilor ori comunicarea în cadrul ședințelor sau diferite modalități de transmitere a informației funcție de departament). Comunicarea informațiilor de interes general și discutarea problemelor prin intermediul ședințelor se întâmpla rar și e destul de ineficace, Note informative nu prea se fac, informațiile despre proiectele de viitor ale bibliotecii se află de către multă lume din centrală întâmplător, la filiale sunt mai multe surse, în primul rând șeful ierarhic, apoi poșta electronică, întâmplarea, Buletinul informativ . Dacă la filiale destul de mulți spun că „transparența” caracterizează deciziile din serviciu sau că este un concept parțial potrivit, în centrală „transparența” nu e un concept potrivit sau e unul parțial potrivit pentru mai mulți respondenți, însă nu pare să caracterizeze deciziile din serviciul căruia îi aparțin respondenții. Pentru 15 % din centrală, respectiv 19% de la filiale transparența este un deziderat al conducerii, iar în ce privește deciziile la vârf, 7% din centrală și 13% de la filiale consideră că sunt caracterizate de transparență. Buletinul informativ este destul de citit, probabil interesul este funcție și de tipul de informație furnizat de acesta, iar Intranetul este și el accesat ocazional în ciuda stagnării informațiilor, unele fiind cam învechite. Toți respondenții din conducerea instituției sunt de acord că Intranetul este o bună modalitate de informare a angaja-ților asupra diferitelor aspecte profesionale, iar încât hotărâre în direcția actualizării constante a informației postate acolo ar fi de competența sa. Impresia pe care ne-o lasă răspunsurile obținute privind modalitățile și căile de comunicare a informațiilor și deciziilor este că acestea nu sunt utilizate eficient, neexistând reguli stabile de transmitere a informațiilor și verificare a receptării acestora de către angajați. În condițiile acestea este firesc să existe nemulțumiri și suspiciuni în rândul angajaților, dar mai problematic este faptul că lipsa de organizare în transmiterea informațiilor impietează asupra lucrului în bibliotecă, asupra relațiilor de muncă, în condițiile în care nu sunt necesare eforturi foarte mari pentru a îmbunătăți comunicarea. Informarea asupra deciziilor, asupra schimbărilor ce se proiectează, asupra condițiilor de promovare și recompensare, asupra diferitelor aspecte ale vieții profesionale prin intermediul notelor informative regulate, accesibile tuturor angajaților, organizarea periodică a unor întruniri profesionale, în care angajații să fie și informați, dar să și aibă ocazia de a discuta problemele de serviciu, cu care se confruntă, actualizarea permanentă a Intranetului și în general stabilirea și respectarea unor proceduri de comunicare a deciziilor conducerii sunt soluții la îndemâna conducerii, care ar avea un impact pozitiv asupra tuturor ipostazelor de comunicare. 96 Hermeneutica Bibliothecaria - Antologie Philobiblon - Volumul V 4. PROPUNERI PENTRU ÎMBUNĂTĂȚIREA COMUNICĂRII Propuneri pentru îmbunătățirea comunicării au făcut 22% din respondenți în centrală și 25% la filiale. Propunerile sunt redate mai jos: Propuneri pentru îmbunătățirea comunicării : angajați din clădirea centrală angajați de la filiale Frecvență Procent Frecvență Procent da 18 21,7 17 25,0 nu 64 77,1 51 75,0 Total 82 98,8 68 100,0 non răspuns 1 1,2 Total 83 100,0 Centrală Propuneri pentru îmbunătățirea comunicării Filiale 97 Hermeneutica Bibliothecaria - Antologie Philobiblon - Volumul V Propuneri pentru îmbunătățirea comunicării - conducere BCU da Propuneri pentru îmbunătățirea comunicării: Propuneri făcute de către membrii ai managementului superior al BCU: 6. - formarea de echipe de lucru pe teme /probleme profesionale cu întâlniri periodice; - întâlniri de lucru periodice la toate nivelele de conducere; - comunicări scrise ale deciziilor luate la nivel superior și postate pe Intranet; 3. - înțelegerea noțiunii de comunicare a fiecărui angajat; - materiale consultabile pe Intranet; - mai multă seriozitate și implicare în problemele profesionale; - descurajarea „săltării” etapelor normale de comunicare și mai ales a metodelor deficitare (comunicare pe grupuri); Propuneri făcute de către angajații din clădirea centrală 79 - Comunicarea, părerea mea este că se realizează. Unde apar puncte deficitare sunt legate de orgolii și impunerea forțată a unor aspecte. Acest lucru s-ar putea înlătura prin participarea colegilor la unele cursuri / traininguri de comunicare, organizate de lectori în psihologie; acest lucru este posibil, bineînțeles, dacă ar exista fonduri. Aceste cursuri pot deschide orizonturi și pentru cei orgolioși „că doar părerea mea este bună” și dau și încrederea în sine , pentru cei care din diferite motive nu îndrăznesc să-și spună părerea. Este o investiție pe termen lung, dar dă rezultate. 77 - stabilirea obiectivelor la începutul fiecărui an; 98 Hermeneutica Bibliothecaria - Antologie Philobiblon - Volumul V - discuții particulare și în cadrul ședințelor, cu șefii, în care să motiveze sau să comunice ce așteptări au de la fiecare, sau să motiveze acordarea anumitor premii; 75 - Căsuțe poștale pentru fiecare angajat. Astfel fiecare angajat ar putea comunica mai eficient cu celelalte compartimente, mai ales atunci când dorește să păstreze anonimatul într-o sesizare. De asemenea ar putea plasa fluturași cu informații necesare doar pentru anumite compartimente fără a accesa lista de „anunțuri” care îi privește pe toți angajații. 74 - De ce să fac ? oricum nu se iau in considerare ... 59 - Ar trebui să se discute mai mult cu subalternii. Am convingerea că în instituția noastră există potențial uman pregătit, de valoare, care face și ar face mai mult, dar nu este motivat, încurajat și poate nici nu i se cere părerea (nu sunt suficient de importanți). De asemenea ar trebui creat un climat mai de încredere, în ideea ca angajații să aibă curajul de a supune deschis ce gândesc, de a-și exprima părerile și ideile. Poate există idei, păreri și voci, care neascultate se pierd undeva, cu regret, în neant. O părere, un gând expus, nu înseamnă un afront la adresa cuiva. 56 - atelierele Philobiblon sunt căi de comunicare neexploatate decît în foarte mică măsură 54 - Reuniuni de lucru; 51 - Consider că singura cale de comunicare neexploatată îndeajuns este cea personală. 33 - Un grad de profesionalism mai ridicat din partea personalului concomitent cu un grad de disponibilitate mai mare din partea angajaților față de cititori -amabilitate și oferirea unor soluții concrete la problemele întâmpinate de cititori. 32 - Inutil 31 - Transparență. Salariile și premiile nu ar trebui să fie confidențiale, având în vedere că suntem o instituție bugetară, iar salariile se acordă după punctaje, în urma evaluării (dacă îndeplinești anumite cerințe, primești un anumit salariu, deci nici un secret nu ar trebui să se facă din acest lucru. Doar la firme particulare patronul are dreptul să împartă retribuția după bunul său plac și să suporte consecințele. La fel și pentru acordarea premiilor ar trebui să fie respectate niște criterii de acordare, anunțate din timp, iar dacă te încadrezi, primești premiu, dacă nu te încadrezi, măcar știi de ce ai fost omis, dar în orice caz măcar să se anunțe că 99 Hermeneutica Bibliothecaria - Antologie Philobiblon - Volumul V se dau aceste premii, doar anumitor persoane, dacă totul e secret apare senzația de „mânărie”. 24 - Se acceptă foarte greu orice schimbare a modelului tradițional în care se desfășoară activitățile - mă refer la servirea prin curieri a publicațiilor solicitate la sălile de lectură I - III; 22 - Ar trebui îmbunătățită comunicarea dintre șefii coordonatori și cei din subordine. Informațiile de la vârf nu ajung în jos decât pe alte căi decât cele care ar trebui și cu adăugirile „Inerente” comunicării deficitare ! Ar fi utilă reluarea întâlnirilor anuale, pe departamente sau chiar pe bibliotecă, din mai multe motive: - cunoașterea structurii organizatorice a bibliotecii de către toți angajații, precum și problemele și /sau realizările din fiecare departament; - cunoașterea noilor angajați și a proiectelor derulate în fiecare departament sau bibliotecă - recunoașterea meritelor profesionale ale colegilor, promovarea lucrărilor științifice elaborate de aceștia sau a proiectelor realizate (reorganizarea unei noi săli, biblioteci etc.) - identificare problemelor comune mai multor departamente și găsirea unor soluții cît mai eficiente, aplicabile unitar (ex. retroconversia, programul prelungit, digitizarea, org. raft. liber) - necesitatea întocmirii unui raport de activitate pe bibliotecă anual, critic și proiectiv, strategic, etc. 14 - Sunt prea puțin importantă pentru a face propuneri și mai ales pentru ca acestea să fie luate în considerare. 12. - la următoarele angajări sa se pună accent pe comunicativitatea persoanelor. 7 - Informare on-line într-un spațiu bine definit. - Mai multă receptivitate la problemele celor din jur. Propuneri făcute de către angajații filialelor 4 - reuniuni de lucru regulate - folosirea listei „anunțuri” pentru toate problemele. 12 - Ședințe trimestriale cu superiorul ierarhic și cu coordonatorul de filiale; citirea integrală a rapoartelor personale de activitate. 13 - Ședințe în cadrul serviciului cel puțin o dată pe trimestru. Situațiile prezentate în raportul bibliotecii să fie relevante, sau cel puțin citite și luate în considerare. 49 - Între filială și centrala BCU 100 Hermeneutica Bibliothecaria - Antologie Philobiblon - Volumul V 51 - Transparență și imparțialitate. 53 - Prin organizarea unor ședințe de lucru. 54 - Reuniuni între bibliotecarii filialelor și cadrele didactice și apoi comunicarea către centrală a rezultatelor. (mai ales asupra bibliografiilor). Propunerile făcute se grupează în jurul a 4 tendințe, una predominantă -sugestii concrete de măsuri care ar putea fi luate pentru a favoriza o bună derulare a fluxului informațional, remarci asupra inutilității demersului (în sensul că nu se fac sugestii pentru că oricum nu are rost), care spun și ele ceva despre calitatea comunicării, neîncrederea fiind destul de prezentă printre angajați (lucru observat cu ocazia aplicării chestionarelor, unele persoane refuzând să completeze sau evitând anumite răspunsuri), o altă categorie care sunt de fapt remarci și nu propuneri sau nu propuneri sunt la obiect și în final sunt și câteva propuneri mai fanteziste, precum încurajarea anonimatului pentru o mai bună comunicare, sau o formare specială în domeniul comunicării. Reținem pentru concizie următoarele propuneri: - stabilirea obiectivelor la începutul fiecărui an (pentru a putea vedea la final ce sa realizat, iar pe parcurs pentru a putea ști ce să facem) - o mai mare valorizare a potențialului individual - motivare și stimulare a angajaților, luarea în considerare a părerilor exprimate de aceștia, mai multă atenție din partea superiorului acordată fiecărui angajat în parte) - organizarea unor reuniuni de lucru - îmbunătățirea comunicării dintre șefi coordonatori și șefii de servicii din subordine - mai multă transparență - încurajarea participării la reuniuni pe teme profesionale (atelierele Philobiblon) - comunicarea scrisă a informațiilor de importanță generală - întocmirea unui raport de activitate pe bibliotecă anual, critic și proiectiv, strategic - informarea on-line - Reuniuni între bibliotecarii filialelor și cadrele didactice 101 Hermeneutica Bibliothecaria - Antologie Philobiblon - Volumul V ANEXE: Chestionar unitatea centrală Stimați colegi, Biroul de Proiecte și promovări servicii realizează un studiu asupra comunicării în instituția noastră, cu scopul îmbunătățirii fluxului informațional și a relațiilor de lucru. Pentru acesta, vă rugăm să răspundeți la următoarele întrebări. Intenția noastră fiind de a obține o imagine de ansamblu asupra situației, nu suntem interesați de identitatea respondenților. Răspunsurile dumneavoastră vor fi confidențiale și anonime, urmând a fi supuse unor prelucrări statistice. Vă mulțumim pentru colaborare. 1. Cum apreciați în ansamblu eficiența comunicării privitor la problemele profesionale în cadrul BCU ? (alegeți doar una din variantele de răspuns) Comunicarea de sus în jos (dinspre șefi spre angajați) este: □ foarte bună □ bună □ acceptabilă □ deficitară □ ineficientă □ altă părere, care: ... Comunicare de jos în sus (dinspre angajați spre șefi) este: □ foarte bună □ bună □ acceptabilă □ deficitară □ ineficientă □ altă părere, care: ... Comunicarea în interiorul departamentului din care fac parte este: □ foarte bună □ bună □ acceptabilă □ deficitară □ ineficientă □ altă părere, care: ... Comunicarea între departamente este:' foarte bună □ bună □ acceptabilă □ deficitară □ ineficientă □ altă părere, care: ... 2. Dacă ați făcut șefului ierarhic o propunere privind activitatea desfășurată în bibliotecă, care a fost rezultatul : (alegeți doar una din variantele de răspuns) □ propunerea a fost considerată bună și a fost pusă în aplicare □ propunerea a fost considerată bună, însă nu a fost pusă în aplicare □ propunerea nu a fost considerată bună □ nu am primit nici un răspuns 3 Dacă nu ați făcut propuneri șefului ierarhic, de ce ? (alegeți doar una din variantele de răspuns) □ sunteți relativ mulțumit cu actuala stare de lucruri □ credeți că superiorii nu vor fi receptivi la propuneri □ alt motiv, care anume : 102 Hermeneutica Bibliothecaria - Antologie Philobiblon - Volumul V 4. Atunci când aveți o problemă de rezolvat sau o nemulțumire legată de serviciu, a cărei soluționare depinde de superiori, preferați să: (alegeți doar una din variantele de răspuns) □ discutați cu șeful ierarhic în speranța unei soluții □ discutați cu directorul adjunct cu atribuții în domeniul respectiv □ vă adresați directorului general □ acceptați situația așa cum e □ alt răspuns: 5. După părerea dumneavoastră pe ce cale ar fi recomandat să afle angajații unei instituții hotărârile conducerii care îi privesc (direct sau indirect): (alegeți doar una din variantele de răspuns) a) de la șeful ierarhic, personal b) de la șeful ierarhic în cadrul unor reuniuni de lucru c) de la colegii din același compartiment d) de la colegii din alte compartimente e) din Note informative ale conducerii f) din alte surse, care anume: . 6. Care din situațiile de mai sus se potrivește cu realitatea în cadrul instituției noastre (pe ce cale aflați de regulă despre hotărîrile conducerii, care vă privesc) (alegeți una din variantele de răspuns de la întrebarea nr. 5 ) a) b) c) d) e) f) 7. Numiți departamentele bibliotecii cu care aveți contactele: - cele mai dese : .................................... - cele mai bune : .................................... - cele mai rare : .................................... 1. Conducerea bibliotecii 2. Colecții speciale 3. Împrumut la domiciliu 4. Ghișeul de informații 5. Documentare 6. Contabilitate 7. Resurse umane 8. Biblioteci filiale 9. Proiecte și promovări servicii 10. Cercetare bibliografică (sălile Marino, Multimedia, Referințe și redacția Philobiblon) 11. Săli de lectură (Blaga, Psihologie, Profesori, Periodice, Cercetători) 12. Catalogare și Clasificare 13. Laboratorul de Informatică și Digitizare 14. Dezvoltarea colecțiilor și evidența publicațiilor 15. Serviciul administrativ, tehnic și achiziții publice 8. Numiți departamentele bibliotecii cu care ar fi bine să aveți contacte - mai dese : ........................................... 103 Hermeneutica Bibliothecaria - Antologie Philobiblon - Volumul V - mai bune : .......................................... - rare sau deloc : .................................... 9. Informațiile asupra proiectelor de viitor ale BCU, asupra diferitelor schimbări din BCU, le aflați de regulă din care sursă: (alegeți doar una din variantele de răspuns) □ superiorul ierarhic □ colegi din același serviciu □ de la colegi din alte servicii □ întâmplător □ Buletinul informativ □ Intranet □ Poșta electronică (e-mail) □ Altă sursă, care: 10. Cuvântul „transparență” în contextul BCU vi se pare că : (alegeți doar una din variantele de răspuns) □ descrie modul în care se iau deciziile la vârf □ descrie modul în care se iau deciziile în serviciul din care faceți parte □ este un deziderat al conducerii □ nu este potrivit □ este parțial potrivit □ altă părere, care: 11. Când aveți nevoie de colaborarea sau ajutorul colegilor din serviciu: (alegeți doar una din variantele de răspuns) □ aceștia sunt întotdeauna cooperanți □ de regulă sunt cooperanți □ unii din ei sunt cooperanți □ destul de greu cooperez cu colegii □ apelez la șeful ierarhic mai întâi □ alt răspuns 12. Obișnuiți să citiți Buletinul informativ ? (alegeți doar una din variantele de răspuns) □ da, la fiecare apariție □ da, uneori □ nu, niciodată 13. Intranetul îl accesați: (alegeți doar una din variantele de răspuns) □ săptămânal 104 Hermeneutica Bibliothecaria - Antologie Philobiblon - Volumul V □ lunar □ ocazional □ niciodată 14. Per ansamblu colaborarea între serviciile bibliotecii credeți că este : (alegeți doar una din variantele de răspuns) □ foarte bună □ bună □ acceptabilă □ deficitară □ foarte proastă □ altă părere, care ... 15. Cum percepeți comunicarea între șefii coordonatori pe de o parte și șefii de birouri servicii pe de altă parte: (alegeți doar una din variantele de răspuns) □ bună □ deficitară □ proastă □ nu știu cum comunică 16. Cum percepeți comunicarea între managementul superior (directori) și cel mediu (șefi coordonatori) (alegeți doar una din variantele de răspuns) □ bună □ deficitară □ proastă □ nu știu cum comunică 17. Sarcinile de serviciu descrise în Fișa postului sunt în concordanță cu ceea ce faceți efectiv ? (alegeți doar una din variantele de răspuns) □ da □ nu □ parțial 18. Cum vi se par atribuțiile de serviciu pe care le aveți în raport cu pregătirea și abilitățile pe care le aveți : (alegeți doar una din variantele de răspuns) □ prea solicitante □ potrivite □ prea puțin solicitante □ alt răspuns, care: ... 19. Vi s-au modificat în ultimul an sarcinile din fișa postului: □ da □ nu 20. Dacă da, acest lucru s-a făcut consecutiv unei discuții cu superiorul ierarhic □ da □ nu 21. Reuniunile de lucru (ședințele) în cadrul serviciul din care faceți parte au loc: □ lunar □ ocazional, nu regulat □ alt răspuns: ... □ semestrial □ foarte rar 105 Hermeneutica Bibliothecaria - Antologie Philobiblon - Volumul V 22. De regulă, reuniunile de lucru, (ședințele) la care participați, în ce procent apreciați că au dus la lămurirea problemelor concrete de serviciu (au adus soluții) : □ sub 50 % □ peste 50% □ peste 90% 23. Considerați că în general primiți din partea superiorilor un tratament egal cu cel al colegilor ? (alegeți doar una din variantele de răspuns) □ da □ nu □ altă părere 24. Dacă doriți să faceți propuneri pentru îmbunătățirea comunicării în bibliotecă (căi de comunicare neexploatate sau insuficient exploatate, sau alte sugestii asupra comunicării) : Vă mulțumim pentru colaborare ! Chestionar filială Stimați colegi, Biroul de Proiecte și promovări servicii realizează un studiu asupra comunicării în instituția noastră, cu scopul îmbunătățirii fluxului informațional și a relațiilor de lucru. Pentru acesta, vă rugăm să răspundeți la următoarele întrebări. Intenția noastră fiind de a obține o imagine de ansamblu asupra situației, nu suntem interesați de identitatea respondenților. Răspunsurile dumneavoastră vor fi confidențiale și anonime, urmând a fi supuse unor prelucrări statistice. Vă mulțumim pentru colaborare. 1. Cum apreciați în ansamblu eficiența comunicării privitor la problemele profesionale în cadrul BCU ? (alegeți doar una din variantele de răspuns) Comunicarea de sus în jos (dinspre șefi spre angajați) este: □ foarte bună □ bună □ acceptabilă □ deficitară □ ineficientă □ altă părere, care: ... Comunicarea de jos în sus (dinspre angajați spre șefi) este: □ foarte bună □ bună □ acceptabilă □ deficitară □ ineficientă □ altă părere, care: ... Comunicarea în interiorul departamentului din care fac parte este: □ foarte bună □ bună □ acceptabilă □ deficitară □ ineficientă □ altă părere, care: 106 Hermeneutica Bibliothecaria - Antologie Philobiblon - Volumul V Comunicarea între departamente este: □ foarte bună □ bună □ acceptabilă □ deficitară □ ineficientă □ altă părere, care: ... 2. Dacă ați făcut șefului ierarhic o propunere privind activitatea desfășurată în bibliotecă, care a fost rezultatul : (alegeți doar una din variantele de răspuns) □ propunerea a fost considerată bună și a fost pusă în aplicare □ propunerea a fost considerată bună, însă nu a fost pusă în aplicare □ propunerea nu a fost considerată bună □ nu am primit nici un răspuns 3 Dacă nu ați făcut propuneri șefului ierarhic, de ce ? (alegeți doar una din variantele de răspuns) □ sunteți relativ mulțumit cu actuala stare de lucruri □ credeți că superiorii nu vor fi receptivi la propuneri □ alt motiv, care anume : 4. Atunci când aveți o problemă de rezolvat sau o nemulțumire legată de serviciu, a cărei soluționare depinde de superiori, preferați să: (alegeți doar una din variantele de răspuns) □ discutați cu șeful ierarhic în speranța unei soluții □ discutați cu directorul adjunct cu atribuții în domeniul respectiv □ vă adresați directorului general □ acceptați situația așa cum e □ alt răspuns: □ vă adresați șefului coordonator al filialelor 5. După părerea dumneavoastră pe ce cale ar fi recomandat să afle angajații unei instituții hotărârile conducerii care îi privesc (direct sau indirect): (alegeți doar una din variantele de răspuns) g) de la șeful ierarhic, personal h) de la șeful ierarhic în cadrul unor reuniuni de lucru i) de la colegii din același compartiment j) de la colegii din alte compartimente k) din Note informative ale conducerii l) din alte surse, care anume: . 6. Care din situațiile de mai sus se potrivește cu realitatea în cadrul instituției noastre (pe ce cale aflați de regulă despre hotărîrile conducerii, care vă privesc) (alegeți una din variantele de răspuns de la întrebarea nr. 5 ) a) b) c) d) e) f) 107 Hermeneutica Bibliothecaria - Antologie Philobiblon - Volumul V 7. Numiți departamentele bibliotecii cu care aveți contactele: - cele mai dese : ........................................ - cele mai bune : .......................................... - cele mai rare : ........................................ 1. Conducerea bibliotecii 2. Colecții speciale 3. Împrumut la domiciliu 4. Ghișeul de informații 5. Documentare 6. Contabilitate 7. Resurse umane 8. Alte biblioteci filiale 9. Proiecte și promovări servicii 10. Cercetare bibliografică (sălile Marino, Multimedia, Referințe și redacția Philobiblon) 11. Săli de lectură (Blaga, Psihologie, Profesori, Periodice, Cercetători) 12. Catalogare și Clasificare 13. Laboratorul de Informatică și Digitizare 14. Dezvoltarea colecțiilor și evidența publicațiilor 15. Serviciul administrativ, tehnic și achiziții publice 16. Conservarea colecțiilor 8. Numiți departamentele bibliotecii cu care ar fi bine să aveți contacte - mai dese : ....................................... - mai bune : ....................................... - rare sau deloc : ................................. 9. Informațiile asupra proiectelor de viitor ale BCU, asupra diferitelor schimbări din BCU, le aflați de regulă din care sursă: (alegeți doar una din variantele de răspuns) □ superiorul ierarhic □ colegi din același serviciu □ de la colegi din alte servicii □ întâmplător □ Buletinul informativ □ Intranet □ Poșta electronică (e-mail) □ Altă sursă, care: 10. Cuvântul „transparență” în contextul BCU vi se pare că : (alegeți doar una din variantele de răspuns) □ descrie modul în care se iau deciziile la vârf □ descrie modul în care se iau deciziile în serviciul din care faceți parte □ este un deziderat al conducerii □ nu este potrivit □ este parțial potrivit □ altă părere, care: 11. Când aveți nevoie de colaborarea sau ajutorul colegilor din serviciu:(alegeți doar una din variantele de răspuns) 108 Hermeneutica Bibliothecaria - Antologie Philobiblon - Volumul V □ aceștia sunt întotdeauna cooperanți □ de regulă sunt cooperanți □ unii din ei sunt cooperanți □ destul de greu cooperez cu colegii □ apelez la șeful ierarhic mai întâi □ alt răspuns 12. Obișnuiți să citiți Buletinul informativ ? (alegeți doar una din variantele de răspuns) □ da, la fiecare apariție □ da, uneori □ nu, niciodată 13. Intranetul îl accesați: (alegeți doar una din variantele de răspuns) □ săptămânal □ lunar □ ocazional □ niciodată 14. Per ansamblu colaborarea între serviciile bibliotecii credeți că este : (alegeți doar una din variantele de răspuns) □ foarte bună □ bună □ acceptabilă □ deficitară □ foarte proastă □ altă părere, care ... 15. Cum percepeți comunicarea între șeful coordonator pe de o parte și șefii de birouri/servicii pe de altă parte: (alegeți doar una din variantele de răspuns) □ bună □ deficitară □ proastă □ nu știu cum comunică 16. Cum percepeți comunicarea între managementul superior (directori) și cel mediu (șefi coordonatori) (alegeți doar una din variantele de răspuns) □ bună □ deficitară □ proastă □ nu știu cum comunică 17. Sarcinile de serviciu descrise în Fișa postului sunt în concordanță cu ceea ce faceți efectiv ? (alegeți doar una din variantele de răspuns) □ da □ nu □ parțial 18. Cum vi se par atribuțiile de serviciu pe care le aveți în raport cu pregătirea și abilitățile pe care le aveți : (alegeți doar una din variantele de răspuns) □ prea solicitante 109 Hermeneutica Bibliothecaria - Antologie Philobiblon - Volumul V □ potrivite □ prea puțin solicitante □ alt răspuns, care: ... 19. Vi s-au modificat în ultimul an sarcinile din fișa postului: □ da □ nu 20. Dacă da, acest lucru s-a făcut consecutiv unei discuții cu superiorul ierarhic □ da □ nu 21. Reuniunile de lucru (ședințele) în cadrul serviciul din care faceți parte au loc: □ lunar □ ocazional, nu regulat □ alt răspuns: ......... □ semestrial □ foarte rar 22. De regulă, reuniunile de lucru, (ședințele) la care participați, în ce procent apreciați că au dus la lămurirea problemelor concrete de serviciu (au adus soluții) : □ sub 50 % □ peste 50% □ peste 90% 23. Considerați că în general primiți din partea superiorilor un tratament egal cu cel al colegilor ? (alegeți doar una din variantele de răspuns) □ da □ nu □ altă părere 24. Puteți afirma că Biblioteca Centrală vă sprijină în rezolvarea problemelor bibliotecii filiale unde lucrați ? □ de regulă da □ doar uneori □ de regulă nu ne simțim sprijiniți 25. Dacă doriți să faceți propuneri pentru îmbunătățirea comunicării în bibliotecă (căi de comunicare neexploatate sau insuficient exploatate, sau alte sugestii asupra comunicării) Vă mulțumim pentru colaborare ! Chestionar management superior Biroul de Proiecte și promovări servicii realizează un studiu asupra comunicării în instituția noastră, cu scopul îmbunătățirii fluxului informațional și a relațiilor de lucru. Pentru aceasta, vă rugăm să răspundeți la următoarele întrebări. 110 Hermeneutica Bibliothecaria - Antologie Philobiblon - Volumul V Intenția noastră fiind de a obține o imagine de ansamblu asupra situației, nu suntem interesați de identitatea respondenților. Răspunsurile dumneavoastră vor fi confidențiale și anonime, urmând a fi supuse unor prelucrări statistice. Vă mulțumim pentru colaborare. 1. Cum apreciați în ansamblu eficiența comunicării privitor la problemele profesionale în cadrul BCU ? (alegeți doar una din variantele de răspuns) Comunicarea de sus în jos (dinspre conducere spre angajați) este: □ foarte bună □ bună □ acceptabilă □ deficitară □ ineficientă □ altă părere, care: ... Comunicarea de jos în sus (dinspre angajați spre conducere este): □ foarte bună □ bună □ acceptabilă □ deficitară □ ineficientă □ altă părere, care: ... Comunicarea între departamente este: □ foarte bună □ bună □ acceptabilă □ deficitară □ ineficientă □ altă părere, care: ... 2. După părerea dumneavoastră pe ce cale ar fi recomandat să afle angajații unei instituții hotărârile conducerii care îi privesc (direct sau indirect): (alegeți doar una din variantele de răspuns) a) de la șeful ierarhic, personal b) de la șeful ierarhic în cadrul unor reuniuni de lucru c) de la colegii din același compartiment d) de la colegii din alte compartimente e) din Note informative ale conducerii f) din alte surse, care anume: . 3. Care din situațiile de mai sus considerați că se potrivește cu realitatea în cadrul instituției noastre (pe ce cale află subalternii de regulă despre hotărîrile conducerii, care îi privesc) ? (alegeți una din variantele de răspuns de la întrebarea nr. 5 ) a) b) c) d) e) f) e) nu știu 4. Care este modalitatea de comunicare a deciziilor la care managementul superior apelează de regulă : (alegeți doar una din variantele de răspuns) □ șefii coordonatori transmit informația la șefii de serviciu și de birou, care la rândul lor o transmit subalternilor □ șefii coordonatori transmit mai departe unora din subalterni respectivele decizii, pentru ca aceștia să le transmită colegilor lor □ deciziile sunt transmise către subalterni în cadrul unor ședințe informative regulate 111 Hermeneutica Bibliothecaria - Antologie Philobiblon - Volumul V □ altă modalitate, care : 5. Există o procedură stabilă de transmitere a deciziilor managementului superior către angajații? (alegeți doar una din variantele de răspuns) □ da □ nu 6. Cuvântul „transparență” în contextul BCU vi se pare că : (alegeți doar una din variantele de răspuns) □ descrie modul în care se iau deciziile la vârf □ descrie modul în care se iau deciziile în serviciul din care faceți parte □ este un deziderat al conducerii □ nu este potrivit □ este parțial potrivit □ altă părere, care: 7. Obișnuiți să citiți Buletinul informativ ? (alegeți doar una din variantele de răspuns) □ da, la fiecare apariție □ da, uneori □ nu, niciodată 8. Intranetul îl accesați: (alegeți doar una din variantele de răspuns) □ săptămânal □ lunar □ ocazional □ niciodată 9. Intranetul vi se pare o bună modalitate de informare a tuturor angajaților asupra diferitelor aspecte de interes profesional : (alegeți doar una din variantele de răspuns) □ da □ nu 10. Dacă nu, de ce ? ....................... 11. Per ansamblu colaborarea între serviciile bibliotecii credeți că este : (alegeți doar una din variantele de răspuns) □ foarte bună □ bună □ acceptabilă □ deficitară □ foarte proastă □ altă părere, care ... 112 Hermeneutica Bibliothecaria - Antologie Philobiblon - Volumul V 12. Cum percepeți comunicarea între șefii coordonatori pe de o parte și șefii de birouri și servicii pe de altă parte: (alegeți doar una din variantele de răspuns) □ bună □ deficitară □ proastă □ nu știu cum comunică 13. Cum percepeți comunicarea între managementul superior (directori) și cel mediu (șefi coordonatori) (alegeți doar una din variantele de răspuns) □ bună □ deficitară □ proastă □ nu știu cum comunică 14. Reuniunile de lucru (ședințele) la care participă șefii de birouri și servicii cît și directorii și șefii coordonatori au loc: (alegeți doar una din variantele de răspuns) □ lunar □ ocazional, nu regulat □ alt răspuns: ........ □ semestrial □ foarte rar 15. Ședințele organizate de conducerea bibliotecii, la care participați, în ce procent apreciați că, de regulă, duc la lămurirea problemelor concrete de serviciu (aduc soluții) : (alegeți doar una din variantele de răspuns) □ sub 50 % □ peste 50% □ peste 90% 16. După părerea dumneavoastră, angajații, în majoritatea lor, sunt mulțumiți de modul în care decurge comunicarea cu superiorii: (alegeți doar una din variantele de răspuns) □ da, majoritatea sunt mulțumiți □ nu , nu sunt mulțumiți □ acest lucru nu este posibil □ nu știu dacă sunt mulțumiți 17. Dacă doriți să faceți propuneri pentru îmbunătățirea comunicării în bibliotecă (căi de comunicare neexploatate sau insuficient exploatate, sau alte sugestii asupra comunicării) : Vă mulțumim pentru colaborare ! 113 Globalizare și individualizare sau: Marketingul ca metaforă pentru reasumarea și reconturarea sensurilor serviciilor de bibliotecă - O inițiativă și o experiență românească - Raluca TRIFU Biblioteca Centrală Universitară „Lucian Blaga”, Cluj Istvăn KIRÂLY V. Universitatea „Babeș-Bolyai”, Cluj Cuvinte cheie: marketing de bibliotecă, marketing pentru organizații non-profit, marketing simbolic, marketingul ca metaforă, filosofia marketingului, publicațiile și serviciile de bibliotecă. Rezumat: Această cercetare extinde, din perspective globale, ceea ce, într-un studiu anterior am numit - cu privire la biblioteci, dar nu numai - „marketing simbolic”’ întrupat și obiectivat drept metaforă. Metaforă activă, vie, efectivă și eficientă. Analizele studiului se concentrează, de aceea, pe de o parte, asupra aspectelor teoretice, conceptuale - câteodată filosofice -, legate de „marketingul simbolic”. Însă, pe de altă parte, aplicând aceste considerente teoretice, și ca un studiu de caz, prezentăm și examinăm revista intitulată Philobiblon (http://www.bcucluj.ro/philo/), editată de către Biblioteca Centrală Universitară „Lucian Blaga” din Cluj și procedurile și experiențele de marketing asociate revistei. Revista este un „organ” științific transdisciplinar, publicat în limba engleză, care a fost destinată din start pieței Schimbului Internațional Interbibliotecar de Publicații, și care a dezvoltat pe parcurs o întreagă rețea de structuri și inițiative particulare și caracteristice de marketing. Structuri simbolico-metaforice efective, vii și obiectivate care - în fond -au evoluat și s-au diversificat nu numai în contextul, ci chiar în vederea globalizării. E-mails: Raluca Trifu, raluca.trifu@gmail.com; Istvan Kiraly V. kiraly_philobib@yahoo.com * Motto: A vorbi și a scrie despre marketing este, în fond, el însuși... marketing. Cu ocazia acestei lucrări intenționăm să aprofundăm, să detaliem și să extindem ideile introduse și dezvoltate de noi într-un studiu anterior, axat pe ceea ce am numit acolo - legat de biblioteci și nu numai - marketing simbolic, întrupat și 114 Hermeneutica Bibliothecaria - Antologie Philobiblon - Volumul V obiectivat drept metaforă.1 Mai precis, drept metaforă „vie”,1 2 întrupată-obiectivată, activă și chiar eficientă.3 Cu specificarea că, și în studiul de fața ne vom concentra doar asupra unor aspecte particulare și mai recente, legate mai ales de felul în care sfidarea și problematica marketingului a fost și este asumată - chiar în contexte și din perspective globale - prin continuarea și înnoirea curentă a unui construct și inițiative mai speciale, care de la început s-a născut prin procedee simbolice de transfer (și de marketing). Procedee care s-au întrupat și se concretizează-materializează necontenit ca fiind o metaforă vie, o metaforă dinamică și activă. De aceea, ideile și experiențele prezentate și analizate în studiul anterior la care ne-am referit, se cer acum reconsiderate din perspectiva acelor evoluții, sfidări, șanse - dar și capcane - pe care globalizarea, pe zi ce trece mai impunătoare și pronunțată, le reprezintă astăzi (și) pentru biblioteci și pentru activitățile de marketing promovate de ele. Datorită interconectărilor multiple și în același timp mai instituționalizate (cel puțin din punct de vedere tehnic, dar nu numai) pe care le presupune, globali-zarea implică, solicită și impune fără îndoială pe de o parte un grad ridicat și amănunțit de standardizări și uniformizări de tot felul.4 Pe de altă parte ea oferă însă și un uriaș rezervor de experiențe individualizate care, prin ea, dobândesc șansa de a putea fi comunicate, împărtășite, dezbătute, asumate, validate și dezvoltate pe o scară nemaiîntâlnită și care se pot astfel fertiliza atât reciproc, de la partener la partener, cât și chiar pe plan „planetar”. Iar tocmai în aceasta vedem noi una dintre aspectele cele mai importante ale sfidării, șansei și specificului globalizării și pentru marketingul de bibliotecă. Care - pe deasupra - se și acordă, credem, în mod cu totul fericit cu suplețea, cu dinamica și cu energia pe care conceptualizarea și practica specifică a marketingului de bibliotecă o regăsește în conturarea ei simbolică, adică drept ca fiind o metaforă vie. Căci viziunea noastră despre „marketingul simbolic” asumă și fixează în fond tocmai specificul și dinamica aparte a acelui marketing care caracterizează în mod necesar practicile instituțiilor și a organizațiilor nonprofit - desigur, cu atenție specială acum asupra bibliotecilor - în care deci, strict vorbind, activitățile și considerentele de marketing nu pot funcționa decât într-un sens simbolic și simbolizant, adică, mai exact, tocmai ca metaforă. 1 Vezi, Melinda Bukkei and Istvan Kiraly V, Metaphors on Marketing: Symbolic and Effective Attempts in the „Lucian Blaga“ Central University Library, Romania In: Marketing Library an Information Services: International Perspectives, Edited on behalf of IFLA by Dinesh K. Gupta, Christie Koontz, Angels Massisimo and Rejean Savard, K. G. Saur, Munchen, 2006, p. 132-140 2 Ne folosim și aici de o expresie consacrată de către filosoful francez Paul Ricoeur în lucrarea La metaphore vive, Etudes, Editions du Seuil, Paris, 1975 3 Fără să fie în vreun fel justificat prin argumente, și fără să fie interpretat în mod explicit și articulat, termenul de „Marketing as Metaphor” se regăsește totuși în literatura de specialitate deja din 2002, în studiul lui Dinesh K. Gupta și Ashok Jambhekar, What is marketing in libraries? Concepts, orientations, and practices, In: Information Outlook, Washington, Nov. 2002, Vol. 6, Iss. 11, p. 24-29 4 Printre altele vezi, Mu-Chen Wu, Ling-Feng Hsieh, A Study for University Library Marketing Indicators Model in Digital Age In: The Business Review, Hollywood, Summer 2008, Vol. 10, Iss. 1, pp165-170 115 Hermeneutica Bibliothecaria - Antologie Philobiblon - Volumul V Cu precizarea că, desigur, noi folosim aici termenul de „metaforă” - ca și pe cel de „simbol” și „simbolic” - chiar în sensul lor propriu-zis și etimologic atestat, adică, ca fiind o punte, un construct și o operație efectivă, novatoare și explicitatoare de transfer și de transpunere de sensuri și semnificații, care este inițiat și clădit între- și peste diverse sfere, nivele și zone ale realului constituit și aflat în permanentă re-constituire.1 Adică, un transfer și o transpunere care este chiar o îmbogățire și o diversificare „reală” a realului. În cazul de față, o transpunere de sensuri și de semnificații pe de o parte între zonele economiei producției de bunuri și servicii promovate ca afaceri (business) și realizate drept mărfuri destinate și valorificate pe o piață efectivă și propriu-zisă - adică, tocmai în vederea obținerii de profituri financiare cât mai consistente și permanente într-un context concurențial... - și, pe de altă parte, între sferele și zonele produselor și serviciilor organizațiilor și instituțiilor nonprofit. Organizații și instituții care, deși sunt în fond la fel de dinamice, produsele și serviciile lor - destinate spațiului public sau vreunui segment al lui - nu sunt totuși concepute, oferite și distribuite conform calculului economic direct al profitabilității (financiare imediate și constante) urmărită prin balanțele contabile regulate ale cheltuielilor și veniturilor... Și care, de aceea, nici nu se constituie propriu-zis în mărfuri. Prin urmare, nici spațiul public căruia i se adresează și în care se validează aceste produse și servicii, nu se constituie de fapt în vreo „piață” (market) propriu-zisă. Astfel nici efortul sondării, studierii nevoilor, a exigențelor etc. a utilizatorilor, a destinatarilor și a căutării modalităților lor de satisfacere etc. ... nu poate fi numit aici propriu-zis marketing sau marketing propriu-zis. Ci „doar” simbolic, adică realizat drept ca metaforă conturată, obiectivată și articulată în mod expres și efectiv. Deci, ca efectivitatea transferului realizat prin efectivitatea creației de natură și de esență simbolică. Totuși, viziunea, conceptele, metodele și tehnicile de marketing au pătruns deja de multă vreme atât în structurarea lăuntrică cât și în configurarea publică a acestor organizații și instituții nonprofit1 2 - deci și în cea a bibliotecilor -, arătând și confirmând din plin operaționalitatea, mobilitatea, eficiența și inventivitatea-creativitatea lor. 1 Provenind din verbul grecesc pherein, meta-fora înseamnă tocmai transport și transpunere, în cazul de fața transpunere de sensuri. El se întâlnește deci în mod fericit și cu forța și cu sensul cuvântului - tot grecesc - de symbolon, care însemnă un semn care se articulează însă perfect - până la recunoaștere și identificare - cu ceea ce semnifică. Dar în așa fel, încât semnul oferă totodată semnificantului o deschidere de orizonturi și o îmbogățire polivalentă de sensuri neîncheiate în mod definitiv. 2 De altfel Philip Kotler susținea în repetate rânduri și încă din 1969, că viziunea de marketing nu are valabilitate doar în sfera afacerilor ci și în zonele organizațiilor și instituțiilor nonprofit, cum sunt unele colegii, spitale, biserici etc., apreciind totodată că multă vreme au existat aici numeroase neînțelegeri legate de marketing. Una dintre aceste neînțelegeri de bază constând tocmai în faptul că marketingul a fost văzut ca referindu-se numai la vânzări și/sau la reclamă. În loc deci ca el să fie asumat ca o sarcină care privește tocmai managementul de vârf. Vezi, Philip Kotler, Strategies for Introducing Marketing into Nonprofit Organizations, In: Journal of Marketing, Jan. 1979, p.37-44. Vezi și nota următoare! 116 Hermeneutica Bibliothecaria - Antologie Philobiblon - Volumul V În ciuda acestui fapt, utilizarea conceptelor și a metodelor-tehnicilor de marketing se rezumă aici - de regulă - la sondarea dinamicii nevoilor utilizatorilor, la promovarea serviciilor și a oportunităților (noi sau deja existente) și la evaluarea impactului lor. Aceasta este și situația marketingului la majoritatea bibliotecilor din România. Și nu numai. Unde, ce-i drept, treptat, s-au desemnat persoane cu însărcinări de „marketing” sau, în cazuri mai bune - și mai rare! - s-au înființat chiar birouri de marketing și de promovare a serviciilor. La fel, „disciplina” de „Marketing de bibliotecă”, a intrat și ea în Curricula deja comună a instituțiilor de învățământ biblioteconomic superior de aici... iar aceasta a atras după sine și apariția publicațiilor - a manualelor, a „cursurilor” universitare, a capitolelor și a articolelor aferente unei asemenea cariere și preocupări etc. - care însă, în marea majoritate a cazurilor, nu sunt mai mult, și altceva, decât sintetizările unor „reguli” și prezentările unor tehnici, „tendințe” și exigențe copiate în colaje lipsite de orice autonomie creatoare și inovatoare. Iar aceste „reguli”, tehnici, rețete și algoritme sunt - iarăși în cazurile cele mai fericite - preluate și aplicate apoi selectiv și mecanic în departamentele și birourile etc. deja menționate. Ne mai vorbind despre faptul că îndeletnicirile de „,marketing” - și aici - au dobândit rapid și un caracter de „modă” și ca atare ele își exercită și o atracție facilă, superficială și săracă în conținut și rezultate. Numai că, o asemenea „folosire” a viziunilor, a conceptelor și a tehnicilor de marketing în biblioteci rămâne mult sub posibilitățile esențiale și orizonturile reale deschise și oferite de ele prin asumarea și adoptarea lor serioasă, deplină, creativă și mergând până la profunzime. Deja în studiul nostru anterior dedicat acestui subiect, am arătat și am militat pentru nevoia și realitatea posibilității ca viziunea și conceptele de marketing să „infuzeze” de fapt întreaga structură instituțională a bibliotecilor și a contactelor lor cu toate segmentele spațiului, mediului public însuși, pentru care ele funcționează.1 Căci în posibilitatea lui esențială - care însă este, se pare, de regulă ascunsă și, ca atare, rămâne neevidențiată - marketingul de bibliotecă este tocmai un spațiu al libertății. El este prin urmare un spațiu al creativității și inventivității responsa- 1 Redăm aici câteva pasaje din acest text, care - suntem convinși - nu au pierdut nimic nici din actualitatea și nici din pertinența lor: „Viziunea, conceptele dar mai ales practica de marketing au însă, ca prim efect al punerii lor în mișcare, tocmai scoaterea la iveală, adică explicitarea și indicarea unor disfuncționalități și insuficiențe rămase poate invizibile și neidentificabile până atunci și fără ele. În strânsă legătură cu toate acestea, în al doilea rând, viziunea de marketing oferă o nouă și eficientă posibilitate de regândire și de recreionare dinamică a organizațiilor și instituțiilor, constituindu-se într-un adevărat motor al managementului schimbării. Ca atare, în al treilea rând, conceptele, viziunea și mentalitatea de marketing oferă posibilitatea unei deschideri instituționale curente, aplecate către receptarea și operaționalizarea nu numai a noilor nevoi și solicitări provenite din „exterior” dar realizându-și chiar propriile conturări și oferte valorice.” Vezi, Melinda Bukkei and Istvan Kiraly V, Metaphors on Marketing: Symbolic andEffective Attempts in the „Lucian Blaga“ Central University Library, Romania In: Marketing Library an Information Services: International Perspectives, Edited on behalf of IFLA by Dinesh K. Gupta, Christie Koontz, Angels Mass^simo and Rejean Savard, K. G. Saur, Munchen, 2006, p. 133 117 Hermeneutica Bibliothecaria - Antologie Philobiblon - Volumul V bile. Iar marketingul înțeles, conceput și conturat ca marketing simbolic, simboli-zator - adică, drept metaforă vie - deschide și fixează tocmai acest aspect esențial și fundamental. De aceea, conceperea marketingului drept metaforă nu este în nici un chip vreo extindere pur „actuală” impusă bibliotecilor de modele timpului prezent, ci o sfidare, o șansă și o modalitate cu totul consistentă de a-și problematiza chemările și de a-și reîntâlni, de a-și recreiona și de a-și îmbogăți sensurile. Cu precizarea că mai nou nici marketingul „ca atare” nu se mai rezumă la sondarea, la identificarea nevoilor utilizatorilor și a schimbărilor acestora intervenite, în principal, datorită modificărilor în condițiile, în mediul social-instituțional și tehnologic cu care utilizatorul și organizația are legături și afinități directe sau indirecte și nu se reduce nici la proiectarea-articularea și măsurarea satisfacerii lor definite de această dinamică, ci este de fapt el însuși un factor efectiv și activ în crearea și în conturarea unor noi nevoi, axându-și eforturile către consumatorii, către utilizatorii efectivi și posibili tocmai în vederea avertizării și a informării lor cu scopul determinării conștientizării de către ei a realității - până atunci ascunsă sau chiar inexistentă - a acestor noi nevoi. Devine de aceea pas cu pas mai limpede și faptul, că marketingul simbolic, înțeles și realizat drept metaforă vie - înainte de a se osifica în vreun set de „reguli”, de „tehnici” etc. și lipsit în fond tocmai de individualitate sui generis, „reguli” și „tehnici” care sunt însă difuzate și răspândite în mod „standardizat” prin canalele și instrumentele deja globalizate ale prezentului nostru - este de fapt: hermeneutică autentică. Adică, este interpretarea, explicitarea, reformularea și „încarnarea” prezentă, dinamică și asumată în mod expres și îmbogățitor a sensurilor instituțiilor bibliotecare. Sensuri care pornesc și vin de fiecare dată din trecutul tradiției, dar care, totdeauna se remodelează și se îmbogățesc în deschiderea asumării sfidărilor actuale, îndreptându-se tocmai spre- și în direcția posibilităților noastre conturate în viitor. Desigur, fiecare tip, fiecare categorie și chiar fiecare instituție de bibliotecă are propria sa misiune și propriul său evantai de public și de utilizatori - fizici și instituționali - structurat în mod specific în fiecare caz în parte, iar viziunea și conceptele de marketing servesc - tocmai în condițiile și în posibilitățile globalizării - la formularea, identificarea și asumarea lor pe de o parte particulară și „individuală”, dar, pe de altă parte, realmente la nivelul exigențelor contactului și comunicării care sunt acum - nu numai în principiu, dar și efectiv - universale. Aceasta este și situația la Biblioteca Centrală Universitară „Lucian Blaga” din Cluj-Napoca, România, care, de altfel, este una dintre cele mai mari și mai importante biblioteci ale Europei Centrale și care a pășit și participă acum - și din perspectiva marketingului - la era și la realitatea globalizării tocmai cu specificul și cu inventivitatea, creativitatea sa individuală și particulară. De aceea, în continuare, ne vom concentra asupra prezentării și analizei a câtorva aspecte - care ni se par deci cu totul particulare - care reprezintă și caracterizează aici eforturile și ideile privind marketingul de bibliotecă în era globalizării. 118 Ana-Maria Calinescu, Temperature Rising, (2006). Tempera-gouache pehrtie paper, 297 x 420 mm Hermeneutica Bibliothecaria - Antologie Philobiblon - Volumul V Atât din punct de vedere temporal cât și din cel substanțial, începutul conturării preocupărilor exprese și propriu-zise de marketing în această instituție se leagă de fapt de editarea de către bibliotecă și dezvoltarea treptată a unei publicații periodice care poartă numele de Philobiblon.1 Publicarea revistei Philobiblon - în limba engleză și în colaborare cu editura Universității, Presa Universitară Clujeană - a fost decisă de către Biblioteca Centrală Universitară „Lucian Blaga” și Universitatea „Babeș-Bolyai” din Cluj-Napoca în anul 1996, la început în primul rând cu scopul de a oferi un cadru transdisciplinar de manifestare și de comunica-re internațională pentru universitarii și cercetătorii clujeni și nu numai, în special din domeniul diferitelor științe socio-umane; de a afirma și dezvolta, în mod efectiv, caracterul multicultural al regiunii și al universității prin faptul că în paginile revistei sunt, cu precădere, publicate într-o limbă de circulație internațională, cercetările unor universitari care, de altfel, predau și cercetează în mod curent în limba româna, maghiară și germană; și de a confirma și întări statutul bibliotecii universității drept un spațiu și un for de diseminare - dar și de condensare - a capacităților de cercetare și de creație ale unui centru academic, științific și cultural de statura Clujului, aflat în plin proces de deschidere și aliniere internațională. Fiind difuzată prin rețelele deja tradiționale și extinse de Schimb internațional interbibliotecar ale Bibliotecii, revista a țintit din start și diversificarea, individualizarea și eficientizarea ofertelor și a modalităților de achiziționare a diferitelor publicații (cărți, periodice, baze de date etc.) de care - în lipsa ei - nu ar fi putut beneficia comunitatea noastră academică. Ea s-a dovedit a fi astfel atât un obiect de schimb avantajos pentru bibliotecă, cât și o modalitate consistentă de a face cunoscute capacitățile și rezultatele de cercetare și de creație dar, în același timp, și o cale de a contura o imagine extrem de favorabilă atât cercetării din România, cât și Universității și Bibliotecii Universitare clujene. De aceea, în scurt timp - și în ciuda dificultăților financiare de editare care au impus în permanență modificări în periodicitatea și ritmicitatea declarată a apariției ei -, revista a reușit și reușește în continuare să atragă și colaboratori prestigioși din străinătate. Din toate aceste motive, revista a fost structurată pe patru rubrici principale permanente, menite să operaționalizeze concepția și intenția ei redacțională. Prima este intitulată: CULTURĂ, CARTE, SOCIETATE și este o rubrică totdeauna tematică, care cuprinde, în mod preponderent, studii din diferite domenii ale istoriei, filosofiei, sociologiei, politologiei și psihologiei, teoriei literaturii, lingvisticii textului, jurnalisticii. Și nu numai, căci textele sunt înserate număr de număr, în primul rând în funcție de solicitările și de exigențele „disciplinare” și de specialitate ale conturării... transdisciplinare ale tematicii de fiecare dată particulare ale volumelor. A doua rubrică se numea la început O profesie în schimbare, o societate în tranziție - dar care se intitulează mai nou HERMENEUTICA BILBIOTHECARIA1 2 1 http://www.bcucluj.ro/philo/ 2 Hermeneutica Bibliothecaria se intitulau de la început și volumele de Antologie ale revistei Philobiblon. Desigur, acest titlu este și el legat tot de o motivație esențială de marketing, adică de înțelegerea, interpretarea și realizarea lui simbolică drept metaforă vie. 120 Hermeneutica Bibliothecaria - Antologie Philobiblon - Volumul V - conține analize și meditații pe temele instituțiilor și ale profesiei de bibliotecar, ale tradițiilor, ale mentalităților, ale „moștenirilor”, ale perspectivelor, ale dificultăților și nelămuririlor lor de toate tipurile... accentul punându-se pe caracterul analitic, critic, de cercetare și de „dezbatere” a contribuțiilor. Este vorba de o rubrică „oferită” în primul rând bibliotecarilor, însă cu particularitatea - firească într-o revistă care este totuși una științifică, transdisciplinară și, ca atare, în sens originar de CULTURĂ -că lucrările încurajate aici au o dimensiune ce vizează tocmai știința, comprehensiunea și mentalitatea - adică cultura și nu „manualitatea” sau „meșteșugul”, deși dinamic, totuși îngust al - profesiei și a instituțiilor bibliotecare. Prezența acestei rubrici într-o publicație a unei biblioteci universitare constituie totodată și una dintre particularitățile pe care revista Philobiblon o are în cadrul acestei „categorii”. Ea a fost introdusă în revistă în primul rând - dar nu numai - din motivul că literatura bibliologică românească este cu siguranță cea mai săracă tocmai în asemenea analize. Pe acest considerent, am decis ca articolele născute sau prilejuite de existența revistei să fie apoi antologate cât se poate de regulat și în volume publicate - de această dată în limba română - și difuzate în primul rând în România. Primul volum de antologie a apărut deja în anul 1998 (cu titlul Hermeneutica Bibliothecaria) și a fost primit cu deosebit interes de către biblioteci și specialiști. Al doilea volum a fost editat în 2004, iar al treilea în 2007. Cel mai recent volum (al patrulea) a apărut chiar în anul 2009. Din 2007, aceste volume au fost și sunt publicate și comercializate și sub formă de „carte electronică”, pe CD. A treia rubrică permanentă a revistei este dedicată COLECȚIILOR SPECIALE, în primul rând celor ale Bibliotecii Centrale Universitare „Lucian Blaga”, ea constând în prezentarea, analiza și valorificarea documentară, științifică și culturală, națională și internațională a colecțiilor istorice ale unei biblioteci, care, cum am mai spus, face parte - prin trecutul ei, prin numărul și valoarea colecțiilor sale de aproximativ 4 milioane de volume - din rândul celor mai importante biblioteci din Europa Centrală. Iar ultima rubrică - intitulată MISCELLANEA - oferă informații variate despre diferite evenimente științifice, culturale și profesionale, apariții editoriale regionale, naționale și internaționale etc. Prin toate rubricile sale, Philobiblon se angajează prin urmare pe tărâmul firesc și viu al comunicării științifice, culturale, instituționale și profesionale consistente și majore, ordonate de ideea integrării europene și internaționale și de cea a dialogului științific, transdisciplinar, complex și comparatist. Intenționând deci să constituie un for, o cale și o șansă particulară și individuală pentru „întâlniri” în comuniunea autentică și transdisciplinară a globalizării. De la început și în acord cu Programul ei inițial, revista Philobiblon s-a impus deci, printr-un profil pe care-l putem considera a fi cu totul particular și chiar unic - după căutările și știința noastră1 - atât în categoria periodicelor publicate de 1 Vezi, Istvan Kiraly V., PHILOBIBLON, revista Bibliotecii Universitare, a culturii și a biliotecarilor clujeni În: Lectura - Revista Bibliotecii Județene „Octavian Goga” din Cluj, Cluj-Napoca, Serie Nouă, Anul II, nr. 3-4 (27-28) (iul.-dec. 2004), p. 18-20. 121 Hermeneutica Bibliothecaria - Antologie Philobiblon - Volumul V către marile biblioteci (universitare și naționale) din lume, cât și în cea a revistelor științifice. Iar unicitatea revistei se datora și se datorează în continuare în primul rând modului organic în care ea a conceput și concepe îmbinarea hotărâtă, științifică și transdisciplinară a tematicilor existențiale, istorice, științifice și culturale majore, cu reflexivitatea problematizărilor bibliologice și informaționale responsabile. Împreună, desigur, cu prezentarea și valorificarea documentară și științifică a colecțiilor Bibliotecii Centrale Universitare „Lucian Blaga” și nu numai... În mod firesc, toate acestea s-au realizat deci prin concepția programatică a rubricilor revistei, care au fost „alimentate” în mod consecvent potrivit exigențelor și situărilor deopotrivă istorice și actuale, dar și potrivit celor științifice, profesionale și cultural-mentale. Astfel, volum de volum, revista și-a propus în toate rubricile sale principale tematici majore, centrale și extrem de actuale pentru istoria și existența noastră prezentă, pe care le-a tratat și „înconjurat” apoi prin/cu studii și dezbateri cât se poate de serioase, substanțiale, întinse, multi-unghiulare și organice.1 Este de aceea cu siguranță una dintre particularitățile valoroase ale revistei faptul că ea încurajează, în legătură cu tematicile ei, tocmai studiile mai substanțiale de 15-30-35 pagini, și câteodată chiar peste... Philobiblon a fost și a evoluat astfel - cu nota ei care a fost și a rămas aparte - ca fiind o publicație pe care în terminologie „actuală” și tehnică o putem deci numi: transdisciplinară. Ori, impunerea și menținerea consecventă a unei publicații transdisciplinare într-o lume dominată de disciplinarizări și „interdisciplinarizări” (care și ele tind de fapt spre noi și noi specializări care de care mai înguste) nu a fost și nici nu este un lucru tocmai ușor! Totuși, aceasta s-a întâmplat! Pe de o parte prin acreditarea publicației de către Consiliului Național al Cercetării Științifice din Învățământul Superior din România în 2006 în categoria B, apoi B Plus - care este cea mai înaltă categorie de acreditare științifică românească după cea a acreditării ISI -, dar, pe de altă parte, mai ales atunci și prin faptul că - începând cu anul 2007 - revista a fost inclusă cu text integral (full text) - în prestigioasa bază de date produsă și difuzată, practic pe scară planetară, de către EBSCO Publishing Co., tocmai în diviziunea Academic Search Complete. Tot în acord cu concepția ei programatică, pe parcurs și cu timpul, în jurul revistei Philobiblon s-a conturat și structurat de fapt un întreg orizont semi-instituțional. De aceea, la ora actuală prin expresia „revista Philobiblon” se înțelege de fapt un complex de activități și direcții care, pe deasupra, se și diversifică în mod permanent. În nici un chip lucrurile nu se mai reduc pur și simplu la activitățile și procedurile conceperii, redactării, traducerii, editării și difuzării revistei ca publicație și volum de volum, ci treptat s-au conturat o serie de posibilități, direcții și activități, care s-au pus și se află și la ora actuală nu numai în stare de funcționare, dar și în permanentă analiză și restructurare. Astfel, încă din aprilie 1999, am pornit și dezvoltat „instituția” Atelierelor Philobiblon, care de atunci funcționează în mod sistematic și aproape regulat. 1 Ele se pot consulta mai amănunțit pe site-ul revistei: http://www.bcucluj.ro/philo/ 122 Hermeneutica Bibliothecaria - Antologie Philobiblon - Volumul V Atelierele Philobiblon și-au demonstrat „utilitatea” lor în principal - dar nu numai! -prin faptul că, prin ele, revista Philobiblon a obținut texte cu calități remarcabile pentru rubricile sale dedicate bibliologiei și bibliotecii. Desigur, în primul rând în raport cu nivelul epistemologic și spiritual general al acestei literaturi, dar țintind în același timp și conturarea a ceea ce noi numim „societatea civilă” a profesiei și exercițiul autonomiei sale mentale. Evident, nici conceperea, organizarea și nici menținerea Atelierelor nu se realizează fără muncă și implicare, iar faptul că ele vizează tocmai textele care vor intra apoi în revistă și/sau în volumele de antologie, conferă acestor activități un vădit caracter de organicitate în raport cu tot ce este altfel legat de revistă și de producerea ei. Și nu numai. Practic, tot asociat de revista Philobiblon și de redacția ei s-au conturat însă în această bibliotecă și activitățile de marketing. Ele au fost propuse încă în anul 2000 spre asumare managementului de vârf al instituției, pe baza unor experiențe de reușită legate în primul rând de conceperea, producerea și comercializarea unei baze de date analitice, bibliometrice și de nivel conținând literatura bibliologică românească din revistele de profil având circulație națională. Bază de date concepută pe fundamentele unor considerente deopotrivă documentariste, scientometrice, dar și de cercetare.1 Modul de promovare și succesul pe piață al acestui serviciu și produs au confirmat existența unor posibilități și resurse incontestabile în instituție, și au impus convingerea că pe bazele lor se poate apoi contura și procesul extinderii treptate a viziunilor și a practicilor de marketing și asupra altor aspecte ale serviciilor și chiar ale funcționării instituției în genere. Care au evoluat treptat - mai ales în aspectele lor asociate în continuare cu dezvoltarea revistei Philobiblon și a activităților legate de ea - la o structură, concepție și practică dovedite și ele a fi cu totul inovative și particulare chiar pe plan internațional în ceea ce privește „marketingul de bibliotecă”. De aici pornind aceste activități au fost deci pas cu pas recunoscute în bibliotecă și extinse apoi și în alte direcții. Astfel, s-a decis la nivelul managementului de vârf al instituției, înființarea - în anul 2004 - în cadrul bibliotecii a unui Birou de marketing, de proiecte și promovarea serviciilor.1 2 Care - dincolo de desfășurarea și de dezvoltarea activităților de marketing și de difuzare-vânzare legate de revista Philobiblon și de produsele aferente ei - și-a asumat sarcinile de marketing asociate și de restul publicațiilor, produselor și serviciilor concepute și realizate în bibliotecă. Împreună cu efectuarea unor sondaje și cercetări de natura sociologică profesionistă nu numai cu privire la satisfacția utilizatorilor bibliotecii și cu privire la nevoile lor aflate în permanentă modificare, dar vizând și cercetarea sociologică a bibliotecii ca instituție. Astfel, recent s-a adoptat, de exemplu, proiectul de cercetare a culturii organiza-ționale a bibliotecii, care - în prima sa etapă - s-a concentrat deja la cercetarea 1 Vezi, Istvan Kiraly V. și Florentina Pop-Moldovan, PROIECT pentru implementarea viziunii și a practicilor de marketing în bibliotecă In: Hermenetica Bibliothecaria - Antologie Philobiblon (II), Presa Universitară Clujeană, Cluj-Napoca, 2004, p.269-283 2 După știința noastră în nici o altă bibliotecă din România nu funcționează un asemenea birou cu activități atât de explicite și diverse de marketing. 123 Hermeneutica Bibliothecaria - Antologie Philobiblon - Volumul V comunicării organizaționale în instituție.1 Cultura organizațională din care face parte pe zi ce trece mai profund și evident și ceea se numește mai nou „cultura de marketing” (marketing culture) ca un element esențial în funcționarea instituției și în conturarea brandului ei...1 2 Și devine, tot pe zi ce trece mai evident și faptul că, crearea și conturarea acestei culturi (organizaționale și de marketing) revine în primul rând în sarcina administratorilor bibliotecilor. Cu atât mai mult cu cât - și nu numai în zonele noastre geografice - există și persistă, de această dată mai ales în rândul bibliotecarilor și nu atât în cea a administrației bibliotecilor, un procent încă ridicat de neînțelegere, de înțelegere greșită și chiar de ostilitate fața de problemele și de sarcinile marketingului de bibliotecă.3 Conceput deci inițial prin decizia managementului de vârf pentru a putea răspunde unor nevoi impuse și conturate dinspre revista Philobiblon, activitățile și dinamica Biroului de marketing și promovarea serviciilor s-au diversificat permanent pentru a putea răspunde cît mai eficient nevoilor impuse de cerințele utilizatorilor bibliotecii, dar și ca reacție la ingerințele unei „piețe biblioteconomice”. Astfel, în prezent activitatea Biroului poate fi urmărită pe trei direcții majore. Pe de o parte se are în vedere promovarea și impactul produselor pe care biblioteca le realizează, fie ca instituție de sine stătătoare, fie în colaborare cu alte foruri de învățământ superior (de ex. Universitatea „Babeș-Bolyai” din Cluj-Napoca), iar pe de altă parte, se concentrează pe analiza, pe promovarea și impactul serviciilor pe care le oferă sau le proiectează biblioteca, împreună desigur, cu urmărirea, cercetarea și analiza feed-back-urilor și a consecințelor organizaționale și instituționale. Promovarea produselor bibliotecii se realizează prin mecanisme deja clasice de marketing precum expedierea de oferte către listele de discuții de profil, către beneficiari care și-au dat acordul să primească astfel de oferte, sau către adresele de corespondență ale bibliotecilor din tară și din străinătate. Ofertele fiind concepute și ca pachete promoționale, ele se trimit fie în format electronic fie poștal în funcție de bugetul alocat de instituție pentru astfel de activități pentru toate produsele editoriale ale bibliotecii, pe măsura apariției lor. De asemenea promovarea cuprinde postarea descrierilor și a ofertelor pe pagina de web a bibliotecii, cu posibilitatea de comandare online a produselor (Internet marketing). În anumite situații se trimit, către anumiți parteneri, oferte care conțin și produse efective, cu titlul de gratuitate, în scop promoțional. Tot pentru sporirea vizibilității produselor editoriale ale bibliotecii s-a încercat prezența Bibliotecii Centrale Universitare „Lucian Blaga” la o serie de 1 Vezi, Valeria Salanki, Cultura organizațională. Propunere de studiu asupra culturii organizaționale - octombrie, 2008 In: Hermenetica Bibliothecaria - Antologie Philobiblon (IV), Presa Universitară Clujeană, Cluj-Napoca, 2009, p. 136-142. Între-timp însă o fază importantă a cercetării a și fost efectuată, iar studiul rezultat în urma ei este publicat în acest volum. 2 Vezi, Rajesh Singh, Branding in library an information context: the role of marketing culture In: Information Services & Use, 2004, 24, p. 93-98 3 Richard Parker, Carol Kaufman-Scarborough and Jon K. Parker, Libraries in transition to a marketing orientation: are librarians' attitudes a barrier? In: International Journal of Nonprofit and Voluntary Sector Marketing, 2007, 12, pp320-337 124 Hermeneutica Bibliothecaria - Antologie Philobiblon - Volumul V târguri de carte naționale, prezență soldată de altfel cu un răspuns pozitiv, marcat prin creșteri în comercializarea publicațiilor. Evident, tot în această concepție și preocupare intră și încurajarea elaborării și publicării unor recenzii, atât în publicațiile de diferite specialități, cât și în cele de cultură majoră. De asemenea Biroul se ocupă și de preluarea efectivă a comenzilor ce sosesc pe adresa instituției pentru produsele editate de aceasta, precum și de distribuirea lor către beneficiari. În ceea ce privește activitățile de promovare a serviciilor bibliotecii, Biroul de marketing își face simțită prezența prin afișe, anunțuri, recenzii publicate în presa profesională și culturală, campanii media precum Zilele indulgenței pentru cei care au întârziat cu restituirea publicațiilor împrumutate, expoziții tematice cu publicații din fondurile bibliotecii sau ale unor expozanți parteneri, mape de prezentare a bibliotecii, creare de fluturași și buletine informative regulate etc. Revenind însă la revistă, este limpede că noile orizonturi și sarcini care se deschid acum revistei Philobiblon vor solicita și reaccentuarea, reconturarea eforturilor de marketing în primul rând în direcția merceologiei, - adică a cunoașterii „mărfii” - prin implicarea directă a marketerilor în cât mai multe faze și etape ale însăși „producerii” revistei și a celorlalte produse și servicii legate de ea. (Volumele de antologie în formă tipărită și electronică, regândirea și actualizarea site-ului revistei, efectuarea sondajelor cu privire la cerere, reclama continuă, vânzările efective, analiza fenomenelor-experiențelor, a tendințelor de piața și a modificărilor lor etc.) Căci este firesc și necesar (și în vederea creșterii impactului) să inițiem și să dezvoltăm cât de curând și susținut acțiuni - de această dată în mod expres internaționale - pentru promovarea și pentru vânzarea etc. a revistei! * Urmărind relatarea acestei istorii ni se înfățișează însă și procesul unei inițiative, evoluții și a unei transformări cu totul specifice. Din start revista Philobiblon a fost deci produsă de către bibliotecă tocmai in vederea schimbului internațional interbibliotecar de publicații, ea fiind pe această cale oferită și difuzată în mod constant și de la început la aproximativ 100 mari biblioteci din întreaga lume cu care Biblioteca Centrală Universitară „Lucian Blaga” din Cluj a stabilit relații de parteneriat în acest sens. Altfel spus, publicația a fost de la început produsă în vederea schimbului direct, adică în vederea „troc”-ului. Ori, se știe că schimbul direct a fost încă din vremuri străvechi - și a rămas până astăzi - o relație efectivă și propriu-zisă de piață. Prin urmare, revista Philobiblon a fost și este, încă din momentele sale inițiale, un serviciu și o „marfă” efectivă. Care trebuia și trebuie să se valideze - și care se și validează - tocmai pe piața schimbului internațional interbibliotecar de publicații. În și prin care deci eforturile, constructele și considerentele simbolice de marketing s-au condensat, s-au precipitat și s-au conturat - într-o instituție care este de altfel nonprofit - într-o metaforă reală și într-o (nouă și individuală) realitate metaforică, efectivă (chiar „obiectuală”) și eficientă. Prin care deci biblioteca și comunitatea utilizatorilor săi au obținut - printre altele - și resurse informaționale la care, altfel, nu ar fi avut acces. 125 Hermeneutica Bibliothecaria - Antologie Philobiblon - Volumul V În jurul revistei s-au conturat apoi inițiative și realizări - la început, deci, o bază de date bibliografică iar apoi volumele de antologie în limba română - care după un început de testare (primul volum), au fost apoi ab initio concepute și realizate în scopul vânzării lor efective pe piața - în primul rând cea profesională-bibliologică - internă din România. Mai târziu și începând cu includerea full text a studiilor revistei în baza de date produsă de EBSCO Publishing Co., revista a apărut și pe piața contra-cost a mărfurilor de produse digitizate. Deci și aici deja nu sub forma schimbului direct, ci efectiv contra-cost. Iar întrucât contractul cu firma EBSCO se referă doar la difuzarea și valorificarea de către ei a variantelor electronice a studiilor, recent am pornit și o nouă campanie de marketing (oferte-sondaje) pentru vânzarea - de această dată internațională deci - a volumelor tipărite ale revistei, campanie care și începe să dea roade prin sosirea primelor comenzi internaționale. Astfel s-a conturat în prezent și intenția acreditării ISI al revistei Philobiblon, care emerge cu totul organic din evoluția acestei publicații de la începuturile sale și până astăzi și care se înscrie perfect în condițiile și în realitățile globalizării noastre.1 Trebuie însă să specificăm că, în ciuda aparențelor, marketingul legat de revista Philobiblon și de produsele aferente ei - și prin acestea marketingul asociat și practicat în- și de către Biblioteca Centrală Universitară „Lucian Blaga” din Cluj, luată în întregime, deci ca o instituție bibliotecară având un anumit specific și statut - nu a pierdut nimic din caracterul, din specificul său inițial de a fi la modul esențial un marketing simbolic, realizat și întrupat drept metaforă vie. Căci nici aici și în nici o direcție nu este vorba despre transformarea deghizată a unor activități și servicii nonprofit... în producție de mărfuri care ar fi valorificate (comercializate) apoi în vederea obținerii de profituri (calculate direct în raport cu cheltuielile)... ci tocmai despre valorificarea superioară și chiar atestată de către piață a unor resurse ce sunt și rămân în esență de origine bugetară, adică publică. Valorificare superioară care înseamnă - dincolo de obiectivele și intențiile proprii și autonome ale revistei ca atare - nu doar posibilități prestigioase de promovare, dar și un for exigent de analiză și de proiectare a serviciilor; care înseamnă pentru instituție și pentru profesie un beneficiu de imagine atât pe plan național cât și pe cel internațional-global, împreună, desigur, cu avantajele încasărilor care, evident, permit și contribuie apoi nu numai la menținerea în funcționare a revistei, a serviciilor și a structurilor de marketing simbolic, dar și la dezvoltarea și diversificarea lor continuă, competentă, inovativă și responsabilă. Fiindcă, în realitate: orice venit realizat de către o instituție publică, nonprofit, prin activități și realizări proprii, destinate pieței și confirmate de piață și de aprecierile beneficiarilor - materializate deci chiar in efortul lor financiar de a le achiziționa -, este pe de o parte o evidentă completare a resurselor sale bugetare-publice, dar, pe de altă parte, un prilej de decantare, de 1 Vezi, Istvan Kiraly V., Proiect în vederea Acreditării ISI al revistei PHILOBIBLON In: Hermeneutica Bibliothecaria - Antologie Philobiblon (IV), Presa Universitară Clujeană, Cluj-Napoca, 2009, p. 120-135 126 Hermeneutica Bibliothecaria - Antologie Philobiblon - Volumul V diversificare și de ierarhizare efectivă a valorilor și a sensurilor în cadrul ei.1 Altfel spus, participă la asigurarea și dezvoltarea identității și individualității creative a instituției și a revistei sale tocmai în condițiile globalizării și tocmai beneficiind de avantajele acestor condiții și oportunități. Evitând - sau străduindu-se să evite - prin urmare și acele capcane și acele automatisme ale lor care „trag” tocmai spre uniformizare și spre „standardizare” excesivă și în ultimă instanță birocratică. Căci în deplinătatea lor, sensurile - și nu doar „funcțiile” - bibliotecii, și mai ales ale unei biblioteci universitare, deci enciclopedice, științifice și istorice... sensuri care deși se redefinesc necontenit, nu se reduc totuși niciodată nici la a deveni un simplu „gateway to informațion”, deci ceva ce nu se mai definește în termenii spațiului și a colecțiilor, ci doar mediază între cititori și informații. La fel, ele nu se reduc nici la a transforma pe deplin biblioteca în vreun „fast food” informațional, deci numai ca un punct computațional de acces instantaneu la o anumită informație... ci, biblioteca a fost, este și va rămâne un mediu aparte, un miez care focalizează dar și emană creația științifică, tehnică, artistică și chiar instituțională, care moșește, hrănește, conturează, îngrijește și lărgește nu numai idei, dar și mentalități și, împreună cu ele și la urma urmei, orizonturile responsabilităților libertății umane articulate. Și tocmai în acest sens și în această direcție se re-întâlnește revista Philobiblon cu sensurile profunde ale bibliotecii, mereu reformulate și mereu reanalizate chiar pe paginile ei. Revistă al cărei slogan este de aceea de câțiva ani: PROVOCAREA CULTURII - Trecut pentru Viitor!!! Iar marketingul lor - al revistei și al bibliotecii -, tocmai ca metaforă vie și ca transfer simbolic și simbolizator de sensuri și semnificații mereu îmbogățite, are în vedere chiar acest aspect, chiar în era și chiar în vederea globalizării responsabile. Și, invers, a responsabilității globalizării. 1 De altfel în ultima vreme s-a nuanțat atât conceptual cât și în practică conturarea bibliotecii ca instituție nonprofit, în sensul că serviciile de bibliotecă și de informație oferite de ele sunt treptat recunoscute și ca „produse vandabile”. Produse pentru utilizarea cărora bibliotecile percep de exemplu taxe - diferențiate pentru utilizatorii specifici și cei nespecifici -, taxe legate de accesul la serviciile online sau de împrumutul interbibliotecar. După părerea noastră aceste taxe nu pot fi însă numite totuși și propriu-zis prețurile produselor și serviciilor respective (stabilite deci în funcție de cheltuieli de producție, de întreținere, de difuzare etc. și de profitul scontat pe o piață determinată concurențial) cum nici încasarea lor nu poate fi de fapt numită vânzare. Ci este vorba mai degrabă de o contribuție bănească condiționantă, care asigură accesul la serviciile respective, completând resursele financiare ale bibliotecilor. Vezi: Antony Jose and Ishwara Bhat, Marketing of Library and Information Services: a strategic perspective, In: VISION - The Journal of Business Perspective, vol. 11, No. 2, April-June, 2007 127 Gabriel Naude (1600-1653) - în slujba Puterii și a Cărții Claudiu GAIU Departamentul de Cercetare Biblioteca Centrală Universitară Lucian Blaga Cuvinte-cheie : bibliotecă publică, libertinism erudit, scepticism, mecenat, cosmopolitism, istoria bibliotecilor, istoria librarianship Rezumat : Autorul articolului a luat în serios critica lui Montaigne și a urmașilor acestuia la adresa pedanteriei și erudiției specializate. În consecință, mai jos se află o lectură personală a tratatului naudeean despre Biblioteca. Gabriel Naude este responsabil de prima teoretizare a bibliotecii publice. Implicat în dezbaterile timpului său și apropiat diverselor centre de putere europeană, autorul tratatului Sfat asupra alcătuirii unei biblioteci incarnează prototipul cosmopolitului. El este omul de curte, abil consilier politic, agreabil în conversație și posesor al unei facultăți de judecare îndelung exersate. Biblioteca este un aspect al formării personalității sale. Interesul pentru o astfel de instituție ilustrează un nou tip de contractualism social, impus de puterea absolută : elocvența urbană se impune în fața eroismului medieval. El răspunde totodată șocului tehnic provocat de răspîndirea imprimeriei. Problemele practice legate de politica achizițiilor și a organizării colecțiilor livrești sunt tratate în spiritul unei deschieri intelectuale de sorginte sceptică și în respectul față de marile figuri intelectuale ale Antichității și ale Modernității. E-mail: clausiro@yahoo.com Avertisment: Autorul articolului a luat în serios critica lui Montaigne și a urmașilor acestuia la adresa pedanteriei și erudiției specializate. În plus, imaginea unei cunoașteri obeze care ar avansa prin înmagazinarea „producției științifice” îi este profund antipatică. Să notăm în trecere și că ea este complet falsă. În consecință, mai jos se află o lectură personală a tratatului naudeean despre Biblioteca. Biblioteca publică modernă este martorul patrimonial al schimbărilor radicale ce au marcat pragul modernității. Ne vom opri un moment asupra lui Gabriel Naude, care dacă nu este primul creator al unei biblioteci publice din noul ev, rămâne primul său teoretician. Pentru Naude, tema bibliotecii - ca loc al beatitudinii private și manifestare a gloriei publice - survine din asocierea spiritului critic și a punerii în discuție a ierarhiei metafizice a cunoașterii. Iscodirea și interogația permit cercetarea oricărei forme documentare și urme testimoniale, fie că este vorba de surse sacre fie de texte laice. Surparea scalei trinitare lăsată de scolastici, divinitate - umanitate - natură, permite reflecția asupra unei clasificări arbitrare și practice a volumelor tradiției. Gabriel Naude, medic și filosof, dublă competență care în secolul al XVII-lea recomanda un savant din școala paduană, ne transmite o importantă meditație asupra cărții în tratatul său Sfat asupra alcătuirii unei Biblioteci (Advis pour dresser une bibliotheque, Paris, 1627). Biblioteca, privată sau publică, este unul din aspecte- 128 Hermeneutica Bibliothecaria - Antologie Philobiblon - Volumul V le edifiante în formarea idealului uman reprezentat de omul de curte, literatul sau magistratul. Ceea ce caracterizează aceste figuri este relativa independență de spirit, obținută în condițiile supunerii față de puterea suverană. Cel mai adesea, libertatea de gândire în raport cu tradiția și autoritatea publică este plătită prin acceptarea absolută a puterii princiare : „este necesară abolirea oricărei idei asupra drepturilor, altele decât cele ale șefului” - notează Naude în temerarele sale Considerații politice asupra loviturilor de stat (Roma, 1639 - ediție în 12 exemplare). Susținerea puterii terestre absolute se înscrie în linia manieristă a unei culturi a compromisului : acceptarea stării de fapt pentru a preveni rele mult mai grave. Îndelungatele războaie religioase lăsaseră urme adânci în conștiința intelectualității europene. „ O tiranie e preferabilă războiului civil” - nu e preceptul unui cinism de salon, ci un îndemn la moderație, care revine sub pana multor autori politici. Autonomia și libertatea judecății nu îi lipseau lui Naude. Alături de amicii săi intelectuali, Pierre Gassendi, Francois La Mothe Le Vayer și Guy Patin, filosoful-bibliotecar formează « Tetrada », un cerc savant de dezbateri erudite. Numele grupului este o antifrază ironică referitoare la misticismul pitagoreic al cifrelor. Ceea ce îi unește însă pe oameni de litere parizieni nu este armonia sferelor, ci împlinirea într-o comunitate discretă. Ideile Tetradei formează și propagă un curent cultural puternic : libertinismul erudit. Este vorba de o atitudine intelectuală care moștenește analiza machiaveliană a puterii, continuă tradiția scepticismului din Eseurile lui Montaigne și se preocupă de reînnoirea epicureismului natural și moral. Virtute căzută ulterior în desuetudine, discreția era în mare vogă în timpul clasicismului francez. Termenul era sinonim cu rațiunea socială, discernământul fiind filtrul a ceea ce curteanul lasă să apară și ceea ce ascunde în sine. Ea se opunea majestății regale, prezența consilierului erudit rămânând mereu în umbra apariției solare a suveranului. În cazul prezentat de Naude în tratatul său, stăpânul se va etala oamenilor de litere prin raritatea și întinderea bibliotecii sale, dar sarcina achizițiilor și a organizării revine supusului său. În această calitate îl găsim pe Naude ca personaj de prim rang al vremii sale. Tratatul despre bibliotecă este dedicat și adresat lui Henri de Mesme, președintele Parlamentului parizian. Politicianul francez îl remarcase pe tânărul savant pentru La Marfore ou discours contre les libelles (1620) - o critică a tehnicii compunerii și editării pamfletelor și broșurilor politice. Interesul pentru lumea cărții fac din tânărul autor un bibliotecar căutat. După câțiva ani petrecuți în slujba lui de Mesme, Gabriel Naude pleacă la Roma, în calitate de bibliotecar al cardinalului Bagni și apoi a cardinalului Barbarini. În 1642, plănuind dezvoltarea bibliotecii regale, dar și apropierea unui consilier politic strălucitor, cardinalul Richelieu îi propune revenirea în orașul natal. Planurile lui Richelieu rămân valabile și după moartea sa, survenită în iarna aceluiași an, iar Naude devine bibliotecarul lui Mazarin, noul ministru principal al regatului. Sub protecția acestuia și beneficiind atât de finanțele publice, cât și de averea potentatului - însăși Eminența Sa le confunda adesea -filosoful libertin constituie prima mare bibliotecă publică din Franța. Pentru achiziționarea celor 40.000 de volume Naude întreprinde expediții îndelungate. Omnia vana : în timpul tulburărilor militar-politice din timpul Frondei, la Bibliotheque Mazarine este jefuită de nobili, iar în cele din urmă Parlamentul parizian decide scoaterea ei la mezat. În aceste condiții Naude acceptă un nou post de bibliotecar pe lângă regina Christina a 129 Hermeneutica Bibliothecaria - Antologie Philobiblon - Volumul V Suediei. Rigoarea climatului scandinav nu este însă propice clasicilor francezi. În 1650, robustețea lui Descartes este înfrântă de temperaturile joase din Stockolm. Trei ani mai târziu, îmbolnăvindu-se grav, Naude se întoarce în Franța, unde cardinalul Mazarin, repus în funcții, îl chemase din nou. Gabriel Naude moare la scurt timp după repatrierea sa. Destinul cărturarului probează o conștiință lucidă și înrădăcinată în problemele modernității. Problema cărții este semnul unei culturi în care moștenirea tradiției nu mai înseamnă respectul autorității, ci o civilizație a comentariului și a exersării spiritului critic. Rațiunea bibliotecii Naude își justifică tratatul despre bibliotecă prin absența unor scrieri care să ajute în „alegerea cărților și a mijloacelor și ordinii în care trebuie acordate pentru a le face să apară cu profit și onoare într-o frumoasă și somptuasă bibliotecă” Au mai existat încercări în acest domeniu, dar seriozitatea lor este pusă la îndoială. Astfel, Naude înregistrează eforturile lui Juan Bautista Cardona a cărui tratat De la Real Biblioteca de San Lorens, împreună cu lucrarea lui Juan Paez de Castro, Memorial al rey Don Felipe II sobre las librerias, a furnizat principiile bibliotecii de la Escurial, create sub patronajul lui Filip de Spania. Cercetările întreprinse dincolo de Pirinei nu satisfac însă exigențele filosofului libertin. Abordarea acestei materii necesită mai întâi o disciplină personală care vizează trei scopuri. Mai întâi cel ce abordează materia bibliotecii trebuie să posede o „ cunoaștere superficială a artelor și științelor.”1 2 În spatele acestei pretenții se află idealul clasic al unei filosofii universale cuprinzând atât cele naturale, cât și cele umane. Diviziunile acestei științe totale se vor regăsi în clasificările bibliotecii. A doua cerință este eliberarea din „servitutea și sclavajul față de anumite opinii.”3 Este vorba de tema filosofică a tiraniei opiniei publice, a cutumelor și a dogmelor științei. Figura filosofului ca om de spirit este împlinirea unei vieții „în lume, rămânând în afara ei”, după formula lui Pierre Charron, considerat de Naude în Bibliografia politica (Veneția, 1633) „mai înțelept decât Socrate însuși”.4 El va participa la viața civilă și la dezbaterea savantă cu distanța reflecției. În fine, consecință a primelor două cerințe, bibliotecarul lui Naude va fi capabil să judece în cunoștință de cauză și fără pasiune „meritul și calitatea autorilor”. Cunoașterea superficială, de care autorul amintise, este știința curteanului, l'honnete homme, cel ce se arată înzestrat și plăcut în conversație deoarece sufletul său este hrănit de experiențe și de lecturi ce au încurajat o meditație personală. Chiar dacă preluate din alți autori, pozițiile exprimate de el sunt proprii pentru că vin după o atentă analiză. În mod sistematic sau spontan, el și-a format o metodă de lectură. Jean Bodin conștientizase deja noutatea intelectuală a epocii : 1 Gabriel Naude, Advis pour dresser une Bibliotheque, Veb Edition, Leipzig, 1963, p. 11 2 Ibid., p. 12. 3 Ibid., p.12 4 Gabriel Naude, Bibliografia politica, Domenico Bosco (ed.), Bulzoni Editore, Roma, 1997, p. 107 (33). Lucrarea este un dicționar al autorilor ce nu trebuie să lipsească din rafturile consilierului princiar. 130 Hermeneutica Bibliothecaria - Antologie Philobiblon - Volumul V dezvoltarea tiparului și apariția bibliotecilor publice au ca rezultat un mai mare acces la documentare. Însă numărul crescut de publicații în domeniul istoriei și a dreptului nu înseamnă automat lărgirea cercului de erudiți capabili de a se orienta în hățișurile trecutului. Răspîndirea imprimeriei nu multiplică numărul de demni continuatori moderni ai lui Tacitus sau Cicero. Din contră susține juristul francez : această disciplină s-a depreciat după odată cu multiplicarea publicațiilor. Iar autorii cu cât sunt mai incapabili, cu atât sunt mai prolifici. (Methodus ad facilem historiarum cognitionem, Paris, 1566).1 În La Marfore, Naude face același gen de remarci în legătură cu publicațiile politice. Sfatul asupra alcătuirii unei biblioteci, lărgește îndemnul lui Bodin, care se străduia să găsească un sistem de identificare a valorii doar în istoriografie. Naude va căuta educarea unui tip uman capabil să aprecieze operele editate în materiile cele mai diverse. După expunerea celor trei caracteristici ale bibliotecarului, bunul Naude nu poate încheia decât aplicând acestuia descrierea pe care Florus o făcea regilor și poeților : „Consules fiunt quotannis et novi proconsules ;/ solus aut rex aut poeta non quotannis nascitur”(noi consuli și proconsuli se fac în fiecare an, doar regii și poeții nu nasc în fiecare an)1 2 Simțind că nu vanitatea lipsește acestei declarații, bibliotecarul lui Henri de Mesme se simte obligat să își tempereze elanul : el nu a făcut decât să urmeze părerile împărtășite de „persoanele cunoscătoare și versate în ale Cărții și în mijloacele diverse folosite de cei mai mari bibliotecari”.3 La fel, comanditarul său trebuie să urmărească gloria urmând modelele Bibliotecii Vaticanului și Bibliotecii Ambroziene. Ultima revine mereu în amintirea lui Naude. Fondată în 1607 de cardinalul Frederico Borromeo în Palazzo dell'Ambrosiana, la Milano, ea este a doua bibliotecă europeană deschisă publicului, după Bibliotheca Bodleiana, la Oxford, în 1602. Recunoașterea predecesorilor este o ingenioasă piruetă intelectuală prin care Naude evită acuza teologică a orgoliului. Bineînțeles bibliotecarul e rarisim, precum regii și poeții, dar protejatul lui Henri de Mesme nu face decât să sistematizeze observațiile făcute de înaintașii săi. La fel seniorul care dorește să se ilustreze printr-o întreprindere atât de frumoasă și generoasă va lua ca modele împlinirile înaintașilor italieni. Recunoaștem în aceste rânduri reverberațiile nu foarte îndepărtatelor schimburi militaro-culturale transalpine. Feudalii francezi ajung în Italia sub comanda lui Francisc I-ul, în necontenitele sale războaie cu Habsburgii. Micile principate italiene sunt la discreția puternicului zilei, însă îi caștigă pe vecinii lor prin rafinamentul curților, avântul artelor și, iată, erudiția bibliotecilor. Baldassare Castiglione în Cartea Curteanului (1528) concede cu generozitate că și francezii pot fi cultivați. Interesul pentru bibliotecă semnalează decăderea modelului aristocratic războinic prin apariția unor noi raporturi civile. Întreținerea unei biblioteci vine să susțină „elocvența discursurilor, soliditatea judecății și izbânda celor mai reușite îndatoriri și magistraturi exersate.”4 1 Jean Bodin, Methode de l 'histoire, trad. Pierre Mesnard, PUF, Alger, 1943 2 Gabriel Naude, Advispour dresser une Bibliotheque, p.13 3 Ibid., 13 4 Ibid., p. 15 131 Ana-Maria Călinescu, Ușa/The Door. Orange Light, (2004). Tempera-gouache on paper,420 x 297 mm Hermeneutica Bibliothecaria - Antologie Philobiblon - Volumul V Gabriel Naude dă propriul său răspuns la vechea întrebare pedagogico-politică a raportului dintre experiență și studiu. În trebile practice trebuie preferată experiența, tranșase Aristotel, căci un tânăr poate fi un excelent matematician, dar niciodată un bun strateg. Dar Naude este conștient că noile vremi sunt cele ale apariției unei nobilimi ce se face remarcată prin funcții publice, înlocuind vechea castă feudală a vechimii sângelui și a faptelor de arme. Noul tip de intelectual, creație a universităților italiene și flamande, dar și a unor noi instituții franceze, precum Colegiul Regal sau Colegiul Celor Patru Națiuni, va fi un aliat natural al noii aristocrații, care pune accentul pe meritul personal și nu doar pe descendență. Justus Lipsius, unul din autorii citați în Sfatul asupra alcătuirii unei biblioteci, precizase că uzul (experiența) este tatăl prudenței politice, în timp ce memoria ar fi mama.1 Însă primul nu îngăduie decât realizări individuale, pe când partea maternă a educației civile este calea regală a literelor. Aceasta din urmă este universală și acoperă toate epocile, în timp ce drumul experienței este particular și plin de pericole. E dovadă de inteligență și forță a învăța din lecturi și din faptele altora, fără a aștepta loviturile destinului.1 2 Noua figură publică, reprezentantul acestei noblesse de robe, caută gloria prin intermediul bibliotecii nu doar ca patron de belles lettres și protector al artiștilor, dar și ca participant la memoria colectivă a oamenilor cultivați, reținută fie de lecturile comune, fie de interesul pentru cărți rare. Odată stabilit adresantul, Henri de Mesme, în particular, și nobilimea care servește în funcții civile, în general, Naude caută argumentele în favoarea fondării și întreținerii unor biblioteci publice. El găsește două justificări principale. Prima este legată de gloria prezentului și a posterității, iar cealaltă de împlinirea personală. Mai întâi prin fapta sa fondatoare, își va cîștiga stima cititorilor bibliotecii. Nobilul va face dovada înțelepciunii sale colecționând „spiritele atâtor oameni distinși, care n-au precupețit nici timpul, nici efortul pentru a lăsa urmele vii a ceea ce era mai excelent în ei.”3 O astfel de glorie, deși populară, nu conține nimic trivial sau demagogic. Cel ce se bucură de ea nu vrea să se distingă cu orice preț, lăsând să apară în ochii celor mulți semnele unei „puteri extraordinare”, inexplicabilă prin forță sau abilitate. Ea depășește prin onestitate renumele obținut prin parade militare sau exibarea rafinamentelor luxului. Astfel, oameni ale căror succese de arme le-ar fi asigurat un loc aparte în memoria posterității, au avut geniul politic al amplificării reputației lor prin crearea de biblioteci. Naude îi menționează aici pe Matia Corvin și pe Francisc I-ul, ca stategi abili, dar și întemeietori de „biblioteci foarte curioase și bine dotate”.4 Matia Corvin edifică Bibliotheca Corviniana prin fonduri proprii, în timp ce Francisc I instituie un depozit legal (1536) care interzice „vânzarea sau trimiterea în străinătatea oricărei 1 Justus Lipsius, Politica, edited, with translation and introduction by Jan Waszink, Assen, Royal Van Gorcum, I, 8, p. 286, 4-5 2 Ibid., 9, p.288, 10-15 3 Gabriel Naude, Advis pour dresser une Bibliotheque, pp. 16-17 4 Ibid., p. 19 133 Hermeneutica Bibliothecaria - Antologie Philobiblon - Volumul V cărți sau broșuri (...) înainte de a depune un exemplar în mâinile ofițerilor Bibliotecii Regale.” Dar dincolo de argumentele ținând de onorabilitatea figurii princiare sau aristocratice, cultivarea unei biblioteci răspunde unei chemări interioare. Urmărind exersarea propriului spirit în numele unei ideal antic al înțelepciunii umane, recreat începând cu Renașterea, l'homme d'esprit caută în bibliotecă, locul « conversației și a divertismentului fructuos și agreabil »,1 adică a meditației asupra mărturiilor scrise de marii creatori vechi sau moderni. Biblioteca este principalul instrument al Cosmopolitului, cetățean al lumii pentru că are acces în orice moment la „tot ce este, ce a fost și ceea ce poate fi pe pământ, pe mare și în cele mai ascunse locuri din Ceruri.”1 2 Pentru izbânda în această acțiune publică și personală, Naude, spirit practic, nu uită să amintească protectorului său că nu se poate realiza „fără cheltuială și fără a deschide bine punga.”3 Rânduiala bibliotecii Cum ne putem instrui în noua artă a cărei frontiere Naude încercă să le traseze ? Mai întâi prin deschiderea către experiențele și sfaturile celor preocupați de universul cărții, fie că e vorba de oameni de litere sau de posesori de cabinete literare. Atenția pentru aceștia nu se traduce în simplă imitație, experiența personală fiind mereu sursă de inspirație. O altă cale de perfecționare în noua materie este consultarea și adnotarea operelor predecesorilor, chiar dacă cel mai adesea ei au tratat subiectul ca și când ar fi fost vorba de o disciplină bine cunoscută, considerând definițiile prime și diviziunile materiei ca deja stabilite și acceptate. Pe lângă deja menționatul Juan Bautista Cardona, Naude mai adaugă în această categorie pe Richard de Bury, pentru Philobiblon (scris către 1340, dar publicat pentru prima dată în 1473). Sub pretextul unui tratat asupra dragostei pentru cărți, lucrarea este în același timp o autobiografie a prelatului normand, care, conform mărturiei lui Petrarca „deși englez și educat în Anglia, cultivând încă din adolescență un gust neștirbit pentru gândirea antică și o rigoare de cunoaștere nemăsurată, a arătat un interes extrem atât pentru întrebările cele mai futile, cât și pentru interogațiile cele mai docte.”4 O altă figură reținută de Naude este cea a iezuitului Antonio Possevino pentru a sa Bibliotheca selecta de ratione studiorum in Historia, in Disciplinis, in salutem omnium procuranda (1593). Lucrarea este o bibliografie exhaustivă a lucrărilor de teologie, filosofie, medicină, istorie și meșteșuguri, ce va sluji umaniștilor drept ghid de lectură. În fine, autorul Sfatului asupra alcătuirii unei biblioteci recomandă copierea sau procurarea a cât mai multe cataloage a bibliotecilor autohtone sau străine, spre a avea o imagine cât mai largă asupra producției imprimeriilor, intereselor oamenilor de litere și a localizării documentelor rare. 1 Ibid., p. 21. 2 Ibid. 3 Ibid., p. 22 4 Apud. Bertrand Galimard Flavigny, Le philobiblon, http://www.canalacademie.com /ida649-Le-philobiblion.html?var_recherche=Le%20philobiblion Accesat pe 03.03.2011. 134 Hermeneutica Bibliothecaria - Antologie Philobiblon - Volumul V Prima chestiune propriu-zis tehnică abordată de autor este cea a numărului de cărți pe care o bibliotecă trebuie să-l dețină. Pentru că este prima calitate prin care o astfel de instituție se recomandă și prima impresie lăsată publicului, înainte ca acesta să ia în considerare calitatea colecției, Naude este fără înconjur pentru realizarea unei „nemaivăzute și prodigioase cantități”. Pentru a impune această opinie, consilierul lui Henri de Mesme are de înfruntat opinia susținută de vocea autorităților filosofiei, care recomandă restrângerea curiozității la câteva opere de valoare incontestabilă. Raritatea valorii este unul din argumentele prin care Seneca îl consolează pe Lucillius când acesta regretă în Sicilia absența bibliotecilor romane. Dar aceste sfaturi rezonabile, atrage atenția textul naudeean, vizează împlinirea personală și nu acțiunea civică. Că nu este o singură virtute în mediocritate, afirmă titlul unei lucrări a lui Jean Bodin (Paradoxon, quod nec virtus ulla in mediocritate, nec summum hominis bonium in virtutis actione consistere possit, 1596) în care este recuzată o întreagă tradiție sapiențială ce evita excesele în căutarea căii de mijloc. O atare limitare a lecturilor poate fi utilă savantului care caută succesul într-o anumită disciplină. Deasemenea insistența asupra rarității excelenței are scopul de a dezvălui sărăcia spirituală a pedanților și dogmaticilor ce fac paradă de titluri cunoscute și enumeră autori consacrați, fără a încerca un dialog cu aceștia. Insă fondatorul unei biblioteci nu urmărește nici gloria unei științe particulare, nici demascarea ipocriziei savante. El țintește în același timp reputația și onestitatea, oferind cetății și sieși „una din bibliotecile cele mai auguste și ample care au existat vreodată”.1 Scopul său nu poate fi atins prin zgârcenia și austeritatea unui număr redus de volume, fie ele și extrem de valoroase. Generozitatea se manifestă prin căutarea și oferirea universalității cunoașterii. Așadar se va căuta acoperirea diversității tuturor artelor și științelor. Un alt ghid în această întreprindere poate fi tratatul Panepistemon (Omniscientul, 1488) al lui Angelo Poliziano, o analiză filologico-filozofică a eticii lui Aristotel, în care se încearcă clasificarea tuturor activităților umane. Mai mult, o bibliotecă e cu atât mai apreciată cu cât reușește să satisfacă cele mai diverse cerințele, fiind asemeni unei pășuni în care fiecare lighioană își află hrana.1 2 Reputația câștigată de fondatorul bibliotecii nu este doar a celui ce a avut mijloacele necesare pentru a procura lucrări numeroase. El va fi privit și ca posesor al unei solide judecăți, din moment ce numeroase căutări ale unor volume rare iau sfârșit în casa sa. Deasemenea noile invenții permit achiziționarea unui număr mare de publicații, cu infinit mai puțină cheltuială decât era necesară anticilor pentru câteva sute de cărți. Ar fi fără îndoială rușinos ca biblioteca modernilor să nu profite de binefacerile imprimeriei. Totuși chestiunea centrală a tratatului lui Naude, judecând după numărul de pagini consacrate, este cea a valorii cărților și autorilor. Capitolul dedicat „calității și condiției” lucrărilor este un adevărat îndrumar al erudiției clasice : marii autori antici, textele sacre, principalele comentarii, disciplinele universitare. Moștenirea tradiției literare umaniste nu este străină lui Naude care recomandă marile opere în 1 Gabriel Naude, Advis pour dresser une Bibliotheque, p. 31 2 Ibid., p. 33 135 Hermeneutica Bibliothecaria - Antologie Philobiblon - Volumul V limbile originale, ebraică, arabă, greacă și italiană, alături de versiunile lor în franceză și latină. Urmează în biblioteca naudeeană scrierile discutabile. Astfel între lucrările « tratând de un subiect particular, fie privitor la o specie sau la un individ », se află și Disputatione de sancti matrimonii Sacramento (1602) a iezuitului Thomas Sanchez. Acesta este prezent în Indexul cărților interzise de Roma, dar celebritatea peste veacuri o datorează atenției acordate de Pascal în Scrisorile provinciale. De numele său se leagă doctrina restricției mentale, care îngăduie unui acuzat aflat în fața unui tribunal să nu spună adevărul, fără să mintă. Chestionat asupra crimei sale, acesta o va nega, gândindu-se fără a rosti la o altă zi, în care comportamentul său a fost ireproșabil. Polemicile și contestările alcătuiesc viața lumii savante, de aceea Naude recomandă conservarea întregului dosar al disputelor. Sanchez și Pascal ar trebui citiți împreună : „ ... toți cei ce s-au exersat astfel în această artă a scrimei sunt atât de înlănțuiți încât ar fi o greșeală să-i citești separat, ca și a judeca sau asculta o parte sau un adversar, fără oponentul său.”1 În același spirit bibliotecarul nu va ține seama de proasta reputație care o au novatorii în științe și va căuta să procure și pe contestatarii direcției tradiționale. Indiferent de destinul pe care aceștia îl vor avea în memoria posterității, operele lor oferă deschideri spirituale neobișnuite și dau prilej unei reflecții critice. Vor fi adunate chiar și lucrările oculte, locul în care se întâlnesc cel mai adesea „subiecte vane și inutile”.1 2 Lucrările ereticilor și cărțile altor religii au și ele loc în rafturile lui Naude. Colecția polemiștilor, inovatorilor, cabaliștilor, ereticilor și a falșilor profeți este pusă la dispoziția unor spirite, pe care aceste lecturi le fortifică și le îmbogățesc. Pentru a găsi un fir în imensitatea memoriei publice depozitate în bibliotecă, este utilă procurarea de dicționare, antologii și manuale. ”. este sigur că cunoașterea acestor cărți este atât de utilă și rodnică celui ce știe reflecta și profita de tot ceea ce vede, pentru că ea îi oferă nenumărate deschideri și noi concepții sunt primite de un spirit ascultător, universal și degajat de orice interese, Nullius addictus iurare in verba magistri, ele îl fac să vorbească în cunoștință de cauză despre toate lucrurile, îl răpesc din admirația care este adevăratul semn al slăbiciunii noastre și îl pregătesc să gândească asupra a tot ceea ce se arată, cu multă judecată, prevedere și hotărâre, ceea ce cei mai mulți dintre oamenii cultivați și merituoși nu fac.”3 Gabriel Naude întreține un cult al marilor autori, între care îi menționează pe Erasmus, Lipsius sau Bodin, cei care apar ca „un vultur printre nori sau ca un astru strălucitor și luminos între tenebre.”4 Din opera acestora trebuie colectate nu doar operele principale, ci chiar și cele mai mici fragmente, scrisori sau ziceri ale lor.5 O altă recomandare a lui Naude este adaptarea instituției la modele vremii și la 1 Ibid., p. 42 2 Ibid., p. 45 3 Ibid., p.43, citat latin, Horațiu, Epistole, I, I, 13-14: “Nu sînt ținut să dau ascultare cuvintelor vreunui magistru.” 4 Ibid., p. 50 5 Ibid., pp.49-51 136 Hermeneutica Bibliothecaria - Antologie Philobiblon - Volumul V cutumele locale. În călătoriile sale, el a remarcat preferința romanilor și napolitanilor pentru teologia pozitivă, a milanezilor pentru jurisprudență, a spaniolilor și englezilor pentru scolastică sau a francezilor pentru cronici istorice și controverse. Biblioteca continuă tradițiile locale și răspunde cerințelor împământenite. O altă serie de precepte expuse în Sfat asupra alcătuirii unei Biblioteci sunt prezentate sub o formă polemică pentru a întâmpina posibile obiecții. Astfel el insistă asupra cultivării modernilor spre a evita ridicolul celor ce recitesc mereu pe antici, fără a observa ce se întâmplă în jurul lor. În rafturile sale Ariosto și Tasso au loc lângă Homer și Virgiliu, Guicciardini lângă Tacitus, iar Montaigne și Charron lângă Seneca.1 Imediat, Naude va adăuga o critică a acelora care interesați de noutăți, ignoră autorii vechi, privându-se voluntar de o sursă de cunoaștere și de compania unor mari spirite. În fine, ultimele povețe calitative se referă la natura publicațiilor. Naude avertizează asupra posibilității ca dincolo de aspectul superficial al unor broșuri să se ascundă materii foarte serioase, cum se întîmplă în cazul Principelui lui Machiavelli. Ultimul avertisment este provocat de fetișismul manuscriselor. Nedisprețuind acest gen de documente, Naude previne totuși asupra futilității vânătorii de copii și versiuni a unor lucrări deja imprimate. Biblioteca ideală Preceptele privitoare la recunoașterea calității cărților îi inspiră consilierului lui Henri de Mesme un nou autoportret a cărui orgoliu este ascuns sub figura generică a Bibliotecarului : „.acela se poate achita în mod demn de această sarcină, cel care nu are judecata vicleană, temerară, [și care nu este] plin de extravaganțe și preocupat de fel de fel de opinii ușuratice, care stârnesc multe persoane în a disprețui și respinge tot ceea ce nu este pe gustul lor, ca și când oricare ar trebui să se ordoneze urmând capriciile fanteziei lor ; sau ca și când nu ar fi de datoria unui om înțelept și prudent de a vorbi despre toate cu indiferență și de a nu judeca niciodată după stimă arătată de unii sau de alții, ci mai degrabă urmând propia experiență și natură.” 1 2 Dincolo de calitățile sale intelectuale și de întinderea erudiției sale, de care Naude se servește în analizele sale asupra clasificării subiectelor de studiu și a sancționării calității documentelor, în Sfatul asupra alcătuirii unei biblioteci, el este nevoit să se aplece și asupra aspectelor pur tehnice. Astfel, dedică un întreg capitol chestiunii procurării și întreținerii cărților. Pentru aceasta, el reia sau pur și simplu transcrie pasaje din Richard de Bury, Philobiblion sive de Amore librorum. Altă sursă pentru el o constituie experiența marilor biblioteci italiene. Tehnicitatea subiectului nu alungă cititorul. Naude reușește să producă un adevărat cod al abilității sociale. Bibliotecarul său întreține raporturi amicale nu doar cu autorii, dar și cu 1 Ibid., p. 58 2 Ibid., pp. 72-73 137 Hermeneutica Bibliothecaria - Antologie Philobiblon - Volumul V familiile acestora pentru a intra în posesia operelor neterminate sau ascunse de frica diverselor cenzuri politice sau religioase. Nu întâmplător este amintit aici numele lui Bodin. Lucrarea acestuia Colloquim heptaplomeres, scrisă către 1587 rămâne inedită timp de aproape 3 secole (1858). Leibniz are acces la ea în calitatea sa bibliotecar al ducelui de Brunswick, la Hanovra (post pe care la deținut între anii 1676 - 1716). Tânărul filosoful german găsește scandalos și nepublicabil acest dialog între un catolic, un luteran, un calvinist, un mahomedan, un evreu, un ateu și un deist, în care balanța adevărului nu înclină în nici o parte. Christina a Suediei se ruinează pentru ași procura o copie. Deși recomandă prudență și spirit econom, viitorul consilier al lui Mazarin nu are ezitări în fața în fața acestui gen de document : nici un efort nu e de prisos, nici un preț nu e prea mare pentru achiziționarea unor piese rare, scrise de autori remarcabili. Modelul bibliotecii naudeene este o completare a grădinii stoice : un loc liniștit, ferit de zgomotul străzii și al familiei, ale cărei ferestre dau către o vegetație liniștitoare. Realizarea condițiilor optime studiului și conservării țin de îmbinarea artei arhitectonice a lui Vitruviu cu știința medicală a naturii.1 Cât despre ordonarea cărților, Naude este adeptul unei discipline imitând organizarea militară.1 2 Căpităniile vor fi stabilite în funcție de facultățile universitare (teologie, medicină, drept, istorie, filosofie, matematică, etc...) și subdivizate după părțile acestor materii. Ca în orice mediu ofițeresc, disciplina nu se dispensează de un anume ornament, cu condiția ca decorarea și legarea cărților să urmărească în primul rând principiul utilității. Concluzia Opiniei despre alcătuirea unei biblioteci își află locul într-un excurs asupra « scopului principal al bibliotecii », un elogiu adus serviciului public cu care astfel de instituție este datoare. Naude își susține ideea apelând la exemplul evergetismului roman.3 Alături de terme, teatre și amfiteatre, notabilii latini căutau gloria și prin crearea de biblioteci deschise oamenilor cultivați. În umbra generozității acestora se află bibliotecarul, om de litere și aplicație filosofică a cărui disciplină se împlinește în realizarea unei instituții savante, Bibliotheca Memmiana. Știința acestuia este: „ istoria foarte amplă și particulară a Literelor, judecata și cenzura autorilor, numele celor mai buni și necesari în fiecare Facultate, flagelul plagiatorilor, progresul Științelor, diversitatea sectelor, revoluția Artelor, diversele principii ale Novatorilor și temeiul pironienilor, fondat pe ignoranța tuturor oamenilor.”4 Tratatul despre bibliotecă a lui Gabriel Naude este un capitol remarcabil în geneza intelectualității moderne. În slujba unei puteri care, sub vechile titulaturi aristocratice și religioase, pune în practică un nou contractualism social, figura cărturarului ilustrează recumpănirea raportul dintre merit și sânge, dintre efortul personal și legea naturii. Funcția sa publică este susținută de un echilibru între ambiție și 1 Ibid., pp. 91-96 2 Ibid., p. 98 3 Cf. Paul Veyne, Le Pain et le cirque. Sociologie historique d'un pluralisme politique, Paris, Editions du Seuil, 1976 4 Gabriel Naude, Advis pour dresser une Bibliotheque., p. 122 138 Hermeneutica Bibliothecaria - Antologie Philobiblon - Volumul V generozitate, care este chemat să substituie ideologia loialității feudale și a curajului cazon. Supunerea față de noul senior este însoțită de practica unui spirit critic, prin care intelectualul devine un bun consilier, dar și un posibil pretendent la oficiile sociale de prim rang. La acest risc se adaugă și cosmopolitismul său, căci omul de spirit nu este înrădăcinat în solul nici unei patrii particulare. Aceste două neajunsuri sunt atenuate de o cultură a discreției, în descendența disimulării libertine și a modestiei sceptice. Biblioteca, colecția spiritelor antice și moderne, este fructul filosofiei sale și ilustrare materială a principiilor profesate de tipul intelectual clasic : erudiție, libertate de gândire și fermitate în judecată. Scepticismul îl imunizează în fața înregimentării în sectele vreunei dogme savante, religioase sau politice. Ambiția sa politică este sublimată în căutarea universalității care ia chipurile abundenței livrești sau a toleranței opiniilor contrare. Conflictul mocnit dintre veleitățile publice ale mecenatului și interesul cultural-cosmopolit al învațatului conține un capitol din geneza gândirii moderne a binelui public. Prima teoretizare a bibliotecii publice aparține unui reprezentant al liberti-nismului filosofic. Apariția în acest mediu intelectual al unei gândirii a organizării lecturii pentru publicul cultivat nu este întâmplătoare. Ea este produsul dezvoltării criticii care denunță orice dogmatism și permite deschiderea către toți participanții la conflictele intelectuale, la disputele religioase sau la înfruntarea unor interese politice divergente. În răspărul a ceea ce se petrece în realitatea imediată - războaie civile, intoleranță confesională, rezistență la teoriile filosofice novatoare - redescoperirea scepticismului propune o idee originală : toleranța modernă. Noii pironieni se deosebesc de scepticii antici prin aceea că îndoiala nu mai este rezultatul contemplării naturii, ci un instrument de investigație științifică și de acțiune publică. Dubiul devine principiu al gestului civic prin propunerea unor exerciții de dialog al căror spațiu de realizare poate fi biblioteca publică. 139 FT1* 1 • • • Timpul scrierii - Manuscrisele - Alin Mihai GHERMAN Universitatea „1 Decembrie 1918”, Alba Iulia Cuvinte cheie: istoria culturii, scriere, lectură, însemnări pe manuscrise Abstract: Pornind de la colecția Însemnări de pe manuscrise și cărți vechi din Țara Moldovei. Un corpus editat de I. Caproșu și E. Chiaburu, se încearcă stabilirea reperelor temporale ale copierii manuscriselor și a raporturilor individ-colectivitate. Se propune o tipologie și, în cazul acesteia, o cronologie a acestor însemnări E-mail: alinmihaigherman@yahoo.com * Apariția unei masive și impresionante colecții, Însemnări de pe manuscrise și cărți vechi din Țara Moldovei. Un corpus editat de I. Caproșu și E. Chiaburu1 este cel puțin deconcertantă pentru cititorul de rând, dar chiar și pentru omul obișnuit cu biblioteca. În situația în care însemnările pe cărți și manuscrise publicate până acum, dacă nu erau făcute aleatoriu, acopereau cel mult doar o anumită colecție sau, un spațiu geografic bine circumscris, actualul corpus, pune minuscula informație pe care o conține însemnarea de pe cărți sau manuscrise într-o nouă lumină, micul fragment de text devenind, prin acumulare, o excepțională sursă de informație asupra sociologiei culturii și, uneori, un inedit izvor pentru informații despre diferite personalități ale culturii, dar și o importantă sursă asupra evenimentor istorice. Rezultat al muncii de adunare a însemnărilor pe carte din Moldova, dar și al inventarierii celor deja făcute, corpusul sugerează tot atâtea direcții de studii, începând, din nou, cu fenomene ale sociologiei culturii, dar și în ceea ce privește istoria culturii în general, și chiar a istoriei limbii, (în situația în care vocile celor care fac însemnările exprimă aspecte dialectale), putând să ajungă până la creionarea unor centre de greutate ale vieții religioase, ale vieții intelectuale, dar și al unor biografii de cărturari. Dintre multele sugestii care se oferă cititorului la parcurgerea acestei inestimabile colecții, ne vom opri doar la una din ele, încercând să întrevedem când s-a scris sau copiat un manuscris, când și de ce s-a cumpărat o carte, când și de ce manuscrisul sau cartea a fost citită. Identificând timpul scrierii și cel al lecturii se poate intui uneori și motivația actului și, uneori se poate interpreta, reacția indivi- 1 Iași, Casa Editorială Demiurg, 2008, vol. I: XXX + 667 p.; vol II: XXX+667 p, vol. III: XXIV + 749 p.; vol. IV: XXIV + 694 p. 140 Hermeneutica Bibliothecaria - Antologie Philobiblon - Volumul V duală. Ajungem la aflarea unor relații individuale sau colective cu cartea și, poate, chiar la schițarea principalilor vectori ai culturii în diferitele momente ale istoriei. Studii și proiecte de cercetare mai vechi asupra cercetării intelectualității arată că în prima fază a dezvoltării principatelor române, ca, de altfel pe tot cuprinsul Europei medievale, intelectualul aparținea unei elite, favorizată nu atâta material, cât prin preocupările sale. La noi, cele mai vechi însemnări sunt ale copiștilor din mănăstiri. Însemnarea (cea mai veche, de altfel, păstrată până în zilele noastre), datează din 1429, fiind a lui Gavril Uric1 de pe admirabilul manuscris al Tetraevanghelului slavon (păstrat la ora actuală în Biblioteca Bodleiană - British Museum) marchează sfârșitul copierii textului ca un moment solemn de inaugurare a unui act de cultură: „Cu bunăvoința Tatălui și cu învățătura Fiului și cu săvârșirea Sfântului Duh, s-a lucrat acest Tetraevanghel în zilele binecinstitorului și de Hristos iubitorului domn Io Alexandru voievod, domnul întregii Țări a Moldovlahiei și a binecinstitorarei sale doamne Marina, care, arzând de dorință, fiind iubitoare de dragostea cuvintelor lui Hristos cu râvnă a dat și s-a scris aceasta în anul 69371 2 [=1429] și s-a terminat în luna martie în 13 zile cu mâna lui Gavriil monahul, fiul lui Uric, care a scris în mănăstirea Neamțu”.3 Textul este asemănător cu cele care se află pe pietrele ctitoriale ale bisericilor construite în epocă. Mental nu se făcea diferența între inaugurarea unui lăcaș de cult și finalizarea unui manuscris; fiecare din ele deschidea și conținea în sine un univers. „A dat [N.N. = poruncă] de s-a scris”, „a dat și s-a scris” sau simplu „s-a scris” sunt formulări care arată importanța pe care o acorda comanditarul copierii respectivului manuscris, faptul identic, pentru el, cu orice act ctitorial. Dacă Tetraevanghelul lui Gavriil Uric, recunoscut și în zilele noastre ca unul din cele mai frumoase manuscrise slavone atât datorită admirabilelor miniaturi, a folosirii cernelii de aur, cât și a caligrafiei sale, trebuia „inaugurat” cu o asemenea însemnare, alte manuscrise copiate de Gavril Uric, care nu întruneau toate aceste caractere grafice de excepție,4 sunt întovărășite de însemnări mult mai puțin ample și festive: „S-a scris acest Tetraevanghel mănăstirii Neamțului, cu mâna lui Gavriil monah, fiul lui Uric, în timpul egumenului Siluan. S-a început în luna aprilie, 6 zile și s-a sfârșit în al doilea an, în luna fevruarie 3 zile în anul 6944 [=1436]”.5 Durata copierii manuscrisului, care a fost de aproape un an de zile trebuia, totuși, marcată prin sublinierea limitelor temporale ale efortului. Spre deosebire de însemnările 1 În situația textelor în slavonă sau altă limbă decât româna, vom reproduce doar traducerea românească. Fiind interesați în primul rând de conținutul însemnărilor, nu vom reproduce în cazul textelor românești parantezele care marchează literele lipsă sau prescurtările din text. În paranteză pătrată [ = ] am ps datele după cronologia modernă și glosările noastre în cazl unor cuvinte mai deosebite. 2 An după cronologia de la facerea lumii. 3 Însemnări de pe manuscrise și cărți vechi..., I, p. 1. 4 Cu toate că, datorită frumuseții sale, un altul copiat de el este un exponat de bază al Muzeului de Artă din București. 5 Idem, vol. I,, p. 2. 141 Hermeneutica Bibliothecaria - Antologie Philobiblon - Volumul V succinte ale aceluiași copist pe alte manuscrise: „Gavrilă a scris acest Sbornic în anul 6949 [=1441]”1, „În anul 6947 [=1439], luna septembrie 23 a isprăvit Gavril aces Sbornic”,1 2 „Gavril a scris această carte în anul 6993 [=1445]”.3 În astfel de însemnări copistul de excepție care a fost Gavirl Uric se confundă cu meșteșugarul, care își pune marca pe produsul său „de serie” (chiar și acesta fiind admirabil din punctul de vedere al caligrafiei), ajungând până la „A lui Gavril Uric”,4 în care „data fabricației, nu mai apare a avea vreo importanță”. Din nou momentul scrierii unui manuscris devine un eveniment memorabil în timpul domniei lui Ștefan cel Mare (1457-1504), când copierea unui manuscris se suprapune peste activitatea sa de ctitor de biserici și mănăstiri, aceasta însăși fiind unul din vectorii prin care încerca să construiască instituțiile statului Moldovei: „În anul 6975 [=1467] prin darul și porunca binecinstitorului și de Hristos iubitorului și de Dumnezeu încununatului domnul nostru, Ioan Ștefan voievod, domn a toată Țara Moldovei, s-a scris acest Minei pe ianuarie, pentru mănăstirea de la Putna. Și s-a scris în mănăstirea Neamțului cu mâna multpăcătosului tahigraf [= caligraf, copist] ieromonahul Ioanichie, fiind pe atunci arhiereu în Țara Moldovei preasfințitul mitropolit chir Teoctist, fiind egumen la Putna Ioasaf”,5 copierea manuscrisului nefiind străină de însăși construcția Mănăstirii Putna (1466-1468) și prefigurând înzestrarea acesteia de către voievodul ctitor cu toate cele necesare desfășurării vieții bisericești. Că așa stau lucrurile și că avem de a face cu o acțiune coerentă ne confirmă o însemnare a unui alt copist pe un Minei pe luna decembrie: „În anul 6975 [=1467], din porunca binecinstitorului nostru domn, Ioan Ștefan voievod, fiul lui Bogdan voievod, s-a scris acest Minei pentru mănăstirea sa de la Putna, în timpul arhimandritului chir Ioasaf, cu mâna multpăcătosului Nicodim diacon”.6 Manuscrisele donate pentru diferitele mănăstiri, chiar dacă nu sunt ctitorii noi ale lui Ștefan cel Mare, au același caracter solemn de marcare a momentului: „Binecinstitorul și de Hristos iubitorul domn Ioan Ștefan voievod domn al Țării Moldovlahiei a dat de s-a scris acest Tetraevanghel cu mâna ieromonahului Nicodim și l-a dăruit mănăstirii care se află la Homor, să fie pomană pentru sufletul său și al părinților săi și al copiilor săi. Era egumen pe atunci preotuhl ghenadie. S-asfârșit în luna iune 17, în anul 6981 [=1473”.7 Copierea unui manuscris presupunea un timp îndelungat și un efort intelectual pe măsură, mai ales în situația în care interdicția expresă de a adăuga sau a scoate cuvinte din textul Bibliei (Apoclaips 22.19) presupunea un efort intelectual suplimentar de exactitate a actului multiplicării unui asemenea text. 1 Idem, I, p. 3. 2 Ibidem. 3 Ibidem. 4 Ibidem. 5Idem, vol. I, p. 7. 6 Idem, p. 8. 7 Idem, p. 10. 142 Ana-Maria Călinescu, Duminica (2006) - Tempera pe hârtie, (420 x 297 m Hermeneutica Bibliothecaria - Antologie Philobiblon - Volumul V Apropierea după cronologia tradițională de la facerea lumii a anului 7000 produce o mărire a numărului copierii textelor biblice. Suntem, fără îndoială, în fața unei reacții a crizelor milenariste (care au străbătut și Occidentul în jurul anului 1000 după Christos), dar și în alte perioade: „Atotvăzătorului și preabunului Dumnezeu slava și mărirea, împărăția și puterea peste toți și peste toate, care i se dă după începutul și sfârșitul faptelor bune, celor negrăite. În luna noiembrie s-a scris, prin darul și porunca lui Ștefan voevod, domnului întregii Țări a Modovei, fiul lui Bogdan voevod. Și a dat-o pentru pomenirea sa și a părinților săi, ca să-i fie în hramul Sfântului Marelui Mucenic și Purtătorului de biruință Gheorghe, care este la Voroneț. A scris această carte numită Evanghelie, călugărul Pahomie, pe vremea mitoropo-litului întregii Țări a moldovei, chir Gheorghe sub egumenul Ghenadie și s-a sfârști la anul 6999 [=1490]. Scrisă sub Ștefan voievod Evanghelia aceasta”,1 gest imitat și de fiul acestuia, Alexandru „Cu voia tatălui și cu ajutorul Fiului și cu săvârșirea sfântului Duh, Io Alexandru vodă, voievod din mila lui Dumnezeu, domn al Țării Moldovei, fiul marelui Ștefan voievod, a scris și a ferecat acest Tetraevanghel, bisericii sale care e în Bacău, cu hramul Preassfintei Stăpânii noastre Născătoarea de Dumnezeu și pururea fecioarei Maria, cu mâna multpăcătosului diacon Theodor, în zilele binecinstitorului și de Hristos iubitorului Ion Ștefan voievod, în anul al 35-lea al domniei lui, în anul 6999 [=1491], luna aprilie 22”.1 2 Formulările de mai sus seamănă izbitor, uneori până la identitate, cu inscripțiile votive de pe bisericii construite în același timp în epoca lui Ștefan cel Mare. Felul cum sunt redactate aceste inscripții marchează formal inaugurarea unui spațiu cultural, căci, în epocă, multiplicarea unui manuscris apărea a fi un eveniment cultural, nu numai din punctul de vedere al relativei rarități a acestora ci și pentru că respectivele manuscrise, realizate în renumite centre mănăstirești erau o izbândă din punctul de vedere artistic, fiind redactate în maniera excepțională a unor școli celebre de caligrafi, însoțite de multe ori de miniaturi, de frontiscpicii sau inițiale ornate de o mare frumusețe. Ele aveau și funcția de „împodobire” a respectivului locaș de cult. Alături de celelalte obiecte de cult: icoane, cădelnițe, odăjdii etc. Ele marcau în plus fastul cultului bisericesc. Terminarea redactării unui asemenea manuscris era un eveniment, marcant atât pentru comanditarul copierii, care face un adevărat act ctitorial,3 cât și pentru 1 Idem, p. 15. 2Idem, p. 16. 3 „f În numele Tatălui și al Fiului și Sfântului Duh, Treime de o uniființă și nedespărțită. Iată eu, robul stăpânului meu Iisus Hristos, Toader Balaș logofăt, am binevoit cu a mea bunăvoință și am dat să mi se scrie acest Tetraevanghel, pe care l-am și dăruit pentru sănătatea mea și pentru sufletul părinților mei bisericii unde este hramul Sfinților Arhistrategi Mihail și Gavril în târgul Sucevii, în zilele binecinstitorului și de Hristos iubitorului domnului nostru Io Petru voievod, domn al țării Moldovei, în vremea mitropolitului chir Theofan, în anul 7050 [= 1542], luna august 15” (Idem, p. 56). 144 Hermeneutica Bibliothecaria - Antologie Philobiblon - Volumul V copistul conștient de importanța muncii pe care a îndeplinit-o,1 de cele mai multe ori, însă, pentru amândoi. Doar comparativ, menționăm că în situația cărții tipărite în slavonă sau română, deși cunoscute încă din secolul al XVI-lea, însemnările au un conținut total diferit: De data aceasta cumpărătorul marchează doar evenimentul achiziționării sau al donației textului. Cităm doar o însemnare, urmând ca într-o secțiune viitoare a studiului nostru să cercetăm însemnările care marchează cumpărarea sau luarea în posesie (prin moștenire sau în alt mod) a cărții tipărite: Pe o Evanghelie cu învățătură (Cazania a II-a) tipărită de Coresi în 1580-1 la Brașov se află o însemnare de donație din 1622: „Cu lucrarea Tatălui și cu ajutorul Fiului și săvârșirea Sfântului Duh, eu robul lui Dumnezeu, al stăpânului domnului Dumnezeului și Mântuitorului Hristos, Ilea diac și țârcovnic al cetății Sucerva, de bună voia noastră și cu inima umilită ne-am gândit la sfânta mănăstire unde este hramul Sfântului Ilie Prorocul și am dat sfintei mănăstiri patru cărți și anume cea numită Explicarea sau Tâlcul Sfintei Evanghelii [...]”.1 2 Odată cu apariția și, mai ales, cu difuzarea masivă a cărții tipărite, atitudinea față de actul copierii (sau scrierii) unui manuscris se schimbă complet, de cele mai multe ori ea devenind rezultatul unei acțiuni personale, ale cărei repere cronologice, dacă sunt menționate, țin de biografia copistului. După părerea noastră, avem, în funcție de conținutul textului, mai multe situații diferite, care trebuie să fie disociate. Una, cea mai puțin interesantă din punctul nostru de vedere, este multiplicarea prin copiere a unei tipărituri (în situația în care cartea tipărită nu a răspuns până spre sfârșitul secolului al XVIII-lea nevoilor de carte, multiplicarea prin copiere fiind curentă. Însemnările care însoțesc asemenea copii conțin de obicei în primul rând informațiile preluate de pe foaia de titlu a tipăriturii și doar sumar vreo însemnare, care să personalizeze copistul. Dacă, însă, este făcut după un alt manuscris sau dacă este o traducere sau chiar o scriere originală, pentru această perioadă constatăm o atitudine diferită a copiștilor față de textul în cauză în funcție de conținutul acestuia, ea fiind una în fața textului religios și cu totul diferită în fața celui cu conținut laic. În cazul celor religioase era importantă respectarea integrității textului, dar și menționarea autorității bisericești (și, uneori, laice), ceea ce măreau reperele auctoriale ale textului, ceea ce dă un caracter solemn suplimentar însemnării copistului: „Cu binecuvântarea Atotputernicului, a toate lucrătorului Dumnezeu, cel în Sfânta Treime mărit și lăudat și cu binecuvântarea iroshimonahului starețui Dositei s-au scris această sfântă carte Leastvița dimpreună cu alte porunci și învățături duhovnicești în schitul Putnei la biserica Preasfintei Fecioare Născătoare de Dumnezeu, de mine, nevrednicul rob al lui Dumnezeu, ieromonahul Silvestru, în anii Domnului Dumnezeu 7234 [=1725], luna decembrie, ziua a 13-a”.3 În cazul Învățăturilor lui Efrem Sirul, multiplicat în același an, 1780, în mai multe exemplare de același copist Ioan (călugărit Ilarion) 1 „Acest Tetraevanghel l-a scris cu mâna multpăcătosul popa Gavril Melentiscul în zilele piosului și iubitorului de Hristos Domnului nostru, Io Petru voievod, cu mila lui Dumnezeu, domnul Țării Moldovei în anul 7053 [= 1545], luna iunie 30 zile”. 2 Idem, p. 172. 3 Idem, p. 435, 145 Hermeneutica Bibliothecaria - Antologie Philobiblon - Volumul V găsim următoarea însemnare: „Cartea, adecă Învățăturile ale celui dintre sfinți preacuviosului și de dumnezeu purtătoriului părintelui nostru Efrem Sirianul, ce sânt pline de umilință către îndemnarea pocăinții, ce s-au scris acum în zilele preaînălța-tului domn al Moldaviei Constantin Dimitrie Moruz voievod, cu toată chieltuiala sfinției sale părintelui Neofit, ot schitul Vrancea. Lei 14 s-au chieltuit pentru scris. Sau scris în sfântul schit ot Vrancia în anul de la Hristos 1780 prin osteneala lui Ioan tipograful, iară acum ieromonahul Ilarion, care am scris”,1 copistul cerând îngăduință pentru greșelile care se vor fi strecurat în text: „Slavă celui în Troiță proslăvit Dumnezeu, care au ajutat, după început, de am ajuns și sfârșitul, iar cei ce vă veți întâmpla a ceti, bucurați-vă cu bucurie duhovnicească și orice greșală veți afla, ori în cuvinte, ori în slove, să nu vă grăbiți a huli, ci îndreptați și iertați, ca să vă arătați împlinitori cuvântului ce zice: «Iertați și să va ierta voao», ca toți să dobândim iertăciune de la preabunul Dumnezeu, că mulți greșim toți. Tuturor plecat și de bine poftitoriu Ioan, leat 1781. Ieromona Ilarion”.1 2 De altfel, a devenit în manuscrise un topos pentru copiști să noteze, pe lângă obișnuitele scuze pentru greșeli, că a scris „cu mână de țărână”, formulare pe care o găsim doar în cazul textelor religioase. În cazul textelor manuscriselor cu conținut laic însemnarea copistului marchează aproape întotdeauna un eveniment individual. Astfel, pe un manuscris al romanului lui Fenelon, Aventruile lui Telemah, viitorul mitropolit Vartolomeu Măzăreanu notează în calitatea sa de tânăr copist: „La anul 1778, septemvrie 14, am intrat în slujbă la sfinția sa părintele Gherasim, proim dichiu [= administrator] sfintei episcopii Romanului, fiind episcop preosfințitul chiriu chir Leon”,3 pentru ca pe un alt exemplar, un alt copist să noteze: concis: „Sfârșitul Întâmplărilor lui Tilemah, fiul lui Odisfeu, care s-au scris în sfânta Episcopie a Rădăuților la anul 1780, martie 23 dni. Isaie ierodiacon ot Rădăuți”. Pe un manuscris care conținea o culegere din Oxenstierna, copistul se adresează chiar cititorilor: „Sfârșit și lui Dumnezeu laudă. O, iubiților ai mei frați, cetitori, carei veți zăbovi cu cetenia pe această istornică carte, care se numește Oxentie, tuturor mă rog, ca, unde găsiți vreo greșeală să diortosiți [= îndreptați, corectați], că și eu, om fiindu, ca om poate să fi greșit, mai vârtos fiind și la 60 de ani a ticăloasei vieții mele. Pentru care mă rog ca să mă iertați și să fiți iertați. Scris-am cartea aceasta la 1779, iulie 8, s-au sfârșit în domnia preaînălțatului domn Constantin Dimitrie Moruz vodă. Eu, robul sfântului Dumnezeu, Gheorgachi, vel clucer”.4 1 Idem, vol. II, p. 314. Și însemnările pe celelate manuscrise sunt asemănătoare: „„Cartea, adecă Învățăturile ale celui dintre sfinți preacuviosului și de dumnezeu purtătoriului părintelui nostru Efrem Sirianul, ce sânt pline de umilință către îndemnarea pocăinții, ce s-au scris acum în zilele preaînălțatului domn al Moldaviei Constantin Dimitrie Moruz voievod, cu toată chieltuiala sfinției sale părintelui Neofit, ot schitul Vrancea. Lei 14 s-au chieltuit pentru scris. S-au scris în sfântul schit ot Vrancia în anul de la Hristos 1780 prin osteneala lui Ioan tipograful, iară acum ieromonahul Ilarion, care am scris” (Idem, p. 315). 2 Idem, p. 315. 3 Idem, p. 294. 4 Idem, p. 304. Pe un alt exemplar din Oxenstierna găsim următoarea însemnare: „Această carte ce se numește Carte a doa a lui Oxisterna s-au scris de Gheorghie Vârnav, fiul 146 Hermeneutica Bibliothecaria - Antologie Philobiblon - Volumul V Dacă Oxenstierna, prin caracterul religios al meditațiilor sale putea aminti de cărțile propriu-zis religioase, în schimb traducerea Istoriei etiopicești atribuită îndeobște lui Heliodorus din Emesa, roman cu conținut exotic și ușor erotic, însemnarea copistului este seacă și ține doar de biografia sa: „Această carte ce să numnește Iliodor s-au scris, după cum să vede, de mine, Grigori Hudeci, pisar ot Episcopie Romanului la vewleat 1784, avgust”,1 după cum o altă carte populară, Istoria filosofului Sindipa se încheie cu „Această Sindipa s-au tălmăcit de pe grecie și s-au scris de mine, smeritul și mai micul între dascali, carile mai jos mă voi iscăli, cu toată osârdia mea și nevoința mea în Târgul Niamțului, adecă la Piatră. 1784, august 14, Alexandru Athanasiu”.* 1 2 În cazul traducerii din 1784 a tragediei lui Metastasio, La clemenza di Tito (text care a fost baza libretului celebrei opere a lui Mozart compuse în 1791), învățatul boier Alexandru Beldiman (titlul traducerii sună: Milosârdia lui Tit) notează și mai concis: „Această carte s-au scris și s-au tălmăcit de mine, Alexandru Beldiman. 1784, octombrie 5”.3 Dacă în cazul manuscriselor religioase, prin invocarea numelor ierarhilor bisericești și a celor ale domnitorilor, se marca un caracter de eveniment colectiv al actului. Tipul acesta de însemnări îl întâlnim și în cazul altor texte de interes public, precum letopisețele sau textele juridice. În majoritatea textelor manuscrise cu conținut laic, însă, caracterul particular al însemnării este preponderent, ea făcând de cele mai multe ori referire la biografia personală. răposatului Neculai Vârnav biv vel jitnicer pentru zăbava sau învățătura a multora carii vor să citească cu înțîlegire, în zilele preaînălțat domnului nostru mărie sa Constantin Dimitrie Moruz voievod în domnie întâiu, în anul al treile a domniei măriei sale, în anul de la mântuitoarea patimă 1780, martie 1”. 1 Idem, p. 394. 2 Ibidem. 3 Idem, p. 397. 147 Sărbătoarea cărții. Percepția societății românești interbelice asupra cărții și lecturii Dana Maria MĂRCUȘ Biblioteca Centrală Universitară „Lucian Blaga” - Cluj Cuvinte cheia: istoria cărții - România, târg de carte, Istoria România - anii ‘30, editori, librari, scriitori, politică culturală, Regele Carol al II-lea (Principe de Hohenzollern-Sigmaringen, rege al României între anii între 8 iunie 1930 - 6 septembrie 1940) Rezumat: Anii ‘30 debutează în cultura românească cu un spectacol cultural inedit ce avea în centrul său cartea. Ziua cărții, ce va deveni apoi Săptămâna cărții iar în timpul dictaturii regale (10 februarie 1938 - 6 septembrie 1940 ) Luna cărții, era un eveniment de anvergură națională, care creează contextul social propice pentru ca lectura și cartea să ajungă în centrul discuțiilor publice. Evenimentul prin care se concretizează toate discursurile este prezentat din punct de vedere cronologic în prima parte a lucrării: originea și evoluția sa de la o simplă expoziție de carte la o adevărată sărbătoare națională, de la desfășurarea lui în marile centre ca București, Cluj sau Oradea la orașele mai mici de provincie cum era Baia Mare sau Satu Mare. A doua parte a cercetării prezintă poziția pe care statul o joacă în cadrul Sărbătorii cărții. Se identifică și se expune discursul și mesajul oficial pe care reprezentanții statului îl transmiteau cu aceasta ocazie. O politică care vizează mai mult propaganda ideologică și care are ca scop crearea unui anumit tip de cetățean. Urmează apoi expunerea discursul din perspectiva economico-comercială a editurilor și librarilor, în general a tuturor celor ce urmăreau un profit din vânzarea de carte. Aici se încearcă a stabilirea măsurii în care politica editurilor se conforma directivelor culturale venite din sfera politică. Sunt urmărite de asemenea relațiile dintre editori și autori, editori și distribuitorii de carte precum și strategiile lor de marketing. În cele din urmă se analizează discursul ce vine dinspre acel segment al societății civile ce se dorea implicat în ridicarea nivelului cultural al populației. Aici sunt incluse atât discursurile intelectualilor, a criticilor literari, a autorilor, cât și interviurile regăsite în presa vremii cu persoane particulare. E-mail: marcus@euro.ubbcluj.ro * Într-un articol publicat în 1933, scriitorul Camil Petrescu, referindu-se la situația pieței de carte românească și a societății în general, considera că „pentru noi e neîndoios că spiritul timpului e însemnat în toate manifestările și aspectele lui cu motivul stabilizării. Inflație și stabilizare sunt cele două cumpene ale problemei”.1 1 Camil Petrescu, Spiritul timpului, România literară, an II , nr. 80 (1933) : 3. 148 Hermeneutica Bibliothecaria - Antologie Philobiblon - Volumul V Pe lângă problemele economice provocate de marea criză și cele politice, anii ‘30 aduc în cultura românească și un spectacol cultural inedit ce are în centrul său cartea. Ziua cărții, ce va deveni apoi Săptămâna cărții iar în timpul dictaturii regale Luna cărții, este un eveniment de anvergură națională, care creează contextul social propice pentru ca lectura și cartea să ajungă în centrul discuțiilor publice. De ocazie se folosesc editorii pentru a-și vinde marfa, librarii pentru a atrage publicul în stabilimentele lor, autorii pentru a-și deplânge soarta, politicieni pentru a-și susține cauza. La radio, în public sau în presă diferiți oamenii din sfera culturală sau politică vin să-și expună punctul lor de vedere în legătură cu rolul și situația cărții în societatea românească. „Săptămâna cărții” ajunge prin urmare să concentreze în jurul său o serie de discursuri direcționate spre o politică a cărții, pornite însă în perspective diferite. De la politica culturală a statului la cea a editurilor, fiecare încercă să impună o orientare sau o atitudine în practica lecturii cotidiene. 1. Lumea românească după Primul Război Mondial. De la înnoirea culturală la "criza cărții” Pentru a înțelege sărbătoarea cărții, evenimentul trebuie privit din perspectiva epocii care l-a creat. Ideea de a institui o expoziție anuală de carte însoțită de toate mijloacele propagandei și publicității este fără îndoială suma unor nevoi culturale, politice, sociale și economice. După Primul Război Mondial societatea românească suferă o serie de schimbări majore. Pe plan cultural și ideologic toate eforturile depuse până în acel moment pentru susținerea cauzei unirii se vor reorienta spre modernizarea țării și construirea unui nou specific național. Pe de o parte intelectuali ca Ștefan Zeletin și Eugen Lovinescu susțineau modernizarea țării după modelul occidental, baza acestui proces aparținând claselor industriale urbane.1 Pe de cealaltă parte exista curentul tradiționalist care insista pe caracterul predominant agrar al României și găsirea „valorilor autentice” în lumea rurală. În plan politic disputa orientării către Occident sau către valorile naționale era dus între Partidul Național Țărănesc și Partidul Liberal. Liberalii, care au condus cele mai multe guverne în perioada interbelică, își desemnau propriul program de unificare națională cu termenul de „ofensivă culturală”. Aceasta presupunea înființarea de școli, extinderea rețelei de învățământ și crearea unei noi programe școlare care să înglobeze cele patru sisteme pe care le-a moștenit România de la provinciile nou alipite.1 2 Țărăniștii, pe de altă parte, vedeau în acțiunile liberalilor de sporire a numărului de instituții de învățământ doar o reacție necugetată cauzată de optimismul general ce s-a format imediat după Marea Unire. În opinia lor exuberanța acestor măsuri a dus la crearea unui stat artificial burghez care nu poate rezista pe termen lung tocmai pentru că ignora realitatea și structura poporului.3 1 Keith Hitchins, România: 1866-1947 (București : Humanitas, 1998), 295. 2 Irina Livezeanu, Cultură și naționalism în România mare: 1918-1930 (București: Humanitas, 1998), 41-46. 3 Ibid., 53. 149 Hermeneutica Bibliothecaria - Antologie Philobiblon - Volumul V Oricare ar fi fost însă calea aleasă, particularitățile procesului de modernizare a societății românești pot fi rezumate în câteva elemente cum ar fi: pătrunderea târzie a capitalismului și concentrarea fazelor sale de dezvoltare, predominanța economiei și a ocupațiilor agrare tradiționale, gradul scăzut de urbanizare, ponderea mică a unei clase de mijloc care la rândul ei era caracterizată și prin eterogenitate socială, culturală și etnică1. Cercetarea de fața impune să urmărim în ce măsură orientările din gândirea românească afectează gradul de cultura a maselor și deci implicit consumul de carte? Gradul de diseminare și utilizare a publicațiilor depinde într-o foarte mare măsură de numărul de știutori de carte, deci implicit al alfabetizării și educației. Statistica comandată în 1910 de ministrul educației de atunci, Spiru Haret arată că „din 5.047.342 de recenzați, știu carte 1.986.982 sau 39% și nu știu carte 3.060.360 sau 60%. Particularizată la zonele rurale, imaginea obținută arată că 65% sunt neștiutori de carte pe când doar 17% știu a citi și a scrie. În zona urbană procentajul analfabeților era de doar 36% iar a celor ce știu numai a ceti și a scrie de 26%”.1 2 La două decenii după ce au fost publicate aceste date, în 1930, se realizează un alt recensământ general, care a rămas de altfel singurul îndeajuns de complet pentru a furniza date exacte despre perioada interbelică. Așadar la doisprezece ani de la Marea Unire, 48% din populația rurală a României întregite era încă analfabetă deși învățământul primar era obligatoriu și gratuit pentru toți copii între șapte și paisprezece ani.3 Per total din cei 14.485.914 locuitori de peste șapte ani, 57% știau să scrie și să citească. În interpretarea diferențelor de procentaj al celor ce știau sau nu să citească, trebuie ținut cont de creșterea demografică explozivă datorată de unirea la Regatul României a celor trei regiuni istorice. Astfel Basarabia, unde numărul crescut de analfabeți reprezenta 38,1% din populație, se delimita clar de Transilvania și Banat.4 Întrebarea care se impune în continuare este ce și cât citeau acei români care în statistici apar capabili de a citi și scrie? Trebuie să remarcăm că politica de educare și culturalizare impusă după război dăduse rezultate chiar uneori peste așteptări. Astfel în timp ce populația generală a României a crescut de mai mult de două ori între 1914 și 1930, numărul studenților în același interval de timp s-a mărit de mai mult de patru ori iar a școlarilor de cinci ori.5 Anumiți teoreticieni consideră că interesul pentru lectură este o formă de manifestare psihică a unor nevoi obiective de cunoaștere, informare sau destindere, indiferent dacă individul conștientizează acest lucru sau nu.6 „Lumea este un text”, afirmă un alt cercetător al lecturii, iar 1 Livia Popescu, Structura socială (Cluj-Napoca : Presa Universitară Clujeană, 1998), 113. 2 Statistica știutorilor de carte din România: întocmită pe baza rezultatelor definitive ale recensământului general al populațiunii din 19 decembrie 1912 ( București : Albert Baer, 1915), XLV. 3 Hitchins, România: 1866-1947..., 341. 4 Ioan Scurtu, Viața cotidiană a românilori în perioada interbelică, (București : RAO, 2001), 216. 5 Irina Livizeanu, Cultură și naționalism..., 285. 6 Tudor Nedelcea, Civilizația cărții: incursiune în istoria cărții, presei și a tiparului (București : Scrisul Românesc, 1996), 150. 150 Hermeneutica Bibliothecaria - Antologie Philobiblon - Volumul V datoria textului poate fi așadar dedusă ca fiind aceea de a introduce evenimentele într-o memorie colectivă.1 În spațiul românesc tiparul avea la începutul secolului al XX-lea o existență de patru secole. Primele tipărituri executate de Macarie la inițiativa voievodului Țării Românești, Radu cel Mare, erau texte religioase în limba slavonă. Mult timp după aceea tipăriturile din țara noastră s-au realizat pe lângă biserici sau mănăstiri ele fiind de cele mai mult ori patronate de domnitori sau de clerici. Aceasta va rămâne neschimbată până în secolul al XVIII, când la conducerea tipografiilor apar persoane particulare, salariate, recrutate dintre orășeni. Tot începând din a doua jumătate a secolului al XVIII-lea se constată și dotarea tehnică mai evoluată a tiparului. Spre sfârșitul secolului XVIII și mai ales la începutul secolului următor în producția de carte românească începe un proces definitiv de laicizare și de eliminare a monopolului bisericesc. De aceea considerăm că este important să facem o prezentare în linii mari a lucrărilor editate în limba română până la începutul secolului al XX-lea și care au avut cel mai mare succes, pentru a urmări cine anume formează publicul cititor și spre ce se îndreptau preferințele lor literare? Iluminismul și mișcările ideologice ce au urmat au transformat percepția asupra rolului cărții în societate. Aceasta devine un instrument de educare și evoluție socială. Această schimbare este cel mai bine vizibilă în Transilvania unde în această perioadă 40,07% din cărțile tipărite sunt cu subiect laic, față de 6,23% apărute în Țara Românească și 3,08% în Moldova.1 2 Știutorii de carte, a căror număr era în epocă sub media altor țări din Occident (un recensământ efectuat la 1870 dădea media de iliterați în Transilvania ca fiind de 78.67%3) erau cel mai interesați de lectura calendarelor și almanahurilor.4 Succesul lor este explicat de către unul dintre numele marcante în istoria lecturii, Peter Burke. El afirmă că la intersecția dintre cultura savantă, ce era apanajul unei minorități intelectuale, cu o cultură populară a maselor se dezvoltă o cultură comună la care participă atât elitele cât și cei mulți. Un exemplu în acest sens este cazul tipografiei lui Gaspar Heltai, ce a funcționat la Cluj începând cu 1550 și care inițial, constrânsă de circumstanțele politice ale vremii începe să tipărească cărții ieftine și atractive pentru mase, de genul istoriilor în versuri pentru ca mai apoi începând cu secolul al XVI-lea, să le tipărească pentru profitul ce-l aduceau, dovadă interesul publicului pentru acest gen de lectură.5 Aceeași teorie este transpusă ulterior de Alexandru Duțu la spațiu românesc. Concepția care a rezultat în urma acestei îmbinări argumentează că în 1 Ion Vlad, Lectura - un eveniment al cunoașterii (București : Editura Eminescu, 1977), 29. 2 Mircea Tomescu, Istoria cărții Românești de la începuturi până la 1918, (București : Editura Științifică, 1968), 110. 3 Istvan Gyorgy Toth, Literacy and Written Culture în Early Modern Central Europe, (Budapest : Central European University Press, 2000), 199. 4 Mircea Tomescu, Istoria cărții..., 114. 5 Emese G. Czintos, Popular literature in decline. 17th century popular books in the collections of the Lucian Blaga Central University Library, Philobiblon, XIV ( 2009) : 711-712. 151 Hermeneutica Bibliothecaria - Antologie Philobiblon - Volumul V spațiul cultural românesc din secolule XVII- XIX cultura comună este cea care domină deoarece vechea cultură românească avea un caracter mai omogen iar comunicarea între nivelele culturale a fost mai intensă.1 Confirmarea vine și dacă urmărim condicile de mărfuri ale diferitelor firme de negustorie sau listele cu prenumeranți. Astfel se poate observa că la începutul secolului al XIX-lea, cărțile cu o largă circulație la noi se pot împărții în trei categorii. În prima avem cărți cu caracter religios de genul, ceasloavelor Octoihelor sau Evangheliarelor, multe dintre acestea comandate de la editori și în scop didactic; avem apoi cărți cu caracter pedagogic de la dicționare, lexicoane și abecedare, la manuale de geografie și istorie; în cea de a treia categorie am încadra lucrările cu caracter profan multe dintre ele fiind traduceri din literatura antică greacă în genul Fabulelor lui Esop sau din literatura medievala occidentală cum era Alexandria sau Floarea Darurilor1 2. O alta trăsătură marcantă a publicului cititor român este predilecția pentru literatura străină. În Principate se impune de timpuriu cultura franceză pe când în Transilvania și Banat predomina preferința pentru lucrările germane și maghiare. O analiză a bibliotecilor particulare a secolului al XIX, poate cu ușurință să demonstreze predominarea operelor străine. Se poate observa așadar că până către ultimele decenii ale secolului al XIX-lea, o mare parte din publicul român care știa să citească se limita la lectura ușoară a fabulelor, almanahurilor și calendarelor. Din punctul de vedere al criticii literare, literatura românească, atinge perioada ei de strălucire între 1880 și 1900, când se afirmă scriitori ca Eminescu, Caragiale, Delavrancea, Alexandru Vlahuță sau Ion Creangă. Realizând o radiografie a literaturii noastre de până la Primul Război, Garabet Ibrăileanu, scria în 1920, că această perioadă de la sfârșitul secolului al XIX-lea, „venea după o literatură de luptă, după o literatură tezistă, propagandistă și preceda o altă literatură, pe cea de la 1900 încoace pusă iarăși în slujba idealurilor curente”.3 Întregul său discurs asupra a ceea ce a fost în producția literară românească până la Marea Unire și posibilitățile ce se întrevăd după acest eveniment sunt impregnate de optimismul caracteristic perioadei. Condițiile sociale create de Unire fac posibilă speranța că literatura românească să intre în faza ei de maturitate, în care tonul trist al scrierilor de până acuma va fi înlocuite de „tonul pe care-l dă ritmul unei vieți normale de muncă și de nădejde în rezultatul sforțărilor”. Ceea ce va demonstra starea de deplină dezvoltare literară va fi apariția romanului social de tip balzacian.4 Altfel spus exista o oarecare discrepanță între literatura antebelică și cea postbelică, dar și între motivele pentru care se scria și publicul cititor. 1 Alexandru Ofrim, Cheia și psaltirea, imaginarul cărții în cultura tradițională românească, (Pitești : Paralela 45, 2001), 25-30. 2 Constantin A. Stoide, Comerțul cu cărți între Transilvania, Moldova și Țara Românească între 1730 și 1830, (Iași : Demiurg, 2005), 70. 3 Garabet, Ibraileanu, Cultură și literatură, (București : Editura Librăriei "Universala" Alcalay & Co, [19-?]), 55. 4 Ibid 152 Hermeneutica Bibliothecaria - Antologie Philobiblon - Volumul V Dacă luăm în considerare că obiceiul lecturii se află în strânsă legătură cu sensibilitățile existente într-o societate la un moment dat atunci putem înțelege de ce starea de spirit incertă ce domina sectorul economic și politic impregnează și lumea literară, discuțiile axându-se și aici pe noțiunea de criză și nevoia de stabilizare. Reflecțiile scriitorului Camil Petrescu despre spiritul timpului pot ajuta la creionarea cadrului în care societatea anilor '30 încadra lectura. „Cărțile care ne plăceau mai mult în 1920 au devenit ilizibile. Înghețul stabilizării a făcut să avorteze întreaga înmugurire lirico-libertară a revoluției din 1919. Din toate părțile răsună o chemare la ordine... pentru noi e neîndoios că „spiritul timpului” e însemnat în toate manifestările și aspectele lui cu motivul stabilizării. Inflația și stabilizarea sunt cele două cumpene ale problematicii”.1 Stabilizarea de care Camil Petrescu vorbea se mai poate exprima în nevoia de echilibru. Un echilibru greu de obținut într-o societate ce se confrunta pe plan economic cu efectele Marii crize din '29 iar pe plan politic cu lupte interne pentru putere. Pe de altă parte însă, pe plan cultural anul 1933 a fost „o adevărată supraproducție în literatura lipsită de efectele funeste ale aceluiași fenomen produs în domeniul economic”.1 2 Aici nevoia de stabilitate se traduce și pe alte planuri. Pe de o parte se simțea nevoia de a găsi un echilibru între producția autohtonă de literatură și traducerile care încă sunt la mare căutare, iar pe de alta parte necesitatea de a reglementa raporturile dintre costurile de producție a cărților și cel de vânzare. „Cartea e scumpă fiindcă e scumpa și hârtia. Și hârtia e scumpă din cauza că țara românească a fost fericită cu un cartel al hârtiei. Hârtia din străinătate... se poate importa cu 10 lei/kg pe când în țară ea costă 25 lei/kg”. 3 Acest nou tip de criză este identificată și percepută mai acut în special de cei implicați în producerea sau desfacerea de carte, adică de autori, editori și librari. De altfel majoritatea publicațiilor cu profil cultural sau literar ajung la începutul anilor '30 să scrie și să dezbată „criza cititului”. Aceasta criză însă nu este un fenomen local, ce afecta doar producția literară românească. În multe din țările Occidentale perioada interbelică este percepută ca un interval de timp în care cartea întâlnește obstacole în distribuția să către publicul larg, iar acest public, la rândul său, arată un interes scăzut sau uneori inexistent la creațiile literare ale contemporanilor. Așa, spre exemplu, se întâmplă în Italia în decada a treia a secolului XX. Creșterea vertiginoasă a prețurilor la materiile prime folosite de edituri precum și scumpirea forței de muncă a oferit o oportunitate statului să intervină în câmpul producției literare. Editorii italieni, vorbind despre cauza crizei în care se găsea vânzarea de carte în Peninsulă găseau că aceasta se datorează pieței mici de desfacere pe care o aveau la dispoziție. La rândul ei mărimea nesatisfăcătoare a pieței editoriale era o reflecție a gradului mare de analfabetism sau semi-analfabetism în care se afla mare parte din 1 Camil Petrescu, Spiritul timpului, România literară, II , nr. 80 (1933) : 3. 2 Octavian Suluțiu, Literatura în 1933, România literară, an II, nr 118 (1934) : 4. 3 Camil Baltazar, Problema cărții românești, România literară, an II, nr. 65 ( 6 mai 1933) : 2. 153 Hermeneutica Bibliothecaria - Antologie Philobiblon - Volumul V populația Italiei, a lipsei unui obicei al cititului de carte precum și a ineficientei rețelelor de distribuție și vânzare a cărților.1 Același subiect al crizei cărții este dezbătut și de societatea germană interbelică. Cartea care era considerată ca piatra de temelie a culturii și educației naționale era percepută ca fiind într-un declin din punctul de vedere al comercializării ei. Situația de dezordine din viața politică și economică de după Primul Război Mondial nu putea să nu aibă repercusiuni și asupra pieței de carte. De aceea cei ce trăgeau semnalele de alarmă în privința efectelor acestei crize, comparau mereu situația ce existase în Germania înainte de război cu cea actuală în care declinul lecturii era asociat cu un declin moral al societății.1 2 Criza cărții și a pieței de carte era așadar un fenomen ce poate fi interpretat în mai multe registre. În primul rând putem vorbi de o chestiune economică. Marea criză financiară din '29 a avut repercusiuni în toate domeniile deci și în aceea a tiparului și editării de carte. Mai mult, aceste probleme veneau pe un fond al scumpirii forței de muncă calificată care fusese drastic rărită de război. Referindu-ne la un alt registru de interpretare a crizei cărții, se poate vorbi despre rolul esențial pe care cartea îl joacă în cultura vremii. Deși secolul XX marchează apariția cinematografului și avântul presei și radiodifuziunii, cartea rămâne unul din mijloacele cele mai des utilizate de diseminare a ideilor. În statele unde mutațiile sociale, dezechilibrul economic permit venirea la putere a regimurilor totalitare, cartea este repede preluată și integrată mijloacelor de propagandă. Un cotidian al vremii relata cum în Italia „Benitto Mussolini a luat într-o mână o pușcă și într-alta o carte și le-a arătat mulțimii spunând că acestea sunt armele de luptă și de izbândă de astăzi”. 3 La noi aceasta discuție este analizată de autori, editori, critici literari în presa și în dezbateri publice. Scriind despre acest fenomen, poetul Camil Baltazar îi găsește originile în anii de după Marea Unire; „fără nici o exagerare după documente și date se poate afirma că în acești cincisprezece ani de la război încoace s-au tipărit cantitativ mai multe cărți decât s-au tipărit în anii dinaintea de război, pe vremea României mici. Asta a fost de altfel și una din pricinile pentru care prima criză a cărții s-a lăsat resimțită prin anii '21-'22: se tipărise mult, se tipărise cu fervoare și disperare în anii '18-'19-'20 și anii cari au venit după aceia au găsit podurile editorilor pline cu cărți”.4 Un exemplu în acest sens este și criticul literar George Călinescu care stabilește punctual o serie de cauze ce stau la baza acestei crize. În primul rând „familia română nu are nici o stimă de cariera intelectuală. Tinerii sunt crescuți în spirit ostil culturii”. Se merge apoi gradual de la părinți care „ei înșiși necititori văd 1 David Forgacs and Stephen Gundle, Mass culture and Italian society from fascism to the Cold War, (Bloomington : Indiana University Press, 2007), 204. 2 Gideon Reuveni, Reading Germany: literature and consumer culture în Germany before 1933, (New York : Berghahn Books, 2006), 18-20. 3 Ion Georgescu, Săptămâna cărții, Patria, 16 (1934) : 3. 4 Camil Baltazar, Problema cărții ronânești, România literară, II, nr. 80 (1933) : 3. 154 Hermeneutica Bibliothecaria - Antologie Philobiblon - Volumul V în lectură o cheltuială și o oboseală de prisos” la „profesori ( nu toți dar foarte mulți)” care „nu citesc sub diferite pretexte nimic”. Atins de indiferența părințiilor și a dascălilor față de lectură, tânărul nu este încurajat la a practica lectura nici de manualele școlare care „așa cum sunt alcătuite propagă aversiune față de scrisul contemporan”. De fapt, continua criticul literar, întreagă criza este generată și alimentată de „persoane și publicații“ care „ridiculizează sistematic pe toți scriitori contimporani deplângând decadența literelor deși suntem într-o epocă înfloritoare". Până și scriitori înșiși participă la a crea această iluzie de criză literară prin faptul că se „boicotează unii pe alții prin reviste, bârfindu-se fără rațiuni critice”. În continuarea articolului sunt enumerați și alți factori ce au contribuit la nașterea unei crize a cititului, dintre acestea nelipsind nici criticul literar care „derutează pe cititor întrucât atunci când un critic declară că o carte e slabă ceilalți o anunță genială. Cititorul a pierdut orice încredere în critică”. Expunerea despre natura crizei cititului se transforma spre sfârșitul articolului într-un discurs despre degradarea profesiei de critic literar. Defectul criticului provine din defectul vremii deoarece „deși merituoși n-au suficientă suprafață socială în comparație cu deținătorii din trecut ai acestei ocupații”. Lipsiți de prestanță socială ei sunt trecuți cu vederea de editori care „făcând ei înșiși reclamă, fără a consulta pe critici au obcinuit publicul cu ideea ca o carte e o distracție pentru dupămiază”. Absența criticului din peisajul producției literare a permis editurilor să lanseze „o ploaie de volume fără nici o valoare care a prăbușit orice încredere în literatura română”. Criza cărții este în fapt o criză a societății contemporane ce a pierdut orice reper în materie de literatură română. Cei care mai citesc o fac doar pentru a urma o modă, „snobismul burgheziei române de azi e și el o cauză a scăderii cititorilor. Lumea bine afectează a nu cunoaște literatură română și se întreabă daca e posibil să găsești interes într-un autor român. Numărul de cărți și reviste franceze care se desfac la noi e scandalos disproporționat. Les Nouvelles Litteratures și Marie Claire se găsesc pe masa aceluia care nu a cumpărat niciodată o revistă românească”.1 Faptul că într-o perioadă de instabilitate socială și greutăți economice, piața de carte autohtonă resimte și ea la rândul ei o criză este cât se poate de firesc. Dacă pe de o parte unii căutau să înțeleagă cauzele crizei cititului, alții formulează o serie de soluții și propuneri care să îmbunătățească situația. Aceste soluții la rândul lor nu pot fi aplicate unui singur domeniu de activitate. Pentru ca producția de carte românească să ajungă să fie prețuită la fel ca în Occident, iar cartea să își ocupe locul bine meritat în universul interior al fiecărui individ, trebuiau reformate toate segmentele pieței literare. Se pornește în primul rând de la materiile prime, cum e hârtia, ce trebuie ieftinită și scoasă de sub monopolul cartelului hârtiei. Acest lucru ar duce la mărirea tirajelor și la reducerea prețului cărții. Cifrele oferite de România Literară prezintă o situație în care editurile ce au tiraje de câte cincisprezece - douăzeci de mii de exemplare vând cartea cu cincisprezece până la douăzeci de lei pe când cele cu tiraj 1 Horia Stanca, Criza cititului, Tribuna, II , nr. 38 (1939) : 3. 155 Hermeneutica Bibliothecaria - Antologie Philobiblon - Volumul V de patru - cinci mii de exemplare sunt forțate să fixeze un preț de șaptezeci - optzeci de lei pe volum. Însuși ministrul învățământului, întrebat de cauzele ce au dus la prăbușirea cărții românești, recunoaște că „prima cauză este scumpirea hârtiei, de două ori mai costisitoare decât în străinătate, ea reprezentând cam 40 - 50% din prețul de cost necesar tipăririi unui volum”.1 O alta soluție se referă la îmbunătățirea stării și reorganizarea editurilor. În opinia scriitorilor vremii editorul român suferă de două mari defecte: sunt puțini la număr și sunt „improvizați”.1 2 Mai mult, completează Camil Baltazar, „nu există program cultural, nu există responsabilitate profesională, nu există interes pentru valoare. Totul e încă inform și confuz...”.3 Editorii la rândul lor, conștienți de problemele breslei vin cu o serie de propuneri ce ar putea îmbunătății situația cărții și deci implicit a lor. Întrebat intr-un interviu radiofonic cum vede înfăptuită răspândirea la sate a cărții, directorul editurii Cultura Națională, Alexandru Rosetti, apreciază că este nevoie de gruparea și organizarea editurilor românești într-o asociație unică care „ar putea realiza în mod eficace centralizarea și vânzarea cărților la sate”.4 Mai mult, acestei asociații i-ar reveni și rolul de a întocmi un program cultural și de investiții pentru selectarea cărților și îndrumarea lecturii sătenilor. Lipsa interesului pentru lectură este în opinia unor intelectuali ai vremii vina sistemului prost de distribuție a cărții, deci a librarilor. Multe din vocile publice critică faptul că nu există librării autohtone în adevăratul sens al cuvântului. În special în zonele rurale, acestea sunt în fapt niște prăvălii mixte pe care Arghezi le categorisește drept librarii tip bazar, „cu o vitrină de cărți și una de papuci de tenis, alternând cu fonografe și piese de automobile”.5 Librarul în societatea românească era așadar încă la stadiul de simplu negustor ce trata cartea ca o marfa oarecare. Nefiind cunoscător al vieții culturale era deci incapabil de a orienta clientul spre lectură. Încă înainte chiar de declanșarea criza cărții presa vremii, comentând asupra rezultatelor unei întruniri a librarilor care nu reușesc să constituie o asociație națională, prezintă beneficiile pe care o astfel de societate ar fi adus-o atât publicului cititor cât și comercianților de carte. Aceasta ar fi ușurat mult legătura librar-editor, ar fi creat un sistem centralizat de distribuție a tipăriturilor care în felul acesta s-ar fi răspândit mult mai ușor și ar fi ajutat la generalizarea comisionului de care doar librăriile mari din orașe se bucurau.6 La fel și scriitorii perioadei interbelice, consideră ca situația în care se afla sistemul de distribuție a cărții cerea în mod imperios, crearea unei școli de librari și instituirea mai apoi a unei rețele naționale de chioșcuri de cărți.7 1 De ce e scumpă cartea?, Universul 52, nr 131 (1935) : 1. 2 Liviu Malița, Eu, scriitorul, (Cluj-Napoca : Centru de Studii Transilvane, 1997), 89. 3 Camil Baltazar, O asociație de editură a scriitorilor, România literară, II, , nr 76 ( 1933) : 2. 4 Radio-interviu cu d. Alex Rosetti, directorul editurii Cultura Națională despre problema cărții literare, România literară, II, nr 76 (1933) : 4. 5 Ioana Pârvulescu, Editorii și librarii, România literară, 4, vol. 31 (1998) : 7. 6 Pentru răspândirea cărții, Societatea de mâine I, nr.32 (1924) : 465. 7 Camil Baltazar, O asociație de editură a scriitorilor, 2. 156 Hermeneutica Bibliothecaria - Antologie Philobiblon - Volumul V Dar dacă unii văd răspunsul la criza lecturii într-o mai bună organizare a editurilor și librăriilor, deci în latura comercială a cărții, alții pun accentul pe înființarea și organizarea unei rețele de biblioteci populare bine dotate pentru nevoile fiecărei categorii sociale. De altfel perioada interbelică este momentul în care bibliotecile românești sunt unificate și restructurate pe baza unei noi legi a bibliotecilor și prin apariția Asociației bibliotecarilor din România. Vorbind despre problema crizei culturale și morale în care se afla țara, poetul și publicistul Ion Pillat considera cartea ca fiind „instrumentu de cultură cel mai rapid și mai ușor de pătrunzător în masele adânci ale poporului”. Așadar una din soluțiile oferite ce urmăreau să rezolve aceasta problema vitală pentru prestigiul și unitatea națională era în opinia scriitorului, „creiarea bibliotecilor populare și înzestrării lor continue și din belșug cu cărți selecționate și apropiate scopului urmărit. O bibliotecă neîmprospătată anual în lupta contra analfabetismului și a propagandei străine e ca o tun lipsit de muniții. Nu înțelegem prin biblioteci populare însă: dulapuri închise, chiar bogat ticsite cu volume bune dar netăiate, ci un organism activ de circulație vie a cărții, folositoare și real folosită...”.1 Alte propuneri ale scriitorului vizau înființarea de către stat a unei edituri naționale care să se ocupe îndeosebi cu publicarea clasicilor literaturii române în ediții critice și în ediții populare. Până la urmă din soluția oferită de Ion Pillat, se poate deduce ca problema cărții și a lecturii sunt în fapt componente ale chestiunii unității culturale a țării. După înfăptuirea unificării naționale următorul pas era dovedirea și dobândirea unei unității culturale. Acest lucru însemna omogenizarea nivelului de cultură a maselor prin înlăturarea diferențelor impuse de condițiile specifice fiecărei regiuni. În cadrul acestui proces, cartea juca alături de arte, presă, sau cinematografie un rol esențial de propagandă culturală. Referindu-ne stric la propaganda culturală prin carte, aceasta trebuia realizată pe toate căile posibile și prin toate canalele disponibile, de la cele oficiale cum era școala la cele ce vizează timpul liber și distracția. În special către sfârșitul anilor '20 în multe din programele de răspândire a cărții și a culturii, formulate de oamenii de litere a vremii, se sublinia rolul pe care carte îl are în unificarea culturală și se cere cu insistență intervenția statului. De cele mai multe ori apare ideea ca instituțiile și asociațiile private de cultură nu pot duce la îndeplinire un plan general de culturalizare a maselor și că doar demersurile ce s-ar efectua în numele statului pot avea succes. Liviu Rebreanu expunea într-un articol apărut în 1933, rolul pe care fiecare din componenții industriei cărții ar trebui să îl joace la apariția unei sărbători a cărții pentru ca produsul lor să ajungă în toate colțurile țării și la toate categoriile sociale. Totul urma să aibă la bază o „propagandă vie, inteligentă, stăruitoare în favoarea cărții.” Inițiativa urma să aparțină Societății scriitorilor la care „editorii, librarii, tipografii, presa întreagă și toate societățile culturale s-ar asocia cu siguranță. Statul însuși nu ar cuteza să stea deoparte...” .1 2 Criza cărții nu este așadar o criză a producție de carte ci mai degrabă una a consumului de carte și a impactului pe care lectura ar fi trebuit să-l aibă în rândul 1 Ion Pillat, Un program cultural, Generația Unirii 14 (1930) : 24-25 . 2 Liviu Rebreanu, Ziua cărții, România literară II, nr. 65 (1933) : 1-2. 157 Hermeneutica Bibliothecaria - Antologie Philobiblon - Volumul V populației dar pe care nu-l avea. Se cere în fapt o educație a publicului cititor și o orientare a preferințelor sale spre literatura autohtonă. Prin semnalarea unei criza a cititului se deschidea o întreagă discuție despre sistemul defectuos de distribuție a cărții. În lipsa unor librarii sau biblioteci, carte românească nu reușea să pătrundă în toate zonele țării și în special în provinciile noi alipite în care populația rămânea și la douăzeci de ani de la unire dependentă de tipăriturile străine. Esența problemei consta în nevoia de organizare și centralizare a desfacerii de carte. Exista bineînțeles și o dimensiune economică a crizei cărții. Aceasta se desfășura pe fundalul instabilității financiare cauzată de marea depresiune economică din '29, ce a ridicat prețul la materiile prime și nu a permis pieței de carte românești să se dezvolte. Criza cititului a declanșat în societatea românească o întreagă dezbatere asupra necesității ca și la noi carte să devină un bun de larg consum iar cititul o practică obișnuită la toate categoriile sociale. Dacă în Germania, criza cărții este în opinia multora semnalul unei societății ce traversează un declin cultural, în România această criza aduce la suprafața gradul de înapoiere culturală în care se afla încă o mare parte a populației. Dezinteresul pentru lectură arunca cartea și pe scriitorul român intr-un cerc vicios. Editorul, ce credea că după Unire tipărirea de cărți va deveni o afacere rentabilă descoperă că s-a înșelat. Pentru a se proteja el tipărește și desface doar literatură de consum sau literatură deja clasicizată care garantează profit1. Mai mult lipsa de capital afectează grav promovarea cărții și a scriitorilor autohtoni. Pentru a trezi apetitul de lectură a publicului și a transforma cartea într-un bun de larg consum era deci nevoie de o acțiune mobilizatoare, ce să implice principalele forțe din industria tiparului și din sfera culturală. 2. De la Ziua cărții la Luna cărții. Evoluție cronologică și politică culturală Primul Război Mondial a marcat o ruptură brutală în viața culturală și literară a românilor. Timp de câțiva ani, pe parcursul ostilităților mulți din scriitori ce dominau mai înainte piața literară își întrerup activitatea. Nu se mai tipărește literatură și revistele ce deținuseră până atunci rolul principal (de exemplu Semănătorul sau Viața românească) își încetează aparițiile1 2. Odată cu revenirea la normalitate cultura românească își va revenii treptat și va tinde spre alte planuri de afirmare. Privind retrospectiv la literatura interbelică se poate observa un curs ascendent care a dominat piața literară românească în toată perioada interbelică. Noua generația de după război este reprezentată de nume ca Ion Barbu, Camil Petrescu, Lucian Blaga, Mihail Ralea sau George Călinescu. Alături de aceasta, „tânăra mare generație, se afirmă însă în deplina ei maturitate generația remarcabilă reprezentată de Octavian Goga, Liviu Rebreanu, Arghezi. Se va înălța apoi a treia generație cu nume reprezentative ca Mircea Eliade sau George Bacovia, care își vor continua activitatea și după această perioadă. Se ajunge astfel ca în răstimpul dintre cele două 1 Liviu Malița, Eu, scriitorul..., 84-85. 2 Ovid Crohmalniceanu, Literatura romaneasca intre cele doua razboaie mondiale, vol. 1, (București : Minerva, 1972), 15. 158 Hermeneutica Bibliothecaria - Antologie Philobiblon - Volumul V războaie mondiale trei mari generații de scriitori să fie în deplină și glorioasă maturitate, care dau prin concomitență și emulație impresia unică a perioadei”.1 Modificările sociale și politice, eforturile de modernizare a societății și influențele externe tot mai puternice și-au pus amprenta pe formele de expresie literară. Astfel a fost posibilă dezvoltarea unui întreg spectru de scrieri literare de la cele reprezentative pentru curente ca tradiționalism sau nativism la altele ce împingeau granițele scrisului spre avangardism. De altfel multe din aceste mișcări literare se înscriu în cercul mai larg a mișcărilor artistice specifice perioadei. Ceea ce este important de remarcat la toate aceste curente culturale este ca deși sunt parte integrantă a unor mișcări mai ample ce își au originea în exteriorul țării ele ajung să depășească imitația și să se individualizeze. Pentru a ajunge însă la stadiul de o cultură originală specifică unei Romanii întregite a fost nevoie de o serie de eforturi conștiente și susținute a unei întregi elite intelectuale. Un aport esențial în sprijinirea culturii românești din această perioadă îl are chiar fiul prim născut al regelui Ferdinand și a Reginei Maria, cel ce va urca la rândul lui pe tron sub numele de Carol al II-lea. Carol se naște în 1893 la Sinaia. Studiile și le face cu unii din cei mai străluciți profesori ai vremii printre care Nicolae Iorga sau Gheorghe Murgoci. Va absolvi Școala fiilor de militari din Iași și Școala de Ofițeri din București. Încă de pe băncile școlii dovedește interesul său pentru tot ce însemnă artă și cultura vremii. Este descris mai târziu ca fiind un cititor atent al literaturii românești, un spectator al reprezentațiilor teatrale, un privitor în toate expozițiile de plastică, auditor la concerte, nelipsit de la adunările de muzică date în Palatul regal de către Carmen Sylva și părtaș fervent al șezătorilor literare.1 2 Implicarea unui membru al familiei regale în acțiuni de susținere a culturii devenise deja o practică curentă. Ceea ce Carol al II-lea va realiza depășește însă acțiunile întreprinse de regalitatea românească până în acel moment. Dorind să își refacă prestigiul știrbit de abdicarea să din 1925, a apelat la cultură, transformându-o într-un instrument ideologic de manipulare a percepției publice3. Acest lucru începe să se manifeste după revenirea să pe tron în 1930 și se va amplifica în anii dictaturii regale. Încă din primul an al domniei sale, într-o cuvântare rostită la Universitatea lui Nicolae Iorga de la Vălenii de Munte, regele se prezintă ca fiind un sprijin al prosperității românești și promite că „după pildă voievozilor români susținători ai culturii neamului romanesc, îmi iau angajamentul să fiu și un Voievod al Culturii Românești”.4 Până în 1938, Carol al II-lea avea deja conturată imaginea de 1 Dan Zamfirecu, Tradiția ca durată a istoriei și culturii naționale, Contemporanul, 10 nov, 1967, In: vol. Via Magna, Bucuresti: Editura Eminescu, 1973, p. 71-72 2 Lucian Predescu, Enciclopedia Cugetarea, (București : Cugetarea-Georgescu Delafras, 1940), 174. 3 Gabriel Badea-Paun, Mecenat și comanditar. Arta și mesaj politic, (București : Noi Media Print, 2010), 183. 4 Regele Carol al II-lea, Discursuri culturale, 1930-1940, (București : Universal Dalsi, 2000), 5. 159 Hermeneutica Bibliothecaria - Antologie Philobiblon - Volumul V protector al culturii, de suveran mereu preocupat de ridicarea nivelului intelectual al poporului său. Una din principalele căi prin care reușește să își îndeplinească acest obiectiv este prin intermediul asociațiilor culturale și a Fundațiile Culturale Regale. În România interbelică existau o multitudine de societății și asociații frecventate de un public provenind în general din categoriile educate. La mijlocul deceniului trei o statistică indică un total de 125 de societăți de binefacere cu un număr de 383 de filiale.1 Sesizând această direcție de dezvoltare, ce reprezenta o oportunitate de implicare în problemele societății civile, încă din 1921 Carol al II-lea, înființează Fundația Culturală “Principele Carol”, cu scopul declarat de a pătrunde „cât mai adânc în mijlocul poporului, începând o adevărată operă de îndrumare zi de zi, ceas cu ceas”.1 2 Finalitatea programelor propuse de fundație fiind reorganizarea satului și a comunităților rurale pentru o viață mai bună3. În 1935, Fundația începe demersurile pentru realizarea „programului cultural total” și înființează la sate Căminul Cultural. Rolul acestuia era așa cum sugerează sociologul Dimitrie Gusti, unul complementar acțiunilor statului. Căminul avea menirea de a uni eforturile membrilor societății, de a angrena individul în acțiuni cu scopuri colective. De altfel activitățile Căminului erau proiectate pe patru domenii: ocrotirea sănătății publice, organizarea muncii ( tehnică și cooperativă), cultura morală și cultura intelectuală.4 Referitor la ultimul domeniu, cel cultural, Căminul devine în timp un agent de răspândire a tipăriturilor spre zonele rurale. Astfel în cadrul său se publică și difuzează publicații periodice precum revista Albina, revista Căminului Cultural, și colecții întregi de scrieri socotite „de folos săteanului” cuprinse în colecții de genul Cartea satului sau Cartea Căminului Cultural. Treptat în funcție de nevoile sesizate în lumea rurală, se tipăresc lucrări tot mai specializate, ca de exemplu seria Biblioteca Echipelor Regale Studențești ce se adresează în special celor din administrația rurală, cuprinzând „programe, îndrumări de muncă vie, productivă, practică și folositoare...pentru Căminele Culturale”.5 Idealul de sat pe care îl închipuie Carol al II-lea și spre care trebuiau să tindă toate zonele rurale, era exemplificat în Muzeul Etnografic din București și prezentat țăranilor de către Căminele Culturale prin filme și tablouri. Îndeplinirea programului de culturalizare a lumii rurale, reprezenta în opinia regelui „o operă de închegare a tuturor nevoilor din viața de toate zilele”. Mai mult, în discursurile sale referitoare la acest subiect el nu omite să sublinieze că „prin această culturalizare a satelor, eu văd răspândirea cărții, răspândirea a tot ce este frumos”.6 1 Livia Popescu, Structura socială..., 116. 2 Festivitatea de la Fundația regală Principele Carol, Curentul VII (1934) : 21. 3 Ion I. Cheșcă and N. I. Dragomir, Măria să Regele Carol al II-lea și ridicarea poprului român, (Tulcea : Tipografia Curierul Tulcei, 1937), 19. 4 Irina Livezeanu, Cultură și naționalism..., 121. 5 Ion I. Cheșcă and N. I. Dragomir, Măria să Regele Carol al II-lea..., 18. 6 Ibid., 19. 160 Hermeneutica Bibliothecaria - Antologie Philobiblon - Volumul V Contemporanilor întreg programul de ridicare culturală le este prezentat ca fiind o adevărată bătălie împotriva inculturii, o operă „nesfârșit de mare de realizat ...o operă de adâncă dragoste și de adâncă pricepere” ce trebuia pusă în aplicare de conducătorii satelor, după îndemnurile Căminului Cultural. Scopul cultural pe care Carol dorea să-l ducă la împlinire presupunea însă nu numai instruirea maselor țărănești ci a populației românești în totalitatea sa, deci și a clasei de mijloc ce era în plină formare în centrele urbane. Acest lucru necesita implicare și susținere din partea elitelor locale ce trebuiau atrase și ele în proiectele de activitate socială. Pentru acest lucru regele creează printre altele Fundația Regală pentru literatură și artă Regele Carol al Il-lea. Promovarea literaților se făcea prin Revista Fundațiilor Regale și prin biblioteca Energia, a cărei scop era „să sprijine și să facă cunoscută munca culturală a cărturarilor români și străini”. Pentru oamenii de știință se înființează la Cluj Fundația pentru știință Regele Carol al II-lea, ce avea ca principală datorie „cultivarea științei românești, a descoperirilor științifice și punerea lor în folosul neamului”.1 Politica culturală a lui Carol al II-lea nu se rezuma însă la înființarea de fundații și institute de cercetare. Acțiunile culturale în numele noului ideal ajung treptat să pătrundă în toate domeniile de activitate și la toate categoriile sociale. Așa cum afirma Gazeta ilustrată la sărbătorirea a trei ani de la urcarea la tron a regelui, „M.S. a adus în toate domeniile vieții naționale, un suflu de tinerețe și de optimism, un val de încredere și de nobilă întrecere întru a face binele întru a provoca progresul...Nu a fost instituție culturală, socială, bisericească sau națională, n'a fost sărbătorire de recunoaștere a unei activități cu rost binefăcător pentru țară, la care să nu fi participat Regele, cu cuvântul sau cu fapta”.1 2 Propaganda dusă de Carol imediat după întoarcerea în țară va avea ecou și în presa străină, în special cea franceză unde Carol al II-lea apărea ca fiind regele dinamic, pentru care tradiția istorică și culturală aveau rostul de a „fonda prezentul” și de a „făuri viitorul”, „suveranul tinerilor și al țăranilor”.3 Ca dovadă că programul de ridicare culturală a regelui avea succes stă faptul ca mulți din intelectualii și personalitățile marcante ale vremii se alătură. De la istorici, la scriitori, artiști și oameni de știință toți se raliază lui Carol al II-lea, profitând de mecenatul său. Scopul acestei campanii purtată de rege, campanie ce va dura întreg deceniul domniei sale, a fost crearea imaginii unui suveran atașat valorilor românești, așa cum mărturisește și singur în discursul înscăunare, „împins de mare Mea dragoste de Țară...am venit cu inima plină de dragoste pentru toți Românii și cu un singur gând de a strânge împrejurul Tronului pe toți fiii Patriei, dornici de muncă și de adevăr”.4 1 Ibid, 21. 2 8 iunie 1930- 8 iunie 1933, Gazeta ilustrată II, nr. 6-7 (1933) : 107-108. 3 Laurențiu Vlad, Ecouri românești în presa franceză : L'illustration, 1843-1944 (București : Editura Universitatii din București 2004), 40. 4 Ion I. Cheșcă and N. I. Dragomir, Măria să Regele Carol al II-lea..., 14. 161 Hermeneutica Bibliothecaria - Antologie Philobiblon - Volumul V Patronajul asupra artelor, ce îi creează lui Carol o imagine de mecena al culturii românești se va dovedi folositoare și în plan politic. O parte din intelectualii și elitele artistice a căror proiecte regele le susține făceau parte și din viața politică, fiind membrii sau figuri marcante a diverselor partide. Prin activitatea desfășurată de Fundațiile culturale regale, Carol reușește să-i atragă de partea să sau măcar să obțină girul lor politic în anumite chestiuni. Între aceste elite intelectuale care se implică în activitățile de transformare culturală a societății românești se numără și sociologul Dimitrie Gusti. Personalitate științifică de mare erudiție, Dimitrie Gusti, pune în 1918, bazele Institutului Social Român. În toată perioada interbelică, eforturile sale vor urmării îmbinarea muncii de cercetare cu cea didactică și deopotrivă cu munca de teren. A fost inițiatorul și organizatorul unei întregi serii de campanii de cercetare a realităților sociale românești. Grupuri de studenți și specialiști au realizat sub îndrumarea sa monografii și studii sociologice a satului românesc. S-a creat astfel o radiografie a realităților sociale românești ale perioadei. Toate aceste studii au stat apoi la baza elaborării de către Dimitrie Gusti a unor proiecte pedagogice și culturale menite să restructureze procesul de educație și să accelereze modernizarea societății românești1. Referitor la conceptul de cultură acesta este în opinia lui Dimitrie Gust, liantul ce „formează spiritul de comunitate, conștiința valorilor naționale, conștiința de solidaritate națională”.1 2 Urmând acest sistem de gândire sociologul formulează o serie de reguli legate de etape ce trebuie urmate într-o acțiune de culturalizare. Prima presupune cunoașterea poporului, operație pe care el a demarat-o imediat după 1918 prin înființarea Institutului Social Roman. La aceasta se adaugă o a doua regulă aceea de a dezvolta creațiilor autentice, esențiale la dezvoltarea unei conștiințe naționale. Această responsabilitate revine la rândul ei statului care nu este altceva decât „organizarea și personificarea politică și juridică a națiuni”.3 Prin urmare statul și reprezentanții ei, au datoria de a apăra și ocroti valorile culturale a națiunii, a le descoperii și deștepta și „a le înălța către culmi cât mai mari, când sunt prezente”. Nu este întâmplător deci, statul român va dori să folosească cunoștințele profesorului și omului de știință Dimitrie Gusti referitoare la identitatea națiunii și în 1932 îi oferă conducerea Ministerului Instrucției cultelor și artelor. Raportul său de activitate, la sfârșitul mandatului numără peste 1000 de pagini, ceea ce demonstrează un an de intense eforturi din partea lui Dimitrie Gusti pentru a-și realiza concepțiile pedagogice și culturale. Mergând pe aceeași concepție ca și Carol al II-lea, Gusti considera și el că rolul școlii în societate trebuie completat cu alte activității educative care să îmbine timpul liber cu răspândirea unei culturii și norme civilizatoare. Aceste convingeri le va pune în aplicare creând o serie de manifestări destinate nu doar mediului școlar ci 1 Marius Claudiu Langa, Contribuția lui Dimitrie Gusti la dezvoltarea pedagogiei sociale românești, (Chișinău : Universitatea Pedagogică de Stat "Ion Creangă", 2008), 9-22. 2 Dimitrie Gusti, Politica culturii și statul cultural, Politica culturii, (București : Tipografia Concesionară Alexandru Terek, 1928) : 484. 3 Ibid., 485. 162 Hermeneutica Bibliothecaria - Antologie Philobiblon - Volumul V tuturor categoriilor sociale cu rol în dezvoltarea nivelului de cultură generală. Una dintre aceste manifestări, ce se vor perpetua apoi pe toata durata domniei lui Carol al II-lea a fost și Ziua Cărții. Preluând un model al vremii ce obișnuise populația cu sărbătoriri moderne de genul ziua Laptelui, inițiativa lui Dimitrie Gusti survine pe fondul unei discuții tot mai aprinse în lumea oamenilor de litere referitoare la lipsa de interes a publicului față de literatura autohtonă. Acesta este poate și motivul pentru care Ziua cărții va fi perpetuată de către autorități, devenind o tradiție a primăverilor interbelice românești. Moment de sărbătoare închinat cărții, acest eveniment era ocazia perfectă prin care statul se transforma în partenerul scriitorilor, al editorilor, librarilor și bibliotecarilor în demersul lor da a promova lectura și de a educa publicul. Decizia oficială a Ministerului de a institui Ziua cărții este publicată în Monitorul Oficial din 28 aprilie 1933. Printre prevederile cele mai importante se numără constituirea de expoziții de carte cu vânzare atât la sate cât și la orașe, organizarea de congrese legate de problema cărții și a lecturii și întâlniri cu cititorii. Bibliotecarii, editorii și librarii sunt invitați să își promoveze cărțile și serviciile în cadrul unor conferințe și șezători. Publicului ii se oferă șansa de a se implica în activități de colectare de carte pentru înzestrarea bibliotecilor și instituțiilor culturale fără posibilități materiale1. Toate aceste măsuri, reprezintă în plus o încercare de aliniere a României la o practică culturală devenită o obișnuință în țările Occidentale și anume târgurile de carte. Pe lângă binecunoscutele târguri de la Frankfurt și ..., în Spania exista o „Fiesta del Libro EspanoF' similară cu Ziua cărții la noi, instituită în 1926, la inițiativa scriitorului Vincent Clavel Andres și care marca trecerea în neființă a marelui Cervantes1 2. La fel și în Italia, propaganda fascistă monopolizează târgurile de carte din Milano și Torino și instituie Fiera del Libro. Până la momentul urcării pe tron a lui Carol al II-lea, România avea experiența expozițiile universale și mondiale, la care participa încă din 1867. Prin urmare existau deja o serie de metode bine stabilite de strategii identitare, puse în slujba politicii externe, care urmăreau conturarea unei percepții publice despre țara noastră. Dacă inițial aceste expoziții au fost concepute ca o competiție în care fiecare participant să obțină un profit din vânzarea obiectelor sale specifice, ulterior, ele devin scene de prezentare a diverselor ideologi, construcții politice și moduri de viață. În secolul XIX și până în anii de după Primul Război Mondial, ele erau cadrul perfect pentru statele noi constituite și pentru națiunile aflate în ascensiune, cum era de altfel cazul Bulgariei, Greciei, Poloniei sau al României, de a-și demonstra specificul național, legitimându-și totodată existența în fața celorlalte națiunii.3 1 Decizia ministeriala pentru instituirea unei zile a cartii, In: Dimitrie Gusti, Un an de activitate la Ministerul instrucției, cultelor și artei, București, 1934, p. 1341. 2 Un cajon revuelto, Dia de libro, http://uncajonrevuelto.arte-redes.com/?p=166. 3 Laurentiu Vlad, Imagini ale identității naționale:România și expozițiile universale de la Paris, 1867-1937 (Iași : Institutul European, 2007), p. 16. 163 Hermeneutica Bibliothecaria - Antologie Philobiblon - Volumul V De remarcat este faptul ca încă de la prima apariție a Principatelor Române pe scena expozițională, în 1867 și până la prezențele din secolul XX, carte, fie ea manuscrisă sau tipărită este mereu parte din exponate. Alături de celelalte elemente definitorii pentru o civilizație, cum este arhitectura, pictura sau arta populară, cartea reprezintă un indicator al progresului și al nivelului de cultură fiind deci indispensabilă în crearea de imagine propagandistică. Masajul care trebuia să-l transmită pavilionul românesc de la expozițiile universale în anii '30 era acela de prosperitate, echilibru de forțe economice și spirituale precum și de evoluție ascendentă. Cel însărcinat de organizarea și conceperea acestor expoziții era Dimitrie Gusti, care reușise prin intermediul Institutului său de cercetări sociologice să dobândească imaginea cea mai clară și de ansamblu asupra realităților românești. Acest lucru îi va atrage atenția lui Carol al II-lea, care urmărește cu interes activitatea Institutului Social Român, sprijinindu-l prin intermediul Fundației Principele Carol1 și cooptându-l pe inițiatorul ei în sfera politică. Tot Dimitrie Gusti, este cel care contribuie și pe plan intern la dezvoltarea unei propagande regale pe un fundal cultural. În acest context se deschidea la 20 mai 1933, sub patronajul Majestății Sale, Ziua Cărții. Prima manifestare are loc în Aula Fundației Universitare Carol I, unde, așa cum presa vremii consemnează „niciodată o serbare a cărții n'a adunat la un loc o lume atât de aleasă”. Iau parte toate somitățile vremii, de la Majestatea Sa, regele Carol al II-lea, la Primul Ministru, membri ai guvernului, membrii ai Academiei Române, scriitori, editori, librari și „un public mirat și dornic de un asemenea prilej neașteptat”.1 2 Publicul este numeros și datorită publicității intense și bine realizate, ce au precedat serbările și care a fost organizată de Asociația Scriitorilor Români în colaborare cu Ministerul Instrucțiunii și cu alte societăți culturale. Cu săptămâni înainte ca Ziua cărții să debuteze, afișul semnat de Mac Constantinescu ce avea imprimată o carte deschisă deasupra stemei tării, anunța cu litere groase ZIUA CARTII, 1933, 20 mai, Sub înaltul Patronaj al M.S. Regele Carol II Editurile importante și-au pregătit la rândul lor o serie de reclame și afișe ce împodobeau vitrinele librăriilor sau apăreau reproduse în prea vremii și care promiteau mari reduceri de preț sau lansări de carte. Nici contribuția radiofoniei nu a fost de neglijat, anunțuri despre evenimentele ce urmau să se desfășoare de Ziua cărții au contribuit la deșteptarea interesul public pentru această nouă sărbătoare. Gazetele și ziarele de pretutindeni din țară încep din timp o campanie de conștientizare a publicului asupra importanței cărții în dezvoltarea societății. Se vorbește mult despre necesitatea promovării tiparului la sate, prin orice mijloace și în orice împrejurări, deoarece „la sat, situația este cum nu se poate mai dureroasă. Cartea este un lucru rar: aproape că nu există sau daca o întâlnești, atunci desigur nu-i cartea pe care sufletul săteanului o dorește și o poate înțeleg de care el să se 1 Ibid., 112. 2 Cărți, conferințe, congrese, expoziții, Boabe de grâu, III ( 1933) : 375. 164 Hermeneutica Bibliothecaria - Antologie Philobiblon - Volumul V îndrăgostească cu patimă”.1 Răspunsul la aceasta problema o constituie o aplicare mai eficientă a politicii cărții și o abordare mai realistă a acesteia. Este încurajată și apreciată în special ideea de expoziție de carte Afișul oficial din 19331 2 Carte trebuie expusă și prezentată la orice manifestare publică și cu orice ocazie „la o expoziție bovine de exemplu se pot vedea exemplare de animale cum nu se poate mai frumoase, crescute în condițiuni speciale. Dar alături de ele, să află și o mică librărie mobilă, care oferă aproape gratuit cartea cum se poate obține o vită frumoasă ca cea prezentată la expoziție. Săteanul, neputând cumpăra animalul care i-a plăcut nespus de mult, cumpără cartea în care este trecut cum se poate crește un asemenea animal. O citește, pune în practică cuprinsul ei și în urmă, când culege roadele muncii, înțelege profund binefacerile cărții. În felul acesta, la început din interes și apoi de dragul frazei ei, în loc de a urî cartea, săteanul se înfrățește cu ea, o iubește și o caută cu însetare”.3 Afișul 1 D. I. Ionescu-Demion, În legătură cu sărbătoarea cărții, Curentul VII (1934) : 3. 2 Dimitrie Gusti, Un an de activitate la Ministerul instrucției, cultelor și artei (București : Tipografia Bucovina, 1934), 1343 3 Ibid, 165 Hermeneutica Bibliothecaria - Antologie Philobiblon - Volumul V Deschiderea Congresului Cărții1 Manifestările debutează cu o ceremonie solemnă marcată de discursurile oficialităților prezente. Primul care a luat cuvântul a fost chiar creatorul Zilei Cărții, Dimitrie Gusti. Acesta în calitate de Ministru al Instrucțiunii se simte dator să sublinieze încă o dată importanța și rolul pe care cartea trebuie să îl joace în societatea românească. La fel și editura românească care este după părerea profesorului „parte vie din problemele culturale a țării”. 1 2 Ideea instituirii unei zile de sărbătorire a cărții este atribuita indirect Majestății Sale care prin exemplul Fundațiilor sale „s'a oprit cu toată înțelegerea și voința de înviorare înaintea scriitorului de frumos și artistului”. După trecerea în revistă a evenimentelor ce urmau să se desfășoare, ministrul Gusti anunță instituirea unui premiu de literatură „regele Carol al II-lea”, în valorare de 25.000 lei, ce urma să fie decernat cu ocazia Zilei cărții, celei mai bune lucrări literare a anului. De asemenea pentru a marca această perioadă Ministerul va publica două biblioteci, una a clasicilor români în ediții definitive și alta a clasicilor străini în traducere, făcând apel la editurile care pot să dea o cât mai frumoasă haină tehnică. Iar ca dovadă a completării măsurilor de politică culturală, pentru participarea la târgul cărții, se vor cumpăra opere a scriitorilor români moderni în valoarea de 100.000 de lei care se vor distribui prin societățile culturale celor mai active biblioteci populare din ținuturile lor3. 1 Boabe de grâu, III ( 1933) : 377 2 Ibid, 1350. 3 Cărți, conferințe, congrese..., 378. 166 Hermeneutica Bibliothecaria - Antologie Philobiblon - Volumul V Iau apoi cuvântul reprezentanții principalelor instituții participante la Ziua cărții. Sunt aduse omagii regelui pentru instituirea acestui eveniment de marcă în cultura românească iar apoi sunt exprimate speranțele în legătură cu evoluția pe care trebuie să o urmeze această zi. Discursurile au însă și o altă valența mult mai puternică din punct de vedere al mesajului. Ascultătorul poate urmări cum prin expunerile făcute vorbitorii, ei înșiși nume marcante în cultura românească, conturează imaginea lui Carol al II-lea ca fiind autoritatea culturală supremă a țării, „voievodul culturii românești”. Până la urmă, discursurile din Ziua cărții, reflectă felul în care transformările din artă premerg adesea tendințe sociale1; în cazul de față instaurarea regimului autoritar a lui Carol este precedat de impunerea unei dominații regale asupra artei și culturii românești. Spre exemplu profesorul I. Simionescu, în numele Academiei Române, consideră că „prezența Majestății Voastre la această apoteozare a cărții trebuie să însemne pentru toată lumea chemarea spre un front unic în lupta comună împotriva ceții dese care face ca mulțimea să pășească într'un amurg continuu”.1 2 Corneliu Moldovan în numele Societății Scriitorilor Români, după ce vorbește despre sărăcia obștească, ce a rărit numărul cititorilor „așa încât la 18 milioane de suflete tirajul cărții ajunge la 5000 de exemplare și asta în cadrul romanului”3, și despre problema hârtiei, ajunge la concluzia că numai prin sprijinul statului se pot rezolva problemele existente în industria cărții. Domnul Ioanițiu, exponentul editorilor români face o promisiune publică de a răsplăti atenția acordată breslei sale de Majestate prin „răspândirea în straturile poporului nostru a slovei tipărite precum și legătura ctitoricească de mult stabilită între Majestatea Voastră și Voievozii iubitori de carte și de țară ai istoriei noastre naționale”.4 Sfârșitul ceremoniei este marcat prin cuvântarea Majestății sale. Sunt creionate în mare etapele de dezvoltare a cărții românești. Trecutul, prezentat ca fiind sărăcăcios în tipărituri, „când nu existau de abia una sau doua colecții mici ..și când acestea erau singurele cărți răspândite în popor”; prezentul ce se află „sub auspiciile Zile cărții” și care înseamnă bazele unei noi etape, aceea a colaborării dintre scriitori, editori și librari pentru a răspândi cultura românească; viitorul cărții este prevăzut în promisiunea ce o face regele ca el însuși să devină paznicul și garantul culturii naționale. Prin intermediul Fundațiilor Culturale regale, unde „vor găsi ...întotdeauna sprijinul neprecupețit toți făuritorii culturii românești”...regele își ia obligația ca „eu însumi voi veghea asupra dezvoltării culturii noastre”.5 Cu aceasta promisiune în minte, oficialitățile se deplasează pentru a asista la evenimente pregătite cu ocazia Zilei cărții. Pentru publicul larg atracția principală o reprezenta Librăria cărții, organizată la Teatru Național. Aici vizitatorul venit mai 1 Ernst Fischer, Necesitatea artei (București : Meridiane, 1968), 58. 2 Dimitrie Gusti, Un an de activitate la Ministerul instrucției, cultelor și artei (București : Tipografia Bucovina, 1934), 1351. 3 Ibid, 1370 4 Ibid., 1356. 5 Regele Carol al II-lea, Discursuri culturale..., 48. 167 Hermeneutica Bibliothecaria - Antologie Philobiblon - Volumul V mult datorită reclamelor din ziare sau de la radio și a curiozității era surprins de o atmosferă cu totul schimbată. Pentru câteva zile decorurile ce caracterizau sălile teatrului au fost date la o parte pentru a face loc standurilor de edituri și librării. Decoratori și pictori precum Lilly Verea, au transformat holurile și o parte din săli în spații ce aminteau de atmosfera specific librăriilor. Expozanții, numele mari ai publicisticii românești precum Cultura Națională, Adevărul, Cartea Româneasca, Cionei, Socec, Eminescu, Universul, Ramuri, Cugetarea sau Vreme alături de producători mai mici sau chiar de autori ce se reprezentau singuri, și-au personalizat la rândul lor standurile pentru a-și transmite mesajul și a-și face cunoscută „marca”.1 Cărți cu coperți viu colorate, cu ilustrații sau monograme, expuse pe fundalul unor anunțuri ce promiteau reduceri, atrăgeau inevitabil privirea vizitatorilor. Titlurile celor mai noi apariții, titluri șocante sau intrigante, înnobilate uneori de premii și faimă se suprapuneau și se combinau pentru a constitui cartea de vizită a expozanților și pentru a convinge publicul să cumpere. Odată intrat pe poarta teatrului, vizitatorul era întâmpinat de „actori și actrițe improvizați în librari, gata să-ți recomande un roman, un volum de versuri sau un studiu”.1 2 Cele mai multe dintre acestea actrițe sau starlete de cinema aveau ca misiune din partea editurilor să atragă publicul spre un anumit stand și să stimuleze cumpărăturile. Pentru cei care nu se lăsau convinși de reclamele multicolore sau de amabilitățile prezentatoarelor, expozanții au invitat să fie prezenți alături de ei scriitori și autori ce dau autografe și răspund la întrebările cititorilor, „...amatorii de autografe sunt în febră. Așteaptă nerăbdătorii terminarea solemnității dela Funație și venirea în masa a „idolilor”. Cei câțiva scriitori prezenți nu mai prididesc. Nicu Cocea, juvenil, satisfăcut, zâmbitor, își tocmește penița fără să refuze o solicitare... Peltz explică d-lui Romulus Voinescu misterul Amorului încuiat, Damian regretă că și-a uitat ștampila acasă...”.3 Prestația participanților și organizatorilor este urmărită și dezbătută de critici și jurnaliști. Editura Adevărul reușește să obțină remarci pozitive pentru faptul că „deși abia de curând apărută pe ecranul activității bucureștene, a reușit să prezinte o producție pe cât de bogată, pe atât de substanțială”.4 Dintre numele marcante ale scenei literare pe care Adevărul le expunea la standul său se numărau Mihail Sadoveanu cu Locul unde nu s-a întâmplat nimic, Gala Galaction, Papucii lui Mahmud, Liviu Rebreanu și cele două volume din Răscoala, Jean Bart cu Europolis, Ion Minulescu cu 3 și cu Rezeda 4 sau Constantin Stere romanul în patru volume în Preajam revoluției. De la editura Cugetarea, presa apreciază eforturile fondatorului Georgescu Delafras care a înțeles importanța și valorarea literaturii autohtone, publicând lucrări ca Scrisori către Simforoza a lui Gala Galaction, O moarte care nu dovedește nimic de Anton Holban, Memoriile lui Eugen Lovinescu, Oraș Patriarhal de Cezar 1 Dimitrie Gusti, Un an de activitate..., 1361. 2 Săptămâna cărții - Aspecte, Facla XII (1933) : 2. 3 Săptămâna cărții, Dimineața 29 (1933) : 5. 4 C. Panaitescu, Editori și scriitori, Facla XII (1933) : 3. 168 Hermeneutica Bibliothecaria - Antologie Philobiblon - Volumul V Petrecu, Dragoste și moarte în provincie semnată Sergiu Dan. Și tot de la Cugetarea ies traducerile unor scriitori străini ca și Jules Verene sau Pitigrilli, determinând astfel pe unii să concluzioneze că „editura Cugetarea a reușit să se claseze printre primele case de difuzare a scrisului românesc”.1 La concurență cu Adevărul sau Cugetarea, editura Cultură Națională vine la târgul de carte cu lucrări de răsunet ale anului literar ca de exemplu Fecior de sluga a lui N. D. Cocea, Maitrey de Mircea Eliade sau operele lui Mihail Sebastian. Dar dacă unii editori decid să mizeze pe literatura modernă și contemporană, alții vin să convingă publicul că merită să investească în scrierile clasicilor. Acesta este ideea pe care miza Cartea Românească, care expune ediții din Creangă, Caragiale, Slavici, Nicolae Filimon, Vlahuță ori Ispirescu, în condiții grafice pentru toate gusturile și buzunarele de la produse de lux pentru bibliofili până la cele accesibile publicului larg. Tot de la Cartea Românească, cei ce nu doreau beletristică își puteau achiziționa lucrări medicale sau juridice, manuale didactice, Marele Dicționar Enciclopedic întocmit de A. Candrea și în general scrieri de specialitate pe care editura le adunase în două mari colecții Pagini alese și Cunoștințe folositoare1 2. La o mică librărie în Ziua Cărții La rândul ei Editura Ciornei, se folosește de prilejul și cadrul oferit de Teatru Național pentru a-și promova aparițiile în „stil american” după cum comenta presa vremii. Vedete casei de editura este romanul Patul lui Procust de Camil Petrescu care a deținut un număr record de tiraj, note și notițe în presa, interviuri, 1 Ibidem 2 Ibidem 169 Hermeneutica Bibliothecaria - Antologie Philobiblon - Volumul V pagini omagiale, expunere centrală în vitrina etc., adică „tot ce putea face o editură pentru lansarea unei cărți”.1 Librărie la Sărbătoarea cărții1 2 De la Teatru Național, publicul larg era invitat să meargă și la Biblioteca Fundației Universitare Carol I. Aici este deschisă expoziția de carte veche și rară adresată în special bibliofililor și celor interesați în istoriografia României. Pentru specialiștii din industria cărții și pentru oamenii de litere, are loc la Fundația Carol I, un congres al cărții ce își dorește să dezbată problemele tiparului românesc. Iau cuvântul personalități ca Dimitrie Gusti, Corneliu Moldovan, Romului Dianu, Perpessicius sau Emanoil Bucuța. Se vorbește despre numărul redus de cititori, care în opinia profesorului Kirițescu, este fie din pricina scumpetei cărții, fie din cauza analfabetismului și despre problema colportajului3. Bilanțul după săptămâna în care cartea a fost capul de afiș a tuturor manifestațiilor din țară este făcut public de Ministerul Instrucțiunii. Astfel, organizatorii Librăriei festive, Societatea Scriitorilor Români, declară manifestarea un succes dovedit și de prezența masivă a publicului la evenimente, „publicul, cu toată vremea ploioasă a asaltat Librăria festivă până în ultimul ceas al închiderii”.4 Expozanții, în special cei din capitală, s-au declarat și ei satisfăcuți de rezultate. Bineînțeles cel mai mare profit l-au avut casele mari de editură precum Adevărul, Cartea Românească și Socec. Au urmat apoi în ordine descrescătoare Cultura Națională, Naționala Ciornei și Cugetarea. Dintre scriitori, cei mai cumpărați au fost cei care au și marcat de altfel literatura românească contemporana, precum Liviu Rebreanu, Constantin Stere, D. Cocea, Camil Petrescu, Mihail Sadoveanu, Cezar Petrescu, Jean Bart, Gala Galaction. Acum este momentul când s-a confirmat și noua generație de scriitori precum Mircea Eliade sau G. M. Zamfirescu, a căror opere primesc girul publicului larg. Concluzia generală a fost că, cu toate greșelile și lipsurile unui eveniment aflat la început de drum, Sărbătoarea cărții trebuie repetată. Acest lucru se și întâmplă în anul următor când cu toate schimbările politice petrecute la Ministerul Învățământului, Ziua cărții continuă să constituie una din preocupările autorităților. Vizita Regelui la deschiderea oficială a Sărbătoarea cărții - 19355 Programul anului 1934, este stabilit din timp de către Fundațiile Regale, într-o consfătuire publică condusă de Al. Rosetti, directorul Fundație. Acțiunile de organizare încearcă de data aceasta o mai mare implicare a autorităților statului în eveniment. Astfel Fundațiile fac demersuri pe lângă Ministerul de Interne pentru ca toți chioșcarii, în special cei din ținuturile nou alipite să fie obligați să afișeze și să 1 C. Panaitescu, Edituri și cărți, Facla XII (1933) :2. 2 Boabe de grâu, III ( 1933) : 377 3 Dimitrie Gusti, Un an de activitate..., 1361. 4 Ibid., 1391. 5 Universul, nr 130, 1935 170 Hermeneutica Bibliothecaria - Antologie Philobiblon - Volumul V promoveze pe durata sărbătorii, cărți românești. De altfel acum începe conturarea mai precisă a sărbătorii cărții, ce este transformată treptat într-o manifestație naționalistă ce face propagandă cărții și culturii românești. Inaugurarea „Săptămânii cărții* Reclamele și afișele concepute special pentru Ziua cărții sunt distribuite în țară prin prefecturile de județ. Fiecare centru urban important avea datoria de a delega scriitori pentru a participa la festivități și a semna autografe. Pentru a facilita accesul unui număr cât mai mare de vizitatori spre centrele urbane unde se desfășurau expozițiile, Uniunea Fundațiilor culturale regale, obține de la direcția C.F.R, reduceri speciale pentru publicul călător înainte și după Săptămâna cărții1. Pentru deplina reușită a Sărbătorii sunt cooptate și mobilizate cele mai importante universități și asociații culturale din țară precum și radioul și cinematografele. La fel și presa, publicații precum Vremea, Reporter sau Buletinul Asociației editorilor români care din timp rezervă numere speciale pentru a prezenta și comenta Ziua Cărții. Solemnitățile anului 1934, debutează în capitală la Cercul Militar, unde „în căldura tropicală a dimineții, miniștrii și președinți de asociații au cuvântat cuvântări de circumstanță...”.1 2 Momentul așteptat de mulți este discursul suveranului. Sper deosebire de prima ediție a Zilei cărții când regele a ales să sublinieze importanța și necesitatea Sărbătorii, de data acesta alocuțiunea se axează pe rolul cărții în societate. Carol prezintă cu aceasta ocazie direcția pe care trebuie să o urmeze politica cărții în România. Se sugerează că trebuie găsită o metodă prin care statul să dobândească un mai bun control în producția literară. Așa numita „carte bună”, adică cartea ce urmează și dezvoltă acele percepte morale ce definesc renașterea culturală dorită de Carol, trebuie încurajată în detrimentul cărții proaste și imorale, „Va trebui să găsim un sistem - poate fiscal - prin care să se încurajeze până la 1 Reduceri pe C.F.R. și Săptămâna cărții, Vremea, VII (1934) : 8. 2 Săptămâna cărții, Reporter, I (1933) : 2. 171 Hermeneutica Bibliothecaria - Antologie Philobiblon - Volumul V extrem, prin care să putem (...) degrava cartea bună, iar pe de altă parte să putem pun bariere, încărcându-o cu impozite, cărții proaste”.1 Săptămâna cărții este reiterată de suveran ca fiind expresia luptei pentru răspândirea culturii românești ce trebuie susținută prin eforturile reunite a trei factori primordiali scriitorul, editorul și librarul. Dacă suveranul în discursul său de la Ziua cărții vorbește despre cartea bună și cartea proastă, autoritățile, mai exact, Ministerul Instrucțiunii găsește și metoda de a explica publicului semnificația și diferențele dintre cele două. Se trimit circulare cu inițiative ce trebuiesc luate în școlile de pe tot cuprinsul țării pentru a sărbătorii Ziua cărții. Este prevăzut că directorii și profesorii trebuie să organizeze șezători la care să participe atât elevii cât și părinții lor. Cu aceasta ocazie se va dezbate și demonstra participanților „tot folosul marelui prieten, care este cartea cea bună și toată primejdia puternicului dușman care este cartea cea rea”.1 2 În centru atenției va fi de asemenea și biblioteca școlii. Se vor organiza dări de seamă cu privire la cuprinsul ei și lecturi publice pentru a îndemna pe cei prezenți să utilizeze cartea. De asemenea un ultim punct al circularei prevedea organizarea de expoziții cu cărți din bibliotecile personale ale elevilor, „spre a trezi emulația pentru formarea a cât mai multe astfel de biblioteci și pentru a se studia chipul cum elevii noștri - eventual gospodarii dela țară - simt și pot să-și satisfacă nevoia de a-și lumina mințile și încălzi sufletele”. Toate manifestările și observațiile făcute în privința raporturilor elev-carte urmau să fie raportate de către profesori direcțiilor de învățământ. La sfârșitul celei de-a doua ediții a Sărbătorii cărții se trage din nou linia și se face bilanțul. Impresia generală este că „din punct de vedere comercial difuzarea cărții românești nu a fost atât de intensă ca în anul anterior..”; în linie generală au vândut și semnat autografe cele mai multe autorii ultimelor cărți, adică a celor apărute în ultimele două - trei luni ”.3 Evenimentul ajunge astfel să își găsească locul în peisajul vieții mondene interbelice. Prin decorul expozițiilor și târgurilor de carte, publicul învață să deosebească fizionomia și ținuta fiecărei edituri, să aibă așteptări și pretenții de la autori și editori, într-un cuvânt, publicul român începe să-și formeze gustul pentru lectură. Deși decretată ca fiind eveniment cu acoperire națională, avântul și spiritul de sărbătoare ce însoțea Ziua cărții în capitala este receptat și redat diferit în restul teritoriului. La Cluj, în sala festivă a Bibliotecii Universitare se organizează o expoziție cu contribuția editurilor locale și a librăriilor. Personalități marcante ca profesorul universitar Nicolae Drăgan și C. Marinescu, țin conferințe despre trecutul cărții românești și despre rolul ei actual. Presa locală susține și promovează, la rândul ei Ziua cărții deoarece se consideră că „... cu toate că editura românească a progresat după război pentru că numărul cititorilor s-a înmulțit considerabil, totuși cartea 1 Adrian Scărlătescu, Luna cărții (București : [s.n.], 1937), 12-13. 2 Circulara Ministerului Instrucției către directori de școli cu prilejul Săptămânii cărții, Reporter II (1934) : 6. 3 Petru Comărnescu, Aspecte și învățăminte pentu viitor dela Ziua Cărții, Vremea VII ( 1934) : 4. 172 Hermeneutica Bibliothecaria - Antologie Philobiblon - Volumul V românească nu se bucură de prestigiul cuvenit în țară sa...”.1 Cu toată această propagandă publicul nu se dovedește a fi la fel de entuziast ca cel din capitală sau alte mari orașe. La Ziua cărții din 1934, Teatru Național din Cluj este locul unde se desfășoară manifestațiile. Intelectuali de marcă ai urbei precum Vladimir Gridonescu, Ion Th. Ilea și artiști ca Neamu Otonel, Nicolae Dimitru sau V. Potorosc își dau concursul la răspândirea cărții. Ziua cărții la Oradea - 19331 2 La Oradea, publicația Reporter anunța, în 1934 că s-a făcut din „Săptămâna cărții o autentică sărbătoare a muncei spirituale”.3 Centrul solemnităților, este sala festivă a primăriei unde oficialitățile organizează o „șezătoare închinată cărții”. Profesori și personalități locale ca Eugen Speranția, Octavian Suluțiu sau Sabin Anca țin o serie de cuvântări și prelegeri despre carte și citit. Este prezentat apelul Fundațiilor pentru literatură și arta Regele Carol precum și cuvântul Sindicaliștilor Presei Ardelene. Programul mai include apoi și o serie de lecturi publice din I.L. Caragiale, Eminescu, Ionel Teodoreanu cu Ulița copilăriei sau Bacovia. Cea mai activă în planul propagandei de carte românească pare să fi fost librăria Socec, care „încă din ajunul zilei de 12 mai a împodobit festiv vastele vitrine cu cărți românești”. Rezultatele campaniei ne sunt relatate de însuși conducerea locală a librăriei care într-un interviu acordat aceluiași ziar Reporter afirma că „Am vândut de două ori cât anul trecut. Numai în ultima zi am făcut vânzare de 20 mii lei. 1 Reflecții la săptămana cărții, Societatea de mâine II (1933) : 95. 2 Dimitrie Gusti, Un an de activitate..., 1385 3 Lascăr Tuduciuc, Săptămâna cărții la Oradea, Reporter II 74 (1934) : 4. 173 Hermeneutica Bibliothecaria - Antologie Philobiblon - Volumul V Am vândut foarte mult și notarilor și învățătorilor din județ cari au cumpărat mii de cărți din Biblioteca pentru Toți, rugați fiind de țăranii știutori de carte”.1 Din relatările Gazetei de Vest se poate urmări desfășurarea aceleași sărbători a cărții în Oradea și pentru anul 1935. Modalitatea în care sunt redate festivitățile par însă să ne sugereze că accentul se pune mai mult ca înainte pe propaganda lecturii și cărții romanești în cadrul instituțiilor de învățământ. Astfel manifestările sunt reluate, decorațiile librăriei Socec, „unica librărie românească” repuse, toate fiind gata a „atrage publicul înăuntru și a-l ambala cu cărți”. În toate școlile din localitate „duminică înainte de masă au fost adunați elevi în sălile festive ..unde erau aranjate expoziții de cărți. Profesorii au ținut cuvântări și le-au dat elevilor sfaturi și indicații asupra cărților ce urmează să le cumpere”. În unele școli, profesorii optează pentru o metodă mai practică de a realiza întâlnirea elevului cu cartea. Spre exemplu, la Gimnaziul de băieți Alexandru Roman, „d-l Gheorghe Vornicul, directorul gimnaziului după ce a vorbit elevilor de însemnătatea cărți a plecat cu ei în corpore la librăria Socec și la biblioteca publică a municipiului și la biblioteca Cele Trei Crișuri pe care le-a vizitat”. Mesajul sărbătoarea cărții pentru cei mici era că „nu trebuie să se citească orice carte, ci numai aceea care prezintă o valoarea incomensurabilă”, iar pentru părinții „să le dea posibilitatea elevilor să-și cumpere cărți în săptămâna aceasta cât se vând cu prețuri reduse pentru ca să simtă gustul cititului de mici”.1 2 Mai la nordul țării, în Baia Mare, Sărbătoarea cărții este transformată de către ziarul Granița într-un pretext pentru a denunța nepăsarea autorităților față de cultura română din aceste „zone limitrofe”. Activitățile de celebrare a cărții, se pare că erau și aici organizate în special în școli și licee. La liceul Gheorghe Șincai, după obișnuita conferință despre „carte și însemnătatea ei pentru nobilarea sufletului”, s-a vizitat „expoziția de cărți din biblioteca școalei unde mai erau expuse mai multe colecții ale elevilor, adunate nominal pentru a se face control asupra lecturii particulare.” Pe lângă autoritățile școlare sărbătoarea este marcată doar de librăria „Dacia”, care „are o vitrină special amenajată și cu cărți de autori români. Restul de trei librării care le mai are orașul ...nici nu s'au sinchisit”.3 Articolul își dorește însă mai mult decât o simplă prezentare a unui eveniment cultural. Este adusă în discuție taxa de 2% impusă oricărui colet cu cărți trimis de edituri, măsură considerată ca fiind o piedică în calea răspândirii cărții românești, „regretăm această măsură nesocotită, luată față de cartea românească în timp ce vitrinele și chioșcuriel minoritare sunt pline de cărți pornografice și reviste subversive și sperăm că într-o ședință specială onorata comisie interimară va veni cu o propunere de a scoate de sub această taxă cărțile românești. Ar fi cel mai frumos exemplu care l-ar putea da față de singura librărie românească, Dacia”.4 Numărul din martie 1936 a Ziarului Afirmarea prezintă impactul Săptămânii cărții în cel mai nordic județ al țării. Considerațiile pe care autorul articolului, le 1 Ibid 2 Săptămâna cărții la Oradea, Gazeta de Vest, IV (1935) : 3. 3 Săptămâna cărții Baia Mare, Granița, I (1934) : 2. 4 Ibid 174 Hermeneutica Bibliothecaria - Antologie Philobiblon - Volumul V lansează prezintă o situație sumbră a fenomenului în zona sătmarului. Aparent „pentru majoritatea sătmărenilor, Săptămâna cărții e un fapt divers. Trece ca și neobservată”.1 Articolul nu vorbește în mod special despre evenimentele propriu-zise ce se derulează cu această ocazie, cât mai ales despre atitudinea și interesul pe care oamenii îl au pentru carte și lectură. Lipsa unei biblioteci românești în oraș, oferă o scuză în plus pentru cei ce și așa sunt prea ocupați să citească. Cei care totuși hotărăsc să nu se uite la cât de scumpă e carte și își permit luxul de a o cumpăra, optează pentru romanele superficiale de 5 sau 15 lei, pline de senzațional. Este în fapt denunțat un anumit grad de snobism care există chiar și între locuitorii citiți din Satu Mare, pentru care a lectura o carte echivalează cu o frunzăreală. Indiferent de criticile negative pe care le primește din partea unora sau de interpretările date în anumite zone ale țării, Sărbătoarea cărții se perpetuează de la an la an, evoluând de la o simplă expoziție de carte la o adevărată sărbătoare națională. Ceea ce în alte țării occidentale exista de mult timp sub forma târgurilor și expozițiilor de carte, la noi apare abia în perioada interbelică și se dezvoltă ca un exercițiu public de formare a gustului pentru lectură. Cel de-a al treilea an al manifestării, este serbat în capitală la sala Dalles, clădire modernă construită în 1932, care în scurt timp devine unul dintre cele mai importante spații culturale Bucureștene. Săptămâna cărții din 1935 este astfel sărbătorită într-o ambianță ce îmbina produsele picturii și artei plastice românești cu cele a artei literare. Schimbarea locației nu este însă bine văzută, fiind considerată de unii critici prea mică pentru un eveniment de o asemenea anvergură. Iată cu descrie un cotidian din capitală desfășurarea sărbătorii : „aciuată între caldele tablouri ale d-lui Tonitza și pânzele minunate ale marelui meșter Șirato, standurile cărților românești n-au putut fi decât niște modeste tărăbuțe cari încurcau spațiul cerut de viguroasele sculpturi ale d-lui O. Han. Chircite una într-alta, cărțile n-au mai apărut în frumusețea lor ci, asemeni unor copii de bogdaproste, claie peste grămadă, adunați în poarta unui azil...”.1 2 3 3 Expoziția cărții în Pavilionul Fundațiilor Regale - 1936 Susținută în principal de Fundațiile Culturale Regale sărbătoarea ajunge chiar să se extindă, însăși denumirea ei demonstrând aceste schimbări. Dacă la început festivitățile aveau loc sub denumirea de Ziua cărții, se ajunge în scurt timp la Săptămâna cărții iar în 1936 la Luna cărții. Acest lucru se datorează în principal implicării și suportului pe care îl primește manifestarea din partea regalității, suport care nu era total dezinteresat. În subsidiaritatea evenimentului rezida interesul ideologic a lui Carol al II-lea de a-și construi un cult al personalității bazat pe imaginea de patron al culturii, de voievod al culturii românești după cum singur se intitula. Acest lucru devine evident în atât în serbările închinate cărții cât și în cartea românească propriu-zisă. 1 Constantin Gheorghe Popescu, Sătmărenii și Săptămâna cărții, Afirmarea, I, nr.1, (1936) : 42. 2 Ion Anestin, Sărbătoarea scriitorilor, Vremea VIII (1935) : 2. 3 Adrian Scărlătescu, Luna cărții, 15 175 Hermeneutica Bibliothecaria - Antologie Philobiblon - Volumul V Manifestațiile pentru Luna cărții din 1936 și 1937 sunt mutate în Pavilionul Fundațiilor Regale. Incinta vastă permite de altfel organizatorilor să folosească un întreg angrenaj de simboluri și exponate ce îmbină trecutul cu prezentul, literatura cu activitățile Fundațiilor culturale, totul cu un rol formativ pentru marele public. Periplul vizitatorului începea în sala festivă, de la intrare, unde privirea îi era furată de friza în culori vii ce spunea povestea lui Ion Creangă și a personajelor sale precum și de standul în care erau expuse operele clasicului scriitor. Alături de vremea idilică a Amintirilor din copilărie se afla graficul darurilor făcute de Majestatea Sa școlilor, bibliotecilor, spitalelor, căminelor culturale și altor așezăminte. De la copilărie spre tinerețe, de la panouri cu Echipele regale la activitatea Filarmonicii și de la tiparnița monahilor spre progresul tehnologic și științific, standuri și panouri arată fazele succesive ale dezvoltării culturale a societății românești. Expoziția cărții în Pavilionul Fundațiilor Regale 1 Urmează apoi sala dedicată Fundației Culturale Principele Carol dominată în centru de standul decorat cu multiple exemplare din volumul lui Cezar Petrescu, Cei trei regi. Celelalte vitrine aduc sub privirea vizitatorului publicații ale Fundației precum cărțile din Biblioteca satului, revista Albina, ori revista Căminul Cultural. 1 Adrian Scărlătescu, Luna cărții, 17 176 Hermeneutica Bibliothecaria - Antologie Philobiblon - Volumul V Activitatea culturală patronată de Carol al doilea este tema ce domina sala Fundațiilor regale pentru literatură și artă Regele Carol II. Grafice și panouri prezentând activitățile editurii proprii și ale Revistei Fundațiilor Regale. Portretele oficiale a lui Carol al II-lea, multiplicate și transformate în cărți poștale, fotografii și litografii împodobeau sala de jur împrejur, împreună cu imagini ale României pitorești, peisaje și chipuri de țărani în port popular. Opera literară din standul principal este aici lucrarea lui N. M. Condicescu Peste mări și țări, ce descrie călătoria făcută în jurul lumii de Alteța Sa în 1922 și despre care broșura expoziție menționează că „ea se va citi cu evlavie și în viitor, ca un capital istoric de mare interes”.1 Alături de sălile expoziționale se mută în pavilionul Fundațiilor și târgul de carte. Douăzeci și două de standuri sunt alocate pentru ca edituri din toată țara să își desfacă produsele și ofertele. Ca în fiecare an pentru atragerea publicului sunt pregătite reduceri și premii. De exemplu vizitatorii pot participa la o tombolă, prin care cu 20 de lei oricine are posibilitatea de a câștiga pachete de cărții în valoare de 500 de lei.1 2 Și pentru 1 Adrian Scărlătescu, Luna cărții..., 27. 2 Ibid., 50-51. 177 Hermeneutica Bibliothecaria - Antologie Philobiblon - Volumul V expozanți, organizatorii aveau pregătite din timp premii speciale. Premiul pentru scriitori fusese instituit de la primele ediții ale târgului, a fel ca și cel pentru cea mai frumos decorată vitrină de librărie. Sărbătoarea cărții devine astfel o tradiție a primăverii interbelice așteptată de mulți, de editori și librari pentru profitul și publicitatea obținută iar de public pentru caracterul monden și totodată cultural al evenimentului. CÂRTI I t» Afișul oficial - 19371 Zilele cărții apar pe fondul unei crize a cititului, pe care multe voci, în special autorii autohtoni, o pun pe seama lipsei de interes a publicului pentru literatură. Statisticile despre numărul de cititori și datele prezentate de diverse personalități din domeniul cultural prezentau o situație îngrijorătoare atât în domeniul industriei editoriale cât și a desfacerii de carte. Societatea simțea nevoia unei acțiuni coordonate și sistematice, cu o acoperire la nivel național și cu impact la toate categoriile sociale. Pasul hotărâtor vine din partea sociologului și omului de cultură Dimitrie Gusti. Acesta a prior de a ajunge ministrul al învățământului și cultelor își petrecuse o parte din anii de cercetare și studiu în străinătate. De aici preia o practică comercială, devenita obișnuință pentru țările Occidentale, anume expoziția de carte cu vânzare, care la noi beneficiase însă până în acel moment doar de încercări timide și o implementează ca și metodă de educație și culturalizare a maselor. Se creează astfel cadrul perfect care reușește să coopteze și să mobilizeze cei patru factori esențiali pentru existența unei cărți și în general al oricărui tip de tipăritură. Mai exact prin inaugurarea de către Ministrul Instrucțiunii a unei Zile a cărții, se obține 1 Ibid., copertă 178 Hermeneutica Bibliothecaria - Antologie Philobiblon - Volumul V implicarea principalilor editori și librari cărora astfel li se oferă un debușeu oficial al produselor. Implicit prin atragerea editorilor sunt atrași în manifestare și scriitori care au tot interesul să fie popularizați, operele lor fiind cunoscute de mase și astfel vândute. Și nu în ultimul rând sărbătoare închinată cărții ajunge să implice chiar publicul. Pentru acesta din urmă sunt mobilizate toate resursele pe care marketingul de carte îl dispunea la vremea respectivă, de la reclame în ziare și la radio la afișe stradale, sau fluturași răspândiți din avion1, premii, tombole și întâlniri cu scriitori și vedete. În școli și în instituții publice sau culturale, manifestațiile organizate de Ziua cărții învață publicul român că tipăritura și cartea în mod special este un bun de consum în care merită investit și ca literatura autohtonă are aceeași valoare ca și cea de import. Treptat însă funcția comercială și educativ-literară ce a stat la baza organizării acestei manifestări este preluată de sfera politică, iar mesajele publicitare înlocuite cu cele de propagandă. Acoperirea națională pe care o avea evenimentul precum și impactul asupra publicului transformă Ziua cărții dintr-o simplă sărbătoare dedicată literaturii într-un sistem eficient de promovare a cultului personal a lui Carol al II-lea. 3. Opinii, comentarii și ecouri la Sărbătoarea cărții De cele câteva zile de festivități se folosesc editorii pentru a-și vinde marfa, librarii pentru a atrage publicul în stabilimentele lor, autorii pentru a-și deplânge soarta și pentru a-și dobândi un renume, politicieni pentru a-și susține cauza. La radio, în public sau în presă diferiți oamenii din sfera culturală sau politică vin să-și expună punctul de vedere în legătură cu rolul și situația cărții în societatea românească. Ziua cărții dobândește treptat valențe multiple pentru cei implicați dar și pentru public în general. 3.1. Scriitori În deceniile anterioare Primului Război Mondial, cei mai mulți scriitori români erau implicați în susținerea cauzei unificării tuturor românilor. În consecință munca lor, operele lor însemnau aportul firesc al intelectualilor pentru realizarea idealului național. În practică acest lucru se traducea prin opinia generalizată că omul de litere român nu scria pentru bani, ci din simț civic. După înfăptuirea unificării ar fi urmat o etapă nouă, o lume nouă a posibilităților. Pentru scriitorul român, noul context însemna reevaluate statutul lor social și profesional. Perioada interbelică se dovedește a fi însă una a paradoxurilor. Pe de o parte producția literară ia avânt dar pe de altă parte profesia de scriitor este trecută cu vederea în noul nomenclator a profesiilor.1 2 Se ajunge astfel ca poziția omului de litere în societate să fie mai incertă decât înainte. Vechea să imagine de poet inspirat, mag și legiuitor, tribun al neamului și conștiință civică a Cetății, se 1 Dimitrie Gusti, Un an de activitate..., 1346. 2 Liviu Malița, Eu, scriitorul..., 131. 179 Hermeneutica Bibliothecaria - Antologie Philobiblon - Volumul V degradează, iar noul său statut, de profesionist al cuvântului, nu reușește încă sa-l impună printre elite.1 Creația artistică era subordonată în cele mai multe cazuri unei alte profesiuni care putea să-i ofere scriitorului o sursă sigură de venit. Pentru foarte puțini dintre autorii interbelici, intrați acum în panteonul literaturii romane, scrisul, în sine, a reprezentat principala modalitate de s-și câștiga existența. Vorbind despre confrații săi, Camil Baltazar dezvălui că „dacă Ionel Teodoreanu n-ar practica și profesia salvatoare de avocat, n-ar putea trăi numai din literatură”.1 2 La fel era situația și altor autori, nume grele ale literaturii române, precum Gala Galaction care era profesor la Facultatea de Teologie. Confruntat cu grijile existenței zilnice, cu lipsa de apetit pentru lectură a publicului, cu o așa numită criză a cititului, scriitorului nu-i rămânea ca și alternative decât să se adapteze la noile condiții sociale sau să renunțe cu totul la menirea sa. Societatea Scriitorilor Români, creată încă din 1909 cu scopul de a apăra drepturile și interesele materiale și morale ale scriitorilor3, alege prima cale, cea a adaptării. Acest lucru însemna în termenii vremii rentabilizarea scrisului și profesionalizarea meseriei.4 Pentru ca scriitorul să își capete în cele din urma locul binemeritat în ierarhia societății românești moderne, era nevoie ca acesta să abandoneze sferele sale înalte, tunul său de fildeș și să devină mai vizibil publicului, să își intensifice relațiile cu acesta, să folosească toate resursele disponibile pentru a-și mediatiza și promova arta.5 Crearea unei Sărbători a cărții venea deci într-un moment crucial pentru dezvoltarea și afirmarea în societate a creatorului de literatură. Societatea Scriitorilor Români sesizează posibilitățile pe care o astfel de manifestare o oferă și nu ezită să se angajeze în organizarea Zilei cărții. Scriitorii români se mobilizează astfel în corpore, unii din pasiune și convingere, alții din necesitate sau pur conformism. Cert este că ei sunt prezenți la sesiuni de autografe, la șezători literare, la congresele în care se discuta problema cărții. De altfel unii dintre ei se implică în promovarea ideii de creare a unei sărbători închinate cărții. Un exemplu în acest sens este Liviu Rebreanu care prin ziarul pe care îl conduce, România Literară, demarează o campanie de convingere a opiniei publice cum că „ în alte țări mai civilizate ziua cărții poate fi numai o manifestare ca multe altele. La noi Ziua cărții ar fi începutul unei adevărate epoci culturale. Acest început trebuie făcut cu orice preț”.6 Tot Rebreanu este cel care conferă acestei sărbători o semnificație ce va fi ulterior preluată de mulți dintre confrații săi și anume că „ Ziua cărții înseamnă înainte și mai presus de toate sărbătoarea scriitorilor”. Această zi ar veni sub forma unei recompense, a unei recunoașteri binemeritate și mult așteptate a meritelor a tuturor creatorilor de literatură din țară. Faptul că inițiativa vine din partea oficialită- 1 Ibid., 62. 2 Camil Baltazar, Din romanul existenței mele literare (București : Hasefer, 2004), 336. 3 Ion Muntean, Istoricul societății scriitorilor români, (București : Editura Eminescu, 1998), 3. 4 Liviu Malița, Eu, scriitorul..., 133. 5 Ibid., 150. 6 Liviu Rebreanu, Ziua cărții, România Literară II (1933) : 1-2. 180 Hermeneutica Bibliothecaria - Antologie Philobiblon - Volumul V ților era un plus ce putea fi interpretat ca validare a importanței scriitorului de către stat. Autorii, sau mai exact operele lor, au fost până atunci, opinează Rebreanu, folosite, manipulate sub formă „de utilitate publică, fără ca ei înșiși să fie luați în seamă”1; dar prin instituirea unei Zile a cărții se omagiază în fapt creatorul ei, adică scriitorul. Există chiar anumite voci din publicistică, cum este de exemplu graficianul și literatul Ion Anestin, ce manifestă viguros împotriva includerii în semnificația sărbătorii și a altor factori din domeniul producției de carte, subliniind că „săptămâna aceasta, închinată cărții este omagiul adus celui ce a făcut cartea, celui ce a scris rând de rând textul cărții. Ori înțelegerea a fost de o nefericită larghețe și a înglobat pe autor împreună cu zețarul, paginatorul, ucenicul paginatorului, mașinistul, proprietarul tipografiei, casierul editurii, domnul editor, șeful expediției, șoferul mașinei de transport, d. Librar ( care ia doar 30 la sută din costul cărții în timp ce scriitorului i se dă 15 la sută) și bineînțeles rudele d-nii-lor până în gradul al VII-lea...”.1 2 Dovada că soarta scriitorului a ajuns și ea să se numere printre preocupările opiniei publice rezidă în instituirea unui eveniment ce readuce scriitorul și problemele sale în lumina reflectoarelor. Menirea și eforturile lor nu sunt înțelese decât în măsura în care scrierile lor sunt căutate, cumpărate de public. Pentru Tudor Arghezi, Sărbătoarea cărții înseamnă răspândirea operei literare românești, într-un act aproape justițiar și echitabil pentru toți cei implicați, „Dacă în această așa numită zi a cărții fiecare știutor de carte ar cumpăra o carte, osteneala de un an a editorilor și autorilor ar fi răsplătită și s-ar putea strecura în casele oamenilor un milion de scrieri literare...”.3 Declarațiile, reluate și transcrise mai apoi de către periodice din toată țara demonstrează că părerile despre Ziua cărții erau împărțite și în rândul scriitorilor. Ele variau de la optimism la pesimism, de la afirmații acide la reflexii poetice. De departe viziunea cea mai pragmatică o are eseistul și filosoful român Ion Petrovici care, subliniază în doar câteva fraze importanța organizării unui eveniment de acest gen „îndemnul la cetire și cumpărarea cărții pot fi accelerate de presiunea colectivității. Într-o expoziție vei suferi îndemnuri care îți vin și de la estetica galantarului și de la ceilalți vizitatori și de la mica vanitate deșteptată de un mediu în care scrisul e glorificat”.4 Și scriitorul Isac Peltz vede, într-o notă proprie, o posibilă utilitate a sărbătorii cărții. În expunerea sarcastică, ce o face unui cotidian central, el pledează pentru o nouă semnificație prin care „Săptămâna cărții trebuie să fie o săptămână a sacrificiului bănesc în favoarea celor mai autentici aristocrați ai colectivității: scriitorii”, urmând apoi o listă întreagă de categorii sociale și profesionale vizate precum miniștrii, prefecți, primari, consilieri județeni și comunali, studenți și profesori universitari 1 Liviu Rebreanu, Ce cred scriitori despre săptămâna cărții, România Literară II, 66 (1933), nr 6 : 1 2 Ion Anestin, Sărbătoarea scriitorilor..., 2. 3 Ibid., 2. 4 Scriitori despre ziua cărții , Facla XII (1933) : 2. 181 Hermeneutica Bibliothecaria - Antologie Philobiblon - Volumul V care ar trebui să „scoată din pungă în săptămâna cărții câte zece mii de lei...pentru cumpărarea unui număr oarecare de cărți românești”.1 Pentru mulți dintre creatorii de literatură intervievați, sărbătoarea este o dovadă în plus că educația și cultura generală a societății românești moderne suferă de lipsuri, de carențe grave ce necesita orice fel de impulsuri. Aceasta este și opinia criticului Eugen Lovinescu ce se exprimă în favoarea unui astfel de eveniment: „Arta nefiind prețuită la noi decât prin latura sa socială...organizarea unei săptămâni a cărții, cu toate adjuvantele patronării de sus, a publicității masive, a solemnității și a spectacolului, este foarte bine venită într-o fază de cultură care are încă nevoie de astfel de stimulente”.A 2 Arta în general, dar literatura în special au ajuns, pentru mulți să fie preocupări secundare sau cel mai adesea chiar trecute cu vederea în detrimentul sportului sau a cinematografului „ tineretul e preocupat numai și numai de sport, iar adulții numai de cinematograf. Și unii și alții refuză să-și obosească creerul cu înțelegerea cititului”.3 Nicolae Cocea, al cărui roman Fecior de slugă era considerat una din lucrările de substanță a anului literar, printr-o ironie subtilă atinge problema inculturii care din păcate este prezentă în toate păturile sociale, de la țărani „ pentru care nu s-a făcut nimic și multă vreme încă de-acum înainte nu se va face nimic...” până la „miniștri, deputați, înalți demnitari, cari, ei, mai ales ar avea nevoie de un pic de carte, dar cari, vai! Încă odată, nu se vor alege nici ei cu nimic din ziua aceasta festivă și trecătoare”.4 În general din declarațiile scriitorilor referitoare la manifestările organizate cu ocazia Zile cărții transpare o notă de pesimism sau neîncredere care ajunge în unele cazuri până la indignare. Reprezentant la generației noi de scriitori, Mihail Sebastian, comentează evenimentul printr-o o remarcă malițioasă dar, în același timp dureros de realistă „ Ziua cărții sper că nu este și ziua scriitorului. Fiindcă altminteri ar fi desasperant să știi că „de ziua lor” sunt totuși scriitori care n-au bani de masă”.5 Îi este oferită astfel o replică subtilă lui Liviu Rebreanu care lansase conceptul că sărbătoare cărții ar echivala cu o sărbătorire a scriitorului. Ziua cărții este și un prilej în care ies la lumină rivalitățile existente între oamenii de litere ai vremii. Zaharia Stancu de exemplu, îl acuză, în interviul acordat ziarului Facla, pe inițiatorul evenimentului, pe Dimitrie Gusti de falsitate și ipocrizie și readuce în prim plan conflictul pe care acesta din urmă l-a avut cu Societatea Scriitorilor Români. Aceeași confrați care nu cu mult timp în urmă îl au votat excluderea lui Dimitrie Gusti din S.S.R., îl aplaudă acum pentru inițiativa sa. Indignat și întristat de „atitudinea încântată a colegilor de breaslă care se lasă fascinați de decorurile de carton poleit”, Zaharia Stancu consideră că „ Ziua cărții bagatelizează marea și grava problemă a cărții”.6 1 2 3 4 5 6 Autorii, Vremea, VII (1934) : 5. Ibidem Ibidem Scriitori despre ziua cărții, Facla XII, nr. 691 (1933) : 2. Ibidem Ibidem 182 Hermeneutica Bibliothecaria - Antologie Philobiblon - Volumul V Și alte voci din lumea literară găsesc de cuviință să secondeze opinia negativă asupra evenimentului. Ion Pas, traducătorul și romancierul, atacă frontal problema printr-o sintagmă destul de dură ce susține că „modestia cărții a fost violată în, cum s-ar spune, interesul ei”. Astfel în spatele „placardelor de dimensiuni mari, făcând concurență reclamelor de cinematograf”, evenimentul în sine nu rezolvă cu adevărat nici una din problemele esențiale cum sunt de exemplu timbrul de control pentru carte sau dotarea bibliotecilor populare cu cărți. În fapt Ziua cărții se rezumă la o manifestare de paradă prin care oficialitățile au mimat un interes pentru soarta cărții și a scriitorului: „au redactat și au tipărit pancartele. Au convins pe editori să acord un rabat de 20 la sută...deși multe dintre aceste cărți erau oferite mai dinainte cu rabat mult mai mare”.1 Refractar nu numai la eveniment ci și la a declara orice despre eveniment este și Perpessicius, criticul literar și eseistul care chestionat de ziarul Vremea refuză orice comentariu considerând că „tot ceiace ași avea să spun ar fi dezagreabil, în ceiace privește Săptămâna cărții, încât m-ar nemulțumi întâi pe mine.”.1 2 Dar dacă pentru unii scriitori situația era revoltătoare, și promisiunile de Ziua cărții erau făcute doar de ochii lumii, alții aleg să se resemneze și să participe la această manifestare fără prea mari așteptări însă, „buna cuviință” declară George Mihail Zamfirescu „ o să ne oblige să ascultă în tăcere și să ne facem că nu avem nici un motiv să nu credem în promisiuni. Oricum, după, festivitate, să ne ducem cuminți acasă și să așteptăm nu câteva decenii cum ne sfătuește domnul Corneliu Moldovan, dar câțiva ani în orice caz. Să nu uităm refrenurile: trăim vremuri de criză”.3 La polul opus se află acei membrii ai lumii literare care privesc cu mai puțin cinism, sarcasm sau deziluzie sărbătoarea cărții. Aceștia însă ar dori ca un asemenea eveniment, sau mai bine zis atitudinile pozitive la adresa cărții și a scriitorului, pe care un asemenea eveniment le naște să nu se rezume la o săptămână dintr-un an ci să devină o permanență. Acesta este cazul poetului și filosofului Eugen Relgis care consideră că într-o lume unde „cultura e mecanizată, standardizată și distribuită mecanic” e neapărata nevoie de o Săptămână a cărții și „în țările cu veche tradiție culturală. Iar într-o țară a cărei cultură e tânără de un veac, cu jumătate din populația ei analfabetă...o țară unde politica e suverană și cărturarul e rob al politicianismului, o astfel de țară are trebuință nu numai de o singură săptămână a cărții pe an - ci de 52 săptămâni pe an, pentru necurmata străduință de luminare a mulțimilor - și pentru a da tuturor meșteșugarilor scrisului demnitatea misiunii lor, putința de a-și împlini opera...”.4 Aceeași idee este reluată și de autorul dramatic, Mihail Sorbul ce crede în utilitatea unei săptămâni a cărții de cincizeci și două de săptămâni, adică „o adevărată ofensivă a cărții ș tocmai ceiace ne lipsește nouă astăzi”.5 La fel este de părere prozatorul și eseistul Felix Anderca ce apreciază că „ niciun mijloc nu e de prisos pentru a sili pe contemporani să umble nițel printre 1 Ibidem 2 Autorii, Vremea, VII (1934) : 5. 3Scriitori despre ziua cărții, Facla XII (1933) : 2. 4 Autorii, Vremea, VII (1934) : 5 5 Ibidem 183 Hermeneutica Bibliothecaria - Antologie Philobiblon - Volumul V palierele de trandafiri ale vieții abstracte și prin auzul închipuirii” și nădăjduiește „ să ajungem ca toate popoarele de cultură la anul cărții”.1 Dramaturgul Victor Eftimiu, are asupra Sărbătorii cărții o imagine mai amplă, ce încadrează evenimentul în atmosfera epocii. În perioada frământată de „crime, comploturi și stupidități anarhice”, societatea are nevoie de o dezmorțire, de o pauză de reculegere în fața acelui element peren și plin de armonie care este cartea „înviorarea aceasta e absolut necesară pentru toate sufletele întorcându-le la adevărata apă de izvor : Cartea”.1 2 Cu un an înainte, întrebat despre același subiect, Sărbătoarea cărții, dramaturgul dăduse un răspuns mult mai pesimist, provenit nu din neîncrederea într-un asemenea eveniment ci în atitudinea generală a societății față de carte „aduc cele mai entuziaste laude inițiatorilor zilei cărții. Cred însă că n-o să vie nimeni și mai ales n-o să cumpere nimeni nimic”.3 Această schimbare de percepție, chiar dacă este și numai una superficială, o schimbare mai mult în tonalitatea discursului denotă o schimbare a perspectivă asupra evenimentului. În fapt, Ziua cărții prin faptul că aduce laolaltă sfere sociale diferite, pe scriitori și pe oamenii politici reușește să devină un punct de convergență. Mulți dintre scriitori, aceia care nu o făcuseră până atunci, se vor lăsa atrași de sfera politică ce oferea operei lor o valorare pragmatică iar persoanei lor un statut privilegiat. 3.2. Editori Mișcarea culturală, din a doua jumătatea a secolului al XIX-lea în paralel cu mișcarea națională determină dezvoltarea producției de carte și implicit a activității editoriale românești. La fel ca autorii pe care îi publică, pionierii tiparului modern ca Heliade-Rădulescu, George Barițiu sau Gheorghe Asachi, nu urmăreau nici ei profitul material ci progresul cultural și spiritual al poporului.4 Treptat însă, în special după 1877, producția de carte pornește pe o linie ascendentă, iar tiparul începe să își contureze sfera sa comercială. La sfârșitul veacului sunt publicați cu toate rigorile editoriale ale vremii numele mari ale literaturii române precum Eminescu, Caragiale, Creangă, Slavici, Coșbuc sau Vlahuță. Tirajul cărții literare se stabilește de pe acum la o medie de 3000 de exemplare. Editorii ajung să cunoască limitele propriei piețe de desfacere și în general adoptă o politică a prudenței. Un manuscris sau un scriitor nou apărut pe piață se editează inițial într-un tiraj cât mai restrâns cu posibilitatea reeditării în cazul succesului la cititori.5 Se conturează astfel un nou tip de editor, în general librarul evoluat în editor, care pune accentul pe vânzarea de carte, pe profitul propriu și nu pe beneficiul vre-unei mișcări ideologice sau culturale. Exemplu cel mai grăitor în acest sens este Leon Alcaly faimos pentru faptul că a preluat publicarea seriei Biblioteca pentru toți, dovedindu-se un editor și un comerciant remarcabil deși nu știa să 1 Ibidem 2 Ibidem 3 Liviu Rebreanu, Ce cred scriitori..., 2. 4 Mircea Tomescu, Istoria cărții Românești..., 141. 5 Ibid., 154. 184 Hermeneutica Bibliothecaria - Antologie Philobiblon - Volumul V citească sau să scrie.1 Ideea de a iniția colecția Biblioteca pentru toți a aparținut însă lui Carol Muller și el librar de meserie ce a sesizat dorința clienților săi de a răsfoi carte cât mai diversă, din domenii cât mai variate. Scopul declarat al colecției de a da „în mâna tinerimii și tuturor cititorilor cărți bune, bine alese, frumoase, interesante, bine traduse, culese din toate producțiile spiritului omenesc și...să le dau pe un preț cât voi putea mai ieftin”1 2, marca apariția unui program editorial bine definit poate printre primele la noi în țară. După exemplul acestuia se vor închega și alte colecții cu scop educativ și de culturalizare. Pentru multă vreme, planurile de activitate editorială vor fluctua, pe de o parte vor fi aceia care urmărind un profit rapid și ușor vor scoate pe piață o literatură ușoară și vandabilă iar pe de altă parte vor fi cei ce duc o activitate moralizatoare, de instruire și de rafinare a gustului public. În climatul de schimbare socială de după Marea Unire, editorul, la fel ca toate celelalte categorii sociale se vede nevoit să își reconsidere activitatea și rolul în societate. De abia în perioada interbelică, meseria de editor se individualizează și se separă efectiv de cea de librar. Editorul din perioada interbelică devine mult mai dinamic, înflăcărat de posibilitățile pe care extinderea teritorială a României le oferea, el își reasumă misiunea de a difuza cartea românească în noile provincii alipite, „chiar a doua zi după război, când țara era profund dezorganizată...noi am dat drumul legiunilor noastre de cărți prin care am putut să compensăm lipsa unui învățământ organizat și prin care cultura națională a descins în Ardeal și în celelalte ținuturi, înlesnind acolo afirmarea și întărirea ordinei românești”.3 Conștiente de faptul că nevoile culturale ale României întregite erau acum mult mai extinse și variate, numele mari din industria tiparului își întocmesc programe editoriale ample. Acestea reflectă în multe din cazuri concepția existentă în acea perioadă în rândul elitelor intelectuale referitoare la rolul cărții de „îndreptar, călăuzitor de norme și propovăduitor de înțelesuri morale și etice”.4 Războiul a cauzat ca unele edituri să dispară iar în schimb în România unificată altele se ridică; în general numele mari din industria tiparului precum Alcalz sau Socec, revin pe piață restructurate și adaptate la noile condiții. Dintre editurile tinere ce vor încerca să se afirme devenind concurența caselor consacrate, se numără Scrisul Românesc, Vremea, Naționala Ciornei sau Cultura Română. Aceste apariții de nume noi în industria tipografică, apariții datorate în cele mai multe din cazuri inițiativei personale indică faptul că această ramură devine totuși o afacere rentabilă. În paralel cu particularii, statul își finanțează și susține propriile case de editură precum Casa Școalelor sau Cultura Poporului. Din 1933 cel mai puternic concurent va apărea pe piață la inițiativa lui Carol al II-lea, Editura Fundației Regale pentru Literatură și Artă. 1 Tudor Nedelcea, Civilizația cărții..., 62. 2 Mircea Tomescu, Istoria cărții Românești..., 156. 3 Emanuel Tătărăscu, Criza editurii românești, Buletinul Aociației editorilor români I, 2 (193!) : 4. 4 Stelian Popescu, Rostul cărții în cultura națională, Buletinul Aociației editorilor români, an I, 3, (193!) : 1. 185 Hermeneutica Bibliothecaria - Antologie Philobiblon - Volumul V Privită din exterior imaginea de ansamblu era una ce descria un trend ascendent. Examinați mai îndeaproape, cei care reușeau să își înființeze și să-și susțină afacerea în lumea tiparului, se aflau mai mereu într-un echilibru financiar precar. Pe de o parte exista concurența străină, căreia colportajul românesc neajuns de dezvoltat și de extins, era în unele zone depășit de cartea străină ce pătrundea mult mai ușor, încurajată și de preferințele regionale pentru literatură franceză, maghiară sau germană. Apoi la sfârșitul deceniului la treilea se adaugă greutățile de ordin economic cauzate de criza mondială. În plan intern problema cea mai pregnantă pentru editori era monopolul exercitat de stat, prin intermediul Monitorului oficial asupra cărții școlare. Urmează apoi la rând problemele create de scumpetea hârtiei ce devine în perioada interbelică monopolizată de un cartel al hârtiei și a fiscalității excesive. Imaginea cea mai grăitoare este oferită de directorul editurii Scrisul Românesc, care referindu-se la starea editurilor și la politica cărții dusă de statul român afirma în 1933 că „editura a avut de suferit dela o lipsă de finanțare, trecând apoi printr-o lipsă de legiferare a intereselor strâns legate de comerțul nostru, maximalizând prețul la cărțile de școală, punând în același timp un impozit de 5 la sută în favoarea Casei de credit a corpului didactic, monopolizând imprimatul tipografiei prin transformarea Monitorului Oficial în editură de Stat și obligând toate autoritățile să nu mai lucreze la industriile particulare, simțind presiunea sălbatecă a unui trust de hârtie cu o mentalitate colonială, iar acum, în urmă, împingând sistemul de etatizare până la ideia de monopol al cărților de școală, fără a mai vorbi de revendicarea Societății Scriitorilor Români, de a se creia o nouă editură de Stat pentru cartea literară. Dacă mai adăugați și fiscalitatea sălbatecă ce apasă așa de crud asupra bietelor noastre finanțe, apoi tabloul este și mai eloquent”.1 Nu în ultimul rând editorul perioadei trebuia să se preocupe de a câștiga un număr cât mai mare de cititor într-o țară unde cartea se vinde în funcție de sezon, unde exista un „sezon al cărții școlare” care „ia proporțiile evenimentului salvator”1 2 atât pentru editori cât și pentru librari. De aceea, decizia statului de a monopoliza cartea școlară determină un protest vehement atât al editorilor cât și al librarilor, ca „prin acest monopol, dacă se realizează, editorii și librarii vor fi desființați pur și simplu ca editori de manuale didactice, iar cei de-al doilea nu vor mai vinde decât cărți literare, căci cărțile de școală, ca și rechizitele, vor fi trimise direct la comitetele școlare”.3 Era evident că dezamorsarea situației nu putea veni decât tot de la stat. Era nevoie de crearea unui mijloc eficace prin care cartea românească să nu mai fie dependentă de calendarul școlar. Nu este de mirare așadar că inițiativa lui Dimitrie Gusti de a crea o sărbătoare a cărții este văzută ca un semn încurajator din partea statului față de cei ce produc și comercializează cartea. Directorul editurii Naționala 1 Emanuel Tătărăscu, Statul și politica cărții, Buletinul Asociației editorilor români I, 1 (1933) : 6-7. 2 Silviu Cionei, Pentru sezonul de sărbători, Buletinul Asociației editorilor români I, 3 ( 1933) : 3. 3 P. Georgescu-Delafras, Monopolul cărților școlare, Buletinul Asociației editorilor români I, 3 ( 1933) : 11. 186 Hermeneutica Bibliothecaria - Antologie Philobiblon - Volumul V Ciornei, aprecia într-un articol scris cu ocazia Săptămânii cărții că valoarea evenimentului este unul evaluativ și totodată stimulativ pentru editorul român „sărbătoare cărții devine astfel prilej pentru cei din afară de noi să ne judece munca iar pentru noi înșine prilej aidoma de prețios de a ne trece în revista activitatea și ..de a ne revizui rezultatele dobândite și de a primi îndemn pentru spornica munca în viitor”.1 Mai mult girul dat de Carol al II-lea prin patronajul său asupra evenimentului, îi îndreptățea pe editori să spere la o recunoaștere publică a meritelor de valoroși factori culturali. De la Fundația pentru Literatură și Arta regele Carol al II-lea, profesorul Alexandru Rosseti, responsabil și cu programul editorial al fundației, vorbește cu entuziasm despre „freamătul mulțimilor” și despre „excelenta îmbulzeală a publicului împrejurul tarabelor cu cărți” în care editorul își vede răsplătite eforturile și prevede „semnul sigur al succeselor de mâine”.1 2 Responsabil cu producția și desfacerea de carte, de activitatea editorului ajunge să depindă felul în care o opera este receptată de către public. Începând de la formatele de carte, stilul grafic și până la împărțirea pe colecții, editorul imaginează cititorii posibili cărora le transmite concepțiile sale estetice și ideologice. Este firesc deci ca de Ziua cărții, unii editori să își explice și să prezinte bilanțul strategiilor lor editoriale. O astfel de prezentare realizează și editura Cultura Națională care își reface parcursul activității, „Săptămâna cărții este pentru editor, prilej de reculegere și meditare asupra operei realizate. Planul de lucru al Editurii Cultura Națională, fixat în momentul înființări sale (1929), a fost îndeplinit cu punctualitate : publicarea și încurajarea scriitorilor români, în special al talentelor tinere și retipărirea scriitorilor noștri clasici în ediții critice...după cinci ani de munca neobosită în slujba culturii românești, fie-ne îngăduit, astăzi, când zori nouă se deschid înaintea noastră, să încheiem cu satisfacție bilanțul moral al unei epoci de rodnică și hotărâtoare pregătire”.3 Pe lângă caracterul festiv, a momentelor de reflectare și evaluare a culturii și a cărții românești, Sărbătoarea cărții este în primul rând un eveniment comercial, de publicitate și propagare a tipăriturilor. Editorii, veriga esențiala în lanțul comerțului, cu atât mai mult nu pot să omită acest aspect și fiecare profită de ocazie pentru a-și promova afacerea, pentru a-și individualiza numele. Reprezentantul editurii Cultura Românească, I. Steinberg, subliniază aportul adus de întreprinderea sa educației românești, punând accent pe manualele școlare editate precum și pe publicațiile de popularizare a științei adunate în colecții precum Biblioteca Populară ori Biblioteca Căminul, „ ...în aceste zile de sărbătoare a cărții, în săptămână închinată ei, se cuvine să ne aruncăm privirile asupra activității noastre...sunt aproape trei pătrare de veac dela întemeierea acestei edituri, răstimp în care, an cu an, a realizat în câmpul 1 S. Cionei, Semnificația sărbătoarei de azi, Buletinul Asociației editorilor români, I, 9 (1933) : 13. 2Alexandru Rosetti, Săptămâna cărții, Buletinul Asociației editorilor români, I, 9 (1933) : 2. 3 Ibid., 25. 187 Hermeneutica Bibliothecaria - Antologie Philobiblon - Volumul V editurii de manuale noui, perfecțiuni menite să facă dovada permanentei griji pentru tot ce privește viața școlii”.1 În timp ce Cultura Românească își prezintă la Ziua cărții munca depusă în domeniul cărții de educație, cei de la Adevărul se mândresc cu romane ca Jar, Aventurile șahului, Clopotelor din Mănăstirea Neamțului, ale unor nume celebre ca Mihail Sadoveanu, Gala Galaction, sau Liviu Rebreanu, ce au apărute în condiții grafice admirabile. Și pentru că sărbătoarea cărților mai însemna și dreptul ca cei din industria cărții să-și afirme punctul de vedere, Emanuel Parker, directorul editurii Adevărul, profită de ocazie și dă o replică celor care au acuzat tiparul românesc că publică exclusiv romane în detrimentul altor genuri literare precum poezia sau eseul sau în dauna monografiei și scrierilor științifice. Dovada adusă de Emanuel Pauker sunt volumele de versuri ale lui Demostene Botez, În căutarea mea sau antologia versurilor lui Ion Pillat, Pasărea de lut.1 2 Sărbătoarea cărții odată instituită transforma anul publicistic și programele editoriale. Plasat strategic la finalul sezonului literar, când încă sezonul cărții școlare este departe, evenimentul înseamnă șansa editorului de a se afirma ca și factor de răspândire a culturii; „ofensivă aceasta va avea incontestabile rezultate practice pentru cartea românească. Daca n'ar fi decât faptul că acum la începutul verii, când era deobicei sezon mort la edituri, s'a creiat un sezon viu de stimulare a vânzării și încă e considerabil”.3 3.3. Librari Când Sărbătoarea cărții debuta, prima oprire pentru mulți dintre cititori sau chiar și numai pentru curioși era vitrina librarului. Aici reclame mari și viu colorate anunțau rabaturi speciale, lansări de carte sau întâlniri cu scriitori. În multe orașe, librăria era escala finală a cărții în drumul ei către cititor. Sau cel puțin așa ar fi trebuit să fie. În fapt librarul era de cele mai multe ori un simplu comerciant ce își înghesuia în prăvălie obiecte din cele mai diverse de la creioane la gramofoane și pantofi de sport. Un exemplu elocvent despre starea librarului de provincie îl oferă profesorul Ion Simionescu : „ Negustoria librăriei așa cum este la noi în majoritatea cazurilor, pare simplă și comodă. Nu cere nici capital prea mare, nici sforțări deosebite...Într'un mic orășel de provincie, unui negustor de mărunțișuri i-a trecut prin gând într'o bună zi să se facă și librar. În scurt timp a găsit o editură care i-a umplut rafturile cu cărți...librăria s'a înfințat, fără a fi însă librărie”.4 În discuțiile despre criza cărții, librarul este deseori acuzat de incultură și este socotit unul din principalii vinovați din cauza căruia cartea nu circulă în socie- 1 I. Steinberg, Pe marginea cărții literare și a manualului didactic, Buletinul Asociației editorilor români I, 9 (1933) : 21. 2 Em Pauker, La o sărbătoare a cărții, Buletinul Asociației editorilor români, I, nr. 9 (1933) : 10-11. 3 Săptămâna cărții, Reporter, I, 20 (1933) : 2. 4 Ion Simionescu, Importanța librarilor, Buletinul Asociației editorilor români I, nr. 7-8 (1934) :1. 188 Hermeneutica Bibliothecaria - Antologie Philobiblon - Volumul V tate. Din sferele înalte ale comerțului cu carte, din partea unor editori, intelectuali și chiar librari pornesc periodic îndrumări și sfaturi referitoare la ceea ce trebuie să fie un librar model. Negustorul de cărți, librarul acoperă în sensul cel mai propriu și mai cuprinzător noțiunea de vânzător de cultură. De aceea el trebuie să aibă două calități fundamentale. Să fie un bun comerciant și să aibă dragoste pentru marfa pe care o vinde: „adevăratul librar trebuie să fie un factor cultural căci el este acela care recomandă cartea. El este un misionar de cultură, un propagandist al slovei scrise, și nu în mai mică măsură vânzătorul de librărie”.1 Dar cum putea un vânzător semianalfabet să joace rolul de misionar al culturii. Aceasta era principala și cea mai acută problema a breslei, dezbătută în numeroase congrese și întruniri. Dezideratul suprem era crearea unui învățământ profesional care să îi instruiască într-o gamă variata de probleme de la procesul tehnic de fabricație a cărții ( felul în care e făcută hârtia și de câte tipuri poate fi ea, procedeele grafice, tehnicile amănunțite a legătoriei) la raporturile ce există între autor, editor și librar și nu în ultimul rând la probele comerciale privind vânzarea de carte ( instalația, rayonajul, asortimentul). Iar când acest lucru se va întâmpla, opinează Bogdan Varvara, cel care concepuse liniile directoare a educației librarului, atunci, librarul prin coorporația din care face parte, va avea dreptul să spună că profesia pe care o exercită nu se reduce numai la îngustele proporții de vânzător adesea orb al cărții”.1 2 De nevoia unui învățământ pentru librarii se vorbește și cu ocazia Săptămânii cărții. Directorul editurii Naționala Ciornei, ce își făcuse și el ucenicia ca și librar, referindu-se la semnificația sărbătorii subliniază rolul important al librarului în răspândirea cărții și considera că „în aceste momente de sărbătoare nu este inutil să reamintim din nou necesitatea de a înființa o școală de librari, care să creeze oameni cari să priceapă carte bună, s'o iubească și s'o recomande”.3 Dar până la a ajunge la fel de instruit și rafinat ca și librarul francez de pildă, negustorul român de carte dornic de informare putea doar să răsfoiască, în cazul în care era interesat, cataloagele de publicații scoase de marile edituri sau reviste precum Informațiile literare apărută prin colaborarea directorului librăriei Alcaly cu poetul Camil Baltazar. După ce la începutul anilor '30, ia ființă Asociația Editorilor Români, se vorbește tot mai mult în mediile culturale despre necesitatea ca și librarii să își formeze propriul organ reprezentativ care să lupte pentru ca nevoile librarului de rând să fie auzite. Mult timp până atunci cele două meserii, de librar și de editor, se confundau și se completau reciproc și mulți dintre editori, cum era cazul lui S. Ciornei, începuseră ca și librari. Cu toate acestea modernizarea impusă de timpuri 1 S. Ciornei, S'a sfârșit sezonul școlar, începe sezonul literar, Buletinul Asociației editorilor români, an II , nr 11-12 (1934) : 2. 2 Bogdan Varvara, Pentru un învățământ profesional al librarului, Buletinul Asociației editorilor români I , nr. 2 (1933) : 13-14. 3 S. Ciornei, Semnificația sărbătoarei de azi, Buletinul Asociației editorilor români, I, nr. 9 (1934) : 13. 189 Hermeneutica Bibliothecaria - Antologie Philobiblon - Volumul V presupunea și o evoluție a profesiei de librar. Așa cum N. Ionnițiu, explica în primul număr al Buletinului Asociației Editorilor Români, o separație era necesară între cele două ocupații deoarece „fiecare din aceste bresle are, în parte mici probleme profesionale a căror rezolvare își găsește mai lesne soluția în cadrul specialității stricte decât în ambele categorii laolaltă”.1 Amândouă categorii sunt însă legate indisolubil prin obiectul muncii lor, adică carte și complexul de interese ce se formează în jurul ei. La fel ca și editorul și librarul perioadei interbelice își desface și își vinde cartea pe sezoane, cel mai important fiind cel școlar când „prăvălia aproape uitată în tot timpul anului, ca un ochi de lumina în semi-obscuritatea orașului de provincie, se luminează ca în zilele festive naționale. Atunci, sarcinele de ordin economic și financiar, care apasă un an întreg pe umerii librarului prind speranțele soluționărilor”.1 2 Dar cu toate că este un sezon profitabil, această perioada presupune și multe greutăți provocate în special din relația librarului cu autoritățile școlare, cu furnizorii și în cele din urmă cu publicul. De exemplu lista manualelor școlare obligatorii se afișa cu întârziere și de multe ori era regândită după începerea școlii astfel încât librarii nu aveau timpul necesar aprovizionării cu cele necesare. De altfel dintre problemele cele mai acute cu care se confrunta breasla librarilor era chiar felul în care comerțul cu carte se desfășura. Din descrierile contemporanilor comerțul de librărie era o afacere dură, agresivă chiar. Deseori în orașele mici competiția devenea atât de acerbă încât concurentul librar recurgea la orice mijloc pentru a-și întrece rivalii chiar cu riscul de a se distruge singur. Se cunosc cazuri în care afișele librarilor erau încărcat de promisiuni ademenitoare, șocante chiar. Așa era cazul unui librar din Moldova ce răspândise fluturași publicitari ce anunțau că se decontează drumul clienților până la prăvălie: „ pentru domnii învățători: rabat dela 15% la 40% la cărțile școlare...credit pe 6 luni la 12 luni, fără poliță, fără dobândă. În propriul d-tra interes nu cumpărăți nimic până ce nu vizitați librăria noastră. Veniți singur în orașul nostru, pe cheltuiala noastră, căci va plătim spezele personale de drum...”.3 Armele cel mai des folosite rămâneau pentru majoritatea negustorilor de carte, rabatul și creditul. Pentru librarul neexperimentat sau pentru cel lacom, acestea se dovedeau adesea a fi arme cu două tăișuri. Se mergea până într-acolo încât „ în anumite centre, rabaturile acordate de librari clienților,...depășesc, uneori, rabaturile obținute cu trudă de aceeași librari de la editor...”.4 Ispitiți de câștigurile obținute din rabat, el nu ia în considerare că are de acoperit costurile reclamei ce și-a făcut-o sau a cadourilor pe care le-a dat pentru a-și atrage clienți și „crezând că banii intrați sunt toți ai lui [...] ca să mai facă rău vecinului, se apucă în adevăr să-și planteze o vie americană sau să-și deschidă un cinematograf”.5 Tot în numele rabatului, librarii 1 N. Ionnițiu, Noi și librarii, Buletinul Asociației editorilor români, I, nr. 1 (1933) : 2. 2 S. Ciornei, Activitatea sezonieră, Buletinul Asociației editorilor români, I, nr 1 (1933) : 4. 3 G. Dobrovici, Cum s'ar putea îndrepta comerțul de librărie, Buletinul Asociației editorilor români, I, nr. 7-8 (1934) : 5. 4 I. Florian, De actualitate, Buletinul Asociației editorilor români, II , nr. 10, (1934) : 4. 5 G. Dobrovici, Cum s'ar putea îndrepta..., Buletinul Asociației editorilor români, II, nr.11- 12 (1934) : 5. 190 Hermeneutica Bibliothecaria - Antologie Philobiblon - Volumul V erau acuzați că „nu vor ezita să împingă spre școlile primare toată maculatura didactică a unor autori cu desăvârșire obscuri [...] ba chiar să boicoteze cărțile didactice făcute de autori cu valoare recunoscută.”1 Pentru a încerca să rezolve unele din problemele acute ale propriei bresle, se organizează periodic congrese ale librarilor. Din nefericire, la aceste manifestări nu se raliau toți librarii din țara și de cele mai multe ori acestea se sfârșeau fără decizii practice. Instituirea unei sărbători anuale a cărții însemna așadar un motiv de speranță pentru comerțul cu carte și pentru librarul ce devenea pentru câteva zile măcar considerat și el alături de autori și editor, factor de răspândire a culturii. Cel puțin așa considera unul dintre membrii de seamă a comerțului cu carte, librarul bucureș-tean, Pavel Suru, ce susține că „ nu vânzarea ce se face în ziua sau săptămâna cărții mă bucură și trebue să ne bucure pe noi librarii. Folosul cel mare pentru noi toți este faptul că datorită acestei sărbători, oficialitatea, și unele societăți culturale dau măcar în această zi importanța ce se cuvine comerțului de cărți”.1 2 Din parte librăriei Cultura Națională, Virgil Montauranu, profită de ospitalitatea revistei România Literară pentru a-și expune părerile referitoare la situația cărții și la săptămâna cărții. În primul rând acesta dezminte criza cărții românești afirmând că „ar trebui spulberată legenda situației tragice a cărții românești care are nevoie la fiecare pas de sprijinul statului”3 deși, recunoaște el „prețul mediu al unei cărți la noi este de 80 de lei care depășește posibilitățile de cumpărare obișnuită”. Iulius Fichman, șef de raion al uneia dintre cele mai mari librării din țară, Socec, intervievat și el de aceeași revistă, estimează că sărbătoarea cărții va propulsa vânzarea de literatură autohtonă ce tindea în ultima perioadă să piardă teren în detrimentul celei străine și în plus „acest eveniment [...] va putea atrage atenția publicului că în afara de distracțiile fizice omul are nevoie și de o distracție spirituală. Ori o carte bună procură distracție sufletească”.4 Tot acum în săptămâna cărții, M. Toneghin, amintește colegilor săi de breaslă că este momentul să-și demonstreze și să-și evidențieze statutul de factor cultural. De prestația fiecărui librar, în aceasta perioadă, depinde stabilirea rolului esențial pe care această profesie îl exercită în cultura românească. De aceea „ fiecare, cu mijloacele de care dispune, să-și împodobească vitrinele cu covoare naționale, cu tablourile scriitorilor, cu o ornamentație din ramuri de brad, iar în mijlocul acestui decor sărbătoresc, să etaleze cărțile tuturor editurilor, fără a da vre-o preferință unei edituri. Trebue să se aibe în vedere că nu este sărbătorirea editurilor, ci este o zi consacrată cărții, deci ei îi trebuește, dată toată atențiunea”.5 1 Em. Tatarescu, Un cuvânt pentru librari, In: Buletinul Asociației editorilor români, II, nr. 11-12 (1934): 3. 2 Pavel Surdu, O zi de nădejde, Buletinul Asociației editorilor români, I , nr. 9 (1934) : 19. 3 Liviu Rebreanu, Ce cred librarii despre săptămâna cărții, România Literară, II (1933) : 2. 4 Ibid., 2. 5 M Toneghin, Doua zile însemnate pentru librari, Buletinul Asociației editorilor români, I, nr. 7-8 ( 1934) : 5. 191 Hermeneutica Bibliothecaria - Antologie Philobiblon - Volumul V Pentru librari așadar, săptămâna cărții însemna ocazia perfectă pentru a se afirma ca și categorie profesională distinctă. Sunt scoase în evidență dimensiunile culturale ale acestei meserii ce trebuie să evolueze în mentalitatea publică de la un simplu negustor ce din întâmplare vinde și carte la librarul experimentat cu pasiune pentru carte. 3.4. Cititori Sărbătoarea cărții aduce în prim plan lucrarea tipărită și fiecare din instanțele ce au contribuit la crearea și diseminarea ei, de la autori la editori și librari profitau pentru a-și prezenta și dezbate situația și aportul cultural. Dar în cele din urma instanța care dădea verdictul final era cititorul. Căci fără existența lui însăși conceptul de carte și cu atât mai mult de sărbătoare a cărții era fără nici un sens. Noțiunea amplă de cititori era în acea perioadă dezbătută cu înflăcărarea de oricine se considera parte a elitei intelectuale sau culturale. Se discuta despre criza cărții și inevitabil despre lipsa de cititori, lucru care în fapt nu era prea departe de adevăr, dacă se ține cont de statisticile referitoare la numărul de știutori de carte din perioada interbelică. Cei puțini care citeau erau la rândul lor acuzați de gusturi îndoielnice, de faptul că preferă o literatură frivolă sau că o preferă pe cea străină în defavoarea celei naționale. Întreaga campanie din domeniul culturii ce se duce pe parcursul anilor '20 și '30 are ca și scop instrucția maselor, formarea gustului pentru citit și rafinarea cititorilor deja formați. De aceea când Sărbătoarea cărții a fost inițiată se considera că reprezintă „ un prilej de verificare directă a punctelor de contact între marele public cetitor și cei chemați să ție cât mai sus făclia scrisului românesc...”.1 Concepțiile despre cultura maselor erau prezentate și răspândite prin toate mijloacele media disponibile perioadei interbelice, și era mai mult decât evident că existau formate o serie de preconcepții și stereotipuri când venea vorba relație cititorului cu cartea. Dreptul la replica a omului de rând se oferea rar și de cele mai multe ori era mai slab auzit. Sărbătoarea cărții, se transformă însă și într-un prilej ca oamenii de litere să afle părerile omului simplu. De exemplu ziarul Vreme realizează o anchetă ce ia pulsul evenimentului și prezintă părerea omului de rând despre carte. Că producerea de carte este încă o activitate dură și frustrantă atât la propriu cât și la figurat ne-o confirmă și lucrătorul tipografic, Vasile Ionescu ce declara că „plumbul blestemat care minează plămânii cobreslașilor mei mă îndreptățește să iau o [...] atitudine împotriva cărți. Pe simplu motiv că și așa sacrificiile materiale pe carii le faci cu o carte, devorează în progresiune aritmetica beneficiile morale ale autorului...”.1 2 La fel de notorie este și situația grea a scriitorului, de care, se pare că este conștient cam orice cetățean, dar care pălește în cele din urmă, în fața propriilor greutăți. Criza economică face ca pentru mulți cartea să devină un produs prea costisitor, accesibil doar anumitor categorii sociale. Despre asta vorbește mai în glumă, mai în serios un chelner bucureștean „în vremurile de astăzi cartea e un lux 1 Răsfățul pornografiei, Universul 52, nr. 131 (1935) : 12. 2 Cititorii, Vremea VII (1934) : 5. 192 Hermeneutica Bibliothecaria - Antologie Philobiblon - Volumul V pe care nu ți-l mai poți permite decât din joi în Paște. Ideia asta cu o săptămână a cărții e picată la țanc; dar tot pentru cei care au ceva mai mult. Plus, că după cum am auzit, se mai fac și reduceri; încă mă mir ce-i mai rămâne scriitorului, când mai înainte îl jupoaie domnul editor și mai apoi vine cu pretenții și domnul cumpărător, ași propune, ca beneficiu, să fie într'adevar beneficiu, să se organizeze mai întâi o lună a bacșișului ca să putem avea cu ce cumpăra o carte în săptămâna cărții”.1 Din partea unui funcționar public C.F.R, vine o expunere concisă și pertinentă a situației cărții și a lumii literare românești. La fel ca și în cazul muncitorului tipografic, și în opinia acestuia fondul problemei este scumpetea cărții , „da, e timpul s'o spunem răspicat; cartea la noi e extrem de scumpă pentru public dacă se ține seama că grosul cititorilor îl formează o categorie de oameni - funcționari, studenți și muncitori - cu un standard de viață cobont sub nevoile existenței zilnice...”.1 2 În plus, consideră funcționarul CFR, scriitorul român contemporan nu reușește să surprindă în scrierile sale esența timpurilor trăite, „sbuciumul vieții post-belice” și de aceea cititorul care nu se regăsește în „romantismul perimat” al romanelor autohtone renunță la a mai consuma literatură. În consecință sărbătorii cărții îi revine rolul de a acționa ca un barometru pentru scriitori care trebuie să-și regleze subiectele în funcție de realitățile sociale și pentru editori care la rândul lor trebuie să ajusteze prețul cărții la „actuala conjunctură economică”.3 Trecând într-un mediu mai academic, asistentul universitar chimist Barbu M. Angelescu, salută această inițiativă de a serba cartea mai ales pentru că „în ultimul timp tineretul pare să se fi despărțit de preocuparea ce alcătuia, altă dată, activitatea extra-școlara: literatura bună”.4 Și într-o oarecare măsură, avea dreptate iar ziarul Vremea a și găsit două exemple din rândul tineretului vremii. Elevul de clasa a VII-a, Șerbănescu Jean, declara cu multă emfază reporterului „Ia, lasă-mă dragă. Ce? Mie îmi arde acuma de săptămâna cărții? Acuma, am săptămâna tezelor și ceva mai târziu săptămâna examenelor...”.5 Nici studenții nu sunt mai pasionați de lectura, căci așa cum observa o domnișoara înscrisă în anul I la Politehnica din București „ atunci când nu ai cu ce să-ți umpli mațele și nici perspectiva unui a doua zi mai rotunjor, lumea se reduce la zero bani, zero centime. Atunci, ce ne facem cu săptămâna cărții?”.6 Pentru o altă studentă, de la Institutul național de Educație Fizică, evenimentul are „ un interes de acvarium”, în care iți poți satisface curiozități mondene. „Aș vrea să-l mai văd pe Ionel Teodoreanu. Ce zici? O mai fi având obrazul de piersică?”.7 Tot presa vremii înfățișează pastile pline de savoare de la sesiunile de autografe organizate în Săptămâna cărții. În librăria Alcaly din capitală întâlnirea 1 Ibidem 2 Ibidem 3 Ibidem 4 Ibidem 5 Ibidem 6 Ibidem 7 Ibidem, 19 mai 1935 193 Hermeneutica Bibliothecaria - Antologie Philobiblon - Volumul V dintre o cititoare și scriitori prezenți a decurs cam așa : „domnișoara, după ce privi cu teama pe Sergiu Dan, cu emoție pe Mircea Eliade, și cu sfială pe Anton Holban se adresă cu hotărâre librarului: -Ași dori un autograf pe Cartea de la San Michele. -De la cine, d-șoara? Întreabă interpelatul, așteptând cu groază răspunsul. - De la Axel Munthe...”. Aceeași locație este invadată apoi de „cârduri de liceeni și elevi de școală” care adunați în jurul vre-unui autor „presentau [...] spre iscălire [...] minuscule notesuri cumpărate cu 2 lei bucata”.1 Provenit din sfere sociale și profesionale diferite, participantul la Ziua cărții este atras în special de aura mondenă a sărbătorii. Cei prezenți la manifestările organizate cu această ocazie nu erau doar cititorii români ci spectatorii români, aflați acolo pentru a privi reprezentația pe care o oferea elita intelectuală. Cititorul interbelic, de fapt, este ca și orice cititori în general, o figură eluzivă ce nu se lasă prins în granițele rigide ale unei taxonomii. Concluzii Scăpată de Primul Război Mondial, societatea românească de după 1918, trăiește euforia unificării. Transformări sociale și economice se petrec inevitabil pe un fond de optimism ce se manifesta în mai toate segmentele societății. Se nasc curente noi de gândire oferind fiecare multiple căi de acțiune ce trebuiesc urmate pentru dezvoltarea noii realității statale. Și în literatură posibilitatea unor vremuri noi, mai bune sunt tentante pentru majoritatea scriitorilor, însuși Rebreanu considera că „ trăim începutul unui veac nou. Da, ne aflăm la începutul unui ev nou, cum a fost Renașterea față de Evul Mediu...”.1 2 Cele mai multe dintre speranțele puse în epoca care începea se dovedesc a fi în scurtă vreme forme fără fond. În cazul literaturii și a producției de carte acest lucru s-a tradus în cărți fără cititori. Încă de la mijlocul anilor '20, începe primele observații referitoare la numărul mic de consumatori de literatură raportat la câți locuitori avea România întregită și la pretențiile ei de a fi o țară europeană modernă. Criza economică ce se declanșează în 1929 vine să adâncească această problema și determină apariția în lumea literară românească a unei „crize a cărții”. Această situație, cunoscută și ca și „criza cititului” ajunge în scurtă vreme printre subiectele principale de dezbatere ale elitei intelectuale. Se încearcă stabilirea cauzelor ce au dus la o situație în care într-o țară de 16 milioane de locuitori, tirajul unei lucrări nu depășea în medie 3000 de exemplare3, deoarece editori nu își permiteau să riște să rămână cu stocul neepuizat. Criza cărții aduce așadar în prim plan problema analfabetismului de care suferă un procent destul de semnificativ din populația țării. Statul este acuzat că nu promovează o politica culturală suficient de coerenta, că ignoră problemele lumii rurale și că încurajează monopolul anumitor întreprinderi asupra hârtiei. Librarii sunt învinovățiți de incultură și deci de incapacitatea de a răspândi carte în societate, iar editorii se fac vinovați de încurajarea literaturii străine în defavoarea celei autohtone. În 1 Ibidem 2 Camil Baltazar, Din romanul existenței..., 358. 3 Emil Ocneanu, Problema cărții, Buletinul Asociației editorilor români, I , nr. 7-8 (1934) : 6 194 Hermeneutica Bibliothecaria - Antologie Philobiblon - Volumul V puls, acei puțini oameni instruiți, care știu să citească nu cumpăra cartea pentru ca este scumpa sau pentru ca nu au dezvoltat un gust al cititului. Criticul George Călinescu stabilește punctual o serie de motive pentru care exista o criza a cărții. Concluzia care se trage este ca, aceasta problema, e în fapt o criză a societății contemporane ce a pierdut orice reper în materie de literatură română, o societate cu o scara de valori inevitabil afectata. Pentru rezolvarea situației apar o serie de proiecte ce încearcă să schimbe percepția societății asupra cărții, care dintr-un bun de lux, rezervat doar anumitor categorii sociale trebuie să devină un bun de larg consum. În primul rând trebuia ieftinită hârtia, lucru care ar fi permis editorilor să mărească tirajele. Următorul pas ar fi constituit crearea unui sistem eficient de distribuite a producției literare, adică creșterea numărului de biblioteci populare, a unei rețele naționale de chioșcuri de cărți și librării cu personal calificat capabil să promoveze carte și lectură. Reorganizarea politicii editurilor ce ar fi trebuit coordonate cu demersurile de culturalizare inițiate de stat. Nu în ultimul rând se vehiculează necesitatea creării unor evenimente de promovare a cărții, expoziții sau târguri de carte care să îmbine cultura cu spectacolul și astfel să capteze atenția populației. Pe fundalul unor astfel de dezbateri în lumea literară, referitoare la criza cititului, ministrul Instrucțiunii și Cultelor, Dimitrie Gusti, el însuși un literat, creează o Zi a cărții. Moment de sărbătoare închinat cărții, acest eveniment era ocazia perfectă prin care statul se transformă în partenerul scriitorilor, al editorilor, librarilor și bibliotecarilor în demersul lor da a promova lectura și de a educa publicul. Manifestările ce se desfășoară în întreaga țară presupuneau expoziții și târguri de carte, întruniri cu scriitori, conferințe ce explicau publicului importanța lecturii, întruniri și șezători în care personalități locale își dădeau concursul în a susține literatura autohtonă. Un accent special se pune în școli, unde existau directive ministeriale speciale ce vorbeau despre obligativitatea de a implica elevii în acțiuni care să dezvolte dorința de lectură. Sunt implicați în organizarea și desfășurarea activităților toți factori esențiali din lumea livrescă, de la Asociația Scriitorilor români, la Asociația Editorilor, a librarilor, la Fundațiile Culturale Regale, biblioteci și universități din toate centrele urbane și până la asociații și fundații particulare. Bilanțul satisfăcător la încheierea manifestărilor din 1933, determină perpetuarea Zile Cărții și transformarea sărbătorii într-o tradiție anuală. De la o ediție la alta, sărbătoarea lua amploare, după cum îi demonstrează și denumirea. Dacă în primul an era o simplă Zi a cărții, ulterior ea va devenii Săptămâna cărții și apoi Luna cărții. La fel se întâmplă cu ingerințele politicului în sărbătoare care se vor amplifica și ele de la o ediție la alta. Pe măsură ce situația politică din țară se acutizează, și intențiile lui Carol al II-lea de a-și instaura regimul personal devin din ce în ce mai evidente. Controlul său asupra culturii este reliefat și în expozițiile organizate pentru sărbătoarea cărții, unde se promovează imaginea sa de voievod și patron al valorilor spirituale și materiale a românilor. Părerile și reacțiile în legătură cu sărbătoarea sunt împărțite. Deși implicați activ în organizarea și desfășurarea ei, scriitori se dovedesc a fi cei mai sceptici. În 195 Hermeneutica Bibliothecaria - Antologie Philobiblon - Volumul V special în primul an al manifestări, multe glasuri din lumea literară consideră că Ziua cărții nu va aduce nici o îmbunătățire în privința apetitului populației pentru lectură și nici în felul în care meseria de scriitor este privită în societate. Pe parcurs însă o parte considerabilă dintre numele mari ale scrisului românesc interbelic vor gira cu prezența lor evenimentul. Dintre toți participanții, editori și librarii sunt cei care privesc evenimentul cu cei mai buni ochi și îmbrățișează cu mult entuziasm manifestările organizate. Se poate constata și în rândul lor influența pe care politicul o exercită asupra profesiei de . Pe măsură ce curentele de extremă dreapta devin tot mai puternice și politicile caselor de editură se axează tot mai mult pe lucrări de autori români. Dacă la început se promovau și traducerile din scriitori străini, spre sfârșitul anilor '30 la sărbătoarea cărții sunt promovate în expoziții în principal lucrările acelor scriitori cu trecere în cercurile puterii statale. Dintre edituri, cea a Fundațiilor pentru literatură și arta Regele Carol al II-lea primește un statut special, fiind privilegiată în toate acțiunile publice, programul său editorial având în subsidiaritate promovarea cultului personal al lui Carol al II-lea. Cât despre publicul ce ia parte la aceste manifestări, el este prea eterogen pentru ca părerile sale să fie apreciate ca și elocvente. În capitală mai ales, la primele ediții ale sărbătorii, publicul participă în număr mare atras în special de aura mondenă a evenimentelor. Nu la fel se întâmplă însă în provincie unde mai puține personalități atrag mai puțin public. Dar cu toate că, pentru unii carte era doar un pretext de a se afirma în lume sau de a mări profiturile afacerilor, faptul că cel puțin câteva zile pe an sunt dedicate special acestui important vehicul de cultura se numără printre succesele culturale ale societății românești interbelice. 196 FT, • • 1 • j • 1j • • 1 • 1 W 1 • W Taine în jurul unei satire în spirit voltairian în limbă maghiară de la sfârșitul secolului al XVIII-lea1 Orsolya ANTAL, Universitatea „Babeș-Bolyai”, Cluj-Napoca Cuvinte-cheie: iluminism jozefinist, anticlericalism, toleranță, roman politic, satiră Rezumat: Studiul se angajează în analiza problemelor filologice și în contextua-lizarea istorico-literară a traducerii în limbă maghiară a unei satire datând din 1786 și care poate fi consultată în arhivele Bibliotecii Centrale Universitare „Lucian Blaga” din Cluj. Se discută istoria acestei cărți rare - care nu se mai păstrează decât în puține exemplare - aducându-se informații și elemente noi privind circumstanțele ediției, despre autor, despre genul literar și despre structura și receptarea operei. E-mail: antalorsolya@gmail.com * Pe una din fișele vechiului catalog al Bibliotecii Centrale Universitare „Lucian Blaga” din Cluj-Napoca atrage atenția un titlu, care sugerează un conținut plin de suspans: Zakkariăsnak a' păpa titkos iro-deăkjănak az austriai tartomănyokban lett vallăsbeli meg-vilăgosităsrol, Romăbol kolt levelei az o lelki barătjaihoz. Ki-adattattak egy eretnek-ăltal. Fordittattak olasz-nyelvbol.1786. Eszt1 2 Cercetările atestă faptul, că o analiză filologică amănunțită se impune asupra acestei cărți nu doar în scopul completării elementelor lipsă din impressum, ci și datorită faptului că, istoria literaturii maghiare i-a rămas dator textului cu așezarea lui în context. De aceea studiul de față se angajează pe de o parte în a prezenta această publicație de la sfârșitul secolului al XVIII-lea - ajunsă în prezent o raritate - dar, pe de altă parte și dat fiind faptul că textul ne orientează și spre cultura cărții din perioada iluminismului, cercetarea va scoate la iveală nu numai date filologice și de istorie literară, dar și de istorie a lecturii și a mentalităților. 1 În momentul redactării studiului autorul beneficia de suportul financiar al PROGRAMULUI OPERAȚIONAL SECTORIAL PENTRU DEZVOLTAREA RESURSELOR UMANE 2007-2013. Contract POSDRU 6/1.5/S/4 - „STUDII DOCTORALE, FACTOR MAJOR DE DEZVOLTARE AL CERCETĂRILOR SOCIO-ECONOMICE ȘI UMANISTE”. 2 Scrisorile pe care Zaharia, tainicul grămătic al papei, trimise din Roma prietenilor săi de suflet, despre iluminarea religioasă care a avut loc în ținuturile austriece. Editate de un eretic. Traduse din limba italiană, 1786. Cota cărții este: 40 577. În catalogul vechi, în imediată ei vecinătate se găsește și fișa versiunii germane a operei: Briefe aus Rom uber die Aufklărung in Oefterreich von Zakkaria, păbftlichem Geheimfchreiber, an feine geiftlichen Freunde. herausgegeben von einem Prostefianten. Aus dem Italiănischen. Frankfurt und Leipzig, 1785. Cota ei este 29186. Deși literatura de specialitate numără textul în rândul traducerilor, interpretările și așezarea în contextul teoriei traducerii nu formează în cazul de față scopuri ale studiului. 197 Hermeneutica Bibliothecaria - Antologie Philobiblon - Volumul V Despre ceea ce este trecut sub tăcere în impressum Pe coperta acestei publicații vechi in octavo"" se poate vedea ex libris-ul din 1859 al Societății Muzeului Ardelean. Așadar, înainte să ajungă în posesia Bibliotecii Centrale, și această carte a făcut parte din patrimoniul Societății Muzeului Ardelean. De asemenea, o ștampilă cu conținutul „Csicso Keresztur”, aflată pe pagina de titlu, îi indică locul de proveniență, iar două note de posesor îi dezvăluie și proprietarii de odinioară: Mich. Bodoky respectiv Torma Joseffe 1820. Judecând după ștampilă, poate nu este lipsit de fundament să concluzionăm, că exemplarul Bibliotecii a făcut odinioară parte din acea colecție de cărți, despre a cărei soartă ne informează Elek Jakab în biografia jurnalistului Sandor Szacsvay. Conform mărturiilor proprii, Elek Jakab s-a folosit în redactarea biografiei lui Szacsvay - în care se ocupă și de cartea, care ne interesează - de sursele referitoare la Sandor Szacsvay, aflate în posesia lui Sandor Mike, directorul Arhivelor Regale Guberniale Transilvănene. Despre aceste surse scrie că: „ajungând înapoi în mod miraculos, le am la îndemână; ne-a revenit soției mele dragi și mie după socrul meu [i. e. lui Elek Jakab] (...); restul, împreună cu biblioteca și fondul de manuscrise Sandor Mike și Elek Jakab, au ajuns parțial în posesia Liceului Unitarian din Cristurul Secuiesc, parțial în posesia Societății Muzeului Ardelean”.1 2 Impressum-ul cărții face public numai anul apariției și faptul, că textul este o traducere din limba italiană. În schimb, lipsesc autorul și traducătorul. Mai mult -ca în cazul multor publicații din acea vreme - nu se specifică nici editura și nici locul apariției. Potrivit presupozițiilor formulate de Zoltan Trocsanyi, omiterea locului apariției (sau falsul impressum), se poate explica în cazul celor mai multe publicații de acest gen prin dorința editorilor de a evita neplăcerile cenzurii. Totuși, o analiză minuțioasă este în măsură să stabilească, dacă publicarea a fost făcută la o editură din țară ori la una din străinătate. În opinia lui Trocsanyi, prezenta (și, din câte știm, singura) ediție a textului cu titlul Zakkariăsnak..., date fiind literele frumos gravate și înguste, gravarea literelor „o” și „u” (în care accentul nu cade între cele două puncte, ci pe primul punct), indică faptul că ar fi o publicație pregătită în străinătate, din moment ce litere cu asemenea formă nu se regăsesc în alte publicații contemporane din Ungaria.3 1 Gedeon Borsa, Gyakorlati tudnivalok a regi nyomtatvănyokrol. In: ed. Emil Hargittay, Bevezetes a regi magyar irodalom filologiăjăba (Budapest: Universitas, 1997), 7-19, 12. Formatul de dimensiune mică ilustrează practicile editoriale conform cărora publicațiile răspândite și citite „în mână” apăreau în dimensiuni relativ mici ( in octavo și in duodecimo). Op. cit., 7. În opinia lui Borsa, prin conceptul de publicație veche se înțelege și în plan internațional tot mai accentuat documentele anterioare anului 1801. 2 Elek Jakab, Szacsvay Sandor I., Figyelo XI (1881): 161-174, 162. „csodalatos uton kerulve vissza - kezeimnel van; ipamrol szallott kedves nOmre es ram [ti. Jakab Elekre] (...); a tobbi a Mike Sandor es Jakab Elek-fele konyvtarral es kezirat gyujtemennyel reszint a szekely-kereszturi unitarius kozeptanoda, reszint az erdelyi Muzeum-egylet tulajdonava lett.” 3 Zoltan Trocsanyi, A XVIII. szazad magyar nyomtatvanyainak meghatarozasa, Magyar Konyvszemle III (1938): 193-278, 203-204. Respectiv Id., Miert nem jelentek meg 198 Hermeneutica Bibliothecaria - Antologie Philobiblon - Volumul V Cine este traducătorul? Geza Petrik menționează și el în bibliografia lui publicația de care ne ocupăm, dar precizarea locului apariției lipsește și din descrierea lui. În schimb Petrik oferă informații suplimentare importante în ceea ce îl privește pe traducător, despre care nu aflăm nimic din impressum. (Ca de altfel nici despre autor.) Din pagina de titlu putem deduce doar că scrisorile au fost „editate de un eretic” și că au fost „traduse din limba italiană”. Petrik adaugă însă între paranteze: „[De către Săndor Szatsvay].”1 Pe aceste urme și în această direcție ne conduce și lexiconul biografic al lui Jozsef Szinnyei, în care Zakkariăsnak... figurează chiar în două locuri. Într-unul Szinnyei îi atribuie traducerea lui Sandor Noszlopy, ca operă unică a acestuia, iar în celălalt o enumeră printre lucrările aceluiași Sandor Szacsvay.* 1 2 Convingerea că prima persoană este traducătorul, Szinnyei o sprijină pe informarea amiabilă a lui Tivadar Noszlopy, precum și pe o referință apărută în numărul din 1826 al revistei Tudomănyos Gyujtemeny. Exegetul este însă în continuare condamnat la indecizie atunci, când verifică această sursă. Căci autorul articolului, Ferentz Szartory, care descrie activitatea literară a mai multor autori, se oprește și asupra lui Noszlopy, doar că, în ceea ce privește exactitatea datelor, observațiile lui se dovedesc a fi nefondate. Iată ce scrie: „[Noszlopy] A publicat o carte de dimensiuni medii, fără numele lui, ce conține discuții pe teme religioase. Nu-mi amintesc nici titlul, nici data sau locul apariției”.3 Deci, deși problema identității traducătorului rămâne în continuare o enigmă filologică, datele de până acum nu permit nici identificarea lui Noszlopy ca fiind traducătorul textului în cauză. Mai verosimil este - în acord și cu opiniile formulate în literatura de specialitate - că versiunea maghiară a lui Zakkariăsnak... să îi fie atribuită lui Sandor Szacsvay.4 szepirodalmi muvek Magyarorszagon a XVIII. szazadban?, Magyar Konyvszemle IV (1938): 375-378, 377-378. Editarea într-o tipografie străină a lui Zakkariăsnak... se poate explica și prin faptul că marile edituri din Ungaria se aflau sub controlul bisericilor, care practicau cenzura asupra publicațiilor apărute la editurile lor. Astfel nu se aproba spre publicare nimic din ce ar fi stat în contradicție cu dogmele lor de credință sau de disciplină. Id., A szepirodalom uldozese, Magyar Konyvszemle IV (1943): 433-435, 433. Tipografiile private se străduiau și ele să evite o confruntare cu bisericile. 1 Geza Petrik, Magyarorszag bibliographiaja 1712-1860. Konyveszeti kimutatasa a Magyarorszagban s hazankra vonatkozolag kulfoldon megjelent nyomtatvanyoknak, Volumul al III-lea (Budapest: Dobrowsky Âgost, 1891), 869. „[Szatsvay Sandor altal]”. 2 Jozsef Szinnyei, Magyar i/ok elete es munkăi, reimprimat, volumul al IX-lea și al XIII-lea (Budapest: Hornyanszky Viktor konyvkereskedese, 1980-1981), IX./ 282-283, XIII./ 1091. 3 Ferentz Szartory, Nemelly ezen Szazadban kimult Evangelikus Irok a' Dunantuli Keruletbol, Tudomănyos Gyujtemeny X (1826): 69-91, 91. „[Noszlopy] Nyomtatasban egy kozepszeru nagysagu konyvet botsatott ki, a' maga neve nelkul, mellyben vallasbeli dolgokat targyazo beszelgetesek foglaltatnak. Sem titulusa, sem megjelenesenek ideje es helye nem jut eszembe.” 4 Vezi, de ex. Gyorgy Kokay, A magyar hi.rlap- es folyoiratirodalom kezdetei 1780-1795 (Budapest: Akademiai, 1970), 240. Sau Domokos Kosary, Muvelodes a XVIII. szăzadi Magyarorszăgon, ediția a doua, (Budapest: Akademiai, 1983), 386. 199 Hermeneutica Bibliothecaria - Antologie Philobiblon - Volumul V Sandor Szacsvay, jurnalistul voltairian-jozefinist Sandor Szacsvay (1752-1815), de origine secuiască, este primul jurnalist politic maghiar de vocație. De numele lui se leagă introducerea în limba maghiară a mai multor genuri ale publicisticii, ca de exemplu, așa-numitul „dialog al morților sau al sufletelor elizee”, articol-dialog, în care opiniile despre evenimente actuale sunt puse în gura unor personalități politice și spirituale decedate.1 Cel mai de seamă exponent și maestru al acestui gen „disimulator”, care se preta foarte bine la inducerea în eroare a cenzurii, a fost, în jurnalismul politic maghiar, tocmai Szacsvay. Cu temperament, glumeț, satiric, uneori auto-ironic, alteori cu teribilism mascat - pe alocuri doar într-o formulare aluzivă - el a știut să abordeze și cele mai delicate chestiuni ale epocii sale.1 2 Pe lângă dialogurile elizee, personajele sale luau atitudine în raport cu teme actuale ale vremii și în scurte povestiri alegorice. Numele lui este relevant atât pentru introducerea în publicistica maghiară a glosei, formă de articol scurt, legat de fenomenele politice aflate la ordinea zilei, cât și pentru redactarea primului supliment literar maghiar: Magyar Musa.3 Pe lângă acestea, în aprecierea lui Gyorgy Kokay, Szacsvay a avut contribuții perene prin încetățenirea publicisticii politice și a satirei, dar și prin răspândirea ideilor iluminismului vienez.4 În evaluarea operei lui Szacsvay, istoria literaturii a privit de multe ori convingerile jozefiniste și anticlericalismul acestuia ca pe niște aspecte problematice. În spiritul iluminismului vienez, Szacsvay a atacat călugării în repetate rânduri deja în Magyar HirmondO) (redactat la Bratislava). Apoi în articolele apărute în periodicul vienez Magyar Kurir i-a condamnat pe acei preoți, care au comis abuzuri. Gyorgy Kokay consideră, că Szacsvay a dorit să aplice în context maghiar critica sistemului ecleziastic (care inițial formase un program esențial al reformelor jozefinis-te). Ca atare, el s-a pronunțat adesea în favoarea toleranței religioase, dar a condamnat prozelitismul, și, deși nu a atacat niciodată religia în sine, Biserica l-a denunțat de două ori chiar la începutul carierei sale.5 Se prea poate ca și plecarea lui din Bratislava în Viena să se fi datorat receptării articolelor sale scrise împotriva clericilor.6 Și așa-numitele broșuri ale lui Szacsvay sunt legate cel mai adesea în literatura de specialitate de conceptul de „anticlericalism”. Se pare, că unul dintre cei mai entuziaști exponenți maghiari ai acestor manifeste semnalate cu duiumul în Viena de la începuturile anilor 1780, cu alte cuvinte, al voltairianismului jozefinist în care deci se critica religia și se ataca tăios fanatismul religios, ar fi fost chiar Szacsvay. Pe urmele celor mai de seamă scriitori jozefiniști vienezi, Blumauer, Eybel, Rautenstrauch, a publicat și el asemenea manifeste compuse în limba maghiară.7 Prima dintre ele, Az 1 Kokay, A magyar hirlap- esfolyoiratirodalom..., 274-275. 2 Kosary, Muvelodes a XVIII. szăzadi..., 547-548. 3 Kokay, A magyar hirlap- es folyoiratirodalom..., 423. 4 Op. cit. 400. 5 Pentru detalii, vezi Op. cit. 228-300. 6 Pentru detalii, vezi Bela Dezsenyi, A Magyar Kurir es a cenzura 1787-1793, Magyar Konyvszemle I (1967): 12-39. 7 Kokay, A magyar hirlap- es folyoiratirodalom..., 234-241. În aceste texte Szacsvay a formulat perspective asemănătoare cu cele reprezentate în ziarele sale, doar că într-o formă 200 Hermeneutica Bibliothecaria - Antologie Philobiblon - Volumul V Ize purgătoriumba valo utazăsa (1786), a fost probabil scrisă ca replică la o operă anonimă intitulată Păpista oktatăs, în care scriitorul „a răspuns deosebit de inteligent, dar în același timp și deosebit de vehement, atacând anumite confesiuni ale religiei romane (...)”, fapt pentru care cenzura a și interzis ulterior cartea.1 Satiră, pamflet, roman epistolar? Obiectul prezentului studiu, textul intitulat Zakkariăsnak..., este cea de-a doua „broșură” atribuită lui Szacsvay, în care reformele ecleziastice jozefine ne sunt prezentate în 16 scrisori din perspectiva unui pretins grămătic papal. Din punctul de vedere al genului literar, textul este de tip compozit, ca atare nu reprezintă un fenomen singular în epocă. Printre încercările anilor 1780 de a găsi noi forme literare întâlnim de multe ori stranii hibrizi de gen, asemănători acestuia, în care procedurile compoziționale specifice umorului, parodiei, pamfletului, dezbaterii și informării, se îmbină cu specificitățile scrisorii de călătorie și ale jurnalului de călătorie, reprezentative pentru epocă. După aprecierile lui Gyorgy Kokay, textul este o calomnie scrisă în stil deosebit de vehement, care, în tonalitatea satirelor aduse la modă de către Voltaire și folosindu-se de un teribilism disimulat, de portretizarea unor profiluri hilare, fanatice, se pronunță împotriva religiei pozitive, a cultelor, a ierarhiei și a prestigiului papal.* 1 2 Elek Jakab, primul biograf al lui Szacsvay, a evidențiat deja tăișul satiric al textului: în opinia lui, Szacsvay formulează în această operă cea mai tăioasă satiră la adresa anumitor dogme Romano-Catolice și a anumitor instituții bisericești.3 Pentru Kosary, tonul zeflemitor, satiric, prinde mai bine cititorul, decât simpla argumentație speculativă, de aceea efectul dezvăluirilor, prin care scriitorul ne prezintă multele lucruri, care stau în calea progresului, este mai intens, decât cel al furiei acuzatoare. Zakkarias, grămăticul papei, privește buimăcit inovațiile lui Iosif al II-lea, și nu mai contenește să deplângă răspândirea iluminismului, a rațiunii sănătoase, a științei. În același timp textul, de oriunde l-am privi, stă drept mărturie pentru acea convingere, că forțele progresului nu pot fi ținute în loc.4 mult mai tăioasă. Cenzura ziarelor era mai atentă decât cea a foilor volante, care puteau apărea aproape în deplină libertate. 1 Ferenc Toldy, Tudomanyos Levelek. I. Adatok Szacsvai Sandorrol. Mike Sandor erdelyi orszagos leveltarnok urhoz nehany levele gr. Kemeny Jozsef urnak, Uj Magyar Muzeum V (1856): 280-283, 282. „[Szacsvai] igen eszesen, de egyszersmind igen sujtolag, es a romai vallas nemi hitagazatait megtamadolag felelt meg „luptând împotriva obscurității preoțești din vremea sa, și-a făcut din această cauză mulți dușmani printre preoți și alți [oameni].” „ az idejebeli papi obscurantismus ellen harcolvan, az altal maganak sok pap es egyeb ellenseget is szerzett.” 2 Kokay, A magyar hi.rlap- esfolyoiratirodalom..., 240. 3 Elek Jakab, Szacsvay Sandor V., Figyelo XI (1881): 321-346, 329. 4 Domokos Kosary, Szatsvay Sandor, Elet es Tudomăny 30 (1953): 934-937, 935. 201 Ana-Maria Călinescu, Invocare (2006) - Tempera-guașă pe hârtie. 297x420mm Hermeneutica Bibliothecaria - Antologie Philobiblon - Volumul V Este interesant de parcurs ultima scrisoare din carte, în care Zakkarias i se adresează lui Iosif al II-lea. Fragmentul este un exemplu deosebit de relevant pentru tonalitatea ironică, satirică, specifică întregului text: „Apelez la tine, Cap al Imperiului Germanic, o, cel mai înțelept Domnitor! (...) Dacă eu aș fi laic, aș preamări toate Edictele tale, și te-aș binecuvânta; dar eu - eu sunt un Preot, și de aici nu zăresc decât nefericirea prezentă și viitoare a poporului Tău (...). Iluminismul trimite-l din imperiul tău în exil, restituie din nou Călugărilor în Mănăstirile lor (...), îngăduie putere deplină superstiției și statornicitelor canoane greșite de odinioară; supune-te Preasfinției Sale, Papa, reînființează Ordinul Iezuiților; și permite-le să ți se urce în cap; astfel, poți fi sigur că te vor zugrăvi în fiecare Scrisoare, ce se va scrie, într-adevăr ca pe cel mai mare și cel mai înțelept Domnitor! Poartă în suflet bunăstarea ținuturilor tale și fericirea lor! Poate fi un popor fericit, dacă are minte? Și dacă i se stoarce doar un mic impozit în beneficiul Preoților? [Un popor] care nu poate să meargă în Pelerinaj? Care nu-și poate așeza darurile pe coarnele altarelor? și care privește cu ochii în lacrimi Mănăstirile devastate și altarele Domnului risipite în vânt? Niciodată! [Vrei să știi] cum poți afla ce anume face ca popoarele-ți supuse să fie fericite? Descoperă de la Iezuiți, ei îți vor spune!”1 Literatura de specialitate amintește deci acest text ca un manifest anticleri-cal datorită conținutului social de actualitate și datorită tăișului satiric, puternic zeflemitor, cu funcție agitatoare. Cu această tonalitate se străduiește autorul / traducătorul anonim să-i convingă pe cititori să ia o atitudine corespunzătoare concepției și eforturilor sale.1 2 Textul nostru reprezintă însă cu mult mai mult, decât un manifest sau „un produs jurnalistic scris într-un stil pe înțelesul tuturor”.3 Limbajul extrem de pretențios, stilul amuzant, însuflețit, îl califică drept un text literar, pe când forma lui 1 Tizenhatodik level. Nints fel-teve kihez. (Cea de-a șaisprezecea scrisoare. Nu este trecut către cine) In: Zakkariăsnak..., 174-182, 178-179 [evidențieri în original]. „Fordulok Te read Nemet-Orszagnak Feje, leg-boltsebb Fejedelem! (...) Ha en Laikus volnek, ditsernem minden te Rendeleseidet, es aldanalak; de en - egy Pap vagyok, es ott nem egyebet, hanem a' Te nepednek jelen-valo 's kovetkezendo boldogtalansagat szemlelem (...). Kuld szamkivetesbe a' meg - vilagosodast a' te birodalmaidbol: helyheztesd - viszsza a' Baratokat ismit Klastromaikba (...), engedj tellyes erot venni a' babonasagnak, es a' regi meg-rogzott hibas -itelet - teteleknek; vesd ala magadat a' Szentseges Papanak, allitsd-fel a' Jesuitak' Szerzetet; es - engedd oket nyakadra ulni; ugy osztan bezzeg leg-nagyobb es leg-boltsebb Uralkodonak fognak tegedet festeni minden Leveleikben, mellyeket irandok lesznek! Vedd szivedre a' Te tartomanyaidnak javat, es boldogsagat! Lehet-e valamelly nep boldog a' mellynek esze van? es a' mellytol tsak keves ado tsikartatik-ki a' Papok' szamara? A' melly Butsut nem jarhat? Az Oltarok' szarvaira ajandekait fel-nem rakhattya? es a' melly konyves szemekkel nez az el-pusztult Klastromokat, es az Urnak szelyel hanyattatott Oltarait? Soha sem! Mi modon tudhatod-meg azt, hogy mi tegye a' Te alattad - valo nepeket boldogga? Tudakozd - meg a' Jesuitakat, ok meg-fogjak neked mondani!!” 2 Istvan Szerdahelyi, ed. coord., Vilăgirodalmi Lexikon, volumul al 12-lea (Budapest: Akademiai, 1991), 170. Manifestul a îmbrăcat forme literare de multe ori pe parcursul istoriei sale: el s-a formulat adesea sub formă de lirică, dialog, epistolă, poveste, pildă, satiră, travestiu. 3 Ibid. „egy kozertheto stilusban megfogalmazott sajtotermek.” 203 Hermeneutica Bibliothecaria - Antologie Philobiblon - Volumul V epistolară îl validează ca roman. Mai mult, se pare că el îmbină chiar mai multe specii ale genului romanesc. Astfel datorită conținutului politic de actualitate, îl putem numi în primul rând un roman politic, gen deosebit de popular în secolul al XVIII-lea.1 Dar textul prezintă similarități și cu „romanul de stat”, dat fiind faptul că vocea ascendent-moralizatoare domină și aici. Apoi și în acest caz se procedează la speculații politico-filosofice în cadrul unei călătorii, respectiv în contextul creat ca urmare a unei călătorii, unde experiențele din timpul călătoriei servesc acțiunea.1 2 Exegetul Antal Weber susține că tocmai acest cadru -, călătoriile aventuroase și abordarea în spiritul dialogurilor umaniste a chestiunilor legate de viața oficială, mixtura de beletristică, ficțiune și știință - este aceea ce a făcut, ca speciile romanului politic și de stat să devină atrăgătoare într-o epocă sensibilă la chestiunile politice.3 Forma operei permite, în mod evident, și desemnarea ei, din punct de vedere al genului, ca roman epistolar și în acest sens textul este continuatorul mai multor tradiții de literatură epistolară maghiară: al parodiei de stil legate de numele lui Peter Pazmany, sau chiar al tradiției satiricelor tratate protestante de controversă religioasă, grație stilului savuros, ce reproduce graiul viu și a grosolanelor expresii de umor din limbajul popular, sau întorsăturilor comice cu valoare beletristică.4 Exemplificând cu romanul Szigvărt de David Barczafalvi Szabo, Istvan Margocsy a arătat că istoriografia literară maghiară ignoră cu desăvârșire puținele încercări de roman și de traducere de roman, care trebuiesc asociate în primul rând cu originalele germane, și care, în calitate lor de produse ale iluminismului jozefi- 1 Lajos Gyorgy, Az anekdota. A magyar regeny elozmenyei. Tanulmănyok (Bukarest: Kriterion, 1988), 193-194. Legat de acest aspect autorul amintește și alte texte din perioada respectivă: Alom măsodik .Jozsefrol (1781), A măsodik JOzsef az Elisium mezejen (1790), Procurator Simon es Vinkler a măsvilăgon (1791). 2 Imre Nagy, Filozofia, ăllambolcselet, utopia, szatira. Bessenyei Gyorgy Tarimenes utazăsa cimu regenyenek mufajiOrieneti hăttere. In: ed. Mihaly Szajbely, Mesterek, tanitvănyok (Budapest: Magveto, 1999), 68-82, 70-73. Analizând romanul Tarimenes utazăsa scris de Gyorgy Bessenyei din punctul de vedere al teoriei genurilor literare, autorul a arătat, că în roman se îmbină mai multe specii literare, respectiv caracteristicile lor variabile: mai ales cele ale romanului filosofic, de stat și cel utopic. Tipul de opere, care schițează organismul statal sub formă de roman, a înflorit mai ales în secolele al XVII-lea și al XVIII-lea. 3 Antal Weber, A magyar regeny kezdetei (Budapest: Akademiai, 1959), 30. 4 Lajos Hopp, A magyar levelmufaj tortenetebol. In: ed. Jozsef Szauder și Andor Tarnai, Irodalom es felvilăgosodăs, Tanulmănyok (Budapest: 1974), 501-566, 507-508. Una dintre exemplarele-model de epistolă polemică a publicisticii religioase, model răspândit în toată Europa, a fost Epistolae obscurorum virorum (1516), adică faimoasele „scrisori ale oamenilor obscuri”. La acest tratat satiric protestant de controversă, foarte popular, au contribuit mai mulți scriitori, totuși cea mai mare parte a compus-o probabil umanistul german Ulrich von Hutten. Această specie a controversei s-a încetățenit rapid în literaturile naționale, iar scrisoarea s-a dovedit a fi un instrument valoros pentru a îmbrăca argumentele oponenților în haine literare. Conținutul propagandistic al scrisorilor de controversă se intersectează și cu literatura științifică teologică, ceea ce a facilitat apariția lor tipografică sub formă de manifest. 204 Hermeneutica Bibliothecaria - Antologie Philobiblon - Volumul V nist, se pare, că au avut în anii 1780 o influență considerabilă asupra gusturilor literare ale epocii. În plus, ele au îndeplinit și funcții estetice decisive nu numai prin conținutul lor modern și deosebit de important din punct de vedere social, dar și prin prozaismul lor - care punea sub semnul întrebării ierarhia de genuri clasiciste - și prin romanescul lor. Aceste opere au atins aproape toate problematicile orizontului literar al anilor optzeci și au jucat un rol important în procesul, care a rescris în mod radical toate canoanele și regulamentele literare ale epocii, creând posibilitatea valorizării unui spirit literar mai deschis.1 În acest sens, Zakkariăsnak... este - nu numai datorită conținutului, dar și al mixturii de genuri - o compoziție epistolară, în mod categoric demnă de atenție și din perspectiva istoriei genurilor literare. Structură și colaționare Cadrul fictiv al operei ne este schițat de prefața intitulată Elol-jăro beszede a' ki-adonak (Cuvânt înainte al editorului). Din aceasta aflăm că editorul corespondează de trei ani cu un prieten stabilit la Roma, pe care l-a rugat să-i descrie starea, moravurile și obiceiurile acelei țări, a cărei popor „cu mintea iluminată” a fost mai înainte călăuza tuturor celorlalte popoare și le-a fost superior acestora în toate. Cu câteva luni înainte, el a primit de la prietenul său un teanc de scrisori: scrisorile scribului Zakkarias. Încă de pe acum se poate observa atitudinea distantă a editorului / naratorului prim, față de firul narativ, cu ajutorul căreia el pune în mod anticipat sub semnul întrebării valoarea de adevăr a celor așternute în scrisori: „Prietenul meu îmi scrie că acest [i. e. teanc] i-a fost înmânat de către un Prieten de-al lui, cu mențiunea că în realitate ele ar fi ale lui Zakkariăs, al cărui Prieten el este, și i-a spus, că le-a primit de la Zakkariăs însuși (...). De altfel, eu nu ofer gaj pentru adevărul celor spuse de Prietenul meu, cum că, aceste Scrisori ar fi fost scrise într-adevăr de un Italian. Și așa mi-a scris de mai multe ori că la Roma iluminismul care Domnește în Ținuturile Austriece nu este prea îndrăgit, și pentru întărirea acestui fapt, mi-a și trimis zilele trecute Lista cărților interzise la Roma, în care Documentele compuse în Austria, oricât de mari sau mici ar fi ele, sunt înscrise de la primul până la ultimul (...).”1 2 Aluzia vehementului fragment se referă, evident, la 1 Istvan Margocsy, Szigvărt apologiăja. In: ed. Mihaly Szajbely, Mesterek, tanitvănyok..., 151-168, 155-156. 2 Elol-jăro beszede a' ki-adonak (Cuvânt înainte al editorului). In: Zakkariăsnak..., 2-3b [evidențieri în original]. „Az en Baratom azt irja nekem, hogy ezt [ti. a levelcsomot] o neki egy Barattya adta, olly allitassal, hogy e' valosagoson Zakkăriăse volna, a'kinek o Barattya, es o neki ugy mondotta, hogy o azt onnon magatol Zakkariăstol kapta. (...) Egyeb-arant en az en Baratom' beszedjenek igassaga mellett kezesseget nem vallalok, mintha tudniillik ezen Levelek valosaggal egy Olasztol irattattak volna. Mar egynehany izben ugyis irta. hogy Romaban az Austriai Tartomanyokban Uralkodo vilagossag nem igen kedves, es ennek nagyobb erossegere el-is kuldotte hozzam a' napokban a' Romaban meg-tiltott konyvek' Laistromat, a' mellyben az Austriabol kolt Irasok, nagyok bar kintsinyek legyenek azok, egyrol egyig fel-vagynak jegyezve (...).” Înainte de aceasta, pe pagina a doua a cărții se poate citi un pasaj biblic: „Ha gonoszul ssoltam, tegy tudomanyt a' gonoszrol; ha jol szoltam, miert versz engemet?” („Dacă am vorbit rău, dovedește, ce este rău, iar dacă am vorbit bine, de ce mă bați?”). Ioan 18:23. 205 Hermeneutica Bibliothecaria - Antologie Philobiblon - Volumul V cenzura ecleziastică. Din prefață rezultă că și pe pagina de titlu limba italiană figurează ca limbă de origine, doar datorită povestirii de cadru, căci figura lui Zakkarias, grămăticul tainic al papei, este, potrivit fragmentului citat, de origine italiană, care și își trimite din Roma scrisorile indignate împotriva iluminismului. Cel mai verosimil este că Zakkariăsnak... este de fapt traducerea unui text german - amintit în treacăt și la începutul studiului -, text, care a apărut, de asemenea anonim, cu un an înainte, în 1785, sub impressum-ul Frankfurt und Leipzig, și care provine, probabil, din condeiul vreunui autor austriac, chiar vienez. Prefața editorului este urmată de sumarul scrisorilor, A' leveleknek summăja,1 epitoma detaliată a celor 16 scrisori, apoi de Elenkus (Cuprins)1 2 care aduce în scenă destinatarii scrisorilor. Aici ne întâlnim în mare parte cu apelative satirice la adresa unor înalți ierarhi bisericești: „Se trimite la Madrid, către cel mai de seamă detectiv al ereticilor”, „Către Domnia Sa Prim-Biciul de foc al Necredincioșilor” (scrisorile 1 - 4), „Către un Iezuit din Țară străină, la Lisabona” (scrisorile 5 - 7), „Către căutătorul-Prim al Ereticilor, la Madrid” (scrisorile 8 - 11), „Către Principalul de dinainte al Iezuiților, la Lisabona” (scrisoarea 12), „Către Duhovnicul Regelui din Lisabona” (scrisoarea 13), „Către un Pastor care își paște bine turma, dar pe sine cu atât mai bine” (scrisoarea 14), „An seine Excellentz die gnaedigste Graefin von f** in W**” (scrisoarea 15), iar în ultima scrisoare „Nu este trecut către cine” (scrisoarea 16).3 După acestea se înșiră scrisorile lui Zakkarias, furioase în ton, care i se prezintă și azi cititorului ca lecturi extrem de amuzante. Informații despre structura publicației aflăm din foliația trecută sub textul imprimat pe recto-ul foilor. Pe paginile, care țin de praeliminaria, se poate observa o foliație diferită față de cea a părții principale: în prima parte a publicației, mai scurtă, putem vedea o foliație de tip marcat-identificat cu semnul „)(„ apoi, începând cu anunțarea scrisorilor, foliația respectă literele alfabetului: A - A2 - A3 - A4 - A5,4 până la foliațiile denotate cu M (lipsește J). Așadar, partea principală este alcătuită din 12 caiete, fiecare consistând din 4 perechi de folii. Partea, care se întinde între Elol-jăro beszede a' ki-adonak (Cuvântul înainte al editorului) și Elenkus (Cuprins) formează un caiet aparte, iar pagina de titlu i-a fost probabil adăugată ulterior.5 1 A' leveleknek summăja (Sumarul scrisorilor), Op. cit. 4-8. 2 Elenkus (Cuprins), Op. cit. 8b. 3 „Kuldettetett Madridba, az eretnekek leg-fobb nyomozojahoz”, „Fo Tisztelendo Ur Hitetlenek tuzes Ostora”-hoz (1-4), „Egy kulso Orszagi Jesuitahoz Lisabonaba” (5-7), „Az Eretnekek' Fo ki-keresojehez Madritba” (8-11), „A' Jesuitaknak ezelott volt Eloljarojahoz Lisabonaba” (12), „A' Lisabonai Kiraly' Gyontato Papjahoz” (13), „Egy Nyajjat jol; de magat meg sokkal jobban legelteto Pasztorhoz” (14), „An seine Excellentz die gnaedigste Graefin von f ** in W**” (15), „Nints fel-teve kihez” (16). 4 Borsa, Gyakorlati tudnivalok..., 15. Foliația s-a întrebuințat în general doar în prima jumătate a caietului, și de multe ori și pe prima pagină a celei de-a doua jumătăți, dar nu mai departe. Și aici se poate constata aceeași practică. 5 Op. cit. 13-14. În cazul publicațiilor vechi este un fenomen adesea întâlnit ca pagina de titlu să fie adăugată ulterior la corpul cărții. În plus, se poate observa o practică generală în separarea părții principale a publicației de părțile, care o precedă (introducere, cuvânt-înainte, dedicație etc.), respectiv de cele, care îi urmează (epilog, index, cuprins etc.) - de liminaria - 206 Hermeneutica Bibliothecaria - Antologie Philobiblon - Volumul V Aceeași concluzie este sprijinită și de numerotarea utilizată: în praeliminaria numerotarea din partea de jos a foii apare numai pe recto (până la a treia pagină a Sumarului), astfel că această parte se compune numai din 16 pagini. În schimb, în partea principală numărul apare și pe verso, în colțul din dreapta sus, până la pagina 182.1 „...ar fi trebuit mai degrabă să se ascundă cu ea” - Reflecțiile unui cititor critic Legat de textul nostru merită însă discutat și un alt aspect. Este vorba despre receptarea lui în epocă, interesantă și din prisma istoriei lecturii și a mentalităților, căci opera s-a născut într-o perioadă, în care se poate identifica o schimbare în cultura cititului față de perioada precedentă. În anii 1770, -'80, literatura ecleziastică trece progresiv în plan secund și comunitățile de cititori se interesează mai accentuat de literatura jozefinistă de limbă franceză și germană a iluminismului.* 1 2 Examinând cataloagele și înscrisurile librăriilor, Geza Fulop a stabilit că cititori maghiari se interesau în acea vreme mai ales de apreciata literatură de manifest din Viena și din Leipzig-ul perioadei jozefine. Prezența covârșitoare în registre a pamfletelor anticlericale și scrierilor masonice sugerează faptul, că literatura iluministă care se revarsă de aici, a fost cea mai căutată în rândurile acestor cercuri largi.3 În mod evident, și Zakkariăsnak... își are locul printre asemenea lecturi apreciate, având ca subiect tocmai critica religioasă de factură voltairiană și atacul tăios împotriva fanatismului religios. Însă în ceea ce privește recepția ei, textul, care ni s-a transmis, provine din condeiul unui autor, care a respins hotărât atare scrieri. Și totuși, critica de înclinație negativă ne confirmă în mod indirect anvergura, pe care textul nostru a primit în epocă. fapt, care are repercusiuni și asupra foliației, din moment ce înaintea părții principale se includeau caiete dotate cu alt semn. Toate acestea atestă vechea practică tipografică, pe parcursul căreia, în cazul volumelor de mari dimensiuni, părțile introductive (praeliminaria) se culegeau ulterior împreună cu pagina de titlu. Ordinea corectă a foilor se asigura prin indicarea perechilor de folii: pe lângă foliație se trecea și numărul din cadrul caietului (de ex. A1, A2, etc.) - ca și în cazul publicației analizate de noi. 1 Publicația mai comportă la început o pagină, la sfârșit două pagini goale, deci suprafețe neimprimate. 2 Ilona Pavercsik, A “megvilăgosodott” irok munkăi a pesti konyvkereskedelemben. In: ed. Attila Debreczeni, Folytonossăg vagy fordulat? (A felvilăgosodăs kutatăsănak idoszeru kerdesei) (Debrecen: Kossuth Egyetemi Kiado, 1996), 81-87, 82-84. Respectiv Geza Fulop, A magyar olvasokozonseg a felvilăgosodăs idejen es a reformkorban (Budapest, Akademiai, 1978), 26-28. Indicații referitoare la răspândirea din ce în ce mai largă a noii literaturi iluministe obținem și din faptul că, pe când la începutul anilor 1770 replicile autorilor ecleziastici la documente de acest fel se scriau încă în latină, de la mijlocul anilor 1780 ele se scriu deja în limba maghiară, fiind dedicate unui public mai larg. Cartea, în perioada care ne interesează, este în primul rând o lectură, care popularizează noile idei sau care îi amuză, îi delectează, dar în același timp îi organizează și îi educă pe cititori, folosindu-se de povestiri cu subiect laic. 3 Op. cit. 71. 207 Hermeneutica Bibliothecaria - Antologie Philobiblon - Volumul V Un critic al lui Zakkariăsnak... se poate identifica în călugărul servit Leo Szaicz, oratorul religios al mănăstirii din Eger - un apologet renumit - notoriu al vremii, ager la ochi și cu sensibilitate aproape paranoică1 - care și-a compus tratatul apologetic de inspirație istorică intitulat Igaz Magyar în anii următori edictului de toleranță. Tema acestei opere în mai multe volume este, conform titlului, devoțiunea Mariană a maghiarilor, dar autorul se străduiește de fapt să demonstreze - pe baza unor argumente istorice și polemizând chiar și cu autorii din secolele al XVI-lea și al XVII-lea ai Reformei - că Biserica Catolică este singura în măsură să ofere mântuire1 2 și că adevăratul maghiar nu poate fi decât un bun Catolic. Szaicz și-a terminat studiile la Viena în a doua parte a anilor 1760, deci broșurile politice respective nu au reprezentat noutăți pentru el. Pe atunci însă nu se îngrijora prea tare de influența în plan intern a iluminiștilor germani și austrieci.3 Atitudinea lui s-a schimbat abia la mijlocul anilor 1780, când - parafrazând cuvintele lui - nu se mai putea „râde din depărtare”4 pe seama iluminiștilor. În acești ani el a compus continuări ale tratatului Igaz Magyar5, dar și manifestul cu titlul Măs is igaz magyar6, în care enumeră problemele provocate de „noutăți”, pe care le-a expus în primul rând în note de subsol. Aici a formulat judecăți de valoare din punct de vedere ecleziastic, religios și de disciplină religioasă asupra celor mai diferite cărți, asupra manifestelor de acasă și din străinătate și asupra ziarelor.7 Ca urmare a apariției volumelor Igaz Magyar, între Szacsvay și Szaicz a debutat o polemică pe marginea interpretării bazate pe identitatea confesională, pe care Szaicz o dă conceptului de națiune. Polemica a apărut mai întâi în revista Pozsonyi Hirmondo, apoi s-a continuat pe paginile periodicului Magyar Kurir și în volumele care continuau Igaz Magyar. Ulterior în polemică s-au implicat și alții, cu 1 Ferenc Biro, A felvilăgosodăs korănak magyar irodalma, Ediția a patra (Budapest: Balassi, 2003), 150-151. 2 Ilona Pavercsik, Szaicz Leo a felvilagosodas irodalmarol, Magyar Konyvszemle 2 (1997): 167-186, 167. 3 Op. cit. 169. 4 Ibid. „(...) tavulrul nevetni”. Citatul provine din textul Măs is igaz Magyar, scrisă de Szaicz. Olga Granasztoi, Cenzura, hitvedok, konyvkereskedok es olvasok. In: ed. coord. Mihaly Szegedy-Maszak, ed. Laszlo Jankovits, Geza Orlovszky, A magyar irodalom tortenetei I. A kezdetektol 1800-ig (Budapest: Gondolat, 2007), 656-667, 658. Apologetica a reacționat încă din anii 1770 la difuzarea rapidă a noilor vederi, în primul rând antireligioase. Condamnarea, de către oponenții Bisericii a lecturii lipsite de implicații sociale, tratate ca un otium, a fost completată, pe drept motiv, de teama secularizării de anvergură și a abandonării valorilor creștine, ambele intermediate prin lectură. 5 Ilona Pavercsik, Szaicz Leo., 169. Szaicz Leo a scris Igaz Magyar probabil între 17831784. Volumul al II-lea a apărut în 1788; manifestul intitulat Măs is igaz magyar a fost publicat în 1789. Volumul al III-lea din Igaz Magyar a apărut în 1789, pe când cel de-al IV-lea volum a văzut tiparul în 1790. 6 Măs-is igaz Magyar iră Kalapătstis Gyorgy. Mohiloban, MDCCXXXIX. Esztendoben. 7 Ilona Pavercsik, Szaicz Leo..., 169. 208 Hermeneutica Bibliothecaria - Antologie Philobiblon - Volumul V versuri zeflemitoare, cu argumentații de drept, de istorie a Bisericii și de teologie.1 Toate reflecțiile, pe care oratorul religios le-a formulat în Igaz Magyar (și) împotriva lui Szacsvay, trebuie interpretate ca luare de atitudine în contextul acestei controverse. În multele volume ale cărții sale, Szaicz condamnă vehement ziaristica vremii, de cele mai multe ori referindu-se la vienezul Magyar Kurir, redactat de Szacsvay, și la suplimentul literar al acestuia, Magyar Musa. El își legitimează tonul polemic spunând că batjocura oponenților l-a determinat să acționeze astfel, căci revista Magyar Kurir i-a „denigrat și ocărit” pe „papiști” necontenit și „fără un pic de îndurare”. Pe Szacsvay îl include în repetate rânduri printre Aufklărungs-fanteziștii, care zilnic îmbrobodesc mulțimi și le prostesc, și își îndreaptă fiecare faptă și putere spre a corupe tot binele din lume, a importa și răspândi tot felul de „câineli”, pentru ca, în general, să distrugă creștinismul în întregime.1 2 Szaicz reprezintă o atitudine ultra-conservatoare, care respinge cu rigiditate orice ideologie nouă. De aceea, el își propune ca scop pentru cartea sa să împiedice îmbrobodirea oamenilor de către Aufklărungs-fanteziști, deoarece, în opinia lui, „nu există (...) fanteziști mai mari decât ei și nu există și nici nu poate exista un fanatism mai mare decât Aufklărung-ul de acum.”3 Szaicz examinează textul intitulat Zakkariăsnak... într-o lungă notă de subsol, și îl amintește de nenumărate ori în cele patru volume. Din precizările lui nu se poate totuși reconstrui o imagine clară a oponentului. Un soi de ezitare se observă, de exemplu, în felul în care Szaicz tratează problema apartenenței confesionale a traducătorului (care, de altfel, în impressum se numește pe sine eretic). În unele cazuri el accentuează identitatea confesională protestantă a lui Szacsvay și prin aceasta interpretează gestul traducerii în mod irevocabil ca pe un atac al protestanților împotriva catolicismului, damnându-i pe primii deoarece răspândesc și traduc multele cărți „de nimic” cum ar fi cele ale lui Vitola, Ejbel, Rautenstrauk și Hoffmann.4 După părerea lui, inutil se fălește Szacsvay cu toleranța și iubirea de aproape, căci de fapt chiar el păcătuiește cel mai mult împotriva acestora atunci, când „își bate joc și îi denigrează necontenit pe Papiști aproape în toate ziarele (...).”5 Astfel, Szaicz prezintă propria sa postură critică doar ca apărare, motivând că dacă protestanții i-ar reproșa intoleranță, el le-ar răspunde în primul 1 Deja Elek Jakab face mențiune de polemica în cauză. Cf. Elek Jakab, Szacsvay Sandor V., 321-346. 2 Az Igaz Magyarnak II. Resze, iră Măriaf Istvăn. Igaz Magyar, vagy is: Az igaz magyaroknak Măriăhoz, az o nagy aszszonyokhoz, es nagy pătronăjokhoz-valo kulonos ăhetatossăgărul, es a'mostani ujsăgokrul. II. Resz, melly szollSz. Istvănrul, es egy kttsmyt a' regi, 's-mostani Sz. Istvăn-tagadokrul is. Părisban es Berlinben, 1788, 38. „a papistakat” „turhetetlenul motskolta, piszkolta (...).” 3 Măs-is igaz Magyar..., 67. „nintsenek (...) nagyobb fantasztak, mint ok, es nintsen, nem-is lehet nagyobb fanatizmus, mint a mostani Aufklerung.” 4 Op. cit. 32. 5 Az Igaz Magyarnak II. Resze..., 40. „a' Papistakat szuntelen tsufollya, motskollya majd minden ujsagaban (...).” 209 Hermeneutica Bibliothecaria - Antologie Philobiblon - Volumul V rând, că nu scrie împotriva protestanților în general, ci numai împotriva unora: „doar împotriva acelora, care își bat joc și îi ocărăsc pe Papiști, ca, de exemplu, Sletzer, Nicolai, dintre Germani, (...) Magyar Kurir, Zakkarias, P. Emilian, etc., dintre Maghiari.”1 Cu referire la idealul toleranței, în vogă în aceea perioadă, el arată de mai multe ori, sprijinindu-se pe evidențieri concrete de text, unde anume încalcă textul Zakkariăsnak... prevederile edictului de toleranță religioasă. Astfel, de exemplu, legat de „scrisorile de iertare compuse la Roma”, Szaicz consideră, că traducătorul „denigrează Indulgențele, adică Pelerinajele, care formează la noi o ramură a devoției (...).”1 2 În unele pasaje în schimb se poate constata o interpretare inedită a apartenenței confesionale, din moment ce pe alocuri Szaicz îl numește pe traducător „de religie porcină”: „el se numește pe sine Eretic, dar nu specifică dacă este de religie Augsburgică, Elvetină, Greacă, Iudaică sau Turcească? eu cred că nu este nici una dintre acestea, ci a fost, într-un cuvânt, după cum am citit în altă parte, un om de religie porcină. EPICURI, DE GRECE PORCUS este atât Autorul, cât și Traducătorul (...).”3 În alt loc Szaicz echivalează critica ritualurilor Catolice cu un atac îndreptat împotriva culturii creștine în general, apreciindu-i pe autorii unor asemenea opere drept diletanți, care sunt doar „oameni trupești, homines animales, (...) oameni-porci, care nu le înțeleg pe cele, ce țin de suflet.”4 Alături de opera intitulată Az izenek a purgatoriumhoz-valo utazăsa, el se referă de mai multe ori la textul nostru ca la „Două [texte] ale porcarilor”.5 Pentru a demonstra această aserțiune, criticul evidențiază cele mai grosolane fragmente ale operei. Astfel, ca să exemplifice diletantismul și lipsa de respect dovedite de Szacsvay, el compară traducerea cu originalul și citează mai multe pasaje în care traducătorul comunică cu originalul - și așa condamnat - într-o traducere și mai grosolană. Vezi: „Ei mint cum că scrisorile de iertare compuse la Roma (...), urmez [cuvintele] domniei tale, n-ar valora nici rahat în viața de apoi.” Szaicz adaugă în două locuri chiar: „În versiunea Germană apare numai că nu valorează nimic.”6 Indignat, el atrage atenția și asupra faptului, că traducătorul se pretează la a-l denigra și pe 1 Op. cit. 15-16. „tsak ollyak ellen, kik a' Papistakat tsak tsufollyak, piskollyak, mint p. o. a' Nemetek kozzul Sletzer, Nikolai, (...) a' Magyarok kozzul a' Magyar Kurir, Zakkarias, P. Emilian 's a' t'.” 2 Op. cit. 37. „az Indulgentziakat, vagy'is a' Butsukat motskollya, melly nalunk hitnek agazattya (...).” 3 Op. cit. 36-37 [evidențieri în original]. „maga magat Eretneknek nevezi, de nem tezzi hozza, ha Aukspurgi, Hetvetziai, Gorog, Zsido, vagy Torok vallasu e? en azt tartom, hogy edgyik sem ezek kozul, hanem egy szoval, a' mint masutt olvasstam, diszno-valasu ember volt. EPICURI, DE GREGE PORCUS mind a' Szerzo, mind a' Fordito 4 Măs-is igaz Magyar..., 119. „testi emberek, homines animales, (...) diszno-emberek, kik nem ertik azokat, mellyek a' leleke.” 5 Ilona Pavercsik, Szaicz Leo..., 44-45. „Ket disznosdi.” 6 Az Igaz Magyarnak II. Resze..., 37 [evidențierea autorului, O. A.]. „Azt hazudgyak, hogy a' Romaban keszultt pardon-levelek (...) a' mas vilagon, kovetem kigyelmedet, szart sem ernenek. (...) A Nemetben tsak ugy vagyon, hogy semmit sem ernek.” 210 Hermeneutica Bibliothecaria - Antologie Philobiblon - Volumul V Sfântul Anton, când îl numește „Sfântul Anton din Padova, făcător al multor copii frumoși.”1 Indignat, el protestează apoi împotriva afirmațiilor deosebit de satirice formulate de traducător la adresa papei, care se pot citi în cea de-a cincea scrisoare din Zakkariăsnak...: „Eu nu-mi dau seama cum s-a pretat (Împăratul) la un asemenea gând, ca oricine să fie liber să facă copii și fără acordul Papei (...). Deoarece Sfinția Sa nu poate face nimic; în mod voluntar, deci (...) El a cedat Episcopilor Împăratului încă de pe atunci această putere, ca să-i dea oricui libertatea de a face copii, fiecare câți vrea și cui vrea. Atare [locuri] sunt mai multe în Scrisorile lui.”1 2 Tăișul satiric al traducerii îl înfurie pe Szaicz și fiindcă prin aceasta traducătorul le-a oferit protestanților un pretext de a calomnia papiștii.3 Concepția pe care oratorul religios o dezvoltă la adresa textului nostru si pe care o expune în notele de subsol, nu poate fi rezumată ca una pur ecleziastică. Textul lui Szaicz este, după toate semnele, o hotărâtă critică din punct de vedere Catolic. Deși se străduiește să prezinte opera oponentului său ca pe un atac împotriva culturii universale creștine, în fundalul gestului lui Szacsvay el sesizează totuși, în mod vizibil, o concepție protestantă. Critica lui Szaicz este un exemplu reprezentativ și pentru cât de contradictorie este relația care se stabilește, în această perioadă, între intelectualitatea ecleziastică și laică, între literatura ecleziastică și iluminism. Textele de acest tip pot conta pe cititorii neliniștiți, dar și pe cei care sunt printre oamenii bisericii. Ba chiar, mai ales pe aceștia - și nimic nu o demonstrează acest lucru mai bine, decât faptul, că observații critice la adresa lor putem citi aproape exclusiv din condeiul celor din urmă. În mod paradoxal, în cazul nostru Szaicz este cel care atrage de fapt atenția asupra a tot ceea ce el însuși contracarează, și cu care se confruntă. Oratorul religios vede în publicație o sursă de pericole, o percepe ca pe o acțiune performativă, și, luând o poziție defensivă, consideră, că este de datoria lui să reacționeze la asemenea texte. Corespunzător, discursul critic se formulează în termeni bisericești, de disciplină ecleziastică, dar, în mod interesant, sistemul argu-mentativ incorporează și considerente de alt tip: autorul - mai ales pe firul valorizării conceptelor de toleranță și intoleranță - își fundamentează judecățile de valoare pe aceleași idei aflate la modă în epocă și pe aceleași edicte imperiale, pe care se 1 Ibid. „sok szep fiakat tsinalo Padvai Szent Antal.” 2 Op. cit. 38. „En nem tudom, hogy vetemedett illyen gondolatra (a' Tsaszar) hogy a' Papa engedelme nelkul-is szabad legyen akarkinek gyermeket tsinalni (...). Mivel o Szentsege semmit sem tsinalhat; tehat onkent, (...) oromest altal engedte a' Tsaszar' Puspokjeinek mar azutan ezt a' hatalmat, hogy akar kinek szabadsagot adhassanak, a' gyermek-tsinalasra, kiki a mennyi, es a' kinek akarna. Illyen tobb-is vagyon az o Leveleiben.” 3 Ibid. „Și totuși aud că Protestanții s-ar bucura foarte mult de această carte, mai ales la Miskolc, Patak, etc., și că citând din ea, tare i-au mai zeflemit pe Papiști, când ar fi trebuit mai degrabă să se ascundă cu ea.” „Meg-is hallom, hogy ennek a' konyvnek nagyon orulenek a Protestansok kivalt Miskoltzon, Patakon 's a' t'. 's hogy abbul nagyon tsufoltak a' Papistakat, holott inkabb el-kellett volna nekik bujni vele.” 211 Hermeneutica Bibliothecaria - Antologie Philobiblon - Volumul V bazează și rațiunea argumentativă a lui Zakkariăsnak.1 Și, cu toate că evită în mod conștient să confere textului o alură de compoziție literară, critica lui face totuși uz de elemente de teoria literaturii și traducerii, cu scopul de a-l desființa. Cu alte cuvinte, atunci, când Szaicz le prezintă ca pe niște compoziții diletante, el se străduiește să dovedească din mai multe perspective, că opere de acest gen nu au drept de existență literară. În virtutea caracterului compozit al sistemului argumentativ, pe care îl elaborează și utilizează, discursul lui Szaicz - care cunoștea profund ideile vremii -, poate fi estimat ca fiind drept o formulare a unei versiuni locale, sui generis, a iluminismului. Astfel, atât textul de bază ales de noi, cât și critica acestuia devin documente de epocă incitante, referitoare la percepția contemporană a ideilor iluministe și la literatura maghiară de la sfârșitul secolului al XVIII-lea. 1 Zoltan Lukacsi, Egy ismeretlen Apor. Apor Jozsef (1759-1813) predikacioi, Irodalomtorteneti Kozlemenyek 4-6 (2005): 494-503, 503. Scrierile autorilor ecleziastici reprezintă mai mult decât o pecete negativă asupra iluminismului. Ele adoptă - în mare parte de nevoie - și tehnicile argumentative ale epocii, sistemul ei științific mai actual și mai diversificat. Cu alte cuvinte, ele vorbesc diferit într-o lume aflată în schimbare. Același lucru îl sugerează și Ferenc Biro, A felvilăgosodăs korănak..., 157-158. Deoarece autorii ecleziastici sunt nevoiți, în scopul unei argumentații de efect, să-și adapteze discursul la cel al oponenților, ei ajung să reprezinte o serie de opinii noi, care nu mai pot fi considerate manifestări ale religiozității tradiționale. 212 Colligatul Ms 354 și dramele pierdute ale lui Jozsef Martonfî1 Kinga PAPP Drd, Universitatea „Babeș-Bolyai”, Cluj Bibliotecar, Societatea Muzeului Ardelean Cuvinte-cheie: manuscris, dramă de școală, Ordinul Iezuit, învățământ, Jozsef Mârtonfi Rezumat: studiul prezintă un colligat provenind din a doua jumătate a secolului al XVIII-lea, păstrat la secția de Colecții Speciale din Biblioteca Centrală Universitară „Lucian Blaga” din Cluj-Napoca. Colligatul conține o serie de materiale didactice auxiliare ale iezuiților, printre care se numără și patru drame de școală, probabil dramele pierdute ale episcopului Jozsef Mârtonfi (1746-1815). E-mail: kinguspapp@yahoo.com * În acest studiu aș dori să prezint un colligat foarte interesant, intitulat Iskolai drămăk, latin versek, oratiok (Drame de școală, poezii latine, orații). Colligatul se află în patrimoniul Bibliotecii Centrale Universitare „Lucian Blaga” din Cluj, secția de Colecții Speciale, fiindu-i alocată cota Ms 354. Autorul / autorii nu sunt specificați. Manuscrisul conține texte scrise în a doua jumătate a secolului al XVIII-lea (până în 1773),1 2 care nu au fost publicate până în prezent. Are format in quarto, legat în carton, numărând 193+3 file. Volumul a ajuns la Biblioteca Centrală Universitară din colecția Societății Muzeului Ardelean. Colligatul este produsul legării împreună a 39 de fascicule, de întindere și dimensiuni diferite. În ceea ce privește conținutul, textele par să fi servit ca auxiliare didactice utilizate de Ordinul Iezuit.3 Numele ante-menționat al colligatului ilustrea- 1 În momentul redactării prezentului studiu beneficiam de o bursă POS DRU 6/1.5/S/4: „STUDII DOCTORALE, FACTOR MAJOR DE DEZVOLTARE AL CERCETĂRILOR SOCIO-ECONOMICE ȘI UMANISTE”, co-finanțată de FONDUL SOCIAL EUROPEAN 2 Până la desființarea Ordinului Iezuit (voi reveni la sfârșitul studiului cu explicații asupra constatării mele). 3 În colligat întâlnim de mai multe ori referințe la Ordinul Iezuit: apare în numeroase cazuri prescurtarea devizei iezuite „Omnia ad Majorem Dei Gratia” (O.A.M.D.G.). Pe lângă aceasta există referiri concrete la Academicum et Universitatis Collegium din Buda, ca loc în care au fost reprezentate dramele. Numele colegiului apare și pe pagina de titlu a orației închinate împăratului Iosif al II-lea (Oratio Panegyrica in laudem Josephi Secundi Caesaris Augusti Provincias Suas Virtute et Exemplo Lustrantis Dicta Coram Admodum Reverenso ac Clarissimo Pa: Joanne Bapt. Gottgeisl. Scholarum Humaniorum Praefecto e Societate Jesu AA. LL. & Philosophia nec non SS. Theo. Doctore ac tota facultate inferiori sub Reverendo 213 Hermeneutica Bibliothecaria - Antologie Philobiblon - Volumul V ză în mare parte conținutul volumului, dar nu îl acoperă în întregime. Limba textelor este, cu unele excepții, latina. În colligat s-au mai atașat și patru poezii maghiare,1 lipsite de titlu, încadrabile în genul literar al epistolei, care i-au fost adresate lui Janos Tordasi Sajnovics* 1 2 la Nagyszombat.3 În aceste poezii, autorul elogiază pe de o parte opera și activitatea lingvistică a lui Janos Sajnovics, iar pe de altă parte, îl îndeamnă pe acesta să continue corespondența inițiată. Celălalte texte maghiare din colligat sunt: Szomoru level mellyel Hunyadi Măyăs a Prăgai tomloczben valo ăllapottyărol az Annyăt tudosittya,4 text atribuit lui Laszlo Beniczky5 și poezia Leander kedves Attyănak Clemonnak halălăt sirattya.6 Colligatul se continuă cu zece orații în limba latină (elogii adresate Mariei Tereza și lui Iosif al II-lea; un elogiu dedicat amintirii arhiepiscopului Gyorgy Szecsenyi7 și elogii în onoarea orașului Buda). Acestea sunt probabil incluse în scop didactic și ilustrativ, dat fiind că pe marginile textelor apar și adnotări care marchează ce părți ale discursului oratoric reprezintă fiecare segment textual (exordium, propositio, confirmatio, peroratio). Între textele colligatului găsim și serii tematice de tipul manualelor școlare: partea intitulată Succinta Methodus Libros utiliter Legendi8 este de fapt o listă de cărți utile pentru studierea diferitelor genuri literare (poetică, retorică, epistolă, istoriografie). O secțiune asemănătoare listează cei mai importanți autori greci, francezi, germani și englezi,9 iar partea intitulată Catalogus Librorum...10 grupează Rhetorices Moderatore Josepho Martonfi. A Praenobili ac Perdocto Domino Gabriele Rotterstain Hungaro E comitatu Hevesiensi Tulliana Eloquentia In primmum annum Auditore) și în orația dedicată fondatorului acestui colegiu. 1 Iskolai dramak, latin versek oratiok 140r-145v (în cele ce urmează Iskolai drămăk). 2 Janos Sajnovics (1733-1785), astronom și lingvist iezuit, care a participat împreună cu astronomul imperial Maximilian Hell la expediția polară inițiată de regele danez și de Societatea Științifică din Copenhaga. Pentru aceasta vezi Kisban Emil: Tordasi es Kăloczi Sajnovics Jănos (Budapest: Kiralyi Magyar Egyetemi Nyomda, 1942). În timpul expediției, la îndemnul lui Hell, Sajnovics începe să studieze relațiile lingvistice dintre maghiară și laponă, rezultatele fiind prezentate în lucrarea Joannis Sajnovics S. J. Ungari Tordasiensis socii Demonstratio idioma Ungarorum et Lapponum idein esse, care devine primul studiu de lingvistică comparată fino-ugrică din țară. 3 Din 1771 și până în 1773, când s-a desființat Ordinul Iezuit, Sajnovics a locuit la Nagyszombat (Kisban, Tordasi es Kăloczi Sajnovics, 51-52). Așadar, poeziile despre care vorbim au fost scrise în această perioadă. 4 Iskolai drămăk 146r-146v. 5 Laszlo Beniczky este numit de mai multe ori în colligat (v. și nota 39). 6 Iskolai drămăk 147r-148r. 7 A fondat, în 1787, Academicum et Universitatis Collegium din Buda. Istvan V. Nagy: “A Jezus Tarsasag budai gimnaziuma” Tăvlatok 63 (2004)/1, Supliment: 16-31, http://w3.externet.hu/~tavlatok/6311papie.htm. 8 Iskolai drămăk 9. 9 Auctores Graeci praecipui, Iskolai drămăk, 69; Auctores Galli, Ibid., 70; Auctores germani, Ibid., 71; Nonnulli auctores Angli, Ibid., 72. 10 Iskolai drămăk 83r-94v. 214 Hermeneutica Bibliothecaria - Antologie Philobiblon - Volumul V autorii pe criterii de gen literar și temă (cine a scris despre istoria diferitelor imperii și țări). Există și un scurt capitol dedicat punctuației, completat cu lecții de ortografie, numere romane, unități de măsură și greutăți, și denumiri ale lunilor anului.1 Varietatea tematică a volumului este amplificată de un compendiu despre drame,1 2 care este completat de o serie de Observationes Poeticae de Dramate,3 observații asupra redactării de epistole,4 patru fabule,5 diferite versuri6 (ode, o elegie), etc. Un segment interesant al colligatului descrie diferitele produse de curățare corporală și cosmetice, modalități variate și alternative de tratare a unor afecțiuni (pentru păstrarea vederii, împotriva ochilor înlăcrimați, etc.).7 Mai sunt enumerate lichide și ustensile, și sunt prezentate dozele exacte ale ingredientelor necesare în prepararea fiecărui ser în parte.8 9 De exemplu, pentru parfumarea corpului și hainelor ni se recomandă, printre altele, apa de trandafir sau mirtul; mierea, laptele și albușul de ou pentru albirea tenului la femei; sarea pentru albirea dinților; lichidele pe bază de sulf, smirnă sau ambră pentru întinerirea feței, etc. Însă, din perspectiva analizei de față, cea mai semnificativă parte a colliga-tului o reprezintă cele patru drame de școală, dat fiind că pe urmele lor a fost găsită colecția descrisă aici. Pornind de la următoarea referință din volumul Tortenelem a szinpadon: s-a urmărit identificarea unei drame necunoscute avându-l ca subiect pe regele Matei Corvinul: „Nu de mult s-a descoperit acel text latin (Matthias Corvinus) care a fost reprezentat pe scenă la Buda, pe 30 decembrie 1772. (...) În cele șapte scene un rol important îi revine visului, ca și în cazul piesei clujene din 1702. Cota lui este Ms 354. Biblioteca Academiei, filiala Cluj-Napoca”.10 Drama în cauză a fost de fapt găsită în colligatul Iskolai drămăk, latin versek, oratiok, la secția de manuscrise a Bibliotecii Centrale Universitare „Lucian Blaga” din Cluj, iar ulterior (cu sprijinul cercetătorilor Marta Zsuzsanna Pinter și Tamas Fejer) am reușit 1 Ibid., 10r-11r. 2 Ibid., 11v-12r. 3 Ibid., 40r-54v. 4 Ibid., 13r. 5 Fabula 1ma de Leone et Culice. Versibus iambicis Phaedrini, (Ibid., 194r). Fabula 2da de Urso et Eremito. Versibus Elegiacis, (Ibid., 194v-195v). Fabula 3tia de Cerva et Cervula. Iambis scenariis Phaedrinis, (Ibid., 38v). Fabula 4ta De Pullo, Gallo et Vulpe. Iambis Phaedrinis, (Ibid., 38r). 6 La sfârșitul colligatului (pe o pagină nenumerotată) este lipită o poezie de 6 strofe, care alcătuiește o unitate aparte față de celelalte părți. Titlul ei este Hoc dicolos tetrastrophos; data trecută este 2 iulie 1766. 7 Ibid., 59, 68. 8 Sursa acestor modalități de tratament și seruri se poate retrasa probabil până la cele 37 de volume din Naturalis Historia a lui Plinius Maior. 9 Imre Varga și Marta Zsuzsanna Pinter, Tortenelem a szinpadon. Magyar tortenelmi tărgyu iskoladrămăk a 17-18. Szăzadban (Budapest: Argumentum Kiado, 2000). 10 Varga și Pinter, Tortenelem a szinpadon, 122. („Nemreg kerult elo az a latin szoveg (Mathias Corvinus), amelyet Budan, 1772. december 30-an mutattak be. (.) A 7 jelenetben nagy szerepe van az alomnak, akarcsak az 1702-es kolozsvari darabban. Jelzete: Ms. 354. Kolozsvari Akademiai Konyvtar”) 215 Hermeneutica Bibliothecaria - Antologie Philobiblon - Volumul V și identificarea autorului ei.1 Foarte probabil colligatul păstrează dramele scrise de episcopul Mârtonfi, considerate până azi pierdute - ceea ce face volumul mai interesant și mai valoros. Jozsef Mârtonfi1 2 s-a născut în 1746 la Sâncrăieni. Și-a început studiile în 1752, la Mindszent, iar mai apoi, în 1758 îl regăsim în gimnaziul iezuit din Odorheiul Secuiesc. Între 1761 și 1763 a fost elev al gimnaziului iezuit din Cluj. În octombrie 1763 devine membru al Ordinului Societății lui Hristos, și, ca urmare, începe noviciatul la Trencin, unde stă până în 1765. De aici este transferat la Nagyszombat, unde depune primul legământ monahal, după care, în 1767 își continuă studiile la Viena. Între anii 1770 - 1771, respectiv 1772 - 1773, Mârtonfi este dirigintele claselor de gramatică și ulterior, de retorică de la gimnaziul din Buda.3 Ca urmare a desființării Ordinului Iezuit, în 1773, Mârtonfi se întoarce în Ardeal, unde este numit mai întâi profesor de matematică la Cluj, iar ulterior, în 1776, regens al seminarelor la Alba Iulia. În același an este îl găsim la Sibiu, unde lucrează ca profesorul de matematică al orfelinatului.4 Din 1777 și până la sfârșitul vieții, îndeplinește și oficiul de cenzor, iar în 1779 este însărcinat ca, în calitate de director general al școlilor de stat (Inspector primarius Scholarum Nationalium), cu rang de consilier regal,5 să actualizeze învățământul transilvănean în acord cu noul sistem introdus deja în celelalte regiuni ale imperiului. Pentru meritele sale în domeniu, Mârtonfi primește în 1786 titlul de consiliarius regal și gubernial, iar în 1798 este ales episcop. Activitatea lui Mârtonfi a fost apreciată și de Âgoston Otvos,6 care a subliniat: „Din câte știu, doar două dintre scrierile literare ale episcopului au apărut la tipar: a) elogiul funerar, în limbă germană, pe care l-a pronunțat lângă rămășițele pământești ale reginei Maria Tereza; și b) minunata scurtă compoziție lirică pe care a improvizat-o lângă masa de lucru a lui Abrahâm Barcsai, la Csora”.7 Tot printre 1 Cu sursele dramei Matthias Corvinus, trama ei și rolul pe care îl îndeplinește în dramă personajul Hunyadi Mâtyâs m-am ocupat într-un studiu anterior: Kinga Papp, “Mâtyâs kirâly egy 18. szâzadi latin drâmâban” in Erdely Reneszănsza, Csilla Gâbor, Katalin Luffy, Gâbor Sipos ed., (Cluj-Napoca: Societatea Muzeului Ardelean, 2009) 185-194. 2 Viața și opera acestuia au făcut obiectul cercetărilor lui Lajos Gyorgy, care a pregătit și o monografie apărută la tipar anul trecut, responsabilul de volum fiind Tamâs Fejer. Lajos Gyorgy: Fejezetek Mărtonfi Jozsef erdelyi puspok (1746-1815) eletrajzăbol (Budapest: METEM. 2009). 3 Lajos Gyorgy, Fejezetek Mărtonfi Jozsef., 19-41. 4 Lajos Gyorgy, Fejezetek Mărtonfi Jozsef ., 43-101. 5 Lajos Gyorgy a fost cel care a apreciat la valoarea lor reală atât rolul îndeplinit de Mârtonfi în această calitate cât și activitatea lui de restructurare a învățământului public, v. Ibid., 103-154. 6 Agoston Otvos, “Mârtonfi Jozsef erdelyi puspok”, Kolozsvări Kozlony 110, (1857): 443 și Otvos Agoston, “Mârtonfi Jozsef erdelyi puspok”, Kolozsvări Kozlony 111, (1857): 447. 7 Âgoston Otvos, „Mârtonfi erdelyi puspok”, 447. („Iroi munkâi kozol tudtommal, nyomtatâsban csak ketto jelent meg: a) azon nemet gyâszbeszede, melyet Szebenben Mâria Terezia kirâlyno hamvai felett tartott es b) ama gyonyoru kis versezete, amelyet Csorân Barcsai Âbrahâm iro-asztalânâl rogtonzott”) 216 Hermeneutica Bibliothecaria - Antologie Philobiblon - Volumul V însemnările lui Âgoston Otvos, în colecția intitulată Brandenburgi Katalinra vonatkozo s egyeb jegyzetek,1 găsim referiri și la orațiile scrise de Martonfi: „Faimoasă între orațiile lui este aceea în care le recomandă maghiarilor studierea și cunoașterea limbii maghiare - în latină” („Sok oratioi kozott nevezetes az, melyben a magyar nyelv tanulmanyozasat es tudasat a magyaroknak ajanlja - diak”).1 2 În plus, exegetul enumeră și dramele compuse de Martonfi: „Dintre dramele lui, se mai păstrează în manuscris următoarele: 1. Buda, latină, 3 acte; 2. Nadasdi, latină, 3 acte; 3. Matthias Corvinus, latină, în șapte scene; 4. Hypocrita, latină, compus din 9 scene; 5. Salamon Magyarorszag kiralya, maghiară, în hexametri frumoși, în 4 scene. Dintre versurile sale, dețin Erkolcs temploma, Remete și Alom”.3 În nota 18 pe marginea textului, Otvos adaugă: „Cele 5 piese de teatru și 3 compoziții lirice enumerate mai sus se găsesc în colecția mea, în original, scrise de Martonfi însuși.”4 Colecția lui Agoston Otvos a trecut, după moartea acestuia, în patrimoniul Societății Muzeului Ardelean, iar de aici a fost transferată, în mare parte, la Biblioteca Centrală Universitară din Cluj. Operele scrise de Martonfi n-au putut fi identificate până în prezent. În mod interesant, colligatul descris aici a scăpat atenției cercetătorilor, chiar și lui Lajos Gyorgy - între alții - deși Zoltan Ferenczi a comunicat o foarte scurtă descriere a dramelor în numărul pe anul 1900 al Erdelyi Muzeum, în secțiunea Varia a celui de-al VI-lea caiet.5 Ferenczi nu a dezvăluit unde se pot consulta dramele, și nici conținutul mai larg al colligatului sau cota acestuia: el a menționat numai titlurile, personajele și argumentul în latină al dramelor: „Cititorul este informat aici asupra a 4 drame iezuite, până acum necunoscute; fiecare provine din secolul trecut, este scrisă în latină și trei dintre ele au un subiect de istorie maghiară, având specificate sursele din care se inspiră; a patra, (Hypocrita) este o comedie în stilul lui Terentius, cu servitorul șiret și inteligent, care își scapă stăpânii dintr-un mare bucluc. În ceea ce privește restul pieselor, Buda este o tragedie, Nadasdius și Matthias Corvinus sunt piese scurte, ultimele două sunt a[șa]-n[umitele] drame în adevăratul sens, prima este o a[șa]-n[umită] dramă mică, dramation, cum o numeau iezuiții. (...) Nici una dintre aceste drame nu este amintită nici de Bayer (istoria dramaturgiei maghiare) nici de Bahlmann (Jesuiten-Dramen), și, judecând după conținutul lor, trebuie să avem în vedere autori iezuiți maghiari, de ex. în Hypocrita găsim chiar o 1 Volumul se păstrează la Biblioteca Centrală Universitară „Lucian Blaga”, cota Ms 2873. Partea referitoare la Martonfi se întinde între foile 191—192. 2 O orație similară ca temă apare pe paginile 150r-158v din colligatul Iskolai drămăk. Autorul ei nu este trecut, dar nu este exclus să fie vorba despre același discurs. 3 Âgoston Otvos, „Martonfi erdelyi puspok”, 447. („Keziratban szindarabjai kozul megvannak: 1szor Buda deak, 3 felv. Nadasdi, deak 3 felv. 3szor Mathias Corvinus, deak, all 7 jelenetbol. 4-szer Hypocrita deak. Âll 9 jelenetbol. 5-szor Salamon Magyarorszag kiralya, Magyar szep hexameterben, all 4 jelenetbol Versei kozul birom az Erkolcs templomat, s Remetet es az Âlmot”) 4 Ibid., 447. („A fenn elosorolt 5 szindarab es 3 versezet magatol Martonfitol leirva, eredeti peldanyban meg van gyujtemenyemben.”) 5 Zoltan Ferenczi, “Negy jezsuita drama”, Erdelyi Muzeum 7 (1900): 347-351. 217 Hermeneutica Bibliothecaria - Antologie Philobiblon - Volumul V referință maghiară la Pariz-Papai, când Paleoptikus (Inductio tertia) spune despre un cuvânt că «hoc in Pariz-Papai me legere non memini»”.1 Dramele la care se referă Ferenczi se regăsesc și în colligatul Iskolai drămăk, latin versek, oratiok, deci el vorbește probabil despre același compendiu.1 2 Prima dintre drame este Nădasdius:3 În ea, Tamas Nadasdi se distinge prin vitejie și stăruință exemplare în apărarea cetății Buda împotriva asediului din 1529. Apărătorii cetății se predau împotriva voinței lui Nadasdi, și odată cu cetatea îl predau și pe acesta lui Soliman. Drama are trei acte, fiecare având, pe rând, 5 - 6 - 6 scene. Un element interesant al manuscrisului este faptul că patru din personaje au fost șterse ulterior din text (de către scriitor/autor); deși ele apar de mai multe ori pe parcursul dramei, rolul lor este de tot atâtea ori tăiat. Urmează scurta dramă Matthias Corvinus,4 având în total 7 scene și 4 personaje. De pe pagina de titlu aflăm și numele persoanelor care au interpretat rolurile: Georgius Podiebradius - Ill.[ustrus] S[acrum]. R.[omanum]. I.[mperium] Comes Joannes a Lymburg-Styrum; Mathias Corvinus - Ignatius Besăn; Victorinus, Georgii filius - Ladislaus Beniczky5; Cunegundis Georgii filia - Georgius Hirsch. Tânărul Matei, în dramă, este ținut prizonier de Gyorgy Podiebrad; când însă maghiarii îl aleg în unanimitate rege, el scapă din închisoare și este înscăunat. Drept sursă ne este indicat cel de-al doilea volum din lucrarea istoriografului iezuit Ferenc Palma Karoly intitulată Notitia rerum hungaricarum. Conform manuscrisului, drama a fost reprezentată la Buda pe data de 30 decembrie 1772: Exhibitum ad Rhetorica Budensi Anno MDCCLXXII. Mense Decembri die 30.6 1 Ibid., 347-348. („Negy, eddigele ismeretlen jezsuita-drama ismerteteset veszi itt az olvaso; mindenik a mult szazadbol valo, latin nyelven s kozulok harom magyar tortenelmi targyu, a forrasok megnevezesevel, a honnan meritve vannak, a negyedik (Hypocrita) egy vigjâtek Terentius modoraban a ravasz s okos szolgaval, ki gazdait nagy bajtol menti meg. A tobbi darabok kozul Buda tragoedia, Nadasdius es Mathias Corvinus nezojatekok, amazok u. n. dramak teljes ertelemben, emez u. n. kis drama, dramation, mint a jezsuitak neveztek. (...) E dramak egyiket sem emliti sem Bayer (magy, dramairod, tort.), sem Bahlmann (Jesuiten-Dramen) s tartamukbol mindenesetre magyar jezsuita-szerzokre kell gondolnunk, pl. a Hypocritahan van is egy magyar vonatkozas Pariz-Papaira, midon azt mondja Paleoptikus (Inductio tertia) egy szorol, hogy: »hoc in Pariz-papai me legere non memini«”) 2 O dovadă în acest sens o reprezintă nota de pe pagina de început a colligatului: „Recenzată în parte în Erdelyi Muzeum 1899, 1900” („Reszben ismertetve Erdelyi Muzeum 1899, 1900”). 3 Iskolai dramak 111r-118r. 4 Ibid., 119r-125v. 5 Pe Laszlo Beniczky l-am menționat mai devreme, ca autor al poeziei cu titlul Szomoru level mellyel Hunyadi Măyăs a Prăgai tomloczben valo ăllapottyărol az Annyăt tudosittya, respectiv, tot el a semnat și o odă dedicată Mariei Tereza (Ode ad Mariam Theresiam Augustam litterarum Patronam, Iskolai drămăk 39r). 6 Iskolai drămăk 119r. Precizarea este absentă din descrierea lui Ferenczi, care semnalează data reprezentării doar în cazul dramei Hypocrita, precizând și că doar pentru aceasta singură se cunoaște data premierei. 218 Ana-Maria Călinescu, Efemeridele / The Ephemeride,(2004) Tempera-gouache on paper, 297 x 420 mm. Hermeneutica Bibliothecaria - Antologie Philobiblon - Volumul V A treia dramă poartă titlul Buda.1 Personajele nu ne sunt enumerate. Are trei acte, fiecare cu câte 7-8-11 scene. Opera este centrată pe imaginea fraților Buda și Attila: Buzaldus atentează printr-un șiretlic la viața lui Buda, pe care îl denunță în fața lui Attila; acesta dă crezare acuzațiilor și dorește eliminarea fratelui său. Înșelătoria este dezvăluită cu contribuția lui Inarchus, fiul lui Attila; la rândul lui, Attila imploră iertare și denumește orașul Sicambria după muribundul Buda. Referiri la dramele Nădasdius și Buda întâlnim și în ante-menționatul volum de studii Tortenelem a szinpadon, unde ele figurează ca piese recent descoperite, cu autor necunoscut și care le-au fost semnalate autorilor de către Norbert Schmikli.1 2 Cea de-a patra și ultima dramă a colligatului este Hypocrita,3 o comedie jucată în sălile gimnaziului din Buda, în data de 17 februarie 1773, potrivit informațiilor de pe manuscris: Actum ad Rhetorica Budensi, Anno MDCCLXXIII, Mense Februario, die 17. Drama însumează 9 scene. Ni se indică cine ce rol a interpretat: Palaelophilus senex - Franciscus Csefalvi; Neophilus, Palaelopili filius - Ignatius Făy; Vulpillus, neophilo ab obsequiis - Gabriel Rottenstein; Scarabon, eremita -Sebastian Koăntz; Praetor urbis - Petrus Torok; Tribunus milit. - Ignatius Horvăth. Subiectul este, pe scurt, următorul: după ce Scarabon, un parazit, este primit în casa lui de către Paleophilus, fiul acestuia din urmă, Neophilus, suferă necontenit. Servitorul lor, Vulpillus, născocește un plan ca să-l îndepărteze de la casă pe Scarabon, plan pe care îl și pune în practică, cu succes. Salamon Magyarorszăg kirălya, drama în limba maghiară la care face aluzie Âgoston Otvos nu a fost adăugată colligatului. Totuși, putem estima că ea nu s-a pierdut, căci Otvos vorbește despre ea și în volumul II din Hazănk (1860), între paginile 177-187. Nu s-a reușit identificarea variantei manuscrise a versurilor care completează catalogul lui Otvos, dar acesta a publicat poeziile Erkolcs temploma și Alom în numerele 126, respectiv 140 din Kolozsvări Kozlony. În același timp, în colligat mai apar atât cuprinsul cât și cuvântul - înainte ale operei intitulate Synopsis systematis generalis scholarum publicarum M. Principatus Transzlvaniae, excerpta a Protocollis Deputationis Regionalis Litterariae,4 care discută structura învățământului public. Lajos Gyorgy o atribuie lui Martonfi, pe când Zsolt Trocsanyi a pus sub semnul întrebării această aserțiune.5 Este, poate, relevant a reexamina problematica indentificării autorului acestei opere și în lumina datelor oferite de acest colligat. Numele lui Martonfi apare și în orația scrisă în cinstea lui Iosif al II-lea, ca fiind, în momentul compunerii operei, învățător al clasei de retorică a colegiului din Buda.6 1 Iskolai drămăk 126r-139v. 2 Varga și Pinter, Tortenelem a szinpadon, 59, 138. 3 Iskolai drămăk 168r-174v. 4 Iskolai drămăk 3r-5v. 5 Cf. Zsolt Trocsanyi, Az 1790-es evek erdelyi rendi reformmozgalmanak tortenetehez, (Budapest, 1978.) 65-66, 95; Lajos Gyorgy, FejezetekMărtonfi Jozsef..., 13-14, 150-154. 6 Iskolai drămăk 169r, cf. nota 3. 220 Hermeneutica Bibliothecaria - Antologie Philobiblon - Volumul V Din conținutul colligatului prezentat și din datele analizate mai sus pe marginea lui, se poate conchide că prezentul compendiu a ajuns la Cluj din fondul colegiului iezuit din Buda. Probabil că cel care a adus această colecție variată din punct de vedere tematic a fost Martonfi însuși sau vreun alt iezuit întors în Ardeal după desființarea ordinului. Colligatul nu este semnificativ numai datorită faptului că reprezintă, prin segmentele de tipul manualelor școlare sau materialelor auxiliare, o amprentă a sistemului de învățământ iezuit, ci și pentru că include și aceste patru drame de școală, nepublicate nici până astăzi, pe care le autentificăm drept operele păstrate ale lui Jozsef Martonfi, și a căror existență era cunoscută.1 S-a lăsat așteptată doar realizarea legăturii dintre texte și autor. De asemenea, corpus-ul dramelor de școală iezuite care se păstrează se întregește prin aducerea la cunoștință a celor patru drame din colligat. Identificarea celor care au scris versurile anonime din colligat continuă să reprezinte un aspect problematic. Dat fiind că identitatea posesorilor colligatului sau părților sale constitutive este obscură, procesul de stabilire a autorilor acestor poezii întâmpină obstacole serioase. Pe lângă toate acestea, colligatul ar merita examinat, poate, și din punctul de vedere al istoriei didacticii, cu scopul de a stabili dacă materialele didactice auxiliare prezente aici întregesc în vreun fel panorama sistemului școlar și didactic iezuit sau lista manualelor și instrumentelor didactice folosite de aceștia. 1 V. Zoltan Ferenczi, Negyjezsuita drăma sau Varga și Pinter, Tortenelem a szi.npadon. 221 Venceslav Melka în colecția Bibliotecii Centrale Universitare 5 „Lucian Blaga” Cluj-Napoca Gabriela RUS, Drd. UBB, Facultatea de Istorie și Filosofie, Roxana BĂLĂUCĂ BCU „Lucian Blaga” Cuvinte cheie: Melka,Venceslav - Stampe, grafism, peisaj, academism, arta din Transilvania, BCU „L. Blaga” Cluj - Colecții de stampe Rezumat: Studiul analizează stampele lui Venceslav Melka (1834-1911) aflată în colecția Bibliotecii Centrale Universitare „Lucian Blaga” din Cluj-Napoca. După un excurs în universul artistic al pictorului și după o abordare din perspectivă istoriografică a temei, articolul continuă cu analizarea din punct de vedere artistic a desenelor. Artist de origine cehă, Melka s-a stabilit în Transilvania în jurul anului 1870, unde ocupă, pe lângă funcția de profesor de desen la Universitate, și pe cea de pictor oficial al Curții Vieneze, însoțindu-l pe arhiducele Rudolf la partidele de vânătoare. Tematica desenelor sale variază de la peisaje, studii de copaci, scene de gen până la studii de mână și de animale realizate în stilul academist. E-mail: Gabriela Rus, gaby_23aug@yahoo.com; Roxana Bălăucă, broxana1985@yahoo.com * Secolul al XIX-lea înregistrează în Transilvania, din punct de vedere artistic, o creștere a producției picturale, fenomen atribuit unor artiști străini, atrași aici de pitorescul zonei. Dintre artiștii care s-au stabilit în țara noastră îi amintim pe Niccolo Livaditti (1804-1858), Henrik Trenk (1818-1892) sau Anton Chladek (1794-1882). Pe lângă aceștia un nume important pentru mediul transilvan este cel al lui Venceslav Melka (1834-1911), pictor care face obiectul prezentului studiu. Originar din Boemia, își completează formația artistică cu studii de specialitate la Viena1 și Dresda.1 2 La Dresda, unde și-a perfecționat talentul și tehnica de pictare, se pare că i-a cunoscut pe nobilii Teleki Samuel și Josika Samuel, la invitația cărora ajunge în Transilvania, stabilindu-se la Cluj în 1870.3 Educația artistică și-a făcut-o 1 La Academia de Arte Frumoase din Viena s-a aflat sub îndrumarea maestrului Joseph Adalbert Hellich. Negoiță Lăptoiu, Incursiuni în plastica transilvană, vol. I, (Editura Dacia, Cluj-Napoca, 1981), 23. 2 Thieme-Becker, Kunstler-Lexikon, vol XXIV, (Leipzig Verlag von E.A. Seemann, 1930), 364. 3 Nu se cunoaște cu exactitate motivul pentru care s-a mutat la Cluj, însă având această informație în legătură cu relația dintre Melka și cei doi nobili, putem presupune că aceștia l-au stimulat sa vină în Transilvania. 222 Hermeneutica Bibliothecaria - Antologie Philobiblon - Volumul V în spiritul artei academice oficiale prin realizarea de copii după vechii maeștrii și prin studii după model. Toate acestea își vor pune amprenta asupra limbajului plastic care va caracteriza stilul lui Melka. Despre Melka avem informații sumare în istoriografia română și maghiară de la noi. Prima monografie în limba română a fost cea a lui Octavian Beu, România în arta pictorului Venczeslav Melka, apărută în anul 1944 și care tratează succint și lacunar viața și opera artistului. Aici sunt amintite și reproduse doar câteva tablouri, însă fără a se menționa proveniența lor. Un studiu mai amplu asupra activității pictorului îl oferă abia în 1981 Negoiță Lăptoiu în primul volum din Incursiuni în plastica Transilvană. Aici el încearcă o analiză în ansamblu a operei artistului (atât cât se știa la momentul respectiv), amintindind caietele de schițe și tablourile aflate la Muzeul Național de Artă din Cluj, colecția de stampe a Bibliotecii Centrale Universitare „Lucian Blaga” din Cluj-Napoca și numeroasele tablouri aflate în posesia diferiților colecționari clujeni, realizând totodată și descrieri sumare ale acestor lucrări. În ceea ce privește istoriografia maghiară, există un număr de aproximativ patru studii, o scrisoare1 și câteva mențiuni răzlețe1 2 cu privire la activitatea artistică a lui Venceslav Melka. Prima mențiune referitoare la Melka datează din anul 1883 și se referă la expoziția din februarie 18833 organizată la Cluj la care a participat și el cu câteva lucrări.4 În 1911, D. Felszeghy face o introducere în biografia artistului în care enumeră câteva tablouri valoroase în opinia lui și analizează succint trei lucrări. În schimb, articolul din anul 1912, scris de către profesorul și botanistul Richter Aladar, reprezintă mai mult un omagiu adus colegului său de catedră decât o sursă de documentare cu privire la activitatea artistică a pictorului. Mult mai elaborat este studiul făcut în 1995 de către Sas Peter. Acesta aduce informații noi referitoare la activitatea lui Melka și la expozițiile organizate după moartea sa, dar, din păcate, este departe de a avea o viziune complexă asupra a ceea ce a fost artistul Melka.5 Parcurgând toate aceste studii se conturează o imagine de ansamblu asupra activității artistului în Transilvania, dar care, bineînțeles, conține o serie de informații incomplete. Stabilindu-se la Cluj, Melka a lucrat ca profesor la Universitatea „Franz Josef” începând cu 1879. Mai mult decât atât, el ajunge în anturajul arhiducelui Rudolf de Austria pe care îl va însoți la vânătoare în Munții Carpați. Va deveni astfel pictor oficial al Curții Vieneze realizând o serie de desene și schițe despre partidele de vânătoare ale arhiducelui. O parte dintre acestea, la porunca împăratului Franz 1 Este vorba despre scrisoarea adresată în 1930 de către Kelemen Lajos (istoric la Muzeul Ardelean) istoricului de artă Lyka Karoly la cererea acestuia din urmă. „Kelemen Lajos levete Lyka Karolyhoz”, Muvelodes, 4-5 (1995) 2 Versenyi Gyorgy, „Jokai emlekezete” Erdelyi Muzeum, 8 (1904), 442 Menționează calitățile extraordinare ale artistului Melka Vincze, ce a reușit să redea frumusețile Transilvaniei pe înțelesul tuturor, dar care totodată a trecut neobservat de către ei. 3 A participat alături de Munkacsy Mihaly, Hollosy Simon, Vastagh Gyorgy, Telepy Karoly, Spanyi Bela, Sardi Istvan, Kovary Endre 4 Kolozsvări Kozlony, 1 martie 1883. 5 Sas Peter, „ Melka Vince festomuveszrol”, Muvelodes, 4-5 (1995). 223 Hermeneutica Bibliothecaria - Antologie Philobiblon - Volumul V Josef, ajung la reședința din Laxenburg. O altă parte din desene au fost folosite de către Gusztav Morelli în realizarea litografiilor utilizate pentru ilustrarea lucrării intitulată Az Osztrăk-Magyar Monarchia Irăsban es Kepben (Monarhia Austro-Ungară în cuvinte și imagini), lucrare finanțată de către arhiducele Rudolf.1 Preocupările artistice ale lui Melka au cuprins o diversitate de tematici. Pe lângă scenele de vânătoare a realizat peisaje cu aspect panoramic, unde putem include și vedute ale Clujului, variate colțuri din natură, portrete ale diferitelor personalități și o serie de scene în care redă viața oamenilor de la țară (un târg de țară, o curte țărănească, sau un interior de casă țărănească). Neputând face o estimare de ansamblu a valorii creației sale încercăm să redăm o imagine din ceea ce s-a scris. Putem afirma că respectă în oarecare limite normele academiste în realizarea desenului, iar coloritul, în special la portrete, este conform principiilor acceptate în epocă, în care trebuiau să predomine nuanțele de brunuri, de griuri și ocruri. Când realizează peisaje reușește să se desprindă de cromatica sumbră, dar păstrează în continuare un desen minuțios al formelor. Din bibliografie aflăm în posesia cui se află anumite lucrări ale lui Melka sau, mai precis, unde se aflau în momentul în care au fost scrise articolele. De la Octavian Beu aflăm în 1944, că, pe lângă lucrările ce se află la Castelul din Laxemburg, găsim păstrate o altă parte în colecțiile baronilor Banffy, Bethlen, Huszar, Josika, Teleki și Wesselenyi. Alte câteva sunt în colecțiile lui Ionel Pop, Ștefan Boeru, Emil Isac și Iacob Iacobovici.1 2 O mare parte din restul operelor au ajuns, în circumstanțe necunoscute de către noi, în posesia unor instituții precum Muzeul Ardelean,3 Universitatea din Cluj sau Muzeul Național din Budapesta.4 Astăzi Muzeul Național de Artă Cluj păstrează trei caiete de schițe ale lui Melka și câteva tablouri.5 Muzeul Ardelean deținea numeroase tablouri și schițe ale lui Melka probabil datorită legăturilor dintre membrii săi și artist. Un exemplu elocvent îl găsim în scrisoarea adresată de către Kelemen Lajos lui Lyka Karoly. De aici aflăm în primul rând că Richter Aladar a intrat în posesia unui număr mare de lucrări, el fiind o vreme foarte apropiat de Melka,6 dar fără a ști cu exactitate numărul acestora. Un atuu al lui Kelemen Lajos era faptul că el fiind secretar al Societății Muzeului Ardelean avea acces la multe informații legate de achiziționarea lucrărilor lui Melka. El menționează în scrisoare că unul dintre 1 Ibid., 18. 2 Octavian Beu, România în arta pictorului Venczeslav Melka, (Tipografia „Cartea românească din Cluj”, Sibiu, 1944), 9. 3O dată cu înființarea Universității „Franz Iosef” în 1872, Societatea Muzeului Ardelean a pus la dispoziția acesteia, în schimbul unei sume de bani, biblioteca sa. Inițial s-a mutat la Universitate, iar în după construirea Bibliotecii, începută în 1906, Biblioteca Muzeului Ardelean fuzionează cu cea a Universității. Ion Mușlea, „Biblioteca Universității din Cluj”, Boabe de Grâu, 1 (1930), p. 290-298. 4 Lăptoiu, Incursiuni în plastica transilvană, 22-34 . 13 Ibid. 6 Aflăm de aici că de fapt Melka a fost nașul de botez al unui fiu de-a lui Richter, acesta profitând de orice ocazie pentru a mai obține câteva lucrări de la pictor. 224 Hermeneutica Bibliothecaria - Antologie Philobiblon - Volumul V membrii Societății care locuia în vecinătatea pictorului i-a achiziționat un număr de aproximativ 25-30 de lucrări.1 După moartea artistului, în semn de respect, Muzeul Ardelean a organizat o expoziție comemorativă cu lucrările lui. O altă participare în expoziții a lucrărilor lui Melka a fost în 1919 cu ocazia expoziției artiștilor plastici din Cluj .1 2 V. Melka [Peisaj cu case] Obiectul studiului nostru îl face desenele aflate în colecția de stampe a Bibliotecii Centrale Universitare din Cluj Napoca.3 În bibliografie găsim menționate aceste desene doar de către Negoiță Lăptoiu în lucrarea pe care deja am amintit-o. El face o analiză a câtorva schițe și, prin ele, a întregii colecții. Autorul menționează doar 25 de lucrări, ele fiind de fapt 31 (câteva cartoane au desene pe ambele părți). Lăptoiu mai omite încă un aspect și anume faptul că lucrările au făcut parte din fondul Muzeului Ardelean care a fost donat Universității „Franz Iosif”. Lucrările fac parte din mapa XXV, având cote de la 90 până la 102. Trimiterile pe care le face 1„Kelemen Lajos levele Lyka Karolyhoz”, 19-20. 2 Sas, „Melka Vince festomuveszrol”, 18. 3 Vezi anexa cu catalogul colecții. 225 Hermeneutica Bibliothecaria - Antologie Philobiblon - Volumul V Lăptoiu la numărul de inventar sunt greșite, el menționând de fapt cota acestor desene. Paisprezece dintre aceste lucrări sunt semnate în cadru, de obicei în partea dreaptă jos, „V. Melka” sau „Melka”, cu creion negru, iar 27 dintre acestea au aplicat ex-libris-ul tampon al Muzeului Ardelean „Az Erdelyi Nemzeti Muzeum Kezirattara” Lucrările sunt de mici dimensiuni, majoritatea fiind schițe. Tehnicile se limitează la creion, tuș, cretă albă și laviu. Din punct de vedere tematic pot fi împărțite în trei categorii: peisaje, scene de gen și studii. V. Melka [Arbore: detaliu] Desenele după natură din această colecție sunt în număr de 22. Melka aderă la curentul timpului său care punea accent pe reprezentarea naturii, care era idealul fiecărui pictor. Era o natură așa cum putea fi observată în mod realist, cu o naturalețe surprinzătoare în care abstractul nu își poate face loc. Aspectele variate din natură diferă prin gradul de finisare realizat de către artist, unele dintre ele fiind etape premergătoare în dezvoltarea unui tablou, iar altele simple studii de copaci. 226 Hermeneutica Bibliothecaria - Antologie Philobiblon - Volumul V Schițele de documentare care redau câte un copac sau câte un tufiș denotă atenția pictorului pentru redarea valorației prin care delimitează zonele de umbră și cele de lumină. Lucrarea de mai sus, deși pare numai un studiu, este de fapt un peisaj cu un sat de munte, care nu a fost definitivat, artistul limitându-se doar la prim-planul în care se află câțiva copaci. V. Melka, [Peisaj cu detaliu de copac] O tratare diferită a copacilor o putem observa în aceste două studii unde, din simple hașuri de creion, reușește să individualizeze fiecare materialitate, atât cea a scoarței copacului cât și cea a frunzelor. În cazul frunzelor, ele nu sunt descrise în mod minuțios, ci sunt doar sugerate prin linii de diferite dimensiuni sau prin puncte. Se încearcă aici încadrarea acestui copac în mediul său natural. Observăm o sugerare a perspectivei în partea stângă prin linia orizontului foarte vag percepută, iar în dreapta, în adâncime, sunt câțiva copaci redați cu o hașură slabă ca intensitate. Descoperim, dincolo de studiul unui simplu copac, înregistrarea atmosferei unei margini de pădure. Impresionat de frumusețile naturale ale Transilvaniei a făcut o pasiune din a surprinde peisajele montane ale zonei, lucru indicat de titlul unor tablouri precum 227 Hermeneutica Bibliothecaria - Antologie Philobiblon - Volumul V Retezat, Zănoaga, Drumul spre Borsec,1 Stejar bătrân în pasul Surducului, Vârful muntelui Retezat, Cascadă în Carpații Transilvaniei1 2 etc. V. Melka, [Interior de pădure] 1 Lucrările sunt menționate de către Felszeghy Dezso, „Melka Vince” , Erdelyi Lapok, 20 (1911), 599-601. 2 Restul compozițiilor amintite le găsim reproduse în Beu, România în arta pictorului Venczeslav Melka., 7-13. 228 Hermeneutica Bibliothecaria - Antologie Philobiblon - Volumul V În colecția studiată de noi beneficiem de un studiu amplu al unui colț de pădure. Lucrarea este lipită pe un carton care creează efectul unui passpartout și care, în același timp, îi scoate în evidență valorile. Desenul relevă calitățile de bun grafician ale lui Melka, el folosind aici, pe lângă creion, și cretă albă în elaborarea lucrării. Reușește să pună în valoare acel luminiș din pădure care îl interesa, oferind un rol important și părții inferioare de pământ pe care o lucrează foarte bine, lăsând impresia că este privit de undeva de jos. Puiul de căprioară este capătul de perspectivă al schiței în spatele căruia, asemeni unui paravan, este pădurea întunecoasă. Fără să idealizeze natura, artistul surprinde realitatea în mod naturalist, cu toate defectele pe care le vede, cum ar fi acel trunchi de brad tăiat. Mai mult decât atât, avem impresia redării unui instantaneu din natură, mai ales prin atitudinea de spontaneitate surprinsă la căprioară. V. Melka [Aspect de pe Cetățuie] 229 Hermeneutica Bibliothecaria - Antologie Philobiblon - Volumul V Același punct de vedere de jos în sus îl regăsim și în studiul asupra Dealului Cetățuia din Cluj. Înregistrează cu multă naturalețe aspectele unor locuințe improvizate și a comunității sărmane care locuiește acolo. Pune accent pe atmosfera lucrării, oamenii fiind foarte vag schițați. Melka nu se rezumă doar la limitarea formelor prin linii, el reușind să confere volumetrie obiectelor cu ajutorul diferențelor de intensitate ale hașurilor. Lucrarea are pe spate o însemnare ce fixează locul reprezentat și anume Reszlet. Felegvăroldalbol (Kolozsvăr). Din bibliografie aflăm că artistul a mai realizat studii ale acestei zone, fiind vorba despre o acuarelă intitulată Sub Cetățuie. Și aici predomină un sentiment romantic prin evocarea naturii fără a intra în substratul realității și a căuta alte efecte în afară de pitorescul zonei.1 Clujul a mai fost imortalizat pe pânză de către Venceslav Melka, însă sub altă formă, și anume cea a unei panorame, a unor ipostaze umane sau ale unor detalii de arhitectură. Prezentând un net caracter documentar, aceste lucrări de inspirație urbană au fost foarte apreciate din punct de vedere artistic, lucru dovedit de copierea lor de către Jolan Felszeghy și de răspândirea lor publicului larg.1 2 În cazul vedutelor asupra naturii întâlnim aceeași modalitate de tratare precum în studiile de copaci. Studiind la Viena și Dresda, Melka se încadrează în tiparul curentului artistic dominant al epocii. Acest program era asemănător cu cel al altor Academii precum cele de la Munchen sau Budapesta. În aceste institute au studiat majoritatea artiștilor transilvăneni ai perioadei, ceea ce a dus la uniformizarea modului de transpunere a mesajului plastic. Clasicismul era curentul dominant, caracterizat prin precizia conturului formelor și exactitatea redării acestora. Dintre artiștii transilvăneni îi amintim pe Constantin Lecca, Mișu Popp și Octavian Smigelschi. Acesta din urmă fiind student la Academia din Budapesta face o serie de călătorii de studiu în Munchen, Viena, Dresda reușind astfel să-și completeze cunoștințele cu ideologiile promovate de aceste instituții.3 Comparativ cu Melka, Smigelschi va părăsi aceste teme, trecând și la pictură monumentală. Ceea ce este interesant în această comparație e faptul că peisajele din perioada 1886-1890 ale pictorului sibian au un stil de tratare asemănător cu al unor peisaje din colecția Bibliotecii Centrale. Aici amintim un peisaj aflat la Muzeul Brukenthal din Sibiu semnat de către Smigelschi. Aceeași abordare a peisajului o regăsim în peisajul de mai sus. Lipsa detaliilor, accentul pus pe gruparea maselor, ritmicitatea dintre zone de umbră și zone de lumină duc la existența unor caracteristici comune între cei doi artiști și, implicit, la integrarea stilistică a lui Melka în mediul artistic transilvănean de la sfârșitul secolului al XIX-lea. Chiar dacă în acest peisaj este redată o parte din natură așa cum se găsea ea, Melka ne dă impresia unui desen echilibrat în care locul maselor este foarte bine calculat. 1 Acuareala amintită se află în colecția Gh. Isac, lucru ce-l aflăm de la Lăptoiu, Incursiuni în plastica transilvană, 27. 2 Lăptoiu, Incursiuni în plastica transilvană, 32. 3 Virgil Vătășianu, Octavian Smigelschi, (Ed. Meridiane, București 1982), 9-10. 230 Hermeneutica Bibliothecaria - Antologie Philobiblon - Volumul V V.Melka, [Peisaj] V. Melka, [Sat de munte] 231 Hermeneutica Bibliothecaria - Antologie Philobiblon - Volumul V Pe aceeași linie a compoziției cu elemente bine proporționate se înscrie și lucrarea Sat de munte. Este o temă des abordată de către artist, în această colecție aflându-se încă trei astfel de schițe ce par a fi studii ale aceluiași peisaj. Schița alăturată e mult mai elaborată și redă o imagine panoramică asupra unui sat aflat într-o depresiune muntoasă. Putem identifica după contur biserica și acoperișul câtorva case, toate fiind înconjurate de vegetație și încadrate de înălțimile unor munți. Compoziția se desfășoară pe întreaga suprafață, iar plasarea liniei orizontului foarte sus lasă cerului foarte puțin spațiu. Ceea ce este interesant la această lucrare este adnotația făcută de către Melka în limba cehă. El descrie, printr-un limbaj destul de ambiguu, cum ar trebui să arate lucrarea finită, ce culori ar trebui să folosească și unde anume să le pună. V. Melka, [Peisaj cu biserică de lemn] O lucrare mai elaborată este însă Peisaj cu biserică de lemn. Aici folosește mai multe tehnici precum creionul, creta albă și tușul negru. Creează un efect de picturalitate prin contrastul dintre creta albă și negrul tușului. Melka se află cu această schiță într-un alt stadiu artistic redând parcă freamătul și lirismul peisajului. 232 Hermeneutica Bibliothecaria - Antologie Philobiblon - Volumul V Nu realizează notații exacte ale formelor, ci vine cu tușul și delimitează acolo unde este nevoie câteva porțiuni pe care vrea să le scoată în evidență. Pune un accent deosebit în compoziție pe redarea bisericii de lemn și pe copacul din primul plan. Astfel personajele sunt conturate cu câte o linie fără a fi particularizate. Lucrarea aceasta se apropie prin tehnică și prin abordare mai mult de o acuarelă. Există în această colecție și câteva peisaje care diferă de cele menționate până acum. Peisaje ca Pressburg, Peisaj cu castel, Satul sau Ruinele unei cetăți aparțin unei alte etape de studiu caracterizându-se prin înregistrarea minuțioasă și foarte precisă a formelor, fără a fi interesat de crearea unei atmosfere. Putem presupune că au fost realizate în timpul călătoriilor de studiu pe care Melka le-a făcut în străinătate, după ce s-a stabilit în Transilvania1. V. . Melka, [Pressburg] Între acestea, singura lucrare în care autorul precizează locația unde a fost realizată este Pressburg (Bratislava). Realizată în spiritul academist, cu un duct foarte precis al liniei, lucrarea redă o panoramă asupra castelului și a locuințelor de la baza acestuia văzută dinspre Dunăre. Compoziția este echilibrată, cu o foarte clară perspectivă până în fundalul schiței. Se pune un accent deosebit pe toată partea în care e reprezentat orașul, subliniindu-se astfel punctul de interes al desenului. Primul plan și partea stângă, în care se află copaci, sunt doar sugerate, artistul apelând la o hașură și o linie slabe ca intensitate. Detaliile minuțioase pe care reușește să le redea pe hârtie îi trădează calitățile sale de bun grafician. 1 Sas Peter ne spune că după ce s-a stabilit în Transilvania, adică după 1870, Melka a mai facut călătorii de studii in strainatate, dar s-a întors tot in Ardeal. O perioadă mai lungă de timp a stat doar in Egipt, unde l-a insotit pe baronul Josika Miklos. Sas , „Melka Vince festOmuveszrOl”, 599-601. 233 Hermeneutica Bibliothecaria - Antologie Philobiblon - Volumul V V. Melka, [Peisaj cu sat] O realizare cam în aceeași manieră observăm și la panorama asupra unui sat. Nu cunoaștem unde anume a fost realizată această schiță, însă putem presupune ca este un peisaj din altă țară. Realizat în creion, cu o linie ce delimitează foarte exact volumele, peisajul ilustrează imaginea unui sat înconjurat de vegetație. Compoziția este formată din acoperișurile caselor (ceea ce denotă surprinderea satului de pe o înălțime) și din plopii care dau o ritmicitate desenului. Linia orizontului se află la mijlocul compoziției, conferind spațiu egal dezvoltării maselor cu cel al cerului. Aici nu regăsim reprezentarea bisericii, așa cum ea va deveni un laitmotiv în peisajele cu sate de munte realizate în Transilvania. Cea de-a doua categorie a colecției o reprezintă scenele de gen, fiind 6 la număr. Din aceste scene descoperim interesul lui Melka pentru tematica socială, îndeosebi cea a mediului românesc. El a imortalizat anumite obiceiuri si caractere ale țăranilor români sau ale altor popoare din regiune, cum ar fi țiganii. În privința tematicilor sociale românești se aseamănă cu Smigelschi care de asemenea nu a ezitat să se aplece asupra unor tradiții precum Boboteaza, Miruitul, sau Înmormântare românească.1 1 Vătășianu, Octavian Smigelschi, 29. 234 Hermeneutica Bibliothecaria - Antologie Philobiblon - Volumul V V. Melka, [Procesiune religioasă] La Melka găsim o scenă care reprezintă o procesiune religioasă. Artistul surprinde momentul în care personajele s-au oprit să se roage, două dintre ele fiind în genunchi, adoptând poziția de rugăciune, iar un personaj feminin reprezentat în picioare, citind dintr-o carte. Anumite elemente prezente în compoziție, cum ar fi praporii, ne sugerează că este vorba de o procesiune de înmormântare. Crochiurile persona- 235 Hermeneutica Bibliothecaria - Antologie Philobiblon - Volumul V jelor au o linie ce le definesc clar poziția în acel mediu. Melka utilizează hașuri pentru a le reda oamenilor vestimentația specifică. Fără a face studii de portret la figurile umane, pictorul reușește prin simple linii să-i individualizeze și să le transpună pe față trăirile interioare. Este o compoziție piramidală datorită dispunerii personajelor din prim plan, iar vârful ei este reprezentat de crucea dublă. Perspectiva este sugerată cu ajutorul elementelor structive cum ar fi diferența de tratare a volumelor, cele din fundal fiind abia schițate, dar și prin intensitatea scăzută a liniei de construcție. Nu avem definit clar locul desfășurării acestui ceremonial, pe artist interesându-l scena în sine. Prezența caroiajului de pe suprafața desenului este un demers care îl ajută pe artist în transpunerea exactă pe un plan de mai extins. Schița de mici dimensiuni l-a determinat pe Melka să apeleze la lipirea ei pe un suport mai rezistent. Acest artificiu ajută și la păstrarea mai bună a desenului, făcându-l mai puțin perisabil. V. Melka, [Șatra de țigani] Cele două scene din viața unor țigani surprind un alt tip de îndeletniciri. În Șatra de țigani artistul surprinde o scenă din viața de zi cu zi a unui popor nomad. Scena este complexă, cu personaje care au diverse ocupații. În primele planuri personajele sunt așezate pentru a nu bloca perspectiva înspre planurile mai îndepăr-tae. Atitudinile lor denotă o studiere aprofundată asupra pozițiilor iar aici putem menționa poziția șezândă cu spatele a bărbatului din dreapta, care are rolul de a închide compoziția. Și aici Melka individualizează cu mare finețe portretele personajelor. Scheletul de linii este prezent pentru a putea facilita transpunerea. În mod cert, toate schițele care prezintă o astfel de liniatură au corespondent un tablou finit. 236 Hermeneutica Bibliothecaria - Antologie Philobiblon - Volumul V V.Melka, [Scenă de dans] Tot din mediul țiganilor s-a inspirat și în realizarea acestui dans. Schema compozițională este asemănătoare cu cea din lucrarea precedentă, din punctul de vedere al dispunerii personajelor. Diferența constă în caracterul de spontaneitate ce reușește să îl surprindă. Utilizarea laviului îi facilitează, de asemenea, înregistrarea unui instantaneu. Artistul se rezumă la simple linii de grosimi diferite și doar pe alocuri la accentuarea zonelor de umbră. Este o compoziție închisă sub formă elipsoidală. Două personaje din primul plan sunt redate cu spatele pentru a rezuma compoziția doar la acțiunea de acolo. Partea centrală este lăsată liberă în mod intenționat pentru a pune accent pe dansul în sine executat de două femei. Rapiditatea execuției sintetizează formele lăsând să se observe și mai bine preocuparea pictorului pentru organizarea riguroasă a suprafeței dar și relațiile foarte bine calculate dintre personaje. Fără să apeleze la artificii de idealizare, Melka rămâne și în aceste scene de gen un interpret realist. Cu toate acestea printre preferințele sale, rămân scenele de vânătoare, care îl reprezintă în totalitate. Având ocazia să-l însoțească pe arhiducele Rudolf la câteva partide de vânătoare prin Carpații Meridionali, a reușit să cunoască îndeaproape toate ritualurile acestei practici. Printre lucrările cu această temă se numără: Vânătoare la Lacul Zănoaga, Vânătoare la Gurghiu, Vânătoare de capre și urși, Vânător de urs, Vânători de urs, Vânători de capre pe Retezat, Vânător de cocoș de muntex etc. Majoritatea acestor tablouri au fost expediate la castelul de la Laxenburg, însă artistul a realizat o serie de replici la cererea diferiților comanditari. 1 Titlurile lucrărilor le găsim enumerate de către Beu, România în arta pictorului Venczeslav Melka, 9, 13. 237 Hermeneutica Bibliothecaria - Antologie Philobiblon - Volumul V V. Melka, [Vânătoare de urși] O schiță pentru un viitor tablou, aflată în colecția analizată de noi este Vânătoare de urși. Melka surprinde momentul în care cortegiul aflat la vânătoare se bucură de reușita doborârii unui urs. Compoziția are formă piramidală, fiind lucrată extrem de minuțios. În centrul ei, vânătorul1 aflat parcă în glorie, își ridică pălăria în semn de mulțumire pentru reușita sa, iar cu cealaltă mână el arată înspre ursul mort. În partea dreaptă alte două personaje1 2 stau așezate și cu privirile îndreptate spre 1 Prin analogie cu tabloul Vânător de urși, descris de către Felszeghy Dezso, în care un vânător român este descris lângă prada sa, am observat același personaj și în schița noastră, motiv pentru care l-am numit vânător pe acel personaj. Felszeghy , „Melka Vince”, 599-601. 2 Putem presupune că unul dintre ei, mai precis cel care arată înspre urs cu degetul este arhiducele Rudolf, iar cel din spatele lui însuți pictorul. Această supoziție este făcută prin 238 Hermeneutica Bibliothecaria - Antologie Philobiblon - Volumul V vânător. În desen sesizăm și prezența a doi copii care vorbesc între ei despre reușita partidei de vânătoare deoarece unul dintre ei arată cu degetul înspre urs. Desenul este foarte bine lucrat și complex. Mai mult decât atât, gesturile pe care le fac personajele îi atribuie lucrării un simbolism mai mult extrinsec decât unul de profunzime. Deducem din gesturi bucuria reușitei, care a venit după o partidă destul de grea de vânătoare. Complexitatea hașurilor și precizia liniei care conturează personajele induc în lucrare impresia de atmosferizare. Figurile sunt bine individualizate, trădând alături de studiul mâinilor, educația sa academistă. Fundalul lucrării nu este tratat, artistul punând accent pe acțiunea în sine din primele planuri. Caroiajul trasat pe lucrare are același rol de a facilita transpunerea pe un suport mai mare. Lucrarea a fost făcută probabil în 1880, deoarece aflăm din bibliografie că Melka a făcut foarte multe desene în creion, cretă și acuarelă, la vânătoarea din acel an, organizată de către prințul Rudolf.1 Partidele de vânătoare sunt descrise de către Venceslav Melka într-un manuscris* 1 2 care se află tot la Biblioteca Centrală Universitară „Lucian Blaga” din Cluj-Napoca. De aici aflăm că după o partidă de vânătoare reușită, românii din anturajul prințului, fie dansau, fie făceau tot felul de jocuri.3 V. Melka, [Popas în timpul vânătorii] analogie cu informațiile întâlnite la Felszeghy Dezso, care în descrierea unui tablou îi amintește printre personaje pe arhiducele Rudolf și pe artist. Felszeghy , „Melka Vince” 599-601. 1 Sas Peter,„ Melka Vince festomuveszrOl”, 18. 2 BCU „Lucian Blaga”, Colecții special, Ms. 1841, Crown prince Rudolph of Austria's hunting parties in Transylvania, (sic!) [Cluj, 1901-1904], 21 f. 3 ,This is customary when the hunt is successful or when the track was difficult. When they had drunk their spirits, they began to dance their national Rumanian dance in which men alone dance... Sometimes the merriment takes another form; a witty fellow mounts a piece of rock uses it as a pulpit and preaches imitating the Popa (priest). Ms. 1841, f. 10- 11. 239 Hermeneutica Bibliothecaria - Antologie Philobiblon - Volumul V Din această serie pare a fi lucrarea Popas în timpul vânătorii. Este foarte sumar schițată, iar în partea stângă jos este un cadru cu câteva personaje. Compoziția însă diferă de cea mare, ea fiind organizată într-o elipsă. Pare a fi descris un joc, însă este destul de greu de ghicit, datorită lipsei detaliilor. Compoziția se desfășoară pe diagonală, având centrul de interes în mijlocul desenului. Liniile care conturează formele nu mai sunt concise, ceea ce denotă surprinderea unui instantaneu la care artistul nu a mai intervenit ulterior. Formele sunt stilizate și nu există o plasare temporală a acțiunii. Vedem în toate aceste schițe ce redau scene de gen un artist preocupat pentru eternizarea din punct de vedere realist al diferitelor activități sociale, sau obiceiuri. Vedem în el un foarte fin observator și un bun desenator. Cea de-a treia categorie o reprezintă cele trei planșe care redau studii. Sunt realizate în stilul clasicist definitoriu prin două elemente componente și anume: linia care are rolul doar de contura obiectele și hașuri care trebuie să confere plasticitate. V.Melka, [Studiu de animale] Acest studiu asupra unor bovine ni-l prezintă pe Melka un bun pictor animalier. Expresivitatea desenului și vitalitatea acestor trupuri de animale, precum și modul de hașurare, sunt realizate în maniera academistă. Aceste ipostaze diferite în care studia animalele îl ajutau pe artist să exerseze problemelr ridicate de mișcare sau de volum. Studiile erau folosite mai apoi în compoziții mai mari care cereau și 240 Hermeneutica Bibliothecaria - Antologie Philobiblon - Volumul V prezența acestor bovine. Astfel de studii erau obligatorii la orele de curs ale Academiilor ale acelui secol. Aici îl putem aminti și pe Smigelschi, care are o serie de astfel de schițe din perioada când studia la Academia din Budapesta1. Observăm, având un caz concret, faptul că programul clasicizant promovat în majoritatea instituțiilor era uniform aproape peste tot. /: Ifl U't 5 .< V. Melka, [Studiu de mână] Studiile de mâini, trădează de asemenea un spirit academist mai sobru. Putem observa aici precizia cu care sunt conturate formele mâinii, fără a exista retușuri. Zona din umbră a mâinii este hașurată urmărind formele anatomice, iar degetele sunt lăsate în lumină, fiind accentuate pe alocuri cu cretă albă. Trandafirul este și mai sumar reprezentat, însă cu un desen la fel de riguros. 1 Vătășianu, Octavian Smigelschi, 23. 241 Hermeneutica Bibliothecaria - Antologie Philobiblon - Volumul V O dată legat de Transilvania, Venceslav Melka și-a însușit particularitățile acestui mediu, atât din punct de vedere tematic cât și stilistic. Nu s-a integrat într-o anumită mișcare artistică, sau într-un grup de pictori, el a realizat atât ceea ce-l atrăgea cât și ceea ce i se cerea. Aruncând o privire asupra desenelor din colecția analizată observăm caracterul eterogen al lor, atât ca realizare cât și ca tematică. Îl găsim uneori un bun grafician, alteori un plastician și cum am văzut în ultimele desene, un academist. Știe să redea de la peisaje panoramice, la detalii de pădure și până la personaje în diferite scene de gen. Cu câteva din aceste schițe el aderă involuntar la mișcarea artistică de la sfârșitul secolului al XIX-lea din Transilvania, asemănându-se cu artiști precum Octavian Smigelschi. Aceasta se referă doar la asemănarea dintre modul de tratare al câtorva schițe realizate de Smigelschi cu unele peisaje ale lui Melka. Este vorba aici nu despre o influență reciprocă, sau despre o integrare într-un anumit curent, ci despre educația artistică primită de cei doi, care era aproape uniformă la Academiile din Budapesta, Munchen, Viena sau Dresda. Având ocazia să călătorească prin diferite locuri transilvane, a avut în același timp ocazia să ia contact direct cu acele realități, lucru ce i-a facilitat o înregistrare realistă a naturii. Chiar dacă putea să facă numai schițe, sau acuarele, el le transpunea ulterior într-o altă tehnică și pe o altă suprafață. De aceea schițele din colecția Bibliotecii sunt pline de spontaneitate, ele fiind înregistrarea directă a naturii sau a scenelor din viața cotodiană. Ele redau impresia primară a artistului la impactul cu motivul, uneori cu mici modificări. Scenele sale, deși realiste, pătrund în profunzimea subiectului, dar fără a se pierde în detaliile inutile. Cu ajutorul desenului, în aceste schițe creează o întreagă compoziție, de la conturarea formelor la hașuri și până la senzația de atmosferă conferită de unele scene. Artistul apelează în aceste lucrări de mici dimensiuni la o serie de artificii tehnice cum ar fi creta albă, tușul sau laviul. Creta albă dă vibrație suprafețelor, tușul, în special cel negru, ajută la accentuarea unor zone, iar laviul surprinde cel mai bine senzația de spontaneitate prin ductul sinuos al liniei. Fără a deveni un exuberant, Melka își păstrează și în aceste schițe linia naturalistă, uneori cu mici scăpări lirice. Concluzionând aici demersul studiului nostru, menționăm că toate argumentele aduse aici în favoarea desenelor lui Melka din cadrul Bibliotecii Centrale Universitare „Lucian Blaga” vin să sublinieze valoarea lor în cadrul general al operei sale, dar și să îi particularizeze calitățile de bun desenator. 242 Hermeneutica Bibliothecaria - Antologie Philobiblon - Volumul V Anexă Catalogul lucrărilor lui Venceslav Melka din colecția BCU „Lucian Blaga” 1. Stampe XXV/93 d [Arbore: detaliu. S.l., s.a.] Creion, 200x270 mm. Inv. 3764/1959. Note: Pe verso: [Peisaj cu case]. Ex-libris tampon: „Az Erdelyi Nemzeti Muzeum Kezirattara”. 2. Stampe XXV/91 [Biserică de lemn. S.l., s.a.]. Creion, tuș și cretă, 147x181 mm. Inv. 3781/1954. Note: Ex-libris tampon: „Az Erdelyi Nemzeti Muzeum Kezirattara”. Semnat în cadru, dreapta jos „Melka”. Cu creion. 3. Stampe XXV/91 b [Gospodărie. S.l., s.a.]. Creion, 117x169 mm. Inv. 3787/1959. Note: Ex-libris tampon: „Az Erdelyi Nemzeti Muzeum Kezirattara”. Semnat în afara cadrului, dreapta jos „V. Melka”. Cu creion. 4. Stampe XXV/91 a [Interior de pădure. S.l., s.a.]. Creion și cretă, 181x131 mm. Inv. 3786/1959. Note: Ex-libris tampon: „Az Erdelyi Nemzeti Muzeum Kezirattara”. Semnat în cadru, dreapta jos „Melka”. Cu creion. 5. Stampe XXV/91 c [Negustor ambulant. S.l., s.a.]. Creion, 140x115 mm. Inv. 3785/1959. Note: Ex-libris tampon: „Az Erdelyi Nemzeti Muzeum Kezirattara”. 243 Hermeneutica Bibliothecaria - Antologie Philobiblon - Volumul V 6. Stampe XXV/93 a [Peisaj. S.l., s.a.]. Creion, 200x268 mm. Inv. 3766/1959. Note: Ex-libris tampon: „Az Erdelyi Nemzeti Muzeum Kezirattara”. Semnat în cadru, dreapta jos „V. Melka”. Cu creion. 7. Stampe XXV/95 [Peisaj. S.l., s.a.]. Creion, 309x240 mm. Inv. 3834/1959. 8. Stampe XXV/93 d [Peisaj cu case. S.l., s.a.] Creion, 200x270 mm. Inv. 3764/1959. Note: Pe verso: [Arbore: detaliu] Ex-libris tampon: „Az Erdelyi Nemzeti Muzeum Kezirattara”. Semnat în cadru, dreapta jos „V. Melka”. Cu creion. 9. Stampe XXV/100 [Peisaj cu castel. S.l., s.a.]. Creion, 115x182 mm. Inv. 3779/1959. Note: Ex-libris tampon: „Az Erdelyi Nemzeti Muzeum Kezirattara”. Semnat în cadru, dreapta jos „Melka”. Cu creion. 10. Stampe XXV/93 f [Peisaj cu detaliu de copac. S.l., s.a.] Creion, 200x266 mm. Inv. 3770/1959. Note: Semnat în cadru, dreapta jos „V. Melka”. Cu creion. Ex-libris tampon: „Az Erdelyi Nemzeti Muzeum Kezirattara”. 11. Stampe XXV/98 [Peisaj cu lac. S.l., s.a.] Creion, 142x226 mm. Inv. 3780/1959. Note: Ex-libris tampon: „Az Erdelyi Nemzeti Muzeum Kezirattara”. Semnat în cadru, dreapta jos „V. Melka”. Cu creion. 244 Hermeneutica Bibliothecaria - Antologie Philobiblon - Volumul V 12. Stampe XXV/92 [Peisaj cu ruine. S.l., s.a.] Creion, 135x325 mm. Inv. 3775/1959. Note: Pe verso: Pressburg. 13. Stampe XXV/94 [Peisaj cu sat. S.l., s.a.]. Creion, 235x310 mm. Inv. 3845/1959. Note: Semnat pe verso „Melka V.”. Cu creion. 14. Stampe XXV/96 [Peisaj rural. S.l., s.a.]. Creion, 97x263 mm. Inv. 3776/1959. Note: Ex-libris tampon: „Az Erdelyi Nemzeti Muzeum Kezirattara”. Semnat în afara cadrului, dreapta jos „V. Melka”. Cu creion. 15. Stampe XXV/97 [Peisaj: vedere panoramică. S.l., s.a.] Creion, 102x263 mm. Inv. 3774/1959. Note: Ex-libris tampon. : „Az Erdelyi Nemzeti Muzeum Kezirattara”. Semnat în afara cadrului „V. Melka”. Cu creion. 16. Stampe XXV/92 Pressburg. [Bratislava, s.a.]. Creion, 135x325 mm. Inv. 3775/1959. Note: Pe verso: [Peisaj cu ruine]. 17. Stampe XXV/91 d [Procesiune religioasă. S.l., s.a.]. Creion, 149x127mm. Inv. 3788/1959. Note: Ex-libris tampon: „Az Erdelyi Nemzeti Muzeum Kezirattara”. Semnat în cadru, dreapta jos „V. Melka”. Cu creion. 245 Hermeneutica Bibliothecaria - Antologie Philobiblon - Volumul V 18. Stampe XXV/93 g [Repaus în timpul vânătorii. S.l., s.a.]. Creion, 195x275 mm. Inv. 3767/1959. Note: Semnat în cadru, dreapta jos „V. Melka”. Cu creion. Ex-libris tampon: „Az Erdelyi Nemzeti Muzeum Kezirattara”. 19. Stampe XXV/93 Reszlet. Felegvâroldalbol (Kolozsvâr). [Cluj-Napoca, s.a.]. Creion și cretă albă, 267x222 mm. Inv. 3768/1959. Note: Ex-libris etichetă: „Az Erdelyi Nemzeti Muzeum Kezirattara”. Semnat în cadru, dreapta jos „V. Melka”. Cu creion. 20. Stampe XXV/93 c [Sat de munte. S.l., s.a.]. Creion, 200x267 mm. Inv. 3772/1959. Note: Pe verso: [Studiu de arbori]. Ex-libris tampon: „Az Erdelyi Nemzeti Muzeum Kezirattara”. Semnat în cadru, dreapta jos „V. Melka”. Cu creion. 21. Stampe XXV/93 i [Sat de munte. S.l., s.a.]. Creion, 200x265 mm. Inv. 3769/1959. Note: Semnat în cadru, dreapta jos „Melka”. Cu creion. Ex-libris tampon: „Az Erdelyi Nemzeti Muzeum Kezirattara”. Însemnări: „Cotatye / Svetla barevne branavite povrsek / zlutave skalky hole ve stinu sedive zluty. / v meste studene sedive zelyny stiny mure / prostredni hora zelena vecer svetlo zlute / pozadi stejno barevne / rano stromi stinave se delj vecer zlute / briliantne zeleny.”. Cu creion. 22. Stampe XXV/93 e [Sat montan. S.l., s.a.]. Creion și cretă, 200x260 mm. Inv. 3771/1959. Note: Ex-libris tampon: „Az Erdelyi Nemzeti Muzeum Kezirattara”. Semnat în cadru, dreapta jos „V. Melka”. Cu creion. 246 Hermeneutica Bibliothecaria - Antologie Philobiblon - Volumul V 23. Stampe XXV/101 [Scenă de dans. S.l., s.a.]. Laviu, 220x398 mm. Inv. 3777/1959. Note: Semnat pe verso „Melka”. Cu creion. Ex-libris tampon: „Az Erdelyi Nemzeti Muzeum Kezirattara”. 24. Stampe XXV/93 b [Studiu de animale. S.l., s.a.]. Creion, 200x268 mm. Inv. 3772/1959. Note: Pe verso: [Studiu de copaci]. Ex-libris tampon: „Az Erdelyi Nemzeti Muzeum Kezirattara”. Semnat în cadru, dreapta jos „V. Melka”. Cu creion. 25. Stampe XXV/93 c [Studiu de arbori. S.l., s.a.]. Creion, 200x267 mm. Inv. 3772/1959. Note: Pe verso: [Sat de munte]. Ex-libris etichetă: „Az Erdelyi Nemzeti Muzeum Kezirattara”. 26. Stampe XXV/93 h [Studiu de arbori. S.l., s.a.]. Creion, 200x265 mm. Inv. 3765/1959. Note: Ex-libris tampon: „Az Erdelyi Nemzeti Muzeum Kezirattara”. Semnat în cadru, dreapta jos „V. Melka”. Cu creion. 27. Stampe XXV/93 b [Studiu de copaci. S.l., s.a.] Creion, 200x268 mm. Inv. 3772/1959. Note: Pe verso: [Studiu de animale]. Ex-libris tampon: „Az Erdelyi Nemzeti Muzeum Kezirattara”. 247 Hermeneutica Bibliothecaria - Antologie Philobiblon - Volumul V 28. Stampe XXV/90 a [Studiu de mână. S.l., s.a.]. Creion, cretă albă 155x161 mm. Inv. 3784/1959. Note: Ex-libris tampon: „Az Erdelyi Nemzeti Muzeum Kezirattara”. Semnat în afara cadrului, dreapta jos „V. Melka”. Cu creion. 29. Stampe XXV/90 b [Studiu de mână. S.l., s.a.]. Creion, 130x173 mm. Inv. 3783/1959. Note: Ex-libris tampon: „Az Erdelyi Nemzeti Muzeum Kezirattara”. Semnat în afara cadrului, dreapta jos „V. Melka”. Cu creion. 30. Stampe XXV/102 [Șatra de țigani. S.l., s.a.]. Creion, 153x300 mm. Inv. 3778/1959. Note: Semnat în cadru, dreapta jos „V. Melka”. Cu creion. Ex-libris tampon: „Az Erdelyi Nemzeti Muzeum Kezirattara”. 31. Stampe XXV/99 [Vânătoare de urși. S.l., s.a.]. Creion, 194x184 mm. Inv. 3782/1959. Note:. Ex-libris tampon: „Az Erdelyi Nemzeti Muzeum Kezirattara”. Semnat în cadru, dreapta jos „V. Melka”. Cu creion. 248 Dimensiunea educativă a bibliotecii publice prin servicii de animație pentru copii Nicolina HALGAȘ Bibliotecar responsabil - Biblioteca Municipală „TeodorMurășanu” Turda Cuvinte cheie: biblioteci pentru copii, educație, animație culturală, atragere la lectură, ludotecă, utilizatori-copii, biblioterapie Rezumat :Structură formativă fundamentală în devenirea generațiilor, biblioteca publică constituie unul din spațiile cele mai adecvate pentru concentrarea forțelor favorizante educației. Bazat pe observațiile din ultimii ani, care dezvăluie cu regret existența la copii, și mai ales la adolescenți, a unei atitudini de indiferență și chiar de respingere față de actul lecturii, prezentul studiu propune metodologii pentru atragerea la lectură a utilizatorilor copii, printr-un program de antrenament creativ în care se interferează numeroase surse: texte, imagini, sunete, păpuși etc., la ludoteca secției pentru copii, organizată ca o zonă de pregătire a viitorului cititor și de apropiere a copilului de valorile spirituale prin carte. E-mail: nicolina_halgas@yahoo.com k Educația este punctul de unde pornesc toate drumurile vieții unei societăți: relațiile dintre oameni, munca desfășurată cu responsabilitate, rigoarea, buna înțelegere a evenimentelor, toleranța și exigențele necesare personalității umane pentru a se putea afirma liber, iar unul din spațiile cele mai adecvate pentru concentrarea forțelor favorizante educației este biblioteca. Fără a fi o instituție dedicată în exclusivitate copiilor, biblioteca publică este o structură formativă fundamentală în devenirea generațiilor, prin organizarea și funcționarea ei, iar rolul animației este de a le da oamenilor sentimentul apartenenței la o colectivitate dominată de valori și de a-i face să participe la evenimente care au semnificație pentru dezvoltarea umană. Secția pentru copii este un modul foarte important al bibliotecii publice pentru că aici se formează viitorii cititori, iar ciclul primar este perioada când putem să valorificăm cele mai de preț însușiri ale vârstei fragede: inventivitatea, imaginația proaspătă, curiozitatea neobișnuită care trebuie dirijată și spre lectură, aceasta fiind principalul factor de modelare a personalității. Observațiile din ultimii ani dezvăluie cu regret existența la copii, și mai ales la adolescenți, a unei atitudini de indiferență și chiar de respingere față de actul lecturii. Deși în cadrul procesului instructiv - educativ și prin activități extracuri-culare se urmărește dezvoltarea gustului și a interesului pentru lectură, se pare că nu 249 Hermeneutica Bibliothecaria - Antologie Philobiblon - Volumul V este suficient. Puterea stranie a display-ului și a tastaturii a ajuns să încovoaie spirite și să deformeze caractere, mai ales atunci când în mrejele ei sunt prinși copiii, la vârste incredibil de fragede. Se uită adesea că educația esențială și profundă se face prin lectură, prin asimilarea și interpretarea cuvântului tipărit. Biblioteca poate să vină în sprijinul școlilor cu alte mijloace și instrumente prin care copiii să descopere că lectura este, în fond, o călătorie spre propriul suflet, spre cunoaștere, autocunoaștere, spre descoperiri fantastice, iar atracția la lectură se poate exercita aici într-un mediu de diversitate în care se interferează numeroase surse: texte, imagini, sunete, păpuși etc. Ea poate astfel să sprijine școala în procesul de învățământ, nu ca o anexă a acesteia ci ca o completare pe un alt plan și în alt mediu în care personalitatea copilului să se poată afirma, să-l pregătească pentru viața socială și să-i permanentizeze ca cititori pe cei care trec pe o treaptă superioară de vârstă. Prezentul studiu propune metodologii pentru atragerea la lectură a utilizatorilor copii, prin activități de animație culturală bazate pe dezvoltarea formei tradiționale de inteligență, respectiv cea reflexivă, care își pierde tot mai mult din autoritate din cauza excesului de mesaje audio-vizuale. Aceste mesaje îi îndepărtează pe tineri de carte și de lumea interiorizată a textului fără de care nu poate exista modelare culturală și progres spiritual. Lectura are un potențial superior de a stimula descoperirea de sine și de a fi un inductor de reflexivitate. Societatea actuală din România ar putea fi evaluată și diferențiată de cea a altor țări și prin prisma trăirii și acoperirii nevoii de lectură și a modului de a citi, existând chiar, după aprecierea profesorului universitar dr. Ion Stoica, o relație între cantitatea și calitatea lecturii la scară socială și calitatea generală a vieții.1 De aceea, educația pentru lectură ar trebui să devină un imperativ general al educației, o cale înțeleaptă pentru traversarea tuturor tipurilor de crize, pentru că se întemeiază pe însușirile informației, iar informația reprezintă forța cea mai importantă din societate. Cine dorește o societate de oameni liberi și creatori trebuie să încurajeze lectura și să formeze cititori. De asemenea, sociologul american Alvin Toffler, menționat de profesor dr. Dumitru Bălăeț în articolul său Cultura, bibliotecile și dezvoltarea, stabilește, în lucrarea sa Consumatorii de cultură existența unei relații directe între cultură și dezvoltarea economică, socială, politică și morală. Această dezvoltare trebuie făcută, mai ales în epoca modernă și contemporană (și chiar se face în unele țări), pornind dinspre cultură către celelalte componente ale vieții sociale.1 2 Aplicarea metodelor propuse s-a făcut la ludoteca filialei Oprișani a Bibliotecii Municipale „Teodor Murășanu” din Turda, constituind elementele de diversificare a ofertei de servicii, tipurile de animație oferite aici diferențiindu-se de serviciile de acest tip oferite de biblioteci din aceeași categorie. Deoarece s-a propus ca filiala bibliotecii să pună accentul pe animație ca instrument cultural și pedagogic, a fost conceput un program de antrenament creativ la ludoteca secției pentru copii, 1 Ion Stoica, Spectatorul și cititorul, Biblioteca 11, ( 2005), 338. 2 Dumitru Bălăeț, Cultura, bibliotecile și dezvoltarea (II)-modelul american-, Biblioteca 8/9, (2008), 247. 250 Hermeneutica Bibliothecaria - Antologie Philobiblon - Volumul V aceasta fiind organizată ca o zonă de pregătire a viitorului cititor, de apropiere a copilului de valorile spirituale prin carte, ca un spațiu de familiarizare a preșcolarilor și școlarilor din ciclul primar cu practicile lecturii. Utilizatorii - copii au propriile lor preferințe, curiozități și nevoi, deseori învățând și jucându-se în condiții neobișnuite pentru adulți. Astfel, un turn, un trenuleț, un șarpe, o omidă, un spațiu decorat cu un covor viu colorat și perne cu personaje din basme sunt elemente importante de design unde copiii preferă să se joace și să citească. Acestea conferă varietate, utilitate și încurajează creativitatea. Pentru a înțelege mai bine modul de funcționare al unei ludoteci am efectuat mai multe vizite în asemenea instituții din Franța, în orașele Angouleme și Cognac, în perioada 12-20 iunie 2006, cu ocazia unui stagiu de informare la Salonul de Literatură din Cognac. Câteva observații și concluzii în urma vizitelor sunt prezentate în continuare, modul de funcționare al acestora fiind diferit. 1. Ludoteca Centrului Social și Cultural din cartierul Crouin al orașului Cognac. Acest centru face legătura între locuitorii cartierului și instituțiile orașului. Obiectivul principal al centrului este să păstreze liniștea în cartier și să-i integreze în societate pe locuitori acestuia. Populația majoritară este formată din emigranți. Centrul Social și Cultural are o ludotecă unde se organizează jocuri educative, de grup, pentru copii. Această structură primește copiii până la vârsta școlarității, însoțiți de unul dintre părinți. Părinții pot să-și petreacă timpul cu jocuri și diverse activități împreună cu copiii lor sau pot face schimb de experiență cu ceilalți părinți referitor la educația copiilor și, de asemenea, pot să primească consultanță de la persoane competente care lucrează în ludotecă. Copiii învață să evolueze în cadrul unui grup, fiind astfel pregătiți progresiv pentru intrarea la grădință. Această ludotecă nu împrumută jocurile la domiciliu, există educatori și educatoare care intervin în jocuri, introducând puțin câte puțin regulile de comportament în societate. În cadrul acestui centru există Casa Părinți - Copii (Maison Parents Enfants) care organizează numeroase activități sub formă de întâlniri, dezbateri, expoziții, ateliere de literatură, teatru, video. 2. La maison du temps libre Cognac Face parte din Asociația socioculturală ASERC, are o bibliotecă și o ludo-tecă. La ludotecă copiii pot să se joace singuri sau în grup, sau pot împrumuta jocurile acasă. Biblioteca asigură împrumutul cărților la domiciliul utilizatorilor și propune școlilor, centrelor de loisir și locuitorilor cartierului animații în jurul poveștilor și ateliere de literatură. Personalul instituției asigură, de asemenea, în parteneriat cu părinții și profesorii, sprijin în pregătirea școlară a copiilor, adaptat pentru fiecare situație, pentru a le favoriza reușita personală. Prin intermediul ludotecii, al bibliotecii și a tuturor animațiilor organizate, ASERC are rolul de a preveni delincvența în cartierele periferice ale orașului Cognac. Asociația luptă și împotriva analfabetismului și a excluderii sociale a locuitorilor. 251 Hermeneutica Bibliothecaria - Antologie Philobiblon - Volumul V 3. Ludoteca Saintes Este un spațiu dedicat în întregime jocului. Există două servicii: jocul în spațiul ludotecii și împrumutul de jocuri. Personalul ludotecii îi ajută pe copii și adulți (există și fond de jocuri pentru adulți) să utilizeze resursele instituției. Utilizatorii au posibilitatea să facă sugestii pentru achiziția de jocuri și au la dispoziție un caiet special pentru a-și exprima dorințele. Ludoteca participă la animațiile socio-culturale și educative locale și organizează manifestări specifice rolului pe care îl îndeplinește. Părinții și bunicii sunt invitați aici să se joace împreună cu copii lor, dar, în același timp ludoteca este și un spațiu neutru unde utillizatorii pot veni pur și simplu pentru plăcerea de a se juca. 4. Ludoteca „Rives de Charente” Angouleme Are o organizare asemănătoare cu cea din Saintes, împrumută jocuri pentru adulți și copii. Organizează foarte multe animații pentru copii preșcolari, inclusiv pentru cei cu diverse dizabilități. Se primesc zilnic clase de copii însoțiți de educatori sau învățători. Am asistat aici la o animație specială realizată de o muziciană, având ca subiect natura. În cadrul unei expoziții despre natură s-au improvizat, sub formă de joc, mici cântece, diferite instrumente muzicale, sunete ale naturii, ploaia, vântul, zgomote făcute de diferite animale. În cursul vizitelor efectuate am aflat informații referitoare la Carta ludote-cilor publice din Franța, fișa de descriere a jocurilor, tipurile de jocuri existente, fișa pentru utilizatori, indicii de clasificare ai jocurilor, resursele financiare ale unei ludoteci publice. * Pentru a stabili cu exactitate care este rolul unei ludoteci este necesară și o analiză a funcțiilor cunoscute pe care le are jocul. După Cristian Cheșuț, se pot identifica:1 a) Funcțiile principale ale jocului: 1) Organizatorică: Jocul permite învățarea unei bune gospodăriri a timpului și a acțiunilor, construirea unei strategii cu ajutorul căreia, prin intermediul regulilor impuse și învățate, să se ajungă la atingerea scopurilor, deci a victoriei. 2) Motivațională: Motivația poate fi morală (succes, apartenența la un anumit club sau echipă, distracția etc.) sau materială (premii) și de multe ori este cunoscută de jucători înaintea începerii jocului. Nimic nu este mai eficient decât succesul, acesta fiind factorul care formează, menține și stimulează în cel mai înalt grad motivația, iar jocurile facilitează, fără îndoială, obținerea succesului. 3) Didactică: Jocurile fac posibilă dezvoltarea multilaterală a individului care se joacă, formează și dezvoltă anumite deprinderi specifice vârstei, care odată cu trecerea timpului și în condițiile unei educații corecte, intensive și bine canalizate, pot transforma aceste deprinderi în virtuți. 1 Cristian Cheșuț, Ludeo, Ergo Sum.Păpuși, mingi, teorii (Cluj-Napoca: Editura Limes, 2005), 24-26. 252 Hermeneutica Bibliothecaria - Antologie Philobiblon - Volumul V 4) Cognitivă: Prin joc se acumulează, se sistematizează și se sintetizează, mai mult sau mai puțin conștient, cunoștințe și experiențe noi despre lumea înconjurătoare. Pe de altă parte, cel care se joacă își demonstrează în joc și prin joc anumite calități și trăsături individuale (capacitatea de a fi conducător de joc, de echipă sau lider de opinie, spiritul de echipă, spiritul de sacrificiu, gândirea, rapiditatea luării unor decizii etc.) care îl fac „superior” în ochii coechipierilor, de temut în ochii adversarului și idol în inima suporterilor. 5) Educativă: Jocul duce la formarea unui sistem propriu de valori și a unor norme de comportament față de coechipieri, adversari și publicul spectator. Principiile de comportare cuprinse în regulile de joc îi învață pe participanți cum să se manifeste în diferite împrejurări, atât în timpul jocului cât și în situații similare din viață; îi stimulează să caute soluțiile optime și să le aplice în momentele oportune. Fiind o formă liberă de instruire, jocul generează pe parcursul desfășurării lui interacțiuni diferențiate între toți participanții, care la rândul lor trădează diferite tipuri de comportamente: pozitive (respectarea regulilor de joc, a adversarului, a spectatorului, fair-play-ul, colegialitatea, solidaritatea, loialitatea, generozitatea, acceptarea demnă a înfrângerii etc) sau negative (individualismul, vedetismul, înșelăciunea, jignirea sau ridiculizarea adversarului, lipsa de fair-play, egoismul, fățărnicia etc.) b) Funcțiile secundare ale jocului: 1) Înlătură plictiseala cauzată de lipsa de acțiune fizică sau mentală, introduce elemente pe care mediul nu le oferă, elimină o parte din energiile creative. 2) Este o formă de loisir, factor de destindere. Prin eliberarea din constrângerile sociale, implicit ale muncii, eliberează și canalizează noi surse de energii. Cercetând istoria civilizației omenești se observă că jocul și munca formează cele două fețe ale activității umane. 3) Jocul este factor de manifestare socială, bază a unor activități de mai târziu: stimularea, promovarea și menținerea tendințelor sociale la copii și adulți prin manifestări specifice: jocuri colective, șezători, carnavaluri, reuniuni etc. 4) Oferă satisfacție care nu depinde de un rezultat final, concret. Este o activitate care nu urmărește alt scop decât buna sa desfășurare. 5) Jocul este agent de transmitere a ideilor, obiceiurilor, miturilor, ritualurilor, a legendelor, cântecelor și dansurilor tradiționale, a întregului tezaur spiritual al unei etnii sau a unui popor. 6) Orice manifestare ludică stă sub semnul ritualului, și invers orice manifestare rituală are un caracter ludic. Analizând funcțiile jocului, prezentate mai sus, rezultă următoarele roluri ale unei ludoteci: - Situarea jocului și a jucăriei în centrul oricărui proiect și a oricărei acțiuni întreprinse în ludotecă; - Promovarea activității de joacă și participarea la plăcerea de a se juca; 253 Hermeneutica Bibliothecaria - Antologie Philobiblon - Volumul V - Favorizarea și promovarea jocului liber (alegerea liberă a jocurilor, a partenerilor de joc); - Ludoteca permite, prin intermediul jocului, într-un spațiu de socializare cu persoane care nu fac parte „din familie”, însușirea codurilor elementare asupra proprietății: „ceea ce este al meu și ceea ce nu-mi aparține”; - Anticipare și pregătire în vederea depășirii dificultăților pe care le ridică viața; - Garantarea respectării regulilor jocurilor, garantarea respectării regulilor instituției, educarea pentru respectul între partenerii de joc; - Însușirea regulilor elementare ale vieții în societate prin intermediul relației particulare care permite jocul cu ceilalți: copii, părinți participanți, alți adulți; - Dezvoltarea responsabilității, dezvoltare de comportamente sociale favorabile; - Dezvoltarea prin joc a sensibilității vizuale, auditive, a atenției, gândirii, limbajului fonetic, imaginației, senzațiilor, emoțiilor, perceperii și reprezentării, memoriei, deprinderii, capacității de generalizare și abstractizare, puterii de anticipație etc.; - Încurajarea spontaneității; - Verigă între trecut și viitor, jocurile păstrând zestrea genetică și culturală a civilizației umane; - Asigurarea accesului la bunuri materiale și culturale pentru copii și familii cu venituri mici sau lipsiți de venituri, favorizând dezvoltarea normală a copiilor și prevenind riscurile excluderii sociale; - Educație pentru integrarea în societate și prevenirea delicvenței prin crearea obișnuinței de a respecta reguli și regulamente, de a respecta partenerii de joc; - Prin intermediul jocului, ludoteca favorizează pentru adulți crearea stării ludice, retrăiri ale unor emoții primare, amintirea experiențelor ludice infantile și fericiri proprii universului lor și prin acestea, destindere și eliberare de tensiuni și energii negative; - În relațiile dintre adulți jocul contribuie la evacuarea tendințelor incompatibile cu necesitățile sociale; - Valorificarea patrimoniului ludic prin crearea unei colecții de jocuri din diferite epoci și diferite culturi; - Dezvoltarea spiritului critic al utilizatorilor prin posibilitatea de a experimenta o multitudine de jocuri; În concluzie, ludoteca favorizează: Experimentarea; Socializarea; Educația; Integrarea în colectivitate; Însușirea culturii, jocul fiind izvor al tuturor experiențelor culturale; Destindere și eliberarea tensiunii psihice Se constată că ludoteca reprezintă în primul rând un loc de primire, de plăcere, destindere, de petrecere agreabilă a timpului liber și în același timp de socializare, de comunicare, de prevenire a încălcării regulilor de viață în societate și de integrare în colectivitate. Activitatea de joacă, deși i se atribuie cel mai adesea un caracter frivol, s-a dovedit însă a fi un instrument formidabil: jocul este indispensabil dezvoltării psiho- 254 Hermeneutica Bibliothecaria - Antologie Philobiblon - Volumul V motorii a copiilor, este esențial pentru păstrarea echilibrului psihic în adolescență și chiar la vârsta adultă, favorizând dezvoltarea imaginației, a creativității și eliberarea de tensiune psihică. Pe baza studiilor efectuate s-a stabilit ca în cadrul filialei bibliotecii din cartierul Oprișani ludoteca să fie parte componentă a secției pentru copii și să se experimenteze o îmbinare a ofertei bibliotecilor publice cu jocurile educative, pentru a-i apropia pe copii de carte și a le trezi interesul pentru ea. Aceasta i-ar putea antrena într-o mulțime de activități având rol benefic asupra personalității lor. Prin urmare, în spațiul ludotecii totul pleacă de la carte și lectură, în jurul cărții dezvoltându-se un complex de activități care contribuie la integrarea socială și la educarea copiilor. Armonizarea între carte și joc duce la crearea unei ambianțe în care copii învață ceva fără să-și dea seama, cu plăcere și fără efort, iar obișnuindu-se cu asemenea practici vor manifesta curiozitate intelectuală, se vor dezvolta mai repede și mai complet și nu se vor mai simți niciodată intimidați de bibliotecă. Prin practicarea jocurilor, copiii interacționează, preiau și schimbă roluri, acest aspect constituind o activare cognitivă, afectivă și motric-emoțională. În funcție de reacțiile lor în timpul jocurilor se validează sau se sancționează comportamente în vederea formării simțului estetic și civic. De asemenea, activitatea în grup cu copiii reprezintă un mijloc de socializare, formare și dezvoltare a personalității acestora. Programul cultural a fost propus grădinițelor și școlilor din cartier, vârsta școlarității, ca perioadă a fanteziei, imaginației, visării și jocului, fiind cea mai favorabilă pentru formarea personalității copilului prin literatură. În ultimii ani s-a observat o scădere a interesului față de lectură în orașul nostru, și nu doar aici, interesul copiilor și chiar al adulților pentru a citi o carte fiind „furat” de televizor, jocurile video și calculator. Unii părinți nu mai reprezintă un model pentru copii, din acest punct de vedere, pentru că nici ei nu citesc, în unele familii fiind tot mai rar, sau chiar inexistent, gestul de a citi o carte, de a intra într-o bibliotecă, într-o librărie, sau de a-și constitui o bibliotecă proprie. Conform studiilor realizate în anii 2005 și 2006 de către Centrul de Studii și Cercetări în Domeniul Culturii și Metromedia Transilvania, cu finanțare din partea Ministerului Culturii și Cultelor, publicate sub forma Barometrului de consum cultural, se constată că literatura, filmele artistice și muzica de calitate nu sunt la mare căutare. Ultimul studiu a fost realizat în perioada noiembrie - decembrie 2006, pe un eșantion de 1.485 de persoane cu vârsta de peste 15 ani, și are o marjă de eroare de +/-2,9%.1 Conform acestui studiu consumul cultural este mai intens decât în anii trecuți, dar rămâne plasat într-o zonă superficială, dominată de produse mediocre, de televizor și radio, constatându-se un acces ridicat la o informație TV diversă. Astfel, românii se uită la comedii și telenovele, ascultă muzică populară și manele și citesc cu predilecție literatura de consum (romane de dragoste și de aventuri). Studiul mai arată că 44% dintre români nu urmăresc deloc emisiunile culturale. Unul dintre punctele surprinzătoare ale sondajului este acela că 15% din români nu știu să numească nici măcar un singur autor român de literatură, iar 1 http://www.culturanet.ro/ ,(20 mai 2009). 255 Hermeneutica Bibliothecaria - Antologie Philobiblon - Volumul V 54,1% nu cunosc nici un nume de autor străin. 11% nu cheltuiesc deloc bani pe activități culturale, iar suma medie alocată de familii pentru consumul cultural este 45 de lei. 35% dintre români nu citesc deloc literatura, acesta fiind unul dintre domeniile cele mai prost reprezentate în obiceiurile de consum cultural din țara noastră. Dintre cei care citesc, cea mai mare parte preferă cărțile de dragoste (15,6%), apoi cele de aventură (15,4%), polițiste (12,9%), clasicii români (12,2%) și romanele istorice (11,7%). Cărțile clasicilor internaționali sunt citite doar de 6,7% dintre respondenți, iar cele science fiction de 5,5%. Preponderența rămâne, ca și în barometrul din 2005, literatura de consum (romane de dragoste, aventuri sau polițiste), cu un total de 43,9%. 14,5% dintre români nu au nici o carte în casă, 22,3% au între una și 20, 16,3% au între 21 și 50 de volume, 17,2% au între 51 și 100 ; 17,4% au între 101 și 500, iar 6,3% au declarat că au peste 500 de cărți în casă. Comparativ cu UE achizițiile de cărți și enciclopedii din țara noastră sunt sub nivelul celorlalte țări. Singurul segment comparabil cu țările UE, din punctul de vedere al mărimi bibliotecii, este cel al colecționarilor de cărți. Activitățile culturale cele mai populare din România diferă substanțial față de cele din Uniunea Europeană. În timp ce cinematograful, bibliotecile și vizitarea muzeelor predomină în UE, în România sărbătorile publice și spectacolele de muzică sunt predominante. În rândul elevilor de liceu (15-18 ani) situația este îngrijorătoare. Biblioteca nu se numără printre preferințele lor. Din 2300 de elevi chestionați de Centrul de Sociologie Urbană și Regională împreună cu Centrul de Studii Media și Noi Tehnologii de Comunicare din București, 46,6% preferă să își petreacă timpul prin recreație în aer liber, 13 % fac sport, 9,1% se joacă pe calculator și doar 8,6% citesc sau învață; 6,9% își petrec timpul liber la televizor și 4,9% ascultă muzică. Intervievații au menționat ca scriitori români preferați doar autorii canonici studiați la școală; 8,5% nu au putut indica nici un autor român de literatură. În eșantionul de 2300 de elevi chestionați 44,7% nu citesc beletristică, iar ceilalți, în procente minimale (până la 7%) pot aminti doar titluri din bibliografia obligatorie pentru examenul de bacalaureat; în materie de poezie 9,1% refuză lectura textului liric, Mihai Eminescu fiind singurul poet menționat de 34,25 dintre chestionați. Într-o astfel de situație, sintagme precum „criza lecturii” și „moartea cititorului adolescent” sunt în mare măsură justificate, iar utilizarea PC-ului, în alte scopuri decât didactice, surclasează lectura. Desigur că lumea virtuală oferă și o serie de avantaje, cum ar fi: dezvoltarea abilităților tehnice de operare pe calculator, dezvoltarea fanteziei și curiozității, a comunicării rapide și a exprimării directe și neinhibate, a nivelului de informare în legătură cu ceea ce se întâmplă în lume. De asemenea, lumea văzută pe ecranul calculatorului este o realitate audio-vizuală fascinantă care trimite mesaje senzoriale spre copil, modelându-i cunoașterea.1 1 Horea Frunză, Copilul și călătoria în lumea virtuală, Biblioteca Bucureștilor, anul VI, nr.6, (2003), 29. 256 Hermeneutica Bibliothecaria - Antologie Philobiblon - Volumul V Cântărind însă și dezavantajele utilizării intense de la o vârstă fragedă, care se referă la: pierderea formei tradiționale de inteligență reflexivă, fapt datorită căruia copilul atașat de ecranul calculatorului nu mai este pasionat de informațiile depozitate în cărți de-a lungul timpului, atrofierea orientării în timp, comunicarea numai pe orizontală în detrimentul comunicării între generații, lipsa dezvoltării atitudinii sentimentale și emoționale, lumea de pe ecranul calculatorului fiind o realitate rece, utilizarea unui vocabular sărac și a expresiilor vulgare, informarea neselectivă, accesul la mesaje agresive, pornografice, rezultă importanța pe care o are educația ce se poate face în bibliotecă prin carte, lectură și joc. Psihologii vorbesc chiar despre “un fenomen de spălare a creierului” și de atrofierea funcțiilor cerebrale, generația atașată de calculator fiind numită “generația @”.1 Deoarece 70 % din cunoștințele necesare unui om se asimilează până la vârsta de 7 ani, copiii crescuți în medii familiale și sociale defavorabile au dificultăți școlare greu de depășit și evoluează greu. Insuccesele îi descurajează și îi margi-nalizează, iar în adolescență, când fondul psihologic este instabil, resentimentele și complexele de inferioritate îi pot împinge spre acte antisociale. De aceea, biblioteca, în calitatea ei de instituție de cultură cu rol important în viața comunității, încearcă să contribuie la corectarea acestei stări de lucruri, trezind interesul copiilor pentru lumea fascinantă a cărții. Ea îi poate atrage și le poate oferi o modalitate de evaziune pozitivă, o formă agreabilă de cunoaștere, educația făcându-se aici cu mai puțin efort din partea copiilor. Este adaptată nivelului lor și îi poate ajuta să obțină satisfacții, poate până atunci necunoscute.1 2 Programul de animație se desfășoară conform unei planificări a grupelor de grădiniță, respectiv a claselor ciclului primar. Biblioteca a încheiat parteneriate educațional-culturale cu instituțiile de învățământ locale pentru derularea acestor animații, dar și a altor activități propuse de bibliotecă sau de instituțiile de învățământ. Alegerea temei se face cu consultarea cadrului didactic însoțitor, iar modul de desfășurare depinde de nivelul grupei/clasei și de reacțiile copiilor. Acest program cuprinde: a. Lecturi și jocuri educative Sunt animații care combină lectura poveștilor cu jocurile, acestea din urmă organizându-se întotdeauna plecând de la povestea lecturată. Ele au ca scop, pe lângă obișnuirea copiilor cu biblioteca și cu modul de organizare al acesteia, educația intelectuală prin înțelegerea textelor citite, formularea de opinii critice și judecăți personale, îmbunătățirea comunicării orale, formarea obișnuinței de a citi. La toate acestea se adaugă educația civică prin respectarea regulilor jocului și a partenerilor de joc, înțelegerea apartenenței și utilizării comune a jocurilor și cărților bibliotecii, a 1 Ibidem, 29. 2 Gheorghe Buluță, Sultana Craia și Victor Petrescu, Biblioteca azi.Informare și comunicare ( Târgoviște: Editura Bibliotheca, 2002), 58. 257 Hermeneutica Bibliothecaria - Antologie Philobiblon - Volumul V respectului față de bunurile comune, înțelegerea și respectarea regulilor bibliotecii (îngrijirea și returnarea la timp a cărților). Importanța lecturii în aceste animații este dată de o serie de aspecte pe care aceasta le implică: - aspectul cognitiv, prin lectură îmbogățindu-se cunoștințele despre lume, despre realitate; - aspectul educativ, lectura contribuind esențial la educarea etică și estetică a copiilor; - aspectul formativ, lectura având drept consecință formarea și consolidarea deprinderilor de muncă intelectuală, dezvoltarea gândirii, a imaginației, a capacității de exprimare corectă și expresivă. Alegerea textelor pentru lectură se face cu consultarea cadrelor didactice, în funcție de vârsta participanților, ținând cont de accesibilitatea lor și punând accent pe textul narativ din sfera îndrăgită de copii. Efectul animațiilor de acest tip trebuie să fie cel de transformare a copiilor din ascultători de lectură în cititori conștienți și statornici. Referitor la joc, acesta a fost inclus în animațiile bibliotecii deoarece, după părerea psihologilor, prin joc, copilul dezvoltă relațiile de comunicare, capacitatea de observație și pune în aplicare o serie de norme sociale și reguli, ceea ce constituie un factor important în socializarea lui. În toate jocurile intervin și se exersează capacitățile psihice, elementele creative, mobilitatea, flexibilitatea, comprehensiunea gândirii, capacitatea de imaginare a unor noi soluții și aplicarea celor care au fost memorate și care și-au dovedit eficiența. Activitatea ludică constituie un teren fertil prin care se pot evidenția, exersa și dezvolta trăsăturile de personalitate. După modul cum se adaptează și se integrează în joc, după respectarea regulilor de joc și a acțiunii celorlalți participanți, după felul în care cooperează și îndeplinește sarcinile jocului se poate aprecia moderația și condescendeța, voința și perseverența, spiritul de observație și de atenție, calmul, capacitatea de organizare. Se poate astfel acționa pentru corectarea unor deprinderi negative de comportament și pentru încurajarea și dezvoltarea normelor de conduită morală și a spiritului de echitate. Prin urmare, jocul copiilor nu poate fi ignorat, el trebuie orientat în scopuri constructive pentru a modela pozitiv personalitatea lor în formare. Pentru anul în curs au fost propuse următoarele variante care se pot desfășura oricând, în limitele programului zilnic al filialei, în funcție de preferințele și vârsta participanților. b. Crearea de jocuri de vocabular plecând de la o poveste Grup țintă: copii cu vârsta de 7 - 8 ani. Obiectiv: Îmbogățirea vocabularului Se lipesc mici imagini decupate, reprezentând aspecte dintr-o poveste citită anterior grupului de copii, în dreptul unor grile de cuvinte încrucișate. Copiii trebuie să scrie cuvintele corespunzătoare imaginilor pe verticală și orizontală și să găsească cuvinte ascunse. 258 Hermeneutica Bibliothecaria - Antologie Philobiblon - Volumul V c. Povestea cu puzzle Grup țintă: copii cu vârsta de 4-7 ani Obiective: Dezvoltarea spiritului de observație; Dezvoltarea capacității de memorare. Utilizarea cărților cu puzzle și a cărților tridimensionale din dotarea ludotecii; lectura poveștii și jocul. d. Să ne jucăm de-a biblioteca Grup țintă: copii cu vârsta peste 7 ani. Obiective: Descoperirea varietății cărților; formarea obișnuinței frecventării bibliotecii; Înțelegerea și învățarea modului de utilizare al bibliotecii. Copiilor li se dau explicații asupra modului de organizare a bibliotecii, modul de aranjare a cărților, cum se caută o carte în raft, cum se caută o carte în catalog, unde se scrie autorul, ce este editorul, ilustratorul, colecția, cum ajunge cartea de la librărie la bibliotecă, care este diferența dintre librărie și bibliotecă, ce cărți ar dori să existe în bibliotecă). Copiii sunt invitați apoi să identifice singuri, pe cărți, cele discutate (autor, ilustrator, etc), să caute o carte în raft, să caute o carte la catalog. e. Ora de povești Grup țintă: copii cu vârste între 4-9 ani. Obiective: Crearea unei atmosfere care stimulează dorința de a citi; Descoperirea varietății modurilor în care povestea este înțeleasă. Se citesc lecturi educative dar atractive, amuzante, care apoi se discută cu copiii - personajul preferat, atitudini, comportamente ale personajelor, concluzii). Nu se pun întrebări didacticiste la care copiii trebuie se răspundă printr-o formulare standard. Acest stil este plictisitor pentru copii, îi închistează și nu le mobilizează sentimentele. Se pun întrebări scurte, fără notă forțată, care îi mobilizează, făcându-i să gândească asupra cărții citite, și care îi ajută să găsească răspunsurile în mod independent Se pot crea apoi jocuri plecând de la o frază cheie a poveștii. Aceasta se poate citi în diferite moduri, pe rând, de către copii: pe un ton hilar, furios, plângăreț, înfricoșat; cântând; în ritm lent, rapid etc. f. Ziua jocului de construcție Grup țintă: copii cu vârste între 4-9 ani Obiective:Dezvoltarea gândirii prin rezolvarea unor probleme de joc; Creșterea capacității de concentrare a atenției, educarea persistenței și a voinței; Formarea de deprinderi și priceperi. Se combină cu lectura unei povești adaptate. (Ex: dacă se construiesc animale se citește o poveste despre unul din animalele construite). g. Ziua jocului didactic Grup țintă : copii cu vârste între 7-10 ani Obiective : Facilitarea procesului de asimilare, fixare și consolidare a cunoștințelor; Dezvoltarea memoriei, atenției, spiritului de observație, cultivarea obișnuinței cu munca intelectuală; Echilibrarea procesului de învățare și a activității de joc. În funcție de tipurile de jocuri din colecția ludotecii, se aleg variante care se pot combina cu lectura unei povești. 259 Hermeneutica Bibliothecaria - Antologie Philobiblon - Volumul V h. Ziua jocului de logică și perspicacitate Grup țintă: copii cu vârste între 8-10 ani Obiective: Dezvoltarea gândirii flexibile; Dezvoltarea capacității de analiză și autoapreciere, a capacității de imaginare a soluțiilor. Educarea onestității și a corectitudinii în comportare. Aceste jocuri se combină cu dezlegarea de ghicitori. i. Joc text-imagine Grup țintă: 5-9 ani Obiective: Dezvoltarea imaginației și a gândirii logice; Înțelegerea relației dintre text și imagine. Se alege o carte cu ilustrații, după lectura acesteia se discută cu copiii fiecare imagine pentru a vedea dacă imaginea și textul spun același lucru. Se maschează textul unei cărți ilustrate, li se arată pe rând imaginile copiilor, iar ei trebuie să își imagineze un text pentru fiecare dintre acestea, în funcție de ceea ce le sugerează. La sfârșit se citește textul original și se explică copiilor aportul textului față de imagine. Se fotocopiază textul și imaginile unei cărți. Se separă și se distribuie copiilor, unii primesc text, alții imagini. Trebuie să găsească fiecare textul corespunzător imaginii, iar în final povestea trebuie așezată în ordinea normală a paginilor și ilustrațiilor. Nu au fost selectate de către participanți variantele 7 și 8, acestea fiind considerate mai grele, iar timpul petrecut la bibliotecă (în general 1 oră) prea scurt pentru desfășurarea lor. Cele mai îndrăgite activități au fost “Ora de povești” și “Povestea cu puzzle “. S-a propus chiar achiziția pentru ludotecă a puzzleuri-lor de dimensiuni mari și a celor cu mai multe piese. Pentru anul școlar următor, un cadru didactic colaborator a propus organizarea unui campionat de Scrabble și a unuia de Puzzle. Efecte observate asupra copiilor participanți : - Copii care nu au obișnuința comunicării și exprimării libere au fost capabili să povestească singuri ceva din ceea ce s-a citit; - Au regăsit cu bucurie în ilustrații reprezentări ale unor lucruri cunoscute anterior și au pus întrebări pentru a cunoaște mai în profunzime și pentru ași satisface curiozitatea; Menținerea interesului îi va impulsiona să dorească să citească singuri cărțile care le dau răspuns la întrebările pe care și le pun; - Unii copii au răspuns precis la întrebările puse și au gândit singuri răspunsul la unele întrebări, prin urmare lectura îi învață să-și exprime gândurile în mod logic, în propoziții închegate, fiind un stimulent puternic pentru dezvoltarea gândirii și a vorbirii; - Lecturile care i-au captivat și curiozitatea de a ști mai mai mult au contribuit la exersarea, orientarea și concentrarea atenției asupra subiectului cărții. În acest fel, se deprind să asculte cu atenție, să analizeze lucrurile la nivelul posibilităților lor și să-și formuleze anumite răspunsuri; - Copiilor din clasa I și a II-a le plac foarte mult ghicitorile, realizând adevărate întreceri în ghicirea răspunsurilor; Sunt la fel de încântați de 260 Hermeneutica Bibliothecaria - Antologie Philobiblon - Volumul V poveștile despre viața animalelor sau de cele hazlii, care redau mici întâmplări din viața de școlar; - În discuțiile despre personaje au fost capabili să sesizeze corect aspectele pozitive și negative din trăsăturile acestora, recunoscându-și chiar unele din obiceiurile lor negative; înțelegerea necesității corectării acestor trăsături prin discuții purtate în jurul lecturii poate contribui la prevenirea sau înlăturarea lor; - În jocul de-a biblioteca au fost încântați să execute micile sarcini încredințate, repetarea activității va duce la formarea deprinderilor de căutare la raft și la catalog; - Copiilor le plac jocurile de construcție după model. Ei se străduiesc să câștige aprecierea adultului care îi îndrumă și căruia îi cer părerea pe tot parcursul jocului ; Se bucură foarte mult când sunt încurajați și lăudați. Astfel crește rolul instructiv al jocului și pot să apară momente importante de creație în activitatea ludică; Atelier de creație 5 Scopul acestei animații este atât dezvoltarea gustului pentru lectură și a deprinderilor de mânuire corectă a cărților, cât și stimularea, dezvoltarea și manifestarea potențialului creativ al participanților, cultivarea motivației pentru creație, încurajarea inventivității și exprimării libere a copiilor. Se desfășoară pe toată durata anului școlar, începând cu luna octombrie, iar pentru fiecare lună au fost propuse câte două variante, la alegere. 1. Să inventăm o poveste. Perioada de desfășurare: octombrie-noiembrie Grup țintă: copii cu vârsta peste 6 ani Obiective: Jalonarea inventării unei povești; Dezvoltarea imaginației; Transformarea unei povești foarte cunoscute de toți copiii participanți. Se recitește mai întâi povestea. Se propune copiilor inventarea unei noi versiuni a poveștii. Exemple: schimbarea locului/spațiului de desfășurare; transformarea personajelor bune în rele; înlocuirea personajelor (ex. Personajele animale se pot înlocui cu personaje obiecte); se poate imagina o continuare a poveștii; se pot amesteca două sau mai multe povești. 2. Să confecționăm o carte deosebită, de formă neobișnuită Perioada de desfășurare: octombrie-noiembrie Grup țintă: copii cu vârsta peste 6 ani Obiectiv: Descoperirea altor forme de cărți existente în alte culturi și în alte perioade ale istoriei Se confecționează din hârtie colorată o „carte” în formă de evantai, acordeon, rulou, fâșii lipite într-un mănunchi etc. Înainte de îndoire sau tăiere se scrie și se ilustrează după imaginația fiecăruia, prin desen sau colaje. Se explică unde se întâlneau aceste forme ale cărților (ex: cartea acordeon exista în Asia, iar textul se citea de jos în sus). 261 Hermeneutica Bibliothecaria - Antologie Philobiblon - Volumul V 3. Expoziție tematică de cărți Perioada de desfășurare: decembrie Grup țintă: copii cu vârsta peste 7 ani Obiective: Dezvoltarea dorinței de a citi; Stimularea căutării și alegerii “orientate” a cărților; Dezvoltarea imaginației și creativității. Copiii aleg tema expoziției și aduc la bibliotecă cărțile. Tematica se poate alege după mai multe criterii: conținutul cărții, aspectul cărților (foarte mari, mici, tridimensionale), după autor etc. Se pot combina cărți din bibliotecă cu cărțile proprii. Se pot face și desene pentru completarea expoziției. Se desenează cărți (coperta ) cu aceeași temă aleasă pentru expoziție, cunoscute sau inventate, li se dă un titlu și un autor (eventual numele celui care desenează). 4. Colecția de cuvinte 5 Perioada de desfășurare: februarie Grup țintă: copii cu vârsta peste 7 ani Obiective: Îmbogățirea vocabularului; Stimularea creativității verbale. Într-un coș sau borcan cu capac se adună cuvinte preferate de copii în cursul mai multor lecturi. Cuvintele se pot folosi apoi pentru a crea o poveste amuzantă sau un personaj amuzant. Povestea, sau personajul, se poate desena. 5. Impresii desenate Perioada de desfășurare: februarie Grup țintă: copii cu vârsta peste 7 ani Obiectiv: Exprimarea sentimentelor evocate de o lectură În urma unei lecturi cu tentă emoțională, care impresionează, copiii desenează după imaginație ceva legat de tema poveștii, ceva ce le sugerează povestea.Se poate desena un moment al narațiunii în care personajul este foarte trist, speriat, furios sau fericit. Sentimentele se redau prin culori, linii. 6. Eroul meu preferat Perioada de desfășurare: martie Grup țintă: copii cu vârsta peste 7 ani Obiective: Învățarea însușirilor unui personaj; Învățarea modului de identificare a însușirilor și prezentarea lor în fața altora. Copii creează fișa de identitate a eroului preferat: prenumele, numele, vârsta, adresa, prieteni, lucruri preferate, câteva trăsături (bun, rău, deștept etc.). Se schițează portretul acestuia și locul acțiunii (oraș, pădure, casă, castel, corabie etc.). 7. Confecționarea unei cărți din materiale diferite 5 5 Perioada de desfășurare: martie Grup țintă: copii cu vârsta peste 7 ani Obiectiv: crearea unei cărți ca obiect senzorial personalizat Fiecare elev din clasă aduce un material diferit pentru confecționarea uneia sau mai multor cărți: material textil (mătase, catifea, bumbac, bucată de covor), hârtie colorată, hârtie de ambalaj, șervețel, hârtie deosebită. Se lucrează în grupuri de câte 3, se taie foile la aceeași dimensiune, se lipesc în forma unei cărți. Se descriu senzațiile la atingerea fiecărui material. Cartea se împodobește cu imagini decupate, i se dă un titlu, se lucrează după imaginația copiilor. 262 Hermeneutica Bibliothecaria - Antologie Philobiblon - Volumul V 8. Să învățăm să respectăm cărțile Perioada de desfășurare: mai Grup țintă: copii cu vârsta peste 7 ani Obiectiv: Învățarea modului de păstrare și mânuire a cărților Se confecționează semne de carte din hârtie colorată pe care se scriu câteva propoziții referitoare la grija față de carte. Ex: Cartea mea frumoasă, am mereu grijă de tine; Înainte să te citesc mă spăl pe mâini; Te răsfoiesc fără să îți rup paginile; Nu mănânc în timp ce citesc; Te scot cu grijă din raft etc. Copiii pot fi lăsați să scrie și singuri îndemnuri pentru respectul față de carte, în special carte din biblioteca publică care trebuie împrumutată de cât mai mulți copii. Semnele pot fi împodobite și cu desene. Se expun în bibliotecă. 9. Album cu tema „Jocul în zeci de ipostaze” Perioada de desfășurare: mai Grup țintă: copii cu vârsta de 9-10 ani Obiective: Marcarea zilei mondiale a Jocului; Sublinierea importanței jocului în dezvoltarea individului. Din ziare, reviste, pliante, broșuri, afișe, reproduceri după opere de artă, fotografii, se decupează și se adună materiale diverse cu tema jocul. Se adună, de asemenea, maxime, cuvinte celebre, versuri din poeziile pentru copii, ghicitori, pe aceeași temă. Materialele se lipesc într-un album care se expune la bibliotecă cu ocazia „Zilei Mondiale a Jocului”. Se specifică în album, pe prima pagină, numele copiilor care au contribuit la realizarea lui. Pe fiecare pagină a albumului se trece câte o maximă despre joc. Ex: „Copilul râde: Înțelepciunea și iubirea mea e jocul” (Lucian Blaga); „Cade și îndată sare,/Parcă ar avea picioare./Se lovește și nu plânge./Ce să fie oare? ” (Mingea). 10. Atelier de creație-origami Perioada de desfășurare : la cererea grădinițelor Grup țintă: copii cu vârsta între 4-7 ani Obiectiv: Formarea abilităților de creație după modele. Lecturi animate cu marionete Acest tip de animație este cel mai îndrăgit de copii. A fost creat în anul 2006 la secția pentru copii din zona centrală a orașului, dar se utilizează în prezent și la filiala Oprișani, la solicitarea școlilor și a grădinițelor, deoarece deplasarea cu copiii în zona centrală necesită utilizarea mijloacelor de transport. Este o activitate care atrage și participarea adulților, adesea copiii fiind însoțiți, pe lângă cadrele didactice, și de părinți sau bunici. Inițial, prin acest proiect de animație s-a urmărit atragerea către bibliotecă a copiilor preșcolari, în vederea formării lor ca utilizatori, aceștia reprezentând o categorie de vârstă căreia instituția nu-i acordase o atenție specială până la momentul respectiv, iar ulterior s-a extins și pentru ciclul primar. Programul reprezintă o nouă modalitate de a împărtăși cu copiii plăcerea cărții, de a-i încuraja să vorbească despre lucrurile citite, despre lucrurile pe care ei înșiși le scriu. Obiectivele stabilite 263 Hermeneutica Bibliothecaria - Antologie Philobiblon - Volumul V se referă la formarea deprinderilor de lectură de la cea mai fragedă vârstă, familiarizarea copiilor cu biblioteca, crearea obișnuinței de a frecventa biblioteca publică, dezvoltarea parteneriatelor cu instituțiile de educație, creșterea numărului de utilizatori și a frecvenței zilnice, diversificarea ofertei culturale a bibliotecii, dezvoltarea imaginației și creativității copiilor, dezvoltarea intelectuală, afectivă și socio-relațională, iar ulterior, selectând lecturile ce urmau să le fie prezentate copiilor s-a adăugat acestor obiective și educația morală. Poveștile sunt selectate cu grijă, sunt povești «cu tâlc» ce prezintă exemple pozitive care se recomandă să fie urmate, sau dimpotrivă, exemple negative care trebuie evitate. Acestea se discută cu copiii după prezentarea poveștii, iar ei învață să se deprindă cu respectul față de ceilalți, condamnând răutatea, agresivitatea, violența, furtul, intoleranța. Se intenționează astfel, educarea copiilor în spiritul cinstei, al curajului de opinie, al responsabilității și al muncii, încurajând totodată capacitatea acestora de a-și autoevalua atât părțile bune cât și cele rele. Animația necesită o etapă destul de îndelungată de pregătire, aproximativ 2 luni (perioada vacanței de vară, dar și în cursul anului școlar), și cuprinde: achiziții speciale de carte pentru copii, blocuri pentru desen, creioane colorate, carton și hârtie colorată, alegerea poveștii educative pentru lectură, adaptarea textului, înregistrarea acestuia pe un CD, cu fond muzical și diferite efecte sonore necesare, aceasta realizându-se cu colaborarea postului de radio local (Radio Transilvania). În alegerea cărților pentru lectură se ține cont de faptul că, pe lângă cultivarea plăcerii pentru aceasta, biblioteca trebuie să le dezvolte copiilor gustul pentru categoriile estetice fundamentale, respectul pentru valorile universale: adevăr, bine, frumos, dreptate, dragoste și umanism, respectul și grija față de tot ce ne înconjoară. Din punct de vedere comportamental, efectele lecturii nu întârzie să apară, mai ales că cei mici au tendința de a imita personajele întâlnite. Prin urmare, se acordă o atenție deosebită alegerii de povești educative din literatura pentru copii, care să promoveze principiile morale și etice de conviețuire în societate. Se aleg, de asemenea, cărți cu ilustrații deosebite deoarece o carte bine prezentată și ilustrată devine pentru viitorul cititor un obiect al bucuriei estetice și un prilej de amplificare a relațiilor cu lumea. Prin imagini, dacă sunt armonizate într-un cadru adecvat, prin valori de mărime, colorit, mișcare, expresie, copilul intuiește, descifrează, înțelege și simte, judecă și se exprimă verbal, apoi acționează și se comportă. După alegerea poveștii și analiza atentă a acesteia se face adaptarea textului la posibilitățile de animare pe care le poate realiza biblioteca. Componenta internă a limbajului animației cu marionete este alcătuită din trei elemente: textul, personajele și situațiile. Ele alcătuiesc un scenariu, o schemă, pe baza căreia se creează toate celelalte elemente. Cea mai îndelungată etapă este cea de confecționare a componentei externe, respectiv a decorurilor, pe carton sau pânză pictată cu vopsea de ulei, a marionetelor, din materiale textile și polistiren și a costumelor acestora. Marioneta este elementul principal al lecturii animate, în funcție de care se stabilesc particularitățile tuturor celorlalte elemente de limbaj din care se crează 264 Hermeneutica Bibliothecaria - Antologie Philobiblon - Volumul V micul spectacol. Ea reprezintă un instrument prin care se comunică, ajutând la materializarea personajelor și situațiilor poveștii, care devine, în acest fel, mult mai atractivă pentru copiii participanți la animații. Prin prezentarea poveștilor în acest fel se creează personaje cu mai mare putere de generalizare, esențializare și de abstractizare, se transmit mesajele prin sugerarea faptelor, iar textul intervine pentru a sublinia gestul, atitudinea personajului marionetă. Repertoriul bibliotecii cuprinde, până la momentul actual, 6 lecturi animate cu marionete. În ordinea creării lor, acestea sunt : Olguța omiduța (după un text de Steven Caldwel), Jucăria care spunea minciuni, de Adriana Popescu (din volumul „Doar un zbor în jurul lumii”), Andreea în țara poveștilor de Gilbert Delahaye și Marcel Marlier, Legenda lui Moș Crăciun, Bucătăreasa Zânelor, de Shirey Barber și Povestea ghiocelului, de Mircea Dem Rădulescu. În prezent, se intenționează extinderea lecturilor animate și la ciclul gimnazial (clasa a V-a), fiind în pregătire „Maimuța năzdrăvană”- teatru de umbre după model indian. Animația constă în parcurgerea următoarelor etape: prezentarea pe scurt, în câteva cuvinte, a poveștii pregătite, ascultarea/vizionarea lecturii cu marionete, urmată de discutarea și explicarea aspectelor relevante, pozitive și negative, atitudinile personajelor, personajele preferate, impresii. În cazul grupelor de copii care vin pentru prima dată la bibliotecă se face mai întâi o prezentare a instituției și a modului ei de utilizare. În continuare li se prezintă cartea după care a fost adaptată lectura animată, se precizează autorul, li se arată ilustrațiile și apoi sunt invitați să o răsfoiască. Urmează o altă lectură, neanimată, care abordează aceeași temă sau una asemănătoare, având rolul de a fixa și clarifica cunoștințele. Activitatea se încheie cu desenarea unuia din personajele poveștii animate, la alegerea copiilor, în scopul formării deprinderilor de prezentare prin limbaj plastic a propriilor observații, idei și impresii din lectura prezentată. Cei mai mari sunt lăsați să se exprime singuri după ce li se dau câteva indicații generale și ajutor la nevoie, iar cei mici învață să deseneze personajul după un model simplu, prezentat linie cu linie, pe o tăbliță așezată în fața lor, de către bibliotecara care se ocupă de animație. În acest fel, asimilarea încă de la cele mai fragede vârste a limbajului plastic și încurajarea exprimării libere, fac posibile accesul copiilor la procesele creative din oricare domeniu de activitate umană la vârstele maturității și favorizează încrederea în forțele proprii. La sfârșit, rezultatul muncii fiecăruia este apreciat, se fac fotografii, se admiră marionetele și se planifică data următoarei vizite la bibliotecă. Ambianța plăcută și atractivă, frumusețea poveștilor, a marionetelor și decorurilor îi determină pe mulți dintre copii să revină în zilele următoare cu unul dintre părinți sau bunici pentru a împrumuta cărți. Efecte observate asupra copiilor participanți: - Copiii s-au manifestat spontan prin exclamații, prin strălucirea deosebită a privirii, gesturi de admirație, la schimbarea decorurilor, la apariția fiecărui nou personaj și la prezentarea cărților după care au fost adaptate lecturile 265 Hermeneutica Bibliothecaria - Antologie Philobiblon - Volumul V animate; Sunt sensibili la aspectele estetice și le recepționează cu aviditate; Lectura animată cu marionete le dezvoltă capacitatea de a percepe și de a simți frumusețea imaginii artistice; această influență se va extinde ulterior și la perceperea frumosului din alte aspecte ale vieții; - Le plac poveștile amuzante, în care lucrurile sunt pe dos și specifică clar logica lucrurilor, chiar fără a fi provocați; - În cazul lecturilor de completare, care au rolul de a fixa noțiunile transmise prin lectura animată cu marionete, copiii preferă texte scurte (nu mai mult de 10 minute) cu ilustrații bogate, care au o notă de veselie și-i distrează, creând o atmosferă de optimism; - Și-au manifestat simpatia sau antipatia față de anumite personaje, aprobând sau dezaprobând unele fapte; Efectul moral educativ al lecturilor apare după deplina înțelegere a textului și discutarea acestuia; - Ilustrațiile cărților îi stimulează foarte mult, îi ajută să-și completeze și să-și clarifice cunoștințele, să-și sistematizeze ideile, să înțeleagă mai bine conținutul; ilustrația poate contribui foarte mult la dezvoltarea dragostei pentru carte; - Desenarea personajelor din poveștile prezentate este o parte foarte îndrăgită a fiecărei lecturi animate cu marionete, le place să aleagă personajul pe care vor să îl deseneze, iar cei mai mari (cls. a IV-a) se întrec în reprezentări cât mai originale ale personajului. În acest fel se realizează educația inițiativei, a capacității de imaginare și a creativității spontane, expresive; - Animația cu ajutorul marionetelor a avut efecte favorabile, în special asupra copiilor defavorizați, elevi la Școala Waldorf (unde există chiar și copii fără o locuință stabilă) și la Grădinița Socială din cadrul Centrului de Îngrijire „Acoperământul Maicii Domnului”. Majoritatea acestor copii provin din familii foarte sărace, au probleme de dezvoltare intelectuală sau de comunicare și integrare în colectiv. Unii dintre acești copii au reușit să se exprime la bibliotecă, prin desenarea personajului din povestea ascultată, în timp ce la școală nu reușiseră niciodată să realizeze un desen coerent; Prin toate cele trei tipuri de activități prezentate are loc o intensă socializare, se stabilesc relații de cooperare între copii, pe baza criteriilor de simpatie și participarea activă a acestora în activitatea ludică, de creație și lectură. Se educă atenția, gândirea, imaginația, voința, copiii învățând să conlucreze cu partenerii pentru a ajunge la un scop final. Ca urmare a aplicării programelor de animație exemplificate biblioteca a realizat: • Diversificarea serviciilor proprii prin animații culturale prin lectură și jocuri ; • Activitățile exemplificate au determinat, într-o perioadă de referință de doar 6 luni, participarea a 1.782 de copii ceea ce demonstrează gradul de atractivitate și eficiența acestor activități. 266 Hermeneutica Bibliothecaria - Antologie Philobiblon - Volumul V • Extinderea proiectului, din data de 1 iunie 2009, la copiii cu dizabilități locomotorii și neuromotorii din orașul vecin. (Centrul de recuperare „Carine” Câmpia Turzii). • Contribuții la procesul instructiv-educativ și formativ care se desfășoară în școli, prin animațiile cu rol educativ; • Cultivarea unor pasiuni de ordin cultural, spiritual, în ceea ce privește lectura, de la cele mai mici vârste, prin animațiile efectuate în acest scop. • Transformarea filialei bibliotecii într-un mic centru cultural și un spațiu comunicațional al cartierului prin desfășurarea programului de animație culturală. O posibilă extindere a proiectului Rezultatele favorabile și o muncă diferențiată cu acești copii ar putea duce la extinderea animației la o formă de educație și terapie prin lectură, jocuri și ateliere de creație, special pentru copii din categorii defavorizate. Astfel, Biblioteca Municipală „Teodor Murășanu” are în vedere, în scopul dezvoltării serviciilor sale în cartierul Oprișani, conceperea și implementarea în viitorul apropiat, a unui program de biblioterapie destinat copiilor cu vârste între 511 ani care să se desfășoare în spațiul secției pentru copii. Acest program presupune în primul rând o cooperare foarte bună între bibliotecă, școală, grupurile de părinți și psiho-terapeut. El va fi destinat copiilor cu tulburări emoționale și de comportament, respectiv copii timizi, hiperactivi, egocentrici, agresivi, impulsivi, cu schimbări frecvente de atitudine, și este ajutător pentru munca psihologilor din școli. Se va urmări în special modificarea comunicării cu ceilalți, exprimarea normală a sentimentelor pozitive și negative, îmbunătățirea respectului de sine, găsirea de alternative pentru soluționarea problemelor. Obiectivul acestei biblioterapii este de a realiza o muncă educativă cu copii care nu beneficiază de o dezvoltare psiho-socială normală prin intermediul tuturor serviciilor pe care le oferă biblioteca, pentru a le trezi dorința de lectură, de artă, de cultură. Biblioteca are destul de multe instrumente și resurse pentru a putea veni în sprijinul părinților, psihologilor și cadrelor didactice, dar bibliotecarul care va realiza acest lucru va trebui să cunoască foarte bine particularitățile psihologice și de dezvoltare ale copiilor între 5 și 11 ani, cărțile ce pot fi recomandate părinților, cărțile ce pot fi citite copiilor la fiecare din aceste vârste, diversele jocuri și activități interactive, activități de modelare, de artă. Identificarea și formarea grupurilor de lucru se va face cu ajutorul cadrelor didactice și al psihologilor și se vor avea în vedere copii care provin din medii cu părinți alcoolici, părinți agresivi, supraprotectori, anxioși, ipohondrii, al căror comportament accentuează la rândul său comportamentul copiilor. Acțiunea trebuie să fie integrală, adică se lucrează în același timp și cu părinții și se ține cont de comportamentul familial. Activitatea de biblioterapie va fi concepută ca un proiect pilot, în colaborare cu o școală, și se va derula pe parcursului unui întreg an școlar. 267 Hermeneutica Bibliothecaria - Antologie Philobiblon - Volumul V Există câteva tipuri de activități preconizate a fi utilizate, care au o serie de urmări psihologice favorabile. Baza este povestirea terapeutică sau alte lecturi efectuate de bibliotecar. Stimularea creierului și, implicit a intelectului se face prin diverse metode: citirea textului, audierea muzicii, vizionarea imaginii, practicarea jocului, desfășurarea unui proces de muncă. Din punct de vedere al interpretării psihologice poveștile pot avea o serie de funcții:1 1. Funcția de oglindire. Asociindu-se cu o poveste pacientul este încurajat să vorbească despre conflictele și dorințele sale, el poate lua o relație distanțată față de acestea, iar povestea devine o oglindă care reflectă și poate fi reflectată. 2. Funcția de model. Poveștile promovează învățarea prin intermediul unui model, ele reproduc situații de conflict și dezvăluie soluții posibile. 3. Funcția de mediator. Povestea este intermediarul între terapeut și pacient, ea preia rolul de filtru, subiectul conversației este eroul poveștii și nu pacientul. Datorită calității de model a poveștii pacientul se poate exprima pe sine într-o formă de comunicare pe care în mod normal nu o are la dispoziție. 4. Funcția de depozitare. Poveștile pot fi reținute cu ușurință și puse în practică în alte situații. 5. Funcția de transmițător al tradiției. Poveștile transmit orice formă de tradiție (culturală, a societății, individuală etc.).În ele se găsesc modele de comportament care formează fundamentul unei tradiții unice a comportamentului nevrotic și a susceptibilității conflictuale. 6. Funcția de transmițător transcultural. Poveștile reflectă regulile, conceptele și normele de comportament acceptate într-o cultură. Conținuturile sugerează soluții acceptate în cadrul unei culturi. 7. Funcția de contra-concept. Poveștile sunt un caz excepțional de comunicare umană, în care se face și schimb de concepte. Prin prezentarea poveștilor, terapeutul nu expune o teorie statornicită, el oferă pacientului un contra-concept, pe care acesta îl poate accepta sau respinge. Contra-conceptele sunt oferite ca prescripții. Pacientul trebuie să citească o poveste, să se gândească la ea, să vorbească despre ea sau să scrie ce a înțeles. 8. Funcția de schimbare a perspectivei. Poveștile merg dincolo de simpla descriere și conțin o experiență contrarie, ca cea din iluziile optice, ascultătorul dobândește o schimbare de perspectivă. Activitățile vor fi structurate în: 1. Comentariul cărții citite la secția pentru copii, nararea poveștii terapeutice, punerea în scenă a unei povești educative, cântece pentru copii. Poveștile terapeutice sunt selectate în prealabil de către psihologul terapeut. 1 Nossrat Peseschkian, Povești orientale ca instrumente de psihoterapie ”(București: Editura Trei, 2005), 56-63. 268 Hermeneutica Bibliothecaria - Antologie Philobiblon - Volumul V 2. Comentariul unei cărți împrumutate de la bibliotecă și citite acasă, povestire terapeutică, punerea în scenă a povestirii terapeutice cu ajutorul marionetelor și comentarii. 3. Comentariul unei cărți citite la secția pentru copii, ghicitori, povești terapeutice, povești și jocuri recreative, desen în legătură cu subiectul poveștii terapeutice sau recreative. Poveștile vor fi scurte, cu final fericit și cu personaje cunoscute. Având în vedere faptul că există deja o experiență de 3 ani în organizarea poveștilor animate cu marionete, punerile în scenă ale poveștilor recreative sau terapeutice și organizarea jocurilor nu vor fi greu de realizat. Punerea în scenă cu marionete permite, prin acțiunea simbolică, exprimarea și comunicarea asupra conflictelor din mediul familial și școlar. Această acțiune, cu implicarea copiilor, sar realiza ca și etapă finală a consolidării terapiei. Rolurile se distribuie în funcție de aptitudinile și caracteristicile fiecărui copil, ceea ce le va permite să aibă încredere în ei în cadrul unei lucrări artistice colective. Utilizarea jocurilor va fi utilă pentru descărcarea de tensiune și disciplină, pentru dezvoltarea de comportamente sociale favorabile și în același timp și pentru identificarea de comportamente negative (individualismul, vedetismul, înșelăciunea, jignirea sau ridiculizarea adversarului, egoismul, fățărnicia etc.) care trebuie îndreptate. Pentru combaterea egocentrismului se pot iniția jocuri în care câștigătorul să fie obligat să facă un mic serviciu celor învinși și nu invers. De cele mai multe ori dorința copilului de a fi primul în joc își are sursa într-o situație nedorită din familie, poate fi un semnal al nemulțumirilor sale din familie, care trebuie înlăturate atunci când îl nedreptățesc (familie prea închisă, prea autoritară, rivalități între frați, de sentimentul de a fi supus unor dispoziții neîncetate, contradictorii). Partea cea mai dificilă a proiectului va consta în convingerea unor categorii de părinți (în special alcoolici, agresivi, cu proastă organizare a mediului familial) să participe, concomitent cu activitățile realizate cu copiii, la “o școală a părinților“ și să înțeleagă ce înseamnă această activitate și ce rol are. Școala părinților se va realiza tot în spațiul bibliotecii și trebuie să cuprindă întâlniri, cel puțin bilunare, în care se aplică tehnici participative, audiții muzicale. Ea va fi realizată de psihologul școlii în colaborare cu bibliotecarul. Temele alese vor fi cele care au cel mai puternic impact asupra situației pe care o prezintă fiecare copil. Un program complex, dedicat părinților, ar include: - Întâlniri, ședințe interactive cu părinții și întâlniri la care participă atât părinții cât și copiii acestora; - Bibliografii de recomandare cu surse dedicate părinților; - Bibliografii cu titluri pentru copii, pe categorii de vârstă și teme. Fiecare întâlnire cu părinții și copiii trebuie să conțină un moment de lectură. Părinții vor învăța cum se citește corect o carte, cum se pun accentele, ce intonații se folosesc, cum să comenteze ilustrațiile, cum să pună întrebări copiilor pentru a le facilita înțelegerea textului sau a imaginii. Psihologul trebuie să realizeze o analiză exhaustivă a familiilor și a metodelor lor educative, iar rolul activităților realizate este de a favoriza relațiile de 269 Hermeneutica Bibliothecaria - Antologie Philobiblon - Volumul V comunicare între copil, familie și terapeut. Prin intermediul lor părinții vor cunoaște alternative de viață și metode educative pentru creșterea copiilor lor. Bibliotecarul îi va informa pe părinți, la aceste întâlniri, despre comportamentul și evoluția copiilor. Pe lângă ameliorarea clinică ce va fi adusă de biblioterapie, copiii se vor înscrie la bibliotecă și vor fi stimulați către lectură, ceea ce le va favoriza dezvoltarea intelectuală, iar părinții vor putea, la rândul lor, să fie atrași în rândul utilizatorilor bibliotecii. Prezența părinților la bibliotecă trebuie trăită de aceștia ca o alternativă didactică și recreativă. Pe lângă îmbogățirea continuă a cunoștințelor despre lume, conform intereselor fiecărei personalități umane, educația prin biblioteci promovează și comportamentul necesar pentru exactitatea informației intelectuale. Aceasta are ca efect rigoarea în comportamentul general al oamenilor, capacitatea lor de a-și sincroniza activitățile, esențiale în cadrul vieții sociale și economice moderne. Contactul cu cartea ajută la dezvoltarea spiritului pragmatic, contribuie la dezvoltarea spiritului critic și a libertății de gândire, respectiv a capacității de a alege din multiple soluții pe cea mai bună. Cartea îți oferă puterea de a te corecta în demersurile vieții, liniștea interioară și înălțarea spiritului. A înceta contactul cu cartea înseamnă dezalfabetizare treptată și iremediabilă, chiar în condițiile existenței multiplelor mijloace de informare electronică.1 1 Dumitru Bălăeț, Educația prin biblioteci - o prioritate națională (III), Biblioteca, 10, (2008), 288. 270 Biblioteca Filială de Științe Economice - Tradițional versus modern - 5 Tunde JANKO, Alina NEALCOȘ, Maria CRIȘAN Mariana GROS și Carmen GOGA Biblioteca Centrală Universitară „Lucian Blaga”, Cluj-Napoca Filiala Economice “The only true equalisers in the world are books; the only treasure-house open to all comers is a library; the only wealth which will not decay is knowledge; the only jewel which you can carry beyond the grave is wisdom.” (J. A. Langford) „Bibliotecile nu se fac, ele cresc.” (Augustine Birrell) Cuvinte cheie: biblioteconomie, bibliotecă specializată, bibliotecă modernă, organizarea la raft liber, Biblioteca de Științe Economice și Gestiunea Afacerilor Cluj-Napoca Rezumat: Lucrarea prezintă Biblioteca Facultății de Științe Economice și Gestiunea Afacerilor din Universitatea „Babeș-Bolyai” din Cluj-Napoca, mai precis evoluția ei de la o bibliotecă tradițională la una modernă. Se descriu istoricul bibliotecii, activitățile desfășurate în cadrul bibliotecii, reorganizarea fondului la raft liber pentru sălile de lectură și împrumut la domiciliu și fondurile „distincte” existente în bibliotecă. Diferitele statistici prezentate în lucrare prin reprezentări grafice scot în evidență avantajele reorganizării la raft liber. E-mail: Tunde JANKO, j_tunde2000@yahoo.com, Alina NEALCOȘ, alinutza_wd@yahoo.com, Maria CRIȘAN, mariacrsn@yahoo.com, Mariana GROSU, nanagrosu@yahoo.fr, Carmen GOGA. carmen_gabr@yahoo.com * Într-o societate bazată pe informație și cunoaștere, bibliotecile trebuie să se conformeze evoluției actuale a societății. Rațiunea de a fi a oricărei biblioteci o constituie cititorul și nevoile sale informaționale.1 Colecțiile de publicații sau, cum se mai spune, de documente ale bibliotecii, au fost văzute drept „corpul bibliotecii” - punct de vedere care va 1 Nicolae Drăgulănescu, Știința și tehnologia informației (București: Agir, 2004), 24 271 Hermeneutica Bibliothecaria - Antologie Philobiblon - Volumul V supraviețui, fără îndoială și în viitor. Extinderea colecțiilor a presupus mereu și servicii mai perfecționate, relații noi între utilizatori și bibliotecă. În cadrul bibliotecilor universitare, achiziția de documente este selectivă și supusă unei rigori științifice. Selecția de documente conduce desigur și la o selecție informațională.1 Bibliotecile universitare trăiesc în ritm dinamic: prin achiziționarea de documente de ultimă oră și expunerea lor în săli cu acces direct; prin elaborarea de sinteze științifice; prin accesul online la sisteme de cataloage naționale și internaționale și la baze de date internaționale.1 2 Așa s-a întâmplat și cu Biblioteca Filială de Științe Economice atunci când s-a luat decizia de a se transforma dintr-o bibliotecă tradițională într-una modernă. În lucrarea de față încercăm să prezentăm biblioteca noastră cu trecutul, prezentul și - în viziunea noastră - cu viitorul ei. Biblioteca Filială de la Facultatea de Științe Economice și Gestiunea Afacerilor, este o bibliotecă universitară specializată pe domeniul economic, subordonată Bibliotecii Centrale Universitare „Lucian Blaga” din Cluj- Napoca. Implicarea informației în economia unei țări este în afara oricărui dubiu sau comentariu. Informația devine, în consecință, un element esențial al progresului.3 Trecerea de la o bibliotecă tradițională la una modernă se face încercând să ținem pasul cu evoluția societății și cu cerințele ei mereu schimbătoare. Scurt istoric Biblioteca Filială de la de la Facultatea de Științe Economice și Gestiunea Afacerilor s-a înființat în 1961, având la bază fondul de publicații al Institutului Pedagogic de 3 ani din Cluj-Napoca. De la înființare și până în prezent biblioteca a avut 4 locații. În fiecare, fondul de publicații al bibliotecii a fost organizat diferit în funcție de spațiul avut la dispoziție. Astfel, între anii 1961-1995 biblioteca a funcționat în Clădirea de pe lângă Tribunalul Cluj-Napoca (Piața Ștefan cel Mare, nr. 1), având: - un compartiment numit „birou de prelucrare” care cuprindea biroul de prelucrare a publicațiilor și sala de lectură pentru periodice, folosită ca sală de lectură pentru cadrele didactice; - un alt compartiment numit „sală de lectură”, care cuprindea: biroul pentru bibliotecari, de unde se serveau cele mai valoroase publicații, sau unicatele, precum și sala de lectură propriu-zisă unde se aflau la raft liber cursurile și manualele existente în număr mare; - al treilea compartiment era format dintr-o sală cu ghișeu, unde se predau permisele la întrarea în bibliotecă și de unde se făcea și împrumutul publicațiilor la domiciliu; - 2 depozite de publicații. 1 Idem 2 Ibidem 3 Ibidem 272 Hermeneutica Bibliothecaria - Antologie Philobiblon - Volumul V În această locație biblioteca a fost deservită de 8 bibliotecari. În perioada ianuarie 1996 - septembrie 2002, biblioteca a funcționat într-o clădire a Liceului „Anghel Saligny” din Cluj-Napoca (B-dul 21 Decembrie 1989, nr. 128-130), într-un spațiu inadecvat, având: - 2 săli de lectură (cu 40 de locuri) pentru cărți și periodice, în care erau și cărți străine aranjate pe formate și cote în dulapuri închise; - o sală cu publicații destinate sălii de lectură, din care publicațiile erau servite la ghișeu de către bibliotecari. În această sală erau cărțile (aranjate pe formate și cote) și periodicele (aranjate pe colecții) cele mai solicitate; - o sală cu publicații pentru împrumut la domiciliu, unde cărțile erau aranjate pe formate și cote. Publicațiile din această sală erau servite la ghișeu, de către bibliotecari; - Trei depozite: un depozit pentru periodice și două depozite cu fondurile de cărți destinate sălii de lectură și împrumutului la domiciliu. În această locație biblioteca a fost deservită de 4-5 bibliotecari titulari și câte un bibliotecar suplinitor pe anumite perioade. In perioada octombrie 2002-octombrie 2007, biblioteca a funcționat de asemenea într-un spațiu inadecvat, situat la subsolul actual al clădirii Facultății de Științe Economice și Gestiunea Afacerilor (str. T. Mihali, nr. 58-60), având: - o sală de lectură pentru cărți și periodice, cu 28 de locuri; - un birou pentru bibliotecari, cu ghișeu pentru servirea publicațiilor (cărți și periodice) atât pentru sala de lectură cât și cărțile pentru împrumut la domiciliu. În acest birou se țineau și cele mai căutate cărți (aranjate pe formate și cote) și periodice (aranjate pe colecții); - 2 depozite cu cărți (atât pentru sala de lectură cât și pentru împrumut la domiciliu, aranjate pe formate și cote) și periodice (aranjate pe colecții, în ordinea alfabetică a titlurilor). Cu ocazia acestei mutări, jumătate din fondul de publicații (cca. 29000 volume) a fost dus la Biblioteca Centrală, din lipsă de spațiu. Acest fond a fost apoi triat și conținea: cărți și periodice apărute înainte de 1990 și cărți din fondul de împrumut la domiciliu aflate în mai multe exemplare (în peste 30 de exemplare) sau cu circulație lentă. Între anii 1961-2003 biblioteca a mai avut un depozit de carte la subsolul clădirii „Casa Corpului Didactic” din Cluj-Napoca, fond care a fost lichidat în anul 2003 deoarece a trebuit eliberat spațiul respectiv. Publicațiile au fost casate fiind-că o parte erau uzate fizic; altă parte erau depășite din punct de vedere al conținutului iar alte publicații erau în prea multe exemplare. În 2006 s-a inaugurat noua și actuala locație a bibliotecii, după care s-a început mutarea publicațiilor și organizarea pe săli. Mai întâi publicațiile (cărți și periodice) destinate sălilor de lectură au fost -încă din locația precedentă a bibliotecii - triate pe domenii. Din fondul de publicații pentru împrumut la domiciliu s-au triat de asemenea publicațiile cele mai căutate și s-a constituit un fond de împrumut la care cititorii să aibă de asemenea acces direct. Restul publicațiilor au fost duse în depozite. 273 Hermeneutica Bibliothecaria - Antologie Philobiblon - Volumul V În această locație, înainte de a se ajunge la săli de lectură cu acces direct la raft, a existat o fază intermediară de servire a publicațiilor. Toate publicațiile destinate sălilor de lectură, aranjate pe domenii, precum și publicațiile pentru împrumut la domiciliu și periodicele erau într-o singură sală de lectură, din care erau servite de bibliotecari, pe baza buletinelor de cerere și a fișelor de împrumut. Pentru studiu erau 2 săli de lectură. Acest mod de servire a fost adoptat pentru ca biblioteca să funcționeze până la instalarea sistemului antifurt (poartă magnetică, aparate de magnetizat și demagnetizat) și a aplicării firelor magnetice și a autocolantelor pe publicații. Din 2007 până în prezent, biblioteca funcționează însă cu 3 săli de lectură având în total 200 de locuri, fiind deservită de 5 bibliotecari iar din 2009 de 6 bibliotecari. Mutarea din 2006-2007, oglindită prin fotografii J ’J IBjE Eh 274 Hermeneutica Bibliothecaria - Antologie Philobiblon - Volumul V 275 Hermeneutica Bibliothecaria - Antologie Philobiblon - Volumul V 276 Hermeneutica Bibliothecaria - Antologie Philobiblon - Volumul V Etapele reorganizării • Stabilirea domeniilor specifice de interes, împărțirea pe domenii a publicațiilor destinate raftului liber - cca. 5400 volume - precum trierea publicațiilor pentru depozitele de la subsol - cca. 31000 vol. Domeniile au fost stabilite de bibliotecari, în funcție de: - catedrele și secțiile Facultății, între acestea existând o legătură, în sensul că pe lângă fiecare catedră există o specialitate specifică. În acest mod am stabilit domeniile: contabilitate, economie, finanțe, management, marketing și informatică; - domenii cum sunt: limbile străine, matematica, analiză și prognoză, statistică etc. le-am stabilit ținând cont de disciplinele studiate în facultate; - au mai fost incluse domenii cum sunt agricultura, turismul, dreptul și tehnologia deoarece aceste discipline sunt studiate în facultate din punct de vedere economic; - avem un domeniu separat „afaceri” la care se găsesc publicații care tratează subiecte generale despre afaceri; 277 Hermeneutica Bibliothecaria - Antologie Philobiblon - Volumul V - un domeniu cu „diverse”, care conține publicații de geografie, politică, istorie, filosofie, sociologie, pedagogie și comunicare. Acest domeniu l-am stabilit ținând cont de disciplinele opționale studiate în facultate; - în cadrul domeniului „economie” am alcătuit și un subdomeniu „Uniunea Europeană” având în vedere faptul că acest subdomeniu este de mare interes pentru economiști; - la sugestia d-lui director al Bibliotecii Centrale Universitare „Lucian Blaga” din Cluj-Napoca, Prof. univ. dr. Doru Radosav și a d-lui Prof. univ. dr. Ioan Lumperdean, am început să constituim și un domeniu „Istorie economică”, cu publicațiile existente în bibliotecă legate de acest subiect. Domeniul v-a fi definitivat în cel mai scurt timp, având în vedere faptul că în anul 2010 Facultatea aniversează „9o de ani de la înființarea învățământului superior economic în Cluj-Napoca”. • Transportarea cu cărucioare, în depozitele de la subsol. Cărțile au fost transportate pe formate și în ordinea cotelor, eliminând astfel o nouă aranjare a cărților în depozite. Transportarea s-a făcut de către bibliotecarii de la Biblioteca FSEGA fiind ajutați și de bibliotecarii de la Filiala de Filosofie și Zoologie. Avem 5 depozite, care sunt organizate astfel: - un depozit cu cărți pentru împrumut la domiciliu, aranjate pe formate și în ordinea cotelor - un depozit cu cărți pentru sălile de lectură, aranjate pe formate și în ordinea cotelor - un depozit cu periodice, aranjate pe colecții și în ordinea alfabetică a titlurilor - 2 depozite cu cărți aduse de la BCU (cărți din fondul Bibliotecii FSEGA, depozitate la BCU din lipsă de spațiu). În aceste două depozite s-a reușit până în prezent doar o aranjare parțială, pe formate și cote a cărților, urmând să fie definitivată în cel mai scurt timp. • Transportarea la parter, cu liftul și cu cărucioare, a publicațiilor destinate sălilor de lectură. • Aranjarea pe domenii, pe formate și cote, a publicațiilor într-o singură sală de lectură. • Asocierea unei culori (de autocolant) pentru fiecare domeniu. Stabilirea prescurtărilor pentru domenii, lucru necesar deoarece aceste prescurtări trebuiau să apară în fața cotei (pe publicații) și de asemenea și în sistemul intergat de biblioteca Aleph în modului de ITEMS - la publicațiile aranjate pe domenii. • Aplicarea pe publicații a autocolantelor completate cu cotele. Cota pentru „raft liber” este compusă din 3 părți: domeniu, format și numărul atribuit în cadrul formatului. Exemplu: ECON.II.8900 (este cota unei publicații de la domeniul „economie”, care se găsește la formatul II, iar numărul în cadrul formatului este 8900. • Aranjarea mobilierului în săli (mese, scaune, rafturi pentru publicații) și pe hol (mobilier pentru garderobă și dulapuri pentru bagaje). Pregătirea dulapurilor cu chei, pentru bagaje. • La 4 februarie 2007 s-a realizat trecerea la raft liber și în trei săli de lectură cu publicații aranjate pe domenii. În cadrul fiecărui domeniu, cărțile sunt aranjate pe formate și în ordinea cotelor. Excepție de la această regulă adoptată de aranjare, fac 278 Hermeneutica Bibliothecaria - Antologie Philobiblon - Volumul V cărțile din fondurile distincte de donații, existente în bibliotecă (localizate în Sala 2). Acestea sunt: - Fondul „Banca Mondială”, în cadrul căruia cărțile sunt aranjate sistematic-alfabetic; - Fondul „Aula”, în cadrul căruia cărțile sunt aranjate după cotă; - Fondul „Robert Bosch”, în cadrul căruia, aranjarea s-a făcut în funcție de cerințele impuse de cadrele didactice din Germania, care predau la linia germană a Facultății și care au intermediat obținerea publicațiilor din acest fond. Aici cărțile au fost aranjate pe domenii, în ordinea indicilor principali CZU, iar în cadrul fiecărui domeniu cărțile sunt aranjate în ordinea cotelor. • Completarea domeniilor cu publicații din depozite. Deoarece am mai avut spațiu de creștere la domenii, am completat aceste domenii cu publicații de interes, aduse din depozite. • Stabilirea planului de acțiune pentru oglindirea schimbărilor în Aleph, pentru publicațiile din sălile de lectură: 1. Întocmirea unor liste cu publicații la fiecare domeniu. Aceste liste le-am întocmit odată cu trierea publicațiilor pe domenii. Listele respective ne-au ajutat în faza intermediară atât la servirea publicațiilor de către bibliotecari, pentru utilizatori bibliotecii, cât și la operarea modificărilor în Aleph (la ITEMS); 2. Căutarea inventarelor aferente publicațiilor din sălile de lectură în Registrul inventar, pentru realizarea modificărilor necesare în ITEMS-uri; 3. Catalogarea publicațiilor care nu erau introduse în Aleph; 4. Modificări în ITEMS-uri . • După instalarea sistemul antifurt în bibliotecă (poartă magnetică, aparat de magnetizat, aparat de demagnetizat, fire magnetice), am trecut la aplicarea pe publicații, a senzorilor de protecție antifurt. • Pentru diferențierea publicațiilor catalogate și a celor care au fire magnetice, am aplicat câte un simbol pe fiecare publicație (A - publicația este catalogată în Aleph; B - publicația are fir magnetic). • Cărțile cele mai căutate, destinate împrumutului la domiciliu, s-au constituit într-un fond separat care se găsește în Sala de lectură 1.Acest fond este cu acces direct la raft, iar publicațiile sunt aranjate pe formate, în ordinea cotelor. • Pentru o orientare mai bună a utilizatorilor, toate informațiile privind amplasarea și organizarea publicațiilor pe domenii, sunt vizibilizate la intrarea în bibliotecă și în fiecare sală de lectură. • În cadrul fiecărui domeniu se găsesc: cărți, periodice și publicații de referință. • Organizarea publicațiilor în sălile de lectură cu acces direct la raft este continuă. Fiecare domeniu se completează cu publicații noi, dar și cu publicații de interes, aduse din depozite. De asemenea, periodic, se scot publicațiile care sunt căutate mai rar, acestea fiind duse în depozite. Pentru aceste publicații se fac și modificările necesare în Aleph (la ITEMS-uri), în sensul că la ITEMS-urile publicațiilor duse în depozite, se șterge domeniul de la cotă. Dacă există publicații la domenii, în mai mult de 2 279 Hermeneutica Bibliothecaria - Antologie Philobiblon - Volumul V exemplare și nu sunt foarte căutate, aceste publicații trec la fondul de împrumut pentru domiciliu și se fac, de asemenea, modificările necesare în ITEMS-uri. • O altă provocare a reprezentat aranjarea calculatoarelor pentru public. În prezent avem 12 calculatoare pentru public fiind specificat la fiecare calculator pentru ce anume se poate utiliza (pentru căutări în catalogul online, pentru căutări în bazele de date abonate: Ebsco, Emerald, Springer, Proquest, etc., pentru consultarea CD-urilor, pentru tehnoredactare). • În timp, a apărut necesitatea organizării locurilor speciale pentru laptop-uri. În prezent dispunem de 10 locuri speciale pentru laptop-uri, care sunt însă insuficiente. • Din octombrie 2008, am introdus împrumutul automatizat pentru publicațiile destinate împrumutului la domiciliu și pentru publicațiile împrumutate pentru xerox, renunțând aproape total la fișele de împrumut și buletinele de cerere. Astfel avem un control mai bun asupra acestor publicații. Activitățile desfășurate în bibliotecă • Achiziția de publicații se face prin BCU. Bibliotecarul responsabil cu această activitate din partea bibliotecii noastre face propuneri pentru achiziționarea unor publicații de interes pentru învățământul superior economic. Aceste propuneri se fac în funcție de propunerile primite de la cadre didactice și de la utilizatorii bibliotecii, în funcție de bibliografia din programele analitice ale studenților, în funcție de publicațiile din domeniul economic tipărite de editurile din țară și în funcție de publicațiile din domeniul economic ce se pot achiziționa prin schimb intern și internațional. • Organizarea colecțiilor. • Aranjarea pe domenii a publicațiilor noi intrate și a celor consultate. • Împrumutul automatizat la domiciliu și la xerox. • Formarea utilizatorilor. • Efectuarea lichidărilor pentru studenții din anii terminali și pentru cei care se retrag din facultate. În facultate există în fiecare an aprox. 2500 de absolvenți. • Facilitarea accesului la baze de date online abonate; verificarea periodică a funcționării calculatoarelor; remedierea problemelor apărute la conexiunea de Internet, etc. • Întocmirea periodică a rapoartelor cu activitatea personală și pe bibliotecă. • Crearea bazei de date „Activitatea științifică a cadrelor didactice” în Programul Procite. Această activitate ne ia foarte mult timp având în vedere ca la facultatea pe care o deservim există în prezent 242 cadre didactice. De comun acord cu cadrele didactice am luat decizia ca datele bibliografice necesare la crearea acestei baze de date să le luăm din baza de date „Managementul cercetării”, creată de către Facultate. Dar pentru a avea o bază de date completă, fiecare înregistrare trebuie verificată, completată și uneori corectată. Pentru aceasta ne folosim de motoarele de căutare existente și de site-urile diferitelor instituții. Stabilirea cuvintelor cheie pentru fiecare carte sau articol o facem după lista de autorități a subiectelor din Aleph existentă în Modulul „Cataloging” și după Tezaurul Rameau. 280 Hermeneutica Bibliothecaria - Antologie Philobiblon - Volumul V • Cunoașterea și utilizarea sistemului integrat de bibliotecă Aleph, cu modulele: catalogare, circulație, achiziții, Items. La utilizarea acestor module am fost ajutați de colegii de la BCU Cluj-Napoca, specializați pentru fiecare modul. • Definitivarea aranjării publicațiilor în depozite (aranjarea fondului adus de la BCU). • Activități administrative cum sunt: verificarea calculatoarelor, geamurilor, luminii; atenționări pentru cititori referitoare la statistica cititorilor și a volumelor consultate; urmărirea cititorilor; verificarea chitanțierelor și a siguranței banilor. • Menținerea unei bune relații cu Facultatea. Am încercat să păstrăm o legătură strânsă și o colaborare bună cu conducerea și cadrele didactice ale facultății pentru rezolvarea problemelor legate de bibliotecă, ajutând la rândul nostru, cu datele cerute despre bibliotecă pentru acreditarea și evaluarea unor secții ale Facultății. Din iunie 2009 Facultatea suportă o parte din cheltuielile de achiziție a publicațiilor primite de la Banca Mondială. De asemenea din anul 2008, abonamentul anual la Baza de date „Ebsco” este plătit de facultate. Un aport important la completarea și înnoirea fondului de publicații al bibliotecii noastre îl au cadrele didactice care fac donații bibliotecii. La rândul nostru informăm lunar cadrele didactice, cu privire la cărțile noi intrate în bibliotecă în vederea includerii acestor publicații în programele analitice ale studenților. • Studiu individual profesional. • Participare la cursuri de formare profesională, training-uri, conferințe, Ateliere Hermeneutica Bibliothecaria și alte manifestări de interes pentru bibliotecari. ANEXE Date statistice • Reprezentările grafice cu date statistice scot în evidență faptul că odată cu trecerea la raft liber a crescut simțitor, volumul activităților desfășurate de bibliotecari și numărul cititorilor și volumelor consultate. Pentru reprezentările grafice ne-am folosit de datele statistice de la sfârșitul ultimilor 3 ani: - anul 2006 - când biblioteca funcționa în locația de la subsolul actualei clădiri a facultății; - anul 2007 - fiind primul an după mutarea în actuala locație și totodată, primul an după organizarea publicațiilor în sălile de lectură cu acces direct la raft; - anul 2008 - ultimul an pentru care avem date statistice complete. 281 Hermeneutica Bibliothecaria - Antologie Philobiblon - Volumul V Statistica cititorilor și circulația publicațiilor pe total (sala de lectură și împrumut), între anii 2006-2008 Din această statistică se observă că prin organizarea publicațiilor „la raft liber” în sălile de lectură, a crescut numărul cititorilor și a volumelor consultate. Statistica legitimațiilor noi de bibliotecă și a vizelor anuale întocmite, între anii 2006-2008 2006 2007 2008 □ Legitimații noi de bibliotecă (inclusiv duplicate) □ Vize anuale 282 Hermeneutica Bibliothecaria - Antologie Philobiblon - Volumul V Din această statistică se observă că organizarea la „raft liber” a publicațiilor în sălile de lectură, a dus la creșterea numărului de cititori înscriși la bibliotecă. De asemenea această statistică arată că volumul de muncă al bibliotecarilor în Modulul Circulație, pentru întocmirea legitimațiilor și a vizelor, a crescut simțitor. Statistica publicațiilor noi intrate în bibliotecă - după proveniență (volume), între anii 2006-2008 □ Cumpărătură □ Donații diferite □ Transferuri □ Schimb Din această statistică reiese că între anii 2007-2008, fondul de publicații al bibliotecii a crescut mai mult, prin : - transferarea fondului „Banca Mondială” și „Aula” de la Biblioteca Centrală Universitară „Lucian Blaga” din Cluj-Napoca la Biblioteca Filială de la Facultatea de Științe Economice și Gestiunea Afacerilor ; - donațiile directe primite de la cadrele didactice de la Facultatea de Științe Economice și Gestiunea Afacerilor ; De asemenea reiese de aici că volumul de muncă al bibliotecarilor în Programul Aleph a crescut prin primirea acestor fonduri, fiind necesare efectuarea tuturor operațiilor de prelucrare a acestor fonduri distincte precum și organizarea lor în sala de lectură. 283 Hermeneutica Bibliothecaria - Antologie Philobiblon - Volumul V Statistica publicațiilor noi intrate în bibliotecă (total - pentru sălile de lectură și pentru împrumut), între anii 2006-2008 □ Titluri □ Volume Diferența redusă existentă între numărul de volume (exemplare) și numărul de titluri, reiese din faptul ca între anii 2006-2008, marea majoritate a publicațiilor primite în bibliotecă au intrat în fondul de publicații destinat sălilor de lectură. În această perioadă creșterea fondului de publicații pentru împrumut la domiciliu fiind foarte mică. Statistica publicațiilor introduse în Aleph, între anii 2006-2008 □ ITEMS □ Retroconver sie 284 Hermeneutica Bibliothecaria - Antologie Philobiblon - Volumul V Din această statistică reiese că bibliotecarii au lucrat mai mult la activitățile: completare ITEMS-uri și retroconversie, în actuala locație a bibliotecii. Aceasta deoarece odată cu trecerea la „raft liber” au trebuit făcute modificări în ITEMS-uri și de asemenea am făcut mult mai multe catalogări în cadrul activității de retroconversie. Am reușit să introducem în Aleph toate publicațiile intrate în bibliotecă începând cu anul 1991și de asemenea toate publicațiile mai vechi care sunt mai des căutate. Considerăm aproape încheiată această activitate de retroconversie deoarece restul publicațiilor au o circulație mai rară având conținutul depășit. Urmând să mai facem retroconversie doar pentru publicațiile mai căutate, care vor fi aduse în sălile de lectură din depozite. Acum ne axăm pe descrierile analitice, în Modulul Catalogare din Aleph, a articolelor din periodicele foarte căutate de utilizatorii bibliotecii pentru punerea în valoare a fondului de publicații periodice pe care îl avem în bibliotecă. Statistică cu numărul de înregistrări făcute în baza de date „Activitatea științifică a cadrelor didactice”, între anii 2006-2008 603 939 H 943 □ Număr de înregistrări în ProCite 2006 2007 2008 Numărul de înregistrări în Procite pentru această bază de date a crescut de la un an la altul. Creșterea mică a numărului de înregistrări în anul 2008 față de anul 2007 se explică prin faptul că modul de introducere al înregistrărilor pentru anul 2008 s-a schimbat, în sensul că, un titlu nu mai apare multiplicat la fiecare autor pe care-l are, ci apare o singură dată. 285 Hermeneutica Bibliothecaria - Antologie Philobiblon - Volumul V Evoluția fondului de publicații al bibliotecii, pe categorii (cărți și periodice), în cele 4 locații ale bibliotecii, în perioada 1995 - septembrie 2009 □ Cărți □ Periodic e Am luat în calcul perioada 1995 - septembrie 2009, pentru a arăta mărimea fondului de publicații al bibliotecii în cele 4 locații pe care le-a avut biblioteca: - anul 1995 (sfârșitul anului) este anul mutării din locația de lângă Tribunalul Cluj-Napoca; - anul 2002 (sfârșitul anului) este anul mutării din locația de la Liceul „Anghel Saligny”; - octombrie 2007 este data mutării din locația de la subsolul facultății în locația actuală a bibliotecii; - septembrie 2009 reprezintă data până la care știm mărimea fondului de publicații al bibliotecii. Din această statistică rezultă deci că fondul de publicații, la cărți, a scăzut datorită casărilor făcute odată cu lichidarea depozitului Institutului Pedagogic și a casării cursurilor aflate în sute de exemplare (care nu mai reprezentau interes pentru utilizatorii bibliotecii) și care s-a renunțat odată cu mutarea bibliotecii în cele 3 locații. De asemenea rezultă că bibliotecarii au lucrat foarte mult la activitățile de triere și casare a publicațiilor, de operare a acestor casări în Registrele inventar și topografic. 286 Hermeneutica Bibliothecaria - Antologie Philobiblon - Volumul V Statistica publicațiilor (cărți) noi intrate în bibliotecă Ianuarie - Septembrie 2009 cumpărătură) □ Titluri □ Volume Am realizat această statistică pentru a se vedea cum reușim să facem față cerințelor utilizatorilor bibliotecii în aceste vremuri de criză, cu ajutorul cadrelor didactice de la Facultatea de Științe Economice și Gestiunea Afacerilor din Cluj-Napoca-Napoca. Din această statistică se observă că fondul bibliotecii, la cărți, a crescut datorită donațiilor directe primite de la cadrele didactice și transferului de cărți de la Catedra de Management a facultății. Donațiile directe au fost primite de la: - cadrele didactice ale facultății; - cadrele didactice de la alte universități din țară (cele mai multe de la Universitatea „Al. I. Cuza” din Iași). Aceste donații au fost primite prin intermediul cadrelor didactice de la FSEGA; - cadrele didactice de la universități din străinătate care au fost primite tot prin intermediul cadrelor didactice de la FSEGA. Transferul cărților de la Catedra de Management a Facultății de Științe Economice și Gestiunea Afacerilor din Cluj-Napoca (2843 volume, respectiv 304 titluri) ne-a ajutat la completarea și înnoirea fondurilor de publicații destinate sălilor de lectură și împrumutului la domiciliu. Volumul de muncă al bibliotecarilor pentru prelucrarea acestor publicații a fost foarte mare, având în vedere că publicațiile primite prin transfer au fost prelucrate în întregime la biblioteca noastră. De asemenea în perioada ianuarie-septem- 287 Hermeneutica Bibliothecaria - Antologie Philobiblon - Volumul V brie 2009 am prelucrat 3500 volume (cărți), de cca. 2,5 ori mai multe decât în anii trecuți (când ne intrau, pe an, aprox. 1000 volume (cărți.) Fondul bibliotecii • Este compus din: 65229 vol. cărți și 3599 vol. Periodice. • La raft liber avem: - cca. 8400 vol. cărți pentru sălile de lectură și xerox; - cca. 1250 vol. pentru împrumut la domiciliu; - cca. 185 titluri periodice, din anii 2006-2009; • Publicațiile din fondul bibliotecii provin din: achiziții prin BCU (cumpărătură, schimb, donații), donații directe și transfer. • Fondurile distincte existente în bibliotecă sunt: Fondul „Banca Mondială”, Fondul „Aula”, Fondul „Robert Bosch”. Aceste fonduri de publicații beneficiază de o sală de lectură separată, cu acces direct la raft. Fondul „Banca Mondială” cuprinde publicații (cărți și periodice, majoritatea în limba engleză) din toate domeniile cunoașterii, donate de Banca Mondială. Din anul 2009 biblioteca noastră este singura bibliotecă din România care mai primește publicațiile tipărite ale Băncii Mondiale, aceasta datorită faptului că conducerea facultății a acceptat să suporte o parte din cheltuielile de achiziție a acestor publicații tipărite. Fondul „Aula” cuprinde cărți (în limba maghiară) donate de Editura „Aula” din Ungaria. Fondul „Robert Bosch „ cuprinde publicații (cărți și periodice în limba germană) donate de cadrele didactice din Germania care predau la Facultatea de Științe Economice și Gestiunea Afacerilor din Cluj-Napoca-Napoca. Avantajele organizării la „raft liber” • Creșterea numărului de utilizatori • Creșterea numărului volumelor consultate • Dispariția totală a timpului de așteptare pentru a consulta o publicație • Scurtarea timpului necesar regăsirii informației • Contactul direct cu studenții. Dezavantajele organizării la „raft liber” • Uzarea publicațiilor consultate • Creșterea volumul de muncă necesar ordonării/ verificării/ punerii la loc a publicațiilor consultate • Probleme cu garderoba obligatorie Concluzii - Proiecte de viitor Trecutul a fost reprezentat de organizarea și servirea publicațiilor din depozite. Prezentul este desigur organizarea „la raft liber”. Dar viitorul? Proiectele 288 Hermeneutica Bibliothecaria - Antologie Philobiblon - Volumul V de viitor sunt cu siguranță legate de faptul că trebuie să ținem pasul cu evoluția societății informaționale. Iar această tendință și necesitate ne îndrumă către: - folosirea tot mai frecventă a Internetului și a motoarelor de căutare; achiziționarea și utilizarea bazelor de date online care conțin informații de valoare științifică din domeniul economic; - achiziționarea de publicații electronice (cărți și reviste full text) de valoare științifică pentru domeniul economic; - suplimentarea locurilor destinate folosirii laptop-urilor; - scanarea unor publicații de interes pentru învățământul economic superior; - alte măsuri ce vor trebui adoptate în funcție de necesitățile de studiu ale cadrelor didactice, cercetătorilor și studenților din învățământul superior economic; - odată cu creșterea numărului de publicații destinate raftului liber, se va impune și rearanjarea publicațiilor în sălile de lectură; - pentru a satisface cerința utilizatorilor privind studiul la domiciliu, trebuie să crească fondul de publicații destinat împrumutului la domiciliu prin achiziționarea mai multor publicații pentru acest fond, având în vedere că în facultate există în prezent aprox. 12600 de studenți; - achiziționarea tuturor publicațiilor scoase de cadrele didactice de la FSEGA, având în vedere că sunt cele mai căutate publicații și din păcate nu avem toate publicațiile; din această cauză avem probleme mai ales cu studenții, care nu concep să nu găsească la biblioteca facultății publicațiile, la care autori sunt cadrele didactice din facultate; - pentru a rămâne o bibliotecă familiară, deschisă spre noutate și spre public, putem să ne propunem introducerea unor stații radio/audio care să permită să se asculte muzică clasică, cu ajutorul căștilor; menținerea acestei atmosfere plăcute să se facă prin amplasarea unor fotolii lângă geamuri; - schimburi de experiență, conferințe, între bibliotecarii facultății și bibliotecarii de la alte biblioteci de același profil din țară și străinătate pentru a vedea tendințele pe plan național și internațional în ceea ce privește cerințele și viitorul bibliotecilor specializate din învățământul superior economic; - întâlniri periodice cu cadrele didactice și cercetătorii de la facultatea pe care o deservim, pentru a vedea problemele cu care se confruntă în munca cu studenții și în munca de cercetare; aceasta pentru a ști ce politică să adoptăm în ceea ce privește: achiziția de publicații și baze de date, includerea publicațiilor existente în bibliotecă în programele analitice ale studenților; crearea climatului necesar studiului în bibliotecă. 289 Colaborarea Biblioteci Centrale Universitare „Lucian Blaga” din Cluj-Napoca cu Banca Mondială Adriana MAN SZEKELY1 Emil SALAMON1 2 Biblioteca Centrală Universitară „Lucian Blaga”, Cluj-Napoca Cuvinte cheie: Banca Mondială - publicații, colecții de publicații economice, baze de date Rezumat: Fondul Banca Mondiala din colecțiile B.C.U. Cluj-Napoca s-a constituit din colaborarea timp de peste zece ani a bibliotecii universitare cu instituția bancară mondială. B.C.U. Cluj-Napoca este prima bibliotecă universitară din România care deține publicațiile editate de Banca Mondială. Acest fond este organizat în acces direct și este promovat constant în rândul celor interesați de domeniul economic, financiar-bancar, sociologic, statistic etc. E-mail: Adriana Man Szekely: adriana@bcucluj.ro; Emil Salamon: salamonemil@yahoo.com * 1. Banca Mondială în România Înainte de a prezenta câteva repere ale activității Băncii Monidale în România vom încerca să răspundem câtorva întrebări firești în acest context: 1.1 Ce este Banca Mondială? 1.2. Ce face efectiv Banca Mondială pentru comunitatea internațională? 1.3. Cine sunt partenerii Băncii? Răspunsurile la aceste întrebări sunt formulate punctual, astfel: 1.1 Fondată în 1944, Banca este cea mai importantă sursă de asistență pentru dezvoltare din lume. Are ca acționari peste 180 de țări membre, birouri în peste 100 de țări și personal format din aproximativ 10.000 de indivizi. 1.2 Banca Mondială sprijină țările lumii să aplice pentru programe de creștere a calității vieții oamenilor. Grupul Băncii Mondiale lucrează pe bază de parteneriat pentru elaborarea strategiilor de asistență adaptate nevoilor fiecărei țări. Oferă efectiv bani și cunoștințe pentru implementarea acestor strategii. Practic, cunoștințele sunt piatra de temelie a asistenței Băncii, cercetarea stând la baza proiectelor Băncii. In 1 Responsabila relației B.C.U. „Lucian Blaga” din Cluj-Napoca cu Banca Mondială în perioada 1996-2006; 2 Gestionarul actual al Fondului Banca Mondială de la Biblioteca Facultății de Științe Economice și Gestiunea Afacerilor (F.S.E.G.A) din cadrul Universității „Babeș-Bolyai”, Cluj-Napoca- Napoca 290 Hermeneutica Bibliothecaria - Antologie Philobiblon - Volumul V mod concret, analiza și consultanța acordată clienților contribuie la o îmbunătățire de durată a politicilor din statele care beneficiază de această consultanță. 1.3 Partenerii Băncii Mondiale sunt sau pot fi, în principal: guvernele țărilor cliente; reprezentanții societății civile; sectorul privat; bănci de dezvoltare multilaterale, donatori bilaterali, agențiile Națiunilor Unite, Uniunea Europeană. Misiunea Băncii Mondiale este de a reduce sărăcia, de a încuraja creșterea economică, de a colabora cu autoritățile statale, guverne, societăți private pentru introducerea de măsuri pentru creșterea calității vieții, în ajutorul acordat populației pentru protejarea mediului, în descoperirea resurselor în vederea exploatării și beneficiul lor. Concret, este o excepțională instituție care dispune de un Know-how imens, oricând la dispoziția statelor lumii într-o luptă continuă pentru reducerea sărăciei. După ce am conturat o imagine asupra a ceea ce reprezintă Banca Mondială în lume, ne îndreptăm spre a gasi răspunsul la o nouă întrebare: în ce constă asistența Băncii Mondiale în România și în ce domenii a avut impact această asistență? Asistența Băncii Mondiale în România s-a concretizat prin promovarea creșterii prin dezvoltarea sectorului privat, prin întărirea instituțiilor sectorului public și îmbunătățirea administrației publice precum și prin dezvoltarea capitalului uman și îmbunătățirea protecției sociale. În general, proiectele active din portofoliul Băncii, în valoare de miliarde de dolari au vizat reforma în justiție și sistemul administrației publice, agricultura și mediul, dezvoltarea rurală, învățământul și sănătatea, energia și mineritul, transporturile, economia bazată pe cunoaștere, protecția socială etc. Impactul asistenței Băncii Mondiale în domeniul învățământului în general, al celui superior, în special, s-a materializat și prin constituirea unor fonduri de publicații de specialitate, în limba engleză majoritatea, în cadrul unor instituții susținătoare ale domeniului, cum sunt bibliotecile. Prima de acest gen din România, colaboratoare a Băncii Mondiale a fost și este Biblioteca Centrală Universitară „Lucian Blaga” din Cluj-Napoca. 2. Scurt istoric al colaborării În anul 1996, Biblioteca Centrală Universitară Lucian Blaga din Cluj-Napoca (B.C.U), încheind Memorandul de Acord cu Banca Mondiala a primit statutul The World Bank Depository Library (Bibliotecă depozitară a Băncii Mondiale) în România. Până la acea dată doar Biblioteca Institutului de Economie Mondială din București mai avea acest statut, din anul 1985. Astfel, în data de 6 martie 1996, B.C.U. Cluj-Napoca devenea prima bibliotecă universitară din România care deținea publicațiile Băncii Mondiale. In anul 2000, Banca Mondială transmite primul chestionar de evaluare a bibliotecilor care dețin publicațiile sale. BCU Cluj-Napoca, completează și transmite la Washigton acest prim chestionar, pe data de 5 iulie 2000. Pe data de 16 aprilie 2003, B.C.U. Cluj-Napoca transmite cel de-al doilea chestionar de evaluare, în care se solicită opinia despre formatele electronice, dar și informații despre gradul de solicitare al publicațiilor, despre categoriile de utilizatori, despre starea în care sosesc pachetele cu publicații la destinatar etc. La scurt timp, reprezentanții Băncii Mondiale reînnoiesc condițiile colaborării cu B.C.U., iar pe 291 Hermeneutica Bibliothecaria - Antologie Philobiblon - Volumul V data de 7 mai 2003 se semnează un nou acord potrivit căruia biblioteca va întreține relații de colaborare și cu distribuitorii publicațiilor Băncii Mondiale din România (Books Unlimited) precum și cu alte biblioteci regionale și depozitare în scopul diseminării informației despre activitatea Băncii Mondiale. In anul 2004, bibliotecii i s-a făcut oferta de a deveni biblioteca regională, dar B.C.U. Cluj-Napoca a decis să rămână bibliotecă depozitară a publicațiilor Băncii, ca urmare a asigurării continuității donației și a creșterii fondului special constituit, cu un numar de aproximativ 300 de titluri noi, anual. Deosebirea dintre cele două statute -bibliotecă regională și bibliotecă depozitară - constă în principal, în numărul de titluri donate de către Bancă, anual. Este vorba despre 30-50 de titluri noi trimise unei biblioteci regionale, față de cele 300 de titluri expediate unei biblioteci depozitare. Tot din acel an, B.C.U. Cluj-Napoca are acces gratuit la resursele on-line oferite de Banca Mondială: World Bank e-Library (http://www.worldbank.org/elibrary) World Development Indicators (http://publications.worldbank.org/WDI/) Global Development Finance (http://publications.worldbank.org/GDF).Pe 30 septembrie 2005 - B.C.U. Cluj-Napoca transmite Băncii cel de-al treilea chestionar de evaluare, ca depozitară a publicațiilor Băncii Mondiale. Este prima dată când chestionarul este transmis responsabilului Centrului de Informare Publică al Băncii Mondiale (C.I.P.) în România. 3. Vizitele reprezentanților Băncii Mondiale la B.C.U. Cluj-Napoca În aprilie 2006, la invitația B.C.U. Cluj-Napoca răspund reprezentanta C.I.P., d-ra Ilinca Macri și d-na Alexandra Caracoti, ofițerul cu afaceri externe pentru Europa și Asia Centrală care prezintă bazele de date on-line și proiectele Băncii Mondiale în România. Din prezentarea Centrului de Informare Publică al Băncii Mondiale din România de către prima reprezentantă a C.I.P în România, d-ra Ilinca Macri, cu ocazia vizitei la B.C. U. Cluj-Napoca s-au reliefat următoarele idei: - centrul a fost inaugurat în luna februarie 2005 la BCU București, - obiectivul principal al centrului este de a oferi informații credibile și de substanță despre Banca Mondială, - grupurile țintă ale centrului sunt studenți, cercetători, comunitatea oamenilor de afaceri, organizații neguvernamentale, reprezentanți ai administrației publice., - centrul pune la dispoziția celor interesați publicațiile (rapoarte, studii, cărți) Băncii despre România precum și despre alte state; acces la baze de date online pe stații de lucru ale utilizatorilor centrului, dar și ai B.C.U. București. In data de 6 septembrie 2009 reprezentanta Băncii Mondiale, d-na Dorota Kowalska (Washington) și d-na Iolanda Stăniloiu, noua reprezentantă a Băncii Mondiale în România au făcut o vizită la Biblioteca Facultății de Științe Economice și Gestiunea Afacerilor (F.S.E.G.A.). La fel, este pentru prima dată când un reprezentant al Băncii de la Washington vizitează B.C.U. Cluj-Napoca, respectiv, biblioteca sa filială, Biblioteca Facultății de Științe Economice și Gestiunea Afacerilor (F.S.E.G.A). 292 Hermeneutica Bibliothecaria - Antologie Philobiblon - Volumul V Vizita reprezentantelor Băncii a avut un caracter informativ. Problemele discutate s-au concentrat pe următoarele teme: - Continuarea colaborării cu Banca Mondială în noile condiții impuse de schimbarea politicii instituției internaționale față de bibliotecile depozitare ale publicațiilor Băncii, - Problema achiziției și transportului publicațiilor către biblioteca depozitară, în contextul noii politici a Băncii. S-a subliniat sprijinul acordat de către Decanatul F.S.E.G.A., respectiv a d-lui decan, Prof. dr. Matiș Dumitru în achiziționarea publicațiilor precum și a conducerii B.C.U. Cluj-Napoca, respectiv a d-lui Prof. dr. Doru Radosav, pentru alocarea sumelor necesare transportului formatelor print ale publicațiilor Băncii, în vederea asigurării continuității fondului special constituit, - Accesul gratuit la bazele de date online ale Băncii Mondiale. - Frecvența utilizării fondului și a utilizatorilor (anexa). 4. Organizarea, utilizarea și promovarea Fondului Banca Mondială din colecțiile B.C.U. Cluj-Napoca De la începutul colaborării, B.C.U. Cluj-Napoca organizează, cu prioritate, colecția de publicații a Băncii Mondiale și asigură accesul direct al tuturor categoriilor de utilizatori la documente. Timp de 10 ani donațiile Băncii au fost gestionate de către bibliotecarii de la Sala de științe sociale din sediul central al B.C.U. Publicațiile din donația Băncii Mondiale au parcurs următorul traseu: ■ Serviciul Achiziții (inventariere, barcodare, îmborderare); ■ Serviciul Catalogare-Clasificare (prelucrare cu prioritate) descriere bibliografică, clasificare/indexare; ■ Sala de științe sociale „Lucian Blaga” (sediul central al B.C.U, et. II) organizare în acces direct (cotare sistematico-alfabetica: ex. 336.71/V24 - Management bancar. Risc bancar). In 28 martie 2007, fondul Băncii Mondiale este transferat de la Biblioteca Centrală Universitară “Lucian Blaga” în clădirea Bibliotecii Facultății de Științe Economice din Cluj-Napoca (F.S.E.G.A.), str. Teodor Mihali nr. 58-60, într-o sală de lectură distinctă, tot cu acces liber la raft (acces direct). Fondul de publicații donate de Banca Mondială cuprindea la sfârșitul anului 2008: 2646 cărți, 315 periodice si 101 CD-ROM-uri, conform tabelului următor: Situația intrărilor de documente în Fondul Banca Mondială ’(1996 - 2008) ANUL CARTI PERIODICE CD-uri Total: 2646 315 101 Din care 1996 127 1997 152 1998 241 1999 165 293 Hermeneutica Bibliothecaria - Antologie Philobiblon - Volumul V 2000 209 2001 187 2002 228 2003 95 2004 117 2005 309 2006 321 2007 435 2008 60 Tipurile de documente existente în Fondul Banca Mondială sunt cărți, periodice, CD-ROM-uri, baze de date online. Din anul 2009, publicațiile Băncii din fondul special al B.C.U. Cluj-Napoca sunt prelucrate în totalitate la biblioteca F.S.E.G.A. Activitățile aferente procesului de prelucrare vizează: - catalogare, clasificare, indexare, - punerea barcodurilor pe publicații, - inventariere, - ștampilare și aplicarea senzorilor de protecție antifurt, - intercalarea publicațiilor la raft. Fondul este organizat în sistemul accesului direct pentru a facilita regăsirea rapidă a informațiilor de specialitate din variate domenii de interes ale utilizatorilor, ca de exemplu: Economia politică și socială, Economia mondială, Finanțe internaționale, Administrația publică, Asistența socială, Statistica, Politicile sociale, Protecția mediului etc. Acest tip de organizare facilitează accesul studenților, masteranzilor, a celor care studiază în școlile doctorale, cercetătorilor și profesorilor, la publicațiile de specialitate editate de Banca Mondială. Am căutat și am reușit să transformăm această sală, într-un atelier important al activității științifice și de cercetare din Facultatea de Științe Economice și Gestiunea Afacerilor, dar și pentru cei de la alte unități ale centrului academic din Cluj-Napoca, care sunt interesați de studierea problemelor și fenomenelor economice și sociale ale datelor și informațiilor furnizate de acest fond. Menționăm în acest context că, multe titluri din publicațiile Băncii Mondiale se regăsesc în bibliografiile lucrărilor de licență, disertațiilor și chiar tezelor de doctorat realizate în cadrul universității. Creșterea frecvenței numărului titlurilor consultate este reprezentată în graficele anexate. Modalitățile de promovare a fondului Banca Mondiala: > acces direct (acces liber la raft); > catalog tradițional (alfabetic; topografic) și catalogul online (OPAC); > stand cu noutăți > expoziții lunare; > afișe, pliante, > pagina web a bibliotecii > programul de formare a utilizatorilor. 294 Hermeneutica Bibliothecaria - Antologie Philobiblon - Volumul V Cele mai consultate titluri din Fond, atât în sediul central al BCU, cât și la biblioteca FSEGA: > FOREIGN DIRECT INVESTMENT > EVALUATING SOCIAL FUNDS > INTERNATIONAL FINANCIAL STATISTICS > ANALYZING BANKING RISK > THE WORLD BANK ANNUAL REPORT > GLOBAL DEVELOPMENT FINANCE > WORLD DEVELOPMENT INDICATORS > INTERNATIONAL FINANCIAL REPORTING STANDARDS > WORLD ECONOMIC OUTLOOK > CHINA (ECONOMICAL, FINANCIAL PROBLEMS) > AFRICA (POWERTY, HEALTH PROBLEMS) Categoriile de utilizatori interesate de fond și gradul de utilizare: > studenți, cadre didactice, doctoranzi, cercetători, economiști, consultanți financiari; > 5 - 10 utilizatori/zi (până în anul 2005) și 30-40 utilizatori/zi (din 2007 - în prezent); > aprox.250 utilizatori/lună, respectiv 600 utilizatori/lună (în prezent). 5. Influența modificării politicii Băncii Mondiale asupra colaborării dintre cele două instituții. Planurile de viitor. Criza financiară mondială a impus modificarea esențială a politicii Băncii Mondiale față de bibliotecile de toate categoriile care se află în raza sa de activitate. În luna august 2008, Banca Mondială transmite prin Decizia FY 09 - noile condiții ale politicii față de bibliotecile depozitare/ regionale: - furnizarea în continuare a publicațiilor ca donație, în schimbul contravalorii transportului; - posibilitatea alegerii livrării publicațiilor în formă electronică; - gratuitatea accesului online la resursele Băncii Mondiale. Practic, a intervenit o schimbare de politică de asistență acordată de Banca Mondială sub aspectul distribuției publicațiilor. Conform formularului transmis FY 09 biblioteca a fost informată că trebuie să aleagă una dintre cele trei variante propuse de instituția tutelară. Prima variantă, preconizează posibilitatea bibliotecilor de a opta pentru un anumit statut, a putea fi o bibliotecă depozitară, respectiv pentru a avea statutul de bibliotecă regională. Ambele variante prezintă atât avantaje cât și dezavantaje pentru instituțiile colaboratoare. În cazul primei categorii, a bibliotecilor depozitare, se beneficiază în cadrul colaborării, de trimiterea a 300 titluri noi pe an, iar cele regionale de doar 30-50 titluri noi pe an. În vederea reducerii costurilor de transport, Banca Mondială sugerează necesitatea realizării unor asocieri atât în cazul bibliotecilor depozitare cât și a celor regionale. B.C.U. Cluj-Napoca a decis să rămână în continuare instituția care dorește să aibă în patrimoniu publicațiile Băncii Mondiale în formă tipărită, devenind astfel singura bibliotecă depozitară de acest fel din țară, care își sporește fondul de acest gen cu 300 volume pe an. 295 Hermeneutica Bibliothecaria - Antologie Philobiblon - Volumul V A doua variantă propusă de Banca Mondială, presupune plata integrală a cheltuielilor de transport ale publicațiilor din SUA. Adoptarea variantei a doua, înseamnă o activitate independentă a unei biblioteci depozitare sau regionale, fără existența vreunei asocieri dintre ele, ceea ce implică, obligația plății integrale a cheltuielilor de transport ale publicațiilor de către o astfel de instituție. Cea de a treia variantă propusă de Banca Mondială, care poate fi considerată și cea mai avantajoasă din punct de vedere economic, presupune renunțarea la formele tipărite ale publicațiilor și livrarea acestora pe suport electronic (respectiv CD-DVD). Acesta constituie o donație care nu implică nici un fel de costuri din partea beneficiarilor. Majoritatea bibliotecilor depozitare au optat pentru publicațiile pe suport electronic. B.C.U. Cluj-Napoca a optat pentru varianta formei tipărite din motivul amintit anterior, al asigurării continuității colecției. În luna mai 2009, Banca Mondială își modifică din nou politica față de biblioteci comunicând Circulara FY 10. Potrivit acestei noi orientări, România, intrând în Uniunea Europeană, a ocupat un loc într-o comunitate a țărilor puternic dezvoltate din punct de vedere economic și potrivit indicatorilor WDI (World Development Indicators) face parte din categoria acelor țări care au o putere economică semnificativă. Din aceasta cauză ea nu mai beneficiază de discount la publicațiile Băncii Mondiale. Demn de menționat este că, deși Bulgaria este țară membră a Uniunii Europene, având același statut, beneficiază de o reducere de 50 procente la prețul publicațiilor de la Banca Mondială, datorită faptului că nu a avut o creștere economică atât de puternică în anul 2008, precum România. Totuși, reliefăm că prin Circulara FY10, Banca Mondială confirmă că accesul la bazele de date rămâne în continuare gratuit, pe termen nedeterminat. Mai precis, conform acestei noi politici, Banca Mondială solicită achitarea de către B.C.U. Cluj-Napoca a contravalorii publicațiilor furnizate (4000 USD), la care se adaugă contravaloarea transportului (1160 USD). Relațiile B.C.U Cluj-Napoca cu Banca Mondială au avut un trend descendent din anul 2007 până în vara anului 2009, mai ales datorită schimbărilor frecvente de personal din cadrul C.I.P. România. Propunerile menționate în chestionarele de evaluare ale Băncii Mondiale au vizat cu precădere îmbunătățirea serviciilor oferite utilizatorilor: accesul gratuit la bazele de date online, dotarea B.C.U. Cluj-Napoca cu stații de lucru pentru utilizatorii bazelor de date ale Băncii Mondiale, împrumutul interbibliotecar între bibliotecile depozitare ale publicațiilor Băncii Mondiale, ș.a. De asemenea, planurile de viitor se vor axa pe următoarele propuneri: continuarea și întărirea colaborării cu Banca Mondială; invitarea reprezentanților Băncii la conferințele organizate de B.C.U. Cluj-Napcoa, dar și de F.S.E.G.A; evaluarea periodică a gradului de satisfacție a utilizatorilor față de serviciile (accesul la bazele de date și la publicațiile Băncii); asigurarea mai multor calculatoare pentru consultarea publicațiilor în format electronic; continuarea finanțării pentru a asigura publicațiile tipărite pe următorii ani etc. Detalii despre Fondul Banca Mondială din colecțiile B.C.U. Cluj-Napoca pot fi obținute accesând adresa http://www.bcucluj.ro/banca-mond.html. 296 Hermeneutica Bibliothecaria - Antologie Philobiblon - Volumul V ANEXE Statistica cadrelor didactice și a volumelor consultate Ianuarie-August 2009 Statistica studenților și a volumelor consultate Ianuarie - August 2009 □ Ianuarie □ Februarie □ Martie □ Aprilie □ Mai □ Iunie □ Iulie □ August 297 ORIZONTURI Mass-media și filosofia Filosoful ca jurnalist, sau: sinteza unei ideologii ostensive Aurel Teodor CODOBAN Universitatea „Babeș-Bolyai”, Cluj, Departamentul de Filosofie Cuvinte cheie: Filosofie, mass media, filosof, jurnalist, ostensiv, imagine Rezumat: Astăzi, cînd* amploarea mass-media a depășit-o evident pe cea a filosofiei devenind coextensivă cu însăși cultura, problema este cum și cît are de împărțit filosoful „înțelepciunea”, “adevărul” sau „cunoașterea” cu reprezentantul prin excelență al acestei mass-medii, cu jurnalistul. Filosofia nu se poate confrunta cu mediile decît dacă devine o practică efectivă a comunicării, înțelegînd prin aceasta că ne schimbă felul în care comunicăm cu noi înșine și comunicăm prin propria noastră existență cu ceilalți. Grație însăși instalării ostentivității în cultură prin intermediul mass-mediei electronice, filosoful are șansa de a redeveni, e adevărat, numai în comunicare, vechiul actor existențial care a fost și care incorpora în propria existență textul prealabil, al propriei gîndiri sau al tradiției. E-mail: aurelteodor@yahoo.com * „Mă consider un fel de jurnalist, în măsura în care ceea ce mă interesează este actualitatea, ce se petrece în jurul nostru, ce sîntem, ce se întîmplă în lume. Filosofia, pînă la Nietzsche, avea ca rațiune de a fi eternitatea. Primul filosof-jurnalist a fost Nietzsche. L-a introdus pe “azi” în cîmpul filosofiei. ... Iată de ce filosofia pentru mine e un fel de jurnalism radical.” (Michel Foucault) Încă din momentul auroral al apariției filosofiei, filosoful s-a văzut nevoit, din modestie sau din obligație, să împartă înțelepciunea cu alții. După formula tîrzie și explicită a lui Platon, nimeni nu deține (întreg) adevărul, ci numai participă la el. Și într-adevăr, în Grecia mai întîi, ceea ce noi am numi astăzi „literați” au făcut figură de înțelepți, cel puțin tot pe atît cît și înțelepții precursori ai lui Socrate. Mai tîrziu, la începuturile modernității, tot o figură de înțelepți au făcut-o savanții, oamenii de știință, cu atît mai mult cu cît, în cazul unor filosofi ca Galilei, Descartes, Leibniz, cele două laturi, filosofia și știința, emanau de la aceiași personalitate. Problema este dacă astăzi, cînd amploarea mass-mediei a depășit-o evident pe cea a Editorii respectă opțiunea autorului cu privire la ortografia legată de folosirea literei „î”. 301 Hermeneutica Bibliothecaria - Antologie Philobiblon - Volumul V filosofiei devenind coextensivă cu însăși cultura, cum și cît are de împărțit filosoful „înțelepciunea”, “adevărul” sau „cunoașterea” cu reprezentantul prin excelență al acestei mass-medii, cu jurnalistul1. Pentru că, întrebîndu-ne cît participă filosoful și cît participă jurnalistul la “înțelepciune” și “adevăr” ne întrebăm de fapt cît participă filosofia și cît participă mas-mediile, ca forme prin excelență vizibile ale globalizării comunicării, la „înțelepciune” și “adevăr” ? Formulată atît de abrupt, problema relațiilor dintre filosofie și mass-media poate suna superficial și neconvingător. Dar comparația directă a jurnalistului de astăzi cu Socrate - cel care ar trebui să fie figura emblematică a filosofiei occidentale, așa cum Iisus este a religiei occidentale - o poate face mai convingătoare și îi poate da consistență. Pentru că la Socrate, cel care își purta dialogurile sale în piețele Atenei și care își formula întrebările în cadrul unor întîlniri prietenești, este foarte evidentă calitatea filosofiei de a chestiona valorile, convingerile și ideile unei comunități. Dar astăzi, filosofica artă a maieuticii, arta de a pune întrebări cu privire la chestiuni de relevanță măcar transindividuală, dacă nu direct publică, de a dialoga pentru a naște în mintea participanților și spectatorilor idei, convingeri și atitudini întemeiate pe valori unanim recunoscute, pare să aparțină jurnalistului. Căci, după ce, cu decenii în urmă, oamenii de știință, mai ales, și unii filosofi - adesea motivați ideologic -, declanșau autochestionarea morală și ideatică a comunității față de evenimentele sociale ori politice și față de descoperirile științifice, astăzi numai jurnaliștii se mai află într-o astfel de poziție. În timp ce relația firească a filosofului cu temele existențiale ale omului și comunității actuale, aproape că a dispărut în spatele unui discurs de o abstracție și o elaborare atît de rafinată și sofisticată încît a pierdut orice audiență în afara celei extrem de restrînse a unor grupuri de erudiți universitari. Și chiar dacă ar dori să se adreseze unui public larg, filosoful nu o mai poate face decît prin intermediul mas-mediei și cu mijloacele ei discursive. Din perspectiva unei istorii a filosofiei occidentale ca istorie a discursului filosofic, deci a filosofiei ca și comunicare, favorabilă mai degrabă comparației celor două decît emfazării specificului și importanței filosofiei, atît situația relației dintre mas-medii și filosofie cît și chestiunile pe care le ridică, devin mai inteligibile și mai clare. Pentru că momentul de origine al filosofiei, ca și unele din momentele ei ulterioare nu sunt lipsite de similarități cu situația de acum. Primii gînditori greci, cei care s-au numit „înțelepți” (sofoi) împărtășeau, în pofida numelui, înțelepciunea împreună cu literații, cu marii poeți, cum au fost Homer și Hesiod. Pe atunci chiar și forma discursului era similară cu cea a literaturii: aforisme, sentințe, poeme. În discursul în proză, adesea, să o recunoaștem, dificil de urmărit, filosofia s-a instalat destul de tîrziu, odată cu acceptarea numelui de filosofie. Atunci, printr-o dublă 1 Desigur, aici trebuie să luăm jurnalistul într-o accepțiune emblematică foarte largă în absența unui termen mai potrivit pentru a desemna pe omul de medii - sintagmă prin paralelism cu cea de „om de știință” -, pe „comunicaționist”, pe profesionistul comunicării interpersonale și publice, pe terapeutul comunicării interindividuale și pe criticul relațiilor publice, pe gazda de talk-show și pe producătorul în comunicare de evenimente politice, culturale, mondene sau chiar individual-personale, care sunt toate figuri susținute de noile științe ale comunicării sprijinite pe tehnologiile electronice. 302 Hermeneutica Bibliothecaria - Antologie Philobiblon - Volumul V mișcare, s-a rezolvat și vechea dispută ce domnea între gînditori și poeți în ceea ce privește înțelepciunea: pe de o parte filosofii s-au autodeclarat, modești, doar iubitori de înțelepciune, iar pe de alta au contestat înțelepciunea poeților. Platon a fost cel care a observat că poeții, artiștii în general, sunt capabili să descrie lucruri pe care nu le cunosc și nu le pot produce. Cum este posibil acest lucru? Desigur, dacă ei nu cunosc direct despre ceea ce vorbesc, o pot face numai inspirați de zei; în incapacitatea lor de a cunoaște ceea ce fac, poeții, ca și oracolul, sunt cuprinși, de fapt, de un fel de nebunie divină. Înțelepciunii poeților sau profeților oraculari, care este o simplă asertare inspirată de zei, i se opune iubirea de înțelepciune a gînditorului: filosoful știe ce spune pentru că își poate argumenta logic afirmațiile, adică le cunoaște din interiorul gîndirii. O astfel de diferențiere nu a părut suficientă unui filosof ca Platon, care a împins animozitatea pînă într-acolo încît i-a alungat, după cum se știe, pe poeți din cetatea rațională a filosofiei. Marele său discipol, Aristotel, i-a reprimit, considerînd arta un fel de cunoaștere, pusă sub ascultarea poeticii. Poeticile și esteticile au fost cele care au ținut sub ascultare, teoretică și normativă, arta în lungul istoriei filosofiei occidentale. Ele au fost cîinii de pază discursivi, pe care filosofia i-a folosit împotriva pretențiilor la deținerea înțelepciunii care ar fi putut veni din partea artei. Destinul istoric al occidentului a făcut apoi ca filosofia să redevină religie și să fie pusă sub ascultarea teologilor aproape un mileniu după aceea. Destin cu un dublu tăiș însă, să nu uităm, deoarece filosoful roman, a cărui operă era necunoscută în afara elitei marilor orașe, este făcut cunoscut straturilor mijlocii din antichitatea clasică datorită predicării și speculațiilor creștine1 iar paradigma monastică include aspecte ale stilului de viață asocial, al cinicilor... Cînd, în epoca modernă, filosofia a revenit triumfătoare, ca și discurs al cunoașterii, situația s-a repetat, întrucît a avut de confruntat o altă pretendentă la înțelepciunea cunoașterii, știința. La fel ca altădată filosofia greacă față de literatură, marea filozofie germană a încercat să țină cunoașterea științifică sub ascultare teoretică și normativă, construind o teorie generală a cunoașterii. Pe acest teren, ea și-a supraevaluat propria cunoaștere, considerînd-o totală, în ceea ce privește întinderea, și absolută, în ceea ce privește pătrunderea. Ultimul mare filosof sistematic, Hegel, definește filosofia drept „știința absolută a Absolutului”. Plină de modestie și dedicată utilului, știința modernă a acceptat să i se distribuie o cunoaștere parcelară și testabilă experimental, dar și-a apărat-o apoi constituindu-și propriile teorii ale cunoașterilor științifice particulare ca epistemologii de ramură (ale matematicii, fizicii, biologiei etc.) și propunînd dinspre matematică, chiar o logică nouă, diferită de cea clasic filosofică, cea aristotelică. Mai apoi, științele din a doua generație, ale omului și societății, teoriile sociologice, psihologice, economice și lingvistice, și-au construit mai mult decît propriile epistemologii care să le protejeze demersul și discursul față de filosofie. Ele au construit propriile teorii asupra cunoașterii filosofice însăși, metafilosofiile științifice, care au criticat, uneori pînă la desființare, discursul și demersul filosofiei. 1 Pentru Nietzsche creștinismul este filosofie pentru mase, platonism vulgarizat. 303 Hermeneutica Bibliothecaria - Antologie Philobiblon - Volumul V Noi suntem astăzi moștenitorii consecințelor acestor confruntări și instalați deja în tematizarea comunicării. În consecință devenim martorii unei noi confruntări: cea dintre filozofie și mass-media, cea dintre jurnalist și filosof sau mai general și mai precis între gînditor și specialistul în comunicare, adică specialistul în științele și practicile comunicării. Prima confruntare, cea dintre filosof și poet, s-a petrecut atunci cînd filosofia tematiza „ceea ce este”. Această rundă, filosofia a cîștigat-o, invocînd calitățile de descriere categorială și argumentare logică ale propriului discurs, față de metaforele și figurile poetice ale discursului de gen literar și foarte adesea concordanța între discursul filosofic și propria viață. O a doua tematizare, cea a epocii moderne, a fost cea a cunoașterii. Marea filosofie germană a susținut că „ceea ce este” e relativ la ceea ce cunoaștem: pentru ea, a fi înseamnă a fi cunoscut. Confruntată cu cunoașterea științifică modernă, cunoașterea filosofică a încercat să facă scor egal, contrabalansînd experimentul și limbajul matematic printr-o cunoaștere totalizatoare și printr-o raționalitate axiologică. Adică, dacă scorul n-a mai fost favorabil filosofiei, nici nu i-a fost defavorabil, căci filosofia și-a afirmat capacitatea de a supune unei critici a scopurilor ceea ce știința oferea ca mijloace. Cea de a treia tematizare, tematizarea filosofiei actuale este cea a comunicării. Această tematizare a comunicării este evidentă în importanța acordată limbii și semnului, atît la Heidegger, cît și la structuraliști și post-structuraliști, ori în filosofi-ile analitice sau în pragmatism. Însă în practicarea comunicării care s-a globalizat, filosofia se confruntă acum cu mijloacele de comunicare de masă. Desigur, de pe pozițiile unei gîndiri care a tematizat cît se poate de subtil și autentic comunicarea, Heidegger ne-a reamintit că filosofia occidentală a uitat Ființa. Dar ființa a fost mai degrabă o soluție decît o problemă în filosofia occidentală! Ființa a fost o soluție la problema existenței răului întrucît ea a făcut ca lumea să poată fi reprezentată ca asimetrică, orientată spre bine, adevăr și frumos. Grație ei, răul a putut fi definit drept carență de ființă, iar filosofia a putut spune că (per total) “totul e bine”. Tot astfel, succesivele tematizări pot fi considerate soluții similare: răul este carență de cunoaștere, sau răul este carență de comunicare. Realul este astfel prezența care ni se împotrivește, a ceea ce ca obiect, ni se contrapune. Paradisul este o conformitate cu dorința; rea-litatea ne arată că lumea e rea (ca să ne jucăm cu etimologii improvizate!) întrucît obiectează dorinței noastre. Prin urmare, pentru filosofie, lumea cu consistența ei reală este problema. Or, în a treia tematizare, lumea este lumea comunicării, adică a limbajului. Dacă spunem că omul trăiește în lume, nu în mediu, asta înseamnă că trăiește într-o realitate construită de semnificații și sensuri.1 (Nu ne plimbăm prin pădure, ne 1 Omul are nevoie de semnificații pe care povestirile le organizează într-un sens pentru că este o ființă născută prematur. Absența sensului este insuportabilă pentru om, este un dezastru, este răul. Omul nu poate însă trăi deplin semnificațiile și sensurile pe care le inventează. Viața, mai precis adaptarea la ceea ce este mereu prealabil dat, nu permite transformarea cuvîntului în gest. De aceea omul este animalul unei veșnice nostalgii, căci nu se poate întoarce acolo de unde nu a fost niciodată alungat, pentru că nu a trăit niciodată în semnificațiile "pure" și este mereu sedus să o facă. 304 Hermeneutica Bibliothecaria - Antologie Philobiblon - Volumul V plimbăm prin cuvîntul pădure!). Pentru că limba mai întîi semnifică și apoi desemnează, descrierile sau lumile sînt în principiu și inițial ficționale, fără valorile de adevăr referențial sau intersubiectiv, valori pe care le primesc ulterior, numai în anumite condiții. Pluralitatea și paralelismul lumilor dizolvă vechiul monism și instituie pluralitatea și, pe această cale, virtualul. Totul e imanent, dar oameni alăturați, trăind în același spațiu trăiesc totuși în lumi diferite. Se ajunge ca pluralitatea lumilor să înlocuiască și transcendența și transcendentalul, prin simpla transcendere: aici și acum, în imanență, dar în pluralitatea lumilor paralele. E consecința disoluției structurilor piramidale ale asimetriei lumii pe care filosofii o cred orientată spre bine - și ale asimetriei autorității - și înlocuirii lor cu structurile de rețea ale comunicării. Totodată, e un alt fel de a spune că nu există rău - există numai lumi alternative, paralele. Adică perspective diferite: ceea ce pare bine undeva, altundeva poate părea rău, dar un rău absolut nu se găsește nicăieri. E noul fel de a spune, conform tradiționalei mistici filosofice: (per total) totul e bine! Comunicarea între aceste lumi virtuale paralele face trecerea de la textul clasic la hipertextul noilor medii electronice. Această realitate de comunicare aduce cu sine o indistincție afară - înăuntru care face să dispară realitatea din „afară”. Odată cu ea apare un gen de realitate virtuală care nu mai este sinonimă cu conceptul de realitate potențială al vechilor filosofii. Se instalează indistincția între reprezentat și reprezentant, între imaginea primă și copie (imitație). Realitatea reprezentată este luată ca realitate efectivă; realitatea devine similară cu construcția ei în comunicare. Generalizarea comunicării permite o simulare generalizată. Suveranitatea simulacrului, despre care ne vorbește Baudrillard, este o consecință a dispariției, fără speranță de revenire, a altor moduri de a crede în prezența reală, cu excepția comunicării. Noile, în raport cu modernitatea, medii încarnează această formă a realității: televiziunea a fost mai întîi lume reală a postmodernismului. Acum cyber-space-ul duce și mai departe această realitate, care devine, cum spuneam, încă mai virtuală. Net-ul poate susține spectacolul deschis, interactiv - ceea ce vechea televiziune de tipul filmului, care este o operă închisă, nu era - iar șansele lui, - ca proprietate a tuturor, descentralizat și indestructibil - sînt încă mai mari decît ale celorlalte medii, devenind mijlocul comunicării de masă prin excelență. Așteptînd promisa deplină integrare - „simbioza comprehensivă” - între minte și mașina electronică, simulatoarele militare de antrenament devin o formă de educație care încurajează acceptarea acestui real. În buna și marea tradiție a tematizării cunoașterii, modernismul a considerat mass-media drept o descriere a realității, pe cînd pentru comunicarea postmodernă, în evoluție spre globalizare, realul este numai ca sistem de semne organizat în discurs despre lume. Astăzi știm că presupozițiile bunului simț despre real depind de modul în care acesta este reprezentat, descris, introdus în discurs și interpretat. Nu există nimic natural în real, totul a fost de la început și întotdeauna cultural, adică mijlocit de reprezentări. De aceea, mass-media este un simulacru de real, lipsit de semnificație și fără legătură cu realitatea așa cum filosofia a gîndit-o în primele două tematizări ale sale. Toate aceste schimbări fac foarte problematic rezultatul confruntării actuale dintre filosofie și mass-media. Care sînt prin urmare, în aceste condiții, șansele 305 Hermeneutica Bibliothecaria - Antologie Philobiblon - Volumul V tradiției gîndirii filosofice dacă nu de a cîștiga, măcar de a supraviețui acestei noi și mai dure confruntări pe care o poartă cu mas mediile? Desigur, indiferent de constituirea realității, filosofia occidentală a pretins că deține adevărul și cunoașterea. Să observăm atunci, urmînd etapele istorice ale constituirii discursului filosofic, o primă diferență față de situația actuală: dacă în raport cu literatura mitologică filosofia putea pretinde că participă mai mult la adevăr, acum i-a devenit imposibil. Odată cu marile tematizări filosofice și concepția asupra adevărului s-a schimbat. Prima dintre teoriile filosofice ale adevărului se leagă de prima tematizare - sau epistemă, cum ar fi spus Foucault. E momentul auroral al filosofiei grecești care se întreabă asupra a „ceea ce este”, căutînd în materie sau formă principiul, temeiul acestei lumi. Ordinea existenței, a gîndirii și a rostirii fac una, nu sunt despărțite. Cunoașterea este și rostire adevărată pentru că spune „ceea ce este”. Aristotel va exprima cît se poate de clar formula primă a adevărului în teoria adevărului corespondență. Afirmația sau negația este adevărată dacă ea corespunde la „ceea ce este”. În această teorie a adevărului proprietatea de adevăr aparține relației, raportului dintre enunț și starea de fapt. Acest tip de adevăr este cel pe care îl întîlnim în științele bazate pe observație și experimentare directă. Odată cu a doua tematizare, a cunoașterii, ceea ce este devine relativ la ceea ce cunoaștem. Adică ceea ce nu cunoaștem nu există în mod real pentru noi. Există aici deja două ordini distincte: ordinea a „ceea ce este” pe de o parte, și ordinea gîndirii și rostirii, pe de alta. Ordinea a „ceea ce este” nu mai poate fi direct accesată, dacă nu cumva, așa cum crede Kant, nu poate fi deloc accesată, fiind „lucrul în sine”. Tot în conformitate cu Kant, teoria adevărului devine teoria adevărului coerență. Adică dacă punctul de plecare este axiomatic corect și dacă pașii pe care îi facem sunt corecți rezultatul raționamentului nostru e corect. Pentru cea de-a treia tematizare, cea a comunicării, „ceea ce este” și ceea ce cunoaștem ca realitate este relativ la comunicare: ceea ce nu comunicăm, nu există pentru noi! Cea de-a treia teorie a adevărului nu este încă la fel de clar formulabilă ca și primele două. Totuși, am putea-o descoperi schițată la Heidegger. Este teoria adevărului-semnificație despre care filosoful romîn, Constantin Noica vorbește implicit, comparîndu-l cu adevărul exactitate. Adevărul este cu atît mai adevărat cu cît semnificația lui este mai universal acceptabilă. Acest tip de adevăr este, la urma urmei, adevărul democratic al valorilor. O valoare este cu atît mai adevărată cu cît are o sferă de cuprindere sau o amplitudine mai largă în raport cu grupurile umane. Acest tip de adevăr - semnificație, sau mai degrabă adevăr sens -, stabilit intersu-biectiv și democratic, este adevărul de acum al discursurilor artei, culturii în general și politicului. Or el constituie, după cum se va vedea, totodată unul din principiile producției mass-media, cel care le conferă caracterul de comunicare de masă. Iar dacă măsurăm forța noului adevăr prin amploarea cuprinderii semnificației sale - în definitiv, aceasta este cea mai operațională măsură a democrației dezirabile! -, ce filosof, oricît de socratic ar fi el, se poate măsura cu audiența și aprobarea -„consensul”! - cu care sunt întîmpinați jurnaliștii de talkshow? Ce sistem filosofic sau ce roman ori poem, mai au forța modelatoare a clipurilor publicitare ori muzicale, care modelează astăzi stilul de viață, pasiunile și sexualitatea tinerei 306 Hermeneutica Bibliothecaria - Antologie Philobiblon - Volumul V generații? În transmiterea adevărului, în învățarea socială de astăzi nu vechea tradiție și nici cunoașterea modernă modelează individul, ci mass-media. Schimbarea este încă mai radicală la întîlnirea dintre cunoaștere, pe care filosofia și-o aroga altădată, și comunicare. Am văzut ce s-a întîmplat cu vechea gîndire ontologică, de îndată ce, odată cu criticismul kantian, a fost reluată în cheia cunoașterii. Rămîne să vedem ce se întîmplă cu cunoașterea de îndată ce este reluată în tematizarea comunicării. În cunoscutul său raport asupra cunoașterii Lyotard ne spune: cunoașterea încetează să mai fie un scop în sine, pierzîndu-și valoarea de întrebuințare și devenind doar valoare de schimb. Dobîndirea cunoașterii nu mai înseamnă o perfecționare de sine sau un antrenament al minții ca în Jocul cu mărgelele de sticlă... Cunoașterea devine, similar bunurilor materiale, un produs destinat vînzării și valorificării printr-o nouă producție. Aici trebuie să constatăm că una din profețiile neo-marxiștilor s-a îndeplinit: știința devine „forță nemijlocită de producție” și încetează de a mai fi preocuparea gratuită a “sufletului frumos”. Și într-adevăr, noile descoperiri științifice costă tot mai mulți bani, și angajează tot mai mulți cercetători, care au randament tot mai mic al muncii. Poate că unele discipline științifice, fiind mai descriptive, ca anatomia ori geografia, sînt, mai ales, de aceea, practic încheiate. Dar stagnarea privește însăși calitatea de teorie a științei. Teoriile noi coexistă cu cele vechi (teoria newtoniană cu cea a relativității), iar faptul că nu se exclud arată că adevărul lor este relativ. Teoriile științei se dovedesc a fi similare cu cele ale filosofiei: și-au pierdut universalitatea și nu mai pot demult pretinde un acord general și care să facă false variantele. Acum ambele nu mai au curs: teoriile științei contează numai ca descrieri posibile ale lumii, identificîndu-se astfel teoriilor filosofice metafizice. Marile teorii, științifice sau metafizice, aparțin în egală măsură destinului postmodern al marilor narațiuni. De acum înainte tehnicile sînt cele care vor progresa și este mai corect să vorbim despre tehno-știință, decît despre știință. Cu atît mai mult cu cît cunoașterea teoretică este deductivă, separă și ierarhizează de sus în jos, după formula piramidei, și, prin aceasta, blochează comunicarea, care este în ton cu stilul inductiv și experimentalist al cunoașterii - a învăța așa cum descoperi, a învăța prin încercări. În comunicare totul e empiric, contează numai experiența efectivă imediată (performanța) și nu speculația teoretică detașată și distanțată (competența), muzica pe care o poți cînta, nu cea pe care o poți asculta! Pentru cunoaștere ceva este stabilit definitiv, odată pentru totdeauna, pe cînd comunicarea presupune reveniri, adăugiri, schimbări: o re-licitare continuă, așa cum este însăși viața. Cunoașterea modernă conduce la argumentație și monolog, comunicarea presupune discursul și dialogul. Pentru cunoaștere, comunicarea este doar expresie. Comunicarea postmodernă însă poate elimina cunoașterea ca și conținut, întrucît comunicarea își poate fi, și în bine și în rău, propriul conținut.1 Cunoașterea are mai 1 Inversarea raportului între cunoaștere și comunicare odată cu trecerea de la universalismul modernității la globalizarea postmodernă este paralelă și analogă cu inversarea raportului între producție și consum. Modernitatea era interesată de cunoaștere așa cum era interesată și de producere; postmodernitatea este interesată de comunicare așa cum este interesată și de consum. 307 Hermeneutica Bibliothecaria - Antologie Philobiblon - Volumul V multă nevoie de comunicare, de expresie, decît comunicarea de cunoaștere, de conținut. În acest sens, diferit de conceptul tradițional al comunicării, apropiat de cunoaștere, care miza pe conținut, conceptul postmodern al cunoașterii accentuează pe latura ei de relație. Desigur, departe de a admite, ca modernii, că singurul discurs cognitiv autentic ar fi cel științific, postmodernismul nu privilegiază nici un discurs cultural și nu le ierarhizează. Viziunea postmodernă a lumii este aceea a unui mare număr de modele ale ordinii, fiecare dintre acestea generînd un set de practici autonome. Modernii selectează o ordine, care astfel devine corectă și reprezintă realitatea. Postmodernii sunt mai degrabă interpreți, traducători ai ideilor aparținînd unei tradiții, pentru a putea fi înțelese în sistemul de cunoașteri bazat pe altă tradiție. Importantă, din această perspectivă, este facilitarea comunicării între parteneri autonomi și prevenirea distorsiunilor sensului în procesul comunicării. Cunoașterea, îndeosebi cea modernă, științifică, a mizat pe referință și a cerut obiectivare impersonală. Comunicarea postmodernă mizează pe reprezentare, pe semnificare, și propune subiectivismul inter- și intra-personal, e adevărat însă, codat cultural după formula alterității, a celuilalt care este un alt eu însumi, diferit pentru că este diferit programat cultural. Filosofia s-a folosit din plin de statutul ei de teorie, respectiv de metodologie și etică a comunicării, semnificării și interpretării. De pe astfel de poziții au fost produse majoritatea criticilor comunicării de masă. Creșterea audienței și impunerea figurii jurnalistului n-au fost însă afectate; acesta poate tot mai mult trece drept figura înțeleptului acestui timp. De ce? Pentru că filosofia clasică era o ideologie a raționalității care nu mai are curs și „trecere”. Ea aparține unei culturi de erudiție, unei culturi elitare a contemplației și speculației teoretice. Or, cultura noastră încetează să mai fie o cultură de erudiție. Ea se transferă în întregime într-o comunicare înțeleasă ca relație intersubiectivă mai degrabă decît transmitere de informații, cum era în cazul tematizării cunoașterii. Ieșim dintr-o cultură de erudiție tot așa cum în modernitate, odată cu Renașterea, Reforma și Contra-reforma, ieșeam prin cultura de erudiție din spiritualitatea religioasă a Evului de mijloc, pentru a ne instala acum într-o cultură a semnificării cotidianului. Pe de altă parte, pe plan filosofic intern, programul wittgensteinian s-a generalizat într-o formă sau alta: sarcina primordială și unica justificare a filosofiei a devenit clarificarea semnificațiilor limbajului. Din mijloc de a privi spre lucruri, limbajul a devenit ținta privirii filosofice. Prin urmare, pentru a fi eficientă, o critică filosofică a comunicării trebuie să urmeze deplasarea generală a fundalului teoretic de la cotitura lingvistică („linguistic turn”) la cotitura pragmatică („pragmatic turn”). Astăzi, „pragmatic turn” înseamnă luarea în considerare a background-ului cultural istoric: categoriile cunoașterii nu pot scăpa de istorie; nu există esențe fixe în mintea oamenilor care că oglindească realitatea (Richard Rorty). Dar mediile nu sunt atît o teorie a comunicării cît o practică a comunicării. Prin urmare mediile au un drept de preempțiune: ele sînt o practică a ceea ce filosofia abia teoretizează. Filosofia nu se poate, deci, confrunta cu mediile decît dacă devine o practică efectivă a comunicării, o modalitate a procesului de comunicare. Astăzi mass-media este cea care aduce cu ea promisiunea unei noi sinteze culturale: după cea a filosofului și literatului, ori a 308 Hermeneutica Bibliothecaria - Antologie Philobiblon - Volumul V filosofului și omului de știință, pe aceea a filosofului și jurnalistului, a filosofului și omului de comunicare, a „comunicaționistului”1. Această figură aparține noii culturi a spiritualității imanenței și cotidianului și este figura ideologului unei ideologii ostensive, care mai degrabă arată semnifi-canți prezumtivi, decît să impună semnificații și sensuri. Începe o nouă eră în care masele de divertisment, alcătuite din indivizi izolați care stau în fața televizorului, sunt manipulate și seduse prin imagine. Imaginea este doar asertivă: ea poate acționa manipulativ, dar ca atare ea acționează, mai ales, seducător. E nevoie de o nouă gîndire, critică sau radicală - capabilă să se confrunte cu imaginile, cu manipularea și seducția, de o nouă gîndire care să lupte împotriva vrăjirii conștiinței noastre de către mijloacele tot mai puternice ale comunicării noastre. Pentru că nu ne putem aștepta cu luciditate la o reîntoarcere a persoanei creștine sau măcar a subiectului kantian. Dacă există, pe diferite căi, o reîntoarcere posibilă a subiectului, pe care unii gîndi-tori se grăbesc să ne-o anunțe, această reîntoarcere este a subiectului comunicării, nu a subiectului cunoașterii, pe care occidentul modernității tîrzii îl mai aștepta încă și care a sucombat definitiv sub criticile aduse de diferitele teorii ale comunicării, nelăsînd în urmă decît reziduul masei de divertisment.1 2 1 Actorul scenei culturale de astăzi nu mai este autorul (scriitorul) și nici măcar atît de mult gazetarul ori actorul, ci un soi de animator sau curator comunicațional. E evoluția spre manager a autorului. Spre un management al comunicării. În tematizarea comunicării managerul este eroul pentru că el pune în contact, deschide canalul comunicării între parteneri diferiți, fără să consume resurse. E omul funcției fatice, cea care se vădește a fi rolul tuturor telefoanelor mobile, sms-urilor sau e-mail-urilor. În plan cultural e ceva în genul povestitorului oral și animatorului și regizorului, cel care captează și menține atenția, cel care produce (pseudo-)evenimente, nu numai narative, dar și imaginative (adică în direcția imaginii). 2 Adică, de fapt, o impunere a alterității care este una din metamorfozele ideii de subiect care, la rîndul său, decurge din eșecul idei creștine de persoană. Antichitatea a produs un model ontologic spațial, care avea în vedere lucrurile ca pe niște entități, modernitatea creștină a produs un model ontologic în timp, care privea lucrurile ca niște entități aflate într-o relație, acum modelul ontologic este al alterității, al diferențelor în spațiu și timp, al relației care constituie entitățile. Metafizica tradițională și clasică a încercat mereu să ne demonstreze că lucrurile care au aparența că diferă sunt în fapt identice și provin dintr-un principiu unic, în timp ce gîndirea actuală încearcă, dimpotrivă, să demonstrez că lucrurile care par identice sunt în fapt diferite și apar astfel ca o consecință a unei relații prealabile. Există astfel o diferență semnificativă între alteritate, care la prima ei apariție clară în dialectica hegeliană este legată încă de tematizarea cunoașterii și reprezintă la urma urmei intersubiectivitatea a doi subiecțu cvasi kantieni, și alteritatea de comunicare în care subiecții sînt constituiți prin relația de comunicare. Alteritatea de comunicare este un chiasm (Merleau-Ponty): ceea ce este propriu și ceea ce este străin survin simultan, între ele există o împletire și sînt originare în aceiași măsură. Alteritatea ireductibilă, care apare astfel ca o garanție a comunicării autentice, reprezintă singura ieșire din solipsismul în care ne-a introdus tematizarea cunoașterii. 309 Ana-Maria Călinescu, Fiica Mirării 210 x 297 mm. Hermeneutica Bibliothecaria - Antologie Philobiblon - Volumul V Aici însă faptul că privim filosofia ca discurs și că ea poate apărea ca fiind de gen literar ne oferă un prim punct de plecare promițător pentru că implică o analogie cu destinul contemporan al artei. Căci, mai degrabă, decît urmînd cunoaște-rea științifică, urmînd arta își poate găsi filosofia un loc în raport cu mass-media în cultura contemporană. Într-adevăr, arta a urmat, oarecum, tematizările: dacă prima formă a artei s-a mulțumit cu dublarea și elogierea simbolică a ceea ce este, a doua formă a artei, odată cu proiectarea în spațiul euclidian și trompe-l’reil, a fost o formă de reprezentare după anumite metode, de felul cunoașterii. A treia formă a artei este inevitabil legată de comunicare, este, la drept vorbind, o artă a comunicării: devine de fapt modalitatea de prezentare artei în comunicare. Artiștii numai deschid spațiul unei comunicări, dau proporții unor aspecte, reliefează, fac pertinente anumite mesaje. Artiștii au devenit comunicatori, iar arta s-a retras într-o anumită manieră de a comunica. Oricum, implicit sau explicit, arta aparținea într-o mare măsură acum practicii efective a comunicării. Dacă ar urma direcția acestei deplasări culturale a artei, filosofia ar avea șansa să regăsească unul din sensurile ei oarecum mistice, sau mai degrabă șama-nice, pentru că sînt originare. Nu în sensul de a face din filosofie modalitatea de a spune că „totul e bine”, ci în acela de a face din filosofia occidentală o activitate în loc de o teorie. Într-adevăr, atîta vreme cît filosofia a fost o ideologie a raționalității -cam pînă la Schopenhauer - ea a fost în principal activitate de instalare a unui cod normativ și interpretativ de inspirație tradițională textuală. Gîndirea filosofică îți îngăduie acum însă să-ți identifici codurile propriei programări, este deci o filosofie critică a culturii înțeleasă ca ontologie a socialului. Dar însăși filosofia occidentală este un cod cultural, o programare a individului conform ideologiei raționalității. Sensul codificării este foarte plastic formulat de Wittgenstein atunci cînd spune: "ideea stă pe nasul nostru aidoma unor ochelari". Prin urmare noul rost al filosofiei poate fi formulat prin parafrazarea lui Heidegger: trebuie să eliberăm rostirea de literatură și gîndirea de filosofie. Filosofia nu mai este atît o teorie, cît o artă, tehnică, practică, și în acest sens o gîndire. Dacă, mai mult decît a fost cazul în cunoaștere, realitatea și adevărul și în ultimă instanță atunci și înțelepciunea, se află de partea comunicării, filosofia trebuie să devină o practică înțeleaptă a comunicării.1 Se spune adesea că ceea ce aduce pericolul aduce și salvarea, că în problemă se găsește soluția. Grație însăși instalării ostentivității în cultură prin intermediul mass-mediei electronice, filosoful are șansa de a redeveni, e adevărat, numai în comunicare, vechiul actor existențial care a fost. El incorpora în propria existență un anumit text prealabil, al propriei gîndiri sau al tradiției. Odată cu moderna impunere a devenirii dialectice, a procesului, codificarea prealabilă s-a pierdut în favoarea unei 1 Sarcină, s-o recunoaștem, foarte dificilă de vreme ce în practicarea comunicării circulă următoarea definiție: “omul obișnuit spune ce știe, expertul știe ce spune”. Mulți dintre oamenii de medii care trec drept gînditori semnificativi fac astăzi de fapt mai degrabă figură de experți în comunicare: știu ce trebuie să spună masei de divertisment. O practică înțeleaptă a comunicării ar însemna să putem spune indivizilor masei de divertisment ceea ce știm că trebuie spus cu efectele pe care le obține cel care știe ce spune. 311 Hermeneutica Bibliothecaria - Antologie Philobiblon - Volumul V metode oferită de cunoaștere. Acum, în comunicare, unde totul este proces, adică interacțiune, filosoful devine un actor din commedia del arte care nu poate controla decît stilul său de a comunica cu sine și cu ceilalți. Pentru că în raport cu comunicarea, filosofia ca formă a culturii occidentale nu mai poate decît să ne procure un stil existențial comunicațional1 sau, dacă avem unul inadecvat, să ne schimbe stilul existențial comunicațional, înțelegînd prin aceasta că ne schimbă felul în care comunicăm cu noi înșine și comunicăm prin propria noastră existență cu ceilalți. Dar filosofia este confruntată de către mass-media nu numai ca discurs al cunoașterii, ca ideologie a raționalității - sau, pentru a fi mai expliciți, ca religie pentru elitele raționaliste ale Occidentului, cum ar spune Derrida sau Eliade - ci și direct, în calitatea ei discursivă. După cum spuneam, filosofia este un discurs de gen literar, atașată „limbii naturale” și literei textului. Mass-media însă, împreună cu calculatoarele și noile instrumente de comunicare aparțin, dacă nu direct atotputernicei imagini, măcar sunetului (vocii). Desigur, astăzi ne este limpede că sub această ceartă între filosofie pe de o parte și literatură sau artă pe de alta, se află o dispută la fel de veche cum este cea dintre vorbire și scriere, și anume cea dintre imagine și text și mai general, „o luptă care este vizibilă în angajamentul profeților evrei și al filosofilor greci (în special Platon) împotriva imaginii” (Vilem Flusser), o dispută a cărei miză religioasă ultimă se îndreapta împotriva idolatriei. Să recunoaștem că mai apoi, în evoluția ei, adesea filosofia a cîștigat împotriva cunoașterii științifice riguroase prin calitățile imaginii literare. Dar forța imaginii din media actuale este incomparabilă. Rorty a putut gîndi filosofic împreună cu literatura (și totodată împotriva ei); cum este însă de gîndit actualmente cu filmul, și încă mai mult cu imaginea din mediile electronice (?) în general (și totodată împotriva ei)? Ideologia ostensivă și noua relație text-imagine pe care o aduce cu sine este prin urmare marea provocare pentru filosofie. Să observăm că din perspectiva tematizării comunicării, cele două criticisme filosofice succesive, ale cunoașterii și comunicării, pun în discuție de fapt, prima, partea de conținut a comunicării, cea de a doua, partea de relație a comunicării. Ele pot fi puse în paralel cu digitalul și analogicul: conținutul comunicării verbale este de partea digitalului, relația este de partea analogicului. Ostensivitatea, prin caracterul ei analogic, funcționează îndeosebi în planul relaționar al comunicării. Într-adevăr și împotriva tuturor pretențiilor contrare, azi, pentru noi, cetățenii unei lumi globalizate, comunicarea este mai degrabă relație decît transmitere de informație. Odată cu aceasta discursul digital despre realitate este din nou confruntat în istoria culturală a occidentului care devine istorie globală, cu unul analogic. Acum se vede cu claritate că disputa dintre conceptele filosofice și imaginile literare a fost secundară sau laterală. Confruntarea frontală este cea dintre gîndirea pur calculatoare și imagine, dintre digital și analogic. Digitalul - semnele imotivate, de felul limbii - și analogicul - semne motivate sunt două laturi posibile ale comunicării umane care tind să se echilibreze în mișcarea istorică a comunicării. Cel puțin după Reformă și Contra-Reformă, 1 În loc de „cunoaște-te pe tine însuți”, „comunică bine cu tine însuți”, și în loc de „iubește-ți aproapele ca pe tine însuți”, „respectă în comunicare alteritatea aproapelui tău” 312 Hermeneutica Bibliothecaria - Antologie Philobiblon - Volumul V latura digitală a comunicării s-a impus împotriva imaginilor și imaginarului Renașterii, la fel cum altădată profeții evrei sau Platon împotriva adorării imaginilor. Filoso-fia a fost de la început partizana digitalului cu multiple consecințe (de la fonocen-trism, la logocentrism) pe care Derrida, după Heidegger și Nietzsche le-a pus în evidență cu suficientă insistență. Filosofia nu poate decît să rămînă de partea digitalului, împotriva analogicului pentru că numai digitalul poate susține critica imaginilor seducătoare și manipulative. „Aici și acum” al imanenței se opune lui “acolo și altundeva” al transcendenței așa cum analogicul se opune digitalului. Gîndirea poate transcende imaginile, chiar dacă sufletul nu transcende corpul și principiul nu transcende lumea. E o transcendere fără transcendență, care se poate mărgini la a pune în evidență seducția imaginilor, manipularea prin imagini sau persuadarea prin imagini. Filosofia ar trebui să rămînă de partea digitalului ca de partea unei practici a comunicării care doar transcende fără să invoce nici o transcendență: o negare a lui aici și acum care nu are de propus nici o transcendență sau transcendental. Acest fel de filozofie seamănă foarte mult cu budismul Zen. Numai că aici simpla transcendere apare ca proces al comunicării în care aveam de-a face continuu, în funcționarea înțelegerii, cu transcenderi reciproce. În acest sens, față cu triumful actual al imaginii, filosofia, în buna ei tradiție, a răsturnării raportului de forțe, ar trebui să se păstreze de partea slabă astăzi, a digitalului. Așa cum spuneam, arta poate indica astăzi filosofiei direcția mișcării critice. Ea folosește imaginea împotriva manipulării și seducției exercitate prin intermediul ideologiei ostensive. Imaginile pot fi folosite și într-o deconstrucție a hermeneuticii instaurative a imaginilor, cum face astăzi arta. Desituarea, diferirea, spațierea pot veni de la situarea de partea unei transcenderi fără transcendență a dublei articulări a sistemelor de semne digitale. Dar chiar și ca gen literar, discursul filosofic a fost de partea unui digital care și-a construit imaginile pornind de la el așa cum se întîmplă de altfel și cu construcția imaginilor pe calculator, pornind de la anumite programe și anumite informații care folosesc exclusiv un limbaj digital. Grație ostensivității, filosoful poate din nou folosi propria viață pentru a comunica. Forța de analogie a vieții este mai mare decît a oricărei imagini. Toată complicația este aceea că și dacă vrea să folosească tăcerea, el trebuie să folosească o tăcere comunicativă. Tot așa cum imaginile se instituie prin intermediul digitalului, partea digitală pe care filosofia are a o păstra trebuie să poată produce o imagine comunicativă a vieții. Filosoful va trebui să facă, mai mult decît artistul care recurge la propriul corp, din propria viață un performace iar din evenimentele vieții sale un happening. 313 Școala de ziaristică de la București (1951-1989) - Istorii recente - Marian PETCU, Universitatea din București, Facultatea de Jurnalism Cuvinte cheie: jurnalism, Academia „Ștefan Gheorghiu”- București, ideologie, comunism-România Rezumat: Studiul de față conține informații inedite, de arhivă, despre istoria învățământului jurnalistic în România. Sunt prezentate încercările de instituționalizare a unor forme de pregătire, apoi apariția școlii de jurnalism de la București, inițial în cadrul învățământului academic public, ulterior în instituția de formare a cadrelor Partidului Comunist Român, Academia „Ștefan Gheorghiu”. Studiul prezintă cifre de școlarizare, modalitățile de admitere, oferta educațională (curricula) în diverse etape ale evoluției școlii.A E-mail: marian_petcu2003@yahoo.com * O întâmplare recentă a făcut să am acces la arhiva fostei Facultăți de Ziaristică, ce a funcționat în cadrul Academiei de Studii Social-politice de pe lângă Comitetul Central al Partidului Comunist Român (cunoscută, mai ales, după vechea sa denumire - „Ștefan Gheorghiu”). În acest moment arhiva se află în proprietatea Universității Politehnice din București, într-o stare care o face greu de utilizat (nu este accesibilă cercetătorilor). Documentele găsite acolo, dar și alte informații de context m-au făcut să susțin că învățământul jurnalistic românesc este o creație comunistă. Voi demonstra de ce. Pe de altă parte, formula de educare-formare din această instituție și-a pus amprenta asupra întregii creații intelectuale din România, asupra culturii scrise și nu numai, ceea ce face cu atât mai importante documentele identificate. Trecerea în revistă a problemei la București Dezbaterile despre necesitatea constituirii unor forme instituționalizate de pregătire a jurnaliștilor apar înainte de anul 1900, în varii contexte. Nimeni nu avansa însă o propunere fermă, ci existau mai degrabă raportări la ceea ce se întâmpla în alte țări. Firește că toate aceste comparații erau în detrimentul nostru.1 1 Iordan (Iorgu) Radu a fost primul profesor de jurnalism din România. În toamna anului 1919, la Universitatea Daciei Superioare din Cluj el începe să predea, după modelul 314 Hermeneutica Bibliothecaria - Antologie Philobiblon - Volumul V La discuțiile din cadrul Congresului presei, din 1922 (București, 5 decembrie), se discută despre înființarea unor catedre universitare de specialitate, iar Pantelimon Halippa prezintă propunerea studenților Universității din București de a se crea o facultate de jurnalism, similară celor din străinătate. Inițiativa nu s-a materializat în nici-un mod. În anul 1927, Pamfil Șeicaru va promova ideea unei școli de ziaristică, dar nici inițiativa sa nu s-a bucurat de atenția comunității profesionale. Totuși, ceva se întâmpla - sunt tot mai frecvente polemicile din presă, legate de formarea jurnaliștilor, iar în 17 ianuarie 1929, la Școala de documentare și științe administrative, Nichifor Crainic susține primul curs de ziaristică din Capitală. În 1932, secretarul se stat Ion Pangal îi cere prof. Nae Ionescu să proiecteze Academia liberă de studii de presă și diplomație, iar în 1936, la Facultatea de Drept din București se promovează ideea unei programe de pregătire în jurnalism, sub forma cursurilor opționale. Nici aceste gesturi nu vor găsi ecoul meritat. Abia în toamna anul 1940 se inaugurează ceea ce s-a numit „Universitatea liberă de ziaristică”, o extensie a Facultății de Litere, la care puteau veni persoane cu cele mai variate preocupări. Cursurile nu au durat mult (se pare că nici nu prea avea cine să predea...), astfel încât în 1943, ministrul Mihai Antonescu îl roagă pe Pamfil Șeicaru să proiecteze o școală de ziaristică pe lângă Facultatea de Drept. Șeicaru ia în serios lucrurile și alcătuiește un plan de învățământ, pentru cursuri de jurnalism cu durata de trei ani, nivel postuniversitar (se adresa îndeosebi licențiaților în drept, în litere și filosofie). Dar războiul zădărnicește și acest proiect.1 După 23 august 1944 numeroși jurnaliști au fost eliminați din presă, sub motivul aplicării prevederilor Convenției de armistițiu, ce prevedea defascizarea presei, culturii etc. Este motivul pentru care, în redacțiile marilor cotidiene sunt inițiate forme de pregătire a noilor ziariști, mulți dintre ei fiind muncitori, persoane fără pregătire liceală cel mai adesea. Așa se face că se improvizează o școală de ziaristică, sub forma unei tabere cu barăci la Băneasa, școală în cadrul căreia predau gazetari cu experiență. Pe măsură ce se constituiau școli superioare de partid, acestea au dezvoltat și „secții de jurnalistică”, adică prelegeri de specialitate (cursurile de acest tip au fost menținute până în anul 1989). În anul 1951, la Facultatea de Filosofie a Universității „C. I. Parhon” din București se înființează o secție de ziaristică, ce se va transforma în 1953, în Facultatea de Ziaristică (durata studiilor era de cinci ani). Modelul fondatorilor a fost facultatea similară de la Universitatea Lomonosov, din Moscova. Iată ce se studia în cadrul acestei instituții - „Pregătirea ideologică a studenților este asigurată de disciplinele: Bazele marxism-leninismului, Economie politică, Materialism dialectic și istoric. Asemenea discipline ca: Geografia economică și politică, Istoria generală, Istoria R.P.R., Istoria relațiilor internaționale, Istoria literaturii universale, Istoria universităților din Germania, cursuri de gazetărie. Era originar din Bacău și obținuse titlul de doctor în Drept. 1 Marian Petcu, Jurnalist în România - Istoria unei profesii, Comunicare.ro, București, 2005, p. 106. 315 Hermeneutica Bibliothecaria - Antologie Philobiblon - Volumul V artelor, Bazele esteticii marxist-leninste și altele dau posibilitatea ziaristului să-și ridice nivelul cunoștințelor generale. Formarea stilului literar este ajustată de studiul în facultate al limbii și literaturii române, al stilisticii. Facultatea acordă, de asemenea, o atenție deosebită însușirii de către studenți a limbii ruse și a altor limbi străine (franceză, engleză, germană). Însușirea de către studenți a cunoștințelor de specialitate ale profesiunii de gazetar este asigurată prin disciplinele de specialitate: Teoria și practica presei, Istoria presei din România, Istoria presei comuniste și muncitorești de peste hotare, Bazele organizării industriei și agriculturii în R.P.R, Tehnologia producției poligrafice, precum și alte discipline de specialitate. Cursul de teoria și practica presei înarmează pe studenți cu principiile marxist-leniniste ale presei de partid, cu teoria științifică a presei de partid (...) Un accent deosebit se pune pe formele și metodele de muncă folosite în redacțiile centrale și locale. Studierea și însușirea principalelor genuri publicistice: articolul, reportajul, schița, foiletonul, recenzia, revista presei, corespondența, informația etc., ocupă un loc important în cadrul pregătirii de specialitate a studenților...”.1 Voi reveni la chestiunea curriculară, mai precis asupra evoluției acesteia. Important de reținut că este vorba de o formă de pregătire universitară „de partid”, adică paralelă cu sistemul public de educare-formare la nivel universitar. Dar această formulă bipolară are și ea o istorie - pe fondul pierderii de vieți omenești în al doilea război mondial, al epurărilor de după război, deținătorii puterii politice înființează forme de pregătire „de partid” - este vorba despre de Școala de Partid „Ștefan Gheorghiu” și Școala Superioară de Științe Sociale „A. A. Jdanov” (ale cărei cursuri durau doi ani). Selecția cursanților și repartizarea acestora în funcții, după absolvire se făceau funcție de rezultatele obținute și de conduită (a se înțelege conformismul, prin raport cu ideologia oficială). Dar iată că la 20 decembrie 1954, în ziarul Partidului Comunist Scânteia apare un anunț potrivit căruia absolvenții celor două școli amintite mai sus puteau solicita să susțină examene de diferență și examen de stat, în vederea „asimilării lor cu absolvenții învățământului superior de stat”.1 2 În anul 1966, printr-o decizie politică se înființa Academia de studii social-politice „Ștefan Gheorghiu” în locul fostei Școli superioare de partid „Ștefan Gheorghiu”. Transformarea nu a constat doar în schimbarea titlulaturii, ci și în organizarea sa (apar trei facultăți, crește durata studiilor etc.) și poate mai important, funcționează atât sub tutela Comitetului Central al Partidului Comunist Român, cât și sub cea a Ministerului Învățământului (diplomele eliberate încep să aibă valoare juridică). Aici va funcționa, începând cu anul universitar 1969-1970, Facultatea de Ziaristică, înființată printr-o Hotărâre a Consiliului de Miniștri (semnată de primul ministru Ion Gheorghe Maurer), pe care în anul 1986, rectorul Academiei, Dumitru Popescu o va transforma în secție a Institutului de Pregătire a Cadrelor de Conducere (instituția dispare în decembrie 1989). 1 Const. Antip, „Învățământul ziaristic în R.P.R”, în Presa noastră, nr. 1, 1956, București, p. 21 2 Scânteia, 20 decembrie 1954, apud Istoria Universității din București. Documente (18641972), de Adina Berciu Drăghicescu, Editura Universității din București, București, 2008, p. 448 316 Hermeneutica Bibliothecaria - Antologie Philobiblon - Volumul V De reținut că în anul 1969 fostul ziarist Nestor Ignat, redactor la revista Era Socialistă, primise sarcina de a organiza Facultatea de Ziaristică la Academia „Ștefan Gheorghiu”, pe care o va conduce până în anul 1981.1 Nestor Ignat nu credea în această formulă, după propriile mărturisiri. Se afla în tabăra celor ce considerau că jurnalistul poate avea orice origine științifică și ceva vocație. Începând cu anul 1960 s-au introdus cursuri de ziaristică și la Facultatea de Filologie a Universității din București, ulterior, cu titlu opțional, ziaristica apărând și în programele de învățământ ale facultăților de limbi și literaturi străine. Primele cursuri de la Filologie au fost predate de Angela Ion, iar din anul 1961, de Octavian Butoi. Acestea durau doi ani (în anii trei și patru de studiu) și includeau perioade de practică în redacții (câte o lună, vara). Absolvenții obțineau o specializare în ziaristică, menționată și pe diploma de licență, ceea ce le oferea posibilitatea să lucreze în redacții (beneficiau de repartiții „guvernamentale”, cum se numeau atunci). Prin această măsură, pe lângă învățământul ziaristic de partid aveam și câteva facultăți de stat în care se puteau obține calificări în ziaristică - la Filozofie, Filologie, Limbi Străine. Cursuri de „Teoria și practica presei” vor fi predate, după modelul de la București, la universitățile din Cluj (Tudor Cătineanu era titular) și Iași. Un colectiv de ziaristică a existat la Universitatea din București, Facultatea de Filozofie, până în anul 1989. Incidențe în admiterea la Ziaristică. 1971. Concursul de admitere a avut loc în perioada 1- 4 decembrie 1971, pe baza unei bibliografii, probele fiind Literatura română și Presă . S-au prezentat la concurs 147 candidați propuși de comitetele județene de partid, de conduceri ale ziarelor centrale, de Ministerul Forțelor Armate, Consiliul Securității Statului și Ministerul Afacerilor Interne (toate propunerile fuseseră avizate de Secția de Presă și Secția Cadre ale C.C. al P.C.R.). Cei care au obținut medii între 7 și 10 au fost admiși, încât anul I de studiu avea 70 studenți: 62 bărbați și 8 femei; 61 români, 7 maghiari, 2 germani. Intre 21-25 de ani erau 27, între 26 -30 ani erau 39, peste 30 ani erau 2; 24 erau muncitori, 23 maiștri și tehnicieni, 14 lucrători din presă, 2 învățători, 7 ofițeri. Se păstra cu o rigoare exagerată structura Partidului Comunist și în privința admiterii, în sensul că se respectau proporțiile etnice, socio-profesionale etc. Câteva precizări - cei numiți „lucrători din presă” erau jurnaliști fără studii superioare, iar ofițerii nu reprezentau obligatoriu presa militară, ci diverse structuri de siguranță națională (Departamentul Securității Statului, Ministerul Apărării -Ministerul de Interne). Toți erau membri ai P.C.R., 58 proveneau din județe, 12 din București. La data de 30 decembrie 1971, prin Decizia nr. 185, în baza aprobării Secretariatului C.C. al P.C.R. nr. 4402/ 4195 din 28.XII. 1971, rectorul Academiei „Ștefan Gheorghiu” dispunea înmatricularea celor 70 admiși la cursurile de zi, a 1 Blamatul Ștefan Gheorghiu nu a fost comunist - el moare în 19 martie 1914, la București. Adică, cu mult înainte de afirmarea Partidului Muncitoresc (Comunist) Român. 317 Hermeneutica Bibliothecaria - Antologie Philobiblon - Volumul V altor 103 persoane la cursul cu frecvență (cu durata de un an, pentru cei ce aveau studii superioare).1 Planul de învățământ includea următoarele discipline: Anul I - Materialism dialectic, Economie politică a capitalismului și socialismului, Mișcarea muncitorească și comunistă internațională în etapa actuală, Geografia economică și politică, Sistemul dreptului și legislației în R. S. România. Anul II - Materialism istoric, Limba și stilul presei, Literatura română, Istoria patriei, a mișcării muncitorești din România și a Partidului Comunist Român, Politica economică a P.C.R., Sociologia propagandei, Relații internaționale, Construcție de partid, Socialism științific, Stenografie, Etică, Practica presei. Anul III - Politica partidului în cultură și artă, Funcțiile în presă, Modalități de tratare în presă a actualităților interne și internaționale, Organizarea și conducerea economiei și a industriei, Limba străină1 2. 1972. Câteva cuvinte despre cursurile post-universitare de ziaristică se cuvine să spunem, fie și din simplul motiv că au fost frecventate de majoritatea ziariștilor din radio și televiziune, din presa locală și cea centrală, termeni cu care se opera la acea dată. Spre exemplu, primele cursuri au fost organizate în perioada ianuarie 1972 -iulie 1973, participând peste o sută de ziariști tineri, cu o vechime în profesie de trei - patru ani, și cu șanse de a ocupa poziții importante în structurile de conducere ale diferitelor redacții. Ulterior aceste cursuri au devenit obligatorii pentru cei ce nu avea studii de specialitate, durata fiind de un an universitar. Oficial, primul curs postuniversitar de ziariști s-a încheiat la 22 septembrie 1972, când s-a și organizat o adunare festivă a primei promoții. În același an, al doilea concurs de admitere la Facultatea de Ziaristică, la care au participat 63 de candidați (în anul doi se aflau 71 studenți). Facultatea avea și o secție de studii fără frecvență la care erau înscriși, în anii I și II, 150 de studenți, ulterior constituindu-se și secția internațională, frecventată de studenți din diferite țări conduse de partide de stânga. 1973. In anul 1973 au fost introduse suplimentar cursurile Tehnica fotografiei de presă și a filmului, Conducere auto, Funcțiile presei în societatea socialistă. Practica în redacții s-a derulat în perioada 1 aprilie - 11 mai. La finalul studiilor (după examenul de diplomă) Facultatea a recomandat pentru a lucra în presă doar 38 de absolvenți, 24 urmând să fie repartizați în alte instituții -„aparatul de partid, U.T.C., și sindicat, ca activiști culturali, la difuzarea presei”; în această promoție cinci erau ofițeri ai M.Ap.N., iar doi ai Ministerului de Interne (trupe de securitate). De remarcat numărul mare de zile de activități practice, în redacții și pe teren - circa 300 de ore - ceea ce oferea garanția că noțiunile teoretice își găsesc aplicabilitate în munca de jurnalist. 1 Dosar Facultatea de Ziaristică, Cursul cu frecvență, trei ani. Opis. Seria 1971-1974, file nenumerotate. 2 Registrul matricol, seria 1971/1974, passim. Începând cu 1970 s-a trecut la învățământul de patru ani. 318 Hermeneutica Bibliothecaria - Antologie Philobiblon - Volumul V În ceea ce privește cursurile fără frecvență (1973-1977), remarcăm că printre candidații propuși apar și 11 redactori, translatori, operatori și corespondenți ai Radioteleviziunii, printre care Munteanu C. Neculai (reporter la Redacția emisiunilor cultural-artistice), Sebastian Domozină (corespondent), Florin Brătescu (redactor prezentator) și alții. Concursul a constat în probele Literatura română (scris), unde au fost propuse subiectele: „G. Călinescu, publicist”; „Poemul Cântare omului și locul lui în creația lui T. Arghezi”; „Portretul și semnificația eroinei principale a romanului Baltagul de Mihail Sadoveanu” (un subiect la alegere). La proba Presă, candidaților li s-a cerut să redacteze un articol-comentariu despre Plenara din iunie 1973 a C.C. al P.C.R. sau despre Conferința de la Helsinki. Au fost admiși 65 studenți în anul I, din care au rămas 58 în anul II, au finalizat 54. 1974. Are loc admiterea pentru prima serie de studii cu durata de patru ani, în noua formulă. Examenul, organizat în 19-20 iulie a fost proba de verificare a aptitudinilor ziaristice, probă eliminatorie. La 21 iulie s-au afișat rezultatele, la 22 iulie are loc proba de Literatură română scris; 24 iulie - examenul oral la disciplina „Socialism științific” și afișarea rezultatelor. Candidații au avut ca subiecte la proba de „Literatură română” următoarele subiecte: „Caracterul național și popular al operei lui Ion Creangă” și 2. „Satul și oamenii lui în Moromeții de Marin Preda și (în) Setea de Titus Popovici”. De menționat că cei selecționați pentru a intra în examenul de admitere erau supuși și unui „Test psihologic de aptitudini intelectuale”, cei care obțineau note între 1 și 5 la test fiind eliminați din concurs. S-au prezentat 72 de candidați, după primele probe au rămas 60. Pentru că erau doar 40 locuri, au fost admiși cei care au obținut medii de la 6 în sus. Din cei 40, 14 erau muncitori și tehnicieni, 4 învățători și educatori, 13 lucrători în presă, doi activiști culturali, 3 ofițeri (dintre care unul, ziarist), 3 funcționari, un activist UTC.1 Erau 2 maghiari, 2 germani, ceilalți români. 15 femei, 25 bărbați; 22 membri de partid, 18 membri UTC. La finalul anului universitar, o comisie a analizat evoluția studenților, pe baza activității de la cursuri, seminarii, laboratoare, practică și au decis că trei persoane „nu au aptitudini pentru munca în presă”, propunând să nu fie înmatriculate în anul II, ci trimise la vechiul loc de muncă. De reținut că instituția se numea „Academia <Ștefan Gheorghiu> pentru pregătirea cadrelor de conducere a activității de partid, social-politice, economice și administrației de stat”. Prima serie de patru ani a fost absolvită de doar 37 studenți, dintre care 14 muncitori, maiștri și tehnicieni, 11 ziariști, 4 învățători, 3 ofițeri, 5 funcționari. Autoritățile politice au propus să fie repartizați astfel: 13 în presa centrală, 19 în cea locală, 3 la publicații ale M.Ap.N., unul la Comitetul Județean Iași 1 „Activiștii” erau numiți oficial „lucrători cu munca politică”, în fapt militanți ai structurii politice respective, salarizați de aceasta. „Activiștii culturali” puteau fi bibliotecari, directori de case de cultură, angajați ai diverselor instituții culturale, salarizați de acestea. UTC este acronimul Uniunii Tineretului Comunist. 319 Hermeneutica Bibliothecaria - Antologie Philobiblon - Volumul V pentru Cultură și Educație Socialistă, unul la Întreprinderea Județeană Cinematografică Cluj. Cursurile fără frecvență, seria 1974-1979 au fost organizate numai pentru cei care lucrau deja în mass media. Pentru candidații din această categorie, examenele au fost identice cu cele de la cursul de zi, dar s-au derulat între 26 și 30 iulie. Au fost admiși 59 studenți (la FF), conform Hotărârii Secretariatului C.C. al P.C.R., nr. 7419, din 10 IX 1974. Pentru concurs, Radioteleviziunea Română a propus 18 persoane, angajați în diverse funcții, dar care nu aveau studii superioare (de exemplu, un absolvent de liceu sau de școală medie metalurgică, de liceu comercial etc. putea fi ziarist, corespondent local etc.). La concurs s-au înscris 59 de candidați, însă Secretariatul C. C. al P. C. R. aprobase „30-40” locuri. Deoarece mulți lucrau deja în presă, Facultatea solicita ca toți să fie admiși la cursuri. Dintre cei 59, 10 erau muncitori, maiștri și tehnicieni; 11 învățători și profesori, 30 ziariști, 4 funcționari și 4 ofițeri. 46 erau români, 11 maghiari, 1 german și 1 sârb; 6 erau femei, 53 bărbați. Precizăm că la finalul studiilor, instituția de învățământ avea denumirea modificată în ,,Academia <Ștefan Gheorghiu> pentru pregătirea și perfecționarea cadrelor de conducere, de pe lângă C.C. al P.C.R.” Tot în anul 1974 începe și Cursul postuniversitar, cu durata de un an. Pentru acesta, din presa locală au fost propuși 22 ziariști; din Radioteleviziunea română (RTV) și din presa centrală, 21 (dintre care, 2 lectori de la D.G.P.T.), de la edituri 7. Din sinteza elaborată după admitere rezultă că au fost la concurs 46 de candidați, dintre care 35 bărbați și 11 femei, 41 români, 4 maghiari și 2 germani. 15 lucrau în presa locală, 6 în RTV, 7 in edituri. După profesia de bază, 6 erau ingineri, 1 medic, 1 economist, 12 ziariști și 26 profesori. După apartenența socială, 39 erau fii de muncitori și țărani (19 de muncitori, 19 de țărani), iar 8 fii de funcționari. C.C. al P.C.R. aprobase 50-60 locuri, dar cum nu s-au ocupat toate locurile în septembrie, s-a mai organizat o sesiune de admitere în 4-5 octombrie. In final au fost 55 admiși.1 Se pare că în anul 1974 autoritățile politice au manifestat un interes special pentru formarea profesională a jurnaliștilor. Acesta pare să fi fost și rostul noii legi a presei. În arhivă am găsit documentul „Propuneri privind organizarea unitară a învățământului politico-profesional al ziariștilor”, din care rezultă că în medie, cursurile de zi și fără frecvență erau sunt absolvite, de 100-120 studenți, iar cursul postuniversitar de 50-60 jurnaliști („lucrători din presă”). „Programele de reciclare” arătau autorii documentului “ vor cuprinde până la finele anului 1975 pe toți ziariștii (excepție făcând cei ce urmează diferite forme de învățământ superior de stat, doctoranzii sau cei aflați în pragul pensionării). Până în 1978, toți lucrătorii din presă urmau să învețe o limbă străină și tehnicile moderne prevăzute în Legea presei, pentru atestare. Pentru optimizarea procesului de perfecționare a jurnaliștilor se apela și la Uniunea Ziariștilor, care avea filiale în Cluj, Timișoara, Iași, Brașov, Târgu Mureș, filiale ce urmau să organizeze propriile cursuri, precum și în București. 1 Lectorii erau cenzori de la Direcția Generală pentru Tipărituri (D.G.P.T.), denumirea oficială a Cenzurii 320 Ana-Maria Călinescu, Anticamera somnului/ Waiting room for falling asleep, (2008) Tempera n paper, 420 x 297 mm Hermeneutica Bibliothecaria - Antologie Philobiblon - Volumul V De remarcat că potrivit unei hotărâri a Secretariatului C. C. al P.C.R., Facultatea de Ziaristică urma să funcționeze ca Centru metodic pentru învățământul de presă organizat în redacții, funcția esențială a centrului fiind contribuția la „definirea și realizarea unei concepții unitare a procesului de perfecționare profesională din interiorul redacțiilor, de continuă ridicare a nivelului ideologic, științific al acestei activități”1. În fine, Facultatea urma să ateste anual 100-120 ziariști, se angaja să organizeze și cursuri serale de stenografie, fotoreportaj, înregistrări, dactilografie. 1975. De astă dată, admiterea s-a făcut pe baza precizărilor din broșura „Admiterea în învățământul superior”, ce conținea indicații despre tematica de concurs (disciplinele Literatură română și Socialism științific). Examenele au loc în perioada 16-20 iulie, pentru cursuri de zi, 22-25 iulie pentru cursuri fără frecvență. Probele de mai sus au fost precedate de un examen scris eliminatoriu numit „verificarea aptitudinilor gazetărești”. S-au prezentat 52 candidați, recomandați de organele centrale și locale de presă. Doar 28 au obținut media minima 6, iar după probele de literatură și de socialism științific, doar 22 au luat medii peste 6. Dintre admiși, 11 erau muncitori și tehnicieni, 2 ziariști, un activist UTC (fost muncitor), un învățător, un activist cultural (bibliotecar), un funcționar și 5 ofițeri ai M.Ap.N.; 19 erau membri ai PCR, 3 ai UTC; 17 bărbați, 5 femei. Deși Secretariatul C.C. al PCR aprobase o cifră de școlarizare de 30- 40 locuri, doar 22 s-au ocupat. De aceea, între 5 și 10 septembrie a fost organizată o altă admitere. În toamna, după concurs rezultă că au fost admiși 37 de studenți, dintre care 22 muncitori și tehnicieni, 5 lucrători din presă, doi activiști UTC, un învățător, un bibliotecar, un funcționar și cinci ofițeri MAN. 31 erau membri ai PCR, șase ai UTC; 30 bărbați și 7 femei. Cinci erau maghiari, doi germani. Din TVR au intrat trei la cursuri cu frecvență, șase la fără frecvență și cinci la cursul postuniversitar. Admiterea la cursul postuniversitar consta în completarea unui chestionar și un interviu. Iată și o parte dintre profesorii ce au participat la evaluări, majoritatea titulari ai Facultății de Ziaristică, la proba de aptitudini ziaristice: George Ionescu, Mircea Manea, Ion Șinca, Jozsef Illyes, E. Ionescu, Victor Frunză, D. Popa, Dezideriu Szilâgyi. La proba de literateratură: Victor Vișinescu, I. Țârlea, Ion Haineș, Elena Zarăscu. La proba de Socialism stiințific (orală): George Ionescu, Ion Oros, Ion Gălețeanu, Mircea Maniea, Magraon Vasilica, Szilagyi Dezideriu, Ion Șinca, Carmen Diaconescu, Iosif Illyes. La cursul postuniversitar, admiterea a fost asigurată de Nestor Ignat (președinte de comisie), de C. Niri, V. Vișinescu, M. Mîciu, M. Băbuț, Mircea Ichim, T. Negulescu, M. Manea. Pentru cursurile fără frecvență (durau patru ani, față de trei, cele cu frecvență) au fost aprobate 40-50 locuri, dar doar 35 au obținut medii peste cinci. Dintre aceștia, 11 erau muncitori și tehnicieni, 10 lucrători în presă, 7 profesori și 7 1 Dosarul „Documentele cursanților postuniversitar. Seria 1974-1975” p. 24. 322 Hermeneutica Bibliothecaria - Antologie Philobiblon - Volumul V funcționari, 5 erau maghiari. Doar trei femei. Dintre aceștia, 17 lucrau în presa locală, 10 în redacții de ziare și reviste centrale, 6 la RTV și doi la Agerpres. Rector al Academiei era Leonte Răutu. Dintre profesorii de la Ziaristică: Ion Ianoși (Estetică), Ghe. Bulgăr (Limba și stilul presei), Simona Popescu și E. Barbu (limbi străine), Ioan Oros și Ioniță Ștefan (Socialism științific), Ion Mărginean și R. Boda (Sociologie), Alexandru Oprea, Iuliu Țîrlea și Ion Haineș (Literatura română); Theodor Hristea și Victor Vișinescu (Limbă și stil), Virgil Măgureanu (Doctrine politice și sisteme politice), M. Tudose (Practica pedagogică), Nestor Ignat și Mihai Cernat (Creație ziaristică - secția social politică). Rodica Șerbănescu și Constantin Amariței predau Presa mondială contemporană; C. Amariței și M. Manea, Creație ziaristică (secția economică); George Ionescu și Victoria Iliescu Creație ziaristică (secția externă); Ileana Ionescu, Viorica Bucur și Alexandru Starck, Publicistică RTV; Ioan Petrescu și Rodica Șerbănescu, Dactilografie; Maria Apostol și Georgiu Grigore, Istoria gândirii filozofice și social politice din România. Din lista coordonatorilor științifici rezultă că au mai predat Ion Cîrje, Ion Bucheru, Ion Spălățelu, Dorel Dorian, Florin Rădulescu-Botică, Constantin Antip, A. Militz, Alexandru Brad, Ion Găleteanu, George Ionescu, Marin Stoian, Radu Olaru, Ecaterina Oproiu, Ernst Breitenstein, Octavian Paler, Neagu Udroiu, I. Dodea și alții.1 1976. Acțiunea de promovare a Facultății de Ziaristică, precum și de identificare a potențialilor candidați începe la 19 februarie. Au loc preselecții ce constau în testări scrise și orale, realizate de jurnaliști cu experiență, în diverse redacții. La finalul campaniei fuseseră testați circa 1.200 de tineri din București, dintre care au fost selectați doar 110 (redacțiile ziarelor centrale recrutaseră 49 de tineri, RTV 20 etc.).1 2 În iulie, candidații sunt supuși unui examen eliminatoriu de „aptitudini publicistice”, apoi probele de literatură și de socialism. Au primit aprobarea necesară de a intra în concurs 92 candidați, au intrat efectiv 89, dintre care au fost admiși 41 (34 erau muncitori și tehnicieni, doi activiști UTC, doi ofițeri MApN, doi funcționari și un lucrător din comerț; 33 erau membri ai PCR, opt ai UTC; 30 bărbați și 11 femei; 3 unguri, 3 germani). A doua sesiune de admitere a avut loc în perioada 1-3 octombrie 1976, pentru cursul de zi. Rezultatele s-au publicat în 4 octombrie, iar din 11 octombrie au început cursurile (au intrat în concurs 34 candidați, din care au fost aleși 21). Din documentul recapitulativ (pag. 53) reiese că la cursurile fără frecvență au fost propuși 39, au intrat în concurs 33, au fost admiși 27 (12 erau muncitori și tehnicieni, 8 lucrători în presă, patru profesori, doi funcționari, un ofițer MApN; doi erau maghiari și unul german. 11 lucrau în RTV, 10 la redacții centrale, cinci în redacții locale și unul în presa militară)3. 1 Dosarul Documente studenți 1975/1979. 2 Dosar studenți, anul 1976, p. 2 - Notă cu privire la desfășurarea preselecției candiaților din București pentru concursul de admitere al Facultatea de ziaristică a Academiei „Ștefan Gheorghiu” - sesiunea iulie, 1976. 3 Dosar Facultatea de Ziaristică. Documente studenți. 1976-1980. 323 Hermeneutica Bibliothecaria - Antologie Philobiblon - Volumul V Pentru cursul postuniversitar din 1976, admiterea se face pe baza unui colocviu (probă orală „privind probleme de pregătire politică, profesională și de cultură generală”). S-au prezentat la admitere 41, dintre care 39 români și 4 maghiari, 30 bărbați și 13 femei, patru muncitori, un jurist, doi ingineri, 28 profesori și opt ziariști, cu vârste cuprinse între 25 și 50 de ani. Dintre aceștia, 33 erau deja redactori, nouă erau lectori de editură și un șef de secție ziar; 16 erau din presa locală, șase din cea centrală, șase din RTV, cinci de la Comitetul pentru presă și tipărituri și 10 din Centrala Editorială. Toți erau membri ai PCR, toți cei 41 au fost declarați admiși1. La 1 octombrie 1976, când s-a inaugurat noul sediu al Academiei „Ștefan Gheorghiu”, din București (actualul „Complex Studențesc Leu”), Nicolae Ceaușescu a susținut o cuvântare din care rezulta că cei ce frecventau cursurile acestei instituții ar fi trebuit să „reprezinte un detașament de militanți comuniști animați de pasiune revoluționară, de luptători pentru nou, pentru înfăptuirea politicii partidului și statului”, iar „cadrele de la Facultatea de ziaristică să participe efectiv la activitatea de editare a unor reviste, a gazetelor județene, contribuind ca acestea să devină exemple pentru presa comunistă”, altfel spus, profesorii de jurnalism să lucreze efectiv în presă „până la 40 la sută”, activitate ce ar fi reprezentat „partea practică”, față de 30 la sută, pentru studenți.1 2 Începând cu acest an, Facultatea începe editarea unor reviste-școală numite Reporter, Șantier, Meridiane și altele. În anii care au urmat nu s-au produs mari reforme curriculare, formula de pregătire rămânând, în linii generale, aceeași. Modificări au apărut în special în ceea ce privește admiterea. Arătam mai sus că din anul 1986, Facultatea de Ziaristică a fost transformată în secție a Institutului pentru pregătirea cadrelor în problemele conducerii social-politice, din componența Academiei de Studii Social - Politice (fostă Ștefan Gheorghiu), decizie ilegală deoarece încălca prevederile hotărârii de guvern prin care fusese înființată. Institutul era condus la acea dată de profesorii: economist Florin Balaure, decan, de filozoful Petru Pânzaru, prodecan, cel care coordona activitatea Secției de ziaristică, și de economistul Constantin Amariței, șeful Catedrei de Presă. Începând cu anul 1987 Secția va fi condusă de Dumitru Titus Popa, licențiat în drept, fost ziarist la cotidianul Scânteia. În anul 1986 admiterea a constat în patru examene - trei scrise: Economie politică, Socialism științific, Teoria și practica vieții de partid, plus unul oral numit tot Teoria și practica vieții de partid. Concursul are loc în perioada 16-23 aprilie.3 În ceea ce privește planul de învățământ, iată varianta din septembrie 1986: Anul I - Teoria și practica vieții P.C.R., Materialism dialectic și istoric, Istoria României, Economie politică (socialismul), Teoria și practica presei, Istoria gândirii filosofice și social politice din România, Momente din istoria culturii universale, Logică (adaptată la presă), Limba și literatura română (adaptată la presă), Geografia economică și politică a lumii, Limba străină, Activitatea practică. Anul II - Teoria și 1 Dosar cursul postuniversitar, 1976-1977. 2 Scânteia, nr. 10.612, 2 octombrie 1976, pp.1-2. 3 Registrul Matricol. Secția Ziaristică. Cursul cu frecvență. Seria 1984-1988 324 Hermeneutica Bibliothecaria - Antologie Philobiblon - Volumul V practica vieții de partid, Materialism dialectic și istoric, Economie politică (capitalism, economie mondială, doctrine); Mișcarea comunistă, muncitorească și democrată internațională, Sociologie; Economie, organizarea și conducerea unităților din industrie, agricultură; Construcții, comerț interior și exterior, servicii și turism; Planificare și prognoză economică. Statistică, finanțe, credit și circulația bănească; Limba străină; Teoria și practica presei; Limba și literatura română; Activitatea practică. Anul III - Teoria și practica vieții de partid; Socialism științific. Doctrine politice contemporane; Materialism dialectic și istoric. Confruntări de idei în gândirea filosofică contemporană; Știința conducerii; Ideologie și măiestrie publicistică; Estetică; Sociologia mass media; Limba străină; Mecanismul economico-financiar: Comerț exterior și cooperarea economică internațională; Practica în redacții. Anul IV - Ideologie și măiestrie publicistică; Practică de cotidian; Relații internaționale contemporane. Politica externă a R. S. România; Drept și administrație de stat. Elemente de legislație a presei; Democrația socialistă și autoconducerea muncitorească; Analiză economică; Limba străină. De reținut că în fiecare an erau alocate practicii în redacții un număr important de ore. În anii '80, examenul de admitere era organizat în luna mai a fiecărui an, după ce candidații erau selectați de organizațiile județene ale Partidului Comunist Român, la propunerea organizațiilor Uniunii Tineretului Comunist (comunale, orășenești, municipale și județene), a sindicatelor, redacțiilor de ziare. Cu circa o lună înainte de examenul propriu-zis, în fiecare județ se deplasau câte doi profesori de la Academia de Studii Social-Politice, care examinau dosarul candidatului și purtau o discuție cu acesta. Dacă făcea o bună impresie, în sensul că proba cunoașterea problematicii presei, primea un aviz de înscriere la concurs. Probele de concurs nu aveau, în ultimii ani de existență a instituției, nici o legătură cu profilul facultății, în sensul că erau examinați pe baza unei bibliografii care doar parțial fusese studiată în licee: Teoria și practica vieții de partid, examen scris (se cereau cunoștințe despre documentele importante ale partidului, despre structura, organizarea și funcționarea acestuia, procedurile de alegeri etc.). Urma o probă orală la aceeași disciplină, apoi un examen de Economie politică. Politică economică (scris), și unul de Socialism științific. În funcție de media obținută, candidatul era admis pe unul dintre cele 20 de locuri alocate cursurilor cu frecvență (alte 20 erau rezervate studiilor fără frecvență). Candidații erau selectați din rândurile activiștilor Uniunii Tineretului Comunist - în anul 1987, de exemplu fuseseră admiși câte un translator, lăcătuș, frezor, legător, electrician, muncitor forestier și 14 activiști (secretari pentru problemele de propagandă și cultură, instructori județeni, directori de case de cultură etc.). O structură asemănătoare am întâlnit și în urma ultimului examen, organizat în mai 1989. Nu este mai puțin adevărat că uneori deveneau studenți „Secției de Ziaristică" poeți, prozatori, ziariști cu studii medii, ofițeri, subofițeri, persoane care frecventau cenacluri, colaboratori ai ziarelor ori ai revistelor culturale. Aici au obținut licența Dinu Săraru, Mircea Dinescu și foarte multe alte personalități care s-au afirmat în varii domenii. Aici au studiat, pentru perioade variabile (uneori doua luni, la 325 Hermeneutica Bibliothecaria - Antologie Philobiblon - Volumul V cursurile de „reciclare”) aproape toți jurnaliștii. Liste ale lor, cu notele obținute, titlurile lucrărilor de licență, recomandările din partea organizațiilor de partid ori UTC etc. se află în dosarele consultate, precum și în registrele matricole. Ultimul clopoțel... Iată un fragment din ultima programa de învățământ a seriei 1989-1990 (seria 1989-1993) a Secției de Ziaristică, anul I de studiu - Institutul pentru pregătirea cadrelor în problemele conducerii social-politice, Academia de studii social-politice de pe lângă Comitetul Central al Partidului Comunist Român. I. Limba străină - 153 ore Istoria României - 153 ore II. Istoria civilizațiilor - 136 ore Mișcarea comunistă, muncitorească și democratică internațională - 136 ore Economia politică a socialismului - 136 ore. III. Tehnica scrisului - 119 ore IV. Economia ramurilor (industrie, construcții, transport, comerț, turism) - 85 ore Teoria și practica vieții Partidului Comunist Român - 85 ore. V. Logică - 51 ore Tehnici de presă (dactilografie) - 51 ore Materialism dialectic și istoric - 51 ore VI. Practica - 30 zile vara plus 6 zile în timpul anului universitar, în redacțiile presei centrale. 6 zile de practică, în timpul anului universitar corespund cursului Teoria și practica vieții Partidului Comunist Român. Se poate observa că deprinderii tehnicilor de redactare li se acorda o atenție sporită, zilele de practică ridicând orele alocate acestei specialități la 167. Circa 80 la sută dintre lucrările recomandate în diversele bibliografii era deținut de cuvântările, rapoartele etc. lui Nicolae Ceaușescu. Bibliografia de Tehnica scrisului nu includea nici o monografie de strictă specialitate, cel mai adesea studenții fiind orientați spre lucrări de stilistică (Gh. Bulgăr), de lingvistică (Al. Graur), de vocabular (V. Șerban și I. Evseev), de argumentare (E. Năstășel și I. Ursu), exerciții lexicale (Mihai Andrei și Iulian Ghiță), dar și spre alte cărți semnate de Ion Biberi, V. Iancu, Pierre Fontanier, Andre Leroi-Courhan, Jaques Claret, Karel Capek, W. Empson și alții. Nici unul dintre profesorii care predau acestă disciplină nu apare în bibliografia cursului. În anul II de studiu, distribuția disciplinelor are următoarea configurație: I. Limbă străină - 153 ore Materialism și istoric. Concepția revoluționară a Partidului Comunist Român despre lume și viață - 153 ore Economie politică (capitalism, economie mondială, doctrine economice contemporane)- 153 ore. II. Tehnica scrisului - 136 ore III. Teoria și practica vieții Partidului Comunist Român - 136 ore 326 Hermeneutica Bibliothecaria - Antologie Philobiblon - Volumul V IV. Economia ramurilor (industrie, construcții, transporturi, comert, servicii, turism) - 102 ore V. Istoria civilizațiilor - 68 ore VI. Istoria gândirii filosofice și social-politice din România - 68 ore VII. Tehnici de presă (stenografie) - 34 ore VIII. Activitatea practică în redacții - 30 zile. Bibliografia cuprinde, circa 80%, discursuri ale lui Nicolae Ceaușescu, dar și fragmente din operele lui K. Marx, Fr. Engels, V. I. Lenin. Mai rare, referirile la texte de A. Gramsci, C. Borgeanu, G. Lukacs, D. Ghișe, Al. Tănase, Mircea Eliade, G. Călinescu, A. Oțetea și alții. La Tehnica scrisului, aceleași referințe bibliografice ca și în primul an. Cel mai important curs, cel de tehnica redactării are lecții aplicative și lecții explicative, catedra de specialitate editând și un caiet pentru seminare. Instituția a fost inegală - după perioada inițială, de comunism radical urmează o alta, în care curricula universitară este mai adecvată profilului Facultății, pentru ca în ultimii ani să se revină la o formulă mult prea ideologizată a planurilor de învățământ. Oferta educațională a Facultății de Ziaristică trebuie judecată în context - nici curriculele de la alte facultăți nu se simțeau... mai bine, în sensul că totul avea amprenta ideologiei oficiale. Ilustrez nivelul științific al prelegerilor cu fragmente din Ideologie și măiestrie publicistică. Curs a fost tipărit pentru studenți anii III-V, curs de zi și f.f., Academia de studii social-politice, Institutul pentru pregătirea cadrelor în problemele conducerii social-politice, Secția Ziaristică, București, 1988. Nu are un autor (este nesemnat) și conține un crescendo argumentativ de așa manieră dozat încât să producă un acord al studentului față de punctul de vedere expus. Iată, selectiv, câteva enunțuri, în ordinea apariției în text: „Ziaristul trebuie să fie un om calificat politic, ideologic și profesional, în măsură să perceapă, să selecteze, să interpreteze și să comunice tumultul viu al realității, să sesizeze elementele noi ale vieții politice și sociale, ale gândirii și atitudinii umane, tendințele imediate și de perspectivă, cauzele și efectele de ordin politic, social și spiritual, sensul lor real, profund, pentru om și pentru societate...” (p. 1). Cursul abundă în evaluări de tipul „ziaristul este un adevărat mijlocitor între faptele realității și interesul uman” sau „ziaristul poate fi considerat un real dezlegător de cifruri, în ansamblul comunicării sociale, un om capabil să descopere și să afirme adevărul faptelor, evenimentelor chiar în momentul producerii acestora” (p. 4). Prin procesul de pregătire se are în vedere „decelarea și înlăturarea simplismului publicistic”, simplismul manifestându-se din cauza 1. opacității, a „incapacității de a vedea și reda realul, de a nu-i înțelege valoarea politică, ideologică, literară” și 2. „penuria ideatică”, consecință a „unei gândiri sărace, a lipsei aptitudinii elementare de a accede la idee, de a releva însemnătatea, sensul complex al faptului de viață” (p. 4). Multe dintre afirmațiile autorului anonim sunt sfidări ale logicii - „militantismul impune cu necesitate deplina obiectivitate a ziaristului (...) militantismul cu tendință 327 Hermeneutica Bibliothecaria - Antologie Philobiblon - Volumul V trebuie deosebit și ferit de tendențiozitate (...) militantismul cu tendință este sinonim cu o atitudine umană înaintată, constructivă”. Au fost multiplicate și cursuri cu autori - bunăoară, „Concepția PCR despre caracterul și funcțiile presei. Sarcinile presei noastre în etapa actuală”, de Nicolae Dragoș, Dumitru Târcob și Alexandru Brad. Autorii îi citează, la bibliografie, pe Nicolae Ceaușescu de patru ori, pe K. Marx și F. Engels o dată, pe V. I. Lenin o dată, pe Dumitru Popescu de trei ori, apoi pe Constantin Antip, Octavian Butoi, Ion Cumpănașu, H. Dona, Eugen Florescu, Nestor Ignat, Petru Pânzaru, Neagu Udroiu, M. Mc. Luhan, precum și alte patru documente oficiale emise de PCR. Cursul este tipărit în anul 1983. Sfârșitul regimului, o nouă etapă în învățământul jurnalistic În decembrie 1989, chiar până în momentul arestării soților Ceaușescu, Facultatea (Secția) a fost părăsită de studenți. Câțiva dintre ei - George Cojocariu, Mihai Chira, Ovidiu Iordache și alții vor iniția demersuri pentru continuarea studiilor de ziaristică, evident, într-o nouă structură instituțională. Primul gest - transmiterea unui comunicat în acest sens, la Televiziunea Română. Au urmat discuții cu Paul Cornea, secretar de stat la Ministerul Învățământului și cu Gheorghe Manole, cel care coordona învățământul superior, din partea Frontului Salvării Naționale. S-au alăturat acestui grup profesorii Dumitru Popa, Ion Haineș, Dan Huliera. În cele din urmă s-a convenit să se redacteze actele necesare reînființării Facultății de Ziaristică. La 19 ianuarie 1990, prin Hotărârea nr. 220 a Guvernului României se decidea desființarea Academiei de Studii Social-Politice (denumirea fostei Academii „Ștefan Gheorghiu”), și înființarea, la Universitatea din București, a „Facultății de Jurnalistică - durata de 4 ani - pentru crearea cadrelor necesare formării sociale prin mijloace de comunicare în masă, precum și a personalului ce va lucra în presă, televiziune, radio și care va prelua întreaga bază materială a fostei facultăți de ziaristică" (art. 3). Hotărârea prevedea că „Actualii studenți vor susține, în perioada 20 - 31 ianuarie 1990, un examen de verificare în fața unei comisii formată din reprezentanți ai presei, culturii și Ministerului Învățământului. Studenții care promovează această verificare a cunoștințelor, vor susține examenele din sesiunea de iarnă în perioada 1 -28 februarie 1990, potrivit anului de studiu în care se află. Studenții care nu vor dovedi un minim de cunoștințe necesare unui student în ziaristică, urmează să fie încadrați în producție". Cu rare excepții, studenții declarați admiși au fost înmatriculați la noua Facultate de Jurnalistică. 328 Hermeneutica Bibliothecaria - Antologie Philobiblon - Volumul V ANEXA I Teme orientative pentru lucrările de absolvire (diplome) ale studenților cursurilor cu frecvență (seria 1985-1989) și fără frecvență (seria 1984-1989), Academia de studii social-politice, Institutul pentru pregătirea cadrelor în problemele conducerii social-politice, februarie 1988. Teme propuse de Catedra „Teoria și practica presei”: Inițiative, experiențe și acțiuni publicistice privind afirmarea partidului ca forță politică conducătoare, centrul vital al întregii noastre societăți. Conștientizarea prin presă a triplei calități a oamenilor muncii - de proprietari, producători și beneficiari. Cerințe și exigențe noi în tratarea fenomenului cultural-artistic, în spiritul sarcinilor Conferinței naționale a partidului. Presa - promotoare a principiilor, normelor și valorilor modului și stilului de viață comunist. Combativitatea presei față de ideile și concepțiile retrograde, mistice, manifestările naționaliste, șovine, rasiste. Presa ca tribună a democrației muncitorești-revoluționare. Mesajul ideologic al presei socialiste. Genuri și modalități publicistice de transmitere a mesajului. Noi modalități de tratare publicistică a problematicii vieții interne de partid. Cerințe și criterii de evaluare a eficienței mesajului politic, publicistic. Originalitate și creativitate în activitatea de presă. Forme noi în dezbaterea problematicii actuale a conștiinței socialiste revoluționare. Promovarea dezbaterii, a dialogului de idei în rubricile ideologice din presa noastră - modalitate specifică de conștientizare politică. Problematica social-cetățenească în presa scrisă și audiovizuală: pondere, orientări tematice, modalități eficiente de abordare ziaristică. Creșterea forței de comunicare a textului ziaristic. Evoluția ideii de democrație în presa democratică, comunistă și muncitorească din România. Rolul presei în afirmarea aspirațiilor de unitate și libertate națională și socială (perioada 1900-1944). Noua ordine internațională între urgențe și posibilități. Propuneri și inițiative ale României, ale președintelui Nicolae Ceaușescu privind o nouă ordine în domeniul informațiilor. Rolul și sarcinile presei noastre consacrate inițiativelor și acțiunilor României, ale tovarășului Nicolae Ceaușescu, privind dezarmarea și pacea, instaurarea unei noi ordini internaționale. 329 Hermeneutica Bibliothecaria - Antologie Philobiblon - Volumul V ANEXA II Teme pentru reportaje, note, anchete, articole, interviuri și alte materiale publicistice pe tematica Cursului de Comerț Exterior (1989). Precizare: Vor fi repartizate câte 3 teme pentru fiecare student, spre a fi realizate și dezbătute în timpul semestrului când se predă cursul de comerț exterior, anul III, ziaristică. 1. Direcții prioritare ale dezvoltării relațiilor economice externe ale țării, în anii cincinalului 1986-1990 stabilite în documentele Congresului al XIII-lea la P.C.R. 2. Problemele colaborării cu țările socialiste membre CAER în lumina recentelor documente ale partidului (pe exemple de unități cu pondere mare a exportului pe relația CTS). 3. Derularea relațiilor economice cu țările în curs de dezvoltarea. Probleme și perspective (Pe exemplul cooperării sau exporturilor anumitor produse pe piețe ale acestor țări, cu documentare la Romagimex și alte unități productive cu export către t.c.d.). 4. Incidența reglementărilor comerciale ale Pieței comune asupra exporturilor românești pe piețele țărilor membre CEE și măsuri de contracarare a efectelor (documentare la nivel de producător și exportator FCTB și CONFEX). 5. Sarcini actuale și căi de realizare a restructurării producției pentru export, în concordanță cu obiectivele stabilite de Congresul al XIII-lea al PCR (pe exemple de unități economice cu sarcini la export). 6. Modernizarea produselor românești destinate exportului-condiție a creșterii competitivității pe piața externă. 7. Dimensionarea rațională a importurilor, căi de substituire a acestora cu produse proprii, sarcini actuale în vederea diminuării efortului valutar al țării. 8. Asimilarea de produse noi care să substituie importul -preocupare principală a producătorilor pentru export. 9. Importul în contrapartidă-cale de diminuare a efortului valutar și de asigurare a economiei naționale cu resursele necesare .”. ANEXA III. Broșura de promovare a Facultății de Ziaristică (1984) „Facultatea pregătește cadre cu studii superioare necesare presei, radiotele-viziunii, editurilor. Durata studiilor: 4 ani la cursurile cu frecvență și 5 ani la cursurile fără frecvență. Sînt admiși, pe bază de concurs, tineri cu aptitudini pentru munca de presă, cu o activitate anterioară de cel puțin doi ani în întreprinderi industriale, organizații de masă, obștești, învățământ. Cursurile fără frecvență sînt destinate exclusiv lucrătorilor fără studii superioare din presă, edituri, radioteleviziune. 330 Hermeneutica Bibliothecaria - Antologie Philobiblon - Volumul V Planurile de învățământ asigură o îmbinare organică între pregătirea în domeniul științelor sociale prin disciplinele: materialism dialectic și istoric, economie politică, socialism științific, știința conducerii societății socialiste, sociologie, etică etc.; pregătirea generală prin disciplinele: literatura română, literatura universală, istoria culturii și a civilizației, estetică, limbi străine; și cea de specialitate prin disciplinele: teoria genurilor publicistice, elaborarea ziarului și a emisiunilor de radio și televiziune, istoria presei românești, presa internațională contemporană, elemente de teoria presei, tehnologie poligrafică, tehnologia radioului și televiziunii, stenografie etc. O atenție specială se acordă aplicațiilor practice ale studenților care însumează circa 50 la sută din volumul total de ore. Structura programului de învățământ creează, de asemenea, posibilitatea unui început de specializare potrivit aptitudinilor și opțiunilor studenților și necesităților redacțiilor beneficiare: a. pe tipuri de presă: scrisă, radio și televiziune, agenție; b. pe principalele compartimente redacționale: secția economică, secția politico-socială, secția de politică externă; c. pe activități specifice muncii de presă: secretariat de redacție, fotoreportaj, operatorie de film. Absolvenții facultății primesc diplomă de licență în ziaristică. În cadrul facultății funcționează: 1. Secția pentru pregătirea ziariștilor din țările în curs de dezvoltare. Durata studiilor este de 3 ani. Studenții, care beneficiază de burse oferite de Republica Socialistă România, se pot specializa fie în domeniul presei scrise, fie în cel al radioului și al televiziunii sau al agenției de presă. Cursurile se desfășoară, la alegere, în limbile: română, franceză, engleză. 2. Cursul postuniversitar, cu durata de 1 an, care este destinat perfecționării cadrelor cu studii superioare din presă, radioteleviziune, Agerpres și edituri. 3. Cursul de pregătire și perfecționare a translatorilor-interpreți. Are o durată de 8 luni, învățământ de zi, cu scoatere din producție și 4 - 6 luni, fără scoatere din producție (pentru translatorii cu cunoștințe mai avansate în domeniul limbilor străine). 4. Centrul metodic de perfecționare a pregătirii politico - profesionale a ziariștilor, care are ca principale sarcini: - perfecționare (reciclarea) cadrelor de conducere din presă, radioteleviziune și edituri; - acordarea de asistență metodică și didactică, sub formă de planuri și programe pentru învățământul organizat în redacții, sau pentru studiul individual al gazetarilor.” 331 Timpul matematic în mecanica clasică - o perspectivă epistemologică - Marcel BODEA S. Facultatea de Istorie și Filosofie, Departamentul de Filosofie, Universitatea Babeș-Bolyai, Cluj Cuvinte cheie: timp, axa reală a timpului, clasă de echivalență, mulțime cât, structură formală, secțiunea unei relații, proiecție temporală, durată Rezumat: Scopul acestei încercări este să analizeze semnificațiile definiției matematice ale timpului din cadrul metodelor matematice ale mecanicii clasice. Pornind de la nevoile mecanicii clasice, definiția strict matematică a timpului a ajuns la un nivel de abstractizare al cărui formalism specific, împreună cu sensul fizic intuitiv al timpului din aceeași mecanică, îi conferă un prospect și o semnificație de timp științific, conturat în acest dublu context. Căci timpul matematic al mecanicii clasice este un concept fundamental al fizicii. Pornind de la descrierea complexității acestuia, inclusă în definiția lui fizico-matematică, au fost introduse câteva explicații clarificatoare, urmate de o abordare analitică pe baze algebrice. Pentru acest studiu „viziunea algebrică” a timpului reprezintă un punct de referință și pentru perspectivele filozofice asupra timpului. Abordarea algebrică a timpului dovedește complexitatea problematicii și atrage atenția asupra unor aspecte noi și în același timp dificil de descoperit din alte perspective. Dar, odată cunoscute, ele ajung să constituie teme noi și pentru reflexia filozofică. Nu este vorba deci despre o disjuncție între punctul de vedere filozofic și cel abstract-formal în ceea ce privește timpul, ci doar despre specificarea și scoaterea în evidență a unor diferențe reale între cele două abordări. E-mail: bodeamarcel@hotmail.com •ft Introducere Timpul în acest articol nu reprezintă nici o intuiție pură a sensibilității subiectului epistemic, nici un eventual atribut al subiectului ontic și nici măcar o categorie filosofică. Ceea ce își propune lucrarea este o analiză epistemologică, pe baze formal-algebrice, a semnificației definiției matematice a timpului în mecanica clasică și urmărește o consecință a acestei definiții. Asociat descrierii matematice sunt prezentate intuiții curente, presupoziții ontologice și consecințe epistemologice. Fiind date anumite conținuturi fizice, anumite semnificații mecanice ale simbolurilor în cadrul formalismului matematic, dezvoltând pur matematic acest formalism și obținând rezultate formale, interpretarea calitativă (mecanică) a acestor rezultate nu 332 Hermeneutica Bibliothecaria - Antologie Philobiblon - Volumul V trebuie să intre în conflict cu aspectele matematice și presupozițiile fizice inițiale sau cu presupoziții sau reprezentări fizice general acceptate. În caz contrar trebuie recunoscută lipsa de semnificație sau de relevanță fizică (poate doar momentană) a respectivelor rezultate matematice. Uneori, încărcând cu semnificații fizice inițiale un anumit formalism matematic și dezvoltându-l matematic, se ajunge la consecințe matematice a căror semnificație fizică este neașteptată. În acest caz este legitimă căutarea unor semnificații epistemologice care pot fi de altă natură decât cele strict fizico-matematice. Simetria permite elaborarea de tipare care ne ajută să organizăm conceptual lumea. În matematică ideea de simetrie dă o direcție precisă de abordare a timpului. Uniformitatea timpului, de exemplu, este o simetrie. Există în mecanica clasică o teoremă formulată de Emmy Noether care permite una dintre cele mai generale asocieri între simetriile spațio-temporale (uniformitatea timpului, omogenitatea și izotropia spațiului), și cele mai importante legi din fizica clasică, legile de conservare (conservarea energiei, a impulsului și a momentului cinetic). Epistemologic optăm mai mult pentru termenul de asociere decât pentru termenul de corespondență dintr-un motiv important: evitarea unui posibil angajament atât filosofic cât și științific „tare” de felul: „uniformitatea timpului determină (cauzal) conservarea energiei”. Interesul epistemologic al teoremei lui Noether este dat de relația dintre trei „factori” foarte generali și foarte distincți sub aspectul conținutului lor: 1.) o presupoziție ontologică; 2.) o transformare matematică de simetrie; 3.) o lege fizică de conservare. Ceea ce efectiv este accesibil experimental, nu este nici presupoziția ontologică [aspectul filosofic], nici operația de simetrie [aspectul matematic], ci legea de conservare [aspectul fizic] a unei anumite mărimi fizice. Analiza din acest articol nu este în mod direct cea a uniformității timpului dar va urmări aceleași relații dintre factorii de mai sus, în variantele: presupoziții ontologice și epistemologice, formalism matematic, operație de măsurare (localizare numerică univocă). Se pornește de la întrebarea: „Ce este timpul?”. „De fapt, ce este timpul? Cine ar putea să explice lucrul acesta simplu și pe scurt? [...] în orice caz, înțelegem acest lucru, când vorbim despre el; îl înțelegem chiar și atunci când auzim acest cuvânt la un altul care vorbește. Așadar, ce este timpul? Dacă nimeni nu încearcă să afle asta de la mine, știu; dacă însă eu aș vrea să explic noțiunea cuiva care mă întreabă, nu știu.”1 Acest pasaj din „Confesiunile” lui Augustin sugerează credem raportul dintre intuiție și clarificare analitică conceptuală. Perspectivele filosofice multiple asupra timpului - felurile de a întreba și modalitățile de a răspunde filosofic - sunt, trebuie recunoscut, în cea mai mare parte departe de abordările științifice ale timpului. Aici va fi avută în vedere, perspectiva fizico-matematică din mecanica clasică. Abordarea științifică a timpului, chiar limitată fiind, dovedește complexitatea problemelor. Ea ajunge, după ce devine relativ familiară - prin clarificare conceptuală și analiză epistemologică - să ofere noi teme de reflecție filosofică. Nu este vorba de afirmarea neapărată a unei disjuncții între perspectivele filosofice și 1 Sfântul Augustin, „Cartea a unsprezecea, cap. XIV. Ce este timpul ?” în Confesiuni, Trad. Gh. I. Șerban, (București : Humanitas,1998), 405. 333 Hermeneutica Bibliothecaria - Antologie Philobiblon - Volumul V cele științifice în chestiuni legate de timp, ci doar de precizarea existenței unor distincții reale între cele două abordări. Definiția matematică a timpului în mecanica clasică În această analiză noțiunea algebrică de funcție este o noțiune centrală. Deoarece construcția analizei este axată pe această noțiune îi vom da definiția într-un context algebric mai larg care permite clarificări epistemologice mai precise.1 Se numește relație binară între elementele mulțimilor (Ai, Aj ) un sistem ordonat r = (Ai, Aj,R), unde R este o submulțime a produsului cartezian A, x Aj . Pentru (x,, Xj )e R se folosește sugestiv notația: xtrXj. În acest fel „relația” este extrem de general definită. Cu toată generalitatea matematică a definiției se impun două observații interpretative. Prima: pentru ca două elemente să poată fi în relație, mulțimile cărora se consideră că le aparțin trebuie să fie „legate” împreună prin produsul cartezian. A doua: pentru ca două elemente să fie în relație trebuie ca legătura dintre mulțimi să fie particularizată (specificată) printr-o submulțime a produsului cartezian. Presupunem în continuare că relația r este dată și că, din perspectiva ei, ne preocupă mulțimile Ai și A}-. Fie submulțimeaX c Aj. In acest context, prezintă interes submulțimea Y cA j formată din elementele cu care sunt în relație elementele submulțimii X . Aceasta va fi astfel definită: Y = r(X) = {y e Aj | 3x e Ai, xry} și se numește secțiunea relației r în Aj după submulțimea X. În continuare, un interes suplimentar îl prezintă situațiile în care submulțimea X e formată dintr-un singur element X = {x}. In acest caz se folosește notația: r({x}) = r(x) și se numește secțiunea relației r în Aj după elementul x. În cazul unei relații r = (Ai, Aj,R), secțiunea r(x} cu x e Ai poate să fie: vidă, formată din mai multe elemente sau formată numai dintr-un singur element. Relațiile funcționale sunt cele în care |r(x)| = 1 secțiunea e formată numai dintr-un singur element. Mai precis: O relație f = (A,B,F) se numește funcție sau aplicație sau relație funcțională a lui A în B dacă pentru Vx e A secțiunea este formată dintr-un singur element notat f (x). Aplicațiile, relațiile funcționale și funcțiile sunt noțiuni strâns legate între ele. Terminologic: A - domeniul de definiție al funcției; B - codomeniul funcției; f(x) -imaginea lui x prin f (sau valoarea lui f în x). Ceea ce este esențial în definiția de mai sus este faptul că funcția este o relație specială în care unui element dat îi corespunde un element și numai unul. In limbaj obișnuit se poate spune că, în acest 1 Ioan Purdea și Ioana Pop, „Cap. I. Relații” în Algebră, (Zalău: GIL, 2003), 8, 13, 14. 334 Hermeneutica Bibliothecaria - Antologie Philobiblon - Volumul V fel: există distincție și claritate; este eliminată ambiguitatea; este eliminată, într-un anume sens, relativitatea și interpretarea. Sugestiv este diferența între „unica posibilitate (x1, y1)” și, respectiv, între „mai multe posibilități (x1, y1), (x1, y2 )”. În timp ce toate funcțiile sunt relații, nu și toate relațiile sunt funcții. Funcțiile sunt o subclasă specială a relațiilor. A spune că o funcție este o relație „bine-definită” înseamnă a spune că fiind dat un x știm precis că îi corespunde un y și numai unul. Din astfel de motive „natural-cognitive” funcțiile sunt importante pentru limbajul formal al științelor, pentru descrierea științifică. Ne rezumăm aici doar la aceste observații. În continuare vor fi făcute precizări în fiecare situație particulară. Pentru a sublinia o dată în plus cerința restrictivă „tare” din definiția funcției să menționăm în treacăt că în general relația funcțională permite de exemplu (x1, y1) și (x2, y1 ) . Ce este timpul? Am ales următoarea definiție matematică a timpului în mecanica clasică: .Se notează cu R mulțimea numerelor reale și cu R spațiul liniar real n-dimensional. Spațiul afin n-dimensional An diferă de Rn prin faptul că în el „nu este fixată originea coordonatelor”. Grupul Rn acționează în An ca un grup de transporturi prin paralelism (translații). a a + b (a e An, b e R", a + b e An) 1. ) UNIVERSUL - spațiul afin de dimensiune patru A4. Punctele spațiului afin A4 se numesc puncte de univers sau evenimente. 2. ) TIMPUL - o aplicație liniară t: R4 R a spațiului transporturilor prin paralelism pe „axa reală a timpului”. Mulțimea evenimentelor simultane între ele este un subspațiu afin tridimensional al lui A4 și se numește spațiul A3 al evenimentelor simultane. Nucleul aplicației t este format din transporturile prin paralelism ale lui A4 care transformă un eveniment oarecare (și atunci, oricare eveniment) într-un eveniment simultan cu el. Acest nucleu este un subspațiu liniar tridimensional R3 al spațiului liniar R4.”1 Toate considerațiile epistemologice care urmează se bazează pe analiza acestui text matematic. R este mulțimea numerelor reale care este o mulțime ordonată. Să precizăm că mulțimea Rn cu n > 2 nu este o mulțime ordonată: planul, de exemplu, nu este o mulțime ordonată.1 2 Sugestiv, fie următoarea metaforă temporală intuitivă (timpul nu a fost încă definit) pentru Rn: este o lume cu „prezent”, „trecut” și „viitor” și, respectiv, următoarea metaforă spațială intuitivă [spațiul nu a fost încă definit] pentru Rn: este o lume cu „aici” și „acolo”. Comparativ, sugerăm o metaforă pentru An: este o lume numai cu temporalul „cândva” și spațialul „undeva”. Metaforic 1 Această scurtă expunere matematică a fost făcută după: V. I. Arnold, „§2. Grupul galileian și ecuațiile lui Newton” în Metodele matematice ale mecanicii clasice, (București: Editura Științifică și Enciclopedică, 1980), 14-16. 2 Se poate introduce o relație algebrică de ordine dar această chestiune nu interesează aici. 335 Hermeneutica Bibliothecaria - Antologie Philobiblon - Volumul V vorbind, am folosit cuvinte din limbajul cotidian: prezent, trecut, viitor, aici, acolo, undeva, cândva, cuvinte care încarcă inevitabil formalismul matematic cu anumite sensuri, sensuri care prin natura însăși a „formalului” sunt arbitrare. Altfel spus, formalismul matematic este neutru la orice interpretare ne-matematică a sensului sau semnificației sale: științifică factuală, cotidiană, filosofică, teologică etc. Cumva însă trebuie să începem să vorbim. În continuare se va încerca prezentarea semnificației pur matematice a formalismului, pe urmă o interpretare fizică (mecanică) a acestuia și, în final, se va propune o interpretare epistemologică tocmai a acestui demers de semnificare fizico-matematică. Facem următoarea afirmație pe care însă nu o dezvoltăm aici: dacă nu există un sistem de referință, o „origine a coordonatelor”, atunci nu este posibilă „operația de măsurare”. S-a precizat mai sus că An diferă de Rn prin faptul că în el nu este fixată originea coordonatelor deci în An nu se pot face măsurători. Într-o primă exprimare translația a a + b cu a e An, b e Rn și a + b e An înseamnă doar că un punct „a fost mutat” „de undeva” „altundeva”. Pornind de aici se poate introduce, pe această linie de definiție, noțiunea de omogenitate: „Omogenitatea înseamnă conservarea a „ceva” prin alegerea arbitrară a unor puncte de referință.” Alegerea (privilegierea) unui anumit punct numit „origine” devine în acest fel pur convențională și ea nu ține de vreo specificitate de natură calitativă a punctului respectiv. Cu noua noțiune scrierea formală de mai sus o reconfigurăm și o recitim astfel: a a © b (a e A , b eR, a © b e A), înseamnă matematic omogenitatea sau uniformitatea timpului; adică R acționează ca un grup de transformări care lasă invariant punctul-eveniment a în spațiul A în urma transformării (de simetrie) © . Altfel spus, punctele-eveniment a și a © b sunt echivalente în sensul în care a e A și a © b e A în urma transformării © . Observație: omogenitatea introdusă mai sus are un sens operațional, adică este consecința interpretării unei operații algebrice. Vom evita în continuare, pe cât posibil, să asociem omogenitatea timpului cu vreun conținut metafizic. Pot fi însă ocolite pe de-a-ntregul presupoziții sau angajamente ontologice tacit asumate? Fie o „operație complexă”: un experiment fizic în care se înregistrează niște rezultate ale unor măsurători. Dacă experimentul se repetă în condiții identice după un interval de timp (translație temporală) rezultatele măsurătorilor sunt aceleași. Spunem în mod obișnuit că simpla trecere a timpului nu influențează rezultatele unui experiment fizic. Există astfel o „identitate” exterioară citirii propriu-zise a ceasului, o „conservare” care transcende lectura unui instrument de măsură, altfel spus translația nu afectează experimentul fizic. În spiritul celor spuse mai sus, în limbaj natural noțiunea de simetrie strâns legată de noțiunea de operație poate fi exprimată astfel: spunem că „ceva” este simetric în raport cu o operație dacă acel „ceva” supus operației rămâne identic. În paragrafele care urmează, o anumită „identitate ontică” este presupusă în fiecare din construcțiile formale și interpretările lor. Explicitarea ei va fi făcută după caz. 336 Hermeneutica Bibliothecaria - Antologie Philobiblon - Volumul V In contextul matematic și mecanic în care discutăm, există doar două posibilități distincte, independente, de „mutare” pentru un punct.1 Intuitiv, în limbaj cotidian simplu: a translata un obiect înseamnă a-l mișca fără a-l roti iar a roti un obiect înseamnă a-l mișca de jur-împrejurul a ceva. Orice „mutare” (deplasare) se descompune în translații și rotații. Reducem discuția matematică aici doar la R, R1 2 și R3. Afirmăm fără să explicităm, afirmațiile sunt suficient de evidente intuitiv, următoarele: în R există translație dar nu există rotație (doar eventual ca un caz limită); în R2 și R3 există atât translație cât și rotație. Translația unui punct este întotdeauna reprezentabilă unidimensional iar rotația bidimensional. Altfel spus, „spațiul de reprezentare” pentru translație este un spațiu unidimensional R iar pentru rotație un spațiu bidimensional R2 chiar dacă „spațiul de descriere” este de dimensiune superioară. Vom conveni, pentru început, ca dacă punctelor din spațiul (UNIVERSUL) A4 le spunem „evenimente”, punctelor din spațiul R4 să le spunem “evenimente cu originea fixată”. Vom conveni să numim punctele sau „evenimentele cu origine fixată” din R4 „evenimente spațio-temporale” sau „evenimente fizice”. Un eveniment spațio-temporal este astfel un punct al unui spațiu liniar cvadridimensional. Scriind R4 = R3 X R se poate spune că R4 este, descriptiv-formal, produsul cartezian al spațiului liniar tridimensional R3 cu spațiul liniar unidimensional R. R3 și R sunt matematic subspații ale lui R4. Astfel, avem descriere matematică precisă pentru un punct matematic din R4 dar nu avem nici un fel de reprezentare intuitivă pentru el. Avem însă, o interpretare fizică intuitivă a punctului matematic ca eveniment fizic! Acest „salt intuitiv-interpretativ” este de interes filosofic dar aici va fi acceptat ca atare.2 Construim matematic două aplicații: s : R4 R3 și, respectiv, t : R4 R. Codomeniile R3 și R au ceva familiar, permit reprezentări intuitive. Intr-o primă „aproximație intuitivă” sunt asociabile cu spațiul și timpul fizic din mecanica clasică. Vom conveni să spunem că prin scrierea R4 = R3 X R spațiul R4 este „separabil intuitiv”.3 Cu alte cuvinte, cu referire la „dimensiuni”, spațiul matematic cvadridi-mensional R4 poate fi reprezentat prin trei dimensiuni asociate intuitiv-calitativ spațiului fizic (lungime, lățime, înălțime) și printr-o dimensiune asociată intuitiv-calitativ timpului fizic. Se observă că prin definițiile anterioare se poate gândi timpul independent de spațiu, în mod absolut (mecanica newtoniană clasică), dar asociat cu spațiul în vederea reprezentării unui eveniment spațio-temporal. Definiția de mai sus a timpului acoperă o parte din intuițiile comune dar ea este departe de a fi familiară în acest sens. Ea este o definiție „de lucru” satisfăcătoare pentru „necesitățile” mecanicii clasice. Nu ne putem reprezenta intuitiv un 1 De fapt, există în plan și alte tipuri de simetrie cum este, de exemplu, reflexia: a reflecta un obiect înseamnă, simplu, a produce imaginea sa în oglindă. 2 Scopul acestei analize este unul epistemologic limitat așa încât deși semnalăm existența unor dificultăți filosofice le acceptăm ca atare și trecem peste ele. 3 O direcție metafizică posibilă de interpretare a acestei „separabilități intuitive” este, de exemplu, cea a spațiului și a timpului ca forme ale intuiției pure a sensibilității din filosofia transcendentală kantiană. Nu așa ceva își propune analiza de față. 337 Hermeneutica Bibliothecaria - Antologie Philobiblon - Volumul V spațiu fizic euclidian cvadridimensional, cu toate patru dimensiunile de aceeași „natură calitativă”, în sensul dimensiunilor euclidiene din spațiul fizic tridimensional. Considerațiile de mai sus asociază timpul cu o dimensiune formală în sensul în care și lungimea, lățimea și înălțimea sunt dimensiuni. Asocierea calitativă a dimensiunii temporale cu cele spațiale însă, nu e posibilă în intuiția noastră. Ipoteza sau presupoziția „tare” de aici, la nivelul fizic al conținuturilor intuitive sau fizic-calita-tive, este aceasta: timpul nu este spațiul. Acest aspect pare a fi deosebit de important. Semnificația aplicației t : R4 R va fi, în continuare, extrem de utilă analizei. În acest context să facem o primă abordare, la limită, a omogenității spațiului și timpului. În construcția de mai sus a definiției timpului sunt folosite două spații matematice liniare cvadridimensionale A4 și R4. Deosebirea între aceste două spații este una esențială: în spațiul R4 avem o origine (a coordonatelor) pe când în spațiul A4 nu avem. Acest ultim spațiu este numit UNIVERS. Absența priviliegierii chiar convenționale a unor puncte este limita maximă a omogenității (uniformității) punctelor respective. Spațiul R4 a fost „separat” în subspațiul R3 (subspațiul spațiului euclidian tridimensional) și subspațiul R (subspațiul axei reale a timpului). În ambele subspații este fixată o origine a coordonatelor. Fixarea unei origini privilegiază convențional un punct. Se pune o întrebare importantă: Prin introducerea arbitrarietății punctului de referință se restabilește omogenitate punctelor? Un prim raport între „arbitrarietatea punctului de referință” și „omogenitatea punctelor” a fost sugerat mai sus. Interesul acestui studiu este axat însă pe ceva aflat în spatele proprietății de omogenitate (uniformitate) a timpului, pe o posibilă structură formală a timpului, mai precis, pe un aspect particular: structura formală a duratei.1 Translația ca relație1 2 Fie un ceas. Ceasul este o componentă intrinsecă a timpului; ceasul dă măsură timpului. Altfel spus, ceea ce contează aici este că măsurăm timpul. Timpul t este astfel asocierea unui eveniment (spațio-temporal) oarecare „e” cu un număr reprezentând indicația unui aparat de măsură (ceas). În prelungirea acestor afirmații, următoarea exprimare pare banală: ceasul măsoară durate. Această analiză încearcă să sugereze că lucrurile nu stau deloc așa. De la localizarea temporală a unui eveniment la durata sa, de la „Cât e ceasul?” la „Cât timp a trecut?” etc. există un salt de „semnificație”. Aceste aspecte sunt mai mult de interes epistemologic decât fizic. Algebra oferă un instrument formal de analiză epistemologică. Mecanica oferă cadrul unui conținut de sens formalismului și o imagine a relevanței științifice a semnificațiilor epistemologice. 1 Există o proprietate importantă a timpului, fără de care, „durata” de exemplu, nu poate fi definită în mecanica clasică : continuitatea („Timpul este continuu.”). Ea nu va fi abordată însă și nici nu va fi folosită efectiv în analiza de față dar va fi presupusă și acceptată pentru a nu lăsa anumite noțiuni familiare prea abstracte, golite complet de conținuturi intuitive. 2 Vom presupune cunoscute implicit toate proprietățile mulțimi numerelor reale, inclusiv operații cu numere reale, care fac posibilă abordarea translației ca relație și ca operație. 338 Hermeneutica Bibliothecaria - Antologie Philobiblon - Volumul V Analiza epistemologică nu începe în acest punct cu o raportare la natura metafizică a timpului, ci cu o chestiune de limbaj.1 „În urmă cu un an...” sau „Acum după un an...” sunt expresii sinonime în limbajul natural și în cel științific. Ele dau semnificația natural-științifică a arbitrarietății originii scării temporale. Simplu scris: t1 = 12 - A sau 12 = t1 + A sau 12 -t1 = A (mai concis, cu trecut/prezent/viitor, 12 = t1 ±A, A> 0). Vom opta astfel, în mod natural, pentru ceasul R și pentru operația de adunare corespunzătoare citirii ceasului.1 2 Vom numi în acest paragraf, nu □i în următorul, citirea unui ceas: translație. Foarte simplu și sugestiv spus, două momente t1 și t2 sunt în relație dacă este considerat intervalul de timp dintre ele. Fie xi, Xj, a e R. Vom defini translația T în R ca o relație algebrică astfel: xiTx ,• «3 a, x ,• = a + xi 1 j j 1 Relația astfel definită este: a. ) relație reflexivă: xiTxi «3 0, xi=0+xi. b. ) relație tranzitivă: xțTx j a xjTx k « 3a, j x ■ = axt a xk = fix j « « xk = jaxi « xiTxk c. ) relație simetrică: xiTx,• « x. =a + xi « xi = -a + x,- « x jTxi. Translația astfel definită este o relație algebrică de echivalență. Datorită proprietăților mulțimii R înzestrată cu operația de adunare x,Tx j, 'ix,, x^ e R. Consecința algebrică este imediată: R / T = {{R}}, adică mulțimea cât este formată dintr-o singură clasă de echivalență {R}. Acest rezultat, „faptul matematic” că toate elementele sunt în aceeași relație algebrică de echivalență-translație între ele îl interpretăm ca omogenitate. Interpretând relația algebrică de translație ca o relație de citire a ceasului pentru două momente de timp (explicit sau implicit considerate; de exemplu: o măsurătoare fizică necesită două momente explicite de timp; ora zero e.n. (era noastră) este un moment implicit pentru orice datare istorică), toate momentele sunt echivalente, vorbim în acest sens de omogenitatea sau uniformitatea timpului citit („înregistrat”) pe un ceas. Omogenitatea (uniformitatea) timpului astfel prezentată este, epistemologic vorbind, o interpretare descriptivă fizico-matematică la nivelul unei lecturi temporale a fenomenelor (a experienței). Reamintim că timpul 1: „Să vedem întâi ce înțelegem prin timp. Ce este timpul? Ar fi bine dacă am putea găsi o bună definiție a timpului [...] Poate că ar trebui să spunem: „Timpul este ceea ce se petrece când nimic altceva nu se petrece.” și de asemenea nu mergem prea departe. Poate că-i mai bine să constatăm faptul că timpul este una dintre noțiunile pe care, probabil, nu le putem defini (în sensul dicționarului) [...]. Ce contează într-adevăr este cum masurăm timpul și nu cum îl definim.” Richard P. Feynman, „Ch. Time și Distance, § 5-2 Time” în Commemorative issue The Feynmman Lectures on Physics, Feynman-Leighton-Sșis, vol. I., (Massachusetts: Addison-Wesley Publishing Company, Reading, 1989), 5-1. 2 Opțiunea pentru o anumită operație este arbitrară algebric. 339 Hermeneutica Bibliothecaria - Antologie Philobiblon - Volumul V a fost definit ca o aplicație liniară t : R4 R a spațiului transporturilor prin paralelism pe „axa reală a timpului” (sugestiv t : R4 ©). Două observații se impun. In construcția translației ca relație: x,Tx > ^3a, xj = a + x, , s-a păstrat sensul operațional prin prezența simbolului „+” cu semnificația de adunare a numerelor reale. Atât construcția formală din acest paragraf cât și interpretarea ei, deși noțiunile matematice principale au conținut algebric, sunt în spiritul tradițional al mecanicii clasice, mai apropiat de analiza matematică decât de algebră, și acoperă intuițiile noastre familiare legate de mecanică. Comparativ, paragraful următor se distanțează prin formalismul său accentuat algebric, relațional și neoperațional, și prin interpretarea acestuia, de abordările clasice ale mecanicii. In acest context limitat algebric am evitat în finalul analizei chiar și o posibilă definire a duratei ca măsură a unei mulțimi (a proiecției temporale). Structura formală a duratei ca secțiune a unei relații Să reluăm și să comentăm într-o perspectivă strict algebrică, definiția timpului. In acest paragraf, citirea unui ceas este doar o simplă lectură „f(x)” a unei valori (mai general a unui element) din codomeniul unei funcții. Spre deosebire de paragraful anterior, citirea unui ceas nu are aici nici măcar acoperirea intuitivă a translației (limbile unui ceas se mișcă1). Paragraful anterior are rolul unui prim termen „abstract-intuitiv”, dacă putem nuanța așa, al unei comparații care ajută la o mai bună înțelegere a celui de-al doilea termen „abstract-neintuitiv” al comparației, termen care în principal este avut în vedere în analiza de față. In definiție se face o distincție precisă între timpul t și axa reală a timpului R. Să explicităm această distincție. Distincția între timp și axa reală a timpului apare foarte clar: timpul este o aplicație (funcție) liniară care asociază, pune în corespondență, un eveniment spațio-temporal cu un punct de pe axa reală R numită în acest caz axa reală a timpului. Convenim să numim punctele axei reale a timpului „momente”. Se înțelege că timpul nu se confundă cu momentele sale. Intrucât momentele sunt numere reale proprietăți ale numerelor reale sunt asociate cu timpul. In continuare, structura topologică a mulțimii numerelor reale nu interesează. Evident că timpul nu se confundă cu evenimentele cărora le asociază momente. Timpul cu alte cuvinte este asocierea unui eveniment cu „ceva măsurabil”, cu „o cantitate”, matematic cu un număr (reprezentând, mecanic vorbind, indicația unui aparat de măsură: ceasul). Altfel spus, în definiția timpului este inclusă prezența unui ceas (codomeniul R). Să dezvoltăm puțin din punct de vedere mecanic aceste considerații. Corespondența funcțională permite ca un eveniment fizic să aibă asociată o proprietate măsurabilă în mod univoc, adică prin intermediul unui instrument de măsură. Subliniem încă o dată că „ceasul” în mecanică este mai mult decât mulțimea matematică R. Localizarea temporală mecanică este un număr real însoțit de o unitate fizică de măsură. Timpul este astfel o mărime fizică. Pentru importanța 1 In treacăt fie spus, chiar dacă un ceas are în general o formă fizică rotundă iar limbile ca obiecte fizice descriu o mișcare de rotație, ceea ce se citește pe ceas este o translație; în acest sens clepsidrele acordă mai bine „imaginea” fizică cu ”semnificația” fizică. 340 Hermeneutica Bibliothecaria - Antologie Philobiblon - Volumul V directă a subiectului acestei analize dăm următoarea caracterizare după A. Einstein: „Prin timpul unui fenomen se va înțelege indicația de timp (poziția limbii acelui ceasornic care se află în imediata apropiere în spațiu) a fenomenului. În felul acesta oricărui eveniment i se va pune în corespondență o valoare temporală, care poate fi în principiu observată.”1 Pentru a putea vorbi însă de timpul unui fenomen trebuie definită o unitate de măsură, implicit o „durată”. De dragul rigurozității epistemologice facem în acest punct al analizei o distincție. Spunem că R este un ceas matematic și nu un ceas fizic. De dragul clarității epistemologice lăsăm această distincție neexplicitată pe aproape tot parcursul expunerii. Căci, scopul particular al acestei analize, dincolo de relația limbajelor matematic/filosofic (ontologic-epistemologic)/mecanic (științific) este de a defini „structura formală” (aici în sens algebric) a duratei. Se va observa că în definirea propriu-zisă a duratei sunt necesare presupoziții complementare structurii formale. Reluăm analiza formalismului matematic. Întrucât timpul este o funcție, citirea ceasului asociază unui eveniment un moment și numai unul. În acest fel un eveniment nu are „durată” în sensul obișnuit al termenului! Să analizăm în continuare absența ceasului. În interpretarea mecanică a formalismului matematic introdus mai sus, în absența ceasului nu avem timp! Introducem acum și discutăm conceptul de simultaneitate.1 2 Pentru claritatea epistemologică a analizei prezentăm câteva complemente necesare de algebră. Pentru simplitate, definim nucleul unei aplicații (funcții) de o variabilă. Fie f: A B o funcție. Relația între elementele lui A, care are graficul notat cu ker f și definit prin ker f = {(x1, x2 )e A x A | f (x1 ) = f (x2)} se numește nucleul lui f.3 Pornind de la această definiție algebrică construim noțiunea de simultaneitate-algebrică în cazul de față. Rescriem pentru mai multă sugestivitate f : E R unde elementele e e E convenim să le numim evenimente-algebrice iar codomeniul R ceas-algebric. Atunci, pentru două evenimente, nucleul funcției f este definiția simultaneității algebrice a acestora.4 Simultaneitatea algebrică ca referință 1 Albert Einstein, „§ 8. Noțiunea de timp în fizică” în Teoria relativității pe înțelesul tuturor, Trad. Ilie Pârvu (București: Humanitas, 1996), 309. 2 Definiția algebrică a simultaneității este abstractă. Simultaneitatea în fizică cere alte exigențe: „[...] toate enunțurile fizice în care conceptul de simultan joacă vreun rol. Conceptul există pentru fizician numai atunci când se dă posibilitatea de a determina în cazurile concrete dacă el corespunde sau nu. Este așadar nevoie de o asemenea definiție a simultaneității care să ne ofere metoda de a decide experimental dacă [...] (două evenimente n.n.) au fost simultane sau nu. Atâta vreme cât o asemenea exigență nu este îndeplinită, ca fizician (lucrul e valabil și pentru un nefizician) mă înșel atunci când cred că voi putea da vreun sens simultaneității.” - Ibid., p.308. 3 Purdea și Pop, „Cap. I. Relații” în Algebră, 22. 4 Sugestiv, pentru n evenimente simultane : ker f = • (e1, e ..en ) e 1 xEx ...x3 I f (1 ) = f (e ( ) = ... = f (n ) L de n-ori 341 Hermeneutica Bibliothecaria - Antologie Philobiblon - Volumul V formală pentru analiza simultaneității temporale este o discuție în sine, cu atât mai mult cu cât simultaneitatea algebrică definește o relație de echivalență și implicit clase de echivalență și o mulțime cât, dar nu va fi abordată aici decât în măsura în care este strict utilă analizei de față.1 Pentru evenimentele simultane se poate defini un „spațiu al evenimentelor simultane” care poate fi considerat un spațiu autonom. Este, de fapt, ceea ce în mod obișnuit în mecanică se înțelege prin „spațiu independent de timp”. S-a afirmat mai sus că în interpretarea mecanică a formalismului matematic în absența ceasului nu avem timp. Prelungim această afirmație cu câteva observații importante. Fizica în general, mecanica în particular, descrie fenomenele fizice folosindu-se de mărimi fizice. O mărime fizică are asociată o unitate de măsură care presupune implicit o operație de măsurare. In acest fel au sens fizic (mecanic) doar aplicațiile între mulțimi Rn (n =1,4). In continuare vom discuta posibile interpretări epistemologice și posibile angajamente ontologice ale câtorva aplicații în care nu peste tot sunt mulțimi Rn. Să considerăm următoarea aplicație: lt : A4 R Ce semnificație ar putea avea această funcție? Așa scrisă, nici una. Orice interpretare ar fi speculație pur metafizică, ceva extrem de general de felul: „Există timp.” etc. Vom construi în prealabil aplicația: rf: A4 R care înseamnă „reprezentarea unui punct de univers ca eveniment fizic (reprezentare fizică)”. Vom folosi acum definiția timpului t : R R și de abia acum definim aplicația lt : lt : A4 -XR, lt = t(rf). Astfel lt ajunge să aibă semnificație: reprezintă localizarea temporală a unui eveniment din universul A4. Subliniem că: un eveniment are o localizare temporală „instantanee” (un moment asociat) și numai una. 1 Pentru o definire formală, fie X și Y mulțimi și fie f o funcție de la X la Y. Elementele x1 și x2 din X sunt echivalente dacă f(x1) și f(x2) sunt egale, altfel spus dacă sunt unul și același element din Y. Nucleul lui f poate defini astfel o relație de echivalență. Nucleul, în sens de relație de echivalență, îl notăm simbolic: "=f" și îl definim algebric: (x = f y):«■ (f(x) = f(y)).Ca orice relație de echivalență, determină clase de echivalență și o mulțime cât: x e X : f (x)= f x : x e Xj. Mulțimea cât X/=f se numește coimaginea funcției f, notată "coim f". Coimaginea este izomorfă (în sensul bijecției din teoria mulțimilor) cu im f; mai precis, clasa de echivalență a lui x in X (care este un element al mulțimii cât coim f) corespunde la f (x) în Y (care este un element al mulțimii im f). Ca orice relație binară, nucleul unei funcții poate fi considerat ca o submulțime a produsului cartezian X * X. In acest fel, nucleul poate fi scris „ker f” și poate fi definit simbolic astfel: ker f = {(x y)f (x ) = f (x')}. 342 Hermeneutica Bibliothecaria - Antologie Philobiblon - Volumul V La fel construită ls: A4 —R3 aplicația ls reprezintă localizarea spațială a unui eveniment din universul A4. Să precizăm și pentru localizarea spațială ce am menționat pentru localizarea temporală: fiind vorba de o funcție, un eveniment nu are „întindere”! Să observăm că localizările temporale și spațiale ale evenimentelor de univers necesită „puncte origine” doar în codomeniul funcțiilor, pe care convenim să le numim „spații de localizare”. Am convenit să spunem că prin scrierea R4 = R3 X R spațiul R4 este „separabil intuitiv”. Vom face, în acest punct, o convenție suplimentară. Din definițiile localizărilor spațiale și temporale și din scrierea R4 = R3 X R vom conveni să considerăm un eveniment (în particular un eveniment fizic) complet localizat spațio-temporal. Considerăm că orice eveniment din Universul A4 este localizat doar spațial și temporal, dar este localizat și spațial și temporal! Necesitatea unei duble localizări este esențială!1 În plus există presupoziția că localizările temporale și spațiale sunt reciproc independente (dar asociabile în localizarea spațio-temporală a unui eveniment). Totodată să observăm că despre evenimentele de univers nu putem vorbi „nemijlocit”, ci doar „mediat”, prin intermediul evenimentelor fizice. Astfel, un element de univers eeA4 este localizat la momentul t1 etc. numai dacă îi poate fi asociat un eveniment fizic: e - f (e)eR4. Să interpretăm în continuare formalismul matematic așa cum este dat: rf : A4 - R4 este matematic o funcție ceea ce înseamnă că unui eveniment îi corespunde un eveniment fizic și numai unul. Această cerință matematică este foarte importantă pentru știință și ea conduce la interpretări episte-molgice consistente. În studiul de față ne limităm doar la analiza legată de timp. În continuare va fi introdusă algebric „proiecția temporală” sau „structura formală a duratei”. Funcția lt : A4 - R înseamnă că pentru un eveniment avem o localizare temporală și numai una (evident că și pentru un eveniment fizic: t : R4 - R). Acest lucru este ceva familiar și îl precizăm mai sugestiv în raport cu spațiul.1 2 3 În mecanica clasică un corp ocupă, la un moment dat, un loc în spațiu și nu este în două locuri diferite: și aici și mai încolo.3 Așa cum s-a văzut, două evenimente diferite pot fi însă 1 Nu argumentăm în acest articol, deși este foarte interesant și important, că reducerea la o singură localizare face imposibilă mecanica clasică așa cum este construită. (Avem un set de argumente în acest sens, dar faptul că nu le prezentăm aici reduce această notă de subsol doar la o simplă afirmație.) 2 Am folosit cuvântul corp care, intuitiv (sau kantian metafizic) are întindere de care facem abstracție aici, localizările temporale și spațiale ale evenimentelor sunt punctuale ; „durata” și „întinderea” trebuie construite. 3 Vrem să subliniem că analiza epistemologică cu referire la mecanica clasică nu trimite în nici un fel la o analiză explicită a unor chestiuni similare din mecanica cuantică. Menționăm doar că, principial, din majoritatea punctelor de vedere lucrurile stau la fel în mecanica cuantică atâta vreme cât operăm matematic cu funcții. 343 Hermeneutica Bibliothecaria - Antologie Philobiblon - Volumul V simultane. Urmează acum un aspect oarecum mai dificil de prezentat și interpretat. Apelând însă la rezultate matematice (pe care nu le analizăm în detaliile lor matematice) și la un suport intuitiv care își are acoperire în experiența noastră cotidiană și în cea științifică vom aduce, sperăm, suficientă claritate problemei. Fie un eveniment e care are asociată localizarea temporală lt(e)= t1. Matematic această reprezentare rămâne imuabilă: „e rămâne e” la „același t1 care rămâne t1”. Experiența noastră fizică însă ne face să spunem uneori că localizăm un eveniment e la momentul t1 și același eveniment e la momentul t2, t1 12 . Rămânând consecvenți cu semnificația matematică a funcției și acceptând că mulțimea R este matematic continuă vom da un schelet formal, o structură, „duratei” (de timp).1 Fie deci: lt(e)=t1, lt(e)=t2,..., lt(e)=tn. Desigur, „scrierea globală”: „funcția lt : A4 R și lt (e) = t1, lt (e) = 12,..., lt (e) = tn ” reprezintă în acest fel o inconsecvență matematică! Să precizăm un aspect important. Dacă, în particular, localizarea numai temporală lt(e)=t1sau numai spațială ls(e)= s1 pot conduce, în sensul de mai sus, la inconsecvențe matematice, dubla localizare lst(e)= (s1,t1 ) permite distincții formale (și implicit ontologice și epistemologice) relevante prin consecințele lor. În primul rând, aspect formal-matematic semnificativ, dispar inconsecvențele semnalate mai sus. În continuare nu vom mai explicita toate detaliile de tip eveniment^eveniment fizic etc., ci vom scrie doar simbolurile și interpretările lor strict necesare pentru analiză. Fie deci: lst : A4 R3 x R , lst (e)=(s;, ti), cu interpretarea: „Un eveniment de Univers este localizat dacă și numai dacă este localizat spațio-temporal.” Sa văzut că despre localizarea unui eveniment nu vorbim decât prin medierea unui eveniment fizic. Similar, despre localizările particulare temporale sau spațiale, dincolo de stricta definire a lor, nu vom vorbi decât prin medierea dublei localizări spațio-temporale. Numai aceasta face posibilă știința (aici mecanica clasică). Analiza care urmează poate fi particularizată desigur pe evenimente fizice dar, fără a pierde din rigurozitate este, la nivelul abstract la care va fi prezentată, mai sugestivă cu referire la evenimente. Avem toate definițiile și construcțiile de mai sus. În acest context, ceea ce vrem să facem este să „salvăm descrierea matematică în limbaj de funcții (să nu renunțăm la funcții, altfel spus)”. Direcția de soluționare pe care o propunem este în sens algebric (sugerată de algebră). Se presupun familiare noțiunile algebrice: relație de echivalență, clasă de echivalență, mulțime cât (factor), reprezentant al unei clase de echivalență, proiecție canonică p astfel încât nu se insistă asupra lor. Afirmațiile pe care le vom face pot fi formalizate și susținute algebric. Ele sunt însă suficient de evidente astfel încât renunțăm la încărcarea analizei cu o susținere formală complementară.1 2 Pentru sugestivitate și claritate vom face o analogie intuitivă.3 1 Continuitatea matematică nu joacă nici un rol în considerațiile care urmează, ea este doar expresia formală a unui conținut intuitiv presupus. 2 În tratarea translației ca relație a fost dat un exemplu simplu de formalizare algebrică. 3 „Analogia intuitivă” nu se substituie desigur descrierii matematice. 344 Hermeneutica Bibliothecaria - Antologie Philobiblon - Volumul V Fie, în acest sens, foarte succint prezentată, referința formal-algebrică a analogiei: mulțimea numerelor raționale Q și, respectiv, mulțimea fracțiilor m n Z. Algebric, o relație de echivalență este o relație între elementele unei mulțimi și determină clase de echivalență. O anumită relație de echivalență determină anumite clase de echivalență.1 Relația de egalitate este o „relație algebrică” de echivalență.1 2 În raport cu această relație de echivalență, de exemplu, 2 10 3 9 — și 15, respectiv 5 și 15 fac parte din aceleași clase de echivalență 3 C2 =J-2,l,.6<l,...l respectiv C3 =J-, — , — ,... — tj 3 t5 10 15 Construim acum analogia epistemologică, dezvoltând, pe de o parte, aspectele matematice, pe de altă parte, o interpretare a acestora. Reluăm scrierea anterioară „funcția lt : A4 * - R și lt(e)=t1, lt(e)=t2,..., lt(e)=tn” care, așa cum s-a observat, a condus la o inconsecvență matematică. Facem următoarea convenție de scriere (de limbaj): evenimentul ee A4 pe care îl localizăm la momentul ti eR îl vom nota e(ti ). Subliniem că aceasta este doar o rescriere care nu rezolvă nimic din dificultățile problemei. „Funcția” nu este salvată. Fie mulțimea evenimentelor A4. Există o bază intuitiv-empirică pentru următoarea afirmație, care formal poate fi făcută și fără o legitimare empirică: un eveniment e poate fi localizat temporal diferit. Astfel e(t1 )e A4 și e(t2)e A4 pot reprezenta unul și același eveniment localizat temporal în două momente diferite. Pentru ceea ce ne-am propus e nevoie de mai mult decât o localizare. S-a considerat mai sus că un eveniment (un eveniment fizic) este complet localizat spațio-temporal. Vom scrie aceasta simplu: e(si,ti) (e(si,ti)eA4). Înainte de a continua, să trecem în revistă câteva aspecte filosofice legate de anumite presupoziții ontologice și consecințele lor epistemologice. Prima presupoziție: există evenimente de univers care sunt localizabile spațio-temporal (chiar dacă nu se explicitează localizările spațiale și temporale ale evenimentului). Aceasta permite formalizarea prin funcții de localizare spațio-temporală a evenimentelor. Pentru ca să nu încărcăm formal expunerea (cu restricții de funcții etc.), vom presupune în plus, că toate evenimentele din universul A4 sunt localizabile temporal 1 Un exemplu intuitiv: „asemănarea triunghiurilor”, ca relație de echivalență, determină anumite clase de echivalență în mulțimea triunghiurilor în timp ce „egalitatea ariilor”, ca relație de echivalență, determină alte clase de echivalență în aceeași mulțime. „Structurarea” mulțimii triunghiurilor în raport cu asemănarea sau cu egalitatea ariilor este diferită. 2 O prezentare algebrică a relațiilor și claselor de echivalență se găsește în: Purdea și Pop, „Cap. I., §1.8. Relații de echivalență și partiții” în Algebră, 4—-48. — Pentru simplitatea expunerii și pentru economie de scriere am redus m,neZ la * m,n e Z + . —45 Hermeneutica Bibliothecaria - Antologie Philobiblon - Volumul V (evident și spațial). Desigur, filosofic vorbind, mai ales metafizic, este o presupoziție extrem de restrictivă. Dar, ținând cont că analiza vizează timpul în mecanica clasică, presupoziția este acceptabilă. A doua presupoziție: toate evenimentele localizabile spațio-temporal sunt în universul A4. A treia presupoziție: orice localizare spațio-temporală este posibilă. Altfel spus pentru cea de-a treia presupoziție: oricărei localizări spațiale îi poate fi asociată orice localizare temporală și reciproc. Vom exprima formal ultimele două presupoziții astfel: fie I o mulțime de indici și Vi, jeI, e(si,tj )e A4.1 Menționăm că analiza de față este diferită de analiza bazată pe presupoziția ontologică că în orice moment, la orice citire de ceas există, cel puțin în principiu, un eveniment de univers care să poată fi asociat ceasului (instrumentului de măsură). O formulăm astfel: ori de câte ori ne uităm la un ceas, ti, există un eveniment, ei, în univers care poate fi localizat lt(ei)=ti . Această presupoziție legitimează construcția (definiția) unei astfel de funcții: ce: R A4, ce (t, )=e, pe care convenim să o numim „funcția ceas-eveniment”; această funcție este expresia matematică a presupoziției ontologice. „Funcția ceas-eveniment” nu este inversa funcției lt . O astfel de presupoziție este în spatele familiarei dependențe temporale sugestiv formulate prin dependența de parametrul t: e(t) . Chiar și în această abordare, dependența de timp a unor evenimente nu înseamnă mai mult decât o dependență descriptivă adică o simplă asociere cu numerele unui ceas (o localizare temporală). Explicitând la nivel de limbaj curent, „curgerea timpului” (care în abordarea propusă va fi înțeleasă ca „durată”), nu afectează cu nimic evenimentul fizic. Științific vorbind, caracterizarea fizică a unui eveniment la un moment dat se datorează unor factori diferiți de ceea ce, într-un fel sau altul, numim timp. Analiza propusă aici este o altfel de abordare. Continuăm cu această abordare și cu consecințe ale presupoziției că toate evenimentele sunt localizabile spațio-temporal. Această presupoziție ontologică și cerința localizării spațio-temporale ca relație descriptivă funcțională e(si,ti) conduce la o cerința formală pe care am interpreta-o ca și consecință epistemologică. Pentru simplitate comentăm un exemplu particular: evenimentele e(s1 , t1 ) , e(s1,t2), e(s2,t1) sunt toate diferite între ele. Consecința epistemologică este următoarea: operația de măsurare (măsurătorile fizice, de exemplu) diferențiază evenimentele între ele! Există însă o „tensiune filosofică” aici. Din experiența cotidiană și din cea științifică afirmăm în mod natural, fără să fim exagerat de heraclitieni, că anumite evenimente nu se schimbă totuși în timp, cel puțin pentru un timp. Există astfel acceptarea tacită, la nivel ontic, a unei poziții parmenidiene parțiale. Poate fi „salvată” ontic o astfel de poziție? Analiza algebrică care urmează și interpretarea rezultatelor ei permit o salvare concomitentă atât a cerinței ontice menționate cât și a descrierii formale prin funcții. Ceea ce interesează însă sunt consecințele interpretative asupra timpului. 1 Nu discutăm natura mulțimii de indici I. Nu se pierde prin aceasta din rigurozitatea analizei. 346 Hermeneutica Bibliothecaria - Antologie Philobiblon - Volumul V Fie localizarea spațio-temporală lst.1 Asociat acestei localizări, construim următoarea relație „~” între evenimente localizate (doar) temporal: e(t,) ~ e(tj )^(si, ti )a(s/ , tj) unde (si,ti)a(sî- , tj) înseamnă: evenimentele distincte localizate spațio-temporal e(si, ti) și e(s;, tj) considerate împreună. Cu câte două evenimente astfel localizate se construiește prin definiție relația de mai sus „~”. Semnul „ a (și)” este simbolul unei relații speciale de „considerare împreună”.1 2 Observație: O posibilă bază de construcție (si ,ti )= (si,t j ) considerată strict algebric ca și egalitate între două perechi ordonate ale produsului cartezian menționat, conduce în mod direct la: (si, h ) = (si , tj ti = t j , rezultat care nu prezintă interes epistemologic aici. Înainte de a continua analiza algebrică să explicităm sensul relației e(ti)~ e(tj ). Orice eveniment localizat temporal este, conform presupoziției ontologice, localizat și spațial. În consecință, e(ti ) este localizat spațial și, pentru simplitate, notăm e(si,ti ) dubla localizare. Conform celei de a doua și a treia presupoziții, există în A4 evenimentul e(si,tj ). Dăm în continuare următoarea analogie care este pur sugestivă și permite o 1 exprimare în limbaj natural, cu un oarecare suport intuitiv: 3 = — •» 3 = 3-^2, altfel 5 - 2 36 spus — și — sunt intr-o relație „~ 5 10 (aici de egalitate-echivalență a fracțiilor) pentru 3 3 6 că este posibilă o simplificare. S-a văzut că 5 și — fac parte din aceeași clasă de echivalență: C3 = 5 3 6_ _9 5,10,15 . Dar, o clasă de echivalență este considerată o mulțime formată din mai multe elemente. Atunci, elementele sale sunt distincte între 36 ele, sunt diferite, astfel că și elementele 5 și — sunt, ca elemente, diferite în C3 . 1 Nu mai explicităm scrierile formale asociate, ci ne concentrăm pe aspectele principale urmărite în analiză. 2 Această relație specială de „a fi împreună (a )” poate fi supra-formalizată astfel: 1. a a b •» a, b e X ; 2. a a b a c •» a, b, c e X . Nu mai dezvoltăm formal aceste chestiuni. Sensul relației „ a ”este dat de 1. și 2. El are și suport intuitiv. 3 Pentru o tratare strict algebrică generală a fracțiilor trimitem la: Purdea și Pop, „Cap. IV. Semigrupuri și inele de fracții” în Algebră, 169-180. În analogia de față am redus generalitatea algebrică fără să „reducem” însă corectitudinea matematică. De asemenea, interpretarea formalismului matematic este orientată epistemologic fără însă ca interpretarea dată să intre în „conflict” cu o interpretare algebrică. 347 Hermeneutica Bibliothecaria - Antologie Philobiblon - Volumul V —6 Ce înseamnă atunci scrierea 5 = — ? Semnul „=” nu este o egalitate propriu-zisă în sensul de „identitate”. El trimite la altceva aici: la toate elementele unei clase de echivalență care au aceeași valoare numerică de număr „rațional”. În acest sens aspectul „rațional”-cantitativ se păstrează și lectura devine unică în reprezentarea zecimală: „numărul rațional 0,6” pentru oricare din reprezentanții clasei de echivalență C— , de exemplu. 5 Să continuăm cu observația că toate fracțiile unei clase de echivalență reprezintă unul și același „obiect matematic”: un anumit număr rațional q (pentru care putem da o reprezentare unică sub formă zecimală). În cazul de față, mai mult, oricare obiect-număr rațional are o clasă de fracții care îl reprezintă. În această accepțiune, se poate scrie deci: - = — » 3 ~ —. 5 10 5 10 -Să reluăm, sugestiv, analogia. S-a văzut că semnul „ a (și)” este simbolul unei relații generale de „considerare împreună” a două evenimente cu anumite similarități în localizarea spațio-temporală. Aceasta va trimite la elementele unei clase de echivalență care au aceeași valoare ontică de „eveniment ontic determinat”. În acest sens aspectul „ontic”-referențial se păstrează și lectura devine unică în reprezentarea ontică: „evenimentul ontic determinat e” care este același pentru oricare din reprezentanții unei clase de echivalență care va fi introdusă în continuare. Pentru mai multă claritate ideea este următoarea. Localizarea spațio-temporală (operația de măsurare) introduce diferența epistemică între evenimente: două evenimente sunt considerate diferite dacă cel puțin una dintre localizări este diferită. Rezumăm discuția numai la localizarea temporală (cu referire numai la localizarea spațială). Introducem două definiții. Prima: „Un eveniment este ontic determinat spațial dacă i se asociază o localizare spațială.” A doua: „Spunem despre două evenimente care au aceeași localizare spațială că au aceeași valoare ontică de eveniment ontic determinat spațial”. Cu aceste definiții semnul „a” din (si,ti)a(si,tj ) are semnificația bine precizată. 36 Prin analogie cu — = -6 •» 3 ~ -0 introducem: e(ti) ~ e(tj)» (s,, ti )a (s, tj). Tot prin analogie, spunem că e(ti) și e(tj) sunt într-o relație „~” pentru că putem „simpli- fica” spațiul în dubla localizare, „simplifica” în sensul că fiind aceeași localizare spațială putem face abstracție de ea și să ne „limităm” doar la localizarea temporală. Pentru a da mai multă claritate limbajului și un plus de suport analogiei în felul în care vorbim, dezvoltăm cele spuse prin introducerea unei distincții suplimentare. Spunem despre două evenimente că sunt complet distincte epistemologic și ontic dacă diferă atât localizările lor spațiale cât și cele temporale. Dacă localizările spațiale sunt aceleași și ceea ce interesează în mod direct și prin consecințe sunt localizările temporale, facem o simplificare de localizare în sensul în care renunțăm la localizarea spațială (aceeași pentru toate evenimentele considerate) pe care o presupunem doar implicit, și vorbim doar de evenimente localizate temporal e(ti ). Analogia a fost doar atât: un mod sugestiv de a vorbi despre o abstracție. 348 Ana-Maria Câlinescu, MOV-ing, (2007). Black marker on paper, 460 * 305 mm Hermeneutica Bibliothecaria - Antologie Philobiblon - Volumul V Relația „~” definită mai sus este: a) relație reflexivă: (s,, t,) a (s, t,) •» e(ti )~ e(ti ). b) relație tranzitivă: (si,ti )a(si,tj ) și (s, , tj )a(s, , sk) (s, , ti )a(s, ,tk), ceea ce, conform definiției c) relației, revine la a scrie: e(ti) ~ e(tj) și e(tj)~ e(tk) e(ti )~ e(tk ). relație simetrică: (s, , ti ) = (s, tj )^(s,, tj )=(s, , ti), adică e(t,e(t] e(tJ)~ e(ti) .1 S-a arătat astfel că relația este o relație algebrică de echivalență. Fie, prin analogie, mulțimea evenimentelor A4 și, respectiv, mulțimea evenimentelor localizate doar temporal. Algebric, o relație de echivalență este o relație între elementele unei mulțimi și determină clase de echivalență. Relația „~” introdusă este o „relație algebrică” de echivalență între evenimente localizate temporal în mulțimea univers A4. În raport cu această relație de echivalență e(ti) ~ e(tj) •» (s, , ti) a (si,tj ), e(ti ) și e(t j ) fac parte din aceeași clasă de echivalență respectiv Ce(t ' j Ele sunt evenimente epistemic diferite ca localizare temporală dar cu aceeași valoare ontică de „eveniment ontic determinat spațial”. Să precizăm că oricare element al unei clase de echivalență poate fi introdus convențional ca reprezentant al clasei respective de echivalență. Astfel, în notația de mai sus: C ( ) = C / x. Intr-o astfel de clasă de echivalentă oricare eveniment tj j localizat temporal poate înlocui oricare alt eveniment al clasei de echivalență căreia îi aparține (poate fi un reprezentant al clasei de echivalență). Putem vorbi de o „similaritate (identitate) ontică spațială” în acest caz: de exemplu e(ti ) și e(t j ) sunt evenimente identice ontic-spațial. Din punct de vedere ontologic evenimentele unei clase de echivalență pot fi considerate o formă de echivalență ontică parțială pentru a exprima existența unei anumite identități ontologice (ontice). Evenimentele unei clase de echivalență pot fi substituite unele prin altele, pot alterna într-un context epistemologic fără ca identitatea ontică de referință să fie afectată. A introduce o astfel de interpretare formalismului algebric nu este câtuși de puțin de interes strict matematic. Necesitatea ei poate apărea însă din perspectiva unor investigații filosofice ale conceptelor, ale relațiilor dintre ele, ale relațiilor limbajelor formale cu concepte științifice fundamentale, în particular ale relațiilor unui limbaj cu obiectele altui limbaj. Astfel, întrebări de felul: Ce fel de propoziții sunt ecuațiile fizicii-matematice? sau Cum descrie matematica lumea faptelor? sunt probleme filosofice. 1 Semnificația formală pentru „ a ” este cea dată într-o notă de subsol anterioară. 350 Hermeneutica Bibliothecaria - Antologie Philobiblon - Volumul V In această construcție, fiind dată mulțimea-Univers A4 și relația de echivalență ~ pe A4 , clasa de echivalență a unui eveniment e(ti ) din A4 este submulțimea tuturor evenimentelor din A4 care sunt echivalente cu e(ti ): K-)e A 4| e(tj) ~ e(ti )}. Noțiunea de „clasă de echivalență” a fost utilă aici pentru a introduce noi mulțimi de evenimente, cu un anumit specific, selectate din mulțimea generală a evenimentelor Universului A4 . Acest procedeu poate fi interpretat ca un act de „selecție-temporală", prin relația de echivalență, a evenimentelor din mulțimea-Univers A4 . Se va introduce în continuare noțiunea de „proiecție temporală” pe care convenim să o numim și „structură formală a duratei” în sensul algebric-epistemologic al analizei anterioare. Se va vedea din definiția ei că proiecția temporală elimină intuiția curgerii timpului. Fie mulțimea cât A4 /~ a claselor de echivalență induse de relația de echivalență definită mai sus. O clasă de echivalență este reprezentată atunci, fără a mai introduce notații suplimentare, astfel: ~ (e(t>) = )e A41 e(ti) ~ e(tj)}. Notația ~ {e(ti)) este folosită pentru a desemna că înțelegem clasa de echivalență a evenimentului e(ti ) cu referire directă la relația de echivalență ~. Altfel spus: ~ clasă de echivalență a evenimentului e(ti ) . Cu aceste notații, mulțimea cât A4/~ se reprezintă: A 4/~ = {~ {e(ti ))| e(tt )e A4 }. Pentru orice relație de echivalență se construiește o funcție-proiecție canonică p de la mulțimea X la mulțimea cât X/~ , în felul următor: p(x) = (x). Această funcție este întotdeauna surjectivă. Fie proiecția canonică: p : A4 A4/~ , p(e(ti))=~ (e(ti) . Scris sub formă de relație avem: (a 4, A 4/~ , p). In acest fel, o clasă de echivalență a evenimentului localizat temporal e() este secțiunea relațieip în A4/~ după evenimentul e(ti )e A4. Fie acum relația prt = (a4/~,R,Prt), cu Pr c A4/~xR. Pentru a nu încărca analiza cu dezvoltări formale relația va fi, oricum riguros, explicitată în cuvinte: se asociază fiecare clasă de echivalență cu fiecare din localizările temporale ale evenimentelor care îi aparțin. De exemplu, (() t,) e A 4/~ xR, (( j ) t j) e A 4 /~ xR etc. Suntem în măsură să definim acum „proiecția temporală”. „Proiecția temporală este secțiunea relației prt după o clasă de echivalență.” Proiecția 351 Hermeneutica Bibliothecaria - Antologie Philobiblon - Volumul V temporală este o definiție matematică a „ceva” legat de timp în mecanica clasică. Dincolo de aspectul algebric, în interpretare epistemologică este vorba de „proiecția temporală a unui eveniment ontic determinat” sau „structura formală a duratei unui eveniment ontic determinat”. Să subliniem că ea este asociată explicit cu niște măsurători (localizări) și doar implicit cu un „eveniment ontic determinat” (spațial doar, în acest context mecanic redus la limită în analiza de față). Proiecția temporală astfel definită este strict legată de un ceas și atât! Este o mulțime de momente înregistrate, matematic este o submulțime a lui R. Durata însă nu este doar o submulțime matematică a lui R. Durata înseamnă că ne uităm la ceas. Putem pur și simplu să ne uităm la ceas și atât! Dar, între două citiri consecutive ale ceasului, oricât de precise ar fi aceasta, sunt momente de timp necitite despre care nu putem spune nimic. O primă presupunere este aceea că există evenimente cărora momentele le sunt asociabile. Durata unui eveniment este o presupunere „mai tare” în acest sens: că între două momente consecutive citite ale unui eveniment ontic determinat toate momentele sunt asociabile evenimentului respectiv. Este o presupunere! Să observăm că interesul acestei analize a lăsat de o parte aspectul matematic că orice submulțime cu cardinalul diferit de 1 a lui R este un interval și toate consecințele (importante și interesante dar neglijate aici) care decurg din el. În construcția formal-algebrică care a fost propusă nu este deloc necesar ca proiecția temporală a unui eveniment ontic determinat dacă nu este un număr să fie un interval al lui R. Pentru ca să se vorbească de durată în sensul mecanicii clasice trebuie, alături de presupoziția tare de mai sus, să se introducă o măsură a proiecției temporale sau, cu alte cuvinte, lungimea unui interval (de timp) dintre două localizări temporale (citiri de ceas) adică o origine a coordonatelor, un punct de referință privilegiat. Mai mult, o analiză consistentă epistemologic a uniformității timpului poate fi inițiată de-abia cu noțiunea mecanică de durată complet caracterizată. Noțiunea de funcție a fost păstrată ori de câte ori a fost necesar dar a fost introdusă în analiză o noțiune „ nouă”, secțiunea unei relații după o submulțime, care a evitat unele inconsecvențe matematice și a permis descrierea riguroasă algebric, și implicit corectă epistemologic, a unei anumite clase de evenimente. Respectivei clase de evenimente i se poate asocia o interpretare: durata unui eveniment. Analiza de față a fost expunerea bazei algebric-epistemologice pentru posibila trecerea la o astfel de interpretare. Încheiere Această analiză epistemologică bazată pe rigoarea și abstracția din algebră a arătat, printre altele, câte presupoziții neexplicitate, de naturi diferite, sunt introduse, dacă putem sugestiv să ne exprimăm astfel, printr-o „presiune intuitivă subconștien-tă”. Mai simplu spus, intuiția noastră umple automat golurile lăsate de o analiză teoretică parțială. În acest final putem spune ceva mai mult decât la începutul discuției: ceasul este o componentă intrinsecă a timpului; ceasul dă măsură timpului; ceasul înregis- 352 Hermeneutica Bibliothecaria - Antologie Philobiblon - Volumul V trează proiecții temporale. Acum se înțelege ceva mai precis o parte din semnificația afirmației: ceasul măsoară timpul. Evenimentele nu depind de timp, ci doar se desfășoară în timp. Prin „desfășurarea în timp” nu înțelegem nimic altceva decât că, într-o primă analiză, evenimentele au o proiecție temporală determinată prin citirea (localizarea) pe un ceas. Epistemolgic: Secțiunea unei relații după o clasă de echivalență este structura formală în sens algebric a duratei. Metaforic: Secțiunea unei relații după o clasă de echivalență este o metaforă a metaforei: este „albia” „curgerii timpului”. 353 Fenomenul science fiction și fețele timpului Florina ILIS Biblioteca Centrală Universitară „Lucian Blaga”, Cluj Cuvinte cheie: science fiction, cyberpunk, realitate virtuală, Rezumat: Într-o perspectivă foarte largă, dimensiunea temporală reprezintă unul dintre elementele esențiale în definirea genului science fiction și în diferențierea acestuia de celelalte forme de literatură, în general. Pe parcursul acestui articol am urmărit felul în care, încă de la cele mai însemnate opere ale începutului său, genul science fiction urmărește evoluția celor mai avansate teorii ale științelor și, cu ajutorul imaginației sau fanteziei speculează ficțional sugestiile și ipotezele propuse de către fizica teoretică, de către matematică sau de către cele mai noi științe, cum ar fi, nanotehnologia, de pildă. Felul în care viziunea asupra timpului a evoluat de la perioada clasică, newtoniană până în epoca contemporană, prin dezvoltarea unei noi percepții asupra timpului, va reflecta evoluția genului science fiction, de la perioada sa de început și până la constituirea unei noi direcții în science fiction și, anume, cyberpunk-ul. E-mail: ilis@bcucluj.ro * Într-un fel sau altul, orice literatură, care ia realitatea drept pretext narativ pentru a elabora pe marginea setului ei de determinări ontologice sau metafizice strategii ficționale care să le anihileze, trădează în acest fel o caracteristică intrinsecă naturii umane, cea a nevoii de cunoaștere și a limitărilor ce decurg din aceasta. Situată între feerie și narațiunea fantastică, pe de altă parte, literatura science fiction se diferențiază de acestea tocmai prin gradul la care se situează nevoia de explicație în raport cu această transcendere a limitărilor condiției umane. Dacă miraculosul feeric nu are nevoie de explicații, faptele miraculoase fiind luate drept ceea ce sunt, ca făcând parte dintr-o lume ce nu necesită o înțelegere rațională, condiția sine qua non a fantasticului o reprezintă păstrarea cititorului în starea de „ezitare”,1 fără să i se acorde prilejul de a opta pentru o explicație, de orice natură ar fi aceasta. Când această condiție dispare, dispare și fantasticul. Sarcina literaturii science fiction este mult mai dificilă. Chiar dacă acest tip de literatură se plăsmuiește pe coordonata temporală a viitorului, fiind una dintre caracteristicile de bază ale genului, atât autorii de science fiction cât și consumatorii acestei 1 Tzvetan Todorov, Introducere în literatura fantastică (București: Editura Univers, 1973), 49. 354 Hermeneutica Bibliothecaria - Antologie Philobiblon - Volumul V literaturi nu pot face abstracție de faptul că aparțin unui timp fizic, istoric, și, într-o măsură determinantă, se raportează cognitiv la o anumită paradigmă a cunoașterii ce marchează timpul lor. Această provocare a imaginației contribuie atât la scăderile cât și la măreția genului. Autorul de science fiction nu va putea niciodată să epuizeze și să expliciteze toate proprietățile lumii reale ca fiind diferite față de ale lumii imaginare pe care o construiește, dar va trebui, în permanență, să se raporteze la ele. Dincolo însă de instituirea unui metalimbaj al științei, practicat de science fiction, nu se poate face abstracție de faptul că acest gen face parte și din zona ficționalului, chiar dacă o vreme a fost ținut la frontierele normelor academice ale acestuia. Funcționând în instanțe narative mai mult sau mai puțin flexibile, literatura science fiction își păstrează un punct de vedere privilegiat asupra viitorului omenirii, determinând, într-o oarecare măsură, și viziunea despre univers a omului, prin impunerea unor concepte avansate din domeniul științific, prelucrate apoi în coduri narative. Care ar fi oare răspunsul la întrebarea, în cheie psihologizantă, având în vedere și numele genului, science fiction, din ce direcție, dinspre știință sau dinspre literatură, s-a impus ca o necesitate apariția acestui gen? Thomas S. Kuhn, într-o lucrare de gnoseologie devenită clasică, Structura revoluțiilor științifice, afirma că, în perioadele ei de criză, știința construiește teorii speculative care, dacă se validează ulterior de experiență, devin noile paradigme, înlocuindu-le pe cele vechi, în caz contrar, fiind abandonate.1 Imprumută știința și discursul science fiction din aceleași motive de criză, așa cum procedează cu analiza filosofică, sau mai degrabă, putem avansa ipoteza unor perioade succesive de criză în zona literaturii, care, în timp, au făcut să apară, tocmai pe fondul acestor crize, genuri marginale, ca miraculosul, fantasticul, și în secolul trecut science fiction-ul? Rezultat al unor crize repetate, declanșate în lanț de la începutul secolului al XIX- lea, ca o criză a rațiunii triumfătoare, dar și a literaturii în încercarea ei de a depăși limitele impuse de cunoaștere și de irațional, apoi, pe parcursul perioadei moderne, manifestată ca o criză a științei de a propune un model de reprezentare a lumii, criză întâlnită și în planul creației literare și, în fine, în perioada postmodernă ca o criză a tehnologiei de a proba experimental speculațiile științifice, dincolo de simulările pe computer, criză prelungită în domeniul literar prin procesele de disoluție la care sunt supuse conceptele moderne despre artă, fenomenul science fiction se inserează tocmai în breșa produsă de aceste crize, trăgându-și din ele seva. In teoria generală a relativității, elementele fizice - spațiul, timpul, materia, energia, gravitația, energia - nu mai sunt concepute separat sau izolat, așa cum le percepea mecanica newtoniană, ci într-o interdependență continuă, afectându-se reciproc. Această viziune asupra lumii, conturată, în primele decenii ale secolului al XX- lea, de mai multe discipline ale fizicii (mecanica cuantică, astronomia, cosmologia), va avea o influență firească și asupra felului în care gândirea umanistă își va reconfigura, în funcție de această nouă ordine a cunoașterii, concepția despre lume. 1 Thomas S. Kuhn, Structura revoluțiilor științifice (București: Ed. Științifică și Enciclopedică, 1976), 133. 355 Hermeneutica Bibliothecaria - Antologie Philobiblon - Volumul V La nivelul psihologiei se reflectă, de pildă, pornind de la cercetările lui Lacan, o modificare a felului de percepție a cauzelor care duc la rupturile de natură psihică, și care nu vor mai fi puse pe seama unor implicații izolate, ci vor fi confirmate de un proces complex și permanent al dinamicii eului. De asemenea, în filosofie, noțiunile absolute care făceau obiectul fizicii clasice își vor pierde caracterul absolutist transformându-se în noțiuni ale formelor reprezentării și discursului (Michel Foucault). În practica și teoria literară, confruntarea dintre o viziune poetică de tip mimetic și una non-referențială asupra lumii, face ca acest gen de modificări la nivel conceptual să aibă loc mult mai târziu decât în cazul altor discipline, și se petrec abia atunci când se poate vorbi de trecerea, așa cum constată Ihab Hassan, de la paradigma modernă la cea postmodernă. Modificările de percepție a lumii au loc atât în modul de concepere a textului literar, văzut în vârsta postmodernă, ca un produs al unei culturii a indeterminării și a imanenței,1 cât și la nivelul teoriei literare, care va declanșa interpretarea textului literar nu prin prisma unor adevăruri fundamentale, ci deconstruindu-l (vezi teoriile post-structuraliste). Dacă pentru practica ficțională, în genere, modul de concepere a lumii, corespunzând unei paradigme științifice comune, care se manifestă într-o anumită perioadă de timp, se reflectă, mai ales, în planul conceptual de elaborare a narațiunii, fără a avea însă consecințe importante în mecanismul evenimentelor, cu totul altfel vor sta lucrurile cu literatura science fiction. Având în vedere tocmai replica ficțională pe care acest gen marginal, situat la confluența dintre imaginarul științific și imaginarul literar, o presupune în permanență la impunerea noilor teorii științifice și la experimentarea inovațiilor de natură tehnică, se poate urmări, de-a lungul timpului, interesul nemărginit din partea autorilor de science fiction pentru depășirea oricăror bariere impuse de cunoaștere. La această încercare de transcendere a acestor bariere se poate raporta critic și evoluția genului. Urmărind modul în care spațiul și timpul au fost percepute de literatura science fiction, ca fiind esențiale în elaborarea unor universuri posibile, și, raportate la anumite aplicații practice ce decurg de aici (călătoria în timp și spațiu), se pot constata trei stadii de evoluție, ce se sincronizează cu paradigma teoriilor științifice de la care s-au inspirat: 1. etapa mecanică: spațiul și timpul, ca puncte de referință absolute, mărimi fixe, existența unui observator absolut; 2. etapa cuantică: spațiul și timpul sunt mărimi relative, dinamice, fiecare observator are propria măsură asupra timpului; 3. etapa bio-electronică: spațiul și timpul sunt mărimi virtuale, extensibile, cyborg. Etapa mecanică coincide pentru literatura science fiction cu perioada de început a genului, perioadă în care speculațiile științifice pe tema spațiului și 1 Ihab Hassan, The Postmodern Turn. Essays in Postmodern Theory and Culture (Columbus: Ohio State University Press, 1987), 55-63. 356 Hermeneutica Bibliothecaria - Antologie Philobiblon - Volumul V timpului se conturau în jurul temei călătoriei în timp și spațiu. Acest gen de călătorie presupune întotdeauna pe cineva care prin anumite artificii de inginerie temporală sau de inginerie biologică reușește să sară peste barierele impuse condiției umane de limitele spațio-temporale. Ceea ce este de remarcat, în aceste cazuri, este faptul că sensul timpului rămâne întotdeauna neschimbat, viziunea asupra spațiului și timpului este tot cea a mecanicii newtoniene, adică aceea a unei ireversibilități a timpului care curge invariabil dinspre trecut spre viitor. Astfel călătoria în timp se va face, fie spre un viitor mai mult sau mai puțin îndepărtat al omenirii, fie înspre trecut, în scopul reevaluării anumitor evenimente istorice. Opera care ilustrează cel mai bine, în maniera literaturii science fiction, acest model mecanicist asupra lumii, este cea a lui H.G. Wells. Apărut în 1895, romanul lui H.G. Wells, The Time Machine, nu este, așa cum demonstrează cu o suită de argumente solide și Ion Hobana,1 deloc străin de efervescența ideilor științifice din domeniul fizicii care circulau în epocă și care prefigurau revoluția teoriei relativității. Ion Hobana consideră că Wells anticipa1 2 prin acest roman al său chiar conceptul de relativitate. Într-adevăr, chiar la începutul romanului, Exploratorul timpului (Time Traveller), încercând să explice oaspeților săi principiul conform căruia este posibilă o călătorie în timp, introduce o a patra dimensiune, care se alătură celor trei, acceptate, ale spațiului, dimensiunea timpului: „Există, în realitate, patru dimensiuni: trei pe care le numim cele trei planuri ale Spațiului, și o a patra - Timpul. Există, totuși, și tendința de a stabili o distincție artificială între primele trei dimensiuni și ultima, deoarece, din întâmplare, conștiința noastră se mișcă cu intermitență de-a lungul ultimei dimensiuni într-o singură direcție, de la începutul până la sfârșitul vieții.”.3 În regim speculativ se poate într-adevăr afirma că H.G. Wells are viziunea relativității înainte ca aceasta să fi fost teoretizată științific de către Einstein și prezentată în fața Academiei din Berlin, în 8 februarie 1917, într-o conferință cu titlul, Kosmologische Betrachtungen zur allgemeine Relativitatstheorie, lucru, de altfel, deloc surprinzător având în vedere faptul că exista deja în literatura fantastică de sorginte romantică o adevărată tradiție a deplasărilor în timp și spațiu, conform principiului relativizării acestora (un exemplu elocvent în prezintă și viziunea eminesciană a spațiului și a timpului în Sărmanul Dionis). Și totuși, acestei idei revoluționare a relativității din plan speculativ, H.G. Wells îi caută confirmări experimentale care să se sprijine, în cele din urmă, tot pe autoritatea mecanicii cerești, fapt care îl situează pe scriitorul britanic încă în perimetrul gândirii newtoniene. Mașina de călătorit prin timp, construită de către Explorator, funcționează după un mecanism simplu și presupune doar o manetă care dă direcția timpului, apăsată înainte merge înspre viitor, iar înapoi ar aluneca înspre 1 Ion Hobana, Un englez neliniștit. H.G. Wells și universul SF (București: Ed. Fahrenheit, 1996), 44-8. 2 Ibid., 47. 3 H.G. Wells, Mașina Timpului. Războiul lumilor, trad. de Mihu Dragomir și C. Vonghizaș, București - Chișinău: Ed. David - Litera, 1997, p. 9. 357 Hermeneutica Bibliothecaria - Antologie Philobiblon - Volumul V trecut. Alte detalii tehnice de funcționare a acestei manete nu există, doar amănuntul conform căruia, pe direcția timpului aleasă, există o scală de mărime pe care cadranele înregistrează zilele, miile de zile, milioanele de zile și miile de milioane.1 Aceasta este o dovadă în plus a faptului că timpul are o direcție unică, evolutivă; în acest roman al lui Wells direcția aleasă de Explorator este viitorul. După un scurt popas într-un viitor îndepărtat al omenirii, în care trăsăturile rasei umane sunt mult estompate, călătoria se va continua până aproape de stingerea oricărei urme de viață pe Pământ, soarele pierzându-și din energia și puterea sa. Acest moment descris de Wells este încărcat de poeticitate, viziunea eschatologică asupra sfârșitului lumii, surprins în timpul unei eclipse, este exprimată într-o suită de imagini desprinse parcă din poetica romantică: „Intunericul creștea văzând cu ochii, un vânt rece a început să bată în rafale, dinspre răsărit, și vârtejul de fulgi albi din aer s-a întețit. Din largul mării se auzeau clipociri și clopote. In afară de aceste sunete lipsite de viață, lumea era tăcută. [...] Pe măsură ce întunericul devenea mai dens, fulgii învolburați erau tot mai abundenți, dansându-mi prin fața ochilor: frigul din aer era tot mai intens. In cele din urmă, unul câte unul, repede, unul după altul, vârfurile albe ale dealurilor îndepărtate au dispărut în beznă. Briza s-a transformat într-un vânt ce vuia cu putere. Am văzut cum umbra neagră din centrul eclipsei înainta repede înspre mine. In clipa următoare nu se mai vedeau decât stelele palide. Restul nu era decât un întuneric de nepătruns. Cerul era absolut negru.”1 2 Cuprins de groaza și răul de moarte Exploratorul coboară din mașină pentru a-și trage suflul și a putea rezista călătoriei de întoarcere, dar, înspăimântat pentru o clipă de ceea ce vede că se deplasa prin mare, își revine grabnic și trage maneta în sens invers, înspre trecut. Ca într-un film, derulat cu viteză mare înapoi, Exploratorului îi trec pe dinainte toate evenimentele fizice înregistrate la scară planetară, succesiunea zilelor și nopților, fluctuația fluxului și refluxului, toate desfășurate în sens invers, până la momentul zero, considerat, în valoare absolută, timpul de plecare. Intervalul absenței Exploratorului din lumea sa este măsurat de ceasornicul din laboratorul său, pe tot parcursul călătoriei sale singurul timp la care se raportează acesta este propriul său timp, timpul biologic, având ca și cadru de referință existența sa proprie. Modificările de natură spațială nu sunt nici ele spectaculoase, și se înscriu firesc în viziunea construită de Wells asupra evoluției lumii vii; Exploratorul și mașina sa nu părăsesc nici o clipă globul terestru. Personajul lui Wells nu se îndepărtează așadar de limitele spațiului cunoscut, formele de relief și caracteristicile suprafeței terestre sunt păstrate chiar și în descrierea imaginii eschatologice a pământului. La un moment dat bogăția exuberantă a naturii este comparată cu valea Tamisei, familiară scriitorului. Dincolo însă de viziunea anticipativă asupra teoriei relativității, speculație care îndeplinește în ficțiune rolul unui argument de natură secundară și care face posibilă călătoria în viitor și revenirea în timpul dat pentru a mărturisi despre soarta 1 Ibid, p. 94. 2 Ibid., 98. 358 Hermeneutica Bibliothecaria - Antologie Philobiblon - Volumul V omenirii, romanul lui H.G. Wells a fost văzut de către contemporani, dar și de către istoricii literari ai genului, ca având un pronunțat caracter polemic, critic și anti-utopic, fiind o expresie a propriei sale concepții sociale asupra umanității. Călătorind mult în viitor, Exploratorul timpului se confruntă cu imaginea rasei umane divizate în două specii, Eloii și Morlocii: cei dintâi, trăind la suprafață, sunt văzuți sub trăsăturile lipsite de vigoare ale omului, de statura unor copii firavi și vorbind o limbă cu o sintaxă extrem de rudimentară; cei din urmă, ființe ale subteranei, adaptați la întuneric, nu ies la suprafață decât noaptea, pentru a vâna. Neavând pe nimeni în preajmă care să-i explice modul în care sunt organizate cele două societăți ale urmașilor din viitor ai omului, a ființelor pământene și a celor sub-pământene, Exploratorul timpului trage concluzii pripite, elaborând o teorie socială bazată pe raportul relațiilor de producție capitaliste din vremea sa, adică pe diferența socială și economică dintre cei ce dețin controlul capitalului și cei care muncesc în folosul celor dintâi: „La început, pornind de la problemele propriei noastre epoci, mi s-a părut limpede ca lumina zilei că adâncimea treptată a diferenței dintre Capitalist și Muncitor, actualmente doar temporară și socială, era cheia întregii situații”.1 În mod logic, în viziunea Exploratorului, Eloii erau specia privilegiată, în timp ce morlocii erau cei care le asigurau, prin munca lor subterană, traiul pe care-l duceau. Această viziune se va dovedi însă, în mod ironic, falsă, și face, în același timp, demonstrația maturității creatoare a unui scriitor capabil să desființeze anumite idei preconcepute ale scrierilor utopice. Cele două specii din viitorul îndepărtat al omenirii, Eloii și Morlocii, nu sunt nicidecum rezultatul ciclului evolutiv al relațiilor capitaliste de producție, ci dimpotrivă, arată încă o dată maniera în care natura se reglează în evoluția sa, după funcționarea unui raport biologic de echilibru între indivizii grupați în specii diferite. Și H.G. Wells cunoștea foarte bine acest principiu elementar al evoluției vieții pe pământ, astfel că, spre sfârșitul călătoriei sale, în anul 802701, Exploratorul timpului înțelege adevărata semnificație a relației dintre cele două specii semi-umane, lumea de la suprafață fiind de fapt o victimă a lumii sub-pământene, Eloii fiind vânați de către Morloci în cantitățile suficiente pentru hrană. Succesul dovedit de romanul lui H.G. Wells la vremea sa, dar și rezistența probată în fața timpului, fac din Mașina Timpului o piesă de certă valoare în panoplia genului, reprezentând totodată și punctul de pornire la care se raportează orice ficțiune speculativă având ca temă centrală călătoria în timp. Deși prefigurează viziunea relativistă asupra universului, romanul lui Wells rămâne încă tributar în practică unei concepții de bază mecanice, care se raportează la un spațiu și un timp absolut, în funcție de un observator unic și de cadrul său de referință. Dacă în Mașina Timpului, Wells rezolvă problema călătoriei în timp cu ajutorul unei mașinării ale cărei explicații de funcționare sunt trecute sub tăcere, în When the Sleeper wakes (1899), o mai veche temă a călătoriei în timp, somnul, este folosită ca artificiu de salt temporal. Prin suspendarea temporară a existenței concrete și a funcțiunilor biologice ale organismului, Graham, eroul lui Wells se 1 Ibid., 59. 359 Hermeneutica Bibliothecaria - Antologie Philobiblon - Volumul V trezește tot în Londra, orașul său, dar peste două sute trei ani în viitor. Având trei precursori ai temei călătoriei în timp prin somnul cataleptic, pomeniți de Wells în romanul său, este vorba de Washington Irving (Rip van Winkle, 1819), Edward Bellamy (Privind înapoi, 1888) și William Morris (Vești din Nicăieri, 1891),1 When the Sleeper wakes se detașează de viziunea utopică a acestora, prefigurând un viitor hiper-industrializat, sumbru. Aici, accentul nu mai cade pe ideea călătoriei în timp, cât mai ales pe căutarea unor soluții care ar putea smulge lumea de sub stăpânirea unei dictaturi monopoliste și, apoi, după răsturnarea acesteia, de sub puterea unor forțe de tip fascist. Călătoria în timp e aici doar un pretext pentru Wells de a elabora, pornind de la concepțiile sale social-democrate și umaniste, precum și de la informațiile pe care le are la dispoziție despre timpul său, o viziune ce anticipează viitorul industrializat al Angliei, în speță, al lumii occidentale. Privit astăzi, din perspectiva unui secol care a trecut deja de la apariția sa, romanul lui Wells, anticipa cel puțin două din fenomenele lumii moderne, chiar postmoderne: fascismul, prin dictatura lui Ostrog, și puterea financiară a corporațiilor, prin Consiliul ce administrează, cu capitalul său uriaș, Pământul. Nici în When the Sleeper wakes, Wells nu se îndepărtează de aceeași viziune de tip mecanicist asupra timpului și spațiului, traiectoria timpului își are un sens bine determinat, dinspre trecut spre viitor, ceasornicul călătorului în timp, Graham, este de natură biologică și funcționează independent de trecerea timpului. Saltul temporal nu afectează evoluția sa biologică interioară. La rândul său, nici natura spațiului nu suferă modificări, ceea ce se schimbă firesc este arhitectura acestuia, fenomen datorat evoluției formelor și structurii clădirilor care vor forma, în viziunea lui Wells, conglomeratul urban al Londrei viitorului. Inspirat din scrierile lui H.G. Wells, având ca temă călătoria în timp, Ray Cummings avea privilegiul rar de a fi publicat în volum, în 1922, la Londra și, un an mai târziu, la New York, datorită succesului înregistrat de scrierea sa, The Girl in the Golden Atom, apărută mai întâi în foileton, în 1919, succes care avea să-l consacre ca unul dintre cei mai importanți autori de science fiction, la vremea aceea, alături de Edgar Rice Burroughs. Din perspectiva temei călătoriei în timp, această scriere este interesantă mai ales pentru ținta propusă, și anume universul sub-atomic, ultramicros-copic. Schema și structura narativă sunt oarecum identice cu Mașina timpului a lui Wells, scrierea lui Ray Cummings debutând cu o discuție între prieteni, cărora Chimistul (este păstrată și maniera scriitorului britanic de a da nume personajelor după îndeletnicirile lor, Omul Foarte Tânăr, Bancherul, Marele Om de Afaceri și Doctorul) le explică posibilitatea unei călătorii în timp, cu ajutorul unei licori descoperite de el, chiar în interiorul unui atom din aurul inelului său. În acel univers microscopic, Chimistul descoperise o fată frumoasă, Lylda, pe care reușise s-o viziteze și căreia intenționa să-i mai facă o vizită, pe durata unei săptămâni terestre. Spre dezamăgirea prietenilor săi, la sfârșitul acelei săptămâni prevăzute, Chimistul nu se mai întoarce. 1 Ion Hobana, Un englez neliniștit. H.G. Wells și universul SF, 124. 360 Hermeneutica Bibliothecaria - Antologie Philobiblon - Volumul V Un asemenea final al acțiunii pretindea firește o continuare, continuare ce nu va întârzia să apară, astfel că, la începutul lui 1920, Ray Cummings publica tot în foileton, People of the Golden Atom. Sunt prezentate aici peripețiile pe care cei trei prieteni ai Chimistului, în afara Bancherului rămas să vegheze inelul, le vor trăi în călătoria lor spre lumea microscopică. Ajunși aici, vor fi informați de către Chimist că lumea aceasta, devenită și a lui prin căsătoria sa cu Lylda, este amenințată de o putere străină, barbară, pe care cei veniți din lumea macroscopică sunt solicitați s-o apere. Finalul nu poate fi decât previzibil, lumea utopică în care se naturalizase Chimistul va fi salvată cu ajutorul prietenilor săi. Interesant în aceste două scrieri ale lui Ray Cummings, dincolo de schema narativă comparabilă cu Mașina timpului a lui H.G. Wells, este, mai ales, saltul într-o nouă dimensiune spațială, presupusă, dincolo de experiență, la nivelul atomului. In plan științific, debutul anilor '20 era și perioada în care atenția unei părți importante a lumii științifice se îndreptase înspre universul cuantic, în încercările de a se verifica în ce măsură ipotezele teoriei relativității lui Einstein sunt compatibile cu rezultatele mecanicii cuantice. Scrierea lui Cummings era însă departe de ceea ce, în plan științific, avea să se descopere, șase ani mai târziu, ca reprezentând o adevărată revoluție în mecanica cuantică, și anume principiul de incertitudine, formulat de Werner Heisenberg. Principiul incertitudinii presupune că la nivel cuantic, precizarea poziției și vitezei viitoare ale unei particule se poate face doar dacă se măsoară cu exactitate poziția și viteza sa actuală. Descoperirea făcută de Heisenberg punea, astfel, capăt carierei doctrinei determinismului științific, formulată de Laplace, și presupunea profunde implicații în plan conceptual, precum și influențe majore în modul de a percepe lumea. Cele două scrieri ale lui Ray Cummings erau departe de ipotezele avansate ale vremii, fiind, în afara ipotezei relativiste asupra timpului și spațiului, pe care o presupune în explicația saltului în universul microscopic, încă tributare unui mod mecanicist de a percepe lumea. Lumea de la scara microscopică este, în plan fizic, o copie a lumii mari, funcționând în virtutea aceleiași cauzalități spațiu-timp, doar că, în plan social, îi oferă lui Ray Cummings prilejul de a construi imaginea utopică a unei lumi mai bune. Și totuși, literatura science fiction nu rămâne în afara climatului științific intelectual al vremii, iar concepțiile care determinau în plan teoretic viziunea despre lume, construită după modelul teoriei relativității, vor avea un impact major și în scrierile science fiction. Autorul care ilustrează poate cel mai pregnant ipotezele teoriei relativității și care face parte dintr-o generație de creatori science fiction, educați în spiritul noilor concepții despre univers, este A.E. van Vogt. Cea mai celebră și cea mai controversată operă din toată istoria science fiction-ului,1 World of Ă, apărea în foileton, începând cu numărul din august 1945, al revistei Astounding Science-Fiction. Trilogia Lumii non-A (The World of Null-A), reprezintă exemplul cel mai elocvent pentru maniera în care pot fi aplicate, în plan narativ, ipotezele unor teorii științifice și chiar speculații cărora experiența nu le demonstrase încă 1 Jacques Sadoul, Histoire de la science-fiction moderne. (1911-1984) (Paris: Ed. Robert Laffont, 1984), 153. 361 Hermeneutica Bibliothecaria - Antologie Philobiblon - Volumul V veridicitatea. Lumea non-A este lumea non-aristotelică, în care spațiul și timpul sunt relative și în care funcționează un fel de Semantică Generală, având ca model teoria lui Alfred Korzybski, despre sensul semnificațiilor, și care îi educă pe discipoli în spiritul principiului de bază ne-aristotelian, conform căruia a fi înseamnă a fi relativ. În universul construit de van Vogt, în lumea non-A, jocurile de configurație ale puterii cosmice sunt făcute de așa-zisa Mașină a Jocurilor, care domină întregul sistem galactic al rasei umane. Filosofia pe care o stăpânește Gosseyn, singurul adversar de temut al Mașinii Jocurilor, și cu ajutorul căreia va învinge, este, în fond, o concepție despre lume opusă viziunii aristotelice și elaborată cu ajutorul unor practici și tehnici de educație mentală. Noua teorie non-aristotelică presupune și o logică non-aristotelică, de asemenea o Semantică Generală, bazată pe non-axiome, precum și un antrenament ce presupune tehnici speciale, bazate pe suplețea demersurilor mentale, de dincoace de planul verbal. Ideea de bază a Semanticii Generale, inspirată din teoria lui Alfred Korzybski, pornește de la ipoteza conform căreia sistemul nervos, constrâns să funcționeze în anumite limite date, îngustează orizontul de cunoaștere al omului, acesta nefiind capabil să perceapă decât o parte a adevărului și niciodată totalitatea sa. Câteva dintre principiile Semanticii Generale sunt formulate în primele două capitole ale cărții. Antrenamentul gândirii non-aristotelice pentru care cuvântul nu este lucrul pe care-l reprezintă oferă, după cum explică eroul, „Logica bivalentă după care judecă acești oameni a primit prin urmare numele de aristoteliană - simbol A- iar logica polivalentă a științei moderne a primit numele de non-aristoteliană - prescuratre: non-A, simbol Ă!”1 Principiile semanticii generale, funcționând în lumea non-A, servesc în trilogia lui van Vogt explicațiilor deplasării în timp, la distanțe, de ordinul milioanelor de ani-lumină, care depășeau imaginația science fiction de la vremea aceea. Van Vogt abandonează ideea deplasării mecanice în spațiu, o obsesie mai veche a epocii pozitivist-tehnice, conștient că nici un mecanism construit de mâna omului nu putea fi adaptat cerințelor descrierilor teoretice pentru deplasările în spațiu pe distanțe mari, și își îndreaptă atenția, influențat probabil și de vechile mitologii, înspre anumite capacități ascunse, suprasenzoriale ale omului. Va face, astfel, „descoperirea” că, prin efectul de similarizare, adică prin descompunerea în particulele elementare ale corpului uman și recompunerea sa instantanee într-un alt timp și spațiu al universului, se poate călători fără ajutorul tehnologiei. Acest mijloc de deplasare în timp și spațiu prin procesul de similarizare a rămas doar o speculație a fanteziei science fiction, principiul de incertitudine care se manifestă la nivel cuantic neputând garanta nici un control asupra particulelor dezintegrate în urma unui asemenea proces. Dimpotrivă, experiențe mai recente, cum ar fi cele ale cercetătorilor de la Universitatea din Geneva, au arătat că la nivel cuantic nu numai că nu se poate prevedea poziția și viteza unei particule în raport cu un moment dat, dar că până și timpul își pierde unitatea de măsură, iar cauzalitatea spațio-temporală dispare. 1 A.E. van Vogt, Jucătorii non-A, în rom. de Mihaela și Cristian Ionescu, Craiova: Ed. Cristian, [fără an], p. 84 362 Hermeneutica Bibliothecaria - Antologie Philobiblon - Volumul V Literatura science fiction din cea de-a doua jumătate a secolului trecut își făcea un titlu de glorie din faptul că reușea să țină pasul cu noile descoperiri din domeniul științific și tehnologic și construia în plan ficțional soluții la întrebări avansate de știință și care încă nu-și găsiseră fundamentul teoretic în plan experimental. Una dintre acestea, o provocare atât pentru știința cât și pentru tehnica vremii, antrenate de miza ieșirii în spațiu, era aceea a mijloacelor de deplasare în sistemul solar și, mai departe, spre alte galaxii. Este și epoca de aur a literaturii science fiction și, ca rezultat al consacrării genului se poate urmări interesul tot mai mare al editorilor pentru publicarea în volum a textelor de succes la public. Pentru că barierele cunoașterii începeau să cadă, una câte una, în fața imaginației creatoare a autorilor de science fiction, temele și motivele utilizate de aceștia se diversifică și dobândesc, prin substratul științific invocat, legitimitate în poetica genului. Călătoria în spațiu și timp nu mai constituia astfel o problemă de natură să înfrâneze drumul spre alte galaxii. Isaac Asimov construiește, în ciclul Fundației1 viziunea unui imperiu galactic în interiorul căruia deplasarea este posibilă cu ajutorul saltului în hiperspațiu. Imposibilitatea, demonstrată prin teoria relativității, de a călători mai repede decât viteza luminii, prohibiție greu de acceptat pentru creatorii genului, a fost îndepărtată în plan speculativ de viziunea unui univers „șifonat”, un univers în pliuri, în care puncte aparent îndepărtate în spațiu puteau fi situate unul în vecinătatea celuilalt. Efectul acestui model de univers este hiperspațiul. Termenul de hiperspațiu, inventat probabil de John W. Campbell Jr., în Islands of Space, povestire publicată în Amazing Stories Quarterly, a făcut în timp o adevărată carieră în literatura science fiction, fiind una dintre cele mai fecunde idei în plan speculativ, care legitimează călătoria pe distanțe de milioane de ani-lumină. Consacrarea definitivă a ideii de hiperspațiu se va face din direcția producțiilor de televiziune science fiction, în primul rând prin seriile Star Trek, create de Gene Roddenberry, având la bază scenarii adaptate după textele unor autori ca Norman Spinrad, Theodore Sturgeon, Greg Bear, Joe Haldeman sau Vonda N. McIntyre și mulți alții. Prima serie, produsă de Paramout Television/NBC, a debutat în 1966 și, datorită succesului de public, a devenit una dintre cele mai lungi serii de producții de televiziune din istoria genului, cu peste 25 de ani de difuzare. Ideea saltului în hiperspațiu, ca mijloc de călătorie cu ajutorul navelor, pe distanțe mari, precum și procedeul de similari-zare sau teleportare a corpului uman, dintr-un loc, mai mult sau mai apropiat, într-altul, vor înlocui treptat, în imaginarul genului, vechile modalități de călătorie, cu ajutorul navelor mecanice sau prin necesitatea prelungirii artificiale a existenței călătorilor (prin somnul criogenic, de pildă). 1 Primul număr din trilogia Fundației a fost publicat în mai 1942, în Astounding Science-Fiction, continuându-se publicarea sa până în 1949. În volum a apărut pentru prima dată la editura Gnome Press, în trei volume: Foundation (1951), Foundation and Empire (1952) și Second Foundation (1953). La presiunea fanilor Isaac Asimov a continuat seria Fundației în anii '80, publicând încă trei volume: Foundation's Edge (1982), Foundation and Earth (1986) și Forward the Foundation (1993). În limba română a apărut în 6 vol., la editura Nemira, între 1993-1995, în trad. lui Emilian Bazac. 363 Hermeneutica Bibliothecaria - Antologie Philobiblon - Volumul V Un artificiu interesant, ca mijloc al călătoriilor intergalactice, utilizează și Frank Herbert în ciclul Dune1 un ciclu comparabil ca dimensiune și valoare, în universul science fiction, cu ciclul Fundației lui Isaac Asimov. Responsabilii cu călătoriile în spațiul cosmic, grupați într-o congregație, Ghilda spațială, independentă din punct de vedere politic și economic de puterea imperială, utilizează în zborul cosmic, un drog unic, numit mirodenie, care se găsește în cantități apreciabile doar pe planeta Dune, constituind și cea mai râvnită monedă de schimb între centrele de putere din Imperiu. Cu ajutorul mirodeniei navigatorii Ghildei, schimbându-și în timp înfățișarea umană, ghidează navele în imensitatea spațiului sau în hiperspațiu prin câmpul minat al obstacolelor gravitaționale, guiding space-faring ships (spacefolders) through the mine-field of gravitational obstacles, după o știință doar de ei cunoscută, apelând la structuri subconștiente inaccesibile oamenilor obișnuiți. Apelând la un fel de pre-știință, o viziune indusă cu ajutorul mirodeniei, navigatorii Ghildei par a fi, mai degrabă, posesorii unor puteri mentale excepționale: psi powers1 2 pe care le utilizează în scopul călătoriei la distanță și nicidecum tehnicieni sau piloți de nave familiarizați cu tehnologia computerelor. De altfel, Frank Herbert pune un accent deosebit, în întreaga serie Dune, pe factorul mental-psihic, construind o adevărată viziune a unui univers dominat nu de puterea forței brute, fie aceea a armelor sau a capitalului financiar, ci de o putere mai greu de controlat, dar mai eficientă, și anume, puterea capacităților mentale și psihice. Pentru întâia oară în istoria genului, incursiunile în zonele îndepărtate ale universului sunt trecute pe un plan secund, ceea ce primează în ciclul Dune este explorarea dimensiunilor conștiinței și a psihicului uman. In afara navigatorilor Ghildei care asigură traficul în imperiul galactic, călătoria își împlinește cu adevărat rostul mistic, inițiatic, în saltul pe care indivizii dotați, ca Paul Atreides (în Dune și Dune Messiah) și, mai târziu, fiul său Leto, devenit zeu (în God Emperor of Dune și Heretics of Dune), le fac în dimensiunile nelimitate ale conștiinței. Dobândind, cu ajutorul mirodeniei și datorită capacităților sale de mentat, facultatea de a transcende timpul și spațiul, Paul Atreides sau Muad'Dib, Mântuitorul, cum îl numesc locuitorii planetei deșertice Dune, face, la nivel mental, saltul în trecutul umanității, în căutarea răspunsului la întrebarea care îl frământă, „ce înseamnă a fi om?”, cunoașterea trecutului ajutându-l să determine, dintre toate posibilitățile viitorului, pe cea mai puțin dezastruoasă pentru umanitate. Eroul lui Frank Herbert reușește această călătorie în timp, atât pe direcția trecutului cât și pe direcția viitorului, fără să se deplaseze efectiv și în spațiu, saltul producându-se doar la nivelul sub-conștientului, în stare de transă, de aceea va 1 Dune World, primul volum din seria Dune a fost publicat în foileton, în Astounding Science-Fiction, între 1963 și 1964. Al doilea volum, The Prophet of Dune, sau Dune Messiah, a fost publicat în 1965. Cel de-al treilea volum, The Children of Dune, apărea în 1976. I-au urmat apoi God Emperor of Dune (1981), Heretics of Dune (1984) și Chapter House Dune, ultimul volum din serie apărut în 1985. Pentru prima dată în limba română a apărut la editura Nemira, în șase volume, între 1992-1996, în traducerea lui Ion Doru Brana. 2 Encyclopedia of Science Fiction, 1971. 364 Hermeneutica Bibliothecaria - Antologie Philobiblon - Volumul V îndeplini doar un rol pasiv, de spectator al timpului, prezența sa în afara timpului său neafectând fluxul temporal al evenimentelor. Tema călătoriei în timp și spațiu, asociată cu cea a lumilor alternative, este dusă ceva mai departe de Poul Anderson, în unele dintre scrierile sale, având ca pretext narativ rolul patrulei temporale în păstrarea integrității evenimentelor istorice ale umanității. În The Corridors of Time, volum apărut în 1965, Poul Anderson construiește imaginea unui timp labirintic, străbătut de coridoare care permit deplasările dintr-o regiune în alta a timpului și a epocilor istorice. Două forțe venite din viitor, Jandarmii și Străjerii, se confruntă pe coridoarele timpului în încercarea de a dobândi controlul asupra evenimentelor, aliindu-se, de-a lungul istoriei, tendințelor războinice ale umanității, pe care le sprijină, folosindu-le în favoarea lor și stabilindu-și cartiere generale și avant-posturi în epocile controlate de forțele lor. O zonă restrânsă, situată pe teritoriul de astăzi al Danemarcei, cu 18 secole înainte de Cristos, când nordul Europei se afla încă în Neolitic, devine locul de confruntare a celor două puteri venite dintr-un viitor situat undeva cu două mii de ani înainte față de secolul XX, în prezența unor localnici viețuind încă în orizontul magic al credințelor pământului. Locurile de acces înspre coridoarele timpului sunt cunoscute doar de cei care le utilizează, controlul acestora dobândind desigur o mare miză în confruntarea forțelor aflate în conflict. Modul de funcționare a tunelului, suntem avertizați, nu are de-a face cu principiile fizicii și trebuie imaginat ca un soi de tub de energie, a cărui lungime a fost înfășurată pe axa timpului. Din punctul de vedere al persoanei aflate dinăuntru, timpul cosmic sau timpul exterior, este înghețat. Se poate opta pentru orice eră istorică prin alegerea potrivită a căii de acces. Cursul evenimentelor păstrate de memoria istorică, în documente și anale, nu mai poate fi modificat totuși, rolul confruntărilor din trecut este acela de a determina progresiv fluxul ascendent, evolutiv, al umanității, înspre un viitor utopic, întrezărit de erou pentru o clipă, și care nu mai păstrează nimic din relele care macină umanitatea. În Time Patrolman, volum publicat în 1983, agenții timpului, specializați în anumite perioade istorice, pe care le supraveghează în desfășurarea lor, practică această meserie ca pe oricare alta, rolul lor fiind acela de a asigura ca nici un eveniment neprevăzut din trecut să nu tulbure mersul binecunoscut al evenimentelor. Această îndatorire a patrulei timpului, aceea de a veghea asupra cursului istoriei, nu este o sarcină ușoară, cu atât mai mult cu cât este posibilă oricând devierea de la lumea dată spre o lume alternativă (alternative world - istorie/lume alternativă).1 Una dintre cele mai cunoscute scrieri având ca temă istoria alternativă este cea a lui Philip K. Dick, The Man in the High Castle, publicată în 1962, în care cursul evenimentelor celui de-al doilea război mondial este deviat, războiul sfârșindu-se prin înfrângerea aliaților. Folosind același motiv al victoriei naziștilor asupra aliaților mai pot fi amintite textele unor autori ca James P. Hogan, The Proteus Operation (1985), Brad Linaweaver, Moon of Ice (1988) și David Dvorkin cu Budspy (1987). Acest gen de scrieri, în care evenimentele istorice majore sunt deviate de la cursul lor real, 1 Ibid., 23. 365 Hermeneutica Bibliothecaria - Antologie Philobiblon - Volumul V și prezentate într-o altă evoluție, se numesc ucronii. Termenul a fost întrebuințat pentru prima dată de Charles Renouvier, în 1857, într-o ficțiune istorică,1 Uchronie (l'Utopie dans l'Histoire), Esquisse apocryphe du developpement de la civilisation europeene tel qu'il n'apas ete, tel qu 'il auraitpu etre. Pretextul de la care pleacă orice ucronie este de natură politică și respectă anumite convenții ideologice pe care își propune să le demonstreze, în cazul textelor mai sus amintite, ipoteza conform căreia cursul istoric real al evenimentelor este oricum de preferat în locul celui imaginat prin victoria naziștilor. Atunci când ingineria asupra timpului depășește, însă, orizontul globului terestru, îndreptându-se înspre universul cosmic fără limite, speculațiile autorilor de science fiction ies de sub incidența legilor fizicii și a datelor experimentale. Astfel, Gerard Klein, unul dintre cei mai bine cunoscuți autori europeni în America, în Les Tueurs des Temps (1965), creează imaginea unor jucători de șah cosmici, pentru care timpul e piesa cea mai importantă în desfășurarea partidei. Nave cosmice care se deplasează prin spațiu, aparținând unor lumi viitoare, sunt proiectate în trecut, chiar cu mult înaintea apariției civilizațiilor umane, într-un loc în care au ajuns cu toții accidental, din spații diferite și din timpi diferiți. Dacă sunt suficient de avansați tehnologic vor supraviețui și vor coloniza acele lumi în care au ajuns fără voie, iar dacă vor vrea să se întoarcă, cum e cazul navei Vasco din constelația Micul Magellan, se vor implica într-un război a cărui miză este însuși timpul. Pentru parcurgerea acestor distanțe de ordinul milioanelor de ani-lumină, imposibil de conceput astăzi pentru a fi în acord cu legile fizicii, care limitează timpul de deplasare prin spațiu la viteza luminii, considerată limita maximă, Gerard Klein apelează la ceea ce numește un continuum secund, adică tot un fel de hiperspațiu în care viteza de deplasare o depășește pe cea a luminii. Astfel, într-un an petrecut la bordul navei Vasco, se explică, aceasta ar putea străbate un milion de ani-lumină. Translația accidentală pe care o suferă nava Vasco, făcând un salt de timp înapoi cu 230 milioane de ani lumină, depășește însă tehnologia cunoscută civilizației care o construise. Dacă saltul în trecut s-a făcut instantaneu, translație percepută de aparatele de bord datorită modificărilor survenite pe harta cerului, întoarcerea în timpul de origine este mai complicată și necesită o tehnologie specială. Câmpul de stază, conform terminologiei uzitate de science fiction, se manifestă prin păstrarea în funcționare doar a anumitor funcțiuni biologice, celelalte fiind oprite, în scopul traversării temporale. Dacă ingineria asupra timpului este esențială în literatura science fiction având ca temă călătoria în timp, configurația spațiului nu cunoaște multe versiuni diferite față de matricea spațială tri-dimensională. Prin Teoria relativității generalizate a lui Einstein, cele trei dimensiuni ale spațiului erau cuprinse în aceeași ecuație cu cea de-a patra dimensiune, considerată a fi aceea a timpului. Acest fapt a încurajat o serie de texte science fiction înspre percepția unui univers multi-dimensional, pe care ecuațiile matematice din topologie îl pot descrie. Unul dintre textele cele mai cunoscute pe această temă este cel al lui Robert A. Heinlein, And He Built a Crooked House (1941), în care un arhitect reușește să construiască o locuință într-o 1 Florin Manolescu, op.cit., p. 76. 366 Hermeneutica Bibliothecaria - Antologie Philobiblon - Volumul V altă dimensiune. Ecuațiile matematice din topologie, care descriu spațiul cu mai mult de trei dimensiuni, prin gradul lor înalt de abstractizare nu determină același interes din partea autorilor de science fiction ca și ingineria timpului. Această reținere vine probabil din dificultatea conștiinței umane care, prin condiționarea sa, nu poate vizualiza și percepe un spațiu cu n dimensiuni, iar „jargonul” topologic nu oferă suficiente indicii pentru autorii de science fiction în conceperea acestuia. Mult mai fecundă și sugestivă în science fiction se va dovedi însă ideea spațiului secund, un fel de spațiu suspendat sau hiperspațiu, în care viteza luminii este abolită și se pot întreprinde călătorii care să nu mai depindă de aceasta. In același spectru tematic se înscrie și noțiunea de gaură neagră (black holes), intrată în cele din urmă prin cercetările unor fizicieni, ca Stephen W. Hawking sau Roger Penrose, și în terminologia științifică și care nu mai corespunde descrierii spațiului tri-dimensional. Literatura science fiction s-a servit de această noțiune mai mult ca pretext al călătoriei de la un capăt la altul al universului, ca scurtături pentru deplasarea în timp, descrierea acesteia ocupând un loc secundar în intențiile autorilor. In ceea ce privește topografia locurilor și descrierea reprezentării naturale a noilor planete locuite de rasa umană sau a celei de origine, într-un viitor îndepărtat, aceasta constituie unul din elementele de bază ale edificiului universului science fiction și ar merita o atenție specială din partea cercetătorilor genului. Fie că se are în vedere viitorul globului terestru, cu transformările specifice în cazul unei evoluții firești, până la epuizarea cantităților de energie din soare, The Solarians (1966), de pildă, de Norman Spinrad sau Orașele scufundate (1937), de Felix Aderca, sau cu transformări impuse în urma unor cataclisme naturale, The Wind from Nowhere (1962) primul roman al lui J.G. Ballard, sau a războaielor nucleare, This Immortal (1966), de Roger Zelazny, fie că se încearcă descrierea altor lumi din spațiul cosmic, prin elemente de peisaj care presupun imaginea pre-existentă a geografiei pământene, planeta deșertică Dune, Dune de Frank Herbert, se creează în literatura science fiction o geografie fizică complexă, în care elementele de peisaj sunt combinate în armonie cu factorii climaterici. Marea majoritate a acestor evocări au în vedere elementele naturale ale peisajului, dar literatura science fiction cunoaște și spații artificiale, construite cu ajutorul tehnologiei și care devin, în cele din urmă, habitaturi umane, și anume, stațiile orbitale. Aceste stații orbitale ating uneori, prin complexitatea și mărimea lor, dimensiunile unor orașe sau mari conglomerate umane. Uneori aceste stații orbitale sunt construite de oameni și au proprietatea unor zone libere, jucând rolul unor avant-posturi sau popasuri spațiale, în vederea unor călătorii viitoare, sau sunt, pur și simplu, situate în apropierea unor planete, ca în Solaris (1961), de Stanislaw Lem, alteori reprezintă habitaturi ale unor ființe extraterestre cu care omul vine în contact și pe care încearcă să le înțeleagă: Arthur C. Clarke, Rendez-vous with Rama (1973), sau trilogia Helliconia (1982-1985), de Brian W. Aldiss. Acest topos, al habitaturilor spațiale, ocupă la rândul său un loc important în aria tematică a literaturii science fiction,1 cu 1 Gary Westfahl, “Small Worlds and Strange Tommorrows: The Icon of the Space Station in Science Fiction”, Foundation 51, Spring (1991): 38-63. 367 Hermeneutica Bibliothecaria - Antologie Philobiblon - Volumul V atât mai mult cu cât descoperirile științifice și tehnologia tot mai performantă avansează mult în această direcție. Literatura science fiction s-a servit de descoperirile din domeniul fizicii, precum și din alte științe, dar, mai ales, a încercat să exploateze ficțional acele speculații științifice care la nivelul actual de dezvoltare nu pot fi încă demonstrate experimental. Filosofia științei a arătat că în momentele de criză ale căutării unor răspunsuri la problemele nerezolvabile, oamenii de știință apelează adeseori la teorii speculative, care, dacă reușesc, se impun sub forma unor noi paradigme, iar dacă nu reușesc sunt, evident, abandonate. Literatura science fiction are o adevărată predilecție pentru aceste teorii speculative și le „vânează” cu un deosebit interes, transfor-mându-le în adevărați „topoi” ai genului. Este și cazul „găurilor negre”, termen inventat în 1969 de savantul american John Wheeler, și care a făcut mai întâi în science fiction o adevărată carieră, impunându-se, abia mai târziu, pe măsură ce avansau cercetările în acest domeniu și în lumea științifică. Dacă literatura science fiction modernă merge oarecum, în orientarea ei principală, pe aceeași direcție cu progresul științific și tehnologic, modelând structura universurilor construite de imaginație, în viziunea paradigmei științifice în vigoare, literatura science fiction postmodernă, cyberpunk-ul, încearcă să se elibereze de unele constrângeri de natură conceptuală. Noua generație de autori science fiction care se afirmă în anii '80 glisează dinspre elementul science înspre fiction, revigorând după părerea unora genul, prin apropierea sa de elita literară (Brian McHale, Scott Bukatman) sau, din direcția contestatară, declasându-l într-o formă minoră, sortită să dispară (Darko Suvin). Evident, noua mișcare din interiorul genului, cyberpunk-ul, nu putea să renunțe definitiv la elementul știință fără să se pună în afara practicilor și strategiilor genului. Și totuși, față de tradiția mare a genului, informată sau chiar formată în spiritul științei (Isaac Asimov cu studii în bio-chimie, Poul Anderson licențiat în fizică, Arthur C. Clarke, cu studii de fizică și matematică și, desigur, enumerarea ar putea continua), autorii cyberpunk par mult mai interesați de viitorul apropiat și de evoluția imediată a omului într-o lume a informației, decât de un viitor îndepărtat pe care sistemele conceptuale sau experimentale ale științelor actuale nu-l pot prefigura. De aceea, interesul ficțiunii cyberpunk se îndreaptă înspre universul creat de tehnologiile informaționale, sub controlul cărora timpul și, mai ales, spațiul devin mărimi virtuale. În acest model al noului univers creat, spațiul devine dominanta cu ajutorul căreia ficțiunea cyberpunk pune în balans două modalități de a percepe realitatea ca fiind atât reală cât și virtuală, altfel decât o face, în maniera consacrată literatura science fiction, care, punând accentul pe dominanta timp, alternează două expresii diferite și ne-sincrone ale aceleiași realități, realul cu imaginarul (științific). Față de viziunea science fiction modernă, în care realitățile se înlocuiesc unele pe altele, în funcție de factorul timp, accentul ficțional în cyberpunk cade tocmai pe modul în care este percepută realitatea actuală, alterată de tehnologiile informației care o modelează. De aici derivă, de altfel, și întreaga metafizică (Michael Heim) care s-a construit în jurul conceptului de realitate virtuală. 368 Hermeneutica Bibliothecaria - Antologie Philobiblon - Volumul V Dacă realul și virtualul fac parte din aceeași realitate, reprezentând două modalități de percepție a acesteia, în funcție de maniera adoptată, pe de-o parte, existențial-cotidiană și, pe de altă parte, existențial-tehnologică, atunci ficțiunea cybepunk este mult mai aproape, decât a reușit să fie vreodată science fiction-ul, de natura literaturii în genere. Păstrând această viziune asupra realității, ficțiunea cyberpunk își asumă riscul pe care orice teorie a genurilor l-ar taxa automat, și anume acela al vulnerabilității liniilor de demarcație față de literatură, pe de-o parte, și față de science fiction, pe de altă parte. Acest risc fiind prea mare, în afara unor scrieri ale lui William Gibson, Bruce Sterling sau John Shirley, care din punct de vedere estetic, ating o cotă remarcabilă pentru un gen de frontieră, ficțiunea cyberpunk preferă proximitatea literaturii science fiction, căreia îi insuflase în anii '80 un nou imbold. Și totuși, ficțiunea cyberpunk, reușind să pătrundă în universul virtual și să-l descrie, afirmă o nouă etapă în evoluția viziunii despre lume, cea bio-electronică sau cibernetică, a cărei unitate de măsură este informația. În acest univers cibernetic timpul devine cu adevărat o mărime extensibilă, perceput ca o a patra dimensiune a spațiului, se spațializează. Ceea ce face ca ficțiunea cyberpunk să se detașeze de viziunea unei lumi posibile, alternative sau viitoare, tipică literaturii science fiction, precum și de sistemul complex al rețelelor informaționale globale, este maniera în care individul sau cybernautul (călătorul în cyberspace) își asumă existențial convențiile realității virtuale, colaborând prin simțuri la acțiunea de modelare a acesteia. Acest univers este în permanență o virtualitate care se actualizează doar atunci când cybernautul se conectează la el. Marcos Novak vede în cyberspace un habitat al imaginației, un habitat pentru imaginație.1 Cel care pătrunde așadar în acest univers virtual nu este un călător pasiv, care doar înregistrează ceea ce vede, ci unul activ, care participă la armonizarea mediului în calitate de designer. De aici și calitatea unei experiențe senzuale, atribuite conectării la o tehnologie care se adresează simțurilor și care, printr-o serie de mecanisme dirijate, stimulează imaginația înspre un mediu virtual în permanentă transformare. Analizând conceptul de realitate pentru călătorii în spațiul virtual, Sergio Sismondo consideră corpul uman drept pionul central și ținta realității virtuale.1 2 Simulatoarele de zbor militare au reprezentat unul dintre modelele de bază în elaborarea caracteristicilor fundamentale ale cyberspace-ului. Ficțiunea cyberpunk pune accentul tocmai pe această colaborare a simțurilor cu mediul electronic, pe trăirea experienței virtualului ca și cum ar fi real, declanșând un proces integral de virtualizare a realului. Astfel, ideea navigării informației din rețelele informaționale va fi înlocuită, treptat, de ficțiunea cyberpunk, cu ideea navigării propriu-zise, a utilizatorului de informație. Cyberspace-ul devine un spațiu metaforic în care ideea de informație care călătorește a fost înlocuită cu ideea de user-călător.3 1 Marcos Novak, “Liquid Architecture in Cyberspace”, Cyberspace: First Steps, ed. Michael Benedikt (Cambridge, Massachusetts, London: MIT Press, 1991), 225-6. 2 Sergio Sismundo, “Reality for Cybernauts”, Postmodern Culture, 1, September (1997): 3 Marie-Laure Ryan,”Introduction: From Possible Worlds to Virtual Reality”, Style, 2 (1995), 178. 369 Hermeneutica Bibliothecaria - Antologie Philobiblon - Volumul V Inter-activitatea, ca principiu de bază al realității virtuale, determină latura ritualică a relației utilizatorului cu cyberspace-ul, văzut mai degrabă ca un ritual decât ca reprezentare.1 Și aceste relații metaforice dintre realitatea virtuală și ritualul pe care-l generează presupune prezența spirituală în spațiul virtual și absență din realitatea imediată.1 2 Apare desfășurată aici întreaga arie sub care se manifestă raportul celui ce pătrunde în realitatea virtuală cu imaginea sub care aceasta i se prezintă, raport stabilit atât la nivel senzorial, chinestezic, cât și la nivel extra-senzorial, al unei percepții conștientizate. In ficțiunea cyberpunk se regăsesc toate aceste forme ale raportului individului cu realitatea virtuală, cartografierea acesteia ținând cont, în primul rând, de modalitatea în care vor fi trasate liniile de acțiune ale mediului uman conectat mediului virtual. Ficțiunea cyberpunk nu pune un accent deosebit pe constanta timp, dovedind într-o manieră convingătoare că cele trei dimensiuni ale timpului, trecutul, prezentul și viitorul își pierd în universul virtual orice relevanță. Autorii cyberpunk nu plasează acțiunea textelor lor într-un viitor îndepărtat al omenirii și nici nu operează pe axa temporală, intervenind în cursul evenimentelor istorice; dimpotrivă, se opresc asupra prezentului, un prezent în care se întâmplă atât trecutul cît și viitorul. Pornind de la expresia lui Canetti, părăsirea realității, Jean Baudrillard explică în ce fel lumea contemporană dezvoltă în toate direcțiile căi ale eliberării de efectul gravitațional, de ieșire din orbita conceptelor ce definesc cultura în traiectoria ei dinspre modernitate spre postmodernitate. Eliberate de acest efect al gravitației, semnificațiile își pierd caracterul referențial, urmând o traiectorie spre infinit, greu de precizat.3 Raportată la concepția dezvoltată de Baudrillard în The Precession of Simulacra (1981), conform căreia lumea actuală a ajuns într-un regim al simulării, de distrugere de către mass-media a semnificației și a oricărui contact cu realitatea, ideea accelerării existenței în vecinătatea tehnologiei informatice, până la punctul limită al evadării de sub impulsul vitezei conduce la fragmentare și diseminare. In acest stadiu, după cum sugerează Jean Baudrillard, tehnologia computerului transformă lumea reală în ceea ce, în perioadele anterioare, ar fi reprezentat doar o presupoziție de natură science fiction, lumea ajungând să-și piardă orice orbită referențială.4 O astfel de viziune își găsește în ficțiunea cyberpunk mai mult decât o simplă reflectare ficțională, devenind datorită percepției lucide asupra capacității tehnologiei virtuale de impunere a depășirii granițelor, și o formă de abordare critică a culturii cibernetice. Din acest punct de vedere ficțiunea cyberpunk este o expresie a unei culturi contemporane, dezvoltate pe fundalul perfecționării tehnologiei informaționale, marcând trecerea de la o vârstă a componentelor hardware înspre cea software.5 1 Ryan,”Introduction: From Possible Worlds to Virtual Reality”, 177. 2 Ryan, “Introduction: From Possible Worlds to Virtual Reality”, 177-8. 3 Jean Baudrillard, “The Illusion of the End”, The Postmodern History Reder, ed.Keith Jenkins (London and New York: Routledge, 1997), 40. 4 Jean Baudrillard, “The Illusion of the End”, 40. 5 Mark Dery, Escape Velocity: Cyberculture at the End of the Century (London: Hodder and Stoughton, 1996), 4. 370 Hermeneutica Bibliothecaria - Antologie Philobiblon - Volumul V Percepția timpului, în spațiul virtual conceput de ficțiunea cyberpunk, se suprapune, de altfel, manierei în care postmodernitatea exprimă timpul, ca expresie a vitezei cât mai accelerate, și nu ca o mărime extensivă a deplasării fizice în spațiu. Interpretând teoreticieni ai postmodernității, preocupați de viziunea timpului și a noului mod de a concepe existența în raport cu modernitatea (Fredric Jameson sau David Harvey), Steve Connor ajunge la concluzia că se petrece o inversare a raportului spațiu-timp în cazul celor două paradigme culturale, astfel încât modernitatea provoacă spațializarea timpului iar postmodernitatea, la rândul său, retempora-lizează spațiul.1 Această viziune este analizată de Steven Connor, în raport cu rolul telecomunicațiilor și al societății informaționale în abolirea sentimentului deplasării efective în spațiu, sentiment înlocuit cu cel al deplasării „intensive” în timpul exprimat prin „viteza audiovizuală” (a computerului, Cd-player-ului, filmului, telefoniei mobile), care „scurtează” parcurgerea distanțelor mari. Generarea cibernetică a spațiului, prin conceptul de cyberspace, se înscrie pe aceeași constantă postmo-dernă a retemporalizării spațiului, astfel că proprietățile timpului, ca durata, devenirea sau ireversibilitatea, pierzându-și orice garant ontologic în structura spațiului tridimensional, să devieze spre ubicuitatea absolută. Dacă fenomenul science fiction s-a arătat mai degrabă interesat de valențele unui timp dislocat de timpul lumii, elibertat de cauzalitate și cronologie, favorizând construirea universurilor paralele pe dimensiunea viitorului, acest aspect contribuind și la specificitatea genului, ficțiunea cyberpunk se preocupă de prezentul lumii contemporane, în care se regăsește atât trecutul cât și viitorul, determinat de impactul cu cibernetica. Și totuși reprezentarea acestui trecut-prezent-viitor nu descrie cu fidelitate istoria actuală, ci o realitate care se află dincolo de realitatea lumii, o realitate numerică care poate fi văzută numai din interiorul circuitelor electronice, dotate, în maniera speculativă science fiction, cu funcțiunile unor sisteme neuronice. Nu în modul de concepere a timpului stă, așadar, caracterul de science fiction al ficțiunii cyberpunk, ci în maniera în care aceasta utilizează strategiile genului, pentru a reprezenta, alături de narațiunea postmodernă, gradul de ficționalizare a realității. Ficțiunea cyberpunk, asemeni celei postmoderne, articulează o concepție în care linearitatea și cauzalitatea timpului sunt profund afectate de fracturarea ordinii temporale. Dacă ficțiunea postmodernă nu poate imita sau reprezenta lumea reală, fiind capabilă, în schimb, să imite sau reprezinte discursurile care o alcătuiesc1 2 atunci ficțiunea cyberpunk, la rândul său, reprezintă unul dintre discursurile actuale despre lume, discursul cibernetic. Unul dintre principiile discursului cibernetic despre lume se referă la maniera în care memoria individuală nu mai constituie o sumă extensivă a experiențelor personale, ci prin impactul cu universul informațional, aceasta se transformă într-o serie de imagini, generate de creierul uman prin asimilare a unor topos-uri mediatice, produse la nivelul culturii de masă. Nu 1 Steven Connor, Postmodernist Culture: an Introduction to Theories of the Contemporary, 2 nd edn. (Oxford: Blackwell, 1997). 2 Mihaela Constantinescu, Forme în mișcare. Postmodernismul (București: Ed. Univers Enciclopedic, 1999), 127. 371 Hermeneutica Bibliothecaria - Antologie Philobiblon - Volumul V întâmplător, forma în care timpul își face cel mai acut prezența în ficțiunea cyberpunk, locul de întâlnire al mai multor realități, este memoria. Dani Cavallaro, unul dintre cei mai recenți comentatori ai operei unui maestru al genului William Gibson, consideră, plecând de la afirmațiile scriitorului, că, în opera acestuia, computerul reprezintă „metafora memoriei umane”, memoria fiind mai degrabă o formă protetică, un ceva care se adăugă ființei umane și nu interioară acesteia, adică, provenind din propria-i experiență.1 Această memorie atașată le dă iluzia accesului la infinitul lumii virtuale, precum și iluzia unui spațiu în care timpul și-a pierdut proprietatea ireversibilității. Având în vedere caracterul mereu schimbător și în continuă transformare a mediului electronic, gestionarea acestuia fiind în strânsă legătură cu controlul avansului tehnologic, se poate constata că spațiul și timpul, ca mărimi date ale realității virtuale, au un caracter variabil și nu presupun în mod necesar un statut aprioric. Prin imersiunea corpului uman în acest continuum virtual la care se conectează, ficțiunea cyberpunk proiectează asupra tehnologiei o nouă viziune, prin care mecanismele tehnologiei de vârf nu se mai construiesc printr-un raport de asemănare cu individul, ci, invers, ființa umană își extinde acțiunea funcțiilor biologice, cu ajutorul tehnologiei. Una dintre consecințele revoluției bio-tehnologice, după cum subliniază și Francis Fukuyama, este angajată pe o traiectorie care duce într-un ritm alert spre „viitorul postuman”. Natura acestui viitor nu pare însă, în concepția lui Fukuyama, a fi una benignă. Dimpotrivă, pornind de la analiza celor două faimoase distopii ale secolului al XX-lea, The Brave New World, de Huxley și 1984 de Orwell, Fukuyama argumentează că, în cazul în care bio-tehnologia va fi suficient de puternică ca să „altereze” natura umană, atunci se vor face resimțite, în plan politic, efectele negative asupra democrației: „Human nature shapes and constrains the possible kinds of political regimes, so a technology powerful enough to reshape what we are will have possibly malign consequences for liberal democracy and the nature of politics itself.”1 2 Intenția declarată a studiului său este aceea de a demonstra că Huxley avea dreptate în viziunea unei umanități „alterate” de bio-tehnologie fiindcă următorul stadiu al istoriei va fi ocupat de ceea ce Fukuyama numește postumanul.3 Filozoful care a declarat sfârșitul istoriei și al omului, Francis Fukuyama, întrevede și un nou stadiu al dezvoltării societății umane, o nouă vârstă, cea a postumanului, determinată de dezvoltarea bio-tehnologiei și a ingineriei medicale. 1 Dani Cavallaro, Cyberpunk and Cyberculture. Science fiction and the Work of Willliam Gibson (London and New Brunswick NJ: The Athlone Press, 2000), 204. 2 Francis Fukuyama, Our Posthuman Future: Consequences of the Biotechnology Revolution (New York: Farrar Straus and Giroux, 2002), 7. 3 Francis Fukuyama, Our Posthuman Future: Consequences of the Biotechnology Revolution, 7. 372 Yasunari Kawabata și nostalgia timpului fără timp Rodica FRENȚIU Universitatea „ Babeș-Bolyai”, Cluj, Facultatea de Litere, Departamentul de Studii Asiatice Cuvinte cheie: timp fără timp, mono no aware, haiku, budism Zen Rezumat: Căutător al exprimării inexprimabilului, combinând simplitatea lingvistică cu ambiguitatea literară, Yasunari Kawabata (1899-1972) a explorat un areal din proza japoneză modernă într-un mod original și, aparent, de neegalat. Romanele sale sunt constituite dintr-o curgere de imagini, iar continuitatea temporală și obiectivitatea cauzală sunt înlocuite de o unitate interioară ce trece dincolo de spațiu și timp. Amintind că între oameni și lucruri există o coordonare și sincronizare a trăirilor, o modelare reciprocă numită de estetica japoneză mono no aware, romanul Țara zăpezilor, folosind tehnica haiku-ului a concentrării imaginii în detaliu, în fragment, reușește să suspende antinomia dintre real și etern. Textul sugerează, în cele din urmă, o depășire a dualității acestei lumi, a hiatusului dintre lumea realității și cea a intuiției, dintre natură și minte, dintre civilizație și instinctele primare omenești, dintre timpul prezent și timpul fără timp. Omul se află într-o continuă căutare a eternității de care a fost rupt prin existența primită, entitatea primordială de care ființa umană a fost tragic separată prin plăcerile lumii ce i-au fost date împreună cu durerea de a fi. Studiul de față încearcă să probeze un posibil răspuns oferit de romanul lui Kawabata eternei dileme a spiritualității japoneze a alegerii între senzualitate (sau a fi în viață) și atracția neantului, așa cum este acesta propus de către budismul Zen. E-mail: rfrentiu@hotmail.com •ft Ai pictat bine ramura, auzi sunetul vântului ... Yasunari Kawabata, Japonia, Frumosul și eu însumi Căutător al exprimării inexprimabilului, combinând simplitatea lingvistică cu ambiguitatea literară, Yasunari Kawabata (1899-1972) a explorat un areal din proza japoneză modernă într-un mod original și, aparent, de neegalat. Yasunari Kawabata a fost preocupat nu numai de tehnicile avangardiste promovate de căutările literaturii timpului său, dar și de conștiința estetică moștenită din tradiția literară1. Debutează în anul 1926 cu romanul Izu no odoriko (Dansatoarea 1 Donald Keene, Literatura japoneză, în românește de Doina și Mircea Opriță, Cuvânt înainte și Compendiu de literatură japoneză de Sumiya Haruya (București: Univers, 1991), 132. 373 Hermeneutica Bibliothecaria - Antologie Philobiblon - Volumul V din Izu), dar celebritatea i-o va aduce Yukiguni (Țara zăpezilor) [1935-1937, 1948], ideea conceptului de „frumos” continuând să pară principala preocupare a scriitorului japonez și după încheierea celui de-al doilea război mondial: Senbazuru (O mie de cocori) [1949], Yama no oto (Vuietul muntelui) [1949], Nemureru bijo (Frumoasele adormite) [1960], Koto (Koto) [1961]. I se acordă premiul Nobel pentru literatură în anul 1968, prilej cu care Yasunari Kawabata rostește la Stockholm un discurs intitulat Japonia, frumosul și eu însumi (Utsukushii Nihon no Watashi). Particula (postpoziția) no din titlul original al prelegerii poate crea nativilor și cunoscătorilor limbii japoneze multiple înțelegeri, dând naștere unei interpretări ambigue. Pe de o parte, particula no ar putea fi înțeleasă ca având rolul (obișnuit, de altfel, în limba japoneză) de a sugera posesia, iar atunci, din perspectiva acestei interpretări, traducerea adecvată în limba română ar fi: Eu care aparțin unei Japonii frumoase sau Frumoasa mea Japonie. O altă posibilă înțelegere a particulei no ar fi apoi aceea de liant între „frumoasa Japonie” și „eu însumi”, iar tălmăcirea ei în limba română ar deveni juxtapunere: Japonia, frumosul și eu însumi. Titlul discursului Japonia, frumosul și eu însumi (Utsukushii Nihon no Watashi) al lui Yasunari Kawabata acoperea, în fapt, o prelegere despre un fel unic de misticism, regăsibil nu numai în Japonia, ci și în toată filosofia orientală fundamentată pe doctrina oferită de budismul Zen. Deși scriitor aparținând secolului al XX-lea, Yasunari Kawabata mărturisea „curajos”, cu ocazia decernării premiului Nobel, identificarea operei sale cu litera și spiritul poemelor medievale scrise de către călugării Zen. Aceste poeme concep cuvintele, arăta Kawabata, în neputința lor de a exprima adevărul, asemănătoare scoicilor închise și numai abandonul de sine al cititorului și intrarea lui de bună voie în aceste cochilii ar putea face posibilă adevărata lor înțelegere. Propria-i operă, recunoștea în finalul discursului său Yasunari Kawabata, fusese descrisă de către critica de specialitate ca o încercare de apropiere de neant, dar acestei interpretări, atrage atenția autorul japonez, nu trebuie să-i fie dată accepțiunea nihilismului occidental, întrucât fundamentul spiritual al creației sale este total diferit. Dogen (1200-1253), exemplifica Yasunari Kawabata în continuare, își intitulase poemul în care celebra cele patru anotimpuri Realitate originară („Primăvara-florile de cireș,/ vara - cucul,/ toamna - luna plină,/ iarna -zăpada rece, clară.”) și, cu toate că slăvea frumusețile naturii, era, în fapt, adânc cufundat în Zen.1 Prelegerea lui Yasunari Kawabata de la decernarea premiului Nobel devenea, în cele din urmă, o confesiune deschisă despre viața trăită și literatura creată. Proza japoneză a secolului al XX-lea este, neîndoielnic, strâns legată de numele lui Yasunari Kawabata. Este o scriitură ce se naște, conform modelului epocii, prin apariții de o lungime determinată, apărute în magazinele literare, un fel de roman „cu încetinitorul”,1 2 ce poate fi văzut ca un text constituit din mai multe 1 Vezi, Yasunari Kawabata, Japonia, Frumosul și eu însumi, în ”Tribuna”, nr. 36-37 (1970): 8/8, 8. (Traducere de Liviu Petrina) 2 Cf. Irmela Hijiva-Kirschnercit. L'inspiration autobiographique. Le shishosetsu dans la litterature japonaise contemporaine. La vivacited'un genre pretendu mort, în Patrick De Voss (ed.), Litterature Japonaise Contemporaine. Essais (Bruxelles : Editions Labor, 1989), 46. 374 Hermeneutica Bibliothecaria - Antologie Philobiblon - Volumul V secvențe narative de scurtă întindere. Când însă autorul adună aceste unități într-un tot pentru a fi publicat ca o carte independentă, oferă prin această nouă lectură un nou text, cum s-a întâmplat, de altfel, și cu romanul Yukiguni (Țara zăpezilor), ce i-a adus lui Kawabata premiul Nobel pentru literatură, text apărut inițial în diverse publicații, pe parcursul a treisprezece ani, sub forma unor bucăți separate și considerate autonome. Capitolele romanului sunt concepute așadar ca unități relativ independente, iar faptul că o unitate este succesivă sau anterioară alteia devine clar abia când totul se topește într-o singură unitate, într-un unic întreg.1 Prin urmare, aceste secvențe nu se organizează în jurul unei acțiuni, descrierile bogate în detalii sunt cele care primează în asemenea texte narative, adevărate stampe din cuvinte, făcând loc impresiei că acestea ar fi, mai degrabă, eseuri în proză. Yasunari Kawabata, ale cărui romane se desfășoară la frontierele visului, declara, în 1947, o dată cu începutul industrializării capitaliste a arhipeleagului nipon, că, într-un astfel de timp, cu care nu se putea nici sincroniza, nici solidariza, nu-i mai rămâne decât să se întoarcă „în tristețea imemorială a Japoniei”: „Depuis la defaite, il ne me reste qu'a m'en retourner dans la tristesse immemoriale du Japon”1 2. Sondează astfel, în cărțile sale, experiențe halucinatorii, încearcă să pătrundă în „lumea demonilor”3, în perimetrul foarte intim al zonelor nocturne periculoase, dar, în același timp, privește jocurile cele mai simple ale vieții și la lumina zilei, contemplându-le cu uimire și încântare, ca pe un miracol. Cu o structură de romantic, Yasunari Kawabata, în dorința de a transcende realul, găsește întotdeauna posibilitatea de a-l pune între paranteze. În Țara zăpezilor (Yukiguni, 1948), spre exemplu, nu se observă niciodată realitatea nudă, ci numai eventuale imagini ale acesteia surprinse în oglindă.4 Pentru Europa, care n-a înfruntat Țara Soarelui Răsare în mod direct, ci numai mediat, această „frumoasă oglindă” nu s-a spart niciodată. Cei care, după cel de-al doilea război mondial, au scris despre Japonia: Martin Heidegger, Roland Barthes sau Levi Strauss, n-au făcut decât să proiecteze conștiința de sine a Occidentului asupra unei ...absențe. Prin Țara zăpezilor, Japonia devine pentru celălalt, pentru europeanul care o citește, o Japonie frumoasă, efemeră și fragilă, asemănătoare geishelor din roman. Kawabata însuși, intitulându-și discursul ținut cu ocazia decernării premiului Nobel la Stockholm, în 1968, Frumoasa Japonie și eu (Utsukushii Nihon no watashi), aducea un omagiu elogios acestei tainice frumuseți a unei Japonii efemere și fragile5. Țara Soarelui Răsare devenea, prin urmare, o „țară a zăpezilor”, aflată la celălalt capăt al oglinzii, fixându-se, în felul acesta, imaginea 1 See Ibid., 47. 2 Apud Jean-Jacques Origas, Dans la lumiere des jours ordinaires. Histoire et roman de l’apres guerre, în Patrick De Voss (ed.), Litterature Japonaise Contemporaine. Essais (Bruxelles : Editions Labor, 1989), 18. 3 Vezi Ibid., 18-19. 4 Cf. Karatani Kojin, D'un dehors a l'autre. Kawabata et Takeda Taijun, în Patrick De Voss (ed.), Litterature Japonaise Contemporaine. Essais (Bruxelles: Editions Labor, 1989), 33-34. 5 Vezi Ibid., 33-35. 375 Hermeneutica Bibliothecaria - Antologie Philobiblon - Volumul V „Japoniei frumoase” în pericol, fără nici o legătură cu ideologia militaristă promovată de japonezi în perioada premergătoare și în timpul celui de-al doilea război mondial. Kawabata rămâne demn în aceste vremuri naționaliste tulburi, deoarece nu se angajase la nimic. Nici nu-și schimbă atitudinea de-a lungul anilor. Pentru scriitorul japonez, pare că nu mai e loc pentru Istorie, iar opera lui își fixează propriul context de manifestare: Japonia e „țara zăpezilor”, în care frumusețea devine echivalentă cu tristețea. Neîndoielnic, Japonia lui Kawabata este un miraj, o „oglindă” care nu-l întâlnește niciodată pe „celălalt”. Iar Frumosul este neantul, vidul, sublimat înspre transcendență, revelat în lume pentru ființa umană sub forma frumuseții lucrurilor trecătoare și efemere sau mono no aware, după cum a fost această „mișcare a sufletului” definită în limba japoneză, cu mai bine de două sute de ani în urmă, de către Motoori Norinaga (1730-1801): „A voir, a entendre quelque chose, on pense que c'est emouvant, triste, etc. Ce mouvement du creur , c'est precisement eprover le mono no aware.” Lumea, sustrasă incidenței Istoriei, se limitează la sentiment și scriitorul japonez alege „întoarcerea” la Japonia de altădată. Yasunari Kawabata își reia căutările de dinaintea războiului și, în anul 1947, adaugă un capitol final romanului Țara zăpezilor, publicat în volum cu zece ani mai devreme, pe care îl modifică și îl prelungește, fără să acorde atenție faptului că textul devine, în felul acesta, tot mai enigmatic. Se lasă purtat de voia timpului, optând deliberat pentru o creație intermitentă și alternantă1 2, romanele pe care le scrie ulterior, Senbazuru (O mie de cocori), Yama no oto (Vuietul muntelui), romane foileton, ale căror fragmente apăruseră în varii publicații, prezentând aceleași întreruperi, reluări, opriri, pentru ca varianta finală să adune fragmentele aparent independente într-o înlănțuire de mișcări muzicale. Ca o consecință firească a acestui mod de a scrie, personajele textelor narative ale lui Yasunari Kawabata nu pot fi analizate în termenii consacrați discursului epic al unei intrigi sau al unui conflict dramatic, întrucât personalitățile le sunt efemere, iar spațiul interior al propriilor lor vieți este relativ și neexplorat sistematic.3 Acest spațiu interior este însă reflectat în cel exterior sau prin întâlniri trecătoare cu celălalt, iar sugestiile profunde oferite de acestea devin componente integrale ale unei percepții sincronice, nefiind însă întotdeauna evidențiate în mod particular. Romanul Țara zăpezilor are trei personaje principale: un bogătaș diletant de vârstă mijlocie din Tokyo, pe nume Shimamura, și două tinere, Komako și Yoko, care trăiesc într-o mică stațiune de băi termale din Echigo, regiune din nordul Japoniei. Narațiunea prezintă trei vizite ale lui Shimamura în această regiune. Prima vizită, de trei zile, are loc în 21 mai, când Komako, geisha de la stațiunea termală pe care o cunoaște acum Shimamura, avea nouăsprezece ani. A doua vizită este legată 1 Apud Ibid., 37. 2 Cf. Origas, Dans la lumiere, 18. 3 Cf. Anthony V. Liman, Kawabata's Lyrical Mode in Snow Country, în Monumenta Nipponica, 3/4 (1971): 267-285, 267. 376 Hermeneutica Bibliothecaria - Antologie Philobiblon - Volumul V de începutul iernii aceluiași an: Shimamura sosește în 8 decembrie și rămâne pentru câteva săptamâni. A treia și ultima vizită se întâmplă doi ani mai târziu, când Shimamura sosește în stațiune la începutul toamnei și pleacă abia după prima ninsoare. Shimamura este astfel centrul romanului1, personajul prin intermediul căruia cititorul ajunge în țara zăpezilor și le cunoaște pe celelalte două protagoniste ale narațiunii, femei fragile, visări întoarse asupra lor însele1 2, într-un nihilism emoțional, închis într-o oglindă. Romanul nu păstrează ordinea cronologică a vizitelor, călătoriile lui Shimamura reprezentând o nostalgie reiterată a căutării timpului fără timp, un timp suspendat, aflat la conjuncția dintre real și vis. Scena ce deschide romanul, stabilind distanțarea față de Tokyo, metropola reală, este legată de a doua vizită a lui Shimamura, aflat în trenul care-l duce înspre stațiunea de munte. Fraza de început a romanului, tradusă în limba română: Din tunelul lung de hotar, trenul intră în țara zăpezilor.3 4, încearcă să tălmăcească originalul Kunizakai no nagai tonneru o nukeru to yukiguni de atta3, care s-ar traduce literal ,trecând printr-un lung tunel de la graniță, era țara zăpezilor.' Transpunerea în limba română, introducând subiectul gramatical ,trenul', explicitează ceea ce trecea prin tunel, fapt inexistent în fraza reprodusă în limba japoneză, creând astfel o impresie de perspectivă asupra scenei mult diferită față de original. Primul enunț al romanului japonez propune o schimbare rapidă de cadre, de imagini, trenul fiind doar instrumentul, de aceea nemenționat, care înlesnește trecerea de la un spațiu întunecos și strâmt la unul vast și luminos, al țării zăpezilor. Traducerea, focalizând pe „tren” interpretat ca subiect gramatical, modifică textul prin introducerea unei perspective obiective5: importantă este nu atât schimbarea locurilor, cât a statutului unei întregi scene. Naratorul și eroul, în această traducere românească, par clar separați: naratorul este observatorul eroului aflat în trenul ce-l scoate pe acesta din urmă într-o țară acoperită de zăpadă. În fraza japoneză, ce acordă întâietate perspectivei subiective, naratorul pare să călătorească în același tren cu eroul romanului, experimentând aceleași evenimente sau trăiri cu el. „Inexplicitatea” tipică limbii japoneze care nu specifică un subiect face ca această frază să se poată citi ca un fel de monolog intern al eroului aflat în tren.6 Mai mult, cititorul însuși poate avea iluzia că se află în 1 Cf. Makoto Ueda, The Virgin, the Wife, and the Nun: Kawabata's Snow Country, în Kinya Tsuruta & Thomas E. Swann (eds.), Approaches to the Modern Japanese Novel (Tokyo: Sophia University, 1976), 73. 2 Cf. Kojin, D'un dehors a l'autre, 39. 3 Yasunari Kawabata, Țara zăpezilor, Traducere de Stanca Cionca, (București : Editura Humanitas , 2008), 5. 4 Kawabata Yasunari, Yukiguni (Snow Country ) (Tokyo : Bungeishunju, 1988), 5. 5 Cf. Ikegami Yoshihiko, Gengogaku wa honyaku no yakunitatsu ka, Ronza 9 (2007): 200-205, 203-204. 6 Vezi Yoshihiko Ikegami, Discourse Analyses in Japan. Introduction, în Teun A. Van Dijk (ed.), An Interdisciplinary Journal for the Study of Discourse, (Berlin : Mouton de Gruyter, 1989), 267. 377 Hermeneutica Bibliothecaria - Antologie Philobiblon - Volumul V același compartiment, împărtășind cu eroul cărții această trecere inițiatică de la întuneric la lumină, de la un spațiu închis la unul deschis. Lipsa unui subiect clar marcat îl invită pe cititor să se proiecteze ușor în atmosfera creată de rândurile citite, putând deveni el însuși personajul romanului. Se ajunge, astfel, la identificarea naratorului cu personajul și cititorul, maniera impersonală în care a debutat romanul cufundându-i pe toți în text, iar povestea care începe nu mai poate fi atribuită acum nimănui, în mod particular. Iar romanul poate fi interpretat, în cele din urmă, ca o separare a eului de lume, dar, în același timp, și ca o încercare de reconciliere1 a exteriorului cu interiorul. Țara zăpezilor continuă apoi ca un text narativ diegetic, la persoana a treia, relatat din perspectiva eroului principal Shimamura, tipul intelectualului modern care, plictisit de monotonia vieții petrecute în Tokyo, pleacă în căutarea a ceva frumos: un ținut, o femeie, a senzație, ce l-ar putea sustrage stării de indiferență. Romanul acoperă un interval de timp de aproape trei ani, dar scurgerea temporală nu este reprodusă în text în totalitate: sunt alese doar acele secvențe temporale care l-ar putea ademeni pe Shimamura la întâlnirea cu Frumusețea/ Frumosul. De altfel, Shimamura se arătase cândva puternic interesat de teatrul tradițional kabuki, dar, în momentul în care se ivește ocazia ca relația lui cu această formă teatrală să capete realitate, o abandonează și-și găsește un substitut în baletul occidental, fără să fi văzut însă vreodată vreun spectacol direct pe scenă. Povestea din Țara zăpezilor este dizolvată într-o curgere de imagini, iar continuitatea temporală și obiectivitatea cauzală sunt înlocuite de o unitate interioară ce trece dincolo de spațiu și timp. Singura raportare la realitate a protagonistului Shimamura se face doar prin simțul percepției (kankaku), aceasta fiind unica sursă de informare asupra realității. Insistența asupra percepției senzoriale, în special a celei vizuale, și consecința directă de evitare a discursului rațional și a procesului intelectual1 2 duc la interpretarea indirectă a evenimentul sau a trăsăturii personajului într-un moment particular, amintind de tehnica cinematografică a comentariului prin imagine. La Kawabata însă, acest comentariu nu este niciodată prea explicit sau definitiv, senzația vizuală, imaginea, deschizând drumul înspre interpretarea unui sens complex. Una dintre metodele preferate ale lui Kawabata de a intra în relație cu natura este oglinda3, obiectul care în povestirea Luna în apă [Gessui, 1953] devine personajul liant între celelalte două, jucându-se magic cu distanțele, fuzionând trecutul cu prezentul, devenind proba iubirii pentru soțul bolnav, țintuit la pat, ce poate, cu ajutorul oglinzii, nu numai să-și urmărească soția la muncile din grădină, dar și luna reflectată în bazinul din curte. Asemănător, în romanul Țara zăpezilor, oglinda este prezența permanentă ce stabilește legături interumane, apărând încă din primele rânduri ale romanului, când Shimamura observă ochii lui Yoko, fata „de o 1 Cf. Liman, Kawabata's Lyrical Mode, 268. 2 Cf. Ibid. 3 Vezi Kinya Tsuruta, The Flow-Dynamics in Kawabata Yasunari's Snow Country, în Monumenta Nipponica 3/4, (1971): 251-265, 252. 378 Hermeneutica Bibliothecaria - Antologie Philobiblon - Volumul V frumusețe rece” așezată pe bancheta din față, reflectați în geamul trenului de noapte, ce-l ducea în ținutul zăpezilor: „...în geam se răsfrângea profilul fetei așezate în fața lui în compartiment. Întunericul de-afară, lumina electrică aprinsă în vagon transformaseră geamul într-o oglindă, dezvăluită numai atunci când, distrat, trăsese o linie prin aburul ce-l încețoșa.” 1 Iar fereastra aburită pare a fi cel mai bun tip de oglindă, întrucât nu numai că reflectă lucrurile, dar oferă și diluarea realității, datorită transparenței: „Lumina din compartiment era slabă, astfel că fereasta nu dobândea tăria unei oglinzi. Nu era propriu-zis reflectare ce vedea în ea. De aceea, privind-o îndelung, uită de persoanele din fața lui și văzu doar chipul de fată plutind ca o nălucire în priveliștea de seară.”1 2 Dar și zăpada însăși se transformă apoi în roman într-o vastă oglindă ce face posibilă interrelaționarea eroilor romanului cu scenele naturii din fundal: om și natură sunt aduși mai aproape, frumusețea devine tangibilă din când în când, ca, spre exemplu, în clipa în care obrajii roșii ai lui Komako, geisha cunoscută în stațiunea termală cu ocazia primei vizite, și părul ei negru, contrastează cu albul zăpezii reflectate în oglindă. E oglinda de „dimineață”, ce-i reamintește lui Shimamura de cealaltă față, văzută în tren, în oglinda de „seară”: În oglindă, albeața zăpezii reflectate era orbitoare și în mijlocul ei se răsfrângeau obrajii purpurii ai fetei. Toată imaginea era de o puritate neasemuită. Soarele începuse să urce, întețind în oglindă flăcările reci ale zăpezii, în timp ce lucirile vineții din părul ei băteau tot mai mult în negru.”3 Oglinda devine, în felul acesta, un regulator de distanțe, ce ambiguizează dimensiunile spațiale ale lumii reale, combinând lucruri între ele, respectiv elemente aparținând sferei umane cu cele din lumea naturală, într-o manieră imposibilă în spațiul fizic4. Senzația încercată este însă uneori pusă la îndoială de însăși mintea protagonistului ca fiind iluzorie și, drept urmare, cel mai adesea, relația dintre adevăratul exterior și senzația interioară este puternic ambiguizată. Cadrul perceptual este configurat de im-presie și ex-presie5, aproape interschimbabile, cu granița dintre obiectiv și subiectiv puternic alterată. Lumea interioară a lui Shimamura devine tot mai ininteligibilă și este greu de înțeles de ce mintea sa asociază insectele moarte din cameră cu copiii lui aflați în Tokyo: „Se uita lung la gâzele care mureau unele după altele în camera lui. Pe măsură ce toamna devenea mai rece, tot mai multe zăceau pe tatami. 1 Kawabata, Țara zăpezilor, 8. 2 Ibid., 10. 3 Ibid., 42. 4 Vezi Tsuruta, The Flow-Dynamics, 253. 5 Cf. Liman, Kawabata's Lyrical Mode, 270. 379 ENSO - Cercul Zen (Caligrafie de Rodica Frențiu) Hermeneutica Bibliothecaria - Antologie Philobiblon - Volumul V O musculiță cu aripile înțepenite cădea de pildă pe spate și nu se mai ridica. O viespe se târa puțin și se prăbușea, iar se mai târa puțin și din nou cădea. Anotimpul înainta și ele piereau pe rând, cu toatele. Un lucru cât se poate de firesc. O moarte tăcută. Si totuși, dacă le priveai de aproape, vedeai că se împotrivesc, că se luptă până în ultima clipă, zbătându-se cu antene și piciorușe tremurătoare. Pentru o asemenea moarte măruntă, camera lui de opt rogojini era o scenă mult prea mare. Ridicând în mână câte o gâză moartă cu gândul să o arunce pe fereastră, Shimamura își amintea de copiii lui, rămași acasă.”1 O experiență emoțională și o sensibilitate universală conectează emoția inconștientă (sau semiconștientă) cu un fenomen natural. Senzualist ce a trecut de propriile limite ale experienței viscerale senzoriale, Kawabata încearcă să găsească expresia tangibilă a ceea ce este intangibil și invizibil. Imaginile apar ilogice, impresioniste și asociative1 2, servind modelul percepției ca o imagine matrice la un nivel aristic, defavorizând în felul acesta compoziția. De altfel, toate teoriile estetice japoneze3 refuză principiile unei construcții coerent logice și reduc rolul intelectului în structura unei opere de artă la minimum, potrivit credinței că viața omului este în mod esențial irațională, iar universul nu este nicidecum o construcție logică. Până și capitolele romanului, publicate ca texte independente în diverse reviste, între 1935 și 1947, par că pot fi aranjate în maniera poemului renga (,versul înlănțuit'): Yugeshiki no kagami (Oglinda peisajului de seară), Shiroi asa no kagami (Oglinda dimineții albe), Monogatari (Poveste), Toro (Eforturi în van), Kaya no hana (Floarea de kaya), Hi no makura (Perna de foc), Temari uta (Cântecul mingii), Setchu kaji (Foc în zăpadă), Amanogawa (Calea Laptelui), dovadă de netăgăduit că romanul a însoțit viața scriitorului și că textul narativ, nefiind construit într-un fel mecanicist, anorganic, s-a adaptat la ritmul vieții autorului său. Și doar oglinda poate ajuta imaginația să ia în stăpânire realitatea înconjurătoare, doar ea poate dizolva, conecta, filtra, absorbi, intensifica și scoate la iveală contraste. Tărâmul visului și al visării nu este dat, el se construiește, cititorul putând participa activ la gestul creației. În partea a doua a romanului, imaginea oglinzii reapare doar ca o scurtă reminiscență, înspre final, sinteză a întregii experiențe petrecute de Shimamura în țara zăpezilor, accentuând ireconciliabila discrepanță4 dintre un moment de o frumusețe atemporală „rece” și profanul, „tragicul” timp al unei legături umane „calde”: „Își aminti iar de oglinda cu zăpezi trandafirii sub soarele de dimineață. Întoarse ochii spre măsuța de toaletă. Acum se oglindeau în ea fulgi reci și mari ca niște flori, alunecând în vârtejuri albe în jurul chipului fetei. In mijlocul fulgilor 1 Kawabata, Țara zăpezilor, 114. 2 Cf. Liman, Kawabata's Lyrical Mode, 271. 3 Cf. Ibid., 272. 4 Vezi Ibid., 276. 381 Hermeneutica Bibliothecaria - Antologie Philobiblon - Volumul V mișcători era Komako, cu gulerul kimonoului desfăcut, frecându-și gâtul cu un prosop umed.”1 Dar Shimamura se dovedește neputincios în încercarea de a „colabora” cu realitatea nudă. Spre sfârșitul părții întâi, imaginea lui Komako se dizolvă, pentru ca protagonistul principal să întâlnească, în partea a doua a romanului, cu ocazia celei de-a treia vizite, ultima și cea mai lungă, o Komako devenită prezență concretă, mult mai reală, cu corpul îngrășat și cu pielea ce avea altădată transluciditatea unui vierme de mătase schimbată în ceva diferit: „Pe ceafa ei pudrată din belșug se așeză un roi de gâze mărunte, mai mici decât musculițele. Mureau una după alta, sau poate rămâneau numai nemișcate acolo, în timp ce el le privea atent. Gâtul îi era mai rotund și mai împlinit decât anul trecut. Avea douăzeci de ani acum, îi trecu prin minte lui Shimamura.”1 2 Întâmplată toamna, anotimpul ce amestecă viața și moartea, drama lui Komako, „sacrificiul” ei sau „pedeapsa” ei, se consumă, sfârșind în lumea reală a lui Shimamura. Albul natural al zăpezii și albul artificial al pudrei de pe umerii lui Komako fac însă loc nostalgiei în sufletul orășeanului după un timp al frumuseții ieșite din timp, un timp fără timp, întrucât „albul este cea mai curată dintre culori, conține în el însuși toate celelate culori.”3 Dar, cu cât Komako devine mai reală, cu atât favorizează apariția unui gol în sufletul lui Shimamura, neîncrezător în trăinicia sentimentelor omenești. Acesta devine tot mai pasiv, iar mișcările sale între cele două locuri: Tokyo și Echigo, între el și cele două femei (Komako și Yoko) și între el, prezență reală, și el însuși, visătorul incurabil, se opresc parcă în scena incediului final, când privește spasmul lui Yoko produs în urma căzăturii din clădirea care arde: „Așa se petrecuseră lucrurile. Plutise parcă în aer. Shimamura avu o tresărire, dar nu simți nici primejdie, nici panică. Era ca o nălucă din altă lume, cu totul ireală. Trupul rigid se îndoi apoi în aer, căpătând un fel de moliciune de păpușă, o lipsă de împotrivire ca a unui obiect aruncat. Arăta ca o plăsmuire în care viața și moartea se opriseră deodată. (.) Trupul lui Yoko se chirci într-un spasm, lovindu-se de pământ. (.) Când văzu convulsia trupului îl trecură fiori reci până în vârful picioarelor. Îl copleși deodată o durere nelămurită și inima începu să-i bată cu putere. (.) Cu toată izbitura pe pământul tare, trupul n-avu nici o mișcare în afară de spasmul acela scurt. Shimamura nu se putu gândi la moarte, simți doar că în ea viața se schimbă în altceva.”4 Pe măsură ce Komako devine tot mai concretă și reală, afirmând statutul unei realități aproape opresive, Yoko, deși foarte aproape de real la începutul romanului, se rupe de acesta, îndepărtându-se tot mai mult, până la a intra în moarte. 1 Kawabata, Țara zăpezilor, 131. 2 Ibid., 82. 3 Idem, Japonia, Frumosul și eu însumi, 8. 4 Idem, Țara zăpezilor, 152-153. 382 Hermeneutica Bibliothecaria - Antologie Philobiblon - Volumul V Yoko are totuși prea puțin dintr-o realitate fizică1, semnalmentele ei concrete reducându-se doar la ochi ireali și la o voce atât de frumoasă încât părea tristă: „Kanashii hodo utsukushii koe de atta.”.1 2 De altfel, combinația de kanji referitoare în text la vocea ei este kodama (,ecou'), tradus literal prin ,spiritul copacilor', glasul ei părând să vibreze în Shimamura ca ecoul a „ceva venit din altă parte”: „Vocea ei dureros de frumoasă îi rămăsese în urechi. Din nou i se păru că-i aude ecoul întors din zăpezile munților.” 3 Aparițiile lui Yoko în roman sunt fulgurante, amintind parcă de o zână din poveste. Ea nu are trup, doar ochi, voce și o față impersonală, „de o simplitate nemișcată de mască”, încât Shimamura pare să se întrebe mereu, chiar și atunci când o aude cântând, dacă n-o văzuse de fapt în vis. Vocea ei e însă vocea morții care îmbrățișează viața și doar mireasa morții l-ar putea iniția pe Shimamura în tainele lumii veșnice. Scena incendiului din final va urma aceeași mișcare de intrare în real, iar căderea lui Yoko, fata atât de legată de moarte, aparent ireală, scoasă din timp, este desfăcută de mirajul visării care o lega de Shimamura prin țipătul lui Komako. Într-un sfârșit, cele două se întâlnesc: „Komako scoase un țipăt scurt și-și acoperi ochii cu mâinile. El, în schimb, continua să se uite într-acolo fără să clipească măcar.” 4. Poate pentru ca să fie evidențiate trăsăturile celor două femei e nevoie de un Shimamura rece, ca ochiul unei camere de luat vederi, oglinda în permanentă mișcare, prin care s-ar putea lichefia realitatea crudă și trece dincolo de bariera vieții și morții, în starea de visare. Capitolul penultim Foc în zăpadă, prin imaginea oximoronică, este cel înspre care converg toate celelalte imagini ale romanului, ca niște imagini polifonice. Povestea se desfășoară în jurul acestei imagini unificatoare5 și crește în intensitate, în timp ce selecția celorlalte imagini este realizată foarte atent, urmând logica visului și a subconștientului, pentru a transforma romanul Țara zăpezilor într-un text coerent. Această spațială mișcare a lui Shimamura între Echigo și Tokyo pare făcută să afecteze până și dimensiunea temporală. Shimamura vizitează țara zăpezilor de trei ori: vara devreme, iarna devreme și toamna prelungită în iarnă. Structura romanului nu respectă însă cronologia vizitelor, cea de la începutul iernii constituind începutul narațiunii, când, prin tehnica flash-back-ului,6 este relatată prima vizită în această stațiune montană, ocazie cu care Shimamura o cunoaște pe Komako, iar vizita acestuia petrecută toamna și prelungită până la începutul iernii va încheia narațiunea. În felul acesta, nu numai că este spartă linearitatea temporală, prin nerespectarea ordinii cronologice a anotimpurilor, dar și realitatea oximoronică a vieții și morții își poate face apariția prin incendiul proiectat pe fundalul zăpezii. 1 Cf. Tsuruta, The Flow-Dynamics, 254. 2 Kawabata, Yukiguni, 7. 3 Idem, Țara zăpezilor, 73. 4 Ibid., 153. 5 Cf. Liman, Kawabata's Lyrical Mode, 272. 6 See Tsuruta, The Flow-Dynamics, 255. 383 Hermeneutica Bibliothecaria - Antologie Philobiblon - Volumul V Romanul Țara zăpezilor debutează cu o scenă ce-l aduce în prim-plan pe protagonistul principal Shimamura și imaginea reflectată a fetei (Yoko) așezate pe bancheta din față în fereasta trenului. Următoarea scenă face loc amintirii fetei (Komako) înspre care se îndreaptă Shimamura, prin intermediul arătătorului de la mână, pentru ca, în final, secvența scenică să se încheie cu suprapunerea imaginilor, când, cu ajutorul oglinzii create de geamul aburit din tren, imaginea reflectată a prezentului se suprapune peste trecutul amintirii: „Shimamura se juca plictisit cu arătătorul mâinii stângi, mișcându-l încolo și încoace. Își dădu seama că singur degetul acesta îi aduce în minte, caldă și apropiată, imaginea femeii înspre care călătorea. Pe ea o uitase și amintirea i se împăienjenea de câte ori încerca s-o recheme. Numai degetul părea că păstrează atingerea pielii ei. Shimamura avea senzația ciudată că degetul îl ademenește spre femeia îndepărtată. Îl duse la nas, vrând parcă să simtă din nou parfumul trupului ei și, distrat, trase cu el o linie pe geam. În clipa următoare își înghiți un strigăt de uimire : pe locul atins de degetul lui plutea deslușit un ochi ireal de femeie. Reveni brusc din visarea care îl dusese departe : în geam se răsfrângea profilul fetei așezate în fața lui în compartiment.”1 Oglinda, una aparent obiectivă, distanțată de privitor, și o alta puternic subiectivă, legată de propriile amintiri, ajung să se suprapună, cum se va întâmpla și în capitolul de final, când timpul trecut se va conecta cu timpul prezent, pentru a fi, în final, abolit. Ieșirea din timp nu alterează însă nici timpul spațiului material, real, și nici cel al lumii ireale, a visului. Cele două axe temporale sunt un continuum în roman, spart doar în final, când, pe secvența incendiului de la magazia de viermi de mătase, Shimamura contemplă Calea Laptelui (Amanogawa) și timpul se sustrage temporalității: „Își ridică și el ochii în sus și nu-și putu opri un strigăt de uimire. Îl izbi senzația că e purtat pe sus și trupul lui plutește în mijlocul puzderiei de stele. Calea Laptelui îl absorbea în imensitatea ei luminoasă. Era oare același fluviu scânteietor care i se arătase rătăcitorului Basho deasupra oceanului înspumat? Calea cerului se revărsa nudă spre pământ, într-o îmbrățișare uriașă. Era, în căderea ei, amețitoare ca o dorință înfricoșată. Lui Shimamura i se păru că propria lui umbră, măruntă și neînsemnată, e proiectată în nesfârșirea copleșitoare a Căii Laptelui, în care luceau nu numai stelele, una câte una, ci pe alocuri se desfăcea în scântei argintii chiar vălul alb nebulos dintre ele; atât era de limpede noaptea. Adâncimea ei fără fund îi fascina privirile.”1 2 După cum o sugerează referința intertextuală la Matsuo Basho (16441694), scriitorul japonez pare să fi scris ultimul capitol al romanului cu haiku-ul poetului rătăcitor în minte: „Araumi ya/ Sado ni yokotau, / Amanogawa”.3 („Marea 1 Kawabata, Țara zăpezilor, 8. 2 Ibid., 145-146. 3 Basho, Cent onze haiku, Traduits du japonais par Joan Titus-Carmel, (Paris : Verdier, 1998), 46. 384 Hermeneutica Bibliothecaria - Antologie Philobiblon - Volumul V zbuciumată/ Și, până la insula Sado/ Calea Laptelui”). De aceea, poate, în opera lui Yasunari Kawabata, de o modestie și o silențiozitate profund orientale, precumpănește un lirism misterios, ce-și are rădăcinile tocmai în formula poetică haiku, poemul japonez din șaptesprezece silabe, care-a format ochiul prozatorului și l-a învățat pe maestru înalta știință a concentrării imaginii în detaliu, în fragment, amintind că între oameni și lucruri există, trebuie să existe o coordonare, o sincronizare a trăirilor, o modelare reciprocă, numită de estetica japoneză mono no aware (lit. ,mișcarea inimii înspre lucruri'). Ceea ce-l înconjoară poate naște în om o emoție, o tulburare, trezindu-i, uneori, conștiința trecerii ireversibile prin lume a tot, fie el lucru sau sentiment. Rămâne doar resemnarea în fața Absolutului, care, potrivit credinței shinto, își urmează etern lucrarea.1 Pe universul întreg pune stăpânire o anumită tristețe a lucrurilor, un sentiment de melancolie, o sugestie de solitudine resemnată, iar arta este chemată să o dezvăluie vag și să o dezlege parțial. Tăcerea Căii Laptelui suspendă antinomia dintre real și etern, dintre timpul prezent și timpul fără timp, eternitatea de care omul a fost rupt prin existența primită, acel Unu de care ființa umană a fost tragic separată prin plăcerile lumii ce i-au fost date împreună cu durerea de a fi. E în această întâlnire a lui Shimamura, călătorul între Echigo și Tokyo, între Komako și Yoko, între real și ireal, cu calea celestă aproape o experiență mistică1 2 care apare situată undeva între senzualitatea delicată și spiritualitate, ce nu e nici carnală, nici metafizică, sugerând în roman un fel de „transfer modern” al unei nostalgii a paradisului pierdut. Cufundarea lui Shimamura în Calea Laptelui implică parcă o depășire a dualității acestei lumi, a hiatusului dintre lumea realității și cea a intuiției, dintre natură și minte, dintre civilizație și instinctele primare omenești, dintre ținutul înzăpezit, cu băile sale termale, și incendiul de sub Calea Laptelui, din final. Invocarea eternei dileme a spiritualității japoneze a alegerii între senzualitate sau a fi în viață și atracția neantului pare să capete răspuns. Polii spațiali se pun în mișcare, iar poziția lor se relativizează3: Yoko o întâlnește pe Komako, pământul îmbrățișează Calea Laptelui, focul se aprinde în zăpadă, incendiul contrastează cu întunericul nopții și scânteile flăcărilor cu stelele. Fuziunea conștiinței/ minții, a eului și a tot în „Unu” e aproape un moment extatic al revelării nevăzutului aflat dincolo de aparențele lumii, eliberarea de orice legături, observarea lucrurilor detașat ca neant sau transparență, lipsit de sensul tragic de la suprafață. Dar starea de impasibilitate, înlăturarea tuturor gândurilor și a ideilor, îndepărtarea de sine și intrarea în lumea neantului, a nimicului, care nu e golul occidental, ci, mai degrabă, reversul, un spirit universal în care orice comunică liber cu orice, depășind granițe fără limite,4 e manifestarea celui din urmă adevăr, așa cum este el propus de către budismul Zen. 1 Cf. Yoshihiko Ikegami, Sign Conception in Japan, in Roland Posner, Klauss Robering, Thomas A. Sebeok (eds.), Semiotics. A Handbook on the Sign - Theoretic Foundations of Nature and Culture, (Berlin. New-York : Walter de Gruyter, 1998), 1904. 2 Cf. Liman, Kawabata's Lyrical Mode, 284. 3 Cf. Ibid., 285. 4 Vezi Kawabata, Japonia, Frumosul și eu însumi, 8. 385 Hermeneutica Bibliothecaria - Antologie Philobiblon - Volumul V Aflat în spatele cuvintelor și al intelectului, budismul Zen nu este un studiu al proceselor ce guvernează gândirea și conduita și nici o teorie a principiilor sau a legilor care guvernează legea umană sau universul. Mai degrabă el ar putea fi considerat un fel de antiintelectualism sau o formă de intuiționism: „Zen is taken to be a form of antiintelectualism or a cheap intuitionism, especially when satori in Zen is explained as a flash like intuition”.1 Drumul meandric al căutării propriei iluminări, al revelării propriului adevăr, se face prin depășirea perspectivei duale pe care sinele o aplică lumii fenomenale, împărțind lumea în subiect și obiect, în bine și rău etc. Lumea concepută de rațiune este, pentru budismul Zen, una falsă, o lume a ignoranței și a decepției, departe de lumea realității adevărate. Negând influența rațiunii reducționiste, lumea discriminărilor ar dispărea o dată cu ea și și-ar putea face loc adevărata Realitate, în toată plinătatea ei. Negarea, la rândul ei, nu este un simplu abandon, ci o redefinire a lumii. În Zen, Absolutul este identificat cu mu, nimic-ul fără margini, care este, în întregime, nonsubstanțial, de aceea individul poate fi, paradoxal, identic cu acest Absolut. Nimic-ul înconjoară individul, iar acesta din urmă, nemanipulat și neguvernat de nici o lege sau ordine, de orice fel, poate intra, astfel, în legătură cu propriul sine : „In1 2 Zen's realization of absolute Nothingness, an individual is determined by absolutely no nothing. To be determined by absolutely no thing means the individual is determined by nothing other than itself in its particularityit has complete self determination without any transcendent determinant. This fact is equally true for every individual.”3 Tensiunea între a fi (u) și a nu fi (mu), care guvernează condiția umană, este depășită de mu, nimic-ul fiind transcenderea opoziției existență/nonexistență. Mu nu trebuie citit ca negația lui u. Fiind contra conceptul lui u, mu este o formă de negație mai puternică decât simplul a nu fi. Absolutizat, el transcende atât u, cât și mu, în sensurile lor relative.4 Altfel spus, viața nu mai diferă de moarte, binele de rău ș.a.m.d. Se presupune că, în budism, viața nu este superioară morții, viața și moartea fiind două procese antagonice care se exclud reciproc, devenind, prin aceasta, inseparabil legate una de cealaltă. Ceea ce budismul numește samsara, transmigrare sau roata morții și a vieții nu este altceva decât ciclul vieții și al morții, fără început și fără sfârșit. Numai așa trecutul și viitorul devin prezent, singurul moment care poate fi recunoscut.5 Iar acest prezent etern pare că nici nu intră, nici nu iese din timp: e timpul fără timp. 1 Masao Abe, Zen and Western Thought, Edited by William R. LaFleur, Foreword by John Hick, (Honolulu : University of Hawaii Press, 1989), 3. 2 Din onestitate și respect pentru complexitatea textului inițial, unele citate au rămas netraduse.(Nota editorului.) 3 Ibid. 4 Cf. Ibid., 94. 5 Vezi Ibid., 131. 386 Hermeneutica Bibliothecaria - Antologie Philobiblon - Volumul V Dar a trăi pentru un ideal, fie el al frumosului sau al purității, este extrem de periculos. În încercarea de a atinge intangibilul, omul își riscă viața, iar moartea devine prețul îndrăznelii. Poate de aceea Yoko trebuie să moară, dacă nu și fizic, cel puțin spiritual, constituind sacrificiul pentru un tip de frumusețe asemănător visului, de vreme ce este bazat pe aspirația înspre intangibil.1 Yoko, fecioara eternă, prin moarte, a făcut nemuritoare frumusețea pură, în timp ce Komako, fecioara terestră, moare și ea, încet, în a doua parte a romanului, dar într-un fel diferit. Pentru Shimamura, atras de ireal și visare, contemplarea lui Yoko în fereastra trenului de noapte a transformat-o pe aceasta, prin puterea ferestrei-oglinzi, într-un gest estetic, iar experiența focului îl readuce pe protagonistul romanului pe aceleași coordonate: timpul se oprise1 2 și, o dată cu el, convenționala polaritate între viață și moarte: „Câteva grinzi de la etaj se înclinară și prinseră să ardă deasupra chipului fetei. Yoko avea ochii închiși - ochii ei care știuseră să privească atât de pătrunzător. (...) Pe obraz pâlpâiau reflexele flăcărilor. Cu ani în urmă, în trenul care-l aducea spre Komako, spre satul cu izvoare calde, Shimamura privise o luminiță din câmpie care plutea peste chipul lui Yoko în fereastra transformată în oglindă. Amintirea îl cutremură acum. Într-o clipă îi trecură prin fața ochilor toți anii de când o cunoștea pe Komako. Cât de dureroși și triști i se păreau.”.3 Focul relativizează distanțele spațiale și slăbește cadrul temporal, încredințând viitorul și trecutul timpului prezent: despărțirea dintre protagoniști devine iminentă. Prin inversarea secvențelor spațiale, focul a suspendat viața și moartea. Distanțele sau modificat, iar ființa omeneasă absorbită de Calea Laptelui este integrată într-un proces care diluează realitatea,4 astfel încât să permită fuziunea elementelor: focul topește zăpada, Yoko moare, iar Komako își pierde concretețea dobândită: „Printre grinzile înnegrite în care mai mocnea focul și care zăceau în băltoace de apă, Komako se repezi, târând după ea trena kimonoului de geisha. O ridică pe Yoko la piept și porni înapoi cu ea; capul celeilalte atârna sub fața ei vizibil încordată. Yoko părea absentă, de parcă-și trimisese sufletul undeva departe. Komako o purta în brațe și nu puteai ști dacă-și poartă victima sau poate, dimpotrivă, pedeapsa.”5 Focul i-a unit și i-a separat pe cei trei, dar o împreunare de o dimensiune mult mai impresionantă este pe cale să se producă. Prin confuzia dimensiunilor spațiale și temporale, mișcările oscilatorii ale lui Shimamura în această lume orientată înspre viață sunt abolite de foc. Iar odată intrat în această stare de lichefiere poate doar o experiență estetică ar mai putea fi posibilă: 1 Cf. Makoto Ueda, Modern Japanese Writers and the Nature of Literature (Standford: Standford University Press, 1990), 199. 2 Vezi Tsuruta, The Flow-Dynamics, 264. 3 Kawabata, Țara zăpezilor, 154. 4 Vezi Tsuruta, The Flow-Dynamics, 262. 5 Kawabata, Țara zăpezilor, 154. 387 Hermeneutica Bibliothecaria - Antologie Philobiblon - Volumul V „Solid forms and conventional petrified relationships between things become pliant and liquid, almost reaching ideal transparence; things return to the open possibilities and freedom of chaos before time, yet their forms still reflect the material world. Shimamura's visual possession of things on the unreal level not only dematerializes and distills their rawness and tragic, temporal three-dimensionality, but also translates biological decay and death into imaginary death that can bring out life in its purest intensity.”1 Pentru scriitorul japonez nu există diviziune între lucruri, între animat și inanimat, între om și animal, între om și vegetal. Lumea este un gigantic râu a cărui curgere cuprinde tot și doar rațiunea ar putea vedea existența lumii în izolare, din considerente de supraviețuire. Omul intră în această lume cu mâinile goale, dar, pentru a supraviețui, învață să controleze mediul înconjurător, încercând nu doar să-și adapteze simțurile spațial și temporal, dar și capacitatea rațională de a organiza aceste senzații.1 2 Kawabata profită însă de dualități pentru a le elimina: Tokyo versus țara zăpezilor, zăpadă versus foc, cer versus pământ, bărbat versus femeie, toate sunt cufundate, în final, în nesfârșirea Căii Laptelui. Ceea ce produce o oarecare derută la lectură pentru cititorul occidental este poate tocmai această lipsă de acțiune, de conflict, de identități și individualități clar conturate, care să câștige în final conștientizarea relației cu exteriorul, cu realul. Negreșit, la Yasunari Kawabata individul nu este separat de cadrul natural, deși prezintă o paradoxală izolare de mediu: „Shimamura încercă să se apropie, dar fu împins la o parte de câțiva bărbați, care o smulseră pe Yoko din brațele celeilalte. Se dădu un pas înapoi, să-și regăsească echilibrul. Când își ridică privirea spre cer, Calea Laptelui păru să se năruie cu un zgomot asurzitor în adâncurile ființei lui.”3 Țara zăpezilor pare o călătorie înspre starea de nediferențiere. În timpul vizitei în zona unde se confecționează chijimi, un material scump pentru kimonou-rile de vară, prețuit pentru răcoarea sa, Shimamura află de la localnici că numele tunelului care lega cele două părți ale străzii era tainai kuguri sau, literal, ,pasajul uter'. În termeni occidentali, reîntoarcerea la starea de embrion este un drum al morții, iar formula ei de expresie s-a constituit într-o lungă căutare pentru scriitorul japonez, desfășurată pe parcursul multor ani. Inițial, Yasunari Kawabata își propusese să scrie o scurtă povestire, al cărei final să fie dat de scena în care Shimamura privește obrajii roșii ai lui Komako în oglindă, scenă ce-ar fi făcut o trimitere clară la începutul textului. În această primă versiune, de fapt o serie de șapte scurte povestiri publicate în diverse reviste, între 1935 și 1937, numele lui Komako nu apare, ca și cum aceasta ar fi doar o umbră a lui Yoko. Dar Kawabata continuă redactarea textului până la scena plecării din 1 Liman, Kawabata's Lyrical Mode, 283. 2 Cf. Tsuruta, The Flow-Dynamics, 264. 3 Kawabata, Țara zăpezilor, 154. 388 Hermeneutica Bibliothecaria - Antologie Philobiblon - Volumul V ținutul zăpezilor, în care Shimamura întrezărește obrajii roșii ai lui Komako în fereastra trenului. Când publică această parte în revistă, voind să marcheze sfârșitul romanului, scriitorul japonez scrie aici: „Sfârșit”. Dar, ulterior, se răzgândește și mai adaugă câteva scene, astfel încât versiunea publicată în 1937, ce adună toate secvențele apărute anterior, primește pentru întâia oară titlul de Yukiguni (Țara zăpezilor) și se termină cu celebra scenă în care Komako răstălmăcește cuvintele lui Shimamura care-i spusese că este „o femeie bună”. După apariție, scriitorul nu pare însă satisfăcut de armonia dintre sfârșitul romanului și începutul lui și publică continuarea în două părți, între 1940 și 1941. Nemulțumit în continuare, încearcă din nou finalul între 1946 și 1947. Ediția publicată în 1948, ce devine ediția standard, prezintă o Țară a zăpezilor cu scena de final în care Komako o ține în brațe pe Yoko, în apropiere de magazia viermilor de mătase în flăcări. Dar, în continuare, scriitorul japonez nu pare să fie sigur că a găsit cel mai potrivit sfârșit pentru roman: „Perhaps I should not have made those additions.”1, întrucât o versiune prescurtată, găsită după sinuciderea scriitorului din 1972, se termină cu scena „oglinzii de dimineață”. Cu alte cuvinte, Țara zăpezilor are patru diverse finaluri, confirmând prin aceasta dorința scriitorului însuși ca un astfel de text să se poată termina în orice loc: „the sort of work that can be cut off at any point”.1 2 Romanul Țara zăpezilor sugerează, în cele din urmă, dificultatea căutării, adesea zadarnică, a purității și a frumuseții întâlnite în viață, a frumosului artistic: „It is a novel with a religious theme, the theme, however, being expressed in terms more aesthetic, more sensual, and therefore in a more immediately appealing way than can be done by a sermon.”3 Tehnica fluxului conștiinței, nu literatura asociațiilor și a amintirilor în manieră occidentală, sondând universul pshihologic al infirmităților, corupțiilor și alienărilor lumii contemporane, ci în maniera extrem-orientală, de recunoaștere a naturalității și a apropierii de natură, face aproape inutilă ideea unui final pentru un text literar în mentalitatea niponă, de vreme ce viața curge totuși fără încetare. Oricum, pare cu neputință de contestat că Shimamura ar fi fost cititorul model4 pentru romanul lui Kawabata: ... trebuie să fie acolo, clar la suprafață, ascuns în spate...5 1 Apud Ueda, Modern Japanese Writers, 205. 2 Ibid., 205-206. 3 Idem, The Virgin, the Wife, 88. 4 Cf. Idem, Modern Japanese Writers, 203. 5 Kawabata, Japonia, Frumosul și eu însumi, 8. 389 Timpul și muzica Rodica TRANDAFIR Drd. Academia de Muzică „Gh. Dima”, Cluj Cuvinte cheie: timp, muzică, tăcere, atemporalitate, imobilitate temporală, simetrii Rezumat: Lucrarea își propune să arate că timpul nu este doar o dimensiune intrinsecă muzicii. Deși el se manifestă direct prin intermediul unor parametri precum durate, ritm, formă muzicală, timpul a constituit pentru unii compozitori o dimensiune ce poate fi modelată la toate cele 3 niveluri: compoziție, interpretare și receptare. Am pornit de la modurile de percepere a timpului muzical, am identificat în cadrul acestora caracteristicile culturale ale diverselor popoare și am subliniat rolul activ al pauzei. Urmărind evoluția interesului manifestat pentru acest parametru, am observat la compozitorii și scrierile muzicologice ale secolului XX o creștere vădită a preocupărilor în acest sens. Am prezentat câteva exemple și am spicuit unele mijloace prin care compozitorii au încercat să depășească sau să nege limitările pe care discursivitatea le impune lucrărilor muzicale. E-mail: rodirose@yahoo.com * Percepția temporală Pentru a înțelege caracterul discursiv al artelor temporale (poezie, muzică, dans) considerăm necesare câteva precizări referitoare la modul în care omul se raportează la timp și la fenomenele în derulare. Husserl a încercat să explice conștiința timpului trăit îndepărtându-se de descrierea newtoniană a timpului1 și încercând să înțeleagă modul în care un obiect temporal, care ocupă un interval de timp, este perceput ca un întreg. Mai întâi, el face distincția dintre obiectele netemporale și cele temporale care se manifestă conștiinței: caracteristicile obiectelor externe, prima categorie, nu pot fi percepute simultan; conștiința recepționează fragmentar aspecte parțiale și mereu diferite, pe care le sintetizează apoi ca aparținând aceluiași obiect. Se subliniază, astfel, diferența dintre percepție și conținutul concret al ei. Caracteristicile obiectelor care se manifestă percepției interne, cum ar fi „obiectele” temporale (sunetul, de exemplu), nu se dezvăluie treptat, ci simultan. Pentru conștientizarea timpului sunt necesare, așadar, două aspecte: dimensiunea temporală a obiectului și extensia temporală a conștiinței. Un obiect temporal, are o dimensiune temporală în lipsa căreia nu poate fi perceput, dar și conștiința are o temporalitate proprie. 1 Timpul - format din alăturarea unor momente prezente distincte - apud. Michael R. Kelly, Phenomenology and Time-Consciousness, http://www.iep.utm.edu/phe-time/ 390 Hermeneutica Bibliothecaria - Antologie Philobiblon - Volumul V Este interesant de observat faptul că și Husserl și Bergson au recurs, pentru exemplificarea reprezentării temporale a unui obiect/fenomen, la o melodie. Deși notele se pot distinge ușor una de alta, ea are, totuși, niște caracteristici care o fac perceptibilă ca un tot unitar. Dintre elementele care constituie melodia, frecvența este cel mai evident criteriu care permite divizarea ei în unități componente. Observăm că delimitarea segmentelor este favorizată de „întreruperi”, discontinuități ce survin la un anumit nivel: distanțele dintre frecvențe sunt percepute ca salturi între înălțimile notelor. Cu cât sunt mai mari, cu atât mai mult ele vor putea fi trăite și remarcate mai ușor de către un ascultător obișnuit. Dacă melodiile ar fi formate numai din glissandi, punctele de articulație ar putea fi plasate numai în momentele în care intervine o schimbare de direcție în melodie: urcă, coboară sau „stă pe loc”. Așadar, nu saltul în sine este important, ci „schimbarea” ce survine la nivelul unui parametru. În ceea ce privește înălțimea, sunt importante schimbările în modul de succesiune a frecvențelor, la nivelul ritmic - schimbările de durată, la cel al volumului - schimbările de intensitate, iar la cel al instrumentației - modificările timbrului. Cu cât aceste schimbări sunt mai bruște sau mai mari, cu atât este mai probabil ca ele să marcheze un posibil loc de articulare. Datorită faptului că urechea umană poate distinge mult mai ușor frecvențele decât intervalele de timp, înălțimea notelor (incluzând și posibila încadrare armonică) este cea care va juca rolul cel mai important în identificarea segmentelor unei melodii. Schimbarea este raportată mereu la o normă anterioară: este non-identitatea cu ceea ce a fost. Pascal Bentoiu subliniază rolul pe care îl are schimbarea în cadrul redus al delimitărilor ritmice: „orice succesiune de valori egale într-un sens melodic dat tinde să se constituie în celulă ritmică (indivizibilă). Corolar: întreruperea ori schimbarea sensului va duce la începerea altei celule ritmice, de o cuprindere egală cu numărul sunetelor aliniate în aceeași direcție, începând de la sunetul care a marcat schimbarea sensului”1. Reprezentarea grafică a schimbării la nivelul diverșilor parametri ar fi: • "1 Nota 2______________ J | schimbare non-identitate (alteritate de frecvență) Nota 1 continuarea identică glissando x schimbare alteritate constantă și modificarea constanței 1 Pascal Bentoiu, Gândirea muzicală, Editura Muzicală, București, 1975, p.64. 391 Hermeneutica Bibliothecaria - Antologie Philobiblon - Volumul V pauză sunet © pauză _____continuarea identică ____ intensitate • timbru Cu cât dife clară: Lai mulți parametri simultan, cu atât schimbarea este mai Înălțimea, durata: înălțime, timbru, intensitate, durată: j-— Dacă diferențele nu se suprapun, apar contradicții sau complementarități care generează posibilități de interpretare multiplă, sub forma unor fenomene precum poliritmii, polimetrii, politempii. Receptarea temporală a muzicii se face pe două planuri: primul este cel al timpului fizic, timpul periodic, măsurabil cu instrumente precise, constante, care evoluează implacabil dinspre trecut, prin prezent înspre viitor, dar care este trecut prin filtrul timpului psihic la fiecare nivel de existență a opusului: creator, interpret și public receptor. În celălalt plan, timpul psihic, supus decantării subiective, poate conține contracții și dilatări în relație cu cel fizic. Tocmai această calitate a timpului muzical este cea care oferă compozitorilor posibilități multiple de explorare a acestui parametru în lucrările lor. Timpul muzical conține timpul fizic ca timp de referință în activitatea componistică și interpretativă și este supus influențelor timpului psihic, fiind întotdeauna însoțit de trăiri afective de o oarecare natură. Este o rezultantă a strategiei specifice a compozitorului în ceea ce privește repartiția materialului, viteza, intensitatea, densitatea etc. Timpul muzical are însă o calitate în plus față de celelalte două: poate fi supus unor operații de factură volițională: oprire, încetinire sau accelerare, înlocuirea succesivității prin simultaneitate. Nu puține sunt cazurile în care timpul fizic și timpul muzical generează în conștiința ascultătorului o desfășurare stratificată a fenomenului sonor: în contextul unei desfășurări muzicale, în cadrul unui fragment încadrabil într-un metru oarecare, constant, orice abatere determină coexistența, la nivelul percepției, a două timpuri diferite, conflictuale: cel al inerției metrice generat de expectanța deja instalată și cel al realității muzicale propriu-zise. Astfel iau naștere procedee muzicale (care îmbogățesc experiența auditivă) precum: poliritmia, polimetria, politempia (sau timpul polimodular). 392 Hermeneutica Bibliothecaria - Antologie Philobiblon - Volumul V La fiecare dintre cele trei niveluri de existență a unei lucrări muzicale (compozitor, interpret, public receptor) se poate vorbi, totuși, de un timp diferit. Compozitorul încearcă să păstreze configurația imaginată a lucrării în structuri obiective, încercând să cuprindă și să specifice la nivelul notației cât mai multe detalii pentru a asigura o cât mai fidelă „traducere” a acestora. Astfel, prin intermediul unei bune interpretări, acea configurație inițială poate fi refăcută în actul viu al ființării opusului la nivelul receptării sale. Idealul, ca cele două configurații, inițială și finală, să fie cât mai apropiate sau să tindă spre suprapunere (deoarece despre identitatea absolută nu se poate vorbi atunci când compozitorul și receptorul sunt persoane diferite) este aproape imposibil de atins și este ceea ce face din arta muzicală un fenomen viu, mereu proaspăt, înnoitor. Așadar, fiecare lucrare trece (în cazul în care la nici un nivel nu intervine „mașina”) prin 3 stadii de existență: compozitor (si partitura în care sunt îngrădite intențiile acestuia) - interpret - public: gândire compozițională - re-configurare interpretativă - re-interpretare perceptivă. La fiecare dintre aceste 3 niveluri, timpul psihic al fiecăruia se comportă ca un filtru în ceea ce privește opusul, filtru care îl poate potența sau prejudicia estetic. Perspective culturale „Este influențată reprezentarea conceptului de timp de spațiul cultural-geografic? Se reflectă aceste particularități în lucrările muzicale? Cum? Există lucrări muzicale în care timpul reprezintă mai mult decât o realitate imanentă? Este timpul muzical un parametru ce poate fi modelat?” Iată câteva întrebări de la care am pornit în cercetarea noastră. Vom încerca, mai întâi, să evidențiem modurile particulare de înțelegere a timpului la diverse popoare. Joji Yuasa observă caracterul monocronic al muzicii occidentale, care, datorită construirii ei în baza unei unități numărabile (bătaia), ne permite să avem „o perspectivă temporală asupra trecutului, prezentului și viitorului, care ne ajută, mai mult sau mai puțin, să prevedem ceea ce se va petrece mai departe în muzică”1. Autorul descrie astfel muzica occidentală ca fiind „fidelă unei strânse relații vertica-le”1 2, în sensul unei raportări continue la o anumită unitate de măsură. În Asia, în multe regiuni se pune mare preț pe liniște. Ea poate fi privită ca acel moment extrem de important care pregătește și potențează momentul ce va urma; așteptarea este o activitate pregătitoare necesară înaintea fiecărei activități importante. „La unele culturi, a face nimic este foarte prețuit. Nu este văzut ca o simplă întrerupere a acțiunii, ci ca o forță productivă și creativă. Japonezii, de exemplu, au un mare respect pentru conceptul de ma, care înseamnă în general spațiile sau intervalele dintre obiecte și activitate. Vesticii se pot referi la spațiul dintre o masă și un scaun ca fiind gol. Japonezii spun despre acest spațiu că este „plin cu nimic””3. 1 Joji Yuasa, Timpul în muzică, în Revista Muzica, București, Nr. 2/1994, 88. 2 Ibid., 89. 3 Robert Levine, A Geography of Time, Basic Books, New York, 1997, 43. 393 Hermeneutica Bibliothecaria - Antologie Philobiblon - Volumul V Același fenomen privind perceperea temporalității, cu adânci rădăcini în moștenirea culturală, se manifestă și în muzica japoneză: spre deosebire de muzica europeană occidentală, care este bazată pe monocronicitate, muzica japoneză tradițională care nu este de dans este bazată pe un timp nenumărabil. Sincronizarea verticală prin intermediul timpilor nu este necesară și fiecare strat muzical are propria sa curgere temporală1, fiecare își generează propria evoluție1 2. Putem găsi o corespondență a acestui tip de muzică în doinele, bocetele și alte genuri muzicale românești care au la bază un ritm rubato. Este vorba de același „event time” pe care îl prezintă Robert Levine3, un timp al evenimentelor, care nu ține seama de reperele cronometrice fizice. Arta muzicală este un domeniu în care două tipuri de informații pot lovi urechea: sunetul și tăcerea. Am putea vorbi de lipsa sunetului, dar tăcerea este și ea participantă directă în actul muzical, purtătoare de sens și de energie. Avem prezent în memorie apelul prin care Daniel Barenboim sfătuia ascultătorii să acorde importanța cuvenită pauzelor. Tăcerea, acumulând energie, pregătește apariția sunetului. Pentru a-l auzi în continuare, el necesită o susținere, care se realizează tot prin consum de energie. O lucrare muzicală este formată din sunete și pauze, ambele la fel de importante și purtătoare de sens și mesaj artistic. El susținea că muzica nu cuprinde doar desfășurarea sonoră propriu-zisă, ci se desăvârșește doar când face corp comun cu liniștea inițială din care izvorăște și cu tăcerea finală, încărcată de semnificații, în care se reîntoarce discursul sonor, încheind, astfel, un ciclu complet de ființare. În afara liniștii care delimitează o lucrare muzicală, există diverse tipuri de liniște în interiorul acesteia, care „întrerup” desfășurarea diacronică a discursului. Acest „gol de sonoritate [...] poate apărea sub două aspecte: a) cantitatea măsurabilă, notată sau notabilă ca atare, cu semnele uzuale ale scrisului muzical, în interiorul unei formule date (pauza); b) cantitatea nemăsurabilă, rezultată din caracteristicile emisiei sonore”4 (cezura sau respirația, necesară în execuția vocală și cea la instrumentele de suflat, cu rol important în frazare, al cărei loc nu este întotdeauna specificat și care nu se confundă cu pauzele notate; diverse moduri de atac care țin de tehnica vocală sau instrumentală: hoquetus - scriitură foarte populară în secolele XIII-XIV, staccato - unde, datorită vitezei, nu sunt percepute pauze propriu-zise, sau întârzierea atacului inițial sau final al unui acord - efect ce nu este notat în partitură, dar care apare ori la indicațiile dirijorului, ori ca efect al dorinței de sincronizare a atacului colectiv). Semnele muzicale care simbolizează sau descriu aceste absențe de sunet sunt puține la număr: pauza, cezura, indicații de caracter precum esitando. Totuși, ele acoperă o gamă largă de semnificații, în funcție de locul în care apar, de conținutul muzical anterior, de instrumentul sau vocea care le execută. Cea mai directă manifestare a temporalității muzicii este durata. Aceasta se regăsește și la nivelul sunetului, dar și la nivelul pauzelor. Pentru John Cage liniștea 1 Echivalentul subiectiv al sintagmei de „timp polimodular”, propusă de Mihai Brediceanu. 2 Cf. Yuasa, Timpul în muzică 3 Cf. Levine, A Geography of Time, 81-100. 4 Pascal Bentoiu, Gândirea muzicală, 48. 394 Hermeneutica Bibliothecaria - Antologie Philobiblon - Volumul V (a-sunetul, înțeleasă nu ca o negare a sunetului, ci ca o continuare a lui prin complementaritate) se poate măsura doar la nivelul duratei, deci cel mai important parametru al sunetului în raport cu liniștea este tot durata1. Este cunoscută, de altfel, predilecția compozitorului pentru lucrări în care pauza este un parametru conștientizat și intens exploatat (este celebră lucrarea 4'33'' scrisă pentru orice instrument sau combinație de instrumente). Atenția sporită pe care compozitorii secolului XX o acordă tăcerii este observată și de Ulrich Dibelius, care constată că pauzele au devenit „elemente cu drepturi egale într-un continuum sunet-tăcere”1 2. Principalul rol al tăcerii, adusă brusc sau treptat, este unul retoric, prin care fie se potențează discursul anterior pauzei, fie constituie un element surpriză sau pur și simplu generează o acumulare de tensiune. Problema complementarității dintre sunet și pauză, unde sunetele întrerup o liniște apriorică sau pauzele decupează din sonor este o cunoscută preocupare a lui Anatol Vieru. El încearcă sa „miroasă” timpul în lucrările sale mai întâi din exterior, în strânsă legătură cu ideea de eroziune, de „ciuruire”. Astfel, o lucrare muzicală ia naștere prin eroziunea reciprocă și complementară dintre sunete și lipsa sunetelor (sau pauze). Din acest punct de vedere, opusul poate fi privit fie ca o întrerupere a tăcerii prin sunete, fie ca o eroziune a prezenței sonore prin pauze sau ca o polifonie de sunete și tăcere, în care fiecare este și fundal și prim-plan, un joc al volumelor sonore. Muzica „este timp audibil, dar invizibil”3, și totuși, în pofida invizibilității sale, muzica îmbină de foarte multe ori temporalul cu spațialul. În această privință, spațialitatea nu trebuie căutată doar la nivelul simplei stereofonii, ci de la reprezentarea noțiunii de interval, până la impresia de continuu - discontinuu, după cum și noi am redat grafic mai sus, sau la reversibilitate. Reversibilitatea, la rândul ei, poate fi întâlnită la nivelul inversării părților unei lucrări, a temelor sau chiar a sunetelor, dar toate acestea implică o reversibilitate discontinuă, deoarece fragmentele sau sunetele care sunt inversate sunt tot „cu fața”. O reversibilitate propriu-zisă, continuă, se poate întâlni odată cu apariția benzilor de magnetofon și a posibilităților lor de a fi derulate înapoi. Caracteristica de a fi reversibil începe să se extindă așadar spre artele temporale. Vieru duce mai departe ideea conform căreia timpul și spațiul se condiționează reciproc (căci un termen se explică prin celălalt) și o adaptează muzicii: „senzația de spațiu se naște în conștiința noastră la fiecare mic „incident” temporal”.4 În relația timp-spațiu, ne întoarcem la definirea celor doi termeni, mai precis la singura posibilitate de explicare a lor, a unuia prin celălalt: timpul poate fi înțeles prin calitatea unui obiect de a ocupa succesiv spații diferite și imposibilitatea de a le ocupa simultan. Atunci când mai multe obiecte diferite există în același timp, înseamnă că ele sunt dispuse în spațiu. 1 Apud. Carole Gubernikoff, John Cage: Sonate și Interludii pentru pian preparat. Muzica Schimbărilor, în Revista Muzica, București, Nr. 2/1994, 100. 2 Apud. Valentina Sandu-Dediu, Asupra „tăcerii” în muzică: pe marginea unor studii de Ulrich Dibelius și Martin Zenck, în Revista Muzica, București, Nr. 4/1994, p.18. 3 Anatol Vieru, Cuvinte despre sunete, Editura Cartea românească, 1994, 74 4 Ibid., 74 395 Hermeneutica Bibliothecaria - Antologie Philobiblon - Volumul V Spațialitatea este prezentă în această artă temporală, mai întâi sub forma fixării ei grafice, a partiturii, în care axa orizontală sugerează succesiunile în timp ale evenimentelor (chiar dacă această reprezentare este valabilă doar atunci când ținem cont de regula de parcurgere vizuală a spațiului partiturii, dintr-o direcție în cealaltă, fără reveniri sau alte abateri) iar axa verticală sugerează dispunerea frecvențelor. Astfel, putem să avem la nivelul simplu al partiturii repere de sus și jos, lung și scurt, înainte și înapoi (în sensul de stânga sau dreapta în spațiu). De asemenea, există reprezentarea spațială a intensității, care dă impresia de aproape-departe sau a timbrului: sonoritate mai mult sau mai puțin bogată (în armonice). Apoi, mai sunt aspectele ce țin de manifestarea muzicală (cum ar fi stereofonia sau alte surse de emisie sonoră ce acoperă spațiul din jurul ascultătorului din mai mult de două direcții) sau chiar spațiul propriu-zis de execuție a lucrării muzicale. Nu putem să trecem cu vederea problematizările acestei relații ce se relevă în cadrul scriiturii, prin procedee muzicale vechi deja de câteva secole: polifonia, augmentarea și diminuția ritmică, chiar și recurența și inversarea melodică și/sau ritmică. Problema care poate apărea atunci când se apelează în muzică la procedee împrumutate din artele spațiale este realizarea de configurații neidentificabile la nivelul audiției. Atunci când procedeele tehnice presupun modelarea elementelor spațiale prezente doar la nivelul notației, se poate scăpa din vedere faptul că în desfășurarea sa temporală, spațialitatea comportă „tensiuni intervalice. Or, de pildă, terța mare ascendentă nu este același lucru cu terța mare descendentă. În imaginea inversată a unei teme, toate tensiunile intervalice se modifică și avem, în fapt, de-a face cu alt parcurs melodic, a cărui înrudire cu primul se poate constata numai în ordinea unei «spațialități» muzicale înghețate, nu și în ordinea tensionărilor interva-lice, deci a configurației rezultate”.1 Din coincidența temporală a evenimentelor ia naștere o spațialitate verticală, și invers, într-un fragment muzical, datorită faptului că omul apreciază mai ușor intervalele spațiale decât pe cele temporale, compozitorul realizează diverse efecte temporale prin intermediul spațialității (intervalice, armonice, polifonice, structurale). Anatol Vieru subliniază importanța plasării în cadrul formei (deci poziția temporală) a unui eveniment muzical, deoarece poziția sa în momente diferite determină semnificații diferite. Autorul încearcă să trateze la același nivel sunetele cu pauzele și să integreze organic în muzică nuanțele, prin care să facă și tăcerea să fie „vizibilă”. Ideea de „eroziune” a blocului sonor, în care materia sonoră este sculptată de tăcere și invers, va deveni o modalitate specifică de palpare a timpului, cu ajutorul nuanțelor de bază: forte, piano și tăcere. Apar astfel unele noțiuni precum „ecran” -un bloc sonor, un „brum” ce se comportă ca un zgomot de fond, iluminat din când în când de niște „flashuri orbitoare”, scurte și violente - „efemeridele”; principiul „sitei” ilustrează proporționalitatea inversă dintre frecvența evenimentelor și 1 Pascal Bentoiu, Imagine și sens. Eseu asupra fenomenului muzical, Editura Muzicală a Uniunii Compozitorilor, București, 1973, 31. 396 Hermeneutica Bibliothecaria - Antologie Philobiblon - Volumul V pregnanța lor, atribuind numerelor prime mai mici, ale căror multipli se întâlnesc mai des, un caracter mai voalat, iar numerelor prime care au mai puțini multipli asociindu-le evenimente sonore inedite. Observăm în lucrările teoretice și muzicale ale lui Anatol Vieru o puternică determinare imagistică atât la nivelul descrierii obiectivului urmărit (prin folosirea unor termeni ce descriu ca o frescă ideea care stă la baza diferitelor opusuri) cât și la nivelul ordonărilor interioare ale materialului muzical prin simetriile arhitecturale și calculele riguroase inerente. Putem întâlni, așadar, în muzica europeană a secolului XX, unele tendințe ce reflectă o atenție sporită acordată tăcerii, uneori prezente ca stileme personale (după cum am văzut la Anatol Vieru) sau dihotomia durată - non durată la Cage: pentru el, liniștea (a-sunetul), înțeleasă nu ca o negare a sunetului, ci ca o continuare a lui prin complementaritate, se poate măsura doar la nivelul duratei, deci cel mai important parametru al sunetului în opoziție cu liniștea este tot durata. Specifică spiritualității românești este, poate, raportarea constantă la trecut, susținându-se astfel ideea unei reprezentări circulare a timpului. Considerăm că timpul, ca fenomen ciclic, este un proces al conștiinței necesar în înțelegerea unei evoluții lineare, deoarece, în lipsa unei posibilități de raportare la un eveniment trecut ne-ar fi imposibilă structurarea datelor primite. Simplul concept de unitate de măsură implică raportarea la un etalon anterior obiectului sau fenomenului măsurat. Această înțelegere ciclică a timpului își are originea tocmai în circularitatea mișcărilor Pământului și a celorlalte obiecte cerești, mișcare ce permite revenirea similară a zilelor, a nopților, a fazelor lunii, a anotimpurilor. Datorită caracterului temporal al muzicii, procedeele de structurare a discursului implică și ele, în mod paradoxal, revenirea, raportarea la ceea ce s-a auzit deja. Acesta este un proces prin care trecutul stocat se manifestă în paralel cu prezentul manifest, datorită capacității umane de a înțelege cele 3 dimensiuni ale timpului: trecut, prezent și viitor. Cele trei tipuri de raporturi care pot apărea sunt: „identitate”, asemănare și alteritate. „Identității” îi corespunde în muzică repetiția. Nu putem vorbi, însă, de o identitate propriu-zisă, deoarece coordonatele ce se păstrează, pe cât posibil, nealterate sunt doar cele fizice (înălțime, durată, intensitate, timbru), nu și cele temporale. Retrăirea în muzică a unui eveniment trecut este posibilă datorită capacității creierului nostru de a urmări concomitent două desfășurări sonore decalate în timp. Astfel, putem identifica evenimentul la care se face referire, iar această revenire generează întotdeauna o încărcătură emoțională suplimentară, fie pur subiectivă sau cu rol bine definit în articularea discursului, fie dublată de o semnificație dramatur-gică. Acest tip de raportare temporală la trecut se întâlnește în forme precum: formele cu repriză, formele cu refren, în repriza formei de sonată. Repetiția generează acele puncte de reper a căror necesitate a fost simțită puternic atunci când muzica instrumentală s-a despărțit de cea vocală. Un caz particular al repetiției îl reprezintă citatul, trimiterea la un fragment din altă lucrare și uneori chiar la alt compozitor. Putem vorbi despre o punte 397 Hermeneutica Bibliothecaria - Antologie Philobiblon - Volumul V temporală, cu ajutorul căreia trecutul este adus în contemporaneitate sau prezentul fizic este anulat, trecându-se într-un timp anistoric. Este același efect de „prezent atemporal” care se creează în ritualurile despre care vorbea Mircea Eliade1. În cazul raportului de asemănare, sunt recunoscute caracteristicile fundamentale ale fragmentului trecut, dar revenirea sa aduce și elemente noi. Dacă este o variație ornamentală, atenția va încerca să identifice în fiecare moment varianta inițială. Astfel, ascultătorul părăsește prezentul fizic și muzical și va pendula continuu, pe toată durata acelei reveniri muzicale, pe o axă a timpului, încercând să-și stabilească poziția în raport cu varianta inițială și cu întregul. În cazul raportului de alteritate între două fragmente muzicale, diferențele pot fi generate fie de un discurs contrastant, fie de o simplă lipsă de asemănare. Principiul alterității este cel care conține în germene potențialul dezvoltător al lucrării, conflictul fecund în conturarea discursului muzical. Este contrast complex între temele unei sonate, este alteritate între două personaje, este diferență între două părți succesive ale unei lucrări. După cum am menționat mai sus, schimbarea este cea care facilitează structura și care creează repere temporale. Fără schimbare nu putem percepe trecerea timpului. În toate cele trei cazuri, referirea la trecut generează o anumită expectanță în ceea ce privește desfășurarea viitoare a discursului sonor. Fie că este pus în fața unei reluări identice, a unei repetiții variate, a unei reveniri dezvoltătoare sau a unui fragment relativ nou, în încercarea sa de a anticipa viitorul, ascultătorul se va raporta la informația deja existentă, realizând astfel o relaționare temporală internă a momentelor, care îl ajută să cuprindă întregul. Simetria și recurența (rolul memoriei) Specifică mai mult artelor spațiale, anumite tipuri de simetrie se regăsesc și în muzică. Ele pot fi găsite la nivelul concret al notației, unde se manifestă prin dispunerea spațială a notelor sau a însemnelor muzicale, sau al percepției auditive, unde, datorită caracterului efemer al sunetelor, un rol important îl joacă memoria. Există forme muzicale simetrice, ca mod de alternare a părților (A B A; A B C B A ș.a.m.d.), există dispuneri interne, simetrice prin numărul de măsuri (majoritatea structurilor întâlnite în Clasicism). Compozitorii secolului XX, de la Bartok, Stravinski și Messiaen, până la Stroe sau Vieru, au început să exploateze mai intens simetria, chiar dacă ea se manifesta mai mult la nivel conceptual. Principala diferență dintre simetria spațială și cea muzicală este dată de modul în care receptăm informația sonoră în general: ceea ce reținem sunt anumite dispuneri sonore, contururi melodice, anumite relații între sunete, segmente și nu puncte temporale. Manifestarea simetriei este strâns legată de fenomenul recurenței (inversare în jurul unei axe de simetrie verticale): în cazul simetriei în oglindă, a doua jumătate este recurența celei dintâi. Limitele recurenței se datorează tot caracterului temporal al fenomenului sonor: putem citi de la coadă la cap un discurs 1 Mircea Eliade, Mitul eternei reîntoarceri, Editura Univers enciclopedic, București 2008, 85. 398 Hermeneutica Bibliothecaria - Antologie Philobiblon - Volumul V citind cuvintele sau literele în ordine inversă, dar aceasta este doar recurența cuvintelor sau a literelor. Putem înregistra un cuvânt și să-l ascultăm în recurență: poate recunoaștem sonoritatea recurentă dar s-a pierdut tot sensul. Odată cu apariția serialismului, recurența a devenit un mod de variație a seriei de înălțimi. Treptat ea s-a extins și la seria de durate, dar este mai greu de perceput. O încercare de justificare a folosirii simetriei și recurenței o vom găsi, mai târziu, în „blocurile de sunete” ale lui Anatol Vieru sau în devenirea continuă a unei respirații sonore, așa cum vom vedea la Aurel Stroe. Manifestarea temporalității în muzică Deși la un prim nivel muzica este indisolubil legată de temporalitate prin caracterul ei discursiv, preocuparea compozitorilor pentru acest aspect a început să se dezvolte treptat. Dacă privim discursul muzical din perspectiva temporalității, observăm o manifestare din ce în ce mai accentuată și evidentă a acestei dimensiuni, până la exploatarea conștientă și voită a valențelor ei în secolul XX. Pascal Bentoiu observă1 că temporalitatea muzicii este o caracteristică importantă, ce trebuie luată în seamă mai ales în aprecierea ei, deoarece trebuie făcută o distincție clară între cele 3 moduri de manifestare a acestei arte: mai întâi în scris, la nivelul partiturii, apoi în actul viu, al interpretării și în al treilea rând, la nivelul ascultătorului, prin reacțiile pe care le determină. Așa cum se întâmplă de obicei când vine vorba de ancorarea în concret a faptului muzical, trebuie să acceptăm că toate cele trei niveluri de existență ale acestuia trebuie urmărite, deoarece ele se situează „într-un șir cauzal, însă nu total determinant, unul prin raport la celălalt”1 2. În cazul unor încercări de modelare a timpului prin muzică, un factor foarte important care se adaugă modificărilor impuse de procesul de codare-decodare este intervenția planului subiectiv la toate cele trei niveluri. Supus filtrului timpului psihic, timpul muzical va consona sau nu cu timpul ascultătorului. Nu puține sunt cazurile în care compozitorii recurg la tehnologie pentru a evita variabilele ce apar în momentul interpretării. De asemenea, nu de puține ori, ei apelează, pentru obținerea unui efect, la calcule matematice, care, generând un anumit tip de periodicități, elimină orice posibilitate de organizări nedorite întâmplătoare. Diferențele dintre cele 3 planuri ale existenței sonore survin datorită operațiunii de codificare-decodi-ficare în trecerea de la muzica în stare latentă pe care compozitorul o ferecă la nivelul partiturii, la cea pe care o redă interpretul și apoi la cea percepută de public. Prima trecere, de la compozitor la interpret, reprezintă o sărăcire a mesajului muzical prin procesul de notație. Deși acesta a evoluat foarte mult de-a lungul timpului, iar bogăția de indicații și specificații posibil de menționat în partitură a crescut, trebuie să recunoaștem faptul că „transcrierea” dintr-un limbaj în altul presupune pierderi de conținut. Pe de altă parte, dorința de precizie și acuratețe a detaliilor în notație a determinat de multe ori o supraîncărcare a partiturilor, uneori cu efecte nocive, datorită imposibilității de cuprindere a lor în actul interpretativ. 1 Bentoiu, Imagine și sens..., 11. 2 Ibid., 14. 399 Hermeneutica Bibliothecaria - Antologie Philobiblon - Volumul V Artistul va prelua informația sărăcită, esențializată și încriptată în partitură, și va încerca să o decodeze și să o completeze pentru a o reda publicului. Interpretarea implică astfel, într-o oarecare măsură, și creație. În cadrul actului audiției, structura muzicală se actualizează și, printr-un act de sinteză realizat la nivel psihologic, individual de către fiecare ascultător, devine o „configurație”, după cum o numește Pascal Bentoiu. Parcursul pe care îl înregistrează memoria este unul ireversibil, ce conține anumite raportări între elementele componente și care este purtător de sens. În funcție de pregătirea ascultătorului și de capacitatea sa de a face conexiuni, de a descifra simboluri și de a cuprinde configurații se relevă sensul lucrării și se realizează o comuniune între structura comunicată și cea trăită. Dacă în actul compoziției este determinat făgașul care va ghida cursul temporalității opusului, interpretarea are puterea de a influența, devia, opri sau potența devenirea sonoră sugerată de compozitor. Simple devieri apar inevitabil în procesul de „traducere” a scrisului muzical în actualitatea fenomenului sonor, dar două sunt procesele prin care interpretul intervine direct și indubitabil asupra tempo-ralității lucrării: improvizația și aleatorismul. Sunt ipostaze în care artistul executant devine într-o oarecare măsură coparticipant la procesul de creație. Din cele mai vechi timpuri a existat o formă de creație în care timpul facerii coincide cu timpul interpretării; este un timp ce nu permite reveniri, retușări sau rectificări. Această ipostază creatoare poartă denumirea de improvizație. Procedeul punea în lumină măiestria tehnică și/sau artistică a interpretului și a cunoscut, de-a lungul timpului, diverse moduri de manifestare, unele devenind chiar determinante stilistice ale unor genuri sau forme. Astfel, întâlnim: • improvizația pe un cantus firmus în Evul Mediu sau Renaștere • improvizația pe un ostinato de progresii acordice la instrumentiștii sau cântăreții renascentiști sau în cadrul preludiilor la diverse suite baroce • improvizația ca modalitate de dinamizare a repetiției unui fragment muzical, de cele mai multe ori prin ornamentare • acompaniamentul în baza unui bas cifrat (mai ales în muzica bisericească) • cadențele de virtuozitate din cadrul concertelor instrumentale, ca moment clar determinat pentru improvizație • cadențele vocale în cadrul ariilor din opere • improvizația ca libertate, predominant ritmică, întâlnită în recitativul secco, libertate care contribuie la perceperea unor deformări elastice în desfășurarea temporală a lucrării • formele muzicale libere ce se dezvoltă în Romantism, ca urmare a practicilor compozitorilor-interpreți de a susține concerte improvizate (vezi Franz Liszt); genuri precum preludiul, fantezia, impromptu etc. • improvizația ca trăsătură fundamentală în muzica de jazz • improvizația necesară în unele lucrări ale compozitorilor secolului XX, ca urmare a unor indicații muzicale vagi sau a unor lucrări conceptuale, bazate pe sugestii textuale sau grafice 400 Hermeneutica Bibliothecaria - Antologie Philobiblon - Volumul V Improvizația este, așadar, un lanț de decizii, un proces ce presupune din partea interpretului o stratificare a reprezentărilor temporale, o întrețesere simultană a prezentului, trecutului și viitorului: desfășurarea muzicală concretă este generată de o anticipare a gesturilor sonore viitoare, care sunt realizate din perspectiva unor informații trecute și arhivate, ce generează variate posibilități de articulare. Astfel, un artist cu o bogată experiență improvizatorică va efectua un proces de pendulare temporală între desfășurarea sonoră concretă și variantele posibile de continuare, prezente simultan în conștiința sa, dar care se reduc și se reînnoiesc cu fiecare gest realizat. Aleatorismul se manifestă în muzică fie ca metodă de compoziție în cadrul căreia unele opțiuni au fost determinate de hazard, fie ca mod de structurare a lucrării, prin care anumite aspecte legate de desfășurarea muzicală erau indetermi-nate și întâmplătoare, caz în care execuția variază de la o interpretare la alta. În ceea ce privește temporalitatea, este interesant de observat aleatorismul ce survine în momentul interpretării, dar și modul în care compozitorii structurează acest tip de lucrări în care indeterminarea se manifestă la diferite niveluri, în proporții diferite. Ștefan Niculescu remarcă o unitate de gândire ce caracterizează creațiile deceniului al șaptelea al secolului XX: „abolirea oricărei convenții”1. Arbitrarul lua locul regulilor, iar această căutare continuă a noului a determinat o asemenea transformare a limbajului muzical, încât a favorizat „deopotrivă dispariția partiturii și a operei muzicale. [...] Dar această aparent absolută libertate însemna de fapt o anulare a libertății, pentru că muzicianul interpret cădea deseori, în asemenea condiții, pradă propriilor automatisme inconștiente”.1 2 Dezvoltat la mijlocul secolului XX, această opțiune stilistică reflectă mutarea atenției compozitorului de la nivelul detaliului la nivelul întregului. Într-o muzică în care densitatea texturii nu mai permite perceperea detaliilor, creatorul determină doar trăsăturile generale ale lucrării, acolo unde variațiile interioare sau variantele posibile conduc spre rezultatul scontat sau cel puțin unul foarte asemănător. Creatorul determină, astfel, doar cadrul general, „macro timpul”3, cum îl denumește Max Stern, pe care îl indică fie prin notație spațială sau chiar sugestii grafice, fie prin repere ale timpului universal: secunde. Ceea ce deosebește o astfel de formă de altele este faptul că macro forma nu este generată de desfășurarea muzicală concretă, ci este determinată aprioric. Totuși, nu trebuie ignorate acele lucrări în care compozitorul specifică, mai exact sau aproximativ, o durată timp în care elementele aleatorice trebuie să se încadreze, dezvăluind o intenție de determinare, cel puțin parțială, a raporturilor temporale interne dintre segmentele structurii. Așadar, în cazul aleatorismului controlat, autorul este cel care hotărăște asupra structurii opusului, a articulării formei, ceea ce reflectă o 1 Ștefan Niculescu, Un nou „spirit al timpului” în muzică, în Revista Muzica, București, Nr. 9/1986, 13. 2 Ibid., 13. 3 Max Stern, Conceptul de timp în compoziții care presupun nedeterminare și improvizație, în Revista Muzica, București, Nr. 2/1994, 91. 401 Hermeneutica Bibliothecaria - Antologie Philobiblon - Volumul V intenție clară în ceea ce privește echilibrul lucrării, controlul desfășurării sonore. Interpretul, incluzând în această categorie și executantul muzical și dirijorul, își va aduce aportul numai în ceea ce privește alegerea elementelor de vocabular sau, atunci când acestea sunt precizate, la modul de organizare a acestora. Există, însă, lucrări în care aleatorismul se extinde până la nivelul structurii lucrării. Termenul de „operă deschisă” surprinde tocmai această libertate ce caracterizează compoziția până la nivelul secțiunilor sau al părților, conturând o formă „mobilă”. Aceste opțiuni componistice pot crea impresia unei pasivități a autorului în ceea ce privește construcția temporală a muzicii, atunci când aleatorismul se extinde la majoritatea parametrilor, așa cum se întâmplă în cazul grafismelor. Un asemenea mod de concepere a muzicii poate avea ca efect o desfășurare segmentată, o realizare (aparent) neînchegată a lucrării. Stern1 atrage atenția asupra caracterului bine determinat, al organizării atente care poate exista într-o lucrare aleatorică, chiar dacă nu manifest și/sau nu la toate cele trei niveluri ale temporalității. În aceste lucrări, timpul devine el însuși un parametru ce poate fi modelat independent în cadrul procesului componistic sau interpretativ-creator. Un fenomen interesant ia naștere atunci când alăturăm ideea de aleatorism efemerității, evanescenței desfășurării sonore, caracteristici inerente discursivității acestei arte. În ce măsură sau până unde putem considera un proces ca fiind aleatoriu, atâta vreme cât o realizare interpretativă necesită studiu, repetiții? Căci, în cazul alegerii unei variante, aleatorismul se manifestă doar prin raportarea variantelor aparținând diverșilor interpreți la libertatea oferită de compozitor. Bineînțeles, există și cazul interpreților cărora experiența le permite să realizeze în concert o variantă cu totul spontană a momentului aleatoric. Totuși, receptarea unei lucrări presupune audierea unei variante concrete; timpul psihic al ascultătorului se va raporta la un edificiu temporal gata construit, cu care va rezona sau nu afectiv. Iată motivul pentru care, probabil, aleatorismul temporal la toate cele trei niveluri este foarte rar întâlnit: compozitorul nu vrea să renunțe complet la o imagine temporală proprie asupra opusului, care face parte din mesajul lucrării. Legătura cel mai simplu de observat dintre timp și muzică o reprezintă, însă, durata unei lucrări (persistența auditivă a fenomenului sonor), cea care impune caracterul temporal al acestei arte, alături de durate, ritm, tempo și structura lucrării. La nivelul duratei, se vor întâlni lucrări care vor încerca explorarea extremelor, mai mult în direcția folosirii duratelor foarte lungi. Astfel se poate ajunge la sunete ce acoperă intervale de timp imposibil de cuprins ca o singură unitate și la forțarea în acest fel a limitelor percepției umane. Acest tip de abordare duce la îndreptarea atenției dinspre relațiile dintre sunete și o privire de ansamblu asupra lor, spre o sondare la nivel microscopic a interiorului sunetului. În secolul XX ritmurile se diversifică într-un mod mai alert decât în secolele trecute, datorită mai multor factori, dintre care unii au fost enunțați deja: • influența muzicilor populare, care aduc o infuzie de varietate și prospețime la acest nivel, prin ritmurile asimetrice; 1 Ibid., 97. 402 Hermeneutica Bibliothecaria - Antologie Philobiblon - Volumul V • au apărut durate din ce în ce mai scurte; • datorită evoluției rapide a tehnologiei, computerele și programele pe calculator au pătruns și în arta muzicală, unde au generat raporturi noi între durate; • folosirea ritmurilor seriale sau a ritmurilor stabilite matematic a dus la structuri greu de identificat auditiv; • libertatea foarte mare întâlnită uneori de la nivelul conceperii lucrării până la nivelul interpretării acesteia, care poate determina chiar o lipsă totală de intenție în ceea ce privește relațiile dintre durate și generează un rezultat cu totul întâmplător. Metrul, inițial un simplu ordonator al duratelor, iar apoi util în sincronizarea incidențelor verticale, a fost și el supus schimbărilor. De la conștientizarea relațiilor temporale prin musica mensuralis s-a ajuns până la crearea unor structuri ritmice care potențează metrul încălcându-l (sincopa, contratimpul, hemiola, pauzele, legato). Procedeele de încadrare metrică se dezvoltă și mai mult în secolul XX: se folosesc mai frecvent măsurile alternative, apare polimetria. Tempo, ca indicație a vitezei de execuție a unei durate raportată la o anumită unitate de timp, a suferit pe parcursul istoriei schimbări importante, în strânsă legătură cu evoluția notației muzicale. El apare: • subînțeles din modul în care este notată măsura (corelarea unității de măsură sau a tactus-ului cu cunoștințele despre stil, epocă și instrumentul pentru care este scrisă lucrarea) - atunci când nu existau încă indicații de tempo propriu-zise; • prin trimitere la numele unor dansuri al căror tempo era bine cunoscut muzicienilor vremii • ca indicații de expresie și de caracter, de obicei în italiană • prin notarea numărului de bătăi pe minut - odată cu apariția metronomului pe la începutul secolului XIX, invenție care a sporit precizia indicării tempo-ului prin cuvinte și care a condus spre o uniformizare a interpretării acesteia. Lucrările secolului trecut oscilează între indicarea foarte exactă a vitezei, precizarea duratei unui fragment sau simpla menționare a momentelor-locurilor de suprapunere a liniilor unei polifonii, în contextul unei independențe aproape totale între voci. Libertatea la nivel de tempo este și ea conștientizată. Dacă înainte se manifesta la nivelul cadențelor și al recitativelor, ea va fi valorificată din plin sub forma organizărilor ritmice în tempo rubato. La nivelul suprapunerii de planuri sonore apare un nou concept: cel de „timp polimodular”1, o atenție deosebită acordându-i în țara noastră compozitorul Mihai Brediceanu. Timpul este întâlnit în arta muzicală și la nivelul superior de organizare, la nivelul formei. „Stăpânind forma, artistul stăpânește fluxul stărilor, punând ordine în structura sonoră, structurează afecte, acțiunea formativă devenind astfel o operație 1 Acea organizare a timpului muzical prin care vocile unei polifonii se măsoară cu module de timp diferite. 403 Hermeneutica Bibliothecaria - Antologie Philobiblon - Volumul V de filtrare sufletească”.1 Forma muzicală a fost dintotdeauna oglinda coexistenței timpului măsurat cu cel liber: tropizarea, cadența, alternanța recitativelor și a ariilor erau singurele modalități de întrerupere a discursului organizat. În secolul XX apar organizările asimetrice, muzica non-evolutivă și opera deschisă. Reprezentarea mentală a formei muzicale ia naștere prin raportarea elementelor ce lovesc auzul într-un anumit moment prezent - la elementele trecute. Acest proces se realizează prin intermediul memoriei. Atunci când o periodicitate de orice fel este percepută, raportarea se poate face și la momentele viitoare prin anticiparea unor reveniri sau a unor desfășurări muzicale contrastante. Forma nu implică însă temporalitatea în realizarea sa conceptuală, ca schemă de formă, iar dacă vorbim despre parcurgerea sa temporală, „timpul formei” manifestă un caracter bivectorial. Totuși, forma închisă în partitură nu posedă decât o temporalitate potențială, având la cest nivel doar o înfățișare spațială. Temporali-tatea formei nu se poate percepe decât în momentul redării sale vii, moment în care asigură coerența limbajului, comprehensibilitatea mesajului. Forma este însă determinată de diversele sintaxe sonore ce o alcătuiesc, sintaxe denumite de Iorgulescu „structuri temporale”. Cele patru structuri temporale sunt monodia, polifonia, omofonia și eterofonia. Fiecare dintre acestea impune o organizare diferită a timpului muzical, astfel: • monodia reprezintă organizarea pe axa orizontală a timpului a unei succesiuni de sunete, la o singură voce, care duce la crearea unui discurs muzical melodic, purtător de expresie și sens; • polifonia îmbină desfășurarea temporală orizontală, datorată individualității liniilor melodice, cu cea verticală, născută din coincidențele armonice dintre voci, o îmbinare între succesiune și simultaneitate temporală; • în cadrul omofoniei „discursul muzical se prezintă ca o structură omogenă, formată prin multiplicarea aceleiași realități temporale, ca o melodie de conco-mitențe sonore”1 2, temporalitatea fiind implicată la nivelul succesiunii de simultaneități; • eterofonia, ca pendulare între starea de unison și cea de plurivocalitate impune o organizare a timpului muzical determinată, în principal, de lipsa coincidenței ritmice constante a planurilor sonore. În acest din urmă caz, structura temporală nu este una constantă, ci asistăm la coexistența formei temporale de bază cu variantele sale. La nivelul discursului muzical putem vorbi de raportul timp continuu-discontinuu. Ne putem gândi la o sonată clasică, cu periodicitățile și simetriile ei, în care conjuncția motivelor, frazelor, perioadelor ni se reprezintă ca niște „noduri” între desfășurările care, în virtutea unui element coagulant, reprezintă un continuum 1 Adrian Iorgulescu, Compoziția, ca înfăptuire temporală, în Revista Muzica, București, Nr. 1/1991, 141. 2 Ibid., 208. 404 Hermeneutica Bibliothecaria - Antologie Philobiblon - Volumul V ce nu poate fi întrerupt. Raportul diferit între continuu și discontinuu la nivelul organizării discursului muzical poate constitui și o caracteristică a fiecărei epoci (să ne gândim doar la „melodia infinită” wagneriană). Unitatea și contrastul sunt două procedee utilizate în actul componistic încă din cele mai vechi timpuri pentru a asigura coerența lucrării. O lucrare (bineînțeles nu și cele de foarte mici dimensiuni) nu poate să mențină în primul rând atenția ascultătorului de rând dacă este un flux continuu, fără vreo logică „vizibilă” a evenimentelor, așa cum un text literar este greu de urmărit fără intonație sau semne de punctuație. Bentoiu constată că în „vremea modernă”1 poate fi observată o anumită tendință (motivată de el printr-o reacție la estetica elaborărilor, la continuumul redat de suflul amplu al romantismului) spre discontinuități la nivelul parametrilor sonori. Totuși, trebuie să admitem în muzica contemporană o tendință de a explora tocmai aceste raporturi între continuu și discontinuu, ba chiar lucrări (poate constituite ca reacție la o perioadă în care muzica era foarte fragmentată) care încearcă, cel puțin la nivelul unui plan sonor, să se constituie ca o entitate indivizibilă. La polul opus se situează acele lucrări compuse în baza unei „forme-moment”, după cum o denumește Stockhausen1 2, în care fiecare moment e la fel de important, de sine stătător, independent de ceea ce a fost și ceea ce va urma, fără început și fără sfârșit, o eternitate întâlnită în fiecare clipă. Separate prin discontinuități, segmentele care compun lucrarea au un caracter unitar, o consistență internă, dar nu prezintă o derulare linear-temporală. „Forma-moment” neagă orice desfășurare narativă, orice construcție sau devenire treptată, nu conduce către nici un climax. Stockhausen întărește ideea de eternitate a momentului subliniind distincția dintre start și început, între sfârșit și încheiere; startul și sfârșitul există doar din rațiuni practice.3 Sfârșitul abrupt este preferat unui final forțat. Myriam Marbe menționează și ea acest tip de lucrări, „mostre” de muzică, în care „partitura inițială nu este decât un nucleu, acea primă pietricică într-un lac, generând unde ce se propagă către infinit. Sfârșitul partiturii nu reprezintă totodată și terminarea lucrării, ci o invitație către noi reluări, măcar în imaginația noastră”.4 Singurul mod de relaționare a momentelor într-o astfel de formă este proporția, principiu care asigură coerența opusului. Determinările apriorice ale raporturilor în cadrul întregului sunt, astfel, de multe ori, punctul de pornire în activitatea creatoare. Plasându-se în tabăra opusă, Stravinski consideră că deși „contrastul produce un efect imediat”5, finalitate care ar putea ispiti mulți compozitori, acesta 1 Bentoiu, Imagine și sens., 53. 2 Texte zur elektronischen und instrumentalen Musik, apud. Jonathan D. Kramer, Moment Form in Twentieth Century Music, în The Musical Quarterly, vol. 64, Nr. 2, Oxford University Press, 1978, 179. 3 Ibid., 180. 4 Laura Manolache, Myriam Marbe. Despre propria creație și nu numai, în Revista Muzica, București, Nr. 3/1996, 84. 5 Igor Stravinski, Poetica muzicală, Editura Muzicală a Uniunii Compozitorilor din Republica Socialistă România, București, 1967, 34. 405 Hermeneutica Bibliothecaria - Antologie Philobiblon - Volumul V „împrăștie atenția”.1 Compozitorul mărturisește preferința pentru similitudine: „variația nu este valabilă decât ca o căutare a similitudinii”1 2, căci contrastul este de cele mai multe ori evident, la îndemâna tuturor, aducând rezultate mai rapide, fiind mai spectaculos; similitudinea asigură unitatea, iar coerența trebuie trudită, căutată, menținută și generează rezultate mai solide. Astfel, variația reprezintă un procedeu ce menține viu interesul pentru o lucrare fără a-i periclita unitatea, ba chiar, atunci când este folosită în mod adecvat, îi pune în valoare coerența. Pe de altă parte, acel tip de compoziții, care neagă devenirea, determină, în conștiința ascultătorului, o îndreptare a atenției către fiecare moment prezent, care, deși poate fi consecința precedentului și/sau cauza următorului, nu poate fi anticipat. Se creează impresia unei ieșiri din timp, ce permite contemplarea prezentului mereu schimbător. În acest caz, raportarea părții la întreg în conștiința ascultătorului se poate realiza numai retrospectiv, în diverse momente din interiorul lucrării, ceea presupune o continuă reactualizare a structurii opusului, sau după încheierea desfășurării muzicale. În cazul unei lucrări ce se dorește a crea senzația de atemporalitate, Corneliu Dan Georgescu vorbește despre modificările pe care muzica le favorizează în plan psihologic. Efectul de încremenire temporală este susținut de muzicile repetitive, non-evolutive. Cercetătorul susține că aceste muzici conturează o atmosferă relativ monotonă, ce îndeamnă la contemplație, la meditație, la visare, atmosferă ce determină o rătăcire față de timpul fizic, pentru care nu mai există repere. Singurul reper este muzica, iar la trezirea din visare, când ascultătorul nu remarcă nici o evoluție a acesteia, impresia de dilatare sau chiar de înghețare temporală este totală. Evoluția notației3 atestă de foarte multe ori transformări subtile ce se produc în gândirea muzicală, transformări care, în lipsa unei analize a muzicii scrise, pot fi ușor trecute cu vederea. În secolul XX se pot observa trei direcții de evoluție a grafiei muzicale: • o indicare din ce în ce mai precisă, prin intermediul grafiei consacrate, a intențiilor componistice la nivelul tuturor parametrilor, care lasă loc la tot mai puține opțiuni interpretative; • o creștere a numărului și tipului de semne folosite, fapt care duce la pierderea caracterului universal al notației și apariția unor indicații grafice individualizate, ce necesită o legendă. • adoptarea unor sugestii vizuale împrumutate din artele vizuale, care indică doar un traseu muzical și determină, astfel, participarea din ce în ce mai activă a interpretului la actul componistic. Deși muzica operează cu structuri temporale, în secolul XX, unii compozitori au încercat să redea prin intermediul acestei arte și dimensiunea spațială. Tehno- 1 Ibid., 34. 2 Ibid., 34. 3 Din punct de vedere temporal, trecerea de la neume, care nu conțineau nici o referire la durate, la modurile ritmice și notația mensurală, este grăitoare în acest sens. 406 Hermeneutica Bibliothecaria - Antologie Philobiblon - Volumul V logia va permite, de asemenea, apariția unor noi efecte sonore, care vor crea o relație mai strânsă între muzică și spațiu, aducând în plan sonor ideea de continuum spațio-temporal. Conștientizarea treptată a timpului în muzică La început, dimensiunea temporală putea fi căutată în lucrările muzicale doar la nivelul manifestării sale evidente prin parametrii despre care am vorbit mai sus: durata (extensia temporală a sunetului), ritmul (modul de grupare a duratelor), tempoul (viteza de desfășurare a duratelor de bază) și forma (modul de organizare în timp a muzicii). În perioada antichității începe să se contureze gândirea teoretică muzicală, acordându-se o atenție însemnată cuvântului și noțiunii de ritm. Aristotel (384 - 322 î.e.n.) considera că timpul nu există dacă nu există schimbare (mișcare), deși nu se confundă cu acestea. Dacă mintea noastră nu se schimbă sau nu percepe nici o schimbare, atunci nu ne dăm seama de trecerea timpului. Pentru el timpul este dat de numărul de mișcări în relație cu „înainte” și „după”, de numărul de schimbări1. Timpul era înțeles, așadar, ca o unitate de măsurare cantitativă a mișcărilor, a schimbărilor și prin care el însuși poate fi măsurat. Deși este limitat ca număr, timpul, în viziunea aristotelică este nelimitat ca extensie. În vremea lui Aristotel, sistemul ritmic era încă derivat din vorbire. Importanța structurării temporale a unei opere de artă, fie ea poezie sau muzică, reiese din atenția sporită acordată diverselor picioare metrice, ele însele fiind purtătoare de semnificații. Astfel, diversele „structurări temporale” aveau în această perioadă o destinație ce trebuia sa fie bine stăpânită de creatorii contemporani. Aristotel, vorbește în Poetica de „metrul adecvat”: iamb - pentru operele „mușcătoare” (satire, apoi comedii) și potrivit pentru dialoguri, trimetrul iambic - se folosea în poezia tragică iar tetrametrul trohaic - avea un caracter pronunțat de dans și era potrivit pentru acțiune; hexametrul - metru eroic, așezat și amplu, se potrivește epopeii și legendelor eroice, iar piciorul piric - folosit pentru dansurile războinice, recomandat pentru redarea agitației.1 2 Aristoxene este cel care a desemnat cea mai mică unitate de timp rațională: khronos protos,3 cu o valoare relativă, depinzând în interpretare de tempo. Ritmul se forma în baza principiului aditiv, astfel încât să poată fi perceput prin intermediul simțurilor. Ritmul este, pentru el, mișcarea organizată a fenomenelor și a acțiunilor, este „o punere în ordine determinată de timpi”,4 așa cum pentru Platon el este „ordinea din cadrul mișcării” (Legile, 665a). 1 Aristotel, Fizica, Editura Științifică, București, 1966, Cartea a IV-a, cap. II 219a. 2 Claudio Monteverdi se va inspira din acest picior metric în operele sale, inventând astfel un nou procedeu de redare muzicală, prin intermediul orchestrei, a dramatismului: tremolo -repetarea foarte rapidă a aceleiași note. 3 Apud. The New Grove Dictionary of Music and Musicians, Edited by Stanley Sadie, Macmillan Publishers Ltd, 1980, art. Rhythm, 811. 4 Matila Ghyka, Estetică și teoria artei, Editura Științifică și Enciclopedică, București, 1981, 108. 407 Hermeneutica Bibliothecaria - Antologie Philobiblon - Volumul V Aristotel așează la baza unei tragedii reușite principiul de continuitate, astfel încât întâmplările trebuie să decurgă unele din altele: „căci e departe de a fi totuna dacă un lucru decurge din altul, ori numai vine după el”.1 Sfântul Augustin (354-430) a atins și el problematica timpului într-o modalitate care îmbină raționamentul filosofic cu credințele religioase, iar încercarea de tălmăcire a acestuia pornește de la o mărturisire simplă, dar grăitoare: „Ce este timpul? Dacă nimeni nu încearcă să afle asta de la mine, știu; dacă însă eu aș vrea să explic noțiunea cuiva care mă întreabă, nu știu”1 2. El preia de la Aristotel silogismul referitor la natura timpului: timpul este compus dintr-o „trecere”, o „ființare” și o „devenire”. Dar ceea ce a trecut a fost și nu mai este, în timp ce alta urmează să fie dar nu este încă. Augustin explică trăirea trecutului și a viitorului, existența lor, ca activități petrecute în prezent: prezentul trecutului este memoria, prezentul prezentului este vederea și prezentul viitorului este așteptarea. În primele secole de creștinism, muzica este influențată de cea ebraică sinagogală din care preia psalmodia, cu ritmul parlando-rubato; mai existau imnele giusto-silabice, la care se adaugă cântări spirituale proprii într-un rubato-melismatic combinat cu giusto. La început, ritmul și metrul erau determinate de accentele prozodice. Influențat de sonoritățile muzicii ebraice, apare imnul, o formă mai liberă prin care în muzica creștină puteau pătrunde sonorități populare. Imnurile ambro-ziene3 se remarcă prin folosirea dimetrului iambic, fără a umbri, însă, metrul poetic. Deși cântările s-au diversificat foarte mult, ritmul acestora s-a pierdut pe parcursul Evului Mediu: prin trecerea de la notația neumatică la cea rombică, duratele s-au egalizat și depindeau în interpretare doar de accentele textului. Supremația bisericii impunea omului un efort continuu de autodepășire prin care să tindă spre perfecțiune. În acest context, papalitatea a impus stilul de muzică ce se va numi cantus planus, care să asigure doar mijlocul, fără pretenții estetice, prin care se putea comunica într-un mod pios și supus cu divinitatea. Acest stil de muzică se caracteriza printr-un mers melodic treptat, cu salturi puține și rare, evitând cromatismele și eliminând ornamentele. Ritmul este, prin urmare, simplificat la maximum, folosind o gamă foarte restrânsă de durate, care se desfășoară într-un tempo liniștit, uniform. Această reformă are drept consecință sărăcirea ritmului în comparație cu cel antic. Textul este cel care va impune accentele, iar conturul melodic va determina frazarea. Evul mediu este perioada în care orga devine instrumentul privilegiat al sacrului și al cultului. Acesta era potrivit pentru a însoți solistul sau ansamblurile vocale datorită capacității sale de a asigura acestora un suport armonic în cadrul ceremonialului religios (și datorită rezonanței armonicelor naturale favorizate de acustica din interiorul catedralelor) și, mai târziu, datorită marii varietăți de registre 1 Aristotel, Poetica, Editura Iri, București 1998, 78. 2 Sf. Augustin, Mărturisirile XI, XIV, 17, în Opera Omnia vol. VII/2, Editura Dacia, Cluj-Napoca, 2004. 3 Numele acestora provine de la Sfântul Ambrozie (sec. IV), episcop de Milano, care a contribuit la organizarea cântărilor liturgice; în muzică încep să pătrundă și elemente orientale. 408 Hermeneutica Bibliothecaria - Antologie Philobiblon - Volumul V cu posibilități de combinare polifonică. O trăsătură importantă care deosebea orga de alte instrumente cu taste era capacitatea sa de a susține un sunet atâta timp cât tasta se menține apăsată. Acest instrument, cu prezența sa sonoră masivă, copleșitoare, dar și delicată, deși fără mari posibilități expresive, este un adevărat corespondent muzical al stilului gotic, impunător și decorativ, de mai târziu. Ca reacție la rigiditatea și ariditatea normelor impuse de Biserică, apar tropii, completări (text sau text cu muzică și foarte rar numai muzică) în interiorul cântărilor liturgice standard. Prin intermediul acestora se realizează o părăsire a melodiei principale și pășirea, evadarea pentru o scurtă durată de timp, într-un alt plan, paralel, care se va individualiza, mai apoi, în piese autonome (de exemplu dramele liturgice). Fenomenul tropizării poate fi considerat o imobilizare temporară a curgerii muzicale, o dilatare temporală a actului sonor pentru a permite, în interiorul ei, o nouă desfășurare muzicală, un timp în timp. În manifestările laice ale trubadurilor, truverilor, minnesangerilor sau ale jonglerilor se puteau, însă, întâlni pe lângă formele libere (balada, epopeea) și structurări simetrice (în baza principiului periodicității și al repetiției): forme strofice sau de rondo. Odată cu dezvoltarea stilurilor polifonice a început să evolueze și notația. Treptat, aceasta va reflecta și evoluția ritmică. Într-o primă etapă, ritmul nu putea fi citit după forma notelor, ci era dependent de metrul textului. Ulterior, unele tipuri de mișcare (modi) erau redate prin forma ligaturilor. Sistemul modal cuprindea șase moduri ritmice din care doar primele 4 erau cele mai frecvente. Legătura cu modurile poeziei clasice grecești transpare din denumirile lor: troheu, iamb, dactil, anapest, molos și tribrah. Deși derivate din metrul clasic, longa nu era totdeauna egală cu două brevis, ci câteodată cu trei, iar brevis putea măsura două unități de bază în loc de una. Mai mult, modul binar al antichității clasice era transpus într-un sistem muzical în metru exclusiv ternar, ce își avea originile în perfecțiunea numărului 3. Un salt major la nivelul diviziunilor duratelor și al dezvoltării ritmice îl reprezintă apariția notației mensurale în perioada Ars Nova: notația în care forma notelor indica și extensia lor în timp. Raportul a două durate vecine putea fi: binar (împărțire minoră sau imperfectă) și ternar (împărțire majoră sau perfectă), la nivel de modus, tempus și prolatio. Diviziunea binară sau ternară era dedusă din context și cu ajutorul colorării: o notă de culoare roșie indica trecerea de la un tip de diviziune la celălalt. O mare contribuție la dezvoltarea artei muzicale din perioada Ars Nova a constituit-o folosirea izoritmului (un model ritmic repetat, mai ales în cadrul vocii de tenor). Din combinarea izoritmiilor cu suprapunerile polifonice luau naștere uneori lucrări mai ample, politextuale, de o complexitate ce le făcea aproape incomprehensibile. Notația „plină” din perioada Ars Nova a lăsat locul, la mijlocul secolului XV notației „albe”. În cadrul acesteia, colorarea indica trecerea de la un raport perfect la unul imperfect față de subdiviziunea inferioară (o notă lungă conține două note scurte și nu trei). Odată cu aceste transformări și, mai apoi, cu inventarea unor 409 Hermeneutica Bibliothecaria - Antologie Philobiblon - Volumul V durate ce reflectau diviziuni temporale din ce în ce mai mici ale notelor, se poate observa o micșorare treptată a duratei de bază: se ajunge de la brevis ca unitate de măsură, la semibrevis, până la doime și, în final, pătrime. Paradoxal, aceste transformări implicau și o extensie din ce în ce mai mare a noii unități de bază; valoarea absolută a semibrevis de exemplu nu este aceeași dacă unitatea este brevis sau semibrevis. Astfel, o valoare din acea vreme avea o extensie temporală absolută mai scurtă decât transcrierea ei actuală. Într-o primă fază, când muzica polifonică era încă străină de rigorile barei de măsură, polimetria realizată de incidența pe verticală a accentelor (melodic, armonic) genera un adevărat ritm în mozaic. Existau însă trei tipuri de incidență verticală: izoritmie (contrapunctare în care duratele tuturor vocilor se schimbă deodată); complementaritate ritmică (în tehnica imitației); poliritmie (în tehnica de contrapunct dublu sau triplu). O tehnică specifică Renașterii timpurii (secolul XV) este „canonul mensu-ral” (sau prolatio canon), în care o linie melodică este reluată în canon la alte voci, dar cu durate proporțional diferite (prolatio), ceea ce îngreunează foarte mult compunerea lor. Raportul dintre voci nu se limitează la simple augmentări sau diminuții, ci uneori se pot suprapune variante în metri diferiți (de exemplu 2/2, 3/2, 6/4 cu 9/4 în Missa prolationum a lui Johannes Ockeghem, în acest principiu stă la baza fiecărei părți). Partitura conținea doar linia melodică de bază și indicațiile de prolatio, locurile de adăugare a vocilor și intervalul la care se realiza intrarea fiecăreia. Efectele acestei tehnici pot fi considerate pe drept cuvânt precursoare ale poliritmiilor secolelor XIX-XX și ale timpului polimodular. Polifonia vocală a Renașterii era guvernată în principal de două legi: legea consonanțelor și, strâns legată de aceasta, musica mensuralis. Schimbarea armoniei se făcea în funcție de bara de măsură: anticipații, rezolvări, întârzieri, toate se raportau la timpul tare, primul de după bara de măsură, practică ce constituie un pas înainte spre conștientizarea relațiilor temporale din cadrul opusului. Bara de măsură a apărut tot dintr-o nevoie de ordonare temporală a vocilor din muzicile polifonice. Totuși, muzica polifoniei vocale a Renașterii nu era notată în măsuri, decât atunci când a apărut în partitura generală a instrumentelor acompaniatoare cu taste (1501). În știme, acest semn grafic a început să fie folosit doar de la începutul secolului XVII. Este epoca în care, și datorită acestui element, ritmul începe să cunoască o evoluție spectaculoasă: bara de măsură începe să apară la intervale regulate de timp și după mijlocul secolului XVII precede întotdeauna timpii principali, fără a se mai ține seama de accentele textului. Tot acum apar și primele abateri de la supremația accentului metric - hemiola (prin crearea impresiei de „frânare” ritmică), sincopa și contratimpul (care maschează timpul sau partea de timp tare) - iar diviziunea binară devine dominantă. În paralel cu dezvoltarea și perfecționarea sistemului tonal-funcțional s-a impus și desfășurarea armonică a discursului muzical în baza unor reguli precise privind oscilarea între starea de tensiune și cea de relaxare, raportate strict la timpii accentuați sau neaccentuați. 410 Hermeneutica Bibliothecaria - Antologie Philobiblon - Volumul V La nivelul ritmului se cunoaște o diversificare a duratelor folosite, în sensul introducerii unor valori foarte mici, până la 32-ime. Apariția organizării atât cantitative cât și calitative a duratelor în măsuri a dus la apariția unor formule ritmice specifice metrului în care sunt încadrate. Metrul începe să însemne, ca și astăzi, apariția unui accent la intervale regulate de timp. Tempoul, cel care determină viteza de desfășurare a unităților de bază, începe să fie specificat de către compozitor, la început prin indicații de caracter, mai târziu prin raportare la timpul universal (indicații de metronom). Importanța sporită pe care o capătă ritmul spre sfârșitul secolului XVI se poate observa din dansurile acestei perioade (basse dance, pavana, allemande, courante), care sunt recunoscute în virtutea unor structuri ritmice caracteristice. Chiar dacă dansurile propriu-zise și suitele nu mai figurează în lucrările scrise după perioada Barocului, ritmul acestora a devenit autonom: se folosesc până astăzi expresii ca „ritmul de siciliană”. Uvertura franceză (întâlnită deseori ca parte de început a unei suite) se caracterizează, pe lângă forma specifică cu Da capo (A-lent - B-rapid - A-lent-repriză), prin ritmul punctat al primei secțiuni și scriitura fugată a secțiunii mediane. Notația a devenit din ce în ce mai explicită odată cu trecerea timpului și este cunoscut faptul că unele notații din această perioadă necesită interpretări parțial diferite de ceea ce este scris: ritmul punctat din cadrul secțiunii lente a uverturii franceze - care trebuie executat dublu punctat; ritmul punctat în contextul altor voci care au triolete - care trebuie executat ca două note în raport de 1:2 și nu 1:3; durata variabilă a apogiaturii (apogiatură lungă sau scurtă); executarea inegală a unor note scrise cu durate egale (notes inegales). Deși în teorie semibrevis a rămas unitatea de bază până la începutul secolului XVII, cam de la 1540, în practică, minima tindea să îi ia locul. Cu toată această complexitate a ritmului divizionar, ritmul rubato continuă să se dezvolte în cadrul recitativului, în formele improvizatorice și în cadențele instrumentale. Formele și genurile care se dezvoltă foarte mult în perioada Barocului reflectă atenția sporită a compozitorilor pentru macrostructura pieselor. Un gen nou, complex, își face apariția la începutul secolului XVII: opera. Încercând să reînvie forma supremă de manifestare artistică a antichității, spre sfârșitul Renașterii se încearcă reconstituirea vechii tragedii grecești. Strânsa legătură dintre cuvânt și muzică din forma perfectă de manifestare a artei elene determină trecerea de la densitatea stilului contrapunctic renascentist, încărcat și greoi, la suplețea monodiei acompaniate. Astfel, „dramma per musica” se va construi în jurul a două desfășurări muzicale principale: recitativul (pentru redarea curgerii temporale, a epicului, a acțiunii în desfășurare, comprimând evenimentele) și aria (pentru surprinderea elementelor lirice, permițând o stagnare a desfășurării temporale și contemplarea evenimentelor, a sentimentelor și a stărilor lăuntrice ale personajului). Dezvoltarea pe care o cunosc în perioada Barocului instrumentele și tehnica instrumentală a creat cadrul favorabil exploatării virtuozității instrumentale, care, apoi, s-a extins și la nivel vocal. Dezvoltarea genurilor de muzică instrumentală a determinat modificări substanțiale la nivelul formelor, care necesitau, în lipsa suportului pe care îl 411 Hermeneutica Bibliothecaria - Antologie Philobiblon - Volumul V crea textul, alte repere. Iau naștere astfel grupările în figuri, motive, fraze muzicale, care nu mai erau supuse limitărilor impuse de vocea umană (în ceea ce privește respirația, deci lungimea frazelor, și ambitusul restrâns). Apar astfel organizări simetrice, care facilitează receptarea și memorarea lor. Structurările, desfășurările în timp ale genurilor muzicale instrumentale se vor constitui în jurul celor patru principii de formă ce vor deveni clasice: principiul stroficității (aria da capo, fantezia, ricercarul, toccata, preludiul), principiul refrenului - al retrăirii trecutului (rondo), principiul variațional -al amintirii distorsionate a temei (passacaglia, ciaccona) și principiul arhetipului expozițional - al recreării și transformării trecutului (fuga). Se observă în toate aceste principii de formă o raportare la trecut: alteritate (principiul strofic), identitate (principiul refrenului) și similitudine (arhetipul expozițional). Clasicismul este o epocă ce promova ordinea, formalismul și claritatea, caracteristici inspirate din principiile de structură întâlnite în fizica newtoniană. Într-o perioadă de plin avânt a științelor, care manifestau încă o strânsă legătură cu lumea fizică, ideologia filosofică a iluminiștilor era și ea construită în jurul acestor legi ale naturii. Immanuel Kant (1724-1804) susține că timpul reprezintă un fundament a priori pentru a putea cunoaște, prin intuiție, orice obiect din natură. Spațiul și timpul sunt forme apriorice necesare în cunoașterea intelectuală, forme care ajută la ordonarea și reprezentarea impresiilor senzoriale: timpul este „condiția subiectivă sub care se pot produce toate intuițiile în noi”1. El este cel care determină în starea noastră internă raporturi de simultaneitate sau de succesivitate. Dar timpul este strâns legat de spațiu: conceptele de schimbare și mișcare nu pot fi explicate decât în timp. Schimbarea este o „legătură de predicate opuse contradictoriu”1 2 cu privire la unul și același obiect: nu se poate explica existența și inexistența aceluiași obiect în același loc decât în timp. Este epoca în care periodicitatea și simetria vor atinge apogeul și în muzică. Acestea se vor reflecta în formele care se dezvoltă în această perioadă: scriitura omofonică ia un mare avânt, însă fără a înlocui total formele polifonice. Se dezvoltă foarte mult melodiile dansante și se definitivează forma de sonată. Tot acum se standardizează structura tripartită, apoi, definitiv, cea cvadripartită în genurile de cvartet și simfonie. Claritatea, echilibrul și simetria, pe de altă parte, se vor reflecta în varietatea restrânsă de măsuri folosite: în principal 2/4, 3/4, 4/4 și 6/8. Măsura și bara de măsură vor fi cele care vor sta la baza delimitării elementelor morfologice ale formei: frază, perioadă, motiv. Orchestra crește în dimensiuni și ambitus, iar compartimentul suflătorilor din lemn începe să fie tratat independent. Școala de la Mannheim este renumită pentru inovațiile tehnice pe care le-a promovat la nivel de orchestră. Dintre acestea, importantă din punct de vedere al temporalității este utilizarea unei „Grand Pause” (pauză generală)3 - o întrerupere bruscă a întregii desfășurări muzicale, care poate căpăta un important rol în conturarea momentelor dramatice. 1 Immanuel Kant, Critica rațiunii pure, Editura Științifică, București, 1969, p.76. 2 Ibid., 75. 3 Cu rădăcini în figura retorică abruptio. 412 Hermeneutica Bibliothecaria - Antologie Philobiblon - Volumul V Locul clavecinului începe să fie luat de fortepiano. Sunetul acestui nou instrument nu putea fi totuși susținut mult timp, dispărând relativ repede după ce a fost atacat. O tehnică de acompaniament ce începe să fie utilizată destul de des în această perioadă, care poate compensa aceste limitări, este cea de bas albertin, probabil derivată din cea a clavecinului, unde acordurile erau de multe ori arpegiate. Prin desfășurarea pe orizontală a acordurilor, acestea puteau asigura baza armonică pe o perioadă mai îndelungată de timp și realizau totodată o textură transparentă, specifică perioadei, în care acompaniamentul armonic subliniază organizarea metrică. Beethoven este cel care începe să specifice în partituri indicații de tempo prin repere metronomice, indicații care oferă o precizie mai mare și mai multă obiectivitate decât cea conținută în indicațiile de caracter. Gândirea muzicală a compozitorilor romantici începe să fie eliberată de rigoarea periodicității metro-ritmice pentru a lăsa să curgă impresiile, sentimentele. Treptat accentele periodice încep să fie ocolite prin evitarea prin pauze sau legato a timpilor accentuați, folosirea unei game din ce în ce mai largi de diviziuni excepționale, impunerea unor accente asimetrice, utilizarea unor ritmuri inspirate din folclor. Pe lângă alternarea unor tempi foarte diferiți, pe porțiuni restrânse pot apărea mari fluctuații agogice sugerate chiar de compozitor și se dezvoltă astfel și terminologia muzicală. Datorită creșterii în complexitate a lucrărilor muzicale, în Romantismul târziu se face simțită necesitatea apariției unei persoane specializate pentru coordonarea ansamblurilor: dirijorul profesionist. Având în vedere că gestul dirijoral are ca element central tactarea măsurii, afirmarea rolului de dirijor este și o recunoaștere a interesului sporit acordat raportărilor temporale din cadrul muzicii. Se poate observa așadar, de-a lungul timpului, o modificare a ierarhiei celor 3 niveluri de „creație” muzicală: de la compozitor, interpret (dirijor) și, mai târziu, la public. Prin evitarea metrului clasic se ajunge și la „melodia infinită” wagneriană, la care contribuie și evitarea rezolvărilor funcționale dominantă-tonică, dar și lipsa structurării clasice a discursului muzical și adoptarea unor articulări mai puțin evidente a acestuia. Se ajunge astfel la foarte mari libertăți formale. De asemenea, sunt explorate dimensiunile extreme ale lucrărilor, de la miniaturi până la genuri de mare amploare, ca poemul simfonic sau opera. Și în cadrul genurilor deja existente se poate observa tendința de expansiune a părților lucrării și a momentelor interioare. Pentru a putea menține coerența unor asemenea lucrări muzicale a fost nevoie de contracararea unor prea mari libertăți prin mijloace componistice noi: ciclicitatea și dezvoltările tematice, tehnica personajelor muzicale (leit-motivul) sau adoptarea unor elemente pregnante din specificul diverselor națiuni. În secolul XX, timpul, fie că este privit din perspectiva celor trei ipostaze ale sale, trecut-prezent-viitor, fie că se încearcă o definire a sa în relație cu omul, este și mai mult în centru atenției gânditorilor. Inițiind o nouă metodă de abordare a filosofiei, fenomenologia, Edmund Husserl (1859 - 1938) analizează timpul în prelegerile sale despre „fenomenologia conștiinței interne a timpului”. Abordarea sa pornește de la încercarea de a înțelege percepția succesiunii temporale, percepție ce presupune simultaneitatea perceperii 413 Hermeneutica Bibliothecaria - Antologie Philobiblon - Volumul V unei acțiuni și amintirea celei (celor imediat) trecute. Dar amintirea acțiunii trecute nu există în sine, ci este refăcută de fiecare dată. Husserl consideră, așadar, că memoria unui eveniment este indisolubil legată de fantezia care îl generează. Husserl face un pas înainte față de Augustin: memoria unor evenimente trecute nu este simultană, ci reprezintă o extindere a conștiinței temporale a acelor acțiuni. Relaționarea temporală a acțiunilor trecute rămâne neschimbată, deși ele vor fi percepute mereu din perspectiva unui „acum” mereu diferit. Ele sunt „prezente” în memoria trecutului apropiat și se îndepărtează continuu față de punctul de referință, „acum”, păstrând relaționarea față de evenimentele înconjurătoare. Aceste afirmații reprezintă o depășire a definirii timpului ca simple succesiuni de momente „prezente” și umbresc puțin distincția dintre trecut, prezent și viitor: dacă trecutul apropiat este încă prezent în memorie, înseamnă că el nu este trecut într-adevăr. Henri Bergson (1859 - 1941) prezintă ideea de timp în strânsă corelație cu spațiul: momentelor care au trecut le sunt atribuite puncte din spațiu pentru a putea fi relaționate între ele și cu momentul prezent. Deși vorbim despre timp ca despre un mediu omogen în care stările conștiinței noastre sunt alăturate ca și în spațiu, Bergson face distincția între durata pură, care este apanajul subiectivității și timp, care este cu totul altceva, timpul este spațiu. Durata pură, timpul subiectiv, asupra căruia putem avea o înțelegere imediată este singurul timp real. În lucrarea Ființă și timp, Heidegger abordează problema temporalității ca o condiție a existenței, căci nimic nu poate să „fie” fără a avea o formă temporală. Dasein-ul, (existența acum-aici) fundamentând ființarea ca fapt-de-a-fi-în-lume, este întotdeauna centrat pe prezent. Tot prin prezent este înțeles și timpul: viitorul - ceea ce nu este încă prezent; trecutul - ceea ce nu mai este prezent. Teoretizările timpului în domeniul filosofiei se reflectă și în modalitățile de tratare a acestui parametru în arta sunetelor. De la libertatea în interiorul normelor, muzica trece la negarea acestora. Pe lângă evitarea vechiului sistem de organizare a înălțimilor, revoluția acestui secol s-a manifestat mai ales la nivelul ritmului. Compozitorii care nu părăsesc totuși sistemul tonal-funcțional explorează limitele acestuia: deși folosesc aceleași mijloace, îi încalcă regulile. La nivel ritmic, efectul barelor de măsură și al măsurilor era anulat, prin folosirea unor suprapuneri de ritmuri din cele mai diverse, utilizarea intensă a diviziunilor excepționale, apelarea la ritmuri alternative și asimetrice. Notația clasică rămâne doar un mijloc la care compozitorii au recurs, în principal, în vederea menținerii unei clarități vizuale a partiturii și pentru asigurarea unor puncte de reper, importante pentru relaționarea vocilor între ele. Pe lângă ritmurile giusto, o utilizare din ce în ce mai intensă o cunosc și ritmurile rubato, care prin alternarea momentelor de aglomerare și rarefiere ritmică dau senzația unor deformări libere a timpului. Compozitorii celei de-a doua școli vieneze pregătesc, prin instaurarea sistemului atonal-dodecafonic și serial, drumul spre serialismul integral (Boulez 1954). Tot la mijlocul secolului XX, ca urmare a atenuării detaliilor percepute în cadrul unor lucrări în care determinismul exagerat duce la supraîncărcare, apare calculul stocastic (Xenakis a observat că prin metoda probabilistică se ajunge mult mai ușor la același rezultat). Compozitorii renunță treptat la un rol de autoritate și responsabilitate exclusive, reevaluând relațiile lor cu interpretul, pe de o parte, și cu publicul, 414 Hermeneutica Bibliothecaria - Antologie Philobiblon - Volumul V pe de alta. Ei încep să acorde libertate de inițiativă interpreților ajungându-se treptat la abandonarea oricărei indicații concrete în partitură, la aleatorismul liber. Astfel, este foarte probabil ca două versiuni ale aceleiași lucrări să nu fie nici măcar asemănătoare. Fie că este vorba de aleatorism la nivelul notației (al caracteristicilor sunetului) și al desfășurărilor interne sau al construcției formale a lucrării și a componentei orchestrale, acesta a condus la deplasarea atenției dinspre detaliu spre întregul opusului. În muzică încep să pătrundă calculele matematice, lucru întâlnit și în Antichitate, dar realizat acum la alt nivel, acela al predeterminării structurărilor interne a unei lucrări. În vederea evitării oricăror simetrii întâmplătoare, în numeroase cazuri, la baza alegerii și ordonării duratelor stă șirul lui Fibonacci, iar în altele, ritmurile sunt organizate cu ajutorul numerelor prime, a raporturilor matematice între diverse durate. Datorită rapidelor dezvoltări tehnologice, în arta muzicală pătrund computerele, iar tehnicile electronice au provocat o bulversare de netăgăduit în concepția despre timpul muzical: ca și celelalte elemente ale muzicii, ritmul va fi și el calculat exact sau probabilistic de această mașină algoritmică ce poate suplini chiar gândirea muzicală și, cu atât mai mult, crearea de noi tipare ritmice nu va fi o problemă. Pe lângă actul compoziției care este asistat de computer, această tehnologie înlocuiește uneori și cealaltă verigă a fenomenului artistic muzical, interpretarea. Prin redarea muzicii de către mașină se elimină total omul și se asigură o recreare fidelă și invariabilă a lucrării. Apar astfel creațiile muzicale „de unică folosință”, scrise pentru a fi ascultate o singură dată1. Cercetările au dus chiar la producerea unor noi efecte acustice, chiar paradoxale pentru percepție: sunete a căror înălțime pare să urce și să coboare simultan sau care par să accelereze și să încetinească în același timp.1 2 Stockhausen, în prima versiune a lucrării Kontakte (1959-1960) lărgește modalitățile de tratare a duratelor și modurile de percepere a timpului, un eveniment sonor desfășurându-se într-un interval de timp oricât se vrea de lung, ceea ce până atunci nu era posibil din cauza constrângerilor fiziologice impuse. Prin coborârea în microstructura sunetului el îndreaptă atenția spre „aici” și „acum”. Se ajunge treptat la apariția operei deschise, în care compozitorul oferă doar mijloacele de construcție a discursului sonor, urmând ca sintaxele să fie stabilite de interpret. În Momente, Stockhausen evită o desfășurare bine determinată a evenimentelor, în care fiecare moment este consecința precedentului său și cauza următorului. Astfel, atenția este îndreptată către fiecare moment prezent, format din verticalități care intersectează orizontalitatea temporală; “eternitatea nu începe la sfârșitul timpului, ci se întâlnește în fiecare moment.”3 Chiar dacă fiecare moment poate avea durate variabile (lucrarea este mobilă, unitatea de timp fiind la latitudinea dirijorului), modul său de lucru cu acestea dovedesc o dorință de manipulare încă foarte bine determinată a timpului. 1 Vezi lucrările lui Lucian Mețianu compuse cu ajutorul computerului în baza unui algoritm unic pentru un anume ascultător, cu specificația clară de a fi ascultate o singură dată și apoi distruse. 2 Dominique et Jean-Yves Bosseur, Revolutions musicales. La musique contemporaine depuis 1945, Minerve, 1986, 215. 3 Apud. Bosseur, Revolutions musicales..., 66. 415 Hermeneutica Bibliothecaria - Antologie Philobiblon - Volumul V Ca reacție la supraîncărcarea specifică unor curente muzicale, la mijlocul anilor '60 a apărut muzica minimalistă: o încercare de întoarcere la originile arhetipale ale muzicii. Cele două direcții (cea repetitiv transformațională și cea non-evolutivă) pun într-o nouă perspectivă temporalitatea acestei arte: acești compozitori explorează în lucrările lor întinderile temporale ca pe un întreg indivizibil și imobil pe care ascultătorul îl poate examina din toate unghiurile sau ca pe un fenomen a cărui evoluție poate fi studiată din interior, cu microscopul temporal, astfel încât să poată fi percepute transformările ce se petrec la nivelul fiecărei molecule, din perspectiva unui prezent mereu altul, dar continuu. Ținând cont de procesele psihologice ce influențează percepția temporală, compozitorii au încercat să depășească limitele pe care caracterul discursiv le impune muzicii. Au încercat să facă auzită tăcerea, să oprească timpul sau să îl facă reversibil. Sunt tentative, iluzii sonore, printre care unele, din păcate, se validează doar în prezența unei explicații adiacente muzicii. Totuși, explorarea temporalității a contribuit la descoperirea de noi tehnici componistice, la investigarea conștientă a acestei dimensiuni specifice artei sonore. Aurel Stroe - Armonia Revenim la întrebările inițiale: Există lucrări muzicale în care timpul reprezintă mai mult decât o realitate imanentă? Este timpul muzical un parametru ce poate fi modelat?” Răspunsul este clar, da: mulți compozitori și-au manifestat interesul în această direcție și au încercat, în diverse moduri, să depășească limitările pe care timpul le impune muzicii. Propunem, pentru ilustrarea acestor preocupări, o incursiune analitică în Muzica de concert pentru pian, percuție și alămuri a compozitorului român Aurel Stroe. Aurel Stroe este un muzician în creația căruia interesul pentru temporalitate a găsit un sprijin în studiile sale anterioare de matematică și în muzica asistată de calculator. Această fuziune intimă între muzică și matematică s-a reflectat și în studiile sale teoretice, autorul aducând în muzică concepte inovatoare, cum ar fi cel de „muzică morfogenetică” sau teoria „claselor de compoziții”. Stroe explorează temporalitatea în mod diferit în lucrările sale: parcurgerea temporală a unui profil spațial în Arcade, reconstituirea timpului în lucrarea „În vis desfacem timpurile suprapuse”, înghețarea timpului în Laude I etc. Muzica de concert pentru pian, percuție și alămuri, scrisă în 1964, este structurată în 4 părți. Un lucru mai puțin obișnuit este faptul că a doua și a patra dintre acestea sunt perfect identice. Ele sunt construite pe baza unui singur acord, fapt care le conferă un caracter minimalist și reflectă atenția pe care autorul o acordă capacităților expresive ale fiecărui parametru sonor în parte. În acest caz, armonia, care dă și titlul celor două părți, este cea care creează cadrul sonor pe fundalul căruia se poate observa plasarea în timp a acestei mișcări. Cele 10 voci, o formație compactă formată numai din alămuri (4 trompete, 4 corni grupați 2 câte 2 și 4 tromboane), care participă la formarea acestui acord, realizează, prin intrări succesive, acoperirea aproape completă a totalului cromatic, 416 Hermeneutica Bibliothecaria - Antologie Philobiblon - Volumul V lipsind notele sol și sib. Singurul parametru care evoluează este intensitatea, iar conturarea unei imagini de magmă sonoră care se îndreaptă spre un climax central se realizează printr-o polifonie de atacuri, în care nu există incidențe verticale. Irinel Anghel1 vorbește despre o tendință care se manifestă în mai multe lucrări ale lui Aurel Stroe și care se reflectă și aici: cea a muzicii nonevolutive, o muzică în care nu se mai percepe o pulsație de bază și, prin urmare, percepția temporală este cvasi înghețată. Se creează astfel impresia unei mișcări minime, ca aceea a unui plămân imens, impresia unui singur gest de devenire sonoră lentă în care se parcurge drumul de la pp la ff și înapoi. Climaxul se situează exact în punctul de simetrie al părții, la măsura 12 din 23. Simetria de dinamică se completează și cu o simetrie ritmică în oglindă. Prima jumătate a părții este creată în baza unui algoritm, în care sunt folosite doar cinci durate. Ca și în lucrarea Arcade, compusă cu doar doi ani înainte, gândirea matematică a compozitorului a ales pentru fiecare durată, luând ca unitate șaisprezecimea, câte un număr din șirul lui Fibonacci: 5, 8, 13, 21, 34. Simetria se realizează la 9 din cele 10 voci în jurul unei „durate pivot”, iar la trombonul 3 îmbinarea se realizează conjunct, fără durată de legătură. Preocuparea pentru formalizare se observă și în construirea acestor „durate pivot”, concepute în baza unor grupe simetrice de câte 3 elemente, înlănțuite conjunct, creându-se astfel o analogie la nivelul duratelor cu modurile cu transpoziție limitată ale lui Olivier Messiaen. Algoritmul care stă la baza alegerii acestor durate se bazează pe 3 repetări ale formulei numerice 4: 4: 6, ultima dintre ele incompletă. Va rezulta astfel succesiunea cu simetrie de oglindă 4: 4: 6: 4: 4: 6: 4: 4. Acestea vor reprezenta diferențele în număr de șaisprezecimi dintre „duratele pivot” folosite, lăsând la o parte cazul trombonului 3, la care simetria nu se realizează în jurul unei durate centrale: 4: 4: 6: 4: 4: 6: 4: 4 4 8 12 18 22 26 32 36 40 Simetria, un procedeu frecvent întâlnit încă din Baroc, aplicată de data aceasta duratelor, se poate observa mai ușor în tabelul următor. Inclusiv pauza inițială se regăsește simetric la sfârșit, iar importanța acordată acestor momente de tăcere se poate observa la finalul părții prin introducerea a încă 4 șaisprezecimi de pauză la fiecare voce. În contextul unei scriituri metrice clasice (4/4), această completare cu pauze nu dezechilibrează structura simetrică a mișcării, ci doar asigură un final „concomitent” la toate instrumentele, final în care și aceste pauze de șaisprezecimi devin parte constitutivă a lucrării: 1 Irinel Anghel, Orientări, direcții, curente ale muzicii românești din a doua jumătate a secolului XX, Editura Muzicală a Uniunii compozitorilor și Muzicologilor din România, București, 1997, 38. 417 Hermeneutica Bibliothecaria - Antologie Philobiblon - Volumul V 13 34 05 21 7 34 13 21 05 08 08 34 05 34 13 13 05 08 21 05 21 05 08 21 34 13 13 13 26 13 21 05 34 08 08 05 21 7 + 4 9 21 9 + 4 18 08 18 + 4 16 13 16 + 4 05 34 21 08 13 05 21 22 34 04 21 34 08 05 13 13 34 34 13 08 05 21 05 21 08 13 05 34 21 08 13 34 08 05 34 21 08 08 08 13 21 34 05 08 34 2 08 05 34 13 21 21 13 34 08 05 36 05 08 34 13 21 21 13 34 05 08 2 + 4 4 34 21 05 08 13 13 21 34 05 08 32 08 05 34 21 13 13 08 05 21 34 4 + 4 14 05 08 34 13 21 34 13 05 08 21 12 21 08 05 13 34 21 13 34 08 05 14 + 4 13 34 21 08 05 34 08 21 05 13 40 13 05 21 08 34 05 08 21 34 13 + 4 20 05 08 13 21 34 05 08 13 21 34 34 21 13 08 05 34 21 13 08 05 20 + 4 11 21 13 08 05 34 08 21 13 34 05 18 05 34 13 21 08 34 05 08 13 21 11 + 4 Redăm alăturat schema1 acestei polifonii de atacuri și duratele (în număr de șaisprezecimi) grupate pe instrumente și măsuri. Legenda: durate pivot o? 3? 3 ? 13? 21 ? 34 H 1 Pentru o cuprindere vizuală mai ușoară a schemelor am subliniat printr-un chenar poziția cornilor, care constituie punctul de simetrie verticală a partiturii (rândurile 3-4). 418 Hermeneutica Bibliothecaria - Antologie Philobiblon - Volumul V Graficul polifoniei de atacuri Hermeneutica Bibliothecaria - Antologie Philobiblon - Volumul V Un fenomen aparent inexplicabil pentru cercetător este apariția a 4 șaispre-zecimi de pauză ca durată pivot în măsura 12, la trompeta 3. O explicație posibilă apare însă din perspectiva psihologiei percepției: un sunet ținut, în cazul nostru un acord, chiar dacă este în ff, după momentul atacului începe să-și piardă din energie. Aici, datorită pauzei, acest cluster întins pe aproape două octave sărăcește cu un element, dar revenirea lui va accentua, chiar dacă la un nivel aproape insesizabil, nuanța de ff de la care se va descrește treptat până la final. Fiecare instrument realizează până la durata/momentul care reprezintă punctul de simetrie un număr de 10 atacuri/10 durate. Acestea sunt grupate în așa fel, încât fiecare din cele 5 durate se repetă de două ori în fiecare dintre cele două secțiuni simetrice. Aceeași distribuție egală, de câte două elemente, se întâlnește și pe „verticală”: instrumentele execută două câte două aceeași durată, chiar dacă ea este decalată temporal, datorită pauzelor inițiale care ajută la realizarea unei construiri treptate a acordului. Notând fiecare dintre cele 5 durate cu numere de la 1 la 5 pentru o vizualizare mai ușoară și lăsând la o parte pauzele inițiale și durata centrală, va rezulta pentru fiecare jumătate a Armoniei, o matrice de 10 pe 10 durate: 5 = ; 8 = 2; 13 = 3; 21 = 4; 34 = 5. 5 3 3 4 1 2 2 5 1 4 4 4 1 2 5 3 3 1 2 5 2 5 5 3 4 1 4 1 2 3 3 2 4 1 5 2 1 5 4 3 2 1 1 5 3 4 4 3 5 2 5 2 4 1 2 3 3 4 5 1 1 4 2 5 3 4 5 3 1 2 3 3 5 4 2 1 5 2 4 1 1 5 2 3 4 5 1 2 3 4 4 3 2 1 5 2 4 3 5 1 420 Hermeneutica Bibliothecaria - Antologie Philobiblon - Volumul V Pe orizontală se poate observa o structură compusă din două serii a câte 5 durate diferite. Observăm și aici câteva relații de simetrie de translație sau în oglindă și ordonări ale elementelor realizate prin permutarea lor față de alte serii, dar nu se poate identifica un algoritm unitar în această direcție. Se poate vorbi totuși de o serie ritmică de 5 durate, fiind respectat principiul serial de nerepetare a unei durate până la epuizarea totală a elementelor. De fapt, în acest opus compozitorul utilizează pentru prima dată automatul PRAT, o „mașină de compus care, printr-un procedeu de atribuire, stabilește duratele sunetelor”1. Acesta creează astfel senzația de „curgere aparentă a timpului”1 2, în perceperea căruia memoria joacă un rol important. Datorită faptului că memoria prezentului nu înregistrează evenimentele uniforme, lipsite de pregnanță, memoria involuntară este singura care rămâne activă. „Mașinăria” realizează de fapt un timp virtual, care pornește de la minus infinit și merge până la plus infinit, din care noi experimentăm doar un segment. Până aici totul pare să fie o realizare componistică modernă, conceptuală, realizată prin mijloace avangardiste pentru acea vreme. Așa cum orice perspectivă nouă se observă și se înțelege mai ușor prin contrast, și aici ideile inovatoare în ceea ce privește temporalitatea sunt prezentate totuși pe fundalul unor concepte clasice: CLASIC armonia (acord) notația metrică (4/4) simetria complementaritatea ritmică varietatea ritmică măsuri complete nuanțe clasice gradație dinamică sunete naturale, fără efecte atacuri non vibrato grup clasic de instrumente MODERN cluster (aproape totalul cromatic) lipsa unei pulsații de bază simetria în oglindă a întregii părți „serii” ritmice, șirul lui Fibonacci minimalism importanța acordată pauzei (tăcerii) un singur gest dinamic, simetric perceperea unei imobilități temporale un singur acord, mereu reconfigurat polifonie de atacuri folosirea automatului PRAT Această lucrare este un exemplu tipic de muzică conceptuală, în care compozitorul pornește de la structuri abstracte, hors-temps, construite după modele matematice și deducții logice (proporții, simetrii) și le proiectează în concretul spațiului sonor și într-un cadru temporal. Modul de prezentare a acestui acord creează impresia studierii sale în afara unui context (ca într-un experiment în care atenția se deplasează continuu între diversele armonice), o senzație de explorare a sa din unghiuri mereu diferite, ca sub incidența unei lumini schimbătoare. Putem face o analogie între această impresie și concepția bergsoniană de „timp spațializat”, 1 Horia Șurianu, Aurel Stroe - Profil (I), în Revista Muzica, București, Nr. 7/1981, 42. 2 Ibid., 42. 421 Hermeneutica Bibliothecaria - Antologie Philobiblon - Volumul V conform căreia în actul percepției (spre deosebire de memorie) un eveniment este extras din contextul său temporal și înghețat într-o stare în care pot fi identificate proprietățile sale obiective. Așa cum spațialitatea este mai ușor de apreciat decât temporalitatea, spațialitatea armoniei constituie aici mijlocul potrivit pentru realizarea unor perspective temporale noi. 422 Întemeierea filosofiei și ateismul la tânărul Heidegger - Prolegomene la o perspectivă existențial-ontologică - Istvân KIRÂLY V. Universitatea „Babeș-Bolyai”, Cluj, Departamentul de Filosofie Cuvinte cheie: Heidegger Martin, întemeierea filosofiei, facticitate, fenomenologie, hermeneutică, moarte, ateism, filosofia religiei Rezumat: Lucrarea examinează, dintr-o perspectivă care este ea însăși existențial-ontologică, felul în care, într-un text de tinerețe a lui Martin Heidegger, Phanomenologische Interpretationen zu Aristoteles (Anzeige der hermeneutischen Situation)[1922] - în care se conturează deja câteva elemente definitorii și pentru concepțiile expuse în Ființă și timp - meditația despre condițiile și situarea hermeneutică ale filosofării totdeauna vii și actuale, se lărgește de fapt într-o chestionare despre originile, temeiurile, esența și sensul filosofiei ca atare. Meditație în și prin care filosofia se identifică și se întemeiază ca fiind pe de o parte tocmai un mod de a fi al „Dasein-ului uman” (menschliches Dasein) muritor, adică un mod factic de a fi al acestuia care, pe de altă parte, ea însăși originează din și în viața factică a omului tocmai cu rostul de a fi modalitatea prin care această ființare - adică noi înșine - se reîntoarce spre problematizarea posibilităților sale existențiale chiar prin asumarea poverii și a „greutății” interogației radicale. Care deci merge și trebuie să meargă el însuși și în mod decis - de aceea funciarmente „fără Dumnezeu” și prin urmare a-teu - până la rădăcinile istorice și ontologice ale unui prezent con-temporalizat (mitzeitigt) atât cu trecutul cât și cu orizonturile existențiale viitoare ale posibilităților factic asumate. E-mail: kiraly_philobib@yahoo.com * Motto: „Die Streblichen sind die Menschen. Sie heissen Sterblichen, weil sie sterben konnen. Sterben heisst: den Tod als Tod vermogen. Die vernunftigen Lebewesen mussen erst Sterblichen werden.” Martin Heidegger1 Orice discuție despre „întemeiere” se realizează, de regulă, prin referire directă sau implicită, la ceea ce a fost formulat de către Leibniz drept principiul 1 „Muritorii sunt oamenii. Ei se cheamă muritori, deoarece pot muri. A muri însemnă a face posibilă moartea ca moarte. Ființele raționale trebuie mai înainte să devină muritori.” Martin Heidegger: Das Ding In: M. H.: Das Ding und Die Sprache - A dolog es A nyelv (Ediție bilingvă, maghiaro-germană, Sylvester Janos Konyvtar, Sarvar, 2000, p. 41 (trad. și subl. I.K.V.) 423 Hermeneutica Bibliothecaria - Antologie Philobiblon - Volumul V rațiunii suficiente. Ori, în fond, acest principiu pune în mișcare - adică: aduce în chestionare - în primul rând și tocmai întrebarea: De ce? Când discutăm însă probleme cum este și chestiunea întemeierii filosofiei, atunci de la început ni se pare hotărâtor să încercăm să lămurim - dar și să realizăm - condițiile și situarea hermeneutică ale unei asemenea meditații. Iar primul dintre aspectele care intră aici în joc trebuie să fie, credem, precizarea și conturarea faptului că perspectiva existențial-ontologică din care am hotărât să prefigurăm aici problema întemeierii filosofiei nu este, desigur, „aleasă” în mod întâmplător dintr-o gamă multiplă de „posibilități” aflate în mod indiferent la îndemână... și că alegerea ei nu este determinată nici doar de către înclinațiile „profesionale” de „specialitate” ale autorului, ci ea este pusă în mișcare din unicul motiv că, pe de o parte aparține... iar pe de altă parte țintește tocmai acel orizont și domeniu, de care și problema însăși a întemeierii filosofiei aparține și țâșnește la rândul ei în mod cu totul organic și esențial. Întrucât și aceste aspecte fac parte din lămurirea hermeneutică a situației și a motivațiilor în - și din care se conturează și se desfășoară interogația prezentă, este cu siguranță necesară și evidențierea lor mai detaliată. Căci faptul că perspectiva ontologico-existențială pe de o parte aparține și, pe de altă parte, țintește tocmai orizontul și domeniul de care aparține la rândul ei și problematica întemeieri filoso-fiei, constituie în fond și motivul - la fel de esențial - pentru care, cel puțin noi, suntem în fond și în genere interesați de „problema” ei. Am preciza însă, tot de la început, și faptul că noi folosim aici termenul „interesat” în sensul său propriu și etimologic atestat. Căci, cum se știe, cuvântul „interesat” provine - etimologic - din latinescul inter esse, care înseamnă însă tocmai „a fi în interiorul și între” elementele a ceva. sau a fi între ceva ce-și constituie co-vizarea și co-apartenența prin chiar existența a ceea ce este vizat la rândul său ca fiind exact „între”. A fi deci „interesat de ceva” înseamnă de fapt a fi - mai precis: a se situa - în interiorul și în „crăpăturile” orizontului acelui ceva. iar eforturile exprese de înțelegere și de interpretare ale acestui „ceva” nici nu sunt în fond alt-ceva, decât strădanii de a înțelege, dar și de a realiza tocmai problematicitatea acestei interiorități și proble-maticitatea acestei „aflări între”. Mai pe scurt: într-o problemă cum este cea a întemeierii filosofiei, noi nu tematizăm în fond nimic ce ar fi „exterior” nouă sau filosofiei și, prin urmare, nimic ce ar fi străin de ființa noastră, ci de fapt ne tematizăm propria noastră existență tocmai ca filosofând fiind și tocmai deoarece suntem filosofând!!! Motivul decisiv și esențial pentru care eu sunt sau noi suntem ori putem fi într-adevăr interesați de problema filosofiei și a întemeierii sale este deci acela că, cel puțin „eu însumi”, mă știu și mă tem gânditor, și, de aceea - pur și simplu - aș vrea ca, în limita posibilităților, să și înțeleg acest lucru și semnificațiile lui! Aș preciza - însă și iarăși - că și expresia „în limita posibilităților” trebuie luată aici în sens propriu, căci ea vrea să spună exact faptul că am încerca și ne-am strădui să concepem, să înțelegem și să conturăm cauza întemeierii filosofiei tocmai ca pe o posibilitate aparținând nouă înșine și lumii noastre! Prin urmare, dacă discutăm aici chestiunea întemeierii filosofiei, atunci acest lucru va trebui să însemne - de fapt și în mod principal - întrebarea și 424 Hermeneutica Bibliothecaria - Antologie Philobiblon - Volumul V lămurirea întrebării: De ce se face - de ce „fac” și eu - filosofie? Adică: De ce „se” filosofează în fond? Sau, și mai precis: De ce anume filosofează omul? Pe acest parcurs interogativ trebuie însă să (ne) fie încă din start foarte limpede și trebuie asumat în mod expres și faptul că, pe de o parte, formulând și „punând” în mod efectiv și conturat această întrebare, noi totodată - și oarecum în mod automat - punem în mișcare și o serie de alte întrebări, și că, pe de altă parte, exigența „suficienței” rațiunilor din principiul rațiunii suficiente ne solicită implicit și efortul ca aceste întrebări - în aparență colaterale - să nu fie lăsate în zona obscură a presupozițiilor, ci, ele să fie chestionate și formulate - adică: puse! - în mod cât se poate de explicit. Ori, prima dintre aceste întrebări rămase și chiar lăsate îndeobște ne-explicitate cu ocazia întrebărilor cu privire la filosofie și la temeiurile ei, este cu siguranța întrebarea: Cine filosofează de fapt? Iar apoi - împreună cu aceasta -întrebarea: Cui și cum anume îi „aparține” în fond filosofia? Ca atare, putem constata că, deși pare să fie limpede că doar explicitarea întrebărilor de mai sus - adică: De ce se filosofează? și Cine anume filosofează? -ne-ar putea conduce și spre realizarea și conturarea a Ce anume este și ar putea fi filosofia? și Care anume ar fi „obiectul” și sarcinile, chemările ei? etc., (întrebări legate deci cât se poate de organic de temeiurile și, prin urmare, de esența filosofiei) filosofarea însăși este totuși îndeobște privită ca fiind mai degrabă agitația și secreția unui fel de „spirit de adevăr” inponderal, schematic și într-atât de „înălțat”, „rarefiat” și „distilat”, încât într-adevăr ea ajunge să devină deja perfect „incolor”, „inodor” și realmente lipsit de orice „gust”... Și/sau un fel de „știința” (profesională, profesorală și universitară indiferentă) „universală a universalului”... Sau, dimpotrivă, drept derularea mai mult mecanică a unor „cercetări” disciplinare și „terminologice” circumscrise, care nici nu mai necesită de fiecare dată explicitarea și lămurirea problemelor fundamentelor și a întemeierii. Analizele - inevitabil sumare - ce urmează aici, se vor concentra de aceea tocmai asupra acestor întrebări. Iar în acest demers ele se vor folosi de șansele un dialog explicitator cu un text heideggerian de tinerețe care - fără să fie neapărat mai puțin cunoscut „publicului” și specialiștilor în cauză - este totuși mai puțin prezent și „cântărit” nu numai în studiile dedicate filosofiei sale, dar și în chestionările cu privire la temeiurile și întemeierea filosofiei. 425 Soarele la răsărit, luna la apus (Caligrafie de Rodica Frențiu) Hermeneutica Bibliothecaria - Antologie Philobiblon - Volumul V E vorba de un scurt text intitulat Interpretări fenomenologice la Aristotel purtând subtitlul Semnalarea situației hermeneutice .1 El a fost elaborat de către Martin Heidegger în anul 1922 cu scopul de a-și susține candidatura simultană la două posturi de „profesor extraordinar”, unul la Universitatea din Gottingen, celălalt la Universitatea din Marburg. La prima universitate el este refuzat - în esență pe motivul că spiritul cercetărilor sale nu este în acord cu tradiția universității respective -, însă, la Marburg candidatura lui Heidegger este acceptată, în principal în consecința referatelor apreciative făcute acestui text de către prestigioșii Paul Natorp și Nicolai Hartmann.1 2 Trebuie să precizăm că în textul heideggerian - expressis verbis - nu se spune mai nimic despre „întemeiere” sau „fund amentare”. El vorbește însă extrem de concentrat și totuși amplu despre FILOSOFIE, despre esența, sensul și specificul ei. Iar cu acest prilej - în confluența gândurilor - în text se conturează și o meditație deosebit de puternică, radicală și articulată și despre „întemeierea” filosofiei. Desigur, o asemenea investigație fenomenologică și hermeneutică nu întemeiază și, evident, nici nu discută despre „întemeiere” în felul că ea ar prezenta filosofia ca fiind un gen de „știință originară” sau „primară” (Urwissenschaft) de recuperat, din care ar răsări și s-ar ramifica apoi istoric diferitele discipline și/sau domenii științifice și existențiale. Ea nu sondează nici „filosoficitatea” condițiilor (epistemologice) interne de derivare formală și/sau tematică - din principii sau „fundamente axiomatice” - asigurând apoi „coerența” teoriilor din interiorul unor înfăptuiri sau „discipline de cunoaștere”, în cazul de față: filosofiei. Nu! Caracterul întemeiat și „întemeietor”, originar și fundamental al filosofiei izvorește și rezidă aici tocmai din și în esența a ceea ce este identificat și numit acum „obiectul” ei. Și -în strânsă legătură cu aceasta - mai ales din și în sensul și semnificația ei de a fi activitate și asumare expresă. Activitate și asumare în care - și prin care - se întemeiază în fond și filosofia însăși. 1 Vezi: Martin Heidegger: Phanomenologische Interpretationen zu Aristoteles (Anzeige der hermeneutischen Situation) - Fenomenologi ai Aristoteles-Interpretâciok (A hermeneutikai szituacio jelzesere) [Ediție bilingvă, germano-maghiară] In: Existentia, Societas Philosophia Classica, Szeged-Budapest, 1996-97 2 În mod interesant - poate chiar ciudat - copia textului a fost păstrată și regăsită tocmai la Gottingen (unde deci prezentarea lui Heidegger a fost refuzată), dar cercetătorii operei heideggeriene „știau” despre existența lui, dintr-o scrisoare în care încă tânărul filosof îl „ținea la curent” pe Paul Natorp despre evoluția investigațiilor sale aristoteliene. Pentru prima oară, textul Interpretărilor fenomenologice la Aristotel a fost publicat doar în 1989 în Dilthey-Jahrbuch fur Philosophie und Geschichte der Geisteswissenschaften, Band 6/1989, cu o prefața de Hans-Georg Gadamer, intitulată - nu foarte nimerit după părerea noastră -Heideggers „theologische” Jugendschrift. De atunci - ca și în ediția folosită de noi - acest titlu trece drept un fel de „subtitlu” al textului. Totuși intenția, destul de evidentă a lui Gadamer în acordarea acestui titlu prefeței sale, a fost cu siguranța și acela de a „înlesni” apropierea unui public cât mai larg și nu rareori stăpânit de prejudecăți și chiar aversiuni de natură teologică și religioasă fată de gândirea lui Martin Heidegger Hermeneutica Bibliothecaria - Antologie Philobiblon - Volumul V Altfel spus, filosofia se întemeiază și ea însăși fundamentează tocmai în și prin faptul recunoașterii, dezvăluirii și explicitării sale ca fiind - ea însăși! - un mod de a fi al Dasein-ului. Mai precis, un mod de a fi al ființării numită în aceste texte încă om. Filosofia nu se mai recunoaște și nu se mai identifică deci ca fiind pur și simplu o „teorie” - nici a ceva ce altfel ar fi „ne”-teoretic și nici în sensul unui instrument specializat în atingerea unor obiecte și obiective cognitive specifice (fie ele conturate sau, dimpotrivă, stratosferice și ideale) - ci „doar” ca „unul” dintre modurile diferite în și prin care omul își realizează și își desfășoară factic și efectiv existența sa în și prin timp. Căci tocmai omul filosofează și tocmai omul există -deci: este! - filosofând! Și doar ființarea care există filosofând, numai aceea poate în genere înfățișa existența ca existență, adică existența sa, ființarea și ființa ca fiind (o) problemă... deschisă posibilului. Numai omul poate - și chiar este nevoit - deci, să se problematizeze pe sine ca ființare cu privire la caracterul și raportul ei de ființă... adică drept ființare care este legată și orientată totodată spre și de celelalte ființări, adică spre și de lume. Filosofia este prin urmare tocmai acel mod de a fi al ființării numite deci în aceste texte încă „om” - ființare umană (menschliches Dasein) - în și prin care el își problematizează ființa tocmai cu privire la problema și problematicitatea de nedepășit a faptului că el însuși este și că - astfel - el trebuie și este nevoit să fie! Deci ca fiind ceva-cineva pentru care ființa și ființarea este o problemă, o asumare, o însărcinare, un risc și o posibilitate sălășluită în tocmai existența lui. Pe scurt: filoso-fia este una dintre posibilitățile și nevoințele nu numai esențiale dar și exclusive ale omului. Atotștiutorii - printre altele - nici nu filosofiează,1 cum nu filosofiază nici ființările care - fără să existe - doar „sunt”... Din start este limpede prin urmare faptul că, ceea ce trebuie să numim aici „întemeierea” filosofiei și filosofia ca „întemeiere”, nu sunt și nici nu pot fi în nici un chip vreo „epistemologie” sau vreo „logică” a filosofiei, și cu atât mai puțin o propedeutică pur preparatorie ori vreo „metateorie” a ei, ci numai efectivitatea interogării, căutării - dar și al articulării - esenței, a sensurilor, a „greutății” și „apăsării” ei!!! Motiv pentru care în aceste texte Heidegger numește această efectivitate tocmai „facticitate” sau „viața factică”. 1 Dimpotrivă caracterul tâmp - originar, constitutiv și de nedepășit - al „atotștiinței” și al „atotștiutorului” este format și structurat tocmai de- și prin faptul că, chiar dacă așa ceva ar putea eventual „ști tot” niciodată și nicicum nu ar putea însă să știe, că, în genere, el „știe!”. Cum nici faptul că „știe tot”, nu-l poate ști nicicum și deloc. Căci pentru constituirea acestei știiri, a acestei conștințe și cunoașteri despre faptul de a ști, este necesară tocmai experiența științei ne-științei. Adică experiența cunoașterii lipsei cunoștințelor! Este deci necesară experiența acelei științe despre ne-știință, a acelei cunoașteri - știiri - despre ne-cunoaștere, pe care noi oamenii o numim încă din zorile filosofiei: întrebare și interogație. Atotștiutorului nu i se poate ivi nici măcar o singură întrebare. Altfel el nici nu s-ar putea numi „atotștiutor”, desigur de către întrebătorii... care între-timp nu prea gândesc... și ca atare nici nu prea se înțeleg pe sine înșiși. 428 Hermeneutica Bibliothecaria - Antologie Philobiblon - Volumul V Departe de a fi deci pură „teorie”, filosofia este - ca mod de a fi al omului -un mod de a fi al vieții factice. Mai precis, filosofia este tocmai acel mod de a fi al vieții factice, în și prin care viața factică însăși se re-întoarce către sine -problematizându-se, deschizându-se și depășindu-se, transcendându-se în permanență. Și mai exact: prin care viața factică este făcută - prin asumare și efort - să se reîntoarcă în mod explicit și deschizător către- și la sine. Ori, această întoarcere și reîntoarcere au loc, desigur și de fiecare dată, într-un „prezent viu” (lebendige Gegenwart), din care - pornind deci din problema-ticitatea căreia -, ele sunt istorice, adică situate! De aceea, primul act al întemeierii nu poate fi altceva, decât chiar aducerea la suprafață și punerea în funcționare efectivă tocmai a acestei situări. Deci: hermeneutica! Din acest motiv poartă textul despre care este vorba aici și subtitlul: Semnalarea situației hermeneutice (Anzeige der hermeneutischen Situation). Deoarece: „...potrivit caracterului său de ființă (Seinskarakter), însăși cercetarea filosofică este ceva ce nici o „epocă” („Zeit”) ... nu și-o poate împrumuta de la alta; cercetarea filosofică este în același timp și ceva ce - dacă s-a înțeles pe sine și dacă a înțeles sensul și capacitățile performanțelor sale care rezidă în Dasein-ul uman - nu poate avea niciodată pretenția de a prelua de la generațiile viitoare greutatea și apăsarea grijii (Bekummerung) interogației radicale. Această greutate nu poate fi și nici nu trebuie să fie preluată.”1 Cu precizarea că termenul „radical” este utilizat aici în mod consecvent în sensul său propriu, adică: mergând până la rădăcini. Este deci limpede că cercetarea filosofică este identificată aici ca fiind ceva de genul asumării, adică asumarea de fiecare dată actuală și factică - prin urmare aflată in actu - a greutății și apăsării grijii interogației radicale. Filosofia este deci ceva ce niciodată nu doar „se continuă” sau se „sfârșește”, ci mai degrabă se re-naște - este deci adusă la o nouă și reluată re-naștere - în fiecare epocă prin și în funcție de asumarea unor sfidări existențiale, deopotrivă originare, prezente și istorice - adică asumarea apăsării povarei interogației radicale -, care vizează în mod particular și în act, fiecare epocă și fiecare generație actuală în parte. Iar caracterul de ființă, de existență al filosofiei se originează tocmai în faptul că ea însăși nu este decât un mod de a fi al Dasein-ului uman, un mod de a fi al prezenței umane situate. Adică, filosofia este tocmai acel mod de a fi al omului care are ca obiect - în mod necesar, propriu și în primul rând - tocmai această ființare ca ființare și facticitatea vieții sale (faktisches Leben). Obiect pe care filosofia astfel înțeleasă și conturată îl examinează-cercetează și problematizează chiar cu privire la caracterul ei de ființă! Filosofia nu este deci așezată sau introdusă din exterior - ori în vreun alt mod artificial - în ființă, de aceea nici ființa și problema ființei nu „intră” din exterior și artificial în filosofie, ci tocmai și numai prin existența omului. Adică prin existența celui care filosofează. Cum spune chiar Heidegger „...cercetarea filosofică însăși dă și constituie (ausmacht) un „cum” determinat al vieții factice, și, ca atare, 1 Vezi, M. Heidegger, Idem p. 6 429 Hermeneutica Bibliothecaria - Antologie Philobiblon - Volumul V ea își și se con-temporalizează (mitzeitigt) deja și cu ființa de fiecare dată concretă a vieții - deci nu ca un fel de aplicație ulterioară...”.1 Înainte de a merge mai departe, trebuie să atragem însă atenția și să precizăm împrejurarea că în termenul de „facticitate” și în cel de viață „factică” -deși în mod evident ei derivă din latinescul factum - Heidegger are totuși în vedere pe de o parte semnificațiile lui mai vechi, și, pe de altă parte, cele care s-au păstrat și desfășurat mai mult în latina populară. Or, în aceste sensuri și semnificații factum nu înseamnă ceva „dat” și nici „fapte” (în sens să zicem pozitivist), ci tocmai fapta văzută în efectivitatea realizării sale, adică drept act. Ceea ce este deci esențial în „facticitate”, acela este tocmai dinamica actului care este adusă la conturarea efectivității sale în chiar actualitatea lui. Astfel - potrivit și unei observații a lui HG. Gadamer - Heidegger concepe și utilizează termenul de „facticitate” exact ca un „contra-concept” (Gegenbegriff), adică ca ceva ce este chiar contra- a ceea ce în idealismul german a fost numit „conștiință”, „conștiință de sine” sau, la Husserl, „Eul transcendental”.1 2 Numai că viața factică este focalizată și articulată în primul rând de către grijă și de către ingijire. Iar tocmai în această dinamică a preocupărilor umane grijulii și îngrijitoare se constituie de fapt lumea, atât ca lume înconjurătoare, ca lume comună cu alții, cât și ca lume proprie. Grija și îngrijirea „fac” însă ca viața să fie și să se și simtă grea. De aceea, viața se și străduiește factic mereu ca, pe de o parte să se afunde în direcțiile și în obiectele grijilor sale și, pe de altă parte și în același timp, să ușureze greutatea apăsătoare a grijilor ei. Iar acestea, împreună, constituie ceea ce Heidegger numește tendința de decădere a vieții factice. Precizăm că „decăderea” are aici un sens desigur strict ontologic, ca atare ea nu este decât tendința de a se evita - ușurându-se pe sine - a vieții! Nu este deci vorba despre vreo decădere față de niște „epoci de aur” sau față de niște stări paradisiace de odinioară și decăderea nu este nici ceva ce are loc doar ocazional sau ar fi caracteristic numai unui anumit timp. Dimpotrivă: decăderea provine din caracterul constitutiv pentru viața factică a omului a faptului că ea este structurată de către grijă. Grijă care-l poartă pe om în primul rând către ființarea-obiect a grijilor sale și care, în același timp, îl îndeamnă pe om mereu către ușurarea apăsării ei. Decăderea este deci un „cum” ontologic, intențional-factic al vieții.3 Cum este de fapt și în fond și filosofia! Luată în această determinare, esența și sarcina factică a filosofiei nu pot fi decât acelea de a se constitui într-o contra-tendință - tot factică! - la tendința de decădere la fel de factică, proprie vieții factice. Dacă deci viața factică are tendința de a ușura..., atunci - serios vorbind -sarcina factică-efectivă a filosofiei nu poate consta în elaborarea vreunor programe ce ar conduce la stări ideale și utopice,4 ci, înainte de toate, ea stă în chiar îngreu- 1 Idem p.8 2 Mai vezi și Hans-Georg. Gadamer: Heidegger și grecii, Cluj, Editura Apostrof, 1999, p. 10 3 Vezi, M. Heidegger, idem p. 12 4 Ibidem 430 Hermeneutica Bibliothecaria - Antologie Philobiblon - Volumul V narea „lucrurilor” deja ușurate! Adică, în arătarea, atenționarea asupra greutății și complexității lor. Dacă însă tendința de decădere constă într-adevăr în evitarea și ușurarea proprie vieții factice cotidiene, atunci această tendință de evitare și de ușurare poate fi identificată înainte de toate tocmai în atitudinea și în raportul ei obișnuit față de moarte. Căci moartea este ceva ce, pe de o parte, este o amenințare a vieții ca atare, dar, în același timp, ea este, pe de altă parte, și un cum al vieții. Moartea nu este „dincolo” de viață, căci viața umană este în permanență, de fiecare dată și factic în așa fel încât ea este finită, adică muritoare. În același timp, nimic nu este mai „grea” vieții, decât greutatea și apăsarea morții. De aceea, nimic nu îmbie și nu îndeamnă mai mult la ușurarea apăsării ei, decât tocmai moartea! În raport cu și împotriva acestei tendințe trebuie prin urmare să se desfășoare cercetarea filosofică responsabilă. Ea trebuie deci să asigure Dasein-ului uman moartea lui ca fiind o certitudine care se află tocmai în fața lui, adică în fața noastră. Deci fără vreo metafizică a nemuririi și fără metafizica a ceea ce ar fi „după moarte”. Căci toate acestea nu sunt de fapt decât încercări de a ușura greutatea apăsării morții și ca atare omisiuni în raport cu sarcina și „obiectul” filosofiei care sunt, cum am văzut, Dasein-ul uman și viața lui factică.1 Prin aceasta, adică prin asigurarea existențială efectivă - și nu „doar teoretică” sau doar „în gând” - a morții ca certitudine, deci ca viitor cert și întrevăzut pentru fiecare om și pentru fiecare generație în parte aflată în viață, moartea asigură însă - și de fapt - tocmai vedere și vizibilitate atât pentru prezentul cât și pentru trecutul vieții. De fapt și la modul esențial, ea originează și constituie deci temporalitatea vieții factice, temporalitatea ca atare. Ca fiind tocmai „calitatea” de muritor, adică calitatea de a fi în con-temporalitate cu moartea și, astfel, cu „ținerea” și „deținerea” morții. Iar istoricitatea, mai precis sensul fundamental al istoricității - adică: istorialitatea - ca atare, se poate determina doar pornind de la această temporalitate. Istoria ca istorie și istorialitate a Dasein-ului uman - viu, (ca și, la vremea lui, a celui decedat deja, dar și a celui nenăscut încă) - se originează deci din finitudinea lui/lor, prin urmare din caracterul lui/lor de a fi muritor! Istoria ca istorie și istoria-litate, se originează deci în fond din moarte. Adică din viitor, nu din trecut și nici din prezent. Viitorul cert al morții Dasein-ului uman viu este deci cel ce dă de fapt greutate vieții lui și dă prin urmare greutate atât trecutului cât și prezentului ei. Dă deci greutate vieții factice a Dasein-ului uman ca atare. Nemuritorii nu au prin urmare cum să aibă nici istorie, cum, propriu zis, nu au istorie nici ființările care -deși „se afla în timp” - nu există, ci doar sunt. În schimb - dacă încercăm într-adevăr să-l pătrundem cu gândul - putem realiza și faptul că „termenul” care din cine știe ce motive, dar apare totdeauna atunci când se discută despre „moarte”. adică termenul de „ne-murire”, trimite în 1 „Die hier bezeichnete rein konstitutiv ontologische Problematik des Seinscharakters des Todes hat nichts zu tun mit einer Metaphysik der Unsterblichkeit und des « Wasdann?».” Idem p. 18 431 Hermeneutica Bibliothecaria - Antologie Philobiblon - Volumul V mod necesar la ceva ce - conform „definiției sale” conținut în mod implicit în formularea lui - este în fond intangibil - adică: de ne-atins - tocmai în privința viului vieții sale. Cu siguranță nu este de aceea inutil să încercăm un exercițiu de gândire și să pătrundem în „adâncurile” acestui „termen”. Căci „mort” nu poate fi decât cel care a trăit. În acest sens și lipsa de viață a mortului, lipsa de viață a morții aparține de fapt legăturii sale cu- și la viață, ca fiind tocmai pierderea ei. La fel, și „nemuritor” nu poate fi deci decât cel ce a trăit și cel ce, prin urmare, trăiește necontenit și veșnic. Căci asta numim noi muritorii... „nemuritor” și îl numim astfel tocmai deoarece ne gândim la el ca la ceva ce - în viață fiind!!! - este lipsit de moarte și, ca atare, este fără de moarte. Așa ceva ar fi astfel ceva a cărui ființă vie - adică a cărei viață - este necondiționată și intangibilă. Ea pe de o parte nici nu depinde și, pe de altă parte, nici nu poate fi atinsă de nimic. Ființa vie a nemuritorului nu are deci nici o legătură și nici un contact nici cu nimic și - în consecință -nici cu Nimicul. De aceea, tot ce este nemuritor, acela este în mod necesar și necontenit în așa fel încât Cum-ul ființei sale veșnic vii, nu poate și nu-i poate fi decât totalmente și în mod necontenit indiferent! Prin urmare, deși el poate fi oricând „când” „așa” și „când” „altfel”, toate acestea nu pot fi totuși pentru el decât eventualități lipsite de orice greutate și apăsare! Greutate și apăsare care într-adevăr s-ar re-percuta asupra ființei sale veșnic vii, căci viața lui (veșnic vie) nu depinde și nu este - nu poate fi - atinsă de ele în nici un fel și în nici un chip. Altfel spus, pentru ceva ce ar fi într-adevăr nemuritor, nici o astfel de atingere-eventualitate nu poate avea - ea însăși - caracter de ființă. Viul necontenit al nemuritorului nu poate fi deci nici periclitat, nici atins de nimic și, de aceea, nici el însuși nu-și poate pune viul în pericol. Prin urmare pentru el însuși nu poate fi decât indiferent Cum anume este el. adică Cum anume este acela la care noi muritorii ne gândim - închipuind - că trimitem cu termenul de „nemuritor” și cu cel de „nemurire”. Luând deci mai în serios sarcina și treaba gândirii: cu termenul „nemuritorului” și cu cea a „nemuririi” nu poate fi gândit de fapt nici o (altă) calitate, ca fiind calitatea lui constantă, deci ca fiind o calitate actuală într-un mod la fel de necontenit. Dimpotrivă: nemuritorului și nemuririi îi pot fi asociate în mod necontenit și veșnic orice fel de „calități” și oricând. Așadar, doar la modul eventual și doar lipsit de orice greutate „ontologică” și existențială reflexivă. Prin urmare: orice străduință, de exemplu, la „bine” sau la „dreptate” etc. a indiferent ce ar fi într-adevăr nemuritor - și cu atât mai mult vreo constanță ontologică și calitativă a unei asemenea năzuințe - nu poate fi decât ceva lipsit de sens și de înțeles. Adică, în terminologie aristotelică: un fel de „capro-căprioară”. În orice caz, așa ceva se află totdeauna și în întregime încoace de orice „bine” și de orice „rău”, de orice „drept” și de orice „ne-drept”. Astfel încât, în fond, el nici nu poate măcar „ajunge” la ele, deci, el nici nu poate ajunge la a fi măcar în contact cu ele.1 Prin urmare, așa ceva nu poate străpunge nicicum și 1 Critica pe care Nietzsche o întreprinde la adresa lui Kant, are desigur pe deplin în vedere toate aceste aspecte. 432 Hermeneutica Bibliothecaria - Antologie Philobiblon - Volumul V niciodată nici „dincolo de bine și de rău”. Adică: nu numai că nu poate „fundamenta” eticile și sistemele juridice ale dreptății etc., dar nici măcar nu le poate întreprinde vreo „critica”. De aceea, și domenii, probleme și eforturi cum ar fi etica, deontologia, jurisprudența etc. au rost, au sens și au greutate doar pentru acele ființări care pornind-decurgând din ființa lor... ajung mereu să fie nevoite ca pentru ele să aibă într-adevăr greutate, sens și semnificație și Cum-ul acestei ființe și Cum-ul acestei existențe. Cu alte cuvinte care sunt muritori și care mor. Moartea, murirea este deci ceva ce - deși de cele mai multe ori atematic, dar - pornind totuși din miezul existenței, originează și articulează de fapt - și tocmai cu privire la greutatea și la sensurile lor ontologice și istorice - orice etică, orice deontologie, orice sistem juridic, orice sistem politic, orice teorie științifică sau... filosofică. Domenii pentru care nu este prin urmare deloc nefolositor să și realizeze acest lucru. Mai ales atunci când ele judecă înalt tocmai despre moarte, deci de fapt exact despre sursa, originea și tocmai despre fundamentul lor. Istorialitatea istoriei este însă structurată și conturată deopotrivă de către tendința de decădere, dar și de către eforturile existențiale ale contracarării ei. Iar aceste eforturi sunt - la rândul lor - la fel de factice, ca și decăderea. Posibilitatea lor rezidă deci tot în posibilitățile factice ale Dasein-ului uman. Or, complexul acestor posibilități ale autenticității este numit aici de către Heidegger: existență. Care nu se poate contura și evidenția de aceea decât prin și în urma destrucției factice a stărilor de decădere care sunt totdeauna totuși stările dominante ale facticității. Prin urmare, în raport cu aceste stări dominante „primatul îi aparține negației, nu afirmației”.1 Negația nu înseamnă însă altceva, decât tocmai deschiderea facticității la posibilitățile existenței (sale), adică la posibilitățile autenticității în situarea hermeneutico-istorică dată, concretă, aceasta fiind critica prezentului și -prin aceasta - critica tradiției și a istoriei. De aceea, filosofia nici nu poate fi niciodată ceva „popular”. Deci nu se poate niciodată bucura de „popularitate”, căci ea se afirmă de regulă tocmai împotriva lucrurilor și „locurilor” populare, comune și îndrăgite. Filosofarea este însă nevoită să acționeze destructiv nu numai împotriva acestor dominanțe populare, ci și împotriva propriilor sale tradiții, care și ele ajung în prezent tot pe calea decăderii. De aceea întemeierea filosofiei și filosofarea ca întemeiere înseamnă de fiecare dată și însușirea destructivă, decisă și negatoare a acestei tradiții. A „face filosofie”, a filosofa nu se poate de aceea decât pe baza și în urma unei decizii. Doar prin această decizie poate fi de fapt obținut și însușit obiectul filosofiei, care privește în mod evident și fundamental existența. Existență care acum stă deci - sfidat și sfidător - deopotrivă în fața propriilor sale tradiții și posibilități. Ori, din p.d.v. al tradiției, filosofia situației actuale se mișcă - în linii mari - pe de o parte în conceptualitatea greacă (care și ea a trecut în timp prin cele mai diverse interpretări), și, pe de altă parte, în idealitatea creștină.1 2 Ele împreună determină 1 Idem p. 18 2 Idem p. 22 433 Hermeneutica Bibliothecaria - Antologie Philobiblon - Volumul V deci - din perspectiva problemei facticității - și interpretarea actuală dominantă a vieții (Lebensauslegung). Numai că, din această tradiție și interpretare lipsește în esență tocmai certitudinea morții. Adică lipsește tocmai însușirea morții ca moarte, ca murire și ca atare și însușirea morții ca certitudine! În acord total și chiar în virtutea acestor direcții și tendințe - în mod totuși paradoxal și consternant, poate - în liniile lor dominante, mai toate tradițiile occidentale - tradiția metafizică, tradiția religioasă, tradiția credințelor și a opiniilor comune etc. - operează de fapt de mii de ani cu un „concept” al morții care nu numai că nu vizează, ci, dimpotrivă, tocmai ascunde -sau cel puțin ocolește - murirea ca atare! Începând cu Platon - cu textele lui din Phaidon și din Criton - și continuând chiar cu Epicur. ne mai vorbind de tradiția proprie creștinismului. dar și de cea a criticilor creștinismului - fie ei de talia unui Schopenhauer sau Nietzsche - și până la E. Levinas sau J. Derrida. tradiția metafizică occidentală - cu excepția poate singulară a lui Martin Heidegger - gândește moartea în mod constant exact fără murire. Adică pe de o parte chiar ca ne-murire și fără-de-moarte, sau, pe de altă parte, ocolind în mod constant gândirea expresă-explicită a muririi. Cu atât este de aceea mai apăsat necesară aceea decizie pe baza și în urma căreia filosofia poate deveni într-adevăr o forță capabilă de efectivitatea radicală a contra-mișcării tendințelor de decădere. Pe scurt: capabilă de emancipare în raport cu această tradiție și capabilă să devină totodată „aptă” în vederea eliberării și deschiderii Dasein-ului uman către posibilitățile de autenticitate ale existenței (sale). Altfel spus - cum declară textual Heidegger - este necesar ca această filoso-fie să devină și să fie în mod hotărât și fundamental ateistă (grundsatzlich atheistich ist).1 Adică: să devină o filosofie care a decis să-și câștige și să-și asume obiectul și sensurile nu determinată de exigențe ideologice și de „viziuni asupra lumii” și nici continuându-și mecanic tradițiile, ci pornind de la propriile sale posibilități factice con-temporalizate. Ateismul fundamental și necesar al filosofiei nu înseamnă așadar pentru tânărul Heidegger înregimentarea lui ideologică în vreo altă mișcare și curent (de ex. în cea „materialistă”) ci și aici avem de a face cu un element cu totul constitutiv. (Și care, de aceea, este și mult mai radical, decât oricare mișcare-tendință „obișnuită” de „negare a lui Dumnezeu”!) În loc de așa ceva aici este vorba despre afirmarea întemeietoare a faptului că, în genere, orice filosofie care se înțelege la modul serios și cinstit pe sine, împreună cu această înțelegere trebuie să înțeleagă și împrejurarea că filosofia ca atare și filosofarea în genere este și înseamnă deja în mod implicit și un fel de „ridicarea mâinii împotriva lui Dumnezeu” (Handaufhebung gegen Gott ist).1 2 Doar astfel își poate apoi asigura filosofia și acea autonomie critică, care este necesară criticii existențiale prin care se realizează de fapt, pe de o parte destrucția tradiției și, pe de altă parte, deschiderea existenței. Și doar astfel poate evita filosofia ca - supunându-se atracțiilor ușurării - să devină un simplu și deja obișnuit „calmant 1 Idem p. 18 2 Ibidem 434 Hermeneutica Bibliothecaria - Antologie Philobiblon - Volumul V metafizic”, prin care omul se refugiază într-o lume „liniștitoare” (beruhigende Welt).1 Iar pentru a evita într-adevăr aceste capcane și atracții tradiționale și mult prea obișnuite deja, filosofia trebuie să se desfășoare, să se construiască și să se re-construiească numai și numai pe baza izvoarelor și posibilităților sale reale, factice-efective și radicale. Iar în această re-construcție existențială, Dasein-ul uman - care deci filosofează - nu se poate baza decât și numai pe facticitatea propriilor sale interogații radicale... și nicicum pe vreun Dumnezeu. Este deci limpede, că „ateismul” - termen folosit aici în sensul său propriu și constitutiv, adică a-theos, însemnând prin urmare „fără Dumnezeu”, și nu negarea „grosolană” a lui Dumnezeu - este legat în mod esențial și fundamental de ceea ce noi discutăm aici, adică de întemeierea filosofiei. Căci prin ateism filosofia nu-și „câștigă” pur și simplu vreo „autonomie” - să zicem față de biserică sau religie -dorită sau doar visată ocazional de ea, ci de fapt se întemeiază! Adică, prin ateismul ei, filosofia își dobândește, în raport cu tradiția dominantă, nu doar obiectul său propriu, ci în fond se dobândește pe sine ca decizie, ca deschidere și ca desfășurare întrebătoare și cercetătoare radicală! Din acest motiv se întreabă tocmai aici Heidegger, dacă nu cumva: „Chiar și ideea vreunei filosofii a religiei, mai ales dacă considerațiile sale se realizează fără luarea în calcul a facticității omului, nu este oare un non-sens pur?” (Ob nicht schon die Idee einer Religionsphilosophie, und gar wenn sie ihre Rechnung ohne die Faktizitat des Menschen macht, ei purer Widersinn ist?)1 2 Dar de ce ar fi un „nonsens pur” chiar și „ideea” vreunei filosofii a religiei? Desigur, în primul rând de aceea că dacă „religia” ar fi să zicem „obiectul” unei asemenea filosofii, atunci cu asta filosofia astfel conturată și-ar rata încă din start „obiectul” ei propriu-zis, fundamental și întemeietor. Adică facticitatea cuprinzătoare a Dasein-ului uman!!! În al doilea rând, dacă - cum se și obișnuiește de regulă - prin „filosofia religiei” se înțelege sau se sub-înțelege de fapt un fel de „filosofie religioasă”, atunci prin asta această așa-zisă „filosofie”, filosofia își ratează în fond tocmai sarcinile și sensurile ei. Căci - în virtutea temeiurilor sale! - sensul și sarcina filosofiei nu sunt și nu pot fi altceva, decât conturarea, îngrijirea și interogarea întrebărilor radicale! Care - pe deasupra - se realizează tocmai spre „îngreunarea lucrurilor” și tocmai prin exercițiul primatului negației! Iar orice „filosofie religioasă” - prin însuși numele ei - nu face decât să îngusteze deschisul interogației, căci ea ori „știe” deja de la început răspunsurile crezute și „religioase” ale „întrebărilor” sale, ori, împreună cu aceasta, se abține - dacă nu chiar interzice! - de la început interogarea unor anumite tipuri și direcții (să zicem a-teiste) ale întrebărilor! Filosofia se întemeiază și se identifică deci ca fiind ea însăși un mod factic de a fi al Dasein-ului uman, care, „provenind” tocmai din viața lui factică... se și întoarce la și în facticitatea și „vitalitatea” acestei vieți. De aceea și prin urmare, filosofia (se) întemeiază în fond pe sine însuși. Astfel însă se adeveresc și prind un 1 Ibidem 2 Ibidem 435 Hermeneutica Bibliothecaria - Antologie Philobiblon - Volumul V nou contur și o nouă greutate și vorbele lui Kant, potrivit cu care filosofia este singura care se poate - și chiar este nevoită - să se întemeieze pe sine însuși. Iar aceasta nu este niciodată o desfășurare pur teoretică-epistemică deoarece - cum am văzut - întemeierea de și pe sine a filosofiei nu are loc decât pornind din și în apartenența ei ființială și factică - ca mod de a fi - de viața factică însăși. Ca fiind deci ea însăși un raport de ființă în care ființa însăși „crește” și se îmbogățește întorcându-se spre sine sub forma și la modul interogației radicale ce trebuie asumată, desfășurată și efectuată de fiecare dată la modul actual, existențial-istoric și factic. Oricum: acest text heideggerian de tinerețe, conturează întemeierea filosofiei tocmai așezând-o în solul originilor și sensurilor sale deopotrivă factice, istorice și existențiale. Așezând-o deci tocmai în libertate și tocmai în ceea ce același Kant a numit la vremea lui „autonomia și interesele proprii ale filosofiei”. Prin urmare, întemeierea filosofiei înseamnă pentru Heidegger - deja în 1922 - implicit și deschiderea ei către meditația asupra esenței temeiului și prin aceasta către necontenita re-interogare a lumii, a transcendenței și a libertății! Ori toate acestea vor deveni - în anul 1929 - temele exprese ale studiului Despre esența temeiului, în care deci „temeiul” și „întemeierea” sunt deja interogate în mod expres și - desigur - radical. 436 Considerații privitoare la vînzarea* la Cochii Vechi și mezat Elena CHIABURU Universitatea „Alexandru Ioan Cuza”, Iași Cuvinte cheie: Cochii Vechi; mezat; vînzare silită; drept de protimisis; publicitate; Hareci Rezumat: Vînzarea la Cochii vechi se folosea pentru arendarea unor venituri domnești, iar mezatul pentru înstrăinarea bunurilor nemișcătoare. Procedura se desfășura sub coordonarea Divanului domnesc, publicitatea se făcea prin anunțuri verbale concomitente în localitatea unde se afla bunul pus în vînzare, la isprăvnicii și în Divan. În cazul vînzării la mezat se respecta dreptul de protimisis. Pentru a păstra controlul asupra circulației cu terenuri și imobile și a evita înstrăinările ilegale, prin Sobornicescul Hrisov din anul 1785 s-a introdus etapa verificării în avans a acestui drept, prin așa numita „publicație”. Finalizarea tranzacției avea loc în Divanul domnesc, prin hareci, adică licitarea propriu-zisă și adjudecarea bunului cu consimță-mîntul părților, după care Domnul întărea actul de posesie noului stăpîn. E-mail: elena.chiaburu@feaa.uaic.ro •ft Licitația presupune ca un bun ce urmează a fi instrăinat să se pună în vînzare în mod public, voluntar sau silit, și cu respectarea unei proceduri speciale, fiind dat participantului care oferă prețul cel mai mare. Procedura se desfășoară sub conducerea executorului judecătoresc, care stabililește data și locul desfășurării licitației și le aduce la cunoștința debitorului și a publicului. Licitația se finalizează cu un proces-verbal de adjudecare.* 1 În evul mediu românesc, vînzarea la licitație s-a folosit fie pentru darea în arendă a unor venituri domnești, fie pentru stingerea unor litigii generate de neplata datoriilor, de nevoia împărțirii unei moșteniri sau de ieșirea din indiviziune în cazul stăpînirii devălmașe. În limbajul epocii, termenii care desemnau scoaterea în vînzare prin licitație sînt Cochii vechi și mezat, ultimul cu sinonimul sultan-mezat. Studierea condițiilor care au impus licitația, a formelor de vînzare, a categoriilor de participanți și a mecanismului juridic de desfășurare contribuie la cunoașterea unor aspecte ale vieții economico-sociale precum: evoluția și transformarea stăpînirii devălmașe, destrămarea posesiunilor funciare, respectarea dreptului de protimisis, simplificarea * Editorii respectă opțiunea autorului cu privire la ortografia legată de folosirea literei „î” și „â”. 1 Mircea Costin, Dicționar de drept civil, vol. III: L - Z, București, Lumina Lex, 2004, p. 490-491, sub voce. 437 Hermeneutica Bibliothecaria - Antologie Philobiblon - Volumul V unor aspecte de drept civil și modernizarea societății românești la finele secolului al XVIII-lea și în prima jumătate a celui de-al XIX-lea. Deși practica era unitară în tot spațiul românesc, în studiul de față ne vom referi doar la Țara Moldovei și vom folosi pentru argumentație, cu precădere, exemple din capitala acesteia, orașul Iași. Limita cronologică superioară a investigației este anul 1800. Procedăm astfel, pe de o parte pentru că în Țara Moldovei vînzarea la mezat se desfășura în mod centralizat sub controlul Divanului domnesc de la Iași, iar pe de altă parte din cauză că doar pentru orașul Iași pînă la 1800 beneficiem de un temei documentar bogat și articulat, editat în mod sistematic și riguros.1 În plus, de la începutul secolului al XIX-lea, practica vînzării la Cochii vechi și la mezat intră într-o etapă nouă, de modernizare și constituie subiectul unor lucrări legislative care impun o abordare de sine stătătoare. Pentru acest studiu, surse complementare de informare sînt Condica lui Constantin Mavrocordat, Sămile de Vistierie, lucrări de istorie a dreptului bizantin și dicționare de specialitate, care vor fi indicate la locul potrivit. Se vindeau la mezat așa numitele bunuri nemișcătoare: case și locuri de case, dugheni, vii, moșii, la care se adăugau țiganii, în timp ce vînzarea la Cochii vechi era folosită mai ales pentru arendarea unor venituri domnești. În ordine cronologică, documentele de arhivă menționează mai întîi Cochii Vechi, cu sensul „cine dă mai mult?”, acesta fiind strigătul telalilor care anunțau pe ulițe vînzarea unui bun la licitație. Alexandru (de) Cihac definea astfel noțiunea: „Cochii vechi, s. pl. encheres; ung. kotya licitation, vett (venni) achete; idem, din sîrb koce vece. Cu timpul, cuvîntul vece a fost apropiat, prin etimologie populară, de vechi, plural vechiu”.1 2 Explicația lui Cihac a fost preluată de August Scriban: „Cochii vechi, m. pl. (ung. Kotyavetye. macedoslav ko kie vekie, bg. Ko ste veste, sîrb ko ce vece - cine vrea să dea mai mult”.3 Cu toate acestea, explicația corectă îi aparține lui Lajos Tamas: sintagma ungurească Kotyavetye provine din expresia sîrbo-croată ko oce vece, „cine vrea (să dea) mai mult”.4 Unele instituții românești sunt de sorginte bizantină și au fost adoptate prin intermediul slavilor de la sudul 1 Ioan Caproșu, Documente privitoare la istoria orașului Iași. Acte interne, vol. I - X (1408 -1800), Iași, Editura "Dosoftei", 1999 - 2007. 2 Gustav Weigand, Jahresbericht des Instituts fur Rumanische Sprache (Rumanisches Seminar) zu Leipzig, Leipzig, 1894 - 1921, XIX-XX, 22; Dicționarul limbii române, Tomul I, partea II, litera C, prefață de Sextil Pușcariu, București, Tipografia ziarului „Universul", 1940, sub voce; A. de Cihac, Dictionnaire d'etymologie daco-romane. Elements slaves, magyars, turcs, grecs-moderne et albanais, Francfort, 1879, p. 492, sub voce; Lajos Tamas, Etymologisch-historisches Worterbuch der ungarischen Elemente in rumanischen (unter Berucksichtigung der Mundartworter), London, Mouton, 1967, p. 245, sub voce (textul și traducerea lui din limba maghiară ne-au fost oferite cu amabilitate de Istvan Kiraly V., căruia îi mulțumim și aici pentru ajutor). 3 August Scriban, Dicționaru limbei românești (Etimologii, înțelesuri, exemple, citațiuni, arhaizme, neologizme, provincializme), Iași, Institutul de Arte Grafice "Presa bună", 1939, p. 309, sub voce. 4 Tamas Lajos, Etymologisch-historisches Worterbuch, p. 245, sub voce. 438 Hermeneutica Bibliothecaria - Antologie Philobiblon - Volumul V Dunării, motiv pentru care ipoteza că sintagma Cochii vechi ar fi de origine maghiară, preluată de slavii din sudul Dunării și apoi adoptată de românii de la nord de Dunăre este împotriva cursului firesc al istoriei și al geografiei acestei părți a Europei. Exceptînd lucrarea coordonată de Ovid Sachelarie și Nicolae Stoicescu, Instituții feudale din Țările Române. Dicționar, București, Editura Academiei, 1988, p. 110 și 295 sub voce, și dicționarele amintite mai sus, se pare că practica numită Cochii vechi nu a fost analizată de cercetători. Din această cauză, vînzarea la Cochii vechi trebuie căutată în documentele de arhivă și în izvoarele narative. Procedura este amintită în aceste categorii de surse documentare pentru arendarea unor venituri domnești. Cea dintîi mențiune cunoscută în acest stadiu al cercetării se referă la arendarea încasării gorștinei pe oi. Una dintre cele mai vechi impuneri fiscale, gorștina a fost o dare asupra oilor și porcilor. Sursă importantă de bani, gorștina putea fi exploatată în regie sau prin concesiune în baza unei licitații ori prin arendare. Încasatorii gorștinei se numeau gorștinari și erau fie slujbași domnești, fie împuterniciți ai concesionarilor, care purtau același nume.1 La 18 decembrie 1712, domnul Nicolae Alexandru Mavrocordat scria gorștinarilor de oi din ținutul Iași să nu ia gorștina de la oile mănăstirii Socola: „jăluiră călugăriț(ă)l(e) di la m(ă)năstiri di la Socola, dzicînd că are m(ă)n(ă)stirea 162 oi și voi le cereț(i) gorștina, și mănăstirile la Cochi Vechi s-au strigat să nu dea goștin(a). Deci, viindu-v(ă) carte domnii mel(e) să le dați bună pace, întru nimică să nu le faceț(i) învăluială, că așea s-au strigat la Cochi: mănăstirile să nu dea gorștină”.1 2 Altă mențiune apare în Condica lui Constantin Mavrocordat la 15 octombrie 1741: „somili goștinilor de oi, precum au agiuns cînd s-au strigat la Cochii vechi”. Tot în acel an, la 22 octombrie, „s-au vîndut camenile”3 la mezat. La 27 iulie 1742 s-a înregistrat o poruncă domnească dată desetnicilor de la ținuturi privitoare la încasarea desetinei și a gorștinei: „19 cărți s-au scris, date desetnicilor pe la ținuturi, să aibă a lua desetina de stupi și gorștina de mascuri, precum s-au strigat la Cochii Vechi într-acest an”.4 Pentru a doua jumătate a secolului al XVIII-lea, grație sămilor de vistierie, cunoaștem și alte dări arendate prin licitație la Cochii Vechi. În anul 1763, „slujba desetinii [după cum] s-au vîndut de la Cochii Vechi într-acest anu” și s-a înregistrat o pagubă care a fost scăzută din sama vistieriei, „1131 lei și 30 bani - paguba desetinii de la ținutu Putnii din suma ce-au ieșit la Cochii Vechi, care s-au dat în credință asupră dum(nealui) com(i)s(ului) Mihalachi Luci(u) și s-au rădicat <la> 12 fev(ruarie) 1763”. În 1763, Sama vistieriei înregistrează și „slujba vădrăritului după cum s-au vîndut într-acest anu de la Cochii Vechi”, la fel cu o pagubă la ținutul Putnei care a fost scăzută din sama vistieriei „2493 lei și 80 bani - ce-au arătat dum(nealor) boierii vădrar(i), ce-au cumpărat slujba vădrăritului într-acest anu de la 1 Ovid Sachelarie și Nicolae Stoicescu (coord.), op. cit., p. 208-209, sub voce. 2 Caproșu, Doc. privitoare la ist. orașului Iași, vol. III, p. 383. 3 Condica lui Constantin Mavrocordat, ediție alcătuită de Corneliu Istrati, vol. III, Iași, Editura Univ. „Al. I. Cuza", 2008, p. 108 - 109 și 117. 4 Caproșu, op. cit., vol. V, p. 155. 439 Hermeneutica Bibliothecaria - Antologie Philobiblon - Volumul V Cochii Vechi, că au avut pagubă din slujbă de la țin(u)tu Putnii”. Tot în 1763, „suma slujbii goștinii [după cum] s-au vîndut la Cochii Vechi dumisale Mihalache Suciu biv vel com(i)s”. În 1776, „s-au vîndut slujba desătinii din anul acesta la Cochii Vechi, dumisale Chiriță Lucachi”; „s-au vîndut slujba vădrăritului din anul acesta, la Cochii Vechi, dum(nealui) Necolai Ros(e)t biv vel vist(iernic)” și „s-au vîndut slujba goștinii din anul acesta la Cochii Vechi dum(nealu)i Costachi Ghica vel căm(inar)”.1 Arendașii se recrutau dintre marii dregători care, obișnuit, subarendau, suma de la care pleca licitația fiind fixată de domn după criterii arbitrare. Cînd a fixat lefile și veniturile slujbașilor din cancelaria domnească, în anii 1775 și 1776, Grigore Alexandru Ghica voievod a hotărît: „și cărțile acestor slujbe scriindu-se după Ponturile ce se vor striga la Cochii vechi, să se protocăluiască de vel logof(ăt).1 2 La 1 ianuarie 1796, încasarea vămii domnești a fost arendată pe un an și jumătate (1796 ianuarie 1 - 1797 iunie 31), „Ponturile slujbii vămii după cum s-au strigat într-acest an la Cochi-Vechi”. După un an, la 1 iulie 1797, s-a arendat venitul anual al podurilor din Iași: „Ponturile podurilor, după cum s-au dat într-acest anu de la Cochii Vechi”.3 Noțiunea de mezat (pl. mezaturi) provine din limba turcă și înseamnă vînzare publică (a bunurilor unui datornic); licitație.4 Pentru Țara Moldovei, cea dintîi mențiune documentară cunoscută pînă acum a mezatului este din 22 februarie 1743, cînd Pavel blănar se angaja să-i restituie lui Anastasie Simo fost jitnicer al doilea o datorie sau să-i dea în schimb o pivniță din Tîrgul de Sus, în Iași: „așe au hotărît măriia sa vod(ă), de la Divan, ca să strige crainicul în tîrgu să s(e) scoată pivnița la mezat și păr' în trii dzile cît ar ieși prețul pivniții, într-atîta să o vînd și să plătescu dumisale jic(niceriului) Anastasîi”.5 Vînzarea la mezat putea fi silită sau de bună voie, în funcție de motivele care o impuneau: imposibilitatea plății datoriilor, ieșirea din indiviziune în cazul stăpînirii în comun, cînd nu exista acordul copărtașilor asupra împărțelii, sau doar simpla dorință de vînzare a stăpînului, generată de lipsa de bani ori de inutilitatea economică a bunului în cauză. Documentele cercetate pînă acum nu sunt exhaustive și nu pot avea valoare de generalizare incontestabilă, dar se pare că exista o deosebire între mezat și sultan-mezat, acesta din urmă desemnînd mezatul voluntar. Se puteau scoate în vînzare la mezat orice fel de imobile: case de locuit și locuri de case, tot felul de acareturi, dugheni, cîrciumi, pivnițe, vii, mori, moșii, țigani, dar și bunuri mobile: marfa unui negustor și chiar cărți. 1 Sămile Vistieriei Țării Moldovei, vol. I (1763 - 1784), editate de Ioan Caproșu, Iași, Casa Editorială „Demiurg", 2010, p. 63, 75, 101, 128, 414, 467, 478. 2 Petre Rășcanu, Lefile și veniturile boierilor Moldovei în 1776, Iași, 1887, 7/7 3 Caproșu, Doc. privitoare la ist. orașului Iași, vol. X, p. 1 și 115. 4 Dicționarul limbii române (DLR), Serie Nouă, Tomul VI, fasc. a 6-a (Mergătoriu -Microbiologie), București, Ed. Academiei, 1966, p. 465, sub voce; Valentin Al. Georgescu, Preemțiunea în istoria dreptului românesc. Dreptul de protimis în Țara Românească și Moldova, București, Editura Academiei, 1965, p. 233. 5 Caproșu, op. cit., vol. V, p. 202. 440 Hermeneutica Bibliothecaria - Antologie Philobiblon - Volumul V Vînzarea silită era obligatorie în cazul datoriilor neachitate și se desfășura sub control judecătoresc. Împricinații se înfățișau la judecată în fața unei comisii din care făceau parte marele logofăt (i-am întîlnit în documentele cercetate pe Iordachi Cantacuzino, Ion Bogdan și Constantin Balș), alți mari boieri, mitro-politul1 și cîțiva cunoscători ai chestiunii în litigiu. Solicitanții trebuiau să dovedească dreptul de stăpînire asupra bunului pe care doreau să îl vîndă la mezat ori faptul că erau îndreptățiți să primească datoria revendicată. La 18 octombrie 1776, Grigorie Alexandru Ghica voievod încuviința scoaterea la mezat a casei lui Zalman Cașcaval din mahalaua Muntenimii de Mijloc pentru ca breasla jidovilor din Iași să recupereze cheltuielile făcute din cauza infracțiunilor comise de acesta, „carele casă prin cercetarea ce s-au făcut, dovedindu-se că este dreaptă a lui”. La 27 aprilie 1800, Safta, văduva lui Ion brașoveanu cere permisiunea să vîndă la mezat „un loc ci-l are drept al ei, de zăstri, aice, în oraș(ul) Ieșii, la mahalaoa Muntinimii de Mijloc, cu priimire atît a mumii sale, cît și cu a bărbatului ei acest(a) di al doile, Dumitru Pav(e)lu”, pentru a plăti niște datorii. La 16 iunie 1756, Costantin Mihai Cehan Racoviță voievod confirma Aniței, soția lui Ioniță Pană negustor, dreptul de a scoate la mezat casele fratelui ei, Dumitrașcu Pascal, pentru o datorie: „întrebîndu-se pe epitropi ce au a răspunde ei singuri au mărturisit cum că are dreptate Anița a lua acești bani, 550 lei, căci n-au apucat a lua de la mort”.1 2 După emiterea hotărîrii judecătorești ce demonstra că soluția vînzării la mezat era cea mai potrivită, creditorul sau debitorul se adresa Divanului domnesc solicitînd dispoziția de începere efectivă a vînzării și stabilirea datei licitației. La 14 august 1753, Axintie și Maria vînd lui Ovanes o dugheană din Băibărăcărie și un pogon de vie la Șorogari: „după moarte părinților și a fratelui Hogecu rămîindu multe datorii a casii părintești, au rămas după giudecată să s(e) vînză din rămășiți părințăști să s(e) plătiască datoriile și grijă morților; și s-au scos și o dugheană din Băibă(ră)cărie, cu locu cu totu, la mezatu, și un pogon de vie la Șorogari”. La 11 iunie 1755, pentru a rezolva pricina dintre Maria, mama lui Mihaiu diac de vistierie și Anița, soția răposatului Postolachi cizmar din Iași, „acei boieri au giudecat să să cerci și ce s-a găsi de a lui Postolachi să să scoată la mezat și să vîndză și să plătească banii”. La 16 iunie 1756, soția lui Ioniță Pană negustor primește dreptul de a scoate la mezat pentru o datorie, casele fratelui ei, Dumitrașcu Pascal: „s-au giudecat de față, înaintea a cinstit și credincios boierul domniei mele dumnealui Iordachi Cantacuzino biv vel logofăt, Anița femeia lui Ioniță Pană cupețul și cu Toader Scorțăscul ot vistierie și Chirița neguțitor, epitropii lui Dumitrașcu Pascal care a murit, cerșind Anița de la epitropi să ia 550 lei, prețul caselor ei ce le-au vîndut lui Dumitrașcu, fratele său, și tîmplîndu-să de-au murit Dumitrașcu Pascal n-au apucat să dea banii Aniții <.>. Ș-au cerșut și epitropii ca să să vîndă casele și să-și iei banii. Pentru care dar, iată că s-au dat volnicie Aniței prin cartea aceasta a 1 Ibidem, vol. VI, p. 30; Ibidem, vol. VII, p. 189 - 190; Ibidem, vol. IX, p. 333; Ibidem, vol. X, p. 155. 2 Ibidem, vol. VI, p. 30; Ibidem, vol. VII, p. 274; Ibidem, vol. X, p. 299-300. 441 Hermeneutica Bibliothecaria - Antologie Philobiblon - Volumul V domniei mele ca să aibă a scoati casele la mezat”. La 31 octombrie 1798, Panaite Costandin fost mare sulger menționa „prin jaloba ce au dat mării sale lui vodă dumnealui Panait Costandin că fiind silit de judecată ca să plătească o sumă de bani cu care iaste dator pe la unii și alții și neavînd chip cu care să plătească acea datorie, voiește să vînză cu sultan-mezat o crîciumă cu pivniță de piatră cu șapte dughene cu tot locul lor în Tîrgul Făinii și cu alt loc pe care iaste bina străină și plătește bezmen, ca cu banii ce vor ieși să plătească creditorilor”.1 Întreaga procedură a vînzării se desfășura sub controlul Divanului domnesc, unde se înfățișau cei care solicitau scoaterea unui bun la mezat. Indiferent de locul unde trăiau, aceștia trebuiau să se deplaseze în capitala țării sau să-și trimită un împuternicit la Iași care să se ocupe de rezolvarea chestiunii. Tot de la Divan, la încheierea mezatului cumpărătorii primeau actele de stăpînire. Documentele de arhivă atestă următoarele situații de vindere la mezat: creditorul expunea motivul și solicita Domnului vînzarea bunului aflat în litigiu pentru a-și recupera banii; debitorul cerea de bună voie vînzarea unui bun al său pentru a-și putea plăti datoria; posesorul dorea vînzarea la mezat a unui bun care nu îi mai era folositor; în acest caz era suficientă o hotărîre domnească. Creditorii care nu își puteau recupera o sumă de bani împrumutați sau confruntat în practică cu diverse situații: a) debitorul nu voia să își plătească datoriile. La 1 februarie 1761, „Vasile Chistruiul și cu frati-său Ian(a)che și cu muma lui, fiind datori cu 200 lei preotului Teofil de la Sfînta Vineri, puindu amanet o casă, cu vade pînă la 6 luni <.>; și plinindu-se vedeaoa, nu numai că n-au dat preotului banii, ci încă au și fugit Vasile în Țara Leșască; preotul văzînd că vadeaoa au trecut și Vasile au fugit, au dat jalbă mării tale și, după jalba lui, i s-au dat carte gospod ca să vîndă casa oricui și cu ce prețu ar găsi, să-ș(i) ia banii. Și scoțînd casa la mezat s-au strigat de telali în 4 luni de zile ș-au ieșit casa la mezat pînă la 103 lei”.1 2 Niște debitori răi platnici au fost, în deceniul nouă al secolului al XVIII-lea, Maria ciobotărița și fiul ei Costachi din Iași, care au împrumutat de la Matei ciubotar 200 de lei prin intermediul lui Andrei ciubotarul, care a girat pentru dînșii în fața creditorului. „Și fiindcă Maria ciobotărița cu feciorul ei Costachi nu numai ca la vadeaoa ce ș-au pus, banii n-au plătit, ci încă a mai trecut și alți 5 ani piste vade și îndatoriții n-au avut putință ca să plătească banii, acel Mateiu ciobotariul, îndatoritoriul, n-au mai putut aștepta mai mult, ce au tras la giudecată pe Andrei jăluitorul, carele fiindu îndatorit de la giudecată să plătească ca un chizăș plata, au stătut cîtva vreme la închisoare Varțăi <.>. Apoi aducînd și pe această Marie cu feciorul ei ca să plătească datoria aceasta și ei încă neavînd altă putință de plata banilor, au scos vînzătoare o casă ce au rămas de la Mafteiu, bărbatul ei, și strigîndu-să la mezat în multe rînduri, n-au ieșit prețul casăi suma banilor datorii, și văzînd Andrei că alta nu rămîne de a-și înplini banii, au făcut învoială cu numiții datornici și au cumpărat el casa drept 280 lei cu zapis făcut înaintea mahalagiilor. Apoi 1 Ibidem, vol. V, p. 496, 578 și 761; Ibidem, vol. VI, p. 30; Ibidem, vol. X, p. 199. 2 Ibidem, vol. VI, nr. 285. 442 Hermeneutica Bibliothecaria - Antologie Philobiblon - Volumul V rugîndu-l vînzătorii casei să-i lese să mai șadă într-acea casă pînă la Sfeti Dimitrie, iau lăsat, dîndu-le și sinet la mîna lor; și de la vade sunt trecute zece luni 14 zile și ei casa nu au deșărtat, ce încă mai vîrtos iau chirie de la alți străini ce i-au lăsat ei în casă. Pentru care au cerșut ca prin giudecată să-și afle dreptate, adică ori casa să i să dea întru a lui stăpînire, ori să-i plătească banii, datoria cu dobînda lor”.1 b) Debitorul era în imposibilitatea de a-și plăti datoriile: la 26 februarie 1766, marii boieri judecă pricina dintre Ioniță Tudori negustor, creditor, și Lupul seiman agesc, debitor, pentru datoria de 160 lei: „jăluind Lupul c-au rămas dator lui Tudori cu 160 lei din vînzare unui vin și neavînd cu ce să-i plătească banii vra să-i vîndă o casă ce are și să-și înplinească banii; și cere Lupul să nu i să vîndă casa acmu la vreme de iarnă, în grabă, făr(ă) de preț, ce să i s(e) pui vade ca să vîndă cu prețul ei și să-i plătească datorie. Și i-am pus vade Lupului ca să-și șadă în casa lui păr-la sfîrșitul lunii lui aprilie și pînă atunce să-și caute muștireu ca să-și vînză casa și să-i plătească banii lui Tudori păr-la acest soroc. Iar de nu-și va vinde Lupul casa pînă la soroc de mai sus arătat, nici îi va da banii lui Tudori, atunce să s(e) scoată casa la mezat și să s(e) vînză”. La 15 martie 1778, Neculai Căplan negustor vindea lui Coste căpitan mai multe „acareturi” din Ulița Tîrgului de Jos, din cauză că „din întîmplările vremilor ce s-au întîmplat rămîiindu datori pe la unii și alții cu multă sumă de bani și neavînd nici o facire sau putință de bani ca să le plătesc, toate aceste acareturi <...> le-am scos vînzătoare și s-au strigat la sultan-mezat mai un an de zile”. La 31 octombrie 1798, Panaite Costandin fost mare sulger cerea domnului Alexandru Ioan Calimah să dispună vînzarea la mezat a unei cîrciumi cu pivniță de piatră și șapte dughene din Tîrgul Făinii pentru a-și putea plăti datoriile: „prin jaloba ce au dat către domnie me Panaite Costandin biv vel sulg(er) au arătat că fiind sîlit de cătră giudecată ca să plătească o somă de bani, cu cari este dator pe la uni și alții și, neavînd alt chip de plata datorii sali, voiești să vînză prin sultan-mezat o crîcimă cu pivniți de peatră, cu alte șapte dugheni cu tot locul lor în Tîrg(ul) Făini, și alt loc pe cari este bina străină și plătește bezmăn, ca din prețul acestora să plătească creditorilor acelora ce au a lua de l(a) jăluitor”.1 2 Adeseori, datoriile nu fuseseră făcute direct de un împricinat, ci erau doar moștenite de la diverși membri ai familiei, de cele mai multe ori răposați: soți, părinți, frați. Proprietatea avînd un regim bine stabilit în întreaga perioadă cercetată, în cazul datoriilor făcute de soți, văduvele supraviețuitoare erau nevoite să le plătească. A fost cazul Aniței, văduva lui Postolachi cizmar din Iași, care la 11 iunie 1755, a trebuit să vîndă o dugheană ca să achite o datorie făcută de soțul ei înainte de a muri la Maria, mama lui Mihaiu diac de vistierie: „altă n-au găsit de a lui Postolachi făr(ă) numai această dugheană în Cizmărie, pe locul mănăstirii Gălății. Și scoțîndu-se la mezat nu s-au aflat nime să o cumpere și s-au dat de istov Mariii pentru acei bani”.3 La fel, la 21 iunie 1768, Catrina, soția răposatului Ioniță Nacul diacul de vistierie, din cauză că „după moarte bărbatului ei au rămas cîțva bani 1 Ibidem, vol. X, p. 199. 2 Ibidem, vol. VI, p. 599; Ibidem, vol. VII, p. 448; Ibidem, vol. X, p. 239-240. 3 Ibidem, vol. V, p. 578. 443 Hermeneutica Bibliothecaria - Antologie Philobiblon - Volumul V datorie și neavînd nici o putință ca să plătiască datoria, au scos casăle ce are aice în Iași la vînzare”.1 În fine, într-o mărturie hotarnică a lui Gheorghe Tăutul vornic de poartă, de la 1 decembrie 1796, se menționează o casă din mahalaua Muntenimii de Sus a Aniței soția răposatului Sămion, care „fiindcă au rămas însărcinată cu datorii atît pentru grijile soțului ei cît și a copiilor și neavînd alt chip de plată, au scos la vînzare casa aceasta”.1 2 Destule au fost situațiile în care copiii moșteneau odată cu averea părinților răposați și datoriile neachitate ale acestora. La 14 august 1753, „după moarte părinților și a fratelui Hogecu, rămîindu multe datorii a casii părintești <.Axintie și Maria> au scos o dugheană din Băibă(ră)cărie, cu locu cu totu, la mezatu, și un pogon de vie la Șorogari, <.> dreptu 160 lei. <.>. Și cu acești bani s-au plătit datorii părințăști și cu altil(e) ce s-au mai vîndutu”. La 23 februarie 1798, Meier fiul lui Herșul jidov din Iași dă lui Frangoli Alexiu negustor două pogoane și jumătate de vie la Copou, pe moșia mănăstirii Trei Ierarhi, în schimbul unei dugheni din Iași, „avînd dumilui a lua 470 lei și dobînda lor <...> de la un Herșul sin Avram jîd(o)v. Și avînd amanet pentru acei bani o dugheană a sa de aice din Ieși și la vadelile zapisilor neurmînd el a da banii și încă lipsind și de aice la Botoșeni și tîmplîndu-i-si și moarte acolo și giupînul Frangoli după jaloba ce au dat la mărie sa vodă, prin țidulă g(os)pod s-au scos dugheana la vînzare; <.> și la strîgare mezatului adăogînd și eu, și au rămas dugheana asupra me, cu prețul 450 lei, și nemaiadăogînd nimni alții peste mini, am rămas eu dator a da banii”.3 Stăpînirea bunurilor făcîndu-se în devălmășie pînă tîrziu, au fost și împrejurări în care frații au trebuit să vîndă la mezat bunuri aflate în posesia altui frate, de obicei mort, pentru a-i putea achita datoriile, altminteri succesiunea neputînd fi validată. La 16 iunie 1756, Anița, soția lui Ioniță Pană negustor primește dreptul de a scoate la mezat casele fratelui ei, Dumitrașcu Pascal, pentru a-i plăti o datorie: „cerșind Anița de la epitropi să ia 550 lei, prețul caselor ei ce le-au vîndut lui Dumitrașcu, fratele său, și tîmplîndu-să de-au murit Dumitrașcu Pascal n-au apucat să dea banii Aniții. Acum epitropii mortului stăpînesc toată avere lui Dumitrașcu înpreună și casele. Deci, întrebîndu-se pe epitropi ce au a răspunde ei singuri au mărturisit cum că are dreptate Anița a lua acești bani, 550 lei, căci n-au apucat a lua de la mort, numai atît au răspuns epitropii că ei bani gata n-au găsit la mort, făr-decît marfă prin dugheni <.>. Ș-au cerșut și epitropii ca să să vîndă casele și să-și iei banii. Pentru care dar, iată că s-au dat volnicie Aniței prin cartea aceasta a domniei mele ca să aibă a scoati casele la mezat”. La 28 noiembrie 1798, Gheorghie fost polcovnic, fratele și moștenitorul răposatului Manolachi Zugravul căpitan de darabani, vinde lui Chiriac Floca sulger o vie și niște acareturi ale lui Manolache pentru că „fratele meu Manolache rămîind dator cu mulți bani și creditorii făcînd cerire ca numaidecît să li să înplinească banii, [și] din poronca măriii sale lui vodă am scos la 1 Ibidem, vol. VI, p. 742 - 743. 2 Ibidem, vol. X, p. 81. 3 Ibidem, vol. V, p. 496 și 761; Ibidem, vol. X, p. 148. 444 Hermeneutica Bibliothecaria - Antologie Philobiblon - Volumul V sultan mezat toată avere fratelui meu, mișcătoari, și să să vînzi spre plata acei datorii”.1 Cele mai multe datorii lichidate prin mezat erau făcute către o persoană fizică, dar au existat și alte situații. Cunoaștem un caz de datorie neachitată către vistieria rusească „din anii trecuți de la vreme cînd au fost muscalii aice în țară”1 2 <.> rămîind Thoma Sendulache datori cu cîțva bani la hazneaoa împărății rusăști după slujbe a visterii la care au fost atunce mestecat el cu alți tovarăși ai sei, pentru care bani fiind apucat după zapisul seu ca să-i plătească el încă au arătat că are să ia sume de bani de pe la unii și alții din tovarăși ce au avut slujbe în vreme de atunci. Dintre care datornici ai sei au arătat că are să ia și de la Neculache postelnicel <.> 2203 lei, avînd amanet și scrisorile caselor cu tot locul lor. <.la 4 februarie 1776> au cerșut ca să să scoată casele numitului Nicolache post(elnicel) la sultanu mezat să se vînză ș(i) să se plătească banii datorii lui Nicolache post(elnicel) ce are să ia Thoma Sendulache ca și el să să plătească de datoriia haznelii rusăști”.3 Lectura integrală a documentului sugerează că în cazul vînzării la licitație silită pentru executarea unor creanțe ale statului, procedura era simplificată. În rîndul creditorilor se putea afla și o breaslă. La 18 octombrie 1776, breasla jidovilor din Iași dorea să recupereze cheltuielile făcute din cauza infracțiunilor comise de Zalman Cașcaval din mahalaua Muntenimii de Mijloc și cerea permisiunea să-i scoată casa la mezat: „de vreme ce Zalmăn Cașcaval, jidov de aici din Iași, în trecutele luni, la luna august 14 zile, sculîndu-se noaptea înspre Sîntă Maria Mare, cu nebunie, au rănit pe nouă oameni, pe care i-au tăiat cu toporul, fiind ei adormiți pe la casele lor. Și prinzîndu-se de atunci, s-au pus la închisoarea temniței. Și dintr-acei răniți au și murit unul, și făcîndu-se cheltuială, atît cu doftoriile ce s-au cheltuit, cu acei răniți, și cu doftorii ce-au fost rînduiți de domnia mea <Grigore Alexandru Ghica> de i-au căutat, cît și cu bani gata ce s-au dat la femeile oamenilor acelor răniți, care oameni încă unii nici pînă amu tot nu s-au tămăduit bine. Și pentru acea cheltuială am hotărît domnia mea de au dat toți jidovii de aice din Iași <.> pentru acea faptă a lui Cașcaval jidovul. Acmu, prin jaloba ce-au dat domniei mele <.> au cerșut jidovii ca să i să vîndă casa cu locul ei, să-și plinească din banii ce au dat pentru Cașcaval jidovul, ca să nu rămîie ei de tot păgubași”.4 Alteori, creditor a fost chiar domnul țării. În 1776, soția răposatului Iordachi Costachi fost mare vistiernic renunță la dreptul său de moștenire pentru ca Grigore Alexandru Ghica să-și recupereze datoria de 25 000 lei prin vînzarea la mezat a bunurilor rămase de la soț: „apucîndu-mă măriia sa cu zapisul bărbatului mieu ca să dau acei bani de sus arătați, și eu neavînd ce răspunde, ș-au cerut măriia sa dreptatea la preosvinția sa părintele mitropolitul și la dumnealor veliții boieri și chemîndu-mă și pe mine față <.>, eu nedîndu-mi mîna ca să răspundu cu bani, m-am lepădat de clironomiia bărbatului mieu. Deci așa au hotărît preosvinția sa părintele și toți boierii 1 Ibidem, vol. VI, p. 30; Ibidem, vol. X, p. 204-205. 2 Ocupația militară dintre anii 1769 - 1774. 3 Caproșu, Doc. privitoare la ist.orașului Iași, vol. VII, p. 215 -216. 4 Ibidem, vol. VII, p. 274. 445 Hermeneutica Bibliothecaria - Antologie Philobiblon - Volumul V după dreptate: <...> ca din lucrurile bărbatului mieu să se împlinească datoriia măriei sale. Deci fiindcă de ale răpousatului bărbatului mieu din alte lucruri nu s-au aflat, fără numai casele din Iași și o pivniță cu crăcimă și cu 2 dugheni în Tîrgul de Gios și o moșie cu mori, anume Torcești, la ținutul Tecuciului, și după hotărîrea judecății scoțîndu-le măriia sa la mezat lucrurile aceste și strigîndu-le cîtăva vreme, mai mult nimene n-au dat pe aceste lucruri decît 12 200 lei, iar măriia sa au dat piste suma aceasta încă 7 550 lei, care s-au făcut 19 550 lei, și l-au primit în datorie ce are să ia și tot mai rămîne măriia sa să mai iei de la bărbatul mieu 5 250 lei; și pentru acești bani ce au mai rămas să mai iei măriia sa, cele ce ar mai găsi de ale bărbatului mieu va lua mărie sa, în afară din cele ce sunt date zestre ginerilor”.1 Se observă că în toată perioada studiată, dreptul de proprietate era fundamental, fiind respectat de însuși domnul țării. Vînzarea la mezat se aplica în cazul imposibilității scoaterii unor imobile de sub zălog. Înainte de 3 mai 1759, Ivan Caraferiali băcan din Iași și soția lui Maria, „fiind noi datori dumisale giupînului Nicoli Sulioti neguțătorul din Goliia cu șasă sute lei, bani noi <.> am pus zălog aceste cinci dugheni <. și> neavîndu putință ca să pletesc cu bani <.> l-am dat <.> ca să vîndă la mezat”. La 3 martie 1766, moșiile, viile, casele, pivnița și țiganii comisului Ștefan Buhăiescul au fost scoase la mezat din cauză că „s-au îndatorit de la hagi Sachelarie pentru a sa și părințască trebuință cu 6000 lei <.>. Și văzîndu că trece vreme la mijloc și banii nu-i plătește, nevoia l-au silit de au înștiințat domniia și Divanul cu jalba sa și aducîndu pe com(isul) la Divan, s-au întrebat de iaste dator după zapisele lui și n-au tăgăduit; și întrebîndu-se de are putință să plătească bani ori să-i vîndă zăloagele la mezat, el au răspuns că cu bani nu poate să răspundă, ce numai să-i vîndă amaneturile, că altă putere n-are”.1 2 Vînzarea la mezat se impunea adeseori pentru rezolvarea moștenirii unui bun stăpînit în comun. La 1 august 1756, Iordana, vara Catrinei fiica lui Costandin Cațichi, primea de la Sandul și Ioniță Cațichi 60 de lei, partea Catrinei din prețul casei părintești vîndute: „viindu eu cu răvaș de la vară-me Catrina, ca să-i de parte ei din casa părințască <.> și ieșind eu la giudecată cu bade Sandul și fratele său, Ion, înainte dum(i)sal(e) giupînului Ion Bogdan vel log(o)f(ă)t, ne-au judecat să se împartă casa în trei părți; și 2 părți să ieie bade Sandul cu frate-său Ion, a treia parte să ieie vara mea, Catrina. Și s-au scos casa la mezat și au ieșit prețul casei o sută optdzăci de lei, care casă au fost cumpărată în 60 lei; și după judecată am stătut la aședzare cu dumnealor și mi-au dat șesădzăci de lei, parte vara-mea Catrinei, a treia parte din cît au ieșit casa la mezatu”. Cum se observă, operațiunea se putea face și prin împuterniciți. În fine, la 1 aprilie 1798, „după jaloba ce au dat mărie sali lui vodă Elena soție mortului Sandul Veisa izbaș, au arătat că în moșie Gîmboseni și Rădiu Mare de la țînut Ieșii, un bătrîn fiind al ei și a unui frate al ei, anume Costachi, acel frati al ei ș-ar fi vîndut parte lui de istov la alți streini și ei, voind ca să răscumperi pentru ei și neavînd chip, au cerut ca să s(e) vînză cu soltan-mezat un loc 1 Ibidem, p. 189 - 190. 2 Ibidem, vol. VI, nr. 208; Ibidem, vol. VII, p. 31 - 32. 446 Hermeneutica Bibliothecaria - Antologie Philobiblon - Volumul V de case aice din oraș(ul) Ieșii din mahalaoa Muntenimii de Mijloc ce i-au rămas de la soțul ei; pentru care întrebîndu-se și pe Costandin Veisa ot vist(ierie) unchiul și epitropul copiilor, au arătat că cerire cumnatii sali iasti cu cali, fiind mai de folos copiilor parte de moșie cît locul acel de case”.1 Dese au fost împrejurările în care stăpînul, de bună voie, cerea domniei să admită vînzarea la licitație a bunurilor sale, probabil din cauză că nu a găsit singur un cumpărător care să-i dea prețul dorit. Pricină de vînzare la mezat unui bun era lipsa de beneficiu de pe urma acestuia. La 8 aprilie 1777, Coste Papafil medelnicer vindea un loc de casă pe Ulița Măjilor: „mie nefiindu-mi trebuitoriu locul acesta l-am scos la mezat și nimine nedînd mai multu, ce numai preosvinție sa părintele mitropolitul me-au dat 255 lei”. La 23 martie 1793, Andrei și fiul său, Chiriac, “avînd noi niște case cu locul lor și cu pivnițe de piiatră supt casă și nefiindu-ne trebuitoare, le-am scos vînzătoare și la sultan-mezat s-au strigat de Gheorghie telal-baș pe toate ulițele orașului Iașii piste 60 zile. <.>. Și i-am vîndut dumisale <căpitanul Toader Vîrgolici> casele aceste, cu tocmeală dreaptă 900 lei”. La 3 martie 1794, Toader Balș fost pitar vinde lui Gheorghi Botezatul fost terzi-baș în Iași un loc de lîngă biserica de lemn Sf. Gheoghi: „nefiindu-mi trebuitori, l-am dat la telal-baș prin vechilul mieu, dum(nealui) șătr(ar) Necola, ca să să vîndă la solton-mezat”. La 29 iunie 1795, Gheorghi diacon de la biserica Sfîntul Neculai cel Nou vinde lui Mihalachi Luca ban un loc cu două căsuțe din Muntenimea de Mijloc, pe motiv că ..neavînd nici un prilej spre chivernisala me și a fiilor mei, m-am socotit de a me bunăvoie să vînd acel loc”. La 24 septembrie 1796, Neculai Stratilat fost mare comis avînd o pereche de case în Mahalaua Feredeielor și „nefiindu-mi trebuitoare acesti case, cu toate cele ce se află și cu tot locul lor ce se cuprinde prin zapisele vechi, le-am scos la vînzarea mezatului”.1 2 La 15 februarie 1800, Zmaranda Cogălniceanul explica nevoia pe care scoaterea la mezat a unui loc de casă din Ulița Sîrbească urma să o rezolve: „după moarte bărbatului ei, rămîind cu 4 fete, din care doaî fiind în vrîstă de măritat, și neavînd cu ce să le facă trebuincioasa zăstri, au făcut cerire ca să i să vîndă cu soltan-mezat”. Dintr-o hotarnică din 19 ianuarie 1808, aflăm că un posesor nenumit de „aice în oraș Ieșii, la mahalaoa Muntenimei de Sus, în Drum(ul) Păcurariului lîngă țintirimul bisăricii Prepadoabnei Paraschivii, am o casă cu locul ei, cît ține îngrăditură, și cu grajdiu i șura sî nefiindu trebuitoare, spre întîmpinare greutăților casii ce am, voiesc a o vinde cu sultan-mezat”. Tot în anul 1800, la 5 septembrie, Alexandra și fiii săi vînd sulgerului Toader din Iași nouă pogoane de vie cu livadă la Buciumi, pe moșia mănăstirii Dancu, „ce-m(i) sunt rămasă di la bărbat <...>, care vii fiindu-mi de pagubă a le ține, neavînd puteri și agiutor a le căuta, fiind fimei săracă și singură și aflîndu-mă și datoare cu 500 lei la dum(nea)lui Adămache Ioan <...> și socotindu-mă că îmi sunt de pagubă cînd pentru lucrul lor cer bani cu dobîndă și di pricină că nu are cine să privigheze cum să lucrează, dau roadă puțină, încît nu-m(i) pot scoate bani ce cheltuiesc, și mai adăogind pe lîngă dobînda banilor și 1 Ibidem, vol. VI, p. 41; Ibidem, vol. X, p. 155-156. 2 Ibidem, vol. VII, p. 369; Ibidem, vol. IX, p. 135, 228, 237 și 350; Ibidem, vol. X, p. 62. 447 Hermeneutica Bibliothecaria - Antologie Philobiblon - Volumul V dobînda acelor 500 lei cu cari s-au împrumutat bărbat(ul) mie(u) și din zi în zi crescînd <...>. Pentru cari, după jaloba ce am dat cătră mărie sa vodă, cerire ca să s(e) vînză cu sultan-mezat acest acaret nefolositor”.1 Vînzarea la mezat a fost generată și de plecarea din țară a stăpînului. Așa a procedat în anul 1792, vistiernicul Matei Cantacuzino care urma să se stabilească în Rusia. La rîndul lor, Neculai Cantacuzino cu soția Frăsîna, cînd au plecat definitiv în Țara Românească, „avîndu noi niște casă aicea în oraș(ul) Iași, în mahalaoa Feredeilor, din sus de bisărica Sveti Gheorghi și în mal Rîpii Pevițoai <.> și nefiindu-ne noaî trebuitoari, avî(n)d să mergim la Țara Muntenească să trăim, le-am scos vînzătoari la sultan-mezat”.1 2 Împrejurările ce au impus vînzarea la mezat nu sînt întotdeauna expuse în documente. La 6 septembrie 1794, doctorul Fotachi din Iași spune doar „avînd trebuință să vînd numitul loc <de lîngă poarta mare a Curții Vechi> împreună cu zidirile ce am făcut pe dînsul, <.> de nimine silit, ce de a me bunăvoie am mersu la d(u)m(nea)lui vel agă și după rînduiala ce urmează am cerșut țidulă cătră telal-bașa <.> și strigîndu-să la sultan-mezat <.> am vîndut d(umi)sale chir Feodor Petrovici”.3 După ce primea solicitarea de scoatere la mezat, domnul cerea unui dregător să facă evaluarea bunului la fața locului. La 2 mai 1768, Grigore Ioan Calimah voievod poruncea să se evalueze niște case din mahalaua Sîrbească și să fie scoase la mezat, potrivit hotărîrii din anaforaua boierilor de Divan. La fața locului urmau „să margă doi vornici de poartă dimpreună și cu o calfă de teslari ca s(ă) prețăluiască acele cas(e) și să s(e) vînză la mezat oricui s-ar găsi”.4 După evaluare, domnul dispunea să se facă publicitate vînzării, pentru ca cei interesați să poată afla. La 17 iulie 1765, Grigorie Alexandru Ghica îi împuternicea pe Toader Parpaniță și pe unii din frații săi să vîndă casele unui frate al lor: „dat-am cartea domniei mele lui Toader Parpaniță și fratelui său <.> prin carea îi volnicim și le dăm voi ca s(ă) aibă a-i vinde casile fratilui lor Costandin Parpaniță, carile din porunca domnii mele s-au scos la mezat să să vînză și să-și plătească datornicii lor. Deci, cu prețul ce or ieși la mezat să aibă a le vinde oricui s-ar găsi să le cumpere”.5 Cartea domnească nu se emitea în cazul vînzării voluntare, cînd stăpînul unui bun cerea scoaterea la mezat din proprie inițiativă, fără a fi grevat de datorii. În acest caz, era suficientă o „țidulă” în care se făcea descrierea imobilului, dată starostelui de telali ca să facă publicitatea necesară. La 1 decembrie 1778, Costandin, nepotul lui Andrei, întocmea o „țidulă de locul meu ce am de baștină de la moși-meu Andrei, fecioru babii Dumitrei, ce iaste în mah(alaua) Broșteni, pe care loc am și o dugheană făcută de mini; măsura locului iasti: fața locului dinspre Ulița Gospod cea 1 Ibidem, vol. IX, p. 322; Ibidem, vol. X, p. 283-284 și 335 - 336. 2 Ibidem, vol. IX, p. 63 - 64 și 72. 3 Ibidem, p. 276. 4 Ibidem, vol. VI, p. 733 - 734. 5 Ibidem, p. 575 - 576. 448 Hermeneutica Bibliothecaria - Antologie Philobiblon - Volumul V Mare ce mergi la Podu Roș 14 stînjeni g(ospo)d; din dos să hotărăști locul cu gardul lui Statii negustoriul ce l-au cumpărat de la Toader dascalul și dinspre amiază zi să hotărăști cu Sandul făclierul, din sus să hotărăști cu locul lui Dumitru salahoriul, și pentre locul meu și a lui Dumitru salahoriul iasti și hudiță, pe care loc l-am dat la Chiriiac starostile de telali să-l strîge la soltan-mezat”. La 27 iunie 1793, Alexandru, fiul lui Gheorghe Frangole și vara sa Casandra, stăpînii unei cîrciumi cu pivniță de piatră din Tîrgul Făinii, „avînd noi mare trebuință de bani, cu țidula noastră am scos-o la sultan-mezat să s(e) vîndă”.1 Operațiunea de vînzare la mezat a fost coordonată de acei dregători care în decursul timpului au avut atribuții administrative și judecătorești: marele hatman, aga, vornicul de aprozi. Aceștia transmiteau executarea procedurilor mezatului slujbașilor din subordine: vornicul de poartă, vătaful ori ceaușul de aprozi. La 16 februarie 1766, Grigorie Alexandru Ghica voievod poruncea ceaușului de aprozi să vîndă la mezat casa lui Lupu croitor din Iași, care îi este dator cu 160 de lei negustorului Ioniță Tudori din Iași: „poruncim domniia me ceauș(ului) de aprozi să pui casa datornicului să se vînză la mezat”. La 7 decembrie 1792, Alexandru Constadin Moruzi voievod poruncea marelui vornic de aprozi să se strige la mezat acareturile lui Costandin Paladi: „d(u)m(neata) vel vornic za aprozi, după izvod de moșii și alte acareturi ce au dat d(u)m(nealu)i Costandin Păladi ca să s(e) vîndă, să pui pe telal-bașa ca să le strîge la mezat pe toate ulețăle orașului Ieșii, cum și în Divan g(os)pod, cu vade de duă luni de zîle”.1 2 La rîndul lor, acești slujbași îi transmiteau starostelui de telali, numit telal-bașa, să împlinească porunca domnească. Pentru a folosi un termen juridic modern, telal-bașa era executorul judecătoresc al licitației. Ordinul de execuție era transmis sub forma unei „țidulă de poroncă cătră telal-bașa, pentru strîgatul mezatului”3 (la 5 februarie 1795, pentru crîșma și locul pe care l-au cumpărat Iordachi Canta fost mare vistiernic de la mezat). În fine, telal-bașa se ocupa în mod concret de publicitatea vînzării, numită strigare la mezat, prin intermediul crainicilor4 și ai telalilor5 pe care îi avea în subordine. La 1 iunie 1792, Agia poruncea lui telal-bașa să strige la mezat pe toate ulițele Iașilor averea vistiernicului Matei Cantacuzino ce urma să plece în Rusia: „fiindcă dum(nealui) vist(iernicul) Matei Cant(acuzino) <.> au scos la mezat toate moșiile și alte acareturi ca să le vînză, pentru aceea, iată, ți să dă izvod de acareturile ce are aice în oraș și ți s(ă) poroncește ca să strîgi pe toati ulițile să s(e) înștiințăzi dum(nea)lor boierii, neguțitorii și toți de obștie”.6 La 1 aprilie 1798, Vornicia de aprozi poruncea lui Gheorghi telal-bașa să strige la mezat un loc de casă din Mahalaua Muntenimii de Mijloc: „de la 1 Ibidem, vol. VII, p. 483; Ibidem, vol. IX, p. 164. 2 Ibidem, vol. VI, p. 599; Ibidem, vol. IX, p. 115. 3 Ibidem, vol. IX, p. 301. 4 „Și strigînd crainicul pin tîrgu"; (Caproșu, op. cit., vol. V, p. 202). 5 Telal m. (turc tallal, d. arab dellal, strigător public) - crainic, pristav, strigător public ori la mezat; (Scriban, Dicționaru limbei românești, p. 1306, sub voce). 6 Caproșu, Doc. privitoare la ist. orașului Iași, vol. IX, p. 63 - 64, 449 Hermeneutica Bibliothecaria - Antologie Philobiblon - Volumul V Vornicia de aprozi, cătră Gheorghi telal-bașa. Fiindcă, după jaloba ce au dat mărie sali lui vodă Elena soție mortului Sandul Veisa izbaș <.>, au cerut ca să s(e) vînză cu soltan-mezat un loc de case aice din oraș(ul) Ieșii din mahalaoa Muntenimii de Mijloc ce i-ai rămas de la soțul ei”. La 23 decembrie 1799, „de la Vornicie de aprozi cătră Gheorghie telal-bașa. Prin jaloba ce-au dat mării sale lui vodă dum(nealui) pah(arnicul) Ion Carp și Costache, fiiul stol(nicului) Iordache, au arătat că lîngă Sfeti Neculaiu, în măhalaoa Muntenimii de Sus, are un loc de împărțală cu pah(arnicul) Ioan Carp, cu trii casă țărănești pe loc și vra să-l vînză la mezat. Deci să scrii ca să strigi arătatul loc la soltan-mezat, 40 zile, după obiceiu, pe toate ulițile orașului și în Divan(ul) domnesc”. Și la 27 aprilie 1800 s-a dat o poruncă „de la Vor(ni)ci(a) de aprozi cătră Gheorghii telal-bașa. Fiindcă prin jaloba ce au dat cătră măriia sa vodă Safta, soția mortului Ion brașovanu <.> au făcut cerire ca să se vîndă cu sultan-mezat un loc ci-l are drept al ei, de zăstri, aice, în oraș(ul) Ieșii, la mahalaoa Muntinimii de Mijloc, <.> iată ți să poroncești să-l strigi la mezat, după rînduială, în curgire de 40 zili, pe toate ulițile oraș(u)lui și în Divanul g(o)sp(o)d “.1 Modalitatea concretă de anunțare este consemnată într-un act din 8 martie 1798, cînd Alexandru Ioan Calimah voievod poruncea ispravnicilor din ținutul Vaslui să facă publicația pentru cei 305 stînjeni cumpărați de Constantin Bantăș negustor din Iași în moșia Rîșcanii de Sus, de pe Telejna: „să orînduiți ca să s(e) facă poblicații atît acolo, la stare locului, cît și pretudindine în tot țin(u)tul și pre la toati zilile de tîrg, cetindu-să și copiia zapisului întru auzul tuturor pînă în șasă luni de zile”.1 2 Strigarea se făcea doar în zilele de tîrg, în iarmaroace, în locurile de adunare și, desigur, la biserică în zilele marilor sărbători religioase, nu în fiecare zi a săptămînii. Simultan cu anunțul verbal, imobilele scoase la vînzare erau semnalate printr-o cruce pusă pe ele. La 1 octombrie 1762, Nastasiia Chistruiasa neputînd plăti o datorie pentru care amanetase o casă, „s-au rînduit pe vornicii de poartă cu poronca g(os)pod de au pus cruce casăi să să vînză la mezat”. La 6 iulie 1767, Radu croitorul a vîndut lui Avram jidov trei dughene în Iași, „am pus cruci dughenilor și au șăzut trii luni cu cruci și s-au strigat și la mezat”. La 29 iunie 1795, Gheorghi diaconul de la biserica Sf. Neculai cel Nou vinde lui Mihalachi Luca ban un loc cu două căsuțe din Muntenimea de Mijloc „și așe scoțîndu-l la vînzare am pus, după obiceiu, și cruce pe casă spre publicație”. Într-o mărturie hotarnică din 1 decembrie 1796 scrie că Anița văduva lui Sămion din mahalaua Muntenimii de Sus „au scos la vînzare casa aceasta puind și sămnu crucii spre înștiințare tuturor”.3 Perioada de publicitate era variabilă, în funcție graba creditorului ori de interesul posesorului. Am văzut că la 22 februarie 1743, Pavel blănar se angaja să restituie lui Anastasie Simo fost jitnicer al doilea datoria de 600 de lei sau să-i dea o pivniță din Tîrgul de Sus evaluată la acest preț în urma mezatului hotărît de Divanul domnesc: „să strige crainicul în tîrgu să s(e) scoată pivnița la mezat și păr' 1 Ibidem, vol. X, p. 155-156, 275-276 și 299-300. 2 Ibidem, vol. X, p. 151. 3 Ibidem, vol. VI, nr. 426 și p. 705; Ibidem, vol. IX, p. 350; Ibidem, vol. X, p. 81. 450 Hermeneutica Bibliothecaria - Antologie Philobiblon - Volumul V în trii dzile cît ar ieși prețul pivniții, într-atîta să o vînd”. La 1 octombrie 1762, Nastasiia Chistruiasa și fiii ei, neputînd plăti o datorie pentru care puseseră amanet o casă, „au pus pe un Necula telal de au strigat-o la mezat patru luni”. La 6 iulie 1767, Radu croitor vinde lui Avram jidov trei dughene în Iași, după ce „au șăzut trii luni cu cruci și s-au strigat și la mezat”. La 12 mai 1772, Sachelarie Papadimitrie Duca cumpăra bunurile lui Ștefan Buhăiescul comis scoase la mezat „și din poronca domnească și a Divanului acele amaneturi s-au strigat la mezat 30 de zile de Nicola telalul”. La 15 martie 1778, Neculai Căplan negustor vinde lui Coste căpitan mai multe acareturi din Ulița Tîrgului de Jos, care „toate aceste acareturi <...> le-am scos vînzătoare și s-au strigat la sultan-mezat mai un an de zile”.1 Începînd din 1785, prin Sobornicescul hrisov, termenul de strigare la mezat a fost fixat la 40 de zile; iată un singur exemplu: la 1 aprilie 1798, Vornicia de aprozi poruncea lui Gheorghi telal-bașa să strige la mezat un loc de casă din Mahalaua Muntenimii de Mijloc, „pe toate ulițăle orașului și în Divanul domnesc în curgere de 40 zili”. Asupra Sobornicescului hrisov vom reveni în alt loc, aici mulțumindu-ne să spunem că și după anul 1785 durata strigării a continuat să fie variabilă, în virtutea obiceiurilor anterioare. Astfel, la 5 august 1792, s-a transmis „de la Agie cătră Gheorghi teleal-bașe. Fiindcă Catrina, fimeia lui odobașa Mihălache Petco, de aice, den Iași iaste datoare cu triizăi lei cu zapis preutului Ioan de la Patruzăci de Sfinți, și neavînd cu alta ce plăti decît numai cu o casă ce o are în Tîrgul Boilor, în mahalaoa Muntenimei de Mijloc, iată țî să poroncește: această casă să o strîgi la mezat, în vade de șasă luni”. La 7 decembrie 1792, Alexandru Constadin Moruzi voievod poruncea marelui vornic de aprozi să se strige la mezat acareturile lui Costandin Paladi „cu vade de duă luni de zîle”. La 23 martie 1793, Andrei și fiul său Chiriac, vînd lui Toader Vîrgolici căpitan niște case cu pivnițe de piatră din mahalaua Muntenimea de Jos: „și la sultan-mezat s-au strigat de Gheorghie telal-baș pe toate ulițele orașului Iașii piste 60 zile”. Dintr-un zapis din 17 ianuarie 1796, aflăm că Vasîle Lupeș și fratele său Necolai au vîndut casele moștenite de la părinți „lîngă Bisărica Vulpi, în mahalaoa Tîrg(ului) Boilor, <.> cu sultan-mezat <. și> prin țidulă g(os)p(o)d s-au strîgat la sultan-mezat 74 zile”. La 1 decembrie 1796, într-o mărturie hotarnică a lui Gheorghe Tăutul vornic de poartă se menționează strigarea unei case din mahalaua Muntenimii de Sus a Aniței soția răposatului Sămion, „spre înștiințare tuturor, în curgire de cîteva luni de zile”. Nu întotdeauna, însă, perioada în care vînzarea bunurilor trebuia anunțată este precizată în documente: la 15 iulie 1792, Neculai Cantacuzino și soția lui Frăsîna, plecînd definitiv în Țara Românească își vînd casele din mahalaua Feredeelor ginerelui lor Necula Stratulat fost mare armaș și fiicei lor Săftica, „strigîndu-s(ă) cîtăva vremi atît pe ulițile orașului cum și în Divanul g(o)sp(od)”. La 27 iunie 1793, Alexandru, fiul lui Gheorghe Frangole și vara sa Casandra vînd lui Panaite Idieriul negustor, o cîrciumă cu pivniță de piatră din 1 Ibidem, vol. V, p. 202; Ibidem, vol. VI, nr. 426 și p. 705; Ibidem, vol. VII, p. 31 - 32 și 448. 451 Hermeneutica Bibliothecaria - Antologie Philobiblon - Volumul V Tîrgul Făinii, „strigîndu-să cîtăva vremi la mezat”. La 9 iulie 1792, Mateiu Cantacuzino adeverea că „scoțînd noi la soltan-mezat un eleșteu cu moară, ci avem pe Căcaina, în margine tîrgului Ieșului, din sus, s-au strîgat în destulă vremi. Și <.> au rămas cu cel mai de pe urmă preț, 1700 lei, <.> asupra dum(i)s(ale) șat(rarului) Necola”. Dintr-un act din 5 octombrie 1798 aflăm ce însemna „în destulă vreme”. Elena, văduva lui Sandul Veisa iuzbașa, „cerșind ca cu sultan-mezat să s(e) vîndă un loc de casă din Ieși, de la mahalaoa Muntenimei de Mijloc, ce i-au rămas de la bărbatul ei <.> s-au dat poronca domnii mele prin țidulă cătră dumnalui vel vornic de aprozi ca să-l scoată la mezat. <.> Deci, după poroncă strigîndu-să în destulă vremea la sultan-mezat, adică de la 11 zile a lunii aprilie și pînă la 8 zile a lunii săptembre a anului curgătoriu, prețul cel mai de pe urmă, adică 685 lei, cu care s-au mulțămit și vînzătoare, l-au dat cinstit și credincios boieriul nostru dum(nealui) Dimitrie Saule biv vel spatar”. În fine, la 3 martie 1794, Toader Balș fost pitar vinde lui Gheorghi Botezatul fost terzi-baș în Iași un loc lîngă biserica de lemn Sf. Gheorghe, care „străgîndu-să multă vreme la solton-mezat, <.> prețul cel mai bun și desăvîrșit l-au dat dum(nealu)i Gheorghie Botezatul”.1 Publicitatea prin anunțuri verbale se făcea concomitent în localitatea unde se aflau bunurile, la isprăvnicii și în Divanul domnesc. O condiție sine qua non a vînzării la mezat, impusă de cutumele dreptului de stăpînire medievală era obligația de a respecta dreptul de preemțiune sau de protimisis, la fel ca în cazul vînzării directe. Dreptul de protimisis (npoiipnoig = întîietate, precădere, preferință) presupunea ca persoanele aflate în anumite raporturi durabile de solidaritate (rudenie, devălmășie, vecinătate) cu stăpînul silit să își înstrăineze un bun, puteau dobîndi bunul respectiv sau folosința lui plătind prețul de înstrăinare, fiind preferate unui potențial cumpărător din afara cercului de solidaritate. Dreptul de preemțiune se exercita sub forma ofertei pe care vînzătorul trebuia să o facă privilegiatului, pentru ca acesta, în intervalul termenului de publicitate stabilit, să decidă dacă plătește prețul oferit de străini și păstrează bunul pentru sine sau nu.Ordinea de preferință în exercitarea protimisisului era următoarea: posesorul unui bun pe care dorea să îl vîndă avea datoria să își întrebe mai întîi rudele dacă doresc să cumpere; numai dacă acestea renunțau, cumpărătorul se adresa vecinilor și abia dacă nici aceștia nu doreau să cumpere, solicita vînzarea către un străin1 2, în cazul de față prin organizarea unui mezat. Colecțiile arhivistice adăpostesc un număr impresionant de acte privitoare la dreptul de preemțiune, dar nu vom intra în detaliile acestei chestiuni juridice atît de ample încît ar necesita o cercetare de sine stătătoare. Oferim doar cîteva exemple mai aparte de aplicare a preemțiunii în vînzarea la mezat. În secolul al XVIII-lea, regimul de bezmăn (chirie, superficie, emfiteuză), ia o dezvoltare deosebită în 1 Ibidem, vol. IX, p. 70, 72, 83 - 84, 115, 135, 164, 228 și 237; Ibidem, vol. X, p. 39, 81, 155156, 194-195. 2 Vezi Valentin Al. Georgescu, Preemțiunea în istoria dreptului românesc; idem, Bizanțul și instituțiile românești pînă la mijlocul secolului al XVIII-lea, București, Editura Academiei, 1980. 452 Hermeneutica Bibliothecaria - Antologie Philobiblon - Volumul V orașele moldovenești. Stăpînirea cu titlu de bezmăn era supusă, pe lîngă protimisis, și dreptului special al stăpînului locului de a se învoi la înstrăinare.1 Din această cauză, la 11 decembrie 1758, Ioana ceprăgăriță din Iași se judeca la Divan cu Agapie egumenul mănăstirii Sfîntul Sava pentru trei dugheni construite de dînsa pe locul mănăstirii în mahalaua Podului Vechi din Iași „aproape de mănăstire, de da bezmăn de locu. Dară fiindu ea datoare cu trii sute de lei lui Hapti aga de la Hotin cu zapis și <...> viindu turcul <...> ca să-i plinească banii <...>, iar cu 100 lei au rămas și neavîndu cu altă să-i plătească și avîndu ea aceste dughene, <...> au orînduitu pe un Necula telalu de au strigatu aceste trii dughene, lemnu, la mezatu; și au ieșitu la mezatu 100 lei. Și neavîndu ea să de banii și egumenul, fiindu locul a m(ă)n(ă)stirii, n-au lăsatu să le cumpere alții, ce au datu egumenul 100 lei <.> de i-au datu pe lemnul dughenilor di s-au plătitu de turcu; și au rămas dughenile și lemnul cum și locul a m(ă)n(ă)stirii”.1 2 Observăm că dreptul de protimisis s-a aplicat în raport cu stăpînul locului pe care Ioana ceprăgărița a construit dughenele, și nu în raport cu construcțiile, pe care chiriașa a trebuit să le dărîme și să vîndă doar lemnul din care au fost făcute, pentru a nu intra un străin pe locul mănăstirii.3 În a doua parte a secolului al XVIII-lea, vînzarea silită a bunurilor unui debitor a devenit tot mai frecventă, motiv pentru care se făceau și excepții în favoarea creditorilor, domnul încuviințînd vînzarea la mezat fără preemțiune. La 21 iunie 1768, Grigorie Ioan Calimah voievod încuviința vînzarea prin mezat fără preemțiune a caselor din Iași de către Catrina, văduva lui Ioniță Nacul diacul de vistierie pentru a plăti datoriile răposatului, din cauză că „mușterii ce să află să le cumpere să ferescu atîta de rudele bărbatului cît și de rudele ei, socotind că după ce l-a vinde să li întoarcă; și cu această pricină i să pricinuiește pagubă din prețul casălor. Pentru care dăm domnie me printr-această țidulă g(os)p(o)d voie ca să puie să strîgi casîli la mezat și cini a da mai mult să ia casăli și să fie bine cumpărati, neavînd nici o supărare despre rudile lor ca un lucru ci s-au cumpărat de la mezat”.4 Firește, au existat și cazuri de contestare a mezatului, fără ca reclamanții să aibă întotdeauna cîștig de cauză. Un motiv de pierdere a contestației era nerespectarea termenelor în care se putea face răscumpărarea vînzării. La 25 aprilie 1779, Constantin Dimitrie Moruzi voievod confirmă anaforaua Divanului privitoare la dreptul lui Hristodul Papafil negustor de a stăpîni două dughene din Iași și o vie de la Dealul Cetățuia, în urma judecății cu Paraschiva, văduva lui Petre Sîrbu băcan din Iași. „Prin domnească țîdulă toate aceste s-au scos la mezat, să să vîndă și să să plătească datoriia, care și țîdula iaste de față din 1775 ian(uarie) 16; și după ce multe zile s-au strigat la mezat cu sineturile aceste și au dat telalul țidulă cum că s-au suit prețul lor numai pîn(ă) la 408 lei. Tot întru același an 1775 avgust 7 au ieșit la giudecată la Divan fămeie aceasta de strîmbătate. <.> Amaneturile fiind strigate la 1 Valentin Al. Georgescu, Preemțiunea în istoria dreptului românesc, p. 158. 2 Caproșu, Doc. privitoare la ist. orașului Iași, vol. VI: Acte interne, p. 153. 3 Valentin Al. Georgescu, Bizanțul și instituțiile românești pînă la mijlocul sec. al XVIII-lea, p. 158. 4 Caproșu, Doc. privitoare la ist. orașului Iași, vol. VI, p. 742 - 743. 453 Hermeneutica Bibliothecaria - Antologie Philobiblon - Volumul V mezat multe zile și cu poroncă domnească fiind date pentru datorie și trecînd și atîta vreme de atunce fiind și zapisul ei dat după acee la mîna lui Papafil, noi nu găsim cu cale ca să poată ea sau feciorii ei a răscumpăra acum, dacă nu le-au răscumpărat atunce cînd s-au strigat la mezat, ce cu cale și cu dreptate găsim să-și stăpînească Hristodor Papafil dughenile și vie cu pace și mai mult să nu fie supărat despre fimeia aceasta sau dispre feciorii ei”.1 Cazuri aparte de prescripție erau cele în care stăpînul unui bun vîndut la mezat sau cei îndreptățiți prin dreptul de protimisis să liciteze primii erau plecați din țară și nu au știut de vînzare. În asemenea situații, termenul răscumpărare era de zece ani. La 20 martie 1795, boierii de Divan judecă pricina dintre mănăstirea Sf. Ioan Gură de Aur și Necola șetrar pentru o bucată de loc de pe Cacaina, dînd cîștig de cauză celui urmă. „Scoțînd la sultan-mezat un eleșteu cu moară ce-au avut pe Căcaina, în marginea tîrgului Iașii, pe dînsul prețul cel mai de pe urmă, 1 700 lei, l-au dat șat(rarul) Necola și au rămas asupra sa, dîndu-i pe lîngă zapisul acesta și toate scrisorile cîte au avut: <...> o țidulă din 1792 deche(m)v(rie) 10, de la măriia sa Alexandru Costandin Muruz v(oie)vod, ce scrie cătră dum(nea)lui Manolache Conachi, fiind atunci vel vorn(i)c de aproz(i), prin care arată că din acareturile du(mi)sali vist(iernicului) Matei Cant(acuzino), ce s-au vîndut cu sultan-mezat, cumpărînd și șat(rarul) Necola o moară în apa Căcainii, care moară fiind pe locul Sfîntului Ioan Zlataust și fiind multă pricină între mănăstire și între șat(rarul) Necola pentru că epitropii mănăstirii n-au fost aicea cînd să strîga la mezat ca să adaogă și fiindcă această moară să înneacă de altă moară ce iasti tot pe locul Sfîntului Ioan Zlataust și pentru ca să lipsască pricinile dintre dînșii, au fost poroncit măriia sa ca să împlinească de la epitropii mănăstirii banii cumpărăturii și să-i de șatr(aru)lui Necola și moara să rămîie a mănăstirii Sfîntului Ioan Zlataust. <.> Șat(rarul) Necola <.> au adaos a răspunde că măcar că atunci să cunoște înstrîmbătățit a-ș(i) priimi banii pe lucru ce au cumpărat de la sultan-mezat, dar fiind poroncă domnească nu pute(a) într-alt chip, și atunci ar fi priimit banii dacă epitropii i-ar fi dat, dar n-au vrut să-i dea, zîcind că mănăstirea nu iaste putincioasă a răspunde la acea sumă. Deci la pricina aceasta stînd judecata a socoti, puni împotriva cererii ce face acum mănăstirea acesti pricinuiri: <.> de o parte fiind acea publicație și de altă parte strîgîndu-să la sultan-mezat pe toati ulițile orașului și în Divanul domnesc, iarăși(i) au tăcut și n-au zis nimică; <..> șăt(rarul) Necola, ca unul ce au cumpărat de la sultan-mezat, va stăpîni moara acolo în locul ce era făcută <..>, dîndu-i-să de la Divan și această carte de judecată”.1 2 Spre sfîrșitul secolului al XVIII-lea, în societatea românească apar germenii capitalismului, stăpînirea funciară începe să se fărîmițeze, iar tranzacțiile cu bunuri nemișcătoare se înmulțesc. Pentru a păstra controlul asupra circulației acestora, a evita înstrăinările ilegale și a asigura stabilitatea tranzacțiilor imobiliare, în anul 1785 domnul Mihail Suțu a emis Sobornicescul Hrisov, unul din cele mai importante acte legislative interne, care s-a aplicat, cu reeditări și completări pînă tîrziu în secolul al 1 Ibidem, vol. VII, p. 535-538. 2 Ibidem, vol. IX, p. 315. 454 Hermeneutica Bibliothecaria - Antologie Philobiblon - Volumul V XIX-lea. Din punctul de vedere care ne interesează aici, o dată cu Sobornicescul Hrisov, pentru vînzările de moșii la mezat procedura protimisisului a fost simplificată. Din 1785, exercitarea dreptului de preemțiune s-a făcut înaintea licitației prin așa numita „publicație”, și această procedură fiind controlată de domnie. Termenul de publicitate a fost fixat la șase luni, la toate zilele de tîrg, cu invitația ca cei interesați să-și exercite preferința sau să renunțe formal la ea. În cazul amanetelor, creditorul neplătit la scadență era obligat să lichideze zălogul numai prin licitație.1 Conținutul juridic al publicației este expus în actul din 1792 prin care Toader Vîrgolici a cumpărat niște case în mahalaua Muntenimii de Jos din Iași. Cu acel prilej, Alexandru Costandin Moruzi voievod îi scria lui Săndulache Sturza mare agă „să pui ca să se facă publicație la numita mahala și în tot orașul Iașii, cum și în Divanul gospod, arătînd cine au cumpărat casile aceste și cu ce prețu și pără la împlinire a șasă luni; cum și zapisul acesta a vînzătorilor să-l trimiți la stare locului ca să s(e) citească întru auzul tuturor să s(e) înștiințăze cu toții și acei care vor vre ca să de prețul ce-au dat numitul cumpărător și să răscumpere cu protimisire de rudenii. Să-i dai dumnealui mărturie la mînă prin care să arăți ce rudenii iaste cu vînzătorii sau ce răzășie are, și pe unii ca acei, oricare vor fi, să-i trimiți dum(neata) la Divan, să-i cerceteze de li se va căde să întoarcă banii numitului cumpărător. Iar cînd păr-la vadeaoa arătată de 6 luni, nu se va arăta nimine din rudeniile cele mai de aproape a vînzătorilor sau din răzeși ca să răscumpere, să-i dai dum(neata) mărturie la mîna numitului Toader Vîrgolici căpit(an) prin care să arăți că după poronca domnii mele ai făcut publicație într-această curgere de vremi întru auzul tuturor și că nimine n-au vroit să cumpere ca după aceeași mărturie a dumnealui să i se facă întăritură numitului cumpărător asupra zapisului ca să nu mai poată nime pe urmă a răscumpăra”.1 2 Exemplele ce dovedesc aplicarea noii proceduri sunt numeroase. La 29 aprilie 1794, Anastasi mare agă aduce la cunoștință domnului că toți cei cu drept de preemțiune asupra locului cumpărat de Gheorghie Botezatul fost terzi-bașă au semnat zapisul de vînzare - cumpărare: „după poronca înălțimei tale, făcîndu-să publicație pe șasă luni de zîle prin telal-bașa, nimene din rudeniile sau răzășii vînzătorului n-au ieșit să ceară protimisire să de ce au dat numitul cumpărător, ce toți cin ce pute să ceară protimisire s-au iscălit în zapisul vînzătorului”. La 30 septembrie 1795, Agia adeverește că s-a făcut obișnuita publicație pentru dugheana și cîrciuma cumpărate de negustorul Enache Frangolă de la Dimitrie Sturza spătar: „după luminată carte gospod de poruncă ce au adus la Agie Enache Frîngolă neguțitorulu de aice din Ieși, la trecuta lună mart 26 a curgătoriului an, ca să facă legiuita publicație pentru o dugheană și o crîcimă de piatră cu locul lor ce au cumpărat de la d(umnea)lui spatar Dimitrie Sturdza aice în Ieși, Ulița Tîrgului de Gios, din anul trecut <17>95, cu preț drept 4500 lei, asupra căreie cumpărătură rînduiala pămîntului urmînd după hotărîre Săbornicescul(ui) Hrisov de a se face legiuită publicație spre înștiințare tuturor acelor ce rudenie sau răzășie le dă atunce luminată poruncă gospod s-au pus în lucrare facere legiuitei publicații întocmai după rînduiala ce să păzăște atît la fața 1 Valentin Al. Georgescu, Preemțiunea în istoria dreptului românesc, p. 230 - 231 și 239. 2 Caproșu, Doc. privitoare la ist. orașului Iași, vol. IX, p. 35. 455 Hermeneutica Bibliothecaria - Antologie Philobiblon - Volumul V locului în tot orașul, cît și în Divanul gospod, în curgere acelor rînduite șasă luni de zile și nimine e din rudeniile boierului vînzător nici din megieși sau alți cumpărători nu s-au arătat. Pentru aceea, spre încredințare s-au dat la Agie numitului cumpărător și această mărturie după care să-și poată face și hrisov gospod de întăritură asupra acestei dugheni și crăcimă”.1 Obligatorie nu apare decît forma laică a publicației, la tîrguri și iarmaroace, dar cărțile domnești vorbind de publicarea pretutindeni, publicația se făcea probabil și la biserică. După scurgerea termenului de șase luni, telal-bașa făcea strigarea propriu-zisă la mezat, alte 40 de zile. Regulile erau atît de stricte, încît dacă nu se făcea publicația, vînzarea se anula: la 21 august 1800, Grigore Spînu băcan din Tîrgul Făinii se învoia cu Zmaranda, fiica lui Mihalache Jelincu, asupra unui loc de casă, deoarece „cumpărînd eu giumătate de loc de casă de la Zoița, sora dumisale, mi-am făcut casă și dugheană. Apoi, în anul trecut, la l(ea)t 1799 fev(ruarie) 20, am mai cumpărat și ceialaltă giumătat(e) de loc, drept bani 40 lei; și fiindcă eu n-am știut rînduiala ca să fac legiuita publicație, acum s-au sculat dumne(ea)i cerșind protimisîre să răscumpere. Și după jalba ce-au dat mării sale lui vodă, ieșind la giudecată înaintea dumisale Constandin Balș vel logofăt de Țara de Gios, unde făcînd dum(nealu)i cercetare pricinii și fiindcă n-am făcut poblicația au dat dreptate ca să-mi întoarcă banii și să ia locu în stăpînire dum(i)sale”.1 2 În anul 1800, Constantin Alexandru Ipsilanti a admis o excepție în regimul publicității pentru vînzările de vii răzășești din ținutul Putnei, dacă nu depășeau valoarea de 50 - 60 lei. Pornind de la frecvența mare a tranzacțiilor, s-a ținut seama de depărtarea și mărimea cheltuielilor care împiedicau deplasarea la Divan pentru scoaterea publicațiilor și s-a admis ca procedura Sobornicescului hrisov să fie îndeplinită de starostele de Putna „fără a fi vreun chip de iconomie”.3 Regimul s-a aplicat apoi în ținuturile Covurlui și Tutova, pentru ca în anul 1819 să se extindă în toată țara. În practică, putea exista și situația în care, indiferent cît de multă vreme se făcea publicitate, nu se găsea nici un amator să cumpere bunul scos la vînzare. La 11 iunie 1755, Matei Ghica dă poruncă să se rezolve pricina dintre Maria, mama lui Mihaiu diac de vistierie și Anița, soția răposatului Postolachi cizmar din Iași, pentru o dugheană „în Cizmărie, pe locul mănăstirii Gălății. Și scoțîndu-se la mezat nu s-au aflat nime să o cumpere”.4 Dacă nu se găseau mușterii în intervalul de timp stabilit, prin buna înțelegere a părților perioada de așteptare putea fi prelungită. La 28 noiembrie 1798, Gheorghie fost polcovnic, fratele și moștenitorul răposatului Manolachi Zugravul căpitan de darabani, vinde lui Chiriac Floca sulger o vie și niște acareturi ale lui Manolache. „Și aceste acareturi strîgîndu-se la soltan mezat pe toate ulițile oraș(u)lui cum și în Divan domnesc nu numai în curgere de 40 de zile după hotărîre, ce încă piste vade mai trecînd 26 de zile, prețul 1 Ibidem, p. 239 și 374. 2 Ibidem, p. 333. 3 Valentin Al. Georgescu, op. cit., p. 235. 4 Caproșu, Doc. privitoare la ist. orașului Iași, vol. V, p. 578. 456 Hermeneutica Bibliothecaria - Antologie Philobiblon - Volumul V cel mai bunu și mai sus l-au dat dum(nealu)i sulger(ul) Chiriiac, 10 000 lei”.1 Dacă nici așa nu se găsea un cumpărător, creditorul primea în mod direct bunul care făcea obiectul mezatului. Pentru a rezolva pricina dintre Maria, mama lui Mihaiu diac de vistierie și Anița, soția răposatului Postolachi cizmar din Iași, amintită mai sus, la 11 iunie 1755 Matei Ghica hotăra ca „ce s-a găsi de a lui Postolachi să să scoată la mezat și să vîndză și să plătească banii; și <.> altă n-au găsit de a lui Postolachi făr(ă) numai această dugheană în Cizmărie, pe locul mănăstirii Gălății. Și scoțîndu-se la mezat nu s-au aflat nime să o cumpere și s-au dat de istov Mariii pentru acei bani”.1 2 Firește, se proceda astfel dacă valoarea bunului vîndut era echivalentă cu datoria ce trebuia achitată. La 13 august 1799, Divanul domnesc întărea lui Andrei ciubotar stăpînirea asupra unei case de pe Ulița Sărăriei, în urma unei judecăți generată de o datorie neachitată de Maria și fiul ei: „această Marie cu feciorul ei <.> neavînd altă putință de plata banilor, au scos vînzătoare o casă ce au rămas de la Mafteiu, bărbatul ei, și strigîndu-să la mezat în multe rînduri, n-au ieșit prețul casăi suma banilor datorii, și văzînd Andrei că alta nu rămîne de a-și înplini banii, au făcut învoială cu numiții datornici și au cumpărat el casa drept 280 lei cu zapis făcut înaintea mahalagiilor”.3 Observăm că se putea ca bunul scos la vînzare silită să valoreze mai puțin decît datoria ce trebuia achitată. La 1 februarie 1761, „Vasile Chistruiul și cu frati-său Ian(a)che și cu muma lui, fiind datori cu 200 lei preotului Teofil de la Sfînta Vineri, puindu amanet o casă <.>. Și scoțînd casa la mezat s-au strigat de telali în 4 luni de zile ș-au ieșit casa la mezat pînă la 103 lei”.4 În asemenea situații, la fel ca în orice tranzacție comercială, participanții negociau prețul sau modalitatea de achitare a datoriei. La 22 februarie 1743, cînd Pavel blănar se angaja să restituie lui Anastasie Simo fost jitnicer al doilea datoria sau să-i dea o pivniță din Tîrgul de Sus, „dar încă-și m-am mai rugat dumisale înainte giudecății ca să mai aibu păsuialăpăr' într-o lună de dzile și să ste pivnița la mîna dumisale ca, de voi putea face dumisale banii toț(i) deplin, să i-i dau și să-m(i) ieu pivnița. Și așea hotărîndu-să și de la dumnealor boiarii, au priimit și dumn(ea)lui jicniceriul Anastasii ca să mă mai păsuiască o lună de dzile; de nu voi putea face dumisale banii nici păr' la o lună de dzile să fie pivnița a dumisale drept aceli 600 lei, pe cît i-au ieșit prețul la mezat”. La 25 septembrie 1796, Neculai Stratilat fost mare comis vinde lui Grigori Drama logofăt de vistierie o pereche de case din Mahalaua Feredeielor, „care casă voind a le vinde, am stătut la tocmală cu dum(nealui) log(o)f(ă)t(u)l Grigori Dramă ot vist(ierie) și i le-am vîndut cu 3750 lei”.5 Se putea întîmpla și ca bunul supus vînzării să valoreze mai mult decît suma datorată, caz în care creditorul primea doar partea care i se cuvenea din prețul vînzării, iar debitorul păstra restul. La 31 octombrie 1798, Alexandru Ioan Calimah voievod poruncea lui Vasîli Roset mare vornic de aprozi să-l pună pe telal-bașa să 1 Ibidem, vol. X, p. 204-205. 2 Ibidem, vol. V, p. 578. 3 Ibidem, vol. X, p. 199. 4 Ibidem, vol. VI, nr. 285. 5 Ibidem, vol. V, p. 202; Ibidem, vol. X, p. 63. 457 Hermeneutica Bibliothecaria - Antologie Philobiblon - Volumul V strige la mezat o cîrciumă cu pivniță de piatră și șapte dughene din Tîrgul Făinii pe care Panaite Costandin fost mare sulger trebuie să le vîndă pentru a-și plăti datoriile: „și prețul cel mai bun ce să va sui la ce dupe urmă strîgari să s(e) vînză, și din bani acie să s(e) plătească creditorilor și ce vor prisosî mai mult să s(e) de jăluitoriului”. La 5 septembrie 1800, Alexandra și fiii săi vînd lui Toader sulger din Iași nouă pogoane de vie cu livadă la Buciumi, pe moșia mănăstirii Dancu. „Pentru cari, după jaloba ce am dat cătră mărie sa vodă, cerire ca să s(e) vînză cu sultan-mezat acest acaret nefolositor și din bani ce vor ieși să s(e) plătească mai întăi datorie și cîți vor mai rămîne să s(e) dea supt epitropie păn(ă) cînd vor veni copii în legiuta <vîrstă>“.1 În cazul vînzării în interiorul familiei, se putea ca vînzătorul să mai scadă din preț. Neculai Cantacuzino, plecînd în Țara Românească și scoțînd la mezat casele din Iași, „preț(ul) cel mai de urmă au dat dum(nealui) Iordachi Lozănschi ot vist(ierie), din parte dum(nealui) ginerelui Neculai Stratulat biv vel armaș, 2355 lei, <.> cu cari preț și noi ne-am mulțămit. Deci, fiindcă au rămas casăli să li ia ginerile și fiica noastră, noi încă, din bunăvoia noastră, am lăsat din prețul mezatului, dar fiicii noastri Săfticăi, trii suti cincizăci și cinci lei, și am primit numai doaî mii lei”.1 2 La sfîrșitul vînzării, telalul îl informa pe dregătorul care l-a însărcinat să se ocupe de mezat de modul în care s-a desfășurat operațiunea. Raportul era scris de regulă, pe verso țidulii domnești. După ce, la 8 octombrie 1795, Hătmănia îl numea pe Gheorghie telal-bașa să strige la mezat vînzarea unei case cu pivniță din Mahalaua Muntenimei de către Șărban Periețanu pitar, acesta a răspuns: „precinstite arhon hatmane, du(pă) ce prin țidulă cinst(ita) poronca d(u)m(i)tale ce mi s-au dat, casa cu locul ei și cu pivnița ot Mahalaoa Muntenimii, am făcut publicație după cuprindere țidulii întocmai și pre deplin după cum mi să poroncește păr-la împlinire de șasă luni hotărîte și neivindu-se nimene din rudenii, nici din răzeși sau miegieși și alții ca să răscumpere, după poroncă n-am lipsit a nu înștiința. A d(umi)tale preplecat(ă) slugă, Gheorghii teleal-baș”.3 Telalul semna și ca martor la vînzare. Dintr-un act de la 1 ianuarie 1779, aflăm că: „eu, Costandin sin lui Dumitrașc(u) ciubotariu, dat-am adevărat și încredințat zapisul meu la mîna dumisali Eni Savii precum să să știi că avînd eu o dugheană la mahalaua Broșteni <.> și de bunăvoia mea am scos la vînzare, adică la soltan-mezatu, cu țîdula mea cari iasti iscălită di mini și de moșul meu Ursul ciubotariu și de bunăvoia noastră am dat țidulă de vînzare la starostile Chiriiac și am strigat la soltan-mezat 30 zile între-auzul tuturora, pe toate ulițile Iașului. Și stînd mezatul asupra dumisale 325 lei, am dat-o dumisale, văzind plată deplin(ă) în mîinile meli. <.> Și eu, stărostile Chiriiac, am strigat și sunt martur”.4 Telalul care făcea strigarea era plătit de cumpărător: în niște socoteli din 1 și 17 martie 1759 s-a notat: „5 lei am dat telalului ce-au strîgat casa și 1 Caproșu, Doc. privitoare la ist. orașului Iași, vol. X, p. 239-240 și 335 - 336. 2 Ibidem, vol. IX, p. 72. 3 Ibidem, p. 375. 4 Ibidem, vol. VII, p. 520 - 521. 458 Hermeneutica Bibliothecaria - Antologie Philobiblon - Volumul V dughenile la mezat, care și acești bani pot(ronici) ce sint rînduiț(i) la împărțală ca să se dea vornicilor de poartă și altora ce-au ostenit la înpărțala lor”. La 1 decembrie 1778, Costandin, nepotul lui Andrei, întocmea o „țidulă de locul meu <.>, pe care loc l-am dat la Chiriiac starostile de telali să-l strîge la soltan-mezat. Tocmala mi-au fost să-i dau cîti 2 parali pe leu osteneala sa și 2 lei i-am dat înainte'”' Sfîrșitul mezatului avea loc în Divanul domnesc, unde se făcea hareciul, adică licitarea propriu-zisă și adjudecarea bunului. Hareciu, interj. (turc. Harec, harac, de unde și ung. Harăcs, prețuire, adjudecare) însemna strigarea făcută publicului pentru a licita, și adjudecarea asupra cumpărătorului, adică atribuirea bunului licitantului care a oferit prețul cel mai mare: „Hareci o dată! Cine dă mai mult? Hareci de două ori! Hareci de trei ori!”. Hareciuiesc, verb tranz. (din hareci și ung. Harăcsolni, a adjudeca); vechi: „vînd la mezat”: averea s-a hareciuit; (h)areciuesc, harasladisesc (formă grecizată).1 2 La 12 ianuarie 1799, Alexandru Ioan Calimah voievod poruncea lui Vasile Ruset mare vornic de aprozi să facă publicație pentru vînzarea prin sultan-mezat a două dughene și o cîrciumă de pe Podul Vechi ale lui Matei Milo fost mare spătar: „drept aceea, poroncim dum(ital)i să rînduiești pe telal-bașa ca să strige la mezat numitele acareturi de sus arătate, în curgire de 40 zile, pe toate ulițele orașului, cum și în Divanul g(os)p(o)d și cu prețul cel mai de pe urmă ce vor agiunge, fiind și cu mulțămita dum(nealui) spat(arului), asupra cui vor rămîne să s(e) și de, făcîndu-se hareciul în Divan”. La 28 aprilie 1796, Dumitrachi gramatic a cumpărat niște case în Mahalaua Tîrgului Boilor de la frații Vasîle și Nicolai Lupeș, după ce „s-au strîgat la sultan-mezat 74 zile și adăogînd muștereei pe rînduială, prețul cel mai bun l-au dat Dumitrachi gramatic, adică trii mii una sută și patruzăci lei, asupra cărie făcîndu-s(e) hareciul în Divanul g(os)p(o)d i-au vîndut lui casăle aceli părințăști <.>. Pre larg arată același zapis iscălit de dînșii și adeverit cu iscăliturile dum(nealor) veliților boieri cum că s-au săvîrșit mezat(ul) acesta după țidula cu pecete g(os)p(o)d la Divan înaint(ea) dumilorsale”. La 28 noiembrie 1798, Gheorghie fost polcovnic, fratele și moștenitorul răposatului Manolachi Zugravul căpitan de darabani, vinde lui Chiriac Floca sulger o vie și niște acareturi ale lui Manolache: „prețul cel mai bunu și mai sus l-au dat dum(nealu)i sulger(ul) Chiriiac, 10 000 lei, <.> și fiind cu bună priimire și mulțămita me, s-au făcut hareci în Divan domnesc cu soma banilor arătați asupra dumi(sa)le sulger(ului) Chiriiac Floca și după hareci(ul) ce s-au făcut, răspunzind dum(nealu)i sulger(ul) banii peșinu, adică zăci mii lei, și eu priimind toți banii deplin în minile mele, i-am dat acest zapis cu care volnic să fie dum(nealu)i de acum înainte și în veci cu pași și nesupărat de cătră nimene a stăpîni aceste acareturi”.3 Hareciul se făcea „dîndu-să știre spre a să aduna la săvîrșire mezatului toți acei ce să arătasă mușterii”, pentru ca cel ce vindea să fie mulțumit cu prețul obținut.4 Din acest motiv, în actele de vînzare - cumpărare la mezat de după 1785, 1 Ibidem, vol. VI, p. 170-172, 288 - 289; Ibidem, vol. VII, p. 483. 2 Scriban, Dicționaru limbii românești, p. 590, sub voce. 3 Caproșu, Doc. privitoare la ist. orașului Iași, vol. X, p. 39, 204-205 și 216 - 217. 4 Valentin Al. Georgescu, Preemțiunea în istoria dreptului românesc, p. 233. 459 Hermeneutica Bibliothecaria - Antologie Philobiblon - Volumul V sunt însemnați toți participanții la tranzacție și sumele pe care le-au licitat. La 1 aprilie 1798, Vornicia de aprozi poruncește lui Gheorghi telal-bașa să strige la mezat un loc de casă din Mahalaua Muntenimii de Mijloc: „fiindcă, după jaloba ce au dat mărie sali lui vodă Elena soție mortului Sandul Veisa izbaș, au arătat că în moșie Gîmboseni și Rădiu Mare de la țînut Ieșii, un bătrîn fiind al ei și a unui frate al ei, anume Costachi, acel frati al ei ș-ar fi vîndut parte lui de istov la alți streini și ei, voind ca să răscumperi pentru ei și neavînd chip, au cerut ca să s(e) vînză cu soltan-mezat un loc de case aice din oraș(ul) Ieșii din mahalaoa Muntenimii de Mijloc ce i-ai rămas de la soțul ei <.>. Drept aceia, țî se poroncește ca se străgi la soltan-mezat locul de sus arătat pe toate ulițăle orașului și în Divanul domnesc în curgere de 40 zili și cu prețul cel mai de pe urmă la hareciul ce s(e) va faci în Divan, care va fi și cu mulțînită vînzătoari, se va da muștereului ce va fi, căruie muștereu i se va da întăritură de la mărie sa vodă . <.> 100 lei, Iftimi; 355, Toma Anastas(ă); 360, eu, Filip Bantăș; 370, eu, Zamfir; 380, dau eu; 400, dau eu; 440, Mihalachi Sava; 660, d(u)m(nea)lui spătar Dimitrie Saul. Cu șasă sute optzăci și cinci lei au rămas asupra dum(i)sali spat(ar) Dimitrie Saul de la hareciul ce s-au săvîrșit în Divanul domnesc”. Tot în acel an, la 31 octombrie, Vasile Roset mare vornic de aprozi îi mai poruncea aceluiași Gheorghe telal-bașa să strige la mezat o cîrciumă cu pivniță de piatră cu șapte dughene cu tot locul lor în Tîrgul Făinii. În josul actului, telal-bașa a notat sumele ofertanților, la 25 iunie 1800: „lei: 2000 - Panaite Gheorghiu; 2400 ESoa...; 2510 Sandul condicar; 3550 lei dum(nealui) hat(man) Sandulache Sturza, i(u)n(ie) 25. Cu această somă de sus arătată, adică trii mii cinci sute cincizeci lei, s-au făcut hareci asupra dum(i)sale hat(manul) Sandulache Sturza, fiind mulțămire vînzătoriului”.1 Pe baza documentelor ce dovedeau derularea vînzării, Domnul întărea actul de stăpînire noului posesor. La 1 februarie 1761, Ioan Theodor Calimah voievod confirma lui Gheorghiță căpitan de menzil stăpînirea asupra unei case cumpărate în Iași: „Vasile Chistruiul și cu frati-său Ian(a)che și cu muma lui, fiind datori cu 200 lei preotului Teofil de la Sfînta Vineri, puindu amanet o casă, cu vade pînă la 6 luni <.>, Și scoțînd casa la mezat s-au strigat de telali în 4 luni de zile ș-au ieșit casa la mezat pînă la 103 lei; și Gheorghiță căpitan fiind megiiaș de aproape și mai căzîndu-i-să lui ca să ia casa decît altora, au dat banii cîți au ieșit la mezat, 103 lei, bani gata, ș-au luat casa”. Dintr-un act de la 1 octombrie 1762 aflăm că Gheoghiță căpitanul a fost cel mai îndreptățit să cumpere „fiind alăture cu casa lui”.1 2 La 28 aprilie 1796, Alexandru Ioan Calimah voievod întărește lui Dumitrachi gramatic casele cumpărate în Mahalaua Tîrgului Boilor de la frații Vasîle și Nicolai Lupeș: „după care, iată și domnie me, prin acest al nostru domnesc hrisov, dăm și întărim stăpînire lui Dumitrachi gram(atic) pe aceste casă de sus arătate cu tot loc(ul) lor precum arată zapis(ul), care le-au cumpărat prin sultan-mezat, ca să aibă a le stăpîni cu bună pace în veci ca pe a sa dreaptă și cu toată credința cumpărătură”. La 5 octombrie 1798 Alexandru Ioan Calimah voievod întărește lui Dumitru Saule fost mare spătar stăpînirea asupra acestui loc de casă din Muntenimea de Mijloc 1 Caproșu, op. cit., vol. X, p. 155-156 și 199. 2 Ibidem, vol. VI, nr. 285și 426. 460 Hermeneutica Bibliothecaria - Antologie Philobiblon - Volumul V cumpărat de la Elena, văduva lui Sandul Veisa iuzbașa, cu 685 lei: „după poroncă strigîndu-să în destulă vremea la sultan-mezat, <...> prețul cel mai de pe urmă, adică 685 lei, cu care s-au mulțămit și vînzătoare, l-au dat cinstit și credincios boieriul nostru dum(nealui) Dimitrie Saule biv vel spatar, și așa s-au făcut sfîrșitul mezatului în Divanul Domnescu, după care vînzătoare i-au dat și zapisul cu desăvîrșita vînzare din parte ei, iscălit și de Costandin Veisa diiacul de vistierie, epitropul copiilor, și dum(nealui) spat(arul) încă au dat toți banii deplin”. La 3 martie 1799, Alexandru Ioan Calimah voievod întărește fostului mare vornic Constandin Balș stăpînirea unor locuri din mahalaua Muntenimea de Sus, cumpărate la sultan-mezat: „asupra cărora cerșînd dum(nea)lui ca să i să întărească stăpînire, iată dar că, prin această a noastră domnească carte, dăm și întărim stăpînire cinstit și credincios boieriului nostru <.>, ca să aibă a stăpîni arătatile locuri ca pe unile ci de la sultan-mezat au rămas asupra dum(i)s(al)i”. La 6 aprilie 1800, Costandin Alexandru Ipsilant voievod întărește lui Scarlat Manul fost mare logofăt stăpînirea asupra unor case din Tîrgul de Sus, cumpărate la mezat, cu 9 200 de lei: „înainte domniei mele viind al nostru cinstit și credincios boieriu, dumnealui Scarlat Manul biv vel logofăt, au creșut ca să i să facă hrisov de întăritură de la domnie me asupra unor casă cu locul lor din Iași, ce prin mezat au cumpărat de la sulger Alexandru Fote”.1 După anul 1800, vînzările la mezat devin tot mai numeroase, motiv pentru care s-au aflat în atenția legiuitorilor vremii, care au încercat să armonizeze cerințele de modernizare a societății moldovene cu cele din spațiul european. Amintim doar că prevederi referitoare la vînzările la mezat există în manualul juridic al lui Andronache Donici, Adunarea cuprinzătoare în scurt de pravilele cărților împărătești (Iași, 1814), în Codul Calimach (Iași, 1817), în Anaforaua din 31 octombrie 1819 „în pricina obștescului hrisov”, în ediția revăzută a Sobornicescului hrisov din 1835 și din 1839 ș. a. Ca urmare a tuturor acestor acte normative, practica vînzării la licitație a intrat într-o etapă nouă, de modernizare și simplificare ce necesită o analiză de sine stătătoare. * De-a lungul perioadei cercetate, prin vînzarea la Cochii vechi și mezat s-au arendat o serie de venituri domnești, dar s-au soluționat și numeroase litigii generate de neplata datoriilor. Stăpînirea făcîndu-se în devălmășie pînă tîrziu, nevoia împărțirii unei moșteniri sau ieșirea din indiviziune s-a îndeplinit de multe ori printr-o licitație care avea ca rezultat atribuirea bunului de vînzare persoanei care a oferit prețul cel mai mare. Vînzarea la Cochii vechi se folosea cu precădere, pentru arendarea unor venituri domnești, în timp ce vînzarea la mezat se aplica pentru înstrăinarea așa numitelor bunuri nemișcătoare. Se pare că exista o deosebire între mezat, care însemna vînzare silită, și sultan - mezatul care desemna vînzarea voluntară la licitație. 1 Caproșu, Doc. privitoare la ist. orașului Iași, vol. X, p. 39, 194-195, 225 și 296. 461 Hermeneutica Bibliothecaria - Antologie Philobiblon - Volumul V Motivele care impuneau scoaterea la licitație erau diverse, dar întregul mecanism se desfășura sub coordonarea Divanului domnesc. Publicitatea era asigurată prin anunțuri verbale făcute concomitent în localitatea unde se afla bunul pus în vînzare, la isprăvnicii și în Divanul domnesc. Cel care îndeplinea efectiv formalitățile de anunțare era telal-bașa. La fel ca în cazul vînzării directe, potrivit dreptului de stăpînire medievală, și în cazul vînzării la mezat se aplica obligația respectării dreptului de protimisis. Pentru a păstra controlul asupra circulației cu terenuri și imobile și a evita înstrăinările ilegale, prin Sobornicescul Hrisov emis de domnul Mihail Suțu în anul 1785, în procedura vînzării la mezat s-a introdus etapa verificării exercitării în avans a dreptului de preemțiune, prin așa numita „publicație”. Finalizarea tranzacției se făcea în Divanul domnesc, prin hareci, adică licitarea propriu-zisă și adjudecarea bunului cu consimțămîntul părților implicate. În fine, pe baza actelor prezentate de cancelarie, Domnul întărea actul de posesie noului stăpîn. 462 Istoriografia medicală românească (1813-2008) Vlad POPOVICI Universitatea „Babeș-Bolyai”, Cluj Cuvinte-cheie: Istoria medicinii, Istoriografie, Bibliografie medicală, Periodizare, Analiză cantitativă. Rezumat: Intenția studiului este de a oferi o perspectivă generală, analitică și cantitativă, asupra istoriografiei medicale românești de la debuturile acesteia până în prezent. Structural, se pornește de la evoluția instrumentelor bibliografice din câmpul istoriei medicinii, continuând cu o prezentare a etapelor parcurse de cercetarea acestui areal științific, în cadrul unei structuri cronologice cvadripartite. Concluziile conduc spre ideea că deși a reprezentat prioritar obiectul de studiu al medicilor și nu al istoricilor, iatroistoria românească a rămas permanent tributară sinuozităților istoriografice majore, iar cantitatea și calitatea demersurilor a fost direct influențată de gradul de instituționalizare al domeniului. E-mail: vladutpopovici@yahoo.com * De ce o istorie a istoriografiei medicale? Ideea analizei istoriografiei medicale românești s-a născut și a căpătat formă odată cu procesul de elaborare a unei bibliografii a istoriei medicinii în România.1 Fiind preocupat de istoria elitei medicale autohtone am fost nevoit să constat încă de la debutul cercetărilor cum consistenta literatură de specialitate nu era dublată de instrumentele de referință absolut necesare, printre care se număra și o bibliografie unitară și coerent organizată a istoriei medicinii. Angajându-mă în proiectul realizării unei asemenea lucrări am avut pe de o parte ocazia de a urmări evoluția cronologică și tematică a întregului scris iatroistoric românesc, pe de altă parte am constatat că cea mai recentă analiză sistematică în acest sens a fost publicată cu un sfert de secol în urmă1 2, fiind în momentul actual depășită nu atât ca informație (exceptând bineînțeles aparițiile ulterioare), cât din punct de vedere al structurii și interpretării. 1 Pentru lectura textului și observațiile de rigoare (atât stilistice cât și de conținut) mulțumirile mele se îndreaptă spre Rada Varga și Silviu Hariton, acestuia din urmă datorându-i și o serie de sugestii, semnalate infrapaginal ca atare. Trebuie să menționez de asemenea că studiul a fost elaborat în cadrul unui proiect CNCSIS: Idei-2588 intitulat Elita medicală și procesul modernizării societății rurale din România (1859-1914). 2 Gheorghe Brătescu, „Istoriografia medicală românească”, Apărarea sănătății ieri și azi. Studii, note documente, ed. Gheorghe Brătescu, (București: Ed. Medicală, 1984), 531-582. 463 Hermeneutica Bibliothecaria - Antologie Philobiblon - Volumul V Tocmai de aceea studiul de față nu își propune o prezentare amănunțită a istoriografiei medicale românești după model bio-bibliografic, ci mai degrabă relevarea caracteristicilor definitorii etapelor majore și analiza lor comparativă. Scopul său este de a aduce necesarele completări și reconsiderări în spațiul iatro-istorio-grafiei autohtone și de a oferi, pentru întâia oară, o serie de indicatori cantitativ-tematici în acest areal științific, perspectiva oferită fiind cea a istoriografului și bibliografului, nu cea a iatroistoricului. Rândurile ce urmează reflectă rezultatele parțiale ale unei cercetări ce intenționează să bibliografieze și să analizeze un număr cât mai amplu de titluri având ca subiect istoria medicinii în teritoriile locuite de români, atât din istoriografia autohtonă cât și din cea maghiară. Vastitatea materialului a impus necesare delimitări, astfel că prezentul studiu se va orienta exclusiv spre spațiul istoriografic românesc, urmând a fi completat pe viitor de o analiză comparată cu istoriografia medicală maghiară ce are ca subiect Transilvania și Banatul. Extremele cronologice marchează întâia apariție a unui studiu de istoria medicinii redactat de un român (1813), respectiv anul limită al cele mai noi Bibliografii Istorice a României (în continuare B.I.R.) (2008), singurul instrument bibliografic major care mai cuantifică în prezent acest domeniu restrâns al cercetării. Bibliografiile românești ale istoriei medicinii Faptul că istoriografia medicală românească nu beneficiază de o bibliografie unitară obligă cercetătorul să apeleze la diversele instrumente bibliografice parțiale, elaborate începând cu sfârșitul secolului al XIX-lea, care acoperă, fiecare în parte, un anumit segment din literatura de specialitate, fără însă ca juxtapunerea lor să ofere o perspectivă completă. Cele dintâi încercări românești în acest domeniu aparțin doctorului Constantin S. Antonescu-Rîmuși, care în volumul I al unui Tratat de igienă apărut în 1890 dedică un spațiu consistent unei bibliografii „selectivă dar raționată” a tipăriturilor medicale românești de până atunci1. Urmează, în ordine cronologică, celebra biobibliografie elaborată de Gh. Crăiniceanu, probabil cel mai utilizat instrument bibliografic medical pentru secolul al XIX-lea1 2 și, mult prea puțin cunoscute și utilizate, cataloagele tezelor de doctorat susținute la Facultatea de Medicină din București între 1873/74-1909/10.3 În perioada interbelică preocupările de istoria medicinii au beneficiat din plin de pe urma dezvoltării în spațiul românesc a cercetărilor bibliografice, influențele neîntârziind să se facă simțite. La București dr. V. Gomoiu elaborează două lucrări esențiale: un repertoriu al personalului medical din Țările Române înainte de 18704 1 Ibidem, 542. 2 Gheorghe Crăiniceanu, Literatura medicală românească. Biografii și bibliografie (București: Institutul de arte grafice Progresul, 1905). 3 Victor Gomoiu, Catalogul tezelor de doctorat susținute la Facultatea de Medicină din București pe anii 1873/74-1909/10 (București: Institutul de arte grafice Universalia, 1911). 4 Idem, Repertoriul medicilor, farmaciștilor, veterinarilor, din ținuturile românești. Vol. I (înainte de 1870) (București: Tipografia Cultura, 1941), 464 Hermeneutica Bibliothecaria - Antologie Philobiblon - Volumul V și o istorie a presei medicale românești1 - de fapt un catalog al acestui segment publicistic însoțit de consistente referințe bibliografice. O premieră a fost reprezentată de alcătuirea primului indice tematic al unei reviste medicale românești: „Spitalul”.1 2 La Cluj, unde sub conducerea profesorului Valeriu L. Bologa începe să se dezvolte un colectiv de istoria medicinii, cu un program coerent de cercetare, influența științei bibliografice provine dinspre colaborarea cu Ioachim Crăciun. Rezultatul a constat în apariția și impunerea secțiunii de istoria medicinii în bibliografiile istorice3, dar și în elaborarea unor instrumente de referință pentru spațiul universitar: cataloagele tezelor de doctorat de la Facultatea de Medicină din Cluj4. Abia peste câteva decenii, în 1965, va fi realizată de către M. Popa Bibliografia medico-istorică a Transilvaniei între 1914-1945, lucrare care se mai găsește astăzi, din păcate, într-un singur exemplar dactilografiat la Biblioteca Centrală Universitară „Lucian Blaga” din Cluj-Napoca.5 În perioada postbelică bibliografia istoriei medicinii în România a fost elaborată și promovată prin intermediul a două categorii de instrumente de referință. În primul rând, continuând tradiția instituită de Ioachim Crăciun, B.I.R. a acordat atenție cercetărilor de istoria medicinii integrându-le inițial unui capitol de istoria științei6, ulterior alocându-le un subcapitol aparte.7 În al doilea rând, o serie de lucrări (Indexuri) elaborate de colective bibliografice din spațiul medical au inclus iatroistoria printre temele urmărite, acoperind însă sincopat intervalul 1948-1989.8 Comparația celor două tipuri de instrumente bibliografice conduce la concluzia că nu pot fi utilizate decât complementar, căci în timp ce B.I.R. reține cu precădere cărți, studii din volume colective și articole dintr-un număr restrâns de periodice medicale, Indexurile medicale sunt orientate spre reținerea articolelor din fluxul principal de periodice științifice medicale și mai puțin spre cărți și volume colective. O altă concluzie este aceea că pentru intervalele neacoperite de Indexuri cercetătorul 1 Idem, Istoria presei medicale în România (București: Tipografia Furnica, 1936). 2 Idem, G. Davidescu, Istoricul revistei „Spitalul" și tabla generală a materiilor (1881-1930) (București: 1931). 3 Ioachim Crăciun, Bibliographie de la Transylvanie roumaine (București: M.O. Imprimeria Națională, 1937), 299-301. 4 Valeriu L. Bologa, Lia M. Dima, Bibliografia tezelor de la Facultatea de Medicină și Farmacie din Cluj, 1923-1936 (No. 1-1000) (Cluj : Tipografia Cartea Românească, 1936). 5 Mihai Popa, Bibliografia medico-istorică 1914-1915. Transilvania (Cluj: Institutul de Medicină și Farmacie Cluj. Istoria medicinii, 1965). 6 Bibliografia Istorică a României, vol. I, (București: Editura Academiei R.S.R., 1969), 312-314. 7 Ibidem, vol. IV, (București: Editura Academiei R.S.R., 1975), 389-393; Ibidem, vol. V, (București: Editura Academiei R.S.R., 1980), 354-356; Ibidem, vol. VI, (București: Editura Academiei R.S.R., 1985), 381-385; Ibidem, vol. VII, (București: Editura Academiei Române, 1990), 186-187. 8 Index bibliografic al lucrărilor științifice medicale 23 august 1944-31 decembrie 1955, (București: Editura medicală, 1956); 13-17, 47-71; Index bibliografic al lucrărilor științifice medicale și farmaceutice: 1970-1977, coord: Elena Aiteanu, Victor Săhleanu (București: Editura medicală, 1979), 623-641; Index bibliografic al lucrărilor științifice medicale și farmaceutice: 1978-1982 (București: Editura medicală, 1985), 405-414. 465 Hermeneutica Bibliothecaria - Antologie Philobiblon - Volumul V nu poate avea, numai prin intermediul B.I.R., o perspectivă completă asupra scrisului iatroistoric autohton. Tot în această perioadă a fost elaborată de către Clement C. Baciu o bibliografie românească a istoriei ortopediei și traumatologiei aparatului locomotor.1 După 1989 singurul instrument de referință pentru această temă de cercetare a rămas Bibliografia Istorică a României.1 2 Ca inițiativă individuală poate fi amintit și un Index bibliografic al medicinii populare românești, realizat de Cristina Ionescu, lucrare a cărei calitate lasă însă mult de dorit.3 Pentru Basarabia, alături de mai vechea Bibliografie din 1933 a lui Al. David,4 (prea puțin utilă pentru iatroistorie) mai poate fi amintită recenta Bibliografie Istorică a Basarabiei și Transnistriei semnată de Ion Țurcanu. Aceasta din urmă, trecând peste structura sa greoaie și anacronică, semnalează în cadrul indicelui tematic, sub vocea „Sănătate, istoria medicinii”, 57 de titluri. Dintre acestea însă, doar 6 se încadrează cronologic și tematic unei bibliografii a istoriei medicinii în România.5 Concluzia generală privind stadiul bibliografiei istoriei medicinii românești este că, deși în decursul timpului au existat multiple preocupări în acest sens, unele soldate cu rezultate valoroase, tematica lor variată și criteriile utilizate în selecția informației conduc la apariția unor „pete albe” ce nu vor putea fi completate decât prin realizarea unei sinteze bibliografice, bazată atât pe colectarea informației din toate sursele anterior expuse, cât și pe noi cercetări. Primele scrieri iatroistorice românești (1813-1914) Cea dintâi dilemă metodologică pe care o ridică imersiunea în istoriografia medicală este reprezentată de diferența între lucrările iatroistorice și sursele istoriei medicinii, în special în intervalul ce precede Primul Război Mondial. Gh. Brătescu, probabil cel mai important istoric român al medicinii și autorul ultimului studiu autohton de istoriografie medicală a propus drept criterii de distincție viziunea evolutivă, diacronică și efortul analitic depus în scopul identificării cauzalității.6 Pornind de la aceste premise arealul scrierilor iatroistorice devine foarte restrictiv în raport cu marea masă a literaturii medicale, înainte de anul 1914 spre exemplu putând fi integrate în această categorie sub 100 de titluri. 1 Clement C. Baciu, Pagini din istoria ortopediei și traumatologiei aparatului locomotor în România (bibliografia lucrărilor de specialitate românești publicate între 1864-1986) (București: Editura Litera, 1988). 2 Bibliografia Istorică a României, vol. VIII, (București: Editura Academiei Române, 1996), 293-294; Ibidem, vol. IX, (Cluj-Napoca: Imprimeria Ardealul, 2000), 503-505; Ibidem, vol. X, coord. (București: Editura Academiei Române, 2005), 832-835; Ibidem, vol. XI, (București: Editura Academiei Române, 2007), 290-291. 3 Cristina Ionescu, Index bibliografic al medicinei populare românești (Iași: Editura Bit, 2001). 4 Al. David, Bibliografia lucrărilor privitoare la Basarabia apărute dela 1918 încoace (Chișinău: Tipografia Eparhială „Cartea Românească”, 1933). 5 Ion Țurcanu, Bibliografia istorică a Basarabiei și Transnistriei (Chișinău: Ed. Litera Internațional, 2005), 586. 6 Brătescu, „Istoriografia medicală românească”, 531-533. 466 Hermeneutica Bibliothecaria - Antologie Philobiblon - Volumul V Ceea ce caracterizează primele scrieri românești asupra temei și devine ulterior o constantă a întregii istoriografii medicale autohtone este faptul că interesul față de acest domeniu de graniță se manifestă aproape unilateral, dinspre medicină spre istorie. Chiar dacă în timp istoria medicinii a ajuns să fie privită ca ramură a istoriei științei, marea majoritate a celor ce au abordat și continuă să abordeze subiectul provin din mediul medical. Nici unul dintre marii istorici români ai medicinii nu a avut formație de istoric, ci de medic. Doar conjunctural, odată cu creșterea interesului pentru istoria socială, anumite ramuri precum istoria asistenței sociale au intrat în vizorul istoricilor profesioniști. Această situație își are originea în chiar condițiile apariției și dezvoltării istoriografiei autohtone și în lipsa sa de interes față de acest areal al cercetării. Fie el romantic sau pozitivist, scrisul istoric românesc cultivă o recuperare selectivă a trecutului, orientată preponderent spre domeniul politicului, după criterii ce permiteau greu strecurarea urmașilor al lui Hippokrates între filele lucrărilor de specialitate. O altă caracteristică a acestei etape de debut este că istoricii români ai medicinii au început prin a-și căuta subiectele în aria universalului, cultivând cu precădere perioada antică, deoarece sursele erau mai facil de abordat, iar nivelul dezvoltării medicinii culte românești nu putea justifica acordarea vreunui interes. Este cazul primelor scrieri românești de istorie a medicinii semnate de A. Arsaki și I. Baraș.1 Simptomatic este și faptul că cea dintâi a fost publicată la Viena în limba greacă, iar cealaltă aparține unui străin naturalizat. Preocupările de istoria medicinii universale sau perpetuat, fiind prezente și în a doua jumătate a secolului al XIX-lea prin lucrări semnate de Victor Babeș1 2, George Assaky3, Aurel Scurtu4 sau Ludovic Fialla.5 Pe de altă parte, instituțiile de învățământ medical românești aveau trecute în programa lor cursuri de istoria medicinii, ceea ce sustrăgea oarecum acest domeniu din sfera preocupărilor istoricilor. Și aici însă accentul cădea pe istoria medicinii universale și îndeosebi a celei antice, după cum reiese și din structura prelegerilor ținute de A. Costiescu la Școala de chirurgie din București în 18561857. Deoarece nu s-a păstrat nici un astfel de manual din perioada anterioară înființării Facultății de Medicină din București se poate presupune doar că, la fel ca și celelalte suporturi de curs, Istoria medicinii era predată prin intermediul unor traduceri, prelucrări, poate chiar plagiate după texte străine.6 Alte cursuri de istoria 1 Ibidem, 534-535. 2 Victor Babeș, „Gambetta halalanak oka”, Orvosi Hetil (1883, 2): 35-38. 3 George Assaky, „Descântecele în secolul al XVI-lea înaintea lui Hristos”, Clinica 2 (1891, 20): 227-228; Idem, „Chirurgia în sec. XXX înaintea lui Christos”, Institutul de chirurgie 2 (1892): 241-245. 4 Aurel Scurtu, „Farmacia la chinezi”, Buletinul de farmacie și chimie din România 7 (1905): 123-135. 5 Ludovic Fialla, „Louis Pasteur”, România medicală 3 (1895): 460. 6 I.F. Georgescu, „Primele manuale românești de medicină”, Din istoria medicinii românești și universale, sub îngrijirea V.L. Bologa (București: Editura Academiei Republicii Populare Române, 1962), 301-307. 467 Hermeneutica Bibliothecaria - Antologie Philobiblon - Volumul V medicinii, precum cele publicate de M. Petrini-Galați în 18751 și G. Moceanu în 18761 2 erau orientate în același sens. Trecerea de la universal la național s-a făcut treptat, sub o dublă influență. La originea reorientării a stat pe de o parte evoluția sistemului medico-sanitar autohton și a învățământului superior de profil, dar nu poate fi omis rolul important al unor „disturbanțe” ce au propus tematici precum bolile contagioase,3 războiul ruso-româno-turc din 1877-18784 sau devianțele sociale - spre exemplu teza de doctorat semnată de P.D. Nedelcu având ca subiect istoria sinuciderii în București între 18481895.5 Această lucrare, împreună cu alte câteva titluri semnalate de literatura de specialitate, atrage atenția asupra unui segment bibliografic încă insuficient cercetat: tezele de doctorat susținute la Facultățile de Medicină. Lucrările de doctorat reprezintă o valoroasă sursă pentru istoriografia istoriei medicinii, deoarece ele reflectă atât preocupările generale ale perioadei, cât și preocupările profesorului coordonator, permițând identificarea unor programe de cercetare coerent structurate și orientate. O altă categorie de lucrări de secol XIX încadrabile la limită istoriei medicinii sunt colecțiile de legislație medicală.6 Desigur, acestea pot fi socotite mai degrabă colecții de izvoare, însă faptul că nu cuprind doar legislația în uz ci oferă o perspectivă diacronică, evolutivă, le îndreptățește să revendice statutul de scrieri iatroistorice. Singura încercare de sinteză îi aparține doctorului Iacob Felix, care prin a sa Istorie a Igienei în România7 deschide seria lucrărilor de acest fel din istoriografia română, fără însă a-și găsi continuatori până în perioada interbelică. De altfel, referitor la această lucrare, Gh. Brătescu consideră că „nu preocuparea istoristă domină în această ultimă scriere a lui Felix, ci dorința de a lumina recurgând - e drept - la argumentația istorică, anumite aspecte de actualitate ale igienei și sănătății publice”8, ceea ce relativizează declararea Istoriei Igienei drept primă sinteză de istoria medicinii românești. 1 Mihail Petrini-Galați, Istoria igienei. Curs la gimnaziu, (Galați: 1875); Idem, Istoria anatomiei generale. Lecțiune (București: 1881). 2 G. Moceanu, Istoria, anatomia și igiena gimnasticei (București: 1876). 3 C. Nicoreanu, Studiul istoriei sifilisului în România (București: Teză, 1889). 4 I. Șeibănescu, Campania anilor 1877-1878. O privire medicală asupra asediului Plevnei și de la Plevna la Vidin (București: 1880) ; G. Petrescu, Serviciul sanitar rus pe timpul resbelului 1877-78 (București: 1892). 5 Dimitrie P. Nedelcu, Studiu statistic și medico-legal asupra suicidului în București 18481895 (București: 1895). 6 G. Pârvulescu, Legi, regulamente, instrucțiuni, decrete etc. sanitare (București: 1885); ***, Legi, regulamente și instrucțiuni sanitare militare. Ed. a 3-a (București: 1888); Ștefan Spirescu, Ion Vraca, Colecțiunea legilor, regulamentelor și instrucțiunilor sanitare (București: Tipografia Modernă Gregore Luis, 1899). 7 Iacob Felix, Istoria igienei în România în secolul al XIX-lea și starea ei la începutul secolului al XX-lea. Partea I. Memoriul 1, 2, 3. Partea a II-a. Memoriul 1, 2, 3 (București: Tipografia Carol GObl, 1901-1902). 8 Brătescu, „Istoriografia medicală românească”, 545. 468 Hermeneutica Bibliothecaria - Antologie Philobiblon - Volumul V Spre sfârșitul secolului al XIX-lea și începutul secolului XX istoria medicinii în România prinde contur ca arie de cercetare de sine stătătoare, definindu-și speciile prioritare: biografia (de multe ori sub formă de necrolog), istoria instituțio-nală1 și publicarea unor colecții de documente și surse.1 2 Este evident din acest punct de vedere că istoria medicinii românești, deși elaborată de autori cu formație medicală, nu face decât să urmeze traseul general al istoriografiei române: orientarea spre paradigma pozitivistă, publicarea surselor, evitarea modelelor speculative și preferința pentru descriptiv. Explicațiile sunt multiple și țin de contextul cultural, mental și politic, dar și de stadiul atins în acel moment de respectiva ramură științifică. În primul rând pozitivismul este modelul istoric predominant în epocă, promovat de noii lideri ai istoriografiei autohtone în frunte cu N. Iorga. Nu întâmplător acesta din urmă semnează prefața la lucrarea lui Nicolae I. Angelescu, Acte și documente din trecutul farmaciei în Țările Românești. În al doilea rând, trebuie să se țină cont de faptul că cei ce aveau preocupări de istoria medicinii, nefiind profesioniști ai istoriei și de multe ori nici măcar profesioniști ai condeiului, preferau soluția simplă a acomodării la tiparele preluate dinspre modelele momentului. Apoi, tema cercetării nu oferea pentru un neprofesionist foarte multe posibilități: biografia și publicarea documentelor erau cele mai la îndemână specii, nesolicitând cunoștințe și abilități deosebite, dar în contrapondere intervalul temporal ce putea fi abordat cu ușurință se rezuma la secolul care tocmai se încheia/încheiase. Ca argument în acest sens să ne gândim doar la faptul că lucrarea doctorului C. Caracaș, elaborată în anii '20 ai secolului al XIX-lea a așteptat mai bine de un secol înainte de a fi republicată de Pompei Gh. Samarian3, deoarece era nevoie de un bun cunoscător de limbă greacă, interesat totodată de istoria medicinii pentru a realiza aceasta. Nu în ultimul rând, inexistența unui program coerent de studierea istoriei medicinii într-un cadru instituțional organizat și lipsa impunerii unor obiective prioritare i-a lipsit pe cei interesați de modele tematice, obligându-i să-și îndrepte atenția spre tiparele propuse de istoriografia națională. Printre puținele inițiative de implementare a unor teme de cercetare se numără cea doctorului și profesorului C.D. Severeanu, care în 1897 anunța acordarea unui premiu de 150 de lei autorului „celei mai bune și mai complete lucrări care va cuprinde biografiile cu portretele tuturor profesorilor Facultății de medicină care vor fi încetat din viață până la depunerea lucrării”. Lucrarea câștigătoare a rămas din păcate în manuscris, privându-ne astfel de o serie de importante contribuții biografice.4 1 Ibidem, 542. 2 Nicolae I. Angelescu, Acte și documente din trecutul farmaciei în Țările Românești (București: 1904); V.D. Michail, O pagină din retrospectiva serviciului sanitar în Principatele Române până la 1866 (București: 1907). 3 Pompei Gh. Samarian, O veche monografie sanitară a Munteniei, „Topografia Țării Românești” de dr. Constantin Caracaș (București: Institutul de arte grafice Bucovina, 1937). 4 Brătescu, „Istoriografia medicală românească”, 544. 469 Hermeneutica Bibliothecaria - Antologie Philobiblon - Volumul V În ceea ce privește cuantificarea publicațiilor științifice istorico-medicale românești anterioare anului 1914, ele pot fi evaluate la sub 100 de titluri (exclusiv articolele de popularizare și necrologurile), dintre care 25% au ca subiect istoria medicinii universale, 10% sunt instrumente (bibliografii, cataloage, colecții legislative) iar 10% tratează chestiuni legate de epidemii și boli contagioase (holeră, lepră), celelalte ocupându-se de istoria unor instituții medico-sanitare, istoria farmaciei, istoria serviciului sanitar militar etc. Am exclus intenționat din această cuantificare biografiile, deoarece numărul celor realizate cu respectarea unor minime norme științifice este foarte redus, iar cele mai multe dintre ele sunt necrologuri sau portrete aniversare, finalitatea lor nefiind una științifică ci una comemorativ-festivă. Abia în Literatura medicală românească a doctorului Crăiniceanu, lucrare în ale cărei medalioane se regăsesc cea mai mare parte din figurile medicale românești dinainte de 1900, se poate vorbi despre biografii iatroistorice redactate cu un scop științific. Între cele două războaie mondiale (1915-1944) După un secol de pionierat și diletantism istoriografia medicală românească își schimbă complet aspectul în perioada interbelică. Deși rămâne în continuare apanajul medicilor, ea nu mai este suma creațiilor generate de inițiative individuale spontane ci trece în faza programelor și proiectelor de cercetare coerent gândite, aflate sub patronajul unor figuri universitare importante precum V.L. Bologa și V. Gomoiu. Primul impuls a venit însă tot dinspre istorici, prin N. Iorga, care într-o conferință intitulată Medici și medicină în trecutul românesc a creionat, pentru prima dată, un cadru coerent de cercetare iatroistorică. Pornind de la numeroasele date adunate în decursul cercetărilor sale, liderul istoriografiei române la acea dată a subliniat necesitatea recunoașterii importanței medicinii populare și a studiilor de etnologie ca auxiliar al iatroistoriei, a evidențiat rolul medicilor în legăturile dintre cele trei țări române în epoca medievală și a clarificat chestiuni legate de apartenența etnică a multor medici care activau în Principate în perioada premodernă, considerați până atunci greci, pe care i-a identificat ca români macedoneni.1 La nouă decenii distanță apare evidentă relația dintre discursul lui Iorga și exuberanța naționalistă generată de recentele evenimente din 1918: orientarea spre medicina populară, căutarea unor relații inter-provinciale medievale și recuperarea pe criterii etnice a medicilor din Principate se înscriu toate în amplul program de justificare istorică a noului context politic - România Mare. În acest caz particular însă, naționalismul generator al atâtor nenorociri a avut un efect benefic, căci sub impulsul său s-au materializat nu doar proiectatele direcții ale lui Iorga ci întreaga structură instituțională necesară transformării istoriei medicinii dintr-o activitate tributară inițiativei personale mai mult sau mai puțin specializate, într-un areal de cercetare al profesioniștilor. De asemenea, apariția unui nou centru major de cercetare - Cluj - a constituit un factor important, cu atât mai mult cu cât aici exista 1 Ibidem, 548-549. 470 Hermeneutica Bibliothecaria - Antologie Philobiblon - Volumul V o tradiție istoriografică maghiară în domeniu, bazată pe experiența anterioară a Facultății de Medicină din cadrul „Ferencz Jozsef Tudomanyegyetem” Cele două centre, București și Cluj, s-au dezvoltat în mod diferit, dar au oferit fiecare istoriografiei medicinii câte o personalitate remarcabilă, doi profesori cărora le poate fi atribuită fără riscul exagerării sintagma de „întemeietori de școală”. La București, profesorul V. Gomoiu a reușit atât să ofere o serie de premiere istoriografice, cât și să racordeze istoria medicinii din România la viața științifică internațională. Ca autor, a redactat prima sinteză de istoria medicinii în România (în Vechiul Regat),1 prima și singura până acum bibliografie a presei medicale româ-nești1 2 și primul catalog al personalului medical din Vechiul Regat.3 Tot lui i se datorează, în spiritul propunerilor lui N. Iorga, o lucrare de istoria folclorului medi-cal4, surclasată ulterior de mult mai elaborata operă a lui Aurel I. Candrea.5 Munca de sinteză nu a exclus interesul față de istoria instituțională, Societatea studenților în medicină și revista „Spitalul” fiind două dintre temele sale preferate. În plan administrativ a inițiat constituirea, în 1929, a Societății române de istoria medicinii, a organizat în 1932 al IX-lea Congres internațional de istoria medicinii, desfășurat la București, iar din 1936 a ocupat timp de două decenii funcția de președinte al Societății internaționale de istoria medicinii.6 În acest mod, la sfârșitul perioadei interbelice, cercetarea istoriei medicinii din România era integrată instituțional forurilor internaționale, datorită aproape în exclusivitate eforturilor doctorului V. Gomoiu. Tot o formă de instituționalizare a cercetării istoriei medicinii a constituit-o organizarea, în 1925, în cadrul catedrei de terapeutică experimentală, a unei „conferințe” de istoria medicinii sub coordonarea lui Gh. Z. Petrescu, fiul generalului Zaharia Petrescu (care ținuse în secolul anterior un curs similar la școala medicală a lui C. Davila). Preocupările sale s-au îndreptat îndeosebi spre istoria medicinii universale, dar a publicat și o serie de scrieri referitoare la aspecte particulare din trecutul medicinii în Țările Române: epidemiile, stomatologia, balneologia, statutul personalului medical.7 În ciuda acestei consolidări instituționale, un segment consistent din literatura iatroistorică românească a perioadei interbelice a rămas apanajul inițiativelor particulare. Spre deosebire însă de secolul al XIX-lea, autorii au plecat de la un fond istoriografic preexistent, astfel că nota de diletantism ce caracteriza multe dintre lucrările anterioare începe acum să se estompeze. Cercetările medicilor-istorici (căci 1 Gomoiu, Din istoria medicinei și a învățământului medical în România (înainte de 1870) (București: Tipografia Cultura, 1923). 2 Idem, Istoria presei medicale în România. 3 Idem, Repertoriul medicilor, farmaciștilor, veterinarilor, din ținuturile românești. Vol. I (înainte de 1870). 4 Idem, A. Raicovicianu, Histoire du folklor medical en Roumanie (Brăila : Presa, 1938). 5 Aurel I. Candrea, Folklorul medical român comparat. Privire generală. Medicina magică (București: Casa Școalelor, 1944). 6 Brătescu, „Istoriografia medicală românească”, 550. 7 Ibidem, 552-553. 471 Hermeneutica Bibliothecaria - Antologie Philobiblon - Volumul V acești cercetători „de duminica” sunt în marea lor majoritate urmașii lui Hippokrates) erau în multe cazuri priviri retrospective asupra specialității medicale pe care o profesau, ori a instituției în cadrul căreia activau. Studiile biografice au căpătat de asemenea un aspect mult mai îngrijit și mai profesionist.1 Aria de interes și de impact a scrierilor acestei categorii de autori nu a depășit niciodată mediul restrâns al cercetătorilor istoriei medicinii, cu o singură notabilă excepție, reprezentată de dr. Pompei Gh. Samarian. Medic în Călărași și autor al unei monografii a ciumei în Țările Române, publicată în 19321 2, P.Gh. Samarin a redactat și editat pe bani proprii, între 1935-1938 o exhaustivă, pentru acea dată, lucrare în 3 volume acoperind intervalul 1382-18343. Demn de observat în evoluția sa ca autor este faptul că nu a abordat direct domeniul propriei profesiuni, scrierile sale iatroistorice fiind precedate de publicarea unei istorii a orașului Călărași. Acest amănunt, considerat de Gh. Brătescu „un exercițiu pregătitor”,4 este susceptibil de a fi contribuit la calitatea elaboratelor ulterioare, dar reprezintă și reflectarea particulară a unei filiații mai des întâlnite ce demonstrează că interesul pentru acest domeniu, chiar și în cazul neprofesioniștilor, nu este generat doar de mediul profesional ci și de o aplecare personală spre cercetarea istoriei. Al doilea centru important de studiere a istoriei medicinii a fost constituit în perioada interbelică de noua Universitate română din Cluj. Încă din 1919 a ființat aici o catedră de istoria medicinii, condusă de parazitologul francez Jules Guiart, al cărui asistent, Valeriu L. Bologa, va deveni unul dintre cei mai de seamă reprezentanți autohtoni ai domeniului. Preocupările sale s-au îndreptat atât spre latura pedagogică a profesiunii, stăruind în sensibilizarea și atragerea studenților, cât și în instituționalizarea ariei de cercetare. Lui i se datorează crearea unui mic muzeu „de catedră” al istoriei medicinii (care azi îi poartă numele), transformarea Institutului de istoria medicinii într-un centru de referință, deschis tuturor celor interesați de studierea trecutului medicinii5, precum și colaborarea cu Institutul de Istorie Națională și cu Biblioteca Universitară, concretizată în preocupările pentru bibliografia medicală și editarea lucrărilor din colecția Biblioteca medico-istorică. Acest efort, desfășurat cu ajutorul doctoranzilor s-a concretizat într-o serie de bibliografii medico-istorice de dimensiuni reduse dar foarte utile, având ca subiect tezele de doctorat în medicină de la Universitatea din Cluj6, istoria balneologiei1 și a 1 Ibidem, 556-557. 2 Samarian, Din epidemiologia trecutului românesc - Ciuma (București: Editura Marvan, 1932). 3 Idem, Medicina și farmacia în trecutul românesc. vol. I. (1382-1775) (Călărași: Tipografia Modernă, 1936); Ibidem, vol. II-III (1775-1834), (București: Tipografia Cultura, 1938). 4 Brătescu, „Istoriografia medicală românească”, 553. 5 Ibidem, 558-559. 6.Nina Dodul, Bibliografia tezelor de la Facultatea de Medicină și Farmacie din Cluj din anii 1923-1927 (Teză) (Cluj : Tipografia Cartea Românească, 1936); Andrei Dăneț, Bibliografia tezelor de la Facultatea de Medicină și Farmacie din Cluj din anii 1927-1933 (Teză) (Cluj : Tipografia Cartea Românească, 1936); Iacob Bucur, Bibliografia tezelor de la Facultatea de Medicină și Farmacie din Cluj din anii 1933-1936 (Teză) (Cluj : Tipografia Cartea Românească, 1936). 472 Hermeneutica Bibliothecaria - Antologie Philobiblon - Volumul V oftalmologiei.1 2 Un argument în plus pentru implicarea lui V.L. Bologa în promovarea unor programe coerente de cercetare medico-istorică este adus de analiza subiectelor tezelor de doctorat din perioada bibliografiată (1923-1936).3 Din cele 1.000 de doctorate în medicină susținute în acest interval 80 au avut subiecte iatroistorice, putând fi evidențiate câteva direcții prioritare: epidemiile în relatări contemporane, presa ca sursă a istoriei medicinii, medalioane biografice ale unor personalități medicale românești și, bineînțeles, bibliografiile medicale. Profesorul Bologa a încercat să profite la maxim de abilitățile studenților săi, astfel că tezele respective acoperă atât surse autohtone (maghiare, săsești, românești) cât și rusești -acestea din urmă recuperate prin intermediul doctoranzilor basarabeni. Tot în perioada interbelică a debutat studierea biografiilor unor figuri importante ale istoriei medicinii românești din Ardeal, doctorii Ioan Piuariu-Molnar, Vasile Popp și Pavel Vasici. Aceasta este și ordinea cantitativă a referințelor, I. Piuariu-Molnar deținând de departe preeminența datorită studiilor care i-au fost dedicate de I. Lupaș4. Rămâne de dezbătut dacă în cazul celor trei medici a prelevat interesul pentru istoria medicinii sau cel pentru istoria politico-națională. Personal tind să cred că ei ar fi fost incluși oricum în cadrul proiectelor de cercetare dezvoltate de V.L. Bologa, însă este evident că impulsul inițial i-a aparținut lui I. Lupaș și că a fost legat mai degrabă de istoria mișcării naționale decât de cea a medicinii. Gh. Brătescu constată că „din mai multe motive, dar în primul rând datorită dificultăților de informare cercetătorii noștri dinainte de 1944 nu s-au hazardat să abordeze teme de istorie universală”5, însă probabil că printre acele „multe motive” ce nu puteau fi enumerate în 1984 se număra și efervescența naționalistă ce a caracterizat întreaga perioadă. Deși au existat proiecte de redactare a unor lucrări majore de istorie universală, atât din partea lui V.L. Bologa cât și a lui V. Gomoiu, ele nu s-au concretizat, spațiul autohton acaparând atât atenția lor cât și a celorlalți istorici ai domeniului. Era de altfel normal ca într-o epocă a naționalismului prioritățile să fie reprezentate de încă necercetata istorie medicală națională și de figurile ei reprezentative, în detrimentul spațiului universal. Din păcate istoriografia medicală din România interbelică (cu excepția Transilvaniei) este arealul cel mai puțin surprins în bibliografiile temei, astfel că o evidență cantitativă a acestor producții istoriografice rămâne momentan la nivelul unor aproximări destul de largi. Ținând cont de faptul că pentru Transilvania, în perioada 1914-1945 au fost identificate aproximativ 1100 de titluri (inclusiv cele 1 Aurelian Borșianu, Bibliografia balneologiei în Ardeal (Teză) (Cluj : Tipografia Grafic-Record, 1932). 2 Ioan Graur, Bibliografia oftalmologică românească (Teză) (Cluj: Tipografia Anca, 1932); Pavel Iva, Bibliografia oftalmologică românească 1920-1931 (Teză) (Cluj: Tipografia Victoria, 1932) 3 Bologa, Dima, Bibliografia tezelor de la Facultatea de Medicină și Farmacie din Cluj, 1923-1936 (No. 1-1000). 4 Crăciun, Bibliographie de la Transylvanie roumaine, 302-303. 5 Brătescu, „Istoriografia medicală românească”, 559 473 Hermeneutica Bibliothecaria - Antologie Philobiblon - Volumul V elaborate în Vechiul Regat care se referă la spațiul intracarpatic)1 se poate estima un număr de aproximativ 2000 de titluri pentru întreaga Românie interbelică. Diferența față de perioada anterioară este copleșitoare, dar trebuie să se țină seama că cel puțin 10% din această literatură era constituită din teze de doctorat în medicină, a căror publicare era atunci obligatorie, iar un alt segment important este alcătuit din biografii, care după cum menționam anterior încep să fie elaborate științific. Nefiind acoperit întreg arealul bibliografic referitor la Vechiul Regat, orice alte procentaje tematice ar constitui în acest moment simple supoziții lipsite de acoperirea surselor. Perioada comunistă (1945-1989) Medicina a fost unul dintre domeniile care pare să fi suferit mai puțin de pe urma schimbărilor politice survenite după 1945. Din păcate cercetările în acest sens sunt încă într-un stadiu incipient și procesul instituționalizat de condamnare a comunismului a impus o serie de clișee ce rămân să fie confirmate sau infirmate de investigații ulterioare. Cert este că în intervalul 1948-1989 istoria medicinii în România cunoaște două etape. Cea dintâi se suprapune perioadei anilor '50 și reflectă fidel brutalitatea ideologică și sovietizarea ce au dominat epoca. Cea de a doua începe în anii '60 și continuă până la sfârșitul anilor '80, putând fi considerată, prin asocierea cu terminologia limbii de lemn, o „Epocă de Aur” a istoriografiei medicale românești. Cine consultă volumul I al B.I.R., secțiune IV.1. Istoria științei. Științele naturii,1 2 are surprinderea de a constata că titlurile de istoria medicinii publicate în perioada 1944-1969 pot fi literalmente numărate pe degete, astfel că respectiva lucrare este prea puțin utilă cercetătorilor domeniului. O parte a intervalului (19441955) este acoperită de un bine alcătuit Index medical cuprinzând și o secțiune iatroistorică3, dar este evident că pentru anii 1956-1969 sunt necesare cercetări mai ample de recuperare bibliografică. Bineînțeles, lucrările importante sunt ușor de identificat, fiind citate în majoritatea cercetărilor ulterioare. Ele oferă o imagine a ceea ce însemna istoria medicinii în România anilor '50 și chiar dacă unele titluri par relativ neutre o sumară răsfoire scoate la iveală încadrarea în curentul ideologic impus pe linie de partid4. Printre tematicile specifice acestei perioade se numără istoria legăturilor medicale româno-ruse,5 istoria medicinii muncii aplicată „clasei” proletariatului1 și bineînțeles 1 Popa, Bibliografia medico-istorică 1914-1915. Transilvania. 2 Bibliografia Istorică a României, vol. I, 312-314. 3 Index bibliografic al lucrărilor științifice medicale 23 august 1944-31 decembrie 1955, 1317, 47-71. 4 Brătescu, „Istoriografia medicală românească”, 560-561. 5 Contribuții la studiul legăturilor medicale româno-ruse, coord. V.L. Bologa (București: Editura de stat pentru literatură științifică, 1952); V.L. Bologa, Aurel Simplăceanu, Samuil Izsak, „Contribuții noi la studiul legăturilor medicale româno-ruse. I-III”, Contribuții la istoria medicinei în R.P.R. (București: Editura Medicală, 1955), 213-258. 474 Hermeneutica Bibliothecaria - Antologie Philobiblon - Volumul V biografiile. Acestea erau dedicate fie unor medici militanți socialiști, precum Șt. Stîncă,1 2 fie unor figuri reprezentative a căror activitate s-a încercat a fi reinterpretată în conformitate cu cerințele ideologiei comuniste (Carol Davila, Victor Babeș, Iacob Felix) fie noilor modele importate din spațiul rus, în frunte cu I. P. Pavlov.3 Savantul rus este, de altfel, unul dintre cele mai prezente personaje din literatura medico-biografică a perioadei, de numele său fiind legate zeci de studii, alături de alte câteva zeci dedicate conaționalilor săi,4 în timp ce dintre români se evidențiază prin atenția acordată, Victor Babeș, care beneficiază chiar de o bibliografie a operei.5 O mare parte a acestor reorientări biografice din istoria medicinii au stat sub egida Academiei Române, care prin periodicele sale și prin Editura Academiei R.P.R. a contribuit la diseminarea lor. Una dintre urmele pozitive lăsată de „obsedantul deceniu” în istoriografia medicală românească a fost reprezentată de ampla instituționalizarea a cercetării prin înființarea în anii 1948-1950 a catedrelor de istoria medicinii pe lângă toate institutele de medicină din țară. Pentru a înțelege importanța acestei măsuri să precizăm că la sfârșitul perioadei interbelice mai funcționa în mediul universitar românesc doar centrul de profil din Cluj, catedra de la București desființându-se odată cu moartea lui G.Z. Petrescu. Din 1953 și-a început funcționarea în cadrul Centrului de organizare a ocrotirii sănătății și istoria medicinii și o secție de istoria medicinii, ai cărei membrii au organizat începând cu anul 1956 o serie de cercuri medico-istorice, de care au profitat și o parte din personalitățile științifice marginalizate în acea perioadă: Mayer A. Halevy, Nicolae Vătămanu, Lucian Predescu ș. a.6 Din punct de vedere cantitativ, bibliografiile surprind pentru 1945-1964 un număr de aproximativ 400 de titluri de istoria medicinii, reprezentând doar 20-25% din totalul estimat al perioadei 1945-1989 și cam același procent din totalul estimat al perioadei interbelice. Chiar presupunând că în lipsa unor bibliografii complete am subevaluat acest număr, diferența rămâne considerabilă, reflectând climatul de nesiguranță personală a cercetătorilor, dificultățile de adaptare la noile cerințe ideologice și regresul general al vieții științifice. 1 Brătescu, Istoria ocrotirii sănătății muncitorilor din România (până la 23 august 1944) (București: Editura Medicală, 1957). 2 ***, „90 de ani de la nașterea lui Ștefan Stîncă”, Ocrotirea sănătății 5 (1955, 4): 3-4; Iuliu Ghelerter, Locul lui Ștefan Stîncă în gândirea medicală românească (București: Editura Academiei R.S.R., 1965); Vasile Rășcanu, Viața lui Ștefan Stîncă (București: Editura Academiei R.S.R., 1965) 3 Dintre titlurile mai importante: ***, Comemorarea savantului I.P. Pavlov (București: Editura Academiei R.P.R., 1949); ***, Învățătura lui I.P. Pavlov, baza înfloririi științelor medicale. Conferințe ale membrilor delegației medicale din RPR care au vizitat URSS (București: Editura Academiei R.P.R., 1952); I. Cotaescu, Importanța filosofică a învățăturii lui I.P. Pavlov (Timișoara: Editura Institutului de medicină, 1955). 4 Index bibliografic al lucrărilor științifice medicale 23 august 1944-31 decembrie 1955, 47-71. 5 ***, Bibliografia lucrărilor lui Victor Babeș (București: Editura Academiei R.P.R., 1954). Brătescu, „Istoriografia medicală românească”, 560-562. 475 Hermeneutica Bibliothecaria - Antologie Philobiblon - Volumul V Roadele instituționalizării centralizate au început să se facă simțite pentru istoria medicinii românești începând cu a doua jumătate a anilor '60. A fost nevoie de relaxare ideologică, reintegrarea unor cercetători marginalizați și nu în ultimul rând de un schimb de generații, nu în sensul fizic ci în cel intelectual. Odată cu dispariția lui V.L. Bologa, în 1971, Gh. Brătescu rămâne liderul acestei discipline, alături de o serie de specialiști: Izsak Samuil, Spielmann Iosif, Iuliu Ghelerter, Gabriel Barbu, Paul Pruteanu, Nicolae Vătămanu, Arnold Huttmann, C.I. Bercuș, Ion F. Georgescu-Vâște, Eva Crișan care au reușit, chiar în condițiile restrictive ale epocii, să realizeze un deziderat atins anterior doar în perioada dintre cele două războaie mondiale: racordarea istoriografiei medicale românești la circuitul științific internațional. Vasta analiză bio-bibliografică făcută de Gh. Brătescu reprezintă cea mai bine întocmită evaluare istoriografică a perioadei și nu intră în intențiile acestui studiu să revină asupra ei, căci dezvoltarea acestui câmp științific a fost atât de amplă încât până și liderul recunoscut al domeniului a ezitat în a face, la acel moment, evaluări analitice.1 O simplă cuantificare arată că producția iatroistorică a perioadei nu este decât cu puțin superioară interbelicului, însă diferența calitativă este evidentă. În primul rând cercetările de istoria medicinii dintre 1965-1989 nu mai sunt tributare în aceeași măsură ca cele interbelice pozitivismului sec, lăsând mai mult loc interacțiunii analitice cu domenii precum filosofia și istoria intelectuală1 2. În al doilea rând nivelul ridicat al instituționalizării se reflectă și în modelul publicistic: dacă între cele două războaie mondiale predominau articolele în periodice și lucrările de mici dimensiuni (sub 100 pagini) acum se constată o creștere puternică a studiilor în volume colective având o temă dinainte stabilită, multe dintre ele cuprinzând contribuții la reuniuni științifice, alături de editarea unor sinteze valoroase de istoria medicinii românești și universale3. Nu în ultimul rând, istoria medicinii devine acum un domeniu acoperit cu prioritate de specialiști, înțelegând prin aceștia persoane cu preocupări constante și bine fundamentate metodologic în domeniu. O caracteristică tematică suplimentară este și aceea a exploziei genului biografic, atât în varianta sa minoră (în periodice și volume de studii) cât și prin lucrări consistente dedicate unor figuri reprezentative ale medicinii românești4, putându-se estima că biografiile ocupă 25-35% din totalul producției științifice din acest domeniu. Istoriografia medicală românească în post-comunism (1990-2008) - o perspectivă cantitativ-tematică Bibliografia Istorică a României, singura publicație care mai repertoriază după 1990 cercetările românești de istoria medicinii, înregistrează începând cu acest an și până în 2008 aproximativ 500 de titluri, dintre care 40% cărți, 25% articole în periodice și 35% articole în poligrafii. Numărul redus al studiilor din reviste se 1 Ibidem, 562-579. 2 Filozofie și medicină, sub redacția Gh. Florescu, (București: Ed. medicală, 1978). 3 Istoria medicinei universale, sub îngrijirea lui V.L. Bologa, (București: Ed. medicală, 1970). 4 Brătescu, „Istoriografia medicală românească”, 576. 476 Hermeneutica Bibliothecaria - Antologie Philobiblon - Volumul V datorează atât apariției neregulate cât și limitărilor impuse de metodologia de redactare a B.I.R., în aria de acoperire a căreia nu intră o serie de periodice medicale susceptibile de a conține astfel de cercetări. Distribuția cronologică indică pentru intervalul 1990-1999 apariția a doar 36% din respectivele titluri, ceea ce înseamnă că în ultimul deceniu a avut loc un evident reviriment al istoriografiei medicale. Din punct de vedere al distribuției geografice a cercetării, Bucureștiul continuă să dețină preeminența, urmat în ordine de Cluj-Napoca, Timișoara, Iași și Brașov. 25% din numărul titlurilor continuă să fie reprezentat de contribuții biografice, iar literatura memorialistică medicală se află în creștere, cuprinzând atât figuri „clasice” (V. Gomoiu1, C.D. Severeanu1 2) cât și contemporani dornici de a-și împărtăși experiențele. Un procent de 15% este constituit de monografii instituționale, în special ale unor centre universitare - o reflectare a interesului față de istoria spațiului universitar, dar și marca reorientării acestui domeniu: dacă Gh. Brătescu putea anunța cu mândrie existența în anii '80 a unei „mase de cititori” ai scrierilor de istoria medicinii, deceniul următor, sub influența schimbărilor de pe piața editorială, a adus cu sine retragerea acestei discipline în spațiul scolastic, proces reflectat și de reducerea substanțială a numărului de titluri de specialitate. Creșterea ce poate fi constatată în ultimii 8-9 ani se datorează în principal revigorării generale a cercetării în România, însă rămân o serie de probleme majore care limitează acest câmp de studiu. Cea mai importantă dintre ele este probabil lipsa comunicării științifice instituționalizate între istorici și istoricii medicinii, cu atât mai mult cu cât procentul scrierilor iatroistorice provenite din abordări de istorie socială, istoria mentalităților, tanatoistorie, antropologie istorică etc. este în creștere. Această sumară privire asupra ultimelor două decenii din istoriografia medicală românească trebuie completată cu o ultimă remarcă, anume că printre cauzele regresului față de anii '70-'80 se numără cu siguranță descentralizarea instituțională care a dus la alunecarea spre localism a cercetării, dar mai ales lipsa unor figuri științifice cu dorința și capacitatea de a-și asuma proiecte majore, care să depășească granițele propriului centru universitar, să treacă de faza biografiilor și să nu se cramponeze în generalități și cursuri universitare. Un semn în acest sens este reprezentat de situația finanțării proiectelor de istoria medicinii prin programele naționale de cercetare: în ultimii trei ani propunerile de istorie și sociologie a medicinii acceptate spre finanțare (puține la număr de altfel) au fost elaborate de istorici, sociologi și politologi3 și nu de istoricii medicinii formați ca atare (cei care au domi- 1 Gomoiu, Viața mea, vol. 1-6, (Craiova: Sitech, 2006); Idem, Chirurgia mea (așa cum am trăit-o și cum o văd), ediție îngrijită de Mihai Viorel Popescu și Mihail Șcheau (Craiova: Editura MJM, 2004). 2 C.D. Severeanu, Din amintirile mele (1853-1929), ediție îngrijită de Constantin Rezachievici, (București: Editura Fundației Culturale Gheorghe Marin Speteanu, 2008). 3 Lista proiectelor de cercetare finanțate de CNCSIS în competiția Idei PCE-2008, comisia de științe sociale: http://cncsis.ro/UserFiles/File/proiecte%20propuse%20spre%20finantare/ stiinte%20sociale.pdf, consultat la 25.01.2010; Lista proiectelor de cercetare finanțate de CNCSIS în competiția Idei PCE-2008, comisia de științe umaniste: http://cncsis.ro/ 477 Hermeneutica Bibliothecaria - Antologie Philobiblon - Volumul V nat anterior acest domeniu istoriografic încă de la apariția sa) semn că structurile tradiționale ale disciplinei iatroistorice dau semne de uzură sau de inadaptare. Creșterea istoriografică ce caracterizează deceniul în curs poate reprezenta un semnal pozitiv pentru acest domeniu, însă fără emergența unor lideri care să catalizeze colaborări instituționale și proiecte de anvergură istoriografia medicală românească riscă să rămână tributară unui localism deloc constructiv. Concluzii Iatroistoriografia română a cunoscut de la debutul său în 1813 un parcurs sinuos, marcat atât cantitativ cât și ca genuri abordate de evoluția istoriografiei naționale și de implicarea factorului politic prin varii măsuri, de la fondarea unor instituții de cercetare până la impunerea liniei ideologice. Un moment important în evoluția acestei discipline l-a constituit perioada interbelică, atunci când pe fondul naționalismului și al instituționalizării s-a declanșat un „boom” al cercetării, s-au definit câteva teme importante de studiu și s-au impus o serie de lideri ai domeniului, dintre care doar V. L. Bologa a supraviețuit etapei următoare, cu prețul adaptării la cerințele noului regim. Ani '50-'60 au adus un regres calitativ și cantitativ, urmat însă de un puternic reviriment în deceniul opt, când este atins, din toate punctele de vedere, maximul producției științifice în domeniu. Deși raportul dintre perioadele 1915-1945 și 1965-1989 pare a fi echilibrat, diversitatea tematică, pregătirea autorilor și calitatea analizei coboară firesc balanța spre epoca lui Gh. Brătescu și nu spre cea a lui V. Gomoiu și V. L. Bologa. Desigur, într-o analiză comparativă se poate ridica și întrebarea dacă există o legătură explicită între aceste perioade de eflorescență iatroistoriografică și programele de modernizare a politicilor sanitare (înființarea Ministerului Sănătății în 1923, cu întregul sistem aferent, respectiv proiectele medico-sociale ale perioadei comuniste) la fel cum un alt subiect încă prea puțin studiat este reprezentat de modularea interpretativă în funcție de modelele ideologice ale momentului.1 După 1990 istoriografia medicală românească este caracterizată pe de o parte de localism și de dispariția proiectelor de anvergură, pe de altă parte de un tot mai sporit interes al istoricilor profesioniști, datorat noilor tipuri de abordări ce leagă istoria medicinii de istoria ideilor politice, a naționalismului* 1 2, a mentalităților3 și de UserFiles/File/proiecte%20propuse%20spre%20finantare/stiinte%20umaniste.pdf, consultat la 25.01.2010. Vezi și: http://socialzoom.com/echiserv/, consultat la 08.02.2010. 1 Sugestiile îi aparțin lui Silviu Hariton, cu a cărui permisiune am considerat potrivit să le redau în text. 2 Marius Turda, The Idea of National Superiority in Central Europe (Lewiston-Queenston-Lampeter: The Edwin Mellen Press, 2004); Blood and Homeland. Eugenics and Racial Nationalism in Central and Southeast Europe, ed. Marius Turda, Paul J. Weidling (CEU University Press, 2007). 3 Marius Rotar, Moartea în Transilvania în secolul al XIX-lea, vol. 1-2: 11 ipostaze ale morții (Cluj-Napoca: Accent, 2007). 478 Hermeneutica Bibliothecaria - Antologie Philobiblon - Volumul V antropologia istorică1. Faptul că prin intermediul unor astfel de cercetări, sau chiar a abordărilor clasice, domeniul rămâne racordat la circuitul științific internațional ne face să credem că există o șansă reală ca iatroistoria să nu rămâne o ramură (auto)marginalizată a istoriografiei române. O evaluare cantitativă indică pentru intervalul 1813-2008 un număr de aproximativ 5.000 de titluri, repartizate procentual conform Graficului nr. 1. Dintre acestea doar 55-60% sunt bibliografiate, (Graficul nr. 2). „Petele albe” majore sunt reprezentate de: articolele din periodicele românești de secol XIX (parțial dar insuficient surprinse de V. Gomoiu), spațiul Vechiului Regat în perioada interbelică, anii 1955-1970 și 1983-1989. Ultimele două intervale sunt parțial acoperite de B.I.R. însă după cum reiese și din Graficul nr. 3, mai ales pentru 1955-1970 este nevoie de cercetări suplimentare, în special de despuierea periodicelor medicale și a colecțiilor de studii. Aș încheia observând că, dincolo de concluziile istoriografice ale rândurilor de mai sus, acest studiu se dorește a fi și un semnal în privința necesității elaborării unei bibliografii a istoriei medicinii în spațiul românesc, instrument ce nu poate fi suplinit doar de bibliografiile istorice și în lipsa căruia orice imersiune în temă, inclusiv cea de față, își asumă din start o doză sporită de relativism bibliografic. ANEXE Grafic 1. Distribuția procentuală a literaturii medico-istorice românești în perioada 1813-2008 (nr. total de titluri estimate). 1 Constantin Bărbulescu, Imaginarul corpului uman : între cultura țărănească și cultura savantă (secolele XIX-XX), (București : Paideia, 2005). 479 Hermeneutica Bibliothecaria - Antologie Philobiblon - Volumul V Grafic 2. Distribuția procentuală a literaturii medico-istorice românești în perioada 1813-2008 (nr. total de titluri bibliografiate - color - raportat la nr. total de titluri estimate - color+alb) □ 1813-1914 bibliografiate □ 1915-1944 bibliografiate □ 1945-1964 bibliografiate □ 1965-1989 bibliografiate □ 1990-2008 bibliografiate □ 1813-2008 nebibliografiate Grafic 3. Distribuția decenală a literaturii medico-istorice în România între 1948-2008 așa cum reiese din bibliografiile de specialitate1 1 După cum precizam și în text, valorile bibliografiate nu reflectă întotdeauna realitatea: spre exemplu lipsa unui Index medical pentru perioada 1955-1972 se face simțită în cifra foarte joasă a perioadei 1960-1969. Cu toate acestea, în ciuda necesarelor reevaluări bazate pe viitoare cercetări, am oferit graficul deoarece estimăm că per ansamblu curba valorică nu va fi modificată de completările ulterioare. 480 Remodelari urbane în Clujul perioadei dualiste (1867-1918) Gheorghe VAIS Facultatea de Arhitectură și Urbanism, Cluj Cuvinte cheie:Austro-Ungaria, Regimul Dualist, Cluj-arhitectură, Cluj-urbanism, mediu urban Rezumat: Instaurarea în Imperiul Habsburgic a regimului dualist în 1867 a modificat radical statutul Transilvaniei prin înglobarea ei în Regatul ungar. Modernizările impuse acum de Budapesta urmăreau o cât mai deplină omogenizare politico-administrativă a provinciei cu restul regatului dar și modernizarea Ardealului, considerat una din cele mai înapoiate regiuni ale Imperiului. Un barometru de imagine semnificativ al schimbărilor produse acum l-a constituit arhitectura promovata în provincie de arhitecții budapestani și vienezi care au impus modernizarea atât a programelor arhitecturale cât și a limbajul decorativ. Cazul cel mai tipic pentru evoluția arhitecturii din provincie l-a reprezentat Clujul, unde prin construcțiile realizate mai ales după 1880 și-a pierdut imaginea medievală, metamorfozându-se intr-un oraș dominat de arhitectura eclectică. E-mail:gheorghe.vais@arch.utcluj.ro * Dobândirea de către Cluj, încă din secolul XVIII, a rolului de capitală a Transilvaniei ca urmare a preponderenței politice a maghiarilor ardeleni a constituit premisa care a condus la definirea statutului de cel mai important oraș al provinciei de la mijlocul secolului XIX. Clujul fusese considerat în general „capitala maghiarimii transilvănene", așa cum Sibiul avea statutul de „capitala a sașilor" iar sediul Guberniului pendulase între cele două în funcție de situația politică. Chiar dacă represiunea Revoluției de la 1848 și mai ales instaurarea Regimului Neo-Absolutist în Transilvania (1849-1867) au „pedepsit" orașul, mutând capitala la Sibiu, Clujul și-a păstrat calitatea de capitală neoficială, devenind centrul rezisțentei maghiare ardelene împotriva regimului polițienesc instaurat de Viena. După proclamarea Dualismului și înglobarea provinciei în Regatul Maghiar, statutul Clujului de „capitala a Transilvaniei" suferă o importantă mutație simbolică prin pierderea oricărei semnificații politice, rolul său rezumându-se la acela de simpla capitală comitatensa. Totuși această sintagmă s-a păstrat în plan cultural datorită în primul rând tradițiilor orașului, căpătând în această perioadă o tot mai mare consistență prin instituțiile culturale înființate acum în oraș:Universitatea și Teatrul Național. Rolul acestora s-a dovedit fundamental în definirea orașului ca cel 481 Hermeneutica Bibliothecaria - Antologie Philobiblon - Volumul V mai puternic centru cultural al Transilvaniei, determinând o specializare funcțională și un statut ce s-a păstrat până în zilele noastre. Activitatea de construcții în oraș a reflectat fidel situația politică a Transilvaniei, fiind marcată de lipsa totală a unor investiții semnificative în perioada Revoluției și a Regimului Neo-Absolutist. Între inaugurarea noii clădiri a Primăriei din 1846 și terminarea Școlii Orășenești Civile de Băieți în 1870 de pe str. Malom (Barițiu) nu s-a realizat nici un edificiu civil public sau privat semnificativ, excepție făcând lucrările de modernizare și amplificare din 1865 ale Teatrului Național Vechi de pe str. Farkas (Kogălniceanu). Cu totul alta a fost situația de după 1870, când la Cluj începe să se facă simțită politica de modernizare dusă de guvernul de la Budapesta, ce trebuia să asigure o mai bună integrare a Transilvaniei în Ungaria timpului. Stabilitatea politică și avântul economic înregistrate acum au declanșat în oraș un adevărat „boom" al construcțiilor semnificative, ce a culminat în perioada de cumpănă a secolelor XIX-XX, când orașul devenise un șantier permanent. Tonul a fost dat în primul rând de investițiile guvernamentale semnificative din domeniul transporturilor (calea ferată și gara), administrativ (sedii ale organismelor locale), învățământului (universitatea cu institutele sale și numeroase școli), medical (complexul clinicilor) etc. Lor li s-au adăugat investițiile publice locale (parcul central, teatrele și muzeele) dar și cele private (bănci, societăți de asigurări, comerț și imobile de raport). În plan urbanistic nu s-a înregistrat pe parcursul secolului XIX nici o operațiune de sistematizare de amploare, dezvoltarea orașului făcându-se pe schema și textura urbană moștenită din secolul anterior. Creșterea exponențială a numărului de construcții realizate în ultimele decenii ale secolului s-a produs prin operațiuni limitate de remodelare urbană care nu au produs modificări semnificative în structura zonei centrale. Clădirile reprezentative apărute acum constau în intervenții punctuale care nu au solicitat studii ample, situație ce explică lipsa unor planuri urbanistice. În lipsa acestora, reglementarea activității de construcții a fost asigurată de existența a cinci Regulamente de Construcție (Epitkezesi Szabălyrendeletek) succesive apărute în 1879, 1882, 1899, 1911 si 1916.1 În preambulul celui din 1879 se definea o zonificare a teritoriului orașului, care era împărțit în trei categorii (osztalyok)prima consta din Orașul interior (Belvaros) și Setater utca (str. Emil Isac), a doua cuprindea zona pericentrală (foarte amănunțit descrisa în textul original) ce cuprindea străzile limitrofe Orașului interior și piețele adiacente iar a treia se referea la periferii (kivul eso varosreszek).1 2 „Regulamentele de construcție emise în a doua jumătate a secolului XIX ilustrează elocvent cadrul directiv și ordonator în care a evoluat dezvoltarea urbanistică a Clujului din această perioadă. În absenta unui plan urbanistic, ele au creat înfățișarea orașului. Împărțind orașul în trei zone de interes - centrala, mediană și 1 Ioana Agachi, Clujul modern, aspecte urbanistice, (Cluj: UT Pres, 2004), 58. 2 Kolozsvăr Sz. K. Văros Epitkezesi Szabălyrendelete, 1879, 3. (Regulamentul de Construcție al Orașului Regal Liber Cluj) 482 Hermeneutica Bibliothecaria - Antologie Philobiblon - Volumul V marginală, regulamentele de construcție: stabilesc modalitățile de construcție pentru fiecare zonă, atât din punct de vedere al clădirilor în sine cât și al relațiilor acestora cu strada; introduc obligativitatea aliniamentelor și a regimurilor de înălțime; reglementează primatul interesului general în deschiderea de străzi noi, piețe, parcelări, în dauna celui privat; limitează dezvoltarea excesivă a orașului și încearcă schimbarea înfățișării semirurale a periferiilor prin reglementari precise și severe; creează cadrul legal pentru proiectarea de arhitectură și stabilesc reguli precise de organizare de șantier și de recepție a clădirilor; urmăresc cu strictețe aplicarea normelor prin introducerea unor sancțiuni importante; reglementează calitatea proiectării și a execuției. Strada este spațiul urban reprezentativ, asupra ei se îndreaptă atenția reglementarilor.” 1 Una din cele mai importante operațiuni de remodelare urbană din a doua jumătate a secolului XIX a fost continuarea demolării centurii de fortificații începută încă din secolul anterior. Aceasta viza asigurarea condițiilor de dezvoltare ale orașului prin demolarea, cu prioritate, a turnurilor care mai blocau legătura principalelor artere de circulație din „intramuros” cu zona pericentrală și suburbii. Așa se face că pe latura sudica a incintei se demolase Turnul Porții Turda (Torda-kapu băstyăja) în 1841, asigurând legătura spre sud, Turnul Porții Mănăștur (Monostor-kapu băstyăja) în 1843, deschizându-se legătura cu suburbiile vestice, Turnul Porții Podului (Hidkapu băstyăja) în 1868, degajând circulația spre Gară. Pe latura estică dispăreau Turnul Porții Maghiare (Magyarkapu băstyăja) și Turnul Porții de Mijloc (Kozepkapu. băstyăja) în 1872, asigurându-se astfel relația cu suburbiile din estul orașului.1 2 Demolările acestora fuseseră realizate cu scopul de a permite expansiunea centrului în zona pericentrală, ce devenea astfel amplasamentul predilect al clădirilor importante de la cumpăna secolelor XIX-XX. Demantelarea centurii de fortificații și remodelarea urbană din zona lor fusese o măsură luată în marea majoritate a orașelor europene, unde existența lor stânjenea dezvoltarea lor, iar Clujul nu a făcut excepție. Una din primele operațiuni de remodelare urbana s-a desfășurat în Cluj pentru amenajarea unui parc al orașului care să asigure în imediata vecinătate a centrului o zonă de „loisir”. Terenul cel mai propice pentru așa ceva s-a dovedit zona Hangăsberek,3 aflată pe malul Someșului în vecinătatea laturii vestice a vechii centuri de fortificații. Suprafața acestuia se întindea de-a lungul râului, fiind un teren mlăștinos care, cu ocazia ploilor sau la topirea zăpezilor, era inundat lungi perioade de timp. Pe la începutul secolului XIX mare parte din sălciile și arinii care constituiau vegetația dominantă au fost tăiați și pe terenul eliberat s-au amenajat parcele pentru grădinărit.4 Pe la 1815 această zonă devine locul preferat al plimbărilor pentru cetățenii mai puțin înstăriți și cu timpul se conturează ideea că aici s-ar putea 1 Agachi, Clujul modern, aspecte urbanistice, 71. 2 Kolozsvăr, (Budapest: Poligon,1989), 137. 3 Numele provenea de la flora ce creștea aici și, cu timpul, aceasta denumire a devenit în limbajul cotidian Hangyăsberek - Zavoiul cu furnici [cf. Albert Fekete, Kolozsvări kertek, (Kolozsvar: Muvelodes, 2004), 30]. 4 Fekete, Kolozsvări kertek, 30. 483 Hermeneutica Bibliothecaria - Antologie Philobiblon - Volumul V amenaja Parcul Orașului (A Setater). Odată cu revenirea Guberniului în oraș (1838) se declanșează o întreagă campanie pentru realizarea lui și în consecință a fost înființată Comisia pentru Locul de Promenadă (Setahely Bizottsăg) care angajează un grădinar a cărui sarcina era sa planteze, cultive și să curețe parcul.1 Parcul propriu-zis a fost fondat oficial la 22 aprilie 18381 2 și doi ani mai târziu este solicitat să întocmească un proiect inginerul Hermann Samuel, care avea deja la activ câteva proiecte peisagere semnificative dintre care cel mai important fusese cel pentru reamenajarea Grădinii baroce a Castelului Banffy de la Bonțida.3 1 - Cluj. Parcul Central, proiectul lui Hermann Sămuel din 1840. Proiectul lui Hermann fructifica forma extrem de neregulată a parcului prin realizare unei alei triple longitudinale lungă de 500 stânjeni (cca. 1km) care devenea axa principală a întregii compoziții. Una din prevederile importante ale proiectului prevede înălțarea cotei generale a terenului, fapt ce s-a realizat cu o umplutura provenind din demolările centurii de fortificații,4 asigurându-se astfel desecarea întregii zone. Pentru plantarea copacilor de-a lungul aleilor principale s-au realizat gropi care au fost umplute cu material organic rezultat din ararea piețelor Szechenyi (M.Viteazu) și Trencsin (Avram Iancu și Ștefan cel Mare)5 locurile tradiționale ale târgurilor de animale. 1 Ibid., 36. 2 Agachi, Clujul modern, aspecte urbanistice, 124. 3 Fekete, Kolozsvări kertek, 33 4 Agachi, Clujul modern, aspecte urbanistice, 124. 5 Ibid., 124. 484 Hermeneutica Bibliothecaria - Antologie Philobiblon - Volumul V Prin acest proiect se înglobau în structura parcului construcții existente: locuințele supraveghetorilor (felugyelok lakasai), pavilionul de distracții (mulato hazotska), fântâna Berki (Berki forras kutja), terenul de sport (arena), casa pescarului (halaszhaz), insula Rozaliei (Rozalia szigete), trambulinele de sărituri (szokteto sorompok) și se prevedeau amplasamentele pentm:cafenea (kavehaz), manej acoperit (fedett lovaglo iskola), pavilionul acoperit pentru muzica (oszlopos fedett muzsika helye), școala de înot (uszo iskola) și locul pentru un monument (emlekko helye). Cu excepția manejului, cafenelei și uneia din locuințe, restul dotărilor se grupau în partea vestică a parcului, mult mai amplă ca suprafață și care era parțial traversată de unul din brațele secundare ale Canalului Morii. Pentru a se asigura administrarea și dezvoltarea ulterioară a parcului a fost înființată în 1860 Comisia Parcului Central (Setater Bizottsăg) care nu a funcționat decât până în 1866. Cea mai importanta realizare a ei a fost organizarea unei colecte pentru extinderea și încredințarea reproiectării parcului lui Kagerbauer Antal. Din acest proiect s-a realizat doar lacul cu o suprafață de 2 iugăre, amplasat în zona sud-vestica a parcului, în vecinătatea Canalului Morii de unde se alimenta cu apa necesară.1 Cu câțiva ani înaintea lacului, în 1855 s-a realizat la capătul vestic al aleii principale un bazin de înot ce relua ideea nefinalizată din planul lui Hermann care prevăzuse o școală de înot. Bazinul construit acum se datora inițiativei garnizoanei locale care dorea sa-l realizeze pentru uzul militarilor. Municipalitatea a sprijinit aceasta inițiativă dar a impus condiția ca și cetățenii orașului să beneficieze de el. Deschis la 1 mai 1855, el a fost administrat de militari care trebuiau sa înainteze anual o balanță financiară primăriei.1 2 Dotările aferente parcului s-au completat în 1874 prin construirea Teatrului de Vară (Nyări Szinhăz) pe locul cafenelei propuse de Hermann la capătul estic al acestuia. Construcția realizată de ing. Zimmerman Henrik3 era de fapt un „hangar" de lemn cu funcționare sezonieră, realizat ca să ofere un refugiu estival spectacolelor jucate în teatrul neventilat de pe str. Farkas (Kogălniceanu). La începutul secolului XX clădirea de lemn a fost considerată inacceptabilă din punct de vedere funcțional și arhitectural, fiind înlocuită în 1909-1910 de o construcție modernă, datorată arhitecților budapestani, Makus Geza și Spiegel Frigyes.4 Următoarea etapă importantă în dezvoltarea parcului s-a datorat sărbătorilor Mileniumului, când, în 1896, s-au construit în vecinătatea lacului o serie de pavilioane specifice parcurilor de atunci:Pavilionul de Patinaj (Korcsolyapavilon), Chioscul (Kiosk), Pavilionul Fanfarei (Zenepavilon) și Fântâna arteziană din fața Chioscului (Kiosk elotti Szokokut), toate proiectate de Pakei Lajos. 1 Fekete, Kolozsvări kertek, 36, 37. 2 Agachi, Clujul modern, aspecte urbanistice, 124, 125. 3 Gyorgy Gaal, Kolozsvăr. Millenniumi kalauz, (Kolozsvar: Polis, 2001), 69. 4 Ibid., 69. 485 Hermeneutica Bibliothecaria - Antologie Philobiblon - Volumul V 2 - Cluj. Parcul Central, fragment ridicare topo 1917: Teatrul de Vară (1909-10), 2. Căminul de Fete „Teleky Blanca" (1908), 3. Pavilionul de Patinaj (1896), 4. Pavilionul Fanfarei (1896), 5. Fântâna arteziană (1896), 6. Chioscul (1896), 7. Locuințele Statusului (cca.1912), 8. Școala Superioară de Fete „De Gerândo" (1900), 9. Baia „Diana". În ideea extinderii spațiului verde al parcului și pe versantul sudic al Cetățuii, în 1900 s-a amenajat Promenada Elisabeta (Erzsebet Setaut), o serpentină lunga de 420m, la mijlocul căreia se găsea o platformă de belvedere, având ca piesă principală bustul împărătesei Elisabeta (soția lui Francisc Iosif I) opera a lui Strobl Alajos și inaugurat la 20 august 1902. Legătura acestei zone cu parcul a fost asigurată prin construirea Podului Elisabeta (Erzsebet hid), o pasarelă metalică de 35m lungime, construită peste Someș tot în 1902.1 Una din modernizările importante ale spațiului urban din centrul orașului din a doua jumătate a secolului XIX a fost dată de demolarea construcțiilor din jurul Bisericii Romano-Catolice „Sf. Mihai" din piața Matei Corvin (Unirii). Degajarea acesteia începuse încă din 1865 și singura clădire păstrată până 1889 a fost Școala Catolică de Fete (Katolikus Leanyiskola) de pe coltul sud-estic al acestei incinte. Ideea demolării inelului de construcții modeste apăruse încă de la mijlocul secolului1 2 când funcțiunea de târg al spațiului Pieței Centrale (Foter) începea sa fie pusă sub semnul întrebării de tot mai mulți cetățeni influențați de modelele occidentale. Aceștia realizaseră că potențialul urban al pieței centrale putea fi valorificat doar prin dispariția incintei de dughene comerciale ce masca biserica gotică, principalul monument arhitectonic al orașului. Din păcate, interesul public se afla în contradicție cu cel al bisericii, care valorifica comercial clădirile amintite și nu concepea ca spațiul incintei dispărute să devină un spațiu public. După îndelungate și anevoioase tratative, Statusul catolic a acceptat demolarea dar a și pregătit câteva proiecte pentru revalorificarea incintei, care nu s-au realizat datorită opoziției foarte hotărâte a opiniei publice. 1 Peter Sas, Meselo Kepeslapok, Kolozsvar 1867-1919, (Budapest: Noran, 2003), 208. 2 Gyorgy Gaal, Magyarok utcaja, (Kolozsvar: Erdelyi Muzeum-Egyesulet, 1995), 21. 486 Hermeneutica Bibliothecaria - Antologie Philobiblon - Volumul V 3 - Cluj. Zona Pietii Matei Corvin, fragment ridicare topo 1917: 1. Biserica Romano-Catolică „Sf. Mihai", 2. Palatul „Bănffy", 3. Palatele „Statusului" (1910). Demolările realizate acum au eliberat biserica asigurând prezența directă a valorosului monument în spațiul urban al pieței, fapt ce a produs un adevărat soc cetățenilor orașului și a zdruncinat serios voința bisericii de a construi ceva în locul lor. Imaginea ei era mult mai spectaculoasă acum, datorită turnului său neogotic de 80m ce fusese terminat în 1859.1 Imediat s-a trecut la amenajarea suprafeței eliberate prin realizarea unui spațiu verde pe suprafața cimitirului din jurul bisericii și protejarea lui cu o împrejmuire din fontă proiectată de Pakei Lajos. În compensație, Statusul romano-catolic a primit câteva clădiri pe mijlocul frontul estic al pieței, pe care le-a demolat și în locul lor s-au realizat în 1898 Palatele Statusului (Stătus Hăzak) proiectate de arhitectul budapestan Alpar Ignac.1 2 Cele două structuri „gemene” erau alcătuite fiecare din câte trei luxoase imobile de raport cu comerț la parter. Palatele flancau o străpungere, realizată odată cu ele, ce prelungea str. Szentegyhaz (Iuliu Maniu) până în piața centrală. Intervenții semnificative s-au produs și în colțul sud-vestic al acestei piețe, unde imaginea urbană a fost modificată prin înlocuirea clădirilor existente cu unele 1 Ibid., 20. 2 Gabor Rosch, Alpăr Ignăc eptteszete, (Budapest: Enciklopedia, 2005), 190. 487 Hermeneutica Bibliothecaria - Antologie Philobiblon - Volumul V noi, mai înalte și mai monumentale. Prima realizată a fost Hotelul „New York" (New York Szălloda), ridicat în 1893-94 după proiectul arhitectului clujean Pakei Lajos.1 Acesta a fost pentru multa vreme cea mai luxoasă construcție hotelieră din oraș, iar cafeneaua de la parter, locul de întâlnire al boemei clujene. În al doilea deceniu al secolului XX s-au mai realizat aici un imobil de raport monumental cu comerț la parterP'alatul Primei Societăți Maghiare de Asigurări (Elso Magyar Altalănos Biziosiio Tărsasăg) 1912-1913 conceput de arhitecții budapestani Karman Alladar si Ullmann Gyula,1 2 și, lipit de el, clădirea Casei de Economii și Băncii de Credit (Kolozsvări Takarekpenztăr es Hitelbank), 1912-1914, datorate arhitectului Dvorak Ede.3 Construirea acestor imobile a schimbat radical scara zonei unde str. Egyetem (Universității) pătrundea în piața Matei Corvin, impunând o cornișă mult mai înaltă decât cea existentă în piață. Efectul a fost mai spectaculos pe str. Egyetem unde se mai realizase atunci - la aceeași scară - și un alt imobil de raport cu un cinematograf la parter:Palatul Sebestyen (Sebestyen Palota). Imaginea urbană a pieței centrale s-a definitivat în 1896 când, în cinstea sărbătorilor Milenului, s-a pus piatra de fundație a Grupului statuar al lui Matei Corvin (Mătyăs-szoborcsoport) realizat de sculptorul Fadrusz Janos și inaugurat în 1902.4 Amplasat în axul pieței la sud de biserica gotică, acest impozant monument a devenit destul de repede unul din icoanele orașului. În piață mai exista un monument de forma unui obelisc cunoscut sub numele de „Statua” ce comemora vizita făcută în oraș (1817) de către perechea imperiala Francisc I-Carolina Augusta. Pentru a se evita prezența în acest spațiu a două monumente, obeliscul a fost mutat în pta. Carolina (Muzeului) unde se găsește și azi. O remodelare urbană semnificativă s-a mai produs în Orașul interior și prin realizarea clădirii centrale a Universității „Francisc Iosif I” (I Ferenc Jozsef Tudomănyegyetem) construită între 1893 și 1902, după proiectele arhitecților Meixner Karoly și Alpar Ignac. Construită pe locul vechii Mănăstiri și al Colegiului iezuit de la intersecția străzilor Egyetem (Universității) și Farkas (Kogălniceanu), noua clădire s-a retras destul de mult față de aliniamentul parcelelor complexului iezuit. În felul acesta aici a apărut un „largo”, preambul urban al monumentalei clădiri universitare, pe traseul străzii medievale Farkas, considerat azi ca o abatere de la parcelarul originar. Dacă azi o asemenea modificare a spațiului urban istoric ar fi inacceptabila, la sfârșitul secolului XIX acest lucru se practica curent. Compozițiile academice grandioase ale arhitecturii istoriste puteau fi introduse în spatii urbane istorice doar cu anumite sacrificii ale contextului. Aminteam la un moment dat că dezvoltarea orașelor istorice s-a făcut în a doua jumătate a secolului XIX prin valorificare spațiilor pericentrale din jurul centurilor de fortificații medievale, unde și-au găsit amplasamentele ansamblurile și 1 Gaal, Kolozsvăr. Millenniumi kalauz, 42. 2 Ibid., 44. 3 A Takarekpenztar uj palotaja, Ujsăg 25 dec. (1914). 4 Gaal, Kolozsvăr. Millenniumi kalauz, 40. 488 Hermeneutica Bibliothecaria - Antologie Philobiblon - Volumul V clădirile reprezentative ale momentului. Din acest punct de vedere cel mai semnificativ exemplu l-a constituit la Cluj ansamblul piețelor îngemănate Bocskay (Avram Iancu) și Hunyadi (Stefan cel Mare). Spațiul acestora se configurase din rațiuni militare pe toată lungimea zidului estic de fortificație datorită restricțiilor de construire impuse aici. Rolul său în strategia de apărare a orașului se diminuase complet la începutul secolului XIX, oferind un spațiu ideal dezvoltării acestuia spre est odată cu demolarea fortificațiilor. 4 - Cluj. Zona Universității, fragment ridicare topo 1917: 1. Hotelul „New York" (1893-94), 2. Palatul „Prima" (1912-13), 3. Casa de Economii și Banca de Credit (1912-14), 4. Palatul "Sebestyen", 5. BisericaIezuită, 6. Universitatea „Francisc Iosif" (1893-1902), 7. Teatrul Național Vechi (1821,1865). Vocația lui de a deveni un nou centru al orașului s-a confirmat prin construirea aici a unora din cele mai importante clădiri administrative și culturale de la cumpăna secolelor XIX-XX. Primele construite au fost cele de pe frontul estic:Palatul Direcției Financiare (Penzugyi Igazgatosăg Palotăja) în 1885-1887, arh. Maetz Frigyes; Palatul Direcției Silvice (Erdeszeti Igazgatosăg Palotaja) în 1887, arh. Debreczeni Balazs;Palatul EMKE-MAV (EMKE-MAVPalota) în 18901891, arh. Endstrasser Benedek;și Palatul de Justiție (Igazsăgugyi Palota) în 19001902, arh. Wagner Gyula. Lor li s-au mai adăugat Institutul Teologic Reformat (Reformătus Teologia) în 1894-1895, arh. Feszty Gyula, pe frontul nordic, și Camera de Comerț și Industrie (Kereskedelmi es Iparkamara) în 1910, arh. Hubert 489 Hermeneutica Bibliothecaria - Antologie Philobiblon - Volumul V Jozsef, la extremitatea nordică a frontului vestic.1 În axul central din jumătatea sudică (pța. Hunyadi) s-au realizat Casa Învățătorilor (TamtokHăza) în 1902-1903, arh. Baumgarten Sandor si Herczegh Zsigmond, si Teatrul Național (Nemzeti Szmhăz) în 1904-1906, arh. Ferdinand Fellner și Hermann Helmer.1 2 5 - Cluj. Zona piețelor Bocskay (Avram Iancu) și Hunyadi (Stefan cel Mare), fragment ridicare topo 1917: 1. Camera de Industrie și Comerț (1910), 2. Institutul Teologic Reformat (1894-95), 3. Palatul MAV- EMKE (1890-91), 4. Palatul Direcției Silvice (1887), 5. Palatul Direcției Financiare (1885-87), 6. Palatul de Justiție (1900-02), 7. Teatrul Național (1904-06), 8. Cazarma „Sf. Gheorghe" (1834-37), 9. Casa Învățătorilor (1902-03). Forma relativ dreptunghiulară, foarte alungită pe direcția aproximativă nord-sud, relua configurația spațiului anterior în care se intervenise doar cu rectificări de aliniamente pentru regularizarea perimetrului său și cu racordările necesare străzilor ce pătrundeau sau traversau această zonă. Dacă la nivelul planului nu se înregistraseră modificări semnificative, în schimb volumetria acestui spațiu se modificase radical datorită monumentalității noilor construcții. Compoziția noului spațiu urban era evident dominată de volumetria obiectului arhitectural central, Teatrul, care și-a păstrat rolul de accent principal până în perioada interbelică, când în centrul pieței Avram Iancu se va realiza Catedrala Ortodoxă. 1 Gaal, Kolozsvăr, Millenniumi kalauz, 136-141. 2 Ibid., 136,137, 139, 140. 490 Hermeneutica Bibliothecaria - Antologie Philobiblon - Volumul V O altă zonă situata în pericentralul Clujului vizată de dezvoltarea orașului se afla în vecinătatea pieței Szent Gyorgy (Lucian Blaga), aflată la vest de centrul istoric, unde s-au concentrat câteva clădiri finanțate de guvern ce au configurat un pol funcțional medical-universitar;prin aria de acoperire a serviciilor sale acesta depășea nivelul orașului, vizând întreaga Transilvanie. Amplasamentele libere de aici au permis construirea la sud de str. Miko (Clinicilor) a ansamblului pavilionar al Clinicilor Universitare (Egyetemi Klinikăk) în 1886-1900 arh. Hauszmann Alajos, Korb Floris si Giergl Kalman1 și, câțiva ani mai târziu, Biblioteca Universității și Muzeului Ardelean (Egyetemi es Erdelyi Muzeumi Konyvtăr) în 1906-1909, de arh. Korb Floris și Giergl Kalman.1 2 Ultima s-a realizat pe latura vestică a pieței, iar prin forma și poziția sa a „sugerat” viitoarea configurație urbană a acesteia. Importanța acestei zone a fost amplificată și de construirea, în imediata vecinătate, a Palatului Comitatului Cluj (Kolozsvărmegye Szekhăz) în 1895-1897 după proiectul lui Alpar Ignac.3 Volumul monumental al acestuia fusese construit la intersecția străzilor Monostor (Moților) și Arany Janos (Petru Maior), iar „campanila” sa foarte înaltă domina peisajul urban al întregii zone. 6 - Cluj. Zona Pieței Sf. Gheorghe (Lucian Blaga), fragment din ridicarea topo 1917: 1. Palatul Comitatului (1896-97), 2. Biblioteca Universității și Muzeului Ardelean (1906-1909), 3. Complexul Clinicilor Universitare (1886-1903). 1 Ibid., 80. 2 Ibid., 79. 3 Rosch, Alpăr Ignăc eptteszete, 187. 491 Hermeneutica Bibliothecaria - Antologie Philobiblon - Volumul V În coltul nord-vestic al centrului istoric s-au ridicat câteva clădiri cu funcțiuni de învățământ universitar și preuniversitar care au contribuit la definirea funcțională a orașului ca cel mai important centru educațional ardelean. Apariția acestora s-a făcut prin ocuparea unor amplasamente libere, fără ca ele să alcătuiască în final un ansamblu urban coerent. Astfel pe frontul nordic al str. Malom (Barițiu) s-au ridicat Școala Orășenească Civilă de Băieți (Vărosi Polgări Fiuiskola) în 1870 și lipit de ea Școala Profesională Industrială de Stat (Allami Ipari Szakiskola) în 1896-1898, concepută de Pakei Lajos. Tot lui i s-a datorat și proiectul Muzeului Industrial „Francisc Iosif I" (I Ferencz Jozsef Ipari Muzeum) construit în 19011903 vizavi de școala profesională.1 7 - Cluj. Zona de acces în Parcul Central, fragment ridicarea topo 1917: 1.Teatrul de Vară (1909-10), 2. Școala Superioară de Fete „De Gerândo” (18981901), 3. Academia Comercială II (1893), 4. Academia Comercială I (1886-97), 5. Muzeul Industrial (1901-03), 6. Școala Profesională Industrială (1896-98), 7. Școala Orășenească de Băieți (1870). Învățământul universitar era reprezentat aici prin cele două clădiri ale Academiei Comerciale (Kereskedekmi Akademia). Prima fusese construită în 1886- 1 Szabolcs Guttman, Păkei Lajos (1853-1921) kolozsvări hagyateka, (Budapest: Pavilon, 8/1993), 49-52. 492 Hermeneutica Bibliothecaria - Antologie Philobiblon - Volumul V 1887 la intersecția străzilor Bastya (C. Daicoviciu) și Bartha Miklos (Emil Isac), fiind proiectată de Maetz Frigyes și Remenyik Karoly. A doua se realizase în 1893 pe str. Bartha Miklos, aproximativ vizavi, ca o extindere și se datora lui Pakei Lajos.1 O caracteristică importantă a zonei consta din faptul că se afla între centrul istoric și Parcul Central, o vecinătate perfect compatibilă cu nevoile programelor de învățământ. Așa că nu a fost deloc întâmplătoare construirea aici a monumentalei Scoli Superioare de Stat pentru Fete „De Gerândo” (De Gerândo Allami Felsobb Leănyiskola) 18981901 arh. Alpar Ignac.1 2 Prin poziția sa limitrofă Parcului Central, ea aparținea mai degrabă ansamblului acestuia, la fel ca Teatrul de Vară (Nyari Szmhăz) ridicat în 1909-1910 la capătul vestic al parcului de arh. Markus Geza și Spiegel Frigyes.3 8 - Cluj. Zona Podului Mare, fragment ridicare topo 1917: 1. Hotelul „Francisc Iosif" (cca.1900), 2. Palatul„Czako" (cca.1900), 3. Palatul EMAB (cca.1900), 4. Hotelul „Astoria" (1910), 5. Palatul „Eliăn" (cca.1900), 6. Palatul „Szeky" (1893), 7. Palatul Oficiului de Poștă și Telegraf (1891-98), 8. Palatul „Babos" (1893), 9. Palatul „Benig" (cca.1900), 10. Palatul „Urăia" (190810), 11. Imobil de raport (cca.1900). 1 Sas, Meselo Kepeslapok, Kolozsvăr, 186, 187. 2 Rosch, Alpăr Ignăc epiteszete, 189. 3 Gaal, Kolozsvăr. Millenniumi kalauz, 69. 493 Hermeneutica Bibliothecaria - Antologie Philobiblon - Volumul V Inaugurarea căii ferate de la 1 septembrie 1870, când la Cluj sosea primul tren venind de la Oradea1 a schimbat fundamental importanța zonei pericentrale și a suburbiilor din partea nordică a orașului. Legătura dintre centrul orașului și gara era asigurată de calea Francisc Iosif (Horea), obținută prin contopirea și modernizarea străzilor Mare (Nagy) și Evreiască (Zsido). Acest traseu, după ce depășea piața Szechenyi (Mihai Viteazul), continua până în piața Matei Corvin (Unirii) cu str. Wesselenyi (Regele Ferdinand), devenit la scurt timp după inaugurarea gării cea mai importanta arteră de circulație a orașului. În aceste condiții zona sa pericentrală a devenit extrem de atractivă investitorilor și, în timpul mandatului de primar al lui Haller Karoly, s-a întocmit în 1884 un plan de amenajare urbană (Vărosrendezesi Terv) de către arh. Debreczeni Balazs. În centrul acestui studiu se prevăzuse un pod metalic peste Someș, a cărui realizare între 1884-1886 a fluentizat decisiv circulația pe axa centru-gară.1 2 Podul cel nou a fost încadrat la cumpăna secolelor XIX-XX de patru imobile de raport (berhaz) monumentale cu spații comerciale la parter, construite chiar pe malul râului, ce alcătuiau unul din cele mai remarcabile ansambluri urbane ale orașului. Primele s-au ridicat cele de pe malul drept:neo-goticul Palat „Szeky” (Szeky Palota) în 1893, opera arhitectului budapestan Pecz Samu și neo-barocul Palat „Babos” (Babos Palota) realizat probabil înainte de 1900. Pe malul celălalt s-au construit Palatul „Eliăn” (Eliăn Palota) și Palatul „Benig" (Benig Palota), două imobile eclectice botezate după numele proprietarilor și realizate în jurul anului 1900.3 Acestora li s-au adăugat pe partea stângă a str. Francisc Iosif, Hotelul „Astoria” (Astoria Szălloda) construit în 1910 pe locul vechiului restaurant cu faimă proastă Mielul Alb (Feher Barany), Palatul Primei Case Maghiare de Asigurare Generală(Elso Magyar Altalănos Biztosito Szekhăza, EMAB Palota) cca. 1900, Palatul „Czako” (Czako Palota) sediul Agenției Transilvănene a pădurilor, lemnului și minelor (Erdelyi erdo-, faanyag- es bănyaugynokseg) cca. 1900 și Palatul “Blau” (Blau Palota) în care s-a deschis Hotelul „Francisc Iosif” (Ferenc Jozsef Szălloda) realizat cam tot pe atunci.4 Și frontul de vizavi a dobândit o altă imagine urbană prin realizarea clădirii secession a Palatului „Urania” (Urănia Palota), 1910, arh. Kappeter Geza și a clădirii eclectice a Palatului Societății Naționale de Asigurare pentru Accidente (Nemzeti Balesetbiztosito Tarsasăg Erdelyreszi Vezerugynoksege) construit probabil tot atunci. Importanța acestor două clădiri era dată de prezenta la parterul lor a primei săli de cinematograf din Cluj.5 Cel mai important salt calitativ înregistrat acum de arhitectura Clujului a constat dintr-o modernizare radicală a conceptelor funcționale, datorată în primul rând unor importuri de programe de arhitectură (modele funcționale) din restul Europei pe filiera budapestană sau vieneză. Astfel au apărut, în premieră pentru oraș, 1 Stefan Pascu, red., Istoria Clujului, (Cluj, 1974), 287. 2 Sas, Meselo Kepeslapok, Kolozsvăr, 37. 3 Ibid., 35, 36. 4 Ibid., 35, 36, 37. 5 Ibid., 36, 37. 494 Hermeneutica Bibliothecaria - Antologie Philobiblon - Volumul V concepte moderne privind programele administrative, de învățământ universitar și preuniversitar medical, de spectacole, comerț și locuire, transpuse în partituri elaborate ce reflectau caracterul tot mai complex al funcțiunilor adăpostite. O caracteristică semnificativă pentru construcțiile realizate acum era dată de caracterul monumental al compozițiilor volumetrice și limbajului decorativ de factura eclectică care, mai ales în cazul investițiilor publice, trebuiau să simbolizeze autoritatea și prestigiul statului. După modelul acestora și clădirile realizate din fonduri private au adoptat o maniera asemănătoare, exprimând prin imaginea lor puterea capitalului privat. Din punct de vedere stilistic, arhitectura Clujului din a doua jumătate a secolului XIX și începutul secolului XX a fost dominată de istorism, concretizat în diversele versiuni ale neo-goticului (Palatul Szeky, Școala Normală de Băieți, Căminul studențesc Gabor Aron), a neo-renașterii (Universitatea și Complexul Clinicilor) și neo-barocului (Palatul Comitatului, Palatul de Justiție, Palatele Statusului, Hotelul New York). La începutul secolului XX au început să se simtă și influențele secessionului care însă la Cluj nu a avut o priză așa de mare ca în cazul Târgu Mureșului sau Oradiei. Este posibil ca această reticență să se fi datorat conservatorismului autorităților centrale și locale care nu considerau ca secessionul ar putea să fie limbajul adecvat pentru clădirile publice. Din acest motiv foarte puține clădiri private au fost concepute în aceasta maniera (Camera de Comerț si Industrie, Palatul Urania) dar câteva conțineau totuși în proporții semnificative elemente secession (Casa de Economii si Banca de Credit, Palatul Prima, Palatul Sebestyen). Saltul calitativ înregistrat a fost totuși diminuat de caracterul oarecum provincial al multora din clădirile realizate în oraș. Acesta s-a manifestat prin „neglijența" cu care fuseseră tratate spațiile secundare și în discrepanța dintre bogăția limbajului arhitectural al fațadelor principale și sărăcia celor secundare sau interioare. Situația aceasta nu a fost proprie doar Clujului, ea întâlnindu-se la mai toate orașele de provincie, acolo unde sumele alocate noilor construcții depășeau cu puțin limita inferioară necesară. În aceste condiții arhitecții fie că neglijau încă din proiect zonele secundare sau chiar dacă le detaliau, acestea nu se mai realizau din motive de subfinanțare. Aproape toate clădirile realizate la Cluj în aceasta perioada au suferit de „sindromul provinciei" și singurele excepții notabile au fost:Camera de Comerț și Industrie, Palatul Comitatului, Palatele Statusului, Teatrul Național, clădirea centrală a Universității și Biblioteca Universității și Muzeului Ardelean. Modernizarea arhitecturii clujene nu ar fi putut fi realizată cu arhitecți locali, dacă avem în vedere că singurul cu studii de specialitate fusese doar Păkei Lajos iar restul celor care proiectau în oraș (Maetz Frigyes, Remenyik Karolyi, Endstrasser Benedek etc.) proveneau din lumea constructorilor, putând fi considerați în cel mai bun caz „arhitecți amatori". Lipsa unei pregătiri temeinice adecvate și izolarea acestora față de fenomenul arhitectural european îi făcea inapți pentru rezolvarea noilor programe de arhitectură cerute de dezvoltarea și modernizarea orașului. Din aceste motive cea mai mare parte a comenzilor importante a fost încredințată unor arhitecți din Budapesta și Viena. Așa se face că figuri reprezentative ale arhitecturii maghiare istoriste ca:Alpar Ignac, Baumgarten Sandor, Giergl 495 Hermeneutica Bibliothecaria - Antologie Philobiblon - Volumul V Kalman, Hauszmann Alajos, Korb Floris, Markus Geza, Pecz Samu etc. au realizat proiecte pentru Cluj. Lor li s-au adăugat și doi din cei mai inovatori arhitecți maghiari de la cumpăna secolelor, Lechner Odon și Kos Karoly care și-au dobândit notorietate datorită încercărilor lor reușite de a defini un stil național maghiar în arhitectură. Activitatea lor în oraș s-a concretizat în două lucrări remarcabile din punct de vedere arhitectural (o vilă și o mica biserică) dar care nu au influențat semnificativ arhitectura locală. Pentru oraș au mai lucrat și doi arhitecți vienezi celebrii, specializați în proiectarea teatrelor:Ferdinand Fellner si Hermann Helmer. Prin proiectul lor pentru Teatrului National au reușit să introducă Clujul în rândul orașelor europene dotate cu teatre din ultima generație. Prin calitatea și scara arhitecturii realizată aici într-un interval de timp de doar 35 de ani (1880-1914) imaginea Clujului s-a schimbat radical. Metamorfoza petrecută a produs o schimbare radicală de imagine, reflectând modernizarea lui pe toate planurile și implicit saltul său de la condiția de oraș medieval la aceea a unui oraș eclectic modern. Acum s-au realizat clădirile reprezentative care, împreună cu cele realizate anterior, au dat centrului orașului imaginea specifică, central-europea-nă, care îl definește și astăzi. 496 Ciuma profilul unei recurențe istorice supusă unui transplant artistic1 Cristina VIDRUȚIU Universitatea „Babeș-Bolyai”, Cluj Facultatea de Litere Cuvinte cheie: istorie, ciumă; imaginar; iconografie; spasm social Abstract: Lucrarea își propune să circumscrie imaginea ciumei, boală teribilă a trecutului și metaforă artistică fecundă perpetuă, dintr-o dublă perspectivă: medicală și culturală. Traseul demonstrației se dorește a fi unul al explorării profilului metamorfic al ciumei. Lucrarea se structurează prin intermediul unei explorări care debutează cu un scurt istoric medical și cultural al bolii, continuând cu explicitarea termenilor bivalenți ai triadei epidemie-ciumă-plagă dar și cu examinarea cauzelor alternative ale ciumei (din perspectiva elementelor) dând naștere unui imaginar compozit, și încheind cu reacțiile spasmodice, între încremenire și mișcare, în fața ciumei reflectate în pictura lui Pieter Bruegel cel Bătrân, Triumful Morții. E-mail: vidrutiucristina@yahoo.com * Ciuma - istoric medical și cultural Impactul epidemiilor de ciumă de-a lungul istoriei a fost unul major cu importante implicații în diverse domenii ca: medicină, economie, cultură, administrație. Violența și virulența acestei boli necruțătoare s-a reflectat în viețile oamenilor și implicit în imaginarul acestora care a asimilat, forțat de împrejurările recurente, un bagaj de elemente investite și reinvestite cu diferite valori, o dată cu trecerea timpului. Sub masca ciumei se pot deosebi două structuri a căror corelații nasc în permanență noi semnificații: prima dintre structuri este una de tip medical-patologic care investighează ciuma trecând-o printr-un filtru care îi consemnează simptomele, cauzele, efectele și tratamentul, a doua dintre structuri este una de tip cultural care întreține cu ciuma un raport în care aportul hotărâtor îl are momentul istoric înțeles ca intersecție a anumitor credințe, a anumite condiții culturale, medicale, economice. Relațiile țesute între cele două blocuri: medical și cultural determină o anumită conformație care s-a tradus mai apoi în imaginar. Acesta este motivul pentru care în 1 Autorul este recunoscător pentru suportul financiar provenit de la SECTORIAL OPERATIONAL PROGRAMME FOR HUMAN RESOURCES DEVELOPMENT, Contract POS DRU 6/1.5/S/3 - „DOCTORAL STUDIES, A MAJOR FACTOR IN THE DEVELOPMENT OF SOCIO-ECONOMIC AND HUMANISTIC STUDIES”. 497 Hermeneutica Bibliothecaria - Antologie Philobiblon - Volumul V încercarea de a valida decriptarea imaginarului este necesară o revenire și o aprofundare sintetizatoare și structurată a celor două structuri și a raporturilor pe care le acestea le întrețin. Abordarea medical-patologică (sau epidemiologică) cataloghează ciuma ca fiind o „boală infecțioasă acută determinată de Yersinia (Pasteurella) pestis, transmisă la om de la rozătoare sălbatice sau domestice”,1 cu precădere prin intermediul puricelui și șobolanului.1 2 Această boală poate fi identificată la nivelul celor două „forme clinice principale: forma bubonică și forma pulmonară primară”,3care se deosebesc prin particularitățile de manifestare a bolii. Bacilul pestos a fost izolat abia în 1894 de Yersin. În ceea ce privește distribuția geografică se poate face o deosebire între micile focare: Asia, Africa, America de Nord și America de Sud și marile focare: India, Nepal, Birmania, Malaya și sudul Vietnamului.4 De reținut este că „receptivitatea la pestă este generală și imunitatea după boală este relativă și temporară”.5 Spre deosebire de profilul pestei bubonice marcat de inflamarea ganglionilor, apariția buboanelor supurante sau fistulizate, septicemie,6 pesta pulmonară are ca indici o „toxemie intensă, dispnee, cianoză, tuse, expectorație hemoragi-că”.7 Cu toate acestea ambele forme au ca simptome comune „febra mare, frisoane, cefalee, mialgii, facies congestionat, anxietate, stare de toxemie severă, delir, prostrație”8. Mecanismul de infectare al omului presupune existența contactului puricelui provenit de la un șobolan bolnav cu omul în cadrul proceselor de hrănire: prin regurgitarea de bacili pestoși care blochează tubul digestiv al puricilor.9 Ca măsuri de profilaxie se impun „imunizarea activă cu vaccin antipestos, vaccinul viu atenuat, distrugerea șobolanilor prin raticide, insecticide”,10 11 dar și „măsuri de izolare, dezinfecție, carantină, deparazitare ”.11 Viziunea cultural-istorică monitorizează cu atenție traseul ciumei punctând momentele esențiale în istoria omenirii, momente în care intersecția dintre această boală și om s-a produs în mod violent și semnificativ determinând importante schimbări în societate. Susan Sontag evidențiază că legătura dintre o anumită epocă și boala predominantă acesteia oferă importante indicii în ceea ce privește perioada de timp vizată.12 Pe de o parte boala este o urmare și o reflecție a condițiilor unei 1 Marin Voiculescu, Boli infecțioase, clinică și epidemiologie, (București: Editura Medicală, 1981), 994. 2 Ibid., 995. 3 Ibid., 994. 4 Ibid., 995. 5 Idem. 6 Ibid., 997. 7 Idem. 8 Ibid., 996-997. 9 Ibid., 995. 10 Ibid., 998. 11 Idem. 12 Susan Sontag, Boala ca metaforă; SIDA și metaforele ei, traducere Aurel Sasu, (Cluj-Napoca: Editura Dacia, 1995). 498 Hermeneutica Bibliothecaria - Antologie Philobiblon - Volumul V epoci, pe de altă parte ea reprezintă un depozit de frici specifice unei anumite perioade istorice exhibate prin intermediul bolii. În acest context ciuma poate fi văzută ca una dintre recurențele maladive ale istoriei. Imposibilitatea fixării ei în cadrul unei anumite perioade dublată de pendularea ei în epoci diverse cu care a întreținut relații specifice, conturează profilul ei de peregrin supus unei permanente metamorfozări și încapsulări din perspectiva imaginarului. Boala oferă invizibilului sau divinului posibilitatea de a lua trup,1 oferindu-i o mână de foc prin care să își poată dicta sentința pentru că „boala însăși reînvie în detaliu vechi categorii ale sentimentului de teamă”.1 2 Profilul bolilor se individualizează atunci când se înconjoară de un val de mister care le face să fie catalogate drept contagioase,3 de asemenea, originea exotică a bolii înfricoșa,4 iar „contactul cu persoana chinuită de o boală”(văzută ca un misterios act răuvoitor) e percepută în mod inevitabil ca ofensă; mai rău, ca violare a unui tabu. Înseși numele unor astfel de boli sunt considerate a avea o putere magică”.5 Deoarece bolile exhibă suferințele trupului prin semne și îl predestinează morții arzând etapele, cel mai adesea boala va fi privită ca ceva care „trebuie ascuns”.6 Un scurt istoric al receptării bolii realizat de Susan Sontag evidențiază boala ca „instrument al maniei divine pentru antichitate”7 cu mențiunea că de exemplu „pentru greci, boala putea fi arbitrară sau meritată (pentru o greșeală personală, pentru un păcat colectiv sau o crimă a vreunui strămoș)”,8 mai apoi creștinismul face ca boala să devină o „pedeapsă deosebit de potrivită și dreaptă”,9 pentru ca în secolul XIX boala să fie asimilată ca „produs al voinței”.10 11 Raportul sau delimitarea stabilită între pedeapsa reflectată la nivel individual și la nivel colectiv este vizibil în conotarea bolilor ca fiind „calamități colective și judecăți asupra unei comunități”, pe când rănile și neputințele sunt considerate ca „individual meritate”.11 În general, planul superior sau cerul își reflectă voința și puterea prin intermediul bolilor în planul inferior al omenirii. Această mișcare descendentă a cărui violență nu putea fi cuantificabilă utilizând un sistem de referință lua masca bolilor punitive și misterioase care sancționau „moravurile ușoare” sau „declinul politic”.12 Demersul cronologic al lui Cartwright și Biddiss menționează ciuma în două contexte diferite: în primul caz prin ciumă sunt desemnate o paletă de boli din 1 Ibid., 5. 2 Ibid., 16. 3 Idem. 4 Ibid., 105. 5 Ibid., 16. 6 Ibid., 18. 7 Ibid., 39. 8 Ibid., 41. 9 Idem. 10 Ibid., 41-42. 11 Ibid., 102. 12 Ibid., 107-108. 499 Hermeneutica Bibliothecaria - Antologie Philobiblon - Volumul V Antichitate a căror profil nu este clarificat în totalitate, ciuma echivalând ca sens cu boala, epidemia sau flagelul; în al doilea caz ciuma oglindește o boală specifică, fără să existe dubii în ceea ce privește identificarea ei. Din cadrul primei categorii iată câteva exemple vehiculate a căror impact asupra cursului istoric este unul major: plaga din Egipt (1500 î. Chr. menționată în Biblie și datorită căreia au murit toți întâi născuții din acele ținuturi, cu excepția copiilor creștinilor),1 ciuma din Atena (430 î. Chr., care a determinat căderea unuia dintre cele mai solide imperii).1 2 A doua categorie se focalizează în vederea stabilirii unor puncte de maximă virulență și expansiune a bolii realizând o cronologie epidemică, interioară cronologiei celei mari: ciuma lui Justinian (540-590), Moartea Neagră (1346-1361), Marea Ciumă (1660-1676), ciuma din Asia (1855-1900).3 Efectul devastator al acestor epidemii, mai ales al Morții Negre este resimțit la toate nivelele vieții: scăderea prețurilor, afluxul de bunuri și oferte pentru cei săraci, lipsa de mână de lucru: toate au contribuit la distrugerea sistemului feudal4, dar și la scăderea prestigiului și autorității Bisericii.5 Triada: epidemie - ciumă - plagă Confuzia implicată de triada epidemie-ciumă-plagă impune o delimitare a sensului celor trei termeni care se folosesc adesea fără discernământ și fără a sesiza deosebirile existente între ei. Într-o primă etapă o precizare terminologică suplimentară în receptarea și utilizarea cuvântului ciumă este necesară și se impune. Pe de o parte acest cuvânt se referă la ceva particular, la boala cunoscută sub acest nume, pe de altă parte cuvântul ciumă face trimitere la ceva general echivalând cu ideea de epidemie.6 În ceea ce privește etimologia și utilizarea termenului de ciumă este de menționat faptul că acesta reclamă două surse de proveniență: fie din „din latinul plaga (lovitură, rană)”7 datorită căruia acest cuvânt „a fost timp îndelungat utilizat metaforic drept etalon al nenorocirii colective, a răului și a calamității”,8 fie din latinescul cyma9 care are sensul de umflătură. O interesantă observație sesizează că această boală a oferit posibilitatea de a fi privită din două unghiuri diametral opuse: „ca și ceva provocat de alții”, vulnerabili, și ca „boală a fiecăruia”.10 Ciuma dobândește în sensul general valoarea unei năpaste, nenorociri, urgii, plăgi, calamități sau a unui flagel. 1 Frederick Cartwright și Michael Biddiss, Bolile și istoria, traducere Gabriel Tudor, (București: Editura All, 2005), 13. 2 Ibid., 14-15. 3 Ibid., 38. 4 Ibid., 49-53. 5 Ibid., 57-59. 6 Susan Sontag, Boala ca metaforă; SIDA și metaforele ei, 101. 7 Idem. 8 Idem. 9 Dicționarul explicativ al limbii române, (București: Editura Academiei Republicii Socialiste România, 1975), 156. 10 Sontag, Boala ca metaforă; SIDA și metaforele ei, 114. 500 Hermeneutica Bibliothecaria - Antologie Philobiblon - Volumul V Celălalt nume al ciumei: cel de pestă are ca spațiu de acțiune domeniul cu precădere medical, făcând diferența între anumite tipuri sau variante ale acestei boli: pesta animalelor, pesta amigdaliană, pesta minoră. În unele tratate pesta are atașat atributul de „boală pestilențială”1 care se referă la latura epidemică a bolii, mai exact la faptul că este o boală contagioasă. Epidemia apare în acest context văzută ca o molimă ale cărei puncte esențiale sunt concentrate în jurul timpului rapid de propagare și a numărului mare de persoane afectate, poate de aceea una dintre etimologiile cuvântului ar putea proveni pe filiera grecească în care epidemia ar fi un construct de forma: epi (cu sensul de deasupra) și demos (cu sensul de popor), însemnând acea boală care prin virulența ei se ridică deasupra poporului.1 2 Ultima componentă a triadei este plaga provenind din latinescul „plaga” care dezvoltă și ea două sensuri: unul specializat medical de „leziune a țesuturilor corpului, provocată accidental (arsură, tăietură etc.) sau pe cale operatorie; rană” și unul general de „situație nenorocită, pacoste, calamitate, nenorocire, flagel”.3 Concluzionând am putea remarca: pe de o parte sensul general de nenorocire care este prezent la nivelul tuturor dintre cei trei termeni, pe de altă parte sensul particular și restrâns la sfera medicală dobândit mai apoi de termeni. Evoluția acestor trei termeni până la un punct sinonimici spre o delimitare și o specializare în indicarea anumitor procese medicale relevă de la un anumit nivel dorința tot mai accentuată de a dobândi un set de instrumente lingvistice care să permită minimalizarea impactului și administrarea unei calamități de factură necunoscută. Sentimentului de insecuritate din plan medical trebuia să i se găsească un antidot măcar la nivel lingvistic, antidot care deși nu ar fi putut opri sau elimina amenințarea ciumei ar fi permis o administrare lingvistică a ravagiilor ei. Cauzele alternative ale ciumei, sau rădăcinile unui imaginar compozit Esența ciumei stă sub semnul pluralității de fețe pe care le pune în scenă. Multitudinea de măști abordată de această boală împiedică o decriptare rapidă a profilului ei, profil care nu se prezintă niciodată în totalitate, ci în secvențe succesive și uneori suprapuse asemeni unui palimpsest. Aceeași problemă a proliferării, a instabilității se impune la toate nivele ciumei: cauze, prevenire, tratament. Caleidoscopul de cauze efective sau presupuse ale bolii s-a dezvoltat creând un traseu imaginar aluvionar paralel. Adesea intuițiile medicale s-au lăsat dezvoltate în planul artistic. Cauzele ciumei au fost înecate în semnificație în încercarea de a descoperi mecanismul secret aflat în spatele pestilenței. Nesiguranța și dorința de a stăpâni flagelul a impus focalizarea asupra unor cauze precise și asupra investirii de explicații concludente. Cu toate acestea, condițiile epocilor în care ciuma și-a făcut apariția alături de eșecul cauzelor desemnate anterior, a determinat instituirea unui 1 Ibid., 994. 2 Dicționar de neologisme, Florin Marcu și Constant Maneca, (București: Editura Academiei, 1986). 3 Dicționarul explicativ al limbii române, 700. 501 Hermeneutica Bibliothecaria - Antologie Philobiblon - Volumul V imaginar compozit, a unui imaginar construit aproape alchimic făcând apel la toate elementele naturii. Pământul, apa, focul, aerul1 sunt toate implicate în încercarea de a descoperi cauzele ciumei. Edificiul construit prin apelul la elemente exprimă ca și trăsătură generală o stare de contaminare și dezagregare a acestora. Fluctuația cauzelor ciumei trădează în sine o nesiguranță care se ascunde în spatele unei pluralități. Impactul major și violent pe care ciuma l-a avut în imaginar se traduce în născocirea unei serii de cauze care se succed deoarece nu își pot susține validitatea pentru o perioadă de timp îndelungată. Pământul și aerul ca elemente ale naturii au fost asimilate în cadrul teoriei efluvioniste și astrologice. Aceste teorii puternic sudate una de cealaltă susțin că emanațiile rele ale pământului răspândite prin intermediul aerului au reprezentat sursa contaminării. Motivul apariției acestui aer contaminat se regăsește într-o serie de evenimente anterioare ciumei care vizau modificările profunde petrecute la nivelul atmosferei. Indiciile modificării suferite în pragul acestor conjuncții nefavorabile a planetelor sunt oferite de cutremurele frecvente, fenomenele de secetă sau ploi torențiale, erupția vulcanilor.1 2 Astfel, mișcările tectonice ca rezultat al conjuncției maligne a planetelor antrenau norii otrăvitori care răspândeau ciuma. Apa a devenit sursă și mijloc de contaminare printr-o asimilare forțată. Ea este singurul element-cauză în țesătura căruia este implicat omul. Teoria conform căreia evreii sunt poporul responsabil cu otrăvirea fântânilor cu germenele ciumei, nu este susținută decât în baza unor mărturii obținute prin tortură. Otrava alcătuită din „pulbere de ostie sacră, ierburi secrete, urină și sânge uman”3 era pusă în fântâni și izvoare de către evrei și leproși. Conform teoriei aceștia își propuseseră nimicirea creștinismului.4 Ca urmare s-a practicat întemnițarea, torturarea și arderea evreilor care nu au fost dispuși să mărturisească și să-și nege credința, atât în Franța (de regele Filip al V-lea), cât și în Germania, ignorând bula papei Clement al VI-lea (din septembrie, 1348) care îi declara nevinovați.5 Focul a fost receptat drept cauză a ciumei din prisma relatărilor apocaliptice. Imaginile incendiare au fost asimilate ca reflex al pedepsei divinității pentru inflația de păcate. Pârjolirea, nimicirea poporului prin intermediul ciumei, toate acestea erau percepute ca fiind o expresie a judecății lui Dumnezeu. Corelația instituită între semnele de foc de pe cer, focul apocaliptic și focul cathartic le 1 Pentru o introducere primară în simbolismul celor patru elemente a se consulta Dicționar de simboluri. Mituri, vise, obiceiuri, gesturi, forme, figuri, culori, numere, Jean Chevalier și Alain Gheerbrant, (București: Editura Artemis, 1994). 2 Justus Friedrich Carl Hecker, The Black Death and The Dancing Mania, translated by B. G. Babington, (London, Paris, New York & Melbourne: Cassell & Company, 1888), în Biblioteca Gutenberg,: http://www.gutenberg.org/etext/1739 (accesată în 20 aprilie 2008). 3 Carol Iancu, Miturile fondatoare ale antisemitismului, Din antichitate până în zilele noastre, traducere Țicu Goldstein, (București: Editura Hasefer, 2005), 58. 4 Idem. 5 Ibid., 58-60. 502 Hermeneutica Bibliothecaria - Antologie Philobiblon - Volumul V reuneau sub figura ciumei percepută ca pedeapsă purificatoare. Însemnarea bolnavilor prin semnele fizice ale ciumei era considerată o însemnare a păcătoșilor, o ultimă avertizare la căință. Sunt de reținut raporturile întreținute de ciumă cu teatrul și cu carnavalul. Cel dintâi raport vizează un paralelism al acestora din punct de vedere al evoluției și o întâlnire în interiorul unor termeni tari comuni ca: delir, catharsis, contaminare, potențialitate, eliberare.1 Al doilea raport subliniază întâlnirea celor două entități într-un punct al defulărilor, al suprimării stratificărilor sociale, a transgresiunilor în care carnavalul este o „sărbătoare albă”, iar ciuma este o „sărbătoare neagră”.1 2 Reacții în fața ciumei: Un imaginar al spasmului Ciuma ca fenomen recurent și revelator, integrat prin intermediul codificărilor sale succesive în circuitul imaginar a antrenat de-a lungul timpului un conglomerat de reacții complementare în plan artistic. În iconografie și coregrafie aceste reacții pot fi considerate ecouri rezultate în urma impactului dintre o boală al cărei profil a fost înecat în semnificații (datorită absenței unui sistem care să permită un control eficient al epidemiei) și un anumit mediu cultural și artistic supus unui set riguros de reguli. Epuizarea pseudo-investigațiilor ciumei în domeniul medical încheiate cu un eșec în fața căruia omul nu putea decât să rămână prosternat a determinat realizarea unui transplant al problemei neelucidate în medii alternative, cum ar fi cele artistice care făceau promisiunea unor noi ilustrări ce ar fi permis elucidarea și stăpânirea misterului pestilențial. Acest transplant s-a realizat prin intermediul unui principiu al oglindirii sau al paralelei, producțiile rezultate nefiind altceva decât o colecție de măști rezultate în urma diseminării punctelor problematice și focalizarea asupra acestora. Iconografia și coregrafia care după o filtrarea prealabilă și-au fixat punctele de sprijin, au devenit astfel medii-lupă concentrate în elaborarea unor fișe culturale suplimentare pentru ciumă, pornind de la amănunte pe care mai apoi le vor dezvolta în funcție de disponibilitățile mediului de lucru abordat. Transplantarea și diseminarea au permis integrarea și valorizarea ciumei din perspective multiple care au adăugat odată cu trecerea timpului o nouă tușă imaginarului. Imagini ale încremenirii și imagini ale mișcării Studiul reacțiilor în fața ciumei face apel la mișcările elementare ale corpului, conotate ca indicatori și semne. Astfel cele două reacții primare antagonice care se conturează în fața ciumei sunt paralizia, respectiv fuga. Utilizarea separată a celor două tipuri de reacție ca modalitate de diferențiere a raportului întreținut de individ cu amenințarea morții este esențială în decriptarea atitudinii și statutului individului, dar și a funcției morții. Paralizia sau uneori rigidizarea corpurilor este caracteristică 1 Ibid., 20-29. 2 Anca Măniuțiu, Carnavalul și ciuma: poetici teatrale în oglindă, (Cluj-Napoca: Editura Casa Cărții de Știință, 2003), 83-89. 503 Hermeneutica Bibliothecaria - Antologie Philobiblon - Volumul V celor deja acaparați de moarte: fie ei deja morți sau pe moarte, fie ei înspăimântați sau împăcați, dar acceptându-și și îmbrățișându-și deja moartea. Prin opoziție, fuga este a celor nemortificați, a celor în a căror vene zvâcnește o viață hotărâtă să nu se lase prinsă și îngenuncheată pentru a plăti tribut morții. Delimitarea clară trasată între cele două atitudini este vizibilă de exemplu în tabloul intitulat Triumful Morții aparținând lui Pieter Bruegel cel Bătrân care înfățișează asaltul viilor de către morți. Opera în discuție este reprezentativă pentru pictura flamandă a secolului XVI și redă un ținut intrat în posesia morții, o frescă în care toate categoriile interacționează cu ciuma. Egalitatea tuturor în fața morții indiferent de categoria socială (rege, oștean, preot, cavaler, domniță, negustor, țăran, măscărici), biologică (tineri, bătrâni, copii) sau de rasă (câine, cal) redată în acest caz poate fi echivalată cu imparțialitatea prezentă în Dansul Morții. De remarcat este distribuția personajelor din punct de vedere al reacției pe care o au în fața morții: doar îndrăgostiții, regele pe moarte și cadavrele sunt tributari paraliziei sau crispării rigidizate, pe când toți ceilalți sunt adepți ai luptei și ai fugii din fața morții. Agentul plăgii și al agresiunii este scheletul înarmat cu frânghii, coase, cuțite, săbii devenit simbol al Morții iminente și violente. Pânza deschisă, a cărei margini sunt permeabile permite ipoteza conform căreia regatul morții se întinde dincolo de ramă devenind un fenomen general, ilustrând un ținut pustiit și imprimat de miasma culpabilizatoare. În fundal se pot observa o serie de cruci abandonate, iar năvodul credinței devine un instrument al Morții în mâinile scheletelor (cu ajutorul căruia sunt pescuite noi victime). Imaginea apocaliptică împletește nuanțe subtile de la grotesc (câinele care devorează cadavrul unui bebeluș) până la sublim (scena îndrăgostitului care îi cântă iubitei un cântec făcând abstracție de context). Învălmășeala și lupta dintre Viață și Moarte, dintre paralizie și mișcare realizează centre de coeziune în care corpurile sunt contorsionate cu brutalitate. Despuierea și descarnarea contribuie la dezindivi-dualizare. Acesta implică confuzia cu o masă amorfă deasupra căreia sunt instituite scheletele devenite slujbași ai morții, vizitii ai craniilor, agenți ai unor agresiuni conturate simbolic de prezența corbilor, corbi care pot fi considerați substituenții unui cortegiu funerar suprimat. Această pânză sufocată de moarte și chinuri a preferat înlocuirea unor semne evidente ale ciumei de natură fizică (buboaie, sângerări, desfigurări) cu o serie de procedee mortificatoare văzute ca metode de tortură și echivalent al chinurilor bolii. 504 Hermeneutica Bibliothecaria - Antologie Philobiblon - Volumul V Fig. 1. Triumful Morții - Pieter Bruegel cel Bătrân [sursa: www.netflash.ro/poze] Aceste reacții primare și firești în fața ciumei: de fugă sau paralizie, au suferit un proces de hibridare pe suportul artistic oferit de acele vremuri: în iconografie și coregrafie. Transpunerea mișcărilor corporale va oferi posibilitatea de întregire a imaginii ciumei prin intermediul unor opere care acumulând elementul misterios al acestei plăgi dispun la o analiză a ei într-un alt mediu. Astfel mediile artistice devin oglinzi și mese de disecție ale epidemiei de ciumă. 505 Iluziile pozitive din perspectiva psihologiei evoluționiste Anna Emese VINCZE Universitatea “Babeș-Bolyai”, Cluj Facultatea de Psihologie și Științele Educației Cuvinte cheie: iluzii pozitive, psihologie evoluționistă, psihologie cognitivă, sănătate mentală, adaptare Abstract: Erorile cognitive în general dar și iluziile pozitive au fost explicate prin funcționarea limitată a sistemului cognitiv sau prin acel de întărire și de menținere a imaginii de sine și a stării de bine. Argumentăm că funcția iluziilor pozitive nu poate fi înțeleasă în totalitate fără a le integra în procesul responsabil de formare a unor mecanisme cognitive și a unor probleme specifice la care a trebuit să găsim soluții de a lungul evoluției. Scopul studiului este pe de o parte acela, de a oferi explicații distale plauzibile la întrebarea „de ce și cum s-au format iluziile pozitive” iar pe de altă parte de a plasa aceste explicații într-o perspectivă teoretică în cadrul căruia modelul biologic, psihologic și social pot fi integrate. E-mail: ariel5918@yahoo.com * Introducere Redescoperirea teoriilor evoluționiste a deschis noi perspective în psihologia cognitivă. Se speră că această paradigmă va oferi o posibilă explicație la originea iluziilor pozitive și va crea o punte de legătură între cercetările din domeniul biologic și cel psihologic oferind modele descriptive coerente și complexe despre natura umană.1 Psihologia evoluționistă cognitivă are un uriaș potențial în înțelegerea procesului evolutiv al structurilor cognitive, a stării de sănătate și de boală. Tratarea tematică a iluziilor pozitive din perspectiva evoluționistă este o încercare recentă,1 2 domeniul biasărilor1 și a erorilor sociale în general, fiind unul puțin explorat din acest punct de vedere. 1 Bereczkei Tamas ”Evolucios pszichologia: uj szemlelet a viselkedestudo- manyokban” (Evolutionary Psychology: A new perspective in behavioral science) Magyar Tudomany, 1 (2002): 8 2 Anna E. Vincze, “Pozitiv illuziok vagy illuzorikus egeszseg? Az irracionalis pozitiv kogniciok szerepe a mentalis egeszseg fenntartasaban” (Positive Illusion or Illusory Mental Health? The Role of Positive Irrational Believes in Mental Health), Erdelyi Pszichologia Szemle VI/ 3 (2005): 209-246, 240 506 Hermeneutica Bibliothecaria - Antologie Philobiblon - Volumul V Obiectivul lucrării de față este prezentarea unor demersuri de cercetări asupra iluziilor pozitive care s-au concretizat deja și în concluzii referitoare la funcția de adaptare a iluziilor pozitive și prezentarea unor ipoteze în curs de validare referitoare la originea evolutivă a iluziilor pozitive. În cadrul acestui studiului vom parcurge pașii indicați în cercetarea evoluționistă.1 2 Pentru ca o structură cognitivă să poate fi considerată adaptare evolutivă, trebuie să satisfacă următoarele criterii: (1) Probabilitatea să fi rezultat ca urmare a șansei să fie mică. (2) Structura cognitivă să asigure rezolvarea unor probleme adaptive în mediul evoluționist, corelând cu un tonus mai bun al organismului. (3) Să aibă caracteristicile unui design evolutiv: (a) constituie o caracteristică a speciei; (b) se dezvoltă fără efort conștient, în absența unei instruiri formale; (c) este utilizată fără efort conștient și fără a conștientiza modul în care funcționează; (d) nu se identifică sau reduce la aplicarea structurilor generale ale modelului social standard la conținuturi specifice. Explorarea originii evoluționiste ale iluziilor pozitive se impune ca un subiect semnificativ prin faptul că oferă explicații distale la existența (apariția) iluziilor pozitive ca structură cognitivă și astfel poate oferi o bază pe care se pot reintegra diferite concepții contradictorii privind funcția iluziilor pozitive. 1. Biasările cognitive și sociale din perspectiva euristică Cercetarea biasărilor a fost conturată prin studiile inteprinse de cognitiviștii Kahneman și Tversky.3 Cercetătorii amintiți au evidențiat o serie de abateri cognitive, acestea putând fi definite ca erori decizionale, corelații iluzorii, biasări de ancorare, scurtcircuitări privind colectarea, procesarea și evocarea informațiilor descrise ca fiind amuzante și invincibile4 Concluzia generală a acestor studii a fost că exercițiul de raționare este de multe ori deturnat sau pur și simplu împiedicat de numeroase erori și paralogisme. Raționamentul dominant era că mintea funcționează pe baza unor euristici care în anumite condiții sunt eficiente iar în altele pur și 1 Sensul englezesc este acela de privire subiectivă, în care lucrurile și situațiile apar deformate de perspectiva subiectului, astfel încât ele să se prezinte într-o lumină convenabilă și confortabilă acestuia. În limba engleză, psihosociologii utilizează frecvent termenul bias care, tradus ad litteram, înseamnă „înclinație“. Conceptul de „bias”, esențial ar mai putea avea drept corespondente în românește: abatere, distorsiune. Cea mai precis[ traducere ar fi deci: tendința subiectivă deformatoare care însă este obositor de lungă, de aceea folosim soluția transferării cuvântului „bias” în limba română. 2 Daniel David, Oana Benga and Alina S. Rusu, Fundamente de psihologie evoluționista și consiliere genetica. Integrări ale psihologiei și biologiei. (Fundaments of evolutionary psychology. An integrative aproach of psychology and biology ) (Cluj Napoca: Polirom, 2007) 3 Daniel Kahneman & Amos Tversky, “On the Psychology of Prediction”,Psychological Review 80 (1973): 237-251. 4 Amos Tversky and Daniel Kahneman, (1983). Extensional versus intuitive reasoning: The conjunction fallacy in probability judgment. Psychological Review, 90, 293-315. 507 Hermeneutica Bibliothecaria - Antologie Philobiblon - Volumul V simplu dau greș1. Cum notează Tversky și Kahneman1 2: „Oamenii se bazează pe un număr limitat de algoritmi și axiome euristice ceea ce reduce șansa lor de a evalua corect anumite probabilități.” Pentru a putea descoperi cum anume funcționează mintea umană, psihologii cognitiviști foloseau în special metafora computerului, ceea ce i-a ajutat să înțeleagă anumite procese cognitive. Însă, uneori din această asemănare rezultau și concluzii derutante.3 Din această perspectivă mintea umană a fost interpretată ca fiind una deficitară față de un computer care învingea inteligența umană, mai exact în planul sarcinilor care implicau logica sau problemelor care necesită memorie sau atenție sporită.4 Cele mai spectaculoase rezultate privind deficiențele raționamentului uman s-au ivit, probabil, în urma studiilor care au aplicat sarcina de selecție Wason (Wason's Selection Task: WST ).5 Rezultatul general al acestor studii a fost acela că oamenii nu sunt în general dispuși să realizeze raționamente logice și ei eșuează în estimarea probabilităților definite de algoritmi simplii.6 Concluzia la care s-a ajuns a fost aceea că oamenii comit erori sistematice chiar în raționamentele deductive simple, cum sunt cele care presupun utilizarea unor enunțuri condiționale, de forma dacă p, atunci q. În mod paralel, cercetările social-cognitivă au arătat că în analiza cauzală din viața de zi cu zi omul nu procesează informația în maniera normativă, conform principiilor logicii și raționalității. Datorită resurselor limitate, oamenii recurg mai degrabă la procedee simple de inferență, ignorând anumite informații, bazându-se pe stereotipuri și generalizări7. Perspectiva teoriei social-cognitivă a folosit diverse abordări ale gândirii umane pentru a oferii explicații plauzibile rezultatelor observațiilor care conturau un 1 For an overview, see the meta-analytic review by Eldar Shafir and Robyn A. LeBoeuf, “Rationality”, Annual Review of Psychology 53 (2002): 491-517. 2 Tversky, A., and Kahneman, D. (1974). Judgment under uncertainty: Heuristics and biases. Science, 185, 1121-1131, 1124. 3 Michel W. Eysenck and Mark T. Keane “Kognitiv Pszichologia” (Cognitive Psychology), (Budapest: Nemzeti Tankonyvkiado, 1997), 20 4 Ibid, 22 5 În sarcina de selecție Wason subiecților li se prezintă o tripletă de numere, 2, 4, 6, spunându-le să respecte o anumită regulă. Apoi li se cere să descopere regula generând propriile triplete pe baza feedback-ului primit de la îndrumător. De fiecare dată când subiectul generează o tripletă, îndrumătorul confirmă dacă respectă regula sau nu. Subiecților li se spune că odată ce sunt convinși de corectitudinea regulii ipotetice ei pot să o prezinte. Ce în mod general subiecții nu fac a este să încerce să falsifice ipoteza prin testarea tripletelor care cred că nu confirmă regula. Wason a numit acest fenomen confirmare subiectivă. 6 Peter C. Wason, “Realism and rationality in the selection task”. In J. Evans (Ed.), Thinking and reasoning: Psychological approaches, (London: Routeledge and Kegan Paul, 1983), 44-75 7 Pentru o trecere în revistă mai detaliată ale acestor cercetări vezi, Eliot R. Smith es Diane M. Mackie: Szocialpszichologia, Osiris, Budapest, 2004: 190-234 508 Hermeneutica Bibliothecaria - Antologie Philobiblon - Volumul V om dispus la erori și biasări.1 Dintre acestea, cele mai răspândite sunt: omul de știință naiv, omul care funcționează cu maximă economie cognitivă; omul ca novice sau a celui de tactician motivat. În urma cercetărilor au fost identificate numeroase biasări în autopercepție și percepție socială cum ar fii de exemplu: eroarea fundamentală de atribuire; efectul actorului-observator; biasarea egocentrică, biasarea hedonică și efectul biasării negative/pozitive; biasarea de favorizare a sinelui; efectul Barnum; biasarea falsului consens; iluzia transparenței; efectul lake Wobegon1 2. O caracteristică comună ale acestor biasări este natura lor egocentrică, sine favorizantă. 2. Iluzii pozitive. Teoria adaptării cognitive Taylor și Brown3 au sintetizat biasările de tip social într-un model integrativ denumit: Teoria Adaptării Cognitive (Cognitive Adaptation Theory). Autorii amintiți, bazându-și afirmațiile pe cercetările social- cognitive, susțin că iluziile pozitive sunt caracteristice populației, iar cele corecte și fidele realității, caracterizează persoanele care suferă de afectivitate negativă. Tendința de a vedea sinele și mediul înconjurător ca prin niște ochelari rozi a fost etichetată în literatura de specialitate drept iluzii pozitive, iar lipsa acestora realism depresiv. Autorii au definit trei tipuri de iluzii pozitive adaptive4: (1) imaginea de sine iluzorie (care se referă la autopercepția noastră ca fiind în general mai buni în ceea ce privește diverse trăsături și aptitudini în comparație cu alții); (2) controlul iluzoriu (care se referă la percepția noastră de avea controlul asupra unor evenimente necontrolabile), iar o a treia sursă în care percepția umană pare a fi deviată în pozitiv este (3) optimismul iluzoriu (care se referă la credința sistematică potrivit căreia avem șanse mai puține să ni se întâmple ceva rău și mai multe de a avea parte de experiențe pozitive în comparație cu alții). O revizuire cuprinzătoare a cercetărilor și dezbaterilor asupra teoriei adaptării cognitive trece dincolo de obiectivele lucrării, deci ne vom limita doar la prezentarea explicațiilor și interpretărilor biasărilor oferite din această perspectivă. 1 În contextul psihologiei social cognitive eroarea cognitivă se referă la o abatere de la procesele cognitive ipotetic normale. În timp ce o eroare înseamnă o greșeală, o distorsiune cauzată de neglijență întâmplătoare, accidentală, termenul de „biasare” se folosește atunci când o eroare devine sistematică. 2 Pentru o trecere în revistă ale acestor abordări vezi Susan T. Fiske and Shelley E. Taylor, Social Cognition (New York: McGraw Hill, 1991 - 2nd ed.) 3 Taylor and Brown „Illusion and well-being”, 194-210 4 Taylor și Brown (1988) au schimbat termenul de biasare în termenul cu înțeles mai larg de “iluzie”. Termenul de iluzie, în acest context, implică un patern de eroare generală, sistematică, persistentă, inconștientă cu o anumită formă și direcție. Definiția iluziei ca percepție incongruentă cu realitatea presupune totodată și înțelegerea realității. (p.194) 509 Ana-Maria Călinescu, Păpădii mov/ Mauve Dandelions, (2008) Tempera-gouache on black carboard (1000 x 707 mm) Hermeneutica Bibliothecaria - Antologie Philobiblon - Volumul V 2.1. Prevalența și funcția adaptivă a iluziilor pozitive. O serie de studii dovedesc faptul că subiecții normali și sănătoși mental procesează informația mai repede și mai adânc dacă aceasta este relevantă și pozitivă sinelui și mai încet, dacă informațiile sunt negative sau fără relevanță pentru ei. De asemenea, în general, persoanele sănătoase evocă despre sine mai multe informații pozitive decât negative în comparație cu persoanele ușor deprimate ale căror amintiri erau echilibrate în valențele lor. Majoritatea persoanelor normale și sănătoase mental își amintesc mai greu eșecurile decât succesele și tind să-și evalueze performanțele din trecut mai pozitiv decât cum s-a întâmplat ele în realitate.1 O serie de studii au pus în evidență faptul că aproximativ 90% dintre persoanele chestionate se autoevaluează ca fiind deasupra mediei în cazul trăsăturilor și competențelor pozitive, iar efectul se manifestă invers în cazul trăsăturilor negative1 2. Datele indică că majoritatea oamenilor sunt perfect convinși că în viitor vor avea parte de mai multe experiențe pozitive, subestimând, în paralel, posibilitatea de a avea parte de experiențe negative.3 Oamenii par să fie înzestrați cu convingerea sistematică că pot controla acele evenimente asupra cărora în mod real au puțin sau nici un fel de control.4 Din perspectiva social-cognitivă iluziile pozitive sunt determinate de particularitățile memoriei, atenției și a motivației. În comparație cu percepția altora în cazul propriei persoane avem acces direct la intențiile, la motivațiile noastre pozitive, la eforturile depuse în atingerea unor scopuri, ceea ce legitimează comportamentul chiar și dacă acesta a fost urmat de consecințe negative (eșec). Controlăm prezentul folosind interesele și atribuirile în selectarea și organizarea informației, îl stocăm în memorie în așa fel încât informațiile să fie consistente cu imaginea de sine deja existentă și folosim prezentul pentru a construi o imagine pozitivă bazată pe experiențele din trecut la care am participat ca eroi principali în scopul de a ne construi un viitor coerent. Confundăm ceea ce se întâmplă cu noi cu ceea ce dorim să se întâmple sau în ceea ce am depus efort, iar când acel eveniment dorit ni se întâmplă, ajungem la concluzia că se datorează efortului depus.5 Contribuția lui Taylor și a colaboratorilor ei (1988-2005) a fost în special acela că au subliniat și au demonstrat faptul că iluziile pozitive nu sunt doar simple „biasări” apărute în urma funcționării deficitare a sistemului cognitiv ci, servesc 1 Pentru o trecere în revistă ale acestor studii vezi: Taylor, Positive Illusion, 8-20 sau Vincze, „Pozitiv illuziok...”, 213 2 Jonathon D. Brown, “Evaluations of Self and Others: Self-enhancement Biases in Social Judgments”, Social Cognition 4 (1986): 353-376, 373. 3 Neil D. Weinstein & William M. Klein, „Unrealistic optimism: Present and future” Journal of Health Psychology, 4, (1996): 219-247. 4Julie E. Nelson and James K. Beggan, “Self-Serving Judgments about Winning the Lottery”, The Journal of Psychology 138, 3 (2004): 253-264, 262. 5 Taylor, Positive Illusion, 37, 39. 511 Hermeneutica Bibliothecaria - Antologie Philobiblon - Volumul V adaptarea psihică și sunt o condiție a sănătății mentale. Taylor și colaboratorii săi au studiat cum anume se adaptează oamenii la condiții dificile de viață și ce rol joacă iluziile pozitive în această adaptare. Concluzia lor este că aceste resurse devin esențiale în condiții de stres, jucând rolul unor amortizoare care protejează psihicul și ajută la înfruntarea mai eficientă a problemelor și nu numai.1 Domeniul cel mai profund investigat de Shelly Taylor și colaboratorii a fost rolul iluziilor pozitive în înfruntarea bolilor cronice. Rezultatul general al acestor studii,1 2 3 4 a fost că, convingerile nerealistic de pozitive (ele nefiind fondate din punct de vedere medical), oferă o resursă psihică bogată în înfruntarea bolii. De pildă, pacienții care credeau că au șanse mai bune de vindecare ca alții, sau cei care credeau că dețin evoluția bolii sub control, se angajau în mai multe comportamente sănătoase (respectarea schemei terapeutice, schimbarea stilului de viață.), raportau mai puține simptome și trăiau mai mult decât colegii lor mai realiști.5 Alte cercetări au arătat că iluziile pozitive sunt element cheie al înfruntării evenimentelor traumatice din viață (de exemplu: război) respectiv în recuperarea psihologică după eveniment. 6 Mai mult, Taylor et. al.7 au observat că cei cu un nivel al iluziilor pozitive mai crescut, în condiții de stres manifestă reacții fiziologice de intensități mai scăzute (tensiune, puls, nivel cortizon, reacții electro-dermale) în comparație cu cei cu un nivel scăzut al iluziilor pozitive. Autorii amintiți au presupus că iluziile pozitive produc acest efect benefic asupra organismului prin trei căi: (1) prin emoții pozitive și buna dispoziție; (2) prin generarea unor comportamente constructive; (3) prin suportul social. O altă linie de studii dovedește că iluziile pozitive, generează și susțin stările afective pozitive, fiind asociate în mod direct cu fericirea subiectivă, 8 productivitate 1 David G. Myers, Ed Diener, Who is happy?, Pychologycal Science, 6, (1995): 10-19. 2 Shelley E. Taylor and David A. Armor „Positive illusion and coping” Journal of Personality, 86 (1996): 873-898 3 Thomas V. Merluzzi and Martinez A. Sanchez „Perceptions of Coping Behaviors by Persons With Cancer and Health Care Providers”, Psycho-Oncology, 6/3 (1998): 197 - 203 4 Geoffrey M. Reed, Margaret E. Kemeny, Shelley, E. Taylor, and Barbara R. Visscher „Negative HIV-specific expectancies and AIDS-related bereavement as predictors of symptom onset in asymptomatic HIV-positive gay men” Health Psychology, 18 (1999): 354-363. 5 Shelley E. Taylor, Margaret E. Kemeny, Lisa G. Aspinwall, Susan C. Schneider, Rodriguez and M. Herbert, „Optimism, coping, psychological distress, and high-risk sexual behavior among men at risk for AIDS” Journal of Personality and Social Psychology, 63 (1992): 460-473 6 George A. Bonanno, Niegel P. Field Azemina Kovacevic, A., and Stacy Kaltman, S. „Self-enhancement as a buffer against extreme adversity: Civil war in Bosnia and traumatic loss in the United States” Personality and Social Psychology Bulletin, 28 (2002): 184-196. 7 Shelley Taylor et al., “Are Self-Enhancing Cognitions Associated with Healthy or Unhealthy Biological Profiles?”, Journal of Personality and Social Psychology 85, no. 4 (2003): 605-615, 613 8 Taylor et al., “Psychological resurses, positive illusions...”, 107 512 Hermeneutica Bibliothecaria - Antologie Philobiblon - Volumul V și creativitate,1 performanțele mai bune,1 2 grija pentru alții și relațiile sociale armonice. 3 Așadar, iluziile pozitive având o prevalență crescută în populație și fiind asociate cu normalitatea (persoanele fără iluzii pozitive fiind cele care suferă de depresie) se remarcă ca fiind un posibil construct evolutiv. Iar funcția proximă a iluziilor pozitive se remarcă prin facilitarea dezvoltării încrederii în sine, menținerea convingerilor despre eficacitatea personală și a speranței. 2.2.1. Auto-înălțare4 universală versus culturală Deși nevoia pentru o stimă de sine pozitivă a fost adânc înrădăcinată în gândirea intelectuală și științifică occidentală,5 în urma orientării după axa culturală individualism-colectivism6 au emers teorii și cercetări influente7 care au fost apreciate ca fiind o provocare extraordinară la adresa teoriilor centrate pe universalitatea stime de sine pozitiv amplificate. Contrapropunerea lor a fost tăioasă și clară: iluziile pozitive - văzute ca strategie de întărire a imaginii de sine - sunt un factor motivațional puternic în cadrul sistemul cultural independent sau individualist în mod exclusiv iar Submotivarea la dezvoltarea iluziilor pozitive a fost asociată în mod deosebit cu valorile culturale colectiviste (e.g.8 9 10 11). Markus și Kitayama,11 respectiv Heine et 1 Taylor, Positive Illusions, 69 2 Peter, C., Seppo E Iso-Ahola, „Positive Illusion and Athletic Success” International Sports Journal, 8, (2004): 2 3 Sandra L. Murray, John G. Holmes, „A leap of faith? Positive illusions in romantic relationships” Personality and Social Psychology Bulletin. 23/ 6 (1997): 586 4Literar tradus, „enhancement” înseamnă înălțare, mărire, sporire. Pentru termenul „self enhancement” am folosit termenul de auto-înălțare. 5 În cercetările interculturale se folosește noțiunea de auto-întărire a imaginii de sine (self enhancment) care însă este operaționalizat prin iluzii pozitive. 6 Axa individualism-colectivism a reușit să capturează diferențe structurale culturale profunde și prin ea au reușit să înțeleagă psihologia individul (e.g. sine, comportamente social, motivațiile, paternuri de gândire, etc.) nu numai ca entitate izolată dar ca membru integral al unui sistem cultural. Cele două sisteme culturale, cel individual și cel colectiv au implicații semnificativ diferite la nivelul dezvoltării eului, al emoțiilor, cognițiilor și motivațiilor sociale. 7For an overview of these studies see: Alan T. Fiske et al., “A szocialpszichologia kulturalis matrixa” (The Cultural Matrix of Social Psychology), in Kultura es pszichologia (Culture and Psychology), ed. L. L. N. Lanh and M. Fulop (Osiris: Budapest, 2003), 173 8 Heine, S. J., Lehman, D. R., Markus, H. R., and Kitayama, S. (1999). „Is there a universal need for positive self-regard?” Psychological Review, 106, 766-794 9 Steven, J. Heine, “Self as cultural product: An examination of East Asian and North American selves”, Journal of Personality, 69, (2001): 881-906 10 Steven J. Heine and Darrin R. Lehman, “Cultural Variation in Unrealistic Optimism: Does the West Feel More Invulnerable than the East?”, Journal of Personality and Social Psychology 68 (1995): 595-607 11 Markus and Kitayama, “Cultural variations”, 46 513 Hermeneutica Bibliothecaria - Antologie Philobiblon - Volumul V al.1 susțin că membrii culturilor colectiviste, nu numai că nu au iluzii pozitive dar au iluzii negative autoevaluându-se ca fiind mai puțin valoroși decât persoana de comparație.1 2 Aceste afirmații provoacă tocmai primul principiu și anume ca un construct cognitiv sa fie considerat evolutiv trebuie să fie o trăsătură a speciei. Se pare însă că studiile cros-culturale care au concluzionat că nevoia pentru stima de sine pozitivă este un produs cultural au ignorat tocmai esența teoriei proprii și anume că valorile prescrise de cultura colectivistă - diferă în mod profund de cele prescrise de cea individuală3. Aceste studii au comis eroarea de a folosi aceleași instrumente elaborate pentru culturile individualiste/independente4 indiferent de background-ul cultural. Ideea că oamenii manifestă iluzii pozitive pe acele însușiri, trăsături sau aptitudini care le sunt importante și considerate a fi atractive de societatea în care trăiesc - apare deja și la Taylor.5 Însușirile considerate a fi atractive și apreciate în contextul cultural independent nu sunt în mod necesar la fel de dorite si în cultura interdependentă. Dimpotrivă, unele însușiri independente sunt subapreciate de membrii culturii interdependente. Pentru demonstrarea argumentelor mai sus menționate Sedikides și colaboratorii6 au realizat un studiu meta-analitic incluzând toate studiile inter-culturale realizate. Pe ansamblu, rezultatul studiului a arătat că atât membrii culturilor individualiste cât și colectiviste au manifestat nevoie pentru auto-întărirea imaginii atunci când au fost luate în considerare însușiri apreciate în acel fond socio-cultural. Membrii cu fond cultural colectivist au manifestat iluzii pozitive pe trăsături colectiviste, cum sunt: cooperativ, respectuos, politicos, dependent; totodată, au afirmat că sunt egali cu persoana de referința sau mai puțin buni atunci când trebuiau să se autoevalueze pe trăsături individualiste cum ar fi: inteligent, rebel original, independent. Modelul elaborat de Sedikides & Straub7 denumit Modelul auto-întăririi imaginii de sine tactice (Self-Enhancment Tactitian Model, SCENT) integrează aceste contradicții aparente. Modelul conceptualizează auto-întărirea imagini de sine ca fiind un proces inteligent și flexibil ce se modifică în funcție de cerințe, norme socio-culturale și care anticipează consecințele unui comportament în funcție de poziția socială a individului. De exemplu, într-o anume cultură, un factor favorizant pentru iluzii pozitive poate fii vânatul, în timp ce în alta, 1 Heine et al., „Is there a universal need”, 766 2 Steven Heine, Shinobu. J. Kitayama and Darril R. Lehman, „Cultural differences in self-evaluation: Japanese readily accept negative self-relevant information” Journal of Cross-Cultural Psychology (2001): 32; 434-443, 441 3 Sedikides, et al., “Pancultural Selfenhancement.”, 60 4 Ibid, 70,71,73 5 Taylor, Positiv Illusions, 24 6 Constantine Sedikides, Lowell Gaertner and Jack L. Vevea, “Pancultural Self- enhancement Reloaded: A Meta-analytic Reply to Heine”, Journal of Personality and Social Psychology, 89 (2005): 539-551. 7 Constantine Sedikides and M J. Strube, “Self-evaluation: To thine own self be good, to thine own self be sure, to thine own self be true, and to thine own self be better”, In M. P. Zanna (Ed.), Advances in experimental social psychology (New York: Academic Press 29: 1997), 209-269 514 Hermeneutica Bibliothecaria - Antologie Philobiblon - Volumul V succesul în carieră, sau respectul din partea comunității. Așa cum iluziile pozitive fluctuează de la persoană la persoană în funcție de relevanța trăsăturilor pentru individ, in același fel ele se modifică de la o cultură la alta, doar că modificările sunt mai masive. Enunțul că nevoia de stimă de sine este exclusivitatea culturii individualiste nu este în acord nici cu multiplele analize empirice evoluționiste. Trăirea pozitivă a stimei de sine are avantaje multiple în adaptarea proprie organismului. Stima de sine reacționează foarte sensibil chiar și la schimbările subtile a mediului social cum ar fi dominarea/submisiunea sau acceptarea/refuzul în relațiile sociale, avertizând organismul și reglând comportamentul în funcție de aceste semnale. Monitorizarea corectă a poziției sociale în grup este esențială atât în supraviețuire cât și în reproducere.1 Acest argument este susținut și de studiile care au arătat că stima de sine pozitivă are o componentă genetică puternică.1 2 Considerând relevanța stimei de sine pentru oameni credem că o strategie de îmbunătățire a imagini de sine, cum sunt biasările sociale reprezentate de iluzii pozitive sunt universale și se manifestă în mod inconștient și natural făcând parte din structura profundă a designului cognitiv uman. În concluzie, independent de backgroundul cultural și indiferent de ce modalitate de construcție a sinelui folosesc oamenii, ei au nevoie de iluzii pozitive pentru acele trăsături, aptitudini și capacități care le sunt relevante și importante din punct de vedere individual și social și pe acele dimensiuni care implică succesiunea în rolurile prescrise de cultura în care trăiesc. 2.3. Auto-înălțare înnăscută versus dobândită Un alt criteriu pentru ca un construct cognitiv să fie considerat produs evolutiv, implica dezvoltarea sa fără efort conștient și în absența unei instruiri formale.3 În sprijinul acestui criteriu pot fi amintite cercetările care demonstrează că iluziile pozitive apar în copilăria timpurie.4 5 Studiile realizate pe copii arată că unele forme ale iluziilor pozitive par să fie mai proeminente, mai robuste în copilărie decât la orice altă vârsta6. Iar de data asta nu poate fi vorba doar de o decepție de sine, 1 Leary, M. R., Cottrell, C. A., and Phillips, M. (2001). Deconfounding the effects of dominance and social acceptance on self-esteem. Journal of Personality and Social Psychology, 81, 898-909. 2 Michelle B. Neiss, Constantine Sedikides and Jeffrey Stevenson, “Self-esteem: A behavioural genetic perspective”. European Journal of Personality, 16, (2002b): 1-17. 3 Ibid, 46 4 McGuire, S.Manke, B., Eftekhari, A., Dunn, J. (2000) Childrens perceptions of sibling conflict during middle childhood: Issues and sibling dis similarities. Social Development, 9; 173-190 5 Wilson, A.E., Smith, M.D., Ross, H., Ross, M. (2004) Young childrens personal accounts of their sibling disputes. Merrill-Palmer Quarterly, 50; 39-60 6 Elizabeth Mazur, Sharlene A. Wolchik & Irwin N. Sandler “Negative cognitive errors and positive illusions for negative divorce events: Predictors of children's psychological adjustment” Journal of Abnormal ChildPsychology, 16, (1999): 601-615. 515 Hermeneutica Bibliothecaria - Antologie Philobiblon - Volumul V pentru că decepția de sine este un proces complex de care este capabilă doar o persoană matură. Nu este de neglijat nici faptul că până la vârsta de 6-7 ani iluziile par să fie mult mai insensibile și inflexibile la infirmările mediului,1 parcă menirea lor ar fi garantarea dezvoltării optime a stimei de sine fragede și fragile a copilului și menținerea curiozității naturale a acestuia. Motivația intensă a copiilor pentru descoperire începând cu vârsta de 2 ani poate fi explicata prin mai mulți factori, însă convingerile profunde și inconștiente, de genul sunt capabil, dețin control, sunt în siguranță și comportamentele mele de explorare vor fi încoronate de succes stau la baza comportamentului de explorare. Din punct de vedere al dezvoltării, vârsta de până la 6 ani este perioada critică pentru că se pun bazele personalității, iar dacă această bază este slabă și instabilă atunci ceea ce se construiește pe ea va fi la fel de instabil. Din punctul de vedere al dezvoltării este important ca un copil să fie înarmat cu o imagine de sine pozitivă, eficacitate și optimism care facilitează și optimizează dezvoltarea și îi protejează personalitatea fragedă de trăirile negative care ar putea să fie mai degrabă destructive decât constructive.1 2 3. Sistem cognitiv defectuos sau optim adaptat? Dacă suntem iraționali și incapabili de judecăți raționale, cum ne descurcăm totuși așa de eficient în rezolvarea problemelor de fiecare zi ? Cel puțin mult mai bine decât un computer. Cea mai avansată formă de inteligență artificială existentă până azi încă nu a reușit să atingă performanța unui copil de 3 ani privitor la rezolvarea de probleme în mediu natural cu care agentul uman e confruntat zi cu zi. Critica majoră la adresa perspectivei cognitive este că au testat inteligența umană prin rezolvarea unor probleme pentru care ea nu a fost creată. Cosmides și Tobby3 ilustrează sugestiv această problematică prin analogia bisturiului: deși bisturiul este capabil să taie lemne, nimeni nu încearcă să taie un lemn cu un bisturiu pentru că bisturiul nu a fost creat cu acest scop ci pentru operația cataractei de exemplu. În consecință nu putem da vina pe bisturiu ca taie lemnul mai greu. Asemănător, sistemul cognitiv nu a fost creat în scopul posibilității noastre de rezolvare a problemelor formale și abstracte cum ar fi cea a cubului Necker, a turnului Hanoi, sau regula probabilităților bazată pe formula Bayes, nici să jucăm șah.4 În schimb, adeseori trebuia să rezolvăm probleme simple de supraviețuire: să găsim de mâncare, să ne protejăm de prădători și dușmani, dar și mai complexe cum sunt cele sociale: să cucerim partenerul ales, să detectăm trișorii sociali, sau schimbările fine de dominare într-o relație. Viața reala, este imprevizibilă, plină de surprize și situații lipsite în informații. Într-o astfel de lume, soluționarea problemelor pe baza unor raționamente 1 Taylor, Positive illusions, 124 2 Ibid, 125 3Leda Cosmides & John Tooby Beyond Intuition and Instinct Blindness: Toward an Evolutionary Rigorous Cognitive Science. Cognition 50, (1994):41-77. 4 Sarcini cognitive, larg utilizate de psihologii cognitiviști în studiul funcționării minții. 516 Hermeneutica Bibliothecaria - Antologie Philobiblon - Volumul V euristice și lente nu fac față. În rezolvarea unor astfel de probleme complexe și adeseori sărace în informații, omul are o performanță fascinantă. Pe baza acestui raționament au emers câteva studii generate de teoriile evoluționist-ecologice. Rezultatul general al acestor studii a fost ca atunci când sarcinile artificiale condiției umane sunt substituite cu sarcini ecologice, păstrându-se în aceeași timp regulile logice (de exemplu a lui Wason), performanța participanților este mult îmbunătățită. 1 1 2 3 Ulterior, Cosmides et al4 au modificat această concluzie printr-o serie de cercetări care au dovedit că rezultatele bune depind de natura punerii în situație, dacă acestea fac sau nu apel la o logică de tip contract social. Logica contractului social este aceasta: dacă cineva obține un beneficiu, el trebuie să fi plătit un cost, dacă nu, el este un trișor și trebuie îndepărtat.5 În concluzie un sistem eronat probabil a fost cel favorizat de a lungul evoluției. În următoarele vom analiza posibila funcție distală a iluziilor pozitive în reflexia ipotezei mai sus prezentate. 3.1. Funcția distală a iluziilor pozitive. Optimistul paranoid. Baumaister, Finkenauer și de'Vohs6 subliniează că erorile informaționale nu sunt doar întâmplătoare și ocazionale ci reprezintă o caracteristică robustă a sistemului cognitiv. Studiul lor metaanalitic sintetizează sute de studii din diferite domenii ca atenția, memoria, învățarea, emoțiile, dezvoltarea la copii sau calitatea relațiilor interpersonale demonstrând că percepția și prelucrarea informațională umană este hipersensibilă la informații negative (stimuli neplăcuți, destructivi, dureroași), iar acest tip de informații sunt absolut prioritare în detectare și prelucrare. În plus au efect mai consistent și mai durabil asupra creierului și organismului în comparație cu informațiile pozitive (stimuli dezirabili, plăcuți). De exemplu, în domeniul cercetării atenției studiile arată că: un stimul negativ atrage atenția mai repede și pentru un timp mai îndelungat decât un stimul pozitiv7 și aceeași regulă se aplică și în cazul detectării stimulilor olfactivi sau chineste- 1 Leda Cosmides, “The logic of social exchange: Has natural selection shaped how humans reason? Studies with the Wason selection task.” Cognition, 31, (1989): 187-276. 2 Laurence Fiddick, Leda Cosmides and John Tooby, “No interpretation without representation: The role of domain specific representations and inferences in the Wason selection task” Cognition, 77, (2000):1-79. 3 Patricia W. Cheng and Keith J. Holyoak, “Pragmatic versus syntactic aproaches to training deductive reasoning”. Cognitive Psychology, 17 (1985): 391-416. 4 Cosmides, “The logic of social exchange”, 274 5 See Cosmides and Tooby (1996) for further elaboration of arguments suggesting that a calculus of probability should be expected in human judgment if the relevant adaptive problems recurred over human evolutionary history. 6 Roy F. Baumaister et al., “Bad Is Stronger than Good”, Review of General Psychology 5, no. 4 (2001): 323-370, 323-360 (meta-analysis). 7 Susan T. Fiske, “Attention and weight in person perception: The impact of negative and extreme behaviour”. Journal of Personality and Social Psychology. 38(6), (1980): 889-906 517 Hermeneutica Bibliothecaria - Antologie Philobiblon - Volumul V zici;1 performanța cognitivă este mai afectată de prezența stimulilor negativi decât de prezența celor pozitivi, chiar și atunci când prelucrarea este inconștientă;1 2 expresiile faciale care exprimă emoții negative (în special cele care se asociază cu pericol) capturează atenția subiecților mai rapid, mai îndelungat3 și au impact mai puternic asupra parametrilor fiziologici.4 Studiile atenționale care utilizează sarcini de tip Dot probe sau Stoop, arată că interferența cognitivă (denumirea culorii) este mai mare atunci când cuvintele colorate denotă pericol. Pe baza studiilor realizate asupra învățării și memoriei se cunoaște bine faptul că, condiționarea negativă obținută prin pedepse se stabilește mai repede și are efect mai îndelungat asupra comportamentului și personalității decât condiționarea apetitivă obținută prin recompense5. Acele experiențe care cândva au declanșat reacții de frică lasă urme în memorie mai adânci și mai durabile, decât cele pozitive. Chiar și dacă sentimentul subiectiv de frică este diminuat, rămâne în urmă un circuit neuronal foarte sensibil la acel tip de stimul care a generat frica.6 Și memoria pare să fie mai afectată de stimulii negativi: oamenii în general rețin, stochează și evocă mai repede stimuli negativi, fie că este vorba de cuvinte, imagini sau evenimente, 7 iar efectul se intensifică dacă conținutul se asociază cu pericole.8 Studiile neuroimagis-tice susțin aceste date, arătând că circuitele neuronale care răspund la stimuli negativi sunt mai scurte și se dezvoltă mai repede persistând un timp mai îndelungat decât în cazul celor pozitivi; răspunsul creierului este mai pregnant la stimulii negativi (manifestându-se prin activare mai extinsă respectiv amplitudine crescută EEG și ERP). Creierul pare să aibă o sensibilitate aparte pentru depistarea greșelilor9 și a stimulilor inconsecvenți (o persoană rea comportându-se pozitiv). 10 1 Nelson Gilbert, Alan J. Fridlund' and John Sabini, “Hedonic and social determinants of facial displays” Chemical Senses 12, (1987): 355-363 2 Williams, J. M. G., Mathews, A., and MacLeod, C. “The emotional Stroop task and psychopathology”. Psychological Bulletin, 120, (1996): 3-24 3 Felicia Pratto and Oliver P. John “Automatic vigilance: The attention-grabbing power of negative social information”. Journal ofPersonality and Social Psychology, 61, (1991): 380-391 4 Vincze, „Self enhancing believes.”, 59-76. 5 Spence, J. T., and Segner, L. L. “Verbal vs. nonverbal reinforcement combinations in the discrimination learning of middle and lower class children”. Child Development, 38, (1967): 29-38, 36 6 Joseph LeDoux, Greg Quirk and Chris Repa, “Fear conditioning enhances short-latency auditory responses of lateral amygdala neurons: Parallel recordings in the freely behaving rat” Neuron, 15, (1995): 1029-1039. 7 Felicia Pratto and Oliver P. John “Automatic vigilance: The attention-grabbing power of negative social information”, Journal ofPersonality and Social Psychology, 61, (1991): 380-391, 389 8 Karin, Mogg and Brendan, Bradley, “A cognitive-motivational analysis of anxiety”. Behavior Research and Therapy. 36, (1998): 809-848 9 Phan, Luu, Paul Collins, Don Tucker, “Mood, personality, and self-monitoring: Negative affect and emotionality in relation to frontal lobe mechanisms of error monitoring” Journal of Experimental Psychology: General, 129, (2000): 43-60. 10 Bruce D. Bartholow, Gabriele Gratton and Monica Fabiani Ann B. Bettencourt “A psychophysiological analysis of cognitive processing of and affective responses to social expectancy violations”. Psychological Science, 12, (2001): 197-204, 202 518 Hermeneutica Bibliothecaria - Antologie Philobiblon - Volumul V Regula se aplică și în cazul trăirile emoționale. Cele negative se stabilesc mai rapid și afectează organismul pentru timp mai îndelungat și mai profund. De exemplu oamenii spontani denumesc mai multe emoții negative,1 probabil nu în mod întâmplător; emoțiile negative sunt mai bine reprezentate la nivel lingvistic;1 2 starea euforică a câștigătorii la loto scade repede după evenimentul fericit și în scurt timp se restabilește la nivelul inițial, în schimb, regăsirea echilibrului emoțional după o pierdere echivalent de intensă durează mult timp;3 acele persoanele care suferă o pierdere chiar și nesemnificativă raportează o stare emoțională mai neplăcută decât raportează bucurie cei care au parte de un câștig echivalent;4 critica generează mai multă frustrare și insatisfacție comparativ cu satisfacție și bucurie5 generată de lauda; consecințe unei experiențe intense negative (abuz) sunt devastatoare producând adesea modificări în structura personalității; recuperarea în urma abuzului este lentă, dificilă și fără garanții. Chiar și dacă timpul șterge urmele adeseori persoana rămâne cu cicatrici. În schimb trăirile pozitive echivalente în intensitate nu cauzează schimbări majore, nu produce modificări structurale și nu durează.6 7 Dezechilibrul în favoarea informației negative a fost demonstrat și de împrejurări mai complexe de viață cum ar fii realizarea scopurilor sau relațiilor intime: oamenii investesc mai mult efort psihic în proiectele blocate, neterminate sau eșuate, decât în cele reușite. Asemănător oamenii investesc mai mult efort psihic în menținerea relațiilor eșuate decât în cele fructuoase.8 9 1 Stephanie Van Goozen and Nico H. Frijda, “Emotion words used in six European countries”. European Journal of Social Psychology, (1993): 23, 89-95. 2 James, R. Averill, On the paucity of positive emotions. In K. Blankstein, P. Pliner, and J. Polivy, (Eds.) Advances in the study of communication and affect (New York: Plenum, 1985), 745 3 Philip Brickman, Dan Coates and Ronnie Janoff-Bulman „Lottery winners and accident victims: Is happiness relative?” Journal of Personality and Social Psychology, 35, (1978): 917-927, 925 4 Kahneman, Daniel and Amos Tversky, “Choices, values and frames” American Psychologist, 39, (1984): 341-350, 346, 347 5 Graziano, William, Thomas Brothen and Ellen Berscheid, “Attention, attraction, and individual differences in reaction to criticism”. Journal of Personality and Social Psychology, 38, (1980): 193-206, 204 6 Jilian Fleming, Paul E. Mullen, Beverly Sibthorpe and Gabriele Bammer, “The long-term impact of childhood sexual abuse in Australian women. Child Abuse and Neglect, 23, 145159. 7 Silver, Roxanne L., Cheryl Boon, and Mary H. Stones. Long-term effects of incestuous abuse in childhood. American Journal of Psychiatry, 143, (1983): 1293-1296. 8 Eric Klinger, Steven G. Barta and Madeline E. Maxeiner, “Motivational correlates of thought content frequency and commitment”. Journal of Personality and Social Psychology, 39,,(1980): 1222-1237, 1233, 1234 9 Roy Baumeister, R. F. Meanings of life. (New York: Guilford Press, 1991), 167-170 519 Hermeneutica Bibliothecaria - Antologie Philobiblon - Volumul V Prioritatea prelucrării informației negative este adaptativă tocmai pentru că în timp un stimul negativ poate rănii sau distruge organismul. Dacă o persoană ratează să observe un semnal pozitiv care îi putea oferi plăcere - de exemplu foșnetul frunzelor, în caz că persoana este vânător și dorește să mănânce - în cazul neglijenței rezultatul este unul moderat negativ pentru exemplul de față - acela că rămâne înfometat. Însă, dacă ignoră un semnal clar negativ (foșnetul frunzelor în caz că persoana e neînarmată iar pădurea e plină de animale periculoase) această neglijență mică îl poate costa foarte scump (devenind el însuși cina). În această privință dezvoltarea unor astfel de circuite neuronale care manifestă hipersensibilitate la stimulii negativi, periculoși, devine justificată. Din punct de vedere evoluționist, acele organisme care au fost mai reactive la informații negative au evitat pericolele, drept urmare au avut șanse mai bune de supraviețuire și de a transfera genele urmașilor. Deși uneori acest tip de prelucrare rezultă în erori (false alarme, efort investit inutil) costurile sunt totuși minime față de costurile în cazul în care stimulul s-ar fi dovedit a fii real. Dacă am funcționa doar pe baza principiului: protejează-te și vei supraviețui am trăi într-o alertă continuă, fiind mereu pregătiți de fugă sau de luptă, ne-am simți mereu amenințați, nu am risca să descoperim, să explorăm, să încercăm ceva nou, pentru că ceea ce este nou, este și imprevizibil. Arousalul crescut, este benefic pe termen scurt, pentru că menține eficacitatea organismului la nivel optim dar un astfel de arousal pe termen lung, ar duce la supraîncărcarea organismului și la pierderea plasticității acestuia. Dacă se produce un dezechilibru în favoarea biasării negative se manifestă forma ei patologică, în diverse boli psihice cum ar fi diferitele boli anxio-gene: anxietate generală, anxietatea socială, fobiile, paranoia, stresul post traumatic (PSD). Se știe bine că simptomatologia tulburărilor anxioase include o stare mereu alertă, o vigilență crescută la stimuli anxiogeni, pe care creierul îi interpretează ca fiind pericole, formând astfel un cerc vicios, ce contribuie la menținerea bolii. Condiția umană presupune însă nu doar instinctul de prezervare dar și cel al cunoașterii, al explorării. Pentru a explora și a cunoaște trebuie asumate riscuri. În mod normal, asumăm riscuri atunci când estimăm că acțiunile noastre vor fi încoronate cu succes, sau avem cel puțin o șansă să atingem scopul dorit, iar acest rezultat este mai valoros decât sunt pierderile în caz de eșec. Una din puținele excepții de la regula generală de a fi hipereactiv la informații negative o constituie informațiile care se referă la sine. În acest caz procesul pare a fi invers: tindem să ignorăm sau cel puțin să minimalizăm informațiile negative, în timp ce supraestimăm pe cele pozitive. Baumaister în cadrul acestei categorii de informații enumeră studiile referitoare la biasările sine favorizante și iluzii pozitive (vezi p. 4-8), fiind același cu cel denumit de Taylor și Brown: iluzii pozitive. Janoff-Bulman, specialistă în consecințele psihologice ale traumelor, folosește experiența de victimizare pentru a ilustra faptul că dispariția iluziilor pozitive pot avea consecințe grave.1 1 Ronnie Janoff-Bulman, “The Benefits of Illusion, the Threat of Disillusionment, and the Limitation of Inaccuracy”, Journal of Social and Clinical Psychology 8 (1989): 158-175, 174. 520 Hermeneutica Bibliothecaria - Antologie Philobiblon - Volumul V Bazându-se pe studii de caz autoarea constată că una din principiile modificării la nivel de percepție în urma traumei este dispariția biasărilor pozitive care devin adeseori complet șterse și irecuperabile. „La unele victime iluzia invulnerabilității le este adeseori complet ștearsă, acoperită de disperare, depresie și deznădăj-duire. La acești pacienți procesul terapeutic devine foarte dificil adeseori rezultând un eșec pentru că ei nu mai pot crede în bine și renunță. În schimb cei care reușesc să treacă de trauma victimizării și folosesc mecanisme de coping adecvate sunt aceia care reușesc totodată să-și restabilească percepțiile pozitive despre sine, despre alții și despre lume, recunoscând în același timp și limitările, hotarele acestor credințe." 1 Cele două înțelepciuni ale psihicului uman sunt contrastante dar în aceeași timp complementare: în timp ce setarea negativă ne îndeamnă la comportamente de apărare și retragere, setarea pozitivă ne îndeamnă la explorare și cunoaștere; În timp ce setarea negativă ne face să fim alerți și prudenți, setarea pozitivă ne îndeamnă să fim relaxați și optimiști și chiar să riscăm. în timp ce unul reflectă precauție, celălalt ne amintește că fără riscuri nu există nici câștig. Ambele iluzii în sine captează în profunzime psihologia omului iar cel care este caracterizat în același timp de ambele axiome este optimistul paranoic. Așadar, optimistul paranoid,2 este persoana care în timp ce își asumă riscuri pentru a înainta spre obiectivele alese, între-timp se comportă extrem de prudent. Esența optimistului paranoic este paranoia referitoare la mediu și optimism referitor la competențele proprii. Haselton și Nettle,1 2 3 respectiv Vincze,4 argumentează că sistemul cognitiv de tip optimist paranoic a fost cel favorizat de selecția naturală, dea lungul evoluției filogenetice iar în cadrul acestei abordări explicațiile contrastante pot fi dizolvate. Funcția setării pozitive nu este doar aceea de completare ci setarea pozitivă contracarează și oferă protecție împotriva inundării negative prin convingerea invulnerabilității inconștiente deși lumea este un loc periculos eu fiind o persoană specială deasupra (iluzia imaginii de sine), depun eforturi și dețin cursul vieții mele sub control (iluzia controlului), în consecință am șanse bune să evit neplăcerile și să mi se întâmple lucrurile dorite (iluzia optimistă). Datele de tip dublu standard, evidențiate în timpul investigațiilor naționale ce au avut ca tematică satisfacția asupra vieții, ilustrează acest paradox. Oamenii raportează sistematic: că lumea devine tot mai nesigură, că situația economică, politică, educațională a țării devine din ce în ce mai proastă, că oameni devin mai superficiali ca odinioară, că familiile se destramă, etc. Dar dacă aceeași oameni când sunt întrebați de propria viață spun că: în viitor vor avea un loc de muncă mai bun, condiții de viață mai bune, copilul lor va merge la o școală mai bună, își vor permite să meargă în concediu și vor 1 Janoff-Bulman,“The Benefits of Illusion”..., 164. 2 Denumirea metaforică “optimist paranoic” a fost folosită de Haselton and Nettle (2006) în articolul intitulat „The Paranoid Optimist” 3 Haselton and Nettle, “The Paranoid Optimist” 64 4 Vincze, „Positive Illusion”, 214 521 Hermeneutica Bibliothecaria - Antologie Philobiblon - Volumul V schimba casa și mașina după cum arată un studiu meta-analitic cuprinzând 70 de studii din 9 țări diferite.1 Biasarea pozitivă, în forma ei accentuată sau chiar patologică se poate manifesta în invulnerabilitate exagerată la riscuri: căutarea senzațiilor tari, manie și narcisism1 2, grandomanie, interpretarea greșită a realității. Imaginea de sine iluzorie exagerată se asociază cu supraestimarea subiectivă a probabilității succesului, care poate induce ca persoana să-și asume proiecte dificil realizabile cu resurse inadecvate și cu măsuri de siguranță insuficiente. În consecință, stima de sine poate conduce la eșuări frecvente care ulterior devin o sursă de amenințare a percepției de sine. În depresia bipolară faza maniacală este caracterizată de viziuni exagerate despre puterea, eficacitatea personală și de planuri de viitor exaltate. Perioadă maniacală este urmată de o perioadă depresivă. Janoff-Bulman spune că subestimarea vulnerabilității la evenimentele negative ce ni se pot întâmpla este un har, un mecanism adaptativ, care facilitează interacțiunile efective cu mediul înconjurător astfel încât aceste credințe iluzorii se stabilesc și se întăresc în realitatea noastră cognitivă. Taylor argumentează că iluziile pozitive funcționale, se delimitează de iluzii patologice, cum ar fi halucinațiile sau grandomania, nu numai prin cantitatea lor dar și prin flexibilitatea lor. În timp ce delirul halucinațiile sau maniile sunt credințe false, ce persistă în pofida faptelor, iluziile pozitive, dacă intră în contradicție cu realitatea, se modifică, se adaptează și continuă să contribuie la menținerea unei imagini de sine pozitive.3 3.1. Teoria reglării erorilor Observațiile făcute la adresa biasărilor cognitive și sociale au fost recent înglobate într-o teorie evoluționistă denumită Teoria Managementului de Erori (Error Management Theory, EMT) - elaborat de Haselton și Buss4 EMT propune următoarea ecuație: dacă prețul de a eșua este mai mic relativ la beneficiile obținute în urma succesului, atunci este benefică asumarea unor riscuri. Estimarea probabilității că prețul de a eșua este mai mic relativ la beneficiile în urma succesului, uneori nu numai că este mai profitabilă decât subestimarea (iluzia negativă) dar este mai profitabilă decât evaluarea precisă. Este mai profitabil să fim convinși că suntem capabili chiar și dacă realitatea nu reflectă întocmai convingerea. Uneori raționamentul obiectiv și precis bazat pe informațiile deja deținute infirmă realizarea visului. Convingerea ușor iluzorie ne îndeamnă la mai multe încercări cea ce crește posibilitatea succesului. Convingerea că suntem capabili, avem control și vom avea succes ne îndeamnă să 1 Hagerty, 2003 In. Haselton and Nettle, The paranoid Optimist, 49 2 Randall C. Colvin and Jack Block, “Positive Illusions and Well-being Revisited: Separating Fiction from Fact”, Psychological Bulletin 116 (1994): 28. 3 Taylor, Positive Illusion, 36 4 Martie G. Haselton, and David M. Buss Error management theory: A new perspective on biases in cross-sex mind reading. Journal of Personality and Social Psychology, (2000):78;81-91 522 Hermeneutica Bibliothecaria - Antologie Philobiblon - Volumul V facem pași spre acel scop. Acești pași deși uneori pot părea nefondați (fiind bazați pe eroare) pot deschide noi perspective și să manevreze persoana spre obiectivul la care aspiră. Iluziile pozitive motivează oamenii spre obiective, înoculează pozitiv încrederea de sine, prin facilitarea motivației și a speranței. Concluzii În timp ce abordările psihologiei social cognitive și ale neuroștiințelor identifică cauzele proxime ale comportamentului uman cum are fi nivelul computațional sau algoritmic-implementațional, abordarea evoluționistă pornește de la ideea că o structură cognitivă există deoarece ea a trebuit să rezolve o problemă de adaptare - explicația comportamentului respectiv devenind astfel una distală. Studiile care au reușit să evidențieze aspectul adaptiv al biasărilor scot astfel la iveală un element important legat de dezbaterea despre gândirea rațională-irațională umană: (1) sugerează că criteriile procesării și prelucrării informației au fost greșit stabilite de perspectiva euristică în baza căruia procesarea informațională decizională umană a fost stabilită; (2) oferă o bază solidă pentru a distinge raționamentul ecologic de cel cognitiv în virtutea tipurilor de variabile relaționale. Perspectiva evoluționistă oferă o perspectivă teoretică iluziilor pozitive în cadrul căruia modelul biologic, psihologic și social al iluziilor pozitive pot fi integrate. Perspectiva evoluționistă clarifică argumentele pro și contra funcției adaptive a iluziilor pozitive, explicând și reinterpretând rolul adaptiv al acestora. În cadrul acestei perspective, iluziile pozitive sunt percepute ca însușiri necesare sistemului cognitiv construit nu cu scopul de a fi rațional, ci cu scopul de a funcționa eficient, chiar și cu incluziunea unor erori pentru a reduce costurile unor erori puține, însă posibil fatale. Iluziile pozitive se dovedesc a fi un produs evolutiv prin faptul că: (1) Iluziile pozitive au asigurat rezolvarea unor probleme adaptative în mediul evoluționist corelând cu fitnessul mai bun al organismului prin contracararea setării negative, prin protejarea organismului de inundarea negativă, prin susținerea curiozității și asumării unor riscuri pentru cunoaștere și explorare, prin menținerea motivației în atingerea obiectivelor. (2) Prevalența crescută a iluziilor pozitive în populație asociindu-se cu normalitatea sunt un semn robust că iluziile pozitive au caracteristicile unui design evolutiv constituind o caracteristică a speciei. (3) Iluziile pozitive sunt universale. Deși mediul social și cultural în care trăim au un efect moderator asupra conținutul iluziilor pozitive, prezența iluziilor pozitive este o constantă a subiectului uman, o nevoie umană profundă care se manifestă indiferent de backgroundul cultural în care trăiește. (4) Iluziile pozitive apar fără instruire specială, sunt utilizate fără efort conștient și fără conștientizarea modului în care funcționează. (5) Iluziile pozitive nu se identifică la aplicarea structurilor generale ale modelului social standard, la conținuturi specifice. Funcția adaptativă a iluziilor pozitive, proxime - acela de a proteja stima de sine și a contribuii la menținerea 523 Hermeneutica Bibliothecaria - Antologie Philobiblon - Volumul V sănătăți - se încadrează în explicațiile oferite de perspectiva evoluționistă, căpătând stabilitate și profunzime. Iluziile pozitive în această perspectivă nouă apar ca reprezentări sociale complexe care oferă modalitatea de cunoaștere și reconstrucție. Ele stabilesc legătura dintre subiect și mediul său socio-cultural, îndeplinesc funcții de cunoaștere, înlesnesc comunicarea, ghidează comportamentul social și permit adaptarea la contextul imediat. Iluziile pozitive au la bază atât cauze de natura cognitivă, cauze sociale cât și motivaționale. Iluziile pozitive se supun atât unei logici cognitive, sociale cât și emoționale, iar astfel ele integrează atât raționalul cât și iraționalul. 524 REFLEXII Irina Petraș, Literatura română contemporană- O panoramă - Recenzie - Florentina RĂCĂTĂIANU E-mail: florentina_racataianu@yahoo.com Apărută la Editura Ideea Europeană în 2008, cartea Irinei Petraș, Literatură română contemporană. O panoramă, cuprinde, după mărturisirile autoarei, o istorie personală a lecturii literaturii române contemporane. O mie de pagini despre o mie de cărți apărute într-un interval de șase decenii (1947-2007), aproape patru sute de scriitori comentați, cel puțin cinci generații literare. Paginile adună texte din arhiva personală de cronicar literar, texte scrise dea lungul anilor, într-o diversitate diacronică a formulelor de abordare: sunt reunite aici, într-o fascinantă polifonie a gestului lecturii, cronici literare, recenzii, semnale, cuvinte de întâmpinare, portrete, crochiuri critice, genosanalize. Unii autori beneficiază de un popas critic mai detaliat, aplicat pe una sau mai multe opere, alții de o privire fugară, dar deloc expeditivă. Ceea ce predomină este plăcerea lecturii, dublată de cea a interpretării. „Ca și cronicar literar” - mărturisește Irina Petraș -„citesc pe alese (...). Iau cartea din teancul ofertelor, o degust pe vârful limbii, o plimb spre cerul gurii ca pe o licoare și aștept să-mi transmită un imbold. (...) Pot scrie bine (?) când plăcerea lecturii nu depășește net plăcerea interpretării.” Pluralitatea formelor de abordare corespunde unei generoase pluralități a perspectivelor de lectură. Căci, înainte de a fi o panoramă a scrisului, cartea Irinei Petraș e o panoramă a cititului, o istorie a propriilor lecturi performate „cu creionul în mână”. Dincolo de efervescența, savoarea și eleganța actului critic, invariante care coagulează impresionanta desfășurare de forțe, la fel de pasionant se impune, în subsidiar, jocul, în evoluție, al „ochelarilor” prin care sunt citite cărțile, joc subtil plasticizat în dialogul complice, de peste timp, al privirilor scriitoarei, surprinse în cele trei fotografii de pe coperta a patra. Astfel, lecturilor de început, „cu aerul lor mai solemn, mai sec, felul în care își apără fragilitatea cu contraforturi bibliografice”, onest asumate, li se alătură lecturile mai noi, „mai firești, mai deschise”, cărora „straturile de referințe acumulate în timp le-au diminuat morga, le-au umanizat” și „aparent paradoxal, le-au relativizat enunțul”. Avem de-a face, așadar, cu un inedit palimpsest al literaturii române contemporane, a cărui constantă regulă de aur rămâne pledoaria pentru plăcerea și libertatea lecturii, protejată prin formula multiplelor aboliri. O abolire a cronologicului, ca principiu ordonator al oricărei „istorii” a literaturii, autorii fiind ordonați alfabetic. Această organizare alfabetică nu este determinată doar de rațiuni practice, ci, în egală măsură, de o mereu confirmată apetență pentru ludic. Perspectiva simultaneității borgesiene este, însă, regândită de scriitoare, în răspăr, prin modelul încapsulării pe care-l oferă un joc de matrioști. „Dar un joc”, precizează autoarea, „care se legitimează prin credința că vârstele mele succesive sunt toate prezente în vârsta mea de acum, care le e rezultanta.” Pe de altă parte, perspectiva simultanei- 527 Hermeneutica Bibliothecaria - Antologie Philobiblon - Volumul V zantă e rezultanta directă a unui anumit tip de memorie, care acționează coagulant și nu pe logica excluderilor succesive; o memorie care, mărturisește autoarea în fragmentele introductive, „se încăpățânează să lucreze în contratimp cu modele. (...) Deasupra secolelor/generațiilor succesive de scriitori ai lumii la care am acces, memoria mea înalță pe o terasă atemporală nume egale, care mai degrabă se presupun unele pe altele decât de exclud. Așadar: în poezie, pentru mine, foarte bunele poeme ale lui Ioan Es. Pop dinspre Ieud sunt rude apropiate cu foarte bunele poeme ale lui Mircea Petean despre Jucul nobil și s-ar simți ca acasă în La Lilieci, Sorescu părându-mi-se un scriitor de canon prelung; îi mai rețin pe Claudiu Komartin, Floarea Țuțuianu, Ruxandra Cesereanu. În proză, (...) merg cu Gabriela Adameșteanu, Radu Cosașu, o adaug apăsat pe Ana Blandiana, țin aproape pe Cărtărescu, Agopian, D. Țepeneag, dar și pe Simona Popescu ori Aura Christi. La jurnale memorii /ecografii, scrise din perspectiva unui autor dispus să se confeseze cu o „nerușinare” nu tocmai la îndemână înainte, dezinhibările sunt accentul nou cel mai evident: Gabriel Liiceanu, Mircea Cărtărescu, Ioana Bot, Matei Călinescu, Nicolae Breban dar și Dorli Blaga, Al. Mușina, Radu Mareș. La eseuri, pe care le citesc cu cea mai mare încântare îi înșir scurt și incomplet pe Ion Vartic, Andrei Cornea, Ștefan Borbely, Corin Braga, Sorin Adam Matei, Ilina Gregori, Magda Cârneci. ... ” O altă abolire o reprezintă cea a canonicului, „elitelor”, valorilor consacrate alăturându-li-se, într-o surprinzătoare, democratică, vecinătate, scriitori „de mai mică suprafață”(în formularea afabilă a Irinei Petraș), scriitori uitați și, întru o aceeași, împărtășită, carență de vizibilitate, scriitorii tineri. Nu se atentează însă, prin aceasta, la o ierarhie valorică ce rămâne incontestabilă, ci se redimensionează, prin această deschidere a perspectivei, peisajul unei literaturi în care spectaculosul reliefului presupune tocmai alăturarea complementară a „văilor” și a „înălțimilor”. Ceea ce se respectă, în selecția autorilor, sunt însă cerințele canonice bloomiene ale operei durabile (pe care le reamintește într-unul dintre fragmentele introductive): acuitate cognitivă, forță lingvistică și putere de invenție. Convingerea autoarei este că reașezarea valorilor, dincolo de bătăliile canonice ale variatelor liste, e un fenomen natural, un „proces în curs, care poate fi sprijinit, comentat, secondat critic, nicidecum impus. (...) Trecutul are nevoie de timp și de multă înțelegere răbdătoare pentru a ieși de la sine din emoțional și conjunctură.” Unicitatea de perspectivă e abolită, la rândul ei, în favoarea polimorfismului lecturii (la nivelul formulelor de abordare dar și a mutației permanente a accentelor hermeneutice). Multe dintre texte slujesc însă „metaforele obsesive” ale eseistei -„știința morții”, „feminitatea limbii române”, „genosanaliza” - , iar acesta este doar unul dintre motivele pentru care autoarea furnizează cititorului, într-o extinsă introducere, cheile de lectură ale instrumentarului său critic. Adunate sub titlul: Despre lumea literară. Fragmente (aproape) polemice, cele peste o sută de pagini se substituie, recurgând la formula postmodernă a fragmentelor, unui studiu introductiv, sintetic, monolitic, și reunesc răspunsuri la anchete, interviuri, chestionare în direcția unei prolifice digresiuni pe marginea literaturii, pe marginea locuirii (un alt cuvânt drag autoarei) în spațiul asumat ontologic al scrisului și al cititului. 528 Hermeneutica Bibliothecaria - Antologie Philobiblon - Volumul V În calitate de critic, Irina Petraș împărtășește condiția timpurilor noastre, în care pierderea perspectivei panoramice aduce cu sine o creștere a dozei de relativitate. Declinul marilor narațiuni a atras după sine, în domeniul criticii, declinul autorității cu care instanța critică era investită odinioară. Criticul, observă autoarea în fragmentele introductive, „nu mai are acces la Marea Poveste, nu mai poate cuprinde totul. Nu mai e înțeleptul satului și nu mai deține adevărul, acesta din urmă fragmentându-se amețitor.” În consecință, singurele strategii edificatoare ale criticului rămân, în formularea autoarei, două: pe de o parte, „inventare sobre și pedante (istorii cronologice preocupate de document și acumulare de date, dicționare aduse la zi, panorame, lucrări de sinteză pe porțiuni tot mai mari ale fenomenului literar etc.)” și, pe de alta, „inteligente priviri parțiale, subiective și unidirecționate (pe care le numim critică literară, eseu, studiu critic, monografie etc.).” Cele două strategii impun, de fapt, două modele de a citi/ordona istoria/trecutul: catedrala și labirintul, în accepțiunea dată termenilor de Mona Ouzouf și Pierre Nora, primul presupunând un efort de edificare concertat, cronologic, unidirecționat, constrângător, cel de-al doilea, libertatea utilizării „ireverențioase, în zig-zag” a trecutului literar. Cele două modele coexistă ca premise de lucru ale Panoramei de față, demersul aparent zigzagat facilitând, în subteran, ranforsări puternice ale unei istorii a literaturii române contemporane aflate la momentul construcției. Cartea este, în subtext, o încercare de autoportret, o autobiografie de cititor pasionat, înainte de toate, și apoi, o autobiografie de scriitor, într-o oarecare măsură confesivă, în virtutea bibliomorfismului declarat. Tentația autodefinirii e vizibilă și perfect asumată la tot pasul. Fragmentul intitulat Eu, criticul, care încheie seria introductivă și deschide panorama scriitorilor și a cărților, oferă o cheie de lectură a portretului criticului Irina Petraș, creionat subiectiv dar dublat de păreri obiective: „Sunt cârtitoare: «Cine a urmărit cronicile Irinei Petraș cunoaște spiritul polemic care animă comentariile sale literare, totdeauna originale și incisive. (...)» (Gabriela Adameșteanu); neserioasă: (...) Mircea Mihăieș numărându-mă printre acei «critici actuali care scriu pentru spectacol, permițându-și să facă piruete și să arunce spre spectatorul-cititor confetti și jerbe de flori în mijlocul celei mai dificile disecții literare. Este un risc asumat cu deplină luciditate, care transformă discursul critic, pe alocuri, în veritabile pasaje de literatură»; mai sunt și al naibii de tentată să relativizez totul, (...) nu-mi plac nici bătăliile fioroase pe teme în care subiectivitatea e invitat permanent, iar valoarea, hotărâtă de trecerea timpului. Scriu despre cărți exact ce cred, cârtesc, dar fac efortul de a găsi urma de fior când textul nu-i de tot prost: „<<știe să se bucure de cărțile celorlalți (...), excelența ei datorându-se, pe de o parte, supleței entuziaste cu care abordează fiecare text și, pe de alta, reprimării radicale a negativismelor>> (Ștefan Borbely).” Senzația care te însoțește în parcurgerea paginilor este senzația irepresibilă a unui concert atent și meșteșugit orchestrat, a unei polifonii seducătoare a lecturilor, a gestului critic văzut ca gest de mediere, a apetenței pentru formulările reverberante, revelatoare, a confortului intimității împărtășite cu textul. Pentru Irina Petraș, gestul critic e un gest existențial asumat, convingerea autoarei fiind că „stilul îngrozitor de sobru și distant, lucrând numai cu instrumente deja verificate, cunoscute, consacrate, 529 Hermeneutica Bibliothecaria - Antologie Philobiblon - Volumul V fără să intre acolo nimic din sângele care a curs printre degete când ai scris sau printre gene când ai citit, deci fără să intre ceva din înfiorarea pe care ai simțit-o în fața unei cărți nu se poate numi critică literară.” Cu atât mai savuroase sunt „alunecările de condei”, digresiunile „aplicate” cu formulă de către cititoarea/scriitoare (pe principiul „toate constrângerile ivite când citești o carte cu creionul în mână se vindecă prin digresiuni”), mai ales atunci când cartea sau autorul confirmă propriile intuiții (de exemplu, dezbaterea formulei invidiate a lui Liiceanu din Ușa interzisă, „disciplina finitudinii”). Sau momentele în care lectura se încarcă de biografic și de autobiografic, în care viața reajustează cu „fine armonii” opera. Memorabilă este, în acest sens, secvența „Întâmplării” epifanice trăită alături de Ioana Em. Petrescu, a întâlnirii cu bătrânul urmat de un copac cu sori. Sau revelația „umanizării”, a dezbărării de protocolar a lui Liviu Petrescu în mici gesturi semnificative. Memorabilă rămâne și plăcerea formulărilor: „privilegiul de a fi disperat” al lui Emil Cioran; „impudoarea superbă a unor Elias Canetti sau Alain Bosquet” pe care o descoperă lui Radu Cosașu; „simonitatea”- numele dat coerenței interioare pe care Simona Popescu „o cultivă cu o încăpățânare verticală, asemenea unui grădinar”; Mircea Petean- „un exemplar poet al locuirii”; „Ștefan Borbely a ajuns la o artă a disecării ideilor vecină cu măiestria chirurgului legendar în stare să strecoare bisturiul în interstiții și să decupeze, să amănunțească, să dezvăluie taine fără a provoca sângerări.”; Cristian Tudor Popescu (în Trigrama Shakespeare) „amestecă stilul alert-tărăgănat cu pripirea ticăit-cuceritoare; e un pic blazat, cu „fițe” și încruntări, cu o distanțare ironică și gravă, uneori chiar patetic implicată...” și multe altele. Literatura română contemporană confirmă, în esență, o profesiune de credință formulată de autoare în Panorama criticii literare: „A face critică literară nu înseamnă a institui formule (plăcute celor ce vor să se instruiască repede, să știe despre ce e vorba ca să-și economisească energia înțelegerii), ci exact contrariul, a le detrona, a institui în locul lor domnia complexității și a explicațiilor infinite.” Filosofia informației si cibernetica* 5 - Recenzie - Raluca TRIFU Departamentul de cercetare Biblioteca Centrală Universitară „ Lucian Blaga” - Cluj În prezent totul se face prin intermediul informației și totul se raportează la ea. Dar de fapt ce este cu adevărat, cum se definește, cu cine se articulează, la ce se raportează sau ce presupune de fapt aceasta. Ce sau mai precis, cine este ea, nu mai par să constituie vreo problemă demnă de tematizat. * Ion Irimie - Scrisori despre informație, editura Argonaut, Cluj-Napoca 2010, 190 p, ISBN 978-973-109-205-8 530 Hermeneutica Bibliothecaria - Antologie Philobiblon - Volumul V Scrisori despre informație este titlul lucrării apărute la editura Argonaut în 2010 sub semnătura lui Ion Irimie. Lucrare ce aduce într-o perioadă în care informația circulă cu o rapiditate crescută, câteva clarificări teoretice despre substanța ei adică despre informație ca element în sine și de sine existent. Deci nu este vorba de e informația, ca valoare și mesaje comunicaționale de diferite tipuri, ci scrisorile despre informație sunt de fapt o încondeiere înspre esența teoriei informației, dar această afirmație simt totuși că ar știrbi ineditul acestei publicații, de aceea o prezentare mai amănunțită a sa se impune de la sine. Preocupare mai puțin la modă în momentul de față, sau de actualitate pentru a fi evitate anumite confuzii, teoria informației așa cum rezultă din paginile publicației mai sus amintite, a fost o aplecare care s-a bucurat de un real interes începând cu literatura anilor 20-30, legată mai ales de lucrările lui R.A. Fisher și R.V.L Hartley, continuată prin teoria matematică a informației emisă de Cl. E. Shannon. Dar teoria informației continuă să fie tratată cu seriozitate științifică și în prezent. Spre exemplificare se poate aminti publicația newyorkeză IEE Transactions on Informatuion Theory. Informația ca informație este și subiectul de care Ion Irimie se ocupă, subiect reprezentat într-un stil epistolar, pe care autorul îl folosește pentru a-i transmite nepotului său Sergiu „informațiile” despre nimic altceva decât exact despre acest gen de înțelegere a informației. Motivația alegerii acestui stil, ca de altfel a argumentării existenței întregilor scrisori, deschide rândurile Scrisorilor despre informație, constituind primul capitol al lucrării, cel puțin la nivelul compartimentării publicației, dar nu neapărat al organizării sale. Structurată din punct de vedere informațional - adică a informațiilor despre informație1 - în două părți compacte din punct de vedere al abordării tematice, volumul stârnește interesul prin însuși subiectul său. Pe de o parte sunt prezentate perspectivele analizei informației: informația și nedeterminarea, informația și redundanța, informația și entropia și informația și energia Iar pe de altă parte autorul contribuie la conturarea unei definiții a informației prin intermediul unei triade a triadelor - triada re-reflectării, triada semiozei și triada celulei Shannon. Informația și nedeterminarea pare a fi o provocare pentru neinițiații în tainele matematicii de vreme ce capitolul cuprinde o disecare a teoriei shannoniane a informației, cu o atenție greu de evitat pentru formula prezentată în A Mathematical Theory of Communication. Dar prezentarea sa pare cu totul justificată, atât pentru specialiștii cărei lucrarea se adresează, cât și 1 Nota: folosirea în exces a substantivului informație pentru prezenta recenzie este o alegere deliberată realizată strict cu scopul de fi reliefate de fapt complexele fațete ale acestui termen. 531 Hermeneutica Bibliothecaria - Antologie Philobiblon - Volumul V pentru neinițiații care nu abandonează o lectură doar pentru că aceasta pare mai inaccesibilă în primele sale rânduri. Formula shannoniană cuprinde de fapt câteva proprietăți care apar detaliate în continuare - redundanța și entropie zero. Teoria shannoniană și raportările la entropie rămân un subiect în actualitate1. Poate cea mai clară idee care mi-a rămas proaspătă în minte după lectura scrisorilor este aceea că atunci când procentul informației este 100%, redundanța este zero, iar pe măsură ce procentul redundanței crește spre valoarea de 100% cel al informației tinde către nul. Prin intermediul acestei a doua epistole autorul reliefează câteva aspecte, dintre care se poate aminti: redundanța este doar una matematică sau se poate vorbi și de o redundanță ce se extinde la domeniile și dimensiunile semantice? Termenii ce apar -„babilonia semantică”1 2, traducerile, tirajele, dincolo de primul exemplar toate sunt redundante, reeditările, citările, cărțile scrise doar din alte cărți, comunicările care de fapt nu comunică, sinonimele, metaforele și simbolurile care nu fac decât să crească redundanța semantică, monotonia tematică, dogmatism, eclectism și epigonism - sunt pe deplin detaliați și exemplificați în cadrul acestui capitol. Ce ar fi însă dacă s-ar pune pe rafturile unei biblioteci cărți care conțin un anume tip de informație, iar apoi după un timp, când cineva le-ar deschide ar constata că toate informațiile din cărți s-au prăbușit unele într-altele? Ar mai putea cineva să își dea seama care erau informațiile inițiale, ar mai putea cineva să înțeleagă ceva? Cu siguranță că nu. S-ar ajunge ca și în cazul babiloniei lingvistice la o babilonie informațională. Această imagine cu note terifiante - dar atenționante! - pentru un iubitor al lecturii și al cunoașterii este întărită, de alte câteva exemple, pentru reliefarea unei diferențieri clare între ceea ce însemnă informație și substanță sau materie. În cadrul ultimei scrisori dedicate analizei informației este explicat de ce anume informația nu poate fi ceva material, apelându-se pentru aceasta la cunoscuta formulă E a lui Einstein și la observațiile lui Wiener, portretizându-se legătura informației cu substanța, precum și separarea ei de timp și spațiu. Iar aici intervine caracterul anti-entropic al informației, caracter detaliat în capitolul anterior, intitulat informație și entropie. Informația și reflectarea sunt două părți importante ale procesului de comunicare - informare, iar autorul, în cadrul scrisorii care deschide ce-a de a doua componentă structurală despre informație, nu susține nici echivalența termenilor, dar nici diferențierea lor radicală. 1 O. Rioul - Information Theoretic Proofs of Entropy Power Inequalities. IEEE Transactions on Information Theorz. New York, Jan 2011, vol 57, ISS. 1, p. 33 2 Formulă folosită de autor pentru a descrie amestecul de conotații semantice 532 Hermeneutica Bibliothecaria - Antologie Philobiblon - Volumul V Informația și reflectarea sunt poate, așa cum le vede autorul, părți ale aceleiași monede, dar nu neapărat fața și reversul acesteia. Sunt aduse nenumărate exemple care vin să edifice cititorul despre ceea ce reflectarea și re-reflectarea reprezintă. Dacă cele șapte puncte ale scrisori prin care este reprezentată reflectarea par greoaie de înțeles sau monotone prin structura lor tipologică: reflectarea-existență nemijlocită, reflectarea - altă coordonare a lumii, reflectarea Hegeliană, etc. - apariția re-reflectării și a sensului acesteia în contextual descoperirii planetei Neptun, context folosit de autor ca exemplu, pare într-u totul clară. Prin cea de a doua componentă a triadei, informația și semnificația, autorul își prezintă propria schemă a semiozei, dar nu înainte de realizarea unei meta-analize a literaturii de specialitate semiologice. Nu scapă nici sintetizarea abordărilor relației informație-semnificație, și anume cea de ignorare reciprocă, indiferentă vecinătate, sau cea de a treia a interferenței celor două, abordare îmbrățișată de altfel și de semnatarul scrisorilor. Ultimul capitol structural informațional al lucrării, alături de prezentarea legăturii informației cu comunicarea, legătură mult mai simplă și mai evidentă decât relația anterior dezbătură, are menirea de a pune cititorul în fața răspunsului întrebării ivite la începutul lecturii: „ce ar putea fi informația ca entitate existențială specifică?” Răspunsul este prezent sub forma unei definiții căreia autorul îi subliniază într-o manieră modestă meritele și importanța, atât la nivel obiectiv cât și subiectiv. Deși pentru un novice în tainele matematicii și a disciplinelor sale conexe, în care abundența de formule pare a fi la ea acasă, Scrisorile despre informație par o lectură greoaie, inaccesibilă sau greu de pătruns, o renunțare la acest imbold aduce cu sine o plăcută surpriză. Nu numai că dintr-o dată abundența de formule pare dintr-o dată minimă și capătă sens printr-o atentă exemplificare și prin reliefarea unor neimaginate punți de legătură, dar informația devine parcă altceva, primește o cu totul altă conotație. Nu mai este un simplu obiect de manipulare în mâna unui profesionist al științei informării, nu mai este numai un simbol, un semn, un apanaj al comunicării, nu mai este doar elementul unor teorii matematice sau al gândirii filosofice. Informația este ceea ce este, un pic din toate, un ceva complex, frumos definit în finalul lucrării. Informația apare ca o formă fără fond în contextul inexistenței unei teorii a informației, și prin aceasta scrisorile își dovedesc utilitatea nu doar adresantului lor ci tuturor celor care au ocazia să le citească chestionându-se ei înșiși.. 533 Hermeneutica Bibliothecaria - Antologie Philobiblon - Volumul V Tematizări în eticile aplicate - perspective feministe (Mihaela Frunză) - Recenzie - Iulia GRAD, Universitatea „Babes-Bolyai”, Cluj Drd. Departamentul de Filosofie, E-mail: iuliagrad@gmail.com Cartea Mihaelei Frunză Tematizări în eticile aplicate - perspective feministe- apărută la editura Limes în 2009 (ISBN 978-973-726-440-4) ne oferă o analiză a câtorva unor teme importante din etica aplicată adoptând perspectiva gândirii feministe. Volumul reprezintă a doua parte a tezei de doctorat intitulată Etică și ideologie în filosofia feministă contemporană, a cărei primă parte, Ideologie și feminism, a apărut în 2004, la editura Limes. Alăturarea celor două domenii, etică aplicată și feminism, este motivată de către autoare prin sublinierea importanței rolului pe care eticile feministe îl au în cadrul disciplinei etică, cât și prin evidențierea paletei largi de probleme de natură etică pe care le ridică gândirea feministă. De asemenea, prezența din ce în ce mai mare a temelor eticii aplicate în discursul etic și filosofic contemporan, reprezintă un alt punct al justificării alegerii autoarei clujene. Volumul este structurat în două părți principale. În prima parte autoarea face o sinoptică a domeniului eticii aplicate, creând astfel cadrul necesar abordării temei specific feministe din partea a doua, și anume etica grijii și etica avortului. După o scurtă introducere în tema generală a eticii aplicate și după o analiză a diferitelor probleme și concepții care apar la nivel terminologic (facem referire aici la discuțiile privind utilizarea termenului „aplicată” sau a alternativelor: „profesională”, „problematică”, etc.), autoarea ia în discuție posibilele domenii și clasificări din etica aplicată, precum și alte aspecte esențiale contactului cu sfera eticii aplicate, cum ar fi relația dintre teorie și practică în cadrul eticii aplicate sau relația acesteia cu filosofia. Mihaela Frunză abordează două puncte importante care dau până la urmă tonul întregului său demers, creând cadrul în care va fi realizată analiza raportului dintre feminism și eticile aplicate. Este vorba despre analiza a două teze care își pun puternic amprenta atât asupra eticii aplicate, cât și asupra eticii feministe: pe de o parte, teza relativismului postmodern și, pe de altă parte, cea a universalității valorilor etice. Această permanentă pendulare constituie structura pe care se construiește întregul demers al volumului, chiar dacă în unele capitole apare sub o formă diferită, de exemplu, a cuplului grijă -dreptate. Diferite abordări postmoderne ale eticii sunt amintite și dezbătute de către Mihaela Frunză. Este dezvăluit astfel background-ul filosofic al autoarei, care investighează pendulările între menținerea eticii pe un fundament transcendental și evaluările postmoderne pozitive care, deși deconstruiesc pretențiile de universalitate 534 Hermeneutica Bibliothecaria - Antologie Philobiblon - Volumul V ale eticii, o regândesc, „apropiind-o mai mult de posibilitățile și aspirațiile ființei umane” (Foucault, Lyotard, Levinas). Sunt analizate de asemenea și variantele unei “etici minimale” propuse de trei reprezentanți contemporani ai eticii postmoderne: Gilles Lipovetsky, Zygmund Bauman și Gianni Vattimo. În contrapondere la relativismul postmodern, autoarea ia în discuție teza universalității standardelor și valorilor etice, cu referire la problemele puse de gândirea feministă. Sunt menționate două forme ale universalismului valorilor morale: una tare, care conferă incontestabilitate valorilor și una slabă, care propune un minimum de valori indispensabile sistemului moral. Universalitatea valorilor este rediscutată în încercarea de a evalua concepțiile unor autori vis-a-vis de relația cu diversitatea, fiind apropiată la nivel conceptual de alți termeni, cum ar fi inteligi-bilitatea sau drepturile omului, apropiere ce conturează un sens slab al universalității. Analiza diferitelor poziții referitoare la etica postmodernă și la universalitate este realizată de către Mihaela Frunză în vederea formulării unei teze care este paradoxală la prima vedere: „teoria feministă nu poate să nu fie în același timp, (chiar dacă nu sub același raport, pentru a nu contrazice principiile logice), postmo-dernă și universalistă. Postmodernă pentru că întreg contextul cultural postmodern a permis și chiar a facilitat apariția și consolidarea teoriilor feministe. Universalistă pentru că adresabilitatea căutată, chiar dacă ipotetică a acestor teorii, vizează o categorie universală - toate femeile sau femeile în general. (...) această dublă afiliere reprezintă un pariu dificil de susținut permanent.” Această alăturare dificilă - postmodern/universalist - este prezentă pe întregul parcurs al cărții, creând cadrul analizei propuse de autoarea clujeană. Prima parte a volumului se încheie cu o prezentare a clasificărilor, problemelor și conceptelor cheie ale eticilor feministe, făcându-se astfel trecerea către partea a doua, care tratează două dintre principalele domenii ale eticii feministe: etica grijii și etica avortului. Etica grijii, ne spune Mihaela Frunză constituie probabil cel mai important și mai original capitol al eticii feministe. Pornind de la Carol Gilligan, autoarea care a avut rolul cel mai important în formularea unei abordări feministe a eticii grijii, Mihaela Frunză demonstrează înrudirea pe plan conceptual și filosofic a eticii grijii cu etica aplicată. Cunoscuta lucrare In a Different Voice formulează teoria grijii ca fiind un domeniu feminin distinct, în contrapondere cu teoria masculină a dreptății, iar această polaritatea, grijă-dreptate, se regăsește în întreaga analiză propusă de Mihaela Frunză. Autoarea consideră că evoluția conceptului filosofic de grijă este puternic influențată de două caracteristici esențiale ale acestuia. Prima caracteristică este dualitatea sa, faptul că poate să fie atât un termen negativ, fiind în acest caz o povară sau o problemă, cât și unul pozitiv, semnificând atenție, simpatie, solicitudine. A doua caracteristică se referă la centralitatea conceptului de grijă pentru ființa umană. În analiza conceptului filosofic de grijă, Mihaela Frunză face apel la mai mulți autori: de la Michel Foucault, cu tema „grijii de sine”, la Soren Kierkegaard și la Martin Heidegger. Referindu-se la Heidegger, autoarea amintește mai multe încercă- 535 Hermeneutica Bibliothecaria - Antologie Philobiblon - Volumul V ri, pe care însă le plasează sub semnul rezervei, de a extinde proiectul heideggerian la nivel etic. Foarte interesantă este și analiza teoriei morale kantiene și a demersurilor de reevaluare, de plasare și de utilizare a acesteia în contextul eticii feministe a grijii. După cum am menționat, sfera conceptului etic de grijă se construiește pe fundalul relației complexe cu teoria dreptății, prezentată într-o manieră exhaustivă în subcapitolul Etica grijii vs. Etica dreptății: paradigme incompatibile sau teorii complementare? dar și în analiza relației dintre două curente principale ale feminismului, și anume, etica grijii și etica liberală. Dincolo de această separare radicală dintre grijă și dreptate, Mihaela Frunză aduce în discuție câteva încercări, mai mult sau mai puțin viabile, de formulare a unui „model integrator”, în tentativa menționată explicit de “a articula o viziune comună a eticii grijii ca etică (aplicată) de factură liberală”. Principalele modele teoretice menționate sunt cele propuse de Margaret Moore, care susține o reciprocitate a celor două valori, Chris Crittenden, care propune încorporarea principiilor și drepturilor universale într-o etică a grijii, reformularea de către Daryl Koehn a eticii grijii ca etică dialogică sau soluția propusă de Joan Tronto, care constă în combinarea eticii liberale a drepturilor cu etica politică a grijii. Dincolo de punctele slabe ale eticii grijii de orientare feministă (respingerea universalismului, a principiilor, contextualismul) autoarea subliniază rolul pe care etica grijii îl joacă în cadrul eticii aplicate, unde, afirmă ea, amintind pozițiile lui Beachamps și Childress, este mai degrabă o perspectivă decât un capitol distinct al acesteia. În fața scepticismului vis-a-vis de posibilitatea eticii grijii feministe de a deveni o opțiune majoritară, Mihaela Frunză propune varianta grijii față de celălalt apropiat care „să se manifeste într-un conglomerat de practici bine reglementate”. Ultimul capitol al volumului are ca subiect etica avortului, un domeniu situat la intersecția dintre etica aplicată, etica reproducerii, etica juridică și etica feministă. Autoarea subliniază caracterul foarte delicat al eticii avortului și ia în discuție principalele concepte și probleme care constituie de fapt punctele de susținere ale dezbaterii. Între acestea, discuția privind persoana fetusului sau a fătului joacă un rol esențial, fiind unul dintre criteriile principale în clasificarea pozițiilor referitoare la avort în: poziții conservatoare (anti-avort sau pro-viață), liberale (pro-avort sau pro-alegere) și intermediare. Mihaela Frunză propune o analiză a fiecărei poziții, arătând complexitatea problemelor și concepțiilor feministe - ne referim aici în special la cele de orientare liberală - și prezentând principalii reprezentanți, manierele de argumentare precum și posibile critici regăsite în literatura de specialitate sau dezvoltate chiar de autoarea volumului. În contextul larg al discuției pe marginea problemei avortului, sunt abordate și alte aspecte, la fel de delicate și problematice, precum dizabilitățile care pot să afecteze fetusul, selecția sexuală sau medicalizarea sarcinii. Un punct foarte interesant este și subcapitolul care tratează pozițiile referitoare la avort din fenomenologia feministă care vin ca reacție la carențele viziunii 536 Hermeneutica Bibliothecaria - Antologie Philobiblon - Volumul V care se axează pe drepturi, mai precis dualitatea drepturile fetusului - drepturile femeii, focusându-se într-o măsură mai mare pe relația unică și specială dintre femeie și fetus. Autoarea consideră că exemplul avortului reprezintă o situație paradigmatică pentru etica aplicată, deoarece aici, poate mai mult decât în cazul celorlalte teme, se resimt pericolele care amenință reflecția etică aplicată în general. Astfel, pe de o parte, tendința generalizării, utilă în cazul discuțiilor filosofice clasice, reprezintă un pericol datorită importanței cazurilor și contextelor particulare în etica aplicată. Pe de altă parte, spune autoarea, ar trebui evitat și „particularismul radical împăciuitor.” Revenind la discuția din capitolele anterioare referitoare la polaritatea universalism relativism, Mihaela Frunză consideră că „este preferabil să căutăm acele insule de universalism acceptate chiar într-o societate postmodernă (de tipul capacităților general umane sau al drepturilor omului, discutate în partea I) care să ofere fundamentele minimale ale unui dialog sau chiar ale unei controverse.” Pe lângă importanța și actualitatea temei abordate de Mihaela Frunză în volumul Tematizări în eticile aplicate - perspective feministe -, pe care nici nu mai este necesar să le subliniem, considerăm că ceea ce face din această carte o lectură extrem de interesantă și un instrument foarte util celor interesați de tema eticii aplicate sau/și de gândirea feministă este analiza realizată de Mihaela Frunză. Vocea moderată și imparțială a autoarei ne prezintă varietatea de nuanțe și poziții care caracterizează domenii de a căror noutate și complexitate devenim conștienți pe parcursul lecturii. Biblioteca lui Hitler, cărțile care i-au format personalitatea de Timothy W. Ryback, Traducere din limba engleză de Andreea Bratu, Editura Litera internațional, București, 2010, 250 p. - Recenzie - Adrian GRĂNESCU Biblioteca Județeană „Octavian Goga”, Cluj, Uniunea Scriitorilor din România E-mail: adrian.granescu@bjc.ro Dacă vă amintiți, cei care ați privit știrile la televizor, după cucerirea Irakului și ocuparea Bagdadului, au apărut fotografii, sau reportaje filmate despre case sau chiar muzee jefuite de „furia poporului”. Am văzut atunci fotografii de familie răvășite, cărți, aruncate pe stradă, ale fostului ministru de externe, Tariq Aziz... Cîte* case n-au fost astfel jefuite de-a lungul timpului, cîte biblioteci n-au căzut pradă actelor de vandalism aproape oriunde în lume. Tineri uteciști, din România anului 1948, au distrus biblioteca de zeci de mii de exemplare a lui Istrate Editorii respectă opțiunea ortografică a autorului cu privire la utilizarea lui „î” și nu „â”. 537 Hermeneutica Bibliothecaria - Antologie Philobiblon - Volumul V Micescu, alți tovarăși de-ai lor pe cea a Brătienilor... Și lista poate continua mai departe (cu exemple de la noi sau de aiurea)... Cîndva poate vom da de urmele acestor cărți pierdute... Ele ar putea inspira multe lucrări ca și cea despre care vrem să vorbim în continuare... Nu se întîmplă chiar în fiecare zi să descoperi o carte a cărei lectură (prin subiectul pe care-l tratează) să-ți facă plăcere, să te „cucerească”, paralizîndu-ți voința sau orice altă pornire spre altceva, să simți nevoia de-a sublinia idei, să-ți întrerupi cititul pentru a consulta un dicționar, sau o altă carte (pomenită în acele pagini), să dai fuga prin memorie sau să „plutești” pe „aripi de vis”... Iarăși să revii cu frenezie asupra rîndurilor... Lectura aceasta este solicitantă dar plăcută, întrerupere ei fortuită este dureroasă, enervantă, întoarcerea, dorită, și plăcută... O astfel de carte a fost, pentru mine, Biblioteca lui Hitler, cărțile care i-au format personalitatea, de Thimothy W. Ryback.1 Nu mi-am cumpărat-o chiar la prima întîlnire, pe masa unui chioșc de ziare...1 2 Titlul, evident, m-a incitat, m-am gîndit dacă este corect, dacă nu este o minciună, „ascunzînd” cu totul altceva... N-am fost totuși sigur și am căutat și pe net... Am descoperit că este o carte „serioasă”, un soi de investigație și nu un roman oarecare (bun sau rău) cu un titlu ce-mi viza profesia... Într-adevăr era vorba despre o bibliotecă reală. N-aveam nevoie de ficțiune... Iar dedicația autorului acesta spunea foarte clar: „Mamei mele care mi-a insuflat dragostea pentru cărți (s.n. A.G.),3 și în memoria tatălui meu” (p.7). Cartea aceasta este un studiu (aproape) sine ira et studio a ceea ce-a fost (cîndva) și a ceea ce a mai rămas din biblioteca lui Hitler, căzută și ea pradă jafurilor... Marele dictator chiar iubea cărțile, ne-o spune autorul încă de la începutul lucrării sale. Este, totuși, ironic, sau cinic intitulîndu-și prefața (din care am aflat cele de mai sus): Omul care ardea cărți. Singura aluzie la faptul că tovarășii săi de ideologie au ars cărți se află în prima frază a prefeței (de fapt, a cărții): „Desigur [Hitler], a fost cunoscut mai degrabă ca un om care a ars cărți decît ca unul care le-a colecționat, și totuși, la vîrsta de cinzeci și șase de ani, cînd a murit, deținea în jur de șaisprezece mii de volume. Era, din toate punctele de vedere, o colecție impresionantă: ediții princeps ale operelor unor filosofi, istorici, poeți, dramaturgi și romancieri” (p. 11). 1 Ediția românească, din păcate, nu ne prezintă autorul. Încercăm să suplinim această lipsă căutînd și „altundeva”... Conform Wikipedia, el este specialist în Holocaust și a mai publicat următoarele cărți: Rock Around the Bloc: History of Rock Misic in Eastern Europe and the Soviet Union, The Last Survivor: Living in a Town Called Dachau, The Last Survivor: Legacies of Dachau. 2 Cartea a apărut cu un preț „de excepție” însoțind publicația Săptămîna Financiară, o nouă modă, sosită și în România, un trend de promovare a cărții (și, poate, a lecturii)... De cîțiva ani multe cărți (literatură beletristică, artă, științe, literatură pentru copii sau bibliografie școlară) apar la prețuri foarte convenabile la chioșcurile de ziare. 3 Acolo unde, în textele citate ale cărții, am descoperit idei interesante sau explicații ce consideram că trebuie subliniate, scoase în evidenșă am făcut-o, boldînd și notînd: s.n. A. G. (adică sublinierea noastră Adrian Grănescu). 538 Hermeneutica Bibliothecaria - Antologie Philobiblon - Volumul V Următoarea propoziție ne spune că pentru proprietar: „biblioteca era un adevărat izvor pierian”1 acea sursă metaforică de cunoștințe. S-a inspirat de acolo, potolindu-și îndoielile intelectuale și hrănindu-și ambițiile fanatice. Citea cu febrilitate, cel puțin o carte pe noapte, sau chiar mai mult, după cum pretindea. „Cel care oferă trebuie să și ia, iar eu iau ce-mi trebuie din cărți”, spunea odată” (p.11). Adesea pe parcursul cărții vom mai găsi referințe la felul cum Hitler citea, la „viteza” sa de lectură, la ce înțelegea acesta prin lectură etc., ca de exemplu: „Cunosc oameni care „citesc” la nesfîrșit, carte după carte, slovă cu slovă, și pe care totuși nu i-aș numi „citiți”. E adevărat, au un bagaj mare de „cunoștințe”, dar mintea lor nu e capabilă să organizeze și să înregistreze materialul pe care l-au acumulat. Le lipsește arta de a deosebi într-o carte lucrurile necesare de cele fără de valoare, de a le reține pe primele pentru totdeauna și, dacă se poate, de a nici nu le vedea pe celelalte.” (p. 8) Mult mai spre mijlocul acestei cărți se mai face o referire legată de „cititorul pasionat”: „Hitler citea în fiecare noapte, un obicei care pare să dateze din primii ani petrecuți la Linz și Viena, unde August Kubizek i-a observat puternica pasiune pentru cărți. „Cărți, mereu mai multe cărți ! Nu mi-l amintesc pe Adolf fără cărți”, spunea Kubizek. „Cărțile erau universul lui” Un alt vechi tovarăș de-al lui Hitler, Rudolf Hausler, care a locuit împreună cu el la Viena și mai tîrziu la Munchen, și-l amintește pe colegul său de cameră cititnd volume groase, pînă la două sau trei dimineața. După cum spunea Kubizek, această pasiune pentru lectură nu avea nici o legătură cu timpul liber sau cu plăcerea lecturii. Era „o treabă extrem de serioasă”. (p. 122) Mai departe aflăm de la autorul T. W. Ryback că printre cărți se aflau: Robinson Crusoe, Coliba unchiului Tom, Călătoriile lui Gulliver, Don Quijotte pentru că spunea el „Fiecare în parte reprezintă în sine o idee măreață”;1 2 mai poseda operele complete ale lui Shakespeare (ediție germană în traducerea lui Georg Muller), set legat în piele marocană lucrată manual. Aflăm că ținea pe Shakespeare în biroul său din cabana sa din sudul Germaniei alături de o ediție - tot în legătură de piele - a lui Karl May. Mai deținea traducerea în germană a unei cărți antiseminte: Henry Ford, Evreul internațional: problema principală a omenirii, o broșură despre gazele otrăvitoare (printre care și Zyklon B ), Wilhelm Busch, Max și Moritz. 1 Nu căutați acest cuvînt în dicționarele românești care există la îndemînă (explicative, enciclopedice etc.) că nu-l veți găsi... Cuvîntul aparține mitologiei grecești și desemnează un izvor din Olimp de unde cine va bea se va umple, miraculos, de cunoștințe. Cu alte cuvinte cunoștințele, în întregime, pot fi astfel obținute (prin lectura cărților propriei biblioteci)... De asemenea explicațiile în dicționarele englezești sau pe net trimit și la poetul Alexander Pope care în Eseu despre critică, spune în versuri: „Puțină-nvățătură nu prea face bine; / Sorbiți adînc ori evitați pieriana profunzime; / O dușcă mică mintea ne-aburește, / Pe cînd o putină întreagă pe dată ne trezește.”, text preluat și ca motto la începutul cărții (p.8). 2 Un alt citat din Hitler printre multe altele. Cartea are un sistem de note, cel puțin, neobișnuit. Nu există nici un număr/indice de trimitere. La sfîrșitul cărții, în schimb, în capitolul intitulat Note, există explicații suficient de cuprinzătoare indicîndu-se (în sens invers) pagina unde ele vor să întregească. Există, totuși, din abundență și situații unde notele lipsesc... 539 Hermeneutica Bibliothecaria - Antologie Philobiblon - Volumul V Enumerearea se întrerupe pentru a ne fi prezentat Walter Benjamin, eroul pozitiv al cărții, raza optimistă (paradoxal) a lecturii, personalitatea sa, (iarăși vom da fuga la enciclopedie) în gura căruia se pun foarte multe aprecieri, maxime, afirmații legate de bibliotecă, colecție de cărți, cărți, în general.1 Iată, cîteva desprinse, transcrise de mine: - „W.B. a spus odată că poți afla multe despre un om după cărțile pe care le are - care îi sînt gusturile, intersele obiceiurile”(p.13). - „Cărțile pe care le păstrăm și cele la care renunțăm, cele pe care le citim, precum și cele pe care le respingem, toate spun cîte ceva despre cine sîntem.”(p.13). - W.B. era fascinat de calitățile fizice ale cărților, de rezistența lor, de proveniența lor. Un colecționar pasionat, poate „citi” o carte tot așa cum un specialist în fizionomie poate descifra esența caracterului unei persoane cu ajutorul trăsăturilor fizice. „Datele, numele de locuri, formatele, posesorii anteriori, felul în care a fost legată cartea, și alte lucruri asemănătoare, toate aceste detalii trebuie să-i spună ceva - nu ca niște date seci, izolate, ci ca un tot armonios”(p.13). - „[poți] judeca o carte după coperta ei, tot așa cum îl [poți] judeca pe colecționar după colecția sa” (p.13). - „doar după ce moare, un colecționar poate fi înțeles cu adevărat” (p.13). - „cînd colecționarul și-a pus în raft ultima carte și a murit, cînd bibliotecii i se dă voie să se exprime, fără ca proprietarul să distragă atenția sau să tulbure mintea privitorului, volumele individuale pot da în vileag cunoștințele „păstrate” despre stăpînul lor, prin modul în care acesta își revendica posesia, printr-un nume mîzgălit pe coperta interioară sau printr-un ex-libris ce acoperă întreaga pagină, prin colțurile îndoite și paginile pătate sau cu foi netăiate și necitite.” (p.14). - „bibliotecile personale să servească drept martori permanenți și credibili ai caracterului colecționarului lor, ideea care l-a condus la următoarea prezumpție: colecționăm cărți avînd convingerea că le păstrăm, cînd de fapt cărțile sînt cele care își păstrează colecționarul. „Nu ele prind viață în el, ci el trăiește prin ele.” (p.14). Apoi autorul reia periplul printre cărțile lui Hitler. Aflăm că au mai rămas o mie două sute de cărți (deci să recapitulăm, au fost (inițial) 16.000 volume și au mai rămas 1.200, despre „restul” de 14.800 nu mai știm nimic...)1 2 lucrări care umpleau rafturile celor trei biblioteci... Nu știu dacă mai e nevoie să repetăm sau să subliniem: ne aflăm în fața a ceea ce a mai rămas din biblioteca unei „personalități importante a istoriei” (din nefericire, negative). Ea nu este biblioteca vreunui om de 1 Le vom repeta și noi, transcriindu-le cu litere boldate, spre a ieși în evidență, peste tot în acest text. Ne bucurăm căci aflăm foarte multe lucruri „interesante” și putem astfel să „perpetuăm” memoria și, mai ales, experiența acestui mare și inegalabil iubitor de cărți... 2 Cantitatea de 1.200 de cărți „rămase” din 16.000 înseamnă 7,5 % din întreaga bibliotecă... Ne întrebăm, firesc zicem noi, dacă 7,5 % „alese” mai mult sau mai puțin aleatoriu, prin hazard, reprezintă corect conținutul bibliotecii. Oare, sînt ele un „eșantion” reprezentativ ? Chiar și dacă nu, studiul, cartea aceasta rămîne, cu toate acestea, foarte interesantă și lectura ei extrem de profitabilă... 540 Hermeneutica Bibliothecaria - Antologie Philobiblon - Volumul V cultură sau a vreunui scriitor. Ca și în cazul acestora ele l-au influențat și pe protagonistul nostru. De aceea credem că ar trebui să le cunoaștem. În sfîrșit autorul a cercetat, filă cu filă, cărțile rămase. „Citindu-le, am descoperit un om care, recunoscut fiind pentru faptul că nu asculta pe nimeni și a cărui conversație era o tiradă nedomolită, un nesfîrșit monolog, putea totuși să se oprească asupra unui text, pentru a sublinia cuvinte și expresii, pentru a marca paragrafe întregi, pentru a putea pune un semn de exclamare în dreptul unui fragment, un semn de întrebare în dreptul altuia, și o serie de linii paralele pe marginea unui anumit pasaj, pentru a-l scoate în evidență. Ca urmele pașilor pe nisip, aceste semne ne dau posibilitatea de a descoperi traseul călătoriei, dar nu neapărat ținta ei, locul unde atenția a fost captată și a poposit mai mult, unde s-a precipitat înainte și unde s-a sfîrșit.”(p.15) O altă pertinentă observație: „biblioteca lui Hitler își are partea sa de material „excedent”; cel puțin două treimi din colecție reprezintă cărți pe care nu numai că nu le-a citit, dar nici nu le-a văzut vreodată. Există însă și zeci de volume mult mai personale, pe care Hitler le-a studiat și adnotat.”(p.16). Apoi sîntem anunțați: „am selectat acele volume rămase care au avut pentru Hitler fie o valoare sentimentală, fie una intelectuală, acelea care i-au fost alături în clipele de liniște și care l-au ajutat să-și clădească discursurile și acțiunile publice.”(p.17). Și mai adaugă: „Am încercat să aleg cu discernămînt cărțile lui Hitler selectîndu-le doar pe acelea pentru care există dovezi clare că i-au aparținut. Am fost la fel de precaut în cazul adnotărilor, căci „dreptul de autor” asupra notițelor în creion nu poate fi determinat întotdeauna cu exactitate.” (p.17) Autorul reia, spre bucuria și satisfacția noastră, citarea lui Walter Benjamin: - colecționarul reține investiția emonțională dar și financiară pe care o face cu anumite volume (p.17). - altundeva el spune privitor la cărțile care stîrnesc amintiri: „Amintiri despre camerele în care aceste cărți fuseseră găzduite, despre vizuina mea de student din Munchen, despre camera mea din Berna, despre singurătatea de la Iseltwald, pe malul lacului Beienz, și, în sfîrșit, despre odaia copilăriei mele, locul în care au stat doar patru sau cinci din aceste cîteva mii de volume.” (p.18). Capitolul se sfîrșește cu următoarele cuvinte: „Hitler nu a lăsat un astfel de text despre propria colecție, și nici o însemnare despre cum a ajuns în posesia lui vreunul din volume sau despre încărcătura lui afectivă, însă numeroasele însemnări, adnotări și alte detalii similare oferă o imagine despre valoarea personală și sentimentală pe care anumite cărți au avut-o în viața lui. Ceea ce urmază [în capitolele următoare] sunt poveștile pe care acestea le spun.”(p.18). Una dintre cele mai vechi achiziții (păstrate) - intrăm de acum în conținutul capitolului următor, Lecturile de front, 1915 - este cartea lui Max Osborn, Berlin, „o istorile a arhitecturii berlineze”, „un volum extrem de subțire, ce poate fi la fel de ușor introdus în buzunarul unui pardesiu sau în bagajul de mînă al unui turist pasionat de cultură”; „la un anumit moment, Hitler a revenit la confortul relativ al postului său [...] a deschis cartea cu coperți tari și și-a marcat intrarea în posesia 541 Hermeneutica Bibliothecaria - Antologie Philobiblon - Volumul V volumului cu un scris timid, cu care și-a mîzgălit numele, locul și data, în colțul din dreapta sus al coperții interioare, pe o suprafață nu mai mare decît cea a unui mic timbru poștal.”(p.24-25). Glosările pe marginea acestei cărți continuă: „faptul că un caporal de pe linia frontului plătea patru mărci pentru o carte despre comorile culturale ale Berlinului, cînd țigările, șnapsul și femeile erau mai la îndemînă, oferind distracții mai rapide și mai concrete, poate fi privit ca un act de transcendență estetică [...] în cazul lui Hitler, o posibilă dovadă a aspirațiilor sale statornice spre o carieră artistică...”(p.30). Dar nu este singurul: „Hitler nu a fost singurul soldat care a mărșăluit spre front cu ambiții artistice. Efectivul [unității din care făcea parte Hitler] includea pictori profesioniști care au petrecut o mare parte a războiului înregistrînd viața de zi cu zi și ororile de pe front...”(p.31) Autorul ne asigură, mai departe, că lucrarea „păstrează și cîteva dintre cele mai timpurii urme ale obsesiei de o viață a lui Hitler privind capitala germană și șovinismul militant prusac pe care le avea în comun cu Max Osbon.”(p.33) De ce a cumpărat (totuși) cartea? „Este evident că Hitler a cumpărat cartea lui Osborn în scop turistic, lucru sugerat și de prezența unui alt volum din seria Seemann, un ghid al orașului Bruxelles, pe care l-am găsit printre cărțile rămase de la el. La fel ca și Berlin, Bruxelles este legat într-o copertă măslinie, cu titlul stacojiu scris în relief; la fel ca pe volumul lui Osborn, numele Hitler este mîzgălit în colțul din dreapta sus al coperții interioare.”(p. 35-36). Povestea (cercetarea autorului) continuă: „Deși Hitler nu menționează nici locul, nici data cînd a cumpărat cartea putem presupune că o avea deja în prima săptămînă din iulie 1916, cînd [...] a profitat de o permisie de o săptămînă pentru a vizita orașul Bruxelles [...]. Trei luni mai tîrziu Hitler a avut neașteptata ocazie de a vizita Berlinul.”(p.36). Cărțile nu-l vor mai păsăsi: „La începutul anilor 1920, Berlin s-a alăturat unui număr tot mai mare de cărți într-o bibliotecă de lemn,1 mai întîi în apartamentul său din strada Thiersch nr. 41, apoi după august 1929, în locuința sa mult mai elegantă de la etajul al treilea dintr-o clădire aflată în piața Prinzregent din Munchen. [...] acest volum a supraviețuit arderilor de cărți din mai 1933 - ca evreu Osborn s-a aflat pe lista autorilor interziși [...] - și bombardamentelor ulterioare ale Aliaților, din anii 1940. [...] Berlin a fost împachetată [...] împreună cu alte trei mii de cărți ce i-ai aparținut [...] toate fiind transferate într-o mină de sare de lîngă Brechtesgaden [...] Cîțiva ani mai tîrziu cartea o fost inclusă în colecția de cărți rare a Bibliotecii Congresului [...]. În vara lui 2001, cînd am deschis cartea lui Osborn, Berlin, în atmosfera calmă a sălii de lectură cu cărți rare, [...] am descoperit, ascuns, în pliul paginilor 160 și 161, un ciudat fir de 1 În acest loc dar și în altele, autorul descrie și mobilierul destinat să adăpostească lucrările conducătorului german, altădată chiar și încăperile destinate acestui scop. Fondurile speciale de cărți, fondurile de autor fiind păstrare în biblioteci, în spații și condiții specifice sînt luate (extrase) din propriul mobilier, este bine că ni se sugerează cum și unde erau așezate în locuința proprietarului lor, acest lucru fiind uitat de cele mai multe ori. Pentru cine studiază personalitatea proprietarului (de cele mai multe ori un om de cultură) lucrul nu este tocmai lipsit de importanță... Bibliotecile (fondurile) caselor memoriale, spre exemplu, sînt păstrare în propriul mobilier. 542 Hermeneutica Bibliothecaria - Antologie Philobiblon - Volumul V păr negru ce pare a fi din o mustață. O extensie a prezumției lui Benjamin - în sens literar, colecționarul este păstrat între filele cărților sale.”(p.39). Interesul profesional al bibliotecarului pentru citirea acestei cărți este sporit. S-a vorbit pînă aici despre începutul colecției, despre originea cărților, despre autograful proprietarului, despre periplul cărților, despre mobilier etc. Prezentînd alte cărți, apar în capitolul Meseria de mentor, și primele autografe-dedicație: „Volumul Peer Gynt care i-a aparținut lui Hitler, o a doua ediție, publicată de Hoheneichen Verlag în 1917, este de fapt cadavrul unei cărți. Cartonul coperții este deformat, adîncit la mijloc și curbat în sus. Pînza de in ieftină, banală care o acoperă s-a decolorat inegal. Zona de un verde murdar din centru se transformă spre margini într-un maro insipid, ca o pajiște pîrjolită spre sfîrșitul verii. O fîșie de hîrtie de un verde aprins a fost lipită fără gust de-a lungul cotorului, și mai are încă urme din titlu scris cu litere aurii: se mai văd părțile de sus ale literelor G. și T. Literele colțuroase ale fontului Fraktur îți zgîrie retina. Volumul se deschide cu ușurință, dînd la iveală dedicația personală a lui Dietrich Eckart către Adolf Hitler, scrisă cu o caligrafie prețioasă, cursivă, ce se revarsă pe toată pagina [...].(p.40). Pe Hitler îl lega o lungă prietenie de Eckart, tot așa cum, de asemenea, îi plăcea teatrul lui Henrik Ibsen. Cine l-a citit pe Ibsen, cine a citit despre Ibsen va găsi, cu acest prilej, cîteva idei interesante. Printre altele aflăm - ceea ce n-am desoperit pînă acum în nici o bibliografie în limba română - că numele Solveig înseamnă „calea sufletului”. Informație extrem de importantă, interesantă pentru orice iubitor de cultură, știindu-se că Solveig este unul dintre cele mai frumoase și strălucitoare personaje ibseniene și că nu întîmplător acesta l-a inspirat pe compozitorul E. Grieg care a compus cîntecul dedicat personajului feminin. O „echivalență” muzicală a unei realizări literare. Ca și Peer Gynt, în tinerețe, Hitler a fost stăpînit de un dor de ducă datorat lecturilor din James Fenimore Cooper, Daniel Defoe, Karl May etc. Pagini mai departe autorul se oprește pentru a-l prezenta, iarăși, pe cititorul pasionat, colecționarul de cărți: „În ciuda lipsurilor sale în educație Hitler era un cititor vorace [adolescent cotrobăia prin biblioteca tatălui său, era obsedat de anumiți autori] [...] Hermann Esser își amintește că prima piesă de mobilier adusă pentru apartamentul lui Hitler din strada Tiersch a fost o bibliotecă din lemn, pe care acesta a umplut-o rapid cu cărți primite de la prieteni și cumpărate de la anticariatele din apropierea rîului Isar. Cînd prima bibliotecă s-a umplut, a cumpărat încă una, care a devenit la rîndul ei neîncăpătoare.”(p. 56-57). Sînt date cîteva liste de cărți. Există fotogafii cu Hitler citind sau stînd în fața uneia dintre bibliotecile sale (a corpului de mobilier ce păstra cărțile). Temperînd autorul spune: „Deși amintirile lui Krohn despre Hitler, ca și cele ale lui Kubizek, Esser și Hanfstaengl, conțin afirmații care pot fi puse la îndoială, avem dovezi empirice care susțin mărturiile lor cu privire la interesele de bibliofil ale lui Hitler.”(p.57). Chiar dacă 7,5% din biblioteca „salvată”, „găzduită” acum de Biblioteca Congresului, este puțin, totuși, după părerea noastră, cantitatea este reprezentativă... Apar și alte situații în noul capitol început, Trilogia lui Hitler, ca de exemplu: „Printre cele 1.200 de volume [adică 7,5% din totalul de 16.000] rămase de la Hitler, care se află azi în Biblioteca Congresului, există vreo douăsprăzece exemplare ale celor două legendare volume bestseller din Mein Kampf.”(p.64). 543 Hermeneutica Bibliothecaria - Antologie Philobiblon - Volumul V Apoi sîntem invitați la o nouă întîlnire cu Walter Benjamin: „Dintre toate metodele de a colecționa cărți, „să le scrii singur este modalitatea cea mai demnă de laudă”, observa W. Benjamin, amintind de directorul Wutz, un personaj îndrăgit dintr-un popular roman din secolul al XVIII-lea, care este atît de prost plătit și are resurse financiare atît de limitate încît nu-și poate permite să cumpere cărți; în consecință, el merge le la negustorii de cărți, unde își notează titluri interesante, apoi se întoarce acasă și scrie propriile cărți, pornind de la titlurile plagiate.[...] Totuși majoritatea autorilor reali se simt obligați să scrie cărți dintr-o sărăcie mai degrabă existențială decît materială. „Scriitorii sînt de fapt oameni care scriu cărți nu pentru că sînt săraci, ci pentru că sînt nemulțumiți de cărțile pe care ar putea să le cumpere, dar care nu le plac”, spune el cu un amuzament care contrazice profunzimea acestei remarci pasagere: cei mai mulți scriitori se simt obligați să trimită cuvintele în lume pentru a exprima idei sau întîmplări care încă nu au căpătat o formă sau care, consideră ei, nu au fost bine exprimate sau, măcar, par a necesita sau ar merita să fie repetate în propria lor limbă. În cazul lui Adolf Hitler, motivul inițial a fost răzbunarea.”(p.65). Autorul se oprește asupra influenței lecturii unor cărți asupra conducătorului, printre care: Tipologia rasială a poporului german de Hans F. K. Gunther și faimoasa Feuer und Blut ( Foc și sînge) a lui Ernst Junger, încă mult comentată ba chiar controversată de unii cririci. Urmează un alt capitol, O biblie americană, un alt nume - în viziunea autorului nostru - pentru cartea lui Madison Grant, Trecerea marii rase, una din „cărțile care s-au păstrat în biblioteca lui Hitler [care] au avut un impact mai evident sau mai ușor de evaluat asupra gîndirii și, în cele din urmă, asupra acțiunilor sale” (p. 90). Este acesta un capitol important pentru cei interesați de ideologia și rasimul hitlerismului. Titlul capitolului nu este întîmplător sau special construit ci a fost inspirat dintr-o scrisoare de mulțumire a lui Hitler către autorul Grant în care primul numea această carte „Biblia” sa (p. 105). De reținut faptul că, de cele mai multe ori, un colecționar, în acest caz Hitler, poartă corespondență cu autorii cărților din colecția sa. Următorul capitol, Filozoful ratat, ne readuce la Walter Benjamin, care „în eseul său despre colecționarul de cărți sugerează că majoritatea bibliofililor au citit în cel mai bun caz 10% din colecția lor, susținînd că această estimare este în 1 deplină cunoștință de cauză.1 „Este de ajuns să cităm răspunsul dat de Anatole 1 Nu-mi aduc aminte să se fi vorbit așa despre cărțile din biblioteci reprezentînd un anumit fond „respectabil” (fondul Ionescu, fondul Popescu etc.; am folosit aceste nume spre a „generaliza” evitînd să fiu foarte „concret”) de obicei custodele, cercetătorul, cînd scrie un studiu, „sare”, voit, peste aceste amănunte, în fond, obligatoriu de luat în seamă... Nu este jignită cum s-ar putea crede, în nici un caz, memoria proprietarului... E drept fondul personal dintr-o bibliotecă constituie o „mîndrie” pentru aceasta deci, nu i se aduce (îndeobște) nici o incriminare, nici o „întinare”. În realitate, orice bibliotecar, luînd în „mînă” o carte își dă seama dacă a fost citită, frunzărită sau nu... Chiar și astăzi cînd cărțile sînt livrate cu paginile gata tăiate... Și cîte cărți neatinse de stăpînul lor nu ne-a fost dat să vedem primind donații, cercetîndu-le, descriindu-le, clasificîndu-le. Iată că și noi, nu numai, de exemplu, medicii sau juriștii, avem secrete profesionale pe care le ținem ascunse cu strășnicie. 544 Hermeneutica Bibliothecaria - Antologie Philobiblon - Volumul V France unui filistin care i-a admirat biblioteca, încheind cu întrebarea standard: „Ați citit toate aceste cărți, Monsieur France?” Benjamin povestește că marele om de litere francez, laureat al Premiului Nobel, a răspuns cu iscusință: „Nici măcar o zecime dintre ele. Bănuiesc că nu vă folosiți porțelanurile de Sevres în fiecare zi?”(p.106). Mai departe revenim alături de marele Benjamin: „colecționarea cărților este o artă care se maturizează în timp. „Ani de zile, cel puțin pe parcursul primei treimi a vieții sale, biblioteca mea nu avea mai mult de două sau trei rafturi 5 7 care se îmbogățeau doar cu cîțiva centimetri pe an. Aceasta a fost epoca ei militantă, cînd nici unei cărți nu îi era permis să se așeze pe raft înainte de a fi citită de mine”. Pe măsură ce a trecut timpul, Walter Benjamin a ajuns să aprecieze cărțile din alte motive: o copertă deosebit de frumoasă, ilustrații încîntătoare, un rar volum de anticariat scos la licitație, amintirea unei frumoase cărți, dintr-o anumită zi, într-o librărie. [apoi, parcă în alt registru...] „Deodată, accentul s-a mutat”, spune el. „Cărțile au căpătat o valoare reală.” Posesia a devenit un scop în sine. Fără această „trufie”, notează Benjamin, el nu ar fi ajuns niciodată să aibă atîtea cărți încît să facă cinste termenului de bibliotecă.”(p.106). Citatul este motivat pentru că similar s-a petrecut și cu Hitler: „biblioteca lui a crescut treptat, ocupînd întîi un corp, apoi altul, umplîndu-se treptat pînă la refuz [...] colecția sa era printre puținele lucruri importante pe care le menționase în declarația fiscală (s.n. A.G.). În inventarul sărac ce cuprindea biroul și un scaun, sînt incluse „două corpuri de bibliotecă, pline cu cărți”. (p.106-107) Apropo de fisc apar informații importante (total irelevante pentru fiscul românesc sau pentru cei ce-l dirijează cu toate că n-ar fi rău să se inspire din acestea pentru viitoarele lor legi): „...colecția lui Hitler a crescut foarte mult [...] registrul fiscal demonstrază profundul inters bibliofil al lui Hitler. După costurile de personal și călătoriile în scop politic, cea mai mare deducere de impozit (s.n. A.G.) a lui Hitler a fost pentru cărți” (p.107). Mai mult, după cîțiva ani își va asigura (un lucru foarte normal într-o țară serioasă) aceste bunuri. Ca și în citatul din W. Benjamin: „După ianuarie 1933, fluxul constant de cărți intrate în biblioteca lui Hitler s-a transformat în torent (s.n. A.G.). Cel mai important „torent” îl constituie cărțile lui Julius Friedrich Lehmann, circa cinzeci de volume: „un individ care se poate lăuda cu o dublă influență: a contribuit cel mai generos la lărgirea colecției bibliotecii particulare a lui Hitler, și a fost arhitectul public al pseudoștiinței naziste a rasismului biologic”(p.117). Nu ne vom opri să le redescri-em (după descrierea lui T.W. Ryback) dar vom descoperi fina ironie a sa: „Răsfoind aceste volume bine legate și bogate în ilustrații, multe dintre ele tipărite pe hîrtie de calitate superioară, care și-a menținut suplețea și luminozitatea, am calculat că procentul lui Benjamin de 10% cărți citite dintr-o colecție personală s-a dublat în cazul lui Hitler, prin cărțile lui Lehmann. Mai multe dintre volume erau foarte uzate, cu pagini îndoite și cotoare greu încercate, astfel că se deschideau ușor [...] unul dintre volume [...] avea mai mult de o sută de pagini cu adnotări în creion: sublinieri, linii verticale și, din cînd în cînd, cîte un semn de întrebare.”(p.119) Exact așa cum facem mulți dintre noi cu propriile cărți progresînd în lectură. Sau așa cum fac mulți cititori (utilizatori) distrugîndu-ne cărțile bibliotecii la care ne desfășurăm activitatea. 545 Hermeneutica Bibliothecaria - Antologie Philobiblon - Volumul V Ajungem la capitolul intitulat Lecturile de front, 1940, unde întreaga bibliotecă este evaluată, „reconstituită” din diferite „informații”: „În studiul asupra bibliotecii personale a lui Hitler, F. Oechsner a menționat că aproape jumătate din colecția liderului nazist, „vreo 7.000 de volume” , era dedicată chestiunilor militare. Potrivit celor spuse de Oechser, Hitler avea cărți despre „campaniile lui Napoleon, regii prusaci, viețile potentaților germani și prusaci care au avut vreodată un rol militar; și cărți despre mai toate campaniile militare cunoscute în istoria consemnată a omenirii”.[...] campaniile lui Napoleon „sînt adnotate abundent cu scrisul lui” și că o colecție de „400 de cărți, pamflete și monografii despre armata Statelor Unite” primite de Hitler de la generalul Werner von Blomberg pare să fi fost și ea studiată. Oechsner menționează mai ales cartea lui Theodore Roosevelt care descrie Războiul Hispano-American [...] [concluzia:] „...nu există nici măcar un singur domeniu al cunoștințelor militare, vechi sau moderne, care să nu fie analizat în aceste 7.000 de volume, și este evident că Hitler le-a citit pe multe dintre ele din scoață în scoarță”(s.n. A. G.)” (p.162). Un martor, Hermann Esser ne spune că „Hitler a cheltuit mai mulți bani decît înainte [de a fi închis la Landsberg) pe cărți de istorie militară... [...] , pentru comparație, avea și edițiile în engleză, franceză și rusă.” (p.163). O altă informație: „Hitler ajunsese să cunoască și scrierile lui Karl May [...] el studiase povestirile de aventuri ale lui May despre Vestul american, analizînd cu atenție abilitățile tactice și viclenia lui Winetou [...]. (p. 169). În capitolul Miracolul amînat, ajungem la anul 1945: „Nu vom afla niciodată titlurile cărților pe care le avea Hitler la capul patului în ziua în care s-a sinucis, dar știm care au fost cele optzeci de cărți care se aflau în acea vreme în complexul de buncăre, dintre care unele erau achiziționate recent, de exemplu, un volum din 1943, intitulat O preistorie a războiului lui Rosevelt, de Hans Dieckhoff. [există și altele printre care și] o carte de 120 de pagini intitulată Profețiile lui Nostradamus, de Carl Loog, publicată în 1921.” (p.197). Scriitorul atent și foarte sensibil (nu cercetătorul), reporterul literar, Timothy W. Ryback încheie: „Nu vom ști niciodată dacă Hitler cunoștea profețiile lui Nostradamus, dar, cu acest volum, biblioteca sa extrapolează chiar și ideea lui Benjamin: colecționarul nu numai că este păstrat în cărțile sale, dar viața lui este consemnată între paginile lor.”(p. 198). O bibliotecă conține și cărți „speciale”, cărți cu destine „speciale”, și în cazul nostru există această situație: „ [...] printre ele numărîndu-se un unic volum (s.n. A.G.) de Robert Ley, scris în 1935, despre problemele sociologice ale lumii și soluțiile lor. Această carte n-a fost niciodată pusă în circulație. Au fost tipărite 6000 de exemplare, și 5999 au fost distruse, unicul exemplar rămas fiind cel care îi aparține lui Hitler. Motivul: toate cărțile și broșurile despre național-socialism trebuie să trecă printr-o comisie de partid specială înainte de a primi bun de tipar, iar cărțile personalităților naziste trebuie să fie arătate lui Hitler însuși” (p.212).1 „O altă 1 O situație aproape „trasă la indigo” exista și în România antedecembristă (ca și în alte țări comuniste)... La noi, din prudență, lectura se făcea pentru bun de cules, procesul tehnologic ce precede bunul de tipar... Au existat la noi și cărți „topite” ulterior cu toate că, inițial, primiseră aprobările necesare... Nu vom da alte explicații și nu vom intra în alte amănunte 546 Hermeneutica Bibliothecaria - Antologie Philobiblon - Volumul V carte eliminată care se află în biblioteca lui Hitler este scrisă de Alfred Rosenberg și are ca subiect propusa alianță dintre Biserică și Reichul nazist. Din această carte se mai păstrează astăzi dourăsprăzece exemplare ale tiparului de probă...”(p.212). Tot în același capitol (Anexa A) mai este prezentată o „ciudățenie”, o carte mai „specială” o carte despre studiul mîinilor: „inclusiv ale multor personalități de-a lungul veacurilor [...] o mare parte din impresia lui Hitler despre oameni se baza pe analiza mîinilor acestora...[...]... el obișnuia să observe cu mare atenție mîinile interlocutorului său...[...] Hitler devenea rece pe parcurs și uneori încheia discuția brusc și tăios, fără să se fi ajuns prea departe. Doar mai tîrziu aveau să afle că lui Hitler nu-i plăcuse forma mîinilor lor.”(p.212 - 213). În postfața ce-i aparține Ryback, sub titlul Destinele cărților, revine, ați înțeles, ați ghicit, iarăși la Bejamin: „fiecare volum dintr-o bibliotecă reprezintă un „destin” individual, fiecare avîndu-și propria poveste, propriul scop predestinat în viața colecționarului, ce constă fie în a distra, fie în a abate atenția, a informa sau a decora, dar, în cele din urmă, avînd și scopul unitar de a depune mărturie după ce colecționarul a fost „exterminat”, asemenea corului reunit din tragediile grecești.”(p. 199). Și continuă: „această presupunere a lui Benjamin suferă, desigur, de o evidentă miopie, de impertinență chiar, pentru că presupune că o anumită carte este „sortită” unei anumite biblioteci, că principala sa raison d'etre este să-și „păstreze” colecționarul, să joace rolul de martor postum, să fie obligată să servească pe termen lung memoria colecționarului „exterminat”. Fără îndoială că aceasta este o idee reconfortantă pentru colecționarul care se gîndește la posteritate, dar este o viziune mărginită despre adevăratul destin al cărților, despre faptul că puține biblioteci rămîn intacte după dispariția colecționarului, așa cum din păcate avea să descopere chiar Benjamin în martie 1933.”(p. 199). Și destinul cărților sale a continuat impasibil, proprietarul a fugit din Germania. Vecinul, om de bună credință, un „fidel” al său care le-a preluat a reușit să trimită „jumătatea cea mai prețioasă” în Danemarca la dramaturgul Bertold Brecht unde locuia de acum și Walter Benjamin. Apoi Benjamin s-a mutat la Paris ducîndu-și cărțile (inestimabila sa comoară). Evident acolo a ajuns la constrîngeri materiale și s-a apucat să vîndă din cărți. Căderea sa (psihică), foarte firească, mai bine zis foarte explicabilă prin evoluția nefericită a destinului său, a fost alimentată și de faptul că a aflat, între timp, că celalată jumătate a colecției (aflată la Berlin) a fost distrusă. În 1940 părăsește Parisul ocupat (abandonîndu-și ce i-a mai rămas din bibliotecă) fugind spre sud. La granița franco-spaniolă a fost reținut, în realitate o sîcîitoare procedură polițienească; de teamă se va sinucide... O tragică moarte... Autorul o citează pe Hannah Arend, fostă studentă a lui Benjamin, care este de părere că: „Dacă disperarea și teroarea au fost cu siguranță motivele evidente ale sinuciderii lui Benjamin, mai tîrziu Hannah Arendt a suspectat o altă cauză: pierderea cărților”(s.n. A.G.) (p.200). Interesant este destinul (ulterior) al cărților sale: „Analizîndu-i gestul final disperat, Arendt a fost mîhnită, dar nu surprinsă, „Cum să trăiască fără o bibliotecă ?” se întreba ea. Ceea ce fiindcă aici ne ocupăm de cu totul altceva scopul nostru a fost doar acela de-a semnala soluțiile similare ale unor regimuri - mai mult sau mai puțin - similare... 547 Hermeneutica Bibliothecaria - Antologie Philobiblon - Volumul V însă Arendt nu știa, iar Benjamin nu ar fi putut să-și imagineze niciodată, este că biblioteca a continuat să existe și după moartea sa. Confiscată de Gestapo, a fost trimisă la Berlin, unde a fost apoi preluată de sovietici și dusă la Moscova, pentru a se reîntoarce mai tîrziu în Germania, întîi la Arhiva Theodor Adorno din Frankfurt, iar în cele din urmă în, propria arhivă din Berlin, unde își începuse călătoria cu șase decenii mai devreme.” (p.200). Abia apoi, după aceste considerente se vorbește, să zicem, prin „antiteză”, despre dezintegrarea bibliotecii lui Hitler: „Biblioteca lui Hitler s-a dezintegrat rapid în haosul provocat de prăbușirea imperiului său. În momentul în care el s-a împușcat, soldații americani îi destrămau deja colecțiile din Munchen, împărțindu-și cărțile. [...] La reședința din piața Prinzregent, corspondentul de război Lee Miller a găsit cărțile lui Hitler parțial intacte. „În partea stîngă a camerelor accesibile publicului se afla o bibliotecă plină de cărți frumos legate și multe volume cu dedicație, oferite de simpatizanți”, scria ea. „Biblioteca era neinteresantă, în sensul că toate lucrurile cu valoare personală fuseseră îndepărtate: rafturile goale erau mărturia tristă a retragerii rapide.” O fotografie [prezentă, reprodusă și în carte] o arată pe Miller așezată la biroul lui Hitler. O duzină de cărți se află aruncate la întîmplare pe rafturile din preajmă - cărți broșate, sau cartonate, un album mare și uzat cu fotografii din Nurnberg, trei ediții mai vechi din Mein Kampf, cu supracoperta originală.”(p.200-201). Alte cărți au fost descoperite într-o cameră din buncăr. S-a putut constata, ulterior, că: „Volumele frumos legate, cu ex-librisurile caracteristice, au devenit totemurile preferate ale soldaților victorioși. Mai multe reportaje îi arată pe soldații americani în timp ce-și aleg cărți din colecția lui Hitler. Într-o secvență, un soldat deschide un volum mare și arată ex-librisul lui Hitler, în timp ce camera îl filmează de aproape; în alta, mai mulți ies din buncăr cu teancuri de cărți sub braț. În săptămînile care au urmat, colecția de la Berghof a fost înstrăinată carte cu carte (s.n. A.G.) La 25 mai, cînd o delegație de senatori americani a sosit la Obersalzberg, aceștia au trebuit să se mulțumească cu albume din colecția de discuri a lui Hitler. Nu mai rămăsese nici o carte.”(p.202) La fel s-a întîmplat și în capitală, după ce „au urmat valuri succesive de jafuri” pentru ca apoi „Cînd Albert Aronson a ajuns la Berlin, ca membru al delegației americane trimise să negocieze o ocupație comună a orașului, gazdele sale sovietice l-au condus într-un tur al locuinței personale a lui Hitler și, ca gest de politețe, i-au permis să ia un teanc de optzeci de cărți rămase. În aceleași săptămîni, întrega bibliotecă a cancelariei Reichului - în jur de zece mii de volume - a fost luată în pază de „brigada de trofee” sovietică și apoi trimisă la Moscova, moment din care nu s-a mai știut nimic de ea.” Într-o notă de subsol ni se dau explicații suplimentare despre acestea: „un ziar din Moscova scria că aceste cărți s-ar afla într-o biserică abandonată din suburbia Uzkoe a Moscovei. La scurt timp după apariția articolului, colecția a fost mutată, dispărînd fără urmă. (n.a)1 Revenind la cărțile lui Hitler aflăm 1 Cine ar mai putea spune, că o carte ca Biblioteca lui Hitler, nu are pînă și suspans ? Iată de ce cred că lectura ei este deosebit de interesantă nu numai pentru bibliotecari sau îndrăgostiți ai cărții. Dacă la început m-am ferit de beletristică, de ficțiune, iată că pînă la urmă, am citit 548 Hermeneutica Bibliothecaria - Antologie Philobiblon - Volumul V că: „Singura parte importantă care a supraviețuit intactă include trei mii de volume (s.n. A. G.) descoperite la mina de sare din Brechtesgaden, din care o mie două sute au ajuns la Biblioteca Congresului. Restul par să fi fost „extrase” în timpul procesului de catalogare a colecției.”(p.202). Povestea nu este gata (încă): „Alte o mie de volume se află în podurile și pe rafturile veteranilor de pe întreg cuprinsul Statelor Unite. Din cînd în cînd, volume rătăcite ajung la publicul larg. O carte a fost descoperită „în coșul cu cărți scoase la vînzare pentru cinzeci de cenți, într-o bibliotecă locală din nordul statului New York. La moartea lui Aronson, nepotul lui a donat Universității Brown cele optzeci de cărți luate din Fuhrerbunker(p.203). Și poveștile continuă mai departe... O altă carte ajunsă printr-un lung drum (descris în amănunt) are o notă dactilografiată lipită pe pagina alăturată celei cu ex-librisul: „Acest volum a fost luat din biblioteca personală a lui Adoph [sic]1 Hitler, aflată în adăpostul subteran antiaerian al casei sale din Brechtesgaden. A fost luat de maior A. J. Choos ca suvenir pentru dl. E. B. Horwath, la 5 mai 1945.”(p.203) Cartea conține multe ilustrații* 1 2 răspîndite (la „locul lor”) în text, adică fotografii sau reproduceri foto. Fotografiile sînt „la obiect”, nu în exces, adică, de exemplu, A. Hitler primind în dar cărți, Hitler lîngă biblioteca sa, Hitler citind, polița de asigurare împotriva incendiilor (unde era inclusă și biblioteca), diferite reproduceri ale desenelor, acuarelelor sale, un „colț” al Bibliotecii Congresului unde se află cărțile lui Hitler etc. Alte reproduceri reprezintă copii după ex-librisuri, autografe, coperți, pagini de gardă, pagini sau ilustrații de cărți etc. Mai mult ca în alte cărți, sau spre deosebire de multe cărți, ilustrațiile acestea „întregesc” (cu adevărat) lucrarea, fiind (în concepția noastră) indispensabile. Cartea și-a depășit condiția ei, inițială, „gazetărească” de bestseller ea fiind o adevărată lucrare științifică. Dovada o foarte mare bogăție de note explicative (bibliografii, trimiteri, comentarii) precum și un indice (nume, opere, locuri etc.) care se adaugă, făcînd și mai interesantă lucrarea. Importanța unei astfel de cărți se poate concluziona și prin faptul că fondul tratat întrunește cele mai diferite și generale situații dintr-o colecție: lucrări diferite, domenii diferite, autografe, dedicații, note, sublinieri ale proprietarului (sau ale succesivilor cititori), cărți unicat, cărți cu destine deosebite etc. Formarea, creșterea colecției este urmărită în paralel cu evoluția proprietarului. Mai sîntem convinși că orice viitoare monografie sau orice simplu studiu referitor la viața dictatorului nu va această carte, acest studiu ca pe un roman... M-am ferit scriind aceste rînduri să citez foarte cunoscutul dicton latin, folosit chiar și de Timothy W. Ryback, dar ajungînd la aceste dispariții și reapariții rocambolești nu mă pot abține, într-adevăr și eu spun: Habent sua fata libelli. 1 Notă prezentă în originalul textului, aparținînd autorului american pentru a sublinia ortografierea greșită. 2 Se pare că acestea au fost alese cu parcimonie. De obicei sînt cărți în care multe din ilustrații fie că nu sînt la obiect (se folosește prilejul pentru a se populariza o imagine necunoscută), fie, dimpotrivă, imagini arhicunoscute, chiar și că nu sînt necesare... Aici, cum spuneam, apare personajul central în situații legate strict de subiectul anunțat în titlu, Biblioteca lui Hitler, sau cărțile, pagini facsimilate, pomenite în rîndurile acestui amplu studiu... 549 Hermeneutica Bibliothecaria - Antologie Philobiblon - Volumul V putea eluda importanța cărților pentru acesta, biblioteca sa, lecturile sale, precum și prezenta lucrare... Biblioteca lui Hitler, cărțile care i-au format personalitatea, de Timothy W. Ryback, poate constitui și un veritabil model pentru alte cărți cu subiect asemănător. Nu înainte de final regretăm că nu avem acces, în limba română, la cele mai multe din cărțile lui Walter Benjamin. 550 În colecția BIBLIOTHECA BIBLIOLOGICA au apărut: I. Prima Serie. Sub îngrijirea lui Ioachim CRĂCIUN: 1. I. Crăciun, O știință nouă, Bibliologia, în învățământul universitar din România, Cluj, 1933, 26 p. 2. C. Golner, Anul revoluționar 1848 în Principatele Române. O contribuție bibliografică, Cluj, 1934, 18 p. 3. I. Crăciun, Activitatea științifică la Universitatea „Regele Ferdinand I” din Cluj în primul deceniu, 1920-1930, Cluj, 1935, 321 p. 4. Teodor Onișor, Bibliografia geografică a României în 1929 și 1930. Cu o introducere asupra bibliografiei geografice românești până în 1936, Cluj, 1936, 186 p. 5. I. Crăciun ; I. Breazu, Bio-Bibliografia lui Gheorghe Bogdan-Duică 1866-1934, Cluj, 1936, XIV + 45 p. 6. Ernest Roth, Bibliografia publicațiilor Institutelor Medico-Legale din România, 1920-1935, Cluj, 1936, 55 p. 7. I. Crăciun, Bio-Bibliografia D-lui Alexandru Lapedatu cu ocazia împlinirii vârstei de 60 ani. 1876-1936, Cluj, 1936, Cluj, 1936, 40 p. 8. Valeriu Bologa; Lia M. Dima, Bibliografia tezelor de la Facultatea de Medicină și Farmacie din Cluj. 1923-1936 (No. 1-1000), Cluj, 1936, II + 107 p. 9. I. Crăciun, Doi bibliologi români, Ioan Bianu 1856-1935 și Al. Sadi-Ionescu 1873-1926, Cluj, 1937, 49 p. 10. I. Naghiu, Bio-Bibliografia P. S. Episcop Nicolae Colan, cu ocazia instalării în scaunul vlădicesc din Cluj, 1893-1936, Sibiu, 1936 <1937>, 36 p. 11. I. Crăciun, Bio-Bibliografia D-lui Sextil Pușcariu, cu ocazia împlinirii vârstei de 60 de ani, 1877-1937, Cluj, 1937, 36 p. 551 Hermeneutica Bibliothecaria - Antologie Philobiblon - Volumul V 12. Iosif E. Naghiu; Teodor A. Naum, Bio-Bibliografia lui Vasile Bogrea, 18811926, cu ocazia comemorării a zece ani de la moartea lui, Cluj, 1937, 34 p. 13. I. Crăciun, Contribuții românești privitoare la istoriografia universală. Bibliografie 1927-1936, București, 1938, 47 p. 14. Tiberiu Morariu, Bio-Bibliografia lui George Vâlsan. 1885-1935. Cu o caracterizare a vieții și a operei lui, de Vintilă Mihăilescu, Cluj, 1937, 55 p.. 15. I. Crăciun, Bibliografia Transilvaniei românești. 1916-1936, Bucureș-ti, 1937, 366 p. 16. I. Naghiu, Bibliografia filosofiei și pedagogiei românești până la 1860, Cluj, 1940, 80 p. 17. I. Crăciun, Bio-Bibliografia D-lui Ioan Lupaș cu ocazia împlinirii vârstei de 60 de ani. 1880-1940, București, 1943, 61 p. 18. Nicolae Comșa, Manuscrisele românești din Biblioteca Centrală de la Blaj, Blaj, 1944, 231 p. 19. I. Crăciun, Catehismul românesc din 1544 urmat de celelalte catehisme româno-luterane: Bârseanu, Sturdzan și Marțian, Sibiu-Cluj, 1945-1946, 168p. II. Serie Nouă. Sub îngrijirea lui Nicolae EDROIU: 1(20). Ioachim Crăciun și Bibliologia românească. Studiu și bibliografia operei de Nicolae Edroiu, Cluj-Napoca, 1994, 110 p. 2(21). Doru Radosav, Catalogul cărții tipărite și manuscrise din nord-vestul Transilvaniei (sec. XVII-XIX), Cluj-Napoca, 1995, 114 p. 3(22). Cornelia Gălătescu, Contribuții bibliologice și cercetări de arhivă, Cluj-Napoca, 1995, 236 p. 4(23). Susana Andea; Avram Andea, Cartea românească veche în Transilvania în inventare bisericești, Cluj-Napoca, 1996, 211 p. (ISBN 973-977535-0-0) 5(24). Ioan Hentea, Repere bibliologice, Cluj-Napoca, 1996, 162 p. (ISBN 97397535-7-4) 552 Hermeneutica Bibliothecaria - Antologie Philobiblon - Volumul V 6(25). Stelian Mândruț, Istoria modernă și contemporană a României reflectată în periodicele maghiare de specialitate (1945-1995). Bibliografie selectivă, Cluj-Napoca, 1996, 90 p. (ISBN 973-97783-1-3). 7(26). Silvia Dumitru, Tezele academice editate de Casa Tipografică Elzevier în secolul al XVII-lea, existente în bibliotecile din Transilvania (în curs de apariție). 8(27). Zoe Buz, Indice bibliografic tematic al revistei „Studii și cercetări de biologie” - Seria Botanică-Biologie vegetală (Academia Română) 1948-1994, Cluj-Napoca, 1996, 308 p. (ISBN 973-97783-3-X). 9(28). Zoe Buz, Indice bibliografic tematic al revistei „Studii și cercetări de biologie” - Seria Zoologie-Biologie animală (Academia Română) 1948-1994, Cluj-Napoca, 1996, 246 p. (ISBN 973-97783-3-X). 10(29). Zoe Buz, Index bibliographique thematique du periodique „Revue Roumaine de Biologie” - Serie de Botanique-Biologie vegetale (Academie Roumaine) 1956-1995, Cluj-Napoca, 1997, 186 p. (ISBN 973-97783-3-X). 11(30). Bio-Bibliografia Profesorului universitar doctor Camil Mureșanu, Membru corespondent al Academiei Române, cu ocazia împlinirii vârstei de 70 de ani. Introducere de Nicolae Edroiu. Bibliografia operei (1955-1997) de Maria Pagu și Karolyi Iolanda, Cluj-Napoca, 1997, 68 p. 12(31). I-II. Veronica Turcuș, Bibliografia istorică româno-italiană (Bibliografie selectivă). Evoluția publicațiilor istorice româno-italiene până în 1996, Cluj-Napoca, 1997, 805 p. (ISBN 973-97783-2-1). 13(32). Lucia Turc, Bibliografia istorică a Transilvaniei (1936-1944). Bibliografie selectivă, Cluj-Napoca, 1998, 350 p. (ISBN 973-9354-37-8). 14(33). Veronica Turcuș, Alexandru Marcu (1894-1954) și cultura italiană în România interbelică (Profil bio-bibliografic), Cluj-Napoca,1999, 456 p.(ISBN 973-9354-19-X) 15(34). Zoe Buz, Indice bibliografic tematic al revistei „Lucrările Institutului de Speologie «Emil Racoviță»” - „Travaux de l'Institut de Speologie «Emile Racovitza»” (Academia Română) 1962-1995, Cluj-Napoca, 1997, 93 p. (ISBN 973-97783-7-2). 16(35). Monica Codruța Roman; Zoe Buz, Indice Bibliografic Tematic al revistei „Revue Roumaine de Biologie” - Serie Zoologie-Biologie animale (Academie Roumaine). 1956-1996, Cluj-Napoca, 1998, 207 p. (ISBN 973-97783-7-2). 553 Hermeneutica Bibliothecaria - Antologie Philobiblon - Volumul V 17(36). Gabriela Morărescu; Nicoleta Irimuș; Zoe Buz, Indicele bibliografic tematic al revistei „Studii și Cercetări de Biochimie” (Academia Română). 1958-1996, Cluj-Napoca, 1998, 533 p. (ISBN 973-97783-7-2). 18(37). Silvia Onac; Zoe Buz, Indice bibliografic tematic al revistei „Studia Universitatis «Babeș-Bolyai». Biologia” 1957-1997, Cluj-Napoca,1998, 251p. (ISBN 973-97783-7-2). 19(38). Hermeneutica Bibliothecaria - Antologie Philobiblon (I) - Volum îngrijit de Florina Iliș și Ionuț Costea, Cluj-Napoca, 1998, 282 p. (ISBN 973-9354-69-6). 20(39). Mircea Popa; Viorica Sâncrăian, Eminescu în Transilvania. 1866-1918 (Bibliografie adnotată). Cluj-Napoca, 2000, XXIV + 163 p. (ISBN 973-595-0790). 21(40). Management pentru viitor - Biblioteci și arhive - Editori G. B. Anghelescu și Istvan Kiraly, Cluj-Napoca, 2000, 216 p. (ISBN 973-595-010-3). 22(41). Veronica Turcuș, Bibliografia arhitecturii cisterciene. Abațiile europene și cazul transilvan - Bibliografie selectivă, Cluj-Napoca, 2003, 192 p. 23(42). Studia Universitatis Babeș-Bolyai - Indice bibliografic tematic, 19911995. Vol.I-II, Cluj-Napoca, 2000, XX + 166 p. ; XIV + p. 167-320 (ISBN 973-595-060-X). 24(43). Alice Keller, Consorții în biblioteci: o inițiere practică. Cluj-Napoca, 2003, 104 p. (ISBN 973-610-193-3). 25(44). Căpâlneanu Ana Maria, Lucrări de biblioteconomie și știința informării în colecțiile Bibliotecii Centrale Universitare „L. Blaga” Cluj-Napoca, Cluj-Napoca, 2003, XVII + 213 p. (973-610-193-2). 26(45). Nicolae Edroiu, Bibliografia istorică româno-slovacă, 1918-2000, Cluj-Napoca, 2004, 120 p. 27(46). Moraru Elena, Indice bibliografic tematic al Revistei de chimie, Cluj-Napoca, 2003, ( ISBN 973-610-193-5). *** Olimpia Curta, Metode tradiționale și moderne de regăsire a informației în biblioteci, Cluj-Napoca, 2004, 118 p.+Anexe (ISBN 973-619-250-5). 554 Hermeneutica Bibliothecaria - Antologie Philobiblon - Volumul V 28(47). Hermeneutica Bibliothecaria (II) - Antologie Philobiblon - Editori: Viorica Sâncrăian și Istvan Kiraly V., Cluj-Napoca, 2004, 523 p. (ISBN 973-610311-0) 29(48). Hermeneutica Bibliothecaria (III) - Antologie Philobiblon - Editori: Carmen Crișan, Istvan Kiraly V., Cristina Popa, Viorica Sâncrăian și Raluca Soare, Cluj-Napoca, 2007, 433 p. (ISBN 978-973-610-552-4 ) 30(49). Constantin Mălinaș, Medalia ca document de bibliotecă - La medaille comme document de bibliotheque, Cluj-Napoca - Oradea, Universitatea „Babeș-Bolyai”; Asociația Română pentru Ex Libris, 2007, 200 p. (ISBN 978-973-005007-3) 31(50). Hermeneutica Bibliothecaria (IV) - Antologie Philobiblon - Editori: Ana Maria Căpâlneanu, Carmen Crișan, Istvan Kiraly V., Cristina Popa și Raluca Trifu, Cluj-Napoca, 2009, 489 p. (ISBN 978-973-610-855-6) 555 Hermeneutica Bibliothecaria - Antologie Philobiblon - Volumul V Revista PHILOBIBLON1 - Volumele apărute - Volumul I. Numerele 1-2/ 1996, 134 p. (Cultură, Carte, Societate: Europenism și europenizare; Bibliologia: O profesie în schimbare o societate în tranziție: Date -Stări - Posibilități; Colecțiile speciale ale bibliotecii) Volumul II. Numărul 1/ 1997, 136 p. (Cultură, Carte, Societate: Închideri și deschideri axiologice; Bibliologia: O profesie în schimbare o societate în tranziție: Date - Stări - Posibilități; Varia: Colecțiile speciale ale bibliotecii; Miscellaneous) Volumul II. Numărul 2/ 1997, 237 p. (Cultură, Carte, Societate: Dispoziții existențiale; Bibliologia: O profesie în schimbare o societate în tranziție: Date -Stări - Posibilități; Varia: Colecțiile speciale ale bibliotecii; Miscellaneous) Volumul III. Numărul 1-2/ 1997, 319 p. (Cultură, Carte, Societate: Dicționarele -Fundal și Orizont; Bibliologia: O profesie în schimbare o societate în tranziție: Starea profesiei și educația bibliologică; Varia: Colecțiile speciale ale bibliotecii; Miscellaneous) Volumul IV-V-VI-VII. 1999-2002, 538 p. (Cultură, Carte, Societate: Istorie și Memorie; Bibliologia: O profesie în schimbare o societate în tranziție: Date -Stări - Posibilități; Varia: Colecțiile speciale ale bibliotecii; Miscellaneous) Volumul VIII-IX. 2003-2004, 571 p. (Cultură, Carte, Societate: Libertatea și piedicile ei; O profesie în schimbare o societate în tranziție: Hermeneutica Bibliothecaria: Date - Stări - Posibilități; Varia: Colecțiile speciale ale bibliotecii; Miscellaneous) Volumul X-XI. 2005-2006, 603 p. (Cultură, Carte, Societate: Muzică și Existență; Hermeneutica Bibliothecaria: Date - Stări - Posibilități; Varia: Colecțiile speciale ale bibliotecii; Miscellaneous) 1 Revista Philobiblon apare în întregime în limba engleză. Pentru informații privind concepția publicației cât și pentru detalii despre posibilitățile de participare și de achiziționare etc. vă rugăm să accesați pagina de Internet a Bibliotecii Centrale Universitare „Lucian Blaga” din Cuj-Napoca, ori direct site-ul revistei: http://www.bcucluj.ro/philo/philo.html. Mesajele se trimit la adresa e-mail: philobib@bcucluj.ro 556 Hermeneutica Bibliothecaria - Antologie Philobiblon - Volumul V Volumul XII. 2007, 457 p. (Cultură, Carte, Societate: Adrian Marino și orizonturile sale; Hermeneutica Bibliothecaria: Date - Stări - Posibilități; Varia: Colecțiile speciale ale bibliotecii; Miscellaneous) Volumul XIII. 2008, 674 p. (Cultură, Carte, Societate: Viața vie și muritoare; Hermeneutica Bibliothecaria: Date - Stări - Posibilități; Varia: Colecțiile speciale ale bibliotecii; Miscellaneous ) Volumul XIV, 2009, 602 p. (Carte, Cultură, Societate: Mediul; Hermeneutica Bbliothecaria: Analize - Date - Stări - Posibilități; Colecțiile speciale ale bibliotecii; Miscellaneous ) Volumul XV, 2010, 602 p. (Carte, Cultură, Societate: Timpul - trecut, viitor, istorie; Hermeneutica Bbliothecaria: Analize - Date - Stări - Posibilități; Colecțiile speciale ale bibliotecii; Miscellaneous ) 557 SERIA DE ANTOLOGII PHILOBIBLON - Hermeneutica Bibliothecaria - Volumele Hermeneutica Bibliothecaria sunt antologii în limba română ale studiilor publicate în engleză în revista Philobiblon. Editarea lor a devenit necesară deoarece Philobiblon este difuzată cu precăderea în străinătate. Ideea antologiilor a apărut însă în mod organic și din concepția revistei cu privire la oportunitatea conturării unei rubrici „bibliologice”. Rubrica se numea la început (1996) O profesie în schimbare, o societate în tranziție, dar, mai nou, ea se intitulează tot HERMENEUTICA BILBIOTHECARIA și conține analize și meditații pe temele instituțiilor și ale profesiilor bibliotecare, ale tradițiilor, mentalităților, „moștenirilor”, perspectivelor, dificultăților și nelămuririlor de toate tipurile... accentul punându-se pe caracterul analitic, critic, de cercetare și de „dezbatere” ale contribuțiilor. Lucrările încurajate de către Philobiblon, având o dimensiune ce vizează tocmai știința, comprehensiunea și mentalitatea - adică cultura și nu „manualitatea” sau „meșteșugul” - profesiilor și instituțiilor bibliotecare, s-a decis ca studiile prilejuite de existența revistei - deci nu doar cele destinate rubricilor bibliologice! - să fie apoi antologate regulat și în volume difuzate (comercializate) în primul rând în România prin Biroul de Proiecte & Marketing al BCU „Lucian Blaga” din Cluj-Napoca. Ele sunt publicate - drept o „Serie” particulară - în prestigioasa colecție Bibliotheca Bibliologica, fondată încă din 1933 de către Ioachim Crăciun. începând cu al doilea volum de antologie, ele sunt editate și pe CD, sub formă de carte electronică. Titlul antologiilor - Hermeneutica Bibliothecaria - exprimă tocmai conștiința faptului că, interpretând - hermeneutic - temele și problemele cu care ne confruntă atât tradiția cât și existența noastră actuală, noi realizăm de fapt și o înțelegere superioară a propriei noastre situări și putem, astfel, reafirma la modul și la nivelul contemporaneității și complexitatea orizonturilor de sensuri ale bibliotecii. împreună, desigur, cu înțelegerea problemelor noastre de mentalități, de cultură organizațională etc. și a nevoii de a contura ceea ce s-ar putea numi: societatea civilă a profesiei. Tot din aceste motive a fost înființată - încă în 1999 - și A telierul de Discuții Bibliologice Philobiblon, care astăzi poartă și el numele de Atelierul Hermeneutica Bibliothecaria. BIBLIOTHECA BIBLIOLOGICA Fondată de I. Crăciun SERIE NOUĂ 32 -(51) HERMENEUTICA BIBLIOTHECARIA - Antologie Philobiblon - (V) Editori Carmen Crișan, Istvan Kirâly V., Cristina Popa și Raluca Trifu Editura Argonaut Biblioteca Centrală Universitară „Lucian Blaga” din Cluj 2011 BIBLIOTHECA BIBLIOLOGICA apare sub îngrijirea lui Doru Radosav Seria HERMENEUTICA BIBLIOTHECARIA este îngrijită de Istvan Kiraly V. Tehnoredactare: Editorii Coperta: arh. Tiberiu Trenea și fotogr. Gyorgy Tasnadi Ilustrații: Ana-Maria Călinescu și Rodica Frențiu Descrierea CIP a Bibliotecii Naționale a României 5 Hermeneutica Bibliothecaria : Antologie Philobiblon (V) / editori : Carmen Crișan, Istvân Kirâly V., Cristina Popa, Raluca Trifu. - Cluj-Napoca : Editura Argonaut : Biblioteca Centrală Universitară „Lucian Blaga”, 2011. - 557 p. ISBN 978-973-109-223-2 001.2 02 04 08 Copyright © Biblioteca Centrală Universitară „Lucian Blaga” - Cluj-Napoca Editura Argonaut Director: Emil Pop Adresa: Str. Ciucaș, nr. 5, ap 15, Cod Poștal 400545 - Cluj-Napoca Tel/Fax: 0264/425626 http://www.editura-argonaut.ro Editura Argonaut este acreditată de C.N.C.S.I.S. din anul 2002 Informații - Achiziție - Abonare http://www.bcucluj.ro/philo/ E-mail: philobib@bcuclui .ro CUPRINS CONTUR Re-Introducere sau: Dincolo de „teoria și practica” informării și documentării - Spre o hermeneutică posibilă și necesară...........................11 Desfășurătorul întâlnirilor Atelierului Hermeneutica Bibliohtecaria (Philobiblon) ........................................................ 2 1 FOCUS Noul Program al revistei și Politica ei Editorială: PHILOBIBLON - Transylvanian Journal of Multidisciplinary Research in Humanities..29 Raluca TRIFU, Istvăn KIRALY V., Considerații filosofice, epistemologice și scientometrice legate de sensurile științei și profesiei bibliotecare -Pentru situarea proiectului unei cercetări ............................31 Valeria SALANKI, Cultura organizațională și comunicarea în bibliotecă - Studiu asupra culturii organizaționale în Biblioteca Centrală Universitară „Lucian Blaga” din Cluj ..............................................44 Raluca TRIFU, Istvăn KIRALY V., Globalizare și Individualizare, sau: Marketingul ca metaforă pentru reasumarea și reconturarea sensurilor serviciilor de bibliotecă - O inițiativă și o experiență românească .. 1 14 Claudiu GAIU, Gabriel Naude (1600-1653 ) - în slujba Puterii și a Cărții 128 Alin Mihai GHERMAN, Timpul scrierii - Manuscrisele ................... 140 Dana Maria MĂRCUȘ, Sărbătoarea cărții. Percepția societății românești interbelice asupra cărții și lecturii ............................... 148 Orsolya ANTAL,Taine în jurul unei satire în spirit voltairian în limbă maghiară de la sfârșitul secolului al XVIII-lea ............................... 197 KingaPAPP, Colligatul Ms 354 și dramele pierdute ale lui Jozsef Martonfi ....213 Gabriela RUS, Roxana BĂLĂUCĂ, Venceslav Melka în colecția Bibliotecii Centrale Universitare „Lucian Blaga” Cluj-Napoca .....................222 5 Hermeneutica Bibliothecaria - Antologie Philobiblon - Volumul V Nicolina HALGAȘ, Dimensiunea educativă a bibliotecii publice prin servicii de animație pentru copii.............................................249 Tunde JANKO, Alina NEALCOȘ, Maria CRIȘAN, Mariana GROS, Carmen GOGA, Biblioteca Filială de Științe Economice - Tradițional versus modern ......271 Adriana MAN SZEKELY, Emil SALAMON, Colaborarea Bibliotecii Centrale Universitare „Lucian Blaga” din Cluj-Napoca cu Banca Mondială .......290 ORIZONTURI Aurel Teodor CODOBAN, Mass-media și filosofia - Filosoful ca jurnalist, sau sinteza unei ideologii ostensive .................................. 30 1 Marian PETCU, Școala de ziaristică de la București (1951-1989) - Istorii recente........................................................314 Marcel BODEA S., Timpul matematic în mecanica clasică - o perspectivă epistemologică............................................................332 Florina ILIS, Fenomenul science fiction și fețele timpului ...............354 Rodica FRENȚIU, Yasunari Kawabata și nostalgia timpului fără timp.........373 Rodica TRANDAFIR, Timpul și muzica .......................................390 Istvan KIRÂLY V., Întemeierea filosofiei și ateismul la tânărul Heidegger - Prolegomene la o perspectivă existențial-ontologică ................... 42 3 Elena CHIABURU, Considerații privitoare la vînzarea la Cochii Vechi și mezat ................................................................. 4 3 7 Vlad POPOVICI, Istoriografia medicală românească (1813-2008) .............463 Gheorghe VAIS, Remodelări urbane în Clujul perioadei dualiste (1867-1918).481 Cristina VIDRUȚIU, Ciuma - profilul unei recurențe istorice supusă unui transplant artistic .................................................497 Anna Emese VINCZE, Iluziile pozitive din perspectiva psihologiei evoluționiste .......................................................506 6 Hermeneutica Bibliothecaria - Antologie Philobiblon - Volumul V REFLEXII Florentina RĂCĂTĂIANU, Irina Petraș, Literatura română contemporană - O panoramă - Recenzie .......................................527 Raluca TRIFU, Filosofia informației si cibernetica - Recenzie .530 Iulia GRAD, Tematizări în eticile aplicate - perspective feministe (Mihaela Frunză) - Recenzie ...................................534 Adrian GRĂNESCU, Biblioteca lui Hitler, cărțile care i-au format personalitatea, de Timothy W. Ryback - Recenzie ...............537 În colecția BIBLIOTHECA BIBLIOLOGICA au apărut ................551 Revista PHILOBIBLON - Volumele apărute ........................556 CONTUR Re-Introducere sau: Dincolo de „teoria și practica” informării și documentării - Spre o hermeneutică posibilă și necesară - Notă Intitulăm și acest al cincilea volum de Antologie Philobiblon, tot Hermeneutica Bibliothecaria, deoarece, pe parcurs, am realizat și mai adânc faptul că „formula” expresiei atinge și numește tocmai miezul și orizontul intențiilor și scopurilor „bibliologice” și „biblioteconomice” propriu-zise ale rubricilor de resort ale publicației antologate. De aceea, începând cu volumele X-XI/2005-2006 și rubrica „bibliologică” principală a revistei poartă deja, în titlul ei, exact această sintagmă. În strânsă legătură cu motivele specificate aici se află însă și faptul că acest text „premergător” se numește tot și tocmai: Re-Introducere Căci, recitind textul introductiv al primului volum de antologie Philobiblon - Hermeneutica Bibliothecaria (I) - din anul 1998, am constatat că el și-a păstrat, în bună parte și astăzi, actualitatea conceptului, conținutului și mesajului său. Este deci vorba și acum despre re-scrierea și republicarea a ceva ce a fost și a rămas: actualizare! Adică un lucru care trebuie făcut - adică gândit - în continuare! I. Preliminarii Automatizarea și informatizarea nu mai reprezintă astăzi un simplu deziderat pentru bibliotecile românești. Dimpotrivă, ele sunt o realitate care, pe zi ce trece, prinde contururi mai circumscrise și articulate, devenind de mult mediul nostru cotidian, aflat în continuă evoluție și diversificare. Cu cât ne sunt însă mai „apropiate”, cu atât mai mult devin ele și o sursă de sfidări și de confruntare. Cu ce anume ne confruntă - în primul rând și în esență - automatizarea și informatizarea continuă a bibliotecilor în general și ale activităților de informare, în special? Și mai ales în procesul care avansează pe zi ce trece și pe care-l numim - cu ușurință, poate - „globalizare”? Ca orice întrebare pusă în mod serios și explicit, și aceasta trebuie lămurită, mai întâi, în natura și structura ei proprie! Ceea ce, din punct de vedere structural, ne izbește însă din capul locului la această întrebare, este faptul că, în ea, este cuprins deopotrivă și în mod explicit și cel care o ridică! Adică, întrebătorul. Deci cel care susține de fapt întrebarea. Altfel spus, în această întrebare noi înșine suntem și rămânem în continuare aceia care, aflați în fața unei confruntări, ne întrebăm în fond despre și cu privire la noi înșine! Apoi, în și prin această întrebare, „sarcina” cu care ne confruntăm - deci: modernizarea continuă a bibliotecilor - devine și ea dislocată din toposul ei pur destinal - dictat adică de vremurile în care, agitați și zi de zi, trăim - și se eliberează pentru întâlnirea și asumarea unor sfidări care sunt nu numai organice ci cu adevărat istorice! 11 Hermeneutica Bibliothecaria - Antologie Philobiblon - Volumul V Prin urmare, chiar prin structura ei, această întrebare se dovedește a fi o interogație propriu-zis hermeneutică, a cărei natură trebuie, de aceea, întrevăzută, realizată și păstrată în mod autentic și explicit de-a lungul tuturor demersurilor noastre de auto-înțelegere. Din acest motiv, discuțiile de față nu - mai - pot deveni, în nici un chip, vreo vorbărie despre „ce ar fi” și „ce se poartă” în profesie, ci problematizările trebuie re-conduse tematic la izvoarele lor autentice. În așa fel încât ele să treacă și prin analiza propriei noastre situări aflate față-n față cu adevăratele sfidări ale prezentului timpului. Și, desigur, cu cele ale trecutului și viitorului. Problema posibilității și chiar a necesității introducerii metodelor hermene-utice în înțelegerea și desfășurarea activităților de informare - în special a celei bibliografice - a fost pusă pentru prima oară, după știința noastră, de către Bruno Richardot.1 Deși desfășurate la un nivel conceptual de a dreptul precar, propunerile lui țintesc totuși atât o înțelegere mai profundă a esenței activităților bibliografice, cât și a tematicilor bibliografiate. Tradițional, hermeneutica este însă arta - apoi știința - interpretării. Prin opera lui Hans-Georg Gadamer, ea a fost elaborată și ridicată însă la rangul de teorie universală a înțelegerii.1 2 Interpretând - hermeneutic - temele și problemele cu care ne confruntă tradiția și existența noastră actuală, noi de fapt realizăm o înțelegere superioară a propriei noastre ființe și situări. De aceea, comprehensiunea hermeneutică se desfășoară totdeauna într-un cerc. Cerc care este deschis de fiecare dată de către intenționalitatea și efortul interpretării și care, pe parcurs, se întoarce și revine tocmai spre- și la o mai profundă înțelegere de sine a interpretatorului însuși. Confruntându-se - în prezentul și în concretul situării - cu problemele tematic conturate ale interpretărilor sale, interpretatorul - la capătul chestionărilor sale hermeneutice - se va găsi deci îmbogățit și chiar întărit, dar totuși confruntat, de fapt, cu sine însuși... Din această perspectivă, trebuie acum să reluăm întrebarea noastră anterioară: Cu ce anume ne confruntă - în esență - informatizarea și modernizarea continuă a bibliotecilor în general, și cea a activităților de informare, în special? Întrebarea trebuie însă pusă și susținută în întreaga ei amploare, deschidere și profunzime! Altfel riscăm să insistăm - și noi - în obișnuitele răspunsuri de conjunctură, sau în veleitarismele... la fel de obișnuite în fond. Or, aceste răspunsuri de conjunctură și/sau veleitare, interpretează întrebarea de mai sus, ca fiind de regulă referitoare la o chestiune de tehnică. Adică, informatizarea și modernizarea continuă reprezintă, este și rămâne pentru biblioteci și pentru bibliotecari, în esența ei, o problemă de dotări (calculatoare, soft-uri, hard-uri, programe, conexiuni etc.) noi și de (noi) competențe tehnice. Exigențele sincronizării permanente cu ele și cu „noutatea” lor constau, deci, în primul rând - 1 Richardot, Bruno, Despratiques bibliographiques a l 'hermeneutique documentaire: sens et reference en documentation. In: Documentaliste, vol. 33 (1996), Nr. 1, p. 15-17. 2 Gadamer, Hans-Georg, Wahrheit und Methode, Tubingen, 1975 (În ediție românească Adevăr și metodă, Teora, București, 2002, 735 p.) 12 Hermeneutica Bibliothecaria - Antologie Philobiblon - Volumul V dacă nu chiar în exclusivitate - în solicitări vizând dobândirea resurselor privitoare la dotare și în obținerea competențelor potrivite de „operare”. Numai că, în felul acesta, dotările și „operarea” pot deveni - și chiar devin în mod aproape constant - scopuri în sine care își dezvoltă utilitatea nu neapărat, pentru utilizatorul și publicul bibliotecilor - și cu atât mai puțin în vederea re-conturării organice a orizonturilor sui generis de sensuri ale bibliotecii -, ci mai degrabă pentru operator. Pe aceste structuri, lipsite în fond de orice fel de organicitate, se pot clădi apoi - ce-i drept - și multe cariere efemere... În realitatea ei esențială, informatizarea și modernizarea-evoluția continuă a bibliotecilor ne confruntă însă - pe noi, bibliotecarii - în permanență și în primul rând: cu noi înșine. Altfel spus, ea se dovedește a fi o întrebare și o sfidare propriu-zis hermeneutică, care ne îndeamnă - sau ne obligă - ca pe- și prin parcursul chestiunilor tehnice etc., să ne definim și să ne re-definim în permanență pe noi înșine. Adică propria noastră ființă, stare, situare și disponibilitate profesională, instituțională și existențială „generală”, dar totdeauna actuală! Cu privirea ațintită, desigur, (și) spre viitor... II. Prezentul și autenticitatea lui „În sine”, acest „viitor” exercită însă și o anumită forță de atracție exterioară la care, în mod evident, „se rezistă” cu greu. Există și persistă astfel în zonele noastre o stranie și ficțională înclinație către „tematizarea” și „dezbaterea” lui. În loc, deci, ca bibliotecarii și profesioniștii informației să se angajeze și să se concentreze critic și analitic la problemele organice ce decurg din realitatea -profesională, instituțională, materială, socio-politică, istorică, mentală, managerială, culturală etc. - efectivă a situației lor prezente, ei se „refugiază” - ademeniți și fascinați - în imaginarul facil a tot felul de proiecții legate mai degrabă de moda vremurilor, decât de proiecte într-adevăr structurate spre asumarea lor... La baza acestor manifestări nu se află însă - credem - chestiuni pur psihologice sau psiho-sociologice1 ale profesiei, ci ele se clădesc de fapt pe aspecte legate de probleme de mentalitate. Mentalitatea, mentalitățile sunt structuri -deopotrivă conștiente și inconștiente - care pre-judecă și pre-determină atât orientarea problematizatoare, cât și atitudinea și comportamentul subiecților și chiar al colectivităților. Ele participă în orice proces hermeneutic - desfășurat spontan sau metodic - atât în privința a ce anume este problematizat și tematizat și a felului și nivelului la care se desfășoară această tematizare, dar și la cel al concluziilor și, mai ales, al consecințelor acestor tematizări. Din acest punct de vedere, viziunea după care modernizarea continuă a muncii de bibliotecă sunt privite ca fiind probleme ce vizează, în mod aproape exclusiv, chestiuni de dotare tehnică și de competențe de „operare”, sunt în fond două aspecte ale uneia și aceleiași mentalități, care ne este proprie și care ne 1 A se vedea în acest sens: Prins, Hans - Gier, Wilco de, Status, Image and Reputation of Librarianship. A raport of an empirical research undertaken on behalf of IFLA's Round Table for the Management of Library Associations, IFLA/NBLC, The Hague, 1993 13 Hermeneutica Bibliothecaria - Antologie Philobiblon - Volumul V orientează și ne și (pre)definește zi de zi. Caracteristica cea mai importantă a acestei mentalități este însă - în mod paradoxal în aparență - tocmai lipsa problematizării proceselor chiar din perspectiva analizei și a studiului mentalităților, adică: lipsa cercului hermeneutic! Și aceasta în două direcții: pe de o parte în trecerea cu vederea asupra faptului că însăși infrastructura informațională a modernizării poartă în- și cu sine o anumită cultură și mentalitate. Fără adoptarea și adaptarea căreia punerea ei „în funcțiune” nu poate fi nici organică și - la urma urmei - nici întru-totul eficientă. Adică a faptului că, pe de o parte, trebuie trase și duse până la capăt nu numai toate concluziile și consecințele „profesionale”, „restrânse” etc., ci și cele instituționale, administrative, legislative, de asociere, de formare și de formare continuă, care decurg din acest proces și, pe de altă parte, prin nesocotirea faptului că adoptarea acestei mentalități presupune, la rândul ei, schimbarea, depășirea efectivă și - de multe ori - chiar suprimarea expresă a datelor propriilor noastre mentalități prezente și pre-judicative! Aceste structuri mentale - care deci trebuie depășite - se cer de aceea studiate, problematizate, identificate și recunoscute apoi ca fiind tocmai „ale noastre” și ca fiind, în același timp, propriile noastre frâne și, desigur, determinări și însărcinări. În lipsa acestei orientări interogative, problematizatoare și tematizatoare decise, întreaga discuție și întregul proces de modernizare continuă... riscă însă să devină, în esență și în fond - chiar în pofida rezultatelor „parțiale” -, un proces „veleitar” și strict utilitar, care, privitor la lucrurile esențiale și variate ale sensurilor, rămâne de fapt „încremenit în permanență în proiecte” și în declarații de intenții. Pe de o parte lipsite de orizonturile lor organice, pe de altă parte duse rareori până la capăt. Autenticitatea prezentului și autenticitatea prezenței reclamă, deci, - cel puțin în parte - și acea întrebare care ne pune față-n față cu propria noastră mentalitate actuală - aflată deci în act împreună cu toate consecințele ei -, dar care ne orientează, ne pre-direcționează totuși în modul de concepere, de organizare și de funcționare a instituțiilor, asociațiilor și proiectelor noastre profesionale. Dacă însă se adeverește că această întrebare trebuie într-adevăr pusă - și încă în mod apăsat și explicit - atunci se ridică imediat și o altă problemă, strâns legată de ea: unde anume trebuie și poate fi ridicată o asemenea întrebare? „Locul” potrivit pentru întrebarea hermeneutică despre mentalitățile existente și dominante în profesia noastră de bibliotecar și în organismele și instituțiile sale este, desigur, sfera publică! Fără a intra în conceptualizări complicate, se poate spune că ceea ce într-un domeniu sau într-o profesie aparține, prin excelență, sferei publice, sunt tocmai publicațiile sale. Ele ar trebui - și poate chiar ar putea -, deci, problematiza mentalitatea, situarea, starea, imaginea, orientarea, recunoașterea socială și statutul profesiilor și al instituțiilor noastre. În ele ar trebui - și poate chiar ar putea fi - prin urmare, studiate și dezbătute, cu mijloace raționale, dialogale și riguroase, învățământul, legislația, organizarea administrativă, statutele posibile, variantele și sensurile eficiente ale asocierilor, formarea continuă etc., ale profesiei și existenței noastre.1 1 Sub acest aspect, listele de discuții, inclusiv cea mai extinsă dintre ele, adică „Biblos” nu este, la noi, decât un exemplu concludent pentru un spațiu de pseudopublicitate, unde sunt 14 Hermeneutica Bibliothecaria - Antologie Philobiblon - Volumul V Numai că, asociațiile noastre abia au avut până acum reviste, sau dacă au, ele abia circulă, și este foarte interesant și edificator de studiat „bibliometric” sau „scientometric”, care anume este frecvența, ponderea și mai ales nivelul/orizontul intelectual și științific al reflecțiilor și analizelor pe aceste teme - totuși arzătoare și fundamentale - o au în puținele publicații de care dispune aici profesia noastră. Și mai interesantă este studierea ponderii pe care o au în aceste publicații dezbaterile și confruntările explicite - argumentate și polemice - de idei, de păreri și de proiecte..Lucrurile nu stau altfel, din păcate, nici în ceea ce privește literatura de specialitate publicată la noi în cărți și volume.2 III. Philobiblon: un cadru posibil În acord cu vocația deopotrivă științifică și enciclopedică a uneia dintre cele mai mari biblioteci universitare din Europa Centrală - Biblioteca Centrală Universitară „Lucian Blaga” din Cluj, Philobiblon3 este o publicație științifică multi-și transdisciplinară care generează un forum dinamic pentru tratarea diversificată a unor problematici extrem de variate și actuale. Primul volum al revistei a apărut în 1996. Fiind destinată în primul rând schimbului internațional inter-bibliotecar - ea se publică în limba engleză - revista urmărește concomitent obiective programatice, pragmatice, promoționale și de imagine. Ca atare - în ceea ce privește rubricile sale „bibliologice” - ea nu-și propune pur și simplu umplerea unui gol existent, mai mult sau mai puțin conjunctural, în literatura biblioteconomică românească, ci promovează o fizionomie, un sens și o consistență proprie, particulară care s-a dovedit deja a fi și durabilă. Încadrându-se în „categoria” publicațiilor periodice editate de către unele din marile biblioteci, Philobiblon nu se rezumă însă doar la valorificarea documentară și științifică a colecțiilor bibliotecii care o editează, ci are în vedere și valorificarea și focalizarea potențialului științific și spiritual al centrului universitar și cultural în care publicația a luat ființă. Și nu numai. ridicate și „dezbătute” multe probleme realmente importante - de ex. problemele Bibliotecii Naționale a României, ale învățământului bibliologic superior etc. -, dar care, în mod evident, ar trebui de fapt scoase și susținute cu mai multă tărie și în sfera publică „reală”, care are deci într-adevăr șanse de efectivitate și de efecte... sau care produce măcar „documente” ce „rămân” și la care se poate apoi oricând face referire... 1 O asemenea investigație a fost efectuată de noi în 1997, informațiile ei fiind actualizate apoi și pentru anul 1998, creându-se astfel și o bază de date bibliografică, care a fost ulterior și „comercializată”. Bibliografia și studiul respectiv se găsește în volumul Hermeneutica Bibliothecaria - Antologie Philobiblon (I) Editori Florina Iliș și Ionuț Costea, Presa Universitară Clujeană, Colecția: Bibliotheca Bibliologica (19), Cluj-Napoca, 1998, p. 83-175. 2 Pe scurt a se vedea cercetarea Anei Maria Căpâlneanu din al doilea volum Hermeneutica Bibliothecaria - Antologie Philobiblon, Editori Viorica Sâncrăian și Istvan Kiraly V., Editura Presa Universitară Clujeană, Cluj-Napoca, 2004, p. 31-102. Între-timp cercetarea detaliată a fost însă definitivată și publicată în două volume consistente. Vezi, Ana Maria Căpâlneanu, Factorul informațional în învățământ și cercetare în contextul modernizării documentării științifice din România, Cluj-Napoca, Editura Argonaut, 2007. Vol. I- II. , 531 p. 3 Vezi, http://www.bcucluj.ro/philo/ 15 Ana-Maria Călinescu, Cel-care-se-miră (2006) (175 x 220 mm.) Hermeneutica Bibliothecaria - Antologie Philobiblon - Volumul V Tot spre deosebire de revistele altor mari biblioteci, Philobiblon are deci și o rubrică dedicată problematicii profesiei de bibliotecar, a organismelor și instituțiilor sale. Nu întâmplător această rubrică se intitula la început O profesie în schimbare - O societate în tranziție. Căci ea a dorit și dorește în continuare să fie, în primul rând, nu un for de „lămurire” a problemelor de manualitate și de meșteșug profesional, ci tocmai un cadru de ridicare, de conștientizare, de problematizare și de analiză transdisciplinară și exigentă a re-definirilor necesare, decisive și actuale ale profesiei. Este vorba, deci, de analize, de studii și de meditații actualizate - dar ridicate la nivel de conștiință culturală -„despre” problemele, starea prezentă și „despre” perspectivele realmente fundamentate și critic prefigurate ale profesiei noastre și tocmai în spațiul nostru existențial. Studiile înserate și în acest volum - ca și în antologiile precedente - provin, în marea lor majoritate, din această rubrică, iar orientarea și calitatea lor ne fac să privim cu încredere seriozitatea acestui proiect. Proiect care țintește, în esența lui ultimă, tocmai intersectarea culturii și a informației!1 Cum ar putea însă să se „intersecteze”, „informația” și „cultura”, dacă ele nu s-ar angaja reciproc în primul rând în direcția creării unei culturi a informației? Căci cultură autentică ne-informată nu a existat niciodată, în timp ce informația lipsită de cultură - chiar in-cultă - ne înconjoară, ne obstrucționează și ne agresează moment de moment! Nu numai în spațiul public „social” al mediilor, dar și în cel al angajamentelor noastre profesionale și instituționale pur tehnice, de suprafață și/sau strict veleitare. Dar ce altceva ar putea însemna, în cazul nostru, această „cultură a informației”, dacă nu, pe de o parte, tocmai sondarea și reconstruirea actuală a sensurilor și rosturilor autentice ale bibliotecii și ale informației însăși? Sensuri și rosturi ce se dovedesc mereu a fi și de trimite „dincolo” de complicatele „servicii informaționale” ale unor instituții concepute și ele strict ca „servicii” furnizate „utilizatorilor”. Apoi, pe de altă parte, cum am putea noi ajunge la degajarea și conturarea prezentă a acestor sensuri dacă am elimina reflexia hermeneutică și cea critică din analiza stării și situației profesiei noastre? Într-un cuvânt: aici se pledează - pe baza unor analize critice și a unei comprehensiuni hermeneutice - pentru exercițiul unor structuri mentale care sunt departe de a fi simple accesorii ocazionale ale modernizării continue, ci care, dimpotrivă, tocmai fundamentează și dau sens deplin dotărilor informatice și competențelor de operare aflate în permanentă evoluție și diversificare! Iar revista Philobiblon este și va rămâne deschisă pentru colaborarea cu oricare bibliotecar și oricare bibliotecă, interesată și competentă în deschiderea cercurilor hermeneutice ce pornesc de dincoace și ajung dincolo de „practica și teoria informării”. Dar și experiența cooperării revistei cu colaboratorii-autorii bibliotecari, dezgroapă în continuare și zilnic noi dificultăți, care sunt și ele încă legate de aspecte 1 Care este un aspect esențial a ceea ce astăzi - și ca temă aflată „la modă” - se numește „information literacy”. 17 Hermeneutica Bibliothecaria - Antologie Philobiblon - Volumul V ce privesc și se înrădăcinează de fapt în probleme de mentalități și de cultură organiza-țională. Nu ne referim doar la lipsa experienței de a utiliza în public rațiunea, ci mai degrabă la lipsa și carențele nevoii însăși de a fundamenta, instaura și contura ceea ce s-ar putea numi societatea civilă a profesiei. Ori, o societate civilă autentică se poate fundamenta doar pe baza și cu participarea unor indivizi autonomi, iar societatea civilă a unei profesii se poate clădi numai pe indivizi a căror autonomie rezidă, în principal, în profunzimea mentală, în cadrul și orizontul căreia ei își manifestă, susțin și realizează în public și independent (autonom) competențele lor, în raport și în contextul unor situații și probleme „profesionale” determinate. De aceea, Philobiblon a dorit de mai mulți ani să devină, treptat, și un cadru-prilej informal pentru constituirea și conturarea societății civile a profesiei de bibliotecar și a instituțiilor de bibliotecă. Nevoia angajării revistei în această direcție a mai fost și este generată de constatarea îngustimii și a caracterului schematic și formal al spațiului nostru public profesional. S-a simțit deci nevoia unui forum informal în care „persoanele” să se manifeste în mod argumentat și în acord cu reala lor competență profesională și autonomie mentală, raportându-se în același timp la contra-argumente ridicate în mod la fel de rațional și responsabil. În felul acesta -poate - valoarea lor s-ar constitui, s-ar impune și s-ar aprecia nu în funcție de „imagini construite” câteodată chiar prin impostură și conformism clientelar, ci într-adevăr pe baza validității existențiale, dovedite în situații dialogale și dispute publice. În acest mod, revista poate deci contribui nu numai la decantarea și aprecierea reală a valorilor profesionale, dar și la ridicarea nivelului de abordare a problemelor cu care ne confruntăm și, prin urmare, la modificarea mentalităților nesincronizate eventual cu autenticitatea prezenței noastre în timp. Așa se explică - probabil - și faptul că, deși Philobiblon nu intenționa niciodată și câtuși de puțin să se afle în pas cu „moda” efemeră a profesiei, ea își nimerește totuși și în mod constant „epoca”. Dacă avem în vedere, de exemplu, tematicile Conferințelor Generale anuale IFLA începând din anul 1998 - adică din anul apariției primului volum de Antologie Philobiblon - atunci putem constata cu ușurință faptul că există o consonanță și o sincronie cu totul naturală, necăutată și organică între programele-tematicile lor și contribuțiile rubricilor Philobiblon de resort.1 1 Conferința Generală IFLA din anul 1998, a avut ca tematică tocmai „Intersecția dintre Informație și Cultură”, iar tematicile Conferințelor Generale ulterioare au fost: 1999 (Bangkok, Thailanda): „Libraries as Gateways to an Enlightened World” (Bibliotecile ca porți către o lume iluminată; 2000 (Ierusalim, Israel): „Information for Cooperation: Creating the Global Library of the Future” (Informare pentru cooperare: Crearea bibliotecii globale a viitorului); 2001 (Boston, SUA): „Library and Librarians: Making a Difference in the Knowledge Age” (Bibliotecă și bibliotecari: Realizarea unei diferențe în epoca cunoașterii); 2002 (Glasgow, Scoția): „Libraries for Life: Democracy, Diversity, Delivery” (Bibliotecile în slujba vieții: democrație, diversitate, oferirea de servicii); 2003 (Berlin, Germania): „Access Point Library: Media-Information-Culture” (Biblioteca ca punct de acces/portal: media-informație-cultură); 2004 (Buenos Aires, Argentina): „Libraries: Tools for Education and Development” (Bibliotecile: Instrumente pentru educație și dezvoltare); 2005 (Oslo, 18 Hermeneutica Bibliothecaria - Antologie Philobiblon - Volumul V De altfel, contactul revistei Philobiblon cu sfera publică nu se poate rezuma nici la simplul act al publicării și nici la cel al „reprezentării” și realizării unei concepții redacționale, oricât de întemeiată să fie ea. În fond, orice revistă și oricare redacție este în același timp și o instituție și un for de dezbatere publică a unor probleme determinate, dezbatere care nu are neapărat legătură directă și imediată cu actul propriu-zis al publicării. În acest sens și în această direcție am înființat, desigur, în jurul revistei și Atelierul Philobiblon. Care, începând cu anul 2009 se numește și el Atelierul Hermeneutica Bibliothecaria.1 * Majoritatea covârșitoare a cercetărilor, studiilor și dezbaterilor inserate și în acest al cincilea volum de antologie au fost prilejuite, condiționate sau chiar inițiate de existența revistei Philobiblon. Ele demonstrează - dacă mai era nevoie - faptul că revista reușește într-adevăr să focalizeze și să mobilizeze nu numai spațiul cultural, universitar-științific și intelectual, dar și pe cel profesional-biblioteconomic clujean și nu numai. Or, acest lucru exprimă și atestează nu doar „nevoințele”, dar și disponibilitățile și capacitățile de reflexie și de creație ale profesioniștilor noștri. Nu este, de aceea, deloc întâmplător nici faptul că în anul 2006 revista Philobiblon a fost acreditată de către Consiliul Național al Cercetării Științifice din Învățământul Superior din România în categoria B, apoi în B Plus. Adică drept o publicație cu șanse serioase de a devenii una de importanță internațională. Ca o evoluție, credem, firească, revista (deci publicația sursă, în limba engleză) a fost apoi inclusă și în prestigioasa bază de date produsă de către EBSCO Publishing Co. Datorită și unor eforturi conturate de marketing, la ora actuală revista Philobiblon figurează - potrivit unui contract semnat în 2008 - cu text integral în respectiva Baza internațională de date și retroactiv. Adică, cu toate textele integrale ale tuturor volumelor apărute până acum (1996-2009), ea făcând parte din publicațiile pe care baza EBSCO le difuzează simultan în două sub-baze ale sale: în Academic Search Complete (pentru perioada 2005-2009) și în Library, Information Science & Technology Abstracts with Full Text. Aici colecția este la această oră deja completă: 1996-2009. Astfel, revista a ajuns acum practic la o difuzare pe scară „planetară”. Norvegia) „Libraries - A Voyage of Discovery (Bibliotecile - o călătorie a descoperirii); 2006 (Seoul, Republica Korea) „Libraries: Dynamic Engines for the Knowledge and Information” (Bibliotecile: mecanisme dinamice pentru cunoaștere și societatea informației); 2007 (Durban, Africa de Sud) „Libraries for the Future: Progress, Development and Partnership” (Biblioteci pentru viitor: progres, dezvoltare și parteneriate); 2008 (Quebec, Canada)) „Libraries without borders: Navigating towards global understanding”; 2009 (Milano, Italia) „Libraries create futures: Building on cultural heritage”; 2010 (Gotegorg, Suedia) „Open access to knowledge - promoting sustainable progress”. 1 Vezi, http://www.bcucluj.ro/philo/atelier-herm.html. Iar cu privire la desfășurarea în timp și la tematicile întâlnirilor Atelierului, se poate consulta documentului care urmează acestor pagini intriductive.. 19 Hermeneutica Bibliothecaria - Antologie Philobiblon - Volumul V Cu atât mai mult am simțit și de această dată nevoia ca aceste lucrări să nu fie difuzate exclusiv pe o rețea internațională, ci ele să fie puse și la dispoziția breslei profesionale autohtone. Altfel, cercul hermeneutic nu s-ar închide în mod autentic nici acum... Editorii 20 Hermeneutica Bibliothecaria - Antologie Philobiblon - Volumul V Desfășurătorul întâlnirilor Atelierului Hermeneutica Bibliohtecaria (Philobiblon) Nr. crt. DATA REFERENT TEMA ȘI TITLUL PREZENTĂRII 1 aprilie 1999 Florina Iliș, Ionuț Costea, Istvan Kiraly, Angela Marcu, Olimpia Curta - Prezentarea volumului Hermeneutica Bibliothecaria - Antologie Philobiblon - Literatura bibliologică românească -articole din publicații periodice -1990-1997 - Bază de date analitică, bibliometrică și de nivel - prezentare 2 iunie 1999 Viorica Sâncrăian Formarea continuă: între nevoie și realitate 3 noiembrie 1999 Liana Miclăuș Comunicare regională: Biblioteca Universitară Karlsruhe; Al 89-lea Congres al bibliotecarilor germani, Freiburg 4 martie 2000 Olimpia Curta Informatică documentară: Studiu privind impactul introducerii mijloacelor moderne de informare în BCU „Lucian Blaga” 5 martie 2000 Florina Iliș, Ilona Gurka-Balla Învățământul superior bibliologic britanic; Biblioteci britanice 6 mai 2000 Rozalia Poraczky, Călina Retișan, Ioan Drăgan Informatizare și management - Lansarea volumului Management pentru viitor - biblioteci și arhive 7 decembrie 2000 Istvan Kiraly, Viorica Sâncrăian -Philobiblon, revista bibliotecii universitare, a culturii și a bibliotecarilor clujeni; - Atelierul Philobiblon, forum de dezbateri 8 februarie 2001 Valeria Salanky Anchetele sociologice în bibliotecă: Cunoașterea și aprecierea bibliotecii de către utilizatori 9 aprilie 2001 Daniela Todor Publicația BCU: Activitatea științifică a cadrelor didactice și a cercetătorilor UBB - tradiție și perspective 10 mai 2001 Hermina G. B Anghelescu Biblioteci și centre de informare americane - realizări și dileme 11 iunie 2001 Angela Marcu Serviciile de referință - noi tendințe -Sinteză documentară 12 iulie 2001 Monica Lazăr Indexarea tematică-tezaure: Evoluția indexării spre tezaurele specializate 13 octombrie 2001 Georgeta Dodu Informațiile comunitare: Centrul de informare comunitară sau Biblioteca dincolo de educație și divertisment 21 Hermeneutica Bibliothecaria - Antologie Philobiblon - Volumul V 14 octombrie 2001 Lucia Hosu Suporturile multimedia: Utilizarea DVD ca suport multimedia în biblioteci 15 decembrie 2001 Traian Brad Asociațiile de bibliotecari și biblioteci din România 16 octombrie 2002 Anastasia Fodorean, Monica Lazăr Retroconversia documentelor de bibliotecă 17 decembrie 2002 Rozalia Poraczky, Erika Molnar Marketing în biblioteci: Marketing în organizațiile non-profit 18 ianuarie 2003 Doina Popa, Adriana Szekely Statisticile de bibliotecă în România 19 februarie 2003 Carmen Crișan Servicii multi-media: Sala multi-media - strategii de dezvoltare a serviciilor 20 aprilie 2003 Monica Stoica, Adriana Szekely, Lenuța Pop Administrarea și conservarea colecțiilor în BCU Cluj 21 mai 2003 Gabriela Morărescu Biblioteci filiale - biblioteci specializate 22 noiembrie 2003 Georgeta Dodu Centrul Public de informare NATO 23 februarie 2004 Meda Hotea Promovarea imaginii instituției prin inter-mediul Departamentului Colecții Speciale 24 martie 2004 Ana Maria Căpâlneanu Literatura biblioteconomică: Analiza bibliometrică a cărților românești de biblioteconomie și știința informării 25 mai 2004 Ilona Gurka Balla UNIMARC - Șansă pentru o Bază de date națională 26 noiembrie 2004 Adriana Szekely 2002-2003 în statisticile bibliotecilor universitare românești 27 ianuarie 2005 Stelian Mândruț Virgil Vătășianu și Biblioteca Universității din Cluj 28 februarie 2005 Mariana Alda Activitatea de contabilitate în bibliotecă 29 aprilie 2005 Dumitrașcu Costel Informațiile bibliografice, sau Pe urmele cărții în bibliotecă. 30 mai 2005 Monica Lazăr Tehnica și formatele indexării 31 octombrie 2005 Mariana Falup, Lidia Slavnicu, Crenguța Căpușan, Teodora Bochiș, Angela Todea Secția Împrumut din BCU - realizări și perspective - automatizare și modernizare 32 noiembrie 2005 Victor Cenușă Multimedia și biblioteca publică 33 ianuarie 2006 Ioana Șuta De la schimbul internațional de publicații la schimbul experienței - un contact polonez 34 februarie 2006 Carmen Crișan Utilizarea bazelor de date științifice abonate de către BCU Cluj 22 Hermeneutica Bibliothecaria - Antologie Philobiblon - Volumul V 35 martie 2006 Gabriela Morărescu Anul 2005 - o nouă abordare a bibliotecilor filiale 36 aprilie 2006 Costel Dumitrașcu Informații bibliografice sau Pe urmele cărții în bibliotecă 37 mai 2006 Cristina Popa Ce și cât știm despre depozitul legal 38 iunie 2006 Felix Ostrovschi Adrian Marino, un altfel de discurs 39 octombrie 2006 Deneș Gyorfi Gyalui Farkas - personalitate marcantă a Bibliotecii Universitare la sfârșitul secolului XIX și începutul secolului XX. 40 noiembrie 2006 Tiberiu Trenea Restaurarea și refuncționalizarea Bibliotecii Centrale Universitare „Lucian Blaga” 41 noiembrie 2006 Liana Miclăuș Motivația performanței în bibliotecă -un studiu transcultural 42 decembrie 2006 Angela Marcu Bibliografia Generală Națională 43 ianuarie 2007 Sorina Stanca Proiect european pentru servicii interactive la Biblioteca Județeană „O. Goga” 44 februarie 2007 Mariana Falup Împrumutul interbibliotecar național și internațional. 45 aprilie 2007 Valentin Orga Aspecte ale politicii de achiziție din BCU „Lucian Blaga” 1997-2006 46 mai 2007 Georgiana Presecan, Raluca Soare Biblioteca pentru utilizatori și comunitate: activități ale Biroului de Proiecte și Promovări Servicii B.C.U. „Lucian Blaga” 47 mai 2007 Florina Iliș Centrul de studii culturale „Adrian Marino” 48 iunie 2007 Viorica Sâncrăian, Angela Costin, Ioana Răican, Marlen Popescu Serviciul de publicații seriale în BCU Cluj 49 iulie 2007 Ana Maria Căpâlneanu Literatura bibliologică și cercul hermeneutic - Hermeneutica Bibliothecaria - Antologie Philobiblon, III 50 octombrie 2007 Ilona Okos-Rigo Biblioteca de Botanică, filiala a Bibliotecii Centrale Universitare "Lucian Blaga" din Cluj-Napoca: în lumea plantelor prin colecțiile Bibliotecii de Botanică 51 noiembrie 2007 Maria-Stela Constantinescu-Matița Szabo Karoly - bibliotecar, bibliograf și istoric 52 decembrie 2007 Ioana Rotund O oază francofonă la Cluj: prezentarea Mediatecii Centrului Cultural Francez din Cluj 23 Hermeneutica Bibliothecaria - Antologie Philobiblon - Volumul V 53 ianuarie 2008 Angela Abrudan Cristina Popa Achiziția în ALEPH la BCU Cluj: Ghid pentru utilizarea modulului de Achiziție din Sistemul integrat de bibliotecă ALEPH 54 februarie 2008 Gabriela Pop Biblioteca de Studii Iudaice 55 martie 2008 Liana Grigore, Adriana Szekely Bibliorev, în continuă schimbare... 56 mai 2008 Maria Petrescu Bibliotecile digitale și impactul lor asupra tinerilor 57 noiembrie 2008 Ramona Carmen Pîrțoc Digitizarea, o cale către viitor 58 decembrie 2008 Roxana Bălăucă Cartea franceză din secolul al XVIII-lea în colecțiile B.C.U. „Lucian Blaga" 59 ianuarie 2009 Denes Gyorfi K. Sebestyen Jozsef (1878-1965) heraldist și bibliotecar la biblioteca universitară din Cluj 60 februarie 2009 Ioana Robu Prezentul și viitorul spațiului de bibliotecă 61 martie 2009 Gabriela Florescu, Unige Eva Ferencz, Alina Oana Sabău, Lucian Ciupei Biblioteca Facultății de Științe Politice - între trecut și prezent - 62 aprilie 2009 Claudiu Gaiu Gabriel Naude (1600-1653) - în slujba Puterii și a Cărții 63 mai 2009 Rozalia Poraczky, Valeria Salanki Cultura organizațională și comunicarea în Biblioteca Centrală Universitară Lucian Blaga din Cluj-Napoca 64 iunie 2009 Nicolina Halgaș Dimensiunea educativă a bibliotecii publice prin servicii de animație pentru copii 65 octombrie 2009 Mariana Grosu, Maria Crișan, Carmen Goga, Tunde Janko, Alina Nealcoș, Emil Salamon Biblioteca de Științe Economice și Gestiunea Afacerilor - Tradițional versus modern 66 ianuarie 2010 Carmen Crișan Gradul de utilizare a bazelor de date în Biblioteca Centrală Universitară „Lucian Blaga" și Universitatea „Babeș-Bolyai", în perioada 2006- 2009 67 februarie 2010 Ionuț Costea „Tipografii minții" și istoria cărții: contribuția lui Donald F. McKenzie 68 aprilie 2010 Gabriela Rus, Roxana Bălăucă Venceslav Melka în colecția Bibliotecii Centrale Universitare „Lucian Blaga" Cluj-Napoca 69 mai 2010 Eniko Szabo Necesități și modalități de informare a persoanelor cu dizabilități și accesibilitatea bibliotecilor 24 Hermeneutica Bibliothecaria - Antologie Philobiblon - Volumul V 70 iunie 2010 Monica Stoica, Adriana Szekely Măsuri privind conservarea preventivă a fondului de patrimoniu al Bibliotecii Centrale Universitare „Lucian Blaga" din Cluj -Napoca 71 octombrie 2010 Dana Maria Mărcuș Sărbătoarea cărții. Percepția societății românești interbelice asupra cărții și a lecturii 72 noiembrie 2010 Denes Gyorfi Acțiuni de salvare a colecțiilor Bibliotecii Universitare din Cluj în timpul celor două războaie mondiale 73 decembrie 2010 Raluca Trifu Dezvoltarea și promovarea imaginii bibliotecii și a serviciilor sale prin Biroul de Marketing & Proiecte 74 ianuarie 2011 Sorina Stanca Repere istorice în evoluția Bibliotecii Județene "Octavian Goga" Cluj spre o bibliotecă publică de secol 21 75 febriarie 2011 Claudiu Gaiu Spirit critic și supunere totală: cartea sapiențială la începutul Erei Moderne 76 martie 2011 Sally Wood-Lamont și Ioana Robu EAHIL - European Association for Health Information and Libraries 77 aprilie 2011 Gabriela Morarescu Aspecte din activitatea lui Antal Koch surprinse în corespondența sa 25 FOCUS Noul Program al revistei și Politica ei Editorială PHILOBIBLON — Transylvanian Journal of Multidisciplinary Research in Humanities — Fără a se rupe de identitatea ei afirmată odată cu apariția primului său volum in 1996, începând cu anul 2011, revista Philobiblon, editată de Departamentul de Cercetare al Bibliotecii Centrale Universitare „Lucian Blaga” din Cluj, a decis să-și definească un nou profil, focusându-se pe conexiuni multidisciplinare în Științele Umaniste (Humanities). Ca atare va purta de acum înainte în titlul ei specificarea: Transylvanian Journal of Multidisciplinary Research in Humanities, Sensul în care publicația își asumă cercetările și interesul său multidisciplinar în Științele Umaniste se conturează în mod principal - dar selectiv -pornind de la cel consacrat pe de o parte în definiția termenului de către Ohio Humanities Council (http://www.units.muohio.edu/technologyandhumanities/ humanitiesdefinition.htm) dar, pe de altă parte, și în „Categoria” Thomson Reuters „Humanities, Multidisciplinary” din Arts & Humanities Citation Index - 2011 (http://science.thomsonreuters.com/mjl/scope/scope_ahci/#BQ). Philobiblon devine astfel un forum particular al sondării sensurilor lumilor și a vieților noastre umane, problematizate prin cercetări multidiscipli-nare de istorie, filosofie, antropologie, etică, comunicare umană, lingvistică, de teorie și critică literară, de teoria și critica artelor, cât și prin investigații aparținând acelor aspecte ale științelor care implică perspective deopotrivă filosofice, istorice, antropologice și culturale. Și care sunt asumate de revistă împreună cu investigații purtate asupra înregistrărilor, documentelor etc. din colecțiile unor biblioteci și arhive. Studiile promovate în revistă au de aceea chemarea de a cerceta multidisciplinar nu doar colecții istorico-documentare, ci să problematizeze, să reformuleze sensurile și misiunile - istorice și actuale! - ale instituțiilor și profesiilor bibliotecare. Revista are însă și scopul de a oferi un cadru multidisciplinar de manifestare și comunicare internațională pentru cercetători din Universitățile clujene, dar și din Transilvania, din România și din țările limitrofe, în domeniul multidisciplinar al științelor umane, afirmând și dezvoltând astfel caracterul multietnic și multicultu-ral al universității și al regiunii aflată în plin proces de aliniere internațională. Astfel, revista este structurată pe trei rubrici permanente, menite să operațio-nalizeze concepția și intențiile ei. Prima se intitulează Editorial-Argument și are chemarea de revela conexiunile sub-textuale și co-apartenența de fond a studiilor și comunicărilor publicate în numărul respectiv. Fără ca numerele să fie de fiecare dată în mod expres tematice. A doua rubrică, cea principală, se numește: OM -CARTE - CUNOAȘTERE - SOCIETATE și include, pe de o parte Studii originale substanțiale (15-25-35 p.) și, pe de altă parte, Comunicări originale legate de disciplinele și tematicile cuprinse în sensurile în care revista asuma mai sus orizontul Științelor Umane. A treia rubrică permanentă, MISCELLANEA, oferă 29 Hermeneutica Bibliothecaria - Antologie Philobiblon - Volumul V informații variate despre apariții editoriale, regionale, naționale și internaționale, tratând publicarea lor drept eveniment „umanistic”, științific și cultural. În conformitate cu reconturarea revistei, se modifică și periodicitatea ei. Astfel, începând cu 2011, publicația va apare cu două numere pe an, primul în luna iunie, iar al doilea în decembrie. 30 Considerații filosofice, epistemologice și scientometrice legate de sensurile științei și profesiei bibliotecare - Pentru situarea proiectului unei cercetări - Raluca TRIFU, Departamentul de Cercetare, Biblioteca Centrală Universitară „Lucian Blaga” - Cluj Istvan KIRÂLY V. Universitatea „Babeș-Bolyai” - Cluj Cuvinte cheie: Filosofia bibliotecii, epistemologia LIS, Literatura bibliologică -România; publicații periodice bibliologice - România; bibliometrie; scientometrie; cercetare științifică; LIS Rezumat: Pornind de la problematizarea sensurilor științei, profesiilor și instituțiilor bibliotecare, lucrarea aduce la suprafață și analizează din perspective deopotrivă filosofice, epistemologice și propriu-zis scientometrice, premisele, condițiile și situările în care - vrând nevrând - se așează proiectul unei (oricărei) cercetări veritabile ce intenționează să studieze literatura bibliologică românească, așa cum ea se prezintă atât în publicațiile periodice de profil, cât și în volumele de cărți aferente. Se repun astfel pe masa de disecție a analizelor și cercetările mai vechi, dar, între timp, se explicitează cât se poate de organic și experiențele problematice și chiar simptomatice cu care se confruntă editorii revistei Philobiblon și ale antologiilor sale ce apar în limba română sub titlul: Hermeneutica Bibliothecaria -Antologie Philobiblon. Pe baza lor se conturează și problematica pe care trebuie să se axeze practic orice cercetare actuală sau viitoare responsabilă de acest gen, dar și punctele nevralgice și capcanele mentale care - odată identificate - vor trebui ori evitate, ori asumate pe parcursul acestor cercetări. Capcane care, rezultând chiar din modul de funcționare și mediul de existență și de „desfășurare” a acestei literaturi -care este sau se pretinde a fi, una deopotrivă profesională dar și științifică - sunt și pot fi în continuare periculoase dar și grăitoare cu privire la instituțiile lor de publicare și de proveniență. E-mail: Raluca Trifu: raluca.trifu@yahoo.com Istvan Kiraly V: kiraly_philobib@yahoo.com * Textul de fața s-a născut, pe de o parte, din experiențele și problemele curente ale editării revistei Philobiblon, mai precis ale realizării în timp a rubricilor sale „bibliologice”, dar și din dificultățile aferente conceperii antologiilor revistei, care 31 Hermeneutica Bibliothecaria - Antologie Philobiblon - Volumul V apar în limba română - mai mult sau mai puțin regulat - sub titlul Hemeneutica Bibliothecaria - Antologie Philobiblon. Este vorba deci de probleme și chiar simptoame ce persistă deja de cincisprezece ani. Pe de altă parte însă, meditațiile de față se impun și datorită dificultăților întâmpinate pe parcursul conturării unui proiect mai amplu și mai recent, care vizează reluarea și regândirea, deopotrivă sintetică și actuală, a unor cercetări deja efectuate - dar în mod „paralel” și în „timpuri” diferite - asupra literaturii bibliologice din România. Ne referim la cercetarea literaturii bibliologice autohtone din publicațiile periodice românești de profil (pentru anii 1990-1998)1 și la o cercetare asemănătoare, purtată asupra aceleași literaturi, înglobată însă în volumele, în cărțile publicate. De această dată pentru perioada 1945-2004.1 2 Cele două direcții și aspecte se află desigur într-o conexiune cu totul organică. Căci și prima investigație (efectuată de fapt în anii 1996-97) asupra literaturii bibliologice autohtone din revistele de profil, a analizat această literatură tocmai cu intenția de a contura cât se poate de solid programul și chemările rubricilor bibliologice ale revistei Philobiblon. Iar ideea editării antologiilor, s-a bazat - și se bazează în continuare - tocmai pe conștientizarea și asumarea deficiențelor și „golurilor” scoase la iveală într-un mod riguros de către studiul respectiv. Care a fost apoi continuat și remodelat printr-o cercetare ulterioară asupra cărților. Însă, literatura în cauză este - sau, oricum, se pretinde a fi - una deopotrivă științifică și profesională. Care prin urmare, ar putea nu numai „ocaziona” ci chiar solicita în mod expres o meditație metateoretică și critică atât asupra sensurilor sale sui generis, cât și asupra sensurilor profesiilor și a instituțiilor de care ea se leagă cât se poate de organic și... problematic. Este vorba, desigur, în primul rând despre problematica întâlnirii și a confluențelor dintre știință și bibliotecă, dintre cultură și bibliotecă în genere, dar, în al doilea rând, și despre întâlnirea științei bibliotecare cu profesia de care, inevitabil, se leagă și instituțional. Este vorba deci, în esență, de întrebarile: Ce este biblioteca pentru știință? și, Ce este biblioteca pentru „cultură”? Și ce este - la urma urmei - biblioteca pentru... bibliotecă și pentru conștiința și știința purtată asupra orizonturilor ei? Ori, conform unor opinii și convingeri încetățenite mai degrabă în această literatură (pe care o putem numi aici cu titlu generic „bibliologică”) decât în știința și 1 Vezi, Florina Ilis, Istvan Kiraly, Angela Marcu: Bibliografia analitică, analiza de conținut și de gen a literaturii bibliologice din revistele românești de profil - Cercetare pentru perioada 1990-1997 În: Hermenetica Bibliothecaria - Antologie Philobiblon (I), Volum îngrijit de Florina Ilis și Ionuț Costea, Cluj-Napoca, Presa Universitară Clujeană - Biblioteca Centrală Universitară „Lucian Blaga”, 1998, p. 83-175. La sfârșitul anului 1998, analizele au fost aduse atunci la zi, constituindu-se astfel - cu ajutorul informatic deosebit de creativ al Olimpiei Curta - și o bază electronică de date, care a fost la aceea vreme - cu sprijinul Fundației pentru o Societate Deschisă - vândută cu același titlu la bibliotecile care au dorit să le achiziționeze. 2 Vezi, Ana Maria Căpâlneanu: Factorul informațional în învățământ și cercetare în contextul modernizării documentării științifice. Cluj-Napoca, Argonaut, 2008. Vol. I- II, 531 p. 32 Hermeneutica Bibliothecaria - Antologie Philobiblon - Volumul V în cultura vie și practicată... biblioteca ar fi fost considerată în mod tradițional drept un „depozit” în care se așezau și se păstrau pentru oricare ocazie documentele, rezultatele etc. ale culturii și ale științei. „Documente” care aici au fost apoi prelucrate, sistematizate, valorificate și oferite cititorilor. Inclusiv documentele instituțional-„arhivistice”. Fără să intrăm acum în discutarea caracterului funciarmente eronat al unei asemenea (pre)concepții, marcăm doar faptul că ea a fost apoi declarată - în principal tot în această literatură - ca fiind pur și simplu „depășită” de evoluția instituțiilor, a teoriilor, a concepțiilor, a misiunilor și a profesiilor bibliotecare. Ca atare, „mai nou” instituțiile bibliotecare ar fi devenit mai degrabă ofertanți de servicii numite „informaționale”, destinate - deja nu „cititurilor” ci - „utilizatorilor”. „Utilizatori” ale căror cerințe și uzanțe se află astăzi într-o permanentă dinamică, motiv pentru care și ofertantul serviciilor informaționale este mereu sfidat să le urmărească în inițiativele sale, chemate și destinate satisfacerii și chiar prezicerii... lor. Nu este greu de observat, că - în ciuda a ceea ce se cheamă cu atâta ușurința „schimbarea paradigmelor” -, în amândouă „paradigme”, în adâncuri, funcționează în fond același schematism. Pe care îl putem numi schematismul întâlnirilor exterioare. Căci, „biblioteca” și „cititorul”; „structurile info-documentare” și „utilizatorul”, adică - în esență - „biblioteca” și „cultura”, „biblioteca” și „știința”... nu se întâlnesc în „amândouă” schematisme, decât, de fapt, „la” exterior. În realitate însă nu aceasta a fost, nu aceasta este - și nici nu va fi vreodată aceasta - conexiunea, legătura esențială a bibliotecii cu cultura, conexiunea și legătura esențială a bibliotecii cu știința. Căci niciodată biblioteca nu a fost de fapt vreo anexă sau vreo simplă „sursă” - folosită și „părăsită” apoi - nici pentru cultură și nici pentru știință. Și nici doar un loc, un spațiu, o instituție unde rezultatele, realizările lor s-au „depus” pentru prezent și pentru viitor. Fie ele „distribuite” în interiorul zidurilor ei sau în mod prelungit prin împrumut ori cabluri și semnale. Ci biblioteca a făcut, face parte, adică participă și astăzi - și va face parte, va participa și în viitor - din cultură și din știință. Ea se află deci tocmai în cultură și tocmai în știință. Iar cultura și știința s-au „făcut” și ele - totdeauna - chiar în bibliotecă. Fie vorba, cum am spus, de servicii de „împrumut la domiciliu” sau de cele „la distanță”. Căci de ex. și istoria, și literatura, și filosofia etc. se scriau și se scriu de fapt totdeauna în bibliotecă, în orizontul ei, iar biblioteca este totdeauna și propriu-zis prezentă în orizontul oricărei spațiu de cercetare și de experimentare științifică. Și, desigur, în orizontul oricărui experiment. Fie el efectuat cu echipamentele unui laborator anumit sau „doar” mental... ori „pe teren”. Toate acestea se cer, desigur, deja din start - dacă nu lămurite în amănunt, măcar - ridicate și problematizate la modul esențial atunci când ne apropiem de o anumită literatură de acest profil, cu scopul de a o cerceta deopotrivă epistemologic, scientometric și, desigur, inevitabil, istoric. Fiindcă miza unei asemenea apropieri este de fapt conturarea felului în care o asemenea literatură se înțelege - sau nu - pe sine, si esența ei. Și, mai ales, a felului în care ea se poate - și s-ar putea - înțelege pe sine. Ca orice cercetare, și cea proiectată recent are, desigur, anumite ipoteze, iar aceste ipoteze sunt - cum asta se întâmplă de regulă - conturate, pe de o parte pe 33 Hermeneutica Bibliothecaria - Antologie Philobiblon - Volumul V baza problematicii și a insuficiențelor cercetărilor anterioare, dar, pe de altă parte, și pe fundamentele unor experiențe vii, legate de tematicile în cauză. Care sugerează -sau chiar fac! - ca rezultatele cercetărilor de până acum să se dovedească a fi neactualizate sau insuficiente pentru explicarea și înțelegerea experiențelor - dar și ale posibilităților noastre - curente. Ori, studiile în cauză au scos atunci la iveală - în mod cu totul concordant -multe probleme, inegalități, confuzii, neînțelegeri și distorsiuni care merită recapitulate aici în mod interpretativ, deoarece ipotezele cercetării proiectate trebuie clădite, cum am spus, tocmai pe aceste rezultate, dar, și pe experiențele variate (și) ale celor care urmează să le efectueze. Cu precizarea că, la fel cum aceasta s-a întâmplat și cu situarea cercetărilor anterioare - dar și cu poziționarea revistei Philobiblon și a antologiilor sale - nici cercetarea proiectată la ora actuală (și nici analizele de față) nu se realizează „din exterior”, ci tocmai în mod implicat și spre slujirea lucidității... Iar în ceea ce privește șirul experiențelor curente, unul dintre ele este desigur cel legat tocmai de editarea revistei Philobiblon și a antologiilor aferente, dar, și de organizarea regulată a întâlnirilor Atelierului asociat revistei. Atelier care se numește mai nou - ca și volumele de antologie - tot Hermeneutica Bibliothecaria. În ceea ce privește cercetările anterioare, ele s-au efectuat pe baza unei metodologii proprii, creată și elaborată de către cercetători tocmai în scopul unor analize deopotrivă tematice dar și de nivel cognitiv și epistemologic (științific) al literaturii „bibliografiate”. Literatură care, astfel, a fost supusă și unor analize statistice, biblio- și scientometrice. Iar în intenția surprinderii nivelului cognitiv-epistemologic la care fiecare lucrare - articol de revistă sau carte - își tratează de fapt tema aleasă de către autorul lui, cercetătorii au construit un set particular de concepte, numite de ei „descriptori de gen”. Concepte care au fost desigur definite în mod cât se poate de riguros și clar. Notăm, că în orizontul cercetării literaturii din periodice au intrat doar acele publicații care în perioada vizată și la momentul efectuării ei, au avut - cel puțin în principiu - difuzare pe scară națională. Pentru analiza articolelor au fost, deci, folosiți următorii descriptori de gen: cronică, sinteză documentară, comentariu, dezbatere, studiu și eseu. În continuare vom oferi explicațiile, apoi și definițiile lor operaționale. Iar în ceea ce privește lista descriptorilor de gen, prima explicație care se impune aici este relevarea caracterului ei exhaustiv. Ea are, deci, în vedere, totalitatea articolelor de autor dintr-o publicație periodică oarecare din această literatură. Aceasta înseamnă că oricare și fiecare articol dintr-o publicație periodică supusă analizei, se încadrează pe parcurs - în mod obligatoriu - în una și numai una dintre categoriile descriptorilor de gen. Căci, categoriile de gen din interiorul listei sunt - și trebuie să fie - exclusive. Ele permit, deci, înregistrarea pertinentă a unei unități, numai și exclusiv într-o singură categorie. Apoi, mergând de la simplu la complex, diferitele trepte ale listei descriptorilor de gen surprind, de fapt, diferitele nivele posibile de abordare intelectuală ale tematicilor asumate în articole de către autorii lor. Desigur, definițiile conceptelor din lista descriptorilor de gen sunt deopotrivă analitice cât și funcționale. Ele sunt deci definiții ce se constituie in mod direct și în reguli de aplicare ale noțiunilor respective. 34 Hermeneutica Bibliothecaria - Antologie Philobiblon - Volumul V Iată însă definițiile descriptorilor în cauză. Cronica: este semnalarea, prezentarea unui eveniment, proces, inițiativă etc. aflate la ordinea zilei și / sau în curs de desfășurare. (De ex. relatarea despre o conferință națională sau internațională, un colocviu, o întâlnire profesională...). Sinteza documentară: este prezentarea unei probleme sau a unui complex problematic determinat, în forma în care el, la un moment dat se configurează analitic și sintetic în literatura sa, dar, fără angajarea unei cercetări sau a unor puncte de vedere proprii autorului. Comentariul: este expunerea, prezentarea și analiza unui proces sau probleme, realizată pe marginea literaturii ei de profil și/sau pe baza experienței autorului, cuprinzând și adnotarea acestei literaturi ori probleme. Dezbaterea: este acea exprimare prin care se inițiază și/sau se participă în discutarea publică a unei teme ori probleme cu caracter teoretic și/sau practic, constituindu-se într-un impuls consistent și argumentat în direcția clarificării și/sau a soluționării problemei respective. Studiul: reprezintă analiza detaliată a unei probleme sau a unor stări și procese, efectuată atât pe baza bibliografiei ei de specialitate, cât și prin cercetări proprii!!! Cercetări ale căror rezultate sunt apoi expuse în mod teoretic și/sau faptic argumentat. „Studiu” poate fi considerat, deci, doar aceea manifestare intelectuală (text științific), care - în mod argumentat și verificabil !!! - aduce la suprafață informații noi, și/sau metode noi, și/sau viziuni-interpretări noi (ale unor informații deja cunoscute, sau ale unor metode deja practicate). Iar Eseul: este o inițiativă desfășurată în deplina libertate a spiritului de a ordona, a asocia, a explica și a interpreta datele unei probleme dintr-un punct de vedere personal și adesea individual, plasând problema în cauză în diferitele ei contexte teoretice, intuitive și factuale, evidențiate deopotrivă ipotetic dar și argumentat prin consistența și logica interioară a textului. Această listă mai solicită însă și câteva observații și precizări sintetice. Trebuie astfel subliniat că „tabelul” descriptorilor de gen reprezintă de fapt un parcurs de la simplu la complex. Iar în această desfășurare, șirul conceptelor traversează în fond două planuri: primul este în mod preponderent un plan atitudinal, de mentalitate, iar celălalt este în mod preponderent tocmai planul cognitiv-epistemologic. Adică de nivel. Se poate apoi observa că planul mentalității este de fapt focalizat de către descriptorul „Dezbatere”, căci dezbaterea asumă acea „aspirație” a problemelor de a se înfățișa în sfera discursului public. Ori - în genere - preluarea efectivă a unor probleme și dificultăți în sfera discursului public se realizează - din punctul de vedere al mentalității - prin aducerea lor la lumina publică sub forma intelectuală a dezbaterilor. De aceea, ponderea frecvenței dezbaterilor într-o literatură este un indicator foarte important pentru caracteristicile consistenței de mentalitate (și chiar de vertebralitate) ale nivelului de asumare a problemelor întâmpinate de această literatură și de această profesie. Planul, nivelul cognitiv-epistemologic este însă focalizat de către descriptorul „Studiu”! Căci studiul este genul și nivelul cel mai elaborat și mai potrivit pentru realizarea și expunerea valorii de adevăr, legată de o problemă determinată și atacată printr-un efort explicit, metodic și sistematic de cercetare, care ajunge apoi să fie publicată într-o revistă de specialitate. De aceea, nivelul cognitiv-epistemo- 35 Hermeneutica Bibliothecaria - Antologie Philobiblon - Volumul V logic al unei literaturi va fi indicat, cel mai precis, de către ponderea frecvenței Studiilor. Este, deci, firesc ca analiza literaturii să aibă în vedere (chiar să fie centrată), înainte de toate, pe ponderea acestor doi descriptori de gen. Adică: „Dezbaterea” ca indicator al profilului mental, de mentalitate și de vertebralitate și „Studiul” ca indicator al nivelului cognitiv-epistemologic (adică: științific) al literaturii respective. În aparență, caracterul „apreciativ” al Descriptorilor de gen deschide un spațiu mult prea larg interpretărilor „subiective”. În realitate însă, este limpede că, de exemplu, nu poate fi numit „Studiu” un „articol” care nu conține cercetări proprii ale autorului și ale căror rezultate nu sunt expuse și interpretate în mod argumentat și verificabil. Iar inițiatorii și/sau participanții la „Dezbateri” precizează, de regulă, ei înșiși motivele pentru care ridică, în- și pentru sfera publică, problemele vizate de intervențiile lor. Este tot atât de clar că simpla descriere a celor întâmplate cu ocazia unui eveniment profesional/științific este o „Cronică”, iar parcurgerea sintetizatoare a literaturii unei tematici, fără identificarea vreunui aport din partea autorului, trebuie considerată „Sinteză documentară”. Este apoi evident și faptul că, „Comentariul” este exercițiul „bunului simț” profesional și de specialitate (în sensul cel mai nobil al termenului) acționat pe marginea frecventării unor bibliografii și/sau pe cea a observării unor procese... În lucrarea de fața vom relua și prezenta - desigur numai schematic -rezultatele cercetării1 cu privirea axată mai ales pe frecvența și distribuția studiilor din publicațiile periodice. Și care - în ordine descrescătoare - arată în felul următor: Comentariu 61,36 %; Cronică 22,50 %; Studiu 8,62 %; Dezbatere 6,19 %; Sinteză documentară 2 % și Eseu 0,58 %. Simpla trecere în revistă a distribuției articolelor potrivit descriptorilor de gen, arată în mod cât se poate de clar faptul că ne aflăm în fața - dar și în mijlocul -unei literaturi dominate de Comentarii și de Cronici, care împreună constituie aproximativ 84% ! din întregul ei. Iar Studiile - adică indicatorul principal pentru relevarea nivelul ei epistemologic-științific - nu acoperă decât 8,62 %, și Dezbaterea, doar 6,19... Rezultatele cercetării asupra studiilor se află însă într-o strictă - și tristă -concordanță cu cele la care s-a ajuns și prin investigarea cărților. Fără a mai intra în discutarea amănunțită a descriptorilor de gen, precum și a definițiilor acestora, construiți pentru analiza cărților pe analogiile indicilor auxiliari generali de formă 1 Întrucât este mai completă, ne folosim în prezentarea rezultatelor etc. în primul rând de cifrele și de analizele cuprinse în Baza de date cu același titlu menționată în prima notă. Însă pentru verificabilitatea lor mai largă, înșirăm aici și cifrele procentelor care se află publicate în studiul din primul volum de antologie amintit, dar care se referea doar la perioada 19901997: Comentariu: 60,8%; Cronică: 24,9%; Studiu: 6,7%; Dezbatere: 5,7%; Sinteză documentară: 1,5%; Eseu: 0,4%. Prin urmare și atunci Comentariile și Cronicile prezentau un procent cumulat de 85,7%! Vezi, Florina Ilis, Istvan Kirâly, Angela Marcu: Bibliografia analitică, analiza de conținut și de gen a literaturii bibliologice din revistele românești de profil - Cercetare pentru perioada 1990-1997. Idem p. 172. 36 Hermeneutica Bibliothecaria - Antologie Philobiblon - Volumul V din CZU de către Ana Maria Căpâlneanu, doar îi enumerăm aici: Tratat, Monografie, Sinteză documentară, Manual, Volum colectiv, Eseu și Lucrări de referință. Evident, studiul efectuat asupra cărților analizează și el atât aspectele tematice, cât și cele de nivel epistemologic-științific ale acestei literaturi. Ori, și rezultatele acestei cercetări merită cântărite și asumate cu deosebită seriozitate și atenție.1 Dar... și cu deschidere și onestitate față de noi înșine! Ceea ce este de subliniat în mod prioritar în legătură cu adevărurile scoase la suprafață și de investigația respectivă - adevăruri care, cum am spus, sunt în acord perfect cu rezultate obținute prin cercetarea literaturii din revistele de profil - este tocmai faptul că, din perspectiva nivelului cognitiv-epistemologic (adică a genurilor), ea este, în ansamblu, dominată de Manuale (26,69%), apoi de Lucrări de referință (21,97%), de Sinteze documentare (19,51%) și de Volumele colective (16,02%)! Iar Monografiile (13,34%), Eseurile(2,26%) și Tratatele (0,21%) - adică tocmai genurile care conferă în fond, calitatea și substanța științifico-epistemologică a unei literaturi de specialitate - se află chiar pe ultimele „locuri”! Și indiferent de analizele mai detaliate1 2 ale ponderii diferitelor tipuri de manuale (material metodologic, de formare profesională, școlar și universitar) în cadrul dominanței, totuși evidente, a acestui gen de prelucrare și asimilare intelectuală a tematicilor -care aici se impune deci tocmai în detrimentul Monografiilor și a Tratatelor -, această dominație ridică, și ea, probleme și întrebări extrem de grave asupra acestei literaturi. In întregimea ei! Căci, oricât am fi - în mod cu totul superficial - înclinați să acordăm Manualelor trăsătura de a fi un gen „impersonal” și/sau de ne-autor... tot trebuie să ridicăm semne de întrebare și asupra faptului că: în fond, de unde se nasc, într-o literatură de specialitate, aceste manuale?! Care - pe deasupra - și apar într-un număr în permanență crescător. Oricum, în sărăcia stridentă a Studiilor, a Monografiilor și a Tratatelor, Manualele - și în primul rând chiar cele universitare - în majoritatea lor, nu prea pot fi decât simple compilații, lipsite deci tocmai de fundamente, rădăcini și afinități creatoare și, prin urmare, nu prea pot fi decât carente, deficiente tocmai în substanța și în îndemnul educațional la orice asemenea creativitate. Îndemn orientat spre „învățarea”, îndrumarea și încurajarea cercetărilor autonome și responsabile ale celor cărora, de fapt, ele se adresează! Căci majoritatea covârșitoare a acestor manuale - mai ales după 1989 - devin manuale universitare, care se adresează studenților, adică exact viitorilor profesioniști și cercetători cu „studii superioare” „științifice” de specialitate! Specialiști care sunt deci - e limpede - formați, în majoritatea contextelor, tocmai prin și pe baza unor manuale și „programe” care nu sunt susținute de cercetările proprii ale „autorilor” lor! Prin urmare, nici din majoritatea acestor manuale și nici de la autorii lor „titrați”, nimeni 1 Vezi și Istvan Kiraly V. Bibliografia ca instrument al clarificării de sine. În: Hermeneutica Bibliothecaria - Antologie Philobiblon (IV) Editori: Ana Maria Căpâlneanu, Carmen Crișan, Istvan Kiraly V., Cristina Popa și Raluca Soare. Cluj-Napoca, Presa Universitară Clujeană -Biblioteca Centrală Universitară „Lucian Blaga”, 2009, p. 471-478 2 Vezi, Ana Maria Căpâlneanu Idem, p. 254 37 Hermeneutica Bibliothecaria - Antologie Philobiblon - Volumul V nu poate probabil învăța, în nici un chip... ce anume este cercetarea în acest domeniu și nici cum anume s-ar face ea la modul autentic!? Oricât ne-am afunda însă în agitația și veleitarismul instituțional și formal-birocratic pretextat la noi și prin „Procesul de la Bologna”, universitatea - pentru care deci se produc aceste manuale - este și rămâne totuși o instituție în care, după o expresie esențială a lui Wilhelm von Humboldt, „știința este predată ca o problemă vie”! Adică, drept practicată fiind! Ori, practicarea științei se numește totuși cercetare, iar universitate se cheamă totuși, și exact, locul și spațiul accesului la știință... ca știință. Deci: ca cercetare științifică. Și care, evident, nu poate fi decât creativă, aducătoare de noi cunoștințe, de noi metode și noi viziuni. Prin urmare, în lipsa acestui aspect - care nu poate proveni decât și numai din practicarea propriu-zisă a studiilor din publicațiile periodice de specialitate, cât și a Monografiilor și a Tratatelor în privința cărților - orice manual așa-zis „universitar”, nu este și nici nu poate fi, de fapt, decât o sinteză documentară travestită... lipsită însă de onestitatea și de „umilința” acesteia din urmă Rezultatele acestor cercetări se află apoi în strictă - și tot tristă - concordanță cu experiența editorială legată de conceperea celor două rubrici ale revistei Philobiblon care sunt destinate problemelor pe care în mod generic le putem numi biblioteconomice și bibliologice.1 Și, evident, cu cea a editării volumelor de antologie aferente revistei. Căci marea majoritate a textelor oferite de către autorii lor în această „disciplină” spre publicare, sunt - în mod contradictoriu - pe de o parte, simple compilații realizate în urma frecventării literaturii „de ultimul răcnet” legată de temele aflate la modă pe podiumul internațional al profesiei și/sau al științei în cauză, însă, pe de altă parte - cele mai consistente - sunt de natură istorică sau sociologică etc., care deci nu ating multe probleme care au totuși o actualitate consistentă atât din punct de vedere profesional cât și științific (deci de Library and Information Science în sensul ei propriu-zis și veritabil). Ori, considerate acum și în contextul cercetărilor prezentate, este limpede că toate acestea semnalează - dar se și asociază în mod cât se poate de conturat, cu -confuzii mentale și de mentalitate esențiale și determinate, care - fără să fie explicitate critic - funcționează totuși în mod tacit și înșelător, atât în această literatură cât și în profesia și în desfășurarea lor. Este vorba în primul rând de confuzii legate de lipsa de disocieri în privința aspectului sau caracterului științific și cel profesional în această literatură și mentalitate. Confuzie care, în mod evident „trece” și impregnează și publicațiile ei. Un exemplu elocvent în acest sens este tocmai revista Biblioteca care - la analiza responsabilă efectuată pentru perioada amintită, se dovedea a fi în cel mai bun caz un for sau un buletin de informare profesională generală - a purtat totuși decenii întregi în subtitlul ei (Revistă de bibliologie și știința informării) de două ori cuvântul „știință”...1 2 1 Rubrici intitulate astăzi Hermeneutica Bibliothecaria și Special Collections of the Library. 2 Și astăzi, când publicația în cauză a fost trecută sub egida Bibliotecii Naționale a României, această confuzie rămâne de fapt la fel de insistentă. Căci citim pe pagina ei de internet, că: 38 Hermeneutica Bibliothecaria - Antologie Philobiblon - Volumul V Este desigur adevărat că literatura în cauză - adică a noastră - este una care, prin firea lucrurilor, e deopotrivă de natură profesionala dar și de natură științifică. Cum de altfel sunt și multe alte literaturi. De exemplu cea medicală... Și aici și acolo, cercetările științifice sunt inseparabile de consecințele și de impactul lor profesional. Oricât să fie însă de inseparabile cele două aspecte..., ele nu sunt și nici nu pot fi, totuși, confundate! Literatura profesională, pe de o parte ridică problemele etc. ale implementării rezultatelor cercetărilor științifice (fie ele de natură organizațio-nală, tehnică sau teoretică), și, pe de altă parte, oferă experiențe problematice care vor urma să fie apoi asumate de cercetări științifice sistematice și exigente. Ori, în mod evident, în literatura noastră profesional-științifică, aceste două aspecte sunt lăsate într-o permanentă confuzie și nelămurire.* 1 Doar astfel poate fi înțeles-explicat și faptul că, totuși, atât pentru autorii lor, cât și pentru mulți cititori - mai precis: utilizatori - ai textelor respective, anumite sinteze documentare sau simple compilații pot „trece” drept „studii științifice” sau „monografii” ori chiar „tratate”! Adică, drept rezultate ale unor activități științifice „autentice”. Dar pe baza cărora apoi se produc și șiruri întregi de așa numite „manuale universitare”. Pe care se clădesc, mai departe, nu numai cariere dar se produc și noi generații de specialiști care, la rândul lor, nu prea mai pot - chiar dacă ar dori eventual - decât să reproducă și să adâncească confuziile ce între timp au devenit de natură sistemică. * Notăm, oarecum în paranteză că, paralel cu cercetarea efectuată atunci asupra articolelor publicate în periodicele de profil, Ionuț Costea a făcut, în 1997, o analiză extrem de sensibilă a învățământului bibliologic superior recent repornit la vremea acea sub forma Colegiilor universitare. Analiză în care el a sesizat multe dintre capcanele tendințelor identificabile deja din start în modul lor de concepere, afirmând că: „Raportul dintre disciplina predată și orientarea sensibilității de cercetare ne situează „Revista Biblioteca este o publicație profesională care apare din anul 1948, având o periodicitate lunară. Revista de specialitate a întregului Sistem Național de Biblioteci reflectă teme de interes din biblioteconomie și știința informării.” (s.n.) Vezi: http://www.bibnat.ro/ Revista-Biblioteca-s224-ro.htm, data accesării: 24 noi. 2010 1 Pentru a evita orice „neînțelegere” și pentru a nu leza „sensibilități”, precizăm - dacă mai este cazul - că aici nu este și nici nu poate fi vorba despre „deprecierea” sau despre „desconsiderarea” literaturii sau a publicațiilor de natură profesională. Fie ele editate și axate, de exemplu, pe problemele activităților curente sau pe cele ale asociațiilor etc. profesionale. Dimpotrivă, tocmai insistăm asupra importanței decisive ale acestor publicații și eforturi intelectuale și existențiale. Ceea ce „marcăm” însă, este doar și tocmai confuzia care s-a creat și care - cum se vede - persistă la noi în această chestiune. Desigur, încercând totodată și să identificăm unele dintre sursele și elementele deopotrivă mentale și structurale-sistemice ale acestor confuzii, dar și ale persistenței lor. Confuzii care pot apoi contribui - și chiar contribuie - la conturarea unei imagini nedorite ale profesiei noastre atât în mediul științific, cultural cât și cel instituțional în care noi ne situăm totuși tocmai potrivit orizonturilor și misiunilor, chemărilor sensurilor noastre esențiale. 39 Hermeneutica Bibliothecaria - Antologie Philobiblon - Volumul V în fața unor demersuri „paralele”, în special în ceea ce privește discursul didactic în domeniul bibliologiei. De aici provine „orizontul scăzut” al disciplinelor bibliologice unde efortul didactic se bazează pe experiența cotidiană profesională, empirică.”1 După care autorul înșiră însă imediat și orizontul extrem de variat de șanse oferite (și) atunci prin mai multe căi și contacte internaționale atât profesioniștilor în diferite direcții de specialitate biblioteconomică dar și noilor cadre universitare, de a se califica și perfecționa profesional și științific prin programe și burse. De care a și beneficiat un număr important de profesioniști. Legat însă de acest aspect, mai precis de felul în care majoritatea celor în cauză au și înțeles atunci sensurile participării lor la aceste programe și contacte internaționale, o altă cercetare, realizată tot la Biblioteca Centrală Universitară „Lucian Blaga” din Cluj, a scos - tot atunci - la iveală câteva aspecte problematice esențiale și grăitoare. De această dată ne referim la un studiu privind „starea profesiei” la bibliotecarii cu studii superioare din această instituție1 2 care însă, cu ajutorul chestionarului aplicat, a indicat - în mod cu totul surprinzător, de fapt - că în majoritatea lor, profesioniștii în cauză, dintre care mulți au fost sau au devenit și cadre didactice ale instituțiilor de învățământ bibliologic superior înființate la acea vreme, nu au trecut practic prin această participare, prin această experiență... și prin modificări mentale de fond și, prin urmare - statistic vorbind - ei nici nu au dobândit noi structurări, grile, criterii de apreciere și de nivel, în judecarea și participarea lor profesională și academică la procesul repornirii, reformării și regândirii instituțiilor bibliotecare și de învățământ bibliologic superior.3 (Subliniem încă o dată, că, evident, aici vorbim de stări și tendințe statistice, si nu despre anumiți indivizi, anumite persoane.) * Este deci limpede că, confuzia de care vorbeam mai înainte este însoțită și întrețesută cu alte confuzii, de această dată derivate. Dintre aceste confuzii derivate, cea mai importantă și vizibilă este cu siguranță aceea pe care - pe baza analizelor existente, dar și pe cea a experiențelor la care ne-am referit - ar trebui s-o numim fără echivoc: confundarea modei cu actualitatea. Evident, vorbim aici de „modă” în primul rând în sensul în care se discută, de exemplu, și despre „modele intelectuale”. Oricum, dincolo de cele amintite, această confuzie funcționează de fiecare dată și în ceața și sub acoperirea intențiilor - în fond, cum vom vedea mai târziu, cu totul lipsite de organicitate - de a fi „la curent” și „în pas” cu lumea pe zi ce trece mai largă și dinamică a globalizării. 1 Vezi Ionuț Costea, Formarea inițială în biblioteconomie - Cazul Colegiului de la Cluj-Napoca În: Hermenetica Bibliothecaria - Antologie Philobiblon (I) idem p. 193 2 Vezi, Istvan Kiraly, Adriana Szekely: Studiu privind starea profesiei la bibliotecarii cu studii superioare din B.C.U. „Lucian Blaga” Cluj-Napoca În: Hermenetica Bibliothecaria - Antologie Philobiblon (I), idem p.54 3 Idem p. 67-68 40 Hermeneutica Bibliothecaria - Antologie Philobiblon - Volumul V Numai că - în ciuda neînțelegerilor și a confuziilor - „moda” și „actualitatea” sunt de fapt cu totul diferite. Atât ca sens și origine terminologică - deci d.p.d.v. etimologic - cât și ca structurare efectivă. Termenul „modă” s-a născut prin masificarea și instrumentalizarea a ceea s-a înțeles la origine, deci în latină clasică, prin modus.1 Care însemna însă: măsură. Măsură a cărei unitate (de măsurare) se aplică apoi asupra a ceea ce este de fiecare dată de măsurat. De aceea nici „modă” (modi...) nu înseamnă de fapt altceva decât simpla (sau dificila) aplicare (de ex. preluarea-purtarea) a ceva ce mai înainte a fost deja stabilit ca fiind măsură de aplicat... Pentru un timp ce-i drept, dar totuși în mod general. Iar „aplicarea” însăși -adică faptul de a fi „în pas și la curent cu moda” - nu însemnă și nici nu pretinde în fond altceva, decât imperativul acordării la unitățile deja stabilite ale măsurării. Adică, un sincronism facil. „Actualitatea” înseamnă și este însă cu totul altceva. Cum se vede, termenul provine din - tot latinescul - actus, adică tocmai din act.1 2 Ea nu înseamnă deci doar ceea ce este de preluat prin simpla - sau complicata - aplicare a ceva ce funcționează drept unitate con-temporană de măsură ci, dimpotrivă, ceva ce este - la modul cât se poate de concret și articulat - de înfăptuit, de adus la act. Succint spus: până ce moda este ceva de aplicat, actualitatea este însă, de fiecare dată, ceva de asumat. Prin urmare, înfăptuirea actualității cere ca însăși această înfăptuire să fie -de fiecare dată și în mod expres - analizată, cercetată critic și pilotată chiar în posibilitățile sale contextuale, totdeauna date și concrete. Ori, tocmai aceasta lipsește de cele mai multe ori în textele literaturii noastre bibliologice. Altfel spus: într-o literatură care este sau se pretinde a fi deopotrivă profesională dar și științifică, moda funcționează de regulă în- și prin compilațiile ultimelor „răcnete” - fie ele sârguin-cioase sau chiar superficiale -, iar actualitatea prin cercetări asumate și conturate ca atare. Este deci deopotrivă important că, pe de o parte, să nu confundăm - ci chiar să disociem cu claritate - moda și modele cu/de actualitatea și actualitățile și, pe de altă parte, să nu confundăm - ci chiar să disociem cu claritate - compilația etc. cu- și de cercetarea autentică. Ori aceasta presupune și să luăm atitudine responsabilă - deci să marcăm ca atare - orice tendință și pretenție care ar prezenta vreo compilație... drept rezultat al vreunei cercetări. Adică, drept „studiu”, „tratat” sau „monografie”. Căci așa ceva, în realitate, nu este - din partea celor care le practică - decât pură impostură. Sau, din partea celor care urmează să efectueze analiza literaturii - nu ar fi decât pură confuzie și eroare. La nivel superficial, aceste confuzii pot fi - în plus - alimentate și chiar încurajate desigur de ceea ce trebuie să numim aici aparență tehnică. Aparență care creează și susține impresia - repetăm cu totul superficială - a „posibilității” unui salt ne-problematic în timp... prin aderarea-preluarea pur aplicativă a dotărilor și a tehnicilor-programelor etc., așa cum ele se configurează la starea prezentă-ultimă a 1 Vezi și Dicționarul Online Latin-Român: http://www.limbalatina.ro/dictionar.php, data accesării 27. noi. 2010 2 Idem, data accesării 27 noi. 2010 41 Hermeneutica Bibliothecaria - Antologie Philobiblon - Volumul V evoluției lor. În realitate însă, adică la modul serios și organic - cum, de altfel, aceasta se află explicitat și în introducerea încă a primului volum de antologie al revistei Philobiblon din anul 1998, introducere care este, (căci este necesar să fie) reluată în formă actualizată cu ocazia publicării fiecărui nou volum1: „...informatizarea și modernizarea-evoluția continuă a bibliotecilor ne confruntă însă - pe noi, bibliotecarii - în permanență și în primul rând: cu noi înșine. Altfel spus, ea se dovedește a fi o întrebare și o sfidare propriu-zis hermeneutică, care ne îndeamnă -sau ne obligă - ca pe- și prin parcursul chestiunilor tehnice etc., să ne definim și să ne re-definim în permanență pe noi înșine. Adică propria noastră ființă, stare, situare și disponibilitate profesională, instituțională și existențială „generală”, dar totdeauna actuală! Cu privirea ațintită, desigur, (și) spre viitor...”.1 2 A fost și este deci vorba de aparențe care funcționează în mod efectiv „...în trecerea cu vederea asupra faptului că însăși infrastructura informațională a modernizării poartă în- și cu sine o anumită cultură și mentalitate. Fără adoptarea și adaptarea căreia, punerea ei „în funcțiune” nu poate fi nici organică și - la urma urmei - nici întru-totul eficientă. Adică a faptului că, pe de o parte, trebuie trase și duse până la capăt nu numai toate concluziile și consecințele „profesionale”, „restrânse” etc., ci și cele instituționale, administrative, legislative, de asociere, de formare și de formare continuă, care decurg din acest proces și, pe de altă parte, prin nesocotirea faptului că adoptarea acestei mentalități presupune, la rândul ei, schimbarea, depășirea efectivă și - de multe ori -chiar suprimarea expresă a datelor propriilor noastre mentalități prezente și pre-judecative! Aceste structuri mentale - care deci trebuie depășite - se cer de aceea studiate, problematizate, identificate și recunoscute apoi ca fiind tocmai „ale noastre” și ca fiind, în același timp, propriile noastre frâne și, desigur, determinări și însărcinări.”3 Capcanele acestei aparențe și întâlnirea-simbioza lor cu superficialitea neancorată a veleitarismelor de tot felul, sunt însă încurajate în mod constant și sistemic de confuzii mentale și de mentalități confuze, produse, răspândite, încurajate și reproduse - în fond - prin lipsa și neglijarea criticii. Sau chiar prin reprimarea ei (și) prin vocea opiniei profesionale comune masificate și gălăgioase, care se manifestă pe zi ce trece mai „impunător” și pe forurile listelor electronice de „discuții profesionale” cum ar fi de ex. Biblos, unul dintre cele lai folosite în România. Dar și prin insuficiența și incompetența astfel generată și încurajată în „vertebralitatea” exercițiului public al spiritului critic. * Aceștia ar fi deci - în concluzie - parametrii principali în contextul cărora se situează și se structurează, vrând nevrând, și cercetarea pe care o problematizăm și 1 Cu titlul Re-Introducere sau: Dincolo de „teoria și practica” informării și documentării - Spre o hermeneutică posibilă și necesară. Vezi volumele Hermenetica Bibliothecaria -Antologie Philobiblon (I-1998; II-2004; III-2007; IV- 2009, dar și volumul de față.) 2 Idem 3 Ibidem 42 Hermeneutica Bibliothecaria - Antologie Philobiblon - Volumul V proiectăm acum. Și care - din păcate - deși este presantă, nu pare să aibă totuși nici o „urgență” temporală. Căci ea va trebui să repună în mod inevitabil și întrebarea privitoare la starea a ceea ce se numește - și la noi, însă cu prea multă ușurință poate - „Library and Information Science”. Nume în care figurează totuși un termen ciudat, complicat și destul de exigent, care este: „Science”! Un cuvânt care - dacă nimic nu-l apără și nimic nu-l afirmă - este și rămâne deci expus la malpraxis. Ori, numai după reluarea, extinderea și actualizarea analizelor cercetării vom vedea dacă acest cuvânt destul de grav, are sau nu acoperire efectivă, sau, dimpotrivă, el este, de cele mai multe ori, folosit doar în van... Iar lipsa „urgenței” de timp a cercetării provine pur și simplu din faptul că, prin felul în care lucrurile se produc și se reproduc, zarurile, ipotetic vorbind, par în fond deja „aruncate”... pentru cel puțin o generație profesionala și științifică. Adică pentru 20-25 ani. Însă, și aceasta face parte tot din concluziile esențiale ale meditațiilor noastre de sorgintă filosofică, epistemologică și scientometrică: repunerea și reconturarea întrebării-cercetării cu privire la „starea” a ceea ce se numește în spațiile noastre „LIS” și a ceea ce implică lucrul acesta, ne va solicita cu siguranța - și oarecum în mod „privilegiat” și „exemplar” -, revizitarea actuală a problemelor esenței și a sensurilor științei, profesiilor și, prin urmare, a instituțiilor bibliotecare în genere. 43 Cultura organizațională și comunicarea în bibliotecă - Studiu asupra culturii organizaționale în Biblioteca Centrală Universitară „Lucian Blaga” din Cluj - Valeria SALÂNKI Biblioteca Centrală Universitară „Lucian Blaga”, Cluj Cuvinte cheie: managementul schimbării; cultură organizațională; comunicarea instituțională sociologia bibliotecii; management de bibliotecă Rezumat: Ce este cultura organizațională și care este impactul său asupra managementului unei instituții este o problematică actuală în societatea dinamică în care trăim. Înțelegerea culturii organizației este importantă pentru conducerea unei biblioteci : cunoașterea stilurilor de comportament sau de muncă ale angajaților, a capacităților și modului în care se poate implica în dezvoltarea și bunul mers al instituției ajută la planificarea și implementarea politicilor manageriale și anticiparea eventualelor schimbări. Studierea culturii organizaționale este posibilă prin abordarea elementelor ei definitorii: norme, reguli, valori și credințe împărtășite practici uzuale, mecanismele de învățare, modul în care se comunică, criteriile de apartenență la comunitate, comportamente dezirabile și indezirabile, raportarea la misiunea stabilită a bibliotecii și la strategia de realizare a ei. E-mail: valeria_salanki@yahoo.fr * Motto: „Importanța dezvoltării sistemice a bibliotecilor, ca organizații eficiente, nu a fost niciodată așa de mare ca acum. Este nevoie, în continuare, de crearea unor noi structuri și a unor procese de interacțiune a personalului, care să reflecte realitățile unei lumi aflate într-o permanentă tranziție. Se resimte nevoia de a dezvolta în biblioteci, atât la nivel individual, cât și la cel organizațional, o atitudine pozitivă față de propria conștiință și față de reînnoire.”1 1. Introducere în problematica culturii organizației Schimbarea este în ordinea firească a lucrurilor, iar în bibliotecă ea este necesară pentru că mediul extern este într-o evoluție continuă și rapidă: bibliotecile trebuie să 1 Owens Irene; Anghelescu, Hermina G. B., Cultura organizațională și schimbarea În volumul Management pentru viitor - Biblioteci și arhive. Ed. Hermina G. B. Anghelescu și Istvan Kiraly V. Cluj-Napoca, Presa Universitară Clujeana, 2000, p. 30-40 44 Hermeneutica Bibliothecaria - Antologie Philobiblon - Volumul V răspundă și să corespundă cerințelor acestuia. Managerii pot însă adesea constata că schimbările, noutățile sunt greu de implementat și că, în general, deciziile lor se pun cu dificultate în practică și/sau suferă modificări ori alterări nedorite. Aceasta se datorează faptului că ele intră în conflict cu cultura - necunoscută! - a organizației. Este o realitate cunoscută că un sistem, o ordine a lucrurilor, o inovație sau organizare nouă, care funcționează foarte bine într-o anumită cultură, într-o alta este posibil să fie total nepotrivită. Dacă acest lucru este mult mai vizibil la nivelul unor culturi naționale (într-un fel muncesc nemții și în altul românii), el este neglijat la niveluri mai mici precum cel instituțional, deși problema se pune la fel. Pentru a-și atinge scopurile eficient, managementul unei instituții are tot interesul să cunoască cultura organizațională spre a ști asupra căror aspecte să intervină astfel încât inovațiile, noutățile și în general bunul mers al lucrurilor să nu fie împiedicat de rezistența la schimbare pe care în mod firesc orice om o are. Schein1 subliniază impactul pe care cultura organizației îl are asupra mangementului astfel: „crearea unui climat de muncă în echipă și deschidere este un țel comun în ziua de azi, dar arareori companiile realizează în ce măsura presupozițiile culturale asupra individualismului, asupra prerogativelor manageriale și asupra respectului autorității bazate pe experiența reușită din trecut pot face munca în echipă și deschiderea imposibile în practică.” Și exemplifică astfel: „Structura sistemelor de recompense în majoritatea organizațiilor din USA e în asemenea măsură complet individualistă încât nu e surprinzător că și cele mai bine concepute și înalt-motivate programe de încurajare a muncii în echipă au rezultate minime și doar de scurtă durată.” O soluție la această dilemă este cea găsită de Singapore Economic Developement Board: au continuat să ofere recompense individuale, dar numai celor care au reușit să atragă pe alții pentru a munci în echipă. „Ideea este că au realizat înrădăcinarea culturii (organizaționale) în sistemul de recompense și că la acest nivel lucrurile trebuie examinate și, dacă e nevoie, schimbate.”1 2 Cultura organizației este un tipar al comportamentelor învățate, împărtășite și transmise în timp între membrii organizației fiind unul dintre determinanții esențiali ai modului în care acționăm și interacționăm în interiorul acesteia. Obișnuințele, modul tradițional în care se operează într-o organizație, își pun amprenta asupra culturii acesteia influențând, modelând valorile, credințele, practicile și tiparele comune. Comportamentele angajaților nu decurg așadar direct și doar din regulile de funcționare definite de către conducerea bibliotecii: structura organizației, obiectivele, procedurile, modalitățile de stimulare etc. Logica informalului își pune și ea amprenta prin numeroase alte fenomene care - necunoscute fiind - scapă controlului direct al conducerii și exercită o influență importantă: jocuri de putere, culturi de echipă, subculturi, logici identitare șamd. „Înțelegerea culturii organizaționale este primul pas necesar în conceperea schimbării într-o organizație și în reprofilarea 1 Schein, Edgar H, The Corporate Culture Survival Guide: Sense and Nonsense about Culture Change (San Francisco: Jossey-Bass, 1999) 2 Edgar H. Schein, The Corporate Culture Survival Guide: Sense and Nonsense about Culture Change 45 Hermeneutica Bibliothecaria - Antologie Philobiblon - Volumul V organizațiilor spre a fi eficiente și de succes. Schimbarea organizațiilor în mod profund, cu sens și pe termen lung necesită implicare în schimbarea unor percepții, convingeri, paternuri comportamentale și norme fundamentale, și a căilor de construire a sensului care s-au dezvoltat de-a lungul unor lungi perioade de timp. Schein avertizează asupra faptului că în managementul schimbării în organizații cel mai mare pericol este să nu fie pe deplin apreciată profunzimea și puterea culturii.”1 Pentru a-și putea realiza obiectivele conducerea unei instituții are așadar interesul să cunoască aceste fenomene ce definesc cultura organizațională. 2. O definire sintetică a culturii organizaționale „Teoriile și definițiile culturii organizației oferite de diferite ramuri ale științei au fost utilizate de către cercetători în efortul unei mai bune înțelegerii a complexității culturii și a rolul său central în determinarea modului în care funcționăm în colectivitate și în crearea unor organizații de succes.”1 2 În genere, cultura unei organizații se referă la un sistem de valori și de credințe împărtășite de membrii acesteia, consecința fiind omogenizarea durabilă a concepțiilor lor asupra lucrurilor, adică instalarea unui numitor comun în ce privește interpretarea și atribuirea de sens lucrurilor. Altfel spus, Cultura organizațională definește: - Cine suntem ca organizație, sau „noi” - Cum devenim „noi” - Ce ne face să fim „noi” și nu „ei” - Cum recrutăm noi membrii și cum îi socializăm ca să devină „noi” - Cum perpetuăm „noi”-ul. ”2 Cum ajung oamenii să împărtășească aceeași cultură organizațională? Tot în genere, oamenii împărtășesc aceeași cultură în urma interiori-zării și fixării unor norme axiolologice, cognitive, afective și comportamentale. Prin intermediul mecanismelor de învățare cultura organizațională inculcă indivizilor practici stabile și repetitive. „Cultura organizațională joacă de aceea un rol central și în crearea unui mediu de lucru în care bibliotecarii să fie angajați (implicați) și să contribuie la succesul organizației. Prin analiza culturii locului de muncă este posibil să identificăm schimbările care trebuie operate asupra valorilor, structurii organizaționale, inițiativelor conducerii și administrației și mecanismele de suport necesare instaurării un mediu de lucru pozitiv, creativ și stimulativ care să susțină progresul și succesul viitor al bibliotecii.”3 1 Carol Shepstone and Lyn Currie, Transforming the Academic Library: Creating an Organizational Culture that Fosters Staff Success 2 William Sannwald, Understanding Organizational Culture 3 Carol Shepstone and Lyn Currie, Transforming the Academic Library: Creating an Organizational Culture that Fosters Staff Success 46 Hermeneutica Bibliothecaria - Antologie Philobiblon - Volumul V 3. Funcțiile fundamentale ale culturii organizației: Ceea ce numim „cultura organizațională” îndeplinește deci o serie de funcții a căror caracteristică comună este faptul că fiecare este decisivă pentru funcționarea eficientă a organizației. A. Funcția de integrare internă a culturii organizației Vizează crearea unui sentiment și a unei stări de unitate în urma obținerii colective a rezultatelor. De asemenea cultura organizațională determină : - metodele comunicaționale (cum cooperează angajații, cum circulă informațiile etc); - criteriile de apartenență la comunitate (inserția și excluderea membrilor); - normele ce reglează atribuirea statutului fiecăruia dintre membrii; - regulile ce structurează relațiile sociale (gradul de familiaritate permis între membrii); - comportamentele dezirabile și indezirabile (sistemul de recompense și sancțiuni). B. Funcția de adaptare externă Are ca principal obiectiv stabilirea unui consens larg relativ la poziționarea organizației în mediul extern și în genere în spațiul public. Ea comportă misiunea și strategia aleasă pentru a îndeplini obiectivele stabilite, mijloacele operaționale necesare pentru a atinge obiectivele, indicatorii de performanță și măsurile coercitive la care se poate recurge în caz de derapaj. Este însă decisiv faptul că toate funcțiile fundamentale ale culturii organiza-ționale relevă o intenționalitate strategică, deci managerială. Pentru un manager este foarte important să cunoască stilurile de comportament sau de muncă ale angajaților. Prin cunoașterea culturii organizației schimbarea în biblioteci poate fi anticipată, planificată și implementată pe căi mai bune și eficiente. De aceea este important de cunoscut faptul că cultura organizației poate fi influențată în direcția și intenția realizării unui obiectiv stabilit. 4. De ce este important ca managerii de bibliotecă să fie interesați de cultura organizației lor ? Literatura în domeniul managementului și al businessului laudă importanța înțelegerii culturii organizaționale în vederea schimbărilor ce urmează a fi implementate, administrate și integrate astfel încât orice fel de organizație să poată funcționa cu succes. Pentru un manager este foarte important să cunoască stilurile de comportament sau de munca ale angajaților pe care-i coordonează, ce pot ei face cu adevărat și în ce mod pot contribui realmente la dezvoltarea instituției. Căci astfel schimbarea în biblioteci poate fi anticipată, planificată și implementată pe căi mai bune. Pe scurt, într-o lume în permanentă schimbare, biblioteca și bibliotecarii ei, sunt și ei supuși exigențelor de adaptare, care presupun nu numai un efort și acceptarea acestuia ca pe ceva firesc și necesar în derularea activității lor, dar și creativitate. În măsura în care conștiința reală a propriei valori, individuale și profesionale este 47 Hermeneutica Bibliothecaria - Antologie Philobiblon - Volumul V prezentă, bibliotecarul are reperele necesare pentru a face față provocărilor interne și externe ale organizației. De aceea o cultură a organizației care să încurajeze formarea unei conștiințe profesionale pozitive, o atitudine favorabilă schimbării este indispensabilă bunei funcționări a unei instituții. Și o atitudine pozitivă față de organizația (biblioteca) însăși. Implementarea unor noi metode și direcții de lucru, a unor noi tehnologii, schimbări care constituie o realitate curentă în BCU „Lucian Blaga”, precum și inițierea unor programe pentru personal și stabilirea sistemelor de recompense pot să fie determinate în mod decisiv de cunoașterea culturii organizației. Atunci când o normă, o dimensiune a culturii organizației se schimbă, comportamentul individului se schimbă și el conform unui nou pattern de conformare, iar dezvoltarea managerială a organizației vizează oricum schimbarea întregului sistem. Atingerea unui scop este condiționată de cunoașterea resurselor de care dispunem: scopul principal al bibliotecii este de a oferi servicii de calitate cît mai bună utilizatorilor, iar bibliotecarii sunt resursele umane care fac să funcționeze biblioteca. Cunoașterea valorilor și credințelor asumate de către aceștia, adică a culturii organizației înseamnă a aprecia în ce măsură acesta este centrată pe deservirea utilizatorilor și în genere pe toate aspectele legate de funcționarea specifică a unei anumite biblioteci și ce se poate face pentru a imprima organizației direcția dorită, dacă este cazul . 5. Cum se poate studia cultura organizațională ? Conturarea culturii organizaționale în bibliotecă este intermediată de studiul elementelor ei definitorii, descrise mai sus: normele, regulile, valori și credințe împărtășite, practici uzuale, mecanismele de învățare, modul în care se comunică, criteriile de apartenență la comunitate, comportamente dezirabile și indezirabile, raportarea la misiunea stabilită a bibliotecii și la strategia de realizare a ei. Bineînțeles subiectul este vast, așa încât diferitele aspecte legate de cultura organizațională pot și este și mult mai eficient, să fie studiate în etape. Propun, într-o primă fază, studierea canalelor de comunicare, a fluxului de informație, mai precis în ce mod angajații bibliotecii receptează deciziile manageriale (de toate gradele), cum realizează cooperarea în vede-rea realizării sarcinilor lor, cum circulă informația între diferitele niveluri ierarhice precum și între servicii și în interiorul acestora. Ar putea fi aici adăugată și studierea felului și ale bazelor în -și pe care sunt atribuite sarcinile: care sunt criteriile de repartizare a unei anumite sarcini unei anume persoane etc., acestea fiind elemente definitorii ale eficienței unei organizații. Pentru a realiza acest lucru, în primul rând trebuie studiat grupul de lucru ca formațiune psihosociologică: compoziția grupului, sarcinile, respe-tiv activitatea grupului, procesele de interacțiune, structura grupului, conștiința colectivă, gradul de coeziune, eficiența grupului. Considerăm aici grupul ca fiind colectivul unui departament al bibliotecii, urmând apoi să vedem care este relaționarea între departamente. Toate astea raportate la canalele formale și informale de comunicare: ex. Intranet, Buletinul informativ, comunicare de sarcini, comunicare pe parcursul realizării lor etc. 48 Hermeneutica Bibliothecaria - Antologie Philobiblon - Volumul V Astfel, Darlene Fichter analizează modul în care se reflectă cultura instituțională în funcționarea Intranetului : „Realizarea unui Intranet care să fie bine utilizat și valorizat de către angajați cere viziune, multă muncă și bunăvoință orientată către utilizatorii săi. Succesul Intranetului nu este dependent doar de un singur factor, ci de combinația mai multora: cultura organizațională, părțile implicate, conținut și instrumente, designul și alegerea informației, ușurința în utilizare, percepția existentă asupra sa. Cei care se ocupă de Intranet au nevoie în permanență să evalueze cît de bine funcționează și asupra căror aspecte trebuie intervenit. Să știm de ce Intranetul nu-și utilizează întreg potențialul este primul lucru cu care să încep planificarea a ceea ce trebuie făcut pentru a-l pune pe roate. Faptul că Intranetul este un instrument util pentru angajați nu este suficient pentru ca el să și fie adoptat de aceștia.” 1 6. Metoda de cercetare În funcție de diferitele centre de interes stabilite de către conducerea bibliotecii -culegerea datelor se va face prin îmbinarea mai multor metode de cercetare: studierea documentelor, ancheta directă și indirectă, tehnica grafurilor (pentru cercetarea relațiilor de comunicare și a celor preferențiale), interviul. BIBLIOGRAFIE: 1. ANGHELESCU, Hermina G. B., OWENS Irene, Cultura organizațională și schimbarea - , în Management pentru viitor - Biblioteci și arhive, Ed. Presa Universitară Clujeană, Biblioteca Centrală Universitară „Lucian Blaga”, Cluj-Napoca, 2000, pag. 30- 40. 2. FICHTER, Darlene, Making Your Intranet Live Up to Its Potential, bază de date online: WilsonWeb, (Weston, Conn.) 30 no1 51-3 Ja/F 2006. 3. KAARST-BROWN, Michelle L.; NICHOLSON, Scott; VON DRAN, Gisela M., Organizational Cultures of Libraries as a Strategic Resource, bază de date online : WilsonWeb, Library Trends v. 53 no. 1 (Summer 2004) p. 33-53. 4. OLSON, John A., What Academic Librarians Should Know about Creative Thinking, bază de date online : WilsonWeb, The Journal of Academic Librarianship 25 no5 383-9 S 1999. 5. OUIMET, Gerard, Voyage au centre des typologies de cultures d'entreprises: un itineraire psychologique, bază de date online : PROQUEST 500. Gestion. Montreal: Summer 2007. Vol. 32, No. 2; p. 51. 6. RADU, Ioan, Psihologie socială, ed. Exe, Cluj-Napoca, 1994. 7. SANNWALD, William, Understanding Organizational Culture, bază de date online: WilsonWeb, Library Administration & Management 14 no1 8-14 Wint 2000. 1 Fichter, Darlene, Making Your Intranet Live Up to Its Potential 49 Hermeneutica Bibliothecaria - Antologie Philobiblon - Volumul V 8. SCHEIN, Edgar H., The Corporate Culture Survival Guide: Sense and Nonsense about Culture Change (San Francisco: Jossey-Bass, 1999) http://dspace.mit.edu/bitstream/handle/1721.1/2759/SWP-4091- 43770202.pdf?sequence=1 9. SHEPSTONE, Carol and CURRIE, Lyn, Transforming the Academic Library: Creating an Organizational Culture that Fosters Staff Success, bază de date online : WilsonWeb, The Journal of Academic Librarianship 34 no 4 358-68 Jl 2008. 10. STEPHENS, Denise; RUSSELL, Keith, Organizational Development, Leadership, Change, and the Future of Libraries, bază de date online : WilsonWeb, Library Trends v. 53 no. 1 (Summer 2004) p. 238-57. CERCETAREA CALITATEA COMUNICĂRII O reflectare a acesteia în ancheta privind comunicarea în relațiile de muncă realizată în februarie 2009 printre angajații Bibliotecii Centrale Universitare „Lucian Blaga” Acest studiu a vizat cu precădere angajații BCU implicați direct în activități specifice bibliotecii, incluzând și serviciile de contabilitate și resurse umane. Scopul nostru fiind de a obține o imagine de ansamblu asupra comunicării profesionale în cadrul instituției noastre am realizat o anchetă sociologică pe bază de chestionare aplicate personalului din BCU, din clădirea centrală și de la filiale, anchetă ce poartă asupra unor probleme generale de comunicare. Chestionarele, concepute parțial diferențiat pentru angajații fără funcții de conducere la nivel de management superior și pentru cei cu funcții de conducere, precum și pentru colegii din centrală și cei din filiale, au fost completate în marea lor majoritate. Diferențele în construcția chestionarelor își au motivația în poziționarea diferită în structurarea relațiilor de comunicare: altfel sunt implicați în relațiile de comunicare și au altă percepție asupra comunicării cei cu putere de decizie, cei are sunt în clădirea centrală sau cei de la filiale. Chestionarele sunt prezentate în anexe , iar raportul este structurat în funcție de acestea, pentru simplificarea prezentării. În clădirea centrală au fost completate 83 de chestionare din care 5 de către șefii de servicii și birouri, plus 6 chestionare completate de către membrii ai conducerii bibliotecii. La filiale au fost completate 68 de chestionare. Au fost și persoane care au refuzat să completeze chestionarele. Problematica chestionarului fiind una destul de delicată, căci exprimarea părerii asupra comunicării, în special dacă există opinii critice poate ridica rezerve unora din cei chestionați ori distorsionând răspunsul, ori ducând la refuz (non răspunsuri sau chiar necompletarea chestionarului), am ales să nu pun întrebări de identificare. Scopul a fost de a obține informații generale asupra calității comunicării în BCU cît mai aproape de realitate, căci anonimatul asigură șanse mai mari de exprimare sinceră a părerii, așa încât am sacrificat posibilitatea de a obține date comparative. 50 Hermeneutica Bibliothecaria - Antologie Philobiblon - Volumul V Nu am întrebat așadar care este departamentul din care fac parte respondenții, pentru a nu trezi suspiciuni, chiar dacă informațiile obținute ar fi fost interesante. Datele pe care le-am obținut arată cum este percepută comunicarea și care sunt eventualele probleme și disfuncționalități la nivelul întregii instituții, arătând și unele posibile soluții care se întrevăd din analiza situației. Totodată trebuie să menționez că răspunsurile la întrebarea privind departamentele cu care contactele sunt mai frecvente, nu au fost analizate, considerând că sunt irelevante pentru subiectul lucrării. În prezentarea datelor am respectat următoarea structură pentru fiecare întrebare: - un tabel cu datele obținute în centrală și la filiale, de la toți angajații exceptând membrii din conducerea BCU (șefi coordonatori, director economic, director general adjunct TC); - un grafic cu răspunsurile șefilor de birouri și servicii din centrală; - un grafic cu răspunsurile șefilor de birouri și servicii de la filiale; - un grafic cu răspunsurile membrilor din conducerea BCU. În cazurile în care întrebarea a vizat doar o parte din populația luată în studiu, apar doar unele din tabele și grafice. Tabelele și graficele sunt interpretate în fiecare caz, pentru a ușura înțelegerea acestora. Cum opiniile șefilor de servicii și birouri au fost tratate separat, menționez și existența unei mari diferențe structurarea departamentelor, unul din șefii coordonatori din centrală având 4 șefi în subordine și 5 servicii / birouri, altul doar 1 șef de serviciu și 4 servicii / birouri, iar la filiale 6 șefi de servicii / birouri: 1. Dezvoltarea colecțiilor, evidența, prelucrarea și conservarea publicațiilor o Dezvoltarea colecțiilor și evidența publicațiilor o Colecții speciale - 1 șef o Prelucrarea colecțiilor. Catalogare și clasificare - 1 șef o Depozit. Conservarea colecțiilor - 1 șef o Împrumut. Laborator de igienizare a publicațiilor - 1 șef 2. Cercetare bibliografică. Documentare. Relații cu publicul. Promovarea serviciilor o Cercetare bibliografică - 1 șef o Documentare o Relații cu publicul o Promovarea serviciilor 3. Biblioteci filiale - 6 șefi 51 Hermeneutica Bibliothecaria - Antologie Philobiblon - Volumul V 1.COMUNICAREA PRIVITOR LA PROBLEMELE PROFESIONALE ÎN CADRUL BCU Comunicare de sus în jos Comunicare de sus in jos angajați din clădirea centrală angajați de la filiale Frecvență Procent Procent cumulat Frecvență Procent Procent cumulat foarte bună 5 6,0 6,0 20 29,4 29,4 bună 22 26,5 32,5 27 39,7 69,1 acceptabilă 18 21,7 54,2 15 22,1 91,2 deficitară 27 32,5 86,7 6 8,8 100,0 ineficientă 9 10,8 97,6 altă părere 2 2,4 100,0 Total 83 100,0 68 100,0 Comunicarea dinspre șefi spre angajați este apreciată ca bună și foarte bună de către 33% din angajații centralei și de către 69 % din angajații de la filiale. În centrală 43 % din angajați consideră comunicarea de sus în jos deficitară sau ineficientă, în timp ce la filiale procentul este unul sensibil mai scăzut: 9% consideră că este deficitară și nici o opțiune nu este pentru varianta „ineficientă” . Adică cei de la filiale par să fie mult mai mulțumiți de felul în care superiorii comunică cu ei decât angajații din centrală, unde opiniile negative se regăsesc într-un procent destul de mare. La șefii de birouri și servicii putem observa o apreciere a situației similară cu cea a majorității, atât la filiale cît și în centrală, în timp ce managementul superior face o evaluare mai bună decât restul angajaților, considerând comunicarea mai bună decât o apreciază subalternii (vezi cele trei grafice de mai jos): Șefi intermediari - clădirea centrală 52 Hermeneutica Bibliothecaria - Antologie Philobiblon - Volumul V Management superior: Comunicare de sus in jos □ buna □ foarte buna □ acceptabila □ deficitara □ Ineficienta □ alta părere (unde altă părere = depinde de departament) 53 Hermeneutica Bibliothecaria - Antologie Philobiblon - Volumul V Comunicarea de jos în sus Comunicare de jos in sus angajați din clădirea centrală angajați de la filiale Frecvență Procent Frecvență Procent foarte bună 5 6,0 18 26,5 bună 22 26,5 30 44,1 acceptabilă 26 31,3 12 17,6 deficitară 16 19,3 5 7,4 ineficientă 8 9,6 3 4,4 altă părere 3 3,6 - - Total 80 96,4 68 100,0 non răspuns 3 3,6 Total 83 100,0 Și în ce privește comunicarea dinspre angajați spre șefi situația e mai favorabilă la filiale, unde 44% respectiv 27% apreciază că aceasta este bună, respectiv foarte bună, adică 71% din respondenți au o opinie pozitivă, iar 18% consideră acceptabilă comunicarea. La centrală 27%, respectiv 6% consideră comunicarea ca fiind bună, respectiv foarte bună, iar 31% acceptabilă. Așadar și aici la filiale majoritatea respondenților, adică 71% fac aprecieri pozitive, în timp ce la centrală respondenții sunt mult mai critici, opiniile împărțindu-se practic între „acceptabil” 31%, „bună” și „foarte bună” 33% și tot 33% „deficitar” și „ineficient”. În ce privește opiniile șefilor de birouri și de servicii, cei de la filiale au o opinie similară cu a colegilor din subordine, pe când cei din centrală apreciază situația mai favorabil față de opinia majoritară. Managementul superior are opinii dispersate. Șefi centrală: 54 Hermeneutica Bibliothecaria - Antologie Philobiblon - Volumul V Șefi filiale: Comunicare de jos în sus- șefi filiale acceptabilă 3 Management superior: Comunicare de jos in sus □o □ buna □ foarte buna B acceptabila □ deficitara □ ineficienta □ alta părere 55 Hermeneutica Bibliothecaria - Antologie Philobiblon - Volumul V Comunicarea în interiorul departamentului Comunicare în departament angajați din clădirea centrală angajați de la filiale Frecvență Procent Frecvență Procent foarte bună 17 20,5 41 60,3 bună 30 36,1 17 25,0 acceptabilă 24 28,9 10 14,7 deficitară 8 9,6 - - ineficientă 2 2,4 - - altă părere - - - - Total 81 97,6 68 100,0 Non răspuns 2 2,4 Total 83 100,0 Comunicarea în interiorul departamentului este apreciată mai mult ca cea între angajați și șefi atât în centrală cît și la filiale: 57% din angajații centralei și 85% din cei ai filialelor sunt de părere că acesta este bună si foarte bună, cu o majoritate de 60% la filiale, care spun că e foarte bună comunicarea în interiorul departamentului. Opiniile negative sunt minoritare în centrală și lipsesc la filiale. Șefii de servicii se înscriu în aceeași tendință. Șefi servicii și birouri - centrală 56 Hermeneutica Bibliothecaria - Antologie Philobiblon - Volumul V Comunicare în departament - șefi filiale Comunicarea între departamente : Comunicare între departamente angajați din clădirea centrală angajați de la filiale Frecvență Procent Frecvență Procent foarte bună 1 1,2 6 8,8 bună 25 30,1 26 38,2 acceptabilă 25 30,1 27 39,7 deficitară 22 26,5 4 5,9 ineficientă 8 9,6 2 2,9 altă părere - - 2 2,9 Total 81 97,6 67 98,5 Non răspuns 2 2,4 1 1,5 Total 83 100,0 68 100,0 Comunicarea între departamente este considerată bună sau acceptabilă în egală măsură atât la filiale cît și în centrală: în centrală 30% din respondenți consideră că aceasta este bună și tot atâția acceptabilă, iar la filiale 38 % bună și 40% acceptabilă. Păreri critice sunt mai multe în centrală, unde 27% consideră deficitară comunicarea între departamente și 10% ineficientă. E foarte probabil că relativul echilibru dintre opiniile „bună”, acceptabilă” și „deficitară” din centrală, precum și între „bună” și acceptabilă” la filiale se datorează diferențelor între diferitele departamente respectiv între diferitele filiale, 57 Hermeneutica Bibliothecaria - Antologie Philobiblon - Volumul V relațiile dintre acestea variind de la o situație la alta. Ne putem face o imagine de ansamblu asupra situației, care de duce la concluzia că, la filiale comunicarea este văzută mai bine ca în centrală, unde comunicarea între departamente nu este foarte fluentă, e doar funcțională. Șefii de birouri și servicii par și mai puțin satisfăcuți, aprecierile celor din centrală tinzând spre „deficitar” mai mult, iar părerea celor de la filiale este împărțită între acceptabilă și foarte bună - punctul lor de vedere fiind probabil influențat de filialele aparținătoare. Șefi servicii și birouri - centrală Șefi filiale 58 Hermeneutica Bibliothecaria - Antologie Philobiblon - Volumul V În ceea ce privește managementul superior, părerile sunt foarte împărțite așa încât par să nu vorbească despre aceleași departamente, așadar nu par să aibă o viziune de ansamblu asupra modului în care departamentele comunică. Conducere Comunicare intre departamente □ buna □ foarte buna □ acceptabila □ deficitara □ ineficienta □ alta părere Comunicarea între șefi coordonatori și șefi de servicii și birouri Părerea angajaților asupra comunicării dintre superiori, se bazează pe o percepție mai mult sau mai puțin indirectă a situației, dar în mod firesc o opinie asupra acesteia e foarte probabil să existe la fiecare din angajați. Cu toate acestea la 55% din angajați centralei și ceva mai puțini, respectiv 32% din cei ai filialelor, optează pentru varianta de răspuns: „nu știu cum comunică” - șefii coordonatori și șefii de birouri și servicii. La filiale însă există un procent ridicat, 60%, care au o percepție pozitivă asupra comunicării între șefii coordonatori și șefii de birouri și servicii, în timp ce în centrală 21% percep comunicarea dintre aceștia ca bună și tot atâția ca deficitară. Părerea șefiilor de servicii și birouri din centrală este similară opiniei angajaților care s-au exprimat în acest sens, împărțindu-se între „bună” și „deficitară”, în timp ce la filiale răspunsul e unanim: comunicare între șefi e bună. Managementul superior are o părere predominant favorabilă , doar unul din șase respondenți considerând ca deficitară comunicarea între șefi de servicii și birouri și șefi coordonatori. 59 Hermeneutica Bibliothecaria - Antologie Philobiblon - Volumul V Comunicare intre șefi coordonatori și șefi de birouri și servicii angajați din clădirea centrală angajați de la filiale Frecvență Procent Frecvență Procent bună 17 20,5 41 60,3 deficitară 17 20,5 4 5,9 proastă 3 3,6 - - nu știu cum comunică 46 55,4 22 32,4 Total 83 100,0 67 98,5 non răspuns - - 1 1,5 Total 68 100,0 60 Hermeneutica Bibliothecaria - Antologie Philobiblon - Volumul V Management superior: Comunicare intre șefi □ foarte buna □ buna □ acceptabila □ deficitara □ foarte proasta □ alta părere Comunicarea între directori și șefi coordonatori Aici procentul celor care declară că nu au cunoștință despre modul în care se comunică la nivelul șefilor coordonatori și ai conducerii este destul de ridicat, lumea abținându-se de a face comentarii despre situații pe care nu le cunosc în mod direct: 68% respectiv 56% din respondenții centralei respectiv ai filialelor declară că nu știu cum comunică superiorii între ei, doar la filiale există un număr ceva mai mare de opinii favorabile: 37% percepând ca bună comunicarea dintre șefi coordonatori și managementul superior. Nici șefii de servicii și birouri nu fac opinie separată la centrală - doar unul apreciază ca bună comunicarea la acest nivel, restul neștiind. La filiale însă opinia majorității șefilor este că șeful coordonator are o relație bună cu conducerea. Iar managementul superior (incluzând cei doi șefi coordonatori din centrală , cel de la filiale, șeful administrativului și doi din directorii nu știu cum comunică 56 67,5 38 55,9 Total 83 100,0 67 98,5 Non răspuns 1 1,5 Total 68 100,0 bună 12 14,5 25 36,8 deficitară 12 14,5 4 5,9 proastă 3 3,6 - - 61 Hermeneutica Bibliothecaria - Antologie Philobiblon - Volumul V 62 Hermeneutica Bibliothecaria - Antologie Philobiblon - Volumul V Management superior: Comunicare directori / șefi coordonatori □ foarte buna □ buna □ acceptabila □ deficitara □ foarte proasta □ alta părere Colaborarea cu colegii Întrebați cum resimt situația în care au nevoie de colaborarea sau ajutorul colegilor din serviciu, 39% din respondenții din centrală și 50% din cei de la filiale, spun că aceștia sunt întotdeauna cooperanți și 36% respectiv 37% că sunt de regulă cooperanți. Procentul celor care declară că destul de greu cooperează cu colegii este destul de ridicat în centrală, practic un sfert din respondenți. Colaborarea cu colegii angajați din clădirea centrală angajați de la filiale Frecvență Procent Frecvență Procent întotdeauna 32 38,6 34 50,0 de regulă 30 36,1 25 36,8 destul de greu cooperez cu colegii 20 24,1 6 8,8 alt răspuns 1 1,2 1 1,5 Apelez la șeful ierarhic - - 1 1,5 Total 83 100,0 67 98,5 Non răspuns 1 1,5 Total 68 100,0 63 Hermeneutica Bibliothecaria - Antologie Philobiblon - Volumul V Șefi servicii centrală Colaborarea cu colegii întotdeauna 64 Hermeneutica Bibliothecaria - Antologie Philobiblon - Volumul V Colaborarea între servicii Colaborarea intre servicii: angajați din clădirea centrală angajați de la filiale Frecvență Procent Frecvență Procent foarte bună - - 5 7,4 bună 22 26,5 36 52,9 acceptabilă 39 47,0 18 26,5 deficitară 20 24,1 8 11,8 foarte proastă 1 1,2 - - alta părere 1 1,2 - - Total 83 100,0 67 98,5 non răspuns - - 1 1,5 Total 68 100,0 Dacă în centrală 47% consideră acceptabilă colaborarea între servicii, 27% o apreciază ca fiind bună și 24% deficitară, la filiale sunt 53% care apreciază ca bună colaborarea între servicii, 27% acceptabilă și doar 12% deficitară. Nici membrii conducerii bibliotecii nu par să considere prea bună comunicare între servicii (cu excepția filialelor) . Imaginea pe care ne-o putem face este că situația sar mai putea îmbunătăți în privința colaborării între servicii, mai ales în centrală. Faptul că filialele par mai satisfăcute poate să se explice prin legătura cu anumite servicii din centrală, care prin specificul lor cooperează cu filialele și relația este una satisfăcătoare. Oricum în general filialele au un grad de mulțumire ridicat față de centrală, dacă e să analizăm totalitatea răspunsurilor date pe parcursul întregului chestionar. Probabil și gradul de autonomie pe care îl au filialele, precum și șeful coordonator al acestora au o influență în acest sens. 65 Hermeneutica Bibliothecaria - Antologie Philobiblon - Volumul V Colaborarea intre servicii: □ foarte buna □ buna □ acceptabila □ deficitara □ foarte proasta □ alta părere 66 Hermeneutica Bibliothecaria - Antologie Philobiblon - Volumul V Sprijinul centralei pentru filiale (doar filialele) Întrebați dacă Biblioteca Centrală sprijină biblioteca filială în rezolvarea problemelor 59% au răspuns că da, 31% că doar uneori și 10% că de regulă nu se simt sprijiniți. Variațiile sunt explicabile funcție de filiale, nefiind probabil toate în aceleași relații cu centrala, experiențele fiind diferite și în funcție de nevoile bibliotecii, și de oameni. Centrala va sprijină ? Frecvență Procent de regulă da 40 58,8 doar uneori 21 30,9 de regulă nu ne simțim sprijiniți 7 10,3 Total 68 100,0 Concluzii de etapă: Respondenții au fost chestionați asupra comunicării pe mai multe nivele: comunicare de sus în jos, de jos în sus, în interiorul departamentului din care fac parte, între departamente, între șefi coordonatori și șefi de birouri și servicii și între șefi coordonatori și management superior Comunicarea pe probleme profesionale în cadrul BCU este percepută cu o diferențiere destul de pronunțată între centrală și filiale, unde aprecierea asupra comunicării la diferitele niveluri posibile este mult mai bună ca în centrală. Șeful coordonator al filialelor este considerat ca având o bună comunicare cu toate părțile implicate. De asemenea managementul superior nu pare să facă un corp comun în sensul că opiniile asupra comunicării sunt dispersate, sunt atâtea opinii câte persoane, nu putem spune că există o opinie asupra comunicării pe diferite paliere, ci mai multe opinii diferite. În ce privește comunicarea de sus în jos, adică dinspre șefi înspre angajați, la filiale opinia e preponderent pozitivă, pentru 69% din respondenți, în timp ce la centrală există un procent mare de opinii negative, 43% , iar părerea șefilor de birouri și servicii este similară cu cea a restului angajaților, doar managementul superior are o părere mai bună decât cea a majorității. Comunicarea de jos în sus, dinspre angajați spre șefi e percepută similar cu cea de sus în jos și de către angajații centralei și de către cei ai filialelor, doar șefii de birouri și servicii din centrală au o părere mai bună de cît a restului angajaților. Managementul superior are opinii dispersate. Mai apreciată este comunicarea în interiorul departamentului, atât la filiale cît și în centrală, 85% din respondenți considerând-o bună și foarte bună (din care 60% foarte bună) la filiale, respectiv 57% în centrală. Opiniile negative sunt minoritare în centrală și inexistente la filiale. Între departamente calitatea comunicării pare să fie variabilă de la un departament la altul, ce se remarcă e o situație mai bună la filiale decât în centrală, unde comunicarea pare să fie doar cît de cît funcțională. 67 Hermeneutica Bibliothecaria - Antologie Philobiblon - Volumul V Și opiniile exprimate asupra comunicării între șefii coordonatori și șefii de birouri și servicii sunt net diferite la filiale, unde percepția pozitivă primează - 60% din respondenți - față de 21% în centrală aleg răspunsul „bună”. În centrală procentul celor care declară că nu știu cum comunică șefii este de 55% pe când la filiale e de 32%. Șefii de servicii și birouri sunt în consens cu majoritatea în centrală, iar la filiale toți consideră comunicarea cu șeful coordonator ca fiind bună. Managementul superior are o părere predominant bună, doar unul din șase neconsiderând bună comunicare dintre șefi, ci deficitară. Percepția asupra comunicării dintre direcțiune și șefi coordonatori se remarcă printr-un număr mare de răspunsuri ”nu știu cum comunică” 68% respectiv 56% în centrală respectiv la filiale, această opțiune păstrându-se și în cazul șefilor de birouri și servicii din centrală. La filiale toți consideră că șeful coordonator comunică bine cu direcțiunea. Managementul superior are păreri variate: deficitară, acceptabilă, bună, foarte bună - de la un caz la altul. Colaborarea cu colegii trezește nemulțumiri în centrală pentru aproximativ un sfert din respondenți. Concluzie: Comunicarea între persoane și servicii este apreciată ca bună la filiale, în timp ce în centrală este percepută destul de prost. Care sunt deosebirea dintre filiale și centrală ce poate explica această diferență în realizarea unei bune comunicări ? În primul rând filialele sunt dispersate și deci distanțate fizic, dar și practic de conducerea centrală a bibliotecii. Au un grad de autonomie mai mare, sunt nevoite să se descurce în gestionarea multor și variate situații fără girul permanent al conducerii. Totodată se evidențiază opiniile bune în ce privește șeful coordonator al filialelor în toate ipostazele de comunicare asupra cărora au fost chestionați respondenții. Șefii de birouri și servicii au o opinie asupra comunicării pe diferite niveluri apropiată de a majorității angajaților, ceea ce înseamnă că realizează eventualele deficiențe în comunicare. Membrii conducerii instituției oscilează de la o situație de comunicare la alta între o opinie mai bună decât a majorității sau opinii dispersate, în sensul că managementul superior nu are o viziune unitară asupra situației comunicării în instituție, fiecare are altă părere. 2. RAPORTAREA LA SUPERORII IERARHICI Răspunsul șefului ierarhic în cazul în care ați făcut o propunere privind activitatea din bibliotecă : nu e cazul 17 20,5 6 8,8 Total 83 100,0 68 100,0 Frecvență Procent Frecvență Procent aplicată 29 34,9 47 69,1 bună, dar neaplicată 24 28,9 12 17,6 nu bună 4 4,8 1 1,5 nu am primit răspuns 9 10,8 2 2,9 68 Hermeneutica Bibliothecaria - Antologie Philobiblon - Volumul V Ce informație ne aduc răspunsurile la această întrebare? Faptul că angajații fac sau nu propuneri, ne spune deja ceva despre relația dintre angajați și superiori, iar dacă aceste propuneri sunt și apreciate și mai ales puse în aplicare , putem deduce existența unei relații bune între superior și angajați, benefică pentru bunul mers al instituției. Propunerile făcute de angajați superiorilor au fost în mare măsură puse în aplicare la filiale, pentru 69% dintre respondenți sau cel puțin au fost apreciate, chiar dacă nu aplicate (18 %). În centrală 35% din respondenți au făcut propuneri ce au fost aplicate și 29 % au făcut propuneri considerate bune, dar neaplicate. Cei care nu au primit nici un răspuns sunt 11% în centrală și doar 3% la filiale, în schimb în centrală este un procent de 21 % din respondenți care nu au făcut propuneri, în timp ce la filiale doar 9% nu au făcut. În ce privește șefii de servicii sau birouri, se pare că au întâmpinat mai mult interes din partea conducerii la filiale. În centrală ori nu au fost aplicate propunerile, ori nu s-a primit răspuns. Relațiile dintre șefi și angajați se prezintă mai bine și sub acest aspect la filiale. Centrală Filiale: 69 Hermeneutica Bibliothecaria - Antologie Philobiblon - Volumul V Nu ați făcut propuneri: Nu au făcut propunere angajați din clădirea centrală angajați de la filiale Frecvență Procent Frecvență Procent mulțumit 21 25,3 28 41,2 nereceptivitate 25 30,1 7 10,3 alt motiv 4 4,8 2 2,9 nu e cazul 33 39,8 31 45,6 Total 83 100,0 68 100,0 Motivul pentru care nu s-au făcut propuneri privind activitatea din bibliotecă, este pentru 30% din respondenți din centrală neîncrederea în receptivitatea superiorilor și faptul că sunt relativ mulțumiți cu starea de lucruri actuală pentru 25% din aceștia. La filiale sunt 41% care motivează lipsa de propuneri prin faptul că sunt mulțumiți și doar 10% sunt neîncrezători în faptul că superiorii vor fi receptivi. Dintre șefii de birouri și servicii din centrală, sunt doi care nu au făcut propuneri pentru că nu se așteaptă la receptivitate din partea superiorilor, iar ceilalți trei au făcut propuneri. La filiale 4 șefi nu sunt în situația de a nu fi făcut propuneri și alți doi sunt mulțumiți, deci nu au avut de propus schimbări. Cei care au făcut propuneri se regăsesc în tabel la „nu e cazul”. Prin „mulțumit cu starea de lucruri actuală” înțelegem că nu a fost nici un motiv pentru a face propuneri . Procentul celor care nu au încredere în receptivitatea șefului este în centrală unul destul de ridicat, aproape o treime din respondenți. Centrală - șefi birouri și servicii 70 Hermeneutica Bibliothecaria - Antologie Philobiblon - Volumul V Adresant în cazul unor probleme de rezolvat sau a unor nemulțumiri legate de serviciu: În cazul unor probleme de rezolvat sau a unor nemulțumiri legate de serviciu, a căror soluționare depinde de superiori, angajații apelează în primul rând la superiorul ierarhic atât în centrală cît și la filiale. Astfel, 77% din respondenții din centrală se adresează șefului ierarhic și 74% din respondenții de la filiale, iar în centrală există un procent de 16% care preferă să accepte situația așa cum e, în timp ce la filiale 24% din respondenți , adică un sfert apelează la șeful coordonator. În ce privește șefii de servicii și birouri, și aceștia respectă ierarhia, cu o excepție în centrală, care se adresează directorului adjunct . Total 83 100,0 68 100,0 la filiale probleme centrală angajați de Frecvență Procent Frecvență Procent șeful ierarhic 64 77,1 50 73,5 directorul adjunct 3 3,6 1 1,5 directorul general 3 3,6 - - acceptați situația 13 15,7 - - alt răspuns - - 1 1,5 va adresați șefului coordonator - - 16 23,5 71 Hermeneutica Bibliothecaria - Antologie Philobiblon - Volumul V 17. Sarcinile de serviciu descrise în fișa postului sunt în concordanță cu ceea ce faceți efectiv ? 9 În centrală 23% din respondenți consideră că doar parțial sarcinile din fișa postului sunt în concordanță cu ceea ce fac efectiv, iar la filiale 27%. Și printre șefii de servicii și birouri sunt unii care nu consideră că sarcinile lor sunt în concordanță totală cu fișa postului: 2 din 5 șefi în centrală și 1 din 6 la filiale. Sarcinile din fisa postului in concordanta cu ce faceți? angajați din clădirea centrală angajați de la filiale Frecvență Procent Frecvență Procent da 63 75,9 46 67,6 nu 1 1,2 3 4,4 parțial 19 22,9 18 26,5 Total 83 100,0 67 98,5 non răspuns 1 1,5 Total 68 100,0 72 Hermeneutica Bibliothecaria - Antologie Philobiblon - Volumul V Sarciniile din fișa postului sînt în concordanță ce faceți ? - filiale I partial 1 da 5 Atribuțiile de serviciu în raport cu pregătirea și abilitățile personale Sunt considerate potrivite de către majoritatea respondenților, așa cum era de așteptat. Există și un procent de 11%, care găsesc prea puțin solicitante sarcinile lor si alții 7% care le găsesc prea solicitante (în centrală), în timp ce la filiale sunt 9% din respondenți care consideră prea solicitante sarcinile lor și un procent nesemnificativ le consideră prea puțin solicitante. Printre șefii de servicii și birouri părerile sunt împărțite: 2 consideră sarcinile prea puțin solicitante, 2 potrivite și unul 73 Hermeneutica Bibliothecaria - Antologie Philobiblon - Volumul V prea solicitante în clădirea centrală, iar la filiale din 6 șefi 5 aleg varianta „potrivite” și unul spune că petrece prea mult timp la public. Atribuțiile de serviciu 5 angajați din clădirea centrală angajați de la filiale Frecvență Procent Frecvență Procent prea solicitante 6 7,2 6 8,8 potrivite 65 78,3 60 88,2 prea puțin solicitante 9 10,8 1 1,5 alt răspuns - - 1 1,5 Total 80 96,4 68 100,0 Non răspuns 3 3,6 Total 83 100,0 Șefi centrală 74 Hermeneutica Bibliothecaria - Antologie Philobiblon - Volumul V Vi s-au modificat sarcinile din fișa postului ? Modificare sarcini lisa post angajați din clădirea centrală angajați de la filiale Frecvență Procent Frecvență Procent da 39 47,0 27 39,7 nu 42 50,6 41 60,3 modificare sarcini nu și fișă 1 1,2 - - Total 82 98,8 68 100,0 Non răspuns 1 1,2 Total 83 100,0 În ultimul an au fost modificate multe fișe de post, la 47% din respondenții din centrală și la 40% de la filiale. În ce privește șefii de birouri și servicii din centrală, unul a avut fișa postului modificată, iar la filiale jumătate din șefi, adică 3 din 6. Așadar avut loc modificări ale sarcinilor pentru mulți angajați atât la centrală cît și la filiale + aceasta însemnând de regulă și eforturi de adaptare la noile sarcini. 75 Hermeneutica Bibliothecaria - Antologie Philobiblon - Volumul V Modificare sarcini fișa post - filiale da 3 Modificare consecutiv unei discuții cu șeful ierarhic? Din cei cărora li s-au modificat fișele postului , în centrală jumătate declară că acest lucru s-a făcut fără o discuție prealabilă cu șeful ierarhic iar la filială, o treime sunt în această situație. Consecutiv unei discuții cu șeful ierarhic ? angajați din clădirea centrală angajați de la filiale Frecvență Procent Frecvență Procent da 20 24,1 19 27,9 nu 19 22,9 10 14,7 nu e cazul 42 50,6 39 57,4 Total 81 97,6 68 100,0 non răspuns 2 2,4 Total 83 100,0 Egalitate în tratament din partea superiorilor Întrebați dacă consideră că primesc din partea superiorilor un tratament egal cu cel al colegilor 30% spun că nu în centrală și mai puțini, 13% la filiale. Unii au ales varianta de răspuns „altă părere”, însă din păcate fără să o și exprime, doar unul specificînd că : „ criteriile de apreciere a activității nu sunt consecvente'” la flale și în centrală, sunt două răspunsuri, unul „nu știu”, altul: „în general da, dar în unele situații diferă poate”. Bineînțeles că percepția asupra egalității este una subiectivă, nemulțumiri în acest sens putând să apară nu doar pornind de la o bază reală, însă un procent de 30 % este unul destul de ridicat ca să nu aibă o motivație reală. 76 Hermeneutica Bibliothecaria - Antologie Philobiblon - Volumul V Tratament egal din partea superiorilor? angajați din clădirea centrală angajați de la filiale Frecvență Procent Frecvență Procent da 53 63,9 54 79,4 nu 22 26,5 9 13,2 alta părere 3 3,6 4 5,9 Total 78 94,0 67 98,5 non răspuns 5 6,0 1 1,5 Total 83 100,0 68 100,0 Șefii de birouri și servicii nu sunt nici ei unanimi în a considera că primesc un tratament egal. Centrală Filiale: 77 Hermeneutica Bibliothecaria - Antologie Philobiblon - Volumul V Percepția conducerii asupra satisfacției angajaților vis a vis de comunicarea cu superiorii. În ce privește percepția pe care conducerea o are asupra mulțumirii sau nemulțumirii majorității angajaților vis a vis de modul în care decurge comunicarea cu superiorii, 3 consideră că majoritatea sunt mulțumiți, unul nu știe, altul consideră că nu e posibil și altul e de părere că nu. Părerile sunt și aici dispersate. Concluzii: Toate problemele ridicate aici tratează despre relația cu șeful ierarhic, a cărei calitate este o premisă a unei desfășurări corecte a lucrului. Reacția sau lipsa de reacție a superiorului în fața unor propuneri făcute de angajați, abținerea de a face propuneri, suprapunerea dintre sarcinile concrete de serviciu și cele din fișa postului, percepția asupra atribuțiilor de servici, modificarea sarcinilor din fișa postului și faptul că eventualele modificări s-au făcut sau nu după consultarea celui vizat, percepțiile privind egalitatea în tratament precum și asupra mulțumirii angajaților vis a vis de comunicarea cu superiorii, arată că este loc de mai bine și acesta mai ales în privința centralei. Dacă pentru 7O% din respondenții de la filiale propunerile făcute către superior au fost și aplicate, în centrală doar pentru 35%, iar șefii de servicii din centrală nu au primit răspuns sau nu li s-au aplicat propunerile. Procentul celor care nu au făcut propuneri în centrală pentru că nu au încredere în receptivitatea șefului este destul de ridicat, aproape o treime din respondenți. În cazul unor probleme de serviciu sau a unor probleme de rezolvat majoritatea se adresează așa cum este firesc superiorului ierarhic, dar există un procent de 16% care se resemnează să accepte situația așa cum e în centrală 24% la filiale sunt care se adresează mai degrabă șefului coordonator. În centrală doar unul din șefii de serviciu se adresează directorului adjunct nu șefului sau direct. Sarcinile de serviciu coincid doar parțial cu descrierea din fișa postului pentru un procent destul de ridicat atît în centrală cît și al filiale: 23% respectiv 27%, în condițiile în care în ultimul an au fost deja modificate pentru foarte mulți fișele postului, pentru 47 % din respondenții din centrală și 40% din cei de la filiale. Aceste modificări s-au făcut fără o consultare prealabilă cu angajatul vizat pentru jumătate din cei în cauză la centrală și pentru o treime din cei în cauză de la filiale. Percepția asupra egalității de tratament din partea superiorilor este pentru aproape o treime din angajații centralei negativă, iar opinia șefilor asupra mulțumirii angajaților privind calitatea comunicării este dispersată, cu o dominantă optimistă: din 6 trei consideră că angajații 78 Hermeneutica Bibliothecaria - Antologie Philobiblon - Volumul V sunt mulțumiți, unul nu știe, altul alege varianta ”așa ceva nu e posibil” (adică angajați mulțumiți) și altul spune că nu sunt mulțumiți. 3. MODALITĂȚI ȘI CĂI DE COMUNICARE A INFORMAȚIILOR ȘI DECIZIILOR Părerea privind calea pe care ar fi recomandat ca angajații unei instituții să fie informați asupra hotărârilor conducerii care îi privesc direct sau indirect: Cale de informare ideală angajați din clădirea centrală angajați de la filiale Frecvență Procent Frecvență Procent șeful ierarhic, personal 29 34,9 28 41,2 șeful ierarhic, ședințe 39 47,0 25 36,8 colegii din departament - - 1 1,5 Note informative 14 16,9 13 19,1 alte surse - - 1 1,5 Total 82 98,8 68 100,0 1 1,2 83 100,0 Cale de comunicare ideală a hotărârilor conducerii este considerată, după așteptări, prin intermediul șefului , însă părerea este împărțită între comunicare personală și cea în cadrul ședințelor, mai eficientă în principiu, mai ales în clădirea centrală, unde lumea se poate întruni mai ușor. Opțiunea imediat următoare este aceea a Notelor informative, care însă nu se practică în prea mare măsură la ora actuală. Din șefii de birouri și servicii în centrală 5 preferă comunicare prin intermediul ședințelor și unul personal, iar la filiale părerile sunt împărțite între șeful ierarhic prin intermediul ședințelor, șeful ierarhic, personal, apoi Note informative. La fel și în cazul mangementului superior. Centrală: 79 Hermeneutica Bibliothecaria - Antologie Philobiblon - Volumul V Filiale: Cale de informare ideală - management superior 80 Hermeneutica Bibliothecaria - Antologie Philobiblon - Volumul V Calea pe care angajații BCU află de regulă despre hotărârile conducerii care îi privesc Modalitățile de comunicare a deciziilor la care se recurge în mod uzual sunt conform respondenților din centrală multiple, nu există o cale de transmitere predominantă: 24% cea prin care șeful ierarhic informează personal, 22% informare în cadrul ședințelor, 15% colegii din alte departamente, 12% alte surse etc. Există și un procent ridicat, 12% de non răspunsuri . Șefii de servicii și birouri din centrală, la fel ca și restul angajaților, demonstrează că nu există o cale predominantă de transmitere a deciziilor, unul evită să dea un răspuns, iar restul fiecare dau câte un alt răspuns. La filiale există o majoritate de răspunsuri pentru comunicarea personală de către șeful ierarhic, 53%, iar dintre șefii de servicii sau birouri din filiale 3 indică variante comunicării personale de către șef și 2 cea a Notelor informative. E de presupus că la filiale ședințele nu sunt foarte la îndemână, fiind dificil să aduni la un loc oameni care lucrează toți la public, însă nici transmiterea personală de către șef a deciziilor nu poate fi făcută către fiecare angajat, doar unora, care astfel transmit mai departe. Notele informative scrise ar fi cea mai potrivită cale de informare, însă nu par să fie uzuale, nici în centrală, nici la filiale. Cale de informare reală angajați clădirea centrală angajați de la filiale Frecvență Procent Frecvență Procent șeful ierarhic, personal 20 24,1 36 52,9 șeful ierarhic, ședințe 18 21,7 8 11,8 colegii din departament 7 8,4 11 16,2 colegii din alte departamente 12 14,5 6 8,8 Note informative 6 7,2 4 5,9 alte surse 10 12,0 2 2,9 Total 73 88,0 67 98,5 Non răspuns 10 12,0 1 1,5 Total 83 100,0 68 100,0 Există o diferență între situația ideală și cea reală, atît în centrală cît și la filiale. Dacă în mod ideal s-ar prefera mai mult comunicarea hotărârilor conducerii (care ii vizează pe angajați) prin intermediul ședințelor, direct fiecărui angajat sau prin Note informative, în realitate la ședințe se recurge destul de puțin atît în centrală cît și la filiale, iar Notele informative nu prea au loc. Comunicarea direct angajatului de către șeful ierarhic pare să fie o practică la filiale și este considerată o soluție de către un procent ridicat atât la filiale cît și în centrală, deși este contraproductivă, unui șef nefiindu-i la îndemână să transmită personal fiecărui angajat hotărârile managementului. Alta ar fi situația dacă ar fi fost vorba doar de decizii în care angajatul este singurul vizat, în mod personal. 81 Hermeneutica Bibliothecaria - Antologie Philobiblon - Volumul V 82 Hermeneutica Bibliothecaria - Antologie Philobiblon - Volumul V Cale de informare reala □ șeful ierarhic, personal □ șeful ierarhic, ședințe □ colegii din departament i-| colegii din alte “departamente □ Note informative □ alte surse 9. Sursa de informare asupra proiectelor de viitor ale BCU: În centrală sunt două surse de informații asupra proiectelor de viitor aproximativ în egală măsură citate, superiorul ierarhic, 33% și întâmplarea, 34%, ceea ce ne trimite cu gândul la diferențe în funcție de departament, respectiv șef ierarhic, în sensul că probabil unii transmit de regulă informațiile, alții nu. La filiale, cea mai citată sursă de informație este șeful ierarhic, pentru 34% din respondenți, urmată de poșta electronică, pentru 16% din aceștia, întâmplarea, 12%, Buletinul informativ, 10%. De remarcat este că din cei 5 șefi de servicii sau birouri din centrală care au răspuns, 3 află întâmplător despre proiectele viitoare ale BCU, Intranetul și Buletinul Informativ, constituie sursele de informații pentru ceilalți doi. La filiale situația este diferită: din cei 6 șefi de birouri și servicii, 4 menționează superiorul ierarhic, unul colegii și altul e-mailul. Intranet 3 3,6 5 7,4 poșta electronică 8 9,6 11 16,2 Alta sursă 2 2,4 3 4,4 Total 80 96,4 68 103,0 Non răspuns 3 3,6 Total 83 100,6 întâmplător 28 33,7 8 11,8 Buletinul informativ 5 6,0 7 10,3 83 Hermeneutica Bibliothecaria - Antologie Philobiblon - Volumul V Informații despre proiectele viitoare ale BCU poșta electronică 84 Hermeneutica Bibliothecaria - Antologie Philobiblon - Volumul V Membrii conducerii superioare a BCU, întrebați asupra modalităților de comunicare a deciziilor la care managementul superior apelează de regulă, prin răspunsurile lor arată că nu există o practică stabilă în această privință: 3 dintre ei consideră că șefii coordonatori transmit informații la șefii de servicii, care la rândul lor transmit mai departe, unul consideră că se transmite informația către o persoană, urmând ca această să difuzeze mai departe, unul spune că informațiile sunt comunicate în cadrul ședințelor informative regulate, iar altul menționează că modalitatea variază de la un departament la altul. Modalitatea de comunicare a deciziilor Modalitatea de comunicare a deciziilor □ ierarhic □ telefonul fara fir □ ședințe □ alta Existența unei proceduri stabile de transmitere a deciziilor În ce privește existența unei proceduri stabile de transmitere a deciziilor conducerii bibliotecii, către angajați, din 6 răspunsuri, 4 consideră că există și 2 că nu. Ce putem înțelege este că ori există această procedură și nu este respectată, ori doar unii dintre membrii conducerii apelează regulat la o anumită modalitate de transmitere a deciziilor și răspund doar în numele lor. Este evident din analiza răspunsurilor și la această întrebare, și la cele precedente, ca nu există o regulă comună, care să fie și aplicată . 85 Hermeneutica Bibliothecaria - Antologie Philobiblon - Volumul V Exista o procedura stabila de transmitere a deciziilor ? Ida □ nu Conceptul de „transparență” în contextul BCU: În centrală opțiunile pentru cuvântul „transparență” în contextul BCU se concentrează în zona răspunsului : „nu e potrivit” 33%, apoi „e parțial potrivit” 21% urmat de „un deziderat al conducerii” 15% . Există și un procent destul de ridicat de abțineri de la răspuns: 15%. La filiale răspunsurile privind transparența optează în mai mare măsură pentru „deciziile din serviciu”, 34 % , pentru varianta „e parțial potrivit”, 24% și 19% „un deziderat al conducerii”. Din centrală 7% consideră că transparența ar descrie modul în care se iau deciziile la vârf, în timp ce la filiale, ceva mai mulți, adică 13% din respondenți. Șefii de birouri și servicii și membrii managementului superior au opinii diferite, de la parțial potrivit la deciziile din interiorul departamentului și deziderat al conducerii. e parțial potrivit 17 20,5 16 23,5 altă părere 1 1,2 Total 71 85,5 67 98,5 0 12 14,5 1 1,5 Total 83 100,0 9 13,2 deciziile din serviciu 8 9,6 23 33,8 deziderat al conducerii 12 14,5 13 19,1 nu e potrivit 27 32,5 6 8,8 86 Hermeneutica Bibliothecaria - Antologie Philobiblon - Volumul V Centrală: Transparența Filiale: 87 Hermeneutica Bibliothecaria - Antologie Philobiblon - Volumul V Transparenta □ o □ deciziile la virf □ deciziile din serviri I deziderat al conducerii □ nu e potirvit □ e parțial potrivit □ alta părere Obișnuiți să citiți Buletinul Informativ ? Putem constata că Buletinul Informativ este citit într-o măsură destul de mare, chiar dacă cei mai mulți doar uneori ( 50%). Citiți Buletinul Informativ ? angajați din clădirea centrală angajați de la filiale Frecvență Procent Frecvență Procent da, fiecare apariție 27 32,5 27 39,7 da, uneori 43 51,8 34 50,0 nu, niciodată 13 15,7 4 5,9 Total 83 100,0 65 95,6 non răspuns 3 4,4 Total 68 100,0 88 Hermeneutica Bibliothecaria - Antologie Philobiblon - Volumul V Centrală Citiți Buletinul Informativ : Filiale Citiți Buletinul Informativ ?- filiale 9 nu, niciodată da, uneori 1 4 89 Hermeneutica Bibliothecaria - Antologie Philobiblon - Volumul V Cititi Buletinul Informativ ? Ida, fiecare apariție □ da, uneori □ nu, niciodată Intranetul îl accesați : Intranetul pare să fie accesat chiar dacă nu neapărat frecvent: în centrală cei mai mulți, 47% accesează ocazional Intranetul, dar la filiale tot atâția accesează săptămânal, iar 28% lunar. Acest lucru se întâmplă în ciuda faptului că majoritatea informațiilor din paginile Intranetului sunt destul de vechi, neactualizate, cu unele excepții desigur, precum statisticile lunare a prelucrărilor în Aleph. Intranetul îl accesați : angajați din clădirea centrală angajați de la filiale Frecvență Procent Frecvență Procent săptămânal 19 22,9 32 47,1 lunar 18 21,7 19 27,9 ocazional 39 47,0 11 16,2 niciodată 5 6,0 0 0 Total 81 97,6 62 91,2 non răspuns 2 2,4 6 8,8 Total 83 100,0 68 100,0 90 Hermeneutica Bibliothecaria - Antologie Philobiblon - Volumul V Centrală La filiale toți șefii răspund că săptămânal accesează Intranetul. Conducere Intranetul il accesați : □ saptarrinal □ lunar □ ocazional □ niciodată Intranetul - o bună modalitate de informare a angajaților ? Toți membrii conducerii BCU care au răspuns la chestionare sunt unanimii în a considera Intranetul o bună modalitate de informare a angajaților. 91 Hermeneutica Bibliothecaria - Antologie Philobiblon - Volumul V Frecventa ședințelor : □ lunar □ semestrial □ ocazional □ foarte rar □ alt răspuns Intranetul e o buna modalitate de informare a angajați lor ? □ da □ nu Frecvența ședințelor Pornind de la premisa că ședințele pot fi o bună modalitate de diseminare a informațiilor profesionale, și un mediu propice comunicării profesionale am dorit să văd care e frecvența cu care se organizează. Răspunsurile sunt concentrate în centrală pe „ocazional” 51% și foarte rar 25%, iar la filiale 69 % ocazional și 13% foarte rar. Răspunsurile șefilor arată și ele că ședințele nu sunt foarte uzuale. 92 Hermeneutica Bibliothecaria - Antologie Philobiblon - Volumul V Frecvența ședințelor in cadrul serviciului angajați din clădirea centrală angajați de la filiale Frecvență Procent Frecvență Procent lunar 7 8,4 5 7,4 semestrial 3 3,6 5 7,4 ocazional 42 50,6 47 69,1 foarte rar 21 25,3 9 13,2 alt răspuns 7 8,4 2 2,9 Total 80 96,4 68 100,0 Non răspuns 3 3,6 Total 83 100,0 Centrală Frecvența ședințelor în cadrul serviciului 93 Hermeneutica Bibliothecaria - Antologie Philobiblon - Volumul V Filiale Lămurirea problemelor angajați din clădirea centrală angajați de la filiale Frecvență Procent Frecvență Procent sub 50% 29 34,9 10 14,7 peste 50% 34 41,0 40 58,8 peste 90% 8 9,6 16 23,5 nu am participat la ședințe 4 4,8 Total 75 90,4 66 97,1 non răspuns 8 9,6 2 2,9 Total 83 100,0 68 100,0 La filiale 59% din respondenți consideră că ședințele au dus la lămurirea problemelor concrete de serviciu în proporție de peste 50% și 24% în procent de peste 90%, iar în centrală părerile sunt practic împărțite între rezolvare sub 50% și peste 50%, doar 10% din respondenți consideră că în proporție de 90% ședințele au lămurit problemele. 94 Hermeneutica Bibliothecaria - Antologie Philobiblon - Volumul V La șefii de la filiale lipsește un răspuns și restul de 5 consideră că ședințele au dus în proporție de peste 50% la rezolvarea problemelor. Din membrii conducerii bibliotecii 2 consideră o rezolvare sub 50% și 4 peste 50% a problemelor în urma ședințelor. Pe scurt ședințele se țin rar și nu au o eficacitate foarte mare, după spusele angajaților. Conducere Lămurirea problemelor □ sub 50% □ peste 50% □ peste 90% h nu am participat la sedinte/nu au avut loc 95 Hermeneutica Bibliothecaria - Antologie Philobiblon - Volumul V Concluzii O procedură stabilă de transmiterea a deciziilor conducerii către angajați nu există, sau cel puțin nu este aplicată, iar modalitatea de comunicare a deciziilor la care managementul apelează de regulă variază de la un caz la altul (transmiterea către angajați prin intermediul șefilor coordonatori către șefii din subordine care la rândul lor transmit angajaților sau transmiterea informației către o persoană care spune mai departe colegilor ori comunicarea în cadrul ședințelor sau diferite modalități de transmitere a informației funcție de departament). Comunicarea informațiilor de interes general și discutarea problemelor prin intermediul ședințelor se întâmpla rar și e destul de ineficace, Note informative nu prea se fac, informațiile despre proiectele de viitor ale bibliotecii se află de către multă lume din centrală întâmplător, la filiale sunt mai multe surse, în primul rând șeful ierarhic, apoi poșta electronică, întâmplarea, Buletinul informativ . Dacă la filiale destul de mulți spun că „transparența” caracterizează deciziile din serviciu sau că este un concept parțial potrivit, în centrală „transparența” nu e un concept potrivit sau e unul parțial potrivit pentru mai mulți respondenți, însă nu pare să caracterizeze deciziile din serviciul căruia îi aparțin respondenții. Pentru 15 % din centrală, respectiv 19% de la filiale transparența este un deziderat al conducerii, iar în ce privește deciziile la vârf, 7% din centrală și 13% de la filiale consideră că sunt caracterizate de transparență. Buletinul informativ este destul de citit, probabil interesul este funcție și de tipul de informație furnizat de acesta, iar Intranetul este și el accesat ocazional în ciuda stagnării informațiilor, unele fiind cam învechite. Toți respondenții din conducerea instituției sunt de acord că Intranetul este o bună modalitate de informare a angaja-ților asupra diferitelor aspecte profesionale, iar încât hotărâre în direcția actualizării constante a informației postate acolo ar fi de competența sa. Impresia pe care ne-o lasă răspunsurile obținute privind modalitățile și căile de comunicare a informațiilor și deciziilor este că acestea nu sunt utilizate eficient, neexistând reguli stabile de transmitere a informațiilor și verificare a receptării acestora de către angajați. În condițiile acestea este firesc să existe nemulțumiri și suspiciuni în rândul angajaților, dar mai problematic este faptul că lipsa de organizare în transmiterea informațiilor impietează asupra lucrului în bibliotecă, asupra relațiilor de muncă, în condițiile în care nu sunt necesare eforturi foarte mari pentru a îmbunătăți comunicarea. Informarea asupra deciziilor, asupra schimbărilor ce se proiectează, asupra condițiilor de promovare și recompensare, asupra diferitelor aspecte ale vieții profesionale prin intermediul notelor informative regulate, accesibile tuturor angajaților, organizarea periodică a unor întruniri profesionale, în care angajații să fie și informați, dar să și aibă ocazia de a discuta problemele de serviciu, cu care se confruntă, actualizarea permanentă a Intranetului și în general stabilirea și respectarea unor proceduri de comunicare a deciziilor conducerii sunt soluții la îndemâna conducerii, care ar avea un impact pozitiv asupra tuturor ipostazelor de comunicare. 96 Hermeneutica Bibliothecaria - Antologie Philobiblon - Volumul V 4. PROPUNERI PENTRU ÎMBUNĂTĂȚIREA COMUNICĂRII Propuneri pentru îmbunătățirea comunicării au făcut 22% din respondenți în centrală și 25% la filiale. Propunerile sunt redate mai jos: Propuneri pentru îmbunătățirea comunicării : angajați din clădirea centrală angajați de la filiale Frecvență Procent Frecvență Procent da 18 21,7 17 25,0 nu 64 77,1 51 75,0 Total 82 98,8 68 100,0 non răspuns 1 1,2 Total 83 100,0 Centrală Propuneri pentru îmbunătățirea comunicării Filiale 97 Hermeneutica Bibliothecaria - Antologie Philobiblon - Volumul V Propuneri pentru îmbunătățirea comunicării - conducere BCU da Propuneri pentru îmbunătățirea comunicării: Propuneri făcute de către membrii ai managementului superior al BCU: 6. - formarea de echipe de lucru pe teme /probleme profesionale cu întâlniri periodice; - întâlniri de lucru periodice la toate nivelele de conducere; - comunicări scrise ale deciziilor luate la nivel superior și postate pe Intranet; 3. - înțelegerea noțiunii de comunicare a fiecărui angajat; - materiale consultabile pe Intranet; - mai multă seriozitate și implicare în problemele profesionale; - descurajarea „săltării” etapelor normale de comunicare și mai ales a metodelor deficitare (comunicare pe grupuri); Propuneri făcute de către angajații din clădirea centrală 79 - Comunicarea, părerea mea este că se realizează. Unde apar puncte deficitare sunt legate de orgolii și impunerea forțată a unor aspecte. Acest lucru s-ar putea înlătura prin participarea colegilor la unele cursuri / traininguri de comunicare, organizate de lectori în psihologie; acest lucru este posibil, bineînțeles, dacă ar exista fonduri. Aceste cursuri pot deschide orizonturi și pentru cei orgolioși „că doar părerea mea este bună” și dau și încrederea în sine , pentru cei care din diferite motive nu îndrăznesc să-și spună părerea. Este o investiție pe termen lung, dar dă rezultate. 77 - stabilirea obiectivelor la începutul fiecărui an; 98 Hermeneutica Bibliothecaria - Antologie Philobiblon - Volumul V - discuții particulare și în cadrul ședințelor, cu șefii, în care să motiveze sau să comunice ce așteptări au de la fiecare, sau să motiveze acordarea anumitor premii; 75 - Căsuțe poștale pentru fiecare angajat. Astfel fiecare angajat ar putea comunica mai eficient cu celelalte compartimente, mai ales atunci când dorește să păstreze anonimatul într-o sesizare. De asemenea ar putea plasa fluturași cu informații necesare doar pentru anumite compartimente fără a accesa lista de „anunțuri” care îi privește pe toți angajații. 74 - De ce să fac ? oricum nu se iau in considerare ... 59 - Ar trebui să se discute mai mult cu subalternii. Am convingerea că în instituția noastră există potențial uman pregătit, de valoare, care face și ar face mai mult, dar nu este motivat, încurajat și poate nici nu i se cere părerea (nu sunt suficient de importanți). De asemenea ar trebui creat un climat mai de încredere, în ideea ca angajații să aibă curajul de a supune deschis ce gândesc, de a-și exprima părerile și ideile. Poate există idei, păreri și voci, care neascultate se pierd undeva, cu regret, în neant. O părere, un gând expus, nu înseamnă un afront la adresa cuiva. 56 - atelierele Philobiblon sunt căi de comunicare neexploatate decît în foarte mică măsură 54 - Reuniuni de lucru; 51 - Consider că singura cale de comunicare neexploatată îndeajuns este cea personală. 33 - Un grad de profesionalism mai ridicat din partea personalului concomitent cu un grad de disponibilitate mai mare din partea angajaților față de cititori -amabilitate și oferirea unor soluții concrete la problemele întâmpinate de cititori. 32 - Inutil 31 - Transparență. Salariile și premiile nu ar trebui să fie confidențiale, având în vedere că suntem o instituție bugetară, iar salariile se acordă după punctaje, în urma evaluării (dacă îndeplinești anumite cerințe, primești un anumit salariu, deci nici un secret nu ar trebui să se facă din acest lucru. Doar la firme particulare patronul are dreptul să împartă retribuția după bunul său plac și să suporte consecințele. La fel și pentru acordarea premiilor ar trebui să fie respectate niște criterii de acordare, anunțate din timp, iar dacă te încadrezi, primești premiu, dacă nu te încadrezi, măcar știi de ce ai fost omis, dar în orice caz măcar să se anunțe că 99 Hermeneutica Bibliothecaria - Antologie Philobiblon - Volumul V se dau aceste premii, doar anumitor persoane, dacă totul e secret apare senzația de „mânărie”. 24 - Se acceptă foarte greu orice schimbare a modelului tradițional în care se desfășoară activitățile - mă refer la servirea prin curieri a publicațiilor solicitate la sălile de lectură I - III; 22 - Ar trebui îmbunătățită comunicarea dintre șefii coordonatori și cei din subordine. Informațiile de la vârf nu ajung în jos decât pe alte căi decât cele care ar trebui și cu adăugirile „Inerente” comunicării deficitare ! Ar fi utilă reluarea întâlnirilor anuale, pe departamente sau chiar pe bibliotecă, din mai multe motive: - cunoașterea structurii organizatorice a bibliotecii de către toți angajații, precum și problemele și /sau realizările din fiecare departament; - cunoașterea noilor angajați și a proiectelor derulate în fiecare departament sau bibliotecă - recunoașterea meritelor profesionale ale colegilor, promovarea lucrărilor științifice elaborate de aceștia sau a proiectelor realizate (reorganizarea unei noi săli, biblioteci etc.) - identificare problemelor comune mai multor departamente și găsirea unor soluții cît mai eficiente, aplicabile unitar (ex. retroconversia, programul prelungit, digitizarea, org. raft. liber) - necesitatea întocmirii unui raport de activitate pe bibliotecă anual, critic și proiectiv, strategic, etc. 14 - Sunt prea puțin importantă pentru a face propuneri și mai ales pentru ca acestea să fie luate în considerare. 12. - la următoarele angajări sa se pună accent pe comunicativitatea persoanelor. 7 - Informare on-line într-un spațiu bine definit. - Mai multă receptivitate la problemele celor din jur. Propuneri făcute de către angajații filialelor 4 - reuniuni de lucru regulate - folosirea listei „anunțuri” pentru toate problemele. 12 - Ședințe trimestriale cu superiorul ierarhic și cu coordonatorul de filiale; citirea integrală a rapoartelor personale de activitate. 13 - Ședințe în cadrul serviciului cel puțin o dată pe trimestru. Situațiile prezentate în raportul bibliotecii să fie relevante, sau cel puțin citite și luate în considerare. 49 - Între filială și centrala BCU 100 Hermeneutica Bibliothecaria - Antologie Philobiblon - Volumul V 51 - Transparență și imparțialitate. 53 - Prin organizarea unor ședințe de lucru. 54 - Reuniuni între bibliotecarii filialelor și cadrele didactice și apoi comunicarea către centrală a rezultatelor. (mai ales asupra bibliografiilor). Propunerile făcute se grupează în jurul a 4 tendințe, una predominantă -sugestii concrete de măsuri care ar putea fi luate pentru a favoriza o bună derulare a fluxului informațional, remarci asupra inutilității demersului (în sensul că nu se fac sugestii pentru că oricum nu are rost), care spun și ele ceva despre calitatea comunicării, neîncrederea fiind destul de prezentă printre angajați (lucru observat cu ocazia aplicării chestionarelor, unele persoane refuzând să completeze sau evitând anumite răspunsuri), o altă categorie care sunt de fapt remarci și nu propuneri sau nu propuneri sunt la obiect și în final sunt și câteva propuneri mai fanteziste, precum încurajarea anonimatului pentru o mai bună comunicare, sau o formare specială în domeniul comunicării. Reținem pentru concizie următoarele propuneri: - stabilirea obiectivelor la începutul fiecărui an (pentru a putea vedea la final ce sa realizat, iar pe parcurs pentru a putea ști ce să facem) - o mai mare valorizare a potențialului individual - motivare și stimulare a angajaților, luarea în considerare a părerilor exprimate de aceștia, mai multă atenție din partea superiorului acordată fiecărui angajat în parte) - organizarea unor reuniuni de lucru - îmbunătățirea comunicării dintre șefi coordonatori și șefii de servicii din subordine - mai multă transparență - încurajarea participării la reuniuni pe teme profesionale (atelierele Philobiblon) - comunicarea scrisă a informațiilor de importanță generală - întocmirea unui raport de activitate pe bibliotecă anual, critic și proiectiv, strategic - informarea on-line - Reuniuni între bibliotecarii filialelor și cadrele didactice 101 Hermeneutica Bibliothecaria - Antologie Philobiblon - Volumul V ANEXE: Chestionar unitatea centrală Stimați colegi, Biroul de Proiecte și promovări servicii realizează un studiu asupra comunicării în instituția noastră, cu scopul îmbunătățirii fluxului informațional și a relațiilor de lucru. Pentru acesta, vă rugăm să răspundeți la următoarele întrebări. Intenția noastră fiind de a obține o imagine de ansamblu asupra situației, nu suntem interesați de identitatea respondenților. Răspunsurile dumneavoastră vor fi confidențiale și anonime, urmând a fi supuse unor prelucrări statistice. Vă mulțumim pentru colaborare. 1. Cum apreciați în ansamblu eficiența comunicării privitor la problemele profesionale în cadrul BCU ? (alegeți doar una din variantele de răspuns) Comunicarea de sus în jos (dinspre șefi spre angajați) este: □ foarte bună □ bună □ acceptabilă □ deficitară □ ineficientă □ altă părere, care: ... Comunicare de jos în sus (dinspre angajați spre șefi) este: □ foarte bună □ bună □ acceptabilă □ deficitară □ ineficientă □ altă părere, care: ... Comunicarea în interiorul departamentului din care fac parte este: □ foarte bună □ bună □ acceptabilă □ deficitară □ ineficientă □ altă părere, care: ... Comunicarea între departamente este:' foarte bună □ bună □ acceptabilă □ deficitară □ ineficientă □ altă părere, care: ... 2. Dacă ați făcut șefului ierarhic o propunere privind activitatea desfășurată în bibliotecă, care a fost rezultatul : (alegeți doar una din variantele de răspuns) □ propunerea a fost considerată bună și a fost pusă în aplicare □ propunerea a fost considerată bună, însă nu a fost pusă în aplicare □ propunerea nu a fost considerată bună □ nu am primit nici un răspuns 3 Dacă nu ați făcut propuneri șefului ierarhic, de ce ? (alegeți doar una din variantele de răspuns) □ sunteți relativ mulțumit cu actuala stare de lucruri □ credeți că superiorii nu vor fi receptivi la propuneri □ alt motiv, care anume : 102 Hermeneutica Bibliothecaria - Antologie Philobiblon - Volumul V 4. Atunci când aveți o problemă de rezolvat sau o nemulțumire legată de serviciu, a cărei soluționare depinde de superiori, preferați să: (alegeți doar una din variantele de răspuns) □ discutați cu șeful ierarhic în speranța unei soluții □ discutați cu directorul adjunct cu atribuții în domeniul respectiv □ vă adresați directorului general □ acceptați situația așa cum e □ alt răspuns: 5. După părerea dumneavoastră pe ce cale ar fi recomandat să afle angajații unei instituții hotărârile conducerii care îi privesc (direct sau indirect): (alegeți doar una din variantele de răspuns) a) de la șeful ierarhic, personal b) de la șeful ierarhic în cadrul unor reuniuni de lucru c) de la colegii din același compartiment d) de la colegii din alte compartimente e) din Note informative ale conducerii f) din alte surse, care anume: . 6. Care din situațiile de mai sus se potrivește cu realitatea în cadrul instituției noastre (pe ce cale aflați de regulă despre hotărîrile conducerii, care vă privesc) (alegeți una din variantele de răspuns de la întrebarea nr. 5 ) a) b) c) d) e) f) 7. Numiți departamentele bibliotecii cu care aveți contactele: - cele mai dese : .................................... - cele mai bune : .................................... - cele mai rare : .................................... 1. Conducerea bibliotecii 2. Colecții speciale 3. Împrumut la domiciliu 4. Ghișeul de informații 5. Documentare 6. Contabilitate 7. Resurse umane 8. Biblioteci filiale 9. Proiecte și promovări servicii 10. Cercetare bibliografică (sălile Marino, Multimedia, Referințe și redacția Philobiblon) 11. Săli de lectură (Blaga, Psihologie, Profesori, Periodice, Cercetători) 12. Catalogare și Clasificare 13. Laboratorul de Informatică și Digitizare 14. Dezvoltarea colecțiilor și evidența publicațiilor 15. Serviciul administrativ, tehnic și achiziții publice 8. Numiți departamentele bibliotecii cu care ar fi bine să aveți contacte - mai dese : ........................................... 103 Hermeneutica Bibliothecaria - Antologie Philobiblon - Volumul V - mai bune : .......................................... - rare sau deloc : .................................... 9. Informațiile asupra proiectelor de viitor ale BCU, asupra diferitelor schimbări din BCU, le aflați de regulă din care sursă: (alegeți doar una din variantele de răspuns) □ superiorul ierarhic □ colegi din același serviciu □ de la colegi din alte servicii □ întâmplător □ Buletinul informativ □ Intranet □ Poșta electronică (e-mail) □ Altă sursă, care: 10. Cuvântul „transparență” în contextul BCU vi se pare că : (alegeți doar una din variantele de răspuns) □ descrie modul în care se iau deciziile la vârf □ descrie modul în care se iau deciziile în serviciul din care faceți parte □ este un deziderat al conducerii □ nu este potrivit □ este parțial potrivit □ altă părere, care: 11. Când aveți nevoie de colaborarea sau ajutorul colegilor din serviciu: (alegeți doar una din variantele de răspuns) □ aceștia sunt întotdeauna cooperanți □ de regulă sunt cooperanți □ unii din ei sunt cooperanți □ destul de greu cooperez cu colegii □ apelez la șeful ierarhic mai întâi □ alt răspuns 12. Obișnuiți să citiți Buletinul informativ ? (alegeți doar una din variantele de răspuns) □ da, la fiecare apariție □ da, uneori □ nu, niciodată 13. Intranetul îl accesați: (alegeți doar una din variantele de răspuns) □ săptămânal 104 Hermeneutica Bibliothecaria - Antologie Philobiblon - Volumul V □ lunar □ ocazional □ niciodată 14. Per ansamblu colaborarea între serviciile bibliotecii credeți că este : (alegeți doar una din variantele de răspuns) □ foarte bună □ bună □ acceptabilă □ deficitară □ foarte proastă □ altă părere, care ... 15. Cum percepeți comunicarea între șefii coordonatori pe de o parte și șefii de birouri servicii pe de altă parte: (alegeți doar una din variantele de răspuns) □ bună □ deficitară □ proastă □ nu știu cum comunică 16. Cum percepeți comunicarea între managementul superior (directori) și cel mediu (șefi coordonatori) (alegeți doar una din variantele de răspuns) □ bună □ deficitară □ proastă □ nu știu cum comunică 17. Sarcinile de serviciu descrise în Fișa postului sunt în concordanță cu ceea ce faceți efectiv ? (alegeți doar una din variantele de răspuns) □ da □ nu □ parțial 18. Cum vi se par atribuțiile de serviciu pe care le aveți în raport cu pregătirea și abilitățile pe care le aveți : (alegeți doar una din variantele de răspuns) □ prea solicitante □ potrivite □ prea puțin solicitante □ alt răspuns, care: ... 19. Vi s-au modificat în ultimul an sarcinile din fișa postului: □ da □ nu 20. Dacă da, acest lucru s-a făcut consecutiv unei discuții cu superiorul ierarhic □ da □ nu 21. Reuniunile de lucru (ședințele) în cadrul serviciul din care faceți parte au loc: □ lunar □ ocazional, nu regulat □ alt răspuns: ... □ semestrial □ foarte rar 105 Hermeneutica Bibliothecaria - Antologie Philobiblon - Volumul V 22. De regulă, reuniunile de lucru, (ședințele) la care participați, în ce procent apreciați că au dus la lămurirea problemelor concrete de serviciu (au adus soluții) : □ sub 50 % □ peste 50% □ peste 90% 23. Considerați că în general primiți din partea superiorilor un tratament egal cu cel al colegilor ? (alegeți doar una din variantele de răspuns) □ da □ nu □ altă părere 24. Dacă doriți să faceți propuneri pentru îmbunătățirea comunicării în bibliotecă (căi de comunicare neexploatate sau insuficient exploatate, sau alte sugestii asupra comunicării) : Vă mulțumim pentru colaborare ! Chestionar filială Stimați colegi, Biroul de Proiecte și promovări servicii realizează un studiu asupra comunicării în instituția noastră, cu scopul îmbunătățirii fluxului informațional și a relațiilor de lucru. Pentru acesta, vă rugăm să răspundeți la următoarele întrebări. Intenția noastră fiind de a obține o imagine de ansamblu asupra situației, nu suntem interesați de identitatea respondenților. Răspunsurile dumneavoastră vor fi confidențiale și anonime, urmând a fi supuse unor prelucrări statistice. Vă mulțumim pentru colaborare. 1. Cum apreciați în ansamblu eficiența comunicării privitor la problemele profesionale în cadrul BCU ? (alegeți doar una din variantele de răspuns) Comunicarea de sus în jos (dinspre șefi spre angajați) este: □ foarte bună □ bună □ acceptabilă □ deficitară □ ineficientă □ altă părere, care: ... Comunicarea de jos în sus (dinspre angajați spre șefi) este: □ foarte bună □ bună □ acceptabilă □ deficitară □ ineficientă □ altă părere, care: ... Comunicarea în interiorul departamentului din care fac parte este: □ foarte bună □ bună □ acceptabilă □ deficitară □ ineficientă □ altă părere, care: 106 Hermeneutica Bibliothecaria - Antologie Philobiblon - Volumul V Comunicarea între departamente este: □ foarte bună □ bună □ acceptabilă □ deficitară □ ineficientă □ altă părere, care: ... 2. Dacă ați făcut șefului ierarhic o propunere privind activitatea desfășurată în bibliotecă, care a fost rezultatul : (alegeți doar una din variantele de răspuns) □ propunerea a fost considerată bună și a fost pusă în aplicare □ propunerea a fost considerată bună, însă nu a fost pusă în aplicare □ propunerea nu a fost considerată bună □ nu am primit nici un răspuns 3 Dacă nu ați făcut propuneri șefului ierarhic, de ce ? (alegeți doar una din variantele de răspuns) □ sunteți relativ mulțumit cu actuala stare de lucruri □ credeți că superiorii nu vor fi receptivi la propuneri □ alt motiv, care anume : 4. Atunci când aveți o problemă de rezolvat sau o nemulțumire legată de serviciu, a cărei soluționare depinde de superiori, preferați să: (alegeți doar una din variantele de răspuns) □ discutați cu șeful ierarhic în speranța unei soluții □ discutați cu directorul adjunct cu atribuții în domeniul respectiv □ vă adresați directorului general □ acceptați situația așa cum e □ alt răspuns: □ vă adresați șefului coordonator al filialelor 5. După părerea dumneavoastră pe ce cale ar fi recomandat să afle angajații unei instituții hotărârile conducerii care îi privesc (direct sau indirect): (alegeți doar una din variantele de răspuns) g) de la șeful ierarhic, personal h) de la șeful ierarhic în cadrul unor reuniuni de lucru i) de la colegii din același compartiment j) de la colegii din alte compartimente k) din Note informative ale conducerii l) din alte surse, care anume: . 6. Care din situațiile de mai sus se potrivește cu realitatea în cadrul instituției noastre (pe ce cale aflați de regulă despre hotărîrile conducerii, care vă privesc) (alegeți una din variantele de răspuns de la întrebarea nr. 5 ) a) b) c) d) e) f) 107 Hermeneutica Bibliothecaria - Antologie Philobiblon - Volumul V 7. Numiți departamentele bibliotecii cu care aveți contactele: - cele mai dese : ........................................ - cele mai bune : .......................................... - cele mai rare : ........................................ 1. Conducerea bibliotecii 2. Colecții speciale 3. Împrumut la domiciliu 4. Ghișeul de informații 5. Documentare 6. Contabilitate 7. Resurse umane 8. Alte biblioteci filiale 9. Proiecte și promovări servicii 10. Cercetare bibliografică (sălile Marino, Multimedia, Referințe și redacția Philobiblon) 11. Săli de lectură (Blaga, Psihologie, Profesori, Periodice, Cercetători) 12. Catalogare și Clasificare 13. Laboratorul de Informatică și Digitizare 14. Dezvoltarea colecțiilor și evidența publicațiilor 15. Serviciul administrativ, tehnic și achiziții publice 16. Conservarea colecțiilor 8. Numiți departamentele bibliotecii cu care ar fi bine să aveți contacte - mai dese : ....................................... - mai bune : ....................................... - rare sau deloc : ................................. 9. Informațiile asupra proiectelor de viitor ale BCU, asupra diferitelor schimbări din BCU, le aflați de regulă din care sursă: (alegeți doar una din variantele de răspuns) □ superiorul ierarhic □ colegi din același serviciu □ de la colegi din alte servicii □ întâmplător □ Buletinul informativ □ Intranet □ Poșta electronică (e-mail) □ Altă sursă, care: 10. Cuvântul „transparență” în contextul BCU vi se pare că : (alegeți doar una din variantele de răspuns) □ descrie modul în care se iau deciziile la vârf □ descrie modul în care se iau deciziile în serviciul din care faceți parte □ este un deziderat al conducerii □ nu este potrivit □ este parțial potrivit □ altă părere, care: 11. Când aveți nevoie de colaborarea sau ajutorul colegilor din serviciu:(alegeți doar una din variantele de răspuns) 108 Hermeneutica Bibliothecaria - Antologie Philobiblon - Volumul V □ aceștia sunt întotdeauna cooperanți □ de regulă sunt cooperanți □ unii din ei sunt cooperanți □ destul de greu cooperez cu colegii □ apelez la șeful ierarhic mai întâi □ alt răspuns 12. Obișnuiți să citiți Buletinul informativ ? (alegeți doar una din variantele de răspuns) □ da, la fiecare apariție □ da, uneori □ nu, niciodată 13. Intranetul îl accesați: (alegeți doar una din variantele de răspuns) □ săptămânal □ lunar □ ocazional □ niciodată 14. Per ansamblu colaborarea între serviciile bibliotecii credeți că este : (alegeți doar una din variantele de răspuns) □ foarte bună □ bună □ acceptabilă □ deficitară □ foarte proastă □ altă părere, care ... 15. Cum percepeți comunicarea între șeful coordonator pe de o parte și șefii de birouri/servicii pe de altă parte: (alegeți doar una din variantele de răspuns) □ bună □ deficitară □ proastă □ nu știu cum comunică 16. Cum percepeți comunicarea între managementul superior (directori) și cel mediu (șefi coordonatori) (alegeți doar una din variantele de răspuns) □ bună □ deficitară □ proastă □ nu știu cum comunică 17. Sarcinile de serviciu descrise în Fișa postului sunt în concordanță cu ceea ce faceți efectiv ? (alegeți doar una din variantele de răspuns) □ da □ nu □ parțial 18. Cum vi se par atribuțiile de serviciu pe care le aveți în raport cu pregătirea și abilitățile pe care le aveți : (alegeți doar una din variantele de răspuns) □ prea solicitante 109 Hermeneutica Bibliothecaria - Antologie Philobiblon - Volumul V □ potrivite □ prea puțin solicitante □ alt răspuns, care: ... 19. Vi s-au modificat în ultimul an sarcinile din fișa postului: □ da □ nu 20. Dacă da, acest lucru s-a făcut consecutiv unei discuții cu superiorul ierarhic □ da □ nu 21. Reuniunile de lucru (ședințele) în cadrul serviciul din care faceți parte au loc: □ lunar □ ocazional, nu regulat □ alt răspuns: ..... □ semestrial □ foarte rar 22. De regulă, reuniunile de lucru, (ședințele) la care participați, în ce procent apreciați că au dus la lămurirea problemelor concrete de serviciu (au adus soluții) : □ sub 50 % □ peste 50% □ peste 90% 23. Considerați că în general primiți din partea superiorilor un tratament egal cu cel al colegilor ? (alegeți doar una din variantele de răspuns) □ da □ nu □ altă părere 24. Puteți afirma că Biblioteca Centrală vă sprijină în rezolvarea problemelor bibliotecii filiale unde lucrați ? □ de regulă da □ doar uneori □ de regulă nu ne simțim sprijiniți 25. Dacă doriți să faceți propuneri pentru îmbunătățirea comunicării în bibliotecă (căi de comunicare neexploatate sau insuficient exploatate, sau alte sugestii asupra comunicării) Vă mulțumim pentru colaborare ! Chestionar management superior Biroul de Proiecte și promovări servicii realizează un studiu asupra comunicării în instituția noastră, cu scopul îmbunătățirii fluxului informațional și a relațiilor de lucru. Pentru aceasta, vă rugăm să răspundeți la următoarele întrebări. 110 Hermeneutica Bibliothecaria - Antologie Philobiblon - Volumul V Intenția noastră fiind de a obține o imagine de ansamblu asupra situației, nu suntem interesați de identitatea respondenților. Răspunsurile dumneavoastră vor fi confidențiale și anonime, urmând a fi supuse unor prelucrări statistice. Vă mulțumim pentru colaborare. 1. Cum apreciați în ansamblu eficiența comunicării privitor la problemele profesionale în cadrul BCU ? (alegeți doar una din variantele de răspuns) Comunicarea de sus în jos (dinspre conducere spre angajați) este: □ foarte bună □ bună □ acceptabilă □ deficitară □ ineficientă □ altă părere, care: ... Comunicarea de jos în sus (dinspre angajați spre conducere este): □ foarte bună □ bună □ acceptabilă □ deficitară □ ineficientă □ altă părere, care: ... Comunicarea între departamente este: □ foarte bună □ bună □ acceptabilă □ deficitară □ ineficientă □ altă părere, care: ... 2. După părerea dumneavoastră pe ce cale ar fi recomandat să afle angajații unei instituții hotărârile conducerii care îi privesc (direct sau indirect): (alegeți doar una din variantele de răspuns) a) de la șeful ierarhic, personal b) de la șeful ierarhic în cadrul unor reuniuni de lucru c) de la colegii din același compartiment d) de la colegii din alte compartimente e) din Note informative ale conducerii f) din alte surse, care anume: . 3. Care din situațiile de mai sus considerați că se potrivește cu realitatea în cadrul instituției noastre (pe ce cale află subalternii de regulă despre hotărîrile conducerii, care îi privesc) ? (alegeți una din variantele de răspuns de la întrebarea nr. 5 ) a) b) c) d) e) f) e) nu știu 4. Care este modalitatea de comunicare a deciziilor la care managementul superior apelează de regulă : (alegeți doar una din variantele de răspuns) □ șefii coordonatori transmit informația la șefii de serviciu și de birou, care la rândul lor o transmit subalternilor □ șefii coordonatori transmit mai departe unora din subalterni respectivele decizii, pentru ca aceștia să le transmită colegilor lor □ deciziile sunt transmise către subalterni în cadrul unor ședințe informative regulate 111 Hermeneutica Bibliothecaria - Antologie Philobiblon - Volumul V □ altă modalitate, care : 5. Există o procedură stabilă de transmitere a deciziilor managementului superior către angajații? (alegeți doar una din variantele de răspuns) □ da □ nu 6. Cuvântul „transparență” în contextul BCU vi se pare că : (alegeți doar una din variantele de răspuns) □ descrie modul în care se iau deciziile la vârf □ descrie modul în care se iau deciziile în serviciul din care faceți parte □ este un deziderat al conducerii □ nu este potrivit □ este parțial potrivit □ altă părere, care: 7. Obișnuiți să citiți Buletinul informativ ? (alegeți doar una din variantele de răspuns) □ da, la fiecare apariție □ da, uneori □ nu, niciodată 8. Intranetul îl accesați: (alegeți doar una din variantele de răspuns) □ săptămânal □ lunar □ ocazional □ niciodată 9. Intranetul vi se pare o bună modalitate de informare a tuturor angajaților asupra diferitelor aspecte de interes profesional : (alegeți doar una din variantele de răspuns) □ da □ nu 10. Dacă nu, de ce ? ....................... 11. Per ansamblu colaborarea între serviciile bibliotecii credeți că este : (alegeți doar una din variantele de răspuns) □ foarte bună □ bună □ acceptabilă □ deficitară □ foarte proastă □ altă părere, care ... 112 Hermeneutica Bibliothecaria - Antologie Philobiblon - Volumul V 12. Cum percepeți comunicarea între șefii coordonatori pe de o parte și șefii de birouri și servicii pe de altă parte: (alegeți doar una din variantele de răspuns) □ bună □ deficitară □ proastă □ nu știu cum comunică 13. Cum percepeți comunicarea între managementul superior (directori) și cel mediu (șefi coordonatori) (alegeți doar una din variantele de răspuns) □ bună □ deficitară □ proastă □ nu știu cum comunică 14. Reuniunile de lucru (ședințele) la care participă șefii de birouri și servicii cît și directorii și șefii coordonatori au loc: (alegeți doar una din variantele de răspuns) □ lunar □ ocazional, nu regulat □ alt răspuns: ........ □ semestrial □ foarte rar 15. Ședințele organizate de conducerea bibliotecii, la care participați, în ce procent apreciați că, de regulă, duc la lămurirea problemelor concrete de serviciu (aduc soluții) : (alegeți doar una din variantele de răspuns) □ sub 50 % □ peste 50% □ peste 90% 16. După părerea dumneavoastră, angajații, în majoritatea lor, sunt mulțumiți de modul în care decurge comunicarea cu superiorii: (alegeți doar una din variantele de răspuns) □ da, majoritatea sunt mulțumiți □ nu , nu sunt mulțumiți □ acest lucru nu este posibil □ nu știu dacă sunt mulțumiți 17. Dacă doriți să faceți propuneri pentru îmbunătățirea comunicării în bibliotecă (căi de comunicare neexploatate sau insuficient exploatate, sau alte sugestii asupra comunicării) : Vă mulțumim pentru colaborare ! 113 Globalizare și individualizare sau: Marketingul ca metaforă pentru reasumarea și reconturarea sensurilor serviciilor de bibliotecă - O inițiativă și o experiență românească - Raluca TRIFU Biblioteca Centrală Universitară „Lucian Blaga”, Cluj Istvăn KIRÂLY V. Universitatea „Babeș-Bolyai”, Cluj Cuvinte cheie: marketing de bibliotecă, marketing pentru organizații non-profit, marketing simbolic, marketingul ca metaforă, filosofia marketingului, publicațiile și serviciile de bibliotecă. Rezumat: Această cercetare extinde, din perspective globale, ceea ce, într-un studiu anterior am numit - cu privire la biblioteci, dar nu numai - „marketing simbolic”’ întrupat și obiectivat drept metaforă. Metaforă activă, vie, efectivă și eficientă. Analizele studiului se concentrează, de aceea, pe de o parte, asupra aspectelor teoretice, conceptuale - câteodată filosofice -, legate de „marketingul simbolic”. Însă, pe de altă parte, aplicând aceste considerente teoretice, și ca un studiu de caz, prezentăm și examinăm revista intitulată Philobiblon (http://www.bcucluj.ro/philo/), editată de către Biblioteca Centrală Universitară „Lucian Blaga” din Cluj și procedurile și experiențele de marketing asociate revistei. Revista este un „organ” științific transdisciplinar, publicat în limba engleză, care a fost destinată din start pieței Schimbului Internațional Interbibliotecar de Publicații, și care a dezvoltat pe parcurs o întreagă rețea de structuri și inițiative particulare și caracteristice de marketing. Structuri simbolico-metaforice efective, vii și obiectivate care - în fond -au evoluat și s-au diversificat nu numai în contextul, ci chiar în vederea globalizării. E-mails: Raluca Trifu, raluca.trifu@gmail.com; Istvan Kiraly V. kiraly_philobib@yahoo.com * Motto: A vorbi și a scrie despre marketing este, în fond, el însuși... marketing. Cu ocazia acestei lucrări intenționăm să aprofundăm, să detaliem și să extindem ideile introduse și dezvoltate de noi într-un studiu anterior, axat pe ceea ce am numit acolo - legat de biblioteci și nu numai - marketing simbolic, întrupat și 114 Hermeneutica Bibliothecaria - Antologie Philobiblon - Volumul V obiectivat drept metaforă.1 Mai precis, drept metaforă „vie”,1 2 întrupată-obiectivată, activă și chiar eficientă.3 Cu specificarea că, și în studiul de fața ne vom concentra doar asupra unor aspecte particulare și mai recente, legate mai ales de felul în care sfidarea și problematica marketingului a fost și este asumată - chiar în contexte și din perspective globale - prin continuarea și înnoirea curentă a unui construct și inițiative mai speciale, care de la început s-a născut prin procedee simbolice de transfer (și de marketing). Procedee care s-au întrupat și se concretizează-materializează necontenit ca fiind o metaforă vie, o metaforă dinamică și activă. De aceea, ideile și experiențele prezentate și analizate în studiul anterior la care ne-am referit, se cer acum reconsiderate din perspectiva acelor evoluții, sfidări, șanse - dar și capcane - pe care globalizarea, pe zi ce trece mai impunătoare și pronunțată, le reprezintă astăzi (și) pentru biblioteci și pentru activitățile de marketing promovate de ele. Datorită interconectărilor multiple și în același timp mai instituționalizate (cel puțin din punct de vedere tehnic, dar nu numai) pe care le presupune, globali-zarea implică, solicită și impune fără îndoială pe de o parte un grad ridicat și amănunțit de standardizări și uniformizări de tot felul.4 Pe de altă parte ea oferă însă și un uriaș rezervor de experiențe individualizate care, prin ea, dobândesc șansa de a putea fi comunicate, împărtășite, dezbătute, asumate, validate și dezvoltate pe o scară nemaiîntâlnită și care se pot astfel fertiliza atât reciproc, de la partener la partener, cât și chiar pe plan „planetar”. Iar tocmai în aceasta vedem noi una dintre aspectele cele mai importante ale sfidării, șansei și specificului globalizării și pentru marketingul de bibliotecă. Care - pe deasupra - se și acordă, credem, în mod cu totul fericit cu suplețea, cu dinamica și cu energia pe care conceptualizarea și practica specifică a marketingului de bibliotecă o regăsește în conturarea ei simbolică, adică drept ca fiind o metaforă vie. Căci viziunea noastră despre „marketingul simbolic” asumă și fixează în fond tocmai specificul și dinamica aparte a acelui marketing care caracterizează în mod necesar practicile instituțiilor și a organizațiilor nonprofit - desigur, cu atenție specială acum asupra bibliotecilor - în care deci, strict vorbind, activitățile și considerentele de marketing nu pot funcționa decât într-un sens simbolic și simbolizant, adică, mai exact, tocmai ca metaforă. 1 Vezi, Melinda Bukkei and Istvan Kiraly V, Metaphors on Marketing: Symbolic and Effective Attempts in the „Lucian Blaga“ Central University Library, Romania In: Marketing Library an Information Services: International Perspectives, Edited on behalf of IFLA by Dinesh K. Gupta, Christie Koontz, Angels Massisimo and Rejean Savard, K. G. Saur, Munchen, 2006, p. 132-140 2 Ne folosim și aici de o expresie consacrată de către filosoful francez Paul Ricoeur în lucrarea La metaphore vive, Etudes, Editions du Seuil, Paris, 1975 3 Fără să fie în vreun fel justificat prin argumente, și fără să fie interpretat în mod explicit și articulat, termenul de „Marketing as Metaphor” se regăsește totuși în literatura de specialitate deja din 2002, în studiul lui Dinesh K. Gupta și Ashok Jambhekar, What is marketing in libraries? Concepts, orientations, and practices, In: Information Outlook, Washington, Nov. 2002, Vol. 6, Iss. 11, p. 24-29 4 Printre altele vezi, Mu-Chen Wu, Ling-Feng Hsieh, A Study for University Library Marketing Indicators Model in Digital Age In: The Business Review, Hollywood, Summer 2008, Vol. 10, Iss. 1, pp165-170 115 Hermeneutica Bibliothecaria - Antologie Philobiblon - Volumul V Cu precizarea că, desigur, noi folosim aici termenul de „metaforă” - ca și pe cel de „simbol” și „simbolic” - chiar în sensul lor propriu-zis și etimologic atestat, adică, ca fiind o punte, un construct și o operație efectivă, novatoare și explicitatoare de transfer și de transpunere de sensuri și semnificații, care este inițiat și clădit între- și peste diverse sfere, nivele și zone ale realului constituit și aflat în permanentă re-constituire.1 Adică, un transfer și o transpunere care este chiar o îmbogățire și o diversificare „reală” a realului. În cazul de față, o transpunere de sensuri și de semnificații pe de o parte între zonele economiei producției de bunuri și servicii promovate ca afaceri (business) și realizate drept mărfuri destinate și valorificate pe o piață efectivă și propriu-zisă - adică, tocmai în vederea obținerii de profituri financiare cât mai consistente și permanente într-un context concurențial... - și, pe de altă parte, între sferele și zonele produselor și serviciilor organizațiilor și instituțiilor nonprofit. Organizații și instituții care, deși sunt în fond la fel de dinamice, produsele și serviciile lor - destinate spațiului public sau vreunui segment al lui - nu sunt totuși concepute, oferite și distribuite conform calculului economic direct al profitabilității (financiare imediate și constante) urmărită prin balanțele contabile regulate ale cheltuielilor și veniturilor... Și care, de aceea, nici nu se constituie propriu-zis în mărfuri. Prin urmare, nici spațiul public căruia i se adresează și în care se validează aceste produse și servicii, nu se constituie de fapt în vreo „piață” (market) propriu-zisă. Astfel nici efortul sondării, studierii nevoilor, a exigențelor etc. a utilizatorilor, a destinatarilor și a căutării modalităților lor de satisfacere etc. ... nu poate fi numit aici propriu-zis marketing sau marketing propriu-zis. Ci „doar” simbolic, adică realizat drept ca metaforă conturată, obiectivată și articulată în mod expres și efectiv. Deci, ca efectivitatea transferului realizat prin efectivitatea creației de natură și de esență simbolică. Totuși, viziunea, conceptele, metodele și tehnicile de marketing au pătruns deja de multă vreme atât în structurarea lăuntrică cât și în configurarea publică a acestor organizații și instituții nonprofit1 2 - deci și în cea a bibliotecilor -, arătând și confirmând din plin operaționalitatea, mobilitatea, eficiența și inventivitatea-creativitatea lor. 1 Provenind din verbul grecesc pherein, meta-fora înseamnă tocmai transport și transpunere, în cazul de fața transpunere de sensuri. El se întâlnește deci în mod fericit și cu forța și cu sensul cuvântului - tot grecesc - de symbolon, care însemnă un semn care se articulează însă perfect - până la recunoaștere și identificare - cu ceea ce semnifică. Dar în așa fel, încât semnul oferă totodată semnificantului o deschidere de orizonturi și o îmbogățire polivalentă de sensuri neîncheiate în mod definitiv. 2 De altfel Philip Kotler susținea în repetate rânduri și încă din 1969, că viziunea de marketing nu are valabilitate doar în sfera afacerilor ci și în zonele organizațiilor și instituțiilor nonprofit, cum sunt unele colegii, spitale, biserici etc., apreciind totodată că multă vreme au existat aici numeroase neînțelegeri legate de marketing. Una dintre aceste neînțelegeri de bază constând tocmai în faptul că marketingul a fost văzut ca referindu-se numai la vânzări și/sau la reclamă. În loc deci ca el să fie asumat ca o sarcină care privește tocmai managementul de vârf. Vezi, Philip Kotler, Strategies for Introducing Marketing into Nonprofit Organizations, In: Journal of Marketing, Jan. 1979, p.37-44. Vezi și nota următoare! 116 Hermeneutica Bibliothecaria - Antologie Philobiblon - Volumul V În ciuda acestui fapt, utilizarea conceptelor și a metodelor-tehnicilor de marketing se rezumă aici - de regulă - la sondarea dinamicii nevoilor utilizatorilor, la promovarea serviciilor și a oportunităților (noi sau deja existente) și la evaluarea impactului lor. Aceasta este și situația marketingului la majoritatea bibliotecilor din România. Și nu numai. Unde, ce-i drept, treptat, s-au desemnat persoane cu însărcinări de „marketing” sau, în cazuri mai bune - și mai rare! - s-au înființat chiar birouri de marketing și de promovare a serviciilor. La fel, „disciplina” de „Marketing de bibliotecă”, a intrat și ea în Curricula deja comună a instituțiilor de învățământ biblioteconomic superior de aici... iar aceasta a atras după sine și apariția publicațiilor - a manualelor, a „cursurilor” universitare, a capitolelor și a articolelor aferente unei asemenea cariere și preocupări etc. - care însă, în marea majoritate a cazurilor, nu sunt mai mult, și altceva, decât sintetizările unor „reguli” și prezentările unor tehnici, „tendințe” și exigențe copiate în colaje lipsite de orice autonomie creatoare și inovatoare. Iar aceste „reguli”, tehnici, rețete și algoritme sunt - iarăși în cazurile cele mai fericite - preluate și aplicate apoi selectiv și mecanic în departamentele și birourile etc. deja menționate. Ne mai vorbind despre faptul că îndeletnicirile de „,marketing” - și aici - au dobândit rapid și un caracter de „modă” și ca atare ele își exercită și o atracție facilă, superficială și săracă în conținut și rezultate. Numai că, o asemenea „folosire” a viziunilor, a conceptelor și a tehnicilor de marketing în biblioteci rămâne mult sub posibilitățile esențiale și orizonturile reale deschise și oferite de ele prin asumarea și adoptarea lor serioasă, deplină, creativă și mergând până la profunzime. Deja în studiul nostru anterior dedicat acestui subiect, am arătat și am militat pentru nevoia și realitatea posibilității ca viziunea și conceptele de marketing să „infuzeze” de fapt întreaga structură instituțională a bibliotecilor și a contactelor lor cu toate segmentele spațiului, mediului public însuși, pentru care ele funcționează.1 Căci în posibilitatea lui esențială - care însă este, se pare, de regulă ascunsă și, ca atare, rămâne neevidențiată - marketingul de bibliotecă este tocmai un spațiu al libertății. El este prin urmare un spațiu al creativității și inventivității responsa- 1 Redăm aici câteva pasaje din acest text, care - suntem convinși - nu au pierdut nimic nici din actualitatea și nici din pertinența lor: „Viziunea, conceptele dar mai ales practica de marketing au însă, ca prim efect al punerii lor în mișcare, tocmai scoaterea la iveală, adică explicitarea și indicarea unor disfuncționalități și insuficiențe rămase poate invizibile și neidentificabile până atunci și fără ele. În strânsă legătură cu toate acestea, în al doilea rând, viziunea de marketing oferă o nouă și eficientă posibilitate de regândire și de recreionare dinamică a organizațiilor și instituțiilor, constituindu-se într-un adevărat motor al managementului schimbării. Ca atare, în al treilea rând, conceptele, viziunea și mentalitatea de marketing oferă posibilitatea unei deschideri instituționale curente, aplecate către receptarea și operaționalizarea nu numai a noilor nevoi și solicitări provenite din „exterior” dar realizându-și chiar propriile conturări și oferte valorice.” Vezi, Melinda Bukkei and Istvan Kiraly V, Metaphors on Marketing: Symbolic andEffective Attempts in the „Lucian Blaga“ Central University Library, Romania In: Marketing Library an Information Services: International Perspectives, Edited on behalf of IFLA by Dinesh K. Gupta, Christie Koontz, Angels Mass^simo and Rejean Savard, K. G. Saur, Munchen, 2006, p. 133 117 Hermeneutica Bibliothecaria - Antologie Philobiblon - Volumul V bile. Iar marketingul înțeles, conceput și conturat ca marketing simbolic, simboli-zator - adică, drept metaforă vie - deschide și fixează tocmai acest aspect esențial și fundamental. De aceea, conceperea marketingului drept metaforă nu este în nici un chip vreo extindere pur „actuală” impusă bibliotecilor de modele timpului prezent, ci o sfidare, o șansă și o modalitate cu totul consistentă de a-și problematiza chemările și de a-și reîntâlni, de a-și recreiona și de a-și îmbogăți sensurile. Cu precizarea că mai nou nici marketingul „ca atare” nu se mai rezumă la sondarea, la identificarea nevoilor utilizatorilor și a schimbărilor acestora intervenite, în principal, datorită modificărilor în condițiile, în mediul social-instituțional și tehnologic cu care utilizatorul și organizația are legături și afinități directe sau indirecte și nu se reduce nici la proiectarea-articularea și măsurarea satisfacerii lor definite de această dinamică, ci este de fapt el însuși un factor efectiv și activ în crearea și în conturarea unor noi nevoi, axându-și eforturile către consumatorii, către utilizatorii efectivi și posibili tocmai în vederea avertizării și a informării lor cu scopul determinării conștientizării de către ei a realității - până atunci ascunsă sau chiar inexistentă - a acestor noi nevoi. Devine de aceea pas cu pas mai limpede și faptul, că marketingul simbolic, înțeles și realizat drept metaforă vie - înainte de a se osifica în vreun set de „reguli”, de „tehnici” etc. și lipsit în fond tocmai de individualitate sui generis, „reguli” și „tehnici” care sunt însă difuzate și răspândite în mod „standardizat” prin canalele și instrumentele deja globalizate ale prezentului nostru - este de fapt: hermeneutică autentică. Adică, este interpretarea, explicitarea, reformularea și „încarnarea” prezentă, dinamică și asumată în mod expres și îmbogățitor a sensurilor instituțiilor bibliotecare. Sensuri care pornesc și vin de fiecare dată din trecutul tradiției, dar care, totdeauna se remodelează și se îmbogățesc în deschiderea asumării sfidărilor actuale, îndreptându-se tocmai spre- și în direcția posibilităților noastre conturate în viitor. Desigur, fiecare tip, fiecare categorie și chiar fiecare instituție de bibliotecă are propria sa misiune și propriul său evantai de public și de utilizatori - fizici și instituționali - structurat în mod specific în fiecare caz în parte, iar viziunea și conceptele de marketing servesc - tocmai în condițiile și în posibilitățile globalizării - la formularea, identificarea și asumarea lor pe de o parte particulară și „individuală”, dar, pe de altă parte, realmente la nivelul exigențelor contactului și comunicării care sunt acum - nu numai în principiu, dar și efectiv - universale. Aceasta este și situația la Biblioteca Centrală Universitară „Lucian Blaga” din Cluj-Napoca, România, care, de altfel, este una dintre cele mai mari și mai importante biblioteci ale Europei Centrale și care a pășit și participă acum - și din perspectiva marketingului - la era și la realitatea globalizării tocmai cu specificul și cu inventivitatea, creativitatea sa individuală și particulară. De aceea, în continuare, ne vom concentra asupra prezentării și analizei a câtorva aspecte - care ni se par deci cu totul particulare - care reprezintă și caracterizează aici eforturile și ideile privind marketingul de bibliotecă în era globalizării. 118 Ana-Maria Calinescu, Temperature Rising, (2006). Tempera-gouache pehrtie paper, 297 x 420 mm Hermeneutica Bibliothecaria - Antologie Philobiblon - Volumul V Atât din punct de vedere temporal cât și din cel substanțial, începutul conturării preocupărilor exprese și propriu-zise de marketing în această instituție se leagă de fapt de editarea de către bibliotecă și dezvoltarea treptată a unei publicații periodice care poartă numele de Philobiblon.1 Publicarea revistei Philobiblon - în limba engleză și în colaborare cu editura Universității, Presa Universitară Clujeană - a fost decisă de către Biblioteca Centrală Universitară „Lucian Blaga” și Universitatea „Babeș-Bolyai” din Cluj-Napoca în anul 1996, la început în primul rând cu scopul de a oferi un cadru transdisciplinar de manifestare și de comunica-re internațională pentru universitarii și cercetătorii clujeni și nu numai, în special din domeniul diferitelor științe socio-umane; de a afirma și dezvolta, în mod efectiv, caracterul multicultural al regiunii și al universității prin faptul că în paginile revistei sunt, cu precădere, publicate într-o limbă de circulație internațională, cercetările unor universitari care, de altfel, predau și cercetează în mod curent în limba româna, maghiară și germană; și de a confirma și întări statutul bibliotecii universității drept un spațiu și un for de diseminare - dar și de condensare - a capacităților de cercetare și de creație ale unui centru academic, științific și cultural de statura Clujului, aflat în plin proces de deschidere și aliniere internațională. Fiind difuzată prin rețelele deja tradiționale și extinse de Schimb internațional interbibliotecar ale Bibliotecii, revista a țintit din start și diversificarea, individualizarea și eficientizarea ofertelor și a modalităților de achiziționare a diferitelor publicații (cărți, periodice, baze de date etc.) de care - în lipsa ei - nu ar fi putut beneficia comunitatea noastră academică. Ea s-a dovedit a fi astfel atât un obiect de schimb avantajos pentru bibliotecă, cât și o modalitate consistentă de a face cunoscute capacitățile și rezultatele de cercetare și de creație dar, în același timp, și o cale de a contura o imagine extrem de favorabilă atât cercetării din România, cât și Universității și Bibliotecii Universitare clujene. De aceea, în scurt timp - și în ciuda dificultăților financiare de editare care au impus în permanență modificări în periodicitatea și ritmicitatea declarată a apariției ei -, revista a reușit și reușește în continuare să atragă și colaboratori prestigioși din străinătate. Din toate aceste motive, revista a fost structurată pe patru rubrici principale permanente, menite să operaționalizeze concepția și intenția ei redacțională. Prima este intitulată: CULTURĂ, CARTE, SOCIETATE și este o rubrică totdeauna tematică, care cuprinde, în mod preponderent, studii din diferite domenii ale istoriei, filosofiei, sociologiei, politologiei și psihologiei, teoriei literaturii, lingvisticii textului, jurnalisticii. Și nu numai, căci textele sunt înserate număr de număr, în primul rând în funcție de solicitările și de exigențele „disciplinare” și de specialitate ale conturării... transdisciplinare ale tematicii de fiecare dată particulare ale volumelor. A doua rubrică se numea la început O profesie în schimbare, o societate în tranziție - dar care se intitulează mai nou HERMENEUTICA BILBIOTHECARIA1 2 1 http://www.bcucluj.ro/philo/ 2 Hermeneutica Bibliothecaria se intitulau de la început și volumele de Antologie ale revistei Philobiblon. Desigur, acest titlu este și el legat tot de o motivație esențială de marketing, adică de înțelegerea, interpretarea și realizarea lui simbolică drept metaforă vie. 120 Hermeneutica Bibliothecaria - Antologie Philobiblon - Volumul V - conține analize și meditații pe temele instituțiilor și ale profesiei de bibliotecar, ale tradițiilor, ale mentalităților, ale „moștenirilor”, ale perspectivelor, ale dificultăților și nelămuririlor lor de toate tipurile... accentul punându-se pe caracterul analitic, critic, de cercetare și de „dezbatere” a contribuțiilor. Este vorba de o rubrică „oferită” în primul rând bibliotecarilor, însă cu particularitatea - firească într-o revistă care este totuși una științifică, transdisciplinară și, ca atare, în sens originar de CULTURĂ -că lucrările încurajate aici au o dimensiune ce vizează tocmai știința, comprehensiunea și mentalitatea - adică cultura și nu „manualitatea” sau „meșteșugul”, deși dinamic, totuși îngust al - profesiei și a instituțiilor bibliotecare. Prezența acestei rubrici într-o publicație a unei biblioteci universitare constituie totodată și una dintre particularitățile pe care revista Philobiblon o are în cadrul acestei „categorii”. Ea a fost introdusă în revistă în primul rând - dar nu numai - din motivul că literatura bibliologică românească este cu siguranță cea mai săracă tocmai în asemenea analize. Pe acest considerent, am decis ca articolele născute sau prilejuite de existența revistei să fie apoi antologate cât se poate de regulat și în volume publicate - de această dată în limba română - și difuzate în primul rând în România. Primul volum de antologie a apărut deja în anul 1998 (cu titlul Hermeneutica Bibliothecaria) și a fost primit cu deosebit interes de către biblioteci și specialiști. Al doilea volum a fost editat în 2004, iar al treilea în 2007. Cel mai recent volum (al patrulea) a apărut chiar în anul 2009. Din 2007, aceste volume au fost și sunt publicate și comercializate și sub formă de „carte electronică”, pe CD. A treia rubrică permanentă a revistei este dedicată COLECȚIILOR SPECIALE, în primul rând celor ale Bibliotecii Centrale Universitare „Lucian Blaga”, ea constând în prezentarea, analiza și valorificarea documentară, științifică și culturală, națională și internațională a colecțiilor istorice ale unei biblioteci, care, cum am mai spus, face parte - prin trecutul ei, prin numărul și valoarea colecțiilor sale de aproximativ 4 milioane de volume - din rândul celor mai importante biblioteci din Europa Centrală. Iar ultima rubrică - intitulată MISCELLANEA - oferă informații variate despre diferite evenimente științifice, culturale și profesionale, apariții editoriale regionale, naționale și internaționale etc. Prin toate rubricile sale, Philobiblon se angajează prin urmare pe tărâmul firesc și viu al comunicării științifice, culturale, instituționale și profesionale consistente și majore, ordonate de ideea integrării europene și internaționale și de cea a dialogului științific, transdisciplinar, complex și comparatist. Intenționând deci să constituie un for, o cale și o șansă particulară și individuală pentru „întâlniri” în comuniunea autentică și transdisciplinară a globalizării. De la început și în acord cu Programul ei inițial, revista Philobiblon s-a impus deci, printr-un profil pe care-l putem considera a fi cu totul particular și chiar unic - după căutările și știința noastră1 - atât în categoria periodicelor publicate de 1 Vezi, Istvan Kiraly V., PHILOBIBLON, revista Bibliotecii Universitare, a culturii și a biliotecarilor clujeni În: Lectura - Revista Bibliotecii Județene „Octavian Goga” din Cluj, Cluj-Napoca, Serie Nouă, Anul II, nr. 3-4 (27-28) (iul.-dec. 2004), p. 18-20. 121 Hermeneutica Bibliothecaria - Antologie Philobiblon - Volumul V către marile biblioteci (universitare și naționale) din lume, cât și în cea a revistelor științifice. Iar unicitatea revistei se datora și se datorează în continuare în primul rând modului organic în care ea a conceput și concepe îmbinarea hotărâtă, științifică și transdisciplinară a tematicilor existențiale, istorice, științifice și culturale majore, cu reflexivitatea problematizărilor bibliologice și informaționale responsabile. Împreună, desigur, cu prezentarea și valorificarea documentară și științifică a colecțiilor Bibliotecii Centrale Universitare „Lucian Blaga” și nu numai... În mod firesc, toate acestea s-au realizat deci prin concepția programatică a rubricilor revistei, care au fost „alimentate” în mod consecvent potrivit exigențelor și situărilor deopotrivă istorice și actuale, dar și potrivit celor științifice, profesionale și cultural-mentale. Astfel, volum de volum, revista și-a propus în toate rubricile sale principale tematici majore, centrale și extrem de actuale pentru istoria și existența noastră prezentă, pe care le-a tratat și „înconjurat” apoi prin/cu studii și dezbateri cât se poate de serioase, substanțiale, întinse, multi-unghiulare și organice.1 Este de aceea cu siguranță una dintre particularitățile valoroase ale revistei faptul că ea încurajează, în legătură cu tematicile ei, tocmai studiile mai substanțiale de 15-30-35 pagini, și câteodată chiar peste... Philobiblon a fost și a evoluat astfel - cu nota ei care a fost și a rămas aparte - ca fiind o publicație pe care în terminologie „actuală” și tehnică o putem deci numi: transdisciplinară. Ori, impunerea și menținerea consecventă a unei publicații transdisciplinare într-o lume dominată de disciplinarizări și „interdisciplinarizări” (care și ele tind de fapt spre noi și noi specializări care de care mai înguste) nu a fost și nici nu este un lucru tocmai ușor! Totuși, aceasta s-a întâmplat! Pe de o parte prin acreditarea publicației de către Consiliului Național al Cercetării Științifice din Învățământul Superior din România în 2006 în categoria B, apoi B Plus - care este cea mai înaltă categorie de acreditare științifică românească după cea a acreditării ISI -, dar, pe de altă parte, mai ales atunci și prin faptul că - începând cu anul 2007 - revista a fost inclusă cu text integral (full text) - în prestigioasa bază de date produsă și difuzată, practic pe scară planetară, de către EBSCO Publishing Co., tocmai în diviziunea Academic Search Complete. Tot în acord cu concepția ei programatică, pe parcurs și cu timpul, în jurul revistei Philobiblon s-a conturat și structurat de fapt un întreg orizont semi-instituțional. De aceea, la ora actuală prin expresia „revista Philobiblon” se înțelege de fapt un complex de activități și direcții care, pe deasupra, se și diversifică în mod permanent. În nici un chip lucrurile nu se mai reduc pur și simplu la activitățile și procedurile conceperii, redactării, traducerii, editării și difuzării revistei ca publicație și volum de volum, ci treptat s-au conturat o serie de posibilități, direcții și activități, care s-au pus și se află și la ora actuală nu numai în stare de funcționare, dar și în permanentă analiză și restructurare. Astfel, încă din aprilie 1999, am pornit și dezvoltat „instituția” Atelierelor Philobiblon, care de atunci funcționează în mod sistematic și aproape regulat. 1 Ele se pot consulta mai amănunțit pe site-ul revistei: http://www.bcucluj.ro/philo/ 122 Hermeneutica Bibliothecaria - Antologie Philobiblon - Volumul V Atelierele Philobiblon și-au demonstrat „utilitatea” lor în principal - dar nu numai! -prin faptul că, prin ele, revista Philobiblon a obținut texte cu calități remarcabile pentru rubricile sale dedicate bibliologiei și bibliotecii. Desigur, în primul rând în raport cu nivelul epistemologic și spiritual general al acestei literaturi, dar țintind în același timp și conturarea a ceea ce noi numim „societatea civilă” a profesiei și exercițiul autonomiei sale mentale. Evident, nici conceperea, organizarea și nici menținerea Atelierelor nu se realizează fără muncă și implicare, iar faptul că ele vizează tocmai textele care vor intra apoi în revistă și/sau în volumele de antologie, conferă acestor activități un vădit caracter de organicitate în raport cu tot ce este altfel legat de revistă și de producerea ei. Și nu numai. Practic, tot asociat de revista Philobiblon și de redacția ei s-au conturat însă în această bibliotecă și activitățile de marketing. Ele au fost propuse încă în anul 2000 spre asumare managementului de vârf al instituției, pe baza unor experiențe de reușită legate în primul rând de conceperea, producerea și comercializarea unei baze de date analitice, bibliometrice și de nivel conținând literatura bibliologică românească din revistele de profil având circulație națională. Bază de date concepută pe fundamentele unor considerente deopotrivă documentariste, scientometrice, dar și de cercetare.1 Modul de promovare și succesul pe piață al acestui serviciu și produs au confirmat existența unor posibilități și resurse incontestabile în instituție, și au impus convingerea că pe bazele lor se poate apoi contura și procesul extinderii treptate a viziunilor și a practicilor de marketing și asupra altor aspecte ale serviciilor și chiar ale funcționării instituției în genere. Care au evoluat treptat - mai ales în aspectele lor asociate în continuare cu dezvoltarea revistei Philobiblon și a activităților legate de ea - la o structură, concepție și practică dovedite și ele a fi cu totul inovative și particulare chiar pe plan internațional în ceea ce privește „marketingul de bibliotecă”. De aici pornind aceste activități au fost deci pas cu pas recunoscute în bibliotecă și extinse apoi și în alte direcții. Astfel, s-a decis la nivelul managementului de vârf al instituției, înființarea - în anul 2004 - în cadrul bibliotecii a unui Birou de marketing, de proiecte și promovarea serviciilor.1 2 Care - dincolo de desfășurarea și de dezvoltarea activităților de marketing și de difuzare-vânzare legate de revista Philobiblon și de produsele aferente ei - și-a asumat sarcinile de marketing asociate și de restul publicațiilor, produselor și serviciilor concepute și realizate în bibliotecă. Împreună cu efectuarea unor sondaje și cercetări de natura sociologică profesionistă nu numai cu privire la satisfacția utilizatorilor bibliotecii și cu privire la nevoile lor aflate în permanentă modificare, dar vizând și cercetarea sociologică a bibliotecii ca instituție. Astfel, recent s-a adoptat, de exemplu, proiectul de cercetare a culturii organiza-ționale a bibliotecii, care - în prima sa etapă - s-a concentrat deja la cercetarea 1 Vezi, Istvan Kiraly V. și Florentina Pop-Moldovan, PROIECT pentru implementarea viziunii și a practicilor de marketing în bibliotecă In: Hermenetica Bibliothecaria - Antologie Philobiblon (II), Presa Universitară Clujeană, Cluj-Napoca, 2004, p.269-283 2 După știința noastră în nici o altă bibliotecă din România nu funcționează un asemenea birou cu activități atât de explicite și diverse de marketing. 123 Hermeneutica Bibliothecaria - Antologie Philobiblon - Volumul V comunicării organizaționale în instituție.1 Cultura organizațională din care face parte pe zi ce trece mai profund și evident și ceea se numește mai nou „cultura de marketing” (marketing culture) ca un element esențial în funcționarea instituției și în conturarea brandului ei...1 2 Și devine, tot pe zi ce trece mai evident și faptul că, crearea și conturarea acestei culturi (organizaționale și de marketing) revine în primul rând în sarcina administratorilor bibliotecilor. Cu atât mai mult cu cât - și nu numai în zonele noastre geografice - există și persistă, de această dată mai ales în rândul bibliotecarilor și nu atât în cea a administrației bibliotecilor, un procent încă ridicat de neînțelegere, de înțelegere greșită și chiar de ostilitate fața de problemele și de sarcinile marketingului de bibliotecă.3 Conceput deci inițial prin decizia managementului de vârf pentru a putea răspunde unor nevoi impuse și conturate dinspre revista Philobiblon, activitățile și dinamica Biroului de marketing și promovarea serviciilor s-au diversificat permanent pentru a putea răspunde cît mai eficient nevoilor impuse de cerințele utilizatorilor bibliotecii, dar și ca reacție la ingerințele unei „piețe biblioteconomice”. Astfel, în prezent activitatea Biroului poate fi urmărită pe trei direcții majore. Pe de o parte se are în vedere promovarea și impactul produselor pe care biblioteca le realizează, fie ca instituție de sine stătătoare, fie în colaborare cu alte foruri de învățământ superior (de ex. Universitatea „Babeș-Bolyai” din Cluj-Napoca), iar pe de altă parte, se concentrează pe analiza, pe promovarea și impactul serviciilor pe care le oferă sau le proiectează biblioteca, împreună desigur, cu urmărirea, cercetarea și analiza feed-back-urilor și a consecințelor organizaționale și instituționale. Promovarea produselor bibliotecii se realizează prin mecanisme deja clasice de marketing precum expedierea de oferte către listele de discuții de profil, către beneficiari care și-au dat acordul să primească astfel de oferte, sau către adresele de corespondență ale bibliotecilor din tară și din străinătate. Ofertele fiind concepute și ca pachete promoționale, ele se trimit fie în format electronic fie poștal în funcție de bugetul alocat de instituție pentru astfel de activități pentru toate produsele editoriale ale bibliotecii, pe măsura apariției lor. De asemenea promovarea cuprinde postarea descrierilor și a ofertelor pe pagina de web a bibliotecii, cu posibilitatea de comandare online a produselor (Internet marketing). În anumite situații se trimit, către anumiți parteneri, oferte care conțin și produse efective, cu titlul de gratuitate, în scop promoțional. Tot pentru sporirea vizibilității produselor editoriale ale bibliotecii s-a încercat prezența Bibliotecii Centrale Universitare „Lucian Blaga” la o serie de 1 Vezi, Valeria Salanki, Cultura organizațională. Propunere de studiu asupra culturii organizaționale - octombrie, 2008 In: Hermenetica Bibliothecaria - Antologie Philobiblon (IV), Presa Universitară Clujeană, Cluj-Napoca, 2009, p. 136-142. Între-timp însă o fază importantă a cercetării a și fost efectuată, iar studiul rezultat în urma ei este publicat în acest volum. 2 Vezi, Rajesh Singh, Branding in library an information context: the role of marketing culture In: Information Services & Use, 2004, 24, p. 93-98 3 Richard Parker, Carol Kaufman-Scarborough and Jon K. Parker, Libraries in transition to a marketing orientation: are librarians' attitudes a barrier? In: International Journal of Nonprofit and Voluntary Sector Marketing, 2007, 12, pp320-337 124 Hermeneutica Bibliothecaria - Antologie Philobiblon - Volumul V târguri de carte naționale, prezență soldată de altfel cu un răspuns pozitiv, marcat prin creșteri în comercializarea publicațiilor. Evident, tot în această concepție și preocupare intră și încurajarea elaborării și publicării unor recenzii, atât în publicațiile de diferite specialități, cât și în cele de cultură majoră. De asemenea Biroul se ocupă și de preluarea efectivă a comenzilor ce sosesc pe adresa instituției pentru produsele editate de aceasta, precum și de distribuirea lor către beneficiari. În ceea ce privește activitățile de promovare a serviciilor bibliotecii, Biroul de marketing își face simțită prezența prin afișe, anunțuri, recenzii publicate în presa profesională și culturală, campanii media precum Zilele indulgenței pentru cei care au întârziat cu restituirea publicațiilor împrumutate, expoziții tematice cu publicații din fondurile bibliotecii sau ale unor expozanți parteneri, mape de prezentare a bibliotecii, creare de fluturași și buletine informative regulate etc. Revenind însă la revistă, este limpede că noile orizonturi și sarcini care se deschid acum revistei Philobiblon vor solicita și reaccentuarea, reconturarea eforturilor de marketing în primul rând în direcția merceologiei, - adică a cunoașterii „mărfii” - prin implicarea directă a marketerilor în cât mai multe faze și etape ale însăși „producerii” revistei și a celorlalte produse și servicii legate de ea. (Volumele de antologie în formă tipărită și electronică, regândirea și actualizarea site-ului revistei, efectuarea sondajelor cu privire la cerere, reclama continuă, vânzările efective, analiza fenomenelor-experiențelor, a tendințelor de piața și a modificărilor lor etc.) Căci este firesc și necesar (și în vederea creșterii impactului) să inițiem și să dezvoltăm cât de curând și susținut acțiuni - de această dată în mod expres internaționale - pentru promovarea și pentru vânzarea etc. a revistei! * Urmărind relatarea acestei istorii ni se înfățișează însă și procesul unei inițiative, evoluții și a unei transformări cu totul specifice. Din start revista Philobiblon a fost deci produsă de către bibliotecă tocmai in vederea schimbului internațional interbibliotecar de publicații, ea fiind pe această cale oferită și difuzată în mod constant și de la început la aproximativ 100 mari biblioteci din întreaga lume cu care Biblioteca Centrală Universitară „Lucian Blaga” din Cluj a stabilit relații de parteneriat în acest sens. Altfel spus, publicația a fost de la început produsă în vederea schimbului direct, adică în vederea „troc”-ului. Ori, se știe că schimbul direct a fost încă din vremuri străvechi - și a rămas până astăzi - o relație efectivă și propriu-zisă de piață. Prin urmare, revista Philobiblon a fost și este, încă din momentele sale inițiale, un serviciu și o „marfă” efectivă. Care trebuia și trebuie să se valideze - și care se și validează - tocmai pe piața schimbului internațional interbibliotecar de publicații. În și prin care deci eforturile, constructele și considerentele simbolice de marketing s-au condensat, s-au precipitat și s-au conturat - într-o instituție care este de altfel nonprofit - într-o metaforă reală și într-o (nouă și individuală) realitate metaforică, efectivă (chiar „obiectuală”) și eficientă. Prin care deci biblioteca și comunitatea utilizatorilor săi au obținut - printre altele - și resurse informaționale la care, altfel, nu ar fi avut acces. 125 Hermeneutica Bibliothecaria - Antologie Philobiblon - Volumul V În jurul revistei s-au conturat apoi inițiative și realizări - la început, deci, o bază de date bibliografică iar apoi volumele de antologie în limba română - care după un început de testare (primul volum), au fost apoi ab initio concepute și realizate în scopul vânzării lor efective pe piața - în primul rând cea profesională-bibliologică - internă din România. Mai târziu și începând cu includerea full text a studiilor revistei în baza de date produsă de EBSCO Publishing Co., revista a apărut și pe piața contra-cost a mărfurilor de produse digitizate. Deci și aici deja nu sub forma schimbului direct, ci efectiv contra-cost. Iar întrucât contractul cu firma EBSCO se referă doar la difuzarea și valorificarea de către ei a variantelor electronice a studiilor, recent am pornit și o nouă campanie de marketing (oferte-sondaje) pentru vânzarea - de această dată internațională deci - a volumelor tipărite ale revistei, campanie care și începe să dea roade prin sosirea primelor comenzi internaționale. Astfel s-a conturat în prezent și intenția acreditării ISI al revistei Philobiblon, care emerge cu totul organic din evoluția acestei publicații de la începuturile sale și până astăzi și care se înscrie perfect în condițiile și în realitățile globalizării noastre.1 Trebuie însă să specificăm că, în ciuda aparențelor, marketingul legat de revista Philobiblon și de produsele aferente ei - și prin acestea marketingul asociat și practicat în- și de către Biblioteca Centrală Universitară „Lucian Blaga” din Cluj, luată în întregime, deci ca o instituție bibliotecară având un anumit specific și statut - nu a pierdut nimic din caracterul, din specificul său inițial de a fi la modul esențial un marketing simbolic, realizat și întrupat drept metaforă vie. Căci nici aici și în nici o direcție nu este vorba despre transformarea deghizată a unor activități și servicii nonprofit... în producție de mărfuri care ar fi valorificate (comercializate) apoi în vederea obținerii de profituri (calculate direct în raport cu cheltuielile)... ci tocmai despre valorificarea superioară și chiar atestată de către piață a unor resurse ce sunt și rămân în esență de origine bugetară, adică publică. Valorificare superioară care înseamnă - dincolo de obiectivele și intențiile proprii și autonome ale revistei ca atare - nu doar posibilități prestigioase de promovare, dar și un for exigent de analiză și de proiectare a serviciilor; care înseamnă pentru instituție și pentru profesie un beneficiu de imagine atât pe plan național cât și pe cel internațional-global, împreună, desigur, cu avantajele încasărilor care, evident, permit și contribuie apoi nu numai la menținerea în funcționare a revistei, a serviciilor și a structurilor de marketing simbolic, dar și la dezvoltarea și diversificarea lor continuă, competentă, inovativă și responsabilă. Fiindcă, în realitate: orice venit realizat de către o instituție publică, nonprofit, prin activități și realizări proprii, destinate pieței și confirmate de piață și de aprecierile beneficiarilor - materializate deci chiar in efortul lor financiar de a le achiziționa -, este pe de o parte o evidentă completare a resurselor sale bugetare-publice, dar, pe de altă parte, un prilej de decantare, de 1 Vezi, Istvan Kiraly V., Proiect în vederea Acreditării ISI al revistei PHILOBIBLON In: Hermeneutica Bibliothecaria - Antologie Philobiblon (IV), Presa Universitară Clujeană, Cluj-Napoca, 2009, p. 120-135 126 Hermeneutica Bibliothecaria - Antologie Philobiblon - Volumul V diversificare și de ierarhizare efectivă a valorilor și a sensurilor în cadrul ei.1 Altfel spus, participă la asigurarea și dezvoltarea identității și individualității creative a instituției și a revistei sale tocmai în condițiile globalizării și tocmai beneficiind de avantajele acestor condiții și oportunități. Evitând - sau străduindu-se să evite - prin urmare și acele capcane și acele automatisme ale lor care „trag” tocmai spre uniformizare și spre „standardizare” excesivă și în ultimă instanță birocratică. Căci în deplinătatea lor, sensurile - și nu doar „funcțiile” - bibliotecii, și mai ales ale unei biblioteci universitare, deci enciclopedice, științifice și istorice... sensuri care deși se redefinesc necontenit, nu se reduc totuși niciodată nici la a deveni un simplu „gateway to informațion”, deci ceva ce nu se mai definește în termenii spațiului și a colecțiilor, ci doar mediază între cititori și informații. La fel, ele nu se reduc nici la a transforma pe deplin biblioteca în vreun „fast food” informațional, deci numai ca un punct computațional de acces instantaneu la o anumită informație... ci, biblioteca a fost, este și va rămâne un mediu aparte, un miez care focalizează dar și emană creația științifică, tehnică, artistică și chiar instituțională, care moșește, hrănește, conturează, îngrijește și lărgește nu numai idei, dar și mentalități și, împreună cu ele și la urma urmei, orizonturile responsabilităților libertății umane articulate. Și tocmai în acest sens și în această direcție se re-întâlnește revista Philobiblon cu sensurile profunde ale bibliotecii, mereu reformulate și mereu reanalizate chiar pe paginile ei. Revistă al cărei slogan este de aceea de câțiva ani: PROVOCAREA CULTURII - Trecut pentru Viitor!!! Iar marketingul lor - al revistei și al bibliotecii -, tocmai ca metaforă vie și ca transfer simbolic și simbolizator de sensuri și semnificații mereu îmbogățite, are în vedere chiar acest aspect, chiar în era și chiar în vederea globalizării responsabile. Și, invers, a responsabilității globalizării. 1 De altfel în ultima vreme s-a nuanțat atât conceptual cât și în practică conturarea bibliotecii ca instituție nonprofit, în sensul că serviciile de bibliotecă și de informație oferite de ele sunt treptat recunoscute și ca „produse vandabile”. Produse pentru utilizarea cărora bibliotecile percep de exemplu taxe - diferențiate pentru utilizatorii specifici și cei nespecifici -, taxe legate de accesul la serviciile online sau de împrumutul interbibliotecar. După părerea noastră aceste taxe nu pot fi însă numite totuși și propriu-zis prețurile produselor și serviciilor respective (stabilite deci în funcție de cheltuieli de producție, de întreținere, de difuzare etc. și de profitul scontat pe o piață determinată concurențial) cum nici încasarea lor nu poate fi de fapt numită vânzare. Ci este vorba mai degrabă de o contribuție bănească condiționantă, care asigură accesul la serviciile respective, completând resursele financiare ale bibliotecilor. Vezi: Antony Jose and Ishwara Bhat, Marketing of Library and Information Services: a strategic perspective, In: VISION - The Journal of Business Perspective, vol. 11, No. 2, April-June, 2007 127 Gabriel Naude (1600-1653) - în slujba Puterii și a Cărții Claudiu GAIU Departamentul de Cercetare Biblioteca Centrală Universitară Lucian Blaga Cuvinte-cheie : bibliotecă publică, libertinism erudit, scepticism, mecenat, cosmopolitism, istoria bibliotecilor, istoria librarianship Rezumat : Autorul articolului a luat în serios critica lui Montaigne și a urmașilor acestuia la adresa pedanteriei și erudiției specializate. În consecință, mai jos se află o lectură personală a tratatului naudeean despre Biblioteca. Gabriel Naude este responsabil de prima teoretizare a bibliotecii publice. Implicat în dezbaterile timpului său și apropiat diverselor centre de putere europeană, autorul tratatului Sfat asupra alcătuirii unei biblioteci incarnează prototipul cosmopolitului. El este omul de curte, abil consilier politic, agreabil în conversație și posesor al unei facultăți de judecare îndelung exersate. Biblioteca este un aspect al formării personalității sale. Interesul pentru o astfel de instituție ilustrează un nou tip de contractualism social, impus de puterea absolută : elocvența urbană se impune în fața eroismului medieval. El răspunde totodată șocului tehnic provocat de răspîndirea imprimeriei. Problemele practice legate de politica achizițiilor și a organizării colecțiilor livrești sunt tratate în spiritul unei deschieri intelectuale de sorginte sceptică și în respectul față de marile figuri intelectuale ale Antichității și ale Modernității. E-mail: clausiro@yahoo.com Avertisment: Autorul articolului a luat în serios critica lui Montaigne și a urmașilor acestuia la adresa pedanteriei și erudiției specializate. În plus, imaginea unei cunoașteri obeze care ar avansa prin înmagazinarea „producției științifice” îi este profund antipatică. Să notăm în trecere și că ea este complet falsă. În consecință, mai jos se află o lectură personală a tratatului naudeean despre Biblioteca. Biblioteca publică modernă este martorul patrimonial al schimbărilor radicale ce au marcat pragul modernității. Ne vom opri un moment asupra lui Gabriel Naude, care dacă nu este primul creator al unei biblioteci publice din noul ev, rămâne primul său teoretician. Pentru Naude, tema bibliotecii - ca loc al beatitudinii private și manifestare a gloriei publice - survine din asocierea spiritului critic și a punerii în discuție a ierarhiei metafizice a cunoașterii. Iscodirea și interogația permit cercetarea oricărei forme documentare și urme testimoniale, fie că este vorba de surse sacre fie de texte laice. Surparea scalei trinitare lăsată de scolastici, divinitate - umanitate - natură, permite reflecția asupra unei clasificări arbitrare și practice a volumelor tradiției. Gabriel Naude, medic și filosof, dublă competență care în secolul al XVII-lea recomanda un savant din școala paduană, ne transmite o importantă meditație asupra cărții în tratatul său Sfat asupra alcătuirii unei Biblioteci (Advis pour dresser une bibliotheque, Paris, 1627). Biblioteca, privată sau publică, este unul din aspecte- 128 Hermeneutica Bibliothecaria - Antologie Philobiblon - Volumul V le edifiante în formarea idealului uman reprezentat de omul de curte, literatul sau magistratul. Ceea ce caracterizează aceste figuri este relativa independență de spirit, obținută în condițiile supunerii față de puterea suverană. Cel mai adesea, libertatea de gândire în raport cu tradiția și autoritatea publică este plătită prin acceptarea absolută a puterii princiare : „este necesară abolirea oricărei idei asupra drepturilor, altele decât cele ale șefului” - notează Naude în temerarele sale Considerații politice asupra loviturilor de stat (Roma, 1639 - ediție în 12 exemplare). Susținerea puterii terestre absolute se înscrie în linia manieristă a unei culturi a compromisului : acceptarea stării de fapt pentru a preveni rele mult mai grave. Îndelungatele războaie religioase lăsaseră urme adânci în conștiința intelectualității europene. „ O tiranie e preferabilă războiului civil” - nu e preceptul unui cinism de salon, ci un îndemn la moderație, care revine sub pana multor autori politici. Autonomia și libertatea judecății nu îi lipseau lui Naude. Alături de amicii săi intelectuali, Pierre Gassendi, Francois La Mothe Le Vayer și Guy Patin, filosoful-bibliotecar formează « Tetrada », un cerc savant de dezbateri erudite. Numele grupului este o antifrază ironică referitoare la misticismul pitagoreic al cifrelor. Ceea ce îi unește însă pe oameni de litere parizieni nu este armonia sferelor, ci împlinirea într-o comunitate discretă. Ideile Tetradei formează și propagă un curent cultural puternic : libertinismul erudit. Este vorba de o atitudine intelectuală care moștenește analiza machiaveliană a puterii, continuă tradiția scepticismului din Eseurile lui Montaigne și se preocupă de reînnoirea epicureismului natural și moral. Virtute căzută ulterior în desuetudine, discreția era în mare vogă în timpul clasicismului francez. Termenul era sinonim cu rațiunea socială, discernământul fiind filtrul a ceea ce curteanul lasă să apară și ceea ce ascunde în sine. Ea se opunea majestății regale, prezența consilierului erudit rămânând mereu în umbra apariției solare a suveranului. În cazul prezentat de Naude în tratatul său, stăpânul se va etala oamenilor de litere prin raritatea și întinderea bibliotecii sale, dar sarcina achizițiilor și a organizării revine supusului său. În această calitate îl găsim pe Naude ca personaj de prim rang al vremii sale. Tratatul despre bibliotecă este dedicat și adresat lui Henri de Mesme, președintele Parlamentului parizian. Politicianul francez îl remarcase pe tânărul savant pentru La Marfore ou discours contre les libelles (1620) - o critică a tehnicii compunerii și editării pamfletelor și broșurilor politice. Interesul pentru lumea cărții fac din tânărul autor un bibliotecar căutat. După câțiva ani petrecuți în slujba lui de Mesme, Gabriel Naude pleacă la Roma, în calitate de bibliotecar al cardinalului Bagni și apoi a cardinalului Barbarini. În 1642, plănuind dezvoltarea bibliotecii regale, dar și apropierea unui consilier politic strălucitor, cardinalul Richelieu îi propune revenirea în orașul natal. Planurile lui Richelieu rămân valabile și după moartea sa, survenită în iarna aceluiași an, iar Naude devine bibliotecarul lui Mazarin, noul ministru principal al regatului. Sub protecția acestuia și beneficiind atât de finanțele publice, cât și de averea potentatului - însăși Eminența Sa le confunda adesea -filosoful libertin constituie prima mare bibliotecă publică din Franța. Pentru achiziționarea celor 40.000 de volume Naude întreprinde expediții îndelungate. Omnia vana : în timpul tulburărilor militar-politice din timpul Frondei, la Bibliotheque Mazarine este jefuită de nobili, iar în cele din urmă Parlamentul parizian decide scoaterea ei la mezat. In aceste condiții Naude acceptă un nou post de bibliotecar pe lângă regina Christina a 129 Hermeneutica Bibliothecaria - Antologie Philobiblon - Volumul V Suediei. Rigoarea climatului scandinav nu este însă propice clasicilor francezi. În 1650, robustețea lui Descartes este înfrântă de temperaturile joase din Stockolm. Trei ani mai târziu, îmbolnăvindu-se grav, Naude se întoarce în Franța, unde cardinalul Mazarin, repus în funcții, îl chemase din nou. Gabriel Naude moare la scurt timp după repatrierea sa. Destinul cărturarului probează o conștiință lucidă și înrădăcinată în problemele modernității. Problema cărții este semnul unei culturi în care moștenirea tradiției nu mai înseamnă respectul autorității, ci o civilizație a comentariului și a exersării spiritului critic. Rațiunea bibliotecii Naude își justifică tratatul despre bibliotecă prin absența unor scrieri care să ajute în „alegerea cărților și a mijloacelor și ordinii în care trebuie acordate pentru a le face să apară cu profit și onoare într-o frumoasă și somptuasă bibliotecă.”1 Au mai existat încercări în acest domeniu, dar seriozitatea lor este pusă la îndoială. Astfel, Naude înregistrează eforturile lui Juan Bautista Cardona a cărui tratat De la Real Biblioteca de San Lorens, împreună cu lucrarea lui Juan Paez de Castro, Memorial al rey Don Felipe II sobre las librerias, a furnizat principiile bibliotecii de la Escurial, create sub patronajul lui Filip de Spania. Cercetările întreprinse dincolo de Pirinei nu satisfac însă exigențele filosofului libertin. Abordarea acestei materii necesită mai întâi o disciplină personală care vizează trei scopuri. Mai întâi cel ce abordează materia bibliotecii trebuie să posede o „ cunoaștere superficială a artelor și științelor.”1 2 În spatele acestei pretenții se află idealul clasic al unei filosofii universale cuprinzând atât cele naturale, cât și cele umane. Diviziunile acestei științe totale se vor regăsi în clasificările bibliotecii. A doua cerință este eliberarea din „servitutea și sclavajul față de anumite opinii.”3 Este vorba de tema filosofică a tiraniei opiniei publice, a cutumelor și a dogmelor științei. Figura filosofului ca om de spirit este împlinirea unei vieții „în lume, rămânând în afara ei”, după formula lui Pierre Charron, considerat de Naude în Bibliografia politica (Veneția, 1633) „mai înțelept decât Socrate însuși”.4 El va participa la viața civilă și la dezbaterea savantă cu distanța reflecției. În fine, consecință a primelor două cerințe, bibliotecarul lui Naude va fi capabil să judece în cunoștință de cauză și fără pasiune „meritul și calitatea autorilor”. Cunoașterea superficială, de care autorul amintise, este știința curteanului, l'honnete homme, cel ce se arată înzestrat și plăcut în conversație deoarece sufletul său este hrănit de experiențe și de lecturi ce au încurajat o meditație personală. Chiar dacă preluate din alți autori, pozițiile exprimate de el sunt proprii pentru că vin după o atentă analiză. În mod sistematic sau spontan, el și-a format o metodă de lectură. Jean Bodin conștientizase deja noutatea intelectuală a epocii : 1 Gabriel Naude, Advispour dresser une Bibliotheque, Veb Edition, Leipzig, 1963, p. 11 2 Ibid., p. 12. 3 Ibid., p.12 4 Gabriel Naude, Bibliografia politica, Domenico Bosco (ed.), Bulzoni Editore, Roma, 1997, p. 107 (33). Lucrarea este un dicționar al autorilor ce nu trebuie să lipsească din rafturile consilierului princiar. 130 Hermeneutica Bibliothecaria - Antologie Philobiblon - Volumul V dezvoltarea tiparului și apariția bibliotecilor publice au ca rezultat un mai mare acces la documentare. Însă numărul crescut de publicații în domeniul istoriei și a dreptului nu înseamnă automat lărgirea cercului de erudiți capabili de a se orienta în hățișurile trecutului. Răspîndirea imprimeriei nu multiplică numărul de demni continuatori moderni ai lui Tacitus sau Cicero. Din contră susține juristul francez : această disciplină s-a depreciat după odată cu multiplicarea publicațiilor. Iar autorii cu cât sunt mai incapabili, cu atât sunt mai prolifici. (Methodus ad facilem historiarum cognitionem, Paris, 1566).1 În La Marfore, Naude face același gen de remarci în legătură cu publicațiile politice. Sfatul asupra alcătuirii unei biblioteci, lărgește îndemnul lui Bodin, care se străduia să găsească un sistem de identificare a valorii doar în istoriografie. Naude va căuta educarea unui tip uman capabil să aprecieze operele editate în materiile cele mai diverse. După expunerea celor trei caracteristici ale bibliotecarului, bunul Naude nu poate încheia decât aplicând acestuia descrierea pe care Florus o făcea regilor și poeților : „Consules fiunt quotannis et novi proconsules;/ solus aut rex aut poeta non quotannis nascitur”(noi consuli și proconsuli se fac în fiecare an, doar regii și poeții nu nasc în fiecare an)1 2 Simțind că nu vanitatea lipsește acestei declarații, bibliotecarul lui Henri de Mesme se simte obligat să își tempereze elanul : el nu a făcut decât să urmeze părerile împărtășite de „persoanele cunoscătoare și versate în ale Cărții și în mijloacele diverse folosite de cei mai mari bibliotecari”.3 La fel, comanditarul său trebuie să urmărească gloria urmând modelele Bibliotecii Vaticanului și Bibliotecii Ambroziene. Ultima revine mereu în amintirea lui Naude. Fondată în 1607 de cardinalul Frederico Borromeo în Palazzo dell'Ambrosiana, la Milano, ea este a doua bibliotecă europeană deschisă publicului, după Bibliotheca Bodleiana, la Oxford, în 1602. Recunoașterea predecesorilor este o ingenioasă piruetă intelectuală prin care Naude evită acuza teologică a orgoliului. Bineînțeles bibliotecarul e rarisim, precum regii și poeții, dar protejatul lui Henri de Mesme nu face decât să sistematizeze observațiile făcute de înaintașii săi. La fel seniorul care dorește să se ilustreze printr-o întreprindere atât de frumoasă și generoasă va lua ca modele împlinirile înaintașilor italieni. Recunoaștem în aceste rânduri reverberațiile nu foarte îndepărtatelor schimburi militaro-culturale transalpine. Feudalii francezi ajung în Italia sub comanda lui Francisc I-ul, în necontenitele sale războaie cu Habsburgii. Micile principate italiene sunt la discreția puternicului zilei, însă îi caștigă pe vecinii lor prin rafinamentul curților, avântul artelor și, iată, erudiția bibliotecilor. Baldassare Castiglione în Cartea Curteanului (1528) concede cu generozitate că și francezii pot fi cultivați. Interesul pentru bibliotecă semnalează decăderea modelului aristocratic războinic prin apariția unor noi raporturi civile. Întreținerea unei biblioteci vine să susțină „elocvența discursurilor, soliditatea judecății și izbânda celor mai reușite îndatoriri și magistraturi exersate.”4 1 Jean Bodin, Methode de l 'histoire, trad. Pierre Mesnard, PUF, Alger, 1943 2 Gabriel Naude, Advis pour dresser une Bibliotheque, p.13 3 Ibid., 13 4 Ibid., p. 15 131 Ana-Maria Călinescu, Ușa/The Door. Orange Light, (2004). Tempera-gouache on paper,420 x 297 mm Hermeneutica Bibliothecaria - Antologie Philobiblon - Volumul V Gabriel Naude dă propriul său răspuns la vechea întrebare pedagogico-politică a raportului dintre experiență și studiu. În trebile practice trebuie preferată experiența, tranșase Aristotel, căci un tânăr poate fi un excelent matematician, dar niciodată un bun strateg. Dar Naude este conștient că noile vremi sunt cele ale apariției unei nobilimi ce se face remarcată prin funcții publice, înlocuind vechea castă feudală a vechimii sângelui și a faptelor de arme. Noul tip de intelectual, creație a universităților italiene și flamande, dar și a unor noi instituții franceze, precum Colegiul Regal sau Colegiul Celor Patru Națiuni, va fi un aliat natural al noii aristocrații, care pune accentul pe meritul personal și nu doar pe descendență. Justus Lipsius, unul din autorii citați în Sfatul asupra alcătuirii unei biblioteci, precizase că uzul (experiența) este tatăl prudenței politice, în timp ce memoria ar fi mama.1 Însă primul nu îngăduie decât realizări individuale, pe când partea maternă a educației civile este calea regală a literelor. Aceasta din urmă este universală și acoperă toate epocile, în timp ce drumul experienței este particular și plin de pericole. E dovadă de inteligență și forță a învăța din lecturi și din faptele altora, fără a aștepta loviturile destinului.1 2 Noua figură publică, reprezentantul acestei noblesse de robe, caută gloria prin intermediul bibliotecii nu doar ca patron de belles lettres și protector al artiștilor, dar și ca participant la memoria colectivă a oamenilor cultivați, reținută fie de lecturile comune, fie de interesul pentru cărți rare. Odată stabilit adresantul, Henri de Mesme, în particular, și nobilimea care servește în funcții civile, în general, Naude caută argumentele în favoarea fondării și întreținerii unor biblioteci publice. El găsește două justificări principale. Prima este legată de gloria prezentului și a posterității, iar cealaltă de împlinirea personală. Mai întâi prin fapta sa fondatoare, își va cîștiga stima cititorilor bibliotecii. Nobilul va face dovada înțelepciunii sale colecționând „spiritele atâtor oameni distinși, care n-au precupețit nici timpul, nici efortul pentru a lăsa urmele vii a ceea ce era mai excelent în ei.”3 O astfel de glorie, deși populară, nu conține nimic trivial sau demagogic. Cel ce se bucură de ea nu vrea să se distingă cu orice preț, lăsând să apară în ochii celor mulți semnele unei „puteri extraordinare”, inexplicabilă prin forță sau abilitate. Ea depășește prin onestitate renumele obținut prin parade militare sau exibarea rafinamentelor luxului. Astfel, oameni ale căror succese de arme le-ar fi asigurat un loc aparte în memoria posterității, au avut geniul politic al amplificării reputației lor prin crearea de biblioteci. Naude îi menționează aici pe Matia Corvin și pe Francisc I-ul, ca stategi abili, dar și întemeietori de „biblioteci foarte curioase și bine dotate”.4 Matia Corvin edifică Bibliotheca Corviniana prin fonduri proprii, în timp ce Francisc I instituie un depozit legal (1536) care interzice „vânzarea sau trimiterea în străinătatea oricărei 1 Justus Lipsius, Politica, edited, with translation and introduction by Jan Waszink, Assen, Royal Van Gorcum, I, 8, p. 286, 4-5 2 Ibid., 9, p.288, 10-15 3 Gabriel Naude, Advis pour dresser une Bibliotheque, pp. 16-17 4 Ibid., p. 19 133 Hermeneutica Bibliothecaria - Antologie Philobiblon - Volumul V cărți sau broșuri (...) înainte de a depune un exemplar în mâinile ofițerilor Bibliotecii Regale.” Dar dincolo de argumentele ținând de onorabilitatea figurii princiare sau aristocratice, cultivarea unei biblioteci răspunde unei chemări interioare. Urmărind exersarea propriului spirit în numele unei ideal antic al înțelepciunii umane, recreat începând cu Renașterea, l'homme d'esprit caută în bibliotecă, locul « conversației și a divertismentului fructuos și agreabil »,1 adică a meditației asupra mărturiilor scrise de marii creatori vechi sau moderni. Biblioteca este principalul instrument al Cosmopolitului, cetățean al lumii pentru că are acces în orice moment la „tot ce este, ce a fost și ceea ce poate fi pe pământ, pe mare și în cele mai ascunse locuri din Ceruri.”1 2 Pentru izbânda în această acțiune publică și personală, Naude, spirit practic, nu uită să amintească protectorului său că nu se poate realiza „fără cheltuială și fără a deschide bine punga.”3 Rânduiala bibliotecii Cum ne putem instrui în noua artă a cărei frontiere Naude încercă să le traseze ? Mai întâi prin deschiderea către experiențele și sfaturile celor preocupați de universul cărții, fie că e vorba de oameni de litere sau de posesori de cabinete literare. Atenția pentru aceștia nu se traduce în simplă imitație, experiența personală fiind mereu sursă de inspirație. O altă cale de perfecționare în noua materie este consultarea și adnotarea operelor predecesorilor, chiar dacă cel mai adesea ei au tratat subiectul ca și când ar fi fost vorba de o disciplină bine cunoscută, considerând definițiile prime și diviziunile materiei ca deja stabilite și acceptate. Pe lângă deja menționatul Juan Bautista Cardona, Naude mai adaugă în această categorie pe Richard de Bury, pentru Philobiblon (scris către 1340, dar publicat pentru prima dată în 1473). Sub pretextul unui tratat asupra dragostei pentru cărți, lucrarea este în același timp o autobiografie a prelatului normand, care, conform mărturiei lui Petrarca „deși englez și educat în Anglia, cultivând încă din adolescență un gust neștirbit pentru gândirea antică și o rigoare de cunoaștere nemăsurată, a arătat un interes extrem atât pentru întrebările cele mai futile, cât și pentru interogațiile cele mai docte.”4 O altă figură reținută de Naude este cea a iezuitului Antonio Possevino pentru a sa Bibliotheca selecta de ratione studiorum in Historia, in Disciplinis, in salutem omnium procuranda (1593). Lucrarea este o bibliografie exhaustivă a lucrărilor de teologie, filosofie, medicină, istorie și meșteșuguri, ce va sluji umaniștilor drept ghid de lectură. În fine, autorul Sfatului asupra alcătuirii unei biblioteci recomandă copierea sau procurarea a cât mai multe cataloage a bibliotecilor autohtone sau străine, spre a avea o imagine cât mai largă asupra producției imprimeriilor, intereselor oamenilor de litere și a localizării documentelor rare. 1 Ibid., p. 21. 2 Ibid. 3 Ibid., p. 22 4 Apud. Bertrand Galimard Flavigny, Le philobiblon, http://www.canalacademie.com /ida649-Le-philobiblion.html?var_recherche=Le%20philobiblion Accesat pe 03.03.2011. 134 Hermeneutica Bibliothecaria - Antologie Philobiblon - Volumul V Prima chestiune propriu-zis tehnică abordată de autor este cea a numărului de cărți pe care o bibliotecă trebuie să-l dețină. Pentru că este prima calitate prin care o astfel de instituție se recomandă și prima impresie lăsată publicului, înainte ca acesta să ia în considerare calitatea colecției, Naude este fără înconjur pentru realizarea unei „nemaivăzute și prodigioase cantități”. Pentru a impune această opinie, consilierul lui Henri de Mesme are de înfruntat opinia susținută de vocea autorităților filosofiei, care recomandă restrângerea curiozității la câteva opere de valoare incontestabilă. Raritatea valorii este unul din argumentele prin care Seneca îl consolează pe Lucillius când acesta regretă în Sicilia absența bibliotecilor romane. Dar aceste sfaturi rezonabile, atrage atenția textul naudeean, vizează împlinirea personală și nu acțiunea civică. Că nu este o singură virtute în mediocritate, afirmă titlul unei lucrări a lui Jean Bodin (Paradoxon, quod nec virtus ulla in mediocritate, nec summum hominis bonium in virtutis actione consistere possit, 1596) în care este recuzată o întreagă tradiție sapiențială ce evita excesele în căutarea căii de mijloc. O atare limitare a lecturilor poate fi utilă savantului care caută succesul într-o anumită disciplină. Deasemenea insistența asupra rarității excelenței are scopul de a dezvălui sărăcia spirituală a pedanților și dogmaticilor ce fac paradă de titluri cunoscute și enumeră autori consacrați, fără a încerca un dialog cu aceștia. Insă fondatorul unei biblioteci nu urmărește nici gloria unei științe particulare, nici demascarea ipocriziei savante. El țintește în același timp reputația și onestitatea, oferind cetății și sieși „una din bibliotecile cele mai auguste și ample care au existat vreodată”.1 Scopul său nu poate fi atins prin zgârcenia și austeritatea unui număr redus de volume, fie ele și extrem de valoroase. Generozitatea se manifestă prin căutarea și oferirea universalității cunoașterii. Așadar se va căuta acoperirea diversității tuturor artelor și științelor. Un alt ghid în această întreprindere poate fi tratatul Panepistemon (Omniscientul, 1488) al lui Angelo Poliziano, o analiză filologico-filozofică a eticii lui Aristotel, în care se încearcă clasificarea tuturor activităților umane. Mai mult, o bibliotecă e cu atât mai apreciată cu cât reușește să satisfacă cele mai diverse cerințele, fiind asemeni unei pășuni în care fiecare lighioană își află hrana.1 2 Reputația câștigată de fondatorul bibliotecii nu este doar a celui ce a avut mijloacele necesare pentru a procura lucrări numeroase. El va fi privit și ca posesor al unei solide judecăți, din moment ce numeroase căutări ale unor volume rare iau sfârșit în casa sa. Deasemenea noile invenții permit achiziționarea unui număr mare de publicații, cu infinit mai puțină cheltuială decât era necesară anticilor pentru câteva sute de cărți. Ar fi fără îndoială rușinos ca biblioteca modernilor să nu profite de binefacerile imprimeriei. Totuși chestiunea centrală a tratatului lui Naude, judecând după numărul de pagini consacrate, este cea a valorii cărților și autorilor. Capitolul dedicat „calității și condiției” lucrărilor este un adevărat îndrumar al erudiției clasice : marii autori antici, textele sacre, principalele comentarii, disciplinele universitare. Moștenirea tradiției literare umaniste nu este străină lui Naude care recomandă marile opere în 1 Gabriel Naude, Advis pour dresser une Bibliotheque, p. 31 2 Ibid., p. 33 135 Hermeneutica Bibliothecaria - Antologie Philobiblon - Volumul V limbile originale, ebraică, arabă, greacă și italiană, alături de versiunile lor în franceză și latină. Urmează în biblioteca naudeeană scrierile discutabile. Astfel între lucrările « tratând de un subiect particular, fie privitor la o specie sau la un individ », se află și Disputatione de sancti matrimonii Sacramento (1602) a iezuitului Thomas Sanchez. Acesta este prezent în Indexul cărților interzise de Roma, dar celebritatea peste veacuri o datorează atenției acordate de Pascal în Scrisorile provinciale. De numele său se leagă doctrina restricției mentale, care îngăduie unui acuzat aflat în fața unui tribunal să nu spună adevărul, fără să mintă. Chestionat asupra crimei sale, acesta o va nega, gândindu-se fără a rosti la o altă zi, în care comportamentul său a fost ireproșabil. Polemicile și contestările alcătuiesc viața lumii savante, de aceea Naude recomandă conservarea întregului dosar al disputelor. Sanchez și Pascal ar trebui citiți împreună : „ ... toți cei ce s-au exersat astfel în această artă a scrimei sunt atât de înlănțuiți încât ar fi o greșeală să-i citești separat, ca și a judeca sau asculta o parte sau un adversar, fără oponentul său.”1 În același spirit bibliotecarul nu va ține seama de proasta reputație care o au novatorii în științe și va căuta să procure și pe contestatarii direcției tradiționale. Indiferent de destinul pe care aceștia îl vor avea în memoria posterității, operele lor oferă deschideri spirituale neobișnuite și dau prilej unei reflecții critice. Vor fi adunate chiar și lucrările oculte, locul în care se întâlnesc cel mai adesea „subiecte vane și inutile”.1 2 Lucrările ereticilor și cărțile altor religii au și ele loc în rafturile lui Naude. Colecția polemiștilor, inovatorilor, cabaliștilor, ereticilor și a falșilor profeți este pusă la dispoziția unor spirite, pe care aceste lecturi le fortifică și le îmbogățesc. Pentru a găsi un fir în imensitatea memoriei publice depozitate în bibliotecă, este utilă procurarea de dicționare, antologii și manuale. ”. este sigur că cunoașterea acestor cărți este atât de utilă și rodnică celui ce știe reflecta și profita de tot ceea ce vede, pentru că ea îi oferă nenumărate deschideri și noi concepții sunt primite de un spirit ascultător, universal și degajat de orice interese, Nullius addictus iurare in verba magistri, ele îl fac să vorbească în cunoștință de cauză despre toate lucrurile, îl răpesc din admirația care este adevăratul semn al slăbiciunii noastre și îl pregătesc să gândească asupra a tot ceea ce se arată, cu multă judecată, prevedere și hotărâre, ceea ce cei mai mulți dintre oamenii cultivați și merituoși nu fac.”3 Gabriel Naude întreține un cult al marilor autori, între care îi menționează pe Erasmus, Lipsius sau Bodin, cei care apar ca „un vultur printre nori sau ca un astru strălucitor și luminos între tenebre.”4 Din opera acestora trebuie colectate nu doar operele principale, ci chiar și cele mai mici fragmente, scrisori sau ziceri ale lor.5 O altă recomandare a lui Naude este adaptarea instituției la modele vremii și la 1 Ibid., p. 42 2 Ibid., p. 45 3 Ibid., p.43, citat latin, Horațiu, Epistole, I, I, 13-14: “Nu sînt ținut să dau ascultare cuvintelor vreunui magistru.” 4 Ibid., p. 50 5 Ibid., pp.49-51 136 Hermeneutica Bibliothecaria - Antologie Philobiblon - Volumul V cutumele locale. În călătoriile sale, el a remarcat preferința romanilor și napolitanilor pentru teologia pozitivă, a milanezilor pentru jurisprudență, a spaniolilor și englezilor pentru scolastică sau a francezilor pentru cronici istorice și controverse. Biblioteca continuă tradițiile locale și răspunde cerințelor împământenite. O altă serie de precepte expuse în Sfat asupra alcătuirii unei Biblioteci sunt prezentate sub o formă polemică pentru a întâmpina posibile obiecții. Astfel el insistă asupra cultivării modernilor spre a evita ridicolul celor ce recitesc mereu pe antici, fără a observa ce se întâmplă în jurul lor. În rafturile sale Ariosto și Tasso au loc lângă Homer și Virgiliu, Guicciardini lângă Tacitus, iar Montaigne și Charron lângă Seneca.1 Imediat, Naude va adăuga o critică a acelora care interesați de noutăți, ignoră autorii vechi, privându-se voluntar de o sursă de cunoaștere și de compania unor mari spirite. În fine, ultimele povețe calitative se referă la natura publicațiilor. Naude avertizează asupra posibilității ca dincolo de aspectul superficial al unor broșuri să se ascundă materii foarte serioase, cum se întîmplă în cazul Principelui lui Machiavelli. Ultimul avertisment este provocat de fetișismul manuscriselor. Nedisprețuind acest gen de documente, Naude previne totuși asupra futilității vânătorii de copii și versiuni a unor lucrări deja imprimate. Biblioteca ideală Preceptele privitoare la recunoașterea calității cărților îi inspiră consilierului lui Henri de Mesme un nou autoportret a cărui orgoliu este ascuns sub figura generică a Bibliotecarului : „.acela se poate achita în mod demn de această sarcină, cel care nu are judecata vicleană, temerară, [și care nu este] plin de extravaganțe și preocupat de fel de fel de opinii ușuratice, care stârnesc multe persoane în a disprețui și respinge tot ceea ce nu este pe gustul lor, ca și când oricare ar trebui să se ordoneze urmând capriciile fanteziei lor ; sau ca și când nu ar fi de datoria unui om înțelept și prudent de a vorbi despre toate cu indiferență și de a nu judeca niciodată după stimă arătată de unii sau de alții, ci mai degrabă urmând propia experiență și natură.” 1 2 Dincolo de calitățile sale intelectuale și de întinderea erudiției sale, de care Naude se servește în analizele sale asupra clasificării subiectelor de studiu și a sancționării calității documentelor, în Sfatul asupra alcătuirii unei biblioteci, el este nevoit să se aplece și asupra aspectelor pur tehnice. Astfel, dedică un întreg capitol chestiunii procurării și întreținerii cărților. Pentru aceasta, el reia sau pur și simplu transcrie pasaje din Richard de Bury, Philobiblion sive de Amore librorum. Altă sursă pentru el o constituie experiența marilor biblioteci italiene. Tehnicitatea subiectului nu alungă cititorul. Naude reușește să producă un adevărat cod al abilității sociale. Bibliotecarul său întreține raporturi amicale nu doar cu autorii, dar și cu 1 Ibid., p. 58 2 Ibid., pp. 72-73 137 Hermeneutica Bibliothecaria - Antologie Philobiblon - Volumul V familiile acestora pentru a intra în posesia operelor neterminate sau ascunse de frica diverselor cenzuri politice sau religioase. Nu întâmplător este amintit aici numele lui Bodin. Lucrarea acestuia Colloquim heptaplomeres, scrisă către 1587 rămâne inedită timp de aproape 3 secole (1858). Leibniz are acces la ea în calitatea sa bibliotecar al ducelui de Brunswick, la Hanovra (post pe care la deținut între anii 1676 - 1716). Tânărul filosoful german găsește scandalos și nepublicabil acest dialog între un catolic, un luteran, un calvinist, un mahomedan, un evreu, un ateu și un deist, în care balanța adevărului nu înclină în nici o parte. Christina a Suediei se ruinează pentru ași procura o copie. Deși recomandă prudență și spirit econom, viitorul consilier al lui Mazarin nu are ezitări în fața în fața acestui gen de document : nici un efort nu e de prisos, nici un preț nu e prea mare pentru achiziționarea unor piese rare, scrise de autori remarcabili. Modelul bibliotecii naudeene este o completare a grădinii stoice : un loc liniștit, ferit de zgomotul străzii și al familiei, ale cărei ferestre dau către o vegetație liniștitoare. Realizarea condițiilor optime studiului și conservării țin de îmbinarea artei arhitectonice a lui Vitruviu cu știința medicală a naturii.1 Cât despre ordonarea cărților, Naude este adeptul unei discipline imitând organizarea militară.1 2 Căpităniile vor fi stabilite în funcție de facultățile universitare (teologie, medicină, drept, istorie, filosofie, matematică, etc...) și subdivizate după părțile acestor materii. Ca în orice mediu ofițeresc, disciplina nu se dispensează de un anume ornament, cu condiția ca decorarea și legarea cărților să urmărească în primul rând principiul utilității. Concluzia Opiniei despre alcătuirea unei biblioteci își află locul într-un excurs asupra « scopului principal al bibliotecii », un elogiu adus serviciului public cu care astfel de instituție este datoare. Naude își susține ideea apelând la exemplul evergetismului roman.3 Alături de terme, teatre și amfiteatre, notabilii latini căutau gloria și prin crearea de biblioteci deschise oamenilor cultivați. In umbra generozității acestora se află bibliotecarul, om de litere și aplicație filosofică a cărui disciplină se împlinește în realizarea unei instituții savante, Bibliotheca Memmiana. Știința acestuia este: „ istoria foarte amplă și particulară a Literelor, judecata și cenzura autorilor, numele celor mai buni și necesari în fiecare Facultate, flagelul plagiatorilor, progresul Științelor, diversitatea sectelor, revoluția Artelor, diversele principii ale Novatorilor și temeiul pironienilor, fondat pe ignoranța tuturor oamenilor.”4 Tratatul despre bibliotecă a lui Gabriel Naude este un capitol remarcabil în geneza intelectualității moderne. In slujba unei puteri care, sub vechile titulaturi aristocratice și religioase, pune în practică un nou contractualism social, figura cărturarului ilustrează recumpănirea raportul dintre merit și sânge, dintre efortul personal și legea naturii. Funcția sa publică este susținută de un echilibru între ambiție și 1 Ibid., pp. 91-96 2 Ibid., p. 98 3 Cf. Paul Veyne, Le Pain et le cirque. Sociologie historique d'un pluralisme politique, Paris, Editions du Seuil, 1976 4 Gabriel Naude, Advis pour dresser une Bibliotheque., p. 122 138 Hermeneutica Bibliothecaria - Antologie Philobiblon - Volumul V generozitate, care este chemat să substituie ideologia loialității feudale și a curajului cazon. Supunerea față de noul senior este însoțită de practica unui spirit critic, prin care intelectualul devine un bun consilier, dar și un posibil pretendent la oficiile sociale de prim rang. La acest risc se adaugă și cosmopolitismul său, căci omul de spirit nu este înrădăcinat în solul nici unei patrii particulare. Aceste două neajunsuri sunt atenuate de o cultură a discreției, în descendența disimulării libertine și a modestiei sceptice. Biblioteca, colecția spiritelor antice și moderne, este fructul filosofiei sale și ilustrare materială a principiilor profesate de tipul intelectual clasic : erudiție, libertate de gândire și fermitate în judecată. Scepticismul îl imunizează în fața înregimentării în sectele vreunei dogme savante, religioase sau politice. Ambiția sa politică este sublimată în căutarea universalității care ia chipurile abundenței livrești sau a toleranței opiniilor contrare. Conflictul mocnit dintre veleitățile publice ale mecenatului și interesul cultural-cosmopolit al învațatului conține un capitol din geneza gândirii moderne a binelui public. Prima teoretizare a bibliotecii publice aparține unui reprezentant al liberti-nismului filosofic. Apariția în acest mediu intelectual al unei gândirii a organizării lecturii pentru publicul cultivat nu este întâmplătoare. Ea este produsul dezvoltării criticii care denunță orice dogmatism și permite deschiderea către toți participanții la conflictele intelectuale, la disputele religioase sau la înfruntarea unor interese politice divergente. In răspărul a ceea ce se petrece în realitatea imediată - războaie civile, intoleranță confesională, rezistență la teoriile filosofice novatoare - redescoperirea scepticismului propune o idee originală : toleranța modernă. Noii pironieni se deosebesc de scepticii antici prin aceea că îndoiala nu mai este rezultatul contemplării naturii, ci un instrument de investigație științifică și de acțiune publică. Dubiul devine principiu al gestului civic prin propunerea unor exerciții de dialog al căror spațiu de realizare poate fi biblioteca publică. 139 FT1* 1 • • • Timpul scrierii - Manuscrisele - Alin Mihai GHERMAN Universitatea „1 Decembrie 1918”, Alba Iulia Cuvinte cheie: istoria culturii, scriere, lectură, însemnări pe manuscrise Abstract: Pornind de la colecția Însemnări de pe manuscrise și cărți vechi din Țara Moldovei. Un corpus editat de I. Caproșu și E. Chiaburu, se încearcă stabilirea reperelor temporale ale copierii manuscriselor și a raporturilor individ-colectivitate. Se propune o tipologie și, în cazul acesteia, o cronologie a acestor însemnări E-mail: alinmihaigherman@yahoo.com * Apariția unei masive și impresionante colecții, Însemnări de pe manuscrise și cărți vechi din Țara Moldovei. Un corpus editat de I. Caproșu și E. Chiaburu1 este cel puțin deconcertantă pentru cititorul de rând, dar chiar și pentru omul obișnuit cu biblioteca. În situația în care însemnările pe cărți și manuscrise publicate până acum, dacă nu erau făcute aleatoriu, acopereau cel mult doar o anumită colecție sau, un spațiu geografic bine circumscris, actualul corpus, pune minuscula informație pe care o conține însemnarea de pe cărți sau manuscrise într-o nouă lumină, micul fragment de text devenind, prin acumulare, o excepțională sursă de informație asupra sociologiei culturii și, uneori, un inedit izvor pentru informații despre diferite personalități ale culturii, dar și o importantă sursă asupra evenimentor istorice. Rezultat al muncii de adunare a însemnărilor pe carte din Moldova, dar și al inventarierii celor deja făcute, corpusul sugerează tot atâtea direcții de studii, începând, din nou, cu fenomene ale sociologiei culturii, dar și în ceea ce privește istoria culturii în general, și chiar a istoriei limbii, (în situația în care vocile celor care fac însemnările exprimă aspecte dialectale), putând să ajungă până la creionarea unor centre de greutate ale vieții religioase, ale vieții intelectuale, dar și al unor biografii de cărturari. Dintre multele sugestii care se oferă cititorului la parcurgerea acestei inestimabile colecții, ne vom opri doar la una din ele, încercând să întrevedem când s-a scris sau copiat un manuscris, când și de ce s-a cumpărat o carte, când și de ce manuscrisul sau cartea a fost citită. Identificând timpul scrierii și cel al lecturii se poate intui uneori și motivația actului și, uneori se poate interpreta, reacția indivi- 1 Iași, Casa Editorială Demiurg, 2008, vol. I: XXX + 667 p.; vol II: XXX+667 p, vol. III: XXIV + 749 p.; vol. IV: XXIV + 694 p. 140 Hermeneutica Bibliothecaria - Antologie Philobiblon - Volumul V duală. Ajungem la aflarea unor relații individuale sau colective cu cartea și, poate, chiar la schițarea principalilor vectori ai culturii în diferitele momente ale istoriei. Studii și proiecte de cercetare mai vechi asupra cercetării intelectualității arată că în prima fază a dezvoltării principatelor române, ca, de altfel pe tot cuprinsul Europei medievale, intelectualul aparținea unei elite, favorizată nu atâta material, cât prin preocupările sale. La noi, cele mai vechi însemnări sunt ale copiștilor din mănăstiri. Insemnarea (cea mai veche, de altfel, păstrată până în zilele noastre), datează din 1429, fiind a lui Gavril Uric1 de pe admirabilul manuscris al Tetraevanghelului slavon (păstrat la ora actuală în Biblioteca Bodleiană - British Museum) marchează sfârșitul copierii textului ca un moment solemn de inaugurare a unui act de cultură: „Cu bunăvoința Tatălui și cu învățătura Fiului și cu săvârșirea Sfântului Duh, s-a lucrat acest Tetraevanghel în zilele binecinstitorului și de Hristos iubitorului domn Io Alexandru voievod, domnul întregii Țări a Moldovlahiei și a binecinstitorarei sale doamne Marina, care, arzând de dorință, fiind iubitoare de dragostea cuvintelor lui Hristos cu râvnă a dat și s-a scris aceasta în anul 69371 2 [=1429] și s-a terminat în luna martie în 13 zile cu mâna lui Gavriil monahul, fiul lui Uric, care a scris în mănăstirea Neamțu”.3 Textul este asemănător cu cele care se află pe pietrele ctitoriale ale bisericilor construite în epocă. Mental nu se făcea diferența între inaugurarea unui lăcaș de cult și finalizarea unui manuscris; fiecare din ele deschidea și conținea în sine un univers. „A dat [N.N. = poruncă] de s-a scris”, „a dat și s-a scris” sau simplu „s-a scris” sunt formulări care arată importanța pe care o acorda comanditarul copierii respectivului manuscris, faptul identic, pentru el, cu orice act ctitorial. Dacă Tetraevanghelul lui Gavriil Uric, recunoscut și în zilele noastre ca unul din cele mai frumoase manuscrise slavone atât datorită admirabilelor miniaturi, a folosirii cernelii de aur, cât și a caligrafiei sale, trebuia „inaugurat” cu o asemenea însemnare, alte manuscrise copiate de Gavril Uric, care nu întruneau toate aceste caractere grafice de excepție,4 sunt întovărășite de însemnări mult mai puțin ample și festive: „S-a scris acest Tetraevanghel mănăstirii Neamțului, cu mâna lui Gavriil monah, fiul lui Uric, în timpul egumenului Siluan. S-a început în luna aprilie, 6 zile și s-a sfârșit în al doilea an, în luna fevruarie 3 zile în anul 6944 [=1436]”.5 Durata copierii manuscrisului, care a fost de aproape un an de zile trebuia, totuși, marcată prin sublinierea limitelor temporale ale efortului. Spre deosebire de însemnările 1 In situația textelor în slavonă sau altă limbă decât româna, vom reproduce doar traducerea românească. Fiind interesați în primul rând de conținutul însemnărilor, nu vom reproduce în cazul textelor românești parantezele care marchează literele lipsă sau prescurtările din text. In paranteză pătrată [ = ] am ps datele după cronologia modernă și glosările noastre în cazl unor cuvinte mai deosebite. 2 An după cronologia de la facerea lumii. 3 Însemnări de pe manuscrise și cărți vechi..., I, p. 1. 4 Cu toate că, datorită frumuseții sale, un altul copiat de el este un exponat de bază al Muzeului de Artă din București. 5 Idem, vol. I,, p. 2. 141 Hermeneutica Bibliothecaria - Antologie Philobiblon - Volumul V succinte ale aceluiași copist pe alte manuscrise: „Gavrilă a scris acest Sbornic în anul 6949 [=1441]”1, „În anul 6947 [=1439], luna septembrie 23 a isprăvit Gavril aces Sbornic”,1 2 „Gavril a scris această carte în anul 6993 [=1445]”.3 În astfel de însemnări copistul de excepție care a fost Gavirl Uric se confundă cu meșteșugarul, care își pune marca pe produsul său „de serie” (chiar și acesta fiind admirabil din punctul de vedere al caligrafiei), ajungând până la „A lui Gavril Uric”,4 în care „data fabricației, nu mai apare a avea vreo importanță”. Din nou momentul scrierii unui manuscris devine un eveniment memorabil în timpul domniei lui Ștefan cel Mare (1457-1504), când copierea unui manuscris se suprapune peste activitatea sa de ctitor de biserici și mănăstiri, aceasta însăși fiind unul din vectorii prin care încerca să construiască instituțiile statului Moldovei: „În anul 6975 [=1467] prin darul și porunca binecinstitorului și de Hristos iubitorului și de Dumnezeu încununatului domnul nostru, Ioan Ștefan voievod, domn a toată Țara Moldovei, s-a scris acest Minei pe ianuarie, pentru mănăstirea de la Putna. Și s-a scris în mănăstirea Neamțului cu mâna multpăcătosului tahigraf [= caligraf, copist] ieromonahul Ioanichie, fiind pe atunci arhiereu în Țara Moldovei preasfințitul mitropolit chir Teoctist, fiind egumen la Putna Ioasaf”,5 copierea manuscrisului nefiind străină de însăși construcția Mănăstirii Putna (1466-1468) și prefigurând înzestrarea acesteia de către voievodul ctitor cu toate cele necesare desfășurării vieții bisericești. Că așa stau lucrurile și că avem de a face cu o acțiune coerentă ne confirmă o însemnare a unui alt copist pe un Minei pe luna decembrie: „În anul 6975 [=1467], din porunca binecinstitorului nostru domn, Ioan Ștefan voievod, fiul lui Bogdan voievod, s-a scris acest Minei pentru mănăstirea sa de la Putna, în timpul arhimandritului chir Ioasaf, cu mâna multpăcătosului Nicodim diacon”.6 Manuscrisele donate pentru diferitele mănăstiri, chiar dacă nu sunt ctitorii noi ale lui Ștefan cel Mare, au același caracter solemn de marcare a momentului: „Binecinstitorul și de Hristos iubitorul domn Ioan Ștefan voievod domn al Țării Moldovlahiei a dat de s-a scris acest Tetraevanghel cu mâna ieromonahului Nicodim și l-a dăruit mănăstirii care se află la Homor, să fie pomană pentru sufletul său și al părinților săi și al copiilor săi. Era egumen pe atunci preotuhl ghenadie. S-asfârșit în luna iune 17, în anul 6981 [=1473”.7 Copierea unui manuscris presupunea un timp îndelungat și un efort intelectual pe măsură, mai ales în situația în care interdicția expresă de a adăuga sau a scoate cuvinte din textul Bibliei (Apoclaips 22.19) presupunea un efort intelectual suplimentar de exactitate a actului multiplicării unui asemenea text. 1 Idem, I, p. 3. 2 Ibidem. 3 Ibidem. 4 Ibidem. 5Idem, vol. I, p. 7. 6 Idem, p. 8. 7 Idem, p. 10. 142 Ana-Maria Călinescu, Duminica (2006) - Tempera pe hârtie, (420 x 297 m Hermeneutica Bibliothecaria - Antologie Philobiblon - Volumul V Apropierea după cronologia tradițională de la facerea lumii a anului 7000 produce o mărire a numărului copierii textelor biblice. Suntem, fără îndoială, în fața unei reacții a crizelor milenariste (care au străbătut și Occidentul în jurul anului 1000 după Christos), dar și în alte perioade: „Atotvăzătorului și preabunului Dumnezeu slava și mărirea, împărăția și puterea peste toți și peste toate, care i se dă după începutul și sfârșitul faptelor bune, celor negrăite. În luna noiembrie s-a scris, prin darul și porunca lui Ștefan voevod, domnului întregii Țări a Modovei, fiul lui Bogdan voevod. Și a dat-o pentru pomenirea sa și a părinților săi, ca să-i fie în hramul Sfântului Marelui Mucenic și Purtătorului de biruință Gheorghe, care este la Voroneț. A scris această carte numită Evanghelie, călugărul Pahomie, pe vremea mitoropo-litului întregii Țări a moldovei, chir Gheorghe sub egumenul Ghenadie și s-a sfârști la anul 6999 [=1490]. Scrisă sub Ștefan voievod Evanghelia aceasta”,1 gest imitat și de fiul acestuia, Alexandru „Cu voia tatălui și cu ajutorul Fiului și cu săvârșirea sfântului Duh, Io Alexandru vodă, voievod din mila lui Dumnezeu, domn al Țării Moldovei, fiul marelui Ștefan voievod, a scris și a ferecat acest Tetraevanghel, bisericii sale care e în Bacău, cu hramul Preassfintei Stăpânii noastre Născătoarea de Dumnezeu și pururea fecioarei Maria, cu mâna multpăcătosului diacon Theodor, în zilele binecinstitorului și de Hristos iubitorului Ion Ștefan voievod, în anul al 35-lea al domniei lui, în anul 6999 [=1491], luna aprilie 22”.1 2 Formulările de mai sus seamănă izbitor, uneori până la identitate, cu inscripțiile votive de pe bisericii construite în același timp în epoca lui Ștefan cel Mare. Felul cum sunt redactate aceste inscripții marchează formal inaugurarea unui spațiu cultural, căci, în epocă, multiplicarea unui manuscris apărea a fi un eveniment cultural, nu numai din punctul de vedere al relativei rarități a acestora ci și pentru că respectivele manuscrise, realizate în renumite centre mănăstirești erau o izbândă din punctul de vedere artistic, fiind redactate în maniera excepțională a unor școli celebre de caligrafi, însoțite de multe ori de miniaturi, de frontiscpicii sau inițiale ornate de o mare frumusețe. Ele aveau și funcția de „împodobire” a respectivului locaș de cult. Alături de celelalte obiecte de cult: icoane, cădelnițe, odăjdii etc. Ele marcau în plus fastul cultului bisericesc. Terminarea redactării unui asemenea manuscris era un eveniment, marcant atât pentru comanditarul copierii, care face un adevărat act ctitorial,3 cât și pentru 1 Idem, p. 15. 2Idem, p. 16. 3 In numele Tatălui și al Fiului și Sfântului Duh, Treime de o uniființă și nedespărțită. Iată eu, robul stăpânului meu Iisus Hristos, Toader Balaș logofăt, am binevoit cu a mea bunăvoință și am dat să mi se scrie acest Tetraevanghel, pe care l-am și dăruit pentru sănătatea mea și pentru sufletul părinților mei bisericii unde este hramul Sfinților Arhistrategi Mihail și Gavril în târgul Sucevii, în zilele binecinstitorului și de Hristos iubitorului domnului nostru Io Petru voievod, domn al țării Moldovei, în vremea mitropolitului chir Theofan, în anul 7050 [= 1542], luna august 15” (Idem, p. 56). 144 Hermeneutica Bibliothecaria - Antologie Philobiblon - Volumul V copistul conștient de importanța muncii pe care a îndeplinit-o,1 de cele mai multe ori, însă, pentru amândoi. Doar comparativ, menționăm că în situația cărții tipărite în slavonă sau română, deși cunoscute încă din secolul al XVI-lea, însemnările au un conținut total diferit: De data aceasta cumpărătorul marchează doar evenimentul achiziționării sau al donației textului. Cităm doar o însemnare, urmând ca într-o secțiune viitoare a studiului nostru să cercetăm însemnările care marchează cumpărarea sau luarea în posesie (prin moștenire sau în alt mod) a cărții tipărite: Pe o Evanghelie cu învățătură (Cazania a II-a) tipărită de Coresi în 1580-1 la Brașov se află o însemnare de donație din 1622: „Cu lucrarea Tatălui și cu ajutorul Fiului și săvârșirea Sfântului Duh, eu robul lui Dumnezeu, al stăpânului domnului Dumnezeului și Mântuitorului Hristos, Ilea diac și țârcovnic al cetății Sucerva, de bună voia noastră și cu inima umilită ne-am gândit la sfânta mănăstire unde este hramul Sfântului Ilie Prorocul și am dat sfintei mănăstiri patru cărți și anume cea numită Explicarea sau Tâlcul Sfintei Evanghelii [...]”.1 2 Odată cu apariția și, mai ales, cu difuzarea masivă a cărții tipărite, atitudinea față de actul copierii (sau scrierii) unui manuscris se schimbă complet, de cele mai multe ori ea devenind rezultatul unei acțiuni personale, ale cărei repere cronologice, dacă sunt menționate, țin de biografia copistului. După părerea noastră, avem, în funcție de conținutul textului, mai multe situații diferite, care trebuie să fie disociate. Una, cea mai puțin interesantă din punctul nostru de vedere, este multiplicarea prin copiere a unei tipărituri (în situația în care cartea tipărită nu a răspuns până spre sfârșitul secolului al XVIII-lea nevoilor de carte, multiplicarea prin copiere fiind curentă. Insemnările care însoțesc asemenea copii conțin de obicei în primul rând informațiile preluate de pe foaia de titlu a tipăriturii și doar sumar vreo însemnare, care să personalizeze copistul. Dacă, însă, este făcut după un alt manuscris sau dacă este o traducere sau chiar o scriere originală, pentru această perioadă constatăm o atitudine diferită a copiștilor față de textul în cauză în funcție de conținutul acestuia, ea fiind una în fața textului religios și cu totul diferită în fața celui cu conținut laic. In cazul celor religioase era importantă respectarea integrității textului, dar și menționarea autorității bisericești (și, uneori, laice), ceea ce măreau reperele auctoriale ale textului, ceea ce dă un caracter solemn suplimentar însemnării copistului: „Cu binecuvântarea Atotputernicului, a toate lucrătorului Dumnezeu, cel în Sfânta Treime mărit și lăudat și cu binecuvântarea iroshimonahului starețui Dositei s-au scris această sfântă carte Leastvița dimpreună cu alte porunci și învățături duhovnicești în schitul Putnei la biserica Preasfintei Fecioare Născătoare de Dumnezeu, de mine, nevrednicul rob al lui Dumnezeu, ieromonahul Silvestru, în anii Domnului Dumnezeu 7234 [=1725], luna decembrie, ziua a 13-a”.3 In cazul Învățăturilor lui Efrem Sirul, multiplicat în același an, 1780, în mai multe exemplare de același copist Ioan (călugărit Ilarion) 1 „Acest Tetraevanghel l-a scris cu mâna multpăcătosul popa Gavril Melentiscul în zilele piosului și iubitorului de Hristos Domnului nostru, Io Petru voievod, cu mila lui Dumnezeu, domnul Țării Moldovei în anul 7053 [= 1545], luna iunie 30 zile”. 2 Idem, p. 172. 3 Idem, p. 435, 145 Hermeneutica Bibliothecaria - Antologie Philobiblon - Volumul V găsim următoarea însemnare: „Cartea, adecă Învățăturile ale celui dintre sfinți preacuviosului și de dumnezeu purtătoriului părintelui nostru Efrem Sirianul, ce sânt pline de umilință către îndemnarea pocăinții, ce s-au scris acum în zilele preaînălța-tului domn al Moldaviei Constantin Dimitrie Moruz voievod, cu toată chieltuiala sfinției sale părintelui Neofit, ot schitul Vrancea. Lei 14 s-au chieltuit pentru scris. Sau scris în sfântul schit ot Vrancia în anul de la Hristos 1780 prin osteneala lui Ioan tipograful, iară acum ieromonahul Ilarion, care am scris”,1 copistul cerând îngăduință pentru greșelile care se vor fi strecurat în text: „Slavă celui în Troiță proslăvit Dumnezeu, care au ajutat, după început, de am ajuns și sfârșitul, iar cei ce vă veți întâmpla a ceti, bucurați-vă cu bucurie duhovnicească și orice greșală veți afla, ori în cuvinte, ori în slove, să nu vă grăbiți a huli, ci îndreptați și iertați, ca să vă arătați împlinitori cuvântului ce zice: «Iertați și să va ierta voao», ca toți să dobândim iertăciune de la preabunul Dumnezeu, că mulți greșim toți. Tuturor plecat și de bine poftitoriu Ioan, leat 1781. Ieromona Ilarion”.1 2 De altfel, a devenit în manuscrise un topos pentru copiști să noteze, pe lângă obișnuitele scuze pentru greșeli, că a scris „cu mână de țărână”, formulare pe care o găsim doar în cazul textelor religioase. În cazul textelor manuscriselor cu conținut laic însemnarea copistului marchează aproape întotdeauna un eveniment individual. Astfel, pe un manuscris al romanului lui Fenelon, Aventruile lui Telemah, viitorul mitropolit Vartolomeu Măzăreanu notează în calitatea sa de tânăr copist: „La anul 1778, septemvrie 14, am intrat în slujbă la sfinția sa părintele Gherasim, proim dichiu [= administrator] sfintei episcopii Romanului, fiind episcop preosfințitul chiriu chir Leon”,3 pentru ca pe un alt exemplar, un alt copist să noteze: concis: „Sfârșitul Întâmplărilor lui Tilemah, fiul lui Odisfeu, care s-au scris în sfânta Episcopie a Rădăuților la anul 1780, martie 23 dni. Isaie ierodiacon ot Rădăuți”. Pe un manuscris care conținea o culegere din Oxenstierna, copistul se adresează chiar cititorilor: „Sfârșit și lui Dumnezeu laudă. O, iubiților ai mei frați, cetitori, carei veți zăbovi cu cetenia pe această istornică carte, care se numește Oxentie, tuturor mă rog, ca, unde găsiți vreo greșeală să diortosiți [= îndreptați, corectați], că și eu, om fiindu, ca om poate să fi greșit, mai vârtos fiind și la 60 de ani a ticăloasei vieții mele. Pentru care mă rog ca să mă iertați și să fiți iertați. Scris-am cartea aceasta la 1779, iulie 8, s-au sfârșit în domnia preaînălțatului domn Constantin Dimitrie Moruz vodă. Eu, robul sfântului Dumnezeu, Gheorgachi, vel clucer”.4 1 Idem, vol. II, p. 314. Și însemnările pe celelate manuscrise sunt asemănătoare: „„Cartea, adecă Învățăturile ale celui dintre sfinți preacuviosului și de dumnezeu purtătoriului părintelui nostru Efrem Sirianul, ce sânt pline de umilință către îndemnarea pocăinții, ce s-au scris acum în zilele preaînălțatului domn al Moldaviei Constantin Dimitrie Moruz voievod, cu toată chieltuiala sfinției sale părintelui Neofit, ot schitul Vrancea. Lei 14 s-au chieltuit pentru scris. S-au scris în sfântul schit ot Vrancia în anul de la Hristos 1780 prin osteneala lui Ioan tipograful, iară acum ieromonahul Ilarion, care am scris” (Idem, p. 315). 2 Idem, p. 315. 3 Idem, p. 294. 4 Idem, p. 304. Pe un alt exemplar din Oxenstierna găsim următoarea însemnare: „Această carte ce se numește Carte a doa a lui Oxisterna s-au scris de Gheorghie Vârnav, fiul 146 Hermeneutica Bibliothecaria - Antologie Philobiblon - Volumul V Dacă Oxenstierna, prin caracterul religios al meditațiilor sale putea aminti de cărțile propriu-zis religioase, în schimb traducerea Istoriei etiopicești atribuită îndeobște lui Heliodorus din Emesa, roman cu conținut exotic și ușor erotic, însemnarea copistului este seacă și ține doar de biografia sa: „Această carte ce să numnește Iliodor s-au scris, după cum să vede, de mine, Grigori Hudeci, pisar ot Episcopie Romanului la vewleat 1784, avgust”,1 după cum o altă carte populară, Istoria filosofului Sindipa se încheie cu „Această Sindipa s-au tălmăcit de pe grecie și s-au scris de mine, smeritul și mai micul între dascali, carile mai jos mă voi iscăli, cu toată osârdia mea și nevoința mea în Târgul Niamțului, adecă la Piatră. 1784, august 14, Alexandru Athanasiu”.* 1 2 In cazul traducerii din 1784 a tragediei lui Metastasio, La clemenza di Tito (text care a fost baza libretului celebrei opere a lui Mozart compuse în 1791), învățatul boier Alexandru Beldiman (titlul traducerii sună: Milosârdia lui Tit) notează și mai concis: „Această carte s-au scris și s-au tălmăcit de mine, Alexandru Beldiman. 1784, octombrie 5”.3 Dacă în cazul manuscriselor religioase, prin invocarea numelor ierarhilor bisericești și a celor ale domnitorilor, se marca un caracter de eveniment colectiv al actului. Tipul acesta de însemnări îl întâlnim și în cazul altor texte de interes public, precum letopisețele sau textele juridice. In majoritatea textelor manuscrise cu conținut laic, însă, caracterul particular al însemnării este preponderent, ea făcând de cele mai multe ori referire la biografia personală. răposatului Neculai Vârnav biv vel jitnicer pentru zăbava sau învățătura a multora carii vor să citească cu înțîlegire, în zilele preaînălțat domnului nostru mărie sa Constantin Dimitrie Moruz voievod în domnie întâiu, în anul al treile a domniei măriei sale, în anul de la mântuitoarea patimă 1780, martie 1”. 1 Idem, p. 394. 2 Ibidem. 3 Idem, p. 397. 147 Sărbătoarea cărții. Percepția societății românești interbelice asupra cărții și lecturii Dana Maria MĂRCUȘ Biblioteca Centrală Universitară „Lucian Blaga” - Cluj Cuvinte cheia: istoria cărții - România, târg de carte, Istoria România - anii ‘30, editori, librari, scriitori, politică culturală, Regele Carol al II-lea (Principe de Hohenzollern-Sigmaringen, rege al României între anii între 8 iunie 1930 - 6 septembrie 1940) Rezumat: Anii ‘30 debutează în cultura românească cu un spectacol cultural inedit ce avea în centrul său cartea. Ziua cărții, ce va deveni apoi Săptămâna cărții iar în timpul dictaturii regale (10 februarie 1938 - 6 septembrie 1940 ) Luna cărții, era un eveniment de anvergură națională, care creează contextul social propice pentru ca lectura și cartea să ajungă în centrul discuțiilor publice. Evenimentul prin care se concretizează toate discursurile este prezentat din punct de vedere cronologic în prima parte a lucrării: originea și evoluția sa de la o simplă expoziție de carte la o adevărată sărbătoare națională, de la desfășurarea lui în marile centre ca București, Cluj sau Oradea la orașele mai mici de provincie cum era Baia Mare sau Satu Mare. A doua parte a cercetării prezintă poziția pe care statul o joacă în cadrul Sărbătorii cărții. Se identifică și se expune discursul și mesajul oficial pe care reprezentanții statului îl transmiteau cu aceasta ocazie. O politică care vizează mai mult propaganda ideologică și care are ca scop crearea unui anumit tip de cetățean. Urmează apoi expunerea discursul din perspectiva economico-comercială a editurilor și librarilor, în general a tuturor celor ce urmăreau un profit din vânzarea de carte. Aici se încearcă a stabilirea măsurii în care politica editurilor se conforma directivelor culturale venite din sfera politică. Sunt urmărite de asemenea relațiile dintre editori și autori, editori și distribuitorii de carte precum și strategiile lor de marketing. In cele din urmă se analizează discursul ce vine dinspre acel segment al societății civile ce se dorea implicat în ridicarea nivelului cultural al populației. Aici sunt incluse atât discursurile intelectualilor, a criticilor literari, a autorilor, cât și interviurile regăsite în presa vremii cu persoane particulare. E-mail: marcus@euro.ubbcluj.ro * Intr-un articol publicat în 1933, scriitorul Camil Petrescu, referindu-se la situația pieței de carte românească și a societății în general, considera că „pentru noi e neîndoios că spiritul timpului e însemnat în toate manifestările și aspectele lui cu motivul stabilizării. Inflație și stabilizare sunt cele două cumpene ale problemei”.1 1 Camil Petrescu, Spiritul timpului, România literară, an II , nr. 80 (1933) : 3. 148 Hermeneutica Bibliothecaria - Antologie Philobiblon - Volumul V Pe lângă problemele economice provocate de marea criză și cele politice, anii ‘30 aduc în cultura românească și un spectacol cultural inedit ce are în centrul său cartea. Ziua cărții, ce va deveni apoi Săptămâna cărții iar în timpul dictaturii regale Luna cărții, este un eveniment de anvergură națională, care creează contextul social propice pentru ca lectura și cartea să ajungă în centrul discuțiilor publice. De ocazie se folosesc editorii pentru a-și vinde marfa, librarii pentru a atrage publicul în stabilimentele lor, autorii pentru a-și deplânge soarta, politicieni pentru a-și susține cauza. La radio, în public sau în presă diferiți oamenii din sfera culturală sau politică vin să-și expună punctul lor de vedere în legătură cu rolul și situația cărții în societatea românească. „Săptămâna cărții” ajunge prin urmare să concentreze în jurul său o serie de discursuri direcționate spre o politică a cărții, pornite însă în perspective diferite. De la politica culturală a statului la cea a editurilor, fiecare încercă să impună o orientare sau o atitudine în practica lecturii cotidiene. 1. Lumea românească după Primul Război Mondial. De la înnoirea culturală la "criza cărții” Pentru a înțelege sărbătoarea cărții, evenimentul trebuie privit din perspectiva epocii care l-a creat. Ideea de a institui o expoziție anuală de carte însoțită de toate mijloacele propagandei și publicității este fără îndoială suma unor nevoi culturale, politice, sociale și economice. După Primul Război Mondial societatea românească suferă o serie de schimbări majore. Pe plan cultural și ideologic toate eforturile depuse până în acel moment pentru susținerea cauzei unirii se vor reorienta spre modernizarea țării și construirea unui nou specific național. Pe de o parte intelectuali ca Ștefan Zeletin și Eugen Lovinescu susțineau modernizarea țării după modelul occidental, baza acestui proces aparținând claselor industriale urbane.1 Pe de cealaltă parte exista curentul tradiționalist care insista pe caracterul predominant agrar al României și găsirea „valorilor autentice” în lumea rurală. În plan politic disputa orientării către Occident sau către valorile naționale era dus între Partidul Național Țărănesc și Partidul Liberal. Liberalii, care au condus cele mai multe guverne în perioada interbelică, își desemnau propriul program de unificare națională cu termenul de „ofensivă culturală”. Aceasta presupunea înființarea de școli, extinderea rețelei de învățământ și crearea unei noi programe școlare care să înglobeze cele patru sisteme pe care le-a moștenit România de la provinciile nou alipite.1 2 Țărăniștii, pe de altă parte, vedeau în acțiunile liberalilor de sporire a numărului de instituții de învățământ doar o reacție necugetată cauzată de optimismul general ce s-a format imediat după Marea Unire. În opinia lor exuberanța acestor măsuri a dus la crearea unui stat artificial burghez care nu poate rezista pe termen lung tocmai pentru că ignora realitatea și structura poporului.3 1 Keith Hitchins, România: 1866-1947 (București : Humanitas, 1998), 295. 2 Irina Livezeanu, Cultură și naționalism în România mare: 1918-1930 (București: Humanitas, 1998), 41-46. 3 Ibid., 53. 149 Hermeneutica Bibliothecaria - Antologie Philobiblon - Volumul V Oricare ar fi fost însă calea aleasă, particularitățile procesului de modernizare a societății românești pot fi rezumate în câteva elemente cum ar fi: pătrunderea târzie a capitalismului și concentrarea fazelor sale de dezvoltare, predominanța economiei și a ocupațiilor agrare tradiționale, gradul scăzut de urbanizare, ponderea mică a unei clase de mijloc care la rândul ei era caracterizată și prin eterogenitate socială, culturală și etnică1. Cercetarea de fața impune să urmărim în ce măsură orientările din gândirea românească afectează gradul de cultura a maselor și deci implicit consumul de carte? Gradul de diseminare și utilizare a publicațiilor depinde într-o foarte mare măsură de numărul de știutori de carte, deci implicit al alfabetizării și educației. Statistica comandată în 1910 de ministrul educației de atunci, Spiru Haret arată că „din 5.047.342 de recenzați, știu carte 1.986.982 sau 39% și nu știu carte 3.060.360 sau 60%. Particularizată la zonele rurale, imaginea obținută arată că 65% sunt neștiutori de carte pe când doar 17% știu a citi și a scrie. In zona urbană procentajul analfabeților era de doar 36% iar a celor ce știu numai a ceti și a scrie de 26%”.1 2 La două decenii după ce au fost publicate aceste date, în 1930, se realizează un alt recensământ general, care a rămas de altfel singurul îndeajuns de complet pentru a furniza date exacte despre perioada interbelică. Așadar la doisprezece ani de la Marea Unire, 48% din populația rurală a României întregite era încă analfabetă deși învățământul primar era obligatoriu și gratuit pentru toți copii între șapte și paisprezece ani.3 Per total din cei 14.485.914 locuitori de peste șapte ani, 57% știau să scrie și să citească. In interpretarea diferențelor de procentaj al celor ce știau sau nu să citească, trebuie ținut cont de creșterea demografică explozivă datorată de unirea la Regatul României a celor trei regiuni istorice. Astfel Basarabia, unde numărul crescut de analfabeți reprezenta 38,1% din populație, se delimita clar de Transilvania și Banat.4 Intrebarea care se impune în continuare este ce și cât citeau acei români care în statistici apar capabili de a citi și scrie? Trebuie să remarcăm că politica de educare și culturalizare impusă după război dăduse rezultate chiar uneori peste așteptări. Astfel în timp ce populația generală a României a crescut de mai mult de două ori între 1914 și 1930, numărul studenților în același interval de timp s-a mărit de mai mult de patru ori iar a școlarilor de cinci ori.5 Anumiți teoreticieni consideră că interesul pentru lectură este o formă de manifestare psihică a unor nevoi obiective de cunoaștere, informare sau destindere, indiferent dacă individul conștientizează acest lucru sau nu.6 „Lumea este un text”, afirmă un alt cercetător al lecturii, iar 1 Livia Popescu, Structura socială (Cluj-Napoca : Presa Universitară Clujeană, 1998), 113. 2 Statistica știutorilor de carte din România: întocmită pe baza rezultatelor definitive ale recensământului general al populațiunii din 19 decembrie 1912 ( București : Albert Baer, 1915), XLV. 3 Hitchins, România: 1866-1947..., 341. 4 Ioan Scurtu, Viața cotidiană a românilori în perioada interbelică, (București : RAO, 2001), 216. 5 Irina Livizeanu, Cultură și naționalism..., 285. 6 Tudor Nedelcea, Civilizația cărții: incursiune în istoria cărții, presei și a tiparului (București : Scrisul Românesc, 1996), 150. 150 Hermeneutica Bibliothecaria - Antologie Philobiblon - Volumul V datoria textului poate fi așadar dedusă ca fiind aceea de a introduce evenimentele într-o memorie colectivă.1 In spațiul românesc tiparul avea la începutul secolului al XX-lea o existență de patru secole. Primele tipărituri executate de Macarie la inițiativa voievodului Țării Românești, Radu cel Mare, erau texte religioase în limba slavonă. Mult timp după aceea tipăriturile din țara noastră s-au realizat pe lângă biserici sau mănăstiri ele fiind de cele mai mult ori patronate de domnitori sau de clerici. Aceasta va rămâne neschimbată până în secolul al XVIII, când la conducerea tipografiilor apar persoane particulare, salariate, recrutate dintre orășeni. Tot începând din a doua jumătate a secolului al XVIII-lea se constată și dotarea tehnică mai evoluată a tiparului. Spre sfârșitul secolului XVIII și mai ales la începutul secolului următor în producția de carte românească începe un proces definitiv de laicizare și de eliminare a monopolului bisericesc. De aceea considerăm că este important să facem o prezentare în linii mari a lucrărilor editate în limba română până la începutul secolului al XX-lea și care au avut cel mai mare succes, pentru a urmări cine anume formează publicul cititor și spre ce se îndreptau preferințele lor literare? Iluminismul și mișcările ideologice ce au urmat au transformat percepția asupra rolului cărții în societate. Aceasta devine un instrument de educare și evoluție socială. Această schimbare este cel mai bine vizibilă în Transilvania unde în această perioadă 40,07% din cărțile tipărite sunt cu subiect laic, față de 6,23% apărute în Țara Românească și 3,08% în Moldova.1 2 Știutorii de carte, a căror număr era în epocă sub media altor țări din Occident (un recensământ efectuat la 1870 dădea media de iliterați în Transilvania ca fiind de 78.67%3) erau cel mai interesați de lectura calendarelor și almanahurilor.4 Succesul lor este explicat de către unul dintre numele marcante în istoria lecturii, Peter Burke. El afirmă că la intersecția dintre cultura savantă, ce era apanajul unei minorități intelectuale, cu o cultură populară a maselor se dezvoltă o cultură comună la care participă atât elitele cât și cei mulți. Un exemplu în acest sens este cazul tipografiei lui Găspar Heltai, ce a funcționat la Cluj începând cu 1550 și care inițial, constrânsă de circumstanțele politice ale vremii începe să tipărească cărții ieftine și atractive pentru mase, de genul istoriilor în versuri pentru ca mai apoi începând cu secolul al XVI-lea, să le tipărească pentru profitul ce-l aduceau, dovadă interesul publicului pentru acest gen de lectură.5 Aceeași teorie este transpusă ulterior de Alexandru Duțu la spațiu românesc. Concepția care a rezultat în urma acestei îmbinări argumentează că în 1 Ion Vlad, Lectura - un eveniment al cunoașterii (București : Editura Eminescu, 1977), 29. 2 Mircea Tomescu, Istoria cărții Românești de la începuturi până la 1918, (București : Editura Științifică, 1968), 110. 3 Istvăn Gyorgy Toth, Literacy and Written Culture în Early Modern Central Europe, (Budapest : Central European University Press, 2000), 199. 4 Mircea Tomescu, Istoria cărții..., 114. 5 Emese G. Czintos, Popular literature in decline. 17th century popular books in the collections of the Lucian Blaga Central University Library, Philobiblon, XIV ( 2009) : 711-712. 151 Hermeneutica Bibliothecaria - Antologie Philobiblon - Volumul V spațiul cultural românesc din secolule XVII- XIX cultura comună este cea care domină deoarece vechea cultură românească avea un caracter mai omogen iar comunicarea între nivelele culturale a fost mai intensă.1 Confirmarea vine și dacă urmărim condicile de mărfuri ale diferitelor firme de negustorie sau listele cu prenumeranți. Astfel se poate observa că la începutul secolului al XIX-lea, cărțile cu o largă circulație la noi se pot împărții în trei categorii. În prima avem cărți cu caracter religios de genul, ceasloavelor Octoihelor sau Evangheliarelor, multe dintre acestea comandate de la editori și în scop didactic; avem apoi cărți cu caracter pedagogic de la dicționare, lexicoane și abecedare, la manuale de geografie și istorie; în cea de a treia categorie am încadra lucrările cu caracter profan multe dintre ele fiind traduceri din literatura antică greacă în genul Fabulelor lui Esop sau din literatura medievala occidentală cum era Alexandria sau Floarea Darurilor1 2. O alta trăsătură marcantă a publicului cititor român este predilecția pentru literatura străină. În Principate se impune de timpuriu cultura franceză pe când în Transilvania și Banat predomina preferința pentru lucrările germane și maghiare. O analiză a bibliotecilor particulare a secolului al XIX, poate cu ușurință să demonstreze predominarea operelor străine. Se poate observa așadar că până către ultimele decenii ale secolului al XIX-lea, o mare parte din publicul român care știa să citească se limita la lectura ușoară a fabulelor, almanahurilor și calendarelor. Din punctul de vedere al criticii literare, literatura românească, atinge perioada ei de strălucire între 1880 și 1900, când se afirmă scriitori ca Eminescu, Caragiale, Delavrancea, Alexandru Vlahuță sau Ion Creangă. Realizând o radiografie a literaturii noastre de până la Primul Război, Garabet Ibrăileanu, scria în 1920, că această perioadă de la sfârșitul secolului al XIX-lea, „venea după o literatură de luptă, după o literatură tezistă, propagandistă și preceda o altă literatură, pe cea de la 1900 încoace pusă iarăși în slujba idealurilor curente”.3 Întregul său discurs asupra a ceea ce a fost în producția literară românească până la Marea Unire și posibilitățile ce se întrevăd după acest eveniment sunt impregnate de optimismul caracteristic perioadei. Condițiile sociale create de Unire fac posibilă speranța că literatura românească să intre în faza ei de maturitate, în care tonul trist al scrierilor de până acuma va fi înlocuite de „tonul pe care-l dă ritmul unei vieți normale de muncă și de nădejde în rezultatul sforțărilor”. Ceea ce va demonstra starea de deplină dezvoltare literară va fi apariția romanului social de tip balzacian.4 Altfel spus exista o oarecare discrepanță între literatura antebelică și cea postbelică, dar și între motivele pentru care se scria și publicul cititor. 1 Alexandru Ofrim, Cheia și psaltirea, imaginarul cărții în cultura tradițională românească, (Pitești : Paralela 45, 2001), 25-30. 2 Constantin A. Stoide, Comerțul cu cărți între Transilvania, Moldova și Țara Românească între 1730 și 1830, (Iași : Demiurg, 2005), 70. 3 Garabet, Ibraileanu, Cultură și literatură, (București : Editura Librăriei "Universala" Alcalay & Co, [19-?]), 55. 4 Ibid 152 Hermeneutica Bibliothecaria - Antologie Philobiblon - Volumul V Dacă luăm în considerare că obiceiul lecturii se află în strânsă legătură cu sensibilitățile existente într-o societate la un moment dat atunci putem înțelege de ce starea de spirit incertă ce domina sectorul economic și politic impregnează și lumea literară, discuțiile axându-se și aici pe noțiunea de criză și nevoia de stabilizare. Reflecțiile scriitorului Camil Petrescu despre spiritul timpului pot ajuta la creionarea cadrului în care societatea anilor '30 încadra lectura. „Cărțile care ne plăceau mai mult în 1920 au devenit ilizibile. Inghețul stabilizării a făcut să avorteze întreaga înmugurire lirico-libertară a revoluției din 1919. Din toate părțile răsună o chemare la ordine... pentru noi e neîndoios că „spiritul timpului” e însemnat în toate manifestările și aspectele lui cu motivul stabilizării. Inflația și stabilizarea sunt cele două cumpene ale problematicii”.1 Stabilizarea de care Camil Petrescu vorbea se mai poate exprima în nevoia de echilibru. Un echilibru greu de obținut într-o societate ce se confrunta pe plan economic cu efectele Marii crize din '29 iar pe plan politic cu lupte interne pentru putere. Pe de altă parte însă, pe plan cultural anul 1933 a fost „o adevărată supraproducție în literatura lipsită de efectele funeste ale aceluiași fenomen produs în domeniul economic”.1 2 Aici nevoia de stabilitate se traduce și pe alte planuri. Pe de o parte se simțea nevoia de a găsi un echilibru între producția autohtonă de literatură și traducerile care încă sunt la mare căutare, iar pe de alta parte necesitatea de a reglementa raporturile dintre costurile de producție a cărților și cel de vânzare. „Cartea e scumpă fiindcă e scumpa și hârtia. Și hârtia e scumpă din cauza că țara românească a fost fericită cu un cartel al hârtiei. Hârtia din străinătate... se poate importa cu 10 lei/kg pe când în țară ea costă 25 lei/kg”. 3 Acest nou tip de criză este identificată și percepută mai acut în special de cei implicați în producerea sau desfacerea de carte, adică de autori, editori și librari. De altfel majoritatea publicațiilor cu profil cultural sau literar ajung la începutul anilor '30 să scrie și să dezbată „criza cititului”. Aceasta criză însă nu este un fenomen local, ce afecta doar producția literară românească. In multe din țările Occidentale perioada interbelică este percepută ca un interval de timp în care cartea întâlnește obstacole în distribuția să către publicul larg, iar acest public, la rândul său, arată un interes scăzut sau uneori inexistent la creațiile literare ale contemporanilor. Așa, spre exemplu, se întâmplă în Italia în decada a treia a secolului XX. Creșterea vertiginoasă a prețurilor la materiile prime folosite de edituri precum și scumpirea forței de muncă a oferit o oportunitate statului să intervină în câmpul producției literare. Editorii italieni, vorbind despre cauza crizei în care se găsea vânzarea de carte în Peninsulă găseau că aceasta se datorează pieței mici de desfacere pe care o aveau la dispoziție. La rândul ei mărimea nesatisfăcătoare a pieței editoriale era o reflecție a gradului mare de analfabetism sau semi-analfabetism în care se afla mare parte din 1 Camil Petrescu, Spiritul timpului, România literară, II , nr. 80 (1933) : 3. 2 Octavian Suluțiu, Literatura în 1933, România literară, an II, nr 118 (1934) : 4. 3 Camil Baltazar, Problema cărții românești, România literară, an II, nr. 65 ( 6 mai 1933) : 2. 153 Hermeneutica Bibliothecaria - Antologie Philobiblon - Volumul V populația Italiei, a lipsei unui obicei al cititului de carte precum și a ineficientei rețelelor de distribuție și vânzare a cărților.1 Același subiect al crizei cărții este dezbătut și de societatea germană interbelică. Cartea care era considerată ca piatra de temelie a culturii și educației naționale era percepută ca fiind într-un declin din punctul de vedere al comercializării ei. Situația de dezordine din viața politică și economică de după Primul Război Mondial nu putea să nu aibă repercusiuni și asupra pieței de carte. De aceea cei ce trăgeau semnalele de alarmă în privința efectelor acestei crize, comparau mereu situația ce existase în Germania înainte de război cu cea actuală în care declinul lecturii era asociat cu un declin moral al societății.1 2 Criza cărții și a pieței de carte era așadar un fenomen ce poate fi interpretat în mai multe registre. In primul rând putem vorbi de o chestiune economică. Marea criză financiară din '29 a avut repercusiuni în toate domeniile deci și în aceea a tiparului și editării de carte. Mai mult, aceste probleme veneau pe un fond al scumpirii forței de muncă calificată care fusese drastic rărită de război. Referindu-ne la un alt registru de interpretare a crizei cărții, se poate vorbi despre rolul esențial pe care cartea îl joacă în cultura vremii. Deși secolul XX marchează apariția cinematografului și avântul presei și radiodifuziunii, cartea rămâne unul din mijloacele cele mai des utilizate de diseminare a ideilor. In statele unde mutațiile sociale, dezechilibrul economic permit venirea la putere a regimurilor totalitare, cartea este repede preluată și integrată mijloacelor de propagandă. Un cotidian al vremii relata cum în Italia „Benitto Mussolini a luat într-o mână o pușcă și într-alta o carte și le-a arătat mulțimii spunând că acestea sunt armele de luptă și de izbândă de astăzi”. 3 La noi aceasta discuție este analizată de autori, editori, critici literari în presa și în dezbateri publice. Scriind despre acest fenomen, poetul Camil Baltazar îi găsește originile în anii de după Marea Unire; „fără nici o exagerare după documente și date se poate afirma că în acești cincisprezece ani de la război încoace s-au tipărit cantitativ mai multe cărți decât s-au tipărit în anii dinaintea de război, pe vremea României mici. Asta a fost de altfel și una din pricinile pentru care prima criză a cărții s-a lăsat resimțită prin anii '21-'22: se tipărise mult, se tipărise cu fervoare și disperare în anii '18-'19-'20 și anii cari au venit după aceia au găsit podurile editorilor pline cu cărți”.4 Un exemplu în acest sens este și criticul literar George Călinescu care stabilește punctual o serie de cauze ce stau la baza acestei crize. In primul rând „familia română nu are nici o stimă de cariera intelectuală. Tinerii sunt crescuți în spirit ostil culturii”. Se merge apoi gradual de la părinți care „ei înșiși necititori văd 1 David Forgacs and Stephen Gundle, Mass culture and Italian society from fascism to the Cold War, (Bloomington : Indiana University Press, 2007), 204. 2 Gideon Reuveni, Reading Germany: literature and consumer culture în Germany before 1933, (New York : Berghahn Books, 2006), 18-20. 3 Ion Georgescu, Săptămâna cărții, Patria, 16 (1934) : 3. 4 Camil Baltazar, Problema cărții ronânești, România literară, II, nr. 80 (1933) : 3. 154 Hermeneutica Bibliothecaria - Antologie Philobiblon - Volumul V în lectură o cheltuială și o oboseală de prisos” la „profesori ( nu toți dar foarte mulți)” care „nu citesc sub diferite pretexte nimic”. Atins de indiferența părințiilor și a dascălilor față de lectură, tânărul nu este încurajat la a practica lectura nici de manualele școlare care „așa cum sunt alcătuite propagă aversiune față de scrisul contemporan”. De fapt, continua criticul literar, întreagă criza este generată și alimentată de „persoane și publicații“ care „ridiculizează sistematic pe toți scriitori contimporani deplângând decadența literelor deși suntem într-o epocă înfloritoare". Până și scriitori înșiși participă la a crea această iluzie de criză literară prin faptul că se „boicotează unii pe alții prin reviste, bârfindu-se fără rațiuni critice”. În continuarea articolului sunt enumerați și alți factori ce au contribuit la nașterea unei crize a cititului, dintre acestea nelipsind nici criticul literar care „derutează pe cititor întrucât atunci când un critic declară că o carte e slabă ceilalți o anunță genială. Cititorul a pierdut orice încredere în critică”. Expunerea despre natura crizei cititului se transforma spre sfârșitul articolului într-un discurs despre degradarea profesiei de critic literar. Defectul criticului provine din defectul vremii deoarece „deși merituoși n-au suficientă suprafață socială în comparație cu deținătorii din trecut ai acestei ocupații”. Lipsiți de prestanță socială ei sunt trecuți cu vederea de editori care „făcând ei înșiși reclamă, fără a consulta pe critici au obcinuit publicul cu ideea ca o carte e o distracție pentru dupămiază”. Absența criticului din peisajul producției literare a permis editurilor să lanseze „o ploaie de volume fără nici o valoare care a prăbușit orice încredere în literatura română”. Criza cărții este în fapt o criză a societății contemporane ce a pierdut orice reper în materie de literatură română. Cei care mai citesc o fac doar pentru a urma o modă, „snobismul burgheziei române de azi e și el o cauză a scăderii cititorilor. Lumea bine afectează a nu cunoaște literatură română și se întreabă daca e posibil să găsești interes într-un autor român. Numărul de cărți și reviste franceze care se desfac la noi e scandalos disproporționat. Les Nouvelles Litteratures și Marie Claire se găsesc pe masa aceluia care nu a cumpărat niciodată o revistă românească”.1 Faptul că într-o perioadă de instabilitate socială și greutăți economice, piața de carte autohtonă resimte și ea la rândul ei o criză este cât se poate de firesc. Dacă pe de o parte unii căutau să înțeleagă cauzele crizei cititului, alții formulează o serie de soluții și propuneri care să îmbunătățească situația. Aceste soluții la rândul lor nu pot fi aplicate unui singur domeniu de activitate. Pentru ca producția de carte românească să ajungă să fie prețuită la fel ca în Occident, iar cartea să își ocupe locul bine meritat în universul interior al fiecărui individ, trebuiau reformate toate segmentele pieței literare. Se pornește în primul rând de la materiile prime, cum e hârtia, ce trebuie ieftinită și scoasă de sub monopolul cartelului hârtiei. Acest lucru ar duce la mărirea tirajelor și la reducerea prețului cărții. Cifrele oferite de România Literară prezintă o situație în care editurile ce au tiraje de câte cincisprezece - douăzeci de mii de exemplare vând cartea cu cincisprezece până la douăzeci de lei pe când cele cu tiraj 1 Horia Stanca, Criza cititului, Tribuna, II , nr. 38 (1939) : 3. 155 Hermeneutica Bibliothecaria - Antologie Philobiblon - Volumul V de patru - cinci mii de exemplare sunt forțate să fixeze un preț de șaptezeci - optzeci de lei pe volum. Insuși ministrul învățământului, întrebat de cauzele ce au dus la prăbușirea cărții românești, recunoaște că „prima cauză este scumpirea hârtiei, de două ori mai costisitoare decât în străinătate, ea reprezentând cam 40 - 50% din prețul de cost necesar tipăririi unui volum”.1 O alta soluție se referă la îmbunătățirea stării și reorganizarea editurilor. In opinia scriitorilor vremii editorul român suferă de două mari defecte: sunt puțini la număr și sunt „improvizați”.1 2 Mai mult, completează Camil Baltazar, „nu există program cultural, nu există responsabilitate profesională, nu există interes pentru valoare. Totul e încă inform și confuz...”.3 Editorii la rândul lor, conștienți de problemele breslei vin cu o serie de propuneri ce ar putea îmbunătății situația cărții și deci implicit a lor. Intrebat intr-un interviu radiofonic cum vede înfăptuită răspândirea la sate a cărții, directorul editurii Cultura Națională, Alexandru Rosetti, apreciază că este nevoie de gruparea și organizarea editurilor românești într-o asociație unică care „ar putea realiza în mod eficace centralizarea și vânzarea cărților la sate”.4 Mai mult, acestei asociații i-ar reveni și rolul de a întocmi un program cultural și de investiții pentru selectarea cărților și îndrumarea lecturii sătenilor. Lipsa interesului pentru lectură este în opinia unor intelectuali ai vremii vina sistemului prost de distribuție a cărții, deci a librarilor. Multe din vocile publice critică faptul că nu există librării autohtone în adevăratul sens al cuvântului. In special în zonele rurale, acestea sunt în fapt niște prăvălii mixte pe care Arghezi le categorisește drept librarii tip bazar, „cu o vitrină de cărți și una de papuci de tenis, alternând cu fonografe și piese de automobile”.5 Librarul în societatea românească era așadar încă la stadiul de simplu negustor ce trata cartea ca o marfa oarecare. Nefiind cunoscător al vieții culturale era deci incapabil de a orienta clientul spre lectură. Incă înainte chiar de declanșarea criza cărții presa vremii, comentând asupra rezultatelor unei întruniri a librarilor care nu reușesc să constituie o asociație națională, prezintă beneficiile pe care o astfel de societate ar fi adus-o atât publicului cititor cât și comercianților de carte. Aceasta ar fi ușurat mult legătura librar-editor, ar fi creat un sistem centralizat de distribuție a tipăriturilor care în felul acesta s-ar fi răspândit mult mai ușor și ar fi ajutat la generalizarea comisionului de care doar librăriile mari din orașe se bucurau.6 La fel și scriitorii perioadei interbelice, consideră ca situația în care se afla sistemul de distribuție a cărții cerea în mod imperios, crearea unei școli de librari și instituirea mai apoi a unei rețele naționale de chioșcuri de cărți.7 1 De ce e scumpă cartea?, Universul 52, nr 131 (1935) : 1. 2 Liviu Malița, Eu, scriitorul, (Cluj-Napoca : Centru de Studii Transilvane, 1997), 89. 3 Camil Baltazar, O asociație de editură a scriitorilor, România literară, II, , nr 76 ( 1933) : 2. 4 Radio-interviu cu d. Alex Rosetti, directorul editurii Cultura Națională despre problema cărții literare, România literară, II, nr 76 (1933) : 4. 5 Ioana Pârvulescu, Editorii și librarii, România literară, 4, vol. 31 (1998) : 7. 6 Pentru răspândirea cărții, Societatea de mâine I, nr.32 (1924) : 465. 7 Camil Baltazar, O asociație de editură a scriitorilor, 2. 156 Hermeneutica Bibliothecaria - Antologie Philobiblon - Volumul V Dar dacă unii văd răspunsul la criza lecturii într-o mai bună organizare a editurilor și librăriilor, deci în latura comercială a cărții, alții pun accentul pe înființarea și organizarea unei rețele de biblioteci populare bine dotate pentru nevoile fiecărei categorii sociale. De altfel perioada interbelică este momentul în care bibliotecile românești sunt unificate și restructurate pe baza unei noi legi a bibliotecilor și prin apariția Asociației bibliotecarilor din România. Vorbind despre problema crizei culturale și morale în care se afla țara, poetul și publicistul Ion Pillat considera cartea ca fiind „instrumentu de cultură cel mai rapid și mai ușor de pătrunzător în masele adânci ale poporului”. Așadar una din soluțiile oferite ce urmăreau să rezolve aceasta problema vitală pentru prestigiul și unitatea națională era în opinia scriitorului, „creiarea bibliotecilor populare și înzestrării lor continue și din belșug cu cărți selecționate și apropiate scopului urmărit. O bibliotecă neîmprospătată anual în lupta contra analfabetismului și a propagandei străine e ca o tun lipsit de muniții. Nu înțelegem prin biblioteci populare însă: dulapuri închise, chiar bogat ticsite cu volume bune dar netăiate, ci un organism activ de circulație vie a cărții, folositoare și real folosită...”.1 Alte propuneri ale scriitorului vizau înființarea de către stat a unei edituri naționale care să se ocupe îndeosebi cu publicarea clasicilor literaturii române în ediții critice și în ediții populare. Până la urmă din soluția oferită de Ion Pillat, se poate deduce ca problema cărții și a lecturii sunt în fapt componente ale chestiunii unității culturale a țării. După înfăptuirea unificării naționale următorul pas era dovedirea și dobândirea unei unității culturale. Acest lucru însemna omogenizarea nivelului de cultură a maselor prin înlăturarea diferențelor impuse de condițiile specifice fiecărei regiuni. În cadrul acestui proces, cartea juca alături de arte, presă, sau cinematografie un rol esențial de propagandă culturală. Referindu-ne stric la propaganda culturală prin carte, aceasta trebuia realizată pe toate căile posibile și prin toate canalele disponibile, de la cele oficiale cum era școala la cele ce vizează timpul liber și distracția. În special către sfârșitul anilor '20 în multe din programele de răspândire a cărții și a culturii, formulate de oamenii de litere a vremii, se sublinia rolul pe care carte îl are în unificarea culturală și se cere cu insistență intervenția statului. De cele mai multe ori apare ideea ca instituțiile și asociațiile private de cultură nu pot duce la îndeplinire un plan general de culturalizare a maselor și că doar demersurile ce s-ar efectua în numele statului pot avea succes. Liviu Rebreanu expunea într-un articol apărut în 1933, rolul pe care fiecare din componenții industriei cărții ar trebui să îl joace la apariția unei sărbători a cărții pentru ca produsul lor să ajungă în toate colțurile țării și la toate categoriile sociale. Totul urma să aibă la bază o „propagandă vie, inteligentă, stăruitoare în favoarea cărții.” Inițiativa urma să aparțină Societății scriitorilor la care „editorii, librarii, tipografii, presa întreagă și toate societățile culturale s-ar asocia cu siguranță. Statul însuși nu ar cuteza să stea deoparte...” .1 2 Criza cărții nu este așadar o criză a producție de carte ci mai degrabă una a consumului de carte și a impactului pe care lectura ar fi trebuit să-l aibă în rândul 1 Ion Pillat, Un program cultural, Generația Unirii 14 (1930) : 24-25 . 2 Liviu Rebreanu, Ziua cărții, România literară II, nr. 65 (1933) : 1-2. 157 Hermeneutica Bibliothecaria - Antologie Philobiblon - Volumul V populației dar pe care nu-l avea. Se cere în fapt o educație a publicului cititor și o orientare a preferințelor sale spre literatura autohtonă. Prin semnalarea unei criza a cititului se deschidea o întreagă discuție despre sistemul defectuos de distribuție a cărții. In lipsa unor librarii sau biblioteci, carte românească nu reușea să pătrundă în toate zonele țării și în special în provinciile noi alipite în care populația rămânea și la douăzeci de ani de la unire dependentă de tipăriturile străine. Esența problemei consta în nevoia de organizare și centralizare a desfacerii de carte. Exista bineînțeles și o dimensiune economică a crizei cărții. Aceasta se desfășura pe fundalul instabilității financiare cauzată de marea depresiune economică din '29, ce a ridicat prețul la materiile prime și nu a permis pieței de carte românești să se dezvolte. Criza cititului a declanșat în societatea românească o întreagă dezbatere asupra necesității ca și la noi carte să devină un bun de larg consum iar cititul o practică obișnuită la toate categoriile sociale. Dacă în Germania, criza cărții este în opinia multora semnalul unei societății ce traversează un declin cultural, în România această criza aduce la suprafața gradul de înapoiere culturală în care se afla încă o mare parte a populației. Dezinteresul pentru lectură arunca cartea și pe scriitorul român intr-un cerc vicios. Editorul, ce credea că după Unire tipărirea de cărți va deveni o afacere rentabilă descoperă că s-a înșelat. Pentru a se proteja el tipărește și desface doar literatură de consum sau literatură deja clasicizată care garantează profit1. Mai mult lipsa de capital afectează grav promovarea cărții și a scriitorilor autohtoni. Pentru a trezi apetitul de lectură a publicului și a transforma cartea într-un bun de larg consum era deci nevoie de o acțiune mobilizatoare, ce să implice principalele forțe din industria tiparului și din sfera culturală. 2. De la Ziua cărții la Luna cărții. Evoluție cronologică și politică culturală Primul Război Mondial a marcat o ruptură brutală în viața culturală și literară a românilor. Timp de câțiva ani, pe parcursul ostilităților mulți din scriitori ce dominau mai înainte piața literară își întrerup activitatea. Nu se mai tipărește literatură și revistele ce deținuseră până atunci rolul principal (de exemplu Semănătorul sau Viața românească) își încetează aparițiile1 2. Odată cu revenirea la normalitate cultura românească își va revenii treptat și va tinde spre alte planuri de afirmare. Privind retrospectiv la literatura interbelică se poate observa un curs ascendent care a dominat piața literară românească în toată perioada interbelică. Noua generația de după război este reprezentată de nume ca Ion Barbu, Camil Petrescu, Lucian Blaga, Mihail Ralea sau George Călinescu. Alături de aceasta, „tânăra mare generație, se afirmă însă în deplina ei maturitate generația remarcabilă reprezentată de Octavian Goga, Liviu Rebreanu, Arghezi. Se va înălța apoi a treia generație cu nume reprezentative ca Mircea Eliade sau George Bacovia, care își vor continua activitatea și după această perioadă. Se ajunge astfel ca în răstimpul dintre cele două 1 Liviu Malița, Eu, scriitorul..., 84-85. 2 Ovid Crohmalniceanu, Literatura romaneasca intre cele doua razboaie mondiale, vol. 1, (București : Minerva, 1972), 15. 158 Hermeneutica Bibliothecaria - Antologie Philobiblon - Volumul V războaie mondiale trei mari generații de scriitori să fie în deplină și glorioasă maturitate, care dau prin concomitență și emulație impresia unică a perioadei”.1 Modificările sociale și politice, eforturile de modernizare a societății și influențele externe tot mai puternice și-au pus amprenta pe formele de expresie literară. Astfel a fost posibilă dezvoltarea unui întreg spectru de scrieri literare de la cele reprezentative pentru curente ca tradiționalism sau nativism la altele ce împingeau granițele scrisului spre avangardism. De altfel multe din aceste mișcări literare se înscriu în cercul mai larg a mișcărilor artistice specifice perioadei. Ceea ce este important de remarcat la toate aceste curente culturale este ca deși sunt parte integrantă a unor mișcări mai ample ce își au originea în exteriorul țării ele ajung să depășească imitația și să se individualizeze. Pentru a ajunge însă la stadiul de o cultură originală specifică unei Romanii întregite a fost nevoie de o serie de eforturi conștiente și susținute a unei întregi elite intelectuale. Un aport esențial în sprijinirea culturii românești din această perioadă îl are chiar fiul prim născut al regelui Ferdinand și a Reginei Maria, cel ce va urca la rândul lui pe tron sub numele de Carol al II-lea. Carol se naște în 1893 la Sinaia. Studiile și le face cu unii din cei mai străluciți profesori ai vremii printre care Nicolae Iorga sau Gheorghe Murgoci. Va absolvi Școala fiilor de militari din Iași și Școala de Ofițeri din București. Incă de pe băncile școlii dovedește interesul său pentru tot ce însemnă artă și cultura vremii. Este descris mai târziu ca fiind un cititor atent al literaturii românești, un spectator al reprezentațiilor teatrale, un privitor în toate expozițiile de plastică, auditor la concerte, nelipsit de la adunările de muzică date în Palatul regal de către Carmen Sylva și părtaș fervent al șezătorilor literare.1 2 Implicarea unui membru al familiei regale în acțiuni de susținere a culturii devenise deja o practică curentă. Ceea ce Carol al II-lea va realiza depășește însă acțiunile întreprinse de regalitatea românească până în acel moment. Dorind să își refacă prestigiul știrbit de abdicarea să din 1925, a apelat la cultură, transformându-o într-un instrument ideologic de manipulare a percepției publice3. Acest lucru începe să se manifeste după revenirea să pe tron în 1930 și se va amplifica în anii dictaturii regale. Incă din primul an al domniei sale, într-o cuvântare rostită la Universitatea lui Nicolae Iorga de la Vălenii de Munte, regele se prezintă ca fiind un sprijin al prosperității românești și promite că „după pildă voievozilor români susținători ai culturii neamului romanesc, îmi iau angajamentul să fiu și un Voievod al Culturii Românești”.4 Până în 1938, Carol al II-lea avea deja conturată imaginea de 1 Dan Zamfirecu, Tradiția ca durată a istoriei și culturii naționale, Contemporanul, 10 nov, 1967, In: vol. Via Magna, Bucuresti: Editura Eminescu, 1973, p. 71-72 2 Lucian Predescu, Enciclopedia Cugetarea, (București : Cugetarea-Georgescu Delafras, 1940), 174. 3 Gabriel Badea-Paun, Mecenat și comanditar. Arta și mesaj politic, (București : Noi Media Print, 2010), 183. 4 Regele Carol al II-lea, Discursuri culturale, 1930-1940, (București : Universal Dalsi, 2000), 5. 159 Hermeneutica Bibliothecaria - Antologie Philobiblon - Volumul V protector al culturii, de suveran mereu preocupat de ridicarea nivelului intelectual al poporului său. Una din principalele căi prin care reușește să își îndeplinească acest obiectiv este prin intermediul asociațiilor culturale și a Fundațiile Culturale Regale. În România interbelică existau o multitudine de societății și asociații frecventate de un public provenind în general din categoriile educate. La mijlocul deceniului trei o statistică indică un total de 125 de societăți de binefacere cu un număr de 383 de filiale.1 Sesizând această direcție de dezvoltare, ce reprezenta o oportunitate de implicare în problemele societății civile, încă din 1921 Carol al II-lea, înființează Fundația Culturală “Principele Carol”, cu scopul declarat de a pătrunde „cât mai adânc în mijlocul poporului, începând o adevărată operă de îndrumare zi de zi, ceas cu ceas”.1 2 Finalitatea programelor propuse de fundație fiind reorganizarea satului și a comunităților rurale pentru o viață mai bună3. În 1935, Fundația începe demersurile pentru realizarea „programului cultural total” și înființează la sate Căminul Cultural. Rolul acestuia era așa cum sugerează sociologul Dimitrie Gusti, unul complementar acțiunilor statului. Căminul avea menirea de a uni eforturile membrilor societății, de a angrena individul în acțiuni cu scopuri colective. De altfel activitățile Căminului erau proiectate pe patru domenii: ocrotirea sănătății publice, organizarea muncii ( tehnică și cooperativă), cultura morală și cultura intelectuală.4 Referitor la ultimul domeniu, cel cultural, Căminul devine în timp un agent de răspândire a tipăriturilor spre zonele rurale. Astfel în cadrul său se publică și difuzează publicații periodice precum revista Albina, revista Căminului Cultural, și colecții întregi de scrieri socotite „de folos săteanului” cuprinse în colecții de genul Cartea satului sau Cartea Căminului Cultural. Treptat în funcție de nevoile sesizate în lumea rurală, se tipăresc lucrări tot mai specializate, ca de exemplu seria Biblioteca Echipelor Regale Studențești ce se adresează în special celor din administrația rurală, cuprinzând „programe, îndrumări de muncă vie, productivă, practică și folositoare...pentru Căminele Culturale”.5 Idealul de sat pe care îl închipuie Carol al II-lea și spre care trebuiau să tindă toate zonele rurale, era exemplificat în Muzeul Etnografic din București și prezentat țăranilor de către Căminele Culturale prin filme și tablouri. Îndeplinirea programului de culturalizare a lumii rurale, reprezenta în opinia regelui „o operă de închegare a tuturor nevoilor din viața de toate zilele”. Mai mult, în discursurile sale referitoare la acest subiect el nu omite să sublinieze că „prin această culturalizare a satelor, eu văd răspândirea cărții, răspândirea a tot ce este frumos”.6 1 Livia Popescu, Structura socială..., 116. 2 Festivitatea de la Fundația regală Principele Carol, Curentul VII (1934) : 21. 3 Ion I. Cheșcă and N. I. Dragomir, Măria să Regele Carol al II-lea și ridicarea poprului român, (Tulcea : Tipografia Curierul Tulcei, 1937), 19. 4 Irina Livezeanu, Cultură și naționalism..., 121. 5 Ion I. Cheșcă and N. I. Dragomir, Măria să Regele Carol al II-lea..., 18. 6 Ibid., 19. 160 Hermeneutica Bibliothecaria - Antologie Philobiblon - Volumul V Contemporanilor întreg programul de ridicare culturală le este prezentat ca fiind o adevărată bătălie împotriva inculturii, o operă „nesfârșit de mare de realizat ...o operă de adâncă dragoste și de adâncă pricepere” ce trebuia pusă în aplicare de conducătorii satelor, după îndemnurile Căminului Cultural. Scopul cultural pe care Carol dorea să-l ducă la împlinire presupunea însă nu numai instruirea maselor țărănești ci a populației românești în totalitatea sa, deci și a clasei de mijloc ce era în plină formare în centrele urbane. Acest lucru necesita implicare și susținere din partea elitelor locale ce trebuiau atrase și ele în proiectele de activitate socială. Pentru acest lucru regele creează printre altele Fundația Regală pentru literatură și artă Regele Carol al II-lea. Promovarea literaților se făcea prin Revista Fundațiilor Regale și prin biblioteca Energia, a cărei scop era „să sprijine și să facă cunoscută munca culturală a cărturarilor români și străini”. Pentru oamenii de știință se înființează la Cluj Fundația pentru știință Regele Carol al II-lea, ce avea ca principală datorie „cultivarea științei românești, a descoperirilor științifice și punerea lor în folosul neamului”.1 Politica culturală a lui Carol al II-lea nu se rezuma însă la înființarea de fundații și institute de cercetare. Acțiunile culturale în numele noului ideal ajung treptat să pătrundă în toate domeniile de activitate și la toate categoriile sociale. Așa cum afirma Gazeta ilustrată la sărbătorirea a trei ani de la urcarea la tron a regelui, „M.S. a adus în toate domeniile vieții naționale, un suflu de tinerețe și de optimism, un val de încredere și de nobilă întrecere întru a face binele întru a provoca progresul...Nu a fost instituție culturală, socială, bisericească sau națională, n'a fost sărbătorire de recunoaștere a unei activități cu rost binefăcător pentru țară, la care să nu fi participat Regele, cu cuvântul sau cu fapta”.1 2 Propaganda dusă de Carol imediat după întoarcerea în țară va avea ecou și în presa străină, în special cea franceză unde Carol al II-lea apărea ca fiind regele dinamic, pentru care tradiția istorică și culturală aveau rostul de a „fonda prezentul” și de a „făuri viitorul”, „suveranul tinerilor și al țăranilor”.3 Ca dovadă că programul de ridicare culturală a regelui avea succes stă faptul ca mulți din intelectualii și personalitățile marcante ale vremii se alătură. De la istorici, la scriitori, artiști și oameni de știință toți se raliază lui Carol al II-lea, profitând de mecenatul său. Scopul acestei campanii purtată de rege, campanie ce va dura întreg deceniul domniei sale, a fost crearea imaginii unui suveran atașat valorilor românești, așa cum mărturisește și singur în discursul înscăunare, „împins de mare Mea dragoste de Țară...am venit cu inima plină de dragoste pentru toți Românii și cu un singur gând de a strânge împrejurul Tronului pe toți fiii Patriei, dornici de muncă și de adevăr”.4 1 Ibid, 21. 2 8 iunie 1930- 8 iunie 1933, Gazeta ilustrată II, nr. 6-7 (1933) : 107-108. 3 Laurențiu Vlad, Ecouri românești în presa franceză : L'illustration, 1843-1944 (București : Editura Universitatii din București 2004), 40. 4 Ion I. Cheșcă and N. I. Dragomir, Măria să Regele Carol al II-lea..., 14. 161 Hermeneutica Bibliothecaria - Antologie Philobiblon - Volumul V Patronajul asupra artelor, ce îi creează lui Carol o imagine de mecena al culturii românești se va dovedi folositoare și în plan politic. O parte din intelectualii și elitele artistice a căror proiecte regele le susține făceau parte și din viața politică, fiind membrii sau figuri marcante a diverselor partide. Prin activitatea desfășurată de Fundațiile culturale regale, Carol reușește să-i atragă de partea să sau măcar să obțină girul lor politic în anumite chestiuni. Intre aceste elite intelectuale care se implică în activitățile de transformare culturală a societății românești se numără și sociologul Dimitrie Gusti. Personalitate științifică de mare erudiție, Dimitrie Gusti, pune în 1918, bazele Institutului Social Român. In toată perioada interbelică, eforturile sale vor urmării îmbinarea muncii de cercetare cu cea didactică și deopotrivă cu munca de teren. A fost inițiatorul și organizatorul unei întregi serii de campanii de cercetare a realităților sociale românești. Grupuri de studenți și specialiști au realizat sub îndrumarea sa monografii și studii sociologice a satului românesc. S-a creat astfel o radiografie a realităților sociale românești ale perioadei. Toate aceste studii au stat apoi la baza elaborării de către Dimitrie Gusti a unor proiecte pedagogice și culturale menite să restructureze procesul de educație și să accelereze modernizarea societății românești1. Referitor la conceptul de cultură acesta este în opinia lui Dimitrie Gust, liantul ce „formează spiritul de comunitate, conștiința valorilor naționale, conștiința de solidaritate națională”.1 2 Urmând acest sistem de gândire sociologul formulează o serie de reguli legate de etape ce trebuie urmate într-o acțiune de culturalizare. Prima presupune cunoașterea poporului, operație pe care el a demarat-o imediat după 1918 prin înființarea Institutului Social Roman. La aceasta se adaugă o a doua regulă aceea de a dezvolta creațiilor autentice, esențiale la dezvoltarea unei conștiințe naționale. Această responsabilitate revine la rândul ei statului care nu este altceva decât „organizarea și personificarea politică și juridică a națiuni”.3 Prin urmare statul și reprezentanții ei, au datoria de a apăra și ocroti valorile culturale a națiunii, a le descoperii și deștepta și „a le înălța către culmi cât mai mari, când sunt prezente”. Nu este întâmplător deci, statul român va dori să folosească cunoștințele profesorului și omului de știință Dimitrie Gusti referitoare la identitatea națiunii și în 1932 îi oferă conducerea Ministerului Instrucției cultelor și artelor. Raportul său de activitate, la sfârșitul mandatului numără peste 1000 de pagini, ceea ce demonstrează un an de intense eforturi din partea lui Dimitrie Gusti pentru a-și realiza concepțiile pedagogice și culturale. Mergând pe aceeași concepție ca și Carol al II-lea, Gusti considera și el că rolul școlii în societate trebuie completat cu alte activității educative care să îmbine timpul liber cu răspândirea unei culturii și norme civilizatoare. Aceste convingeri le va pune în aplicare creând o serie de manifestări destinate nu doar mediului școlar ci 1 Marius Claudiu Langa, Contribuția lui Dimitrie Gusti la dezvoltarea pedagogiei sociale românești, (Chișinău : Universitatea Pedagogică de Stat "Ion Creangă", 2008), 9-22. 2 Dimitrie Gusti, Politica culturii și statul cultural, Politica culturii, (București : Tipografia Concesionară Alexandru Terek, 1928) : 484. 3 Ibid., 485. 162 Hermeneutica Bibliothecaria - Antologie Philobiblon - Volumul V tuturor categoriilor sociale cu rol în dezvoltarea nivelului de cultură generală. Una dintre aceste manifestări, ce se vor perpetua apoi pe toata durata domniei lui Carol al II-lea a fost și Ziua Cărții. Preluând un model al vremii ce obișnuise populația cu sărbătoriri moderne de genul ziua Laptelui, inițiativa lui Dimitrie Gusti survine pe fondul unei discuții tot mai aprinse în lumea oamenilor de litere referitoare la lipsa de interes a publicului față de literatura autohtonă. Acesta este poate și motivul pentru care Ziua cărții va fi perpetuată de către autorități, devenind o tradiție a primăverilor interbelice românești. Moment de sărbătoare închinat cărții, acest eveniment era ocazia perfectă prin care statul se transforma în partenerul scriitorilor, al editorilor, librarilor și bibliotecarilor în demersul lor da a promova lectura și de a educa publicul. Decizia oficială a Ministerului de a institui Ziua cărții este publicată în Monitorul Oficial din 28 aprilie 1933. Printre prevederile cele mai importante se numără constituirea de expoziții de carte cu vânzare atât la sate cât și la orașe, organizarea de congrese legate de problema cărții și a lecturii și întâlniri cu cititorii. Bibliotecarii, editorii și librarii sunt invitați să își promoveze cărțile și serviciile în cadrul unor conferințe și șezători. Publicului ii se oferă șansa de a se implica în activități de colectare de carte pentru înzestrarea bibliotecilor și instituțiilor culturale fără posibilități materiale1. Toate aceste măsuri, reprezintă în plus o încercare de aliniere a României la o practică culturală devenită o obișnuință în țările Occidentale și anume târgurile de carte. Pe lângă binecunoscutele târguri de la Frankfurt și ..., în Spania exista o „Fiesta del Libro EspanoF similară cu Ziua cărții la noi, instituită în 1926, la inițiativa scriitorului Vincent Clavel Andres și care marca trecerea în neființă a marelui Cervantes1 2. La fel și în Italia, propaganda fascistă monopolizează târgurile de carte din Milano și Torino și instituie Fiera del Libro. Până la momentul urcării pe tron a lui Carol al II-lea, România avea experiența expozițiile universale și mondiale, la care participa încă din 1867. Prin urmare existau deja o serie de metode bine stabilite de strategii identitare, puse în slujba politicii externe, care urmăreau conturarea unei percepții publice despre țara noastră. Dacă inițial aceste expoziții au fost concepute ca o competiție în care fiecare participant să obțină un profit din vânzarea obiectelor sale specifice, ulterior, ele devin scene de prezentare a diverselor ideologi, construcții politice și moduri de viață. În secolul XIX și până în anii de după Primul Război Mondial, ele erau cadrul perfect pentru statele noi constituite și pentru națiunile aflate în ascensiune, cum era de altfel cazul Bulgariei, Greciei, Poloniei sau al României, de a-și demonstra specificul național, legitimându-și totodată existența în fața celorlalte națiunii.3 1 Decizia ministeriala pentru instituirea unei zile a cartii, In: Dimitrie Gusti, Un an de activitate la Ministerul instrucției, cultelor și artei, București, 1934, p. 1341. 2 Un cajon revuelto, Dia de libro, http://uncajonrevuelto.arte-redes.com/?p=166. 3 Laurentiu Vlad, Imagini ale identității naționale:România și expozițiile universale de la Paris, 1867-1937 (Iași : Institutul European, 2007), p. 16. 163 Hermeneutica Bibliothecaria - Antologie Philobiblon - Volumul V De remarcat este faptul ca încă de la prima apariție a Principatelor Române pe scena expozițională, în 1867 și până la prezențele din secolul XX, carte, fie ea manuscrisă sau tipărită este mereu parte din exponate. Alături de celelalte elemente definitorii pentru o civilizație, cum este arhitectura, pictura sau arta populară, cartea reprezintă un indicator al progresului și al nivelului de cultură fiind deci indispensabilă în crearea de imagine propagandistică. Masajul care trebuia să-l transmită pavilionul românesc de la expozițiile universale în anii '30 era acela de prosperitate, echilibru de forțe economice și spirituale precum și de evoluție ascendentă. Cel însărcinat de organizarea și conceperea acestor expoziții era Dimitrie Gusti, care reușise prin intermediul Institutului său de cercetări sociologice să dobândească imaginea cea mai clară și de ansamblu asupra realităților românești. Acest lucru îi va atrage atenția lui Carol al II-lea, care urmărește cu interes activitatea Institutului Social Român, sprijinindu-l prin intermediul Fundației Principele Carol1 și cooptându-l pe inițiatorul ei în sfera politică. Tot Dimitrie Gusti, este cel care contribuie și pe plan intern la dezvoltarea unei propagande regale pe un fundal cultural. În acest context se deschidea la 20 mai 1933, sub patronajul Majestății Sale, Ziua Cărții. Prima manifestare are loc în Aula Fundației Universitare Carol I, unde, așa cum presa vremii consemnează „niciodată o serbare a cărții n'a adunat la un loc o lume atât de aleasă”. Iau parte toate somitățile vremii, de la Majestatea Sa, regele Carol al II-lea, la Primul Ministru, membri ai guvernului, membrii ai Academiei Române, scriitori, editori, librari și „un public mirat și dornic de un asemenea prilej neașteptat”.1 2 Publicul este numeros și datorită publicității intense și bine realizate, ce au precedat serbările și care a fost organizată de Asociația Scriitorilor Români în colaborare cu Ministerul Instrucțiunii și cu alte societăți culturale. Cu săptămâni înainte ca Ziua cărții să debuteze, afișul semnat de Mac Constantinescu ce avea imprimată o carte deschisă deasupra stemei tării, anunța cu litere groase ZIUA CARTII, 1933, 20 mai, Sub înaltul Patronaj al M.S. Regele Carol II Editurile importante și-au pregătit la rândul lor o serie de reclame și afișe ce împodobeau vitrinele librăriilor sau apăreau reproduse în prea vremii și care promiteau mari reduceri de preț sau lansări de carte. Nici contribuția radiofoniei nu a fost de neglijat, anunțuri despre evenimentele ce urmau să se desfășoare de Ziua cărții au contribuit la deșteptarea interesul public pentru această nouă sărbătoare. Gazetele și ziarele de pretutindeni din țară încep din timp o campanie de conștientizare a publicului asupra importanței cărții în dezvoltarea societății. Se vorbește mult despre necesitatea promovării tiparului la sate, prin orice mijloace și în orice împrejurări, deoarece „la sat, situația este cum nu se poate mai dureroasă. Cartea este un lucru rar: aproape că nu există sau daca o întâlnești, atunci desigur nu-i cartea pe care sufletul săteanului o dorește și o poate înțeleg de care el să se 1 Ibid., 112. 2 Cărți, conferințe, congrese, expoziții, Boabe de grâu, III ( 1933) : 375. 164 Hermeneutica Bibliothecaria - Antologie Philobiblon - Volumul V îndrăgostească cu patimă”.1 Răspunsul la aceasta problema o constituie o aplicare mai eficientă a politicii cărții și o abordare mai realistă a acesteia. Este încurajată și apreciată în special ideea de expoziție de carte Afișul oficial din 19331 2 Carte trebuie expusă și prezentată la orice manifestare publică și cu orice ocazie „la o expoziție bovine de exemplu se pot vedea exemplare de animale cum nu se poate mai frumoase, crescute în condițiuni speciale. Dar alături de ele, să află și o mică librărie mobilă, care oferă aproape gratuit cartea cum se poate obține o vită frumoasă ca cea prezentată la expoziție. Săteanul, neputând cumpăra animalul care i-a plăcut nespus de mult, cumpără cartea în care este trecut cum se poate crește un asemenea animal. O citește, pune în practică cuprinsul ei și în urmă, când culege roadele muncii, înțelege profund binefacerile cărții. În felul acesta, la început din interes și apoi de dragul frazei ei, în loc de a urî cartea, săteanul se înfrățește cu ea, o iubește și o caută cu însetare”.3 Afișul 1 D. I. Ionescu-Demion, În legătură cu sărbătoarea cărții, Curentul VII (1934) : 3. 2 Dimitrie Gusti, Un an de activitate la Ministerul instrucției, cultelor și artei (București : Tipografia Bucovina, 1934), 1343 3 Ibid, 165 Hermeneutica Bibliothecaria - Antologie Philobiblon - Volumul V Deschiderea Congresului Cărții1 Manifestările debutează cu o ceremonie solemnă marcată de discursurile oficialităților prezente. Primul care a luat cuvântul a fost chiar creatorul Zilei Cărții, Dimitrie Gusti. Acesta în calitate de Ministru al Instrucțiunii se simte dator să sublinieze încă o dată importanța și rolul pe care cartea trebuie să îl joace în societatea românească. La fel și editura românească care este după părerea profesorului „parte vie din problemele culturale a țării”. 1 2 Ideea instituirii unei zile de sărbătorire a cărții este atribuita indirect Majestății Sale care prin exemplul Fundațiilor sale „s'a oprit cu toată înțelegerea și voința de înviorare înaintea scriitorului de frumos și artistului”. După trecerea în revistă a evenimentelor ce urmau să se desfășoare, ministrul Gusti anunță instituirea unui premiu de literatură „regele Carol al II-lea”, în valorare de 25.000 lei, ce urma să fie decernat cu ocazia Zilei cărții, celei mai bune lucrări literare a anului. De asemenea pentru a marca această perioadă Ministerul va publica două biblioteci, una a clasicilor români în ediții definitive și alta a clasicilor străini în traducere, făcând apel la editurile care pot să dea o cât mai frumoasă haină tehnică. Iar ca dovadă a completării măsurilor de politică culturală, pentru participarea la târgul cărții, se vor cumpăra opere a scriitorilor români moderni în valoarea de 100.000 de lei care se vor distribui prin societățile culturale celor mai active biblioteci populare din ținuturile lor3. 1 Boabe de grâu, III ( 1933) : 377 2 Ibid, 1350. 3 Cărți, conferințe, congrese..., 378. 166 Hermeneutica Bibliothecaria - Antologie Philobiblon - Volumul V Iau apoi cuvântul reprezentanții principalelor instituții participante la Ziua cărții. Sunt aduse omagii regelui pentru instituirea acestui eveniment de marcă în cultura românească iar apoi sunt exprimate speranțele în legătură cu evoluția pe care trebuie să o urmeze această zi. Discursurile au însă și o altă valența mult mai puternică din punct de vedere al mesajului. Ascultătorul poate urmări cum prin expunerile făcute vorbitorii, ei înșiși nume marcante în cultura românească, conturează imaginea lui Carol al II-lea ca fiind autoritatea culturală supremă a țării, „voievodul culturii românești”. Până la urmă, discursurile din Ziua cărții, reflectă felul în care transformările din artă premerg adesea tendințe sociale1; în cazul de față instaurarea regimului autoritar a lui Carol este precedat de impunerea unei dominații regale asupra artei și culturii românești. Spre exemplu profesorul I. Simionescu, în numele Academiei Române, consideră că „prezența Majestății Voastre la această apoteozare a cărții trebuie să însemne pentru toată lumea chemarea spre un front unic în lupta comună împotriva ceții dese care face ca mulțimea să pășească într'un amurg continuu”.1 2 Corneliu Moldovan în numele Societății Scriitorilor Români, după ce vorbește despre sărăcia obștească, ce a rărit numărul cititorilor „așa încât la 18 milioane de suflete tirajul cărții ajunge la 5000 de exemplare și asta în cadrul romanului”3, și despre problema hârtiei, ajunge la concluzia că numai prin sprijinul statului se pot rezolva problemele existente în industria cărții. Domnul Ioanițiu, exponentul editorilor români face o promisiune publică de a răsplăti atenția acordată breslei sale de Majestate prin „răspândirea în straturile poporului nostru a slovei tipărite precum și legătura ctitoricească de mult stabilită între Majestatea Voastră și Voievozii iubitori de carte și de țară ai istoriei noastre naționale”.4 Sfârșitul ceremoniei este marcat prin cuvântarea Majestății sale. Sunt creionate în mare etapele de dezvoltare a cărții românești. Trecutul, prezentat ca fiind sărăcăcios în tipărituri, „când nu existau de abia una sau doua colecții mici ..și când acestea erau singurele cărți răspândite în popor”; prezentul ce se află „sub auspiciile Zile cărții” și care înseamnă bazele unei noi etape, aceea a colaborării dintre scriitori, editori și librari pentru a răspândi cultura românească; viitorul cărții este prevăzut în promisiunea ce o face regele ca el însuși să devină paznicul și garantul culturii naționale. Prin intermediul Fundațiilor Culturale regale, unde „vor găsi ...întotdeauna sprijinul neprecupețit toți făuritorii culturii românești”...regele își ia obligația ca „eu însumi voi veghea asupra dezvoltării culturii noastre”.5 Cu aceasta promisiune în minte, oficialitățile se deplasează pentru a asista la evenimente pregătite cu ocazia Zilei cărții. Pentru publicul larg atracția principală o reprezenta Librăria cărții, organizată la Teatru Național. Aici vizitatorul venit mai 1 Ernst Fischer, Necesitatea artei (București : Meridiane, 1968), 58. 2 Dimitrie Gusti, Un an de activitate la Ministerul instrucției, cultelor și artei (București : Tipografia Bucovina, 1934), 1351. 3 Ibid, 1370 4 Ibid., 1356. 5 Regele Carol al II-lea, Discursuri culturale..., 48. 167 Hermeneutica Bibliothecaria - Antologie Philobiblon - Volumul V mult datorită reclamelor din ziare sau de la radio și a curiozității era surprins de o atmosferă cu totul schimbată. Pentru câteva zile decorurile ce caracterizau sălile teatrului au fost date la o parte pentru a face loc standurilor de edituri și librării. Decoratori și pictori precum Lilly Verea, au transformat holurile și o parte din săli în spații ce aminteau de atmosfera specific librăriilor. Expozanții, numele mari ai publicisticii românești precum Cultura Națională, Adevărul, Cartea Româneasca, Cionei, Socec, Eminescu, Universul, Ramuri, Cugetarea sau Vreme alături de producători mai mici sau chiar de autori ce se reprezentau singuri, și-au personalizat la rândul lor standurile pentru a-și transmite mesajul și a-și face cunoscută „marca”.1 Cărți cu coperți viu colorate, cu ilustrații sau monograme, expuse pe fundalul unor anunțuri ce promiteau reduceri, atrăgeau inevitabil privirea vizitatorilor. Titlurile celor mai noi apariții, titluri șocante sau intrigante, înnobilate uneori de premii și faimă se suprapuneau și se combinau pentru a constitui cartea de vizită a expozanților și pentru a convinge publicul să cumpere. Odată intrat pe poarta teatrului, vizitatorul era întâmpinat de „actori și actrițe improvizați în librari, gata să-ți recomande un roman, un volum de versuri sau un studiu”.1 2 Cele mai multe dintre acestea actrițe sau starlete de cinema aveau ca misiune din partea editurilor să atragă publicul spre un anumit stand și să stimuleze cumpărăturile. Pentru cei care nu se lăsau convinși de reclamele multicolore sau de amabilitățile prezentatoarelor, expozanții au invitat să fie prezenți alături de ei scriitori și autori ce dau autografe și răspund la întrebările cititorilor, „...amatorii de autografe sunt în febră. Așteaptă nerăbdătorii terminarea solemnității dela Funație și venirea în masa a „idolilor”. Cei câțiva scriitori prezenți nu mai prididesc. Nicu Cocea, juvenil, satisfăcut, zâmbitor, își tocmește penița fără să refuze o solicitare... Peltz explică d-lui Romulus Voinescu misterul Amorului încuiat, Damian regretă că și-a uitat ștampila acasă...”.3 Prestația participanților și organizatorilor este urmărită și dezbătută de critici și jurnaliști. Editura Adevărul reușește să obțină remarci pozitive pentru faptul că „deși abia de curând apărută pe ecranul activității bucureștene, a reușit să prezinte o producție pe cât de bogată, pe atât de substanțială”.4 Dintre numele marcante ale scenei literare pe care Adevărul le expunea la standul său se numărau Mihail Sadoveanu cu Locul unde nu s-a întâmplat nimic, Gala Galaction, Papucii lui Mahmud, Liviu Rebreanu și cele două volume din Răscoala, Jean Bart cu Europolis, Ion Minulescu cu 3 și cu Rezeda 4 sau Constantin Stere romanul în patru volume în Preajam revoluției. De la editura Cugetarea, presa apreciază eforturile fondatorului Georgescu Delafras care a înțeles importanța și valorarea literaturii autohtone, publicând lucrări ca Scrisori către Simforoza a lui Gala Galaction, O moarte care nu dovedește nimic de Anton Holban, Memoriile lui Eugen Lovinescu, Oraș Patriarhal de Cezar 1 Dimitrie Gusti, Un an de activitate..., 1361. 2 Săptămâna cărții - Aspecte, Facla XII (1933) : 2. 3 Săptămâna cărții, Dimineața 29 (1933) : 5. 4 C. Panaitescu, Editori și scriitori, Facla XII (1933) : 3. 168 Hermeneutica Bibliothecaria - Antologie Philobiblon - Volumul V Petrecu, Dragoste și moarte în provincie semnată Sergiu Dan. Și tot de la Cugetarea ies traducerile unor scriitori străini ca și Jules Verene sau Pitigrilli, determinând astfel pe unii să concluzioneze că „editura Cugetarea a reușit să se claseze printre primele case de difuzare a scrisului românesc”.1 La concurență cu Adevărul sau Cugetarea, editura Cultură Națională vine la târgul de carte cu lucrări de răsunet ale anului literar ca de exemplu Fecior de sluga a lui N. D. Cocea, Maitrey de Mircea Eliade sau operele lui Mihail Sebastian. Dar dacă unii editori decid să mizeze pe literatura modernă și contemporană, alții vin să convingă publicul că merită să investească în scrierile clasicilor. Acesta este ideea pe care miza Cartea Românească, care expune ediții din Creangă, Caragiale, Slavici, Nicolae Filimon, Vlahuță ori Ispirescu, în condiții grafice pentru toate gusturile și buzunarele de la produse de lux pentru bibliofili până la cele accesibile publicului larg. Tot de la Cartea Românească, cei ce nu doreau beletristică își puteau achiziționa lucrări medicale sau juridice, manuale didactice, Marele Dicționar Enciclopedic întocmit de A. Candrea și în general scrieri de specialitate pe care editura le adunase în două mari colecții Pagini alese și Cunoștințe folositoare1 2. La o mică librărie în Ziua Cărții La rândul ei Editura Ciornei, se folosește de prilejul și cadrul oferit de Teatru Național pentru a-și promova aparițiile în „stil american” după cum comenta presa vremii. Vedete casei de editura este romanul Patul lui Procust de Camil Petrescu care a deținut un număr record de tiraj, note și notițe în presa, interviuri, 1 Ibidem 2 Ibidem 169 Hermeneutica Bibliothecaria - Antologie Philobiblon - Volumul V pagini omagiale, expunere centrală în vitrina etc., adică „tot ce putea face o editură pentru lansarea unei cărți”.1 Librărie la Sărbătoarea cărții1 2 De la Teatru Național, publicul larg era invitat să meargă și la Biblioteca Fundației Universitare Carol I. Aici este deschisă expoziția de carte veche și rară adresată în special bibliofililor și celor interesați în istoriografia României. Pentru specialiștii din industria cărții și pentru oamenii de litere, are loc la Fundația Carol I, un congres al cărții ce își dorește să dezbată problemele tiparului românesc. Iau cuvântul personalități ca Dimitrie Gusti, Corneliu Moldovan, Romului Dianu, Perpessicius sau Emanoil Bucuța. Se vorbește despre numărul redus de cititori, care în opinia profesorului Kirițescu, este fie din pricina scumpetei cărții, fie din cauza analfabetismului și despre problema colportajului3. Bilanțul după săptămâna în care cartea a fost capul de afiș a tuturor manifestațiilor din țară este făcut public de Ministerul Instrucțiunii. Astfel, organizatorii Librăriei festive, Societatea Scriitorilor Români, declară manifestarea un succes dovedit și de prezența masivă a publicului la evenimente, „publicul, cu toată vremea ploioasă a asaltat Librăria festivă până în ultimul ceas al închiderii”.4 Expozanții, în special cei din capitală, s-au declarat și ei satisfăcuți de rezultate. Bineînțeles cel mai mare profit l-au avut casele mari de editură precum Adevărul, Cartea Românească și Socec. Au urmat apoi în ordine descrescătoare Cultura Națională, Naționala Ciornei și Cugetarea. Dintre scriitori, cei mai cumpărați au fost cei care au și marcat de altfel literatura românească contemporana, precum Liviu Rebreanu, Constantin Stere, D. Cocea, Camil Petrescu, Mihail Sadoveanu, Cezar Petrescu, Jean Bart, Gala Galaction. Acum este momentul când s-a confirmat și noua generație de scriitori precum Mircea Eliade sau G. M. Zamfirescu, a căror opere primesc girul publicului larg. Concluzia generală a fost că, cu toate greșelile și lipsurile unui eveniment aflat la început de drum, Sărbătoarea cărții trebuie repetată. Acest lucru se și întâmplă în anul următor când cu toate schimbările politice petrecute la Ministerul Învățământului, Ziua cărții continuă să constituie una din preocupările autorităților. Vizita Regelui la deschiderea oficială a Sărbătoarea cărții - 19355 Programul anului 1934, este stabilit din timp de către Fundațiile Regale, într-o consfătuire publică condusă de Al. Rosetti, directorul Fundație. Acțiunile de organizare încearcă de data aceasta o mai mare implicare a autorităților statului în eveniment. Astfel Fundațiile fac demersuri pe lângă Ministerul de Interne pentru ca toți chioșcarii, în special cei din ținuturile nou alipite să fie obligați să afișeze și să 1 C. Panaitescu, Edituri și cărți, Facla XII (1933) :2. 2 Boabe de grâu, III ( 1933) : 377 3 Dimitrie Gusti, Un an de activitate..., 1361. 4 Ibid., 1391. 5 Universul, nr 130, 1935 170 Hermeneutica Bibliothecaria - Antologie Philobiblon - Volumul V promoveze pe durata sărbătorii, cărți românești. De altfel acum începe conturarea mai precisă a sărbătorii cărții, ce este transformată treptat într-o manifestație naționalistă ce face propagandă cărții și culturii românești. Inaugurarea „Săptămânii cărții* Reclamele și afișele concepute special pentru Ziua cărții sunt distribuite în țară prin prefecturile de județ. Fiecare centru urban important avea datoria de a delega scriitori pentru a participa la festivități și a semna autografe. Pentru a facilita accesul unui număr cât mai mare de vizitatori spre centrele urbane unde se desfășurau expozițiile, Uniunea Fundațiilor culturale regale, obține de la direcția C.F.R, reduceri speciale pentru publicul călător înainte și după Săptămâna cărții1. Pentru deplina reușită a Sărbătorii sunt cooptate și mobilizate cele mai importante universități și asociații culturale din țară precum și radioul și cinematografele. La fel și presa, publicații precum Vremea, Reporter sau Buletinul Asociației editorilor români care din timp rezervă numere speciale pentru a prezenta și comenta Ziua Cărții. Solemnitățile anului 1934, debutează în capitală la Cercul Militar, unde „în căldura tropicală a dimineții, miniștrii și președinți de asociații au cuvântat cuvântări de circumstanță...”.1 2 Momentul așteptat de mulți este discursul suveranului. Sper deosebire de prima ediție a Zilei cărții când regele a ales să sublinieze importanța și necesitatea Sărbătorii, de data acesta alocuțiunea se axează pe rolul cărții în societate. Carol prezintă cu aceasta ocazie direcția pe care trebuie să o urmeze politica cărții în România. Se sugerează că trebuie găsită o metodă prin care statul să dobândească un mai bun control în producția literară. Așa numita „carte bună”, adică cartea ce urmează și dezvoltă acele percepte morale ce definesc renașterea culturală dorită de Carol, trebuie încurajată în detrimentul cărții proaste și imorale, „Va trebui să găsim un sistem - poate fiscal - prin care să se încurajeze până la 1 Reduceri pe C.F.R. și Săptămâna cărții, Vremea, VII (1934) : 8. 2 Săptămâna cărții, Reporter, I (1933) : 2. 171 Hermeneutica Bibliothecaria - Antologie Philobiblon - Volumul V extrem, prin care să putem (...) degrava cartea bună, iar pe de altă parte să putem pun bariere, încărcându-o cu impozite, cărții proaste”.1 Săptămâna cărții este reiterată de suveran ca fiind expresia luptei pentru răspândirea culturii românești ce trebuie susținută prin eforturile reunite a trei factori primordiali scriitorul, editorul și librarul. Dacă suveranul în discursul său de la Ziua cărții vorbește despre cartea bună și cartea proastă, autoritățile, mai exact, Ministerul Instrucțiunii găsește și metoda de a explica publicului semnificația și diferențele dintre cele două. Se trimit circulare cu inițiative ce trebuiesc luate în școlile de pe tot cuprinsul țării pentru a sărbătorii Ziua cărții. Este prevăzut că directorii și profesorii trebuie să organizeze șezători la care să participe atât elevii cât și părinții lor. Cu aceasta ocazie se va dezbate și demonstra participanților „tot folosul marelui prieten, care este cartea cea bună și toată primejdia puternicului dușman care este cartea cea rea”.1 2 În centru atenției va fi de asemenea și biblioteca școlii. Se vor organiza dări de seamă cu privire la cuprinsul ei și lecturi publice pentru a îndemna pe cei prezenți să utilizeze cartea. De asemenea un ultim punct al circularei prevedea organizarea de expoziții cu cărți din bibliotecile personale ale elevilor, „spre a trezi emulația pentru formarea a cât mai multe astfel de biblioteci și pentru a se studia chipul cum elevii noștri - eventual gospodarii dela țară - simt și pot să-și satisfacă nevoia de a-și lumina mințile și încălzi sufletele”. Toate manifestările și observațiile făcute în privința raporturilor elev-carte urmau să fie raportate de către profesori direcțiilor de învățământ. La sfârșitul celei de-a doua ediții a Sărbătorii cărții se trage din nou linia și se face bilanțul. Impresia generală este că „din punct de vedere comercial difuzarea cărții românești nu a fost atât de intensă ca în anul anterior..”; în linie generală au vândut și semnat autografe cele mai multe autorii ultimelor cărți, adică a celor apărute în ultimele două - trei luni ”.3 Evenimentul ajunge astfel să își găsească locul în peisajul vieții mondene interbelice. Prin decorul expozițiilor și târgurilor de carte, publicul învață să deosebească fizionomia și ținuta fiecărei edituri, să aibă așteptări și pretenții de la autori și editori, într-un cuvânt, publicul român începe să-și formeze gustul pentru lectură. Deși decretată ca fiind eveniment cu acoperire națională, avântul și spiritul de sărbătoare ce însoțea Ziua cărții în capitala este receptat și redat diferit în restul teritoriului. La Cluj, în sala festivă a Bibliotecii Universitare se organizează o expoziție cu contribuția editurilor locale și a librăriilor. Personalități marcante ca profesorul universitar Nicolae Drăgan și C. Marinescu, țin conferințe despre trecutul cărții românești și despre rolul ei actual. Presa locală susține și promovează, la rândul ei Ziua cărții deoarece se consideră că „... cu toate că editura românească a progresat după război pentru că numărul cititorilor s-a înmulțit considerabil, totuși cartea 1 Adrian Scărlătescu, Luna cărții (București : [s.n.], 1937), 12-13. 2 Circulara Ministerului Instrucției către directori de școli cu prilejul Săptămânii cărții, Reporter II (1934) : 6. 3 Petru Comărnescu, Aspecte și învățăminte pentu viitor dela Ziua Cărții, Vremea VII ( 1934) : 4. 172 Hermeneutica Bibliothecaria - Antologie Philobiblon - Volumul V românească nu se bucură de prestigiul cuvenit în țară sa...”.1 Cu toată această propagandă publicul nu se dovedește a fi la fel de entuziast ca cel din capitală sau alte mari orașe. La Ziua cărții din 1934, Teatru Național din Cluj este locul unde se desfășoară manifestațiile. Intelectuali de marcă ai urbei precum Vladimir Gridonescu, Ion Th. Ilea și artiști ca Neamu Otonel, Nicolae Dimitru sau V. Potorosc își dau concursul la răspândirea cărții. Ziua cărții la Oradea - 19331 2 La Oradea, publicația Reporter anunța, în 1934 că s-a făcut din „Săptămâna cărții o autentică sărbătoare a muncei spirituale”.3 Centrul solemnităților, este sala festivă a primăriei unde oficialitățile organizează o „șezătoare închinată cărții”. Profesori și personalități locale ca Eugen Speranția, Octavian Suluțiu sau Sabin Anca țin o serie de cuvântări și prelegeri despre carte și citit. Este prezentat apelul Fundațiilor pentru literatură și arta Regele Carol precum și cuvântul Sindicaliștilor Presei Ardelene. Programul mai include apoi și o serie de lecturi publice din I.L. Caragiale, Eminescu, Ionel Teodoreanu cu Ulița copilăriei sau Bacovia. Cea mai activă în planul propagandei de carte românească pare să fi fost librăria Socec, care „încă din ajunul zilei de 12 mai a împodobit festiv vastele vitrine cu cărți românești”. Rezultatele campaniei ne sunt relatate de însuși conducerea locală a librăriei care într-un interviu acordat aceluiași ziar Reporter afirma că „Am vândut de două ori cât anul trecut. Numai în ultima zi am făcut vânzare de 20 mii lei. 1 Reflecții la săptămana cărții, Societatea de mâine II (1933) : 95. 2 Dimitrie Gusti, Un an de activitate..., 1385 3 Lascăr Tuduciuc, Săptămâna cărții la Oradea, Reporter II 74 (1934) : 4. 173 Hermeneutica Bibliothecaria - Antologie Philobiblon - Volumul V Am vândut foarte mult și notarilor și învățătorilor din județ cari au cumpărat mii de cărți din Biblioteca pentru Toți, rugați fiind de țăranii știutori de carte”.1 Din relatările Gazetei de Vest se poate urmări desfășurarea aceleași sărbători a cărții în Oradea și pentru anul 1935. Modalitatea în care sunt redate festivitățile par însă să ne sugereze că accentul se pune mai mult ca înainte pe propaganda lecturii și cărții romanești în cadrul instituțiilor de învățământ. Astfel manifestările sunt reluate, decorațiile librăriei Socec, „unica librărie românească” repuse, toate fiind gata a „atrage publicul înăuntru și a-l ambala cu cărți”. În toate școlile din localitate „duminică înainte de masă au fost adunați elevi în sălile festive ..unde erau aranjate expoziții de cărți. Profesorii au ținut cuvântări și le-au dat elevilor sfaturi și indicații asupra cărților ce urmează să le cumpere”. În unele școli, profesorii optează pentru o metodă mai practică de a realiza întâlnirea elevului cu cartea. Spre exemplu, la Gimnaziul de băieți Alexandru Roman, „d-l Gheorghe Vornicul, directorul gimnaziului după ce a vorbit elevilor de însemnătatea cărți a plecat cu ei în corpore la librăria Socec și la biblioteca publică a municipiului și la biblioteca Cele Trei Crișuri pe care le-a vizitat”. Mesajul sărbătoarea cărții pentru cei mici era că „nu trebuie să se citească orice carte, ci numai aceea care prezintă o valoarea incomensurabilă”, iar pentru părinții „să le dea posibilitatea elevilor să-și cumpere cărți în săptămâna aceasta cât se vând cu prețuri reduse pentru ca să simtă gustul cititului de mici”.1 2 Mai la nordul țării, în Baia Mare, Sărbătoarea cărții este transformată de către ziarul Granița într-un pretext pentru a denunța nepăsarea autorităților față de cultura română din aceste „zone limitrofe”. Activitățile de celebrare a cărții, se pare că erau și aici organizate în special în școli și licee. La liceul Gheorghe Șincai, după obișnuita conferință despre „carte și însemnătatea ei pentru nobilarea sufletului”, s-a vizitat „expoziția de cărți din biblioteca școalei unde mai erau expuse mai multe colecții ale elevilor, adunate nominal pentru a se face control asupra lecturii particulare.” Pe lângă autoritățile școlare sărbătoarea este marcată doar de librăria „Dacia”, care „are o vitrină special amenajată și cu cărți de autori români. Restul de trei librării care le mai are orașul ...nici nu s'au sinchisit”.3 Articolul își dorește însă mai mult decât o simplă prezentare a unui eveniment cultural. Este adusă în discuție taxa de 2% impusă oricărui colet cu cărți trimis de edituri, măsură considerată ca fiind o piedică în calea răspândirii cărții românești, „regretăm această măsură nesocotită, luată față de cartea românească în timp ce vitrinele și chioșcuriel minoritare sunt pline de cărți pornografice și reviste subversive și sperăm că într-o ședință specială onorata comisie interimară va veni cu o propunere de a scoate de sub această taxă cărțile românești. Ar fi cel mai frumos exemplu care l-ar putea da față de singura librărie românească, Dacia”.4 Numărul din martie 1936 a Ziarului Afirmarea prezintă impactul Săptămânii cărții în cel mai nordic județ al țării. Considerațiile pe care autorul articolului, le 1 Ibid 2 Săptămâna cărții la Oradea, Gazeta de Vest, IV (1935) : 3. 3 Săptămâna cărții Baia Mare, Granița, I (1934) : 2. 4 Ibid 174 Hermeneutica Bibliothecaria - Antologie Philobiblon - Volumul V lansează prezintă o situație sumbră a fenomenului în zona sătmarului. Aparent „pentru majoritatea sătmărenilor, Săptămâna cărții e un fapt divers. Trece ca și neobservată”.1 Articolul nu vorbește în mod special despre evenimentele propriu-zise ce se derulează cu această ocazie, cât mai ales despre atitudinea și interesul pe care oamenii îl au pentru carte și lectură. Lipsa unei biblioteci românești în oraș, oferă o scuză în plus pentru cei ce și așa sunt prea ocupați să citească. Cei care totuși hotărăsc să nu se uite la cât de scumpă e carte și își permit luxul de a o cumpăra, optează pentru romanele superficiale de 5 sau 15 lei, pline de senzațional. Este în fapt denunțat un anumit grad de snobism care există chiar și între locuitorii citiți din Satu Mare, pentru care a lectura o carte echivalează cu o frunzăreală. Indiferent de criticile negative pe care le primește din partea unora sau de interpretările date în anumite zone ale țării, Sărbătoarea cărții se perpetuează de la an la an, evoluând de la o simplă expoziție de carte la o adevărată sărbătoare națională. Ceea ce în alte țării occidentale exista de mult timp sub forma târgurilor și expozițiilor de carte, la noi apare abia în perioada interbelică și se dezvoltă ca un exercițiu public de formare a gustului pentru lectură. Cel de-a al treilea an al manifestării, este serbat în capitală la sala Dalles, clădire modernă construită în 1932, care în scurt timp devine unul dintre cele mai importante spații culturale Bucureștene. Săptămâna cărții din 1935 este astfel sărbătorită într-o ambianță ce îmbina produsele picturii și artei plastice românești cu cele a artei literare. Schimbarea locației nu este însă bine văzută, fiind considerată de unii critici prea mică pentru un eveniment de o asemenea anvergură. Iată cu descrie un cotidian din capitală desfășurarea sărbătorii : „aciuată între caldele tablouri ale d-lui Tonitza și pânzele minunate ale marelui meșter Șirato, standurile cărților românești n-au putut fi decât niște modeste tărăbuțe cari încurcau spațiul cerut de viguroasele sculpturi ale d-lui O. Han. Chircite una într-alta, cărțile n-au mai apărut în frumusețea lor ci, asemeni unor copii de bogdaproste, claie peste grămadă, adunați în poarta unui azil...”.1 2 3 3 Expoziția cărții în Pavilionul Fundațiilor Regale - 1936 Susținută în principal de Fundațiile Culturale Regale sărbătoarea ajunge chiar să se extindă, însăși denumirea ei demonstrând aceste schimbări. Dacă la început festivitățile aveau loc sub denumirea de Ziua cărții, se ajunge în scurt timp la Săptămâna cărții iar în 1936 la Luna cărții. Acest lucru se datorează în principal implicării și suportului pe care îl primește manifestarea din partea regalității, suport care nu era total dezinteresat. În subsidiaritatea evenimentului rezida interesul ideologic a lui Carol al II-lea de a-și construi un cult al personalității bazat pe imaginea de patron al culturii, de voievod al culturii românești după cum singur se intitula. Acest lucru devine evident în atât în serbările închinate cărții cât și în cartea românească propriu-zisă. 1 Constantin Gheorghe Popescu, Sătmărenii și Săptămâna cărții, Afirmarea, I, nr.1, (1936) : 42. 2 Ion Anestin, Sărbătoarea scriitorilor, Vremea VIII (1935) : 2. 3 Adrian Scărlătescu, Luna cărții, 15 175 Hermeneutica Bibliothecaria - Antologie Philobiblon - Volumul V Manifestațiile pentru Luna cărții din 1936 și 1937 sunt mutate în Pavilionul Fundațiilor Regale. Incinta vastă permite de altfel organizatorilor să folosească un întreg angrenaj de simboluri și exponate ce îmbină trecutul cu prezentul, literatura cu activitățile Fundațiilor culturale, totul cu un rol formativ pentru marele public. Periplul vizitatorului începea în sala festivă, de la intrare, unde privirea îi era furată de friza în culori vii ce spunea povestea lui Ion Creangă și a personajelor sale precum și de standul în care erau expuse operele clasicului scriitor. Alături de vremea idilică a Amintirilor din copilărie se afla graficul darurilor făcute de Majestatea Sa școlilor, bibliotecilor, spitalelor, căminelor culturale și altor așezăminte. De la copilărie spre tinerețe, de la panouri cu Echipele regale la activitatea Filarmonicii și de la tiparnița monahilor spre progresul tehnologic și științific, standuri și panouri arată fazele succesive ale dezvoltării culturale a societății românești. Expoziția cărții în Pavilionul Fundațiilor Regale 1 Urmează apoi sala dedicată Fundației Culturale Principele Carol dominată în centru de standul decorat cu multiple exemplare din volumul lui Cezar Petrescu, Cei trei regi. Celelalte vitrine aduc sub privirea vizitatorului publicații ale Fundației precum cărțile din Biblioteca satului, revista Albina, ori revista Căminul Cultural. 1 Adrian Scărlătescu, Luna cărții, 17 176 Hermeneutica Bibliothecaria - Antologie Philobiblon - Volumul V Activitatea culturală patronată de Carol al doilea este tema ce domina sala Fundațiilor regale pentru literatură și artă Regele Carol II. Grafice și panouri prezentând activitățile editurii proprii și ale Revistei Fundațiilor Regale. Portretele oficiale a lui Carol al II-lea, multiplicate și transformate în cărți poștale, fotografii și litografii împodobeau sala de jur împrejur, împreună cu imagini ale României pitorești, peisaje și chipuri de țărani în port popular. Opera literară din standul principal este aici lucrarea lui N. M. Condicescu Peste mări și țări, ce descrie călătoria făcută în jurul lumii de Alteța Sa în 1922 și despre care broșura expoziție menționează că „ea se va citi cu evlavie și în viitor, ca un capital istoric de mare interes”.1 Alături de sălile expoziționale se mută în pavilionul Fundațiilor și târgul de carte. Douăzeci și două de standuri sunt alocate pentru ca edituri din toată țara să își desfacă produsele și ofertele. Ca în fiecare an pentru atragerea publicului sunt pregătite reduceri și premii. De exemplu vizitatorii pot participa la o tombolă, prin care cu 20 de lei oricine are posibilitatea de a câștiga pachete de cărții în valoare de 500 de lei.1 2 Și pentru 1 Adrian Scărlătescu, Luna cărții..., 27. 2 Ibid., 50-51. 177 Hermeneutica Bibliothecaria - Antologie Philobiblon - Volumul V expozanți, organizatorii aveau pregătite din timp premii speciale. Premiul pentru scriitori fusese instituit de la primele ediții ale târgului, a fel ca și cel pentru cea mai frumos decorată vitrină de librărie. Sărbătoarea cărții devine astfel o tradiție a primăverii interbelice așteptată de mulți, de editori și librari pentru profitul și publicitatea obținută iar de public pentru caracterul monden și totodată cultural al evenimentului. CÂRTI I t» Afișul oficial - 19371 Zilele cărții apar pe fondul unei crize a cititului, pe care multe voci, în special autorii autohtoni, o pun pe seama lipsei de interes a publicului pentru literatură. Statisticile despre numărul de cititori și datele prezentate de diverse personalități din domeniul cultural prezentau o situație îngrijorătoare atât în domeniul industriei editoriale cât și a desfacerii de carte. Societatea simțea nevoia unei acțiuni coordonate și sistematice, cu o acoperire la nivel național și cu impact la toate categoriile sociale. Pasul hotărâtor vine din partea sociologului și omului de cultură Dimitrie Gusti. Acesta a prior de a ajunge ministrul al învățământului și cultelor își petrecuse o parte din anii de cercetare și studiu în străinătate. De aici preia o practică comercială, devenita obișnuință pentru țările Occidentale, anume expoziția de carte cu vânzare, care la noi beneficiase însă până în acel moment doar de încercări timide și o implementează ca și metodă de educație și culturalizare a maselor. Se creează astfel cadrul perfect care reușește să coopteze și să mobilizeze cei patru factori esențiali pentru existența unei cărți și în general al oricărui tip de tipăritură. Mai exact prin inaugurarea de către Ministrul Instrucțiunii a unei Zile a cărții, se obține 1 Ibid., copertă 178 Hermeneutica Bibliothecaria - Antologie Philobiblon - Volumul V implicarea principalilor editori și librari cărora astfel li se oferă un debușeu oficial al produselor. Implicit prin atragerea editorilor sunt atrași în manifestare și scriitori care au tot interesul să fie popularizați, operele lor fiind cunoscute de mase și astfel vândute. Și nu în ultimul rând sărbătoare închinată cărții ajunge să implice chiar publicul. Pentru acesta din urmă sunt mobilizate toate resursele pe care marketingul de carte îl dispunea la vremea respectivă, de la reclame în ziare și la radio la afișe stradale, sau fluturași răspândiți din avion1, premii, tombole și întâlniri cu scriitori și vedete. În școli și în instituții publice sau culturale, manifestațiile organizate de Ziua cărții învață publicul român că tipăritura și cartea în mod special este un bun de consum în care merită investit și ca literatura autohtonă are aceeași valoare ca și cea de import. Treptat însă funcția comercială și educativ-literară ce a stat la baza organizării acestei manifestări este preluată de sfera politică, iar mesajele publicitare înlocuite cu cele de propagandă. Acoperirea națională pe care o avea evenimentul precum și impactul asupra publicului transformă Ziua cărții dintr-o simplă sărbătoare dedicată literaturii într-un sistem eficient de promovare a cultului personal a lui Carol al II-lea. 3. Opinii, comentarii și ecouri la Sărbătoarea cărții De cele câteva zile de festivități se folosesc editorii pentru a-și vinde marfa, librarii pentru a atrage publicul în stabilimentele lor, autorii pentru a-și deplânge soarta și pentru a-și dobândi un renume, politicieni pentru a-și susține cauza. La radio, în public sau în presă diferiți oamenii din sfera culturală sau politică vin să-și expună punctul de vedere în legătură cu rolul și situația cărții în societatea românească. Ziua cărții dobândește treptat valențe multiple pentru cei implicați dar și pentru public în general. 3.1. Scriitori În deceniile anterioare Primului Război Mondial, cei mai mulți scriitori români erau implicați în susținerea cauzei unificării tuturor românilor. În consecință munca lor, operele lor însemnau aportul firesc al intelectualilor pentru realizarea idealului național. În practică acest lucru se traducea prin opinia generalizată că omul de litere român nu scria pentru bani, ci din simț civic. După înfăptuirea unificării ar fi urmat o etapă nouă, o lume nouă a posibilităților. Pentru scriitorul român, noul context însemna reevaluate statutul lor social și profesional. Perioada interbelică se dovedește a fi însă una a paradoxurilor. Pe de o parte producția literară ia avânt dar pe de altă parte profesia de scriitor este trecută cu vederea în noul nomenclator a profesiilor.1 2 Se ajunge astfel ca poziția omului de litere în societate să fie mai incertă decât înainte. Vechea să imagine de poet inspirat, mag și legiuitor, tribun al neamului și conștiință civică a Cetății, se 1 Dimitrie Gusti, Un an de activitate..., 1346. 2 Liviu Malița, Eu, scriitorul..., 131. 179 Hermeneutica Bibliothecaria - Antologie Philobiblon - Volumul V degradează, iar noul său statut, de profesionist al cuvântului, nu reușește încă sa-l impună printre elite.1 Creația artistică era subordonată în cele mai multe cazuri unei alte profesiuni care putea să-i ofere scriitorului o sursă sigură de venit. Pentru foarte puțini dintre autorii interbelici, intrați acum în panteonul literaturii romane, scrisul, în sine, a reprezentat principala modalitate de s-și câștiga existența. Vorbind despre confrații săi, Camil Baltazar dezvălui că „dacă Ionel Teodoreanu n-ar practica și profesia salvatoare de avocat, n-ar putea trăi numai din literatură”.1 2 La fel era situația și altor autori, nume grele ale literaturii române, precum Gala Galaction care era profesor la Facultatea de Teologie. Confruntat cu grijile existenței zilnice, cu lipsa de apetit pentru lectură a publicului, cu o așa numită criză a cititului, scriitorului nu-i rămânea ca și alternative decât să se adapteze la noile condiții sociale sau să renunțe cu totul la menirea sa. Societatea Scriitorilor Români, creată încă din 1909 cu scopul de a apăra drepturile și interesele materiale și morale ale scriitorilor3, alege prima cale, cea a adaptării. Acest lucru însemna în termenii vremii rentabilizarea scrisului și profesionalizarea meseriei.4 Pentru ca scriitorul să își capete în cele din urma locul binemeritat în ierarhia societății românești moderne, era nevoie ca acesta să abandoneze sferele sale înalte, tunul său de fildeș și să devină mai vizibil publicului, să își intensifice relațiile cu acesta, să folosească toate resursele disponibile pentru a-și mediatiza și promova arta.5 Crearea unei Sărbători a cărții venea deci într-un moment crucial pentru dezvoltarea și afirmarea în societate a creatorului de literatură. Societatea Scriitorilor Români sesizează posibilitățile pe care o astfel de manifestare o oferă și nu ezită să se angajeze în organizarea Zilei cărții. Scriitorii români se mobilizează astfel în corpore, unii din pasiune și convingere, alții din necesitate sau pur conformism. Cert este că ei sunt prezenți la sesiuni de autografe, la șezători literare, la congresele în care se discuta problema cărții. De altfel unii dintre ei se implică în promovarea ideii de creare a unei sărbători închinate cărții. Un exemplu în acest sens este Liviu Rebreanu care prin ziarul pe care îl conduce, România Literară, demarează o campanie de convingere a opiniei publice cum că „ în alte țări mai civilizate ziua cărții poate fi numai o manifestare ca multe altele. La noi Ziua cărții ar fi începutul unei adevărate epoci culturale. Acest început trebuie făcut cu orice preț”.6 Tot Rebreanu este cel care conferă acestei sărbători o semnificație ce va fi ulterior preluată de mulți dintre confrații săi și anume că „ Ziua cărții înseamnă înainte și mai presus de toate sărbătoarea scriitorilor”. Această zi ar veni sub forma unei recompense, a unei recunoașteri binemeritate și mult așteptate a meritelor a tuturor creatorilor de literatură din țară. Faptul că inițiativa vine din partea oficialită- 1 Ibid., 62. 2 Camil Baltazar, Din romanul existenței mele literare (București : Hasefer, 2004), 336. 3 Ion Muntean, Istoricul societății scriitorilor români, (București : Editura Eminescu, 1998), 3. 4 Liviu Malița, Eu, scriitorul..., 133. 5 Ibid., 150. 6 Liviu Rebreanu, Ziua cărții, România Literară II (1933) : 1-2. 180 Hermeneutica Bibliothecaria - Antologie Philobiblon - Volumul V ților era un plus ce putea fi interpretat ca validare a importanței scriitorului de către stat. Autorii, sau mai exact operele lor, au fost până atunci, opinează Rebreanu, folosite, manipulate sub formă „de utilitate publică, fără ca ei înșiși să fie luați în seamă”1; dar prin instituirea unei Zile a cărții se omagiază în fapt creatorul ei, adică scriitorul. Există chiar anumite voci din publicistică, cum este de exemplu graficianul și literatul Ion Anestin, ce manifestă viguros împotriva includerii în semnificația sărbătorii și a altor factori din domeniul producției de carte, subliniind că „săptămâna aceasta, închinată cărții este omagiul adus celui ce a făcut cartea, celui ce a scris rând de rând textul cărții. Ori înțelegerea a fost de o nefericită larghețe și a înglobat pe autor împreună cu zețarul, paginatorul, ucenicul paginatorului, mașinistul, proprietarul tipografiei, casierul editurii, domnul editor, șeful expediției, șoferul mașinei de transport, d. Librar ( care ia doar 30 la sută din costul cărții în timp ce scriitorului i se dă 15 la sută) și bineînțeles rudele d-nii-lor până în gradul al VII-lea...”.1 2 Dovada că soarta scriitorului a ajuns și ea să se numere printre preocupările opiniei publice rezidă în instituirea unui eveniment ce readuce scriitorul și problemele sale în lumina reflectoarelor. Menirea și eforturile lor nu sunt înțelese decât în măsura în care scrierile lor sunt căutate, cumpărate de public. Pentru Tudor Arghezi, Sărbătoarea cărții înseamnă răspândirea operei literare românești, într-un act aproape justițiar și echitabil pentru toți cei implicați, „Dacă în această așa numită zi a cărții fiecare știutor de carte ar cumpăra o carte, osteneala de un an a editorilor și autorilor ar fi răsplătită și s-ar putea strecura în casele oamenilor un milion de scrieri literare...”.3 Declarațiile, reluate și transcrise mai apoi de către periodice din toată țara demonstrează că părerile despre Ziua cărții erau împărțite și în rândul scriitorilor. Ele variau de la optimism la pesimism, de la afirmații acide la reflexii poetice. De departe viziunea cea mai pragmatică o are eseistul și filosoful român Ion Petrovici care, subliniază în doar câteva fraze importanța organizării unui eveniment de acest gen „îndemnul la cetire și cumpărarea cărții pot fi accelerate de presiunea colectivității. Într-o expoziție vei suferi îndemnuri care îți vin și de la estetica galantarului și de la ceilalți vizitatori și de la mica vanitate deșteptată de un mediu în care scrisul e glorificat”.4 Și scriitorul Isac Peltz vede, într-o notă proprie, o posibilă utilitate a sărbătorii cărții. În expunerea sarcastică, ce o face unui cotidian central, el pledează pentru o nouă semnificație prin care „Săptămâna cărții trebuie să fie o săptămână a sacrificiului bănesc în favoarea celor mai autentici aristocrați ai colectivității: scriitorii”, urmând apoi o listă întreagă de categorii sociale și profesionale vizate precum miniștrii, prefecți, primari, consilieri județeni și comunali, studenți și profesori universitari 1 Liviu Rebreanu, Ce cred scriitori despre săptămâna cărții, România Literară II, 66 (1933), nr 6 : 1 2 Ion Anestin, Sărbătoarea scriitorilor..., 2. 3 Ibid., 2. 4 Scriitori despre ziua cărții , Facla XII (1933) : 2. 181 Hermeneutica Bibliothecaria - Antologie Philobiblon - Volumul V care ar trebui să „scoată din pungă în săptămâna cărții câte zece mii de lei...pentru cumpărarea unui număr oarecare de cărți românești”.1 Pentru mulți dintre creatorii de literatură intervievați, sărbătoarea este o dovadă în plus că educația și cultura generală a societății românești moderne suferă de lipsuri, de carențe grave ce necesita orice fel de impulsuri. Aceasta este și opinia criticului Eugen Lovinescu ce se exprimă în favoarea unui astfel de eveniment: „Arta nefiind prețuită la noi decât prin latura sa socială...organizarea unei săptămâni a cărții, cu toate adjuvantele patronării de sus, a publicității masive, a solemnității și a spectacolului, este foarte bine venită într-o fază de cultură care are încă nevoie de astfel de stimulente”.A 2 Arta în general, dar literatura în special au ajuns, pentru mulți să fie preocupări secundare sau cel mai adesea chiar trecute cu vederea în detrimentul sportului sau a cinematografului „ tineretul e preocupat numai și numai de sport, iar adulții numai de cinematograf. Și unii și alții refuză să-și obosească creerul cu înțelegerea cititului”.3 Nicolae Cocea, al cărui roman Fecior de slugă era considerat una din lucrările de substanță a anului literar, printr-o ironie subtilă atinge problema inculturii care din păcate este prezentă în toate păturile sociale, de la țărani „ pentru care nu s-a făcut nimic și multă vreme încă de-acum înainte nu se va face nimic...” până la „miniștri, deputați, înalți demnitari, cari, ei, mai ales ar avea nevoie de un pic de carte, dar cari, vai! Încă odată, nu se vor alege nici ei cu nimic din ziua aceasta festivă și trecătoare”.4 În general din declarațiile scriitorilor referitoare la manifestările organizate cu ocazia Zile cărții transpare o notă de pesimism sau neîncredere care ajunge în unele cazuri până la indignare. Reprezentant la generației noi de scriitori, Mihail Sebastian, comentează evenimentul printr-o o remarcă malițioasă dar, în același timp dureros de realistă „ Ziua cărții sper că nu este și ziua scriitorului. Fiindcă altminteri ar fi desasperant să știi că „de ziua lor” sunt totuși scriitori care n-au bani de masă”.5 Îi este oferită astfel o replică subtilă lui Liviu Rebreanu care lansase conceptul că sărbătoare cărții ar echivala cu o sărbătorire a scriitorului. Ziua cărții este și un prilej în care ies la lumină rivalitățile existente între oamenii de litere ai vremii. Zaharia Stancu de exemplu, îl acuză, în interviul acordat ziarului Facla, pe inițiatorul evenimentului, pe Dimitrie Gusti de falsitate și ipocrizie și readuce în prim plan conflictul pe care acesta din urmă l-a avut cu Societatea Scriitorilor Români. Aceeași confrați care nu cu mult timp în urmă îl au votat excluderea lui Dimitrie Gusti din S.S.R., îl aplaudă acum pentru inițiativa sa. Indignat și întristat de „atitudinea încântată a colegilor de breaslă care se lasă fascinați de decorurile de carton poleit”, Zaharia Stancu consideră că „ Ziua cărții bagatelizează marea și grava problemă a cărții”.6 1 2 3 4 5 6 Autorii, Vremea, VII (1934) : 5. Ibidem Ibidem Scriitori despre ziua cărții, Facla XII, nr. 691 (1933) : 2. Ibidem Ibidem 182 Hermeneutica Bibliothecaria - Antologie Philobiblon - Volumul V Și alte voci din lumea literară găsesc de cuviință să secondeze opinia negativă asupra evenimentului. Ion Pas, traducătorul și romancierul, atacă frontal problema printr-o sintagmă destul de dură ce susține că „modestia cărții a fost violată în, cum s-ar spune, interesul ei”. Astfel în spatele „placardelor de dimensiuni mari, făcând concurență reclamelor de cinematograf”, evenimentul în sine nu rezolvă cu adevărat nici una din problemele esențiale cum sunt de exemplu timbrul de control pentru carte sau dotarea bibliotecilor populare cu cărți. În fapt Ziua cărții se rezumă la o manifestare de paradă prin care oficialitățile au mimat un interes pentru soarta cărții și a scriitorului: „au redactat și au tipărit pancartele. Au convins pe editori să acord un rabat de 20 la sută...deși multe dintre aceste cărți erau oferite mai dinainte cu rabat mult mai mare”.1 Refractar nu numai la eveniment ci și la a declara orice despre eveniment este și Perpessicius, criticul literar și eseistul care chestionat de ziarul Vremea refuză orice comentariu considerând că „tot ceiace ași avea să spun ar fi dezagreabil, în ceiace privește Săptămâna cărții, încât m-ar nemulțumi întâi pe mine.”.1 2 Dar dacă pentru unii scriitori situația era revoltătoare, și promisiunile de Ziua cărții erau făcute doar de ochii lumii, alții aleg să se resemneze și să participe la această manifestare fără prea mari așteptări însă, „buna cuviință” declară George Mihail Zamfirescu „ o să ne oblige să ascultă în tăcere și să ne facem că nu avem nici un motiv să nu credem în promisiuni. Oricum, după, festivitate, să ne ducem cuminți acasă și să așteptăm nu câteva decenii cum ne sfătuește domnul Corneliu Moldovan, dar câțiva ani în orice caz. Să nu uităm refrenurile: trăim vremuri de criză”.3 La polul opus se află acei membrii ai lumii literare care privesc cu mai puțin cinism, sarcasm sau deziluzie sărbătoarea cărții. Aceștia însă ar dori ca un asemenea eveniment, sau mai bine zis atitudinile pozitive la adresa cărții și a scriitorului, pe care un asemenea eveniment le naște să nu se rezume la o săptămână dintr-un an ci să devină o permanență. Acesta este cazul poetului și filosofului Eugen Relgis care consideră că într-o lume unde „cultura e mecanizată, standardizată și distribuită mecanic” e neapărata nevoie de o Săptămână a cărții și „în țările cu veche tradiție culturală. Iar într-o țară a cărei cultură e tânără de un veac, cu jumătate din populația ei analfabetă...o țară unde politica e suverană și cărturarul e rob al politicianismului, o astfel de țară are trebuință nu numai de o singură săptămână a cărții pe an - ci de 52 săptămâni pe an, pentru necurmata străduință de luminare a mulțimilor - și pentru a da tuturor meșteșugarilor scrisului demnitatea misiunii lor, putința de a-și împlini opera...”.4 Aceeași idee este reluată și de autorul dramatic, Mihail Sorbul ce crede în utilitatea unei săptămâni a cărții de cincizeci și două de săptămâni, adică „o adevărată ofensivă a cărții ș tocmai ceiace ne lipsește nouă astăzi”.5 La fel este de părere prozatorul și eseistul Felix Anderca ce apreciază că „ niciun mijloc nu e de prisos pentru a sili pe contemporani să umble nițel printre 1 Ibidem 2 Autorii, Vremea, VII (1934) : 5. 3Scriitori despre ziua cărții, Facla XII (1933) : 2. 4 Autorii, Vremea, VII (1934) : 5 5 Ibidem 183 Hermeneutica Bibliothecaria - Antologie Philobiblon - Volumul V palierele de trandafiri ale vieții abstracte și prin auzul închipuirii” și nădăjduiește „ să ajungem ca toate popoarele de cultură la anul cărții”.1 Dramaturgul Victor Eftimiu, are asupra Sărbătorii cărții o imagine mai amplă, ce încadrează evenimentul în atmosfera epocii. În perioada frământată de „crime, comploturi și stupidități anarhice”, societatea are nevoie de o dezmorțire, de o pauză de reculegere în fața acelui element peren și plin de armonie care este cartea „înviorarea aceasta e absolut necesară pentru toate sufletele întorcându-le la adevărata apă de izvor : Cartea”.1 2 Cu un an înainte, întrebat despre același subiect, Sărbătoarea cărții, dramaturgul dăduse un răspuns mult mai pesimist, provenit nu din neîncrederea într-un asemenea eveniment ci în atitudinea generală a societății față de carte „aduc cele mai entuziaste laude inițiatorilor zilei cărții. Cred însă că n-o să vie nimeni și mai ales n-o să cumpere nimeni nimic”.3 Această schimbare de percepție, chiar dacă este și numai una superficială, o schimbare mai mult în tonalitatea discursului denotă o schimbare a perspectivă asupra evenimentului. În fapt, Ziua cărții prin faptul că aduce laolaltă sfere sociale diferite, pe scriitori și pe oamenii politici reușește să devină un punct de convergență. Mulți dintre scriitori, aceia care nu o făcuseră până atunci, se vor lăsa atrași de sfera politică ce oferea operei lor o valorare pragmatică iar persoanei lor un statut privilegiat. 3.2. Editori Mișcarea culturală, din a doua jumătatea a secolului al XIX-lea în paralel cu mișcarea națională determină dezvoltarea producției de carte și implicit a activității editoriale românești. La fel ca autorii pe care îi publică, pionierii tiparului modern ca Heliade-Rădulescu, George Barițiu sau Gheorghe Asachi, nu urmăreau nici ei profitul material ci progresul cultural și spiritual al poporului.4 Treptat însă, în special după 1877, producția de carte pornește pe o linie ascendentă, iar tiparul începe să își contureze sfera sa comercială. La sfârșitul veacului sunt publicați cu toate rigorile editoriale ale vremii numele mari ale literaturii române precum Eminescu, Caragiale, Creangă, Slavici, Coșbuc sau Vlahuță. Tirajul cărții literare se stabilește de pe acum la o medie de 3000 de exemplare. Editorii ajung să cunoască limitele propriei piețe de desfacere și în general adoptă o politică a prudenței. Un manuscris sau un scriitor nou apărut pe piață se editează inițial într-un tiraj cât mai restrâns cu posibilitatea reeditării în cazul succesului la cititori.5 Se conturează astfel un nou tip de editor, în general librarul evoluat în editor, care pune accentul pe vânzarea de carte, pe profitul propriu și nu pe beneficiul vre-unei mișcări ideologice sau culturale. Exemplu cel mai grăitor în acest sens este Leon Alcaly faimos pentru faptul că a preluat publicarea seriei Biblioteca pentru toți, dovedindu-se un editor și un comerciant remarcabil deși nu știa să 1 Ibidem 2 Ibidem 3 Liviu Rebreanu, Ce cred scriitori..., 2. 4 Mircea Tomescu, Istoria cărții Românești..., 141. 5 Ibid., 154. 184 Hermeneutica Bibliothecaria - Antologie Philobiblon - Volumul V citească sau să scrie.1 Ideea de a iniția colecția Biblioteca pentru toți a aparținut însă lui Carol Muller și el librar de meserie ce a sesizat dorința clienților săi de a răsfoi carte cât mai diversă, din domenii cât mai variate. Scopul declarat al colecției de a da „în mâna tinerimii și tuturor cititorilor cărți bune, bine alese, frumoase, interesante, bine traduse, culese din toate producțiile spiritului omenesc și...să le dau pe un preț cât voi putea mai ieftin”1 2, marca apariția unui program editorial bine definit poate printre primele la noi în țară. După exemplul acestuia se vor închega și alte colecții cu scop educativ și de culturalizare. Pentru multă vreme, planurile de activitate editorială vor fluctua, pe de o parte vor fi aceia care urmărind un profit rapid și ușor vor scoate pe piață o literatură ușoară și vandabilă iar pe de altă parte vor fi cei ce duc o activitate moralizatoare, de instruire și de rafinare a gustului public. În climatul de schimbare socială de după Marea Unire, editorul, la fel ca toate celelalte categorii sociale se vede nevoit să își reconsidere activitatea și rolul în societate. De abia în perioada interbelică, meseria de editor se individualizează și se separă efectiv de cea de librar. Editorul din perioada interbelică devine mult mai dinamic, înflăcărat de posibilitățile pe care extinderea teritorială a României le oferea, el își reasumă misiunea de a difuza cartea românească în noile provincii alipite, „chiar a doua zi după război, când țara era profund dezorganizată...noi am dat drumul legiunilor noastre de cărți prin care am putut să compensăm lipsa unui învățământ organizat și prin care cultura națională a descins în Ardeal și în celelalte ținuturi, înlesnind acolo afirmarea și întărirea ordinei românești”.3 Conștiente de faptul că nevoile culturale ale României întregite erau acum mult mai extinse și variate, numele mari din industria tiparului își întocmesc programe editoriale ample. Acestea reflectă în multe din cazuri concepția existentă în acea perioadă în rândul elitelor intelectuale referitoare la rolul cărții de „îndreptar, călăuzitor de norme și propovăduitor de înțelesuri morale și etice”.4 Războiul a cauzat ca unele edituri să dispară iar în schimb în România unificată altele se ridică; în general numele mari din industria tiparului precum Alcalz sau Socec, revin pe piață restructurate și adaptate la noile condiții. Dintre editurile tinere ce vor încerca să se afirme devenind concurența caselor consacrate, se numără Scrisul Românesc, Vremea, Naționala Ciornei sau Cultura Română. Aceste apariții de nume noi în industria tipografică, apariții datorate în cele mai multe din cazuri inițiativei personale indică faptul că această ramură devine totuși o afacere rentabilă. În paralel cu particularii, statul își finanțează și susține propriile case de editură precum Casa Școalelor sau Cultura Poporului. Din 1933 cel mai puternic concurent va apărea pe piață la inițiativa lui Carol al II-lea, Editura Fundației Regale pentru Literatură și Artă. 1 Tudor Nedelcea, Civilizația cărții..., 62. 2 Mircea Tomescu, Istoria cărții Românești..., 156. 3 Emanuel Tătărăscu, Criza editurii românești, Buletinul Aociației editorilor români I, 2 (193!) : 4. 4 Stelian Popescu, Rostul cărții în cultura națională, Buletinul Aociației editorilor români, an I, 3, (193!) : 1. 185 Hermeneutica Bibliothecaria - Antologie Philobiblon - Volumul V Privită din exterior imaginea de ansamblu era una ce descria un trend ascendent. Examinați mai îndeaproape, cei care reușeau să își înființeze și să-și susțină afacerea în lumea tiparului, se aflau mai mereu într-un echilibru financiar precar. Pe de o parte exista concurența străină, căreia colportajul românesc neajuns de dezvoltat și de extins, era în unele zone depășit de cartea străină ce pătrundea mult mai ușor, încurajată și de preferințele regionale pentru literatură franceză, maghiară sau germană. Apoi la sfârșitul deceniului la treilea se adaugă greutățile de ordin economic cauzate de criza mondială. În plan intern problema cea mai pregnantă pentru editori era monopolul exercitat de stat, prin intermediul Monitorului oficial asupra cărții școlare. Urmează apoi la rând problemele create de scumpetea hârtiei ce devine în perioada interbelică monopolizată de un cartel al hârtiei și a fiscalității excesive. Imaginea cea mai grăitoare este oferită de directorul editurii Scrisul Românesc, care referindu-se la starea editurilor și la politica cărții dusă de statul român afirma în 1933 că „editura a avut de suferit dela o lipsă de finanțare, trecând apoi printr-o lipsă de legiferare a intereselor strâns legate de comerțul nostru, maximalizând prețul la cărțile de școală, punând în același timp un impozit de 5 la sută în favoarea Casei de credit a corpului didactic, monopolizând imprimatul tipografiei prin transformarea Monitorului Oficial în editură de Stat și obligând toate autoritățile să nu mai lucreze la industriile particulare, simțind presiunea sălbatecă a unui trust de hârtie cu o mentalitate colonială, iar acum, în urmă, împingând sistemul de etatizare până la ideia de monopol al cărților de școală, fără a mai vorbi de revendicarea Societății Scriitorilor Români, de a se creia o nouă editură de Stat pentru cartea literară. Dacă mai adăugați și fiscalitatea sălbatecă ce apasă așa de crud asupra bietelor noastre finanțe, apoi tabloul este și mai eloquent”.1 Nu în ultimul rând editorul perioadei trebuia să se preocupe de a câștiga un număr cât mai mare de cititor într-o țară unde cartea se vinde în funcție de sezon, unde exista un „sezon al cărții școlare” care „ia proporțiile evenimentului salvator”1 2 atât pentru editori cât și pentru librari. De aceea, decizia statului de a monopoliza cartea școlară determină un protest vehement atât al editorilor cât și al librarilor, ca „prin acest monopol, dacă se realizează, editorii și librarii vor fi desființați pur și simplu ca editori de manuale didactice, iar cei de-al doilea nu vor mai vinde decât cărți literare, căci cărțile de școală, ca și rechizitele, vor fi trimise direct la comitetele școlare”.3 Era evident că dezamorsarea situației nu putea veni decât tot de la stat. Era nevoie de crearea unui mijloc eficace prin care cartea românească să nu mai fie dependentă de calendarul școlar. Nu este de mirare așadar că inițiativa lui Dimitrie Gusti de a crea o sărbătoare a cărții este văzută ca un semn încurajator din partea statului față de cei ce produc și comercializează cartea. Directorul editurii Naționala 1 Emanuel Tătărăscu, Statul și politica cărții, Buletinul Asociației editorilor români I, 1 (1933) : 6-7. 2 Silviu Cionei, Pentru sezonul de sărbători, Buletinul Asociației editorilor români I, 3 ( 1933) : 3. 3 P. Georgescu-Delafras, Monopolul cărților școlare, Buletinul Asociației editorilor români I, 3 ( 1933) : 11. 186 Hermeneutica Bibliothecaria - Antologie Philobiblon - Volumul V Ciornei, aprecia într-un articol scris cu ocazia Săptămânii cărții că valoarea evenimentului este unul evaluativ și totodată stimulativ pentru editorul român „sărbătoare cărții devine astfel prilej pentru cei din afară de noi să ne judece munca iar pentru noi înșine prilej aidoma de prețios de a ne trece în revista activitatea și ..de a ne revizui rezultatele dobândite și de a primi îndemn pentru spornica munca în viitor”.1 Mai mult girul dat de Carol al II-lea prin patronajul său asupra evenimentului, îi îndreptățea pe editori să spere la o recunoaștere publică a meritelor de valoroși factori culturali. De la Fundația pentru Literatură și Arta regele Carol al II-lea, profesorul Alexandru Rosseti, responsabil și cu programul editorial al fundației, vorbește cu entuziasm despre „freamătul mulțimilor” și despre „excelenta îmbulzeală a publicului împrejurul tarabelor cu cărți” în care editorul își vede răsplătite eforturile și prevede „semnul sigur al succeselor de mâine”.1 2 Responsabil cu producția și desfacerea de carte, de activitatea editorului ajunge să depindă felul în care o opera este receptată de către public. Începând de la formatele de carte, stilul grafic și până la împărțirea pe colecții, editorul imaginează cititorii posibili cărora le transmite concepțiile sale estetice și ideologice. Este firesc deci ca de Ziua cărții, unii editori să își explice și să prezinte bilanțul strategiilor lor editoriale. O astfel de prezentare realizează și editura Cultura Națională care își reface parcursul activității, „Săptămâna cărții este pentru editor, prilej de reculegere și meditare asupra operei realizate. Planul de lucru al Editurii Cultura Națională, fixat în momentul înființări sale (1929), a fost îndeplinit cu punctualitate : publicarea și încurajarea scriitorilor români, în special al talentelor tinere și retipărirea scriitorilor noștri clasici în ediții critice...după cinci ani de munca neobosită în slujba culturii românești, fie-ne îngăduit, astăzi, când zori nouă se deschid înaintea noastră, să încheiem cu satisfacție bilanțul moral al unei epoci de rodnică și hotărâtoare pregătire”.3 Pe lângă caracterul festiv, a momentelor de reflectare și evaluare a culturii și a cărții românești, Sărbătoarea cărții este în primul rând un eveniment comercial, de publicitate și propagare a tipăriturilor. Editorii, veriga esențiala în lanțul comerțului, cu atât mai mult nu pot să omită acest aspect și fiecare profită de ocazie pentru a-și promova afacerea, pentru a-și individualiza numele. Reprezentantul editurii Cultura Românească, I. Steinberg, subliniază aportul adus de întreprinderea sa educației românești, punând accent pe manualele școlare editate precum și pe publicațiile de popularizare a științei adunate în colecții precum Biblioteca Populară ori Biblioteca Căminul, „ ...în aceste zile de sărbătoare a cărții, în săptămână închinată ei, se cuvine să ne aruncăm privirile asupra activității noastre...sunt aproape trei pătrare de veac dela întemeierea acestei edituri, răstimp în care, an cu an, a realizat în câmpul 1 S. Cionei, Semnificația sărbătoarei de azi, Buletinul Asociației editorilor români, I, 9 (1933) : 13. 2Alexandru Rosetti, Săptămâna cărții, Buletinul Asociației editorilor români, I, 9 (1933) : 2. 3 Ibid., 25. 187 Hermeneutica Bibliothecaria - Antologie Philobiblon - Volumul V editurii de manuale noui, perfecțiuni menite să facă dovada permanentei griji pentru tot ce privește viața școlii”.1 În timp ce Cultura Românească își prezintă la Ziua cărții munca depusă în domeniul cărții de educație, cei de la Adevărul se mândresc cu romane ca Jar, Aventurile șahului, Clopotelor din Mănăstirea Neamțului, ale unor nume celebre ca Mihail Sadoveanu, Gala Galaction, sau Liviu Rebreanu, ce au apărute în condiții grafice admirabile. Și pentru că sărbătoarea cărților mai însemna și dreptul ca cei din industria cărții să-și afirme punctul de vedere, Emanuel Parker, directorul editurii Adevărul, profită de ocazie și dă o replică celor care au acuzat tiparul românesc că publică exclusiv romane în detrimentul altor genuri literare precum poezia sau eseul sau în dauna monografiei și scrierilor științifice. Dovada adusă de Emanuel Pauker sunt volumele de versuri ale lui Demostene Botez, În căutarea mea sau antologia versurilor lui Ion Pillat, Pasărea de lut.1 2 Sărbătoarea cărții odată instituită transforma anul publicistic și programele editoriale. Plasat strategic la finalul sezonului literar, când încă sezonul cărții școlare este departe, evenimentul înseamnă șansa editorului de a se afirma ca și factor de răspândire a culturii; „ofensivă aceasta va avea incontestabile rezultate practice pentru cartea românească. Daca n'ar fi decât faptul că acum la începutul verii, când era deobicei sezon mort la edituri, s'a creiat un sezon viu de stimulare a vânzării și încă e considerabil”.3 3.3. Librari Când Sărbătoarea cărții debuta, prima oprire pentru mulți dintre cititori sau chiar și numai pentru curioși era vitrina librarului. Aici reclame mari și viu colorate anunțau rabaturi speciale, lansări de carte sau întâlniri cu scriitori. În multe orașe, librăria era escala finală a cărții în drumul ei către cititor. Sau cel puțin așa ar fi trebuit să fie. În fapt librarul era de cele mai multe ori un simplu comerciant ce își înghesuia în prăvălie obiecte din cele mai diverse de la creioane la gramofoane și pantofi de sport. Un exemplu elocvent despre starea librarului de provincie îl oferă profesorul Ion Simionescu : „ Negustoria librăriei așa cum este la noi în majoritatea cazurilor, pare simplă și comodă. Nu cere nici capital prea mare, nici sforțări deosebite...Într'un mic orășel de provincie, unui negustor de mărunțișuri i-a trecut prin gând într'o bună zi să se facă și librar. În scurt timp a găsit o editură care i-a umplut rafturile cu cărți...librăria s'a înfințat, fără a fi însă librărie”.4 În discuțiile despre criza cărții, librarul este deseori acuzat de incultură și este socotit unul din principalii vinovați din cauza căruia cartea nu circulă în socie- 1 I. Steinberg, Pe marginea cărții literare și a manualului didactic, Buletinul Asociației editorilor români I, 9 (1933) : 21. 2 Em Pauker, La o sărbătoare a cărții, Buletinul Asociației editorilor români, I, nr. 9 (1933) : 10-11. 3 Săptămâna cărții, Reporter, I, 20 (1933) : 2. 4 Ion Simionescu, Importanța librarilor, Buletinul Asociației editorilor români I, nr. 7-8 (1934) :1. 188 Hermeneutica Bibliothecaria - Antologie Philobiblon - Volumul V tate. Din sferele înalte ale comerțului cu carte, din partea unor editori, intelectuali și chiar librari pornesc periodic îndrumări și sfaturi referitoare la ceea ce trebuie să fie un librar model. Negustorul de cărți, librarul acoperă în sensul cel mai propriu și mai cuprinzător noțiunea de vânzător de cultură. De aceea el trebuie să aibă două calități fundamentale. Să fie un bun comerciant și să aibă dragoste pentru marfa pe care o vinde: „adevăratul librar trebuie să fie un factor cultural căci el este acela care recomandă cartea. El este un misionar de cultură, un propagandist al slovei scrise, și nu în mai mică măsură vânzătorul de librărie”.1 Dar cum putea un vânzător semianalfabet să joace rolul de misionar al culturii. Aceasta era principala și cea mai acută problema a breslei, dezbătută în numeroase congrese și întruniri. Dezideratul suprem era crearea unui învățământ profesional care să îi instruiască într-o gamă variata de probleme de la procesul tehnic de fabricație a cărții ( felul în care e făcută hârtia și de câte tipuri poate fi ea, procedeele grafice, tehnicile amănunțite a legătoriei) la raporturile ce există între autor, editor și librar și nu în ultimul rând la probele comerciale privind vânzarea de carte ( instalația, rayonajul, asortimentul). Iar când acest lucru se va întâmpla, opinează Bogdan Varvara, cel care concepuse liniile directoare a educației librarului, atunci, librarul prin coorporația din care face parte, va avea dreptul să spună că profesia pe care o exercită nu se reduce numai la îngustele proporții de vânzător adesea orb al cărții”.1 2 De nevoia unui învățământ pentru librarii se vorbește și cu ocazia Săptămânii cărții. Directorul editurii Naționala Ciornei, ce își făcuse și el ucenicia ca și librar, referindu-se la semnificația sărbătorii subliniază rolul important al librarului în răspândirea cărții și considera că „în aceste momente de sărbătoare nu este inutil să reamintim din nou necesitatea de a înființa o școală de librari, care să creeze oameni cari să priceapă carte bună, s'o iubească și s'o recomande”.3 Dar până la a ajunge la fel de instruit și rafinat ca și librarul francez de pildă, negustorul român de carte dornic de informare putea doar să răsfoiască, în cazul în care era interesat, cataloagele de publicații scoase de marile edituri sau reviste precum Informațiile literare apărută prin colaborarea directorului librăriei Alcaly cu poetul Camil Baltazar. După ce la începutul anilor '30, ia ființă Asociația Editorilor Români, se vorbește tot mai mult în mediile culturale despre necesitatea ca și librarii să își formeze propriul organ reprezentativ care să lupte pentru ca nevoile librarului de rând să fie auzite. Mult timp până atunci cele două meserii, de librar și de editor, se confundau și se completau reciproc și mulți dintre editori, cum era cazul lui S. Ciornei, începuseră ca și librari. Cu toate acestea modernizarea impusă de timpuri 1 S. Ciornei, S'a sfârșit sezonul școlar, începe sezonul literar, Buletinul Asociației editorilor români, an II , nr 11-12 (1934) : 2. 2 Bogdan Varvara, Pentru un învățământ profesional al librarului, Buletinul Asociației editorilor români I , nr. 2 (1933) : 13-14. 3 S. Ciornei, Semnificația sărbătoarei de azi, Buletinul Asociației editorilor români, I, nr. 9 (1934) : 13. 189 Hermeneutica Bibliothecaria - Antologie Philobiblon - Volumul V presupunea și o evoluție a profesiei de librar. Așa cum N. Ionnițiu, explica în primul număr al Buletinului Asociației Editorilor Români, o separație era necesară între cele două ocupații deoarece „fiecare din aceste bresle are, în parte mici probleme profesionale a căror rezolvare își găsește mai lesne soluția în cadrul specialității stricte decât în ambele categorii laolaltă”.1 Amândouă categorii sunt însă legate indisolubil prin obiectul muncii lor, adică carte și complexul de interese ce se formează în jurul ei. La fel ca și editorul și librarul perioadei interbelice își desface și își vinde cartea pe sezoane, cel mai important fiind cel școlar când „prăvălia aproape uitată în tot timpul anului, ca un ochi de lumina în semi-obscuritatea orașului de provincie, se luminează ca în zilele festive naționale. Atunci, sarcinele de ordin economic și financiar, care apasă un an întreg pe umerii librarului prind speranțele soluționărilor”.1 2 Dar cu toate că este un sezon profitabil, această perioada presupune și multe greutăți provocate în special din relația librarului cu autoritățile școlare, cu furnizorii și în cele din urmă cu publicul. De exemplu lista manualelor școlare obligatorii se afișa cu întârziere și de multe ori era regândită după începerea școlii astfel încât librarii nu aveau timpul necesar aprovizionării cu cele necesare. De altfel dintre problemele cele mai acute cu care se confrunta breasla librarilor era chiar felul în care comerțul cu carte se desfășura. Din descrierile contemporanilor comerțul de librărie era o afacere dură, agresivă chiar. Deseori în orașele mici competiția devenea atât de acerbă încât concurentul librar recurgea la orice mijloc pentru a-și întrece rivalii chiar cu riscul de a se distruge singur. Se cunosc cazuri în care afișele librarilor erau încărcat de promisiuni ademenitoare, șocante chiar. Așa era cazul unui librar din Moldova ce răspândise fluturași publicitari ce anunțau că se decontează drumul clienților până la prăvălie: „ pentru domnii învățători: rabat dela 15% la 40% la cărțile școlare...credit pe 6 luni la 12 luni, fără poliță, fără dobândă. În propriul d-tra interes nu cumpărăți nimic până ce nu vizitați librăria noastră. Veniți singur în orașul nostru, pe cheltuiala noastră, căci va plătim spezele personale de drum...”.3 Armele cel mai des folosite rămâneau pentru majoritatea negustorilor de carte, rabatul și creditul. Pentru librarul neexperimentat sau pentru cel lacom, acestea se dovedeau adesea a fi arme cu două tăișuri. Se mergea până într-acolo încât „ în anumite centre, rabaturile acordate de librari clienților,...depășesc, uneori, rabaturile obținute cu trudă de aceeași librari de la editor...”.4 Ispitiți de câștigurile obținute din rabat, el nu ia în considerare că are de acoperit costurile reclamei ce și-a făcut-o sau a cadourilor pe care le-a dat pentru a-și atrage clienți și „crezând că banii intrați sunt toți ai lui [...] ca să mai facă rău vecinului, se apucă în adevăr să-și planteze o vie americană sau să-și deschidă un cinematograf”.5 Tot în numele rabatului, librarii 1 N. Ionnițiu, Noi și librarii, Buletinul Asociației editorilor români, I, nr. 1 (1933) : 2. 2 S. Ciornei, Activitatea sezonieră, Buletinul Asociației editorilor români, I, nr 1 (1933) : 4. 3 G. Dobrovici, Cum s'ar putea îndrepta comerțul de librărie, Buletinul Asociației editorilor români, I, nr. 7-8 (1934) : 5. 4 I. Florian, De actualitate, Buletinul Asociației editorilor români, II , nr. 10, (1934) : 4. 5 G. Dobrovici, Cum s'ar putea îndrepta..., Buletinul Asociației editorilor români, II, nr.11-12 (1934) : 5. 190 Hermeneutica Bibliothecaria - Antologie Philobiblon - Volumul V erau acuzați că „nu vor ezita să împingă spre școlile primare toată maculatura didactică a unor autori cu desăvârșire obscuri [...] ba chiar să boicoteze cărțile didactice făcute de autori cu valoare recunoscută.”1 Pentru a încerca să rezolve unele din problemele acute ale propriei bresle, se organizează periodic congrese ale librarilor. Din nefericire, la aceste manifestări nu se raliau toți librarii din țara și de cele mai multe ori acestea se sfârșeau fără decizii practice. Instituirea unei sărbători anuale a cărții însemna așadar un motiv de speranță pentru comerțul cu carte și pentru librarul ce devenea pentru câteva zile măcar considerat și el alături de autori și editor, factor de răspândire a culturii. Cel puțin așa considera unul dintre membrii de seamă a comerțului cu carte, librarul bucureș-tean, Pavel Suru, ce susține că „ nu vânzarea ce se face în ziua sau săptămâna cărții mă bucură și trebue să ne bucure pe noi librarii. Folosul cel mare pentru noi toți este faptul că datorită acestei sărbători, oficialitatea, și unele societăți culturale dau măcar în această zi importanța ce se cuvine comerțului de cărți”.1 2 Din parte librăriei Cultura Națională, Virgil Montauranu, profită de ospitalitatea revistei România Literară pentru a-și expune părerile referitoare la situația cărții și la săptămâna cărții. În primul rând acesta dezminte criza cărții românești afirmând că „ar trebui spulberată legenda situației tragice a cărții românești care are nevoie la fiecare pas de sprijinul statului”3 deși, recunoaște el „prețul mediu al unei cărți la noi este de 80 de lei care depășește posibilitățile de cumpărare obișnuită”. Iulius Fichman, șef de raion al uneia dintre cele mai mari librării din țară, Socec, intervievat și el de aceeași revistă, estimează că sărbătoarea cărții va propulsa vânzarea de literatură autohtonă ce tindea în ultima perioadă să piardă teren în detrimentul celei străine și în plus „acest eveniment [...] va putea atrage atenția publicului că în afara de distracțiile fizice omul are nevoie și de o distracție spirituală. Ori o carte bună procură distracție sufletească”.4 Tot acum în săptămâna cărții, M. Toneghin, amintește colegilor săi de breaslă că este momentul să-și demonstreze și să-și evidențieze statutul de factor cultural. De prestația fiecărui librar, în aceasta perioadă, depinde stabilirea rolului esențial pe care această profesie îl exercită în cultura românească. De aceea „ fiecare, cu mijloacele de care dispune, să-și împodobească vitrinele cu covoare naționale, cu tablourile scriitorilor, cu o ornamentație din ramuri de brad, iar în mijlocul acestui decor sărbătoresc, să etaleze cărțile tuturor editurilor, fără a da vre-o preferință unei edituri. Trebue să se aibe în vedere că nu este sărbătorirea editurilor, ci este o zi consacrată cărții, deci ei îi trebuește, dată toată atențiunea”.5 1 Em. Tatarescu, Un cuvânt pentru librari, In: Buletinul Asociației editorilor români, II, nr. 11-12 (1934): 3. 2 Pavel Surdu, O zi de nădejde, Buletinul Asociației editorilor români, I , nr. 9 (1934) : 19. 3 Liviu Rebreanu, Ce cred librarii despre săptămâna cărții, România Literară, II (1933) : 2. 4 Ibid., 2. 5 M Toneghin, Doua zile însemnate pentru librari, Buletinul Asociației editorilor români, I, nr. 7-8 ( 1934) : 5. 191 Hermeneutica Bibliothecaria - Antologie Philobiblon - Volumul V Pentru librari așadar, săptămâna cărții însemna ocazia perfectă pentru a se afirma ca și categorie profesională distinctă. Sunt scoase în evidență dimensiunile culturale ale acestei meserii ce trebuie să evolueze în mentalitatea publică de la un simplu negustor ce din întâmplare vinde și carte la librarul experimentat cu pasiune pentru carte. 3.4. Cititori Sărbătoarea cărții aduce în prim plan lucrarea tipărită și fiecare din instanțele ce au contribuit la crearea și diseminarea ei, de la autori la editori și librari profitau pentru a-și prezenta și dezbate situația și aportul cultural. Dar în cele din urma instanța care dădea verdictul final era cititorul. Căci fără existența lui însăși conceptul de carte și cu atât mai mult de sărbătoare a cărții era fără nici un sens. Noțiunea amplă de cititori era în acea perioadă dezbătută cu înflăcărarea de oricine se considera parte a elitei intelectuale sau culturale. Se discuta despre criza cărții și inevitabil despre lipsa de cititori, lucru care în fapt nu era prea departe de adevăr, dacă se ține cont de statisticile referitoare la numărul de știutori de carte din perioada interbelică. Cei puțini care citeau erau la rândul lor acuzați de gusturi îndoielnice, de faptul că preferă o literatură frivolă sau că o preferă pe cea străină în defavoarea celei naționale. Întreaga campanie din domeniul culturii ce se duce pe parcursul anilor '20 și '30 are ca și scop instrucția maselor, formarea gustului pentru citit și rafinarea cititorilor deja formați. De aceea când Sărbătoarea cărții a fost inițiată se considera că reprezintă „ un prilej de verificare directă a punctelor de contact între marele public cetitor și cei chemați să ție cât mai sus făclia scrisului românesc...”.1 Concepțiile despre cultura maselor erau prezentate și răspândite prin toate mijloacele media disponibile perioadei interbelice, și era mai mult decât evident că existau formate o serie de preconcepții și stereotipuri când venea vorba relație cititorului cu cartea. Dreptul la replica a omului de rând se oferea rar și de cele mai multe ori era mai slab auzit. Sărbătoarea cărții, se transformă însă și într-un prilej ca oamenii de litere să afle părerile omului simplu. De exemplu ziarul Vreme realizează o anchetă ce ia pulsul evenimentului și prezintă părerea omului de rând despre carte. Că producerea de carte este încă o activitate dură și frustrantă atât la propriu cât și la figurat ne-o confirmă și lucrătorul tipografic, Vasile Ionescu ce declara că „plumbul blestemat care minează plămânii cobreslașilor mei mă îndreptățește să iau o [...] atitudine împotriva cărți. Pe simplu motiv că și așa sacrificiile materiale pe carii le faci cu o carte, devorează în progresiune aritmetica beneficiile morale ale autorului...”.1 2 La fel de notorie este și situația grea a scriitorului, de care, se pare că este conștient cam orice cetățean, dar care pălește în cele din urmă, în fața propriilor greutăți. Criza economică face ca pentru mulți cartea să devină un produs prea costisitor, accesibil doar anumitor categorii sociale. Despre asta vorbește mai în glumă, mai în serios un chelner bucureștean „în vremurile de astăzi cartea e un lux 1 Răsfățul pornografiei, Universul 52, nr. 131 (1935) : 12. 2 Cititorii, Vremea VII (1934) : 5. 192 Hermeneutica Bibliothecaria - Antologie Philobiblon - Volumul V pe care nu ți-l mai poți permite decât din joi în Paște. Ideia asta cu o săptămână a cărții e picată la țanc; dar tot pentru cei care au ceva mai mult. Plus, că după cum am auzit, se mai fac și reduceri; încă mă mir ce-i mai rămâne scriitorului, când mai înainte îl jupoaie domnul editor și mai apoi vine cu pretenții și domnul cumpărător, ași propune, ca beneficiu, să fie într'adevar beneficiu, să se organizeze mai întâi o lună a bacșișului ca să putem avea cu ce cumpăra o carte în săptămâna cărții”.1 Din partea unui funcționar public C.F.R, vine o expunere concisă și pertinentă a situației cărții și a lumii literare românești. La fel ca și în cazul muncitorului tipografic, și în opinia acestuia fondul problemei este scumpetea cărții , „da, e timpul s'o spunem răspicat; cartea la noi e extrem de scumpă pentru public dacă se ține seama că grosul cititorilor îl formează o categorie de oameni - funcționari, studenți și muncitori - cu un standard de viață cobont sub nevoile existenței zilnice...”.1 2 În plus, consideră funcționarul CFR, scriitorul român contemporan nu reușește să surprindă în scrierile sale esența timpurilor trăite, „sbuciumul vieții post-belice” și de aceea cititorul care nu se regăsește în „romantismul perimat” al romanelor autohtone renunță la a mai consuma literatură. În consecință sărbătorii cărții îi revine rolul de a acționa ca un barometru pentru scriitori care trebuie să-și regleze subiectele în funcție de realitățile sociale și pentru editori care la rândul lor trebuie să ajusteze prețul cărții la „actuala conjunctură economică”.3 Trecând într-un mediu mai academic, asistentul universitar chimist Barbu M. Angelescu, salută această inițiativă de a serba cartea mai ales pentru că „în ultimul timp tineretul pare să se fi despărțit de preocuparea ce alcătuia, altă dată, activitatea extra-școlara: literatura bună”.4 Și într-o oarecare măsură, avea dreptate iar ziarul Vremea a și găsit două exemple din rândul tineretului vremii. Elevul de clasa a VII-a, Șerbănescu Jean, declara cu multă emfază reporterului „Ia, lasă-mă dragă. Ce? Mie îmi arde acuma de săptămâna cărții? Acuma, am săptămâna tezelor și ceva mai târziu săptămâna examenelor...”.5 Nici studenții nu sunt mai pasionați de lectura, căci așa cum observa o domnișoara înscrisă în anul I la Politehnica din București „ atunci când nu ai cu ce să-ți umpli mațele și nici perspectiva unui a doua zi mai rotunjor, lumea se reduce la zero bani, zero centime. Atunci, ce ne facem cu săptămâna cărții?”.6 Pentru o altă studentă, de la Institutul național de Educație Fizică, evenimentul are „ un interes de acvarium”, în care iți poți satisface curiozități mondene. „Aș vrea să-l mai văd pe Ionel Teodoreanu. Ce zici? O mai fi având obrazul de piersică?”.7 Tot presa vremii înfățișează pastile pline de savoare de la sesiunile de autografe organizate în Săptămâna cărții. În librăria Alcaly din capitală întâlnirea 1 Ibidem 2 Ibidem 3 Ibidem 4 Ibidem 5 Ibidem 6 Ibidem 7 Ibidem, 19 mai 1935 193 Hermeneutica Bibliothecaria - Antologie Philobiblon - Volumul V dintre o cititoare și scriitori prezenți a decurs cam așa : „domnișoara, după ce privi cu teama pe Sergiu Dan, cu emoție pe Mircea Eliade, și cu sfială pe Anton Holban se adresă cu hotărâre librarului: -Ași dori un autograf pe Cartea de la San Michele. -De la cine, d-șoara? Întreabă interpelatul, așteptând cu groază răspunsul. - De la Axel Munthe...”. Aceeași locație este invadată apoi de „cârduri de liceeni și elevi de școală” care adunați în jurul vre-unui autor „presentau [...] spre iscălire [...] minuscule notesuri cumpărate cu 2 lei bucata”.1 Provenit din sfere sociale și profesionale diferite, participantul la Ziua cărții este atras în special de aura mondenă a sărbătorii. Cei prezenți la manifestările organizate cu această ocazie nu erau doar cititorii români ci spectatorii români, aflați acolo pentru a privi reprezentația pe care o oferea elita intelectuală. Cititorul interbelic, de fapt, este ca și orice cititori în general, o figură eluzivă ce nu se lasă prins în granițele rigide ale unei taxonomii. Concluzii Scăpată de Primul Război Mondial, societatea românească de după 1918, trăiește euforia unificării. Transformări sociale și economice se petrec inevitabil pe un fond de optimism ce se manifesta în mai toate segmentele societății. Se nasc curente noi de gândire oferind fiecare multiple căi de acțiune ce trebuiesc urmate pentru dezvoltarea noii realității statale. Și în literatură posibilitatea unor vremuri noi, mai bune sunt tentante pentru majoritatea scriitorilor, însuși Rebreanu considera că „ trăim începutul unui veac nou. Da, ne aflăm la începutul unui ev nou, cum a fost Renașterea față de Evul Mediu...”.1 2 Cele mai multe dintre speranțele puse în epoca care începea se dovedesc a fi în scurtă vreme forme fără fond. În cazul literaturii și a producției de carte acest lucru s-a tradus în cărți fără cititori. Încă de la mijlocul anilor '20, începe primele observații referitoare la numărul mic de consumatori de literatură raportat la câți locuitori avea România întregită și la pretențiile ei de a fi o țară europeană modernă. Criza economică ce se declanșează în 1929 vine să adâncească această problema și determină apariția în lumea literară românească a unei „crize a cărții”. Această situație, cunoscută și ca și „criza cititului” ajunge în scurtă vreme printre subiectele principale de dezbatere ale elitei intelectuale. Se încearcă stabilirea cauzelor ce au dus la o situație în care într-o țară de 16 milioane de locuitori, tirajul unei lucrări nu depășea în medie 3000 de exemplare3, deoarece editori nu își permiteau să riște să rămână cu stocul neepuizat. Criza cărții aduce așadar în prim plan problema analfabetismului de care suferă un procent destul de semnificativ din populația țării. Statul este acuzat că nu promovează o politica culturală suficient de coerenta, că ignoră problemele lumii rurale și că încurajează monopolul anumitor întreprinderi asupra hârtiei. Librarii sunt învinovățiți de incultură și deci de incapacitatea de a răspândi carte în societate, iar editorii se fac vinovați de încurajarea literaturii străine în defavoarea celei autohtone. În 1 Ibidem 2 Camil Baltazar, Din romanul existenței..., 358. 3 Emil Ocneanu, Problema cărții, Buletinul Asociației editorilor români, I , nr. 7-8 (1934) : 6 194 Hermeneutica Bibliothecaria - Antologie Philobiblon - Volumul V puls, acei puțini oameni instruiți, care știu să citească nu cumpăra cartea pentru ca este scumpa sau pentru ca nu au dezvoltat un gust al cititului. Criticul George Călinescu stabilește punctual o serie de motive pentru care exista o criza a cărții. Concluzia care se trage este ca, aceasta problema, e în fapt o criză a societății contemporane ce a pierdut orice reper în materie de literatură română, o societate cu o scara de valori inevitabil afectata. Pentru rezolvarea situației apar o serie de proiecte ce încearcă să schimbe percepția societății asupra cărții, care dintr-un bun de lux, rezervat doar anumitor categorii sociale trebuie să devină un bun de larg consum. În primul rând trebuia ieftinită hârtia, lucru care ar fi permis editorilor să mărească tirajele. Următorul pas ar fi constituit crearea unui sistem eficient de distribuite a producției literare, adică creșterea numărului de biblioteci populare, a unei rețele naționale de chioșcuri de cărți și librării cu personal calificat capabil să promoveze carte și lectură. Reorganizarea politicii editurilor ce ar fi trebuit coordonate cu demersurile de culturalizare inițiate de stat. Nu în ultimul rând se vehiculează necesitatea creării unor evenimente de promovare a cărții, expoziții sau târguri de carte care să îmbine cultura cu spectacolul și astfel să capteze atenția populației. Pe fundalul unor astfel de dezbateri în lumea literară, referitoare la criza cititului, ministrul Instrucțiunii și Cultelor, Dimitrie Gusti, el însuși un literat, creează o Zi a cărții. Moment de sărbătoare închinat cărții, acest eveniment era ocazia perfectă prin care statul se transformă în partenerul scriitorilor, al editorilor, librarilor și bibliotecarilor în demersul lor da a promova lectura și de a educa publicul. Manifestările ce se desfășoară în întreaga țară presupuneau expoziții și târguri de carte, întruniri cu scriitori, conferințe ce explicau publicului importanța lecturii, întruniri și șezători în care personalități locale își dădeau concursul în a susține literatura autohtonă. Un accent special se pune în școli, unde existau directive ministeriale speciale ce vorbeau despre obligativitatea de a implica elevii în acțiuni care să dezvolte dorința de lectură. Sunt implicați în organizarea și desfășurarea activităților toți factori esențiali din lumea livrescă, de la Asociația Scriitorilor români, la Asociația Editorilor, a librarilor, la Fundațiile Culturale Regale, biblioteci și universități din toate centrele urbane și până la asociații și fundații particulare. Bilanțul satisfăcător la încheierea manifestărilor din 1933, determină perpetuarea Zile Cărții și transformarea sărbătorii într-o tradiție anuală. De la o ediție la alta, sărbătoarea lua amploare, după cum îi demonstrează și denumirea. Dacă în primul an era o simplă Zi a cărții, ulterior ea va devenii Săptămâna cărții și apoi Luna cărții. La fel se întâmplă cu ingerințele politicului în sărbătoare care se vor amplifica și ele de la o ediție la alta. Pe măsură ce situația politică din țară se acutizează, și intențiile lui Carol al II-lea de a-și instaura regimul personal devin din ce în ce mai evidente. Controlul său asupra culturii este reliefat și în expozițiile organizate pentru sărbătoarea cărții, unde se promovează imaginea sa de voievod și patron al valorilor spirituale și materiale a românilor. Părerile și reacțiile în legătură cu sărbătoarea sunt împărțite. Deși implicați activ în organizarea și desfășurarea ei, scriitori se dovedesc a fi cei mai sceptici. În 195 Hermeneutica Bibliothecaria - Antologie Philobiblon - Volumul V special în primul an al manifestări, multe glasuri din lumea literară consideră că Ziua cărții nu va aduce nici o îmbunătățire în privința apetitului populației pentru lectură și nici în felul în care meseria de scriitor este privită în societate. Pe parcurs însă o parte considerabilă dintre numele mari ale scrisului românesc interbelic vor gira cu prezența lor evenimentul. Dintre toți participanții, editori și librarii sunt cei care privesc evenimentul cu cei mai buni ochi și îmbrățișează cu mult entuziasm manifestările organizate. Se poate constata și în rândul lor influența pe care politicul o exercită asupra profesiei de . Pe măsură ce curentele de extremă dreapta devin tot mai puternice și politicile caselor de editură se axează tot mai mult pe lucrări de autori români. Dacă la început se promovau și traducerile din scriitori străini, spre sfârșitul anilor '30 la sărbătoarea cărții sunt promovate în expoziții în principal lucrările acelor scriitori cu trecere în cercurile puterii statale. Dintre edituri, cea a Fundațiilor pentru literatură și arta Regele Carol al II-lea primește un statut special, fiind privilegiată în toate acțiunile publice, programul său editorial având în subsidiaritate promovarea cultului personal al lui Carol al II-lea. Cât despre publicul ce ia parte la aceste manifestări, el este prea eterogen pentru ca părerile sale să fie apreciate ca și elocvente. În capitală mai ales, la primele ediții ale sărbătorii, publicul participă în număr mare atras în special de aura mondenă a evenimentelor. Nu la fel se întâmplă însă în provincie unde mai puține personalități atrag mai puțin public. Dar cu toate că, pentru unii carte era doar un pretext de a se afirma în lume sau de a mări profiturile afacerilor, faptul că cel puțin câteva zile pe an sunt dedicate special acestui important vehicul de cultura se numără printre succesele culturale ale societății românești interbelice. 196 FT, • • 1 • j • 1j • • 1 • 1 W 1 • W Taine în jurul unei satire în spirit voltairian în limbă maghiară de la sfârșitul secolului al XVIII-lea1 Orsolya ANTAL, Universitatea „Babeș-Bolyai”, Cluj-Napoca Cuvinte-cheie: iluminism jozefinist, anticlericalism, toleranță, roman politic, satiră Rezumat: Studiul se angajează în analiza problemelor filologice și în contextua-lizarea istorico-literară a traducerii în limbă maghiară a unei satire datând din 1786 și care poate fi consultată în arhivele Bibliotecii Centrale Universitare „Lucian Blaga” din Cluj. Se discută istoria acestei cărți rare - care nu se mai păstrează decât în puține exemplare - aducându-se informații și elemente noi privind circumstanțele ediției, despre autor, despre genul literar și despre structura și receptarea operei. E-mail: antalorsolya@gmail.com * Pe una din fișele vechiului catalog al Bibliotecii Centrale Universitare „Lucian Blaga” din Cluj-Napoca atrage atenția un titlu, care sugerează un conținut plin de suspans: Zakkariăsnak a' păpa titkos iro-deăkjănak az austriai tartomănyokban lett vallăsbeli meg-vilăgosităsrol, Romăbol kolt levelei az o lelki barătjaihoz. Ki-adattattak egy eretnek-ăltal. Fordittattak olasz-nyelvbol.1786. Eszt1 2 Cercetările atestă faptul, că o analiză filologică amănunțită se impune asupra acestei cărți nu doar în scopul completării elementelor lipsă din impressum, ci și datorită faptului că, istoria literaturii maghiare i-a rămas dator textului cu așezarea lui în context. De aceea studiul de față se angajează pe de o parte în a prezenta această publicație de la sfârșitul secolului al XVIII-lea - ajunsă în prezent o raritate - dar, pe de altă parte și dat fiind faptul că textul ne orientează și spre cultura cărții din perioada iluminismului, cercetarea va scoate la iveală nu numai date filologice și de istorie literară, dar și de istorie a lecturii și a mentalităților. 1 În momentul redactării studiului autorul beneficia de suportul financiar al PROGRAMULUI OPERAȚIONAL SECTORIAL PENTRU DEZVOLTAREA RESURSELOR UMANE 2007-2013. Contract POSDRU 6/1.5/S/4 - „STUDII DOCTORALE, FACTOR MAJOR DE DEZVOLTARE AL CERCETĂRILOR SOCIO-ECONOMICE ȘI UMANISTE”. 2 Scrisorile pe care Zaharia, tainicul grămătic al papei, trimise din Roma prietenilor săi de suflet, despre iluminarea religioasă care a avut loc în ținuturile austriece. Editate de un eretic. Traduse din limba italiană, 1786. Cota cărții este: 40 577. În catalogul vechi, în imediată ei vecinătate se găsește și fișa versiunii germane a operei: Briefe aus Rom uber die Aufklărung in Oejterreich von Zakkaria, păbjtlichem Geheimfchreiber, an feine geijtlichen Freunde. herausgegeben von einem Prosteftanten. Aus dem Italiănischen. Frankfurt und Leipzig, 1785. Cota ei este 29186. Deși literatura de specialitate numără textul în rândul traducerilor, interpretările și așezarea în contextul teoriei traducerii nu formează în cazul de față scopuri ale studiului. 197 Hermeneutica Bibliothecaria - Antologie Philobiblon - Volumul V Despre ceea ce este trecut sub tăcere în impressum Pe coperta acestei publicații vechi in octavo1 se poate vedea ex libris-ul din 1859 al Societății Muzeului Ardelean. Așadar, înainte să ajungă în posesia Bibliotecii Centrale, și această carte a făcut parte din patrimoniul Societății Muzeului Ardelean. De asemenea, o ștampilă cu conținutul „Csicso Keresztur”, aflată pe pagina de titlu, îi indică locul de proveniență, iar două note de posesor îi dezvăluie și proprietarii de odinioară: Mich. Bodoky respectiv Torma Joseffe 1820. Judecând după ștampilă, poate nu este lipsit de fundament să concluzionăm, că exemplarul Bibliotecii a făcut odinioară parte din acea colecție de cărți, despre a cărei soartă ne informează Elek Jakab în biografia jurnalistului Sandor Szacsvay. Conform mărturiilor proprii, Elek Jakab s-a folosit în redactarea biografiei lui Szacsvay - în care se ocupă și de cartea, care ne interesează - de sursele referitoare la Sandor Szacsvay, aflate în posesia lui Sandor Mike, directorul Arhivelor Regale Guberniale Transilvănene. Despre aceste surse scrie că: „ajungând înapoi în mod miraculos, le am la îndemână; ne-a revenit soției mele dragi și mie după socrul meu [i. e. lui Elek Jakab] (...); restul, împreună cu biblioteca și fondul de manuscrise Sandor Mike și Elek Jakab, au ajuns parțial în posesia Liceului Unitarian din Cristurul Secuiesc, parțial în posesia Societății Muzeului Ardelean”.1 2 Impressum-ul cărții face public numai anul apariției și faptul, că textul este o traducere din limba italiană. În schimb, lipsesc autorul și traducătorul. Mai mult -ca în cazul multor publicații din acea vreme - nu se specifică nici editura și nici locul apariției. Potrivit presupozițiilor formulate de Zoltan Trocsanyi, omiterea locului apariției (sau falsul impressum), se poate explica în cazul celor mai multe publicații de acest gen prin dorința editorilor de a evita neplăcerile cenzurii. Totuși, o analiză minuțioasă este în măsură să stabilească, dacă publicarea a fost făcută la o editură din țară ori la una din străinătate. În opinia lui Trocsanyi, prezenta (și, din câte știm, singura) ediție a textului cu titlul Zakkariăsnak..., date fiind literele frumos gravate și înguste, gravarea literelor „o” și „u” (în care accentul nu cade între cele două puncte, ci pe primul punct), indică faptul că ar fi o publicație pregătită în străinătate, din moment ce litere cu asemenea formă nu se regăsesc în alte publicații contemporane din Ungaria.3 1 Gedeon Borsa, Gyakorlati tudnivalok a regi nyomtatvănyokrol. In: ed. Emil Hargittay, Bevezetes a regi magyar irodalom filologiăjăba (Budapest: Universitas, 1997), 7-19, 12. Formatul de dimensiune mică ilustrează practicile editoriale conform cărora publicațiile răspândite și citite „în mână” apăreau în dimensiuni relativ mici ( in octavo și in duodecimo). Op. cit., 7. În opinia lui Borsa, prin conceptul de publicație veche se înțelege și în plan internațional tot mai accentuat documentele anterioare anului 1801. 2 Elek Jakab, Szacsvay Sandor I., Figyelo XI (1881): 161-174, 162. „csodalatos uton kerulve vissza - kezeimnel van; ipamrol szallott kedves nOmre es ram [ti. Jakab Elekre] (...); a tobbi a Mike Sandor es Jakab Elek-fele konyvtarral es kezirat gyujtemennyel reszint a szekely-kereszturi unitarius kozeptanoda, reszint az erdelyi Muzeum-egylet tulajdonava lett.” 3 Zoltan Trocsanyi, A XVIII. szazad magyar nyomtatvanyainak meghatarozasa, Magyar Konyvszemle III (1938): 193-278, 203-204. Respectiv Id., Miert nem jelentek meg 198 Hermeneutica Bibliothecaria - Antologie Philobiblon - Volumul V Cine este traducătorul? Geza Petrik menționează și el în bibliografia lui publicația de care ne ocupăm, dar precizarea locului apariției lipsește și din descrierea lui. În schimb Petrik oferă informații suplimentare importante în ceea ce îl privește pe traducător, despre care nu aflăm nimic din impressum. (Ca de altfel nici despre autor.) Din pagina de titlu putem deduce doar că scrisorile au fost „editate de un eretic” și că au fost „traduse din limba italiană”. Petrik adaugă însă între paranteze: „[De către Săndor Szatsvay].”1 Pe aceste urme și în această direcție ne conduce și lexiconul biografic al lui Jozsef Szinnyei, în care Zakkariăsnak... figurează chiar în două locuri. Intr-unul Szinnyei îi atribuie traducerea lui Săndor Noszlopy, ca operă unică a acestuia, iar în celălalt o enumeră printre lucrările aceluiași Săndor Szacsvay.* 1 2 Convingerea că prima persoană este traducătorul, Szinnyei o sprijină pe informarea amiabilă a lui Tivadar Noszlopy, precum și pe o referință apărută în numărul din 1826 al revistei Tudomănyos Gyujtemeny. Exegetul este însă în continuare condamnat la indecizie atunci, când verifică această sursă. Căci autorul articolului, Ferentz Szartory, care descrie activitatea literară a mai multor autori, se oprește și asupra lui Noszlopy, doar că, în ceea ce privește exactitatea datelor, observațiile lui se dovedesc a fi nefondate. Iată ce scrie: „[Noszlopy] A publicat o carte de dimensiuni medii, fără numele lui, ce conține discuții pe teme religioase. Nu-mi amintesc nici titlul, nici data sau locul apariției”.3 Deci, deși problema identității traducătorului rămâne în continuare o enigmă filologică, datele de până acum nu permit nici identificarea lui Noszlopy ca fiind traducătorul textului în cauză. Mai verosimil este - în acord și cu opiniile formulate în literatura de specialitate - că versiunea maghiară a lui Zakkariăsnak... să îi fie atribuită lui Săndor Szacsvay.4 szepirodalmi muvek Magyarorszăgon a XVIII. szăzadban?, Magyar Konyvszemle IV (1938): 375-378, 377-378. Editarea într-o tipografie străină a lui Zakkariăsnak... se poate explica și prin faptul că marile edituri din Ungaria se aflau sub controlul bisericilor, care practicau cenzura asupra publicațiilor apărute la editurile lor. Astfel nu se aproba spre publicare nimic din ce ar fi stat în contradicție cu dogmele lor de credință sau de disciplină. Id., A szepirodalom UldOzese, Magyar Konyvszemle IV (1943): 433-435, 433. Tipografiile private se străduiau și ele să evite o confruntare cu bisericile. 1 Geza Petrik, Magyarorszăg bibliographiăja 1712-1860. Konyveszeti kimutatăsa a Magyarorszăgban s hazănkra vonatkozolag kulfoldon megjelent nyomtatvănyoknak, Volumul al III-lea (Budapest: Dobrowsky Âgost, 1891), 869. „[Szatsvay Săndor ăltal]”. 2 Jozsef Szinnyei, Magyar i/ok elete es munkăi, reimprimat, volumul al IX-lea și al XIII-lea (Budapest: Hornyănszky Viktor konyvkereskedese, 1980-1981), IX./ 282-283, XIII./ 1091. 3 Ferentz Szartory, Nemelly ezen Szăzadban kimult Evangelikus Irok a' Dunăntuli Keruletbol, Tudomănyos Gyujtemeny X (1826): 69-91, 91. „[Noszlopy] Nyomtatăsban egy kozepszeru nagysăgu konyvet botsătott ki, a' maga neve nelkul, mellyben vallăsbeli dolgokat tărgyazo beszelgetesek foglaltatnak. Sem titulusa, sem megjelenesenek ideje es helye nem jut eszembe.” 4 Vezi, de ex. Gyorgy Kokay, A magyar hi.rlap- es folyoiratirodalom kezdetei 1780-1795 (Budapest: Akademiai, 1970), 240. Sau Domokos Kosăry, Muvelodes a XVIII. szăzadi Magyarorszăgon, ediția a doua, (Budapest: Akademiai, 1983), 386. 199 Hermeneutica Bibliothecaria - Antologie Philobiblon - Volumul V Sandor Szacsvay, jurnalistul voltairian-jozefinist Sandor Szacsvay (1752-1815), de origine secuiască, este primul jurnalist politic maghiar de vocație. De numele lui se leagă introducerea în limba maghiară a mai multor genuri ale publicisticii, ca de exemplu, așa-numitul „dialog al morților sau al sufletelor elizee”, articol-dialog, în care opiniile despre evenimente actuale sunt puse în gura unor personalități politice și spirituale decedate.1 Cel mai de seamă exponent și maestru al acestui gen „disimulator”, care se preta foarte bine la inducerea în eroare a cenzurii, a fost, în jurnalismul politic maghiar, tocmai Szacsvay. Cu temperament, glumeț, satiric, uneori auto-ironic, alteori cu teribilism mascat - pe alocuri doar într-o formulare aluzivă - el a știut să abordeze și cele mai delicate chestiuni ale epocii sale.1 2 Pe lângă dialogurile elizee, personajele sale luau atitudine în raport cu teme actuale ale vremii și în scurte povestiri alegorice. Numele lui este relevant atât pentru introducerea în publicistica maghiară a glosei, formă de articol scurt, legat de fenomenele politice aflate la ordinea zilei, cât și pentru redactarea primului supliment literar maghiar: Magyar Musa.3 Pe lângă acestea, în aprecierea lui Gyorgy Kokay, Szacsvay a avut contribuții perene prin încetățenirea publicisticii politice și a satirei, dar și prin răspândirea ideilor iluminismului vienez.4 În evaluarea operei lui Szacsvay, istoria literaturii a privit de multe ori convingerile jozefiniste și anticlericalismul acestuia ca pe niște aspecte problematice. În spiritul iluminismului vienez, Szacsvay a atacat călugării în repetate rânduri deja în Magyar HirmondO) (redactat la Bratislava). Apoi în articolele apărute în periodicul vienez Magyar Kurir i-a condamnat pe acei preoți, care au comis abuzuri. Gyorgy Kokay consideră, că Szacsvay a dorit să aplice în context maghiar critica sistemului ecleziastic (care inițial formase un program esențial al reformelor jozefinis-te). Ca atare, el s-a pronunțat adesea în favoarea toleranței religioase, dar a condamnat prozelitismul, și, deși nu a atacat niciodată religia în sine, Biserica l-a denunțat de două ori chiar la începutul carierei sale.5 Se prea poate ca și plecarea lui din Bratislava în Viena să se fi datorat receptării articolelor sale scrise împotriva clericilor.6 Și așa-numitele broșuri ale lui Szacsvay sunt legate cel mai adesea în literatura de specialitate de conceptul de „anticlericalism”. Se pare, că unul dintre cei mai entuziaști exponenți maghiari ai acestor manifeste semnalate cu duiumul în Viena de la începuturile anilor 1780, cu alte cuvinte, al voltairianismului jozefinist în care deci se critica religia și se ataca tăios fanatismul religios, ar fi fost chiar Szacsvay. Pe urmele celor mai de seamă scriitori jozefiniști vienezi, Blumauer, Eybel, Rautenstrauch, a publicat și el asemenea manifeste compuse în limba maghiară.7 Prima dintre ele, Az 1 Kokay, A magyar hirlap- esfolyoiratirodalom..., 274-275. 2 Kosary, Muvelodes a XVIII. szăzadi..., 547-548. 3 Kokay, A magyar hirlap- es folyoiratirodalom..., 423. 4 Op. cit. 400. 5 Pentru detalii, vezi Op. cit. 228-300. 6 Pentru detalii, vezi Bela Dezsenyi, A Magyar Kurir es a cenzura 1787-1793, Magyar Konyvszemle I (1967): 12-39. 7 Kokay, A magyar hirlap- es folyoiratirodalom..., 234-241. În aceste texte Szacsvay a formulat perspective asemănătoare cu cele reprezentate în ziarele sale, doar că într-o formă 200 Hermeneutica Bibliothecaria - Antologie Philobiblon - Volumul V Ize purgătoriumba valo utazăsa (1786), a fost probabil scrisă ca replică la o operă anonimă intitulată Păpista oktatăs, în care scriitorul „a răspuns deosebit de inteligent, dar în același timp și deosebit de vehement, atacând anumite confesiuni ale religiei romane (...)”, fapt pentru care cenzura a și interzis ulterior cartea.1 Satiră, pamflet, roman epistolar? Obiectul prezentului studiu, textul intitulat Zakkariăsnak..., este cea de-a doua „broșură” atribuită lui Szacsvay, în care reformele ecleziastice jozefine ne sunt prezentate în 16 scrisori din perspectiva unui pretins grămătic papal. Din punctul de vedere al genului literar, textul este de tip compozit, ca atare nu reprezintă un fenomen singular în epocă. Printre încercările anilor 1780 de a găsi noi forme literare întâlnim de multe ori stranii hibrizi de gen, asemănători acestuia, în care procedurile compoziționale specifice umorului, parodiei, pamfletului, dezbaterii și informării, se îmbină cu specificitățile scrisorii de călătorie și ale jurnalului de călătorie, reprezentative pentru epocă. După aprecierile lui Gyorgy Kokay, textul este o calomnie scrisă în stil deosebit de vehement, care, în tonalitatea satirelor aduse la modă de către Voltaire și folosindu-se de un teribilism disimulat, de portretizarea unor profiluri hilare, fanatice, se pronunță împotriva religiei pozitive, a cultelor, a ierarhiei și a prestigiului papal.* 1 2 Elek Jakab, primul biograf al lui Szacsvay, a evidențiat deja tăișul satiric al textului: în opinia lui, Szacsvay formulează în această operă cea mai tăioasă satiră la adresa anumitor dogme Romano-Catolice și a anumitor instituții bisericești.3 Pentru Kosary, tonul zeflemitor, satiric, prinde mai bine cititorul, decât simpla argumentație speculativă, de aceea efectul dezvăluirilor, prin care scriitorul ne prezintă multele lucruri, care stau în calea progresului, este mai intens, decât cel al furiei acuzatoare. Zakkarias, grămăticul papei, privește buimăcit inovațiile lui Iosif al II-lea, și nu mai contenește să deplângă răspândirea iluminismului, a rațiunii sănătoase, a științei. În același timp textul, de oriunde l-am privi, stă drept mărturie pentru acea convingere, că forțele progresului nu pot fi ținute în loc.4 mult mai tăioasă. Cenzura ziarelor era mai atentă decât cea a foilor volante, care puteau apărea aproape în deplină libertate. 1 Ferenc Toldy, Tudomanyos Levelek. I. Adatok Szacsvai Sandorrol. Mike Sandor erdelyi orszagos leveltarnok urhoz nehany levele gr. Kemeny Jozsef urnak, Uj Magyar Muzeum V (1856): 280-283, 282. „[Szacsvai] igen eszesen, de egyszersmind igen sujtolag, es a romai vallas nemi hitagazatait megtamadolag felelt meg (...).” „luptând împotriva obscurității preoțești din vremea sa, și-a făcut din această cauză mulți dușmani printre preoți și alți [oameni].” „ az idejebeli papi obscurantismus ellen harcolvan, az altal maganak sok pap es egyeb ellenseget is szerzett.” 2 Kokay, A magyar hi.rlap- esfolyoiratirodalom..., 240. 3 Elek Jakab, Szacsvay Sandor V., Figyelo XI (1881): 321-346, 329. 4 Domokos Kosary, Szatsvay Sandor, Elet es Tudomăny 30 (1953): 934-937, 935. 201 Ana-Maria Călinescu, Invocare (2006) - Tempera-guașăpe hârtie. 297x420mm Hermeneutica Bibliothecaria - Antologie Philobiblon - Volumul V Este interesant de parcurs ultima scrisoare din carte, în care Zakkarias i se adresează lui Iosif al II-lea. Fragmentul este un exemplu deosebit de relevant pentru tonalitatea ironică, satirică, specifică întregului text: „Apelez la tine, Cap al Imperiului Germanic, o, cel mai înțelept Domnitor! (...) Dacă eu aș fi laic, aș preamări toate Edictele tale, și te-aș binecuvânta; dar eu - eu sunt un Preot, și de aici nu zăresc decât nefericirea prezentă și viitoare a poporului Tău (...). Iluminismul trimite-l din imperiul tău în exil, restituie din nou Călugărilor în Mănăstirile lor (...), îngăduie putere deplină superstiției și statornicitelor canoane greșite de odinioară; supune-te Preasfinției Sale, Papa, reînființează Ordinul Iezuiților; și permite-le să ți se urce în cap; astfel, poți fi sigur că te vor zugrăvi în fiecare Scrisoare, ce se va scrie, într-adevăr ca pe cel mai mare și cel mai înțelept Domnitor! Poartă în suflet bunăstarea ținuturilor tale și fericirea lor! Poate fi un popor fericit, dacă are minte? Și dacă i se stoarce doar un mic impozit în beneficiul Preoților? [Un popor] care nu poate să meargă în Pelerinaj? Care nu-și poate așeza darurile pe coarnele altarelor? și care privește cu ochii în lacrimi Mănăstirile devastate și altarele Domnului risipite în vânt? Niciodată! [Vrei să știi] cum poți afla ce anume face ca popoarele-ți supuse să fie fericite? Descoperă de la Iezuiți, ei îți vor spune!”1 Literatura de specialitate amintește deci acest text ca un manifest anticleri-cal datorită conținutului social de actualitate și datorită tăișului satiric, puternic zeflemitor, cu funcție agitatoare. Cu această tonalitate se străduiește autorul / traducătorul anonim să-i convingă pe cititori să ia o atitudine corespunzătoare concepției și eforturilor sale.1 2 Textul nostru reprezintă însă cu mult mai mult, decât un manifest sau „un produs jurnalistic scris într-un stil pe înțelesul tuturor”.3 Limbajul extrem de pretențios, stilul amuzant, însuflețit, îl califică drept un text literar, pe când forma lui 1 Tizenhatodik level. Nints fel-teve kihez. (Cea de-a șaisprezecea scrisoare. Nu este trecut către cine) In: Zakkariăsnak..., 174-182, 178-179 [evidențieri în original]. „Fordulok Te read Nemet-Orszagnak Feje, leg-boltsebb Fejedelem! (...) Ha en Laikus volnek, ditsernem minden te Rendeleseidet, es aldanalak; de en - egy Pap vagyok, es ott nem egyebet, hanem a' Te nepednek jelen-valo 's kovetkezendo boldogtalansagat szemlelem (...). Kuld szamkivetesbe a' meg - vilagosodast a' te birodalmaidbol: helyheztesd - viszsza a' Baratokat ismit Klastromaikba (...), engedj tellyes erot venni a' babonasagnak, es a' regi meg-rogzott hibas -itelet - teteleknek; vesd ala magadat a' Szentseges Papanak, allitsd-fel a' Jesuitak' Szerzetet; es - engedd oket nyakadra ulni; ugy osztan bezzeg leg-nagyobb es leg-boltsebb Uralkodonak fognak tegedet festeni minden Leveleikben, mellyeket irandok lesznek! Vedd szivedre a' Te tartomanyaidnak javat, es boldogsagat! Lehet-e valamelly nep boldog a' mellynek esze van? es a' mellytol tsak keves ado tsikartatik-ki a' Papok' szamara? A' melly Butsut nem jarhat? Az Oltarok' szarvaira ajandekait fel-nem rakhattya? es a' melly konyves szemekkel nez az el-pusztult Klastromokat, es az Urnak szelyel hanyattatott Oltarait? Soha sem! Mi modon tudhatod-meg azt, hogy mi tegye a' Te alattad - valo nepeket boldogga? Tudakozd - meg a' Jesuitakat, ok meg-fogjak neked mondani!!” 2 Istvan Szerdahelyi, ed. coord., Vilăgirodalmi Lexikon, volumul al 12-lea (Budapest: Akademiai, 1991), 170. Manifestul a îmbrăcat forme literare de multe ori pe parcursul istoriei sale: el s-a formulat adesea sub formă de lirică, dialog, epistolă, poveste, pildă, satiră, travestiu. 3 Ibid. „egy kozertheto stilusban megfogalmazott sajtotermek.” 203 Hermeneutica Bibliothecaria - Antologie Philobiblon - Volumul V epistolară îl validează ca roman. Mai mult, se pare că el îmbină chiar mai multe specii ale genului romanesc. Astfel datorită conținutului politic de actualitate, îl putem numi în primul rând un roman politic, gen deosebit de popular în secolul al XVIII-lea.1 Dar textul prezintă similarități și cu „romanul de stat”, dat fiind faptul că vocea ascendent-moralizatoare domină și aici. Apoi și în acest caz se procedează la speculații politico-filosofice în cadrul unei călătorii, respectiv în contextul creat ca urmare a unei călătorii, unde experiențele din timpul călătoriei servesc acțiunea.1 2 Exegetul Antal Weber susține că tocmai acest cadru -, călătoriile aventuroase și abordarea în spiritul dialogurilor umaniste a chestiunilor legate de viața oficială, mixtura de beletristică, ficțiune și știință - este aceea ce a făcut, ca speciile romanului politic și de stat să devină atrăgătoare într-o epocă sensibilă la chestiunile politice.3 Forma operei permite, în mod evident, și desemnarea ei, din punct de vedere al genului, ca roman epistolar și în acest sens textul este continuatorul mai multor tradiții de literatură epistolară maghiară: al parodiei de stil legate de numele lui Peter Pazmany, sau chiar al tradiției satiricelor tratate protestante de controversă religioasă, grație stilului savuros, ce reproduce graiul viu și a grosolanelor expresii de umor din limbajul popular, sau întorsăturilor comice cu valoare beletristică.4 Exemplificând cu romanul Szigvărt de David Barczafalvi Szabo, Istvan Margocsy a arătat că istoriografia literară maghiară ignoră cu desăvârșire puținele încercări de roman și de traducere de roman, care trebuiesc asociate în primul rând cu originalele germane, și care, în calitate lor de produse ale iluminismului jozefi- 1 Lajos Gyorgy, Az anekdota. A magyar regeny elozmenyei. Tanulmănyok (Bukarest: Kriterion, 1988), 193-194. Legat de acest aspect autorul amintește și alte texte din perioada respectivă: Alom măsodik Jozsefrol (1781), A măsodik Jozsef az Elisium mezejen (1790), Procurator Simon es Vinkler a măsvilăgon (1791). 2 Imre Nagy, Filozofia, ăllambolcselet, utopia, szati.ra. Bessenyei Gyorgy Tarimenes utazăsa cimu regenyenek mufajtorteneti hăttere. In: ed. Mihaly Szajbely, Mesterek, t.anî.tvănyok (Budapest: Magveto, 1999), 68-82, 70-73. Analizând romanul Tarimenes utazăsa scris de Gyorgy Bessenyei din punctul de vedere al teoriei genurilor literare, autorul a arătat, că în roman se îmbină mai multe specii literare, respectiv caracteristicile lor variabile: mai ales cele ale romanului filosofic, de stat și cel utopic. Tipul de opere, care schițează organismul statal sub formă de roman, a înflorit mai ales în secolele al XVII-lea și al XVIII-lea. 3 Antal Weber, A magyar regeny kezdetei (Budapest: Akademiai, 1959), 30. 4 Lajos Hopp, A magyar levelmufaj tortenetebol. In: ed. Jozsef Szauder și Andor Tarnai, Irodalom es felvilăgosodăs, Tanulmănyok (Budapest: 1974), 501-566, 507-508. Una dintre exemplarele-model de epistolă polemică a publicisticii religioase, model răspândit în toată Europa, a fost Epistolae obscurorum virorum (1516), adică faimoasele „scrisori ale oamenilor obscuri”. La acest tratat satiric protestant de controversă, foarte popular, au contribuit mai mulți scriitori, totuși cea mai mare parte a compus-o probabil umanistul german Ulrich von Hutten. Această specie a controversei s-a încetățenit rapid în literaturile naționale, iar scrisoarea s-a dovedit a fi un instrument valoros pentru a îmbrăca argumentele oponenților în haine literare. Conținutul propagandistic al scrisorilor de controversă se intersectează și cu literatura științifică teologică, ceea ce a facilitat apariția lor tipografică sub formă de manifest. 204 Hermeneutica Bibliothecaria - Antologie Philobiblon - Volumul V nist, se pare, că au avut în anii 1780 o influență considerabilă asupra gusturilor literare ale epocii. În plus, ele au îndeplinit și funcții estetice decisive nu numai prin conținutul lor modern și deosebit de important din punct de vedere social, dar și prin prozaismul lor - care punea sub semnul întrebării ierarhia de genuri clasiciste - și prin romanescul lor. Aceste opere au atins aproape toate problematicile orizontului literar al anilor optzeci și au jucat un rol important în procesul, care a rescris în mod radical toate canoanele și regulamentele literare ale epocii, creând posibilitatea valorizării unui spirit literar mai deschis.1 În acest sens, Zakkariăsnak... este - nu numai datorită conținutului, dar și al mixturii de genuri - o compoziție epistolară, în mod categoric demnă de atenție și din perspectiva istoriei genurilor literare. Structură și colaționare Cadrul fictiv al operei ne este schițat de prefața intitulată Elol-jăro beszede a' ki-adonak (Cuvânt înainte al editorului). Din aceasta aflăm că editorul corespondează de trei ani cu un prieten stabilit la Roma, pe care l-a rugat să-i descrie starea, moravurile și obiceiurile acelei țări, a cărei popor „cu mintea iluminată” a fost mai înainte călăuza tuturor celorlalte popoare și le-a fost superior acestora în toate. Cu câteva luni înainte, el a primit de la prietenul său un teanc de scrisori: scrisorile scribului Zakkariăs. Încă de pe acum se poate observa atitudinea distantă a editorului / naratorului prim, față de firul narativ, cu ajutorul căreia el pune în mod anticipat sub semnul întrebării valoarea de adevăr a celor așternute în scrisori: „Prietenul meu îmi scrie că acest [i. e. teanc] i-a fost înmânat de către un Prieten de-al lui, cu mențiunea că în realitate ele ar fi ale lui Zakkariăs, al cărui Prieten el este, și i-a spus, că le-a primit de la Zakkariăs însuși (...). De altfel, eu nu ofer gaj pentru adevărul celor spuse de Prietenul meu, cum că, aceste Scrisori ar fi fost scrise într-adevăr de un Italian. Și așa mi-a scris de mai multe ori că la Roma iluminismul care Domnește în Ținuturile Austriece nu este prea îndrăgit, și pentru întărirea acestui fapt, mi-a și trimis zilele trecute Lista cărților interzise la Roma, în care Documentele compuse în Austria, oricât de mari sau mici ar fi ele, sunt înscrise de la primul până la ultimul (...).”1 2 Aluzia vehementului fragment se referă, evident, la 1 Istvăn Margocsy, Szigvărt apologiăja. In: ed. Mihăly Szajbely, Mesterek, tanitvănyok..., 151-168, 155-156. 2 Elol-jăro beszede a' ki-adonak (Cuvânt înainte al editorului). In: Zakkariăsnak..., 2-3b [evidențieri în original]. „Az en Barătom azt irja nekem, hogy ezt [ti. a levelcsomot] o neki egy Barăttya adta, olly ăllităssal, hogy e' valosăgoson Zakkăriăse volna, a'kinek o Barăttya, es o neki ugy mondotta, hogy o azt onnon magătol Zakkariăstol kapta. (...) Egyeb-arănt en az en Barătom' beszedjenek igassăga mellett kezesseget nem văllalok, mintha tudniillik ezen Levelek valosăggal egy Olasztol irattattak volna. Măr egynehăny izben ugyis irta. hogy Romăban az Austriai Tartomănyokban Uralkodo vilăgossăg nem igen kedves, es ennek nagyobb erossegere el-is kuldotte hozzăm a' napokban a' Romăban meg-tiltott konyvek' Laistromăt, a' mellyben az Austriăbol kolt Irăsok, nagyok băr kintsinyek legyenek azok, egyrol egyig fel-vagynak jegyezve (...).” Înainte de aceasta, pe pagina a doua a cărții se poate citi un pasaj biblic: „Ha gonoszul ssoltam, tegy tudomănyt a' gonoszrol; ha jol szoltam, miert versz engemet?” („Dacă am vorbit rău, dovedește, ce este rău, iar dacă am vorbit bine, de ce mă bați?”). Ioan 18:23. 205 Hermeneutica Bibliothecaria - Antologie Philobiblon - Volumul V cenzura ecleziastică. Din prefață rezultă că și pe pagina de titlu limba italiană figurează ca limbă de origine, doar datorită povestirii de cadru, căci figura lui Zakkarias, grămăticul tainic al papei, este, potrivit fragmentului citat, de origine italiană, care și își trimite din Roma scrisorile indignate împotriva iluminismului. Cel mai verosimil este că Zakkariăsnak... este de fapt traducerea unui text german - amintit în treacăt și la începutul studiului -, text, care a apărut, de asemenea anonim, cu un an înainte, în 1785, sub impressum-ul Frankfurt und Leipzig, și care provine, probabil, din condeiul vreunui autor austriac, chiar vienez. Prefața editorului este urmată de sumarul scrisorilor, A' leveleknek summăja,1 epitoma detaliată a celor 16 scrisori, apoi de Elenkus (Cuprins)1 2 care aduce în scenă destinatarii scrisorilor. Aici ne întâlnim în mare parte cu apelative satirice la adresa unor înalți ierarhi bisericești: „Se trimite la Madrid, către cel mai de seamă detectiv al ereticilor”, „Către Domnia Sa Prim-Biciul de foc al Necredincioșilor” (scrisorile 1 - 4), „Către un Iezuit din Țară străină, la Lisabona” (scrisorile 5 - 7), „Către căutătorul-Prim al Ereticilor, la Madrid” (scrisorile 8 - 11), „Către Principalul de dinainte al Iezuiților, la Lisabona” (scrisoarea 12), „Către Duhovnicul Regelui din Lisabona” (scrisoarea 13), „Către un Pastor care își paște bine turma, dar pe sine cu atât mai bine” (scrisoarea 14), „An seine Excellentz die gnaedigste Graefin von f** in W**” (scrisoarea 15), iar în ultima scrisoare „Nu este trecut către cine” (scrisoarea 16).3 După acestea se înșiră scrisorile lui Zakkarias, furioase în ton, care i se prezintă și azi cititorului ca lecturi extrem de amuzante. Informații despre structura publicației aflăm din foliația trecută sub textul imprimat pe recto-ul foilor. Pe paginile, care țin de praeliminaria, se poate observa o foliație diferită față de cea a părții principale: în prima parte a publicației, mai scurtă, putem vedea o foliație de tip marcat-identificat cu semnul „)(„ apoi, începând cu anunțarea scrisorilor, foliația respectă literele alfabetului: A - A2 - A3 - A4 - A5,4 până la foliațiile denotate cu M (lipsește J). Așadar, partea principală este alcătuită din 12 caiete, fiecare consistând din 4 perechi de folii. Partea, care se întinde între Elol-jăro beszede a' ki-adonak (Cuvântul înainte al editorului) și Elenkus (Cuprins) formează un caiet aparte, iar pagina de titlu i-a fost probabil adăugată ulterior.5 1 A' leveleknek summăja (Sumarul scrisorilor), Op. cit. 4-8. 2 Elenkus (Cuprins), Op. cit. 8b. 3 „Kuldettetett Madridba, az eretnekek leg-fobb nyomozojahoz”, „Fo Tisztelendo Ur Hitetlenek tuzes Ostora”-hoz (1-4), „Egy kulso Orszagi Jesuitahoz Lisabonaba” (5-7), „Az Eretnekek' Fo ki-keresojehez Madritba” (8-11), „A' Jesuitaknak ezelott volt Eloljarojahoz Lisabonaba” (12), „A' Lisabonai Kiraly' Gyontato Papjahoz” (13), „Egy Nyajjat jol; de magat meg sokkal jobban legelteto Pasztorhoz” (14), „An seine Excellentz die gnaedigste Graefin von f ** in W**” (15), „Nints fel-teve kihez” (16). 4 Borsa, Gyakorlati tudnivalok..., 15. Foliația s-a întrebuințat în general doar în prima jumătate a caietului, și de multe ori și pe prima pagină a celei de-a doua jumătăți, dar nu mai departe. Și aici se poate constata aceeași practică. 5 Op. cit. 13-14. În cazul publicațiilor vechi este un fenomen adesea întâlnit ca pagina de titlu să fie adăugată ulterior la corpul cărții. În plus, se poate observa o practică generală în separarea părții principale a publicației de părțile, care o precedă (introducere, cuvânt-înainte, dedicație etc.), respectiv de cele, care îi urmează (epilog, index, cuprins etc.) - de liminaria - 206 Hermeneutica Bibliothecaria - Antologie Philobiblon - Volumul V Aceeași concluzie este sprijinită și de numerotarea utilizată: în praeliminaria numerotarea din partea de jos a foii apare numai pe recto (până la a treia pagină a Sumarului), astfel că această parte se compune numai din 16 pagini. În schimb, în partea principală numărul apare și pe verso, în colțul din dreapta sus, până la pagina 182.1 „...ar fi trebuit mai degrabă să se ascundă cu ea” - Reflecțiile unui cititor critic Legat de textul nostru merită însă discutat și un alt aspect. Este vorba despre receptarea lui în epocă, interesantă și din prisma istoriei lecturii și a mentalităților, căci opera s-a născut într-o perioadă, în care se poate identifica o schimbare în cultura cititului față de perioada precedentă. În anii 1770, -'80, literatura ecleziastică trece progresiv în plan secund și comunitățile de cititori se interesează mai accentuat de literatura jozefinistă de limbă franceză și germană a iluminismului.* 1 2 Examinând cataloagele și înscrisurile librăriilor, Geza Fulop a stabilit că cititori maghiari se interesau în acea vreme mai ales de apreciata literatură de manifest din Viena și din Leipzig-ul perioadei jozefine. Prezența covârșitoare în registre a pamfletelor anticlericale și scrierilor masonice sugerează faptul, că literatura iluministă care se revarsă de aici, a fost cea mai căutată în rândurile acestor cercuri largi.3 În mod evident, și Zakkariăsnak... își are locul printre asemenea lecturi apreciate, având ca subiect tocmai critica religioasă de factură voltairiană și atacul tăios împotriva fanatismului religios. Însă în ceea ce privește recepția ei, textul, care ni s-a transmis, provine din condeiul unui autor, care a respins hotărât atare scrieri. Și totuși, critica de înclinație negativă ne confirmă în mod indirect anvergura, pe care textul nostru a primit în epocă. fapt, care are repercusiuni și asupra foliației, din moment ce înaintea părții principale se includeau caiete dotate cu alt semn. Toate acestea atestă vechea practică tipografică, pe parcursul căreia, în cazul volumelor de mari dimensiuni, părțile introductive (praeliminaria) se culegeau ulterior împreună cu pagina de titlu. Ordinea corectă a foilor se asigura prin indicarea perechilor de folii: pe lângă foliație se trecea și numărul din cadrul caietului (de ex. A1, A2, etc.) - ca și în cazul publicației analizate de noi. 1 Publicația mai comportă la început o pagină, la sfârșit două pagini goale, deci suprafețe neimprimate. 2 Ilona Pavercsik, A “megvilăgosodott” irOk munkăi a pesti konyvkereskedelemben. In: ed. Attila Debreczeni, Folytonossăg vagy fordulat? (A felvilăgosodăs kutatăsănak idoszeru kerdesei) (Debrecen: Kossuth Egyetemi Kiado, 1996), 81-87, 82-84. Respectiv Geza Fulop, A magyar olvasokozonseg a felvilăgosodăs idejen es a reformkorban (Budapest, Akademiai, 1978), 26-28. Indicații referitoare la răspândirea din ce în ce mai largă a noii literaturi iluministe obținem și din faptul că, pe când la începutul anilor 1770 replicile autorilor ecleziastici la documente de acest fel se scriau încă în latină, de la mijlocul anilor 1780 ele se scriu deja în limba maghiară, fiind dedicate unui public mai larg. Cartea, în perioada care ne interesează, este în primul rând o lectură, care popularizează noile idei sau care îi amuză, îi delectează, dar în același timp îi organizează și îi educă pe cititori, folosindu-se de povestiri cu subiect laic. 3 Op. cit. 71. 207 Hermeneutica Bibliothecaria - Antologie Philobiblon - Volumul V Un critic al lui Zakkariăsnak... se poate identifica în călugărul servit Leo Szaicz, oratorul religios al mănăstirii din Eger - un apologet renumit - notoriu al vremii, ager la ochi și cu sensibilitate aproape paranoică1 - care și-a compus tratatul apologetic de inspirație istorică intitulat Igaz Magyar în anii următori edictului de toleranță. Tema acestei opere în mai multe volume este, conform titlului, devoțiunea Mariană a maghiarilor, dar autorul se străduiește de fapt să demonstreze - pe baza unor argumente istorice și polemizând chiar și cu autorii din secolele al XVI-lea și al XVII-lea ai Reformei - că Biserica Catolică este singura în măsură să ofere mântuire1 2 și că adevăratul maghiar nu poate fi decât un bun Catolic. Szaicz și-a terminat studiile la Viena în a doua parte a anilor 1760, deci broșurile politice respective nu au reprezentat noutăți pentru el. Pe atunci însă nu se îngrijora prea tare de influența în plan intern a iluminiștilor germani și austrieci.3 Atitudinea lui s-a schimbat abia la mijlocul anilor 1780, când - parafrazând cuvintele lui - nu se mai putea „râde din depărtare”4 pe seama iluminiștilor. În acești ani el a compus continuări ale tratatului Igaz Magyar5, dar și manifestul cu titlul Măs is igaz magyar6, în care enumeră problemele provocate de „noutăți”, pe care le-a expus în primul rând în note de subsol. Aici a formulat judecăți de valoare din punct de vedere ecleziastic, religios și de disciplină religioasă asupra celor mai diferite cărți, asupra manifestelor de acasă și din străinătate și asupra ziarelor.7 Ca urmare a apariției volumelor Igaz Magyar, între Szacsvay și Szaicz a debutat o polemică pe marginea interpretării bazate pe identitatea confesională, pe care Szaicz o dă conceptului de națiune. Polemica a apărut mai întâi în revista Pozsonyi Hirmondo, apoi s-a continuat pe paginile periodicului Magyar Kurir și în volumele care continuau Igaz Magyar. Ulterior în polemică s-au implicat și alții, cu 1 Ferenc Biro. A felvilăgosodăs korănak magyar irodalma, Ediția a patra (Budapest: Balassi, 2003), 150-151. 2 Ilona Pavercsik, Szaicz Leo a felvilagosodas irodalmarol, Magyar Konyvszemle 2 (1997): 167-186, 167. 3 Op. cit. 169. 4 Ibid. „(...) tavulrul nevetni”. Citatul provine din textul Măs is igaz Magyar, scrisă de Szaicz. Olga Granasztoi, Cenzura, hitvedok, konyvkereskedok es olvasok. In: ed. coord. Mihaly Szegedy-Maszak, ed. Laszlo Jankovits, Geza Orlovszky, A magyar irodalom tortenetei I. A kezdetektol 1800-ig (Budapest: Gondolat, 2007), 656-667, 658. Apologetica a reacționat încă din anii 1770 la difuzarea rapidă a noilor vederi, în primul rând antireligioase. Condamnarea, de către oponenții Bisericii a lecturii lipsite de implicații sociale, tratate ca un otium, a fost completată, pe drept motiv, de teama secularizării de anvergură și a abandonării valorilor creștine, ambele intermediate prin lectură. 5 Ilona Pavercsik, Szaicz Leo., 169. Szaicz Leo a scris Igaz Magyar probabil între 17831784. Volumul al II-lea a apărut în 1788; manifestul intitulat Măs is igaz magyar a fost publicat în 1789. Volumul al III-lea din Igaz Magyar a apărut în 1789, pe când cel de-al IV-lea volum a văzut tiparul în 1790. 6 Măs-is igaz Magyar iră Kalapătstis Gyorgy. Mohiloban, MDCCXXXIX. Esztendoben. 7 Ilona Pavercsik, Szaicz Leo..., 169. 208 Hermeneutica Bibliothecaria - Antologie Philobiblon - Volumul V versuri zeflemitoare, cu argumentații de drept, de istorie a Bisericii și de teologie.1 Toate reflecțiile, pe care oratorul religios le-a formulat în Igaz Magyar (și) împotriva lui Szacsvay, trebuie interpretate ca luare de atitudine în contextul acestei controverse. În multele volume ale cărții sale, Szaicz condamnă vehement ziaristica vremii, de cele mai multe ori referindu-se la vienezul Magyar Kurir, redactat de Szacsvay, și la suplimentul literar al acestuia, Magyar Musa. El își legitimează tonul polemic spunând că batjocura oponenților l-a determinat să acționeze astfel, căci revista Magyar Kurir i-a „denigrat și ocărit” pe „papiști” necontenit și „fără un pic de îndurare”. Pe Szacsvay îl include în repetate rânduri printre Aufklarungs-fanteziștii, care zilnic îmbrobodesc mulțimi și le prostesc, și își îndreaptă fiecare faptă și putere spre a corupe tot binele din lume, a importa și răspândi tot felul de „câineli”, pentru ca, în general, să distrugă creștinismul în întregime.1 2 Szaicz reprezintă o atitudine ultra-conservatoare, care respinge cu rigiditate orice ideologie nouă. De aceea, el își propune ca scop pentru cartea sa să împiedice îmbrobodirea oamenilor de către Aufklarungs-fanteziști, deoarece, în opinia lui, „nu există (...) fanteziști mai mari decât ei și nu există și nici nu poate exista un fanatism mai mare decât Aufklarung-ul de acum.”3 Szaicz examinează textul intitulat Zakkariăsnak... într-o lungă notă de subsol, și îl amintește de nenumărate ori în cele patru volume. Din precizările lui nu se poate totuși reconstrui o imagine clară a oponentului. Un soi de ezitare se observă, de exemplu, în felul în care Szaicz tratează problema apartenenței confesionale a traducătorului (care, de altfel, în impressum se numește pe sine eretic). În unele cazuri el accentuează identitatea confesională protestantă a lui Szacsvay și prin aceasta interpretează gestul traducerii în mod irevocabil ca pe un atac al protestanților împotriva catolicismului, damnându-i pe primii deoarece răspândesc și traduc multele cărți „de nimic” cum ar fi cele ale lui Vitola, Ejbel, Rautenstrauk și Hoffmann.4 După părerea lui, inutil se fălește Szacsvay cu toleranța și iubirea de aproape, căci de fapt chiar el păcătuiește cel mai mult împotriva acestora atunci, când „își bate joc și îi denigrează necontenit pe Papiști aproape în toate ziarele (...).”5 Astfel, Szaicz prezintă propria sa postură critică doar ca apărare, motivând că dacă protestanții i-ar reproșa intoleranță, el le-ar răspunde în primul 1 Deja Elek Jakab face mențiune de polemica în cauză. Cf. Elek Jakab, Szacsvay Sandor V., 321-346. 2 Az Igaz Magyarnak II. Resze, iră Măriaf Istvăn. Igaz Magyar, vagy is: Az igaz magyaroknak Măriăhoz, az o nagy aszszonyokhoz, es nagy pătronăjokhoz-valo kulonos ăhetatossăgărul, es a'mostani ujsăgokrul. II. Resz, melly szollSz. Istvănrul, es egy kitsmyt a' regi, 's-mostani Sz. Istvăn-tagadokrul is. Părisban es Berlinben, 1788, 38. „a papistakat” „turhetetlenul motskolta, piszkolta (...).” 3 Măs-is igaz Magyar..., 67. „nintsenek (...) nagyobb fantasztak, mint ok, es nintsen, nem-is lehet nagyobb fanatizmus, mint a mostani Aufklerung.” 4 Op. cit. 32. 5 Az Igaz Magyarnak II. Resze..., 40. „a' Papistakat szuntelen tsufollya, motskollya majd minden ujsagaban (...).” 209 Hermeneutica Bibliothecaria - Antologie Philobiblon - Volumul V rând, că nu scrie împotriva protestanților în general, ci numai împotriva unora: „doar împotriva acelora, care își bat joc și îi ocărăsc pe Papiști, ca, de exemplu, Sletzer, Nicolai, dintre Germani, (...) Magyar Kurir, Zakkariăs, P. Emiliăn, etc., dintre Maghiari.”1 Cu referire la idealul toleranței, în vogă în aceea perioadă, el arată de mai multe ori, sprijinindu-se pe evidențieri concrete de text, unde anume încalcă textul Zakkariăsnak... prevederile edictului de toleranță religioasă. Astfel, de exemplu, legat de „scrisorile de iertare compuse la Roma”, Szaicz consideră, că traducătorul „denigrează Indulgențele, adică Pelerinajele, care formează la noi o ramură a devoției (...).”1 2 În unele pasaje în schimb se poate constata o interpretare inedită a apartenenței confesionale, din moment ce pe alocuri Szaicz îl numește pe traducător „de religie porcină”: „el se numește pe sine Eretic, dar nu specifică dacă este de religie Augsburgică, Elvetină, Greacă, Iudaică sau Turcească? eu cred că nu este nici una dintre acestea, ci a fost, într-un cuvânt, după cum am citit în altă parte, un om de religie porcină. EPICURI, DE GRECE PORCUS este atât Autorul, cât și Traducătorul (...).”3 În alt loc Szaicz echivalează critica ritualurilor Catolice cu un atac îndreptat împotriva culturii creștine în general, apreciindu-i pe autorii unor asemenea opere drept diletanți, care sunt doar „oameni trupești, homines animales, (...) oameni-porci, care nu le înțeleg pe cele, ce țin de suflet.”4 Alături de opera intitulată Az izenek a purgatoriumhoz-valo utazăsa, el se referă de mai multe ori la textul nostru ca la „Două [texte] ale porcarilor”.5 Pentru a demonstra această aserțiune, criticul evidențiază cele mai grosolane fragmente ale operei. Astfel, ca să exemplifice diletantismul și lipsa de respect dovedite de Szacsvay, el compară traducerea cu originalul și citează mai multe pasaje în care traducătorul comunică cu originalul - și așa condamnat - într-o traducere și mai grosolană. Vezi: „Ei mint cum că scrisorile de iertare compuse la Roma (...), urmez [cuvintele] domniei tale, n-ar valora nici rahat în viața de apoi.” Szaicz adaugă în două locuri chiar: „În versiunea Germană apare numai că nu valorează nimic.”6 Indignat, el atrage atenția și asupra faptului, că traducătorul se pretează la a-l denigra și pe 1 Op. cit. 15-16. „tsak ollyak ellen, kik a' Păpistăkat tsak tsufollyăk, piskollyăk, mint p. o. a' Nemetek kozzul Sletzer, Nikolăi, (...) a' Magyarok kozzul a' Magyar Kurir, Zakkariăs, P. Emiliăn 's a' t'.” 2 Op. cit. 37. „az Indulgentziăkat, vagy'is a' Butsukat motskollya, melly nălunk hitnek ăgazattya (...).” 3 Op. cit. 36-37 [evidențieri în original]. „maga magăt Eretneknek nevezi, de nem tezzi hozză, ha Aukspurgi, Hetvetziai, Gorog, Zsido, vagy Torok vallăsu e? en azt tartom, hogy edgyik sem ezek kozul, hanem egy szoval, a' mint măsutt olvasstam, diszno-valăsu ember volt. EPICURI, DE GREGE PORCUS mind a' Szerzo, mind a' Fordito (...).” 4 Măs-is igaz Magyar..., 119. „testi emberek, homines animales, (...) diszno-emberek, kik nem ertik azokat, mellyek a' leleke.” 5 Ilona Pavercsik, Szaicz Leo..., 44-45. „Ket disznosdi.” 6 Az Igaz Magyarnak II. Resze..., 37 [evidențierea autorului, O. A.]. „Azt hazudgyăk, hogy a' Romăban keszultt părdon-levelek (...) a' măs vilăgon, kovetem kigyelmedet, szart sem ernenek. (...) A Nemetben tsak ugy vagyon, hogy semmit sem ernek.” 210 Hermeneutica Bibliothecaria - Antologie Philobiblon - Volumul V Sfântul Anton, când îl numește „Sfântul Anton din Padova, făcător al multor copii frumoși.”1 Indignat, el protestează apoi împotriva afirmațiilor deosebit de satirice formulate de traducător la adresa papei, care se pot citi în cea de-a cincea scrisoare din Zakkariăsnak...: „Eu nu-mi dau seama cum s-a pretat (Împăratul) la un asemenea gând, ca oricine să fie liber să facă copii și fără acordul Papei (...). Deoarece Sfinția Sa nu poate face nimic; în mod voluntar, deci (...) El a cedat Episcopilor Împăratului încă de pe atunci această putere, ca să-i dea oricui libertatea de a face copii, fiecare câți vrea și cui vrea. Atare [locuri] sunt mai multe în Scrisorile lui.”1 2 Tăișul satiric al traducerii îl înfurie pe Szaicz și fiindcă prin aceasta traducătorul le-a oferit protestanților un pretext de a calomnia papiștii.3 Concepția pe care oratorul religios o dezvoltă la adresa textului nostru si pe care o expune în notele de subsol, nu poate fi rezumată ca una pur ecleziastică. Textul lui Szaicz este, după toate semnele, o hotărâtă critică din punct de vedere Catolic. Deși se străduiește să prezinte opera oponentului său ca pe un atac împotriva culturii universale creștine, în fundalul gestului lui Szacsvay el sesizează totuși, în mod vizibil, o concepție protestantă. Critica lui Szaicz este un exemplu reprezentativ și pentru cât de contradictorie este relația care se stabilește, în această perioadă, între intelectualitatea ecleziastică și laică, între literatura ecleziastică și iluminism. Textele de acest tip pot conta pe cititorii neliniștiți, dar și pe cei care sunt printre oamenii bisericii. Ba chiar, mai ales pe aceștia - și nimic nu o demonstrează acest lucru mai bine, decât faptul, că observații critice la adresa lor putem citi aproape exclusiv din condeiul celor din urmă. În mod paradoxal, în cazul nostru Szaicz este cel care atrage de fapt atenția asupra a tot ceea ce el însuși contracarează, și cu care se confruntă. Oratorul religios vede în publicație o sursă de pericole, o percepe ca pe o acțiune performativă, și, luând o poziție defensivă, consideră, că este de datoria lui să reacționeze la asemenea texte. Corespunzător, discursul critic se formulează în termeni bisericești, de disciplină ecleziastică, dar, în mod interesant, sistemul argu-mentativ incorporează și considerente de alt tip: autorul - mai ales pe firul valorizării conceptelor de toleranță și intoleranță - își fundamentează judecățile de valoare pe aceleași idei aflate la modă în epocă și pe aceleași edicte imperiale, pe care se 1 Ibid. „sok szep fiakat tsinalo Padvai Szent Antal.” 2 Op. cit. 38. „En nem tudom, hogy vetemedett illyen gondolatra (a' Tsaszar) hogy a' Papa engedelme nelkul-is szabad legyen akarkinek gyermeket tsinalni (...). Mivel o Szentsege semmit sem tsinalhat; tehat onkent, (...) oromest altal engedte a' Tsaszar' Puspokjeinek mar azutan ezt a' hatalmat, hogy akar kinek szabadsagot adhassanak, a' gyermek-tsinalasra, kiki a mennyi, es a' kinek akarna. Illyen tobb-is vagyon az o Leveleiben.” 3 Ibid. „Și totuși aud că Protestanții s-ar bucura foarte mult de această carte, mai ales la Miskolc, Patak, etc., și că citând din ea, tare i-au mai zeflemit pe Papiști, când ar fi trebuit mai degrabă să se ascundă cu ea.” „Meg-is hallom, hogy ennek a' konyvnek nagyon orulenek a Protestansok kivalt Miskoltzon, Patakon 's a' t'. 's hogy abbul nagyon tsufoltak a' Papistakat, holott inkabb el-kellett volna nekik bujni vele.” 211 Hermeneutica Bibliothecaria - Antologie Philobiblon - Volumul V bazează și rațiunea argumentativă a lui Zakkariăsnak 1 Și, cu toate că evită în mod conștient să confere textului o alură de compoziție literară, critica lui face totuși uz de elemente de teoria literaturii și traducerii, cu scopul de a-l desființa. Cu alte cuvinte, atunci, când Szaicz le prezintă ca pe niște compoziții diletante, el se străduiește să dovedească din mai multe perspective, că opere de acest gen nu au drept de existență literară. În virtutea caracterului compozit al sistemului argumentativ, pe care îl elaborează și utilizează, discursul lui Szaicz - care cunoștea profund ideile vremii -, poate fi estimat ca fiind drept o formulare a unei versiuni locale, sui generis, a iluminismului. Astfel, atât textul de bază ales de noi, cât și critica acestuia devin documente de epocă incitante, referitoare la percepția contemporană a ideilor iluministe și la literatura maghiară de la sfârșitul secolului al XVIII-lea. 1 Zoltan Lukacsi, Egy ismeretlen Apor. Apor Jozsef (1759-1813) predikacioi, Irodalomtorteneti Kozlemenyek 4-6 (2005): 494-503, 503. Scrierile autorilor ecleziastici reprezintă mai mult decât o pecete negativă asupra iluminismului. Ele adoptă - în mare parte de nevoie - și tehnicile argumentative ale epocii, sistemul ei științific mai actual și mai diversificat. Cu alte cuvinte, ele vorbesc diferit într-o lume aflată în schimbare. Același lucru îl sugerează și Ferenc Biro, A felvilăgosodăs korănak..., 157-158. Deoarece autorii ecleziastici sunt nevoiți, în scopul unei argumentații de efect, să-și adapteze discursul la cel al oponenților, ei ajung să reprezinte o serie de opinii noi, care nu mai pot fi considerate manifestări ale religiozității tradiționale. 212 Colligatul Ms 354 și dramele pierdute ale lui Jozsef Martonfi1 Kinga PAPP Drd, Universitatea „Babeș-Bolyai”, Cluj Bibliotecar, Societatea Muzeului Ardelean Cuvinte-cheie: manuscris, dramă de școală, Ordinul Iezuit, învățământ, Jozsef Mărtonfi Rezumat: studiul prezintă un colligat provenind din a doua jumătate a secolului al XVIII-lea, păstrat la secția de Colecții Speciale din Biblioteca Centrală Universitară „Lucian Blaga” din Cluj-Napoca. Colligatul conține o serie de materiale didactice auxiliare ale iezuiților, printre care se numără și patru drame de școală, probabil dramele pierdute ale episcopului Jozsef Mărtonfi (1746-1815). E-mail: kinguspapp@yahoo.com * În acest studiu aș dori să prezint un colligat foarte interesant, intitulat Iskolai drămăk, latin versek, oratiok (Drame de școală, poezii latine, orații). Colligatul se află în patrimoniul Bibliotecii Centrale Universitare „Lucian Blaga” din Cluj, secția de Colecții Speciale, fiindu-i alocată cota Ms 354. Autorul / autorii nu sunt specificați. Manuscrisul conține texte scrise în a doua jumătate a secolului al XVIII-lea (până în 1773),1 2 care nu au fost publicate până în prezent. Are format in quarto, legat în carton, numărând 193+3 file. Volumul a ajuns la Biblioteca Centrală Universitară din colecția Societății Muzeului Ardelean. Colligatul este produsul legării împreună a 39 de fascicule, de întindere și dimensiuni diferite. În ceea ce privește conținutul, textele par să fi servit ca auxiliare didactice utilizate de Ordinul Iezuit.3 Numele ante-menționat al colligatului ilustrea- 1 În momentul redactării prezentului studiu beneficiam de o bursă POS DRU 6/1.5/S/4: „STUDII DOCTORALE, FACTOR MAJOR DE DEZVOLTARE AL CERCETĂRILOR SOCIO-ECONOMICE ȘI UMANISTE”, co-finanțată de FONDUL SOCIAL EUROPEAN 2 Până la desființarea Ordinului Iezuit (voi reveni la sfârșitul studiului cu explicații asupra constatării mele). 3 În colligat întâlnim de mai multe ori referințe la Ordinul Iezuit: apare în numeroase cazuri prescurtarea devizei iezuite „Omnia ad Majorem Dei Gratia” (O.A.M.D.G.). Pe lângă aceasta există referiri concrete la Academicum et Universitatis Collegium din Buda, ca loc în care au fost reprezentate dramele. Numele colegiului apare și pe pagina de titlu a orației închinate împăratului Iosif al II-lea (Oratio Panegyrica in laudem Josephi Secundi Caesaris Augusti Provincias Suas Virtute et Exemplo Lustrantis Dicta Coram Admodum Reverenso ac Clarissimo Pa: Joanne Bapt. Gottgeisl. Scholarum Humaniorum Praefecto e Societate Jesu AA. LL. & Philosophia nec non SS. Theo. Doctore ac tota facultate inferiori sub Reverendo 213 Hermeneutica Bibliothecaria - Antologie Philobiblon - Volumul V ză în mare parte conținutul volumului, dar nu îl acoperă în întregime. Limba textelor este, cu unele excepții, latina. În colligat s-au mai atașat și patru poezii maghiare,1 lipsite de titlu, încadrabile în genul literar al epistolei, care i-au fost adresate lui Janos Tordasi Sajnovics* 1 2 la Nagyszombat.3 În aceste poezii, autorul elogiază pe de o parte opera și activitatea lingvistică a lui Janos Sajnovics, iar pe de altă parte, îl îndeamnă pe acesta să continue corespondența inițiată. Celălalte texte maghiare din colligat sunt: Szomoru level mellyel Hunyadi Măyăs a Prăgai tomloczben valo ăllapottyărol az Annyăt tudosittya,4 text atribuit lui Laszlo Beniczky5 și poezia Leander kedves Attyănak Clemonnak halălăt sirattya.6 Colligatul se continuă cu zece orații în limba latină (elogii adresate Mariei Tereza și lui Iosif al II-lea; un elogiu dedicat amintirii arhiepiscopului Gyorgy Szecsenyi7 și elogii în onoarea orașului Buda). Acestea sunt probabil incluse în scop didactic și ilustrativ, dat fiind că pe marginile textelor apar și adnotări care marchează ce părți ale discursului oratoric reprezintă fiecare segment textual (exordium, propositio, confirmatio, peroratio). Între textele colligatului găsim și serii tematice de tipul manualelor școlare: partea intitulată Succinta Methodus Libros utiliter Legendi8 este de fapt o listă de cărți utile pentru studierea diferitelor genuri literare (poetică, retorică, epistolă, istoriografie). O secțiune asemănătoare listează cei mai importanți autori greci, francezi, germani și englezi,9 iar partea intitulată Catalogus Librorum...10 grupează Rhetorices Moderatore Josepho Martonfi. A Praenobili ac Perdocto Domino Gabriele Rotterstain Hungaro E comitatu Hevesiensi Tulliana Eloquentia In primmum annum Auditore) și în orația dedicată fondatorului acestui colegiu. 1 Iskolai dramak, latin versek oratiok 140r-145v (în cele ce urmează Iskolai drămăk). 2 Janos Sajnovics (1733-1785), astronom și lingvist iezuit, care a participat împreună cu astronomul imperial Maximilian Hell la expediția polară inițiată de regele danez și de Societatea Științifică din Copenhaga. Pentru aceasta vezi Kisban Emil: Tordasi es Kăloczi Sajnovics Jănos (Budapest: Kiralyi Magyar Egyetemi Nyomda, 1942). În timpul expediției, la îndemnul lui Hell, Sajnovics începe să studieze relațiile lingvistice dintre maghiară și laponă, rezultatele fiind prezentate în lucrarea Joannis Sajnovics S. J. Ungari Tordasiensis socii Demonstratio idioma Ungarorum et Lapponum idein esse, care devine primul studiu de lingvistică comparată fino-ugrică din țară. 3 Din 1771 și până în 1773, când s-a desființat Ordinul Iezuit, Sajnovics a locuit la Nagyszombat (Kisban, Tordasi es Kăloczi Sajnovics, 51-52). Așadar, poeziile despre care vorbim au fost scrise în această perioadă. 4 Iskolai drămăk 146r-146v. 5 Laszlo Beniczky este numit de mai multe ori în colligat (v. și nota 39). 6 Iskolai drămăk 147r-148r. 7 A fondat, în 1787, Academicum et Universitatis Collegium din Buda. Istvan V. Nagy: “A Jezus Tarsasag budai gimnaziuma” Tăvlatok 63 (2004)/1, Supliment: 16-31, http://w3.externet.hu/~tavlatok/6311papie.htm. 8 Iskolai drămăk 9. 9 Auctores Graeci praecipui, Iskolai drămăk, 69; Auctores Galli, Ibid., 70; Auctores germani, Ibid., 71; Nonnulli auctores Angli, Ibid., 72. 10 Iskolai drămăk 83r-94v. 214 Hermeneutica Bibliothecaria - Antologie Philobiblon - Volumul V autorii pe criterii de gen literar și temă (cine a scris despre istoria diferitelor imperii și țări). Există și un scurt capitol dedicat punctuației, completat cu lecții de ortografie, numere romane, unități de măsură și greutăți, și denumiri ale lunilor anului.1 Varietatea tematică a volumului este amplificată de un compendiu despre drame,1 2 care este completat de o serie de Observationes Poeticae de Dramate,3 observații asupra redactării de epistole,4 patru fabule,5 diferite versuri6 (ode, o elegie), etc. Un segment interesant al colligatului descrie diferitele produse de curățare corporală și cosmetice, modalități variate și alternative de tratare a unor afecțiuni (pentru păstrarea vederii, împotriva ochilor înlăcrimați, etc.).7 Mai sunt enumerate lichide și ustensile, și sunt prezentate dozele exacte ale ingredientelor necesare în prepararea fiecărui ser în parte.8 9 De exemplu, pentru parfumarea corpului și hainelor ni se recomandă, printre altele, apa de trandafir sau mirtul; mierea, laptele și albușul de ou pentru albirea tenului la femei; sarea pentru albirea dinților; lichidele pe bază de sulf, smirnă sau ambră pentru întinerirea feței, etc. Însă, din perspectiva analizei de față, cea mai semnificativă parte a colliga-tului o reprezintă cele patru drame de școală, dat fiind că pe urmele lor a fost găsită colecția descrisă aici. Pornind de la următoarea referință din volumul Tortenelem a szinpadon: s-a urmărit identificarea unei drame necunoscute avându-l ca subiect pe regele Matei Corvinul: „Nu de mult s-a descoperit acel text latin (Matthias Corvinus) care a fost reprezentat pe scenă la Buda, pe 30 decembrie 1772. (...) În cele șapte scene un rol important îi revine visului, ca și în cazul piesei clujene din 1702. Cota lui este Ms 354. Biblioteca Academiei, filiala Cluj-Napoca”.10 Drama în cauză a fost de fapt găsită în colligatul Iskolai drămăk, latin versek, oratiok, la secția de manuscrise a Bibliotecii Centrale Universitare „Lucian Blaga” din Cluj, iar ulterior (cu sprijinul cercetătorilor Marta Zsuzsanna Pinter și Tamas Fejer) am reușit 1 Ibid., 10r-11r. 2 Ibid., 11v-12r. 3 Ibid., 40r-54v. 4 Ibid., 13r. 5 Fabula 1ma de Leone et Culice. Versibus iambicis Phaedrini, (Ibid., 194r). Fabula 2da de Urso et Eremito. Versibus Elegiacis, (Ibid., 194v-195v). Fabula 3tia de Cerva et Cervula. Iambis scenariis Phaedrinis, (Ibid., 38v). Fabula 4ta De Pullo, Gallo et Vulpe. Iambis Phaedrinis, (Ibid., 38r). 6 La sfârșitul colligatului (pe o pagină nenumerotată) este lipită o poezie de 6 strofe, care alcătuiește o unitate aparte față de celelalte părți. Titlul ei este Hoc dicolos tetrastrophos; data trecută este 2 iulie 1766. 7 Ibid., 59, 68. 8 Sursa acestor modalități de tratament și seruri se poate retrasa probabil până la cele 37 de volume din Naturalis Historia a lui Plinius Maior. 9 Imre Varga și Marta Zsuzsanna Pinter, Tortenelem a szinpadon. Magyar tortenelmi tărgyu iskoladrămăk a 17-18. Szăzadban (Budapest: Argumentum Kiado, 2000). 10 Varga și Pinter, Tortenelem a szinpadon, 122. („Nemreg kerult elo az a latin szoveg (Mathias Corvinus), amelyet Budan, 1772. december 30-an mutattak be. (.) A 7 jelenetben nagy szerepe van az alomnak, akarcsak az 1702-es kolozsvari darabban. Jelzete: Ms. 354. Kolozsvari Akademiai Konyvtar”) 215 Hermeneutica Bibliothecaria - Antologie Philobiblon - Volumul V și identificarea autorului ei.1 Foarte probabil colligatul păstrează dramele scrise de episcopul Mărtonfi, considerate până azi pierdute - ceea ce face volumul mai interesant și mai valoros. Jozsef Mărtonfi1 2 s-a născut în 1746 la Sâncrăieni. Și-a început studiile în 1752, la Mindszent, iar mai apoi, în 1758 îl regăsim în gimnaziul iezuit din Odorheiul Secuiesc. Între 1761 și 1763 a fost elev al gimnaziului iezuit din Cluj. În octombrie 1763 devine membru al Ordinului Societății lui Hristos, și, ca urmare, începe noviciatul la Trencin, unde stă până în 1765. De aici este transferat la Nagyszombat, unde depune primul legământ monahal, după care, în 1767 își continuă studiile la Viena. Între anii 1770 - 1771, respectiv 1772 - 1773, Mărtonfi este dirigintele claselor de gramatică și ulterior, de retorică de la gimnaziul din Buda.3 Ca urmare a desființării Ordinului Iezuit, în 1773, Mărtonfi se întoarce în Ardeal, unde este numit mai întâi profesor de matematică la Cluj, iar ulterior, în 1776, regens al seminarelor la Alba Iulia. În același an este îl găsim la Sibiu, unde lucrează ca profesorul de matematică al orfelinatului.4 Din 1777 și până la sfârșitul vieții, îndeplinește și oficiul de cenzor, iar în 1779 este însărcinat ca, în calitate de director general al școlilor de stat (Inspector primarius Scholarum Nationalium), cu rang de consilier regal,5 să actualizeze învățământul transilvănean în acord cu noul sistem introdus deja în celelalte regiuni ale imperiului. Pentru meritele sale în domeniu, Mărtonfi primește în 1786 titlul de consiliarius regal și gubernial, iar în 1798 este ales episcop. Activitatea lui Mărtonfi a fost apreciată și de Agoston Otvos,6 care a subliniat: „Din câte știu, doar două dintre scrierile literare ale episcopului au apărut la tipar: a) elogiul funerar, în limbă germană, pe care l-a pronunțat lângă rămășițele pământești ale reginei Maria Tereza; și b) minunata scurtă compoziție lirică pe care a improvizat-o lângă masa de lucru a lui Abrahăm Barcsai, la Csora”.7 Tot printre 1 Cu sursele dramei Matthias Corvinus, trama ei și rolul pe care îl îndeplinește în dramă personajul Hunyadi Mătyăs m-am ocupat într-un studiu anterior: Kinga Papp, “Mătyăs kirăly egy 18. szăzadi latin drămăban” in Erdely Reneszănsza, Csilla Găbor, Katalin Luffy, Găbor Sipos ed., (Cluj-Napoca: Societatea Muzeului Ardelean, 2009) 185-194. 2 Viața și opera acestuia au făcut obiectul cercetărilor lui Lajos Gyorgy, care a pregătit și o monografie apărută la tipar anul trecut, responsabilul de volum fiind Tamăs Fejer. Lajos Gyorgy: Fejezetek Mărtonfi Jozsef erdelyi puspok (1746-1815) eletrajzăbol (Budapest: METEM. 2009). 3 Lajos Gyorgy, Fejezetek Mărtonfi Jozsef..., 19-41. 4 Lajos Gyorgy, Fejezetek Mărtonfi Jozsef..., 43-101. 5 Lajos Gyorgy a fost cel care a apreciat la valoarea lor reală atât rolul îndeplinit de Mărtonfi în această calitate cât și activitatea lui de restructurare a învățământului public, v. Ibid., 103-154. 6 Agoston Otvos, “Mărtonfi Jozsef erdelyi puspok”, Kolozsvări Kozlony 110, (1857): 443 și Otvos Agoston, “Mărtonfi Jozsef erdelyi puspok”, Kolozsvări Kozlony 111, (1857): 447. 7 Agoston Otvos, „Mărtonfi erdelyi puspok”, 447. („Iroi munkăi kozol tudtommal, nyomtatăsban csak ketto jelent meg: a) azon nemet gyăszbeszede, melyet Szebenben Măria Terezia kirălyno hamvai felett tartott es b) ama gyonyoru kis versezete, amelyet Csorăn Barcsai Abrahăm iro-asztalănăl rogtonzott”) 216 Hermeneutica Bibliothecaria - Antologie Philobiblon - Volumul V însemnările lui Âgoston Otvos, în colecția intitulată Brandenburgi Katalinra vonatkozo s egyeb jegyzetek,1 găsim referiri și la orațiile scrise de Martonfi: „Faimoasă între orațiile lui este aceea în care le recomandă maghiarilor studierea și cunoașterea limbii maghiare - în latină” („Sok oratioi kozott nevezetes az, melyben a magyar nyelv tanulmanyozasat es tudasat a magyaroknak ajanlja - diak”).1 2 În plus, exegetul enumeră și dramele compuse de Martonfi: „Dintre dramele lui, se mai păstrează în manuscris următoarele: 1. Buda, latină, 3 acte; 2. Nadasdi, latină, 3 acte; 3. Matthias Corvinus, latină, în șapte scene; 4. Hypocrita, latină, compus din 9 scene; 5. Salamon Magyarorszag kiralya, maghiară, în hexametri frumoși, în 4 scene. Dintre versurile sale, dețin Erkolcs temploma, Remete și Alom”.3 În nota 18 pe marginea textului, Otvos adaugă: „Cele 5 piese de teatru și 3 compoziții lirice enumerate mai sus se găsesc în colecția mea, în original, scrise de Martonfi însuși.”4 Colecția lui Agoston Otvos a trecut, după moartea acestuia, în patrimoniul Societății Muzeului Ardelean, iar de aici a fost transferată, în mare parte, la Biblioteca Centrală Universitară din Cluj. Operele scrise de Martonfi n-au putut fi identificate până în prezent. În mod interesant, colligatul descris aici a scăpat atenției cercetătorilor, chiar și lui Lajos Gyorgy - între alții - deși Zoltan Ferenczi a comunicat o foarte scurtă descriere a dramelor în numărul pe anul 1900 al Erdelyi Muzeum, în secțiunea Varia a celui de-al VI-lea caiet.5 Ferenczi nu a dezvăluit unde se pot consulta dramele, și nici conținutul mai larg al colligatului sau cota acestuia: el a menționat numai titlurile, personajele și argumentul în latină al dramelor: „Cititorul este informat aici asupra a 4 drame iezuite, până acum necunoscute; fiecare provine din secolul trecut, este scrisă în latină și trei dintre ele au un subiect de istorie maghiară, având specificate sursele din care se inspiră; a patra, (Hypocrita) este o comedie în stilul lui Terentius, cu servitorul șiret și inteligent, care își scapă stăpânii dintr-un mare bucluc. În ceea ce privește restul pieselor, Buda este o tragedie, Nadasdius și Matthias Corvinus sunt piese scurte, ultimele două sunt a[șa]-n[umitele] drame în adevăratul sens, prima este o a[șa]-n[umită] dramă mică, dramation, cum o numeau iezuiții. (...) Nici una dintre aceste drame nu este amintită nici de Bayer (istoria dramaturgiei maghiare) nici de Bahlmann (Jesuiten-Dramen), și, judecând după conținutul lor, trebuie să avem în vedere autori iezuiți maghiari, de ex. în Hypocrita găsim chiar o 1 Volumul se păstrează la Biblioteca Centrală Universitară „Lucian Blaga”, cota Ms 2873. Partea referitoare la Martonfi se întinde între foile 191—192. 2 O orație similară ca temă apare pe paginile 150r-158v din colligatul Iskolai drămăk. Autorul ei nu este trecut, dar nu este exclus să fie vorba despre același discurs. 3 Âgoston Otvos, „Mărtonfi erdelyi puspok”, 447. („Keziratban szindarabjai kozul megvannak: 1szor Buda deak, 3 felv. Nadasdi, deak 3 felv. 3szor Mathias Corvinus, deak, all 7 jelenetbol. 4-szer Hypocrita deăk. Âll 9 jelenetbol. 5-szor Salamon Magyarorszăg kirălya, Magyar szep hexameterben, ăll 4 jelenetbol Versei kozul birom az Erkolcs templomăt, s Remetet es az Âlmot”) 4 Ibid., 447. („A fenn elosorolt 5 szindarab es 3 versezet magătol Mărtonfitol leirva, eredeti peldănyban meg van gyujtemenyemben.”) 5 Zoltăn Ferenczi, “Negy jezsuita drăma”, Erdelyi Muzeum 7 (1900): 347-351. 217 Hermeneutica Bibliothecaria - Antologie Philobiblon - Volumul V referință maghiară la Pariz-Papai, când Paleoptikus (Inductio tertia) spune despre un cuvânt că «hoc in Pariz-Papai me legere non memini»”.1 Dramele la care se referă Ferenczi se regăsesc și în colligatul Iskolai drămăk, latin versek, oratiok, deci el vorbește probabil despre același compendiu.1 2 Prima dintre drame este Nădasdius:3 În ea, Tamas Nadasdi se distinge prin vitejie și stăruință exemplare în apărarea cetății Buda împotriva asediului din 1529. Apărătorii cetății se predau împotriva voinței lui Nadasdi, și odată cu cetatea îl predau și pe acesta lui Soliman. Drama are trei acte, fiecare având, pe rând, 5 - 6 - 6 scene. Un element interesant al manuscrisului este faptul că patru din personaje au fost șterse ulterior din text (de către scriitor/autor); deși ele apar de mai multe ori pe parcursul dramei, rolul lor este de tot atâtea ori tăiat. Urmează scurta dramă Matthias Corvinus,4 având în total 7 scene și 4 personaje. De pe pagina de titlu aflăm și numele persoanelor care au interpretat rolurile: Georgius Podiebradius - Ill.[ustrus] S[acrum]. R.[omanum]. I.[mperium] Comes Joannes a Lymburg-Styrum; Mathias Corvinus - Ignatius Besăn; Victorinus, Georgii filius - Ladislaus Beniczky5; Cunegundis Georgii filia - Georgius Hirsch. Tânărul Matei, în dramă, este ținut prizonier de Gyorgy Podiebrad; când însă maghiarii îl aleg în unanimitate rege, el scapă din închisoare și este înscăunat. Drept sursă ne este indicat cel de-al doilea volum din lucrarea istoriografului iezuit Ferenc Palma Karoly intitulată Notitia rerum hungaricarum. Conform manuscrisului, drama a fost reprezentată la Buda pe data de 30 decembrie 1772: Exhibitum ad Rhetorica Budensi Anno MDCCLXXII. Mense Decembri die 30.6 1 Ibid., 347-348. („Negy, eddigele ismeretlen jezsuita-drama ismerteteset veszi itt az olvaso; mindenik a mult szazadbol valo, latin nyelven s kozulok harom magyar tortenelmi targyu, a forrasok megnevezesevel, a honnan meritve vannak, a negyedik (Hypocrita) egy vigjâtek Terentius modoraban a ravasz s okos szolgaval, ki gazdait nagy bajtol menti meg. A tobbi darabok kozul Buda tragoedia, Nadasdius es Mathias Corvinus nezojatekok, amazok u. n. dramak teljes ertelemben, emez u. n. kis drama, dramation, mint a jezsuitak neveztek. (...) E dramak egyiket sem emliti sem Bayer (magy, dramairod, tort.), sem Bahlmann (Jesuiten-Dramen) s tartamukbol mindenesetre magyar jezsuita-szerzokre kell gondolnunk, pl. a Hypocritahan van is egy magyar vonatkozas Pariz-Papaira, midon azt mondja Paleoptikus (Inductio tertia) egy szorol, hogy: »hoc in Pariz-papai me legere non memini«”) 2 O dovadă în acest sens o reprezintă nota de pe pagina de început a colligatului: „Recenzată în parte în Erdelyi Muzeum 1899, 1900” („Reszben ismertetve Erdelyi Muzeum 1899, 1900”). 3 Iskolai dramak 111r-118r. 4 Ibid., 119r-125v. 5 Pe Laszlo Beniczky l-am menționat mai devreme, ca autor al poeziei cu titlul Szomoru level mellyel Hunyadi Măyăs a Prăgai tomloczben valo ăllapottyărol az Annyăt tudosittya, respectiv, tot el a semnat și o odă dedicată Mariei Tereza (Ode ad Mariam Theresiam Augustam litterarum Patronam, Iskolai drămăk 39r). 6 Iskolai drămăk 119r. Precizarea este absentă din descrierea lui Ferenczi, care semnalează data reprezentării doar în cazul dramei Hypocrita, precizând și că doar pentru aceasta singură se cunoaște data premierei. 218 Ana-Maria Călinescu, Efemeridele / The Ephemeride,(2004) Tempera-gouache on paper, 297 x 420 mm. Hermeneutica Bibliothecaria - Antologie Philobiblon - Volumul V A treia dramă poartă titlul Buda.1 Personajele nu ne sunt enumerate. Are trei acte, fiecare cu câte 7-8-11 scene. Opera este centrată pe imaginea fraților Buda și Attila: Buzaldus atentează printr-un șiretlic la viața lui Buda, pe care îl denunță în fața lui Attila; acesta dă crezare acuzațiilor și dorește eliminarea fratelui său. Înșelătoria este dezvăluită cu contribuția lui Inarchus, fiul lui Attila; la rândul lui, Attila imploră iertare și denumește orașul Sicambria după muribundul Buda. Referiri la dramele Nădasdius și Buda întâlnim și în ante-menționatul volum de studii Tortenelem a szinpadon, unde ele figurează ca piese recent descoperite, cu autor necunoscut și care le-au fost semnalate autorilor de către Norbert Schmikli.1 2 Cea de-a patra și ultima dramă a colligatului este Hypocrita,3 o comedie jucată în sălile gimnaziului din Buda, în data de 17 februarie 1773, potrivit informațiilor de pe manuscris: Actum ad Rhetorica Budensi, Anno MDCCLXXIII, Mense Februario, die 17. Drama însumează 9 scene. Ni se indică cine ce rol a interpretat: Palaelophilus senex - Franciscus Csefalvi; Neophilus, Palaelopili filius - Ignatius Făy; Vulpillus, neophilo ab obsequiis - Gabriel Rottenstein; Scarabon, eremita -Sebastian Koăntz; Praetor urbis - Petrus Torok; Tribunus milit. - Ignatius Horvăth. Subiectul este, pe scurt, următorul: după ce Scarabon, un parazit, este primit în casa lui de către Paleophilus, fiul acestuia din urmă, Neophilus, suferă necontenit. Servitorul lor, Vulpillus, născocește un plan ca să-l îndepărteze de la casă pe Scarabon, plan pe care îl și pune în practică, cu succes. Salamon Magyarorszăg kirălya, drama în limba maghiară la care face aluzie Âgoston Otvos nu a fost adăugată colligatului. Totuși, putem estima că ea nu s-a pierdut, căci Otvos vorbește despre ea și în volumul II din Hazănk (1860), între paginile 177-187. Nu s-a reușit identificarea variantei manuscrise a versurilor care completează catalogul lui Otvos, dar acesta a publicat poeziile Erkolcs temploma și Alom în numerele 126, respectiv 140 din Kolozsvări Kozlony. În același timp, în colligat mai apar atât cuprinsul cât și cuvântul - înainte ale operei intitulate Synopsis systematis generalis scholarum publicarum M. Principatus Transzlvaniae, excerpta a Protocollis Deputationis Regionalis Litterariae,4 care discută structura învățământului public. Lajos Gyorgy o atribuie lui Mărtonfi, pe când Zsolt Trocsănyi a pus sub semnul întrebării această aserțiune.5 Este, poate, relevant a reexamina problematica indentificării autorului acestei opere și în lumina datelor oferite de acest colligat. Numele lui Mărtonfi apare și în orația scrisă în cinstea lui Iosif al II-lea, ca fiind, în momentul compunerii operei, învățător al clasei de retorică a colegiului din Buda.6 1 Iskolai drămăk 126r-139v. 2 Varga și Pinter, Tortenelem a szinpadon, 59, 138. 3 Iskolai drămăk 168r-174v. 4 Iskolai drămăk 3r-5v. 5 Cf. Zsolt Trocsănyi, Az 1790-es evek erdelyi rendi reformmozgalmănak tortenetehez, (Budapest, 1978.) 65-66, 95; Lajos Gyorgy, FejezetekMărtonfi Jozsef..., 13-14, 150-154. 6 Iskolai drămăk 169r, cf. nota 3. 220 Hermeneutica Bibliothecaria - Antologie Philobiblon - Volumul V Din conținutul colligatului prezentat și din datele analizate mai sus pe marginea lui, se poate conchide că prezentul compendiu a ajuns la Cluj din fondul colegiului iezuit din Buda. Probabil că cel care a adus această colecție variată din punct de vedere tematic a fost Martonfi însuși sau vreun alt iezuit întors în Ardeal după desființarea ordinului. Colligatul nu este semnificativ numai datorită faptului că reprezintă, prin segmentele de tipul manualelor școlare sau materialelor auxiliare, o amprentă a sistemului de învățământ iezuit, ci și pentru că include și aceste patru drame de școală, nepublicate nici până astăzi, pe care le autentificăm drept operele păstrate ale lui Jozsef Martonfi, și a căror existență era cunoscută.1 S-a lăsat așteptată doar realizarea legăturii dintre texte și autor. De asemenea, corpus-ul dramelor de școală iezuite care se păstrează se întregește prin aducerea la cunoștință a celor patru drame din colligat. Identificarea celor care au scris versurile anonime din colligat continuă să reprezinte un aspect problematic. Dat fiind că identitatea posesorilor colligatului sau părților sale constitutive este obscură, procesul de stabilire a autorilor acestor poezii întâmpină obstacole serioase. Pe lângă toate acestea, colligatul ar merita examinat, poate, și din punctul de vedere al istoriei didacticii, cu scopul de a stabili dacă materialele didactice auxiliare prezente aici întregesc în vreun fel panorama sistemului școlar și didactic iezuit sau lista manualelor și instrumentelor didactice folosite de aceștia. 1 V. Zoltan Ferenczi, Negyjezsuita drăma sau Varga și Pinter, Tortenelem a szi.npadon. 221 Venceslav Melka în colecția Bibliotecii Centrale Universitare 5 „Lucian Blaga” Cluj-Napoca Gabriela RUS, Drd. UBB, Facultatea de Istorie și Filosofie, Roxana BĂLĂUCĂ BCU „Lucian Blaga” Cuvinte cheie: Melka,Venceslav - Stampe, grafism, peisaj, academism, arta din Transilvania, BCU „L. Blaga” Cluj - Colecții de stampe Rezumat: Studiul analizează stampele lui Venceslav Melka (1834-1911) aflată în colecția Bibliotecii Centrale Universitare „Lucian Blaga” din Cluj-Napoca. După un excurs în universul artistic al pictorului și după o abordare din perspectivă istoriografică a temei, articolul continuă cu analizarea din punct de vedere artistic a desenelor. Artist de origine cehă, Melka s-a stabilit în Transilvania în jurul anului 1870, unde ocupă, pe lângă funcția de profesor de desen la Universitate, și pe cea de pictor oficial al Curții Vieneze, însoțindu-l pe arhiducele Rudolf la partidele de vânătoare. Tematica desenelor sale variază de la peisaje, studii de copaci, scene de gen până la studii de mână și de animale realizate în stilul academist. E-mail: Gabriela Rus, gaby_23aug@yahoo.com; Roxana Bălăucă, broxana1985@yahoo.com * Secolul al XIX-lea înregistrează în Transilvania, din punct de vedere artistic, o creștere a producției picturale, fenomen atribuit unor artiști străini, atrași aici de pitorescul zonei. Dintre artiștii care s-au stabilit în țara noastră îi amintim pe Niccolo Livaditti (1804-1858), Henrik Trenk (1818-1892) sau Anton Chladek (1794-1882). Pe lângă aceștia un nume important pentru mediul transilvan este cel al lui Venceslav Melka (1834-1911), pictor care face obiectul prezentului studiu. Originar din Boemia, își completează formația artistică cu studii de specialitate la Viena1 și Dresda.1 2 La Dresda, unde și-a perfecționat talentul și tehnica de pictare, se pare că i-a cunoscut pe nobilii Teleki Sămuel și Josika Samuel, la invitația cărora ajunge în Transilvania, stabilindu-se la Cluj în 1870.3 Educația artistică și-a făcut-o 1 La Academia de Arte Frumoase din Viena s-a aflat sub îndrumarea maestrului Joseph Adalbert Hellich. Negoiță Lăptoiu, Incursiuni în plastica transilvană, vol. I, (Editura Dacia, Cluj-Napoca, 1981), 23. 2 Thieme-Becker, Kunstler-Lexikon, vol XXIV, (Leipzig Verlag von E.A. Seemann, 1930), 364. 3 Nu se cunoaște cu exactitate motivul pentru care s-a mutat la Cluj, însă având această informație în legătură cu relația dintre Melka și cei doi nobili, putem presupune că aceștia l-au stimulat sa vină în Transilvania. 222 Hermeneutica Bibliothecaria - Antologie Philobiblon - Volumul V în spiritul artei academice oficiale prin realizarea de copii după vechii maeștrii și prin studii după model. Toate acestea își vor pune amprenta asupra limbajului plastic care va caracteriza stilul lui Melka. Despre Melka avem informații sumare în istoriografia română și maghiară de la noi. Prima monografie în limba română a fost cea a lui Octavian Beu, România în arta pictorului Venczeslav Melka, apărută în anul 1944 și care tratează succint și lacunar viața și opera artistului. Aici sunt amintite și reproduse doar câteva tablouri, însă fără a se menționa proveniența lor. Un studiu mai amplu asupra activității pictorului îl oferă abia în 1981 Negoiță Lăptoiu în primul volum din Incursiuni în plastica Transilvană. Aici el încearcă o analiză în ansamblu a operei artistului (atât cât se știa la momentul respectiv), amintindind caietele de schițe și tablourile aflate la Muzeul Național de Artă din Cluj, colecția de stampe a Bibliotecii Centrale Universitare „Lucian Blaga” din Cluj-Napoca și numeroasele tablouri aflate în posesia diferiților colecționari clujeni, realizând totodată și descrieri sumare ale acestor lucrări. În ceea ce privește istoriografia maghiară, există un număr de aproximativ patru studii, o scrisoare1 și câteva mențiuni răzlețe1 2 cu privire la activitatea artistică a lui Venceslav Melka. Prima mențiune referitoare la Melka datează din anul 1883 și se referă la expoziția din februarie 18833 organizată la Cluj la care a participat și el cu câteva lucrări.4 În 1911, D. Felszeghy face o introducere în biografia artistului în care enumeră câteva tablouri valoroase în opinia lui și analizează succint trei lucrări. În schimb, articolul din anul 1912, scris de către profesorul și botanistul Richter Aladar, reprezintă mai mult un omagiu adus colegului său de catedră decât o sursă de documentare cu privire la activitatea artistică a pictorului. Mult mai elaborat este studiul făcut în 1995 de către Sas Peter. Acesta aduce informații noi referitoare la activitatea lui Melka și la expozițiile organizate după moartea sa, dar, din păcate, este departe de a avea o viziune complexă asupra a ceea ce a fost artistul Melka.5 Parcurgând toate aceste studii se conturează o imagine de ansamblu asupra activității artistului în Transilvania, dar care, bineînțeles, conține o serie de informații incomplete. Stabilindu-se la Cluj, Melka a lucrat ca profesor la Universitatea „Franz Josef” începând cu 1879. Mai mult decât atât, el ajunge în anturajul arhiducelui Rudolf de Austria pe care îl va însoți la vânătoare în Munții Carpați. Va deveni astfel pictor oficial al Curții Vieneze realizând o serie de desene și schițe despre partidele de vânătoare ale arhiducelui. O parte dintre acestea, la porunca împăratului Franz 1 Este vorba despre scrisoarea adresată în 1930 de către Kelemen Lajos (istoric la Muzeul Ardelean) istoricului de artă Lyka Karoly la cererea acestuia din urmă. „Kelemen Lajos levete Lyka Karolyhoz”, Muvelodes, 4-5 (1995) 2 Versenyi Gyorgy, „Jokai emlekezete” Erdelyi Muzeum, 8 (1904), 442 Menționează calitățile extraordinare ale artistului Melka Vincze, ce a reușit să redea frumusețile Transilvaniei pe înțelesul tuturor, dar care totodată a trecut neobservat de către ei. 3 A participat alături de Munkacsy Mihaly, Hollosy Simon, Vastagh Gyorgy, Telepy Karoly, Spanyi Bela, Sardi Istvan, Kovary Endre 4 Kolozsvări Kozlony, 1 martie 1883. 5 Sas Peter, „ Melka Vince festOmuveszrol”, Muvelodes, 4-5 (1995). 223 Hermeneutica Bibliothecaria - Antologie Philobiblon - Volumul V Josef, ajung la reședința din Laxenburg. O altă parte din desene au fost folosite de către Gusztav Morelli în realizarea litografiilor utilizate pentru ilustrarea lucrării intitulată Az Osztrăk-Magyar Monarchia Irăsban es Kepben (Monarhia Austro-Ungară în cuvinte și imagini), lucrare finanțată de către arhiducele Rudolf.1 Preocupările artistice ale lui Melka au cuprins o diversitate de tematici. Pe lângă scenele de vânătoare a realizat peisaje cu aspect panoramic, unde putem include și vedute ale Clujului, variate colțuri din natură, portrete ale diferitelor personalități și o serie de scene în care redă viața oamenilor de la țară (un târg de țară, o curte țărănească, sau un interior de casă țărănească). Neputând face o estimare de ansamblu a valorii creației sale încercăm să redăm o imagine din ceea ce s-a scris. Putem afirma că respectă în oarecare limite normele academiste în realizarea desenului, iar coloritul, în special la portrete, este conform principiilor acceptate în epocă, în care trebuiau să predomine nuanțele de brunuri, de griuri și ocruri. Când realizează peisaje reușește să se desprindă de cromatica sumbră, dar păstrează în continuare un desen minuțios al formelor. Din bibliografie aflăm în posesia cui se află anumite lucrări ale lui Melka sau, mai precis, unde se aflau în momentul în care au fost scrise articolele. De la Octavian Beu aflăm în 1944, că, pe lângă lucrările ce se află la Castelul din Laxemburg, găsim păstrate o altă parte în colecțiile baronilor Bănffy, Bethlen, Huszăr, Josika, Teleki și Wesselenyi. Alte câteva sunt în colecțiile lui Ionel Pop, Ștefan Boeru, Emil Isac și Iacob Iacobovici.1 2 O mare parte din restul operelor au ajuns, în circumstanțe necunoscute de către noi, în posesia unor instituții precum Muzeul Ardelean,3 Universitatea din Cluj sau Muzeul Național din Budapesta.4 Astăzi Muzeul Național de Artă Cluj păstrează trei caiete de schițe ale lui Melka și câteva tablouri.5 Muzeul Ardelean deținea numeroase tablouri și schițe ale lui Melka probabil datorită legăturilor dintre membrii săi și artist. Un exemplu elocvent îl găsim în scrisoarea adresată de către Kelemen Lajos lui Lyka Kăroly. De aici aflăm în primul rând că Richter Aladăr a intrat în posesia unui număr mare de lucrări, el fiind o vreme foarte apropiat de Melka,6 dar fără a ști cu exactitate numărul acestora. Un atuu al lui Kelemen Lajos era faptul că el fiind secretar al Societății Muzeului Ardelean avea acces la multe informații legate de achiziționarea lucrărilor lui Melka. El menționează în scrisoare că unul dintre 1 Ibid., 18. 2 Octavian Beu, România în arta pictorului Venczeslav Melka, (Tipografia „Cartea românească din Cluj”, Sibiu, 1944), 9. 3O dată cu înființarea Universității „Franz Iosef” în 1872, Societatea Muzeului Ardelean a pus la dispoziția acesteia, în schimbul unei sume de bani, biblioteca sa. Inițial s-a mutat la Universitate, iar în după construirea Bibliotecii, începută în 1906, Biblioteca Muzeului Ardelean fuzionează cu cea a Universității. Ion Mușlea, „Biblioteca Universității din Cluj”, Boabe de Grâu, 1 (1930), p. 290-298. 4 Lăptoiu, Incursiuni în plastica transilvană, 22-34 . 13 Ibid. 6 Aflăm de aici că de fapt Melka a fost nașul de botez al unui fiu de-a lui Richter, acesta profitând de orice ocazie pentru a mai obține câteva lucrări de la pictor. 224 Hermeneutica Bibliothecaria - Antologie Philobiblon - Volumul V membrii Societății care locuia în vecinătatea pictorului i-a achiziționat un număr de aproximativ 25-30 de lucrări.1 După moartea artistului, în semn de respect, Muzeul Ardelean a organizat o expoziție comemorativă cu lucrările lui. O altă participare în expoziții a lucrărilor lui Melka a fost în 1919 cu ocazia expoziției artiștilor plastici din Cluj .1 2 V. Melka [Peisaj cu case] Obiectul studiului nostru îl face desenele aflate în colecția de stampe a Bibliotecii Centrale Universitare din Cluj Napoca.3 În bibliografie găsim menționate aceste desene doar de către Negoiță Lăptoiu în lucrarea pe care deja am amintit-o. El face o analiză a câtorva schițe și, prin ele, a întregii colecții. Autorul menționează doar 25 de lucrări, ele fiind de fapt 31 (câteva cartoane au desene pe ambele părți). Lăptoiu mai omite încă un aspect și anume faptul că lucrările au făcut parte din fondul Muzeului Ardelean care a fost donat Universității „Franz Iosif”. Lucrările fac parte din mapa XXV, având cote de la 90 până la 102. Trimiterile pe care le face 1„Kelemen Lajos levele Lyka Karolyhoz”, 19-20. 2 Sas, „Melka Vince festomuveszrol”, 18. 3 Vezi anexa cu catalogul colecții. 225 Hermeneutica Bibliothecaria - Antologie Philobiblon - Volumul V Lăptoiu la numărul de inventar sunt greșite, el menționând de fapt cota acestor desene. Paisprezece dintre aceste lucrări sunt semnate în cadru, de obicei în partea dreaptă jos, „V. Melka” sau „Melka”, cu creion negru, iar 27 dintre acestea au aplicat ex-libris-ul tampon al Muzeului Ardelean „Az Erdelyi Nemzeti Muzeum Kezirattara” Lucrările sunt de mici dimensiuni, majoritatea fiind schițe. Tehnicile se limitează la creion, tuș, cretă albă și laviu. Din punct de vedere tematic pot fi împărțite în trei categorii: peisaje, scene de gen și studii. V. Melka [Arbore: detaliu] Desenele după natură din această colecție sunt în număr de 22. Melka aderă la curentul timpului său care punea accent pe reprezentarea naturii, care era idealul fiecărui pictor. Era o natură așa cum putea fi observată în mod realist, cu o naturalețe surprinzătoare în care abstractul nu își poate face loc. Aspectele variate din natură diferă prin gradul de finisare realizat de către artist, unele dintre ele fiind etape premergătoare în dezvoltarea unui tablou, iar altele simple studii de copaci. 226 Hermeneutica Bibliothecaria - Antologie Philobiblon - Volumul V Schițele de documentare care redau câte un copac sau câte un tufiș denotă atenția pictorului pentru redarea valorației prin care delimitează zonele de umbră și cele de lumină. Lucrarea de mai sus, deși pare numai un studiu, este de fapt un peisaj cu un sat de munte, care nu a fost definitivat, artistul limitându-se doar la prim-planul în care se află câțiva copaci. V. Melka, [Peisaj cu detaliu de copac] O tratare diferită a copacilor o putem observa în aceste două studii unde, din simple hașuri de creion, reușește să individualizeze fiecare materialitate, atât cea a scoarței copacului cât și cea a frunzelor. În cazul frunzelor, ele nu sunt descrise în mod minuțios, ci sunt doar sugerate prin linii de diferite dimensiuni sau prin puncte. Se încearcă aici încadrarea acestui copac în mediul său natural. Observăm o sugerare a perspectivei în partea stângă prin linia orizontului foarte vag percepută, iar în dreapta, în adâncime, sunt câțiva copaci redați cu o hașură slabă ca intensitate. Descoperim, dincolo de studiul unui simplu copac, înregistrarea atmosferei unei margini de pădure. Impresionat de frumusețile naturale ale Transilvaniei a făcut o pasiune din a surprinde peisajele montane ale zonei, lucru indicat de titlul unor tablouri precum 227 Hermeneutica Bibliothecaria - Antologie Philobiblon - Volumul V Retezat, Zănoaga, Drumul spre Borsec,1 Stejar bătrân în pasul Surducului, Vârful muntelui Retezat, Cascadă în Carpații Transilvaniei1 2 etc. V. Melka, [Interior de pădure] 1 Lucrările sunt menționate de către Felszeghy Dezso, „Melka Vince” , Erdelyi Lapok, 20 (1911), 599-601. 2 Restul compozițiilor amintite le găsim reproduse în Beu, România în arta pictorului Venczeslav Melka., 7-13. 228 Hermeneutica Bibliothecaria - Antologie Philobiblon - Volumul V În colecția studiată de noi beneficiem de un studiu amplu al unui colț de pădure. Lucrarea este lipită pe un carton care creează efectul unui passpartout și care, în același timp, îi scoate în evidență valorile. Desenul relevă calitățile de bun grafician ale lui Melka, el folosind aici, pe lângă creion, și cretă albă în elaborarea lucrării. Reușește să pună în valoare acel luminiș din pădure care îl interesa, oferind un rol important și părții inferioare de pământ pe care o lucrează foarte bine, lăsând impresia că este privit de undeva de jos. Puiul de căprioară este capătul de perspectivă al schiței în spatele căruia, asemeni unui paravan, este pădurea întunecoasă. Fără să idealizeze natura, artistul surprinde realitatea în mod naturalist, cu toate defectele pe care le vede, cum ar fi acel trunchi de brad tăiat. Mai mult decât atât, avem impresia redării unui instantaneu din natură, mai ales prin atitudinea de spontaneitate surprinsă la căprioară. V. Melka [Aspect de pe Cetățuie] 229 Hermeneutica Bibliothecaria - Antologie Philobiblon - Volumul V Același punct de vedere de jos în sus îl regăsim și în studiul asupra Dealului Cetățuia din Cluj. Înregistrează cu multă naturalețe aspectele unor locuințe improvizate și a comunității sărmane care locuiește acolo. Pune accent pe atmosfera lucrării, oamenii fiind foarte vag schițați. Melka nu se rezumă doar la limitarea formelor prin linii, el reușind să confere volumetrie obiectelor cu ajutorul diferențelor de intensitate ale hașurilor. Lucrarea are pe spate o însemnare ce fixează locul reprezentat și anume Reszlet. Felegvăroldalbol (Kolozsvăr). Din bibliografie aflăm că artistul a mai realizat studii ale acestei zone, fiind vorba despre o acuarelă intitulată Sub Cetățuie. Și aici predomină un sentiment romantic prin evocarea naturii fără a intra în substratul realității și a căuta alte efecte în afară de pitorescul zonei.1 Clujul a mai fost imortalizat pe pânză de către Venceslav Melka, însă sub altă formă, și anume cea a unei panorame, a unor ipostaze umane sau ale unor detalii de arhitectură. Prezentând un net caracter documentar, aceste lucrări de inspirație urbană au fost foarte apreciate din punct de vedere artistic, lucru dovedit de copierea lor de către Jolan Felszeghy și de răspândirea lor publicului larg.1 2 În cazul vedutelor asupra naturii întâlnim aceeași modalitate de tratare precum în studiile de copaci. Studiind la Viena și Dresda, Melka se încadrează în tiparul curentului artistic dominant al epocii. Acest program era asemănător cu cel al altor Academii precum cele de la Munchen sau Budapesta. În aceste institute au studiat majoritatea artiștilor transilvăneni ai perioadei, ceea ce a dus la uniformizarea modului de transpunere a mesajului plastic. Clasicismul era curentul dominant, caracterizat prin precizia conturului formelor și exactitatea redării acestora. Dintre artiștii transilvăneni îi amintim pe Constantin Lecca, Mișu Popp și Octavian Smigelschi. Acesta din urmă fiind student la Academia din Budapesta face o serie de călătorii de studiu în Munchen, Viena, Dresda reușind astfel să-și completeze cunoștințele cu ideologiile promovate de aceste instituții.3 Comparativ cu Melka, Smigelschi va părăsi aceste teme, trecând și la pictură monumentală. Ceea ce este interesant în această comparație e faptul că peisajele din perioada 1886-1890 ale pictorului sibian au un stil de tratare asemănător cu al unor peisaje din colecția Bibliotecii Centrale. Aici amintim un peisaj aflat la Muzeul Brukenthal din Sibiu semnat de către Smigelschi. Aceeași abordare a peisajului o regăsim în peisajul de mai sus. Lipsa detaliilor, accentul pus pe gruparea maselor, ritmicitatea dintre zone de umbră și zone de lumină duc la existența unor caracteristici comune între cei doi artiști și, implicit, la integrarea stilistică a lui Melka în mediul artistic transilvănean de la sfârșitul secolului al XIX-lea. Chiar dacă în acest peisaj este redată o parte din natură așa cum se găsea ea, Melka ne dă impresia unui desen echilibrat în care locul maselor este foarte bine calculat. 1 Acuareala amintită se află în colecția Gh. Isac, lucru ce-l aflăm de la Lăptoiu, Incursiuni în plastica transilvană, 27. 2 Lăptoiu, Incursiuni în plastica transilvană, 32. 3 Virgil Vătășianu, Octavian Smigelschi, (Ed. Meridiane, București 1982), 9-10. 230 Hermeneutica Bibliothecaria - Antologie Philobiblon - Volumul V V.Melka, [Peisaj] V. Melka, [Sat de munte] 231 Hermeneutica Bibliothecaria - Antologie Philobiblon - Volumul V Pe aceeași linie a compoziției cu elemente bine proporționate se înscrie și lucrarea Sat de munte. Este o temă des abordată de către artist, în această colecție aflându-se încă trei astfel de schițe ce par a fi studii ale aceluiași peisaj. Schița alăturată e mult mai elaborată și redă o imagine panoramică asupra unui sat aflat într-o depresiune muntoasă. Putem identifica după contur biserica și acoperișul câtorva case, toate fiind înconjurate de vegetație și încadrate de înălțimile unor munți. Compoziția se desfășoară pe întreaga suprafață, iar plasarea liniei orizontului foarte sus lasă cerului foarte puțin spațiu. Ceea ce este interesant la această lucrare este adnotația făcută de către Melka în limba cehă. El descrie, printr-un limbaj destul de ambiguu, cum ar trebui să arate lucrarea finită, ce culori ar trebui să folosească și unde anume să le pună. V. Melka, [Peisaj cu biserică de lemn] O lucrare mai elaborată este însă Peisaj cu biserică de lemn. Aici folosește mai multe tehnici precum creionul, creta albă și tușul negru. Creează un efect de picturalitate prin contrastul dintre creta albă și negrul tușului. Melka se află cu această schiță într-un alt stadiu artistic redând parcă freamătul și lirismul peisajului. 232 Hermeneutica Bibliothecaria - Antologie Philobiblon - Volumul V Nu realizează notații exacte ale formelor, ci vine cu tușul și delimitează acolo unde este nevoie câteva porțiuni pe care vrea să le scoată în evidență. Pune un accent deosebit în compoziție pe redarea bisericii de lemn și pe copacul din primul plan. Astfel personajele sunt conturate cu câte o linie fără a fi particularizate. Lucrarea aceasta se apropie prin tehnică și prin abordare mai mult de o acuarelă. Există în această colecție și câteva peisaje care diferă de cele menționate până acum. Peisaje ca Pressburg, Peisaj cu castel, Satul sau Ruinele unei cetăți aparțin unei alte etape de studiu caracterizându-se prin înregistrarea minuțioasă și foarte precisă a formelor, fără a fi interesat de crearea unei atmosfere. Putem presupune că au fost realizate în timpul călătoriilor de studiu pe care Melka le-a făcut în străinătate, după ce s-a stabilit în Transilvania1. V. . Melka, [Pressburg] Între acestea, singura lucrare în care autorul precizează locația unde a fost realizată este Pressburg (Bratislava). Realizată în spiritul academist, cu un duct foarte precis al liniei, lucrarea redă o panoramă asupra castelului și a locuințelor de la baza acestuia văzută dinspre Dunăre. Compoziția este echilibrată, cu o foarte clară perspectivă până în fundalul schiței. Se pune un accent deosebit pe toată partea în care e reprezentat orașul, subliniindu-se astfel punctul de interes al desenului. Primul plan și partea stângă, în care se află copaci, sunt doar sugerate, artistul apelând la o hașură și o linie slabe ca intensitate. Detaliile minuțioase pe care reușește să le redea pe hârtie îi trădează calitățile sale de bun grafician. 1 Sas Peter ne spune că după ce s-a stabilit în Transilvania, adică după 1870, Melka a mai facut călătorii de studii in strainatate, dar s-a întors tot in Ardeal. O perioadă mai lungă de timp a stat doar in Egipt, unde l-a insotit pe baronul Josika Miklos. Sas , „Melka Vince festOmuveszrOl”, 599-601. 233 Hermeneutica Bibliothecaria - Antologie Philobiblon - Volumul V V. Melka, [Peisaj cu sat] O realizare cam în aceeași manieră observăm și la panorama asupra unui sat. Nu cunoaștem unde anume a fost realizată această schiță, însă putem presupune ca este un peisaj din altă țară. Realizat în creion, cu o linie ce delimitează foarte exact volumele, peisajul ilustrează imaginea unui sat înconjurat de vegetație. Compoziția este formată din acoperișurile caselor (ceea ce denotă surprinderea satului de pe o înălțime) și din plopii care dau o ritmicitate desenului. Linia orizontului se află la mijlocul compoziției, conferind spațiu egal dezvoltării maselor cu cel al cerului. Aici nu regăsim reprezentarea bisericii, așa cum ea va deveni un laitmotiv în peisajele cu sate de munte realizate în Transilvania. Cea de-a doua categorie a colecției o reprezintă scenele de gen, fiind 6 la număr. Din aceste scene descoperim interesul lui Melka pentru tematica socială, îndeosebi cea a mediului românesc. El a imortalizat anumite obiceiuri si caractere ale țăranilor români sau ale altor popoare din regiune, cum ar fi țiganii. În privința tematicilor sociale românești se aseamănă cu Smigelschi care de asemenea nu a ezitat să se aplece asupra unor tradiții precum Boboteaza, Miruitul, sau Înmormântare românească.1 1 Vătășianu, Octavian Smigelschi, 29. 234 Hermeneutica Bibliothecaria - Antologie Philobiblon - Volumul V V. Melka, [Procesiune religioasă] La Melka găsim o scenă care reprezintă o procesiune religioasă. Artistul surprinde momentul în care personajele s-au oprit să se roage, două dintre ele fiind în genunchi, adoptând poziția de rugăciune, iar un personaj feminin reprezentat în picioare, citind dintr-o carte. Anumite elemente prezente în compoziție, cum ar fi praporii, ne sugerează că este vorba de o procesiune de înmormântare. Crochiurile persona- 235 Hermeneutica Bibliothecaria - Antologie Philobiblon - Volumul V jelor au o linie ce le definesc clar poziția în acel mediu. Melka utilizează hașuri pentru a le reda oamenilor vestimentația specifică. Fără a face studii de portret la figurile umane, pictorul reușește prin simple linii să-i individualizeze și să le transpună pe față trăirile interioare. Este o compoziție piramidală datorită dispunerii personajelor din prim plan, iar vârful ei este reprezentat de crucea dublă. Perspectiva este sugerată cu ajutorul elementelor structive cum ar fi diferența de tratare a volumelor, cele din fundal fiind abia schițate, dar și prin intensitatea scăzută a liniei de construcție. Nu avem definit clar locul desfășurării acestui ceremonial, pe artist interesându-l scena în sine. Prezența caroiajului de pe suprafața desenului este un demers care îl ajută pe artist în transpunerea exactă pe un plan de mai extins. Schița de mici dimensiuni l-a determinat pe Melka să apeleze la lipirea ei pe un suport mai rezistent. Acest artificiu ajută și la păstrarea mai bună a desenului, făcându-l mai puțin perisabil. V. Melka, [Șatra de țigani] Cele două scene din viața unor țigani surprind un alt tip de îndeletniciri. În Șatra de țigani artistul surprinde o scenă din viața de zi cu zi a unui popor nomad. Scena este complexă, cu personaje care au diverse ocupații. În primele planuri personajele sunt așezate pentru a nu bloca perspectiva înspre planurile mai îndepăr-tae. Atitudinile lor denotă o studiere aprofundată asupra pozițiilor iar aici putem menționa poziția șezândă cu spatele a bărbatului din dreapta, care are rolul de a închide compoziția. Și aici Melka individualizează cu mare finețe portretele personajelor. Scheletul de linii este prezent pentru a putea facilita transpunerea. În mod cert, toate schițele care prezintă o astfel de liniatură au corespondent un tablou finit. 236 Hermeneutica Bibliothecaria - Antologie Philobiblon - Volumul V V.Melka, [Scenă de dans] Tot din mediul țiganilor s-a inspirat și în realizarea acestui dans. Schema compozițională este asemănătoare cu cea din lucrarea precedentă, din punctul de vedere al dispunerii personajelor. Diferența constă în caracterul de spontaneitate ce reușește să îl surprindă. Utilizarea laviului îi facilitează, de asemenea, înregistrarea unui instantaneu. Artistul se rezumă la simple linii de grosimi diferite și doar pe alocuri la accentuarea zonelor de umbră. Este o compoziție închisă sub formă elipsoidală. Două personaje din primul plan sunt redate cu spatele pentru a rezuma compoziția doar la acțiunea de acolo. Partea centrală este lăsată liberă în mod intenționat pentru a pune accent pe dansul în sine executat de două femei. Rapiditatea execuției sintetizează formele lăsând să se observe și mai bine preocuparea pictorului pentru organizarea riguroasă a suprafeței dar și relațiile foarte bine calculate dintre personaje. Fără să apeleze la artificii de idealizare, Melka rămâne și în aceste scene de gen un interpret realist. Cu toate acestea printre preferințele sale, rămân scenele de vânătoare, care îl reprezintă în totalitate. Având ocazia să-l însoțească pe arhiducele Rudolf la câteva partide de vânătoare prin Carpații Meridionali, a reușit să cunoască îndeaproape toate ritualurile acestei practici. Printre lucrările cu această temă se numără: Vânătoare la Lacul Zănoaga, Vânătoare la Gurghiu, Vânătoare de capre și urși, Vânător de urs, Vânători de urs, Vânători de capre pe Retezat, Vânător de cocoș de muntex etc. Majoritatea acestor tablouri au fost expediate la castelul de la Laxenburg, însă artistul a realizat o serie de replici la cererea diferiților comanditari. 1 Titlurile lucrărilor le găsim enumerate de către Beu, România în arta pictorului Venczeslav Melka, 9, 13. 237 Hermeneutica Bibliothecaria - Antologie Philobiblon - Volumul V V. Melka, [Vânătoare de urși] O schiță pentru un viitor tablou, aflată în colecția analizată de noi este Vânătoare de urși. Melka surprinde momentul în care cortegiul aflat la vânătoare se bucură de reușita doborârii unui urs. Compoziția are formă piramidală, fiind lucrată extrem de minuțios. În centrul ei, vânătorul1 aflat parcă în glorie, își ridică pălăria în semn de mulțumire pentru reușita sa, iar cu cealaltă mână el arată înspre ursul mort. În partea dreaptă alte două personaje1 2 stau așezate și cu privirile îndreptate spre 1 Prin analogie cu tabloul Vânător de urși, descris de către Felszeghy Dezso, în care un vânător român este descris lângă prada sa, am observat același personaj și în schița noastră, motiv pentru care l-am numit vânător pe acel personaj. Felszeghy , „Melka Vince”, 599-601. 2 Putem presupune că unul dintre ei, mai precis cel care arată înspre urs cu degetul este arhiducele Rudolf, iar cel din spatele lui însuți pictorul. Această supoziție este făcută prin 238 Hermeneutica Bibliothecaria - Antologie Philobiblon - Volumul V vânător. În desen sesizăm și prezența a doi copii care vorbesc între ei despre reușita partidei de vânătoare deoarece unul dintre ei arată cu degetul înspre urs. Desenul este foarte bine lucrat și complex. Mai mult decât atât, gesturile pe care le fac personajele îi atribuie lucrării un simbolism mai mult extrinsec decât unul de profunzime. Deducem din gesturi bucuria reușitei, care a venit după o partidă destul de grea de vânătoare. Complexitatea hașurilor și precizia liniei care conturează personajele induc în lucrare impresia de atmosferizare. Figurile sunt bine individualizate, trădând alături de studiul mâinilor, educația sa academistă. Fundalul lucrării nu este tratat, artistul punând accent pe acțiunea în sine din primele planuri. Caroiajul trasat pe lucrare are același rol de a facilita transpunerea pe un suport mai mare. Lucrarea a fost făcută probabil în 1880, deoarece aflăm din bibliografie că Melka a făcut foarte multe desene în creion, cretă și acuarelă, la vânătoarea din acel an, organizată de către prințul Rudolf.1 Partidele de vânătoare sunt descrise de către Venceslav Melka într-un manuscris* 1 2 care se află tot la Biblioteca Centrală Universitară „Lucian Blaga” din Cluj-Napoca. De aici aflăm că după o partidă de vânătoare reușită, românii din anturajul prințului, fie dansau, fie făceau tot felul de jocuri.3 V. Melka, [Popas în timpul vânătorii] analogie cu informațiile întâlnite la Felszeghy Dezso, care în descrierea unui tablou îi amintește printre personaje pe arhiducele Rudolf și pe artist. Felszeghy , „Melka Vince” 599-601. 1 Sas Peter,„ Melka Vince festomuveszrOl”, 18. 2 BCU „Lucian Blaga”, Colecții special, Ms. 1841, Crown prince Rudolph of Austria's hunting parties in Transylvania, (sic!) [Cluj, 1901-1904], 21 f. 3 ,This is customary when the hunt is successful or when the track was difficult. When they had drunk their spirits, they began to dance their national Rumanian dance in which men alone dance... Sometimes the merriment takes another form; a witty fellow mounts a piece of rock uses it as a pulpit and preaches imitating the Popa (priest). Ms. 1841, f. 10- 11. 239 Hermeneutica Bibliothecaria - Antologie Philobiblon - Volumul V Din această serie pare a fi lucrarea Popas în timpul vânătorii. Este foarte sumar schițată, iar în partea stângă jos este un cadru cu câteva personaje. Compoziția însă diferă de cea mare, ea fiind organizată într-o elipsă. Pare a fi descris un joc, însă este destul de greu de ghicit, datorită lipsei detaliilor. Compoziția se desfășoară pe diagonală, având centrul de interes în mijlocul desenului. Liniile care conturează formele nu mai sunt concise, ceea ce denotă surprinderea unui instantaneu la care artistul nu a mai intervenit ulterior. Formele sunt stilizate și nu există o plasare temporală a acțiunii. Vedem în toate aceste schițe ce redau scene de gen un artist preocupat pentru eternizarea din punct de vedere realist al diferitelor activități sociale, sau obiceiuri. Vedem în el un foarte fin observator și un bun desenator. Cea de-a treia categorie o reprezintă cele trei planșe care redau studii. Sunt realizate în stilul clasicist definitoriu prin două elemente componente și anume: linia care are rolul doar de contura obiectele și hașuri care trebuie să confere plasticitate. V.Melka, [Studiu de animale] Acest studiu asupra unor bovine ni-l prezintă pe Melka un bun pictor animalier. Expresivitatea desenului și vitalitatea acestor trupuri de animale, precum și modul de hașurare, sunt realizate în maniera academistă. Aceste ipostaze diferite în care studia animalele îl ajutau pe artist să exerseze problemelr ridicate de mișcare sau de volum. Studiile erau folosite mai apoi în compoziții mai mari care cereau și 240 Hermeneutica Bibliothecaria - Antologie Philobiblon - Volumul V prezența acestor bovine. Astfel de studii erau obligatorii la orele de curs ale Academiilor ale acelui secol. Aici îl putem aminti și pe Smigelschi, care are o serie de astfel de schițe din perioada când studia la Academia din Budapesta1. Observăm, având un caz concret, faptul că programul clasicizant promovat în majoritatea instituțiilor era uniform aproape peste tot. /: Ifl U't 5 .< V. Melka, [Studiu de mână] Studiile de mâini, trădează de asemenea un spirit academist mai sobru. Putem observa aici precizia cu care sunt conturate formele mâinii, fără a exista retușuri. Zona din umbră a mâinii este hașurată urmărind formele anatomice, iar degetele sunt lăsate în lumină, fiind accentuate pe alocuri cu cretă albă. Trandafirul este și mai sumar reprezentat, însă cu un desen la fel de riguros. 1 Vătășianu, Octavian Smigelschi, 23. 241 Hermeneutica Bibliothecaria - Antologie Philobiblon - Volumul V O dată legat de Transilvania, Venceslav Melka și-a însușit particularitățile acestui mediu, atât din punct de vedere tematic cât și stilistic. Nu s-a integrat într-o anumită mișcare artistică, sau într-un grup de pictori, el a realizat atât ceea ce-l atrăgea cât și ceea ce i se cerea. Aruncând o privire asupra desenelor din colecția analizată observăm caracterul eterogen al lor, atât ca realizare cât și ca tematică. Îl găsim uneori un bun grafician, alteori un plastician și cum am văzut în ultimele desene, un academist. Știe să redea de la peisaje panoramice, la detalii de pădure și până la personaje în diferite scene de gen. Cu câteva din aceste schițe el aderă involuntar la mișcarea artistică de la sfârșitul secolului al XIX-lea din Transilvania, asemănându-se cu artiști precum Octavian Smigelschi. Aceasta se referă doar la asemănarea dintre modul de tratare al câtorva schițe realizate de Smigelschi cu unele peisaje ale lui Melka. Este vorba aici nu despre o influență reciprocă, sau despre o integrare într-un anumit curent, ci despre educația artistică primită de cei doi, care era aproape uniformă la Academiile din Budapesta, Munchen, Viena sau Dresda. Având ocazia să călătorească prin diferite locuri transilvane, a avut în același timp ocazia să ia contact direct cu acele realități, lucru ce i-a facilitat o înregistrare realistă a naturii. Chiar dacă putea să facă numai schițe, sau acuarele, el le transpunea ulterior într-o altă tehnică și pe o altă suprafață. De aceea schițele din colecția Bibliotecii sunt pline de spontaneitate, ele fiind înregistrarea directă a naturii sau a scenelor din viața cotodiană. Ele redau impresia primară a artistului la impactul cu motivul, uneori cu mici modificări. Scenele sale, deși realiste, pătrund în profunzimea subiectului, dar fără a se pierde în detaliile inutile. Cu ajutorul desenului, în aceste schițe creează o întreagă compoziție, de la conturarea formelor la hașuri și până la senzația de atmosferă conferită de unele scene. Artistul apelează în aceste lucrări de mici dimensiuni la o serie de artificii tehnice cum ar fi creta albă, tușul sau laviul. Creta albă dă vibrație suprafețelor, tușul, în special cel negru, ajută la accentuarea unor zone, iar laviul surprinde cel mai bine senzația de spontaneitate prin ductul sinuos al liniei. Fără a deveni un exuberant, Melka își păstrează și în aceste schițe linia naturalistă, uneori cu mici scăpări lirice. Concluzionând aici demersul studiului nostru, menționăm că toate argumentele aduse aici în favoarea desenelor lui Melka din cadrul Bibliotecii Centrale Universitare ,Lucian Blaga” vin să sublinieze valoarea lor în cadrul general al operei sale, dar și să îi particularizeze calitățile de bun desenator. 242 Hermeneutica Bibliothecaria - Antologie Philobiblon - Volumul V Anexă Catalogul lucrărilor lui Venceslav Melka din colecția BCU „Lucian Blaga” 1. Stampe XXV/93 d [Arbore: detaliu. S.l., s.a.] Creion, 200x270 mm. Inv. 3764/1959. Note: Pe verso: [Peisaj cu case]. Ex-libris tampon: „Az Erdelyi Nemzeti Muzeum Kezirattara”. 2. Stampe XXV/91 [Biserică de lemn. S.l., s.a.]. Creion, tuș și cretă, 147x181 mm. Inv. 3781/1954. Note: Ex-libris tampon: „Az Erdelyi Nemzeti Muzeum Kezirattara”. Semnat în cadru, dreapta jos „Melka”. Cu creion. 3. Stampe XXV/91 b [Gospodărie. S.l., s.a.]. Creion, 117x169 mm. Inv. 3787/1959. Note: Ex-libris tampon: „Az Erdelyi Nemzeti Muzeum Kezirattara”. Semnat în afara cadrului, dreapta jos „V. Melka”. Cu creion. 4. Stampe XXV/91 a [Interior de pădure. S.l., s.a.]. Creion și cretă, 181x131 mm. Inv. 3786/1959. Note: Ex-libris tampon: „Az Erdelyi Nemzeti Muzeum Kezirattara”. Semnat în cadru, dreapta jos „Melka”. Cu creion. 5. Stampe XXV/91 c [Negustor ambulant. S.l., s.a.]. Creion, 140x115 mm. Inv. 3785/1959. Note: Ex-libris tampon: „Az Erdelyi Nemzeti Muzeum Kezirattara”. 243 Hermeneutica Bibliothecaria - Antologie Philobiblon - Volumul V 6. Stampe XXV/93 a [Peisaj. S.l., s.a.]. Creion, 200x268 mm. Inv. 3766/1959. Note: Ex-libris tampon: „Az Erdelyi Nemzeti Muzeum Kezirattara”. Semnat în cadru, dreapta jos „V. Melka”. Cu creion. 7. Stampe XXV/95 [Peisaj. S.l., s.a.]. Creion, 309x240 mm. Inv. 3834/1959. 8. Stampe XXV/93 d [Peisaj cu case. S.l., s.a.] Creion, 200x270 mm. Inv. 3764/1959. Note: Pe verso: [Arbore: detaliu] Ex-libris tampon: „Az Erdelyi Nemzeti Muzeum Kezirattara”. Semnat în cadru, dreapta jos „V. Melka”. Cu creion. 9. Stampe XXV/100 [Peisaj cu castel. S.l., s.a.]. Creion, 115x182 mm. Inv. 3779/1959. Note: Ex-libris tampon: „Az Erdelyi Nemzeti Muzeum Kezirattara”. Semnat în cadru, dreapta jos „Melka”. Cu creion. 10. Stampe XXV/93 f [Peisaj cu detaliu de copac. S.l., s.a.] Creion, 200x266 mm. Inv. 3770/1959. Note: Semnat în cadru, dreapta jos „V. Melka”. Cu creion. Ex-libris tampon: „Az Erdelyi Nemzeti Muzeum Kezirattara”. 11. Stampe XXV/98 [Peisaj cu lac. S.l., s.a.] Creion, 142x226 mm. Inv. 3780/1959. Note: Ex-libris tampon: „Az Erdelyi Nemzeti Muzeum Kezirattara”. Semnat în cadru, dreapta jos „V. Melka”. Cu creion. 244 Hermeneutica Bibliothecaria - Antologie Philobiblon - Volumul V 12. Stampe XXV/92 [Peisaj cu ruine. S.l., s.a.] Creion, 135x325 mm. Inv. 3775/1959. Note: Pe verso: Pressburg. 13. Stampe XXV/94 [Peisaj cu sat. S.l., s.a.]. Creion, 235x310 mm. Inv. 3845/1959. Note: Semnat pe verso ,Melka V.”. Cu creion. 14. Stampe XXV/96 [Peisaj rural. S.l., s.a.]. Creion, 97x263 mm. Inv. 3776/1959. Note: Ex-libris tampon: „Az Erdelyi Nemzeti Muzeum Kezirattara”. Semnat în afara cadrului, dreapta jos ,V. Melka”. Cu creion. 15. Stampe XXV/97 [Peisaj: vedere panoramică. S.l., s.a.] Creion, 102x263 mm. Inv. 3774/1959. Note: Ex-libris tampon. : „Az Erdelyi Nemzeti Muzeum Kezirattara”. Semnat în afara cadrului „V. Melka”. Cu creion. 16. Stampe XXV/92 Pressburg. [Bratislava, s.a.]. Creion, 135x325 mm. Inv. 3775/1959. Note: Pe verso: [Peisaj cu ruine]. 17. Stampe XXV/91 d [Procesiune religioasă. S.l., s.a.]. Creion, 149x127mm. Inv. 3788/1959. Note: Ex-libris tampon: „Az Erdelyi Nemzeti Muzeum Kezirattara”. Semnat în cadru, dreapta jos „V. Melka”. Cu creion. 245 Hermeneutica Bibliothecaria - Antologie Philobiblon - Volumul V 18. Stampe XXV/93 g [Repaus în timpul vânătorii. S.l., s.a.]. Creion, 195x275 mm. Inv. 3767/1959. Note: Semnat în cadru, dreapta jos „V. Melka”. Cu creion. Ex-libris tampon: „Az Erdelyi Nemzeti Muzeum Kezirattara”. 19. Stampe XXV/93 Reszlet. Felegvâroldalbol (Kolozsvâr). [Cluj-Napoca, s.a.]. Creion și cretă albă, 267x222 mm. Inv. 3768/1959. Note: Ex-libris etichetă: „Az Erdelyi Nemzeti Muzeum Kezirattara”. Semnat în cadru, dreapta jos „V. Melka”. Cu creion. 20. Stampe XXV/93 c [Sat de munte. S.l., s.a.]. Creion, 200x267 mm. Inv. 3772/1959. Note: Pe verso: [Studiu de arbori]. Ex-libris tampon: „Az Erdelyi Nemzeti Muzeum Kezirattara”. Semnat în cadru, dreapta jos „V. Melka”. Cu creion. 21. Stampe XXV/93 i [Sat de munte. S.l., s.a.]. Creion, 200x265 mm. Inv. 3769/1959. Note: Semnat în cadru, dreapta jos „Melka”. Cu creion. Ex-libris tampon: „Az Erdelyi Nemzeti Muzeum Kezirattara”. Însemnări: „Cotatye / Svetla barevne branavite povrsek / zlutave skalky hole ve stinu sedive zluty. / v meste studene sedive zelyny stiny mure / prostredni hora zelena vecer svetlo zlute / pozadi stejno barevne / rano stromi stinave se delj vecer zlute / briliantne zeleny.”. Cu creion. 22. Stampe XXV/93 e [Sat montan. S.l., s.a.]. Creion și cretă, 200x260 mm. Inv. 3771/1959. Note: Ex-libris tampon: „Az Erdelyi Nemzeti Muzeum Kezirattara”. Semnat în cadru, dreapta jos „V. Melka”. Cu creion. 246 Hermeneutica Bibliothecaria - Antologie Philobiblon - Volumul V 23. Stampe XXV/101 [Scenă de dans. S.l., s.a.]. Laviu, 220x398 mm. Inv. 3777/1959. Note: Semnat pe verso „Melka”. Cu creion. Ex-libris tampon: „Az Erdelyi Nemzeti Muzeum Kezirattara”. 24. Stampe XXV/93 b [Studiu de animale. S.l., s.a.]. Creion, 200x268 mm. Inv. 3772/1959. Note: Pe verso: [Studiu de copaci]. Ex-libris tampon: „Az Erdelyi Nemzeti Muzeum Kezirattara”. Semnat în cadru, dreapta jos „V. Melka”. Cu creion. 25. Stampe XXV/93 c [Studiu de arbori. S.l., s.a.]. Creion, 200x267 mm. Inv. 3772/1959. Note: Pe verso: [Sat de munte]. Ex-libris etichetă: „Az Erdelyi Nemzeti Muzeum Kezirattara”. 26. Stampe XXV/93 h [Studiu de arbori. S.l., s.a.]. Creion, 200x265 mm. Inv. 3765/1959. Note: Ex-libris tampon: „Az Erdelyi Nemzeti Muzeum Kezirattara”. Semnat în cadru, dreapta jos „V. Melka”. Cu creion. 27. Stampe XXV/93 b [Studiu de copaci. S.l., s.a.] Creion, 200x268 mm. Inv. 3772/1959. Note: Pe verso: [Studiu de animale]. Ex-libris tampon: „Az Erdelyi Nemzeti Muzeum Kezirattara”. 247 Hermeneutica Bibliothecaria - Antologie Philobiblon - Volumul V 28. Stampe XXV/90 a [Studiu de mână. S.l., s.a.]. Creion, cretă albă 155x161 mm. Inv. 3784/1959. Note: Ex-libris tampon: „Az Erdelyi Nemzeti Muzeum Kezirattara”. Semnat în afara cadrului, dreapta jos „V. Melka”. Cu creion. 29. Stampe XXV/90 b [Studiu de mână. S.l., s.a.]. Creion, 130x173 mm. Inv. 3783/1959. Note: Ex-libris tampon: „Az Erdelyi Nemzeti Muzeum Kezirattara”. Semnat în afara cadrului, dreapta jos „V. Melka”. Cu creion. 30. Stampe XXV/102 [Șatra de țigani. S.l., s.a.]. Creion, 153x300 mm. Inv. 3778/1959. Note: Semnat în cadru, dreapta jos „V. Melka”. Cu creion. Ex-libris tampon: „Az Erdelyi Nemzeti Muzeum Kezirattara”. 31. Stampe XXV/99 [Vânătoare de urși. S.l., s.a.]. Creion, 194x184 mm. Inv. 3782/1959. Note:. Ex-libris tampon: „Az Erdelyi Nemzeti Muzeum Kezirattara”. Semnat în cadru, dreapta jos „V. Melka”. Cu creion. 248 Dimensiunea educativă a bibliotecii publice prin servicii de animație pentru copii Nicolina HALGAȘ Bibliotecar responsabil - Biblioteca Municipală „TeodorMurășanu” Turda Cuvinte cheie: biblioteci pentru copii, educație, animație culturală, atragere la lectură, ludotecă, utilizatori-copii, biblioterapie Rezumat :Structură formativă fundamentală în devenirea generațiilor, biblioteca publică constituie unul din spațiile cele mai adecvate pentru concentrarea forțelor favorizante educației. Bazat pe observațiile din ultimii ani, care dezvăluie cu regret existența la copii, și mai ales la adolescenți, a unei atitudini de indiferență și chiar de respingere față de actul lecturii, prezentul studiu propune metodologii pentru atragerea la lectură a utilizatorilor copii, printr-un program de antrenament creativ în care se interferează numeroase surse: texte, imagini, sunete, păpuși etc., la ludoteca secției pentru copii, organizată ca o zonă de pregătire a viitorului cititor și de apropiere a copilului de valorile spirituale prin carte. E-mail: nicolina_halgas@yahoo.com * Educația este punctul de unde pornesc toate drumurile vieții unei societăți: relațiile dintre oameni, munca desfășurată cu responsabilitate, rigoarea, buna înțelegere a evenimentelor, toleranța și exigențele necesare personalității umane pentru a se putea afirma liber, iar unul din spațiile cele mai adecvate pentru concentrarea forțelor favorizante educației este biblioteca. Fără a fi o instituție dedicată în exclusivitate copiilor, biblioteca publică este o structură formativă fundamentală în devenirea generațiilor, prin organizarea și funcționarea ei, iar rolul animației este de a le da oamenilor sentimentul apartenenței la o colectivitate dominată de valori și de a-i face să participe la evenimente care au semnificație pentru dezvoltarea umană. Secția pentru copii este un modul foarte important al bibliotecii publice pentru că aici se formează viitorii cititori, iar ciclul primar este perioada când putem să valorificăm cele mai de preț însușiri ale vârstei fragede: inventivitatea, imaginația proaspătă, curiozitatea neobișnuită care trebuie dirijată și spre lectură, aceasta fiind principalul factor de modelare a personalității. Observațiile din ultimii ani dezvăluie cu regret existența la copii, și mai ales la adolescenți, a unei atitudini de indiferență și chiar de respingere față de actul lecturii. Deși în cadrul procesului instructiv - educativ și prin activități extracuri-culare se urmărește dezvoltarea gustului și a interesului pentru lectură, se pare că nu 249 Hermeneutica Bibliothecaria - Antologie Philobiblon - Volumul V este suficient. Puterea stranie a display-ului și a tastaturii a ajuns să încovoaie spirite și să deformeze caractere, mai ales atunci când în mrejele ei sunt prinși copiii, la vârste incredibil de fragede. Se uită adesea că educația esențială și profundă se face prin lectură, prin asimilarea și interpretarea cuvântului tipărit. Biblioteca poate să vină în sprijinul școlilor cu alte mijloace și instrumente prin care copiii să descopere că lectura este, în fond, o călătorie spre propriul suflet, spre cunoaștere, autocunoaștere, spre descoperiri fantastice, iar atracția la lectură se poate exercita aici într-un mediu de diversitate în care se interferează numeroase surse: texte, imagini, sunete, păpuși etc. Ea poate astfel să sprijine școala în procesul de învățământ, nu ca o anexă a acesteia ci ca o completare pe un alt plan și în alt mediu în care personalitatea copilului să se poată afirma, să-l pregătească pentru viața socială și să-i permanentizeze ca cititori pe cei care trec pe o treaptă superioară de vârstă. Prezentul studiu propune metodologii pentru atragerea la lectură a utilizatorilor copii, prin activități de animație culturală bazate pe dezvoltarea formei tradiționale de inteligență, respectiv cea reflexivă, care își pierde tot mai mult din autoritate din cauza excesului de mesaje audio-vizuale. Aceste mesaje îi îndepărtează pe tineri de carte și de lumea interiorizată a textului fără de care nu poate exista modelare culturală și progres spiritual. Lectura are un potențial superior de a stimula descoperirea de sine și de a fi un inductor de reflexivitate. Societatea actuală din România ar putea fi evaluată și diferențiată de cea a altor țări și prin prisma trăirii și acoperirii nevoii de lectură și a modului de a citi, existând chiar, după aprecierea profesorului universitar dr. Ion Stoica, o relație între cantitatea și calitatea lecturii la scară socială și calitatea generală a vieții.1 De aceea, educația pentru lectură ar trebui să devină un imperativ general al educației, o cale înțeleaptă pentru traversarea tuturor tipurilor de crize, pentru că se întemeiază pe însușirile informației, iar informația reprezintă forța cea mai importantă din societate. Cine dorește o societate de oameni liberi și creatori trebuie să încurajeze lectura și să formeze cititori. De asemenea, sociologul american Alvin Toffler, menționat de profesor dr. Dumitru Bălăeț în articolul său Cultura, bibliotecile și dezvoltarea, stabilește, în lucrarea sa Consumatorii de cultură existența unei relații directe între cultură și dezvoltarea economică, socială, politică și morală. Această dezvoltare trebuie făcută, mai ales în epoca modernă și contemporană (și chiar se face în unele țări), pornind dinspre cultură către celelalte componente ale vieții sociale.1 2 Aplicarea metodelor propuse s-a făcut la ludoteca filialei Oprișani a Bibliotecii Municipale „Teodor Murășanu” din Turda, constituind elementele de diversificare a ofertei de servicii, tipurile de animație oferite aici diferențiindu-se de serviciile de acest tip oferite de biblioteci din aceeași categorie. Deoarece s-a propus ca filiala bibliotecii să pună accentul pe animație ca instrument cultural și pedagogic, a fost conceput un program de antrenament creativ la ludoteca secției pentru copii, 1 Ion Stoica, Spectatorul și cititorul, Biblioteca 11, ( 2005), 338. 2 Dumitru Bălăeț, Cultura, bibliotecile și dezvoltarea (II)-modelul american-, Biblioteca 8/9, (2008), 247. 250 Hermeneutica Bibliothecaria - Antologie Philobiblon - Volumul V aceasta fiind organizată ca o zonă de pregătire a viitorului cititor, de apropiere a copilului de valorile spirituale prin carte, ca un spațiu de familiarizare a preșcolarilor și școlarilor din ciclul primar cu practicile lecturii. Utilizatorii - copii au propriile lor preferințe, curiozități și nevoi, deseori învățând și jucându-se în condiții neobișnuite pentru adulți. Astfel, un turn, un trenuleț, un șarpe, o omidă, un spațiu decorat cu un covor viu colorat și perne cu personaje din basme sunt elemente importante de design unde copiii preferă să se joace și să citească. Acestea conferă varietate, utilitate și încurajează creativitatea. Pentru a înțelege mai bine modul de funcționare al unei ludoteci am efectuat mai multe vizite în asemenea instituții din Franța, în orașele Angouleme și Cognac, în perioada 12-20 iunie 2006, cu ocazia unui stagiu de informare la Salonul de Literatură din Cognac. Câteva observații și concluzii în urma vizitelor sunt prezentate în continuare, modul de funcționare al acestora fiind diferit. 1. Ludoteca Centrului Social și Cultural din cartierul Crouin al orașului Cognac. Acest centru face legătura între locuitorii cartierului și instituțiile orașului. Obiectivul principal al centrului este să păstreze liniștea în cartier și să-i integreze în societate pe locuitori acestuia. Populația majoritară este formată din emigranți. Centrul Social și Cultural are o ludotecă unde se organizează jocuri educative, de grup, pentru copii. Această structură primește copiii până la vârsta școlarității, însoțiți de unul dintre părinți. Părinții pot să-și petreacă timpul cu jocuri și diverse activități împreună cu copiii lor sau pot face schimb de experiență cu ceilalți părinți referitor la educația copiilor și, de asemenea, pot să primească consultanță de la persoane competente care lucrează în ludotecă. Copiii învață să evolueze în cadrul unui grup, fiind astfel pregătiți progresiv pentru intrarea la grădință. Această ludotecă nu împrumută jocurile la domiciliu, există educatori și educatoare care intervin în jocuri, introducând puțin câte puțin regulile de comportament în societate. În cadrul acestui centru există Casa Părinți - Copii (Maison Parents Enfants) care organizează numeroase activități sub formă de întâlniri, dezbateri, expoziții, ateliere de literatură, teatru, video. 2. La maison du temps libre Cognac Face parte din Asociația socioculturală ASERC, are o bibliotecă și o ludo-tecă. La ludotecă copiii pot să se joace singuri sau în grup, sau pot împrumuta jocurile acasă. Biblioteca asigură împrumutul cărților la domiciliul utilizatorilor și propune școlilor, centrelor de loisir și locuitorilor cartierului animații în jurul poveștilor și ateliere de literatură. Personalul instituției asigură, de asemenea, în parteneriat cu părinții și profesorii, sprijin în pregătirea școlară a copiilor, adaptat pentru fiecare situație, pentru a le favoriza reușita personală. Prin intermediul ludotecii, al bibliotecii și a tuturor animațiilor organizate, ASERC are rolul de a preveni delincvența în cartierele periferice ale orașului Cognac. Asociația luptă și împotriva analfabetismului și a excluderii sociale a locuitorilor. 251 Hermeneutica Bibliothecaria - Antologie Philobiblon - Volumul V 3. Ludoteca Saintes Este un spațiu dedicat în întregime jocului. Există două servicii: jocul în spațiul ludotecii și împrumutul de jocuri. Personalul ludotecii îi ajută pe copii și adulți (există și fond de jocuri pentru adulți) să utilizeze resursele instituției. Utilizatorii au posibilitatea să facă sugestii pentru achiziția de jocuri și au la dispoziție un caiet special pentru a-și exprima dorințele. Ludoteca participă la animațiile socio-culturale și educative locale și organizează manifestări specifice rolului pe care îl îndeplinește. Părinții și bunicii sunt invitați aici să se joace împreună cu copii lor, dar, în același timp ludoteca este și un spațiu neutru unde utillizatorii pot veni pur și simplu pentru plăcerea de a se juca. 4. Ludoteca „Rives de Charente” Angouleme Are o organizare asemănătoare cu cea din Saintes, împrumută jocuri pentru adulți și copii. Organizează foarte multe animații pentru copii preșcolari, inclusiv pentru cei cu diverse dizabilități. Se primesc zilnic clase de copii însoțiți de educatori sau învățători. Am asistat aici la o animație specială realizată de o muziciană, având ca subiect natura. În cadrul unei expoziții despre natură s-au improvizat, sub formă de joc, mici cântece, diferite instrumente muzicale, sunete ale naturii, ploaia, vântul, zgomote făcute de diferite animale. În cursul vizitelor efectuate am aflat informații referitoare la Carta ludote-cilor publice din Franța, fișa de descriere a jocurilor, tipurile de jocuri existente, fișa pentru utilizatori, indicii de clasificare ai jocurilor, resursele financiare ale unei ludoteci publice. * Pentru a stabili cu exactitate care este rolul unei ludoteci este necesară și o analiză a funcțiilor cunoscute pe care le are jocul. După Cristian Cheșuț, se pot identifica:1 a) Funcțiile principale ale jocului: 1) Organizatorică: Jocul permite învățarea unei bune gospodăriri a timpului și a acțiunilor, construirea unei strategii cu ajutorul căreia, prin intermediul regulilor impuse și învățate, să se ajungă la atingerea scopurilor, deci a victoriei. 2) Motivațională: Motivația poate fi morală (succes, apartenența la un anumit club sau echipă, distracția etc.) sau materială (premii) și de multe ori este cunoscută de jucători înaintea începerii jocului. Nimic nu este mai eficient decât succesul, acesta fiind factorul care formează, menține și stimulează în cel mai înalt grad motivația, iar jocurile facilitează, fără îndoială, obținerea succesului. 3) Didactică: Jocurile fac posibilă dezvoltarea multilaterală a individului care se joacă, formează și dezvoltă anumite deprinderi specifice vârstei, care odată cu trecerea timpului și în condițiile unei educații corecte, intensive și bine canalizate, pot transforma aceste deprinderi în virtuți. 1 Cristian Cheșuț, Ludeo, Ergo Sum.Păpuși, mingi, teorii (Cluj-Napoca: Editura Limes, 2005), 24-26. 252 Hermeneutica Bibliothecaria - Antologie Philobiblon - Volumul V 4) Cognitivă: Prin joc se acumulează, se sistematizează și se sintetizează, mai mult sau mai puțin conștient, cunoștințe și experiențe noi despre lumea înconjurătoare. Pe de altă parte, cel care se joacă își demonstrează în joc și prin joc anumite calități și trăsături individuale (capacitatea de a fi conducător de joc, de echipă sau lider de opinie, spiritul de echipă, spiritul de sacrificiu, gândirea, rapiditatea luării unor decizii etc.) care îl fac „superior” în ochii coechipierilor, de temut în ochii adversarului și idol în inima suporterilor. 5) Educativă: Jocul duce la formarea unui sistem propriu de valori și a unor norme de comportament față de coechipieri, adversari și publicul spectator. Principiile de comportare cuprinse în regulile de joc îi învață pe participanți cum să se manifeste în diferite împrejurări, atât în timpul jocului cât și în situații similare din viață; îi stimulează să caute soluțiile optime și să le aplice în momentele oportune. Fiind o formă liberă de instruire, jocul generează pe parcursul desfășurării lui interacțiuni diferențiate între toți participanții, care la rândul lor trădează diferite tipuri de comportamente: pozitive (respectarea regulilor de joc, a adversarului, a spectatorului, fair-play-ul, colegialitatea, solidaritatea, loialitatea, generozitatea, acceptarea demnă a înfrângerii etc) sau negative (individualismul, vedetismul, înșelăciunea, jignirea sau ridiculizarea adversarului, lipsa de fair-play, egoismul, fățărnicia etc.) b) Funcțiile secundare ale jocului: 1) Înlătură plictiseala cauzată de lipsa de acțiune fizică sau mentală, introduce elemente pe care mediul nu le oferă, elimină o parte din energiile creative. 2) Este o formă de loisir, factor de destindere. Prin eliberarea din constrângerile sociale, implicit ale muncii, eliberează și canalizează noi surse de energii. Cercetând istoria civilizației omenești se observă că jocul și munca formează cele două fețe ale activității umane. 3) Jocul este factor de manifestare socială, bază a unor activități de mai târziu: stimularea, promovarea și menținerea tendințelor sociale la copii și adulți prin manifestări specifice: jocuri colective, șezători, carnavaluri, reuniuni etc. 4) Oferă satisfacție care nu depinde de un rezultat final, concret. Este o activitate care nu urmărește alt scop decât buna sa desfășurare. 5) Jocul este agent de transmitere a ideilor, obiceiurilor, miturilor, ritualurilor, a legendelor, cântecelor și dansurilor tradiționale, a întregului tezaur spiritual al unei etnii sau a unui popor. 6) Orice manifestare ludică stă sub semnul ritualului, și invers orice manifestare rituală are un caracter ludic. Analizând funcțiile jocului, prezentate mai sus, rezultă următoarele roluri ale unei ludoteci: - Situarea jocului și a jucăriei în centrul oricărui proiect și a oricărei acțiuni întreprinse în ludotecă; - Promovarea activității de joacă și participarea la plăcerea de a se juca; 253 Hermeneutica Bibliothecaria - Antologie Philobiblon - Volumul V - Favorizarea și promovarea jocului liber (alegerea liberă a jocurilor, a partenerilor de joc); - Ludoteca permite, prin intermediul jocului, într-un spațiu de socializare cu persoane care nu fac parte „din familie”, însușirea codurilor elementare asupra proprietății: „ceea ce este al meu și ceea ce nu-mi aparține”; - Anticipare și pregătire în vederea depășirii dificultăților pe care le ridică viața; - Garantarea respectării regulilor jocurilor, garantarea respectării regulilor instituției, educarea pentru respectul între partenerii de joc; - Însușirea regulilor elementare ale vieții în societate prin intermediul relației particulare care permite jocul cu ceilalți: copii, părinți participanți, alți adulți; - Dezvoltarea responsabilității, dezvoltare de comportamente sociale favorabile; - Dezvoltarea prin joc a sensibilității vizuale, auditive, a atenției, gândirii, limbajului fonetic, imaginației, senzațiilor, emoțiilor, perceperii și reprezentării, memoriei, deprinderii, capacității de generalizare și abstractizare, puterii de anticipație etc.; - Încurajarea spontaneității; - Verigă între trecut și viitor, jocurile păstrând zestrea genetică și culturală a civilizației umane; - Asigurarea accesului la bunuri materiale și culturale pentru copii și familii cu venituri mici sau lipsiți de venituri, favorizând dezvoltarea normală a copiilor și prevenind riscurile excluderii sociale; - Educație pentru integrarea în societate și prevenirea delicvenței prin crearea obișnuinței de a respecta reguli și regulamente, de a respecta partenerii de joc; - Prin intermediul jocului, ludoteca favorizează pentru adulți crearea stării ludice, retrăiri ale unor emoții primare, amintirea experiențelor ludice infantile și fericiri proprii universului lor și prin acestea, destindere și eliberare de tensiuni și energii negative; - În relațiile dintre adulți jocul contribuie la evacuarea tendințelor incompatibile cu necesitățile sociale; - Valorificarea patrimoniului ludic prin crearea unei colecții de jocuri din diferite epoci și diferite culturi; - Dezvoltarea spiritului critic al utilizatorilor prin posibilitatea de a experimenta o multitudine de jocuri; În concluzie, ludoteca favorizează: Experimentarea; Socializarea; Educația; Integrarea în colectivitate; Însușirea culturii, jocul fiind izvor al tuturor experiențelor culturale; Destindere și eliberarea tensiunii psihice Se constată că ludoteca reprezintă în primul rând un loc de primire, de plăcere, destindere, de petrecere agreabilă a timpului liber și în același timp de socializare, de comunicare, de prevenire a încălcării regulilor de viață în societate și de integrare în colectivitate. Activitatea de joacă, deși i se atribuie cel mai adesea un caracter frivol, s-a dovedit însă a fi un instrument formidabil: jocul este indispensabil dezvoltării psiho- 254 Hermeneutica Bibliothecaria - Antologie Philobiblon - Volumul V motorii a copiilor, este esențial pentru păstrarea echilibrului psihic în adolescență și chiar la vârsta adultă, favorizând dezvoltarea imaginației, a creativității și eliberarea de tensiune psihică. Pe baza studiilor efectuate s-a stabilit ca în cadrul filialei bibliotecii din cartierul Oprișani ludoteca să fie parte componentă a secției pentru copii și să se experimenteze o îmbinare a ofertei bibliotecilor publice cu jocurile educative, pentru a-i apropia pe copii de carte și a le trezi interesul pentru ea. Aceasta i-ar putea antrena într-o mulțime de activități având rol benefic asupra personalității lor. Prin urmare, în spațiul ludotecii totul pleacă de la carte și lectură, în jurul cărții dezvoltându-se un complex de activități care contribuie la integrarea socială și la educarea copiilor. Armonizarea între carte și joc duce la crearea unei ambianțe în care copii învață ceva fără să-și dea seama, cu plăcere și fără efort, iar obișnuindu-se cu asemenea practici vor manifesta curiozitate intelectuală, se vor dezvolta mai repede și mai complet și nu se vor mai simți niciodată intimidați de bibliotecă. Prin practicarea jocurilor, copiii interacționează, preiau și schimbă roluri, acest aspect constituind o activare cognitivă, afectivă și motric-emoțională. În funcție de reacțiile lor în timpul jocurilor se validează sau se sancționează comportamente în vederea formării simțului estetic și civic. De asemenea, activitatea în grup cu copiii reprezintă un mijloc de socializare, formare și dezvoltare a personalității acestora. Programul cultural a fost propus grădinițelor și școlilor din cartier, vârsta școlarității, ca perioadă a fanteziei, imaginației, visării și jocului, fiind cea mai favorabilă pentru formarea personalității copilului prin literatură. În ultimii ani s-a observat o scădere a interesului față de lectură în orașul nostru, și nu doar aici, interesul copiilor și chiar al adulților pentru a citi o carte fiind „furat” de televizor, jocurile video și calculator. Unii părinți nu mai reprezintă un model pentru copii, din acest punct de vedere, pentru că nici ei nu citesc, în unele familii fiind tot mai rar, sau chiar inexistent, gestul de a citi o carte, de a intra într-o bibliotecă, într-o librărie, sau de a-și constitui o bibliotecă proprie. Conform studiilor realizate în anii 2005 și 2006 de către Centrul de Studii și Cercetări în Domeniul Culturii și Metromedia Transilvania, cu finanțare din partea Ministerului Culturii și Cultelor, publicate sub forma Barometrului de consum cultural, se constată că literatura, filmele artistice și muzica de calitate nu sunt la mare căutare. Ultimul studiu a fost realizat în perioada noiembrie - decembrie 2006, pe un eșantion de 1.485 de persoane cu vârsta de peste 15 ani, și are o marjă de eroare de +/-2,9%.1 Conform acestui studiu consumul cultural este mai intens decât în anii trecuți, dar rămâne plasat într-o zonă superficială, dominată de produse mediocre, de televizor și radio, constatându-se un acces ridicat la o informație TV diversă. Astfel, românii se uită la comedii și telenovele, ascultă muzică populară și manele și citesc cu predilecție literatura de consum (romane de dragoste și de aventuri). Studiul mai arată că 44% dintre români nu urmăresc deloc emisiunile culturale. Unul dintre punctele surprinzătoare ale sondajului este acela că 15% din români nu știu să numească nici măcar un singur autor român de literatură, iar 1 http://www.culturanet.ro/ ,(20 mai 2009). 255 Hermeneutica Bibliothecaria - Antologie Philobiblon - Volumul V 54,1% nu cunosc nici un nume de autor străin. 11% nu cheltuiesc deloc bani pe activități culturale, iar suma medie alocată de familii pentru consumul cultural este 45 de lei. 35% dintre români nu citesc deloc literatura, acesta fiind unul dintre domeniile cele mai prost reprezentate în obiceiurile de consum cultural din țara noastră. Dintre cei care citesc, cea mai mare parte preferă cărțile de dragoste (15,6%), apoi cele de aventură (15,4%), polițiste (12,9%), clasicii români (12,2%) și romanele istorice (11,7%). Cărțile clasicilor internaționali sunt citite doar de 6,7% dintre respondenți, iar cele science fiction de 5,5%. Preponderența rămâne, ca și în barometrul din 2005, literatura de consum (romane de dragoste, aventuri sau polițiste), cu un total de 43,9%. 14,5% dintre români nu au nici o carte în casă, 22,3% au între una și 20, 16,3% au între 21 și 50 de volume, 17,2% au între 51 și 100 ; 17,4% au între 101 și 500, iar 6,3% au declarat că au peste 500 de cărți în casă. Comparativ cu UE achizițiile de cărți și enciclopedii din țara noastră sunt sub nivelul celorlalte țări. Singurul segment comparabil cu țările UE, din punctul de vedere al mărimi bibliotecii, este cel al colecționarilor de cărți. Activitățile culturale cele mai populare din România diferă substanțial față de cele din Uniunea Europeană. În timp ce cinematograful, bibliotecile și vizitarea muzeelor predomină în UE, în România sărbătorile publice și spectacolele de muzică sunt predominante. În rândul elevilor de liceu (15-18 ani) situația este îngrijorătoare. Biblioteca nu se numără printre preferințele lor. Din 2300 de elevi chestionați de Centrul de Sociologie Urbană și Regională împreună cu Centrul de Studii Media și Noi Tehnologii de Comunicare din București, 46,6% preferă să își petreacă timpul prin recreație în aer liber, 13 % fac sport, 9,1% se joacă pe calculator și doar 8,6% citesc sau învață; 6,9% își petrec timpul liber la televizor și 4,9% ascultă muzică. Intervievații au menționat ca scriitori români preferați doar autorii canonici studiați la școală; 8,5% nu au putut indica nici un autor român de literatură. În eșantionul de 2300 de elevi chestionați 44,7% nu citesc beletristică, iar ceilalți, în procente minimale (până la 7%) pot aminti doar titluri din bibliografia obligatorie pentru examenul de bacalaureat; în materie de poezie 9,1% refuză lectura textului liric, Mihai Eminescu fiind singurul poet menționat de 34,25 dintre chestionați. Într-o astfel de situație, sintagme precum „criza lecturii” și „moartea cititorului adolescent” sunt în mare măsură justificate, iar utilizarea PC-ului, în alte scopuri decât didactice, surclasează lectura. Desigur că lumea virtuală oferă și o serie de avantaje, cum ar fi: dezvoltarea abilităților tehnice de operare pe calculator, dezvoltarea fanteziei și curiozității, a comunicării rapide și a exprimării directe și neinhibate, a nivelului de informare în legătură cu ceea ce se întâmplă în lume. De asemenea, lumea văzută pe ecranul calculatorului este o realitate audio-vizuală fascinantă care trimite mesaje senzoriale spre copil, modelându-i cunoașterea.1 1 Horea Frunză, Copilul și călătoria în lumea virtuală, Biblioteca Bucureștilor, anul VI, nr.6, (2003), 29. 256 Hermeneutica Bibliothecaria - Antologie Philobiblon - Volumul V Cântărind însă și dezavantajele utilizării intense de la o vârstă fragedă, care se referă la: pierderea formei tradiționale de inteligență reflexivă, fapt datorită căruia copilul atașat de ecranul calculatorului nu mai este pasionat de informațiile depozitate în cărți de-a lungul timpului, atrofierea orientării în timp, comunicarea numai pe orizontală în detrimentul comunicării între generații, lipsa dezvoltării atitudinii sentimentale și emoționale, lumea de pe ecranul calculatorului fiind o realitate rece, utilizarea unui vocabular sărac și a expresiilor vulgare, informarea neselectivă, accesul la mesaje agresive, pornografice, rezultă importanța pe care o are educația ce se poate face în bibliotecă prin carte, lectură și joc. Psihologii vorbesc chiar despre “un fenomen de spălare a creierului” și de atrofierea funcțiilor cerebrale, generația atașată de calculator fiind numită “generația @”.1 Deoarece 70 % din cunoștințele necesare unui om se asimilează până la vârsta de 7 ani, copiii crescuți în medii familiale și sociale defavorabile au dificultăți școlare greu de depășit și evoluează greu. Insuccesele îi descurajează și îi margi-nalizează, iar în adolescență, când fondul psihologic este instabil, resentimentele și complexele de inferioritate îi pot împinge spre acte antisociale. De aceea, biblioteca, în calitatea ei de instituție de cultură cu rol important în viața comunității, încearcă să contribuie la corectarea acestei stări de lucruri, trezind interesul copiilor pentru lumea fascinantă a cărții. Ea îi poate atrage și le poate oferi o modalitate de evaziune pozitivă, o formă agreabilă de cunoaștere, educația făcându-se aici cu mai puțin efort din partea copiilor. Este adaptată nivelului lor și îi poate ajuta să obțină satisfacții, poate până atunci necunoscute.1 2 Programul de animație se desfășoară conform unei planificări a grupelor de grădiniță, respectiv a claselor ciclului primar. Biblioteca a încheiat parteneriate educațional-culturale cu instituțiile de învățământ locale pentru derularea acestor animații, dar și a altor activități propuse de bibliotecă sau de instituțiile de învățământ. Alegerea temei se face cu consultarea cadrului didactic însoțitor, iar modul de desfășurare depinde de nivelul grupei/clasei și de reacțiile copiilor. Acest program cuprinde: a. Lecturi și jocuri educative Sunt animații care combină lectura poveștilor cu jocurile, acestea din urmă organizându-se întotdeauna plecând de la povestea lecturată. Ele au ca scop, pe lângă obișnuirea copiilor cu biblioteca și cu modul de organizare al acesteia, educația intelectuală prin înțelegerea textelor citite, formularea de opinii critice și judecăți personale, îmbunătățirea comunicării orale, formarea obișnuinței de a citi. La toate acestea se adaugă educația civică prin respectarea regulilor jocului și a partenerilor de joc, înțelegerea apartenenței și utilizării comune a jocurilor și cărților bibliotecii, a 1 Ibidem, 29. 2 Gheorghe Buluță, Sultana Craia și Victor Petrescu, Biblioteca azi.Informare și comunicare ( Târgoviște: Editura Bibliotheca, 2002), 58. 257 Hermeneutica Bibliothecaria - Antologie Philobiblon - Volumul V respectului față de bunurile comune, înțelegerea și respectarea regulilor bibliotecii (îngrijirea și returnarea la timp a cărților). Importanța lecturii în aceste animații este dată de o serie de aspecte pe care aceasta le implică: - aspectul cognitiv, prin lectură îmbogățindu-se cunoștințele despre lume, despre realitate; - aspectul educativ, lectura contribuind esențial la educarea etică și estetică a copiilor; - aspectul formativ, lectura având drept consecință formarea și consolidarea deprinderilor de muncă intelectuală, dezvoltarea gândirii, a imaginației, a capacității de exprimare corectă și expresivă. Alegerea textelor pentru lectură se face cu consultarea cadrelor didactice, în funcție de vârsta participanților, ținând cont de accesibilitatea lor și punând accent pe textul narativ din sfera îndrăgită de copii. Efectul animațiilor de acest tip trebuie să fie cel de transformare a copiilor din ascultători de lectură în cititori conștienți și statornici. Referitor la joc, acesta a fost inclus în animațiile bibliotecii deoarece, după părerea psihologilor, prin joc, copilul dezvoltă relațiile de comunicare, capacitatea de observație și pune în aplicare o serie de norme sociale și reguli, ceea ce constituie un factor important în socializarea lui. În toate jocurile intervin și se exersează capacitățile psihice, elementele creative, mobilitatea, flexibilitatea, comprehensiunea gândirii, capacitatea de imaginare a unor noi soluții și aplicarea celor care au fost memorate și care și-au dovedit eficiența. Activitatea ludică constituie un teren fertil prin care se pot evidenția, exersa și dezvolta trăsăturile de personalitate. După modul cum se adaptează și se integrează în joc, după respectarea regulilor de joc și a acțiunii celorlalți participanți, după felul în care cooperează și îndeplinește sarcinile jocului se poate aprecia moderația și condescendeța, voința și perseverența, spiritul de observație și de atenție, calmul, capacitatea de organizare. Se poate astfel acționa pentru corectarea unor deprinderi negative de comportament și pentru încurajarea și dezvoltarea normelor de conduită morală și a spiritului de echitate. Prin urmare, jocul copiilor nu poate fi ignorat, el trebuie orientat în scopuri constructive pentru a modela pozitiv personalitatea lor în formare. Pentru anul în curs au fost propuse următoarele variante care se pot desfășura oricând, în limitele programului zilnic al filialei, în funcție de preferințele și vârsta participanților. b. Crearea de jocuri de vocabular plecând de la o poveste Grup țintă: copii cu vârsta de 7 - 8 ani. Obiectiv: Îmbogățirea vocabularului Se lipesc mici imagini decupate, reprezentând aspecte dintr-o poveste citită anterior grupului de copii, în dreptul unor grile de cuvinte încrucișate. Copiii trebuie să scrie cuvintele corespunzătoare imaginilor pe verticală și orizontală și să găsească cuvinte ascunse. 258 Hermeneutica Bibliothecaria - Antologie Philobiblon - Volumul V c. Povestea cu puzzle Grup țintă: copii cu vârsta de 4-7 ani Obiective: Dezvoltarea spiritului de observație; Dezvoltarea capacității de memorare. Utilizarea cărților cu puzzle și a cărților tridimensionale din dotarea ludotecii; lectura poveștii și jocul. d. Să ne jucăm de-a biblioteca Grup țintă: copii cu vârsta peste 7 ani. Obiective: Descoperirea varietății cărților; formarea obișnuinței frecventării bibliotecii; Înțelegerea și învățarea modului de utilizare al bibliotecii. Copiilor li se dau explicații asupra modului de organizare a bibliotecii, modul de aranjare a cărților, cum se caută o carte în raft, cum se caută o carte în catalog, unde se scrie autorul, ce este editorul, ilustratorul, colecția, cum ajunge cartea de la librărie la bibliotecă, care este diferența dintre librărie și bibliotecă, ce cărți ar dori să existe în bibliotecă). Copiii sunt invitați apoi să identifice singuri, pe cărți, cele discutate (autor, ilustrator, etc), să caute o carte în raft, să caute o carte la catalog. e. Ora de povești Grup țintă: copii cu vârste între 4-9 ani. Obiective: Crearea unei atmosfere care stimulează dorința de a citi; Descoperirea varietății modurilor în care povestea este înțeleasă. Se citesc lecturi educative dar atractive, amuzante, care apoi se discută cu copiii - personajul preferat, atitudini, comportamente ale personajelor, concluzii). Nu se pun întrebări didacticiste la care copiii trebuie se răspundă printr-o formulare standard. Acest stil este plictisitor pentru copii, îi închistează și nu le mobilizează sentimentele. Se pun întrebări scurte, fără notă forțată, care îi mobilizează, făcându-i să gândească asupra cărții citite, și care îi ajută să găsească răspunsurile în mod independent Se pot crea apoi jocuri plecând de la o frază cheie a poveștii. Aceasta se poate citi în diferite moduri, pe rând, de către copii: pe un ton hilar, furios, plângăreț, înfricoșat; cântând; în ritm lent, rapid etc. f. Ziua jocului de construcție Grup țintă: copii cu vârste între 4-9 ani Obiective:Dezvoltarea gândirii prin rezolvarea unor probleme de joc; Creșterea capacității de concentrare a atenției, educarea persistenței și a voinței; Formarea de deprinderi și priceperi. Se combină cu lectura unei povești adaptate. (Ex: dacă se construiesc animale se citește o poveste despre unul din animalele construite). g. Ziua jocului didactic Grup țintă : copii cu vârste între 7-10 ani Obiective : Facilitarea procesului de asimilare, fixare și consolidare a cunoștințelor; Dezvoltarea memoriei, atenției, spiritului de observație, cultivarea obișnuinței cu munca intelectuală; Echilibrarea procesului de învățare și a activității de joc. În funcție de tipurile de jocuri din colecția ludotecii, se aleg variante care se pot combina cu lectura unei povești. 259 Hermeneutica Bibliothecaria - Antologie Philobiblon - Volumul V h. Ziua jocului de logică și perspicacitate Grup țintă: copii cu vârste între 8-10 ani Obiective: Dezvoltarea gândirii flexibile; Dezvoltarea capacității de analiză și autoapreciere, a capacității de imaginare a soluțiilor. Educarea onestității și a corectitudinii în comportare. Aceste jocuri se combină cu dezlegarea de ghicitori. i. Joc text-imagine Grup țintă: 5-9 ani Obiective: Dezvoltarea imaginației și a gândirii logice; Înțelegerea relației dintre text și imagine. Se alege o carte cu ilustrații, după lectura acesteia se discută cu copiii fiecare imagine pentru a vedea dacă imaginea și textul spun același lucru. Se maschează textul unei cărți ilustrate, li se arată pe rând imaginile copiilor, iar ei trebuie să își imagineze un text pentru fiecare dintre acestea, în funcție de ceea ce le sugerează. La sfârșit se citește textul original și se explică copiilor aportul textului față de imagine. Se fotocopiază textul și imaginile unei cărți. Se separă și se distribuie copiilor, unii primesc text, alții imagini. Trebuie să găsească fiecare textul corespunzător imaginii, iar în final povestea trebuie așezată în ordinea normală a paginilor și ilustrațiilor. Nu au fost selectate de către participanți variantele 7 și 8, acestea fiind considerate mai grele, iar timpul petrecut la bibliotecă (în general 1 oră) prea scurt pentru desfășurarea lor. Cele mai îndrăgite activități au fost “Ora de povești” și “Povestea cu puzzle “. S-a propus chiar achiziția pentru ludotecă a puzzleuri-lor de dimensiuni mari și a celor cu mai multe piese. Pentru anul școlar următor, un cadru didactic colaborator a propus organizarea unui campionat de Scrabble și a unuia de Puzzle. Efecte observate asupra copiilor participanți : - Copii care nu au obișnuința comunicării și exprimării libere au fost capabili să povestească singuri ceva din ceea ce s-a citit; - Au regăsit cu bucurie în ilustrații reprezentări ale unor lucruri cunoscute anterior și au pus întrebări pentru a cunoaște mai în profunzime și pentru ași satisface curiozitatea; Menținerea interesului îi va impulsiona să dorească să citească singuri cărțile care le dau răspuns la întrebările pe care și le pun; - Unii copii au răspuns precis la întrebările puse și au gândit singuri răspunsul la unele întrebări, prin urmare lectura îi învață să-și exprime gândurile în mod logic, în propoziții închegate, fiind un stimulent puternic pentru dezvoltarea gândirii și a vorbirii; - Lecturile care i-au captivat și curiozitatea de a ști mai mai mult au contribuit la exersarea, orientarea și concentrarea atenției asupra subiectului cărții. În acest fel, se deprind să asculte cu atenție, să analizeze lucrurile la nivelul posibilităților lor și să-și formuleze anumite răspunsuri; - Copiilor din clasa I și a II-a le plac foarte mult ghicitorile, realizând adevărate întreceri în ghicirea răspunsurilor; Sunt la fel de încântați de 260 Hermeneutica Bibliothecaria - Antologie Philobiblon - Volumul V poveștile despre viața animalelor sau de cele hazlii, care redau mici întâmplări din viața de școlar; - În discuțiile despre personaje au fost capabili să sesizeze corect aspectele pozitive și negative din trăsăturile acestora, recunoscându-și chiar unele din obiceiurile lor negative; înțelegerea necesității corectării acestor trăsături prin discuții purtate în jurul lecturii poate contribui la prevenirea sau înlăturarea lor; - În jocul de-a biblioteca au fost încântați să execute micile sarcini încredințate, repetarea activității va duce la formarea deprinderilor de căutare la raft și la catalog; - Copiilor le plac jocurile de construcție după model. Ei se străduiesc să câștige aprecierea adultului care îi îndrumă și căruia îi cer părerea pe tot parcursul jocului ; Se bucură foarte mult când sunt încurajați și lăudați. Astfel crește rolul instructiv al jocului și pot să apară momente importante de creație în activitatea ludică; Atelier de creație 5 Scopul acestei animații este atât dezvoltarea gustului pentru lectură și a deprinderilor de mânuire corectă a cărților, cât și stimularea, dezvoltarea și manifestarea potențialului creativ al participanților, cultivarea motivației pentru creație, încurajarea inventivității și exprimării libere a copiilor. Se desfășoară pe toată durata anului școlar, începând cu luna octombrie, iar pentru fiecare lună au fost propuse câte două variante, la alegere. 1. Să inventăm o poveste. Perioada de desfășurare: octombrie-noiembrie Grup țintă: copii cu vârsta peste 6 ani Obiective: Jalonarea inventării unei povești; Dezvoltarea imaginației; Transformarea unei povești foarte cunoscute de toți copiii participanți. Se recitește mai întâi povestea. Se propune copiilor inventarea unei noi versiuni a poveștii. Exemple: schimbarea locului/spațiului de desfășurare; transformarea personajelor bune în rele; înlocuirea personajelor (ex. Personajele animale se pot înlocui cu personaje obiecte); se poate imagina o continuare a poveștii; se pot amesteca două sau mai multe povești. 2. Să confecționăm o carte deosebită, de formă neobișnuită Perioada de desfășurare: octombrie-noiembrie Grup țintă: copii cu vârsta peste 6 ani Obiectiv: Descoperirea altor forme de cărți existente în alte culturi și în alte perioade ale istoriei Se confecționează din hârtie colorată o „carte” în formă de evantai, acordeon, rulou, fâșii lipite într-un mănunchi etc. Înainte de îndoire sau tăiere se scrie și se ilustrează după imaginația fiecăruia, prin desen sau colaje. Se explică unde se întâlneau aceste forme ale cărților (ex: cartea acordeon exista în Asia, iar textul se citea de jos în sus). 261 Hermeneutica Bibliothecaria - Antologie Philobiblon - Volumul V 3. Expoziție tematică de cărți Perioada de desfășurare: decembrie Grup țintă: copii cu vârsta peste 7 ani Obiective: Dezvoltarea dorinței de a citi; Stimularea căutării și alegerii “orientate” a cărților; Dezvoltarea imaginației și creativității. Copiii aleg tema expoziției și aduc la bibliotecă cărțile. Tematica se poate alege după mai multe criterii: conținutul cărții, aspectul cărților (foarte mari, mici, tridimensionale), după autor etc. Se pot combina cărți din bibliotecă cu cărțile proprii. Se pot face și desene pentru completarea expoziției. Se desenează cărți (coperta ) cu aceeași temă aleasă pentru expoziție, cunoscute sau inventate, li se dă un titlu și un autor (eventual numele celui care desenează). 4. Colecția de cuvinte Perioada de desfășurare: februarie Grup țintă: copii cu vârsta peste 7 ani Obiective: Îmbogățirea vocabularului; Stimularea creativității verbale. Într-un coș sau borcan cu capac se adună cuvinte preferate de copii în cursul mai multor lecturi. Cuvintele se pot folosi apoi pentru a crea o poveste amuzantă sau un personaj amuzant. Povestea, sau personajul, se poate desena. 5. Impresii desenate Perioada de desfășurare: februarie Grup țintă: copii cu vârsta peste 7 ani Obiectiv: Exprimarea sentimentelor evocate de o lectură În urma unei lecturi cu tentă emoțională, care impresionează, copiii desenează după imaginație ceva legat de tema poveștii, ceva ce le sugerează povestea.Se poate desena un moment al narațiunii în care personajul este foarte trist, speriat, furios sau fericit. Sentimentele se redau prin culori, linii. 6. Eroul meu preferat Perioada de desfășurare: martie Grup țintă: copii cu vârsta peste 7 ani Obiective: Învățarea însușirilor unui personaj; Învățarea modului de identificare a însușirilor și prezentarea lor în fața altora. Copii creează fișa de identitate a eroului preferat: prenumele, numele, vârsta, adresa, prieteni, lucruri preferate, câteva trăsături (bun, rău, deștept etc.). Se schițează portretul acestuia și locul acțiunii (oraș, pădure, casă, castel, corabie etc.). 7. Confecționarea unei cărți din materiale diferite Perioada de desfășurare: martie Grup țintă: copii cu vârsta peste 7 ani Obiectiv: crearea unei cărți ca obiect senzorial personalizat Fiecare elev din clasă aduce un material diferit pentru confecționarea uneia sau mai multor cărți: material textil (mătase, catifea, bumbac, bucată de covor), hârtie colorată, hârtie de ambalaj, șervețel, hârtie deosebită. Se lucrează în grupuri de câte 3, se taie foile la aceeași dimensiune, se lipesc în forma unei cărți. Se descriu senzațiile la atingerea fiecărui material. Cartea se împodobește cu imagini decupate, i se dă un titlu, se lucrează după imaginația copiilor. 262 Hermeneutica Bibliothecaria - Antologie Philobiblon - Volumul V 8. Să învățăm să respectăm cărțile Perioada de desfășurare: mai Grup țintă: copii cu vârsta peste 7 ani Obiectiv: Învățarea modului de păstrare și mânuire a cărților Se confecționează semne de carte din hârtie colorată pe care se scriu câteva propoziții referitoare la grija față de carte. Ex: Cartea mea frumoasă, am mereu grijă de tine; Înainte să te citesc mă spăl pe mâini; Te răsfoiesc fără să îți rup paginile; Nu mănânc în timp ce citesc; Te scot cu grijă din raft etc. Copiii pot fi lăsați să scrie și singuri îndemnuri pentru respectul față de carte, în special carte din biblioteca publică care trebuie împrumutată de cât mai mulți copii. Semnele pot fi împodobite și cu desene. Se expun în bibliotecă. 9. Album cu tema „Jocul în zeci de ipostaze” Perioada de desfășurare: mai Grup țintă: copii cu vârsta de 9-10 ani Obiective: Marcarea zilei mondiale a Jocului; Sublinierea importanței jocului în dezvoltarea individului. Din ziare, reviste, pliante, broșuri, afișe, reproduceri după opere de artă, fotografii, se decupează și se adună materiale diverse cu tema jocul. Se adună, de asemenea, maxime, cuvinte celebre, versuri din poeziile pentru copii, ghicitori, pe aceeași temă. Materialele se lipesc într-un album care se expune la bibliotecă cu ocazia „Zilei Mondiale a Jocului”. Se specifică în album, pe prima pagină, numele copiilor care au contribuit la realizarea lui. Pe fiecare pagină a albumului se trece câte o maximă despre joc. Ex: „Copilul râde: Înțelepciunea și iubirea mea e jocul” (Lucian Blaga); „Cade și îndată sare,/Parcă ar avea picioare./Se lovește și nu plânge./Ce să fie oare? ” (Mingea). 10. Atelier de creație-origami Perioada de desfășurare : la cererea grădinițelor Grup țintă: copii cu vârsta între 4-7 ani Obiectiv: Formarea abilităților de creație după modele. Lecturi animate cu marionete Acest tip de animație este cel mai îndrăgit de copii. A fost creat în anul 2006 la secția pentru copii din zona centrală a orașului, dar se utilizează în prezent și la filiala Oprișani, la solicitarea școlilor și a grădinițelor, deoarece deplasarea cu copiii în zona centrală necesită utilizarea mijloacelor de transport. Este o activitate care atrage și participarea adulților, adesea copiii fiind însoțiți, pe lângă cadrele didactice, și de părinți sau bunici. Inițial, prin acest proiect de animație s-a urmărit atragerea către bibliotecă a copiilor preșcolari, în vederea formării lor ca utilizatori, aceștia reprezentând o categorie de vârstă căreia instituția nu-i acordase o atenție specială până la momentul respectiv, iar ulterior s-a extins și pentru ciclul primar. Programul reprezintă o nouă modalitate de a împărtăși cu copiii plăcerea cărții, de a-i încuraja să vorbească despre lucrurile citite, despre lucrurile pe care ei înșiși le scriu. Obiectivele stabilite 263 Hermeneutica Bibliothecaria - Antologie Philobiblon - Volumul V se referă la formarea deprinderilor de lectură de la cea mai fragedă vârstă, familiarizarea copiilor cu biblioteca, crearea obișnuinței de a frecventa biblioteca publică, dezvoltarea parteneriatelor cu instituțiile de educație, creșterea numărului de utilizatori și a frecvenței zilnice, diversificarea ofertei culturale a bibliotecii, dezvoltarea imaginației și creativității copiilor, dezvoltarea intelectuală, afectivă și socio-relațională, iar ulterior, selectând lecturile ce urmau să le fie prezentate copiilor s-a adăugat acestor obiective și educația morală. Poveștile sunt selectate cu grijă, sunt povești «cu tâlc» ce prezintă exemple pozitive care se recomandă să fie urmate, sau dimpotrivă, exemple negative care trebuie evitate. Acestea se discută cu copiii după prezentarea poveștii, iar ei învață să se deprindă cu respectul față de ceilalți, condamnând răutatea, agresivitatea, violența, furtul, intoleranța. Se intenționează astfel, educarea copiilor în spiritul cinstei, al curajului de opinie, al responsabilității și al muncii, încurajând totodată capacitatea acestora de a-și autoevalua atât părțile bune cât și cele rele. Animația necesită o etapă destul de îndelungată de pregătire, aproximativ 2 luni (perioada vacanței de vară, dar și în cursul anului școlar), și cuprinde: achiziții speciale de carte pentru copii, blocuri pentru desen, creioane colorate, carton și hârtie colorată, alegerea poveștii educative pentru lectură, adaptarea textului, înregistrarea acestuia pe un CD, cu fond muzical și diferite efecte sonore necesare, aceasta realizându-se cu colaborarea postului de radio local (Radio Transilvania). În alegerea cărților pentru lectură se ține cont de faptul că, pe lângă cultivarea plăcerii pentru aceasta, biblioteca trebuie să le dezvolte copiilor gustul pentru categoriile estetice fundamentale, respectul pentru valorile universale: adevăr, bine, frumos, dreptate, dragoste și umanism, respectul și grija față de tot ce ne înconjoară. Din punct de vedere comportamental, efectele lecturii nu întârzie să apară, mai ales că cei mici au tendința de a imita personajele întâlnite. Prin urmare, se acordă o atenție deosebită alegerii de povești educative din literatura pentru copii, care să promoveze principiile morale și etice de conviețuire în societate. Se aleg, de asemenea, cărți cu ilustrații deosebite deoarece o carte bine prezentată și ilustrată devine pentru viitorul cititor un obiect al bucuriei estetice și un prilej de amplificare a relațiilor cu lumea. Prin imagini, dacă sunt armonizate într-un cadru adecvat, prin valori de mărime, colorit, mișcare, expresie, copilul intuiește, descifrează, înțelege și simte, judecă și se exprimă verbal, apoi acționează și se comportă. După alegerea poveștii și analiza atentă a acesteia se face adaptarea textului la posibilitățile de animare pe care le poate realiza biblioteca. Componenta internă a limbajului animației cu marionete este alcătuită din trei elemente: textul, personajele și situațiile. Ele alcătuiesc un scenariu, o schemă, pe baza căreia se creează toate celelalte elemente. Cea mai îndelungată etapă este cea de confecționare a componentei externe, respectiv a decorurilor, pe carton sau pânză pictată cu vopsea de ulei, a marionetelor, din materiale textile și polistiren și a costumelor acestora. Marioneta este elementul principal al lecturii animate, în funcție de care se stabilesc particularitățile tuturor celorlalte elemente de limbaj din care se crează 264 Hermeneutica Bibliothecaria - Antologie Philobiblon - Volumul V micul spectacol. Ea reprezintă un instrument prin care se comunică, ajutând la materializarea personajelor și situațiilor poveștii, care devine, în acest fel, mult mai atractivă pentru copiii participanți la animații. Prin prezentarea poveștilor în acest fel se creează personaje cu mai mare putere de generalizare, esențializare și de abstractizare, se transmit mesajele prin sugerarea faptelor, iar textul intervine pentru a sublinia gestul, atitudinea personajului marionetă. Repertoriul bibliotecii cuprinde, până la momentul actual, 6 lecturi animate cu marionete. În ordinea creării lor, acestea sunt : Olguța omiduța (după un text de Steven Caldwel), Jucăria care spunea minciuni, de Adriana Popescu (din volumul „Doar un zbor în jurul lumii”), Andreea în țara poveștilor de Gilbert Delahaye și Marcel Marlier, Legenda lui Moș Crăciun, Bucătăreasa Zânelor, de Shirey Barber și Povestea ghiocelului, de Mircea Dem Rădulescu. În prezent, se intenționează extinderea lecturilor animate și la ciclul gimnazial (clasa a V-a), fiind în pregătire „Maimuța năzdrăvană”- teatru de umbre după model indian. Animația constă în parcurgerea următoarelor etape: prezentarea pe scurt, în câteva cuvinte, a poveștii pregătite, ascultarea/vizionarea lecturii cu marionete, urmată de discutarea și explicarea aspectelor relevante, pozitive și negative, atitudinile personajelor, personajele preferate, impresii. În cazul grupelor de copii care vin pentru prima dată la bibliotecă se face mai întâi o prezentare a instituției și a modului ei de utilizare. În continuare li se prezintă cartea după care a fost adaptată lectura animată, se precizează autorul, li se arată ilustrațiile și apoi sunt invitați să o răsfoiască. Urmează o altă lectură, neanimată, care abordează aceeași temă sau una asemănătoare, având rolul de a fixa și clarifica cunoștințele. Activitatea se încheie cu desenarea unuia din personajele poveștii animate, la alegerea copiilor, în scopul formării deprinderilor de prezentare prin limbaj plastic a propriilor observații, idei și impresii din lectura prezentată. Cei mai mari sunt lăsați să se exprime singuri după ce li se dau câteva indicații generale și ajutor la nevoie, iar cei mici învață să deseneze personajul după un model simplu, prezentat linie cu linie, pe o tăbliță așezată în fața lor, de către bibliotecara care se ocupă de animație. În acest fel, asimilarea încă de la cele mai fragede vârste a limbajului plastic și încurajarea exprimării libere, fac posibile accesul copiilor la procesele creative din oricare domeniu de activitate umană la vârstele maturității și favorizează încrederea în forțele proprii. La sfârșit, rezultatul muncii fiecăruia este apreciat, se fac fotografii, se admiră marionetele și se planifică data următoarei vizite la bibliotecă. Ambianța plăcută și atractivă, frumusețea poveștilor, a marionetelor și decorurilor îi determină pe mulți dintre copii să revină în zilele următoare cu unul dintre părinți sau bunici pentru a împrumuta cărți. Efecte observate asupra copiilor participanți: - Copiii s-au manifestat spontan prin exclamații, prin strălucirea deosebită a privirii, gesturi de admirație, la schimbarea decorurilor, la apariția fiecărui nou personaj și la prezentarea cărților după care au fost adaptate lecturile 265 Hermeneutica Bibliothecaria - Antologie Philobiblon - Volumul V animate; Sunt sensibili la aspectele estetice și le recepționează cu aviditate; Lectura animată cu marionete le dezvoltă capacitatea de a percepe și de a simți frumusețea imaginii artistice; această influență se va extinde ulterior și la perceperea frumosului din alte aspecte ale vieții; - Le plac poveștile amuzante, în care lucrurile sunt pe dos și specifică clar logica lucrurilor, chiar fără a fi provocați; - În cazul lecturilor de completare, care au rolul de a fixa noțiunile transmise prin lectura animată cu marionete, copiii preferă texte scurte (nu mai mult de 10 minute) cu ilustrații bogate, care au o notă de veselie și-i distrează, creând o atmosferă de optimism; - Și-au manifestat simpatia sau antipatia față de anumite personaje, aprobând sau dezaprobând unele fapte; Efectul moral educativ al lecturilor apare după deplina înțelegere a textului și discutarea acestuia; - Ilustrațiile cărților îi stimulează foarte mult, îi ajută să-și completeze și să-și clarifice cunoștințele, să-și sistematizeze ideile, să înțeleagă mai bine conținutul; ilustrația poate contribui foarte mult la dezvoltarea dragostei pentru carte; - Desenarea personajelor din poveștile prezentate este o parte foarte îndrăgită a fiecărei lecturi animate cu marionete, le place să aleagă personajul pe care vor să îl deseneze, iar cei mai mari (cls. a IV-a) se întrec în reprezentări cât mai originale ale personajului. În acest fel se realizează educația inițiativei, a capacității de imaginare și a creativității spontane, expresive; - Animația cu ajutorul marionetelor a avut efecte favorabile, în special asupra copiilor defavorizați, elevi la Școala Waldorf (unde există chiar și copii fără o locuință stabilă) și la Grădinița Socială din cadrul Centrului de Îngrijire „Acoperământul Maicii Domnului”. Majoritatea acestor copii provin din familii foarte sărace, au probleme de dezvoltare intelectuală sau de comunicare și integrare în colectiv. Unii dintre acești copii au reușit să se exprime la bibliotecă, prin desenarea personajului din povestea ascultată, în timp ce la școală nu reușiseră niciodată să realizeze un desen coerent; Prin toate cele trei tipuri de activități prezentate are loc o intensă socializare, se stabilesc relații de cooperare între copii, pe baza criteriilor de simpatie și participarea activă a acestora în activitatea ludică, de creație și lectură. Se educă atenția, gândirea, imaginația, voința, copiii învățând să conlucreze cu partenerii pentru a ajunge la un scop final. Ca urmare a aplicării programelor de animație exemplificate biblioteca a realizat: • Diversificarea serviciilor proprii prin animații culturale prin lectură și jocuri ; • Activitățile exemplificate au determinat, într-o perioadă de referință de doar 6 luni, participarea a 1.782 de copii ceea ce demonstrează gradul de atractivitate și eficiența acestor activități. 266 Hermeneutica Bibliothecaria - Antologie Philobiblon - Volumul V • Extinderea proiectului, din data de 1 iunie 2009, la copiii cu dizabilități locomotorii și neuromotorii din orașul vecin. (Centrul de recuperare „Carine” Câmpia Turzii). • Contribuții la procesul instructiv-educativ și formativ care se desfășoară în școli, prin animațiile cu rol educativ; • Cultivarea unor pasiuni de ordin cultural, spiritual, în ceea ce privește lectura, de la cele mai mici vârste, prin animațiile efectuate în acest scop. • Transformarea filialei bibliotecii într-un mic centru cultural și un spațiu comunicațional al cartierului prin desfășurarea programului de animație culturală. O posibilă extindere a proiectului Rezultatele favorabile și o muncă diferențiată cu acești copii ar putea duce la extinderea animației la o formă de educație și terapie prin lectură, jocuri și ateliere de creație, special pentru copii din categorii defavorizate. Astfel, Biblioteca Municipală „Teodor Murășanu” are în vedere, în scopul dezvoltării serviciilor sale în cartierul Oprișani, conceperea și implementarea în viitorul apropiat, a unui program de biblioterapie destinat copiilor cu vârste între 511 ani care să se desfășoare în spațiul secției pentru copii. Acest program presupune în primul rând o cooperare foarte bună între bibliotecă, școală, grupurile de părinți și psiho-terapeut. El va fi destinat copiilor cu tulburări emoționale și de comportament, respectiv copii timizi, hiperactivi, egocentrici, agresivi, impulsivi, cu schimbări frecvente de atitudine, și este ajutător pentru munca psihologilor din școli. Se va urmări în special modificarea comunicării cu ceilalți, exprimarea normală a sentimentelor pozitive și negative, îmbunătățirea respectului de sine, găsirea de alternative pentru soluționarea problemelor. Obiectivul acestei biblioterapii este de a realiza o muncă educativă cu copii care nu beneficiază de o dezvoltare psiho-socială normală prin intermediul tuturor serviciilor pe care le oferă biblioteca, pentru a le trezi dorința de lectură, de artă, de cultură. Biblioteca are destul de multe instrumente și resurse pentru a putea veni în sprijinul părinților, psihologilor și cadrelor didactice, dar bibliotecarul care va realiza acest lucru va trebui să cunoască foarte bine particularitățile psihologice și de dezvoltare ale copiilor între 5 și 11 ani, cărțile ce pot fi recomandate părinților, cărțile ce pot fi citite copiilor la fiecare din aceste vârste, diversele jocuri și activități interactive, activități de modelare, de artă. Identificarea și formarea grupurilor de lucru se va face cu ajutorul cadrelor didactice și al psihologilor și se vor avea în vedere copii care provin din medii cu părinți alcoolici, părinți agresivi, supraprotectori, anxioși, ipohondrii, al căror comportament accentuează la rândul său comportamentul copiilor. Acțiunea trebuie să fie integrală, adică se lucrează în același timp și cu părinții și se ține cont de comportamentul familial. Activitatea de biblioterapie va fi concepută ca un proiect pilot, în colaborare cu o școală, și se va derula pe parcursului unui întreg an școlar. 267 Hermeneutica Bibliothecaria - Antologie Philobiblon - Volumul V Există câteva tipuri de activități preconizate a fi utilizate, care au o serie de urmări psihologice favorabile. Baza este povestirea terapeutică sau alte lecturi efectuate de bibliotecar. Stimularea creierului și, implicit a intelectului se face prin diverse metode: citirea textului, audierea muzicii, vizionarea imaginii, practicarea jocului, desfășurarea unui proces de muncă. Din punct de vedere al interpretării psihologice poveștile pot avea o serie de funcții:1 1. Funcția de oglindire. Asociindu-se cu o poveste pacientul este încurajat să vorbească despre conflictele și dorințele sale, el poate lua o relație distanțată față de acestea, iar povestea devine o oglindă care reflectă și poate fi reflectată. 2. Funcția de model. Poveștile promovează învățarea prin intermediul unui model, ele reproduc situații de conflict și dezvăluie soluții posibile. 3. Funcția de mediator. Povestea este intermediarul între terapeut și pacient, ea preia rolul de filtru, subiectul conversației este eroul poveștii și nu pacientul. Datorită calității de model a poveștii pacientul se poate exprima pe sine într-o formă de comunicare pe care în mod normal nu o are la dispoziție. 4. Funcția de depozitare. Poveștile pot fi reținute cu ușurință și puse în practică în alte situații. 5. Funcția de transmițător al tradiției. Poveștile transmit orice formă de tradiție (culturală, a societății, individuală etc.).În ele se găsesc modele de comportament care formează fundamentul unei tradiții unice a comportamentului nevrotic și a susceptibilității conflictuale. 6. Funcția de transmițător transcultural. Poveștile reflectă regulile, conceptele și normele de comportament acceptate într-o cultură. Conținuturile sugerează soluții acceptate în cadrul unei culturi. 7. Funcția de contra-concept. Poveștile sunt un caz excepțional de comunicare umană, în care se face și schimb de concepte. Prin prezentarea poveștilor, terapeutul nu expune o teorie statornicită, el oferă pacientului un contra-concept, pe care acesta îl poate accepta sau respinge. Contra-conceptele sunt oferite ca prescripții. Pacientul trebuie să citească o poveste, să se gândească la ea, să vorbească despre ea sau să scrie ce a înțeles. 8. Funcția de schimbare a perspectivei. Poveștile merg dincolo de simpla descriere și conțin o experiență contrarie, ca cea din iluziile optice, ascultătorul dobândește o schimbare de perspectivă. Activitățile vor fi structurate în: 1. Comentariul cărții citite la secția pentru copii, nararea poveștii terapeutice, punerea în scenă a unei povești educative, cântece pentru copii. Poveștile terapeutice sunt selectate în prealabil de către psihologul terapeut. 1 Nossrat Peseschkian, Povești orientale ca instrumente de psihoterapie ”(București: Editura Trei, 2005), 56-63. 268 Hermeneutica Bibliothecaria - Antologie Philobiblon - Volumul V 2. Comentariul unei cărți împrumutate de la bibliotecă și citite acasă, povestire terapeutică, punerea în scenă a povestirii terapeutice cu ajutorul marionetelor și comentarii. 3. Comentariul unei cărți citite la secția pentru copii, ghicitori, povești terapeutice, povești și jocuri recreative, desen în legătură cu subiectul poveștii terapeutice sau recreative. Poveștile vor fi scurte, cu final fericit și cu personaje cunoscute. Având în vedere faptul că există deja o experiență de 3 ani în organizarea poveștilor animate cu marionete, punerile în scenă ale poveștilor recreative sau terapeutice și organizarea jocurilor nu vor fi greu de realizat. Punerea în scenă cu marionete permite, prin acțiunea simbolică, exprimarea și comunicarea asupra conflictelor din mediul familial și școlar. Această acțiune, cu implicarea copiilor, sar realiza ca și etapă finală a consolidării terapiei. Rolurile se distribuie în funcție de aptitudinile și caracteristicile fiecărui copil, ceea ce le va permite să aibă încredere în ei în cadrul unei lucrări artistice colective. Utilizarea jocurilor va fi utilă pentru descărcarea de tensiune și disciplină, pentru dezvoltarea de comportamente sociale favorabile și în același timp și pentru identificarea de comportamente negative (individualismul, vedetismul, înșelăciunea, jignirea sau ridiculizarea adversarului, egoismul, fățărnicia etc.) care trebuie îndreptate. Pentru combaterea egocentrismului se pot iniția jocuri în care câștigătorul să fie obligat să facă un mic serviciu celor învinși și nu invers. De cele mai multe ori dorința copilului de a fi primul în joc își are sursa într-o situație nedorită din familie, poate fi un semnal al nemulțumirilor sale din familie, care trebuie înlăturate atunci când îl nedreptățesc (familie prea închisă, prea autoritară, rivalități între frați, de sentimentul de a fi supus unor dispoziții neîncetate, contradictorii). Partea cea mai dificilă a proiectului va consta în convingerea unor categorii de părinți (în special alcoolici, agresivi, cu proastă organizare a mediului familial) să participe, concomitent cu activitățile realizate cu copiii, la “o școală a părinților“ și să înțeleagă ce înseamnă această activitate și ce rol are. Școala părinților se va realiza tot în spațiul bibliotecii și trebuie să cuprindă întâlniri, cel puțin bilunare, în care se aplică tehnici participative, audiții muzicale. Ea va fi realizată de psihologul școlii în colaborare cu bibliotecarul. Temele alese vor fi cele care au cel mai puternic impact asupra situației pe care o prezintă fiecare copil. Un program complex, dedicat părinților, ar include: - Întâlniri, ședințe interactive cu părinții și întâlniri la care participă atât părinții cât și copiii acestora; - Bibliografii de recomandare cu surse dedicate părinților; - Bibliografii cu titluri pentru copii, pe categorii de vârstă și teme. Fiecare întâlnire cu părinții și copiii trebuie să conțină un moment de lectură. Părinții vor învăța cum se citește corect o carte, cum se pun accentele, ce intonații se folosesc, cum să comenteze ilustrațiile, cum să pună întrebări copiilor pentru a le facilita înțelegerea textului sau a imaginii. Psihologul trebuie să realizeze o analiză exhaustivă a familiilor și a metodelor lor educative, iar rolul activităților realizate este de a favoriza relațiile de 269 Hermeneutica Bibliothecaria - Antologie Philobiblon - Volumul V comunicare între copil, familie și terapeut. Prin intermediul lor părinții vor cunoaște alternative de viață și metode educative pentru creșterea copiilor lor. Bibliotecarul îi va informa pe părinți, la aceste întâlniri, despre comportamentul și evoluția copiilor. Pe lângă ameliorarea clinică ce va fi adusă de biblioterapie, copiii se vor înscrie la bibliotecă și vor fi stimulați către lectură, ceea ce le va favoriza dezvoltarea intelectuală, iar părinții vor putea, la rândul lor, să fie atrași în rândul utilizatorilor bibliotecii. Prezența părinților la bibliotecă trebuie trăită de aceștia ca o alternativă didactică și recreativă. Pe lângă îmbogățirea continuă a cunoștințelor despre lume, conform intereselor fiecărei personalități umane, educația prin biblioteci promovează și comportamentul necesar pentru exactitatea informației intelectuale. Aceasta are ca efect rigoarea în comportamentul general al oamenilor, capacitatea lor de a-și sincroniza activitățile, esențiale în cadrul vieții sociale și economice moderne. Contactul cu cartea ajută la dezvoltarea spiritului pragmatic, contribuie la dezvoltarea spiritului critic și a libertății de gândire, respectiv a capacității de a alege din multiple soluții pe cea mai bună. Cartea îți oferă puterea de a te corecta în demersurile vieții, liniștea interioară și înălțarea spiritului. A înceta contactul cu cartea înseamnă dezalfabetizare treptată și iremediabilă, chiar în condițiile existenței multiplelor mijloace de informare electronică.1 1 Dumitru Bălăeț, Educația prin biblioteci - o prioritate națională (III), Biblioteca, 10, (2008), 288. 270 Biblioteca Filială de Științe Economice - Tradițional versus modern - 5 Tunde JANKO, Alina NEALCOȘ, Maria CRIȘAN Mariana GROS și Carmen GOGA Biblioteca Centrală Universitară „Lucian Blaga”, Cluj-Napoca Filiala Economice “The only true equalisers in the world are books; the only treasure-house open to all comers is a library; the only wealth which will not decay is knowledge; the only jewel which you can carry beyond the grave is wisdom.” (J. A. Langford) „Bibliotecile nu se fac, ele cresc.” (Augustine Birrell) Cuvinte cheie: biblioteconomie, bibliotecă specializată, bibliotecă modernă, organizarea la raft liber, Biblioteca de Științe Economice și Gestiunea Afacerilor Cluj-Napoca Rezumat: Lucrarea prezintă Biblioteca Facultății de Științe Economice și Gestiunea Afacerilor din Universitatea „Babeș-Bolyai” din Cluj-Napoca, mai precis evoluția ei de la o bibliotecă tradițională la una modernă. Se descriu istoricul bibliotecii, activitățile desfășurate în cadrul bibliotecii, reorganizarea fondului la raft liber pentru sălile de lectură și împrumut la domiciliu și fondurile „distincte” existente în bibliotecă. Diferitele statistici prezentate în lucrare prin reprezentări grafice scot în evidență avantajele reorganizării la raft liber. E-mail: Tunde JANKO, j_tunde2000@yahoo.com, Alina NEALCOȘ, alinutza_wd@yahoo.com, Maria CRIȘAN, mariacrsn@yahoo.com, Mariana GROSU, nanagrosu@yahoo.fr, Carmen GOGA. carmen_gabr@yahoo.com * Într-o societate bazată pe informație și cunoaștere, bibliotecile trebuie să se conformeze evoluției actuale a societății. Rațiunea de a fi a oricărei biblioteci o constituie cititorul și nevoile sale informaționale.1 Colecțiile de publicații sau, cum se mai spune, de documente ale bibliotecii, au fost văzute drept „corpul bibliotecii” - punct de vedere care va 1 Nicolae Drăgulănescu, Știința și tehnologia informației (București: Agir, 2004), 24 271 Hermeneutica Bibliothecaria - Antologie Philobiblon - Volumul V supraviețui, fără îndoială și în viitor. Extinderea colecțiilor a presupus mereu și servicii mai perfecționate, relații noi între utilizatori și bibliotecă. În cadrul bibliotecilor universitare, achiziția de documente este selectivă și supusă unei rigori științifice. Selecția de documente conduce desigur și la o selecție informațională.1 Bibliotecile universitare trăiesc în ritm dinamic: prin achiziționarea de documente de ultimă oră și expunerea lor în săli cu acces direct; prin elaborarea de sinteze științifice; prin accesul online la sisteme de cataloage naționale și internaționale și la baze de date internaționale.1 2 Așa s-a întâmplat și cu Biblioteca Filială de Științe Economice atunci când s-a luat decizia de a se transforma dintr-o bibliotecă tradițională într-una modernă. În lucrarea de față încercăm să prezentăm biblioteca noastră cu trecutul, prezentul și - în viziunea noastră - cu viitorul ei. Biblioteca Filială de la Facultatea de Științe Economice și Gestiunea Afacerilor, este o bibliotecă universitară specializată pe domeniul economic, subordonată Bibliotecii Centrale Universitare „Lucian Blaga” din Cluj- Napoca. Implicarea informației în economia unei țări este în afara oricărui dubiu sau comentariu. Informația devine, în consecință, un element esențial al progresului.3 Trecerea de la o bibliotecă tradițională la una modernă se face încercând să ținem pasul cu evoluția societății și cu cerințele ei mereu schimbătoare. Scurt istoric Biblioteca Filială de la de la Facultatea de Științe Economice și Gestiunea Afacerilor s-a înființat în 1961, având la bază fondul de publicații al Institutului Pedagogic de 3 ani din Cluj-Napoca. De la înființare și până în prezent biblioteca a avut 4 locații. În fiecare, fondul de publicații al bibliotecii a fost organizat diferit în funcție de spațiul avut la dispoziție. Astfel, între anii 1961-1995 biblioteca a funcționat în Clădirea de pe lângă Tribunalul Cluj-Napoca (Piața Ștefan cel Mare, nr. 1), având: - un compartiment numit „birou de prelucrare” care cuprindea biroul de prelucrare a publicațiilor și sala de lectură pentru periodice, folosită ca sală de lectură pentru cadrele didactice; - un alt compartiment numit „sală de lectură”, care cuprindea: biroul pentru bibliotecari, de unde se serveau cele mai valoroase publicații, sau unicatele, precum și sala de lectură propriu-zisă unde se aflau la raft liber cursurile și manualele existente în număr mare; - al treilea compartiment era format dintr-o sală cu ghișeu, unde se predau permisele la întrarea în bibliotecă și de unde se făcea și împrumutul publicațiilor la domiciliu; - 2 depozite de publicații. 1 Idem 2 Ibidem 3 Ibidem 272 Hermeneutica Bibliothecaria - Antologie Philobiblon - Volumul V În această locație biblioteca a fost deservită de 8 bibliotecari. În perioada ianuarie 1996 - septembrie 2002, biblioteca a funcționat într-o clădire a Liceului „Anghel Saligny” din Cluj-Napoca (B-dul 21 Decembrie 1989, nr. 128-130), într-un spațiu inadecvat, având: - 2 săli de lectură (cu 40 de locuri) pentru cărți și periodice, în care erau și cărți străine aranjate pe formate și cote în dulapuri închise; - o sală cu publicații destinate sălii de lectură, din care publicațiile erau servite la ghișeu de către bibliotecari. În această sală erau cărțile (aranjate pe formate și cote) și periodicele (aranjate pe colecții) cele mai solicitate; - o sală cu publicații pentru împrumut la domiciliu, unde cărțile erau aranjate pe formate și cote. Publicațiile din această sală erau servite la ghișeu, de către bibliotecari; - Trei depozite: un depozit pentru periodice și două depozite cu fondurile de cărți destinate sălii de lectură și împrumutului la domiciliu. În această locație biblioteca a fost deservită de 4-5 bibliotecari titulari și câte un bibliotecar suplinitor pe anumite perioade. In perioada octombrie 2002-octombrie 2007, biblioteca a funcționat de asemenea într-un spațiu inadecvat, situat la subsolul actual al clădirii Facultății de Științe Economice și Gestiunea Afacerilor (str. T. Mihali, nr. 58-60), având: - o sală de lectură pentru cărți și periodice, cu 28 de locuri; - un birou pentru bibliotecari, cu ghișeu pentru servirea publicațiilor (cărți și periodice) atât pentru sala de lectură cât și cărțile pentru împrumut la domiciliu. În acest birou se țineau și cele mai căutate cărți (aranjate pe formate și cote) și periodice (aranjate pe colecții); - 2 depozite cu cărți (atât pentru sala de lectură cât și pentru împrumut la domiciliu, aranjate pe formate și cote) și periodice (aranjate pe colecții, în ordinea alfabetică a titlurilor). Cu ocazia acestei mutări, jumătate din fondul de publicații (cca. 29000 volume) a fost dus la Biblioteca Centrală, din lipsă de spațiu. Acest fond a fost apoi triat și conținea: cărți și periodice apărute înainte de 1990 și cărți din fondul de împrumut la domiciliu aflate în mai multe exemplare (în peste 30 de exemplare) sau cu circulație lentă. Între anii 1961-2003 biblioteca a mai avut un depozit de carte la subsolul clădirii „Casa Corpului Didactic” din Cluj-Napoca, fond care a fost lichidat în anul 2003 deoarece a trebuit eliberat spațiul respectiv. Publicațiile au fost casate fiind-că o parte erau uzate fizic; altă parte erau depășite din punct de vedere al conținutului iar alte publicații erau în prea multe exemplare. În 2006 s-a inaugurat noua și actuala locație a bibliotecii, după care s-a început mutarea publicațiilor și organizarea pe săli. Mai întâi publicațiile (cărți și periodice) destinate sălilor de lectură au fost -încă din locația precedentă a bibliotecii - triate pe domenii. Din fondul de publicații pentru împrumut la domiciliu s-au triat de asemenea publicațiile cele mai căutate și s-a constituit un fond de împrumut la care cititorii să aibă de asemenea acces direct. Restul publicațiilor au fost duse în depozite. 273 Hermeneutica Bibliothecaria - Antologie Philobiblon - Volumul V În această locație, înainte de a se ajunge la săli de lectură cu acces direct la raft, a existat o fază intermediară de servire a publicațiilor. Toate publicațiile destinate sălilor de lectură, aranjate pe domenii, precum și publicațiile pentru împrumut la domiciliu și periodicele erau într-o singură sală de lectură, din care erau servite de bibliotecari, pe baza buletinelor de cerere și a fișelor de împrumut. Pentru studiu erau 2 săli de lectură. Acest mod de servire a fost adoptat pentru ca biblioteca să funcționeze până la instalarea sistemului antifurt (poartă magnetică, aparate de magnetizat și demagnetizat) și a aplicării firelor magnetice și a autocolantelor pe publicații. Din 2007 până în prezent, biblioteca funcționează însă cu 3 săli de lectură având în total 200 de locuri, fiind deservită de 5 bibliotecari iar din 2009 de 6 bibliotecari. Mutarea din 2006-2007, oglindită prin fotografii J ’J IBjE Eh 274 Hermeneutica Bibliothecaria - Antologie Philobiblon - Volumul V 275 Hermeneutica Bibliothecaria - Antologie Philobiblon - Volumul V 276 Hermeneutica Bibliothecaria - Antologie Philobiblon - Volumul V Etapele reorganizării • Stabilirea domeniilor specifice de interes, împărțirea pe domenii a publicațiilor destinate raftului liber - cca. 5400 volume - precum trierea publicațiilor pentru depozitele de la subsol - cca. 31000 vol. Domeniile au fost stabilite de bibliotecari, în funcție de: - catedrele și secțiile Facultății, între acestea existând o legătură, în sensul că pe lângă fiecare catedră există o specialitate specifică. În acest mod am stabilit domeniile: contabilitate, economie, finanțe, management, marketing și informatică; - domenii cum sunt: limbile străine, matematica, analiză și prognoză, statistică etc. le-am stabilit ținând cont de disciplinele studiate în facultate; - au mai fost incluse domenii cum sunt agricultura, turismul, dreptul și tehnologia deoarece aceste discipline sunt studiate în facultate din punct de vedere economic; - avem un domeniu separat „afaceri” la care se găsesc publicații care tratează subiecte generale despre afaceri; 277 Hermeneutica Bibliothecaria - Antologie Philobiblon - Volumul V - un domeniu cu „diverse”, care conține publicații de geografie, politică, istorie, filosofie, sociologie, pedagogie și comunicare. Acest domeniu l-am stabilit ținând cont de disciplinele opționale studiate în facultate; - în cadrul domeniului „economie” am alcătuit și un subdomeniu „Uniunea Europeană” având în vedere faptul că acest subdomeniu este de mare interes pentru economiști; - la sugestia d-lui director al Bibliotecii Centrale Universitare „Lucian Blaga” din Cluj-Napoca, Prof. univ. dr. Doru Radosav și a d-lui Prof. univ. dr. Ioan Lumperdean, am început să constituim și un domeniu „Istorie economică”, cu publicațiile existente în bibliotecă legate de acest subiect. Domeniul v-a fi definitivat în cel mai scurt timp, având în vedere faptul că în anul 2010 Facultatea aniversează „9o de ani de la înființarea învățământului superior economic în Cluj-Napoca”. • Transportarea cu cărucioare, în depozitele de la subsol. Cărțile au fost transportate pe formate și în ordinea cotelor, eliminând astfel o nouă aranjare a cărților în depozite. Transportarea s-a făcut de către bibliotecarii de la Biblioteca FSEGA fiind ajutați și de bibliotecarii de la Filiala de Filosofie și Zoologie. Avem 5 depozite, care sunt organizate astfel: - un depozit cu cărți pentru împrumut la domiciliu, aranjate pe formate și în ordinea cotelor - un depozit cu cărți pentru sălile de lectură, aranjate pe formate și în ordinea cotelor - un depozit cu periodice, aranjate pe colecții și în ordinea alfabetică a titlurilor - 2 depozite cu cărți aduse de la BCU (cărți din fondul Bibliotecii FSEGA, depozitate la BCU din lipsă de spațiu). În aceste două depozite s-a reușit până în prezent doar o aranjare parțială, pe formate și cote a cărților, urmând să fie definitivată în cel mai scurt timp. • Transportarea la parter, cu liftul și cu cărucioare, a publicațiilor destinate sălilor de lectură. • Aranjarea pe domenii, pe formate și cote, a publicațiilor într-o singură sală de lectură. • Asocierea unei culori (de autocolant) pentru fiecare domeniu. Stabilirea prescurtărilor pentru domenii, lucru necesar deoarece aceste prescurtări trebuiau să apară în fața cotei (pe publicații) și de asemenea și în sistemul intergat de biblioteca Aleph în modului de ITEMS - la publicațiile aranjate pe domenii. • Aplicarea pe publicații a autocolantelor completate cu cotele. Cota pentru „raft liber” este compusă din 3 părți: domeniu, format și numărul atribuit în cadrul formatului. Exemplu: ECON.II.8900 (este cota unei publicații de la domeniul „economie”, care se găsește la formatul II, iar numărul în cadrul formatului este 8900. • Aranjarea mobilierului în săli (mese, scaune, rafturi pentru publicații) și pe hol (mobilier pentru garderobă și dulapuri pentru bagaje). Pregătirea dulapurilor cu chei, pentru bagaje. • La 4 februarie 2007 s-a realizat trecerea la raft liber și în trei săli de lectură cu publicații aranjate pe domenii. În cadrul fiecărui domeniu, cărțile sunt aranjate pe formate și în ordinea cotelor. Excepție de la această regulă adoptată de aranjare, fac 278 Hermeneutica Bibliothecaria - Antologie Philobiblon - Volumul V cărțile din fondurile distincte de donații, existente în bibliotecă (localizate în Sala 2). Acestea sunt: - Fondul „Banca Mondială”, în cadrul căruia cărțile sunt aranjate sistematic-alfabetic; - Fondul „Aula”, în cadrul căruia cărțile sunt aranjate după cotă; - Fondul „Robert Bosch”, în cadrul căruia, aranjarea s-a făcut în funcție de cerințele impuse de cadrele didactice din Germania, care predau la linia germană a Facultății și care au intermediat obținerea publicațiilor din acest fond. Aici cărțile au fost aranjate pe domenii, în ordinea indicilor principali CZU, iar în cadrul fiecărui domeniu cărțile sunt aranjate în ordinea cotelor. • Completarea domeniilor cu publicații din depozite. Deoarece am mai avut spațiu de creștere la domenii, am completat aceste domenii cu publicații de interes, aduse din depozite. • Stabilirea planului de acțiune pentru oglindirea schimbărilor în Aleph, pentru publicațiile din sălile de lectură: 1. Întocmirea unor liste cu publicații la fiecare domeniu. Aceste liste le-am întocmit odată cu trierea publicațiilor pe domenii. Listele respective ne-au ajutat în faza intermediară atât la servirea publicațiilor de către bibliotecari, pentru utilizatori bibliotecii, cât și la operarea modificărilor în Aleph (la ITEMS); 2. Căutarea inventarelor aferente publicațiilor din sălile de lectură în Registrul inventar, pentru realizarea modificărilor necesare în ITEMS-uri; 3. Catalogarea publicațiilor care nu erau introduse în Aleph; 4. Modificări în ITEMS-uri . • După instalarea sistemul antifurt în bibliotecă (poartă magnetică, aparat de magnetizat, aparat de demagnetizat, fire magnetice), am trecut la aplicarea pe publicații, a senzorilor de protecție antifurt. • Pentru diferențierea publicațiilor catalogate și a celor care au fire magnetice, am aplicat câte un simbol pe fiecare publicație (A - publicația este catalogată în Aleph; B - publicația are fir magnetic). • Cărțile cele mai căutate, destinate împrumutului la domiciliu, s-au constituit într-un fond separat care se găsește în Sala de lectură 1.Acest fond este cu acces direct la raft, iar publicațiile sunt aranjate pe formate, în ordinea cotelor. • Pentru o orientare mai bună a utilizatorilor, toate informațiile privind amplasarea și organizarea publicațiilor pe domenii, sunt vizibilizate la intrarea în bibliotecă și în fiecare sală de lectură. • În cadrul fiecărui domeniu se găsesc: cărți, periodice și publicații de referință. • Organizarea publicațiilor în sălile de lectură cu acces direct la raft este continuă. Fiecare domeniu se completează cu publicații noi, dar și cu publicații de interes, aduse din depozite. De asemenea, periodic, se scot publicațiile care sunt căutate mai rar, acestea fiind duse în depozite. Pentru aceste publicații se fac și modificările necesare în Aleph (la ITEMS-uri), în sensul că la ITEMS-urile publicațiilor duse în depozite, se șterge domeniul de la cotă. Dacă există publicații la domenii, în mai mult de 2 279 Hermeneutica Bibliothecaria - Antologie Philobiblon - Volumul V exemplare și nu sunt foarte căutate, aceste publicații trec la fondul de împrumut pentru domiciliu și se fac, de asemenea, modificările necesare în ITEMS-uri. • O altă provocare a reprezentat aranjarea calculatoarelor pentru public. În prezent avem 12 calculatoare pentru public fiind specificat la fiecare calculator pentru ce anume se poate utiliza (pentru căutări în catalogul online, pentru căutări în bazele de date abonate: Ebsco, Emerald, Springer, Proquest, etc., pentru consultarea CD-urilor, pentru tehnoredactare). • În timp, a apărut necesitatea organizării locurilor speciale pentru laptop-uri. În prezent dispunem de 10 locuri speciale pentru laptop-uri, care sunt însă insuficiente. • Din octombrie 2008, am introdus împrumutul automatizat pentru publicațiile destinate împrumutului la domiciliu și pentru publicațiile împrumutate pentru xerox, renunțând aproape total la fișele de împrumut și buletinele de cerere. Astfel avem un control mai bun asupra acestor publicații. Activitățile desfășurate în bibliotecă • Achiziția de publicații se face prin BCU. Bibliotecarul responsabil cu această activitate din partea bibliotecii noastre face propuneri pentru achiziționarea unor publicații de interes pentru învățământul superior economic. Aceste propuneri se fac în funcție de propunerile primite de la cadre didactice și de la utilizatorii bibliotecii, în funcție de bibliografia din programele analitice ale studenților, în funcție de publicațiile din domeniul economic tipărite de editurile din țară și în funcție de publicațiile din domeniul economic ce se pot achiziționa prin schimb intern și internațional. • Organizarea colecțiilor. • Aranjarea pe domenii a publicațiilor noi intrate și a celor consultate. • Împrumutul automatizat la domiciliu și la xerox. • Formarea utilizatorilor. • Efectuarea lichidărilor pentru studenții din anii terminali și pentru cei care se retrag din facultate. În facultate există în fiecare an aprox. 2500 de absolvenți. • Facilitarea accesului la baze de date online abonate; verificarea periodică a funcționării calculatoarelor; remedierea problemelor apărute la conexiunea de Internet, etc. • Întocmirea periodică a rapoartelor cu activitatea personală și pe bibliotecă. • Crearea bazei de date „Activitatea științifică a cadrelor didactice” în Programul Procite. Această activitate ne ia foarte mult timp având în vedere ca la facultatea pe care o deservim există în prezent 242 cadre didactice. De comun acord cu cadrele didactice am luat decizia ca datele bibliografice necesare la crearea acestei baze de date să le luăm din baza de date „Managementul cercetării”, creată de către Facultate. Dar pentru a avea o bază de date completă, fiecare înregistrare trebuie verificată, completată și uneori corectată. Pentru aceasta ne folosim de motoarele de căutare existente și de site-urile diferitelor instituții. Stabilirea cuvintelor cheie pentru fiecare carte sau articol o facem după lista de autorități a subiectelor din Aleph existentă în Modulul „Cataloging” și după Tezaurul Rameau. 280 Hermeneutica Bibliothecaria - Antologie Philobiblon - Volumul V • Cunoașterea și utilizarea sistemului integrat de bibliotecă Aleph, cu modulele: catalogare, circulație, achiziții, Items. La utilizarea acestor module am fost ajutați de colegii de la BCU Cluj-Napoca, specializați pentru fiecare modul. • Definitivarea aranjării publicațiilor în depozite (aranjarea fondului adus de la BCU). • Activități administrative cum sunt: verificarea calculatoarelor, geamurilor, luminii; atenționări pentru cititori referitoare la statistica cititorilor și a volumelor consultate; urmărirea cititorilor; verificarea chitanțierelor și a siguranței banilor. • Menținerea unei bune relații cu Facultatea. Am încercat să păstrăm o legătură strânsă și o colaborare bună cu conducerea și cadrele didactice ale facultății pentru rezolvarea problemelor legate de bibliotecă, ajutând la rândul nostru, cu datele cerute despre bibliotecă pentru acreditarea și evaluarea unor secții ale Facultății. Din iunie 2009 Facultatea suportă o parte din cheltuielile de achiziție a publicațiilor primite de la Banca Mondială. De asemenea din anul 2008, abonamentul anual la Baza de date „Ebsco” este plătit de facultate. Un aport important la completarea și înnoirea fondului de publicații al bibliotecii noastre îl au cadrele didactice care fac donații bibliotecii. La rândul nostru informăm lunar cadrele didactice, cu privire la cărțile noi intrate în bibliotecă în vederea includerii acestor publicații în programele analitice ale studenților. • Studiu individual profesional. • Participare la cursuri de formare profesională, training-uri, conferințe, Ateliere Hermeneutica Bibliothecaria și alte manifestări de interes pentru bibliotecari. ANEXE Date statistice • Reprezentările grafice cu date statistice scot în evidență faptul că odată cu trecerea la raft liber a crescut simțitor, volumul activităților desfășurate de bibliotecari și numărul cititorilor și volumelor consultate. Pentru reprezentările grafice ne-am folosit de datele statistice de la sfârșitul ultimilor 3 ani: - anul 2006 - când biblioteca funcționa în locația de la subsolul actualei clădiri a facultății; - anul 2007 - fiind primul an după mutarea în actuala locație și totodată, primul an după organizarea publicațiilor în sălile de lectură cu acces direct la raft; - anul 2008 - ultimul an pentru care avem date statistice complete. 281 Hermeneutica Bibliothecaria - Antologie Philobiblon - Volumul V Statistica cititorilor și circulația publicațiilor pe total (sala de lectură și împrumut), între anii 2006-2008 Din această statistică se observă că prin organizarea publicațiilor „la raft liber” în sălile de lectură, a crescut numărul cititorilor și a volumelor consultate. Statistica legitimațiilor noi de bibliotecă și a vizelor anuale întocmite, între anii 2006-2008 2006 2007 2008 □ Legitimații noi de bibliotecă (inclusiv duplicate) □ Vize anuale 282 Hermeneutica Bibliothecaria - Antologie Philobiblon - Volumul V Din această statistică se observă că organizarea la „raft liber” a publicațiilor în sălile de lectură, a dus la creșterea numărului de cititori înscriși la bibliotecă. De asemenea această statistică arată că volumul de muncă al bibliotecarilor în Modulul Circulație, pentru întocmirea legitimațiilor și a vizelor, a crescut simțitor. Statistica publicațiilor noi intrate în bibliotecă - după proveniență (volume), între anii 2006-2008 □ Cumpărătură □ Donații diferite □ Transferuri □ Schimb Din această statistică reiese că între anii 2007-2008, fondul de publicații al bibliotecii a crescut mai mult, prin : - transferarea fondului „Banca Mondială” și „Aula” de la Biblioteca Centrală Universitară „Lucian Blaga” din Cluj-Napoca la Biblioteca Filială de la Facultatea de Științe Economice și Gestiunea Afacerilor ; - donațiile directe primite de la cadrele didactice de la Facultatea de Științe Economice și Gestiunea Afacerilor ; De asemenea reiese de aici că volumul de muncă al bibliotecarilor în Programul Aleph a crescut prin primirea acestor fonduri, fiind necesare efectuarea tuturor operațiilor de prelucrare a acestor fonduri distincte precum și organizarea lor în sala de lectură. 283 Hermeneutica Bibliothecaria - Antologie Philobiblon - Volumul V Statistica publicațiilor noi intrate în bibliotecă (total - pentru sălile de lectură și pentru împrumut), între anii 2006-2008 □ Titluri □ Volume Diferența redusă existentă între numărul de volume (exemplare) și numărul de titluri, reiese din faptul ca între anii 2006-2008, marea majoritate a publicațiilor primite în bibliotecă au intrat în fondul de publicații destinat sălilor de lectură. În această perioadă creșterea fondului de publicații pentru împrumut la domiciliu fiind foarte mică. Statistica publicațiilor introduse în Aleph, între anii 2006-2008 □ ITEMS □ Retroconver sie 284 Hermeneutica Bibliothecaria - Antologie Philobiblon - Volumul V Din această statistică reiese că bibliotecarii au lucrat mai mult la activitățile: completare ITEMS-uri și retroconversie, în actuala locație a bibliotecii. Aceasta deoarece odată cu trecerea la „raft liber” au trebuit făcute modificări în ITEMS-uri și de asemenea am făcut mult mai multe catalogări în cadrul activității de retroconversie. Am reușit să introducem în Aleph toate publicațiile intrate în bibliotecă începând cu anul 1991și de asemenea toate publicațiile mai vechi care sunt mai des căutate. Considerăm aproape încheiată această activitate de retroconversie deoarece restul publicațiilor au o circulație mai rară având conținutul depășit. Urmând să mai facem retroconversie doar pentru publicațiile mai căutate, care vor fi aduse în sălile de lectură din depozite. Acum ne axăm pe descrierile analitice, în Modulul Catalogare din Aleph, a articolelor din periodicele foarte căutate de utilizatorii bibliotecii pentru punerea în valoare a fondului de publicații periodice pe care îl avem în bibliotecă. Statistică cu numărul de înregistrări făcute în baza de date „Activitatea științifică a cadrelor didactice”, între anii 2006-2008 603 939 H 943 □ Număr de înregistrări în ProCite 2006 2007 2008 Numărul de înregistrări în Procite pentru această bază de date a crescut de la un an la altul. Creșterea mică a numărului de înregistrări în anul 2008 față de anul 2007 se explică prin faptul că modul de introducere al înregistrărilor pentru anul 2008 s-a schimbat, în sensul că, un titlu nu mai apare multiplicat la fiecare autor pe care-l are, ci apare o singură dată. 285 Hermeneutica Bibliothecaria - Antologie Philobiblon - Volumul V Evoluția fondului de publicații al bibliotecii, pe categorii (cărți și periodice), în cele 4 locații ale bibliotecii, în perioada 1995 - septembrie 2009 □ Cărți □ Periodic e Am luat în calcul perioada 1995 - septembrie 2009, pentru a arăta mărimea fondului de publicații al bibliotecii în cele 4 locații pe care le-a avut biblioteca: - anul 1995 (sfârșitul anului) este anul mutării din locația de lângă Tribunalul Cluj-Napoca; - anul 2002 (sfârșitul anului) este anul mutării din locația de la Liceul „Anghel Saligny”; - octombrie 2007 este data mutării din locația de la subsolul facultății în locația actuală a bibliotecii; - septembrie 2009 reprezintă data până la care știm mărimea fondului de publicații al bibliotecii. Din această statistică rezultă deci că fondul de publicații, la cărți, a scăzut datorită casărilor făcute odată cu lichidarea depozitului Institutului Pedagogic și a casării cursurilor aflate în sute de exemplare (care nu mai reprezentau interes pentru utilizatorii bibliotecii) și care s-a renunțat odată cu mutarea bibliotecii în cele 3 locații. De asemenea rezultă că bibliotecarii au lucrat foarte mult la activitățile de triere și casare a publicațiilor, de operare a acestor casări în Registrele inventar și topografic. 286 Hermeneutica Bibliothecaria - Antologie Philobiblon - Volumul V Statistica publicațiilor (cărți) noi intrate în bibliotecă Ianuarie - Septembrie 2009 cumpărătură) □ Titluri □ Volume Am realizat această statistică pentru a se vedea cum reușim să facem față cerințelor utilizatorilor bibliotecii în aceste vremuri de criză, cu ajutorul cadrelor didactice de la Facultatea de Științe Economice și Gestiunea Afacerilor din Cluj-Napoca-Napoca. Din această statistică se observă că fondul bibliotecii, la cărți, a crescut datorită donațiilor directe primite de la cadrele didactice și transferului de cărți de la Catedra de Management a facultății. Donațiile directe au fost primite de la: - cadrele didactice ale facultății; - cadrele didactice de la alte universități din țară (cele mai multe de la Universitatea „Al. I. Cuza” din Iași). Aceste donații au fost primite prin intermediul cadrelor didactice de la FSEGA; - cadrele didactice de la universități din străinătate care au fost primite tot prin intermediul cadrelor didactice de la FSEGA. Transferul cărților de la Catedra de Management a Facultății de Științe Economice și Gestiunea Afacerilor din Cluj-Napoca (2843 volume, respectiv 304 titluri) ne-a ajutat la completarea și înnoirea fondurilor de publicații destinate sălilor de lectură și împrumutului la domiciliu. Volumul de muncă al bibliotecarilor pentru prelucrarea acestor publicații a fost foarte mare, având în vedere că publicațiile primite prin transfer au fost prelucrate în întregime la biblioteca noastră. De asemenea în perioada ianuarie-septem- 287 Hermeneutica Bibliothecaria - Antologie Philobiblon - Volumul V brie 2009 am prelucrat 3500 volume (cărți), de cca. 2,5 ori mai multe decât în anii trecuți (când ne intrau, pe an, aprox. 1000 volume (cărți.) Fondul bibliotecii • Este compus din: 65229 vol. cărți și 3599 vol. Periodice. • La raft liber avem: - cca. 8400 vol. cărți pentru sălile de lectură și xerox; - cca. 1250 vol. pentru împrumut la domiciliu; - cca. 185 titluri periodice, din anii 2006-2009; • Publicațiile din fondul bibliotecii provin din: achiziții prin BCU (cumpărătură, schimb, donații), donații directe și transfer. • Fondurile distincte existente în bibliotecă sunt: Fondul „Banca Mondială”, Fondul „Aula”, Fondul „Robert Bosch”. Aceste fonduri de publicații beneficiază de o sală de lectură separată, cu acces direct la raft. Fondul „Banca Mondială” cuprinde publicații (cărți și periodice, majoritatea în limba engleză) din toate domeniile cunoașterii, donate de Banca Mondială. Din anul 2009 biblioteca noastră este singura bibliotecă din România care mai primește publicațiile tipărite ale Băncii Mondiale, aceasta datorită faptului că conducerea facultății a acceptat să suporte o parte din cheltuielile de achiziție a acestor publicații tipărite. Fondul „Aula” cuprinde cărți (în limba maghiară) donate de Editura „Aula” din Ungaria. Fondul „Robert Bosch „ cuprinde publicații (cărți și periodice în limba germană) donate de cadrele didactice din Germania care predau la Facultatea de Științe Economice și Gestiunea Afacerilor din Cluj-Napoca-Napoca. Avantajele organizării la „raft liber” • Creșterea numărului de utilizatori • Creșterea numărului volumelor consultate • Dispariția totală a timpului de așteptare pentru a consulta o publicație • Scurtarea timpului necesar regăsirii informației • Contactul direct cu studenții. Dezavantajele organizării la „raft liber” • Uzarea publicațiilor consultate • Creșterea volumul de muncă necesar ordonării/ verificării/ punerii la loc a publicațiilor consultate • Probleme cu garderoba obligatorie Concluzii - Proiecte de viitor Trecutul a fost reprezentat de organizarea și servirea publicațiilor din depozite. Prezentul este desigur organizarea „la raft liber”. Dar viitorul? Proiectele 288 Hermeneutica Bibliothecaria - Antologie Philobiblon - Volumul V de viitor sunt cu siguranță legate de faptul că trebuie să ținem pasul cu evoluția societății informaționale. Iar această tendință și necesitate ne îndrumă către: - folosirea tot mai frecventă a Internetului și a motoarelor de căutare; achiziționarea și utilizarea bazelor de date online care conțin informații de valoare științifică din domeniul economic; - achiziționarea de publicații electronice (cărți și reviste full text) de valoare științifică pentru domeniul economic; - suplimentarea locurilor destinate folosirii laptop-urilor; - scanarea unor publicații de interes pentru învățământul economic superior; - alte măsuri ce vor trebui adoptate în funcție de necesitățile de studiu ale cadrelor didactice, cercetătorilor și studenților din învățământul superior economic; - odată cu creșterea numărului de publicații destinate raftului liber, se va impune și rearanjarea publicațiilor în sălile de lectură; - pentru a satisface cerința utilizatorilor privind studiul la domiciliu, trebuie să crească fondul de publicații destinat împrumutului la domiciliu prin achiziționarea mai multor publicații pentru acest fond, având în vedere că în facultate există în prezent aprox. 12600 de studenți; - achiziționarea tuturor publicațiilor scoase de cadrele didactice de la FSEGA, având în vedere că sunt cele mai căutate publicații și din păcate nu avem toate publicațiile; din această cauză avem probleme mai ales cu studenții, care nu concep să nu găsească la biblioteca facultății publicațiile, la care autori sunt cadrele didactice din facultate; - pentru a rămâne o bibliotecă familiară, deschisă spre noutate și spre public, putem să ne propunem introducerea unor stații radio/audio care să permită să se asculte muzică clasică, cu ajutorul căștilor; menținerea acestei atmosfere plăcute să se facă prin amplasarea unor fotolii lângă geamuri; - schimburi de experiență, conferințe, între bibliotecarii facultății și bibliotecarii de la alte biblioteci de același profil din țară și străinătate pentru a vedea tendințele pe plan național și internațional în ceea ce privește cerințele și viitorul bibliotecilor specializate din învățământul superior economic; - întâlniri periodice cu cadrele didactice și cercetătorii de la facultatea pe care o deservim, pentru a vedea problemele cu care se confruntă în munca cu studenții și în munca de cercetare; aceasta pentru a ști ce politică să adoptăm în ceea ce privește: achiziția de publicații și baze de date, includerea publicațiilor existente în bibliotecă în programele analitice ale studenților; crearea climatului necesar studiului în bibliotecă. 289 Colaborarea Biblioteci Centrale Universitare „Lucian Blaga” din Cluj-Napoca cu Banca Mondială Adriana MAN SZEKELY1 Emil SALAMON1 2 Biblioteca Centrală Universitară „Lucian Blaga”, Cluj-Napoca Cuvinte cheie: Banca Mondială - publicații, colecții de publicații economice, baze de date Rezumat: Fondul Banca Mondiala din colecțiile B.C.U. Cluj-Napoca s-a constituit din colaborarea timp de peste zece ani a bibliotecii universitare cu instituția bancară mondială. B.C.U. Cluj-Napoca este prima bibliotecă universitară din România care deține publicațiile editate de Banca Mondială. Acest fond este organizat în acces direct și este promovat constant în rândul celor interesați de domeniul economic, financiar-bancar, sociologic, statistic etc. E-mail: Adriana Man Szekely: adriana@bcucluj.ro; Emil Salamon: salamonemil@yahoo.com * 1. Banca Mondială în România Înainte de a prezenta câteva repere ale activității Băncii Monidale în România vom încerca să răspundem câtorva întrebări firești în acest context: 1.1 Ce este Banca Mondială? 1.2. Ce face efectiv Banca Mondială pentru comunitatea internațională? 1.3. Cine sunt partenerii Băncii? Răspunsurile la aceste întrebări sunt formulate punctual, astfel: 1.1 Fondată în 1944, Banca este cea mai importantă sursă de asistență pentru dezvoltare din lume. Are ca acționari peste 180 de țări membre, birouri în peste 100 de țări și personal format din aproximativ 10.000 de indivizi. 1.2 Banca Mondială sprijină țările lumii să aplice pentru programe de creștere a calității vieții oamenilor. Grupul Băncii Mondiale lucrează pe bază de parteneriat pentru elaborarea strategiilor de asistență adaptate nevoilor fiecărei țări. Oferă efectiv bani și cunoștințe pentru implementarea acestor strategii. Practic, cunoștințele sunt piatra de temelie a asistenței Băncii, cercetarea stând la baza proiectelor Băncii. In 1 Responsabila relației B.C.U. „Lucian Blaga” din Cluj-Napoca cu Banca Mondială în perioada 1996-2006; 2 Gestionarul actual al Fondului Banca Mondială de la Biblioteca Facultății de Științe Economice și Gestiunea Afacerilor (F.S.E.G.A) din cadrul Universității „Babeș-Bolyai”, Cluj-Napoca- Napoca 290 Hermeneutica Bibliothecaria - Antologie Philobiblon - Volumul V mod concret, analiza și consultanța acordată clienților contribuie la o îmbunătățire de durată a politicilor din statele care beneficiază de această consultanță. 1.3 Partenerii Băncii Mondiale sunt sau pot fi, în principal: guvernele țărilor cliente; reprezentanții societății civile; sectorul privat; bănci de dezvoltare multilaterale, donatori bilaterali, agențiile Națiunilor Unite, Uniunea Europeană. Misiunea Băncii Mondiale este de a reduce sărăcia, de a încuraja creșterea economică, de a colabora cu autoritățile statale, guverne, societăți private pentru introducerea de măsuri pentru creșterea calității vieții, în ajutorul acordat populației pentru protejarea mediului, în descoperirea resurselor în vederea exploatării și beneficiul lor. Concret, este o excepțională instituție care dispune de un Know-how imens, oricând la dispoziția statelor lumii într-o luptă continuă pentru reducerea sărăciei. După ce am conturat o imagine asupra a ceea ce reprezintă Banca Mondială în lume, ne îndreptăm spre a gasi răspunsul la o nouă întrebare: în ce constă asistența Băncii Mondiale în România și în ce domenii a avut impact această asistență? Asistența Băncii Mondiale în România s-a concretizat prin promovarea creșterii prin dezvoltarea sectorului privat, prin întărirea instituțiilor sectorului public și îmbunătățirea administrației publice precum și prin dezvoltarea capitalului uman și îmbunătățirea protecției sociale. În general, proiectele active din portofoliul Băncii, în valoare de miliarde de dolari au vizat reforma în justiție și sistemul administrației publice, agricultura și mediul, dezvoltarea rurală, învățământul și sănătatea, energia și mineritul, transporturile, economia bazată pe cunoaștere, protecția socială etc. Impactul asistenței Băncii Mondiale în domeniul învățământului în general, al celui superior, în special, s-a materializat și prin constituirea unor fonduri de publicații de specialitate, în limba engleză majoritatea, în cadrul unor instituții susținătoare ale domeniului, cum sunt bibliotecile. Prima de acest gen din România, colaboratoare a Băncii Mondiale a fost și este Biblioteca Centrală Universitară „Lucian Blaga” din Cluj-Napoca. 2. Scurt istoric al colaborării În anul 1996, Biblioteca Centrală Universitară Lucian Blaga din Cluj-Napoca (B.C.U), încheind Memorandul de Acord cu Banca Mondiala a primit statutul The World Bank Depository Library (Bibliotecă depozitară a Băncii Mondiale) în România. Până la acea dată doar Biblioteca Institutului de Economie Mondială din București mai avea acest statut, din anul 1985. Astfel, în data de 6 martie 1996, B.C.U. Cluj-Napoca devenea prima bibliotecă universitară din România care deținea publicațiile Băncii Mondiale. In anul 2000, Banca Mondială transmite primul chestionar de evaluare a bibliotecilor care dețin publicațiile sale. BCU Cluj-Napoca, completează și transmite la Washigton acest prim chestionar, pe data de 5 iulie 2000. Pe data de 16 aprilie 2003, B.C.U. Cluj-Napoca transmite cel de-al doilea chestionar de evaluare, în care se solicită opinia despre formatele electronice, dar și informații despre gradul de solicitare al publicațiilor, despre categoriile de utilizatori, despre starea în care sosesc pachetele cu publicații la destinatar etc. La scurt timp, reprezentanții Băncii Mondiale reînnoiesc condițiile colaborării cu B.C.U., iar pe 291 Hermeneutica Bibliothecaria - Antologie Philobiblon - Volumul V data de 7 mai 2003 se semnează un nou acord potrivit căruia biblioteca va întreține relații de colaborare și cu distribuitorii publicațiilor Băncii Mondiale din România (Books Unlimited) precum și cu alte biblioteci regionale și depozitare în scopul diseminării informației despre activitatea Băncii Mondiale. In anul 2004, bibliotecii i s-a făcut oferta de a deveni biblioteca regională, dar B.C.U. Cluj-Napoca a decis să rămână bibliotecă depozitară a publicațiilor Băncii, ca urmare a asigurării continuității donației și a creșterii fondului special constituit, cu un numar de aproximativ 300 de titluri noi, anual. Deosebirea dintre cele două statute -bibliotecă regională și bibliotecă depozitară - constă în principal, în numărul de titluri donate de către Bancă, anual. Este vorba despre 30-50 de titluri noi trimise unei biblioteci regionale, față de cele 300 de titluri expediate unei biblioteci depozitare. Tot din acel an, B.C.U. Cluj-Napoca are acces gratuit la resursele on-line oferite de Banca Mondială: World Bank e-Library (http://www.worldbank.org/elibrary) World Development Indicators (http://publications.worldbank.org/WDI/) Global Development Finance (http://publications.worldbank.org/GDF).Pe 30 septembrie 2005 - B.C.U. Cluj-Napoca transmite Băncii cel de-al treilea chestionar de evaluare, ca depozitară a publicațiilor Băncii Mondiale. Este prima dată când chestionarul este transmis responsabilului Centrului de Informare Publică al Băncii Mondiale (C.I.P.) în România. 3. Vizitele reprezentanților Băncii Mondiale la B.C.U. Cluj-Napoca În aprilie 2006, la invitația B.C.U. Cluj-Napoca răspund reprezentanta C.I.P., d-ra Ilinca Macri și d-na Alexandra Caracoti, ofițerul cu afaceri externe pentru Europa și Asia Centrală care prezintă bazele de date on-line și proiectele Băncii Mondiale în România. Din prezentarea Centrului de Informare Publică al Băncii Mondiale din România de către prima reprezentantă a C.I.P în România, d-ra Ilinca Macri, cu ocazia vizitei la B.C. U. Cluj-Napoca s-au reliefat următoarele idei: - centrul a fost inaugurat în luna februarie 2005 la BCU București, - obiectivul principal al centrului este de a oferi informații credibile și de substanță despre Banca Mondială, - grupurile țintă ale centrului sunt studenți, cercetători, comunitatea oamenilor de afaceri, organizații neguvernamentale, reprezentanți ai administrației publice., - centrul pune la dispoziția celor interesați publicațiile (rapoarte, studii, cărți) Băncii despre România precum și despre alte state; acces la baze de date online pe stații de lucru ale utilizatorilor centrului, dar și ai B.C.U. București. In data de 6 septembrie 2009 reprezentanta Băncii Mondiale, d-na Dorota Kowalska (Washington) și d-na Iolanda Stăniloiu, noua reprezentantă a Băncii Mondiale în România au făcut o vizită la Biblioteca Facultății de Științe Economice și Gestiunea Afacerilor (F.S.E.G.A.). La fel, este pentru prima dată când un reprezentant al Băncii de la Washington vizitează B.C.U. Cluj-Napoca, respectiv, biblioteca sa filială, Biblioteca Facultății de Științe Economice și Gestiunea Afacerilor (F.S.E.G.A). 292 Hermeneutica Bibliothecaria - Antologie Philobiblon - Volumul V Vizita reprezentantelor Băncii a avut un caracter informativ. Problemele discutate s-au concentrat pe următoarele teme: - Continuarea colaborării cu Banca Mondială în noile condiții impuse de schimbarea politicii instituției internaționale față de bibliotecile depozitare ale publicațiilor Băncii, - Problema achiziției și transportului publicațiilor către biblioteca depozitară, în contextul noii politici a Băncii. S-a subliniat sprijinul acordat de către Decanatul F.S.E.G.A., respectiv a d-lui decan, Prof. dr. Matiș Dumitru în achiziționarea publicațiilor precum și a conducerii B.C.U. Cluj-Napoca, respectiv a d-lui Prof. dr. Doru Radosav, pentru alocarea sumelor necesare transportului formatelor print ale publicațiilor Băncii, în vederea asigurării continuității fondului special constituit, - Accesul gratuit la bazele de date online ale Băncii Mondiale. - Frecvența utilizării fondului și a utilizatorilor (anexa). 4. Organizarea, utilizarea și promovarea Fondului Banca Mondială din colecțiile B.C.U. Cluj-Napoca De la începutul colaborării, B.C.U. Cluj-Napoca organizează, cu prioritate, colecția de publicații a Băncii Mondiale și asigură accesul direct al tuturor categoriilor de utilizatori la documente. Timp de 10 ani donațiile Băncii au fost gestionate de către bibliotecarii de la Sala de științe sociale din sediul central al B.C.U. Publicațiile din donația Băncii Mondiale au parcurs următorul traseu: ■ Serviciul Achiziții (inventariere, barcodare, îmborderare); ■ Serviciul Catalogare-Clasificare (prelucrare cu prioritate) descriere bibliografică, clasificare/indexare; ■ Sala de științe sociale „Lucian Blaga” (sediul central al B.C.U, et. II) organizare în acces direct (cotare sistematico-alfabetica: ex. 336.71/V24 - Management bancar. Risc bancar). In 28 martie 2007, fondul Băncii Mondiale este transferat de la Biblioteca Centrală Universitară “Lucian Blaga” în clădirea Bibliotecii Facultății de Științe Economice din Cluj-Napoca (F.S.E.G.A.), str. Teodor Mihali nr. 58-60, într-o sală de lectură distinctă, tot cu acces liber la raft (acces direct). Fondul de publicații donate de Banca Mondială cuprindea la sfârșitul anului 2008: 2646 cărți, 315 periodice si 101 CD-ROM-uri, conform tabelului următor: Situația intrărilor de documente în Fondul Banca Mondială ’(1996 - 2008) ANUL CARTI PERIODICE CD-uri Total: 2646 315 101 Din care 1996 127 1997 152 1998 241 1999 165 293 Hermeneutica Bibliothecaria - Antologie Philobiblon - Volumul V 2000 209 2001 187 2002 228 2003 95 2004 117 2005 309 2006 321 2007 435 2008 60 Tipurile de documente existente în Fondul Banca Mondială sunt cărți, periodice, CD-ROM-uri, baze de date online. Din anul 2009, publicațiile Băncii din fondul special al B.C.U. Cluj-Napoca sunt prelucrate în totalitate la biblioteca F.S.E.G.A. Activitățile aferente procesului de prelucrare vizează: - catalogare, clasificare, indexare, - punerea barcodurilor pe publicații, - inventariere, - ștampilare și aplicarea senzorilor de protecție antifurt, - intercalarea publicațiilor la raft. Fondul este organizat în sistemul accesului direct pentru a facilita regăsirea rapidă a informațiilor de specialitate din variate domenii de interes ale utilizatorilor, ca de exemplu: Economia politică și socială, Economia mondială, Finanțe internaționale, Administrația publică, Asistența socială, Statistica, Politicile sociale, Protecția mediului etc. Acest tip de organizare facilitează accesul studenților, masteranzilor, a celor care studiază în școlile doctorale, cercetătorilor și profesorilor, la publicațiile de specialitate editate de Banca Mondială. Am căutat și am reușit să transformăm această sală, într-un atelier important al activității științifice și de cercetare din Facultatea de Științe Economice și Gestiunea Afacerilor, dar și pentru cei de la alte unități ale centrului academic din Cluj-Napoca, care sunt interesați de studierea problemelor și fenomenelor economice și sociale ale datelor și informațiilor furnizate de acest fond. Menționăm în acest context că, multe titluri din publicațiile Băncii Mondiale se regăsesc în bibliografiile lucrărilor de licență, disertațiilor și chiar tezelor de doctorat realizate în cadrul universității. Creșterea frecvenței numărului titlurilor consultate este reprezentată în graficele anexate. Modalitățile de promovare a fondului Banca Mondiala: > acces direct (acces liber la raft); > catalog tradițional (alfabetic; topografic) și catalogul online (OPAC); > stand cu noutăți > expoziții lunare; > afișe, pliante, > pagina web a bibliotecii > programul de formare a utilizatorilor. 294 Hermeneutica Bibliothecaria - Antologie Philobiblon - Volumul V Cele mai consultate titluri din Fond, atât în sediul central al BCU, cât și la biblioteca FSEGA: > FOREIGN DIRECT INVESTMENT > EVALUATING SOCIAL FUNDS > INTERNATIONAL FINANCIAL STATISTICS > ANALYZING BANKING RISK > THE WORLD BANK ANNUAL REPORT > GLOBAL DEVELOPMENT FINANCE > WORLD DEVELOPMENT INDICATORS > INTERNATIONAL FINANCIAL REPORTING STANDARDS > WORLD ECONOMIC OUTLOOK > CHINA (ECONOMICAL, FINANCIAL PROBLEMS) > AFRICA (POWERTY, HEALTH PROBLEMS) Categoriile de utilizatori interesate de fond și gradul de utilizare: > studenți, cadre didactice, doctoranzi, cercetători, economiști, consultanți financiari; > 5 - 10 utilizatori/zi (până în anul 2005) și 30-40 utilizatori/zi (din 2007 - în prezent); > aprox.250 utilizatori/lună, respectiv 600 utilizatori/lună (în prezent). 5. Influența modificării politicii Băncii Mondiale asupra colaborării dintre cele două instituții. Planurile de viitor. Criza financiară mondială a impus modificarea esențială a politicii Băncii Mondiale față de bibliotecile de toate categoriile care se află în raza sa de activitate. În luna august 2008, Banca Mondială transmite prin Decizia FY 09 - noile condiții ale politicii față de bibliotecile depozitare/ regionale: - furnizarea în continuare a publicațiilor ca donație, în schimbul contravalorii transportului; - posibilitatea alegerii livrării publicațiilor în formă electronică; - gratuitatea accesului online la resursele Băncii Mondiale. Practic, a intervenit o schimbare de politică de asistență acordată de Banca Mondială sub aspectul distribuției publicațiilor. Conform formularului transmis FY 09 biblioteca a fost informată că trebuie să aleagă una dintre cele trei variante propuse de instituția tutelară. Prima variantă, preconizează posibilitatea bibliotecilor de a opta pentru un anumit statut, a putea fi o bibliotecă depozitară, respectiv pentru a avea statutul de bibliotecă regională. Ambele variante prezintă atât avantaje cât și dezavantaje pentru instituțiile colaboratoare. În cazul primei categorii, a bibliotecilor depozitare, se beneficiază în cadrul colaborării, de trimiterea a 300 titluri noi pe an, iar cele regionale de doar 30-50 titluri noi pe an. În vederea reducerii costurilor de transport, Banca Mondială sugerează necesitatea realizării unor asocieri atât în cazul bibliotecilor depozitare cât și a celor regionale. B.C.U. Cluj-Napoca a decis să rămână în continuare instituția care dorește să aibă în patrimoniu publicațiile Băncii Mondiale în formă tipărită, devenind astfel singura bibliotecă depozitară de acest fel din țară, care își sporește fondul de acest gen cu 300 volume pe an. 295 Hermeneutica Bibliothecaria - Antologie Philobiblon - Volumul V A doua variantă propusă de Banca Mondială, presupune plata integrală a cheltuielilor de transport ale publicațiilor din SUA. Adoptarea variantei a doua, înseamnă o activitate independentă a unei biblioteci depozitare sau regionale, fără existența vreunei asocieri dintre ele, ceea ce implică, obligația plății integrale a cheltuielilor de transport ale publicațiilor de către o astfel de instituție. Cea de a treia variantă propusă de Banca Mondială, care poate fi considerată și cea mai avantajoasă din punct de vedere economic, presupune renunțarea la formele tipărite ale publicațiilor și livrarea acestora pe suport electronic (respectiv CD-DVD). Acesta constituie o donație care nu implică nici un fel de costuri din partea beneficiarilor. Majoritatea bibliotecilor depozitare au optat pentru publicațiile pe suport electronic. B.C.U. Cluj-Napoca a optat pentru varianta formei tipărite din motivul amintit anterior, al asigurării continuității colecției. În luna mai 2009, Banca Mondială își modifică din nou politica față de biblioteci comunicând Circulara FY 10. Potrivit acestei noi orientări, România, intrând în Uniunea Europeană, a ocupat un loc într-o comunitate a țărilor puternic dezvoltate din punct de vedere economic și potrivit indicatorilor WDI (World Development Indicators) face parte din categoria acelor țări care au o putere economică semnificativă. Din aceasta cauză ea nu mai beneficiază de discount la publicațiile Băncii Mondiale. Demn de menționat este că, deși Bulgaria este țară membră a Uniunii Europene, având același statut, beneficiază de o reducere de 50 procente la prețul publicațiilor de la Banca Mondială, datorită faptului că nu a avut o creștere economică atât de puternică în anul 2008, precum România. Totuși, reliefăm că prin Circulara FY10, Banca Mondială confirmă că accesul la bazele de date rămâne în continuare gratuit, pe termen nedeterminat. Mai precis, conform acestei noi politici, Banca Mondială solicită achitarea de către B.C.U. Cluj-Napoca a contravalorii publicațiilor furnizate (4000 USD), la care se adaugă contravaloarea transportului (1160 USD). Relațiile B.C.U Cluj-Napoca cu Banca Mondială au avut un trend descendent din anul 2007 până în vara anului 2009, mai ales datorită schimbărilor frecvente de personal din cadrul C.I.P. România. Propunerile menționate în chestionarele de evaluare ale Băncii Mondiale au vizat cu precădere îmbunătățirea serviciilor oferite utilizatorilor: accesul gratuit la bazele de date online, dotarea B.C.U. Cluj-Napoca cu stații de lucru pentru utilizatorii bazelor de date ale Băncii Mondiale, împrumutul interbibliotecar între bibliotecile depozitare ale publicațiilor Băncii Mondiale, ș.a. De asemenea, planurile de viitor se vor axa pe următoarele propuneri: continuarea și întărirea colaborării cu Banca Mondială; invitarea reprezentanților Băncii la conferințele organizate de B.C.U. Cluj-Napcoa, dar și de F.S.E.G.A; evaluarea periodică a gradului de satisfacție a utilizatorilor față de serviciile (accesul la bazele de date și la publicațiile Băncii); asigurarea mai multor calculatoare pentru consultarea publicațiilor în format electronic; continuarea finanțării pentru a asigura publicațiile tipărite pe următorii ani etc. Detalii despre Fondul Banca Mondială din colecțiile B.C.U. Cluj-Napoca pot fi obținute accesând adresa http://www.bcucluj.ro/banca-mond.html. 296 Hermeneutica Bibliothecaria - Antologie Philobiblon - Volumul V ANEXE Statistica cadrelor didactice și a volumelor consultate Ianuarie-August 2009 Statistica studenților și a volumelor consultate Ianuarie - August 2009 □ Ianuarie □ Februarie □ Martie □ Aprilie □ Mai □ Iunie □ Iulie □ August 297 ORIZONTURI Mass-media și filosofia Filosoful ca jurnalist, sau: sinteza unei ideologii ostensive Aurel Teodor CODOBAN Universitatea „Babeș-Bolyai”, Cluj, Departamentul de Filosofie Cuvinte cheie: Filosofie, mass media, filosof, jurnalist, ostensiv, imagine Rezumat: Astăzi, cînd* amploarea mass-media a depășit-o evident pe cea a filosofiei devenind coextensivă cu însăși cultura, problema este cum și cît are de împărțit filosoful „înțelepciunea”, “adevărul” sau „cunoașterea” cu reprezentantul prin excelență al acestei mass-medii, cu jurnalistul. Filosofia nu se poate confrunta cu mediile decît dacă devine o practică efectivă a comunicării, înțelegînd prin aceasta că ne schimbă felul în care comunicăm cu noi înșine și comunicăm prin propria noastră existență cu ceilalți. Grație însăși instalării ostentivității în cultură prin intermediul mass-mediei electronice, filosoful are șansa de a redeveni, e adevărat, numai în comunicare, vechiul actor existențial care a fost și care incorpora în propria existență textul prealabil, al propriei gîndiri sau al tradiției. E-mail: aurelteodor@yahoo.com * „Mă consider un fel de jurnalist, în măsura în care ceea ce mă interesează este actualitatea, ce se petrece în jurul nostru, ce sîntem, ce se întîmplă în lume. Filosofia, pînă la Nietzsche, avea ca rațiune de a fi eternitatea. Primul filosof-jurnalist a fost Nietzsche. L-a introdus pe “azi” în cîmpul filosofiei. ... Iată de ce filosofia pentru mine e un fel de jurnalism radical.” (Michel Foucault) Încă din momentul auroral al apariției filosofiei, filosoful s-a văzut nevoit, din modestie sau din obligație, să împartă înțelepciunea cu alții. După formula tîrzie și explicită a lui Platon, nimeni nu deține (întreg) adevărul, ci numai participă la el. Și într-adevăr, în Grecia mai întîi, ceea ce noi am numi astăzi „literați” au făcut figură de înțelepți, cel puțin tot pe atît cît și înțelepții precursori ai lui Socrate. Mai tîrziu, la începuturile modernității, tot o figură de înțelepți au făcut-o savanții, oamenii de știință, cu atît mai mult cu cît, în cazul unor filosofi ca Galilei, Descartes, Leibniz, cele două laturi, filosofia și știința, emanau de la aceiași personalitate. Problema este dacă astăzi, cînd amploarea mass-mediei a depășit-o evident pe cea a Editorii respectă opțiunea autorului cu privire la ortografia legată de folosirea literei „î”. 301 Hermeneutica Bibliothecaria - Antologie Philobiblon - Volumul V filosofiei devenind coextensivă cu însăși cultura, cum și cît are de împărțit filosoful „înțelepciunea”, “adevărul” sau „cunoașterea” cu reprezentantul prin excelență al acestei mass-medii, cu jurnalistul1. Pentru că, întrebîndu-ne cît participă filosoful și cît participă jurnalistul la “înțelepciune” și “adevăr” ne întrebăm de fapt cît participă filosofia și cît participă mas-mediile, ca forme prin excelență vizibile ale globalizării comunicării, la „înțelepciune” și “adevăr” ? Formulată atît de abrupt, problema relațiilor dintre filosofie și mass-media poate suna superficial și neconvingător. Dar comparația directă a jurnalistului de astăzi cu Socrate - cel care ar trebui să fie figura emblematică a filosofiei occidentale, așa cum Iisus este a religiei occidentale - o poate face mai convingătoare și îi poate da consistență. Pentru că la Socrate, cel care își purta dialogurile sale în piețele Atenei și care își formula întrebările în cadrul unor întîlniri prietenești, este foarte evidentă calitatea filosofiei de a chestiona valorile, convingerile și ideile unei comunități. Dar astăzi, filosofica artă a maieuticii, arta de a pune întrebări cu privire la chestiuni de relevanță măcar transindividuală, dacă nu direct publică, de a dialoga pentru a naște în mintea participanților și spectatorilor idei, convingeri și atitudini întemeiate pe valori unanim recunoscute, pare să aparțină jurnalistului. Căci, după ce, cu decenii în urmă, oamenii de știință, mai ales, și unii filosofi - adesea motivați ideologic -, declanșau autochestionarea morală și ideatică a comunității față de evenimentele sociale ori politice și față de descoperirile științifice, astăzi numai jurnaliștii se mai află într-o astfel de poziție. În timp ce relația firească a filosofului cu temele existențiale ale omului și comunității actuale, aproape că a dispărut în spatele unui discurs de o abstracție și o elaborare atît de rafinată și sofisticată încît a pierdut orice audiență în afara celei extrem de restrînse a unor grupuri de erudiți universitari. Și chiar dacă ar dori să se adreseze unui public larg, filosoful nu o mai poate face decît prin intermediul mas-mediei și cu mijloacele ei discursive. Din perspectiva unei istorii a filosofiei occidentale ca istorie a discursului filosofic, deci a filosofiei ca și comunicare, favorabilă mai degrabă comparației celor două decît emfazării specificului și importanței filosofiei, atît situația relației dintre mas-medii și filosofie cît și chestiunile pe care le ridică, devin mai inteligibile și mai clare. Pentru că momentul de origine al filosofiei, ca și unele din momentele ei ulterioare nu sunt lipsite de similarități cu situația de acum. Primii gînditori greci, cei care s-au numit „înțelepți” (sofoi) împărtășeau, în pofida numelui, înțelepciunea împreună cu literații, cu marii poeți, cum au fost Homer și Hesiod. Pe atunci chiar și forma discursului era similară cu cea a literaturii: aforisme, sentințe, poeme. În discursul în proză, adesea, să o recunoaștem, dificil de urmărit, filosofia s-a instalat destul de tîrziu, odată cu acceptarea numelui de filosofie. Atunci, printr-o dublă 1 Desigur, aici trebuie să luăm jurnalistul într-o accepțiune emblematică foarte largă în absența unui termen mai potrivit pentru a desemna pe omul de medii - sintagmă prin paralelism cu cea de „om de știință” -, pe „comunicaționist”, pe profesionistul comunicării interpersonale și publice, pe terapeutul comunicării interindividuale și pe criticul relațiilor publice, pe gazda de talk-show și pe producătorul în comunicare de evenimente politice, culturale, mondene sau chiar individual-personale, care sunt toate figuri susținute de noile științe ale comunicării sprijinite pe tehnologiile electronice. 302 Hermeneutica Bibliothecaria - Antologie Philobiblon - Volumul V mișcare, s-a rezolvat și vechea dispută ce domnea între gînditori și poeți în ceea ce privește înțelepciunea: pe de o parte filosofii s-au autodeclarat, modești, doar iubitori de înțelepciune, iar pe de alta au contestat înțelepciunea poeților. Platon a fost cel care a observat că poeții, artiștii în general, sunt capabili să descrie lucruri pe care nu le cunosc și nu le pot produce. Cum este posibil acest lucru? Desigur, dacă ei nu cunosc direct despre ceea ce vorbesc, o pot face numai inspirați de zei; în incapacitatea lor de a cunoaște ceea ce fac, poeții, ca și oracolul, sunt cuprinși, de fapt, de un fel de nebunie divină. Înțelepciunii poeților sau profeților oraculari, care este o simplă asertare inspirată de zei, i se opune iubirea de înțelepciune a gînditorului: filosoful știe ce spune pentru că își poate argumenta logic afirmațiile, adică le cunoaște din interiorul gîndirii. O astfel de diferențiere nu a părut suficientă unui filosof ca Platon, care a împins animozitatea pînă într-acolo încît i-a alungat, după cum se știe, pe poeți din cetatea rațională a filosofiei. Marele său discipol, Aristotel, i-a reprimit, considerînd arta un fel de cunoaștere, pusă sub ascultarea poeticii. Poeticile și esteticile au fost cele care au ținut sub ascultare, teoretică și normativă, arta în lungul istoriei filosofiei occidentale. Ele au fost cîinii de pază discursivi, pe care filosofia i-a folosit împotriva pretențiilor la deținerea înțelepciunii care ar fi putut veni din partea artei. Destinul istoric al occidentului a făcut apoi ca filosofia să redevină religie și să fie pusă sub ascultarea teologilor aproape un mileniu după aceea. Destin cu un dublu tăiș însă, să nu uităm, deoarece filosoful roman, a cărui operă era necunoscută în afara elitei marilor orașe, este făcut cunoscut straturilor mijlocii din antichitatea clasică datorită predicării și speculațiilor creștine1 iar paradigma monastică include aspecte ale stilului de viață asocial, al cinicilor... Cînd, în epoca modernă, filosofia a revenit triumfătoare, ca și discurs al cunoașterii, situația s-a repetat, întrucît a avut de confruntat o altă pretendentă la înțelepciunea cunoașterii, știința. La fel ca altădată filosofia greacă față de literatură, marea filozofie germană a încercat să țină cunoașterea științifică sub ascultare teoretică și normativă, construind o teorie generală a cunoașterii. Pe acest teren, ea și-a supraevaluat propria cunoaștere, considerînd-o totală, în ceea ce privește întinderea, și absolută, în ceea ce privește pătrunderea. Ultimul mare filosof sistematic, Hegel, definește filosofia drept „știința absolută a Absolutului”. Plină de modestie și dedicată utilului, știința modernă a acceptat să i se distribuie o cunoaștere parcelară și testabilă experimental, dar și-a apărat-o apoi constituindu-și propriile teorii ale cunoașterilor științifice particulare ca epistemologii de ramură (ale matematicii, fizicii, biologiei etc.) și propunînd dinspre matematică, chiar o logică nouă, diferită de cea clasic filosofică, cea aristotelică. Mai apoi, științele din a doua generație, ale omului și societății, teoriile sociologice, psihologice, economice și lingvistice, și-au construit mai mult decît propriile epistemologii care să le protejeze demersul și discursul față de filosofie. Ele au construit propriile teorii asupra cunoașterii filosofice însăși, metafilosofiile științifice, care au criticat, uneori pînă la desființare, discursul și demersul filosofiei. 1 Pentru Nietzsche creștinismul este filosofie pentru mase, platonism vulgarizat. 303 Hermeneutica Bibliothecaria - Antologie Philobiblon - Volumul V Noi suntem astăzi moștenitorii consecințelor acestor confruntări și instalați deja în tematizarea comunicării. În consecință devenim martorii unei noi confruntări: cea dintre filozofie și mass-media, cea dintre jurnalist și filosof sau mai general și mai precis între gînditor și specialistul în comunicare, adică specialistul în științele și practicile comunicării. Prima confruntare, cea dintre filosof și poet, s-a petrecut atunci cînd filosofia tematiza „ceea ce este”. Această rundă, filosofia a cîștigat-o, invocînd calitățile de descriere categorială și argumentare logică ale propriului discurs, față de metaforele și figurile poetice ale discursului de gen literar și foarte adesea concordanța între discursul filosofic și propria viață. O a doua tematizare, cea a epocii moderne, a fost cea a cunoașterii. Marea filosofie germană a susținut că „ceea ce este” e relativ la ceea ce cunoaștem: pentru ea, a fi înseamnă a fi cunoscut. Confruntată cu cunoașterea științifică modernă, cunoașterea filosofică a încercat să facă scor egal, contrabalansînd experimentul și limbajul matematic printr-o cunoaștere totalizatoare și printr-o raționalitate axiologică. Adică, dacă scorul n-a mai fost favorabil filosofiei, nici nu i-a fost defavorabil, căci filosofia și-a afirmat capacitatea de a supune unei critici a scopurilor ceea ce știința oferea ca mijloace. Cea de a treia tematizare, tematizarea filosofiei actuale este cea a comunicării. Această tematizare a comunicării este evidentă în importanța acordată limbii și semnului, atît la Heidegger, cît și la structuraliști și post-structuraliști, ori în filosofi-ile analitice sau în pragmatism. Însă în practicarea comunicării care s-a globalizat, filosofia se confruntă acum cu mijloacele de comunicare de masă. Desigur, de pe pozițiile unei gîndiri care a tematizat cît se poate de subtil și autentic comunicarea, Heidegger ne-a reamintit că filosofia occidentală a uitat Ființa. Dar ființa a fost mai degrabă o soluție decît o problemă în filosofia occidentală! Ființa a fost o soluție la problema existenței răului întrucît ea a făcut ca lumea să poată fi reprezentată ca asimetrică, orientată spre bine, adevăr și frumos. Grație ei, răul a putut fi definit drept carență de ființă, iar filosofia a putut spune că (per total) “totul e bine”. Tot astfel, succesivele tematizări pot fi considerate soluții similare: răul este carență de cunoaștere, sau răul este carență de comunicare. Realul este astfel prezența care ni se împotrivește, a ceea ce ca obiect, ni se contrapune. Paradisul este o conformitate cu dorința; rea-litatea ne arată că lumea e rea (ca să ne jucăm cu etimologii improvizate!) întrucît obiectează dorinței noastre. Prin urmare, pentru filosofie, lumea cu consistența ei reală este problema. Or, în a treia tematizare, lumea este lumea comunicării, adică a limbajului. Dacă spunem că omul trăiește în lume, nu în mediu, asta înseamnă că trăiește într-o realitate construită de semnificații și sensuri.1 (Nu ne plimbăm prin pădure, ne 1 Omul are nevoie de semnificații pe care povestirile le organizează într-un sens pentru că este o ființă născută prematur. Absența sensului este insuportabilă pentru om, este un dezastru, este răul. Omul nu poate însă trăi deplin semnificațiile și sensurile pe care le inventează. Viața, mai precis adaptarea la ceea ce este mereu prealabil dat, nu permite transformarea cuvîntului în gest. De aceea omul este animalul unei veșnice nostalgii, căci nu se poate întoarce acolo de unde nu a fost niciodată alungat, pentru că nu a trăit niciodată în semnificațiile "pure" și este mereu sedus să o facă. 304 Hermeneutica Bibliothecaria - Antologie Philobiblon - Volumul V plimbăm prin cuvîntul pădure!). Pentru că limba mai întîi semnifică și apoi desemnează, descrierile sau lumile sînt în principiu și inițial ficționale, fără valorile de adevăr referențial sau intersubiectiv, valori pe care le primesc ulterior, numai în anumite condiții. Pluralitatea și paralelismul lumilor dizolvă vechiul monism și instituie pluralitatea și, pe această cale, virtualul. Totul e imanent, dar oameni alăturați, trăind în același spațiu trăiesc totuși în lumi diferite. Se ajunge ca pluralitatea lumilor să înlocuiască și transcendența și transcendentalul, prin simpla transcendere: aici și acum, în imanență, dar în pluralitatea lumilor paralele. E consecința disoluției structurilor piramidale ale asimetriei lumii pe care filosofii o cred orientată spre bine - și ale asimetriei autorității - și înlocuirii lor cu structurile de rețea ale comunicării. Totodată, e un alt fel de a spune că nu există rău - există numai lumi alternative, paralele. Adică perspective diferite: ceea ce pare bine undeva, altundeva poate părea rău, dar un rău absolut nu se găsește nicăieri. E noul fel de a spune, conform tradiționalei mistici filosofice: (per total) totul e bine! Comunicarea între aceste lumi virtuale paralele face trecerea de la textul clasic la hipertextul noilor medii electronice. Această realitate de comunicare aduce cu sine o indistincție afară - înăuntru care face să dispară realitatea din „afară”. Odată cu ea apare un gen de realitate virtuală care nu mai este sinonimă cu conceptul de realitate potențială al vechilor filosofii. Se instalează indistincția între reprezentat și reprezentant, între imaginea primă și copie (imitație). Realitatea reprezentată este luată ca realitate efectivă; realitatea devine similară cu construcția ei în comunicare. Generalizarea comunicării permite o simulare generalizată. Suveranitatea simulacrului, despre care ne vorbește Baudrillard, este o consecință a dispariției, fără speranță de revenire, a altor moduri de a crede în prezența reală, cu excepția comunicării. Noile, în raport cu modernitatea, medii încarnează această formă a realității: televiziunea a fost mai întîi lume reală a postmodernismului. Acum cyber-space-ul duce și mai departe această realitate, care devine, cum spuneam, încă mai virtuală. Net-ul poate susține spectacolul deschis, interactiv - ceea ce vechea televiziune de tipul filmului, care este o operă închisă, nu era - iar șansele lui, - ca proprietate a tuturor, descentralizat și indestructibil - sînt încă mai mari decît ale celorlalte medii, devenind mijlocul comunicării de masă prin excelență. Așteptînd promisa deplină integrare - „simbioza comprehensivă” - între minte și mașina electronică, simulatoarele militare de antrenament devin o formă de educație care încurajează acceptarea acestui real. În buna și marea tradiție a tematizării cunoașterii, modernismul a considerat mass-media drept o descriere a realității, pe cînd pentru comunicarea postmodernă, în evoluție spre globalizare, realul este numai ca sistem de semne organizat în discurs despre lume. Astăzi știm că presupozițiile bunului simț despre real depind de modul în care acesta este reprezentat, descris, introdus în discurs și interpretat. Nu există nimic natural în real, totul a fost de la început și întotdeauna cultural, adică mijlocit de reprezentări. De aceea, mass-media este un simulacru de real, lipsit de semnificație și fără legătură cu realitatea așa cum filosofia a gîndit-o în primele două tematizări ale sale. Toate aceste schimbări fac foarte problematic rezultatul confruntării actuale dintre filosofie și mass-media. Care sînt prin urmare, în aceste condiții, șansele 305 Hermeneutica Bibliothecaria - Antologie Philobiblon - Volumul V tradiției gîndirii filosofice dacă nu de a cîștiga, măcar de a supraviețui acestei noi și mai dure confruntări pe care o poartă cu mas mediile? Desigur, indiferent de constituirea realității, filosofia occidentală a pretins că deține adevărul și cunoașterea. Să observăm atunci, urmînd etapele istorice ale constituirii discursului filosofic, o primă diferență față de situația actuală: dacă în raport cu literatura mitologică filosofia putea pretinde că participă mai mult la adevăr, acum i-a devenit imposibil. Odată cu marile tematizări filosofice și concepția asupra adevărului s-a schimbat. Prima dintre teoriile filosofice ale adevărului se leagă de prima tematizare - sau epistemă, cum ar fi spus Foucault. E momentul auroral al filosofiei grecești care se întreabă asupra a „ceea ce este”, căutînd în materie sau formă principiul, temeiul acestei lumi. Ordinea existenței, a gîndirii și a rostirii fac una, nu sunt despărțite. Cunoașterea este și rostire adevărată pentru că spune „ceea ce este”. Aristotel va exprima cît se poate de clar formula primă a adevărului în teoria adevărului corespondență. Afirmația sau negația este adevărată dacă ea corespunde la „ceea ce este”. În această teorie a adevărului proprietatea de adevăr aparține relației, raportului dintre enunț și starea de fapt. Acest tip de adevăr este cel pe care îl întîlnim în științele bazate pe observație și experimentare directă. Odată cu a doua tematizare, a cunoașterii, ceea ce este devine relativ la ceea ce cunoaștem. Adică ceea ce nu cunoaștem nu există în mod real pentru noi. Există aici deja două ordini distincte: ordinea a „ceea ce este” pe de o parte, și ordinea gîndirii și rostirii, pe de alta. Ordinea a „ceea ce este” nu mai poate fi direct accesată, dacă nu cumva, așa cum crede Kant, nu poate fi deloc accesată, fiind „lucrul în sine”. Tot în conformitate cu Kant, teoria adevărului devine teoria adevărului coerență. Adică dacă punctul de plecare este axiomatic corect și dacă pașii pe care îi facem sunt corecți rezultatul raționamentului nostru e corect. Pentru cea de-a treia tematizare, cea a comunicării, „ceea ce este” și ceea ce cunoaștem ca realitate este relativ la comunicare: ceea ce nu comunicăm, nu există pentru noi! Cea de-a treia teorie a adevărului nu este încă la fel de clar formulabilă ca și primele două. Totuși, am putea-o descoperi schițată la Heidegger. Este teoria adevărului-semnificație despre care filosoful romîn, Constantin Noica vorbește implicit, comparîndu-l cu adevărul exactitate. Adevărul este cu atît mai adevărat cu cît semnificația lui este mai universal acceptabilă. Acest tip de adevăr este, la urma urmei, adevărul democratic al valorilor. O valoare este cu atît mai adevărată cu cît are o sferă de cuprindere sau o amplitudine mai largă în raport cu grupurile umane. Acest tip de adevăr - semnificație, sau mai degrabă adevăr sens -, stabilit intersu-biectiv și democratic, este adevărul de acum al discursurilor artei, culturii în general și politicului. Or el constituie, după cum se va vedea, totodată unul din principiile producției mass-media, cel care le conferă caracterul de comunicare de masă. Iar dacă măsurăm forța noului adevăr prin amploarea cuprinderii semnificației sale - în definitiv, aceasta este cea mai operațională măsură a democrației dezirabile! -, ce filosof, oricît de socratic ar fi el, se poate măsura cu audiența și aprobarea -„consensul”! - cu care sunt întîmpinați jurnaliștii de talkshow? Ce sistem filosofic sau ce roman ori poem, mai au forța modelatoare a clipurilor publicitare ori muzicale, care modelează astăzi stilul de viață, pasiunile și sexualitatea tinerei 306 Hermeneutica Bibliothecaria - Antologie Philobiblon - Volumul V generații? În transmiterea adevărului, în învățarea socială de astăzi nu vechea tradiție și nici cunoașterea modernă modelează individul, ci mass-media. Schimbarea este încă mai radicală la întîlnirea dintre cunoaștere, pe care filosofia și-o aroga altădată, și comunicare. Am văzut ce s-a întîmplat cu vechea gîndire ontologică, de îndată ce, odată cu criticismul kantian, a fost reluată în cheia cunoașterii. Rămîne să vedem ce se întîmplă cu cunoașterea de îndată ce este reluată în tematizarea comunicării. În cunoscutul său raport asupra cunoașterii Lyotard ne spune: cunoașterea încetează să mai fie un scop în sine, pierzîndu-și valoarea de întrebuințare și devenind doar valoare de schimb. Dobîndirea cunoașterii nu mai înseamnă o perfecționare de sine sau un antrenament al minții ca în Jocul cu mărgelele de sticlă... Cunoașterea devine, similar bunurilor materiale, un produs destinat vînzării și valorificării printr-o nouă producție. Aici trebuie să constatăm că una din profețiile neo-marxiștilor s-a îndeplinit: știința devine „forță nemijlocită de producție” și încetează de a mai fi preocuparea gratuită a “sufletului frumos”. Și într-adevăr, noile descoperiri științifice costă tot mai mulți bani, și angajează tot mai mulți cercetători, care au randament tot mai mic al muncii. Poate că unele discipline științifice, fiind mai descriptive, ca anatomia ori geografia, sînt, mai ales, de aceea, practic încheiate. Dar stagnarea privește însăși calitatea de teorie a științei. Teoriile noi coexistă cu cele vechi (teoria newtoniană cu cea a relativității), iar faptul că nu se exclud arată că adevărul lor este relativ. Teoriile științei se dovedesc a fi similare cu cele ale filosofiei: și-au pierdut universalitatea și nu mai pot demult pretinde un acord general și care să facă false variantele. Acum ambele nu mai au curs: teoriile științei contează numai ca descrieri posibile ale lumii, identificîndu-se astfel teoriilor filosofice metafizice. Marile teorii, științifice sau metafizice, aparțin în egală măsură destinului postmodern al marilor narațiuni. De acum înainte tehnicile sînt cele care vor progresa și este mai corect să vorbim despre tehno-știință, decît despre știință. Cu atît mai mult cu cît cunoașterea teoretică este deductivă, separă și ierarhizează de sus în jos, după formula piramidei, și, prin aceasta, blochează comunicarea, care este în ton cu stilul inductiv și experimentalist al cunoașterii - a învăța așa cum descoperi, a învăța prin încercări. În comunicare totul e empiric, contează numai experiența efectivă imediată (performanța) și nu speculația teoretică detașată și distanțată (competența), muzica pe care o poți cînta, nu cea pe care o poți asculta! Pentru cunoaștere ceva este stabilit definitiv, odată pentru totdeauna, pe cînd comunicarea presupune reveniri, adăugiri, schimbări: o re-licitare continuă, așa cum este însăși viața. Cunoașterea modernă conduce la argumentație și monolog, comunicarea presupune discursul și dialogul. Pentru cunoaștere, comunicarea este doar expresie. Comunicarea postmodernă însă poate elimina cunoașterea ca și conținut, întrucît comunicarea își poate fi, și în bine și în rău, propriul conținut.1 Cunoașterea are mai 1 Inversarea raportului între cunoaștere și comunicare odată cu trecerea de la universalismul modernității la globalizarea postmodernă este paralelă și analogă cu inversarea raportului între producție și consum. Modernitatea era interesată de cunoaștere așa cum era interesată și de producere; postmodernitatea este interesată de comunicare așa cum este interesată și de consum. 307 Hermeneutica Bibliothecaria - Antologie Philobiblon - Volumul V multă nevoie de comunicare, de expresie, decît comunicarea de cunoaștere, de conținut. În acest sens, diferit de conceptul tradițional al comunicării, apropiat de cunoaștere, care miza pe conținut, conceptul postmodern al cunoașterii accentuează pe latura ei de relație. Desigur, departe de a admite, ca modernii, că singurul discurs cognitiv autentic ar fi cel științific, postmodernismul nu privilegiază nici un discurs cultural și nu le ierarhizează. Viziunea postmodernă a lumii este aceea a unui mare număr de modele ale ordinii, fiecare dintre acestea generînd un set de practici autonome. Modernii selectează o ordine, care astfel devine corectă și reprezintă realitatea. Postmodernii sunt mai degrabă interpreți, traducători ai ideilor aparținînd unei tradiții, pentru a putea fi înțelese în sistemul de cunoașteri bazat pe altă tradiție. Importantă, din această perspectivă, este facilitarea comunicării între parteneri autonomi și prevenirea distorsiunilor sensului în procesul comunicării. Cunoașterea, îndeosebi cea modernă, științifică, a mizat pe referință și a cerut obiectivare impersonală. Comunicarea postmodernă mizează pe reprezentare, pe semnificare, și propune subiectivismul inter- și intra-personal, e adevărat însă, codat cultural după formula alterității, a celuilalt care este un alt eu însumi, diferit pentru că este diferit programat cultural. Filosofia s-a folosit din plin de statutul ei de teorie, respectiv de metodologie și etică a comunicării, semnificării și interpretării. De pe astfel de poziții au fost produse majoritatea criticilor comunicării de masă. Creșterea audienței și impunerea figurii jurnalistului n-au fost însă afectate; acesta poate tot mai mult trece drept figura înțeleptului acestui timp. De ce? Pentru că filosofia clasică era o ideologie a raționalității care nu mai are curs și „trecere”. Ea aparține unei culturi de erudiție, unei culturi elitare a contemplației și speculației teoretice. Or, cultura noastră încetează să mai fie o cultură de erudiție. Ea se transferă în întregime într-o comunicare înțeleasă ca relație intersubiectivă mai degrabă decît transmitere de informații, cum era în cazul tematizării cunoașterii. Ieșim dintr-o cultură de erudiție tot așa cum în modernitate, odată cu Renașterea, Reforma și Contra-reforma, ieșeam prin cultura de erudiție din spiritualitatea religioasă a Evului de mijloc, pentru a ne instala acum într-o cultură a semnificării cotidianului. Pe de altă parte, pe plan filosofic intern, programul wittgensteinian s-a generalizat într-o formă sau alta: sarcina primordială și unica justificare a filosofiei a devenit clarificarea semnificațiilor limbajului. Din mijloc de a privi spre lucruri, limbajul a devenit ținta privirii filosofice. Prin urmare, pentru a fi eficientă, o critică filosofică a comunicării trebuie să urmeze deplasarea generală a fundalului teoretic de la cotitura lingvistică („linguistic turn”) la cotitura pragmatică („pragmatic turn”). Astăzi, „pragmatic turn” înseamnă luarea în considerare a background-ului cultural istoric: categoriile cunoașterii nu pot scăpa de istorie; nu există esențe fixe în mintea oamenilor care că oglindească realitatea (Richard Rorty). Dar mediile nu sunt atît o teorie a comunicării cît o practică a comunicării. Prin urmare mediile au un drept de preempțiune: ele sînt o practică a ceea ce filosofia abia teoretizează. Filosofia nu se poate, deci, confrunta cu mediile decît dacă devine o practică efectivă a comunicării, o modalitate a procesului de comunicare. Astăzi mass-media este cea care aduce cu ea promisiunea unei noi sinteze culturale: după cea a filosofului și literatului, ori a 308 Hermeneutica Bibliothecaria - Antologie Philobiblon - Volumul V filosofului și omului de știință, pe aceea a filosofului și jurnalistului, a filosofului și omului de comunicare, a „comunicaționistului”1. Această figură aparține noii culturi a spiritualității imanenței și cotidianului și este figura ideologului unei ideologii ostensive, care mai degrabă arată semnifi-canți prezumtivi, decît să impună semnificații și sensuri. Începe o nouă eră în care masele de divertisment, alcătuite din indivizi izolați care stau în fața televizorului, sunt manipulate și seduse prin imagine. Imaginea este doar asertivă: ea poate acționa manipulativ, dar ca atare ea acționează, mai ales, seducător. E nevoie de o nouă gîndire, critică sau radicală - capabilă să se confrunte cu imaginile, cu manipularea și seducția, de o nouă gîndire care să lupte împotriva vrăjirii conștiinței noastre de către mijloacele tot mai puternice ale comunicării noastre. Pentru că nu ne putem aștepta cu luciditate la o reîntoarcere a persoanei creștine sau măcar a subiectului kantian. Dacă există, pe diferite căi, o reîntoarcere posibilă a subiectului, pe care unii gîndi-tori se grăbesc să ne-o anunțe, această reîntoarcere este a subiectului comunicării, nu a subiectului cunoașterii, pe care occidentul modernității tîrzii îl mai aștepta încă și care a sucombat definitiv sub criticile aduse de diferitele teorii ale comunicării, nelăsînd în urmă decît reziduul masei de divertisment.1 2 1 Actorul scenei culturale de astăzi nu mai este autorul (scriitorul) și nici măcar atît de mult gazetarul ori actorul, ci un soi de animator sau curator comunicațional. E evoluția spre manager a autorului. Spre un management al comunicării. În tematizarea comunicării managerul este eroul pentru că el pune în contact, deschide canalul comunicării între parteneri diferiți, fără să consume resurse. E omul funcției fatice, cea care se vădește a fi rolul tuturor telefoanelor mobile, sms-urilor sau e-mail-urilor. În plan cultural e ceva în genul povestitorului oral și animatorului și regizorului, cel care captează și menține atenția, cel care produce (pseudo-)evenimente, nu numai narative, dar și imaginative (adică în direcția imaginii). 2 Adică, de fapt, o impunere a alterității care este una din metamorfozele ideii de subiect care, la rîndul său, decurge din eșecul idei creștine de persoană. Antichitatea a produs un model ontologic spațial, care avea în vedere lucrurile ca pe niște entități, modernitatea creștină a produs un model ontologic în timp, care privea lucrurile ca niște entități aflate într-o relație, acum modelul ontologic este al alterității, al diferențelor în spațiu și timp, al relației care constituie entitățile. Metafizica tradițională și clasică a încercat mereu să ne demonstreze că lucrurile care au aparența că diferă sunt în fapt identice și provin dintr-un principiu unic, în timp ce gîndirea actuală încearcă, dimpotrivă, să demonstrez că lucrurile care par identice sunt în fapt diferite și apar astfel ca o consecință a unei relații prealabile. Există astfel o diferență semnificativă între alteritate, care la prima ei apariție clară în dialectica hegeliană este legată încă de tematizarea cunoașterii și reprezintă la urma urmei intersubiectivitatea a doi subiecțu cvasi kantieni, și alteritatea de comunicare în care subiecții sînt constituiți prin relația de comunicare. Alteritatea de comunicare este un chiasm (Merleau-Ponty): ceea ce este propriu și ceea ce este străin survin simultan, între ele există o împletire și sînt originare în aceiași măsură. Alteritatea ireductibilă, care apare astfel ca o garanție a comunicării autentice, reprezintă singura ieșire din solipsismul în care ne-a introdus tematizarea cunoașterii. 309 Ana-Maria Călinescu, Fiica Mirării 210 x 297 mm. Hermeneutica Bibliothecaria - Antologie Philobiblon - Volumul V Aici însă faptul că privim filosofia ca discurs și că ea poate apărea ca fiind de gen literar ne oferă un prim punct de plecare promițător pentru că implică o analogie cu destinul contemporan al artei. Căci, mai degrabă, decît urmînd cunoaște-rea științifică, urmînd arta își poate găsi filosofia un loc în raport cu mass-media în cultura contemporană. Într-adevăr, arta a urmat, oarecum, tematizările: dacă prima formă a artei s-a mulțumit cu dublarea și elogierea simbolică a ceea ce este, a doua formă a artei, odată cu proiectarea în spațiul euclidian și trompe-l’reil, a fost o formă de reprezentare după anumite metode, de felul cunoașterii. A treia formă a artei este inevitabil legată de comunicare, este, la drept vorbind, o artă a comunicării: devine de fapt modalitatea de prezentare artei în comunicare. Artiștii numai deschid spațiul unei comunicări, dau proporții unor aspecte, reliefează, fac pertinente anumite mesaje. Artiștii au devenit comunicatori, iar arta s-a retras într-o anumită manieră de a comunica. Oricum, implicit sau explicit, arta aparținea într-o mare măsură acum practicii efective a comunicării. Dacă ar urma direcția acestei deplasări culturale a artei, filosofia ar avea șansa să regăsească unul din sensurile ei oarecum mistice, sau mai degrabă șama-nice, pentru că sînt originare. Nu în sensul de a face din filosofie modalitatea de a spune că „totul e bine”, ci în acela de a face din filosofia occidentală o activitate în loc de o teorie. Într-adevăr, atîta vreme cît filosofia a fost o ideologie a raționalității -cam pînă la Schopenhauer - ea a fost în principal activitate de instalare a unui cod normativ și interpretativ de inspirație tradițională textuală. Gîndirea filosofică îți îngăduie acum însă să-ți identifici codurile propriei programări, este deci o filosofie critică a culturii înțeleasă ca ontologie a socialului. Dar însăși filosofia occidentală este un cod cultural, o programare a individului conform ideologiei raționalității. Sensul codificării este foarte plastic formulat de Wittgenstein atunci cînd spune: "ideea stă pe nasul nostru aidoma unor ochelari". Prin urmare noul rost al filosofiei poate fi formulat prin parafrazarea lui Heidegger: trebuie să eliberăm rostirea de literatură și gîndirea de filosofie. Filosofia nu mai este atît o teorie, cît o artă, tehnică, practică, și în acest sens o gîndire. Dacă, mai mult decît a fost cazul în cunoaștere, realitatea și adevărul și în ultimă instanță atunci și înțelepciunea, se află de partea comunicării, filosofia trebuie să devină o practică înțeleaptă a comunicării.1 Se spune adesea că ceea ce aduce pericolul aduce și salvarea, că în problemă se găsește soluția. Grație însăși instalării ostentivității în cultură prin intermediul mass-mediei electronice, filosoful are șansa de a redeveni, e adevărat, numai în comunicare, vechiul actor existențial care a fost. El incorpora în propria existență un anumit text prealabil, al propriei gîndiri sau al tradiției. Odată cu moderna impunere a devenirii dialectice, a procesului, codificarea prealabilă s-a pierdut în favoarea unei 1 Sarcină, s-o recunoaștem, foarte dificilă de vreme ce în practicarea comunicării circulă următoarea definiție: “omul obișnuit spune ce știe, expertul știe ce spune”. Mulți dintre oamenii de medii care trec drept gînditori semnificativi fac astăzi de fapt mai degrabă figură de experți în comunicare: știu ce trebuie să spună masei de divertisment. O practică înțeleaptă a comunicării ar însemna să putem spune indivizilor masei de divertisment ceea ce știm că trebuie spus cu efectele pe care le obține cel care știe ce spune. 311 Hermeneutica Bibliothecaria - Antologie Philobiblon - Volumul V metode oferită de cunoaștere. Acum, în comunicare, unde totul este proces, adică interacțiune, filosoful devine un actor din commedia del arte care nu poate controla decît stilul său de a comunica cu sine și cu ceilalți. Pentru că în raport cu comunicarea, filosofia ca formă a culturii occidentale nu mai poate decît să ne procure un stil existențial comunicațional1 sau, dacă avem unul inadecvat, să ne schimbe stilul existențial comunicațional, înțelegînd prin aceasta că ne schimbă felul în care comunicăm cu noi înșine și comunicăm prin propria noastră existență cu ceilalți. Dar filosofia este confruntată de către mass-media nu numai ca discurs al cunoașterii, ca ideologie a raționalității - sau, pentru a fi mai expliciți, ca religie pentru elitele raționaliste ale Occidentului, cum ar spune Derrida sau Eliade - ci și direct, în calitatea ei discursivă. După cum spuneam, filosofia este un discurs de gen literar, atașată „limbii naturale” și literei textului. Mass-media însă, împreună cu calculatoarele și noile instrumente de comunicare aparțin, dacă nu direct atotputernicei imagini, măcar sunetului (vocii). Desigur, astăzi ne este limpede că sub această ceartă între filosofie pe de o parte și literatură sau artă pe de alta, se află o dispută la fel de veche cum este cea dintre vorbire și scriere, și anume cea dintre imagine și text și mai general, „o luptă care este vizibilă în angajamentul profeților evrei și al filosofilor greci (în special Platon) împotriva imaginii” (Vilem Flusser), o dispută a cărei miză religioasă ultimă se îndreapta împotriva idolatriei. Să recunoaștem că mai apoi, în evoluția ei, adesea filosofia a cîștigat împotriva cunoașterii științifice riguroase prin calitățile imaginii literare. Dar forța imaginii din media actuale este incomparabilă. Rorty a putut gîndi filosofic împreună cu literatura (și totodată împotriva ei); cum este însă de gîndit actualmente cu filmul, și încă mai mult cu imaginea din mediile electronice (?) în general (și totodată împotriva ei)? Ideologia ostensivă și noua relație text-imagine pe care o aduce cu sine este prin urmare marea provocare pentru filosofie. Să observăm că din perspectiva tematizării comunicării, cele două criticisme filosofice succesive, ale cunoașterii și comunicării, pun în discuție de fapt, prima, partea de conținut a comunicării, cea de a doua, partea de relație a comunicării. Ele pot fi puse în paralel cu digitalul și analogicul: conținutul comunicării verbale este de partea digitalului, relația este de partea analogicului. Ostensivitatea, prin caracterul ei analogic, funcționează îndeosebi în planul relaționar al comunicării. Într-adevăr și împotriva tuturor pretențiilor contrare, azi, pentru noi, cetățenii unei lumi globalizate, comunicarea este mai degrabă relație decît transmitere de informație. Odată cu aceasta discursul digital despre realitate este din nou confruntat în istoria culturală a occidentului care devine istorie globală, cu unul analogic. Acum se vede cu claritate că disputa dintre conceptele filosofice și imaginile literare a fost secundară sau laterală. Confruntarea frontală este cea dintre gîndirea pur calculatoare și imagine, dintre digital și analogic. Digitalul - semnele imotivate, de felul limbii - și analogicul - semne motivate sunt două laturi posibile ale comunicării umane care tind să se echilibreze în mișcarea istorică a comunicării. Cel puțin după Reformă și Contra-Reformă, 1 În loc de „cunoaște-te pe tine însuți”, „comunică bine cu tine însuți”, și în loc de „iubește-ți aproapele ca pe tine însuți”, „respectă în comunicare alteritatea aproapelui tău” 312 Hermeneutica Bibliothecaria - Antologie Philobiblon - Volumul V latura digitală a comunicării s-a impus împotriva imaginilor și imaginarului Renașterii, la fel cum altădată profeții evrei sau Platon împotriva adorării imaginilor. Filoso-fia a fost de la început partizana digitalului cu multiple consecințe (de la fonocen-trism, la logocentrism) pe care Derrida, după Heidegger și Nietzsche le-a pus în evidență cu suficientă insistență. Filosofia nu poate decît să rămînă de partea digitalului, împotriva analogicului pentru că numai digitalul poate susține critica imaginilor seducătoare și manipulative. „Aici și acum” al imanenței se opune lui “acolo și altundeva” al transcendenței așa cum analogicul se opune digitalului. Gîndirea poate transcende imaginile, chiar dacă sufletul nu transcende corpul și principiul nu transcende lumea. E o transcendere fără transcendență, care se poate mărgini la a pune în evidență seducția imaginilor, manipularea prin imagini sau persuadarea prin imagini. Filosofia ar trebui să rămînă de partea digitalului ca de partea unei practici a comunicării care doar transcende fără să invoce nici o transcendență: o negare a lui aici și acum care nu are de propus nici o transcendență sau transcendental. Acest fel de filozofie seamănă foarte mult cu budismul Zen. Numai că aici simpla transcendere apare ca proces al comunicării în care aveam de-a face continuu, în funcționarea înțelegerii, cu transcenderi reciproce. În acest sens, față cu triumful actual al imaginii, filosofia, în buna ei tradiție, a răsturnării raportului de forțe, ar trebui să se păstreze de partea slabă astăzi, a digitalului. Așa cum spuneam, arta poate indica astăzi filosofiei direcția mișcării critice. Ea folosește imaginea împotriva manipulării și seducției exercitate prin intermediul ideologiei ostensive. Imaginile pot fi folosite și într-o deconstrucție a hermeneuticii instaurative a imaginilor, cum face astăzi arta. Desituarea, diferirea, spațierea pot veni de la situarea de partea unei transcenderi fără transcendență a dublei articulări a sistemelor de semne digitale. Dar chiar și ca gen literar, discursul filosofic a fost de partea unui digital care și-a construit imaginile pornind de la el așa cum se întîmplă de altfel și cu construcția imaginilor pe calculator, pornind de la anumite programe și anumite informații care folosesc exclusiv un limbaj digital. Grație ostensivității, filosoful poate din nou folosi propria viață pentru a comunica. Forța de analogie a vieții este mai mare decît a oricărei imagini. Toată complicația este aceea că și dacă vrea să folosească tăcerea, el trebuie să folosească o tăcere comunicativă. Tot așa cum imaginile se instituie prin intermediul digitalului, partea digitală pe care filosofia are a o păstra trebuie să poată produce o imagine comunicativă a vieții. Filosoful va trebui să facă, mai mult decît artistul care recurge la propriul corp, din propria viață un performace iar din evenimentele vieții sale un happening. 313 Școala de ziaristică de la București (1951-1989) - Istorii recente - Marian PETCU, Universitatea din București, Facultatea de Jurnalism Cuvinte cheie: jurnalism, Academia „Ștefan Gheorghiu”- București, ideologie, comunism-România Rezumat: Studiul de față conține informații inedite, de arhivă, despre istoria învățământului jurnalistic în România. Sunt prezentate încercările de instituționalizare a unor forme de pregătire, apoi apariția școlii de jurnalism de la București, inițial în cadrul învățământului academic public, ulterior în instituția de formare a cadrelor Partidului Comunist Român, Academia „Ștefan Gheorghiu”. Studiul prezintă cifre de școlarizare, modalitățile de admitere, oferta educațională (curricula) în diverse etape ale evoluției școlii.A E-mail: marian_petcu2003@yahoo.com * O întâmplare recentă a făcut să am acces la arhiva fostei Facultăți de Ziaristică, ce a funcționat în cadrul Academiei de Studii Social-politice de pe lângă Comitetul Central al Partidului Comunist Român (cunoscută, mai ales, după vechea sa denumire - „Ștefan Gheorghiu”). În acest moment arhiva se află în proprietatea Universității Politehnice din București, într-o stare care o face greu de utilizat (nu este accesibilă cercetătorilor). Documentele găsite acolo, dar și alte informații de context m-au făcut să susțin că învățământul jurnalistic românesc este o creație comunistă. Voi demonstra de ce. Pe de altă parte, formula de educare-formare din această instituție și-a pus amprenta asupra întregii creații intelectuale din România, asupra culturii scrise și nu numai, ceea ce face cu atât mai importante documentele identificate. Trecerea în revistă a problemei la București Dezbaterile despre necesitatea constituirii unor forme instituționalizate de pregătire a jurnaliștilor apar înainte de anul 1900, în varii contexte. Nimeni nu avansa însă o propunere fermă, ci existau mai degrabă raportări la ceea ce se întâmpla în alte țări. Firește că toate aceste comparații erau în detrimentul nostru.1 1 Iordan (Iorgu) Radu a fost primul profesor de jurnalism din România. În toamna anului 1919, la Universitatea Daciei Superioare din Cluj el începe să predea, după modelul 314 Hermeneutica Bibliothecaria - Antologie Philobiblon - Volumul V La discuțiile din cadrul Congresului presei, din 1922 (București, 5 decembrie), se discută despre înființarea unor catedre universitare de specialitate, iar Pantelimon Halippa prezintă propunerea studenților Universității din București de a se crea o facultate de jurnalism, similară celor din străinătate. Inițiativa nu s-a materializat în nici-un mod. În anul 1927, Pamfil Șeicaru va promova ideea unei școli de ziaristică, dar nici inițiativa sa nu s-a bucurat de atenția comunității profesionale. Totuși, ceva se întâmpla - sunt tot mai frecvente polemicile din presă, legate de formarea jurnaliștilor, iar în 17 ianuarie 1929, la Școala de documentare și științe administrative, Nichifor Crainic susține primul curs de ziaristică din Capitală. În 1932, secretarul se stat Ion Pangal îi cere prof. Nae Ionescu să proiecteze Academia liberă de studii de presă și diplomație, iar în 1936, la Facultatea de Drept din București se promovează ideea unei programe de pregătire în jurnalism, sub forma cursurilor opționale. Nici aceste gesturi nu vor găsi ecoul meritat. Abia în toamna anul 1940 se inaugurează ceea ce s-a numit „Universitatea liberă de ziaristică”, o extensie a Facultății de Litere, la care puteau veni persoane cu cele mai variate preocupări. Cursurile nu au durat mult (se pare că nici nu prea avea cine să predea...), astfel încât în 1943, ministrul Mihai Antonescu îl roagă pe Pamfil Șeicaru să proiecteze o școală de ziaristică pe lângă Facultatea de Drept. Șeicaru ia în serios lucrurile și alcătuiește un plan de învățământ, pentru cursuri de jurnalism cu durata de trei ani, nivel postuniversitar (se adresa îndeosebi licențiaților în drept, în litere și filosofie). Dar războiul zădărnicește și acest proiect.1 După 23 august 1944 numeroși jurnaliști au fost eliminați din presă, sub motivul aplicării prevederilor Convenției de armistițiu, ce prevedea defascizarea presei, culturii etc. Este motivul pentru care, în redacțiile marilor cotidiene sunt inițiate forme de pregătire a noilor ziariști, mulți dintre ei fiind muncitori, persoane fără pregătire liceală cel mai adesea. Așa se face că se improvizează o școală de ziaristică, sub forma unei tabere cu barăci la Băneasa, școală în cadrul căreia predau gazetari cu experiență. Pe măsură ce se constituiau școli superioare de partid, acestea au dezvoltat și „secții de jurnalistică”, adică prelegeri de specialitate (cursurile de acest tip au fost menținute până în anul 1989). În anul 1951, la Facultatea de Filosofie a Universității „C. I. Parhon” din București se înființează o secție de ziaristică, ce se va transforma în 1953, în Facultatea de Ziaristică (durata studiilor era de cinci ani). Modelul fondatorilor a fost facultatea similară de la Universitatea Lomonosov, din Moscova. Iată ce se studia în cadrul acestei instituții - „Pregătirea ideologică a studenților este asigurată de disciplinele: Bazele marxism-leninismului, Economie politică, Materialism dialectic și istoric. Asemenea discipline ca: Geografia economică și politică, Istoria generală, Istoria R.P.R., Istoria relațiilor internaționale, Istoria literaturii universale, Istoria universităților din Germania, cursuri de gazetărie. Era originar din Bacău și obținuse titlul de doctor în Drept. 1 Marian Petcu, Jurnalist în România - Istoria unei profesii, Comunicare.ro, București, 2005, p. 106. 315 Hermeneutica Bibliothecaria - Antologie Philobiblon - Volumul V artelor, Bazele esteticii marxist-leninste și altele dau posibilitatea ziaristului să-și ridice nivelul cunoștințelor generale. Formarea stilului literar este ajustată de studiul în facultate al limbii și literaturii române, al stilisticii. Facultatea acordă, de asemenea, o atenție deosebită însușirii de către studenți a limbii ruse și a altor limbi străine (franceză, engleză, germană). Însușirea de către studenți a cunoștințelor de specialitate ale profesiunii de gazetar este asigurată prin disciplinele de specialitate: Teoria și practica presei, Istoria presei din România, Istoria presei comuniste și muncitorești de peste hotare, Bazele organizării industriei și agriculturii în R.P.R, Tehnologia producției poligrafice, precum și alte discipline de specialitate. Cursul de teoria și practica presei înarmează pe studenți cu principiile marxist-leniniste ale presei de partid, cu teoria științifică a presei de partid (...) Un accent deosebit se pune pe formele și metodele de muncă folosite în redacțiile centrale și locale. Studierea și însușirea principalelor genuri publicistice: articolul, reportajul, schița, foiletonul, recenzia, revista presei, corespondența, informația etc., ocupă un loc important în cadrul pregătirii de specialitate a studenților...”.1 Voi reveni la chestiunea curriculară, mai precis asupra evoluției acesteia. Important de reținut că este vorba de o formă de pregătire universitară „de partid”, adică paralelă cu sistemul public de educare-formare la nivel universitar. Dar această formulă bipolară are și ea o istorie - pe fondul pierderii de vieți omenești în al doilea război mondial, al epurărilor de după război, deținătorii puterii politice înființează forme de pregătire „de partid” - este vorba despre de Școala de Partid „Ștefan Gheorghiu” și Școala Superioară de Științe Sociale „A. A. Jdanov” (ale cărei cursuri durau doi ani). Selecția cursanților și repartizarea acestora în funcții, după absolvire se făceau funcție de rezultatele obținute și de conduită (a se înțelege conformismul, prin raport cu ideologia oficială). Dar iată că la 20 decembrie 1954, în ziarul Partidului Comunist Scânteia apare un anunț potrivit căruia absolvenții celor două școli amintite mai sus puteau solicita să susțină examene de diferență și examen de stat, în vederea „asimilării lor cu absolvenții învățământului superior de stat”.1 2 În anul 1966, printr-o decizie politică se înființa Academia de studii social-politice „Ștefan Gheorghiu” în locul fostei Școli superioare de partid „Ștefan Gheorghiu”. Transformarea nu a constat doar în schimbarea titlulaturii, ci și în organizarea sa (apar trei facultăți, crește durata studiilor etc.) și poate mai important, funcționează atât sub tutela Comitetului Central al Partidului Comunist Român, cât și sub cea a Ministerului Învățământului (diplomele eliberate încep să aibă valoare juridică). Aici va funcționa, începând cu anul universitar 1969-1970, Facultatea de Ziaristică, înființată printr-o Hotărâre a Consiliului de Miniștri (semnată de primul ministru Ion Gheorghe Maurer), pe care în anul 1986, rectorul Academiei, Dumitru Popescu o va transforma în secție a Institutului de Pregătire a Cadrelor de Conducere (instituția dispare în decembrie 1989). 1 Const. Antip, „Învățământul ziaristic în R.P.R”, în Presa noastră, nr. 1, 1956, București, p. 21 2 Scânteia, 20 decembrie 1954, apud Istoria Universității din București. Documente (18641972), de Adina Berciu Drăghicescu, Editura Universității din București, București, 2008, p. 448 316 Hermeneutica Bibliothecaria - Antologie Philobiblon - Volumul V De reținut că în anul 1969 fostul ziarist Nestor Ignat, redactor la revista Era Socialistă, primise sarcina de a organiza Facultatea de Ziaristică la Academia „Ștefan Gheorghiu”, pe care o va conduce până în anul 1981.1 Nestor Ignat nu credea în această formulă, după propriile mărturisiri. Se afla în tabăra celor ce considerau că jurnalistul poate avea orice origine științifică și ceva vocație. Începând cu anul 1960 s-au introdus cursuri de ziaristică și la Facultatea de Filologie a Universității din București, ulterior, cu titlu opțional, ziaristica apărând și în programele de învățământ ale facultăților de limbi și literaturi străine. Primele cursuri de la Filologie au fost predate de Angela Ion, iar din anul 1961, de Octavian Butoi. Acestea durau doi ani (în anii trei și patru de studiu) și includeau perioade de practică în redacții (câte o lună, vara). Absolvenții obțineau o specializare în ziaristică, menționată și pe diploma de licență, ceea ce le oferea posibilitatea să lucreze în redacții (beneficiau de repartiții „guvernamentale”, cum se numeau atunci). Prin această măsură, pe lângă învățământul ziaristic de partid aveam și câteva facultăți de stat în care se puteau obține calificări în ziaristică - la Filozofie, Filologie, Limbi Străine. Cursuri de „Teoria și practica presei” vor fi predate, după modelul de la București, la universitățile din Cluj (Tudor Cătineanu era titular) și Iași. Un colectiv de ziaristică a existat la Universitatea din București, Facultatea de Filozofie, până în anul 1989. Incidențe în admiterea la Ziaristică. 1971. Concursul de admitere a avut loc în perioada 1- 4 decembrie 1971, pe baza unei bibliografii, probele fiind Literatura română și Presă . S-au prezentat la concurs 147 candidați propuși de comitetele județene de partid, de conduceri ale ziarelor centrale, de Ministerul Forțelor Armate, Consiliul Securității Statului și Ministerul Afacerilor Interne (toate propunerile fuseseră avizate de Secția de Presă și Secția Cadre ale C.C. al P.C.R.). Cei care au obținut medii între 7 și 10 au fost admiși, încât anul I de studiu avea 70 studenți: 62 bărbați și 8 femei; 61 români, 7 maghiari, 2 germani. Intre 21-25 de ani erau 27, între 26 -30 ani erau 39, peste 30 ani erau 2; 24 erau muncitori, 23 maiștri și tehnicieni, 14 lucrători din presă, 2 învățători, 7 ofițeri. Se păstra cu o rigoare exagerată structura Partidului Comunist și în privința admiterii, în sensul că se respectau proporțiile etnice, socio-profesionale etc. Câteva precizări - cei numiți „lucrători din presă” erau jurnaliști fără studii superioare, iar ofițerii nu reprezentau obligatoriu presa militară, ci diverse structuri de siguranță națională (Departamentul Securității Statului, Ministerul Apărării -Ministerul de Interne). Toți erau membri ai P.C.R., 58 proveneau din județe, 12 din București. La data de 30 decembrie 1971, prin Decizia nr. 185, în baza aprobării Secretariatului C.C. al P.C.R. nr. 4402/ 4195 din 28.XII. 1971, rectorul Academiei „Ștefan Gheorghiu” dispunea înmatricularea celor 70 admiși la cursurile de zi, a 1 Blamatul Ștefan Gheorghiu nu a fost comunist - el moare în 19 martie 1914, la București. Adică, cu mult înainte de afirmarea Partidului Muncitoresc (Comunist) Român. 317 Hermeneutica Bibliothecaria - Antologie Philobiblon - Volumul V altor 103 persoane la cursul cu frecvență (cu durata de un an, pentru cei ce aveau studii superioare).1 Planul de învățământ includea următoarele discipline: Anul I - Materialism dialectic, Economie politică a capitalismului și socialismului, Mișcarea muncitorească și comunistă internațională în etapa actuală, Geografia economică și politică, Sistemul dreptului și legislației în R. S. România. Anul II - Materialism istoric, Limba și stilul presei, Literatura română, Istoria patriei, a mișcării muncitorești din România și a Partidului Comunist Român, Politica economică a P.C.R., Sociologia propagandei, Relații internaționale, Construcție de partid, Socialism științific, Stenografie, Etică, Practica presei. Anul III - Politica partidului în cultură și artă, Funcțiile în presă, Modalități de tratare în presă a actualităților interne și internaționale, Organizarea și conducerea economiei și a industriei, Limba străină1 2. 1972. Câteva cuvinte despre cursurile post-universitare de ziaristică se cuvine să spunem, fie și din simplul motiv că au fost frecventate de majoritatea ziariștilor din radio și televiziune, din presa locală și cea centrală, termeni cu care se opera la acea dată. Spre exemplu, primele cursuri au fost organizate în perioada ianuarie 1972 -iulie 1973, participând peste o sută de ziariști tineri, cu o vechime în profesie de trei - patru ani, și cu șanse de a ocupa poziții importante în structurile de conducere ale diferitelor redacții. Ulterior aceste cursuri au devenit obligatorii pentru cei ce nu avea studii de specialitate, durata fiind de un an universitar. Oficial, primul curs postuniversitar de ziariști s-a încheiat la 22 septembrie 1972, când s-a și organizat o adunare festivă a primei promoții. În același an, al doilea concurs de admitere la Facultatea de Ziaristică, la care au participat 63 de candidați (în anul doi se aflau 71 studenți). Facultatea avea și o secție de studii fără frecvență la care erau înscriși, în anii I și II, 150 de studenți, ulterior constituindu-se și secția internațională, frecventată de studenți din diferite țări conduse de partide de stânga. 1973. In anul 1973 au fost introduse suplimentar cursurile Tehnica fotografiei de presă și a filmului, Conducere auto, Funcțiile presei în societatea socialistă. Practica în redacții s-a derulat în perioada 1 aprilie - 11 mai. La finalul studiilor (după examenul de diplomă) Facultatea a recomandat pentru a lucra în presă doar 38 de absolvenți, 24 urmând să fie repartizați în alte instituții -„aparatul de partid, U.T.C., și sindicat, ca activiști culturali, la difuzarea presei”; în această promoție cinci erau ofițeri ai M.Ap.N., iar doi ai Ministerului de Interne (trupe de securitate). De remarcat numărul mare de zile de activități practice, în redacții și pe teren - circa 300 de ore - ceea ce oferea garanția că noțiunile teoretice își găsesc aplicabilitate în munca de jurnalist. 1 Dosar Facultatea de Ziaristică, Cursul cu frecvență, trei ani. Opis. Seria 1971-1974, file nenumerotate. 2 Registrul matricol, seria 1971/1974, passim. Începând cu 1970 s-a trecut la învățământul de patru ani. 318 Hermeneutica Bibliothecaria - Antologie Philobiblon - Volumul V În ceea ce privește cursurile fără frecvență (1973-1977), remarcăm că printre candidații propuși apar și 11 redactori, translatori, operatori și corespondenți ai Radioteleviziunii, printre care Munteanu C. Neculai (reporter la Redacția emisiunilor cultural-artistice), Sebastian Domozină (corespondent), Florin Brătescu (redactor prezentator) și alții. Concursul a constat în probele Literatura română (scris), unde au fost propuse subiectele: „G. Călinescu, publicist”; „Poemul Cântare omului și locul lui în creația lui T. Arghezi”; „Portretul și semnificația eroinei principale a romanului Baltagul de Mihail Sadoveanu” (un subiect la alegere). La proba Presă, candidaților li s-a cerut să redacteze un articol-comentariu despre Plenara din iunie 1973 a C.C. al P.C.R. sau despre Conferința de la Helsinki. Au fost admiși 65 studenți în anul I, din care au rămas 58 în anul II, au finalizat 54. 1974. Are loc admiterea pentru prima serie de studii cu durata de patru ani, în noua formulă. Examenul, organizat în 19-20 iulie a fost proba de verificare a aptitudinilor ziaristice, probă eliminatorie. La 21 iulie s-au afișat rezultatele, la 22 iulie are loc proba de Literatură română scris; 24 iulie - examenul oral la disciplina „Socialism științific” și afișarea rezultatelor. Candidații au avut ca subiecte la proba de „Literatură română” următoarele subiecte: „Caracterul național și popular al operei lui Ion Creangă” și 2. „Satul și oamenii lui în Moromeții de Marin Preda și (în) Setea de Titus Popovici”. De menționat că cei selecționați pentru a intra în examenul de admitere erau supuși și unui „Test psihologic de aptitudini intelectuale”, cei care obțineau note între 1 și 5 la test fiind eliminați din concurs. S-au prezentat 72 de candidați, după primele probe au rămas 60. Pentru că erau doar 40 locuri, au fost admiși cei care au obținut medii de la 6 în sus. Din cei 40, 14 erau muncitori și tehnicieni, 4 învățători și educatori, 13 lucrători în presă, doi activiști culturali, 3 ofițeri (dintre care unul, ziarist), 3 funcționari, un activist UTC.1 Erau 2 maghiari, 2 germani, ceilalți români. 15 femei, 25 bărbați; 22 membri de partid, 18 membri UTC. La finalul anului universitar, o comisie a analizat evoluția studenților, pe baza activității de la cursuri, seminarii, laboratoare, practică și au decis că trei persoane „nu au aptitudini pentru munca în presă”, propunând să nu fie înmatriculate în anul II, ci trimise la vechiul loc de muncă. De reținut că instituția se numea „Academia <Ștefan Gheorghiu> pentru pregătirea cadrelor de conducere a activității de partid, social-politice, economice și administrației de stat”. Prima serie de patru ani a fost absolvită de doar 37 studenți, dintre care 14 muncitori, maiștri și tehnicieni, 11 ziariști, 4 învățători, 3 ofițeri, 5 funcționari. Autoritățile politice au propus să fie repartizați astfel: 13 în presa centrală, 19 în cea locală, 3 la publicații ale M.Ap.N., unul la Comitetul Județean Iași 1 „Activiștii” erau numiți oficial „lucrători cu munca politică”, în fapt militanți ai structurii politice respective, salarizați de aceasta. „Activiștii culturali” puteau fi bibliotecari, directori de case de cultură, angajați ai diverselor instituții culturale, salarizați de acestea. UTC este acronimul Uniunii Tineretului Comunist. 319 Hermeneutica Bibliothecaria - Antologie Philobiblon - Volumul V pentru Cultură și Educație Socialistă, unul la Întreprinderea Județeană Cinematografică Cluj. Cursurile fără frecvență, seria 1974-1979 au fost organizate numai pentru cei care lucrau deja în mass media. Pentru candidații din această categorie, examenele au fost identice cu cele de la cursul de zi, dar s-au derulat între 26 și 30 iulie. Au fost admiși 59 studenți (la FF), conform Hotărârii Secretariatului C.C. al P.C.R., nr. 7419, din 10 IX 1974. Pentru concurs, Radioteleviziunea Română a propus 18 persoane, angajați în diverse funcții, dar care nu aveau studii superioare (de exemplu, un absolvent de liceu sau de școală medie metalurgică, de liceu comercial etc. putea fi ziarist, corespondent local etc.). La concurs s-au înscris 59 de candidați, însă Secretariatul C. C. al P. C. R. aprobase „30-40” locuri. Deoarece mulți lucrau deja în presă, Facultatea solicita ca toți să fie admiși la cursuri. Dintre cei 59, 10 erau muncitori, maiștri și tehnicieni; 11 învățători și profesori, 30 ziariști, 4 funcționari și 4 ofițeri. 46 erau români, 11 maghiari, 1 german și 1 sârb; 6 erau femei, 53 bărbați. Precizăm că la finalul studiilor, instituția de învățământ avea denumirea modificată în ,,Academia <Ștefan Gheorghiu> pentru pregătirea și perfecționarea cadrelor de conducere, de pe lângă C.C. al P.C.R.” Tot în anul 1974 începe și Cursul postuniversitar, cu durata de un an. Pentru acesta, din presa locală au fost propuși 22 ziariști; din Radioteleviziunea română (RTV) și din presa centrală, 21 (dintre care, 2 lectori de la D.G.P.T.), de la edituri 7. Din sinteza elaborată după admitere rezultă că au fost la concurs 46 de candidați, dintre care 35 bărbați și 11 femei, 41 români, 4 maghiari și 2 germani. 15 lucrau în presa locală, 6 în RTV, 7 in edituri. După profesia de bază, 6 erau ingineri, 1 medic, 1 economist, 12 ziariști și 26 profesori. După apartenența socială, 39 erau fii de muncitori și țărani (19 de muncitori, 19 de țărani), iar 8 fii de funcționari. C.C. al P.C.R. aprobase 50-60 locuri, dar cum nu s-au ocupat toate locurile în septembrie, s-a mai organizat o sesiune de admitere în 4-5 octombrie. In final au fost 55 admiși.1 Se pare că în anul 1974 autoritățile politice au manifestat un interes special pentru formarea profesională a jurnaliștilor. Acesta pare să fi fost și rostul noii legi a presei. În arhivă am găsit documentul „Propuneri privind organizarea unitară a învățământului politico-profesional al ziariștilor”, din care rezultă că în medie, cursurile de zi și fără frecvență erau sunt absolvite, de 100-120 studenți, iar cursul postuniversitar de 50-60 jurnaliști („lucrători din presă”). „Programele de reciclare” arătau autorii documentului “ vor cuprinde până la finele anului 1975 pe toți ziariștii (excepție făcând cei ce urmează diferite forme de învățământ superior de stat, doctoranzii sau cei aflați în pragul pensionării). Până în 1978, toți lucrătorii din presă urmau să învețe o limbă străină și tehnicile moderne prevăzute în Legea presei, pentru atestare. Pentru optimizarea procesului de perfecționare a jurnaliștilor se apela și la Uniunea Ziariștilor, care avea filiale în Cluj, Timișoara, Iași, Brașov, Târgu Mureș, filiale ce urmau să organizeze propriile cursuri, precum și în București. 1 Lectorii erau cenzori de la Direcția Generală pentru Tipărituri (D.G.P.T.), denumirea oficială a Cenzurii 320 Ana-Maria Calinescu, Anticamera somnului/ Waiting room for falling asleep, (2008) Tempera n paper, 420 x 297 mm Hermeneutica Bibliothecaria - Antologie Philobiblon - Volumul V De remarcat că potrivit unei hotărâri a Secretariatului C. C. al P.C.R., Facultatea de Ziaristică urma să funcționeze ca Centru metodic pentru învățământul de presă organizat în redacții, funcția esențială a centrului fiind contribuția la „definirea și realizarea unei concepții unitare a procesului de perfecționare profesională din interiorul redacțiilor, de continuă ridicare a nivelului ideologic, științific al acestei activități”1. În fine, Facultatea urma să ateste anual 100-120 ziariști, se angaja să organizeze și cursuri serale de stenografie, fotoreportaj, înregistrări, dactilografie. 1975. De astă dată, admiterea s-a făcut pe baza precizărilor din broșura „Admiterea în învățământul superior”, ce conținea indicații despre tematica de concurs (disciplinele Literatură română și Socialism științific). Examenele au loc în perioada 16-20 iulie, pentru cursuri de zi, 22-25 iulie pentru cursuri fără frecvență. Probele de mai sus au fost precedate de un examen scris eliminatoriu numit „verificarea aptitudinilor gazetărești”. S-au prezentat 52 candidați, recomandați de organele centrale și locale de presă. Doar 28 au obținut media minima 6, iar după probele de literatură și de socialism științific, doar 22 au luat medii peste 6. Dintre admiși, 11 erau muncitori și tehnicieni, 2 ziariști, un activist UTC (fost muncitor), un învățător, un activist cultural (bibliotecar), un funcționar și 5 ofițeri ai M.Ap.N.; 19 erau membri ai PCR, 3 ai UTC; 17 bărbați, 5 femei. Deși Secretariatul C.C. al PCR aprobase o cifră de școlarizare de 30- 40 locuri, doar 22 s-au ocupat. De aceea, între 5 și 10 septembrie a fost organizată o altă admitere. În toamna, după concurs rezultă că au fost admiși 37 de studenți, dintre care 22 muncitori și tehnicieni, 5 lucrători din presă, doi activiști UTC, un învățător, un bibliotecar, un funcționar și cinci ofițeri MAN. 31 erau membri ai PCR, șase ai UTC; 30 bărbați și 7 femei. Cinci erau maghiari, doi germani. Din TVR au intrat trei la cursuri cu frecvență, șase la fără frecvență și cinci la cursul postuniversitar. Admiterea la cursul postuniversitar consta în completarea unui chestionar și un interviu. Iată și o parte dintre profesorii ce au participat la evaluări, majoritatea titulari ai Facultății de Ziaristică, la proba de aptitudini ziaristice: George Ionescu, Mircea Manea, Ion Șinca, Jozsef Illyes, E. Ionescu, Victor Frunză, D. Popa, Dezideriu Szilagyi. La proba de literateratură: Victor Vișinescu, I. Țârlea, Ion Haineș, Elena Zarăscu. La proba de Socialism stiințific (orală): George Ionescu, Ion Oros, Ion Gălețeanu, Mircea Maniea, Magraon Vasilica, Szilagyi Dezideriu, Ion Șinca, Carmen Diaconescu, Iosif Illyes. La cursul postuniversitar, admiterea a fost asigurată de Nestor Ignat (președinte de comisie), de C. Niri, V. Vișinescu, M. Mîciu, M. Băbuț, Mircea Ichim, T. Negulescu, M. Manea. Pentru cursurile fără frecvență (durau patru ani, față de trei, cele cu frecvență) au fost aprobate 40-50 locuri, dar doar 35 au obținut medii peste cinci. Dintre aceștia, 11 erau muncitori și tehnicieni, 10 lucrători în presă, 7 profesori și 7 1 Dosarul „Documentele cursanților postuniversitar. Seria 1974-1975” p. 24. 322 Hermeneutica Bibliothecaria - Antologie Philobiblon - Volumul V funcționari, 5 erau maghiari. Doar trei femei. Dintre aceștia, 17 lucrau în presa locală, 10 în redacții de ziare și reviste centrale, 6 la RTV și doi la Agerpres. Rector al Academiei era Leonte Răutu. Dintre profesorii de la Ziaristică: Ion Ianoși (Estetică), Ghe. Bulgăr (Limba și stilul presei), Simona Popescu și E. Barbu (limbi străine), Ioan Oros și Ioniță Ștefan (Socialism științific), Ion Mărginean și R. Boda (Sociologie), Alexandru Oprea, Iuliu Țîrlea și Ion Haineș (Literatura română); Theodor Hristea și Victor Vișinescu (Limbă și stil), Virgil Măgureanu (Doctrine politice și sisteme politice), M. Tudose (Practica pedagogică), Nestor Ignat și Mihai Cernat (Creație ziaristică - secția social politică). Rodica Șerbănescu și Constantin Amariței predau Presa mondială contemporană; C. Amariței și M. Manea, Creație ziaristică (secția economică); George Ionescu și Victoria Iliescu Creație ziaristică (secția externă); Ileana Ionescu, Viorica Bucur și Alexandru Starck, Publicistică RTV; Ioan Petrescu și Rodica Șerbănescu, Dactilografie; Maria Apostol și Georgiu Grigore, Istoria gândirii filozofice și social politice din România. Din lista coordonatorilor științifici rezultă că au mai predat Ion Cîrje, Ion Bucheru, Ion Spălățelu, Dorel Dorian, Florin Rădulescu-Botică, Constantin Antip, A. Militz, Alexandru Brad, Ion Găleteanu, George Ionescu, Marin Stoian, Radu Olaru, Ecaterina Oproiu, Ernst Breitenstein, Octavian Paler, Neagu Udroiu, I. Dodea și alții.1 1976. Acțiunea de promovare a Facultății de Ziaristică, precum și de identificare a potențialilor candidați începe la 19 februarie. Au loc preselecții ce constau în testări scrise și orale, realizate de jurnaliști cu experiență, în diverse redacții. La finalul campaniei fuseseră testați circa 1.200 de tineri din București, dintre care au fost selectați doar 110 (redacțiile ziarelor centrale recrutaseră 49 de tineri, RTV 20 etc.).1 2 În iulie, candidații sunt supuși unui examen eliminatoriu de „aptitudini publicistice”, apoi probele de literatură și de socialism. Au primit aprobarea necesară de a intra în concurs 92 candidați, au intrat efectiv 89, dintre care au fost admiși 41 (34 erau muncitori și tehnicieni, doi activiști UTC, doi ofițeri MApN, doi funcționari și un lucrător din comerț; 33 erau membri ai PCR, opt ai UTC; 30 bărbați și 11 femei; 3 unguri, 3 germani). A doua sesiune de admitere a avut loc în perioada 1-3 octombrie 1976, pentru cursul de zi. Rezultatele s-au publicat în 4 octombrie, iar din 11 octombrie au început cursurile (au intrat în concurs 34 candidați, din care au fost aleși 21). Din documentul recapitulativ (pag. 53) reiese că la cursurile fără frecvență au fost propuși 39, au intrat în concurs 33, au fost admiși 27 (12 erau muncitori și tehnicieni, 8 lucrători în presă, patru profesori, doi funcționari, un ofițer MApN; doi erau maghiari și unul german. 11 lucrau în RTV, 10 la redacții centrale, cinci în redacții locale și unul în presa militară)3. 1 Dosarul Documente studenți 1975/1979. 2 Dosar studenți, anul 1976, p. 2 - Notă cu privire la desfășurarea preselecției candiaților din București pentru concursul de admitere al Facultatea de ziaristică a Academiei „Ștefan Gheorghiu” - sesiunea iulie, 1976. 3 Dosar Facultatea de Ziaristică. Documente studenți. 1976-1980. 323 Hermeneutica Bibliothecaria - Antologie Philobiblon - Volumul V Pentru cursul postuniversitar din 1976, admiterea se face pe baza unui colocviu (probă orală „privind probleme de pregătire politică, profesională și de cultură generală”). S-au prezentat la admitere 41, dintre care 39 români și 4 maghiari, 30 bărbați și 13 femei, patru muncitori, un jurist, doi ingineri, 28 profesori și opt ziariști, cu vârste cuprinse între 25 și 50 de ani. Dintre aceștia, 33 erau deja redactori, nouă erau lectori de editură și un șef de secție ziar; 16 erau din presa locală, șase din cea centrală, șase din RTV, cinci de la Comitetul pentru presă și tipărituri și 10 din Centrala Editorială. Toți erau membri ai PCR, toți cei 41 au fost declarați admiși1. La 1 octombrie 1976, când s-a inaugurat noul sediu al Academiei „Ștefan Gheorghiu”, din București (actualul „Complex Studențesc Leu”), Nicolae Ceaușescu a susținut o cuvântare din care rezulta că cei ce frecventau cursurile acestei instituții ar fi trebuit să „reprezinte un detașament de militanți comuniști animați de pasiune revoluționară, de luptători pentru nou, pentru înfăptuirea politicii partidului și statului”, iar „cadrele de la Facultatea de ziaristică să participe efectiv la activitatea de editare a unor reviste, a gazetelor județene, contribuind ca acestea să devină exemple pentru presa comunistă”, altfel spus, profesorii de jurnalism să lucreze efectiv în presă „până la 40 la sută”, activitate ce ar fi reprezentat „partea practică”, față de 30 la sută, pentru studenți.1 2 Începând cu acest an, Facultatea începe editarea unor reviste-școală numite Reporter, Șantier, Meridiane și altele. În anii care au urmat nu s-au produs mari reforme curriculare, formula de pregătire rămânând, în linii generale, aceeași. Modificări au apărut în special în ceea ce privește admiterea. Arătam mai sus că din anul 1986, Facultatea de Ziaristică a fost transformată în secție a Institutului pentru pregătirea cadrelor în problemele conducerii social-politice, din componența Academiei de Studii Social - Politice (fostă Ștefan Gheorghiu), decizie ilegală deoarece încălca prevederile hotărârii de guvern prin care fusese înființată. Institutul era condus la acea dată de profesorii: economist Florin Balaure, decan, de filozoful Petru Pânzaru, prodecan, cel care coordona activitatea Secției de ziaristică, și de economistul Constantin Amariței, șeful Catedrei de Presă. Începând cu anul 1987 Secția va fi condusă de Dumitru Titus Popa, licențiat în drept, fost ziarist la cotidianul Scânteia. În anul 1986 admiterea a constat în patru examene - trei scrise: Economie politică, Socialism științific, Teoria și practica vieții de partid, plus unul oral numit tot Teoria și practica vieții de partid. Concursul are loc în perioada 16-23 aprilie.3 În ceea ce privește planul de învățământ, iată varianta din septembrie 1986: Anul I - Teoria și practica vieții P.C.R., Materialism dialectic și istoric, Istoria României, Economie politică (socialismul), Teoria și practica presei, Istoria gândirii filosofice și social politice din România, Momente din istoria culturii universale, Logică (adaptată la presă), Limba și literatura română (adaptată la presă), Geografia economică și politică a lumii, Limba străină, Activitatea practică. Anul II - Teoria și 1 Dosar cursul postuniversitar, 1976-1977. 2 Scânteia, nr. 10.612, 2 octombrie 1976, pp.1-2. 3 Registrul Matricol. Secția Ziaristică. Cursul cu frecvență. Seria 1984-1988 324 Hermeneutica Bibliothecaria - Antologie Philobiblon - Volumul V practica vieții de partid, Materialism dialectic și istoric, Economie politică (capitalism, economie mondială, doctrine); Mișcarea comunistă, muncitorească și democrată internațională, Sociologie; Economie, organizarea și conducerea unităților din industrie, agricultură; Construcții, comerț interior și exterior, servicii și turism; Planificare și prognoză economică. Statistică, finanțe, credit și circulația bănească; Limba străină; Teoria și practica presei; Limba și literatura română; Activitatea practică. Anul III - Teoria și practica vieții de partid; Socialism științific. Doctrine politice contemporane; Materialism dialectic și istoric. Confruntări de idei în gândirea filosofică contemporană; Știința conducerii; Ideologie și măiestrie publicistică; Estetică; Sociologia mass media; Limba străină; Mecanismul economico-financiar: Comerț exterior și cooperarea economică internațională; Practica în redacții. Anul IV - Ideologie și măiestrie publicistică; Practică de cotidian; Relații internaționale contemporane. Politica externă a R. S. România; Drept și administrație de stat. Elemente de legislație a presei; Democrația socialistă și autoconducerea muncitorească; Analiză economică; Limba străină. De reținut că în fiecare an erau alocate practicii în redacții un număr important de ore. În anii '80, examenul de admitere era organizat în luna mai a fiecărui an, după ce candidații erau selectați de organizațiile județene ale Partidului Comunist Român, la propunerea organizațiilor Uniunii Tineretului Comunist (comunale, orășenești, municipale și județene), a sindicatelor, redacțiilor de ziare. Cu circa o lună înainte de examenul propriu-zis, în fiecare județ se deplasau câte doi profesori de la Academia de Studii Social-Politice, care examinau dosarul candidatului și purtau o discuție cu acesta. Dacă făcea o bună impresie, în sensul că proba cunoașterea problematicii presei, primea un aviz de înscriere la concurs. Probele de concurs nu aveau, în ultimii ani de existență a instituției, nici o legătură cu profilul facultății, în sensul că erau examinați pe baza unei bibliografii care doar parțial fusese studiată în licee: Teoria și practica vieții de partid, examen scris (se cereau cunoștințe despre documentele importante ale partidului, despre structura, organizarea și funcționarea acestuia, procedurile de alegeri etc.). Urma o probă orală la aceeași disciplină, apoi un examen de Economie politică. Politică economică (scris), și unul de Socialism științific. În funcție de media obținută, candidatul era admis pe unul dintre cele 20 de locuri alocate cursurilor cu frecvență (alte 20 erau rezervate studiilor fără frecvență). Candidații erau selectați din rândurile activiștilor Uniunii Tineretului Comunist - în anul 1987, de exemplu fuseseră admiși câte un translator, lăcătuș, frezor, legător, electrician, muncitor forestier și 14 activiști (secretari pentru problemele de propagandă și cultură, instructori județeni, directori de case de cultură etc.). O structură asemănătoare am întâlnit și în urma ultimului examen, organizat în mai 1989. Nu este mai puțin adevărat că uneori deveneau studenți „Secției de Ziaristică" poeți, prozatori, ziariști cu studii medii, ofițeri, subofițeri, persoane care frecventau cenacluri, colaboratori ai ziarelor ori ai revistelor culturale. Aici au obținut licența Dinu Săraru, Mircea Dinescu și foarte multe alte personalități care s-au afirmat în varii domenii. Aici au studiat, pentru perioade variabile (uneori doua luni, la 325 Hermeneutica Bibliothecaria - Antologie Philobiblon - Volumul V cursurile de „reciclare”) aproape toți jurnaliștii. Liste ale lor, cu notele obținute, titlurile lucrărilor de licență, recomandările din partea organizațiilor de partid ori UTC etc. se află în dosarele consultate, precum și în registrele matricole. Ultimul clopoțel... Iată un fragment din ultima programa de învățământ a seriei 1989-1990 (seria 1989-1993) a Secției de Ziaristică, anul I de studiu - Institutul pentru pregătirea cadrelor în problemele conducerii social-politice, Academia de studii social-politice de pe lângă Comitetul Central al Partidului Comunist Român. I. Limba străină - 153 ore Istoria României - 153 ore II. Istoria civilizațiilor - 136 ore Mișcarea comunistă, muncitorească și democratică internațională - 136 ore Economia politică a socialismului - 136 ore. III. Tehnica scrisului - 119 ore IV. Economia ramurilor (industrie, construcții, transport, comerț, turism) - 85 ore Teoria și practica vieții Partidului Comunist Român - 85 ore. V. Logică - 51 ore Tehnici de presă (dactilografie) - 51 ore Materialism dialectic și istoric - 51 ore VI. Practica - 30 zile vara plus 6 zile în timpul anului universitar, în redacțiile presei centrale. 6 zile de practică, în timpul anului universitar corespund cursului Teoria și practica vieții Partidului Comunist Român. Se poate observa că deprinderii tehnicilor de redactare li se acorda o atenție sporită, zilele de practică ridicând orele alocate acestei specialități la 167. Circa 80 la sută dintre lucrările recomandate în diversele bibliografii era deținut de cuvântările, rapoartele etc. lui Nicolae Ceaușescu. Bibliografia de Tehnica scrisului nu includea nici o monografie de strictă specialitate, cel mai adesea studenții fiind orientați spre lucrări de stilistică (Gh. Bulgăr), de lingvistică (Al. Graur), de vocabular (V. Șerban și I. Evseev), de argumentare (E. Năstășel și I. Ursu), exerciții lexicale (Mihai Andrei și Iulian Ghiță), dar și spre alte cărți semnate de Ion Biberi, V. Iancu, Pierre Fontanier, Andre Leroi-Courhan, Jaques Claret, Karel Capek, W. Empson și alții. Nici unul dintre profesorii care predau acestă disciplină nu apare în bibliografia cursului. În anul II de studiu, distribuția disciplinelor are următoarea configurație: I. Limbă străină - 153 ore Materialism și istoric. Concepția revoluționară a Partidului Comunist Român despre lume și viață - 153 ore Economie politică (capitalism, economie mondială, doctrine economice contemporane)- 153 ore. II. Tehnica scrisului - 136 ore III. Teoria și practica vieții Partidului Comunist Român - 136 ore 326 Hermeneutica Bibliothecaria - Antologie Philobiblon - Volumul V IV. Economia ramurilor (industrie, construcții, transporturi, comert, servicii, turism) - 102 ore V. Istoria civilizațiilor - 68 ore VI. Istoria gândirii filosofice și social-politice din România - 68 ore VII. Tehnici de presă (stenografie) - 34 ore VIII. Activitatea practică în redacții - 30 zile. Bibliografia cuprinde, circa 80%, discursuri ale lui Nicolae Ceaușescu, dar și fragmente din operele lui K. Marx, Fr. Engels, V. I. Lenin. Mai rare, referirile la texte de A. Gramsci, C. Borgeanu, G. Lukacs, D. Ghișe, Al. Tănase, Mircea Eliade, G. Călinescu, A. Oțetea și alții. La Tehnica scrisului, aceleași referințe bibliografice ca și în primul an. Cel mai important curs, cel de tehnica redactării are lecții aplicative și lecții explicative, catedra de specialitate editând și un caiet pentru seminare. Instituția a fost inegală - după perioada inițială, de comunism radical urmează o alta, în care curricula universitară este mai adecvată profilului Facultății, pentru ca în ultimii ani să se revină la o formulă mult prea ideologizată a planurilor de învățământ. Oferta educațională a Facultății de Ziaristică trebuie judecată în context - nici curriculele de la alte facultăți nu se simțeau... mai bine, în sensul că totul avea amprenta ideologiei oficiale. Ilustrez nivelul științific al prelegerilor cu fragmente din Ideologie și măiestrie publicistică. Curs a fost tipărit pentru studenți anii III-V, curs de zi și f.f., Academia de studii social-politice, Institutul pentru pregătirea cadrelor în problemele conducerii social-politice, Secția Ziaristică, București, 1988. Nu are un autor (este nesemnat) și conține un crescendo argumentativ de așa manieră dozat încât să producă un acord al studentului față de punctul de vedere expus. Iată, selectiv, câteva enunțuri, în ordinea apariției în text: „Ziaristul trebuie să fie un om calificat politic, ideologic și profesional, în măsură să perceapă, să selecteze, să interpreteze și să comunice tumultul viu al realității, să sesizeze elementele noi ale vieții politice și sociale, ale gândirii și atitudinii umane, tendințele imediate și de perspectivă, cauzele și efectele de ordin politic, social și spiritual, sensul lor real, profund, pentru om și pentru societate...” (p. 1). Cursul abundă în evaluări de tipul „ziaristul este un adevărat mijlocitor între faptele realității și interesul uman” sau „ziaristul poate fi considerat un real dezlegător de cifruri, în ansamblul comunicării sociale, un om capabil să descopere și să afirme adevărul faptelor, evenimentelor chiar în momentul producerii acestora” (p. 4). Prin procesul de pregătire se are în vedere „decelarea și înlăturarea simplismului publicistic”, simplismul manifestându-se din cauza 1. opacității, a „incapacității de a vedea și reda realul, de a nu-i înțelege valoarea politică, ideologică, literară” și 2. „penuria ideatică”, consecință a „unei gândiri sărace, a lipsei aptitudinii elementare de a accede la idee, de a releva însemnătatea, sensul complex al faptului de viață” (p. 4). Multe dintre afirmațiile autorului anonim sunt sfidări ale logicii - „militantismul impune cu necesitate deplina obiectivitate a ziaristului (...) militantismul cu tendință 327 Hermeneutica Bibliothecaria - Antologie Philobiblon - Volumul V trebuie deosebit și ferit de tendențiozitate (...) militantismul cu tendință este sinonim cu o atitudine umană înaintată, constructivă”. Au fost multiplicate și cursuri cu autori - bunăoară, „Concepția PCR despre caracterul și funcțiile presei. Sarcinile presei noastre în etapa actuală”, de Nicolae Dragoș, Dumitru Târcob și Alexandru Brad. Autorii îi citează, la bibliografie, pe Nicolae Ceaușescu de patru ori, pe K. Marx și F. Engels o dată, pe V. I. Lenin o dată, pe Dumitru Popescu de trei ori, apoi pe Constantin Antip, Octavian Butoi, Ion Cumpănașu, H. Dona, Eugen Florescu, Nestor Ignat, Petru Pânzaru, Neagu Udroiu, M. Mc. Luhan, precum și alte patru documente oficiale emise de PCR. Cursul este tipărit în anul 1983. Sfârșitul regimului, o nouă etapă în învățământul jurnalistic În decembrie 1989, chiar până în momentul arestării soților Ceaușescu, Facultatea (Secția) a fost părăsită de studenți. Câțiva dintre ei - George Cojocariu, Mihai Chira, Ovidiu Iordache și alții vor iniția demersuri pentru continuarea studiilor de ziaristică, evident, într-o nouă structură instituțională. Primul gest - transmiterea unui comunicat în acest sens, la Televiziunea Română. Au urmat discuții cu Paul Cornea, secretar de stat la Ministerul Învățământului și cu Gheorghe Manole, cel care coordona învățământul superior, din partea Frontului Salvării Naționale. S-au alăturat acestui grup profesorii Dumitru Popa, Ion Haineș, Dan Huliera. În cele din urmă s-a convenit să se redacteze actele necesare reînființării Facultății de Ziaristică. La 19 ianuarie 1990, prin Hotărârea nr. 220 a Guvernului României se decidea desființarea Academiei de Studii Social-Politice (denumirea fostei Academii „Ștefan Gheorghiu”), și înființarea, la Universitatea din București, a „Facultății de Jurnalistică - durata de 4 ani - pentru crearea cadrelor necesare formării sociale prin mijloace de comunicare în masă, precum și a personalului ce va lucra în presă, televiziune, radio și care va prelua întreaga bază materială a fostei facultăți de ziaristică" (art. 3). Hotărârea prevedea că „Actualii studenți vor susține, în perioada 20 - 31 ianuarie 1990, un examen de verificare în fața unei comisii formată din reprezentanți ai presei, culturii și Ministerului Învățământului. Studenții care promovează această verificare a cunoștințelor, vor susține examenele din sesiunea de iarnă în perioada 1 -28 februarie 1990, potrivit anului de studiu în care se află. Studenții care nu vor dovedi un minim de cunoștințe necesare unui student în ziaristică, urmează să fie încadrați în producție". Cu rare excepții, studenții declarați admiși au fost înmatriculați la noua Facultate de Jurnalistică. 328 Hermeneutica Bibliothecaria - Antologie Philobiblon - Volumul V ANEXA I Teme orientative pentru lucrările de absolvire (diplome) ale studenților cursurilor cu frecvență (seria 1985-1989) și fără frecvență (seria 1984-1989), Academia de studii social-politice, Institutul pentru pregătirea cadrelor în problemele conducerii social-politice, februarie 1988. Teme propuse de Catedra „Teoria și practica presei”: Inițiative, experiențe și acțiuni publicistice privind afirmarea partidului ca forță politică conducătoare, centrul vital al întregii noastre societăți. Conștientizarea prin presă a triplei calități a oamenilor muncii - de proprietari, producători și beneficiari. Cerințe și exigențe noi în tratarea fenomenului cultural-artistic, în spiritul sarcinilor Conferinței naționale a partidului. Presa - promotoare a principiilor, normelor și valorilor modului și stilului de viață comunist. Combativitatea presei față de ideile și concepțiile retrograde, mistice, manifestările naționaliste, șovine, rasiste. Presa ca tribună a democrației muncitorești-revoluționare. Mesajul ideologic al presei socialiste. Genuri și modalități publicistice de transmitere a mesajului. Noi modalități de tratare publicistică a problematicii vieții interne de partid. Cerințe și criterii de evaluare a eficienței mesajului politic, publicistic. Originalitate și creativitate în activitatea de presă. Forme noi în dezbaterea problematicii actuale a conștiinței socialiste revoluționare. Promovarea dezbaterii, a dialogului de idei în rubricile ideologice din presa noastră - modalitate specifică de conștientizare politică. Problematica social-cetățenească în presa scrisă și audiovizuală: pondere, orientări tematice, modalități eficiente de abordare ziaristică. Creșterea forței de comunicare a textului ziaristic. Evoluția ideii de democrație în presa democratică, comunistă și muncitorească din România. Rolul presei în afirmarea aspirațiilor de unitate și libertate națională și socială (perioada 1900-1944). Noua ordine internațională între urgențe și posibilități. Propuneri și inițiative ale României, ale președintelui Nicolae Ceaușescu privind o nouă ordine în domeniul informațiilor. Rolul și sarcinile presei noastre consacrate inițiativelor și acțiunilor României, ale tovarășului Nicolae Ceaușescu, privind dezarmarea și pacea, instaurarea unei noi ordini internaționale. 329 Hermeneutica Bibliothecaria - Antologie Philobiblon - Volumul V ANEXA II Teme pentru reportaje, note, anchete, articole, interviuri și alte materiale publicistice pe tematica Cursului de Comerț Exterior (1989). Precizare: Vor fi repartizate câte 3 teme pentru fiecare student, spre a fi realizate și dezbătute în timpul semestrului când se predă cursul de comerț exterior, anul III, ziaristică. 1. Direcții prioritare ale dezvoltării relațiilor economice externe ale țării, în anii cincinalului 1986-1990 stabilite în documentele Congresului al XIII-lea la P.C.R. 2. Problemele colaborării cu țările socialiste membre CAER în lumina recentelor documente ale partidului (pe exemple de unități cu pondere mare a exportului pe relația CTS). 3. Derularea relațiilor economice cu țările în curs de dezvoltarea. Probleme și perspective (Pe exemplul cooperării sau exporturilor anumitor produse pe piețe ale acestor țări, cu documentare la Romagimex și alte unități productive cu export către t.c.d.). 4. Incidența reglementărilor comerciale ale Pieței comune asupra exporturilor românești pe piețele țărilor membre CEE și măsuri de contracarare a efectelor (documentare la nivel de producător și exportator FCTB și CONFEX). 5. Sarcini actuale și căi de realizare a restructurării producției pentru export, în concordanță cu obiectivele stabilite de Congresul al XIII-lea al PCR (pe exemple de unități economice cu sarcini la export). 6. Modernizarea produselor românești destinate exportului-condiție a creșterii competitivității pe piața externă. 7. Dimensionarea rațională a importurilor, căi de substituire a acestora cu produse proprii, sarcini actuale în vederea diminuării efortului valutar al țării. 8. Asimilarea de produse noi care să substituie importul -preocupare principală a producătorilor pentru export. 9. Importul în contrapartidă-cale de diminuare a efortului valutar și de asigurare a economiei naționale cu resursele necesare .”. ANEXA III. Broșura de promovare a Facultății de Ziaristică (1984) „Facultatea pregătește cadre cu studii superioare necesare presei, radiotele-viziunii, editurilor. Durata studiilor: 4 ani la cursurile cu frecvență și 5 ani la cursurile fără frecvență. Sînt admiși, pe bază de concurs, tineri cu aptitudini pentru munca de presă, cu o activitate anterioară de cel puțin doi ani în întreprinderi industriale, organizații de masă, obștești, învățământ. Cursurile fără frecvență sînt destinate exclusiv lucrătorilor fără studii superioare din presă, edituri, radioteleviziune. 330 Hermeneutica Bibliothecaria - Antologie Philobiblon - Volumul V Planurile de învățământ asigură o îmbinare organică între pregătirea în domeniul științelor sociale prin disciplinele: materialism dialectic și istoric, economie politică, socialism științific, știința conducerii societății socialiste, sociologie, etică etc.; pregătirea generală prin disciplinele: literatura română, literatura universală, istoria culturii și a civilizației, estetică, limbi străine; și cea de specialitate prin disciplinele: teoria genurilor publicistice, elaborarea ziarului și a emisiunilor de radio și televiziune, istoria presei românești, presa internațională contemporană, elemente de teoria presei, tehnologie poligrafică, tehnologia radioului și televiziunii, stenografie etc. O atenție specială se acordă aplicațiilor practice ale studenților care însumează circa 50 la sută din volumul total de ore. Structura programului de învățământ creează, de asemenea, posibilitatea unui început de specializare potrivit aptitudinilor și opțiunilor studenților și necesităților redacțiilor beneficiare: a. pe tipuri de presă: scrisă, radio și televiziune, agenție; b. pe principalele compartimente redacționale: secția economică, secția politico-socială, secția de politică externă; c. pe activități specifice muncii de presă: secretariat de redacție, fotoreportaj, operatorie de film. Absolvenții facultății primesc diplomă de licență în ziaristică. În cadrul facultății funcționează: 1. Secția pentru pregătirea ziariștilor din țările în curs de dezvoltare. Durata studiilor este de 3 ani. Studenții, care beneficiază de burse oferite de Republica Socialistă România, se pot specializa fie în domeniul presei scrise, fie în cel al radioului și al televiziunii sau al agenției de presă. Cursurile se desfășoară, la alegere, în limbile: română, franceză, engleză. 2. Cursul postuniversitar, cu durata de 1 an, care este destinat perfecționării cadrelor cu studii superioare din presă, radioteleviziune, Agerpres și edituri. 3. Cursul de pregătire și perfecționare a translatorilor-interpreți. Are o durată de 8 luni, învățământ de zi, cu scoatere din producție și 4 - 6 luni, fără scoatere din producție (pentru translatorii cu cunoștințe mai avansate în domeniul limbilor străine). 4. Centrul metodic de perfecționare a pregătirii politico - profesionale a ziariștilor, care are ca principale sarcini: - perfecționare (reciclarea) cadrelor de conducere din presă, radioteleviziune și edituri; - acordarea de asistență metodică și didactică, sub formă de planuri și programe pentru învățământul organizat în redacții, sau pentru studiul individual al gazetarilor.” 331 Timpul matematic în mecanica clasică - o perspectivă epistemologică - Marcel BODEA S. Facultatea de Istorie și Filosofie, Departamentul de Filosofie, Universitatea Babeș-Bolyai, Cluj Cuvinte cheie: timp, axa reală a timpului, clasă de echivalență, mulțime cât, structură formală, secțiunea unei relații, proiecție temporală, durată Rezumat: Scopul acestei încercări este să analizeze semnificațiile definiției matematice ale timpului din cadrul metodelor matematice ale mecanicii clasice. Pornind de la nevoile mecanicii clasice, definiția strict matematică a timpului a ajuns la un nivel de abstractizare al cărui formalism specific, împreună cu sensul fizic intuitiv al timpului din aceeași mecanică, îi conferă un prospect și o semnificație de timp științific, conturat în acest dublu context. Căci timpul matematic al mecanicii clasice este un concept fundamental al fizicii. Pornind de la descrierea complexității acestuia, inclusă în definiția lui fizico-matematică, au fost introduse câteva explicații clarificatoare, urmate de o abordare analitică pe baze algebrice. Pentru acest studiu „viziunea algebrică” a timpului reprezintă un punct de referință și pentru perspectivele filozofice asupra timpului. Abordarea algebrică a timpului dovedește complexitatea problematicii și atrage atenția asupra unor aspecte noi și în același timp dificil de descoperit din alte perspective. Dar, odată cunoscute, ele ajung să constituie teme noi și pentru reflexia filozofică. Nu este vorba deci despre o disjuncție între punctul de vedere filozofic și cel abstract-formal în ceea ce privește timpul, ci doar despre specificarea și scoaterea în evidență a unor diferențe reale între cele două abordări. E-mail: bodeamarcel@hotmail.com •ft Introducere Timpul în acest articol nu reprezintă nici o intuiție pură a sensibilității subiectului epistemic, nici un eventual atribut al subiectului ontic și nici măcar o categorie filosofică. Ceea ce își propune lucrarea este o analiză epistemologică, pe baze formal-algebrice, a semnificației definiției matematice a timpului în mecanica clasică și urmărește o consecință a acestei definiții. Asociat descrierii matematice sunt prezentate intuiții curente, presupoziții ontologice și consecințe epistemologice. Fiind date anumite conținuturi fizice, anumite semnificații mecanice ale simbolurilor în cadrul formalismului matematic, dezvoltând pur matematic acest formalism și obținând rezultate formale, interpretarea calitativă (mecanică) a acestor rezultate nu 332 Hermeneutica Bibliothecaria - Antologie Philobiblon - Volumul V trebuie să intre în conflict cu aspectele matematice și presupozițiile fizice inițiale sau cu presupoziții sau reprezentări fizice general acceptate. În caz contrar trebuie recunoscută lipsa de semnificație sau de relevanță fizică (poate doar momentană) a respectivelor rezultate matematice. Uneori, încărcând cu semnificații fizice inițiale un anumit formalism matematic și dezvoltându-l matematic, se ajunge la consecințe matematice a căror semnificație fizică este neașteptată. În acest caz este legitimă căutarea unor semnificații epistemologice care pot fi de altă natură decât cele strict fizico-matematice. Simetria permite elaborarea de tipare care ne ajută să organizăm conceptual lumea. În matematică ideea de simetrie dă o direcție precisă de abordare a timpului. Uniformitatea timpului, de exemplu, este o simetrie. Există în mecanica clasică o teoremă formulată de Emmy Noether care permite una dintre cele mai generale asocieri între simetriile spațio-temporale (uniformitatea timpului, omogenitatea și izotropia spațiului), și cele mai importante legi din fizica clasică, legile de conservare (conservarea energiei, a impulsului și a momentului cinetic). Epistemologic optăm mai mult pentru termenul de asociere decât pentru termenul de corespondență dintr-un motiv important: evitarea unui posibil angajament atât filosofic cât și științific „tare” de felul: „uniformitatea timpului determină (cauzal) conservarea energiei”. Interesul epistemologic al teoremei lui Noether este dat de relația dintre trei „factori” foarte generali și foarte distincți sub aspectul conținutului lor: 1.) o presupoziție ontologică; 2.) o transformare matematică de simetrie; 3.) o lege fizică de conservare. Ceea ce efectiv este accesibil experimental, nu este nici presupoziția ontologică [aspectul filosofic], nici operația de simetrie [aspectul matematic], ci legea de conservare [aspectul fizic] a unei anumite mărimi fizice. Analiza din acest articol nu este în mod direct cea a uniformității timpului dar va urmări aceleași relații dintre factorii de mai sus, în variantele: presupoziții ontologice și epistemologice, formalism matematic, operație de măsurare (localizare numerică univocă). Se pornește de la întrebarea: „Ce este timpul?”. „De fapt, ce este timpul? Cine ar putea să explice lucrul acesta simplu și pe scurt? [...] în orice caz, înțelegem acest lucru, când vorbim despre el; îl înțelegem chiar și atunci când auzim acest cuvânt la un altul care vorbește. Așadar, ce este timpul? Dacă nimeni nu încearcă să afle asta de la mine, știu; dacă însă eu aș vrea să explic noțiunea cuiva care mă întreabă, nu știu.”1 Acest pasaj din „Confesiunile” lui Augustin sugerează credem raportul dintre intuiție și clarificare analitică conceptuală. Perspectivele filosofice multiple asupra timpului - felurile de a întreba și modalitățile de a răspunde filosofic - sunt, trebuie recunoscut, în cea mai mare parte departe de abordările științifice ale timpului. Aici va fi avută în vedere, perspectiva fizico-matematică din mecanica clasică. Abordarea științifică a timpului, chiar limitată fiind, dovedește complexitatea problemelor. Ea ajunge, după ce devine relativ familiară - prin clarificare conceptuală și analiză epistemologică - să ofere noi teme de reflecție filosofică. Nu este vorba de afirmarea neapărată a unei disjuncții între perspectivele filosofice și 1 Sfântul Augustin, „Cartea a unsprezecea, cap. XIV. Ce este timpul ?” în Confesiuni, Trad. Gh. I. Șerban, (București : Humanitas,1998), 405. 333 Hermeneutica Bibliothecaria - Antologie Philobiblon - Volumul V cele științifice în chestiuni legate de timp, ci doar de precizarea existenței unor distincții reale între cele două abordări. Definiția matematică a timpului în mecanica clasică În această analiză noțiunea algebrică de funcție este o noțiune centrală. Deoarece construcția analizei este axată pe această noțiune îi vom da definiția într-un context algebric mai larg care permite clarificări epistemologice mai precise.1 Se numește relație binară între elementele mulțimilor (Ai, Aj ) un sistem ordonat r = (Ai, Aj,R), unde R este o submulțime a produsului cartezian A, x Aj . Pentru (x,, Xj )e R se folosește sugestiv notația: xtrXj. În acest fel „relația” este extrem de general definită. Cu toată generalitatea matematică a definiției se impun două observații interpretative. Prima: pentru ca două elemente să poată fi în relație, mulțimile cărora se consideră că le aparțin trebuie să fie „legate” împreună prin produsul cartezian. A doua: pentru ca două elemente să fie în relație trebuie ca legătura dintre mulțimi să fie particularizată (specificată) printr-o submulțime a produsului cartezian. Presupunem în continuare că relația r este dată și că, din perspectiva ei, ne preocupă mulțimile Ai și A}-. Fie submulțimeaX c Aj. În acest context, prezintă interes submulțimea Y cA j formată din elementele cu care sunt în relație elementele submulțimii X . Aceasta va fi astfel definită: Y = r(X) = {y e Aj | 3x e Ai, xry} și se numește secțiunea relației r în Aj după submulțimea X. În continuare, un interes suplimentar îl prezintă situațiile în care submulțimea X e formată dintr-un singur element X = {x}. În acest caz se folosește notația: r({x}) = r(x) și se numește secțiunea relației r în Aj după elementul x. În cazul unei relații r = (Ai, Aj,R), secțiunea r(x} cu x e Ai poate să fie: vidă, formată din mai multe elemente sau formată numai dintr-un singur element. Relațiile funcționale sunt cele în care |r(x)| = 1 secțiunea e formată numai dintr-un singur element. Mai precis: O relație f = (A,B,F) se numește funcție sau aplicație sau relație funcțională a lui A în B dacă pentru Vx e A secțiunea f(x) este formată dintr-un singur element notat f (x). Aplicațiile, relațiile funcționale și funcțiile sunt noțiuni strâns legate între ele. Terminologic: A - domeniul de definiție al funcției; B - codomeniul funcției; f (x) -imaginea lui x prin f (sau valoarea lui f în x). Ceea ce este esențial în definiția de mai sus este faptul că funcția este o relație specială în care unui element dat îi corespunde un element și numai unul. În limbaj obișnuit se poate spune că, în acest 1 Ioan Purdea și Ioana Pop, „Cap. I. Relații” în Algebră, (Zalău: GIL, 2003), 8, 13, 14. 334 Hermeneutica Bibliothecaria - Antologie Philobiblon - Volumul V fel: există distincție și claritate; este eliminată ambiguitatea; este eliminată, într-un anume sens, relativitatea și interpretarea. Sugestiv este diferența între „unica posibilitate (x1, y1)” și, respectiv, între „mai multe posibilități (x1, y1), (x1, y2 )”. În timp ce toate funcțiile sunt relații, nu și toate relațiile sunt funcții. Funcțiile sunt o subclasă specială a relațiilor. A spune că o funcție este o relație „bine-definită” înseamnă a spune că fiind dat un x știm precis că îi corespunde un y și numai unul. Din astfel de motive „natural-cognitive” funcțiile sunt importante pentru limbajul formal al științelor, pentru descrierea științifică. Ne rezumăm aici doar la aceste observații. În continuare vor fi făcute precizări în fiecare situație particulară. Pentru a sublinia o dată în plus cerința restrictivă „tare” din definiția funcției să menționăm în treacăt că în general relația funcțională permite de exemplu (x1, y1) și (x2, y1 ) . Ce este timpul? Am ales următoarea definiție matematică a timpului în mecanica clasică: .Se notează cu R mulțimea numerelor reale și cu R spațiul liniar real n-dimensional. Spațiul afin n-dimensional An diferă de Rn prin faptul că în el „nu este fixată originea coordonatelor”. Grupul Rn acționează în An ca un grup de transporturi prin paralelism (translații). a a + b (a e An, b e R", a + b e An) 1. ) UNIVERSUL - spațiul afin de dimensiune patru A4. Punctele spațiului afin A4 se numesc puncte de univers sau evenimente. 2. ) TIMPUL - o aplicație liniară t: R4 R a spațiului transporturilor prin paralelism pe „axa reală a timpului”. Mulțimea evenimentelor simultane între ele este un subspațiu afin tridimensional al lui A4 și se numește spațiul A3 al evenimentelor simultane. Nucleul aplicației t este format din transporturile prin paralelism ale lui A4 care transformă un eveniment oarecare (și atunci, oricare eveniment) într-un eveniment simultan cu el. Acest nucleu este un subspațiu liniar tridimensional R3 al spațiului liniar R4.”1 Toate considerațiile epistemologice care urmează se bazează pe analiza acestui text matematic. R este mulțimea numerelor reale care este o mulțime ordonată. Să precizăm că mulțimea Rn cu n > 2 nu este o mulțime ordonată: planul, de exemplu, nu este o mulțime ordonată.1 2 Sugestiv, fie următoarea metaforă temporală intuitivă (timpul nu a fost încă definit) pentru Rn: este o lume cu „prezent”, „trecut” și „viitor” și, respectiv, următoarea metaforă spațială intuitivă [spațiul nu a fost încă definit] pentru Rn: este o lume cu „aici” și „acolo”. Comparativ, sugerăm o metaforă pentru An: este o lume numai cu temporalul „cândva” și spațialul „undeva”. Metaforic 1 Această scurtă expunere matematică a fost făcută după: V. I. Arnold, „§2. Grupul galileian și ecuațiile lui Newton” în Metodele matematice ale mecanicii clasice, (București: Editura Științifică și Enciclopedică, 1980), 14-16. 2 Se poate introduce o relație algebrică de ordine dar această chestiune nu interesează aici. 335 Hermeneutica Bibliothecaria - Antologie Philobiblon - Volumul V vorbind, am folosit cuvinte din limbajul cotidian: prezent, trecut, viitor, aici, acolo, undeva, cândva, cuvinte care încarcă inevitabil formalismul matematic cu anumite sensuri, sensuri care prin natura însăși a „formalului” sunt arbitrare. Altfel spus, formalismul matematic este neutru la orice interpretare ne-matematică a sensului sau semnificației sale: științifică factuală, cotidiană, filosofică, teologică etc. Cumva însă trebuie să începem să vorbim. În continuare se va încerca prezentarea semnificației pur matematice a formalismului, pe urmă o interpretare fizică (mecanică) a acestuia și, în final, se va propune o interpretare epistemologică tocmai a acestui demers de semnificare fizico-matematică. Facem următoarea afirmație pe care însă nu o dezvoltăm aici: dacă nu există un sistem de referință, o „origine a coordonatelor”, atunci nu este posibilă „operația de măsurare”. S-a precizat mai sus că An diferă de Rn prin faptul că în el nu este fixată originea coordonatelor deci în An nu se pot face măsurători. Într-o primă exprimare translația a a + b cu a e An, b e Rn și a + b e An înseamnă doar că un punct „a fost mutat” „de undeva” „altundeva”. Pornind de aici se poate introduce, pe această linie de definiție, noțiunea de omogenitate: „Omogenitatea înseamnă conservarea a „ceva” prin alegerea arbitrară a unor puncte de referință.” Alegerea (privilegierea) unui anumit punct numit „origine” devine în acest fel pur convențională și ea nu ține de vreo specificitate de natură calitativă a punctului respectiv. Cu noua noțiune scrierea formală de mai sus o reconfigurăm și o recitim astfel: a a © b (a e A , b eR, a © b e A), înseamnă matematic omogenitatea sau uniformitatea timpului; adică R acționează ca un grup de transformări care lasă invariant punctul-eveniment a în spațiul A în urma transformării (de simetrie) © . Altfel spus, punctele-eveniment a și a © b sunt echivalente în sensul în care a e A și a © b e A în urma transformării © . Observație: omogenitatea introdusă mai sus are un sens operațional, adică este consecința interpretării unei operații algebrice. Vom evita în continuare, pe cât posibil, să asociem omogenitatea timpului cu vreun conținut metafizic. Pot fi însă ocolite pe de-a-ntregul presupoziții sau angajamente ontologice tacit asumate? Fie o „operație complexă”: un experiment fizic în care se înregistrează niște rezultate ale unor măsurători. Dacă experimentul se repetă în condiții identice după un interval de timp (translație temporală) rezultatele măsurătorilor sunt aceleași. Spunem în mod obișnuit că simpla trecere a timpului nu influențează rezultatele unui experiment fizic. Există astfel o „identitate” exterioară citirii propriu-zise a ceasului, o „conservare” care transcende lectura unui instrument de măsură, altfel spus translația nu afectează experimentul fizic. În spiritul celor spuse mai sus, în limbaj natural noțiunea de simetrie strâns legată de noțiunea de operație poate fi exprimată astfel: spunem că „ceva” este simetric în raport cu o operație dacă acel „ceva” supus operației rămâne identic. În paragrafele care urmează, o anumită „identitate ontică” este presupusă în fiecare din construcțiile formale și interpretările lor. Explicitarea ei va fi făcută după caz. 336 Hermeneutica Bibliothecaria - Antologie Philobiblon - Volumul V În contextul matematic și mecanic în care discutăm, există doar două posibilități distincte, independente, de „mutare” pentru un punct.1 Intuitiv, în limbaj cotidian simplu: a translata un obiect înseamnă a-l mișca fără a-l roti iar a roti un obiect înseamnă a-l mișca de jur-împrejurul a ceva. Orice „mutare” (deplasare) se descompune în translații și rotații. Reducem discuția matematică aici doar la R, R1 2 și R3. Afirmăm fără să explicităm, afirmațiile sunt suficient de evidente intuitiv, următoarele: în R există translație dar nu există rotație (doar eventual ca un caz limită); în R2 și R3 există atât translație cât și rotație. Translația unui punct este întotdeauna reprezentabilă unidimensional iar rotația bidimensional. Altfel spus, „spațiul de reprezentare” pentru translație este un spațiu unidimensional R iar pentru rotație un spațiu bidimensional R2 chiar dacă „spațiul de descriere” este de dimensiune superioară. Vom conveni, pentru început, ca dacă punctelor din spațiul (UNIVERSUL) A4 le spunem „evenimente”, punctelor din spațiul R4 să le spunem “evenimente cu originea fixată”. Vom conveni să numim punctele sau „evenimentele cu origine fixată” din R4 „evenimente spațio-temporale” sau „evenimente fizice”. Un eveniment spațio-temporal este astfel un punct al unui spațiu liniar cvadridimensional. Scriind R4 = R3 X R se poate spune că R4 este, descriptiv-formal, produsul cartezian al spațiului liniar tridimensional R3 cu spațiul liniar unidimensional R. R3 și R sunt matematic subspații ale lui R4. Astfel, avem descriere matematică precisă pentru un punct matematic din R4 dar nu avem nici un fel de reprezentare intuitivă pentru el. Avem însă, o interpretare fizică intuitivă a punctului matematic ca eveniment fizic! Acest „salt intuitiv-interpretativ” este de interes filosofic dar aici va fi acceptat ca atare.2 Construim matematic două aplicații: s : R4 R3 și, respectiv, t : R4 R. Codomeniile R3 și R au ceva familiar, permit reprezentări intuitive. Într-o primă „aproximație intuitivă” sunt asociabile cu spațiul și timpul fizic din mecanica clasică. Vom conveni să spunem că prin scrierea R4 = R3 X R spațiul R4 este „separabil intuitiv”.3 Cu alte cuvinte, cu referire la „dimensiuni”, spațiul matematic cvadridi-mensional R4 poate fi reprezentat prin trei dimensiuni asociate intuitiv-calitativ spațiului fizic (lungime, lățime, înălțime) și printr-o dimensiune asociată intuitiv-calitativ timpului fizic. Se observă că prin definițiile anterioare se poate gândi timpul independent de spațiu, în mod absolut (mecanica newtoniană clasică), dar asociat cu spațiul în vederea reprezentării unui eveniment spațio-temporal. Definiția de mai sus a timpului acoperă o parte din intuițiile comune dar ea este departe de a fi familiară în acest sens. Ea este o definiție „de lucru” satisfăcătoare pentru „necesitățile” mecanicii clasice. Nu ne putem reprezenta intuitiv un 1 De fapt, există în plan și alte tipuri de simetrie cum este, de exemplu, reflexia: a reflecta un obiect înseamnă, simplu, a produce imaginea sa în oglindă. 2 Scopul acestei analize este unul epistemologic limitat așa încât deși semnalăm existența unor dificultăți filosofice le acceptăm ca atare și trecem peste ele. 3 O direcție metafizică posibilă de interpretare a acestei „separabilități intuitive” este, de exemplu, cea a spațiului și a timpului ca forme ale intuiției pure a sensibilității din filosofia transcendentală kantiană. Nu așa ceva își propune analiza de față. 337 Hermeneutica Bibliothecaria - Antologie Philobiblon - Volumul V spațiu fizic euclidian cvadridimensional, cu toate patru dimensiunile de aceeași „natură calitativă”, în sensul dimensiunilor euclidiene din spațiul fizic tridimensional. Considerațiile de mai sus asociază timpul cu o dimensiune formală în sensul în care și lungimea, lățimea și înălțimea sunt dimensiuni. Asocierea calitativă a dimensiunii temporale cu cele spațiale însă, nu e posibilă în intuiția noastră. Ipoteza sau presupoziția „tare” de aici, la nivelul fizic al conținuturilor intuitive sau fizic-calita-tive, este aceasta: timpul nu este spațiul. Acest aspect pare a fi deosebit de important. Semnificația aplicației t : R4 R va fi, în continuare, extrem de utilă analizei. În acest context să facem o primă abordare, la limită, a omogenității spațiului și timpului. În construcția de mai sus a definiției timpului sunt folosite două spații matematice liniare cvadridimensionale A4 și R4. Deosebirea între aceste două spații este una esențială: în spațiul R4 avem o origine (a coordonatelor) pe când în spațiul A4 nu avem. Acest ultim spațiu este numit UNIVERS. Absența priviliegierii chiar convenționale a unor puncte este limita maximă a omogenității (uniformității) punctelor respective. Spațiul R4 a fost „separat” în subspațiul R3 (subspațiul spațiului euclidian tridimensional) și subspațiul R (subspațiul axei reale a timpului). În ambele subspații este fixată o origine a coordonatelor. Fixarea unei origini privilegiază convențional un punct. Se pune o întrebare importantă: Prin introducerea arbitrarietății punctului de referință se restabilește omogenitate punctelor? Un prim raport între „arbitrarietatea punctului de referință” și „omogenitatea punctelor” a fost sugerat mai sus. Interesul acestui studiu este axat însă pe ceva aflat în spatele proprietății de omogenitate (uniformitate) a timpului, pe o posibilă structură formală a timpului, mai precis, pe un aspect particular: structura formală a duratei.1 Translația ca relație1 2 Fie un ceas. Ceasul este o componentă intrinsecă a timpului; ceasul dă măsură timpului. Altfel spus, ceea ce contează aici este că măsurăm timpul. Timpul t este astfel asocierea unui eveniment (spațio-temporal) oarecare „e” cu un număr reprezentând indicația unui aparat de măsură (ceas). În prelungirea acestor afirmații, următoarea exprimare pare banală: ceasul măsoară durate. Această analiză încearcă să sugereze că lucrurile nu stau deloc așa. De la localizarea temporală a unui eveniment la durata sa, de la „Cât e ceasul?” la „Cât timp a trecut?” etc. există un salt de „semnificație”. Aceste aspecte sunt mai mult de interes epistemologic decât fizic. Algebra oferă un instrument formal de analiză epistemologică. Mecanica oferă cadrul unui conținut de sens formalismului și o imagine a relevanței științifice a semnificațiilor epistemologice. 1 Există o proprietate importantă a timpului, fără de care, „durata” de exemplu, nu poate fi definită în mecanica clasică : continuitatea („Timpul este continuu.”). Ea nu va fi abordată însă și nici nu va fi folosită efectiv în analiza de față dar va fi presupusă și acceptată pentru a nu lăsa anumite noțiuni familiare prea abstracte, golite complet de conținuturi intuitive. 2 Vom presupune cunoscute implicit toate proprietățile mulțimi numerelor reale, inclusiv operații cu numere reale, care fac posibilă abordarea translației ca relație și ca operație. 338 Hermeneutica Bibliothecaria - Antologie Philobiblon - Volumul V Analiza epistemologică nu începe în acest punct cu o raportare la natura metafizică a timpului, ci cu o chestiune de limbaj.1 „În urmă cu un an...” sau „Acum după un an...” sunt expresii sinonime în limbajul natural și în cel științific. Ele dau semnificația natural-științifică a arbitrarietății originii scării temporale. Simplu scris: tj = 12 - A sau 12 = tj + A sau 12 - tj = A (mai concis, cu trecut/prezent/viitor, 12 = tj ±A, A> 0). Vom opta astfel, în mod natural, pentru ceasul R și pentru operația de adunare corespunzătoare citirii ceasului.2 Vom numi în acest paragraf, nu □i în următorul, citirea unui ceas: translație. Foarte simplu și sugestiv spus, două momente tj și t2 sunt în relație dacă este considerat intervalul de timp dintre ele. Fie xi, Xj, a e R. Vom defini translația T în R ca o relație algebrică astfel: xiTx ,• 3a, x, = a + xi 1 j j 1 Relația astfel definită este: a. ) relație reflexivă: Txi 3 0, x^ = 0 + . b. ) relație tranzitivă: xtTx j a xjTx k 3a, j x ■ = axt a Xk = fix j xk = jaxi xiTxk c. ) relație simetrică: xiTx,• ■» x,• = a + xi ■» xi = -a + x,• x jTxi. ‘ j j 11 j j 1 Translația astfel definită este o relație algebrică de echivalență. Datorită proprietăților mulțimii R înzestrată cu operația de adunare x,Tx j, xXi, x j e R. Consecința algebrică este imediată: R / T = {{R}}, adică mulțimea cât este formată dintr-o singură clasă de echivalență {R}. Acest rezultat, „faptul matematic” că toate elementele sunt în aceeași relație algebrică de echivalență-translație între ele îl interpretăm ca omogenitate. Interpretând relația algebrică de translație ca o relație de citire a ceasului pentru două momente de timp (explicit sau implicit considerate; de exemplu: o măsurătoare fizică necesită două momente explicite de timp; ora zero e.n. (era noastră) este un moment implicit pentru orice datare istorică), toate momentele sunt echivalente, vorbim în acest sens de omogenitatea sau uniformitatea timpului citit („înregistrat”) pe un ceas. Omogenitatea (uniformitatea) timpului astfel prezentată este, epistemologic vorbind, o interpretare descriptivă fizico-matematică la nivelul unei lecturi temporale a fenomenelor (a experienței). Reamintim că timpul * j: „Să vedem întâi ce înțelegem prin timp. Ce este timpul? Ar fi bine dacă am putea găsi o bună definiție a timpului [...] Poate că ar trebui să spunem: „Timpul este ceea ce se petrece când nimic altceva nu se petrece.” și de asemenea nu mergem prea departe. Poate că-i mai bine să constatăm faptul că timpul este una dintre noțiunile pe care, probabil, nu le putem defini (în sensul dicționarului) [...]. Ce contează într-adevăr este cum masurăm timpul și nu cum îl definim.” Richard P. Feynman, „Ch. Time și Distance, § 5-2 Time” în Commemorative issue The Feynmman Lectures on Physics, Feynman-Leighton-Sșis, vol. I., (Massachusetts: Addison-Wesley Publishing Company, Reading, j989), 5-j. 2 Opțiunea pentru o anumită operație este arbitrară algebric. 339 Hermeneutica Bibliothecaria - Antologie Philobiblon - Volumul V a fost definit ca o aplicație liniară t : R4 R a spațiului transporturilor prin paralelism pe „axa reală a timpului” (sugestiv t : R4 ©). Două observații se impun. În construcția translației ca relație: x,Tx, ^3a, xj = a + x, , s-a păstrat sensul operațional prin prezența simbolului „+” cu semnificația de adunare a numerelor reale. Atât construcția formală din acest paragraf cât și interpretarea ei, deși noțiunile matematice principale au conținut algebric, sunt în spiritul tradițional al mecanicii clasice, mai apropiat de analiza matematică decât de algebră, și acoperă intuițiile noastre familiare legate de mecanică. Comparativ, paragraful următor se distanțează prin formalismul său accentuat algebric, relațional și neoperațional, și prin interpretarea acestuia, de abordările clasice ale mecanicii. În acest context limitat algebric am evitat în finalul analizei chiar și o posibilă definire a duratei ca măsură a unei mulțimi (a proiecției temporale). Structura formală a duratei ca secțiune a unei relații Să reluăm și să comentăm într-o perspectivă strict algebrică, definiția timpului. În acest paragraf, citirea unui ceas este doar o simplă lectură „f(x)” a unei valori (mai general a unui element) din codomeniul unei funcții. Spre deosebire de paragraful anterior, citirea unui ceas nu are aici nici măcar acoperirea intuitivă a translației (limbile unui ceas se mișcă1). Paragraful anterior are rolul unui prim termen „abstract-intuitiv”, dacă putem nuanța așa, al unei comparații care ajută la o mai bună înțelegere a celui de-al doilea termen „abstract-neintuitiv” al comparației, termen care în principal este avut în vedere în analiza de față. În definiție se face o distincție precisă între timpul t și axa reală a timpului R. Să explicităm această distincție. Distincția între timp și axa reală a timpului apare foarte clar: timpul este o aplicație (funcție) liniară care asociază, pune în corespondență, un eveniment spațio-temporal cu un punct de pe axa reală R numită în acest caz axa reală a timpului. Convenim să numim punctele axei reale a timpului „momente”. Se înțelege că timpul nu se confundă cu momentele sale. Întrucât momentele sunt numere reale proprietăți ale numerelor reale sunt asociate cu timpul. În continuare, structura topologică a mulțimii numerelor reale nu interesează. Evident că timpul nu se confundă cu evenimentele cărora le asociază momente. Timpul cu alte cuvinte este asocierea unui eveniment cu „ceva măsurabil”, cu „o cantitate”, matematic cu un număr (reprezentând, mecanic vorbind, indicația unui aparat de măsură: ceasul). Altfel spus, în definiția timpului este inclusă prezența unui ceas (codomeniul R). Să dezvoltăm puțin din punct de vedere mecanic aceste considerații. Corespondența funcțională permite ca un eveniment fizic să aibă asociată o proprietate măsurabilă în mod univoc, adică prin intermediul unui instrument de măsură. Subliniem încă o dată că „ceasul” în mecanică este mai mult decât mulțimea matematică R. Localizarea temporală mecanică este un număr real însoțit de o unitate fizică de măsură. Timpul este astfel o mărime fizică. Pentru importanța 1 În treacăt fie spus, chiar dacă un ceas are în general o formă fizică rotundă iar limbile ca obiecte fizice descriu o mișcare de rotație, ceea ce se citește pe ceas este o translație; în acest sens clepsidrele acordă mai bine „imaginea” fizică cu ”semnificația” fizică. 340 Hermeneutica Bibliothecaria - Antologie Philobiblon - Volumul V directă a subiectului acestei analize dăm următoarea caracterizare după A. Einstein: „Prin timpul unui fenomen se va înțelege indicația de timp (poziția limbii acelui ceasornic care se află în imediata apropiere în spațiu) a fenomenului. În felul acesta oricărui eveniment i se va pune în corespondență o valoare temporală, care poate fi în principiu observată.”1 Pentru a putea vorbi însă de timpul unui fenomen trebuie definită o unitate de măsură, implicit o „durată”. De dragul rigurozității epistemologice facem în acest punct al analizei o distincție. Spunem că R este un ceas matematic și nu un ceas fizic. De dragul clarității epistemologice lăsăm această distincție neexplicitată pe aproape tot parcursul expunerii. Căci, scopul particular al acestei analize, dincolo de relația limbajelor matematic/filosofic (ontologic-epistemologic)/mecanic (științific) este de a defini „structura formală” (aici în sens algebric) a duratei. Se va observa că în definirea propriu-zisă a duratei sunt necesare presupoziții complementare structurii formale. Reluăm analiza formalismului matematic. Întrucât timpul este o funcție, citirea ceasului asociază unui eveniment un moment și numai unul. În acest fel un eveniment nu are „durată” în sensul obișnuit al termenului! Să analizăm în continuare absența ceasului. În interpretarea mecanică a formalismului matematic introdus mai sus, în absența ceasului nu avem timp! Introducem acum și discutăm conceptul de simultaneitate.1 2 Pentru claritatea epistemologică a analizei prezentăm câteva complemente necesare de algebră. Pentru simplitate, definim nucleul unei aplicații (funcții) de o variabilă. Fie f: A B o funcție. Relația între elementele lui A, care are graficul notat cu ker f și definit prin ker f = {(xp x2 )e A x A | f (xj ) = f (x2)} se numește nucleul lui f.3 Pornind de la această definiție algebrică construim noțiunea de simultaneitate-algebrică în cazul de față. Rescriem pentru mai multă sugestivitate f : E R unde elementele e e E convenim să le numim evenimente-algebrice iar codomeniul R ceas-algebric. Atunci, pentru două evenimente, nucleul funcției f este definiția simultaneității algebrice a acestora.4 Simultaneitatea algebrică ca referință 1 Albert Einstein, „§ 8. Noțiunea de timp în fizică” în Teoria relativității pe înțelesul tuturor, Trad. Ilie Pârvu (București: Humanitas, 1996), 309. 2 Definiția algebrică a simultaneității este abstractă. Simultaneitatea în fizică cere alte exigențe: „[...] toate enunțurile fizice în care conceptul de simultan joacă vreun rol. Conceptul există pentru fizician numai atunci când se dă posibilitatea de a determina în cazurile concrete dacă el corespunde sau nu. Este așadar nevoie de o asemenea definiție a simultaneității care să ne ofere metoda de a decide experimental dacă [...] (două evenimente n.n.) au fost simultane sau nu. Atâta vreme cât o asemenea exigență nu este îndeplinită, ca fizician (lucrul e valabil și pentru un nefizician) mă înșel atunci când cred că voi putea da vreun sens simultaneității.” - Ibid., p.308. 3 Purdea și Pop, „Cap. I. Relații” în Algebră, 22. 4 Sugestiv, pentru n evenimente simultane : ker f = j (e1, e en ) e 1 xEx-x3 I f (1 ) = f (e 2 ) = ... = f (en ) L de n-ori 341 Hermeneutica Bibliothecaria - Antologie Philobiblon - Volumul V formală pentru analiza simultaneității temporale este o discuție în sine, cu atât mai mult cu cât simultaneitatea algebrică definește o relație de echivalență și implicit clase de echivalență și o mulțime cât, dar nu va fi abordată aici decât în măsura în care este strict utilă analizei de față.j Pentru evenimentele simultane se poate defini un „spațiu al evenimentelor simultane” care poate fi considerat un spațiu autonom. Este, de fapt, ceea ce în mod obișnuit în mecanică se înțelege prin „spațiu independent de timp”. S-a afirmat mai sus că în interpretarea mecanică a formalismului matematic în absența ceasului nu avem timp. Prelungim această afirmație cu câteva observații importante. Fizica în general, mecanica în particular, descrie fenomenele fizice folosindu-se de mărimi fizice. O mărime fizică are asociată o unitate de măsură care presupune implicit o operație de măsurare. În acest fel au sens fizic (mecanic) doar aplicațiile între mulțimi Rn (n =j,4). În continuare vom discuta posibile interpretări epistemologice și posibile angajamente ontologice ale câtorva aplicații în care nu peste tot sunt mulțimi Rn. Să considerăm următoarea aplicație: lt : A4 R Ce semnificație ar putea avea această funcție? Așa scrisă, nici una. Orice interpretare ar fi speculație pur metafizică, ceva extrem de general de felul: „Există timp.” etc. Vom construi în prealabil aplicația: rf: A4 R care înseamnă „reprezentarea unui punct de univers ca eveniment fizic (reprezentare fizică)”. Vom folosi acum definiția timpului t : R R și de abia acum definim aplicația lt : lt : A4 R, lt = t(rf). Astfel lt ajunge să aibă semnificație: reprezintă localizarea temporală a unui eveniment din universul A4. Subliniem că: un eveniment are o localizare temporală „instantanee” (un moment asociat) și numai una. j Pentru o definire formală, fie X și Y mulțimi și fie f o funcție de la X la Y. Elementele xj și x2 din X sunt echivalente dacă f (xj ) și f (x2 ) sunt egale, altfel spus dacă sunt unul și același element din Y. Nucleul lui f poate defini astfel o relație de echivalență. Nucleul, în sens de relație de echivalență, îl notăm simbolic: "=f" și îl definim algebric: (x = f y):«■ (f(x) = f(y)).Ca orice relație de echivalență, determină clase de echivalență și o mulțime cât: x e X : f (x) = f x : x e Xj. Mulțimea cât X/=f se numește coimaginea funcției f, notată "coim f". Coimaginea este izomorfă (în sensul bijecției din teoria mulțimilor) cu im f; mai precis, clasa de echivalență a lui x in X (care este un element al mulțimii cât coim f) corespunde la f (x) în Y (care este un element al mulțimii im f). Ca orice relație binară, nucleul unei funcții poate fi considerat ca o submulțime a produsului cartezian X * X. În acest fel, nucleul poate fi scris „ker f” și poate fi definit simbolic astfel: ker f = Rx x')f (x )= f (x,)}. 342 Hermeneutica Bibliothecaria - Antologie Philobiblon - Volumul V La fel construită ls: A4 —R3 aplicația ls reprezintă localizarea spațială a unui eveniment din universul A4. Să precizăm și pentru localizarea spațială ce am menționat pentru localizarea temporală: fiind vorba de o funcție, un eveniment nu are „întindere”! Să observăm că localizările temporale și spațiale ale evenimentelor de univers necesită „puncte origine” doar în codomeniul funcțiilor, pe care convenim să le numim „spații de localizare”. Am convenit să spunem că prin scrierea R4 = R3 X R spațiul R4 este „separabil intuitiv”. Vom face, în acest punct, o convenție suplimentară. Din definițiile localizărilor spațiale și temporale și din scrierea R4 = R3 X R vom conveni să considerăm un eveniment (în particular un eveniment fizic) complet localizat spațio-temporal. Considerăm că orice eveniment din Universul A4 este localizat doar spațial și temporal, dar este localizat și spațial și temporal! Necesitatea unei duble localizări este esențială!1 În plus există presupoziția că localizările temporale și spațiale sunt reciproc independente (dar asociabile în localizarea spațio-temporală a unui eveniment). Totodată să observăm că despre evenimentele de univers nu putem vorbi „nemijlocit”, ci doar „mediat”, prin intermediul evenimentelor fizice. Astfel, un element de univers eeA4 este localizat la momentul t1 etc. numai dacă îi poate fi asociat un eveniment fizic: e - f (e)eR4. Să interpretăm în continuare formalismul matematic așa cum este dat: rf : A4 - R4 este matematic o funcție ceea ce înseamnă că unui eveniment îi corespunde un eveniment fizic și numai unul. Această cerință matematică este foarte importantă pentru știință și ea conduce la interpretări episte-molgice consistente. În studiul de față ne limităm doar la analiza legată de timp. În continuare va fi introdusă algebric „proiecția temporală” sau „structura formală a duratei”. Funcția lt : A4 - R înseamnă că pentru un eveniment avem o localizare temporală și numai una (evident că și pentru un eveniment fizic: t : R4 - R). Acest lucru este ceva familiar și îl precizăm mai sugestiv în raport cu spațiul.1 2 3 În mecanica clasică un corp ocupă, la un moment dat, un loc în spațiu și nu este în două locuri diferite: și aici și mai încolo.3 Așa cum s-a văzut, două evenimente diferite pot fi însă 1 Nu argumentăm în acest articol, deși este foarte interesant și important, că reducerea la o singură localizare face imposibilă mecanica clasică așa cum este construită. (Avem un set de argumente în acest sens, dar faptul că nu le prezentăm aici reduce această notă de subsol doar la o simplă afirmație.) 2 Am folosit cuvântul corp care, intuitiv (sau kantian metafizic) are întindere de care facem abstracție aici, localizările temporale și spațiale ale evenimentelor sunt punctuale ; „durata” și „întinderea” trebuie construite. 3 Vrem să subliniem că analiza epistemologică cu referire la mecanica clasică nu trimite în nici un fel la o analiză explicită a unor chestiuni similare din mecanica cuantică. Menționăm doar că, principial, din majoritatea punctelor de vedere lucrurile stau la fel în mecanica cuantică atâta vreme cât operăm matematic cu funcții. 343 Hermeneutica Bibliothecaria - Antologie Philobiblon - Volumul V simultane. Urmează acum un aspect oarecum mai dificil de prezentat și interpretat. Apelând însă la rezultate matematice (pe care nu le analizăm în detaliile lor matematice) și la un suport intuitiv care își are acoperire în experiența noastră cotidiană și în cea științifică vom aduce, sperăm, suficientă claritate problemei. Fie un eveniment e care are asociată localizarea temporală lt(e)= t1. Matematic această reprezentare rămâne imuabilă: „e rămâne e” la „același t1 care rămâne t1”. Experiența noastră fizică însă ne face să spunem uneori că localizăm un eveniment e la momentul ti și același eveniment e la momentul t2, tx * 12 . Rămânând consecvenți cu semnificația matematică a funcției și acceptând că mulțimea R este matematic continuă vom da un schelet formal, o structură, „duratei” (de timp).1 Fie deci: lt(e)=t1, lt(e)=t2,..., lt(e)=tn. Desigur, „scrierea globală”: „funcția lt : A4 R și lt (e) = tj, lt (e) = 12,..., lt (e) = tn ” reprezintă în acest fel o inconsecvență matematică! Să precizăm un aspect important. Dacă, în particular, localizarea numai temporală lt(e)=t1sau numai spațială ls(e)=s1 pot conduce, în sensul de mai sus, la inconsecvențe matematice, dubla localizare lst(e)= (s1,t1) permite distincții formale (și implicit ontologice și epistemologice) relevante prin consecințele lor. În primul rând, aspect formal-matematic semnificativ, dispar inconsecvențele semnalate mai sus. În continuare nu vom mai explicita toate detaliile de tip eveniment^eveniment fizic etc., ci vom scrie doar simbolurile și interpretările lor strict necesare pentru analiză. Fie deci: lst : A4 R3 x R , lst (e)=(si, ti), cu interpretarea: „Un eveniment de Univers este localizat dacă și numai dacă este localizat spațio-temporal.” Sa văzut că despre localizarea unui eveniment nu vorbim decât prin medierea unui eveniment fizic. Similar, despre localizările particulare temporale sau spațiale, dincolo de stricta definire a lor, nu vom vorbi decât prin medierea dublei localizări spațio-temporale. Numai aceasta face posibilă știința (aici mecanica clasică). Analiza care urmează poate fi particularizată desigur pe evenimente fizice dar, fără a pierde din rigurozitate este, la nivelul abstract la care va fi prezentată, mai sugestivă cu referire la evenimente. Avem toate definițiile și construcțiile de mai sus. În acest context, ceea ce vrem să facem este să „salvăm descrierea matematică în limbaj de funcții (să nu renunțăm la funcții, altfel spus)”. Direcția de soluționare pe care o propunem este în sens algebric (sugerată de algebră). Se presupun familiare noțiunile algebrice: relație de echivalență, clasă de echivalență, mulțime cât (factor), reprezentant al unei clase de echivalență, proiecție canonică p astfel încât nu se insistă asupra lor. Afirmațiile pe care le vom face pot fi formalizate și susținute algebric. Ele sunt însă suficient de evidente astfel încât renunțăm la încărcarea analizei cu o susținere formală complementară.1 2 Pentru sugestivitate și claritate vom face o analogie intuitivă.3 1 Continuitatea matematică nu joacă nici un rol în considerațiile care urmează, ea este doar expresia formală a unui conținut intuitiv presupus. 2 În tratarea translației ca relație a fost dat un exemplu simplu de formalizare algebrică. 3 „Analogia intuitivă” nu se substituie desigur descrierii matematice. 344 Hermeneutica Bibliothecaria - Antologie Philobiblon - Volumul V Fie, în acest sens, foarte succint prezentată, referința formal-algebrică a analogiei: mulțimea numerelor raționale Q și, respectiv, mulțimea fracțiilor m n Z. Algebric, o relație de echivalență este o relație între elementele unei mulțimi și determină clase de echivalență. O anumită relație de echivalență determină anumite clase de echivalență.1 Relația de egalitate este o „relație algebrică” de echivalență.1 2 În raport cu această relație de echivalență, de exemplu, 2 10 3 9 — și 15, respectiv 5 și 15 fac parte din aceleași clase de echivalență 3 C =Jrespectiv C3 =J-, — , — ,... 2 [^^9 lf J 3 15 10 15 Construim acum analogia epistemologică, dezvoltând, pe de o parte, aspectele matematice, pe de altă parte, o interpretare a acestora. Reluăm scrierea anterioară „funcția lt : A4 - R și lt(e)=t1, lt(e)=t2,..., lt(e)=tn ” care, așa cum s-a observat, a condus la o inconsecvență matematică. Facem următoarea convenție de scriere (de limbaj): evenimentul e e A4 pe care îl localizăm la momentul ti e R îl vom nota e(ti ). Subliniem că aceasta este doar o rescriere care nu rezolvă nimic din dificultățile problemei. „Funcția” nu este salvată. Fie mulțimea evenimentelor A4. Există o bază intuitiv-empirică pentru următoarea afirmație, care formal poate fi făcută și fără o legitimare empirică: un eveniment e poate fi localizat temporal diferit. Astfel e(t1 )e A4 și e(t2)e A4 pot reprezenta unul și același eveniment localizat temporal în două momente diferite. Pentru ceea ce ne-am propus e nevoie de mai mult decât o localizare. S-a considerat mai sus că un eveniment (un eveniment fizic) este complet localizat spațio-temporal. Vom scrie aceasta simplu: e(si,ti) (e(si,ti)e A4 ). Înainte de a continua, să trecem în revistă câteva aspecte filosofice legate de anumite presupoziții ontologice și consecințele lor epistemologice. Prima presupoziție: există evenimente de univers care sunt localizabile spațio-temporal (chiar dacă nu se explicitează localizările spațiale și temporale ale evenimentului). Aceasta permite formalizarea prin funcții de localizare spațio-temporală a evenimentelor. Pentru ca să nu încărcăm formal expunerea (cu restricții de funcții etc.), vom presupune în plus, că toate evenimentele din universul A4 sunt localizabile temporal 1 Un exemplu intuitiv: „asemănarea triunghiurilor”, ca relație de echivalență, determină anumite clase de echivalență în mulțimea triunghiurilor în timp ce „egalitatea ariilor”, ca relație de echivalență, determină alte clase de echivalență în aceeași mulțime. „Structurarea” mulțimii triunghiurilor în raport cu asemănarea sau cu egalitatea ariilor este diferită. 2 O prezentare algebrică a relațiilor și claselor de echivalență se găsește în: Purdea și Pop, „Cap. I., §1.8. Relații de echivalență și partiții” în Algebră, 43-48. 3 Pentru simplitatea expunerii și pentru economie de scriere am redus m,n e Z la * m,n e Z + . 345 Hermeneutica Bibliothecaria - Antologie Philobiblon - Volumul V (evident și spațial). Desigur, filosofic vorbind, mai ales metafizic, este o presupoziție extrem de restrictivă. Dar, ținând cont că analiza vizează timpul în mecanica clasică, presupoziția este acceptabilă. A doua presupoziție: toate evenimentele localizabile spațio-temporal sunt în universul A4. A treia presupoziție: orice localizare spațio-temporală este posibilă. Altfel spus pentru cea de-a treia presupoziție: oricărei localizări spațiale îi poate fi asociată orice localizare temporală și reciproc. Vom exprima formal ultimele două presupoziții astfel: fie I o mulțime de indici și Vi, j e I, e(s;-, tj )e A4 .J Menționăm că analiza de față este diferită de analiza bazată pe presupoziția ontologică că în orice moment, la orice citire de ceas există, cel puțin în principiu, un eveniment de univers care să poată fi asociat ceasului (instrumentului de măsură). O formulăm astfel: ori de câte ori ne uităm la un ceas, ti, există un eveniment, ei, în univers care poate fi localizat lt(ei)=ti . Această presupoziție legitimează construcția (definiția) unei astfel de funcții: ce: R A4, ce (ti )=ei pe care convenim să o numim „funcția ceas-eveniment”; această funcție este expresia matematică a presupoziției ontologice. „Funcția ceas-eveniment” nu este inversa funcției lt . O astfel de presupoziție este în spatele familiarei dependențe temporale sugestiv formulate prin dependența de parametrul t: e(t) . Chiar și în această abordare, dependența de timp a unor evenimente nu înseamnă mai mult decât o dependență descriptivă adică o simplă asociere cu numerele unui ceas (o localizare temporală). Explicitând la nivel de limbaj curent, „curgerea timpului” (care în abordarea propusă va fi înțeleasă ca „durată”), nu afectează cu nimic evenimentul fizic. Științific vorbind, caracterizarea fizică a unui eveniment la un moment dat se datorează unor factori diferiți de ceea ce, într-un fel sau altul, numim timp. Analiza propusă aici este o altfel de abordare. Continuăm cu această abordare și cu consecințe ale presupoziției că toate evenimentele sunt localizabile spațio-temporal. Această presupoziție ontologică și cerința localizării spațio-temporale ca relație descriptivă funcțională e(si,ti ) conduce la o cerința formală pe care am interpreta-o ca și consecință epistemologică. Pentru simplitate comentăm un exemplu particular: evenimentele e(sj , tj ) , e(sj,t2), e(s2,tj) sunt toate diferite între ele. Consecința epistemologică este următoarea: operația de măsurare (măsurătorile fizice, de exemplu) diferențiază evenimentele între ele! Există însă o „tensiune filosofică” aici. Din experiența cotidiană și din cea științifică afirmăm în mod natural, fără să fim exagerat de heraclitieni, că anumite evenimente nu se schimbă totuși în timp, cel puțin pentru un timp. Există astfel acceptarea tacită, la nivel ontic, a unei poziții parmenidiene parțiale. Poate fi „salvată” ontic o astfel de poziție? Analiza algebrică care urmează și interpretarea rezultatelor ei permit o salvare concomitentă atât a cerinței ontice menționate cât și a descrierii formale prin funcții. Ceea ce interesează însă sunt consecințele interpretative asupra timpului. j Nu discutăm natura mulțimii de indici I. Nu se pierde prin aceasta din rigurozitatea analizei. 346 Hermeneutica Bibliothecaria - Antologie Philobiblon - Volumul V Fie localizarea spațio-temporală lst.1 Asociat acestei localizări, construim următoarea relație „~” între evenimente localizate (doar) temporal: e(t,) ~ e(t j )^(si, ti )a(s/, tj) unde (si,ti)a(sî- , tj) înseamnă: evenimentele distincte localizate spațio-temporal e(si, ti) și e(s;, tj) considerate împreună. Cu câte două evenimente astfel localizate se construiește prin definiție relația de mai sus „~”. Semnul „ a (și)” este simbolul unei relații speciale de „considerare împreună”.1 2 3 Observație: O posibilă bază de construcție (si ,ti )= (si,t j ) considerată strict algebric ca și egalitate între două perechi ordonate ale produsului cartezian menționat, conduce în mod direct la: (si, ti ) = (si ,t j ti = t j , rezultat care nu prezintă interes epistemologic aici. Înainte de a continua analiza algebrică să explicităm sensul relației e(ti)~ e(tj ). Orice eveniment localizat temporal este, conform presupoziției ontologice, localizat și spațial. În consecință, e(ti ) este localizat spațial și, pentru simplitate, notăm e(si,ti ) dubla localizare. Conform celei de a doua și a treia presupoziții, există în A4 evenimentul e(si,tj ). Dăm în continuare următoarea analogie care este pur sugestivă și permite o 1 exprimare în limbaj natural, cu un oarecare suport intuitiv: — = — •» — = , altfel 5 • 2 —6 spus — și — sunt intr-o relație „~ 5 10 (aici de egalitate-echivalență a fracțiilor) pentru — — 6 că este posibilă o simplificare. S-a văzut că 5 și — fac parte din aceeași clasă de echivalență: C— = 5 3 6_ _9 5,10,15 . Dar, o clasă de echivalență este considerată o mulțime formată din mai multe elemente. Atunci, elementele sale sunt distincte între 36 ele, sunt diferite, astfel că și elementele 5 și — sunt, ca elemente, diferite în C3 . 1 Nu mai explicităm scrierile formale asociate, ci ne concentrăm pe aspectele principale urmărite în analiză. 2 Această relație specială de „a fi împreună (a )” poate fi supra-formalizată astfel: 1. a a b •» a, b e X ; 2. a a b a c •» a, b, c e X . Nu mai dezvoltăm formal aceste chestiuni. Sensul relației „ a ”este dat de 1. și 2. El are și suport intuitiv. 3 Pentru o tratare strict algebrică generală a fracțiilor trimitem la: Purdea și Pop, „Cap. IV. Semigrupuri și inele de fracții” în Algebră, 169-180. În analogia de față am redus generalitatea algebrică fără să „reducem” însă corectitudinea matematică. De asemenea, interpretarea formalismului matematic este orientată epistemologic fără însă ca interpretarea dată să intre în „conflict” cu o interpretare algebrică. 347 Hermeneutica Bibliothecaria - Antologie Philobiblon - Volumul V 36 Ce înseamnă atunci scrierea 3 = — ? Semnul „=” nu este o egalitate propriu-zisă în sensul de „identitate”. El trimite la altceva aici: la toate elementele unei clase de echivalență care au aceeași valoare numerică de număr „rațional”. În acest sens aspectul „rațional”-cantitativ se păstrează și lectura devine unică în reprezentarea zecimală: „numărul rațional 0,6” pentru oricare din reprezentanții clasei de echivalență C3 , de exemplu. 5 Să continuăm cu observația că toate fracțiile unei clase de echivalență reprezintă unul și același „obiect matematic”: un anumit număr rațional q (pentru care putem da o reprezentare unică sub formă zecimală). În cazul de față, mai mult, oricare obiect-număr rațional are o clasă de fracții care îl reprezintă. În această accepțiune, se poate scrie deci: - = — » 3 ~ —. 5 j0 5 j0 -Să reluăm, sugestiv, analogia. S-a văzut că semnul „ a (și)” este simbolul unei relații generale de „considerare împreună” a două evenimente cu anumite similarități în localizarea spațio-temporală. Aceasta va trimite la elementele unei clase de echivalență care au aceeași valoare ontică de „eveniment ontic determinat”. În acest sens aspectul „ontic”-referențial se păstrează și lectura devine unică în reprezentarea ontică: „evenimentul ontic determinat e” care este același pentru oricare din reprezentanții unei clase de echivalență care va fi introdusă în continuare. Pentru mai multă claritate ideea este următoarea. Localizarea spațio-temporală (operația de măsurare) introduce diferența epistemică între evenimente: două evenimente sunt considerate diferite dacă cel puțin una dintre localizări este diferită. Rezumăm discuția numai la localizarea temporală (cu referire numai la localizarea spațială). Introducem două definiții. Prima: „Un eveniment este ontic determinat spațial dacă i se asociază o localizare spațială.” A doua: „Spunem despre două evenimente care au aceeași localizare spațială că au aceeași valoare ontică de eveniment ontic determinat spațial”. Cu aceste definiții semnul „a” din (si,ti )a(si,tj ) are semnificația bine precizată. 36 Prin analogie cu 3 = -0 •» 3 ~ -0 introducem: e(ti) ~ e(tj)» (s,, ti )a (si-, t j). Tot prin analogie, spunem că e(ti ) și e(t j ) sunt într-o relație „~” pentru că putem „simpli- fica” spațiul în dubla localizare, „simplifica” în sensul că fiind aceeași localizare spațială putem face abstracție de ea și să ne „limităm” doar la localizarea temporală. Pentru a da mai multă claritate limbajului și un plus de suport analogiei în felul în care vorbim, dezvoltăm cele spuse prin introducerea unei distincții suplimentare. Spunem despre două evenimente că sunt complet distincte epistemologic și ontic dacă diferă atât localizările lor spațiale cât și cele temporale. Dacă localizările spațiale sunt aceleași și ceea ce interesează în mod direct și prin consecințe sunt localizările temporale, facem o simplificare de localizare în sensul în care renunțăm la localizarea spațială (aceeași pentru toate evenimentele considerate) pe care o presupunem doar implicit, și vorbim doar de evenimente localizate temporal e(ti ). Analogia a fost doar atât: un mod sugestiv de a vorbi despre o abstracție. 348 Ana-Maria Câlinescu, MOV-ing, (2007). Black marker on paper, 460 x 305 mm Hermeneutica Bibliothecaria - Antologie Philobiblon - Volumul V Relația „~” definită mai sus este: a) relație reflexivă: (s,, t,) a (s, t,) •» e(ti)~e(ti). b) relație tranzitivă: (si,ti)a(si,tj) și (s, , tj )a(s, , sk) (s, , ti )a(s, ,tk), ceea ce, conform definiției c) relației, revine la a scrie: e(ti) ~ e(tj) și e(tj)~ e(tk) e(ti )~ e(tk ). relație simetrică: (s, , ti ) = (s, tj )^(s,, tj )=(s, , ti), adică e(t,e(t] e(tj)~ e(ti) ? S-a arătat astfel că relația este o relație algebrică de echivalență. Fie, prin analogie, mulțimea evenimentelor A4 și, respectiv, mulțimea evenimentelor localizate doar temporal. Algebric, o relație de echivalență este o relație între elementele unei mulțimi și determină clase de echivalență. Relația „~” introdusă este o „relație algebrică” de echivalență între evenimente localizate temporal în mulțimea univers A4. În raport cu această relație de echivalență e(ti) ~ e(tj) •» (s, , ti) a (si,tj), e(ti) și e(t j ) fac parte din aceeași clasă de echivalență respectiv Ce(t ' j Ele sunt evenimente epistemic diferite ca localizare temporală dar cu aceeași valoare ontică de „eveniment ontic determinat spațial”. Să precizăm că oricare element al unei clase de echivalență poate fi introdus convențional ca reprezentant al clasei respective de echivalență. Astfel, în notația de mai sus: C ( ) = C / x. Intr-o astfel de clasă de echivalentă oricare eveniment localizat temporal poate înlocui oricare alt eveniment al clasei de echivalență căreia îi aparține (poate fi un reprezentant al clasei de echivalență). Putem vorbi de o „similaritate (identitate) ontică spațială” în acest caz: de exemplu e(ti ) și e(t j ) sunt evenimente identice ontic-spațial. Din punct de vedere ontologic evenimentele unei clase de echivalență pot fi considerate o formă de echivalență ontică parțială pentru a exprima existența unei anumite identități ontologice (ontice). Evenimentele unei clase de echivalență pot fi substituite unele prin altele, pot alterna într-un context epistemologic fără ca identitatea ontică de referință să fie afectată. A introduce o astfel de interpretare formalismului algebric nu este câtuși de puțin de interes strict matematic. Necesitatea ei poate apărea însă din perspectiva unor investigații filosofice ale conceptelor, ale relațiilor dintre ele, ale relațiilor limbajelor formale cu concepte științifice fundamentale, în particular ale relațiilor unui limbaj cu obiectele altui limbaj. Astfel, întrebări de felul: Ce fel de propoziții sunt ecuațiile fizicii-matematice? sau Cum descrie matematica lumea faptelor? sunt probleme filosofice. 1 Semnificația formală pentru „ a ” este cea dată într-o notă de subsol anterioară. 350 Hermeneutica Bibliothecaria - Antologie Philobiblon - Volumul V În această construcție, fiind dată mulțimea-Univers A4 și relația de echivalență ~ pe A4 , clasa de echivalență a unui eveniment e(ti ) din A4 este submulțimea tuturor evenimentelor din A4 care sunt echivalente cu e(ti ): ^(^7 )e A 4| e(j ) ~ e(ti )}. Noțiunea de „clasă de echivalență” a fost utilă aici pentru a introduce noi mulțimi de evenimente, cu un anumit specific, selectate din mulțimea generală a evenimentelor Universului A4 . Acest procedeu poate fi interpretat ca un act de „selecție-temporală", prin relația de echivalență, a evenimentelor din mulțimea-Univers A4 . Se va introduce în continuare noțiunea de „proiecție temporală” pe care convenim să o numim și „structură formală a duratei” în sensul algebric-epistemologic al analizei anterioare. Se va vedea din definiția ei că proiecția temporală elimină intuiția curgerii timpului. Fie mulțimea cât A4/~ a claselor de echivalență induse de relația de echivalență definită mai sus. O clasă de echivalență este reprezentată atunci, fără a mai introduce notații suplimentare, astfel: ~ (e(t>) = Wj)e A41 e(ti) ~ e(h)}. Notația ~ {e(ti)) este folosită pentru a desemna că înțelegem clasa de echivalență a evenimentului e(ti ) cu referire directă la relația de echivalență ~. Altfel spus: ~ clasă de echivalență a evenimentului e(ti ) . Cu aceste notații, mulțimea cât A4/~ se reprezintă: A 4/~ = {~ (efa ))| e(tt )e A4 }. Pentru orice relație de echivalență se construiește o funcție-proiecție canonică p de la mulțimea X la mulțimea cât X/~ , în felul următor: p(x) = (x}. Această funcție este întotdeauna surjectivă. Fie proiecția canonică: p : A4 — A4/~ , p(e(ti))=~ (e(ti) . Scris sub formă de relație avem: (a 4, A 4/~ , p). În acest fel, o clasă de echivalență a evenimentului localizat temporal e(ti) este secțiunea relațieip în A4/~ după evenimentul e(ti )e A4. Fie acum relația prt = (a4/~,R,Prt), cu Pr c A4/~xR. Pentru a nu încărca analiza cu dezvoltări formale relația va fi, oricum riguros, explicitată în cuvinte: se asociază fiecare clasă de echivalență cu fiecare din localizările temporale ale evenimentelor care îi aparțin. De exemplu, (e(t;-) t,) e A 4/~ xR, ((t j ) tj) e A 4 /~ xR etc. Suntem în măsură să definim acum „proiecția temporală”. „Proiecția temporală este secțiunea relației prt după o clasă de echivalență.” Proiecția 351 Hermeneutica Bibliothecaria - Antologie Philobiblon - Volumul V temporală este o definiție matematică a „ceva” legat de timp în mecanica clasică. Dincolo de aspectul algebric, în interpretare epistemologică este vorba de „proiecția temporală a unui eveniment ontic determinat” sau „structura formală a duratei unui eveniment ontic determinat”. Să subliniem că ea este asociată explicit cu niște măsurători (localizări) și doar implicit cu un „eveniment ontic determinat” (spațial doar, în acest context mecanic redus la limită în analiza de față). Proiecția temporală astfel definită este strict legată de un ceas și atât! Este o mulțime de momente înregistrate, matematic este o submulțime a lui R. Durata însă nu este doar o submulțime matematică a lui R. Durata înseamnă că ne uităm la ceas. Putem pur și simplu să ne uităm la ceas și atât! Dar, între două citiri consecutive ale ceasului, oricât de precise ar fi aceasta, sunt momente de timp necitite despre care nu putem spune nimic. O primă presupunere este aceea că există evenimente cărora momentele le sunt asociabile. Durata unui eveniment este o presupunere „mai tare” în acest sens: că între două momente consecutive citite ale unui eveniment ontic determinat toate momentele sunt asociabile evenimentului respectiv. Este o presupunere! Să observăm că interesul acestei analize a lăsat de o parte aspectul matematic că orice submulțime cu cardinalul diferit de j a lui R este un interval și toate consecințele (importante și interesante dar neglijate aici) care decurg din el. În construcția formal-algebrică care a fost propusă nu este deloc necesar ca proiecția temporală a unui eveniment ontic determinat dacă nu este un număr să fie un interval al lui R. Pentru ca să se vorbească de durată în sensul mecanicii clasice trebuie, alături de presupoziția tare de mai sus, să se introducă o măsură a proiecției temporale sau, cu alte cuvinte, lungimea unui interval (de timp) dintre două localizări temporale (citiri de ceas) adică o origine a coordonatelor, un punct de referință privilegiat. Mai mult, o analiză consistentă epistemologic a uniformității timpului poate fi inițiată de-abia cu noțiunea mecanică de durată complet caracterizată. Noțiunea de funcție a fost păstrată ori de câte ori a fost necesar dar a fost introdusă în analiză o noțiune „ nouă”, secțiunea unei relații după o submulțime, care a evitat unele inconsecvențe matematice și a permis descrierea riguroasă algebric, și implicit corectă epistemologic, a unei anumite clase de evenimente. Respectivei clase de evenimente i se poate asocia o interpretare: durata unui eveniment. Analiza de față a fost expunerea bazei algebric-epistemologice pentru posibila trecerea la o astfel de interpretare. Încheiere Această analiză epistemologică bazată pe rigoarea și abstracția din algebră a arătat, printre altele, câte presupoziții neexplicitate, de naturi diferite, sunt introduse, dacă putem sugestiv să ne exprimăm astfel, printr-o „presiune intuitivă subconștien-tă”. Mai simplu spus, intuiția noastră umple automat golurile lăsate de o analiză teoretică parțială. În acest final putem spune ceva mai mult decât la începutul discuției: ceasul este o componentă intrinsecă a timpului; ceasul dă măsură timpului; ceasul înregis- 352 Hermeneutica Bibliothecaria - Antologie Philobiblon - Volumul V trează proiecții temporale. Acum se înțelege ceva mai precis o parte din semnificația afirmației: ceasul măsoară timpul. Evenimentele nu depind de timp, ci doar se desfășoară în timp. Prin „desfășurarea în timp” nu înțelegem nimic altceva decât că, într-o primă analiză, evenimentele au o proiecție temporală determinată prin citirea (localizarea) pe un ceas. Epistemolgic: Secțiunea unei relații după o clasă de echivalență este structura formală în sens algebric a duratei. Metaforic: Secțiunea unei relații după o clasă de echivalență este o metaforă a metaforei: este „albia” „curgerii timpului”. 353 Fenomenul science fiction și fețele timpului Florina ILIS Biblioteca Centrală Universitară „Lucian Blaga”, Cluj Cuvinte cheie: science fiction, cyberpunk, realitate virtuală, Rezumat: Într-o perspectivă foarte largă, dimensiunea temporală reprezintă unul dintre elementele esențiale în definirea genului science fiction și în diferențierea acestuia de celelalte forme de literatură, în general. Pe parcursul acestui articol am urmărit felul în care, încă de la cele mai însemnate opere ale începutului său, genul science fiction urmărește evoluția celor mai avansate teorii ale științelor și, cu ajutorul imaginației sau fanteziei speculează ficțional sugestiile și ipotezele propuse de către fizica teoretică, de către matematică sau de către cele mai noi științe, cum ar fi, nanotehnologia, de pildă. Felul în care viziunea asupra timpului a evoluat de la perioada clasică, newtoniană până în epoca contemporană, prin dezvoltarea unei noi percepții asupra timpului, va reflecta evoluția genului science fiction, de la perioada sa de început și până la constituirea unei noi direcții în science fiction și, anume, cyberpunk-ul. E-mail: ilis@bcucluj.ro * Într-un fel sau altul, orice literatură, care ia realitatea drept pretext narativ pentru a elabora pe marginea setului ei de determinări ontologice sau metafizice strategii ficționale care să le anihileze, trădează în acest fel o caracteristică intrinsecă naturii umane, cea a nevoii de cunoaștere și a limitărilor ce decurg din aceasta. Situată între feerie și narațiunea fantastică, pe de altă parte, literatura science fiction se diferențiază de acestea tocmai prin gradul la care se situează nevoia de explicație în raport cu această transcendere a limitărilor condiției umane. Dacă miraculosul feeric nu are nevoie de explicații, faptele miraculoase fiind luate drept ceea ce sunt, ca făcând parte dintr-o lume ce nu necesită o înțelegere rațională, condiția sine qua non a fantasticului o reprezintă păstrarea cititorului în starea de „ezitare”,j fără să i se acorde prilejul de a opta pentru o explicație, de orice natură ar fi aceasta. Când această condiție dispare, dispare și fantasticul. Sarcina literaturii science fiction este mult mai dificilă. Chiar dacă acest tip de literatură se plăsmuiește pe coordonata temporală a viitorului, fiind una dintre caracteristicile de bază ale genului, atât autorii de science fiction cât și consumatorii acestei j Tzvetan Todorov, Introducere în literatura fantastică (București: Editura Univers, j973), 49. 354 Hermeneutica Bibliothecaria - Antologie Philobiblon - Volumul V literaturi nu pot face abstracție de faptul că aparțin unui timp fizic, istoric, și, într-o măsură determinantă, se raportează cognitiv la o anumită paradigmă a cunoașterii ce marchează timpul lor. Această provocare a imaginației contribuie atât la scăderile cât și la măreția genului. Autorul de science fiction nu va putea niciodată să epuizeze și să expliciteze toate proprietățile lumii reale ca fiind diferite față de ale lumii imaginare pe care o construiește, dar va trebui, în permanență, să se raporteze la ele. Dincolo însă de instituirea unui metalimbaj al științei, practicat de science fiction, nu se poate face abstracție de faptul că acest gen face parte și din zona ficționalului, chiar dacă o vreme a fost ținut la frontierele normelor academice ale acestuia. Funcționând în instanțe narative mai mult sau mai puțin flexibile, literatura science fiction își păstrează un punct de vedere privilegiat asupra viitorului omenirii, determinând, într-o oarecare măsură, și viziunea despre univers a omului, prin impunerea unor concepte avansate din domeniul științific, prelucrate apoi în coduri narative. Care ar fi oare răspunsul la întrebarea, în cheie psihologizantă, având în vedere și numele genului, science fiction, din ce direcție, dinspre știință sau dinspre literatură, s-a impus ca o necesitate apariția acestui gen? Thomas S. Kuhn, într-o lucrare de gnoseologie devenită clasică, Structura revoluțiilor științifice, afirma că, în perioadele ei de criză, știința construiește teorii speculative care, dacă se validează ulterior de experiență, devin noile paradigme, înlocuindu-le pe cele vechi, în caz contrar, fiind abandonate.1 Împrumută știința și discursul science fiction din aceleași motive de criză, așa cum procedează cu analiza filosofică, sau mai degrabă, putem avansa ipoteza unor perioade succesive de criză în zona literaturii, care, în timp, au făcut să apară, tocmai pe fondul acestor crize, genuri marginale, ca miraculosul, fantasticul, și în secolul trecut science fiction-ul? Rezultat al unor crize repetate, declanșate în lanț de la începutul secolului al XIX- lea, ca o criză a rațiunii triumfătoare, dar și a literaturii în încercarea ei de a depăși limitele impuse de cunoaștere și de irațional, apoi, pe parcursul perioadei moderne, manifestată ca o criză a științei de a propune un model de reprezentare a lumii, criză întâlnită și în planul creației literare și, în fine, în perioada postmodernă ca o criză a tehnologiei de a proba experimental speculațiile științifice, dincolo de simulările pe computer, criză prelungită în domeniul literar prin procesele de disoluție la care sunt supuse conceptele moderne despre artă, fenomenul science fiction se inserează tocmai în breșa produsă de aceste crize, trăgându-și din ele seva. În teoria generală a relativității, elementele fizice - spațiul, timpul, materia, energia, gravitația, energia - nu mai sunt concepute separat sau izolat, așa cum le percepea mecanica newtoniană, ci într-o interdependență continuă, afectându-se reciproc. Această viziune asupra lumii, conturată, în primele decenii ale secolului al XX- lea, de mai multe discipline ale fizicii (mecanica cuantică, astronomia, cosmologia), va avea o influență firească și asupra felului în care gândirea umanistă își va reconfigura, în funcție de această nouă ordine a cunoașterii, concepția despre lume. 1 Thomas S. Kuhn, Structura revoluțiilor științifice (București: Ed. Științifică și Enciclopedică, 1976), 133. 355 Hermeneutica Bibliothecaria - Antologie Philobiblon - Volumul V La nivelul psihologiei se reflectă, de pildă, pornind de la cercetările lui Lacan, o modificare a felului de percepție a cauzelor care duc la rupturile de natură psihică, și care nu vor mai fi puse pe seama unor implicații izolate, ci vor fi confirmate de un proces complex și permanent al dinamicii eului. De asemenea, în filosofie, noțiunile absolute care făceau obiectul fizicii clasice își vor pierde caracterul absolutist transformându-se în noțiuni ale formelor reprezentării și discursului (Michel Foucault). În practica și teoria literară, confruntarea dintre o viziune poetică de tip mimetic și una non-referențială asupra lumii, face ca acest gen de modificări la nivel conceptual să aibă loc mult mai târziu decât în cazul altor discipline, și se petrec abia atunci când se poate vorbi de trecerea, așa cum constată Ihab Hassan, de la paradigma modernă la cea postmodernă. Modificările de percepție a lumii au loc atât în modul de concepere a textului literar, văzut în vârsta postmodernă, ca un produs al unei culturii a indeterminării și a imanenței,1 cât și la nivelul teoriei literare, care va declanșa interpretarea textului literar nu prin prisma unor adevăruri fundamentale, ci deconstruindu-l (vezi teoriile post-structuraliste). Dacă pentru practica ficțională, în genere, modul de concepere a lumii, corespunzând unei paradigme științifice comune, care se manifestă într-o anumită perioadă de timp, se reflectă, mai ales, în planul conceptual de elaborare a narațiunii, fără a avea însă consecințe importante în mecanismul evenimentelor, cu totul altfel vor sta lucrurile cu literatura science fiction. Având în vedere tocmai replica ficțională pe care acest gen marginal, situat la confluența dintre imaginarul științific și imaginarul literar, o presupune în permanență la impunerea noilor teorii științifice și la experimentarea inovațiilor de natură tehnică, se poate urmări, de-a lungul timpului, interesul nemărginit din partea autorilor de science fiction pentru depășirea oricăror bariere impuse de cunoaștere. La această încercare de transcendere a acestor bariere se poate raporta critic și evoluția genului. Urmărind modul în care spațiul și timpul au fost percepute de literatura science fiction, ca fiind esențiale în elaborarea unor universuri posibile, și, raportate la anumite aplicații practice ce decurg de aici (călătoria în timp și spațiu), se pot constata trei stadii de evoluție, ce se sincronizează cu paradigma teoriilor științifice de la care s-au inspirat: 1. etapa mecanică: spațiul și timpul, ca puncte de referință absolute, mărimi fixe, existența unui observator absolut; 2. etapa cuantică: spațiul și timpul sunt mărimi relative, dinamice, fiecare observator are propria măsură asupra timpului; 3. etapa bio-electronică: spațiul și timpul sunt mărimi virtuale, extensibile, cyborg. Etapa mecanică coincide pentru literatura science fiction cu perioada de început a genului, perioadă în care speculațiile științifice pe tema spațiului și 1 Ihab Hassan, The Postmodern Turn. Essays in Postmodern Theory and Culture (Columbus: Ohio State University Press, 1987), 55-63. 356 Hermeneutica Bibliothecaria - Antologie Philobiblon - Volumul V timpului se conturau în jurul temei călătoriei în timp și spațiu. Acest gen de călătorie presupune întotdeauna pe cineva care prin anumite artificii de inginerie temporală sau de inginerie biologică reușește să sară peste barierele impuse condiției umane de limitele spațio-temporale. Ceea ce este de remarcat, în aceste cazuri, este faptul că sensul timpului rămâne întotdeauna neschimbat, viziunea asupra spațiului și timpului este tot cea a mecanicii newtoniene, adică aceea a unei ireversibilități a timpului care curge invariabil dinspre trecut spre viitor. Astfel călătoria în timp se va face, fie spre un viitor mai mult sau mai puțin îndepărtat al omenirii, fie înspre trecut, în scopul reevaluării anumitor evenimente istorice. Opera care ilustrează cel mai bine, în maniera literaturii science fiction, acest model mecanicist asupra lumii, este cea a lui H.G. Wells. Apărut în j895, romanul lui H.G. Wells, The Time Machine, nu este, așa cum demonstrează cu o suită de argumente solide și Ion Hobana,j deloc străin de efervescența ideilor științifice din domeniul fizicii care circulau în epocă și care prefigurau revoluția teoriei relativității. Ion Hobana consideră că Wells anticipa1 2 prin acest roman al său chiar conceptul de relativitate. Într-adevăr, chiar la începutul romanului, Exploratorul timpului (Time Traveller), încercând să explice oaspeților săi principiul conform căruia este posibilă o călătorie în timp, introduce o a patra dimensiune, care se alătură celor trei, acceptate, ale spațiului, dimensiunea timpului: „Există, în realitate, patru dimensiuni: trei pe care le numim cele trei planuri ale Spațiului, și o a patra - Timpul. Există, totuși, și tendința de a stabili o distincție artificială între primele trei dimensiuni și ultima, deoarece, din întâmplare, conștiința noastră se mișcă cu intermitență de-a lungul ultimei dimensiuni într-o singură direcție, de la începutul până la sfârșitul vieții.”.3 În regim speculativ se poate într-adevăr afirma că H.G. Wells are viziunea relativității înainte ca aceasta să fi fost teoretizată științific de către Einstein și prezentată în fața Academiei din Berlin, în 8 februarie j9j7, într-o conferință cu titlul, Kosmologische Betrachtungen zur allgemeine Relativitatstheorie, lucru, de altfel, deloc surprinzător având în vedere faptul că exista deja în literatura fantastică de sorginte romantică o adevărată tradiție a deplasărilor în timp și spațiu, conform principiului relativizării acestora (un exemplu elocvent în prezintă și viziunea eminesciană a spațiului și a timpului în Sărmanul Dionis). Și totuși, acestei idei revoluționare a relativității din plan speculativ, H.G. Wells îi caută confirmări experimentale care să se sprijine, în cele din urmă, tot pe autoritatea mecanicii cerești, fapt care îl situează pe scriitorul britanic încă în perimetrul gândirii newtoniene. Mașina de călătorit prin timp, construită de către Explorator, funcționează după un mecanism simplu și presupune doar o manetă care dă direcția timpului, apăsată înainte merge înspre viitor, iar înapoi ar aluneca înspre 1 Ion Hobana, Un englez neliniștit. H.G. Wells și universul SF (București: Ed. Fahrenheit, j996), 44-8. 2 Ibid., 47. 3 H.G. Wells, Mașina Timpului. Războiul lumilor, trad. de Mihu Dragomir și C. Vonghizaș, București - Chișinău: Ed. David - Litera, j997, p. 9. 357 Hermeneutica Bibliothecaria - Antologie Philobiblon - Volumul V trecut. Alte detalii tehnice de funcționare a acestei manete nu există, doar amănuntul conform căruia, pe direcția timpului aleasă, există o scală de mărime pe care cadranele înregistrează zilele, miile de zile, milioanele de zile și miile de milioane.1 Aceasta este o dovadă în plus a faptului că timpul are o direcție unică, evolutivă; în acest roman al lui Wells direcția aleasă de Explorator este viitorul. După un scurt popas într-un viitor îndepărtat al omenirii, în care trăsăturile rasei umane sunt mult estompate, călătoria se va continua până aproape de stingerea oricărei urme de viață pe Pământ, soarele pierzându-și din energia și puterea sa. Acest moment descris de Wells este încărcat de poeticitate, viziunea eschatologică asupra sfârșitului lumii, surprins în timpul unei eclipse, este exprimată într-o suită de imagini desprinse parcă din poetica romantică: „Întunericul creștea văzând cu ochii, un vânt rece a început să bată în rafale, dinspre răsărit, și vârtejul de fulgi albi din aer s-a întețit. Din largul mării se auzeau clipociri și clopote. În afară de aceste sunete lipsite de viață, lumea era tăcută. [...] Pe măsură ce întunericul devenea mai dens, fulgii învolburați erau tot mai abundenți, dansându-mi prin fața ochilor: frigul din aer era tot mai intens. În cele din urmă, unul câte unul, repede, unul după altul, vârfurile albe ale dealurilor îndepărtate au dispărut în beznă. Briza s-a transformat într-un vânt ce vuia cu putere. Am văzut cum umbra neagră din centrul eclipsei înainta repede înspre mine. În clipa următoare nu se mai vedeau decât stelele palide. Restul nu era decât un întuneric de nepătruns. Cerul era absolut negru.”1 2 Cuprins de groaza și răul de moarte Exploratorul coboară din mașină pentru a-și trage suflul și a putea rezista călătoriei de întoarcere, dar, înspăimântat pentru o clipă de ceea ce vede că se deplasa prin mare, își revine grabnic și trage maneta în sens invers, înspre trecut. Ca într-un film, derulat cu viteză mare înapoi, Exploratorului îi trec pe dinainte toate evenimentele fizice înregistrate la scară planetară, succesiunea zilelor și nopților, fluctuația fluxului și refluxului, toate desfășurate în sens invers, până la momentul zero, considerat, în valoare absolută, timpul de plecare. Intervalul absenței Exploratorului din lumea sa este măsurat de ceasornicul din laboratorul său, pe tot parcursul călătoriei sale singurul timp la care se raportează acesta este propriul său timp, timpul biologic, având ca și cadru de referință existența sa proprie. Modificările de natură spațială nu sunt nici ele spectaculoase, și se înscriu firesc în viziunea construită de Wells asupra evoluției lumii vii; Exploratorul și mașina sa nu părăsesc nici o clipă globul terestru. Personajul lui Wells nu se îndepărtează așadar de limitele spațiului cunoscut, formele de relief și caracteristicile suprafeței terestre sunt păstrate chiar și în descrierea imaginii eschatologice a pământului. La un moment dat bogăția exuberantă a naturii este comparată cu valea Tamisei, familiară scriitorului. Dincolo însă de viziunea anticipativă asupra teoriei relativității, speculație care îndeplinește în ficțiune rolul unui argument de natură secundară și care face posibilă călătoria în viitor și revenirea în timpul dat pentru a mărturisi despre soarta 1 Ibid, p. 94. 2 Ibid., 98. 358 Hermeneutica Bibliothecaria - Antologie Philobiblon - Volumul V omenirii, romanul lui H.G. Wells a fost văzut de către contemporani, dar și de către istoricii literari ai genului, ca având un pronunțat caracter polemic, critic și anti-utopic, fiind o expresie a propriei sale concepții sociale asupra umanității. Călătorind mult în viitor, Exploratorul timpului se confruntă cu imaginea rasei umane divizate în două specii, Eloii și Morlocii: cei dintâi, trăind la suprafață, sunt văzuți sub trăsăturile lipsite de vigoare ale omului, de statura unor copii firavi și vorbind o limbă cu o sintaxă extrem de rudimentară; cei din urmă, ființe ale subteranei, adaptați la întuneric, nu ies la suprafață decât noaptea, pentru a vâna. Neavând pe nimeni în preajmă care să-i explice modul în care sunt organizate cele două societăți ale urmașilor din viitor ai omului, a ființelor pământene și a celor sub-pământene, Exploratorul timpului trage concluzii pripite, elaborând o teorie socială bazată pe raportul relațiilor de producție capitaliste din vremea sa, adică pe diferența socială și economică dintre cei ce dețin controlul capitalului și cei care muncesc în folosul celor dintâi: „La început, pornind de la problemele propriei noastre epoci, mi s-a părut limpede ca lumina zilei că adâncimea treptată a diferenței dintre Capitalist și Muncitor, actualmente doar temporară și socială, era cheia întregii situații”.1 În mod logic, în viziunea Exploratorului, Eloii erau specia privilegiată, în timp ce morlocii erau cei care le asigurau, prin munca lor subterană, traiul pe care-l duceau. Această viziune se va dovedi însă, în mod ironic, falsă, și face, în același timp, demonstrația maturității creatoare a unui scriitor capabil să desființeze anumite idei preconcepute ale scrierilor utopice. Cele două specii din viitorul îndepărtat al omenirii, Eloii și Morlocii, nu sunt nicidecum rezultatul ciclului evolutiv al relațiilor capitaliste de producție, ci dimpotrivă, arată încă o dată maniera în care natura se reglează în evoluția sa, după funcționarea unui raport biologic de echilibru între indivizii grupați în specii diferite. Și H.G. Wells cunoștea foarte bine acest principiu elementar al evoluției vieții pe pământ, astfel că, spre sfârșitul călătoriei sale, în anul 802701, Exploratorul timpului înțelege adevărata semnificație a relației dintre cele două specii semi-umane, lumea de la suprafață fiind de fapt o victimă a lumii sub-pământene, Eloii fiind vânați de către Morloci în cantitățile suficiente pentru hrană. Succesul dovedit de romanul lui H.G. Wells la vremea sa, dar și rezistența probată în fața timpului, fac din Mașina Timpului o piesă de certă valoare în panoplia genului, reprezentând totodată și punctul de pornire la care se raportează orice ficțiune speculativă având ca temă centrală călătoria în timp. Deși prefigurează viziunea relativistă asupra universului, romanul lui Wells rămâne încă tributar în practică unei concepții de bază mecanice, care se raportează la un spațiu și un timp absolut, în funcție de un observator unic și de cadrul său de referință. Dacă în Mașina Timpului, Wells rezolvă problema călătoriei în timp cu ajutorul unei mașinării ale cărei explicații de funcționare sunt trecute sub tăcere, în When the Sleeper wakes (1899), o mai veche temă a călătoriei în timp, somnul, este folosită ca artificiu de salt temporal. Prin suspendarea temporară a existenței concrete și a funcțiunilor biologice ale organismului, Graham, eroul lui Wells se 1 Ibid., 59. 359 Hermeneutica Bibliothecaria - Antologie Philobiblon - Volumul V trezește tot în Londra, orașul său, dar peste două sute trei ani în viitor. Având trei precursori ai temei călătoriei în timp prin somnul cataleptic, pomeniți de Wells în romanul său, este vorba de Washington Irving (Rip van Winkle, j8j9), Edward Bellamy (Privind înapoi, j888) și William Morris (Vești din Nicăieri, j89j),j When the Sleeper wakes se detașează de viziunea utopică a acestora, prefigurând un viitor hiper-industrializat, sumbru. Aici, accentul nu mai cade pe ideea călătoriei în timp, cât mai ales pe căutarea unor soluții care ar putea smulge lumea de sub stăpânirea unei dictaturi monopoliste și, apoi, după răsturnarea acesteia, de sub puterea unor forțe de tip fascist. Călătoria în timp e aici doar un pretext pentru Wells de a elabora, pornind de la concepțiile sale social-democrate și umaniste, precum și de la informațiile pe care le are la dispoziție despre timpul său, o viziune ce anticipează viitorul industrializat al Angliei, în speță, al lumii occidentale. Privit astăzi, din perspectiva unui secol care a trecut deja de la apariția sa, romanul lui Wells, anticipa cel puțin două din fenomenele lumii moderne, chiar postmoderne: fascismul, prin dictatura lui Ostrog, și puterea financiară a corporațiilor, prin Consiliul ce administrează, cu capitalul său uriaș, Pământul. Nici în When the Sleeper wakes, Wells nu se îndepărtează de aceeași viziune de tip mecanicist asupra timpului și spațiului, traiectoria timpului își are un sens bine determinat, dinspre trecut spre viitor, ceasornicul călătorului în timp, Graham, este de natură biologică și funcționează independent de trecerea timpului. Saltul temporal nu afectează evoluția sa biologică interioară. La rândul său, nici natura spațiului nu suferă modificări, ceea ce se schimbă firesc este arhitectura acestuia, fenomen datorat evoluției formelor și structurii clădirilor care vor forma, în viziunea lui Wells, conglomeratul urban al Londrei viitorului. Inspirat din scrierile lui H.G. Wells, având ca temă călătoria în timp, Ray Cummings avea privilegiul rar de a fi publicat în volum, în j922, la Londra și, un an mai târziu, la New York, datorită succesului înregistrat de scrierea sa, The Girl in the Golden Atom, apărută mai întâi în foileton, în j9j9, succes care avea să-l consacre ca unul dintre cei mai importanți autori de science fiction, la vremea aceea, alături de Edgar Rice Burroughs. Din perspectiva temei călătoriei în timp, această scriere este interesantă mai ales pentru ținta propusă, și anume universul sub-atomic, ultramicros-copic. Schema și structura narativă sunt oarecum identice cu Mașina timpului a lui Wells, scrierea lui Ray Cummings debutând cu o discuție între prieteni, cărora Chimistul (este păstrată și maniera scriitorului britanic de a da nume personajelor după îndeletnicirile lor, Omul Foarte Tânăr, Bancherul, Marele Om de Afaceri și Doctorul) le explică posibilitatea unei călătorii în timp, cu ajutorul unei licori descoperite de el, chiar în interiorul unui atom din aurul inelului său. În acel univers microscopic, Chimistul descoperise o fată frumoasă, Lylda, pe care reușise s-o viziteze și căreia intenționa să-i mai facă o vizită, pe durata unei săptămâni terestre. Spre dezamăgirea prietenilor săi, la sfârșitul acelei săptămâni prevăzute, Chimistul nu se mai întoarce. j Ion Hobana, Un englez neliniștit. H.G. Wells și universul SF, j24. 360 Hermeneutica Bibliothecaria - Antologie Philobiblon - Volumul V Un asemenea final al acțiunii pretindea firește o continuare, continuare ce nu va întârzia să apară, astfel că, la începutul lui 1920, Ray Cummings publica tot în foileton, People of the Golden Atom. Sunt prezentate aici peripețiile pe care cei trei prieteni ai Chimistului, în afara Bancherului rămas să vegheze inelul, le vor trăi în călătoria lor spre lumea microscopică. Ajunși aici, vor fi informați de către Chimist că lumea aceasta, devenită și a lui prin căsătoria sa cu Lylda, este amenințată de o putere străină, barbară, pe care cei veniți din lumea macroscopică sunt solicitați s-o apere. Finalul nu poate fi decât previzibil, lumea utopică în care se naturalizase Chimistul va fi salvată cu ajutorul prietenilor săi. Interesant în aceste două scrieri ale lui Ray Cummings, dincolo de schema narativă comparabilă cu Mașina timpului a lui H.G. Wells, este, mai ales, saltul într-o nouă dimensiune spațială, presupusă, dincolo de experiență, la nivelul atomului. În plan științific, debutul anilor '20 era și perioada în care atenția unei părți importante a lumii științifice se îndreptase înspre universul cuantic, în încercările de a se verifica în ce măsură ipotezele teoriei relativității lui Einstein sunt compatibile cu rezultatele mecanicii cuantice. Scrierea lui Cummings era însă departe de ceea ce, în plan științific, avea să se descopere, șase ani mai târziu, ca reprezentând o adevărată revoluție în mecanica cuantică, și anume principiul de incertitudine, formulat de Werner Heisenberg. Principiul incertitudinii presupune că la nivel cuantic, precizarea poziției și vitezei viitoare ale unei particule se poate face doar dacă se măsoară cu exactitate poziția și viteza sa actuală. Descoperirea făcută de Heisenberg punea, astfel, capăt carierei doctrinei determinismului științific, formulată de Laplace, și presupunea profunde implicații în plan conceptual, precum și influențe majore în modul de a percepe lumea. Cele două scrieri ale lui Ray Cummings erau departe de ipotezele avansate ale vremii, fiind, în afara ipotezei relativiste asupra timpului și spațiului, pe care o presupune în explicația saltului în universul microscopic, încă tributare unui mod mecanicist de a percepe lumea. Lumea de la scara microscopică este, în plan fizic, o copie a lumii mari, funcționând în virtutea aceleiași cauzalități spațiu-timp, doar că, în plan social, îi oferă lui Ray Cummings prilejul de a construi imaginea utopică a unei lumi mai bune. Și totuși, literatura science fiction nu rămâne în afara climatului științific intelectual al vremii, iar concepțiile care determinau în plan teoretic viziunea despre lume, construită după modelul teoriei relativității, vor avea un impact major și în scrierile science fiction. Autorul care ilustrează poate cel mai pregnant ipotezele teoriei relativității și care face parte dintr-o generație de creatori science fiction, educați în spiritul noilor concepții despre univers, este A.E. van Vogt. Cea mai celebră și cea mai controversată operă din toată istoria science fiction-ului,1 World of Ă, apărea în foileton, începând cu numărul din august 1945, al revistei Astounding Science-Fiction. Trilogia Lumii non-A (The World of Null-A), reprezintă exemplul cel mai elocvent pentru maniera în care pot fi aplicate, în plan narativ, ipotezele unor teorii științifice și chiar speculații cărora experiența nu le demonstrase încă 1 Jacques Sadoul, Histoire de la science-fiction moderne. (1911-1984) (Paris: Ed. Robert Laffont, 1984), 153. 361 Hermeneutica Bibliothecaria - Antologie Philobiblon - Volumul V veridicitatea. Lumea non-A este lumea non-aristotelică, în care spațiul și timpul sunt relative și în care funcționează un fel de Semantică Generală, având ca model teoria lui Alfred Korzybski, despre sensul semnificațiilor, și care îi educă pe discipoli în spiritul principiului de bază ne-aristotelian, conform căruia a fi înseamnă a fi relativ. În universul construit de van Vogt, în lumea non-A, jocurile de configurație ale puterii cosmice sunt făcute de așa-zisa Mașină a Jocurilor, care domină întregul sistem galactic al rasei umane. Filosofia pe care o stăpânește Gosseyn, singurul adversar de temut al Mașinii Jocurilor, și cu ajutorul căreia va învinge, este, în fond, o concepție despre lume opusă viziunii aristotelice și elaborată cu ajutorul unor practici și tehnici de educație mentală. Noua teorie non-aristotelică presupune și o logică non-aristotelică, de asemenea o Semantică Generală, bazată pe non-axiome, precum și un antrenament ce presupune tehnici speciale, bazate pe suplețea demersurilor mentale, de dincoace de planul verbal. Ideea de bază a Semanticii Generale, inspirată din teoria lui Alfred Korzybski, pornește de la ipoteza conform căreia sistemul nervos, constrâns să funcționeze în anumite limite date, îngustează orizontul de cunoaștere al omului, acesta nefiind capabil să perceapă decât o parte a adevărului și niciodată totalitatea sa. Câteva dintre principiile Semanticii Generale sunt formulate în primele două capitole ale cărții. Antrenamentul gândirii non-aristotelice pentru care cuvântul nu este lucrul pe care-l reprezintă oferă, după cum explică eroul, „Logica bivalentă după care judecă acești oameni a primit prin urmare numele de aristoteliană - simbol A- iar logica polivalentă a științei moderne a primit numele de non-aristoteliană - prescuratre: non-A, simbol Ă!”1 Principiile semanticii generale, funcționând în lumea non-A, servesc în trilogia lui van Vogt explicațiilor deplasării în timp, la distanțe, de ordinul milioanelor de ani-lumină, care depășeau imaginația science fiction de la vremea aceea. Van Vogt abandonează ideea deplasării mecanice în spațiu, o obsesie mai veche a epocii pozitivist-tehnice, conștient că nici un mecanism construit de mâna omului nu putea fi adaptat cerințelor descrierilor teoretice pentru deplasările în spațiu pe distanțe mari, și își îndreaptă atenția, influențat probabil și de vechile mitologii, înspre anumite capacități ascunse, suprasenzoriale ale omului. Va face, astfel, „descoperirea” că, prin efectul de similarizare, adică prin descompunerea în particulele elementare ale corpului uman și recompunerea sa instantanee într-un alt timp și spațiu al universului, se poate călători fără ajutorul tehnologiei. Acest mijloc de deplasare în timp și spațiu prin procesul de similarizare a rămas doar o speculație a fanteziei science fiction, principiul de incertitudine care se manifestă la nivel cuantic neputând garanta nici un control asupra particulelor dezintegrate în urma unui asemenea proces. Dimpotrivă, experiențe mai recente, cum ar fi cele ale cercetătorilor de la Universitatea din Geneva, au arătat că la nivel cuantic nu numai că nu se poate prevedea poziția și viteza unei particule în raport cu un moment dat, dar că până și timpul își pierde unitatea de măsură, iar cauzalitatea spațio-temporală dispare. 1 A.E. van Vogt, Jucătorii non-A, în rom. de Mihaela și Cristian Ionescu, Craiova: Ed. Cristian, [fără an], p. 84 362 Hermeneutica Bibliothecaria - Antologie Philobiblon - Volumul V Literatura science fiction din cea de-a doua jumătate a secolului trecut își făcea un titlu de glorie din faptul că reușea să țină pasul cu noile descoperiri din domeniul științific și tehnologic și construia în plan ficțional soluții la întrebări avansate de știință și care încă nu-și găsiseră fundamentul teoretic în plan experimental. Una dintre acestea, o provocare atât pentru știința cât și pentru tehnica vremii, antrenate de miza ieșirii în spațiu, era aceea a mijloacelor de deplasare în sistemul solar și, mai departe, spre alte galaxii. Este și epoca de aur a literaturii science fiction și, ca rezultat al consacrării genului se poate urmări interesul tot mai mare al editorilor pentru publicarea în volum a textelor de succes la public. Pentru că barierele cunoașterii începeau să cadă, una câte una, în fața imaginației creatoare a autorilor de science fiction, temele și motivele utilizate de aceștia se diversifică și dobândesc, prin substratul științific invocat, legitimitate în poetica genului. Călătoria în spațiu și timp nu mai constituia astfel o problemă de natură să înfrâneze drumul spre alte galaxii. Isaac Asimov construiește, în ciclul Fundației1 viziunea unui imperiu galactic în interiorul căruia deplasarea este posibilă cu ajutorul saltului în hiperspațiu. Imposibilitatea, demonstrată prin teoria relativității, de a călători mai repede decât viteza luminii, prohibiție greu de acceptat pentru creatorii genului, a fost îndepărtată în plan speculativ de viziunea unui univers „șifonat”, un univers în pliuri, în care puncte aparent îndepărtate în spațiu puteau fi situate unul în vecinătatea celuilalt. Efectul acestui model de univers este hiperspațiul. Termenul de hiperspațiu, inventat probabil de John W. Campbell Jr., în Islands of Space, povestire publicată în Amazing Stories Quarterly, a făcut în timp o adevărată carieră în literatura science fiction, fiind una dintre cele mai fecunde idei în plan speculativ, care legitimează călătoria pe distanțe de milioane de ani-lumină. Consacrarea definitivă a ideii de hiperspațiu se va face din direcția producțiilor de televiziune science fiction, în primul rând prin seriile Star Trek, create de Gene Roddenberry, având la bază scenarii adaptate după textele unor autori ca Norman Spinrad, Theodore Sturgeon, Greg Bear, Joe Haldeman sau Vonda N. McIntyre și mulți alții. Prima serie, produsă de Paramout Television/NBC, a debutat în j966 și, datorită succesului de public, a devenit una dintre cele mai lungi serii de producții de televiziune din istoria genului, cu peste 25 de ani de difuzare. Ideea saltului în hiperspațiu, ca mijloc de călătorie cu ajutorul navelor, pe distanțe mari, precum și procedeul de similari-zare sau teleportare a corpului uman, dintr-un loc, mai mult sau mai apropiat, într-altul, vor înlocui treptat, în imaginarul genului, vechile modalități de călătorie, cu ajutorul navelor mecanice sau prin necesitatea prelungirii artificiale a existenței călătorilor (prin somnul criogenic, de pildă). j Primul număr din trilogia Fundației a fost publicat în mai j942, în Astounding Science-Fiction, continuându-se publicarea sa până în j949. În volum a apărut pentru prima dată la editura Gnome Press, în trei volume: Foundation (j95j), Foundation and Empire (j952) și Second Foundation (j953). La presiunea fanilor Isaac Asimov a continuat seria Fundației în anii '80, publicând încă trei volume: Foundation's Edge (j982), Foundation and Earth (j986) și Forward the Foundation (j993). În limba română a apărut în 6 vol., la editura Nemira, între j993-j995, în trad. lui Emilian Bazac. 363 Hermeneutica Bibliothecaria - Antologie Philobiblon - Volumul V Un artificiu interesant, ca mijloc al călătoriilor intergalactice, utilizează și Frank Herbert în ciclul Dune1 un ciclu comparabil ca dimensiune și valoare, în universul science fiction, cu ciclul Fundației lui Isaac Asimov. Responsabilii cu călătoriile în spațiul cosmic, grupați într-o congregație, Ghilda spațială, independentă din punct de vedere politic și economic de puterea imperială, utilizează în zborul cosmic, un drog unic, numit mirodenie, care se găsește în cantități apreciabile doar pe planeta Dune, constituind și cea mai râvnită monedă de schimb între centrele de putere din Imperiu. Cu ajutorul mirodeniei navigatorii Ghildei, schimbându-și în timp înfățișarea umană, ghidează navele în imensitatea spațiului sau în hiperspațiu prin câmpul minat al obstacolelor gravitaționale, guiding space-faring ships (spacefolders) through the mine-field of gravitational obstacles, după o știință doar de ei cunoscută, apelând la structuri subconștiente inaccesibile oamenilor obișnuiți. Apelând la un fel de pre-știință, o viziune indusă cu ajutorul mirodeniei, navigatorii Ghildei par a fi, mai degrabă, posesorii unor puteri mentale excepționale: psi powers1 2 pe care le utilizează în scopul călătoriei la distanță și nicidecum tehnicieni sau piloți de nave familiarizați cu tehnologia computerelor. De altfel, Frank Herbert pune un accent deosebit, în întreaga serie Dune, pe factorul mental-psihic, construind o adevărată viziune a unui univers dominat nu de puterea forței brute, fie aceea a armelor sau a capitalului financiar, ci de o putere mai greu de controlat, dar mai eficientă, și anume, puterea capacităților mentale și psihice. Pentru întâia oară în istoria genului, incursiunile în zonele îndepărtate ale universului sunt trecute pe un plan secund, ceea ce primează în ciclul Dune este explorarea dimensiunilor conștiinței și a psihicului uman. În afara navigatorilor Ghildei care asigură traficul în imperiul galactic, călătoria își împlinește cu adevărat rostul mistic, inițiatic, în saltul pe care indivizii dotați, ca Paul Atreides (în Dune și Dune Messiah) și, mai târziu, fiul său Leto, devenit zeu (în God Emperor of Dune și Heretics of Dune), le fac în dimensiunile nelimitate ale conștiinței. Dobândind, cu ajutorul mirodeniei și datorită capacităților sale de mentat, facultatea de a transcende timpul și spațiul, Paul Atreides sau Muad'Dib, Mântuitorul, cum îl numesc locuitorii planetei deșertice Dune, face, la nivel mental, saltul în trecutul umanității, în căutarea răspunsului la întrebarea care îl frământă, „ce înseamnă a fi om?”, cunoașterea trecutului ajutându-l să determine, dintre toate posibilitățile viitorului, pe cea mai puțin dezastruoasă pentru umanitate. Eroul lui Frank Herbert reușește această călătorie în timp, atât pe direcția trecutului cât și pe direcția viitorului, fără să se deplaseze efectiv și în spațiu, saltul producându-se doar la nivelul sub-conștientului, în stare de transă, de aceea va 1 Dune World, primul volum din seria Dune a fost publicat în foileton, în Astounding Science-Fiction, între 1963 și 1964. Al doilea volum, The Prophet of Dune, sau Dune Messiah, a fost publicat în 1965. Cel de-al treilea volum, The Children of Dune, apărea în 1976. I-au urmat apoi God Emperor of Dune (1981), Heretics of Dune (1984) și Chapter House Dune, ultimul volum din serie apărut în 1985. Pentru prima dată în limba română a apărut la editura Nemira, în șase volume, între 1992-1996, în traducerea lui Ion Doru Brana. 2 Encyclopedia of Science Fiction, 1971. 364 Hermeneutica Bibliothecaria - Antologie Philobiblon - Volumul V îndeplini doar un rol pasiv, de spectator al timpului, prezența sa în afara timpului său neafectând fluxul temporal al evenimentelor. Tema călătoriei în timp și spațiu, asociată cu cea a lumilor alternative, este dusă ceva mai departe de Poul Anderson, în unele dintre scrierile sale, având ca pretext narativ rolul patrulei temporale în păstrarea integrității evenimentelor istorice ale umanității. În The Corridors of Time, volum apărut în 1965, Poul Anderson construiește imaginea unui timp labirintic, străbătut de coridoare care permit deplasările dintr-o regiune în alta a timpului și a epocilor istorice. Două forțe venite din viitor, Jandarmii și Străjerii, se confruntă pe coridoarele timpului în încercarea de a dobândi controlul asupra evenimentelor, aliindu-se, de-a lungul istoriei, tendințelor războinice ale umanității, pe care le sprijină, folosindu-le în favoarea lor și stabilindu-și cartiere generale și avant-posturi în epocile controlate de forțele lor. O zonă restrânsă, situată pe teritoriul de astăzi al Danemarcei, cu 18 secole înainte de Cristos, când nordul Europei se afla încă în Neolitic, devine locul de confruntare a celor două puteri venite dintr-un viitor situat undeva cu două mii de ani înainte față de secolul XX, în prezența unor localnici viețuind încă în orizontul magic al credințelor pământului. Locurile de acces înspre coridoarele timpului sunt cunoscute doar de cei care le utilizează, controlul acestora dobândind desigur o mare miză în confruntarea forțelor aflate în conflict. Modul de funcționare a tunelului, suntem avertizați, nu are de-a face cu principiile fizicii și trebuie imaginat ca un soi de tub de energie, a cărui lungime a fost înfășurată pe axa timpului. Din punctul de vedere al persoanei aflate dinăuntru, timpul cosmic sau timpul exterior, este înghețat. Se poate opta pentru orice eră istorică prin alegerea potrivită a căii de acces. Cursul evenimentelor păstrate de memoria istorică, în documente și anale, nu mai poate fi modificat totuși, rolul confruntărilor din trecut este acela de a determina progresiv fluxul ascendent, evolutiv, al umanității, înspre un viitor utopic, întrezărit de erou pentru o clipă, și care nu mai păstrează nimic din relele care macină umanitatea. În Time Patrolman, volum publicat în 1983, agenții timpului, specializați în anumite perioade istorice, pe care le supraveghează în desfășurarea lor, practică această meserie ca pe oricare alta, rolul lor fiind acela de a asigura ca nici un eveniment neprevăzut din trecut să nu tulbure mersul binecunoscut al evenimentelor. Această îndatorire a patrulei timpului, aceea de a veghea asupra cursului istoriei, nu este o sarcină ușoară, cu atât mai mult cu cât este posibilă oricând devierea de la lumea dată spre o lume alternativă (alternative world - istorie/lume alternativă).1 Una dintre cele mai cunoscute scrieri având ca temă istoria alternativă este cea a lui Philip K. Dick, The Man in the High Castle, publicată în 1962, în care cursul evenimentelor celui de-al doilea război mondial este deviat, războiul sfârșindu-se prin înfrângerea aliaților. Folosind același motiv al victoriei naziștilor asupra aliaților mai pot fi amintite textele unor autori ca James P. Hogan, The Proteus Operation (1985), Brad Linaweaver, Moon of Ice (1988) și David Dvorkin cu Budspy (1987). Acest gen de scrieri, în care evenimentele istorice majore sunt deviate de la cursul lor real, 1 Ibid., 23. 365 Hermeneutica Bibliothecaria - Antologie Philobiblon - Volumul V și prezentate într-o altă evoluție, se numesc ucronii. Termenul a fost întrebuințat pentru prima dată de Charles Renouvier, în j857, într-o ficțiune istorică,j Uchronie (l'Utopie dans l'Histoire), Esquisse apocryphe du developpement de la civilisation europeene tel qu'il n'apas ete, tel qu 'il auraitpu etre. Pretextul de la care pleacă orice ucronie este de natură politică și respectă anumite convenții ideologice pe care își propune să le demonstreze, în cazul textelor mai sus amintite, ipoteza conform căreia cursul istoric real al evenimentelor este oricum de preferat în locul celui imaginat prin victoria naziștilor. Atunci când ingineria asupra timpului depășește, însă, orizontul globului terestru, îndreptându-se înspre universul cosmic fără limite, speculațiile autorilor de science fiction ies de sub incidența legilor fizicii și a datelor experimentale. Astfel, Gerard Klein, unul dintre cei mai bine cunoscuți autori europeni în America, în Les Tueurs des Temps (j965), creează imaginea unor jucători de șah cosmici, pentru care timpul e piesa cea mai importantă în desfășurarea partidei. Nave cosmice care se deplasează prin spațiu, aparținând unor lumi viitoare, sunt proiectate în trecut, chiar cu mult înaintea apariției civilizațiilor umane, într-un loc în care au ajuns cu toții accidental, din spații diferite și din timpi diferiți. Dacă sunt suficient de avansați tehnologic vor supraviețui și vor coloniza acele lumi în care au ajuns fără voie, iar dacă vor vrea să se întoarcă, cum e cazul navei Vasco din constelația Micul Magellan, se vor implica într-un război a cărui miză este însuși timpul. Pentru parcurgerea acestor distanțe de ordinul milioanelor de ani-lumină, imposibil de conceput astăzi pentru a fi în acord cu legile fizicii, care limitează timpul de deplasare prin spațiu la viteza luminii, considerată limita maximă, Gerard Klein apelează la ceea ce numește un continuum secund, adică tot un fel de hiperspațiu în care viteza de deplasare o depășește pe cea a luminii. Astfel, într-un an petrecut la bordul navei Vasco, se explică, aceasta ar putea străbate un milion de ani-lumină. Translația accidentală pe care o suferă nava Vasco, făcând un salt de timp înapoi cu 230 milioane de ani lumină, depășește însă tehnologia cunoscută civilizației care o construise. Dacă saltul în trecut s-a făcut instantaneu, translație percepută de aparatele de bord datorită modificărilor survenite pe harta cerului, întoarcerea în timpul de origine este mai complicată și necesită o tehnologie specială. Câmpul de stază, conform terminologiei uzitate de science fiction, se manifestă prin păstrarea în funcționare doar a anumitor funcțiuni biologice, celelalte fiind oprite, în scopul traversării temporale. Dacă ingineria asupra timpului este esențială în literatura science fiction având ca temă călătoria în timp, configurația spațiului nu cunoaște multe versiuni diferite față de matricea spațială tri-dimensională. Prin Teoria relativității generalizate a lui Einstein, cele trei dimensiuni ale spațiului erau cuprinse în aceeași ecuație cu cea de-a patra dimensiune, considerată a fi aceea a timpului. Acest fapt a încurajat o serie de texte science fiction înspre percepția unui univers multi-dimensional, pe care ecuațiile matematice din topologie îl pot descrie. Unul dintre textele cele mai cunoscute pe această temă este cel al lui Robert A. Heinlein, And He Built a Crooked House (j94j), în care un arhitect reușește să construiască o locuință într-o j Florin Manolescu, op.cit., p. 76. 366 Hermeneutica Bibliothecaria - Antologie Philobiblon - Volumul V altă dimensiune. Ecuațiile matematice din topologie, care descriu spațiul cu mai mult de trei dimensiuni, prin gradul lor înalt de abstractizare nu determină același interes din partea autorilor de science fiction ca și ingineria timpului. Această reținere vine probabil din dificultatea conștiinței umane care, prin condiționarea sa, nu poate vizualiza și percepe un spațiu cu n dimensiuni, iar „jargonul” topologic nu oferă suficiente indicii pentru autorii de science fiction în conceperea acestuia. Mult mai fecundă și sugestivă în science fiction se va dovedi însă ideea spațiului secund, un fel de spațiu suspendat sau hiperspațiu, în care viteza luminii este abolită și se pot întreprinde călătorii care să nu mai depindă de aceasta. În același spectru tematic se înscrie și noțiunea de gaură neagră (black holes), intrată în cele din urmă prin cercetările unor fizicieni, ca Stephen W. Hawking sau Roger Penrose, și în terminologia științifică și care nu mai corespunde descrierii spațiului tri-dimensional. Literatura science fiction s-a servit de această noțiune mai mult ca pretext al călătoriei de la un capăt la altul al universului, ca scurtături pentru deplasarea în timp, descrierea acesteia ocupând un loc secundar în intențiile autorilor. În ceea ce privește topografia locurilor și descrierea reprezentării naturale a noilor planete locuite de rasa umană sau a celei de origine, într-un viitor îndepărtat, aceasta constituie unul din elementele de bază ale edificiului universului science fiction și ar merita o atenție specială din partea cercetătorilor genului. Fie că se are în vedere viitorul globului terestru, cu transformările specifice în cazul unei evoluții firești, până la epuizarea cantităților de energie din soare, The Solarians (1966), de pildă, de Norman Spinrad sau Orașele scufundate (1937), de Felix Aderca, sau cu transformări impuse în urma unor cataclisme naturale, The Wind from Nowhere (1962) primul roman al lui J.G. Ballard, sau a războaielor nucleare, This Immortal (1966), de Roger Zelazny, fie că se încearcă descrierea altor lumi din spațiul cosmic, prin elemente de peisaj care presupun imaginea pre-existentă a geografiei pământene, planeta deșertică Dune, Dune de Frank Herbert, se creează în literatura science fiction o geografie fizică complexă, în care elementele de peisaj sunt combinate în armonie cu factorii climaterici. Marea majoritate a acestor evocări au în vedere elementele naturale ale peisajului, dar literatura science fiction cunoaște și spații artificiale, construite cu ajutorul tehnologiei și care devin, în cele din urmă, habitaturi umane, și anume, stațiile orbitale. Aceste stații orbitale ating uneori, prin complexitatea și mărimea lor, dimensiunile unor orașe sau mari conglomerate umane. Uneori aceste stații orbitale sunt construite de oameni și au proprietatea unor zone libere, jucând rolul unor avant-posturi sau popasuri spațiale, în vederea unor călătorii viitoare, sau sunt, pur și simplu, situate în apropierea unor planete, ca în Solaris (1961), de Stanislaw Lem, alteori reprezintă habitaturi ale unor ființe extraterestre cu care omul vine în contact și pe care încearcă să le înțeleagă: Arthur C. Clarke, Rendez-vous with Rama (1973), sau trilogia Helliconia (1982-1985), de Brian W. Aldiss. Acest topos, al habitaturilor spațiale, ocupă la rândul său un loc important în aria tematică a literaturii science fiction,1 cu 1 Gary Westfahl, “Small Worlds and Strange Tommorrows: The Icon of the Space Station in Science Fiction”, Foundation 51, Spring (1991): 38-63. 367 Hermeneutica Bibliothecaria - Antologie Philobiblon - Volumul V atât mai mult cu cât descoperirile științifice și tehnologia tot mai performantă avansează mult în această direcție. Literatura science fiction s-a servit de descoperirile din domeniul fizicii, precum și din alte științe, dar, mai ales, a încercat să exploateze ficțional acele speculații științifice care la nivelul actual de dezvoltare nu pot fi încă demonstrate experimental. Filosofia științei a arătat că în momentele de criză ale căutării unor răspunsuri la problemele nerezolvabile, oamenii de știință apelează adeseori la teorii speculative, care, dacă reușesc, se impun sub forma unor noi paradigme, iar dacă nu reușesc sunt, evident, abandonate. Literatura science fiction are o adevărată predilecție pentru aceste teorii speculative și le „vânează” cu un deosebit interes, transfor-mându-le în adevărați „topoi” ai genului. Este și cazul „găurilor negre”, termen inventat în 1969 de savantul american John Wheeler, și care a făcut mai întâi în science fiction o adevărată carieră, impunându-se, abia mai târziu, pe măsură ce avansau cercetările în acest domeniu și în lumea științifică. Dacă literatura science fiction modernă merge oarecum, în orientarea ei principală, pe aceeași direcție cu progresul științific și tehnologic, modelând structura universurilor construite de imaginație, în viziunea paradigmei științifice în vigoare, literatura science fiction postmodernă, cyberpunk-ul, încearcă să se elibereze de unele constrângeri de natură conceptuală. Noua generație de autori science fiction care se afirmă în anii '80 glisează dinspre elementul science înspre fiction, revigorând după părerea unora genul, prin apropierea sa de elita literară (Brian McHale, Scott Bukatman) sau, din direcția contestatară, declasându-l într-o formă minoră, sortită să dispară (Darko Suvin). Evident, noua mișcare din interiorul genului, cyberpunk-ul, nu putea să renunțe definitiv la elementul știință fără să se pună în afara practicilor și strategiilor genului. Și totuși, față de tradiția mare a genului, informată sau chiar formată în spiritul științei (Isaac Asimov cu studii în bio-chimie, Poul Anderson licențiat în fizică, Arthur C. Clarke, cu studii de fizică și matematică și, desigur, enumerarea ar putea continua), autorii cyberpunk par mult mai interesați de viitorul apropiat și de evoluția imediată a omului într-o lume a informației, decât de un viitor îndepărtat pe care sistemele conceptuale sau experimentale ale științelor actuale nu-l pot prefigura. De aceea, interesul ficțiunii cyberpunk se îndreaptă înspre universul creat de tehnologiile informaționale, sub controlul cărora timpul și, mai ales, spațiul devin mărimi virtuale. În acest model al noului univers creat, spațiul devine dominanta cu ajutorul căreia ficțiunea cyberpunk pune în balans două modalități de a percepe realitatea ca fiind atât reală cât și virtuală, altfel decât o face, în maniera consacrată literatura science fiction, care, punând accentul pe dominanta timp, alternează două expresii diferite și ne-sincrone ale aceleiași realități, realul cu imaginarul (științific). Față de viziunea science fiction modernă, în care realitățile se înlocuiesc unele pe altele, în funcție de factorul timp, accentul ficțional în cyberpunk cade tocmai pe modul în care este percepută realitatea actuală, alterată de tehnologiile informației care o modelează. De aici derivă, de altfel, și întreaga metafizică (Michael Heim) care s-a construit în jurul conceptului de realitate virtuală. 368 Hermeneutica Bibliothecaria - Antologie Philobiblon - Volumul V Dacă realul și virtualul fac parte din aceeași realitate, reprezentând două modalități de percepție a acesteia, în funcție de maniera adoptată, pe de-o parte, existențial-cotidiană și, pe de altă parte, existențial-tehnologică, atunci ficțiunea cybepunk este mult mai aproape, decât a reușit să fie vreodată science fiction-ul, de natura literaturii în genere. Păstrând această viziune asupra realității, ficțiunea cyberpunk își asumă riscul pe care orice teorie a genurilor l-ar taxa automat, și anume acela al vulnerabilității liniilor de demarcație față de literatură, pe de-o parte, și față de science fiction, pe de altă parte. Acest risc fiind prea mare, în afara unor scrieri ale lui William Gibson, Bruce Sterling sau John Shirley, care din punct de vedere estetic, ating o cotă remarcabilă pentru un gen de frontieră, ficțiunea cyberpunk preferă proximitatea literaturii science fiction, căreia îi insuflase în anii '80 un nou imbold. Și totuși, ficțiunea cyberpunk, reușind să pătrundă în universul virtual și să-l descrie, afirmă o nouă etapă în evoluția viziunii despre lume, cea bio-electronică sau cibernetică, a cărei unitate de măsură este informația. În acest univers cibernetic timpul devine cu adevărat o mărime extensibilă, perceput ca o a patra dimensiune a spațiului, se spațializează. Ceea ce face ca ficțiunea cyberpunk să se detașeze de viziunea unei lumi posibile, alternative sau viitoare, tipică literaturii science fiction, precum și de sistemul complex al rețelelor informaționale globale, este maniera în care individul sau cybernautul (călătorul în cyberspace) își asumă existențial convențiile realității virtuale, colaborând prin simțuri la acțiunea de modelare a acesteia. Acest univers este în permanență o virtualitate care se actualizează doar atunci când cybernautul se conectează la el. Marcos Novak vede în cyberspace un habitat al imaginației, un habitat pentru imaginație.j Cel care pătrunde așadar în acest univers virtual nu este un călător pasiv, care doar înregistrează ceea ce vede, ci unul activ, care participă la armonizarea mediului în calitate de designer. De aici și calitatea unei experiențe senzuale, atribuite conectării la o tehnologie care se adresează simțurilor și care, printr-o serie de mecanisme dirijate, stimulează imaginația înspre un mediu virtual în permanentă transformare. Analizând conceptul de realitate pentru călătorii în spațiul virtual, Sergio Sismondo consideră corpul uman drept pionul central și ținta realității virtuale.* 2 Simulatoarele de zbor militare au reprezentat unul dintre modelele de bază în elaborarea caracteristicilor fundamentale ale cyberspace-ului. Ficțiunea cyberpunk pune accentul tocmai pe această colaborare a simțurilor cu mediul electronic, pe trăirea experienței virtualului ca și cum ar fi real, declanșând un proces integral de virtualizare a realului. Astfel, ideea navigării informației din rețelele informaționale va fi înlocuită, treptat, de ficțiunea cyberpunk, cu ideea navigării propriu-zise, a utilizatorului de informație. Cyberspace-ul devine un spațiu metaforic în care ideea de informație care călătorește a fost înlocuită cu ideea de user-călător.3 j Marcos Novak, “Liquid Architecture in Cyberspace”, Cyberspace: First Steps, ed. Michael Benedikt (Cambridge, Massachusetts, London: MIT Press, j99j), 225-6. 2 Sergio Sismundo, “Reality for Cybernauts”, Postmodern Culture, j, September (j997): 3 Marie-Laure Ryan,”Introduction: From Possible Worlds to Virtual Reality”, Style, 2 (j995), j78. 369 Hermeneutica Bibliothecaria - Antologie Philobiblon - Volumul V Inter-activitatea, ca principiu de bază al realității virtuale, determină latura ritualică a relației utilizatorului cu cyberspace-ul, văzut mai degrabă ca un ritual decât ca reprezentare.1 Și aceste relații metaforice dintre realitatea virtuală și ritualul pe care-l generează presupune prezența spirituală în spațiul virtual și absență din realitatea imediată.1 2 Apare desfășurată aici întreaga arie sub care se manifestă raportul celui ce pătrunde în realitatea virtuală cu imaginea sub care aceasta i se prezintă, raport stabilit atât la nivel senzorial, chinestezic, cât și la nivel extra-senzorial, al unei percepții conștientizate. În ficțiunea cyberpunk se regăsesc toate aceste forme ale raportului individului cu realitatea virtuală, cartografierea acesteia ținând cont, în primul rând, de modalitatea în care vor fi trasate liniile de acțiune ale mediului uman conectat mediului virtual. Ficțiunea cyberpunk nu pune un accent deosebit pe constanta timp, dovedind într-o manieră convingătoare că cele trei dimensiuni ale timpului, trecutul, prezentul și viitorul își pierd în universul virtual orice relevanță. Autorii cyberpunk nu plasează acțiunea textelor lor într-un viitor îndepărtat al omenirii și nici nu operează pe axa temporală, intervenind în cursul evenimentelor istorice; dimpotrivă, se opresc asupra prezentului, un prezent în care se întâmplă atât trecutul cît și viitorul. Pornind de la expresia lui Canetti, părăsirea realității, Jean Baudrillard explică în ce fel lumea contemporană dezvoltă în toate direcțiile căi ale eliberării de efectul gravitațional, de ieșire din orbita conceptelor ce definesc cultura în traiectoria ei dinspre modernitate spre postmodernitate. Eliberate de acest efect al gravitației, semnificațiile își pierd caracterul referențial, urmând o traiectorie spre infinit, greu de precizat.3 Raportată la concepția dezvoltată de Baudrillard în The Precession of Simulacra (1981), conform căreia lumea actuală a ajuns într-un regim al simulării, de distrugere de către mass-media a semnificației și a oricărui contact cu realitatea, ideea accelerării existenței în vecinătatea tehnologiei informatice, până la punctul limită al evadării de sub impulsul vitezei conduce la fragmentare și diseminare. În acest stadiu, după cum sugerează Jean Baudrillard, tehnologia computerului transformă lumea reală în ceea ce, în perioadele anterioare, ar fi reprezentat doar o presupoziție de natură science fiction, lumea ajungând să-și piardă orice orbită referențială.4 O astfel de viziune își găsește în ficțiunea cyberpunk mai mult decât o simplă reflectare ficțională, devenind datorită percepției lucide asupra capacității tehnologiei virtuale de impunere a depășirii granițelor, și o formă de abordare critică a culturii cibernetice. Din acest punct de vedere ficțiunea cyberpunk este o expresie a unei culturi contemporane, dezvoltate pe fundalul perfecționării tehnologiei informaționale, marcând trecerea de la o vârstă a componentelor hardware înspre cea software.5 1 Ryan,”Introduction: From Possible Worlds to Virtual Reality”, 177. 2 Ryan, “Introduction: From Possible Worlds to Virtual Reality”, 177-8. 3 Jean Baudrillard, “The Illusion of the End”, The Postmodern History Reder, ed.Keith Jenkins (London and New York: Routledge, 1997), 40. 4 Jean Baudrillard, “The Illusion of the End”, 40. 5 Mark Dery, Escape Velocity: Cyberculture at the End of the Century (London: Hodder and Stoughton, 1996), 4. 370 Hermeneutica Bibliothecaria - Antologie Philobiblon - Volumul V Percepția timpului, în spațiul virtual conceput de ficțiunea cyberpunk, se suprapune, de altfel, manierei în care postmodernitatea exprimă timpul, ca expresie a vitezei cât mai accelerate, și nu ca o mărime extensivă a deplasării fizice în spațiu. Interpretând teoreticieni ai postmodernității, preocupați de viziunea timpului și a noului mod de a concepe existența în raport cu modernitatea (Fredric Jameson sau David Harvey), Steve Connor ajunge la concluzia că se petrece o inversare a raportului spațiu-timp în cazul celor două paradigme culturale, astfel încât modernitatea provoacă spațializarea timpului iar postmodernitatea, la rândul său, retempora-lizează spațiul.1 Această viziune este analizată de Steven Connor, în raport cu rolul telecomunicațiilor și al societății informaționale în abolirea sentimentului deplasării efective în spațiu, sentiment înlocuit cu cel al deplasării „intensive” în timpul exprimat prin „viteza audiovizuală” (a computerului, Cd-player-ului, filmului, telefoniei mobile), care „scurtează” parcurgerea distanțelor mari. Generarea cibernetică a spațiului, prin conceptul de cyberspace, se înscrie pe aceeași constantă postmo-dernă a retemporalizării spațiului, astfel că proprietățile timpului, ca durata, devenirea sau ireversibilitatea, pierzându-și orice garant ontologic în structura spațiului tridimensional, să devieze spre ubicuitatea absolută. Dacă fenomenul science fiction s-a arătat mai degrabă interesat de valențele unui timp dislocat de timpul lumii, elibertat de cauzalitate și cronologie, favorizând construirea universurilor paralele pe dimensiunea viitorului, acest aspect contribuind și la specificitatea genului, ficțiunea cyberpunk se preocupă de prezentul lumii contemporane, în care se regăsește atât trecutul cât și viitorul, determinat de impactul cu cibernetica. Și totuși reprezentarea acestui trecut-prezent-viitor nu descrie cu fidelitate istoria actuală, ci o realitate care se află dincolo de realitatea lumii, o realitate numerică care poate fi văzută numai din interiorul circuitelor electronice, dotate, în maniera speculativă science fiction, cu funcțiunile unor sisteme neuronice. Nu în modul de concepere a timpului stă, așadar, caracterul de science fiction al ficțiunii cyberpunk, ci în maniera în care aceasta utilizează strategiile genului, pentru a reprezenta, alături de narațiunea postmodernă, gradul de ficționalizare a realității. Ficțiunea cyberpunk, asemeni celei postmoderne, articulează o concepție în care linearitatea și cauzalitatea timpului sunt profund afectate de fracturarea ordinii temporale. Dacă ficțiunea postmodernă nu poate imita sau reprezenta lumea reală, fiind capabilă, în schimb, să imite sau reprezinte discursurile care o alcătuiesc1 2 atunci ficțiunea cyberpunk, la rândul său, reprezintă unul dintre discursurile actuale despre lume, discursul cibernetic. Unul dintre principiile discursului cibernetic despre lume se referă la maniera în care memoria individuală nu mai constituie o sumă extensivă a experiențelor personale, ci prin impactul cu universul informațional, aceasta se transformă într-o serie de imagini, generate de creierul uman prin asimilare a unor topos-uri mediatice, produse la nivelul culturii de masă. Nu 1 Steven Connor, Postmodernist Culture: an Introduction to Theories of the Contemporary, 2 nd edn. (Oxford: Blackwell, 1997). 2 Mihaela Constantinescu, Forme în mișcare. Postmodernismul (București: Ed. Univers Enciclopedic, 1999), 127. 371 Hermeneutica Bibliothecaria - Antologie Philobiblon - Volumul V întâmplător, forma în care timpul își face cel mai acut prezența în ficțiunea cyberpunk, locul de întâlnire al mai multor realități, este memoria. Dani Cavallaro, unul dintre cei mai recenți comentatori ai operei unui maestru al genului William Gibson, consideră, plecând de la afirmațiile scriitorului, că, în opera acestuia, computerul reprezintă „metafora memoriei umane”, memoria fiind mai degrabă o formă protetică, un ceva care se adăugă ființei umane și nu interioară acesteia, adică, provenind din propria-i experiență.j Această memorie atașată le dă iluzia accesului la infinitul lumii virtuale, precum și iluzia unui spațiu în care timpul și-a pierdut proprietatea ireversibilității. Având în vedere caracterul mereu schimbător și în continuă transformare a mediului electronic, gestionarea acestuia fiind în strânsă legătură cu controlul avansului tehnologic, se poate constata că spațiul și timpul, ca mărimi date ale realității virtuale, au un caracter variabil și nu presupun în mod necesar un statut aprioric. Prin imersiunea corpului uman în acest continuum virtual la care se conectează, ficțiunea cyberpunk proiectează asupra tehnologiei o nouă viziune, prin care mecanismele tehnologiei de vârf nu se mai construiesc printr-un raport de asemănare cu individul, ci, invers, ființa umană își extinde acțiunea funcțiilor biologice, cu ajutorul tehnologiei. Una dintre consecințele revoluției bio-tehnologice, după cum subliniază și Francis Fukuyama, este angajată pe o traiectorie care duce într-un ritm alert spre „viitorul postuman”. Natura acestui viitor nu pare însă, în concepția lui Fukuyama, a fi una benignă. Dimpotrivă, pornind de la analiza celor două faimoase distopii ale secolului al XX-lea, The Brave New World, de Huxley și 1984 de Orwell, Fukuyama argumentează că, în cazul în care bio-tehnologia va fi suficient de puternică ca să „altereze” natura umană, atunci se vor face resimțite, în plan politic, efectele negative asupra democrației: „Human nature shapes and constrains the possible kinds of political regimes, so a technology powerful enough to reshape what we are will have possibly malign consequences for liberal democracy and the nature of politics itself.”* 2 Intenția declarată a studiului său este aceea de a demonstra că Huxley avea dreptate în viziunea unei umanități „alterate” de bio-tehnologie fiindcă următorul stadiu al istoriei va fi ocupat de ceea ce Fukuyama numește postumanul.3 Filozoful care a declarat sfârșitul istoriei și al omului, Francis Fukuyama, întrevede și un nou stadiu al dezvoltării societății umane, o nouă vârstă, cea a postumanului, determinată de dezvoltarea bio-tehnologiei și a ingineriei medicale. j Dani Cavallaro, Cyberpunk and Cyberculture. Science fiction and the Work of Willliam Gibson (London and New Brunswick NJ: The Athlone Press, 2000), 204. 2 Francis Fukuyama, Our Posthuman Future: Consequences of the Biotechnology Revolution (New York: Farrar Straus and Giroux, 2002), 7. 3 Francis Fukuyama, Our Posthuman Future: Consequences of the Biotechnology Revolution, 7. 372 Yasunari Kawabata și nostalgia timpului fără timp Rodica FRENȚIU Universitatea „ Babeș-Bolyai”, Cluj, Facultatea de Litere, Departamentul de Studii Asiatice Cuvinte cheie: timp fără timp, mono no aware, haiku, budism Zen Rezumat: Căutător al exprimării inexprimabilului, combinând simplitatea lingvistică cu ambiguitatea literară, Yasunari Kawabata (1899-1972) a explorat un areal din proza japoneză modernă într-un mod original și, aparent, de neegalat. Romanele sale sunt constituite dintr-o curgere de imagini, iar continuitatea temporală și obiectivitatea cauzală sunt înlocuite de o unitate interioară ce trece dincolo de spațiu și timp. Amintind că între oameni și lucruri există o coordonare și sincronizare a trăirilor, o modelare reciprocă numită de estetica japoneză mono no aware, romanul Țara zăpezilor, folosind tehnica haiku-ului a concentrării imaginii în detaliu, în fragment, reușește să suspende antinomia dintre real și etern. Textul sugerează, în cele din urmă, o depășire a dualității acestei lumi, a hiatusului dintre lumea realității și cea a intuiției, dintre natură și minte, dintre civilizație și instinctele primare omenești, dintre timpul prezent și timpul fără timp. Omul se află într-o continuă căutare a eternității de care a fost rupt prin existența primită, entitatea primordială de care ființa umană a fost tragic separată prin plăcerile lumii ce i-au fost date împreună cu durerea de a fi. Studiul de față încearcă să probeze un posibil răspuns oferit de romanul lui Kawabata eternei dileme a spiritualității japoneze a alegerii între senzualitate (sau a fi în viață) și atracția neantului, așa cum este acesta propus de către budismul Zen. E-mail: rfrentiu@hotmail.com * Ai pictat bine ramura, auzi sunetul vântului ... Yasunari Kawabata, Japonia, Frumosul și eu însumi Căutător al exprimării inexprimabilului, combinând simplitatea lingvistică cu ambiguitatea literară, Yasunari Kawabata (1899-1972) a explorat un areal din proza japoneză modernă într-un mod original și, aparent, de neegalat. Yasunari Kawabata a fost preocupat nu numai de tehnicile avangardiste promovate de căutările literaturii timpului său, dar și de conștiința estetică moștenită din tradiția literară1. Debutează în anul 1926 cu romanul Izu no odoriko (Dansatoarea 1 Donald Keene, Literatura japoneză, în românește de Doina și Mircea Opriță, Cuvânt înainte și Compendiu de literatură japoneză de Sumiya Haruya (București: Univers, 1991), 132. 373 Hermeneutica Bibliothecaria - Antologie Philobiblon - Volumul V din Izu), dar celebritatea i-o va aduce Yukiguni (Țara zăpezilor) [1935-1937, 1948], ideea conceptului de „frumos” continuând să pară principala preocupare a scriitorului japonez și după încheierea celui de-al doilea război mondial: Senbazuru (O mie de cocori) [1949], Yama no oto (Vuietul muntelui) [1949], Nemureru bijo (Frumoasele adormite) [1960], Koto (Koto) [1961]. I se acordă premiul Nobel pentru literatură în anul 1968, prilej cu care Yasunari Kawabata rostește la Stockholm un discurs intitulat Japonia, frumosul și eu însumi (Utsukushii Nihon no Watashi). Particula (postpoziția) no din titlul original al prelegerii poate crea nativilor și cunoscătorilor limbii japoneze multiple înțelegeri, dând naștere unei interpretări ambigue. Pe de o parte, particula no ar putea fi înțeleasă ca având rolul (obișnuit, de altfel, în limba japoneză) de a sugera posesia, iar atunci, din perspectiva acestei interpretări, traducerea adecvată în limba română ar fi: Eu care aparțin unei Japonii frumoase sau Frumoasa mea Japonie. O altă posibilă înțelegere a particulei no ar fi apoi aceea de liant între „frumoasa Japonie” și „eu însumi”, iar tălmăcirea ei în limba română ar deveni juxtapunere: Japonia, frumosul și eu însumi. Titlul discursului Japonia, frumosul și eu însumi (Utsukushii Nihon no Watashi) al lui Yasunari Kawabata acoperea, în fapt, o prelegere despre un fel unic de misticism, regăsibil nu numai în Japonia, ci și în toată filosofia orientală fundamentată pe doctrina oferită de budismul Zen. Deși scriitor aparținând secolului al XX-lea, Yasunari Kawabata mărturisea „curajos”, cu ocazia decernării premiului Nobel, identificarea operei sale cu litera și spiritul poemelor medievale scrise de către călugării Zen. Aceste poeme concep cuvintele, arăta Kawabata, în neputința lor de a exprima adevărul, asemănătoare scoicilor închise și numai abandonul de sine al cititorului și intrarea lui de bună voie în aceste cochilii ar putea face posibilă adevărata lor înțelegere. Propria-i operă, recunoștea în finalul discursului său Yasunari Kawabata, fusese descrisă de către critica de specialitate ca o încercare de apropiere de neant, dar acestei interpretări, atrage atenția autorul japonez, nu trebuie să-i fie dată accepțiunea nihilismului occidental, întrucât fundamentul spiritual al creației sale este total diferit. Dogen (1200-1253), exemplifica Yasunari Kawabata în continuare, își intitulase poemul în care celebra cele patru anotimpuri Realitate originară („Primăvara-florile de cireș,/ vara - cucul,/ toamna - luna plină,/ iarna -zăpada rece, clară.”) și, cu toate că slăvea frumusețile naturii, era, în fapt, adânc cufundat în Zen.1 Prelegerea lui Yasunari Kawabata de la decernarea premiului Nobel devenea, în cele din urmă, o confesiune deschisă despre viața trăită și literatura creată. Proza japoneză a secolului al XX-lea este, neîndoielnic, strâns legată de numele lui Yasunari Kawabata. Este o scriitură ce se naște, conform modelului epocii, prin apariții de o lungime determinată, apărute în magazinele literare, un fel de roman „cu încetinitorul”,1 2 ce poate fi văzut ca un text constituit din mai multe 1 Vezi, Yasunari Kawabata, Japonia, Frumosul și eu însumi, în ”Tribuna”, nr. 36-37 (1970): 8/8, 8. (Traducere de Liviu Petrina) 2 Cf. Irmela Hijiva-Kirschnercit. L'inspiration autobiographique. Le shishosetsu dans la litterature japonaise contemporaine. La vivacited'un genre pretendu mort, în Patrick De Voss (ed.), Litterature Japonaise Contemporaine. Essais (Bruxelles : Editions Labor, 1989), 46. 374 Hermeneutica Bibliothecaria - Antologie Philobiblon - Volumul V secvențe narative de scurtă întindere. Când însă autorul adună aceste unități într-un tot pentru a fi publicat ca o carte independentă, oferă prin această nouă lectură un nou text, cum s-a întâmplat, de altfel, și cu romanul Yukiguni (Țara zăpezilor), ce i-a adus lui Kawabata premiul Nobel pentru literatură, text apărut inițial în diverse publicații, pe parcursul a treisprezece ani, sub forma unor bucăți separate și considerate autonome. Capitolele romanului sunt concepute așadar ca unități relativ independente, iar faptul că o unitate este succesivă sau anterioară alteia devine clar abia când totul se topește într-o singură unitate, într-un unic întreg.j Prin urmare, aceste secvențe nu se organizează în jurul unei acțiuni, descrierile bogate în detalii sunt cele care primează în asemenea texte narative, adevărate stampe din cuvinte, făcând loc impresiei că acestea ar fi, mai degrabă, eseuri în proză. Yasunari Kawabata, ale cărui romane se desfășoară la frontierele visului, declara, în j947, o dată cu începutul industrializării capitaliste a arhipeleagului nipon, că, într-un astfel de timp, cu care nu se putea nici sincroniza, nici solidariza, nu-i mai rămâne decât să se întoarcă „în tristețea imemorială a Japoniei”: „Depuis la defaite, il ne me reste qu'a m'en retourner dans la tristesse immemoriale du Japon”* 2. Sondează astfel, în cărțile sale, experiențe halucinatorii, încearcă să pătrundă în „lumea demonilor”3, în perimetrul foarte intim al zonelor nocturne periculoase, dar, în același timp, privește jocurile cele mai simple ale vieții și la lumina zilei, contemplându-le cu uimire și încântare, ca pe un miracol. Cu o structură de romantic, Yasunari Kawabata, în dorința de a transcende realul, găsește întotdeauna posibilitatea de a-l pune între paranteze. În Țara zăpezilor (Yukiguni, j948), spre exemplu, nu se observă niciodată realitatea nudă, ci numai eventuale imagini ale acesteia surprinse în oglindă.4 Pentru Europa, care n-a înfruntat Țara Soarelui Răsare în mod direct, ci numai mediat, această „frumoasă oglindă” nu s-a spart niciodată. Cei care, după cel de-al doilea război mondial, au scris despre Japonia: Martin Heidegger, Roland Barthes sau Levi Strauss, n-au făcut decât să proiecteze conștiința de sine a Occidentului asupra unei ...absențe. Prin Țara zăpezilor, Japonia devine pentru celălalt, pentru europeanul care o citește, o Japonie frumoasă, efemeră și fragilă, asemănătoare geishelor din roman. Kawabata însuși, intitulându-și discursul ținut cu ocazia decernării premiului Nobel la Stockholm, în j968, Frumoasa Japonie și eu (Utsukushii Nihon no watashi), aducea un omagiu elogios acestei tainice frumuseți a unei Japonii efemere și fragile5. Țara Soarelui Răsare devenea, prin urmare, o „țară a zăpezilor”, aflată la celălalt capăt al oglinzii, fixându-se, în felul acesta, imaginea j See Ibid., 47. 2 Apud Jean-Jacques Origas, Dans la lumiere des jours ordinaires. Histoire et roman de l’apres guerre, în Patrick De Voss (ed.), Litterature Japonaise Contemporaine. Essais (Bruxelles : Editions Labor, j989), j8. 3 Vezi Ibid., j8-j9. 4 Cf. Karatani Kojin, D'un dehors a l'autre. Kawabata et Takeda Taijun, în Patrick De Voss (ed.), Litterature Japonaise Contemporaine. Essais (Bruxelles: Editions Labor, j989), 33-34. 5 Vezi Ibid., 33-35. 375 Hermeneutica Bibliothecaria - Antologie Philobiblon - Volumul V „Japoniei frumoase” în pericol, fără nici o legătură cu ideologia militaristă promovată de japonezi în perioada premergătoare și în timpul celui de-al doilea război mondial. Kawabata rămâne demn în aceste vremuri naționaliste tulburi, deoarece nu se angajase la nimic. Nici nu-și schimbă atitudinea de-a lungul anilor. Pentru scriitorul japonez, pare că nu mai e loc pentru Istorie, iar opera lui își fixează propriul context de manifestare: Japonia e „țara zăpezilor”, în care frumusețea devine echivalentă cu tristețea. Neîndoielnic, Japonia lui Kawabata este un miraj, o „oglindă” care nu-l întâlnește niciodată pe „celălalt”. Iar Frumosul este neantul, vidul, sublimat înspre transcendență, revelat în lume pentru ființa umană sub forma frumuseții lucrurilor trecătoare și efemere sau mono no aware, după cum a fost această „mișcare a sufletului” definită în limba japoneză, cu mai bine de două sute de ani în urmă, de către Motoori Norinaga (1730-1801): „A voir, a entendre quelque chose, on pense que c'est emouvant, triste, etc. Ce mouvement du crnur , c'est precisement eprover le mono no aware.” Lumea, sustrasă incidenței Istoriei, se limitează la sentiment și scriitorul japonez alege „întoarcerea” la Japonia de altădată. Yasunari Kawabata își reia căutările de dinaintea războiului și, în anul 1947, adaugă un capitol final romanului Țara zăpezilor, publicat în volum cu zece ani mai devreme, pe care îl modifică și îl prelungește, fără să acorde atenție faptului că textul devine, în felul acesta, tot mai enigmatic. Se lasă purtat de voia timpului, optând deliberat pentru o creație intermitentă și alternantă1 2, romanele pe care le scrie ulterior, Senbazuru (O mie de cocori), Yama no oto (Vuietul muntelui), romane foileton, ale căror fragmente apăruseră în varii publicații, prezentând aceleași întreruperi, reluări, opriri, pentru ca varianta finală să adune fragmentele aparent independente într-o înlănțuire de mișcări muzicale. Ca o consecință firească a acestui mod de a scrie, personajele textelor narative ale lui Yasunari Kawabata nu pot fi analizate în termenii consacrați discursului epic al unei intrigi sau al unui conflict dramatic, întrucât personalitățile le sunt efemere, iar spațiul interior al propriilor lor vieți este relativ și neexplorat sistematic.3 Acest spațiu interior este însă reflectat în cel exterior sau prin întâlniri trecătoare cu celălalt, iar sugestiile profunde oferite de acestea devin componente integrale ale unei percepții sincronice, nefiind însă întotdeauna evidențiate în mod particular. Romanul Țara zăpezilor are trei personaje principale: un bogătaș diletant de vârstă mijlocie din Tokyo, pe nume Shimamura, și două tinere, Komako și Yoko, care trăiesc într-o mică stațiune de băi termale din Echigo, regiune din nordul Japoniei. Narațiunea prezintă trei vizite ale lui Shimamura în această regiune. Prima vizită, de trei zile, are loc în 21 mai, când Komako, geisha de la stațiunea termală pe care o cunoaște acum Shimamura, avea nouăsprezece ani. A doua vizită este legată 1 Apud Ibid., 37. 2 Cf. Origas, Dans la lumiere, 18. 3 Cf. Anthony V. Liman, Kawabata's Lyrical Mode in Snow Country, în Monumenta Nipponica, 3/4 (1971): 267-285, 267. 376 Hermeneutica Bibliothecaria - Antologie Philobiblon - Volumul V de începutul iernii aceluiași an: Shimamura sosește în 8 decembrie și rămâne pentru câteva săptamâni. A treia și ultima vizită se întâmplă doi ani mai târziu, când Shimamura sosește în stațiune la începutul toamnei și pleacă abia după prima ninsoare. Shimamura este astfel centrul romanului1, personajul prin intermediul căruia cititorul ajunge în țara zăpezilor și le cunoaște pe celelalte două protagoniste ale narațiunii, femei fragile, visări întoarse asupra lor însele1 2, într-un nihilism emoțional, închis într-o oglindă. Romanul nu păstrează ordinea cronologică a vizitelor, călătoriile lui Shimamura reprezentând o nostalgie reiterată a căutării timpului fără timp, un timp suspendat, aflat la conjuncția dintre real și vis. Scena ce deschide romanul, stabilind distanțarea față de Tokyo, metropola reală, este legată de a doua vizită a lui Shimamura, aflat în trenul care-l duce înspre stațiunea de munte. Fraza de început a romanului, tradusă în limba română: Din tunelul lung de hotar, trenul intră în țara zăpezilor.3 4, încearcă să tălmăcească originalul Kunizakai no nagai tonneru o nukeru to yukiguni de atta3, care s-ar traduce literal ,trecând printr-un lung tunel de la graniță, era țara zăpezilor.' Transpunerea în limba română, introducând subiectul gramatical ,trenul', explicitează ceea ce trecea prin tunel, fapt inexistent în fraza reprodusă în limba japoneză, creând astfel o impresie de perspectivă asupra scenei mult diferită față de original. Primul enunț al romanului japonez propune o schimbare rapidă de cadre, de imagini, trenul fiind doar instrumentul, de aceea nemenționat, care înlesnește trecerea de la un spațiu întunecos și strâmt la unul vast și luminos, al țării zăpezilor. Traducerea, focalizând pe „tren” interpretat ca subiect gramatical, modifică textul prin introducerea unei perspective obiective5: importantă este nu atât schimbarea locurilor, cât a statutului unei întregi scene. Naratorul și eroul, în această traducere românească, par clar separați: naratorul este observatorul eroului aflat în trenul ce-l scoate pe acesta din urmă într-o țară acoperită de zăpadă. În fraza japoneză, ce acordă întâietate perspectivei subiective, naratorul pare să călătorească în același tren cu eroul romanului, experimentând aceleași evenimente sau trăiri cu el. „Inexplicitatea” tipică limbii japoneze care nu specifică un subiect face ca această frază să se poată citi ca un fel de monolog intern al eroului aflat în tren.6 Mai mult, cititorul însuși poate avea iluzia că se află în 1 Cf. Makoto Ueda, The Virgin, the Wife, and the Nun: Kawabata's Snow Country, în Kinya Tsuruta & Thomas E. Swann (eds.), Approaches to the Modern Japanese Novel (Tokyo: Sophia University, 1976), 73. 2 Cf. Kojin, D'un dehors a l'autre, 39. 3 Yasunari Kawabata, Țara zăpezilor, Traducere de Stanca Cionca, (București : Editura Humanitas , 2008), 5. 4 Kawabata Yasunari, Yukiguni (Snow Country ) (Tokyo : Bungeishunju, 1988), 5. 5 Cf. Ikegami Yoshihiko, Gengogaku wa honyaku no yakunitatsu ka, Ronza 9 (2007): 200-205, 203-204. 6 Vezi Yoshihiko Ikegami, Discourse Analyses in Japan. Introduction, în Teun A. Van Dijk (ed.), An Interdisciplinary Journal for the Study of Discourse, (Berlin : Mouton de Gruyter, 1989), 267. 377 Hermeneutica Bibliothecaria - Antologie Philobiblon - Volumul V același compartiment, împărtășind cu eroul cărții această trecere inițiatică de la întuneric la lumină, de la un spațiu închis la unul deschis. Lipsa unui subiect clar marcat îl invită pe cititor să se proiecteze ușor în atmosfera creată de rândurile citite, putând deveni el însuși personajul romanului. Se ajunge, astfel, la identificarea naratorului cu personajul și cititorul, maniera impersonală în care a debutat romanul cufundându-i pe toți în text, iar povestea care începe nu mai poate fi atribuită acum nimănui, în mod particular. Iar romanul poate fi interpretat, în cele din urmă, ca o separare a eului de lume, dar, în același timp, și ca o încercare de reconciliere1 a exteriorului cu interiorul. Țara zăpezilor continuă apoi ca un text narativ diegetic, la persoana a treia, relatat din perspectiva eroului principal Shimamura, tipul intelectualului modern care, plictisit de monotonia vieții petrecute în Tokyo, pleacă în căutarea a ceva frumos: un ținut, o femeie, a senzație, ce l-ar putea sustrage stării de indiferență. Romanul acoperă un interval de timp de aproape trei ani, dar scurgerea temporală nu este reprodusă în text în totalitate: sunt alese doar acele secvențe temporale care l-ar putea ademeni pe Shimamura la întâlnirea cu Frumusețea/ Frumosul. De altfel, Shimamura se arătase cândva puternic interesat de teatrul tradițional kabuki, dar, în momentul în care se ivește ocazia ca relația lui cu această formă teatrală să capete realitate, o abandonează și-și găsește un substitut în baletul occidental, fără să fi văzut însă vreodată vreun spectacol direct pe scenă. Povestea din Țara zăpezilor este dizolvată într-o curgere de imagini, iar continuitatea temporală și obiectivitatea cauzală sunt înlocuite de o unitate interioară ce trece dincolo de spațiu și timp. Singura raportare la realitate a protagonistului Shimamura se face doar prin simțul percepției (kankaku), aceasta fiind unica sursă de informare asupra realității. Insistența asupra percepției senzoriale, în special a celei vizuale, și consecința directă de evitare a discursului rațional și a procesului intelectual1 2 duc la interpretarea indirectă a evenimentul sau a trăsăturii personajului într-un moment particular, amintind de tehnica cinematografică a comentariului prin imagine. La Kawabata însă, acest comentariu nu este niciodată prea explicit sau definitiv, senzația vizuală, imaginea, deschizând drumul înspre interpretarea unui sens complex. Una dintre metodele preferate ale lui Kawabata de a intra în relație cu natura este oglinda3, obiectul care în povestirea Luna în apă [Gessui, 1953] devine personajul liant între celelalte două, jucându-se magic cu distanțele, fuzionând trecutul cu prezentul, devenind proba iubirii pentru soțul bolnav, țintuit la pat, ce poate, cu ajutorul oglinzii, nu numai să-și urmărească soția la muncile din grădină, dar și luna reflectată în bazinul din curte. Asemănător, în romanul Țara zăpezilor, oglinda este prezența permanentă ce stabilește legături interumane, apărând încă din primele rânduri ale romanului, când Shimamura observă ochii lui Yoko, fata „de o 1 Cf. Liman, Kawabata's Lyrical Mode, 268. 2 Cf. Ibid. 3 Vezi Kinya Tsuruta, The Flow-Dynamics in Kawabata Yasunari's Snow Country, în Monumenta Nipponica 3/4, (1971): 251-265, 252. 378 Hermeneutica Bibliothecaria - Antologie Philobiblon - Volumul V frumusețe rece” așezată pe bancheta din față, reflectați în geamul trenului de noapte, ce-l ducea în ținutul zăpezilor: „.în geam se răsfrângea profilul fetei așezate în fața lui în compartiment. Întunericul de-afară, lumina electrică aprinsă în vagon transformaseră geamul într-o oglindă, dezvăluită numai atunci când, distrat, trăsese o linie prin aburul ce-l încețoșa.” 1 Iar fereastra aburită pare a fi cel mai bun tip de oglindă, întrucât nu numai că reflectă lucrurile, dar oferă și diluarea realității, datorită transparenței: „Lumina din compartiment era slabă, astfel că fereasta nu dobândea tăria unei oglinzi. Nu era propriu-zis reflectare ce vedea în ea. De aceea, privind-o îndelung, uită de persoanele din fața lui și văzu doar chipul de fată plutind ca o nălucire în priveliștea de seară.”1 2 Dar și zăpada însăși se transformă apoi în roman într-o vastă oglindă ce face posibilă interrelaționarea eroilor romanului cu scenele naturii din fundal: om și natură sunt aduși mai aproape, frumusețea devine tangibilă din când în când, ca, spre exemplu, în clipa în care obrajii roșii ai lui Komako, geisha cunoscută în stațiunea termală cu ocazia primei vizite, și părul ei negru, contrastează cu albul zăpezii reflectate în oglindă. E oglinda de „dimineață”, ce-i reamintește lui Shimamura de cealaltă față, văzută în tren, în oglinda de „seară”: În oglindă, albeața zăpezii reflectate era orbitoare și în mijlocul ei se răsfrângeau obrajii purpurii ai fetei. Toată imaginea era de o puritate neasemuită. Soarele începuse să urce, întețind în oglindă flăcările reci ale zăpezii, în timp ce lucirile vineții din părul ei băteau tot mai mult în negru.”3 Oglinda devine, în felul acesta, un regulator de distanțe, ce ambiguizează dimensiunile spațiale ale lumii reale, combinând lucruri între ele, respectiv elemente aparținând sferei umane cu cele din lumea naturală, într-o manieră imposibilă în spațiul fizic4. Senzația încercată este însă uneori pusă la îndoială de însăși mintea protagonistului ca fiind iluzorie și, drept urmare, cel mai adesea, relația dintre adevăratul exterior și senzația interioară este puternic ambiguizată. Cadrul perceptual este configurat de im-presie și ex-presie5, aproape interschimbabile, cu granița dintre obiectiv și subiectiv puternic alterată. Lumea interioară a lui Shimamura devine tot mai ininteligibilă și este greu de înțeles de ce mintea sa asociază insectele moarte din cameră cu copiii lui aflați în Tokyo: „Se uita lung la gâzele care mureau unele după altele în camera lui. Pe măsură ce toamna devenea mai rece, tot mai multe zăceau pe tatami. 1 Kawabata, Țara zăpezilor, 8. 2 Ibid., 10. 3 Ibid., 42. 4 Vezi Tsuruta, The Flow-Dynamics, 253. 5 Cf. Liman, Kawabata's Lyrical Mode, 270. 379 ENSO - Cercul Zen (Caligrafie de Rodica Frențiu) Hermeneutica Bibliothecaria - Antologie Philobiblon - Volumul V O musculiță cu aripile înțepenite cădea de pildă pe spate și nu se mai ridica. O viespe se târa puțin și se prăbușea, iar se mai târa puțin și din nou cădea. Anotimpul înainta și ele piereau pe rând, cu toatele. Un lucru cât se poate de firesc. O moarte tăcută. Si totuși, dacă le priveai de aproape, vedeai că se împotrivesc, că se luptă până în ultima clipă, zbătându-se cu antene și piciorușe tremurătoare. Pentru o asemenea moarte măruntă, camera lui de opt rogojini era o scenă mult prea mare. Ridicând în mână câte o gâză moartă cu gândul să o arunce pe fereastră, Shimamura își amintea de copiii lui, rămași acasă.”1 O experiență emoțională și o sensibilitate universală conectează emoția inconștientă (sau semiconștientă) cu un fenomen natural. Senzualist ce a trecut de propriile limite ale experienței viscerale senzoriale, Kawabata încearcă să găsească expresia tangibilă a ceea ce este intangibil și invizibil. Imaginile apar ilogice, impresioniste și asociative1 2, servind modelul percepției ca o imagine matrice la un nivel aristic, defavorizând în felul acesta compoziția. De altfel, toate teoriile estetice japoneze3 refuză principiile unei construcții coerent logice și reduc rolul intelectului în structura unei opere de artă la minimum, potrivit credinței că viața omului este în mod esențial irațională, iar universul nu este nicidecum o construcție logică. Până și capitolele romanului, publicate ca texte independente în diverse reviste, între 1935 și 1947, par că pot fi aranjate în maniera poemului renga (,versul înlănțuit'): Yugeshiki no kagami (Oglinda peisajului de seară), Shiroi asa no kagami (Oglinda dimineții albe), Monogatari (Poveste), Toro (Eforturi în van), Kaya no hana (Floarea de kaya), Hi no makura (Perna de foc), Temari uta (Cântecul mingii), Setchu kaji (Foc în zăpadă), Amanogawa (Calea Laptelui), dovadă de netăgăduit că romanul a însoțit viața scriitorului și că textul narativ, nefiind construit într-un fel mecanicist, anorganic, s-a adaptat la ritmul vieții autorului său. Și doar oglinda poate ajuta imaginația să ia în stăpânire realitatea înconjurătoare, doar ea poate dizolva, conecta, filtra, absorbi, intensifica și scoate la iveală contraste. Tărâmul visului și al visării nu este dat, el se construiește, cititorul putând participa activ la gestul creației. În partea a doua a romanului, imaginea oglinzii reapare doar ca o scurtă reminiscență, înspre final, sinteză a întregii experiențe petrecute de Shimamura în țara zăpezilor, accentuând ireconciliabila discrepanță4 dintre un moment de o frumusețe atemporală „rece” și profanul, „tragicul” timp al unei legături umane „calde”: „Își aminti iar de oglinda cu zăpezi trandafirii sub soarele de dimineață. Întoarse ochii spre măsuța de toaletă. Acum se oglindeau în ea fulgi reci și mari ca niște flori, alunecând în vârtejuri albe în jurul chipului fetei. In mijlocul fulgilor 1 Kawabata, Țara zăpezilor, 114. 2 Cf. Liman, Kawabata's Lyrical Mode, 271. 3 Cf. Ibid., 272. 4 Vezi Ibid., 276. 381 Hermeneutica Bibliothecaria - Antologie Philobiblon - Volumul V mișcători era Komako, cu gulerul kimonoului desfăcut, frecându-și gâtul cu un prosop umed.”1 Dar Shimamura se dovedește neputincios în încercarea de a „colabora” cu realitatea nudă. Spre sfârșitul părții întâi, imaginea lui Komako se dizolvă, pentru ca protagonistul principal să întâlnească, în partea a doua a romanului, cu ocazia celei de-a treia vizite, ultima și cea mai lungă, o Komako devenită prezență concretă, mult mai reală, cu corpul îngrășat și cu pielea ce avea altădată transluciditatea unui vierme de mătase schimbată în ceva diferit: „Pe ceafa ei pudrată din belșug se așeză un roi de gâze mărunte, mai mici decât musculițele. Mureau una după alta, sau poate rămâneau numai nemișcate acolo, în timp ce el le privea atent. Gâtul îi era mai rotund și mai împlinit decât anul trecut. Avea douăzeci de ani acum, îi trecu prin minte lui Shimamura.”1 2 Întâmplată toamna, anotimpul ce amestecă viața și moartea, drama lui Komako, „sacrificiul” ei sau „pedeapsa” ei, se consumă, sfârșind în lumea reală a lui Shimamura. Albul natural al zăpezii și albul artificial al pudrei de pe umerii lui Komako fac însă loc nostalgiei în sufletul orășeanului după un timp al frumuseții ieșite din timp, un timp fără timp, întrucât „albul este cea mai curată dintre culori, conține în el însuși toate celelate culori.”3 Dar, cu cât Komako devine mai reală, cu atât favorizează apariția unui gol în sufletul lui Shimamura, neîncrezător în trăinicia sentimentelor omenești. Acesta devine tot mai pasiv, iar mișcările sale între cele două locuri: Tokyo și Echigo, între el și cele două femei (Komako și Yoko) și între el, prezență reală, și el însuși, visătorul incurabil, se opresc parcă în scena incediului final, când privește spasmul lui Yoko produs în urma căzăturii din clădirea care arde: „Așa se petrecuseră lucrurile. Plutise parcă în aer. Shimamura avu o tresărire, dar nu simți nici primejdie, nici panică. Era ca o nălucă din altă lume, cu totul ireală. Trupul rigid se îndoi apoi în aer, căpătând un fel de moliciune de păpușă, o lipsă de împotrivire ca a unui obiect aruncat. Arăta ca o plăsmuire în care viața și moartea se opriseră deodată. (...) Trupul lui Yoko se chirci într-un spasm, lovindu-se de pământ. (...) Când văzu convulsia trupului îl trecură fiori reci până în vârful picioarelor. Îl copleși deodată o durere nelămurită și inima începu să-i bată cu putere. (.) Cu toată izbitura pe pământul tare, trupul n-avu nici o mișcare în afară de spasmul acela scurt. Shimamura nu se putu gândi la moarte, simți doar că în ea viața se schimbă în altceva.”4 Pe măsură ce Komako devine tot mai concretă și reală, afirmând statutul unei realități aproape opresive, Yoko, deși foarte aproape de real la începutul romanului, se rupe de acesta, îndepărtându-se tot mai mult, până la a intra în moarte. 1 Kawabata, Țara zăpezilor, 131. 2 Ibid., 82. 3 Idem, Japonia, Frumosul și eu însumi, 8. 4 Idem, Țara zăpezilor, 152-153. 382 Hermeneutica Bibliothecaria - Antologie Philobiblon - Volumul V Yoko are totuși prea puțin dintr-o realitate fizică1, semnalmentele ei concrete reducându-se doar la ochi ireali și la o voce atât de frumoasă încât părea tristă: „Kanashii hodo utsukushii koe de atta.”.1 2 De altfel, combinația de kanji referitoare în text la vocea ei este kodama (,ecou'), tradus literal prin ,spiritul copacilor', glasul ei părând să vibreze în Shimamura ca ecoul a „ceva venit din altă parte”: „Vocea ei dureros de frumoasă îi rămăsese în urechi. Din nou i se păru că-i aude ecoul întors din zăpezile munților.” 3 Aparițiile lui Yoko în roman sunt fulgurante, amintind parcă de o zână din poveste. Ea nu are trup, doar ochi, voce și o față impersonală, „de o simplitate nemișcată de mască”, încât Shimamura pare să se întrebe mereu, chiar și atunci când o aude cântând, dacă n-o văzuse de fapt în vis. Vocea ei e însă vocea morții care îmbrățișează viața și doar mireasa morții l-ar putea iniția pe Shimamura în tainele lumii veșnice. Scena incendiului din final va urma aceeași mișcare de intrare în real, iar căderea lui Yoko, fata atât de legată de moarte, aparent ireală, scoasă din timp, este desfăcută de mirajul visării care o lega de Shimamura prin țipătul lui Komako. Într-un sfârșit, cele două se întâlnesc: „Komako scoase un țipăt scurt și-și acoperi ochii cu mâinile. El, în schimb, continua să se uite într-acolo fără să clipească măcar.” 4. Poate pentru ca să fie evidențiate trăsăturile celor două femei e nevoie de un Shimamura rece, ca ochiul unei camere de luat vederi, oglinda în permanentă mișcare, prin care s-ar putea lichefia realitatea crudă și trece dincolo de bariera vieții și morții, în starea de visare. Capitolul penultim Foc în zăpadă, prin imaginea oximoronică, este cel înspre care converg toate celelalte imagini ale romanului, ca niște imagini polifonice. Povestea se desfășoară în jurul acestei imagini unificatoare5 și crește în intensitate, în timp ce selecția celorlalte imagini este realizată foarte atent, urmând logica visului și a subconștientului, pentru a transforma romanul Țara zăpezilor într-un text coerent. Această spațială mișcare a lui Shimamura între Echigo și Tokyo pare făcută să afecteze până și dimensiunea temporală. Shimamura vizitează țara zăpezilor de trei ori: vara devreme, iarna devreme și toamna prelungită în iarnă. Structura romanului nu respectă însă cronologia vizitelor, cea de la începutul iernii constituind începutul narațiunii, când, prin tehnica flash-back-ului,6 este relatată prima vizită în această stațiune montană, ocazie cu care Shimamura o cunoaște pe Komako, iar vizita acestuia petrecută toamna și prelungită până la începutul iernii va încheia narațiunea. În felul acesta, nu numai că este spartă linearitatea temporală, prin nerespectarea ordinii cronologice a anotimpurilor, dar și realitatea oximoronică a vieții și morții își poate face apariția prin incendiul proiectat pe fundalul zăpezii. 1 Cf. Tsuruta, The Flow-Dynamics, 254. 2 Kawabata, Yukiguni, 7. 3 Idem, Țara zăpezilor, 73. 4 Ibid., 153. 5 Cf. Liman, Kawabata's Lyrical Mode, 272. 6 See Tsuruta, The Flow-Dynamics, 255. 383 Hermeneutica Bibliothecaria - Antologie Philobiblon - Volumul V Romanul Țara zăpezilor debutează cu o scenă ce-l aduce în prim-plan pe protagonistul principal Shimamura și imaginea reflectată a fetei (Yoko) așezate pe bancheta din față în fereasta trenului. Următoarea scenă face loc amintirii fetei (Komako) înspre care se îndreaptă Shimamura, prin intermediul arătătorului de la mână, pentru ca, în final, secvența scenică să se încheie cu suprapunerea imaginilor, când, cu ajutorul oglinzii create de geamul aburit din tren, imaginea reflectată a prezentului se suprapune peste trecutul amintirii: „Shimamura se juca plictisit cu arătătorul mâinii stângi, mișcându-l încolo și încoace. Își dădu seama că singur degetul acesta îi aduce în minte, caldă și apropiată, imaginea femeii înspre care călătorea. Pe ea o uitase și amintirea i se împăienjenea de câte ori încerca s-o recheme. Numai degetul părea că păstrează atingerea pielii ei. Shimamura avea senzația ciudată că degetul îl ademenește spre femeia îndepărtată. Îl duse la nas, vrând parcă să simtă din nou parfumul trupului ei și, distrat, trase cu el o linie pe geam. În clipa următoare își înghiți un strigăt de uimire : pe locul atins de degetul lui plutea deslușit un ochi ireal de femeie. Reveni brusc din visarea care îl dusese departe : în geam se răsfrângea profilul fetei așezate în fața lui în compartiment.”1 Oglinda, una aparent obiectivă, distanțată de privitor, și o alta puternic subiectivă, legată de propriile amintiri, ajung să se suprapună, cum se va întâmpla și în capitolul de final, când timpul trecut se va conecta cu timpul prezent, pentru a fi, în final, abolit. Ieșirea din timp nu alterează însă nici timpul spațiului material, real, și nici cel al lumii ireale, a visului. Cele două axe temporale sunt un continuum în roman, spart doar în final, când, pe secvența incendiului de la magazia de viermi de mătase, Shimamura contemplă Calea Laptelui (Amanogawa) și timpul se sustrage temporalității: „Își ridică și el ochii în sus și nu-și putu opri un strigăt de uimire. Îl izbi senzația că e purtat pe sus și trupul lui plutește în mijlocul puzderiei de stele. Calea Laptelui îl absorbea în imensitatea ei luminoasă. Era oare același fluviu scânteietor care i se arătase rătăcitorului Basho deasupra oceanului înspumat? Calea cerului se revărsa nudă spre pământ, într-o îmbrățișare uriașă. Era, în căderea ei, amețitoare ca o dorință înfricoșată. Lui Shimamura i se păru că propria lui umbră, măruntă și neînsemnată, e proiectată în nesfârșirea copleșitoare a Căii Laptelui, în care luceau nu numai stelele, una câte una, ci pe alocuri se desfăcea în scântei argintii chiar vălul alb nebulos dintre ele; atât era de limpede noaptea. Adâncimea ei fără fund îi fascina privirile.”1 2 După cum o sugerează referința intertextuală la Matsuo Basho (16441694), scriitorul japonez pare să fi scris ultimul capitol al romanului cu haiku-ul poetului rătăcitor în minte: „Araumi ya/ Sado ni yokotau, / Amanogawa”.3 („Marea 1 Kawabata, Țara zăpezilor, 8. 2 Ibid., 145-146. 3 Basho, Cent onze haiku, Traduits du japonais par Joan Titus-Carmel, (Paris : Verdier, 1998), 46. 384 Hermeneutica Bibliothecaria - Antologie Philobiblon - Volumul V zbuciumată/ Și, până la insula Sado/ Calea Laptelui”). De aceea, poate, în opera lui Yasunari Kawabata, de o modestie și o silențiozitate profund orientale, precumpănește un lirism misterios, ce-și are rădăcinile tocmai în formula poetică haiku, poemul japonez din șaptesprezece silabe, care-a format ochiul prozatorului și l-a învățat pe maestru înalta știință a concentrării imaginii în detaliu, în fragment, amintind că între oameni și lucruri există, trebuie să existe o coordonare, o sincronizare a trăirilor, o modelare reciprocă, numită de estetica japoneză mono no aware (lit. ,mișcarea inimii înspre lucruri'). Ceea ce-l înconjoară poate naște în om o emoție, o tulburare, trezindu-i, uneori, conștiința trecerii ireversibile prin lume a tot, fie el lucru sau sentiment. Rămâne doar resemnarea în fața Absolutului, care, potrivit credinței shinto, își urmează etern lucrarea.1 Pe universul întreg pune stăpânire o anumită tristețe a lucrurilor, un sentiment de melancolie, o sugestie de solitudine resemnată, iar arta este chemată să o dezvăluie vag și să o dezlege parțial. Tăcerea Căii Laptelui suspendă antinomia dintre real și etern, dintre timpul prezent și timpul fără timp, eternitatea de care omul a fost rupt prin existența primită, acel Unu de care ființa umană a fost tragic separată prin plăcerile lumii ce i-au fost date împreună cu durerea de a fi. E în această întâlnire a lui Shimamura, călătorul între Echigo și Tokyo, între Komako și Yoko, între real și ireal, cu calea celestă aproape o experiență mistică1 2 care apare situată undeva între senzualitatea delicată și spiritualitate, ce nu e nici carnală, nici metafizică, sugerând în roman un fel de „transfer modern” al unei nostalgii a paradisului pierdut. Cufundarea lui Shimamura în Calea Laptelui implică parcă o depășire a dualității acestei lumi, a hiatusului dintre lumea realității și cea a intuiției, dintre natură și minte, dintre civilizație și instinctele primare omenești, dintre ținutul înzăpezit, cu băile sale termale, și incendiul de sub Calea Laptelui, din final. Invocarea eternei dileme a spiritualității japoneze a alegerii între senzualitate sau a fi în viață și atracția neantului pare să capete răspuns. Polii spațiali se pun în mișcare, iar poziția lor se relativizează3: Yoko o întâlnește pe Komako, pământul îmbrățișează Calea Laptelui, focul se aprinde în zăpadă, incendiul contrastează cu întunericul nopții și scânteile flăcărilor cu stelele. Fuziunea conștiinței/ minții, a eului și a tot în „Unu” e aproape un moment extatic al revelării nevăzutului aflat dincolo de aparențele lumii, eliberarea de orice legături, observarea lucrurilor detașat ca neant sau transparență, lipsit de sensul tragic de la suprafață. Dar starea de impasibilitate, înlăturarea tuturor gândurilor și a ideilor, îndepărtarea de sine și intrarea în lumea neantului, a nimicului, care nu e golul occidental, ci, mai degrabă, reversul, un spirit universal în care orice comunică liber cu orice, depășind granițe fără limite,4 e manifestarea celui din urmă adevăr, așa cum este el propus de către budismul Zen. 1 Cf. Yoshihiko Ikegami, Sign Conception in Japan, in Roland Posner, Klauss Robering, Thomas A. Sebeok (eds.), Semiotics. A Handbook on the Sign - Theoretic Foundations of Nature and Culture, (Berlin. New-York : Walter de Gruyter, 1998), 1904. 2 Cf. Liman, Kawabata's Lyrical Mode, 284. 3 Cf. Ibid., 285. 4 Vezi Kawabata, Japonia, Frumosul și eu însumi, 8. 385 Hermeneutica Bibliothecaria - Antologie Philobiblon - Volumul V Aflat în spatele cuvintelor și al intelectului, budismul Zen nu este un studiu al proceselor ce guvernează gândirea și conduita și nici o teorie a principiilor sau a legilor care guvernează legea umană sau universul. Mai degrabă el ar putea fi considerat un fel de antiintelectualism sau o formă de intuiționism: „Zen is taken to be a form of antiintelectualism or a cheap intuitionism, especially when satori in Zen is explained as a flash like intuition”.1 Drumul meandric al căutării propriei iluminări, al revelării propriului adevăr, se face prin depășirea perspectivei duale pe care sinele o aplică lumii fenomenale, împărțind lumea în subiect și obiect, în bine și rău etc. Lumea concepută de rațiune este, pentru budismul Zen, una falsă, o lume a ignoranței și a decepției, departe de lumea realității adevărate. Negând influența rațiunii reducționiste, lumea discriminărilor ar dispărea o dată cu ea și și-ar putea face loc adevărata Realitate, în toată plinătatea ei. Negarea, la rândul ei, nu este un simplu abandon, ci o redefinire a lumii. În Zen, Absolutul este identificat cu mu, nimic-ul fără margini, care este, în întregime, nonsubstanțial, de aceea individul poate fi, paradoxal, identic cu acest Absolut. Nimic-ul înconjoară individul, iar acesta din urmă, nemanipulat și neguvernat de nici o lege sau ordine, de orice fel, poate intra, astfel, în legătură cu propriul sine : „In1 2 Zen's realization of absolute Nothingness, an individual is determined by absolutely no nothing. To be determined by absolutely no thing means the individual is determined by nothing other than itself in its particularityit has complete self determination without any transcendent determinant. This fact is equally true for every individual.”3 Tensiunea între a fi (u) și a nu fi (mu), care guvernează condiția umană, este depășită de mu, nimic-ul fiind transcenderea opoziției existență/nonexistență. Mu nu trebuie citit ca negația lui u. Fiind contra conceptul lui u, mu este o formă de negație mai puternică decât simplul a nu fi. Absolutizat, el transcende atât u, cât și mu, în sensurile lor relative.4 Altfel spus, viața nu mai diferă de moarte, binele de rău ș.a.m.d. Se presupune că, în budism, viața nu este superioară morții, viața și moartea fiind două procese antagonice care se exclud reciproc, devenind, prin aceasta, inseparabil legate una de cealaltă. Ceea ce budismul numește samsara, transmigrare sau roata morții și a vieții nu este altceva decât ciclul vieții și al morții, fără început și fără sfârșit. Numai așa trecutul și viitorul devin prezent, singurul moment care poate fi recunoscut.5 Iar acest prezent etern pare că nici nu intră, nici nu iese din timp: e timpul fără timp. 1 Masao Abe, Zen and Western Thought, Edited by William R. LaFleur, Foreword by John Hick, (Honolulu : University of Hawaii Press, 1989), 3. 2 Din onestitate și respect pentru complexitatea textului inițial, unele citate au rămas netraduse.(Nota editorului.) 3 Ibid. 4 Cf. Ibid., 94. 5 Vezi Ibid., 131. 386 Hermeneutica Bibliothecaria - Antologie Philobiblon - Volumul V Dar a trăi pentru un ideal, fie el al frumosului sau al purității, este extrem de periculos. În încercarea de a atinge intangibilul, omul își riscă viața, iar moartea devine prețul îndrăznelii. Poate de aceea Yoko trebuie să moară, dacă nu și fizic, cel puțin spiritual, constituind sacrificiul pentru un tip de frumusețe asemănător visului, de vreme ce este bazat pe aspirația înspre intangibil.1 Yoko, fecioara eternă, prin moarte, a făcut nemuritoare frumusețea pură, în timp ce Komako, fecioara terestră, moare și ea, încet, în a doua parte a romanului, dar într-un fel diferit. Pentru Shimamura, atras de ireal și visare, contemplarea lui Yoko în fereastra trenului de noapte a transformat-o pe aceasta, prin puterea ferestrei-oglinzi, într-un gest estetic, iar experiența focului îl readuce pe protagonistul romanului pe aceleași coordonate: timpul se oprise1 2 și, o dată cu el, convenționala polaritate între viață și moarte: „Câteva grinzi de la etaj se înclinară și prinseră să ardă deasupra chipului fetei. Yoko avea ochii închiși - ochii ei care știuseră să privească atât de pătrunzător. (...) Pe obraz pâlpâiau reflexele flăcărilor. Cu ani în urmă, în trenul care-l aducea spre Komako, spre satul cu izvoare calde, Shimamura privise o luminiță din câmpie care plutea peste chipul lui Yoko în fereastra transformată în oglindă. Amintirea îl cutremură acum. Într-o clipă îi trecură prin fața ochilor toți anii de când o cunoștea pe Komako. Cât de dureroși și triști i se păreau.”.3 Focul relativizează distanțele spațiale și slăbește cadrul temporal, încredințând viitorul și trecutul timpului prezent: despărțirea dintre protagoniști devine iminentă. Prin inversarea secvențelor spațiale, focul a suspendat viața și moartea. Distanțele sau modificat, iar ființa omeneasă absorbită de Calea Laptelui este integrată într-un proces care diluează realitatea,4 astfel încât să permită fuziunea elementelor: focul topește zăpada, Yoko moare, iar Komako își pierde concretețea dobândită: „Printre grinzile înnegrite în care mai mocnea focul și care zăceau în băltoace de apă, Komako se repezi, târând după ea trena kimonoului de geisha. O ridică pe Yoko la piept și porni înapoi cu ea; capul celeilalte atârna sub fața ei vizibil încordată. Yoko părea absentă, de parcă-și trimisese sufletul undeva departe. Komako o purta în brațe și nu puteai ști dacă-și poartă victima sau poate, dimpotrivă, pedeapsa.”5 Focul i-a unit și i-a separat pe cei trei, dar o împreunare de o dimensiune mult mai impresionantă este pe cale să se producă. Prin confuzia dimensiunilor spațiale și temporale, mișcările oscilatorii ale lui Shimamura în această lume orientată înspre viață sunt abolite de foc. Iar odată intrat în această stare de lichefiere poate doar o experiență estetică ar mai putea fi posibilă: 1 Cf. Makoto Ueda, Modern Japanese Writers and the Nature of Literature (Standford: Standford University Press, 1990), 199. 2 Vezi Tsuruta, The Flow-Dynamics, 264. 3 Kawabata, Țara zăpezilor, 154. 4 Vezi Tsuruta, The Flow-Dynamics, 262. 5 Kawabata, Țara zăpezilor, 154. 387 Hermeneutica Bibliothecaria - Antologie Philobiblon - Volumul V „Solid forms and conventional petrified relationships between things become pliant and liquid, almost reaching ideal transparence; things return to the open possibilities and freedom of chaos before time, yet their forms still reflect the material world. Shimamura's visual possession of things on the unreal level not only dematerializes and distills their rawness and tragic, temporal three-dimensionality, but also translates biological decay and death into imaginary death that can bring out life in its purest intensity.”1 Pentru scriitorul japonez nu există diviziune între lucruri, între animat și inanimat, între om și animal, între om și vegetal. Lumea este un gigantic râu a cărui curgere cuprinde tot și doar rațiunea ar putea vedea existența lumii în izolare, din considerente de supraviețuire. Omul intră în această lume cu mâinile goale, dar, pentru a supraviețui, învață să controleze mediul înconjurător, încercând nu doar să-și adapteze simțurile spațial și temporal, dar și capacitatea rațională de a organiza aceste senzații.1 2 Kawabata profită însă de dualități pentru a le elimina: Tokyo versus țara zăpezilor, zăpadă versus foc, cer versus pământ, bărbat versus femeie, toate sunt cufundate, în final, în nesfârșirea Căii Laptelui. Ceea ce produce o oarecare derută la lectură pentru cititorul occidental este poate tocmai această lipsă de acțiune, de conflict, de identități și individualități clar conturate, care să câștige în final conștientizarea relației cu exteriorul, cu realul. Negreșit, la Yasunari Kawabata individul nu este separat de cadrul natural, deși prezintă o paradoxală izolare de mediu: „Shimamura încercă să se apropie, dar fu împins la o parte de câțiva bărbați, care o smulseră pe Yoko din brațele celeilalte. Se dădu un pas înapoi, să-și regăsească echilibrul. Când își ridică privirea spre cer, Calea Laptelui păru să se năruie cu un zgomot asurzitor în adâncurile ființei lui.”3 Țara zăpezilor pare o călătorie înspre starea de nediferențiere. În timpul vizitei în zona unde se confecționează chijimi, un material scump pentru kimonou-rile de vară, prețuit pentru răcoarea sa, Shimamura află de la localnici că numele tunelului care lega cele două părți ale străzii era tainai kuguri sau, literal, ,pasajul uter'. În termeni occidentali, reîntoarcerea la starea de embrion este un drum al morții, iar formula ei de expresie s-a constituit într-o lungă căutare pentru scriitorul japonez, desfășurată pe parcursul multor ani. Inițial, Yasunari Kawabata își propusese să scrie o scurtă povestire, al cărei final să fie dat de scena în care Shimamura privește obrajii roșii ai lui Komako în oglindă, scenă ce-ar fi făcut o trimitere clară la începutul textului. În această primă versiune, de fapt o serie de șapte scurte povestiri publicate în diverse reviste, între 1935 și 1937, numele lui Komako nu apare, ca și cum aceasta ar fi doar o umbră a lui Yoko. Dar Kawabata continuă redactarea textului până la scena plecării din 1 Liman, Kawabata's Lyrical Mode, 283. 2 Cf. Tsuruta, The Flow-Dynamics, 264. 3 Kawabata, Țara zăpezilor, 154. 388 Hermeneutica Bibliothecaria - Antologie Philobiblon - Volumul V ținutul zăpezilor, în care Shimamura întrezărește obrajii roșii ai lui Komako în fereastra trenului. Când publică această parte în revistă, voind să marcheze sfârșitul romanului, scriitorul japonez scrie aici: „Sfârșit”. Dar, ulterior, se răzgândește și mai adaugă câteva scene, astfel încât versiunea publicată în 1937, ce adună toate secvențele apărute anterior, primește pentru întâia oară titlul de Yukiguni (Țara zăpezilor) și se termină cu celebra scenă în care Komako răstălmăcește cuvintele lui Shimamura care-i spusese că este „o femeie bună”. După apariție, scriitorul nu pare însă satisfăcut de armonia dintre sfârșitul romanului și începutul lui și publică continuarea în două părți, între 1940 și 1941. Nemulțumit în continuare, încearcă din nou finalul între 1946 și 1947. Ediția publicată în 1948, ce devine ediția standard, prezintă o Țară a zăpezilor cu scena de final în care Komako o ține în brațe pe Yoko, în apropiere de magazia viermilor de mătase în flăcări. Dar, în continuare, scriitorul japonez nu pare să fie sigur că a găsit cel mai potrivit sfârșit pentru roman: „Perhaps I should not have made those additions.”1, întrucât o versiune prescurtată, găsită după sinuciderea scriitorului din 1972, se termină cu scena „oglinzii de dimineață”. Cu alte cuvinte, Țara zăpezilor are patru diverse finaluri, confirmând prin aceasta dorința scriitorului însuși ca un astfel de text să se poată termina în orice loc: „the sort of work that can be cut off at any point”.1 2 Romanul Țara zăpezilor sugerează, în cele din urmă, dificultatea căutării, adesea zadarnică, a purității și a frumuseții întâlnite în viață, a frumosului artistic: „It is a novel with a religious theme, the theme, however, being expressed in terms more aesthetic, more sensual, and therefore in a more immediately appealing way than can be done by a sermon.”3 Tehnica fluxului conștiinței, nu literatura asociațiilor și a amintirilor în manieră occidentală, sondând universul pshihologic al infirmităților, corupțiilor și alienărilor lumii contemporane, ci în maniera extrem-orientală, de recunoaștere a naturalității și a apropierii de natură, face aproape inutilă ideea unui final pentru un text literar în mentalitatea niponă, de vreme ce viața curge totuși fără încetare. Oricum, pare cu neputință de contestat că Shimamura ar fi fost cititorul model4 pentru romanul lui Kawabata: ... trebuie să fie acolo, clar la suprafață, ascuns în spate...5 1 Apud Ueda, Modern Japanese Writers, 205. 2 Ibid., 205-206. 3 Idem, The Virgin, the Wife, 88. 4 Cf. Idem, Modern Japanese Writers, 203. 5 Kawabata, Japonia, Frumosul și eu însumi, 8. 389 Timpul și muzica Rodica TRANDAFIR Drd. Academia de Muzică „Gh. Dima”, Cluj Cuvinte cheie: timp, muzică, tăcere, atemporalitate, imobilitate temporală, simetrii Rezumat: Lucrarea își propune să arate că timpul nu este doar o dimensiune intrinsecă muzicii. Deși el se manifestă direct prin intermediul unor parametri precum durate, ritm, formă muzicală, timpul a constituit pentru unii compozitori o dimensiune ce poate fi modelată la toate cele 3 niveluri: compoziție, interpretare și receptare. Am pornit de la modurile de percepere a timpului muzical, am identificat în cadrul acestora caracteristicile culturale ale diverselor popoare și am subliniat rolul activ al pauzei. Urmărind evoluția interesului manifestat pentru acest parametru, am observat la compozitorii și scrierile muzicologice ale secolului XX o creștere vădită a preocupărilor în acest sens. Am prezentat câteva exemple și am spicuit unele mijloace prin care compozitorii au încercat să depășească sau să nege limitările pe care discursivitatea le impune lucrărilor muzicale. E-mail: rodirose@yahoo.com * Percepția temporală Pentru a înțelege caracterul discursiv al artelor temporale (poezie, muzică, dans) considerăm necesare câteva precizări referitoare la modul în care omul se raportează la timp și la fenomenele în derulare. Husserl a încercat să explice conștiința timpului trăit îndepărtându-se de descrierea newtoniană a timpului1 și încercând să înțeleagă modul în care un obiect temporal, care ocupă un interval de timp, este perceput ca un întreg. Mai întâi, el face distincția dintre obiectele netemporale și cele temporale care se manifestă conștiinței: caracteristicile obiectelor externe, prima categorie, nu pot fi percepute simultan; conștiința recepționează fragmentar aspecte parțiale și mereu diferite, pe care le sintetizează apoi ca aparținând aceluiași obiect. Se subliniază, astfel, diferența dintre percepție și conținutul concret al ei. Caracteristicile obiectelor care se manifestă percepției interne, cum ar fi „obiectele” temporale (sunetul, de exemplu), nu se dezvăluie treptat, ci simultan. Pentru conștientizarea timpului sunt necesare, așadar, două aspecte: dimensiunea temporală a obiectului și extensia temporală a conștiinței. Un obiect temporal, are o dimensiune temporală în lipsa căreia nu poate fi perceput, dar și conștiința are o temporalitate proprie. 1 Timpul - format din alăturarea unor momente prezente distincte - apud. Michael R. Kelly, Phenomenology and Time-Consciousness, http://www.iep.utm.edu/phe-time/ 390 Hermeneutica Bibliothecaria - Antologie Philobiblon - Volumul V Este interesant de observat faptul că și Husserl și Bergson au recurs, pentru exemplificarea reprezentării temporale a unui obiect/fenomen, la o melodie. Deși notele se pot distinge ușor una de alta, ea are, totuși, niște caracteristici care o fac perceptibilă ca un tot unitar. Dintre elementele care constituie melodia, frecvența este cel mai evident criteriu care permite divizarea ei în unități componente. Observăm că delimitarea segmentelor este favorizată de „întreruperi”, discontinuități ce survin la un anumit nivel: distanțele dintre frecvențe sunt percepute ca salturi între înălțimile notelor. Cu cât sunt mai mari, cu atât mai mult ele vor putea fi trăite și remarcate mai ușor de către un ascultător obișnuit. Dacă melodiile ar fi formate numai din glissandi, punctele de articulație ar putea fi plasate numai în momentele în care intervine o schimbare de direcție în melodie: urcă, coboară sau „stă pe loc”. Așadar, nu saltul în sine este important, ci „schimbarea” ce survine la nivelul unui parametru. În ceea ce privește înălțimea, sunt importante schimbările în modul de succesiune a frecvențelor, la nivelul ritmic - schimbările de durată, la cel al volumului - schimbările de intensitate, iar la cel al instrumentației - modificările timbrului. Cu cât aceste schimbări sunt mai bruște sau mai mari, cu atât este mai probabil ca ele să marcheze un posibil loc de articulare. Datorită faptului că urechea umană poate distinge mult mai ușor frecvențele decât intervalele de timp, înălțimea notelor (incluzând și posibila încadrare armonică) este cea care va juca rolul cel mai important în identificarea segmentelor unei melodii. Schimbarea este raportată mereu la o normă anterioară: este non-identitatea cu ceea ce a fost. Pascal Bentoiu subliniază rolul pe care îl are schimbarea în cadrul redus al delimitărilor ritmice: „orice succesiune de valori egale într-un sens melodic dat tinde să se constituie în celulă ritmică (indivizibilă). Corolar: întreruperea ori schimbarea sensului va duce la începerea altei celule ritmice, de o cuprindere egală cu numărul sunetelor aliniate în aceeași direcție, începând de la sunetul care a marcat schimbarea sensului”1. Reprezentarea grafică a schimbării la nivelul diverșilor parametri ar fi: • "1 Nota 2______________ J | schimbare non-identitate (alteritate de frecvență) Nota 1 continuarea identică glissando x schimbare alteritate constantă și modificarea constanței 1 Pascal Bentoiu, Gândirea muzicală, Editura Muzicală, București, 1975, p.64. 391 Hermeneutica Bibliothecaria - Antologie Philobiblon - Volumul V pauză sunet © pauză _____continuarea identică ____ intensitate • timbru Cu cât dife clară: Lai mulți parametri simultan, cu atât schimbarea este mai Înălțimea, durata: înălțime, timbru, intensitate, durată: j-— Dacă diferențele nu se suprapun, apar contradicții sau complementarități care generează posibilități de interpretare multiplă, sub forma unor fenomene precum poliritmii, polimetrii, politempii. Receptarea temporală a muzicii se face pe două planuri: primul este cel al timpului fizic, timpul periodic, măsurabil cu instrumente precise, constante, care evoluează implacabil dinspre trecut, prin prezent înspre viitor, dar care este trecut prin filtrul timpului psihic la fiecare nivel de existență a opusului: creator, interpret și public receptor. În celălalt plan, timpul psihic, supus decantării subiective, poate conține contracții și dilatări în relație cu cel fizic. Tocmai această calitate a timpului muzical este cea care oferă compozitorilor posibilități multiple de explorare a acestui parametru în lucrările lor. Timpul muzical conține timpul fizic ca timp de referință în activitatea componistică și interpretativă și este supus influențelor timpului psihic, fiind întotdeauna însoțit de trăiri afective de o oarecare natură. Este o rezultantă a strategiei specifice a compozitorului în ceea ce privește repartiția materialului, viteza, intensitatea, densitatea etc. Timpul muzical are însă o calitate în plus față de celelalte două: poate fi supus unor operații de factură volițională: oprire, încetinire sau accelerare, înlocuirea succesivității prin simultaneitate. Nu puține sunt cazurile în care timpul fizic și timpul muzical generează în conștiința ascultătorului o desfășurare stratificată a fenomenului sonor: în contextul unei desfășurări muzicale, în cadrul unui fragment încadrabil într-un metru oarecare, constant, orice abatere determină coexistența, la nivelul percepției, a două timpuri diferite, conflictuale: cel al inerției metrice generat de expectanța deja instalată și cel al realității muzicale propriu-zise. Astfel iau naștere procedee muzicale (care îmbogățesc experiența auditivă) precum: poliritmia, polimetria, politempia (sau timpul polimodular). 392 Hermeneutica Bibliothecaria - Antologie Philobiblon - Volumul V La fiecare dintre cele trei niveluri de existență a unei lucrări muzicale (compozitor, interpret, public receptor) se poate vorbi, totuși, de un timp diferit. Compozitorul încearcă să păstreze configurația imaginată a lucrării în structuri obiective, încercând să cuprindă și să specifice la nivelul notației cât mai multe detalii pentru a asigura o cât mai fidelă „traducere” a acestora. Astfel, prin intermediul unei bune interpretări, acea configurație inițială poate fi refăcută în actul viu al ființării opusului la nivelul receptării sale. Idealul, ca cele două configurații, inițială și finală, să fie cât mai apropiate sau să tindă spre suprapunere (deoarece despre identitatea absolută nu se poate vorbi atunci când compozitorul și receptorul sunt persoane diferite) este aproape imposibil de atins și este ceea ce face din arta muzicală un fenomen viu, mereu proaspăt, înnoitor. Așadar, fiecare lucrare trece (în cazul în care la nici un nivel nu intervine „mașina”) prin 3 stadii de existență: compozitor (si partitura în care sunt îngrădite intențiile acestuia) - interpret - public: gândire compozițională - re-configurare interpretativă - re-interpretare perceptivă. La fiecare dintre aceste 3 niveluri, timpul psihic al fiecăruia se comportă ca un filtru în ceea ce privește opusul, filtru care îl poate potența sau prejudicia estetic. Perspective culturale „Este influențată reprezentarea conceptului de timp de spațiul cultural-geografic? Se reflectă aceste particularități în lucrările muzicale? Cum? Există lucrări muzicale în care timpul reprezintă mai mult decât o realitate imanentă? Este timpul muzical un parametru ce poate fi modelat?” Iată câteva întrebări de la care am pornit în cercetarea noastră. Vom încerca, mai întâi, să evidențiem modurile particulare de înțelegere a timpului la diverse popoare. Joji Yuasa observă caracterul monocronic al muzicii occidentale, care, datorită construirii ei în baza unei unități numărabile (bătaia), ne permite să avem „o perspectivă temporală asupra trecutului, prezentului și viitorului, care ne ajută, mai mult sau mai puțin, să prevedem ceea ce se va petrece mai departe în muzică”1. Autorul descrie astfel muzica occidentală ca fiind „fidelă unei strânse relații vertica-le”1 2, în sensul unei raportări continue la o anumită unitate de măsură. În Asia, în multe regiuni se pune mare preț pe liniște. Ea poate fi privită ca acel moment extrem de important care pregătește și potențează momentul ce va urma; așteptarea este o activitate pregătitoare necesară înaintea fiecărei activități importante. „La unele culturi, a face nimic este foarte prețuit. Nu este văzut ca o simplă întrerupere a acțiunii, ci ca o forță productivă și creativă. Japonezii, de exemplu, au un mare respect pentru conceptul de ma, care înseamnă în general spațiile sau intervalele dintre obiecte și activitate. Vesticii se pot referi la spațiul dintre o masă și un scaun ca fiind gol. Japonezii spun despre acest spațiu că este „plin cu nimic””3. 1 Joji Yuasa, Timpul în muzică, în Revista Muzica, București, Nr. 2/1994, 88. 2 Ibid., 89. 3 Robert Levine, A Geography of Time, Basic Books, New York, 1997, 43. 393 Hermeneutica Bibliothecaria - Antologie Philobiblon - Volumul V Același fenomen privind perceperea temporalității, cu adânci rădăcini în moștenirea culturală, se manifestă și în muzica japoneză: spre deosebire de muzica europeană occidentală, care este bazată pe monocronicitate, muzica japoneză tradițională care nu este de dans este bazată pe un timp nenumărabil. Sincronizarea verticală prin intermediul timpilor nu este necesară și fiecare strat muzical are propria sa curgere temporală1, fiecare își generează propria evoluție1 2. Putem găsi o corespondență a acestui tip de muzică în doinele, bocetele și alte genuri muzicale românești care au la bază un ritm rubato. Este vorba de același „event time” pe care îl prezintă Robert Levine3, un timp al evenimentelor, care nu ține seama de reperele cronometrice fizice. Arta muzicală este un domeniu în care două tipuri de informații pot lovi urechea: sunetul și tăcerea. Am putea vorbi de lipsa sunetului, dar tăcerea este și ea participantă directă în actul muzical, purtătoare de sens și de energie. Avem prezent în memorie apelul prin care Daniel Barenboim sfătuia ascultătorii să acorde importanța cuvenită pauzelor. Tăcerea, acumulând energie, pregătește apariția sunetului. Pentru a-l auzi în continuare, el necesită o susținere, care se realizează tot prin consum de energie. O lucrare muzicală este formată din sunete și pauze, ambele la fel de importante și purtătoare de sens și mesaj artistic. El susținea că muzica nu cuprinde doar desfășurarea sonoră propriu-zisă, ci se desăvârșește doar când face corp comun cu liniștea inițială din care izvorăște și cu tăcerea finală, încărcată de semnificații, în care se reîntoarce discursul sonor, încheind, astfel, un ciclu complet de ființare. În afara liniștii care delimitează o lucrare muzicală, există diverse tipuri de liniște în interiorul acesteia, care „întrerup” desfășurarea diacronică a discursului. Acest „gol de sonoritate [...] poate apărea sub două aspecte: a) cantitatea măsurabilă, notată sau notabilă ca atare, cu semnele uzuale ale scrisului muzical, în interiorul unei formule date (pauza); b) cantitatea nemăsurabilă, rezultată din caracteristicile emisiei sonore”4 (cezura sau respirația, necesară în execuția vocală și cea la instrumentele de suflat, cu rol important în frazare, al cărei loc nu este întotdeauna specificat și care nu se confundă cu pauzele notate; diverse moduri de atac care țin de tehnica vocală sau instrumentală: hoquetus - scriitură foarte populară în secolele XIII-XIV, staccato - unde, datorită vitezei, nu sunt percepute pauze propriu-zise, sau întârzierea atacului inițial sau final al unui acord - efect ce nu este notat în partitură, dar care apare ori la indicațiile dirijorului, ori ca efect al dorinței de sincronizare a atacului colectiv). Semnele muzicale care simbolizează sau descriu aceste absențe de sunet sunt puține la număr: pauza, cezura, indicații de caracter precum esitando. Totuși, ele acoperă o gamă largă de semnificații, în funcție de locul în care apar, de conținutul muzical anterior, de instrumentul sau vocea care le execută. Cea mai directă manifestare a temporalității muzicii este durata. Aceasta se regăsește și la nivelul sunetului, dar și la nivelul pauzelor. Pentru John Cage liniștea 1 Echivalentul subiectiv al sintagmei de „timp polimodular”, propusă de Mihai Brediceanu. 2 Cf. Yuasa, Timpul în muzică 3 Cf. Levine, A Geography of Time, 81-100. 4 Pascal Bentoiu, Gândirea muzicală, 48. 394 Hermeneutica Bibliothecaria - Antologie Philobiblon - Volumul V (a-sunetul, înțeleasă nu ca o negare a sunetului, ci ca o continuare a lui prin complementaritate) se poate măsura doar la nivelul duratei, deci cel mai important parametru al sunetului în raport cu liniștea este tot durata1. Este cunoscută, de altfel, predilecția compozitorului pentru lucrări în care pauza este un parametru conștientizat și intens exploatat (este celebră lucrarea 4'33'' scrisă pentru orice instrument sau combinație de instrumente). Atenția sporită pe care compozitorii secolului XX o acordă tăcerii este observată și de Ulrich Dibelius, care constată că pauzele au devenit „elemente cu drepturi egale într-un continuum sunet-tăcere”1 2. Principalul rol al tăcerii, adusă brusc sau treptat, este unul retoric, prin care fie se potențează discursul anterior pauzei, fie constituie un element surpriză sau pur și simplu generează o acumulare de tensiune. Problema complementarității dintre sunet și pauză, unde sunetele întrerup o liniște apriorică sau pauzele decupează din sonor este o cunoscută preocupare a lui Anatol Vieru. El încearcă sa „miroasă” timpul în lucrările sale mai întâi din exterior, în strânsă legătură cu ideea de eroziune, de „ciuruire”. Astfel, o lucrare muzicală ia naștere prin eroziunea reciprocă și complementară dintre sunete și lipsa sunetelor (sau pauze). Din acest punct de vedere, opusul poate fi privit fie ca o întrerupere a tăcerii prin sunete, fie ca o eroziune a prezenței sonore prin pauze sau ca o polifonie de sunete și tăcere, în care fiecare este și fundal și prim-plan, un joc al volumelor sonore. Muzica „este timp audibil, dar invizibil”3, și totuși, în pofida invizibilității sale, muzica îmbină de foarte multe ori temporalul cu spațialul. În această privință, spațialitatea nu trebuie căutată doar la nivelul simplei stereofonii, ci de la reprezentarea noțiunii de interval, până la impresia de continuu - discontinuu, după cum și noi am redat grafic mai sus, sau la reversibilitate. Reversibilitatea, la rândul ei, poate fi întâlnită la nivelul inversării părților unei lucrări, a temelor sau chiar a sunetelor, dar toate acestea implică o reversibilitate discontinuă, deoarece fragmentele sau sunetele care sunt inversate sunt tot „cu fața”. O reversibilitate propriu-zisă, continuă, se poate întâlni odată cu apariția benzilor de magnetofon și a posibilităților lor de a fi derulate înapoi. Caracteristica de a fi reversibil începe să se extindă așadar spre artele temporale. Vieru duce mai departe ideea conform căreia timpul și spațiul se condiționează reciproc (căci un termen se explică prin celălalt) și o adaptează muzicii: „senzația de spațiu se naște în conștiința noastră la fiecare mic „incident” temporal”.4 În relația timp-spațiu, ne întoarcem la definirea celor doi termeni, mai precis la singura posibilitate de explicare a lor, a unuia prin celălalt: timpul poate fi înțeles prin calitatea unui obiect de a ocupa succesiv spații diferite și imposibilitatea de a le ocupa simultan. Atunci când mai multe obiecte diferite există în același timp, înseamnă că ele sunt dispuse în spațiu. 1 Apud. Carole Gubernikoff, John Cage: Sonate și Interludii pentru pian preparat. Muzica Schimbărilor, în Revista Muzica, București, Nr. 2/1994, 100. 2 Apud. Valentina Sandu-Dediu, Asupra „tăcerii” în muzică: pe marginea unor studii de Ulrich Dibelius și Martin Zenck, în Revista Muzica, București, Nr. 4/1994, p.18. 3 Anatol Vieru, Cuvinte despre sunete, Editura Cartea românească, 1994, 74 4 Ibid., 74 395 Hermeneutica Bibliothecaria - Antologie Philobiblon - Volumul V Spațialitatea este prezentă în această artă temporală, mai întâi sub forma fixării ei grafice, a partiturii, în care axa orizontală sugerează succesiunile în timp ale evenimentelor (chiar dacă această reprezentare este valabilă doar atunci când ținem cont de regula de parcurgere vizuală a spațiului partiturii, dintr-o direcție în cealaltă, fără reveniri sau alte abateri) iar axa verticală sugerează dispunerea frecvențelor. Astfel, putem să avem la nivelul simplu al partiturii repere de sus și jos, lung și scurt, înainte și înapoi (în sensul de stânga sau dreapta în spațiu). De asemenea, există reprezentarea spațială a intensității, care dă impresia de aproape-departe sau a timbrului: sonoritate mai mult sau mai puțin bogată (în armonice). Apoi, mai sunt aspectele ce țin de manifestarea muzicală (cum ar fi stereofonia sau alte surse de emisie sonoră ce acoperă spațiul din jurul ascultătorului din mai mult de două direcții) sau chiar spațiul propriu-zis de execuție a lucrării muzicale. Nu putem să trecem cu vederea problematizările acestei relații ce se relevă în cadrul scriiturii, prin procedee muzicale vechi deja de câteva secole: polifonia, augmentarea și diminuția ritmică, chiar și recurența și inversarea melodică și/sau ritmică. Problema care poate apărea atunci când se apelează în muzică la procedee împrumutate din artele spațiale este realizarea de configurații neidentificabile la nivelul audiției. Atunci când procedeele tehnice presupun modelarea elementelor spațiale prezente doar la nivelul notației, se poate scăpa din vedere faptul că în desfășurarea sa temporală, spațialitatea comportă „tensiuni intervalice. Or, de pildă, terța mare ascendentă nu este același lucru cu terța mare descendentă. În imaginea inversată a unei teme, toate tensiunile intervalice se modifică și avem, în fapt, de-a face cu alt parcurs melodic, a cărui înrudire cu primul se poate constata numai în ordinea unei «spațialități» muzicale înghețate, nu și în ordinea tensionărilor interva-lice, deci a configurației rezultate”.1 Din coincidența temporală a evenimentelor ia naștere o spațialitate verticală, și invers, într-un fragment muzical, datorită faptului că omul apreciază mai ușor intervalele spațiale decât pe cele temporale, compozitorul realizează diverse efecte temporale prin intermediul spațialității (intervalice, armonice, polifonice, structurale). Anatol Vieru subliniază importanța plasării în cadrul formei (deci poziția temporală) a unui eveniment muzical, deoarece poziția sa în momente diferite determină semnificații diferite. Autorul încearcă să trateze la același nivel sunetele cu pauzele și să integreze organic în muzică nuanțele, prin care să facă și tăcerea să fie „vizibilă”. Ideea de „eroziune” a blocului sonor, în care materia sonoră este sculptată de tăcere și invers, va deveni o modalitate specifică de palpare a timpului, cu ajutorul nuanțelor de bază: forte, piano și tăcere. Apar astfel unele noțiuni precum „ecran” -un bloc sonor, un „brum” ce se comportă ca un zgomot de fond, iluminat din când în când de niște „flashuri orbitoare”, scurte și violente - „efemeridele”; principiul „sitei” ilustrează proporționalitatea inversă dintre frecvența evenimentelor și 1 Pascal Bentoiu, Imagine și sens. Eseu asupra fenomenului muzical, Editura Muzicală a Uniunii Compozitorilor, București, 1973, 31. 396 Hermeneutica Bibliothecaria - Antologie Philobiblon - Volumul V pregnanța lor, atribuind numerelor prime mai mici, ale căror multipli se întâlnesc mai des, un caracter mai voalat, iar numerelor prime care au mai puțini multipli asociindu-le evenimente sonore inedite. Observăm în lucrările teoretice și muzicale ale lui Anatol Vieru o puternică determinare imagistică atât la nivelul descrierii obiectivului urmărit (prin folosirea unor termeni ce descriu ca o frescă ideea care stă la baza diferitelor opusuri) cât și la nivelul ordonărilor interioare ale materialului muzical prin simetriile arhitecturale și calculele riguroase inerente. Putem întâlni, așadar, în muzica europeană a secolului XX, unele tendințe ce reflectă o atenție sporită acordată tăcerii, uneori prezente ca stileme personale (după cum am văzut la Anatol Vieru) sau dihotomia durată - non durată la Cage: pentru el, liniștea (a-sunetul), înțeleasă nu ca o negare a sunetului, ci ca o continuare a lui prin complementaritate, se poate măsura doar la nivelul duratei, deci cel mai important parametru al sunetului în opoziție cu liniștea este tot durata. Specifică spiritualității românești este, poate, raportarea constantă la trecut, susținându-se astfel ideea unei reprezentări circulare a timpului. Considerăm că timpul, ca fenomen ciclic, este un proces al conștiinței necesar în înțelegerea unei evoluții lineare, deoarece, în lipsa unei posibilități de raportare la un eveniment trecut ne-ar fi imposibilă structurarea datelor primite. Simplul concept de unitate de măsură implică raportarea la un etalon anterior obiectului sau fenomenului măsurat. Această înțelegere ciclică a timpului își are originea tocmai în circularitatea mișcărilor Pământului și a celorlalte obiecte cerești, mișcare ce permite revenirea similară a zilelor, a nopților, a fazelor lunii, a anotimpurilor. Datorită caracterului temporal al muzicii, procedeele de structurare a discursului implică și ele, în mod paradoxal, revenirea, raportarea la ceea ce s-a auzit deja. Acesta este un proces prin care trecutul stocat se manifestă în paralel cu prezentul manifest, datorită capacității umane de a înțelege cele 3 dimensiuni ale timpului: trecut, prezent și viitor. Cele trei tipuri de raporturi care pot apărea sunt: „identitate”, asemănare și alteritate. „Identității” îi corespunde în muzică repetiția. Nu putem vorbi, însă, de o identitate propriu-zisă, deoarece coordonatele ce se păstrează, pe cât posibil, nealterate sunt doar cele fizice (înălțime, durată, intensitate, timbru), nu și cele temporale. Retrăirea în muzică a unui eveniment trecut este posibilă datorită capacității creierului nostru de a urmări concomitent două desfășurări sonore decalate în timp. Astfel, putem identifica evenimentul la care se face referire, iar această revenire generează întotdeauna o încărcătură emoțională suplimentară, fie pur subiectivă sau cu rol bine definit în articularea discursului, fie dublată de o semnificație dramatur-gică. Acest tip de raportare temporală la trecut se întâlnește în forme precum: formele cu repriză, formele cu refren, în repriza formei de sonată. Repetiția generează acele puncte de reper a căror necesitate a fost simțită puternic atunci când muzica instrumentală s-a despărțit de cea vocală. Un caz particular al repetiției îl reprezintă citatul, trimiterea la un fragment din altă lucrare și uneori chiar la alt compozitor. Putem vorbi despre o punte 397 Hermeneutica Bibliothecaria - Antologie Philobiblon - Volumul V temporală, cu ajutorul căreia trecutul este adus în contemporaneitate sau prezentul fizic este anulat, trecându-se într-un timp anistoric. Este același efect de „prezent atemporal” care se creează în ritualurile despre care vorbea Mircea Eliade1. În cazul raportului de asemănare, sunt recunoscute caracteristicile fundamentale ale fragmentului trecut, dar revenirea sa aduce și elemente noi. Dacă este o variație ornamentală, atenția va încerca să identifice în fiecare moment varianta inițială. Astfel, ascultătorul părăsește prezentul fizic și muzical și va pendula continuu, pe toată durata acelei reveniri muzicale, pe o axă a timpului, încercând să-și stabilească poziția în raport cu varianta inițială și cu întregul. În cazul raportului de alteritate între două fragmente muzicale, diferențele pot fi generate fie de un discurs contrastant, fie de o simplă lipsă de asemănare. Principiul alterității este cel care conține în germene potențialul dezvoltător al lucrării, conflictul fecund în conturarea discursului muzical. Este contrast complex între temele unei sonate, este alteritate între două personaje, este diferență între două părți succesive ale unei lucrări. După cum am menționat mai sus, schimbarea este cea care facilitează structura și care creează repere temporale. Fără schimbare nu putem percepe trecerea timpului. În toate cele trei cazuri, referirea la trecut generează o anumită expectanță în ceea ce privește desfășurarea viitoare a discursului sonor. Fie că este pus în fața unei reluări identice, a unei repetiții variate, a unei reveniri dezvoltătoare sau a unui fragment relativ nou, în încercarea sa de a anticipa viitorul, ascultătorul se va raporta la informația deja existentă, realizând astfel o relaționare temporală internă a momentelor, care îl ajută să cuprindă întregul. Simetria și recurența (rolul memoriei) Specifică mai mult artelor spațiale, anumite tipuri de simetrie se regăsesc și în muzică. Ele pot fi găsite la nivelul concret al notației, unde se manifestă prin dispunerea spațială a notelor sau a însemnelor muzicale, sau al percepției auditive, unde, datorită caracterului efemer al sunetelor, un rol important îl joacă memoria. Există forme muzicale simetrice, ca mod de alternare a părților (A B A; A B C B A ș.a.m.d.), există dispuneri interne, simetrice prin numărul de măsuri (majoritatea structurilor întâlnite în Clasicism). Compozitorii secolului XX, de la Bartok, Stravinski și Messiaen, până la Stroe sau Vieru, au început să exploateze mai intens simetria, chiar dacă ea se manifesta mai mult la nivel conceptual. Principala diferență dintre simetria spațială și cea muzicală este dată de modul în care receptăm informația sonoră în general: ceea ce reținem sunt anumite dispuneri sonore, contururi melodice, anumite relații între sunete, segmente și nu puncte temporale. Manifestarea simetriei este strâns legată de fenomenul recurenței (inversare în jurul unei axe de simetrie verticale): în cazul simetriei în oglindă, a doua jumătate este recurența celei dintâi. Limitele recurenței se datorează tot caracterului temporal al fenomenului sonor: putem citi de la coadă la cap un discurs 1 Mircea Eliade, Mitul eternei reîntoarceri, Editura Univers enciclopedic, București 2008, 85. 398 Hermeneutica Bibliothecaria - Antologie Philobiblon - Volumul V citind cuvintele sau literele în ordine inversă, dar aceasta este doar recurența cuvintelor sau a literelor. Putem înregistra un cuvânt și să-l ascultăm în recurență: poate recunoaștem sonoritatea recurentă dar s-a pierdut tot sensul. Odată cu apariția serialismului, recurența a devenit un mod de variație a seriei de înălțimi. Treptat ea s-a extins și la seria de durate, dar este mai greu de perceput. O încercare de justificare a folosirii simetriei și recurenței o vom găsi, mai târziu, în „blocurile de sunete” ale lui Anatol Vieru sau în devenirea continuă a unei respirații sonore, așa cum vom vedea la Aurel Stroe. Manifestarea temporalității în muzică Deși la un prim nivel muzica este indisolubil legată de temporalitate prin caracterul ei discursiv, preocuparea compozitorilor pentru acest aspect a început să se dezvolte treptat. Dacă privim discursul muzical din perspectiva temporalității, observăm o manifestare din ce în ce mai accentuată și evidentă a acestei dimensiuni, până la exploatarea conștientă și voită a valențelor ei în secolul XX. Pascal Bentoiu observă1 că temporalitatea muzicii este o caracteristică importantă, ce trebuie luată în seamă mai ales în aprecierea ei, deoarece trebuie făcută o distincție clară între cele 3 moduri de manifestare a acestei arte: mai întâi în scris, la nivelul partiturii, apoi în actul viu, al interpretării și în al treilea rând, la nivelul ascultătorului, prin reacțiile pe care le determină. Așa cum se întâmplă de obicei când vine vorba de ancorarea în concret a faptului muzical, trebuie să acceptăm că toate cele trei niveluri de existență ale acestuia trebuie urmărite, deoarece ele se situează „într-un șir cauzal, însă nu total determinant, unul prin raport la celălalt”1 2. În cazul unor încercări de modelare a timpului prin muzică, un factor foarte important care se adaugă modificărilor impuse de procesul de codare-decodare este intervenția planului subiectiv la toate cele trei niveluri. Supus filtrului timpului psihic, timpul muzical va consona sau nu cu timpul ascultătorului. Nu puține sunt cazurile în care compozitorii recurg la tehnologie pentru a evita variabilele ce apar în momentul interpretării. De asemenea, nu de puține ori, ei apelează, pentru obținerea unui efect, la calcule matematice, care, generând un anumit tip de periodicități, elimină orice posibilitate de organizări nedorite întâmplătoare. Diferențele dintre cele 3 planuri ale existenței sonore survin datorită operațiunii de codificare-decodi-ficare în trecerea de la muzica în stare latentă pe care compozitorul o ferecă la nivelul partiturii, la cea pe care o redă interpretul și apoi la cea percepută de public. Prima trecere, de la compozitor la interpret, reprezintă o sărăcire a mesajului muzical prin procesul de notație. Deși acesta a evoluat foarte mult de-a lungul timpului, iar bogăția de indicații și specificații posibil de menționat în partitură a crescut, trebuie să recunoaștem faptul că „transcrierea” dintr-un limbaj în altul presupune pierderi de conținut. Pe de altă parte, dorința de precizie și acuratețe a detaliilor în notație a determinat de multe ori o supraîncărcare a partiturilor, uneori cu efecte nocive, datorită imposibilității de cuprindere a lor în actul interpretativ. 1 Bentoiu, Imagine și sens..., 11. 2 Ibid., 14. 399 Hermeneutica Bibliothecaria - Antologie Philobiblon - Volumul V Artistul va prelua informația sărăcită, esențializată și încriptată în partitură, și va încerca să o decodeze și să o completeze pentru a o reda publicului. Interpretarea implică astfel, într-o oarecare măsură, și creație. În cadrul actului audiției, structura muzicală se actualizează și, printr-un act de sinteză realizat la nivel psihologic, individual de către fiecare ascultător, devine o „configurație”, după cum o numește Pascal Bentoiu. Parcursul pe care îl înregistrează memoria este unul ireversibil, ce conține anumite raportări între elementele componente și care este purtător de sens. În funcție de pregătirea ascultătorului și de capacitatea sa de a face conexiuni, de a descifra simboluri și de a cuprinde configurații se relevă sensul lucrării și se realizează o comuniune între structura comunicată și cea trăită. Dacă în actul compoziției este determinat făgașul care va ghida cursul temporalității opusului, interpretarea are puterea de a influența, devia, opri sau potența devenirea sonoră sugerată de compozitor. Simple devieri apar inevitabil în procesul de „traducere” a scrisului muzical în actualitatea fenomenului sonor, dar două sunt procesele prin care interpretul intervine direct și indubitabil asupra tempo-ralității lucrării: improvizația și aleatorismul. Sunt ipostaze în care artistul executant devine într-o oarecare măsură coparticipant la procesul de creație. Din cele mai vechi timpuri a existat o formă de creație în care timpul facerii coincide cu timpul interpretării; este un timp ce nu permite reveniri, retușări sau rectificări. Această ipostază creatoare poartă denumirea de improvizație. Procedeul punea în lumină măiestria tehnică și/sau artistică a interpretului și a cunoscut, de-a lungul timpului, diverse moduri de manifestare, unele devenind chiar determinante stilistice ale unor genuri sau forme. Astfel, întâlnim: • improvizația pe un cantus firmus în Evul Mediu sau Renaștere • improvizația pe un ostinato de progresii acordice la instrumentiștii sau cântăreții renascentiști sau în cadrul preludiilor la diverse suite baroce • improvizația ca modalitate de dinamizare a repetiției unui fragment muzical, de cele mai multe ori prin ornamentare • acompaniamentul în baza unui bas cifrat (mai ales în muzica bisericească) • cadențele de virtuozitate din cadrul concertelor instrumentale, ca moment clar determinat pentru improvizație • cadențele vocale în cadrul ariilor din opere • improvizația ca libertate, predominant ritmică, întâlnită în recitativul secco, libertate care contribuie la perceperea unor deformări elastice în desfășurarea temporală a lucrării • formele muzicale libere ce se dezvoltă în Romantism, ca urmare a practicilor compozitorilor-interpreți de a susține concerte improvizate (vezi Franz Liszt); genuri precum preludiul, fantezia, impromptu etc. • improvizația ca trăsătură fundamentală în muzica de jazz • improvizația necesară în unele lucrări ale compozitorilor secolului XX, ca urmare a unor indicații muzicale vagi sau a unor lucrări conceptuale, bazate pe sugestii textuale sau grafice 400 Hermeneutica Bibliothecaria - Antologie Philobiblon - Volumul V Improvizația este, așadar, un lanț de decizii, un proces ce presupune din partea interpretului o stratificare a reprezentărilor temporale, o întrețesere simultană a prezentului, trecutului și viitorului: desfășurarea muzicală concretă este generată de o anticipare a gesturilor sonore viitoare, care sunt realizate din perspectiva unor informații trecute și arhivate, ce generează variate posibilități de articulare. Astfel, un artist cu o bogată experiență improvizatorică va efectua un proces de pendulare temporală între desfășurarea sonoră concretă și variantele posibile de continuare, prezente simultan în conștiința sa, dar care se reduc și se reînnoiesc cu fiecare gest realizat. Aleatorismul se manifestă în muzică fie ca metodă de compoziție în cadrul căreia unele opțiuni au fost determinate de hazard, fie ca mod de structurare a lucrării, prin care anumite aspecte legate de desfășurarea muzicală erau indetermi-nate și întâmplătoare, caz în care execuția variază de la o interpretare la alta. În ceea ce privește temporalitatea, este interesant de observat aleatorismul ce survine în momentul interpretării, dar și modul în care compozitorii structurează acest tip de lucrări în care indeterminarea se manifestă la diferite niveluri, în proporții diferite. Ștefan Niculescu remarcă o unitate de gândire ce caracterizează creațiile deceniului al șaptelea al secolului XX: „abolirea oricărei convenții”1. Arbitrarul lua locul regulilor, iar această căutare continuă a noului a determinat o asemenea transformare a limbajului muzical, încât a favorizat „deopotrivă dispariția partiturii și a operei muzicale. [...] Dar această aparent absolută libertate însemna de fapt o anulare a libertății, pentru că muzicianul interpret cădea deseori, în asemenea condiții, pradă propriilor automatisme inconștiente”.1 2 Dezvoltat la mijlocul secolului XX, această opțiune stilistică reflectă mutarea atenției compozitorului de la nivelul detaliului la nivelul întregului. Într-o muzică în care densitatea texturii nu mai permite perceperea detaliilor, creatorul determină doar trăsăturile generale ale lucrării, acolo unde variațiile interioare sau variantele posibile conduc spre rezultatul scontat sau cel puțin unul foarte asemănător. Creatorul determină, astfel, doar cadrul general, „macro timpul”3, cum îl denumește Max Stern, pe care îl indică fie prin notație spațială sau chiar sugestii grafice, fie prin repere ale timpului universal: secunde. Ceea ce deosebește o astfel de formă de altele este faptul că macro forma nu este generată de desfășurarea muzicală concretă, ci este determinată aprioric. Totuși, nu trebuie ignorate acele lucrări în care compozitorul specifică, mai exact sau aproximativ, o durată timp în care elementele aleatorice trebuie să se încadreze, dezvăluind o intenție de determinare, cel puțin parțială, a raporturilor temporale interne dintre segmentele structurii. Așadar, în cazul aleatorismului controlat, autorul este cel care hotărăște asupra structurii opusului, a articulării formei, ceea ce reflectă o 1 Ștefan Niculescu, Un nou „spirit al timpului” în muzică, în Revista Muzica, București, Nr. 9/1986, 13. 2 Ibid., 13. 3 Max Stern, Conceptul de timp în compoziții care presupun nedeterminare și improvizație, în Revista Muzica, București, Nr. 2/1994, 91. 401 Hermeneutica Bibliothecaria - Antologie Philobiblon - Volumul V intenție clară în ceea ce privește echilibrul lucrării, controlul desfășurării sonore. Interpretul, incluzând în această categorie și executantul muzical și dirijorul, își va aduce aportul numai în ceea ce privește alegerea elementelor de vocabular sau, atunci când acestea sunt precizate, la modul de organizare a acestora. Există, însă, lucrări în care aleatorismul se extinde până la nivelul structurii lucrării. Termenul de „operă deschisă” surprinde tocmai această libertate ce caracterizează compoziția până la nivelul secțiunilor sau al părților, conturând o formă „mobilă”. Aceste opțiuni componistice pot crea impresia unei pasivități a autorului în ceea ce privește construcția temporală a muzicii, atunci când aleatorismul se extinde la majoritatea parametrilor, așa cum se întâmplă în cazul grafismelor. Un asemenea mod de concepere a muzicii poate avea ca efect o desfășurare segmentată, o realizare (aparent) neînchegată a lucrării. Stern1 atrage atenția asupra caracterului bine determinat, al organizării atente care poate exista într-o lucrare aleatorică, chiar dacă nu manifest și/sau nu la toate cele trei niveluri ale temporalității. În aceste lucrări, timpul devine el însuși un parametru ce poate fi modelat independent în cadrul procesului componistic sau interpretativ-creator. Un fenomen interesant ia naștere atunci când alăturăm ideea de aleatorism efemerității, evanescenței desfășurării sonore, caracteristici inerente discursivității acestei arte. În ce măsură sau până unde putem considera un proces ca fiind aleatoriu, atâta vreme cât o realizare interpretativă necesită studiu, repetiții? Căci, în cazul alegerii unei variante, aleatorismul se manifestă doar prin raportarea variantelor aparținând diverșilor interpreți la libertatea oferită de compozitor. Bineînțeles, există și cazul interpreților cărora experiența le permite să realizeze în concert o variantă cu totul spontană a momentului aleatoric. Totuși, receptarea unei lucrări presupune audierea unei variante concrete; timpul psihic al ascultătorului se va raporta la un edificiu temporal gata construit, cu care va rezona sau nu afectiv. Iată motivul pentru care, probabil, aleatorismul temporal la toate cele trei niveluri este foarte rar întâlnit: compozitorul nu vrea să renunțe complet la o imagine temporală proprie asupra opusului, care face parte din mesajul lucrării. Legătura cel mai simplu de observat dintre timp și muzică o reprezintă, însă, durata unei lucrări (persistența auditivă a fenomenului sonor), cea care impune caracterul temporal al acestei arte, alături de durate, ritm, tempo și structura lucrării. La nivelul duratei, se vor întâlni lucrări care vor încerca explorarea extremelor, mai mult în direcția folosirii duratelor foarte lungi. Astfel se poate ajunge la sunete ce acoperă intervale de timp imposibil de cuprins ca o singură unitate și la forțarea în acest fel a limitelor percepției umane. Acest tip de abordare duce la îndreptarea atenției dinspre relațiile dintre sunete și o privire de ansamblu asupra lor, spre o sondare la nivel microscopic a interiorului sunetului. În secolul XX ritmurile se diversifică într-un mod mai alert decât în secolele trecute, datorită mai multor factori, dintre care unii au fost enunțați deja: • influența muzicilor populare, care aduc o infuzie de varietate și prospețime la acest nivel, prin ritmurile asimetrice; 1 Ibid., 97. 402 Hermeneutica Bibliothecaria - Antologie Philobiblon - Volumul V • au apărut durate din ce în ce mai scurte; • datorită evoluției rapide a tehnologiei, computerele și programele pe calculator au pătruns și în arta muzicală, unde au generat raporturi noi între durate; • folosirea ritmurilor seriale sau a ritmurilor stabilite matematic a dus la structuri greu de identificat auditiv; • libertatea foarte mare întâlnită uneori de la nivelul conceperii lucrării până la nivelul interpretării acesteia, care poate determina chiar o lipsă totală de intenție în ceea ce privește relațiile dintre durate și generează un rezultat cu totul întâmplător. Metrul, inițial un simplu ordonator al duratelor, iar apoi util în sincronizarea incidențelor verticale, a fost și el supus schimbărilor. De la conștientizarea relațiilor temporale prin musica mensuralis s-a ajuns până la crearea unor structuri ritmice care potențează metrul încălcându-l (sincopa, contratimpul, hemiola, pauzele, legato). Procedeele de încadrare metrică se dezvoltă și mai mult în secolul XX: se folosesc mai frecvent măsurile alternative, apare polimetria. Tempo, ca indicație a vitezei de execuție a unei durate raportată la o anumită unitate de timp, a suferit pe parcursul istoriei schimbări importante, în strânsă legătură cu evoluția notației muzicale. El apare: • subînțeles din modul în care este notată măsura (corelarea unității de măsură sau a tactus-ului cu cunoștințele despre stil, epocă și instrumentul pentru care este scrisă lucrarea) - atunci când nu existau încă indicații de tempo propriu-zise; • prin trimitere la numele unor dansuri al căror tempo era bine cunoscut muzicienilor vremii • ca indicații de expresie și de caracter, de obicei în italiană • prin notarea numărului de bătăi pe minut - odată cu apariția metronomului pe la începutul secolului XIX, invenție care a sporit precizia indicării tempo-ului prin cuvinte și care a condus spre o uniformizare a interpretării acesteia. Lucrările secolului trecut oscilează între indicarea foarte exactă a vitezei, precizarea duratei unui fragment sau simpla menționare a momentelor-locurilor de suprapunere a liniilor unei polifonii, în contextul unei independențe aproape totale între voci. Libertatea la nivel de tempo este și ea conștientizată. Dacă înainte se manifesta la nivelul cadențelor și al recitativelor, ea va fi valorificată din plin sub forma organizărilor ritmice în tempo rubato. La nivelul suprapunerii de planuri sonore apare un nou concept: cel de „timp polimodular”1, o atenție deosebită acordându-i în țara noastră compozitorul Mihai Brediceanu. Timpul este întâlnit în arta muzicală și la nivelul superior de organizare, la nivelul formei. „Stăpânind forma, artistul stăpânește fluxul stărilor, punând ordine în structura sonoră, structurează afecte, acțiunea formativă devenind astfel o operație 1 Acea organizare a timpului muzical prin care vocile unei polifonii se măsoară cu module de timp diferite. 403 Hermeneutica Bibliothecaria - Antologie Philobiblon - Volumul V de filtrare sufletească”.1 Forma muzicală a fost dintotdeauna oglinda coexistenței timpului măsurat cu cel liber: tropizarea, cadența, alternanța recitativelor și a ariilor erau singurele modalități de întrerupere a discursului organizat. În secolul XX apar organizările asimetrice, muzica non-evolutivă și opera deschisă. Reprezentarea mentală a formei muzicale ia naștere prin raportarea elementelor ce lovesc auzul într-un anumit moment prezent - la elementele trecute. Acest proces se realizează prin intermediul memoriei. Atunci când o periodicitate de orice fel este percepută, raportarea se poate face și la momentele viitoare prin anticiparea unor reveniri sau a unor desfășurări muzicale contrastante. Forma nu implică însă temporalitatea în realizarea sa conceptuală, ca schemă de formă, iar dacă vorbim despre parcurgerea sa temporală, „timpul formei” manifestă un caracter bivectorial. Totuși, forma închisă în partitură nu posedă decât o temporalitate potențială, având la cest nivel doar o înfățișare spațială. Temporali-tatea formei nu se poate percepe decât în momentul redării sale vii, moment în care asigură coerența limbajului, comprehensibilitatea mesajului. Forma este însă determinată de diversele sintaxe sonore ce o alcătuiesc, sintaxe denumite de Iorgulescu „structuri temporale”. Cele patru structuri temporale sunt monodia, polifonia, omofonia și eterofonia. Fiecare dintre acestea impune o organizare diferită a timpului muzical, astfel: • monodia reprezintă organizarea pe axa orizontală a timpului a unei succesiuni de sunete, la o singură voce, care duce la crearea unui discurs muzical melodic, purtător de expresie și sens; • polifonia îmbină desfășurarea temporală orizontală, datorată individualității liniilor melodice, cu cea verticală, născută din coincidențele armonice dintre voci, o îmbinare între succesiune și simultaneitate temporală; • în cadrul omofoniei „discursul muzical se prezintă ca o structură omogenă, formată prin multiplicarea aceleiași realități temporale, ca o melodie de conco-mitențe sonore”1 2, temporalitatea fiind implicată la nivelul succesiunii de simultaneități; • eterofonia, ca pendulare între starea de unison și cea de plurivocalitate impune o organizare a timpului muzical determinată, în principal, de lipsa coincidenței ritmice constante a planurilor sonore. În acest din urmă caz, structura temporală nu este una constantă, ci asistăm la coexistența formei temporale de bază cu variantele sale. La nivelul discursului muzical putem vorbi de raportul timp continuu-discontinuu. Ne putem gândi la o sonată clasică, cu periodicitățile și simetriile ei, în care conjuncția motivelor, frazelor, perioadelor ni se reprezintă ca niște „noduri” între desfășurările care, în virtutea unui element coagulant, reprezintă un continuum 1 Adrian Iorgulescu, Compoziția, ca înfăptuire temporală, în Revista Muzica, București, Nr. 1/1991, 141. 2 Ibid., 208. 404 Hermeneutica Bibliothecaria - Antologie Philobiblon - Volumul V ce nu poate fi întrerupt. Raportul diferit între continuu și discontinuu la nivelul organizării discursului muzical poate constitui și o caracteristică a fiecărei epoci (să ne gândim doar la „melodia infinită” wagneriană). Unitatea și contrastul sunt două procedee utilizate în actul componistic încă din cele mai vechi timpuri pentru a asigura coerența lucrării. O lucrare (bineînțeles nu și cele de foarte mici dimensiuni) nu poate să mențină în primul rând atenția ascultătorului de rând dacă este un flux continuu, fără vreo logică „vizibilă” a evenimentelor, așa cum un text literar este greu de urmărit fără intonație sau semne de punctuație. Bentoiu constată că în „vremea modernă”1 poate fi observată o anumită tendință (motivată de el printr-o reacție la estetica elaborărilor, la continuumul redat de suflul amplu al romantismului) spre discontinuități la nivelul parametrilor sonori. Totuși, trebuie să admitem în muzica contemporană o tendință de a explora tocmai aceste raporturi între continuu și discontinuu, ba chiar lucrări (poate constituite ca reacție la o perioadă în care muzica era foarte fragmentată) care încearcă, cel puțin la nivelul unui plan sonor, să se constituie ca o entitate indivizibilă. La polul opus se situează acele lucrări compuse în baza unei „forme-moment”, după cum o denumește Stockhausen1 2, în care fiecare moment e la fel de important, de sine stătător, independent de ceea ce a fost și ceea ce va urma, fără început și fără sfârșit, o eternitate întâlnită în fiecare clipă. Separate prin discontinuități, segmentele care compun lucrarea au un caracter unitar, o consistență internă, dar nu prezintă o derulare linear-temporală. „Forma-moment” neagă orice desfășurare narativă, orice construcție sau devenire treptată, nu conduce către nici un climax. Stockhausen întărește ideea de eternitate a momentului subliniind distincția dintre start și început, între sfârșit și încheiere; startul și sfârșitul există doar din rațiuni practice.3 Sfârșitul abrupt este preferat unui final forțat. Myriam Marbe menționează și ea acest tip de lucrări, „mostre” de muzică, în care „partitura inițială nu este decât un nucleu, acea primă pietricică într-un lac, generând unde ce se propagă către infinit. Sfârșitul partiturii nu reprezintă totodată și terminarea lucrării, ci o invitație către noi reluări, măcar în imaginația noastră”.4 Singurul mod de relaționare a momentelor într-o astfel de formă este proporția, principiu care asigură coerența opusului. Determinările apriorice ale raporturilor în cadrul întregului sunt, astfel, de multe ori, punctul de pornire în activitatea creatoare. Plasându-se în tabăra opusă, Stravinski consideră că deși „contrastul produce un efect imediat”5, finalitate care ar putea ispiti mulți compozitori, acesta 1 Bentoiu, Imagine și sens53. 2 Texte zur elektronischen und instrumentalen Musik, apud. Jonathan D. Kramer, Moment Form in Twentieth Century Music, în The Musical Quarterly, vol. 64, Nr. 2, Oxford University Press, 1978, 179. 3 Ibid., 180. 4 Laura Manolache, Myriam Marbe. Despre propria creație și nu numai, în Revista Muzica, București, Nr. 3/1996, 84. 5 Igor Stravinski, Poetica muzicală, Editura Muzicală a Uniunii Compozitorilor din Republica Socialistă România, București, 1967, 34. 405 Hermeneutica Bibliothecaria - Antologie Philobiblon - Volumul V „împrăștie atenția”.1 Compozitorul mărturisește preferința pentru similitudine: „variația nu este valabilă decât ca o căutare a similitudinii”1 2, căci contrastul este de cele mai multe ori evident, la îndemâna tuturor, aducând rezultate mai rapide, fiind mai spectaculos; similitudinea asigură unitatea, iar coerența trebuie trudită, căutată, menținută și generează rezultate mai solide. Astfel, variația reprezintă un procedeu ce menține viu interesul pentru o lucrare fără a-i periclita unitatea, ba chiar, atunci când este folosită în mod adecvat, îi pune în valoare coerența. Pe de altă parte, acel tip de compoziții, care neagă devenirea, determină, în conștiința ascultătorului, o îndreptare a atenției către fiecare moment prezent, care, deși poate fi consecința precedentului și/sau cauza următorului, nu poate fi anticipat. Se creează impresia unei ieșiri din timp, ce permite contemplarea prezentului mereu schimbător. În acest caz, raportarea părții la întreg în conștiința ascultătorului se poate realiza numai retrospectiv, în diverse momente din interiorul lucrării, ceea presupune o continuă reactualizare a structurii opusului, sau după încheierea desfășurării muzicale. În cazul unei lucrări ce se dorește a crea senzația de atemporalitate, Corneliu Dan Georgescu vorbește despre modificările pe care muzica le favorizează în plan psihologic. Efectul de încremenire temporală este susținut de muzicile repetitive, non-evolutive. Cercetătorul susține că aceste muzici conturează o atmosferă relativ monotonă, ce îndeamnă la contemplație, la meditație, la visare, atmosferă ce determină o rătăcire față de timpul fizic, pentru care nu mai există repere. Singurul reper este muzica, iar la trezirea din visare, când ascultătorul nu remarcă nici o evoluție a acesteia, impresia de dilatare sau chiar de înghețare temporală este totală. Evoluția notației3 atestă de foarte multe ori transformări subtile ce se produc în gândirea muzicală, transformări care, în lipsa unei analize a muzicii scrise, pot fi ușor trecute cu vederea. În secolul XX se pot observa trei direcții de evoluție a grafiei muzicale: • o indicare din ce în ce mai precisă, prin intermediul grafiei consacrate, a intențiilor componistice la nivelul tuturor parametrilor, care lasă loc la tot mai puține opțiuni interpretative; • o creștere a numărului și tipului de semne folosite, fapt care duce la pierderea caracterului universal al notației și apariția unor indicații grafice individualizate, ce necesită o legendă. • adoptarea unor sugestii vizuale împrumutate din artele vizuale, care indică doar un traseu muzical și determină, astfel, participarea din ce în ce mai activă a interpretului la actul componistic. Deși muzica operează cu structuri temporale, în secolul XX, unii compozitori au încercat să redea prin intermediul acestei arte și dimensiunea spațială. Tehno- 1 Ibid., 34. 2 Ibid., 34. 3 Din punct de vedere temporal, trecerea de la neume, care nu conțineau nici o referire la durate, la modurile ritmice și notația mensurală, este grăitoare în acest sens. 406 Hermeneutica Bibliothecaria - Antologie Philobiblon - Volumul V logia va permite, de asemenea, apariția unor noi efecte sonore, care vor crea o relație mai strânsă între muzică și spațiu, aducând în plan sonor ideea de continuum spațio-temporal. Conștientizarea treptată a timpului în muzică La început, dimensiunea temporală putea fi căutată în lucrările muzicale doar la nivelul manifestării sale evidente prin parametrii despre care am vorbit mai sus: durata (extensia temporală a sunetului), ritmul (modul de grupare a duratelor), tempoul (viteza de desfășurare a duratelor de bază) și forma (modul de organizare în timp a muzicii). În perioada antichității începe să se contureze gândirea teoretică muzicală, acordându-se o atenție însemnată cuvântului și noțiunii de ritm. Aristotel (384 - 322 î.e.n.) considera că timpul nu există dacă nu există schimbare (mișcare), deși nu se confundă cu acestea. Dacă mintea noastră nu se schimbă sau nu percepe nici o schimbare, atunci nu ne dăm seama de trecerea timpului. Pentru el timpul este dat de numărul de mișcări în relație cu „înainte” și „după”, de numărul de schimbări1. Timpul era înțeles, așadar, ca o unitate de măsurare cantitativă a mișcărilor, a schimbărilor și prin care el însuși poate fi măsurat. Deși este limitat ca număr, timpul, în viziunea aristotelică este nelimitat ca extensie. În vremea lui Aristotel, sistemul ritmic era încă derivat din vorbire. Importanța structurării temporale a unei opere de artă, fie ea poezie sau muzică, reiese din atenția sporită acordată diverselor picioare metrice, ele însele fiind purtătoare de semnificații. Astfel, diversele „structurări temporale” aveau în această perioadă o destinație ce trebuia sa fie bine stăpânită de creatorii contemporani. Aristotel, vorbește în Poetica de „metrul adecvat”: iamb - pentru operele „mușcătoare” (satire, apoi comedii) și potrivit pentru dialoguri, trimetrul iambic - se folosea în poezia tragică iar tetrametrul trohaic - avea un caracter pronunțat de dans și era potrivit pentru acțiune; hexametrul - metru eroic, așezat și amplu, se potrivește epopeii și legendelor eroice, iar piciorul piric - folosit pentru dansurile războinice, recomandat pentru redarea agitației.1 2 Aristoxene este cel care a desemnat cea mai mică unitate de timp rațională: khronos protos,3 cu o valoare relativă, depinzând în interpretare de tempo. Ritmul se forma în baza principiului aditiv, astfel încât să poată fi perceput prin intermediul simțurilor. Ritmul este, pentru el, mișcarea organizată a fenomenelor și a acțiunilor, este „o punere în ordine determinată de timpi”,4 așa cum pentru Platon el este „ordinea din cadrul mișcării” (Legile, 665a). 1 Aristotel, Fizica, Editura Științifică, București, 1966, Cartea a IV-a, cap. II 219a. 2 Claudio Monteverdi se va inspira din acest picior metric în operele sale, inventând astfel un nou procedeu de redare muzicală, prin intermediul orchestrei, a dramatismului: tremolo -repetarea foarte rapidă a aceleiași note. 3 Apud. The New Grove Dictionary of Music and Musicians, Edited by Stanley Sadie, Macmillan Publishers Ltd, 1980, art. Rhythm, 811. 4 Matila Ghyka, Estetică și teoria artei, Editura Științifică și Enciclopedică, București, 1981, 108. 407 Hermeneutica Bibliothecaria - Antologie Philobiblon - Volumul V Aristotel așează la baza unei tragedii reușite principiul de continuitate, astfel încât întâmplările trebuie să decurgă unele din altele: „căci e departe de a fi totuna dacă un lucru decurge din altul, ori numai vine după el”.1 Sfântul Augustin (354-430) a atins și el problematica timpului într-o modalitate care îmbină raționamentul filosofic cu credințele religioase, iar încercarea de tălmăcire a acestuia pornește de la o mărturisire simplă, dar grăitoare: „Ce este timpul? Dacă nimeni nu încearcă să afle asta de la mine, știu; dacă însă eu aș vrea să explic noțiunea cuiva care mă întreabă, nu știu”1 2. El preia de la Aristotel silogismul referitor la natura timpului: timpul este compus dintr-o „trecere”, o „ființare” și o „devenire”. Dar ceea ce a trecut a fost și nu mai este, în timp ce alta urmează să fie dar nu este încă. Augustin explică trăirea trecutului și a viitorului, existența lor, ca activități petrecute în prezent: prezentul trecutului este memoria, prezentul prezentului este vederea și prezentul viitorului este așteptarea. În primele secole de creștinism, muzica este influențată de cea ebraică sinagogală din care preia psalmodia, cu ritmul parlando-rubato; mai existau imnele giusto-silabice, la care se adaugă cântări spirituale proprii într-un rubato-melismatic combinat cu giusto. La început, ritmul și metrul erau determinate de accentele prozodice. Influențat de sonoritățile muzicii ebraice, apare imnul, o formă mai liberă prin care în muzica creștină puteau pătrunde sonorități populare. Imnurile ambro-ziene3 se remarcă prin folosirea dimetrului iambic, fără a umbri, însă, metrul poetic. Deși cântările s-au diversificat foarte mult, ritmul acestora s-a pierdut pe parcursul Evului Mediu: prin trecerea de la notația neumatică la cea rombică, duratele s-au egalizat și depindeau în interpretare doar de accentele textului. Supremația bisericii impunea omului un efort continuu de autodepășire prin care să tindă spre perfecțiune. În acest context, papalitatea a impus stilul de muzică ce se va numi cantus planus, care să asigure doar mijlocul, fără pretenții estetice, prin care se putea comunica într-un mod pios și supus cu divinitatea. Acest stil de muzică se caracteriza printr-un mers melodic treptat, cu salturi puține și rare, evitând cromatismele și eliminând ornamentele. Ritmul este, prin urmare, simplificat la maximum, folosind o gamă foarte restrânsă de durate, care se desfășoară într-un tempo liniștit, uniform. Această reformă are drept consecință sărăcirea ritmului în comparație cu cel antic. Textul este cel care va impune accentele, iar conturul melodic va determina frazarea. Evul mediu este perioada în care orga devine instrumentul privilegiat al sacrului și al cultului. Acesta era potrivit pentru a însoți solistul sau ansamblurile vocale datorită capacității sale de a asigura acestora un suport armonic în cadrul ceremonialului religios (și datorită rezonanței armonicelor naturale favorizate de acustica din interiorul catedralelor) și, mai târziu, datorită marii varietăți de registre 1 Aristotel, Poetica, Editura Iri, București 1998, 78. 2 Sf. Augustin, Mărturisirile XI, XIV, 17, în Opera Omnia vol. VII/2, Editura Dacia, Cluj-Napoca, 2004. 3 Numele acestora provine de la Sfântul Ambrozie (sec. IV), episcop de Milano, care a contribuit la organizarea cântărilor liturgice; în muzică încep să pătrundă și elemente orientale. 408 Hermeneutica Bibliothecaria - Antologie Philobiblon - Volumul V cu posibilități de combinare polifonică. O trăsătură importantă care deosebea orga de alte instrumente cu taste era capacitatea sa de a susține un sunet atâta timp cât tasta se menține apăsată. Acest instrument, cu prezența sa sonoră masivă, copleșitoare, dar și delicată, deși fără mari posibilități expresive, este un adevărat corespondent muzical al stilului gotic, impunător și decorativ, de mai târziu. Ca reacție la rigiditatea și ariditatea normelor impuse de Biserică, apar tropii, completări (text sau text cu muzică și foarte rar numai muzică) în interiorul cântărilor liturgice standard. Prin intermediul acestora se realizează o părăsire a melodiei principale și pășirea, evadarea pentru o scurtă durată de timp, într-un alt plan, paralel, care se va individualiza, mai apoi, în piese autonome (de exemplu dramele liturgice). Fenomenul tropizării poate fi considerat o imobilizare temporară a curgerii muzicale, o dilatare temporală a actului sonor pentru a permite, în interiorul ei, o nouă desfășurare muzicală, un timp în timp. În manifestările laice ale trubadurilor, truverilor, minnesăngerilor sau ale jonglerilor se puteau, însă, întâlni pe lângă formele libere (balada, epopeea) și structurări simetrice (în baza principiului periodicității și al repetiției): forme strofice sau de rondo. Odată cu dezvoltarea stilurilor polifonice a început să evolueze și notația. Treptat, aceasta va reflecta și evoluția ritmică. Într-o primă etapă, ritmul nu putea fi citit după forma notelor, ci era dependent de metrul textului. Ulterior, unele tipuri de mișcare (modi) erau redate prin forma ligaturilor. Sistemul modal cuprindea șase moduri ritmice din care doar primele 4 erau cele mai frecvente. Legătura cu modurile poeziei clasice grecești transpare din denumirile lor: troheu, iamb, dactil, anapest, molos și tribrah. Deși derivate din metrul clasic, longa nu era totdeauna egală cu două brevis, ci câteodată cu trei, iar brevis putea măsura două unități de bază în loc de una. Mai mult, modul binar al antichității clasice era transpus într-un sistem muzical în metru exclusiv ternar, ce își avea originile în perfecțiunea numărului 3. Un salt major la nivelul diviziunilor duratelor și al dezvoltării ritmice îl reprezintă apariția notației mensurale în perioada Ars Nova: notația în care forma notelor indica și extensia lor în timp. Raportul a două durate vecine putea fi: binar (împărțire minoră sau imperfectă) și ternar (împărțire majoră sau perfectă), la nivel de modus, tempus și prolatio. Diviziunea binară sau ternară era dedusă din context și cu ajutorul colorării: o notă de culoare roșie indica trecerea de la un tip de diviziune la celălalt. O mare contribuție la dezvoltarea artei muzicale din perioada Ars Nova a constituit-o folosirea izoritmului (un model ritmic repetat, mai ales în cadrul vocii de tenor). Din combinarea izoritmiilor cu suprapunerile polifonice luau naștere uneori lucrări mai ample, politextuale, de o complexitate ce le făcea aproape incomprehensibile. Notația „plină” din perioada Ars Nova a lăsat locul, la mijlocul secolului XV notației „albe”. În cadrul acesteia, colorarea indica trecerea de la un raport perfect la unul imperfect față de subdiviziunea inferioară (o notă lungă conține două note scurte și nu trei). Odată cu aceste transformări și, mai apoi, cu inventarea unor 409 Hermeneutica Bibliothecaria - Antologie Philobiblon - Volumul V durate ce reflectau diviziuni temporale din ce în ce mai mici ale notelor, se poate observa o micșorare treptată a duratei de bază: se ajunge de la brevis ca unitate de măsură, la semibrevis, până la doime și, în final, pătrime. Paradoxal, aceste transformări implicau și o extensie din ce în ce mai mare a noii unități de bază; valoarea absolută a semibrevis de exemplu nu este aceeași dacă unitatea este brevis sau semibrevis. Astfel, o valoare din acea vreme avea o extensie temporală absolută mai scurtă decât transcrierea ei actuală. Într-o primă fază, când muzica polifonică era încă străină de rigorile barei de măsură, polimetria realizată de incidența pe verticală a accentelor (melodic, armonic) genera un adevărat ritm în mozaic. Existau însă trei tipuri de incidență verticală: izoritmie (contrapunctare în care duratele tuturor vocilor se schimbă deodată); complementaritate ritmică (în tehnica imitației); poliritmie (în tehnica de contrapunct dublu sau triplu). O tehnică specifică Renașterii timpurii (secolul XV) este „canonul mensu-ral” (sau prolatio canon), în care o linie melodică este reluată în canon la alte voci, dar cu durate proporțional diferite (prolatio), ceea ce îngreunează foarte mult compunerea lor. Raportul dintre voci nu se limitează la simple augmentări sau diminuții, ci uneori se pot suprapune variante în metri diferiți (de exemplu 2/2, 3/2, 6/4 cu 9/4 în Missa prolationum a lui Johannes Ockeghem, în acest principiu stă la baza fiecărei părți). Partitura conținea doar linia melodică de bază și indicațiile de prolatio, locurile de adăugare a vocilor și intervalul la care se realiza intrarea fiecăreia. Efectele acestei tehnici pot fi considerate pe drept cuvânt precursoare ale poliritmiilor secolelor XIX-XX și ale timpului polimodular. Polifonia vocală a Renașterii era guvernată în principal de două legi: legea consonanțelor și, strâns legată de aceasta, musica mensuralis. Schimbarea armoniei se făcea în funcție de bara de măsură: anticipații, rezolvări, întârzieri, toate se raportau la timpul tare, primul de după bara de măsură, practică ce constituie un pas înainte spre conștientizarea relațiilor temporale din cadrul opusului. Bara de măsură a apărut tot dintr-o nevoie de ordonare temporală a vocilor din muzicile polifonice. Totuși, muzica polifoniei vocale a Renașterii nu era notată în măsuri, decât atunci când a apărut în partitura generală a instrumentelor acompaniatoare cu taste (1501). În știme, acest semn grafic a început să fie folosit doar de la începutul secolului XVII. Este epoca în care, și datorită acestui element, ritmul începe să cunoască o evoluție spectaculoasă: bara de măsură începe să apară la intervale regulate de timp și după mijlocul secolului XVII precede întotdeauna timpii principali, fără a se mai ține seama de accentele textului. Tot acum apar și primele abateri de la supremația accentului metric - hemiola (prin crearea impresiei de „frânare” ritmică), sincopa și contratimpul (care maschează timpul sau partea de timp tare) - iar diviziunea binară devine dominantă. În paralel cu dezvoltarea și perfecționarea sistemului tonal-funcțional s-a impus și desfășurarea armonică a discursului muzical în baza unor reguli precise privind oscilarea între starea de tensiune și cea de relaxare, raportate strict la timpii accentuați sau neaccentuați. 410 Hermeneutica Bibliothecaria - Antologie Philobiblon - Volumul V La nivelul ritmului se cunoaște o diversificare a duratelor folosite, în sensul introducerii unor valori foarte mici, până la 32-ime. Apariția organizării atât cantitative cât și calitative a duratelor în măsuri a dus la apariția unor formule ritmice specifice metrului în care sunt încadrate. Metrul începe să însemne, ca și astăzi, apariția unui accent la intervale regulate de timp. Tempoul, cel care determină viteza de desfășurare a unităților de bază, începe să fie specificat de către compozitor, la început prin indicații de caracter, mai târziu prin raportare la timpul universal (indicații de metronom). Importanța sporită pe care o capătă ritmul spre sfârșitul secolului XVI se poate observa din dansurile acestei perioade (basse dance, pavana, allemande, courante), care sunt recunoscute în virtutea unor structuri ritmice caracteristice. Chiar dacă dansurile propriu-zise și suitele nu mai figurează în lucrările scrise după perioada Barocului, ritmul acestora a devenit autonom: se folosesc până astăzi expresii ca „ritmul de siciliană”. Uvertura franceză (întâlnită deseori ca parte de început a unei suite) se caracterizează, pe lângă forma specifică cu Da capo (A-lent - B-rapid - A-lent-repriză), prin ritmul punctat al primei secțiuni și scriitura fugată a secțiunii mediane. Notația a devenit din ce în ce mai explicită odată cu trecerea timpului și este cunoscut faptul că unele notații din această perioadă necesită interpretări parțial diferite de ceea ce este scris: ritmul punctat din cadrul secțiunii lente a uverturii franceze - care trebuie executat dublu punctat; ritmul punctat în contextul altor voci care au triolete - care trebuie executat ca două note în raport de 1:2 și nu 1:3; durata variabilă a apogiaturii (apogiatură lungă sau scurtă); executarea inegală a unor note scrise cu durate egale (notes inegales). Deși în teorie semibrevis a rămas unitatea de bază până la începutul secolului XVII, cam de la 1540, în practică, minima tindea să îi ia locul. Cu toată această complexitate a ritmului divizionar, ritmul rubato continuă să se dezvolte în cadrul recitativului, în formele improvizatorice și în cadențele instrumentale. Formele și genurile care se dezvoltă foarte mult în perioada Barocului reflectă atenția sporită a compozitorilor pentru macrostructura pieselor. Un gen nou, complex, își face apariția la începutul secolului XVII: opera. Încercând să reînvie forma supremă de manifestare artistică a antichității, spre sfârșitul Renașterii se încearcă reconstituirea vechii tragedii grecești. Strânsa legătură dintre cuvânt și muzică din forma perfectă de manifestare a artei elene determină trecerea de la densitatea stilului contrapunctic renascentist, încărcat și greoi, la suplețea monodiei acompaniate. Astfel, „dramma per musica” se va construi în jurul a două desfășurări muzicale principale: recitativul (pentru redarea curgerii temporale, a epicului, a acțiunii în desfășurare, comprimând evenimentele) și aria (pentru surprinderea elementelor lirice, permițând o stagnare a desfășurării temporale și contemplarea evenimentelor, a sentimentelor și a stărilor lăuntrice ale personajului). Dezvoltarea pe care o cunosc în perioada Barocului instrumentele și tehnica instrumentală a creat cadrul favorabil exploatării virtuozității instrumentale, care, apoi, s-a extins și la nivel vocal. Dezvoltarea genurilor de muzică instrumentală a determinat modificări substanțiale la nivelul formelor, care necesitau, în lipsa suportului pe care îl 411 Hermeneutica Bibliothecaria - Antologie Philobiblon - Volumul V crea textul, alte repere. Iau naștere astfel grupările în figuri, motive, fraze muzicale, care nu mai erau supuse limitărilor impuse de vocea umană (în ceea ce privește respirația, deci lungimea frazelor, și ambitusul restrâns). Apar astfel organizări simetrice, care facilitează receptarea și memorarea lor. Structurările, desfășurările în timp ale genurilor muzicale instrumentale se vor constitui în jurul celor patru principii de formă ce vor deveni clasice: principiul stroficității (aria da capo, fantezia, ricercarul, toccata, preludiul), principiul refrenului - al retrăirii trecutului (rondo), principiul variațional -al amintirii distorsionate a temei (passacaglia, ciaccona) și principiul arhetipului expozițional - al recreării și transformării trecutului (fuga). Se observă în toate aceste principii de formă o raportare la trecut: alteritate (principiul strofic), identitate (principiul refrenului) și similitudine (arhetipul expozițional). Clasicismul este o epocă ce promova ordinea, formalismul și claritatea, caracteristici inspirate din principiile de structură întâlnite în fizica newtoniană. Într-o perioadă de plin avânt a științelor, care manifestau încă o strânsă legătură cu lumea fizică, ideologia filosofică a iluminiștilor era și ea construită în jurul acestor legi ale naturii. Immanuel Kant (1724-1804) susține că timpul reprezintă un fundament a priori pentru a putea cunoaște, prin intuiție, orice obiect din natură. Spațiul și timpul sunt forme apriorice necesare în cunoașterea intelectuală, forme care ajută la ordonarea și reprezentarea impresiilor senzoriale: timpul este „condiția subiectivă sub care se pot produce toate intuițiile în noi”1. El este cel care determină în starea noastră internă raporturi de simultaneitate sau de succesivitate. Dar timpul este strâns legat de spațiu: conceptele de schimbare și mișcare nu pot fi explicate decât în timp. Schimbarea este o „legătură de predicate opuse contradictoriu”1 2 cu privire la unul și același obiect: nu se poate explica existența și inexistența aceluiași obiect în același loc decât în timp. Este epoca în care periodicitatea și simetria vor atinge apogeul și în muzică. Acestea se vor reflecta în formele care se dezvoltă în această perioadă: scriitura omofonică ia un mare avânt, însă fără a înlocui total formele polifonice. Se dezvoltă foarte mult melodiile dansante și se definitivează forma de sonată. Tot acum se standardizează structura tripartită, apoi, definitiv, cea cvadripartită în genurile de cvartet și simfonie. Claritatea, echilibrul și simetria, pe de altă parte, se vor reflecta în varietatea restrânsă de măsuri folosite: în principal 2/4, 3/4, 4/4 și 6/8. Măsura și bara de măsură vor fi cele care vor sta la baza delimitării elementelor morfologice ale formei: frază, perioadă, motiv. Orchestra crește în dimensiuni și ambitus, iar compartimentul suflătorilor din lemn începe să fie tratat independent. Școala de la Mannheim este renumită pentru inovațiile tehnice pe care le-a promovat la nivel de orchestră. Dintre acestea, importantă din punct de vedere al temporalității este utilizarea unei „Grand Pause” (pauză generală)3 - o întrerupere bruscă a întregii desfășurări muzicale, care poate căpăta un important rol în conturarea momentelor dramatice. 1 Immanuel Kant, Critica rațiunii pure, Editura Științifică, București, 1969, p.76. 2 Ibid., 75. 3 Cu rădăcini în figura retorică abruptio. 412 Hermeneutica Bibliothecaria - Antologie Philobiblon - Volumul V Locul clavecinului începe să fie luat de fortepiano. Sunetul acestui nou instrument nu putea fi totuși susținut mult timp, dispărând relativ repede după ce a fost atacat. O tehnică de acompaniament ce începe să fie utilizată destul de des în această perioadă, care poate compensa aceste limitări, este cea de bas albertin, probabil derivată din cea a clavecinului, unde acordurile erau de multe ori arpegiate. Prin desfășurarea pe orizontală a acordurilor, acestea puteau asigura baza armonică pe o perioadă mai îndelungată de timp și realizau totodată o textură transparentă, specifică perioadei, în care acompaniamentul armonic subliniază organizarea metrică. Beethoven este cel care începe să specifice în partituri indicații de tempo prin repere metronomice, indicații care oferă o precizie mai mare și mai multă obiectivitate decât cea conținută în indicațiile de caracter. Gândirea muzicală a compozitorilor romantici începe să fie eliberată de rigoarea periodicității metro-ritmice pentru a lăsa să curgă impresiile, sentimentele. Treptat accentele periodice încep să fie ocolite prin evitarea prin pauze sau legato a timpilor accentuați, folosirea unei game din ce în ce mai largi de diviziuni excepționale, impunerea unor accente asimetrice, utilizarea unor ritmuri inspirate din folclor. Pe lângă alternarea unor tempi foarte diferiți, pe porțiuni restrânse pot apărea mari fluctuații agogice sugerate chiar de compozitor și se dezvoltă astfel și terminologia muzicală. Datorită creșterii în complexitate a lucrărilor muzicale, în Romantismul târziu se face simțită necesitatea apariției unei persoane specializate pentru coordonarea ansamblurilor: dirijorul profesionist. Având în vedere că gestul dirijoral are ca element central tactarea măsurii, afirmarea rolului de dirijor este și o recunoaștere a interesului sporit acordat raportărilor temporale din cadrul muzicii. Se poate observa așadar, de-a lungul timpului, o modificare a ierarhiei celor 3 niveluri de „creație” muzicală: de la compozitor, interpret (dirijor) și, mai târziu, la public. Prin evitarea metrului clasic se ajunge și la „melodia infinită” wagneriană, la care contribuie și evitarea rezolvărilor funcționale dominantă-tonică, dar și lipsa structurării clasice a discursului muzical și adoptarea unor articulări mai puțin evidente a acestuia. Se ajunge astfel la foarte mari libertăți formale. De asemenea, sunt explorate dimensiunile extreme ale lucrărilor, de la miniaturi până la genuri de mare amploare, ca poemul simfonic sau opera. Și în cadrul genurilor deja existente se poate observa tendința de expansiune a părților lucrării și a momentelor interioare. Pentru a putea menține coerența unor asemenea lucrări muzicale a fost nevoie de contracararea unor prea mari libertăți prin mijloace componistice noi: ciclicitatea și dezvoltările tematice, tehnica personajelor muzicale (leit-motivul) sau adoptarea unor elemente pregnante din specificul diverselor națiuni. În secolul XX, timpul, fie că este privit din perspectiva celor trei ipostaze ale sale, trecut-prezent-viitor, fie că se încearcă o definire a sa în relație cu omul, este și mai mult în centru atenției gânditorilor. Inițiind o nouă metodă de abordare a filosofiei, fenomenologia, Edmund Husserl (1859 - 1938) analizează timpul în prelegerile sale despre „fenomenologia conștiinței interne a timpului”. Abordarea sa pornește de la încercarea de a înțelege percepția succesiunii temporale, percepție ce presupune simultaneitatea perceperii 413 Hermeneutica Bibliothecaria - Antologie Philobiblon - Volumul V unei acțiuni și amintirea celei (celor imediat) trecute. Dar amintirea acțiunii trecute nu există în sine, ci este refăcută de fiecare dată. Husserl consideră, așadar, că memoria unui eveniment este indisolubil legată de fantezia care îl generează. Husserl face un pas înainte față de Augustin: memoria unor evenimente trecute nu este simultană, ci reprezintă o extindere a conștiinței temporale a acelor acțiuni. Relaționarea temporală a acțiunilor trecute rămâne neschimbată, deși ele vor fi percepute mereu din perspectiva unui „acum” mereu diferit. Ele sunt „prezente” în memoria trecutului apropiat și se îndepărtează continuu față de punctul de referință, „acum”, păstrând relaționarea față de evenimentele înconjurătoare. Aceste afirmații reprezintă o depășire a definirii timpului ca simple succesiuni de momente „prezente” și umbresc puțin distincția dintre trecut, prezent și viitor: dacă trecutul apropiat este încă prezent în memorie, înseamnă că el nu este trecut într-adevăr. Henri Bergson (1859 - 1941) prezintă ideea de timp în strânsă corelație cu spațiul: momentelor care au trecut le sunt atribuite puncte din spațiu pentru a putea fi relaționate între ele și cu momentul prezent. Deși vorbim despre timp ca despre un mediu omogen în care stările conștiinței noastre sunt alăturate ca și în spațiu, Bergson face distincția între durata pură, care este apanajul subiectivității și timp, care este cu totul altceva, timpul este spațiu. Durata pură, timpul subiectiv, asupra căruia putem avea o înțelegere imediată este singurul timp real. În lucrarea Ființă și timp, Heidegger abordează problema temporalității ca o condiție a existenței, căci nimic nu poate să „fie” fără a avea o formă temporală. Dasein-ul, (existența acum-aici) fundamentând ființarea ca fapt-de-a-fi-în-lume, este întotdeauna centrat pe prezent. Tot prin prezent este înțeles și timpul: viitorul - ceea ce nu este încă prezent; trecutul - ceea ce nu mai este prezent. Teoretizările timpului în domeniul filosofiei se reflectă și în modalitățile de tratare a acestui parametru în arta sunetelor. De la libertatea în interiorul normelor, muzica trece la negarea acestora. Pe lângă evitarea vechiului sistem de organizare a înălțimilor, revoluția acestui secol s-a manifestat mai ales la nivelul ritmului. Compozitorii care nu părăsesc totuși sistemul tonal-funcțional explorează limitele acestuia: deși folosesc aceleași mijloace, îi încalcă regulile. La nivel ritmic, efectul barelor de măsură și al măsurilor era anulat, prin folosirea unor suprapuneri de ritmuri din cele mai diverse, utilizarea intensă a diviziunilor excepționale, apelarea la ritmuri alternative și asimetrice. Notația clasică rămâne doar un mijloc la care compozitorii au recurs, în principal, în vederea menținerii unei clarități vizuale a partiturii și pentru asigurarea unor puncte de reper, importante pentru relaționarea vocilor între ele. Pe lângă ritmurile giusto, o utilizare din ce în ce mai intensă o cunosc și ritmurile rubato, care prin alternarea momentelor de aglomerare și rarefiere ritmică dau senzația unor deformări libere a timpului. Compozitorii celei de-a doua școli vieneze pregătesc, prin instaurarea sistemului atonal-dodecafonic și serial, drumul spre serialismul integral (Boulez 1954). Tot la mijlocul secolului XX, ca urmare a atenuării detaliilor percepute în cadrul unor lucrări în care determinismul exagerat duce la supraîncărcare, apare calculul stocastic (Xenakis a observat că prin metoda probabilistică se ajunge mult mai ușor la același rezultat). Compozitorii renunță treptat la un rol de autoritate și responsabilitate exclusive, reevaluând relațiile lor cu interpretul, pe de o parte, și cu publicul, 414 Hermeneutica Bibliothecaria - Antologie Philobiblon - Volumul V pe de alta. Ei încep să acorde libertate de inițiativă interpreților ajungându-se treptat la abandonarea oricărei indicații concrete în partitură, la aleatorismul liber. Astfel, este foarte probabil ca două versiuni ale aceleiași lucrări să nu fie nici măcar asemănătoare. Fie că este vorba de aleatorism la nivelul notației (al caracteristicilor sunetului) și al desfășurărilor interne sau al construcției formale a lucrării și a componentei orchestrale, acesta a condus la deplasarea atenției dinspre detaliu spre întregul opusului. În muzică încep să pătrundă calculele matematice, lucru întâlnit și în Antichitate, dar realizat acum la alt nivel, acela al predeterminării structurărilor interne a unei lucrări. În vederea evitării oricăror simetrii întâmplătoare, în numeroase cazuri, la baza alegerii și ordonării duratelor stă șirul lui Fibonacci, iar în altele, ritmurile sunt organizate cu ajutorul numerelor prime, a raporturilor matematice între diverse durate. Datorită rapidelor dezvoltări tehnologice, în arta muzicală pătrund computerele, iar tehnicile electronice au provocat o bulversare de netăgăduit în concepția despre timpul muzical: ca și celelalte elemente ale muzicii, ritmul va fi și el calculat exact sau probabilistic de această mașină algoritmică ce poate suplini chiar gândirea muzicală și, cu atât mai mult, crearea de noi tipare ritmice nu va fi o problemă. Pe lângă actul compoziției care este asistat de computer, această tehnologie înlocuiește uneori și cealaltă verigă a fenomenului artistic muzical, interpretarea. Prin redarea muzicii de către mașină se elimină total omul și se asigură o recreare fidelă și invariabilă a lucrării. Apar astfel creațiile muzicale „de unică folosință”, scrise pentru a fi ascultate o singură dată1. Cercetările au dus chiar la producerea unor noi efecte acustice, chiar paradoxale pentru percepție: sunete a căror înălțime pare să urce și să coboare simultan sau care par să accelereze și să încetinească în același timp.1 2 Stockhausen, în prima versiune a lucrării Kontakte (1959-1960) lărgește modalitățile de tratare a duratelor și modurile de percepere a timpului, un eveniment sonor desfășurându-se într-un interval de timp oricât se vrea de lung, ceea ce până atunci nu era posibil din cauza constrângerilor fiziologice impuse. Prin coborârea în microstructura sunetului el îndreaptă atenția spre „aici” și „acum”. Se ajunge treptat la apariția operei deschise, în care compozitorul oferă doar mijloacele de construcție a discursului sonor, urmând ca sintaxele să fie stabilite de interpret. În Momente, Stockhausen evită o desfășurare bine determinată a evenimentelor, în care fiecare moment este consecința precedentului său și cauza următorului. Astfel, atenția este îndreptată către fiecare moment prezent, format din verticalități care intersectează orizontalitatea temporală; “eternitatea nu începe la sfârșitul timpului, ci se întâlnește în fiecare moment.”3 Chiar dacă fiecare moment poate avea durate variabile (lucrarea este mobilă, unitatea de timp fiind la latitudinea dirijorului), modul său de lucru cu acestea dovedesc o dorință de manipulare încă foarte bine determinată a timpului. 1 Vezi lucrările lui Lucian Mețianu compuse cu ajutorul computerului în baza unui algoritm unic pentru un anume ascultător, cu specificația clară de a fi ascultate o singură dată și apoi distruse. 2 Dominique et Jean-Yves Bosseur, Revolutions musicales. La musique contemporaine depuis 1945, Minerve, 1986, 215. 3 Apud. Bosseur, Revolutions musicales..., 66. 415 Hermeneutica Bibliothecaria - Antologie Philobiblon - Volumul V Ca reacție la supraîncărcarea specifică unor curente muzicale, la mijlocul anilor '60 a apărut muzica minimalistă: o încercare de întoarcere la originile arhetipale ale muzicii. Cele două direcții (cea repetitiv transformațională și cea non-evolutivă) pun într-o nouă perspectivă temporalitatea acestei arte: acești compozitori explorează în lucrările lor întinderile temporale ca pe un întreg indivizibil și imobil pe care ascultătorul îl poate examina din toate unghiurile sau ca pe un fenomen a cărui evoluție poate fi studiată din interior, cu microscopul temporal, astfel încât să poată fi percepute transformările ce se petrec la nivelul fiecărei molecule, din perspectiva unui prezent mereu altul, dar continuu. Ținând cont de procesele psihologice ce influențează percepția temporală, compozitorii au încercat să depășească limitele pe care caracterul discursiv le impune muzicii. Au încercat să facă auzită tăcerea, să oprească timpul sau să îl facă reversibil. Sunt tentative, iluzii sonore, printre care unele, din păcate, se validează doar în prezența unei explicații adiacente muzicii. Totuși, explorarea temporalității a contribuit la descoperirea de noi tehnici componistice, la investigarea conștientă a acestei dimensiuni specifice artei sonore. Aurel Stroe - Armonia Revenim la întrebările inițiale: Există lucrări muzicale în care timpul reprezintă mai mult decât o realitate imanentă? Este timpul muzical un parametru ce poate fi modelat?” Răspunsul este clar, da: mulți compozitori și-au manifestat interesul în această direcție și au încercat, în diverse moduri, să depășească limitările pe care timpul le impune muzicii. Propunem, pentru ilustrarea acestor preocupări, o incursiune analitică în Muzica de concert pentru pian, percuție și alămuri a compozitorului român Aurel Stroe. Aurel Stroe este un muzician în creația căruia interesul pentru temporalitate a găsit un sprijin în studiile sale anterioare de matematică și în muzica asistată de calculator. Această fuziune intimă între muzică și matematică s-a reflectat și în studiile sale teoretice, autorul aducând în muzică concepte inovatoare, cum ar fi cel de „muzică morfogenetică” sau teoria „claselor de compoziții”. Stroe explorează temporalitatea în mod diferit în lucrările sale: parcurgerea temporală a unui profil spațial în Arcade, reconstituirea timpului în lucrarea „În vis desfacem timpurile suprapuse”, înghețarea timpului în Laude I etc. Muzica de concert pentru pian, percuție și alămuri, scrisă în 1964, este structurată în 4 părți. Un lucru mai puțin obișnuit este faptul că a doua și a patra dintre acestea sunt perfect identice. Ele sunt construite pe baza unui singur acord, fapt care le conferă un caracter minimalist și reflectă atenția pe care autorul o acordă capacităților expresive ale fiecărui parametru sonor în parte. În acest caz, armonia, care dă și titlul celor două părți, este cea care creează cadrul sonor pe fundalul căruia se poate observa plasarea în timp a acestei mișcări. Cele 10 voci, o formație compactă formată numai din alămuri (4 trompete, 4 corni grupați 2 câte 2 și 4 tromboane), care participă la formarea acestui acord, realizează, prin intrări succesive, acoperirea aproape completă a totalului cromatic, 416 Hermeneutica Bibliothecaria - Antologie Philobiblon - Volumul V lipsind notele sol și sib. Singurul parametru care evoluează este intensitatea, iar conturarea unei imagini de magmă sonoră care se îndreaptă spre un climax central se realizează printr-o polifonie de atacuri, în care nu există incidențe verticale. Irinel Anghel1 vorbește despre o tendință care se manifestă în mai multe lucrări ale lui Aurel Stroe și care se reflectă și aici: cea a muzicii nonevolutive, o muzică în care nu se mai percepe o pulsație de bază și, prin urmare, percepția temporală este cvasi înghețată. Se creează astfel impresia unei mișcări minime, ca aceea a unui plămân imens, impresia unui singur gest de devenire sonoră lentă în care se parcurge drumul de la pp la ff și înapoi. Climaxul se situează exact în punctul de simetrie al părții, la măsura 12 din 23. Simetria de dinamică se completează și cu o simetrie ritmică în oglindă. Prima jumătate a părții este creată în baza unui algoritm, în care sunt folosite doar cinci durate. Ca și în lucrarea Arcade, compusă cu doar doi ani înainte, gândirea matematică a compozitorului a ales pentru fiecare durată, luând ca unitate șaisprezecimea, câte un număr din șirul lui Fibonacci: 5, 8, 13, 21, 34. Simetria se realizează la 9 din cele 10 voci în jurul unei „durate pivot”, iar la trombonul 3 îmbinarea se realizează conjunct, fără durată de legătură. Preocuparea pentru formalizare se observă și în construirea acestor „durate pivot”, concepute în baza unor grupe simetrice de câte 3 elemente, înlănțuite conjunct, creându-se astfel o analogie la nivelul duratelor cu modurile cu transpoziție limitată ale lui Olivier Messiaen. Algoritmul care stă la baza alegerii acestor durate se bazează pe 3 repetări ale formulei numerice 4: 4: 6, ultima dintre ele incompletă. Va rezulta astfel succesiunea cu simetrie de oglindă 4: 4: 6: 4: 4: 6: 4: 4. Acestea vor reprezenta diferențele în număr de șaisprezecimi dintre „duratele pivot” folosite, lăsând la o parte cazul trombonului 3, la care simetria nu se realizează în jurul unei durate centrale: 4: 4: 6: 4: 4: 6: 4: 4 4 8 12 18 22 26 32 36 40 Simetria, un procedeu frecvent întâlnit încă din Baroc, aplicată de data aceasta duratelor, se poate observa mai ușor în tabelul următor. Inclusiv pauza inițială se regăsește simetric la sfârșit, iar importanța acordată acestor momente de tăcere se poate observa la finalul părții prin introducerea a încă 4 șaisprezecimi de pauză la fiecare voce. În contextul unei scriituri metrice clasice (4/4), această completare cu pauze nu dezechilibrează structura simetrică a mișcării, ci doar asigură un final „concomitent” la toate instrumentele, final în care și aceste pauze de șaisprezecimi devin parte constitutivă a lucrării: 1 Irinel Anghel, Orientări, direcții, curente ale muzicii românești din a doua jumătate a secolului XX, Editura Muzicală a Uniunii compozitorilor și Muzicologilor din România, București, 1997, 38. 417 Hermeneutica Bibliothecaria - Antologie Philobiblon - Volumul V 13 34 05 21 7 34 13 21 05 08 08 34 05 34 13 13 05 08 21 05 21 05 08 21 34 13 13 13 26 13 21 05 34 08 08 05 21 7 + 4 9 21 9 + 4 18 08 18 + 4 16 13 16 + 4 05 34 21 08 13 05 21 22 34 04 21 34 08 05 13 13 34 34 13 08 05 21 05 21 08 13 05 34 21 08 13 34 08 05 34 21 08 08 08 13 21 34 05 08 34 2 08 05 34 13 21 21 13 34 08 05 36 05 08 34 13 21 21 13 34 05 08 2 + 4 4 34 21 05 08 13 13 21 34 05 08 32 08 05 34 21 13 13 08 05 21 34 4 + 4 14 05 08 34 13 21 34 13 05 08 21 12 21 08 05 13 34 21 13 34 08 05 14 + 4 13 34 21 08 05 34 08 21 05 13 40 13 05 21 08 34 05 08 21 34 13 + 4 20 05 08 13 21 34 05 08 13 21 34 34 21 13 08 05 34 21 13 08 05 20 + 4 11 21 13 08 05 34 08 21 13 34 05 18 05 34 13 21 08 34 05 08 13 21 11 + 4 Redăm alăturat schema1 acestei polifonii de atacuri și duratele (în număr de șaisprezecimi) grupate pe instrumente și măsuri. Legenda: durate pivot o? 3? 3 ? 13? 21 ? 34 H 1 Pentru o cuprindere vizuală mai ușoară a schemelor am subliniat printr-un chenar poziția cornilor, care constituie punctul de simetrie verticală a partiturii (rândurile 3-4). 418 Hermeneutica Bibliothecaria - Antologie Philobiblon - Volumul V Graficul polifoniei de atacuri Hermeneutica Bibliothecaria - Antologie Philobiblon - Volumul V Un fenomen aparent inexplicabil pentru cercetător este apariția a 4 șaispre-zecimi de pauză ca durată pivot în măsura 12, la trompeta 3. O explicație posibilă apare însă din perspectiva psihologiei percepției: un sunet ținut, în cazul nostru un acord, chiar dacă este în ff, după momentul atacului începe să-și piardă din energie. Aici, datorită pauzei, acest cluster întins pe aproape două octave sărăcește cu un element, dar revenirea lui va accentua, chiar dacă la un nivel aproape insesizabil, nuanța de ff de la care se va descrește treptat până la final. Fiecare instrument realizează până la durata/momentul care reprezintă punctul de simetrie un număr de 10 atacuri/10 durate. Acestea sunt grupate în așa fel, încât fiecare din cele 5 durate se repetă de două ori în fiecare dintre cele două secțiuni simetrice. Aceeași distribuție egală, de câte două elemente, se întâlnește și pe „verticală”: instrumentele execută două câte două aceeași durată, chiar dacă ea este decalată temporal, datorită pauzelor inițiale care ajută la realizarea unei construiri treptate a acordului. Notând fiecare dintre cele 5 durate cu numere de la 1 la 5 pentru o vizualizare mai ușoară și lăsând la o parte pauzele inițiale și durata centrală, va rezulta pentru fiecare jumătate a Armoniei, o matrice de 10 pe 10 durate: 5 = ; 8 = 2; 13 = 3; 21 = 4; 34 = 5. 5 3 3 4 1 2 2 5 1 4 4 4 1 2 5 3 3 1 2 5 2 5 5 3 4 1 4 1 2 3 3 2 4 1 5 2 1 5 4 3 2 1 1 5 3 4 4 3 5 2 5 2 4 1 2 3 3 4 5 1 1 4 2 5 3 4 5 3 1 2 3 3 5 4 2 1 5 2 4 1 1 5 2 3 4 5 1 2 3 4 4 3 2 1 5 2 4 3 5 1 420 Hermeneutica Bibliothecaria - Antologie Philobiblon - Volumul V Pe orizontală se poate observa o structură compusă din două serii a câte 5 durate diferite. Observăm și aici câteva relații de simetrie de translație sau în oglindă și ordonări ale elementelor realizate prin permutarea lor față de alte serii, dar nu se poate identifica un algoritm unitar în această direcție. Se poate vorbi totuși de o serie ritmică de 5 durate, fiind respectat principiul serial de nerepetare a unei durate până la epuizarea totală a elementelor. De fapt, în acest opus compozitorul utilizează pentru prima dată automatul PRAT, o „mașină de compus care, printr-un procedeu de atribuire, stabilește duratele sunetelor”1. Acesta creează astfel senzația de „curgere aparentă a timpului”1 2, în perceperea căruia memoria joacă un rol important. Datorită faptului că memoria prezentului nu înregistrează evenimentele uniforme, lipsite de pregnanță, memoria involuntară este singura care rămâne activă. „Mașinăria” realizează de fapt un timp virtual, care pornește de la minus infinit și merge până la plus infinit, din care noi experimentăm doar un segment. Până aici totul pare să fie o realizare componistică modernă, conceptuală, realizată prin mijloace avangardiste pentru acea vreme. Așa cum orice perspectivă nouă se observă și se înțelege mai ușor prin contrast, și aici ideile inovatoare în ceea ce privește temporalitatea sunt prezentate totuși pe fundalul unor concepte clasice: CLASIC armonia (acord) notația metrică (4/4) simetria complementaritatea ritmică varietatea ritmică măsuri complete nuanțe clasice gradație dinamică sunete naturale, fără efecte atacuri non vibrato grup clasic de instrumente MODERN cluster (aproape totalul cromatic) lipsa unei pulsații de bază simetria în oglindă a întregii părți „serii” ritmice, șirul lui Fibonacci minimalism importanța acordată pauzei (tăcerii) un singur gest dinamic, simetric perceperea unei imobilități temporale un singur acord, mereu reconfigurat polifonie de atacuri folosirea automatului PRAT Această lucrare este un exemplu tipic de muzică conceptuală, în care compozitorul pornește de la structuri abstracte, hors-temps, construite după modele matematice și deducții logice (proporții, simetrii) și le proiectează în concretul spațiului sonor și într-un cadru temporal. Modul de prezentare a acestui acord creează impresia studierii sale în afara unui context (ca într-un experiment în care atenția se deplasează continuu între diversele armonice), o senzație de explorare a sa din unghiuri mereu diferite, ca sub incidența unei lumini schimbătoare. Putem face o analogie între această impresie și concepția bergsoniană de „timp spațializat”, 1 Horia Șurianu, Aurel Stroe - Profil (I), în Revista Muzica, București, Nr. 7/1981, 42. 2 Ibid., 42. 421 Hermeneutica Bibliothecaria - Antologie Philobiblon - Volumul V conform căreia în actul percepției (spre deosebire de memorie) un eveniment este extras din contextul său temporal și înghețat într-o stare în care pot fi identificate proprietățile sale obiective. Așa cum spațialitatea este mai ușor de apreciat decât temporalitatea, spațialitatea armoniei constituie aici mijlocul potrivit pentru realizarea unor perspective temporale noi. 422 Întemeierea filosofiei și ateismul la tânărul Heidegger - Prolegomene la o perspectivă existențial-ontologică - Istvân KIRÂLY V. Universitatea „Babeș-Bolyai”, Cluj, Departamentul de Filosofie Cuvinte cheie: Heidegger Martin, întemeierea filosofiei, facticitate, fenomenologie, hermeneutică, moarte, ateism, filosofia religiei Rezumat: Lucrarea examinează, dintr-o perspectivă care este ea însăși existențial-ontologică, felul în care, într-un text de tinerețe a lui Martin Heidegger, Phanomenologische Interpretationen zu Aristoteles (Anzeige der hermeneutischen Situation)[1922] - în care se conturează deja câteva elemente definitorii și pentru concepțiile expuse în Ființă și timp - meditația despre condițiile și situarea hermeneutică ale filosofării totdeauna vii și actuale, se lărgește de fapt într-o chestionare despre originile, temeiurile, esența și sensul filosofiei ca atare. Meditație în și prin care filosofia se identifică și se întemeiază ca fiind pe de o parte tocmai un mod de a fi al „Dasein-ului uman” (menschliches Dasein) muritor, adică un mod factic de a fi al acestuia care, pe de altă parte, ea însăși originează din și în viața factică a omului tocmai cu rostul de a fi modalitatea prin care această ființare - adică noi înșine - se reîntoarce spre problematizarea posibilităților sale existențiale chiar prin asumarea poverii și a „greutății” interogației radicale. Care deci merge și trebuie să meargă el însuși și în mod decis - de aceea funciarmente „fără Dumnezeu” și prin urmare a-teu - până la rădăcinile istorice și ontologice ale unui prezent con-temporalizat (mitzeitigt) atât cu trecutul cât și cu orizonturile existențiale viitoare ale posibilităților factic asumate. E-mail: kiraly_philobib@yahoo.com * Motto: „Die Streblichen sind die Menschen. Sie heissen Sterblichen, weil sie sterben konnen. Sterben heisst: den Tod als Tod vermogen. Die vernunftigen Lebewesen mussen erst Sterblichen werden.” Martin Heidegger1 Orice discuție despre „întemeiere” se realizează, de regulă, prin referire directă sau implicită, la ceea ce a fost formulat de către Leibniz drept principiul 1 „Muritorii sunt oamenii. Ei se cheamă muritori, deoarece pot muri. A muri însemnă a face posibilă moartea ca moarte. Ființele raționale trebuie mai înainte să devină muritori.” Martin Heidegger: Das Ding In: M. H.: Das Ding und Die Sprache - A dolog es A nyelv (Ediție bilingvă, maghiaro-germană, Sylvester Janos Konyvtar, Sarvar, 2000, p. 41 (trad. și subl. I.K.V.) 423 Hermeneutica Bibliothecaria - Antologie Philobiblon - Volumul V rațiunii suficiente. Ori, în fond, acest principiu pune în mișcare - adică: aduce în chestionare - în primul rând și tocmai întrebarea: De ce? Când discutăm însă probleme cum este și chestiunea întemeierii filosofiei, atunci de la început ni se pare hotărâtor să încercăm să lămurim - dar și să realizăm - condițiile și situarea hermeneutică ale unei asemenea meditații. Iar primul dintre aspectele care intră aici în joc trebuie să fie, credem, precizarea și conturarea faptului că perspectiva existențial-ontologică din care am hotărât să prefigurăm aici problema întemeierii filosofiei nu este, desigur, „aleasă” în mod întâmplător dintr-o gamă multiplă de „posibilități” aflate în mod indiferent la îndemână... și că alegerea ei nu este determinată nici doar de către înclinațiile „profesionale” de „specialitate” ale autorului, ci ea este pusă în mișcare din unicul motiv că, pe de o parte aparține... iar pe de altă parte țintește tocmai acel orizont și domeniu, de care și problema însăși a întemeierii filosofiei aparține și țâșnește la rândul ei în mod cu totul organic și esențial. Întrucât și aceste aspecte fac parte din lămurirea hermeneutică a situației și a motivațiilor în - și din care se conturează și se desfășoară interogația prezentă, este cu siguranță necesară și evidențierea lor mai detaliată. Căci faptul că perspectiva ontologico-existențială pe de o parte aparține și, pe de altă parte, țintește tocmai orizontul și domeniul de care aparține la rândul ei și problematica întemeieri filoso-fiei, constituie în fond și motivul - la fel de esențial - pentru care, cel puțin noi, suntem în fond și în genere interesați de „problema” ei. Am preciza însă, tot de la început, și faptul că noi folosim aici termenul „interesat” în sensul său propriu și etimologic atestat. Căci, cum se știe, cuvântul „interesat” provine - etimologic - din latinescul inter esse, care înseamnă însă tocmai „a fi în interiorul și între” elementele a ceva. sau a fi între ceva ce-și constituie co-vizarea și co-apartenența prin chiar existența a ceea ce este vizat la rândul său ca fiind exact „între”. A fi deci „interesat de ceva” înseamnă de fapt a fi - mai precis: a se situa - în interiorul și în „crăpăturile” orizontului acelui ceva. iar eforturile exprese de înțelegere și de interpretare ale acestui „ceva” nici nu sunt în fond alt-ceva, decât strădanii de a înțelege, dar și de a realiza tocmai problematicitatea acestei interiorități și proble-maticitatea acestei „aflări între”. Mai pe scurt: într-o problemă cum este cea a întemeierii filosofiei, noi nu tematizăm în fond nimic ce ar fi „exterior” nouă sau filosofiei și, prin urmare, nimic ce ar fi străin de ființa noastră, ci de fapt ne tematizăm propria noastră existență tocmai ca filosofând fiind și tocmai deoarece suntem filosofând!!! Motivul decisiv și esențial pentru care eu sunt sau noi suntem ori putem fi într-adevăr interesați de problema filosofiei și a întemeierii sale este deci acela că, cel puțin „eu însumi”, mă știu și mă tem gânditor, și, de aceea - pur și simplu - aș vrea ca, în limita posibilităților, să și înțeleg acest lucru și semnificațiile lui! Aș preciza - însă și iarăși - că și expresia „în limita posibilităților” trebuie luată aici în sens propriu, căci ea vrea să spună exact faptul că am încerca și ne-am strădui să concepem, să înțelegem și să conturăm cauza întemeierii filosofiei tocmai ca pe o posibilitate aparținând nouă înșine și lumii noastre! Prin urmare, dacă discutăm aici chestiunea întemeierii filosofiei, atunci acest lucru va trebui să însemne - de fapt și în mod principal - întrebarea și 424 Hermeneutica Bibliothecaria - Antologie Philobiblon - Volumul V lămurirea întrebării: De ce se face - de ce „fac” și eu - filosofie? Adică: De ce „se” filosofează în fond? Sau, și mai precis: De ce anume filosofează omul? Pe acest parcurs interogativ trebuie însă să (ne) fie încă din start foarte limpede și trebuie asumat în mod expres și faptul că, pe de o parte, formulând și „punând” în mod efectiv și conturat această întrebare, noi totodată - și oarecum în mod automat - punem în mișcare și o serie de alte întrebări, și că, pe de altă parte, exigența „suficienței” rațiunilor din principiul rațiunii suficiente ne solicită implicit și efortul ca aceste întrebări - în aparență colaterale - să nu fie lăsate în zona obscură a presupozițiilor, ci, ele să fie chestionate și formulate - adică: puse! - în mod cât se poate de explicit. Ori, prima dintre aceste întrebări rămase și chiar lăsate îndeobște ne-explicitate cu ocazia întrebărilor cu privire la filosofie și la temeiurile ei, este cu siguranța întrebarea: Cine filosofează de fapt? Iar apoi - împreună cu aceasta -întrebarea: Cui și cum anume îi „aparține” în fond filosofia? Ca atare, putem constata că, deși pare să fie limpede că doar explicitarea întrebărilor de mai sus - adică: De ce se filosofează? și Cine anume filosofează? -ne-ar putea conduce și spre realizarea și conturarea a Ce anume este și ar putea fi filosofia? și Care anume ar fi „obiectul” și sarcinile, chemările ei? etc., (întrebări legate deci cât se poate de organic de temeiurile și, prin urmare, de esența filosofiei) filosofarea însăși este totuși îndeobște privită ca fiind mai degrabă agitația și secreția unui fel de „spirit de adevăr” inponderal, schematic și într-atât de „înălțat”, „rarefiat” și „distilat”, încât într-adevăr ea ajunge să devină deja perfect „incolor”, „inodor” și realmente lipsit de orice „gust”... Și/sau un fel de „știința” (profesională, profesorală și universitară indiferentă) „universală a universalului”... Sau, dimpotrivă, drept derularea mai mult mecanică a unor „cercetări” disciplinare și „terminologice” circumscrise, care nici nu mai necesită de fiecare dată explicitarea și lămurirea problemelor fundamentelor și a întemeierii. Analizele - inevitabil sumare - ce urmează aici, se vor concentra de aceea tocmai asupra acestor întrebări. Iar în acest demers ele se vor folosi de șansele un dialog explicitator cu un text heideggerian de tinerețe care - fără să fie neapărat mai puțin cunoscut „publicului” și specialiștilor în cauză - este totuși mai puțin prezent și „cântărit” nu numai în studiile dedicate filosofiei sale, dar și în chestionările cu privire la temeiurile și întemeierea filosofiei. 425 Soarele la răsărit, luna la apus (Caligrafie de Rodica Frențiu) Hermeneutica Bibliothecaria - Antologie Philobiblon - Volumul V E vorba de un scurt text intitulat Interpretări fenomenologice la Aristotel purtând subtitlul Semnalarea situației hermeneutice .1 El a fost elaborat de către Martin Heidegger în anul 1922 cu scopul de a-și susține candidatura simultană la două posturi de „profesor extraordinar”, unul la Universitatea din Gottingen, celălalt la Universitatea din Marburg. La prima universitate el este refuzat - în esență pe motivul că spiritul cercetărilor sale nu este în acord cu tradiția universității respective -, însă, la Marburg candidatura lui Heidegger este acceptată, în principal în consecința referatelor apreciative făcute acestui text de către prestigioșii Paul Natorp și Nicolai Hartmann.1 2 Trebuie să precizăm că în textul heideggerian - expressis verbis - nu se spune mai nimic despre „întemeiere” sau „fund amentare”. El vorbește însă extrem de concentrat și totuși amplu despre FILOSOFIE, despre esența, sensul și specificul ei. Iar cu acest prilej - în confluența gândurilor - în text se conturează și o meditație deosebit de puternică, radicală și articulată și despre „întemeierea” filosofiei. Desigur, o asemenea investigație fenomenologică și hermeneutică nu întemeiază și, evident, nici nu discută despre „întemeiere” în felul că ea ar prezenta filosofia ca fiind un gen de „știință originară” sau „primară” (Urwissenschaft) de recuperat, din care ar răsări și s-ar ramifica apoi istoric diferitele discipline și/sau domenii științifice și existențiale. Ea nu sondează nici „filosoficitatea” condițiilor (epistemologice) interne de derivare formală și/sau tematică - din principii sau „fundamente axiomatice” - asigurând apoi „coerența” teoriilor din interiorul unor înfăptuiri sau „discipline de cunoaștere”, în cazul de față: filosofiei. Nu! Caracterul întemeiat și „întemeietor”, originar și fundamental al filosofiei izvorește și rezidă aici tocmai din și în esența a ceea ce este identificat și numit acum „obiectul” ei. Și -în strânsă legătură cu aceasta - mai ales din și în sensul și semnificația ei de a fi activitate și asumare expresă. Activitate și asumare în care - și prin care - se întemeiază în fond și filosofia însăși. 1 Vezi: Martin Heidegger: Phanomenologische Interpretationen zu Aristoteles (Anzeige der hermeneutischen Situation) - Fenomenologi ai Aristoteles-Interpretâciok (A hermeneutikai szituacio jelzesere) [Ediție bilingvă, germano-maghiară] In: Existentia, Societas Philosophia Classica, Szeged-Budapest, 1996-97 2 În mod interesant - poate chiar ciudat - copia textului a fost păstrată și regăsită tocmai la Gottingen (unde deci prezentarea lui Heidegger a fost refuzată), dar cercetătorii operei heideggeriene „știau” despre existența lui, dintr-o scrisoare în care încă tânărul filosof îl „ținea la curent” pe Paul Natorp despre evoluția investigațiilor sale aristoteliene. Pentru prima oară, textul Interpretărilor fenomenologice la Aristotel a fost publicat doar în 1989 în Dilthey-Jahrbuch fur Philosophie und Geschichte der Geisteswissenschaften, Band 6/1989, cu o prefața de Hans-Georg Gadamer, intitulată - nu foarte nimerit după părerea noastră -Heideggers „theologische” Jugendschrift. De atunci - ca și în ediția folosită de noi - acest titlu trece drept un fel de „subtitlu” al textului. Totuși intenția, destul de evidentă a lui Gadamer în acordarea acestui titlu prefeței sale, a fost cu siguranța și acela de a „înlesni” apropierea unui public cât mai larg și nu rareori stăpânit de prejudecăți și chiar aversiuni de natură teologică și religioasă fată de gândirea lui Martin Heidegger Hermeneutica Bibliothecaria - Antologie Philobiblon - Volumul V Altfel spus, filosofia se întemeiază și ea însăși fundamentează tocmai în și prin faptul recunoașterii, dezvăluirii și explicitării sale ca fiind - ea însăși! - un mod de a fi al Dasein-ului. Mai precis, un mod de a fi al ființării numită în aceste texte încă om. Filosofia nu se mai recunoaște și nu se mai identifică deci ca fiind pur și simplu o „teorie” - nici a ceva ce altfel ar fi „ne”-teoretic și nici în sensul unui instrument specializat în atingerea unor obiecte și obiective cognitive specifice (fie ele conturate sau, dimpotrivă, stratosferice și ideale) - ci „doar” ca „unul” dintre modurile diferite în și prin care omul își realizează și își desfășoară factic și efectiv existența sa în și prin timp. Căci tocmai omul filosofează și tocmai omul există -deci: este! - filosofând! Și doar ființarea care există filosofând, numai aceea poate în genere înfățișa existența ca existență, adică existența sa, ființarea și ființa ca fiind (o) problemă... deschisă posibilului. Numai omul poate - și chiar este nevoit - deci, să se problematizeze pe sine ca ființare cu privire la caracterul și raportul ei de ființă... adică drept ființare care este legată și orientată totodată spre și de celelalte ființări, adică spre și de lume. Filosofia este prin urmare tocmai acel mod de a fi al ființării numite deci în aceste texte încă „om” - ființare umană (menschliches Dasein) - în și prin care el își problematizează ființa tocmai cu privire la problema și problematicitatea de nedepășit a faptului că el însuși este și că - astfel - el trebuie și este nevoit să fie! Deci ca fiind ceva-cineva pentru care ființa și ființarea este o problemă, o asumare, o însărcinare, un risc și o posibilitate sălășluită în tocmai existența lui. Pe scurt: filoso-fia este una dintre posibilitățile și nevoințele nu numai esențiale dar și exclusive ale omului. Atotștiutorii - printre altele - nici nu filosofiează,1 cum nu filosofiază nici ființările care - fără să existe - doar „sunt”... Din start este limpede prin urmare faptul că, ceea ce trebuie să numim aici „întemeierea” filosofiei și filosofia ca „întemeiere”, nu sunt și nici nu pot fi în nici un chip vreo „epistemologie” sau vreo „logică” a filosofiei, și cu atât mai puțin o propedeutică pur preparatorie ori vreo „metateorie” a ei, ci numai efectivitatea interogării, căutării - dar și al articulării - esenței, a sensurilor, a „greutății” și „apăsării” ei!!! Motiv pentru care în aceste texte Heidegger numește această efectivitate tocmai „facticitate” sau „viața factică”. 1 Dimpotrivă caracterul tâmp - originar, constitutiv și de nedepășit - al „atotștiinței” și al „atotștiutorului” este format și structurat tocmai de- și prin faptul că, chiar dacă așa ceva ar putea eventual „ști tot” niciodată și nicicum nu ar putea însă să știe, că, în genere, el „știe!”. Cum nici faptul că „știe tot”, nu-l poate ști nicicum și deloc. Căci pentru constituirea acestei știiri, a acestei conștințe și cunoașteri despre faptul de a ști, este necesară tocmai experiența științei ne-științei. Adică experiența cunoașterii lipsei cunoștințelor! Este deci necesară experiența acelei științe despre ne-știință, a acelei cunoașteri - știiri - despre ne-cunoaștere, pe care noi oamenii o numim încă din zorile filosofiei: întrebare și interogație. Atotștiutorului nu i se poate ivi nici măcar o singură întrebare. Altfel el nici nu s-ar putea numi „atotștiutor”, desigur de către întrebătorii... care între-timp nu prea gândesc... și ca atare nici nu prea se înțeleg pe sine înșiși. 428 Hermeneutica Bibliothecaria - Antologie Philobiblon - Volumul V Departe de a fi deci pură „teorie”, filosofia este - ca mod de a fi al omului -un mod de a fi al vieții factice. Mai precis, filosofia este tocmai acel mod de a fi al vieții factice, în și prin care viața factică însăși se re-întoarce către sine -problematizându-se, deschizându-se și depășindu-se, transcendându-se în permanență. Și mai exact: prin care viața factică este făcută - prin asumare și efort - să se reîntoarcă în mod explicit și deschizător către- și la sine. Ori, această întoarcere și reîntoarcere au loc, desigur și de fiecare dată, într-un „prezent viu” (lebendige Gegenwart), din care - pornind deci din problema-ticitatea căreia -, ele sunt istorice, adică situate! De aceea, primul act al întemeierii nu poate fi altceva, decât chiar aducerea la suprafață și punerea în funcționare efectivă tocmai a acestei situări. Deci: hermeneutica! Din acest motiv poartă textul despre care este vorba aici și subtitlul: Semnalarea situației hermeneutice (Anzeige der hermeneutischen Situation). Deoarece: „...potrivit caracterului său de ființă (Seinskarakter), însăși cercetarea filosofică este ceva ce nici o „epocă” („Zeit”) ... nu și-o poate împrumuta de la alta; cercetarea filosofică este în același timp și ceva ce - dacă s-a înțeles pe sine și dacă a înțeles sensul și capacitățile performanțelor sale care rezidă în Dasein-ul uman - nu poate avea niciodată pretenția de a prelua de la generațiile viitoare greutatea și apăsarea grijii (Bekummerung) interogației radicale. Această greutate nu poate fi și nici nu trebuie să fie preluată.”1 Cu precizarea că termenul „radical” este utilizat aici în mod consecvent în sensul său propriu, adică: mergând până la rădăcini. Este deci limpede că cercetarea filosofică este identificată aici ca fiind ceva de genul asumării, adică asumarea de fiecare dată actuală și factică - prin urmare aflată in actu - a greutății și apăsării grijii interogației radicale. Filosofia este deci ceva ce niciodată nu doar „se continuă” sau se „sfârșește”, ci mai degrabă se re-naște - este deci adusă la o nouă și reluată re-naștere - în fiecare epocă prin și în funcție de asumarea unor sfidări existențiale, deopotrivă originare, prezente și istorice - adică asumarea apăsării povarei interogației radicale -, care vizează în mod particular și în act, fiecare epocă și fiecare generație actuală în parte. Iar caracterul de ființă, de existență al filosofiei se originează tocmai în faptul că ea însăși nu este decât un mod de a fi al Dasein-ului uman, un mod de a fi al prezenței umane situate. Adică, filosofia este tocmai acel mod de a fi al omului care are ca obiect - în mod necesar, propriu și în primul rând - tocmai această ființare ca ființare și facticitatea vieții sale (faktisches Leben). Obiect pe care filosofia astfel înțeleasă și conturată îl examinează-cercetează și problematizează chiar cu privire la caracterul ei de ființă! Filosofia nu este deci așezată sau introdusă din exterior - ori în vreun alt mod artificial - în ființă, de aceea nici ființa și problema ființei nu „intră” din exterior și artificial în filosofie, ci tocmai și numai prin existența omului. Adică prin existența celui care filosofează. Cum spune chiar Heidegger „...cercetarea filosofică însăși dă și constituie (ausmacht) un „cum” determinat al vieții factice, și, ca atare, 1 Vezi, M. Heidegger, Idem p. 6 429 Hermeneutica Bibliothecaria - Antologie Philobiblon - Volumul V ea își și se con-temporalizează (mitzeitigt) deja și cu ființa de fiecare dată concretă a vieții - deci nu ca un fel de aplicație ulterioară...”.1 Înainte de a merge mai departe, trebuie să atragem însă atenția și să precizăm împrejurarea că în termenul de „facticitate” și în cel de viață „factică” -deși în mod evident ei derivă din latinescul factum - Heidegger are totuși în vedere pe de o parte semnificațiile lui mai vechi, și, pe de altă parte, cele care s-au păstrat și desfășurat mai mult în latina populară. Or, în aceste sensuri și semnificații factum nu înseamnă ceva „dat” și nici „fapte” (în sens să zicem pozitivist), ci tocmai fapta văzută în efectivitatea realizării sale, adică drept act. Ceea ce este deci esențial în „facticitate”, acela este tocmai dinamica actului care este adusă la conturarea efectivității sale în chiar actualitatea lui. Astfel - potrivit și unei observații a lui HG. Gadamer - Heidegger concepe și utilizează termenul de „facticitate” exact ca un „contra-concept” (Gegenbegriff), adică ca ceva ce este chiar contra- a ceea ce în idealismul german a fost numit „conștiință”, „conștiință de sine” sau, la Husserl, „Eul transcendental”.1 2 Numai că viața factică este focalizată și articulată în primul rând de către grijă și de către ingijire. Iar tocmai în această dinamică a preocupărilor umane grijulii și îngrijitoare se constituie de fapt lumea, atât ca lume înconjurătoare, ca lume comună cu alții, cât și ca lume proprie. Grija și îngrijirea „fac” însă ca viața să fie și să se și simtă grea. De aceea, viața se și străduiește factic mereu ca, pe de o parte să se afunde în direcțiile și în obiectele grijilor sale și, pe de altă parte și în același timp, să ușureze greutatea apăsătoare a grijilor ei. Iar acestea, împreună, constituie ceea ce Heidegger numește tendința de decădere a vieții factice. Precizăm că „decăderea” are aici un sens desigur strict ontologic, ca atare ea nu este decât tendința de a se evita - ușurându-se pe sine - a vieții! Nu este deci vorba despre vreo decădere față de niște „epoci de aur” sau față de niște stări paradisiace de odinioară și decăderea nu este nici ceva ce are loc doar ocazional sau ar fi caracteristic numai unui anumit timp. Dimpotrivă: decăderea provine din caracterul constitutiv pentru viața factică a omului a faptului că ea este structurată de către grijă. Grijă care-l poartă pe om în primul rând către ființarea-obiect a grijilor sale și care, în același timp, îl îndeamnă pe om mereu către ușurarea apăsării ei. Decăderea este deci un „cum” ontologic, intențional-factic al vieții.3 Cum este de fapt și în fond și filosofia! Luată în această determinare, esența și sarcina factică a filosofiei nu pot fi decât acelea de a se constitui într-o contra-tendință - tot factică! - la tendința de decădere la fel de factică, proprie vieții factice. Dacă deci viața factică are tendința de a ușura..., atunci - serios vorbind -sarcina factică-efectivă a filosofiei nu poate consta în elaborarea vreunor programe ce ar conduce la stări ideale și utopice,4 ci, înainte de toate, ea stă în chiar îngreu- 1 Idem p.8 2 Mai vezi și Hans-Georg. Gadamer: Heidegger și grecii, Cluj, Editura Apostrof, 1999, p. 10 3 Vezi, M. Heidegger, idem p. 12 4 Ibidem 430 Hermeneutica Bibliothecaria - Antologie Philobiblon - Volumul V narea „lucrurilor” deja ușurate! Adică, în arătarea, atenționarea asupra greutății și complexității lor. Dacă însă tendința de decădere constă într-adevăr în evitarea și ușurarea proprie vieții factice cotidiene, atunci această tendință de evitare și de ușurare poate fi identificată înainte de toate tocmai în atitudinea și în raportul ei obișnuit față de moarte. Căci moartea este ceva ce, pe de o parte, este o amenințare a vieții ca atare, dar, în același timp, ea este, pe de altă parte, și un cum al vieții. Moartea nu este „dincolo” de viață, căci viața umană este în permanență, de fiecare dată și factic în așa fel încât ea este finită, adică muritoare. În același timp, nimic nu este mai „grea” vieții, decât greutatea și apăsarea morții. De aceea, nimic nu îmbie și nu îndeamnă mai mult la ușurarea apăsării ei, decât tocmai moartea! În raport cu și împotriva acestei tendințe trebuie prin urmare să se desfășoare cercetarea filosofică responsabilă. Ea trebuie deci să asigure Dasein-ului uman moartea lui ca fiind o certitudine care se află tocmai în fața lui, adică în fața noastră. Deci fără vreo metafizică a nemuririi și fără metafizica a ceea ce ar fi „după moarte”. Căci toate acestea nu sunt de fapt decât încercări de a ușura greutatea apăsării morții și ca atare omisiuni în raport cu sarcina și „obiectul” filosofiei care sunt, cum am văzut, Dasein-ul uman și viața lui factică.1 Prin aceasta, adică prin asigurarea existențială efectivă - și nu „doar teoretică” sau doar „în gând” - a morții ca certitudine, deci ca viitor cert și întrevăzut pentru fiecare om și pentru fiecare generație în parte aflată în viață, moartea asigură însă - și de fapt - tocmai vedere și vizibilitate atât pentru prezentul cât și pentru trecutul vieții. De fapt și la modul esențial, ea originează și constituie deci temporalitatea vieții factice, temporalitatea ca atare. Ca fiind tocmai „calitatea” de muritor, adică calitatea de a fi în con-temporalitate cu moartea și, astfel, cu „ținerea” și „deținerea” morții. Iar istoricitatea, mai precis sensul fundamental al istoricității - adică: istorialitatea - ca atare, se poate determina doar pornind de la această temporalitate. Istoria ca istorie și istorialitate a Dasein-ului uman - viu, (ca și, la vremea lui, a celui decedat deja, dar și a celui nenăscut încă) - se originează deci din finitudinea lui/lor, prin urmare din caracterul lui/lor de a fi muritor! Istoria ca istorie și istoria-litate, se originează deci în fond din moarte. Adică din viitor, nu din trecut și nici din prezent. Viitorul cert al morții Dasein-ului uman viu este deci cel ce dă de fapt greutate vieții lui și dă prin urmare greutate atât trecutului cât și prezentului ei. Dă deci greutate vieții factice a Dasein-ului uman ca atare. Nemuritorii nu au prin urmare cum să aibă nici istorie, cum, propriu zis, nu au istorie nici ființările care -deși „se afla în timp” - nu există, ci doar sunt. În schimb - dacă încercăm într-adevăr să-l pătrundem cu gândul - putem realiza și faptul că „termenul” care din cine știe ce motive, dar apare totdeauna atunci când se discută despre „moarte”... adică termenul de „ne-murire”, trimite în 1 „Die hier bezeichnete rein konstitutiv ontologische Problematik des Seinscharakters des Todes hat nichts zu tun mit einer Metaphysik der Unsterblichkeit und des « Wasdann?».” Idem p. 18 431 Hermeneutica Bibliothecaria - Antologie Philobiblon - Volumul V mod necesar la ceva ce - conform „definiției sale” conținut în mod implicit în formularea lui - este în fond intangibil - adică: de ne-atins - tocmai în privința viului vieții sale. Cu siguranță nu este de aceea inutil să încercăm un exercițiu de gândire și să pătrundem în „adâncurile” acestui „termen”. Căci „mort” nu poate fi decât cel care a trăit. În acest sens și lipsa de viață a mortului, lipsa de viață a morții aparține de fapt legăturii sale cu- și la viață, ca fiind tocmai pierderea ei. La fel, și „nemuritor” nu poate fi deci decât cel ce a trăit și cel ce, prin urmare, trăiește necontenit și veșnic. Căci asta numim noi muritorii... „nemuritor” și îl numim astfel tocmai deoarece ne gândim la el ca la ceva ce - în viață fiind!!! - este lipsit de moarte și, ca atare, este fără de moarte. Așa ceva ar fi astfel ceva a cărui ființă vie - adică a cărei viață - este necondiționată și intangibilă. Ea pe de o parte nici nu depinde și, pe de altă parte, nici nu poate fi atinsă de nimic. Ființa vie a nemuritorului nu are deci nici o legătură și nici un contact nici cu nimic și - în consecință -nici cu Nimicul. De aceea, tot ce este nemuritor, acela este în mod necesar și necontenit în așa fel încât Cum-ul ființei sale veșnic vii, nu poate și nu-i poate fi decât totalmente și în mod necontenit indiferent! Prin urmare, deși el poate fi oricând „când” „așa” și „când” „altfel”, toate acestea nu pot fi totuși pentru el decât eventualități lipsite de orice greutate și apăsare! Greutate și apăsare care într-adevăr s-ar re-percuta asupra ființei sale veșnic vii, căci viața lui (veșnic vie) nu depinde și nu este - nu poate fi - atinsă de ele în nici un fel și în nici un chip. Altfel spus, pentru ceva ce ar fi într-adevăr nemuritor, nici o astfel de atingere-eventualitate nu poate avea - ea însăși - caracter de ființă. Viul necontenit al nemuritorului nu poate fi deci nici periclitat, nici atins de nimic și, de aceea, nici el însuși nu-și poate pune viul în pericol. Prin urmare pentru el însuși nu poate fi decât indiferent Cum anume este el. adică Cum anume este acela la care noi muritorii ne gândim - închipuind - că trimitem cu termenul de „nemuritor” și cu cel de „nemurire”. Luând deci mai în serios sarcina și treaba gândirii: cu termenul „nemuritorului” și cu cea a „nemuririi” nu poate fi gândit de fapt nici o (altă) calitate, ca fiind calitatea lui constantă, deci ca fiind o calitate actuală într-un mod la fel de necontenit. Dimpotrivă: nemuritorului și nemuririi îi pot fi asociate în mod necontenit și veșnic orice fel de „calități” și oricând. Așadar, doar la modul eventual și doar lipsit de orice greutate „ontologică” și existențială reflexivă. Prin urmare: orice străduință, de exemplu, la „bine” sau la „dreptate” etc. a indiferent ce ar fi într-adevăr nemuritor - și cu atât mai mult vreo constanță ontologică și calitativă a unei asemenea năzuințe - nu poate fi decât ceva lipsit de sens și de înțeles. Adică, în terminologie aristotelică: un fel de „capro-căprioară”. În orice caz, așa ceva se află totdeauna și în întregime încoace de orice „bine” și de orice „rău”, de orice „drept” și de orice „ne-drept”. Astfel încât, în fond, el nici nu poate măcar „ajunge” la ele, deci, el nici nu poate ajunge la a fi măcar în contact cu ele.1 Prin urmare, așa ceva nu poate străpunge nicicum și 1 Critica pe care Nietzsche o întreprinde la adresa lui Kant, are desigur pe deplin în vedere toate aceste aspecte. 432 Hermeneutica Bibliothecaria - Antologie Philobiblon - Volumul V niciodată nici „dincolo de bine și de rău”. Adică: nu numai că nu poate „fundamenta” eticile și sistemele juridice ale dreptății etc., dar nici măcar nu le poate întreprinde vreo „critica”. De aceea, și domenii, probleme și eforturi cum ar fi etica, deontologia, jurisprudența etc. au rost, au sens și au greutate doar pentru acele ființări care pornind-decurgând din ființa lor. ajung mereu să fie nevoite ca pentru ele să aibă într-adevăr greutate, sens și semnificație și Cum-ul acestei ființe și Cum-ul acestei existențe. Cu alte cuvinte care sunt muritori și care mor. Moartea, murirea este deci ceva ce - deși de cele mai multe ori atematic, dar - pornind totuși din miezul existenței, originează și articulează de fapt - și tocmai cu privire la greutatea și la sensurile lor ontologice și istorice - orice etică, orice deontologie, orice sistem juridic, orice sistem politic, orice teorie științifică sau... filosofică. Domenii pentru care nu este prin urmare deloc nefolositor să și realizeze acest lucru. Mai ales atunci când ele judecă înalt tocmai despre moarte, deci de fapt exact despre sursa, originea și tocmai despre fundamentul lor. Istorialitatea istoriei este însă structurată și conturată deopotrivă de către tendința de decădere, dar și de către eforturile existențiale ale contracarării ei. Iar aceste eforturi sunt - la rândul lor - la fel de factice, ca și decăderea. Posibilitatea lor rezidă deci tot în posibilitățile factice ale Dasein-ului uman. Or, complexul acestor posibilități ale autenticității este numit aici de către Heidegger: existență. Care nu se poate contura și evidenția de aceea decât prin și în urma destrucției factice a stărilor de decădere care sunt totdeauna totuși stările dominante ale facticității. Prin urmare, în raport cu aceste stări dominante „primatul îi aparține negației, nu afirmației”.1 Negația nu înseamnă însă altceva, decât tocmai deschiderea facticității la posibilitățile existenței (sale), adică la posibilitățile autenticității în situarea hermeneutico-istorică dată, concretă, aceasta fiind critica prezentului și -prin aceasta - critica tradiției și a istoriei. De aceea, filosofia nici nu poate fi niciodată ceva „popular”. Deci nu se poate niciodată bucura de „popularitate”, căci ea se afirmă de regulă tocmai împotriva lucrurilor și „locurilor” populare, comune și îndrăgite. Filosofarea este însă nevoită să acționeze destructiv nu numai împotriva acestor dominanțe populare, ci și împotriva propriilor sale tradiții, care și ele ajung în prezent tot pe calea decăderii. De aceea întemeierea filosofiei și filosofarea ca întemeiere înseamnă de fiecare dată și însușirea destructivă, decisă și negatoare a acestei tradiții. A „face filosofie”, a filosofa nu se poate de aceea decât pe baza și în urma unei decizii. Doar prin această decizie poate fi de fapt obținut și însușit obiectul filosofiei, care privește în mod evident și fundamental existența. Existență care acum stă deci - sfidat și sfidător - deopotrivă în fața propriilor sale tradiții și posibilități. Ori, din p.d.v. al tradiției, filosofia situației actuale se mișcă - în linii mari - pe de o parte în conceptualitatea greacă (care și ea a trecut în timp prin cele mai diverse interpretări), și, pe de altă parte, în idealitatea creștină.1 2 Ele împreună determină 1 Idem p. 18 2 Idem p. 22 433 Hermeneutica Bibliothecaria - Antologie Philobiblon - Volumul V deci - din perspectiva problemei facticității - și interpretarea actuală dominantă a vieții (Lebensauslegung). Numai că, din această tradiție și interpretare lipsește în esență tocmai certitudinea morții. Adică lipsește tocmai însușirea morții ca moarte, ca murire și ca atare și însușirea morții ca certitudine! În acord total și chiar în virtutea acestor direcții și tendințe - în mod totuși paradoxal și consternant, poate - în liniile lor dominante, mai toate tradițiile occidentale - tradiția metafizică, tradiția religioasă, tradiția credințelor și a opiniilor comune etc. - operează de fapt de mii de ani cu un „concept” al morții care nu numai că nu vizează, ci, dimpotrivă, tocmai ascunde -sau cel puțin ocolește - murirea ca atare! Începând cu Platon - cu textele lui din Phaidon și din Criton - și continuând chiar cu Epicur. ne mai vorbind de tradiția proprie creștinismului. dar și de cea a criticilor creștinismului - fie ei de talia unui Schopenhauer sau Nietzsche - și până la E. Levinas sau J. Derrida. tradiția metafizică occidentală - cu excepția poate singulară a lui Martin Heidegger - gândește moartea în mod constant exact fără murire. Adică pe de o parte chiar ca ne-murire și fără-de-moarte, sau, pe de altă parte, ocolind în mod constant gândirea expresă-explicită a muririi. Cu atât este de aceea mai apăsat necesară aceea decizie pe baza și în urma căreia filosofia poate deveni într-adevăr o forță capabilă de efectivitatea radicală a contra-mișcării tendințelor de decădere. Pe scurt: capabilă de emancipare în raport cu această tradiție și capabilă să devină totodată „aptă” în vederea eliberării și deschiderii Dasein-ului uman către posibilitățile de autenticitate ale existenței (sale). Altfel spus - cum declară textual Heidegger - este necesar ca această filoso-fie să devină și să fie în mod hotărât și fundamental ateistă (grundsatzlich atheistich ist).1 Adică: să devină o filosofie care a decis să-și câștige și să-și asume obiectul și sensurile nu determinată de exigențe ideologice și de „viziuni asupra lumii” și nici continuându-și mecanic tradițiile, ci pornind de la propriile sale posibilități factice con-temporalizate. Ateismul fundamental și necesar al filosofiei nu înseamnă așadar pentru tânărul Heidegger înregimentarea lui ideologică în vreo altă mișcare și curent (de ex. în cea „materialistă”) ci și aici avem de a face cu un element cu totul constitutiv. (Și care, de aceea, este și mult mai radical, decât oricare mișcare-tendință „obișnuită” de „negare a lui Dumnezeu”!) În loc de așa ceva aici este vorba despre afirmarea întemeietoare a faptului că, în genere, orice filosofie care se înțelege la modul serios și cinstit pe sine, împreună cu această înțelegere trebuie să înțeleagă și împrejurarea că filosofia ca atare și filosofarea în genere este și înseamnă deja în mod implicit și un fel de „ridicarea mâinii împotriva lui Dumnezeu” (Handaufhebung gegen Gott ist).1 2 Doar astfel își poate apoi asigura filosofia și acea autonomie critică, care este necesară criticii existențiale prin care se realizează de fapt, pe de o parte destrucția tradiției și, pe de altă parte, deschiderea existenței. Și doar astfel poate evita filosofia ca - supunându-se atracțiilor ușurării - să devină un simplu și deja obișnuit „calmant 1 Idem p. 18 2 Ibidem 434 Hermeneutica Bibliothecaria - Antologie Philobiblon - Volumul V metafizic”, prin care omul se refugiază într-o lume „liniștitoare” (beruhigende Welt).1 Iar pentru a evita într-adevăr aceste capcane și atracții tradiționale și mult prea obișnuite deja, filosofia trebuie să se desfășoare, să se construiască și să se re-construiească numai și numai pe baza izvoarelor și posibilităților sale reale, factice-efective și radicale. Iar în această re-construcție existențială, Dasein-ul uman - care deci filosofează - nu se poate baza decât și numai pe facticitatea propriilor sale interogații radicale... și nicicum pe vreun Dumnezeu. Este deci limpede, că „ateismul” - termen folosit aici în sensul său propriu și constitutiv, adică a-theos, însemnând prin urmare „fără Dumnezeu”, și nu negarea „grosolană” a lui Dumnezeu - este legat în mod esențial și fundamental de ceea ce noi discutăm aici, adică de întemeierea filosofiei. Căci prin ateism filosofia nu-și „câștigă” pur și simplu vreo „autonomie” - să zicem față de biserică sau religie -dorită sau doar visată ocazional de ea, ci de fapt se întemeiază! Adică, prin ateismul ei, filosofia își dobândește, în raport cu tradiția dominantă, nu doar obiectul său propriu, ci în fond se dobândește pe sine ca decizie, ca deschidere și ca desfășurare întrebătoare și cercetătoare radicală! Din acest motiv se întreabă tocmai aici Heidegger, dacă nu cumva: „Chiar și ideea vreunei filosofii a religiei, mai ales dacă considerațiile sale se realizează fără luarea în calcul a facticității omului, nu este oare un non-sens pur?” (Ob nicht schon die Idee einer Religionsphilosophie, und gar wenn sie ihre Rechnung ohne die Faktizitat des Menschen macht, ei purer Widersinn ist?)1 2 Dar de ce ar fi un „nonsens pur” chiar și „ideea” vreunei filosofii a religiei? Desigur, în primul rând de aceea că dacă „religia” ar fi să zicem „obiectul” unei asemenea filosofii, atunci cu asta filosofia astfel conturată și-ar rata încă din start „obiectul” ei propriu-zis, fundamental și întemeietor. Adică facticitatea cuprinzătoare a Dasein-ului uman!!! În al doilea rând, dacă - cum se și obișnuiește de regulă - prin „filosofia religiei” se înțelege sau se sub-înțelege de fapt un fel de „filosofie religioasă”, atunci prin asta această așa-zisă „filosofie”, filosofia își ratează în fond tocmai sarcinile și sensurile ei. Căci - în virtutea temeiurilor sale! - sensul și sarcina filosofiei nu sunt și nu pot fi altceva, decât conturarea, îngrijirea și interogarea întrebărilor radicale! Care - pe deasupra - se realizează tocmai spre „îngreunarea lucrurilor” și tocmai prin exercițiul primatului negației! Iar orice „filosofie religioasă” - prin însuși numele ei - nu face decât să îngusteze deschisul interogației, căci ea ori „știe” deja de la început răspunsurile crezute și „religioase” ale „întrebărilor” sale, ori, împreună cu aceasta, se abține - dacă nu chiar interzice! - de la început interogarea unor anumite tipuri și direcții (să zicem a-teiste) ale întrebărilor! Filosofia se întemeiază și se identifică deci ca fiind ea însăși un mod factic de a fi al Dasein-ului uman, care, „provenind” tocmai din viața lui factică... se și întoarce la și în facticitatea și „vitalitatea” acestei vieți. De aceea și prin urmare, filosofia (se) întemeiază în fond pe sine însuși. Astfel însă se adeveresc și prind un 1 Ibidem 2 Ibidem 435 Hermeneutica Bibliothecaria - Antologie Philobiblon - Volumul V nou contur și o nouă greutate și vorbele lui Kant, potrivit cu care filosofia este singura care se poate - și chiar este nevoită - să se întemeieze pe sine însuși. Iar aceasta nu este niciodată o desfășurare pur teoretică-epistemică deoarece - cum am văzut - întemeierea de și pe sine a filosofiei nu are loc decât pornind din și în apartenența ei ființială și factică - ca mod de a fi - de viața factică însăși. Ca fiind deci ea însăși un raport de ființă în care ființa însăși „crește” și se îmbogățește întorcându-se spre sine sub forma și la modul interogației radicale ce trebuie asumată, desfășurată și efectuată de fiecare dată la modul actual, existențial-istoric și factic. Oricum: acest text heideggerian de tinerețe, conturează întemeierea filosofiei tocmai așezând-o în solul originilor și sensurilor sale deopotrivă factice, istorice și existențiale. Așezând-o deci tocmai în libertate și tocmai în ceea ce același Kant a numit la vremea lui „autonomia și interesele proprii ale filosofiei”. Prin urmare, întemeierea filosofiei înseamnă pentru Heidegger - deja în 1922 - implicit și deschiderea ei către meditația asupra esenței temeiului și prin aceasta către necontenita re-interogare a lumii, a transcendenței și a libertății! Ori toate acestea vor deveni - în anul 1929 - temele exprese ale studiului Despre esența temeiului, în care deci „temeiul” și „întemeierea” sunt deja interogate în mod expres și - desigur - radical. 436 Considerații privitoare la vînzarea* la Cochii Vechi și mezat Elena CHIABURU Universitatea „Alexandru Ioan Cuza”, Iași Cuvinte cheie: Cochii Vechi; mezat; vînzare silită; drept de protimisis; publicitate; Hareci Rezumat: Vînzarea la Cochii vechi se folosea pentru arendarea unor venituri domnești, iar mezatul pentru înstrăinarea bunurilor nemișcătoare. Procedura se desfășura sub coordonarea Divanului domnesc, publicitatea se făcea prin anunțuri verbale concomitente în localitatea unde se afla bunul pus în vînzare, la isprăvnicii și în Divan. În cazul vînzării la mezat se respecta dreptul de protimisis. Pentru a păstra controlul asupra circulației cu terenuri și imobile și a evita înstrăinările ilegale, prin Sobornicescul Hrisov din anul 1785 s-a introdus etapa verificării în avans a acestui drept, prin așa numita „publicație”. Finalizarea tranzacției avea loc în Divanul domnesc, prin hareci, adică licitarea propriu-zisă și adjudecarea bunului cu consimță-mîntul părților, după care Domnul întărea actul de posesie noului stăpîn. E-mail: elena.chiaburu@feaa.uaic.ro •ft Licitația presupune ca un bun ce urmează a fi instrăinat să se pună în vînzare în mod public, voluntar sau silit, și cu respectarea unei proceduri speciale, fiind dat participantului care oferă prețul cel mai mare. Procedura se desfășoară sub conducerea executorului judecătoresc, care stabililește data și locul desfășurării licitației și le aduce la cunoștința debitorului și a publicului. Licitația se finalizează cu un proces-verbal de adjudecare.* 1 În evul mediu românesc, vînzarea la licitație s-a folosit fie pentru darea în arendă a unor venituri domnești, fie pentru stingerea unor litigii generate de neplata datoriilor, de nevoia împărțirii unei moșteniri sau de ieșirea din indiviziune în cazul stăpînirii devălmașe. În limbajul epocii, termenii care desemnau scoaterea în vînzare prin licitație sînt Cochii vechi și mezat, ultimul cu sinonimul sultan-mezat. Studierea condițiilor care au impus licitația, a formelor de vînzare, a categoriilor de participanți și a mecanismului juridic de desfășurare contribuie la cunoașterea unor aspecte ale vieții economico-sociale precum: evoluția și transformarea stăpînirii devălmașe, destrămarea posesiunilor funciare, respectarea dreptului de protimisis, simplificarea * Editorii respectă opțiunea autorului cu privire la ortografia legată de folosirea literei „î” și „â”. 1 Mircea Costin, Dicționar de drept civil, vol. III: L - Z, București, Lumina Lex, 2004, p. 490-491, sub voce. 437 Hermeneutica Bibliothecaria - Antologie Philobiblon - Volumul V unor aspecte de drept civil și modernizarea societății românești la finele secolului al XVIII-lea și în prima jumătate a celui de-al XIX-lea. Deși practica era unitară în tot spațiul românesc, în studiul de față ne vom referi doar la Țara Moldovei și vom folosi pentru argumentație, cu precădere, exemple din capitala acesteia, orașul Iași. Limita cronologică superioară a investigației este anul 1800. Procedăm astfel, pe de o parte pentru că în Țara Moldovei vînzarea la mezat se desfășura în mod centralizat sub controlul Divanului domnesc de la Iași, iar pe de altă parte din cauză că doar pentru orașul Iași pînă la 1800 beneficiem de un temei documentar bogat și articulat, editat în mod sistematic și riguros.1 În plus, de la începutul secolului al XIX-lea, practica vînzării la Cochii vechi și la mezat intră într-o etapă nouă, de modernizare și constituie subiectul unor lucrări legislative care impun o abordare de sine stătătoare. Pentru acest studiu, surse complementare de informare sînt Condica lui Constantin Mavrocordat, Sămile de Vistierie, lucrări de istorie a dreptului bizantin și dicționare de specialitate, care vor fi indicate la locul potrivit. Se vindeau la mezat așa numitele bunuri nemișcătoare: case și locuri de case, dugheni, vii, moșii, la care se adăugau țiganii, în timp ce vînzarea la Cochii vechi era folosită mai ales pentru arendarea unor venituri domnești. În ordine cronologică, documentele de arhivă menționează mai întîi Cochii Vechi, cu sensul „cine dă mai mult?”, acesta fiind strigătul telalilor care anunțau pe ulițe vînzarea unui bun la licitație. Alexandru (de) Cihac definea astfel noțiunea: „Cochii vechi, s. pl. encheres; ung. kotya licitation, vett (venni) achete; idem, din sîrb koce vece. Cu timpul, cuvîntul vece a fost apropiat, prin etimologie populară, de vechi, plural vechiu”.1 2 Explicația lui Cihac a fost preluată de August Scriban: „Cochii vechi, m. pl. (ung. Kotyavetye. macedoslav ko kie vekie, bg. Ko ste veste, sîrb ko ce vece - cine vrea să dea mai mult”.3 Cu toate acestea, explicația corectă îi aparține lui Lajos Tamas: sintagma ungurească Kotyavetye provine din expresia sîrbo-croată ko oce vece, „cine vrea (să dea) mai mult”.4 Unele instituții românești sunt de sorginte bizantină și au fost adoptate prin intermediul slavilor de la sudul 1 Ioan Caproșu, Documente privitoare la istoria orașului Iași. Acte interne, vol. I - X (1408 -1800), Iași, Editura "Dosoftei", 1999 - 2007. 2 Gustav Weigand, Jahresbericht des Instituts fur Rumanische Sprache (Rumanisches Seminar) zu Leipzig, Leipzig, 1894 - 1921, XIX-XX, 22; Dicționarul limbii române, Tomul I, partea II, litera C, prefață de Sextil Pușcariu, București, Tipografia ziarului „Universul", 1940, sub voce; A. de Cihac, Dictionnaire d'etymologie daco-romane. Elements slaves, magyars, turcs, grecs-moderne et albanais, Francfort, 1879, p. 492, sub voce; Lajos Tamas, Etymologisch-historisches Worterbuch der ungarischen Elemente in rumanischen (unter Berucksichtigung der Mundartworter), London, Mouton, 1967, p. 245, sub voce (textul și traducerea lui din limba maghiară ne-au fost oferite cu amabilitate de Istvan Kiraly V., căruia îi mulțumim și aici pentru ajutor). 3 August Scriban, Dicționaru limbei românești (Etimologii, înțelesuri, exemple, citațiuni, arhaizme, neologizme, provincializme), Iași, Institutul de Arte Grafice "Presa bună", 1939, p. 309, sub voce. 4 Tamas Lajos, Etymologisch-historisches Worterbuch, p. 245, sub voce. 438 Hermeneutica Bibliothecaria - Antologie Philobiblon - Volumul V Dunării, motiv pentru care ipoteza că sintagma Cochii vechi ar fi de origine maghiară, preluată de slavii din sudul Dunării și apoi adoptată de românii de la nord de Dunăre este împotriva cursului firesc al istoriei și al geografiei acestei părți a Europei. Exceptînd lucrarea coordonată de Ovid Sachelarie și Nicolae Stoicescu, Instituții feudale din Țările Române. Dicționar, București, Editura Academiei, 1988, p. 110 și 295 sub voce, și dicționarele amintite mai sus, se pare că practica numită Cochii vechi nu a fost analizată de cercetători. Din această cauză, vînzarea la Cochii vechi trebuie căutată în documentele de arhivă și în izvoarele narative. Procedura este amintită în aceste categorii de surse documentare pentru arendarea unor venituri domnești. Cea dintîi mențiune cunoscută în acest stadiu al cercetării se referă la arendarea încasării gorștinei pe oi. Una dintre cele mai vechi impuneri fiscale, gorștina a fost o dare asupra oilor și porcilor. Sursă importantă de bani, gorștina putea fi exploatată în regie sau prin concesiune în baza unei licitații ori prin arendare. Încasatorii gorștinei se numeau gorștinari și erau fie slujbași domnești, fie împuterniciți ai concesionarilor, care purtau același nume.1 La 18 decembrie 1712, domnul Nicolae Alexandru Mavrocordat scria gorștinarilor de oi din ținutul Iași să nu ia gorștina de la oile mănăstirii Socola: „jăluiră călugăriț(ă)l(e) di la m(ă)năstiri di la Socola, dzicînd că are m(ă)n(ă)stirea 162 oi și voi le cereț(i) gorștina, și mănăstirile la Cochi Vechi s-au strigat să nu dea goștin(a). Deci, viindu-v(ă) carte domnii mel(e) să le dați bună pace, întru nimică să nu le faceț(i) învăluială, că așea s-au strigat la Cochi: mănăstirile să nu dea gorștină”.1 2 Altă mențiune apare în Condica lui Constantin Mavrocordat la 15 octombrie 1741: „somili goștinilor de oi, precum au agiuns cînd s-au strigat la Cochii vechi”. Tot în acel an, la 22 octombrie, „s-au vîndut camenile”3 la mezat. La 27 iulie 1742 s-a înregistrat o poruncă domnească dată desetnicilor de la ținuturi privitoare la încasarea desetinei și a gorștinei: „19 cărți s-au scris, date desetnicilor pe la ținuturi, să aibă a lua desetina de stupi și gorștina de mascuri, precum s-au strigat la Cochii Vechi într-acest an”.4 Pentru a doua jumătate a secolului al XVIII-lea, grație sămilor de vistierie, cunoaștem și alte dări arendate prin licitație la Cochii Vechi. În anul 1763, „slujba desetinii [după cum] s-au vîndut de la Cochii Vechi într-acest anu” și s-a înregistrat o pagubă care a fost scăzută din sama vistieriei, „1131 lei și 30 bani - paguba desetinii de la ținutu Putnii din suma ce-au ieșit la Cochii Vechi, care s-au dat în credință asupră dum(nealui) com(i)s(ului) Mihalachi Luci(u) și s-au rădicat <la> 12 fev(ruarie) 1763”. În 1763, Sama vistieriei înregistrează și „slujba vădrăritului după cum s-au vîndut într-acest anu de la Cochii Vechi”, la fel cu o pagubă la ținutul Putnei care a fost scăzută din sama vistieriei „2493 lei și 80 bani - ce-au arătat dum(nealor) boierii vădrar(i), ce-au cumpărat slujba vădrăritului într-acest anu de la 1 Ovid Sachelarie și Nicolae Stoicescu (coord.), op. cit., p. 208-209, sub voce. 2 Caproșu, Doc. privitoare la ist. orașului Iași, vol. III, p. 383. 3 Condica lui Constantin Mavrocordat, ediție alcătuită de Corneliu Istrati, vol. III, Iași, Editura Univ. „Al. I. Cuza", 2008, p. 108 - 109 și 117. 4 Caproșu, op. cit., vol. V, p. 155. 439 Hermeneutica Bibliothecaria - Antologie Philobiblon - Volumul V Cochii Vechi, că au avut pagubă din slujbă de la țin(u)tu Putnii”. Tot în 1763, „suma slujbii goștinii [după cum] s-au vîndut la Cochii Vechi dumisale Mihalache Suciu biv vel com(i)s”. În 1776, „s-au vîndut slujba desătinii din anul acesta la Cochii Vechi, dumisale Chiriță Lucachi”; „s-au vîndut slujba vădrăritului din anul acesta, la Cochii Vechi, dum(nealui) Necolai Ros(e)t biv vel vist(iernic)” și „s-au vîndut slujba goștinii din anul acesta la Cochii Vechi dum(nealu)i Costachi Ghica vel căm(inar)”.1 Arendașii se recrutau dintre marii dregători care, obișnuit, subarendau, suma de la care pleca licitația fiind fixată de domn după criterii arbitrare. Cînd a fixat lefile și veniturile slujbașilor din cancelaria domnească, în anii 1775 și 1776, Grigore Alexandru Ghica voievod a hotărît: „și cărțile acestor slujbe scriindu-se după Ponturile ce se vor striga la Cochii vechi, să se protocăluiască de vel logof(ăt).1 2 La 1 ianuarie 1796, încasarea vămii domnești a fost arendată pe un an și jumătate (1796 ianuarie 1 - 1797 iunie 31), „Ponturile slujbii vămii după cum s-au strigat într-acest an la Cochi-Vechi”. După un an, la 1 iulie 1797, s-a arendat venitul anual al podurilor din Iași: „Ponturile podurilor, după cum s-au dat într-acest anu de la Cochii Vechi”.3 Noțiunea de mezat (pl. mezaturi) provine din limba turcă și înseamnă vînzare publică (a bunurilor unui datornic); licitație.4 Pentru Țara Moldovei, cea dintîi mențiune documentară cunoscută pînă acum a mezatului este din 22 februarie 1743, cînd Pavel blănar se angaja să-i restituie lui Anastasie Simo fost jitnicer al doilea o datorie sau să-i dea în schimb o pivniță din Tîrgul de Sus, în Iași: „așe au hotărît măriia sa vod(ă), de la Divan, ca să strige crainicul în tîrgu să s(e) scoată pivnița la mezat și păr' în trii dzile cît ar ieși prețul pivniții, într-atîta să o vînd și să plătescu dumisale jic(niceriului) Anastasîi”.5 Vînzarea la mezat putea fi silită sau de bună voie, în funcție de motivele care o impuneau: imposibilitatea plății datoriilor, ieșirea din indiviziune în cazul stăpînirii în comun, cînd nu exista acordul copărtașilor asupra împărțelii, sau doar simpla dorință de vînzare a stăpînului, generată de lipsa de bani ori de inutilitatea economică a bunului în cauză. Documentele cercetate pînă acum nu sunt exhaustive și nu pot avea valoare de generalizare incontestabilă, dar se pare că exista o deosebire între mezat și sultan-mezat, acesta din urmă desemnînd mezatul voluntar. Se puteau scoate în vînzare la mezat orice fel de imobile: case de locuit și locuri de case, tot felul de acareturi, dugheni, cîrciumi, pivnițe, vii, mori, moșii, țigani, dar și bunuri mobile: marfa unui negustor și chiar cărți. 1 Sămile Vistieriei Țării Moldovei, vol. I (1763 - 1784), editate de Ioan Caproșu, Iași, Casa Editorială „Demiurg", 2010, p. 63, 75, 101, 128, 414, 467, 478. 2 Petre Rășcanu, Lefile și veniturile boierilor Moldovei în 1776, Iași, 1887, 7/7 3 Caproșu, Doc. privitoare la ist. orașului Iași, vol. X, p. 1 și 115. 4 Dicționarul limbii române (DLR), Serie Nouă, Tomul VI, fasc. a 6-a (Mergătoriu -Microbiologie), București, Ed. Academiei, 1966, p. 465, sub voce; Valentin Al. Georgescu, Preemțiunea în istoria dreptului românesc. Dreptul de protimis în Țara Românească și Moldova, București, Editura Academiei, 1965, p. 233. 5 Caproșu, op. cit., vol. V, p. 202. 440 Hermeneutica Bibliothecaria - Antologie Philobiblon - Volumul V Vînzarea silită era obligatorie în cazul datoriilor neachitate și se desfășura sub control judecătoresc. Împricinații se înfățișau la judecată în fața unei comisii din care făceau parte marele logofăt (i-am întîlnit în documentele cercetate pe Iordachi Cantacuzino, Ion Bogdan și Constantin Balș), alți mari boieri, mitro-politul1 și cîțiva cunoscători ai chestiunii în litigiu. Solicitanții trebuiau să dovedească dreptul de stăpînire asupra bunului pe care doreau să îl vîndă la mezat ori faptul că erau îndreptățiți să primească datoria revendicată. La 18 octombrie 1776, Grigorie Alexandru Ghica voievod încuviința scoaterea la mezat a casei lui Zalman Cașcaval din mahalaua Muntenimii de Mijloc pentru ca breasla jidovilor din Iași să recupereze cheltuielile făcute din cauza infracțiunilor comise de acesta, „carele casă prin cercetarea ce s-au făcut, dovedindu-se că este dreaptă a lui”. La 27 aprilie 1800, Safta, văduva lui Ion brașoveanu cere permisiunea să vîndă la mezat „un loc ci-l are drept al ei, de zăstri, aice, în oraș(ul) Ieșii, la mahalaoa Muntinimii de Mijloc, cu priimire atît a mumii sale, cît și cu a bărbatului ei acest(a) di al doile, Dumitru Pav(e)lu”, pentru a plăti niște datorii. La 16 iunie 1756, Costantin Mihai Cehan Racoviță voievod confirma Aniței, soția lui Ioniță Pană negustor, dreptul de a scoate la mezat casele fratelui ei, Dumitrașcu Pascal, pentru o datorie: „întrebîndu-se pe epitropi ce au a răspunde ei singuri au mărturisit cum că are dreptate Anița a lua acești bani, 550 lei, căci n-au apucat a lua de la mort”.1 2 După emiterea hotărîrii judecătorești ce demonstra că soluția vînzării la mezat era cea mai potrivită, creditorul sau debitorul se adresa Divanului domnesc solicitînd dispoziția de începere efectivă a vînzării și stabilirea datei licitației. La 14 august 1753, Axintie și Maria vînd lui Ovanes o dugheană din Băibărăcărie și un pogon de vie la Șorogari: „după moarte părinților și a fratelui Hogecu rămîindu multe datorii a casii părintești, au rămas după giudecată să s(e) vînză din rămășiți părințăști să s(e) plătiască datoriile și grijă morților; și s-au scos și o dugheană din Băibă(ră)cărie, cu locu cu totu, la mezatu, și un pogon de vie la Șorogari”. La 11 iunie 1755, pentru a rezolva pricina dintre Maria, mama lui Mihaiu diac de vistierie și Anița, soția răposatului Postolachi cizmar din Iași, „acei boieri au giudecat să să cerci și ce s-a găsi de a lui Postolachi să să scoată la mezat și să vîndză și să plătească banii”. La 16 iunie 1756, soția lui Ioniță Pană negustor primește dreptul de a scoate la mezat pentru o datorie, casele fratelui ei, Dumitrașcu Pascal: „s-au giudecat de față, înaintea a cinstit și credincios boierul domniei mele dumnealui Iordachi Cantacuzino biv vel logofăt, Anița femeia lui Ioniță Pană cupețul și cu Toader Scorțăscul ot vistierie și Chirița neguțitor, epitropii lui Dumitrașcu Pascal care a murit, cerșind Anița de la epitropi să ia 550 lei, prețul caselor ei ce le-au vîndut lui Dumitrașcu, fratele său, și tîmplîndu-să de-au murit Dumitrașcu Pascal n-au apucat să dea banii Aniții <.>. Ș-au cerșut și epitropii ca să să vîndă casele și să-și iei banii. Pentru care dar, iată că s-au dat volnicie Aniței prin cartea aceasta a 1 Ibidem, vol. VI, p. 30; Ibidem, vol. VII, p. 189 - 190; Ibidem, vol. IX, p. 333; Ibidem, vol. X, p. 155. 2 Ibidem, vol. VI, p. 30; Ibidem, vol. VII, p. 274; Ibidem, vol. X, p. 299-300. 441 Hermeneutica Bibliothecaria - Antologie Philobiblon - Volumul V domniei mele ca să aibă a scoati casele la mezat”. La 31 octombrie 1798, Panaite Costandin fost mare sulger menționa „prin jaloba ce au dat mării sale lui vodă dumnealui Panait Costandin că fiind silit de judecată ca să plătească o sumă de bani cu care iaste dator pe la unii și alții și neavînd chip cu care să plătească acea datorie, voiește să vînză cu sultan-mezat o crîciumă cu pivniță de piatră cu șapte dughene cu tot locul lor în Tîrgul Făinii și cu alt loc pe care iaste bina străină și plătește bezmen, ca cu banii ce vor ieși să plătească creditorilor”.1 Întreaga procedură a vînzării se desfășura sub controlul Divanului domnesc, unde se înfățișau cei care solicitau scoaterea unui bun la mezat. Indiferent de locul unde trăiau, aceștia trebuiau să se deplaseze în capitala țării sau să-și trimită un împuternicit la Iași care să se ocupe de rezolvarea chestiunii. Tot de la Divan, la încheierea mezatului cumpărătorii primeau actele de stăpînire. Documentele de arhivă atestă următoarele situații de vindere la mezat: creditorul expunea motivul și solicita Domnului vînzarea bunului aflat în litigiu pentru a-și recupera banii; debitorul cerea de bună voie vînzarea unui bun al său pentru a-și putea plăti datoria; posesorul dorea vînzarea la mezat a unui bun care nu îi mai era folositor; în acest caz era suficientă o hotărîre domnească. Creditorii care nu își puteau recupera o sumă de bani împrumutați sau confruntat în practică cu diverse situații: a) debitorul nu voia să își plătească datoriile. La 1 februarie 1761, „Vasile Chistruiul și cu frati-său Ian(a)che și cu muma lui, fiind datori cu 200 lei preotului Teofil de la Sfînta Vineri, puindu amanet o casă, cu vade pînă la 6 luni <.>; și plinindu-se vedeaoa, nu numai că n-au dat preotului banii, ci încă au și fugit Vasile în Țara Leșască; preotul văzînd că vadeaoa au trecut și Vasile au fugit, au dat jalbă mării tale și, după jalba lui, i s-au dat carte gospod ca să vîndă casa oricui și cu ce prețu ar găsi, să-ș(i) ia banii. Și scoțînd casa la mezat s-au strigat de telali în 4 luni de zile ș-au ieșit casa la mezat pînă la 103 lei”.1 2 Niște debitori răi platnici au fost, în deceniul nouă al secolului al XVIII-lea, Maria ciobotărița și fiul ei Costachi din Iași, care au împrumutat de la Matei ciubotar 200 de lei prin intermediul lui Andrei ciubotarul, care a girat pentru dînșii în fața creditorului. „Și fiindcă Maria ciobotărița cu feciorul ei Costachi nu numai ca la vadeaoa ce ș-au pus, banii n-au plătit, ci încă a mai trecut și alți 5 ani piste vade și îndatoriții n-au avut putință ca să plătească banii, acel Mateiu ciobotariul, îndatoritoriul, n-au mai putut aștepta mai mult, ce au tras la giudecată pe Andrei jăluitorul, carele fiindu îndatorit de la giudecată să plătească ca un chizăș plata, au stătut cîtva vreme la închisoare Varțăi <.>. Apoi aducînd și pe această Marie cu feciorul ei ca să plătească datoria aceasta și ei încă neavînd altă putință de plata banilor, au scos vînzătoare o casă ce au rămas de la Mafteiu, bărbatul ei, și strigîndu-să la mezat în multe rînduri, n-au ieșit prețul casăi suma banilor datorii, și văzînd Andrei că alta nu rămîne de a-și înplini banii, au făcut învoială cu numiții datornici și au cumpărat el casa drept 280 lei cu zapis făcut înaintea mahalagiilor. Apoi 1 Ibidem, vol. V, p. 496, 578 și 761; Ibidem, vol. VI, p. 30; Ibidem, vol. X, p. 199. 2 Ibidem, vol. VI, nr. 285. 442 Hermeneutica Bibliothecaria - Antologie Philobiblon - Volumul V rugîndu-l vînzătorii casei să-i lese să mai șadă într-acea casă pînă la Sfeti Dimitrie, iau lăsat, dîndu-le și sinet la mîna lor; și de la vade sunt trecute zece luni 14 zile și ei casa nu au deșărtat, ce încă mai vîrtos iau chirie de la alți străini ce i-au lăsat ei în casă. Pentru care au cerșut ca prin giudecată să-și afle dreptate, adică ori casa să i să dea întru a lui stăpînire, ori să-i plătească banii, datoria cu dobînda lor”.1 b) Debitorul era în imposibilitatea de a-și plăti datoriile: la 26 februarie 1766, marii boieri judecă pricina dintre Ioniță Tudori negustor, creditor, și Lupul seiman agesc, debitor, pentru datoria de 160 lei: „jăluind Lupul c-au rămas dator lui Tudori cu 160 lei din vînzare unui vin și neavînd cu ce să-i plătească banii vra să-i vîndă o casă ce are și să-și înplinească banii; și cere Lupul să nu i să vîndă casa acmu la vreme de iarnă, în grabă, făr(ă) de preț, ce să i s(e) pui vade ca să vîndă cu prețul ei și să-i plătească datorie. Și i-am pus vade Lupului ca să-și șadă în casa lui păr-la sfîrșitul lunii lui aprilie și pînă atunce să-și caute muștireu ca să-și vînză casa și să-i plătească banii lui Tudori păr-la acest soroc. Iar de nu-și va vinde Lupul casa pînă la soroc de mai sus arătat, nici îi va da banii lui Tudori, atunce să s(e) scoată casa la mezat și să s(e) vînză”. La 15 martie 1778, Neculai Căplan negustor vindea lui Coste căpitan mai multe „acareturi” din Ulița Tîrgului de Jos, din cauză că „din întîmplările vremilor ce s-au întîmplat rămîiindu datori pe la unii și alții cu multă sumă de bani și neavînd nici o facire sau putință de bani ca să le plătesc, toate aceste acareturi <...> le-am scos vînzătoare și s-au strigat la sultan-mezat mai un an de zile”. La 31 octombrie 1798, Panaite Costandin fost mare sulger cerea domnului Alexandru Ioan Calimah să dispună vînzarea la mezat a unei cîrciumi cu pivniță de piatră și șapte dughene din Tîrgul Făinii pentru a-și putea plăti datoriile: „prin jaloba ce au dat către domnie me Panaite Costandin biv vel sulg(er) au arătat că fiind sîlit de cătră giudecată ca să plătească o somă de bani, cu cari este dator pe la uni și alții și, neavînd alt chip de plata datorii sali, voiești să vînză prin sultan-mezat o crîcimă cu pivniți de peatră, cu alte șapte dugheni cu tot locul lor în Tîrg(ul) Făini, și alt loc pe cari este bina străină și plătește bezmăn, ca din prețul acestora să plătească creditorilor acelora ce au a lua de l(a) jăluitor”.1 2 Adeseori, datoriile nu fuseseră făcute direct de un împricinat, ci erau doar moștenite de la diverși membri ai familiei, de cele mai multe ori răposați: soți, părinți, frați. Proprietatea avînd un regim bine stabilit în întreaga perioadă cercetată, în cazul datoriilor făcute de soți, văduvele supraviețuitoare erau nevoite să le plătească. A fost cazul Aniței, văduva lui Postolachi cizmar din Iași, care la 11 iunie 1755, a trebuit să vîndă o dugheană ca să achite o datorie făcută de soțul ei înainte de a muri la Maria, mama lui Mihaiu diac de vistierie: „altă n-au găsit de a lui Postolachi făr(ă) numai această dugheană în Cizmărie, pe locul mănăstirii Gălății. Și scoțîndu-se la mezat nu s-au aflat nime să o cumpere și s-au dat de istov Mariii pentru acei bani”.3 La fel, la 21 iunie 1768, Catrina, soția răposatului Ioniță Nacul diacul de vistierie, din cauză că „după moarte bărbatului ei au rămas cîțva bani 1 Ibidem, vol. X, p. 199. 2 Ibidem, vol. VI, p. 599; Ibidem, vol. VII, p. 448; Ibidem, vol. X, p. 239-240. 3 Ibidem, vol. V, p. 578. 443 Hermeneutica Bibliothecaria - Antologie Philobiblon - Volumul V datorie și neavînd nici o putință ca să plătiască datoria, au scos casăle ce are aice în Iași la vînzare”.1 În fine, într-o mărturie hotarnică a lui Gheorghe Tăutul vornic de poartă, de la 1 decembrie 1796, se menționează o casă din mahalaua Muntenimii de Sus a Aniței soția răposatului Sămion, care „fiindcă au rămas însărcinată cu datorii atît pentru grijile soțului ei cît și a copiilor și neavînd alt chip de plată, au scos la vînzare casa aceasta”.1 2 Destule au fost situațiile în care copiii moșteneau odată cu averea părinților răposați și datoriile neachitate ale acestora. La 14 august 1753, „după moarte părinților și a fratelui Hogecu, rămîindu multe datorii a casii părintești <.Axintie și Maria> au scos o dugheană din Băibă(ră)cărie, cu locu cu totu, la mezatu, și un pogon de vie la Șorogari, <.> dreptu 160 lei. <.>. Și cu acești bani s-au plătit datorii părințăști și cu altil(e) ce s-au mai vîndutu”. La 23 februarie 1798, Meier fiul lui Herșul jidov din Iași dă lui Frangoli Alexiu negustor două pogoane și jumătate de vie la Copou, pe moșia mănăstirii Trei Ierarhi, în schimbul unei dugheni din Iași, „avînd dumilui a lua 470 lei și dobînda lor <...> de la un Herșul sin Avram jîd(o)v. Și avînd amanet pentru acei bani o dugheană a sa de aice din Ieși și la vadelile zapisilor neurmînd el a da banii și încă lipsind și de aice la Botoșeni și tîmplîndu-i-si și moarte acolo și giupînul Frangoli după jaloba ce au dat la mărie sa vodă, prin țidulă g(os)pod s-au scos dugheana la vînzare; <.> și la strîgare mezatului adăogînd și eu, și au rămas dugheana asupra me, cu prețul 450 lei, și nemaiadăogînd nimni alții peste mini, am rămas eu dator a da banii”.3 Stăpînirea bunurilor făcîndu-se în devălmășie pînă tîrziu, au fost și împrejurări în care frații au trebuit să vîndă la mezat bunuri aflate în posesia altui frate, de obicei mort, pentru a-i putea achita datoriile, altminteri succesiunea neputînd fi validată. La 16 iunie 1756, Anița, soția lui Ioniță Pană negustor primește dreptul de a scoate la mezat casele fratelui ei, Dumitrașcu Pascal, pentru a-i plăti o datorie: „cerșind Anița de la epitropi să ia 550 lei, prețul caselor ei ce le-au vîndut lui Dumitrașcu, fratele său, și tîmplîndu-să de-au murit Dumitrașcu Pascal n-au apucat să dea banii Aniții. Acum epitropii mortului stăpînesc toată avere lui Dumitrașcu înpreună și casele. Deci, întrebîndu-se pe epitropi ce au a răspunde ei singuri au mărturisit cum că are dreptate Anița a lua acești bani, 550 lei, căci n-au apucat a lua de la mort, numai atît au răspuns epitropii că ei bani gata n-au găsit la mort, făr-decît marfă prin dugheni <.>. Ș-au cerșut și epitropii ca să să vîndă casele și să-și iei banii. Pentru care dar, iată că s-au dat volnicie Aniței prin cartea aceasta a domniei mele ca să aibă a scoati casele la mezat”. La 28 noiembrie 1798, Gheorghie fost polcovnic, fratele și moștenitorul răposatului Manolachi Zugravul căpitan de darabani, vinde lui Chiriac Floca sulger o vie și niște acareturi ale lui Manolache pentru că „fratele meu Manolache rămîind dator cu mulți bani și creditorii făcînd cerire ca numaidecît să li să înplinească banii, [și] din poronca măriii sale lui vodă am scos la 1 Ibidem, vol. VI, p. 742 - 743. 2 Ibidem, vol. X, p. 81. 3 Ibidem, vol. V, p. 496 și 761; Ibidem, vol. X, p. 148. 444 Hermeneutica Bibliothecaria - Antologie Philobiblon - Volumul V sultan mezat toată avere fratelui meu, mișcătoari, și să să vînzi spre plata acei datorii”.1 Cele mai multe datorii lichidate prin mezat erau făcute către o persoană fizică, dar au existat și alte situații. Cunoaștem un caz de datorie neachitată către vistieria rusească „din anii trecuți de la vreme cînd au fost muscalii aice în țară”1 2 <.. .> rămîind Thoma Sendulache datori cu cîțva bani la hazneaoa împărății rusăști după slujbe a visterii la care au fost atunce mestecat el cu alți tovarăși ai sei, pentru care bani fiind apucat după zapisul seu ca să-i plătească el încă au arătat că are să ia sume de bani de pe la unii și alții din tovarăși ce au avut slujbe în vreme de atunci. Dintre care datornici ai sei au arătat că are să ia și de la Neculache postelnicel <.> 2203 lei, avînd amanet și scrisorile caselor cu tot locul lor. <.la 4 februarie 1776> au cerșut ca să să scoată casele numitului Nicolache post(elnicel) la sultanu mezat să se vînză ș(i) să se plătească banii datorii lui Nicolache post(elnicel) ce are să ia Thoma Sendulache ca și el să să plătească de datoriia haznelii rusăști”.3 Lectura integrală a documentului sugerează că în cazul vînzării la licitație silită pentru executarea unor creanțe ale statului, procedura era simplificată. În rîndul creditorilor se putea afla și o breaslă. La 18 octombrie 1776, breasla jidovilor din Iași dorea să recupereze cheltuielile făcute din cauza infracțiunilor comise de Zalman Cașcaval din mahalaua Muntenimii de Mijloc și cerea permisiunea să-i scoată casa la mezat: „de vreme ce Zalmăn Cașcaval, jidov de aici din Iași, în trecutele luni, la luna august 14 zile, sculîndu-se noaptea înspre Sîntă Maria Mare, cu nebunie, au rănit pe nouă oameni, pe care i-au tăiat cu toporul, fiind ei adormiți pe la casele lor. Și prinzîndu-se de atunci, s-au pus la închisoarea temniței. Și dintr-acei răniți au și murit unul, și făcîndu-se cheltuială, atît cu doftoriile ce s-au cheltuit, cu acei răniți, și cu doftorii ce-au fost rînduiți de domnia mea <Grigore Alexandru Ghica> de i-au căutat, cît și cu bani gata ce s-au dat la femeile oamenilor acelor răniți, care oameni încă unii nici pînă amu tot nu s-au tămăduit bine. Și pentru acea cheltuială am hotărît domnia mea de au dat toți jidovii de aice din Iași <.> pentru acea faptă a lui Cașcaval jidovul. Acmu, prin jaloba ce-au dat domniei mele <.> au cerșut jidovii ca să i să vîndă casa cu locul ei, să-și plinească din banii ce au dat pentru Cașcaval jidovul, ca să nu rămîie ei de tot păgubași”.4 Alteori, creditor a fost chiar domnul țării. În 1776, soția răposatului Iordachi Costachi fost mare vistiernic renunță la dreptul său de moștenire pentru ca Grigore Alexandru Ghica să-și recupereze datoria de 25 000 lei prin vînzarea la mezat a bunurilor rămase de la soț: „apucîndu-mă măriia sa cu zapisul bărbatului mieu ca să dau acei bani de sus arătați, și eu neavînd ce răspunde, ș-au cerut măriia sa dreptatea la preosvinția sa părintele mitropolitul și la dumnealor veliții boieri și chemîndu-mă și pe mine față <.>, eu nedîndu-mi mîna ca să răspundu cu bani, m-am lepădat de clironomiia bărbatului mieu. Deci așa au hotărît preosvinția sa părintele și toți boierii 1 Ibidem, vol. VI, p. 30; Ibidem, vol. X, p. 204-205. 2 Ocupația militară dintre anii 1769 - 1774. 3 Caproșu, Doc. privitoare la ist.orașului Iași, vol. VII, p. 215 -216. 4 Ibidem, vol. VII, p. 274. 445 Hermeneutica Bibliothecaria - Antologie Philobiblon - Volumul V după dreptate: <.> ca din lucrurile bărbatului mieu să se împlinească datoriia măriei sale. Deci fiindcă de ale răpousatului bărbatului mieu din alte lucruri nu s-au aflat, fără numai casele din Iași și o pivniță cu crăcimă și cu 2 dugheni în Tîrgul de Gios și o moșie cu mori, anume Torcești, la ținutul Tecuciului, și după hotărîrea judecății scoțîndu-le măriia sa la mezat lucrurile aceste și strigîndu-le cîtăva vreme, mai mult nimene n-au dat pe aceste lucruri decît 12 200 lei, iar măriia sa au dat piste suma aceasta încă 7 550 lei, care s-au făcut 19 550 lei, și l-au primit în datorie ce are să ia și tot mai rămîne măriia sa să mai iei de la bărbatul mieu 5 250 lei; și pentru acești bani ce au mai rămas să mai iei măriia sa, cele ce ar mai găsi de ale bărbatului mieu va lua mărie sa, în afară din cele ce sunt date zestre ginerilor”.1 Se observă că în toată perioada studiată, dreptul de proprietate era fundamental, fiind respectat de însuși domnul țării. Vînzarea la mezat se aplica în cazul imposibilității scoaterii unor imobile de sub zălog. Înainte de 3 mai 1759, Ivan Caraferiali băcan din Iași și soția lui Maria, „fiind noi datori dumisale giupînului Nicoli Sulioti neguțătorul din Goliia cu șasă sute lei, bani noi <.> am pus zălog aceste cinci dugheni <. și> neavîndu putință ca să pletesc cu bani <.> l-am dat <.> ca să vîndă la mezat”. La 3 martie 1766, moșiile, viile, casele, pivnița și țiganii comisului Ștefan Buhăiescul au fost scoase la mezat din cauză că „s-au îndatorit de la hagi Sachelarie pentru a sa și părințască trebuință cu 6000 lei <.>. Și văzîndu că trece vreme la mijloc și banii nu-i plătește, nevoia l-au silit de au înștiințat domniia și Divanul cu jalba sa și aducîndu pe com(isul) la Divan, s-au întrebat de iaste dator după zapisele lui și n-au tăgăduit; și întrebîndu-se de are putință să plătească bani ori să-i vîndă zăloagele la mezat, el au răspuns că cu bani nu poate să răspundă, ce numai să-i vîndă amaneturile, că altă putere n-are”.1 2 Vînzarea la mezat se impunea adeseori pentru rezolvarea moștenirii unui bun stăpînit în comun. La 1 august 1756, Iordana, vara Catrinei fiica lui Costandin Cațichi, primea de la Sandul și Ioniță Cațichi 60 de lei, partea Catrinei din prețul casei părintești vîndute: „viindu eu cu răvaș de la vară-me Catrina, ca să-i de parte ei din casa părințască <.> și ieșind eu la giudecată cu bade Sandul și fratele său, Ion, înainte dum(i)sal(e) giupînului Ion Bogdan vel log(o)f(ă)t, ne-au judecat să se împartă casa în trei părți; și 2 părți să ieie bade Sandul cu frate-său Ion, a treia parte să ieie vara mea, Catrina. Și s-au scos casa la mezat și au ieșit prețul casei o sută optdzăci de lei, care casă au fost cumpărată în 60 lei; și după judecată am stătut la aședzare cu dumnealor și mi-au dat șesădzăci de lei, parte vara-mea Catrinei, a treia parte din cît au ieșit casa la mezatu”. Cum se observă, operațiunea se putea face și prin împuterniciți. În fine, la 1 aprilie 1798, „după jaloba ce au dat mărie sali lui vodă Elena soție mortului Sandul Veisa izbaș, au arătat că în moșie Gîmboseni și Rădiu Mare de la țînut Ieșii, un bătrîn fiind al ei și a unui frate al ei, anume Costachi, acel frati al ei ș-ar fi vîndut parte lui de istov la alți streini și ei, voind ca să răscumperi pentru ei și neavînd chip, au cerut ca să s(e) vînză cu soltan-mezat un loc 1 Ibidem, p. 189 - 190. 2 Ibidem, vol. VI, nr. 208; Ibidem, vol. VII, p. 31 - 32. 446 Hermeneutica Bibliothecaria - Antologie Philobiblon - Volumul V de case aice din oraș(ul) Ieșii din mahalaoa Muntenimii de Mijloc ce i-au rămas de la soțul ei; pentru care întrebîndu-se și pe Costandin Veisa ot vist(ierie) unchiul și epitropul copiilor, au arătat că cerire cumnatii sali iasti cu cali, fiind mai de folos copiilor parte de moșie cît locul acel de case”.1 Dese au fost împrejurările în care stăpînul, de bună voie, cerea domniei să admită vînzarea la licitație a bunurilor sale, probabil din cauză că nu a găsit singur un cumpărător care să-i dea prețul dorit. Pricină de vînzare la mezat unui bun era lipsa de beneficiu de pe urma acestuia. La 8 aprilie 1777, Coste Papafil medelnicer vindea un loc de casă pe Ulița Măjilor: „mie nefiindu-mi trebuitoriu locul acesta l-am scos la mezat și nimine nedînd mai multu, ce numai preosvinție sa părintele mitropolitul me-au dat 255 lei”. La 23 martie 1793, Andrei și fiul său, Chiriac, “avînd noi niște case cu locul lor și cu pivnițe de piiatră supt casă și nefiindu-ne trebuitoare, le-am scos vînzătoare și la sultan-mezat s-au strigat de Gheorghie telal-baș pe toate ulițele orașului Iașii piste 60 zile. <.>. Și i-am vîndut dumisale <căpitanul Toader Vîrgolici> casele aceste, cu tocmeală dreaptă 900 lei”. La 3 martie 1794, Toader Balș fost pitar vinde lui Gheorghi Botezatul fost terzi-baș în Iași un loc de lîngă biserica de lemn Sf. Gheoghi: „nefiindu-mi trebuitori, l-am dat la telal-baș prin vechilul mieu, dum(nealui) șătr(ar) Necola, ca să să vîndă la solton-mezat”. La 29 iunie 1795, Gheorghi diacon de la biserica Sfîntul Neculai cel Nou vinde lui Mihalachi Luca ban un loc cu două căsuțe din Muntenimea de Mijloc, pe motiv că ..neavînd nici un prilej spre chivernisala me și a fiilor mei, m-am socotit de a me bunăvoie să vînd acel loc”. La 24 septembrie 1796, Neculai Stratilat fost mare comis avînd o pereche de case în Mahalaua Feredeielor și „nefiindu-mi trebuitoare acesti case, cu toate cele ce se află și cu tot locul lor ce se cuprinde prin zapisele vechi, le-am scos la vînzarea mezatului”.1 2 La 15 februarie 1800, Zmaranda Cogălniceanul explica nevoia pe care scoaterea la mezat a unui loc de casă din Ulița Sîrbească urma să o rezolve: „după moarte bărbatului ei, rămîind cu 4 fete, din care doaî fiind în vrîstă de măritat, și neavînd cu ce să le facă trebuincioasa zăstri, au făcut cerire ca să i să vîndă cu soltan-mezat”. Dintr-o hotarnică din 19 ianuarie 1808, aflăm că un posesor nenumit de „aice în oraș Ieșii, la mahalaoa Muntenimei de Sus, în Drum(ul) Păcurariului lîngă țintirimul bisăricii Prepadoabnei Paraschivii, am o casă cu locul ei, cît ține îngrăditură, și cu grajdiu i șura sî nefiindu trebuitoare, spre întîmpinare greutăților casii ce am, voiesc a o vinde cu sultan-mezat”. Tot în anul 1800, la 5 septembrie, Alexandra și fiii săi vînd sulgerului Toader din Iași nouă pogoane de vie cu livadă la Buciumi, pe moșia mănăstirii Dancu, „ce-m(i) sunt rămasă di la bărbat <...>, care vii fiindu-mi de pagubă a le ține, neavînd puteri și agiutor a le căuta, fiind fimei săracă și singură și aflîndu-mă și datoare cu 500 lei la dum(nea)lui Adămache Ioan <...> și socotindu-mă că îmi sunt de pagubă cînd pentru lucrul lor cer bani cu dobîndă și di pricină că nu are cine să privigheze cum să lucrează, dau roadă puțină, încît nu-m(i) pot scoate bani ce cheltuiesc, și mai adăogind pe lîngă dobînda banilor și 1 Ibidem, vol. VI, p. 41; Ibidem, vol. X, p. 155-156. 2 Ibidem, vol. VII, p. 369; Ibidem, vol. IX, p. 135, 228, 237 și 350; Ibidem, vol. X, p. 62. 447 Hermeneutica Bibliothecaria - Antologie Philobiblon - Volumul V dobînda acelor 500 lei cu cari s-au împrumutat bărbat(ul) mie(u) și din zi în zi crescînd <...>. Pentru cari, după jaloba ce am dat cătră mărie sa vodă, cerire ca să s(e) vînză cu sultan-mezat acest acaret nefolositor”.1 Vînzarea la mezat a fost generată și de plecarea din țară a stăpînului. Așa a procedat în anul 1792, vistiernicul Matei Cantacuzino care urma să se stabilească în Rusia. La rîndul lor, Neculai Cantacuzino cu soția Frăsîna, cînd au plecat definitiv în Țara Românească, „avîndu noi niște casă aicea în oraș(ul) Iași, în mahalaoa Feredeilor, din sus de bisărica Sveti Gheorghi și în mal Rîpii Pevițoai <.> și nefiindu-ne noaî trebuitoari, avî(n)d să mergim la Țara Muntenească să trăim, le-am scos vînzătoari la sultan-mezat”.1 2 Împrejurările ce au impus vînzarea la mezat nu sînt întotdeauna expuse în documente. La 6 septembrie 1794, doctorul Fotachi din Iași spune doar „avînd trebuință să vînd numitul loc <de lîngă poarta mare a Curții Vechi> împreună cu zidirile ce am făcut pe dînsul, <.> de nimine silit, ce de a me bunăvoie am mersu la d(u)m(nea)lui vel agă și după rînduiala ce urmează am cerșut țidulă cătră telal-bașa <.> și strigîndu-să la sultan-mezat <.> am vîndut d(umi)sale chir Feodor Petrovici”.3 După ce primea solicitarea de scoatere la mezat, domnul cerea unui dregător să facă evaluarea bunului la fața locului. La 2 mai 1768, Grigore Ioan Calimah voievod poruncea să se evalueze niște case din mahalaua Sîrbească și să fie scoase la mezat, potrivit hotărîrii din anaforaua boierilor de Divan. La fața locului urmau „să margă doi vornici de poartă dimpreună și cu o calfă de teslari ca s(ă) prețăluiască acele cas(e) și să s(e) vînză la mezat oricui s-ar găsi”.4 După evaluare, domnul dispunea să se facă publicitate vînzării, pentru ca cei interesați să poată afla. La 17 iulie 1765, Grigorie Alexandru Ghica îi împuternicea pe Toader Parpaniță și pe unii din frații săi să vîndă casele unui frate al lor: „dat-am cartea domniei mele lui Toader Parpaniță și fratelui său <.> prin carea îi volnicim și le dăm voi ca s(ă) aibă a-i vinde casile fratilui lor Costandin Parpaniță, carile din porunca domnii mele s-au scos la mezat să să vînză și să-și plătească datornicii lor. Deci, cu prețul ce or ieși la mezat să aibă a le vinde oricui s-ar găsi să le cumpere”.5 Cartea domnească nu se emitea în cazul vînzării voluntare, cînd stăpînul unui bun cerea scoaterea la mezat din proprie inițiativă, fără a fi grevat de datorii. În acest caz, era suficientă o „țidulă” în care se făcea descrierea imobilului, dată starostelui de telali ca să facă publicitatea necesară. La 1 decembrie 1778, Costandin, nepotul lui Andrei, întocmea o „țidulă de locul meu ce am de baștină de la moși-meu Andrei, fecioru babii Dumitrei, ce iaste în mah(alaua) Broșteni, pe care loc am și o dugheană făcută de mini; măsura locului iasti: fața locului dinspre Ulița Gospod cea 1 Ibidem, vol. IX, p. 322; Ibidem, vol. X, p. 283-284 și 335 - 336. 2 Ibidem, vol. IX, p. 63 - 64 și 72. 3 Ibidem, p. 276. 4 Ibidem, vol. VI, p. 733 - 734. 5 Ibidem, p. 575 - 576. 448 Hermeneutica Bibliothecaria - Antologie Philobiblon - Volumul V Mare ce mergi la Podu Roș 14 stînjeni g(ospo)d; din dos să hotărăști locul cu gardul lui Statii negustoriul ce l-au cumpărat de la Toader dascalul și dinspre amiază zi să hotărăști cu Sandul făclierul, din sus să hotărăști cu locul lui Dumitru salahoriul, și pentre locul meu și a lui Dumitru salahoriul iasti și hudiță, pe care loc l-am dat la Chiriiac starostile de telali să-l strîge la soltan-mezat”. La 27 iunie 1793, Alexandru, fiul lui Gheorghe Frangole și vara sa Casandra, stăpînii unei cîrciumi cu pivniță de piatră din Tîrgul Făinii, „avînd noi mare trebuință de bani, cu țidula noastră am scos-o la sultan-mezat să s(e) vîndă”.1 Operațiunea de vînzare la mezat a fost coordonată de acei dregători care în decursul timpului au avut atribuții administrative și judecătorești: marele hatman, aga, vornicul de aprozi. Aceștia transmiteau executarea procedurilor mezatului slujbașilor din subordine: vornicul de poartă, vătaful ori ceaușul de aprozi. La 16 februarie 1766, Grigorie Alexandru Ghica voievod poruncea ceaușului de aprozi să vîndă la mezat casa lui Lupu croitor din Iași, care îi este dator cu 160 de lei negustorului Ioniță Tudori din Iași: „poruncim domniia me ceauș(ului) de aprozi să pui casa datornicului să se vînză la mezat”. La 7 decembrie 1792, Alexandru Constadin Moruzi voievod poruncea marelui vornic de aprozi să se strige la mezat acareturile lui Costandin Paladi: „d(u)m(neata) vel vornic za aprozi, după izvod de moșii și alte acareturi ce au dat d(u)m(nealu)i Costandin Păladi ca să s(e) vîndă, să pui pe telal-bașa ca să le strîge la mezat pe toate ulețăle orașului Ieșii, cum și în Divan g(os)pod, cu vade de duă luni de zîle”.1 2 La rîndul lor, acești slujbași îi transmiteau starostelui de telali, numit telal-bașa, să împlinească porunca domnească. Pentru a folosi un termen juridic modern, telal-bașa era executorul judecătoresc al licitației. Ordinul de execuție era transmis sub forma unei „țidulă de poroncă cătră telal-bașa, pentru strîgatul mezatului”3 (la 5 februarie 1795, pentru crîșma și locul pe care l-au cumpărat Iordachi Canta fost mare vistiernic de la mezat). În fine, telal-bașa se ocupa în mod concret de publicitatea vînzării, numită strigare la mezat, prin intermediul crainicilor4 și ai telalilor5 pe care îi avea în subordine. La 1 iunie 1792, Agia poruncea lui telal-bașa să strige la mezat pe toate ulițele Iașilor averea vistiernicului Matei Cantacuzino ce urma să plece în Rusia: „fiindcă dum(nealui) vist(iernicul) Matei Cant(acuzino) <...> au scos la mezat toate moșiile și alte acareturi ca să le vînză, pentru aceea, iată, ți să dă izvod de acareturile ce are aice în oraș și ți s(ă) poroncește ca să strîgi pe toati ulițile să s(e) înștiințăzi dum(nea)lor boierii, neguțitorii și toți de obștie”.6 La 1 aprilie 1798, Vornicia de aprozi poruncea lui Gheorghi telal-bașa să strige la mezat un loc de casă din Mahalaua Muntenimii de Mijloc: „de la 1 Ibidem, vol. VII, p. 483; Ibidem, vol. IX, p. 164. 2 Ibidem, vol. VI, p. 599; Ibidem, vol. IX, p. 115. 3 Ibidem, vol. IX, p. 301. 4 „Și strigînd crainicul pin tîrgu"; (Caproșu, op. cit., vol. V, p. 202). 5 Telal m. (turc tallal, d. arab dellal, strigător public) - crainic, pristav, strigător public ori la mezat; (Scriban, Dicționaru limbei românești, p. 1306, sub voce). 6 Caproșu, Doc. privitoare la ist. orașului Iași, vol. IX, p. 63 - 64, 449 Hermeneutica Bibliothecaria - Antologie Philobiblon - Volumul V Vornicia de aprozi, cătră Gheorghi telal-bașa. Fiindcă, după jaloba ce au dat mărie sali lui vodă Elena soție mortului Sandul Veisa izbaș <.>, au cerut ca să s(e) vînză cu soltan-mezat un loc de case aice din oraș(ul) Ieșii din mahalaoa Muntenimii de Mijloc ce i-ai rămas de la soțul ei”. La 23 decembrie 1799, „de la Vornicie de aprozi cătră Gheorghie telal-bașa. Prin jaloba ce-au dat mării sale lui vodă dum(nealui) pah(arnicul) Ion Carp și Costache, fiiul stol(nicului) Iordache, au arătat că lîngă Sfeti Neculaiu, în măhalaoa Muntenimii de Sus, are un loc de împărțală cu pah(arnicul) Ioan Carp, cu trii casă țărănești pe loc și vra să-l vînză la mezat. Deci să scrii ca să strigi arătatul loc la soltan-mezat, 40 zile, după obiceiu, pe toate ulițile orașului și în Divan(ul) domnesc”. Și la 27 aprilie 1800 s-a dat o poruncă „de la Vor(ni)ci(a) de aprozi cătră Gheorghii telal-bașa. Fiindcă prin jaloba ce au dat cătră măriia sa vodă Safta, soția mortului Ion brașovanu <.> au făcut cerire ca să se vîndă cu sultan-mezat un loc ci-l are drept al ei, de zăstri, aice, în oraș(ul) Ieșii, la mahalaoa Muntinimii de Mijloc, <.> iată ți să poroncești să-l strigi la mezat, după rînduială, în curgire de 40 zili, pe toate ulițile oraș(u)lui și în Divanul g(o)sp(o)d “.1 Modalitatea concretă de anunțare este consemnată într-un act din 8 martie 1798, cînd Alexandru Ioan Calimah voievod poruncea ispravnicilor din ținutul Vaslui să facă publicația pentru cei 305 stînjeni cumpărați de Constantin Bantăș negustor din Iași în moșia Rîșcanii de Sus, de pe Telejna: „să orînduiți ca să s(e) facă poblicații atît acolo, la stare locului, cît și pretudindine în tot țin(u)tul și pre la toati zilile de tîrg, cetindu-să și copiia zapisului întru auzul tuturor pînă în șasă luni de zile”.1 2 Strigarea se făcea doar în zilele de tîrg, în iarmaroace, în locurile de adunare și, desigur, la biserică în zilele marilor sărbători religioase, nu în fiecare zi a săptămînii. Simultan cu anunțul verbal, imobilele scoase la vînzare erau semnalate printr-o cruce pusă pe ele. La 1 octombrie 1762, Nastasiia Chistruiasa neputînd plăti o datorie pentru care amanetase o casă, „s-au rînduit pe vornicii de poartă cu poronca g(os)pod de au pus cruce casăi să să vînză la mezat”. La 6 iulie 1767, Radu croitorul a vîndut lui Avram jidov trei dughene în Iași, „am pus cruci dughenilor și au șăzut trii luni cu cruci și s-au strigat și la mezat”. La 29 iunie 1795, Gheorghi diaconul de la biserica Sf. Neculai cel Nou vinde lui Mihalachi Luca ban un loc cu două căsuțe din Muntenimea de Mijloc „și așe scoțîndu-l la vînzare am pus, după obiceiu, și cruce pe casă spre publicație”. Într-o mărturie hotarnică din 1 decembrie 1796 scrie că Anița văduva lui Sămion din mahalaua Muntenimii de Sus „au scos la vînzare casa aceasta puind și sămnu crucii spre înștiințare tuturor”.3 Perioada de publicitate era variabilă, în funcție graba creditorului ori de interesul posesorului. Am văzut că la 22 februarie 1743, Pavel blănar se angaja să restituie lui Anastasie Simo fost jitnicer al doilea datoria de 600 de lei sau să-i dea o pivniță din Tîrgul de Sus evaluată la acest preț în urma mezatului hotărît de Divanul domnesc: „să strige crainicul în tîrgu să s(e) scoată pivnița la mezat și păr' 1 Ibidem, vol. X, p. 155-156, 275-276 și 299-300. 2 Ibidem, vol. X, p. 151. 3 Ibidem, vol. VI, nr. 426 și p. 705; Ibidem, vol. IX, p. 350; Ibidem, vol. X, p. 81. 450 Hermeneutica Bibliothecaria - Antologie Philobiblon - Volumul V în trii dzile cît ar ieși prețul pivniții, într-atîta să o vînd”. La 1 octombrie 1762, Nastasiia Chistruiasa și fiii ei, neputînd plăti o datorie pentru care puseseră amanet o casă, „au pus pe un Necula telal de au strigat-o la mezat patru luni”. La 6 iulie 1767, Radu croitor vinde lui Avram jidov trei dughene în Iași, după ce „au șăzut trii luni cu cruci și s-au strigat și la mezat”. La 12 mai 1772, Sachelarie Papadimitrie Duca cumpăra bunurile lui Ștefan Buhăiescul comis scoase la mezat „și din poronca domnească și a Divanului acele amaneturi s-au strigat la mezat 30 de zile de Nicola telalul”. La 15 martie 1778, Neculai Căplan negustor vinde lui Coste căpitan mai multe acareturi din Ulița Tîrgului de Jos, care „toate aceste acareturi <...> le-am scos vînzătoare și s-au strigat la sultan-mezat mai un an de zile”.1 Începînd din 1785, prin Sobornicescul hrisov, termenul de strigare la mezat a fost fixat la 40 de zile; iată un singur exemplu: la 1 aprilie 1798, Vornicia de aprozi poruncea lui Gheorghi telal-bașa să strige la mezat un loc de casă din Mahalaua Muntenimii de Mijloc, „pe toate ulițăle orașului și în Divanul domnesc în curgere de 40 zili”. Asupra Sobornicescului hrisov vom reveni în alt loc, aici mulțumindu-ne să spunem că și după anul 1785 durata strigării a continuat să fie variabilă, în virtutea obiceiurilor anterioare. Astfel, la 5 august 1792, s-a transmis „de la Agie cătră Gheorghi teleal-bașe. Fiindcă Catrina, fimeia lui odobașa Mihălache Petco, de aice, den Iași iaste datoare cu triizăi lei cu zapis preutului Ioan de la Patruzăci de Sfinți, și neavînd cu alta ce plăti decît numai cu o casă ce o are în Tîrgul Boilor, în mahalaoa Muntenimei de Mijloc, iată țî să poroncește: această casă să o strîgi la mezat, în vade de șasă luni”. La 7 decembrie 1792, Alexandru Constadin Moruzi voievod poruncea marelui vornic de aprozi să se strige la mezat acareturile lui Costandin Paladi „cu vade de duă luni de zîle”. La 23 martie 1793, Andrei și fiul său Chiriac, vînd lui Toader Vîrgolici căpitan niște case cu pivnițe de piatră din mahalaua Muntenimea de Jos: „și la sultan-mezat s-au strigat de Gheorghie telal-baș pe toate ulițele orașului Iașii piste 60 zile”. Dintr-un zapis din 17 ianuarie 1796, aflăm că Vasîle Lupeș și fratele său Necolai au vîndut casele moștenite de la părinți „lîngă Bisărica Vulpi, în mahalaoa Tîrg(ului) Boilor, <.> cu sultan-mezat <. și> prin țidulă g(os)p(o)d s-au strîgat la sultan-mezat 74 zile”. La 1 decembrie 1796, într-o mărturie hotarnică a lui Gheorghe Tăutul vornic de poartă se menționează strigarea unei case din mahalaua Muntenimii de Sus a Aniței soția răposatului Sămion, „spre înștiințare tuturor, în curgire de cîteva luni de zile”. Nu întotdeauna, însă, perioada în care vînzarea bunurilor trebuia anunțată este precizată în documente: la 15 iulie 1792, Neculai Cantacuzino și soția lui Frăsîna, plecînd definitiv în Țara Românească își vînd casele din mahalaua Feredeelor ginerelui lor Necula Stratulat fost mare armaș și fiicei lor Săftica, „strigîndu-s(ă) cîtăva vremi atît pe ulițile orașului cum și în Divanul g(o)sp(od)”. La 27 iunie 1793, Alexandru, fiul lui Gheorghe Frangole și vara sa Casandra vînd lui Panaite Idieriul negustor, o cîrciumă cu pivniță de piatră din 1 Ibidem, vol. V, p. 202; Ibidem, vol. VI, nr. 426 și p. 705; Ibidem, vol. VII, p. 31 - 32 și 448. 451 Hermeneutica Bibliothecaria - Antologie Philobiblon - Volumul V Tîrgul Făinii, „strigîndu-să cîtăva vremi la mezat”. La 9 iulie 1792, Mateiu Cantacuzino adeverea că „scoțînd noi la soltan-mezat un eleșteu cu moară, ci avem pe Căcaina, în margine tîrgului Ieșului, din sus, s-au strîgat în destulă vremi. Și <.> au rămas cu cel mai de pe urmă preț, 1700 lei, <.> asupra dum(i)s(ale) șat(rarului) Necola”. Dintr-un act din 5 octombrie 1798 aflăm ce însemna „în destulă vreme”. Elena, văduva lui Sandul Veisa iuzbașa, „cerșind ca cu sultan-mezat să s(e) vîndă un loc de casă din Ieși, de la mahalaoa Muntenimei de Mijloc, ce i-au rămas de la bărbatul ei <.> s-au dat poronca domnii mele prin țidulă cătră dumnalui vel vornic de aprozi ca să-l scoată la mezat. <.> Deci, după poroncă strigîndu-să în destulă vremea la sultan-mezat, adică de la 11 zile a lunii aprilie și pînă la 8 zile a lunii săptembre a anului curgătoriu, prețul cel mai de pe urmă, adică 685 lei, cu care s-au mulțămit și vînzătoare, l-au dat cinstit și credincios boieriul nostru dum(nealui) Dimitrie Saule biv vel spatar”. În fine, la 3 martie 1794, Toader Balș fost pitar vinde lui Gheorghi Botezatul fost terzi-baș în Iași un loc lîngă biserica de lemn Sf. Gheorghe, care „străgîndu-să multă vreme la solton-mezat, <.> prețul cel mai bun și desăvîrșit l-au dat dum(nealu)i Gheorghie Botezatul”.1 Publicitatea prin anunțuri verbale se făcea concomitent în localitatea unde se aflau bunurile, la isprăvnicii și în Divanul domnesc. O condiție sine qua non a vînzării la mezat, impusă de cutumele dreptului de stăpînire medievală era obligația de a respecta dreptul de preemțiune sau de protimisis, la fel ca în cazul vînzării directe. Dreptul de protimisis (npoiipnoig = întîietate, precădere, preferință) presupunea ca persoanele aflate în anumite raporturi durabile de solidaritate (rudenie, devălmășie, vecinătate) cu stăpînul silit să își înstrăineze un bun, puteau dobîndi bunul respectiv sau folosința lui plătind prețul de înstrăinare, fiind preferate unui potențial cumpărător din afara cercului de solidaritate. Dreptul de preemțiune se exercita sub forma ofertei pe care vînzătorul trebuia să o facă privilegiatului, pentru ca acesta, în intervalul termenului de publicitate stabilit, să decidă dacă plătește prețul oferit de străini și păstrează bunul pentru sine sau nu.Ordinea de preferință în exercitarea protimisisului era următoarea: posesorul unui bun pe care dorea să îl vîndă avea datoria să își întrebe mai întîi rudele dacă doresc să cumpere; numai dacă acestea renunțau, cumpărătorul se adresa vecinilor și abia dacă nici aceștia nu doreau să cumpere, solicita vînzarea către un străin1 2, în cazul de față prin organizarea unui mezat. Colecțiile arhivistice adăpostesc un număr impresionant de acte privitoare la dreptul de preemțiune, dar nu vom intra în detaliile acestei chestiuni juridice atît de ample încît ar necesita o cercetare de sine stătătoare. Oferim doar cîteva exemple mai aparte de aplicare a preemțiunii în vînzarea la mezat. În secolul al XVIII-lea, regimul de bezmăn (chirie, superficie, emfiteuză), ia o dezvoltare deosebită în 1 Ibidem, vol. IX, p. 70, 72, 83 - 84, 115, 135, 164, 228 și 237; Ibidem, vol. X, p. 39, 81, 155156, 194-195. 2 Vezi Valentin Al. Georgescu, Preemțiunea în istoria dreptului românesc; idem, Bizanțul și instituțiile românești pînă la mijlocul secolului al XVIII-lea, București, Editura Academiei, 1980. 452 Hermeneutica Bibliothecaria - Antologie Philobiblon - Volumul V orașele moldovenești. Stăpînirea cu titlu de bezmăn era supusă, pe lîngă protimisis, și dreptului special al stăpînului locului de a se învoi la înstrăinare.1 Din această cauză, la 11 decembrie 1758, Ioana ceprăgăriță din Iași se judeca la Divan cu Agapie egumenul mănăstirii Sfîntul Sava pentru trei dugheni construite de dînsa pe locul mănăstirii în mahalaua Podului Vechi din Iași „aproape de mănăstire, de da bezmăn de locu. Dară fiindu ea datoare cu trii sute de lei lui Hapti aga de la Hotin cu zapis și <...> viindu turcul <...> ca să-i plinească banii <...>, iar cu 100 lei au rămas și neavîndu cu altă să-i plătească și avîndu ea aceste dughene, <...> au orînduitu pe un Necula telalu de au strigatu aceste trii dughene, lemnu, la mezatu; și au ieșitu la mezatu 100 lei. Și neavîndu ea să de banii și egumenul, fiindu locul a m(ă)n(ă)stirii, n-au lăsatu să le cumpere alții, ce au datu egumenul 100 lei <.> de i-au datu pe lemnul dughenilor di s-au plătitu de turcu; și au rămas dughenile și lemnul cum și locul a m(ă)n(ă)stirii”.1 2 Observăm că dreptul de protimisis s-a aplicat în raport cu stăpînul locului pe care Ioana ceprăgărița a construit dughenele, și nu în raport cu construcțiile, pe care chiriașa a trebuit să le dărîme și să vîndă doar lemnul din care au fost făcute, pentru a nu intra un străin pe locul mănăstirii.3 În a doua parte a secolului al XVIII-lea, vînzarea silită a bunurilor unui debitor a devenit tot mai frecventă, motiv pentru care se făceau și excepții în favoarea creditorilor, domnul încuviințînd vînzarea la mezat fără preemțiune. La 21 iunie 1768, Grigorie Ioan Calimah voievod încuviința vînzarea prin mezat fără preemțiune a caselor din Iași de către Catrina, văduva lui Ioniță Nacul diacul de vistierie pentru a plăti datoriile răposatului, din cauză că „mușterii ce să află să le cumpere să ferescu atîta de rudele bărbatului cît și de rudele ei, socotind că după ce l-a vinde să li întoarcă; și cu această pricină i să pricinuiește pagubă din prețul casălor. Pentru care dăm domnie me printr-această țidulă g(os)p(o)d voie ca să puie să strîgi casîli la mezat și cini a da mai mult să ia casăli și să fie bine cumpărati, neavînd nici o supărare despre rudile lor ca un lucru ci s-au cumpărat de la mezat”.4 Firește, au existat și cazuri de contestare a mezatului, fără ca reclamanții să aibă întotdeauna cîștig de cauză. Un motiv de pierdere a contestației era nerespectarea termenelor în care se putea face răscumpărarea vînzării. La 25 aprilie 1779, Constantin Dimitrie Moruzi voievod confirmă anaforaua Divanului privitoare la dreptul lui Hristodul Papafil negustor de a stăpîni două dughene din Iași și o vie de la Dealul Cetățuia, în urma judecății cu Paraschiva, văduva lui Petre Sîrbu băcan din Iași. „Prin domnească țîdulă toate aceste s-au scos la mezat, să să vîndă și să să plătească datoriia, care și țîdula iaste de față din 1775 ian(uarie) 16; și după ce multe zile s-au strigat la mezat cu sineturile aceste și au dat telalul țidulă cum că s-au suit prețul lor numai pîn(ă) la 408 lei. Tot întru același an 1775 avgust 7 au ieșit la giudecată la Divan fămeie aceasta de strîmbătate. <.> Amaneturile fiind strigate la 1 Valentin Al. Georgescu, Preemțiunea în istoria dreptului românesc, p. 158. 2 Caproșu, Doc. privitoare la ist. orașului Iași, vol. VI: Acte interne, p. 153. 3 Valentin Al. Georgescu, Bizanțul și instituțiile românești pînă la mijlocul sec. al XVIII-lea, p. 158. 4 Caproșu, Doc. privitoare la ist. orașului Iași, vol. VI, p. 742 - 743. 453 Hermeneutica Bibliothecaria - Antologie Philobiblon - Volumul V mezat multe zile și cu poroncă domnească fiind date pentru datorie și trecînd și atîta vreme de atunce fiind și zapisul ei dat după acee la mîna lui Papafil, noi nu găsim cu cale ca să poată ea sau feciorii ei a răscumpăra acum, dacă nu le-au răscumpărat atunce cînd s-au strigat la mezat, ce cu cale și cu dreptate găsim să-și stăpînească Hristodor Papafil dughenile și vie cu pace și mai mult să nu fie supărat despre fimeia aceasta sau dispre feciorii ei”.1 Cazuri aparte de prescripție erau cele în care stăpînul unui bun vîndut la mezat sau cei îndreptățiți prin dreptul de protimisis să liciteze primii erau plecați din țară și nu au știut de vînzare. În asemenea situații, termenul răscumpărare era de zece ani. La 20 martie 1795, boierii de Divan judecă pricina dintre mănăstirea Sf. Ioan Gură de Aur și Necola șetrar pentru o bucată de loc de pe Cacaina, dînd cîștig de cauză celui urmă. „Scoțînd la sultan-mezat un eleșteu cu moară ce-au avut pe Căcaina, în marginea tîrgului Iașii, pe dînsul prețul cel mai de pe urmă, 1 700 lei, l-au dat șat(rarul) Necola și au rămas asupra sa, dîndu-i pe lîngă zapisul acesta și toate scrisorile cîte au avut: <.> o țidulă din 1792 deche(m)v(rie) 10, de la măriia sa Alexandru Costandin Muruz v(oie)vod, ce scrie cătră dum(nea)lui Manolache Conachi, fiind atunci vel vorn(i)c de aproz(i), prin care arată că din acareturile du(mi)sali vist(iernicului) Matei Cant(acuzino), ce s-au vîndut cu sultan-mezat, cumpărînd și șat(rarul) Necola o moară în apa Căcainii, care moară fiind pe locul Sfîntului Ioan Zlataust și fiind multă pricină între mănăstire și între șat(rarul) Necola pentru că epitropii mănăstirii n-au fost aicea cînd să strîga la mezat ca să adaogă și fiindcă această moară să înneacă de altă moară ce iasti tot pe locul Sfîntului Ioan Zlataust și pentru ca să lipsască pricinile dintre dînșii, au fost poroncit măriia sa ca să împlinească de la epitropii mănăstirii banii cumpărăturii și să-i de șatr(aru)lui Necola și moara să rămîie a mănăstirii Sfîntului Ioan Zlataust. <.> Șat(rarul) Necola <.> au adaos a răspunde că măcar că atunci să cunoște înstrîmbătățit a-ș(i) priimi banii pe lucru ce au cumpărat de la sultan-mezat, dar fiind poroncă domnească nu pute(a) într-alt chip, și atunci ar fi priimit banii dacă epitropii i-ar fi dat, dar n-au vrut să-i dea, zîcind că mănăstirea nu iaste putincioasă a răspunde la acea sumă. Deci la pricina aceasta stînd judecata a socoti, puni împotriva cererii ce face acum mănăstirea acesti pricinuiri: <.> de o parte fiind acea publicație și de altă parte strîgîndu-să la sultan-mezat pe toati ulițile orașului și în Divanul domnesc, iarăși(i) au tăcut și n-au zis nimică; <..> șăt(rarul) Necola, ca unul ce au cumpărat de la sultan-mezat, va stăpîni moara acolo în locul ce era făcută <..>, dîndu-i-să de la Divan și această carte de judecată”.1 2 Spre sfîrșitul secolului al XVIII-lea, în societatea românească apar germenii capitalismului, stăpînirea funciară începe să se fărîmițeze, iar tranzacțiile cu bunuri nemișcătoare se înmulțesc. Pentru a păstra controlul asupra circulației acestora, a evita înstrăinările ilegale și a asigura stabilitatea tranzacțiilor imobiliare, în anul 1785 domnul Mihail Suțu a emis Sobornicescul Hrisov, unul din cele mai importante acte legislative interne, care s-a aplicat, cu reeditări și completări pînă tîrziu în secolul al 1 Ibidem, vol. VII, p. 535-538. 2 Ibidem, vol. IX, p. 315. 454 Hermeneutica Bibliothecaria - Antologie Philobiblon - Volumul V XIX-lea. Din punctul de vedere care ne interesează aici, o dată cu Sobornicescul Hrisov, pentru vînzările de moșii la mezat procedura protimisisului a fost simplificată. Din 1785, exercitarea dreptului de preemțiune s-a făcut înaintea licitației prin așa numita „publicație”, și această procedură fiind controlată de domnie. Termenul de publicitate a fost fixat la șase luni, la toate zilele de tîrg, cu invitația ca cei interesați să-și exercite preferința sau să renunțe formal la ea. În cazul amanetelor, creditorul neplătit la scadență era obligat să lichideze zălogul numai prin licitație.1 Conținutul juridic al publicației este expus în actul din 1792 prin care Toader Vîrgolici a cumpărat niște case în mahalaua Muntenimii de Jos din Iași. Cu acel prilej, Alexandru Costandin Moruzi voievod îi scria lui Săndulache Sturza mare agă „să pui ca să se facă publicație la numita mahala și în tot orașul Iașii, cum și în Divanul gospod, arătînd cine au cumpărat casile aceste și cu ce prețu și pără la împlinire a șasă luni; cum și zapisul acesta a vînzătorilor să-l trimiți la stare locului ca să s(e) citească întru auzul tuturor să s(e) înștiințăze cu toții și acei care vor vre ca să de prețul ce-au dat numitul cumpărător și să răscumpere cu protimisire de rudenii. Să-i dai dumnealui mărturie la mînă prin care să arăți ce rudenii iaste cu vînzătorii sau ce răzășie are, și pe unii ca acei, oricare vor fi, să-i trimiți dum(neata) la Divan, să-i cerceteze de li se va căde să întoarcă banii numitului cumpărător. Iar cînd păr-la vadeaoa arătată de 6 luni, nu se va arăta nimine din rudeniile cele mai de aproape a vînzătorilor sau din răzeși ca să răscumpere, să-i dai dum(neata) mărturie la mîna numitului Toader Vîrgolici căpit(an) prin care să arăți că după poronca domnii mele ai făcut publicație într-această curgere de vremi întru auzul tuturor și că nimine n-au vroit să cumpere ca după aceeași mărturie a dumnealui să i se facă întăritură numitului cumpărător asupra zapisului ca să nu mai poată nime pe urmă a răscumpăra”.1 2 Exemplele ce dovedesc aplicarea noii proceduri sunt numeroase. La 29 aprilie 1794, Anastasi mare agă aduce la cunoștință domnului că toți cei cu drept de preemțiune asupra locului cumpărat de Gheorghie Botezatul fost terzi-bașă au semnat zapisul de vînzare - cumpărare: „după poronca înălțimei tale, făcîndu-să publicație pe șasă luni de zîle prin telal-bașa, nimene din rudeniile sau răzășii vînzătorului n-au ieșit să ceară protimisire să de ce au dat numitul cumpărător, ce toți cin ce pute să ceară protimisire s-au iscălit în zapisul vînzătorului”. La 30 septembrie 1795, Agia adeverește că s-a făcut obișnuita publicație pentru dugheana și cîrciuma cumpărate de negustorul Enache Frangolă de la Dimitrie Sturza spătar: „după luminată carte gospod de poruncă ce au adus la Agie Enache Frîngolă neguțitorulu de aice din Ieși, la trecuta lună mart 26 a curgătoriului an, ca să facă legiuita publicație pentru o dugheană și o crîcimă de piatră cu locul lor ce au cumpărat de la d(umnea)lui spatar Dimitrie Sturdza aice în Ieși, Ulița Tîrgului de Gios, din anul trecut <17>95, cu preț drept 4500 lei, asupra căreie cumpărătură rînduiala pămîntului urmînd după hotărîre Săbornicescul(ui) Hrisov de a se face legiuită publicație spre înștiințare tuturor acelor ce rudenie sau răzășie le dă atunce luminată poruncă gospod s-au pus în lucrare facere legiuitei publicații întocmai după rînduiala ce să păzăște atît la fața 1 Valentin Al. Georgescu, Preemțiunea în istoria dreptului românesc, p. 230 - 231 și 239. 2 Caproșu, Doc. privitoare la ist. orașului Iași, vol. IX, p. 35. 455 Hermeneutica Bibliothecaria - Antologie Philobiblon - Volumul V locului în tot orașul, cît și în Divanul gospod, în curgere acelor rînduite șasă luni de zile și nimine e din rudeniile boierului vînzător nici din megieși sau alți cumpărători nu s-au arătat. Pentru aceea, spre încredințare s-au dat la Agie numitului cumpărător și această mărturie după care să-și poată face și hrisov gospod de întăritură asupra acestei dugheni și crăcimă”.1 Obligatorie nu apare decît forma laică a publicației, la tîrguri și iarmaroace, dar cărțile domnești vorbind de publicarea pretutindeni, publicația se făcea probabil și la biserică. După scurgerea termenului de șase luni, telal-bașa făcea strigarea propriu-zisă la mezat, alte 40 de zile. Regulile erau atît de stricte, încît dacă nu se făcea publicația, vînzarea se anula: la 21 august 1800, Grigore Spînu băcan din Tîrgul Făinii se învoia cu Zmaranda, fiica lui Mihalache Jelincu, asupra unui loc de casă, deoarece „cumpărînd eu giumătate de loc de casă de la Zoița, sora dumisale, mi-am făcut casă și dugheană. Apoi, în anul trecut, la l(ea)t 1799 fev(ruarie) 20, am mai cumpărat și ceialaltă giumătat(e) de loc, drept bani 40 lei; și fiindcă eu n-am știut rînduiala ca să fac legiuita publicație, acum s-au sculat dumne(ea)i cerșind protimisîre să răscumpere. Și după jalba ce-au dat mării sale lui vodă, ieșind la giudecată înaintea dumisale Constandin Balș vel logofăt de Țara de Gios, unde făcînd dum(nealu)i cercetare pricinii și fiindcă n-am făcut poblicația au dat dreptate ca să-mi întoarcă banii și să ia locu în stăpînire dum(i)sale”.1 2 În anul 1800, Constantin Alexandru Ipsilanti a admis o excepție în regimul publicității pentru vînzările de vii răzășești din ținutul Putnei, dacă nu depășeau valoarea de 50 - 60 lei. Pornind de la frecvența mare a tranzacțiilor, s-a ținut seama de depărtarea și mărimea cheltuielilor care împiedicau deplasarea la Divan pentru scoaterea publicațiilor și s-a admis ca procedura Sobornicescului hrisov să fie îndeplinită de starostele de Putna „fără a fi vreun chip de iconomie”.3 Regimul s-a aplicat apoi în ținuturile Covurlui și Tutova, pentru ca în anul 1819 să se extindă în toată țara. În practică, putea exista și situația în care, indiferent cît de multă vreme se făcea publicitate, nu se găsea nici un amator să cumpere bunul scos la vînzare. La 11 iunie 1755, Matei Ghica dă poruncă să se rezolve pricina dintre Maria, mama lui Mihaiu diac de vistierie și Anița, soția răposatului Postolachi cizmar din Iași, pentru o dugheană „în Cizmărie, pe locul mănăstirii Gălății. Și scoțîndu-se la mezat nu s-au aflat nime să o cumpere”.4 Dacă nu se găseau mușterii în intervalul de timp stabilit, prin buna înțelegere a părților perioada de așteptare putea fi prelungită. La 28 noiembrie 1798, Gheorghie fost polcovnic, fratele și moștenitorul răposatului Manolachi Zugravul căpitan de darabani, vinde lui Chiriac Floca sulger o vie și niște acareturi ale lui Manolache. „Și aceste acareturi strîgîndu-se la soltan mezat pe toate ulițile oraș(u)lui cum și în Divan domnesc nu numai în curgere de 40 de zile după hotărîre, ce încă piste vade mai trecînd 26 de zile, prețul 1 Ibidem, p. 239 și 374. 2 Ibidem, p. 333. 3 Valentin Al. Georgescu, op. cit., p. 235. 4 Caproșu, Doc. privitoare la ist. orașului Iași, vol. V, p. 578. 456 Hermeneutica Bibliothecaria - Antologie Philobiblon - Volumul V cel mai bunu și mai sus l-au dat dum(nealu)i sulger(ul) Chiriiac, 10 000 lei”.1 Dacă nici așa nu se găsea un cumpărător, creditorul primea în mod direct bunul care făcea obiectul mezatului. Pentru a rezolva pricina dintre Maria, mama lui Mihaiu diac de vistierie și Anița, soția răposatului Postolachi cizmar din Iași, amintită mai sus, la 11 iunie 1755 Matei Ghica hotăra ca „ce s-a găsi de a lui Postolachi să să scoată la mezat și să vîndză și să plătească banii; și <.> altă n-au găsit de a lui Postolachi făr(ă) numai această dugheană în Cizmărie, pe locul mănăstirii Gălății. Și scoțîndu-se la mezat nu s-au aflat nime să o cumpere și s-au dat de istov Mariii pentru acei bani”.1 2 Firește, se proceda astfel dacă valoarea bunului vîndut era echivalentă cu datoria ce trebuia achitată. La 13 august 1799, Divanul domnesc întărea lui Andrei ciubotar stăpînirea asupra unei case de pe Ulița Sărăriei, în urma unei judecăți generată de o datorie neachitată de Maria și fiul ei: „această Marie cu feciorul ei <.> neavînd altă putință de plata banilor, au scos vînzătoare o casă ce au rămas de la Mafteiu, bărbatul ei, și strigîndu-să la mezat în multe rînduri, n-au ieșit prețul casăi suma banilor datorii, și văzînd Andrei că alta nu rămîne de a-și înplini banii, au făcut învoială cu numiții datornici și au cumpărat el casa drept 280 lei cu zapis făcut înaintea mahalagiilor”.3 Observăm că se putea ca bunul scos la vînzare silită să valoreze mai puțin decît datoria ce trebuia achitată. La 1 februarie 1761, „Vasile Chistruiul și cu frati-său Ian(a)che și cu muma lui, fiind datori cu 200 lei preotului Teofil de la Sfînta Vineri, puindu amanet o casă <.>. Și scoțînd casa la mezat s-au strigat de telali în 4 luni de zile ș-au ieșit casa la mezat pînă la 103 lei”.4 În asemenea situații, la fel ca în orice tranzacție comercială, participanții negociau prețul sau modalitatea de achitare a datoriei. La 22 februarie 1743, cînd Pavel blănar se angaja să restituie lui Anastasie Simo fost jitnicer al doilea datoria sau să-i dea o pivniță din Tîrgul de Sus, „dar încă-și m-am mai rugat dumisale înainte giudecății ca să mai aibu păsuialăpăr' într-o lună de dzile și să ste pivnița la mîna dumisale ca, de voi putea face dumisale banii toț(i) deplin, să i-i dau și să-m(i) ieu pivnița. Și așea hotărîndu-să și de la dumnealor boiarii, au priimit și dumn(ea)lui jicniceriul Anastasii ca să mă mai păsuiască o lună de dzile; de nu voi putea face dumisale banii nici păr' la o lună de dzile să fie pivnița a dumisale drept aceli 600 lei, pe cît i-au ieșit prețul la mezat”. La 25 septembrie 1796, Neculai Stratilat fost mare comis vinde lui Grigori Drama logofăt de vistierie o pereche de case din Mahalaua Feredeielor, „care casă voind a le vinde, am stătut la tocmală cu dum(nealui) log(o)f(ă)t(u)l Grigori Dramă ot vist(ierie) și i le-am vîndut cu 3750 lei”.5 Se putea întîmpla și ca bunul supus vînzării să valoreze mai mult decît suma datorată, caz în care creditorul primea doar partea care i se cuvenea din prețul vînzării, iar debitorul păstra restul. La 31 octombrie 1798, Alexandru Ioan Calimah voievod poruncea lui Vasîli Roset mare vornic de aprozi să-l pună pe telal-bașa să 1 Ibidem, vol. X, p. 204-205. 2 Ibidem, vol. V, p. 578. 3 Ibidem, vol. X, p. 199. 4 Ibidem, vol. VI, nr. 285. 5 Ibidem, vol. V, p. 202; Ibidem, vol. X, p. 63. 457 Hermeneutica Bibliothecaria - Antologie Philobiblon - Volumul V strige la mezat o cîrciumă cu pivniță de piatră și șapte dughene din Tîrgul Făinii pe care Panaite Costandin fost mare sulger trebuie să le vîndă pentru a-și plăti datoriile: „și prețul cel mai bun ce să va sui la ce dupe urmă strîgari să s(e) vînză, și din bani acie să s(e) plătească creditorilor și ce vor prisosî mai mult să s(e) de jăluitoriului”. La 5 septembrie 1800, Alexandra și fiii săi vînd lui Toader sulger din Iași nouă pogoane de vie cu livadă la Buciumi, pe moșia mănăstirii Dancu. „Pentru cari, după jaloba ce am dat cătră mărie sa vodă, cerire ca să s(e) vînză cu sultan-mezat acest acaret nefolositor și din bani ce vor ieși să s(e) plătească mai întăi datorie și cîți vor mai rămîne să s(e) dea supt epitropie păn(ă) cînd vor veni copii în legiuta <vîrstă>“.1 În cazul vînzării în interiorul familiei, se putea ca vînzătorul să mai scadă din preț. Neculai Cantacuzino, plecînd în Țara Românească și scoțînd la mezat casele din Iași, „preț(ul) cel mai de urmă au dat dum(nealui) Iordachi Lozănschi ot vist(ierie), din parte dum(nealui) ginerelui Neculai Stratulat biv vel armaș, 2355 lei, <.> cu cari preț și noi ne-am mulțămit. Deci, fiindcă au rămas casăli să li ia ginerile și fiica noastră, noi încă, din bunăvoia noastră, am lăsat din prețul mezatului, dar fiicii noastri Săfticăi, trii suti cincizăci și cinci lei, și am primit numai doaî mii lei”.1 2 La sfîrșitul vînzării, telalul îl informa pe dregătorul care l-a însărcinat să se ocupe de mezat de modul în care s-a desfășurat operațiunea. Raportul era scris de regulă, pe verso țidulii domnești. După ce, la 8 octombrie 1795, Hătmănia îl numea pe Gheorghie telal-bașa să strige la mezat vînzarea unei case cu pivniță din Mahalaua Muntenimei de către Șărban Periețanu pitar, acesta a răspuns: „precinstite arhon hatmane, du(pă) ce prin țidulă cinst(ita) poronca d(u)m(i)tale ce mi s-au dat, casa cu locul ei și cu pivnița ot Mahalaoa Muntenimii, am făcut publicație după cuprindere țidulii întocmai și pre deplin după cum mi să poroncește păr-la împlinire de șasă luni hotărîte și neivindu-se nimene din rudenii, nici din răzeși sau miegieși și alții ca să răscumpere, după poroncă n-am lipsit a nu înștiința. A d(umi)tale preplecat(ă) slugă, Gheorghii teleal-baș”.3 Telalul semna și ca martor la vînzare. Dintr-un act de la 1 ianuarie 1779, aflăm că: „eu, Costandin sin lui Dumitrașc(u) ciubotariu, dat-am adevărat și încredințat zapisul meu la mîna dumisali Eni Savii precum să să știi că avînd eu o dugheană la mahalaua Broșteni <.> și de bunăvoia mea am scos la vînzare, adică la soltan-mezatu, cu țîdula mea cari iasti iscălită di mini și de moșul meu Ursul ciubotariu și de bunăvoia noastră am dat țidulă de vînzare la starostile Chiriiac și am strigat la soltan-mezat 30 zile între-auzul tuturora, pe toate ulițile Iașului. Și stînd mezatul asupra dumisale 325 lei, am dat-o dumisale, văzind plată deplin(ă) în mîinile meli. <.> Și eu, stărostile Chiriiac, am strigat și sunt martur”.4 Telalul care făcea strigarea era plătit de cumpărător: în niște socoteli din 1 și 17 martie 1759 s-a notat: „5 lei am dat telalului ce-au strîgat casa și 1 Caproșu, Doc. privitoare la ist. orașului Iași, vol. X, p. 239-240 și 335 - 336. 2 Ibidem, vol. IX, p. 72. 3 Ibidem, p. 375. 4 Ibidem, vol. VII, p. 520 - 521. 458 Hermeneutica Bibliothecaria - Antologie Philobiblon - Volumul V dughenile la mezat, care și acești bani pot(ronici) ce sint rînduiț(i) la împărțală ca să se dea vornicilor de poartă și altora ce-au ostenit la înpărțala lor”. La 1 decembrie 1778, Costandin, nepotul lui Andrei, întocmea o „țidulă de locul meu <.>, pe care loc l-am dat la Chiriiac starostile de telali să-l strîge la soltan-mezat. Tocmala mi-au fost să-i dau cîti 2 parali pe leu osteneala sa și 2 lei i-am dat înainte”.1 Sfîrșitul mezatului avea loc în Divanul domnesc, unde se făcea hareciul, adică licitarea propriu-zisă și adjudecarea bunului. Hareciu, interj. (turc. Harec, harac, de unde și ung. Harăcs, prețuire, adjudecare) însemna strigarea făcută publicului pentru a licita, și adjudecarea asupra cumpărătorului, adică atribuirea bunului licitantului care a oferit prețul cel mai mare: „Hareci o dată! Cine dă mai mult? Hareci de două ori! Hareci de trei ori!”. Hareciuiesc, verb tranz. (din hareci și ung. Harăcsolni, a adjudeca); vechi: „vînd la mezat”: averea s-a hareciuit; (h)areciuesc, harasladisesc (formă grecizată).1 2 La 12 ianuarie 1799, Alexandru Ioan Calimah voievod poruncea lui Vasile Ruset mare vornic de aprozi să facă publicație pentru vînzarea prin sultan-mezat a două dughene și o cîrciumă de pe Podul Vechi ale lui Matei Milo fost mare spătar: „drept aceea, poroncim dum(ital)i să rînduiești pe telal-bașa ca să strige la mezat numitele acareturi de sus arătate, în curgire de 40 zile, pe toate ulițele orașului, cum și în Divanul g(os)p(o)d și cu prețul cel mai de pe urmă ce vor agiunge, fiind și cu mulțămita dum(nealui) spat(arului), asupra cui vor rămîne să s(e) și de, făcîndu-se hareciul în Divan”. La 28 aprilie 1796, Dumitrachi gramatic a cumpărat niște case în Mahalaua Tîrgului Boilor de la frații Vasîle și Nicolai Lupeș, după ce „s-au strîgat la sultan-mezat 74 zile și adăogînd muștereei pe rînduială, prețul cel mai bun l-au dat Dumitrachi gramatic, adică trii mii una sută și patruzăci lei, asupra cărie făcîndu-s(e) hareciul în Divanul g(os)p(o)d i-au vîndut lui casăle aceli părințăști <.>. Pre larg arată același zapis iscălit de dînșii și adeverit cu iscăliturile dum(nealor) veliților boieri cum că s-au săvîrșit mezat(ul) acesta după țidula cu pecete g(os)p(o)d la Divan înaint(ea) dumilorsale”. La 28 noiembrie 1798, Gheorghie fost polcovnic, fratele și moștenitorul răposatului Manolachi Zugravul căpitan de darabani, vinde lui Chiriac Floca sulger o vie și niște acareturi ale lui Manolache: „prețul cel mai bunu și mai sus l-au dat dum(nealu)i sulger(ul) Chiriiac, 10 000 lei, <.> și fiind cu bună priimire și mulțămita me, s-au făcut hareci în Divan domnesc cu soma banilor arătați asupra dumi(sa)le sulger(ului) Chiriiac Floca și după hareci(ul) ce s-au făcut, răspunzind dum(nealu)i sulger(ul) banii peșinu, adică zăci mii lei, și eu priimind toți banii deplin în minile mele, i-am dat acest zapis cu care volnic să fie dum(nealu)i de acum înainte și în veci cu pași și nesupărat de cătră nimene a stăpîni aceste acareturi”.3 Hareciul se făcea „dîndu-să știre spre a să aduna la săvîrșire mezatului toți acei ce să arătasă mușterii”, pentru ca cel ce vindea să fie mulțumit cu prețul obținut.4 Din acest motiv, în actele de vînzare - cumpărare la mezat de după 1785, 1 Ibidem, vol. VI, p. 170-172, 288 - 289; Ibidem, vol. VII, p. 483. 2 Scriban, Dicționaru limbii românești, p. 590, sub voce. 3 Caproșu, Doc. privitoare la ist. orașului Iași, vol. X, p. 39, 204-205 și 216 - 217. 4 Valentin Al. Georgescu, Preemțiunea în istoria dreptului românesc, p. 233. 459 Hermeneutica Bibliothecaria - Antologie Philobiblon - Volumul V sunt însemnați toți participanții la tranzacție și sumele pe care le-au licitat. La 1 aprilie 1798, Vornicia de aprozi poruncește lui Gheorghi telal-bașa să strige la mezat un loc de casă din Mahalaua Muntenimii de Mijloc: „fiindcă, după jaloba ce au dat mărie sali lui vodă Elena soție mortului Sandul Veisa izbaș, au arătat că în moșie Gîmboseni și Rădiu Mare de la țînut Ieșii, un bătrîn fiind al ei și a unui frate al ei, anume Costachi, acel frati al ei ș-ar fi vîndut parte lui de istov la alți streini și ei, voind ca să răscumperi pentru ei și neavînd chip, au cerut ca să s(e) vînză cu soltan-mezat un loc de case aice din oraș(ul) Ieșii din mahalaoa Muntenimii de Mijloc ce i-ai rămas de la soțul ei <.>. Drept aceia, țî se poroncește ca se străgi la soltan-mezat locul de sus arătat pe toate ulițăle orașului și în Divanul domnesc în curgere de 40 zili și cu prețul cel mai de pe urmă la hareciul ce s(e) va faci în Divan, care va fi și cu mulțînită vînzătoari, se va da muștereului ce va fi, căruie muștereu i se va da întăritură de la mărie sa vodă . <.> 100 lei, Iftimi; 355, Toma Anastas(ă); 360, eu, Filip Bantăș; 370, eu, Zamfir; 380, dau eu; 400, dau eu; 440, Mihalachi Sava; 660, d(u)m(nea)lui spătar Dimitrie Saul. Cu șasă sute optzăci și cinci lei au rămas asupra dum(i)sali spat(ar) Dimitrie Saul de la hareciul ce s-au săvîrșit în Divanul domnesc”. Tot în acel an, la 31 octombrie, Vasile Roset mare vornic de aprozi îi mai poruncea aceluiași Gheorghe telal-bașa să strige la mezat o cîrciumă cu pivniță de piatră cu șapte dughene cu tot locul lor în Tîrgul Făinii. În josul actului, telal-bașa a notat sumele ofertanților, la 25 iunie 1800: „lei: 2000 - Panaite Gheorghiu; 2400 ESoa...; 2510 Sandul condicar; 3550 lei dum(nealui) hat(man) Sandulache Sturza, i(u)n(ie) 25. Cu această somă de sus arătată, adică trii mii cinci sute cincizeci lei, s-au făcut hareci asupra dum(i)sale hat(manul) Sandulache Sturza, fiind mulțămire vînzătoriului”.1 Pe baza documentelor ce dovedeau derularea vînzării, Domnul întărea actul de stăpînire noului posesor. La 1 februarie 1761, Ioan Theodor Calimah voievod confirma lui Gheorghiță căpitan de menzil stăpînirea asupra unei case cumpărate în Iași: „Vasile Chistruiul și cu frati-său Ian(a)che și cu muma lui, fiind datori cu 200 lei preotului Teofil de la Sfînta Vineri, puindu amanet o casă, cu vade pînă la 6 luni <.>, Și scoțînd casa la mezat s-au strigat de telali în 4 luni de zile ș-au ieșit casa la mezat pînă la 103 lei; și Gheorghiță căpitan fiind megiiaș de aproape și mai căzîndu-i-să lui ca să ia casa decît altora, au dat banii cîți au ieșit la mezat, 103 lei, bani gata, ș-au luat casa”. Dintr-un act de la 1 octombrie 1762 aflăm că Gheoghiță căpitanul a fost cel mai îndreptățit să cumpere „fiind alăture cu casa lui”.1 2 La 28 aprilie 1796, Alexandru Ioan Calimah voievod întărește lui Dumitrachi gramatic casele cumpărate în Mahalaua Tîrgului Boilor de la frații Vasîle și Nicolai Lupeș: „după care, iată și domnie me, prin acest al nostru domnesc hrisov, dăm și întărim stăpînire lui Dumitrachi gram(atic) pe aceste casă de sus arătate cu tot loc(ul) lor precum arată zapis(ul), care le-au cumpărat prin sultan-mezat, ca să aibă a le stăpîni cu bună pace în veci ca pe a sa dreaptă și cu toată credința cumpărătură”. La 5 octombrie 1798 Alexandru Ioan Calimah voievod întărește lui Dumitru Saule fost mare spătar stăpînirea asupra acestui loc de casă din Muntenimea de Mijloc 1 Caproșu, op. cit., vol. X, p. 155-156 și 199. 2 Ibidem, vol. VI, nr. 285și 426. 460 Hermeneutica Bibliothecaria - Antologie Philobiblon - Volumul V cumpărat de la Elena, văduva lui Sandul Veisa iuzbașa, cu 685 lei: „după poroncă strigîndu-să în destulă vremea la sultan-mezat, <.> prețul cel mai de pe urmă, adică 685 lei, cu care s-au mulțămit și vînzătoare, l-au dat cinstit și credincios boieriul nostru dum(nealui) Dimitrie Saule biv vel spatar, și așa s-au făcut sfîrșitul mezatului în Divanul Domnescu, după care vînzătoare i-au dat și zapisul cu desăvîrșita vînzare din parte ei, iscălit și de Costandin Veisa diiacul de vistierie, epitropul copiilor, și dum(nealui) spat(arul) încă au dat toți banii deplin”. La 3 martie 1799, Alexandru Ioan Calimah voievod întărește fostului mare vornic Constandin Balș stăpînirea unor locuri din mahalaua Muntenimea de Sus, cumpărate la sultan-mezat: „asupra cărora cerșînd dum(nea)lui ca să i să întărească stăpînire, iată dar că, prin această a noastră domnească carte, dăm și întărim stăpînire cinstit și credincios boieriului nostru <.>, ca să aibă a stăpîni arătatile locuri ca pe unile ci de la sultan-mezat au rămas asupra dum(i)s(al)i”. La 6 aprilie 1800, Costandin Alexandru Ipsilant voievod întărește lui Scarlat Manul fost mare logofăt stăpînirea asupra unor case din Tîrgul de Sus, cumpărate la mezat, cu 9 200 de lei: „înainte domniei mele viind al nostru cinstit și credincios boieriu, dumnealui Scarlat Manul biv vel logofăt, au creșut ca să i să facă hrisov de întăritură de la domnie me asupra unor casă cu locul lor din Iași, ce prin mezat au cumpărat de la sulger Alexandru Fote”.1 După anul 1800, vînzările la mezat devin tot mai numeroase, motiv pentru care s-au aflat în atenția legiuitorilor vremii, care au încercat să armonizeze cerințele de modernizare a societății moldovene cu cele din spațiul european. Amintim doar că prevederi referitoare la vînzările la mezat există în manualul juridic al lui Andronache Donici, Adunarea cuprinzătoare în scurt de pravilele cărților împărătești (Iași, 1814), în Codul Calimach (Iași, 1817), în Anaforaua din 31 octombrie 1819 „în pricina obștescului hrisov”, în ediția revăzută a Sobornicescului hrisov din 1835 și din 1839 ș. a. Ca urmare a tuturor acestor acte normative, practica vînzării la licitație a intrat într-o etapă nouă, de modernizare și simplificare ce necesită o analiză de sine stătătoare. * De-a lungul perioadei cercetate, prin vînzarea la Cochii vechi și mezat s-au arendat o serie de venituri domnești, dar s-au soluționat și numeroase litigii generate de neplata datoriilor. Stăpînirea făcîndu-se în devălmășie pînă tîrziu, nevoia împărțirii unei moșteniri sau ieșirea din indiviziune s-a îndeplinit de multe ori printr-o licitație care avea ca rezultat atribuirea bunului de vînzare persoanei care a oferit prețul cel mai mare. Vînzarea la Cochii vechi se folosea cu precădere, pentru arendarea unor venituri domnești, în timp ce vînzarea la mezat se aplica pentru înstrăinarea așa numitelor bunuri nemișcătoare. Se pare că exista o deosebire între mezat, care însemna vînzare silită, și sultan - mezatul care desemna vînzarea voluntară la licitație. 1 Caproșu, Doc. privitoare la ist. orașului Iași, vol. X, p. 39, 194-195, 225 și 296. 461 Hermeneutica Bibliothecaria - Antologie Philobiblon - Volumul V Motivele care impuneau scoaterea la licitație erau diverse, dar întregul mecanism se desfășura sub coordonarea Divanului domnesc. Publicitatea era asigurată prin anunțuri verbale făcute concomitent în localitatea unde se afla bunul pus în vînzare, la isprăvnicii și în Divanul domnesc. Cel care îndeplinea efectiv formalitățile de anunțare era telal-bașa. La fel ca în cazul vînzării directe, potrivit dreptului de stăpînire medievală, și în cazul vînzării la mezat se aplica obligația respectării dreptului de protimisis. Pentru a păstra controlul asupra circulației cu terenuri și imobile și a evita înstrăinările ilegale, prin Sobornicescul Hrisov emis de domnul Mihail Suțu în anul 1785, în procedura vînzării la mezat s-a introdus etapa verificării exercitării în avans a dreptului de preemțiune, prin așa numita „publicație”. Finalizarea tranzacției se făcea în Divanul domnesc, prin hareci, adică licitarea propriu-zisă și adjudecarea bunului cu consimțămîntul părților implicate. În fine, pe baza actelor prezentate de cancelarie, Domnul întărea actul de posesie noului stăpîn. 462 Istoriografia medicală românească (1813-2008) Vlad POPOVICI Universitatea „Babeș-Bolyai”, Cluj Cuvinte-cheie: Istoria medicinii, Istoriografie, Bibliografie medicală, Periodizare, Analiză cantitativă. Rezumat: Intenția studiului este de a oferi o perspectivă generală, analitică și cantitativă, asupra istoriografiei medicale românești de la debuturile acesteia până în prezent. Structural, se pornește de la evoluția instrumentelor bibliografice din câmpul istoriei medicinii, continuând cu o prezentare a etapelor parcurse de cercetarea acestui areal științific, în cadrul unei structuri cronologice cvadripartite. Concluziile conduc spre ideea că deși a reprezentat prioritar obiectul de studiu al medicilor și nu al istoricilor, iatroistoria românească a rămas permanent tributară sinuozităților istoriografice majore, iar cantitatea și calitatea demersurilor a fost direct influențată de gradul de instituționalizare al domeniului. E-mail: vladutpopovici@yahoo.com * De ce o istorie a istoriografiei medicale? Ideea analizei istoriografiei medicale românești s-a născut și a căpătat formă odată cu procesul de elaborare a unei bibliografii a istoriei medicinii în România.1 Fiind preocupat de istoria elitei medicale autohtone am fost nevoit să constat încă de la debutul cercetărilor cum consistenta literatură de specialitate nu era dublată de instrumentele de referință absolut necesare, printre care se număra și o bibliografie unitară și coerent organizată a istoriei medicinii. Angajându-mă în proiectul realizării unei asemenea lucrări am avut pe de o parte ocazia de a urmări evoluția cronologică și tematică a întregului scris iatroistoric românesc, pe de altă parte am constatat că cea mai recentă analiză sistematică în acest sens a fost publicată cu un sfert de secol în urmă1 2, fiind în momentul actual depășită nu atât ca informație (exceptând bineînțeles aparițiile ulterioare), cât din punct de vedere al structurii și interpretării. 1 Pentru lectura textului și observațiile de rigoare (atât stilistice cât și de conținut) mulțumirile mele se îndreaptă spre Rada Varga și Silviu Hariton, acestuia din urmă datorându-i și o serie de sugestii, semnalate infrapaginal ca atare. Trebuie să menționez de asemenea că studiul a fost elaborat în cadrul unui proiect CNCSIS: Idei-2588 intitulat Elita medicală și procesul modernizării societății rurale din România (1859-1914). 2 Gheorghe Brătescu, „Istoriografia medicală românească”, Apărarea sănătății ieri și azi. Studii, note documente, ed. Gheorghe Brătescu, (București: Ed. Medicală, 1984), 531-582. 463 Hermeneutica Bibliothecaria - Antologie Philobiblon - Volumul V Tocmai de aceea studiul de față nu își propune o prezentare amănunțită a istoriografiei medicale românești după model bio-bibliografic, ci mai degrabă relevarea caracteristicilor definitorii etapelor majore și analiza lor comparativă. Scopul său este de a aduce necesarele completări și reconsiderări în spațiul iatro-istorio-grafiei autohtone și de a oferi, pentru întâia oară, o serie de indicatori cantitativ-tematici în acest areal științific, perspectiva oferită fiind cea a istoriografului și bibliografului, nu cea a iatroistoricului. Rândurile ce urmează reflectă rezultatele parțiale ale unei cercetări ce intenționează să bibliografieze și să analizeze un număr cât mai amplu de titluri având ca subiect istoria medicinii în teritoriile locuite de români, atât din istoriografia autohtonă cât și din cea maghiară. Vastitatea materialului a impus necesare delimitări, astfel că prezentul studiu se va orienta exclusiv spre spațiul istoriografic românesc, urmând a fi completat pe viitor de o analiză comparată cu istoriografia medicală maghiară ce are ca subiect Transilvania și Banatul. Extremele cronologice marchează întâia apariție a unui studiu de istoria medicinii redactat de un român (1813), respectiv anul limită al cele mai noi Bibliografii Istorice a României (în continuare B.I.R.) (2008), singurul instrument bibliografic major care mai cuantifică în prezent acest domeniu restrâns al cercetării. Bibliografiile românești ale istoriei medicinii Faptul că istoriografia medicală românească nu beneficiază de o bibliografie unitară obligă cercetătorul să apeleze la diversele instrumente bibliografice parțiale, elaborate începând cu sfârșitul secolului al XIX-lea, care acoperă, fiecare în parte, un anumit segment din literatura de specialitate, fără însă ca juxtapunerea lor să ofere o perspectivă completă. Cele dintâi încercări românești în acest domeniu aparțin doctorului Constantin S. Antonescu-Rîmuși, care în volumul I al unui Tratat de igienă apărut în 1890 dedică un spațiu consistent unei bibliografii „selectivă dar raționată” a tipăriturilor medicale românești de până atunci1. Urmează, în ordine cronologică, celebra biobibliografie elaborată de Gh. Crăiniceanu, probabil cel mai utilizat instrument bibliografic medical pentru secolul al XIX-lea1 2 și, mult prea puțin cunoscute și utilizate, cataloagele tezelor de doctorat susținute la Facultatea de Medicină din București între 1873/74-1909/10.3 În perioada interbelică preocupările de istoria medicinii au beneficiat din plin de pe urma dezvoltării în spațiul românesc a cercetărilor bibliografice, influențele neîntârziind să se facă simțite. La București dr. V. Gomoiu elaborează două lucrări esențiale: un repertoriu al personalului medical din Țările Române înainte de 18704 1 Ibidem, 542. 2 Gheorghe Crăiniceanu, Literatura medicală românească. Biografii și bibliografie (București: Institutul de arte grafice Progresul, 1905). 3 Victor Gomoiu, Catalogul tezelor de doctorat susținute la Facultatea de Medicină din București pe anii 1873/74-1909/10 (București: Institutul de arte grafice Universalia, 1911). 4 Idem, Repertoriul medicilor, farmaciștilor, veterinarilor, din ținuturile românești. Vol. I (înainte de 1870) (București: Tipografia Cultura, 1941), 464 Hermeneutica Bibliothecaria - Antologie Philobiblon - Volumul V și o istorie a presei medicale românești1 - de fapt un catalog al acestui segment publicistic însoțit de consistente referințe bibliografice. O premieră a fost reprezentată de alcătuirea primului indice tematic al unei reviste medicale românești: „Spitalul”.1 2 La Cluj, unde sub conducerea profesorului Valeriu L. Bologa începe să se dezvolte un colectiv de istoria medicinii, cu un program coerent de cercetare, influența științei bibliografice provine dinspre colaborarea cu Ioachim Crăciun. Rezultatul a constat în apariția și impunerea secțiunii de istoria medicinii în bibliografiile istorice3, dar și în elaborarea unor instrumente de referință pentru spațiul universitar: cataloagele tezelor de doctorat de la Facultatea de Medicină din Cluj4. Abia peste câteva decenii, în 1965, va fi realizată de către M. Popa Bibliografia medico-istorică a Transilvaniei între 1914-1945, lucrare care se mai găsește astăzi, din păcate, într-un singur exemplar dactilografiat la Biblioteca Centrală Universitară „Lucian Blaga” din Cluj-Napoca.5 În perioada postbelică bibliografia istoriei medicinii în România a fost elaborată și promovată prin intermediul a două categorii de instrumente de referință. În primul rând, continuând tradiția instituită de Ioachim Crăciun, B.I.R. a acordat atenție cercetărilor de istoria medicinii integrându-le inițial unui capitol de istoria științei6, ulterior alocându-le un subcapitol aparte.7 În al doilea rând, o serie de lucrări (Indexuri) elaborate de colective bibliografice din spațiul medical au inclus iatroistoria printre temele urmărite, acoperind însă sincopat intervalul 1948-1989.8 Comparația celor două tipuri de instrumente bibliografice conduce la concluzia că nu pot fi utilizate decât complementar, căci în timp ce B.I.R. reține cu precădere cărți, studii din volume colective și articole dintr-un număr restrâns de periodice medicale, Indexurile medicale sunt orientate spre reținerea articolelor din fluxul principal de periodice științifice medicale și mai puțin spre cărți și volume colective. O altă concluzie este aceea că pentru intervalele neacoperite de Indexuri cercetătorul 1 Idem, Istoria presei medicale în România (București: Tipografia Furnica, 1936). 2 Idem, G. Davidescu, Istoricul revistei „Spitalul" și tabla generală a materiilor (1881-1930) (București: 1931). 3 Ioachim Crăciun, Bibliographie de la Transylvanie roumaine (București: M.O. Imprimeria Națională, 1937), 299-301. 4 Valeriu L. Bologa, Lia M. Dima, Bibliografia tezelor de la Facultatea de Medicină și Farmacie din Cluj, 1923-1936 (No. 1-1000) (Cluj : Tipografia Cartea Românească, 1936). 5 Mihai Popa, Bibliografia medico-istorică 1914-1915. Transilvania (Cluj: Institutul de Medicină și Farmacie Cluj. Istoria medicinii, 1965). 6 Bibliografia Istorică a României, vol. I, (București: Editura Academiei R.S.R., 1969), 312-314. 7 Ibidem, vol. IV, (București: Editura Academiei R.S.R., 1975), 389-393; Ibidem, vol. V, (București: Editura Academiei R.S.R., 1980), 354-356; Ibidem, vol. VI, (București: Editura Academiei R.S.R., 1985), 381-385; Ibidem, vol. VII, (București: Editura Academiei Române, 1990), 186-187. 8 Index bibliografic al lucrărilor științifice medicale 23 august 1944-31 decembrie 1955, (București: Editura medicală, 1956); 13-17, 47-71; Index bibliografic al lucrărilor științifice medicale și farmaceutice: 1970-1977, coord: Elena Aiteanu, Victor Săhleanu (București: Editura medicală, 1979), 623-641; Index bibliografic al lucrărilor științifice medicale și farmaceutice: 1978-1982 (București: Editura medicală, 1985), 405-414. 465 Hermeneutica Bibliothecaria - Antologie Philobiblon - Volumul V nu poate avea, numai prin intermediul B.I.R., o perspectivă completă asupra scrisului iatroistoric autohton. Tot în această perioadă a fost elaborată de către Clement C. Baciu o bibliografie românească a istoriei ortopediei și traumatologiei aparatului locomotor.1 După 1989 singurul instrument de referință pentru această temă de cercetare a rămas Bibliografia Istorică a României.1 2 Ca inițiativă individuală poate fi amintit și un Index bibliografic al medicinii populare românești, realizat de Cristina Ionescu, lucrare a cărei calitate lasă însă mult de dorit.3 Pentru Basarabia, alături de mai vechea Bibliografie din 1933 a lui Al. David,4 (prea puțin utilă pentru iatroistorie) mai poate fi amintită recenta Bibliografie Istorică a Basarabiei și Transnistriei semnată de Ion Țurcanu. Aceasta din urmă, trecând peste structura sa greoaie și anacronică, semnalează în cadrul indicelui tematic, sub vocea „Sănătate, istoria medicinii”, 57 de titluri. Dintre acestea însă, doar 6 se încadrează cronologic și tematic unei bibliografii a istoriei medicinii în România.5 Concluzia generală privind stadiul bibliografiei istoriei medicinii românești este că, deși în decursul timpului au existat multiple preocupări în acest sens, unele soldate cu rezultate valoroase, tematica lor variată și criteriile utilizate în selecția informației conduc la apariția unor „pete albe” ce nu vor putea fi completate decât prin realizarea unei sinteze bibliografice, bazată atât pe colectarea informației din toate sursele anterior expuse, cât și pe noi cercetări. Primele scrieri iatroistorice românești (1813-1914) Cea dintâi dilemă metodologică pe care o ridică imersiunea în istoriografia medicală este reprezentată de diferența între lucrările iatroistorice și sursele istoriei medicinii, în special în intervalul ce precede Primul Război Mondial. Gh. Brătescu, probabil cel mai important istoric român al medicinii și autorul ultimului studiu autohton de istoriografie medicală a propus drept criterii de distincție viziunea evolutivă, diacronică și efortul analitic depus în scopul identificării cauzalității.6 Pornind de la aceste premise arealul scrierilor iatroistorice devine foarte restrictiv în raport cu marea masă a literaturii medicale, înainte de anul 1914 spre exemplu putând fi integrate în această categorie sub 100 de titluri. 1 Clement C. Baciu, Pagini din istoria ortopediei și traumatologiei aparatului locomotor în România (bibliografia lucrărilor de specialitate românești publicate între 1864-1986) (București: Editura Litera, 1988). 2 Bibliografia Istorică a României, vol. VIII, (București: Editura Academiei Române, 1996), 293-294; Ibidem, vol. IX, (Cluj-Napoca: Imprimeria Ardealul, 2000), 503-505; Ibidem, vol. X, coord. (București: Editura Academiei Române, 2005), 832-835; Ibidem, vol. XI, (București: Editura Academiei Române, 2007), 290-291. 3 Cristina Ionescu, Index bibliografic al medicinei populare românești (Iași: Editura Bit, 2001). 4 Al. David, Bibliografia lucrărilor privitoare la Basarabia apărute dela 1918 încoace (Chișinău: Tipografia Eparhială „Cartea Românească”, 1933). 5 Ion Țurcanu, Bibliografia istorică a Basarabiei și Transnistriei (Chișinău: Ed. Litera Internațional, 2005), 586. 6 Brătescu, „Istoriografia medicală românească”, 531-533. 466 Hermeneutica Bibliothecaria - Antologie Philobiblon - Volumul V Ceea ce caracterizează primele scrieri românești asupra temei și devine ulterior o constantă a întregii istoriografii medicale autohtone este faptul că interesul față de acest domeniu de graniță se manifestă aproape unilateral, dinspre medicină spre istorie. Chiar dacă în timp istoria medicinii a ajuns să fie privită ca ramură a istoriei științei, marea majoritate a celor ce au abordat și continuă să abordeze subiectul provin din mediul medical. Nici unul dintre marii istorici români ai medicinii nu a avut formație de istoric, ci de medic. Doar conjunctural, odată cu creșterea interesului pentru istoria socială, anumite ramuri precum istoria asistenței sociale au intrat în vizorul istoricilor profesioniști. Această situație își are originea în chiar condițiile apariției și dezvoltării istoriografiei autohtone și în lipsa sa de interes față de acest areal al cercetării. Fie el romantic sau pozitivist, scrisul istoric românesc cultivă o recuperare selectivă a trecutului, orientată preponderent spre domeniul politicului, după criterii ce permiteau greu strecurarea urmașilor al lui Hippokrates între filele lucrărilor de specialitate. O altă caracteristică a acestei etape de debut este că istoricii români ai medicinii au început prin a-și căuta subiectele în aria universalului, cultivând cu precădere perioada antică, deoarece sursele erau mai facil de abordat, iar nivelul dezvoltării medicinii culte românești nu putea justifica acordarea vreunui interes. Este cazul primelor scrieri românești de istorie a medicinii semnate de A. Arsaki și I. Baraș.1 Simptomatic este și faptul că cea dintâi a fost publicată la Viena în limba greacă, iar cealaltă aparține unui străin naturalizat. Preocupările de istoria medicinii universale sau perpetuat, fiind prezente și în a doua jumătate a secolului al XIX-lea prin lucrări semnate de Victor Babeș1 2, George Assaky3, Aurel Scurtu4 sau Ludovic Fialla.5 Pe de altă parte, instituțiile de învățământ medical românești aveau trecute în programa lor cursuri de istoria medicinii, ceea ce sustrăgea oarecum acest domeniu din sfera preocupărilor istoricilor. Și aici însă accentul cădea pe istoria medicinii universale și îndeosebi a celei antice, după cum reiese și din structura prelegerilor ținute de A. Costiescu la Școala de chirurgie din București în 18561857. Deoarece nu s-a păstrat nici un astfel de manual din perioada anterioară înființării Facultății de Medicină din București se poate presupune doar că, la fel ca și celelalte suporturi de curs, Istoria medicinii era predată prin intermediul unor traduceri, prelucrări, poate chiar plagiate după texte străine.6 Alte cursuri de istoria 1 Ibidem, 534-535. 2 Victor Babeș, „Gambetta halalanak oka”, Orvosi Hetil (1883, 2): 35-38. 3 George Assaky, „Descântecele în secolul al XVI-lea înaintea lui Hristos”, Clinica 2 (1891, 20): 227-228; Idem, „Chirurgia în sec. XXX înaintea lui Christos”, Institutul de chirurgie 2 (1892): 241-245. 4 Aurel Scurtu, „Farmacia la chinezi”, Buletinul de farmacie și chimie din România 7 (1905): 123-135. 5 Ludovic Fialla, „Louis Pasteur”, România medicală 3 (1895): 460. 6 I.F. Georgescu, „Primele manuale românești de medicină”, Din istoria medicinii românești și universale, sub îngrijirea V.L. Bologa (București: Editura Academiei Republicii Populare Române, 1962), 301-307. 467 Hermeneutica Bibliothecaria - Antologie Philobiblon - Volumul V medicinii, precum cele publicate de M. Petrini-Galați în 18751 și G. Moceanu în 18761 2 erau orientate în același sens. Trecerea de la universal la național s-a făcut treptat, sub o dublă influență. La originea reorientării a stat pe de o parte evoluția sistemului medico-sanitar autohton și a învățământului superior de profil, dar nu poate fi omis rolul important al unor „disturbanțe” ce au propus tematici precum bolile contagioase,3 războiul ruso-româno-turc din 1877-18784 sau devianțele sociale - spre exemplu teza de doctorat semnată de P.D. Nedelcu având ca subiect istoria sinuciderii în București între 18481895.5 Această lucrare, împreună cu alte câteva titluri semnalate de literatura de specialitate, atrage atenția asupra unui segment bibliografic încă insuficient cercetat: tezele de doctorat susținute la Facultățile de Medicină. Lucrările de doctorat reprezintă o valoroasă sursă pentru istoriografia istoriei medicinii, deoarece ele reflectă atât preocupările generale ale perioadei, cât și preocupările profesorului coordonator, permițând identificarea unor programe de cercetare coerent structurate și orientate. O altă categorie de lucrări de secol XIX încadrabile la limită istoriei medicinii sunt colecțiile de legislație medicală.6 Desigur, acestea pot fi socotite mai degrabă colecții de izvoare, însă faptul că nu cuprind doar legislația în uz ci oferă o perspectivă diacronică, evolutivă, le îndreptățește să revendice statutul de scrieri iatroistorice. Singura încercare de sinteză îi aparține doctorului Iacob Felix, care prin a sa Istorie a Igienei în România7 deschide seria lucrărilor de acest fel din istoriografia română, fără însă a-și găsi continuatori până în perioada interbelică. De altfel, referitor la această lucrare, Gh. Brătescu consideră că „nu preocuparea istoristă domină în această ultimă scriere a lui Felix, ci dorința de a lumina recurgând - e drept - la argumentația istorică, anumite aspecte de actualitate ale igienei și sănătății publice”8, ceea ce relativizează declararea Istoriei Igienei drept primă sinteză de istoria medicinii românești. 1 Mihail Petrini-Galați, Istoria igienei. Curs la gimnaziu, (Galați: 1875); Idem, Istoria anatomiei generale. Lecțiune (București: 1881). 2 G. Moceanu, Istoria, anatomia și igiena gimnasticei (București: 1876). 3 C. Nicoreanu, Studiul istoriei sifilisului în România (București: Teză, 1889). 4 I. Șeibănescu, Campania anilor 1877-1878. O privire medicală asupra asediului Plevnei și de la Plevna la Vidin (București: 1880) ; G. Petrescu, Serviciul sanitar rus pe timpul resbelului 1877-78 (București: 1892). 5 Dimitrie P. Nedelcu, Studiu statistic și medico-legal asupra suicidului în București 18481895 (București: 1895). 6 G. Pârvulescu, Legi, regulamente, instrucțiuni, decrete etc. sanitare (București: 1885); ***, Legi, regulamente și instrucțiuni sanitare militare. Ed. a 3-a (București: 1888); Ștefan Spirescu, Ion Vraca, Colecțiunea legilor, regulamentelor și instrucțiunilor sanitare (București: Tipografia Modernă Gregore Luis, 1899). 7 Iacob Felix, Istoria igienei în România în secolul al XIX-lea și starea ei la începutul secolului al XX-lea. Partea I. Memoriul 1, 2, 3. Partea a II-a. Memoriul 1, 2, 3 (București: Tipografia Carol GObl, 1901-1902). 8 Brătescu, „Istoriografia medicală românească”, 545. 468 Hermeneutica Bibliothecaria - Antologie Philobiblon - Volumul V Spre sfârșitul secolului al XIX-lea și începutul secolului XX istoria medicinii în România prinde contur ca arie de cercetare de sine stătătoare, definindu-și speciile prioritare: biografia (de multe ori sub formă de necrolog), istoria instituțio-nală1 și publicarea unor colecții de documente și surse.1 2 Este evident din acest punct de vedere că istoria medicinii românești, deși elaborată de autori cu formație medicală, nu face decât să urmeze traseul general al istoriografiei române: orientarea spre paradigma pozitivistă, publicarea surselor, evitarea modelelor speculative și preferința pentru descriptiv. Explicațiile sunt multiple și țin de contextul cultural, mental și politic, dar și de stadiul atins în acel moment de respectiva ramură științifică. În primul rând pozitivismul este modelul istoric predominant în epocă, promovat de noii lideri ai istoriografiei autohtone în frunte cu N. Iorga. Nu întâmplător acesta din urmă semnează prefața la lucrarea lui Nicolae I. Angelescu, Acte și documente din trecutul farmaciei în Țările Românești. În al doilea rând, trebuie să se țină cont de faptul că cei ce aveau preocupări de istoria medicinii, nefiind profesioniști ai istoriei și de multe ori nici măcar profesioniști ai condeiului, preferau soluția simplă a acomodării la tiparele preluate dinspre modelele momentului. Apoi, tema cercetării nu oferea pentru un neprofesionist foarte multe posibilități: biografia și publicarea documentelor erau cele mai la îndemână specii, nesolicitând cunoștințe și abilități deosebite, dar în contrapondere intervalul temporal ce putea fi abordat cu ușurință se rezuma la secolul care tocmai se încheia/încheiase. Ca argument în acest sens să ne gândim doar la faptul că lucrarea doctorului C. Caracaș, elaborată în anii '20 ai secolului al XIX-lea a așteptat mai bine de un secol înainte de a fi republicată de Pompei Gh. Samarian3, deoarece era nevoie de un bun cunoscător de limbă greacă, interesat totodată de istoria medicinii pentru a realiza aceasta. Nu în ultimul rând, inexistența unui program coerent de studierea istoriei medicinii într-un cadru instituțional organizat și lipsa impunerii unor obiective prioritare i-a lipsit pe cei interesați de modele tematice, obligându-i să-și îndrepte atenția spre tiparele propuse de istoriografia națională. Printre puținele inițiative de implementare a unor teme de cercetare se numără cea doctorului și profesorului C.D. Severeanu, care în 1897 anunța acordarea unui premiu de 150 de lei autorului „celei mai bune și mai complete lucrări care va cuprinde biografiile cu portretele tuturor profesorilor Facultății de medicină care vor fi încetat din viață până la depunerea lucrării”. Lucrarea câștigătoare a rămas din păcate în manuscris, privându-ne astfel de o serie de importante contribuții biografice.4 1 Ibidem, 542. 2 Nicolae I. Angelescu, Acte și documente din trecutul farmaciei în Țările Românești (București: 1904); V.D. Michail, O pagină din retrospectiva serviciului sanitar în Principatele Române până la 1866 (București: 1907). 3 Pompei Gh. Samarian, O veche monografie sanitară a Munteniei, „Topografia Țării Românești” de dr. Constantin Caracaș (București: Institutul de arte grafice Bucovina, 1937). 4 Brătescu, „Istoriografia medicală românească”, 544. 469 Hermeneutica Bibliothecaria - Antologie Philobiblon - Volumul V În ceea ce privește cuantificarea publicațiilor științifice istorico-medicale românești anterioare anului 1914, ele pot fi evaluate la sub 100 de titluri (exclusiv articolele de popularizare și necrologurile), dintre care 25% au ca subiect istoria medicinii universale, 10% sunt instrumente (bibliografii, cataloage, colecții legislative) iar 10% tratează chestiuni legate de epidemii și boli contagioase (holeră, lepră), celelalte ocupându-se de istoria unor instituții medico-sanitare, istoria farmaciei, istoria serviciului sanitar militar etc. Am exclus intenționat din această cuantificare biografiile, deoarece numărul celor realizate cu respectarea unor minime norme științifice este foarte redus, iar cele mai multe dintre ele sunt necrologuri sau portrete aniversare, finalitatea lor nefiind una științifică ci una comemorativ-festivă. Abia în Literatura medicală românească a doctorului Crăiniceanu, lucrare în ale cărei medalioane se regăsesc cea mai mare parte din figurile medicale românești dinainte de 1900, se poate vorbi despre biografii iatroistorice redactate cu un scop științific. Între cele două războaie mondiale (1915-1944) După un secol de pionierat și diletantism istoriografia medicală românească își schimbă complet aspectul în perioada interbelică. Deși rămâne în continuare apanajul medicilor, ea nu mai este suma creațiilor generate de inițiative individuale spontane ci trece în faza programelor și proiectelor de cercetare coerent gândite, aflate sub patronajul unor figuri universitare importante precum V.L. Bologa și V. Gomoiu. Primul impuls a venit însă tot dinspre istorici, prin N. Iorga, care într-o conferință intitulată Medici și medicină în trecutul românesc a creionat, pentru prima dată, un cadru coerent de cercetare iatroistorică. Pornind de la numeroasele date adunate în decursul cercetărilor sale, liderul istoriografiei române la acea dată a subliniat necesitatea recunoașterii importanței medicinii populare și a studiilor de etnologie ca auxiliar al iatroistoriei, a evidențiat rolul medicilor în legăturile dintre cele trei țări române în epoca medievală și a clarificat chestiuni legate de apartenența etnică a multor medici care activau în Principate în perioada premodernă, considerați până atunci greci, pe care i-a identificat ca români macedoneni.1 La nouă decenii distanță apare evidentă relația dintre discursul lui Iorga și exuberanța naționalistă generată de recentele evenimente din 1918: orientarea spre medicina populară, căutarea unor relații inter-provinciale medievale și recuperarea pe criterii etnice a medicilor din Principate se înscriu toate în amplul program de justificare istorică a noului context politic - România Mare. În acest caz particular însă, naționalismul generator al atâtor nenorociri a avut un efect benefic, căci sub impulsul său s-au materializat nu doar proiectatele direcții ale lui Iorga ci întreaga structură instituțională necesară transformării istoriei medicinii dintr-o activitate tributară inițiativei personale mai mult sau mai puțin specializate, într-un areal de cercetare al profesioniștilor. De asemenea, apariția unui nou centru major de cercetare - Cluj - a constituit un factor important, cu atât mai mult cu cât aici exista 1 Ibidem, 548-549. 470 Hermeneutica Bibliothecaria - Antologie Philobiblon - Volumul V o tradiție istoriografică maghiară în domeniu, bazată pe experiența anterioară a Facultății de Medicină din cadrul „Ferencz Jozsef Tudomanyegyetem” Cele două centre, București și Cluj, s-au dezvoltat în mod diferit, dar au oferit fiecare istoriografiei medicinii câte o personalitate remarcabilă, doi profesori cărora le poate fi atribuită fără riscul exagerării sintagma de „întemeietori de școală”. La București, profesorul V. Gomoiu a reușit atât să ofere o serie de premiere istoriografice, cât și să racordeze istoria medicinii din România la viața științifică internațională. Ca autor, a redactat prima sinteză de istoria medicinii în România (în Vechiul Regat),1 prima și singura până acum bibliografie a presei medicale româ-nești1 2 și primul catalog al personalului medical din Vechiul Regat.3 Tot lui i se datorează, în spiritul propunerilor lui N. Iorga, o lucrare de istoria folclorului medi-cal4, surclasată ulterior de mult mai elaborata operă a lui Aurel I. Candrea.5 Munca de sinteză nu a exclus interesul față de istoria instituțională, Societatea studenților în medicină și revista „Spitalul” fiind două dintre temele sale preferate. În plan administrativ a inițiat constituirea, în 1929, a Societății române de istoria medicinii, a organizat în 1932 al IX-lea Congres internațional de istoria medicinii, desfășurat la București, iar din 1936 a ocupat timp de două decenii funcția de președinte al Societății internaționale de istoria medicinii.6 În acest mod, la sfârșitul perioadei interbelice, cercetarea istoriei medicinii din România era integrată instituțional forurilor internaționale, datorită aproape în exclusivitate eforturilor doctorului V. Gomoiu. Tot o formă de instituționalizare a cercetării istoriei medicinii a constituit-o organizarea, în 1925, în cadrul catedrei de terapeutică experimentală, a unei „conferințe” de istoria medicinii sub coordonarea lui Gh. Z. Petrescu, fiul generalului Zaharia Petrescu (care ținuse în secolul anterior un curs similar la școala medicală a lui C. Davila). Preocupările sale s-au îndreptat îndeosebi spre istoria medicinii universale, dar a publicat și o serie de scrieri referitoare la aspecte particulare din trecutul medicinii în Țările Române: epidemiile, stomatologia, balneologia, statutul personalului medical.7 În ciuda acestei consolidări instituționale, un segment consistent din literatura iatroistorică românească a perioadei interbelice a rămas apanajul inițiativelor particulare. Spre deosebire însă de secolul al XIX-lea, autorii au plecat de la un fond istoriografic preexistent, astfel că nota de diletantism ce caracteriza multe dintre lucrările anterioare începe acum să se estompeze. Cercetările medicilor-istorici (căci 1 Gomoiu, Din istoria medicinei și a învățământului medical în România (înainte de 1870) (București: Tipografia Cultura, 1923). 2 Idem, Istoria presei medicale în România. 3 Idem, Repertoriul medicilor, farmaciștilor, veterinarilor, din ținuturile românești. Vol. I (înainte de 1870). 4 Idem, A. Raicovicianu, Histoire du folklor medical en Roumanie (Brăila : Presa, 1938). 5 Aurel I. Candrea, Folklorul medical român comparat. Privire generală. Medicina magică (București: Casa Școalelor, 1944). 6 Brătescu, „Istoriografia medicală românească”, 550. 7 Ibidem, 552-553. 471 Hermeneutica Bibliothecaria - Antologie Philobiblon - Volumul V acești cercetători „de duminica” sunt în marea lor majoritate urmașii lui Hippokrates) erau în multe cazuri priviri retrospective asupra specialității medicale pe care o profesau, ori a instituției în cadrul căreia activau. Studiile biografice au căpătat de asemenea un aspect mult mai îngrijit și mai profesionist.1 Aria de interes și de impact a scrierilor acestei categorii de autori nu a depășit niciodată mediul restrâns al cercetătorilor istoriei medicinii, cu o singură notabilă excepție, reprezentată de dr. Pompei Gh. Samarian. Medic în Călărași și autor al unei monografii a ciumei în Țările Române, publicată în 19321 2, P.Gh. Samarin a redactat și editat pe bani proprii, între 1935-1938 o exhaustivă, pentru acea dată, lucrare în 3 volume acoperind intervalul 1382-18343. Demn de observat în evoluția sa ca autor este faptul că nu a abordat direct domeniul propriei profesiuni, scrierile sale iatroistorice fiind precedate de publicarea unei istorii a orașului Călărași. Acest amănunt, considerat de Gh. Brătescu „un exercițiu pregătitor”,4 este susceptibil de a fi contribuit la calitatea elaboratelor ulterioare, dar reprezintă și reflectarea particulară a unei filiații mai des întâlnite ce demonstrează că interesul pentru acest domeniu, chiar și în cazul neprofesioniștilor, nu este generat doar de mediul profesional ci și de o aplecare personală spre cercetarea istoriei. Al doilea centru important de studiere a istoriei medicinii a fost constituit în perioada interbelică de noua Universitate română din Cluj. Încă din 1919 a ființat aici o catedră de istoria medicinii, condusă de parazitologul francez Jules Guiart, al cărui asistent, Valeriu L. Bologa, va deveni unul dintre cei mai de seamă reprezentanți autohtoni ai domeniului. Preocupările sale s-au îndreptat atât spre latura pedagogică a profesiunii, stăruind în sensibilizarea și atragerea studenților, cât și în instituționalizarea ariei de cercetare. Lui i se datorează crearea unui mic muzeu „de catedră” al istoriei medicinii (care azi îi poartă numele), transformarea Institutului de istoria medicinii într-un centru de referință, deschis tuturor celor interesați de studierea trecutului medicinii5, precum și colaborarea cu Institutul de Istorie Națională și cu Biblioteca Universitară, concretizată în preocupările pentru bibliografia medicală și editarea lucrărilor din colecția Biblioteca medico-istorică. Acest efort, desfășurat cu ajutorul doctoranzilor s-a concretizat într-o serie de bibliografii medico-istorice de dimensiuni reduse dar foarte utile, având ca subiect tezele de doctorat în medicină de la Universitatea din Cluj6, istoria balneologiei1 și a 1 Ibidem, 556-557. 2 Samarian, Din epidemiologia trecutului românesc - Ciuma (București: Editura Marvan, 1932). 3 Idem, Medicina și farmacia în trecutul românesc. vol. I. (1382-1775) (Călărași: Tipografia Modernă, 1936); Ibidem, vol. II-III (1775-1834), (București: Tipografia Cultura, 1938). 4 Brătescu, „Istoriografia medicală românească”, 553. 5 Ibidem, 558-559. 6.Nina Dodul, Bibliografia tezelor de la Facultatea de Medicină și Farmacie din Cluj din anii 1923-1927 (Teză) (Cluj : Tipografia Cartea Românească, 1936); Andrei Dăneț, Bibliografia tezelor de la Facultatea de Medicină și Farmacie din Cluj din anii 1927-1933 (Teză) (Cluj : Tipografia Cartea Românească, 1936); Iacob Bucur, Bibliografia tezelor de la Facultatea de Medicină și Farmacie din Cluj din anii 1933-1936 (Teză) (Cluj : Tipografia Cartea Românească, 1936). 472 Hermeneutica Bibliothecaria - Antologie Philobiblon - Volumul V oftalmologiei.1 2 Un argument în plus pentru implicarea lui V.L. Bologa în promovarea unor programe coerente de cercetare medico-istorică este adus de analiza subiectelor tezelor de doctorat din perioada bibliografiată (1923-1936).3 Din cele 1.000 de doctorate în medicină susținute în acest interval 80 au avut subiecte iatroistorice, putând fi evidențiate câteva direcții prioritare: epidemiile în relatări contemporane, presa ca sursă a istoriei medicinii, medalioane biografice ale unor personalități medicale românești și, bineînțeles, bibliografiile medicale. Profesorul Bologa a încercat să profite la maxim de abilitățile studenților săi, astfel că tezele respective acoperă atât surse autohtone (maghiare, săsești, românești) cât și rusești -acestea din urmă recuperate prin intermediul doctoranzilor basarabeni. Tot în perioada interbelică a debutat studierea biografiilor unor figuri importante ale istoriei medicinii românești din Ardeal, doctorii Ioan Piuariu-Molnar, Vasile Popp și Pavel Vasici. Aceasta este și ordinea cantitativă a referințelor, I. Piuariu-Molnar deținând de departe preeminența datorită studiilor care i-au fost dedicate de I. Lupaș4. Rămâne de dezbătut dacă în cazul celor trei medici a prelevat interesul pentru istoria medicinii sau cel pentru istoria politico-națională. Personal tind să cred că ei ar fi fost incluși oricum în cadrul proiectelor de cercetare dezvoltate de V.L. Bologa, însă este evident că impulsul inițial i-a aparținut lui I. Lupaș și că a fost legat mai degrabă de istoria mișcării naționale decât de cea a medicinii. Gh. Brătescu constată că „din mai multe motive, dar în primul rând datorită dificultăților de informare cercetătorii noștri dinainte de 1944 nu s-au hazardat să abordeze teme de istorie universală”5, însă probabil că printre acele „multe motive” ce nu puteau fi enumerate în 1984 se număra și efervescența naționalistă ce a caracterizat întreaga perioadă. Deși au existat proiecte de redactare a unor lucrări majore de istorie universală, atât din partea lui V.L. Bologa cât și a lui V. Gomoiu, ele nu s-au concretizat, spațiul autohton acaparând atât atenția lor cât și a celorlalți istorici ai domeniului. Era de altfel normal ca într-o epocă a naționalismului prioritățile să fie reprezentate de încă necercetata istorie medicală națională și de figurile ei reprezentative, în detrimentul spațiului universal. Din păcate istoriografia medicală din România interbelică (cu excepția Transilvaniei) este arealul cel mai puțin surprins în bibliografiile temei, astfel că o evidență cantitativă a acestor producții istoriografice rămâne momentan la nivelul unor aproximări destul de largi. Ținând cont de faptul că pentru Transilvania, în perioada 1914-1945 au fost identificate aproximativ 1100 de titluri (inclusiv cele 1 Aurelian Borșianu, Bibliografia balneologiei în Ardeal (Teză) (Cluj : Tipografia Grafic-Record, 1932). 2 Ioan Graur, Bibliografia oftalmologică românească (Teză) (Cluj: Tipografia Anca, 1932); Pavel Iva, Bibliografia oftalmologică românească 1920-1931 (Teză) (Cluj: Tipografia Victoria, 1932) 3 Bologa, Dima, Bibliografia tezelor de la Facultatea de Medicină și Farmacie din Cluj, 1923-1936 (No. 1-1000). 4 Crăciun, Bibliographie de la Transylvanie roumaine, 302-303. 5 Brătescu, „Istoriografia medicală românească”, 559 473 Hermeneutica Bibliothecaria - Antologie Philobiblon - Volumul V elaborate în Vechiul Regat care se referă la spațiul intracarpatic)1 se poate estima un număr de aproximativ 2000 de titluri pentru întreaga Românie interbelică. Diferența față de perioada anterioară este copleșitoare, dar trebuie să se țină seama că cel puțin 10% din această literatură era constituită din teze de doctorat în medicină, a căror publicare era atunci obligatorie, iar un alt segment important este alcătuit din biografii, care după cum menționam anterior încep să fie elaborate științific. Nefiind acoperit întreg arealul bibliografic referitor la Vechiul Regat, orice alte procentaje tematice ar constitui în acest moment simple supoziții lipsite de acoperirea surselor. Perioada comunistă (1945-1989) Medicina a fost unul dintre domeniile care pare să fi suferit mai puțin de pe urma schimbărilor politice survenite după 1945. Din păcate cercetările în acest sens sunt încă într-un stadiu incipient și procesul instituționalizat de condamnare a comunismului a impus o serie de clișee ce rămân să fie confirmate sau infirmate de investigații ulterioare. Cert este că în intervalul 1948-1989 istoria medicinii în România cunoaște două etape. Cea dintâi se suprapune perioadei anilor '50 și reflectă fidel brutalitatea ideologică și sovietizarea ce au dominat epoca. Cea de a doua începe în anii '60 și continuă până la sfârșitul anilor '80, putând fi considerată, prin asocierea cu terminologia limbii de lemn, o „Epocă de Aur” a istoriografiei medicale românești. Cine consultă volumul I al B.I.R., secțiune IV.1. Istoria științei. Științele naturii,1 2 are surprinderea de a constata că titlurile de istoria medicinii publicate în perioada 1944-1969 pot fi literalmente numărate pe degete, astfel că respectiva lucrare este prea puțin utilă cercetătorilor domeniului. O parte a intervalului (19441955) este acoperită de un bine alcătuit Index medical cuprinzând și o secțiune iatroistorică3, dar este evident că pentru anii 1956-1969 sunt necesare cercetări mai ample de recuperare bibliografică. Bineînțeles, lucrările importante sunt ușor de identificat, fiind citate în majoritatea cercetărilor ulterioare. Ele oferă o imagine a ceea ce însemna istoria medicinii în România anilor '50 și chiar dacă unele titluri par relativ neutre o sumară răsfoire scoate la iveală încadrarea în curentul ideologic impus pe linie de partid4. Printre tematicile specifice acestei perioade se numără istoria legăturilor medicale româno-ruse,5 istoria medicinii muncii aplicată „clasei” proletariatului1 și bineînțeles 1 Popa, Bibliografia medico-istorică 1914-1915. Transilvania. 2 Bibliografia Istorică a României, vol. I, 312-314. 3 Index bibliografic al lucrărilor științifice medicale 23 august 1944-31 decembrie 1955, 1317, 47-71. 4 Brătescu, „Istoriografia medicală românească”, 560-561. 5 Contribuții la studiul legăturilor medicale româno-ruse, coord. V.L. Bologa (București: Editura de stat pentru literatură științifică, 1952); V.L. Bologa, Aurel Simplăceanu, Samuil Izsak, „Contribuții noi la studiul legăturilor medicale româno-ruse. I-III”, Contribuții la istoria medicinei în R.P.R. (București: Editura Medicală, 1955), 213-258. 474 Hermeneutica Bibliothecaria - Antologie Philobiblon - Volumul V biografiile. Acestea erau dedicate fie unor medici militanți socialiști, precum Șt. Stîncă,1 2 fie unor figuri reprezentative a căror activitate s-a încercat a fi reinterpretată în conformitate cu cerințele ideologiei comuniste (Carol Davila, Victor Babeș, Iacob Felix) fie noilor modele importate din spațiul rus, în frunte cu I. P. Pavlov.3 Savantul rus este, de altfel, unul dintre cele mai prezente personaje din literatura medico-biografică a perioadei, de numele său fiind legate zeci de studii, alături de alte câteva zeci dedicate conaționalilor săi,4 în timp ce dintre români se evidențiază prin atenția acordată, Victor Babeș, care beneficiază chiar de o bibliografie a operei.5 O mare parte a acestor reorientări biografice din istoria medicinii au stat sub egida Academiei Române, care prin periodicele sale și prin Editura Academiei R.P.R. a contribuit la diseminarea lor. Una dintre urmele pozitive lăsată de „obsedantul deceniu” în istoriografia medicală românească a fost reprezentată de ampla instituționalizarea a cercetării prin înființarea în anii 1948-1950 a catedrelor de istoria medicinii pe lângă toate institutele de medicină din țară. Pentru a înțelege importanța acestei măsuri să precizăm că la sfârșitul perioadei interbelice mai funcționa în mediul universitar românesc doar centrul de profil din Cluj, catedra de la București desființându-se odată cu moartea lui G.Z. Petrescu. Din 1953 și-a început funcționarea în cadrul Centrului de organizare a ocrotirii sănătății și istoria medicinii și o secție de istoria medicinii, ai cărei membrii au organizat începând cu anul 1956 o serie de cercuri medico-istorice, de care au profitat și o parte din personalitățile științifice marginalizate în acea perioadă: Mayer A. Halevy, Nicolae Vătămanu, Lucian Predescu ș. a.6 Din punct de vedere cantitativ, bibliografiile surprind pentru 1945-1964 un număr de aproximativ 400 de titluri de istoria medicinii, reprezentând doar 20-25% din totalul estimat al perioadei 1945-1989 și cam același procent din totalul estimat al perioadei interbelice. Chiar presupunând că în lipsa unor bibliografii complete am subevaluat acest număr, diferența rămâne considerabilă, reflectând climatul de nesiguranță personală a cercetătorilor, dificultățile de adaptare la noile cerințe ideologice și regresul general al vieții științifice. 1 Brătescu, Istoria ocrotirii sănătății muncitorilor din România (până la 23 august 1944) (București: Editura Medicală, 1957). 2 ***, „90 de ani de la nașterea lui Ștefan Stîncă”, Ocrotirea sănătății 5 (1955, 4): 3-4; Iuliu Ghelerter, Locul lui Ștefan Stîncă în gândirea medicală românească (București: Editura Academiei R.S.R., 1965); Vasile Rășcanu, Viața lui Ștefan Stîncă (București: Editura Academiei R.S.R., 1965) 3 Dintre titlurile mai importante: ***, Comemorarea savantului I.P. Pavlov (București: Editura Academiei R.P.R., 1949); ***, Învățătura lui I.P. Pavlov, baza înfloririi științelor medicale. Conferințe ale membrilor delegației medicale din RPR care au vizitat URSS (București: Editura Academiei R.P.R., 1952); I. Cotaescu, Importanța filosofică a învățăturii lui I.P. Pavlov (Timișoara: Editura Institutului de medicină, 1955). 4 Index bibliografic al lucrărilor științifice medicale 23 august 1944-31 decembrie 1955, 47-71. 5 ***, Bibliografia lucrărilor lui Victor Babeș (București: Editura Academiei R.P.R., 1954). Brătescu, „Istoriografia medicală românească”, 560-562. 475 Hermeneutica Bibliothecaria - Antologie Philobiblon - Volumul V Roadele instituționalizării centralizate au început să se facă simțite pentru istoria medicinii românești începând cu a doua jumătate a anilor '60. A fost nevoie de relaxare ideologică, reintegrarea unor cercetători marginalizați și nu în ultimul rând de un schimb de generații, nu în sensul fizic ci în cel intelectual. Odată cu dispariția lui V.L. Bologa, în 1971, Gh. Brătescu rămâne liderul acestei discipline, alături de o serie de specialiști: Izsak Samuil, Spielmann Iosif, Iuliu Ghelerter, Gabriel Barbu, Paul Pruteanu, Nicolae Vătămanu, Arnold Huttmann, C.I. Bercuș, Ion F. Georgescu-Vâște, Eva Crișan care au reușit, chiar în condițiile restrictive ale epocii, să realizeze un deziderat atins anterior doar în perioada dintre cele două războaie mondiale: racordarea istoriografiei medicale românești la circuitul științific internațional. Vasta analiză bio-bibliografică făcută de Gh. Brătescu reprezintă cea mai bine întocmită evaluare istoriografică a perioadei și nu intră în intențiile acestui studiu să revină asupra ei, căci dezvoltarea acestui câmp științific a fost atât de amplă încât până și liderul recunoscut al domeniului a ezitat în a face, la acel moment, evaluări analitice.1 O simplă cuantificare arată că producția iatroistorică a perioadei nu este decât cu puțin superioară interbelicului, însă diferența calitativă este evidentă. În primul rând cercetările de istoria medicinii dintre 1965-1989 nu mai sunt tributare în aceeași măsură ca cele interbelice pozitivismului sec, lăsând mai mult loc interacțiunii analitice cu domenii precum filosofia și istoria intelectuală1 2. În al doilea rând nivelul ridicat al instituționalizării se reflectă și în modelul publicistic: dacă între cele două războaie mondiale predominau articolele în periodice și lucrările de mici dimensiuni (sub 100 pagini) acum se constată o creștere puternică a studiilor în volume colective având o temă dinainte stabilită, multe dintre ele cuprinzând contribuții la reuniuni științifice, alături de editarea unor sinteze valoroase de istoria medicinii românești și universale3. Nu în ultimul rând, istoria medicinii devine acum un domeniu acoperit cu prioritate de specialiști, înțelegând prin aceștia persoane cu preocupări constante și bine fundamentate metodologic în domeniu. O caracteristică tematică suplimentară este și aceea a exploziei genului biografic, atât în varianta sa minoră (în periodice și volume de studii) cât și prin lucrări consistente dedicate unor figuri reprezentative ale medicinii românești4, putându-se estima că biografiile ocupă 25-35% din totalul producției științifice din acest domeniu. Istoriografia medicală românească în post-comunism (1990-2008) - o perspectivă cantitativ-tematică Bibliografia Istorică a României, singura publicație care mai repertoriază după 1990 cercetările românești de istoria medicinii, înregistrează începând cu acest an și până în 2008 aproximativ 500 de titluri, dintre care 40% cărți, 25% articole în periodice și 35% articole în poligrafii. Numărul redus al studiilor din reviste se 1 Ibidem, 562-579. 2 Filozofie și medicină, sub redacția Gh. Florescu, (București: Ed. medicală, 1978). 3 Istoria medicinei universale, sub îngrijirea lui V.L. Bologa, (București: Ed. medicală, 1970). 4 Brătescu, „Istoriografia medicală românească”, 576. 476 Hermeneutica Bibliothecaria - Antologie Philobiblon - Volumul V datorează atât apariției neregulate cât și limitărilor impuse de metodologia de redactare a B.I.R., în aria de acoperire a căreia nu intră o serie de periodice medicale susceptibile de a conține astfel de cercetări. Distribuția cronologică indică pentru intervalul 1990-1999 apariția a doar 36% din respectivele titluri, ceea ce înseamnă că în ultimul deceniu a avut loc un evident reviriment al istoriografiei medicale. Din punct de vedere al distribuției geografice a cercetării, Bucureștiul continuă să dețină preeminența, urmat în ordine de Cluj-Napoca, Timișoara, Iași și Brașov. 25% din numărul titlurilor continuă să fie reprezentat de contribuții biografice, iar literatura memorialistică medicală se află în creștere, cuprinzând atât figuri „clasice” (V. Gomoiu1, C.D. Severeanu1 2) cât și contemporani dornici de a-și împărtăși experiențele. Un procent de 15% este constituit de monografii instituționale, în special ale unor centre universitare - o reflectare a interesului față de istoria spațiului universitar, dar și marca reorientării acestui domeniu: dacă Gh. Brătescu putea anunța cu mândrie existența în anii '80 a unei „mase de cititori” ai scrierilor de istoria medicinii, deceniul următor, sub influența schimbărilor de pe piața editorială, a adus cu sine retragerea acestei discipline în spațiul scolastic, proces reflectat și de reducerea substanțială a numărului de titluri de specialitate. Creșterea ce poate fi constatată în ultimii 8-9 ani se datorează în principal revigorării generale a cercetării în România, însă rămân o serie de probleme majore care limitează acest câmp de studiu. Cea mai importantă dintre ele este probabil lipsa comunicării științifice instituționalizate între istorici și istoricii medicinii, cu atât mai mult cu cât procentul scrierilor iatroistorice provenite din abordări de istorie socială, istoria mentalităților, tanatoistorie, antropologie istorică etc. este în creștere. Această sumară privire asupra ultimelor două decenii din istoriografia medicală românească trebuie completată cu o ultimă remarcă, anume că printre cauzele regresului față de anii '70-'80 se numără cu siguranță descentralizarea instituțională care a dus la alunecarea spre localism a cercetării, dar mai ales lipsa unor figuri științifice cu dorința și capacitatea de a-și asuma proiecte majore, care să depășească granițele propriului centru universitar, să treacă de faza biografiilor și să nu se cramponeze în generalități și cursuri universitare. Un semn în acest sens este reprezentat de situația finanțării proiectelor de istoria medicinii prin programele naționale de cercetare: în ultimii trei ani propunerile de istorie și sociologie a medicinii acceptate spre finanțare (puține la număr de altfel) au fost elaborate de istorici, sociologi și politologi3 și nu de istoricii medicinii formați ca atare (cei care au domi- 1 Gomoiu, Viața mea, vol. 1-6, (Craiova: Sitech, 2006); Idem, Chirurgia mea (așa cum am trăit-o și cum o văd), ediție îngrijită de Mihai Viorel Popescu și Mihail Șcheau (Craiova: Editura MJM, 2004). 2 C.D. Severeanu, Din amintirile mele (1853-1929), ediție îngrijită de Constantin Rezachievici, (București: Editura Fundației Culturale Gheorghe Marin Speteanu, 2008). 3 Lista proiectelor de cercetare finanțate de CNCSIS în competiția Idei PCE-2008, comisia de științe sociale: http://cncsis.ro/UserFiles/File/proiecte%20propuse%20spre%20finantare/ stiinte%20sociale.pdf, consultat la 25.01.2010; Lista proiectelor de cercetare finanțate de CNCSIS în competiția Idei PCE-2008, comisia de științe umaniste: http://cncsis.ro/ 477 Hermeneutica Bibliothecaria - Antologie Philobiblon - Volumul V nat anterior acest domeniu istoriografic încă de la apariția sa) semn că structurile tradiționale ale disciplinei iatroistorice dau semne de uzură sau de inadaptare. Creșterea istoriografică ce caracterizează deceniul în curs poate reprezenta un semnal pozitiv pentru acest domeniu, însă fără emergența unor lideri care să catalizeze colaborări instituționale și proiecte de anvergură istoriografia medicală românească riscă să rămână tributară unui localism deloc constructiv. Concluzii Iatroistoriografia română a cunoscut de la debutul său în 1813 un parcurs sinuos, marcat atât cantitativ cât și ca genuri abordate de evoluția istoriografiei naționale și de implicarea factorului politic prin varii măsuri, de la fondarea unor instituții de cercetare până la impunerea liniei ideologice. Un moment important în evoluția acestei discipline l-a constituit perioada interbelică, atunci când pe fondul naționalismului și al instituționalizării s-a declanșat un „boom” al cercetării, s-au definit câteva teme importante de studiu și s-au impus o serie de lideri ai domeniului, dintre care doar V. L. Bologa a supraviețuit etapei următoare, cu prețul adaptării la cerințele noului regim. Ani '50-'60 au adus un regres calitativ și cantitativ, urmat însă de un puternic reviriment în deceniul opt, când este atins, din toate punctele de vedere, maximul producției științifice în domeniu. Deși raportul dintre perioadele 1915-1945 și 1965-1989 pare a fi echilibrat, diversitatea tematică, pregătirea autorilor și calitatea analizei coboară firesc balanța spre epoca lui Gh. Brătescu și nu spre cea a lui V. Gomoiu și V. L. Bologa. Desigur, într-o analiză comparativă se poate ridica și întrebarea dacă există o legătură explicită între aceste perioade de eflorescență iatroistoriografică și programele de modernizare a politicilor sanitare (înființarea Ministerului Sănătății în 1923, cu întregul sistem aferent, respectiv proiectele medico-sociale ale perioadei comuniste) la fel cum un alt subiect încă prea puțin studiat este reprezentat de modularea interpretativă în funcție de modelele ideologice ale momentului.1 După 1990 istoriografia medicală românească este caracterizată pe de o parte de localism și de dispariția proiectelor de anvergură, pe de altă parte de un tot mai sporit interes al istoricilor profesioniști, datorat noilor tipuri de abordări ce leagă istoria medicinii de istoria ideilor politice, a naționalismului* 1 2, a mentalităților3 și de UserFiles/File/proiecte%20propuse%20spre%20finantare/stiinte%20umaniste.pdf, consultat la 25.01.2010. Vezi și: http://socialzoom.com/echiserv/, consultat la 08.02.2010. 1 Sugestiile îi aparțin lui Silviu Hariton, cu a cărui permisiune am considerat potrivit să le redau în text. 2 Marius Turda, The Idea of National Superiority in Central Europe (Lewiston-Queenston-Lampeter: The Edwin Mellen Press, 2004); Blood and Homeland. Eugenics and Racial Nationalism in Central and Southeast Europe, ed. Marius Turda, Paul J. Weidling (CEU University Press, 2007). 3 Marius Rotar, Moartea în Transilvania în secolul al XIX-lea, vol. 1-2: 11 ipostaze ale morții (Cluj-Napoca: Accent, 2007). 478 Hermeneutica Bibliothecaria - Antologie Philobiblon - Volumul V antropologia istorică1. Faptul că prin intermediul unor astfel de cercetări, sau chiar a abordărilor clasice, domeniul rămâne racordat la circuitul științific internațional ne face să credem că există o șansă reală ca iatroistoria să nu rămâne o ramură (auto)marginalizată a istoriografiei române. O evaluare cantitativă indică pentru intervalul 1813-2008 un număr de aproximativ 5.000 de titluri, repartizate procentual conform Graficului nr. 1. Dintre acestea doar 55-60% sunt bibliografiate, (Graficul nr. 2). „Petele albe” majore sunt reprezentate de: articolele din periodicele românești de secol XIX (parțial dar insuficient surprinse de V. Gomoiu), spațiul Vechiului Regat în perioada interbelică, anii 1955-1970 și 1983-1989. Ultimele două intervale sunt parțial acoperite de B.I.R. însă după cum reiese și din Graficul nr. 3, mai ales pentru 1955-1970 este nevoie de cercetări suplimentare, în special de despuierea periodicelor medicale și a colecțiilor de studii. Aș încheia observând că, dincolo de concluziile istoriografice ale rândurilor de mai sus, acest studiu se dorește a fi și un semnal în privința necesității elaborării unei bibliografii a istoriei medicinii în spațiul românesc, instrument ce nu poate fi suplinit doar de bibliografiile istorice și în lipsa căruia orice imersiune în temă, inclusiv cea de față, își asumă din start o doză sporită de relativism bibliografic. ANEXE Grafic 1. Distribuția procentuală a literaturii medico-istorice românești în perioada 1813-2008 (nr. total de titluri estimate). 1 Constantin Bărbulescu, Imaginarul corpului uman : între cultura țărănească și cultura savantă (secolele XIX-XX), (București : Paideia, 2005). 479 Hermeneutica Bibliothecaria - Antologie Philobiblon - Volumul V Grafic 2. Distribuția procentuală a literaturii medico-istorice românești în perioada 1813-2008 (nr. total de titluri bibliografiate - color - raportat la nr. total de titluri estimate - color+alb) □ 1813-1914 bibliografiate □ 1915-1944 bibliografiate □ 1945-1964 bibliografiate □ 1965-1989 bibliografiate □ 1990-2008 bibliografiate □ 1813-2008 nebibliografiate Grafic 3. Distribuția decenală a literaturii medico-istorice în România între 1948-2008 așa cum reiese din bibliografiile de specialitate1 1 După cum precizam și în text, valorile bibliografiate nu reflectă întotdeauna realitatea: spre exemplu lipsa unui Index medical pentru perioada 1955-1972 se face simțită în cifra foarte joasă a perioadei 1960-1969. Cu toate acestea, în ciuda necesarelor reevaluări bazate pe viitoare cercetări, am oferit graficul deoarece estimăm că per ansamblu curba valorică nu va fi modificată de completările ulterioare. 480 Remodelari urbane în Clujul perioadei dualiste (1867-1918) Gheorghe VAIS Facultatea de Arhitectură și Urbanism, Cluj Cuvinte cheie:Austro-Ungaria, Regimul Dualist, Cluj-arhitectură, Cluj-urbanism, mediu urban Rezumat: Instaurarea în Imperiul Habsburgic a regimului dualist în 1867 a modificat radical statutul Transilvaniei prin înglobarea ei în Regatul ungar. Modernizările impuse acum de Budapesta urmăreau o cât mai deplină omogenizare politico-administrativă a provinciei cu restul regatului dar și modernizarea Ardealului, considerat una din cele mai înapoiate regiuni ale Imperiului. Un barometru de imagine semnificativ al schimbărilor produse acum l-a constituit arhitectura promovata în provincie de arhitecții budapestani și vienezi care au impus modernizarea atât a programelor arhitecturale cât și a limbajul decorativ. Cazul cel mai tipic pentru evoluția arhitecturii din provincie l-a reprezentat Clujul, unde prin construcțiile realizate mai ales după 1880 și-a pierdut imaginea medievală, metamorfozându-se intr-un oraș dominat de arhitectura eclectică. E-mail:gheorghe.vais@arch.utcluj.ro * Dobândirea de către Cluj, încă din secolul XVIII, a rolului de capitală a Transilvaniei ca urmare a preponderenței politice a maghiarilor ardeleni a constituit premisa care a condus la definirea statutului de cel mai important oraș al provinciei de la mijlocul secolului XIX. Clujul fusese considerat în general „capitala maghiarimii transilvănene", așa cum Sibiul avea statutul de „capitala a sașilor" iar sediul Guberniului pendulase între cele două în funcție de situația politică. Chiar dacă represiunea Revoluției de la 1848 și mai ales instaurarea Regimului Neo-Absolutist în Transilvania (1849-1867) au „pedepsit" orașul, mutând capitala la Sibiu, Clujul și-a păstrat calitatea de capitală neoficială, devenind centrul rezisțentei maghiare ardelene împotriva regimului polițienesc instaurat de Viena. După proclamarea Dualismului și înglobarea provinciei în Regatul Maghiar, statutul Clujului de „capitala a Transilvaniei" suferă o importantă mutație simbolică prin pierderea oricărei semnificații politice, rolul său rezumându-se la acela de simpla capitală comitatensa. Totuși această sintagmă s-a păstrat în plan cultural datorită în primul rând tradițiilor orașului, căpătând în această perioadă o tot mai mare consistență prin instituțiile culturale înființate acum în oraș:Universitatea și Teatrul Național. Rolul acestora s-a dovedit fundamental în definirea orașului ca cel 481 Hermeneutica Bibliothecaria - Antologie Philobiblon - Volumul V mai puternic centru cultural al Transilvaniei, determinând o specializare funcțională și un statut ce s-a păstrat până în zilele noastre. Activitatea de construcții în oraș a reflectat fidel situația politică a Transilvaniei, fiind marcată de lipsa totală a unor investiții semnificative în perioada Revoluției și a Regimului Neo-Absolutist. Între inaugurarea noii clădiri a Primăriei din 1846 și terminarea Școlii Orășenești Civile de Băieți în 1870 de pe str. Malom (Barițiu) nu s-a realizat nici un edificiu civil public sau privat semnificativ, excepție făcând lucrările de modernizare și amplificare din 1865 ale Teatrului Național Vechi de pe str. Farkas (Kogălniceanu). Cu totul alta a fost situația de după 1870, când la Cluj începe să se facă simțită politica de modernizare dusă de guvernul de la Budapesta, ce trebuia să asigure o mai bună integrare a Transilvaniei în Ungaria timpului. Stabilitatea politică și avântul economic înregistrate acum au declanșat în oraș un adevărat „boom" al construcțiilor semnificative, ce a culminat în perioada de cumpănă a secolelor XIX-XX, când orașul devenise un șantier permanent. Tonul a fost dat în primul rând de investițiile guvernamentale semnificative din domeniul transporturilor (calea ferată și gara), administrativ (sedii ale organismelor locale), învățământului (universitatea cu institutele sale și numeroase școli), medical (complexul clinicilor) etc. Lor li s-au adăugat investițiile publice locale (parcul central, teatrele și muzeele) dar și cele private (bănci, societăți de asigurări, comerț și imobile de raport). În plan urbanistic nu s-a înregistrat pe parcursul secolului XIX nici o operațiune de sistematizare de amploare, dezvoltarea orașului făcându-se pe schema și textura urbană moștenită din secolul anterior. Creșterea exponențială a numărului de construcții realizate în ultimele decenii ale secolului s-a produs prin operațiuni limitate de remodelare urbană care nu au produs modificări semnificative în structura zonei centrale. Clădirile reprezentative apărute acum constau în intervenții punctuale care nu au solicitat studii ample, situație ce explică lipsa unor planuri urbanistice. În lipsa acestora, reglementarea activității de construcții a fost asigurată de existența a cinci Regulamente de Construcție (Epitkezesi Szabălyrendeletek) succesive apărute în 1879, 1882, 1899, 1911 si 1916.1 În preambulul celui din 1879 se definea o zonificare a teritoriului orașului, care era împărțit în trei categorii (osztalyok)prz'ma consta din Orașul interior (Belvaros) și Setater utca (str. Emil Isac), a doua cuprindea zona pericentrală (foarte amănunțit descrisa în textul original) ce cuprindea străzile limitrofe Orașului interior și piețele adiacente iar a treia se referea la periferii (kivui eso varosreszek).1 2 „Regulamentele de construcție emise în a doua jumătate a secolului XIX ilustrează elocvent cadrul directiv și ordonator în care a evoluat dezvoltarea urbanistică a Clujului din această perioadă. În absenta unui plan urbanistic, ele au creat înfățișarea orașului. Împărțind orașul în trei zone de interes - centrala, mediană și 1 Ioana Agachi, Clujul modern, aspecte urbanistice, (Cluj: UT Pres, 2004), 58. 2 Kolozsvăr Sz. K. Văros Epitkezesi Szabălyrendelete, 1879, 3. (Regulamentul de Construcție al Orașului Regal Liber Cluj) 482 Hermeneutica Bibliothecaria - Antologie Philobiblon - Volumul V marginală, regulamentele de construcție: stabilesc modalitățile de construcție pentru fiecare zonă, atât din punct de vedere al clădirilor în sine cât și al relațiilor acestora cu strada; introduc obligativitatea aliniamentelor și a regimurilor de înălțime; reglementează primatul interesului general în deschiderea de străzi noi, piețe, parcelări, în dauna celui privat; limitează dezvoltarea excesivă a orașului și încearcă schimbarea înfățișării semirurale a periferiilor prin reglementari precise și severe; creează cadrul legal pentru proiectarea de arhitectură și stabilesc reguli precise de organizare de șantier și de recepție a clădirilor; urmăresc cu strictețe aplicarea normelor prin introducerea unor sancțiuni importante; reglementează calitatea proiectării și a execuției. Strada este spațiul urban reprezentativ, asupra ei se îndreaptă atenția reglementarilor.” 1 Una din cele mai importante operațiuni de remodelare urbană din a doua jumătate a secolului XIX a fost continuarea demolării centurii de fortificații începută încă din secolul anterior. Aceasta viza asigurarea condițiilor de dezvoltare ale orașului prin demolarea, cu prioritate, a turnurilor care mai blocau legătura principalelor artere de circulație din „intramuros” cu zona pericentrală și suburbii. Așa se face că pe latura sudica a incintei se demolase Turnul Porții Turda (Torda-kapu băstyăja) în 1841, asigurând legătura spre sud, Turnul Porții Mănăștur (Monostor-kapu băstyăja) în 1843, deschizându-se legătura cu suburbiile vestice, Turnul Porții Podului (Hidkapu băstyăja) în 1868, degajând circulația spre Gară. Pe latura estică dispăreau Turnul Porții Maghiare (Magyarkapu băstyăja) și Turnul Porții de Mijloc (Kozepkapu. băstyăja) în 1872, asigurându-se astfel relația cu suburbiile din estul orașului.1 2 Demolările acestora fuseseră realizate cu scopul de a permite expansiunea centrului în zona pericentrală, ce devenea astfel amplasamentul predilect al clădirilor importante de la cumpăna secolelor XIX-XX. Demantelarea centurii de fortificații și remodelarea urbană din zona lor fusese o măsură luată în marea majoritate a orașelor europene, unde existența lor stânjenea dezvoltarea lor, iar Clujul nu a făcut excepție. Una din primele operațiuni de remodelare urbana s-a desfășurat în Cluj pentru amenajarea unui parc al orașului care să asigure în imediata vecinătate a centrului o zonă de „loisir”. Terenul cel mai propice pentru așa ceva s-a dovedit zona Hangăsberek,3 aflată pe malul Someșului în vecinătatea laturii vestice a vechii centuri de fortificații. Suprafața acestuia se întindea de-a lungul râului, fiind un teren mlăștinos care, cu ocazia ploilor sau la topirea zăpezilor, era inundat lungi perioade de timp. Pe la începutul secolului XIX mare parte din sălciile și arinii care constituiau vegetația dominantă au fost tăiați și pe terenul eliberat s-au amenajat parcele pentru grădinărit.4 Pe la 1815 această zonă devine locul preferat al plimbărilor pentru cetățenii mai puțin înstăriți și cu timpul se conturează ideea că aici s-ar putea 1 Agachi, Clujul modern, aspecte urbanistice, 71. 2 Kolozsvăr, (Budapest: Poligon,1989), 137. 3 Numele provenea de la flora ce creștea aici și, cu timpul, aceasta denumire a devenit în limbajul cotidian Hangyăsberek - Zavoiul cu furnici [cf. Albert Fekete, Kolozsvări kertek, (Kolozsvar: Muvelodes, 2004), 30]. 4 Fekete, Kolozsvări kertek, 30. 483 Hermeneutica Bibliothecaria - Antologie Philobiblon - Volumul V amenaja Parcul Orașului (A Setater). Odată cu revenirea Guberniului în oraș (1838) se declanșează o întreagă campanie pentru realizarea lui și în consecință a fost înființată Comisia pentru Locul de Promenadă (Setahely Bizottsăg) care angajează un grădinar a cărui sarcina era sa planteze, cultive și să curețe parcul.1 Parcul propriu-zis a fost fondat oficial la 22 aprilie 18381 2 și doi ani mai târziu este solicitat să întocmească un proiect inginerul Hermann Samuel, care avea deja la activ câteva proiecte peisagere semnificative dintre care cel mai important fusese cel pentru reamenajarea Grădinii baroce a Castelului Banffy de la Bonțida.3 1 - Cluj. Parcul Central, proiectul lui Hermann Sămuel din 1840. Proiectul lui Hermann fructifica forma extrem de neregulată a parcului prin realizare unei alei triple longitudinale lungă de 500 stânjeni (cca. 1km) care devenea axa principală a întregii compoziții. Una din prevederile importante ale proiectului prevede înălțarea cotei generale a terenului, fapt ce s-a realizat cu o umplutura provenind din demolările centurii de fortificații,4 asigurându-se astfel desecarea întregii zone. Pentru plantarea copacilor de-a lungul aleilor principale s-au realizat gropi care au fost umplute cu material organic rezultat din ararea piețelor Szechenyi (M.Viteazu) și Trencsin (Avram Iancu și Ștefan cel Mare)5 locurile tradiționale ale târgurilor de animale. 1 Ibid., 36. 2 Agachi, Clujul modern, aspecte urbanistice, 124. 3 Fekete, Kolozsvări kertek, 33 4 Agachi, Clujul modern, aspecte urbanistice, 124. 5 Ibid., 124. 484 Hermeneutica Bibliothecaria - Antologie Philobiblon - Volumul V Prin acest proiect se înglobau în structura parcului construcții existente: locuințele supraveghetorilor (felugyelok lakasai), pavilionul de distracții (mulato hazotska), fântâna Berki (Berki forras kutja), terenul de sport (arena), casa pescarului (halaszhaz), insula Rozaliei (Rozalia szigete), trambulinele de sărituri (szokteto sorompok) și se prevedeau amplasamentele pentrn.cafenea (kavehaz), manej acoperit (fedett lovaglo iskola), pavilionul acoperit pentru muzica (oszlopos fedett muzsika helye), școala de înot (uszo iskola) și locul pentru un monument (emlekko helye). Cu excepția manejului, cafenelei și uneia din locuințe, restul dotărilor se grupau în partea vestică a parcului, mult mai amplă ca suprafață și care era parțial traversată de unul din brațele secundare ale Canalului Morii. Pentru a se asigura administrarea și dezvoltarea ulterioară a parcului a fost înființată în 1860 Comisia Parcului Central (Setater Bizottsăg) care nu a funcționat decât până în 1866. Cea mai importanta realizare a ei a fost organizarea unei colecte pentru extinderea și încredințarea reproiectării parcului lui Kagerbauer Antal. Din acest proiect s-a realizat doar lacul cu o suprafață de 2 iugăre, amplasat în zona sud-vestica a parcului, în vecinătatea Canalului Morii de unde se alimenta cu apa necesară.1 Cu câțiva ani înaintea lacului, în 1855 s-a realizat la capătul vestic al aleii principale un bazin de înot ce relua ideea nefinalizată din planul lui Hermann care prevăzuse o școală de înot. Bazinul construit acum se datora inițiativei garnizoanei locale care dorea sa-l realizeze pentru uzul militarilor. Municipalitatea a sprijinit aceasta inițiativă dar a impus condiția ca și cetățenii orașului să beneficieze de el. Deschis la 1 mai 1855, el a fost administrat de militari care trebuiau sa înainteze anual o balanță financiară primăriei.1 2 Dotările aferente parcului s-au completat în 1874 prin construirea Teatrului de Vară (Nyări Szinhăz) pe locul cafenelei propuse de Hermann la capătul estic al acestuia. Construcția realizată de ing. Zimmerman Henrik3 era de fapt un „hangar" de lemn cu funcționare sezonieră, realizat ca să ofere un refugiu estival spectacolelor jucate în teatrul neventilat de pe str. Farkas (Kogălniceanu). La începutul secolului XX clădirea de lemn a fost considerată inacceptabilă din punct de vedere funcțional și arhitectural, fiind înlocuită în 1909-1910 de o construcție modernă, datorată arhitecților budapestani, Makus Geza și Spiegel Frigyes.4 Următoarea etapă importantă în dezvoltarea parcului s-a datorat sărbătorilor Mileniumului, când, în 1896, s-au construit în vecinătatea lacului o serie de pavilioane specifice parcurilor de atunci:Pavilionul de Patinaj (Korcsolyapavilon), Chioscul (Kiosk), Pavilionul Fanfarei (Zenepavilon) și Fântâna arteziană din fața Chioscului (Kiosk elotti Szokokut), toate proiectate de Pakei Lajos. 1 Fekete, Kolozsvări kertek, 36, 37. 2 Agachi, Clujul modern, aspecte urbanistice, 124, 125. 3 Gyorgy Gaal, Kolozsvăr. Millenniumi kalauz, (Kolozsvar: Polis, 2001), 69. 4 Ibid., 69. 485 Hermeneutica Bibliothecaria - Antologie Philobiblon - Volumul V 2 - Cluj. Parcul Central, fragment ridicare topo 1917: Teatrul de Vară (1909-10), 2. Căminul de Fete „Teleky Blanca" (1908), 3. Pavilionul de Patinaj (1896), 4. Pavilionul Fanfarei (1896), 5. Fântâna arteziană (1896), 6. Chioscul (1896), 7. Locuințele Statusului (cca.1912), 8. Școala Superioară de Fete „De Gerândo" (1900), 9. Baia „Diana". În ideea extinderii spațiului verde al parcului și pe versantul sudic al Cetățuii, în 1900 s-a amenajat Promenada Elisabeta (Erzsebet Setaut), o serpentină lunga de 420m, la mijlocul căreia se găsea o platformă de belvedere, având ca piesă principală bustul împărătesei Elisabeta (soția lui Francisc Iosif I) opera a lui Strobl Alajos și inaugurat la 20 august 1902. Legătura acestei zone cu parcul a fost asigurată prin construirea Podului Elisabeta (Erzsebet hid), o pasarelă metalică de 35m lungime, construită peste Someș tot în 1902.1 Una din modernizările importante ale spațiului urban din centrul orașului din a doua jumătate a secolului XIX a fost dată de demolarea construcțiilor din jurul Bisericii Romano-Catolice „Sf. Mihai" din piața Matei Corvin (Unirii). Degajarea acesteia începuse încă din 1865 și singura clădire păstrată până 1889 a fost Școala Catolică de Fete (Katolikus Leanyiskola) de pe coltul sud-estic al acestei incinte. Ideea demolării inelului de construcții modeste apăruse încă de la mijlocul secolului1 2 când funcțiunea de târg al spațiului Pieței Centrale (Foter) începea sa fie pusă sub semnul întrebării de tot mai mulți cetățeni influențați de modelele occidentale. Aceștia realizaseră că potențialul urban al pieței centrale putea fi valorificat doar prin dispariția incintei de dughene comerciale ce masca biserica gotică, principalul monument arhitectonic al orașului. Din păcate, interesul public se afla în contradicție cu cel al bisericii, care valorifica comercial clădirile amintite și nu concepea ca spațiul incintei dispărute să devină un spațiu public. După îndelungate și anevoioase tratative, Statusul catolic a acceptat demolarea dar a și pregătit câteva proiecte pentru revalorificarea incintei, care nu s-au realizat datorită opoziției foarte hotărâte a opiniei publice. 1 Peter Sas, Meselo Kepeslapok, Kolozsvar 1867-1919, (Budapest: Noran, 2003), 208. 2 Gyorgy Gaal, Magyarok utcaja, (Kolozsvar: Erdelyi Muzeum-Egyesulet, 1995), 21. 486 Hermeneutica Bibliothecaria - Antologie Philobiblon - Volumul V 3 - Cluj. Zona Pietii Matei Corvin, fragment ridicare topo 1917: 1. Biserica Romano-Catolică „Sf. Mihai", 2. Palatul „Bănffy", 3. Palatele „Statusului" (1910). Demolările realizate acum au eliberat biserica asigurând prezența directă a valorosului monument în spațiul urban al pieței, fapt ce a produs un adevărat soc cetățenilor orașului și a zdruncinat serios voința bisericii de a construi ceva în locul lor. Imaginea ei era mult mai spectaculoasă acum, datorită turnului său neogotic de 80m ce fusese terminat în 1859.1 Imediat s-a trecut la amenajarea suprafeței eliberate prin realizarea unui spațiu verde pe suprafața cimitirului din jurul bisericii și protejarea lui cu o împrejmuire din fontă proiectată de Pakei Lajos. În compensație, Statusul romano-catolic a primit câteva clădiri pe mijlocul frontul estic al pieței, pe care le-a demolat și în locul lor s-au realizat în 1898 Palatele Statusului (Stătus Hăzak) proiectate de arhitectul budapestan Alpar Ignac.1 2 Cele două structuri „gemene” erau alcătuite fiecare din câte trei luxoase imobile de raport cu comerț la parter. Palatele flancau o străpungere, realizată odată cu ele, ce prelungea str. Szentegyhaz (Iuliu Maniu) până în piața centrală. Intervenții semnificative s-au produs și în colțul sud-vestic al acestei piețe, unde imaginea urbană a fost modificată prin înlocuirea clădirilor existente cu unele 1 Ibid., 20. 2 Gabor Rosch, Alpăr Ignăc eptteszete, (Budapest: Enciklopedia, 2005), 190. 487 Hermeneutica Bibliothecaria - Antologie Philobiblon - Volumul V noi, mai înalte și mai monumentale. Prima realizată a fost Hotelul „New York" (New York Szălloda), ridicat în 1893-94 după proiectul arhitectului clujean Pakei Lajos.1 Acesta a fost pentru multa vreme cea mai luxoasă construcție hotelieră din oraș, iar cafeneaua de la parter, locul de întâlnire al boemei clujene. În al doilea deceniu al secolului XX s-au mai realizat aici un imobil de raport monumental cu comerț la parter:''alatul Primei Societăți Maghiare de Asigurări (Elso Magyar Altalănos Biziosiio Tărsasăg) 1912-1913 conceput de arhitecții budapestani Karman Alladar si Ullmann Gyula,1 2 și, lipit de el, clădirea Casei de Economii și Băncii de Credit (Kolozsvări Takarekpenztăr es Hitelbank), 1912-1914, datorate arhitectului Dvorak Ede.3 Construirea acestor imobile a schimbat radical scara zonei unde str. Egyetem (Universității) pătrundea în piața Matei Corvin, impunând o cornișă mult mai înaltă decât cea existentă în piață. Efectul a fost mai spectaculos pe str. Egyetem unde se mai realizase atunci - la aceeași scară - și un alt imobil de raport cu un cinematograf la parter:Palatul Sebestyen (Sebestyen Palota). Imaginea urbană a pieței centrale s-a definitivat în 1896 când, în cinstea sărbătorilor Milenului, s-a pus piatra de fundație a Grupului statuar al lui Matei Corvin (Mătyăs-szoborcsoport) realizat de sculptorul Fadrusz Janos și inaugurat în 1902.4 Amplasat în axul pieței la sud de biserica gotică, acest impozant monument a devenit destul de repede unul din icoanele orașului. În piață mai exista un monument de forma unui obelisc cunoscut sub numele de „Statua” ce comemora vizita făcută în oraș (1817) de către perechea imperiala Francisc I-Carolina Augusta. Pentru a se evita prezența în acest spațiu a două monumente, obeliscul a fost mutat în pta. Carolina (Muzeului) unde se găsește și azi. O remodelare urbană semnificativă s-a mai produs în Orașul interior și prin realizarea clădirii centrale a Universității „Francisc Iosif I” (I Ferenc Jozsef Tudomănyegyetem) construită între 1893 și 1902, după proiectele arhitecților Meixner Karoly și Alpar Ignac. Construită pe locul vechii Mănăstiri și al Colegiului iezuit de la intersecția străzilor Egyetem (Universității) și Farkas (Kogălniceanu), noua clădire s-a retras destul de mult față de aliniamentul parcelelor complexului iezuit. În felul acesta aici a apărut un „largo”, preambul urban al monumentalei clădiri universitare, pe traseul străzii medievale Farkas, considerat azi ca o abatere de la parcelarul originar. Dacă azi o asemenea modificare a spațiului urban istoric ar fi inacceptabila, la sfârșitul secolului XIX acest lucru se practica curent. Compozițiile academice grandioase ale arhitecturii istoriste puteau fi introduse în spatii urbane istorice doar cu anumite sacrificii ale contextului. Aminteam la un moment dat că dezvoltarea orașelor istorice s-a făcut în a doua jumătate a secolului XIX prin valorificare spațiilor pericentrale din jurul centurilor de fortificații medievale, unde și-au găsit amplasamentele ansamblurile și 1 Gaal, Kolozsvăr. Millenniumi kalauz, 42. 2 Ibid., 44. 3 A Takarekpenztar uj palotaja, Ujsăg 25 dec. (1914). 4 Gaal, Kolozsvăr. Millenniumi kalauz, 40. 488 Hermeneutica Bibliothecaria - Antologie Philobiblon - Volumul V clădirile reprezentative ale momentului. Din acest punct de vedere cel mai semnificativ exemplu l-a constituit la Cluj ansamblul piețelor îngemănate Bocskay (Avram Iancu) și Hunyadi (Stefan cel Mare). Spațiul acestora se configurase din rațiuni militare pe toată lungimea zidului estic de fortificație datorită restricțiilor de construire impuse aici. Rolul său în strategia de apărare a orașului se diminuase complet la începutul secolului XIX, oferind un spațiu ideal dezvoltării acestuia spre est odată cu demolarea fortificațiilor. 4 - Cluj. Zona Universității, fragment ridicare topo 1917: 1. Hotelul „New York" (1893-94), 2. Palatul „Prima" (1912-13), 3. Casa de Economii și Banca de Credit (1912-14), 4. Palatul "Sebestyen", 5. BisericaIezuită, 6. Universitatea „Francisc Iosif" (1893-1902), 7. Teatrul Național Vechi (1821,1865). Vocația lui de a deveni un nou centru al orașului s-a confirmat prin construirea aici a unora din cele mai importante clădiri administrative și culturale de la cumpăna secolelor XIX-XX. Primele construite au fost cele de pe frontul estic:Palatul Direcției Financiare (Penzugyi Igazgatosăg Palotăja) în 1885-1887, arh. Maetz Frigyes; Palatul Direcției Silvice (Erdeszeti Igazgatosăg Palotaja) în 1887, arh. Debreczeni Balazs;Palatul EMKE-MAV (EMKE-MAVPalota) în 18901891, arh. Endstrasser Benedek;și Palatul de Justiție (Igazsăgugyi Palota) în 19001902, arh. Wagner Gyula. Lor li s-au mai adăugat Institutul Teologic Reformat (Reformătus Teologia) în 1894-1895, arh. Feszty Gyula, pe frontul nordic, și Camera de Comerț și Industrie (Kereskedelmi es Iparkamara) în 1910, arh. Hubert 489 Hermeneutica Bibliothecaria - Antologie Philobiblon - Volumul V Jozsef, la extremitatea nordică a frontului vestic.1 În axul central din jumătatea sudică (pța. Hunyadi) s-au realizat Casa Învățătorilor (TamtokHăza) în 1902-1903, arh. Baumgarten Sandor si Herczegh Zsigmond, si Teatrul Național (Nemzeti Szmhăz) în 1904-1906, arh. Ferdinand Fellner și Hermann Helmer.1 2 5 - Cluj. Zona piețelor Bocskay (Avram Iancu) și Hunyadi (Stefan cel Mare), fragment ridicare topo 1917: 1. Camera de Industrie și Comerț (1910), 2. Institutul Teologic Reformat (1894-95), 3. Palatul MAV- EMKE (1890-91), 4. Palatul Direcției Silvice (1887), 5. Palatul Direcției Financiare (1885-87), 6. Palatul de Justiție (1900-02), 7. Teatrul Național (1904-06), 8. Cazarma „Sf. Gheorghe" (1834-37), 9. Casa Învățătorilor (1902-03). Forma relativ dreptunghiulară, foarte alungită pe direcția aproximativă nord-sud, relua configurația spațiului anterior în care se intervenise doar cu rectificări de aliniamente pentru regularizarea perimetrului său și cu racordările necesare străzilor ce pătrundeau sau traversau această zonă. Dacă la nivelul planului nu se înregistraseră modificări semnificative, în schimb volumetria acestui spațiu se modificase radical datorită monumentalității noilor construcții. Compoziția noului spațiu urban era evident dominată de volumetria obiectului arhitectural central, Teatrul, care și-a păstrat rolul de accent principal până în perioada interbelică, când în centrul pieței Avram Iancu se va realiza Catedrala Ortodoxă. 1 Gaal, Kolozsvăr, Millenniumi kalauz, 136-141. 2 Ibid., 136,137, 139, 140. 490 Hermeneutica Bibliothecaria - Antologie Philobiblon - Volumul V O altă zonă situata în pericentralul Clujului vizată de dezvoltarea orașului se afla în vecinătatea pieței Szent Gyorgy (Lucian Blaga), aflată la vest de centrul istoric, unde s-au concentrat câteva clădiri finanțate de guvern ce au configurat un pol funcțional medical-universitar;prin aria de acoperire a serviciilor sale acesta depășea nivelul orașului, vizând întreaga Transilvanie. Amplasamentele libere de aici au permis construirea la sud de str. Miko (Clinicilor) a ansamblului pavilionar al Clinicilor Universitare (Egyetemi Klinikăk) în 1886-1900 arh. Hauszmann Alajos, Korb Floris si Giergl Kalman1 și, câțiva ani mai târziu, Biblioteca Universității și Muzeului Ardelean (Egyetemi es Erdelyi Muzeumi Konyvtăr) în 1906-1909, de arh. Korb Floris și Giergl Kalman.1 2 Ultima s-a realizat pe latura vestică a pieței, iar prin forma și poziția sa a „sugerat” viitoarea configurație urbană a acesteia. Importanța acestei zone a fost amplificată și de construirea, în imediata vecinătate, a Palatului Comitatului Cluj (Kolozsvărmegye Szekhăz) în 1895-1897 după proiectul lui Alpar Ignac.3 Volumul monumental al acestuia fusese construit la intersecția străzilor Monostor (Moților) și Arany Janos (Petru Maior), iar „campanila” sa foarte înaltă domina peisajul urban al întregii zone. 6 - Cluj. Zona Pieței Sf. Gheorghe (Lucian Blaga), fragment din ridicarea topo 1917: 1. Palatul Comitatului (1896-97), 2. Biblioteca Universității și Muzeului Ardelean (1906-1909), 3. Complexul Clinicilor Universitare (1886-1903). 1 Ibid., 80. 2 Ibid., 79. 3 Rosch, Alpăr Ignăc eptteszete, 187. 491 Hermeneutica Bibliothecaria - Antologie Philobiblon - Volumul V În coltul nord-vestic al centrului istoric s-au ridicat câteva clădiri cu funcțiuni de învățământ universitar și preuniversitar care au contribuit la definirea funcțională a orașului ca cel mai important centru educațional ardelean. Apariția acestora s-a făcut prin ocuparea unor amplasamente libere, fără ca ele să alcătuiască în final un ansamblu urban coerent. Astfel pe frontul nordic al str. Malom (Barițiu) s-au ridicat Școala Orășenească Civilă de Băieți (Vărosi Polgări Fiuiskola) în 1870 și lipit de ea Școala Profesională Industrială de Stat (Allami Ipari Szakiskola) în 1896-1898, concepută de Pakei Lajos. Tot lui i s-a datorat și proiectul Muzeului Industrial „Francisc Iosif I" (I Ferencz Jozsef Ipari Muzeum) construit în 19011903 vizavi de școala profesională.1 7 - Cluj. Zona de acces în Parcul Central, fragment ridicarea topo 1917: 1.Teatrul de Vară (1909-10), 2. Școala Superioară de Fete „De Gerândo” (18981901), 3. Academia Comercială II (1893), 4. Academia Comercială I (1886-97), 5. Muzeul Industrial (1901-03), 6. Școala Profesională Industrială (1896-98), 7. Școala Orășenească de Băieți (1870). Învățământul universitar era reprezentat aici prin cele două clădiri ale Academiei Comerciale (Kereskedekmi Akademia). Prima fusese construită în 1886- 1 Szabolcs Guttman, Păkei Lajos (1853-1921) kolozsvări hagyateka, (Budapest: Pavilon, 8/1993), 49-52. 492 Hermeneutica Bibliothecaria - Antologie Philobiblon - Volumul V 1887 la intersecția străzilor Bastya (C. Daicoviciu) și Bartha Miklos (Emil Isac), fiind proiectată de Maetz Frigyes și Remenyik Karoly. A doua se realizase în 1893 pe str. Bartha Miklos, aproximativ vizavi, ca o extindere și se datora lui Pakei Lajos.1 O caracteristică importantă a zonei consta din faptul că se afla între centrul istoric și Parcul Central, o vecinătate perfect compatibilă cu nevoile programelor de învățământ. Așa că nu a fost deloc întâmplătoare construirea aici a monumentalei Scoli Superioare de Stat pentru Fete „De Gerândo” (De Gerândo Allami Felsobb Leănyiskola) 18981901 arh. Alpar Ignac.1 2 Prin poziția sa limitrofă Parcului Central, ea aparținea mai degrabă ansamblului acestuia, la fel ca Teatrul de Vară (Nyari Szmhăz) ridicat în 1909-1910 la capătul vestic al parcului de arh. Markus Geza și Spiegel Frigyes.3 8 - Cluj. Zona Podului Mare, fragment ridicare topo 1917: 1. Hotelul „Francisc Iosif" (cca.1900), 2. Palatul„Czako" (cca.1900), 3. Palatul EMAB (cca.1900), 4. Hotelul „Astoria" (1910), 5. Palatul „Eliăn" (cca.1900), 6. Palatul „Szeky" (1893), 7. Palatul Oficiului de Poștă și Telegraf (1891-98), 8. Palatul „Babos" (1893), 9. Palatul „Benig" (cca.1900), 10. Palatul „Urăia" (190810), 11. Imobil de raport (cca.1900). 1 Sas, Meselo Kepeslapok, Kolozsvăr, 186, 187. 2 Rosch, Alpăr Ignăc epiteszete, 189. 3 Gaal, Kolozsvăr. Millenniumi kalauz, 69. 493 Hermeneutica Bibliothecaria - Antologie Philobiblon - Volumul V Inaugurarea căii ferate de la 1 septembrie 1870, când la Cluj sosea primul tren venind de la Oradea1 a schimbat fundamental importanța zonei pericentrale și a suburbiilor din partea nordică a orașului. Legătura dintre centrul orașului și gara era asigurată de calea Francisc Iosif (Horea), obținută prin contopirea și modernizarea străzilor Mare (Nagy) și Evreiască (Zsido). Acest traseu, după ce depășea piața Szechenyi (Mihai Viteazul), continua până în piața Matei Corvin (Unirii) cu str. Wesselenyi (Regele Ferdinand), devenit la scurt timp după inaugurarea gării cea mai importanta arteră de circulație a orașului. În aceste condiții zona sa pericentrală a devenit extrem de atractivă investitorilor și, în timpul mandatului de primar al lui Haller Karoly, s-a întocmit în 1884 un plan de amenajare urbană (Vărosrendezesi Terv) de către arh. Debreczeni Balazs. În centrul acestui studiu se prevăzuse un pod metalic peste Someș, a cărui realizare între 1884-1886 a fluentizat decisiv circulația pe axa centru-gară.1 2 Podul cel nou a fost încadrat la cumpăna secolelor XIX-XX de patru imobile de raport (berhaz) monumentale cu spații comerciale la parter, construite chiar pe malul râului, ce alcătuiau unul din cele mai remarcabile ansambluri urbane ale orașului. Primele s-au ridicat cele de pe malul drept:neo-goticul Palat „Szeky” (Szeky Palota) în 1893, opera arhitectului budapestan Pecz Samu și neo-barocul Palat „Babos” (Babos Palota) realizat probabil înainte de 1900. Pe malul celălalt s-au construit Palatul „Eliăn” (Eliăn Palota) și Palatul „Benig" (Benig Palota), două imobile eclectice botezate după numele proprietarilor și realizate în jurul anului 1900.3 Acestora li s-au adăugat pe partea stângă a str. Francisc Iosif, Hotelul „Astoria” (Astoria Szălloda) construit în 1910 pe locul vechiului restaurant cu faimă proastă Mielul Alb (Feher Barany), Palatul Primei Case Maghiare de Asigurare Generală(Elso Magyar Altalănos Biztosito Szekhăza, EMAB Palota) cca. 1900, Palatul „Czako” (Czako Palota) sediul Agenției Transilvănene a pădurilor, lemnului și minelor (Erdelyi erdo-, faanyag- es bănyaugynokseg) cca. 1900 și Palatul “Blau” (Blau Palota) în care s-a deschis Hotelul „Francisc Iosif” (Ferenc Jozsef Szălloda) realizat cam tot pe atunci.4 Și frontul de vizavi a dobândit o altă imagine urbană prin realizarea clădirii secession a Palatului „Urania” (Urănia Palota), 1910, arh. Kappeter Geza și a clădirii eclectice a Palatului Societății Naționale de Asigurare pentru Accidente (Nemzeti Balesetbiztosito Tarsasăg Erdelyreszi Vezerugynoksege) construit probabil tot atunci. Importanța acestor două clădiri era dată de prezenta la parterul lor a primei săli de cinematograf din Cluj.5 Cel mai important salt calitativ înregistrat acum de arhitectura Clujului a constat dintr-o modernizare radicală a conceptelor funcționale, datorată în primul rând unor importuri de programe de arhitectură (modele funcționale) din restul Europei pe filiera budapestană sau vieneză. Astfel au apărut, în premieră pentru oraș, 1 Stefan Pascu, red., Istoria Clujului, (Cluj, 1974), 287. 2 Sas, Meselo Kepeslapok, Kolozsvăr, 37. 3 Ibid., 35, 36. 4 Ibid., 35, 36, 37. 5 Ibid., 36, 37. 494 Hermeneutica Bibliothecaria - Antologie Philobiblon - Volumul V concepte moderne privind programele administrative, de învățământ universitar și preuniversitar medical, de spectacole, comerț și locuire, transpuse în partituri elaborate ce reflectau caracterul tot mai complex al funcțiunilor adăpostite. O caracteristică semnificativă pentru construcțiile realizate acum era dată de caracterul monumental al compozițiilor volumetrice și limbajului decorativ de factura eclectică care, mai ales în cazul investițiilor publice, trebuiau să simbolizeze autoritatea și prestigiul statului. După modelul acestora și clădirile realizate din fonduri private au adoptat o maniera asemănătoare, exprimând prin imaginea lor puterea capitalului privat. Din punct de vedere stilistic, arhitectura Clujului din a doua jumătate a secolului XIX și începutul secolului XX a fost dominată de istorism, concretizat în diversele versiuni ale neo-goticului (Palatul Szeky, Școala Normală de Băieți, Căminul studențesc Gabor Aron), a neo-renașterii (Universitatea și Complexul Clinicilor) și neo-barocului (Palatul Comitatului, Palatul de Justiție, Palatele Statusului, Hotelul New York). La începutul secolului XX au început să se simtă și influențele secessionului care însă la Cluj nu a avut o priză așa de mare ca în cazul Târgu Mureșului sau Oradiei. Este posibil ca această reticență să se fi datorat conservatorismului autorităților centrale și locale care nu considerau ca secessionul ar putea să fie limbajul adecvat pentru clădirile publice. Din acest motiv foarte puține clădiri private au fost concepute în aceasta maniera (Camera de Comerț si Industrie, Palatul Urania) dar câteva conțineau totuși în proporții semnificative elemente secession (Casa de Economii si Banca de Credit, Palatul Prima, Palatul Sebestyen). Saltul calitativ înregistrat a fost totuși diminuat de caracterul oarecum provincial al multora din clădirile realizate în oraș. Acesta s-a manifestat prin „neglijența" cu care fuseseră tratate spațiile secundare și în discrepanța dintre bogăția limbajului arhitectural al fațadelor principale și sărăcia celor secundare sau interioare. Situația aceasta nu a fost proprie doar Clujului, ea întâlnindu-se la mai toate orașele de provincie, acolo unde sumele alocate noilor construcții depășeau cu puțin limita inferioară necesară. În aceste condiții arhitecții fie că neglijau încă din proiect zonele secundare sau chiar dacă le detaliau, acestea nu se mai realizau din motive de subfinanțare. Aproape toate clădirile realizate la Cluj în aceasta perioada au suferit de „sindromul provinciei" și singurele excepții notabile au fost:Camera de Comerț și Industrie, Palatul Comitatului, Palatele Statusului, Teatrul Național, clădirea centrală a Universității și Biblioteca Universității și Muzeului Ardelean. Modernizarea arhitecturii clujene nu ar fi putut fi realizată cu arhitecți locali, dacă avem în vedere că singurul cu studii de specialitate fusese doar Păkei Lajos iar restul celor care proiectau în oraș (Maetz Frigyes, Remenyik Karolyi, Endstrasser Benedek etc.) proveneau din lumea constructorilor, putând fi considerați în cel mai bun caz „arhitecți amatori". Lipsa unei pregătiri temeinice adecvate și izolarea acestora față de fenomenul arhitectural european îi făcea inapți pentru rezolvarea noilor programe de arhitectură cerute de dezvoltarea și modernizarea orașului. Din aceste motive cea mai mare parte a comenzilor importante a fost încredințată unor arhitecți din Budapesta și Viena. Așa se face că figuri reprezentative ale arhitecturii maghiare istoriste ca:Alpar Ignac, Baumgarten Sandor, Giergl 495 Hermeneutica Bibliothecaria - Antologie Philobiblon - Volumul V Kalman, Hauszmann Alajos, Korb Floris, Markus Geza, Pecz Samu etc. au realizat proiecte pentru Cluj. Lor li s-au adăugat și doi din cei mai inovatori arhitecți maghiari de la cumpăna secolelor, Lechner Odon și Kos Karoly care și-au dobândit notorietate datorită încercărilor lor reușite de a defini un stil național maghiar în arhitectură. Activitatea lor în oraș s-a concretizat în două lucrări remarcabile din punct de vedere arhitectural (o vilă și o mica biserică) dar care nu au influențat semnificativ arhitectura locală. Pentru oraș au mai lucrat și doi arhitecți vienezi celebrii, specializați în proiectarea teatrelor:Ferdinand Fellner si Hermann Helmer. Prin proiectul lor pentru Teatrului National au reușit să introducă Clujul în rândul orașelor europene dotate cu teatre din ultima generație. Prin calitatea și scara arhitecturii realizată aici într-un interval de timp de doar 35 de ani (1880-1914) imaginea Clujului s-a schimbat radical. Metamorfoza petrecută a produs o schimbare radicală de imagine, reflectând modernizarea lui pe toate planurile și implicit saltul său de la condiția de oraș medieval la aceea a unui oraș eclectic modern. Acum s-au realizat clădirile reprezentative care, împreună cu cele realizate anterior, au dat centrului orașului imaginea specifică, central-europea-nă, care îl definește și astăzi. 496 Ciuma profilul unei recurențe istorice supusă unui transplant artistic1 Cristina VIDRUȚIU Universitatea „Babeș-Bolyai”, Cluj Facultatea de Litere Cuvinte cheie: istorie, ciumă; imaginar; iconografie; spasm social Abstract: Lucrarea își propune să circumscrie imaginea ciumei, boală teribilă a trecutului și metaforă artistică fecundă perpetuă, dintr-o dublă perspectivă: medicală și culturală. Traseul demonstrației se dorește a fi unul al explorării profilului metamorfic al ciumei. Lucrarea se structurează prin intermediul unei explorări care debutează cu un scurt istoric medical și cultural al bolii, continuând cu explicitarea termenilor bivalenți ai triadei epidemie-ciumă-plagă dar și cu examinarea cauzelor alternative ale ciumei (din perspectiva elementelor) dând naștere unui imaginar compozit, și încheind cu reacțiile spasmodice, între încremenire și mișcare, în fața ciumei reflectate în pictura lui Pieter Bruegel cel Bătrân, Triumful Morții. E-mail: vidrutiucristina@yahoo.com * Ciuma - istoric medical și cultural Impactul epidemiilor de ciumă de-a lungul istoriei a fost unul major cu importante implicații în diverse domenii ca: medicină, economie, cultură, administrație. Violența și virulența acestei boli necruțătoare s-a reflectat în viețile oamenilor și implicit în imaginarul acestora care a asimilat, forțat de împrejurările recurente, un bagaj de elemente investite și reinvestite cu diferite valori, o dată cu trecerea timpului. Sub masca ciumei se pot deosebi două structuri a căror corelații nasc în permanență noi semnificații: prima dintre structuri este una de tip medical-patologic care investighează ciuma trecând-o printr-un filtru care îi consemnează simptomele, cauzele, efectele și tratamentul, a doua dintre structuri este una de tip cultural care întreține cu ciuma un raport în care aportul hotărâtor îl are momentul istoric înțeles ca intersecție a anumitor credințe, a anumite condiții culturale, medicale, economice. Relațiile țesute între cele două blocuri: medical și cultural determină o anumită conformație care s-a tradus mai apoi în imaginar. Acesta este motivul pentru care în 1 Autorul este recunoscător pentru suportul financiar provenit de la SECTORIAL OPERATIONAL PROGRAMME FOR HUMAN RESOURCES DEVELOPMENT, Contract POS DRU 6/1.5/S/3 - „DOCTORAL STUDIES, A MAJOR FACTOR IN THE DEVELOPMENT OF SOCIO-ECONOMIC AND HUMANISTIC STUDIES”. 497 Hermeneutica Bibliothecaria - Antologie Philobiblon - Volumul V încercarea de a valida decriptarea imaginarului este necesară o revenire și o aprofundare sintetizatoare și structurată a celor două structuri și a raporturilor pe care le acestea le întrețin. Abordarea medical-patologică (sau epidemiologică) cataloghează ciuma ca fiind o „boală infecțioasă acută determinată de Yersinia (Pasteurella) pestis, transmisă la om de la rozătoare sălbatice sau domestice”,1 cu precădere prin intermediul puricelui și șobolanului.1 2 Această boală poate fi identificată la nivelul celor două „forme clinice principale: forma bubonică și forma pulmonară primară”,3care se deosebesc prin particularitățile de manifestare a bolii. Bacilul pestos a fost izolat abia în 1894 de Yersin. În ceea ce privește distribuția geografică se poate face o deosebire între micile focare: Asia, Africa, America de Nord și America de Sud și marile focare: India, Nepal, Birmania, Malaya și sudul Vietnamului.4 De reținut este că „receptivitatea la pestă este generală și imunitatea după boală este relativă și temporară”.5 Spre deosebire de profilul pestei bubonice marcat de inflamarea ganglionilor, apariția buboanelor supurante sau fistulizate, septicemie,6 pesta pulmonară are ca indici o „toxemie intensă, dispnee, cianoză, tuse, expectorație hemoragi-că”.7 Cu toate acestea ambele forme au ca simptome comune „febra mare, frisoane, cefalee, mialgii, facies congestionat, anxietate, stare de toxemie severă, delir, prostrație”8. Mecanismul de infectare al omului presupune existența contactului puricelui provenit de la un șobolan bolnav cu omul în cadrul proceselor de hrănire: prin regurgitarea de bacili pestoși care blochează tubul digestiv al puricilor.9 Ca măsuri de profilaxie se impun „imunizarea activă cu vaccin antipestos, vaccinul viu atenuat, distrugerea șobolanilor prin raticide, insecticide”,10 11 dar și „măsuri de izolare, dezinfecție, carantină, deparazitare ”.11 Viziunea cultural-istorică monitorizează cu atenție traseul ciumei punctând momentele esențiale în istoria omenirii, momente în care intersecția dintre această boală și om s-a produs în mod violent și semnificativ determinând importante schimbări în societate. Susan Sontag evidențiază că legătura dintre o anumită epocă și boala predominantă acesteia oferă importante indicii în ceea ce privește perioada de timp vizată.12 Pe de o parte boala este o urmare și o reflecție a condițiilor unei 1 Marin Voiculescu, Boli infecțioase, clinică și epidemiologie, (București: Editura Medicală, 1981), 994. 2 Ibid., 995. 3 Ibid., 994. 4 Ibid., 995. 5 Idem. 6 Ibid., 997. 7 Idem. 8 Ibid., 996-997. 9 Ibid., 995. 10 Ibid., 998. 11 Idem. 12 Susan Sontag, Boala ca metaforă; SIDA și metaforele ei, traducere Aurel Sasu, (Cluj-Napoca: Editura Dacia, 1995). 498 Hermeneutica Bibliothecaria - Antologie Philobiblon - Volumul V epoci, pe de altă parte ea reprezintă un depozit de frici specifice unei anumite perioade istorice exhibate prin intermediul bolii. În acest context ciuma poate fi văzută ca una dintre recurențele maladive ale istoriei. Imposibilitatea fixării ei în cadrul unei anumite perioade dublată de pendularea ei în epoci diverse cu care a întreținut relații specifice, conturează profilul ei de peregrin supus unei permanente metamorfozări și încapsulări din perspectiva imaginarului. Boala oferă invizibilului sau divinului posibilitatea de a lua trup,1 oferindu-i o mână de foc prin care să își poată dicta sentința pentru că „boala însăși reînvie în detaliu vechi categorii ale sentimentului de teamă”.1 2 Profilul bolilor se individualizează atunci când se înconjoară de un val de mister care le face să fie catalogate drept contagioase,3 de asemenea, originea exotică a bolii înfricoșa,4 iar „contactul cu persoana chinuită de o boală”(văzută ca un misterios act răuvoitor) e percepută în mod inevitabil ca ofensă; mai rău, ca violare a unui tabu. Înseși numele unor astfel de boli sunt considerate a avea o putere magică”.5 Deoarece bolile exhibă suferințele trupului prin semne și îl predestinează morții arzând etapele, cel mai adesea boala va fi privită ca ceva care „trebuie ascuns”.6 Un scurt istoric al receptării bolii realizat de Susan Sontag evidențiază boala ca „instrument al maniei divine pentru antichitate”7 cu mențiunea că de exemplu „pentru greci, boala putea fi arbitrară sau meritată (pentru o greșeală personală, pentru un păcat colectiv sau o crimă a vreunui strămoș)”,8 mai apoi creștinismul face ca boala să devină o „pedeapsă deosebit de potrivită și dreaptă”,9 pentru ca în secolul XIX boala să fie asimilată ca „produs al voinței”.10 11 Raportul sau delimitarea stabilită între pedeapsa reflectată la nivel individual și la nivel colectiv este vizibil în conotarea bolilor ca fiind „calamități colective și judecăți asupra unei comunități”, pe când rănile și neputințele sunt considerate ca „individual meritate”.11 În general, planul superior sau cerul își reflectă voința și puterea prin intermediul bolilor în planul inferior al omenirii. Această mișcare descendentă a cărui violență nu putea fi cuantificabilă utilizând un sistem de referință lua masca bolilor punitive și misterioase care sancționau „moravurile ușoare” sau „declinul politic”.12 Demersul cronologic al lui Cartwright și Biddiss menționează ciuma în două contexte diferite: în primul caz prin ciumă sunt desemnate o paletă de boli din 1 Ibid., 5. 2 Ibid., 16. 3 Idem. 4 Ibid., 105. 5 Ibid., 16. 6 Ibid., 18. 7 Ibid., 39. 8 Ibid., 41. 9 Idem. 10 Ibid., 41-42. 11 Ibid., 102. 12 Ibid., 107-108. 499 Hermeneutica Bibliothecaria - Antologie Philobiblon - Volumul V Antichitate a căror profil nu este clarificat în totalitate, ciuma echivalând ca sens cu boala, epidemia sau flagelul; în al doilea caz ciuma oglindește o boală specifică, fără să existe dubii în ceea ce privește identificarea ei. Din cadrul primei categorii iată câteva exemple vehiculate a căror impact asupra cursului istoric este unul major: plaga din Egipt (1500 î. Chr. menționată în Biblie și datorită căreia au murit toți întâi născuții din acele ținuturi, cu excepția copiilor creștinilor),1 ciuma din Atena (430 î. Chr., care a determinat căderea unuia dintre cele mai solide imperii).1 2 A doua categorie se focalizează în vederea stabilirii unor puncte de maximă virulență și expansiune a bolii realizând o cronologie epidemică, interioară cronologiei celei mari: ciuma lui Justinian (540-590), Moartea Neagră (1346-1361), Marea Ciumă (1660-1676), ciuma din Asia (1855-1900).3 Efectul devastator al acestor epidemii, mai ales al Morții Negre este resimțit la toate nivelele vieții: scăderea prețurilor, afluxul de bunuri și oferte pentru cei săraci, lipsa de mână de lucru: toate au contribuit la distrugerea sistemului feudal4, dar și la scăderea prestigiului și autorității Bisericii.5 Triada: epidemie - ciumă - plagă Confuzia implicată de triada epidemie-ciumă-plagă impune o delimitare a sensului celor trei termeni care se folosesc adesea fără discernământ și fără a sesiza deosebirile existente între ei. Într-o primă etapă o precizare terminologică suplimentară în receptarea și utilizarea cuvântului ciumă este necesară și se impune. Pe de o parte acest cuvânt se referă la ceva particular, la boala cunoscută sub acest nume, pe de altă parte cuvântul ciumă face trimitere la ceva general echivalând cu ideea de epidemie.6 În ceea ce privește etimologia și utilizarea termenului de ciumă este de menționat faptul că acesta reclamă două surse de proveniență: fie din „din latinul plaga (lovitură, rană)”7 datorită căruia acest cuvânt „a fost timp îndelungat utilizat metaforic drept etalon al nenorocirii colective, a răului și a calamității”,8 fie din latinescul cyma9 care are sensul de umflătură. O interesantă observație sesizează că această boală a oferit posibilitatea de a fi privită din două unghiuri diametral opuse: „ca și ceva provocat de alții”, vulnerabili, și ca „boală a fiecăruia”.10 Ciuma dobândește în sensul general valoarea unei năpaste, nenorociri, urgii, plăgi, calamități sau a unui flagel. 1 Frederick Cartwright și Michael Biddiss, Bolile și istoria, traducere Gabriel Tudor, (București: Editura All, 2005), 13. 2 Ibid., 14-15. 3 Ibid., 38. 4 Ibid., 49-53. 5 Ibid., 57-59. 6 Susan Sontag, Boala ca metaforă; SIDA și metaforele ei, 101. 7 Idem. 8 Idem. 9 Dicționarul explicativ al limbii române, (București: Editura Academiei Republicii Socialiste România, 1975), 156. 10 Sontag, Boala ca metaforă; SIDA și metaforele ei, 114. 500 Hermeneutica Bibliothecaria - Antologie Philobiblon - Volumul V Celălalt nume al ciumei: cel de pestă are ca spațiu de acțiune domeniul cu precădere medical, făcând diferența între anumite tipuri sau variante ale acestei boli: pesta animalelor, pesta amigdaliană, pesta minoră. În unele tratate pesta are atașat atributul de „boală pestilențială”1 care se referă la latura epidemică a bolii, mai exact la faptul că este o boală contagioasă. Epidemia apare în acest context văzută ca o molimă ale cărei puncte esențiale sunt concentrate în jurul timpului rapid de propagare și a numărului mare de persoane afectate, poate de aceea una dintre etimologiile cuvântului ar putea proveni pe filiera grecească în care epidemia ar fi un construct de forma: epi (cu sensul de deasupra) și demos (cu sensul de popor), însemnând acea boală care prin virulența ei se ridică deasupra poporului.1 2 Ultima componentă a triadei este plaga provenind din latinescul „plaga” care dezvoltă și ea două sensuri: unul specializat medical de „leziune a țesuturilor corpului, provocată accidental (arsură, tăietură etc.) sau pe cale operatorie; rană” și unul general de „situație nenorocită, pacoste, calamitate, nenorocire, flagel”.3 Concluzionând am putea remarca: pe de o parte sensul general de nenorocire care este prezent la nivelul tuturor dintre cei trei termeni, pe de altă parte sensul particular și restrâns la sfera medicală dobândit mai apoi de termeni. Evoluția acestor trei termeni până la un punct sinonimici spre o delimitare și o specializare în indicarea anumitor procese medicale relevă de la un anumit nivel dorința tot mai accentuată de a dobândi un set de instrumente lingvistice care să permită minimalizarea impactului și administrarea unei calamități de factură necunoscută. Sentimentului de insecuritate din plan medical trebuia să i se găsească un antidot măcar la nivel lingvistic, antidot care deși nu ar fi putut opri sau elimina amenințarea ciumei ar fi permis o administrare lingvistică a ravagiilor ei. Cauzele alternative ale ciumei, sau rădăcinile unui imaginar compozit Esența ciumei stă sub semnul pluralității de fețe pe care le pune în scenă. Multitudinea de măști abordată de această boală împiedică o decriptare rapidă a profilului ei, profil care nu se prezintă niciodată în totalitate, ci în secvențe succesive și uneori suprapuse asemeni unui palimpsest. Aceeași problemă a proliferării, a instabilității se impune la toate nivele ciumei: cauze, prevenire, tratament. Caleidoscopul de cauze efective sau presupuse ale bolii s-a dezvoltat creând un traseu imaginar aluvionar paralel. Adesea intuițiile medicale s-au lăsat dezvoltate în planul artistic. Cauzele ciumei au fost înecate în semnificație în încercarea de a descoperi mecanismul secret aflat în spatele pestilenței. Nesiguranța și dorința de a stăpâni flagelul a impus focalizarea asupra unor cauze precise și asupra investirii de explicații concludente. Cu toate acestea, condițiile epocilor în care ciuma și-a făcut apariția alături de eșecul cauzelor desemnate anterior, a determinat instituirea unui 1 Ibid., 994. 2 Dicționar de neologisme, Florin Marcu și Constant Maneca, (București: Editura Academiei, 1986). 3 Dicționarul explicativ al limbii române, 700. 501 Hermeneutica Bibliothecaria - Antologie Philobiblon - Volumul V imaginar compozit, a unui imaginar construit aproape alchimic făcând apel la toate elementele naturii. Pământul, apa, focul, aerul1 sunt toate implicate în încercarea de a descoperi cauzele ciumei. Edificiul construit prin apelul la elemente exprimă ca și trăsătură generală o stare de contaminare și dezagregare a acestora. Fluctuația cauzelor ciumei trădează în sine o nesiguranță care se ascunde în spatele unei pluralități. Impactul major și violent pe care ciuma l-a avut în imaginar se traduce în născocirea unei serii de cauze care se succed deoarece nu își pot susține validitatea pentru o perioadă de timp îndelungată. Pământul și aerul ca elemente ale naturii au fost asimilate în cadrul teoriei efluvioniste și astrologice. Aceste teorii puternic sudate una de cealaltă susțin că emanațiile rele ale pământului răspândite prin intermediul aerului au reprezentat sursa contaminării. Motivul apariției acestui aer contaminat se regăsește într-o serie de evenimente anterioare ciumei care vizau modificările profunde petrecute la nivelul atmosferei. Indiciile modificării suferite în pragul acestor conjuncții nefavorabile a planetelor sunt oferite de cutremurele frecvente, fenomenele de secetă sau ploi torențiale, erupția vulcanilor.1 2 Astfel, mișcările tectonice ca rezultat al conjuncției maligne a planetelor antrenau norii otrăvitori care răspândeau ciuma. Apa a devenit sursă și mijloc de contaminare printr-o asimilare forțată. Ea este singurul element-cauză în țesătura căruia este implicat omul. Teoria conform căreia evreii sunt poporul responsabil cu otrăvirea fântânilor cu germenele ciumei, nu este susținută decât în baza unor mărturii obținute prin tortură. Otrava alcătuită din „pulbere de ostie sacră, ierburi secrete, urină și sânge uman”3 era pusă în fântâni și izvoare de către evrei și leproși. Conform teoriei aceștia își propuseseră nimicirea creștinismului.4 Ca urmare s-a practicat întemnițarea, torturarea și arderea evreilor care nu au fost dispuși să mărturisească și să-și nege credința, atât în Franța (de regele Filip al V-lea), cât și în Germania, ignorând bula papei Clement al VI-lea (din septembrie, 1348) care îi declara nevinovați.5 Focul a fost receptat drept cauză a ciumei din prisma relatărilor apocaliptice. Imaginile incendiare au fost asimilate ca reflex al pedepsei divinității pentru inflația de păcate. Pârjolirea, nimicirea poporului prin intermediul ciumei, toate acestea erau percepute ca fiind o expresie a judecății lui Dumnezeu. Corelația instituită între semnele de foc de pe cer, focul apocaliptic și focul cathartic le 1 Pentru o introducere primară în simbolismul celor patru elemente a se consulta Dicționar de simboluri. Mituri, vise, obiceiuri, gesturi, forme, figuri, culori, numere, Jean Chevalier și Alain Gheerbrant, (București: Editura Artemis, 1994). 2 Justus Friedrich Carl Hecker, The Black Death and The Dancing Mania, translated by B. G. Babington, (London, Paris, New York & Melbourne: Cassell & Company, 1888), în Biblioteca Gutenberg,: http://www.gutenberg.org/etext/1739 (accesată în 20 aprilie 2008). 3 Carol Iancu, Miturile fondatoare ale antisemitismului, Din antichitate până în zilele noastre, traducere Țicu Goldstein, (București: Editura Hasefer, 2005), 58. 4 Idem. 5 Ibid., 58-60. 502 Hermeneutica Bibliothecaria - Antologie Philobiblon - Volumul V reuneau sub figura ciumei percepută ca pedeapsă purificatoare. Însemnarea bolnavilor prin semnele fizice ale ciumei era considerată o însemnare a păcătoșilor, o ultimă avertizare la căință. Sunt de reținut raporturile întreținute de ciumă cu teatrul și cu carnavalul. Cel dintâi raport vizează un paralelism al acestora din punct de vedere al evoluției și o întâlnire în interiorul unor termeni tari comuni ca: delir, catharsis, contaminare, potențialitate, eliberare.1 Al doilea raport subliniază întâlnirea celor două entități într-un punct al defulărilor, al suprimării stratificărilor sociale, a transgresiunilor în care carnavalul este o „sărbătoare albă”, iar ciuma este o „sărbătoare neagră”.1 2 Reacții în fața ciumei: Un imaginar al spasmului Ciuma ca fenomen recurent și revelator, integrat prin intermediul codificărilor sale succesive în circuitul imaginar a antrenat de-a lungul timpului un conglomerat de reacții complementare în plan artistic. În iconografie și coregrafie aceste reacții pot fi considerate ecouri rezultate în urma impactului dintre o boală al cărei profil a fost înecat în semnificații (datorită absenței unui sistem care să permită un control eficient al epidemiei) și un anumit mediu cultural și artistic supus unui set riguros de reguli. Epuizarea pseudo-investigațiilor ciumei în domeniul medical încheiate cu un eșec în fața căruia omul nu putea decât să rămână prosternat a determinat realizarea unui transplant al problemei neelucidate în medii alternative, cum ar fi cele artistice care făceau promisiunea unor noi ilustrări ce ar fi permis elucidarea și stăpânirea misterului pestilențial. Acest transplant s-a realizat prin intermediul unui principiu al oglindirii sau al paralelei, producțiile rezultate nefiind altceva decât o colecție de măști rezultate în urma diseminării punctelor problematice și focalizarea asupra acestora. Iconografia și coregrafia care după o filtrarea prealabilă și-au fixat punctele de sprijin, au devenit astfel medii-lupă concentrate în elaborarea unor fișe culturale suplimentare pentru ciumă, pornind de la amănunte pe care mai apoi le vor dezvolta în funcție de disponibilitățile mediului de lucru abordat. Transplantarea și diseminarea au permis integrarea și valorizarea ciumei din perspective multiple care au adăugat odată cu trecerea timpului o nouă tușă imaginarului. Imagini ale încremenirii și imagini ale mișcării Studiul reacțiilor în fața ciumei face apel la mișcările elementare ale corpului, conotate ca indicatori și semne. Astfel cele două reacții primare antagonice care se conturează în fața ciumei sunt paralizia, respectiv fuga. Utilizarea separată a celor două tipuri de reacție ca modalitate de diferențiere a raportului întreținut de individ cu amenințarea morții este esențială în decriptarea atitudinii și statutului individului, dar și a funcției morții. Paralizia sau uneori rigidizarea corpurilor este caracteristică 1 Ibid., 20-29. 2 Anca Măniuțiu, Carnavalul și ciuma: poetici teatrale în oglindă, (Cluj-Napoca: Editura Casa Cărții de Știință, 2003), 83-89. 503 Hermeneutica Bibliothecaria - Antologie Philobiblon - Volumul V celor deja acaparați de moarte: fie ei deja morți sau pe moarte, fie ei înspăimântați sau împăcați, dar acceptându-și și îmbrățișându-și deja moartea. Prin opoziție, fuga este a celor nemortificați, a celor în a căror vene zvâcnește o viață hotărâtă să nu se lase prinsă și îngenuncheată pentru a plăti tribut morții. Delimitarea clară trasată între cele două atitudini este vizibilă de exemplu în tabloul intitulat Triumful Morții aparținând lui Pieter Bruegel cel Bătrân care înfățișează asaltul viilor de către morți. Opera în discuție este reprezentativă pentru pictura flamandă a secolului XVI și redă un ținut intrat în posesia morții, o frescă în care toate categoriile interacționează cu ciuma. Egalitatea tuturor în fața morții indiferent de categoria socială (rege, oștean, preot, cavaler, domniță, negustor, țăran, măscărici), biologică (tineri, bătrâni, copii) sau de rasă (câine, cal) redată în acest caz poate fi echivalată cu imparțialitatea prezentă în Dansul Morții. De remarcat este distribuția personajelor din punct de vedere al reacției pe care o au în fața morții: doar îndrăgostiții, regele pe moarte și cadavrele sunt tributari paraliziei sau crispării rigidizate, pe când toți ceilalți sunt adepți ai luptei și ai fugii din fața morții. Agentul plăgii și al agresiunii este scheletul înarmat cu frânghii, coase, cuțite, săbii devenit simbol al Morții iminente și violente. Pânza deschisă, a cărei margini sunt permeabile permite ipoteza conform căreia regatul morții se întinde dincolo de ramă devenind un fenomen general, ilustrând un ținut pustiit și imprimat de miasma culpabilizatoare. În fundal se pot observa o serie de cruci abandonate, iar năvodul credinței devine un instrument al Morții în mâinile scheletelor (cu ajutorul căruia sunt pescuite noi victime). Imaginea apocaliptică împletește nuanțe subtile de la grotesc (câinele care devorează cadavrul unui bebeluș) până la sublim (scena îndrăgostitului care îi cântă iubitei un cântec făcând abstracție de context). Învălmășeala și lupta dintre Viață și Moarte, dintre paralizie și mișcare realizează centre de coeziune în care corpurile sunt contorsionate cu brutalitate. Despuierea și descarnarea contribuie la dezindivi-dualizare. Acesta implică confuzia cu o masă amorfă deasupra căreia sunt instituite scheletele devenite slujbași ai morții, vizitii ai craniilor, agenți ai unor agresiuni conturate simbolic de prezența corbilor, corbi care pot fi considerați substituenții unui cortegiu funerar suprimat. Această pânză sufocată de moarte și chinuri a preferat înlocuirea unor semne evidente ale ciumei de natură fizică (buboaie, sângerări, desfigurări) cu o serie de procedee mortificatoare văzute ca metode de tortură și echivalent al chinurilor bolii. 504 Hermeneutica Bibliothecaria - Antologie Philobiblon - Volumul V Fig. 1. Triumful Morții - Pieter Bruegel cel Bătrân [sursa: www.netflash.ro/poze] Aceste reacții primare și firești în fața ciumei: de fugă sau paralizie, au suferit un proces de hibridare pe suportul artistic oferit de acele vremuri: în iconografie și coregrafie. Transpunerea mișcărilor corporale va oferi posibilitatea de întregire a imaginii ciumei prin intermediul unor opere care acumulând elementul misterios al acestei plăgi dispun la o analiză a ei într-un alt mediu. Astfel mediile artistice devin oglinzi și mese de disecție ale epidemiei de ciumă. 505 Iluziile pozitive din perspectiva psihologiei evoluționiste Anna Emese VINCZE Universitatea “Babeș-Bolyai”, Cluj Facultatea de Psihologie și Științele Educației Cuvinte cheie: iluzii pozitive, psihologie evoluționistă, psihologie cognitivă, sănătate mentală, adaptare Abstract: Erorile cognitive în general dar și iluziile pozitive au fost explicate prin funcționarea limitată a sistemului cognitiv sau prin acel de întărire și de menținere a imaginii de sine și a stării de bine. Argumentăm că funcția iluziilor pozitive nu poate fi înțeleasă în totalitate fără a le integra în procesul responsabil de formare a unor mecanisme cognitive și a unor probleme specifice la care a trebuit să găsim soluții de a lungul evoluției. Scopul studiului este pe de o parte acela, de a oferi explicații distale plauzibile la întrebarea „de ce și cum s-au format iluziile pozitive” iar pe de altă parte de a plasa aceste explicații într-o perspectivă teoretică în cadrul căruia modelul biologic, psihologic și social pot fi integrate. E-mail: ariel5918@yahoo.com * Introducere Redescoperirea teoriilor evoluționiste a deschis noi perspective în psihologia cognitivă. Se speră că această paradigmă va oferi o posibilă explicație la originea iluziilor pozitive și va crea o punte de legătură între cercetările din domeniul biologic și cel psihologic oferind modele descriptive coerente și complexe despre natura umană.1 Psihologia evoluționistă cognitivă are un uriaș potențial în înțelegerea procesului evolutiv al structurilor cognitive, a stării de sănătate și de boală. Tratarea tematică a iluziilor pozitive din perspectiva evoluționistă este o încercare recentă,1 2 domeniul biasărilor1 și a erorilor sociale în general, fiind unul puțin explorat din acest punct de vedere. 1 Bereczkei Tamas ”Evolucios pszichologia: uj szemlelet a viselkedestudo- manyokban” (Evolutionary Psychology: A new perspective in behavioral science) Magyar Tudomany, 1 (2002): 8 2 Anna E. Vincze, “Pozitiv illuziok vagy illuzorikus egeszseg? Az irracionalis pozitiv kogniciok szerepe a mentalis egeszseg fenntartasaban” (Positive Illusion or Illusory Mental Health? The Role of Positive Irrational Believes in Mental Health), Erdelyi Pszichologia Szemle VI/ 3 (2005): 209-246, 240 506 Hermeneutica Bibliothecaria - Antologie Philobiblon - Volumul V Obiectivul lucrării de față este prezentarea unor demersuri de cercetări asupra iluziilor pozitive care s-au concretizat deja și în concluzii referitoare la funcția de adaptare a iluziilor pozitive și prezentarea unor ipoteze în curs de validare referitoare la originea evolutivă a iluziilor pozitive. În cadrul acestui studiului vom parcurge pașii indicați în cercetarea evoluționistă.1 2 Pentru ca o structură cognitivă să poate fi considerată adaptare evolutivă, trebuie să satisfacă următoarele criterii: (1) Probabilitatea să fi rezultat ca urmare a șansei să fie mică. (2) Structura cognitivă să asigure rezolvarea unor probleme adaptive în mediul evoluționist, corelând cu un tonus mai bun al organismului. (3) Să aibă caracteristicile unui design evolutiv: (a) constituie o caracteristică a speciei; (b) se dezvoltă fără efort conștient, în absența unei instruiri formale; (c) este utilizată fără efort conștient și fără a conștientiza modul în care funcționează; (d) nu se identifică sau reduce la aplicarea structurilor generale ale modelului social standard la conținuturi specifice. Explorarea originii evoluționiste ale iluziilor pozitive se impune ca un subiect semnificativ prin faptul că oferă explicații distale la existența (apariția) iluziilor pozitive ca structură cognitivă și astfel poate oferi o bază pe care se pot reintegra diferite concepții contradictorii privind funcția iluziilor pozitive. 1. Biasările cognitive și sociale din perspectiva euristică Cercetarea biasărilor a fost conturată prin studiile inteprinse de cognitiviștii Kahneman și Tversky.3 Cercetătorii amintiți au evidențiat o serie de abateri cognitive, acestea putând fi definite ca erori decizionale, corelații iluzorii, biasări de ancorare, scurtcircuitări privind colectarea, procesarea și evocarea informațiilor descrise ca fiind amuzante și invincibile4 Concluzia generală a acestor studii a fost că exercițiul de raționare este de multe ori deturnat sau pur și simplu împiedicat de numeroase erori și paralogisme. Raționamentul dominant era că mintea funcționează pe baza unor euristici care în anumite condiții sunt eficiente iar în altele pur și 1 Sensul englezesc este acela de privire subiectivă, în care lucrurile și situațiile apar deformate de perspectiva subiectului, astfel încât ele să se prezinte într-o lumină convenabilă și confortabilă acestuia. În limba engleză, psihosociologii utilizează frecvent termenul bias care, tradus ad litteram, înseamnă „înclinație“. Conceptul de „bias”, esențial ar mai putea avea drept corespondente în românește: abatere, distorsiune. Cea mai precis[ traducere ar fi deci: tendința subiectivă deformatoare care însă este obositor de lungă, de aceea folosim soluția transferării cuvântului „bias” în limba română. 2 Daniel David, Oana Benga and Alina S. Rusu, Fundamente de psihologie evoluționista și consiliere genetica. Integrări ale psihologiei și biologiei. (Fundaments of evolutionary psychology. An integrative aproach of psychology and biology ) (Cluj Napoca: Polirom, 2007) 3 Daniel Kahneman & Amos Tversky, “On the Psychology of Prediction”,Psychological Review 80 (1973): 237-251. 4 Amos Tversky and Daniel Kahneman, (1983). Extensional versus intuitive reasoning: The conjunction fallacy in probability judgment. Psychological Review, 90, 293-315. 507 Hermeneutica Bibliothecaria - Antologie Philobiblon - Volumul V simplu dau greș1. Cum notează Tversky și Kahneman1 2: „Oamenii se bazează pe un număr limitat de algoritmi și axiome euristice ceea ce reduce șansa lor de a evalua corect anumite probabilități.” Pentru a putea descoperi cum anume funcționează mintea umană, psihologii cognitiviști foloseau în special metafora computerului, ceea ce i-a ajutat să înțeleagă anumite procese cognitive. Însă, uneori din această asemănare rezultau și concluzii derutante.3 Din această perspectivă mintea umană a fost interpretată ca fiind una deficitară față de un computer care învingea inteligența umană, mai exact în planul sarcinilor care implicau logica sau problemelor care necesită memorie sau atenție sporită.4 Cele mai spectaculoase rezultate privind deficiențele raționamentului uman s-au ivit, probabil, în urma studiilor care au aplicat sarcina de selecție Wason (Wason's Selection Task: WST ).5 Rezultatul general al acestor studii a fost acela că oamenii nu sunt în general dispuși să realizeze raționamente logice și ei eșuează în estimarea probabilităților definite de algoritmi simplii.6 Concluzia la care s-a ajuns a fost aceea că oamenii comit erori sistematice chiar în raționamentele deductive simple, cum sunt cele care presupun utilizarea unor enunțuri condiționale, de forma dacă p, atunci q. În mod paralel, cercetările social-cognitivă au arătat că în analiza cauzală din viața de zi cu zi omul nu procesează informația în maniera normativă, conform principiilor logicii și raționalității. Datorită resurselor limitate, oamenii recurg mai degrabă la procedee simple de inferență, ignorând anumite informații, bazându-se pe stereotipuri și generalizări7. Perspectiva teoriei social-cognitivă a folosit diverse abordări ale gândirii umane pentru a oferii explicații plauzibile rezultatelor observațiilor care conturau un 1 For an overview, see the meta-analytic review by Eldar Shafir and Robyn A. LeBoeuf, “Rationality”, Annual Review of Psychology 53 (2002): 491-517. 2 Tversky, A., and Kahneman, D. (1974). Judgment under uncertainty: Heuristics and biases. Science, 185, 1121-1131, 1124. 3 Michel W. Eysenck and Mark T. Keane “Kognitiv Pszichologia” (Cognitive Psychology), (Budapest: Nemzeti Tankonyvkiado, 1997), 20 4 Ibid, 22 5 În sarcina de selecție Wason subiecților li se prezintă o tripletă de numere, 2, 4, 6, spunându-le să respecte o anumită regulă. Apoi li se cere să descopere regula generând propriile triplete pe baza feedback-ului primit de la îndrumător. De fiecare dată când subiectul generează o tripletă, îndrumătorul confirmă dacă respectă regula sau nu. Subiecților li se spune că odată ce sunt convinși de corectitudinea regulii ipotetice ei pot să o prezinte. Ce în mod general subiecții nu fac a este să încerce să falsifice ipoteza prin testarea tripletelor care cred că nu confirmă regula. Wason a numit acest fenomen confirmare subiectivă. 6 Peter C. Wason, “Realism and rationality in the selection task”. In J. Evans (Ed.), Thinking and reasoning: Psychological approaches, (London: Routeledge and Kegan Paul, 1983), 44-75 7 Pentru o trecere în revistă mai detaliată ale acestor cercetări vezi, Eliot R. Smith es Diane M. Mackie: Szocialpszichologia, Osiris, Budapest, 2004: 190-234 508 Hermeneutica Bibliothecaria - Antologie Philobiblon - Volumul V om dispus la erori și biasări.1 Dintre acestea, cele mai răspândite sunt: omul de știință naiv, omul care funcționează cu maximă economie cognitivă; omul ca novice sau a celui de tactician motivat. În urma cercetărilor au fost identificate numeroase biasări în autopercepție și percepție socială cum ar fii de exemplu: eroarea fundamentală de atribuire; efectul actorului-observator; biasarea egocentrică, biasarea hedonică și efectul biasării negative/pozitive; biasarea de favorizare a sinelui; efectul Barnum; biasarea falsului consens; iluzia transparenței; efectul lake Wobegon1 2. O caracteristică comună ale acestor biasări este natura lor egocentrică, sine favorizantă. 2. Iluzii pozitive. Teoria adaptării cognitive Taylor și Brown3 au sintetizat biasările de tip social într-un model integrativ denumit: Teoria Adaptării Cognitive (Cognitive Adaptation Theory). Autorii amintiți, bazându-și afirmațiile pe cercetările social- cognitive, susțin că iluziile pozitive sunt caracteristice populației, iar cele corecte și fidele realității, caracterizează persoanele care suferă de afectivitate negativă. Tendința de a vedea sinele și mediul înconjurător ca prin niște ochelari rozi a fost etichetată în literatura de specialitate drept iluzii pozitive, iar lipsa acestora realism depresiv. Autorii au definit trei tipuri de iluzii pozitive adaptive4: (1) imaginea de sine iluzorie (care se referă la autopercepția noastră ca fiind în general mai buni în ceea ce privește diverse trăsături și aptitudini în comparație cu alții); (2) controlul iluzoriu (care se referă la percepția noastră de avea controlul asupra unor evenimente necontrolabile), iar o a treia sursă în care percepția umană pare a fi deviată în pozitiv este (3) optimismul iluzoriu (care se referă la credința sistematică potrivit căreia avem șanse mai puține să ni se întâmple ceva rău și mai multe de a avea parte de experiențe pozitive în comparație cu alții). O revizuire cuprinzătoare a cercetărilor și dezbaterilor asupra teoriei adaptării cognitive trece dincolo de obiectivele lucrării, deci ne vom limita doar la prezentarea explicațiilor și interpretărilor biasărilor oferite din această perspectivă. 1 În contextul psihologiei social cognitive eroarea cognitivă se referă la o abatere de la procesele cognitive ipotetic normale. În timp ce o eroare înseamnă o greșeală, o distorsiune cauzată de neglijență întâmplătoare, accidentală, termenul de „biasare” se folosește atunci când o eroare devine sistematică. 2 Pentru o trecere în revistă ale acestor abordări vezi Susan T. Fiske and Shelley E. Taylor, Social Cognition (New York: McGraw Hill, 1991 - 2nd ed.) 3 Taylor and Brown „Illusion and well-being”, 194-210 4 Taylor și Brown (1988) au schimbat termenul de biasare în termenul cu înțeles mai larg de “iluzie”. Termenul de iluzie, în acest context, implică un patern de eroare generală, sistematică, persistentă, inconștientă cu o anumită formă și direcție. Definiția iluziei ca percepție incongruentă cu realitatea presupune totodată și înțelegerea realității. (p.194) 509 Ana-Maria Călinescu, Păpădii mov/ Mauve Dandelions, (2008) Tempera-gouache on black carboard (1000 x 707 mm) Hermeneutica Bibliothecaria - Antologie Philobiblon - Volumul V 2.1. Prevalența și funcția adaptivă a iluziilor pozitive. O serie de studii dovedesc faptul că subiecții normali și sănătoși mental procesează informația mai repede și mai adânc dacă aceasta este relevantă și pozitivă sinelui și mai încet, dacă informațiile sunt negative sau fără relevanță pentru ei. De asemenea, în general, persoanele sănătoase evocă despre sine mai multe informații pozitive decât negative în comparație cu persoanele ușor deprimate ale căror amintiri erau echilibrate în valențele lor. Majoritatea persoanelor normale și sănătoase mental își amintesc mai greu eșecurile decât succesele și tind să-și evalueze performanțele din trecut mai pozitiv decât cum s-a întâmplat ele în realitate.1 O serie de studii au pus în evidență faptul că aproximativ 90% dintre persoanele chestionate se autoevaluează ca fiind deasupra mediei în cazul trăsăturilor și competențelor pozitive, iar efectul se manifestă invers în cazul trăsăturilor negative1 2. Datele indică că majoritatea oamenilor sunt perfect convinși că în viitor vor avea parte de mai multe experiențe pozitive, subestimând, în paralel, posibilitatea de a avea parte de experiențe negative.3 Oamenii par să fie înzestrați cu convingerea sistematică că pot controla acele evenimente asupra cărora în mod real au puțin sau nici un fel de control.4 Din perspectiva social-cognitivă iluziile pozitive sunt determinate de particularitățile memoriei, atenției și a motivației. În comparație cu percepția altora în cazul propriei persoane avem acces direct la intențiile, la motivațiile noastre pozitive, la eforturile depuse în atingerea unor scopuri, ceea ce legitimează comportamentul chiar și dacă acesta a fost urmat de consecințe negative (eșec). Controlăm prezentul folosind interesele și atribuirile în selectarea și organizarea informației, îl stocăm în memorie în așa fel încât informațiile să fie consistente cu imaginea de sine deja existentă și folosim prezentul pentru a construi o imagine pozitivă bazată pe experiențele din trecut la care am participat ca eroi principali în scopul de a ne construi un viitor coerent. Confundăm ceea ce se întâmplă cu noi cu ceea ce dorim să se întâmple sau în ceea ce am depus efort, iar când acel eveniment dorit ni se întâmplă, ajungem la concluzia că se datorează efortului depus.5 Contribuția lui Taylor și a colaboratorilor ei (1988-2005) a fost în special acela că au subliniat și au demonstrat faptul că iluziile pozitive nu sunt doar simple „biasări” apărute în urma funcționării deficitare a sistemului cognitiv ci, servesc 1 Pentru o trecere în revistă ale acestor studii vezi: Taylor, Positive Illusion, 8-20 sau Vincze, „Pozitiv illuziok...”, 213 2 Jonathon D. Brown, “Evaluations of Self and Others: Self-enhancement Biases in Social Judgments”, Social Cognition 4 (1986): 353-376, 373. 3 Neil D. Weinstein & William M. Klein, „Unrealistic optimism: Present and future” Journal of Health Psychology, 4, (1996): 219-247. 4Julie E. Nelson and James K. Beggan, “Self-Serving Judgments about Winning the Lottery”, The Journal of Psychology 138, 3 (2004): 253-264, 262. 5 Taylor, Positive Illusion, 37, 39. 511 Hermeneutica Bibliothecaria - Antologie Philobiblon - Volumul V adaptarea psihică și sunt o condiție a sănătății mentale. Taylor și colaboratorii săi au studiat cum anume se adaptează oamenii la condiții dificile de viață și ce rol joacă iluziile pozitive în această adaptare. Concluzia lor este că aceste resurse devin esențiale în condiții de stres, jucând rolul unor amortizoare care protejează psihicul și ajută la înfruntarea mai eficientă a problemelor și nu numai.1 Domeniul cel mai profund investigat de Shelly Taylor și colaboratorii a fost rolul iluziilor pozitive în înfruntarea bolilor cronice. Rezultatul general al acestor studii,1 2 3 4 a fost că, convingerile nerealistic de pozitive (ele nefiind fondate din punct de vedere medical), oferă o resursă psihică bogată în înfruntarea bolii. De pildă, pacienții care credeau că au șanse mai bune de vindecare ca alții, sau cei care credeau că dețin evoluția bolii sub control, se angajau în mai multe comportamente sănătoase (respectarea schemei terapeutice, schimbarea stilului de viață.), raportau mai puține simptome și trăiau mai mult decât colegii lor mai realiști.5 Alte cercetări au arătat că iluziile pozitive sunt element cheie al înfruntării evenimentelor traumatice din viață (de exemplu: război) respectiv în recuperarea psihologică după eveniment. 6 Mai mult, Taylor et. al.7 au observat că cei cu un nivel al iluziilor pozitive mai crescut, în condiții de stres manifestă reacții fiziologice de intensități mai scăzute (tensiune, puls, nivel cortizon, reacții electro-dermale) în comparație cu cei cu un nivel scăzut al iluziilor pozitive. Autorii amintiți au presupus că iluziile pozitive produc acest efect benefic asupra organismului prin trei căi: (1) prin emoții pozitive și buna dispoziție; (2) prin generarea unor comportamente constructive; (3) prin suportul social. O altă linie de studii dovedește că iluziile pozitive, generează și susțin stările afective pozitive, fiind asociate în mod direct cu fericirea subiectivă, 8 productivitate 1 David G. Myers, Ed Diener, Who is happy?, Pychologycal Science, 6, (1995): 10-19. 2 Shelley E. Taylor and David A. Armor „Positive illusion and coping” Journal of Personality, 86 (1996): 873-898 3 Thomas V. Merluzzi and Martinez A. Sanchez „Perceptions of Coping Behaviors by Persons With Cancer and Health Care Providers”, Psycho-Oncology, 6/3 (1998): 197 - 203 4 Geoffrey M. Reed, Margaret E. Kemeny, Shelley, E. Taylor, and Barbara R. Visscher „Negative HIV-specific expectancies and AIDS-related bereavement as predictors of symptom onset in asymptomatic HIV-positive gay men” Health Psychology, 18 (1999): 354-363. 5 Shelley E. Taylor, Margaret E. Kemeny, Lisa G. Aspinwall, Susan C. Schneider, Rodriguez and M. Herbert, „Optimism, coping, psychological distress, and high-risk sexual behavior among men at risk for AIDS” Journal of Personality and Social Psychology, 63 (1992): 460-473 6 George A. Bonanno, Niegel P. Field Azemina Kovacevic, A., and Stacy Kaltman, S. „Self-enhancement as a buffer against extreme adversity: Civil war in Bosnia and traumatic loss in the United States” Personality and Social Psychology Bulletin, 28 (2002): 184-196. 7 Shelley Taylor et al., “Are Self-Enhancing Cognitions Associated with Healthy or Unhealthy Biological Profiles?”, Journal of Personality and Social Psychology 85, no. 4 (2003): 605-615, 613 8 Taylor et al., “Psychological resurses, positive illusions...”, 107 512 Hermeneutica Bibliothecaria - Antologie Philobiblon - Volumul V și creativitate,1 performanțele mai bune,1 2 grija pentru alții și relațiile sociale armonice. 3 Așadar, iluziile pozitive având o prevalență crescută în populație și fiind asociate cu normalitatea (persoanele fără iluzii pozitive fiind cele care suferă de depresie) se remarcă ca fiind un posibil construct evolutiv. Iar funcția proximă a iluziilor pozitive se remarcă prin facilitarea dezvoltării încrederii în sine, menținerea convingerilor despre eficacitatea personală și a speranței. 2.2.1. Auto-înălțare4 universală versus culturală Deși nevoia pentru o stimă de sine pozitivă a fost adânc înrădăcinată în gândirea intelectuală și științifică occidentală,5 în urma orientării după axa culturală individualism-colectivism6 au emers teorii și cercetări influente7 care au fost apreciate ca fiind o provocare extraordinară la adresa teoriilor centrate pe universalitatea stime de sine pozitiv amplificate. Contrapropunerea lor a fost tăioasă și clară: iluziile pozitive - văzute ca strategie de întărire a imaginii de sine - sunt un factor motivațional puternic în cadrul sistemul cultural independent sau individualist în mod exclusiv iar Submotivarea la dezvoltarea iluziilor pozitive a fost asociată în mod deosebit cu valorile culturale colectiviste (e.g.8 9 10 11). Markus și Kitayama,11 respectiv Heine et 1 Taylor, Positive Illusions, 69 2 Peter, C., Seppo E Iso-Ahola, „Positive Illusion and Athletic Success” International Sports Journal, 8, (2004): 2 3 Sandra L. Murray, John G. Holmes, „A leap of faith? Positive illusions in romantic relationships” Personality and Social Psychology Bulletin. 23/ 6 (1997): 586 4Literar tradus, „enhancement” înseamnă înălțare, mărire, sporire. Pentru termenul „self enhancement” am folosit termenul de auto-înălțare. 5 În cercetările interculturale se folosește noțiunea de auto-întărire a imaginii de sine (self enhancment) care însă este operaționalizat prin iluzii pozitive. 6 Axa individualism-colectivism a reușit să capturează diferențe structurale culturale profunde și prin ea au reușit să înțeleagă psihologia individul (e.g. sine, comportamente social, motivațiile, paternuri de gândire, etc.) nu numai ca entitate izolată dar ca membru integral al unui sistem cultural. Cele două sisteme culturale, cel individual și cel colectiv au implicații semnificativ diferite la nivelul dezvoltării eului, al emoțiilor, cognițiilor și motivațiilor sociale. 7For an overview of these studies see: Alan T. Fiske et al., “A szocialpszichologia kulturalis matrixa” (The Cultural Matrix of Social Psychology), in Kultura es pszichologia (Culture and Psychology), ed. L. L. N. Lanh and M. Fulop (Osiris: Budapest, 2003), 173 8 Heine, S. J., Lehman, D. R., Markus, H. R., and Kitayama, S. (1999). „Is there a universal need for positive self-regard?” Psychological Review, 106, 766-794 9 Steven, J. Heine, “Self as cultural product: An examination of East Asian and North American selves”, Journal of Personality, 69, (2001): 881-906 10 Steven J. Heine and Darrin R. Lehman, “Cultural Variation in Unrealistic Optimism: Does the West Feel More Invulnerable than the East?”, Journal of Personality and Social Psychology 68 (1995): 595-607 11 Markus and Kitayama, “Cultural variations”, 46 513 Hermeneutica Bibliothecaria - Antologie Philobiblon - Volumul V al.1 susțin că membrii culturilor colectiviste, nu numai că nu au iluzii pozitive dar au iluzii negative autoevaluându-se ca fiind mai puțin valoroși decât persoana de comparație.1 2 Aceste afirmații provoacă tocmai primul principiu și anume ca un construct cognitiv sa fie considerat evolutiv trebuie să fie o trăsătură a speciei. Se pare însă că studiile cros-culturale care au concluzionat că nevoia pentru stima de sine pozitivă este un produs cultural au ignorat tocmai esența teoriei proprii și anume că valorile prescrise de cultura colectivistă - diferă în mod profund de cele prescrise de cea individuală3. Aceste studii au comis eroarea de a folosi aceleași instrumente elaborate pentru culturile individualiste/independente4 indiferent de background-ul cultural. Ideea că oamenii manifestă iluzii pozitive pe acele însușiri, trăsături sau aptitudini care le sunt importante și considerate a fi atractive de societatea în care trăiesc - apare deja și la Taylor.5 Însușirile considerate a fi atractive și apreciate în contextul cultural independent nu sunt în mod necesar la fel de dorite si în cultura interdependentă. Dimpotrivă, unele însușiri independente sunt subapreciate de membrii culturii interdependente. Pentru demonstrarea argumentelor mai sus menționate Sedikides și colaboratorii6 au realizat un studiu meta-analitic incluzând toate studiile inter-culturale realizate. Pe ansamblu, rezultatul studiului a arătat că atât membrii culturilor individualiste cât și colectiviste au manifestat nevoie pentru auto-întărirea imaginii atunci când au fost luate în considerare însușiri apreciate în acel fond socio-cultural. Membrii cu fond cultural colectivist au manifestat iluzii pozitive pe trăsături colectiviste, cum sunt: cooperativ, respectuos, politicos, dependent; totodată, au afirmat că sunt egali cu persoana de referința sau mai puțin buni atunci când trebuiau să se autoevalueze pe trăsături individualiste cum ar fi: inteligent, rebel original, independent. Modelul elaborat de Sedikides & Straub7 denumit Modelul auto-întăririi imaginii de sine tactice (Self-Enhancment Tactitian Model, SCENT) integrează aceste contradicții aparente. Modelul conceptualizează auto-întărirea imagini de sine ca fiind un proces inteligent și flexibil ce se modifică în funcție de cerințe, norme socio-culturale și care anticipează consecințele unui comportament în funcție de poziția socială a individului. De exemplu, într-o anume cultură, un factor favorizant pentru iluzii pozitive poate fii vânatul, în timp ce în alta, 1 Heine et al., „Is there a universal need”, 766 2 Steven Heine, Shinobu. J. Kitayama and Darril R. Lehman, „Cultural differences in self-evaluation: Japanese readily accept negative self-relevant information” Journal of Cross-Cultural Psychology (2001): 32; 434-443, 441 3 Sedikides, et al., “Pancultural Selfenhancement.”, 60 4 Ibid, 70,71,73 5 Taylor, Positiv Illusions, 24 6 Constantine Sedikides, Lowell Gaertner and Jack L. Vevea, “Pancultural Self- enhancement Reloaded: A Meta-analytic Reply to Heine”, Journal of Personality and Social Psychology, 89 (2005): 539-551. 7 Constantine Sedikides and M J. Strube, “Self-evaluation: To thine own self be good, to thine own self be sure, to thine own self be true, and to thine own self be better”, In M. P. Zanna (Ed.), Advances in experimental social psychology (New York: Academic Press 29: 1997), 209-269 514 Hermeneutica Bibliothecaria - Antologie Philobiblon - Volumul V succesul în carieră, sau respectul din partea comunității. Așa cum iluziile pozitive fluctuează de la persoană la persoană în funcție de relevanța trăsăturilor pentru individ, in același fel ele se modifică de la o cultură la alta, doar că modificările sunt mai masive. Enunțul că nevoia de stimă de sine este exclusivitatea culturii individualiste nu este în acord nici cu multiplele analize empirice evoluționiste. Trăirea pozitivă a stimei de sine are avantaje multiple în adaptarea proprie organismului. Stima de sine reacționează foarte sensibil chiar și la schimbările subtile a mediului social cum ar fi dominarea/submisiunea sau acceptarea/refuzul în relațiile sociale, avertizând organismul și reglând comportamentul în funcție de aceste semnale. Monitorizarea corectă a poziției sociale în grup este esențială atât în supraviețuire cât și în reproducere.1 Acest argument este susținut și de studiile care au arătat că stima de sine pozitivă are o componentă genetică puternică.1 2 Considerând relevanța stimei de sine pentru oameni credem că o strategie de îmbunătățire a imagini de sine, cum sunt biasările sociale reprezentate de iluzii pozitive sunt universale și se manifestă în mod inconștient și natural făcând parte din structura profundă a designului cognitiv uman. În concluzie, independent de backgroundul cultural și indiferent de ce modalitate de construcție a sinelui folosesc oamenii, ei au nevoie de iluzii pozitive pentru acele trăsături, aptitudini și capacități care le sunt relevante și importante din punct de vedere individual și social și pe acele dimensiuni care implică succesiunea în rolurile prescrise de cultura în care trăiesc. 2.3. Auto-înălțare înnăscută versus dobândită Un alt criteriu pentru ca un construct cognitiv să fie considerat produs evolutiv, implica dezvoltarea sa fără efort conștient și în absența unei instruiri formale.3 În sprijinul acestui criteriu pot fi amintite cercetările care demonstrează că iluziile pozitive apar în copilăria timpurie.4 5 Studiile realizate pe copii arată că unele forme ale iluziilor pozitive par să fie mai proeminente, mai robuste în copilărie decât la orice altă vârsta6. Iar de data asta nu poate fi vorba doar de o decepție de sine, 1 Leary, M. R., Cottrell, C. A., and Phillips, M. (2001). Deconfounding the effects of dominance and social acceptance on self-esteem. Journal of Personality and Social Psychology, 81, 898-909. 2 Michelle B. Neiss, Constantine Sedikides and Jeffrey Stevenson, “Self-esteem: A behavioural genetic perspective”. European Journal of Personality, 16, (2002b): 1-17. 3 Ibid, 46 4 McGuire, S.Manke, B., Eftekhari, A., Dunn, J. (2000) Childrens perceptions of sibling conflict during middle childhood: Issues and sibling dis similarities. Social Development, 9; 173-190 5 Wilson, A.E., Smith, M.D., Ross, H., Ross, M. (2004) Young childrens personal accounts of their sibling disputes. Merrill-Palmer Quarterly, 50; 39-60 6 Elizabeth Mazur, Sharlene A. Wolchik & Irwin N. Sandler “Negative cognitive errors and positive illusions for negative divorce events: Predictors of children's psychological adjustment” Journal of Abnormal ChildPsychology, 16, (1999): 601-615. 515 Hermeneutica Bibliothecaria - Antologie Philobiblon - Volumul V pentru că decepția de sine este un proces complex de care este capabilă doar o persoană matură. Nu este de neglijat nici faptul că până la vârsta de 6-7 ani iluziile par să fie mult mai insensibile și inflexibile la infirmările mediului,1 parcă menirea lor ar fi garantarea dezvoltării optime a stimei de sine fragede și fragile a copilului și menținerea curiozității naturale a acestuia. Motivația intensă a copiilor pentru descoperire începând cu vârsta de 2 ani poate fi explicata prin mai mulți factori, însă convingerile profunde și inconștiente, de genul sunt capabil, dețin control, sunt în siguranță și comportamentele mele de explorare vor fi încoronate de succes stau la baza comportamentului de explorare. Din punct de vedere al dezvoltării, vârsta de până la 6 ani este perioada critică pentru că se pun bazele personalității, iar dacă această bază este slabă și instabilă atunci ceea ce se construiește pe ea va fi la fel de instabil. Din punctul de vedere al dezvoltării este important ca un copil să fie înarmat cu o imagine de sine pozitivă, eficacitate și optimism care facilitează și optimizează dezvoltarea și îi protejează personalitatea fragedă de trăirile negative care ar putea să fie mai degrabă destructive decât constructive.1 2 3. Sistem cognitiv defectuos sau optim adaptat? Dacă suntem iraționali și incapabili de judecăți raționale, cum ne descurcăm totuși așa de eficient în rezolvarea problemelor de fiecare zi ? Cel puțin mult mai bine decât un computer. Cea mai avansată formă de inteligență artificială existentă până azi încă nu a reușit să atingă performanța unui copil de 3 ani privitor la rezolvarea de probleme în mediu natural cu care agentul uman e confruntat zi cu zi. Critica majoră la adresa perspectivei cognitive este că au testat inteligența umană prin rezolvarea unor probleme pentru care ea nu a fost creată. Cosmides și Tobby3 ilustrează sugestiv această problematică prin analogia bisturiului: deși bisturiul este capabil să taie lemne, nimeni nu încearcă să taie un lemn cu un bisturiu pentru că bisturiul nu a fost creat cu acest scop ci pentru operația cataractei de exemplu. În consecință nu putem da vina pe bisturiu ca taie lemnul mai greu. Asemănător, sistemul cognitiv nu a fost creat în scopul posibilității noastre de rezolvare a problemelor formale și abstracte cum ar fi cea a cubului Necker, a turnului Hanoi, sau regula probabilităților bazată pe formula Bayes, nici să jucăm șah.4 În schimb, adeseori trebuia să rezolvăm probleme simple de supraviețuire: să găsim de mâncare, să ne protejăm de prădători și dușmani, dar și mai complexe cum sunt cele sociale: să cucerim partenerul ales, să detectăm trișorii sociali, sau schimbările fine de dominare într-o relație. Viața reala, este imprevizibilă, plină de surprize și situații lipsite în informații. Într-o astfel de lume, soluționarea problemelor pe baza unor raționamente 1 Taylor, Positive illusions, 124 2 Ibid, 125 3Leda Cosmides & John Tooby Beyond Intuition and Instinct Blindness: Toward an Evolutionary Rigorous Cognitive Science. Cognition 50, (1994):41-77. 4 Sarcini cognitive, larg utilizate de psihologii cognitiviști în studiul funcționării minții. 516 Hermeneutica Bibliothecaria - Antologie Philobiblon - Volumul V euristice și lente nu fac față. În rezolvarea unor astfel de probleme complexe și adeseori sărace în informații, omul are o performanță fascinantă. Pe baza acestui raționament au emers câteva studii generate de teoriile evoluționist-ecologice. Rezultatul general al acestor studii a fost ca atunci când sarcinile artificiale condiției umane sunt substituite cu sarcini ecologice, păstrându-se în aceeași timp regulile logice (de exemplu a lui Wason), performanța participanților este mult îmbunătățită. 1 1 2 3 Ulterior, Cosmides et al4 au modificat această concluzie printr-o serie de cercetări care au dovedit că rezultatele bune depind de natura punerii în situație, dacă acestea fac sau nu apel la o logică de tip contract social. Logica contractului social este aceasta: dacă cineva obține un beneficiu, el trebuie să fi plătit un cost, dacă nu, el este un trișor și trebuie îndepărtat.5 În concluzie un sistem eronat probabil a fost cel favorizat de a lungul evoluției. În următoarele vom analiza posibila funcție distală a iluziilor pozitive în reflexia ipotezei mai sus prezentate. 3.1. Funcția distală a iluziilor pozitive. Optimistul paranoid. Baumaister, Finkenauer și de'Vohs6 subliniează că erorile informaționale nu sunt doar întâmplătoare și ocazionale ci reprezintă o caracteristică robustă a sistemului cognitiv. Studiul lor metaanalitic sintetizează sute de studii din diferite domenii ca atenția, memoria, învățarea, emoțiile, dezvoltarea la copii sau calitatea relațiilor interpersonale demonstrând că percepția și prelucrarea informațională umană este hipersensibilă la informații negative (stimuli neplăcuți, destructivi, dureroași), iar acest tip de informații sunt absolut prioritare în detectare și prelucrare. În plus au efect mai consistent și mai durabil asupra creierului și organismului în comparație cu informațiile pozitive (stimuli dezirabili, plăcuți). De exemplu, în domeniul cercetării atenției studiile arată că: un stimul negativ atrage atenția mai repede și pentru un timp mai îndelungat decât un stimul pozitiv7 și aceeași regulă se aplică și în cazul detectării stimulilor olfactivi sau chineste- 1 Leda Cosmides, “The logic of social exchange: Has natural selection shaped how humans reason? Studies with the Wason selection task.” Cognition, 31, (1989): 187-276. 2 Laurence Fiddick, Leda Cosmides and John Tooby, “No interpretation without representation: The role of domain specific representations and inferences in the Wason selection task” Cognition, 77, (2000):1-79. 3 Patricia W. Cheng and Keith J. Holyoak, “Pragmatic versus syntactic aproaches to training deductive reasoning”. Cognitive Psychology, 17 (1985): 391-416. 4 Cosmides, “The logic of social exchange”, 274 5 See Cosmides and Tooby (1996) for further elaboration of arguments suggesting that a calculus of probability should be expected in human judgment if the relevant adaptive problems recurred over human evolutionary history. 6 Roy F. Baumaister et al., “Bad Is Stronger than Good”, Review of General Psychology 5, no. 4 (2001): 323-370, 323-360 (meta-analysis). 7 Susan T. Fiske, “Attention and weight in person perception: The impact of negative and extreme behaviour”. Journal of Personality and Social Psychology. 38(6), (1980): 889-906 517 Hermeneutica Bibliothecaria - Antologie Philobiblon - Volumul V zici;1 performanța cognitivă este mai afectată de prezența stimulilor negativi decât de prezența celor pozitivi, chiar și atunci când prelucrarea este inconștientă;1 2 expresiile faciale care exprimă emoții negative (în special cele care se asociază cu pericol) capturează atenția subiecților mai rapid, mai îndelungat3 și au impact mai puternic asupra parametrilor fiziologici.4 Studiile atenționale care utilizează sarcini de tip Dot probe sau Stoop, arată că interferența cognitivă (denumirea culorii) este mai mare atunci când cuvintele colorate denotă pericol. Pe baza studiilor realizate asupra învățării și memoriei se cunoaște bine faptul că, condiționarea negativă obținută prin pedepse se stabilește mai repede și are efect mai îndelungat asupra comportamentului și personalității decât condiționarea apetitivă obținută prin recompense5. Acele experiențe care cândva au declanșat reacții de frică lasă urme în memorie mai adânci și mai durabile, decât cele pozitive. Chiar și dacă sentimentul subiectiv de frică este diminuat, rămâne în urmă un circuit neuronal foarte sensibil la acel tip de stimul care a generat frica.6 Și memoria pare să fie mai afectată de stimulii negativi: oamenii în general rețin, stochează și evocă mai repede stimuli negativi, fie că este vorba de cuvinte, imagini sau evenimente, 7 iar efectul se intensifică dacă conținutul se asociază cu pericole.8 Studiile neuroimagis-tice susțin aceste date, arătând că circuitele neuronale care răspund la stimuli negativi sunt mai scurte și se dezvoltă mai repede persistând un timp mai îndelungat decât în cazul celor pozitivi; răspunsul creierului este mai pregnant la stimulii negativi (manifestându-se prin activare mai extinsă respectiv amplitudine crescută EEG și ERP). Creierul pare să aibă o sensibilitate aparte pentru depistarea greșelilor9 și a stimulilor inconsecvenți (o persoană rea comportându-se pozitiv). 10 1 Nelson Gilbert, Alan J. Fridlund' and John Sabini, “Hedonic and social determinants of facial displays” Chemical Senses 12, (1987): 355-363 2 Williams, J. M. G., Mathews, A., and MacLeod, C. “The emotional Stroop task and psychopathology”. Psychological Bulletin, 120, (1996): 3-24 3 Felicia Pratto and Oliver P. John “Automatic vigilance: The attention-grabbing power of negative social information”. Journal ofPersonality and Social Psychology, 61, (1991): 380-391 4 Vincze, „Self enhancing believes.”, 59-76. 5 Spence, J. T., and Segner, L. L. “Verbal vs. nonverbal reinforcement combinations in the discrimination learning of middle and lower class children”. Child Development, 38, (1967): 29-38, 36 6 Joseph LeDoux, Greg Quirk and Chris Repa, “Fear conditioning enhances short-latency auditory responses of lateral amygdala neurons: Parallel recordings in the freely behaving rat” Neuron, 15, (1995): 1029-1039. 7 Felicia Pratto and Oliver P. John “Automatic vigilance: The attention-grabbing power of negative social information”, Journal ofPersonality and Social Psychology, 61, (1991): 380-391, 389 8 Karin, Mogg and Brendan, Bradley, “A cognitive-motivational analysis of anxiety”. Behavior Research and Therapy. 36, (1998): 809-848 9 Phan, Luu, Paul Collins, Don Tucker, “Mood, personality, and self-monitoring: Negative affect and emotionality in relation to frontal lobe mechanisms of error monitoring” Journal of Experimental Psychology: General, 129, (2000): 43-60. 10 Bruce D. Bartholow, Gabriele Gratton and Monica Fabiani Ann B. Bettencourt “A psychophysiological analysis of cognitive processing of and affective responses to social expectancy violations”. Psychological Science, 12, (2001): 197-204, 202 518 Hermeneutica Bibliothecaria - Antologie Philobiblon - Volumul V Regula se aplică și în cazul trăirile emoționale. Cele negative se stabilesc mai rapid și afectează organismul pentru timp mai îndelungat și mai profund. De exemplu oamenii spontani denumesc mai multe emoții negative,1 probabil nu în mod întâmplător; emoțiile negative sunt mai bine reprezentate la nivel lingvistic;1 2 starea euforică a câștigătorii la loto scade repede după evenimentul fericit și în scurt timp se restabilește la nivelul inițial, în schimb, regăsirea echilibrului emoțional după o pierdere echivalent de intensă durează mult timp;3 acele persoanele care suferă o pierdere chiar și nesemnificativă raportează o stare emoțională mai neplăcută decât raportează bucurie cei care au parte de un câștig echivalent;4 critica generează mai multă frustrare și insatisfacție comparativ cu satisfacție și bucurie5 generată de lauda; consecințe unei experiențe intense negative (abuz) sunt devastatoare producând adesea modificări în structura personalității; recuperarea în urma abuzului este lentă, dificilă și fără garanții. Chiar și dacă timpul șterge urmele adeseori persoana rămâne cu cicatrici. În schimb trăirile pozitive echivalente în intensitate nu cauzează schimbări majore, nu produce modificări structurale și nu durează.6 7 Dezechilibrul în favoarea informației negative a fost demonstrat și de împrejurări mai complexe de viață cum ar fii realizarea scopurilor sau relațiilor intime: oamenii investesc mai mult efort psihic în proiectele blocate, neterminate sau eșuate, decât în cele reușite. Asemănător oamenii investesc mai mult efort psihic în menținerea relațiilor eșuate decât în cele fructuoase.8 9 1 Stephanie Van Goozen and Nico H. Frijda, “Emotion words used in six European countries”. European Journal of Social Psychology, (1993): 23, 89-95. 2 James, R. Averill, On the paucity of positive emotions. In K. Blankstein, P. Pliner, and J. Polivy, (Eds.) Advances in the study of communication and affect (New York: Plenum, 1985), 745 3 Philip Brickman, Dan Coates and Ronnie Janoff-Bulman „Lottery winners and accident victims: Is happiness relative?” Journal of Personality and Social Psychology, 35, (1978): 917-927, 925 4 Kahneman, Daniel and Amos Tversky, “Choices, values and frames” American Psychologist, 39, (1984): 341-350, 346, 347 5 Graziano, William, Thomas Brothen and Ellen Berscheid, “Attention, attraction, and individual differences in reaction to criticism”. Journal of Personality and Social Psychology, 38, (1980): 193-206, 204 6 Jilian Fleming, Paul E. Mullen, Beverly Sibthorpe and Gabriele Bammer, “The long-term impact of childhood sexual abuse in Australian women. Child Abuse and Neglect, 23, 145159. 7 Silver, Roxanne L., Cheryl Boon, and Mary H. Stones. Long-term effects of incestuous abuse in childhood. American Journal of Psychiatry, 143, (1983): 1293-1296. 8 Eric Klinger, Steven G. Barta and Madeline E. Maxeiner, “Motivational correlates of thought content frequency and commitment”. Journal of Personality and Social Psychology, 39,,(1980): 1222-1237, 1233, 1234 9 Roy Baumeister, R. F. Meanings of life. (New York: Guilford Press, 1991), 167-170 519 Hermeneutica Bibliothecaria - Antologie Philobiblon - Volumul V Prioritatea prelucrării informației negative este adaptativă tocmai pentru că în timp un stimul negativ poate rănii sau distruge organismul. Dacă o persoană ratează să observe un semnal pozitiv care îi putea oferi plăcere - de exemplu foșnetul frunzelor, în caz că persoana este vânător și dorește să mănânce - în cazul neglijenței rezultatul este unul moderat negativ pentru exemplul de față - acela că rămâne înfometat. Însă, dacă ignoră un semnal clar negativ (foșnetul frunzelor în caz că persoana e neînarmată iar pădurea e plină de animale periculoase) această neglijență mică îl poate costa foarte scump (devenind el însuși cina). În această privință dezvoltarea unor astfel de circuite neuronale care manifestă hipersensibilitate la stimulii negativi, periculoși, devine justificată. Din punct de vedere evoluționist, acele organisme care au fost mai reactive la informații negative au evitat pericolele, drept urmare au avut șanse mai bune de supraviețuire și de a transfera genele urmașilor. Deși uneori acest tip de prelucrare rezultă în erori (false alarme, efort investit inutil) costurile sunt totuși minime față de costurile în cazul în care stimulul s-ar fi dovedit a fii real. Dacă am funcționa doar pe baza principiului: protejează-te și vei supraviețui am trăi într-o alertă continuă, fiind mereu pregătiți de fugă sau de luptă, ne-am simți mereu amenințați, nu am risca să descoperim, să explorăm, să încercăm ceva nou, pentru că ceea ce este nou, este și imprevizibil. Arousalul crescut, este benefic pe termen scurt, pentru că menține eficacitatea organismului la nivel optim dar un astfel de arousal pe termen lung, ar duce la supraîncărcarea organismului și la pierderea plasticității acestuia. Dacă se produce un dezechilibru în favoarea biasării negative se manifestă forma ei patologică, în diverse boli psihice cum ar fi diferitele boli anxio-gene: anxietate generală, anxietatea socială, fobiile, paranoia, stresul post traumatic (PSD). Se știe bine că simptomatologia tulburărilor anxioase include o stare mereu alertă, o vigilență crescută la stimuli anxiogeni, pe care creierul îi interpretează ca fiind pericole, formând astfel un cerc vicios, ce contribuie la menținerea bolii. Condiția umană presupune însă nu doar instinctul de prezervare dar și cel al cunoașterii, al explorării. Pentru a explora și a cunoaște trebuie asumate riscuri. În mod normal, asumăm riscuri atunci când estimăm că acțiunile noastre vor fi încoronate cu succes, sau avem cel puțin o șansă să atingem scopul dorit, iar acest rezultat este mai valoros decât sunt pierderile în caz de eșec. Una din puținele excepții de la regula generală de a fi hipereactiv la informații negative o constituie informațiile care se referă la sine. În acest caz procesul pare a fi invers: tindem să ignorăm sau cel puțin să minimalizăm informațiile negative, în timp ce supraestimăm pe cele pozitive. Baumaister în cadrul acestei categorii de informații enumeră studiile referitoare la biasările sine favorizante și iluzii pozitive (vezi p. 4-8), fiind același cu cel denumit de Taylor și Brown: iluzii pozitive. Janoff-Bulman, specialistă în consecințele psihologice ale traumelor, folosește experiența de victimizare pentru a ilustra faptul că dispariția iluziilor pozitive pot avea consecințe grave.1 1 Ronnie Janoff-Bulman, “The Benefits of Illusion, the Threat of Disillusionment, and the Limitation of Inaccuracy”, Journal of Social and Clinical Psychology 8 (1989): 158-175, 174. 520 Hermeneutica Bibliothecaria - Antologie Philobiblon - Volumul V Bazându-se pe studii de caz autoarea constată că una din principiile modificării la nivel de percepție în urma traumei este dispariția biasărilor pozitive care devin adeseori complet șterse și irecuperabile. „La unele victime iluzia invulnerabilității le este adeseori complet ștearsă, acoperită de disperare, depresie și deznădăj-duire. La acești pacienți procesul terapeutic devine foarte dificil adeseori rezultând un eșec pentru că ei nu mai pot crede în bine și renunță. În schimb cei care reușesc să treacă de trauma victimizării și folosesc mecanisme de coping adecvate sunt aceia care reușesc totodată să-și restabilească percepțiile pozitive despre sine, despre alții și despre lume, recunoscând în același timp și limitările, hotarele acestor credințe." 1 Cele două înțelepciuni ale psihicului uman sunt contrastante dar în aceeași timp complementare: în timp ce setarea negativă ne îndeamnă la comportamente de apărare și retragere, setarea pozitivă ne îndeamnă la explorare și cunoaștere; În timp ce setarea negativă ne face să fim alerți și prudenți, setarea pozitivă ne îndeamnă să fim relaxați și optimiști și chiar să riscăm. în timp ce unul reflectă precauție, celălalt ne amintește că fără riscuri nu există nici câștig. Ambele iluzii în sine captează în profunzime psihologia omului iar cel care este caracterizat în același timp de ambele axiome este optimistul paranoic. Așadar, optimistul paranoid,2 este persoana care în timp ce își asumă riscuri pentru a înainta spre obiectivele alese, între-timp se comportă extrem de prudent. Esența optimistului paranoic este paranoia referitoare la mediu și optimism referitor la competențele proprii. Haselton și Nettle,1 2 3 respectiv Vincze,4 argumentează că sistemul cognitiv de tip optimist paranoic a fost cel favorizat de selecția naturală, dea lungul evoluției filogenetice iar în cadrul acestei abordări explicațiile contrastante pot fi dizolvate. Funcția setării pozitive nu este doar aceea de completare ci setarea pozitivă contracarează și oferă protecție împotriva inundării negative prin convingerea invulnerabilității inconștiente deși lumea este un loc periculos eu fiind o persoană specială deasupra (iluzia imaginii de sine), depun eforturi și dețin cursul vieții mele sub control (iluzia controlului), în consecință am șanse bune să evit neplăcerile și să mi se întâmple lucrurile dorite (iluzia optimistă). Datele de tip dublu standard, evidențiate în timpul investigațiilor naționale ce au avut ca tematică satisfacția asupra vieții, ilustrează acest paradox. Oamenii raportează sistematic: că lumea devine tot mai nesigură, că situația economică, politică, educațională a țării devine din ce în ce mai proastă, că oameni devin mai superficiali ca odinioară, că familiile se destramă, etc. Dar dacă aceeași oameni când sunt întrebați de propria viață spun că: în viitor vor avea un loc de muncă mai bun, condiții de viață mai bune, copilul lor va merge la o școală mai bună, își vor permite să meargă în concediu și vor 1 Janoff-Bulman,“The Benefits of Illusion”..., 164. 2 Denumirea metaforică “optimist paranoic” a fost folosită de Haselton and Nettle (2006) în articolul intitulat „The Paranoid Optimist” 3 Haselton and Nettle, “The Paranoid Optimist” 64 4 Vincze, „Positive Illusion”, 214 521 Hermeneutica Bibliothecaria - Antologie Philobiblon - Volumul V schimba casa și mașina după cum arată un studiu meta-analitic cuprinzând 70 de studii din 9 țări diferite.1 Biasarea pozitivă, în forma ei accentuată sau chiar patologică se poate manifesta în invulnerabilitate exagerată la riscuri: căutarea senzațiilor tari, manie și narcisism1 2, grandomanie, interpretarea greșită a realității. Imaginea de sine iluzorie exagerată se asociază cu supraestimarea subiectivă a probabilității succesului, care poate induce ca persoana să-și asume proiecte dificil realizabile cu resurse inadecvate și cu măsuri de siguranță insuficiente. În consecință, stima de sine poate conduce la eșuări frecvente care ulterior devin o sursă de amenințare a percepției de sine. În depresia bipolară faza maniacală este caracterizată de viziuni exagerate despre puterea, eficacitatea personală și de planuri de viitor exaltate. Perioadă maniacală este urmată de o perioadă depresivă. Janoff-Bulman spune că subestimarea vulnerabilității la evenimentele negative ce ni se pot întâmpla este un har, un mecanism adaptativ, care facilitează interacțiunile efective cu mediul înconjurător astfel încât aceste credințe iluzorii se stabilesc și se întăresc în realitatea noastră cognitivă. Taylor argumentează că iluziile pozitive funcționale, se delimitează de iluzii patologice, cum ar fi halucinațiile sau grandomania, nu numai prin cantitatea lor dar și prin flexibilitatea lor. În timp ce delirul halucinațiile sau maniile sunt credințe false, ce persistă în pofida faptelor, iluziile pozitive, dacă intră în contradicție cu realitatea, se modifică, se adaptează și continuă să contribuie la menținerea unei imagini de sine pozitive.3 3.1. Teoria reglării erorilor Observațiile făcute la adresa biasărilor cognitive și sociale au fost recent înglobate într-o teorie evoluționistă denumită Teoria Managementului de Erori (Error Management Theory, EMT) - elaborat de Haselton și Buss4 EMT propune următoarea ecuație: dacă prețul de a eșua este mai mic relativ la beneficiile obținute în urma succesului, atunci este benefică asumarea unor riscuri. Estimarea probabilității că prețul de a eșua este mai mic relativ la beneficiile în urma succesului, uneori nu numai că este mai profitabilă decât subestimarea (iluzia negativă) dar este mai profitabilă decât evaluarea precisă. Este mai profitabil să fim convinși că suntem capabili chiar și dacă realitatea nu reflectă întocmai convingerea. Uneori raționamentul obiectiv și precis bazat pe informațiile deja deținute infirmă realizarea visului. Convingerea ușor iluzorie ne îndeamnă la mai multe încercări cea ce crește posibilitatea succesului. Convingerea că suntem capabili, avem control și vom avea succes ne îndeamnă să 1 Hagerty, 2003 In. Haselton and Nettle, The paranoid Optimist, 49 2 Randall C. Colvin and Jack Block, “Positive Illusions and Well-being Revisited: Separating Fiction from Fact”, Psychological Bulletin 116 (1994): 28. 3 Taylor, Positive Illusion, 36 4 Martie G. Haselton, and David M. Buss Error management theory: A new perspective on biases in cross-sex mind reading. Journal of Personality and Social Psychology, (2000):78;81-91 522 Hermeneutica Bibliothecaria - Antologie Philobiblon - Volumul V facem pași spre acel scop. Acești pași deși uneori pot părea nefondați (fiind bazați pe eroare) pot deschide noi perspective și să manevreze persoana spre obiectivul la care aspiră. Iluziile pozitive motivează oamenii spre obiective, înoculează pozitiv încrederea de sine, prin facilitarea motivației și a speranței. Concluzii În timp ce abordările psihologiei social cognitive și ale neuroștiințelor identifică cauzele proxime ale comportamentului uman cum are fi nivelul computațional sau algoritmic-implementațional, abordarea evoluționistă pornește de la ideea că o structură cognitivă există deoarece ea a trebuit să rezolve o problemă de adaptare - explicația comportamentului respectiv devenind astfel una distală. Studiile care au reușit să evidențieze aspectul adaptiv al biasărilor scot astfel la iveală un element important legat de dezbaterea despre gândirea rațională-irațională umană: (1) sugerează că criteriile procesării și prelucrării informației au fost greșit stabilite de perspectiva euristică în baza căruia procesarea informațională decizională umană a fost stabilită; (2) oferă o bază solidă pentru a distinge raționamentul ecologic de cel cognitiv în virtutea tipurilor de variabile relaționale. Perspectiva evoluționistă oferă o perspectivă teoretică iluziilor pozitive în cadrul căruia modelul biologic, psihologic și social al iluziilor pozitive pot fi integrate. Perspectiva evoluționistă clarifică argumentele pro și contra funcției adaptive a iluziilor pozitive, explicând și reinterpretând rolul adaptiv al acestora. În cadrul acestei perspective, iluziile pozitive sunt percepute ca însușiri necesare sistemului cognitiv construit nu cu scopul de a fi rațional, ci cu scopul de a funcționa eficient, chiar și cu incluziunea unor erori pentru a reduce costurile unor erori puține, însă posibil fatale. Iluziile pozitive se dovedesc a fi un produs evolutiv prin faptul că: (1) Iluziile pozitive au asigurat rezolvarea unor probleme adaptative în mediul evoluționist corelând cu fitnessul mai bun al organismului prin contracararea setării negative, prin protejarea organismului de inundarea negativă, prin susținerea curiozității și asumării unor riscuri pentru cunoaștere și explorare, prin menținerea motivației în atingerea obiectivelor. (2) Prevalența crescută a iluziilor pozitive în populație asociindu-se cu normalitatea sunt un semn robust că iluziile pozitive au caracteristicile unui design evolutiv constituind o caracteristică a speciei. (3) Iluziile pozitive sunt universale. Deși mediul social și cultural în care trăim au un efect moderator asupra conținutul iluziilor pozitive, prezența iluziilor pozitive este o constantă a subiectului uman, o nevoie umană profundă care se manifestă indiferent de backgroundul cultural în care trăiește. (4) Iluziile pozitive apar fără instruire specială, sunt utilizate fără efort conștient și fără conștientizarea modului în care funcționează. (5) Iluziile pozitive nu se identifică la aplicarea structurilor generale ale modelului social standard, la conținuturi specifice. Funcția adaptativă a iluziilor pozitive, proxime - acela de a proteja stima de sine și a contribuii la menținerea 523 Hermeneutica Bibliothecaria - Antologie Philobiblon - Volumul V sănătăți - se încadrează în explicațiile oferite de perspectiva evoluționistă, căpătând stabilitate și profunzime. Iluziile pozitive în această perspectivă nouă apar ca reprezentări sociale complexe care oferă modalitatea de cunoaștere și reconstrucție. Ele stabilesc legătura dintre subiect și mediul său socio-cultural, îndeplinesc funcții de cunoaștere, înlesnesc comunicarea, ghidează comportamentul social și permit adaptarea la contextul imediat. Iluziile pozitive au la bază atât cauze de natura cognitivă, cauze sociale cât și motivaționale. Iluziile pozitive se supun atât unei logici cognitive, sociale cât și emoționale, iar astfel ele integrează atât raționalul cât și iraționalul. 524 REFLEXII Irina Petraș, Literatura română contemporană- O panoramă - Recenzie - Florentina RĂCĂTĂIANU E-mail: florentina_racataianu@yahoo.com Apărută la Editura Ideea Europeană în 2008, cartea Irinei Petraș, Literatură română contemporană. O panoramă, cuprinde, după mărturisirile autoarei, o istorie personală a lecturii literaturii române contemporane. O mie de pagini despre o mie de cărți apărute într-un interval de șase decenii (1947-2007), aproape patru sute de scriitori comentați, cel puțin cinci generații literare. Paginile adună texte din arhiva personală de cronicar literar, texte scrise dea lungul anilor, într-o diversitate diacronică a formulelor de abordare: sunt reunite aici, într-o fascinantă polifonie a gestului lecturii, cronici literare, recenzii, semnale, cuvinte de întâmpinare, portrete, crochiuri critice, genosanalize. Unii autori beneficiază de un popas critic mai detaliat, aplicat pe una sau mai multe opere, alții de o privire fugară, dar deloc expeditivă. Ceea ce predomină este plăcerea lecturii, dublată de cea a interpretării. „Ca și cronicar literar” - mărturisește Irina Petraș -„citesc pe alese (...). Iau cartea din teancul ofertelor, o degust pe vârful limbii, o plimb spre cerul gurii ca pe o licoare și aștept să-mi transmită un imbold. (...) Pot scrie bine (?) când plăcerea lecturii nu depășește net plăcerea interpretării.” Pluralitatea formelor de abordare corespunde unei generoase pluralități a perspectivelor de lectură. Căci, înainte de a fi o panoramă a scrisului, cartea Irinei Petraș e o panoramă a cititului, o istorie a propriilor lecturi performate „cu creionul în mână”. Dincolo de efervescența, savoarea și eleganța actului critic, invariante care coagulează impresionanta desfășurare de forțe, la fel de pasionant se impune, în subsidiar, jocul, în evoluție, al „ochelarilor” prin care sunt citite cărțile, joc subtil plasticizat în dialogul complice, de peste timp, al privirilor scriitoarei, surprinse în cele trei fotografii de pe coperta a patra. Astfel, lecturilor de început, „cu aerul lor mai solemn, mai sec, felul în care își apără fragilitatea cu contraforturi bibliografice”, onest asumate, li se alătură lecturile mai noi, „mai firești, mai deschise”, cărora „straturile de referințe acumulate în timp le-au diminuat morga, le-au umanizat” și „aparent paradoxal, le-au relativizat enunțul”. Avem de-a face, așadar, cu un inedit palimpsest al literaturii române contemporane, a cărui constantă regulă de aur rămâne pledoaria pentru plăcerea și libertatea lecturii, protejată prin formula multiplelor aboliri. O abolire a cronologicului, ca principiu ordonator al oricărei „istorii” a literaturii, autorii fiind ordonați alfabetic. Această organizare alfabetică nu este determinată doar de rațiuni practice, ci, în egală măsură, de o mereu confirmată apetență pentru ludic. Perspectiva simultaneității borgesiene este, însă, regândită de scriitoare, în răspăr, prin modelul încapsulării pe care-l oferă un joc de matrioști. „Dar un joc”, precizează autoarea, „care se legitimează prin credința că vârstele mele succesive sunt toate prezente în vârsta mea de acum, care le e rezultanta.” Pe de altă parte, perspectiva simultanei- 527 Hermeneutica Bibliothecaria - Antologie Philobiblon - Volumul V zantă e rezultanta directă a unui anumit tip de memorie, care acționează coagulant și nu pe logica excluderilor succesive; o memorie care, mărturisește autoarea în fragmentele introductive, „se încăpățânează să lucreze în contratimp cu modele. (...) Deasupra secolelor/generațiilor succesive de scriitori ai lumii la care am acces, memoria mea înalță pe o terasă atemporală nume egale, care mai degrabă se presupun unele pe altele decât de exclud. Așadar: în poezie, pentru mine, foarte bunele poeme ale lui Ioan Es. Pop dinspre Ieud sunt rude apropiate cu foarte bunele poeme ale lui Mircea Petean despre Jucul nobil și s-ar simți ca acasă în La Lilieci, Sorescu părându-mi-se un scriitor de canon prelung; îi mai rețin pe Claudiu Komartin, Floarea Țuțuianu, Ruxandra Cesereanu. În proză, (...) merg cu Gabriela Adameșteanu, Radu Cosașu, o adaug apăsat pe Ana Blandiana, țin aproape pe Cărtărescu, Agopian, D. Țepeneag, dar și pe Simona Popescu ori Aura Christi. La jurnale memorii /ecografii, scrise din perspectiva unui autor dispus să se confeseze cu o „nerușinare” nu tocmai la îndemână înainte, dezinhibările sunt accentul nou cel mai evident: Gabriel Liiceanu, Mircea Cărtărescu, Ioana Bot, Matei Călinescu, Nicolae Breban dar și Dorli Blaga, Al. Mușina, Radu Mareș. La eseuri, pe care le citesc cu cea mai mare încântare îi înșir scurt și incomplet pe Ion Vartic, Andrei Cornea, Ștefan Borbely, Corin Braga, Sorin Adam Matei, Ilina Gregori, Magda Cârneci. ... ” O altă abolire o reprezintă cea a canonicului, „elitelor”, valorilor consacrate alăturându-li-se, într-o surprinzătoare, democratică, vecinătate, scriitori „de mai mică suprafață”(în formularea afabilă a Irinei Petraș), scriitori uitați și, întru o aceeași, împărtășită, carență de vizibilitate, scriitorii tineri. Nu se atentează însă, prin aceasta, la o ierarhie valorică ce rămâne incontestabilă, ci se redimensionează, prin această deschidere a perspectivei, peisajul unei literaturi în care spectaculosul reliefului presupune tocmai alăturarea complementară a „văilor” și a „înălțimilor”. Ceea ce se respectă, în selecția autorilor, sunt însă cerințele canonice bloomiene ale operei durabile (pe care le reamintește într-unul dintre fragmentele introductive): acuitate cognitivă, forță lingvistică și putere de invenție. Convingerea autoarei este că reașezarea valorilor, dincolo de bătăliile canonice ale variatelor liste, e un fenomen natural, un „proces în curs, care poate fi sprijinit, comentat, secondat critic, nicidecum impus. (...) Trecutul are nevoie de timp și de multă înțelegere răbdătoare pentru a ieși de la sine din emoțional și conjunctură.” Unicitatea de perspectivă e abolită, la rândul ei, în favoarea polimorfismului lecturii (la nivelul formulelor de abordare dar și a mutației permanente a accentelor hermeneutice). Multe dintre texte slujesc însă „metaforele obsesive” ale eseistei -„știința morții”, „feminitatea limbii române”, „genosanaliza” - , iar acesta este doar unul dintre motivele pentru care autoarea furnizează cititorului, într-o extinsă introducere, cheile de lectură ale instrumentarului său critic. Adunate sub titlul: Despre lumea literară. Fragmente (aproape) polemice, cele peste o sută de pagini se substituie, recurgând la formula postmodernă a fragmentelor, unui studiu introductiv, sintetic, monolitic, și reunesc răspunsuri la anchete, interviuri, chestionare în direcția unei prolifice digresiuni pe marginea literaturii, pe marginea locuirii (un alt cuvânt drag autoarei) în spațiul asumat ontologic al scrisului și al cititului. 528 Hermeneutica Bibliothecaria - Antologie Philobiblon - Volumul V În calitate de critic, Irina Petraș împărtășește condiția timpurilor noastre, în care pierderea perspectivei panoramice aduce cu sine o creștere a dozei de relativitate. Declinul marilor narațiuni a atras după sine, în domeniul criticii, declinul autorității cu care instanța critică era investită odinioară. Criticul, observă autoarea în fragmentele introductive, „nu mai are acces la Marea Poveste, nu mai poate cuprinde totul. Nu mai e înțeleptul satului și nu mai deține adevărul, acesta din urmă fragmentându-se amețitor.” În consecință, singurele strategii edificatoare ale criticului rămân, în formularea autoarei, două: pe de o parte, „inventare sobre și pedante (istorii cronologice preocupate de document și acumulare de date, dicționare aduse la zi, panorame, lucrări de sinteză pe porțiuni tot mai mari ale fenomenului literar etc.)” și, pe de alta, „inteligente priviri parțiale, subiective și unidirecționate (pe care le numim critică literară, eseu, studiu critic, monografie etc.).” Cele două strategii impun, de fapt, două modele de a citi/ordona istoria/trecutul: catedrala și labirintul, în accepțiunea dată termenilor de Mona Ouzouf și Pierre Nora, primul presupunând un efort de edificare concertat, cronologic, unidirecționat, constrângător, cel de-al doilea, libertatea utilizării „ireverențioase, în zig-zag” a trecutului literar. Cele două modele coexistă ca premise de lucru ale Panoramei de față, demersul aparent zigzagat facilitând, în subteran, ranforsări puternice ale unei istorii a literaturii române contemporane aflate la momentul construcției. Cartea este, în subtext, o încercare de autoportret, o autobiografie de cititor pasionat, înainte de toate, și apoi, o autobiografie de scriitor, într-o oarecare măsură confesivă, în virtutea bibliomorfismului declarat. Tentația autodefinirii e vizibilă și perfect asumată la tot pasul. Fragmentul intitulat Eu, criticul, care încheie seria introductivă și deschide panorama scriitorilor și a cărților, oferă o cheie de lectură a portretului criticului Irina Petraș, creionat subiectiv dar dublat de păreri obiective: „Sunt cârtitoare: «Cine a urmărit cronicile Irinei Petraș cunoaște spiritul polemic care animă comentariile sale literare, totdeauna originale și incisive. (...)» (Gabriela Adameșteanu); neserioasă: (...) Mircea Mihăieș numărându-mă printre acei «critici actuali care scriu pentru spectacol, permițându-și să facă piruete și să arunce spre spectatorul-cititor confetti și jerbe de flori în mijlocul celei mai dificile disecții literare. Este un risc asumat cu deplină luciditate, care transformă discursul critic, pe alocuri, în veritabile pasaje de literatură»; mai sunt și al naibii de tentată să relativizez totul, (...) nu-mi plac nici bătăliile fioroase pe teme în care subiectivitatea e invitat permanent, iar valoarea, hotărâtă de trecerea timpului. Scriu despre cărți exact ce cred, cârtesc, dar fac efortul de a găsi urma de fior când textul nu-i de tot prost: „<<știe să se bucure de cărțile celorlalți (...), excelența ei datorându-se, pe de o parte, supleței entuziaste cu care abordează fiecare text și, pe de alta, reprimării radicale a negativismelor>> (Ștefan Borbely).” Senzația care te însoțește în parcurgerea paginilor este senzația irepresibilă a unui concert atent și meșteșugit orchestrat, a unei polifonii seducătoare a lecturilor, a gestului critic văzut ca gest de mediere, a apetenței pentru formulările reverberante, revelatoare, a confortului intimității împărtășite cu textul. Pentru Irina Petraș, gestul critic e un gest existențial asumat, convingerea autoarei fiind că „stilul îngrozitor de sobru și distant, lucrând numai cu instrumente deja verificate, cunoscute, consacrate, 529 Hermeneutica Bibliothecaria - Antologie Philobiblon - Volumul V fără să intre acolo nimic din sângele care a curs printre degete când ai scris sau printre gene când ai citit, deci fără să intre ceva din înfiorarea pe care ai simțit-o în fața unei cărți nu se poate numi critică literară.” Cu atât mai savuroase sunt „alunecările de condei”, digresiunile „aplicate” cu formulă de către cititoarea/scriitoare (pe principiul „toate constrângerile ivite când citești o carte cu creionul în mână se vindecă prin digresiuni”), mai ales atunci când cartea sau autorul confirmă propriile intuiții (de exemplu, dezbaterea formulei invidiate a lui Liiceanu din Ușa interzisă, „disciplina finitudinii”). Sau momentele în care lectura se încarcă de biografic și de autobiografic, în care viața reajustează cu „fine armonii” opera. Memorabilă este, în acest sens, secvența „Întâmplării” epifanice trăită alături de Ioana Em. Petrescu, a întâlnirii cu bătrânul urmat de un copac cu sori. Sau revelația „umanizării”, a dezbărării de protocolar a lui Liviu Petrescu în mici gesturi semnificative. Memorabilă rămâne și plăcerea formulărilor: „privilegiul de a fi disperat” al lui Emil Cioran; „impudoarea superbă a unor Elias Canetti sau Alain Bosquet” pe care o descoperă lui Radu Cosașu; „simonitatea”- numele dat coerenței interioare pe care Simona Popescu „o cultivă cu o încăpățânare verticală, asemenea unui grădinar”; Mircea Petean- „un exemplar poet al locuirii”; „Ștefan Borbely a ajuns la o artă a disecării ideilor vecină cu măiestria chirurgului legendar în stare să strecoare bisturiul în interstiții și să decupeze, să amănunțească, să dezvăluie taine fără a provoca sângerări.”; Cristian Tudor Popescu (în Trigrama Shakespeare) „amestecă stilul alert-tărăgănat cu pripirea ticăit-cuceritoare; e un pic blazat, cu „fițe” și încruntări, cu o distanțare ironică și gravă, uneori chiar patetic implicată...” și multe altele. Literatura română contemporană confirmă, în esență, o profesiune de credință formulată de autoare în Panorama criticii literare: „A face critică literară nu înseamnă a institui formule (plăcute celor ce vor să se instruiască repede, să știe despre ce e vorba ca să-și economisească energia înțelegerii), ci exact contrariul, a le detrona, a institui în locul lor domnia complexității și a explicațiilor infinite.” Filosofia informației si cibernetica* - Recenzie - Raluca TRIFU Departamentul de cercetare Biblioteca Centrală Universitară „ Lucian Blaga” - Cluj În prezent totul se face prin intermediul informației și totul se raportează la ea. Dar de fapt ce este cu adevărat, cum se definește, cu cine se articulează, la ce se raportează sau ce presupune de fapt aceasta. Ce sau mai precis, cine este ea, nu mai par să constituie vreo problemă demnă de tematizat. * Ion Irimie - Scrisori despre informație, editura Argonaut, Cluj-Napoca 2010, 190 p, ISBN 978-973-109-205-8 530 Hermeneutica Bibliothecaria - Antologie Philobiblon - Volumul V Scrisori despre informație este titlul lucrării apărute la editura Argonaut în 2010 sub semnătura lui Ion Irimie. Lucrare ce aduce într-o perioadă în care informația circulă cu o rapiditate crescută, câteva clarificări teoretice despre substanța ei adică despre informație ca element în sine și de sine existent. Deci nu este vorba de e informația, ca valoare și mesaje comunicaționale de diferite tipuri, ci scrisorile despre informație sunt de fapt o încondeiere înspre esența teoriei informației, dar această afirmație simt totuși că ar știrbi ineditul acestei publicații, de aceea o prezentare mai amănunțită a sa se impune de la sine. Preocupare mai puțin la modă în momentul de față, sau de actualitate pentru a fi evitate anumite confuzii, teoria informației așa cum rezultă din paginile publicației mai sus amintite, a fost o aplecare care s-a bucurat de un real interes începând cu literatura anilor 20-30, legată mai ales de lucrările lui R.A. Fisher și R.V.L Hartley, continuată prin teoria matematică a informației emisă de Cl. E. Shannon. Dar teoria informației continuă să fie tratată cu seriozitate științifică și în prezent. Spre exemplificare se poate aminti publicația newyorkeză IEE Transactions on Informatuion Theory. Informația ca informație este și subiectul de care Ion Irimie se ocupă, subiect reprezentat într-un stil epistolar, pe care autorul îl folosește pentru a-i transmite nepotului său Sergiu „informațiile” despre nimic altceva decât exact despre acest gen de înțelegere a informației. Motivația alegerii acestui stil, ca de altfel a argumentării existenței întregilor scrisori, deschide rândurile Scrisorilor despre informație, constituind primul capitol al lucrării, cel puțin la nivelul compartimentării publicației, dar nu neapărat al organizării sale. Structurată din punct de vedere informațional - adică a informațiilor despre informație1 - în două părți compacte din punct de vedere al abordării tematice, volumul stârnește interesul prin însuși subiectul său. Pe de o parte sunt prezentate perspectivele analizei informației: informația și nedeterminarea, informația și redundanța, informația și entropia și informația și energia Iar pe de altă parte autorul contribuie la conturarea unei definiții a informației prin intermediul unei triade a triadelor - triada re-reflectării, triada semiozei și triada celulei Shannon. Informația și nedeterminarea pare a fi o provocare pentru neinițiații în tainele matematicii de vreme ce capitolul cuprinde o disecare a teoriei shannoniane a informației, cu o atenție greu de evitat pentru formula prezentată în A Mathematical Theory of Communication. Dar prezentarea sa pare cu totul justificată, atât pentru specialiștii cărei lucrarea se adresează, cât și 1 Nota: folosirea în exces a substantivului informație pentru prezenta recenzie este o alegere deliberată realizată strict cu scopul de fi reliefate de fapt complexele fațete ale acestui termen. 531 Hermeneutica Bibliothecaria - Antologie Philobiblon - Volumul V pentru neinițiații care nu abandonează o lectură doar pentru că aceasta pare mai inaccesibilă în primele sale rânduri. Formula shannoniană cuprinde de fapt câteva proprietăți care apar detaliate în continuare - redundanța și entropie zero. Teoria shannoniană și raportările la entropie rămân un subiect în actualitate1. Poate cea mai clară idee care mi-a rămas proaspătă în minte după lectura scrisorilor este aceea că atunci când procentul informației este 100%, redundanța este zero, iar pe măsură ce procentul redundanței crește spre valoarea de 100% cel al informației tinde către nul. Prin intermediul acestei a doua epistole autorul reliefează câteva aspecte, dintre care se poate aminti: redundanța este doar una matematică sau se poate vorbi și de o redundanță ce se extinde la domeniile și dimensiunile semantice? Termenii ce apar -„babilonia semantică”1 2, traducerile, tirajele, dincolo de primul exemplar toate sunt redundante, reeditările, citările, cărțile scrise doar din alte cărți, comunicările care de fapt nu comunică, sinonimele, metaforele și simbolurile care nu fac decât să crească redundanța semantică, monotonia tematică, dogmatism, eclectism și epigonism - sunt pe deplin detaliați și exemplificați în cadrul acestui capitol. Ce ar fi însă dacă s-ar pune pe rafturile unei biblioteci cărți care conțin un anume tip de informație, iar apoi după un timp, când cineva le-ar deschide ar constata că toate informațiile din cărți s-au prăbușit unele într-altele? Ar mai putea cineva să își dea seama care erau informațiile inițiale, ar mai putea cineva să înțeleagă ceva? Cu siguranță că nu. S-ar ajunge ca și în cazul babiloniei lingvistice la o babilonie informațională. Această imagine cu note terifiante - dar atenționante! - pentru un iubitor al lecturii și al cunoașterii este întărită, de alte câteva exemple, pentru reliefarea unei diferențieri clare între ceea ce însemnă informație și substanță sau materie. În cadrul ultimei scrisori dedicate analizei informației este explicat de ce anume informația nu poate fi ceva material, apelându-se pentru aceasta la cunoscuta formulă E a lui Einstein și la observațiile lui Wiener, portretizându-se legătura informației cu substanța, precum și separarea ei de timp și spațiu. Iar aici intervine caracterul anti-entropic al informației, caracter detaliat în capitolul anterior, intitulat informație și entropie. Informația și reflectarea sunt două părți importante ale procesului de comunicare - informare, iar autorul, în cadrul scrisorii care deschide ce-a de a doua componentă structurală despre informație, nu susține nici echivalența termenilor, dar nici diferențierea lor radicală. 1 O. Rioul - Information Theoretic Proofs of Entropy Power Inequalities. IEEE Transactions on Information Theorz. New York, Jan 2011, vol 57, ISS. 1, p. 33 2 Formulă folosită de autor pentru a descrie amestecul de conotații semantice 532 Hermeneutica Bibliothecaria - Antologie Philobiblon - Volumul V Informația și reflectarea sunt poate, așa cum le vede autorul, părți ale aceleiași monede, dar nu neapărat fața și reversul acesteia. Sunt aduse nenumărate exemple care vin să edifice cititorul despre ceea ce reflectarea și re-reflectarea reprezintă. Dacă cele șapte puncte ale scrisori prin care este reprezentată reflectarea par greoaie de înțeles sau monotone prin structura lor tipologică: reflectarea-existență nemijlocită, reflectarea - altă coordonare a lumii, reflectarea Hegeliană, etc. - apariția re-reflectării și a sensului acesteia în contextual descoperirii planetei Neptun, context folosit de autor ca exemplu, pare într-u totul clară. Prin cea de a doua componentă a triadei, informația și semnificația, autorul își prezintă propria schemă a semiozei, dar nu înainte de realizarea unei meta-analize a literaturii de specialitate semiologice. Nu scapă nici sintetizarea abordărilor relației informație-semnificație, și anume cea de ignorare reciprocă, indiferentă vecinătate, sau cea de a treia a interferenței celor două, abordare îmbrățișată de altfel și de semnatarul scrisorilor. Ultimul capitol structural informațional al lucrării, alături de prezentarea legăturii informației cu comunicarea, legătură mult mai simplă și mai evidentă decât relația anterior dezbătură, are menirea de a pune cititorul în fața răspunsului întrebării ivite la începutul lecturii: „ce ar putea fi informația ca entitate existențială specifică?” Răspunsul este prezent sub forma unei definiții căreia autorul îi subliniază într-o manieră modestă meritele și importanța, atât la nivel obiectiv cât și subiectiv. Deși pentru un novice în tainele matematicii și a disciplinelor sale conexe, în care abundența de formule pare a fi la ea acasă, Scrisorile despre informație par o lectură greoaie, inaccesibilă sau greu de pătruns, o renunțare la acest imbold aduce cu sine o plăcută surpriză. Nu numai că dintr-o dată abundența de formule pare dintr-o dată minimă și capătă sens printr-o atentă exemplificare și prin reliefarea unor neimaginate punți de legătură, dar informația devine parcă altceva, primește o cu totul altă conotație. Nu mai este un simplu obiect de manipulare în mâna unui profesionist al științei informării, nu mai este numai un simbol, un semn, un apanaj al comunicării, nu mai este doar elementul unor teorii matematice sau al gândirii filosofice. Informația este ceea ce este, un pic din toate, un ceva complex, frumos definit în finalul lucrării. Informația apare ca o formă fără fond în contextul inexistenței unei teorii a informației, și prin aceasta scrisorile își dovedesc utilitatea nu doar adresantului lor ci tuturor celor care au ocazia să le citească chestionându-se ei înșiși.. 533 Hermeneutica Bibliothecaria - Antologie Philobiblon - Volumul V Tematizări în eticile aplicate - perspective feministe (Mihaela Frunză) - Recenzie - Iulia GRAD, Universitatea „Babes-Bolyai”, Cluj Drd. Departamentul de Filosofie, E-mail: iuliagrad@gmail.com Cartea Mihaelei Frunză Tematizări în eticile aplicate - perspective feministe- apărută la editura Limes în 2009 (ISBN 978-973-726-440-4) ne oferă o analiză a câtorva unor teme importante din etica aplicată adoptând perspectiva gândirii feministe. Volumul reprezintă a doua parte a tezei de doctorat intitulată Etică și ideologie în filosofia feministă contemporană, a cărei primă parte, Ideologie și feminism, a apărut în 2004, la editura Limes. Alăturarea celor două domenii, etică aplicată și feminism, este motivată de către autoare prin sublinierea importanței rolului pe care eticile feministe îl au în cadrul disciplinei etică, cât și prin evidențierea paletei largi de probleme de natură etică pe care le ridică gândirea feministă. De asemenea, prezența din ce în ce mai mare a temelor eticii aplicate în discursul etic și filosofic contemporan, reprezintă un alt punct al justificării alegerii autoarei clujene. Volumul este structurat în două părți principale. În prima parte autoarea face o sinoptică a domeniului eticii aplicate, creând astfel cadrul necesar abordării temei specific feministe din partea a doua, și anume etica grijii și etica avortului. După o scurtă introducere în tema generală a eticii aplicate și după o analiză a diferitelor probleme și concepții care apar la nivel terminologic (facem referire aici la discuțiile privind utilizarea termenului „aplicată” sau a alternativelor: „profesională”, „problematică”, etc.), autoarea ia în discuție posibilele domenii și clasificări din etica aplicată, precum și alte aspecte esențiale contactului cu sfera eticii aplicate, cum ar fi relația dintre teorie și practică în cadrul eticii aplicate sau relația acesteia cu filosofia. Mihaela Frunză abordează două puncte importante care dau până la urmă tonul întregului său demers, creând cadrul în care va fi realizată analiza raportului dintre feminism și eticile aplicate. Este vorba despre analiza a două teze care își pun puternic amprenta atât asupra eticii aplicate, cât și asupra eticii feministe: pe de o parte, teza relativismului postmodern și, pe de altă parte, cea a universalității valorilor etice. Această permanentă pendulare constituie structura pe care se construiește întregul demers al volumului, chiar dacă în unele capitole apare sub o formă diferită, de exemplu, a cuplului grijă -dreptate. Diferite abordări postmoderne ale eticii sunt amintite și dezbătute de către Mihaela Frunză. Este dezvăluit astfel background-ul filosofic al autoarei, care investighează pendulările între menținerea eticii pe un fundament transcendental și evaluările postmoderne pozitive care, deși deconstruiesc pretențiile de universalitate 534 Hermeneutica Bibliothecaria - Antologie Philobiblon - Volumul V ale eticii, o regândesc, „apropiind-o mai mult de posibilitățile și aspirațiile ființei umane” (Foucault, Lyotard, Levinas). Sunt analizate de asemenea și variantele unei “etici minimale” propuse de trei reprezentanți contemporani ai eticii postmoderne: Gilles Lipovetsky, Zygmund Bauman și Gianni Vattimo. În contrapondere la relativismul postmodern, autoarea ia în discuție teza universalității standardelor și valorilor etice, cu referire la problemele puse de gândirea feministă. Sunt menționate două forme ale universalismului valorilor morale: una tare, care conferă incontestabilitate valorilor și una slabă, care propune un minimum de valori indispensabile sistemului moral. Universalitatea valorilor este rediscutată în încercarea de a evalua concepțiile unor autori vis-a-vis de relația cu diversitatea, fiind apropiată la nivel conceptual de alți termeni, cum ar fi inteligi-bilitatea sau drepturile omului, apropiere ce conturează un sens slab al universalității. Analiza diferitelor poziții referitoare la etica postmodernă și la universalitate este realizată de către Mihaela Frunză în vederea formulării unei teze care este paradoxală la prima vedere: „teoria feministă nu poate să nu fie în același timp, (chiar dacă nu sub același raport, pentru a nu contrazice principiile logice), postmo-dernă și universalistă. Postmodernă pentru că întreg contextul cultural postmodern a permis și chiar a facilitat apariția și consolidarea teoriilor feministe. Universalistă pentru că adresabilitatea căutată, chiar dacă ipotetică a acestor teorii, vizează o categorie universală - toate femeile sau femeile în general. (...) această dublă afiliere reprezintă un pariu dificil de susținut permanent.” Această alăturare dificilă - postmodern/universalist - este prezentă pe întregul parcurs al cărții, creând cadrul analizei propuse de autoarea clujeană. Prima parte a volumului se încheie cu o prezentare a clasificărilor, problemelor și conceptelor cheie ale eticilor feministe, făcându-se astfel trecerea către partea a doua, care tratează două dintre principalele domenii ale eticii feministe: etica grijii și etica avortului. Etica grijii, ne spune Mihaela Frunză constituie probabil cel mai important și mai original capitol al eticii feministe. Pornind de la Carol Gilligan, autoarea care a avut rolul cel mai important în formularea unei abordări feministe a eticii grijii, Mihaela Frunză demonstrează înrudirea pe plan conceptual și filosofic a eticii grijii cu etica aplicată. Cunoscuta lucrare In a Different Voice formulează teoria grijii ca fiind un domeniu feminin distinct, în contrapondere cu teoria masculină a dreptății, iar această polaritatea, grijă-dreptate, se regăsește în întreaga analiză propusă de Mihaela Frunză. Autoarea consideră că evoluția conceptului filosofic de grijă este puternic influențată de două caracteristici esențiale ale acestuia. Prima caracteristică este dualitatea sa, faptul că poate să fie atât un termen negativ, fiind în acest caz o povară sau o problemă, cât și unul pozitiv, semnificând atenție, simpatie, solicitudine. A doua caracteristică se referă la centralitatea conceptului de grijă pentru ființa umană. În analiza conceptului filosofic de grijă, Mihaela Frunză face apel la mai mulți autori: de la Michel Foucault, cu tema „grijii de sine”, la Soren Kierkegaard și la Martin Heidegger. Referindu-se la Heidegger, autoarea amintește mai multe încercă- 535 Hermeneutica Bibliothecaria - Antologie Philobiblon - Volumul V ri, pe care însă le plasează sub semnul rezervei, de a extinde proiectul heideggerian la nivel etic. Foarte interesantă este și analiza teoriei morale kantiene și a demersurilor de reevaluare, de plasare și de utilizare a acesteia în contextul eticii feministe a grijii. După cum am menționat, sfera conceptului etic de grijă se construiește pe fundalul relației complexe cu teoria dreptății, prezentată într-o manieră exhaustivă în subcapitolul Etica grijii vs. Etica dreptății: paradigme incompatibile sau teorii complementare? dar și în analiza relației dintre două curente principale ale feminismului, și anume, etica grijii și etica liberală. Dincolo de această separare radicală dintre grijă și dreptate, Mihaela Frunză aduce în discuție câteva încercări, mai mult sau mai puțin viabile, de formulare a unui „model integrator”, în tentativa menționată explicit de “a articula o viziune comună a eticii grijii ca etică (aplicată) de factură liberală”. Principalele modele teoretice menționate sunt cele propuse de Margaret Moore, care susține o reciprocitate a celor două valori, Chris Crittenden, care propune încorporarea principiilor și drepturilor universale într-o etică a grijii, reformularea de către Daryl Koehn a eticii grijii ca etică dialogică sau soluția propusă de Joan Tronto, care constă în combinarea eticii liberale a drepturilor cu etica politică a grijii. Dincolo de punctele slabe ale eticii grijii de orientare feministă (respingerea universalismului, a principiilor, contextualismul) autoarea subliniază rolul pe care etica grijii îl joacă în cadrul eticii aplicate, unde, afirmă ea, amintind pozițiile lui Beachamps și Childress, este mai degrabă o perspectivă decât un capitol distinct al acesteia. În fața scepticismului vis-a-vis de posibilitatea eticii grijii feministe de a deveni o opțiune majoritară, Mihaela Frunză propune varianta grijii față de celălalt apropiat care „să se manifeste într-un conglomerat de practici bine reglementate”. Ultimul capitol al volumului are ca subiect etica avortului, un domeniu situat la intersecția dintre etica aplicată, etica reproducerii, etica juridică și etica feministă. Autoarea subliniază caracterul foarte delicat al eticii avortului și ia în discuție principalele concepte și probleme care constituie de fapt punctele de susținere ale dezbaterii. Între acestea, discuția privind persoana fetusului sau a fătului joacă un rol esențial, fiind unul dintre criteriile principale în clasificarea pozițiilor referitoare la avort în: poziții conservatoare (anti-avort sau pro-viață), liberale (pro-avort sau pro-alegere) și intermediare. Mihaela Frunză propune o analiză a fiecărei poziții, arătând complexitatea problemelor și concepțiilor feministe - ne referim aici în special la cele de orientare liberală - și prezentând principalii reprezentanți, manierele de argumentare precum și posibile critici regăsite în literatura de specialitate sau dezvoltate chiar de autoarea volumului. În contextul larg al discuției pe marginea problemei avortului, sunt abordate și alte aspecte, la fel de delicate și problematice, precum dizabilitățile care pot să afecteze fetusul, selecția sexuală sau medicalizarea sarcinii. Un punct foarte interesant este și subcapitolul care tratează pozițiile referitoare la avort din fenomenologia feministă care vin ca reacție la carențele viziunii 536 Hermeneutica Bibliothecaria - Antologie Philobiblon - Volumul V care se axează pe drepturi, mai precis dualitatea drepturile fetusului - drepturile femeii, focusându-se într-o măsură mai mare pe relația unică și specială dintre femeie și fetus. Autoarea consideră că exemplul avortului reprezintă o situație paradigmatică pentru etica aplicată, deoarece aici, poate mai mult decât în cazul celorlalte teme, se resimt pericolele care amenință reflecția etică aplicată în general. Astfel, pe de o parte, tendința generalizării, utilă în cazul discuțiilor filosofice clasice, reprezintă un pericol datorită importanței cazurilor și contextelor particulare în etica aplicată. Pe de altă parte, spune autoarea, ar trebui evitat și „particularismul radical împăciuitor.” Revenind la discuția din capitolele anterioare referitoare la polaritatea universalism relativism, Mihaela Frunză consideră că „este preferabil să căutăm acele insule de universalism acceptate chiar într-o societate postmodernă (de tipul capacităților general umane sau al drepturilor omului, discutate în partea I) care să ofere fundamentele minimale ale unui dialog sau chiar ale unei controverse.” Pe lângă importanța și actualitatea temei abordate de Mihaela Frunză în volumul Tematizări în eticile aplicate - perspective feministe -, pe care nici nu mai este necesar să le subliniem, considerăm că ceea ce face din această carte o lectură extrem de interesantă și un instrument foarte util celor interesați de tema eticii aplicate sau/și de gândirea feministă este analiza realizată de Mihaela Frunză. Vocea moderată și imparțială a autoarei ne prezintă varietatea de nuanțe și poziții care caracterizează domenii de a căror noutate și complexitate devenim conștienți pe parcursul lecturii. Biblioteca lui Hitler, cărțile care i-au format personalitatea de Timothy W. Ryback, Traducere din limba engleză de Andreea Bratu, Editura Litera internațional, București, 2010, 250 p. - Recenzie - Adrian GRĂNESCU Biblioteca Județeană „Octavian Goga”, Cluj, Uniunea Scriitorilor din România E-mail: adrian.granescu@bjc.ro Dacă vă amintiți, cei care ați privit știrile la televizor, după cucerirea Irakului și ocuparea Bagdadului, au apărut fotografii, sau reportaje filmate despre case sau chiar muzee jefuite de „furia poporului”. Am văzut atunci fotografii de familie răvășite, cărți, aruncate pe stradă, ale fostului ministru de externe, Tariq Aziz... Cîte* case n-au fost astfel jefuite de-a lungul timpului, cîte biblioteci n-au căzut pradă actelor de vandalism aproape oriunde în lume. Tineri uteciști, din România anului 1948, au distrus biblioteca de zeci de mii de exemplare a lui Istrate Editorii respectă opțiunea ortografică a autorului cu privire la utilizarea lui „î” și nu „â”. 537 Hermeneutica Bibliothecaria - Antologie Philobiblon - Volumul V Micescu, alți tovarăși de-ai lor pe cea a Brătienilor... Și lista poate continua mai departe (cu exemple de la noi sau de aiurea)... Cîndva poate vom da de urmele acestor cărți pierdute... Ele ar putea inspira multe lucrări ca și cea despre care vrem să vorbim în continuare... Nu se întîmplă chiar în fiecare zi să descoperi o carte a cărei lectură (prin subiectul pe care-l tratează) să-ți facă plăcere, să te „cucerească”, paralizîndu-ți voința sau orice altă pornire spre altceva, să simți nevoia de-a sublinia idei, să-ți întrerupi cititul pentru a consulta un dicționar, sau o altă carte (pomenită în acele pagini), să dai fuga prin memorie sau să „plutești” pe „aripi de vis”... Iarăși să revii cu frenezie asupra rîndurilor... Lectura aceasta este solicitantă dar plăcută, întrerupere ei fortuită este dureroasă, enervantă, întoarcerea, dorită, și plăcută... O astfel de carte a fost, pentru mine, Biblioteca lui Hitler, cărțile care i-au format personalitatea, de Thimothy W. Ryback.1 Nu mi-am cumpărat-o chiar la prima întîlnire, pe masa unui chioșc de ziare...1 2 Titlul, evident, m-a incitat, m-am gîndit dacă este corect, dacă nu este o minciună, „ascunzînd” cu totul altceva... N-am fost totuși sigur și am căutat și pe net... Am descoperit că este o carte „serioasă”, un soi de investigație și nu un roman oarecare (bun sau rău) cu un titlu ce-mi viza profesia... Într-adevăr era vorba despre o bibliotecă reală. N-aveam nevoie de ficțiune... Iar dedicația autorului acesta spunea foarte clar: „Mamei mele care mi-a insuflat dragostea pentru cărți (s.n. A.G.),3 și în memoria tatălui meu” (p.7). Cartea aceasta este un studiu (aproape) sine ira et studio a ceea ce-a fost (cîndva) și a ceea ce a mai rămas din biblioteca lui Hitler, căzută și ea pradă jafurilor... Marele dictator chiar iubea cărțile, ne-o spune autorul încă de la începutul lucrării sale. Este, totuși, ironic, sau cinic intitulîndu-și prefața (din care am aflat cele de mai sus): Omul care ardea cărți. Singura aluzie la faptul că tovarășii săi de ideologie au ars cărți se află în prima frază a prefeței (de fapt, a cărții): „Desigur [Hitler], a fost cunoscut mai degrabă ca un om care a ars cărți decît ca unul care le-a colecționat, și totuși, la vîrsta de cinzeci și șase de ani, cînd a murit, deținea în jur de șaisprezece mii de volume. Era, din toate punctele de vedere, o colecție impresionantă: ediții princeps ale operelor unor filosofi, istorici, poeți, dramaturgi și romancieri” (p. 11). 1 Ediția românească, din păcate, nu ne prezintă autorul. Încercăm să suplinim această lipsă căutînd și „altundeva”... Conform Wikipedia, el este specialist în Holocaust și a mai publicat următoarele cărți: Rock Around the Bloc: History of Rock Misic in Eastern Europe and the Soviet Union, The Last Survivor: Living in a Town Called Dachau, The Last Survivor: Legacies of Dachau. 2 Cartea a apărut cu un preț „de excepție” însoțind publicația Săptămîna Financiară, o nouă modă, sosită și în România, un trend de promovare a cărții (și, poate, a lecturii)... De cîțiva ani multe cărți (literatură beletristică, artă, științe, literatură pentru copii sau bibliografie școlară) apar la prețuri foarte convenabile la chioșcurile de ziare. 3 Acolo unde, în textele citate ale cărții, am descoperit idei interesante sau explicații ce consideram că trebuie subliniate, scoase în evidenșă am făcut-o, boldînd și notînd: s.n. A. G. (adică sublinierea noastră Adrian Grănescu). 538 Hermeneutica Bibliothecaria - Antologie Philobiblon - Volumul V Următoarea propoziție ne spune că pentru proprietar: „biblioteca era un adevărat izvor pierian”1 acea sursă metaforică de cunoștințe. S-a inspirat de acolo, potolindu-și îndoielile intelectuale și hrănindu-și ambițiile fanatice. Citea cu febrilitate, cel puțin o carte pe noapte, sau chiar mai mult, după cum pretindea. „Cel care oferă trebuie să și ia, iar eu iau ce-mi trebuie din cărți”, spunea odată” (p.11). Adesea pe parcursul cărții vom mai găsi referințe la felul cum Hitler citea, la „viteza” sa de lectură, la ce înțelegea acesta prin lectură etc., ca de exemplu: „Cunosc oameni care „citesc” la nesfîrșit, carte după carte, slovă cu slovă, și pe care totuși nu i-aș numi „citiți”. E adevărat, au un bagaj mare de „cunoștințe”, dar mintea lor nu e capabilă să organizeze și să înregistreze materialul pe care l-au acumulat. Le lipsește arta de a deosebi într-o carte lucrurile necesare de cele fără de valoare, de a le reține pe primele pentru totdeauna și, dacă se poate, de a nici nu le vedea pe celelalte.” (p. 8) Mult mai spre mijlocul acestei cărți se mai face o referire legată de „cititorul pasionat”: „Hitler citea în fiecare noapte, un obicei care pare să dateze din primii ani petrecuți la Linz și Viena, unde August Kubizek i-a observat puternica pasiune pentru cărți. „Cărți, mereu mai multe cărți ! Nu mi-l amintesc pe Adolf fără cărți”, spunea Kubizek. „Cărțile erau universul lui” Un alt vechi tovarăș de-al lui Hitler, Rudolf Hausler, care a locuit împreună cu el la Viena și mai tîrziu la Munchen, și-l amintește pe colegul său de cameră cititnd volume groase, pînă la două sau trei dimineața. După cum spunea Kubizek, această pasiune pentru lectură nu avea nici o legătură cu timpul liber sau cu plăcerea lecturii. Era „o treabă extrem de serioasă”. (p. 122) Mai departe aflăm de la autorul T. W. Ryback că printre cărți se aflau: Robinson Crusoe, Coliba unchiului Tom, Călătoriile lui Gulliver, Don Quijotte pentru că spunea el „Fiecare în parte reprezintă în sine o idee măreață”;1 2 mai poseda operele complete ale lui Shakespeare (ediție germană în traducerea lui Georg Muller), set legat în piele marocană lucrată manual. Aflăm că ținea pe Shakespeare în biroul său din cabana sa din sudul Germaniei alături de o ediție - tot în legătură de piele - a lui Karl May. Mai deținea traducerea în germană a unei cărți antiseminte: Henry Ford, Evreul internațional: problema principală a omenirii, o broșură despre gazele otrăvitoare (printre care și Zyklon B ), Wilhelm Busch, Max și Moritz. 1 Nu căutați acest cuvînt în dicționarele românești care există la îndemînă (explicative, enciclopedice etc.) că nu-l veți găsi... Cuvîntul aparține mitologiei grecești și desemnează un izvor din Olimp de unde cine va bea se va umple, miraculos, de cunoștințe. Cu alte cuvinte cunoștințele, în întregime, pot fi astfel obținute (prin lectura cărților propriei biblioteci)... De asemenea explicațiile în dicționarele englezești sau pe net trimit și la poetul Alexander Pope care în Eseu despre critică, spune în versuri: „Puțină-nvățătură nu prea face bine; / Sorbiți adînc ori evitați pieriana profunzime; / O dușcă mică mintea ne-aburește, / Pe cînd o putină întreagă pe dată ne trezește.”, text preluat și ca motto la începutul cărții (p.8). 2 Un alt citat din Hitler printre multe altele. Cartea are un sistem de note, cel puțin, neobișnuit. Nu există nici un număr/indice de trimitere. La sfîrșitul cărții, în schimb, în capitolul intitulat Note, există explicații suficient de cuprinzătoare indicîndu-se (în sens invers) pagina unde ele vor să întregească. Există, totuși, din abundență și situații unde notele lipsesc... 539 Hermeneutica Bibliothecaria - Antologie Philobiblon - Volumul V Enumerearea se întrerupe pentru a ne fi prezentat Walter Benjamin, eroul pozitiv al cărții, raza optimistă (paradoxal) a lecturii, personalitatea sa, (iarăși vom da fuga la enciclopedie) în gura căruia se pun foarte multe aprecieri, maxime, afirmații legate de bibliotecă, colecție de cărți, cărți, în general.1 Iată, cîteva desprinse, transcrise de mine: - „W.B. a spus odată că poți afla multe despre un om după cărțile pe care le are - care îi sînt gusturile, intersele obiceiurile”(p.13). - „Cărțile pe care le păstrăm și cele la care renunțăm, cele pe care le citim, precum și cele pe care le respingem, toate spun cîte ceva despre cine sîntem.”(p.13). - W.B. era fascinat de calitățile fizice ale cărților, de rezistența lor, de proveniența lor. Un colecționar pasionat, poate „citi” o carte tot așa cum un specialist în fizionomie poate descifra esența caracterului unei persoane cu ajutorul trăsăturilor fizice. „Datele, numele de locuri, formatele, posesorii anteriori, felul în care a fost legată cartea, și alte lucruri asemănătoare, toate aceste detalii trebuie să-i spună ceva - nu ca niște date seci, izolate, ci ca un tot armonios”(p.13). - „[poți] judeca o carte după coperta ei, tot așa cum îl [poți] judeca pe colecționar după colecția sa” (p.13). - „doar după ce moare, un colecționar poate fi înțeles cu adevărat” (p.13). - „cînd colecționarul și-a pus în raft ultima carte și a murit, cînd bibliotecii i se dă voie să se exprime, fără ca proprietarul să distragă atenția sau să tulbure mintea privitorului, volumele individuale pot da în vileag cunoștințele „păstrate” despre stăpînul lor, prin modul în care acesta își revendica posesia, printr-un nume mîzgălit pe coperta interioară sau printr-un ex-libris ce acoperă întreaga pagină, prin colțurile îndoite și paginile pătate sau cu foi netăiate și necitite.” (p.14). - „bibliotecile personale să servească drept martori permanenți și credibili ai caracterului colecționarului lor, ideea care l-a condus la următoarea prezumpție: colecționăm cărți avînd convingerea că le păstrăm, cînd de fapt cărțile sînt cele care își păstrează colecționarul. „Nu ele prind viață în el, ci el trăiește prin ele.” (p.14). Apoi autorul reia periplul printre cărțile lui Hitler. Aflăm că au mai rămas o mie două sute de cărți (deci să recapitulăm, au fost (inițial) 16.000 volume și au mai rămas 1.200, despre „restul” de 14.800 nu mai știm nimic...)1 2 lucrări care umpleau rafturile celor trei biblioteci... Nu știu dacă mai e nevoie să repetăm sau să subliniem: ne aflăm în fața a ceea ce a mai rămas din biblioteca unei „personalități importante a istoriei” (din nefericire, negative). Ea nu este biblioteca vreunui om de 1 Le vom repeta și noi, transcriindu-le cu litere boldate, spre a ieși în evidență, peste tot în acest text. Ne bucurăm căci aflăm foarte multe lucruri „interesante” și putem astfel să „perpetuăm” memoria și, mai ales, experiența acestui mare și inegalabil iubitor de cărți... 2 Cantitatea de 1.200 de cărți „rămase” din 16.000 înseamnă 7,5 % din întreaga bibliotecă... Ne întrebăm, firesc zicem noi, dacă 7,5 % „alese” mai mult sau mai puțin aleatoriu, prin hazard, reprezintă corect conținutul bibliotecii. Oare, sînt ele un „eșantion” reprezentativ ? Chiar și dacă nu, studiul, cartea aceasta rămîne, cu toate acestea, foarte interesantă și lectura ei extrem de profitabilă... 540 Hermeneutica Bibliothecaria - Antologie Philobiblon - Volumul V cultură sau a vreunui scriitor. Ca și în cazul acestora ele l-au influențat și pe protagonistul nostru. De aceea credem că ar trebui să le cunoaștem. În sfîrșit autorul a cercetat, filă cu filă, cărțile rămase. „Citindu-le, am descoperit un om care, recunoscut fiind pentru faptul că nu asculta pe nimeni și a cărui conversație era o tiradă nedomolită, un nesfîrșit monolog, putea totuși să se oprească asupra unui text, pentru a sublinia cuvinte și expresii, pentru a marca paragrafe întregi, pentru a putea pune un semn de exclamare în dreptul unui fragment, un semn de întrebare în dreptul altuia, și o serie de linii paralele pe marginea unui anumit pasaj, pentru a-l scoate în evidență. Ca urmele pașilor pe nisip, aceste semne ne dau posibilitatea de a descoperi traseul călătoriei, dar nu neapărat ținta ei, locul unde atenția a fost captată și a poposit mai mult, unde s-a precipitat înainte și unde s-a sfîrșit.”(p.15) O altă pertinentă observație: „biblioteca lui Hitler își are partea sa de material „excedent”; cel puțin două treimi din colecție reprezintă cărți pe care nu numai că nu le-a citit, dar nici nu le-a văzut vreodată. Există însă și zeci de volume mult mai personale, pe care Hitler le-a studiat și adnotat.”(p.16). Apoi sîntem anunțați: „am selectat acele volume rămase care au avut pentru Hitler fie o valoare sentimentală, fie una intelectuală, acelea care i-au fost alături în clipele de liniște și care l-au ajutat să-și clădească discursurile și acțiunile publice.”(p.17). Și mai adaugă: „Am încercat să aleg cu discernămînt cărțile lui Hitler selectîndu-le doar pe acelea pentru care există dovezi clare că i-au aparținut. Am fost la fel de precaut în cazul adnotărilor, căci „dreptul de autor” asupra notițelor în creion nu poate fi determinat întotdeauna cu exactitate.” (p.17) Autorul reia, spre bucuria și satisfacția noastră, citarea lui Walter Benjamin: - colecționarul reține investiția emonțională dar și financiară pe care o face cu anumite volume (p.17). - altundeva el spune privitor la cărțile care stîrnesc amintiri: „Amintiri despre camerele în care aceste cărți fuseseră găzduite, despre vizuina mea de student din Munchen, despre camera mea din Berna, despre singurătatea de la Iseltwald, pe malul lacului Beienz, și, în sfîrșit, despre odaia copilăriei mele, locul în care au stat doar patru sau cinci din aceste cîteva mii de volume.” (p.18). Capitolul se sfîrșește cu următoarele cuvinte: „Hitler nu a lăsat un astfel de text despre propria colecție, și nici o însemnare despre cum a ajuns în posesia lui vreunul din volume sau despre încărcătura lui afectivă, însă numeroasele însemnări, adnotări și alte detalii similare oferă o imagine despre valoarea personală și sentimentală pe care anumite cărți au avut-o în viața lui. Ceea ce urmază [în capitolele următoare] sunt poveștile pe care acestea le spun.”(p.18). Una dintre cele mai vechi achiziții (păstrate) - intrăm de acum în conținutul capitolului următor, Lecturile de front, 1915 - este cartea lui Max Osborn, Berlin, „o istorile a arhitecturii berlineze”, „un volum extrem de subțire, ce poate fi la fel de ușor introdus în buzunarul unui pardesiu sau în bagajul de mînă al unui turist pasionat de cultură”; „la un anumit moment, Hitler a revenit la confortul relativ al postului său [...] a deschis cartea cu coperți tari și și-a marcat intrarea în posesia 541 Hermeneutica Bibliothecaria - Antologie Philobiblon - Volumul V volumului cu un scris timid, cu care și-a mîzgălit numele, locul și data, în colțul din dreapta sus al coperții interioare, pe o suprafață nu mai mare decît cea a unui mic timbru poștal.”(p.24-25). Glosările pe marginea acestei cărți continuă: „faptul că un caporal de pe linia frontului plătea patru mărci pentru o carte despre comorile culturale ale Berlinului, cînd țigările, șnapsul și femeile erau mai la îndemînă, oferind distracții mai rapide și mai concrete, poate fi privit ca un act de transcendență estetică [...] în cazul lui Hitler, o posibilă dovadă a aspirațiilor sale statornice spre o carieră artistică...”(p.30). Dar nu este singurul: „Hitler nu a fost singurul soldat care a mărșăluit spre front cu ambiții artistice. Efectivul [unității din care făcea parte Hitler] includea pictori profesioniști care au petrecut o mare parte a războiului înregistrînd viața de zi cu zi și ororile de pe front...”(p.31) Autorul ne asigură, mai departe, că lucrarea „păstrează și cîteva dintre cele mai timpurii urme ale obsesiei de o viață a lui Hitler privind capitala germană și șovinismul militant prusac pe care le avea în comun cu Max Osbon.”(p.33) De ce a cumpărat (totuși) cartea? „Este evident că Hitler a cumpărat cartea lui Osborn în scop turistic, lucru sugerat și de prezența unui alt volum din seria Seemann, un ghid al orașului Bruxelles, pe care l-am găsit printre cărțile rămase de la el. La fel ca și Berlin, Bruxelles este legat într-o copertă măslinie, cu titlul stacojiu scris în relief; la fel ca pe volumul lui Osborn, numele Hitler este mîzgălit în colțul din dreapta sus al coperții interioare.”(p. 35-36). Povestea (cercetarea autorului) continuă: „Deși Hitler nu menționează nici locul, nici data cînd a cumpărat cartea putem presupune că o avea deja în prima săptămînă din iulie 1916, cînd [...] a profitat de o permisie de o săptămînă pentru a vizita orașul Bruxelles [...]. Trei luni mai tîrziu Hitler a avut neașteptata ocazie de a vizita Berlinul.”(p.36). Cărțile nu-l vor mai păsăsi: „La începutul anilor 1920, Berlin s-a alăturat unui număr tot mai mare de cărți într-o bibliotecă de lemn,1 mai întîi în apartamentul său din strada Thiersch nr. 41, apoi după august 1929, în locuința sa mult mai elegantă de la etajul al treilea dintr-o clădire aflată în piața Prinzregent din Munchen. [...] acest volum a supraviețuit arderilor de cărți din mai 1933 - ca evreu Osborn s-a aflat pe lista autorilor interziși [...] - și bombardamentelor ulterioare ale Aliaților, din anii 1940. [...] Berlin a fost împachetată [...] împreună cu alte trei mii de cărți ce i-ai aparținut [...] toate fiind transferate într-o mină de sare de lîngă Brechtesgaden [...] Cîțiva ani mai tîrziu cartea o fost inclusă în colecția de cărți rare a Bibliotecii Congresului [...]. În vara lui 2001, cînd am deschis cartea lui Osborn, Berlin, în atmosfera calmă a sălii de lectură cu cărți rare, [...] am descoperit, ascuns, în pliul paginilor 160 și 161, un ciudat fir de 1 În acest loc dar și în altele, autorul descrie și mobilierul destinat să adăpostească lucrările conducătorului german, altădată chiar și încăperile destinate acestui scop. Fondurile speciale de cărți, fondurile de autor fiind păstrare în biblioteci, în spații și condiții specifice sînt luate (extrase) din propriul mobilier, este bine că ni se sugerează cum și unde erau așezate în locuința proprietarului lor, acest lucru fiind uitat de cele mai multe ori. Pentru cine studiază personalitatea proprietarului (de cele mai multe ori un om de cultură) lucrul nu este tocmai lipsit de importanță... Bibliotecile (fondurile) caselor memoriale, spre exemplu, sînt păstrare în propriul mobilier. 542 Hermeneutica Bibliothecaria - Antologie Philobiblon - Volumul V păr negru ce pare a fi din o mustață. O extensie a prezumției lui Benjamin - în sens literar, colecționarul este păstrat între filele cărților sale.”(p.39). Interesul profesional al bibliotecarului pentru citirea acestei cărți este sporit. S-a vorbit pînă aici despre începutul colecției, despre originea cărților, despre autograful proprietarului, despre periplul cărților, despre mobilier etc. Prezentînd alte cărți, apar în capitolul Meseria de mentor, și primele autografe-dedicație: „Volumul Peer Gynt care i-a aparținut lui Hitler, o a doua ediție, publicată de Hoheneichen Verlag în 1917, este de fapt cadavrul unei cărți. Cartonul coperții este deformat, adîncit la mijloc și curbat în sus. Pînza de in ieftină, banală care o acoperă s-a decolorat inegal. Zona de un verde murdar din centru se transformă spre margini într-un maro insipid, ca o pajiște pîrjolită spre sfîrșitul verii. O fîșie de hîrtie de un verde aprins a fost lipită fără gust de-a lungul cotorului, și mai are încă urme din titlu scris cu litere aurii: se mai văd părțile de sus ale literelor G. și T. Literele colțuroase ale fontului Fraktur îți zgîrie retina. Volumul se deschide cu ușurință, dînd la iveală dedicația personală a lui Dietrich Eckart către Adolf Hitler, scrisă cu o caligrafie prețioasă, cursivă, ce se revarsă pe toată pagina [...].(p.40). Pe Hitler îl lega o lungă prietenie de Eckart, tot așa cum, de asemenea, îi plăcea teatrul lui Henrik Ibsen. Cine l-a citit pe Ibsen, cine a citit despre Ibsen va găsi, cu acest prilej, cîteva idei interesante. Printre altele aflăm - ceea ce n-am desoperit pînă acum în nici o bibliografie în limba română - că numele Solveig înseamnă „calea sufletului”. Informație extrem de importantă, interesantă pentru orice iubitor de cultură, știindu-se că Solveig este unul dintre cele mai frumoase și strălucitoare personaje ibseniene și că nu întîmplător acesta l-a inspirat pe compozitorul E. Grieg care a compus cîntecul dedicat personajului feminin. O „echivalență” muzicală a unei realizări literare. Ca și Peer Gynt, în tinerețe, Hitler a fost stăpînit de un dor de ducă datorat lecturilor din James Fenimore Cooper, Daniel Defoe, Karl May etc. Pagini mai departe autorul se oprește pentru a-l prezenta, iarăși, pe cititorul pasionat, colecționarul de cărți: „În ciuda lipsurilor sale în educație Hitler era un cititor vorace [adolescent cotrobăia prin biblioteca tatălui său, era obsedat de anumiți autori] [...] Hermann Esser își amintește că prima piesă de mobilier adusă pentru apartamentul lui Hitler din strada Tiersch a fost o bibliotecă din lemn, pe care acesta a umplut-o rapid cu cărți primite de la prieteni și cumpărate de la anticariatele din apropierea rîului Isar. Cînd prima bibliotecă s-a umplut, a cumpărat încă una, care a devenit la rîndul ei neîncăpătoare.”(p. 56-57). Sînt date cîteva liste de cărți. Există fotogafii cu Hitler citind sau stînd în fața uneia dintre bibliotecile sale (a corpului de mobilier ce păstra cărțile). Temperînd autorul spune: „Deși amintirile lui Krohn despre Hitler, ca și cele ale lui Kubizek, Esser și Hanfstaengl, conțin afirmații care pot fi puse la îndoială, avem dovezi empirice care susțin mărturiile lor cu privire la interesele de bibliofil ale lui Hitler.”(p.57). Chiar dacă 7,5% din biblioteca „salvată”, „găzduită” acum de Biblioteca Congresului, este puțin, totuși, după părerea noastră, cantitatea este reprezentativă... Apar și alte situații în noul capitol început, Trilogia lui Hitler, ca de exemplu: „Printre cele 1.200 de volume [adică 7,5% din totalul de 16.000] rămase de la Hitler, care se află azi în Biblioteca Congresului, există vreo douăsprăzece exemplare ale celor două legendare volume bestseller din Mein Kampf.”(p.64). 543 Hermeneutica Bibliothecaria - Antologie Philobiblon - Volumul V Apoi sîntem invitați la o nouă întîlnire cu Walter Benjamin: „Dintre toate metodele de a colecționa cărți, „să le scrii singur este modalitatea cea mai demnă de laudă”, observa W. Benjamin, amintind de directorul Wutz, un personaj îndrăgit dintr-un popular roman din secolul al XVIII-lea, care este atît de prost plătit și are resurse financiare atît de limitate încît nu-și poate permite să cumpere cărți; în consecință, el merge le la negustorii de cărți, unde își notează titluri interesante, apoi se întoarce acasă și scrie propriile cărți, pornind de la titlurile plagiate.[...] Totuși majoritatea autorilor reali se simt obligați să scrie cărți dintr-o sărăcie mai degrabă existențială decît materială. „Scriitorii sînt de fapt oameni care scriu cărți nu pentru că sînt săraci, ci pentru că sînt nemulțumiți de cărțile pe care ar putea să le cumpere, dar care nu le plac”, spune el cu un amuzament care contrazice profunzimea acestei remarci pasagere: cei mai mulți scriitori se simt obligați să trimită cuvintele în lume pentru a exprima idei sau întîmplări care încă nu au căpătat o formă sau care, consideră ei, nu au fost bine exprimate sau, măcar, par a necesita sau ar merita să fie repetate în propria lor limbă. În cazul lui Adolf Hitler, motivul inițial a fost răzbunarea.”(p.65). Autorul se oprește asupra influenței lecturii unor cărți asupra conducătorului, printre care: Tipologia rasială a poporului german de Hans F. K. Gunther și faimoasa Feuer und Blut ( Foc și sînge) a lui Ernst Junger, încă mult comentată ba chiar controversată de unii cririci. Urmează un alt capitol, O biblie americană, un alt nume - în viziunea autorului nostru - pentru cartea lui Madison Grant, Trecerea marii rase, una din „cărțile care s-au păstrat în biblioteca lui Hitler [care] au avut un impact mai evident sau mai ușor de evaluat asupra gîndirii și, în cele din urmă, asupra acțiunilor sale” (p. 90). Este acesta un capitol important pentru cei interesați de ideologia și rasimul hitlerismului. Titlul capitolului nu este întîmplător sau special construit ci a fost inspirat dintr-o scrisoare de mulțumire a lui Hitler către autorul Grant în care primul numea această carte „Biblia” sa (p. 105). De reținut faptul că, de cele mai multe ori, un colecționar, în acest caz Hitler, poartă corespondență cu autorii cărților din colecția sa. Următorul capitol, Filozoful ratat, ne readuce la Walter Benjamin, care „în eseul său despre colecționarul de cărți sugerează că majoritatea bibliofililor au citit în cel mai bun caz 10% din colecția lor, susținînd că această estimare este în 1 deplină cunoștință de cauză.1 „Este de ajuns să cităm răspunsul dat de Anatole 1 Nu-mi aduc aminte să se fi vorbit așa despre cărțile din biblioteci reprezentînd un anumit fond „respectabil” (fondul Ionescu, fondul Popescu etc.; am folosit aceste nume spre a „generaliza” evitînd să fiu foarte „concret”) de obicei custodele, cercetătorul, cînd scrie un studiu, „sare”, voit, peste aceste amănunte, în fond, obligatoriu de luat în seamă... Nu este jignită cum s-ar putea crede, în nici un caz, memoria proprietarului... E drept fondul personal dintr-o bibliotecă constituie o „mîndrie” pentru aceasta deci, nu i se aduce (îndeobște) nici o incriminare, nici o „întinare”. În realitate, orice bibliotecar, luînd în „mînă” o carte își dă seama dacă a fost citită, frunzărită sau nu... Chiar și astăzi cînd cărțile sînt livrate cu paginile gata tăiate... Și cîte cărți neatinse de stăpînul lor nu ne-a fost dat să vedem primind donații, cercetîndu-le, descriindu-le, clasificîndu-le. Iată că și noi, nu numai, de exemplu, medicii sau juriștii, avem secrete profesionale pe care le ținem ascunse cu strășnicie. 544 Hermeneutica Bibliothecaria - Antologie Philobiblon - Volumul V France unui filistin care i-a admirat biblioteca, încheind cu întrebarea standard: „Ați citit toate aceste cărți, Monsieur France?” Benjamin povestește că marele om de litere francez, laureat al Premiului Nobel, a răspuns cu iscusință: „Nici măcar o zecime dintre ele. Bănuiesc că nu vă folosiți porțelanurile de Sevres în fiecare zi?”(p.106). Mai departe revenim alături de marele Benjamin: „colecționarea cărților este o artă care se maturizează în timp. „Ani de zile, cel puțin pe parcursul primei treimi a vieții sale, biblioteca mea nu avea mai mult de două sau trei rafturi care se îmbogățeau doar cu cîțiva centimetri pe an. Aceasta a fost epoca ei militantă, cînd nici unei cărți nu îi era permis să se așeze pe raft înainte de a fi citită de mine”. Pe măsură ce a trecut timpul, Walter Benjamin a ajuns să aprecieze cărțile din alte motive: o copertă deosebit de frumoasă, ilustrații încîntătoare, un rar volum de anticariat scos la licitație, amintirea unei frumoase cărți, dintr-o anumită zi, într-o librărie. [apoi, parcă în alt registru...] „Deodată, accentul s-a mutat”, spune el. „Cărțile au căpătat o valoare reală.” Posesia a devenit un scop în sine. Fără această „trufie”, notează Benjamin, el nu ar fi ajuns niciodată să aibă atîtea cărți încît să facă cinste termenului de bibliotecă.”(p.106). Citatul este motivat pentru că similar s-a petrecut și cu Hitler: „biblioteca lui a crescut treptat, ocupînd întîi un corp, apoi altul, umplîndu-se treptat pînă la refuz [...] colecția sa era printre puținele lucruri importante pe care le menționase în declarația fiscală (s.n. A.G.). În inventarul sărac ce cuprindea biroul și un scaun, sînt incluse „două corpuri de bibliotecă, pline cu cărți”. (p.106-107) Apropo de fisc apar informații importante (total irelevante pentru fiscul românesc sau pentru cei ce-l dirijează cu toate că n-ar fi rău să se inspire din acestea pentru viitoarele lor legi): „...colecția lui Hitler a crescut foarte mult [...] registrul fiscal demonstrază profundul inters bibliofil al lui Hitler. După costurile de personal și călătoriile în scop politic, cea mai mare deducere de impozit (s.n. A.G.) a lui Hitler a fost pentru cărți” (p.107). Mai mult, după cîțiva ani își va asigura (un lucru foarte normal într-o țară serioasă) aceste bunuri. Ca și în citatul din W. Benjamin: „După ianuarie 1933, fluxul constant de cărți intrate în biblioteca lui Hitler s-a transformat în torent (s.n. A.G.). Cel mai important „torent” îl constituie cărțile lui Julius Friedrich Lehmann, circa cinzeci de volume: „un individ care se poate lăuda cu o dublă influență: a contribuit cel mai generos la lărgirea colecției bibliotecii particulare a lui Hitler, și a fost arhitectul public al pseudoștiinței naziste a rasismului biologic”(p.117). Nu ne vom opri să le redescri-em (după descrierea lui T.W. Ryback) dar vom descoperi fina ironie a sa: „Răsfoind aceste volume bine legate și bogate în ilustrații, multe dintre ele tipărite pe hîrtie de calitate superioară, care și-a menținut suplețea și luminozitatea, am calculat că procentul lui Benjamin de 10% cărți citite dintr-o colecție personală s-a dublat în cazul lui Hitler, prin cărțile lui Lehmann. Mai multe dintre volume erau foarte uzate, cu pagini îndoite și cotoare greu încercate, astfel că se deschideau ușor [...] unul dintre volume [...] avea mai mult de o sută de pagini cu adnotări în creion: sublinieri, linii verticale și, din cînd în cînd, cîte un semn de întrebare.”(p.119) Exact așa cum facem mulți dintre noi cu propriile cărți progresînd în lectură. Sau așa cum fac mulți cititori (utilizatori) distrugîndu-ne cărțile bibliotecii la care ne desfășurăm activitatea. 545 Hermeneutica Bibliothecaria - Antologie Philobiblon - Volumul V Ajungem la capitolul intitulat Lecturile de front, 1940, unde întreaga bibliotecă este evaluată, „reconstituită” din diferite „informații”: „În studiul asupra bibliotecii personale a lui Hitler, F. Oechsner a menționat că aproape jumătate din colecția liderului nazist, „vreo 7.000 de volume” , era dedicată chestiunilor militare. Potrivit celor spuse de Oechser, Hitler avea cărți despre „campaniile lui Napoleon, regii prusaci, viețile potentaților germani și prusaci care au avut vreodată un rol militar; și cărți despre mai toate campaniile militare cunoscute în istoria consemnată a omenirii”.[...] campaniile lui Napoleon „sînt adnotate abundent cu scrisul lui” și că o colecție de „400 de cărți, pamflete și monografii despre armata Statelor Unite” primite de Hitler de la generalul Werner von Blomberg pare să fi fost și ea studiată. Oechsner menționează mai ales cartea lui Theodore Roosevelt care descrie Războiul Hispano-American [...] [concluzia:] „...nu există nici măcar un singur domeniu al cunoștințelor militare, vechi sau moderne, care să nu fie analizat în aceste 7.000 de volume, și este evident că Hitler le-a citit pe multe dintre ele din scoață în scoarță”(s.n. A. G.)” (p.162). Un martor, Hermann Esser ne spune că „Hitler a cheltuit mai mulți bani decît înainte [de a fi închis la Landsberg) pe cărți de istorie militară... [...] , pentru comparație, avea și edițiile în engleză, franceză și rusă.” (p.163). O altă informație: „Hitler ajunsese să cunoască și scrierile lui Karl May [...] el studiase povestirile de aventuri ale lui May despre Vestul american, analizînd cu atenție abilitățile tactice și viclenia lui Winetou [...]. (p. 169). În capitolul Miracolul amînat, ajungem la anul 1945: „Nu vom afla niciodată titlurile cărților pe care le avea Hitler la capul patului în ziua în care s-a sinucis, dar știm care au fost cele optzeci de cărți care se aflau în acea vreme în complexul de buncăre, dintre care unele erau achiziționate recent, de exemplu, un volum din 1943, intitulat O preistorie a războiului lui Rosevelt, de Hans Dieckhoff. [există și altele printre care și] o carte de 120 de pagini intitulată Profețiile lui Nostradamus, de Carl Loog, publicată în 1921.” (p.197). Scriitorul atent și foarte sensibil (nu cercetătorul), reporterul literar, Timothy W. Ryback încheie: „Nu vom ști niciodată dacă Hitler cunoștea profețiile lui Nostradamus, dar, cu acest volum, biblioteca sa extrapolează chiar și ideea lui Benjamin: colecționarul nu numai că este păstrat în cărțile sale, dar viața lui este consemnată între paginile lor.”(p. 198). O bibliotecă conține și cărți „speciale”, cărți cu destine „speciale”, și în cazul nostru există această situație: „ [...] printre ele numărîndu-se un unic volum (s.n. A.G.) de Robert Ley, scris în 1935, despre problemele sociologice ale lumii și soluțiile lor. Această carte n-a fost niciodată pusă în circulație. Au fost tipărite 6000 de exemplare, și 5999 au fost distruse, unicul exemplar rămas fiind cel care îi aparține lui Hitler. Motivul: toate cărțile și broșurile despre național-socialism trebuie să trecă printr-o comisie de partid specială înainte de a primi bun de tipar, iar cărțile personalităților naziste trebuie să fie arătate lui Hitler însuși” (p.212).1 „O altă 1 O situație aproape „trasă la indigo” exista și în România antedecembristă (ca și în alte țări comuniste)... La noi, din prudență, lectura se făcea pentru bun de cules, procesul tehnologic ce precede bunul de tipar... Au existat la noi și cărți „topite” ulterior cu toate că, inițial, primiseră aprobările necesare... Nu vom da alte explicații și nu vom intra în alte amănunte 546 Hermeneutica Bibliothecaria - Antologie Philobiblon - Volumul V carte eliminată care se află în biblioteca lui Hitler este scrisă de Alfred Rosenberg și are ca subiect propusa alianță dintre Biserică și Reichul nazist. Din această carte se mai păstrează astăzi dourăsprăzece exemplare ale tiparului de probă...”(p.212). Tot în același capitol (Anexa A) mai este prezentată o „ciudățenie”, o carte mai „specială” o carte despre studiul mîinilor: „inclusiv ale multor personalități de-a lungul veacurilor [...] o mare parte din impresia lui Hitler despre oameni se baza pe analiza mîinilor acestora...[...]... el obișnuia să observe cu mare atenție mîinile interlocutorului său...[...] Hitler devenea rece pe parcurs și uneori încheia discuția brusc și tăios, fără să se fi ajuns prea departe. Doar mai tîrziu aveau să afle că lui Hitler nu-i plăcuse forma mîinilor lor.”(p.212 - 213). În postfața ce-i aparține Ryback, sub titlul Destinele cărților, revine, ați înțeles, ați ghicit, iarăși la Bejamin: „fiecare volum dintr-o bibliotecă reprezintă un „destin” individual, fiecare avîndu-și propria poveste, propriul scop predestinat în viața colecționarului, ce constă fie în a distra, fie în a abate atenția, a informa sau a decora, dar, în cele din urmă, avînd și scopul unitar de a depune mărturie după ce colecționarul a fost „exterminat”, asemenea corului reunit din tragediile grecești.”(p. 199). Și continuă: „această presupunere a lui Benjamin suferă, desigur, de o evidentă miopie, de impertinență chiar, pentru că presupune că o anumită carte este „sortită” unei anumite biblioteci, că principala sa raison d'etre este să-și „păstreze” colecționarul, să joace rolul de martor postum, să fie obligată să servească pe termen lung memoria colecționarului „exterminat”. Fără îndoială că aceasta este o idee reconfortantă pentru colecționarul care se gîndește la posteritate, dar este o viziune mărginită despre adevăratul destin al cărților, despre faptul că puține biblioteci rămîn intacte după dispariția colecționarului, așa cum din păcate avea să descopere chiar Benjamin în martie 1933.”(p. 199). Și destinul cărților sale a continuat impasibil, proprietarul a fugit din Germania. Vecinul, om de bună credință, un „fidel” al său care le-a preluat a reușit să trimită „jumătatea cea mai prețioasă” în Danemarca la dramaturgul Bertold Brecht unde locuia de acum și Walter Benjamin. Apoi Benjamin s-a mutat la Paris ducîndu-și cărțile (inestimabila sa comoară). Evident acolo a ajuns la constrîngeri materiale și s-a apucat să vîndă din cărți. Căderea sa (psihică), foarte firească, mai bine zis foarte explicabilă prin evoluția nefericită a destinului său, a fost alimentată și de faptul că a aflat, între timp, că celalată jumătate a colecției (aflată la Berlin) a fost distrusă. În 1940 părăsește Parisul ocupat (abandonîndu-și ce i-a mai rămas din bibliotecă) fugind spre sud. La granița franco-spaniolă a fost reținut, în realitate o sîcîitoare procedură polițienească; de teamă se va sinucide... O tragică moarte... Autorul o citează pe Hannah Arend, fostă studentă a lui Benjamin, care este de părere că: „Dacă disperarea și teroarea au fost cu siguranță motivele evidente ale sinuciderii lui Benjamin, mai tîrziu Hannah Arendt a suspectat o altă cauză: pierderea cărților”(s.n. A.G.) (p.200). Interesant este destinul (ulterior) al cărților sale: „Analizîndu-i gestul final disperat, Arendt a fost mîhnită, dar nu surprinsă, „Cum să trăiască fără o bibliotecă ?” se întreba ea. Ceea ce fiindcă aici ne ocupăm de cu totul altceva scopul nostru a fost doar acela de-a semnala soluțiile similare ale unor regimuri - mai mult sau mai puțin - similare... 547 Hermeneutica Bibliothecaria - Antologie Philobiblon - Volumul V însă Arendt nu știa, iar Benjamin nu ar fi putut să-și imagineze niciodată, este că biblioteca a continuat să existe și după moartea sa. Confiscată de Gestapo, a fost trimisă la Berlin, unde a fost apoi preluată de sovietici și dusă la Moscova, pentru a se reîntoarce mai tîrziu în Germania, întîi la Arhiva Theodor Adorno din Frankfurt, iar în cele din urmă în, propria arhivă din Berlin, unde își începuse călătoria cu șase decenii mai devreme.” (p.200). Abia apoi, după aceste considerente se vorbește, să zicem, prin „antiteză”, despre dezintegrarea bibliotecii lui Hitler: „Biblioteca lui Hitler s-a dezintegrat rapid în haosul provocat de prăbușirea imperiului său. În momentul în care el s-a împușcat, soldații americani îi destrămau deja colecțiile din Munchen, împărțindu-și cărțile. [...] La reședința din piața Prinzregent, corspondentul de război Lee Miller a găsit cărțile lui Hitler parțial intacte. „În partea stîngă a camerelor accesibile publicului se afla o bibliotecă plină de cărți frumos legate și multe volume cu dedicație, oferite de simpatizanți”, scria ea. „Biblioteca era neinteresantă, în sensul că toate lucrurile cu valoare personală fuseseră îndepărtate: rafturile goale erau mărturia tristă a retragerii rapide.” O fotografie [prezentă, reprodusă și în carte] o arată pe Miller așezată la biroul lui Hitler. O duzină de cărți se află aruncate la întîmplare pe rafturile din preajmă - cărți broșate, sau cartonate, un album mare și uzat cu fotografii din Nurnberg, trei ediții mai vechi din Mein Kampf, cu supracoperta originală.”(p.200-201). Alte cărți au fost descoperite într-o cameră din buncăr. S-a putut constata, ulterior, că: „Volumele frumos legate, cu ex-librisurile caracteristice, au devenit totemurile preferate ale soldaților victorioși. Mai multe reportaje îi arată pe soldații americani în timp ce-și aleg cărți din colecția lui Hitler. Într-o secvență, un soldat deschide un volum mare și arată ex-librisul lui Hitler, în timp ce camera îl filmează de aproape; în alta, mai mulți ies din buncăr cu teancuri de cărți sub braț. În săptămînile care au urmat, colecția de la Berghof a fost înstrăinată carte cu carte (s.n. A.G.) La 25 mai, cînd o delegație de senatori americani a sosit la Obersalzberg, aceștia au trebuit să se mulțumească cu albume din colecția de discuri a lui Hitler. Nu mai rămăsese nici o carte.”(p.202) La fel s-a întîmplat și în capitală, după ce „au urmat valuri succesive de jafuri” pentru ca apoi „Cînd Albert Aronson a ajuns la Berlin, ca membru al delegației americane trimise să negocieze o ocupație comună a orașului, gazdele sale sovietice l-au condus într-un tur al locuinței personale a lui Hitler și, ca gest de politețe, i-au permis să ia un teanc de optzeci de cărți rămase. În aceleași săptămîni, întrega bibliotecă a cancelariei Reichului - în jur de zece mii de volume - a fost luată în pază de „brigada de trofee” sovietică și apoi trimisă la Moscova, moment din care nu s-a mai știut nimic de ea.” Într-o notă de subsol ni se dau explicații suplimentare despre acestea: „un ziar din Moscova scria că aceste cărți s-ar afla într-o biserică abandonată din suburbia Uzkoe a Moscovei. La scurt timp după apariția articolului, colecția a fost mutată, dispărînd fără urmă. (n.a)1 Revenind la cărțile lui Hitler aflăm 1 Cine ar mai putea spune, că o carte ca Biblioteca lui Hitler, nu are pînă și suspans ? Iată de ce cred că lectura ei este deosebit de interesantă nu numai pentru bibliotecari sau îndrăgostiți ai cărții. Dacă la început m-am ferit de beletristică, de ficțiune, iată că pînă la urmă, am citit 548 Hermeneutica Bibliothecaria - Antologie Philobiblon - Volumul V că: „Singura parte importantă care a supraviețuit intactă include trei mii de volume (s.n. A. G.) descoperite la mina de sare din Brechtesgaden, din care o mie două sute au ajuns la Biblioteca Congresului. Restul par să fi fost „extrase” în timpul procesului de catalogare a colecției.”(p.202). Povestea nu este gata (încă): „Alte o mie de volume se află în podurile și pe rafturile veteranilor de pe întreg cuprinsul Statelor Unite. Din cînd în cînd, volume rătăcite ajung la publicul larg. O carte a fost descoperită „în coșul cu cărți scoase la vînzare pentru cinzeci de cenți, într-o bibliotecă locală din nordul statului New York. La moartea lui Aronson, nepotul lui a donat Universității Brown cele optzeci de cărți luate din Fuhrerbunker(p.203). Și poveștile continuă mai departe... O altă carte ajunsă printr-un lung drum (descris în amănunt) are o notă dactilografiată lipită pe pagina alăturată celei cu ex-librisul: „Acest volum a fost luat din biblioteca personală a lui Adoph [sic]1 Hitler, aflată în adăpostul subteran antiaerian al casei sale din Brechtesgaden. A fost luat de maior A. J. Choos ca suvenir pentru dl. E. B. Horwath, la 5 mai 1945.”(p.203) Cartea conține multe ilustrații* 1 2 răspîndite (la „locul lor”) în text, adică fotografii sau reproduceri foto. Fotografiile sînt „la obiect”, nu în exces, adică, de exemplu, A. Hitler primind în dar cărți, Hitler lîngă biblioteca sa, Hitler citind, polița de asigurare împotriva incendiilor (unde era inclusă și biblioteca), diferite reproduceri ale desenelor, acuarelelor sale, un „colț” al Bibliotecii Congresului unde se află cărțile lui Hitler etc. Alte reproduceri reprezintă copii după ex-librisuri, autografe, coperți, pagini de gardă, pagini sau ilustrații de cărți etc. Mai mult ca în alte cărți, sau spre deosebire de multe cărți, ilustrațiile acestea „întregesc” (cu adevărat) lucrarea, fiind (în concepția noastră) indispensabile. Cartea și-a depășit condiția ei, inițială, „gazetărească” de bestseller ea fiind o adevărată lucrare științifică. Dovada o foarte mare bogăție de note explicative (bibliografii, trimiteri, comentarii) precum și un indice (nume, opere, locuri etc.) care se adaugă, făcînd și mai interesantă lucrarea. Importanța unei astfel de cărți se poate concluziona și prin faptul că fondul tratat întrunește cele mai diferite și generale situații dintr-o colecție: lucrări diferite, domenii diferite, autografe, dedicații, note, sublinieri ale proprietarului (sau ale succesivilor cititori), cărți unicat, cărți cu destine deosebite etc. Formarea, creșterea colecției este urmărită în paralel cu evoluția proprietarului. Mai sîntem convinși că orice viitoare monografie sau orice simplu studiu referitor la viața dictatorului nu va această carte, acest studiu ca pe un roman... M-am ferit scriind aceste rînduri să citez foarte cunoscutul dicton latin, folosit chiar și de Timothy W. Ryback, dar ajungînd la aceste dispariții și reapariții rocambolești nu mă pot abține, într-adevăr și eu spun: Habent sua fata libelli. 1 Notă prezentă în originalul textului, aparținînd autorului american pentru a sublinia ortografierea greșită. 2 Se pare că acestea au fost alese cu parcimonie. De obicei sînt cărți în care multe din ilustrații fie că nu sînt la obiect (se folosește prilejul pentru a se populariza o imagine necunoscută), fie, dimpotrivă, imagini arhicunoscute, chiar și că nu sînt necesare... Aici, cum spuneam, apare personajul central în situații legate strict de subiectul anunțat în titlu, Biblioteca lui Hitler, sau cărțile, pagini facsimilate, pomenite în rîndurile acestui amplu studiu... 549 Hermeneutica Bibliothecaria - Antologie Philobiblon - Volumul V putea eluda importanța cărților pentru acesta, biblioteca sa, lecturile sale, precum și prezenta lucrare... Biblioteca lui Hitler, cărțile care i-au format personalitatea, de Timothy W. Ryback, poate constitui și un veritabil model pentru alte cărți cu subiect asemănător. Nu înainte de final regretăm că nu avem acces, în limba română, la cele mai multe din cărțile lui Walter Benjamin. 550 În colecția BIBLIOTHECA BIBLIOLOGICA au apărut: I. Prima Serie. Sub îngrijirea lui Ioachim CRĂCIUN: 1. I. Crăciun, O știință nouă, Bibliologia, în învățământul universitar din România, Cluj, 1933, 26 p. 2. C. Golner, Anul revoluționar 1848 în Principatele Române. O contribuție bibliografică, Cluj, 1934, 18 p. 3. I. Crăciun, Activitatea științifică la Universitatea „Regele Ferdinand I” din Cluj în primul deceniu, 1920-1930, Cluj, 1935, 321 p. 4. Teodor Onișor, Bibliografia geografică a României în 1929 și 1930. Cu o introducere asupra bibliografiei geografice românești până în 1936, Cluj, 1936, 186 p. 5. I. Crăciun ; I. Breazu, Bio-Bibliografia lui Gheorghe Bogdan-Duică 1866-1934, Cluj, 1936, XIV + 45 p. 6. Ernest Roth, Bibliografia publicațiilor Institutelor Medico-Legale din România, 1920-1935, Cluj, 1936, 55 p. 7. I. Crăciun, Bio-Bibliografia D-lui Alexandru Lapedatu cu ocazia împlinirii vârstei de 60 ani. 1876-1936, Cluj, 1936, Cluj, 1936, 40 p. 8. Valeriu Bologa; Lia M. Dima, Bibliografia tezelor de la Facultatea de Medicină și Farmacie din Cluj. 1923-1936 (No. 1-1000), Cluj, 1936, II + 107 p. 9. I. Crăciun, Doi bibliologi români, Ioan Bianu 1856-1935 și Al. Sadi-Ionescu 1873-1926, Cluj, 1937, 49 p. 10. I. Naghiu, Bio-Bibliografia P. S. Episcop Nicolae Colan, cu ocazia instalării în scaunul vlădicesc din Cluj, 1893-1936, Sibiu, 1936 <1937>, 36 p. 11. I. Crăciun, Bio-Bibliografia D-lui Sextil Pușcariu, cu ocazia împlinirii vârstei de 60 de ani, 1877-1937, Cluj, 1937, 36 p. 551 Hermeneutica Bibliothecaria - Antologie Philobiblon - Volumul V 12. Iosif E. Naghiu; Teodor A. Naum, Bio-Bibliografia lui Vasile Bogrea, 18811926, cu ocazia comemorării a zece ani de la moartea lui, Cluj, 1937, 34 p. 13. I. Crăciun, Contribuții românești privitoare la istoriografia universală. Bibliografie 1927-1936, București, 1938, 47 p. 14. Tiberiu Morariu, Bio-Bibliografia lui George Vâlsan. 1885-1935. Cu o caracterizare a vieții și a operei lui, de Vintilă Mihăilescu, Cluj, 1937, 55 p.. 15. I. Crăciun, Bibliografia Transilvaniei românești. 1916-1936, Bucureș-ti, 1937, 366 p. 16. I. Naghiu, Bibliografia filosofiei și pedagogiei românești până la 1860, Cluj, 1940, 80 p. 17. I. Crăciun, Bio-Bibliografia D-lui Ioan Lupaș cu ocazia împlinirii vârstei de 60 de ani. 1880-1940, București, 1943, 61 p. 18. Nicolae Comșa, Manuscrisele românești din Biblioteca Centrală de la Blaj, Blaj, 1944, 231 p. 19. I. Crăciun, Catehismul românesc din 1544 urmat de celelalte catehisme româno-luterane: Bârseanu, Sturdzan și Marțian, Sibiu-Cluj, 1945-1946, 168p. II. Serie Nouă. Sub îngrijirea lui Nicolae EDROIU: 1(20). Ioachim Crăciun și Bibliologia românească. Studiu și bibliografia operei de Nicolae Edroiu, Cluj-Napoca, 1994, 110 p. 2(21). Doru Radosav, Catalogul cărții tipărite și manuscrise din nord-vestul Transilvaniei (sec. XVII-XIX), Cluj-Napoca, 1995, 114 p. 3(22). Cornelia Gălătescu, Contribuții bibliologice și cercetări de arhivă, Cluj-Napoca, 1995, 236 p. 4(23). Susana Andea; Avram Andea, Cartea românească veche în Transilvania în inventare bisericești, Cluj-Napoca, 1996, 211 p. (ISBN 973-977535-0-0) 5(24). Ioan Hentea, Repere bibliologice, Cluj-Napoca, 1996, 162 p. (ISBN 97397535-7-4) 552 Hermeneutica Bibliothecaria - Antologie Philobiblon - Volumul V 6(25). Stelian Mândruț, Istoria modernă și contemporană a României reflectată în periodicele maghiare de specialitate (1945-1995). Bibliografie selectivă, Cluj-Napoca, 1996, 90 p. (ISBN 973-97783-1-3). 7(26). Silvia Dumitru, Tezele academice editate de Casa Tipografică Elzevier în secolul al XVII-lea, existente în bibliotecile din Transilvania (în curs de apariție). 8(27). Zoe Buz, Indice bibliografic tematic al revistei „Studii și cercetări de biologie” - Seria Botanică-Biologie vegetală (Academia Română) 1948-1994, Cluj-Napoca, 1996, 308 p. (ISBN 973-97783-3-X). 9(28). Zoe Buz, Indice bibliografic tematic al revistei „Studii și cercetări de biologie” - Seria Zoologie-Biologie animală (Academia Română) 1948-1994, Cluj-Napoca, 1996, 246 p. (ISBN 973-97783-3-X). 10(29). Zoe Buz, Index bibliographique thematique du periodique „Revue Roumaine de Biologie” - Serie de Botanique-Biologie vegetale (Academie Roumaine) 1956-1995, Cluj-Napoca, 1997, 186 p. (ISBN 973-97783-3-X). 11(30). Bio-Bibliografia Profesorului universitar doctor Camil Mureșanu, Membru corespondent al Academiei Române, cu ocazia împlinirii vârstei de 70 de ani. Introducere de Nicolae Edroiu. Bibliografia operei (1955-1997) de Maria Pagu și Karolyi Iolanda, Cluj-Napoca, 1997, 68 p. 12(31). I-II. Veronica Turcuș, Bibliografia istorică româno-italiană (Bibliografie selectivă). Evoluția publicațiilor istorice româno-italiene până în 1996, Cluj-Napoca, 1997, 805 p. (ISBN 973-97783-2-1). 13(32). Lucia Turc, Bibliografia istorică a Transilvaniei (1936-1944). Bibliografie selectivă, Cluj-Napoca, 1998, 350 p. (ISBN 973-9354-37-8). 14(33). Veronica Turcuș, Alexandru Marcu (1894-1954) și cultura italiană în România interbelică (Profil bio-bibliografic), Cluj-Napoca,1999, 456 p.(ISBN 973-9354-19-X) 15(34). Zoe Buz, Indice bibliografic tematic al revistei „Lucrările Institutului de Speologie «Emil Racoviță»” - „Travaux de l'Institut de Speologie «Emile Racovitza»” (Academia Română) 1962-1995, Cluj-Napoca, 1997, 93 p. (ISBN 973-97783-7-2). 16(35). Monica Codruța Roman; Zoe Buz, Indice Bibliografic Tematic al revistei „Revue Roumaine de Biologie” - Serie Zoologie-Biologie animale (Academie Roumaine). 1956-1996, Cluj-Napoca, 1998, 207 p. (ISBN 973-97783-7-2). 553 Hermeneutica Bibliothecaria - Antologie Philobiblon - Volumul V 17(36). Gabriela Morărescu; Nicoleta Irimuș; Zoe Buz, Indicele bibliografic tematic al revistei „Studii și Cercetări de Biochimie” (Academia Română). 1958-1996, Cluj-Napoca, 1998, 533 p. (ISBN 973-97783-7-2). 18(37). Silvia Onac; Zoe Buz, Indice bibliografic tematic al revistei „Studia Universitatis «Babeș-Bolyai». Biologia” 1957-1997, Cluj-Napoca,1998, 251p. (ISBN 973-97783-7-2). 19(38). Hermeneutica Bibliothecaria - Antologie Philobiblon (I) - Volum îngrijit de Florina Iliș și Ionuț Costea, Cluj-Napoca, 1998, 282 p. (ISBN 973-9354-69-6). 20(39). Mircea Popa; Viorica Sâncrăian, Eminescu în Transilvania. 1866-1918 (Bibliografie adnotată). Cluj-Napoca, 2000, XXIV + 163 p. (ISBN 973-595-0790). 21(40). Management pentru viitor - Biblioteci și arhive - Editori G. B. Anghelescu și Istvan Kiraly, Cluj-Napoca, 2000, 216 p. (ISBN 973-595-010-3). 22(41). Veronica Turcuș, Bibliografia arhitecturii cisterciene. Abațiile europene și cazul transilvan - Bibliografie selectivă, Cluj-Napoca, 2003, 192 p. 23(42). Studia Universitatis Babeș-Bolyai - Indice bibliografic tematic, 19911995. Vol.I-II, Cluj-Napoca, 2000, XX + 166 p. ; XIV + p. 167-320 (ISBN 973-595-060-X). 24(43). Alice Keller, Consorții în biblioteci: o inițiere practică. Cluj-Napoca, 2003, 104 p. (ISBN 973-610-193-3). 25(44). Căpâlneanu Ana Maria, Lucrări de biblioteconomie și știința informării în colecțiile Bibliotecii Centrale Universitare „L. Blaga” Cluj-Napoca, Cluj-Napoca, 2003, XVII + 213 p. (973-610-193-2). 26(45). Nicolae Edroiu, Bibliografia istorică româno-slovacă, 1918-2000, Cluj-Napoca, 2004, 120 p. 27(46). Moraru Elena, Indice bibliografic tematic al Revistei de chimie, Cluj-Napoca, 2003, ( ISBN 973-610-193-5). *** Olimpia Curta, Metode tradiționale și moderne de regăsire a informației în biblioteci, Cluj-Napoca, 2004, 118 p.+Anexe (ISBN 973-619-250-5). 554 Hermeneutica Bibliothecaria - Antologie Philobiblon - Volumul V 28(47). Hermeneutica Bibliothecaria (II) - Antologie Philobiblon - Editori: Viorica Sâncrăian și Istvan Kiraly V., Cluj-Napoca, 2004, 523 p. (ISBN 973-610311-0) 29(48). Hermeneutica Bibliothecaria (III) - Antologie Philobiblon - Editori: Carmen Crișan, Istvan Kiraly V., Cristina Popa, Viorica Sâncrăian și Raluca Soare, Cluj-Napoca, 2007, 433 p. (ISBN 978-973-610-552-4 ) 30(49). Constantin Mălinaș, Medalia ca document de bibliotecă - La medaille comme document de bibliotheque, Cluj-Napoca - Oradea, Universitatea „Babeș-Bolyai”; Asociația Română pentru Ex Libris, 2007, 200 p. (ISBN 978-973-005007-3) 31(50). Hermeneutica Bibliothecaria (IV) - Antologie Philobiblon - Editori: Ana Maria Căpâlneanu, Carmen Crișan, Istvan Kiraly V., Cristina Popa și Raluca Trifu, Cluj-Napoca, 2009, 489 p. (ISBN 978-973-610-855-6) 555 Hermeneutica Bibliothecaria - Antologie Philobiblon - Volumul V Revista PHILOBIBLON1 - Volumele apărute - Volumul I. Numerele 1-2/ 1996, 134 p. (Cultură, Carte, Societate: Europenism și europenizare; Bibliologia: O profesie în schimbare o societate în tranziție: Date -Stări - Posibilități; Colecțiile speciale ale bibliotecii) Volumul II. Numărul 1/ 1997, 136 p. (Cultură, Carte, Societate: Închideri și deschideri axiologice; Bibliologia: O profesie în schimbare o societate în tranziție: Date - Stări - Posibilități; Varia: Colecțiile speciale ale bibliotecii; Miscellaneous) Volumul II. Numărul 2/ 1997, 237 p. (Cultură, Carte, Societate: Dispoziții existențiale; Bibliologia: O profesie în schimbare o societate în tranziție: Date -Stări - Posibilități; Varia: Colecțiile speciale ale bibliotecii; Miscellaneous) Volumul III. Numărul 1-2/ 1997, 319 p. (Cultură, Carte, Societate: Dicționarele -Fundal și Orizont; Bibliologia: O profesie în schimbare o societate în tranziție: Starea profesiei și educația bibliologică; Varia: Colecțiile speciale ale bibliotecii; Miscellaneous) Volumul IV-V-VI-VII. 1999-2002, 538 p. (Cultură, Carte, Societate: Istorie și Memorie; Bibliologia: O profesie în schimbare o societate în tranziție: Date -Stări - Posibilități; Varia: Colecțiile speciale ale bibliotecii; Miscellaneous) Volumul VIII-IX. 2003-2004, 571 p. (Cultură, Carte, Societate: Libertatea și piedicile ei; O profesie în schimbare o societate în tranziție: Hermeneutica Bibliothecaria: Date - Stări - Posibilități; Varia: Colecțiile speciale ale bibliotecii; Miscellaneous) Volumul X-XI. 2005-2006, 603 p. (Cultură, Carte, Societate: Muzică și Existență; Hermeneutica Bibliothecaria: Date - Stări - Posibilități; Varia: Colecțiile speciale ale bibliotecii; Miscellaneous) 1 Revista Philobiblon apare în întregime în limba engleză. Pentru informații privind concepția publicației cât și pentru detalii despre posibilitățile de participare și de achiziționare etc. vă rugăm să accesați pagina de Internet a Bibliotecii Centrale Universitare „Lucian Blaga” din Cuj-Napoca, ori direct site-ul revistei: http://www.bcucluj.ro/philo/philo.html. Mesajele se trimit la adresa e-mail: philobib@bcucluj.ro 556 Hermeneutica Bibliothecaria - Antologie Philobiblon - Volumul V Volumul XII. 2007, 457 p. (Cultură, Carte, Societate: Adrian Marino și orizonturile sale; Hermeneutica Bibliothecaria: Date - Stări - Posibilități; Varia: Colecțiile speciale ale bibliotecii; Miscellaneous) Volumul XIII. 2008, 674 p. (Cultură, Carte, Societate: Viața vie și muritoare; Hermeneutica Bibliothecaria: Date - Stări - Posibilități; Varia: Colecțiile speciale ale bibliotecii; Miscellaneous ) Volumul XIV, 2009, 602 p. (Carte, Cultură, Societate: Mediul; Hermeneutica Bbliothecaria: Analize - Date - Stări - Posibilități; Colecțiile speciale ale bibliotecii; Miscellaneous ) Volumul XV, 2010, 602 p. (Carte, Cultură, Societate: Timpul - trecut, viitor, istorie; Hermeneutica Bbliothecaria: Analize - Date - Stări - Posibilități; Colecțiile speciale ale bibliotecii; Miscellaneous ) 557 SERIA DE ANTOLOGII PHILOBIBLON - Hermeneutica Bibliothecaria - Volumele Hermeneutica Bibliothecaria sunt antologii în limba română ale studiilor publicate în engleză în revista Philobiblon. Editarea lor a devenit necesară deoarece Philobiblon este difuzată cu precăderea în străinătate. Ideea antologiilor a apărut însă în mod organic și din concepția revistei cu privire la oportunitatea conturării unei rubrici „bibliologice”. Rubrica se numea la început (1996) O profesie în schimbare, o societate în tranziție, dar, mai nou, ea se intitulează tot HERMENEUTICA BILBIOTHECARIA și conține analize și meditații pe temele instituțiilor și ale profesiilor bibliotecare, ale tradițiilor, mentalităților, „moștenirilor”, perspectivelor, dificultăților și nelămuririlor de toate tipurile... accentul punându-se pe caracterul analitic, critic, de cercetare și de „dezbatere” ale contribuțiilor. Lucrările încurajate de către Philobiblon, având o dimensiune ce vizează tocmai știința, comprehensiunea și mentalitatea - adică cultura și nu „manualitatea” sau „meșteșugul” - profesiilor și instituțiilor bibliotecare, s-a decis ca studiile prilejuite de existența revistei - deci nu doar cele destinate rubricilor bibliologice! - să fie apoi antologate regulat și în volume difuzate (comercializate) în primul rând în România prin Biroul de Proiecte & Marketing al BCU „Lucian Blaga” din Cluj-Napoca. Ele sunt publicate - drept o „Serie” particulară - în prestigioasa colecție Bibliotheca Bibliologica, fondată încă din 1933 de către Ioachim Crăciun. începând cu al doilea volum de antologie, ele sunt editate și pe CD, sub formă de carte electronică. Titlul antologiilor - Hermeneutica Bibliothecaria - exprimă tocmai conștiința faptului că, interpretând - hermeneutic - temele și problemele cu care ne confruntă atât tradiția cât și existența noastră actuală, noi realizăm de fapt și o înțelegere superioară a propriei noastre situări și putem, astfel, reafirma la modul și la nivelul contemporaneității și complexitatea orizonturilor de sensuri ale bibliotecii. împreună, desigur, cu înțelegerea problemelor noastre de mentalități, de cultură organizațională etc. și a nevoii de a contura ceea ce s-ar putea numi: societatea civilă a profesiei. Tot din aceste motive a fost înființată - încă în 1999 - și A telierul de Discuții Bibliologice Philobiblon, care astăzi poartă și el numele de Atelierul Hermeneutica Bibliothecaria. MINISTERUL EDUCAȚIEI, CERCETĂRII Șl TINERETULUI Adrian COSTACHE Florin DONIȚĂ M.N.LASCAR Adrian SĂVOIU MINISTERUL EDUCAȚIEI Șl CERCETĂRII Adrian Costache • Florin loniță • M.N. Lascăr • Adrian Săvoiu Limba și literatura Română Manual pentru clasa a Xl-a TEHîr PENTRU REALSZARE AVÂND CA OBIECT S » Documentarea este o etapă obligatorie înainte de a pomi o investigație, a realiza un proiect sau un studiu de caz. Primul pas este stabilirea unei bibliografii. Ea se poate realiza fie într-o bibliotecă, prin consultarea fișierului, fie prin intermediul Intemetului, apelând la motoare de căutare precum www.ask.com,www.google.com,www.lycos.com sau enciclopedii: Wikipedia (www.wikipedia.org) și Encyclopedia Britannica (www.search.eb.com). Evident, profesorul tău de română are un rol esențial în acest prim moment. Urmează explorarea materialului bibliografic selectat și consemnarea pe fișe ori într-un jurnal de lectură a unor citate semnificative, comentarii critice, opinii personale etc. In funcție de scop, documentarea se poate realiza și pe teren prin discuții sau interviuri cu persoane care pot oferi informații suplimentare legate de investigația sau proiectul ce va fi realizat. De asemenea, se mai pot colecționa fotografii, diferite înscrisuri etc. Toată această muncă poate fi dusă la bun sfârșit individual sau în grup, iar pe măsură ce progresează, este util ca rezultatele să fie comunicate și profesorului de română pentru confirmarea corectitudinii drumului parcurs ori pentru eventuale corecții. 1. Investigația presupune parcurgerea următorilor pași: - stabilirea temei (de către elev, de către profesor sau prin negociere între elev și profesor), a obiectivelor, a modului de prezentare și a termenului de finalizare; - identificarea modalităților prin care se pot obține datele/ informațiile necesare; - strângerea datelor/ informațiilor; - stabilirea strategiei de utilizare a datelor/ informațiilor; - scrierea unui raport privind rezultatele investigației. 2. Proiectul se realizează de-a lungul unui interval mare de timp - de la câteva săptămâni la un semestru - în echipe de trei-patru elevi și presupune parcurgerea următorilor pași: - stabilirea temei (de către elev, de către profesor sau prin negociere între elev și profesor) a obiectivelor, a modului de prezentare și a termenului de finalizare; - repartizarea responsabilităților în cadrul grupului; - colectarea datelor/ a materialelor; - prelucrarea și organizarea datelor/ a materialelor; - realizarea produsului; - prezentarea. 3. Studiul de caz este centrat pe discursul de tip argumentativ adaptat la specificul temei propuse și presupune: - o etapă pregătitoare, în care se stabilesc tema, modalitățile de documentare, metodologia de lucru (recomandabilă este investigația individuală/ de grup) și modalitatea de prezentare; - documentarea propriu-zisă, în care se explorează materialul bibliografic și se consemnează pe fișe ori într-un jurnal de lectură citate semnificative, comentarii critice, opinii personale etc. Pentru ordonarea și utilizarea efectivă a materialului explorat, recomandăm următorul algoritm: (cf. Ghid de evaluare limba și literatura română, SNEE, București 2001): - Premisă. Definirea problemei'. în care se stabilesc coordonatele generale ale temei propuse spre a fi studiată și se indică posibile direcții de explorare a acesteia. - Descrierea și analiza cazului. Identificarea soluțiilor. în care se realizează colectarea și studierea materialului și, de asemenea, se propun soluții care să conducă la finalizarea investigației. - Concluzii. - Aplicații. Evaluare finală', reprezintă valorificarea efectivă a documentării și explorării materialului. Studiul de caz se poate finaliza și printr-un proiect elaborat în grupe de trei/ patru elevi. în funcție de complexitate, se pot desemna și câte două echipe pentru aceeași temă. Studiile de caz vor fi repartizate grupelor de la începutul anului școlar. Fiecare prezentare va fi urmată de discuții cu toată clasa, în care colegii pot cere lămuriri, pot comenta aspectele care li s-au părut interesante și pot evalua activitatea grupelor. Finalizarea studiului de caz se poate realiza, de asemenea, prin organizarea unei dezbateri. Realizarea câte unui portofoliu pentru fiecare dintre cele șapte/ opt studii de caz prevăzute de programă, care să cuprindă întregul material documentar utilizat pe parcursul investigației, ar putea reprezenta o oglindă a activității depuse de-a lungul unui an școlar, dar și o resursă utilă pentru pregătirea examenului de bacalaureat prin care se va finaliza cursul superior de liceu. I. FUNDAMENTE ALE CULTURII ROMÂNE 5 Originile șî evoluția limbii române (prezentare sintetică) ÎNCEPUTURILE. DELIMITĂRI Originea limbii române este legată de procesul de formare a poporului român. Cu privire la etnogeneza românească au fost exprimate puncte de vedere dintre cele mai diverse, adesea contradictorii sau fără dovezi concludente: originea pur latină a limbii și a poporului român, teoria continuității daco-getice, teoria migraționistă a românilor din sudul Dunării, teoria rezistenței și a asimilării elementului latin, teza expansiunii spiritualității daco-ge-to-tracice etc. Astăzi se acceptă, in general, că istoria veche a românilor este expresia unui proces major, de sinteză daco-romană, și a unui proces adiacent, de integrare și de asimilare a elementului migrator (Maria Cvasnîi Cătănescu). Majoritatea specialiștilor consideră că limba română își are originea în limba latină a romanității orientale, vorbite în Dacia și in provinciile romane vecine, care a evoluat de-a lungul vremurilor. Au fost asimilate împrumuturi diverse, în special slave, dar și grecești, turcești, sârbe, bulgare, ucrainene, maghiare. Mai târziu se constată deschiderea către lumea franceză, italiană și spaniolă, într-un proces de relatinizare, nerefuzându-se împrumuturile din limbi nelatine precum germana, engleza, rusa. Ceea ce este esențial de reținut este faptul că, în ciuda împrumuturilor atât de diverse din alte limbi cu care a venit în contact, limba română a menținut structura gramaticală a limbii latine, avându-și sorgintea în latina vulgară (latina vorbită), nu în latina clasică (literară). FONDUL AUTOHTON TRACO-DAC în absența unor dovezi științifice care să le clarifice incontestabil proveniența, cuvintele considerate ca aparținând fondului autohton traco-dac sunt relativ puține, înregistrate în DEX prin analogie cu albaneza: baltă, barză, brad, brâu, buză, căpușă, cătun, cioară, coacăză, copac, groapă, grumaz, mal, mazăre, măgură, mănz, năpârcă, pârău, pupăză, strungă, șopârlă, vatră, viezure. Alte cuvinte susceptibile să aparțină fondului autohton sunt înregistrate ca având etimologie necunoscută {brânză, brusture') sau etimologie multiplă {mărar - albaneză, neogreacă, țap - albaneză, sanscrită). Columna lui Traian (Roma) Decebal (basorelief pe Columna lui Traian) Traian (basorelief pe Columna lui Traian) La acestea mai pot fi adăugate câteva nume de râuri - Argeș, Criș, Motru, Mureș, Olt, precum și alte câteva elemente - în fonetică (vocala ă, consoanele ș și h) sau în morfosintaxă (modul de formare a numeralelor cardinale de la unsprezece la nouăsprezece și a celor care denumesc zecile - douăzeci, treizeci). ROMANIZAREA. LATINITATEA LIMBII ROMÂNE Majoritatea specialiștilor consideră că procesul romanizării a fost relativ îndelungat, începând cu secolul I î.H. și până prin secolul al VII-lea d.H., vorbindu-se de mai multe perioade (care presupun începuturile, expansiunea, generalizarea, definitivarea romanizării). în genere, cercetări mai noi tind să disocieze fenomenul în romanizare lingvistică (regresul și eliminarea treptată a limbii autohtonilor, pe măsura generalizării latinei vulgare) și în romanizare nonlingvistică (credințe și obiceiuri, tipuri de organizare administrativă și a așezărilor umane etc.). Conform Măriei Cvasnîi Cătănescu, în Limba română. Origini și dezvoltare, limba română, între celelalte limbi romanice în raport cu limba latină, are: a. trăsături conservatoare, în lexic (păstrarea unor cuvinte care nu se regăsesc în celelate limbi: ajutor, ceață, putred) și în morfologie (forme distincte de genitiv-dativ singular la substantivele feminine terminate în -ă sau -e: casă/ unei case, vulpe/ unei vulpi, desinența -e la substantivele masculine la vocativ singular); b. trăsături inovatoare, mai ales în fonetică și în morfosintaxă. Din prima categorie constatăm transformarea unor vocale latinești urmate de consoanele -n, -n + altă consoană, -m + altă consoană: lana - lână, bonus - bun, ventum - vânt, bene - bine; modificarea unor consoane urmate de vocala -i: tibi - (ie, dico - dzic - zic sau a unor grupuri de consoane: octo - opt, includo - închid, glemus -ghem. Din cea de a doua menționăm articolul posesiv al, a, ai, ale și demonstrativ cel, cea, cei, cele; acuzativul obiect-direct construit cu prepoziția pe, genitiv-dativul numelor proprii masculine cu articol hotărât enclitic: lui Mihai. Din limba latină, limba română preia, reorganizând și simplificând, declinările substantivelor (trei, în română, față de cinci, în latină), sistemul cazurilor, patru tipuri de conjugare, modurile și timpurile verbale, precum și pronumele, mare parte a numeralelor, numeroase adverbe, dar mai ales prepozițiile și conjuncțiile. La nivelul lexicului, româna preia o majoritate covârșitoare de cuvinte, semnificativă fiind frecvența lor în uzul curent - substantive denumind părțile corpului {barbă, braț, cap, creier, dinte, față, gură, inimă, mâna), membrii familiei {cumnat, frate, ginere, mamă, nepot, soră, tată, unchi), elemente ale naturii {apă, câmp, lac, munte, pădure), elemente ale vegetației {arbore, ceapă, codru, floare, grâu, iarbă, măr), animale {albină, arici, armăsar, bou, cal, câine), unități ale timpului (an, azi, dimineață, iarnă, lună, noapte, săptămână) sau verbe care indică acțiuni esențiale (aduce, ajunge, alerga, asculta, auzi, avea, bate, bea, cădea, cânta, cere, cunoaște, fi, fugi, intra, învăța, judeca, lua). în prima fază a dezvoltării ei, limba română veche - care se vorbea pe întreg teritoriul locuit de strămoșii de la nord și de la sud de Dunăre - este denumită, în general, româna comună (străro-măna, protoromăna, traco-romanica), care nu este nici atestată, nici cunoscută documentar, ci refăcută de filologi prin studii comparative și deducții (Sextil Pușcariu, Al. Rosetti ș.a.). Unitatea românei comune este spartă de evoluția istorică, prin așezarea slavilor și a bulgarilor în zonă, rezultatul fiind apariția celor patru dialecte românești: aromân, dacoromân, meglenoromân, istroromân. Latinitatea limbii române a fost, mai întâi, semnalată de cărturari străini, încă din Evul Mediu (spre exemplu, papa Pius al Il-lea, 1405-1464), apoi de cronicari din țările române (Grigore Ureche, 1590-1647, Miron Costin, 1633-1691). Spre sfârșitul secolului al XVIII-lea, cărturarii Școlii Ardelene (Samuil Micu, Gheorghe Șincai, Petru Maior), au folosit-o ca argument pentru susținerea drepturilor românilor din Transilvania. INFLUENȚA SLAVĂ ASUPRA LIMBII ROMÂNE Cea mai importantă influență asupra limbii române începe cu mijlocul secolului al Vl-lea, odată cu migrația slavilor pe teritoriile de la sud de Dunăre (unde asimilează populația autohtonă sau o dislocă spre sud) și pe cele de la nordul fluviului, conviețuind cu populația daco-romană și treptat fiind asimilați. Procesul, deosebit de activ între secolele al VH-lea - al X-lea, prelungindu-se până către secolul al XIII-lea, are drept consecințe majore bilingvismul slavo-român, reorganizarea Bisericii și ojicie-rea slujbei în slavonă, organizarea statală în cnezate și voievodate. Ulterior secolului al XIII-lea, în diferite etape istorice, limba română a recurs la împrumuturi slave, prin intermediul limbilor vecine: bulgara, sârbo-croata, ucraineana, rusa. Lexicul de proveniență slavă conține mai ales substantive comune, care privesc omul și familia (babă, gât, gleznă, nevastă), casa, obiectele de uz casnic și uneltele (ciocan, clește, coasă, grajd, lopată, ogradă, pivniță, sat, uliță), flora și fauna (hrean, ovăz, bivol, cocoș, rac), elemente ale naturii (crâng, deal, iaz, izvor, luncă), termeni bisericești (mucenic, monah, pomană, schit, sfânt, slavă), noțiuni abstracte (duh, milă, muncă, noroc, nevoie, silă); întâlnim și substantive proprii, nume de persoane (Bogdan, Dan, Cărstea, Neagu, Radu) sau de locuri (Comarnic, Cozia, Ialomița, Ilfov, Prahova). De asemenea, sunt de proveniență slavă unele verbe (citi, clădi, dărui, hrăni, iubi, logodi, munci, plăti, pomeni), adjective Lupta de la Tapae (basorelief pe Columna lui Traian) Luptă între un dac și un roman (basorelief pe monumentul de la Adamclisi) (drag, lacom, mândru, prost, scump, viteaz, voinic, zdravăn, vesel), ca și multe dintre sufixe (-ac, -alnic, -anie, -aș, -că, -ean). « Selectează două texte de circa 150-200 de cuvinte (10-15 rânduri) din creația unui poet și a unui prozator și identifică, apelând la un dicționar, toți termenii de origine latină, respectiv, slavă. Compară frecvența celor două categorii de cuvinte pentru a trage concluzii privind contribuția lor la formarea limbii române. ÎMPRUMUTURILE ÎN LIMBA ROMÂNĂ Contactul românilor cu popoarele vecine și cu altele mai îndepărtate, prilejuite de relațiile politice, economice, sociale, culturale etc. pe parcursul unei istorii frământate, până în actualitate, a determinat intrarea în limba română a unor cuvinte din alte limbi, cele mai importante fiind citate mai jos în ordine alfabetică: • bulgară: argat, blană, bogdaproste, borcan, bujor, • engleză: aisberg, barman, bișniță, blufa, crenel, lider', • franceză: abajur, abandona, bursă, buton, cabină, caiet; • germană: abțibild, agentură, bilanț, blat, cartof, diblu, șurub; • greacă: aerisi, anapoda, anost, buzunar, cais, castan, catarg, ieftin; • italiană: abate, agenție, armată, asediu, balsam, drapel; • maghiară: alcătui, aldămaș, alean, arpacaș, bănui, cătană; ’ neogreacă: agheazmă, agonisi, amvon, istericale, molimă; • turcă: abanos, acadea, acaret, ageamiu, alai, cafea, geam; • ucraineană: borș, burlac, calic, cușcă, drug, holtei, horn. Completează seriile de cuvinte de mai sus cu exemple suplimentare, folosind Dicționarul explicativ al limbii române (DEX). SCRISUL. TIPĂRITURILE f. ța" . fț . trrx'rj >tî c- rff;'•> Scrisoarea lui Neacșu din Câmpulung (1521) După secolul al X-lea, există un număr mai mare de documente (în latină, maghiară, slavonă), prin care se poate reconstitui, fie și fragmentar, sistemul lexico-gramatical al limbii române. Primul text scris în limba română, cunoscut și păstrat până astăzi, este Scrisoarea lui Neacșu din Câmpulung, adresată lui Johannes Benkner, judele Brașovului (datată de Nicolae Iorga la 29/30 iunie 1521). r Despre dezvoltarea scrisului în limba română se poate vorbi abia după mijlocul secolului al XVI-lea, de când există numeroase mărturii directe originale (acte diverse, donații, testamente) sau texte religioase traduse (liturghierul, părți din Biblie, predici). încă de la sfârșitul secolului al IX-lea, pe teritoriul românesc s-a folosit alfabetul chirilic, creat de frații călugări Chirii și Meto-diu și răspândit la bulgari, sârbi și ruși; grafia latină va fi introdusă abia în timpul domniei lui Cuza; în Transilvania se trecuse la scrierea cu litere latine în timpul Școlii Ardelene. în situații oficiale, mai ales în cancelariile domnești, în tot acest timp s-au folosit însă și limba latină și alfabetul latin, cu precădere în relațiile cu vecinii din nord-vest sau cu papalitatea. în Biserică s-au folosit slavona și latina. Tiparul apare pe la mijlocul secolului al XVI-lea și, pentru început, este privilegiul exclusiv al Bisericii. Primele tipărituri aparțin diaconului Coresi și ucenicilor săi, majoritatea celor 11 cărți de cult fiind tipărite la Brașov, între 1559/ 1560 și 1581. Răspândirea treptată a scrisului și a tiparului, mai ales sub influența Bisericii, traducerile și adaptările de cărți populare și religioase, scrierile care apar (mai întâi cronici și letopisețe, apoi lucrări de popularizare a științei, iar după 1800 chiar încercări de literatură), pe fondul dezvoltării și frământărilor interne, au determinat, în grade diferite, ca pe parcursul a trei secole (între 1550 și 1850) limba română să se unifice definitiv în structura pe care o cunoaștem astăzi. mx • uwMongn mtwji hmcMn* p IA uțioțm tUltfcX» xțfO M •«*» BJo'WT*?»* «MîW* l'fXjÂWlKK • W*Ii • WAHtBț-prl» . «f-W -v fitt Kt«A* 4 McT* Atfaui MM >1TA M'T4>1 « 0Tj4«l , < y*oyiai« «t 4 'TL^i^RUÎMM • * ■ Ux m Mm wrrifa • wktIbXha «m «* tpiii ■ Sfjt MrJftm trj Ătn^/rt w» «I. «tfiAW*.' U 14,' M ofnix-t nk'TlM ti' A<* mmmXtwm fi» Awrfwdn • “*? MAldW ÂMlMCiM •«**'?* *•* , * . ltlU*TÎ<A AtTnâtT* CÎHT* 4 > Ț *<«*■** *• I ,-rri.K . Mi 4>«ÎT* ««« n»Tt ** LIMBA ROMÂNĂ LITERARĂ Aspectul cel mai elaborat, îngrijit și cu respectarea obligatorie a unor norme de utilizare cultivată a limbii (la nivel fonetic, lexical, morfosintactic, semantico-stilistic) se numește limbă literară. Varianta literară a limbii naționale modeme este deopotrivă conservatoare - acceptând greu schimbarea normelor apărute încă de prin secolul al XVI-lea - dar și este inovatoare, deschisă, acceptând modernizarea, acolo unde este necesar, în spiritul măsurii și al echilibrului lingvistic. Limba română literară cuprinde mai multe stiluri funcționale. Acestea sunt variante de limbaj cultivat ce diferă între ele prin particularitățile de organizare lingvistică a mesajelor și prin funcția pe care o au în actul de comunicare: stilul științific, stilul juridi-co-administrativ, stilul publicistic, stilul artistic (denumit uneori și stil beletristic, cel mai neomogen sub aspect lexical). Instituția abilitată să stabilească normele de exprimare corectă este Academia Română, sub egida căreia a apărut o serie de lucrări cu caracter normativ. Dicționarul ortografic, ortoepic și morfologic al limbii române, ediția a Il-a, revăzută și adăugită, Academia Română, Institutul de Lingvistică „Iorgu Iordan - Al. Rosetti”, Editura Univers Enciclopedic, București, 2005 (abreviere DOOM2) și Gramatica limbii române, Academia Română, Institutul de Lingvistică „Iorgu Iordan - Al. Rosetti”, Editura Academiei Române, în două volume: I, Cuvântul și II, Enunțul, București, 2005 (abreviere GALA). Alte opere fundamentale folosite de școală în cultivarea limbii sunt următoarele: Dicționarul explicativ al limbii române, ediția a D-a, Academia Română, Institutul de Lingvistică „Iorgu Iordan - Al. Rosetti”, Editura Univers Enciclopedic, București, 1998 (abreviere DEX), Dicționar de științe ale limbii, ediția a Il-a, Editura Nemira, București, 2005 (abreviere DSL). Evanghelia cu învățătură (Brașov, 1581} ACADEMIA ROMÂNĂ InMltutal «Ir l.iuc'iUli.l „birt" InriLm - M. Kînrlli” I DICȚIONARUL I ORTOGRAFIC, îORTOEPIC și MORFOLOGIC al LIMBII ROMÂNE DOOM2 H EVALUARE CURENTĂ APLICAȚII ACADEMIA ROMÂNĂ INSTITCTLI. DE IJXGVISTIfA JORGl IORDAN’ DICȚIONARUL EXPLICATIV AL LIMBII ROMÂNE univers enciclopedic DEX 1. Consultă DEX și extrage din el o listă de 30 de termeni care probează afirmația că limba română este de origine latină. 2. Consultă bibliografia de mai jos și extrage citate pe care să le prezinți, cu scurte comentarii, despre una dintre următoarele teme (la alegere): a. teorii despre originea limbii și a poporului român; b. argumente despre latinitatea limbii române; c. influențe franceze (sau ale unei alte limbi) asupra limbii române; d. dialectele limbii române; e. începuturile tiparului în țările române; f. evoluția limbii române literare (până la 1850). 3. Cercetători străini au remarcat risipa de energie cu care nu numai românii, ci toate popoarele est-europene și-au exprimat nevoia continuă de autodefinire etnică (Katherine Verdery: Timp de trei secole, est-europenii au folosit istoria și interpretarea ei pentru a vorbi despre relațiile lor cu vecinii și despre identitatea lor națională). Exprimă-ți opinia despre această idee într-un text de 20-25 de rânduri, prin două argumente pro și/ sau contra. 4. G. Călinescu, în a sa Istorie a literaturii române de la origini până în prezent (1941), observa că amestecul de cuvinte de originile cele mai felurite [...] dă limbii române o bogăție extraordinară de culori lirice, în ciuda unei aparente sărăcii cantitative. Scrie un eseu de circa o pagină, în care să ilustrezi afirmația de mai sus, având ca suport un text liric eminescian. Sugestii bibliografice Ion Gheție, Al. Mareș, Originile scrisului în limba română Ion Coteanu, Structura și evoluția limbii române (de la origini până la 1860) Mircea Tomescu, Istoria cărții românești de la începuturi până la 1918 Grigore Brâncuș, Istoria cuvintelor. Unitate de limbă și cultură românească Maria Cvasnîi Cătănescu, Limba română. Origini și dezvoltare B ILiMBĂ Șl COMUNICARE NOILE NORME LINGVISTICE (ORTOGRAFICE, ORTOEPICE ȘI MORFOLOGICE) CONFORM DOOM2 Elaborat sub egida Academiei Române, de Institutul de Lingvistică „Iorgu Iordan - Al. Rosetti”, DOOM2 este o lucrare normativă, ce are ca obiectiv principal prezentarea și aplicarea detaliată la cuvintele limbii române a regulilor ortografiei (scrierii corecte) oficiale actuale și a normelor de ortoepie (pronunțare corectă) și de morfologie (privind schimbarea formei cuvintelor pentru marcarea valorilor gramaticale). Față de Ediția I - DOOM1, 1982 - pe lângă aspectul formal, privind scrierea cuvintelor/ a locuțiunilor și a unor grupuri sintactice, pronunțarea, despărțirea la capăt de rând, abrevierea, în DOOM2 au fost dezvoltate: • componenta semantică', precizarea unor sensuri/ domenii, a unor restricții de sens, scrierea distinctă a omonimelor parțiale, a paronimelor, precizarea împrumuturilor etc.; • componenta gramaticală', la nivelul cuvântului precizarea părții de vorbire, a unor categorii gramaticale, a folosirii desinențelor și a articolelor ș.a.; • aspectul stilistic, utilizarea cuvintelor în anumite contexte, consemnarea unor restricții de uz la numeroase cuvinte învechite, regionale, familiare etc., ce nu aparțin limbii literare actuale, utilizarea lor fiind permisă numai cu funcție expresivă. Sub aspect cantitativ, DOOM2 conține peste 62.000 de cuvinte, majoritatea preluate din DOOM1, la care se adaugă circa 2.500 de cuvinte, în mare parte împrumuturi din engleza americană, marcate cu asterisc (*). La alte circa 3.500 de cuvinte la care s-au operat modificări (forma cuvântului-titlu, accentuarea, despărțirea la capăt de rând, formele flexionare, abrevierea, simbolul) s-a folosit marcarea cu semnul exclamării (!). Sub aspect calitativ, în DOOM2 s-au păstrat, în esență, normele ortografice și morfologice din DOOM1 operându-se modificările impuse de înlocuirea lui î cu â în interiorul cuvintelor, precum și a unor forme ale verbului a fi cm sunt, sunteți, suntem. în cea mai mare parte, s-au menținut și normele morfologice, în acord cu Gramatica Academiei, preluându-se și unele sugestii din descrieri gramaticale mai noi. în Notă asupra ediției, se menționează 25 de principale intervenții care fac din DOOM2 aproape o lucrare nouă. 1. Se introduc circa 2.500 de cuvinte-titlu: împrumuturi din engleză, din alte limbi modeme sau din latină, cuvinte provenite din abrevieri etc. DOOM2 recomandă și modificări ale unor împrumuturi, înregistrate în DOOM1, revenin-du-se la ortografierea și pronunțarea ca în limba de origine a mai multor neologisme: blujf, challanger, cocker, confetti, dandy, high-life etc. în relativ puține situații se acceptă atât forma adaptată, cât și cea din limba de origine (cu preferință pentru prima formă din serie): bos/ boss, break/ brec, cocktail/ cocteil, derby/ derbi, penalty/penalti, pocher/poker, rugbi/ rugby etc. Ca regulă generală. DOOM2 recomandă atașarea fără cratimă a desinenței -uri și/ sau a articolului la împrumuturile care se termină în litere din alfabetul limbii române, pronunțate ca în limba română: board/ boardul/ boarduri/ boardurile, click/ clickul/ clickuri/ clickurile etc. La împrumuturile a căror finală prezintă deosebiri între scriere și pronunțare sau care au finale neobișnuite în limba română, scrierea cu cratimă a desinenței/ a articolului hotărât este obligatorie: show/ show-ul/ show-uri/show-urile etc. 2. Se modifică recomandări din DOOM1 privind scrierea și/ sau pronunțarea unor cuvinte sau forme flexionare, DOOM2 admițând unele variante literare libere și eliminând altele: - forme verbale: absolvă, nu și absolvește/ eu continui, nu și eu continuu/ decernează, nu și decernă etc.; - accentuările antic/ antic, candid/ candid etc. (prima formă este și cea recomandată); - formele de singular: foarfecă, nu și foarfece, clasa întâi/ întâia, Paște/ Sfintele Paști ș.a. sau de plural: căpșuni/ căpșune și cireși/ cireșe (fructe), clești, nu și clește, coperți/ coperte, niveluri/ nivele, seminare, nu și seminarii', - forme distincte pentru a marca sensuri distincte: compleu (costum), diferit de complet, frecție (masaj), diferit defricțiune', emisie (emitere), diferit de emisiune etc.; - grafiile: filosof/filozof, filosofie/filozofie, concluziv/concluzie, coroziv! coroziune etc.; - aplicarea principiului sintactic în ortografierea prenumelor și adjectivelor pronominale negative niciunul, niciuna, niciun, nicio (prin analogie cu pronumele și adjectivul nehotărât vreunul, vreuna, vreun, vreo sau cu adverbele negative nicicând, nicicum, niciunde)', nici unul/ un și nici una/ o se vor scrie separat când sunt conjuncție+articol (Nu e nici un om prost, nici un incult), conjuncție+numeral (N-am nici un frate, nici mai mulți) sau conjuncție+pronume nehotărât (Nu a venit nici unul, nici celălalt). 3. în virtutea respectării principiului sintactic în ortografierea cuvintelor, în DOOM1 se introduc pe scară largă, în paralel cu anumite cuvinte compuse, și dubletele constând în îmbinări libere de cuvinte: bine-crescut („cuviincios”: E un copil bine-crescut.)/ bine crescut („dezvoltat bine”: Grâul este bine crescut.) etc. 4. DOOM2, în funcție de uzul literar actual, recomandă următoarele norme ortoepice: - acolo unde DOOM1 admisese și o altă formă de accentuare, în variație liberă, este stabilită o singură formă de accentuare a cuvintelor, precum adică, aripă, calcar, caracter, cobalt, despot, infim, neutru, simpozion, vermut', - forme considerate incorecte de DOOM1 devin corecte: avarie, bitum, bormașină, ferigă, rabin, regizor, revizor, - admite variante duble de accentuare, prin acceptarea formelor considerate incorecte în DOOM1: antic/ antic, candid/ candid, firav/firav, halteră/ halteră, jilav/jilav, trafic/ trafic', - menține din DOOM1 variantele literare libere de accentuare a cuvintelor: anost/ anost, facsimil/ facsimil, intim/ intim, mijloc/ mijloc, profesor/ profesor, vector! vector, - accentuarea corectă a următoarelor cuvinte se face astfel: aduserăm, bateți (nu băteți), butelie, caracter, matur, prevedere, regizor, sever, unic sau a numelor de familie Rotariu, Vasiliu', - în poezie se admite și folosirea altor variante accentuate decât cele recomandate de normele actuale: caracter, dușman, matur etc. 5. Se inversează ordinea la despărțirea în silabe a cuvintelor compuse și a unor derivate, în DOOM2 recomandându-se ordinea despărțire bazată pe pronunțare/ despărțire bazată pe structura cuvântului; despărțirea după structură nu mai este admisă dacă va contraveni regulilor pronunțării sau dacă vor rezulta secvențe care nu mai sunt, de fapt, silabe: o-biect, nu ob-iect/ subiect, nu sub-iect etc. Regula generală și obligatorie a despărțirii cuvintelor la capăt de rând este „interdicția de a lăsa la sfârșit sau la început de rând o secvență care nu este silabă. Excepție: grupurile ortografice scrise cu cratimă (dintr-un, într-însa), la care se recomandă însă, pe cât posibil, evitarea despărțirii”. Despărțirea după structură se poate aplica numai la limita dintre elementele unor cuvinte „formate" sau scrise cu cratimă (floa-rea-soa-re-lui) ori cu cratimă și /inZe de pauză. în schimb, este acceptată la căpătui rândului când coincide cu limita dintre componentele cuvintelor „formate”: altundeva, drept-unghi, port-avion, ne-stăvilit. 6, Se generalizează scrierea cu majusculă a unor realități cu caracter religios (Doamne/ ne rugăm Ție; Sfântul Mir, Sfânta împărtășanie), a articolului sau a particulelor din componența numelor proprii străine (D'Artagnan, Vittorio De Sica), a numelor marilor epoci istorice și ale evenimentelor istorice majore, inclusiv războaiele de anvergură sau care au nume unic, precum și a numelor manifestărilor științifice, artistice, politice de însemnătate națională și universală (Antichitatea, Conferința Națională a Rectorilor, al Doilea Război Mondial, Evul Mediu, Războiul de Independența), a substantivelor ce desemnează numele oficial al unor instituții, al clădirilor publice, al monumentelor, al sălilor de spectacole artistice și sportive, rămânând proprii și când sunt folosite eliptic (student la Drept/ actul emis de Cancelarie/ normele impuse de Evaluare). 7, Se scriu cu cratimă, derivatele cu prefixul ex-/ „fost” (ex-președinte) sau, accidental, cu alte prefixe (non-eu, ante- ’48, post- '89, pro-NATO), precum și derivatele cu sufixe de la abrevieri literale (R.A.T.B.-ist/RATB-ist) sau de la litere (X-ulescu). 8, Se precizează situația unor forme corecte în conjugarea unor verbe: - cu variante literare libere: biruiește/biruie, dezbar/ dezbăr, dibuie/ dibuiește, îngăim/ îngaim, înjgheabă/ înjghebează, reanimă/reanimează etc. - cu o singură variantă corectă: absolv, animă, (se) așază, acopăr, agăț, arăt, dăinuie, ignoră, (se) înșală, mormăie, reflectă („oglindește”) etc. - verbele de conjugarea a II-a, de tipul a cădea, a dispărea, a(-i) displăcea, a părea, a plăcea, a prevedea, a tăcea etc. au la forma de indicativ și de conjunctiv prezent, persoanele I și a II-a plural, accentul pe desinență: (să) cădem/ cădeți, (sa) dispărem/ dispăreți, (să) tăcem/ tăceți etc. - verbele de conjugarea a IlI-a, de tipul a bate, a duce, a face, a merge au la indicativ și la conjunctiv prezent, persoanele I și a II-a plural, accentul pe temă: (să) batem/ bateți, (să) ducem/ duceți, (să) fycem/ faceți. B Studiu de caz 1 Latinitate și dacism Latinitatea și dacismul sunt concepte care desemnează două curente de idei ce străbat cultura și literatura română. Ideea de latinitate începe să fie afirmată la noi de generația cronicarilor -secolele al XVI-lea - al XVIII-lea (Grigore Ureche, Miron Costin, Ion Neculce), apoi de stolnicul Constantin Cantacuzino și de Dimitrie Cantemir, atingând apogeul prin reprezentanții Școlii Ardelene (Samuil Micu, Gheorghe Șincai, Petru Maior). Alături de idei valoroase - unitatea și continuitatea românilor și combaterea teoriei imigraționiste, a originii sud-dunărene, necesitatea adoptării alfabetului latin - ei promovează și evidente exagerări - originea pur romană a poporului și a limbii, înlăturarea din limbă a tuturor elementelor nelatine {purismul). împotriva acestor exagerări se vor situa, în primul rând, reprezentanții Junimii (în special Titu Maiorescu). Dacismul își face simțită prezența odată cu interesul romanticilor pentru etnogeneză și pentru mitologia din spațiul traco-dac. Se conturează ca un curent de idei, mai mult sau mai puțin unitar, mai ales în perioada interbelică, de multe ori fiind asimilat cu orientarea tradiționalistă. Cunoaște câteva puncte de maxim interes, între care apariția, în 1926, a monumentalei opere a lui Vasile Pârvan, Getica, de referință în istoriografie. Motivațiile apariției și persistenței celor două curente de idei sunt dintre cele mai diverse (politice, psihologice, culturale, economice). Tocmai de aceea ele au, în vreme, un caracter relativ unitar, cu interferențe, cu reveniri și deplasări de accent pe una sau pe alta dintre poziții. Mai ales în perioada interbelică, cele două curente de idei sunt percepute de pe poziții adesea opuse, aflându-se în confruntare directă; sunt folosite, direct sau indirect, ca suport argu-mentativ pentru diferite antinomii: tradiție-modemitate, spirit național-cosmopolitism, Orient-Occident. Cercetările ultimilor decenii aduc în prim-plan noi perspective. Mircea Martin, de exemplu, în G. Călinescu ți „complexele” literaturii române se referă la existența periferică, începutul continuu, ruralitate, imitație pe care le discută din perspectiva complexelor naționale față de culturile europene. Mircea Muthu, în Balcanismul literar românesc se referă la balcanism, balcanitate, bizantinism, orientalism. Alexandru Duțu, în Cultura română și civilizația europeană modernă extinde cercetarea dincolo de domeniul strict literar, analizând raporturile dintre fenomenul național și cel occidental. Ce să înțelegem prin ideea romanității românilor? Aceasta este în primul rând ideea despre descendența romană a românilor din coloniștii romani transplantați in Dacia traiană: de aici decurg logic o serie de idei înrudite și adiacente, dar care fac parte din ansamblul categoriei istorico de romanitate a românilor. Aceste idei complementare scut: idee'a stăruinței elementului roman in Dacia abandonată de Aurelian năvălirilor barbare: ideea unității de neam a românilor din întreg toritoriui locuit de ei, ideea latinități/ limbii române: ideea esenței romane a unor obiceiuri și datini j)C>J Li'lcl/'O. (Acîolf Armbruster, Romanitatea românilor) B Populație geto-dacă (basorelief pe Columna lui Traian) Faci bine că te pregătești să scrii despre războiul dacic. Căci ce subiect poate fi mai actual, mai bogat, mai vast, In sfârșit mai plin de poezie și mai de domeniul legendelor, deși este vorba de lucruri foarte adevărate? Vei cânta râuri noi, fluvii conduse peste câmpii, noi poduri aruncate peste fluvii, tabere așezate pe coastele abrupte ale munților, un rege alungat din reședința sa. izgonit chiar din viață, fără ca să fi pierdut niciodată nădejdea; pe lângă acestea, două triumfuri, din care unul a fost cel dintâi împotriva unui neam neînvins, iar celălalt cel din urmă. (însemnătatea victoriei lui Traian asupra lui Decebal, reliefată de Plinius cel Tânăr) Evocarea romantică a înfruntării dintre și romani; momentul zero ai etnogenezei Și-n zenit opri oștirea-i peste armia romană. - Decebal! el strigă-n nouri - ii detun, îi iau în goană Și Danubiul o să beie a lor sacre legiuni. Decebal s-arată palid în fereastra naltă-ngustă Și coroana și-o ridică cătr-imaginea augustă Și se uită cu durere la iluștrii săi străbuni. Iar pe plaiuri verzi de munte oștile-urbei risipite Privesc cerul, zeii dacici, armiile lor pornite -Rupt e șirul lor pe-alocuri, de al soarelui roș foc. Pe un trunchi înalt de stâncă chiar cezarul stă-n uimire: - Ridicați semnele urbei înspre-a cerului oștire Și strigați: Cu noi e Roma! - Codri-adânci și-ntunecoși Clocotesc de lungul freamăt și de-a armelor sunare. Armia: „ Cu noi e Roma! ” Acvilele-i ard în soare. 'Van din Sarmisegetuza vin săgeți în roșii ploi, Scuturi se îndrept spre dânsa, oprind grindina de-aramă, Zeii urlă - stânci se clatin, norii-n fâșii se destramă Și de fulgeri lungi șiroaie curg în munții rupți și goi. (Mihai Eminescu, Memento mori1) în accepție eminesciană, evocarea cuceririi Daciei de către romani este văzută la dimensiuni cosmice. Care sunt elementele din textul poetic care probează această afirmație? Zalmoxe, zeul tutelar al dacilor, participă la luptă ca simbol al rezistenței tuturor forțelor pământului străbun în fața romanilor. Ce alte opere eminesciene mai conțin tema rezistenței în fața cotropitorului? Ce momente ale istoriei naționale evocă ele? rb Decebal apare aici nu în ipostaza eroică, ci palid, privind cu durere la iluștrii săi străbuni. Ce explicație poți da acestui fapt? Adorația „Maicii Rome” Intre surupate temple, obelisce și coloane, Ca un turn de fier întreagă stă columna lui Traian: Pre ea văd: Istrul se pleacă Iasienei legioane, Cum cu patria sa pere-a Decebalului oștean Și cum în deșarta Dacie popor nou se-ntemeiază, De-unde limba, legi și nume a românilor derează. 'memento mori (lat.) _ adu-ți aminte de moarte 14 In grădin-asta Evropei, unde rostul dulce sună, Și pictura, armonia, prin un farmec a supus Pe a lumei sclavi și domnii, care pururea s-adună, Plini de dorul amirărei, de la nord și de l-apus. Un român al Daciei vine la străbuni, ca să sărute Țărna de pe-a lor mormânturi și să-nvețe-a lor virtute! (Gh. Asachi, La Italia'} Dicționar rost, s.n. (arh.) - gură; prin extensie: vorbire, grai lasienei legioane - numele unei legiuni romane din Dacia * Care sunt cele trei elemente de pe Columnă evocatoare ale succesiunii de evenimente ce stau la baza etnogenezei? rb Esența latinității poporului român este exprimată prin enu-merația limba, legi și nume. Ce semnificație atribui în context arhaismului dereazăl Poezia este o odă închinată Maicii Rome. Din ce perspectivă se face preamărirea Italiei, grădin-asta Evropei? Revolta fondului nostru nelatin Acest orgoliu al latinității noastre e moștenirea unor vremuri când a trebuit să suferim râsul batjocoritor al vecinilor, cari cu orice preț ne voiau subjugați. Azi e lipsit de bun-simț. Vorbim despre spiritul culturii noastre; vrem să fim numai atât: latini - limpezi, raționali, cumpătați, iubitori de formă, clasici - dar vrând-nevrând suntem mai mult. însemnatul procent de sânge slav și trac, ce clocotește în ființa noastră, constituie pretextul unei probleme, care ar trebui pusă cu mai multă îndrăzneală. [...] Cunoaștem experimentul încrucișării unei flori albe cu floarea roșie a aceleiași varietăți. Biologii vorbesc despre așa-numitele dominante. Ce înseamnă cuvântul acesta? Că în generațiile nouă ce se nasc din împreunarea celor două flori - însușirile uneia dintre ele sunt stăpânitoare; bunăoară cele mai multe vor fi albe. S-a dovedit însă că din când în când cu oareșicare ciudată regularitate reapar și însușirile curate ale celeilalte flori. E o izbucnire din Mister, când nici nu te aștepți. Vechile însușiri le-ai crezut pierdute pentru totdeauna, ele se afirmă totuși din timp în timp în toată splendoarea trecută. într-o îndepărtată analogie cu experimentul acesta biologic - atât de convingător în simplitatea sa - se poate spune că în spiritul românesc e dominantă latinitatea, liniștită și prin excelență culturală. Avem însă un bogat fond latent slavo-trac, exuberant și vital, care oricât ne-am împotrivi, se desprinde uneori din corola necunoscutului, răsărind puternic în conștiințe. Simetria și armonia latină ne e adeseori sfârtecată de furtuna care fulgeră molcom în adâncimile oarecum metafizice ale sufletului românesc. E revolta fondului nostru nelatin. Nu e lucru nou: suntem morminte vii ale strămoșilor. între ei sunt de aceia pe care îi ocrotim și-i îmbrățișăm cu toată căldura, Femei dace (basorelief pe monumentul de la Adamclisi) Daci călătorind în căruță (basorelief pe monumentul de la Adamclisi) Inscripție romană descoperită la Sarmizegetusa din motive istorice și politice; dar avem și strămoși pe care îi tratăm ca pe niște copii vitregi ai noștri. Atitudine lipsită de înțelepciune, deoarece cu cât îi ținem mai mult în frâul întunericului, cu atât va fi mai aspră, mai tumultoasă - putând să devină fatală „privile-giaților" de azi. Istoria noastră se proiectează mai mult în viitor decât în trecut. (Lucian Blaga, Revolta fondului nostru nelatin, în revista Gândirea) Care este premisa de la care pornește Lucian Blaga în argumentare? în ce constau argumentele pe care le aduce în sprijinul ideii de „mixtură” între fondul latin și cel nelatin? Sub ce semn situează poetul și filozoful acest amestec de trăsături ale românilor? Cum interpretezi această afirmație a lui Lucian Blaga: Istoria noastră se proiectează mai mult în viitor decât în trecut! ir ii Creștinismul daco-romanilor, ca și limba lor, este de caracter latin și adoptarea lui a avut loc treptat, prin difuzarea in masa locuitorilor, nicidecum printr-o hotărâre a unei autorități centrale (rege, principe), ca și in alte părți. (Dinu C. Giurescu, Istoria ilustrată a românilor) Inscripție romană fncreștinarea românilor -fie că e vorba de ipoteza dragă bisericii care se legitimează de la misionarismul Apostolului Andrei, aducând câteva dovezi că acesta ar fi predicat și întemeiat comunități creștine în Dobrogea [...],_/îe că admitem o evoluție mult mai lentă, necanonică, mai degrabă populară decât eclezială și oricum hibridizată de elementele superstițiilor, cultelor și riturilor precreștine ori cohabituale - trebuie văzută procesual, polimorf și mai curând ca o suită de modificări morfologice decât ca o conversiune radicală și definitivă Nu trebuie omise nici cele câteva conjecturi care, oricât de aproximativ, ar fi putut premerge formele creștinismului românesc: pretinsul monoteism geto-dac, al lui Părvan, compatibilitatea formală a figurii lui Zalmoxe cu cea a lui Isus Hristos, susținută de Eliade, dar și, cu multe secole înainte, poate pentru prima oară, de Celsus, secolele II-III d.H„ predispoziția sufletului dac de a adopta un dumnezeu în felul celui creștin, idee împărtășită de Vintilă Horia. Apoi, este util să reținem și elementele structurale ce compun cultele zalmoxian și creștin, posibilă legitimare a naturalității adoptării acestuia din urmă. Dan Oltean inventariază, în Religia dacilor, câteva dintre cele mai importante: și Zalmoxe, și Isus sunt atestați istoric, amândoi au origine divină, un părinte celest, amândoi predică nemurirea sufletului, propun o eshatologie, participă la ospețe inițiatice, recurg Ia simbolul vinului și viței-de-vie, suferă moartea și învierea, coboară în infern, se înalță la cer ș.a. [...] Retragerea administrației romane la sfârșitul secolului III nu determină revenirea dacilor la mai vechile lor credințe, ci mai degrabă o asimilare lărgită a creștinismului, între timp Isus Hristos Pantocratorul înlocuind în mentalul colectiv figura lui Zalmoxe, căci, spune D. Drăghicescu, „esențialul religiei lui Christos se găsea deja în religia dacilor". Motivul împăratului roman Dominus et Deus este preluat ca ocurență predilectă a noii divinități, numai în românește numită Dumnezeu (Domnul și Zeul). Este limpede că în 16 primele secole creștinismul românesc este de factură latină; ca exemple putem invoca numele unor sărbători: Crăciun, Paști, Florii, Rusalii sau termeni frecvenți ca: botez, cununie, cruce, păcat, lege. Lipsită de administrație statală după retragerea aureliană, populația Daciei trăiește vreme de mai multe sute de ani în forme de organizare rurală în care probabil că Legea creștină devine treptat singurul criteriu de rectitudine, dar preluată și respectată în formulă orală, cutumiară. Din nefericire, niciodată strămoșii noștri nu au avut cultul textului scris, nici daco-geții (pe care, flatându-i, Pârvan îi compară ca nivel de cultură cu grecii), nici daco-romanii. Din acest motiv toată cultura creștină a primului mileniu este una orală. La asta se adaugă, ca element disolutiv, introducerea în biserici (din a doua parte a mileniului I) a limbii slavone, adesea învățată mecanic de preoți, una în care populația credincioasă nu avea cum să comunice. Creștinismul popular rămâne tradiția vie, liantul mentalității, moravurilor, datinilor și sărbătorilor, în paralel cu practicile liturgice în slavonă, timp de o mie de ani, până prin secolul al XVI-lea. (Vianu Mureșan, Polimorfismul creștinismului românesc, în revista Tribuna) Marele Deisis, icoană de la mănăstirea Humor (secolul al XVI-lea) Dicționar eshatologie, s.f. - doctrină religioasă despre sfârșitul lumii și Judecata de Apoi rectitudine, s.f. - spirit de dreptate, sinceritate; conformitate cu rațiunea, morala, datoria cutumă, s.f. (jur.) - normă de drept nescrisă, adoptată prin tradiție ■■■■-: Creștinarea românilor este văzută de autorul studiului procesual, polimorf și mai curând ca o suită de modificări morfologice decât ca o conversiune radicală și definitivă. Care sunt argumentele din text care susțin această idee? Teza înlocuirii în mentalul colectiv a imaginii lui Zalmoxe cu cea a lui Isus și argumentele aduse în sprijinul acesteia oferă o posibilă explicație asupra creștinării românilor, diferită de cea oficială a Bisericii, care acceptă teza creștinării de către Apostolul Andrei. Trebuie să atragem atenția că exprimarea altei perspective asupra acestui element fundamental al spiritualității românești nu modifică însă cu nimic esența creștinismului, normele sale etice și morale. Teza lui Vianu Mureșan este interesantă, din perspectiva noastră, sub aspectul ideii de continuitate a populației daco-romane pe care o aduce în discuție. Care sunt în text argumentele ce susțin această idee? o Afirmația autorului legea creștină devine treptat singurul criteriu de rectitudine, dar preluată și respectată în formulă orală, cutumiară este pusă sub semnul probabilității (probabil că). Pe baza informațiilor pe care le ai din studierea istoriei, de ce crezi că autorul nu exprimă o certitudine, ci doar o posibilitate? Bătrâni din satul Rașca, în Țara Oașului (fotografie de loniță G. Andron, 1939) lonu lui Toaderu Tomoaii din satul Rașca, în Țara Oașului (fotografie de loniță G. Andron, 1965)’ De-a lungul timpului, disputele cu privire la conceptele de latinitate și dacism au provenit dintr-o nevoie de autodefinire iden-titară. Așa cum a arătat Dumitru Micu, în cultură a fost necesar să ne întoarcem mereu la începuturi, să reluăm iar și iar totul de la capăt. Mereu ne-am văzut obligați [...] să repetăm că „de la Râm ne tragem ", că suntem români și vorbim românește, că e normal să scriem cu caractere latine, de vreme ce limba noastră derivă din latină, că n-am părăsit nicicând nici o clipă, meleagurile pe care locuim. ” în mentalul colectiv, limba, obiceiurile, credința și convingerea statorniciei noastre au fost pilonii de rezistență a românilor. 1. Citește integral textele care au fost reproduse în manual. Extrage pe fișe de lectură pasaje ilustrative pentru fiecare dintre ideile care ți se par relevante. Procedează la fel și cu alte texte pe care le-ai consultat, din proprie inițiativă sau la indicația profesorului tău. 2. Extinde cercetarea la întreg poemul eminescian Memento mori și explică într-un text de circa o jumătate de pagină cum privește poetul ideea de latinitate. 3. Comentează, într-un text de 20-30 de rânduri, ideile exprimate de Lucian Blaga în eseul Revolta fondului nostru nelatin. 4. La alegere: a. Redactează un raport care să finalizeze investigația despre tema Latinitate și dacism, pe care să-l poți prezenta colegilor, în 10-15 minute. b. împreună cu un grup de colegi, realizați un proiect cu tema Latinitate și dacism. Prezentați-1 colegilor sub forma unei sinteze de 10-15 minute, punându-le la dispoziție materialele colectate. Sugestii bibliografice Mircea Martin, G. Călinescu și „complexele” literaturii române -cartea explică natura și motivația „complexelor” culturii naționale raportate la cele europene și prezintă contraargumentele lui Călinescu la această problemă prin afirmarea vechimii poporului și limbii române, prin explicarea sensului tradiției, prin atitudinea față de ruralism etc. G. Călinescu, Istoria literaturii române de la origini până in prezent - consultarea primelor capitole, mai cu seamă Începuturile și Descoperirea Occidentului ți-ar permite să descoperi direct de la sursă argumentația criticului și istoricului literar despre care scrie Mircea Martin. Studiu de caz 2 me»is?imea rei» nasâ 5 începuturile literaturii române sunt legate de contextul ariei culturale din răsăritul Europei, un spațiu complex format pe temeliile tradiției bizantine. începând cu secolul al XVII-lea, limba slavonă, limba oficierii serviciului divin în biserică, începe să fie înlocuită treptat cu limba română. în această perioadă s-au tradus și s-au tipărit cărți religioase de care aveau nevoie toți credincioșii. Acestea au fost cazaniile (evanghelii explicate, cuprinzând învățături morale dezvoltate pe marginea textului biblic) și pravilele (corpuri de legi). Actele de cultură din cele trei țări române demonstrează că mentalitatea religioasă, caracteristică Evului Mediu, este dominantă. Domniile lui Matei Basarab, în Muntenia, și Vasile Lupu, în Moldova, au marcat începutul unei epoci de înviorare culturală. Prin tipografiile înființate cu sprijinul lui Petru Movilă, fiu de voievod moldovean ajuns mitropolit al Kievului, cărțile religioase se răspândesc și contribuie la unificarea limbii române literare. Zorii literaturii religioase poartă astfel amprenta cărților religioase care au ieșit din aceste tipografii. întrebare: Creștin ești? Răspuns: Creștin. întrebare: Carele e omul creștin? Răspuns: Omul creștin iaste acela om cine în Hristos creade și viiază cum sunt tocmealele lu Hristos. Săva acela om cine creade iertăciunea păcatelor de la tatăl sfânt, Dumnezeu, că i se va da în har pren Isus Hristos. întrebare: De la cine te chemi creștin? Răspuns: De la Hristos! întrebare: Cu ce veri adevăra că ești creștin? Răspuns: Cu aceaia că m-am botezat în numele tatălui și fiiului și duhului sfânt și crez în Isus Hristos. întrebare: Cu mai mult cu ce veri adevăra? Răspuns: Cu aceaia că știu rădăcina creștinătăției! întrebare: Câte lucrure trebuiaște să știe omul creștin? Răspuns: Cinci lucrure. întrebare: Carele-s acealea? Răspuns: Dentăi - zeace porăncele ale lu Dumnezeu, a doa -credința creștinească, a treia - tatăl nostru, a patra - botezul, a cincea - cuminecătura. (Coresi, întrebarea creștinească) tâtVrța Lp ^ro r.&wsl sZvțrU z n #ifoShtÂ■ I unottcTC. ni* itfarofR țtwțiur f ii r »ljjulnîl(.(su£-o'r*n|t5i lkX-')«iii» puft* • a<* e<nh< paiilu tri. ttiîi Mtttft £kax< ti« fit Pagină din Tetraevanghelul lui Coresi (1561) Cs ie’! ic. 1510-c 1583), tip’ gref, sdito și traducător Lucrea ia Târgoviște, apoi la Brașov, înde tipărește cu litere chirilice căi ți st? vone, dar si românești. Lui i se datorează cele dintâi tipărituri în limba română întrebarea creștinesc (lucrare cunoscută și sub numele de Catehism, apărută în 1559). Tetrsevartghe! (1561), o traducere din Noul Testament a celor patrii evanghelii, Liturghiei'(-1570). Psaltire (1570). Tipăriturile sale au avui o mare importanță pentru evoluția si unificarea limbii române. Mitropolitul Varlaam Dicționar viiază, vb. - trăiește tocmealele, s.f. - rânduielile săva, conj. - sau veri - formă arhaică pentru „vei” cuminecătură, s.f. - gustarea de către credincioși a vinului și a pâinii sfințite de preot, simbol al sângelui și trupului lui Hristos Varlaam (2-1657), seriilor și irs Jucător religios. Ajuns mitropori a! Moldovei (1632), înființează o tipografie !a biserica Trei Ierarhi din iași, unde tipărește în 1643 Cazania intitulată Carte românească de învățătură, monument de limbă veche românească. Volumul cuprinde 75 de predici, care se rostesc duminica și în cele mai importante sărbători ale anului. Cazania a avut o largă circulație în epocă. O altă lucrare importantă este Răspunsul împotriva catehismului calvinesc (1645). Stema Moldovei (ilustrație din Cazania lui Varlaam) Emancja;:^»’ ■ - Cel dintâi dintre cărturarii afirmați într-un context cultural caracterizat prin încercările tot mai insistente de introducere a limbii române în biserică a fost mitropolitul Varlaam. Principala sa contribuție în domeniul culturii religioase este Cazania, lucrare în care limba română dobândește un stil propriu, depărtându-se astfel de modelele slavone. Mitropolitul Varlaam pune în valoare, prin fraze expresive, întreaga bogăție a limbii române. Primele accente ale prozei artistice pot fi întâlnite în pasaje remarcabile prin energia tonului și prin ritmul construcției. Figuri de stil precum repetiția și enumerația ies imediat în evidență: Pentr-acea, să socotească cine cum este întru inima sa și cine cu ce gând ascultă cuvântul lui Dumnezeu, că pentru acea scrie evanghelistul lui Dumnezeu că, grăind Domnul Hristos aceste cuvinte, strigă: Cine are urechi de auzit, să audă. Strigă Hristos cu cuvântul, cu lucrul, cu vieața, cu moartea, ca să ne întoarcem cătr-însul. Strigă celor surzi să audă, strigă celor ce dorm ca să se trezească, strigă celor leneși ca să se simtă, strigă celor neînțelegători să înțeleagă, strigă celor rătăciți să se întoarcă, strigă celor păcătoși să se pocăească. Strigă cu scripturile în toate zilele, cu slugile sale, cu arhiereii, cu preoții, cu toți învățătorii bisericei; strigă tuturor de toată vârsta: bătrânilor, tinerilor, sănătoșilor, bo-gaților, săracilor: strigă să-și aducă aminte de moarte, de ziua cea înfricoșată a giudețului și de prăpastia iadului, unde se vor munci păcătoșii carii nu se pocăesc; strigă să-și aducă aminte dup-aceea de împărăția ceriului și de plata aceea ce va să o dea Dumnezeu intr-acea zi: bunătatea, frămsețea, dulceața, odihna, veselia întru împărăția cea de sus a ceriului. Cazania lui Varlaam conține cele dintâi pagini cu valențe literare din cultura noastră, un exemplu elocvent constituindu-1 acest pasaj, în care fumul devine un simbol al vieții păcătoase: Când petreace omul în fum, atunci-i lăcrămadză ochii și de iuțimea fumului doru-l ochii și orbăsc: iar deacă iase la văzduh curat și la vreame cu senin de se prâmblă pre lângă izvoară de ape curăță-toare, atunce sâmtu mai vesel ochii și mai curați, și sănătate dobândesc di in văzduh curat. Așea și noi, fraților, deaca intrăm în fumul păcatelor lumiei aceștia, întru mâncărifără vreame și în beții, în lăcomia avuției aurului și argintului satelor și a vecinilor, și într-alte pohte de păcate, atunce și nouă foarte lăcrămadză ochii sufletului nostru, și de iuțimea acelui fum înșelătoriu durere și orbie foarte cumplită rabdă ochii noștri. Că a nimică altă nu să asamănă isprăvile noastre într-a-ceastă lume, numai fumului. Și nu numai isprăvile noastre, ce și dzilele și anii și viața noastră, toate ca un fum trec. Și cine va petreace într-aceaste fumuroase și înșelătoare lucruri, aceluia-i iaste mentea întunecată cu întunearecul păcatelor și pohtelor trupului... ■ Discutați despre rolul pe care l-a avut Cazania mitropolitului Varlaam în epocă, pornind de la următoarea evocare: „Varlaam a lăsat toată învățătura câtă o știa și o putea ști și a vorbit pe înțelesul țeranilor săi. De aici vine un fapt pe care l-am constatat în Ardeal nu o dată: în biserici părăsite, prin praful îngrămădit de sute de ani poate, iese din când în când câte o foaie cu acea slovă mare, hotărâtă, în care recunoști imediat Cazania lui Varlaam. în biserică nu se mai slujește, glasurile au amuțit de multă vreme, în cuprinsul zidurilor pustii s-a îngrămădit pulberea uitării din an în an, din deceniu în deceniu, din secol în secol, și cu toate acestea nu mor foile din Cazania lui Varlaam, care arată ce legături existau cândva între toți românii, din toate satele cuprinsului românesc, măcar de ar fi fost pe alocuri stăpânitori de alt neam decât al călugărașului ajuns mitropolit al Moldovei. Și aceasta încă este operă de unitate națională, o unitate care se face în suflete, pentru că ardeleanul cere același grai pe care îl cere și moldoveanul și munteanul. Nu o dată, când vine, în satele de acum, un preot cu teologie și vrea să introducă în mintea sătenilor lui elemente de cărturărie, așa cum de multe ori nu le înțelege nici el singur, deși a dat, sau, mai adevărat, tocmai pentru că a dat examene dintr-însele, se ridică din mulțimea aceasta un glas care zice: Părinte, zici foarte bine, dar mai bine după cartea cea veche. Cartea cea veche pentru toate provinciile românești este această carte a părintelui Varlaam.” (Nicolae lorga, Istoria literaturii românești. Introducere sintetică) poet; PîbTșpoȘltiU Lmsoîw; Continuator al lui Varlaam este mitropolitul Dosoftei, înscăunat la numai câțiva ani după retragerea din funcție a predecesorului său. Cunoscător al mai multor limbi, Dosoftei a tipărit numeroase traduceri, îmbogățind literatura religioasă nu numai cu cele mai populare cărți de lectură în acest domeniu {Psaltirea în versuri, Viețile sfinților), dar și cu texte de ritual, de slujbă bisericească (Liturghia, Molitvenicul, Octoihul), pe care le-a publicat, pentru prima oară, în limba română. Tălmăcind Psalmii lui David, Dosoftei realizează nu doar o simplă traducere, ci și o prelucrare a lor, deși s-a izbit de insuficientele mijloace de expresie literară pe care le putea oferi atunci limba română. Cu toate că versul său este încă stângaci, când ia ca model versul populai; limba stihurilor lui devine imediat curgătoare, muzicală și ritmică. Unii dintre psalmii traduși în versuri de Dosoftei au devenit, prin larga lor circulație, colinde religioase sau cântece de stea, ca Psalmul 46: Cazania lui Varlaam (1643) (coperta și titlul cărții) Mitropolitul Dosoftei f.loeottei ; iS24-'iS9i), cărturar. poet și traducător. Este, "ri două rânduri, mitropolit sl Moldova;. Contribuia ia introducerea limbii române în cărțile bisericești, în locul celei slavone. Scrie Psaltirea in versuri (1673) și Viața și petrecerea sfinților (1686), proză narativă. Este unul dinți e cei dintâi poeți ai literaturii române, care a creai versuri cu pa. tem popular și arhaic. BiiefCMM, Z {■rfarâM? dîfH" A., Hf <KfH J/ietințA țin rH'TA^AtAU Evfili • J f»T« «Tflirnu f M* M< ttvrfi rf" vkÂwUa. :iim A( «W wm MAS ut. ’«•« / <> /» . J1 ' 'f.riți.vrX ttAtvp raft AEAAyt. Uh trtf P’KHM fttf 8 A(<T4 NK'&pAft, Hm mujica «nu# A< n?*fi sApt. Yt 60A fi^n ba&h »r«’k^Amuz , Dl» AAy A 45H (U4 nf Tp Alt (OAt mVa i Psaltirea în versuri a lui Dosoftei (pagină din ediția tipărită, 1673) Limbile să salte Cu cântece nalte, Să strige-n tărie Glas de bucurie. Lăudândpre Domnul, Să cânte tot omul. Domnul iaste tare, Iaste-mpărat mare Preste tot pământul Și-ș țăne cuvântul Supusu-ne-au gloate Și limbile toate De ni-s supt picioare Limbi de pre supt soare. Alesu-ș-au șie, Partea de moșie, Țara cea dorită Care-i giuruită Lui lacov iubitul, Ce-i țăne cuvântul. Mila să-și arate Cea de bunătate Spre noi, ticăloșii, Precum ne spun moșii. Pre vărvuri de munte S-aud glasuri multe De bucine mare Cu naltă strigare, Că s-au suit Domnul Să-l vadză tot omul. Cântați în lăute, în dzăcături multe, Cântați pre-mpăratul Că nu-i ca dâns altul Să domnească-n lume Cu sfântul său nume. Dicționar limbile, s.f. - popoarele giuruită, adj. - făgăduită moșii, s.m. - strămoșii vărvuri, s.n. - vârfuri bucine, s.n. - buciume dzăcături, s.f. - cântări (dintr-un instrument) Relația psalmistului cu Divinitatea transpare limpede din Psalmul 101, pasajul cel mai frumos din Psaltirea în versuri a lui Dosoftei: țfiMCJX OMflfF|AWf A (fiftlțfUUyk g| , A**' 6°<®°a.4 X* A“**** A-« tyiț“ X0****1 wî «fa/Ui*.’ t> •«ib’N r 3 C«;«« Lvwfwi^i {, Jiu . b of, X"4* *•■ u<—t*r*n“* *^T* pî d ?UUKH»l. ' ™ g6w» *«» țhMprlfat albii! a »|/,n ! “V »"•»«(• . î3. AS« • W Țlaa Ha^Jija. JaCa^M uia W aaAMTlfirra^aVNKorTfM Te jfc Viața și petrecerea sfinților de Dosoftei (1686) Doamne, mi-ascultă de rugă Ce mă rog din vriame lungă Și strigarea mea să margă Spre tine să să-nțeleagă; Nu-ți întoarce sfânta față De cătră mine cu greață; Și le dzî ce sunt cu jiale Și cu tăngă de greșiale. Pleacă-ți auzul spre mine Și să-mi hii, Doamne, cu bine. Și la ce zi te-oi striga-te, Să-mi auz de greutate, Că-mi trec zilele ca fumul, Oasele mi-s săci ca scrumul. Ca nește iarbă tăiată M-este inema săcată, Că stă uitată de mine, Ce-am gătat să mănânc pâine. De suspinuri și de jele Mi-am lipitu-mi os de piele. De-atocma cu pelecanul, Prin pustii petrec tot anul, Și ca corbul cel de noapte Im petrec zilele toate, Ca o vrabie rămasă în supt streșină de casă. Toată zua mi să strâmbă Pizmașii miei, de-m fac scârbă. Și ceia ce mă-mbunează Fac giurămănt să mă piarză. Am mâncat pâine cu zgură Și lacrămi în băutură, De fața măiniii tale, Ce mi-ai dat de sus la vale. Mi-s zilele trecătoare, De fug ca umbra de soare, Și ca iarba cea tăiată Mi-este vărtutea săcată. Citiți și discutați fragmentul următor, prin punerea în relație cu textele celor doi Psalmi (46 și 101) versificați de Dosoftei, care demonstrează rolul său de precursor în poezia românească: „Cel mai mare merit al lui Dosoftei acesta și este: de a fi oferit în Psaltire, pe neașteptate, întâiul monument de limbă poetică românească. în acest scop, el a uzat de toată cultura lui lingvistică, împrumutând și calchiind termeni din cinci sau șase limbi; a creat, totodată, alții nemaiauziți, apelând la vorbirea și, poate, și la poezia poporului, a silit cuvintele să primească accentul trebuitor prozodiei lui pe atât de naive, pe atât de sofisticate; a supus topica unor distorsiuni care ne duc cu gândul la unii poeți din secolul XX, ca Ion Barbu, de exemplu; a organizat, în fine, un adevărat sistem de rime și a încercat mai multe cadențe și mai mulți metri decât găsim în toată poezia noastră de până la romantism.” (Nicolae Manolescu, Istoria critică a literaturii române, 1) Frontispiciu din Cazania lui Varlaam (1643) Aria oratoriei religioase: : Antim ivireaiMii Prin predicile sale (Didahiile} rostite de la înălțimea amvonului Mitropoliei din București, unde erau ascultate cu mare interes, Antim Ivireanul se apropie sensibil de literatură. Deși imitau strălucitele omilii (cuvântări religioase) ale bisericii, predicile mitropolitului Antim au multe părți originale. Preocupat de viața morală a credincioșilor, el surprinde slăbiciunile și excesele contemporanilor pe care, după modelul Sf. Ioan Hrisostomul (Gură de Aur), se simte dator să le îndrepte. Antim Ivireanul nu este prin Didahii numai un teolog, ci și un îndrumător care prin mijloacele artei oratorice încearcă să pătrundă în inima celor rătăciți și să-i aducă pe calea cea dreaptă. El afirmă cu hotărâre dreptul păstorului de a veghea asupra credincioșilor săi, ale căror suflete îi sunt date în pază de Dumnezeu. Predicile mitropolitului (în număr de 28, la care se mai adaugă 7, ocazionale) sunt construite după un plan riguros. Ele se deschid cu o introducere în subiect, care se continuă cu un exordiu (enunțarea sumară a conținutului), urmat de o tratare (plină de tâlcuri alegorice) și finalizat printr-o încheiere. Procedeele artei oratorice a lui Antim sunt cele ale retoricii clasice: comparația, antiteza, interogația retorică. Stilul predicilor a fost remarcat de către toți cercetătorii literaturii române vechi: „Privită sub aspect stilistic, fraza lui Antim Ivireanul e când scurtă și paratactică, în ritm sacadat, când periodică, în ritm lin și unduios; când simplă, potolită și reținută, când complexă, amplă, plină de căldură. Exclamativ și admirativ uneori, incisiv și sarcastic alteori, retoric pe alocuri, plastic totdeauna, Antim Ivireanul își expune predicile într-o limbă expresivă, plină de nerv, convingătoare.” (Al. Rosetti, B. Cazacu, Liviu Onu, Istoria limbii române literare} Mitropolitul Antim Ivireanul Antim Ivireanul (c 'I ‘5GC- î. ; orator bisericesc, traducător, io graf. Născut în Iviria (vechea, iic: • mire a Georgiei), a fost e"i(. • București de domnitor ui >’:c„ ?>■•.. I. Brâncoveanu, care auzise ':e ic ■ sința sa în xilogravură (arte >. grava în lemn), pictură Ș: '"feric In scurtă perioaoă îl pune Ir țrt. tipografiei domnești, Călugărit numele de Antim, ajunge egumac -mănăstirii Snago», apoi epb-no;. ~ Râmnicului și mitropolit si 'ar; Românești (1703-1714). Predicile sale, intitulate dahii, scrise între 1709 și 171:' părite postum, marchează ince;: turile oratoriei românești. Xilogravură (secolul al XVII-lea) Discursul de amvon” - discurs religios (predică) rostit în biserică de un cleric, în care se explică și se comentează un text biblic, dându-se credincioșilor îndrumări morale. O variantă a predicii de amvon este panegiricul prin care se omagiază amintirea unui sfânt. Către aceeași direcție conduc și observațiile criticului G. Călinescu: „Cunoașterea limbii române este uimitoare la Antim și de altfel, din toate atitudinile, Ivireanul apare ca un perfect asimilat. Cunoscător de limbi străine, el e pe deasupra un om cu ritorie, un spirit înflăcărat, cu sincerități încântătoare. Cazaniile lui pot fi compilații și în unele puncte chiar traduceri, modelul de căpetenie fiind Ilie Miniat, venetul (ale cărui predici fură tipărite și în românește la București în 1742), dar compoziția, naturalețea frazei și a aplicărilor locale rămân personale. Spontaneitatea exordiilor, trecerea firească de la planul material la cel alegoric, reintrările familiare în chestiune, indignările, întristările, mustrările, interogațiile retorice, curmate la timp înainte de a deveni bombastic, pasiunea ce echilibrează toată exacta mașinărie a cazaniei destăinuie un orator excelent și un stilist desăvârșit.” (G. Călinescu, Istoria literaturii române de la origini până în prezent) Discutați cele două citate critice și comentați aspecte legate de conținutul și de stilul predicii de amvon de mai jos, rostită de Antim Ivireanul în ziua de Sf. Dumitru, la Mitropolia din București: Pomenirea marelui mucenic Dimitrie, ce se prăznuiește astăzi în toată lumea, ce alt așteaptă de la adunarea iubitorilor de prăznuire, fără numai laude și cântări? însă eu, cunoscându-mă nevrednic și slab intru știință, nu îndrăznesc să-i împletesc cununi de laude, nici să-i vestesc precum se cuvine, măririle minunilor lui, căci altă învățătură cearcă muceniceștile lui luptări, și alt prăznuitor trebuie pentru luminatele lui nevoinfe. Drept aceia las să laude alții lucrurile lui cele slăvite, alții să povestiască cea preste firea omenească bărbăția sufletului său, și alții să spuie vitejia cea tare, cu care au răbdat rănile și moartea; iar eu, ca un neputincios la vorbă, precum mă îndemn să mă minunez de ele cu mintea, așa și a le cinsti mă silesc cu tăcerea și mă întorc cu vorba iar la începutul dintăiu: „Doamne! măntuiește-ne căperim”. Pentru ca să arăt înaintea dragostei voastre nevoia ce au petrecut Apostolii în corabie, și grabnicu ajutor ce l-au dat Hristos în mijlocul mărei; și nădăjduiesc cu darul sfântului să vă folosiți sufletește, ci văpohtesc să ascultați cu dragoste și cu socotință. înfricoșat lucru socotesc cu adevărat să fie stătut turburarea marei de astăzi, de vreme ce sflnta Evanghelie o numește mare, zicând: „și iată cutremur mare se făcu în mare". Mi se pare ca și când ași vedea înaintea ochilor mei chipul ei; de toate părțile să se afle vânturi mari, să se strângă împregiurul vântului nori negri și deși, toată marea să spumege de mânie, și pretutindeni să se înalțe valurile ca niște munți: mi se pare că văz corabia Apostolilor că se luptă cu multă selbătăcie în turburarea mărei; de o parte o bat valurile, de altă parte o bat vânturile și o turbură, de o parte o redică spre ceriu, de altă parte o pogoară la iad. Mi se pare că văz pe fețele Apostolilor moartea zugrăvită, că de frica morții unul se cutremura, altul se spăimănta, unul se tulbura, altul striga, și toți cu suspinuri și cu lacrămi cerea El cu rugăminte ajutor de la Hristos ce dormea: „Doamne! mântu-ește-ne că perim Eu însă nu mă minunei nici pentru turburarea mărei, pentru căci fiind o stihie nestatornică, și-i este pururi din fire când șefie lină când să se turbure, nici pentru turburarea Apostolilor, pentru căci nevoia aduce pururi turburare și frică la oameni, ci mă minunez cum s-au întâmplat, că îndată ce au alergat și îndată ce s-au rugat, îndată au luat și ajutorul și se făcu liniște mare, zice Evanghelia; au încetat valurile, au perit întunericul, s-au împrăștiat norii, s-au smerit marea, și corabia întreagă și făr de nicio vătămare au ajuns la adăposteală. Dicționar mucenic, s.m. - martir din primele timpuri ale creștinismului a prăznui, vb. - a celebra un eveniment religios a mântui, vb. - a ierta sau a obține iertarea pentru păcatele săvârșite, a scăpa de pedeapsa divină amvon, s.n. - construcție (ca un balcon) într-o biserică, de unde se predică sau se citește Evanghelia Frontispiciu din Viața și petrecerea sfinților de Dosoftei (1686) Tipăriturile religioase au contribuit, în primul rând, la introducerea limbii române în biserică, înlocuind limba slavonă în care se oficia serviciul divin. Marile reforme în acest domeniu le-au înfăptuit Dosoftei, în Moldova, și Antim Ivireanul, în Muntenia. în al doilea rând, cărțile religioase au influențat formarea limbii române literare. De la diaconul Coresi, cel care a ridicat dialectul muntean la rangul de limbă literară, până la mitropoliții Varlaam, Simion Ștefan, Dosoftei și Antim Ivireanul, toți s-au străduit să caute forma cea mai limpede și mai armonioasă a limbii, care să fie înțeleasă în toate ținuturile românești. Nota de religiozitate, prezentă pretutindeni în cărțile bisericești, se regăsește și în filele letopisețelor redactate de boierii moldoveni. Astfel, cronicarul Grigore Ureche, relatând despre o luptă, scrie: Zic unii să se fi arătat lui Ștefan Vodă sfântul mucenic Procopie, îmblând deasupra războiului călare și într-armat, ca un viteaz fiind într-ajutoriu lui Ștefan Vodă și dând vâlvă oștirii lui. Mentalitatea religioasă a avut influență și asupra umanistului Miron Costin, continuatorul lui Grigore Ureche. Poemul său, Viiața lumii, pleacă de la un motiv din Ecclesiast (Deșertarea deșertărilor și toate sunt deșarte) și are ca temă soarta alunecoasă, nestatornică (fortuna labilis), idee foarte răspândită în literatura europeană a Evului Mediu. Creație de inspirație religioasă, Viiața lumii exprimă un pesimism fără leac, prevăzând surparea inevitabilă a întregii omeniri. Mesajul din finalul poemului este un precept biblic asupra condiției umane: viața fiind scurtă, omul trebuie să se evidențieze prin fapte bune, binele fiind țelul suprem al existenței. Dimensiunea religioasă a călăuzit nu numai existența, dar și concepția celor care au scris în această perioadă. Ei cred că tot ce se petrece pe pământ este hotărât de Dumnezeu, după cum mărturisește și Miron Costin: Orice nevoință pune omul, sorocul lui Dumnezeu, cum este orânduit, a-l clăti nime nu poate. Liturghia tipărită de Dosoftei (1679) Z3 Evanghelie tipărită la Snagov (1697) Sugestii bibliografice George Ivașcu, Istoria literaturii române. Capitolele consacrate literaturii religioase prezintă influențele exercitate de modelele străine asupra autorilor români și plasează creația acestora în contextul cultural specific epocii. Alexandru Piru, Istoria literaturii române de la origini până la 1830. Lucrarea conține date biobibliografice detaliate despre autorii religioși și face analiza unor fragmente semnificative din opera lor. Nicolae Cartojan, Istoria literaturii române vechi. Carte de referință în studierea literaturii religioase românești, această istorie literară oferă informații amănunțite despre personalitatea autorilor și analizează minuțios întreaga lor operă. Nicolae Manolescu, Istoria critică a literaturii române. Capitolul dedicat literaturii medievale reliefează aspecte legate de măiestria folosirii limbii literare în cărțile religioase. APLICAȚII. EVALUARE FINALĂ Stema Țării Românești și a familiei Basarabilor (Pravila de la Govora, 1640) 1. Identifică elemente de limbă veche românească în discursul religios al mitropolitului Antim Ivireanul. 2. Realizați un proiect intitulat Relația omului religios cu Dumnezeu, în care să urmăriți această tematică, în psalmii din Vechiul Testament și în traducerea versificată de Dosoftei din Psaltirea în versuri, pe de o parte, iai; pe de altă parte, în psalmii scriși de poeții Alexandru Macedonski și Tudor Arghezi. Proiectul va trebui să reliefeze diferența dintre psalmii biblici atribuiți, prin tradiție, regelui David și psalmul ca specie lirică, având o accentuată percepție filozofică, așa cum apare în creația lui Macedonski sau în cea a lui Arghezi. Pentru realizarea acestui proiect se recomandă ca bibliografie: A. Texte: • Vechiul Testament, capitolul Psalmii; • Dosoftei, Opere, I, Versuri; ’ Alexandru Macedonski, Psalmi moderni (I-XI), voi. Excelsior; • Tudor Arghezi, Psalmi, voi. Cuvinte potrivite. B. Studii critice: • N. Cartojan, Istoria literaturii române vechi; • Adrian Marino, Opera lui Alexandru Macedonski, cap. Dumnezeu și Satan; • Șerban Cioculescu, Introducere în poezia lui Tudor Arghezi, cap. între credință și tăgadă; • Pompiliu Constantinescu, Tudor Arghezi, cap. între tăgadă și abdicare. Literatura și pictura religioasă Scurt istoric 1370 - cea mai veche gravură în lemn, provenită din Germania. 1429 - cel mai vechi manuscris miniat din țările române, un Tetraevangheliar copiat și pictat de călugărul Gavriil Uric la mănăstirea Neamț, aflat azi la Oxford, în Biblioteca Bodleiană. Tot la Neamț va lucra și un alt mare miniaturist și caligraf, Teodor Mărișescul. Cele mai importante mănăstiri unde se copiau și se împodobeau manuscrise au fost Putna, Neamț, Rădăuți, Moldovița, Sucevița și Dragomima. 1435 - Gavriil Uric copiază și împodobește un alt Tetraevangheliar, tot la mănăstirea Neamț. După 1450, în Germania întâi, iar apoi în Italia, miniaturile, fala manuscriselor, încep să fie înlocuite de gravuri, în cărțile tipărite, ceea ce va permite ilustrarea unui număr mare de exemplare ale aceleiași ediții. Treptat, desenul linear (fără umbre) al primelor gravuri este înlocuit de metoda clarobscurului sau a umbritului, cum se mai numea în epocă, reprezentată strălucit de pictorul și gravorul Albrecht Durer. 1473 - călugărul Nicodim copiază la mănăstirea Humor un Tetraevangheliar, având pictat portretul lui Ștefan cel Mare. 1493 - la mănăstirea Neamț, diaconul Teodor Mărișescul copiază și împodobește un Tetraevangheliar, aflat azi la Biblioteca Națională din Miinchen. 1508-1510-1512 - gravura pătrunde și în țările române, odată cu primele cărți tipărite la Târgoviște de călugărul Macarie. Portretul lui Ștefan cel Mare, pictat de Nicodim X? EfîKdlMKCCJțÎE K4n nA^OKUHCKaA KiCHAIA B(Atl ttîro -nooțYtH'ic Kinpfcșsy TCfOtf OTEoatLCTitlrfn CAol[ xct *flânfHYtl]ICKÎH* ti f*tu&tmuțit Frontispiciu din Liturghierul tipărit de Macarie (1508) Cina cea de taină (gravură pe lemn de la mănăstirea Neamț) Clarobscur - gravură în lemn realizată în mai multe nuanțe ale aceleiași culori. Frontispiciu - prima pagină a unei cărți, care, pe lângă titlu, conține adesea gravuri și alte elemente decorative. Gravură - gen al graficii, în care imaginea este obținută prin reproducerea după o placă de lemn sau de metal, de obicei aramă, pe a cărei suprafață a fost trasat (gravat) un desen în oglindă, prin incizare sau în relief. A fereca - a îmbrăca o carte (de obicei religioasă) cu plăci de metal prețios. Incunabul - exemplar dintr-o carte tipărită între 1455 (când apare Biblia Latină a lui Gutenberg) și 1500; în țările unde tiparul a fost introdus după această dată, termenul desemnează primele cărți tipărite. De exemplu, în România sunt incunabule Liturghierul (1508), Octoihul (1510) și Tetraevan-ghelul (1512) tipărite la Târgoviște de călugărul Macarie. întoarcerea fiului risipitor, gravură în Evanghelia de la Govora (1642) Manuscris miniat- manuscris împodobit cu miniaturi. Miniatură - desen ornamental sau figurativ, executat în culori, care împodobea vechile manuscrise religioase. Uric - document, act, hrisov. Xilografie - arta de a grava în lemn. 1609-1616 - în ciuda apariției tiparului, arta miniaturii și a ferecării cărților se menține și chiar se diversifică, atingând apogeul odată cu lucrul mitropolitului Anastasie Crimca la mănăstirea Dragomima, de la care au rămas nouă manuscrise, opt păstrate la muzeul mănăstirii, iar al nouălea, la Biblioteca Imperială din Viena. După această dată însă, vechea artă a manuscriselor miniate decade și apoi dispare, datorită concurenței tiparului și a gravurii. în a doua jumătate a secolului al XVII-lea și în primele decenii ale secolului al XVIII-lea, în vremea domniilor lui Matei Basarab, Vasile Lupu, dar mai ales Constantin Brâncoveanu, arta gravurii devine tot mai rafinată, și datorită contactului cu Occidentul. Apar ornamente complicate, scene eșalonate pe mai multe planuri și uneori, datorită împrumutului de plăci xilografice, chiar imagini din cărți apusene, precum cea a întoarcerii fiului risipitor, din Evanghelia de la Govora (1642), preluată dintr-o Evanghelie apărută la Lemberg în 1606. Gravorii încep să devină conștienți de calitatea artei lor, semnându-și de multe ori operele, precum Antim Ivireanul, Ursul Zugravul, Mitrofan Făcătorul-de-Tipare și Gheorghie sin Popa Costandin Tipograful Râmnicului. Isus pășește în Iad, gravură de Albrecht Diirer la 1500 Mitropolitul Anastasie Crimca, miniatură în Psaltirea din 1616 0 Studiu de caz J Formarea conștiinței istorice începând cu secolul al XVII-lea, destinul culturii românești nu mai ține exclusiv de viața religioasă și de activitatea mitropoliților, a preoților sau a călugărilor. Atât în Moldova, cât și în Muntenia, actul de cultură încetează a mai fi concentrat exclusiv în jurul mănăstirilor și al bisericilor. Prin influența ideilor umaniste, boieri luminați încearcă să recupereze trecutul istoric, pentru a nu fi înecat în uitare. în operele lor istoriografice, ei vor demonstra, pentru prima dată, ideea unității de neam și de limbă a românilor. . j-, t Șl ANALIZA CAZULUI. TIFICAREA SOLUȚIILOR în veacul al XVH-lea și-a făcut apariția în țările române un nou tip de cărturar, instruit, iubitor de cultură, cunoscător al mai multor limbi, călătorit prin țări străine, nu rareori învestit cu funcții importante în stat. Cei care i-au dat expresie au fost cronicarii moldoveni și munteni. „în epoca feudală, cronicarii români, în cazul când nu erau clerici, deprindeau încă din copilărie, odată cu mânuirea penei de scris, și folosirea spadei, a arcului și a buzduganului; orele de studiu alternau cu cele de călărie și exerciții militare. Intelectualul român din trecut, curtean și el ca atâția dintre marii scriitori și artiști ai Occidentului, nu cunoștea deliciile vieții tihnite, iar rangurile ce i se acordau erau totdeauna însoțite de reale și grave răspunderi [...]. împrejurările au făcut ca viața oamenilor de la Carpați și Dunăre să rămână mai mult decât în alte părți aspră și dramatică. Pentru că au stat în mijlocul evenimentelor ca militari, oameni politici și diplomați, cronicarii din secolele XVII-XVIII ne-au lăsat relatări prețioase nu numai ca documente istorice, ci și ca mărturii ale unor sentimente și gânduri plămădite odată cu istoria țării la care participau. în paginile lor, narațiunea este înviorată adesea de amănunte văzute la fața locului, care dau episoadelor și personajelor mișcare și viață.” (George Ivașcu, Istoria literaturii române') Letopisețul este o scriere veche, având conținut istoric, în care evenimentele sunt prezentate în mod cronologic. Primele noastre letopisețe au fost redactate în limba slavonă. Ele consemnează istoria Moldovei de la întemeiere până la începutul secolului al XV-lea. Cele mai cunoscute și mai valoroase, din punct de vedere artistic, sunt letopisețele cronicarilor moldoveni Grigore Ureche, Miron Costin și Ion Neculce, scrise în limba română. în Muntenia, letopisețele au fost realizate, în general, din îndemnul unor mari familii boierești, aflate într-o continuă dispută pentru dobândirea și păstrarea puterii. 0 Grigore Ureche (c. 1590-1647), cronicar moldovean. Descendent al unei vechi familii boierești, este fiul lui Nestor Ureche, mare logofăt al Moldovei, unul dintre cei mai bogați și mai influenți boieri ai vremii sale. Prima parte a vieții și-o petrece în Polonia, unde pleacă în pribegie alături de tatăl său. Aici studiază latina, gramatica, retorica și poetica, pe texte ale scriitorilor clasici. Revenit în țară, urcă treptele ierarhiei sociale: logofăt, spătar, mare spătar în timpul domniei lui Vasile Lupu, când devine unul dintre sfetnicii lui de încredere, apoi mare vornic al Țării de Jos. în a-ceastă calitate are întotdeauna cuvântul hotărâtor în divan. între anii 1642 și 1647, redactează Letopisețul Țării Moldovei, singura sa lucrare cunoscută, rămasă neterminată. Aceasta marchează începutul istoriografiei în limba română. Letopisețul Țării Moldovei de Grigore Ureche (cel mai vechi manuscris) Constituirea istoriografiei românești: Grigore Ureche Cronica boierului Grigore Ureche, Letopisețul Țării Moldovei, cuprinde evenimente petrecute în istoria Moldovei, din anul 1359 și până la a doua domnie a lui Aron-Vodă (1594). Originalul s-a pierdut, dar textul ni s-a transmis în copii cu interpolările (adaosurile) a trei copiști: Simion Dascălul, Misail Călugărul și Axinte Uricariul. Intențiile cronicarului sunt expuse în capitolul introductiv {Predoslovia) care deschide letopisețul: Mulți scriitori au nevoit de au scris rândul și povestea țărâlor, de au lăsat izvod pre urmă, și bune și rele, să rămăie feciorilor și nepoților, să le fie de învățătură, despre cele rele să se ferească și să să socotească, iar de pre cele bune să urmeze și să să îndirepteze. Și pentru aceea, unii de la alții chizmindu și însemnând și pre scurtu scriind, adică și dumnealui Gligorie Ureche carele den mila domnu-său au fost vornic mare cu multă nevoință cetind cărțile și izvoadele, și ale noastre și cele striine, au aflat cap și începătura moșilor, de unde au izvorât în țară și s-au înmulțit și s-au lățit, ca să nu să înece a toate țărâle anii trecuți și să nu să știe ce s-au lucrat, să să asemene fierălor și dobitoacelor celor mute și fără minte. Pre aceea urmând și chizmind, măcar că să află și de alții semnate lucrurile Țării Moldovei, apucatu-s-au și dumnealui de au scris începătura și adaosul, mai apoi și scăderea care se vede că au venit în zilele noastre, după cum au fostu întăiu țării și pământului nostru Moldovei. Că, cum să tâmplă, de sârgu de adaoge povoiul apei și iarăși de sârgu scade și să împuținează, așa s-au adaos și Moldova, carea mai apoi de alte țări s-au descălecat, de s-au de sârgu lățit și fără zăbavă au îndireptatu. Dicționar au nevoit, vb. - s-au străduit rândul, s.n. - rânduiala, organizarea izvod, s.n. - document scris chizmind, vb. - scriind cap și începătură, (expr.) - origini moșilor, s.m. - strămoșilor scăderea, s.f. - decadența de sârgu, Ioc. adv. - degrabă povoiul, s.n. - puhoiul s-au descălecat, vb. - a fost întemeiată 'P Identifică în textul Predosloviei, reprodus mai sus, motivele care l-au determinat pe cronicar să-și scrie cartea. 'P Intuind originea neamului său, Grigore Ureche este cel dintâi dintre cronicarii moldoveni care afirmă ideea latinității limbii și a poporului român. El scrie că au trecut pre aice Traian, împăratul Rămului și încearcă să dovedească asemănările de ordin lexical dintre limba română și cea latină. în legătură cu ideea latinității, în opera cronicarului apare conștiința originii comune a românilor din Transilvania și Maramureș, care sunt de același neam cu moldovenii: Rumânii, câți să află lăcuitori în Țara Ungurească și la Ardeal și la Maramoroșu, de la un loc suntu cu moldovenii și toți de la Râm se trag. Explică de ce insistă cronicarul asupra originii latine a românilor. Conștiința responsabilității în fața istoriei: Miron Costin Istoriografia românească începută prin opera lui Grigore Ureche a fost continuată de Miron Costin, cărturar cu o vastă cultură și fin diplomat. Prin anvergura lucrărilor sale, Costin este personalitatea cea mai proeminentă din țările române, în tot veacul al XVII-lea. Miron Costin prezintă în Letopisețul Țării Moldovei de la Aron Vodă încoace evenimente petrecute după 1595, anul în care se oprise cronica lui Ureche. Intenția lui Costin a fost să înfățișeze istoria Moldovei de la începuturi, din descălecatul cu cel dintâi, carele au fostu de Traian-împăratul și până în zilele sale, după cum mărturisește în prefața cronicii: Fost-au gândul mieu, iubite cititoriule, să fac letopisețul Țării noastre Moldovei din descălecatul ei cel dinții, carele au fostu de Traian-împăratul și urdzisăm și începătura letopisețului. Ce sosiră asupra noastră cumplite aceste vremi de acmu, de nu stăm de scrisori, ce de griji și suspinuri. Și la acestu fel de scrisoare gându slobod și fără valuri trebuește. Iar noi prăvim cumplite vremi și cumpănă mare pământului nostru și noaă. Deci priimește, în ceastă dată, atâta din truda noastră, cât să nu să uite lucrurile și cursul țării, de unde au părăsit a scrie răposatul Ureche vornicul. Afla-vei de la Dragoș vodă, din descălecatul țării cel de al doilea, la letopisețul lui, pre rândul său scrise domniile țării, până la Aron vodă. Iar de la Aron vodă încoace începe acesta letopiseț, carea ți l-am scris noi, nu cum s-ari căde de-amănuntul. Că letopisețele cele streine lucrurile numai ce-s mai însămnate, cum sintu războaiele, schimbările, scriu a țărilor megiiașe, iar cele ce să lucreadză în casa altuia de-amănuntul, adică lucruri de casă, n-au scris. Și de loc letopiseță, de muldovan scrisă, nu să află. Iar tot vei afla pre rându toate. Și priimește, această dată, această puțină trudă a noastră, care am făcut, să nu treacă cumva cu uitarea, de unde este părăsit, cu această făgăduință, că și letopiseț întreg să aștepți de la noi, de om avea dzile și nu va hi pus preavecinicul sfat puternicului Dumnedzău țării aceștiia țenchiu și soroc de sfărșire. Dicționar predoslovie, s.f. - prefață voroavă, s.f. - cuvânt începătura letopisețului - este vorba despre lucrarea De neamul moldovenilor, care urma să fie o introducere la cronica lui Costin scrisori, s.f. - scrieri valuri, s.n. - vremuri de cumpănă, încercări grele prăvim, vb. - asistăm, suntem martori cursul țării - istoria țării descălecatul țării cel al doilea - venirea lui Dragoș din Maramureș în nordul Moldovei megiiașe, adj. - vecine țenchiu, s.n. - sfârșit Miron Costin (1633-1691), cronicar moldovean. Face studii în Polonia, iar după întoarcerea în țară are funcții militare și diplomatice importante (mare vornic, mare logofăt) Aparținând boierimii înalte, este implicat în principalele evenimente politice ale epocii. Suspectat că ar participa la un complot împotriva domnului Constantin Cantemir (tatăl lui Dimitrie Cantemir), este omorât din ordinul acestuia. Scrie Letopisețul Țării Moldovei (1675), reconstituind evenimentele petrecute între 1595 și 1661, poemul filozofic Viiața lumii și De neamul moldovenilor, lucrare în care demonstrează originea latină a românilor. în limba poloneză a redactat Cronica Țărilor Moldovei și Munteniei (Cronica polonă) și Istoria în versuri polone despre Moldova și Muntenia (Poema polonă). Deși a dorit să scrie letopisețul Țării noastre Moldovei din descălecatul dintâi, Costin a reușit să continue doar cronica începută de Grigore Ureche. Explică motivul renunțării sale. * ' ufîfâzzfycî Altă operă importantă a lui Miron Costin este De neamul moldovenilor, din ce (ară au ieșit strămoșii lor, lucrare cu un profund caracter istoric, scrisă, pe de o parte, pentru a suplini lipsa de știința începutului acestii țări și, pe de altă parte, pentru a combate ocările și basnele (scornelile, relatările neadevărate) ale celor care au făcut adăosături cronicii lui Grigore Ureche, respectiv, interpolatorii letopisețului. Semnătura lui Miron Costin pe un act din 1679 Predoslovie, adică cuvântare dintâi, de descălecatul țării dintâi și a neamului moldovenesc Către cititoriu începutul țărilor acestora și neamului moldovenesc și muntenesc și câți sunt și în țările ungurești cu acest nume, români, și până astăzi, de unde sunt și din ce săminție, de cînd și cum au descălecat aceste părți de pământ, a scrie, multă vreme la cumpănă au stătut cugetul nostru. Să încep osteneala aceasta după atâta vacuri de la descălecatul țărilor dintâi, de Traian împăratul Rămului, cu câteva sute de ani peste mie trecute, să sparie gândul. A lăsa iarăși nescris, cu mare ocară înfundat neamul acesta de o samă de scriitori, este inimii durere. Biruit-au gândul să mă apuc de această trudă, să scot lumii la vedere feliul neamului, din ce izvor și săminție sântu lăcuitorii țării noastre Moldovei și așa și Țării Muntenești, cum s-au pomenit mai sus, și românii din țările ungurești, că tot un neam sunt și o dată descălecați, de unde suntu veniți strămoșii lor și de când s-au osăbit și au numele acest de acmu, moldovan, și muntean, în ce parte de lume iaste Moldova, hotărele ei până unde fost întâi, ce limbă țin și până acum, cine au lăcuit mai nainte de noi pe acest pământ și supt ce nume, - scot la știre tuturor carii vor vrea să știe neamul țărilor acestora. în Predoslovie, într-una dintre cele mai frumoase pagini care s-au scris în această epocă, Miron Costin începe prin a-și arăta îndoiala ce l-a stăpânit înainte de a scrie despre întâmplări foarte îndepărtate, cu câteva sute de ani peste mie trecute. El prezintă apoi frământarea și lupta care s-au dat în sufletul său, până când a luat hotărârea de a-și redacta lucrarea: Biruit-au gândul să mă apuc de această trudă. Identifică, în text, motivele care l-au determinat să-și ducă la bun sfârșit munca. 'S Scrierea istoriei reprezintă pentru Costin o problemă de conștiință, ce implică responsabilitatea morală în feța urmașilor. El formulează, în termeni clari, ideea responsabilității istoricului care nu trebuie să se abată de la principiile sale. Selectează, din text, secvențele în care este exprimată această idee. Istorie și ficțiune: Ion Neculce Continuatorul cronicii lui Miron Costin este boierul Ion Neculce, care duce letopisețul până în vremurile contemporane lui. Opera sa, Letopisețul Țării Moldovei, cuprinde evenimente petrecute între anii 1661 și 1743, o etapă dramatică a istoriei moldovenești, marcată de războaie, intrigi, decădere și de începuturile domniilor fanariote. Predoslovia cronicii precizează izvoarele de inspirație. Spre deosebire de Ureche și Costin, care, scriind despre o perioadă mai îndepărtată, au fost nevoiți să folosească surse istoriografice autohtone și străine, Neculce apelează, în primul rând, la tradiția orală, utilizând informații din audzitele celor bătrâni boieri. La multe dintre întâmplări fie a fost martor, fie a participat direct, de aceea ele au fost scrise dintru a sa știință, fără să mai recurgă la un alt izvor, căci istoria aceasta au fost scrisă în inima sa, de unde pronunțatul caracter memorialistic al textului: [...] Iară de la Dabije-vodă înainte îndemnatu-s-au și Ion Neculce, biv-vel-vomic de Țara de Sus, a scrie întru pomenirea domnilor. însă pănă la Duca-vodă cel bătrân l-au scris di pe nește izvoade ce au aflat la unii și alții și din audzitele celor bătrâni boieri; iar de la Duca-vodă cel bătrân înainte, pănă unde s-a vide, la domnia lui Ion-vodă Mavrocordat, nici de pre un izvod a nemărui, ce au scris sângur, dintru a sa știință, cât s-au tămplat de au fost în viiața sa. Nu i-au mai trebuit istoric strein, să citească și să scrie, că au fost scrisă în inima sa. Deci vă poftescu, cetitorilor, pre unde ar fi greșit condeiul mieu, să priimiți, să nu gândiți că doară pre voia cuiva sau în pizma cuiva, ce, precum s-au tămplat, cu adevăr s-au scris. Doar niscaiva veleaturi a anilor de s-or fi greșit, iar celelalte întru adevăr s-au scris. Mai socotit-au și din letopisețul lui Evstratie logofătul și a lui Simion dascălului și a lui Misail călugărului niște cuvinte câteva, de nu le-au lăsat să nu le scrie, ce le-au scris, măcar că dumnealui Miron logofătul și cu Nicolai fiiu-său nu le-au scris, și-i ocărăște. Și să cade să-i ocărască, unde face că sunt moldovenii din tâlhari. Bine face că-i ocărește și dzice că sunt basne. Iar pentru Dumbrava Roșie, cum că au arat-o Bogdan-vodă cu leșii, Miron logofătul au lăsat de n-au scris. Dar acee dzicu să nu fie basnă. Și pentru neamul Movileștilor, și cum li s-au numit acest nume, dintru Ștefan-vodă cel Bun, Moghilă, iar nu-i basnă. Și altele multe n-or fi știut istoricii streini, ca să le pomenească toate. Deci o samă de istorii mai alese și noi nu le-am lăsat să nu le scriem. însă nu le-am scris la rândul lor, ce s-au pus de o parte, înaintea domniii Dabijii-vodă s-au scris. Ce cine va vre să le creadă, bine va fi, iar cine nu le va crede, iarăși bine vafi, cine cum îi va fi voia, așa va face. Că mulți istorici streini, de alte țări, nu le știu toate câte să fac într-alt pămăntu. Tot mai bine știu cei de locu decât cei streini, însă ce să face în viiața lor, iar nu în îndelungate vremi, iar istoriile celi vechi mai bine le știu istoricii, că le au scrisă, iar nu audzite. Deci, fraților cetitorilor, cu cât veți îndemna a ceti pre acest letopisățu mai mult, cu atâta veți ști a vă feri de primejdii și veți fi mai învăfați a dare răspunsuri la sfaturi ori de taină, ori de oștire, ori de voroave, la domni și la noroadele de cinste. Ion Neculce (1672-1745), cronicar moldovean. Intră de timpuriu în viața publică și se înalță treptat pe scara dregătorilor. Este nevoit să se refugieze, din cauza instabilității vremurilor, în Rusia și Polonia. Se reîntoarce în Moldova, în 1720. Spre sfârșitul vieții (începând din 1733), scrie Letopisețul Țării Moldovei, operă de interes istoriografie, dar mai ales literar. Talentul său de povestitor este remarcabil, prin stil anticipându-i pe Ion Creangă și Mihail Sadoveanu. O samă de cuvinte de Ion Neculce Letopisețul Țării Moldovei de Ion Neculce (fila 332 a manuscrisului) Dicționar biv-vel-vornic - fost mare vornic pizmă, s.f. - ciudă, necaz, nemulțumire veleat, s.n. - dată, termen basnă, s.f. - relatare mincinoasă, scornită, falsă Stabilește deosebiri între cronica lui Neculce și cele ale înaintașilor în ceea ce privește prezentarea evenimentelor istorice. Consideri că apropierea în timp de evenimentele narate, ca în cazul lui Ion Neculce, este în beneficiul istoricului sau al scriitorului? Argumentează. Poți apela și la extrasul următor din Istoria literaturii române... de Al. Piru, dar ar fi util să citești și cele 42 de legende cuprinse în O samă de cuvinte. „Ceea ce face farmecul legendelor Iui Neculce este conținutul lor educativ fără ostentație sau cumpănit anecdotic, epicul cuminte, bătrânesc, narațiunea simplă, populară. Este lesne de înțeles de ce legendele din O samă de cuvinte au fost atât de citite și prelucrate de scriitorii din secolul următor. Aceștia au găsit fără multă zăbavă subiecte de-a gata, necesitând doar versificația pentru a fi transformate în cântece, balade sau poeme. De cele mai multe ori însă, observație care nu s-a făcut, legendele lui Neculce pierd din autenticitate în prelucrările poeților, păstrându-și mai departe adevăratul parfum numai în original.” (Al. Piru, Istoria literaturii române de la origini până la 1830) Cronicarii moldoveni și munteni au pus bazele procesului de constituire a istoriografiei românești, care va face posibilă apariția în epoca pașoptistă a primilor istorici români în accepția modernă a termenului: Mihail Kogălniceanu și Nicolae Bălcescu. „înflorirea, cu totul remarcabilă, a scrierilor cu caracter istoriografie pe care o adăpostesc secolul al XVII-lea și primele decenii ale veacului următor, atât în Moldova, cât și în Țara Românească, nu a reprezentat nicidecum un fenomen conjunctural. Nivelul, diversitatea, varietatea modalităților de abordare demonstrează că produsele literare ale acestei epoci de vârf sunt firești împliniri ale unor preocupări ce se definesc prin durată și constanță. Secolul al XVI-lea în cultura românească este dominat - după părerea noastră -de un acut sentiment al istoriei (indiciu peremptoriu al instalării și închegării conștiinței naționale), care îi animă, la fel de intens, pe oamenii politici, ca și pe cărturari. întoarcerea către propriul trecut, consolidarea legăturilor cu înaintașii și punerea în valoare a tradițiilor naționale (toate semne ale perenității, ale unei permanențe conștientizate) sunt forme de manifestare ale ideii de apartenență a prezentului la un curs comun al istoriei...” (Dan Horia Mazilu, Marii cronicari ai secolului al XVII-lea) Ea Recuperând prin opera lor istoria românilor de la începuturi, cronicarii moldoveni și munteni au pus, pentru prima oară, problema originii latine a poporului român. Afirmația făcută de Grigore Ureche, potrivit căreia toți românii de la Râm se trag, a fost reluată de Miron Costin în cronica sa și dezvoltată în tratatul De neamul moldovenilor. Aceeași concepție se regăsește și în opera istorică a stolnicului Constantin Cantacuzino. Ideea romanității poporului român, pusă de cronicari în legătură cu aceea a latinității limbii române, a contribuit la formarea conștiinței naționale. Dincolo de aspectul pur istoric, cronicile au și o valoare literară. Aici se întâlnesc, într-o formă incipientă, procedee ale prozei artistice: narațiunea, portretul, descrierea, dialogul. Influența cronicarilor asupra literaturii române modeme este indiscutabilă. Autori precum Costache Negruzzi, Vasile Alecsandri, Dimitrie Bolintineanu, Barbu Delavrancea, Mihail Sadoveanu ș.a. s-au inspirat din opera acestora. Boier (începutul secolului al XVIII-lea) Sugestii bibliografice George Ivașcu, Istoria literaturii române, I. în capitolele consacrate cronicarilor moldoveni și munteni, opera acestora este analizată în contextul epocii; sunt relevate aspectele umaniste, valoarea istoriografică și cea literară. Alexandru Piru, Istoria literaturii române de la origini până la 1830. Capitolele dedicate cronicarilor oferă informații consistente despre biografia fiecăruia și formația intelectuală; sunt scoase în evidență aspectele de natură artistică ale operelor. Nicolae Cartojan, Istoria literaturii române vechi. Volum de referință pentru studierea literaturii române vechi, se remarcă prin bogăția și varietatea informației, dar și prin analiza în detaliu a fiecărei opere. G. Călinescu, Istoria literaturii române de la origini până în prezent. în capitolele consacrate cronicarilor moldoveni și munteni, criticul valorifică valențele literare din opera acestora. iȚll. EVALUARE FINALĂ 1. Prezintă argumentele aduse de Grigore Ureche în Letopisețul Țării Moldovei pentru afirmarea unității de origine, de neam și de limbă a românilor. 2. Comentează conținutul Predosloviei din tratatul De neamul moldovenilor de Miron Costin, urmărind logica ideilor expuse și intențiile cronicarului. 3. Ion Neculce, continuatorul Letopisețului Țării Moldovei scris de Ureche și apoi de Costin, aduce o nouă viziune cu privire la interpretarea adevărului istoric din legendele cuprinse în O samă de cuvinte, o addenda la letopiseț. Prin ce se caracterizează, din acest punct de vedere, conținutul acestor texte? 4. Realizați un proiect intitulat Arta portretului și a narațiunii in opera cronicarilor moldoveni. în realizarea lui se recomandă să urmăriți cum letopisețele lui Ureche, Costin și Neculce, deși sunt scrieri istoriografice, au și o valoare artistică prin portretizarea unor domni, prin nararea unor scene de viață, prin su- biectivitatea relatării, prin consemnarea unor evenimente trăite (în cazul lui Neculce) etc. Sugestii pentru alegerea fragmentelor: - arta portretistică: Ștefan cel Mare, Iliaș Rareș, Petru Șchiopul (Grigore Ureche); Nicolae Milescu, Constantin Cantemir, Petru cel Mare, Dosoftei (Ion Neculce); - arta narațiunii: bătălia de la Baia dintre Ștefan cel Mare și Matei Corvin, întoarcerea la tronul Moldovei a lui Alexandru Lăpușneanu, prezentarea domniei lui Ion-vodâ Armeanul (Grigore Ureche); tabloul invaziei lăcustelor, complotul logofătului Gheorghe Ștefan contra domnitorului Vasile Lupu (Miron Costin); legendele despre Ghica-vodă și despre Nicolae Milescu, sfârșitul tragic al lui Miron Costin, vizita lui Petru cel Mare la Iași (Ion Neculce). Pentru realizarea acestui proiect se recomandă ca bibliografie: A. Texte: • Grigore Ureche, Letopisețul Țării Moldovei-, • Miron Costin, Letopisețul Țării Moldovei de la Aaron-vodă încoace-, • Ion Neculce, Letopisețul Țării Moldovei de la Dabija-vodă până la a doua domnie a lui Constantin Mavrocordat. B. Studii critice: Se vor consulta operele recomandate în manual la bibliografia studiului de caz Formarea conștiinței istorice. Tipăritură din vremea lui Șerban Cantacuzino om£3aramsaqq sbqo 1. în grupe de trei-patru colegi, discutați despre întâmplări legate de viața și de domnia lui Vlad Țepeș, pe care le-ați aflat din diferite surse (istorie, literatură, cinematografie etc.). Comunicați și celorlalți colegi de clasă informațiile voastre. 2. Discutați despre imaginea de azi a lui Vlad Țepeș. Considerați că ea îi reflectă cu adevărat personalitatea? 3. Ce tip de texte literare - epice, lirice, dramatice, comice, tragice etc. - considerați că ar fi mai potrivite pentru a-1 avea ca personaj pe Vlad Țepeș? Motivați-vă opiniile. de Ion Budai-Deleanu PUNCTE DE REPER Țiganiada sau Tabăra țiganilor este un poemation eroi-comico-satiric alcătuit în doaosprezece cântece de Leonache Dianeu [anagrama numelui Budai-Deleanu], îmbogățit cu multe însemnări și luări-aminte de către Mitru Perea [Petru Maior] și alții mai mulți în anul 1800. în „Prolog”, autorul își justifică alcătuirea poeticescă, pe care o numește jucărea, prin dorința de a forma și a introduce un gust nou de poezie românească, pregătindu-i pe tinerii cei de limbă iubitori a cerca și cele mai rădicate și mai ascunse desișuri ale Parnasului, unde lăcuiesc muzele lui Omer și a lui Virghil. Este de subliniat caracterul programatic al acestei declarații, căci numele de jucărea nu trebuie înțeles ad litteram, ci doar ca un gest de protocolară modestie. O Epistolie închinătoare către Mitru Perea, așezată înaintea textului, aduce precizări legate de conținut: ...toată povestea mi se pare că-i numai o alegorie (s.n.) în multe locuri, unde prin țigani să înțeleg ș-alții, carii tocma așa au făcut și fac, ca și țiganii oarecănd. Cel înțălept va înțălege! Cât privește modalitatea narativă, am mestecat întru adins lucruri de șagă, ca mai lesne să să înțeleagă și să placă. Trebuie remarcat orgoliul autorului care afirmă tranșant cum că această operă nu este furată, nici împrumutată de la vreo altă limbă, ci chiar izvoditură noao și orighinală românească. Deci, bună sau rea cum este, aduce în limba aceasta un product nou. Izvoarele sunt amintite chiar de autor: Omer cel vestit, moșul tuturor poeților (Iliada, Odiseea și, în special, Batrahomiomahia -Războiul șoarecilor cu broaștele), Tassoni (La secchia răpită, adecă vadra răpită) și Casti (Gli animali parlanti, adecă jivinele vorbitoare). Modelul, evident chiar și din alegerea titlului, rămâne însă Iliada „altoită” pe trunchiul comic al Batrahomiomahiei. La începutul secolului al XlX-lea, în literatura europeană, epopeea de tip clasic, caracterizată prin prezența sublimului, intrase Ion Budai-Deleanu (1760-1320), scriitor, filolog, istoric. Fiu al unui preot greco-catolic, învață la seminarul de la Blaj, apoi urmează cursuri de filozofie la Viena și este absolvent al Facultății de Teologie. Reîntors în Transilvania, este o perioadă profesor la Blaj, dar în urma unui conflict cu episcopul loan Bob se stabilește la Lemberg, în capitala Galiției (azi Lvov, în Ucraina). Aici este secretar de tribunal și consilier de curte. Rămâne la Lemberg până la sfârșitul vieții, dar păstrează o strânsă legătură cu intelectualii români din Transilvania. Opera sa capitală este epopeea eroi-comică Țiganiada, păstrată în două versiuni: prima, din jurul a-nului 1800, cealaltă, din jurul lui 1812. Din păcate, a rămas nepublicată vreme de șapte decenii și nu a putut influența evoluția literaturii române. Pe plan filologic, este autorul unei gramatici și al câtorva dicționare. Are meriiul de a fi preconizat studiul comparativ al limbilor romanice și de a fi introdus o terminologie gramaticală modernă. în domeniul istoriografiei, a scris o lucrare în care susține latinitatea românilor și continuitatea elementului roman în Dacia. Prin întreaga sa activitate culturală este unul dintre cărturarii de frunte ai Școlii Ardelene. Manuscrisul Țiganiadei a fost adus în țară de către Gh. Asachi în anul 1869, fiind publicat parțial, mai întâi în revista Buciumul român între 1875 și 1877. Au urmat numeroase reeditări, mai mult sau mai puțin reușite, ultima fiind ediția critică din anul 1999 a lui Florea Fugariu, cu un studiu introductiv de Gh. Tohăneanu. Coperta ediției critice din 1953 a Țiganiadei, îngrijită de J. Byck în declin. Conștient de acest fapt, Budai-Deleanu încearcă să revi-talizeze specia tocmai prin suprapunerea comicului și a satirei, care devin dominante în Țiganiada. „Invenția” nu aparține scriitorului ardelean, dar în literatura română situația este rarisimă (o vom reîntâlni doar în anii ’80 în Levantul lui Mircea Cărtărescu, o altă epopee „de sertar”, unde, din fericire, a rămas nu un secol, ci doar un deceniu) și echivalează cu acțiunea de salvare a unei specii pe cale de dispariție, din păcate fără a produce efect în epocă, pentru că textul nu a fost cunoscut de scriitorii timpului, fiind tipărit integral abia în anul 1925. Fundalul este eroic - lupta pentru independență condusă de Vlad Țepeș. în prim-plan se află însă peripețiile comice ale țiganilor care, pentru obținerea libertății, dar și a mâncării, promise de domn în schimbul angajării în luptă, călătoresc de la Flămânda la Inimoasa. Mulțumirea este totuși mai mare pentru mălai și clisă (slănină) decât pentru slobozie. Fiindcă mersul este anevoios prin sfadă multă și hodini dese, țiganii se hotărăsc să pună înainte carele cu merinde. Cum nici în acest caz nu obțin efectul scontat, trimit solie lui vodă, solicitându-i să ordone ca distanța dintre cele două localități să nu depășească un mii, ..Apoi să dea slobozie! De a face trii hodini câte o dată. Armata țiganilor mai dorește și ...pâ drum v-o pază, [...] / Ca la primejdie să ne ajute;! Dă ar fi măcar numa doao sute. Lucrurile se complică prin amestecul sfinților, de partea românilor, și al diavolilor, de partea turcilor. Satana o fură pe Romica, logodnica viteazului Parpangel, oprind iar călătoria, căci îndrăgostitul o caută pretutindeni, ajungând chiar și în Iad și în Rai. Totul se sfârșește cu încăierarea țiganilor și cu hotărârea lui Dumnezeu de a prelungi încă vreme lungă jugul turcesc, prin plecarea lui Vlad în urgie. Elementul satiric este dat de alegorie, căci, să nu uităm, prin țigani să înțeleg ș-alții, iar comicul rezultă, cu precădere, din comportamentul „eroilor”. Convingerea scriitorului este că fiecare subiect tratat presupune un limbaj pe măsură: ...poetul în voroava sa deobște [..] întrebuințează cuvinte obișnuite între țărani, afară de tămplări când vorbește altcuiva, căci atunci așa-și chibzuiește voroava ca să fie cuviincioasă persoanei care vorbește. Or, cum dominanta textului este dată de intenția comico-satirică, limbajul, ca și comportamentul personajelor, indiferent de zona din care provin, i se adaptează pe deplin. Totul respectă însă limitele prescrise încă din Antichitate, de Aristotel, care cerea ca poetul să vorbească pe cât se poate de puțin în nume propriu. De aceea, autorul recurge la un procedeu original, plasând în subsolul paginii note și comentarii ale unor presupuși cititori, având nume ce sugerează firea sau preocupările fiecăruia: Mândrilă, Idiotiseanul, Coantreș, Onochefalos, Erudițian, Filologos etc. Idiotiseanul, de exemplu, nu pricepe că prezența ecoului în lamentația îndrăgostitului Parpangel, nemângâiat de pierderea Ro-micăi, este doar o metaforă: Ce țigan nebun! Dar nu putera el să cunoască că nimini nu-i răspunde, ci numai sunetul vorbelor lui să răzbate. Contribuția lui Mitra Perea este predominant filologică: Aurariu - explică el - cuvânt adevărat românesc; adecă se numesc așa cei ce spală aurul. Pe unele locuri să zic băieși, de la baie, adecă aurărie unde să sapă din pământ aurul. Uneori comentariul capătă un aspect colocvial, prin intervenția mai multor „cititori”, ca în schimbul de replici legat de portretul ironic al judelui Neagu, iubitorul de dreptate, ce numai de o parte aude: Oarecum nu să lovește!... Zice că Neagul au fost iubitoriu de dreptate și apoi zice că n-auzea numai de-o parte. Dacă asculta el numa pe o parte, vai de judecata lui! - Măndrilă', Ei! Deacă nu auzia de o parte, atuncea, dar, trebuia să-i vorbească de cea parte de care auzea. -Onochefalos. De altfel, limbajul constituie una dintre reușitele lui Budai-De-leanu care, deși recurge de obicei la varianta vorbită, nu ocolește nici expresia savant-neologică. Vom întâlni, așadar, alăturate neologisme precum antișambră, melancolie, himeră, intrigant și regionalisme, băiaș, bală, cioarsă ori creații proprii, obținute mai ales prin derivare: bogătate, golătate, păgânie, a obrăzui (a desena un portret) etc. Asemenea bogăție lexicală îi permite îndrăzneli prozodice pe care le vom mai întâlni doar în lirica modernă, la Tudor Arghezi, de exemplu, sau la Nichita Stănescu. El face să rimeze substantive precum poartă ori sară cu forme verbale omonime; adjective și pronume cu nume proprii: mișel - Corcodel, el - Aristotei, chiar dacă mai rar, se folosește și de procedeul numit „încălecare”, combinând verbul cu o altă formă verbală incompletă, ce se continuă în versul următor: zisă - ca să mi să... O astfel de țesătură subtilă de inovații este unică în literatura română a momentului. Tocmai de aceea este cu atât mai regretabil faptul că opera lui Budai-Deleanu nu a fost cunoscută de contemporani ori de scriitorii generației următoare, pașoptiștii. Cântul I (fragmente) 1 Musă! ce lui Omir odinioară Cântași Vatrahomiomahia^ Cântă și mie, fii bunișoară, Toate câte făcu țigănia, Când Vlad Vodă îi dete slobozie, Arme ș-olaturi de moșie. 1 Musă: acest cuvânt este elinesc, obișnuit acum mai la toate limbile, mai vârtos la poesie sau când scriu cu stihuri. Precum s-arată la Mitolo-ghia Elinilor, musa va să zică știință sau mai vârtos zână aflătoare de știință. Elinii cinstea noao muse, precum: Clio, Euterpe, Thalia, Melpomene, Terpsihore, Erato, Polimnia, Orania și Calliope, care toate s-au zis ziele sau zâne, născute de Joie (sau Zevs) și fecioare viergure, de musică și poetică aflătoare. Pentru aceasta poeticii elinești și lătinești, vrând să înceapă vreun cântec, le chiema întru ajuloriu. Iar poeticul nostru aici chiamă îndeosebi pre acea musă care oarecănd au cântai lui Omir Vatrahomiomahia, adecă bătaia șoarecilor cu broaștele. - Mitru Perea 2 Cum țiganii vrură să-și aleagă Un vodă in iară ș-o stăpânie Cum, uităndu-și de viața dragă, Arme prinsără cu vitejie, Ba in urmă îndrăzniră ș-a să bate Cu murgeștile păgâne gloate. 3 Cum apoi, prin o gâlceavă amară (Căci nu să nărăvea depreună), Toți cari încotro fuga luară, Lăsăndu-și țară, vodă și corună. Insă toate acestea să făcură Prin dimonească amețitură. [...] 51 Goleman era să mai înceapă A grăire, și abia cât zisă: „ Toate aceste nu plătesc o ceapă!" Când Sătana, care aci sosisă Dezbrăcând negura întunecată, în chip de corb la țigani s-arată. 52 Și vrând să le facă o nătăraie, Zbură în giur pe deasupră-le roată Câteva ori, ca ș-o ciocârlie, Purure cântând cha! câr! și iată Bietului Goleman, ce pe iarbă Șezănd ura, se cufuri în barbă!... 53 Și tot croncănind, de-acolea mearsă, Iar dintr-un alb nuor Sănt-Ilie Trosc! așa-l pogni cu săgeata arsă Tocma într-a capului găvălie, Cât corbul căzu mort, iar Sătana Fugi zberănd ș-astupăndu-și ranaf 54 La această arătare minunată, La toată adunarea căzu greață. Toți să mira cu gura căscată. Și de frică toți albisă în față; Iar ștergându-ș barba Goleman Sudui de mamă pe croncan. 2 Trosc este onoma-poelicon, prefăcut cuvânt din sunetul care face fulgerul căzând; sau, după asămănarea sunetului de tunet, care să zice pe unele locuri și „ treznet", precum „ a fulgera " sau „a tuna " zic alți „a trezni". - Mitru Perea a) Bine să zice că dacă o minți, să o minți groasă! Ce au făcut corbul săracu, ca să să pedepsească: mai bine era s-omoare Sănt-Ilie pe Sătana decât pe bietul corb! - Onochefalos b) Așadar, deaca ar fi Sătana muritoriu, dar el e nemuritoriu, cum sunt toate duhurile. - Musofilos Dicționar murgesc, adj. - negru-roșcat, castaniu închis sau cenușiu corună, s.f. - coroană dimonească, adj. - drăcesc, diabolic a se nărăvi, vb. - a lua sau a face să ia un obicei rău, a se învăța cu nărav price, s.f., (înv.) - neînțelegere, ceartă dadă, s.f., (reg.) - termen de respect folosit de oamenii de la țară pentru a se adresa unei persoane mai în vârstă găvălie, s.f. - țeastă, moalele capului EXPLORAREA TEXTULUI Musă!... I. Celebra invocație către muză, care deschide Iliada, punând de la început o distanță respectuoasă între artist și inspiratoarea sa - Cântă, zeiță, mânia ce-aprinsepe-Ahil Peleianul...,- devine în Țiganiada Musă! [...]/ Cântă și mie, fii bunișoară-, oferind totodată cititorului și un indiciu important despre tonalitatea aleasă de poet în înfățișarea peripețiilor eroilor săi. Umilința creatorului antic în fața atotputerniciei protectoarei și inspiratoarei se transformă la Budai-Deleanu în familiaritate: - Hai, dragă Musă...; Musâ, ian curmă-ți odihna lină... sus, muso! Apolo însuși va fi numit drăguț bace. Identifică în cuprinsul epopeii și alte asemenea exemple. 2. Incipitul (strofele 2-3) conține, ca și în epopeea clasică, informații esențiale despre temă. Numește tema Țiganiadei, ținând seama doar de aceste informații. .. /mmm era să mai înceapă a grăi re... 1. Elementul miraculos, prezent în toate epopeile clasice, există și în Țiganiada. In lliada, de exemplu, prin sacrificiul Ifige-niei, acceptat chiar de către tatăl său, Agamemnon, miraculosul punea povestea sub semnul tragicului. Arătarea minunată al cărei erou este Goleman așază de la început textul sub zodia comicului. 2. Se pot stabili numeroase corespondențe cu întâmplări și personaje din epopeile antice și renascentiste, dar totul, la Budai-Deleanu, este tratat în cheie comică. De la Vergiliu, de exemplu, este preluat episodul călătoriei lui Parpangel în Iad și în Rai, de la Milton, episodul în care demonii plănuiesc să-I înfrunte pe Dumnezeu. Parpangel este Ahile, dar „de șatră”, cum îl numește G. Călinescu, iar mama sa, Brândușa, care încercase să-l apere de rele apelând la magie, este Tetis. Câtă deosebire însă, între zeița cu picioare argintii și bătrâna vrăjitoare care descântă buruieni într-un ceaun. Goleman cel puternic, dar fără minte, este Aiax. Drăghici cuminte/ Cerele multe veacuri văzuse/ Și totuși din gură niciun dinte/ încă până atuncea nu-i căzuse este înțeleptul Nestor, iar iubitorul de dreptate Neagu, ce numai de o parte aude este, desigur, Agamemnon. Identifică și alte corespondențe comice între personaje și întâmplări din Țiganiada și din epopeile clasice. 3. înainte de Alecsandri și de Caragiale, Budai-Deleanu folosește numele personajelor ca mijloc de caracterizare, dar și de realizare a comicului: Goleman, Corcodel, Șoșoi, Cocoloș, Dondu. Argumentează că alegerea numelui Goleman contribuie la caracterizarea personajului, dar creează și un efect comic. Cântul IX (fragmente) 74 Râuri dă foc încolo ș-încoace Merg bobotind ca nește pârjoale, Focul nestins toate arde și coace; Iar pe zios, în loc de iarbă moale Jar și spuză fierbinte răsare, Nespusă din senin dând putoare. Parnas - munte din Grecia unde tradiția credea câ se află palatul muzelor. Omer (Homer) - poet antic grec, care a trăit în secolul al IX-lea Î.H., autor al epopeilor lliada și Odiseea; anticii i-au mai atribuit și alte creații epice și lirice, precum imnuri (Către Demetra, Către Apolo. Către Dionysos. Către Pan etc.). parodii (Batrahomiomahia - Războiul broaștelor cu șoarecii) sau epopeile din așa-numitul Ciclu epic (Tebaida, lliada mică, Nimicirea Troiei. întoarcerea eroilor de la Troia etc.). Virghil (Publius Vergilius Maro) - poet latin (70-19 Î.H.), autor al epopeii Eneida și al unor poeme care conțin tablouri ale vieții rustice grupate în două cicluri, Bucolice si Georgice. Milton (John Milton) - poet englez (1608-1674), autor al epopeii Paradisul pierdut. Petru Maior - cărturar iluminist ardelean (17607-1821), istoric, filolog, teolog. A scris Disertație pentru începutul limbei românești. Istoria pentru începutul românilor în Dacia, Istoria bese-ricii românilor etc. Țiganiada (Cântul IX), manuscris din Biblioteca Academiei Române ESI 75 Văzui pe toți dracii în pielea goală Cu coarne în frunte, cu nas dă câne, Pastă tot măngiți cu neagră smoală, Brânci dă urs având și coade spâne, Ochi dă buhă, dă capră picioare Ș-aripi dă liliac în spinare. [...] 77 Toate păcatele mari dă moarte Au și pedepse dupe măsură; Căci prin aha și dă-ahaia parte Iș ia fieșcare cercătură Prin care au greșit și dă pre care Tras fiind s-abătu dăn cărare. [...] 79 Tiranii crunți și făr 'de omenie Șăd legați pe tronuri înfocate, Bând sânge fierbinte din potire; Iar din mațele lor spintecate Fac dracii cărnați și săngereți Ș-alte mâncăruri pentru drăculeți.1 80 Așișdere pă domni și boieri Care jupuiesc pă bietul țăran Iau la sine dracii măcelari Făr’ a da pentru dânșii vr 'un ban, Hrănindu-i cu cătran și-n loc de-apă, Cu fiere mult amară-îi îndoapă. [...] 85 Judecătoriul ce luă mită Pentru ca să facă strămbătate, Acolo slujește păntru pită Și numa săngur păntru bucate, Dar ’ a sa cuviincioasă plată Nu o dobândește nice-odată. 86 Că toți i-o tăgăduiesc în față Și cu marturi îl fac dă minciună, ■ Toți judecătorii i să-încreață, Nice-l lasă jaloba să-ș spună, Ci, când a jeluire să-apucă, Ușile-i arată a să ducă. 87 Nemilostivii cătră săraci, Care-a face milă nu să-ndură, Imblă cerșind în iad pe la draci, Insă pretutindene-îi înjură Și, fără-a le da cevaș-în pungă Sau în traistă, cu cănii alungă. [...] 106 Raiul e grădina desfătată, Intră ceriu și-între pământ sădită, Dă trup pământesc neapropiată, Dă minte-omenească negăcită, Care, după vrednicii, să-mparte Sufletelor drepte după moarte. [...] Văzui dracii în pielea goală... (gravură de la mănăstirea Neamț) 108 Acolo vezi tot zile sărine Și ceriu limpede, fără nuori, Văntucele drăgălașe, line Dulce suflând printre frunze și flori, Tot feliu dă păsărele ciudate Cu viersuri cântând pre minunate. 109 Acolo Dumnezeu așa face, Să nu fie vară zădufoasă, Nici iarnă cu ger, nici toamnă rece, Ci tot primăvară mângăioasă; Soarele-încălzește și desfată, Iară nu pripește niciodată. 1 să mă ierte Parpangel! O face prea groasă! Că cine au auzit ca dracii s-aibă copii. - Simplițian a) Și pentru ce nu? Eu am cetit la Scriptură că în zilele de demult, fiii lui Dumnezeu s-au îndrăjit cu fetele oamenilor și au făcut copii, și din copiii aceia apoi s-au făcut urieși. Pentru ce dară să nu poată face dracii cu strigoile copii! - Popa Ciuhurezu din Broșteni b) Popa Ciuhurezu se vede a avea dreptate, căci să cetește la un istoric foarte vechiu anume Iordan (sau, cum zic alții: Iomand), care zice că un craiu a Goților au izgonit din tabără un feliu de vrăjitori și strige care apoi dând în pustietate de draci, au făcut copii, și dintr-acei copii s-au născut Hunii. - Erudilian □ 110 Câmpurile cu flori osăbite Ș' aici la noi încă nevăzute, Sunt pre desfăt acoperite Cu tot feliul de roduri crescute, Iar' pă zios în loc dă pietricele Zac tot pietri scumpe și mărgele. 111 In locul dă arburi și copace Cresc rodii, năranciuri ș' alămâi Și tot feliul dă pom ce la gust place, Cum și rodite cu struguri vii, Iar’ în loc dă năsip și țărână. Tot grăunțe dă-aur iai în mână. 112 Râuri dă lapte dulce pă vale Curg acolo și dă unt păraie, Țărmuri-s dă mămăligă moale, Dă pogaci, dă pite și mălaie!... O, ce sântă și bună tocmeală! Manei cât vrei și bei făr' osteneală. 113 Colea vezi un șipot dă rachie. Ici dă proaspătă mursă-un izvor, Dincolea balta dă vin te-mbie. Iară căuș, păhar sau urcior Zăcând afli-îndată lângă tine, Oricând cheful dă băut îți vine. 114 Dealurile și coastele toate Sunt dă caș, dă brânză, dă slănină, Iar' munții și stănce gurguiate, Tot dă zahăr, stafide , smochine!... De pe ramurile dă copaci, Spânzură covrigi, turte, colaci. 115 Gardurile-acolo-s împletite Tot cu fripți cârnăciori lungi, aioși, Cu plăcinte calde streșinite, Iar' în loc dă pari tot cărtaboși; Dară spetele, dragile mele, Sunt la garduri în loc dă proptele. Dicționar potir, s.n. - cupă de metal (prețios) jalobă, jalbă, s.f. - plângere, reclamație (făcută în scris) ticăit, adj. - încet, lent, care lucrează fără spor, mocăit a sugușa, vb. - a gâtui, a sugruma a pripi, vb. - a dogori, a arde năranciuri, s.n. - portocale pom, poamă, s.n. - fructe pogaci, pogacc, s.f. - turtă din aluat de făină de grâu, preparată de obicei cu jumâri de porc mursă, s.f. - băutură fermentată preparată din miere amestecată cu apă și cu lapte aios, adj. - usturoiat spete, s.f. - os lat care susține articulația membrelor la patrupede și din care se prepară ciorba EXPLORAREA TEXTULUI Râuri dă foc... 1. 2. Selectează zece cuvinte/ structuri pe care le consideri că aparțin câmpului semantic al iadului. Așa cum vei putea constata și din selecția realizată, imaginea iadului ar trebui să fie înspăimântătoare. Și totuși descrierea are, pentru cititorul de azi, un efect mai degrabă comic. Selectează două-trei fragmente care ți se par a conține elemente comice și motivează-ți alegerea pentru fiecare situație în parte. „Răsplata” fiecăruia este pe măsura păcatelor săvârșite în viață. Numește categoriile de păcătoși prezentate în fragmentele de mai sus și descrie modul în care sunt pedepsiți. Câmpurile cu flori osăbite... (gravură de la mănăstirea Neamț) 3. Sublim - categorie estetică a cărei finalitate este catharsis-ul, purificarea, îmblânzirea pasiunilor prin contactul cu arta. Se produce astfel înălțarea impersonală, ieșirea din contingent, fie și numai pentru timpul limitat al contemplării actului artistic. în Antichitate, el era asociat doar cu speciile înalte, nobile, tragedia și epopeea, pe care Aristotel le punea în directă legătură cu mi-mesis-ul, considerat a fi esența artei. Poetul, spunea el, nu copiază realitatea, ci înfățișează o lume verosimilă, vorbind despre lucruri putând să se întâmple. Tocmai de aceea, eroul tragic, sublim, apare așa cum ar trebui să fie omul și nu cum este în realitate, pentru că tragedia și epopeea sunt imitații ale unor acțiuni alese. Dar pentru a avea efect asupra spectatorului sau cititorului, înfățișarea întâmplărilor prin care trec eroii presupune o expresia nobilă, un grai împodobit cu felurite soiuri de podoabe, așadar o limbă literară aleasă. Toate acestea sunt necesare, pentru că sublimul nu-i convinge pe ascultători, ci-i duce în extaz. Ei, adăugând cuvintelor o vigoare și o strălucire nebănuite, copleșește sufletul oricărui ascultător, devenind un ecou al măreției gândurilor. Aristotel - filozof grec (384-322 î.H.), profesorul lui Alexandru cel Mare, autor al unor tratate de logică, istorie naturală, fizică etc., precum: Logica (Organon), Fizica, Poetica, Retorica, Etica nicoma-chică. 4. Care crezi că este motivul pentru care iadul este descris astfel și cui crezi că îi este el hărăzit? Imaginează-ți și prezintă viața pământească a celor care au ajuns în iadul descris de Parpangel. Acolo vezi tot zile sărine... 1. Selectează zece cuvinte/ structuri pe care le consideri că aparțin câmpului semantic al raiului. 2. Descrie, în limbaj actual, caracteristicile „meteorologice” ale raiului. 3. Descrie vegetația raiului. Vei constata că ea este destinată predominant consumului. 4. Enumerația căuș, păhar, urcior este una ascendentă. Ea este completată cu verbul a zace. Care crezi că este motivul acestei gradații? 5. Dragile mele {Dară spetele, dragile mele...) reprezintă intervenția directă a naratorului. Dar în acest fragment există doi naratori: autorul-narator și personajul-narator (Parpangel). A cui „voce” se aude acum și ce semnifică această exclamație? 6. Care crezi că este motivul pentru care raiul este descris astfel și cui crezi că îi este el hărăzit? Imaginează-ți și prezintă viața pământească a celor care urmează să ajungă în raiul descris de Parpangel. EVALUARE CURENTĂ APLICAȚII 1. în credința creștină, atât iadul cât și raiul sunt locurile unde, după moarte, omul este recompensat ori pedepsit pentru felul în care a trăit. Pe grupe de trei-patru colegi, discutați și imagi-nați-vă: a. raiul, pentru un elev sârguicios, dar veșnic rămas în urmă cu temele; b. iadul, pentru un elev care are obiceiul să chiulească și să copieze. 2. Scrieți fiecare, pe două coloane, câte cinci cuvinte/ structuri pe care le considerați că aparțin câmpului semantic al raiului, respectiv, al iadului ...unui elev de clasa a Xl-a. 3. Integrați cuvintele/ structurile în câte o descriere de opt-zece rânduri a raiului, respectiv, a iadului acestui elev. 4. Scrie răspunsul la fiecare dintre următoarele cerințe, cu privire la textul de mai jos: Râuri dă lapte dulce pă vale Curg acolo și dă unt păraie, Țărmuri-s dă mămăligă moale, Dă pogaci, dă pite și mălaie!... O, ce sântă și bună tocmeală! Manei cât vrei și bei far' osteneală. Colea vezi un șipot dă rochie, Ici dă proaspătă mursă-un izvor, Dincolea balta dă vin te-mbie. Iară căuș, păhar sau urcior Zăcând afli-îndată lângă tine, Oricând cheful dă băut iți vine. a. Explică modul de formare al cuvântului-titlu, Țiganiada. b. Selectează, din text, câte un cuvânt/ structură care să conțină o particularitate fonetică și una lexicală regionale, neacceptate de normele limbii literare actuale. c. Transcrie un fragment de cel mult un vers, în care emițătorul este prezent în mod explicit în text. d. Precizează, folosind doar informațiile oferite de strofa de mai sus, care este cea mai mare fericire pe care o poate oferi raiul. e. Argumentează intenția comică a autorului, apelând numai la exemple furnizate în textul de mai sus. Coperta ediției critice din 1999 a Țlganiadei 5. Scrie un eseu liber de tip argumentativ de două-trei pagini, în care să demonstrezi că epopeea Țiganiada este o scriere de factură iluministă. Ține seama că un eseu argumentativ trebuie să aibă ca punct de plecare o ipoteză; dezvoltarea eseului trebuie să conțină argumente pro și, eventual, contra, exemple etc., iar concluzia este necesar să întărească ipoteza prin reluarea ei în mod nuanțat. Limbă și comunicare NORMA LITERARĂ - ASPECTE EVOLUTIVE Cele două caracteristici importante ale limbii literare sunt aspectul „îngrijit” și cel normat. Norma literară (sau a limbii literare) are în vedere un anumit uzaj lingvistic impus în comunicarea orală sau scrisă. Deși nu implică existența unor forme prohibitive, precum norma lingvistică (ale cărei reguli, înregistrate în gramatici, în dicționare explicative sau ortografice și Majoritatea specialiștilor plasează originile limbii literare în graiul muntean de la începutul secolului al XVI-lea, legându-1 de momentul apariției scrisului în limba română. Primul text scris în românește, păstrat până astăzi este Scrisoarea lui Neacșu din Câmpulung (1521), iar primul text tipărit, Evangheliarul românesc (1561), al diaconului Coresi, care l-a și tradus din ortoepice, sunt obligatorii pentru orice utilizator al limbii), norma literară impune anumite constrângeri atât asupra vorbitoriloi; cât și asupra celor care o utilizează în scris. Chiar dacă are un caracter istoric, ea variază relativ lent, deoarece rolul său este tocmai acela de a consacra un singur uz al limbii pentru o perioadă relativ lungă de timp. '. slavonă, limba sfântă, alături de greacă, a ortodoxiei. în Predoslovie, el și-a justificat și teoretic „îndrăzneala”, scriind: în sfânta beserecă mai bine e a grăi cinci cuvinte cu înțeles decât o mie de cuvinte neînțelese în limbă străiină. Totuși, în acest moment influența slavonei asupra limbii române este încă importantă, cu precădere în rândul cărturarilor. E • Precizează motivul pentru care Coresi traduce și tipărește în limba română texte religioase. în secolul al XVIl-lea, mai ales din a doua sa jumătate, limba slavonă pierde teren în favoarea celei grecești, utilizată tot mai mult în biserică. „Descoperirea’’ originii latine a neamului - Noi de la Râm [Roma] ne tragem, va exclama uimit și totodată mândru Grigore Ureche, în Letopisețul Țării Moldovei - va orienta interesul cărturarilor și spre limba latină, a cărei influență va deveni tot mai puternică. Dar diferențele datorate graiurilor locale tind să micșoreze avantajele rezultate din îmbogățirea vocabularului, încât, pentru prima dată, un cărturar român, mitropolitul Simion Ștefan, simte nevoia să clarifice măcar la nivel teoretic această problemă. în Predoslovia la traducerea Noului Testament de la Bălgrad (Alba-Iulia) din 1648 el spune: Bine știm că cuvintele trebuie să fie ca banii, că banii aceia sunt buni carii îmbla în toate țărăle, asia și cuvintele acele sunt bune carele le înțeleg toți. • Explică sensul comparației cuvintelor cu banii, a mitropolitului Simion Ștefan. în secolul al XVIII-lea tendința de înnoire se accelerează, ea manifestându-se tot sub înrâurirea limbilor greaca și latină. Este vorba însă de o acțiune spontană și nu de urmarea unei doctrine teoretice, chiar dacă un cărturar precum Dimitrie Cantemir, conștient de noutatea limbajului său, simte nevoia scrierii unui dicționar explicativ - Scară cuvintelor streine tâlcuitoare -, cum îl numește el, care conține un mare număr de termeni neologici precum avocat - cela ce trage pentru altul pâra cu plată', anonim - cela ce, izvodind ceva, numele nu i să știe; argument - voroavă doveditoare; atomuri -lucrul carele într-alt chip sau parte nu să mai poate despărți, despica, tăia; boală hronică - boală carea ține cu anii; democrație - stăpânire în carea cap ales nu iaste, ce toată țara poate întră la sfat; fantezie - părere, închipuirea minții; himeră -dihania carea în lume nu să află, ciudă nevădzută, neaudzită, afar din ființă; pilulă - gugoașă, bubușlie, carea dau doftorii de înghit pentru liacul; teatru - locul privelii în mijlocul a toată ivala. Limba literară utilizată de Cantemir este însă dificilă pentru cititorul de azi și, totodată, diferită de a altor cărturari ai timpului. Pentru comparație, iată două scurte extrase: A. Iară pre malurile gârlei tot feliul de pomet roditoriu și tot copaciul frunzoz și umbros, de-a dreptul, ca cum cu prighelul ar fi fost puși frumos odrăsliia. A căror umbri, giumătate pre lină apa Nilului, iară giumătate pre mângăioasă fața câmpului să lăsa. Iară roada pomilor, și la frumusețe și la dulciață, nici Asia n-au văzut, nici Evropa au gustat. (Dimitrie Cantemir, Istoria ierogiifică) B. După ce au luat Bogdan vodă domnia, au și triimis pre Tăutul Logofătul sol la turci. Când au închinat țara la turci, așa vorbesc oamenii, că l-au pus vizirul de au șezut înaintea vizirului pre măcat și n-au fost avut mestii la nădragi, că, trăgăndu-i ciubotele, numai cu colțuni au fost încălțat. Și dăndu-i cafea, nu știa cum o va bea și au început a închina: „Să trăiască împăratul și vizirul". Și închinând, au sorbit felegenul ca altă băutură. (Ion Neculce, O samă de cuvinte) • Găsește explicații pentru toate cuvintele necunoscute și precizează apoi despre ce este vorba în cele două texte. • Compară limbajul celor două texte. Care ți se pare mai apropiat de cel actual? • Identifică și alte diferențe între texte, în afara lexicului. Poți avea în vedere, de exemplu, topica ori sintaxa frazei. Caută, într-o enciclopedie sau o istorie literară, data redactării lor, pentru a constata dacă distanța în timp față de prezent este singurul motiv al dificultății înțelegerii unui text. Prima jumătate a secolului al XlX-lea se caracterizează prin tendința de reînnoire lingvistică, pe de-o parte, prin apelul insistent la modelul latin, datorat mai ales cărturarilor Școlii Ardelene, pe de alta, la italiană și franceză. Semnificativă este, acum, „evoluția” părerilor unei personalități a timpului, Heliade-Rădulescu. în 1828, în Gramatica românească, semnată I. Eliad, el propunea simplificarea alfabetului chirilic și, implicit, principiul fonetic al scrierii, prin renunțarea la o serie de slove socotite inutile, deoarece nu marcau și sunete. Tonul afirmațiilor este glumeț, intenția, cât se poate de serioasă: Ei! dar ce fel de carte este asta?!!! uite-te minune!!! aci lipsesc o grămadă de slove! ăștia vor să ne lase săraci! Aci fălosul și purtătorul de ortografie H, lipsește [...] Jb cel bogat în loc nu se mai vede! în loc de E, unde și unde se vede f.d / Vai de mine, ce grosime și mojicie!!! ia te uită că ăștia și pe delicatul și plinul de dulceață 9 l-au scos! Nu zău, ăștia sunt rumâni groși, bădărani de la țară, nu vor să aibă cât de puțin evghenie pă dânșii! în 1840 însă, în Paralelism între limba italiană și limba română, considerând că deosebirea limbii noastre de cea italiană din ziua de astăzi nu este alta. decât că a noastră a rămas în starea cea d-intâi [...] și cea italiană a început de atâtea veacuri a se cultiva prin autorii și poeții săi, Heliade o propune pe aceasta ca model de urmat. între consecințe, vor fi apariția unui număr mare de neologisme de origine italiană, dar și schimbări ortografice ale căror urmări mai dau bătaie de cap și azi românilor, precum grafia unor nume proprii care conțin dublarea consoanelor plasate intervocalic: Negruzzi, Russo, Bolliac, Rosetti etc. în 1847, într-un Vocabular de vorbe străine în limba română, Heliade merge chiar mai departe, propunând înlocuirea unui mare număr de cuvinte slavone, ungurești, turcești, nemțești și grecești -peste 1000 considerate de prisos sau urâte, prin termeni de origine italiană, latină și, în câteva cazuri, prin creații personale: bacșiș (turc.) - de băut, de mână bună', boală (siv.) - lovire a răului, maladie, morb; bogat (siv.) - înavuțit, bănos, pecunios, opulent; brutar (germ.) -pâinar; vijelie (siv.) - uragan, tempestă; zăpadă (siv.) - nea, nive; iubire (siv.) - amare; corabie (siv.) -bastiment, navă; corăbier (siv.) - matelot, marinar; nenorocire (siv.) - disgrație, infortună; zâmbet (siv.) - surâs; veste (siv.) - nuvellă, avis, anunț. El devine, de asemenea, partizanul înlocuirii literei x (de origine grecească) prin cs, grafie însușită între alții, în epocă, de Vasile Alecsandri, dar nu și de Grigore Alexandrescu. Iată și un A. Turlupini: Intru fără a mă anunța, adorabila mea - așa de mare impaciență am a-ți cădea la picioare. Ma mă înselo cu bună seamă, ma damigelă; voi nu sunteți persoana che io caut; nu sămănați după vârstă să fiți damigelă de măritat. Caliopi: Ce înțelegi cu vârsta, domnule? Turlupini: Este foarte giovine, foarte teneră. Caliopi: Ah! în ce oribilă pusăciune se găsește o jună femeie când trebuie să despuie... de inima sa și se vede nevoită a face o transac-țiune... cu sentimentul onorului. (Constantin Negruzzi, Muza de la Burdujănî) exemplu de limbaj extras din poemul său Serafita; A! bellă ești, dilecto! Și capellura-ți blondă,/ De voluptate peplu, ca crinii lui Amorf Cu buclele lui Phebu te-ammantă, te circondă/ Electric radioasă. Te-acoperă, că mor! Asemenea oscilații îl vor determina pe Mihai Eminescu, de altfel un mare admirator al său, să afirme că tot ce a clădit I. Eliad, modestul dascăl de la Sfântul Sava, a stricat Heliade. Explică jocul de cuvinte pe baza căruia și-a construit Eminescu aprecierea de mai sus. Procesul de normare a limbii literare începe abia în a doua jumătate a secolului al XlX-lea, odată cu înființarea Academiei Române. Atunci, ca urmare a trecerii de la grafia chirilică la grafia latină, se declanșează ceea ce în epocă s-a numit „războiul limbilor”, care va duce, în final, la fixarea normei lingvistice și va accelera, totodată, procesul de definitivare a normelor unice ale limbii literare. Lupta s-a dus atunci pentru impunerea unuia dintre cele două sisteme de scriere, cel etimologic și cel fonetic, problemă depășită în 1880, odată cu adoptarea de către Academie a noului proiect de ortografie. După această dată, se poate vorbi în mod clar despre o limbă literară unitară, în sensul unui ansamblu de norme supradialectale, și modernă. Din acest moment, eforturile cărturarilor se vor concentra în direcția cultivării limbii, care va presupune impunerea respectării normei lingvistice, dar și punerea în acord a caracterului lor riguros cu mobilitatea limbii vorbite, discuțiile, nici azi încheiate, concentrându-se asupra stabilirii raportului optim între înnoirile neologice și promovarea termenilor din fondul tradițional. * B. lpingescu (citește greoi și fără inter-punctație): București 15/27 Răpciune. - Amicul și colaboratorele nostru R. Vent., un june scriitor democrat, a cărui asinuitate o cunoaște de mult publicul cititor, ne trimite următoarea prefațiune a unui nou op al său. I dăm azi locul de onoare, recomandând cu căldură poporului suveran scrierea amicului nostru. Republica și Reacțiunea sau Venitoreleși Trecutul. -Prefațiune. -„Demo-crațiunea română, sau mai bine zis ținta Demo-crațiunii române este de a persuada pe cetățeni, că nimeni nu trebuie a mânca de la datoriile ce ne Q impun solemnaminte pactul nostru fundamentale, sfânta Costituțiune [...] și mai ales cei din masa poporului... [...] A mânca poporul mai ales, este o greșală neiertată, ba putem zice chiar o crimă. [...] Nu! Orice s-ar zice și orice s-ar face, cu toate zbieretele reacțiunii, ce se zvârcolește sub disprețul strivitor al opiniunii publice; cu toate urlete acelora ce cu nerușinare se intitulează sistematici opozanți...“ (I.L. Caragiale, O noapte furtunoasă) C. DC++ trag clopotele, Mitică? Poți căuta pe Internet folosind programele de file sharing DC++ sau oDC. Cuuum?! Nu știi ce-i aia file sharing și n-ai auzit nici de DC++?! Slab, Doamne, slab! Uite, în ziua de azi știe tot puștiu' din școala generală. Ia uite ce-am găsit zilele trecute la un simplu search după niște lucruri mai vechi de-ale lui Noica și mp3-urile cu Pleșu și Jonnny Răducanu cântând romanțe: un folder numit „Scutiri medicale, Ștampile și Parafe". La ce s-a ajuns dom 'le! Puștii și-au scanat parafele medicilor de familie și acum își fabrică scutirile' pentru școală. D. Dau un regat pentru un caii: în Marea Britanie s-a lansat site-ul www.world-tracker.com. Așa cum îi spune și numele, acesta oferă servicii de monitorizare și localizare a oricărui telefon mobil compatibil cu Orange, Vodafone și T-Mobil de pe glob. Introduci numărul și site-ul îți spune cu o marjă de eroare de 150 de metri unde se află proprietarul telefonului. 1. Explică modul în care sunt caracterizate personajele prin intermediul limbajului, în textele A. și B. Utilizează dicționarul, pentru a identifica sensul cuvintelor necunoscute, precum și limbile din care provin. 2. Textele A. și B. reflectă atitudinea unor scriitori din secolul al XlX-lea față de exagerările în utilizarea neologismelor. Formați grupe de câte patru și identificați în texte din secolul al XX-lea exemple comparabile. Prezentați-le și celorlalți colegi din clasă, discutați și stabiliți limbile din care provin neologismele, pentru a constata dacă după 1900 limba română a rămas în aceeași sferă de influență lingvistică în care s-a aflat în secolul precedent. 3. Prezintă procedeele lingvistice cu efect de persuasiune, folosite în titlurile textelor C. și D. 'II1E1HHHH Q0 DBQD 1. Citește primele unsprezece capitole din Cartea întâi a Bibliei, Facerea, și notează-ți impresiile sub forma unui jurnal de lectură. 2. Povestește în scris, folosind un limbaj informai, capitolele 1-3 ale primei cărți a Bibliei, Facerea. (Facerea lumii', Sfințirea zilei a șaptea. Așezarea omului în rai. Prima familie', Căderea strămoșilor în păcat. Pedeapsa. Făgăduința lui Mesia). Sugestii bibliografice Romul Munteanu, Iluminismul, I-III, antologie care conține un mare număr de texte de doctrină, de natură istorică, lingvistică, dar și literare, utile în aprofundarea acestui curent cultural. D. Popovici, Studii literare, I (Literatura română în epoca luminilor), colecție de studii utile a fi consultate de către cei interesați să aprofundeze unele probleme ale epocii. Ioana Em. Petrescu, Ion Budai-Deleanu și eposul comic, descriere a eposului eroic și a variantei sale comice, din Antichitate și până în secolul al XVIII-lea. Curente culturale în secolele XVII - XVIII Umanismul și Iluminismul (prezentare sintetică) UMANISMUL ÎN CULTURA EUROPEANĂ • Contextul socio-politic începând cu secolul al XlV-lea, în Europa Occidentală începe o epocă de înflorire economică, socială și culturală fără precedent, care a fost denumită ulterior prin cuvântul „Renaștere”. Concurența dintre două orașe, Roma și Florența, a generat o impresionantă întrecere creatoare, ceea ce a făcut din Italia patria Renașterii. Perioada dintre 1450 și 1550 a marcat în Italia un moment de maximă efervescență în domeniul artelor; când papi, regi sau duci își făceau un titlu de glorie din a invita la palatele și curțile lor pe poeți, pictori, sculptori și arhitecți, pentru ca aceștia, sub protecția suveranilor, să își pună talentul în slujba unui nou ideal, omul. Astfel, în timpul Renașterii, se cristalizează un curent cultural, umanismul, care se bazează pe redescoperirea valorilor Antichității. • Trăsăturile umanismului în sens strict, umanismul reprezintă studiul specializat al umanioarelor, adică al limbilor clasice, greaca și latina, precum și al literaturii și filozofiei acestor civilizații. în sens larg, umaniștii sunt animați de idealul omului universal (uomo universale), definit ca individ cu o vastă cultură, stăpân pe limbile greacă și latină, pe domeniul muzicii și al filozofiei, pe descoperirile științei. Avându-i ca precursori pe Dante, Petrarca și Boccaccio, umanismul s-a răspândit din Italia, țara de origine, în toată Europa Occidentală. Curentul umanist devine în felul acesta o formă a universalismului cultural, care îi făcea pe umaniști să considere că alcătuiesc o republică a cărturarilor, formată din cetățeni ai diferitelor state și popoare. Cei mai mulți au două patrii: cea în care s-au născut și „Europa”. Călătoriile dintr-o țară în alta și corespondența intensă între ei, în spiritul unei remarcabile solidarități de breaslă, explică rapida difuzare a umanismului în întreaga Europă. Cei mai importanți reprezentanți ai curentului umanist sunt Pico della Mirandola, Leonardo da Vinci, Michelangelo Buonarotti, Niccolo Machiavelli (în Italia), Erasmus din Rotterdam (în Olanda), Franșois Rabelais, Michel de Montaigne (în Franța), Thomas Morus și Francis Bacon (în Anglia), Nicolaus Cusanus (în Germania). Curentul literar reprezintă o grupare largă de scriitori și de opere care, în afara unor inerente deosebiri, se înrudesc substanțial prin numeroase trăsături comune de ordin ideologic și artistic, prin preferința pentru o anumită tematică și prin modalități stilistice. Curentul literar este un fenomen istoric; el apare în anumite împrejurări, are o evoluție proprie în timp și spațiu, cunoaște o perioadă de maximă înflorire și apoi dispare treptat, când problematica din care a luat naștere și-a istovit semnificațiile, iar viața impune structuri artistice de un alt tip. Constituirea unui curent literar este un proces complex, desfășurat pe o perioadă de timp relativ întinsă, de-a lungul căreia elemente ale vechii orientări artistice persistă, alături de trebuințele noii directive, care începe să se impună. De aceea, nu se poate stabili o dată precisă de constituire a unui curent, deși există momente semnificative care îi atestă consacrarea, prin apariția unui manifest, a unei reviste sau a unei opere însemnate. Dimitrie Cantemir (1673-1723) UMANISMUL ÎN CULTURA ROMÂNĂ Aspectul cel mai important în existența unui curent literar îl constituie doctrina pe care o propune concepția despre artă. Curentul cultural este un concept mai cuprinzător decât curentul literar. El cuprinde domenii diferite afirmate într-o anumită epocă (literatura, filozofia, arta etc.) și grupează scriitori, filozofi, savanți, artiști uniți de o ideologie și de scopuri culturale sau social-politice comune. Erasmus din Rotterdam, gravură de Albrecht Durer în țările române, dezvoltarea umanismului a fost determinată de influența ideilor europene, fiindcă la noi nu au existat în Evul Mediu condiții prielnice pentru un curent cultural propriu. în această epocă, purtătorii ideilor umaniste sunt principi, boieri sau cărturari care au învățat în școlile din străinătate. Limba de cultură a Evului Mediu românesc nu a fost nici latina, nici greaca, ci limba slavonă, limbă a bisericii, în care s-au tradus cărți religioase, nu și laice. Lipsind o tradiție de cultură clasică, umanismul românesc reprezintă o adaptare a ideilor umanismului european la contextul social-politic și cultural local. Umanismul s-a manifestat la început în Transilvania, în mediile maghiare și germane. Unul dintre cei mai importanță umaniști din Transilvania a fost Nicolaus Olahus, provenit dintr-o familie de români. Operele sale istorice și literare sunt scrise în limba latină. Având meritul de a folosi izvoare antice, el este cel dintâi care afirmă originea comună latină a românilor. în Moldova, Iacob Eraclid Despotul, domnitor călătorit prin Italia, Franța și Germania, întemeiază o Schola latina la Cotnari și este cel dintâi care a dorit să racordeze cultura moldovenească la ideile Europei Occidentale. în Țara Românească un lucru similar l-a încercat voievodul Petru Cercel. Legăturile domnilor noștri cu principii umaniști occidentali s-au datorat necesităților istorice care vizau o incipientă comunitate de spirit european. Personalitățile de marcă ale curentului umanist se vor afirma abia în secolul al XVII-lea, prin cronicarii moldoveni Grigore Ureche și Miron Costin. Umanismul lor nu este însă umanismul Renașterii, ci ecoul tardiv al acesteia, mediat prin școlile iezuite din Polonia, unde cei doi boieri au studiat. Idei umaniste apar, de asemenea, în scrierile lui Udriște Năsturel, Nicolae Milescu și Constantin Cantacuzino. Cel mai important umanist român este Dimitrie Cantemir, primul nostru spirit de talie europeană. înzestrat cu o cultură enciclopedică, cunoscător a numeroase limbi, Cantemir reprezintă expresia lui uomo universale (omul universal): istoric, geograf, orientalist, etnograf, autor de eseuri și tratate în limba latină, română, rusă, turcă. El este un strălucit precursor al corifeilor Școlii Ardelene. ILUMINISMUL ÎN CULTURA EUROPEANĂ • Contextul socio-politic Iluminismul este un curent cultural cristalizat în Franța secolului al XVIII-lea (numit secolul luminilor), care se caracterizează prin supremația rațiunii și a științei. Pregătit încă din veacul precedent printr-o serie de opere filozofice, juridice și economice dominate de o altă concepție asupra omului și a drepturilor sale, Iluminismul reprezintă manifestarea ideologică a unei burghezii aflate în plină ascensiune. Ideea de bază a curentului este aceea că prin luminare, prin cultură și știință omul poate ajunge la o percepție rațională a universului și chiar la stăpânirea lui. Doctrină filozofică burgheză, Iluminismul a culminat cu marea operă colectivă care este Enciclopedia franceză (editată între 1751 și 1780) și s-a răspândit apoi spre centrul și răsăritul Europei prin ideile promovate de monarhi luminați (Iosif al II-lea în Austria, Ecaterina a Il-a în Rusia), care au încercat modernizarea statelor lor printr-o politică de reforme. • Trăsăturile Iluminismului Considerând că ființa umană este înzestrată cu facultatea rațiunii, Iluminismul pledează pentru egalitatea naturală a oamenilor. Ierarhia socială nu mai reprezintă - ca în gândirea medievală -expresia unei ierarhii divine, ci o pervertire a stării originare de egalitate. Monarhul nu mai este „unsul lui Dumnezeu”, ci „primul slujitor” al țării, învestit cu funcția sa pentru apărarea legii. Cărturarul iluminist se simte un „cetățean al universului” care trăiește în Cosmopolis („Cetatea universului”), o patrie ideală, obsedat de ideea fericirii. „Filozoful” sau „înțeleptul” ia acum locul modelelor umane medievale („sfântul”, „cavalerul”), având menirea de a fi un ghid al umanității în calea ei spre fericire. Opunându-se prin caracterul său de ideologie raționalistă gândirii religioase de tip medieval, Iluminismul a fost reprezentat cu strălucire de Voltaire, Diderot, Jean-Jacques Rousseau, Montesquieu, D’Alembert, Helvetius, D’Holbach (în Franța), de Gotthold Ephraim Lessing, Immanuel Kant și Johann Gottfried Herder (în Germania), de John Locke și David Hume (în Anglia). ILUMINISMUL ÎN CULTURA ROMÂNĂ Cu slabe ecouri în Țara Românească și Moldova, unde contactul cu ideile iluministe s-a produs prin filieră franceză sau grecească, Iluminismul apusean își găsește în Transilvania o coordonată specifică. Burghezia românească de aici, nemulțumită de lipsa drepturilor sociale și politice ale românilor transilvăneni, supuși stăpânirii Imperiului Austriac, își exprimă doleanțele într-un memoriu intitulat Supplex Libellus Valachorum Transilvaniae, prin care cerea recunoașterea românilor din Transilvania ca națiune egală în drepturi cu celelalte. Această cerință privind egalitatea în drepturi își are originea într-un proces istoric anterior, prin care românii transilvăneni (dominați de o nobilime maghiară) au început să fie treptat identificați cu o populație lipsită de drepturi politice. începuturile acestei discriminări se află în prevederile pactului politic intitulat Unio trium naiionum (Uniunea celor trei națiuni), încheiat între nobilii sași și secui (Nobiles, Saxones, Siculi), în care termenul „națio” are sensul juridic medieval de grupare cu drepturi politice. Alături de sași și secui, cea de-a treia „națio” reprezentată de nobili Episcopul loan Inocențiu Micu-KIein (1692-1768), inițiatorul programului Școlii Ardelene Gheorghe Șincai (1754-1816) Petru Maior (1756-1821) ELEMENTA LINGUjE DACO-ROMANJî, SIVE VALACHIC2E. COMPOSITA Al SAMUELE KLEIN de SZAD, ORD.S. fiASILII M. INCOLLEGIO GRA-CI 11TUS CATHOLtCO*UM VJNUOBONENSl AD C. BARBA1AM ATUEAISBIO : LOCUPLETATA VERO« ET IN HUSC OU31SSM BSDaCTa A CEOKGÎO GABRIELE SINKAI, IJUSDM OlDtNI». A A. XX PULL. ST O. TK. O. r i n d o t o n t, Ttt. Josirn Noi. di KuiziCcm. ___________M. DCC. LXX X.______ Coperta Gramaticii lui Samuil Micu și Gheorghe Șincai (1780) desemna deopotrivă nobilimea maghiara și română. Sensul inițial de „națio” a fost însă treptat înlocuit cu cel etnic al termenului, acela de „națiune”. Ca urmare, „Nobiles” devine sinonim cu „maghiari”, ajungându-se astfel să fie recunoscute trei națiuni cu drepturi politice (ungurii, sașii și secuii). Românii, cea mai veche și numeroasă națiune a principatului Transilvaniei, ajung să fie lipsiți de drepturi politice, să fie considerați tolerați, iar religia ortodoxă să nu fie recunoscută de constituția țării. în condițiile acestui context istoric, idealul iluminist occidental al „Cetății universului” este abandonat și remodelat în sensul unei doctrine cu un pronunțat caracter național. Mișcarea ideologico-politică și cultural-literară a românilor din Transilvania, cunoscută sub numele de Școala Ardeleană, care l-a avut ca precursor pe episcopul Ioan Inocențiu Micu-Klein, a grupat în jurul ei numeroși intelectuali: istorici, preoți, lingviști, pedagogi, moraliști, poeți etc. Cei mai importanți reprezentanți sunt Gheorghe Șincai, Samuil Micu, Petru Maior și Ion Budai-Deleanu. Toți patru, numiți corifeii Școlii Ardelene, prin apartenența la Biserica Unită (greco-catolică, înființată în anul 1700) au avut posibilitatea să facă studii superioare la Viena sau Roma și au continuat ideile cronicarilor cu privire la originea latină a limbii române și la romanitatea românilor. Prin scrierile lor istorice, reprezentanții Școlii Ardelene se situează pe linia tradiției umaniste, fructificând informații furnizate de vechile cronici și dezvoltând tezele fundamentale cu privire la romanitatea, unitatea și continuitatea poporului român. în domeniul lingvistic, iluminiștii au preluat de la umaniști ideea latinității limbii române. După ce umaniștii au pus-o în evidență prin mijloacele etimologiei, iluminiștii vor aduce în discuție elementele de natură fonetică și gramaticală. Dacă umaniștii văzuseră în latinitate dovada incontestabilă a romanității poporului român, cărturarii Școlii Ardelene vor considera latinitatea ca un motiv esențial pentru cultivarea limbii. Principalele mijloace au fost considerate gramaticile și dicționarele. Cele mai importante lucrări istorice ale iluminiștilor transilvăneni sunt: Hronica românilor și a mai multor neamuri de Gheorghe Șincai, Istoria pentru începutul românilor în Dachia de Petru Maior și Istoria și lucrurile și întâmplările românilor de Samuil Micu. Pe tărâm filologic, sunt de remarcat: Disertație pentru începutul limbii române de Petru Maior, Elementa linguae daco-romaniae sive valachicae de Samuil Micu și Gheorghe Șincai și Lesiconul românesc-lătinesc-unguresc-nemfesc, operă care sintetizează eforturile unei întregi generații, la desăvârșirea căreia rolul decisiv l-a avut Petru Maior. Școala Ardeleană a creat și un climat favorabil literaturii. Epopeea Țiganiada de Ion Budai-Deleanu realizează o sinteză artistică a ideilor iluministe ale epocii. III. PERIOADA MODERNĂ A. Secolul al XlX-lea - începutul secolulului al XX-lea Studiu de caz 4 Rolul literaturii în perioada pașoptistă £ DEFINIREA PROBLEMEI în al doilea pătrar al veacului al XlX-lea, civilizația și cultura din țările române încep să se orienteze spre Occident Redirecționarea are două cauze importante: pe de o parte criza Imperiului Otoman, iar pe de altă parte, într-un context mai larg european, trezirea conștiinței naționale. Independența politică și libertatea națională devin coordonatele fundamentale ale acestei perioade. Epoca pașoptistă marchează începutul literaturii noastre modeme, iar prin opera scriitorilor se instaurează un nou climat literar și o nouă stare de spirit. Funcția literaturii nu mai rămâne doar aceea de a răspândi cultura, de a „lumina”. Conceptul de literatură include acum noi valențe: transmiterea emoțiilor estetice, trezirea sentimentului național, educația morală, mesianismul social. •rv--/ ""Su’Wîș țEA Șl ANALIZA CAZULUI. IDENTIFICAREA SOLUȚIILOR Din punct de vedere cronologic, epoca pașoptistă se situează între anii 1830 și 1860. Legată de importante evenimente politice și sociale, această delimitare temporală nu are nimic rigid: debutul perioadei este legat de ieșirea țărilor române de sub dominația otomană, de începutul unei energizări economice și al dobândirii libertăților politice. în epoca pașoptistă, cultura trecutului, predominant feudală și întârziată în raport cu Europa Occidentală, este regândită în totalitate, din perspectiva modernizării. Punerea în acord cu evoluția literaturii europene se manifestă prin faptul că operele scriitorilor pașoptiști vor fi create în spiritul esteticii romantice, adică în spiritul curentului literar dominant în Europa acelei vremi. Scriitorii pașoptiști, născuți în primele două decenii ale secolului al XlX-lea, provin, de obicei, din clasele de sus. Educați în Apus sau influențați de ideile Apusului, vorbind și scriind franțuzește, ei sunt promotorii renașterii naționale. Foarte tineri și plini de elan, pașoptiștii încearcă, pentru prima oară la noi, o sincronizare cu Europa Occidentală, chiar dacă la început ea a fost una mai mult mimetică. Exponenți ai unei epoci de pionierat, în care totul este de Grup de revoluționari munteni (acuarelă de Costache Petrescu) 0 Ion Heliade-Rădulescu (1802 -1872), scriitor, filolog, îndrumător cultural și literar. Face școală grecească, urmată de studii la școala românească de la Sf. Sava, înființată de Gheorghe Lazăr. al cărui discipol devine. După plecarea lui Lazăr, conduce singur școala, până în 1828, când se închide sub ocupație rusească. Rod al activității de aici, publică Gramatica românească (1828), tipărită ia Sibiu. Participă la întemeierea Societății literare (1822), scoate Curierul românesc (1829), cel dintâi ziar din Muntenia, căruia îi adaugă Curierul de ambe sexe (1837) în care publică lucrări ale tinerilor scriitori, încu-rajându-i: Nu e vreme de critică, copii; e vreme de scris; să scrieți cât veți putea și cum veți putea. Este autorul unor lucrări originale, traducător neobosit din literatura universală, tipograf și editor, sprijinitor al teatrului românesc, om politic plin de inițiativă. în timpul Revoluției de la 1848, joacă un rol precumpănitor, redactând faimoasa proclamație de la Izlaz și făcând parte din guvernul provizoriu. După înfrângerea revoluției, pleacă în exil vreme de 11 ani, dar continuă să scrie, în franțuzește și în românește. Reîntors în țară, neconectat la noile realități, se singularizează prin scrieri într-o limbă artificială și se izolează ca om politic. în 1866, este unul dintre membrii întemeietori ai Societății Academice Române, devenită apoi Academia Română. Se stinge din viață, uitat și căzut în dizgrație. înfăptuit, ei sunt grăbiți să ardă etapele și să răspundă tuturor cerințelor timpului, fiind deopotrivă scriitori, istorici și oameni politici. Gustul este unul comun: toți sunt romantici, iar Parisul devine pentru o jumătate de veac polul intelectualității românești. Teme, motive sau concepte literare cultivate în Franța ajung rapid la modă și în Principate. Chiar dacă romantismul este curentul literar dominant, în paralel cu el se manifestă (cu ecouri mai estompate) tendințe clasice, preromantice și realiste. Situația este puțin ciudată: relativ tânără, literatura română n-a urmat evoluția normală a marilor literaturi europene. Din graba „recuperării” și din dorința sincronizării, literatura pașoptistă amestecă încontinuu „vârstele” literare. Astfel, romantismul, marele adversar al clasicismului, ajunge să coexiste cu acesta. Romantismul românesc s-a înfățișat, în general, în două ipostaze: una plină de tumult, patetică și declamatoare în Muntenia, alta mai senină și mai temperată în Moldova. Caracteristice îi sunt angajarea în istorie și descoperirea folclorului. Ca primă generație a literaturii noastre modeme, scriitorii pașoptiști au intrat în conștiința românească drept oamenii începutului de drum. Ideologia literară: articole programatice și de doctrină Rolul de îndrumător al lui Ion Heliade-Rădulescu. Curierul românesc Articolele programatice ale unui curent sau ale unei mișcări literare au avut întotdeauna o importanță majoră, pentru că au cristalizat și au dat coerență tendințelor fundamentale ale epocii. Cel dintâi care a schițat un program teoretic având ca scop modernizarea literaturii române a fost Ion Heliade-Rădulescu. Marea influență pe care el a avut-o asupra scriitorilor epocii s-a exercitat mai ales prin articolele teoretice publicate în ziarul Curierul românesc, începând cu anul 1829, prin care autorul îndemna în primul rând la scris și mai puțin la spirit critic. Este faza entuziastă și oarecum „naivă” a romantismului pașoptist, când distincția între opera originală și prelucrarea unui model străin aproape că nu se făcea. Datorită însă atmosferei create de îndemnurile lui Heliade-Rădulescu, a fost posibil debutul, între 1830 și 1840, a unei întregi generații, din care s-au remarcat Vasile Cârlova, Grigore Alexandrescu, Dimitrie Bolintineanu, Cezar Bolliac. Folosul Gazetei este de obște și deopotrivă pentru toată treapta de oameni: într-însa politicul își pironește ascuțitele și prevăzătoarele sale căutături și să adâncează în gândirile și combinările sale; aci, liniștitul literat și filozof adună și pune în cumpănă faptele și întâmplările lumii, îndrăznețul și neastâmpăratul războinic se desăvârșește într-însa povățuindu-se din norocirile sau greșalele altor războinici; băgătorul de seamă neguțător dintr-însa își îndreptează mai cu îndrăzneală spiculațiile sale, până când în sfârșit și asudătorul plugar, și el poate afla aceea ce înlesnește ostenelile sale și face să umple câmpurile de îmbilșugătoarele sale roduri. Nu este nicio treaptă; nu este nicio vârstă care să nu afle plăcere și folos într-această aflare vrednică și cuviincioasă cuvântării omului, adică în Gazetă. (Curierul românesc, nr. 1, 8/ 20 aprilie 1829) « Identifică publicul-țintă căruia i se adresează revista Curierul românesc. 'R Care sunt temele pe care și le propune a le aborda gazeta lui Ion Heliade-Rădulescu? Rolul de îndrumător al lui Mihail Kogălniceanu. Dacia literară Constituirea deplină a romantismului pașoptist a fost marcată de programul teoretic al articolului Introducție, redactat de Mihail Kogălniceanu, care a apărut în revista ieșeană Dacia literară (1840). Așezat în fruntea primului număr al revistei, Introducție sintetizează o nouă fază a pașoptismului care s-ar putea numi „etapa critică”. Redactorul responsabil al Daciei literare își fixează ca obiectiv exclusiv literatura, fără a părăsi însă țelurile politice și naționale pe care merseseră predecesorii săi. Revista își propune să publice scrieri originale, din oricare parte a provinciilor românești, pentru a fi un repertoriu general al literaturii românești. Dând o asemenea perspectivă de ansamblu național, Kogălniceanu stabilește atât ținuta redacției, cât și rostul criticii care se va practica: Critica noastră va fi nepărtinitoare; vom critica cartea, iar nu persoana. Polemizând cu tipul de literatură care se scria atunci, bazată în special pe traduceri și imitații după modele străine, autorul ar-ticolului-program consideră că trebuie declanșat potențialul de creație literară românească din cele trei țări, cu tot specificul lui. Astfel, se condamnă ferm mania imitațiilor și a traducerilor, pentru că acestea omoară originalitatea. în schimb, Kogălniceanu trasează direcțiile pe care ar trebui să se dezvolte literatura autentică și sugerează posibile surse de inspirație, în manieră romantică, pentru scriitorii români -istoria națională, natura și obiceiurile, tradițiile noastre: O foaie dar carea, părăsind politica s-ar îndeletnici numai cu literatura națională, foaie carea, făcând abnegație de loc, arfi numai o foaie românească, și prin urmare s-ar îndeletnici cu producțiile românești, fie din orice parte a Daciei vom sili ca să fie Dacia literară; ne vom sili, pentru că nu avem sumeața pretenție să facem mai bine decât predecesorii noștri. însă urmând unui drum bătut de dânșii, folosindu-ne de cercările și de ispita lor, vom ave mai puține greutăți și mai mari înlesniri în lucrările noastre, Dacia, afară de compunerile originale a redacției și a conlucrătorilor săi, va primi în coloanele sale cele mai bune scrieri originale ce va găsi în deosebitele jumaluri românești. Așadar foaia noastră va fi un repertoriu general a literaturei românești, în carele ca într-o oglindă se vor vede scriitori moldoveni, munteni, ardeleni, bănățeni, bucovineni, fieștecarele cu ideile sale, cu limba sa, cu chipul său. [...] Dorul imitației s-au făcut la noi o manie primejdioasă, pentru că omoară în noi duhul național. Această manie este mai ales covârșitoare în literatură. Mai în toate zilele ies de subt teasc cărți în limba românească. Dar ce folos! Că sunt numai traducții din alte limbi, și încă și acele de ar fi bune. Traducțiile însă nu fac o literatură. Noi vom prigoni cât vom pute această manie ucigătoare a gustului original, însușirea cea mai prețioasă a unii literaturi. Istoria Mihail Kogălniceanu (1817-1891), prozator, memorialist, îndrumător cultural și literar. Se naște la lași. Studiază în particular în pen-sioanele franceze din capitala Moldovei, apoi în Franța și Germania. La vârsta de 20 de ani, când se reîntoarce de la studii, este numit aghiotant domnesc și începe o intensă activitate cultural-literară, cu finalitate politică. Profesor la Academia Mihăileană din lași, ține memorabilul Cuvânt pentru deschiderea cursului de istorie națională (1843). Este cel dintâi care adună cronicile moldovenești (Letopisețele Țării Moldovei) și le tipărește, într-o a doua ediție le integrează și pe cele muntenești. în anul 1840 scoate revista Dacia literară, al cărei program este decisiv pentru orientarea literaturii timpului. în 1848 participă la mișcarea revoluționară de la lași și trebuie să se refugieze în Bucovina. După începerea războiului Crimeei, simțind momentul favorabil, tipărește ziarul Steaua Dunării, care face propagandă pentru unirea Principatelor și are un mare răsunet în rândul tinerilor. Deputat în Divanul Ad-hoc (1857), domină adunarea prin energia, cultura și strălucitul talent oratoric. După înfăptuirea Unirii, este prim-ministru în timpul domniei lui Al.l. Cuza. Ca ministru de externe pledează pentru cauza României la Congresul de la Berlin (1878). în ultima parte a vieții este ambasador plenipotențiar la Paris, și președinte ai Academiei Române. Manifestul literar este un text de proporții reduse, cu valoare de document pentru începutul unui curent sau mișcări literare, prin care se afirmă o nouă concepție cu privire la literatură. De obicei, manifestul literar este conceput sub o formă polemică, pentru că noua orientare literară se delimitează de mișcarea anterioară. Primul manifest literar este considerat prefața lui Victor Hugo la drama Cromwell, actul de naștere al romantismului. Prin manifeste literare s-au anunțat mai toate mișcările literare de la romantism încoace: simbolismul (Manifeste du symbolisme de Jean Moreas, 1896), dadaismul (Premier manifeste Dada de Tristan Tzara, 1917), suprarea-lismul (Manifeste du surrâalisme de Andre Breton, 1924) etc. în literatura română, articole-le-program ale unor publicații (Dacia literară - Introducție, Viața românească - Către cititori etc.), prefețele unor volume (Al. Macedonski, prefața la volumul Poezii, 1882) sau alte articole programatice (Ion Vinea - Manifest către tinerime, Nichifor Crainic - Sensul tradiției) au valoare de manifest literar. DACIA m;»t Minerit Micliail JHoțnHniccnn. (iaaaarle—Uata IMIL) Revista Dacia literară (1840) noastră are destule fapte eroice, frumoasele noastre țări sunt destul de mari, obiceiurile noastre sunt destul de pitorești și de poetice pentru ca să putem găsi și la noi sujeturi de scris, fără să avem pentru aceasta trebuință să ne împrumutăm de la alte nații. Foaia noastră va primi cât se poate mai rar traduceri din alte limbi; compuneri originale îi vor umple mai toate coloanele. (Dacia literară, nr. 1, 1840) rp Enumera trei dintre principiile pe care dorește să le respecte revista Dacia literară, așa cum pot fi ele deduse din Introducție. rp Numește două dintre sursele de inspirație pe care Mihail Kogălniceanu le propune colaboratorilor revistei. Prelungirea spiritului Daciei literare: Arhiva românească și Propășirea Revista Dacia literară, în care și-au publicat cele dintâi scrieri Costache Negruzzi și Vasile Alecsandri, nu a putut să apară decât o scurtă perioadă, pentru că a fost interzisă de cenzură. Ideea romantică a inspirației din trecutul istoric va răzbate însă foarte curând într-un alt articol-program care deschide revista Arhiva românească, editată de același îndrumător literar - Mihail Kogălniceanu: Istoria românească mai ales să ne fie cartea de căpitenie, să ne fie paladiul naționalității noastre. Într-însa vom învăța ce am făcut și ce avem să mai facem; printr-însa vom prevede viitorul, printr-însa vom fi români. Căci istoria este măsura sau metrul prin care se poate ști dacă un popor propășește, sau dacă se înapoiază, întrebați dar istoria și veți ști ce suntem, de unde venim și unde mergem. De unde venim și unde mergem, trecutul și viitorul, iată toată ființa noastră, iată mijlocul de a ne cunoaște. (Arhiva românească, nr. 1, 1840) Spiritul Daciei literare se regăsește integral în revista Propășirea, editată în anul 1844 de un grup de scriitori moldoveni, având ca principal animator pe Mihail Kogălniceanu. încă din primul număr se exprimă dezacordul față de gazetele timpului care apăreau toate cu greșeala capitală că prea se îndeletniceau cu cele din afară și prea puțin cu cele din lăuntru: Lipsa dar a unei foi care, lăsând deoparte toate noutățile dinafară și discuțiile politicei de zi, precum și toate acele traducții de articule ușoare și de anecdote franțuzești și nemțești, s-ar îngriji numai cu adevăratele interesuri materiale și intelectuale a românilor, lipsa unei aseminefoi publice, zic, este obștește simțită. Această lipsă, într-atât încât împregiurările dinafară o vor ierta, se va sili a o împlini Propășirea. Lepădând din coloanele sale tot ce se înțălege subt strânsul cuvânt de politică, neocupându-se nicidecum cu discuțiile și noutățile politice dinafară și dinăuntru, precum și cu întâmplările zilii, izgonind orice traduceri din scrieri străine, care neavând niciun interes pozitiv pentru noi nici nu ne pot îmbogăți literatura, foaia noastră nu va cuprinde decât compuneri originale românești. (Propășirea, ta. 1, 1844) Demonstrează că Arhiva românească și Propășirea continuă drumul deschis de revista Dacia literară, apelând la argumente extrase din cele două articole-program, reproduse fragmentar mai sus. Rolul de îndrumător cultural și literar pe care l-au avut Ion Heliade-Rădulescu, în Muntenia, și Mihail Kogălniceanu, în Moldova, a avut o importanță majoră în modernizarea literaturii noastre în perioada pașoptistă. în domeniul prozei, își scriu acum operele fundamentale autori precum Vasile Alecsandri, Costache Negruzzi, Alecu Russo și Nicolae Bălcescu. Unii, în spiritul impus de revista Dacia literară, vor cultiva filonul istoric: nuvela Alexandru Lăpuțneanul de Costache Negruzzi, Românii supt Mihai-voievod Viteazul de Nicolae Bălcescu, Cântarea României de Alecu Russo etc. Alții vor merge pe linia memorialisticii, a faptului trăit (Costache Negruzzi, Negru pe alb) ori pe cea a însemnărilor de călătorie, precum Vasile Alecsandri în O plimbare la munți, Călătorie în Africa sau Grigore Alexandrescu în Memorial de călătorie. Există însă și o altă zonă a prozei, critică, ironică, acidă, plină de luciditate, întâlnită la Vasile Alecsandri, scriitorul cel mai complex al epocii. Acesta surprinde multe dintre deficiențele unei societăți în plină transformare în Balta-Albă, Borsec, dar mai ales în Istoria unui galbân, gen de proză în care situațiile și personajele, la limita caricaturii, stârnesc râsul. Poezia pașoptistă pune bazele liricii modeme românești. Tematica se lărgește enorm față de epoca premodernă. După anul 1830, melancolia adâncă, organică, va învălui versurile tuturor poeților. Se cultivă meditația pe teme romantice (ruine, morminte, nestatornicia soartei), evocarea trecutului glorios, descrierile de natură, se face apel la folclor. Speciile clasice (epistola, satira, fabula) coexistă cu cele romantice (meditația, elegia). Turnarea în tiparele secolului precedent a noutăților de natură romantică se explică prin faptul că literatura noastră nu a avut un clasicism profund și individualizat. Pe de altă parte, majoritatea romanticilor pașoptiști au primit o educație clasică. Atmosfera poeziei „noi” este prezentă într-o serie de creații precum cele ale lui Grigore Alexandrescu (Anul 1840, Meditație, Umbra lui Mircea. La Cozia), Ion Heliade-Rădulescu (Zburătorul), Vasile Alecsandri (Doine), Dimitrie Bolintineanu (Legende istorice) etc. Fără această etapă, ar fi fost mai greu de imaginat apariția lui Mihai Eminescu. Sugestii bibliografice * * * Din presa literară românească a secolului XIX. Volumul este alcătuit dintr-o selecție a manifestelor literare apărute în publicațiile din epoca pașoptistă și postpașoptistă. George Ivașcu, Istoria literaturii române, I. Capitolul îndrumători ți programe literare scoate în evidență rolul lui Ion Heliade-Rădulescu și pe cel al lui Mihail Kogălniceanu, analizând ideile cuprinse în articolele-program scrise de aceștia și publicate în presa timpului. Nicolae Manolescu, Istoria critică a literaturii române. Capitolul Doctrina literară prezintă ideologia de tip romantic a perioadei pașoptiste, care ia în stăpânire treptat nu numai domeniul istoric, social și politic, dar și pe cel literar. fO jn, II E JLCK I.. <I»0AIE PKTFOCnEBTlin. IU TP1MECTP1A.YE. ut nuuuu j. IAIUiI. a- >»<•>■ ■ Revista Arhiva românească (1840) newMHffiEA. ii. fltliA.1 E Revista Propășirea (1844) (primul număr al revistei, cu tăieturile cenzurii) Alecu Russo 6. Dimitrie Bolintineanu APLICAȚII. EVALUARE FINALĂ Stabilește un paralelism între rolul de îndrumător cultural și literar al lui Ion Heliade-Rădulescu, în Muntenia, și cel al lui Mihail Kogălniceanu, în Moldova. Ion Heliade-Rădulescu, adresându-se tinerilor scriitori în anul 1837, cu puțin timp înainte de apariția Daciei literare, le făcea următorul îndemn: Scrieți băieți, numai scrieți! Explică diferența dintre apelul lui Heliade-Rădulescu și opinia din Introducție a lui Kogălniceanu, care semnifică o nouă etapă a pașoptismului: Critica noastră va fi nepărtinitoare; vom critica cartea, iar nu persoana. Pledând pentru originalitate, autorul Introducției se ridică împotriva traducerilor și a imitației, adevărată manie primejdioasă, pentru că omoară în noi duhul național. Comentează specificul contextului literar de până la 1840, cel care l-a determinat pe Kogălniceanu să descurajeze o manieră literară care distrugea originalitatea. Deși suprimată de cenzură după numai trei numere, care totalizau 484 de pagini, Dacia literară conține opere ale unora dintre cei mai valoroși scriitori ai timpului. Costache Negruzzi a tipărit în primul număr nuvela istorică Alexandru Lăpușneanul, Vasile Alecsandri a debutat ca prozator cu nuvela Buchetiera de la Florența, iar lui Grigore Alexandrescu i-a apărut poezia Anul 1840. Citește una dintre aceste scrieri și explică felul în care ele răspund noului spirit literar din articolul-program. în prima parte a poeziei Epigonii, Mihai Eminescu portretizează pe câțiva dintre cei mai importanți scriitori ai generației de la 1848. Identifică-i și precizează operele literare la care face aluzie autorul. Realizați un proiect intitulat Vocația istorică a scriitorilor pașoptiști, în care să prezentați modul cum sugestia oferită de Mihail Kogălniceanu în articolul programatic din revista Dacia literară - Istoria noastră are destule fapte eroice - și-a găsit ecou în creația scriitorilor din epoca de la 1848. Printre operele literare pe care trebuie să le aveți în vedere în realizarea proiectului se numără: Alexandru Lăpușneanul, So-bieski și românii și Aprodul Purice de Costache Negruzzi, Cântarea României de Alecu Russo, Românii supt Mihai-voie-vod Viteazul de Nicolae Bălcescu, Legende istorice de Dimitrie Bolintineanu. Pentru documentarea în legătură cu literatura de inspirație istorică scrisă în perioada pașoptistă, în afară de operele respective, se recomandă să citiți capitolele consacrate acestor scriitori din diverse istorii ale literaturii române, cum ar fi: • George Ivașcu, Istoria literaturii române, I; • Șerban Cioculescu, Vladimir Streinu, Ihdor Vianu, Istoria literaturii române modeme; • Al. Piru, Istoria literaturii române de la început până azi; • G. Călinescu, Istoria literaturii române de la origini până în prezent; • Nicolae Manolescu, Istoria critică a literaturii române, I. Forme hibride ale civilizației românești la mijlocul secolului al XlX-lea UOQnCIDB 00 D0QQ 1. Discutați, în grupe de trei-cinci elevi, și alcătuiți împreună două liste conținând câte cinci cuvinte/ structuri care să denumească: a. ceea ce considerați voi că înseamnă „a fi la modă” în zilele noastre; b. ceea ce consideră alții (părinți, prieteni, colegi, vedete tv) că înseamnă „a fi la modă” astăzi. Comparați listele și discutați asemănările și deosebirile dintre liste și dintre punctele a. și b. de pe acestea. 2, Dați exemple de situații, de evenimente și de personalități din realitatea românească (trecută sau actuală) care să reprezinte forme hibride1 ale civilizației noastre, între Orient și Occident. CHIRITA ÎN PROVINȚIE 9 9 Comedie cu cântice, în 2 acte de Vasile Alecsandri PUNCTE DE REPER Mare parte din piesele comice ale lui Vasile Alecsandri (comedii, vodeviluri, farse) au caracter satiric și critic împotriva moravurilor sociale și politice ale vremii. Chirița în provinție, comedie cu cântice, în 2 acte, reprezentată pe scenă în 1852, este a doua piesă din ciclul Chirițelor, care mai cuprinde; Chirița in lăți sau Două fete ț-o neneacă (1850), Cucoana Chirița în voiaj - cânticel comic (1868), Chirița în balon. Farsă de carnaval (1876). Toate au în centrul lor același personaj feminin comic, reprezentativ pentru momentul social-istoric și pentru un anumit tip uman. Chirița este soția unui boier de țară, Grigore Bârzoi ot Bârzo-ieni, cu pretenții, dornică de mărire și de a fi la modă, combinație de parvenitism și de snobism. Dacă în prima piesă Chirița vine în capitalie ca să-și căpătu-iască fetele cu gineri de la oraș, dar până la urmă le mărită pe Aristița și Calipsița cu doi boiernași din vecini, Brustur și Cociurlă, Vasile Alecsandri (1818-1890), poet, prozator și dramaturg. Se naște la Bacău într-o familie boierească. Primește o educație aleasă, întâi în țară, apoi la Paris, unde își la bacalaureatul, dar nu-și încheie studiile de medicină. Reîntors în țară, participă cu tot elanul la mișcarea culturală: colaborează la Dacia literară (1840), este membru în directoratul Teatrului Național din lași, redactor la revista Propășirea. Scriitor de frunte ai epocii, se angajează în lupta pentru împlinirea idealului național: participă la Revoluția de la 1848 și este unul dintre susținătorii fervenți ai Unirii Principatelor (1859). în timpul domniei lui Cuza are un rol important în a obține, de la guvernele Franței, Angliei și Piemontului, recunoașterea Unirii. Iubitor al folclorului românesc, publică volumul Poezii populare ale românilor (1852-1853; ediție completă, 1866), cuprinzând multe capodopere ale creației populare. își editează primul volum de versuri, Doine și lăcrămioare, în anul 1853 și compune piese de teatru. între 1860 și 1880 notorietatea lui este foarte mare, fiind considerat, atât în țară, cât și în străinătate, scriitorul reprezentativ al românilor. 1 hibrid, (din fr. hybride) s.m., adj. - (organism) provenit din încrucișarea a doi indivizi de specii, de soiuri, de genuri sau de rase diferite; adj., fig. (despre realizări, idei, fapte) alcătuit din elemente disparate; lipsit de ar- monie. 3raiie autorității da cu.'C bu-uia, numeroase reviste ii soliei-ti v.olaboraraa, vooiseitea literara Junimea îl invită la seratele ei și sa simte onorată de om-senta scriitorului; recele Cerci I și reginei Elisobets il au printre invitai;, --.ceasta este perioada când Alecsendri publică operele sale majore: Pasteluri. Legende, Ostașii noștri, drama istorică Despot-Vodă. in 1878, la Montpellier. în Franța, este premiat pentru poezia Cântecul gintei latine, distincție care în tară stârnește multă emoție și-l confirmă în postura de „bard" al națiunii. Ultimii ani ai vieții îi petrece mai mult la Paris, unde fusese numit ministru plenipotențiar. Vara vine întotdeauna în România, la castelul Peleș, ca invitat al regelui și al reginei, și la Mircești, locul său preferat. Aici se va stinge în 1890. Vasile Alecsandri are un rol hotărâtor în fum si dezvoltarea teatrului național,, - Ir alcătuirea unui repertoriu romanșa prin scrierea primelor piese cric;; - - s și prin formarea gustului public..--a; pentru teatru, in ipnd, drr,i.i;.i-a im ne-sară a- naște :n Moldove si ir , rji.-pciomii lui Mihail Koyâlnicca! ti. CnsLache Negruzzi si Vasile - j.d-:dri, înce- oând cu anul Scrie voam-rc; i., u.i.i'iOi: de moravuri uoryc jo _i Sadagura, ciclu! Cn;r;.*crc . ...i: ;oleioiice (Sânziana ș» Feport- .„rame i-u.- ri ce (Desp o i ~ i'c o -j ;, J'oM-j cio t:'i- spirație ck.Vm- <■?.■ • -ic tj.cr.du- zici, Ovidiu;. V’ 'J.U p ic co- le lui Vasile ; ri ; .k c.-if?.vLi satiric ci critic î- ». ■'/ sociale Și coiiiice V •. ••romii. .jupa cum mărturiseșv.j : miLoiul: proiectat să fac di: ■ un organ spre biciuirea nărov<; ni ai re'.e si a ii- dic.olelor societății noastre. aleși de Bârzoi, în Chirița în provinție personajul comic are trei scopuri: să introducă la Bârzoieni moda timpului, să devină isprăv-niceasă și să-și însoare fiul nătâng, Guliță, cu Luluța, o orfană crescută în casa ei, care va moșteni o mare avere. Cel care se opune este Leonaș, un tânăr isteț și cinstit, îndrăgostit de Luluța. Tema piesei este demascarea parvenitismului, a snobismului și a abuzurilor administrației. Conflictul dintre concepția conservatoare, (reprezentată de Bârzoi), sau de fals progres (reprezentată de Chirița), personaje zugrăvite caricatural, și ideile noi, progresiste (reprezentate de Leonaș), se desfășoară gradat, într-o acțiune complicată, cu elemente pline de neprevăzut, cu travestiri neverosimile și qui pro quo. Demascând corupția lui Bârzoi, Leonaș devine ispravnic în locul acestuia și se căsătorește cu Luluța. Deznodământul aduce victoria reprezentantului ideilor noi, Leonaș, adică a onestității și a sentimentelor sincere asupra moravurilor satirizate: parvenitismul, snobismul și corupția. Chirița este un personaj ridicol prin contrastul între ceea ce este și ceea ce vrea să pară, prin intermediul căruia sunt criticate o serie de aspecte din epocă: incultura, imitarea cu orice preț a modei, cosmopolitismul, negarea tradiției. După ce vrea să introducă la Bârzoieni eticheta din casele mari de la oraș, ca isprăvniceasă își dorește să călătorească la Paris: Of! că nu mai pot trăi în țara asta!. Pe Guliță, un gogoman prost-crescut, vrea să-l învețe franțuzește, că este la modă, și să-l căpătuiască cu zestrea Luluței. Femeie voluntară, Chirița se folosește de Bârzoi, comod și lipsit de inițiativă, ca să parvină și îl obligă să-și schimbe obiceiurile vestimentare și culinare, după modă. împins de nevastă să obțină isprăvnicia, provincialul știe cum să obțină avantaje materiale din funcția sa, ca în scena vânzării repetate a curcanului. Cuplul romantic, Leonaș și Luluța, tineri cinstiți, reprezentanți ai ideilor noi, progresiste, are și rolul de a pune în lumină caracterul Bârzoienilor, prin antiteză. Din grupul țăranilor, care apar ca personaj colectiv, se desprinde Ion, feciorul din casă, care comentează cu ironia și cu bunul-simț al omului simplu moda și tertipurile stăpânilor. Alături de comicul de moravuri, în piesa presărată cu cântece ca în vodevilurile vremii, este prezent comicul de situații și de limbaj. Dincolo de filiațiile pe care unii cercetători le-au găsit cu protagonista comediei lui Moliere Contesa d’Escarbagnas ori cu Madame Agnot {Madame Agnot sau mitocanca parvenita) de Maillot, Chirița rămâne un personaj autohton, tipic epocii imediat de după 1848, dar și altor vremuri marcate de parvenitism. Prin această „prețioasă ridicolă”, Vasile Alecsandri realizează expresia comică a „formelor fără fond”, înainte de formularea teoriei lui Titu Maiorescu. Matei Millo în rolul Chiriței ACTUL I Scena 3 Chinta, Guliță, Șarl, Safta, Ion. (Ion vine alergând dintre culisele din dreapta. Ceilalți ies din casă și se cobor în cerdac.) GULIȚĂ: Cine mă cheamă?... Nineaca! SAFTA: Ce este?... Ce este? ȘARL: Qui diable?... Ah, madame!...1 ION: Aud, cucoană... Iaca ia... CHIRIȚA: Da' veniți azi de mă coborăți de pe cal... Ce, Doamne iartă-mă!... ați adormit cu toții? (Ion se pune dinaintea calului și-l apucă de zăbale ca să-l ție. Ceilalți se adună împrejurul Chiriței.) GULIȚĂ: Ba nu, nineacă... dar învățam Telemac2 cu monsiu dascălu. SAFTA: Șî eu făceam dulceți în cămară, cumnățăcă. ION: Șî eu... CHIRIȚA: Taci din gură... că ești încă cu ochii plini de somn... Țăne calul!... ȘARL (apropiindu-se de Chirița): Madam cocoana... sari în brați a me. CHIRIȚA(cochetând): în brațăle d-tale, monsiu Șarlă?... Ești foarte galant... însă mă tem... ȘARL: O! non te tem... că sunt vurtos. CHIRIȚA: Nu de-aceea... că și eu îs ușurică ca o pană; dar apoi... să sar în brațăle unui cavaler... nu știu de să cuvine... ȘARL: Daca non vre la mine, sari la Ion... (în parte:) J’aime mieux ța.3 CHIRIȚA: Ei, dacă vroiești numaidecât, monsiu Șarlă... ațăne-te, că sar. ȘARL: No... poftim... une, deux, trois. CHIRIȚA (sărind): Hup! 1 Qui diable?... Ah, madame! (fr.) - Cine dracu?... Ah, doamnă! 2 Telemac, Les aventures de Telemaque, fils d’Ulysse {întâmplările lui Telemac, fiul lui Ulise) -poem epic în proză al scriitorului francez Fenelon (1651-1715), publicat în 1699, a constituit una dintre cărțile de bază ale instrucțiunii în pensioanele din Moldova în deceniile 4, 5 ale secolului al XlX-lea. 3 J’aime mieux șa. (fr.) - Prefer așa. ȘARL (în parte): Cristi! ușuric ca un pan... merci. CHIRIȚA (în parte): Ii nostim franțuzu... (Tare:) Ați văzut agilitaua mea? Ioane... du calu la grajdi șî-l adapă; dar să nu-i scoți șaua... Auzi? ION (căscând): Aud. (Duce calul între culisele din dreapta.) CHIRIȚA: Ho!... că parc-ăi să ne-nghiți... Face-o gură cât o șură. GULIȚĂ: Nineacă... las ’să mă sui șî eu pe cal. CHIRIȚA: Ce face?!... Ca să te trântească?!... Ba nu, Guliță mamei. GULIȚĂ: Pe mată cum de nu te trântește? CHIRIȚA: Eu am învățat la leș, la mane-jărie... (în parte:) Numai eu știu câte bușâturi am mâncat... d-apoi dă!... dacă-i moda... GULIȚĂ (scâncindu-se): Ei... nineacă, las'să mă primblu călare... măcar numai pin ogradă. CHIRIȚA: Bai... Ț-am mai spus o dată că nu vreu... Nu mă supăra mai mult. Mai bine apu-că-te de-ți învață franțuzeasca cu monsiu Șarlă... că mă țâi o mulțâme de parale, trăntore! GULIȚĂ: Bai șî eu!... M-am săturat dc carte! ȘARL: Monsieur Goulitze... taisez-vous quand4 poroncesc madam ncnec... GULIȚĂ: Madam ncnec... (în parte:) Franțilz stropșăt! ȘARL: Ce spus? (în parte:) Cre moutard!... il m’agace toute la joumee.5 CHIRIȚA: Nu te potrivi, monsiu Șarlă, că-i copil încă. ȘARL: Oui... copil., obraznic. CHIRIȚA: Ce să-i faci dacă are duh, Guliță nineacăi... (Sărută pe Guliță.) îmi seamănă mie... bucățăcă tăietă. Hai, du-te cu domnu profesor de învață frumușăl, că ț-oiface straie de moda nouă. GULIȚĂ: Da'... cal mi-i cumpăra? 4 taisez-vous quand (fr.) - tăceți când... 5 Cre moutard!... il m’agace toute la journee. (fr.) - Nemaipomenit mucos!... mă enervează întreaga zi. Bl CTURTȚA: Cum s-a face băbacă-tău ispravnic. ȘARL: Allons, Goulitze... venez donc. GULIȚĂ: Iaca, monsiu... je vene. [...] CHIRIȚA: Dar... ian spune-mi, cumnățăcă, ce face Luluța? SAFTA: îi în grădină. CHIRIȚA: Biata copilă!... De când o murit cucoana Nastasâca Afinoaia, nineacă-sa, șî am luat-o sub epitropia noastră... mi-i drăguță ca o noră. SAFTA: Mai știi?... poate să-ifii soacră cu vreme. CHIRIȚA: Țăst, așa am chibzuit treaba cu bărbatu-meu... Luluța are zăstre bună... Guliță asămine... Mai potriviți unde să-i găsăști?... SAFTA: Să-i cauți cu lumânarea... CHIRIȚA: Numai atâta mă îngrijăște, că Luluța nu bate nicidecum cu Guliță... șî-i tot tristă de când o rămas orfană... ba încă câteodată parcă săperde... nu-i în toate mințăle. SAFTA: Nu băga de seamă, că încă-i tânără. CHIRIȚA: Ce tânără?!... că-i de vro 15 ani... Când s-o născut Guliță, era de un an... îmi aduc aminte ca acu... la Sân-Chetru... (Vorbind, își caută chibriturile.) Da’ oare ce mi-am făcut chibriturile?... Hait!... că l-am prăpădit pe câmp. (Tare:) Monsiu Șarlă? ȘARL (înaintându-se): Poroncesc, madam. CHIRIȚA: Nu cumva ai fosfor cu d-ta? ȘARL (aprinzând un chibrit): Voilă, madame, (în parte:) Elle fume comme un caporal. CHIRIȚA (aprinzându-și o țigară groasă): Merci... Voulez-vous aussi boire une cigare? ȘARL (în parte): Ai'e... aîe... elle va recommen-cer ses traductions libres...6 CHIRIȚA: Ils sont de minune... cigares de Halvanne7. ȘARL (luând o țigară): Merci, madame. GULIȚĂ: Țâgară de halva?... Nineacă, dă-mi șî mie o țâgară. CfflRTȚA: Auzi? Atât ar mai trebui!... Cuco-nașâi nu trag țâgări. GULIȚĂ: Ei... mata de ce tragi, dacă ești cucoană? CHIRIȚA: Tacă-ți gura, plodule!... Monsiu Șarlă... ian dites-moi, je vous prie: est-ce que vous etes... mulțămit de Guliță? ȘARL: Comme și, comme șa... mulțemit et pas trop. CHIRIȚA: C’est qu’il est tres... zburdatic... mais avec le temps je suis sure qu’il deviendra un tambour d’instruction. ȘARL (cu mirare): Tambour?! CHIRIȚA: Oui... adică dobă de carte... tambour... nous disons comme șa en moldave. ȘARL (în parte): Ah, bon!... la voilă lancee! CHIRIȚA: Et alors nous l’enverrons dedans. ȘARL: Ou șa, madame? CHIRIȚA: Dedans... înântru... nous disons comme șa en moldave8. ȘARL (în parte): Parle donc le moldave alors, malheureuse! CHIRIȚA: Et voyes-vous, monsieur Charles, je ne voudrais pas qu’il perde son temps pour des fleurs de coucou. ȘARL: Pour des fleurs de coucou? CHIRIȚA: C’est-a-dire de flori de cuc... Nous disons comme șa... ȘARL: En moldave... (în parte:) Cristi!... qu’elle m’agace avec son baragouin! CHIRIȚA: Aussi, je vous prie... quand il se paressera... de lui donner de l’argent pour du miel. ȘARL: Comment?!... que je lui donne de l’argent?! CHIRIȚA (râzând): Non... Să-i dai bani pe miere... de l’argent pour du miel... C’est correct... Nous disons comme cella... ȘARL: C’est convenu... en moldave... Vous pariez comme un livre. CHIRIȚA: Merci... j’ai apprendre toute seulette le franșais...9 pre legea mea. ȘARL: Est-ce possible?!... C’est extraordi-naire!... He bien, votre fils vous ressemble... II a une facilite!... Dans quelques annees il parlera aussi bien que vous. 6 ...ses traductions libres... - profesorul se referă la „traducerile libere” ale Chiriței, adică la decalcurile ei. 7 cigares de Halvanne - Chirița pronunță cuvântul Havanne în mod greșit, confundându-1 turcescul halva, ceea ce dovedește că este mai familiarizată cu aceasta din urmă și că fumează c-așa-i moda. 8 ...nous disons comme șa en moldave - formula ...așa zicem noi in moldovenească este folosită de Chirița pentru a ascunde cunoașterea superficială a limbii franceze și traducerea mot â mot a unor expresii din limba română în limba franceză. . 9 Explicația, într-o franceză aproximativă, am învăț complet singurică franceza, lămurește jargonul româno-ffancez al Chiriței. CHIRIȚA: Quel bonheur! Gugulea nineacăi!... Auzi ce spune monsiu Șarlă?... Zace că ai să vorbești franțuzăște ca apa... N’est-ce pas, monsieur Charles, qu’il parlera comute l’eau? ȘARL: Comme?... Ah, oui, oui... vous dites comme pa en moldave... Oui... oui. CHIRIȚA: Da’ian să-i fac eu un examen... Guliță, spune nineacăi, cum să cheamă franțuzăște furculița? GULIȚĂ: Fuiculision. CHIRIȚA: Frumos... Dar friptura? GULIȚĂ: Fripturision. CHIRIȚA: Prea frumos... Dar învârtită? GULIȚĂ: învârtision. CHIRIȚA: Bravo... Guliță!... Bravo, Gugulițăl... (îl sărută.) ȘARL (în parte, furios): Gogomanition, va!... Comedia (fr. comedie, lat. co-moedia') — specie a genului dramatic. în proză sau în versuri, care provoacă râsul prin satirizarea moravurilor. a tipurilor umane sau prin înlănțuirea unor situații neprevăzute, având un final fericit și, deseori, un rol moralizator. Comedia poate fi de caractere, de moravuri, de intrigă etc. EXPLORAREA TEXTULUI 1. Precizează specificul elementelor de compoziție a textului dramatic din actul I, scena 3. Ce efect consideri că are asupra textului prezența cânticelelor? 2. Relațiile temporale și spațiale din comedie creează contextul potrivit evoluției conflictului dintre vechi și nou. Consultă textul comediei (indicațiile de la începutul actelor și al scenelor) și completează spațiile libere: Reprezentată pe scenă în ..., piesa este inspirată din ..., pe care le satirizează cu scop moralizator. Actul I se petrece la moșia..., într-un spațiu deschis, adică în ...; actul al II-lea se petrece într-un ... din ținut, într-un spațiu închis, dar la modă, și anume ... 3. Identifică în actul I, scena 3, intențiile Chiriței, care vor deveni, în piesă, elementele conflictului comic. 4. Ilustrează prin exemple din actul I, scena 3, semnele modernității pe care le imită Chirița, care, întoarsă de la Iași, vrea să impună moda vremii în provincie. De ce crezi că ea își motivează „modemitățile” prin expresia dacă-i moda? 5. Expresie a unui fenomen tipic vremii sale, boieroaica de provincie, cu dorințe ariviste, nu este o apariție respingătoare sau grotescă, ci este șarjată caricatural. Menționează defectele și calitățile Chiriței. 6. Selectează din textul scenei 3 formulele de adresare utilizate de celelalte personaje față de Chirița. Pornind de la ele, definește statutul social al personajelor și relațiile dintre acestea la începutul comediei. 7. în portretizarea Chiriței, comicul de limbaj redă incultura și dorința de a imita vorbirea la modă, cu orice preț. Cum moda Comicul (fr. comique, gr. ko-mikos) - categorie estetică în a cărei sîeră intră actele, situațiile sau personajele care provoacă râsul. Sursa comicului este contrastul dintre aparență și esență, dintre pretenții și realitate, dintre așteptări și rezultate, dintre ceea ce este și ceea ce vrea să pară sau crede că este un personaj. Contrastul comic este inofensiv și este receptat de spectatori într-un registru larg de atitudini: bunăvoință, amuzament, înduioșare, dispreț. Comicul implică existența unui conflict comic (contrastul), a unor situații și personaje comice. Tipuri de comic/ forme de realizare a efectului comic în dramaturgie sunt: comicul de situație, comicul de caractere, comicul de moravuri, comicul de limbaj, comicul de nume. - Teatrul Mare din lași (secolul al XlX-lea) Calc lingvistic - traducerea modemelor unui cuvânt compus ori ale unei locuțiuni străine prin echivalentele românești; un mijloc extern de îmbogățire a vocabularului care constă în copierea, imitarea sau împrumutarea așa-zisei structuri sau forme interne a unui cuvânt străin (derivat sau compus) sau a unei unități frazeologice, ultimele fiind realizate în primul rând prin imitarea unor modele franțuzești; exemple: a obține < fr. obtenir, cale ferată < fr. voie ferea, a cădea de acord < fr. tomber d’accord. Decalcurile frazeologice realizate de Chirița constau în traducerea cuvânt cu cuvânt a unor expresii românești, care în limba franceză au alt echivalent sau nici nu există. Aceste traduceri mot â mot constituie o dovadă a inculturii, a cunoașterii superficiale a limbii străine la modă și sunt o sursă a comicului de limbaj. vremii este limba franceză, căci fiii de boieri își fac studiile la Paris, iar în saloane conversațiile se poartă în franceză, Chirița utilizează cu volubilitate un jargon româno-francez, care amestecă ciudat graiul neaoș moldovenesc cu „franțuzisme”, de fapt decalcuri comice. a. Selectează (din scena 3) și transcrie pe trei coloane decalcurile neînțelese de „monsiu Șarlă” din conversația cu Chirița, regionalismele și arhaismele care apar amestecate în limbajul acesteia. b. Fiecare replică/ decalc construit de Chirița este urmată de afirmația nous disons comme ța en moldave. Precizează o însușire a Chiriței sugerată de această afirmație. 8. Imaginează-ți că discuția dintre Chirița, Guliță și Charles, profesorul de engleză, are loc în zilele noastre, primii doi vorbind în jargon româno-englez. Scrie trei-patru replici pe o temă potrivită unei conversații la nivel elementar. Biserica Trei Ierarhi din lași (gravură după o stampă din 1845) ACTUL II Scena 3 Chirița, Bârzoi (iesă din odaia din stânga, cea de pe planul I. El poartă șapcă de aghiotant și un palton cu plumbi mari cât niște farfurioare). BÂRZOI (intrând): Arză-le focu straie nemțăști, că-mi vin de hac! CHIRIȚA: Da 'bine, frate, încă nu te-ai mai dus la canțălerie? BÂRZOI: Apoi dă!... de când m-ai scos din minte ca să mă schimosăști in straie strâmte, pun câte două ceasuri până mă-mbrac... șî ian privește ce seamăn... cu bumbii iști mari... Parcă-s un negustor de farfurii. CHIRIȚA: Ian taci, taci... că de-o mie de ori te prinde mai bine așa decât cu anteriu șî cu giubea... încalțe mai sameni a ispravnic... dar înainte parcă erai un lăutar din tarafu lui Barbu...} știi? cel cu naiu. BÂRZOI: Ai vorbit de te-aiprichit. Măcar!... Ce-mi mai bat eu capul să te-aduc la cunoștință!... De când te-ai făcut isprăvniceasă... nu ți-o rămas fire de minte în cap nici măcar... ION (trecând): Patru. CHIRIȚA (mânioasă): Ce face? BÂRZOI (văzând căpățânile): Ce-s aieste, Ioane? ION: Peșcheșu jidovilor celor cu pricina... zăce căpățăni. BÂRZOI (Chiriței): Socot că nu te-i mai jălui că n-ai zahăr... Hai, apucă-te de dulceți! CHIRIȚA: Eu?! Să fac dulceți?!... Ai nebunit? BÂRZOI: D-apoi cine?... Eli? 1 Barbu Lăutarul - lăutar celebru în epocă. CHIRIȚA: Facă cumnățăca Safta, soră-ta... da’ eu știu că nu mi-oi pârli fața la foc. BARZOI: Cefață?... ce față?... Da ’păn-acum, mă rog, cum ț-ai părlit-o ca toate celelalte gospodine din târg? CHIRIȚA: Păn-acu nu eram isprăvniceasă... de asta... înțălesu-m-ai? BARZOI: Ard-o focu isprăvniciel... că mare belea-i pe capul meu!... De când m-o împins păcatele să fiu în slujbă... tot dojane primesc de la departament... CHIRIȚA: Dojane? BARZOI: Asta n-arfi nimică... dar ați căpchiet cu toțâi în casă... ba încă m-ți căpchiet șîpe mine! CHIRIȚA: Ce te-o apucat azi? BARZOI: Las' că dumneiei cucoana nu să mai catadicsăște să caute de gospodărie... săfacă cozonaci, pască, păstrămuri, dulceți, vutci, vi-șănapuri... ca la casa omului... sau măcar să-mi facă la masă vrun cheșchet, vro plachie, vro musaca, vro capamă, vro baclava... vro ciulama... bucate creștinești... sănătoasă șî ușoare... Undei... Șăde toată zaua pe tandur, la tauletă, șî din blanmanjăle, din bulionuri, din garnituri nemțăști nu mă slăbește... Auzi? Blanmanjăle?... Bulionuri?... Borș șî alivenci... că cu astea am crescut în casa părintească... CHIRIȚA: Iar o început litopisâțu! BÂRZOI: Ș-apoi șî alt păcat... o luat obicei să aducă la sfârșătul mesăi păhăruță verzi cu apă caldă... cică așa-i moda la leș... de-și spală gura unii dinaintea altora... și nu-i zî în care să nu mă-nșăl... șî să nu beau apă caldă! CHIRIȚA (publicului, arătând pe Bârzoi cu dispreț): Privită-! mă rog! BARZOI: Iaca mă duc, mă duc... doar nu dau tătarii... însă, ian ascultă, soro: cată să fie masa gata mai devreme, că eu nu mi-s deprins nemțăște. CHIRIȚA: înainte de 5 ceasuri nu să poate. BARZOI: La 5?!... când să pun boierii la cărți?!... CHIRIȚA: Așa-i moda la leș. BARZOI: Sta-i-ar în gât cine-o mai scornit-o!... (lesă furios prin fund.) Dicționar nemțesc, adj. - (despre îmbrăcăminte) care este făcut după moda occidentală canțălerie, (corect) cancelarie, s.f. - birou al unei instituții publice destinată lucrărilor publice schimonosi, (reg.) schimosi, vb. - a deforma, a strica, a poci aspectul anteriu, anterie, s.n. - haină lungă pe care o purtau în trecut boierii români; haină lungă purtată în trecut de lăutari giubea, giubele, s.f. - haină lungă și largă din postav, adesea căptu- șită cu blană, purtată în trecut de boieri peșcheș, peșcheșuri, s.n. (înv., pop.) - plocon, dar, cadou catadicsi, vb. - a găsi de cuviință, a binevoi cheșchet, cheșcheturi, s.n. (înv.) - un fel de supă de bulion cu griș " plachie, plachii, s.f. (din ngr. plala) - mâncare de pește; (reg.) un fel de pilaf preparat din orez sau păsat cu came capama, capamale, s.n. (turcism, înv.) - mâncare gătită din came de miel sau de pasăre cu stafide tandur, tandure, s.n. (turcism, înv.) - masă pătrată, acoperită cu covoare, sub care se așeza un vas cu mangal pentru a încălzi pe cel ce ședea; lene tauletă (corect: toaletă, din fr. toilette) - mobilă compusă din oglindă și dulăpioare unde se țin obiectele necesare îngrijirii tenului, părului etc. letopiseț, letopisețe, (în text) litopisâțu, s.n. - scriere veche cu caracter istoric, în care evenimentele sunt prezentate în ordine cronologică; cronică Uliță din lași (secolul al XlX-lea) El EXPLORAREA TEXTULUI (Din jurnalul de campanie al contelui de Langeron, emigrat francez, general in armata rusa aesore perioada 1806-181”; în 1806 am întâlnii încă multe femei purtând îmbrăcămintea orientată. trăind in case iară mobilă și cu bărbați geloși levoie mare insă revoluția cam s-a petri- ' ici ia lași, apoi la București și in provincie, a fost pe cât de rapioă oe tot atât de completă mps un an. toate femeile din Moldova și din Țara Românească au iua portul european. De pretutindeni au sosii, in cele două capitale negustori de mode, croitorese.. rtei.. te la Paris... Curând s-a văzui și mobilă, ceva mai veche adjsâ oe la Viena cu mare cheltuială. Țrâsur sie mai înainte, arătau ca niște vechi din Viena, au fost înlocuite cu trăsuri și călești elegante. Casele s-au umplut de seivitori străini, de bucătari francezi și, prin saloane ia tacuri, nu s-a mai vorbit decât franțuzește. Aflând ca în țările civilizate, unei femei îi ședea bine să aibă un amant, doamnele din Moldova și-au luat câte doi, ca să fie cât mai la modă... Câțiva lineri au început să poarte frac; însă bătrânii si bărbații cu slujbe și-au purtai mai departe barba și anteriui lung până ia glezne. [...] Moda apusean accentuează, la aceste doamne, gustul pentru lux mai mult bărbații lor. [...] La bârb schimbarea într-adevăr mai înceată Și. mai ales, ti se întâmpla sa se ' Hoa Io ce fusese aiiădaiă. [ Sainl-Marc Gira iliterator și om politic francezi noteaza in ale sale Souvc-nirs voysges et d’etudes: După inegalitate, lucrul cel mai izbitor pentru un străin, la iași și la București este amestecul și diversitatea hainelor. Unii bărbați au păstrat portul oriental: alții umblă îmbrăcați europenește; iar aceste două porturi pot fi văzute in aceeași familie; tatăl este îmbrăcat boierește, fiul franțuzește, [...] nu am văzut pe nimeni sub patruzeci de ani să poarte hainele orientale. Femeile însă, de multă vreme, se imbracă toate europenește... Se știe bine că femeile sunt întotdeauna primele care pășesc pe calea civilizației... (Neagu Djuvara, între Orient și Occident, capitolul Boierii} 1. în actul II, scena 3, Bârzoi se plânge de moda nouă, nemțească, pentru că nu a crescut în casa părintească cu aceasta. a. Selectează sintagmele în care apare adjectivul nemțească și explică ce fel de modificări a adus moda occidentală în viața acestei familii de boieri de la 1852. b. Transcrie pe două coloane, respectând relația dintre vechi/ oriental și nou/ occidental, substantivele care fac parte din următoarele câmpuri lexicale: alimente și haine. 2. în personajul Chirița din piesa lui Vasile Alecsandri, parvenitismul și snobismul sunt inseparabile. Pentru atingerea unui scop (material, social etc.) este necesar un anumit comportament. Parvenitul își schimbă existența, de la vestimentație și limbaj, la relații de familie. Comentează confruntarea de opinii din schimbul de replici de mai jos, având în vedere receptivitatea femeilor la noutate: BARZOI: Apoi dă! De când m-ai scos din minte ca să mă schimonosești în straie strâmte, pun câte două ceasuri până mă îmbrac... Șî ian privește ce seaman... cu bumbii iști mari... Parcă-s negustor de farfurii. CHIRIȚA: Ian taci, taci... că de-o mie de ori te prinde mai bine așa decât cu anteriu și cu giubeaua... încaltea mai seameni a ispravnic... dar înainte parcă erai un lăutar din tarafu lui Barbu... știi? Cel cu naiu. 3. Bârzoi știe să obțină „avantaje” din funcția de ispravnic (ca în scena vânzării curcanului și a primirii peșcheșului), dar, în comparație cu soția sa, este un provincial conservator, cu nostalgia traiului patriarhal. Selectează și comentează fragmente din scena 3, actul II, care conțin opiniile diferite ale celor două personaje reprezentând noul și vechiul în societatea românească a timpului. O serată la domnul Moldovei (după desenul lui Charles Doussault). De remarcat amestecul și diversitatea hainelor. E3 4. 5. Realizați o dezbatere cu moțiunea: în ceea ce privește introducerea noutăților civilizației occidentale, Chirița are o atitudine progresistă, iar Bârzoi are o atitudine conservatoare. Documentarea se va realiza cel puțin prin lectura integrală a comediei și prin elaborarea unor fișe de citate și a unor fișe de idei. Se recomandă consultarea unei lucrări de informare despre civilizația românescă a epocii (de exemplu: Neagu Djuvara, între Orient și Occident, Țările române la începutul epocii moderne). Constituiți, la nivelul clasei de elevi, echipele afirmatoare și negatoare, prezentându-vă argumentele și contraargumentele. Valorificați ideile din dezbatere prin redactarea unei sinteze de maximum o pagină. Lucrați în echipă. Alegeți unul dintre fragmentele reproduse în manual din cartea lui Neagu Djuvara, între Orient și Occident, Țările române la începutul epocii modeme, capitolul Boierii. Selectați fragmente din comedie care înfățișează aceleași aspecte evocate de călătorii străini de la începutul secolului al XlX-lea. Trei personaje in veșmânt oriental, Schiță de Canaletto Limbă și comunicare UZUL DIVERSIFICAT AL LIMBII LITERARE Limba literară reprezintă registrul cultivat, aspectul cel mai îngrijit al limbii unei comunități, codificat prin norme și consolidat cu precădere prin scris, chiar dacă există și o variantă orală, utilizată îndeosebi în comunicarea didactică sau științifică. Deși normele limbii literare au un caracter istoric, ele se modifică lent, căci rolul lor este tocmai acela de a consacra uzul unic al limbii pentru o perioadă cât mai lungă de A. Art. 4.-(1) învățământul are ca finalitate formarea personalității umane, prin: a) însușirea cunoștințelor științifice, a valorilor culturii naționale și universale; b) formarea capacităților intelectuale, a disponibilităților afective și a abilităților practice prin asimilarea de cunoștințe umaniste, științifice, tehnice și estetice; c) asimilarea tehnicilor de muncă intelectuală, necesare instruirii și autoinstruirii pe durata întregii vieți; d) educarea în spiritul respectării drepturilor și libertăților fundamentale ale omului, al demnității și al toleranței, al schimbului liber de opinii; timp. Stilurile funcționale (sau limbajele funcționale) ale limbii literare sunt varietăți ale acesteia, diferențiate între ele prin scopul pe care îl vizează în procesul comunicării. Specialiștii acceptă, în general, existența a trei stiluri funcționale: beletristic, științific și juridic-administrativ, lor adăugându-li-se și cele publicistic, familiar (colocvial), oratoric și epistolar. e) cultivarea sensibilității față de problematica umană, față de valorile moral-civice, ă respectului pentru natură și mediul înconjurător; (Legea învățământului) B. Un caz interesant este cel a siglei SMS, „short message sent”, prin care se desemnează scurte mesaje transmise prin telefonul mobil. Deși recent introdusă în limba română, sigla respectivă s-a impus cu rapiditate, nu numai în domeniul comunicațiilor, ci și în publicitate și în limba vorbită. Pot fi citate în acest sens reclame din presa scrisă („Horoscopul tău: Trimite un SMS lall... cu textulLIB # Zodia ") sau audio-vizuală („ Trimite inițial un SMS cu nick-name-ul tău la emisiunea Chat TV"), dar și textul unui cântec la modă printre tineri („Nu-mi răspunzi la SMS [rostit es em es]/Eu îți scriu atât de des"). Și in cazul acestei sigle, cele două modalități de pronunțare se află în variație liberă: „ Trimite un se me se, cum spun unii, sau un es em es, cum spun alții, pe adresa emisiunii... ". (Adriana Ichim-Stoichițoiu, Limbă și literatură română) C. A doua zi, 11 iunie 1848, m-am gătit de dimineață să mă duc la cazarmă. Vrând să ies, găsesc pe polcovnicul Solomon în balcon, cu ciubucul în gură, bea cafea, și înconjurat de toți ofițerii regimentului. După ce i-am dat bună-dimineața, îl întreb: „Prin ce întâmplare acest consiliu ostășesc pănă-n ziuă, și eu nu știu nimic? ". Polcovnicul îmi zice: „Ei, maiorule, se petrec lucruri mari! Revoluție! Vine Eliade cu Ma-gheru cu zece mii de panduri și Teii cu Pleșoianu cu un batalion de soldați! Ia spune-i, Fărcășene, că el vine de acolo ”. Fărcășanu, plin de praf, căci atunci se coborâse din cărucioara de poștie, care venea de acolo să facă propagandă, începe să-mi spuie. Eu îl întrerup și mă adresez la polcovnic zicăndu-i: „ Cum, domnule, dumneata tolerezi ca un căpitan comandir de companie să facă o asemenea propagandă în regimentul dumitale? ". Căpitanul Fărcășanu, care nu știu ce bâlbâia din gură cu ofițerii, mă întorc la dânsul și îi zic: „Ascultă, domnule căpitan, dacă vei îndrăzni să vorbești o vorbă de asemenea propagandă, mă jur pe onoare că îți trăsnesc creierii la minut! ”. (Amintirile colonelului Locusteanu) D. Povestea spune că la sfârșitul primăverii lui 1984 (jară nicio aluzie orwelliană) echipa A.C. Napoli a câștigat primul campionat din istoria clubului. Căpitanul echipei era cel mai iubit jucător din lume la acea oră: Diego Armando Ma-radona, poreclit din motive pe care orice englez care iubește fotbalul le cunoaște, Mâna-lui-Dum-nezeu. Sudul sărac reușea să scoată capul la iveală în fața nordului capitalist. Tiffosi au luat foc. Au invadat străzile. Au vopsit în albastru tot ce se putea: fântâni baroce, statui renascentiste. San Genaro, patronul orașului a îmbrăcat tricoul noului sfânt, Maradona. Pe unul din gardurile celui mai mare cimitir din oraș a apărut un banner: „Nu știți ce-ați pierdut, dragilor!" Dar morții știau: a doua zi, pe același gard, un alt banner comunica celor vii: „ Cine vă spune că am pierdut?” Cu seninătate și încântare, Bogdan lancu, bogdanyancu@yahoo.com E. 15 iunie 1934, vineri Am fost la școală pentru examenul meu de literatură franceză, dar examenul a fost amânat pentru ziua de 19, adică în ajunul examenului de matematici. E îngrozitor ce mă așteaptă. Nici o zi de repaos. Câte un examen în fiecare zi. De azi până vinerea viitoare nu voi mai putea dormi mai mult de două ore din 24, nu-mi mai rămâne un minut de visat. Trebuie să fac drumul intre școală și casă și să învăț, să învăț, să învăț. Ora 2 Trebuie să învăț și n-am poftă. Ar trebui să mă culc puțin ca să pot învăța apoi. Dar nu mă pot culca. Rătăcesc de colo, colo. Nu învăț, nu citesc, nu fac nimic. Nu sunt veselă, nu sunt tristă. 16 iunie 1934 Am rugat să fiu trezită la ora 4 dimineața. Am fost trezită, dar nu m-am sculat decât la 5. învăț la engleză. Gânduri sinistre, remușcări, temeri se abat asupră-mi și mă muncesc. [...] Ora 10 Engleza am lichidat-o fără catastrofă. 20 iunie Mâine greaca și științele naturale. Mi-e peste cap. Am terminat azi cu matematicile. Totul a mers nici prea bine, nici prea rău. Față de pregătirea mea, rezultatul e uluitor. (Jeni Acterian, Jurnalul unei ființe greu de mulțumit) 1. Indică stilul funcțional în care a fost redactat fiecare dintre textele de mai sus. Argumentează-ți afirmațiile. 2. Ilustrează următoarele calități generale și particulare ale stilului folosind ca suport textele citate: claritate, proprietate, precizie, concizie, corectitudine-, cursivitate, variație stilistică, eufonie, oralitate. 3. Precizează obiectul și scopul comunicării în fiecare dintre textele date. 4. Alege textul pe care îl consideri a fi cel mai interesant, respectiv, cel mai neinteresant și mo-tivează-ți oral opțiunile, în fața colegilor. VARIANTE LITERARE LIBERE Variantele literare libere sunt acele forme care circulă paralel în limba literară actuală, fiind acceptate de lucrările normative în vigoare, precum DOOM?, Și considerate, așadar, corecte, întrebuințarea uneia sau a alteia dintre aceste forme este dictată, în general, de preferința subiectivă a vorbitorului. Contextul în care se produce comunicarea, vârsta, profesiunea etc. au și ele o influență în alegerea variantei considerate a fi cea mai potrivită. Variantele literare libere sunt fonetice (se diferențiază prin rostirea unui sunet/ a unui grup de sunete ori a accentului - mănăstire/ mănăstire, filozof/ filosof; intim/ intim), morfologice (admit flexiunea diferită a substantivului - hamacuri/ hamace și a verbului - avurăm! avuse-răm), lexicale (admit forme duble ale aceluiași termen - mărgea/ mărgică) și ortografice (admit folosirea sau nu a cratimei, în funcție de ritmul vorbirii - de aici/ de-aicî). 1. Subliniază forma admisă de normă a următoarelor cuvinte: acciză/ acciz, boss/ bos, carafă/ garafa, cearșaf/ cearceaf, chibrituri/ chibrite, cocktail/ cocteil, corijent/ corigent, crenvurst/ cemvurșt, de-a-ndăratelea/de-a-ndăratele, doctoră/ doctoriță, filosofie/filozofie, a fonda/a funda, magazioner/ magaziner, marfar/ mărfar, maseur/ masor, moto/ motto, motoul/ moto-ul/ motto-ul, piuneză/ pioneză, pieptăn/pieptene, piepteni/piepțini, pedagogă/pe-dagoagă, servici/ serviciu, sanda/ sandală, watt-oră/ wattoră, wați-oră/ wattore. Verifică în DOOM2 corectitudinea răspunsului. 2. Precizează care dintre următoarele cuvinte admit dubla accentuare: acatist, antic, februarie, gingaș, hatman, jilav, penurie, profesor, trafic, u-nic. Verifică în DOOM2 corectitudinea răspunsului. 3. Precizează care dintre următoarele cuvinte admit variante literare libere în ceea ce privește apartenența la genul feminin sau neutru, respectiv, masculin sau neutru: colind - colindă' basc -bască; foarfecă - foarfece. Verifică în DOOM2 corectitudinea răspunsului. 4. Alcătuiește enunțuri cu fiecare dintre formele de plural ale substantivelor: virus - virusuri/ viruși; vis - vise/ visuri. Verifică în DOOM2 sau în DEX corectitudinea răspunsului. Precizează motivul pentru care aceste forme de plural ale substantivelor virus și vis nu sunt variante literare libere. 5. Menționează variantele literare libere de ge-nitiv-dativ ale următoarelor substantive: maică, mamă, mămică, Florica, Ileana. Verifică în DOOM2 corectitudinea răspunsului. 6. Menționează variantele literare libere de plural ale următoarelor substantive: amalgam, căpșună, chipiu, cireașă, coardă, copertă, gălușcă, nivel, râpă, tunel, vișină. 7. Indică forma corectă: N-am citit niciunul dintre cele două romane.l N-am citit nici unul dintre cele două romane. Nu mai am niciun chef să mă plimb./ Nu mai am nici un chef să mă plimb. 8. Alege, din lista următoare, formele acceptate de DOOM2 și integrează-le în câte un enunț adecvat: absolvă! absolvește; foarfecă! foarfece; clasa întâi! clasa întâia; filozof! filosof; nicio! nici o; niciunul! nici unul; candid! candid; dușman! dușman; aripă! aripă. EVALUARE CURENTĂ APLICAȚII La porțile Orientului 4. 5. Rezumă subiectul comediei Chirița în provinție. Selectează din comedie două expresii pe care le consideri memorabile și reprezentative pentru personajul Chirița. Lucrați în echipe. Alegeți unul dintre tipurile de comic (comicul de situație, comicul de caractere, comicul de moravuri, comicul de limbaj, comicul de nume) și comentați realizarea sa în piesa Chirița în provinție. Care dintre sursele comicului considerați că este mai bine realizată? Comediile lui I.L. Caragiale sunt capodopere ale genului, dar a-pariția lor este pregătită de piesele pașoptiștilor, între care Va-sile Alecsandri ocupă un loc de frunte. Realizează un tablou al corespondențelor între personajele din Chirița în provinție (Chirița, Bârzoi, Guliță, Ion etc.) și personaje aparținând operei lui I.L. Caragiale (din comedii sau din schițe). Cum explici că lui Leonaș nu îi poți găsi un corespondent caragialesc? La alegere: a. Prezintă oral un discurs argumentativ în care să demonstrezi, prin referire la comedia Chirița în provinție, valabilitatea afirmației criticului G. Călinescu (în Istoria literaturii române de la origini până în prezent)'. Chirița e o cochetă bătrână și totodată o bună mamă, o burgheză cu dor de parvenire, dar și o inteligență deschisă pentru ideea de progres, o bonjuriști^. Amestecul de anteree și fracuri, de moldovenească grecizantă și de jargon franco-român, de tabieturi patriarhale și de inovații de lux occidental, dă un tablou inedit, încântător pentru ochiul de azi. b. Scrie un eseu argumentativ, de 25-30 de rânduri, în care să-ți susții opinia cu privire la întrebarea: Cucoana Chirița rămâne doar un tip caracteristic vremii sale sau este un personaj (încă) actual? 0U000H0 00 Q0E3D 1. Compară și explică semnificația exclamațiilor din comediile lui I.L. Caragiale și Vasile Alecsandri: Astfel e lumea... o comedie, spune Chirița în Chirița în provincie; Ce lume! ce lume!, zice prefectul Tipătescu în O scrisoare pierdută. 2. Realizează un portofoliu pe tema: Reflectarea în literatură a unor forme hibride ale civilizației românești la mijlocul secolului al XlX-lea, în care să incluzi: a. Fișe de lectură: exemplifică, prin situații, personaje sau fragmente citate din comedia Chirița în provinție, forme hibride ale civilizației românești la mijlocul secolului al XlX-lea. 1 bonjurist, -ă, s.m. - nume dat după 1830-1840 tinerilor români progresiști. b. Jurnal de lectură (dublu): completează tabelul de mai jos cu exemple, din ciclul Chirițelor, pe care le consideri ilustrative pentru noutățile adoptate de Chirița pentru a fi la modă. 0 expresie/ o frază/ un enunț care îmi place/ mă șochează/ mă intrigă Gândurile mele despre citate Camera de lucru a lui Vasile Alecsandri c. Pornind de la același tip de portret, cultivat în literatura vremii, relevă elementele comune din două texte literare ale epocii (Fiziologiaprovințialului de Costache Negruzzi, respectiv, Fiziologia provințialului în Iași de Mihail Kogălniceanu). d. Citește și compară fragmentele de mai jos. Vei observa că ele surprind aceeași realitate în două tipuri de text (literar, nonliterar), publicate în momente diferite, în stiluri ale evocării diferite (artistic, documentar) și din perspective diferite (a localnicului, a străinului). Pe baza lor, oferă propria interpretare asupra aspectului Iașilor din prima jumătate a secolului al XlX-lea, în care coexistau „cele două fețe”, orientală și occidentală. ...orașul întreg, înșirăndu-se în amfiteatru deasupra frumosului șes a Bahluiului, informează un tablou original și minunat cu zidirile sale albe, cu mulțimea sa de acopereminte în fer alb ce lucesc ca oglinzi sub razele soarelui și în sfârșit cu tot farmecul unei politii ce are două fețe, una orientală și alta evropienească. Alăturarea acestor două caractere deosebite, care dovedește atât de mult înrâurirea Evropei asupra unei părți dintre români, partea bogată și privilegietă, și lupta necontenită între ideile vechi și nouă nu era nicidecum tipărită pe fața capitalei noastre cu vro câțiva ani mai în urmă. Atunci ea purta o fizionomie mai mult orientală; însă de când spiritele au început a să dezvăli la razele civilizației, o mare prefacere s-au ivit în toate, o schimbare răpide s-au săvârșit atât în gusturile cât și în obiceiurile acelei mici părți a societății românești de care am pomenit. Hainele lungi și largi au dat rând straielor mai strâmte ale Evropei; șlicul s-au închinat dinaintea pălăriei [...] ...Te vei încredința că nu este oraș în lume alcătuit de mai multe contrasturi. Iașii este un teatru curios, decorat cu pala-turi și bordeie lipite împreună; actorii lui sunt luxul și sărăcia; iar comedia ce se gioacă în toată ziua pe scena lui...: „Șlicul și pălăria sau idei vechi și idei nouă”. (Vasile Alecsandri, Iașii în 1844} Iașii, capitala Moldovei, situați într-o regiune mai accidentată decât capitala Munteniei, nu atinseseră dimensiunile și importanța comercială ale Bucureștilor; [...] edificiile publice erau mai mari: în afară de palatul domnesc, ...se vedeau aici biserici mari de piatră și un număr însemnat de palate mai mici, în stil occidental, în general mai bine construite și mai Ion Ghica și Vasile Alecsandri frumoase decât cele din București. Dar și aici era un mare contrast între locuințele boierești și maghernițele de vălătuci care alcătuiau masa locuințelor și a prăvăliilor. [...] Spectacolul străzii era destul de asemănător cu cel de la București: străzi principale podite cu bârne de stejar; palate ce se învecinează cu dughene lăsate pe o parte și prăvălii murdare; călești luxoase, mânate de amăuți cu turban pe cap, trecând pe lângă micile căruțe mânate de țărani...; iar pe jos, toate neamurile din Orient și Occident, în veșmintele cele mai pestrițe. „Eram uluit de varietatea costumelor", avea să scrie de Giers în memoriile sale. (Neagu Djuvara, între Orient și Occident. Țările române la începutul epocii moderne, capitolul Orașul) Sugestii bibliografice Vasile Alecsandri, Opere complete (Teatru, Proză) - lectura mai multor opere în proză sau dramatice este indispensabilă justei aprecieri a contribuției scriitorului la dezvoltarea literaturii române în epocă. G. Călinescu, Vasile Alecsandri, în Istoria literaturii române de la origini până în prezent - capitol consacrat operei și personalității lui Vasile Alecsandri. Neagu Djuvara, între Orient și Occident. Țările române la începutul epocii moderne - lucrarea poate fi consultată ca o istorie a vieții private în țările române, câteva decenii de la sfârșitul secolului al XVIII-lea și începutul secolului al XlX-lea. De exemplu, capitolul Boierii prezintă aspecte ale vieții familiilor boierești moldovlahe văzute de călătorii străini: port, casă, caracter, luxul orbitor; schimbarea moravurilor la începutul secolului al XlX-lea; femei, bărbați, tineri; boieri pământeni și fanarioți; boieri mari și boieri de țară, ciocoi (parveniți) și mazili. Piața Sfânta Vineri din lași (secolul al XlX-lea) Q Dezbatere România, între Orient șî Occident Dezbaterea presupune lucrul în grup. Inițial, se formează două echipe - afirmatorii și negatorii (de câte trei-patru elevi) și, totodată, se alege echipa de evaluatori (trei-patru elevi). Componența și poziția fiecărei echipe (afirmatoare sau negatoare) se vor stabili prin tragere la sorți. Ceilalți elevi ai clasei vor fi „spectatori”. Documentarea poate dura una-două săptămâni și presupune consultarea, sub îndrumarea profesorului, a unei bibliografii legate de moțiunea propusă. Construcția argumentelor (pro sau contra) se realizează în cadrul grupului. în timpul dezbaterii, rolul profesorului este de moderatoi; el neputând interveni nici în nuanțarea argumentelot; nici în evaluarea participanților. Timpul alocat pentru fiecare intervenție nu trebuie să depășească două-trei minute, cu o pauză de circa un minut, pentru a permite următorului vorbitor să-și adapteze contraargumentele la argumentele celeilalte echipe. Acest lucru va face ca, în funcție de numărul de participanți (trei sau patru), dezbaterea să dureze 30-40 de minute, restul timpului fiind alocat analizei. Desfășurarea propriu-zisă este următoarea: prezentarea argumentelor (pro sau contra moțiunii) de către primul dintre vorbitori, lucrul în grup în echipa a doua pentru pregătirea contraargumentării, expunerea contraargumentelor; urmează lucrul în grup al primei echipe pentru pregătirea răspunsului, constând în reluarea contraargumentelor și prezentarea dovezilor prin care acestea sunt combătute. Se continuă în același mod până când toți participanții și-au expus punctele de vedere. Argumentele și contraargumentele sunt rezultatul consultării din cadrul întregului grup, chiar dacă vor fi prezentate individual, de aceea este recomandabilă folosirea persoanei întâi plural. Vor urma anunțarea rezultatelor de către evaluatori, eventual, justificarea acestora și feed-back-ul profesorului. Este util ca dezbaterea să se finalizeze printr-un referat ori o sinteză, astfel încât toți elevii clasei să valorifice cunoștințele dobândite. Atenție! Echipele își pot susține argumentația în orice ordine: se poate începe așadar prin afirmații în favoarea moțiunii, tot atât de bine ca și prin raționamente care să o respingă. Tipuri de dezbatere - dezbaterea de opinii pe fond de controversă (reunirea și confruntarea unor poziții diferite, cu scopul de a influența poziția celuilalt sau de a preciza și/ sau modifica propria poziție); - deliberarea (argumentarea vizează luarea unei decizii); - dezbaterea cu scopul de a rezolva probleme (opoziția inițială ține de cunoașterea, dar mai ales de necunoașterea sau de cunoașterea parțială a problemei). (Alina Pamfil, Structuri didactice deschise) 'tu* iffiS om DEFINIREA TEMEI Tema supusă dezbaterii, România, între Orient ți Occident, este, prin chiar natura ei, de o complexitate aparte, întrucât reprezintă punctul nodal pentru literatura și cultura română din toate epocile. Afirmarea obsesivă a latinității, ca reflex al contestării identității etnice și europenizarea (modernizarea, sincronismul, de multe Caracteristici ale unui text argumentativ a. o temă în jurul căreia se discută; b. un protagonist (protagonist afirmator), subiectul care argumentează, care vrea să convingă un interlocutor despre validitatea propriei teze, și un antagonist (protagonist negator), ce trebuie convins; c. un raționament pentru a convinge de validitatea unei opinii, în majoritatea cazurilor subiectivă, format din: - cel puțin o opinie și unul sau mai multe argumente; - argumente alese în funcție de interiocutori: - faze intermediare, când opiniile se schimbă sau se consolidează, în funcție de argumentele aduse de unul sau celălalt în favoarea propriilor teze; - o (eventuală) concluzie. (Vincenzzo Lo Cascio, Gramatica argumentării) Pompiliu Eliade (1369-1914) - cronicar literar și dramatic, istoric literar. în 1893 își susține doctoratul la Sorbona cu teza De l’influence frangaise sur l'esprit public en Roumanie. Les Origines, tradusă sl în limba romană: Influența franceză asupra spiritului public în România. Originile. Alt studiu important este Histoire de l’esprit public en Roumanie au dix-neuvieme siecle. apărut la Paris (1905 și 1914). Acufturație - ansamblul trăsăturilor care au loc intr-un grup social (privind felul de a munci și gândi, de a se comporta și judeca etc.). ca urmare a unui contact permanent cu un alt grup social mai mare. ori în polemici violente cu tradiționalismul) a fost o constantă a literaturii și culturii noastre. Insă, odată cu acestea au apărut și complexe și spaime: „balcanismul”, provincialismul, apartenența la o cultură mică/ minoră ș.a. sau justificări ale unor neîmpliniri: izolarea (loc comun: o insulă latină într-o mare slavă), condițiile vitrege, absența unei limbi de circulație internațională etc. In viziunea noastră, dezbaterea poate avea loc din două unghiuri diferite, dar care oferă o imagine de ansamblu asupra temei în cauză. a. perspective asupra ideii de situare a României între Orient și Occident (textele supuse dezbaterii conțin viziuni diferite, modeme: G. Călinescu - „occidentalizarea " ca adaptare la literatura Occidentului', Alexandru Duțu - cultura de sinteză', Adrian Marino -român și în același timp european', Neagu Djuvara - aculturația)', b. polemici interbelice pe tema situării culturii și civilizației românești între Orient și Occident (dusă mai ales de revistele Sburătorul, Viața românească și Gândirea, cu privire la specificul național', apărarea tradiționalismului', pledoaria pentru concilierea modernism-tradifionalism). TEMA 1 Perspective asupra situării României între Orient și Occident Visul meu social profund rămâne unul al României viitoare, pașoptistă și neopașoptistă, o Românie citadină, civilizată, la nivel european. (Al treilea discurs: cultură, ideologie și politică in România, Adrian Marino în dialog cu Sorin Antohi) Moțiune: Diversitatea perspectivelor asupra situării României intre Orient și Occident ilustrează preocupările de a ne autodefini în raport cu lumea in care am trăit și trăim. A. Țările române n-au fost niciodată în afara Europei și începuturile lor dezvăluie o puternică ținută feudală. Când vorbim de „occidentalizare", înțelegem adaptarea la noțiunea de „literatură " a Occidentului. Cu toate că semne de schimbare se văd încă din jurul anului 1700, cultura rămâne orientală, adică exclusiv religioasă. [...] Alunecarea înceată a moravurilor s-a făcut nu atât prin mergerea românilor spre Apus, cât prin coborârea acelui Apus asupra noastră în chipul presiunii politice. Austria, Rusia (la începutul occidentalizării ei) se amestecă din ce în ce mai mult în treburile țărilor dunărene, și „nemții cu coadă" (n.n. peruci) sunt tot mai des văzuți pe aceste meleaguri. Epoca fanariotă a contribuit și ea la dezorientalizare. Grecii aveau puternice legături cu Apusul, îndeosebi cu Italia, și de foarte multe ori autorii francezi și italieni ne-au sosit prin Arhipelag (n.n. Grecia). [...] In Ardeal, agentul occidentalizării fu catolicismul. La 5 septembrie 1700 se semnă definitiv la Alba-Iulia actul de unire, în urma căruia românii aderenți ai noii biserici căpătau la Blaj un seminar, afară de un număr de burse (prilejuri de a veni în contact cu Apusul) la „ Colegiul Pazmanyan ” și „ Colegiul Sfânta Barbara ” din Viena și „De Propaganda Fide" din Roma. Așa se ivi școala blăjeană, ai cărei iluștri exponenți sunt Samuil Micu (1745-1806), Gheorghe Șincai (1754-1816) și Petru Maior (1760-1821). (G. Călinescu, Istoria literaturii române. Compendiu) B. Continuitatea din cultura română, în epoca umanistă, și-a pus amprenta asupra întregii mișcări intelectuale din spațiul carpato-danubian. Și, de aceea, mișcarea nu poate fi divizată după surse. S-a afirmat, și se mai afirmă încă în studii de amploare, că Unirea cu Roma a deschis transilvănenilor porțile spre Europa, în timp ce influența neogreacă a dat un impuls hotărâtor gânditorilor din principate. Dar nu numai sursele pe care iluminiștii din toate cele trei provincii le utilizează, ci reacțiile lor similare în fața modelului occidental pledează în favoarea unei reconstruiri globale a Iluminismului român. Deosebiri între problematica transilvănenilor și aceea a gânditorilor din principate există; dar, laolaltă, ei vorbesc despre romanitatea poporului român, despre rolul lui în Sud-Estul european, despre necesitatea adoptării unor rezultate ale progresului occidental. Prezenta cărturarilor greci pe de o parte, contactul cu Iluminismul german, mai puternic în Transilvania, pe de altă parte, au introdus în circuitul culturii române elemente care pun în lumină o sinteză de date provenite din lumea mediteraneană și din centrul Europei. Iar această sinteză este originală tocmai pentru că a pus în mișcare forțe care preexistau, și pentru că a ajuns să se închege într-o nouă formă culturală. (Alexandru Duțu, Cultura română și civilizația europeană modernă) C. Ca român am convingerea și intuiția că literatura și cultura țării noastre exprimă o parte din Europa, după cum Europa se exprimă, la rândul său, în parte, prin România. Conștiința „europeană" a culturii române este veche și ea datează încă din perioada primelor contacte umaniste. Iluminiștii au amplificat-o tot mai mult pe deplin integrați - în spirit - „afacerilor Evropei". [...] Tradițiile europene ale spiritului românesc, sinteza conștiinței naționale și europene, convingerea de a fi și a rămâne ca român „în Europa", de a participa cu alte cuvinte la istoria structurilor și valorilor sale, sunt realități indiscutabile. [...] Progresul percepției românești a Occidentului, al deschiderii adesea rapide, vertiginoase, spre ideile, formele, valorile și modelele sale, a fost și este însoțit - și trebuie să fie tot mai mult însoțit - de o cât mai adâncită, nuanțată și amplificată dezvoltare a specificității noastre, a originalității creatoare românești. „Occidentali-zarea " nu poate fi concepută decât ca un incitant, ferment, stimulent, termen riguros de confruntare pentru totalitatea virtuților noastre spirituale. în măsura în care acestea sunt și se dovedesc tot mai autentice, mai viabile, într-adevăr creatoare, contactele cu Europa nu numai că nu alterează, corup sau sugrumă valorile și posibilitățile noastre „specifice", dar aceste din urmă nu pot fi decât incitante, consolidate și amplificate printr-o astfel de confruntare. Solidarizarea și integ-area sunt urmate în mod inevitabil de confruntare și delimitare, de consolidare pe fundamente proprii. Frecvențele noastre europene ne îmbogățesc ca oameni și ca români, sporind conștiința romănească-europeană a fiecăruia dintre noi. [...] în orice cultură, influențele joacă un rol fecund. Ele sunt un permanent sparing-partner al vieții spirituale a popoarelor. (Adrian Marino, Prezențe românești și realități europene) D. Intr-un fel, punctul meu de plecare nu era foarte diferit de al lui Pompiliu Eliade: aveam sentimentul că adâncile prefaceri prin care trecuse țara noastră în veacul trecut prezentau caracteristici tipice ale fenomenului de aculturație'1 în ipostaza unei întâlniri între două civilizații. [...] Afirmația că pe la 1800 țările noastre nu aparțineau „civilizației occidentale" e percepută de mulți ca însemnând că ele nu făceau parte din Europa! „Atitudine antipatriotică"! Se uită că aproape de un mileniu și jumătate, Europa era tăiată în două. Erau două Europe. Prima ruptură se produsese odată cu împărțirea Imperiului Roman in două, în 395. De o parte și de alta a acestei linii de despărțire, cu totul arbitrară la început (tăia de-a curmezișul Iugoslavia de ieri!), aveau să se dezvolte cu încetul două lumi care, cu toate că punțile nu vorfi rupte cu totul niciodată, vor evolua totuși pe căi din ce în ce mai deosebite. [...] De atunci se poate vorbi de un adevărat clivaj între culturi, întărit statornic de nesfârșite dispute religioase. Stăpânirea otomană se va întinde o vreme și asupra unei părți a lumii catolice, în Croația și Ungaria, dar, în ansamblu, ea va coincide cu fosta sferă de influență bizantină, pe care, în tot sud-estul european, o închide cu o adevărată „cortină de fier" avant la lettre. O închide și o îngheață în forme învechite, în vreme ce Occidentul catolic, apoi și protestant, trece, de Ia începutul Renașterii, prin uriașe prefaceri pe toate planurile culturii - în înțelesul larg al cuvântului: religie, filozofie, știință, arte, instituții, moravuri... Din toată această transformare, prea puțin pătrunde în lumea noastră. [...] Așa se face că, dintre toate popoarele ortodoxe din Europa răsăriteană, ia românii au fost cei la care occidentalizarea a fost cea mai rapidă și, mai cu seamă, cea mai spontană, favorizată fiind de apartenența la familia popoarelor neolatine și de afinitățile sentimentale și temperamentale cu italienii și cu francezii, în sfârșit de afirmarea aproape obsesivă a latinității, devenită o idee-forță în lupta de emancipare. (Neagu Djuvara, între Orient și Occident. Țările române la începutul epocii moderne) Sarcini de lucru: Formați grupe de câte șase (trei afirmatori și trei negatori). Pentru afirmatori (® ... ©): - apelând la informații extrase din textele A, B, C, D, formulați trei-patru argumente în favoarea moțiunii propuse; - formulați o posibilă concluzie prin care să finalizați argumentarea voastră. Pentru negatori (O ... O): - apelând la informații extrase din textele A, B, C, D, formulați trei-patru argumente prin care să combateți moțiunea propusă; - formulați o posibilă concluzie prin care să finalizați contraar-gumentarea voastră. A. Sugestii în legătură cu etapele prezentării unui argument: ® Afirmația: Noi considerăm că.../Noi credem că.../etc. © Motivarea: Argumentele noastre în sprijinul celor afirmate sunt:.../ Ne susținem afirmația, aducând în sprijin următoarele dovezi:...! etc. ® Concluzia: în consecință:.../Drept urmare:...! etc. (este de preferat a fi reluat cel mai puternic argument dintre cele prezentate anterior). B. Sugestii în legătură cu etapele prezentării unui contraargument: O Identificarea argumentului/ argumentelor celeilalte echipe și enunțarea contraargumentului/ contraargumentelor pentru fiecare situație în parte (Echipa afirmatoare susține/consideră/crede că...! etc.) © Expunerea contraargumentului parcurgând următoarele etape: afirmația, motivarea, concluzia (Noi nu suntem de acord, deoarece credem că/susținem... etc.). C. Sugestii în legătură cu etapele construcției unui nou argument: © Enunțarea contraargumentului celeilalte echipe. © Consolidarea poziției inițiale prin noi argumente. D. Sugestii în legătură cu etapele construcției unui nou contraargument: ©... O ... Fișă de evaluare PARTICIPANȚI Al A2 A3 NI N2 N3 Calitatea argumentelor Calitatea argumentării Limbaj: corectitudine, fluență, adecvare la partener etc. Calificative: Foarte bine - 3p; Bine - 2p; Satisfăcător - lp. TEMA 2 Polemici interbelice pe tema situării culturii și civilizației românești între Orient și Occident Moțiune: Polemicile pe tema situării culturii și civilizației românești între Orient și Occident, transpuse în confruntarea dintre modernism și tradiționalism au fost necesare. A. încă nu s-a potolit discuția angajată de două reviste cu caracter polemic, în jurul unei probleme, e drept, destul de vechi. Susține una dintre ele, anume, că prea suntem înconjurați cu ziduri chinezești, că vegetăm într-o orientală indiferență când nu e vădită ostilitate față de curentele de idei și fapte noi care agită lumea occidentului. Suntem prea locali, numai locali, trăim în suburbia culturii... nu suntem deloc europeni, scriu dânșii... Și iată că din cealaltă tabără se flutură cu îndârjire steagul, care dacă nu se vedea prea bine, vina venea de acolo că vechimea îl decolorase. Ne amenință cu o adevărată invazie cosmopolită, vestesc apărătorii, dând alarma. Limba, obiceiurile, literatura sunt în primejdie. [...] Căci pentru unul ăsta este europenismul: cea mai nouă modă apuseană, cel din urmă dans, cea din urmă formă a versului, cea mai recentă poză strâmbă [...] cea mai nouă absurditate discutată cu jurie. Iar pentru altul, de cele mai multe ori, tradiție înseamnă plu-gușorul, steaua, antereul, coliba și opincile lui Dincă Priboi; însemnează neapărat cântecul lăutarilor, cuvântul turcesc, călugărul incult și mobila pirogravată. între aceste două curente e explicabil, firește, un antagonism ireductibil. îndârjirea unei superficialități pe care o amenință altă superficialitate. între ele e însă miezul sufletului mare care transformă în cultură tot ce atinge. [...] Sufletul unui scriitor mare este sinteza sufletească a unui popor la un moment dat. Nu tradițiile sunt sufletul unui popor, ci scriitorii, gânditorii și artiștii lui, oricum ar fi ei, cu condiția să fie mari. Nici Goethe, nici Eminescu nu sunt mari prin arta lor națională, ci națiunile sunt mari prin arta acestor artiști. (Camil Petrescu, Sufletul național) B. Dar tradiționalismul nu e o forță ce se opune civilizației. Tradiționalismul e tehnica vieții sufletești a unui neam. Civilizația e tehnica vieții materiale a omenirii. Tehnica vieții sufletești constituie cultura unui neam - acel fel de afi, de a gândi și simți, de a vorbi și de a se închina, de a nădăjdui și chiar de a muri. E o cristalizare elaborată în curs de veacuri și milenii, încercată prin flăcările și torentele istoriei, determinată într-un fel și nu într-altul de fatalitatea lăuntrică a sângelui și a credinței, a rasei și a religiei. Civilizația uniformizează, cultura diferențiază. Același tren face să călătorească și englezul și indianul; dar diferențele culturale îi vor împiedica să se înțeleagă la fel. (Nechifor Crainic, A doua neatârnare) Cele două reviste la care se referă Camil Petrescu sunt Viața Românească și Sburătorul. Viața Românească - revistă literară și științifică, înființată la lași, în martie 1905, și mutată la București, dini 930. Apare, cu câteva perioade de întrerupere (1916-1920, 1940-1946), până în contemporaneitate. La conducerea ei s-au aflat C. Stere, G. Ibrăileanu, iar din 1933, Mihai Ralea și G. Călinescu. La începuturile ei a fost de orientare poporanistă, iar mai târziu a promovat literatura realistă și, în perioada interbelică, a deschis calea polemicilor cu privire la teoria specificului național, opunându-se literaturii de orientare modernistă, în special simbolismului și avangardismului, considerate ca reprezentând literatura „decadentă". Sburătorul - revistă Iiterar-ar-tistică, înființată la București de criticul literar E. Lovinescu. Apare în două serii (1919-1922 și 1926-1927), promovând literatura modernă și grupând în jurul său și al cenaclului cu același nume scriitori și critici literari în plină afirmare, precum Ion Barbu, Liviu Rebreanu, Hortensia Papadat-Bengescu, Camil Petrescu, Ion Pillat, Tudor Vianu etc. GÂNDIREA A DOUA NEATÂRNARE A doua neatârnare, Gândirea Pompiliu Constantinescu, (1901-1946) - critic literar. Volume de referință: Mișcarea literară (1927), Opere și autori (1928), Critice (1933), Figuri literare (1938), Tudor Arghezi (1940). Apropiat al revistei și al cenaclului Sburătorul, condus de E. Lovinescu. C. De peste un deceniu există o controversă iritantă în literatura și critica noastră: lupta fratricidă între tradiționalism și modernism. Suntem o cultură tânără, care tot mai simte nevoia de îndrumare. Intelectualitatea noastră e încă simplistă, în sensul că e obișnuită cu sistematizările violente; a păstrat un fanatism discordant cu mentalitatea veacului. Vrem să ne afirmăm individualitatea, de aceea credem că orice inovație e o înstrăinare. [...] Controversa a luat accente polemice vehemente; două citadele își risipesc forțele, recurgând la toate mijloacele de luptă, pentru a-și dovedi existența dominantă. Critica română, care încă n-a intrat în faza de sinteză amplă, ci se reduce la recenzia de carte sau la definirea de proporții mici a unui autor - pe terenul discuțiunilor teoretice, și-a reluat aspectul sociologic, de directivă culturală din epoca polemicii dintre Maiorescu și Gherea. Mijloacele și problema sunt altele, spiritul e însă același. în fond socotim că punctul de plecare al discuțiunii e vicios; singurul criteriu pe care critica și-l poate legitima e al valorilor creatoare. Astăzi, curentele literare coexistă; grupările de scriitori alcătuiesc un mozaic; alături de un realist, în aceeași epocă, un expresionist; alături de un simbolist, un temperament clasic. Diversitatea aceasta cere un unghi vizual de largă comprehensiune. Curentele sunt realități indiscutabile, însă nu se valorifică decât prin coeficientul creator pe care-l aduc. (Pompiliu Constantinescu, Tradiționalism sau modernism?) Sarcini de lucru: Formați grupe de câte șase (trei afirmatori și trei negatori). Pentru afirmatori: - apelând la informații extrase din textele A, B, C, formulați trei-patru argumente în favoarea moțiunii propuse; - formulați o posibilă concluzie prin care să finalizați argumentarea voastră. Pentru negatori: - apelând la informații extrase din textele A, B, C, formulați trei-patru argumente prin care să combateți moțiunea propusă; - formulați o posibilă concluzie prin care să finalizați contraar-gumentarea voastră. Pentru organizarea dezbaterii, recitește informațiile prezentate în paginile 73 și 76. Sugestii bibliografice Pentru pregătirea dezbaterii anunțate, dincolo de citirea completă a textelor din care au fost extrase fragmentele de mai sus, vă recomandăm și alte opere care au legătură directă cu problematica enunțată. Citindu-le, ați putea obține argumente pro sau contra ideilor exprimate mai sus. - G. Călinescu, Istoria literaturii române de la origini până în prezent - Adrian Marino, Prezențe românești și realități europene - Alexandru Duțu, Cultura română și civilizația europeană modernă Descoperirea literaturii populare Balada populară Meșterul Manole. Drama Meșterul Manole de Lucian Blaga SCURTĂ ISTORIE In epoca noastră a apărut o mare pasiune pentru poezia populară. [...] Deosebirea dintre poezia populară și cea cultă (cea epică și cea dramatică, cea a profanilor și cea a omului cultivat) este confirmată odată pentru totdeauna la toate popoarele și în toate regiunile, semnificând că în genul epic faptele și istoriile trezesc un ecou menit să aibă larg răsunet și să pătrundă în popor cu voia sau fără voia acestuia, fără a întâmpina greutăți, atât de pur, atât de inocent, atât de fidel sunt reținute faptele, istoriile, doar de dragul lor, reprezentând un prețios bun colectiv din care se împărtășește fiecare; spre deosebire de poezia cultă care tinde să exprime o singură ființă omenească ce își dezvăluie sufletul, își răspândește în lume părerea și experiența despre mersul vieții, fără a fi pretutindeni înțeleasă sau fără a vrea să se facă înțeleasă de oricine. (Iacob și Wilhelm Grimm, Idei despre raportul dintre legendă, poezie și istorie, 1808) Traducțiile nu fac o literatură. Noi vom prigoni cât vom putea această manie ucigătoare a gustului original, însușirea cea mai prețioasă a unei literaturi. Istoria noastră are destule fapte eroice, frumoasele noastre țări sunt destul de mari, obiceiurile noastre sunt destul de pitorești și de poetice, pentru ca să putem găsi și la noi sujeturi de scris. (Mihail Kogălniceanu, Introducție la Dacia literară, 1840) Natura voiește ca omul să-și cânte plăcerile și suferințele. Prin cântecele sale, el își zugrăvește gândul, năravurile, faptele, într-un cuvânt, toată ființa sa; cântecul este o răsfrângere a sufletului său. Precum în Europa civilizată, lăcuitorii dealului au deosebite vorbe și obiceiuri de lăcuitorii văiei; precum orice târg, orice sat are a sa particulară fizionomie, fieștecare țară are cântecele sale, a căror muzică și poezie sunt potrivite cu firea pământului și caracterul lăcuitorilor ei. (Constantin Negruzzi, Cântece populare a Moldaviei, 1840) Mie mi-e drag românul și știu a-iprețui bunătățile cu care l-au dăruit natura. Mi-e drag să-l privesc și să-l ascult, căci el e simplu și frumos în înfățișarea lui; căci e curat, înțălept, vesel și poetic în graiul său. îmi plac obiceiurile patriarhale, credințele sale fantastice, danțurile sale vechi și voinicești, portul său pitoresc care, la Roma, se vede săpat pe Columna lui Traian, cânticele sale atât de armonioase! (Vasile Alecsandri, Românii și poezia lor, 1849) Datinile, poveștile, muzica și poezia sunt arhivele popoarelor: cu ele se poate oricând reconstitui trecutul întunecat. Prin studiul lor ne vom lămuri originea limbii, nașterea naționalității române, aplicările naturale cu care e înzestrat poporul, luptele ce au susținut coloniile romane până a nu se preface în locuitorii de astăzi ai vechii Dacii. [...] Fie forma versurilor uneori defectuoasă: ele îmi par mie poleite cu razele geniului. Privighetoarea nu e frumoasă, dar cântecul îi este din rai. (Alecu Russo, Poezia poporală, 1848) SCRIITORII CLASICI ROMANI-CUGETAREA ____ CU COMENTARII__ ANTON PANN Chiar dacă interesul pentru obiceiurile și credințele populare s-a manifestat sporadic încă de pe la începutul secolului al XVUI-lea, „descoperirea” literaturii populare s-a produs, în Europa, ceva mai târziu, spre sfârșitul secolului și s-a datorat scriitorilor romantici care considerau folclorul arhiva vie a popoarelor, expresia nemijlocită a trăsăturilor sufletești ale fiecărei nații. Entuziasmul stârnit de această descoperire a făcut ca în toate țările continentului să se declanșeze o adevărată „goană” pentru strângerea și conservarea cât mai grabnică a acestei comori, fără de care, credeau cărturarii timpului, cultura națională ar fi fost văduvită de ceea ce avea ea mai valoros. A fost o muncă entuziastă, practicată însă mai cu seamă de amatori pasionați, dar puțin pregătiți pentru acțiunea pe care o inițiaseră. Tocmai de aceea, mai ales în prima jumătate a secolului al XlX-lea, culegătorii români, și nu doar ei, n-au fost preocupați în mod deosebit de păstrarea autenticității, intervenind adesa în texte pentru a le „îndrepta”. Mărturie stă chiar titlul celei mai cunoscute culegeri de folclor a momentului, datorate lui Vasile Alecsandri, Poezii poporale. Balade (Cântece bătrânești), adunate și îndreptate (I, II, Iași, 1852-1853). Abia spre sfârșitul secolului, locul amatorilor începe să fie luat treptat de profesioniști preocupați să conserve și autenticitatea creațiilor populare, iar etnografia și folclorul devin obiect de preocupare științifică. OPERE ALESE POVESHÂ VORBEI *** rr*fa Muxia h H. MIHAESCU CUGETAREA • GEORGESCU D8LAFRAS Anton Pann, ediție 1941 1769-1770 - Apare la Berlin Descrierea Moldovei a lui Dimi-trie Cantemir, tradusă în limba germană după originalul latin, conținând numeroase informații despre obiceiurile calendaristice, de nuntă și de înmormântare, despre practici magice și colinde. Prima traducere în limba română datează din anul 1825. 1844 - Ion Heliade-Rădulescu publică balada Zburătorul, având ca temă o credință populară semnalată prima oară de către Dimitrie Cantemir, în Descrierea Moldovei. 1851-1852- Anton Pann tipărește O șezătoare la țară, urmată, un an mai târziu de Culegere de proverburi sau Povestea vorbii, scrieri în care „poezește” și „românește” cu mare talent snoave, proverbe, zicători. 1852-1853 - Vasile Alecsandri tipărește Poezii poporale. Balade (Cântece bătrânești), făcând cunoscute întâia oară cititorilor români Miorița și Meșterul Manole. Ediția a doua, mult amplificată, numită Poezii populare ale românilor adunate și întocmite, apare în anul 1866. 1853 - Apare volumul de versuri Doine și lăcrămioare al lui Vasile Alecsandri. 1861 - Alexandru Odobescu publică primul studiu de folclor comparat din cultura română, Cântece poporane ale Europei răsăritene mai cu seamă în raport cu țara, istoria și datinile românilor. 1868 - Apare colecția de Basme, orații, păcălituri și ghicitori, a lui I.C. Fundescu. 1868 - Titu Maiorescu scrie studiul Poezii populare române, cu ocazia apariției ediției a doua a colecției lui Vasile Alecsandri. 1869 - în cadrul Societății Orientul, patronată de Gr.H. Grandea și revista Albina Pindului, Mihai Eminescu este responsabil cu strângerea folclorului din Moldova. Preocupările sale în domeniu vor avea, ulterior, ca rezultat colecționarea unui mare număr de texte, dar și scrierea unor lucrări originale, având ca punct de plecare creația populară, precum poemele Călin Nebunul, Fata-n grădina de aur, Miron și frumoasa fără corp și basmele în proză Făt-Frumos din lacrimă, Frumoasa lumii, Finul-lui-Dumnezeu etc. 1870 - Apare colecția de Basme populare române a junimistului Miron Pompiliu. 1872 - Meșterul tipograf Petre Ispirescu editează Legendele sau basmele românilor, rămasă până azi cea mai cunoscută culegere de basme populare de la noi. 1873-1875 - Apare culegerea Poezii poporale române, a lui Simeon Florea Marian, conținând, până în acel moment, cea mai bogată colecție de balade din Moldova de Sus. 1876-1878 - Apar în revista Convorbiri literare poveștile lui Ion Creangă. 1880 - Bogdan Petriceicu Hasdeu editează Cărțile poporane ale românilor în secolul al XFI-lea în legătură cu literatura poporană cea nescrisă. 1883 - Moses Gaster publică Literatura populară română, prima sinteză despre folclorul românilor. 1885 - G.Dem. Teodorescu editează monumentala culegere Poezii populare române, datorată, în cea mai mare parte, informațiilor preluate de la celebrul Petrea Crețul Șolcanul, supranumit lăutarul Brăilei. 1895 - Iuliu A. Zanne începe editarea colecției Proverbele românilor, în 10 volume. 1895 - Lazăr Șăineanu publică Basmele române, un vast studiu de folclor comparat de aproape o mie de pagini, care are în vedere cvasi-totalitatea poveștilor românești cunoscute până în momentul apariției volumului. ' SCRIITORII CLASICI ROMANI-CUGETARFA CU COMENTARII P ISPIRESCU LEGENDELE Sau BASMELE ROMÂNILOR mrrir DmiumitA Dt C. FIE RA S CU (g) . CUGETAREA • GEORCESCU DELÂFRAS Petre Ispirescu, ediție 1943 ÎAZAK ȘAlNLAM rdllura mincrvn Lazăr Șăineanu, Basmele române, ediție 1978 Biserica episcopală din Curtea de Argeș (1517) Mit <-> Basm - în accepția lui Mircea Eliade, mitul povestește o istorie sacră; el relatează un eveniment care a avut loc in timpul primordial, in timpul fabulos al „ince-puturilor". Altfel zis, mitul povestește cum, mulțumită isprăvilor ființelor supranaturale, o realitate s-a născut, fie că e vorba de realitatea totală, Cosmosul, sau numai un fragment: o insulă, o specie vegetală, o comportare umană, o instituție. E, așadar totdeauna povestea unei „faceri", istoria unei geneze. Fiind considerat „adevărat", mitul avea cu precădere o funcție inițiatică, conținutul său fiind sacru, exemplar și semnificativ. Basmul, în schimb, este o degradare a sacrului sau poate un dublet facil al mitului și al ritualului de inițiere. El repetă pe un alt plan și cu alte mijloace scenariul exemplar de inițiere, prelungește inițierea la nivelul imaginarului. Această degradare nu a fost însă ireversibilă. în Evul Mediu, se poate vorbi chiar de o constantă nostalgie a „întoarcerii la origini", toate grupurile sociale adoptând un mit al originii, al condiției sau vocației, în fond, un model exemplar considerat demn de a fi cunoscut și urmat. Acesta este și momentul genezei baladei despre meșterul Manole. De altfel, multe simboluri și mituri vor fi „redescoperite” prin intermediul operelor literare. Arhetip - model originar, ideal. ittaHntaom ait h@hb 1. Adună cât mai multe informații despre mănăstirea de la Curtea de Argeș: istorie, fotografii, impresii despre monument ale celor ce l-au vizitat etc.; prezintă „colecția” ta colegilor. 2. Cunoști obiceiuri/ ritualuri de construcție actuale, la români? Povestește-le și colegilor. Fiecare dintre aceste cerințe poate fi extinsă sub forma unei investigații. MEȘTERUL MANGLE (baladă populară) PUNCTE DE REPER Se consideră că memoria colectivă nu reține un eveniment sau o figură autentică mai mult de două-trei secole, întrucât ea funcționează cu arhetipuri (în loc de personalități istorice) și categorii (în loc de evenimente). Mentalitatea populară reține individul doar în măsura în care acesta este integrat unei categorii impersonale: cu alte cuvinte, în măsura în care își pierde autenticitatea lui istorică și devine arhetip. Ca atare, deși asupra locului de naștere al baladei există numeroase ipoteze, fixarea poveștii pe un meșter zidar, Manole, și pe o mănăstire, cea de la Curtea de Argeș, se datorează tocmai funcției arhetipale a creației folclorice. Persistența acestui mit în Evul Mediu și în această parte a Europei nu poate fi întâmplătoare. A supraviețuit aici din timpuri imemoriale o anume solidaritate cu ritmurile cosmice (ale căror urme se întâlnesc încă în folclorul românesc, în Miorița, în doine ori bocete), atât de puternică, încât chiar biserica a asimilat o parte a calendarului sacru precreștin (Rusaliile, zeii furtunii sub chipul Sf. Ilie etc.). Populația rurală, prin însuși modul ei de a exista în natură, a adoptat ceea ce s-ar putea numi un creștinism cosmic, popular care, fără a se îndepărta de cel canonic, avea notele sale distincte. Dar recuperarea mitică, ritualică a sacrului, în folclor, este dependentă de creativitatea individuală, chiar dacă se produce în folosul colectivității. De aceea apar variante care, adeseori, se îndepărtează puternic de prototip (de modelul originar). Așa se explică faptul că un personaj ca Manole a putut să capete trăsături atât de diverse în cele circa 170 de variante cunoscute până azi. G. Călinescu considera balada ca întruchipând sacrificiul creatorului: în moartea meșterului și in indiferența voievodului pentru ființa lui concretă s-a putut vedea un simbol al obiectivitătii absolute a creației. Multitudinea primește opera ca fenomenalitate independentă și ignorează pe artist. Moartea meșterului ar reprezenta, deci, înstrăinarea creației de creator. Este o observație perfect valabilă pentru varianta culeasă și indreptată de Vasile Alecsandri. Dar tocmai intervenția poetului cult a transformat această variantă într-o dramă „de curte”, în care dragostea se luptă cu datoria și este învinsă. Tipologia străveche, în schimb, este mult mai crudă. Miturile, spunea Mircea Eliade, nu ne înfățișează o Ea Arcadie arhaică, o lume bucolică; din ele transpare o concepție tragică a existenței, rezultat al valorificării religioase a torturii și a morții violente. Varianta de mai jos, culeasă de G.Dem. Teodorescu de la Petrea Crețul Șolcanul, lăutarul Brăilei, în 1883, este complexă și autentică. Monastirea Argeșului din colecția Vasile Alecsandri este, cum afirmă chiar editorul, doar o variantă mai scurtă a acestui vechi cântec (450 de versuri, față de 824 ale celei de față). Varianta G.Dem. Teodorescu va constitui punctul de plecare al argumentării ce va urma. în sus pe Argiș, Prin ăl cărpeniș, Prin ăl aluniș, Plimbă-mi-se, plimbă Domnul Negru-vodă Pe dalba-i moșie C-o verde code, Verde zugrăvită, Ntr-aur poleită, Cu opt telegari, Cu nouă zidari, Nouă meșteri mari Și Manole zece, Care mi-i întrece, Stă inima-i rece. El că mi-a umblat Țara-n lung și-n lat, Prin ăl cărpeniș, Prin ăl aluniș, Lungiș, Curmeziș, Dar tot n-au găsit Un zid învechit, Un zid părăsit, Rămas de demult. [...] Fără că-mi găsea Și îmi întâlnea Noiaș, purcăraș, Porcii tot păzind, Marmură-ntorcănd. Bună ziua-i da; El le mulțumea. Domnul, de-l vedea, Vreme nu pierdea, Ci mi-l întreba, Din gură-i zicea: — Noiaș, purcăraș. Porcii tot păzind, Marmura-ntorcănd, Nu cumva-i văzut Pe undea-i trecut Un zid învechit Și neisprăvit, De mult părăsit? Daca l-ai văzut Și l-ai cunoscut, Hai cu noi îndată, Hai de ni-l arată, Că te-oi răsplăti Și te-oi milui Cu milă de domn. [...] Noiaș, d-auzea, Noiaș se-ndemna Și se-ndupleca; Cu vodă pleca, Cu nouă zidari, Nouă meșteri mari, Cu Manole zece, Care mi-i întrece. Stă inima-i rece! EXPLORAREA TEXTULUI Arcadia - regiune din Hellada, despre a cărei populație, conform mitologiei grecești, se credea că trăiește în inocență și într-o fericire perpetuă. WSTKKOLfl KASOLE. ,_____________X (Seriali In flit» <le 9 Augustă ]8W, Ia Locuiți- . •sAiitfl, dupd Petrea CxețuTd Splomfl, l&utarulu BrifleL - Legenda xiviu, Intitulat# Jfmuwt»r(jo la pag. 186-Ivfi dta oolecfilunea d-lnl 7. .AJescndri, eul variantă roși scurt# a-acestui . voebift cintecă]. In ausQ pe. Arglță, * prin - 6HL c&xpenlții, prin eyiTaiun^a, • ’ pliinb&'linl-șoj plimbă domnulO Negru-vodâ* 5 pe d’afta’l c’uă verclo oociâ, verde zugrăviți ’ntr’aurb poleită, cu optti telegari, î0 cu noud zidari, coug meșteri mari ți Manole £ece, care mî’l întrece, sta ipimaT rece. 13 EI ca mî-afi. umblatG țdra'n hingft ți’n lată; prin 810 c&rpemțO, prin SIS aluniță lungtțfii, 80 curmecJlțQ, dăr tdttt n’aă găsită 1. Lăutarii, care acdst# logeudfi, rostcecu uutnole lui Stgm-wfiA, ca In colocțrunea d-lul V. Alesandri. Pro-cfktd resulta din coprinsuhl poemei, zidiroa celebrului rnonnoicntd do ar-chiioctur# alfl mănăstirii de la Curtoa-dc-Aj-treflu ft'arti 11 începută. pe 1» Anele secuiului im {In epoca lutKadu Nogru Basarabii?) flr'a a »o 11 pututfl termină* Intre.1512 ți 1521, Nigv afctl X4goi& vodă Basarabii, la care #e repdrt# legenda. u continua el termină atAtu cl&diroa jitoveMțulu. JnpostrițAndfi nărâml(J.ile ți bco-.‘fctodti Oort lu p6tr&“ «lupă cum se espilmft d-hl AL Odobeeci (3tf«7inea-eo<M crld rSS. Uuouroscl. jifByî, IU, cActi șl Împodobirea el pe din Băqjitrn, dotare* cu vom» și candele pretase, undloț* care constituie londulu poemei, zi- In susu pe Argișu... Poezii populare române (ediția princeps, 1885), pagină cu ortografia epocii în sus pe Argiș... 1. Alegerea ruinei drept loc de construcție are o semnificație specială, în legătură cu mentalitatea arhaică a veșnicei distrugeri și creații a universului. Nu felul construcției (biserică, pod, cetate) este important, ci ideea de continuitate în ruina ce servește ca temelie. Iar construcția ridicată într-un asemenea B 1 GDem. Teodorescu student, în 1871 loc semnifică o regenerare periodică, repetabilă la nesfârșit. Timpul linear a fost înlocuit cu unul circular, mitic, simbolizând o nesfârșită serie de nașteri și morți rituale, o reîmprospătare permanentă și periodică a trecutului. Este aici ideea că omul nu trăiește singur în fața unui univers rece, nepăsător și infinit. Identifică tema secvenței de mai sus (în sus pe Argiș) și un motiv pe care îl consideri a fi în directă legătură cu tema identificată. 2. Urmărește comportamentul lui Negru-Vodă. Faptul că el caută un anumit loc presupune o inițiere prealabilă. Descrie raportul dintre meșter și vodă, așa cum apare în această primă parte a baladei. 3. în prezentarea lui Manole apare, repetat, versul Stă inima-i rece. El nu se mai regăsește în niciuna dintre celelalte circa 170 de variante ale baladei. Identifică-1 în toate contextele în care apare. Vei constata unele modificări care apar în structura versului. Cum le justifici? Ziua ce-ml zidea Noaptea se surpa... Desen al lui Demian în revista Gândirea (1934) Dar ce se-ntămpla? Ziua ce-mi zidea Noaptea se surpa, C-așa Domnul va. Așa, tot așa, Ei se tot cerca, Zidul că-ndrepta, Zidul că-ntărea. Trei ani că lucra, Dar geaba era: Ziua ce-mi zidea, Noaptea se surpa. [...] Soare când sfințea, Lucrul când lăsa, Acas’ nu pleca, La zid că mânea. Noaptea când sosea, Pe zid se culca Ș-abia ațipea. Dormea, nu dormea, Un vis că visa, Un vis aievea, Și visu-i spunea Că-n deșert lucra, Până n-o clădi, Până n-o zidi Chiar în temelie, Tânără și vie, D-o dalbă soție. Zi când se făcea, El mi se scula, Zidul jos vedea, Și iar se gândea Ziua cât ținea. Seara când sosea, Lucrul când lăsa, El că mi-și chema Nouă meșteri mari, Calfe și zidari. Icoana-mi lua, Pe mas-o punea, Din gură zicea: — Nouă meșteri mari, Calfe și zidari, Și cu mine, zece, Stă inima-mi rece. Io că v-am chemat Și v-am adunat Vorbă să vorbim, Sfat să sfătuim, Plan să plănuim, Că zid ce zidim Surpat îl găsim. Și io am visat Vis adevărat Că-n zadar muncim, Că-n zadar trudim Până n-om clădi, Până n-om zidi Chiar în temelie, i Tânără ți vie, D-o dalbă soție. Hai să ne-nchinăm, Hai să ne legăm Și hai să jurăm Jurământul mare Pe pâine, pe sare, Pe sfinte icoane: Care măndrișoară, Care soțioară întâi c-o veni Joi de dimineață, Pe nor și pe ceață, S-aducă bucate, Voi s-o apucați, ’N brațe s-o luați, ’N zid s-o aruncați, Cu cap să scăpați. EXPLORAREA TEXTULUI Dar ce se-ntămpla? 1. Zidurile se surpă în mod repetat. Remarcă faptul că Manole este singurul care se fiământă și caută o soluție. Identifică versurile care descriu acest moment și explică modalitățile artistice prin care poetul popular sugerează zbaterea meșterului. 2. în Biblie (Facerea, 1, 14-19), se povestește că joi a despărțit Dumnezeu lumina de întuneric. Și tot joi, Isus a fost trădat de către Iuda. în credințele populare, ca urmare a contaminării celor două secvențe biblice, joia este considerată zi fără spor la lucru, zi nenorocită în care nu se începe nicio lucrare mare, zi rea. Și pentru Manole este o zi de cumpănă, căci se află la o răscruce a vieții. Inima sa rece presupune lipsa sensibilității: el este un bun meșteșugar, dai; în acel moment, nu înțelege și nu prețuiește viața. Se știe, de altfel, că punctul culminant al oricărui ceremonial arhaic de inițiere era „Coborârea în Infern”. Numai contactul ritualic cu moartea permitea novicelui să devină conștient de valoarea vieții. O astfel de înțelegere a lumii nu pare însă a exista și în sufletul meșterului care, după trei calificative venite din afară - stă inima-i rece -, spune la un moment dat despre sine: stă inima-mi rece. Tocmai de aceea, hotărârea pe care o va lua se va dovedi a avea o importanță capitală pentru destinul său. Și pentru cititor momentul este important, deoarece dezvăluie adevărata natură a lui Manole, a cărui inimă rece se cerea a fi „însuflețită”. Căci „îndemânarea” meșteșugarului trebuia dublată de „suflet”. Realizează un portret al meșterului, folosind numai informațiile din această secvență. 3. Ai aflat deja ce semnificație are ziua de joi, în credințele populare. Remarcă și faptul că visul îi dă lui Manole doar soluția, dar nu-i impune și ziua sacrificiului, care este hotărâtă chiar de meșter. Ce semnificație crezi că are alegerea acestei zile, de către Manole? 4. Sacrificiul soțioarei ar putea avea și altă urmare decât simpla ridicare a zidului. Explică versul Cu cap să scăpați, din finalul secvenței. Soțioara mea... Desen al lui Demian în revista Gândirea (1934) Cei nouă zidari, Nouă meșteri mari. Ei, măre, că-mi sta Până se-nsera. Acas’ când mergea. Pe drum se vorbea, Și când ajungea, Neveste-și chema, Neveste-nvăța Și mi le zicea: — Ia voi ca să-mi știți Și să nu-mi veniți Joi de dimineață, Pe nor și pe ceață. [...] Manole că-mi sta, Iar când se scula In cap cu ziua, Hârtie-mi lua. Scrisoare-mi scria Ș-acas-o mâna: Scrisoare pe vânt, Răspuns pe pământ. La slugă c-o da Ș-acas-o ducea, La dalba Caplea. Iar dalba Caplea, Ea, dac-o vedea. Ea, dac-o primea, Scrisu-i cunoștea, Mult se bucura. Cartea că-mi lua, Cartea desfăcea, Frumos mi-o citea. Manole-i scria: „Drăguță, Caplea, Soțioara mea, Ai un bou bălan Ce-i pierdut de-un an. Ia să mi te scoli, Crânguri să-mi răscoli. De l-ăi nemeri, Și, de l-ăi găsi, Ia să mi te-apuci La tăiat să-l duci Și din carnea lui Bucate să-mi faci. La zid să le-aduci, Pe nor și pe ceață, Joi de dimineață. " [...] Manole, cum sta Și pe câmp privea Și pe câmp căta, El că mi-o vedea, Și mi-o cunoștea. Din adânc ofta, Din gură zicea: „Iacăt-o că vine, Sărmanul de mine! ” Și cruce-și făcea, Din ochi lăcrima, La cer se ruga: „Doamne, Doamne sfinte, Doamne milostive, Orice te-am rugat, Toate mi le-ai dat; Dă, Doamne, ș-acum Ca să crească-n drum Un verde hățiș, Un mare stufiș, Ș-un rug curmeziș. Doar s-o speria, Doar s-o-mpiedica. Bucate-o vărsa, ’Napoi c-o pleca, Altele să ia, D-o întârzia! [Cum Caplea nu poate fi oprită din drum, Manole își reînnoiește rugăciunea, cerând Domnului ca, de această dată, să-i iasă în cale și s-o sperie o lupoaică turbată, iar apoi o scorpie mare. Totul este zadarnic. Caplea ajunge și, spre bucuria meșterilor (Zidari d-o vedea,! Să răză-ncepeă) și disperarea lui Manole, va fi zidită, pierind odată cu pruncul încă nenăscut.] EXPLORAREA TEXTULUI Cei nouă zidari... 1. Să remarcăm purtarea meșterilor după ce au făcut jurământul mare. Discutați și apreciați comportamentul acestora. 2. Discutați și explicați conținutul scrisorii lui Manole. Ce credeți despre purtarea lui? 3. Dar despre purtarea soției? Intr-o duminică. Intr-o zi cu soare, într-o sărbătoare, De la vânătoare, Vodă, de-mi venea, Departe-mi vedea Pe Argiș in jos, Pe plaiul frumos, Sfântă mănăstire, Pentru pomenire. Și cum o vedea, Din gură zicea: — Aferim, Manole, Meștere Manole, Meșter învățat, Meșter lăudat; Aferim, zidari, Nouă meșteri mari, Cu Manole, zece, Care mi vă-ntrece. Tot ce mi-ați cerut Io v-am împlinit, Dar bine-ați lucrat, Bun lucru mi-ați fapt, C-astă mănăstire O fi pomenire Și nu s-o vedea In lume alta, Alta ca dânsa! Manole, cum sta Sus, pe înveliș Și pe coperiș, Din suflet ofta. Din gură-i zicea Și mi-i răspundea: — Doamne, Negru-vodă, Mare-i și frumoasă, Mândră ș-arătoasă, Sfântă mănăstire, Chip de pomenire. Dar, cum este ea, Zău, pre legea mea, C-așa lucrătură Și ferecătură Mi-e de-nvățătură. De m-oi bizui Altele-oi croi, Mult mi arătoase Și mult mai frumoase! Domnul Negru-vodă Sta și-l asculta Cum se lăuda. In sus se uita. La meșteri căta Și dac-auzea Cum se lăuda, Pe gânduri cădea. Adânc se gândea. Mult că nu trecea. Vodă ce-mi făcea? Porunci poruncea, Schele că rupea, Scări că le tăia Și sus mi-apuca, Și sus că-i lăsa. EXPLORAREA TEXTULUI ...astă mănăstire O fi pomenire... Tablou votiv, biserica de la Curtea de Argeș Intr-o duminică... 1. Duminica este momentul când omul culege roadele muncii sale. Și nu întâmplător, tocmai într-o duminică vine Negru-Vodă să vadă mănăstirea, în sfârșit terminată. Caracterizarea constructorilor este acum mai somptuoasă, subliniind mulțumirea voievodului. Atrage însă atenția lipsa versului-cheie din descrierea măiestriei lui Manole: Stă inima-i rece. Recitește cu atenție secvența. Vei constata că, neștiind cum se va comporta în continuare meșterul, Negru-Vodă rămâne în așteptare. De acum, înțelegerea rolului său se va dovedi esențială în descifrarea semnificației baladei. 2. Manole își trădează repede firea. Fără să fie întrebat și, în ciuda sacrificiului soției, el afirmă C-așa lucrătură! Și ferecătură! Mi-e de-nvățătură... Ce semnificație au cuvintele meșterului? 3. în acest moment, chiar rapsodul popular intervine, parcă simțind nevoia să sublinieze lăudăroșenia meșterului: Domnul Ne-gru-vodăi Sta și-l asculta! Cum se lăuda. Repetiția verbului a se lăuda, într-un interval de numai cinci versuri, este, fără îndoială, sugestivă. Care consideri că ar putea fi rostul ei? 4. Faptele voievodului nu sunt, de acum înainte, nici întâmplătoare, nici guvernate de impulsuri de moment, căci Pe gânduri cădea,/ Adânc șe gândea. în fond, o nouă construcție presupune un nou sacrificiu, deci meșterul nu a învățat nimic, inima i-a rămas tot rece, proba inițiatică nu a fost trecută. Poruncind dărâmarea schelelor și sechestrând meșterii pe acoperiș, Negru-Vodă nu este egoist și nici nu se comportă inuman, ci, dimpotrivă, oprindu-1 pe meșter de la noi jertfe se dovedește justițiar. A sancționat o greșeală pe care omul ori o refuză, ori nu este capabil să o conștientizeze. Exprimă-ți opinia în legătură cu modul de a interpreta comportamentul voievodului. Iar unde-ml cădea Cișmea Izvora... — Manole, Manole, Meștere Manole, Ce să ne mai facem, Unde să ne-ntoarcem? Ei că-mi asculta Ce mi-i învăța. Nouă meșteri mari, Calfe și zidari, Scânduri că lua, Scânduri că cioplea: Patru le făcea, Aripi că-și croia Și le potrivea Și mi le lega, Cu ele sălta, Cu ele zbura; Dar, dacă zbura, Care cum cădea Stană se făcea. Manole, Manole, Meșterul Manole, Singur rămânea De se tot gândea Și tot plănuia. Cinci zile-mplinea Și dacă-mi vedea, El mi se scula, Șiță că-mi lua, Bine c-o cioplea, Fântâna Iul Uanole, desen de Lancelot (1863) Șase muchi venea; Cu ținte-o bătea, Cu cuie de fier, Cu ținte d-oțel: Sânge că țâșnea, Nimic nu-i păsa, C-așa Domnul va. Dacă le bătea Și se țintuia, Cu aripi zbura, Dar, când îmi sălta Și când îmi zbura, Domnu-l pedepsea, Că se-mpiedica De a mănăstire, Chip de pomenire, Și el îmi cădea Pe Argeș în jos, Pe plaiul frumos, Lângă mănăstire Chip de pomenire, Iar unde-mi cădea Cruce se făcea Și d-alăturea Cișmea izvora Cu apă curată, Trecută prin piatră, Cu lacrimi sărate, De Caplea vărsate. EXPLORAREA TEXTULUI — Manole, Manole,/ Meștere Manole,/ Ce să ne mai facem,/ Unde să ne-ntoarcem? 1. Manole îi învață pe meșteri să-și facă aripi pentru a scăpa, zburând de pe acoperișul bisericii. Și el procedează la fel. Compa- ră secvențele în care este descrisă construirea aripilor de către meșteri, respectiv, de către Manole, pentru a observa diferențele. Ce concluzie poți trage? Alege una dintre următoarele variante și justifică-ți opțiunea: Manole este mai îndemânatic decât ceilalți meșteri; Manole ține la tovarășii săi, dar nu-i poate ajuta; lui Manole îi pasă mai mult de sine decât ceilalți meșteri. 2. Spre deosebire de celelalte variante, în care nici aripile meșterului nu se dovediseră bune pentru zbor; acum Manole izbutește să zboare, părând a se salva. Gândindu-se doar la sine, el demonstrează că nu și-a înțeles greșeala nici în ceasul al doisprezecelea. Va fi nevoie de intervenția divină pentru a-1 opri și a-și primi pedeapsa. Căci nu meșterul este adevărata victimă, ci soția sa, care a murit zadarnic. Balada se dovedește a fi, așadar, povestea unei inițieri ratate, în care Negru-Vodă este inițiatorul, iar Manole, novicele. 3. Fântâna apărută pe locul unde a căzut meșterul este poate ultima șansă care i se oferă. Apa, izvorul, fântâna fac legătura între elemente. Prin moarte te contopești cu pământul, pentru a putea reînvia. Aceasta se face în medii umede, căci apa ajută morții să moară. Apoi, cercul se închide: ploaia (apa) fecundează pământul. Ea este însă în legătură cu luna și cu ritmurile lunare. Oi; aceste ritmuri stăpânesc multe niveluri cosmice: mările și ploile, creșterea vegetalelor ș.a. Luna unifică astfel elemente aparent diferite. Morții sunt îngropați pentru a ajunge la starea amorfă de contopire cu pământul, de transformare în „sămânță”. Manole, prin simbolul fântânii, capătă astfel o nouă șansă, cândva... EVALUARE CURENTĂ APLICAȚII 1. Citește Monastirea Argeșului, varianta Alecsandri a baladei despre meșterul Manole, pentru a putea realiza o comparație între aceasta și varianta G. Dem. Teodorescu. 2. Stabilește cele mai importante două asemănări și cele mai importante două deosebiri între aceste variante. 3. Care dintre cele două variante ți s-a părut cea mai realizată din punct de vedere artistic? Dar cea mai interesantă din punctul de vedere al conținutului de idei? Motivează-ți opțiunile în câte un text de 10-15 rânduri. aOEIHHHH HS BBQB Organizați o dezbatere despre relația dintre artist Și creația sa, din punctul de vedere al „consumatorului” de artă: ce interesează mai mult - creația, creatorul, ambele? Rețineți totdeauna numele regizorului unui film care v-a plăcut? Cunoașteți numele arhitectului unei construcții-monument istoric pe care ați vizitat-o? Și dacă da, v-ar interesa să treceți și dincolo de informația formală, pentru a încerca să afiați mai mult despre omul din spatele artistului? Toate acestea v-ar ajuta să-i înțelegeți mai bine creația? în cadrul dezbaterii, încercați să găsiți răspunsuri și la aceste întrebări. Formulați și o moțiune adecvată. «□□□□DB 0B DBBD 1. Indică două-trei creații populare care au constituit punctul de plecare al unor opere aparținând literaturii culte. 2. Consideri că preluarea unor teme și motive specifice literaturii populare este benefică pentru scriitori sau demonstrează, mai degrabă, lipsă de inspirație? Argumentează-ți oral răspunsul, în fața clasei. MEȘTERUL MANOLE* dramă de Lucian Blaga Lucian Blaga (1895-1961), poet, filozof și eseist. Se naște în localitatea Lancrăm, județul Alba. Face studii liceale la Brașov, universitare la Sibiu (Facultatea de Teologie) și Viena (Facultatea de Filozofie) unde în 1920 își ia doctoratul. în 1919 debutează editorial cu o culegere de versuri intitulată Poemele luminii și cu un volum de notații filozofice - Pietre pentru templul meu. în 1921 vede lumina tiparului al doilea volum de versuri -Pașii profetului-, în același an publică prima piesă de teatru, drama Zamolxe. Din 1926 îmbrățișează cariera diplomatică, fiind, pe rând, atașat de presă pe lângă legațiile României din Varșovia, Praga și Berna, apoi consilier la Legația română de la Viena, ambasador și ministru plenipotențiar al României la Lisabona. fn 1938 este numit profesor la Universitatea din Cluj, la Catedra de filozofie a culturii, creată special pentru el. Publică volume de versuri (fn marea trecere, Lauda somnului, La cumpăna apelor, La curțile dorului, Nebănuitele trepte) și mai multe piese de teatru (Tulburarea apelor, Daria, Fapta, învierea, Meșterul Manole, Cruciada copiilor, Avram lancu, Arca lui Noe). Scrie, de asemenea, eseuri și studii filozofice. Este membru titular al Academiei Române, din 1936 (discursul de recepție se numește Elogiul satului românesc). Q PUNCTE DE REPER Drama în cinci acte Meșterul Manole de Lucian Blaga conține schimbări importante față de balada populară. în primul rând, apar două personaje noi, starețul Bogumil și misteriosul Găman. Apoi, nu voievodul alege locul construcției, ci meșterul însuși. Și tot el îl schimbă vreme de șapte ani, după fiecare dintre cele șaptezeci și șapte de eșecuri - este de reținut simbolistica numerelor, șapte, șaptezeci și șapte -, deoarece cunoaște soluția pentru reușita înălțării bisericii, dar încearcă din răsputeri să o evite. Acțiunea începe tocmai în momentul tensionat care urmează celui de al șaptezeci și șaptelea eșec. în consecință, accentul cade pe frământările personajului confruntat cu un conflict fără ieșire, tragic, al cărui final nu va putea fi decât moartea, căci pentru Manole, biserica, simbol al vocației creatoare, și Mira, simbol al iubirii și al vieții, sunt totuna. Finalul este și el diferit: meșterul se azvârle din turla bisericii, conștient fiind că, din momentul morții femeii iubite, nimic nu mai poate urma pentru el. Iar zidarii, adunați din cele patru stihii pentru a ajuta la construcția unei biserici din pământ și din apă, din lumină și vânt, rămași în viață și abia acum convertiți cu adevărat, vor trebui să poarte mai departe amintirea jertfei sale. Doamne, ce strălucire aici și ce pustietate în noii, exclamă în final unul dintre ei. Consumarea miracolului lasă trupul istovit: Visul se izbândește, dar liniștea, liniștea n-o mai găsim. în Aspecte ale mitului, Mircea Eliade demonstrează că moartea violentă a creatorului naște propriul său mit. Acest proces presupune două etape: întâi negarea, respingerea și abia apoi acceptarea. Este ceea ce se întâmplă și în cazul meșterul Manole. Veniți împreună cu vodă să admire biserica, unii strigă Osânda și Moarte clăditorului, acuzându-1 că a învins stihiile cu omor și fapta lui strigă la cer, căci, procedând astfel, s-a împotrivit crucii. Zidarii îi iau apărarea, spunând că nu crucii s-a împotrivit, ci laudelor, că pe cataligele mândriei, el n-a umblat niciodată. Tumultul se va istovi însă când Manole se aruncă în gol. Iar dacă balada populară, în versiunea lui G.Dem. Teodorescu, se dovedise a fi povestea unei inițieri ratate, prin acest final, drama lui Lucian Blaga devine povestea nașterii unui mit. Căci, evident, nu întâmplător acțiunea este plasată în timp mitic românesc. Devine astfel mai clar că nu personajul ca atare și nici construcția în sine nu au fost importante în cazul dramei. Remarcabil este tocmai procesul complicat și subtil prin care un fapt „istoric”, și ca urmare supus timpului și uitării, reușește să supraviețuiască în memoria colectivă, cu ajutorul a ceea ce scriitorul a numit gândire mitică. Și astfel cercul s-a închis: mitul originar s-a „degradat”, devenind poveste (sau baladă despre un meșter Manole constructor al unei mănăstiri, cea de la Curtea de Argeș). Această „poveste” va constitui punctul de plecare al dramei care își propune să ilustreze nașterea/ re-nașterea unui mit. * PERSOANE: VODĂ, MANOLE, MIRA, starețul BOGUMIL, GĂMAN, ZIDARII - întâiul a fost cândva cioban, al doilea a fost cândva pescar, al treilea a fost cândva călugăr, al patrulea a fost cândva ocnaș, al cincilea, al șaselea, al șaptelea, al optulea, al nouălea Locul acțiunii: pe Argeș în jos. Timp mitic românesc ACTUL ÎNTÂI Cămara de lucru a Meșterului Manole. Multe, foarte multe lumânări aprinse - pe masă, pe blidar, în fereastră. Pe masă e un chip mic de lemn al viitoarei biserici. Starețul Bogumil, șezând în fața mesei, privește drept înainte, din când în când clipește repede din ochi. Găman, figură ca de poveste, barba lungă împletită, haina de lână ca un cojoc, doarme într-un colț, mișcându-se neliniștit în somn; când și când scoate sunete ca un horcăit și ca un suspin în același timp. Meșterul Manole, la masă, aplecat peste pergamente și planuri, măsură chinuit și frământat. Noapte târziu. SCENAI (Manole, Bogumil, Găman) MANOLE (ducându-și mâna deznădăjduit prin păr) Ajută-mă cuvioase. Altfel! Altfel! Nu cu sfaturi mai presus de fire! O, câte piedici și împotriviri! BOGUMIL (fără a se mișca, cu voce monotonă, ca a unuia care-și are un drum de la care nu se mai abate) Nu mai măsura! MANOLE Nici magie albă nu fac, nici magie neagră. împotriva cugetului, ochiul se mai bizuie încă. BOGUMIL Pe măsurări? De șapte ani tot măsuri cu cel unghi de aramă, și nicio izbândă. MANOLE Ce să încep? Este destituit de la catedra universitară din Cluj, după reforma învățământului din 1948, și devine cercetător la Institutul de Istorie și Filozofie din Cluj (1949-1953) și la secția de Istorie Literară și Folclor a Academiei, filiala Cluj (1953-1959). Face traduceri din Goethe (Faust) și din Lessing (Nathan înțeleptul), dar nu mai poate publica poezie. Versurile scrise în această perioadă îi apar postum, ca și romanul autobiografic Luntrea lui Caron, care întregește imaginea uneia dintre cele mai complexe personalității ale culturii române moderne. O, câte piedici și împotrivirii Desen al lui Demian în revista Gândirea (1934) De-acum tac. Orice alt cuvânt e de prisos. Desen al lui Demian în revista Gândirea (1934) Mammon (în Vechiul Testament. personificare a bogățiilor sub forma unui spirit rău, demon), Scaraoțchi (de la luda Iscariotul, nume al diavolului obținut prin procedeul lingvistic numit metateză, care constă în schimbarea ordinii sunetelor sau al silabelor unor cuvinte), Moloh (zeul războiului, în mitologia feniciană, căruia i se sacrificau prunci pentru câștigarea bunăvoinței; cultul său a pătruns și în Palestina, dar mozaismul l-a respins), Bel-zebut (în Noul Testament, Matei, XII, 24, prințul demonilor) - toate reprezintă aici întruchipări ale diavolului, ale răului. BOGUMIL Ți-am spus. MANOLE Nu. Eu nu! BOGUMIL Va trebui. MANOLE Bolta ce s-a prăbușit ieri n-a fost prea grea. Cercetează și tu. N-am așezat temeliile pe șovăiala nisipului. Adâncimile și înălțimile, a suta oară le măsur. Socotelile sunt bune, tăiate în cremene toate. Și cele pentru arcuri, și cele pentru laturi, deopotrivă spre miazăzi și miazănoapte. BOGUMIL De-acum tac. Orice alt cuvânt e de prisos. MANOLE Părinte Bogumil, ajută-mă! BOGUMIL Numai în iad se socotește. Acolo, în împărăția virtuților toate sunt după măsură: și coamele dracilor, și cozile galbene. Acolo, numărul stăpânește în întocmiri, în sinoade, în bolți și în clădiri... Privește numai cu luare-aminte semnele roșii de pe pergamentele astea afurisite: unele țapene, altele șerpuitoare și-ntortocheate. Orice număr pare o iscălitură schimonosită de drac. Uite, numărul ăsta trebuie să fie iscălitura lui Mamon, că are burta mare. Ăsta a lui Scaraoțchi, că e subțire și pare uscată de tușea cea seacă. Asta trebuie să fie a lui Moloh, că se sprifinește cu îngâmfare în sceptru. Asta trebuie să fie a lui Belzebut, că-i flutură steagul nerușinării pe cap. Vezi barba mea? Sunt bătrân, dar socoteală în viața mea mult greșită, încă n-am făcut. Și dacă totuși fac, o fac ca în ceruri: zic unu și gândesc trei. Mă jur pe Paradit. în împărăția lui Dumnezeu, a socoti e un păcat ceva mai mic decât necinstirea sâmbetii, dar neapărat mult mai greu decât călcarea poruncii a șasea. Nu, Manole, pe mine nu mă prinzi în jocul acesta necurat. MANOLE (se ridică amenințător) Cine-mi dărâmă zidurile? [...] BOGUMIL Ochiul cerului să ne păzească. Ascultă; coceni de brad cad pe șindrilă - poc, poc! Ca un deget care bate-n acoperiș. Manole, nu crezi oare că însuși timpul zorește? - Da, inimă ne trebuie, rece! Și mai ales ție - sânge rece de șarpe sau serafim. Sufletul unui om clădit în zid ar ține laolaltă încheieturile lăcașului pănă-n veacul veacului. Nu vrei să pui odată capăt acestei griji? Ce e trupul asta? Răia sufletului. Făptuiește, nu cumpăni! Sufletul iese din trupul hărăzit viermilor albi și păroși și intră învingător în trupul bisericii, hărăzit veșniciei. Pentru suflet e un câștig. Manole, fă-ți cruce largă și picură-ți pe inimă ceara asta topită: numai jertfa cea mare poate să ajute. [...] GÂMAN (scâncind) O, o, o, sufletul meu! MANOLE Suspină, Gămane, nu numai pentru adânca ta amărăciune, ci și pentru a noastră, a tuturor deopotrivă. Că suntem drepți și ni se răspunde strâmb. Si fără nădejde suntem ținuți în tinda înfaptuirei. BOGUMIL Eu mă duc. Cetele de sus să-ți lumineze hotărârea. în drum mă voi ruga pentru liniștea ta, la întâia cruce. La a doua și la a treia. MANOLE (îl oprește, se cufundă în gânduri) Rămâi încă. BOGUMIL Ce e, Manole? Ce cumpănești? Ce chibzuiești? Ce nu intră în numere? Ce nu se lasă măsurat? MANOLE Jertfa asta de neînchipuit cine-o cere? Din lumină, Dumnezeu nu poate s-o ceară, fiindcă e jertfa de sânge; din adâncimi, puterile necurate nu pot s-o ceară, fiindcă jertfa e împotriva lor. BOGUMIL Firește: cât timp cântărești, așa este. Pe întâiul nu ți-l poți închipui crud, cum pe celelalte nu le poți închipui fără minte. Dar crezi tu oare că măsori și înălțimile, și adâncimile sorții cu plumbul atârnat de sfoară? Și dacă întru veșnicie bunul Dumnezeu și crâncenul Satanail sunt frați? Și dacă își schimbă obrazele înșelătoare, că nu știi când e unul și când e celălalt? Poate că unul slujește celuilalt. Eu, stareț credincios, nu spun că este așa, dar ar putea să fie. Și-atunci, toate socotelile minții stângace sunt fără de rost și singură stăpănitoare rămâne credința sângeroasă, pe care noi oamenii o aducem cu noi din întunecime de veac. Cine vrea jertfa? întrebările noastre nu răzbat pănă-n prăpăstiile albastre, de unde ni s-ar putea răspunde, de aceea în nicio vorbă de-a mea nu vei găsi nicio umbră de întrebare. Noapte bună, meșterei Voi întâlni hotărârea ta la cea din urmă cruce. Serafim - înger de rang superior, situat ierarhic între arhangheli și heruvimi. Bogomilism - erezie creștină balcanică (Bulgaria) din secolului al Xl-lea, anunțată prin predicile preotului leremia Bogumil; admitea existența principiului binelui sub o aparență diavolească. în folclor, s-a păstrat până în timpurile moderne credința că Dumnezeu și Satana sunt frați. EXPLORAREA TEXTULUI Nu mai măsura! 1. Drama începe brusc, cu rugămintea disperată a meșterului, adresată lui Bogumil, semnele de exclamare subliniind din plin tensiunea momentului. Atrage atenția repetiția adverbului altfel. Ținând seama de context, ce anume ar putea semnifica? 2. Siguranța de sine a călugărului contrastează puternic cu tensiunea pe care o transmit vorbele lui Manole, fapt ușor de constatat chiar din răspunsul său lapidar. Ca și în replica anterioară, cuvântul-cheie este tot un adverb, mai, care, aici, exprimă frecvența și revenirea. Devine astfel evident că o asemenea discuție s-a mai purtat între cei doi, iar Bogumil i-a mai oferit sfatul. Care crezi că a fost acest sfat? 3. O veche credință născută în Bulgaria, care va cuceri în secolul al Xl-lea întregul Imperiu Bizantin, bogomilismul - și cu siguranță că nu întâmplător Blaga și-a numit personajul Bogumil -consideră că Dumnezeu este Creatorul lumii, iar Satan este Organizatorul, „arhitectul”. Să te îndoiești, că cumpănești -rațiunea și calculul - sunt pentru Bogumil semne ale diavo- Q Mănăstirea Curtea de Argeș la sfârșitul secolului al XVIII-lea lului, fiindcă numai în împărăția virtuților întoarse, toate sunt după măsură. Credința nu are nevoie de semne și dovezi, căci în împărăția lui Dumnezeu, a socoti e un păcat ceva mai mic decât necinstirea sămbetii, dar neapărat mult mai greu decât călcarea poruncii a șasea, să nu ucizi. Soluția este una singură: sufletul unui om clădit în zid [care să țină] laolaltă încheieturile lăcașului până-n veacul veacului. Iar pentru asta inimă ne trebuie, rece! Și mai ales ție - sânge rece de șarpe sau serafim. Identifică, în text, secvența în care apare această idee. 4. Compară portretele lui Manole din balada populară și din drama lui Lucian Blaga. Ai în vedere că în baladă aluzia repetată Ia inima rece a meșterului atrăgea atenția asupra unui minus în ceea ce privește portretul moral al omului, în timp ce în dramă, tocmai absența inimii reci este, în accepția lui Bogu-mil, cauza nereușitelor sale repetate. 5. Pentru Manole, sfatul lui Bogumil este însă mai presus de puterea înțelegerii, căci jertfa Dumnezeu nu poate s-o ceară, fiindcă e jertfă de sânge; din adâncimi, puterile necurate nu pot s-o ceară, fiindcă jertfa e împotriva lor. în fond, ceea ce-i desparte pe cei doi este faptul că unul vrea să înțeleagă, iar celălalt îi cere doar să creadă, pur și simplu. * [Un sol al domnitorului îl anunță pe Manole că Vodă și-a pierdut răbdarea și mai este dispus să accepte doar o ultimă încercare. în fața acestei amenințări, meșterul face o promisiune care îi îngrozește pe tovarășii săi: în trei zile biserica se va înălța. Cei nouă îl roagă pe Manole să-i lase să plece, dar meșterul le destăinuie cumplita soluție și le cere să jure că o vor accepta: vor trebui să zidească la temelia bisericii o viață scumpă de om-o soție care încă n-a născut, soră sau fiică. Așteptarea este cumplită, iar, la un moment dat, meșterii îl acuză pe Manole că și-a călcat jurământul, prevenindu-și din timp soția. Dar prima care va sosi va fi tocmai Mira, soția lui Manole și, în ciuda suferinței cumplite, meșterul o va zidi la temelia bisericii care astfel, în sfârșit, se va înălța. într-un moment de disperare, va încerca totuși să o salveze din zidul abia înălțat, dar va fi oprit de ceilalți zidari, care îl conving că totul este în zadar] ACTUL AL CINCILEA Un colț al bisericii isprăvite intră pieziș în scenă. Nu se vede decât partea de jos, intrarea principală, treptele. Spre stânga - niște rămășițe de schele. SCENA III (Sosesc din dreapta Vodă, Bogumil, un băiat de curte, câțiva sulițași; mai în urmă, boieri încruntați și călugări fanatici urmați de robi. în stânga se adună popor în jurul zidurilor.) VODĂ (înalt, gras, ușor, cu toată greutatea, abia ajuns, răsuflând, se întoarce către băiat, care se uită-n sus, cu gura căscată) Ei, băiete, nu vorbești? BĂIATUL Laud pe ctitor. VODĂ Și dacă ai fi în locui meu, al ctitorului? BĂIATUL Știu eu? Atunci aș lăuda pe Manole. VODĂ Numai atât? BĂIATUL Mai mult ce să zic? în locul măriei-tale aș da afară din călin-dar un sfânt și-aș pune în locu-i numele lui Manole. VODĂ Dacă aș fi băiat de curte, aș gândi și eu la fel, dar soborul gândește tocmai dimpotrivă. Ce gândește Vodă, e treaba mea. (îl bate pe umăr.) Cu voia ta, firește! (Privește în sus.) Asta-i tot așa de neîndoios o minune pe cât sunt eu voievod. Ce, părinte? (Către Bogumil.) Strașnic om Manole ăsta! Sufletul nu și-a cruțat, dar uite ispravă, frate, pentru sute de ani! (Către mulțime.) Ei, sunteți tot așa de mulțumiți ca și mine? [...] UN CĂLUGĂR Manole s-a împotrivit crucii! AL TREILEA ZIDAR Nu crucii, ci laudelor. ALT ZIDAR Pe cataligele mândriei, el niciodată n-a umblat. ÎNTÂIUL ZIDAR De la o vreme, Manole vorbește în ghicitori tot mai întunecate. Cine poate să le-nțeleagă? Spusele lui ascund tot alte și alte tâlcuri. Vorbelor lui le-am pierdut cheia. Și încă o mâhnire pare a fi de neînlăturat! AL DOILEA BOIER A spus sau nu a spus - cade puțin în cumpănă. Dar el a ucis cu un gând blestemat, și asta nu-i o ghicitoare. Măria-ta, avem pravili cari nu trebuiesc călcate! AL TREILEA BOIER A învins stihiile cu omor, și fapta lui strigă la cer! MULȚIMEA (murmură împotriva boierilor) ALT BOIER Rostește osânda, măria-ta!! VODĂ (își mută toiagul dintr-o mână în cealaltă și privește tulburat și mut) BOIERII ȘI CĂLUGĂRII Osânda!!! Osânda!!.' Desen al lui Demian în revista Gândirea (1934) ÎNTÂIUL CĂLUGĂR S-a prorocit că va veni cu înfățișare mare și cu semne strălucite, dar înăuntru va fi pildă de stricăciune. Iată acesta e întâiul lăcaș al lui Anticrist! BOIERII ȘI CĂLUGĂRII Osânda!!! ÎNTÂIUL BOIER Auziți-l cum trage clopotul - cumplit și fără smerenie, parcă s-ar certa cu cerul! ALT BOIER Trăind - ne batjocorește, trăind -va fi o primejdie; fărădelegea neispășită va atrage blestemul asupra tuturor! VODĂ (gâfâind) Auziți arama, auziți arama răspunzând nedreptății din adâncimi! MULȚIMEA (se tulbură) Nu, nu se poate! ÎNTÂIUL CĂLUGĂR Prin vremi, voievozii s-au bucurat să fie slugile sfintei biserici care i-a uns! MULȚIMEA (în tulburare crescândă spre boieri) Nu, nu se poate! Ce vor? Nu se poate! Cine sunt? Nu se poate! ÎNTÂIUL CĂLUGĂR (întorcându-se către mulțime) Cine a mai văzut mădulare răsculându-se împotriva trupului din care fac parte? De ce strigați, de ce vă tulburați, de ce urlați? Voi sunteți ferestrele prin care în biserică intră lumina? Voi sunteți ușile de apărare și stâlpii de sprijin? Voi sunteți clopotele care vestesc, care înalță și osândesc? Cine ridică glasul împotriva mumei fără de trup, din care a doua oară ne-am născut? Să vie să-l privim! Să stea în față, împotrivindu-se! MULȚIMEA Nu, nu se poate! Manole, meșterul nesemănat, trebuie să trăiască! Nu, nu se poate! Iată-ne - toți, toți suntem în biserică, și-n preajma bisericii. Noi strigăm, boierii urlă, noi apărăm, călugării osândesc - toți suntem jos, Manole singur e sus, deasupra noastră, deasupra bisericii! Alt sfat, alt sobor! Acesta să plece! Acesta să se întoarcă! (Toată mulțimea se mișcă, sulițașii fac gard de suliți în fața navalei.) ÎNTÂIUL BOIER Robi ai pământului, sus în turlă! Puneți zăvoarele pe ușa scărilor! Doborăți schelele de cealaltă parte! Să nu mai scape! BOIERII ȘI CĂLUGĂRII Moarte clăditorului! (Robii năvălesc în biserică, în cel mai mare tumult; clopotul dintr-odată se oprește.) VODĂ Stați! Ce e? Ce s-a întâmplat? Cine se ridică? Cine dă porunci? MULȚIMEA (amuțește dintr-odată, privind în sus) UNUL Manole a ieșit pe marginea bisericii. TOȚI (se uită cu fior în sus) ALTUL Manole îngenunchiază spre răsărit. ALTUL Acum spre apus. MULȚIMEA (strigă de jos) Manole, Manole! (cu temere) Ce e, ce vrea? (Toți îl privesc cu răsuflarea tăiată.) VODĂ Stați, nu mișcațil O vorbă să nu crâcniți! GĂMAN (vine din mijloc, în aiurare interioară) Cântecul din zid te cheamă spre alt tărâm, unde huma e albastră și unde se duc toate viețile. Din turle privești și ți se pare jalnică lumea și toată frumusețea. Sufletul tău se desprinde de trup, lumina se învârte, cerul ți se pare jos ca un scut. Gândul tău zboară, trupul tău cade ca o haină care te-a strâns și mult te-a durut. (De după biserică, un țipăt.) Manole s-a aruncat în văzduh. (Țipete în mulțime. Plâns de femei. S-aud șoapte.) Căzut... GĂMAN (s-a scuturat sinistru, pe urmă se liniștește tot mai mult) în zid, un cântec a contenit. Slava tibie, Gospodi, slava tibie/ Primește-l de-a dreapta puterii! CÂȚIVA (aduc trupul în mijloc) AL ȘASELEA (s-aruncă peste el) Manole, eu te-am urât și te-am iubit mai mult decât oricare. Pune-ți încă o dată mâna deasupra mea, ca atunci când am voit să plec și n-am putut. Nu trebuie să spui niciun cuvânt - numai mâna s-o ridici. (Se vede mâna lui Manole, crispându-se în chip de iertare.) TOȚI Mort. (S-adună împrejur, câte-un scâncet reținut.) VODĂ (Iși descoperă capul.) BOIERII ȘI CĂLUGĂRII (de asemenea) Din turte privești și ți se pare jalnică lumea și toată frumusețea. Desen de Lancelot (1863) Desen al lui Demian în revista Gândirea (1934) VODĂ a spus: „Lucrul e isprăvit. Astăzi ne vom împrăștia așa cum am venit." (Cu amară ironie.) Ha! Leșul să fie dat soborului. AL TREILEA Manole, Manole, ce vom face? ALTUL Doamne, cel ce a clădit biserici. ALTUL El tot așa zicea: „înfăptuirea bisericii cere. tot, și te duce de-a dreptul în moarte sau sărăcie, în cer sau nebunie. " AL CINCILEA (către al doilea) Tu, pescar, te vei întoarce iarăși în apă? AL DOILEA Sunt cu rostul pierdut. ALTUL Nu vom ști cum să ne mai găsim loc în viață, vom rătăci din loc în loc. AL TREILEA Când noi nu vom mai fi, apa și adâncul pădurilor vor mai vui aici, amintindu-ne fără să ne numească, surd și cumplit, a-u! a-u! din veac în veac. ÎNTÂIUL Doamne, ce strălucire aici și ce pustietate în noi. Cortina EXPLORAREA TEXTULUI Pe cataligele mândriei, el niciodată n-a umblat... [...] ...a ucis cu un gând blestemat... 1. Pentru cei mai mulți dintre cititori sau spectatori, sfârșitul tragic al protagnistului este, cu siguranță, cunoscut. Totuși scena finală începe mai degrabă liniștit, atât unele dintre indicațiile autorului, cât și primele replici ale personajelor având un caracter chiar ușor comic. Vodă e înalt și gras, băiatul se uită la construcție cu gura căscată și-și lingușește stăpânul. Identifică și alte asemenea situații, în textul reprodus. Care crezi că este motivul pentru care autorul a procedat astfel? 2. în această ultimă secvență, Manole este prezent în scenă puțin timp. Ceea ce a fost de spus, a spus, ceea ce a fost de făptuit, a făptuit. Momentul este însă tensionat, pentru că acum vom afla dacă semnificația faptelor meșterului a fost sau nu a fost înțeleasă de ceilalți. Mulțimea este însă divizată: unii îl contestă, alții îi iau apărarea, fiecare argumentându-și punctul de vedere. Delimitează grupurile și identifică, pentru fiecare dintre ele, argumentele pro sau contra faptelor meșterului. 3 3. în balada populară, rolul lui vodă se dovedește a fi decisiv, în final, pentru destinul lui Manole. Compară cele două personaje, Negru-vodă, din baladă, și Vodă, din dramă, pentru a constata diferențele și, eventual, asemănările. 4. Moartea meșterului este reflectată indirect spectatorilor, prin intermediul gesturilor și al vorbelor mulțimii. Urmărește progresia transformării fiecărui personaj, sub influența morții acestuia. 5. De ce se adresează Vodă călugărilor cu amară ironie, hotărând să le fie dat leșul meșterului? 6. Exprimă-ți opinia despre semnificația vorbelor lui Găman: Manole s-a aruncat in văzduh. EVALUARE CURENTĂ APLICAȚII 1. Fiind puțin preocupat să-i contureze profilul psihologic, poetul popular rezervă soției meșterului un rol minor. Ea este doar iubitoare și devotată, hotărâtă să depășescă toate piedicile pentru a ajunge la soțul său. Mira, în schimb, este un personaj complex, având un rol important în conflictul dramatic. în grupe de câte doi, selectați fragmente pe care le considerați semnificative pentru o discuție care să aibă drept scop stabilirea rolului acestui personaj în text. Veți avea în vedere conturarea portretului moral, dimensiunea simbolică și relația dintre Mira și personajele reprezentative ale dramei (Bogumil și Găman, meșterii). 2. Expuneți informațiile voastre și celorlalți colegi; discutați și comparați concluziile la care ați ajuns. 3. Scrieți câte o caracterizare de circa o pagină a personajului Mira, valorificând informațiile rezultate din discuțiile purtate în clasă. 4. Citiți câteva caracterizări și discutați despre calitățile și, eventual, limitele acestora. 5. Față de baladă, relația dintre Manole și meșteri este mult mai nuanțată. Descrie-i evoluția. Ai în vedere finalul scenei III, din actul I, în care Manole îi convinge pe cei nouă să se întoarcă la zidurile surpate ale bisericii, scena III, din actul II, a legământului, scena I și II, din actul III, în care, pentru prima dată meșterii pun la îndoială cinstea lui Manole, scena IV, din actul IV, când cei nouă îl împiedică pe Manole să dărâme zidul abia înălțat al bisericii și scena IV din actul V, a morții meșterului. 6. Scrieți câte o prezentare de circa o pagină a relației dintre Manole și meșteri și citiți-o în fața colegilor. Exprimați-vă opinia despre prezentările ascultate. 1 Limbă și comunicare STRUCTURI DISCURSIVEi TEXTUUINEORMATIV -ni blî.jjft’r'...--. '"tft", .'ii "iuti. .)'■ .•h,aî!l ' ' !? i.. .'i.'• Textul informativ este, în getțeral, .uțif.jj.țșțțre^easigurăitiențincreacpptactjiluiîntrevor-enunț neutru, în care cuvintele sunt utilizțțțe niai jbjtoț gi.intețțpcUtoj}.< .... i: c . ales cu valoare denotativă, ceea ce nu exclude Informația repțezintă totalitatea elemente- totuși existența unor sensuri conotațiyer^est.țip . ^prtțoi^jg^yț cu-jin set țde cunoștințe prea-de text trebuie pus în relație cu funcția primor- labile. Ea poate ajunge de ia emițător la receptor dială a limbajului, cea informativă, care poate prin mijloace diverse: text scris, mesaj vorbit, însă coexista cu alte funcții precum emotivă fex- imagini plastice, indicații ale unui instrument preșWaj,'cpna/riîî (persuasivă) și^jâ3P‘(prtri-’i'''Cic”’1''''' ■ '• t ' 1. Completează tabelul, indicând funcția/ funcțiile fiecăruia dintre textele de mai jos (informativă, conativă, fatică, emotivă); menționează câte două trăsături pentru fiecare dintre dintre funcțiile identificate. funcția/ funcțiile A B A. Art. 17 (1) Ministerul Învățământului, inspectoratele școlare și autoritățile administrației publice locale asigură condițiile necesare pentru ca elevii să frecventeze cursurile primare și gimnaziale, de regulă, în localitățile în care aceștia domiciliază. (2) In situații justificate, elevilor din învățământul primar și gimnazial, școlarizați într-o altă localitate, li se asigură, după caz, servicii de transport, masă și internat, cu sprijinul Ministerului învățământului, al autorităților administrației publice locale, al agenfilor economici, al comunității locale, al societăților de binefacere, al persoanelor juridice sau fizice. {Legea învățământului) B. - Mă, Costicăl... știi tu la cine ne-am gândit noi toți trei adineaori?... de cine am vorbit noi acuma până să intri tu? - De cine? - De tine. - Ei, aș! - Zău, de tine. - Parol? - Parol. - C-eșt’copil? (I.L. Caragiale, Cam târziu...) 2. a. Prezintă elementele situației de comunicare din textul următor (emițător, receptor, mesaj, cod, canal). b. Argumentează faptul că textul de prezentare a filmului are atât scop informativ, cât și persuasiv. La „ Vulturul de mare” Cu peștele în gheare Aleargă fiecare Astăzi mic și mare. De peste cinci decenii într-una cetățenii Convinși cu prisosință Că orișice dorință, Se poate satisface Cu cinste, drag și pace, Cu mărfuri minunate Și toate garantate. Cu-auto și faetoane Vin doamne la șifoane, Vin domnii la zefiruri, Nenumărate șiruri Și fără marafeturi Se cumpără pânzeturi, Iar multe din cucoane Mai cumpără cretoane, Prosoape și șervete Și simple, și cochete. Și orice gospodină Ce vrea o marfa fină Aleargă fiecare i Astăzi cu mic, cu mare La „ Vulturul de mare” Cu peștele în gheare. (Reclamă a unui mare „Magazin Universal” bucureștean din anii ’20) 3. în vară, va avea loc examenul de admitere pentru ciclul inferior al liceului, iar conducerea școlii tale dorește să o popularizeze în rândul viitorilor absolvenți de gimnaziu. De aceea a hotărât să lanseze, în rândul eleviloi; un concurs. Scrie un text de prezentare a școlii, de 10-15 rânduri, al cărui conținut să îmbine caracterul informativ și cel persuasiv. Poți însoți textul de imagini, poți folosi caractere diferite de litere, culori etc. Expuneți-vă în clasă produsele rezultate, stabiliți criterii de evaluare și alegeți-le pe cele mai reușite trei dintre ele. 4. Se dă următorul text: Aseară, pe la 6 ore, un foc a izbucnit la o casă peste drum de cazarma Cuza în Dealul Spiră. Mulțumită activității pompierilor și soldaților, focul, deși bătea un vânt puternic, a fost năbușit în câteva minute. Pagubele nu prea sunt însemnate. (I.L. Caragiale, Temă și variațiuni) a. Demonstrează, cu ajutorul a trei argumente, că scopul textului dat este acela de a informa. b. Compune, în 15-25 de rânduri, o „variațiune” subiectivă pe „tema” dată, dezvoltând informațiile inițiale în direcția emoțională și imaginară, într-un text al cărui scop să fie de a-1 impresiona pe cititor (de exemplu: reportaj de senzație, scrisoare, jurnal etc.). c. Indică trei dintre caracteristicile care conferă textului compus de tine valoare subiectivă. 5. Realizează o investigație având ca temă Publicitatea stradală în orașul meu; cum poate fi îmbinat utilul cu plăcutul? Vei avea în vedere: - identificarea modalităților prin care se pot obține datele/ informațiile necesare; - strângerea datelor/ a informațiilor; - stabilirea strategiei de utilizare a datelor/ a informațiilor. Investigația o vei finaliza prin scrierea unui raport în care să-ți informezi colegii despre rezultatele cercetării tale. 6. Privește imaginile alăturate, aparținând anilor ’20, ’60 și ’70. Alege-o pe aceea pe care o consideri a reprezenta reclama cea mai reușită, respectiv, cea mai lipsită de interes. Argumentează-ți în scris fiecare dintre cele două opțiuni. în cazul celei de a doua, propune și o variantă superioară. Compară-ți opțiunile cu ale colegului de bancă. Expuneți-vă produsele și alegeți-1 pe cel mai reușit. tragerea extraordinară PRONOEXPRES A NOULUI AN $ ÂHMia/ue f&77 MACtOUftl • STAVRIZI Prin dacongelar* îji — p4ttr*ai<5 calității* ' d» > peț<» proaspăt.' 2 lo^al In grosimi, Ieste», ** calciu și vitaminele A si O ssAnttauKdfnouttk BANIM07UMSME ttoo". — -------- &£XOff?SrW . fTAUA ȘJ OfiZClA 031 Lucian Blaga, sculptură de Romulus Ladea na QUElBHHia QS BBQU De ce-n aprinse dimineți de vară mă simt un picur de dumnezeire pe pământ și-ngenunchez în fața mea ca-n fața unui idol? De ce-ntr-o mare de lumină mi se-nneacă eul ca para unei facle în văpaia zilei? De ce în nopți adânci de iarnă, când sori îndepărtați s-aprind pe cer și ochi de lupi prădalnici pe pământ, un glas îmi strigă ascuțit în întuneric, că dracul nicăieri nu râde mai acasă ca-n pieptul meu? Pesemne - învrăjbiți de-o veșnicie Dumnezeu și cu Satana au înțeles că e mai mare fiecare dacă-și întind de pace mâna. Și s-au împăcat în mine: împreunăpicuratu-mi-au în suflet credința și iubirea și-ndoiala și minciuna. Lumina și păcatul îmbrățișându-se s-au înfrățit în mine-ntâia oară de la-nceputul lumii, de când îngerii strivesc cu ură șarpele cu solzii de ispită, de când cu ochii de otravă șarpele pândește călcâiul adevărului să-l muște-nveninându-l. (Lucian Blaga, Pax magna) în grupe de trei-patru colegi, discutați și stabiliți o legătură posibilă între poezia Pax Magna și dramă. Comunicați ideile voastre colegilor din celelalte grupe și stabiliți, în final, un punct de vedere comun. Consemnați, fiecare, într-un text de 15-20 de rânduri, al cărui scop să fie de a informa, punctul de vedere la care ați ajuns în urma discuțiilor purtate. Sugestii bibliografice Mircea Eliade, Aspecte ale mitului - deși ar fi benefică lectura întregii cărți, pentru tema aflată în discuție sunt utile, cu deosebire, cap. II, Prestigiul magic al originilor și VII, Mitologia memoriei și a uitării. Mircea Eliade, Meșterul Manole și Mănăstirea Argeșului (cap. V al studiului De la Zalmoxis la Genghis-ffan), conține informații detaliate despre circulația baladei în Peninsula Balcanică, un istoric al exegezei textului, descrieri despre rituri de construcție etc. Dan C. Mihăilescu, Dramaturgia lui Lucian Blaga, volum apărut în urmă cu mai bine de douăzeci de ani (în 1984), așadar, mai dificil de găsit azi în biblioteci, dar efortul căutării îți va fi cu siguranță răsplătit prin lectură. Studiu de caz f Criticismul junimist PREMISĂ. DEFINIREA PROBLEMEI Generația pașoptistă a fost prima care și-a propus să reducă diferența enormă care separa, în acel moment, cultura română de cea europeană. Enciclopedismul, scria cândva Mircea Eliade, a fost, poate, un destin al secolului al XlX-lea românesc, când trebuia să se creeze un stat și să se adauge o cultură celorlalte culturi „surori" din Europa. Câțiva oameni trebuiau să facă atunci tot și să facă repede. Se poate spune că anii 1821-1860 au fost singura jumătate de secol de megalomanie română, când noi ne credeam în centrul atenției universale. Ceea ce caracterizează întreagă această epocă este setea de monumental, de grandios, orientarea creatorilor români către cei mai mari maeștri (izvorul și modelul erau Biblia, Homer, Cervantes, Shakespeare, Rafael). Apoi, un sincer sentiment de colaborare; oricine era chemat și toți erau aleși, pentru că întregul popor român era un popor ales. Nu ți se cerea decât să te hotărăști; geniul și virtuțile creatoare erau în tine, întrucât flecare făcea parte dintr-un popor excepțional. Dar nu se hotărau decât foarte puțini... în acest context, contribuția lui Mihail Kogălniceanu și programul său cultural, schițat în Jntroducția la Dacia literară, sunt capitale. Modernizarea rapidă a societății românești s-a făcut însă fără necesarul spirit critic, singurul capabil să disceamă între ceea ce era necesar și imitația superficială a modelor apusene. Va reveni, așadar, generației următoare, junimiste, obligația de a încerca să corijeze excesele și să traseze justa delimitare între noutățile cu adevărat fertile și imitație. Spiritului revoluționar muntean, afirma E. Lovinescu, i-a răspuns spiritul reactiv moldovenesc; unul era menit să făptuiască, celălalt, să se opună și să critice, filtru al influențelor străine grăbite, zăgaz al sistemelor raționaliste în materie de limbă. DESCRIEREA Șl ANALIZA CAZULUI. IDENTIFICAREA SOLUȚIILOR O tradiție a banchetului anual prin care se aniversa înființarea Societății Junimea cerea ca „secretarul perpetuu”, Iacob Negruzzi, să țină un discurs glumeț care să înceapă cu următoarele cuvinte: Originea Junimii se pierde în noaptea timpurilor. într-adevât; momentul nașterii societății nu poate fi stabilit cu precizie. Se știe totuși că începutul l-au făcut, prin luna februarie 1864, cinci tineri de curând sosiți la Iași din străinătate, de la studii: Titu Maiorescu, P.P. Carp, Theodor Rosetti, Iacob Negruzzi și N. Burghele (un al șaselea, Vasile Pogor, lipsește la această primă întâlnire). Ei Tltu* Maiorescu (1840-1917), critic literar și estetician. Se naște la Craiova, unde tatăl său, originar din Blaj, era profesor. Face studii în țară și le continuă la Viena (1851-1858), ca elev la vestita Academie There-siană, școală cu tradiție culturală europeană. După absolvirea Academiei Theresiene ca șef de promoție, pleacă la Berlin, unde frecventează Facultatea de Filozofie și își ia licența. La numai 19 ani obține doctoratul în filozofie (megna cum laudae-} la Universitatea din Giessen (Germania). Beneficiind de o bursă, merge la Paris, unde își ia o licență în litere și una în drept. Reîntors în țară, în 1861, este scurt timp magistrat în București, apoi este numit profesor de filozofie la Universitatea din lași. Aici, împreună cu alți tineri veniți ca și el de la studii din străinătate, întemeiază societatea Junimea (1863), care din 1867 va dispune și de un organ de presă, revista Convorbiri literare. In acești ani Maiorescu declanșează și o violentă campanie împotriva „direcției vechi” în cultură și literatură. Primul studiu va fi O cercetare critică asupra poeziei române de la 1867. El va fi urmat de Asupra poeziei noastre populare (1868), Limba română in jurnalele din Austria (1868), In contra direcției de azi în cultura română (1868), Direcția nouă în poezia și proza română (1872). Studiile vor fi reunite, în anul 1874, într-o primă ediție de Critice. Ulterior volumul va fi retipărit, amplificat cu noi articole. Din 1874 părăsește definitiv lașiul și se mută la București. Ca ministru al Cultelor și Instrucțiunii Publice (1874-1876), alcătuiește un proiect pentru reorganizarea învățământului rural, se îngrijește de mai buna funcționare a învățământului politehnic, sprijină publicarea documentelor istorice, hotărăște restaurarea mănăstirii de la Curtea de Argeș etc. Reprezentând Partidul Conservator, Maiorescu este deputat în parlament, unde se remarcă prin excepționalele calități oratorice. Numit profesor de logică și istorie a filozofiei contemporane la Universitatea din București (1884), ține cursuri strălucite și se bucură de notorietate. Va continua să scrie articole de doctrină literară, între care Literatura română și străinătatea (1882), Comediile d-lui I.L. Caragiale (1884), Poeți și critici (1886). în anul 1889, la moartea lui Eminescu, publică studiul Eminescu și poeziile Iul, în care face cunoscuta pre-dicție despre posteritatea literară a marelui dispărut. în anii următori este mereu în prim-planul vieții publice: ministru, pentru a doua oară, al Cultelor și Instrucțiunii Publice, ministru de justiție, rector al Universității din București (1892), ministru de externe, prim-ministru (1912), calitate în care prezidează Conferința de pace de la București (1913). Se stinge din viață în 1917, după ce vreme de mai multe decenii a fost o călăuză, un „spiritus rector” al culturii române. hotărăsc înființarea unei societăți literare, numită ulterior Junimea, la sugestia lui Theodor Rosetti. începutul îl făcuse însă Maiorescu în 1863, care ținuse un număr de „prelecțiuni” în sala Băncii Moldovei. Tinerii hotărăsc continuarea lor la Universitatea din Iași (la prima sa apariție în public, același Rosetti, gâtuit de emoție, nu va reuși să rostească decât Societatea modernă, societatea modernă, și va coborî de la tribună!), în fiecare duminică între orele unu și două, în fața unui public mult mai numeros. Asociații se strângeau apoi în casa lui Pogor pentru a discuta chestiunile tratate. Informații mai bogate oferă două cărți de memorii, Amintiri de la Junimea, a lui Iacob Negruzzi și Amintiri de la Junimea din Iași de G. Panu, ca și procesele-verbale ale ședințelor. Odată cu sporirea numărului de membri, întâlnirile se vor desfășura săptămânal, succesiv în casa lui Maiorescu și a lui Pogor; de obicei vineri. Vin pe rând Leon Negruzzi, Samson Bodnărescu, Mihai Eminescu, Miron Pompiliu, Ioan Slavici, N. Culianu, Vasile Conta, Alexandru Lambrioi; Vasile Alecsandri, A.D. XenopoL, Ștefan Vârgolici, Ion Creangă, I.L. Caragiale și mulți alții. Sunt profesori universitari sau de școală secundară, magistrați, militari, politicieni, istorici, filologi, juriști, economiști, matematicieni, filozofi, cu toții dominați de imperialismul intelectual întrupat în Maiorescu, după cum afirmă E. Lovinescu. De fapt, cu două excepții, Bogdan Petriceicu Hasdeu și Alexandru Macedonski, Junimea adună practic toate valorile culturale românești din a doua jumătate a secolului al XlX-lea. Procesele-verbale arată însă că la ședințe nu participau, în general, mai mult de zece persoane și că ele erau dominate de o atitudine mai degrabă veselă, deși discuțiile se concentrau pe probleme cât se poate de serioase. Vasile Pogor; mai ales, dușman al oricărei formule pedante, dădea tonul, aruncând cu perne în capul vorbitorilor anoști sau prolicși ori cântând popește! Creangă era și el mult apreciat pentru anecdotele sale „corosive”. O circulară a ministrului Ion Ghica înlocuise în mod oficial alfabetul chirilic cu alfabetul latin, dar fără a stabili și normele ortografice. Se produce de aceea un amestec de fonetism și etimologie care complică enorm lucrurile. în ședințele anilor 1865-1866 au loc discuții aprinse în această chestiune, rezultatul lor fiind studiul lui Maiorescu Despre scrierea limbei române. Principiile junimiștilor, stabilite atunci, vor fi adoptate după îndelungi controverse și de nou înființata Societate Academică. Este prima reușită majoră a Societății. în anul 1866 este achiziționată o tipografie al cărei scop era să publice gratuit toate manuscriptele originale române, a căror valoare se va fi constatat mai întâi de un comitet ales dintre noi, și de asemenea cărți de școală la prețul cel mai modic cu putință, de a republica în edițiuni critice și portative lucrări de valoare deja imprimate, în fine de a completa lacunele literare și științifice din țara noastră prin traduceri bune de cărți bune. Fiecare publicare va fi făcută cu litere latine. La 1 martie 1867 apare, sub direcția lui Iacob Negruzzi, revista Convorbiri literare, la început bilunară, iar din 1871, lunară, dar cu număr sporit de pagini. Aici publică Maiorescu, încă în primul număr, studiul său capital O cercetare critică asupra poeziei române de la 1867. Aproape toate scrierile de valoare ale literaturii române din epocă vor fi publicate în paginile ei. în 1885, după optsprezece ani de apariție ieșeană, revista a fost mutată în capitală, odată cu transferul lui Negruzzi la Universitatea din București. Implicarea în viața politică a unora dintre junimiști și mai cu seamă a lui Titu Maiorescu, nevoit să se stabilească din 1874 în București, scindează Junimea. Acum începe a doua etapă a existenței Societății, când activitatea ieșeană este dublată de cea bucureșteană, desfășurată în locuința lui Maiorescu din strada Mercur. Revista rămâne în grija lui Iacob Negruzzi până în 1893. De atunci înainte va fi ajutat de un comitet din care făceau parte între alții I.A1. Brătescu-Voinești, Mihail Diagomirescu, P.P. Negulescu și C. Rădulescu-Motru care, doi ani mai târziu, își asumă întreaga responsabiEtate. Ea capătă un caracter predominant universitar deși continuă să publice și colaboratori mai vechi precum Caragiale și Slavici sau oameni noi, precum George Coșbuc. Din 1903 revista va fi condusă de Ion Bogdan, iar din 1907 de Simion Mehedinți. Rând pe rând oamenii începutului dispar, iar Societatea devine doar o amintire, dar și un reper de neocolit pentru cultura română. Revista va supraviețui până în anul 1944, dar nu și spiritul junimist care se stinsese odată cu dispariția întemeietorilor. întâia cercetare critică asupra literaturii române Recapitulând acum toate concluziunile ce am încercat să le demonstrăm în studiul de față, dobândim următoarele idei principale asupra poeziei: Poezia cere, ca o condiție materială a existenței ei, imagini sensibile; iar condiția ei ideală sunt simțiminte și pasiuni. Din condiția materială se explică determinarea cuvintelor, epitetele, personificările și comparațiunile juste și nouă, și totodată regula negativă că poezia să se ferească de noțiunile abstracte. Din condiția ideală se explică mișcarea reprezentărilor, mărirea obiectului și dezvoltarea gradată spre culminare, și totodată regula negativă că poezia să se ferească de obiecte ale simplei reflecțiuni. Aceste adevăruri le-am demonstrat pe cât se poate demonstra în materie estetică, atât prin cercetări teoretice cât și prin experiența din exemple. Scopul lor nu este și nu poate fi de a produce poeți; niciodată estetica nu a creat jrumosul, precum niciodată logica nu a creat adevărul. Dar scopul lor este de a ne feri de mediocritățile care, fără nicio chemare interioară, pretind a fi poeți, și acest scop îl poate ajunge estetica. Căci asemenea discipline au două mari foloase: Ele îndeamnă întâi pe acela care are talentul înnăscut, să se perfecționeze în arta sa, deșteptăndu-i atenția asupra multor particularități importante, pe care le-ar fi trecut cu vederea. Ele contribuie, al doilea, să dea publicului o măsură mai sigură pentru a deosebi adevărul de eroare și jrumosul de urât. în această din urmă privință ne-a părut importantă pentru noi o cercetare critică asupra poeziei române. Căci mica noastră literatură poetică este în pericol de a confunda acea deosebire elementară. Majoritatea poeților nu merită numele ce și-l uzurpă: din pro- Fațada casei iui Titu Maiorescu (București) Vestibulul casei Maiorescu Deasupra ușii inscripția: Blrult-au gândul... (începutul unei fraze a lui Miron Costin) 22 Medalioane ale Junimii ducțiunile lor se vede numai o fantazie seacă de imagini originale și o inimă goală de simțiri adevărate, și mai bine le-ar fi fost lor și nouă dacă niciodată nu ar fi luat pana în mână și nu ar fi lățit în public producțiunile lor nedemne de limbajul muzelor. Căci dacă lipsa de orice literatură este unul din semnele de barbarie a popoarelor, o literatură falsă și urâtă este cel dintâi pas spre degradarea culturii începânde. Aci devine prima datorie a științei de a se opune în contra răului contagios. O critică serioasă trebuie să arate modelele bune căte au mai rămas și să le distingă de cele rele și, curățănd astfel literatura de mulțimea erorilor, să prepare junei generațiuni un câmp liber pentru îndreptare. (Titu Maiorescu, O cercetare critică asupra poeziei române de la 1867) ® în accepția lui Titu Maiorescu, rolul poeziei este să exprime frumosul. Care sunt căile prin care se poate obține acesta, în creația literară? O condițiune pentru admiterea comparațiilor este ca ele să fie juste, scrie Maiorescu, iar apoi citează ca exemplu negativ versurile: Ador tare adevărul,/ll ador că e frumos/ Precum e în floare mărul,/ Al livezii pom frumos. în ce anume constă eroarea pe care o semnalează criticul? « Care este scopul cercetării critice întreprinse de Titu Maiorescu în acest studiu? Critica „formelor fără fond” Vițiul radical [...] în toată direcția de azi a culturei noastre este neadevărul pentru a nu întrebuința un cuvânt mai colorat, neadevăr în aspirări, neadevăr în politică, neadevăr în poezie, neadevăr până în gramatică, neadevăr în toate formele de manifestare a spiritului public. Cufundată până la începutul secolului al XlX-lea în barbaria orientală, societatea română, pe la 1820, începu a se trezi din letargia ei, apucată poate de-abia atunci de mișcarea contagioasă prin care ideile Revoluțiunii franceze au străbătut până la extremitățile geografice ale Europei. Atrasă de lumină, junimea noastră întreprinse acea emigrare extraordinară spre fântănele științei din Franța și Germania, care până astăzi a mers tot crescând și care a dat mai ales României libere o parte din lustrul societățiilor străine. Din nenorocire, numai lustrul dinfară! Căci nepregătiți cum erau și sunt tinerii noștri, uimiți de fenomenele mărețe ale culturei modeme, ei se pătrunseră numai de efecte, dar nu pătrunseră până la cauze, văzură numai formele de deasupra ale civilizațiunii, dar nu întrevăzură fundamentele istorice mai adânci, care au produs cu necesitate acele forme și fără a căror preexistență ele nici nu ar fi putut exista. [...] în aparență, după statistica formelor dinafară, românii posed astăzi aproape întreaga civilizare occidentală. Avem politică și știință, avem jurnale și academii, avem școli și literatură, avem muzee, conservatorii, avem chiar o constituțiune. Dar în realitate, toate acestea sunt producțiuni moarte, pretenții fără fundament, stafii fără trup, iluzii fără adevăr, și astfel cultura claselor mai înalte ale românilor este nulă ți fără valoare, și abisul care ne desparte de poporul de jos devine din ce în ce mai adânc. [...] Forma fără fond nu numai că nu aduce niciun folos, dar este de-a dreptul stricăcioasă, fiindcă nimicește un mijloc puternic de cultură. Și prin urmare vom zice: este mai bine să nu facem o școală deloc decât să facem o școală rea, mai bine să nu facem o pinacotecă deloc decât să o facem lipsită de arta frumoasă; mai bine să nu facem deloc statutele, organizarea, membrii onorari și neonorați ai unei asociațiuni decât să le facem fără ca spiritul propriu de asociere să se fi manifestat cu siguranță în persoanele ce o compun; mai bine să nu facem deloc academii, cu secțiunile lor, cu ședințele solemne, cu discursurile de recepțiune, cu analele elaborate, decât să le facem toate acestea fără maturitatea științifică ce singură le dă rațiunea de a fi. (Titu Maiorescu, în contra direcției de azi în cultura română) & Care este vițiul radical identificat de Maiorescu în cultura timpului său? Ce înțelege criticul prin sintagma formă jără fond? La ce concluzie ajunge Maiorescu în finalul textului de mai sus? R.P. Carp „Ai un singur bloc de marmură: dacă îl întrebuințezi pentru o figură caricată, de unde să mai poți sculpta o Minervă?” Puterile unui popor, fie morale, fie materiale, au în orice moment dat o cantitate mărginită. Averea națională a românilor are astăzi o cifră fixă, energia lor intelectuală se află asemenea într-o câtime fixată. Nu te poți juca nepedepsit cu această sumă a puterilor, cu capitalul întreprinderii de cultură intr-un popor. Timpul, averea, tăria morală și agerimea intelectuală ce le întrebuințezi pentru o lucrare de prisos, necum pentru o lucrare greșită, sunt in veci pierdute pentru lucrarea cea trebuincioasă și cea adevărată. Amândouă nu pot merge lăngăolaltă, tocmai fiindcă izvorul puterilor unei națiuni nu este nesecat, ci este din fire mărginit. Dacă dar îți lipsesc o mie de școlari silitori și modești, de industriași și meseriași naționali, de poeți și prozatori mai buni, de oameni de știință adevărați, cauza este că mărginitele puteri de care dispune poporul tău pentru aceasta sunt consumate de profesori ignoranți, de funcționari netrebnici, de academici, secretari, membri onorifici, asociați în cultură, jurnaliști, ateneiști, conservatoriști, poetastri, spânzurători de pânze, la „ expoziția artiștilor în viață”, și celelalte, și celelalte. Ai un singur bloc de marmură: dacă îl întrebuințezi pentru o figură caricată, de unde să mai poți sculpta o Minervă? (Titu Maiorescu, prefață la prima ediție a Criticelor, 1874) Cum justifică Maiorescu afirmația că nu te poți juca nepedepsit cu această sumă a puterilor, cu capitalul întreprinderii de cultură intr-un popor? Care este concluzia prefeței din care a fost extras fragmentul de mai sus? Vasile Pogor CONCLUZII Theodor Rosetti lacob Negruzzi Trăsăturile junimismului A. Spiritul critic este, cu siguranță, cea mai importantă trăsătură a junimismului. El se manifestă în primul rând prin respectul pentru adevărul istoric în studierea trecutului și prin cultivarea simplității. Este combătută astfel falsa erudiție manifestată prin folosirea de către mulți cărturari ai timpului a unei limbi artificiale, considerate mai potrivită pentru a evidenția diferența față de omul de rând. De asemenea, se dorește așezarea vieții politice și culturale pe baze autentice, respingându-se „formele fără fond”. Nevoia de claritate, rigoarea, rațiunea vor fi reperele permanente ale junimiștilor. B. Spiritul filozofic. Membrii săi sunt, în cea mai mare parte, oameni de idei generale și mai puțin specialiști în domenii precise ale științei. Nu gustul individual, impresia de moment îi călăuzesc, ci dorința de a construi pe o solidă bază teoretică în care aplicațiile devin doar o urmare firească a raționamentului. Așa procedează Titu Maiorescu, așa vor proceda și A.D. Xenopol, P.P. Carp sau, mai târziu, Mihail Dragomirescu. C. Gustul pentru clasic și academic, așadar, pentru valorile canonice și nu pentru inovație. Oameni cu o solidă cultură universitară, junimiștii erau prea puțin dispuși să accepte inovațiile momentului, indiferent dacă acestea se numeau simbolism sau naturalism, în literatură, impresionism, în pictură sau muzică, Art Nouveau, în arhitectură. D. Spiritul oratoric se naște și din opoziția împotriva retoricii pașoptiste romantice, mesianice, lipsite de echilibru, dar și din respingerea frazeologiei politice parlamentare și a beției de cuvinte a timpului; impune un model în care totul, de la vestimentație la dicție trebuia să dovedească perfectă stăpânire de sine, rigoare, măsură. E. Ironia care venea din nevoia de a sublinia caracterul lipsit de pedanterie și morgă al acțiunii lor culturale. Totul conduce spre acest mod de a înțelege activitatea junimistă, de la opoziția lui Vasile Pogor pentru orice fel de reguli în funcționarea societății, până la devize glumețe, precum intră cine vrea, rămâne cine poate’, de la plăcerea poreclelor de care nu scăpa nimeni (bine hrănitul Caragiani, pudicul Naum, carul de minciuni Negruzzi sunt doar câteva și nu dintre cele mai „tari”), la exclamații deloc academice, de genul faul! faul! când se spunea câte o anecdotă fără haz. Toate acestea fac din acțiunea junimistă un moment crucial în evoluția culturii române, despre care E. Lovinescu va afirma cu deplină îndreptățire: Când o mișcare culturală, in afară de mortarul câtorva generații de oameni culți, privind unitar și serios problemele vieții românești, a dat politicei pe P.P. Carp, criticei teoretice pe T. Maiorescu, poeziei pe M. Eminescu, prozei pe Ion Creangă, teatrului pe I.L. Caragiale, istoriei pe A.D. Xenopol, filozofiei pe Vasile Conta - acea mișcare nu poate fi privită decât ca un fenomen de mare însemnătate. 023 Sugestii bibliografice Nicolae Manolescu, Contradicția lui Maiorescu. Cartea își propune să demonstreze cum, și în cazul lui Maiorescu, vocația începutului implică, inevitabil, neîncrederea într-un început absolut; așa cum spune autorul, un început absolut se constituie în sine, fără opoziție, căci el afirmă ceva fără să nege nimic; Maiorescu afirmă negând, într-o continuă opoziție cu „formele fără fond" ale înaintașilor. Tocmai în aceasta constă „contradicția” lui Maiorescu, în năzuința de a fi cel dintâi, dublată de imposibilitatea de a se desprinde cu totul de trecut Tudor Vianu, Junimea. Studiul se constituie ca un capitol al Istoriei literaturii române moderne, scrisă în colaborare cu Șerban Cioculescu și Vladimir Streinu și prezintă, într-o manieră didactică accesibilă, istoria și ideologia grupării. Iacob Negruzzi, Amintiri din Junimea; George Panu, Amintiri de la Junimea din Iași. Cărți de memorii, cele două volume conțin un mare număr de informații ale unor martori și participanți activi la viața culturală a momentului. Sunt evocări subiective, adeseori divergente, dar extrem de utile pentru cel ce dorește să cunoască mai bine oamenii și epoca. APLICAȚII. EVALUARE FINALA 1. 2. 3. 4. S. Citește în întregime textele din care au fost reproduse fragmentele de mai sus și extrage, pe fișe de lectură, pasaje ilustrative pentru fiecare dintre cele cinci trăsături enumerate. Argumentează, în texte de câte 10-15 rânduri, fiecare dintre aceste trăsături. Poți extinde cercetarea și asupra altor studii maioresciene, de exemplu: Observări polemice, Direcția nouă în poezia și proza română, Beția de cuvinte în Revista Contimporană, Oratori, retori și limbuți. Explică, într-un text de circa o jumătate pagină, sensul întrebării retorice din finalul prefeței la prima ediție a Criticelor: Ai un singur bloc de marmură: dacă îl întrebuințezi pentru o figură caricată, de unde să mai poți sculpta o Minervă? Poți folosi această argumentare drept concluzie a cercetării tale. La alegere: a. Redactează un raport care să finalizeze investigația despre Criticismul junimist și pe care să-l prezinți în fața colegilor, în 10-15 minute; b. împreună cu încă doi-trei colegi, realizați un proiect având ca temă Criticismul junimist. Prezentați colegilor, sub forma unei sinteze de 10-15 minute, rezultatele cercetării, punându-le totodată la dispoziție toate materialele colectate. Organizați o dezbatere având următoarea moțiune: Fără Titu Maiorescu și spiritul critic insuflat junimiștilor, literatura și cultura română a ultimelor decenii ale secolului al XlX-lea ar fi fost lipsită de strălucire. Istoricul A.D. Xenopol Filozoful Vasile Conta 6. Limbă și comunicare STRATEGII SPECIFICE FOLOSITE ÎN MONOLOG ȘI ÎN DIALOG II ’ I ' I - - -Ț.-;‘ Monologul, în opoziție cu dialogul, con- Monologul adresat presupune prezența unui ține puține referiri la situația de^' eortuîâeare, ' '' interlocutor, de la care însă nu se așteaptă neapă-deoarece se centrează pe vorbitor. Gradul săurie 'rut Uri răspuns. expresivitate este însă mai mare decât' al xliato-* Monologul interior nu presupune prezența gului, el fiind caracterizat adeseori $Sfi'țprt&&fa interiii<SftorUlui și nu este pronunțat cu glas tare. frecventă a exclamațiilor. Vâw,:. ; 'm.fâe iDe-^ebeâ,1!!în textele literare, autorul'trebuie să -MpftplOguț dramatțc este un tip dkc6triu3, '*'Wtizdze-strategii adecvate pentru a permite citi-Uicaie^ce^e țpițbifestăjîn prezența/absența âlflii'1 TforiilM să aibă totuși acces la gândurile perso-perSbnaj, știb ftSrina tgîei narațiuni, a unui dis- <'8S^(iliiil<:"‘ " curs, a unei confesiuni etc. ,'1’ n ‘JV’'''' 1 1. Identifică trăsături ale monologului dramatic, în textul de mai jos. SPIRIDON (singur, intră din dreapta făcându-și o țigară) Măă! al dracului rumân și jupanul nostru! Bine l-a botezat cine l-a botezat „ Titircă Inimă-Rea Ce are el cu mine? Zău! Biata cocoană și cu nea Chiriac! Cu ei mai am noroc, ei mai mă scapă de afurisitul, că despre partea lui jupăn Titircă Inimă-Rea, halal să fie de oasele mele! m-ar cotonogi. Ieri săptămâna, când s-a întors de la grădină cu cocoanele, m-a găsit deștept: „Bravos, musiu Spiridoane! zice, nu te-ai culcat păn-acuma; mâine dimineață jupănul săracul să deschizăprăvălia: ai stat păn-acuma să bei la tutun, 'ai? - Nu jupăne, zic, da ’ dacă nu mi-e somn. - Nu ți-s somn, 'ai? stai că-ți fac eu (iepoftă de culcat!"... Bietul nea Chiriac m-a scăpat, că luase pe sfântul Niculae din cui... Ieri seară m-a găsit dormind: „Bravos, musiu Spiridoane! zice; dormi, ce-ți mai pasă! tutun ai tras destul, acum te-ai pus să tragi la aghioase; trai, neneaco, cu banii băbachii! - Nu, jupăne, da 'dacă mi-a fost somn, zic. - Somn, 'ai? Te trage traiul îl bun la somn! (Auzi, cu sfântul Niculae trai bun, căde-i-ar bunul pe inimă lui jupănul!) Tragi la somn? Stai că am eu leac să-ți tai de piroteală. " Și mi-a și pus măna-n păr. Dacă nu era cocoana să sară pentru mine tocmai la apropont, mă rupea, că nu-ș' ce-avea, era turbat rău de tot (s-aude zgomot). Auliu! Vine! (stinge repede țigara cu degetele și o bagă în buzunar.) (I.L. Caragiale, O noapte furtunoasa} 2. Citește textele de mai jos și înscrie în tabel tipul monologului identificat, precum și câte două argumente care să-ți justifice opțiunea. A. - Iar te-ai cufundat în stele Și în nori și-n ceruri nalte? De nu m-ai uita încalțe, Sufletul vieții mele. în zadar râuri în soare Grămădești-n a ta gândire Și câmpiile asire Și întunecata mare. Piramidele-nvechite Urcă-n cer vârful lor mare -Nu căta în depărtare Fericirea ta, iubite! Astfel zise mititica, Dulce netezindu-mi părul. Ah! ea zise adevărul; Eu am râs, n-am zis nimica. (Mihai Eminescu, Floare albastră} B. ...și tot astfel, dacă închid un ochi, văd mâna mea mai mică decât cu amândoi. Dacă aș avea trei ochi, aș vedea-o și mai mare, și cu cât mai mulți ochi aș avea, cu atâta lucrurile toate dinprejurul meu ar părea mai mari. Cu toate acestea, născut cu mii de ochi, în mijlocul unor arătări colosale, ele toate, în raport cu mine păs-trându-și proporțiunea, nu mi-ar părea nici mai mari, nici mai mici de cum îmi par azi. Să ne-nchi-puim lumea redusă la dimensiunile unui glonte, și toate celea din ea scăzute în analogie, locuitorii acelei lumi, presupuindu-i dotați cu organele noastre, ar percepe toate celea absolut în felul și în proporțiunile în care le pricepem noi. Să ne-o închipuim înmiit mai mare - același lucru. Cu proporțiuni neschimbate - o lume înmiit de mare și alta înmiit de mică ar fi pentru noi tot atât de mare. Și obiectele ce le văd, privite cu-n ochi, sunt mai mici; cu amândoi - mai mari; cât de mari sunt ele în absolut? (Mihai Eminescu, Sărmanul Dioitis) monolog adresat textul... monolog interior textul... 3. Consemnează, sub forma unui monolog interior de cinci-șase rânduri, gândurile tale înaintea unei teze la disciplina limba și literatura română, la care nu te-ai pregătit suficient. ADECVAREA DISCURSULUI ORAL LA SITUAȚII DE COMUNICARE DIVERSE Conversația este un tip familiar de comunicare orală dialogată, în care nu există limitări în ceea ce privește temele abordate și cadrul. Conversația se creează continuu, prin interacțiune, și, fiind legată de context, evoluția ei este imprevizibilă. Deoarece participanții la conversație se manifestă, ca individualități, atingerea obiectivelor urmărite de aceștia presupune apelul la diverse strategii de comunicare. Discuția, spre deosebire de conversație, presupune restricții atât în'privința cadrului, cât și a tematicii și, de asemenea, o diferențiere a rolului participanților, în funcție de obiectivele pe care aceștia doresc a le atinge. Indiferent de tipul 1. Citește textele de mai jos și înscrie în tabel tipul dialogului identificat, precum și câte două argumente care să-ți justifice opțiunea. conversație textul... discuție textul... A. - Sărut mâna, madam Georgescu, zic eu apropiindu-mă. - La dumneata veneam! răspunde cucoana emoționată. - La mine?! -Da... Te rog să nu mă lași! - ?! - Să nu mă lași! Trebuie să-mi faci un mare serviciu amical... La nevoie se arată amiciția: să vedem cât ne ești de prietin! dialogului (conversație sau discuție), o caracteristică importantă a acestuia este reversibilitatea rolurilor de emițător și receptor, .ceea ce are drept consecință permanenta adaptare a partenerilor la contextul și la scopul comunicării. Adaptarea trebuie să se manifeste atât la nivelul verbal al comunicării, cât și la cel nonverbal sau paraverbal. Strategiile comunicării sunt, de obicei, de tip anticipativ și vizează mai cu seamă reacția interlocutorului. Ele pot exprima, de exemplu, ezitarea, tatonarea (care se realizează atât la nivel nonverbal, prin gesturi specifice, mimică, poziția corpului, cât și la nivel verbal, prin elemente precum: păi... de, în fine, uite ce, așa etc.) sau politețea. - Cu cea mai mare plăcere, madam Georgescu, dacă pot... - Poți!... să nu zici că nu poți!... știu că poți!... trebuie să poți! (I.L. Caragiale, Bacalaureat) B. - Bonsoar, zise domnul. - Bonsoar, răspunde negustorul. Și domnul se așază pe fotoliul din față, după ce și-a pus geamantanul în plasă și tartanul la căpătâi. Doi-trei kilometri tăcere. - Mergeți departe? întreabă domnul. - De! departe și nu departe... - ...? - Până la Mărășești... - Până la Mărășești? - Da. Dar dv.? D - Și eu tot până la Mărășești. - Vezi?... După daraveri... - Da, după daraveri. Dar dv.? - Tot după daraveri. (I.L. Caragile, Accelerat no. 17) 2. Completează spațiile punctate cu o continuare de patru-cinci replici a discuției dintre profesor și elev, al cărui conținut să exprime, din perspectiva elevului, A. - ezitarea; B. - tatonarea. A. Profesorul: Termenul-limită pentru predarea eseului a fost data de 15. Azi suntem în 21 și încă nimici... Elevul:.................................... Profesorul:................................ Elevul:.................................... Profesorul:................................ Elevul:.................................... B. Profesorul: Termenul-limită pentru predarea eseului a fost data de 15. Azi suntem în 21 și încă nimici... Elevul:.................................... Profesorul:................................ Elevul:.................................... Profesorul:................................ Elevul:.................................... 3. Imaginează o scurtă conversație între două-trei persoane, astfel încât să integrezi adecvat structurile următoare: păi... de, vreau să spun, uite ce. Indică, în fiecare situație, care sunt persoanele implicate în conversație și care este strategia comunicativă utilizată. De exemplu: - Te rog mult, mamă, măcar în seara asta lasă-mă să urmăresc la televizor Premiile MTV. - Nici vorbă, că gala se sfârșește după miezul nopții și știi ce greu te scoli dimineața; iar reclamațiile de la școală pentru întârzieri o să le primesc tot eu. - Haide, mamă, măcar de data asta, și-ți promit că mâine o să fiu punctual. Ce naiba, sunt doar o dată pe an! - în fine, om vedea... Fiul oferă argumente pentru a obține acordul mamei într-o problemă la care ține în mod deo- sebit {te rog mult - exprimă intensitatea; măcar de data asta - sugerează faptul că până acum mama a fost intransigentă, așa că măcar o dată ar putea să-i îndeplinească dorința; sunt doar o dată pe an - rugămintea nu se va mai repeta prea curând, iar raritatea evenimentului ar merita o excepție de la regulă; Ce naiba - exprimă o nuanță de nemulțumire, dar numai atât cât să nu supere). Strategia pare a da roade, întrucât, după un refuz ferm {Nici vorbă), argumentat fără echivoc (gala se sfârșește după miezul nopții; te scoli greu dimineața; reclamațiile pentru întârzieri o să le primesc tot eu), replica finală indică o ezitare care lasă speranța obținerii acordului {în fine, om vedea...). 4. Precizează ce exprimă dialogul următor din punctul de vedere al strategiei comunicării și din perspectiva fiecăruia dintre cei doi vorbitori: tatonarea, ezitarea, politețea. Argumentează-ți răspunsurile, ținând seamă atât de elementele verbale ale comunicării, cât și de cele nonverbale. Omul, a cărui vârstă, desigur, înaintată rămânea totuși incertă, zâmbea cu doi dinți, clipind rar și moale, întocmai ca bufnițele supărate de o lumină bruscă, privind întrebător și vădit contrariat. - Unchiul Costache? îndrăzni să deschidă gura tânărul, pe urmă, intimidat, refacu întrebarea: Aici șade domnul Constantin Giurgiuveanu? Bătrânul clipi din ochi, ca și când nu ar fi înțeles întrebarea, mișcă buzele, dar nu răspunse nimic. - Eu sunt Felix - acăugă tânărul, uimit de această primire - nepotul dumnealui. Omul spân păru tot așa de plictisit de întrebare, clipi de câteva ori din ochi, bolborosi ceva, apoi cu un glas neașteptat de răgușit, aproape șoptit, duhnind a tutun, răspunse repede: - Nu-nu-nu știu... nu-nu stă nimeni aici, nu cunosc... (G. Călinescu, Enigma Otiliei) 5. Scrie un dialog de patru-cinci replici, a cărui caracteristică să fie politețea, în care un tânăr de vârsta ta îți cere lămuriri despre o adresă pe care nu reușește să o găsească. Rescrie același dialog într-un registru stilistic antitetic. DISCURS SPECIFIC DOMENIULUI DE SPECIALIZARE (TEXTE DIDACTICE; ADMINISTRATIVEȘI^01$6i£E). APLICAȚII** 1. Pornind de la sâmburele original al Cinei de Taină și instituirea de către Mântuitorul Isus Hristos a Sfintei Jertfe Euharistice și urmând poruncii Sale „Aceasta să o faceți intru pomenirea Mea" (Lc.22,19; I Cor. 11,24). Sfinții Apostoli au practicat imediat de după Înălțarea Domnului la cer, „frângerea pâinii", încadrată în mod firesc de cântări și laudă și rostirea de rugăciuni (Fapte 2,46-47). De aici, in timp, a apărut slujba Sfintei Liturghii -centrul vieții creștine. Primele formulare liturgice au fost alcătuite de Sfântul lacob, fratele Domnului și primul episcop al Ierusalimului și de Sfântul Marcu. Din acestea s-au format mai apoi Liturghia Sfântului Fosile cel Mare și a Sfântului Ioan Gură de Aur. Tradiția și practica vieții bisericești au impus de timpuriu ca Sfânta Liturghie să se săvârșească zilnic. Slujirea Sfintei Liturghii este un prilej de bucurie duhovnicească deoarece, prin sfințirea darurilor și împărtășirea cu ele avem între noi și în noi pe Hristos - Mirele ceresc. In timp, a apărut însă o problemă - caracterul festiv al Liturghiei nu se potrivea cu perioada Postului Mare - zile de întristare, post și pocăință - când Mirele este luat de la noi (Matei 9,15). De aceea, consfințind o tradiție deja existentă, Sinodul de la Loadiceea (364-383), prin canoanele 49 și 51, a hotărât ca în acest timp să nu se săvârșească nicio Liturghie și să nu se facă pomenirea mucenicilor decât sâmbăta și duminica. Ritualul, destul de simplu la început, a căpătat mai apoi o dezvoltare și o solemnitate din ce in ce mai bogate, remarcându-se atât în rănduiala slujbei de seară, cât și a Liturghiei. (Liturghia Darurilor mai înainte sfințite, pr. prof. Nicolae Bobârnea) Art 24 (1) Învățământul liceal funcționează de regulă, cu următoarele profiluri: - real și umanist -, informatic, pedagogic, tehnic, economic, administrativ, agricol, silvic, agromontan, de artă sportiv și teologic. (2) Liceele se organizează cu unul sau mai multe profiluri. In cadrul acestor profiluri se pot organiza, cu aprobarea Ministerului învățământului, dase cu specializări mai restrânse și clase speciale pentru elevi cu aptitudini și performanțe excepționale. (3) La liceele de specialitate care, pe lângă diplomă de bacalaureat, eliberează și atestat profesional, durata studiilor poate fi și de 5 ani și este stabilită prin hotărâre a guvernului. (Legea Învățământului) Alt 1. Accesul liber și neîngrădit al persoanei la orice informație de interes public, definit astfel prin prezenta lege, constituie unul dintre principiile fundamentale ale relațiilor dintre persoane și autoritățile publice, în conformitate cu Constituția României și cu documentele internaționale ratificate de Parlamentul României. Art 2. (b) Prin informație de interes public se înțelege orice informație care privește activitățile sau rezultă din activitățile unei autorități publice sau instituții publice, indiferent de suportul ori de forma sau de modul de exprimare a informației. Alt 7. (1) Autoritățile și instituțiile publice au obligația să răspundă în scris la solicitarea informațiilor de interes public in termen de 10 zile sau, după caz, în cel mult 30 de zile de la înregistrarea solicitării, în funcție de dificultatea, complexitatea, volumul lucrărilor documentare și de urgența solicitării. (Legea 544, privind accesul la informațiile de interes public) a. Precizează tema și scopul comunicării în fiecare dintre cele trei texte de mai sus. b. Menționează două argumente pentru încadrarea fiecăruia dintre aceste texte într-un anumit stil funcțional. c. Prezintă particularități ale stilului funcțional, identificabile în fragmentul citat. 2. Ce știu locuitorii din satele românești despre Uniunea Europeană? Cum își proiectează ei viitorul, in perspectiva integrării în UE? Acestor întrebări, dar și altora a încercat să le răspundă EuroBarometrul Rural, dat publicității recent Aproape trei sferturi dintre românii care locuiesc la sate susțin integrarea europeană a țării noastre: dacă duminica viitoare ar avea loc alegeri în acest sens, 72% dintre respondenți ar vota pentru aderarea României la UE, 6% ar fi contra, iar 7% nu ar participa la referendum. Două treimi dintre cei intervievați așteaptă o îmbunătățire a vieții după aderare. In privința cunoștințelor despre UE, românii din mediul rural se consideră slab informați -pe o scară de la 1 ( „nu știu absolut nimic") la 10 („știu totul"), sondajul relevă o medie de 3,6. Românii care locuiesc la sat se declară mulțumiți de viața lor socială (82%), locuință (74%), siguranța personală (68%) și propria sănătate (55%), dar nu sunt satisfacuți de banii pe care îi au (72%), de felul în care trăiesc (56%) și de locul de muncă (55%). La capitolul încredere, pe primul loc se află preotul (84%), urmat de doctor (79%), profesorii și învățătorii din sat (73%), primar (67%), polițiști (55%) și UE (52%). Cei intervievați au declarat că nu au încredere în oamenii de afaceri (64%). 91% dintre respondenți nu sunt racordați la rețeaua de gaze naturale, iar 84% nu au canalizare; 3% au declarat că nu au curent electric. Alimentarea cu apă în mediul rural se face de la fântâna din curte cu găleata (50%) și de la fântâna publică sau cișmea (18%). Doar 16% au apă curentă în casă. (EuroBarometrul Rural, 2006) Datele oficiale cele mai recente despre starea reală a cărții în România sunt cele publicate de Anuarul Statistic pe 2004, cu cifre valabile doar până la nivelul anului 2003. Astfel, în 2003, există peste 12000 de titluri tipărite, dar tirajele sunt în cădere liberă: de la 24400 în 1990, la 12000 în 1994, la 6300 în 2001, la 650 în 2003, o cifră ce pare a duce producția de carte sub pragul critic al rentabilității unei edituri. [...] Publicul consumator de carte e diferențiat. Și totuși, 56% dintre subiecții chestionați într-o anchetă recentă, declară că nu au cumpărat nicio carte în ultimul an, 55% nu au citit deloc cărți în cursul anului. Cam 5% din populație nu cumpără cărți, dar împrumută adesea și primește. Un profil al ne-citi-torului relevă că acesta ar fi mai ales bărbat (60% din bărbați nu citesc), trecut de 50 de ani, rezident mai ales în mediul rural (95% dintre agricultori declară că nu au citit nimic în ultimul an), în zone cu deficiență de infrastructură publică, cu nivel mai mic de 50 de euro pe membru de familie și cu nivel de studii cel mult gimnazial. Cititorul cel mai motivat este de regulă tânăr, rezident în mediul urban (oraș mare sau mijlociu) și cu părinți cu studii de la nivel mediu în sus. EI e reprezentativ și pentru segmentul activ al cumpărătorilor de carte. Acoperind 22% din populație, el absoarbe de fapt 87% din piața editorială. Este vorba de persoane care cumpără cel puțin 1-2 volume pe lună, deși „nucleul dur" al cumpărătorilor de carte e și mai restrâns: 62% din ofertă e acaparată de cei care achiziționează mai mult de două volume pe lună, iar aceștia ating abia 9% din populație. (M. Lazăr, Eu citesc, tu citești. El citește?, în revista 22) a. Explică rolul propozițiilor interogative, în debutul primului text. b. Exprimă-ți opinia despre semnificația cifrelor EuroBarometrului, având în vedere scopul sondajului. c. Compară propriile tale răspunsuri la întrebări cu acelea rezultate din cifrele EuroBarometrului sau din datele publicate în Anuarul Statistic. d. Comentează semnificația titlului Eu citesc, tu citești. El citește?, prin referire la textul dat sau la propria ta experiență. 3. Procesul argumentării unei opinii presupune parcurgerea unor pași obligatorii: a susține, a dovedi, a întări. Un text/ un discurs este argumentativ dacă și numai dacă el conține explicit formulate o teză și cel puțin un dat (un argument) care s-o justifice. Caracteristicile textului/ discursului argumentativ sunt: (a) ...?; (b) un protagonist (subiectul care argumentează, care vrea să-l convingă pe interlocutor de valabilitatea propriei teze) și un antagonist (real sau ipotetic, cel care trebuie convins); (c) cel puțin o opinie și unul sau mai multe argumente; (d) argumente alese și susținute (dovedite) în funcție de tema dată și de interlocutori, prin urmare aparținând unor arii de semnificații specifice; (e) faze intermediare, când opiniile se schimbă și se consolidează, în funcție de argumentele aduse de unul sau de celălalt în favoarea propriilor teze; </)-?■ a. Prezintă caracteristicile stilului funcțional în care este redactat textul. b. Precizează cele două etape ale argumentării care lipsesc (sunt marcate prin semne de întrebare), în textul dat 4. Europa noastră - proiect interdisciplinar realizat din perspectiva filierei vocaționale alese, având ca punct de plecare următoarele cuvinte-cheie: adolescență, civilizație, colaborare, comunicare, credință, legislație, școală, UE. Realizarea acestui proiect presupune parcurgerea cel puțin a următorilor pași: • Identificarea unor surse și utilizarea unor tehnici de documentare potrivite cu domeniul și specializarea alese. • Colectarea și organizarea adecvată a materialelor. • Completarea/ redactarea unor documente folosite curent în domeniul de specializare ales. • Folosirea, în susținerea proiectului, a unui discurs specific domeniului de specializare și adecvat temei și situației de comunicare. • Întrebuințarea unor tehnici și strategii specifice ale argumentării în monolog și în dialog. în evaluarea proiectului, la care va participa întreaga clasă, trebuie avute în vedere: calitatea materialelor colectate, originalitatea demersului interpretativ, calitatea prezentării, folosirea adecvată a tehnicilor și a strategiilor argumentării. BQ Studiu de caz 6 Diversitate tematică, stilistică și de viziune în opera marilor clasici* DEFINIREA PROBLEMEI Entuziasmului și amatorismului autodidact al unora dintre scriitorii pașoptiști, ale căror priviri au fost ațintite spre cultura franceză, le vor fi opuse în ultimele decenii ale secolului al XlX-lea spiritul critic junimist, cultul pentru rigoare și claritate, gustul pentru clasic și spiritul filozofic. Acestea vor impune întregii culturi a timpului o direcție nouă, în acord cu schimbările pe care marile evenimente ale timpului, Unirea și Independența, le-au adus și în viața socială, politică și economică a țării. Aceste caracteristici nu pot fi străine de influența culturii academice germane, căci, exceptându-i pe Creangă și pe Caragiale, singurii care nu au urmat școli superioare, și pe Vasile Pogor, care a studiat în Franța, junimiștii au frecventat universități germane. Va fi, fără îndoială, perioada cea mai importantă din punct de vedere cultural a secolului. Odată cu definitivarea procesului de creare a unei limbi literare unitare și cu stabilirea normei lingvistice de către Academia Română, produsă la sfârșitul secolului al XlX-lea, cultura română, chiar dacă încă departe de momentul sincronizării cu Occidentul, depășește stadiul adolescenței, îndreptându-se hotărât în direcția maturizării depline. în numele principiului autonomiei esteticului, se va produce o îndepărtare de literatura cu accente patriotice, dar și patriotarde a vremii; lirismului excesiv, declamativ și sentimental al pașoptiștilor, îi vor fi opuse o varietate de teme și de forme stilistice, nemaiîntâlnite până atunci în literatura română. Clasic -1. autor cu opere susceptibile a fi studiate în școală și considerate a fi modele; 2. aparținând Antichității greco-latine; 3. model. Mari clasici - scriitori din ultimele decenii ale secolului al XlX-lea (Titu Maiorescu, Mihai Eminescu, I.L. Caragiale, Ion Creangă, loan Slavici), care au devenit modele sau repere pentru creatorii generațiilor următoare. DESCRIEREA Șl ANALIZA CAZULUI. SEl, IDENTIFICAREA SOLUȚIILOR Mihai Eminescu sau primatul sensibilității Fața lui Eminescu e dublă: privește odată spre noaptea comună, a veghierii, a naturii și umanității, iar altă dată spre noaptea fără început a visului, a vârstelor eterne și a geniilor romantice. în planetariu! romantismului, singularitatea lui Eminescu prinde făptură din această față cu două profiluri: unul neptunic, născut din spuma amară și din ape tânjind spre orizonturile lumii, celălalt plutonic, învăluit în focul originar. (I. Negoițescu, Poezia lui Eminescu) B 1 Mihai Eminescu la 19 ani A fost o vreme când marii poeți treceau în primul rând drept gânditori adânci ți când mesajul poetic era măsurat după importanța ideilor exprimate. Poate că Eminescu însuți n-a fost străin de această normă a vremii, încât poetica lui este în parte orientată de năzuința de a rivaliza cu filozofii ți cu poeții filozofi. Și cu toate acestea, poetul este mai mare nu atunci când meditează asupra rostului existenței, reluând de pildă refrenul hamletic „A fi?...", ci atunci dând închipuie ți cântă articulând uimirile lui în fața naturii sau când îți înstrunează lira pentru a-ți spune durerile ți fericirile iubirii, dorința, regretul arzător, chemarea ți regăsirea după despărțire. Omul iubețte în poezia lui Eminescu cu o intensitate care conduce extazul erotic până la limita suferinței ți a morții. Iubirea eminesciană este deopotrivă cu a lui Tristan din drama lui Wagner. Un fir îndoliat se înterțese cu bucuriile ei. Voluptatea se asociază cu durerea, încât „ dulcea jale ” sau „farmecul dureros "fac parte printre expresiile eminesciene cele mai tipice. Și poate că tocmai acum, când o dorește mai puțin, poezia lui Eminescu atinge sensurile ei metafizice cele mai grave. în experiența iubirii a intuit Eminescu mai limpede resortul cel mai adânc al vieții, „dorul nemărginit", dar și zădărniciile acestuia. (Tudor Vianu, Mihai Eminescu) Eminescu devine după moarte, printr-o exagerare de cult, prototipul însușirilor ți virtuților umane. Istoria? Eminescu. Economia? Eminescu. Pedagogia? Eminescu. Eminescu e cel mai mare filozof, cel mai de seamă filolog, cel mai învățat individ. El a formulat cu mult înaintea fizicii moderne teoria relativității, a cunoscut pe clasici ca nimeni altul, a relevant omenirii filozofia asiatică. El este un profet. A prevăzut prăbușirea sistemului monetar ți reîntregirea patriei. Cel mai inocent cuvânt al paginilor lui e umflat de simboluri ca o rodie coaptă. [...] Dar cunoștințele lui? Pentru el literatura engleză ori lituană nu aveau taine. Manuscrisele lui sunt presărate cu calcule ți ecuații care așteaptă numai un mare matematician spre a scoate la iveală ți această necunoscută petiție a poetului. Precum Dante devenise în Italia cripta tuturor înfelepciunilor omenești, Eminescu a ajuns ți el a fi, în lipsa unei critici adevărate, începutul ți sfârșitul oricărei discipline, autoritate supremă, Atotștiutorul. A venit, credem, vremea să cercetăm pe Eminescu în spiritul adevărului ți cu o pietate care să nu degenereze în caricatură. (G. Călinescu, Opera lui Mihai Eminescu) Dintre toate aprecierile de mai sus, cea mai radicală pare a fi aceea a lui G. Călinescu. Raportează-ți, sub forma unui text de tip argumentativ de 15-20 de rânduri, propriul punct de vedere despre poet la cel al criticului. Citește-ți textul în fața colegilor și dialogați pe marginea conținutului său. Consideri că eminescianismul mai este astăzi un reper în creația literară? Discutați în clasă și argumentați. Recitește câteva dintre poeziile lui Eminescu și notează-ți impresiile sub forma unui jurnal de lectură. Scrie apoi cinci-șase cuvinte/ expresii pe care le consideri a fi cele mai potrivite pentru a „traduce” aceste impresii. Integrează aceste cuvinte/ expresii într-un text în care să caracterizezi lirica eminesciană. Ion Creangă, scriitor „poporal”? Despre raporturile dintre opera lui Creangă și folclor s-a discutat mult, încă de la sosirea sa la Junimea. G. Panu, de exemplu, credea că marele merit al lui Creangă a fost că el a scris poveștile întocmai sau aproape întocmai cum ele se spun la țară, în timp ce Iacob Negruzzi îl considera un țăran necioplit din creștet până în tălpi, gros și gras, nepieptănat și prost îmbrăcat, având doar un talent primitiv. Chiar și Maiorescu vedea în Creangă doar un bun institutor și un scriitor popular, necrezând necesar să-i dedice un articol special cum făcuse cu Eminescu și Caragiale. în rândul criticilor literari părerile sunt însă împărțite: Lipsa de metafore în Creangă, unicul prozator roman al cărui stil are particularitatea asta - este caracteristică acestui scriitor prin excelență popular și prin excelență epic. Opera lui Creangă este epopeea poporului roman. Creangă este Homer al nostru. în Ion Creangă trăiesc credințele, eresurile, datinile, obiceiurile, limba, poezia, morala, filozofia poporului, cum s-au format în mii de ani de adaptare la împrejurările la pământului dacic, dedesubtul fluctua-țiunilor de la suprafața vieții naționale. Creangă este reprezentantul perfect al sufletului românesc între popoare; al sufletului țărănesc între moldoveni; al sufletului omului de munte între țăranii moldoveni. (G. Ibrăileanu, Povestirile lui Creangă, 1910) Această însușire de a dramatiza realistic basmul a făcut să-i iasă lui Creangă renumele de „scriitorpoporal". însă nici țăranii n-au astfel de daruri cu totul rafinate, nici poveștile, așa cum sunt, nu pot să placă țăranilor. Toată partea nuvelistică din Povestea lui Stan Pățitul ori din Povestea lui Harap-Alb este peste înțelegerea omului de la țară. Prea multă „atmosferă”, prea mult „umor” dia-logic, prea multă desfășurare coloristică în paguba mișcării lineare epice. Omul de la țară vrea epicul gol, fără minuții de observație, și e doritor de fabulos. Este în poveștie lui Creangă atăta jovialitate, atâta umor al contrastelor, încât compunerile sunt menite să nu fie gustate cum trebuie decât de intelectuali. [...] întrebarea pe care trebuie să ne-o punem și azi, pentru acei care mai stăruie în anume erori: scrierile lui Creangă, basmele cel puțin, sunt folclor și au valoare ca atare sau sunt scrieri literare? Putem răspunde dinainte: Ion Creangă e un mare prozator și numai cititorul de mare rafinament artistic îl poate gusta cum trebuie. (G. Călinescu, Viața lui Ion Creangă, 1938) Cine ar vedea în paginile lui Creangă o simplă culegere folclorică sau un medium întâmplător prin care se rostește fantezia lingvistică a poporului ar comite una dintre cele mai grave erori ale judecăți literare. Zicerile tipice sunt în Creangă mijloacele unui artist individual. Prin ele ne vorbește un om al poporului, dar nu un exemplar impersonal și anonim. (Tudor Vianu, Arta proaztorilor români, 1941) Estetismul lui Creangă nu are seamăn decât în proza lui Mateiu I. Caragiale, oricât de diferiți rămân între ei cei doi scriitori, unul conspectând lumea satului, celălalt a orașului, unul senin și salutar, celălalt întunecat, deși „decadent". Ambii mizând pe filologie, pe Ion Creangă, în preajma vârstei de 40 de ani BB I.L. Caragiale la vârsta de 38 de ani (1890, valorile expresive ale prozei românești, pe „poezia " prozei și, ca atare, ambii intraductibili. (I. Negoițescu, Istoria literaturii române, 1991) * Precizează tema celor patru extrase de mai sus. * în funcție de ce alt criteriu decât cel cronologic ai putea grupa citatele? Din punctul tău de vedere, care opinie despre opera lui Creangă este mai departe de adevăr? Argumentează-ți opțiunea. I.L. Caragiale și universul comic De-a lungul timpului, valoarea operei lui Caragiale a fost contestată sau acceptată cu argumente dintre cele mai diverse. Dincolo de cele stilistice sau strict estetice, primează cele etice: Domnul Caragiale să învețe a respecta națiunea sa, iar nu să-și bată joc de ea - afirma în 1891 D.A. Sturza, academician și om politic. Apar argumente sociologice: Eroii lui Caragiale sunt reprezentativi numai pentru o epocă mărginită; chiar dacă în compoziția lor intră ceva și din sufletul omenesc din toate vremile, intră însă și prea multe elemente condiționate de împrejurări trecătoare. [...] în cincizeci de ani nu va mai rămânea nici cea mai mică urmă din atmosfera morală a operei lui Caragiale; fiecare rând al Scrisorii pierdute va trebui, deci, însoțit de un altul de comentarii (E. Lovinescu). Punctele de vedere care urmează, exprimate de-a lungul unui secol, oferă câteva repere în interpretarea operei, dar ele ar putea fi amplificate cu încă multe altele, deopotrivă de interesante. Stratul social pe care îl înfățișază mai cu deosebire aceste comedii este luat de jos și ne arată aspectul unor simțiminte omenești, de altminteri aceleași la toată lumea, manifestate însă aici cu o notă specifică, adecă sub forma unei spoieli de civilizație occidentală, strecurată în mod precipitat în acel strat și transformată aici în-tr-o adevărată caricatură a culturei modeme. [...] In acest caleidoscop de figuri, înlănțuite în vorbele și faptele lor spre efecte de scenă cu multă cunoștință a artei dramatice, d. Caragiale ne arată realitatea din partea ei comică. Dar ușor se poate întrevedea prin această realitate elementul mai adânc și serios, care este nedezlipit de viața omenească în toată înfățișarea ei, precum în genere îndărătul oricărei comedii se ascunde o tragedie. (Titu Maiorescu, Comediile d-lui I.L. Caragiale, 1885) Rolul ironiei în opera lui Caragiale este covârșitor. Fără teama exagerării se poate afirma că ironia e principala coordonată a umorului caragialian. (Șerban Cioculescu, Ironia în opera lui Caragiale, 1966) Caragiale a transferat o cantitate impresionantă de fragmente ale limbajului oral, jurnalistic și administrativ, în comediile sau în schițele sale, și aceste fragmente reprezintă cazuri excepționale de transformare a unor „specii" necanonizate ale discuției, în elemente de definiție ale textului literar. Cuvinte vechi, clișee, expresii și formule verbale pitorești călătoresc spre Caragiale și se transformă dintr-o noutate anonimă, I întâmplătoare și efemeră, într-o noutate personală și sistematică a textelor lui. Se poate chiar afirma că cele mai puternice efecte comice ieșite din această mișcare intențională a limitelor între care se păstrează de obicei textele și cuvintele sunt cele provocate de relația dintre scris și oral, atunci când „scrisul" ar trebui să fie educat și înalt, sărbătoresc și serios, iar „ vorbitul" rămâne dimpotrivă minor, comic și trivial. Din întâlnirea „scandaloasă" a registrului oral minor, cu cel scriptic consacrat, se nasc scenele comice și explicațiile „filologice" din Noaptea furtunoasă, O scrisoare pierdută sau Conul Leonida față cu Reacțiunea, cu sufragiu, a mânca sudoarea poporului, bampir și legea de murături, și tot în această sferă a comicului intră transcrierea vorbirii digresive a „mitocanilor", întreruptă frecvent de elementarele formule de balizaj, „zice", „zic”, sau irezistibilul bilet de întâlnire al Miței Baston către frizerul Nae Girimea, din D-ale carnavalului; „Bibicule, Mangafaua pleacă mâine miercuri la Ploiești, remăi singură și ambetată; sunt foarte rău bolnavă; vino să-i tragem un chef... (Florin Manolescu, Caragiale și Caragiale, 1983) Identifică, în texte studiate la clasă sau în cele citite de tine, posibile exemple care să fi generat o astfel de reacție precum cea a lui D.A. Sturza, din 1891. Consideri că o asemenea acuzație era îndreptățită, în epocă? Argumentează-ți răspunsul. Identifică exemple potrivite pentru a ilustra afirmațiile lui Titu Maiorescu și Șerban Cioculescu. Extrage pe fișe scurte secvențe care conțin elemente de limbaj oral, jurnalistic și administrativ, din creația lui Caragiale. Explică pentru fiecare caz în parte, efectul comic pe care îl produc. Ioan Slavici, creatorul nuvelei psihologice în literatura română Pictura omului sufletesc și a conflictelor lui, analiza psihologică, în înțelesul în care realismul și naturalismul contemporan îl dădeau cuvântului, își găsește în Slavici una din primele sale expresii românești. El este creatorul acelui realism țărănesc, în care Maiorescu va vedea formula cea mai valabilă a nuvelisticii contemporane, o formulă lucrând cu puterea unui cadru organizator pentru o lungă serie de povestitori români și, prin nuanța ei moralizatoare, mai ales pentru ațâți dintre nuveliștii Ardealului. (Tudor Vianu, Ioan Slavici) Cu percepția justă numai când se aplică la viața țărănească, [opera lui Slavici] nu idealizează și nu tratează cazuri de izolare. Oamenii sunt dârzi, lacomi, întreprinzători, intriganți, cu părți bune și cu părți rele, așa cum trebuie să fie o lume comună. Dacă ar fi avut mai multă capacitate de lucru, Slavici ar fi putut da o comedie umană a satului. Limba de obicei împiedicată și ridicul de neaoșe, atunci când tratează idei, e un instrument de observație excelent în mediul țărănesc. (G. Călinescu, Istoria literaturii române) Nuvelistica este pasul cel mai important făcut de Slavici in direcția creării unor structuri literare modeme în proza noastră. Sub aspectul categoriei formale, el trece de la „personajul plat" al primelor nuvele, la „personajul rotund” al celor de după 1880, cucerind, concomitent, în cele mai reușite opere, autenticitatea profundă, de tip modem, a umanului. In paralel, își creează și perfecționează Ioan Slavici în timpul studiilor vieneze (1872-1873) 52 1 Casa Vasile Pogor, din lași, unde s-au ținut primele întruniri ale Junimii uneltele - în primul rând, analiza psihologică, principala contribuție a lui Slavici la acest capitol al tehnicilor modeme. (Alexandru Călinescu, Ioan Slavici) o Toți cei patru critici literari citați recunosc în Slavici un fin analist al sufletului omenesc. Identifică totuși și alte caracteristici ale prozei sale, în aprecierile de mai sus. Alege oricare dintre opiniile de mai sus și exprimă-ți, argu- mentat, în scris, acordul sau dezacordul. Formulează-ți propriul punct de vedere despre valoarea nuvelis- ticii lui Slavici, având în vedere textele studiate în clasă și/ sau citite de tine. Confruntă-ți opinia cu cea a colegilor și susține-ți propriul punct de vedere, sub forma unui monolog argumentativ de trei-patru minute. CONCLUZII „Ceea ce leagă strâns pe niște scriitori, altfel atât de deosebiți, ca Eminescu și Caragiale, este în primul rând atitudinea critică față de societatea vremii lor. Ceea ce îi unește apoi pe aceștia cu un Creangă și Slavici este nu numai stabilirea comunicării cu viața poporului și cu marile lui izvoare de inspirație, dar și acel rafinament al formei, acel scrupul al conștiinței artistice, nutrit în bună parte în atmosfera estetică a Junimii. Nimeni dintre scriitorii de seamă ai trecutului nu egalase în rigoarea năzuinței de artă, în marele preț pe care par a-1 pune pe faptul creației literare, pe un Eminescu, Caragiale, Creangă și Slavici. Odată cu aceștia, literatura română intră în faza nouă a autonomiei esteticului, desigur nu în înțelesul că arta literară se eliberează de orice preocupare omenească străină firii ei, dar în acela că nicio atitudine practică și speculativă a spiritului nu capătă drept de cetate în artă, decât dacă se supune legilor ei severe.” (Tudor Vîanu, Junimea) ’iAPiSfiS LICATII. EVALUARE FINALA 2. 3. 4. în echipe de câte trei-patru colegi, realizați o bibliografie critică de patru-cinci titluri, care să vă ajute la aprofundarea studiului de caz propus în acest capitol. Prezentați în fața clasei, fiecare echipă, materialele selectate și argumentați-vă alegerea. De la caz la caz, completați-vă propria selecție cu titluri propuse de celelalte echipe. La alegere: a. Redactează un raport care să finalizeze investigația despre Diversitatea tematică, stilistică și de viziune în opera marilor clasici, pe care să-l prezinți în fața colegilor, în 10-15 minute. b. în echipe de câte trei-patru colegi, realizați un proiect având ca temă Diversitatea tematică, stilistică și de viziune în opera marilor clasici. Prezentați în fața clasei, sub forma unei sinteze de 10-15 minute, rezultatele cercetării, punându-le colegilor la dispoziție toate materialele colectate. Organizați o dezbatere având următoarea moțiune: Putem considera epoca marilor clasici drept primul pas în acțiunea de sincronizare a culturii române cu lumea europeană? EL Curente culturale/ literare în secolul al XlX-lea -începutul secol ului ui al XX-1 ea Romantismul • Context istoric Romantismul a apărut în Germania și în Anglia, țări în care tradiția clasică era mai puțin puternică, și s-a extins apoi treptat în Franța și în restul Europei, precum și dincolo de ocean, fiind precedat de preromantism, curent literar care, la sfârșitul secolului al XVIII-lea, cultiva afectivitatea ca răspuns la raționalismul clasic și iluminist al timpului. Temele favorite ale preromantismului erau natura (prezentă în poeziile lui James Thomson), ruinele ca punct de plecare al meditației elegiace pe tema timpului (Franșois Volney), miturile naționale (în poemele lui James Macpherson, pe care și le prezenta ca fiind doar traduceri din creația unui legendar bard celtic, Ossian), iubirea și visul (prezente cu precădere în scrierile lui Jean-Jacques Rousseau). Tot preromantică este și mișcarea literară germană numită Sturm und Drang (furtună și avânt). Dacă în cele mai multe dintre literaturile europene trecerea la romantism s-a produs „liniștit”, ca urmare a erodării interesului pentru temele specifice clasicismului, dar și a saturării gustului public care nu mai accepta constrângerile regulilor și mai ales obligația respectării unității de timp și de loc, în Franța, unde tradiția clasică era mult mai puternică, disputa dintre clasicism și romantism a fost mai îndelungată și mai îndârjită, fiind marcată de două momente importante: Prefața lui Victor Hugo la drama Cromwell (1827) și „bătălia” pentru piesa Hematii (1830). Dincolo de acest an, romantismul va triumfa și în Franța. în literatura română, romantismul a pătruns prin filieră franceză, odată cu scriitorii generației pașoptiste, chiar dacă în amestec cu unele influențe de factură clasică. însă articolul-program al revistei Dacia literară (1840), intitulat Introducție și scris de Mihail Kogălniceanu, aduce în prim-plan, în mod explicit, ideologia literară romantică, recomandând scriitorilor drept surse de inspirație istoria națională, folclorul și natura, ceea ce va imprima literaturii caracterul național-patriotic specific acestui curent. Prin creația lui Mihai Eminescu, romantismul românesc se va prelungi și în a doua jumătate a secolului al XlX-lea, în timp ce în literatura europeană, odată cu simbolismul, își făcuse deja apariția și se maturiza o nouă sensibilitate artistică. • Trăsături Romantismul se constituie ca o reacție împotriva excesului de încredere în primatul rațiunii, promovat de teoreticienii clasismului, opundu-se canoanelor, în numele libertății creației și a imaginației. Dacă scriitorii clasici tindeau spre obiectivitate, ignorând particularul în favoarea generalului, prin conturarea unor tipuri umane Libertatea conducând poporul, pictură de Eugene Delacroix Sturm und Drang - mișcare literară preromantică germană din ultimele decenii ale secolului al XVIII-lea care afirmă primatul sensibilității (Deviza sa era sentimentul este totut), proslăvirea originalității și pasiunea creatoare. Figura centrală a literaturii preromantice este Prometeu, văzut ca un simbol al superiorității celui ce luptă pentru libertatea spiritului, împotriva oricărui fel de constrângeri. James Thomson (1700-1748), poet scoțian Constantin Franșois Chasse-boeuf Volney, conte de (1757-1820), erudit și filozof francez, autor al unei cărți intitulate Ruinele sau Meditații despre decăderea imperiilor James Macpherson (1736-1796), poet scoțian Jean-Jacques Rousseau (1712-1788), autor al romanului epistolar Julie sau Noua Eloiză Sappho, pictură de Charies-Auguste Mengin Rațiune - termenul era, alături de normă, un principiu al creației clasice. Estetica romantică se va contura în opoziție cu cea a clasicismului, prin accentul pus pe fantezia creatoare și prin prețuirea imaginației. Verosimil - cuvântul denumește un principiu al artei clasice și realiste care presupune nu simpla imitare a realității, ci doar conformitatea cu realitatea. Figuri romantice - galeria figurilor romantice se distinge printr-o puternică individualizare. Eroul romantic poate fi divinitatea, dar și demonul, profetul sau revoltatul, titanul sau geniul, îngerul sau martirul etc. în poezia eminesciană apar și alte figuri specifice romantismului: magul, preotul, călugărul, înțeleptul etc. Fascinația infinitului - pentru scriitorul romantic, „descoperirea infinitului* devine sursa unui fior care amintește ființei umane de legătura ei cu universul, ca parte a acestuia. 1 4 universale, precum avarul, mincinosul, ipocritul, fanfaronul etc., romanticii nu acceptă decât individualitatea. Se naște astfel o nouă ideologie literară care încurajează amestecul genurilor, al speciilor și al stilurilor (prin punerea în valoare a resurselor limbajului popular ori arhaic, alături de limba literară cultă), dar și afirmarea personajului ca individualitate excepțională, cel mai adesea subliniată prin procedeul antitezei. Romanticii militează pentru primatul spontaneității, al sensibilității și al originalității, își doresc să evadeze din realitate în lumea visului, sunt fascinați de mister și de straniu și, de asemenea, de spațiile exotice și de mituri, cultivă culoarea locală, evocă evenimente ale istoriei naționale și consideră folclorul o sursă importantă de inspirație. Speciile lirice favorite sunt meditația, elegia și romanța, iar cele epice - legenda, balada, poemul eroic, nuvela (istorică, fantastică) și romanul (istoric, de aventuri). De asemenea, autorii romantici scriu drame istorice și melodrame. • Reprezentanți în Germania: Novalis (1772-1801), poet, autor al unui ciclu de Imnuri către noapte; E.T.A. Hoffmann (1776-1822), autor de proză fantastică și compozitor: Ulciorul de aur, Spărgătorul de nuci; Heinrich Heine (1797-1856), poet, cel mai cunoscut volum al său fiind Cartea cântecelor; în Anglia: William Blake (1757-1827), poet și pictor; William Wordsworth (1770-1850), volumul său Balade lirice este considerat a marca începutul romantismului englez; Samuel Tylor Coleridge (1772-1834), autor al Baladei bătrânului marinar; George Gordon Byron (1788-1824), autor al unui ciclu de Poeme orientale, al poemului dramatic Manfred și al dramei Cain; Percy Bysshe Shelley (1792-1822), autor al dramei lirice Prometeu descătușat, John Keats (1795-1821); în Franța: Franșois-Rene Chautaubriand (1768-1848): Atala, Rene; Alphons de Lamartine (1790-1869), poet, autor al unor Meditații poetice; Victor Hugo (1802-1885), poet: Ode, Balade; prozator: Mizerabilii; dramaturg: Hernani, Ruy Blas; Alfred de Musset (1810-1857), poet, autor al unui ciclu intitulat Nopți; în Italia: Alessandro Manzoni (1785-1873), poet, prozator, dramaturg, cea mai cunoscută scriere a sa fiind romanul istoric Logodnicii; Giacomo Leopardi (1798-1837): Mici opere morale; în Rusia: Aleksandr Sergheevici Pușkin (1799-1837), roman istoric: Fata căpitanului; nuvelă Dama de pică; dramă istorică: Boris Godunov; poeme: Ruslan și Ludmila; Mihail Lermontov (1814-1841) autor al poemului Demonul. în literatura română, romantismul se manifestă cu precădere în perioada pașoptistă prin creația lui Grigore Alexandrescu, autor al meditațiilor pe teme istorice: Umbra lui Mircea. La Cozia, Răsăritul lunii La Tismana și Mormintele. La Drăgășani; Ion Helia-de-Rădulescu, autor al baladei Zburătorul; Costache Negruzzi, creatorul nuvelei istorice, Alexandru Lăpușneanul, și sentimentale, Zoe, O alergare de cai; B.P. Hasdeu, autor al dramei istorice Răzvan și Vidra; Vasile Alecsandri autorul dramei Despot-vodă și al volumelor de Legende, Doine și lăcrămioare, Dimitrie Bolintineanu, Gh. Asachi, Alecu Russo. Culmea romantismului românesc va fi atinsă însă abia în deceniile opt și nouă ale secolului al XlX-lea, prin creația lui Mihai Eminescu. HOESniDDB 00 Q0OH 1. Amintește-ți câteva opere literare cu subiect istoric, din literatura română sau din cea universală, pe care le-ai citit ori despre care ai informații. 2. Ce domnitor român te-a impresionat cel mai mult prin faptele sale deosebite, care au rămas consemnate în letopisețe, cronici, în creații folclorice sau în studii istorice? 3. Care sunt trăsăturile prin care se individualizează un personaj romantic? ALEXANDRU LĂPUSNEANUL r 1564-1569 de Costache Negruzzi (fragmente) I Dacă voi nu mă vreți, eu vă vreu... Iacov Eraclid, poreclit Despotul, perise ucis de buzduganul lui Ștefan Tomșa, care acum cârmuia țara, dar Alexandru Lăpușneanul, după înfrângerea sa în două rânduri, de oștile Despotului, fugind la Constantinopol, izbutise a lua oști turcești și se înturna acum să izgonească pre răpitorul Tomșa și să-și ia scaunul, pre care nu l-ar fi perdut, de n-ar fi fost vândut de boieri. Intrase în Moldavia, întovărășit de șapte mii spahii și de vreo trei mii oaste de strănsură. însă pe lângă aceste, avea porunci împărătești către hanul tătarilor Nogai, ca să-i deie oricât ajutor de oaste va cere. Lăpușneanul mergea alături cu vornicul Bogdan, amândoi călări pe armasari turcești și înarmați din cap pănă în picioare. - Ce socoți, Bogdane, zise după puțină tăcere, izbândi-vom oare? - Să nu te îndoiești, Măria Ta, răspunse curtezanul, țara geme subt asuprirea Tomșei. Oastea toată se va supune cum i se va jagădui mai mare simbrie. Boierii, câți i-au mai lăsat vii, numai frica morții îi mai ține, dar cum vor vedea că Măria Ta vii cu putere, îndată vor alerga și-l vor lăsa. - Să deie Dumnezeu să n-aib nevoie a face ceea ce au jacut Mircea-vodă la munteni; dar ți-am mai spus, eu îi cunosc pre boierii noștri, căci am trăit cu dânșii. - Aceasta rămâne la înaltă înțelepciunea Măriei Tale. Vorbind așa, au ajuns aproape de Tecuci, unde poposiră la o dumbravă. Costache Negruzzi (1808-1868) - prozator, poet și dramaturg. Se naște la Trifeștii-Vecfii, județul lași, într-o familie din rândul micii boierimi. învață, cu profesori particulari, greaca și franceza. Deprinde slovele românești de unul singur, după cartea lui Petru Maior, Istoria pentru începutul românilor în Dachia, episod mărturisit în scrierea sa Cum am învățat românește. în 1821, datorită tulburărilor produse de mișcarea eteristă, se refugiază împreună cu familia în Basarabia, la Chișinău. Aici îl întâlnește pe Aleksandr Pușkin, mare poet rus, aflat în surghiun. Acest contact ii marchează și contribuie la trezirea dorinței de a scrie. Reîntors la lași, începe o carieră administrativă, consonantă cu temperamentul său cumpănit și rezervat. Publică în revista Dacia literară (1840) nuvela istorică Alexandru Lăpușneanul, capodopera sa, operă de referință pentru nuvelistica românească. împreună cu Vasile Alecsandri și Mihail Kogăl-niceanu este codirector, între 1840 și 1842, al Teatrului Național din lași. Fire conservatoare, nu se implică alături de prietenii săi moldoveni, în Revoluția de la 1848. considerând că așezarea vieții naționale trebuie făcută printr-o evoluție organică. în anul 1857 editează volumul Păcatele tinerelelor (o selecție a scrierilor sale de până atunci), structurat în patru părți: Amintiri de junețe, Fragmente Istorice, Neghină și pălămidă, Negru pe alb -Scrisori la un prietin. Bolnav, scrie tot mai puțin în ultimii ani ai vieții. în 1867 este ales membru al Societății Academice Române. A doua domnie a lui Alixandru vodă Lăpușneanul, carile apoi au tăiat 47 de boieri, 7072 Intr-aceia vreme ințelegându sultan Suleiman împăratul turcescu de atâta amestecături ce să fac in țara Moldovei și să scoală unii spre alții, nu suferi, ci dede domniia iarăși lui Alixandru vodă Lăpușneanul. Iar Ștefan vodă, daca omori pre Dispot vodă la Suceava și bătu pre Mircea vodă la Milcov, să întoarse la lași și gătind ca să trim/ță boieri și oameni de țară la împăratul, să-i ceaie steag, veniră-i olâcarii de-i dede domniie veste, cum ieste dată lui Alixandru vodă și el au venit la Brăila și să gătește ca să intre în țară. Ințelegându de aceasta, Ștefan Tomșa vodă să sfătui cu boierii săi ce vor face și afla-răcasă trimită să margă la Alixandru vodă oameni jurați de la țară, să-i spuie că țara nu-l va, nici-l iubescu și de acolo să treacă la împărăție și până nu le va veni răspunsul, să - Doamne, zise un aprod apropiindu-se, niște boieri sosind acum cer voie să se înfățișeze la Măria Ta. - Vie, răspunse Alexandru. Curând intrară sub cortul unde el ședea încungiurat de boierii și căpitanii săi, patru boieri, din care doi mai bătrâni, iar doi juni. Aceștii erau vornicul Motoc, postelnicul Veveriță, spătarul Spancioc și Stroici. Apropiindu-se de Alexandru-vodă, se închinară până la pământ, fără a-i săruta poala după obicei. - Bine-ați venit, boieri! zise acesta silindu-se a zâmbi. - Să fii Măria Ta sănătos, răspunseră boierii. - Am auzit, urmă Alexandru, de bântuirile țării și am venit s-o mântui; știu că țara m-așteaptă cu bucurie. - Să nu bănuiești, Măria Ta, zise Moțoc, țara este liniștită și poate Măria Ta ai auzit lucrurile precum nu sunt; căci așa este obiceiul norodului nostru, să facă din țânțar, armasar. Pentru aceea obștia ne-au trimis pre noi să-ți spunem că norodul nu te vrea, nici te iubește și Măria Ta să te întorci înapoi ca... - Dacă voi nu mă vreți, eu vă vreu, răspunse Lăpușneanul, a căruia ochi scăntieră ca un fulger, și dacă voi nu mă iubiți, eu vă iubesc pre voi și voi merge ori cu voia, ori fără voia voastră. Să mă-ntorc? Mai degrabă-și va întoarce Dunărea cursul îndărăpt! A! Nu mă vrea țara? Nu mă vreți voi, cum înțăleg? - Solului nu i se taie capul, zise Spancioc; noi suntem datori a-ți spune adevărul. Boierii sunt hotărâți a pribegi la unguri, la Ieși și la munteni, pe unde au toți rude și prieteni. Vor veni cu oști streine și vai de biata țară când vom avea războaie între noi și poate și Măriei Tale nu-i va fi bine, pentru că domnul Ștefan Tomșa... - Tomșa! El te-au învățat a vorbi cu atât dărzie? Nu știu cine mă oprește să nu-ți sjarm măselele din gură cu buzduganul acesta, zise apucând măciuca de arme din mâna lui Bogdan. Ticălosul acel de Tomșa v-au învățat...? - Ticălos nu poate fi acel ce s-au învrednicit a se numi unsul lui Dumnezeu, zise Veveriță. - Au doar nu sunt și eu unsul lui Dumnezeu? au doar nu mi-ați jurat și mie credință, când eram numai stolnicul Petre? Nu m-ați ales voi? Cum au fost oblăduirea mea? Ce sânge am vărsat? Care s-au întors de la ușa mea, fără să câștige dreptate și mângâiere? Și însă, acum nu mă vreți, nu mă iubiți? Ha! ha! ha! Rădea; mușchii i se suceau în râsul acesta și ochii lui hojma clipeau. - Cu voia Măriii Tale, zise Stroici, vedem că moșia noastră a să cadă de isnoavă în călcarea păgânilor. Când astă negură de turci va prăda și va pustii țara, pe ce vei domni Măria Ta? - Și cu ce vei sătura lăcomia acestor cete de păgâni ce aduci cu Măria Ta? adăogi Spancioc. - Cu averile voastre, nu cu banii țăranilor pre care-ijupiți voi. Voi mulgeți laptele țării, dar au venit vremea să vă mulg și eu pre voi. Destul, boieri! întoarceți-vă și spuneți celui ce v-au trimis, ca să se ferească să nu dau peste el, de nu vrea să fac din ciolanile lui surle și din pelea lui căptușeală dobelor mele. Boierii ieșiră mâhniți; Motoc rămase. - Ce-ai rămas? întrebă Lăpușneanul. - Doamne! Doamne! zise Motoc, căzând în genunchi, nu ne pedepsi pre noi după fărădelegile noastre! Adă-ți aminte că ești pământean, adă-ți aminte de zisa scripturei și iartă greșiților tăi! Cruță pre biata țară. Doamne! sloboade oștile aceste de păgâni; vină numai cu câți moldoveni ai pe lângă Măria Ta și noi chizeșluim că un fir de păr nu se va clăti din capul înălțimei Tale; și de-ți vor trebui oști, ne vom înarma noi cu femei și copii, vom rădica țara în picioare, vom rădica slugile și vecinii noștri. încredi-te în noi! - Să mă-ncred în voi? zise Lăpușneanul înțelegând planul lui. Pesemne gândești că eu nu știu zicătoarea moldovenească: „Lupul părul schimbă, iar nărabul ba?". Pesemne nu vă cunosc eu și pre tine mai vârtos? Nu știu, căfiind mai mare peste oștile mele, cum ai văzut că m-au biruit, m-ai lăsat? Veveriță îmi este vechi dușman, dar încai niciodată nu s-au ascuns; Spancioc este încă tânăr, în inima lui este iubire de moșie; îmi place a privi sumeția lui, pre care nu se silește a o tăinui. Stroici este un copil, care nu cunoaște încă pre oameni, nu știe ce este îmbunarea și minciuna; lui i se par că toate paserile ce zboară se mănâncă. Dar tu, Moțoace? învechit în zile rele, deprins a te ciocoi la toți domnii, ai vândut pre Despot, m-ai vândut și pre mine, vei vinde și pre Tomșa; spune-mi, n-aș fi un nătărău de frunte, când m-aș încrede în tine? Eu te iert însă, c-ai îndrăznit a crede că iar mă vei putea înșela, și îți făgăduiesc că sabia mea nu se va mănfi în sângele tău; te voi cruța, căci îmi ești trebuitor, ca să mă mai ușurezi de blăstămurile norodului. Sunt alți trântori de care trebuie curățit stupul. Moțoc îi sărută mâna, asemenea cânelui care, în loc să mușce, linge mâna care-l bate. El era mulțămit de făgăduința ce câștigase; știa că Alexandru-vodă a să aibă nevoie de un intrigant precum era el. Deputății erau porunciți de Tomșa, ca neputând înturna pre Lăpușneanul din cale, să-și urmeze drumul la Constantinopol, unde, prin jalobe și dare de bani, să mijloceastă mazilirea lui. Dar văzând că el venea cu însuși învoirea Porții; pe de alta, sfiindu-se a se întoarce fără nicio ispravă la Tomșa, cerură voie să rămăie a-l întovărăși. Acesta era planul lui Moțoc ca să se poată lipi de Lăpușneanul. Voia Ii se dete. [...] III nu-l lase pre Alixandru vodă ca să intre in țară. Deaca au mersu solii Tomșii și-i i-au spus, zic să le fie zis Alixandru vodă: .De nu mă vor, eu ii voiu pre ei și de nu mă iubescu, eu ii iubescu pre dânșii și tot voiu merge, ori cu voie, ori fără voie”. Decii pre soli i-au oprit și au trimis hochimurile Împăratului la tătari, de au acoperit țara ca un roiu, prădându și arzându. De altă parte el au intrat cu turcii și cu oastea ce au avut lângă sine. Văzându Tomșa vodă că împotriva acei puteri nu va putea sta, cu sfetnicii săi, cu Moțoc vornicul și Veveriță postelnicul și cu Spanciog spătar, au trecut în Țara Leșască și s-au așezat la Liov, după ce au domnitu 5 săptămâni. (Grigore Ureche, Letopisețul Țării Moldovei} Hochim, s.n. (înv.) - ordin scris din partea sultanului. Capul lui Moțoc vrem... De cu seară se făcuse de știre tuturor boierilor să se adune a doua zi, fiind sărbătoare, la mitropolie, unde era să fie și domnul, ca să asculte liturghia și apoi să vie să prânzească la curte. Când sosi Alexandru-vodă, sfânta slujbă începuse și boierii erau toți adunați. Improtiva obiceiului său, Lăpușneanul, în ziua aceea, era îmbrăcat cu toată pompa domnească. Purta corona Paleologilor și peste dulama poloneză de catifea stacoșie, avea cabanița turcească, nicio armă nu avea alta decât un mic junghi cu plăselele de aur; iar pintre bumbii dulămii se zărea o zea de sârmă. Act cu pecetea voievodului Ștefan Tomșa 22 După ce a ascultat sf. slujbă, s-a coborât din strană, s-a închinat pe la icoane și, apropiindu-se de racla sf. loan cel nou, s-a plecat cu mare smerenie și a sărutat moaștele sfântului. Spun că în minutul acela el era foarte galben la față și că racla sfântului ar fi tresărit. După aceasta, suindu-se iarăși în strană, se înturnă cătră boieri și zise: „Boieri dumneavoastră! De la venirea mea cu a doua domnie și pănă astăzi, am arătat asprime către mulți; m-am arătat cumplit, rău, vărsând sângele multora. Unul Dumnezeu știe de nu mi-a părut rău și de nu mă căiesc de aceasta; dar dumneavoastră știți că m-a silit numai dorința de a vedea contenind gălcevirile și vânzările unora și altora, care ținteau la răsipa țării și la peirea mea. Astăzi sunt altfel trebile. Boierii și-au venit în cunoșliință; au văzut că turma nu poate fi fără păstor, pentru că zice mântuitorul: „Bate-voi păstorul, și se vor împrăștia oile. " Boieri dumneavoastră! Să trăim de acum în pace, iubindu-ne ca niște frați, pentru că aceasta este una din cele zece porunci: Să iubești pre aproapele tău ca însuși pre tine și să ne iertăm unii pre alții, pentru că suntem muritori, rugăn-du-ne Domnului nostru Isus Hristos - își făcu cruce - să ne ierte nouă greșalele, precum iertăm și noi greșiților noștri. " Sfârșind această deșănțată cuvântare, merse în mijlocul bisăricii și, după ce se închină iarăși, se înturnă spre norod în față, în dreapta și în stânga, zicând: - Iertați-mă, oameni buni și boieri dumneavoastră! - Dumnezeu să te ierte, Măria Ta! răspunseră toți, afară de doi juni boieri ce sta gânditori, răzămați de un mormânt lângă ușă, însă nime nu le-a luat seama. Lăpușneanul ieși din biserică, poftind pre boieri să vie ca să ospăteze împreună; și încăle-cănd, se înturnă la palat. Toți se împrăștiară. - Cum îți pare? zise unul din boierii care i-am văzut că nu iertase pre Alexandru-vodă. - Te sfătuiesc să nu te duci astăzi la dânsul la masă, răspunse celălalt; și se amestecară în norod. Aceștia erau Spancioc și Stroici. La curte se făcuse mare gătire pentru ospățul acesta. Vestea se împrăștiase că domnul se împăcase cu boierii; și boierii se bucurau de o schimbare ce le da nădejde că vor putea ocupa iarăși posturi, ca să adune nouă avuții din sudoarea țăranului. Cât pentru norod, el era indiferent; el din împăcarea aceasta nu aștepta vreun bine, nici prepunea vreun rău. Norodul se învoia cu oblăduirea lui Alexandru-vodă; cârtea numai asupra ministrului său Moțoc, care întrebuința creditul ce avea de la domn, spre împilarea gloatei. Căci deși era necontenite jalobele obștiei pentru jăfuirile lui Moțoc, Lăpușneanul sau nu răspundea, sau nu le asculta. Ceasul prânzului apropiindu-se, boierii începură a veni călări, întovărășiți fieștecare de câte două-trei slugi. Luau seamă însă că curtea era plină de lefecii înarmați și că patru tunuri sta îndreptate spre poartă; dar socoteau că sunt puse pentru a serba, de obicei, ceremonia prin salve. Unii poate că și prepuneau vreo cursă, dar odată întrănd, nu se mai putea înturnă; căci porțile erau străjuite și păzitorii porunciți a nu lăsa să iasă nime. Adunăndu-se boierii, 47 la număr, Lăpușneanul se puse în capul mesii, având în dreapta pre logofătul Trotușan și în stânga pre vornicul Moțoc. începură a zice din surle; și bucatele se aduseră pe masă. în Moldavia, pe vremea aceea, nu se introdusese încă moda mâncărurilor alese. Cel mai mare ospăț se cuprindea în câteva feluri de bucate. După borșul polonez, veneau mâncări grecești ferte cu verdețuri, care pluteau în unt; apoi pilaful turcesc și, în sfârșit, fripturile cosmopolite. Pânza mesii și șervetele erau de filaliu țesute în casă. Tipsiile pe care aduceau bucatele, talgerile și păhărele erau de argint. Pe lângă părete sta așezate în rând mai multe ulcioare pântecoase, pline de vin de Odobești și de Cotnar și la spatele fieștecăruia boier dvorea câte o slugă, care dregea. Toate aceste slugi erau înarmate. In curte, pe lângă două junei și patru berbeci fripți, erau trei poloboace desfundate, pline cu vin; slujitorii mâncau și beau; boierii mâncau și beau. Acum capetele începuseră a se înfierbânta: vinul își făcea lucrare. Boierii închinau și urau pre domn cu vivate zgomotoase, la care răspundeau lefeciii prin chiote și tunurile prin bubuit. Acum era aproape a se scula de la masă, când Veveriță rădică paharul și închinând zise: - Să trăiești întru mulți ani, măria-ta! să stăpânești țara în pace și milostivul Dumnezeu să te întărească în gândul ce ai pus de a nu mai strica pre boieri și a bântui norodul... N-apucă să sfârșească, căci buzduganul armașului lovindu-l drept în frunte, îl oborî la pământ. - A! voi ocărăți pre domnul vostru! strigă acesta; la ei. flăcăi! In minut, toți slujitorii de pe la spatele boierilor, scoțând junghiurile, îi loviră; și alți ostași, aduși de căpitanul de lefecii, intrară și năpustiră cu săbiile în ei. Cât pentru Lăpușneanul, el luasă pre Moțoc de mănă și se trăsesă lăngă o fereastră deschisă, de unde privea măcelăria ce începuse. El rădea; iar Moțoc, silindu-se a râde ca să placă stăpânului, simțea părul zburlindu-i-se pe cap și dinții săi clănțăind. Și cu adevărat era groază a privi această scenă sângeroasă. Inchipuiască-și cineva într-o sală de cinci stăn-jini lungă și de patru Iată, o sută și mai mulți oameni ucigași și hotărăți spre ucidere, călăi și osândiți, luptându-se unii cu furia desnădejdei și alții cu aprinderea beției. Boierii, neavănd nicio grijă, surprinși mișălește pe din dos, fără arme, cădeau făr-a se mai împrotivi. Cei mai bătrâni mureau făcăndu-și cruce; mulți însă din cei mai juni se apărau cu turbare; scaunele, talgerele, tacâmurile mesii se făceau arme în mâna lor; unii, deși răniți, se încleștau cu furie de gâtul ucigașilor și, nesocotind ranele ce priimeau, îi strângeau păn-îi înădușeau. Dacă vreunul apuca vreo sabie, își vindea scump viața. Mulți lefecii periră, dar în sfârșit nu mai rămasă nici un boier viu. Patruzeci și șepte de trupuri zăceau pe parchet! în lupta și trânta aceasta, masa se răstur-nase; ulcioarele se spărsesără și vinul amestecat cu sânge făcuse o baltă pe lespezile salei. O dată cu omorul de sus, începuse uciderea și în curte. Slugile boierilor, văzându-se lovite fără veste de soldați, plecară de fugă. Puțini care scapară cu viață, apucând a sări peste ziduri, dasă larmă pe la casele boierilor; și invitând pre alte slugi și oameni boierești, burzuluiseră norodul și tot orașul alergase la poarta curții, pre care începuse a o tăia cu securile. Ostașii amețiți de beție făceau numai o slabă împrotivire. Gloata se întărta din mult în mai mult. Lăpușneanul, pre care îl înștiințase de pornirea norodului, trimise pre armașul să-i întrebe ce vror și ce cer? Armașul ieși. - Ei, vomice Moțoace, zise apoi întumându-se spre acesta, spune, n-am făcut bine că m-am mântuit de răii aceștii și am scăpat țara de o așa râie? - Măria Ta, ai urmat cu mare înțelepciune, răspunse mârșavul curtezan; eu de mult aveam de gând să sfătuiesc pre Măria Ta la aceasta, dar văd că înțelepciunea Măriei Tale au apucat mai nainte și ai făcut bine că i-ai tăiat; pentru că... fiindcă... era să... - Văd că armașul întârzie, zise Lăpușneanul curmând pre Moțoc, care se învălmășea în vorbă, îmi vine să poruncesc să deie cu tunurile în prostimea acea. Ha, cum socoți și dumneata? - Așa, așa, să-i împroaște cu tunurile; nu-i vro pagubă c-or muri câteva sute de mojici, de vreme ce au perit ațâța boieri. Da, să-i omoare de istov. - M-așteptam s-aud asemene răspuns, zise cu oțărăre Lăpușneanul, dar să vedem întâi ce vror... In vremea aceasta, armașul se suise pe poarta curții și, făcând semn, strigă; - Oameni buni! Măria Sa vodă întreabă ce vreți și ce ceriți? și pentru ce ați venit așa cu zurba? Prostimea rămasă cu gura căscată. Ea nu se aștepta la asemenea întrebare. Venise fără să știe pentru ce au venit și ce vrea. începu a se strânge în cete, cete, și a se întreba unii pe alții ce să ceară. în sfârșit începură a striga: - Să micșureze dăjdiile! - Să nu ne zap-ciască! - Să nu ne mai împlinească! - Să nu ne mai jăfuiască! - Am rămas săraci! - N-avem bani! - Ne i-au luat toți Moțoc! - Moțoc! Moțoc! - El ne belește și ne pradă! - El sfătuiește pre vodă! - Să moară! - Moțoc să moară! - Capul lui Moțoc vrem! Acest din urmă cuvânt găsănd un eho în toate inimile, fu ca o schinteie electrică. Toate glasurile se făcură un glas și acest glas striga: „ Capul lui Moțoc vrem ”, - Ce cer? întrebă Lăpușneanul, văzând pre armașul întrănd. - Capul vornicului Moțoc, răspunse. - Cum? ce? strigă acesta sărind ca un om ce calcă pe un șărpe; n-ai auzit bine, fărtate! vrei să șuguiești, dar nu-i vreme de șagă. Ce vorbe sunt aceste? Ce să facă cu capul meu? îți spun că ești surd; n-ai auzit bine! - Ba foarte bine, zise Alexandru-vodă, ascultă singur. Strigările lor se aud de aici. In adevăr, ostașii nemaiîmprotivindu-se, norodul începuse a se cățăra pe ziduri, de unde striga în gura mare: „Să ne deie pre Moțoc! Capul lui Moțoc vrem!" - Oh! păcătosul de mine! strigă ticălosul. Maică precurată fecioară, nu mă lăsa să mă pră- ss Pune să deie cu tunurile într-înșii... Cându au omorât Alixandru vodă 47 de boieri Alixandru vodă daca s-au curățit de toată grija denafară și au adus pre doamna sa Roxanda și pre fiii săi din Țara Muntenească, au vrut să să curățască și de vrăjmașii săi cei din casă, pre carii prepusese el că pentru vicleșugul lor au fost scos din domnie ș-au învățatu cu taină într-o zi lefeciii săi, pe carii au avut streini, de i-au supus în curte cea domnească, în lași. Și i-au chiematu pre obiceiul boierilor la curte carii far nicio grijă și de primejdie ca aceia negândindu-să, daca au întrat în curte, slujitorii, după învățătură ce au avut, închis-au poarta și ca niște lupi într-o turmă făr’ de niciun păstor, au întrat într-înșii, de-i snopii a și-i junghiia, nu numai boierii, ce și slujitorii. Nici alegea pre cei vinovați, ci unul ca altul îi punea suptu sabie, cădea mulțime, dipre zăbrele săriia afară, de-și frângiia picioarile. Și au pe rit atunci 47 de boieri, fără altă curte, ce nu s-au băgat în samă. Și așa după atâta nedumnezeire, îi pârii a că ș-au răscumpărat inima. (Grigore Ureche, Letopisețul Țării Moldovei) pădesc!... Dar ce le-am făcut eu oamenilor acestora? Născătoare de Dumnezeu, scapă-mă de primejdia aceasta și mă jur să fac o biserică, să postesc cât voi mai ave zile, să ferec cu argint icoana ta cea făcătoare de minuni de la monăstirea Neamțului!... Dar, milostive doamne, nu-i asculta pre niște proști, pre niște mojici. Pune să deie cu tunurile într-înșii... Să moară toți! Eu sunt boier mare; ei sunt niște proști! - Proști, dar mulți, răspunse Lăpușneanul cu sânge rece; să omor o mulțime de oameni pentru un om, nu ar fi păcat? Judecă dumneata singur. Du-te de mori pentru binele moșiei dumitale, cum ziceai însuți când îmi spuneai că nu mă vrea, nici mă iubește țara. Sunt bucuros că-ți răsplătește norodul slujba ce mi-ai făcut, vânzându-mi oastea lui Anton Sechele și mai pe urmă lăsăndu-mă și trecând în partea Tomșii. - Oh! nenorocitul de mine! strigă Moțoc smulgăndu-și barba, căci de pe vorbele tiranului înțelegea că nu mai este scăpare pentru el. încai lăsați-mă să mă duc să-mi pun casa la cale! fie-vă milă de jupâneasa și de copilașii mei! lăsați-mă să mă spoveduiesc! Și plângea, și țipa, și suspina. - Destul! strigă Lăpușneanul, nu te mai boci ca o muiere! fii român verde. Ce să te mai spoveduiești? Ce-i să spui duhovnicului? că ești un tâlhar și un vânzător? Asta o știe toată Moldova. Haide! luafi-l de-l dați norodului și-i spuneți că acest fel plătește Alexandru-vodă celor ce pradă țara. îndată armașul și căpitanul de lefecii începură a-l târâi. Ticăitul boier răcnea cât putea, vrând să se împrotivească; dar ce puteau bătrănile lui mâni împrotiva acelor patru brațe zdravene care-l trăgeau! Vrea să se sprijinească în picioare, dar se împedeca de trupurile confraților săi și luneca pe sângele ce se închegase pe lespezi. In sfârșit puterile îi slăbiră, și sateliții tiranului, ducăndu-l pe poarta curții mai mult mort decât viu, îl îmbrânciră în mulțime. Ticălosul boier căzu în brațele idrei acestei cu multe capete, care întru o clipală îl făcu bucăți. - Iată cum plătește Alexandru-vodă la cei ce pradă țara! ziseră trimișii tiranului. - Să trăiască Măria Sa vodă! răspunse gloata. Și mulțămin-du-se de astă jertfă, se împrăștii. In vreme ce nenorocitul Moțoc perea acest fel, Lăpușneanul porunci să rădice masa și să strângă tacâmurile; apoi pusă să rateze capetele ucișilor și trupurile le aruncă pe fereastră. După aceea, luând capetele, le așăză în mijlocul mesii pe încet și cu rânduială, puindpe ale celor mai mici boieri dedesubt și pe a celor mai mari deasupra, după neam și după ranguri, până ce făcu o piramidă de patruzeci și șepte căpăține, vârful căria se închia prin capul unui logofăt mare. Apoi, spălăndu-sepe mâni, merse la o ușă lăturalnică, trase zăvorul și drugul de lemn care o închidea și întră în apartamentul doamnei. De la începutul tragediei aceștia, doamna Ruxanda, neștiind nimic de cele ce se petreceau, era îngrijită. Ea nu putea afla pricina, zgomotului ce auzise, căci, după obiceiul vremii de atunci, femeile nu ieșeau din apartamentul lor și slujnicele nu puteau a se risca în mijlocul unei oștimi ce nu cunoștea ce este disciplina. Una din ele, mai îndrăzneață, ieșind, auzise vorbă că este zurba asupra lui vodă și adusese această veste stăpânei sale. Buna doamnă, temându-se de furia norodului, era spăriată, și când a întrat Alexandru, a găsit-o rugăndu-se dinaintea icoanei, având copiii pe lângă dânsa. - A! strigă ea, slavă Maicei Domnului că te văd! Mi-au fost tare frică. - Pentru aceea, precum ți-am făgăduit, ți-am gătit un leac de frică. Vină cu mine, doamnă. - Dar ce țipete, ce strigări se auzeau? - Nimic. Slujitorii s-au fost luat la sfadă, dar s-au liniștit. Zicând aceste, luă pre Ruxanda de mână și o aduse în sală. Intru vederea grozavii priveliști, ea slobozi un țipet strașnic și leșină. - Femeia tot femeie, zise Lăpușneanul zâmbind; în loc să se bucure, ea se sparie. Și luănd-o în brațe, o duse în apartamenturile ei. Apoi înturnăndu-se iarăși în sală, găsi pre căpitanul de lefecii și pre armașul așteptăndu-l. - Tu pune să arunce peste zid hoiturile câinilor acestora, iar titvele lor să le înșire pe zid, zise lefeciului. Iar tu, adresându-se către armaș, să-mi pui mâna pe Spancioc și pe Stroici. Insă Stroici și Spancioc erau acum aproape de Nistru. Gonașii îi ajunseră tocmai când treceau hotarul: - Spuneți celui ce v-au trimis, strigă cătră ei Spancioc, că ne vom vedea păn-a nu muri! Măcelărirea boierilor la festinul Lăpușneanului (litografie de A. Asachi) IV De mă voi scula, pre mulți am să popesc și eu... Patru ani trecuseră de la scena aceasta, în vremea cărora Alexandru-vodă, credincios făgăduinței ce dase doamnei Ruxandei, nu mai tăiese nici un boier. Dar pentru ca să nu uite dorul lui cel tiranic de a vedea suferiri omenești, născoci feluri de schingiuiri. Scotea ochi, tăia mâni, ciuntea și seca pe care avea prepus; însă prepusurile lui erau părelnice, căci nime nu mai cuteza a cârti cât de puțin. Cu toate aceste, era neliniștit, căci nu putuse pune mâna pe Spancioc și pe Stroici, care ședeau la Cameniță, așteptând și pândind vreme. Deși avea doi gineri grafi cu mare influință la curtea Poloniei, era îngrijit de acești doi boieri, să nu invite pre poloni, care nu căutau decât pretexte, spre a întră în Moldavia; dar acești doi români erau prea buni patrioți ca să nu judece că războiul și venirea oștilor străine ar fi fost peirea patriei. Lăpușneanul le scrisese în mai multe rânduri ca să vie, legăndu-se prin cele mai mari jurăminte că nu le va face nimică, dar ei știau cât prețuiește jurământul lui. Ca să-i privigheze mai de aproape, se mută în cetatea Hotinului, pre care o întări mai cu osăbire; însă aici se bolnăvi de lăngoare. Boala făcu răpezi îna-intiri și în curând tiranul se văzu la ușa mormântului. In delirul frigurilor, i se părea că vede toate jertfele cruziei sale, fioroase și amenințitoare, îngrozindu-l și chemându-l la ju- De moartea lui Alixandru vodă Lăpușneanul, 7076 Alixandru vodă căzu în boală grea și-ș cunoscu moartea și chiemă episcopii și boierii și toată curtea, de i-au învățat înaintea mortii și le-au arătat moșan pre fi/u-său Bogdan vodă, ca să-l puie pre urma lui la domnie. Iar el. daca au umplut trei-sprăzece ani i pol a domniei sale. și cei dintâi și cei de apoi. au răposat. Zic unii că și moartea lui Alixandru vodă au fost cu tnșălă-ciune, că el mai nainte de moartea lui. văzându-să in boală grea ce zăcuse și neavându nădejde de a mai firea viu, au lăsat cuvântu epis-copilor și boierilor, de-l vor vedea că ieste spre moarte, iar ei să-l călugărească. Decii văzăndu-l ei leșinăn-du și mai rrtultu mortu decât viu, după cuvântul lui, l-au călugărit și i-au pus nume de călugărie Pahomie. Mai apoi. daca s-au trezit și s-au văzut călugăr, zic să fie zis că de să va scula, va popi și el pre unii. Mai apoi episcopii și boierii ințelegându acestu cuvântu și mai cu denadin-sul Roxanda. doamnă-sa. temân-du-să de un cuvântu ca acesta, carile era de a-l și crederea, știind câtă groază și moarte făcusâ mai nainte in boierii săi, temându-să doamnă-sa să nu pață mai rău decâtu alții, l-au otrăvit și au murit. Și cu cinste l-au îngropatu in mănăstirea sa, Slatina, ce ieste de dânsul zidită. Acestu Alixandru vodă, zic cum că au fost scoțându ochii oamenilor și pre mulți au sluțit în domniia lui. (Grigore Ureche, Letopisețul Țării Moldove!) decata Dumnezeului dreptății. In deșert se învârtea în patul durerii, căci nu putea afla ragaz. Chemând pre mitropolitul Teofan, pre episcopi și pe boieri și spuindu-le că se simte sosit la sfârșitul vieții, își cent iertare de la toți, umilindu-se; pe urmă îi rugă să le fie milă de fiiul său Bogdan, pre care îl lasă moștean scaunului și să-l ajute căci, fiind în fragedă vârstă, încun-giurat de puternici vrăjmași, nu se va pute apăra nici pre sine, nici pre țară, de nu va fi unire între boieri și de nu vor ave dragoste și supunere cătră domn. - Cât pentru mine, urmă a zice, de mă voi și ridica din boala aceasta, sunt hotărât a mă duce la călugărie în monăstirea Slatina, unde să mă spășesc, câte zile îmi va mai lăsa Dumnezeu. Deci, vă rog, părinți arhierei, de mă veți vedea aproape de moarte, să mă tundeți călugăr... Nu putu vorbi mai mult. Convulsiile îl apucară și un leșin grozav ca moartea îi îngheță trupul, încât mitropolitul și episcopii, crezând că se sfărșăște, îl călugăriră, puindu-i nume Paisie, dupre numele Petru, ce avea păn-a nu se face domn. După aceasta, salutând pre doamna Ruxanda de regentă în vremea minorităței fiiului ei, proclamară pre Bogdan de domn. Apoi îndată porniră ștafete pe la boierii din țară și emigrați și pe la căpitănii oștilor. Abia amurgise când Stroici și Spancioc sosiră. Descălecănd pe la gazde, alergară cu pripă la cetate. Cetatea era mută și pustie ca un mormânt de urieș. Nu se auzea decât murmura valurilor Nistrului, ce izbea regulat stăncoasele ei coaste, sure și goale și strigătul monoton a ostașilor de strajă, carii întru lumina crepusculului se zăreau răzămați pe lungile lor lance. Suindu-se în palat, îi cuprinse nu puțină mirare neîntâlnind pre nime; în sfârșit, o slugă le arătă camera bolnavului. Voind să între, auziră un mare zgomot și se opriră ca să asculte. Lăpușneanul se trezise din letargia sa. Deschizând ochii, văzu doi călugări stând unul la cap și altul la picioarele sale, neclintiți ca două statuie de bronz; se uită pe dânsul și se văzu coperit cu o rasă; pe căpătâiul său sta un potcap. Vru să rădice mâna, și se împedecă în niște metanii de lână. I se păru că visează și iarăși închise ochii; dar redeschizându-i peste puțin, văzu aceleși lucruri, metaniile, potcapul, călugării. - Cum te mai simți, frate Paisie? îl întrebă unul din monahi, văzându-l că nu doarme. Numele acesta îi aduse aminte de toate cele ce se petrecuseră. Sângele într-însul începu a ferbe și, sculăndu-se pe jumătate: - Ce pocitănii sunt aceste? strigă. A! voi vă jucați cu mine! Afară, boaite! Ieștii! că pre toți vă omor! Și căuta o armă pe lângă el, dar negăsind decât potcapul îl azvârli, cu mânie în capul unui călugăr. Intru auzul strigărilor lui, doamna cu fiiul ei, mitropolitul, boierii, slugile intrară toți în odaie. Chiar atunci cei doi boieri veniseră și sta ascultând la ușă. - A! voi m-ați călugărit, striga Lăpușneanul cu glas răgușat și spărios; gândiți că veți scăpa de mine? Dar să vă iasă din minte! Dumnezeu sau dracul mă va însânătoșa, și... - Nenorocite, nu huli! îl curmă mitropolitul; uiți că ești în ceasul morții! Gândește, păcătosule, că ești monah; nu mai ești domn! Gândește că prin hulele și strigările tale sparii pre astă femeie nevinovată și pre acest copil în care razemă nădejdea Moldaviei... - Boaită fățarnică! adăogă bolnavul, zbu-ciumăndu-se a se scula din pat; tacă-ți gura; că eu, care te-am făcut mitropolit, eu te desmitropo-lesc. M-ați popit voi, dar de mă voi îndrepta, pre mulți am să popesc și eu! Iar pre cățeaua asta voi s-o tai în patru bucăți împreună cu țâncul ei, ca să nu mai asculte sfătuirile boaitelor și a dușmanilor mei... Minte acel ce zice că sunt călugăr! Eu nu sunt călugăr, sunt domn! Sunt Alexandru-vodă!... Săriți, flăcăi! Unde-s voinicii mei?... Dați! dați de tot! Eu vă poruncesc. Ucideți-i pre toți... Nici unul să nu scape... A! mă-năduș!... Apă! apă! apă! - și căzu răsturnat pe spate, hărcăind de turbare și de mânie. Doamna și mitropolitul ieșiră. La ușă îi întâmpinară Stroici și Spancioc. - Doamnă! zise Spancioc apucând de mână pre Ruxanda, omul acesta trebuie să moară numaidecât. Iată un praf, pune-l în băutura lui... - Otravă! strigă ea, înfiorăndu-se. - Otravă, urmă Spancioc. De nu va muri îndată omul acesta, viața Măriei Tale și a copilului acestui este în primejdie. Destul a trăit tatăl și destule a făcut. Moară tatăl ca să scape fiiul. O slugă ieși. - Ce este? întrebă doamna. - Bolnavul s-a trezit și cere apă și pre fiiul său. Mi-au zis să nu mă duc fără el. - Oh! vrea să-l omoare, răcni duioasa mumă, strângând cu furie copilul la sân. - Nu-i vreme de stat în gânduri, doamnă, adăogi Spancioc. Adă-ți aminte de doamna lui Ștefăniță-vodă și alege între bărbat și între fiiu. - Ce zici, părinte? zise sărmana femeie, în-turnându-se cu ochi lăcrămători spre mitropolitul. - Crud și cumplit este omul acesta, fiica mea; Domnul Dumnezeu să tepovățuiască. Iar eu mă duc să gătesc tot pentru purcederea noastră cu noul nostru domn; și pre cel vechi, Dumnezeu să-l ierte și să te ierte și pre tine. Zicând aceste, cuviosul Teofan se depărtă. Ruxanda luă un păhar de argint plin de apă, pre care-l aducea sluga; și apoi, mahinalicește și silită mai mult de boieri, lăsă să cadă otrava în el. Boierii o împinseră în camera bolnavului. - Ce face? întrebă Spancioc pre Stroici, carele crăpase ușa și se uita. - întreabă de fiul său - zice că vrea să-l vadă - cere de băut - doamna tremură - îi dă paharul - nu vre să-l iaie. Spancioc sări și scoase junghiul din cingătoare. - Ba, îl ia, bea... Să-ți fie de bine, Măria Ta! Ruxanda ieși tremurăndă și galbănă și, răzemân-du-se de părete: - Voi să dați seamă înaintea lui Dumnezeu, zise suspinând, că voi m-ați făcut să fac acest păcat. Mitropolitul veni. - Să mergem, zise doamnei. - Dar cine va căuta de nenorocitul acesta? - Noi, răspunseră boierii. - Oh! părinte, ce măfăcuși să fac! zise doamna cătră mitropolitul și se duse cu el plângând. Amândoi boierii intrară la bolnav. Otrava încă nu începuse a-și face lucrarea. Lăpușneanul sta întins cu fața în sus, liniștit, dar foarte slab. Când intrară boierii, el îi privi îndelung și necunoscându-i, îi întrebă cine sunt și ce voiesc? - Eu sunt Stroici, răspunse acesta. - Și eu Spancioc, adăogi celalalt; și aceea ce voim este să te vedem păn-a nu muri, cum ți-am făgăduit. - Oh! vrăjmașii mei! suspină Alexandru. - Eu sunt Spancioc, urmă acesta, Spancioc pre care ai vrut să-l tai, când ai ucis 47 de boieri și care a scăpat din ghearile tale! Spancioc, a cărui avere ai jăfuit-o, lăsăndu-i femeia și copiii să cerșătorească pe la ușile creștinilor. - Ah! ce foc simt că mă arde, strigă bolnavul, apucăndu-se cu mănile de pântece. - Zi acum slobozește, căci ai să mori. Otrava lucrează. - Oh! m-ați otrăvit, nelegiuiților! Doamne! fie-ți milă de sufletul meu! O, ce foc! Unde-i doamna? Unde-i copilul meu? - S-au dus și te-au lăsat cu noi. - S-au dus și m-au lăsat! m-au lăsat cu voi! Oh! omorâți-mă, să scap de durere! Oh! înjun-ghe-mă tu, tu ești mai tânăr, fie-ți milă! scapă-mă de durerile ce mă sfâșie! înjunghe-mă! zise, în-turnăndu-se spre Stroici. - Nu-mi voi spurca vitejescul junghi în sângele cel pângărit a unui tiran ca tine. Durerile creșteau. Otrăvitul se zbuciuma în convulsii. - Oh! strigă, îmi arde sufletul! oh! dați-mi apă... dați-mi ceva să beu! - Iată, zise Spancioc, luând paharul de argint de pe masă; au rămas drojdiile otrăvii. Bea și te răcorește! - Ba; ba, nu, nu vreu, zise bolnavul strângând dinții. Atunci Stroici îl apucă și-l ținu neclintit; iar Spancioc, scoțând cuțitul din teacă, îi descleștă cu vârful lui dinții și îi turnă pe gât otrava ce mai era în fundul păharului. Lăpușneanul, mugind ca un taur ce vede trunchiul și securea ce a să-l lovească, voi a se-nturna cu fața spre părete. - Ce, vrei să nu ne mai vezi? ziseră boierii. Ba, se cade spre osânda ta să ne privești; învață a muri, tu care știai numai a omorî. Și apucăn-du-l amândoi, îl țineau nemișcat, uitându-se la el cu o bucurie infernală și mustrăndu-l. Nenorocitul domn se zvârcolea în spasmele agoniei; spume făcea la gură; dinții îi scrâșneau, și ochii săi sângerați se holbaseră; o sudoare înghețată, tristă a morții prevestitoare, ieșea ca niște nasturi pe obrazul lui. După un chin de jumătate ceas, în sfârșit, își dete duhul în mănile călăilor săi. Acest fel fu sfârșitul lui Alexandru Lăpușneanul, care lăsă o pată de sânge în istoria Moldaviei. La monastirea Slatina, zidită de el, unde e îngropat, se vede și astăzi portretul lui și a familiei sale. Bijuterie a doamnei Neaga, soția lui Mihnea-Vodă Bijuterie a doamnei Neaga, soția lui Mihnea-Vodă Dicționar spahiu, s.m. - soldat din cavaleria otomană nogai, s.m. - denumire a statului tătar creat la sfârșitul secolului al XlV-lea (după numele conducătorului militar Nogai) curtezan, s.m. - (în text) curtean, om de Ia curtea domnească aprod, s.m. (arh.) - dregător al curții domnești postelnic, s.m. - mare boier, membru al sfatului domnesc, care avea în grijă camera de dormit a domnitorului și organiza audiențele la acesta spătar, s.m. - înalt dregător la curtea domnească, ce purta la festivități sabia și buzduganul domnitorului a bănui, vb. - (în text) a-și face o idee greșită, a se înșela oblăduire, s.f. - stăpânire, conducere hojma, adv. (reg.) - mereu de isnoavă, loc. adv. (pop.) - din nou, încă o dată negură, s.f. - (în text, sens înv.) mulțime a ciocoi, vb. - (în text) a se purta slugarnic, a linguși logofăt, s.m. - mare dregător în ierarhia boierilor români, membru al sfatului domnesc a dvori, vb. (înv.) - a servi, a sluji la curtea unui domnitor sau boier a mântui, vb. - (în text) a se debarasa, a scăpa de cineva sau de ceva neplăcut de istov, loc. adv. (înv.pop.) - complet, cu totul prost, adj. - (în text) simplu, de rând a zapcii, vb. (înv.) - a încasa cu forța dările zapciu, s.m. (înv.) - împuternicit cu strângerea dărilor a împlini, vb. - (în text) a asupri, a împila ticăit, adj. - (în text, sens înv.) nenorocit, sărman, năpăstuit a seca, vb. (arh.) - (în text) a ucide graf, s.m. - conte lingoare, s.f. (pop.) - febră tifoidă moștean, s.m. - moștenitor arhiereu, s.m. - preot cu o poziție înaltă în ierarhia bisericească monah, s.m. - călugăr Otrăvirea lui Lipușneanul (litografie de A. Asachi) I PUNCTE DE REPER Nuvela Alexandru Lăpușneanul, de Costache Negruzzi, publicată în nr. 1 al revistei Dacia literară (1840) sub titulatura Scene istorice din cronicile Moldaviei, imediat după articolul programatic Introducție de Mihail Kogălniceanu, reprezintă o capodoperă a literaturii noastre de inspirație istorică. Născută sub zodia romantismului, această scriere își păstrează până astăzi caracterul exemplar. Inspirată din Letopisețul Țării Moldovei de Grigore Ureche, nuvela lui Negruzzi oferă aspectul unei construcții de o mare simplitate, ca rezultat al unei tehnici superior elaborate, prin care autorul găsește calea cea mai scurtă și, implicit, cea mai firească, între procedeu și efectul scontat: un caracter puternic, evidențiat pe fondul relațiilor sale cu oamenii din jur, o intrigă fără mari complicații, o mare vioiciune a înaintării acțiunii, care dă substanță dramatismului. Aceste trăsături corespund definiției nuvelei, în general: un singur fir epic, o intrigă riguros construită, un conflict concentrat, accent pe un personaj în jurul căruia gravitează întreaga acțiune. Alexandru Lăpușneanul pune în evidență un conflict fundamental, care, dintr-o perspectivă de mare generalitate, este lupta pentru putere. Momentele narațiunii au o succesiune gradată, fiecare dintre cele patru capitole încadrându-se în structura compozițională unitară a nuvelei. Personajele sunt bine individualizate și complexe. Lăpușneanul, figura centrală, se constituie ca un personaj viu, făcut din lumini și umbre. Ura sa împotriva boierilor are o motivare personală: vrea să plătească pentru trădarea acestora din prima sa domnie. Este tipul tiranului care știe să-și ascundă gândurile sub o mască bine compusă. Pentru prima dată în literatura română, Negruzzi prezintă, cu mare artă, psihologia personajului colectiv, a masei. în capitolul al III-lea al nuvelei, demonstrația prozatorului este magistrală. Sub efectul unui stimul exterior (aflarea veștii măcelului), pe fondul unor latente nemulțumiri anterioare, mulțimea asaltează palatul domnesc. Interesul personal exprimat de fiecare (micșorarea dăjdiilor, încetarea încasării cu forța a dărilor, oprirea jafului) cedează în fața celui colectiv, născut brusc. Sugestia că Moțoc îl sfătuiește pe vodă se impune instantaneu și stabilește noua orientare a masei. Personalitatea conștientă a individului se anulează rapid și mulțimea acționează dintr-o dată ca o singură ființă: - Moțoc să moară! -Capul lui Moțoc vrem! Acest din urmă cuvânt găsănd un eho in toate inimile, fu ca o scânteie electrică. Toate glasurile se făcură un glas, și acest glas striga: „ Capul lui Moțoc vrem Sentimentele exprimate de masă au un dublu caracter: pe de o parte, ele sunt foarte simple, iar, pe de alta, exagerate. Mulțimea nu are acces la nuanțe; prin sugestie și contagiune mentală orice sentiment își mărește forța într-un mod impresionant. Orice suspiciune devine imediat o evidență, iar orice antipatie se transformă în ură feroce. Suspiciunea că Moțoc ar fi cauza relelor capătă valoarea adevărului absolut, toate nuanțele dispar, iar antipatia mulțimii care sesizează că vornicul este sfătuitorul lui vodă se transformă în ură. Necunoscând decât sentimente simple și extreme, mulțimile acceptă sau resping în bloc ideile ce le sunt su- Voievodul Petru Rareș, tatăl doamnei Ruxanda Culoare locală - coordonată principală a literaturii de inspirație istorică; ea s-a impus în cadrul curentului romantic prin observarea specificului național, a pitorescului istoric, prin reconstituirea, aproape documentară a modului de trai, a moravurilor și a mentalității epocii, a limbajului. Perdea (dveră) dăruită mănăstirii Slatina în 1561 de Alexandru Lăpușneanu și soția sa, Ruxanda gerate. Nenorocirea lui Motoc constă tocmai în această lipsă a nuanțelor pentru că el este acum, în ochii mulțimii, sfătuitorul domnului, ca și cum sfătuitorul, și nu domnul, ar fi autorul celor întâmplate. Scena morții lui Moțoc exprimă fidel modul în care individul aflat în mulțime cedează în fața instinctelor. El simte că poate fi absolvit de orice responsabilitate și certitudinea impunității sale este cu atât mai puternică și mai consolidată, cu cât mulțimea este mai mare. Ceea ce de unul singur individul n-ar face, execută acum cu zel și frenezie. Deși intolerantă, mulțimea rămâne, surprinzător, o entitate conservatoare. Oricând gata să se ridice împotriva unei autorități slabe, ea se înclină cel mai adesea în fața celor puternici. Excesele ei de revoltă, deși violente, sunt efemere. Sătulă de dezordini, condusă de inconștient, mulțimea se va dirija din instinct către aservire, căci întotdeauna există o reținere pentru noutățile capabile să modifice condițiile reale ale existenței. Speriată de brusca posibilitate a schimbării (schimbarea înseamnă necunoscut), gloata care l-a ucis pe Moțoc se declară pe dată mulțumită și se aservește din nou tiranului, potrivit unui instinct conservator ireductibil: - Să trăiască Măria Sa vodă! răspunse gloata. Și mulțămindu-se cu astfel de jertfa, se împrăștii. Rigoarea clasică a construcției nuvelei (îmbinarea armonioasă a acțiunii celor patru capitole, esențializarea exprimării, simplitatea și puterea sugestivă, caracterul aforistic al unor replici: Proști, dar mulți etc.) se îmbină cu elemente romantice. Din recuzita romantică se pot identifica aspecte precum imaginea capetelor însângerate țintuite pe zidurile curții domnești, ospățul transformat în măcel, piramida făcută din capetele celor 47 de boieri omorâți, otrăvirea lui Lăpușneanul și moartea sa în chinuri groaznice, caracterul demonic al personajului principal și izbucnirile lui temperamentale, procedeul antitezei. Toate acestea, dar și limpezimea și măiestria stilistică, elementele arhaice și regionale care fixează atmosfera epocii și dau culoarea locală, arta descrierii și a dialogului fac din nuvela lui Costache Negruzzi una dintre primele opere de mare valoare din proza românească. EXPLORAREA TEXTULUI Act de la Alexandru Lăpușneanu (28 martie 1555) Realitate și ficțiune 1. în nuvela sa autorul a preluat din Letopisețul Țării Moldovei de Grigore Ureche, faptele celei de-a doua domnii a lui Lăpușneanu. Urmărește fragmentele din manual, extrase din cronica lui Ureche (Studiul de caz 3, pag. 29) și, prin comparație cu nuvela, identifică acele informații (întâmplări, personaje, replici etc.) care sunt inspirate din letopisețul cronicarului. 2. Cu toată intenția vădită de a urma sursa documentară, Negruzzi își ia multe libertăți, schimbând cursul evenimentelor istorice și adăugând anumite scene. Stabilește care sunt modificările aduse de autor prin care acesta, construind o operă de ficțiune, se abate de la adevărul istoric. 3. Pornind de la cerințele precedente, analizează raportul dintre realitate și ficțiune în această nuvelă, explicând totodată motivul pentru care, în mai multe rânduri, autorul „ocolește” sau ignoră cu bună știință informația de natură strict istorică. 4. Episodul în care vornicul Moțoc este aruncat mulțimii dezlănțuite i-a fost inspirat lui Negruzzi de un episod din Letopisețul Țării Moldovei de Miron Costin (continuatorul cronicii lui Ureche), în care apare scena omorârii boierului Batiște Veveli, prin voia domnitorului Alexandru Iliaș. Prezintă asemănările dintre sursa de inspirație și textul nuvelei, urmărind fragmentul de mai jos: Dacă au ajunsu în șesul Bahluiului domniia [domnul], aproape de mănăstirea Balicăi locul era plin de oameni, nu să videa șesuldeșertu nicăiuri. Striga: „Dă-ne, doamne, pregreci”. Unii hăicăia, alții suduia și jecuiia. Și acolo au strigatu pre Batiște, să le dea, carele era tot aproape de Alexandru-vodă, vădzându strigarea pre sine. Ce, nu sta domniia de grijea Iui, ce de grijea sa și numai ce i-au dzis să să depărtedză de la dânsul. Și așa l-au apucat și l-au dat pre mâna țăranilor. Nespusă vrăjmășia a prostimei! Și așea.jără de nicio milă, de viu, cu topoară l-au făcut fărâme. Personajul literar 1. Identifică personajele din nuvela lui Negruzzi și grupează-le în funcție de locul și de rolul jucat în narațiune, în următoarele categorii: principale, secundare, episodice. 2. Caracterizează personajul romantic Alexandru Lăpușneanul, reliefând trăsăturile dominante de caracter. Valorifică secvențe din text, cum ar fi cuvintele adresate soliei venite din partea lui Tomșa, discursul de la mitropolie, măcelărirea boierilor, „leacul de frică” pregătit doamnei Ruxanda, scena morții lui Lăpușneanul. 3. Fiind o nuvelă romantică, personajul Alexandru Lăpușneanul este conturat în opoziție cu angelica doamnă Ruxanda. Carac-terizeaz-o, prin contrast, pe soția domnitorului. 4. Prezintă principalele trăsături de caracter ale vornicului Moțoc, personaj pe care cu intenție Negruzzi „l-a păstrat” în nuvelă alături de Lăpușneanul, deși, potrivit cronicii lui Ureche, boierul s-a refugiat în Polonia împreună cu domnitorul Ștefan Tomșa. 5. Arta portretistică a lui Negruzzi se poate observa nu numai din modul cum sunt înfățișate personajele principale sau secundare. Mitropolitul Teofan, personaj episodic, este pregnant conturat printr-o singură replică. Caracterizează-1, pornind de la sugestia conținută în vorba sa cumpătată. 6. Pentru prima oară în literatura română apare „personajul colectiv” - mulțimea răzvrătită. Fin analist, scriitorul surprinde caracteristicile psihologice ale masei: impulsivitatea, iritabili-tatea, sugestibilitatea, credulitatea, simplismul sentimentelor, exagerarea. Urmărește modul cum sunt sugerate aceste trăsături ale gloatei răsculate în capitolul al IlI-lea al nuvelei. Stema Moldovei în veacul al XVt-lea Alexandru Lăpușneanul (acvaforte de Th. Aman) ■« Spătar moldovean Arta construcției literare 1. Riguros construită, nuvela Alexandru Lăpușneanul conduce, prin acumulare de evenimente, la un moment de maximă tensiune. Identifică în text principalele momente ale subiectului. 2. Fiecare parte a nuvelei se deschide cu câte un motto. Comentează semnificația mottourilor în relație cu textul. 3. Analizând tehnica narativă a nuvelei, criticul Tudor Vianu remarca în volumul Arta prozatorilor români: Negruzzi pune oamenii să vorbească și să se miște, povestește unele evenimente, descrie câteva tablouri și formulează din când în când, dar în termeni succinți și cu multă rezervă, judecăți de valoare asupra personagiilor sale și a situațiilor în care se găsesc. Ilustrează, prin exemple din text, această afirmație a criticului. 4. Scenele dramatice, dialogate, domină ansamblul nuvelei. Aici Negruzzi este un adevărat maestru, întrucât, utilizează procedee ale construcției unui text dramatic: formularea concisă a replicilor; prezentarea intrării și a ieșirii personajului din „scenă”, precizări legate de ton, gestică, mimică etc. Analizează din acest punct de vedere secvența memorabilă în care este înfățișată reacția gloatei răsculate. Limbă și comunicare REGISTRE STILISTICE: REGISTRUL ARHAIC AL LIMBII în nuvela Alexandru Lăpușneanul, culoarea locală, trăsătură a literaturii romantice, este pusă în evidență, pe de o parte, prin reconstituirea documentară a epocii, iar pe de altă parte, prin limbajul folosit. Valoarea acestei opere literare este dată și de limba în care a fost scrisă. Vocabularul utilizat de autor este alimentat din fondul vechi al cronicilor românești, iar cuvintele și expresiile dau culoare și relief faptelor prezentate. Urmărește, în acest sens, fragmentul de mai jos: - Proști, dar mulți, răspunse Lăpușneanul cu sânge rece; să omor o mulțime de oameni pentru un om, nu ar fi păcat? Judecă dumneata singur. Du-te de mori pentru binele moșiei dumitale, cum ziceai însuți, când îmi spuneai că nu mă vrea, nici mă iubește țara. Sunt bucuros că-ți răsplătește norodul pentru slujba ce mi-ai făcut, vânzăndu-mi oastea lui Anton Sechele și mai pe urmă lăsăndu-mă și trecând în partea Tomșii. 1. Costache Negruzzi a avut intenția de a contura culoarea epocii prin intermediul elementelor lexicale. Autorul nu folosește arhaismele în exces, ci este preocupat, în principal, de utilizarea unor cuvinte cu sens diferit de cel întrebuințat în mod curent. Cuvintele se întâlnesc și astăzi în limbă, dar sensul lor este cu totul altul. Explică (folosind DEX-ul) sensul din text și pe cel de astăzi al cuvintelor: proști, moșie, slujbă. 2. Scriitorul reușește să-i creeze cititorului impresia de limbă veche, fără să recurgă la arhaisme numeroase și stridente. Un exemplu este articularea numelui propriu: Lăpușneanul. Identifică în structura gramaticală a textului citat și alte elemente care conturează acest aspect. 3. Atunci când sunt folosite, arhaismele conturează atmosfera vremii, ca, de pildă, în descrierea gătelii doamnei Ruxanda, din acest pasaj: Peste zobonul de stofa aurită, purta un benișel de felendreș albastru blănit cu samur, a căruia mănice atârnau dinapoi; era încinsă cu un colan de aur, ce se închia cu mari paftale de matostat, împregiurate cu petre scumpe; iar pe grumazii ei atârna o salbă de multe șiruri de mărgăritar. Șlicul de samur, pus cam într-o parte, era împodobit cu un surguci alb și sprijinit cu o floare mare de smaragde. Identifică arhaismele din fragmentul selectat și explică, folosind dicționarul din manual, semnificația lor. EVALUARE CURENTĂ APLICAȚII 1. Scrie un eseu structurat prin care să demonstrezi că opera literară Alexandru Lăpușneanul de Costache Negruzzi este o creație clasică din punct de vedere compozițional, și romantică, prin subiect. în redactarea eseului tău, vei respecta următoarele repere: • autonomia fiecărui capitol și integrarea armonioasă în ansamblu; • evoluția firească a acțiunii, prin subtile legături între cele patru capitole; • folosirea procedeului antitezei; • identificarea a cel puțin trei elemente ale conflictului, care conturează atmosfera romantică a nuvelei. Sugestii pentru redactarea eseului: • argumentarea, prin exemplificare, că toate cele patru capitole au o oarecare autonomie în raport cu ansamblul nuvelei, fiecare posedând o gradație, o culminație și un deznodământ; • demonstrarea, cu ajutorul exemplelor, că acțiunea are o evoluție firească, prin legături între capitole: primul îl anunță pe al doilea prin amenințarea lui Lăpușneanul adresată boierilor, al doilea îl anticipează pe al treilea, prin promisiunea domnului că-i va da soției sale un leac de frică, iar al treilea îl deschide pe al patrulea, prin amenințarea adresată de Spancioc lui Lăpușneanul, că se vor mai vedea până a nu muri; • identificarea antitezei ca procedeu romantic: exemplificarea prin contrastul dintre Lăpușneanul (crud, tiranic, diabolic) și Ruxanda (blândă, sensibilă, temătoare), dintre Moțoc (trădător, slugarnic, intrigant, lingușitor, laș) și cuplul de boieri Spancioc-Stroici (iubitori de moșie, dușmani ai tiraniei); • pentru conturarea atmosferei romantice a nuvelei se pot lua în considerație: măcelărirea boierilor, imaginea macabră a piramidei de capete, revolta mulțimii înfuriate, călugărirea lui Lăpușneanul, otrăvirea și moartea în chinuri a personajului etc. 2. în studiul Clasicism, romantism, baroc de G. Călinescu, autorul stabilește, cu multă vervă disociativă, trăsăturile personajului clasic, definit generic prin „normalitate”, și ale personajului romantic, dominat de „anormalitate”. Extrage din această lucrare elementele caracteristice pentru fiecare tip de personaj (clasic și romantic) și identifică, prin raportare la studiul călinescian, principalele trăsături ale personajului Alexandru Lăpușneanul, din nuvela lui Costache Negruzzi. Scrie, după ce ai parcurs toate aceste etape, un eseu liber intitulat Alexandru Lăpușneanul - un personaj romantic. Eseul structurat este o compunere care tratează o anumită temă, indicată în cerință. Acest reper general are, la rândul său, un număr variabil de cerințe (trei-cinci) care trebuie respectate în redactare. Ordinea integrării cerințelor nu este una obligatorie, prestabilită, cel care scrie eseul având libertatea de a le organiza după cum dorește. Evaluarea unui eseu structurat se face după următoarele criterii: • tratarea tuturor ideilor menționate în formularea cerințelor; • prezentarea logică, însoțită de argumente/ exemple convingătoare; • organizarea ideilor în scris (text cu structură clară, coerent, e-chilibru între introducere, cuprins și încheiere, idei subliniate prin construcția paragrafelor, raport corespunzător între ideile principale și cele secundare); • capacitatea de analiză și de interpretare (relația dintre idee și argument, succesiunea logică a ideilor, abilitatea de a formula judecăți de valoare și de interpretare personală); • respectarea normelor de ortografie și de punctuație; • așezarea corectă a textului în pagină, lizibilitatea. Eseul liber (nestructurat) este o compunere școlară, în cerința căreia se indică o temă ce trebuie tratată. Autorul eseului (elevul) este cel care hotărăște asupra aspectelor importante, necesare a fi puse în evidență prin abordarea temei. Eseul liber (nestructurat) permite manifestarea creativității în cel mai înalt grad. El poate fi evaluat fie pentru calitatea și consistența argumentelor aduse, fie pentru originalitate, pentru posibilitatea de a realiza asocieri cu alte creații ale aceluiași autor sau ale unor autori diferiți etc. Obiectivele urmărite în redactarea unui eseu liber (nestructurat) pot fi următoarele: • capacitatea de a compara viziuni asupra unei teme, specii literare; • capacitatea de susținere argumentată a unui punct de vedere cu o pronunțată notă personală; • capacitatea de a aplica, în contexte noi, cunoștințele dobândite anterior. * Scriitorul Alexandru Odobescu, un discipol al lui Costache Negruzzi BDIHBQDB 00 DBQD 1. într-una dintre Scrisorile sale intitulată Ochire retrospectivă, din ciclul Negru pe alb, Costache Negruzzi a încercat să explice rolul domnitorului Alexandru Lăpușneanu prin prisma unui istoric pașoptist. Scriitorul consideră că destinul îi pune în mână sabia răzbunării, așezându-1 de partea poporului. Actele lui justițiare nu pot îndrepta prea mult lucrurile, căci decăderea este generală. Așa s-ar explica „pata de sânge” pe care o lasă Lăpușneanu în istoria Moldovei. Urmărește diferența de optică în prezentarea personajului din nuvelă și a celui din Ochire retrospectivă, așa cum reiese din următorul fragment: Un veac era de când aristocrația domnea și poporul gemea in ticăloșie și asuprire! Atunci provedința, văzăndu-o bătrână și sluțită de nelegiuiri, tinde mâna și alege dintre ea pre un neînsemnat boier, pre un oarecare Petre Stolnicul, om prost și necunoscut. îl suie pe tron și îi dă sabia răzbunării în mână. Acesta, sub numele de Alexandru Lăpușneanul, va sparge cuibul și va strivi acest furnicar de intriganți ce făcea și desfăcea domni. Dar oare fapta lui fost-a de folos poporului? Ba, căci ranele lui erau atât de adânci, apăsarea despotică îl ovilise într-atăta, încât păstorii lui Dragoș și ostașii lui Ștefan nu erau acum decât niște sclavi îngiosiți a unei boierimi desfrânate, care îi trata și îi vindea ca pre vite. în adevăr, Lăpușneanul retezase trunchiul, dar odraselele creșteau și nu era el omul care să știe a le seca puindu-le stavilă pre însuși poporul; pentru aceasta, fapta lui fu judecată de crudă, și el de tiran. 2. Citește nuvelele istorice Mihnea vodă cel Rău (1857) și Doamna Chiajna (1860), scrise de Alexandru Odobescu, pentru a vedea cum Negruzzi devine un model pentru urmașul său, în prezentarea unui tiran feudal și în reconstituirea istorică a epocii. Sugestii bibliografice Tudor Vianu, Arta prozatorilor români. în capitolul începuturile realismului, Negruzzi este plasat alături de Nicolae Filimon și Ion Ghica, în rândul primilor prozatori realiști, insistându-se asupra artei compoziției și a mijloacelor stilistice folosite de autor în nuvelă. Nicolae Manolescu, Istoria critică a literaturii române, I. Costache Negruzzi este considerat drept cel dintâi prozator romantic din literatura română, remarcabil prin intuiție și inteligență, iar nuvela sa, Alexandru Lăpușneanul, o scriere tipic romantică. G. Călinescu, Clasicism, romantism, baroc, voi. Principii de estetică. Studiul prezintă disocieri între personajul clasic și cel romantic, precum și între autorul de tip clasic și cel de tip romantic. .1 iiaonana hs obqo 1. Povestește colegilor o legendă având ca temă nașterea universului. 2. Ce știi despre univers, ce informații ai despre acest spațiu infinit, ce legi îl guvernează? 3. Ar putea veni un moment când în sistemul nostru solar s-ar putea strica armonia prin stingerea Soarelui? Care ar fi consecințele pentru Terra? SCRISOAREA I de Mihai Eminescu Când cu gene ostenite sara sujlu-n lumânare Doar ceasornicul urmează lung-a timpului cărare, Căci perdelele-ntr-o parte când le dai, și în odaie Luna varsă peste toate voluptoasa ei văpaie, 5 Ea din noaptea amintirii o vecie-ntreagă scoate De dureri, pe care însă le simțim ca-n vis pe toate. Lună tu, stăpână-a mării, pe a lumii boltă luneci Și gândirilor dând viață suferințele întuneci; Mii pustiuri scânteiază sub lumina ta fecioară, 10 Și câți codri-ascund în umbră strălucire de izvoară! Peste câte mii de valuri stăpânirea ta străbate, Când plutești pe mișcătoarea mărilor singurătate! Câte țărmuri înflorite, ce palate și cetăți, Străbătute de-al tău farmec ție singură-ți arăți! 15 Și în câte mii de case lin păstruns-ai prin ferești, Câte frunți pline de gânduri, gânditoare le privești! Vezi pe-un rege ce-mpânzește globu-n planuri pe un veac, Când la ziua cea de mâne abia cuget-un sărac... Deși trepte osebite le-au ieșit din urna sorții 20 Deopotrivă-i stăpânește raza ta și geniul morții; La același șir de patimi deopotrivă fiind robi, Fie slabi, fie puternici, fie genii ori neghiobi! Unul caută-n oglindă de-și buclează al său păr, Altul caută în lume și în vreme adevăr, 25 De pe galbenele file el adună mii de coji, A lor nume trecătoare le însamnă pe răboj; Iară altu-mparte lumea de pe scândura tărăbii, Socotind cât aur marea poartă-n negrele-i corăbii. Iar colo bătrânul dascăl, cu-a lui haină roasă-n coate, 30 Intr-un calcul fără capăt tot socoate și socoate Și de frig la piept și-ncheie tremurând halatul vechi, își înfundă gătu-n guler și bumbacul în urechi; Mihai Eminescu (1850-1889), poet și prozator. Se naște la Botoșani ca fiu al căminarului Gheorghe Emi-novici și al Ralucâi. Este al șaptelea copil dintre cei unsprezece (patru fete și șapte băieți). Copilăria și-o petrece la Ipotești. Din 1858 urmează clasele a II l-a și a IV-a primară la Cernăuți. în 1860 se înscrie la gimnaziul nemțesc de aici. Nesuportând rigorile disciplinei școlare, se întoarce la Ipotești, apoi merge la Botoșani ca practicant la tribunal, iar după aceea, copist. Este ispitit de reprezentațiile de teatru ale trupei Fanny Tardini - Al. Vlădicescu de la Cernăuți și se angajează ca sufleor; în această calitate însoțește actorii într-un turneu prin Transilvania. Revine, în toamna lui 1865, la Cernăuți și locuiește în casa profesorului Aron Pumnul, de a cărui bibliotecă se îngrijește. La moartea acestuia (ianuarie 1866), îi închină oda La mormântul lui Aron Pumnul, publicată în broșura Lăcrămioarele învățăceilor gimnaziaști. în luna februarie, același an, debutează în revista Familia de la Budapesta, cu poezia De-aș avea. Directorul revistei, losif Vulcan, îi schimbă numele din Eminovici, în Eminescu. între 1867 și 1869, părăsind Bucovina, poetul rătăcește prin Transilvania și Muntenia, cu trupele de teatru ale lui lorgu Caragiale și, mai apoi, a lui Mihail Pascaly. Este sufleor, copist și, la nevoie, chiar actor. în toamna anului 1869, trece prin Botoșani și tatăl său îi întrerupe peregrinările, trimițându-l la studii în Viena. Aici, fără actele necesare (diploma de bacalaureat) prin care să dovedească terminarea liceului, se înscrie ca „audient” la Universitate. Frecventează cursuri de filozofie, limbi romanice, medicină, economie etc. Se apropie de cercul Societății literare Junimea de la lași, căreia îi trimite câteva poezii (Venere și Madonă, Epigonii, Mortua est!), publicate imediat în revista Convorbiri literare. La Viena se împrietenește cu loan Slavici; împreună cu acesta organizează marea serbare studențească de la Putna (1871). în anul 1872 revine în țară. La 1 septembrie citește în ședința Junimii nuvela fantastică Sărmanul Dionis, care stârnește uimire printre cenacliști prin caracterul ei neobișnuit. Titu Maiorescu afirmă că este o capodoperă și textul se publică imediat în Convorbiri literare. Tot Maiorescu îl determină să-și continue studiile la Berlin, în vederea unei cariere universitare. Cu ajutorul bănesc acordat de Junimea, stă doi ani la Universitatea din Berlin, unde audiază cursuri de filozofie, istorie, limba sanscrită și mitologie. Nu își încheie studiile și nu își dă doctoratul, așa cum intenționase. Reîntors la lași (1874), este numit director al Bibliotecii Centrale Universitare, apoi revizor școlar al județelor Vaslui și lași. Acum îl cunoaște pe Ion Creangă, învățător la școala primară din Sărărie, și leagă cu acesta o prietenie durabilă. în aceeași perioadă poate fi plasat romanul de dragoste cu Veronica Micle, cea care în timpul studenției poetului venise la Viena special să-l cunoască. Paralel cu febrila activitate poetică, Mihai Eminescu devine redactor la Curierul de lași, unde publică în anul 1876, pe lângă articole, două proze: La aniversară și Cezara. La Convorbiri literare văd lumina tiparului poezii ca: Melancolie, Crăiasa din povești. Lacul, Dorința, Călin (File din poveste), Strigoii etc. în toamna anului 1877 pleacă la București și intră în redacția ziarului conservator Timpul, unde va depune ca redactor, redactor-șef (1880) și chiar reporter parlamentar o continuă și conștiincioasă activi- Uscățiv așa cum este, gârbovit și dc nimic, Universul fără margini e în degetul lui mic, 35 Căci sub frunte-i viitorul și trecutul se încheagă, Noaptea-adânc-a veciniciei el în șiruri o dezleagă; Precum Atlas în vechime sprijinea cerul pe umăr Așa el sprijină lumea și vecia într-un număr. Pe când luna strălucește peste-a tomurilor bracuri, 40 Intr-o clipă-l poartă gândul îndărăt cu mii de veacuri, La-nceput, pe când ființă nu era, nici neființă, Pe când totul era lipsă de viață și voință, Când nu s-ascundea nimica, deși tot era ascuns... Când pătruns de sine însuși odihnea cel nepătruns. 45 Fu prăpastie? Genune? Fu noian întins de apă? N-a fost lume pricepută și nici minte s-o priceapă, Căci era un întuneric ca o mare făr-o rază, Dar nici de văzut nu fuse și nici ochi care s-o vază. Umbra celor nefăcute nu-ncepuse-a se desface, 50 Și în sine împăcată stăpânea eterna pace!... Dar deodat-un punct se mișcă... cel întâi și singur. Iată-l Cum din chaos face mumă, iar el devine Tatăl... Punctu-acela de mișcare, mult mai slab ca boaba spumii, E stăpânul fără margini peste marginile lumii... 55 De-atunci negura eternă se desface în fâșii, De atunci răsare lumea, lună, soare și stihii... De atunci și până astăzi colonii de lumi pierdute Vin din sure văi de chaos pe cărări necunoscute Și în roiuri luminoase izvorănd din infinit, 60 Sunt atrase în viață de un dor nemărginit. Iar în lumea asta mare, noi copii ai lumii mici, Facem pe pământul nostru mușunoaie de furnici; Microscopice popoare, regi, oșteni și învățați Ne succedem generații și ne credem minunați; 65 Muști de-o zi pe-o lume mică de se măsură cu cotul, în acea nemărginire ne-nvărtim uitând cu totul Cum că lumea asta-ntreagă e o clipă suspendată, Că-ndărătu-i și-nainte-i întuneric se arată. Precum pulberea se joacă în imperiul unei raze, 70 Mii de fire viorie ce cu raza încetează, Astfel într-a veciniciei noapte pururea adâncă, Avem clipa, avem raza, care tot mai ține încă... Cum s-o stinge, totul piere, ca o umbră-n întuneric, Căci e vis al neființei universul cel himeric... 75 In prezent cugetătorul nu-și oprește a sa minte, Ci-ntr-o clipă gându-l duce mii de veacuri înainte; Soarele, ce azi e mândru, el îl vede trist și roș Cum se-nchide ca o rană printre nori întunecoși, Cum planeții toți îngheață și s-azvârl rebeli în spaț 80 Ei, din frânele luminii și a soarelui scăpați; Iar catapeteasma lumii în adânc s-au înnegrit, Ca și frunzele de toamnă toate stelele-au pierit; Timpul mort și-ntinde trupul și devine vecinicie, * Căci nimic nu se întâmplă în întinderea pustie, 85 Și în noaptea neființii totul cade. totul tace, Căci în sine împăcată reîncep-eterna pace... începând la talpa însăși a mulțimii omenești Și suind în susul scării pân’ la frunțile crăiești, De a vieții lor enigmă îi vedem pe toți munciți, 90 Făr-a ști să spunem care ar fi mai nenorociți... Unul e în toți, tot astfel precum una e în toate, De asupra tuturora se ridică cine poate, Pe când alții stând în umbră și cu inima smerită Neștiuți se pierd în taină ca și spuma nezărită - 95 Ce-o să-ipese soartei oarbe ce vor ei sau ce gândesc?... Ca și vântu-n valuri trece peste traiul omenesc. Fericească-l scriitorii, toată lumea recunoască-l... Ce-o să aibă din acestea pentru el, bătrânul dascăl? Nemurire, se va zice. Este drept că viața-ntreagă, 100 Ca și iedera de-un arbor, de-o idee i se leagă. „De-oi muri - își zice-n sine - al meu nume o să-l poarte Secolii din gură-n gură și l-or duce mai departe, De a pururi, pretutindeni, în ungherul unor crieri Și-or găsi, cu al meu nume, adăpost a mele scrieri!" 105 O, sărmane! ții tu minte căte-n lume-ai auzit, Ce-ți trecu pe dinainte, câte singur ai vorbit? Prea puțin. De ici, de colo de imagine-o fâșie, Vre o umbră de gândire, ori un petec de hârtie; Și când propria ta viață singur n-o știi pe de rost, 110 O să-și bată alții capul s-o pătrunză cum a fost? Poate vreun pedant cu ochii cei verzui, peste un veac, Printre tomuri brăcuite așezat și el, un brac, Aticismul limbii tale o să-l pună la cântări, Colbul ridicat din carte-ți l-o suflat din ochelari 115 Și te-o strănge-n două șiruri, așezăndu-te la coadă, în vro notă prizărită sub o pagină neroadă. Poți zidi o lume-ntreagă, poți s-o sfarămi... orice-ai spune. Peste toate o lopată de țărână se depune. Mâna care-au dorit sceptrul universului și gânduri 120 Ce-au cuprins tot universul încap bine-n patru scânduri... Or să vie pe-a ta urmă în convoi de-nmormântare, Splendid - ca o ironie, cu priviri nepăsătoare... Iar deasupra tuturora va vorbi vrun mititel, Nu slăvindu-tepe tine... lustruindu-sepe el 125 Sub a numelui tău umbră. Iată tot ce te așteaptă. Ba să vezi... posteritatea este încă și mai dreaptă. Neputănd să te ajungă, crezi c-or vrea să te admire? Ei vor aplauda desigur biografia subțire Care s-o-ncerca s-arate că n-ai fost vrun lucru mare, 130 C-ai fost om cum sunt și dânșii... Măgulit e fiecare Că n-ai fost mai mult ca dânsul. Și prostatecele nări Și le umflă orișicine în savante adunări Când de tine se vorbește. S-a-nțeles de mai nainte tate. în această perioadă scrie și publică, printre altele, Povestea codrului. Singurătate Rugăciunea unui dac, Revedere, Pe aceeași ulicioară... Tot acum definitivează câteva dintre capodoperele sale: Odă [în metru antic), Scrisorile, Clossă și Luceafărul', pe aceasta din urmă o trimite în 1883 Almanahului Societății Academice Social-Li-terare «România Jună» din Viena. Este ultimul an de creație al poetului, pentru că boala îl va împiedica să mai scrie de acum înainte. La sfârșitul anului 1883, îi apare prima ediție a unui volum de Poezii. prin grija și cu prefața criticului Titu Maiorescu, cel dintâi care a avui intuiția geniului eminescian. Restabilit parțial, după tratamentul la un sanatoriu de lângă Viena. poetul trăiește o lungă și dureroasă agonie, vreme de șase ani, până la 15 iunie 1889, când se stinge din viață. Mihai Eminescu, desen de Petre Vulcănescu Scrisorea I, desen de Ligia Macovei Singurătate, desen de Jean Steriadi C-o ironică grimasă să te laude-n cuvinte. 135 Astfel încăput pe mâna a oricărui, te va drege, Răle-or zice că sunt toate câte nu vor înțelege... Dar afară de acestea, vor căta vieții tale Să-i găsească pete multe, răutăți și mici scandale - Astea toate te apropie de dânșii... Nu lumina 140 Ce în lume-ai revărsat-o, ci păcatele și vina, Oboseala, slăbiciunea, toate relele ce sunt Intr-un mod fatal legate de o mână de pământ; Toate micele mizerii unui suflet chinuit Mult mai mult îi vor atrage decât tot ce ai gândit. 145 între ziduri, printre arbori ce se scutură de floare, Cum revarsă luna plină liniștita ei splendoare! Și din noaptea amintirii mii de doruri ea ne scoate; Amorțită li-i durerea, le simțim ca-n vis pe toate, Căci în propria-ne lume ea deschide poarta-ntrării 150 Și ridică mii de umbre după stinsul lumânării... Mii pustiuri scânteiază sub lumina ta fecioară, Și câți codri-ascund în umbră strălucire de izvoară! Peste câte mii de valuri stăpânirea ta străbate, Când plutești pe mișcătoarea mărilor singurătate, 155 Și pe toți ce-n astă lume sunt supuși puterii sorții Deopotrivă-i stăpânește raza ta și geniul morții! PUNCTE DE REPER Cele cinci Scrisori ale lui Mihai Eminescu, creații ale maturității sale artistice, au ca model îndepărtat Epistolele poetului latin Horațiu. Acestea sunt poeme consacrate unui prieten, unui apropiat sau unui protector, dar nu depășesc sfera unei dedicații amicale sau omagiale. Pornind de la „tiparul” horațian, Eminescu nu-și alege un destinatar identificabil, ci, la modul general, cel căruia i se adresează este chiar cititorul. Toate Scrisorile eminesciene au ca temă problematica geniului și sunt construite pe principiul antitezei, procedeu tipic romantic. Fascinat încă din timpul studenției de cosmogonie, cunoscător al imnului vedic al creației (prin traducere germană), Eminescu a scris ulterior o poezie considerată a fi un fel de profesiune de credință, cu privire la soarta geniului în posteritate: Scrisoarea I. In ansamblul său, textul este alcătuit din șase părți, care se ordonează circular, până la întoarcerea în punctul inițial. în prima parte (vesurile 1-6), dominată de o atmosferă romantică, se creează un cadru prielnic meditației, prin ieșirea din timpul real, simbolizată de bătăile ceasornicului, singurul care își continuă calea pe lung-a timpului cărare. Partea a doua (versurile 7-38) se deschide cu o invocație către lună, astrul care, din înălțime, este martor al splendorilor lumii. „Ochiul” lunar, asemenea unei puteri suverane, prinde în raza sa codri, valuri, țărmuri, cetăți, dar și diversitatea tipurilor umane. ia Dintre oameni, fie slabi, fie puternici, fie genii ori neghiobi, poetul individualizează figura bătrânului dascăl, a cărui precaritate este în contrast cu mintea lui genială, cea care a putut dezlega misterul genezei universului. Partea a treia (versurile 39-86) prezintă, într-o descriere antologică, facerea lumii (cosmogonia) și apoi stingerea universului (escatologia), o proiecție a imaginației ieșite din comun a bătrânului dascăl (omul de geniu). în haosul primordial și în perfecta lui omogenitate, grație unuiprimum movens, se stabilește un raport între doi termeni {muma și Tatăl). Elementele se desprind din nebuloasa primară, atrase în viață de un dor nemărginit, care este - în termeni schopenhaurieni - voința de a trăi, necurmata aspirație prin care lumea se perpetuează. Mintea genială a bătrânului dascăl poate „privi” și în viitor. Având capacități vizionare, gândul îl duce cu mii de veacuri înainte, când soarele, epuizat, se va stinge și când planetele vor ieși de pe orbite. Cosmosul își va pierde ordinea și armonia și va recădea în noaptea neființei, peste care se va lăsa eterna pace de dinaintea facerii. Ciclul poate fi reluat, căci după Apocalipsă este posibilă o nouă Geneză. Partea a patra (versurile 87-96) reprezintă un interludiu. în timp ce oamenii sunt preocupați de căutarea unui sens al existenței, soarta oarbă trece peste ei, peste muritori, ca vântul peste valuri. Acest pasaj realizează trecerea spre partea a cincea (versurile 97-114) care descrie soarta bătrânului dascăl, cel care își face iluzii că numele său, după dispariția fizică, va dăinui secole de-a rândul. Opera sa de savant, prin „recunoștința” posterității, va ajunge să fie citată în vro notă prizărită sub o pagină neroadă. Demolarea creației izvorâte dintr-o minte genială se va desăvârși prin atacul la biografie, acolo unde oricine poate fi vulnerabil. Măreția și gloria bătrânului dascăl stau nu numai sub semnul neînțelegerii iremediabile din partea posterității, ci și sub acela al morții depline. în ultima parte, a șasea (versurile 146-156), se revine la cadrul romantic inițial, printr-o replică dată începutului. Luna este un martor al soartei lumii și al soartei noastre, toți oamenii, indiferent de locul pe care îl ocupă fiecare într-o ierarhie socială, sunt egali în fața naturii și a morții. EXPLORAREA TEXTULUI Satira în Antichitate, satira reprezenta un amestec de versuri, muzică și dans și era interpretată de actori cu măști din scoarță de copac. Cultivată mai ales de romani (Horațiu, luvenal), specia a fost preluată și dezvoltată în epoca modernă (Boileau, Victor Hugo, Byron). Prin extensie, satira este orice operă, în generai în versuri, în care autorul ironizează ridicolul contemporanilor sau !e cenzurează viciile. Ea devine rezultanta antitezei dintre ceea ce este individul și societatea și idealurile de viață ale poetului. Termenul satiră este folosit pentru orice fel de scriere cu un caracter critic, ironic (de exemplu, Satiră. Duhului meu de Grigore Alexandrescu, Scrisorile lui Mihai Eminescu etcj. Nașterea și stingerea lumii 1. Mihai Eminescu este un poet romantic; himericul, visarea, ieșirea din timp sunt motive frecvente ale poeziei sale. Comentează primele șase versuri ale Scrisorii I, prin evidențierea cadrului romantic. 2. Invocația către lună, martoră tăcută a vieții noastre, deschide o perspectivă plină de farmec prin care ni se prezintă splendorile lumii în care trăim. Identifică aceste elemente și relevă restrângerea treptată a cadrului. Coperta ediției princeps (1884) Arthur Schopenhauer (1788 -1860), filozof german, continuator ai lui Kant. Opera sa fundamentală este Lumea ca voință și reprezentare. în concepția lui, la temelia universului se află o voință oarbă care se manifestă în viața fiecărui individ uman, sub forma unui efort necontenit de conservare a persoanei; ea este un permanent izvor de suferință, de care omul nu se poate elibera decât prin contemplație artistică, ascetism sau nirvana. în momentul apariției lui Arthur Schopenhauer, gândirea germană era dominată de concluzia la care ajunsese idealismul; existența este determinată de conștiință, cu alte cuvinte, ceva nu există, dacă nu există cineva care să și-l reprezinte. l. în paragraful cuprins între versurile 17 și 28, „ochiul” lunar scrutează pestrița omenire. Descoperă antitezele exprimate în acest pasaj și găsește echivalențe în tipuri umane pentru cel care își buclează părul, cel care caută adevărul și cel care împarte lumea de pe scândura tărăbii. •. Realizează o caracterizare a bătrânului dascăl, accentuând antiteza dintre portretul fizic și capacitatea de cuprindere a minții sale ieșite din comun. i. Atlas este un personaj mitologic pedepsit să țină pe umeri bolta cerului pentru că sprijinise revolta giganților. Explică procedeul artistic folosit de autor în versurile 37-38 ale poeziei. i. Paragraful cuprins între versurile 39 și 50, ca și pasajul care urmează până în finalul cosmogoniei reprezintă una dintre cele mai frumoase pagini de poezie din întreaga literatură română, în mintea geniului se închipuie facerea lumii. Suntem purtați la început (ab initio), pe când haosul era atotstăpânitor. Descrierea a ceea ce înseamnă haosul primordial se face prin expresii de o rară plasticitate, iar definirea se realizează mai ales prin negație. Prezintă această perfectă omogenitate a haosului stăpânit de eterna pace. în această secvență, repetiția se realizează fie la nivel morfologic prin reluarea unui cuvânt având forme gramaticale diferite (gen, număr, caz, pentru părțile de vorbire care se declină, diateză, mod, timp, persoană, pentru verb), fie la nivel lexical, prin alăturarea unor cuvinte din aceeași familie lexicală. Identifică termenii și comentează efectul paradoxului. I. Fascinat de ideea cosmogonică, Mihai Eminescu a luat contact încă din vremea studenției cu imnul creației din Rig-Veda. Rig-Veda este un ciclu de scrieri sacre, antice, apărute în mileniul II î.H. în India. Eminescu le-a cunoscut în traducere germană și s-a inspirat din ele. Stabilește asemănări între textul indian și poezia lui Eminescu, după ce ai parcurs pasajul următor din Rig-Veda: Atunci ființă nu era, nici neființă, nici marea văzduhului, Nici bolta cerului albastru în înălțimi nu era. Dar cin’ le-nvăluia? Și unde tăinuit stătea cel nepătruns? Era noianul apelor, era genune? Atunci moarte nu era, nici nemurire, Căci nu deosebea noaptea adâncă de ziua luminoasă. Căci fără suflu trăia Unicul în sine, Și-n afară de dânsul era golul nepătruns. Iar pretutindeni era întuneric, o mare de întuneric, Și tăinuit într-însul zăcea totul fără viață... *. în pasajul unde se prezintă facerea lumii, un punct se mișcă și, prin dezechilibrul creat, pune în raport muma și Tatăl, nebuloasa primară ordonându-se și devenind cosmos. Explică modul cum se organizează elementele care sunt atrase în viață de dorul nemărginit, expresia voinței de a trăi. Q 10. După constituire, lumea este văzută din perspectiva infinitului. Pornind de la versul Muști de-o zi pe-o lume mică de se măsură cu cotul, explică viziunea eminesciană despre ceea ce poate reprezenta omul în vastitatea infinitului. 11. Gândul îl poartă pe bătrânul dascăl (expresie a geniului) cu mii de veacuri înainte', el își închipuie sfârșitul lumii printr-o perspectivă de apocalips. Comentează imaginea artistică a stingerii finale și a recăderii în noaptea neființei. 12. Explică ideea ciclicității, exprimată în versul Căci în sine împăcată reîncep-eterna pace... Condiția omului superior în lumea comună 1. Prezintă iluzia pe care bătrânul dascăl și-o face în legătură cu soarta renumelui său în viitor. 2. Comentează valoarea aforistică din versurile: Și când propria ta viață singur n-o știi pe de rost, O să-și bată alții capul s-o pătrunză cum a fost? 3. Identifică prezența în text a motivului zădărniciei, preluat din filozofia Ecclesiastului: Vanitos vanitatum. et omnia vanitas (lat. Deșertăciunea deșertăciunilor, totul e deșertăciune). 4. Arată prin ce se caracterizează discursul mititelului din textul eminesican. 5. Una dintre figurile retorice folosite de Mihai Eminescu în acest text este ironia, prin care se enunță o apreciere sau o laudă, ambele simulate, pentru a se înțelege că este vorba de contrariul a ceea ce se vrea să se comunice. Precizează în ce constă ironia poetului. 6. în primele ediții ale poeziilor eminesciene, îngrijite de Titu Maiorescu, Scrisoarea I era intitulată Satira I. Reacția meschină și injustă a posterității față de meritele savantului justifică titlul inițial. Demonstrează că partea a cincea a poeziei (versurile 97-114) este o satiră. 7. Scrisoarea I se încheie cu o meditație lirică asupra unei idei filozofice. Comentează finalul poeziei, relevând pătrunderi de pastel și odă, reluate, cu mici retușuri stilistice, pentru o replică a începutului. 8. Poezia lui Mihai Eminescu reprezintă apogeul limbajului poetic romantic în literatura română. în ultima etapă a creației sale (căreia îi aparține și Scrisoarea I), poetul renunță la figurile de stil numeroase și acordă o mai mare atenție figurilor de construcție și de sunet. Identifică în text și explică cel puțin câte un exemplu pentru următoarele figuri: enumerarea, interogația, invocația, antiteza, aliterația. 9. în studiul Eminescu și poeziile lui, Titu Maiorescu remarca, printre altele, valoarea rimei eminesciene, exemplificându-i noutatea prin câteva extrase: luminându-ll gândul, Tisa! plânsu-mi-s-a, recunoască-ll dascăl etc. Extrage din Scrisoarea I câteva rime rare și explică realizarea lor la nivel morfologic. Scrisoare către lacob Negruzzi a lui Mihai Eminescu (1887) Limbă și comunicare FIGURI DE STIL ȘI PROCEDEE DE EXPRESIVITATE Modurile verbului Moduri predicative: indicativul i-.v iutilor și timpurilor verbale -Vi. Prezentul indicativului exprimă acțiuni simultane cu momentul vorbirii,' dar poate avea și alte valori. Prezentul istoric sau narativ exprimă sensul de perfect (Mihai Viteazul intră in Alba-Iulia.). Prezentul iterativ indică acțiuni care au loc periodic (Merge zilnic la muncă.1). Prfezentul gnomic său eterii arată adevăruri permanente (Buturuga mică răstoarnă carul mare.) sau fendmehe veșnice (Luna se rotește in jurul pământului, iar acesta in jurul soarelui.). Prezentul poate avea valoare de viitor (Mâine merg la munte.) sau de imperativ (Spui ce mai ai de spus Și pleci!). Imperfectul arată o acțiune desfășurată de-a lungul -unei perioade de timp trecute, simultană cu altă acțiune trecută; de aceea, imperfectul este timpul narațiunii. Poate avea valoare de imperfect narativ sgu cțeșcriptiv (Pe atunci priveam norii ore in șir.), valoare iterativă (Se întâlneau zilnic.), valoare de condițional perfect (Dacă tăceai, filozofzămăneaij) sau de optativ (Voiam să știu ce mai faceți.). Ca timp al povestirii, țjpperfeețm este și indicele trecerii de la realitate la mAgmar (în vis se făcea că erai împărat.). în limba literară, în scris, perfectul simplu exprimă rapiditateacu care s-a petrecut o acțiune și faptul că ea s-a încheiat imediat înaintea prezentului. De aceea perfectul simplu este utilizat în narațiuruJii carenușcările/ acțiunile personajeloTșe produc rapid saUde.feSirieăa^^deStfe'irittiodusă o replică a unui personaj, în dialoig (-Așpofii osalată din Grădina Ursului - zise împăratul. Ion Creangă). Poate-exprima ironia (Că bine mai ziseși!) sau reproșul (Veniși și tu, în sfârșiți). Perfectul simplu se mai întrebuințează în țtoffirga curentă re- ’v-.. - m ' Perfectul compus exprimă o acțiune realizată în trecut și încheiată în momentul relatării ei, având de obicei valoare absolută (Am citit cartea.). Poate fi utilizat și cu valoare relativă; mai mult ca perfect (fiiainte dea pleca a salutat pe toată lumea.), viitor anterior (Panăse dedide,.l-am lămurit.), viitor (Acu chiar că am plecat.). "‘Poâte.^țiiiliZaf Uneori cU fdftiiâ-inversă (- Măi ăuzit-ai rium-neaia, asZa [..l]!7 Ion Creangă) sau cu intercalarea unor forinc nearti culăte-ale pro namelui (?l/(?gc-p uda din două, căci altfel dai cinstea pe rușine...! auzitu-m-ai? Ion Creangă), ca marcă Mai mult pa perfectul «arată că acțiunea s-a desfășurat în trecut; și s.-aîncbpiât înaintea altei acțiuni din trecut. Cealaltă acțiune trgcufâ^poate fi neexprimată sau, sugerată de un gețuișnu șau de un șpg$ (de exemplu: Vorbind de una de alta, timpul trecuse repede. /ie lâ auzuți^ft'/bri). ' 'Vutoifuf indica o acțiune care Șe petrbce'după momentul vorbirii. Uneori viitorul poate fi folosit ca perfect (După înfăptuirea unirii, domnitorul va încerca să obțină recunoașterea ei pe cale di- j plomatică.) sau poate avea valoare de viitor anterior (După ce veți citi textul, vom discuta mesajul său.). Viitorul mai poate avea valoarea modului imperativ (Decizia vă fi dusă la îndeplinire.), prezumtiv (Așa o fi, n-o fi așa...), optativ (Am să vă rog șă fiți mai atent.). Utilizarea viitorului popular în textul literar este o marcă a oralității. Viitorul anterior exprimă o acțiune care urmează să aibă loc după momentul.vorbirii,și înaintea, altei acțiuni viitoare; este un timp folosit rar și.livrpsc, dar formeie populare (oi fi spus, ăți fi spus), omonime cu prezumtivul, sunt mărci ale oralității. Prezentul conjunctiv exprimă nesiguranța, dorința (Să sărim în luntrea mică... Mihai Eminescu), o acțiune viitoare (Să răspund sau să nu răspund.) sau situată imprecis în timp (Eu să muncesc, iar tu să stai?), dar poate avea și valoare de imperativ (Să asculți sfatul meu!). Perfectul conjunctiv exprimă concesia, îndoiala (N-ar fi scos o vorbă, să-l fi picat cu ceară!) sau condiția în trecut (O oră să _/î/osZ amici...Mihai Eminescu). Condițional-optativul exprimă o acțiune realizabilă, o dorință (Jelui-m-aș și n-am cui. Folclor; în bleste&C; Mânca-i-ai coada!) și condiția îndeplinirii dorinței (De-ar ști omul ce-arpăți, dinainte s-ar păzi.). Formele inversate apar în vorbirea populară sau în construcții afective (mira-tn-așl). • Imperativul exprimă o acțiune realizabilă,- un ordin, o dorință, o rugăminte (Vino-n codru laizvorul/ Care tremură pe prund! Mihai Eminescu). * Infinitivul denumește o acțiune continuă, ca proces; infinitivul mai poate avea valoare de'fcbrijdnctîv, de imperativ sau de gerunziu. Gerunziul exprimă o acțiune în desfășurare, simultan cu o altă acțiune; în enunțuri exprimă însușiri ale verbelor (De-atătea nopți aud plouând/ Aud materia plângând. George Bacovia). Participiul denumește acțiunea suportată sau săvârșită de un-obiect; prin conversiune, devine adjectiv (fericit, mulțumit, liniștit etfc.); iar unele devin substantive prin articulare (Tot pățitu-i priceput.). Supinul denumește acțiunea, fiind uneori echivalent cu prezentul (Ușor de spus, greu de făcut.)-, acțiunea exprimată de supin reprezintă scopul (Ce mai este de făcut?), mai rar cauza (De urât mă duc de-acasă/ Și urâtul nu mă lasă. Ion Creangă) unei âfcțiuni expuse anterior. conjunctivul condițional-optativul imperativul ■ •» Moduri nepredicative infinitivul gerunziul participiul supinul EVALUARE CURENTĂ APLICAȚII 1. Scrie un eseu structurat în care să prezinți viziunea bătrânului dascăl (omul de geniu) cu privire la nașterea și stingerea lumii, în redactarea eseului, vei respecta următoarele repere: • portretul bătrânului dascăl (antiteza); • imaginea poetică a haosului primordial; • organizarea haosului și transformarea lui în cosmos; • închipuirea sfârșitului lumii. Repere de autoevaluare a eseului structurat: • reliefarea contrastului dintre aspectul exterior sărăcăcios al bătrânului dascăl și mintea sa genială, prin care poate stăpâni întreg universul; 1 Mihai Eminescu, sculptură de Gheorghe Anghel • prezentarea haosului primodial ca expresie a capacității imaginative a bătrânului dascăl; relevarea unor imagini poetice bazate pe tehnica antonimică (ființă - neființă, nimic - tot) și pe definirea prin negație; • relevarea modului cum a luat naștere lumea, ca urmare a unui raport între două elemente (muma și Tatăl); organizarea lumii prin dezagregarea perfectei omogenități a haosului primordial și constituirea elementelor alcătuitoare (lună, soare, stihii); nașterea lumii prin atragerea în viață de un dor nemărginit (schopenhaueriana „voință de a trăi”); • prezentarea sfârșitului lumii ca viziune a omului de geniu, ca-re-și închipuie stingerea soarelui, înghețarea planeților, rătăcirea lor haotică prin spațiu (prin tulburarea legilor mecanicii cerești), recăderea în noaptea neființei, revenirea la eterna pace inițială. 2. Epistola în versuri a fost introdusă la noi de Grigore Alexan-drescu, poet cerebral și interiorizat, lipsit însă de vocația de tribun a colegilor săi de generație. Genul epistolar a culminat în literatura noastră cu cele cinci Scrisori eminesciene. Prin articularea lor majoră, Scrisorile sunt niște satire; ele scot în relief invectiva și antiteza. Demonstrează, pentru fiecare dintre ele, că este o satiră și că modul în care este construit textul se bazează pe antiteză. QDG10EHH QS HBDIÎ 1. Cosmicul a constituit pentru Mihai Eminescu o temă predilectă, pe care a tratat-o în diferite perioade ale creației. Poeții romantici, mânați de ambiția de a cuprinde într-o viziune globală începutul și sfârșitul unui fenomen, cu atât mai mult nașterea și pieirea lumii, au acordat un interes deosebit cosmogoniei. Romanticul era captivat de grandoarea temei și de posibilitatea de a-și lăsa imaginația să călătorească spre începuturile universului. Primul peot român care a creat o epopee cu subiect cosmogonic a fost Ion Heliade-Rădulescu. Anatolida, concepută în douăzeci de cânturi, din care nu a publicat decât cinci, își urmează îndeaproape cele două modele: Paradisul pierdut de John Milton, poet englez din secolul al XVII-lea, și Biblia. Cartea Facerii din Vechiul Testament începe astfel: 1. La început a făcut Dumnezeu cerul și pământul. 2. Și pământul era netocmit și gol. întuneric era deasupra adâncului și Duhul lui Dumnezeu se purta pe deasupra apelor. 3. Și a zis Dumnezeu: „Să fie lumină!" Și a fost lumină. 4. Și a văzut Dumnezeu că e bună lumina, și a despărțit Dumnezeu lumina de întuneric. 5. Lumina a numit-o Dumnezeu ziuă, iar întunericul l-a numit noapte. Și a fost seară și a fost dimineață: ziua întâia. Citește întreg capitolul 1 din Cartea Facerii și explică viziunea biblică despre facerea lumii. 2. Cosmogonia apare și în alte poezii eminesciene. Identifică și comentează pasajele cosmogonice din Rugăciunea unui dac, Demonism și Luceafărul. 1 «□□□□DB 00 D0QD 1. în filozofia antică se considera că universul a luat naștere dintr-un element primordial. Alege unul dintre elementele primordiale, apă, aer, foc, pământ, pe care îl consideri potrivit pentru a simboliza iubirea-pasiune (erosul). Motivează-ți alegerea într-un eseu liber, de 5-10 rânduri. 2. Indică o legendă mitologică grecească, pe care o consideri potrivită pentru a completa adecvat una dintre următoarele afirmații: în opinia mea, iubirea-pasiune (erosul) poate fi înfățișată printr-o întâmplare legată de personajul mitologic., deoa- rece legenda spune că..... în opinia mea, iubirea-pasiune (erosul) poate fi înfățișată printr-o întâmplare legată de personajul mitologic Hercule, deoarece legenda spune că..... ODĂ (în metru antic) de Mihai Eminescu Nu credeam să-nvăf a muri vrodată; Pururi tânăr, înfășurat în manta-mi, Ochii mei nălțăm visători la steaua Singurătății Când deodată tu răsăriși în cale-mi, Suferință, tu, dureros de dulce... Păn-în fund băui voluptatea morții Nendurătoare. Jalnic ard de viu chinuit ca Nessus, Ori ca Hercul înveninat de haina-i; Focul meu a-l stinge nu pot cu toate Apele mării. De-al meu propriu vis, mistuit mă vaiet, Pe-al meu propriu rug, mă topesc în flăcări... Potsă mai renviu luminos din el ca Pasărea Phoenix? Piară-mi ochii turburători din cale, Vino iar în sân, nepăsare tristă; Ca să pot muri liniștit, pe mine Mie redă-mă! Odă (în metru antic}, desen de Ligia Macovei Odă - specie a genului liric, cu caracter solemn, în care se exprimă sentimentele de admirație, de preamărire față de un ideal, de o personalitate, de un eveniment. După conținut, odele pot fi sacre, eroice, patriotice, erotice, ocazionale etc. Specia s-a dezvoltat din cântecele rituale închinate zeilor în lumea antică. în literatura română au scris ode: Vasile Alecsandri (Cântecul gintei latine, Odă ostașilor români}, Mihai Eminescu (Odă - în metru antic), Al. Mateevici (Limba noastră) etc. PUNCTE DE REPER Elegie - specie a liricii în care se exprimă un sentiment de tristețe, de regret, de melancolie. Deseori cuprinde elemente filozofice, sociale, de iubire, de natură, în funcție de aspectul de viață care determină sentimentul dominant. Cultivată în Antichitate de Ovidiu, în secolul al XVI-lea de Ronsard și Camoes, cunoaște o dezvoltare aparte la poeții romantici Lamartine. Leopardi, Klopstock, Schiller, Holderlin, Byron ș.a. în literatura română, elegia este cultivată începând cu preromanțis-mul și romantismul, de Vasile Cârlova, Vasile Alecsandri, Grigore Alexan-drescu, Mihai Eminescu, iar apoi, în secolul al XX-lea, de Ion Pillat, Lucian Blaga, Vasile Voiculescu ș.a. Meditație - specie a liricii filozofice, în care se exprimă cu mijloace artistice reflecții asupra existenței. Apărută în Antichitate, cunoaște o maximă dezvoltare în romantism, când lirismul filozofic atinge zonele contemplației, și o nouă strălucire în perioada modernă. Temele meditației filozofice sunt absolutul, divinitatea, viața, moartea, timpul, iubirea, repetabilitatea istoriei ș.a. Specia este cultivată de poeții romantici Lamartine, Victor Hugo, Leopardi, Novalis, Heine, Keats, Byron ș.a., ulterior de R.M. Rilke, P. Valery, iar în literatura română de Vasile Cârlova, Ion Heliade-Râdulescu, Grigore Ale-xandrescu, Mihai Eminescu, Tudor Arghezi, Ion Pillat, Lucian Blaga ș.a. Apolinic și dionisiac (de la numele zeilor Apollo și Dionysos) -categorii estetice formulate de filozoful german Nietzsche (1844-1900) în lucrarea Nașterea tragediei din spiritul muzicii (1872), în legătură cu arta grecească, însă cele două atitudini pot fi aplicate și la creații artistice din toate timpurile. Principiul apolinic reprezintă atitudinea contemplativă, gândirea senină, întemeiată pe echilibru, armonie și măsură, în opoziție cu principiul dionisiac, principiu dinamic și de trăire dezlănțuită a forțelor inconștiente, descătușare a instinctului. Poezie a maturității artistice depline, Odă (în metru antic) este publicată în 1883, în ediția princeps realizată de Titu Maiorescu. La nivelul semnificațiilor, Odă (în metru antic) și Glossă se află într-o relație de complementaritate, ce luminează și adâncește sensurile Luceafărului. Oda a cunoscut, ca mai toate poeziile eminesciene, un proces îndelungat de elaborare, aproximativ între 1873-1882, care cuprinde șapte variante, înaintea formei finale. Punctul de plecare a fost Odă pentru Napoleon, având inițial unsprezece strofe (apoi treisprezece), care, abandonată în favoarea unei meditații elegiace pe tema iubirii, devine ulterior, în urma unui proces de subiectivare și concentrare (Perpessicius), poemul de cinci catrene, cu elemente de elegie erotică, meditație și rugă de mântuire. In succesiunea de variante se modifică tema, tonalitatea lirică și dimensiunea poemului: de la titanism la geniu, de la erou la poet și apoi la om, de la imaginea vanității Cezarului la imaginea poetului suferind din iubire și apoi la ruga de mântuire a omului, de la adresarea directă (discurs liric la persoana a Il-a) la monolog (confesiunea la persoana I), de la tonalitatea de odă la aceea elegiacă. Poemul păstrează însă titlul, metrul antic (tiparul formal) și câteva motive centrale: singurătatea, indiferența, nemurirea, visul. Spre deosebire de poeziile de tinerețe pe tema iubirii, acum construcția se abstractizează, textul devine hieratic; tonul pasional este abandonat. Ca și în Glossă, poetul toarnă în forma perfectă a unei structuri clasice o suită de cugetări despre marile probleme ale existenței umane: iubirea, moartea, cunoașterea, autocunoașterea. Este prezentă viziunea romantică asupra raportului dintre omul superior și lumea comună. Primul vers, Nu credeam să-nvăț a muri vrodată, surprinzător prin structură și semnificație, sintetizează atitudinea fundamentală din poem. Unele sintagme devin emblematice și concentrează ipostazele lirice: pururi tânăr, ochii mei nălțăm visători, steaua singurătății, suferință... dureros de dulce, nepăsare tristă, pe mine mie redă-mă. Urmărind dispunerea timpurilor verbale în cele cinci strofe, se constată că poezia înfățișează un ciclu existențial complet, în patru secvențe poetice: atitudinea contemplativă din trecut (strofa I), întâlnirea cu experiența fundamentală, factor perturbator al vechii stări de grație (strofa a Il-a), prezentul trăirii (strofele a IlI-a și a IV-a), proiecția în viitor și ruga (strofa a V-a). Antiteza între nepăsare și tulburare conferă tragismul stării poetice. Poza romantică a geniului însingurat, însetat de cunoaștere absolută, detașat de trăirile lumii terestre este repede înlocuită cu imaginea omului suferind din iubire. întâlnirea cu iubirea este bruscă și neașteptată: Când deodată tu răsăriși în cale-mi. Pierderea singurătății înseamnă pierderea de sine, de unde suferința exacerbată și arderea. Cunoașterea de sine înseamnă unificarea sinelui după trăirea mistuitoare a erosului. Ultimele versuri fac din poem o rugă de mântuire, de intrare în moarte a ființei însetate de absolut, după parcurgerea ultimei etape de inițiere în viață: cunoașterea de sine. EXPLORAREA TEXTULUI 1. Stabilește structurarea secvențelor poetice în discursul liric, având în vedere unul dintre următoarele criterii: - dispunerea modurilor și a timpurilor verbale în fiecare din cele cinci strofe; - dispunerea mărcilor de persoană în cele cinci strofe; - ipostaza apolinică și ipostaza dionisiacă a eului liric. 2. Explică semnificația simbolurilor/ a sintagmelor emblematice din enumerația care surprinde trăsături asociate posturii romantice a geniului, în prima strofă. 3. In poezia eminesciană a iubirii, epitetul dulce exprimă un moment de maximă intensitate afectivă, ca de exemplu: O, dulce-al nopții mele domn,/De ce nu vii tu? Vină! sau Sub raza ochiului senin/Și negrăit de dulce (Luceafărul). In Odă se produce o modificare de sens, ca la romanticii Tieck sau Novalis: durerea este resimțită ca voluptate. Discutați semnificațiile sintagmei oximoronice din versul: Suferință, tu, dureros de dulce..., prin raportare la contextul strofei. 4. Explică rolul triplului epitet al verbului în structura: Jalnic ard de viu chinuit, care deschide secvența poetică a coborârii în lumea telurică/ a trăirii dionisiace. 5. Comparația clasică, de tip homeric, nu mai relevă doar simplul raport de asemănare dintre două obiecte, două persoane sau două acțiuni. Ea dezvoltă puternic al doilea termen, al cărui caracter concret rezidă adesea din descrierea extinsă a unei situații ori a unui fenomen sau apelează la informația culturală a cititorului. Este ceea ce face și Eminescu în Odă (în metru antic). Arată rolul celor două comparații (...ca Nessus,/ Ori ca Hercul...) în conturarea semnificației de ansamblu a poeziei. 6. Comentează versurile finale Ca să pot muri liniștit, pe mine/ Mie redă-mă!, prin evidențierea relației dintre ideea poetică și mijloacele artistice. 7. Explică semnificația titlului, în relație cu textul poeziei, având în vedere: - în ce măsură conținutul poetic aparține speciei lirice odă; - motivarea precizării din paranteză, prin referire la versificație. 8. Prezintă modul în care: muzicalitatea produsă de metrică, structurile oximoronice (de exemplu: Suferință, tu, dureros de dulce...), interogația retorică: Pot să mai renviu luminos din el ca! Pasărea PhoenixFȘi comparațiile contribuie la sublinierea ideii poetice. Oximoron (.gr. oxys: înțepător, inteligent și mors prostănac, nebun, năuc) - figură de stil (din categoria celor de opoziție) care constă în alăturarea a doi termeni cu înțeles contradictoriu din care cel puțin unul trebuie înțeles în sens figurat. Se creează astfel o logică a limbii diferită de cea a gândirii, cu efecte expresive surprinzătoare: Venere, marmură caldă, ochi de piatră ce scânteie; Neguri albe, strălucite/ Naște luna argintie... Comparație (lat. comparatio. asemănare). Este o figură de stil (din categoria celor de analogie) care exprimă raportul de asemănare între doi termeni (comparant și comparat), pentru a scoate în evidență caracteristicile unuia dintre ei și oferind astfel expresivitate limbajului. Trăsătura comună poate fi exprimată direct în text sau dedusă din context: Trecut-au anii ca nouri lungi pe șesuri; ...zilele îmi sunt/ Pustii ca niște stepe. O situație deosebită o are comparația de tip clasic, numită și homerică, o structură care se distinge printr-o mărime neobișnuită a comparantului: Tocmai ca leul când vine pe neașteptate în cuibul/ Cerbului sprinten și puii de cerb îi înhață și-i rupe/ Lesne cu colții vârtoși și frageda viață le sfarmă;/ Cerbul, de-o fi chiar aproape, nu poate nimic să le-ajute,/ Doar e și dânsul cuprins de-o strașnică spaimă; de-ace-ea/ El o tulește-n pădure și-acolo răzbate-n desișuri/ Și se zorește și-asudă, gonit de puternica fiară:/ Astfel pe fiii lui Priam de moarte să-i apere nimeni/ Nu îndrăzni la troieni, fugeau doar de spaimă cu toții. 1 Limbă și comunicare EXPRESIVITATEA UNOR STRUCTURI MORFOLOGICE ȘI SINTACTICE ’ - • r.'W, (v/j » La nivel morfologic, sursele’et • Frecvența anumitor părți de vorbire. Aglomerarea de substantive și adjective este specifică descrierii (tablou, portret). Prezența verbelor în descriere transmite emoția celui care, contemplă. Descrierea literară conține imagini artistice și înglobează diverse figuri de stil; elementele descrise sunt denumite prin substantive, care primesc determinante adjectivate cu valoare stilistică de epitete. Frecvența verbelor este specifică unei scene dominate de dinamism (de exemplu, scena de luptă din Scrisoarea IU de Mihai Eminescu). • Prezența unei părți de vorbire, obiectiv inutilă comunicării în context ,Îd fragmentul Și odată mi ț-o înșfacă ei, unul de o mână și,altul de ceelaltă, și hâf 'kait::. hai, hai! în zori de ziuaajung lă palat. (Iod Creaiigă), interjecția' și formele pronunjelui 4 dativul etic, La nivel sintactic, sursele expresivității pot fi: • Topica: topica normală este neutră expjeșiy; abaterile'de la topica normală sunt întotdeauna expresive. Cele ihai obișrfljife abateri topic^șițpfc inversiunea, dislocarea, izolarea, intercalarea, construcțiile redundante (anticipare și reluare). Exemplu de inversiune: Lacul codrilor albastrul Nuferi galbeni îl încarcă. (Mihai Eminescu) ■ • Construcții reflectând sfărâmarea structurii logice a enunțului: anacolutul, construcțiile incidente {parantezele, digresiunile), elipsa. în receptarea textului poetic Odă (în metru antic) se observă expresivitatea unor structuri morfologice și sintactice. Recitește poezia Odă (în metru antic) pentru a răspunde următoarelor cerințe: 1. Incipitul este un vers șocant și din punctul de vedere al structurii sate morfologice: o înlănțuire de trei verbe, aflate la moduri diferite, structură așezată între două adverbe. Grupați-vă în trei echipe, discutați și răspundeți la câte una dintre cerințele următoare: dativul posesiv - pot lipsi, dar prezența lor spo-' rește expresivitatea textului'. • Selectarea cetei mai expresive variante a unei categorii morfologice pentru un anumit con-, text; superlativul absolut, formule de adresare (exprimarea politeții, afecțiunii sau ironiei) etc. De exemplu, superlativul absolut expresiv: O pfea frumoasa fată:. Rumenind străvechii codri și castelul singuratic. (Mihai Eminescu) • Utilizarea anumitor Semnificații ale categoriilor morfologice. jZ-’A'i-.'., i De exemplu, mărci ale prezenței vorbitorului în textul literar; indici ai persoanei (pronume personale sau categoria1 persoanei în flexiunea verbală); indici ai țimpu)ui.(timpurile verbale și adverbe deictice de timp: acum. atunci, ieri, azi etc.); mdici alspațiuluț (pronume demonstrative, adverbe deictice de timp: aici, acolo etc.). (Exemplu de.anacolut: Cine șe-ncâlzește la soare nu-i pasa de lună, (Folclor) k‘ Forme combinate de coordonare și subordonare: repetiția, tautologia, pleonasmul, antiteza, paralelismul sintactic, chiâsmul. Exemplu de antiteză; Amândoiavem o boală/ Și am căzut victima, ei:/ Eu, chelia naturală,/ Tu, chelia de idei. (Cincinat Pavelescu) a. Menționați în ce plan considerați că poate fi plasat acest vers alcătuit din verbe și adverbe: al reflecției/ al meditației, al trăirii/ al experienței, al intenției/ al aspirației, altul. b. Explicați semnificația utilizării modurilor și a timpurilor verbelor din versul incipit. Țineți cont în explicație și de ordinea lor, dar și de sensul verbelor. c. Explicați rolul adverbelor nu și vrodată în versul incipit. 2. Motivează frecvența adjectivelor și a substantivelor, în prima strofă. 3. Explică valorile expresive ale unor categorii morfologice (adverbele, verbul la perfect simplu, opoziția persoanelor pronominale) în primul vers al strofei a Il-a: Când deodată tu răsăriși în cale-mi. 4. A doua secvență poetică realizează trecerea de la o ipostază la alta (geniu abstras din contingent - muritor suferind de iubire). Exprimă-ți opinia despre rolul repetării pronumelui tu, în strofa a doua, în relație cu ipostaza eului poetic. 5. Precizează semnificația interogației retorice care încheie strofa a patra. 6. în strofa a V-a, verbele la imperativ proiectează la nivel intențional, în viitor, dorita stare de liniște. Moartea presupune o refacere a unității sufletești pierdute în tumultul trăirilor, refacerea unității eului și a sinelui. La alegere: a. Explică valoarea expresivă a pronumelui personal de persoana I singular, în ultima strofă. b. Comentează semnificația epitetului în structurile lexicale în care apare, în ultima strofă. 7. Urmăriți diferitele contexte ale apariției în poezie a verbului a putea, la persoana I singular. Discutați despre posibilele semnificații ale verbului și despre ipostazele eului sugerate în fiecare strofă. Se poate avea în vedere și sensul primului vers care în patru dintre variantele anterioare era: Nu credeam că pot ca să mor vreodată. PREZENTAREA DE CARTE* Prezentarea de carte este un text în care semnatarul își argumentează opinia despre importanța, utilitatea sau necesitatea lecturii unui volum având caracti r literar sau nonlilerar; este un text cu scop informai iv și persuasiv, în același timp. De obicei, acest tip de prezentare este utilizat de edituri pentru promovarea aparițiilor recente și este realizat dc persoane avizate, cum sunt criticii literari său persoaneledeserariate din cadrul departamentului derelațiipubliceal casei editoriale. Etapele unei activități de prezentare de carte pot fi următoarele: , • solicitarea lecturii unei cărți preferate sau recent apărute; • menționarea cadrului prezentării (timpul alocat, tipul de prezentare: scrisă sau orală, planificarea calendaristică a prezentărilor); • activitatea individuală: alegerea cărții de prezentat, documentarea (lectura cărții), redactarea textului, susținerea prezentării în fața clasei; • evaluarea prezentărilor susținute atât în funcție de pașii indicați inițial, cât și de modul propriu-zis de prezentare (stilul redactării; componenta nonverbală și paravetbală). Pașii de urițiaf în țediisarea'unei j^eîpcif&i de carte: - f ' ■ ■ ■ ■ 1; filtrarea fii text si abonlarea problematici i Cârtea pe cart toresc să v-o prezint este... Cartea Iță..., intitulată prezintă/ înfățișează... 2. Provocarea auditoriului/ cititorului pe parcursul expunerii Am citit puține cărți atălțde interesante/ documentate despre... Nu am mai citit cevd atât de interesant/ documentat/frumos exprimat despre:... : i’Ce credeți că s-arfi întâmplat dacăXnu ar fi... ?f Ce credeți că a făcut X în acest moment? ' "3i Ieșirea din text Cartea merită citită pentru că.. Vă invit să citiți cartea pentru... 1 Componentele prezentării a. componenta informativă: • prezentarea unor date despre autor; • menționarea altor lucrări cu o tematică asemănătoare sau a altor lucrări ale aceluiași autor cu care se pot face conexiuni; • prezentarea coordonatelor generale ale pro-• blematicii, fără detalii. b. componenta subiectiv-persuasivă: • formularea textului ,1a persoana I singular; • susținerea unor afîimatii prin c itate din carte; • considerații despre stilul și limbajul cărții; • menționarea categoriilor de cititori cărora le-ar putea plăcea cartea si de ce; , • exprimarea gândurilor și sentiriientelor față de carte; ■• formularea unei concluzii/ aprecieri personale: s Volumul de corespondență inedită Mihai Eminescu-Veronica Micle, intitulat Dulcea mea Doamnă/ Eminul meu iubit, a fost considerat la apariție, în anul 2000, un eveniment cultural. Volumul s-a bucurat de aprecierile criticilor și ale istoricilor literari, care au luat forma unor discursuri cu prilejul lansării sau a unor texte de prezentare a cărții, publicate în diverse reviste literare, dar și pe coperta a patra a volumului. Citește următoarele prezentări de carte: O întâmplare incredibilă: printr-un șir de coincidențe ce formează, ele însele, subiectul unui posibil roman senzațional, o profesoară de la Universitatea Indiana, Bloomington, d-na Christina Zarifopol-Illias, a intrat în posesia unei veritabile comori: nouăzeci și trei de scrisori adresate de Mihai Eminescu Veronicăi Micle, cincisprezece epistole ale Veronicăi către Eminescu și două către sora acestuia, Hariella, precum și o notă a lui Maiorescu, scrisă pe-un ton ultimativ, adesată marelui poet. Toate, absolut toate, inedite! Pentru a ne da seama de importanța covârșitoare a descoperirii, e suficient să spun că, până în clipa de față se cunosc aproximativ optsprezece scrisori ale poetului către iubita lui (aproximativ, pentru că o parte din ele sunt în opinia specialiștilor, falsuri) și patruzeci și opt adresate de Veronica lui Eminescu. Acesta e cor-pus-ul pe care s-a fundamentat legenda iubirii absolute a literaturii române. Și tot pe ea s-au bazat exagerările, interpretările tendențioase, concluziile pripite, intrigile ieftine, meschinăriile joase. [...] Scrisorile lui Eminescu vor corecta, cu siguranță, aprecierile răutăcioase, conform cărora poetul era agasat de neîncetatul asalt amoros al năbădăioasei metrese din Copoii, după cum scrisorile Veronicăi vor schimba radical imaginea nedreaptă a femeii superficiale, ușuratice, iresponsabile, rapace, necredincioase și cicăli-toare. Dar nu numai atât: ele conțin o sumedenie de informații de prim-ordin asupra relațiilor tensionate dintre Eminescu și Caragiale, detalii despre famila Slavici și despre importanți oameni politici ai vremii (Maiorescu, Kogălniceanu, Conta, Macedonski). Și mai ales despre creația lui Eminescu, despre gândirea lui politică și socială. Așadar, nu doar un mare eveniment cultural, ci și o extraordinară surpriză umană ce ra- diografiază complicatele relații - tandre și ironice, încrâncenate și ludice, amare și zglobii, naive și îngândurate, severe și generoase, imature și grave - dintre doi tineri din veacul trecut care se iubeau cu pasiune. O mană cerească pentru istoricul și cercetătorul literar, dar, mai ales, o lectură îmbucurătoare pentru cititorul obișnuit. O poveste mirifică, plină de parfumul unei lumi romantice, stând, ca într-un blestem, sub vraja crosului și a morfii. (Mircea Mihăieș, Ziarul de duminică) Viața cotidiană a gazetarului de la Timpul și problemele lui sunt uimitor de actuale: se pare că lumea românească nu s-a schimbat prea mult de un secol și ceva încoace. Din scrisori se formează spontan imaginea omului, cu tot omenescul său, precum și „aerul timpului", pe care poezia, fraza căutată le-ar fi destrămat. Corespondența „romanticului" Eminescu prezintă pandantul „ realist" al creației sale. Ceea ce nu înseamnă că scriitorul lipsește cu totul din pagină, că oricine scria asemenea scrisori în veacul romantic. Un simț epistolar înnăscut se manifestă nu numai prin ceea ce nu conțin. Ajunge o simplă comparație între paginile celor doi corespondenți pentru a vedea diferența: la el registrele diferite (tonul ludic sau grav, tonul de zile mari sau cel de toată ziua) sunt stăpânite perfect și nu strică omogenitatea întregului. Micile jocuri amoroase stau foarte bine lângă durele adevăruri dezvăluite iubitei sau lângă știrile nesemnificative, gelozia lângă dragoste, oboseala și blazarea lângă momentele de încredere sau de liniște sufletească. [...] Pachetul lui de scrisori e destul de actual la nivelul limbii care n-a îmbătrânit prea mult de atunci (lexicul și maniera de a formula o idee), în schimb pe foile ei ridurile limbii sunt mai ușor de observat. In scrisorile Veronicăi Micle tonul pare adesea cu o octavă mai sus, mai jos, prea poetic sau prea prozaic, dar asta nu le distruge atractivi-tatea [...]. Istoria și critica literară au de profitat îndeajuns din aceste scrisori: pe lângă critica genetică căreia nu-i rămâne decât să pună în paralel scrisorile și poemele anilor 1879-1883, există câteva plicuri care par destinate cercetătorului operei eminesciene: scrisoarea din 2 mai 1882, despre importanța „remanierilor” și despre impresia poetului că va scrie numai proză, scrisorea din 10 aprilie 1882 despre lucrul la „ legendă " (Luceafărul), scrisoarea 24 despre modificările la poemul O, mamă..., transmise Convorbirilor literare prin intermediul Veronicăi, scrisoarea 27 despre articolele din Timpul scrise de Eminescu, și mica mustare făcută Veronicăi pentru că a colaborat cu Literatorul. (Ioana Pârvulescu, România liberă) 1. Identifică, în textele de mai sus, etapele și componentele prezentării. 2. La alegere: a. Identifică argumentele utilizate de Mircea Mihăieș pentru susținerea afirmației că volumul este un mare eveniment cultural. b. Identifică argumentele utilizate de Ioana Pârvulescu pentru susținerea constatării că din scrisori se formează spontan imaginea omului..., precum și aerul timpului. 3. Realizează în scris o prezentare a unei cărți citite recent, apoi susține-o oral, în fața colegilor. Autoevaluează-te răspunzând la întrebarea: Prezentarea mea a fost interesantă și convingătoare? \ 1. 2. 3. EVALUARE CURENTĂ APLICAȚII Analizează o strofă/ o secvență poetică, la alegere, din Odă (în metru antic), prin referire la următoarele elemente: • idei, atitudini, sentimente poetice; • ipostaza eului liric; • elemente de compoziție; • nivelurile textului poetic (fonetic, lexico-semantic, morfosin-tactic, stilistic); • semnificații. Redactează un eseu structurat de două-trei pagini, în care să explici raportul dintre eul romantic și iubire, așa cum rezultă din poezia Odă (în metru antic) de Mihai Eminescu. Vei avea în vedere: • prezentarea ipostazei romantice a geniului; • evidențierea aspirației către iubire; • motivarea contradicției imposibil de împăcat, dintre fascinația iubirii și dorința întoarcerii spre sine; • relevarea rolului mijloacelor artistice în realizarea textului. Argumentează, pe baza a două dovezi din textul poetic, faptul că poemul are elemente ale uneia dintre următoarele specii lirice: odă, elegie, meditație filozofică, rugă. Poți avea în vedere și următoarea opinie critică: Refacerea armoniei originare a eului risipit, prin simplul fapt al existenței, în lumea pe care el e chemat s-o întemeieze, este, astfel, obiectul acestei ode care e, totodată, o elegie a risipirii în timp și o rugăciune a reîntregirii ființei prin moarte. Eroul liric al acestei ode-rugăciune nu mai e nici Napoleon Cezarul, nici Poetul, adică nu mai e o ființă cu destin romantic de excepție; în varianta definitivă, Odă nu mai e expresia condiției eroului sau a geniului, ci expresia pură a condiției umane. Și, poate de aceea, deși pare o rugăciune de intrare în neființă, ea rămâne, de fapt, o Odă ființei, celebrată prin destinul de pasăre Phoenix al existentului. (Ioana Em. Petrescu, Modele cosmologice și viziune poetică) .'.Vr- Dulcea mea Doamnă/ Eminul meu iubit Miti.ii tT«r- vu-Vn.«iiiu Metru antic - metru întâlnit în versuri lipsite de rimă, dar în care alternanța silabelor lungi cu silabe scurte are ca efect solemnitatea tonalității și rostirea sacadată. Safic - (denumirea provine de la numele poetei Sappho care a condus o școală de poezie în insula grecească Lesbos, în secolul al Vl-lea Î.H.). Metru al poeziei antice grecești, endecasilab (vers de 11 silabe) alcătuit din doi trohei și un dactil cu alți doi trohei; cezura cade înaintea dactilului. Versul safic a fost utilizat în Antichitate de Catul, Alceu, Horațiu, dintre poeții romantici germani de Klopstock, Piaten, Lenau, Hblderlîn, dar Și, ulterior, în poezia modernă. Strofa safică este formată din trei versuri safice și un adoneu (vers adonic). Adonic - denumirea versului provine din faptul că era folosit la început (la Sappho, de exemplu) pentru invocarea lui Adonis, zeul care moare și renaște (după unele surse, fiul păsării Phoenix). în versificația antică, vers scurt, alcătuit din cinci silabe, grupate în două picioare metrice: un dactil și un troheu. Versul adonic încheie strofa safică. Orfeu (Orpheus) - fiul al regelui Thraciei și a! muzei Calliope. Orpheus era un cântăreț și un poet neîntrecut: fusese imitat în arta muzicii de muze, iar Apollo îi dăruise lira sa. Cântecul lui Orpheus era atât de frumos, încât clintea pietrele din loc, îmblânzea fiarele sălbatice, înmuia inimile celor mai aspri oameni. Nessus - unul dintre centauri, care este ucis de Hercule cu o săgeată otrăvită cu veninul hidrei din Lerna, pentru că i-a răpit soția, pe frumoasa Deianeira. Ca să se răzbune, înainte de a muri, centaurul îi dăruiește Deianeirei sângele său otrăvit, $fătuind-o să-i îmbibe haina lui Hercule pentru a-l aduce înapoi, dacă acesta îi va fi infidel. Hercule (la greci, Herakles; la romani, Hercules) - semizeu, erou din mitologia antică, fiul lui Zeus și al Aicmenei, neîntrecut în forță și curaj, săvârșește cele douăsprezece munci, pentru care este primit în Olimp drept răsplată, în rândul zeilor. își găsește moartea în chinuri cumplite. încercând să-și scoată de pe trup haina îmbibată în sângele otrăvit al lui Nessus, eroul preferă să moară arzând pe un rug înălțat chiar de el. Când Deianeira, care îi trimisese haina otrăvită, își dă seama că moartea lui Hercule este datorată vicleniei lui Nessus și propriei gelozii, se sinucide. Pasărea Phoenix - pasăre mitică, fabuloasă, vestită pentru frumusețea penelor și asociată cu focul aerian strălucitor, simbol al renașterii din propria cenușă. Vechii egipteni credeau că ar fi trăit cinci sute de ani și că murea aruncându-se în foc, pentru a renaște apoi din propria cenușă. HUEIHHHE HQ QEQQ 1. Indică titlurile unor poezii eminesciene care amintesc de specii literare caracteristice clasicismului. 2. Urmărește, în volumul al doilea al ediției Perpessicius a operelor complete, variantele succesive prin care a trecut Oda până în momentul atingerii formei finale. Vei putea căpăta astfel informații utile despre „laboratorul poetic” eminescian. Această cerință poate deveni tema unui proiect. 3. Exprimă-ți opinia despre substratul filozofic al poeziei Odă (în metru antic), având ca punct de plecare următoarele afirmații ale criticului Tudor Vianu, despre ecourile filozofiei lui Schopen-hauer în opera lui Eminescu: Manifestată veșnic în prezent, [...] voința de a trăi este izvorul unor neîntrecute suferințe [...]. Reflecția filozofică poate să îndrumeze spiritul către liniștitoarea ataraxie stoică, către acea eliberare de sub puterea afectelor, [...] ca limanul unei mântuiri. [...] Când moartea vine în sfârșit să nimicească fenomenul voinței, a cărei existență, prin libera negare de sine însuși, încetase mai de mult, ea este salutată cu bucurie și primită cu o inimă împăcată, ca o eliberare arzător dorită. 4. Scrie un eseu de două-trei pagini, în care să demonstrezi că poemele publicate în 1883, Odă (în metru antic), Glossă și Luceafărul, se află în strânsă dependență de concepție și de atitudine, primele două înfățișând separat ipostaze ale geniului (apolinic/ dionisiac), sintetizate în poemul Luceafărul. Zi și noapte, desen de M.C. Escher iicînnmnB e@ dbqh 1. Dacă ar trebui să alegi un număr limitat de poezii eminesciene (patru-cinci), la care te-ai opri? 2. Motivează-ți criteriile selecției. 3. Exprimă-ți punctul de vedere despre sintagma atât de des utilizată: Mihai Eminescu, luceafărul poeziei românești. 4. Ce accepție atribui noțiunii de geniu! Ce domenii ale activității umane crezi că ar putea fi luate în discuție în legătură cu noțiunea de geniul 5. Ți se pare potrivită asocierea numelui poetului cu ideea de genialitate'! Motivează-ți opinia. LUCEAFĂRUL de Mihai Eminescu A fost odată ca-n povești, A fost ca niciodată, Din rude mari împărătești O prea frumoasă fată. Și era una la părinți Și măndră-n toate cele, Cum e Fecioara între sfinți Și luna între stele. Din umbra falnicelor bolți Ea pasul și-l îndreaptă Lângă fereastră, unde-n colț Luceafărul așteaptă. Privea în zare cum pe mări Răsare și străluce, Pe mișcătoarele cărări Corăbii negre duce. îl vede azi, îl vede mâni, Astfel dorința-i gata; El iar, privind de săptămâni, îi cade dragă fata. Cum ea pe coate-și răzitna Visând ale ei tâmple, De dorul lui și inima Și sufletu-i se împle. Și cât de viu s-aprinde el în orișicare sară, Spre umbra negrului castel Când ea o să-i apară. * Șt pas cu pas pe urma ei Alunecă-n odaie, Țesând cu recile-i scântei O mreajă de văpaie. Și când în pat se-ntinde drept Copila să se culce, l-atinge manile pe piept, I-nchide geana dulce; Și din oglindă luminiș Pe trupu-i se revarsă. Pe ochii mari, bătând închiși Pe fața ei întoarsă. I.VCEAFI'.RCI. XftWt odată ca "n povesti, A fost ca nici odată Din rude mari împărătești O prea frumoasă fată. Și era una ia părinți Și măndra ’n toate cele, Cum e Fecioara intre sfinți Și luna intre stele. Pagină din ediția princeps (1884) a Poeziilor lui Mihai Eminescu '1 Legenda Luceafărului, Biblioteca Academiei Române, ms. rom. 2261, f. 209 Ea îl privea cu un surâs, El tremura-n oglindă, Căci o urma adânc în vis De suflet să se prindă. Iar ea vorbind cu el în somn, Oftând din greu suspină: - O, dulce-al nopții mele domn. De ce nu vii tu? Vină! Cobori în jos, luceafăr blând, Alunecând pe-o rază, Pătrunde-n casă și în gând Și viața-mi luminează! El asculta tremurător, Se aprindea mai tare Și s-arunca fulgerător, Se cufunda în mare; Și apa unde-au fost căzut fn cercuri se rotește, Și din adânc necunoscut Un mândru tânăr crește. Ușor el trece ca pe prag Pe marginea ferestei Și-n mână ține un toiag încununat cu trestii. Părea un tânăr voevod Cu păr de aur moale, Un vânăt giulgi se-ncheie nod Pe umerele goale. Iar umbra feței străvezii E albă ca de ceară - Un mort frumos cu ochii vii Ce scănteie-n afară. - Din sfera mea venii cu greu Ca să-ți urmez chemarea, Iar cerul este tatăl meu Și mumă-mea e marea. Ca în cămara ta să vin, Să te privesc de-aproape. Am coborât cu-al meu senin Și m-am născut din ape. O vin'! odorul meu nespus, Și lumea ta o lasă; Eu sunt luceafărul de sus, Iar tu să-mi fii mireasă. Colo-n palate de mărgean Te-oi duce veacuri multe, Și toată lumea-n ocean De tine o s-asculte. - O, ești frumos, cum numa-n vis Un înger se arată, Dară pe calea ce-ai deschis N-oi merge niciodată; Străin la vorbă și la port, Lucești fără de viață, Căci eu sunt vie, tu ești mort, Și ochiul tău mă-ngheață. Trecu o zi, trecură trei Și iarăși, noaptea, vine Lucefărul deasupra ei Cu razele-i senine. Ea trebui de el în somn Aminte să-și aducă Și dor de-al valurilor Domn De inim-o apucă: - Cobori în jos, luceafăr blând, Alunecând pe-o rază, Pătrunde-n casă și în gând Și viața-mi luminează! Cum el din cer o auzi, Se stinse cu durere, Iar ceru-ncepe a roti în locul unde piere; în aer rumene văpăi Se-ntind pe lumea-ntreagă, Și din a chaosului văi Un mândru chip se-ncheagă; Pe negre vițele-i de păr Coroana-i arde pare, Venea plutind în adevăr Scăldat în foc de soare. Din negru giulgi se desfășor Marmoreele brațe, El vine trist și gânditor Și palid e la față; i Dar ochii mari și minunați Lucesc adânc himeric, Ca două patimi fără saț Și pline de-ntuneric. - Din sfera mea venii cu greu Ca să te-ascult ș-acuma, Și soarele e tatăl meu, Iar noaptea-mi este muma; O, vin', odorul meu nespus, Și lumea ta o lasă; Eu sunt luceafărul de sus, Iar tu să-mi fii mireasă. O, vin', în părul tău bălai S-anin cununi de stele, Pe-a mele ceruri să răsai Mai mândră decât ele. - O, ești frumos cum numa-n vis Un demon se arată, Dară pe calea ce-ai deschis N-oi merge niciodată! Mă dor de crudul tău amor A pieptului meu coarde, Și ochii mari și grei mă dor, Privirea ta mă arde. - Dar cum ai vrea să mă cobor? Au nu-nfelegi tu oare, Cum că eu sunt nemuritor, Și tu ești muritoare? - Nu caut vorbe pe ales, Nici știu cum aș începe Deși vorbești pe înțeles, Eu nu te pot pricepe; Dar dacă vrei cu crezământ Să te-ndrăgesc pe tine, Tu te coboară pe pământ, Fii muritor ca mine. - Tu-mi cei chiar nemurirea mea In schimb pe-o sărutare, Dar voi să știi asemenea Cât te iubesc de tare; Da, mă voi naște din păcat, Primind o altă lege; Cu vecinicia sunt legat, Ci voi să mă deslege. Și se tot duce... S-a tot dus. De dragu-unei copile, S-a rupt din locul lui de sus, Pierind mai multe zile. * In vremea asta Cătălin, Viclean copil de casă, Ce împle cupele cu vin Mesenilor la masă, Un paj ce poartă pas cu pas A-mpărătesii rochii, Băiat din fiori și de pripas, Dar îndrăzneț cu ochii, Cu obrăjei ca doi bujori De rumeni, bată-i vina. Se furișează pânditor Privind la Cătălina. Dar ce frumoasă se făcu Și mândră, arz-o focul; Ei Cătălin, acu-i acu Ca să-ți încerci norocul. Și-n treacăt o cuprinse lin într-un ungher degrabă. -Da’ce vrei, mări Cătălin? Ia du-t ’de-fi vezi de treabă. - Ce voi? Aș vrea să nu mai stai Pe gânduri totdeuna, Să râzi mai bine și să-mi dai O gură, numai una. Luceafărul, acuarelă de A. Murnu -Dar nici nu știu măcar ce-mi ceri, Dă-mi pace, fugi departe - O, de luceafărul din cer M-a prins un dor de moarte. - Dacă nu știi, ți-aș arăta: Din bob în bob amorul, Ci numai nu te mânia, Ci stai cu binișorul. Cum vănătoru-ntinde-n crâng La păsărele lațul, Când ți-oi întinde brațul stâng Să mă cuprinzi cu brațul; Luceafărul, ilustrație de N. Teiușanu Și ochii tăi nemișcători Sub ochii mei rămâie... De te înalț de subsuori Te-nalță din călcâie; Cândfața mea se pleacă-n jos, In sus rămâi cu fața, Să ne privim nesățios Și dulce toată viața; Și ca să-ți fie pe deplin Iubirea cunoscută, Când sărutăndu-te mă-nclin. Tu iarăși mă sărută. Ea-l asculta pe copilaș Uimită și distrasă, Și rușinos și drăgălaș, Mai nu vrea, mai se lasă, Și-i zise-ncet: încă de mic Te cunoșteam pe tine. Și guraliv și de nimic, Te-ai potrivi cu mine... Dar un luceafăr, răsărit Din liniștea uitării, Dă orizon nemărginit Singurătății mării; Și tainic genele le plec, Căci mi le împle plânsul Când ale apei valuri trec Călătorind spre dânsul; Lucește cu-n amor nespus, Durerea să-mi alunge, Dar se înalță tot mai sus, Ca să nu-l pot ajunge. Pătrunde trist cu raze reci Din lumea ce-l desparte... In veci îl voi iubi și-n veci Va rămânea departe... De-aceea zilele îmi sunt Pustii ca niște stepe, Dar nopțile-s de-un farmec sfânt Ce nu-l mai pot pricepe. - Tu ești copilă, asta e... Hai ș-om fugi în lume. Doar ni s-or pierde urmele Și nu ne-or ști de nume, Căci amândoi vom fi cuminți, Vom fi voioși și teferi, Vei pierde dorul de părinți Și visul de luceferi. * Porni luceafărul. Creșteau In cer a lui aripe, Și căi de mii de ani treceau în tot atâtea clipe. Un cer de stele dedesubt, Deasupra-i cer de stele - Părea un fulger nentrerupt Rătăcitor prin ele. Și din a chaosului văi, Jur împrejur de sine, Vedea, ca-n ziua cea dentăi, Cum izvorau lumine; Cum izvorănd îl înconjor Ca niște mări, de-a-notul... El zboară, gând purtat de dor. Pan 'piere totul, totul; Căci unde-ajunge nu-i hotar, Nici ochi spre a cunoaște, Și vremea-ncearcă în zadar Din goluri a se naște. Nu e nimic și totuși e O sete care-l soarbe, E un adânc asemene Uitării celei oarbe. - De greul negrei vecinicii, Părinte, mă dezleagă Și lăudat pe veci să fii Pe-a lumii scară-ntreagă; O, cere-mi, Doamne, orice preț, Dar dă-mi o altă soarte, Căci tu izvor ești de vieți Și dătător de moarte; Reia-mi al nemuririi nimb Și focul din privire, Și pentru toate dă-mi în schimb O oră de iubire... Din chaos, Doamne,-am apărut Și m-aș întoarce-n chaos... Și din repaos m-am născut, Mi-e sete de repaos. - Hyperion, ce din genuni Răsai c-o-ntreagă lume, Nu cere semne și minuni Care n-au chip și nume; Tu vrei un om să te socoti. Cu ei să te asameni? Dar piară oamenii cu toți, S-ar naște iarăși oameni, Ei numai doar durează-n vânt Deșerte idealuri - Când valuri află un mormânt. Răsar în urmă valuri; Ei doar au stele cu noroc Și prigoniri de soarte, Noi nu avem nici timp, nici loc Și nu cunoaștem moarte. Din sânul vecinicului ieri Trăiește azi ce moare, Un soare de s-ar stinge-n cer S-aprinde iarăși soare; Părând pe veci a răsări, Din urmă moartea-l paște, Căci toți se nasc spre a muri Și mor spre a se naște. Iar tu. Hyperion, rămâi Oriunde ai apune... Cere-mi cuvântul meu dentăi -Să-ți dau înțelepciune? Vrei să dau glas acelei guri, Ca dup-a ei cântare Să se ia munții cu păduri Și insulele-n mare? Vrei poate-n faptă să arăți Dreptate și tărie? Ți-aș da pământul în bucăți Să-l faci împărăție. Iți dau catarg lângă catarg, Oștiri spre a străbate Pământu-lung și marea-n larg, Dar moartea nu se poate... Și pentru cine vrei să mori? Intoarce-te, te-ndreaptă Spre-acel pământ rătăcitor Și vezi ce te așteaptă. * In locul lui menit din ceri Hyperion se-ntoarse Și, ca și-n ziua cea de ieri, Lumina și-o revarsă. Căci este sara-n asfințit Și noaptea o să-nceapă; Răsare luna liniștit Și tremurând din apă Și împle cu-ale ei scântei Cărările din crânguri. Sub șirul lung de mândri tei Ședeau doi tineri singuri: - O, lasă-mi capul meu pe sân, Iubito, să se culce Sub raza ochiului senin Și negrăit de dulce; Cu farmecul luminii reci Gândirile străbate-mi, Revarsă liniște de veci Pe noaptea mea de paterni. Și de asupra mea rămâi Durerea mea de-o curmă, Căci ești iubirea mea dentăi Și visul meu din urmă. Hyperion vedea de sus Uimirea-n a lor față; Abia un braț pe gât i-a pus Și ea l-a prins în brață... Miroase florile-argintii Și cad, o dulce ploaie, Pe creștetele-a doi copii Cu plete lungi, bălaie. Ea, îmbătată de amor, Ridică ochii. Vede Luceafărul. Și-ncetișor Dorințele-i încrede: ■J A. 1-*- • ■ I Vrei să dau glas acelei guri... Biblioteca Academiei Române, ms. rom. 2261, f 209 ««PărCnd pc veci a r&ări, ««Din urmi moartea 'I paște, --■Căci toți se nasc spre a muri ««Șt mor spre a se naște. ««Iar tu, Hyperion, rcmJi ««Ori unde ai apune, --Tu ești din forma cea d'intSi, ««Ești vecînică minune. <«Și pentru cine vrei aă mori? ««Intoarce-tc, te ’ndrcapU <<Sprc-aecI pămCnt ritlădtor ««Și veri, ce te așteaptă.»» In locul lui menit din ceri Hyperion se ’n toarsa Și, ca șî 'n iioa cea de ieri, Lumina și-o revarsă. 2»7 Luceafărul (ediția 1884), cu intervenția lui Maiorescu in textul eminescian și grafia epocii QJI «Cobori in jos, luceafăr blănd, «Alunecând pe ratS, «PCtrunde 'n codru și in g3nd, «Norocu-mi lumineazâ!» Cobori în jos, luceafăr blând, Alunecând pe-o rază, Pătrunde-n codru și în gând, Norocu-mi luminează! El tremură ca alte dăți In codri și pe dealuri, Călăuzind singurătăți De mișcătoare valuri; El tremuri cn alte dîițL In codri și pe dealuri, Călăuzind singurătăți De mișcătoare valuri j Dar nu mai cade ca-n trecut In mări din tot înaltul: - Ce-ți pasă ție, chip de lut, Dac-oi fi eu sau altul? Trăind în cercul vostru strâmt Norocul vă petrece, Ci eu în lumea mea mă simt Nemuritor și rece. Dar nu mai cade ca 'n trecut In mări din tot înaltul: «Ce-ți pisă țic, chip de lut, «Dac' oi fi eu sau altul! ■ Trăind in cercul vostru strimt, «Norocul vC’ petrece — «G eu in lumea mea mS simt «Nemuritor și rece.» Luceafărul (ediția 1884) PUNCTE DE REPER Publicat întâi în Almanahul Societății Academice Social-Lite-rare România Jună, în luna aprilie a anului 1883, Luceafărul are la origine basmul Fata din grădina de aur, cules de călătorul german Richard Kunisch în urma unui voiaj din 1861 prin țările române. Revista Convorbiri literare, în numărul din august 1883, reproduce fără nicio modificare cele 98 de strofe din Almanah. Maiorescu în schimb, în ediția sa, elimină paisprezece versuri (trei strofe și jumătate) și compune două versuri, având rolul de a completa lacuna. O variantă versificată a basmului, intitulată Fata-n grădina de aur, datează din perioada 1873-1874. S-au mai păstrat patru versiuni autonome ale poemului, toate din anii 1880-1882. Pe o filă a unuia dintre manuscrise există următoarea însemnare a poetului în legătură cu sursa de inspirație și cu ideea Luceafărului: In descrierea unui voiaj în țările române, germanul K. povestește legenda luceafărului. Aceasta e povestea, iar înțelesul alegoric ce i-am dat-o este că dacă geniul nu cunoaște moarte și nume[le] lui scapă de noaptea uitării, pe de altă parte aici, pe pământ, nici e capabil a ferici pe cineva, nici capabil a fi fericit. El n-are moarte, dar n-are nici noroc. Mi s-a părut că soarta luceafărului din poveste seamănă mult cu soarta geniului pe pământ și i-am dat acest înțeles alegoric. Aceste cuvinte, deși nu epuizează conținutul adânc al poemului, obligă totuși la o anume înțelegere a textului. Ceea ce reține Eminescu din basmul popular, după numeroasele transformări prin care trece poemul de la primul proiect până la forma definitivă, este ideea incompatibilității iubirii între ființe aparținând unor lumi diferite. De aceea textul va fi simplificat treptat, prin eliminarea episoadelor narative, tocmai pentru a nu abate atenția de la substanța sa predominant lirică, întrucât spune Tudor Vianu sub masca unor personagii străine și a unor întâmplări eterogene palpită inima poetului în aventura sa intimă. Luceafărul lui Eminescu este o creație aparținând acestei lirici mascate și de aceea era cu totul necesară înlăturarea tuturor acelor episoade care ar fi putut orienta atenția cititorului de la intuiția miezului liric al bucății către interesul inadecuat aici pentru peripeție. Poemul este format din patru părți, precedate de șapte strofe care au rolul unui cadru. începutul este asemănător unui basm, A fost odată ca-n povești..., dar imediat textul părăsește modelul popular. O prea frumoasă fată de împărat s-a îndrăgostit în vis de luceafăr. Unicitatea îi este subliniată nu doar prin afirmație directă, era una la părinți, ci și prin cele două comparații - ...măndră-n toate cele,/ Cum e Fecioara între sfinți/ Și luna între stele - care îi subliniază puritatea, perfecțiunea în plan spiritual. Dragostea se înfiripează în vis, idee pe care poetul o subliniază de mai multe ori în aceste versuri de început. Prezența oglinzii are rolul de a sublinia puritatea prin amplificarea impresiei de dematerializare, căci în poezia eminesciană oglinda (apa-oglindă, cerul-oglindă) epurează iubirea de orice urmă de substanțialitate, transferând-o în lumea idealității. Dincoace de oglindă se află lumea comună, dincolo de oglindă este lumea de vis spre care tânjesc acele puține ființe capabile să se înalțe, să iasă de sub zodia norocului pentru a-și crea propriul destin. Este ceea ce subliniază și versuri ale altor poeme, precum Dacă treci râul Selenei..., De treci codri de aramă, prin sublinierea unei condiții fără de care accederea la idealitate este imposibilă. Omul comun este însă incapabil a se desprinde de lumea sa. Tocmai de aceea chemarea presupune mereu coborâre, apropiere de planul omenesc, niciodată înălțare. Luceafărul pare a înțelege totuși limitele visătoarei, căci în cele două metamorfoze el își ia de fiecare dată chip omenesc. Doar astfel apropierea mai păstrează o șansă. Pentru omul comun însă, nemurirea este o noțiune negativă, deoarece singura sa experiență este aceea a vieții finite. în lipsa unui punct de reper, timpul nu are sens. De aici se naște paradoxul constatării fetei de împărat, eu sunt vie, tu ești mort. înfățișarea angelică, a primei metamorfoze {tânăr voievod/ Cu păr de aur moale), ori demonică, a celei de a doua {Pe negre vițele-i de păr/ Coroana-i arde pare) este deopotrivă înghețată, chiar dacă privirea arde. Nici cuvintele nu-i sunt mai accesibile: Deși vorbești pe înțeles./ Eu nu te pot pricepe. Singura cale de înțelegere este cantonarea în planul omenesc: Fii muritor ca mine. Partea a doua este un tablou al lumii efemere a celor ce trăiesc sub zodia norocului. Cătălin este viclean, cu obrăjei ca doi bujori, cu ochi îndrăzneți. Diferența față de înfățișarea astrală a luceafărului este izbitoare. El este plin de viață, dar viața înseamnă clipă, cerc strâmt. Descrierea copilașului nu presupune ironie, ci doar subliniază diferența dintre cele două lumi. Fata de împărat, devenită la lumina soarelui Cătălina, este conștientă acum de imposibilitatea atingerii idealului, căci lumea ei este aceea a omului comun. Asemănarea celor doi este subliniată și prin nume, Cătălin și Cătălina, dar și prin destin comun: Și guraliv și de nimic/ Te-ai potrivi cu mine. Tot ce a mai rămas din existența nocturnă este nostalgia visului și conștiința imposibilității împlinirii: Se înalță tot mai sus/ Ca să nu-l pot ajunge [...], In veci îl voi iubi și-n veci/ Va rămânea departe. Al treilea tablou este legat tot de lumea visului. Luceafărul pornește într-un zbor titanic spre începuturi, într-o încercare drama- Cuvintele de amor fericit și nefericit nu se pot aplica lui Eminescu in accepțiunea de toate zilele. Nicio individualitate femeiască nu-l putea captiva și ținea cu desăvârșire in mărginirea ei. Ca și Leopardi in Aspasia, el nu vedea in femeia iubită decât copia imperfectă a unui prototip nerealizabil. îl iubea in-tâmplătoarea copie sau il părăsea, tot copie rămânea, și el. cu melancolie impersonală, iși căuta refugiul intr-o lume mai potrivită cu el, in lumea cugetării și a poeziei. De aici Luceafărul cu versurile de la sfârșit: ..- Ce-ți pasă ție. chip de lut. Dac-oi fi eu sau altul? Trăind in cercul vostru strâmt. Norocul vă petrece: Ci eu in lumea mea mă simt Nemuritor și rece." (Titu Maiorescu, Eminescu și poeziile luî) T Nu te supăra dacă nu-ți scriu numaidecât după ce-ți primesc scrisorile, dar in adevăr înot in stele. Acuma apucat frigurile ver- sului și vei vedea In curând ceea ce scriu. îndată ce mă voi muta de aici, iți trimit bani de drum; pân-atunci „Legenda" la care lucrez va fi gata și fiindcă luceafărul răsare in această legendă, tu nu vei fi geloasa pe el, fetitul meu gingaș și mititel, și nu te-i supăra că nu-ți scriu imediat, nici că nu-ți scriu mult. Cred că e un gen cu totul nețț acela pe care-l cultiv acum. E de-o liniște perfectă. Veronicâ, e senin ca amorul meu împăcat, senin ca zilele de aur ce mi le-ai dăruit. Căci tu ești regina stelelor din cerul meu și regina gândurilor mele graziosa grazziosissima donna pe care o sărut de mii de ori in somn și trează și mă plec ei ca robul din „ O mie și una de nopți”. Emin 10 aprilie 1882 (Dulcea mea doamnă/ Eminul meu iubit. Corespondență inedită Mihai Eminescu - Veronicâ Micle) tică de a-și schimba destinul care îl leagă de greul negrei vecinicii. Este momentul când, prin vocea Demiurgului, constatăm diferența dintre cele două lumi care, pentru o clipă, păruseră a putea comunica. Oamenii nu-și pot controla destinul, ei au doar stele cu noroc, sunt pieritori asemeni valurilor (Când valuri află un mormânt,/ Răsar în urmă valuri), pe când Noi nu avem nici timp, nici loc,/ Și nu cunoaștem moarte. Acesta este punctul în care s-a produs intervenția lui Titu Maiorescu. El a eliminat versurile care conțin ofertele Demiurgului și, pentru a păstra forma de catren a strofei, a compus alte două versuri, Iar tu, Hyperion rătnăi/ Oriunde ai apune.../ [Tu ești din forma mea dintâi,/ Ești veșnică minune.], deoarece superioritatea geniului nu se poate manifesta decât în planul rarefiat al ideilor și nu în cel al creației, al faptei care este finită și deci pieritoare. Argumentul suprem îi va fi însă oferit chiar de ceea ce se întâmplă pe-acel pământ rătăcitor, unde Hyperion crezuse a se putea împlini, și care compune substanța celui de al patrulea tablou. Imaginile de început sunt cele familiare, desprinse din lirica erotică, sara, luna, apa-oglindă, teiul, și au rolul de a crea un cadru protector pentru fericirea celor doi tineri. Cuvintele lui nu mai seamănă însă cu vorbele îndrăznețe ale lui Cătălin, din tabloul al doilea. Ele puteau fi rostite la fel de bine de luceafărul îndrăgostit, căci tocmai dragostea este cea care l-a metamorfozat. Acum intervine însă și momentul tragic în care ea devine conștientă de efemeritatea clipei de fericire. Singura șansă este ca luceafărul să le devină stea cu noroc și acesta este și sensul celei de a treia invocații: Pătrunde-n codru și în gând/ Norocu-mi luminează. Tot acum se produce însă și despărțirea definitivă a celor două lumi: omul comun, chip de lut, trăiește în cercul strâmt al clipei, incapabil de a-și controla norocul, destinul, în timp ce geniul își este suficient sieși, nici [...] capabil a ferici pe cineva, nici capabil a fi fericit. El n-are moarte, dar n-are nici noroc. EXPLORAREA TEXTULUI A fost odată... 1. Identifică, în această primă secvență, elemente specifice lumii basmului. Care crezi că este rolul lor, în text? 2. Fata de împărat este, în poem, o prezență unică. Selectează versurile care demonstrează acest fapt. 3. Fecioara, Madona, frumoasa fără corp, floarea albastră reprezintă în lirica eminesciană ipostaze ale idealității feminine. Extinde cercetarea asupra întregului poem, pentru a identifica versuri care conțin sugestii ale purității superlative a fetei de împărat. Eventual, poți căuta exemple comparabile și în alte poezii ale lui Mihai Eminescu. Și pas cu pas... 1. Poem de mari dimensiuni, Luceafărul este compus din patru secvențe, ceea ce a făcut necesară prezența unor conectori care să confere unitate ansamblului. Identifică un asemenea conector, în debutul acestei secvențe; precizează rolul lui concret, în text. 2. Relevă semnificația imaginii mreajă de văpaie care consemnează prima legătură între fată și luceafăr. Enumeră și alte elemente specifice imaginarului romantic. 3. Identifică strofele care cuprind prima și apoi cea de-a doua metamorfoză a luceafărului. 4. Indică elementele care compun, în fiecare dintre cele două metamorfoze, portretul tânărului. Stabilește asemănările și diferențele dintre cele două portrete. 5. Poetul însoțește descrierea înfățișării luceafărului în ipostaza sa umană de verbul a părea', părea un tânăr voievod...; co-roana-i arde pare... Motivează folosirea lui repetată. 6. Cele două metamorfoze ale luceafărului au rolul de a sublinia creșterea intensității pasiunii, făcând astfel plauzibilă hotărârea sa de a renunța la veșnicie pentru o oră de iubire. Prima metamorfoză este neptunică {cerul este tatăl meu/ Și mumă-mea e marea), a doua este plutonică {soarele e tatăl meu,/ Iar noaptea-mi este muma). Identifică acele elemente ale portretului care exteriorizează gradarea sentimentului de iubire. 7. Frumusețea demonică a luceafărului este subliniată și de aspectul său statuar: umerele goale, marmoreele brațe. Compară înfățișarea sa cu aceea, din secvența următoare, a lui Cătălin, cu obrăjei ca doi bujori/ De rumeni bată-i vina, pentru a constata diferența dintre cele două alternative ale iubirii, care îi sunt oferite fetei de împărat. 8. Explică semnificația structurii adânc himeric, alese de poet pentru a descrie privirea demonului. Ce schimbare de sens s-ar produce în cazul adăugării unei virgule: adânc, himerici 9. Ca și în alte poezii, în Odă {în metru antic), de exemplu, iubirii îi este asociată senzația durerii; Mă dor de crudtd tău amor/ A pieptului meu coarde,/ Și ochii mari și grei mă dor,/ Privirea ta mă arde. Găsește o motivație a acestei alăturări oxi-moronice. 10. Observă că momentele de elan ale fetei de împărat, care aspiră spre înălțimi, sunt repede cenzurate de însăși natura sa umană. Consecința este refuzul de a-1 urma pe îndrăgostit și cererea ca el să se coboare în lumea comună. Selectează versurile care exprimă acest fapt. In vremea asta... 1. Structura In vremea asta este un indice de timp care exprimă simultaneitatea: în timp ce luceafărul se tot duce... de dragu-unei copile..., în vremea asta, pe pământ, vom fi martorii idilei dintre Cătălin și Cătălina. POESII MIHAIL EMINESCU Editura Ubrarial 8OCECU 4 Comp. - BUCUREȘTI 1964. Poezii (1884), pagina de gardă a ediției princeps Veronica Micle » *. '• ***< 2. 3. di»; —- A. ' Legenda Luceafărului, Biblioteca Academiei Române, ms. rom. 2261, f 198 4. 5. 6. 7. 8. în ansamblu, partea a doua a poemului este o idilă. Identifică strofele care descriu dragostea în lumea omului comun. Substantivul noroc este repetat de două ori în însemnarea de pe marginea manuscrisului eminescian, ceea ce subliniază importanța acordată de poet. în poem însă, termenul apare prima oară abia în această secvență. Ce semnificație consideri că are? Scrie două-trei enunțuri în care noroc să aibă alte sensuri decât acela din poem. Comentează sensul exclamației lui Cătălin, arz-o focul, ra-portându-1 la modul de exprimare al luceafărului. Identifică și alte exemple ale limbajului „omenesc” al pajului. Care crezi că este motivul prezenței lor în poem? Versurile care se referă la Cătălin conțin frecvent diminutive (copilaș, obrăjei, binișor). Exprimă-ți opinia despre rolul lor în conturarea portretului pajului. Identifică secvența în care Cătălina își descrie visul nocturn și aceea în care se privește pe sine, cea din realitate, pentru a putea compara cele două lumi între care pendulează fata. Consideri că, în acest moment, Cătălin este capabil să înțeleagă frământarea fetei? Argumentează-ți răspunsul cu ajutorul textului. Motivează alegerea comparantului stepă în comparația zilele îmi sunt pustii ca niște stepe. Porni luceafărul. 1. Enunțul Pomi luceafărul creează legătura cu finalul primei părți, între care s-a intercalat partea a doua: Și se tot duce... S-a tot dus. (I) => Porni luceafărul. (III) => în vremea asta... (II) => ...este sara-n asfințit. (IV) în fond, putem acum mai ușor constata că poemul evoluează pe două planuri, cosmic (al visului) și terestru (al realității), care alternează însă, pentru a oferi necesara variație de tonalitate a oricărui text de mari dimensiuni, dar și pentru a se putea înțelege mai ușor diferența imposibil a fi depășită dintre lumea aspirației și cea materială, singura în care omului îi este hărăzit să existe. 2. Secvența descrierii zborului luceafărului este o cosmogonie. Separ-o din ansamblul părții a treia. 3. Ceea ce dorește luceafărul de la Demiurg este să se nască -Da, mă voi naște din păcat, promisese el fetei de împărat la sfârșitul primei părți -, fiindcă numai cine se naște poate muri, așa cum numai ce are un început are și un sfârșit. Este de remarcat că în acest moment atitudinea luceafărului este a unui titan, așadar a unui revoltat împotriva condiției sale care îl condamnă la singurătate eternă pentru că este altfel decât ceilalți. Identifică versurile care conțin această atitudine. 4. Atitudinea Demiurgului este a unui înțelept care argumentează nemulțumitului eroarea comisă. Selectează versuri în care este descrisă fragilitatea ființei umane. Ce motive specific romantice poți recunoaște? j 5. în Scrisoarea I, poetul descrie imaginea firului de praf ce se joacă în imperiul unei raze pentru a sublinia fragilitatea ființei umane. El „există” atâta timp cât se află în lumina stelei. Stabilește o legătură între afirmația Demiurgului, ei au doar stele cu noroc și această imagine. Pentru o mai bună clarificare, citește întreaga poezie. 6. Citește cu voce tare următoarele versuri: Nu e nimic și totuși e/ O sete care-l soarbe,/E un adânc asemene/Iubirii celei oarbe. Rostirea lor este determinată de rimă sau de sensul comunicării? 7. Accentuează cuvântul subliniat, ținând seama de contextul în care se află: Căci tu izvor ești de vieți/ Și dătător de moarte. Motivează modificarea față de norma literară care se produce în rostirea cuvântului. 8. Explică semnificația numelui Hyperion, folosit în dialogul dintre Demiurg și luceafăr. 9. Precizează raportul dintre Hyperion și Demiurg, având în vedere folosirea alternativă a apelativul părinte, și a formei de plural noi. 10. Indică legătura ce se poate stabili între legenda lui Orfeu și oferta Demiurgului, Vrei să dau glas acelei guri,/ Ca dup-a ei cântare/ Să se ia munții cu păduri/Și insulele-n mare. 11. Indică polii antitezei pe care este construită partea a treia a poemului. ...este sara-n asfințit... 1. Prima imagine a îndrăgostiților este cea a doi tineri, ei devenind apoi copii cu plete lungi, bălaie. Care consideri că este motivul acestei transformări? 2. Compară invocația fetei din secvența finală a poemului cu acelea din prima parte, pentru a stabili diferențele dintre ele. Explică aceste diferențe. Ai în vedere și cuvintele Demiurgului, ei au doar stele cu noroc, rostite în secvența anterioară. Pentru mai buna înțelegere a versurilor, ți-ar fi utilă și comparația cu imaginea firului de praf ce se joacă în imperiul unei raze/ Mii de fire viorie ce cu raza încetează..., din Scrisoarea I. 3. Precizează sensurile cuvântului noroc în fiecare dintre secvențele din poem, în care apare. 4. Motivează refuzul luceafărului de a-i deveni fetei de împărat stea cu noroc. 5. Ultimul cuvânt al poemului este rece. în aceeași direcție se îndreaptă și îndemnul din Glossă - Tu rămâi la toate rece - și aceeași este și aspirația îndrăgostitului din Odă (în metru antic) - Vino iar în sân nepăsare tristă, poeme aflate, cum afirmă Perpessicius, în umbra Luceafărului. Exprimă-ți opinia despre secvența finală, raportând-o la ansamblul textului. Casa lui Maiorescu, din București, unde s-a citit prima dată Luceafărul TI Limbă și comunicare DENOTAȚIE ȘI CONOTAȚIE Sens denotativ - sau comun, propriu, non-subiectiv și unic al unui cuvânt, din dicționar. De exemplu, substantivul odor, conform DEX, înseamnă 1. Obiect lucrat dintr-un metal prețios (împodobit cu pietre scumpe); giuvaer. 2,.'Heș-minte scumpe și alte obiecte prețioase folosite la serviciile religioase, iar substantivul lut înseamnă rocă sedimentară, galbenă sau cafenie, folosită în olărie, în construcții și în sculptură; argilă. Sensuri conotative - sau sensuri suplimentare, figurate și multiple, adeseori subiective și variabile, rezultate din context, ale unui cuvânt, și care se adaugă denotației. în sens conotativ, în poezia eminesciană, odor (O vih'l odorul meu ■ 1. După modelul rază de speranță, indică alte trei-patru cuvinte/ structuri care s-au fixat în limba română cu sens figurat. 2. Scrie câte un enunț în care cuvintele/ structurile a se aprinde, a tremura, cale, stele cu noroc, cerc strâmt, să fie întrebuințate cu sens conotativ. 3. Explică sensul următoarelor structuri: ochii mari, bătând închiși-, Din sânul vecinicului ieri/ Trăiește azi ce moare; noaptea mea de patimi; îmbătată de amor. nespus...) desemnează ființa iubită, prețuită, iar . lut înseamnă cadavru, structura chip de lut având rolul de a caracteriza condiția umană - ființă muritoare, pieritoare. Unele sensuri conotative sunt s cunoscute și utilizate ca atare de toți vorbitorii, în timp ce altele sunt creații individuale rezultate ale invenției creatoare a scriitorilor. De exemplu, sensurile unor substantive'precum leu, iepure, ■vulpe, dacă fac referire la o persoană, capătă în mod general conotația de nobil, măreț^iespectiv, fricos și viclean. La fel, în expresia razăde speranță probabil că niciun vorbitor nu va opta pentru sensul denotativ al substantivul rază - linie dreaptă după care se propagă, lumina;-, ci .va percepe sensul conotativ, cel de speranță vagă. 4. Selectează din poezia Luceafărul o comparație și o metaforă. Explică-i sensul, în câte un text de 8-10 rânduri, ținând seamă de contextul în care a fost plasată. 5. Identifică două-trei figuri de stil, altele decât comparația și o metaforă. Explică, în fiecare caz, semnificația și rolul loc în context. 6. Selectează strofa care ți s-a părut a fi cea mai desăvârșit realizată din punct de vedere artistic; motivează-ți alegerea, într-un text de 10-15 rânduri. FIQȚRI DE STIL ȘI PROCEDEE DE EXPRESIVITATE - Expresivitatea este o consecință a funcției eznoîife â limbajului și hb realizează prin mij-loâc-egiv^r " ’ ^nws^'ifimdjip^cat^cteriștică centrală â sti-" » ^efetȘtfc^darși W-comunicarea curentă,' Upbdri/OT m cazul onomațopeelor, efectul expresiv nefiind dependent de.-context. Se poate vorbi “și de expresivitate'involuntară, când efectul stilistic al unui enunț se manifestă spontan, acesta nefiind formulat inițial în scopul obținerii unei valori expresive. Este cazul mai ales al textelor aparținând perioadei vechi a literaturii române, secolul al XVII-lea și al XVHI-lea (cronici, scrieri religioase), dar și al comunicării orale în . !. 1'.. ! . • ’ . ! general. 1 Niveluri ale expresivității Nivel fonetic: • onomatopeele: închipuiește-ți să vii pe drum cu birza finți postii, hodoronc-hodorons, zdrvn-ca-zdronca... Știi, m-azdruntinatl... (I.L. Caragiale, O scrisoare pierdută) • interjecțiile (datorită scurtimii): O, ești frumos cum numa-nvis! Up demon se arată... (Mihai Eminescu, Luceafărul) • aliterațiile: ...planeții toți îngheață și s-az-vărl rebeli în spat/ Ei, diri frânele luminii și ai soarelui scăpați. (Mihai Eminescu, Scrisoarea 1) Nivel morfologic: • dativul etic: Nouă meșteri mari/Și Manole zece,/ Care nii-i întrece. (Meșterul Manole) • forme ale superlativului absolut: ...o prea frumosăfată. (Mihai Eminescu, Luceafărul) "• folosirea timpului prezentm secvențele narative sau epico-lirice: ...vine, vine, vinei calcă totul în picioare.fNiih&i Eminescu, Scrisoarea III) Nivel sintactic: • topica: Lacul codrilor albastru/ Nuferi galbeni îl încarcă. (Mihai Eminescu, Lacul) • repetiția: fi vede azi, îl vede mâni... (Mihai Eminescu, Luceafărul) 1. Identifică, în texte literare studiate în clasa a Xl-a, exemple potrivite pentru a ilustra diversele niveluri ale expresivității enumerate mai sus. 2. Explică, pentru fiecare caz în parte, motivul selecției. 3. Descrie, într-un mod cât mai expresiv, în opt-zece rânduri, atmosfera din pauza de după una dintre orele de curs în care tocmai ați primit rezultatele unui test de evaluare la limba și literatura română. Ai în vedere și exemplele de mai sus. 4. Trei-patru dintre voi, citiți descrierile în fața colegilor. Ceilalți faceți observații asupra conținutului. 5. A. Prin mijlocul acestor vremi, au venit veste du peste Olt că Barbut sărdarul, începătorul turburărilor și al stricăciunilor țării și cap hoțiilor și tâlhăriilor, au crăpat și s-au dus dracului, iar cu moarte rea și groaznică, precum de la cei ce au fost defață acolo am auzit. încă 10 zile ce au bolit s-au umflat și au negrit tot trupu, și încă viu fiind, ochii amândoi i-au sărit din cap; • elipsa: Zic iar:- .iStimabile, aipuțihtifițăb-dare, docomentul"... El iar; „r..-.căde,,daniele". (I.L. Caragiale, O scrisoare pierdută). Nivel lexical: • argoul: a vrăji, a cobzari, a băga texte, a vorbi la derută-& înșela; universitare, academie -îhchispâre; viețaș - condamnat la mâțus'bare pe viață. •invocațiile, imprecațiile, blestemele etc.: Cum hu vii tu/Țepeș doamne, ca punând mâna pe ei,/ Să-i împărți în două cete... (Mihai Eminescu,Scri-soarea III), Muiere nesocotită! strigă Lăpușneamtl... (Costache Negruzzi, Alexandru Lăpușneanul) • în formarea cuvintelor: a) diminutivele propriu-zise sau ironice: Ea-l asculta pe copilaș.. .(Mihai Eminescu, Luceafărul)-, Simțiși c-am să te pun la treabă și te pitești, să nu-ți văd mutra, să nu-mi aduc aminte de tine, mititelul taichii! (I.L. Caragiale, Kir. lanuleă) o) augmentativele propriu-zișe sau depreciative: ...fetișcane! cozi plăvane... (Ion Barbu, După melci)- Marefarso^ mari gogomani (I.L. Caragiale) iar după ce au murit și au trecut 3 zile, au fost ieșit viermi din mormânt și putoare mare, cât s-au umplut beserica, care minune s-au auzit pretutin-dinea și au trimis boiarii cei de la Craiova, de le-au adus viermi, pentru credință de au văzut. Au fost viermi mari albi cu capitili negre. (Radu Popescu, Istoriile domnilor Țării Rumăneștî) B. ...temăndu-să doamnă-sa să nu pată mai rău decătu alții, l-au otrăvit și au murit. Și cu cinste l-au îngropatu în mănăstirea sa, Slatina, ce iaste de dânsul zidită. (Grigore Ureche, De moartea lui Alixandru vodă Lăpușneanul, 7076) C. Ștefan Vodă cel Bun și cu fiul său Bogdan Vodă de multe ori au avut războaie cu leșii. Și multe robii au făcut în Țara Leșească, cât au pus pe Ieși în plug, de au și arat cu dânșii, de au semănat ghindă, de au făcut dumbrăvi pentru pomenire, ca să nu se mai acolisească de Moldova: Dumbrava Roșie la Botoșeni și Dumbrava Roșie la Cotnari și Dumbrava Roșie mai gios de Roman. Și leșii încă nu tăgăduiesc, că scrie și în cronica în letopisățul lor. Și așa vorbesc oamenii, că, pe când au fost arând cu dânșii, cu leșii, i-au fost împungând cu strămutările, ca pre boi, să tragă, iar ei să ruga să nu-i împungă, ce să-i bată cu biciușcele, iar când îi bătea cu biciușcele, ei să ruga să-i împungă. (Ion Neculce, O samă de cuvinte) a. Citește, alături de colegul de bancă, cele trei texte reproduse mai sus, extrase din lucrările unor elevi. Discutați și indicați tema fiecăruia. Identificați procedeele de expresivitate, grupându-le pe niveluri. b. Alegeți-1, fiecare, pe cel care vi s-a părut a fi cel mai interesant și motivați-vă opțiunea, în 5-10 rânduri. c. Schimbați caietele și faceți, eventual, observații despre textul colegului. 6. A. /zi Băltărețu, Ion Ghica povestește cum, la începutul sec. al XlX-lea, boierilor le lipseau banii cash. B. Față de căldura din pustiul Atakama, în Sahara e aproape o plăcere să te plimbi. E aer condiționat. C. Ăia din Star Treck numai prin găuri de vierme circulau. Ce v-ar trebui ca să le faceți concurență? Niște fleacuri: un mijloc de locomoție și să găsiți gaura. D. Baltagul este un roman polițist fără polițiști. E. încă de pe vremea lui Alecsandri, tot românul știa puțină franceză: măcar un Jurculision, un cuțision ceva. a. Citește, alături de colegul de bancă, textele reproduse mai sus. Discutați și identificați procedeele de expresivitate, grupându-le pe niveluri. b. Alegeți-1, fiecare, pe cel mai expresiv și motivați-vă opțiunea, în 5-10 rânduri. c. Schimbați caietele și faceți, eventual, observații despre textul colegului. d. Realizați și voi o asemenea „culegere”. 7. Scrie răspunsul la fiecare dintre următoarele cerințe, cu privire la textul de mai jos: Niciodată nu am crezut a scrie vreodată despre gropi, dar nu despre gropile din pavaj făcute de mașini, ci despre gropile făcute de om. Gropile făcute de mașini sunt calme, rotunjite bine, din pricina faptului că există simțire în roțile ce sapă în tâmpenia de asfalt, pe când gropile făcute de om sunt groaznice fără nicio milă, fără minim de confort. Omul omoară mașina omului. Hai să spunem că există un soi de inconștiență a nenorociților de șpăgari de prin primării care nu se uită ce mama-mamilor lor de asfalt toarnă prietenii lor. Hai să spunem! Adică, e un fel de hazard de necontrolat, unde stratul subțire și prost de clătită, numit asfalt, e furat de sus în jos, de la primari până la ultimul muncitor, sezonier angajat ca să asfalteze și drumul lui de acasă, de la casă până la toaleta din Jundul curții. Să punem, deci, problema astfel, într-o ecuație tâmpită. Și să construim altceva: groapa făcută de om. A omului de la gaze, apă, canalizare care dă cu ascuțitul și lasă craterul în mijlocul șoselei, crater dur, fără milă, nefăcut după chipul și asemănarea cauciucului, în rotunjimile firești ale firii lui de cauciuc. Groapa făcută de om cu ascuțitul e o sminteală unde îți rupi toate osiile, își bulești toba. De ce idioții de la apă, canalizare etcetera nu-s în stare să-și acopere crima asupra carosabilului, asupra trotuarului? De ce? De ce nu-s în stare să se prefacă muncitori până la capăt? E greu de înțeles. Bine, nu intru în eterna poveste a lucrului făcut prost. Eu vorbesc de mașina mea care a luat gropile astea în bot, în măruntaie, în tobă, în cauciucuri. Și mai pot vorbi despre un tip de gropi, cu ură și cu răzbunare! Groapa neputincioasă iscată din cazna asfaltului de a fi la nivelul canalului. Câtă putere se irosește în a aduce, a potrivi ratarea îngemănării gurii de canal cu asfaltul. Păi, câte cuvinte sterile pentru neputința românului de a-și face un bine lui însuși. Să vezi ce mai râd muncitorii când dai de fundul gropii cu toba ta proaspăt schimbată. Ce haioși suntem că în fiecare an uităm și o luăm de la capăt! Groapa e uitare și șoferii, cum se mai bucură ei că au scăpat, pentru că îi așteaptă altă groapă! (Claudiu Istodor, Gropile de toate chefurile) a. Indică tema textului. b. Transcrie câte un exemplu potrivit pentru a ilustra, la alegere, două dintre următoarele niveluri ale expresivității: fonetic, morfologic, sintactic, lexical. c. Explică modalitățile de manifestare a expresivității, în cazul fiecăruia dintre cele două exemple. d. Exprimă-ți, în cinci-opt rânduri, punctul de vedere despre textul lui Claudiu Istodor, utilizând, la rândul tău, resursele expresive ale limbajului. 1. 2. 3. 4. 5. 6. 7. EVALUARE CURENTĂ APLICAȚII Urmărește, în volumul al treilea al ediției Perpessicius a Operelor complete, variantele succesive prin care a trecut Luceafărul până în momentul atingerii formei finale. Vei putea căpăta astfel informații utile despre „laboratorul poetic” eminescian. Această cerință poate deveni tema unei investigații. Citește cu atenție versurile pentru a răspunde următoarelor cerințe: fn vremea asta Cătălin,/ Viclean copil de casă,/ Ce împle cupele cu vin/ Mesenilor la masă,// Un paj ce poartă pas cu pas/ A-mpărătesii rochii,/ Băiat din flori și de pripas,/ Dar îndrăzneț cu ochii,// Cu obrăjei ca doi bujori/ De rumeni, bată-i vina,/Se furișează pânditor/ Privind la Cătălina. // Dar ce frumoasă se făcu/ Și mândră, arz-o focul;/ Ei Cătălin, acu-i acu/ Ca să-ți încerci norocul. a. Motivează folosirea numelor proprii în versurile citate. b. Cătălin este descris ca fiind viclean, cu ochi îndrăzneți, cu obrăjei ca doi bujori de rumeni; folosește aceste extrase pentru a contura un portret al pajului. c. Originea lui Cătălin este incertă: băiat din flori și de pripas; explică semnificația acestui detaliu. d. Identifică elemente de oralitate a limbajului și motivează folosirea lor de către poet. e. Explică sensul cuvântului noroc în contextul versurilor de mai sus. Argumentează, într-un eseu de una-două pagini, afirmația poetului: Mi s-a părut că soarta luceafărului din poveste seamănă mult cu soarta geniului pe pământ și i-am dat acest înțeles alegoric. Luceafărul este socotit o sinteză a creației eminesciene. Indică teme poetice caracteristice operei lui Mihai Eminescu, prezente în cuprinsul poemului. întocmește o bibliografie de trei-patru titluri, care ți-ar putea fi utilă în elaborarea unui eseu intitulat Teme și motive romantice în poezia Luceafărul. Realizează o comparație între tabloul cosmogonic din Scrisoarea I și imaginile similare din partea a treia a poemului Luceafărul. Exprimă-ți punctul de vedere despre următoarea afirmație a lui Mircea Scarlat, din Istoria poeziei românești: Luceafărul exprimă alegoric ceea ce Glossă rostește gnomic. Izvorâte din aceeași concepție romantică asupra geniului (identificat cu acel utopic „subiect cunoscător pur"), Glossă și Luceafărul, deși poeme cu autonomie artistică nezdruncinată, se „completează” reciproc în chipul cel mai fericit. Glossă ar putea fi scrisă de Hyperion, care devenit poet ar simți nevoia să-și obiectiveze experiența, făcând-o transmisibilă. Casa copilăriei lui Eminescu, acuarelă de Clara Cantemir (1923) 0DE1HHHH □□ QQE3Q Acum, la încheierea capitolului dedicat lui Mihai Eminescu, este util să-ți amintești cuvintele lui Titu Maiorescu din articolul Eminescu și poeziile lui, apărut în 1889: Pe cât se poate omenește prevedea, literatura poetică română va începe secolul al XX-lea sub auspiciile geniului lui, și forma limbii naționale, care și-a găsit în poetul Eminescu cea mai frumoasă înfăptuire până astăzi, va fi punctul de plecare pentru toată dezvoltarea viitoare a vestmântului cugetării românești. Realizați o dezbatere, având ca moțiune întrebarea: Considerați că afirmația criticului despre posteritatea lui Eminescu mai este de actualitate? Sugestii bibliografice M.EMINESCU 1880 51 1881 BUCURESCI EDITURA UUAtKI t CAAflT * Coperta interioară a primei culegeri de articole publicate în ziarul Timpul G. Călinescu, Opera lui Mihai Eminescu, lucrare fundamentală pentru înțelegerea operei eminesciene; cartea este structurată pe mari capitole care cuprind descrierea operei, cultura, filozofia, temele creației și tehnica poetică. Roșa del Conte, Eminescu sau despre Absolut, publicată în limba italiană în 1962 și tradusă ulterior în limba română, examinează în prima parte principalele teme lirice, insistând asupra unor probleme de filozofie (timp și eternitate, cosmogonie, Demiurg). în partea a doua sunt prezentate aspecte ale artei literare și ale limbajului eminescian. Alain Guillermou, Geneza interioară a poeziilor lui Eminescu, teză de doctorat prezentată la Sorbona și publicată la Paris în 1963, cartea profesorului francez investighează creația poetică antumă, făcând analiza tuturor variantelor prin care a trecut fiecare poezie. I. Negoițescu, Poezia lui Mihai Eminescu, alături de studiul lui G. Călinescu, este, fără îndoială, cea mai importantă și mai originală contribuție la interpretarea creației poetului. Este acordată o atenție specială operei postume care, consideră autorul, permite răsturnarea viziunii critice asupra poeziei eminesciene. D. Popovici, Poezia lui Mihai Eminescu, lucrare caracterizată prin limpezime și accesibilitate, analizează lirica poetului de la începuturi până la capodoperele din anii maturității, grupând creația pe mari teme. Mircea Scarlat, Istoria poeziei românești, voi. II. Autorul stabilește locul lui Eminescu în literatura română, văzând în el reperul fundamental al poeziei noastre și scoțând în evidență caracterul sintetizator al operei sale. Tudor Vianu, Poezia lui Eminescu. Cartea compusă din șase studii care analizează motivele romantice, influența filozofiei lui Scho-penhauer, îmbinarea dintre voluptate și durere, pesimismul și tema naturii, poezia Luceafărul, armonia eminesciană, rămâne o lucrare de referință pentru receptarea poeziei lui Eminescu. Realismul • Context istoric Secolul al XlX-lea a fost dominat de pozitivism, curent filozofic care susținea primatul faptelor verificate experimental în fața reprezentării teoretice generalizate a lumii. Urmarea a fost avântul deosebit al științei, îndeosebi al științelor naturii, ilustrat între altele de teoria evoluționistă a lui Darwin, dar și de studiile unor precursori mai puțin cunoscuți azi, precum Lavater și Gali. In plan estetic, pozitivismul a condus la apariția unei noi orientări, realismul, care va influența o bună parte dintre scriitorii acestui secol. Termenul realism, folosit prima oară în anul 1798 de către scriitorul german Fr. Schiller, denumește o atitudine în creația sau teoria literară având ca principiu de bază reflectarea realității în datele ei esențiale, veridice, fiind opus idealizării și fanteziei. Din acest punct de vedere, realismul nu este circumscris unei anumite perioade istorice, putând fi aplicat creațiilor artistice din toate timpurile. în continuare va fi avută în vedere însă a doua accepție a termenului, mai restrânsă, care se referă la curentul literar apărut în prima jumătate a secolului al XlX-lea, dar care va continua să se dezvolte în forme specifice până în prezent. • Trăsături Curentul literar realism se caracterizează prin obiectivitatea perspectivei narative și veridicitate, viziune omniscientă a naratorului - Flaubert afirma că artistul trebuie să fie pentru opera sa ceea ce este Dumnezeu pentru creație: să fie simțit pretutindeni, dar niciodată văzut -, preocupare pentru problematica socială căutată cu precădere în contemporaneitate. Obiectivitatea perspectivei narative realiste se vădește mai ales în stilul impersonal și sobru, pe care Stendhal, de exemplu, îl dorea a fi cât mai aproape de cel al Codului civil. Lumea descrisă de scriitorii realiști este, evident, fictivă, dar dorința lor a fost să creeze o ficțiune verosimilă care, precum spunea Balzac, să concureze starea civilă. De aceea realiștii au fost preocupați cu precădere de studiul tipurilor umane caracteristice societății vremii și mai puțin de individualități. Aceasta este de fapt și deosebirea dintre tipurile clasice, reprezentând trăsături etem-o-menești, așadar independente de un anumit spațiu și timp, și tipurile realiste. O atenție deosebită au acordat scriitorii realiști descrierii mediului, ei stabilind o legătură directă între acesta și individ. Afirmația lui Balzac, Descrie-mi vizuina și-ți spun cine este animalul care o locuiește exprimă probabil cel mai plastic această trăsătură. Drept urmare, prin numeroasele pagini consacrate descrierii & <?? $ .«î . AiĂl -■[ A . .v- o safe J.-G. Lavater, De ta broască la Apollo (1803) Charles Darwin (1809-1882), naturalist și biolog englez, autor al celebrei cărți Despre originea speciilor (1859), Doctrina sa, denumită ulterior darwinism, explică diversitatea lumii vii prin evoluția speciilor condiționată de selecția naturală. J.-G. Lavater (1741-1801), teolog și poet elvețian, autor al unei enciclopedii în zece volume intitulată Fragmente fiziognomice, avân-du-l drept colaborator pe Goethe, în care demonstrează legătura dintre trăsăturile feței și caracterul uman. F.-J. Gali (1758-1828), doctor francez, continuator al studiilor lui Lavater, creatorul unei științe numite frenologie, al cărui sistem constă în a recunoaște aptitudinile oamenilor și animalelor în configurația craniului, după forma creierului. Cercetările celor doi l-au influențat în mod deosebit pe Balzac, care va urmări cu insistență în paginile cărților sale semnele exterioare ale ■caracterelor și pasiunilor personajelor. Legătura dintre fizionomie și trăsătura dominantă a personajului va deveni una dintre caracteristicile balzacianismului, prezentă și la scriitorii realiști români, de la Nicolae Filimon la G. Câlinescu. minuțioase a orașelor, cartierelor, caselor, interioarelor, vestimentației, scrierile realiste capătă și o valoare documentară. Realiștii au cultivat mai cu seamă speciile narative, un loc central ocupându-1 romanul (adesea compus sub forma unor cicluri, cea mai potrivită structură pentru a adăposti multitudinea de aspecte pe care scriitorii ambiționează să le cuprindă în cărțile lor), urmat de schiță și nuvelă, cu precădere cea psihologică, și de speciile dramatice, comedia și drama. • Reprezentanți în Franța: Stendhal (1783-1842), autor al romanelor Roșu și Negru și Mănăstirea din Parma. Honore de Balzac (1799-1850), creatorul Comediei umane cuprinzând un mare număr de romane și nuvele între care Moș Goriot, Gobseck, Eugenie Grandet, Iluzii pierdute, Medicul de țară; Gustave Flaubert (1821-1880) a cărui capodoperă este Doamna Bovary. în Anglia: Charles Dickens (1812-1870), autor al romanelor Aventurile lui Oliver Twist, David Copperfield, Marile speranțe etc. în Rusia: Nikolai Vasilievici Gogol (1809-1852), autor al romanului Suflete moarte și al comediei Revizorul; Fiodor Mihailo-vici Dostoevski (1821-1881), autor al romanelor Frații Karamazov, Idiotul, Crimă și pedeapsă etc.; Lev Nicolaevici Tolstoi (1828-1910), prozator (autor al romanelor Război și pace, Anna Kareniita etc.) și dramaturg {Puterea întunericului, Cadavrul viu); Anton Pavlovici Cehov (1860-1904), prozator {Doamna cu cățelul) și dramaturg {Pescărușul, Unchiul Vania, Livada de vișini, Trei surori). în România: Nicolae Filimon, Ioan Slavici, I.L. Caragiale, Liviu Rebreanu, Hortensia Papadat-Bengescu, G. Călinescu, Marin Preda etc. Ch. Ie Brun, Leul și calul cu ochi de om ~ ta iimnnanB □□ qbqq 1. In grupe de câte trei-patru colegi, discutați și dați exemple de personaje care iubesc în mod deosebit banul, aparținând unor creații literare românești sau străine. împărtășiți informațiile voastre și celorlalți colegi. 2. în aceleași grupe, amintiți-vă proverbe și maxime despre bani și mânuitorii de bani. 3. Comparați informațiile voastre cu ale colegilor din celelalte grupe și stabiliți o eventuală idee comună a acestor proverbe și maxime. ÎN VREME DE RĂZBOI schiță de I.L. Caragiale (fragmente) I In sfârșit, ceata de tâlhari căzuse prinsă. Doi ani de zile, vreo câțiva voinici, spoiți cu cărbune pe ochi, foarte-ndrăzneți și foarte cruzi, băgaseră spaima în trei hotare. întâi începuseră cu hoție de cai; apoi o călcare, două cu cazne; pe urmă omoruri. [...] Popa scăpase din cursa întinsă la capătul pădurii numai prin întâmplare; aminteri puneau mâna poterașii și pe el... Dar toți cetașii sunt prinși... Or să-i pună la cazne... ei au să spună tot... tot... Or să pună mâna și pe el. Și popa, apucat de cutremur, [și smulgea părul din cap. - Ce-i de făcut, neică Stavrache? scapă-mă. - Cum?... Nenorocitule! să fugi! să piei! să te-neci mai bine decât să puie mâna pe tine! în fundul ocnii îți putrezesc oasele! Pe când vorbea d. Stavrache, deodată s-aud afară zgomot, strigăte și bătăi puternice în obloanele prăvăliei. Amândoi rămân încremeniți. - Nu deschide! zice popa scoțând un revolver de sub anteriu. Dar bubuiturile se-ndesesc - sunt oameni mulți afară. D. Stavrache, fără să mai asculte de stăruințele popii, care tremură ca varga, îl împinge cât colo și trece-n prăvălie. Trăgând bine cu urechea, hangiul înțelege că are a face cu o lume veselă: o ceată de răufăcători e mult mai serioasă și mai tăcută; nu râde și nu chiulește așa cu chef pe la miezul nopții. Și d. Stavrache a ghicit bine. Strigând: „Numaidecât!”, aprinde lampa și merge să deschiză. In adevăr, sunt vreo douăzeci de voluntari tineri, claie peste grămadă în câteva trăsuri, conduși de un ofițer și doi sergenți rezerviști care merg cătră Dunăre - la război. Poposesc două-trei ceasuri aci, să odihnească și caii; despre ziuă or să se pornească; trebuie s-apuce trenul militar care trece dimineața la stația cea mai I.L. Caragiale (1852-1912),-prozator și dramaturg. Se naște în satul Haimanale, în apropierea mănăstirii Mărgineni (Prahova), unde tatăl său. Luca, deține o vreme postul de secretar al mănăstirii. Frații tatălui, lorgu și Costache Caragiale, sunt cunoscuți în epocă pentru contribuția adusă la dezvoltarea teatrului românesc. Urmează clasele primare și gimnaziul la Ploiești. Din 1868 se stabilește la București, unde frecventează, la Conservator, cursurile de mimică și declamație ale unchiului său. Costache. în 1873 își începe activitatea literară și debutează la revista satirică Ghimpele Câțiva ani își caută nu numai un drum în viață, dar și formula propice talentului său. Face ucenicie la mai multe ziare liberale, dar mai ales în paginile revistei umoristice Claponul. Este chemat de Mihai Eminescu în redacția ziarului Timpul, unde va rămâne patru ani. Tot prin Eminescu este introdus în cercul junimist al lui Titu Maiorescu; aici participă cu asiduitate la ședințe și își va citi comediile. în 1879 piesa lui de debut, O noapte furtunoasă, va fi reprezentată pe scena Teatrului Național din București. După retragerea de la ziarul Timpul, este revizor școlar al județelor Suceava și Neamț, vreme JJg în care o cunoaște pe Veronica Micle, prietena lui Eminescu. La cerere, este transferat în Argeș și Vâlcea. în prezența reginei, în anul 1884 se joacă, având mare succes, comedia O scrisoare pierdută, capodoperă a dramaturgiei românești. Un an mai târziu, deși premiată de un juriu competent compus din Alecsandri, Maiorescu, Hasdeu ș a., comedia D-ale carnavalului este primită cu fluierături, prilej pentru Maiorescu să intervină cu articolul Comediile d-lui Caragiale. în 1890 are loc premiera dramei Năpasta, care apăruse și în volumul Teatru, publicat cu un an mai înainte. După 1892 relațiile cu Junimea se răcesc, iar Caragiale, orientat către proză, tipărește două volume. Editează împreună cu Anton Ba-calbașa revista umoristică Moftul român și din colaborarea cu schițe la ziarul Universul va alcătui ulterior volumul Momente, apărut în 1901. Tot în acest volum vor fi incluse și colaborările la Gazefa săteanului, unde au apărut pentru prima oară nuvele ca Două loturi, în vreme de război, Cănuță, om sucit. La hanul lui Mânjoală, La conac. Proza este rezultanta unei direcții mai vechi a scrisului său, ajunsă acum la maxima înflorire. în 1902, procesul în legătură cu presupusul plagiat al dramei Năpasta, pledat strălucit de Barbu Delavrancea, se sfârșește prin condamnarea calomniatorului Caion. în anul 1904, în urma unui concurs de favorabile împrejurări succesorale, se stabilește cu familia la Berlin, în exil voluntar. îl atrăgeau în capitala Germaniei perspectiva unei vieți confortabile, posibilitatea de a-și oferi plăceri artistice (era un pasionat meloman), poate și o necesară tihnă pentru viitoare proiecte literare. Păstrează în permanență legătura cu țara, iar corespondența sa berlinezâ îl arată atent la tot ceea ce se petrece în România, fie în literatură, fie în viața politică. De la Berlin va colabora regulat la reviste și ziare din țară. în 1912, când împlinește 60 de ani, Societatea Scriitorilor Români organizează sărbătorirea sa, la care nu participă decât pe cale epistolară. Moare subit la Berlin, unde este înmormântat provizoriu. Ulterior, corpul său va fi adus la București. |Q apropiată - cale de vreo patruzeci de kilometri. Sunt mușterii buni, băieți cu dare de mână, și cântă și râd și fac fel de fel de nebunii. D. Stavrache face tot ce poate ca să-ndatoreze pe bravii tineri. După ce au băut binișor, se aștern unul lângă altul, ticsiți în cele două odăi mai mari ale hanului. Foarte obosiți, tinerii fără grije dorm buștean. Hangiul, posomorât, stă câteva minute la gânduri adânci; dar deodată i se luminează: înăuntrul frunții a scânteiat o mare inspirație. Omul trece repede în odaia unde-l așteaptă cu atâta nerăbdare cainicul. Ce și-au vorbit cei doi frați nu se poate spune, atât de-ncet și de discret și-au șoptit. E destul a arăta numai ce au făcut. Preotul lancu s-a așezat pe scaun în mijlocul odăiții. D. Stavrache a luat o pereche de foarfece și a început să-i reteze pletele; apoi tot mai scurt și mai scurt, unde mai bine, unde mai cu scări, l-a tuns la piele, mu-scălește. Apoi i-a tuns scurt barba, i-a săpunit-o bine și la urmă i-a ras-o cu perdaf. Toate astea foarte degrabă. La patru despre ziuă, voluntarii s-au deșteptat, s-au pus la rând și s-au numărat. D. Stavrache le-a făcut socoteala, a încasat suma de douăzeci și cinci de lei și, mulțumindu-le, le-a zis: - Uite ce e... este aici un tânăr care ar vrea să meargă și el volintir cu dv... îl primiți? - E vârstnic?... -Da. - Are părinți? ori copii? - N-are nimic. - Are formele gata? a întrebat ofițerul. - Forme n-are; dar... să le faceți dv. - Asta nu se poate; trebuie să se prezinte la divizie. - Da nu se poate să-l luați cu dv. și să-și facă formele acolo unde vă duceți? - Ba... s-ar putea. - Atunci... Și d. Stavrache aduse în fața camarazilor pe domnul lancu Georgescu - un tânăr foarte voinic, frumos și curat, ras proaspăt -o înfățișare demnă și severă. Camarazii l-au salutat cu un „ura' puternic de s-a cutremurat hanul, și d. lancu Georgescu, după ce s-a sărutat de multe ori cu neică Stavrache, a pornit cu vesela bandă, fără să se mai uite-napoi. » De mult nu se mai pomenea acum în sat de preotul lancu... Se-necase? îl răpusese cineva? Nici urmă nu lăsase, parcă in-trase-n pământ. în locul lui se orănduise alt preot; nu-l putuseră aștepta oamenii cât lumea; nu putea rămânea sat de creștini fără liturghie. Când d. Stavrache se-ntorcea de la parastasul de nouă zile al măică-sii, pe la-nceputul lui dechemvrie - (bătrâna, după ce zăcuse de inimă rea vreo câteva săptămâni, murise dimineața la 28 noiemvrie) - se-ntâlni cu factorul rural... O scrisoare cu timbru de la Turnu-Măgurele și data din ajunul morții bătrânii. Neică Stavrache a cunoscut slova. Repede, omul, deprins a nu mai aștepta zadarnic vești de la acela pe carc-l credea pierdut de-a binelea, se închise în odăiță și desfăcu nervos plicul: „Iubite neică, mai întâi nu lipsesc a cerceta despre scumpa dv. sănătate, a dumitale și a maichii... ” Stavrache își șterse ochii cit colțul șorțului și, foarte înduioșat, urmă semnele pe petecul de hârtie, sosit așa de departe, ca să aducă în liniștitul sat, un fel de răsunet al zbuciumului din locurile războiului. Fugarul era dinaintea Plevnei. Se bătuse cu mare curaj și cu mult noroc în trei rânduri; luase un steag de la inamic, într-o încăierare unde ai noștri erau aproape zdrobiți, fusese numit sergent pe câmpul de onoare, căpătând „Virtutea militară" și o decorație rusească. In curând Plevna era să fie atacată cu toată puterea armatelor aliate. Curios lucru! Cine ar fi văzut figura lui neică Stavrache, presupunând că acela ar fi fost un om deprins să descifreze înțelesuri din chipurile omenești, ar fi rămas în mirare pricepând bine că în sufletul fratelui mai mare nu se petrecea nimic analog cu bucuria la citirea veștilor despre succesului de bravură a răspopitului. Hangiid mototoli hârtia după ce mai privi bine data: în adevăr, scrisoarea era expeduită cu trei zile mai-nainte de luarea Plevnei. Dar acuma... Plevna era luată - asta se zvonise oficial în toate unghiurile țării. Primând mai știa, tot din izvor oficial, că voluntarii au să fie liberați zilele acestea spre a se-n-toarce pe la căminuri, fiindcă războiul s-a sfârșit. - Dar... întrebă distras d. Stavrache, ce s-o mai fi făcut cu tâlharii prinși astă-primăvară? Tâlharii fuseseră osândiți la diferite pedepse și desigur acum erau și așezați la locurile de muncă. „Care va să zică, clipi gândul hangiului, nici vorbă n-a fost la judecată despre popa, despre capul și gazda tâlharilor. Aoleu! ce mai judecători! ...Dar o să-ndrăznească să se mai întoarcă? ...Dar daca îndrăznește și se-ntoarce?... Atunci, ce-i de făcut? ...Da! dar sergentul se poate întoarce; popa, ba! ...Dar dacă-i vine așa o nebuneală sergentului să spuie că el e stăpânul averii, întămple-se orice s-o-ntâmpla! că odată a purtat barbă și plete... ...Da, dar atunci procurorul îl rade și-l tunde de-a binele. ...O veni?... n-o veni?... " Pe când d. Stavrache își ridică așa de sus interesanta-i clădire de ipoteze, iacată altă scrisoare: e tot de la Turnu-Măgurele - de astă dată însă e slovă străină... Slovă străină!... Ei! Lucru dracului!... „Salutare, domnule Stavrache, n-avem onoare să vă cunoaștem, dar venim să îndeplinim rugămintea unui brav camarad, sublocotenentul lancu Georgescu, voluntar înaintat din grad în grad în timp de campanie, mort pe câmpul de onoare de trei gloanțe inimice primite în pântece. Am stat la căpătâiul lui plângând până a închis ochii. Mare păcat că s-a prăpădit așa viteaz soldat! Un moment nu a arătat lașitate; deși foarte slăbit de atâta durere și pierdere de sânge, tot glumea; zâmbind și-a cântat singur popește foarte frumos: vecinica lui pomenire! apoi ne-a dat adresa dumitale și ne-a rugat să-ți scriem negreșit să-l ierți, fiindcă acuma s-a spălat în sânge, și să-i spui maică-sii, bătrânii, pe care o cunoști, să-i poarte regulat de grija sufletului. Pe urmă a-nce-put să aiurească și s-a sfârșit. Salutare: subloc. Marin Dobrescu; sergent-ma-jor George Popescu." D. Stavrache a plâns mult, mult, zdrobit de trista veste. Dar un bărbat trebuie să-și facă inimă! nu trebuie să se lase copleșit așa de durere. A strâns bine scrisoarea: s-a spălat frumos pe ochi; a pus caii la brișcă și a plecat repede la târg să întrebe pe avocat, cu ce forme intră cineva regulat în stăpânirea averii unui frate bun pierdut, care n-are alt moștenitor. [...] II Au trecut cinci ani de război și nimeni, în adevăr, n-a supărat pe d. Stavrache, afară decât popa lancu volintirul, care venea din când în când de pe altă lume să turbure somnul fratelui său. Avocatul avusese dreptate. Singur popa avea dreptul să nelinișteascăpacinica stăpânire a hangiului. [...] III Era o zloată nepomenită: ploaie, zăpadă, măzărică și vânt vrăjmaș, de nu mai știa vita cum să se-ntoarcă să poată răsufla. Deși aproape de Ei Batalionul 3 Vânători, la Plevna nămiez, în lot salul era astâmpăr desăvârșit ca-n puterea nopții; ba nici glas de câne nu se mai auzea - cine știe în ce adăposturi se odihneau paznicii curților! Drumul parcă era pustiu: care om cuminte să-nfrunte așa tărie de vreme? Pe la toacă, s-a hotărât vântul să bată numai dintr-o parte; ploaia a contenit, a-nceput ninsoare mărunțică și deasă, și s-a pornit crivățul s-o vârtejească. Așa vreme ține trei zile și trei nopți: halal de cine n-are nici pentru vatră, nici pentru căldare! D. Stavrache n-a mai ridicat oblonul prăvăliei. Singur la tarabă, ce să facă omul? Mai bea un rachiu, mai mofteșle un covrig uscat și se gândește mai la una, mai la alta. Dar e frig în prăvălie. Mai înțeleg să se canonească negustorul când știe pentru ce; dar așa, degeaba! Pe așa vreme e de prisos să mai aștepte mușterii. D. Stavrache încuie cicmigeaua, pe urmă prăvălia și trece-n odaie la căldură: călătorii n-or să mai treacă și toată lumea din sat știe să intre pe porliță-n curte și să bată la ușa din dos. In adevăr, după ce se dezmorțește bine d. Stavrache la gura sobii, iacătă, pe-nserate, că bate cineva la ușă. - Care-i acolo? întrebă hangiul. - Eu, domn’ Stavrache, răspunde un glas slab de copil... Deschide... Hangiul trage veriga. Vântul de-afară duhnește pe ușă aruncând înăuntru o fetiță foarte rebegită. Copila d-abia poate vorbi; fălcile i sunt înțepenite de frig, deși, pe potrivă de copil sărac, e destul de bine îmbrăcată: are peste cămășuță minteanul lui tată-său; pe picioarele goale niște cizmulițe vechi ale mă-sii, și pe cap un teslemel. - Ce vrei? - M-a trimis maica, să-i dai de un ban gaz, și taica, de doi bani țuică. Și fata scoate de sub mintean cu băgare de seamă două clondire. - Da... zice să nu mai pui gaz în a de țuică și țuică-n a de gaz, ca alaltăieri, că iar mă bate... și... să masori bine... - Da bani ai adus? - Ba!... zice că să scrii. - Iar să scriu? Și d. Stavrache, urmat de fetiță, trece-n prăvălie bolborosind: - Scrie-v-ar popa să vă scrie, de pârliți! In prăvălie d-abia se mai vede. Fetița, apropiindu-se de d. Stavrache, care-i toarnă țuică, rămâne cu ochii pe un covrig stingher, uitat pe tarabă. Hangiul s-apleacă sub tarabă să ridice tinicheaua cu gaz; în clipa aceea, fetița întinde mâna, ia covrigul și dă să-l văre iute sub mintean; dar d. Stavrache se ridică. O fi tras cu coada ochiului ori știa că fusese un covrig pe tarabă și acu pierise? - că, fără vorbă, lip! o palmă peste fălcuța-nghețată: - Lasă covriguljos, hoațo!.... De mici vă-nvățați la furat, fire-ați ai dracului! Fala a lăsat covrigul și a pus mâna la fălcuța-ncălzilă. Apoi, a luat cuminte sticlele, le-a ascuns sub mintean și a pornit afundăn-du-se în negura nopții viscoloase. Hangiul a încuiat ușa, a mai aruncat o răgălie în sobă, a mai băut un păhăruț, a mai cotrobăit păn odaie... Să fi trecut așa ca la vreun ceas, când, prin urletul viforului, i se pare c-aude glasuri de oameni afară... Ascultă cu dinadinsul - urechea nu l-a amăgit. De astă dată se aud și bătăi la ușa de la drum a prăvăliei. Mușterii... BS Călători... Cine dracu mai umblă pe vremea asta! Hangiul aprinde o lumânare și trece-n prăvălie la ușă. unde cei de-afară bat mereu. - Care-i acolo? - Oameni buni! E o sanie cu clopoței afară. D. Stavrache deschide. - Bună vreme! zise o momăie de om înalt și spătos, cu o glugă mare, și intră, pe când altul, tot așa îmbrobodii, stă în fața cailor, cari nu se pol astâmpăra locului de bătaia vremii.[...] - Șezi, neică, zise fratele mai mic, așezăn-du-se la masă. Hangiul ascultă. - Te miri, firește, că mă vezi... Hangiul zâmbi. - Mă credeai mort, nu-i așa?... Aș! scrisoarea din urmă a fost o glumă... Hangiul începu să răză. [...] Stavrache se ridică în picioare foarte liniștit; se duse drept la icoane; făcu câteva cruci și mătănii; apoi se sui în pat și se trânti pe o ureche, strângăndu-și genunchii în coate. Pe când musafirii steteau nedormiți, uităn-du-se când unul la altul, când la omul ghemuit, acesta începu să horcăie tare și să geamă. Dormea?... Visa urât?... Așa de repede s-adoarmă?... Se preface?... Dar n-apucară să-și pună din ochi ată-tea-ntrebări, și horcăielile se porniră ca un clocot, întrerupte de gemete din adânc, în timp ce trupul adormit tremura tot mai tare și mai tare, clănțănind din dinți. Fratele se apropie de pal și atinse cu mâna umărul omului chinuit de cine știe ce vis. La acea ușoară atingere, un răcnet! - ca și cum i-ar fi-mplânlat în rărunchi un junghi roșit în foc - și omul adormit se ridică în picioare, cu chipul îngrozitor, cu părul vălvoi, cu măinile-ncleștate, cu gura plină de spumă roșcată. Ca o furtună se repezi, apucă masa și o trânti dedușumea, făcând tot țăndări. Lumânarea căzând se stinse, și odaia rămase luminată numai de candela icoanelor și de tăciunele din vatră. Stavrache rămase o clipă cu mâinile ridicate cât mai înalt, dete alt răcnet zguduitor și se năpusti asupra lui frate-său: îl doborî la pământ, năruindu-se peste el. - Săi, că mă omoară! Tovarășul voi s-apuce pe Stavrache de la spate; acesta părăsi pe cel trântit, se-ntoarse-n loc și-nhățăpe celălalt de gât: într-o clipă la pământ. - Mă strânge de gât! vrea să mă muște! [...] Viscolul afară ajuns la culmea nebuniei făcea să trosnească zidurile hanului bătrân. Până să se ridice hangiul într-un cot, îl răstigniră jos. Ii prinseră fiecare câte o mână, i le răsuciră-n loc, frăngăndu-le degetele pe dos, apoi cu mare silă le împreunară pe amândouă din duhul capului și i le legară strâns cu brâul tovarășului, pe când Stavrache îi scuipa și rădea cu hohot. Acu era legat butuc. - Caută lumânarea! zise fratele stins de puteri, șlergăndu-se de sudoare. Tovarășul se sui în pat, luă candela de la icoane, să caute lumânarea printre lucrurile risipite pe jos. O găsi ș-o aprinse. Cum îi dete lumi-na-n ochi, Stavrache începu să cânte popește. - Ce-i de făcut? zise tovarășul cu groază. - N-am noroc! răspunse fratele. Zdrobit de luptă și de gânduri, omul se așeză încet pe pat și privi lung asupra celui țintuit jos, care cănta-nainte, legănându-și încet capul, pe mersul cântecului, când într-o parte când într-alta. PUNCTE DE REPER Scrisă din perspectiva naratorului omniscient și influențată de estetica naturalistă, nuvela psihologică în vreme de război a fost publicată în Gazeta săteanului, o revistă din Râmnicu Sărat, puțin cunoscută azi, condusă de C.C. Datculescu. Abia includerea sa în volumul I (1930) al monumentalei ediții de Opere, inițiată de Paul Zarifopol o va aduce în atenția criticii și a cititorilor. Tot Paul Zarifopol îi face și prima prezentare detaliată, conchizând că tema nuvelei este istoria bucuriilor, grijilor și spaimelor treptate ale unui cârciumar, până la înnebunirea deplină, pentru o pricină de mare avere. Câțiva ani mai târziu, în Istoria literaturii române de la 179 Naturalism - doctrină estetică aflată în strânsă relație cu realismul, care, având drept țintă fidelitatea față de realitate, se concentrează cu predilecție asupra aspectelor dure, brutale, ale acesteia, a cazurilor patologice, reducând adeseori ființa umană la datele sale strict biologice. Pentru scriitorul naturalist, importante sunt mai ales stările fizice ale individului, manifestările instinctuale datorate cel mai adesea unor dereglări organice de natură nervoasă, ereditatea și mediul social fiind principalele cauze care influențează comportamentul uman. Cel mai cunoscut scriitor naturalist a fost francezul Emile Zola. în literatura română, influențe naturaliste se întâlnesc în creațiile lui I.L. Caragiale, Barbu Delavrancea și Liviu Rebreanu. Paul Zarifopol (1874-1934) -eseist și critic literar, inițiatorul primei ediții critice de Opere - I.L. Caragiale, „Ediția Zarifopol", din care apar, între 1930 și 1932, doar trei volume. Șerban Cioculescu (1902-1988) - istoric literar și critic , continuă „Ediția Zarifopol" cu volumele IV-VII (1938-1942). între 1959 și 1965, alături de Al. Rosetti și Liviu Călin, îngrijește o nouă ediție critică de Opere, în trei volume. I.L. Caragiale (dreapta) la Sângeorz-Băi, în 1909 origini până in prezent, G. Călinescu va scrie: ...lăcomia lui este așa de mare și ideea de a înapoia averea atât de chinuitoare, încât se produce în el o dramă neașteptată. Ajuns la capătul ultim al încordării, înnebunește. Motivația transformării este depistată așadar de ambii exegeți, ca de mai toți comentatorii ulteriori, nu foarte numeroși totuși, în teama hangiului de a nu pierde averea rămasă de la fratele tâlhar. Dar dacă patima pentru bani a personajului este în afara oricărei discuții, oare cauza transformării sale psihice nu ar putea avea și o altă explicație? Citind cu atenție textul și căutând soluții la exercițiile propuse, poate vei reuși să găsești și o altă explicație pentru transformarea hangiului. EXPLORAREA TEXTULUI în sfârșit, ceata de tâlhari căzuse prinsă... 1. Incipitul este brusc (ex abrupto), părând a oferi totuși cititorului un minim de informații necesare pentru înțelegea textului. Unghiul din care sunt percepute întâmplările este al unui narator martor, care descoperă alături de cititor ceea ce se întâmplă. Este însă doar o aparență, căci naratorul știe mai mult. Pentru cititor, surprizele sunt abia la început. Ce tip de conflict pare a anunța incipitul? 2. în acest moment, protagonistul nuvelei s-ar părea a fi popa lancu din Podeni. Enumeră toate informațiile despre preot, identificate în acest început de text. 3. Ca structură, nuvela este alcătuită dintr-un număr de secvențe narative care înregistrează, vom vedea, doar momentele cu adevărat importante pentru evoluția personajului. Acesta este și motivul pentru care scriitorul își subintitulează textul, schiță', termenul nu se referă la specie, ci subliniază faptul că nuvela își propune doar să schițeze comportamentul personajului, selectând acele momente pe care le consideră semnificative pentru destinul său. Tocmai de aceea, firul narativ este discontinuu, uneori zăbovindu-se îndelung asupra unor întâmplări care se derulează de-a lungul a doar câteva ore și trecându-se rapid peste intervale de luni și chiar de ani, dacă în acel timp nu s-a întâmplat nimic important pentru a motiva comportamentul protagonistului. Așadar, să nu ne grăbim încă să tragem concluzii din cele aflate până acum despre personaje! Ce-i de făcut, neică Stavrache? 1. Surpriza descoperirii feței ascunse a preotului este mare atât pentru hangiu, cât și pentru cititor. Stilul direct alternează în această secvență cu stilul indirect liber, care, ca formulă mixtă de vorbire, permite „vocii” naratorului să interfereze cu vocea interioară a personajului. Este momentul în care se poate constata limpede trecerea de la perspectiva naratorului martor la cea a naratorului omniscient, care se va păstra până la sfârșitul nuvelei. Delimitează secvențele în care predomină stilul direct de cele în care predomină stilul indirect liber. Identifică particularități specifice ale fiecăruia dintre cele două stiluri, în aceste secvențe. 2. Prima reacție a lui Stavrache este explozivă și sinceră: Să fugi! să piei! să te-neci mai bine decât să puie măna pe tine! în fundul ocnii îți putrezesc oasele! Onoarea familiei a fost pătată și vinovatul trebuie să ispășească. Problema banilor încă nu se pune în acest moment. 3. Sosirea voluntarilor, în plină noapte, este un prim moment important în evoluția raporturilor dintre frați. Deși cainicul îl roagă să nu deschidă, Stavrache îl împinge cât colo și merge la ușă. Cum poți motiva gestul? 4. Timpul în care își servește mușteriii îi oferă hangiului răgazul necesar realizării unui nou plan, căci fața i se luminează: înăuntrul frunții a scănteiat o mare inspirațiune. Despre ce inspirațiune crezi că este vorba? Descrie planul hangiului așa cum îți apare în acest moment. 5. Observă că în prezentarea noului voluntar naratorul subliniază cuvântul domnul. Găsește o explicație. De mult nu se mai pomenea acum în sat de preotul lancu... 1. Să fim atenți la cronologia întâmplărilor: - sosirea voluntarilor: primăvara, probabil la începutul lunii mai, căci aceștia abia se îndreptau către Dunăre - la război; - moartea mamei: 28 noiembrie; - sosirea primei scrisori: 7 decembrie (când d. Stavrache se întorcea de la parastasul de nouă zile al maică-sî); dar ea fusese expediată în ajunul morții bătrânei și înaintea atacului decisiv asupra Plevnei, așadar în ziua de 27 noiembrie! - sosirea celei de a doua scrisori: tot 7 decembrie; dar expediată după căderea Plevnei! Folosind manualul de istorie, completează următorul tabel cu informațiile cerute: proclamarea independenței căderea Plevnei încheierea ostilităților Stilul direct/ vorbirea directă - reproduce cuvintele vorbitorului exact în felul în care au fost rostite, conservând totodată intonația: acestea sunt introduse, de obicei, printr-un verb de declarație (a zice. a spune, a rosti, a striga, a șopti etc.) și, în textul scris, printr-un semn de punctuație specific (linie de dialog, două puncte, ghilimele). Stilul indirect/ vorbirea indirectă - presupune doar transpunerea cuvintelor vorbitorului de către narator, fără „vocea" acestuia, așadar fără conservarea intonației, în acest caz, prezența verbului de declarație este obligatorie, el fiind urmat de un element de subordonare (conjuncție subordonatoare, adverb sau pronume relativ), dar vor lipsi semnele adresării directe (vocativele și imperativele). Stilul indirect liber - presupune redarea spuselor vorbitorului de către narator fără a le introduce prin verbe de declarație și fără a folosi elemente de subordonare. Lipsesc, de asemenea, semnele de punctuație specifice vorbirii directe, dar se conservă intonația interogativă sau exclamativă a vorbirii directe. Vei constata curând că aceste informații sunt esențiale pentru a înțelege comportamentul hangiului în momentele următoare. 2. Reacția lui Stavrache în clipa sosirii primei scrisori este neobișnuită: deși recunoscuse scrisul, se închise în odăiță și desfăcu nervos plicul. Nici veștile despre succesul de bravură al răspopitului nu-1 bucură. Găsește o explicație a acestui comportament. 3. Comentează următoarele gesturi și gânduri ale hangiului: mototoli hârtia după ce mai privi bine data: în adevăr, scrisoarea era expeduită cu trei zile mai-nainte de luarea Plevnei. Dar acuma... 4. Dialogul cârciumarului cu sine însuși înaintea sosirii celei de a doua scrisori este, în fond, o încercare de argumentare - fratele mai mare vrea să se convingă pe sine că mezinul nu se mai I.L. Caragiale (plachetă) poate întoarce și deci nu-și mai poate revendica averea -respectând structura și conținând elemente adecvate unui asemenea tip de text. a. Care va să zică, clipi gândul hangiului, nici vorbă n-a fost la judecată despre popa, despre capul și gazda tâlharilor. Aoleu! ce mai judecători! (-» premisă: Judecătorii au fost incapabili să-l descopere pe vinovatul principal.) b. ...Dar o să îndrăznească să se mai întoarcă? (-» întrebare: în ciuda ineficienței justiției, fratele va avea curajul să revină?); ...Dar dacă îndrăznește și se întoarce?... Atunci ce-i de făcut? (-» ipoteza ].: Ce-i de făcut dacă, în ciuda pericolului, va îndrăzni totuși să revină?) c. ...Da! dar sergentul se poate întoarce; popa, ba! (-> soluție 1.: Chiar dacă va veni, nu-și poate dezvălui identitatea, deci nu-și poate revendica nici averea.) d. . ..Dar dacă-i vine așa o nebuneală sergentului să spuie că el e stăpânul averii, întâmple-se orice s-o-ntămpla! că odată a purtat barbă și plete.. (—> ipoteza 2.: Ce-i de făcut dacă totuși fratele va ține mai mult la avere decât la libertate?) e. ...Da, dar atunci procurorul îl rade și-l tunde de-a binele. (-> soluție 2.: Va fi condamnat pentru tâlhărie.) f. ...O veni?... n-o veni?... (-> concluzia: Niciuna dintre cele două soluții nu este sigură.) Explică motivul pentru care, în final, Stavrache exclamă: Aoleu! Ce mai judecători! 5. Slova străină a celei de-a doua scrisori îi smulge o nouă exclamație: Ei! lucru dracului!... Explică-i semnificația. 6. Remarcă și succesiunea rapidă a faptelor sale ulterioare: a plâns mult, mult -> a strâns bine scrisoarea (pe cealaltă o mototolise, dar aceasta era, în fond, „actul de deces” al popii Iancu, așadar foarte valoroasă!) -> a plecat repede la un avocat să afle cum poate intra cineva în stăpânirea averii unui frate bun pierdut (nu mort, ci pierdut, dispărut!), care n-are alt moștenitor. Motivează comportamentul său, în acest moment. Au trecut cinci ani... 1. Lucrurile păruseră a se fi liniștit, odată ce Stavrache căpătase certitudinea morții popii Iancu. Și totuși... Citește descrierea celor două coșmaruri ale hangiului. Vei observa că au un element comun - fratele mai mare încearcă să-l ucidă pe mezin și nu reușește - și o replică-laitmotiv - Gândeai c-am murit, neică? 2. în cele două coșmaruri, popa Iancu apare mai întâi în chip de ocnaș, iar apoi de căpitan. Explică semnificația celor două ipostaze. 3. Care crezi că ar putea fi cauza coșmarurilor cârciumarului? Ai în vedere și exclamația: Aoleu! Ce mai judecători! Era o zloată nemaipomenită:... 1. Numește două trăsături ale hangiului care pot fi deduse din cuvintele fetiței: ...să nu mai pui gaz în a de țuică și țuică-n a de gaz, ca alaltăieri, că iar mă bate... și... să măsori bine...; argumentează-ți opțiunea pentru fiecare dintre ele. 2. Urmărește comportamentul hangiului față de „clientul” său: este nemulțumit că trebuie să vândă pe datorie, dar, deși este vorba de o sumă infimă, acceptă; lovește copilul care luase covrigul. Este evident că rolul episodului, aparent fără legătură cu firul narativ principal, este de a demonstra enorma patimă pentru bani a lui Stavrache. în acest moment, un amănunt anterior, suma de douăzeci și cinci de lei, calculată cu precizie și încasată de la voluntari tocmai în momentul când pusese la cale planul „uciderii” fratelui, capătă o semnificație aparte. Omul atât de lucid, chiar și în acele momente speciale, care ține socoteala și unei bucăți uscate de covrig, care încearcă să înșele și când trebuie să măsoare de un ban gaz și de doi bani țuică, este capabil, desigur, de orice pentru o avere mare. E o sanie cu clopoței afară. 1. Secvența sosirii reale a fratelui este asemănătoare cu acelea din vis. Ca și acolo, apariția cainicului este neașteptată. Ca și acolo, încordarea hangiului sporește gradat și rapid, iar naratorul punctează cu precizie: hangiul ascultă, hangiul zâmbi, hangiul începu să râdă. Și tot ca și acolo, hangiul încearcă să-și ucidă fratele. Urmărește comportamentul lui Stavrache în aceste momente. Crezi că el consideră apariția fratelui ca fiind reală sau tot un coșmar? Argumentează-ți opinia. 2. Finalul nuvelei consemnează nebunia hangiului și resemnarea mezinului: N-am noroci, recunoaște el. Dar receptarea unei creații artistice de valoare permite interpretări multiple și egal posibile. Oare cauza nebuniei hangiului nu putea fi și alta decât teama de a nu pierde o avere pe care o considera a fi pe deplin a sa? în fond, „visele rele” ale lui Stavrache puteau să nu fi fost provocate de incertitudinea privind moartea fratelui, în care el credea, fără îndoială, din momentul primirii celei de a doua scrisori, și nici de teama că va trebui să înapoieze averea, absurdă, din moment ce știa că proprietarul averii nu mai era în viață, ci de faptul că se simțea vinovat de moartea mezinului, așadar vinovat de „crimă**! Să nu uităm că omul încercase în mod repetat să-și ucidă fratele. Desigur, nu direct. Dar în război îl trimisese nu ca să-l scape de pedeapsă, ci ca să-l ucidă, iar primirea primei scrisori de la cel pe care-l credea pierdut de-a binelea, nu provoacă în sufletul lui nimic analog cu bucuria. Coșmarurile lui Stavrache ar putea să provină așadar din faptul că realizarea în vis a dorinței (moartea fratelui) nu-i poate aduce și satisfacție. Cauza grijilor și spaimelor treptate ale cărciumarului putea fi deci tocmai contradicția între dorința de a ucide și cenzură, care-i măcina conștiința, nuvela schițând, într-o manieră extrem de modernă, ceea ce am putea numi complexul lui Cain. Naratorul martor - are o viziune „din afară" asupra lumii, știe mai puțin decât personajul, narațiunea derulându-se în ordinea cronologică a evenimentelor, ca în romanul Ion, de Lîviu Rebreanu, de exemplu. Naratorul omniscient - are o viziune „dindărăt”, știe totul despre personajul său, îi cunoaște chiar și gândurile și intențiile, despre care narează la persoana a lll-a, ca în romanul lui Nicolae Filimon, Ciocoii vechi și noi sau în Enigma Otiliei de G Călinescu. Pentru un asemenea narator, afirma Camil Petrescu în Noua structură și opera lui Marcel Proust, casele par fără acoperișuri, distanțele nu există, depărtarea in vreme de asemeni nu. In timp ce pune să-ți vorbească un personaj, ei iți spune in același alineat unde se găsesc și cele personaje, ce fac, ce gândesc exact, ce plănuiesc. Cain - personaj biblic, primul fiu al lui Adam și al Evei, ucigașul lui Abel, fratele său, pe care îl invidia, fiind convins că este preferatul Domnului. Complexul lui Cain - descris în tratatele de psihanaliză, se referă la dușmănia ascunsă a unuia dintre frați față de celălalt, care duce ia crimă ori măcar la intenția crimei. Limbă și comunicare STRUCTURI DISCURSIVE (ARGUMENTATIVE) h' Ui f1 fc ‘ ț, i - , Rolurile '.argument. . ’iferă în funcție’Lde: obiectivul conjunicării si.ilMcfionartZ/u» tfe științe ale' limbii, sunt: asentimentul (cOtt- 1 firțiiarga, adeziunea), justificarea, corectarea, obiecția, contestarea (dezacordul), critica'(am-zația, reproșul) și concluzia (teza). 'între expresiile și cuvintele cu rol argumentativ, frecvente sunt: pentru că, deoarece,' totuși, tișadar, deci, 1. Completează tabelul următor, grupând ex-presile și cuvintele de mai sus în funcție de rolul lor într-o argumentare. Adăugă și alte cuvinte/ expresii potrivite acestor roluri. Asentiment (confirmare, adeziune) Justificare Corectare Obiecție Contestare (dezacord) Critică (acuzație, reproș) Concluzie (teză) 2. Imaginează-ți următoarea situație: Un ziar local informează în legătură cu proiectul autorităților de a construi un parc de distracții în vecinătatea unei rezervații naturale protejate, și îndeamnă cititorii să își exprime punctul de vedere sub forma unor scrisori adresate prefecturii. Redactează, sub forma unei scrisori de 10-15 rânduri adresate prefectului, un text al cărui rol să fie, la alegere, exprimarea asentimentului, dezacordului sau a criticii față de acest proiect. 3. Deși sunteți abia în clasa a Xl-a și până la absolvire mai este încă destul timp, discutați, în-grupe de câte trei-patru colegi, despre planurile voastre după terminarea liceului. Stabiliți, fiecare, câte o listă cu două-trei dintre posibilele direcții în care gândiți că v-ați putea proiecta viitorul și justi-ficați-vă opțiunile. Colegii vă vor asculta și-și vor exprima eventualele obiecții și observații, își vor exprima acordul sau dezacordul. Scopul acestei aplicații este de a exersa utilizarea diferitelor structuri argumentative în comunicarea cotidiană. 4. Completează tabelul următor, identificând scopul argumentării în fiecare dintre textele A., B., C. și D.: așa, ca atare, de altfel, de asemenea, astfel, de vreme ce\ știi bine că, probabil că știi (ești de ■■ăcord),trebuie să recunoști că, nu se poate să nu știi (sănufi auzit, să nu fi aflat etc.) că, ține '<':s'eăină'(cont) că, ai în vedere că, ai dreptate, ba ''bine că tiu, sunt de acord că, desigur că, da... dar, fără îndoială că... dar, dimpotrivă, contrar celor spuse de tine etc. A B C D A. Elaborat pe baza dicționarelor de diferite categorii și specialități, Micul dicționar de neologisme își propune să oglindească bogata terminologie a multiplelor domenii ale științei și tehnicii, precum și a literaturii și artei. Fiind vorba de un dicționar de proporții reduse, el nu putea să fie decât selectiv, înregistrând ca atare doar partea cea mai reprezentativă a inventarului lexical neologic al limbii române contemporane. (Florin Marcu, Prefață la Mic dicționar de neologisme) B. Prin urmare, paronimia nu este un fenomen semantic, ci un simplu accident și, ca urmare, nu interesează din punctul de vedere al organizării vocabularului. în literatura de specialitate, paronimele mai sunt numite cvasiomonime. Se admite în general că paronimele diferă ca formă printr-unul sau cel mult două sunete, de ex., a enerva și a inerva.. Alteori ele potfi formate din exact aceleași sunete, a căror ordine este schimbată, de ex., antonimie și antinomie. Din cele de mai sus rezultă că în definirea pa-ronimiei trebuie luate în considerare atât criteriul cvasiidentității formale, cât și criteriul funcțional. (Narcisa Forăscu, Paronimia, în revista Limba și literatura română) C. Dorul imitației s-au făcut la noi o manie primejdioasă, pentru că omoară în noi duhul național. Această manie este, mai ales, covârșitoare în literatură. Mai în toate zilele ies de sub teasc cărți în limba românească. Dar ce folos! că sunt numai traducții din alte limbi, și încă și acelea de ar fi bune. Traducțiile nu fac însă o literatură. Noi vom prigoni cât vom putea această manie B ucigătoare a gustului original, însușirea cea mai prețiosă a unei literaturi. (Mihail Kogălniceanu, Introducție Ia Dacia literară) D. Cufundată până la începutul secolului al XlX-lea în barbaria orientală, societatea română, pe la 1820, începu a se trezi din letargia ei, apucată poate de-abia atunci de mișcarea contagioasă prin care ideile Revoluțiunii franceze au străbătut până la extremitățile geografice ale Europei. Atrasă de lumină, junimea noastră întreprinse acea emigrare extraordinară spre făntănele științei din Franța și Germania, care până astăzi a mers tot crescând și care a dat mai ales României libere o parte din lustrul societățiilor străine. Din nenorocire, numai lustrul dinfară! Căci nepregătiți cum erau și sunt tinerii noștri, uimiți de fenomenele mărețe ale culturei modeme, ei se pătrunseră numai de efecte, dar nu pătrunseră până la cauze, văzură numai formele de deasupra ale civilizațiunii, dar nu întrevăzură fundamentele istorice mai adânci, care au produs cu necesitate acele forme și fără a căror preexistență ele nici nu ar fi putut exista. (Titu Maiorescu, în contra direcției de azi în cultura română) 5. Extrasele următoare conțin informații diverse. Scrie, pentru fiecare dintre ele, câte un text de 8-10 rânduri, în care să-ți exprimi asentimentul (obiecțiile/ critica/ contestarea) față de conținutul lor. A. „Români, încetați șpaga!” e tipic Băsescu. Apelul președintelui are ceva memorabil și impracticabil. Președintele crede că avem de-a face cu doi parteneri egali: cel care dă și cel care ia. Nu e așa. Cel care ia e mai tare. El are puterea de a refuza să îșifacă datoria, iar acest șantaj e, până la urmă, decisiv. Președintele s-a îndepărtat romantic, naiv și declarativ, de realitatea feudală, conservată în inima vieții sociale dezordonate a românilor. Cu toate acestea, președintele a atins nervul slab al societății românești. Vorbind de lipsa de încredere a românilor și contestând precis termenii în care a fost pregătită integrarea europeană, el a rămas, în continuare, singurul politician român competent în ale nației sale. (Traian Ungureanu, Cotidianul) B. Doamna X predă engleza la o școală din Capitală. îmi vorbește de un caz de dublu abandon, de anul trecut. Alexandru și Marian, amândoi elevi într-a VlII-a. Tatăl lui Alexandru este mecanic auto și are un atelier de service. Tatăl lui Marian este măcelar și are o măcelărie. Amândoi părinții câștigă bine. Nici copiii lor nu o duc rău. Anul trecut, la sfârșitul semestrului I, a avut o lecție deschisă despre visele de viitor ale copiilor. Fiul măcelarului a anunțat că el o să se lase de școală. „Cu ce mă ajută pe mine școala - a întrebat - să am un viitor?” Orice sfat al profesorilor, strânși pentru lecția deschisă, era contracarat cu: „toți oamenii pe care îi cunosc și au învățat foarte mult au ajuns să aibă salarii de doi lei”. La intervenția unui domn profesor de sport, care a încercat să spună că „ într-a-devăr salariile sunt mici, totuși școala te face să te simți un om realizat", Marian a pufnit: „eu nu înțeleg cum vine chestia asta cu «suntem realizați ca oameni», dacă dumneavoastră veniți la școală, de când vă știu eu, tot cu Dacia aia amărâtă pe care v-o repară mereu Alexandru?!" Atât Marian cât și Alexandru au abandonat școala. (Stela Giurgeanu, Școala - la ce bun?) JURNALUL DE LECTURĂ* Cum s-ar putea scrie grafic această frază de Sadoveanu: „în livezile mănăstirii mai erau încă meri înfloriți, soarele îi pătrundea de o aburire trandafirie”? Poate așa: Sau: „Starostele tăcu. Jarul focului creștea, clipind din ochi nenumărfi de pietre scumpe, împrejurimea era covârșită de tăcerea muntelui și a singurătății": Astfel, cele șapte sute șaptezeci de pagini ale Fraților Jderi sunt ca o apă masivă, cu valuri calme, rar turburate. Sfârșesc ultima jumătate din Țara de dincolo de negură și trec fără pauză, la cele dintâi povești din Hanu Ancuței. Senzația e puternică, denivelarea profundă; e ca și când, după o plutire pe baltă, un șuvoi te ia pe sus și te duce repede, irezistibil, simfonic. Mare scriitor, îl citești în genunchi. Ce fraze! Ce suc! * ...revin la Ion al lui Rebreanu. Tot nu mă împac cu „soarele îngălbenit de necaz", cu cele două „glasuri" care taie cartea inoportun, în schimb mă aleg pentru marele scriitor cu un respect fără limită. Rar câte o notăfalsă (cum am notat acum nouă ani), dar acestea se topesc cu desăvârșire în întregul impecabil, formidabil... (Radu Petrescu, Ocheanul întors) Extrasele de mai sus reprezintă impresii de lectură, însemnări pe marginea cărților sub forma unui jurnal, de prozatorul Radu Petrescu (1927-1982). Sunt puncte de vedere personale, consemnate pe măsura lecturii textului respectiv. Scopul lor este în principal să conserve în timp o părere personală, chiar dacă ulterior aceasta ar putea să fie nuanțată ori să se modifice, cum se poate observa în cazul aprecierii despre romanul Ion. Textele sunt de obicei scurte, iar limbajul, direct, adesea necăutat. Un astfel de jurnal de lectură nu este folositor numai criticilor literari sau scriitorilor, ci oricărui cititor, așadar și ție. Structura jurnalului • informații sumare privitoare la textul citit: autor, titlu; editură, tip de text (gen, specie etc.); • transcrierea sau măcar semnalarea unor fragmente care ți-au atras atenția și consemnarea impresiei despre acestea; • stabilirea unor analogii, comparații cu alte texte oitite sau chiar cu situații de viață trăite de tine sau despre care ai auzit; • exprimarea unei judecăți „critice” despre ansamblul textului sau doar despre fragmentul consemnat; • planificarea unor eventuale activități ulterioare, în directă legătură cu textul citit, cum ar fi lectura și a altor scrieri ale aceluiași autor ori ale altor autori, dar având o tematică înrudită, identificarea unor surse critice despre autor și/ sau opera literară respectivă care să te ajute la aprofundare, consemnarea unor întrebări pe care să le adresezi profesorului tău de literatură (sau părinților, sau colegilor, sau prietenilor) etc. Chiar dacă este un document mai cu seamă pentru uzul personal, ține seamă și de corectitudinea redactării: logica formulărilor, ortografia, punctuația, așezarea în pagină, lizibilitatea! Ai în vedere că un asemenea jurnal devine eficient numai în cazul consecvenței consemnării impresiilor de lectură. El nu este util doar ca sprijin pentru memorie, ci te ajută să-ți dezvolți creativitatea, să te simți în largul tău atât în fața unei cărți cât și a paginii albe, atunci când este necesar să-ți demonstrezi competențele în domeniul redactării unor texte diverse, la școală, de exemplu, sau la examene. I.L. Caragiale (dreapta) și George Coșbuc 1. 2. 3. 4. 5. EVALUARE CURENTĂ APLICAȚII în grupe de trei-patru, comparați ipotezele propuse mai sus, în legătură cu motivația comportării lui Stavrache; exprimați-vă opinia despre deznodământul nuvelei. Discutați punctele voastre de vedere. Scrie o compunere de una-două pagini, în care să prezinți construcția subiectului și a discursului narativ în nuvela in vreme de război, integrând și următoarele concepte operaționale: acțiune, secvență narativă, episod, intrigă, conflict, alternanță, incipit, pauză descriptivă. Argumentează, într-un eseu liber de circa o pagină, că In vreme de război este o nuvelă psihologică. Descrie, într-o lucrare de una-două pagini, evoluția relației dintre cei doi frați. Rescrie, sub forma unei telegrame, scrisoarea prin care camarazii anunță domnului Stavrache moartea sublocotenentului Iancu Georgescu. * □ DCJHHHH QB DBQD g Cunoscut îndeobște ca scriitor de factură comică, I.L. Caragiale este și autorul unor nuvele naturaliste extrem de interesante pentru profunzimea și subtilitatea sondării subconștientului personajelor, precum O făclie de Paște și Păcat. Citește una dintre cele două nuvele și notează-ți impresiile într-un jurnal de lectură. De asemenea, stabilește-i tema și identifică dovezi cu ajutorul cărora să poți argumenta existența unor influențe naturaliste prezente în text. Simbolismul • Context istoric Simbolismul este primul curent din literatura română care, prin Alexandru Macedonski și prin discipolii săi, este sincronic cu cel european, fapt explicabil prin interesul unei părți a intelectualității românești pentru spațiul literar francez. în principiu, simbolismul românesc, asemeni oricărui alt curent literar, cunoaște o fază de apariție și de răspândire (1880-1900), una de maximă înflorire (1900-1915/ 1916) și o alta de regres, până la dispariția sa din peisajul literar (către 1940). Etapa începuturilor este una a tatonărilor, caracterizată prin apariția unor articole programatice și prin activitatea cenaclului și a revistei Literatorul (1880-1919, în opt serii, cu întreruperi), conduse de Al. Macedonski, devenit șef de școală. Dacă în plan teoretic, apar articole ce definesc liniile directoare ale acestui curent literar - Al. Macedonski: Despre logica poeziei (1880), Poezia viitorului (1892), Despre poezie (1895), Simțurile în poezie (1895), în pragul secolului (1899) sau Ștefan Petică: Noul corent literar (1899) -, în planul creației, realizările rămân mai degrabă sub semnul experimentului. Privit cu antipatie de reprezentanții Junimii (Titu Maiorescu, I.L. Caragiale, Duiliu Zamfirescu) sau de scriitorii din jurul revistei Contemporanul, care s-au coalizat împotriva literaturii „decadente”, excluzând-o din câmpul artei, simbolismul românesc de până la 1900 a avut de înfruntat, în egală măsură, și orientările promovate de către direcția tradiționalistă (semănătorism și poporanism). Etapa de maximă strălucire a curentului se desfășoară la începutul secolului al XX-lea, până la război (1900-1915/ 1916). Acum Literatorul și gruparea din jurul său primesc un sprijin important de la o altă revistă, ce devine o tribună a simbolismului, Vieața nouă (1905-1925), condusă de Ovid Densusianu. Pe lângă Al. Macedonski, autor al volumul Flori sacre (1912), ce marchează desprinderea de inflexiunile romantice ale tinereții și atestă formarea unei variante simboliste originale, se afirmă și alte personalități poetice de autentică valoare: Ștefan Petică (volumul Fecioare în alb, 1902), Dimitrie Anghel (volumul în grădină, 1905), Ion Minulescu (volumul Romanțe pentru mai târziu, 1908) sau George Baco via (volumul Plumb, 1916). în numai un deceniu și jumătate, au intrat în scenă formulele esențiale: simbolismul caligrafiat și muzical (Ștefan Petică), simbolismul ornamental, cu reflexe parnasiene, izvorât dintr-o cizelare atentă a versului (Dimitrie Anghel), un simbolism al transei, al adâncurilor (în unele poezii ale lui George Bacovia), toate fiind prefigurate de experimentele simboliste din prima etapă. Experiența simbolistă a începutului de secol marchează intrarea poeziei românești pe făgașul liricii modeme. După 1915-1916, simbolismul românesc trece în plan secund, devenind fundal pentru alte orientări novatoare în poezie, sau, rămas parțial neconsumat, se prelungește prea mult la unii autori, până spre 1940, când simbolismul european intrase deja în istorie. Salomeea, pictură de Gustav Klimt Despre un model univoc și chiar unitar al simbolismului nu se poate vorbi, situația poeziei românești nefiind foarte diferită de cea a poeziei europene. In perioadele de manifestare a simbolismului românesc, sunt mai multe modalități de raportare la această mișcare. Pe de o parte, apar teoreticieni valoroși și șefi de grupare, ca Al. Macedonski sau Ovid Densusianu, experimentatori, precum același Macedonski, în poezia căruia se combină simbolismul cu romantismul și parnasianismul, dar și poeți care rămân definitiv reprezentanți ai simbolismului, precum Ștefan Petică și Ion Minulescu, sau poeți minori și mimetici. Pe de altă parte, sunt poeți care au gravitat în cercul lui Macedonski sau care au trecut inițial printr-o etapă simbolistă, dar care au evoluat spre un modernism de sinteză (Tudor Arghezi), spre tradiționalism (Ion Pillat), spre expresionism (Adrian Maniu) sau spre mișcarea de avangardă (Ion Vinea, B. Fundoianu). Statutul lui Bacovia este aparte, chiar dacă debutul și afinitățile îl apropie de simboliști. Opera lui este receptată, în timp, atât ca expresie a simbolismului autentic (toți simboliștii noștri minori se regăsesc în poezia lui ca teme, motive și atmosferă), cât și ca depășire a modelului, spre zona expresionismului și a avangardei. • Trăsături Cum s-a remarcat adeseori, trăsăturile simbolismului românesc nu diferă esențial de cele ale simbolismului european, însă o analiză atentă poate constata o deplasare de accent către una sau alta dintre acestea. Și în creația poeților simboliști români se întâlnește tentația pentru investigarea unor zone tematice noi (orașul tentacular, nevrozele, melancoliile autumnale, nostalgia depărtării, singurătatea, evadarea, drama omului modem apăsat de spleen, obsedat de ideea morții/ a bolii), preferința pentru imagini vagi, fără contur, pentru clarobscur; obsesia culorilor (albul, violetul, negrul) și a instrumentelor ale căror sunete sugerează stări sufletești (clavirul, pianul, vioara), căutarea valențelor muzicale ale cuvântului (cadența, aliterația și asonanța, ritmul lăuntric, repetiția, laitmotivul și refrenul, căci, scria Paul Verlaine, De la musique avant toute chose - Muzica înainte de toate), preocuparea pentru corespondențe, descătușarea fanteziei poetice în utilizarea simbolului sau a sinesteziei, dorința de a experimenta noi tipare în prozodie. în schimb, ei refuză contemplarea pur sentimentală a naturii și, de asemenea, logicul, explicitul, raționalul în favoarea sugestiei. • Reprezentanți în afara poeților enumerați mai sus, și care formează nucleul cu adevărat valoros al autorilor simboliști, mai merită amintite și alte câteva nume, precum cel al lui Iuliu C. Săvescu (1866-1903), al Elenei Farago (1878-1954), al lui Al.T. Stamatiad (1885-1956), al lui Horia Furtună (1886-1952), cunoscut mai ales pentru poemul intitulat Balada lunii, ori al lui B. Fundoianu (1898-1944), simbolist doar în anii debutului din care a păstrat câteva poezii pe care le-a retipărit mai târziu în volumul Priveliști. B j iiannanH 00 hbqh 1. Poetul Alexandru Macedonski a scris despre simbolism, pentru prima oară, în revista Literatorul, în articolul Poezia viitorului, în următorii termeni: Simbolismul, in grecește symbolon, astfel zis semn, este numele modului de a se exprima prin imagini spre a da naștere, cu ajutorul lor, ideii... Albeața crinilor poate să fie altceva decât simbolul inocenței? Pornind de la aceste idei, pe baza experienței tale de viață și a lecturilor de până acum, precizează ce simbol pot întruchipa următoarele obiecte sau evenimente: florile (trandafirul, ghiocelul), arborii (bradul, stejarul), animalele (pisica neagră, leul, maimuța), păsările (privighetoarea, corbul), aștrii (soarele, luna), culorile (roșu, verde, negru), evenimentele accidentale (cântecul cucuvelei, apariția curcubeul). 2. Călătoria a fascinat dintotdeauna, în literatura lumii devenind, deopotrivă, temă și motiv literar, intens exploatate. Se poate vorbi de o varietate, practic nelimitată, de modalități de a călători - în plan real (în Munții Neamțului de Calistrat Hogaș), imaginar (O călătorie spre centrul pământului de Jules Veme), simbolic (Odiseea de Homer), fantastic (Tinerețe fără bătrânețe și viață fără de moarte, basm popular românesc) ș.a.m.d. Dă cinci exemple de alte creații, românești și universale, care au ca temă, explicit sau implicit, călătoria, exprimându-ți opinia despre modul în care aceasta este reflectată în respectiva operă. NOAPTEA DE DECEMVRIE de Alexandru Macedonski Pustie și albă e camera moartă... Și focul sub vatră se stinge scrumit... -Poetul, alături, trăsnit stă de soartă, Cu nici o schinteie în ochiu-adormit... 5 Iar geniu-i mare e-aproape adormit... Și nici o schinteie in ochiu-adormit. Pustie și albă e-ntinsa câmpie... Sub viscolu-albastru ea geme cumplit... Sălbatică fiară, răstriștea-l sfâșie, 10 Și luna-lprivește cu ochiu-oțelit... - E-n negura nopții un alb monolit... Și luna-l privește cu ochi oțelit. Alexandru Macedonski (1854-1920), poet. prozator și dramaturg. Se naște la București, în familia unui ofițer de carieră, tatăl său, viitor general, devenind ministru de război în guvernul lui Al.l. Cuza. Copilăria și-o petrece la moșia părinteașcă de lângă Craiova, oraș în care absolvă școala primară și câteva clase de liceu. în adolescență și în tinerețe, din cauza sănătății șubrede, dar și din dorința continuării studiilor, călătorește în Austria, Elveția și Italia. Debutează cu poezie în 1870 și publică primul volum de versuri - Prima verba (1872), fără prea mari ecouri în presa vremii. Studiile superioare sunt sporadice (se înscrie la Facultatea de Litere din București, fără a o termina). Începând cu anul 1873, deschide seria atacurilor violent antidi-nastice (poezia 20 mai și articolele din ziarul Oltul). Urmează arestarea (1875), un proces în care este achitat și o manifestare publică, aranjată de liberali, ceea ce îi aduce notorietatea. Continuă activitatea de ziarist la diferite publicații efemere. După 1880, Macedonski se impune definitiv pe scena literară românească: înființează revista Literatorul de orientare antijunimistă (1880-1919, în opt serii, cu întreruperi), publică al doilea volum de versuri care se bucură de o primire favorabilă (Poezii, 1882), i se joacă în premieră câteva piese. In același timp, declanșază și polemici violente, în urma cărora își căpătă dușmani înverșunați, până la sfârșitul vieții. Fundamental orgolios, Macedonski polemizează cu Alecsandri, atacă furibund Junimea, publică o epigramă împotriva lui Eminescu, după declanșarea bolii acestuia (1883), ceea ce îl supune oprobriului și îi aduce o dizgrație îndelungată, care îi va marca și destinul literar, sprijină acuzația de plagiat împotriva lui Caragiale, în celebrul proces Caragiale - Caion (1901-1902). Dornic să scape de atmosfera ostilă care se crease, pleacă la Paris (1884), unde își va face numeroase legături literare și va scrie poezii în limba franceză, întorcându-se sporadic în țară și constatând că nimic nu se schimbase în ceea ce îl privea. In ciuda unei existențe materiale precare, este deosebit de activ ca literat și publicist. în 1892 apare în Literatorul articolul programatic Poezia viitorului, adevărat manifest simbolist, urmat de alte articole în care se reiau și se nuanțează ideile exprimate: Despre poezie (1895), Simțurile in poezie (1895) ș.a. Volumele Excelsior (1895) și Bronzes (1897, în limba franceză) îl arată ca pe unul dintre importanții poeți ai vremii. După 1900, activitatea literară se manifestă deopotrivă în proză -în 1902 apare culegerea de schițe și de nuvele Cartea de aur, în 1906, la Paris, publică La calvaire de feu, proză poetică, rescrisă mai târziu, în versiune românească, sub titlul Thalassa (1915) în teatru: Moartea lui Dante Alighieri (1916) sau în poezie, în 1912 apărând volumul Flori sacre, iar în 1916, primul ciclu din Poema rondelurilor. Teoretician al simbolismului, șef de școală literară, conduce un cenaclu literar, pe care îl vor frecventa și viitorii mari poeți Tudor Ar-ghezi, George Bacovia ori Ion Pillat. Plănuiește să realizeze o „ediție definitivă” a scrierilor sale, pe care însă nu o mai poate realiza. Personalitate contradictorie și controversată, Macedonski are meritul esențial de a fi deschis calea poeziei românești către modernitatea vremii, el însuși scriind inițial sub influența romantismului, dar apropiindu-se de estetica parnasianismului și, mai ales, a simbolismului, în final întorcându-se către clasicismul rafinat. 15 20 25 30 35 40 45 50 Nămeții de umbră în juru-i s-adună... Făptura de humă de mult a pierit Dar fruntea, tot mândră, rămâne în lună -Chiar alba odaie în noapte-a murit... - Făptura de humă de mult a pierit. E moartă odaia, și mort e poetul... In zare, lupi groaznici s-aud, răgușit, Cum latră, cum urlă, cum urcă, cu-ncetul. Un tremol sinistru de vânt-năbușit... Iar crivățul țipă... - dar el ce-a greșit? Un haos, urgia se face cu-ncetul. Urgia e mare și-n gându-i, ș-afară, Și luna e rece în el și pe cer... Și bezna lungește o strașnică gheară. Și lumile umbrei chiar fruntea i-o cer... Și luna e rece în el și pe cer. Dar scrumul sub vatră, deodată, clipește... Pe ziduri, aleargă albastre năluci... O flacără vie pe coș izbucnește, Se urcă, palpită, trosnește, vorbește... „Arhanghel de aur, cu tine ce-aduci?" Și flacăra spune: „Aduc inspirarea... Ascultă, și cântă, și tânăr refii... -In slava-nvierei îneacă oftarea... Avut și puternic emir, voi să fii.” -Și flacăra spune: „Aduc inspirarea” Și-n alba odaie aleargă vibrarea. Răstriștea zăpezei de-afară dispare... Deasupră-i e aur, și aur e-n zare, -Și iată-l emirul orașului rar... Palatele sale sunt albe fantasme, S-ascund printre frunze cu poame din basme, Privindu-se-n luciul părăului clar. Bagdadul! Bagdadul! și el e emirul... -Prin aer, petale de roze plutesc... Mătasea-nflorită mărită cu firul Nuanțe, ce-n umbră, încet veștejesc... -Havuzele cântă... - voci limpezi șoptesc... Bagdadul! Bagdadul! și el e emirul. Și el e emirul, și are-n tezaur, Movile înalte de-argint și de aur, Și jaruri de pietre cu flăcări de sori; 55 Hangiare-n tot locul, oțeluri cumplite -In grajduri, cai repezi cu foc în copite, Și ochi împrejuru-i - ori spuză, orijlori. Bagdadul! cer galben și roz ce palpită, Rai de-aripi de vise, și rai de grădini, 60 Argint de izvoare, și zare-aurită -Bagdadul, poiana de roze și crini -Djamii - minarete - și cer ce palpită. Și el e emirul, și toate le are... E tânăr, e farmec, e trăsnet, e zeu, 65 Dar zilnic se simte furat de-o visare... Spre Meka se duce cu gândul mereu, Și-n fața dorinței - ce este - dispare -Iar el e emirul, și toate le are. Spre Meka-l răpește credința - voința, 70 Cetatea preasfântă îl cheamă în ea. Ii cere simțirea, îi cere ființa, Ii vrea frumusețea - tot sufletu-i vrea -Din tălpi pănă-n creștet îi cere ființa. Dar Meka e-n zarea de flăcări - departe - 75 De ea o pustie imensă-l desparte, Și pradă pustiei câți oameni nu cad? Pustia e-o mare aprinsă de soare, Nici cântec de paseri, nici pomi, nici izvoare -Și dulce e viața în rozul Bagdad. 80 Și dulce e viața în săli de-alabastru, Sub bolți lucitoare de-argint și de-azur, In vie lumină tronând ca un astru, Cu albele forme de silfi împrejur, în ochi cu lumina din lotusu-albastru. 85 Dar iată și ziua când robii și-armează... -Cămile gătește, și negrii-armăsari, Convoiul se-nșiră - în zori schinteiază, Pornește cu zgomot, - mulțimea-l urmează, Spre porți năpustită cu mici și cu mari. 90 Și el ce e-n frunte pe-o albă cămilă, Jar viu de lumină pe roșu-oranisc, S-oprește, o clipă, pe verdele pisc, Privindu-și orașul în roza idilă... S-oprește, o clipă, pe verdele pisc... 95 Din ochiul său mare o lacrimă pică, Pe când, pe sub dealuri, al soarelui disc 100 105 110 115 120 125 130 135 In gloria-i de-aur încet se ridică... Și lacrima, clară, lucește și pică. Din apa fântânei pe care o știe In urmă, mai cere, o dală, să bea... Curmalii-o-nfășoară c-o umbră-albăstrie... Aceeași e apa spre care venea Copil, să-și aline blondețea în ea -Și-ntreagă. fântâna, e tot cum o știe. E tot cum o știe, - dar, searbăd la față, Sub magica-i umbră, un om se răsfață... Mai slut e ca iadul, zdrențos, și pocit, Hoit jalnic de bube, - de drum prăfuit, Viclean la privire, și searbăd la față. De nume-l întreabă emirul, deodată, Ș-acesta-i răspunde cu vocea ciudată: - La Meka, plecat-am a merge și eu. La Meka? La Meka?... - și vocea ciudată: - La Meka! La Meka! răsună mereu. Și pleacă drumețul pe-un drum ce cotește... Pocit, șchiop și searbăd, abia se târăște... Și drumu-ocolește mai mult, tot mai mult, Dar mica potecă sub pomi șerpuiește, O tânără umbră, de soare-l ferește, Auzu-i se umple de-un vesel tumult, Și drumu-ocolește mai mult - lot mai mult. Iar el, el emirul, de-asemenea pleacă -Pustia l-așteaplă în largu-i s-o treacă... Prin prafu-i se-nșiră cămile și cai, Se mistuie-n zare Bagdadul, și piere. Mai șters decât rozul de flori efemere, Mai stins decât visul pierdutului rai. In largu-i, pustia, să treacă-l așteaptă... Și el naintează - și calea e dreaptă -E dreaptă - tot dreaptă - dar zilele curg, Și foc e în aer, în zori, și-n amurg -Și el naintează — dar zilele curg. Nici urmă de ierburi, nici pomi, nici izvoare... Și el naintează sub flăcări de soare... în ochi o nălucă de sânge - în gât Un chin fără margini de sete-arzătoare... Nesip, și deasupra, cer roșu - și-atât. -Și toți naintează sub flăcări de soare. 140 145 150 155 160 165 170 175 180 Și tot fără margini pustia se-ntinde, Și tot nu s-arată orașul preasfânt -Nimic n-o sfârșește în zori când s-aprinde, Și n-o-nviorează suflare de vânt -Lucește, vibrează, și-ntruna se-ntinde. Abia ici și colo, găsesc, câteodată, Verdeață de oază cu dor așteptată... Săgeată, aleargă cal alb și cal murg, Cămilele-aleargă săgeată și ele, La cântecul apei se fac ușurele... Izvor sau citernă în clipă le scurg -Dar chinul reîncepe - și zilele curg. Și tot nu s-arată năluca sublimă... Și apa, în foaie, descrește mereu... Când calul, când omul, s-abate victimă, Iar mersul se face din greu, și mai greu... Cu trei și cu patru, mor toți plini de zile, Dragi tineri, cai ageri, și mândre cămile. Și tot nu s-arată cetatea de vise... Merindele, zilnic, în trăiști se sfârșesc... Prădalnice zboruri de paseri sosesc... S-aruncă pe leșuri cu ciocuri deschise, Cămile, cai, oameni cad, pier, se răresc... Doar negrele paseri mereu se-nmulțesc -Și tot nu s-arată cetatea din vise. Cetatea din vise departe e încă. Și vine și ziua cumplită, când el, Rămas din toți singur, sub cer de otel, Pe minte își simte o noapte adâncă... -Când setea, când foamea -, grozave la fel. Pe piept, ori pe pântec, îi pun căte-o stâncă Prin aeru-n flăcări, sub cerul de-oțel. Pierduți sunt toți robii, cu cai, cu cămile... Sub aeru-n flăcări, zac roșii movile. Nainte - în laturi - napoi - peste tot, Oribil palpită aceeași culoare... E-aprins chiar plământu hrănit cu dogoare, Iar ochii se uită zadarnic, cât pot -Tot roșu de sânge zăresc peste tot Sub aeru-n flăcări al lungilor zile. Și foamea se face mai mare - mai mare, Și, zilnic, tot cerul s-aprinde mai tare... Bat tâmplele... - ochii sunt demoni cumpliți... Cutremur e setea, ș-a foamei simțire E șarpe, ducându-și a ei zvârcolire în pântec, în sânge, in nervii-ndărjiți... - 185 Bat tâmplele... - ochii sunt demoni cumpliți. Abia pășește cămila ce-l poartă... Speranța, chiar dânsa, e-n sufletu-i moartă... -Dar iată... - părere să fie, sau ea?... în zarea de flăcări, în zarea de sânge, 190 Lucește... - Emirul, puterea și-o strânge...-Chiar porțile albe le poate vedea... E Meka! E Meka! ș-aleargă spre ea. Spre albele ziduri, aleargă ~ aleargă, Și albele ziduri, lucesc - strălucesc, - 195 Dar Meka începe și dânsa să meargă Cu păsuri, ce-nfitndul de zări o răpesc, Și albele ziduri, lucesc - strălucesc! Ca gândul aleargă spre alba nălucă, Spre poamele de-aur din visu-i ceresc... 200 Cămila, cât poate, grăbește să-l ducă... Dar visu-i nu este un vis omenesc -Și poamele de-aur lucesc - strălucesc -Iar alba cetate rămâne nălucă. Rămâne nălucă, dar tot o zărește 205 Cu porți de topaze, cu turnuri de-argint, Și tot către ele s-ajungă zorește, Cu toate că știe prea bine că-l mint Și porți de topaze, și turnuri de-argint. Rămâne nălucă în zarea pustiei 210 Regina trufașă, regina magiei, Frumoasa lui Meka - tot visul țintit, Și vede pe-o iazmă că-i trece sub poartă... Pe când șovăiește cămila ce-l poartă... Și-n Meka străbate drumețul pocit, 215 Plecat șchiop și searbăd pe drumul cotit -Pe când șovăiește cămila ce-l poartă... Și moare emirul sub jarul pustiei -Și focu-n odaie se stinge și el, Iar lupii tot urlăpe-ntinsul câmpiei, 220 Și frigul se face un brici de oțel... Dar luna cea rece, ș-acea dușmănie De lupi care urlă - ș-acea sărăcie Ce-alunecă zilnic spre ultima treaptă, Sunt toate pustia din calea cea dreaptă, 225 Ș-acea izolare, ș-acea dezolare, Sunt Meka cerească, sunt Meka cea mare... Murit-a emirul sub jarul pustiei. 3 PUNCTE DE REPER Admirator al poetului francez Alfred de Musset, Macedonski scrie un ciclu de unsprezece Nopți, concepute ca o replică și o continuare a poeziilor omonime ale acestuia. Poemul Noaptea de decemvrie este publicat inițial în revista Forța morală (6 ianuarie 1902) și apoi în volumul Flori sacre (1912). Rădăcinile temelor, motivelor și ideilor existente în Noaptea de decemvrie trebuie căutate, în primul rând, în personalitatea complexă și contradictorie a autorului însuși și abia după aceea în contextul mai larg al ideologiilor și al doctrinelor literar-estetice ale epocii. Dualitatea artist - om comun își află corespondența, în plan simbolic, alegoric, în cuplul emir - drumețul „pocit, șchiop și searbăd”, iar aspirația macedonskiană către sonurile de poezie pură, conștiința valorii proprii, încrederea în arta viitorului, contestarea și negarea valorilor consacrate au ceva din neclintita credință a emirului că, urmând calea dreaptă, va ajunge la Meka. Pe de altă parte, contactul strâns cu poezia franceză, îndeosebi cu cea romantică, parnasiană și simbolistă, îi deschide lui Macedonski gustul pentru exoticul oriental. în Noaptea de decemvrie se regăsesc teme, motive și clișee ale esteticii romantice (călătoria, inspirația, omul superior, condiția creatorului, damnatul, visul, moartea, primatul sentimentelor, retorismul discursului liric, opoziția și antiteza pe multiple planuri, transgresarea timpului și a spațiului, mirajul etc.), dar și ale simbolismului (sugestia, simbolul, valențele muzicale ale cuvântului, obsesia culorilor, sinestezia, laitmotivul și versul-refren etc.) sau ale parnasianismului (imagismu! rafinat, virtuozitatea formei, construcția savantă, bogăția și raritatea rimelor). Nu în ultimul rând, contactul cu înțelepciunea orientală va declanșa în Macedonski interesul pentru pildele morale, cu tâlcul lor care implică alegoria și simbolul. Astfel, poetul va repovesti în proză una dintre pildele morale ale lui Saadi, Hangiul șugubăț, sub titlul Meka și Meka. Bogatul emir Ali-ben-Mohamed-ben Hassan primește de la tatăl său, care este pe patul de moarte, sfatul de a nu se abate niciodată în viață de la calea cea dreaptă. Ca orice credincios musulman, Aii trebuie să plece în pelerinaj la cetatea sfântă Meka. El pleacă direct prin pustiul arab, însoțit de un convoi de cămile și servitori, hotărât să meargă numai pe drumul drept. Pe timpul călătoriei, îl întâlnește pe Pocitan-ben Pehlivan, un hagiu desculț, cu înfățișare de cerșetor, care are și el aceeași țintă. Invitat să însoțească fastuosul convoi, Pocitan refuză, mergând spre Meka pe calea ocolită și umbroasă. în drumul prin pustiu, oamenii și cămilele mor rând pe rând, iar Aii, sleit de puteri, moare și el, aproape de Meka, fără a-și împlini visul, în timp ce Pocitan ajunge la cetatea sfântă. Astfel, emirul trece pragul Mekăi cerești, iar Pocitan ajunge la Meka pământească, de unde și titlul povestirii morale Meka și Meka. Fascinat de bogăția de sensuri și de simboluri pe care o ascunde parabola repovestită în 1880, Macedonski va reveni asupra subiectului în cel mai valoros dintre poemele sale, Noaptea de decemvrie, dezvoltând tema emirului și păstrând ca idee fundamentală puterea Dedicație a lui Alexandru Macedonski pentru poetul AI.T. Stamatiad Saadi (Mucharrif al-Din), poet persan (1184-1290). Autograf Alexandru Macedonski MACEDONSKI OPERE 1. Vcrauri • Prori în limba români ACADEMIA ROMÂNĂ Editări Fwdațîci Națiaaak urim pealri Șltiațl ți Ani «widopedic Alexandru Macedonski, Opere (voi. I) macedonski OPERE 11. Dramaturgie • Traduceri »i adaptiri în limba români • \krauri • Prozi Dramaturgie în limba francezi _______ACADEMIA ROMÂNA E<fiiura Faodițiri Nafwflâle animi pentru ji Arti enciclopedic Alexandru Macedonski, Opere (voi. II) credinței omului superior în ideal, în calea dreaptă, în ciuda oricăror obstacole. Sub aspectul elementelor de compoziție și de structură, pot fi identificate trei secvențe principale, din a căror complementaritate rezultă unitatea conținutului. întâia secvență (versurile 1-28) aduce în prim-plan imaginea poetului cu nicio schinteie în ochiu-adormit. A doua, de mai mici dimensiuni (versurile 29-39), este consacrată motivului romantic al inspirației, flacăra simbolică ce palpită, trosnește, vorbește, aduce vibrarea, odată cu porunca ascultă, și cântă, și tânăr refii. Ultima secvență, cea mai lungă și consistentă în semnificații (versurile 40-227), are ca subiect metamorfoza poetului în emir al Bagdadului, care e tânăr, e farmec, e trăsnet, e zeu, dar csie, furat de-o visare, încearcă să traverseze pustia, urmând calea cea dreaptă către năluca sublimă, către frumoasa lui Meka, găsindu-și sfârșitul aproape de cetatea presfăntă, pământească, intrând în schimb în Meka cerească, în Meka cea mare. Noaptea de decemvrie permite o pluralitate de perspective ale interpretării. Mai întâi, așa cum arăta criticul literar Eugen Todoran, există un plan al denotației de bază a textului, care are în vedere epicul, deoarece în construcția ei obiectivă, poezia este o poveste. Un al doilea plan al interpretării poate avea în vedere stratul alegoric și simbolic al textului poetic. Aici, alegoria presupune trecerea de la individual și concret la general și abstract (condiția creatorului și a creației într-o lume ostilă, flacăra de sorginte divină a inspirației creatoare, năzuința omului de geniu către idealul absolut, puterea credinței în destin, în calea cea dreaptă, și respingerea drumului cotit, plecarea de la bine în căutarea mai-binelui, vitregia sorții ca piatră de încercare a marilor caractere, mântuirea prin suferință, moartea demnă pe drumul realizării idealului etc.). în poem există o paletă extrem de complexă a simbolurilor {camera moartă, focul, luna, lupi groaznici, o flacără vie, vibrarea, emirul, Bagdadul, oțeluri cumplite, zarea de flăcări, pustia, convoiul, apa fântânei, umbra, năluca sublimă, negrele paseri, demoni ș.a.m.d.) și a relațiilor, mai ales de opoziție, ce constituie liantul ideilor poetice, explicit formulate sau implicite (poetul-emirul-pelerinul, omul superior-omul comun, calea cea dreaptd-drumul prăfuit și umbros, idealul atins-idealul visat, efemerul-etemul, fântâna/ izvorul/ havuzul-pustia, bogatul-săracul, Meka pământească-Meka cerească, moartea-viața etc.). Un alt plan al semnificațiilor textului poate fi pus sub semnul mitului, care are ca fundament ideea năzuinței către idealul niciodată atins. Fundalul poemului este spațiul fabulos-oriental (pe de o parte, rozul Bagdad și comorile sale nenumărate, pe de alta, pământul hrănit cu dogoare, negrele păsări și alba nălucă - Meka). Călătoria emirului spre Meka este o sublimă încercare de a transcede, respectiv de a depăși limitele cunoașterii experimentale, ale realității perceptibile, având nu cauze exterioare, ci un impuls interior de a ajunge la chiar esența lucrurilor, de a realiza ceea ce nimeni, niciodată, n-a mai putut. Respectând proporțiile, sub acest aspect ea poate fi asemănată cu drumul lui Hyperion prin spații siderale, pentru a cere Demiurgului renunțarea la nemurire, în schimbul dragostei. EXPLORAREA TEXTULUI 1. Prima secvență a poeziei (versurile 1-28) conține câteva elemente ale imaginarului poetic romantic. Identifică-le în text. 2. Explică semnificația imaginii artistice din versul în zare, lupi groaznici s-aud, răgușit. 3. Compară imaginea lunii dintr-o poezie eminesciană citită de tine cu aceea din Noaptea de decemvrie. Evidențiază diferențele de viziune ale celor doi poeți. 4. Identifică în descrierea Bagdadului, elemente ce țin preponderent de estetica simbolismului. Comentează două dintre acestea. 5. Imaginea emirului în care s-a metamorfozat poetul este concentrată într-un vers cu mare putere de sugestie, e tânăr, e farmec, e trăsnet, e zeu. Exprimă-ți opinia despre semnificația celor patru substantive-epitet, pim raportare la imaginea inițială și cea finală a poetului. 6. Emirul pornește călare, în lunga-i călătorie spre Meka, pe-o albă cămilă. în text, albul este și un simbol al purității, al nobleții firii, dar și un însemn al rangului și al bogăției fabuloase, ba chiar, în planul mai larg al relațiilor eu-ceilalți, o marcă a trufiei celui ce dorește să iasă din condiția omului comun. Identifică în textul poetic alte culori și exprimă-ți opinia despre semnificația lor, în context. 7. Identifică în poem versurile în care apare ultima imagine a Bagdadului. Comentează semnificația comparațiilor și a simbolurilor care o însoțesc. 8. Meka, cetatea preasfântă, apare sub diferite denumiri metaforice. Identifică-le și precizează structura lor lexico-gramaticală. 9. în strofele alcătuite din versurile 157-178, apare un sugestiv tablou al suferinței și al morții colective sub cerul de-oțel al pustiei. Comentează acest tablou, punând în evidență semnificația detaliilor prin care este sugerată ideea de tragic al condiției umane în situații extreme. 10. începând cu versul 188, apare în poem motivul mirajului, care are un sens mult mai cuprinzător decât cel al unui fenomen fizic specific deșertului. Exprimă-ți opinia despre semnificația acestui motiv literar, exemplificând cu elemente din textul poetic. 11. In versurile 212-215, apare imaginea pelerinului întâlnit de emir la fântână, care intră pe porțile Mekăi pământești. Ce interpretare poți da acestei ultime imagini pe care o înregistrează ochiul emirului muribund? 12. Versurile 217-220 sugerează o revenire din planul fantastic în cel real, dar cu marcate valențe simbolice. Imaginile focului ce se stinge, a lupilor ce urlă și a lunii se află în incipitul poemului și în finalul acestuia. Ce explicație dai acestui fapt? 13. In viziunea poetului, sărăcia și luna cea rece sunt pustia din calea cea dreaptă, iar acea izolare, ș-acea dezolare,/Sunt Meka cerească, sunt Meka cea mare... Comentează semnificația acestor simboluri. Revista Literatorul, condusă de Alexandru Macedonski EVALUARE CURENTĂ APLICAȚII 1. Poemul conține mai multe tablouri descriptive. Alege unul dintre acestea și scrie un text de circa o pagină, în care să pui în evidență modalitățile prin care se realizează descrierea (subliniind unitatea dintre ideile poetice exprimate și mijloacele artistice folosite pentru exprimarea acestora). 3. în poemul Noaptea de decemvrie este evidentă relația poet-e-mir-pelerin. Exemplifică atributele (particularitățile și trăsăturile comune) ale fiecăreia dintre cele trei ipostaze ale omului superior, într-un eseu de una-două pagini. 4. Scrie un scurt eseu în care să argumentezi ideea că poemul ma-cedonskian este o sinteză originală de romantism și simbolism, având în vedere trăsăturile definitorii ale esteticii respectivelor curente literare. 5. Scrie un eseu argumentativ de două-trei pagini, de tipul paralelei, în care să compari condiția emirului, din poemul lui Al. Macedonski, cu aceea a Luceafărului, din poemul omonim al lui Mihai Eminescu. □niaasHQ as usqq Macedonski văzut de Iser Stigmatizat de către contemporani pentru o nefericită epigramă scrisă în anul 1883 la adresa lui Mihai Eminescu, tocmai când acesta avusese primul atac al bolii, Al. Macedonski a trecut în vers atitudinea sa față de lumea literară a momentului. Studiază biografia poetului și explică trecerea de la sentimentul exprimat în poezia Ură spre cel prezent în ultima fază a existenței, cuprins în Rondelul meu: URĂ Dacă-aș fii trăsnet v-aș trăsni, V-aș îneca dacă-aș fi apă, Și v-aș săpa mormăntu-adănc Dac-aș fii sapă. Dacă-aș fii ștreang v-aș spânzura, Dacă-aș fii spadă v-aș străpunge, V-aș urmări dac-aș fii glonț, Și v-aș ajunge. Dar eu, deși rămân ce sunt, O voce-adăncă îmi murmură Că sunt mai multe decât orice, Căci eu, sunt ură. RONDELUL MEU Când am fost ură am fost mare, Dar, astăzi, cu desăvârșire Sunt mare, căci mă simt iubire, Sunt mare, căci mă simt uitare. Ești mare când n-ai îndurare, Dar te ridici mai sus de fire Când ție-este inima iubire, Când ți-este sufletul iertare. Știu: toate sunt o-ndurerare, Prin viață trecem în neștire, Dar mângâierea e-n iubire, De-ar fii restriștea cât de mare, Și înălțarea e-n iertare. naananB hq dbbb 1. Motivul ploii este relativ frecvent întâlnit în literatura română. Numește două opere literare, în proză sau în versuri, în care apare acest motiv literar. Explică modul în care se materializează motivul în operele pe care le-ai oferit ca exemplu. 2. Conform lui Romulus Vulcănescu în Mitologia română, apa a reprezentat în mitologia poporului român, ca și în mitologia popoarelor indo-europene, substanța primordială, esențială și germinativă, fără de care viața în cosmos și pe pământ nu ar fi putut fi concepută. Cultul apei la români privește o sferă largă de fenomene, de la obiceiul paparudei și al caloianului, până la motivele apa vie, apa moartă din basmele și legendele românești. Ce obicei legat de motivul/ cultul apei cunoști din experiența directă sau din lecturile pe care le-ai avut până acum? ACUARELĂ de Ion Minulescu în orașu-n care plouă de trei ori pe săptămână Orășenii, pe trotuare, Merg ținându-se de mână. Și-n orașu-n care plouă de trei ori pe săptămână, De sub vechile umbrele, ce suspină Și se-ndoaie, Umede de-atăta ploaie. Orășenii pe trotuare Par păpuși automate, date jos din galantare. în orașu-n care plouă de trei ori pe săptămână Nu răsună pe trotuare Decât pașii celor care merg ținăndu-se de mână. Numărând în gând Cadența picăturilor de ploaie, Ce coboară din umbrele, Din burlane Și din cer Cu puterea unui ser Dătător de viață lentă, Monotonă, Inutilă Și absentă... în orașu-n care plouă de trei ori pe săptămână Un bătrân și o bătrână -Două jucării stricate -Merg ținăndu-se de mână... Ion Minulescu (1881-1944), poet, prozator și dramaturg. Se naște la București, ca fiu al unor negustori. După examenul de bacalaureat, pleacă la Paris, unde petrece cinci ani în atmosfera boemă a cafenelelor literare, familiarizându-se cu literatura simbolistă a epocii. După întoarcerea în țară, colaborează la multe reviste literare, publicând poezii, teatru și traduceri. Este membru fondator al Societății Scriitorilor Români care îl distinge în anul 1928 cu Premiul Național de poezie. Din inițiativa sa se deschide primul Salon oficial de pictură (1923). Poezia lui se impune ca un moment important al liricii post-mace-donskiene. Primele volume. Romanțe pentru mai târziu (1908) și De vorbă cu mine însumi (1913), conțin cele mai cunoscute elemente ale recuzitei simboliste: cifre magice, localități exotice, dorința evaziunii, substantive puse în evidență prin majuscule etc. în multe dintre poezii autorul se dovedește a fi un sentimental care suprapune umorul și ironia peste melancolie. Simbolismul său nu coboară până la marile neliniști nici în volumele ulterioare, Strofe pentru toată lumea (1930) și Nu sunt ce par a fi (1936), în care se accentuează nota umoristică. Proza sa este scrisă cu vervă și fantezie. Cel mai reușit roman, Corigent la limba română (1928), este o scriere autobiografică plină de umor și pitoresc. PUNCTE DE REPER Minulescu a intrat impetuos, prin 1906, în lirica țării, mânuind un vers sonor, muzical, elocvent, ușor de învățat, plin de nume exotice, un vers frânt, în care cifrele fatidice trei și șapte reveneau obsedant. (Victor Eftimiu. Portrete și amintiri) Poetul Ion Minulescu Acuarelă, inspirată din rejugiul din 1916 de la Huși (cf. Mioara Minulescu, fiica poetului), și dedicată soției sale, Claudia Millian, se încadrează firesc în tematica volumului în care apare, Strofe pentru faptele diverse (1930). Poezia ilustrează tocmai această banalitate a faptului divers, ploaia, dar care, prin repetabilitate și persistență, capătă dimensiunile Potopului biblic. Mediul conturat este prin excelență citadin, fără o identitate proprie, a cărui singură trăsătură pe care cineva ar putea-o înregistra este de natură senzorială: ...plouă de trei ori pe săptămână. Prezența unui singur indice temporal este mai degrabă generatoare de vag și ambiguitate, care sunt tocmai trăsături ale esteticii simbolismului. Timpul universal pare că este redus la o însumare de unități ale lui {săptămâna), în care nu are loc nicio variație. Singura certitudine este ploaia, ca fenomen iterativ, obsedant. Perspectiva observației poetice este concentrată asupra acestui singur element, alte cadre reprezentând doar detalii pentru amplificarea senzațiilor: trecătorii merg ținăndu-se de mână, umbrelele suspinai Și se-ndoaie/ Umede de-atăta ploaie. Gesturile devin reflexe, mecanice, dezumanizante: Orășenii pe trotuare/ Par păpuși automate, date jos din galantare, potopul însuși este fără rost, frizând absurdul: Cu puterea unui ser/ Dătător de viață lentă,/ MonotonăJInutilă/Și absentă., (este de remarcat ludicul în asocierea, prin enumerare, a epitetelor). Imaginea finală, dincolo de anecdotic și de parodie, este aceea a decrepitudinii ființei: Un bătrân și c-o bătrână -/Două jucării stricate -/Merg ținîndu-se de mână. Și în Acuarelă apare acea trăsătură definitorie a întregii creații a lui Minulescu, remarcată de Nicolae Manolescu, și anume absența profunzimii: La el estetismul caracteristic simboliștilor pare așa de evident încât nu mai trebuie dovedit nimic. Sunt ușor de identificat în textul poetic vagul, sinesteziile și corespondențele, laitmotivul și refrenul, muzicalitatea, gama de simboluri. EXPLORAREA TEXTULUI 1. în conturarea imaginii ploii, poetul se folosește de tehnica de realizare a crochiului (desen rapid care indică în câteva linii trăsăturile principale ale unei figuri, ale unui peisaj etc.). Identifică în text acele elemente care sugerează peisajul citadin. 2. Verbele care apar în textul poetic sunt la indicativ prezent și la gerunziu. Cum explici acest fapt? 3. Sub imperiul ploii continue, obiectele inanimate se umanizează, iar omul se robotizează. Extrage din text versurile care sugerează această idee și precizează ce figuri de stil conțin ele. 4. Ce semnificație are în context substantivul cadență? Dar asocierea sa cu verbul numărând? 5. O enumerație în gradație ascendentă sugerează imaginea ploii ce cade din umbrele,/ Din burlane/ Și din cer. Explică asocierea în același context a elementelor banalului cu cel al macrocosmosului. 6. Dintre epitetele (viață) lentă,/Monotonă,/Inutilă/Și absentă..., ultimul pare că este nepotrivit ca sens în cadrul enumerației (ceea ce există nu poate fi... absent). Motivează utilizarea lui prin coordonare copulativă, în contextul dat. Limbă și comunicare NEOLOGISMELE într-o accepție generală, neologismele sunt formații lexicale nou apărute în limbă, prin două căi principale: împrumuturile din alte limbi (mijloace externe) și prin derivare sau compunere din materialul existent al limbii (mijloace interne). O situație specială o au neologismele, puține la număr; obținute prin calc lingvistic lexical (traducerea/ transpunerea unui sens dintr-o limbă în altă limbă), procedeu care se află la intersecția dintre mijloacele externe și cele interne de îmbogățire a vocabularului. De exemplu, cuvântulpânză, ce aparține limbajului uzual, și-a unbogățit sensurile cu neologicul tablou, prin calchiere lexicală din termenul francez toile. în limba română clasificarea neologismelor de face după originea acestora, ceea ce presupune perspectiva diacronică, și deci criteriul cronologic. Se consideră că procesul de modernizare a vocabularului limbii române prin neologisme împrumutate a. început cam de prin secolul al XVIII-lea, o perioadă de înflorire constatându-se către mijlocul secolului al XEX-lea (1840-1870), când se produce o relatinizare a limbii române, prin masive împrumuturi latino-romanice (din latina savantă, din italiană și, mai ales, din franceză) și când se produce trecerea în fondul pasiv al limbii, chțar dispariția unor termeni de origine turcă, neogreacă sau rusă. După 1848, ca an de referință, influența franceză duce la introducerea câtorva mii de cuvinte, care au modernizat denumirile legate de viața materială și spirițuală. Alături de influența franceză, masivă și neîntreruptă, mai este de remarcat influența germană, mai ales în domeniul tehnic, și cea engleză, încă de la începutul secolului al XX-lea care cunoaște în actualitate o răspândire accelerată (așa-numitele anglicisme sau anglo-americanisme'). Introducerea masivă în limbă a unor cuvinte de circulație internaționalăa fost și este cerută de divqrsificare^fjiferir telor domenji: cultural, politic, tehnic, științific etc, 1. Dă exemplu de câte un neologism format cu fiecare dintre sufixele/ sufixoidele: -bil, -ime, -ist, -iza, -tor; -Jug, -fob, -fii, -gramă, -cid. 2. Dă exemplu de câte un neologism format cu fiecare dintre prefixele/ prefixoidele: ante-, anti-, con-, co-, i-, in-; aero-,filo-, micro-/ mini-, mono-, poli-/ pluri-/ multi-, pseudo-, radio-, semi-, sub-/ hipo-, supra-/ hiper-, ultra-. în situația neologismelor obținute prin/my-loace interne, se impune precizarea că. eausîă ,în limbă o serie activă de sufixe/ sufixoide și de prefixe/ prefixoide care se întâlnesc în împrumuturi relativ analizabile, dar și în derivate pe teren românesc: • sufixe și sufixoide: -bil, -ime, -ist, -iza, -tor, -fug, -fob, -fii, -gramă, -cid etc. • prefixe și prefixoide: ante-, anti-, con-, co, iri in-,; aero-,filo-, micro-/ mini-, mono-, poli-/ pfuri-/multi-, pseudo-, radio-, semi-, sub-/hipo-, supra-/ hiper-, ultra-/ extra-, tele-, zoo- etc. Formarea neologismelor prin compunere este mai puțin reprezentată în limbă, în special prin parataxă - coordonare prin juxtapunere {an-lumi-nă, contract-cadru, cuvănt-cheie, cuvănt-titlu, decret-lege, formular-tip, mașină-capcană, mo-bilă-tip, situație-limită etc.) și prin abreviere, în ultima vreme tot mai frecventă {ONU/ O.N.U., DOOM1 2, DEX, Romtelecom etc.). O situație specială o are elementul de compunere auto-, frecvent folosit în formarea verbelor, a substantivelor și a adjectivelor: autointitula/ autointitulai^/ autointitulat, automulțumi/ automulțumire/ automulțumitetc. O problemă specială o ridică scrierea și pronunțarea corectă a neologismelor {ortografia și ortoepia). DOOM2 stabilește, pentru termenii împrumutați, următoarea normă generală de scriere a desitțenței și a articolului hotărât: . • cu cratimă, la cuvintele a.c ::■< țiKcîlăprt-zintă deosebiri între scriere și pronunțare, în limba română: acquis-ul, Bruxelles-ul, bleu-ul, dandy-ul, show-uri, precum și la cuvinte.le greu flexionabile: pH-ul, RATB-ul, x-ul, 10-le; • fără cratimă, la împrumuturile care se termină cu litere din alfabetul limbii române, pronunțate ca în limba română: clickuj, itemul, weekendul. 3. Consultă DOOM2 și indică pronunțarea corectă a următoarelor neologisme: acquis, aftershave, aide-memoire, airbag, babysitter, background, banking, banner, bestseller, Biedermeier, Big Bang, bluejans, bluf box-ojfice, brandy, business, cafe-frappe, camping, cash, charter, cheeseburger, cine-verite. 4. Consultă DEX sau un dicționar de neologisme și explică sensul cuvintelor de mai sus. Ion Minulescu și Liviu Rebreanu (rândul de sus, în centru) la Societatea Scriitorilor Români Ex-librisul lui Ion Minulescu EVALUARE CURENTĂ APLICAȚII 1. Exemplifică resursele muzicalității pe care le-ai identificat în textul poetic studiat. Pentru aceasta ai în vedere și afirmația lui E. Lovinescu: în afară de muzicalitatea exterioară, inspirația de calitate muzicală are și alte mijloace de expresie ce se pot rezuma la sugestie. Sugestia constituie deci estetica simbolismului. 2. G. Călinescu îi făcea poetului un portret nu tocmai măgulitor, văzându-1 ca pe un tip caragialian [...], volubil, facil emotiv, incapabil de a lua ceva in serios, producător neobosit de „ mofturi " și concluzionând că poeziile sale trebuiesc „zise" așa cum trebuie jucate „momentele” lui Caragiale, fiindcă Ion Minulescu este în bună măsură un Mitică, un Cațavencu și un Eleutheriu Poppescu deveniți lirici. Selectează din opera lui Ion Minulescu două-trei poezii prin care să poți proba acestă afirmație. 3. Scrie un eseu de una-două pagini în care să-ți exprimi punctul de vedere despre afirmația de mai sus a lui G. Călinescu, cu exemplificări din poeziile pe care le-ai selectat. hheiqhhh qb qbqd Spirit teatral, cu tentă avangardistă, Ion Minulescu era un excelent recitator al propriilor poezii, în conștiința contemporanilor rămânâd ca un veritabil teoretician al spectacolului modem de poezie (Emil Mânu), fiind un punct de atracție prin regia cu care recita la diferite șezători literare. Iată cum și-l amintește Tudor Vianu în postura de actor și regizor: Parcă-l văd înfășurat în marile lui șaluri, sub vasta-i pălărie, fluturăndu-și lavaliera. [...] Felul relației sale cu publicul nu se făcea numai prin intermediul tiparului, ci, ca toți trubadurii, el îl statornicea pe cale directă, apărând cu mare plăcere pe scenă pentru a-și declama și chiar pentru a-și juca poemele. Când recita versurile: „ Un bătrân și o bătrână -/Două jucării stricate -/Merg finându-se de mână... ”, poetul se apleca până aproape de sol, devenea deodată gârbov. înainta cu greutate, întinzănd mâna partenerului nevăzut și publicul privea aievea grupul bătrânilor în peisajulphtvios al orașului. Numai când își juca astfel compunerile, poetul avea impresia că ele ajung a trăi în forma lor adevărată. Sugestii bibliografice Lidia Bote, Antologia poeziei simboliste românești. Este cea mai amplă selecție de poezie simbolistă apărută până azi. Mircea Scarlat, Istoria poeziei românești. Capitolele dedicate simbolismului demonstrează că această direcție novatoare a schimbat criteriul poeticului în literatura noastră. Totodată se oferă analize, pătrunzătoare în legătură cu opera principalilor poeți simboliști: Macedonski, Petică, Minulescu, Bacovia. Rodica Zafiu, Poezia simbolistă românească. Volumul, extrem de util prin sistematizarea și bogăția informației, cuprinde o prezentare a principalelor coordonate ale poeticii simboliste, o antologie adnotată a celor mai importanți poeți și o bogată bibliografie. Studiu de caz J Simbolismul european C$1 ■WifertEMISĂ. DEFINIREA PROBLEMEI „Simbolismul e o primă încercare de structurare a experienței poetice modeme. Fără îndoială, despre o poetică perfect articulată a simbolismului e greu, dacă nu imposibil de vorbit. Există însă [...] câteva coordonate constante: poezia pură, ut musica poesis, starea poetică, limbajul poetic. [...] Simbolismului (pe care nu-1 putem despărți în chip artificial de ceea ce au adus nou în materie de poetică marii lui precursori) îi revine meritul de a fi descoperit și folosit inepuizabilele resurse de polisemie, ambiguitate sau sugestie ale limbajului poetic, transformând așa-numitele probleme de formă în veritabile probleme de conținut ale poeziei. în acest sens se poate afirma, în modul cel mai legitim, că unele dintre dimensiunile inalienabile ale conceptului modem de poezie au fost impuse de simbolism.” (Matei Călinescu, Conceptul simbolist de poezie, în voi. Conceptul modern de poezie. De la romantism la avangarda) ■ ■ -l.’H i... DESCRIEREA Șl ANALIZA CAZULUI. IDENTIFICAREA SOLUȚIILOR • Istoric Simbolismul este un curent literar apărut în Franța la sfârșitul secolului al XlX-lea, ca o reacție împotriva poeziei retorice a romanticilor, a impersonalității reci a parnasienilor și a naturalismului. Apoi mișcarea se constituie în școală (între 1885-1900). Chiar dacă gruparea simbolistă, scindată, a fost efemeră, estetica simbolistă va continua să influențeze poezia secolului al XX-lea. Primele semne ale unei noi mentalități estetice, modernismul, în sensul său cel mai cuprinzător, apar în Franța, în poezia lui Baudelaire. Abia la 18 septembrie 1886, Jean Moreas publică în suplimentul literar al ziarului Le Figaro o scrisoare intitulată Le Symbolisme, devenită manifestul literar al noii mișcări; el propune numele curentului simbolist (din gr. symbolon, semn). Ulterior întemeiază împreună cu Gustave Kahn revista Le Symboliste. Numele propus de Moreas se va impune în fața denumirii orientării moderniste lansate de gruparea lui Paul Verlaine, „decadenții”, și de revista Le Decadent, apărută tot în 1886. Rene Ghil publică un Tratat al verbului care sistematizează fenomenul sinesteziei (audiția colorată, teoria instrumentației verbale), tratat important și prin prefața semnată de Mallarmâ. Șefii recunoscuți ai școlii simboliste sunt Verlaine și Mallarme. Parnasianism - curent literar apărut în Franța în a doua jumătate a secolului al XlX-lea ca o reacție împotriva romantismului. în esență, parnasianismul cultivă o poezie descriptivă, rece, impersonală, eliberată de afectivitate. Reprezentanții parnasianismului (Th. Gautier, Le-conte de Lisle) sunt preocupați de aspectul formal al poeziei (sonoritate specială, rime rare, organizare formală a textului - rondel, sonet etc.). Simbolismul va recupera parțial lirismul personal anulat de parnasieni. Colț de masă, pictură de Henri de Fantin-Latour (in stânga Verlaine și Rimbaud) Reprezentanții de seamă ai curentului simbolist sunt: francezii Arthur Rimbaud, Paul Verlaine, Stephane Mallarme, Jean Moreas; belgienii Emile Verhaeren, M. Maeterlinck; germanii Ștefan George, Rainer Maria Rilke; spaniolii Ruben Dario, Antonio Machado și italianul D’Annunzio. Simbolismul s-a manifestat în literatura română aproape sincronic cu cel francez, avându-1 ca teoretician pe Alexandru Macedonski, conducător al revistei Literatorul. S-a impus după anul 1900, prin poeți precum: Dimitrie Anghel, Ștefan Petică, Ion Minulescu, George Bacovia, D. Iacobescu, Demostene Botez. • Ideologie și estetică Mutațiile structurale ale personalității umane din epocă (tipul decadent, mal de fin de siecle) determină necesitatea unei mutații estetice. Poezia simbolistă este una exclusiv a sensibilității pure. Ea se întoarce asupra sa; nu comunică, ci se comunică. Obiectul poeziei simboliste îl constituie stările sufletești nelămurite, fluide, vagi, muzicale, care sunt transmise recurgând la analogie, la sugestie, utilizând un limbaj poetic inedit. Reacție la pozitivismul epocii, care limitează reprezentarea lumii la datele imediate ale cunoașterii, confirmate de experiență, simbolismul respinge conceptul de mimesis, de imitație. Ca obiect al artei este proclamat domeniul impalpabilului și al imaginarului, subconștientul; înclinația către stări sufletești nedefinite, are ca reprezentări: neliniștea, nevroza, plictisul, spleenul, oboseala, angoasa, disperarea, amărăciunea, macabrul, exotismul. Atitudinea comună simboliștilor de pretutindeni este respingerea mediocrității, a platitudinii unei societăți stăpânite de valorile materiale; între societate și nonconformismul scriitorului se deschide abisul. Pentru a atinge sufletul lucrurilor și adâncurile subconștientului, ei au recurs la analogie și corespondențe, la puterea de sugestie a muzicii și a simbolului. Poezia devine fluidă, incantatorie. • Trăsăturile esteticii simboliste Simbolul. în mod obișnuit, se consideră că elementul esențial al poeticii simboliste îl reprezintă utilizarea simbolului, termen care dă și numele curentului. Simbolul este un substituent; el înlocuiește expresia directă și mediază cunoașterea pe calea analogiei și a convenției. Procedeu artistic care, în baza unor corespondențe sau legături, înlocuiește și reprezintă altceva decât elementul concret-real exprimat la prima vedere, simbolul este o „imagine concretă”, având o semnificație proprie, pentru o realitate ascunsă, abstractă. în literatură, simbolul a existat în toate epocile, dar simbolismul se diferențiază de alte curente atât prin faptul că dă imaginilor poetice funcție implicit, și nu explicit simbolică, cât și prin faptul că are multiple semnificații în contextul poetic. Sugestia. La baza tehnicii simboliste stă sugestia, calea poetică de realizare a simbolului și de exprimare a corespondențelor/ a legăturilor ascunse dintre lucruri, a stărilor vagi, nelămurite. în concepția simboliștilor, accesul la transcendent nu se produce direct, ci pe căi me- diate, poezia fiind un fel de instrument de investigație subiectivă, unde sunetele, cuvintele, parfumurile au misiunea de a releva misteriosul. Tehnica sugestiei se opune enunțului explicit, rațional, logic alcătuit. Ea conduce spre o zonă a vagului, a ambiguității, prin care se creează posibilitatea conexiunilor, a unor lecturi multiple ale textului. Poeții simboliști mizează pe colaborarea cititorului. Simbolismul asimilează trăsături ale picturii impresioniste (Monet, Degas, Renoir, Sisley): sugestia, suprimarea contururilor, efectele de lumină și umbră, preferința pentru nuanță - Nuanță, nicidecum Culoare (Verlaine, Arta poetică). Poeții simboliști nu descriu, ci comunică senzații (coloristice, muzicale, olfactive) corespunzătoare unor stări sufletești. De exemplu, poezia despre corăbii, mări, insule, faruri exprimă aluziv, pe calea sugestiei, tentația depărtării și dorința de evaziune. Corespondențele sunt afinitățile invizibile dintre diferitele părți ale universului (eu poetic și lume), care se traduc la nivelul receptivității prin simboluri. Ele și-au găsit pentru prima oară ecoul în literatură în sonetul Correspondances (Corespunderi) de Charles Baudelaire, considerat ulterior artă poetică a simbolismului. în categoria corespondențelor intră și analogiile între senzații, emoții, tonuri. Sinestezia (corespondența senzorială) reprezintă o asociere spontană între senzații de natură diferită, care se sugerează reciproc. Ea are, pentru simboliști, valoarea unei căi de acces la unitatea misterioasă a lumii. Este prezentă în celebrul vers Parfum, culoare, sunet se-ngănă și-și răspund, din Correspondances (Corespunderi) de Charles Baudelaire, în poezia Vocale de Rimbaud, dar și în simbolismul românesc: Oh! lucrurile cum vorbesc [...]/ Bronz, catifea, lemn sau mătase/ Prin grai aproape omenesc (în Rondelul lucrurilor de Al. Macedonski). Muzicalitatea. în efortul poeziei de a-și crea un limbaj pur, muzica este ridicată la rang de categorie poetică fundamentală, datorită posibilităților ei de sugestie absolută: Verlaine - Muzică înainte de toate. [...] Muzică mereu și totdeauna..., Mallarme -Poezia nu e decât muzică prin excelență, Macedonski - Arta versurilor nu este nici mai mult, nici mai puțin decât arta muzicii. Muzicalitatea, înțeleasă ca senzație interioară, poate fi exprimată prin armonii verbale, pauze, asonanțe, aliterații, refren și laitmotiv, prin repetiția obsedantă a unor cuvinte, a anumitor vocale. Pentru crearea sugestiei și exprimarea nestingherită de rigorile versului clasic a mișcărilor intime ale sentimentului poetic (muzica interioară), simboliștii cultivă poemul în proză sau realizează inovații prozodice, explorând noi forme: strofa asimetrică, versul liber, ritmurile variabile, care ar corespunde muzicii interioare. Pentru a crea sugestia, simboliștii folosesc adeseori versul liber, introdus în Franța de Gustave Khan și de Rimbaud, apoi impus de Rene Ghil. La noi, poemul lui Macedonski, Uinov, publicat în 1880, este printre primele în vers liber din poezia europeană. înnoirea orizontului tematic. Atitudinea poetică simbolistă se manifestă în preferința pentru anumite teme, motive și simboluri: singurătatea, nevroza, spleen-ul, reveria, crepusculul, toamna și ploaia, orașul, boala, moartea, decorul macabru, declinul, descompunerea materiei, evadarea în spații exotice, marea, corabia, paradisurile artificiale, parfumul, culorile, muzica, erosul, odaia, parcul ș.a. A numi un obiect înseamnă a răpi trei sferturi din farmecul poemului, care este astfel construit, încât să se dezvăluie puțin câte puțin: a-l sugera, iată visul. Simbolul îl constituie perfecta întrebuințare a acestui mister: să evoci încetul cu încetul un obiect ca să arăți o stare de suflet, sau invers, să alegi un obiect și să desprinzi din el o stare de suflet printr-un șir de descifrări. » (Stephane Mallarme) Spun: o floare, și din uitarea în care vocea mea scufundă orice contur, altceva, deci. decât petalele știute, muzical se înalță ideea însăși și suavă, floarea care lipsește din orice buchet. (Stephane Mallarme) Parfum, culoare, sunet se-ngână și-și răspund... CORESPUNDERI de Charles Baudelaire Charles Baudelaire (1821-1867), poet, estetician, critic literar și de artă francez. Considerat precursor al poeziei moderne alături de Novalis și de E.A. Poe. Ca poet, se situează la confluența a trei curente literare: romantism, parnasianism, simbolism. Volumul de poeme Les Fleurs du Mal (1857, 1861, Florile răului) este considerat o sursă a simbolismului și una dintre sursele majore ale sensibilității poetice a se-colului XX; se ilustrează, într-un registru senzorial bogat, sublimat în faimoasele „corespunderi”, conștiința damnării sau tragismul condiției umane moderne, oscilând între spleen și ideal. Poemele din volum poartă amprenta poeziei moderne, prin: depersonalizarea liricii, timpul crepuscular, estetica urâtului, creștinismul în ruină, idealitatea goală, magia limbajului, fantezia creativă, lumea citadină. Estetica baudelairiană - afirmarea autonomiei artei, accentuarea rolului intelectului în actul de creație, integrarea grotescului în conceptul de frumos - impune o nouă viziune asupra fenomenului poetic. Baudelaire fixează ca obiect al artei domeniul impalpabilului și al imaginarului, iar principiul imitației, al mimesisului, este pentru prima dată violent contestat. Baudelaire atribuie poetului capacitatea de a stăpâni tainele universului prin analogie, simbol și corespondențe, viitoarele principii ale simbolismului. Trăsături ale esteticii simboliste se prefigurează în sonetul Corespunderi (1840) de Charles Baudelaire. Natura e un templu ai cărui stâlpi trăiesc Și scot adesea tulburi cuvinte, ca-ntr-o ceață; Prin codri de simboluri petrece omu-n viață Și toate-l cercetează c-un ochi prietenesc. Ca niște lungi ecouri unite-n depărtare într-un acord in care mari taine se ascund, Ca noaptea sau lumina, adânc, Jară hotare, Parfum, culoare, sunet se-ngână și-și răspund. Sunt proaspete parfumuri ca trupuri de copii, Dulci ca un ton de flaut, verzi ca niște câmpii, - Iar altele bogate, trufașe, prihănite, Purtând în ele-avănturi de lucruri infinite, Ca moscul, ambra, smirna, tămâia, care cântă Tot ce vrăjește mintea și simțurile-ncântă. (trad. de Al. Philippide) r* Corespunderi prefigurează trăsături ale esteticii simboliste, fiind un text fundamental pentru generația simbolistă. Explică semnificația titlului, în relație cu textul poeziei și conceptul de corespondențe, așa cum rezultă din poezia citită. Evidențiază semnificația metaforei codri de simboluri în poezia citită și pentru poezia simbolistă, în general. Explică noțiunea de sinestezie (corespondență senzorială) în concepția simboliștilor, pornind de la celebrul vers din strofa a doua: Parfum, culoare, sunet se-ngână și-și răspund. Parfumurile, prin natura lor imaterială, având expansiunea lucrurilor infinite, sunt apte de a da expresie transportului spiritului și al simțurilor. în descendența lirică baudelaireană, parfumurile devin teme obsesive. Comentează cele două terține ale sonetului, explicând semnificația parfumurilor în poezia citită. Deci, muzică întâi de toate Astfel, Imparele prefer, Mai vagi, mai libere-n eter, Fiind în tot, plutind în toate. Alege vorbele ce-ți vin Să pară scoase din confitzii: O, cântecele gri, iluzii De Tulbure în Cristalin! Sunt ochii splendizi după voaluri, Zi ezitând în după-amiezi, Sunt aștri-n azurii grămezi Pe dulci, tomnatice fundaluri. Nuanța eu râvnesc s-o caut, Nuanță, nicidecum Culoare, Nuanța doar - îngemănare De vis cu vis, de corn cu flaut! Să fie buna aventură Când suflă zgribuliții zori Prin mintă și prin cimbrișori... Tot restul e literatură. (trad. de C.D. Zeletin) Alcătuiți nouă grupe. Alegeți câte o strofă din poezie, în care să identificați o trăsătură a poeziei simboliste; apoi notați pe tablă și în caiete sintagma poetică/ versul care o ilustrează. Explică semnificația versului-incipit al acestei Arte poetice simboliste. Versul final, Tot restul e literatură, a făcut vâlvă în epocă și a inaugurat o nouă tradiție, a spontaneității pure, a sincerității absolute. Exprimă-ți opinia despre semnificația acestui vers, în contextul poeziei și al epocii. Argumentează adecvarea titlului la textul poeziei, prin prezentarea a două trăsături ale artei poetice, existente în textul citit. Menționează o deosebire între această artă poetică (simbolistă și modernă) și o artă poetică clasică (de Horațiu sau Boileau). ...muzică întâi de toate... ARTĂ POETICĂ de Paul Verlaine Alungă Poanta ce ucide Și crudul Spirit, Râs impur. Ce lacrimi scot în ochi de-Azur, Și izul trivial de blide! Sucește gâtul elocinței, Și bine faci când, cu putere, Astâmperi Rima-n chingi severe, Ea, sclavă a nesocotinței... Ah, Rima - numai chin și silă! Ce surd copil ori negru drac Scorni bijuteria-fleac Ce sună gol și fals sub pilă? Deci, muzică mai mult, mereu, Iar versul tău aripi înalte Să prindă, năzuind spre alte Iubiri și bolți de Empireu! Paul Verlaine (1844-1896), poet și prozator francez, unul dintre promotorii liricii franceze moderne, reprezentant prestigios al simbolismului european. Este privit de simboliștii francezi ca șef ai curentului. A avut o viață boemă, de „poet blestemat”, ce contrastează în planul creației cu aspirația spre puritate și candoare. Versurile de început (Poeme saturniene, 1866), cu reminiscențe din parnasieni și din Baudelaire, afirmă tonul său inegalabil prin viziunea dramatică asupra lumii, prin înclinația către melancolie, prin căutarea armoniilor. Verlaine cultivă o lirică a sentimentelor intime, a variatelor stări sufletești, într-o atmosferă crepusculară și vagă. Sunt versuri care se sustrag retoricii, de o armonie muzicală sugestivă, așa cum o demonstrează volumele sale: Romahțe fără cuvinte (1874), considerat cel mai valoros, înțelepciune (1881), Odinioară și altădată (1885), Iubire (1888), Liturghii intime (1892), Elegii (1893) etc. El afirmă că arta înseamnă a fi absolut tu însuți și formulează, în versurile celebre din Artă poetică (1885), notele caracteristice ale esteticii simbolismului: Muzica inainte de toate; Sucește gâtul elocinței; Nuanță, nicidecum Culoare. Arta poetică (ars poetica) -operă literară în versuri în care autorul își exprimă crezul literar, propriile convingeri despre arta literară și despre aspectele ei esențiale. Artele poetice se axează asupra a doi termeni: „poezia” (principii de creație, elemente de laborator poetic, surse de inspirație, teme, modalități de creație și de expresie, rolul poeziei) și „poetul” (relația poet - inspirație; raportul poetului cu lumea, cu divinitatea; rolul poetului). Spre deosebire de poetică (un text teoretic în proză), arta poetică (din fr. art poetique) este o operă literară în versuri, un program (manifest) literar realizat cu mijloace artistice. Prima utilizare a termenilor, în lumea antică, este datorată lui Aristotel, în Poetica. Urmează Horațiu, primul poet care a reflectat asupra propriei arte într-o operă literară, Epistola către Pisoni, numită și Arta poetică (Ars poetica). Acest tip de reflecție a marcat, prin diferitele aspecte relevate, evoluția concepției despre poezie în literatura universală. De exemplu în Arfa poetică a lui Boileau sunt expuse principiile clasicismului (respectarea regulilor, a rațiunii și a clarității stilului); Arta poetică a lui Veriaine redă principiile simbolismului - anularea vechilor rigori formale, pledoaria pentru muzica interioară și vagul sentimentelor. CONCLUZII Trăsăturile simbolismului • Poezia pură • Tehnica sugestiei • Principiul „universalei analogii”; simbolul • Principiul corespondențelor; sinestezia • Muzicalitatea; inovațiile prozodice • Preferința pentru anumite teme, motive, simboluri Sugestii bibliografice Charles Baudelaire, Florile răului Arthur Rimbaud, Scrieri alese Paul Veriaine, Poeme St£phane Mallarmâ, Poeme Hugo Friedrich, Structura liricii moderne. Lucrare fundamentală pentru rolul marilor poeți simboliști în cadrul poeziei modeme. Marcel Raymond, De la Baudelaire la suprarealism. Lucrarea prezintă poezia franceză simbolistă și postsimbolistă. Matei Călinescu, Conceptul modern de poezie. De la romantism la avangardă. Cartea circumscrie conceptul simbolist de poezie în ansamblul fenomenului modernist. Rodica Zafiu, Poezia simbolistă românească. Volumul cuprinde, pe lângă texte teoretice, o antologie a poeziei simboliste românești și aspecte legate de cadrai general de manifestare a curentului. Lucrarea interesează pentru relația dintre simbolismul european și cel românesc. ggțțs, APLICAȚII. EVALUARE FINALĂ 1. Alcătuiți grupe de trei-patru elevi, alegeți câte una dintre trăsăturile simbolismului și căutați exemple ilustrative (versuri, strofe, texte) în poezia românească și în poezia europeană. Sarcina fiecărei grupe este de a colecta întregul material și de a alcătui o microantologie simbolistă. De exemplu: Sinestezia în poezia Sinestezia în poezia europeană românească Charles Baudelaire, Al. Macedonski, Corespunderi: Rondelul lucrurilor: Parfum, culoare, sunet se-ngănâ Oh! lucrurile cum vorbesc [...] și-și răspund. Bronz, catifea, lemn sau mătase Prin grai aproape omenesc. 2. Având ca premisă afirmația lui Matei Călinescu reprodusă la începutul capitolului, realizează o investigație despre locul și rolul simbolismului în contextul poeziei modeme. Redactează un raport care să finalizeze investigația despre simbolism și pe care să-l prezinți în fața colegilor; în 10-15 minute. ii Prelungiri ale romantismului și clasicismului în perioada care cuprinde, cu aproximație, ultimul deceniu al secolului al XlX-lea și cel dintâi al celui de-al XX-lea se conturează două orientări majore în poezia noastră, direcții care în etapa următoare (epoca interbelică) vor fi definite prin termenii tradiționalism și modernism. Sub raport artistic, tradiționalismul interbelic va evolua din linia impusă acum de poeții George Coșbuc, St.O. Iosif și Octavian Goga, în timp ce modernismul se va dezvolta din poezia simbolistă scrisă în această vreme de Alexandru Macedonski, Ștefan Petică, Dimitrie Anghel și Ion Minulescu, pentru a-i numi doar pe creatorii cei mai importanți. Poeții care scriu în acest interval, ce ar putea fi delimitat între aparițiile a două importante volume - Poezii de Mihai Eminescu (1883) și Plumb de George Bacovia (1916) -, se diferențiază între ei, pe de o parte, prin distincția ideologică între promotorii artei cu tendință și cei ai artei pentru artă, pe de altă parte, prin natura estetică a poeziei lor: cei dintâi (Coșbuc, Iosif, Goga etc.) sunt ispitiți de academism, ceea ce duce la o prelungire a romantismului și clasicismului, ceilalți (Macedonski, Petică, Anghel, Minulescu etc.) se arată a fi deschiși la nou. • Curentul eminescian Tragica îmbolnăvire și moartea prematură a lui Mihai Eminescu, precum și publicarea în volum (de către Maiorescu) a poeziilor sale antume, au catalizat apariția mitului Eminescu în cultura română. Intrat în conștiința publică în primii ani de după dispariția sa, Mihai Eminescu va depăși cu mult și foarte repede cadrul a ceea ce se numește un foarte mare scriitor. Imediat după moartea poetului, în jurul personalității sale a început să se creeze o aură care a crescut an de an. Ieșind din sfera restrânsă a iubitorilor de poezie și trecând în zona opiniei publice, Eminescu s-a transformat într-un simbol. Mitul Eminescu a generat un fenomen de epigonism, în sensul că în epocă au apărut numeroși poeți tineri care, încercând să-l imite pe autorul Luceafărului, au provocat o adevărată inflație literară. Curentul eminescian (formulă care aparține lui Constantin Dobrogeanu-Gherea) a tradus scepticismul metafizic al lui Eminescu în decepționism și pesimism - atitudini de ordin practic și neacoperite estetic. Cel mai cunoscut epigon al lui Mihai Eminescu este Alexandru Vlahuță (1858-1919), poet care preia convenția poetică eminesciană în litera, dar nu și în spiritul ei. Cu merite în ceea ce privește constituirea unui climat literar, Vlahuță rămâne un creator lipsit de originalitate, strivit de povara maestrului său. Alexandru Vlahuță George Coșbuc * Tradiționalismul major St.O. losif George Topîrceanu Epigonii lui Eminescu au adus convenția clasicizantă într-un impas, ceea ce-1 determină în epocă pe Titu Maiorescu să deplângă lâncezeala care cuprinsese poezia noastră. Deși, prin influența lui covârșitoare, Eminescu a sterilizat pentru o vreme posibilitățile de expresie ale poeziei noastre, un suflu nou a revigorat lirica românească grație transilvănenilor Coșbuc și Goga. George Coșbuc (1866-1918) înseamnă scoaterea poeziei românești din impasul epigonismului eminesican. Excepționala accesibilitate a versurilor sale i-a creat o mare popularitate, în jurul anului 1900. Revigorând idila și baladescul, Coșbuc recompune pe baza acestor două forme monografia lirică a satului transilvănean. Cu ochiul citadinului, a redescoperit valorile tradiției autohtone. Totuși, într-o perioadă când poezia română se orientează tot mai mult spre lirică, Coșbuc ilustrează o artă de tip obiectiv (un lirism obiectiv, în formularea lui G. Călinescu). Această trăsătură specifică a făcut ca el să nu aibă o influență decisivă asupra marilor poeți care i-au urmat. Octavian Goga (1881-1938) se ridică, prin creația lui, deasupra întregii pleiade de poeți cu orientare tradiționalistă. De esență tragică, poezia lui Goga se situează la antipodul solarității lui Coșbuc. Poetul este un tribun al neamului său, iar din perspectiva unui asemenea principiu el realizează, ca și Coșbuc, schița unei monografii lirice a satului transilvănean. înrudit cu semănătoriștii prin tema rurală și aversiunea față de oraș, Goga se apropie de simbolism în ultima parte a creației sale, ceea ce denotă faptul că un mare scriitor poate depăși canoanele doctrinare. • Tradiționalismul minor Sub influența ideilor promovate de revista Semănătorul (idili-zarea vieții satului patriarhial, orașul văzut ca loc al pierzaniei, exaltarea nostalgică a trecutului etc.) poezia cultivată aici se situează în deriva romantismului, constituind o prelungire tardivă și deteriorată a modelului romantic. Confundând esteticul cu etnicul, lirica semă-nătoristă reprezintă, după expresia lui E. Lovinescu, un cimitir al poeziei române. Din pleiada poeților semănătoriști se salvează un singur nume: St.O. losif (1875-1913). Romantic întârziat, poet muzical, exploatând filonul folcloric, losif este veriga dintre Coșbuc și Goga, fără a se înălța la valoarea celor doi. Un tradiționalist minor este și George Topîrceanu (1886-1937), poet apropiat de cercul revistei Viața românească (fondată în 1906 de criticul G. Ibrăileanu), cea mai importantă publicație culturală de până la Primul Război Mondial. Influențată foarte puțin de curentul poporanist, care promova prin Ibrăileanu teoria specificului național, poezia lui Topîrceanu se impune prin umor liric și autoironie. Spiritul său parodic este o replică la adresa idilismului și paseismului semănătorist. 1 hejqdeihh he deqh 1. în vechile comunități rurale din Ardeal, preotul și învățătorul erau două personalități de prim-plan. Prezintă rolul fiecăruia, eventual folosindu-te și de exemple din opere literare. 2. Crezi că în ziua de azi cei doi își mai păstrează influența în lumea satului? Argumentează. 3. Explică, făcând apel la informațiile de natură istorică, sensul expresiei a umbla cu jalba in proțap. DE DEMULT... de Octavian Goga Tot mai rar s-aud în noapte clopotele de la strungă... Patru inși la popa-n casă țin azi sfat de vreme lungă. într-un sfeșnic ard pe masă două lumânări de ceară, Plin de grije, peană nouă moaie popa-n călimară: 5 „Patru juzi din patru sate, de la Murăș mai la vale, Cu supunere se-nchină astăzi înălțimii-tale, Luminate împărate! Scriem carte cu-nstristare, Ne-au luat pășunea domnii, fără lege și-ntrebare... Semne-aveam, și-n miezuine le-au fost pus de mult bătrânii, 10 De pe când în țara asta numai noi eram stăpânii... Nu mai sunt acum pe câmpuri, toate le-a sfărâmat dușmanul, Și pe Ionuț al Floarei ni l-au prăpădit, sărmanul. Ne mor vitele-n ogradă și ni-e jale nouă foarte Și,-nălțate împărate, noi n-am vrea să facem moarte! 15 Dar ne vrem moșia noastră, vrem și pentru mort dreptate! Ale înălțimii-tale slugi supuse și plecate, Am trimis această carte și, precum ca să se știe, Scris-am eu, popa Istrate, în ziua de Sfânt-Ilie. Iar noi patru juzi cu toții nu știm slova și scrisoarea, 20 Punem degetul pe cruce și-ntărim și noi plănsoarea ”. La fereastră-s zori de ziuă și pătrund încet în casă, Juzii, treji de gânduri grele, stau cu coatele pe masă. Octavian Goga (1881-1938), poet și dramaturg. Se naște la Rășinari, în județul Sibiu, într-o familie de preoți. Urmează liceul la Sibiu.și Brașov. Debutează, ca elev, în revista Tribuna (1897), începând o activitate poetică fecundă. Se înscrie la Facultatea de Litere și Filozofie din Budapesta (1900), își continuă studiile la Berlin, terminându-le în 1904. Din anul 1902 editează la Budapesta, împreună cu alți colaboratori, revista Luceafărul, unde își va publica majoritatea poeziilor care vor alcătui volumul de debut, Poezii (1905). Apariția lui îl impune ca unul dintre cei mai însemnați poeți ai timpului. La propunerea lui Titu Maiorescu, i se acordă Premiul Academiei pentru poezie. Din acest moment faima poetului deschide calea omului politic; activează în cadrul Partidului Național Român și editează, din 1907, revista Țara noastră, organ al Astrei, urmărind binele obștesc. în urma articolelor publicate, i se intentează de către regimul austro-ungar un proces de presă. Este întemnițat la Budapesta (1909), apoi la Szegedin (1912). Publică volumele de versuri Ne cheamă pământul (1909) și Din umbra zidurilor (1913). în anii Primului Război Mondial militează alături de Take lonescu și Barbu Delavrancea pentru intrarea României în război alături de Antantă. Culegerea de articole Strigăte în pustiu (1915) reflectă această activitate. Volumul de poezii Cântece fără țară (1916) reprezintă un ecou al frământărilor perioadei. Spre sfârșitul războiului pleacă la Paris unde inițiază un curent de opinie în favoarea României. După terminarea războiului este ministru al Cultelor și Instrucțiunii Publice (1919), devine membru al Academiei Române (1920), i se de-cemează Premiul Național de poezie (1924), iar Universitatea din Cluj îi acordă titlul de doctor honoris causa. Ideile sale politice și le exprimă în discursuri ori în articolele apărute în revista Țara noastră, adunate în volumul Mustul care fierbe (1927). Din anul 1935 conduce, împreună cu A.C. Cuza, Partidul Național Creștin, cu orientare de dreapta. în 1937 este numit de Carol al ll-lea prim-ministru al unui guvern fără bază parlamentară. La scurt timp este îndepărtat din funcție de rege. Se retrage la Ciucea (jud. Bihor), unde se stinge pe neașteptate. O nădejde luminează fețele nemăngăiete: A-ntărit scrisoarea popa; la tot colțul o pecete. 25 Moș Istrate se ridică și, cu mâna tremurată, Pune cartea în năframă, de trei ori împăturată... înțolit de drum, jitarul Radu Roată se ivește, Vechi căprar din cătănie, știe carte pe nemțește. El așază-n sân răvașul și sărută mâna popii, 30 Juzii-i strâng o dată mâna, le mijesc în gene stropii. Stau cu popa-n pragul porții, ochii lor spre drum se-ndreaptă, Când, cu traista subsuoară și toiagu-n mâna dreaptă, în sclipirea dimineții, care rumenește satul, Radu Roată pleacă-n lume, cu scrisoare la-mpăratul. Dicționar Octavian Goga, medalie de Weimberger strungă, s.f. - loc îngust de trecere în țarcul oilor, strâmtoare jude, s.m. - 1. (înv.) judecător; 2. (reg.) primar miezuină, s.f. - (pop.) hat, răzor (între ogoare) năframă, s.f. - bucată de pânză de in, cânepă, bumbac, borangic, etc., tivită pe margini și adesea împodobită prin cusături, folosită ca basma, batistă, ștergar etc. jitar, s.m. - (reg.) persoană angajată să păzească semănăturile PUNCTE DE REPER Poezia De demult... se deschide cu o primă secvență (versurile 1-4) dominată de o atmosferă de taină. Noaptea (metaforă pentru ascuns, înciffat), patru inși se întâlnesc în casa preotului, care - prin proiecție restrictivă - devine un spațiu al clandestinității. Popa -personaj intrat în hagiografia satului transilvănean ca o întruchipare a sacrificiului, un factor de mobilizare a conștiințelor și un depozitar al nădejdilor - conferă autoritate acestui consiliu. La lumânare (metaforă a luminii), plin de grije, popa scrie un mesaj. în a doua secvență a textului (versurile 5-20), delimitată prin ghilimele, suntem introduși într-un alt registru. Patru juzi se adresează autorității statale supreme - împăratul - cu sobrietate și cumpătare, denunțând nelegiuirile, uzurparea, abuzul, uciderea. Cei ce trimit mesajul au conștiința unei organizări ierarhice, bazate nu pe violență, ci pe valoarea dreptului și a dreptății, care trebuie împărțită de împărat cu socoteală și cu judecată. Prin furnizarea dovezilor, juzii cer sancționarea celor vinovați, refuzând să-și facă singuri dreptate (Și,-nălțate împărate, noi n-am vrea să facem moarte!}. Ei sunt expresia unei societăți cu tradiție judiciară, care se opune haosului și legii bunului-plac. Scrisoarea exprimă nefericirea tragică a unei comunități, având o vechime mărturisită de caracterul ceremonial al conduitei, dar trăind într-un timp în care dreptul este al celui mai tare. Sfârșitul mesajului denotă un caracter profetic: 1 epistola este scrisă în ziua de Sf. Ilie, prorocul pedepsitor, cel intrat în adversitate cu stăpânirea și în același timp cel care poate desface cerurile, asigurând fertilitatea câmpului. A treia secvență (versurile 21-24) este o proiecție a celei de-a doua. Spațiului închis (casa) i se opune fereastra, expresie a deschiderii și a perspectivei. Nopții, cu toate conotațiile ei, i se opun zorii de ziuă, metaforă a speranței și a vieții. îndelungului sfat îi succedă veghea concentrată asupra actului înfăptuit. Gestul încremenirii cu coatele pe masă dă o sugestie plastică, statuară. Fețele nemângăiete, metonimie a unui destin vitreg, fără bucurii, primesc, prin antiteză, lumina nădejdii. Speranța se proiectează acum pe chipurile juzilor. Cel care a scris împăratului este și cel care pecetluiește scrisoarea. Pecetea, ca și funcțiile de jude ori jitar, indică persistența unei organizări locale care își mai exercită încă autoritatea. A patra secvență (versurile 25-34) este o continuare a ultimului episod din ceremonialul mesajului. Popa Istrate cu mâna tremurată (conotație a bătrâneții, dar și a tensiunii emoționale a momentului) pune scrisoarea în năframă. Mesagerul este jitarul Radu Roată. Funcția (jitar, adică păzitor de țarină), numele (Roată este o sugestie a călătoriei) și competența lui lingvistică (știe carte pe nemțește) sunt indici care îi justifică rolul lui de emisar. Urmează ritualul despărțirii, cu gesturile consacrate. Jitarul, cu traista subsuoară și toiagu-n mâna dreaptă pornește spre împărăție aureolat de sclipirea dimineții. Ilarie Chendi, Octavian Goga, Zaharia Bârsan, cu soțiile, la o serată literară (1909) Mesianism - (de la Mesia, cel care s-a jertfit pentru a mântui omul de urmările păcatului originar) fn artă, exprimă dorința scriitorului de a deveni purtătorul de cuvânt al celor năpăstuiți, vestind profetic o schimbare în bine plasată într-un viitor incert. Primii scriitori mesianici au fost pașoptiștii: Alecu Russo - Cântarea României, Grigore Alexan-drescu - Anul 1840 etc. Goga poate fi considerat cel mai valoros, dar și ultimul poet mesianic. EXPLORAREA TEXTULUI 1. Poezia debutează pe un ton de taină. Comentează valorile stilistice ale cuvintelor noapte și clopote, deosebind sensul deno-tativ de sensul conotativ al acestora. 2. Explică, pe scurt, ce generează ambiguitatea enunțului: țin azi sfat de vreme lungă. 3. Interpretează în două registre (denotativ/ conotativ) versul: într-un sfeșnic ard pe masă două lumânări de ceară. 4. Identifică valoarea stilistică a substantivelorpeană și călimări. 5. Exprimă-ți opinia despre punctele de suspensie dintre versurile 20 și 21. 6. Explică sensurile diferite, în funcție de text, pe care le poate avea cuvântul carte. Stabilește-1 pe cel adecvat textului de față. 7. Precizează motivele întristării celor patru juzi din patru sate. 8. O coordonată esențială a poeziei lui Goga este mesianismul. Explică semnificația scrierii epistolei în ziua de Sf. Ilie. 9. Prin ce gest este întărită plănsoarea juzilor? 10. Relevă conotațiile pe care antiteza le conferă textului prin opozițiile zori de ziuă - noapte, nădejde - fețe nemângăiete. 11. Jude și jitar sunt cuvinte care nu se mai folosesc astăzi. Stabilește coordonatele spațio-temporale ale poeziei și explică, în context, utilizarea acestor cuvinte. 12. Expune motivele pentru care jitarului Radu Roată i se conferă rolul de emisar către împărăție. << ■ A —*’• iMxtu Vtx A-T K- /txSl yfyoie' te* , %. •£**•••** */•*/»*■ frCe. t VC*T jaJueî • «h frr ta. UC s - {-*- ivt It* - 4 Ct-La^ <k crfSVxr - c* - C\ Trf Ct -ivXa.. T*4£ htt.6. “* ***< ti*,- m*m 6 Scrisoare a lui Octavian Goga (1909) 13. Comentează semnificația pe care o sugerează gesturile „personajelor”, în finalul poeziei. 14. Explică în planul denotației și al conotației versul: în sclipirea dimineții, care rumenește satul. 15. Identifică alți indici ai situației spațio-temporale prezenți în text. 16. Comentează titlul poeziei și valoarea stilistică a punctelor de suspensie care îl însoțesc. EVALUARE CURENTĂ APLICAȚII Octavian Goga, văzut de Jean Steriadi în multe privințe Goga este un continuator al lui Coșbuc. Prețuirea pe care a acordat-o înaintașului său se poate observa în discursul de recepție rostit de Goga în ședința Academiei Române din 30 mai 1920, când l-a omagiat pe Coșbuc. Citește acest discurs publicat ulterior în volumul Mustul care fierbe (1927). Comentează semnificațile poeziei-testament Cărbunii'. Cărbunii când ți-or arde-n vatră în seri de ani târzii și goi, Tu stând la lespedea de piatră Să te gândești c-am ars și noi... Iar când din ochii de jăratic Vor tresări scăntei-scântei, Să știi că visul meu sălbatic S-a mai aprins o dată-n ei. HHElHSaS QB DBQD în volumul Ne cheamă pământul, poezia De demult... este precedată de cea intitulată Portret. Citește-o și stabilește o legătură între cele două texte. Destăinuindu-și programul estetic al volumului Poezii (1905), Octavian Goga, mărturisea: Am cutreierat satul cu ochii deschiși, conștient să fac o analiză permanentă și că fiecare clipă de contact al meu cu țărănimea e o clipă de studiu, de interpretare. [...] Așa că primul volum [...] e monogafia unui sat. Am luat toate figurile tipice ale satului și le-am făcut să defileze înaintea mea. Realizează un proiect în care să urmărești modul în care poetul Octavian Goga compune o monografie lirică a satului transilvănean prin evocarea figurilor lui reprezentative. Proiectul se va baza pe următoarele texte: Plugarii, Casa noastră, Apostolul, Dascălul, Dăscălița, Lăutarul, A murit..., La groapa lui Laie, Cântece (din volumul Poezii}, și Cantorul Cimpoi, Ion Crâșmarul, Cosașul (din volumul Ne cheamă pământul). In repetate rânduri poezia lui Octavian Goga exprimă ceea ce era demult, odinioară, odată, în alte vremi, m majoritatea cazurilor, acestei depărtări temporale îi corespunde și una spațială: acolo departe, spre soare-răsare (Pe la noi), Acolo sus, în satul de sub munte (Dascălul). Realizează un proiect în care să urmărești cum se conturează în poezia scriitorului transilvănean opoziția spațială între acolo și aici (un acolo mitic și un aici vid) și opoziția temporală între atunci și acum (un atunci demn și un acum decăzut). IV. PERIOADA INTERBELICĂ Orientări tematice în romanul interbelic Perioada interbelică se constituie într-un cadru fertil pentru dezvoltarea romanului românesc, atât prin dezbaterile teoretice, dar mai ales prin amploarea pe care o ia dezvoltarea speciei. Se poate spune că aceste două decenii au reprezentat momentul emancipării romanului. De altfel, la apariția, în 1920, a lui Ion de Liviu Rebreanu, E. Lovinescu găsea prilejul de a face un scurt bilanț, scoțând în evidență puținele reușite ale genului, până atunci: Satirico-social în Ciocoii... lui Filimon, sentimental în încercările lui Bolintineanu, idilic și armonios stilizat, printr-o concepție de viață și de artă în ciclul lui Duiliu Zamfirescu, eroic în povestirile d-lui Sadoveanu, subiectiv și psihologic în Dan și în mai toate încercările din ultimul timp - adevăratul roman, realist prin metodă și epic prin amploarea planului, se fixează în sfârșit prin Ion al d-lui Liviu Rebreanu. Nu e unic, desigur, nici în această privință, dar în încetul proces al literaturii române spre creația obiectivă este nu numai un popas, ci și o realizare definitivă. Opinia lui Lovinescu definește, așadar; 1920, anul apariției romanului Ion, ca moment de maturizare a prozei românești. De fapt, primul roman al lui Liviu Rebreanu avea să fie mai degrabă unul de tranziție, căci din perspectiva orientărilor tematice, prin Ion se conservă încă ideea de univers rural, trecerea la mediul citadin producându-se ceva mai târziu, prin romanele Hortensiei Papadat-Bengescu; formula epică (perspectiva narativă obiectivă) este îndatorată mai degrabă secolului al XlX-lea, decât experiențelor literare promovate de noul roman al secolului al XX-lea. O adevărată sincronizare a prozei interbelice cu literatura europeană avea să se producă totuși în deceniul trei prin romanele scrise de Hortensia Papadat-Bengescu, Camil Petrescu, Mircea Eliade, M. Blecher și Anton Holban. Teme noi precum intelectualul și condiția sa, lumea burgheză văzută din unghiul unor vicii sau tare biologice ori din perspectiva comportamentului snob, experiențe de cunoaștere și asumarea acestora, inclusiv experiența războiului sau cea erotică văzută dintr-o perspectivă absolută, probleme ale realizării existenței ființei umane prin cunoaștere și trăire, devin parte din peisajul prozei interbelice românești. Modelul epic și dezbaterile teoretice se realizează având ca puncte de referință autori francezi precum Andre Gide sau Marcel Proust, la care esențială este concentrarea naratorului asupra universului interior, subiectivarea perspectivei și a instanțelor narative. Andre Gide (1869-1951), ro-manicier, critic, memorialist și eseist francez, laureat al Premiului Nobel pentru literatură în 1947. Este autorul unor scrieri precum Falsificatorii de bani în care expune idei despre romanul modern, Prometeu rău înlănțuit sau Pivnițele Vaticanului. O operă majoră o constituie Jurnalul care dezbate probleme ale intelectualului primei jumătăți a veacului al XX-lea, nevoia unei trăiri autentice a vieții. Marcel Proust (1871-1922), este autorul unui roman celebru, In căutarea timpului pierdut, o oglindă interioară a burgheziei în ultima ei fază, aceea decadentă -faza mondenității și a snobismului. Dintre autorii români, Hortensia Papadat-Bengescu pare a fi cel mai mult influențată, în ceea ce privește substanța romanelor sale, de opera lui Marcel Proust. Noutatea narativă a prozei sale o constituie narato-rul-personaj, naratorul-actor și analiza psihologică infinitezimală. Hortensia Papadat-Bengescu (1876-1955), prin scrierile sale face tranziția dinspre romanul obiectiv și de observație, către romanul subiectiv, prin prezența unor persona-je-reflectori, alături de un narator auctorial obiectiv. Lumea Hortensiei Papadat-Bengescu, deși are o realitate obiectivă dincolo-de orice dubiu - lumea snobilor bucureșteni îmbogățiți -, este mult mai complicată, prin apariția unor ființe marcate de dualitate, de conflicte între un suflet virtual și unul real. Este autoarea ciclului de romane despre familia Hallipa (Fecioarele despletite, Concert din muzică de Bach, Drumul ascuns). Anton Holban (1902-1937), autorul unor proze precum O moarte care nu dovedește nimic. Parada dascălilor, Ioana. Holban este un scriitor modern, care se remarcă prin autenticitate și tehnica analizei psihologice. s M. Blecher (1909-1938), este un prozator care convertește un accident clinic personal (autorul se va îmbolnăvi și va muri de tuberculoză) în experiență ontologică, ridicând sentimentul la viziune, fiziologia la filozofie (Radu G. Țeposu). Cele mai cunoscute opere ale sale sunt întâmplări din irealitatea imediată, Inimi cicatrizate și Vizuina luminată. Personaj-reflector - instanță narativă care mediază între naratorul obiectiv, impersonal și perso-najul-narator. Apare pentru prima dată în opera lui Henry James (prozator american stabilit în Marea Bri-tanie, 1843-1916), iar în literatura română, la Hortensia Papadat-Ben-gescu prin prezența unor personaje ca Mini sau Nory. Personajul-reflec-tor face trecerea către romanul subiectiv, a cărui substanță o constituie investigația universului interior. Sincronism - concept folosit de E. Lovinescu, prin care criticul susținea că fiecare veac își are un spirit al său, o caracteristică. Astfel, veacul al XX-lea este al sincronismului, ceea ce presupune că fenomenele literare se dezvoltă, prin imitare, prin preluare rapidă a inovațiilor din alte culturi. în același timp însă, proza tradițională nu dispare în epocă, iar temele rurale specifice acestei direcții continuă să fascineze un scriitor precum Mihail Sadoveanu (Baltagul, de exemplu, publicat în 1930, este un roman rural și mitic, tradițional și obiectiv în același timp); în cazul lui G. Călinescu, critic și istoric literar de marcă, deși sursa de inspirație este lumea urbană, el continuă să experimenteze cu Enigma Otiliei romanul obiectiv, este adevărat, cu unele elemente de modernitate și de complexitate a tipologiilor. De altfel, Rebreanu însuși va continua să scrie romane obiective și rurale (Răscoala, 1933), chiar dacă prin Pădurea spănzuraților (1922) va adopta ca metodă analiza psihologică, în locul narațiunii tradiționale. Dar emanciparea prozei interbelice nu se va produce doar la nivel tematic, în sensul inspirației de factură citadină, ci mai ales la nivelul viziunii - prin relativizarea, în primul rând, a perspectivelor narative - sau prin modificarea tipului de compoziție, formula jurnalului, de exemplu, generând un nou tip de literatură, literatura autenticității. Așa se face că apar și tehnici narative adecvate, precum analiza ori introspecția, favorizată de monologul interior, opuse narațiunii tradiționale, obiective. Un exemplu îl constituie proza lui Camil Petrescu, a dosarelor de existență, prin Patul lui Procust în special, sau romanele Hortensiei Papadat-Bengescu care, deși păstrează instanța naratorului obiectiv, o relativizează prin prezența unor personaje-reflector. Atrocitățile războiului, gravură de Jacques Callot 1 Romanul psihologic DdESDIZIDB HB QBQQ 1. Clasifică romanele studiate în anii anteriori în funcție de următoarele criterii: tradițional, obiectiv, modem, subiectiv. Ai în vedere și perspectiva narativă, viziunea, tema, problematica și tehnicile narative. 2. Prezintă pe scurt un roman despre Primul Război Mondial din literatura română sau universală, pe care l-ai citit. Explică de ce l-ai recomanda/ nu l-ai recomanda și altor colegi spre lectură. 3. Discutați despre titlul Ultima noapte de dragoste, întâia noapte de război. înainte de a fi citit romanul, v-a stârnit curiozitatea? Motivați. ULȚIM4 NOAPTE DE DRAGOSTE, INTAIA NOAPTE DE RĂZBOI de Camil Petrescu PUNCTE DE REPER într-un articol din anul 1927, publicat în revista Pîato literară, intitulat De ce nu avem roman, prozatorul care încă nu devenise el . însuși romancier, scria: Cu eroi care mănâncă trei săptămâni cinci ' măsline, care filmează doi ani o țigară, cu cârciuma din târgușorul de munte și gospodăria cu trei cotețe a dascălului din Moldova nu se poate face roman și nici măcar literatură. Literatura presupune firește probleme de conștiință. Trebuie să ai deci ca mediu o societate în care problemele de conștiință sunt posibile. [...] Eroul de roman presupune un zbucium interior, lealitate, convingere profundă, un simț al răspunderii dincolo de contingențele obișnuite. Epica viitorului nu poate fi decât subiectivă și psihologică, crescută din ardere intelectuală. O asemenea existență presupune conștiința unei diferențieri psihice structurale față de trăirile individului comun, o luciditate a observației ieșită din comun și tocmai de aceea generatoare de conflicte interioare și drame puternice. Este ceea ce se întâmplă cu eroii romanelor lui Camil Petrescu, obsedați cum sunt de idei, însă .jocul ideilor” devine pentru ei jocul ielelor. Câtă luciditate, atâta existență și deci atâta dramă, mărturisește un personaj din drama Jocul ielelor. Jocul ideilor este jocul ielelor va fi și mottoul unicului său volum de poezii, care conține și aceste versuri-autoportret: Eu sunt dintre acei/ Cu ochi halucinați și mistuiți lăuntric/ Cu sufletul mărit/ Căci am văzut idei. Camil Petrescu (1894-1957), prozator, dramaturg, poet și eseist. Se naște la București. Termină clasele primare la o școală din Obor și continuă studiile la Liceul Sf. Sava, apoi la Liceul Gh. Lazăr, unde manifestă veleități poetice. Urmează cursurile Facultății de Litere și Filozofie din București. în anul 1914 debutează la revista Facla, condusă de N.D. Cocea, sub pseudonimul Râul D. In timpul Primului Război Mondial își întrerupe studiile și pleacă pe front ca voluntar; luptă în prima linie, este rănit și își pierde parțial auzul. Cade prizonier și e considerat mori. Se întoarce din prizonierat în 1918, iar experiența trăită în război o va folosi ulterior în scrierile sale. După demobilizare, își ia licența în filozofie (1919), una din pasiunile sale. Acum redactează primele piese de teatru: Jocul ielelor și Act venețian. O vreme se mută la Timișoara, unde este profesor și face gazetărie. Aici își definitivează volumul Versuri (care va apărea în 1923) și drama Suflete tari (premiera va avea loc în 1925). s Reîntors la București, frecventează cu regularitate cenaclul literar Sburătorul, condus de criticul E. Lovi-nescu. Se impune rapid ca scriitor, dar se va disocia treptat de Lovinescu, de care mai târziu se va despărți public, prin tipărirea pamfletului Eugen Lovinescu sub zodia seninătății imperturbabile. Foarte activ, publică la majoritatea revistelor literare importante ale perioadei interbelice, întemeiază și conduce revista Săptămâna muncii intelectuale și artistice, unde susține teoria noocrației necesare, potrivit căreia intelectualitatea este singura care poate conduce statul. Anul 1930 îi aduce reputația prin apariția romanului Ultima noapte de dragoste, întâia noapte de război, în parte inspirat din experiența războiului. Trei ani mai târziu îi apare un alt roman, Patul lui Procust, prin care se impune definitiv ca autor modem. Tot mai preocupat de filozofie, se hotărăște să părăsească beletristica și își dedică o bună parte a timpului elaborării unui sistem filozofic personal -„substanțialismul". Este redactor-șef al Revistei Fundațiilor Regale, unde publică studiul Noua structură și opera lui Marcel Proust, prin care își expune concepțiile estetice cu privire la roman. în 1938 obține titlul de doctor în filozofie. După al Doilea Război Mondial, publică o ediție definitivă a dramaturgiei sale și scrie (fără a-l termina) romanul istoric Un om intre oameni, încercând să evite, pe cât se poate, clișeele unei perioade nefaste pentru literatură. Se stinge din viață lăsând neterminate numeroase proiecte. Ștefan Gheorghidiu, personajul principal al romanului Ultima noapte de dragoste, întâia noapte de război, este unul dintre acești eroi mistuiți lăuntric, dominați de un adevărat demon al introspecției. Student la Filozofie, sărac, îndrăgostit de o colegă de universitate, se trezește peste noapte milionar, moștenind, spre surpriza neplăcută a familiei, cea mai mare parte a averii unui avar și mizantrop unchi Tache. Independența materială nu-i asigură însă nici pe departe liniștea necesară cufundării în lumea ideilor. Experienței dureroase a descoperirii incompatibilității dintre el și soția sa i se adaugă cea a războiului pe care o trăiește cu intensa și dezamăgita luciditate a omului care, fără să reușească, vrea să-i deslușească mecanismul lăuntric. Tot ce se petrece în roman trece așadar prin filtrul sensibilității eroului chinuit de presentimentul cunoașterii limitate a lucrurilor asupra cărora zadarnic își fixează privirea. Așa cum arată și titlul, romanul, scris la persoana întâi, este compus din două părți: o poveste a unei iubiri ratate și un jumal pe front, totul unit prin prezența unei singure perspective, cea a eroului principal, spirit atent întors spre sine, analizându-se în aceste două ipostaze esențiale ale existenței, iubirea și războiul. Suntem martorii unui eșec repetat în planul cunoașterii, o confruntare pe două fronturi, al dragostei și al morții din care eroul iese de fiecare dată învins. Natură reflexivă de intelectual, el nu trăiește decât pentru a gândi și a analiza. Punctul de plecare îl constituie o discuție oarecare despre dragostea și răspunderea reciprocă a bărbatului și a femeii, la popotă, în zilele premergătoare intrării României în război, în vara anului 1916, la care participă un număr de ofițeri concentrați pe linia de frontieră din apropiere de Câmpulung, deasupra Dâmbovicioarei, în munți. Izbucnirea violentă a eroului, a cărei identitate nu o cunoaștem încă în acest moment, declanșează de fapt întreaga „poveste”. Prin noua formulă epică pe care o impune, romanul devine astfel monografia unor idei sau a unor pasiuni. Patima personajului este să înțeleagă. Este însă o contradicție între dorință și propriile sale păreri. Ștefan îi explică soției sale că esența filozofiei, așa cum se deduce din Kant, este că nu putem ști niciodată adevărul. Dar tocmai această atracție spre contemplarea imposibilului joc al ielelor îl va duce la distrugere. Patima lui de a înțelege totul evoluează monstruos și este interesant cum nicio experiență anterioară nu-1 face mai înțelept. Asemeni lui Midas, cel ce fusese pedepsit de zei să transforme în aur orice ar fi atins, el preface în efort disperat de înțelegere absolută tot ce îl înconjoară. în primele pagini crezuse a fi singurul care înțelege misterul feminin. După surpriza testamentului lăsat de unchiul Tache, mărturisește el, începusem să caut din scrisori și amintirile altora să-mi reconstitui întrebătoarea jiință sufletească a omului care influențase prin incomparabila lui danie întreg destinul vieții mele. Reputația de imensă răutate, intoleranța intelectuală nu puteau fi decât rezultatul necontenitelor sale înfrângeri de pe câmpul înțelegerii. Continua descoperire a falsului din gândire - îmi descopeream nevasta cu o uimire dureroasă -departe de a constitui un pas necesar spre înțelepciune, este doar o treaptă către momentul inevitabil al autodistrugerii, desființarea mea ca personalitate. 1 I. Un roman despre iubirea absolută Căpitanul Dimiu, comandantul batalionului, un soi de flăcău ardelean, fără să fie din Ardeal, voinic, cu mustața bălaie, regulată ca insigna de pe șapca cheferistă, ceva mai mare însă, aprobă fără codire hotărârea juraților... - Domnule, nevasta trebuie să fie nevastă și casa, casă. Dacă-i arde de altele, să nu se mărite. Ai copii, ai necazuri, muncești ca un câine și ea să-și facă de cap?... Ei, asta nu... Dacă eram jurat, și eu îl achitam. Căpitanul Dimiu e un conformist. întârziat mult în grad, om cu rosturi gospodărești, nu și-ar permite să poarte la vârsta lui chipiu franțuzesc, moale, turtit, așa cum poartă căpitanii tineri, ci a rămas la modelul „Regele Carol I", înalt, rigid, ca de carton (că așa și era), teșit la spate numai. hfai surprinzător părea că opinia contrară era susținută de către căpitanul Corabu, tânăr și crunt ofițer, cu școală germană, justițiar neînduplecabil, „spaima regimentului". Acum era de nerecunoscut. Păstra asprimea frazei scurte, dar sentimentele acestea de apărător al dragostei nu i le bănuise nimeni, niciodată. - Cu ce drept să ucizi o femeie care nu te mai iubește? N-ai decât să te desparți. Dragostea-i frumoasă tocmai pentru că nu poate cunoaște nicio silnicie. E preferință sinceră. Nu poți să-mi impui să te iubesc cu sila. Căpitanul Floroiu, puțintel, delicat și cu fața blondă-șters, îmbătrânită înainte de vreme, era de aceeași părere. - Cum poți să ai cruzimea să siluiești sufletul unei femei? Dreptul la dragoste e sfânt, domnule... Da, da... și aici lungea mult, cu capul întors a necaz, în profil, pe cei doi „a". îți spun eu... oricând... unei femei trebuie să-ifie îngăduit să-și caute fericirea. [...] - Discuția dumneavoastră e copilăroasă și primară. Nu cunoașteți nimic din psihologia dragostei. Folosiți un material nediferențiat. Dacă aș fi spus asta ca opinie obiectivă, oamenii ar fi acceptat-o, poate, dar era în tonul meu, în ostentația neologismelor, o nuanță de jignire și dispreț, încât toți m-au privit mirați, ne-deprinși cu atitudini atât de puțin militărești, iar căpitanul Corabu, întărâtat, dar stăpânindu-se, s-a întors spre mine cu un fel de mică solemnitate acră de magistrat. - Cum, domnule, dacă o femeie zice: „nu mai vreau", dumneata zici: „ ba da, să vrei? ” Hăi? - Dacă e vorba de o simplă împreunare, da... are drept să zică: nu mai vreau... dar iubirea e altceva. Iar dacă nu știți ce e, puteți, cu noțiunile dumneavoastră cumpărate și vândute cu toptanul: „așa am auzit... așa vând" să dezbateți toată viața, că tot nu ajungeți la nimic. Și privindu-i disprețuitor: „Discutați mai bine de ceea ce vă pricepeți". [...] Memorie involuntară - reactualizarea în conștiință a amintirii, prin declanșarea spontană a unui proces de asociații senzoriale. Prezentarea evenimentelor în deriva fluxului memoriei involuntare este una dintre noutățile romanului din secolul XX, pe care a impus-o Marcel Proust. Pe urmele scriitorului francez, Camil Petrescu își construiește romanele pe mișcarea liberă a memoriei involuntare. Paranteză - un element esențial în construcția romanelor lui Camil Petrescu, în directă legătură cu memoria involuntară. In mod simplu voi lăsa să se desfășoare fluxul amintirilor. Dar dacă tocmai când povestesc o întâmplare, îmi aduc aminte, pornind de la un cuvânt, de o altă întâmplare? Nu-i nimic, fac un soi de paranteză și povestesc toată întâmplarea intercalată. Dar dacă îmi strică fraza? N-are nicio importanță. Dacă îmi lungește aliniatul? Nu-i nimic, nici dacă digresiunea durează o pagină-două, 30 ori 150. (Camil Petrescu, Noua structură și opera lui Marcel Proust) Dedicație a autorului pentru poetul Ion Barbu (1930) s in viața de zi cu zi. numele noastre de familie sunt hotărâte de întâmplare, iar cele de botez, de părinți, in niciunul dintre aceste cazuri ele nu pot fi controlate, (in acele cazuri în care există totuși un asemenea control, ca atunci când ne schimbam numele din motive profesionale, criteriile care orientează alegerea sunt cvasiliterare.) in felul acesta, nu ne așteptăm să descoperim vreo corespondență între numele unei persoane și felul ei de a fi. iar dacă totuși o asemenea corespondență există și ne frapează, avem sentimentul că într-un mod bizar arta a violat teritoriul vieții reale. Cu toate acestea, în lumea ficțiunii personajele se înfățișază minții artistului și acesta aidoma lui Adam, trebuie să le numească. Romancierii răspund acestei îndatoriri în mai multe feluri: unii se delectează cu posibilitățile numelor simbolice, în timp ce alții caută să împrumute numelor o discretă banalitate, insă chiar și în acest al doilea caz a avut ioc un proces de selecție, dintr-o infinitate de posibilități fiind aleasă una, iar singurul argument al acestei ultime alegeri este de factură estetică. (David Lodge. Limbajul romanului) Voi scrie până la 25 de ani versuri, pentru că este vremea iluziilor și a versurilor: voi sene între 25-35 de ani teatru, pentru că teatrul cere și o oarecare experiență și o anumită vibrație nervoasă: voi scrie între 35-40 de ani romane, pentru că romanele cer o bogată experiență a vieții și o anumită maturitate expresivă. Și abia la 40 de ani mă voi întoarce la filozofie. (Camil Petrescu) - O iubire mare e mai curând un proces de autosugestie... Trebuie timp și trebuie complicitate pentru formarea ei. De cele mai multe ori te obișnuiești greu, la început, să-ți placă femeia fără de care mai târziu nu mai poți trăi. Iubești întâi din milă, din îndatorire, din duioșie, iubești pentru că știi că asta o face fericită, îți repeți că nu e loial s-o jignești, să înșeli atâta încredere. Pe urmă te obișnuiești cu surâsul și vocea ei, așa cum te obișnuiești c-un peisaj. Și treptat îți trebuiește prezența ei zilnică. înăbuși în tine mugurii oricăror altor prietenii și iubiri. Toate planurile de viitor ți le faci în funcție de nevoile și preferințele ei. Vrei succese ca să ai surâsul ei. Psihologia arată că au o tendință de stabilizare stările sufletești repetate și că, menținute cu voință, duc la o adevărată nevroză! Orice iubire e ca un monodeism, voluntar la început, patologic pe urmă. (La Piatra Craiului, în munte) EXPLORAREA TEXTULUI 1. în acest debut de roman perspectiva narativă este încă exterioară. Eroul este doar o „voce” care comentează ceea ce vede, oferind sporadic informații sumare despre sine. Cititorul nu are însă acces decât la această perspectivă, fiindcă autorul, afirmă criticul Nicolae Manolescu, lipsit de vechile privilegii, face un fel de figurație în propriul roman. Observă că în acest moment aflăm rând pe rând cine sunt protagoniștii scenei, dar nu știm încă nimic concret despre narator. Indică, pentru fiecare personaj din această secvență, câte o trăsătură pe care o consideri a fi dominantă. 2. Cuvintele căpitanului Corabu oferă prima oară „vocii” o identitate: sublocotenent Gheorghidiu. Această lipsă de grabă în comunicarea numelui unora dintre personaje se va dovedi a fi una dintre trăsăturile prozei lui Camil Petrescu. Vom constata că și numele soției, Ela, este rostit o singură dată, spre jumătatea romanului, în capitolul Asta-i rochia albastră. Uneori numele vor fi înlocuite însă cu o simplă inițială, doamna T, D, G, căci acestea nu au în fond pentru cititor nicio relevanță în încercarea de a descifra sufletul personajului, singura problemă cu adevărat importantă fiind observația vieții lui interioare. 3. Precizează împrejurările prezenței lui Ștefan Gheorghidiu La Piatra Craiului, în munte și contextul în care au loc discuțiile de mai sus. Găsește o explicație reacției sale neobișnuite. 4. Rememorează principalele evenimente care compun cei doi ani și jumătate ai poveștii de iubire dintre Ștefan și soția sa. Identifică, în capitolul următor, Diagonalele unui testament, momentul când apare prima „fisură” în imaginea până atunci perfectă a ființei iubite, din mintea lui Gheorghidiu; pentru a-ți ușura căutarea, ține seama și de următorul extras: Această integrare a nevestei mele în seria celorlalte femei mi-era de neîndurat. Știam că pentru ea n-au absolut nicio importanță asemenea fleacuri, că datorită frumuseții ei ar fi putut avea o viață oricât de luxoasă și că a preferat totuși viața alături de mine. O vedeam făcând sacrificii pentru mine, nu părăsin-du-mă pentru o pereche de ciorapi. 5. Părerea lui Ștefan Gheorghidiu despre dragoste este de natură să definească noțiunea de „iubire absolută”. Selectează din text caracteristicile acestui fel de iubire, reținând și rolul pe care luciditatea îl are într-o asemenea situație. 6. Confruntarea lui Gheorghidiu cu iubirea își găsește unul dintre motive în chiar structura interioară a personajului. Eroii lui Camil Petrescu, inclusiv cei din teatru, sunt ființe care își raportează existența la planul conștiinței, la ceea ce s-ar numi ideile absolute, sunt suflete tari - de aceea frământările lor se constituie în adevărate drame generate de jocul ielelor/ al ideilor. Discutați ideile conținute de aceste fragmente. Ce semnificație au ele în monografia nașterii și stingerii unei mari iubiri. Aveți în vedere și alte lămuriri „teoretice” ale personajului cu privire la dragoste, inclusiv afirmația: Acei care se iubesc au drept de viață și de moarte, unul asupra celuilalt. în cele trei zile, căt am stat la Odobești, am fost ca și bolnav, cu toate că păream uneori de o veselie excesivă, îmi descopeream nevasta cu o uimire dureroasă. Sunt cazuri când experții, într-un tablou vechi, după felurite spălături, descoperă, sub un peisaj banal, o madonă de vreun mare pictor al Renașterii. Printr-o ironie dureroasă, eu descopeream acum, treptat, sub o madonă crezută autentică, originalul: un peisaj și un cap străin și vulgar. Ei doi, oricum se formau grupurile, erau nedespărțiți. De altfel, erau și cei care-și impuneau, cu autoritate parcă acceptată de toți, inițiativele. Vizite în împrejurimi, plimbări, sporturi și jocuri în vie. Ba, de multe ori, dispăreau singuri și se făceau așteptați. Așa, a doua zi, au venit la masă după ce toată lumea se așezase. Se știa că numai pe ei îi așteptam, deci situația mea era dintre cele mai ridicule, căci întârzierea lor, deși nu era poate din pricină că sc găseau amândoi ascunși în vreo cameră, se preta totuși la cele mai dezagreabile sugestii. Ii rezervasem locul din dreapta mea, dar m-a deprimat că nimeni n-a ocupat locul care trebuia săfie în dreapta ei... Era un fel de oficializare a situației, care îmi înnegrea sufletul. Mă întrebam dacă ea nu-și dă seama de această realitate, dacă nu simte piedestalul de ridicul pe care mă suia... Când au venit (ea foarte afectată și surâzătoare), priviți cu capetele întoarse de către toată lumea, a ținut să mă mângâie pe obraji. Nu știu dacă a făcut-o numai pentru că se știa vinovată sau dacă logica ei nu a vrut cumva să creeze și un soi de echilibru cu mângâierile pe care le distribuise. Masa însăși a fost un nou prilej de chinuri. A luat, bineînțeles, iar din farfuria lui, i-a turnat din paharul ei, când el a cerut servitorului să-i dea vin. încercam să-nnod convorbiri cu o vecină destul de frumoasă din stânga mea. Aș fi izbutit poate să creez un fel de vitrină de amor propriu pentru salvarea situației, dar mi-era totul indiferent, căci eu știam că aici nu e vorba de o preferință sau Romancierul e mai întâi un om omniprezent, omniscient. Casele par pentru el fără coperișuri. distanțele nu există. depărtarea în vreme de asemeni nu. în timp ce pune să-ți vorbească un personaj, el iți spune in același aliniat, unde se găsesc și celelalte personaje, ce fac. ce gândesc exact, ce năzuiesc, ce răspuns plănuiesc. [...] Ca să evit asemenea grave contradicții, ca să evit arbitrariul de a pretinde că ghicesc ce se întâmplă în cugetele oamenilor. nu e decât o singură soluție: să nu descriu decât ceea ce văd. ceea ce aud. ceea ce înregistrează simțurile mele, ceea ce gândesc eu... Asta-i singura realitate pe care o pot povesti... Dar asta-i realitatea conștiinței mele. conținutul meu psihologic... Din mine insumi. eu nu pot ieși... Orice aș face. eu nu pot să descriu decât propriile mele senzații, propriile mele imagini. Eu nu pot vorbi onest decât la persoana întâi. (Camil Petrescu. Noua structură și opera lui Marcel Proust) în constituția prezentului, ca atare, in fluxul conștiinței mele. în acea curgere de gânduri, indoieli, imagini, năzuințe, afirmații, negări absolute intră și amintirile. (...) Amintirile fac parte din fluxul duratei, dar nu amintirile voluntare, abstrase, ci numai cele involuntare. (Cărnii Petrescu, Noua structură și opera tui Maree! Prousti de un joc de o clipă, ci de toată dragostea mea, de un trecut cald și luminos de doi ani, de o desfigurare iremediabilă. Eram deci trist, cu toată truda de a surâde. Orchestra, angajată de gazda noastră pentru tot timpul căt vom sta acolo, a cântat un vals-boston, din cele scrise pentru cerințele modei și clipei, dar cu adevărat frumos. Nevastă-mea și el l-au cerut de repetate ori, iar eu, care aveam de asemeni cu ea romanța noastră preferată, am bănuit că îl vor repeta, pentru că le place (pentru că e asociat cu o plăcere intensă a lor) și că îl vor face un fel de „ memento " al acestei iubiri în viitor. Un cântec din acela pe care, chiar când dragostea s-a sfârșit, amanții nu-l pot asculta fără să simtă că pojghița de pe cicatricea sufletului se rupe încet. Eram se vede atât de palid, că o vecină din fața mea m-a întrebat, surâzând șters: „Ești gelos? " Am răspuns cu alt surâs grăbit: „A, de ce? așa glumesc femeile "... ca să arăt că nu sufăr, căci am înțeles că aici mai erau și alți bărbați în situația mea, ba aproape toți, dar niciunul nu suferea, și din cauza asta nu erau ridiculi, pe când eu singur făceam sforțări nereușite ca să arăt că nu dau importanță neplăcutei întâmplări. [...] Era soarele sus, când ne-am găsit în odaia cu pat larg și scăzut, cu perdele de pânză de casă și borangic, cu fotografii străine, cu cărți, în care panglici erau rămase acolo unde se oprise atenția altora - și cu sticle de parfum și apă de colonie pe masa de toaletă, gătită cu oglinda legănată, începute de alte mâini. N-am putut sfârși dezbrăcatul, dar cum nici nu vream să discut cu ea „academic " , i-am spus cu o voce de mort: - Ascultă, dragă fată, sper că niciodată în viața mea nu voi mai trece prin clipele prin care am trecut ieri și azi. M-a privit cu ochii mari albaștri. - Nu înțeleg, ce vrei să spui? Eram uluit, am rămas cu haina în mână, am râs ca un cadavru. - Sincer? nu înțelegi ce vreau să spun ? Și ea, afectat: -Absolut sincer... Tremuram, aprins și indignat de atâta crasă prefăcătorie. - Ei bine, atunci poate ai să înțelegi altă frază ceva mai simplă. Să ne despărțim. La București începem numaidecât, cum ajungem, divorțul. Dacă vrei să rămâi cu amantul dumitale, n-am nimic de spus. Cu toate că nu-mi mai pot face iluzii, după cele ce am văzut de ieri până azi, te rog totuși un lucru. Acum, cănd ai certitudinea că vei rămâne toată viața cu el, să evităm spectacolul și să nu ne oferim comentariului adunării publice de aici. N-am văzut niciodată o privire de înger atât de obosit și de mirat. - Dar despre ce este vorba, pentru Dumnezeu! - După cele ce ai făcut azi, mi se pare uluitor să mai întrebi despre ce este vorba. Și, ca un bolnav, care nu știe ce s-a petrecut cu el în timpul delirului: - Dar te rog... te rog, spune-mi, ce-am făcut? Indignat și revoltat de atâta îndrăzneală, am întors capul cu dinții încleștați. - Nimic. Simțindu-se tare, stăruia ea acum: - Te rog, spune-mi ce-am făcut? Te rog. Mi-era silă atâta, că simțeam că orice vorbă aș fi spus, ar fi căzut alături. - Nimic... Vreau să ne despărțim. Ne-am dezbrăcat, dar în pat, cum eu evitam chiar să o privesc, a început din nou. - Ștefane, te văd așa supărat... și-ți jur că nu înțeleg de ce? Am început să fierb de mânie. - îmi juri? - Iți jur pe ce vrei. Dar o clipă m-am oprit mirat, întrebăn-du-mă dacă nu cumva greșesc, și m-am hotărât să-i explic ceea ce se prefăcea că nu pricepe. Dar cănd să caut, cu uimire, văd că nici eu nu am nimic de spus. Ce să-i reproșez? Că pe drum a stat lipită de mine și de el? Că s-au coborât să culeagă flori? Că s-a sprijinit de brațul lui? Că au făcut un mic grup aparte? - Ai fost tot timpul împreună cu acel domn, ai dansat aproape numai cu el. A râs indulgentă (ea). - Ei bine, dragul meu, dar asta e firesc atunci cănd vii cu cineva pe drum într-o excursie ca asta... Toate femeile au făcut grupuri. Se creează inevitabile izolări. Nu poți fii familiară cu toată lumea și atunci se pare că ești numai cu unii. Pe urmă, el e un bun dansator... toate femeile din lume dansează, cred. - Da... însă nu numai cu un singur partener. - Dar bine, aici nu e bal. Am venit împreună pe drum. ■jit - Nu... nu... a fost un adevărat scandal. Toată lumea v-a privit. - Ce scandal? Ți s-a părut ție. Nu ai văzut că - ți-am spus -toate femeile fac la fel? Așa sunt petrecerile astea. Odată acasă, niciuna nu se mai gândește apoi la cunoștințele și întâmplările de aici. Ai să vezi că nici tu nu ai să te recunoști cu toată lumea de aici... Ești de-o sensibilitate imposibilă. M-a mirat această intenție de maturitate în judecata ei și eram indignat, dar tăceam. Firește că n-aveam de obiectat niciun fapt precis, dar asta nu însemna totuși că ea nu mersese, cu trup și suflet, într-o aventură. Aveam însă acum certitudinea ca a vinei unor miniștri care, respectând cu sfințenie litera legii, își permit orice, chiar cele mai veroase afaceri. Cuvântul e oricând un mijloc imperfect de comunicare. Tot ce e sens, tot ce e adevăr, tot ce e conținut real scapă, printre silabe și propozițiuni, ca aburul prin țevile plesnite. [...] (E tot filozofie) EXPLORAREA TEXTULUI 1. Etotfilozofie, cel de al treilea capitol al romanului, dezvăluie, păstrându-se aceeași perspectivă narativă subiectivă, experiența iubirii și geloziei protagonistului. Sunt aici prezente câteva evenimente semnificative pentru revelațiile pe care personajul le are în legătură cu Ela. Este vorba mai întâi de momentul în care Gheorghidiu susține o lucrare de seminar despre filozofia lui Kant, apreciată de participanți, ceea ce o impresionează pe Ela, dar și de întâmplarea care va aduce o primă și profundă tulburare în viața cuplului, excursia de la Odobești, când Ștefan descoperă cu uimire dureroasă în soția lui o femeie mondenă, capabilă de cochetărie și de frivolitate. Perspectiva este susținută de aceeași relatare la persoana I a personajului-narator, iar monologul devine principală modalitate de sondare a trăirilor sufletești. Relatarea întâmplărilor excursiei de la Odobești este precedată de capitolul Diagonalele unui testament, care aduce în prim-plan problema moștenirii unchiului Tache. Romanul are astfel o structură duală: un plan epic obiectiv, social, realizat prin intermediul unor scene și secvențe care surprind tipologii realiste, unele de proveniență balzaciană, precum arivistul sau avarul, și altul subiectiv, prin intermediul căruia se dezvoltă o problematică individuală, general-umană, specifică romanului modem. Stabilește o legătură între cele două secvențe, a moștenirii și a excursiei, precum și consecințele pe care moștenirea o are asupra cuplului. 2. Enumera motivele care generează suferința lui Ștefan Gheorghidiu în secvența excursiei de la Odobești. Cum explici această suferință? 3. Găsește o justificare faptului că discuția dintre Ela și Ștefan, după sosirea de la Odobești, se termină confuz, bărbatul neputând găsi motive suficient de clare pentru un eventual divorț. Argumentează în acest context afirmația Elei: Ești de-o sensibilitate imposibilă. Autenticitate - termen în directă legătură cu anticalofilia, care se referă la încercarea artistului de a identifica actul creației cu experiența de viață a scriitorului. Se naște astfel o literatură a sincerității absolute, care pune pe primul plan confesiunea, iar ca formulă literară, impune jurnalul. într-un dialog din romanul Patul lui Procust, autorul îi spune doamnei T: Arta n-are de-a face cu ortografia... Scrisul corect e pâinea profesorilor de limba română. Nu e obligatoriu decât pentru cei ce nu sunt scriitori... Marii creatori sunt mai abundenți in greșeli de ortografie decât bancherii. Eminescu a scris mai puțin ortografic decât oricare dintre poeții care l-au urmat și l-au imitat... E Îndreptat, când e tipărit, de editorii lui critici. Ortografia o poate cunoaște orice elev premiant in clasa a cincea de liceu. [...) Stilul frumos, doamnă, e opus artei. [...] Un scriitor este cel care exprimă in scris cu o liminară sinceritate ceea ce a simțit, ceea ce a gândit, ceea ce i s-a Întâmplat in viață, lui și celor pe care i-a cunoscut, sau chiar obiectelor neînsuflețite. Fără ortografie, fără compoziție, fără stil și chiar fără ortografie. Calofilie - termen (de la gr. kallos - frumusețe și philos - prieten) care desemnează pe artistul iubitor de frumos. Prin repetatele luări de poziție ale lui Cărnii Peterescu în privința scrisului „frumos", dar fără substanță, în critica literară cuvântul a căpătat o accepție peiorativă. Ulterior a fost creat prin opoziție termenul anticalofil. Dosar de existențe - autorul pare a fi mai degrabă un colecționar de documente „autentice” despre viața personajelor, singura sa contribuție fiind ordonarea lor între copertele cărților sale. Este vorba de scrisori, jurnale, articole din ziarele timpului sau referiri la evenimente reale, toate având rolul de a crea cititorului iluzia autenticității. îmi vei fi de folos numai și numai dacă imi vei da material, cât mai mult, cât mai prolix. Folosește când vrei să te explici, comparația. încolo nimic. - este sfatul colecționarului de documente, adresat unuia dintre personajele romanului Patul lui Procust. Camil Petrescu (desen de Marcel lancu) 4. Să reținem totuși că abia în capitolul următor, Asta-i rochia albastră, Gheorghidiu își numește soția pentru prima oară (și singura, în întregul roman!) Ela, după ce până atunci îi spusese doar fată dragă și nevastă-mea. Care crezi că este semnificația schimbării formei de adresare? 5. Excursia la Odobești este un moment de intensă suferință pentru Ștefan Gheorghidiu. Crezi că gelozia sa are o motivație reală, este doar încă o dovadă a imposibilității de a pătrunde în sufletul celui de lângă tine sau trădează poate o plăcere a suferinței? Evident că pot fi luate în calcul și alte motive. Justifică-ți răspunsul cu referiri concrete la text. 6. O trăsătură nu doar a Jui Ștefan Gheorghidiu, ci și a majorității eroilor lui Camil Petrescu o constituie luciditatea. De altfel una dintre femeile din „bandă” îi reproșează protagonistului tocmai excesul de luciditate. Acestui reproș, Gheorghidiu îi răspunde: Atenția și luciditatea nu omoară voluptatea reală, ci o sporesc, așa cum de altfel atenția sporește și durerea de dinți. Marii voluptuoși și cei care trăiesc intens viața sunt, neapărat, și ultralucizi. Pornind de la afirmația de mai sus, stabilește în ce măsură o asemenea însușire generează drama personajului. 7. Extrage fragmente care să ajute la realizarea unui portret fizic al femeii iubite. Reține totodată faptul că primul simptom al iubirii care se îndepărtează este, pentru Gheorghidiu, comparația fizică! II. Romanul războiului Camil Petrescu tn anul 1915 (dedicație prietenului său Constant lonescu) Timp de o oră în tabără e o învălmășeală de neînchipuit. Plutonierii majori se împart în zece, aleargă de colo până colo, înjură, strigă, aruncă efecte de tot soiul în brațele oamenilor. Mi se pare că totul merge însă prea încet, că nimeni nu va fi gata la ora ordonată. O parte din oameni s-au aliniat pe companii în fața bordeielor și primesc, răcniți pe nume de gradați, bocanci. Unii încearcă o veselie strapezită, la care alții surâd ca niște bolnavi. Gândul că la ora opt seara, în două ore, care totuși vor trece, așa cum au trecut de atâtea ori în viața mea, cum au trecut când așteptam într-o gară, când așteptam la birou, cum aștepți după-a-miaza o vizită, deschidfocul, mă sfârșește ca o febră uscată. Faptul că voi năvăli, ca în cărțile de citire, împotriva unor tranșee înțesate de armata dușmană, că voi fi sub baraje de artilerie, mă uluiește, pare scris de o mână nevăzută. De patruzeci de ani n-a mai fost război, cărțile de citire s-au oprit la pagina de la ’77 și acum eu deschid focul. Mi se pare asta una dintre acele coincidențe ciudate, mari cât un orizont. Ofițerii sunt toți mult mai tăcuți decât trupa. Căpitanul Floroiu, mic, blond, cu fața îmbătrânită înainte de vreme, mă îndeamnă să las oamenii în grija plutonierilor și să-mi fac bagajele. Mi separe o enormitate, ceva absolut fără sens. Bagajele? Mai am eu nevoie de bagaje? Dar după primele cinci minute de luptă, voi mai fi oare în viață? - Nu se știe, cine are zile scapă. - Domnule căpitan, voi scăpa la opt și cinci, la nouă, voi trăi poate până la ora zece diseară... Dar crezi că vom mai vedea noi soarele de mâine? Tace înfiorat de gânduri și, pe urmă: - Scrie vreo scrisoare, își urmează ața gândului din el. - Cui să scriu? Toți ai mei s-au depărtat în clipa asta, efectiv, la zecile și sutele de kilometri unde sunt. Nu-i voi mai vedea niciodată, ca pe locuitorii Norvegiei, ai Perului, ai Sidneyului, despre care știu că există totuși. îmi arde întreg corpul, e un neastâmpăr al trupului care contrastează cu liniștea și egalitatea imensă a gândurilor mele. Nu mai pot sta în loc, bănuind că diseară nu vom putea fi gata. Mă voi duce și acasă, în odăița mea, căci, deși sunt înfrigurat și grăbit, n-am ce face. în fața casei, Ioana cu cei doi copilași ai ei s-au rânduit ca la intrarea în biserică, iar micuții îmi strigă cu mânuțele căzute jos, cu glas înlăcrimat: - Să trăiți, domnule... încremenesc: „Să trăiesc?" Ce sens de început de veac are vorba asta acum...? Cum o să trăiesc diseară prin focuri de infanterie, prin lupte de baionetă, prin sute de explozii de obuze? Le dau bani și ei îmi sărută mâna, aci în munte, în asfințitul soarelui de vară. Niciodată n-am acceptat dovezi de acestea de respect și prietenie. M-au jignit, dar acum îi strâng la piept pe copiii aceștia, ca pe niște pui de pasăre. - Dumitre, pune tot ce avem în lada de bagaje. Bagă de seamă! - Am și încărcat lada, don sublocotenent. S-a iscat parcă, străin de mine, un fluid care îmi ia înainte, oriunde merg. Doar la cincizeci de pași, dincolo, la ei niciun semn. E tot duminică și după-amiază goală și leneșă care stă în loc. - ...dar au mai rămas lucruri... Ce facem cu ele? - Lasă-le Ioanei aici. - Nu puneți bocancii? Cum o să rămâneți așa? Sunt îmbrăcat în aceeași bluză ușoară, pantaloni de raitcort și ghete de șevro subțire cu moletiere. Cum am fost ieri la Câmpulung. - Nu, Dumitre, rămân așa. Până la ora zece e destul și așa... îmi fulgeră o clipă prin minte să fug la Câmpulung, să am o explicație cu nevastă-mea... Risc cel mult să fiu împușcat... Tot voi muri la noapte... Ce să-mi explice? Ce importanță mai au pentru mine lămuririle ei? Tot ce a fost aseară, absolut tot, e parcă numai văzut și înțeles de mine, nu și simțit, așa cum anestezia locală te lasă să vezi toată operația, să simți izbitura și tăietura bisturiului, dar să nu ai nicio durere. Din oamenii aceia, din lumea lor cu bucurii și deznădejdi, cu permise și aniversări, care era și lumea mea, m-am desprins o dată cu camarazii mei - ca pe un vas nevăzut. De câteva z* Camil Petrescu sublocotenent (1916) Soră de caritate în Primul Război Mondial Grup de ofițeri români tn timpul Primului Război Mondial zeci de minute, o parte dintre noi suntem morți, efectiv în starea unor condamnați cărora li s-a respins cererea de grațiere, în ajun. Acum oameni de aici, blestemății în uniformă, îmi sunt singurii aproape și sunt mai aproape de ei decât de mama și de surorile mele. [...] „XX înainte...!" E o poruncă venită din om în om. Ridic oamenii ca pe bolnavi și pornim pe șoseaua care nu se mai vede, albă. Singura apărare în noapte îmi sunt tovarășii, suntem ca niște călători atacați de lupi și trebuie să ne apărăm spate în spate, căci oriunde, de jur împrejur, e moartea de fier și gloanțe. In clipa asta încă putem fi surprinși. Regulamentul cere patrule la câteva sute de metri pe dreapta și pe stânga. Numesc oamenii, dar nimeni nu se desprinde. Alerg și îi zgudui, trimițăndu-i în noapte, dar nu se duc, sleiți, decât trei pași și continuă să meargă apoi târât, alături de noi. Renunț... Fie ce-o fi. într-un tablou străin, în golul minții, văd în clipa asta limpede și departe de ai mei pe nevastă-mea, amantul ei, dar n-am timp să mă opresc, să-l fixez, ca să privesc. Bucuriile și minciunile lor sunt puerile față de oamenii aceștia, dintre care unii vor muri peste zece, cincisprezece minute, alții mâine, poimâine, săptămâna viitoare. Dintr-o dată în noaptea dinaintea noastră, unde e viață și mișcare cu oameni, din care noi nu vedem și nu știm nimic, ca o solie dintr-un gol, din bezna unei odăii întunecate, s-aude o răpăială de focuri plesnite de armă. E singură în tot cuprinsul lumii. E originară ca întâiul om pe pământ și nu o voi uita până la sfârșitul vieții, niciodată. Parcă o morișcă mare, de Moși, s-a învârtit repede, dar sunetul, mă întreb, la ce corespunde în noapte, acolo, cine a tras, cine a căzut? Zarurile au fost aruncate. Compania și, bănuiesc, tot regimentul, s-a întors răsucit în loc, de spaimă, și oamenii sunt gata de fugă. Urlu scos din minți la gândul goanei nebune, care ar fi mai rea ca moartea: „Pe loc, stați pe loc! ’’ Se opresc toți, sfârșiți, căci nu au voința să fugă și după câteva clipe reluăm marșul, târât ca după mort. Identific, după dâmb și după ocolul șoselei, locul unde suntem. Fac socoteala aproximativă și găsesc că avangarda regimentului XR a trecut sigur dincolo de vamă. Așadar evenimentul s-a consumat. întâmplarea de vorbe și cărți a devenit piatră, stofă, aramă, o noapte anume. Am trecut dincolo, peste linia punctată, pe care am desenat-o zece ani în școală. - Uitați... uitați... Dinainte vine între două santinele, cu armele îndreptate spre ele, un prizonier (nu mai încape îndoială). E plutonierul Bela Kiss, îl cunosc acum după pantalonii de dril alb. Iată deci întâiul prizonier în acest război la care iau parte. Oamenii și-au mai revenit puțin. Seara de cenușă oarbă a devenit întuneric străveziu. Trecem și noi prin vamă. Bara e ruptă, jos lângă ea e un mort. Un rănit e sprijinit pe genunchi de către un soldat. âi - Ce-a fost, camarade? întreb în treacăt. - O luptă scurtă... domnul colonel P...B... e rănit de moarte. Uite-l... Aflu ceva mai târziu că in momentul în care a fost somată, santinela ungurească a țipat, locotenentul Sigismund Lajos a ieșit în prag, a tras cu revolverul în direcția grupului, așa, în noapte, și glonțul a nimerit în cap pe colonel, care venise în fruntea avangărzii. Pe urmă după un schimb de focuri, ungurii au fugit cu toții. Asta exista adineaori în noaptea neagră și noi nu vedeam nimic, ca și când n-ar fi fost așa: cum nu văd nimic, de pildă, vizitatorii dintr-un simplu parc comunal. Mi se comunică din urmă că regimentul XR a luat-o la dreapta, că nu mai am pe nimeni înaintea mea, de parcă s-ar fi dat la o parte o perdea, și deci să mă desfășor în avangardă. E o imposibilitate. Iau distanță la o sută, două de metri înaintea companiei, dar patrulele nu se duc la mai mult de zece pași de mine. Sunt înaintea tuturor milioanelor din neamul meu; în fața mea cu o șosea, cu garduri, cu întuneric și cu moartea plutind în toate. (întâia noapte de război) EXPLORAREA TEXTULUI 1. Războiul este un alt prilej de ratare a înțelegerii. Asemeni lui Fabrice del Dongo, eroul lui Stendhal din romanul Mănăstirea din Parma, care, fiind pe câmpul de luptă de la Waterloo, nu are nicio clipă conștiința faptului că se află în mijlocul unei bătălii decisive, Gheorghidiu nu înțelege nimic din evenimentele la care este totuși nu spectator, ci actor. Nu ăsta nu este războiul adevărat, spune derutat după unul dintre atacuri, căci el nu privește războiul din perspectiva ostașului, ci în primul rând ca experiență personală. Va fi tocmai de aceea permanent tentat să judece „incompetența” statului-major, haosul bătăliilor, sacrificiile pe care le consideră inutile. Se creează astfel impresia de caricatură sau, în orice caz, de coborâre a percepției în planul derizoriului. Războiul devine pentru el o succesiune de experiențe dezastruoase nu doar prin realitatea lui fizică, dar mai ales prin reacțiile indivizilor. Nimic nu mai are de-a face cu eroismul, cu atitudinea bărbătească pe care o întâlnim de obicei în proza cu o tematică asemănătoare. O femeie, crezută spioană, este gata să fie împușcată, dar peste numai o zi va fi decorată cu „Virtutea militară” pentru eroism. Un soldat, crezut și el spion, este arestat și bătut de sergentul de zi, ba chiar și de comandant. O săptămână mai târziu va fi înaintat caporal pentru faptele de bravură săvârșite. Sub ploaia de obuze, cădem cu sufletele rupte, în genunchi, ne aruncăm jos, care cum putem, apoi alergăm, coborâm speriați, împrăștiați, fără să știm câți mai suntem, mai ales acoperiți de pământ și fum cum arătăm acum. Și mereu aceleași întreabări obsedante: Sunt inferior celorlalți de vârsta mea? în aceleași împrejurări alții cum s-ar Stendhal, pseudonim al lui Henry Beyle, scriitor romantic francez (1783-1842), autor al romanelor: Roșu și Negru, Mănăstirea din Parma. Viața lui Henri Brulard. Lucian Leuwen. Camera de lucru a lui Camil Petrescu Camil Petrescu (primul din dreapta) la o întâlnire literară de la Oradea Personajul în romanul psihologic O particularitate a romanului modern este construcția personajului care suferă o modificare de viziune față de romanul tradițional. Un prim semn al acestei schimbări o constituie renunțarea, adesea, la conturarea unui portret fizic complet, prin folosirea unor procedee ale caracterizării directe. Din portretul „clasic” al romanelor realiste, naratorul modem nu reține decât puține detalii fizice cu rol semnificativ în acțiunile și trăirile personajelor, în rest interesul concentrându-se asupra lumii sale interioare, surprinse la nivelul conștiinței. Se renunță astfel la o categorie de determinări, de condiționări create de mediul social, de exemplu, sau la corespondența oarecum mecanică între portretul fizic și cel moral, ceea ce individualizează personajul fiind portretul interior relevat prin analiză și introspecție. Tocmai de aceea, esențiale sunt experiențele și trăirile văzute ca modalități de înțelegere a propriei identități. Că.utam o verificare și o identificare a eului meu, va spune Ștefan Gheorghidiu. fi comportat? [...] Ce aș fi făcut dacă aș fi fost la Verdun, sau dacă aș fi pe Somme, în uraganul de obuze unde trag mii de tunuri odată? E aceasta inferioritate de rasă? Și același gând: ce deosebire este pentru noi că murim într-o luptă cu mii de obuze și cu mii de mii de cadavre sau nimeriți când stăm la masă de un singur obuz? Identifică în roman, și alte asemenea exemple. 1. Textul dat se focalizează asupra eului. Acesta apare ca expresie a unei conștiințe, singura în preajma căreia evenimentele capătă semnificație. Și totuși treptat, personajul-narator se deschide tot mai mult, interesat de ceea ce se petrece în jurul său. Extrage câte un citat semnificativ pentru a ilustra atât trăirile eroului cât și observațiile asupra celorlalți. I. Secvența de mai sus surprinde momentul inițial din desfășurarea războiului, trecerea graniței. Conștiința personajului-nara-tor surprinde realitatea în jurul câtorva teme-cheie care caracterizează combatantul și care fac din Jurnalul de front” o scriere marcată de orginalitate. Discutați despre imaginea combatantului, valorificând cel puțin două fragmente din text. Precizați care sunt temele/ motivele în jurul cărora sunt construite fragmentele de mai sus. Puteți valorifica și următoarea opinie a criticului Pompiliu Constantinescu: Combatantul e un tip psihologic de resorturi adesea rudimentare, dictate de un determinism înfricoșător. 1. Recitiți fragmentul de mai jos și discutați în ce măsură sintetizează tematica romanului și este definitoriu pentru personaj. Orgoliului meu i se pune acum, de altfel, și o altă problemă. Nu pot să dezertez, căci, mai ales, n-aș vrea să existe pe lume o experiență definitivă, ca aceea pe care o voi face, de la care să lipsesc, mai exact, să lipsească ea din întregul meu sufletesc. Ar avea față de mine, cei care au fost acolo, o superioritate, care mi se pare inacceptabilă. Ar constitui pentru mine o limitare. îmi putusem permite atâtea gesturi până acum, pentru că aveam un motiv și o scuză: căutam o verificare și o identificare a eului meu. Cu un eu limitat, în infinitul lumii, niciun punct de vedere, nicio stabilire de raporturi nu mai era posibilă și deci nicio putință de realizare sufletească. O asemenea carență, de nereparat, ar fi fost și o descalificare. Conștiința mea îmi permitea aseară să ucid, să mă judec deasupra legilor, pentru că nu aveam ce să-mi reproșez, în sistemul meu sufletesc, nimic, dar tocmai de aceea nu-mi permite lașitatea de a evita un pericol, pe care soldafii cei mulți nu-l puteau evita. Lipsit de orice talent, în lumea asta muritoare, fără să cred în Dumnezeu, nu m-aș fi putut realiza - și am încercat-o - decât într-o dragoste absolută. M-am înșelat o dată, aș mai putea încerca, din nou, de aceea nu vreau să fiu scăzut, de la început chiar, față de femei, prin nicio lipsă în organismul sufletesc. & EVALUARE CURENTĂ APLICAȚII 1. Citește cu atenție următorul text și redactează răspunsuri pentru fiecare dintre următoarele cerințe: Amețind totul, această iubire înflorea fără seamăn, cum înfloresc sălbatic, în luna mai, nimfele lujerilor de crin. Cu ochii mari, albaștri, vii ca niște întrebări de cleștar, cu neastâmpărul trupului tânăr, cu gura necontenit umedă și fragilă, cu o inteligență care irumpea, izvorâtă tot atât de mult din inimă cât de sub frunte, era de altfel un spectacol minunat. Izbutea să fie adorată de camarazi, băieți și fete deopotrivă, căci înfrumuseța toată viața studențească. [...] Mă gândesc halucinat că aș fi putut ucide pentru femeia asta... că aș fi fost închis din cauza ei, pentru crimă: Vezi, aia blondă de colo...? nu... ailaltă mai grasă puțin, de la masa cu cei doi domni și două doamne... -Ei? - E nevasta lui Gheorghidiu... Nu-ți mai aduci aminte...? -A... pentru asta? Ce-a găsit la ea dragă? să ucidă pentru ea... nu mai putea găsi alta la fel?" a. Descrie iubirea dintre cei doi îndrăgostiți, așa cum se deduce ea din primul fragment selectat. b. Identifică imaginile „ei”, din cele două fragmente. c. Comentează afirmația Mă gândesc halucinat că aș fi putut ucide pentru femeia asta, punând accent pe cuvintele, halucinat și asta. d. Motivează schimbarea fizică a personajului feminin din cele două fragmente. e. încadrează întrebarea finală, nu mai putea găsi alta la fel?, în ansamblul dialogului. 2. Scrie un eseu liber de una-două pagini în care să demonstrezi noutatea formulei narative a creației lui Camil Petrescu și în care să integrezi noțiuni precum autenticitate, calofilie, dosar de existențe, memorie involuntară, paranteză. 3. în Patul lui Procust, Nae Gheorghidiu afirmă că nepotul său Ștefan, a dezertat, dezonorându-și familia. Explică acest gest, ținând seama de comportamentul său de-a lungul întregului roman. 4. Structurarea romanului în două părți a generat discuții, unii critici literari, precum Pompiliu Constantinescu, vorbind despre existența a două cărți într-una singură și reproșându-i astfel textului lipsa de unitate. Exprimă-ți opinia în privința unității romanului prin aducerea în discuție a cel puțin două argumente. Poți avea în vedere aspecte precum: perspectiva narativă, problematica dezbătută, tehnici ale narării etc. 5. Pornind de la romanul lui Camil Petrescu, Ultima noapte de dragoste, întâia noapte de război, comentează următoarea definiție a eseistului englez E.M. Forstei; exprimată în cartea sa Aspecte ale romanului: Romanul realist este istoria unui eșec. Poți extinde discuția, adăugând argumente oferite și de alte romane realiste studiate. CAMIL PBTRE5CU ULTIM- NOAPTE DE DRAGOSTE ÎNTÂIA NOAPTE DE RĂZBOIU r«««« tomol l Din punctul său de vedere (al autorului - n.n.), ar părea logic să privim cele două tomuri și personajul lor central ca o construcție solid închegată, în două mari momente morale; însă aceste două etape sunt la distanțe interne atât de depărtate, încât o lectură atentă ne pune în fața a două romane separate, cu două teme izolate. Totuși, armonia nu se frânge, calitățile scriitorului nu se întunecă dacă ne ocupăm de fiecare volum separat. (Pompiliu Constantinescu) CAMIL PETRESCU LJuus;;- cui-; ■■■■ QDEIHHHH HB DQE3Q Autorul a voit să facă roman stendhalian (și sunt indicii în privința aceasta), roman căutând a fi monografia unui element psihic, acolo ambiția, pasiunea, aici gelozia. El a urmărit, nu mai încape discuție, să creeze eroi care trăiesc în plan superior, fiind totuși lucizi, scăpați din faza poziției pasive față de univers. Dar curioasă răzbunare a fondului etnic și a timpului! Gheorghidiu e un erou din galeria „inadaptabililor" tip Brătescu-Voinești, e un învins. El e filozof într-o lume de neștiutori de carte cinici, și acești neștiutori de carte îl păcălesc și-i Jură bună parte din moștenire. El nu cunoaște femeia și nu o poate stăpâni, iar femeia îl face să sufere. Deci e vorba mai puțin de analiza geloziei cât de cazul unui inadaptat la viața erotică, a unui infirm. (G. Călinescu, Istoria literaturii române de la origini și până în prezent) Ultima noapte de dragoste, întâia noapte de război [este] o scriere în care arta analizei câștigă unul din succesele ei cele mai mari. Povestea studentului în filozofie Ștefan Gheorghidiu, care o dată cu războiul trăiește agonia și moartea iubirii lui, se situează într-un cadru care ne este cunoscut, cu scene patetice, cu disecții psihologice de mare finețe. [...] Ceea ce izbutește mai bine autorul Ultimei nopți de dragoste... nu este atât afundarea în regiunile obscure ale conștiinței, căt exactitatea aproape științifică în despicarea complexelor sufletești tipice. întocmai ca moraliștii clasici, dar, evident, în primul rând cu mijloacele de narațiune și prezentare ale unui romancier, analiza sa se aplică asupra marilor pasiuni umane, în care lămurește elementele constitutive, în treptata lor însumare, ca un adevărat „spirit de geometrie ”. (Tudor Vianu, Arta prozatorilor români) Alege interpretarea cea mai apropiată de propria ta viziune asupra romanului și argumentează-ți opțiunea într-un eseu liber de 30-40 de rânduri. Sugestii bibliografice Alexandru George, Semne și repere (cap. în jurul romanelor lui Camil Petrescu). Capitolul conține o succesiune de trei eseuri care iau în discuție raportul dintre etos și luciditate. Nicolae Manolescu, Arca lui Noe, voi. II (cap. Fals tratat pentru uzul romancierilor). Este cel mai amplu studiu din acest volum, în care romanele lui Camil Petrescu sunt plasate sub zodia ionicului. Tudor Vianu, Arta prozatorilor români (cap. XII, Romancierii -Al treilea realism). Ceea ce izbutește mai bine autorul Ultimei nopți de dragoste... este atât afundarea în regiunile obscure ale conștiinței, căt și exactitatea aproape științifică în despicarea complexelor sufletești tipice. Romanul experienței noanraau 00 0000 1. Numește titlurile a două-trei romane care au ca temă dragostea. 2. în ce constă particularitatea tratării acestei teme în textele studiate până acum (Maitreyi, Ultima noapte de dragoste, întâia noapte de război etc.)? 3. Ce îți evocă un titlu de roman precum Nuntă în cer? NUNTĂ ÎN CER de Mircea Eliade PUNCTE DE REPER Nuntă în cer a fost publicat în 1939, la nouă ani după romanul lui Camil Petrescu, Ultima noapte de dragoste, întâia noapte de război. O asemenea apropiere cronologică a momentului apariției celor două romane nu putea să rămână fără urmări. Studiind romanul lui Camil Petrescu, s-a putut observa noutatea pe care acesta o aduce în proza deceniului patru al veacului trecut. Formula care sintetizează noua viziune este estetica autenticității. în esență, prin autenticitate, prozatorul modem năzuiește să micșoreze distanța dintre realitate și ficțiune, sub semnul unui nou realism care presupune confesiune, analiză și autoanaliză, dar și renunțarea la podoabe artistice. Ceea ce particularizează proza lui Mircea Eliade din Maitreyi și Nuntă în cer este caracterul de confesiune pe care ambele romane îl au, dincolo de feluritele artificii pe care autorul le utilizează: existența unor caiete, scrierea unui roman etc. La nivel stilistic, autenticitatea înseamnă, așadar, grija pentru exprimarea „exactă” a trăirii și refuzul scrisului frumos. Consecința unei asemenea viziuni o constituie prezența în aceste romane a unor documente precum scrisori, jurnale, caiete, articole de ziar etc., care au darul de a exprima cu o sinceritate totală experiențe de viață „adevărate”. De pildă, „schema” epică din romanul lui Mircea Eliade Maitreyi urmează în linii mari evenimente pe care autorul le-a trăit în anii în care studiase în India: dragostea față de fiica celui care-1 găzduia, nevoia de a părăsi locuința, experiența himalayană, aventura cu o europeană etc. O adevărată direcție a dezvoltării romanului interbelic o constituie, așadar, proza autenticității sau a experienței. în cazul lui Mircea Eliade însă, scrierile sale se dezvoltă, cel puțin formal, pe două direcții: una realistă și alta fantastică. Realitatea este că aceste două direcții sunt complementare, comunică prin diverse canale, încât se poate spune, că într-o anumită măsură ambele se revendică din estetica autenticității. Mircea Eliade (1907-1986), prozator și eseist. Se naște ia București, unde face școala primară și Liceul Spiru Haret. Debutează-în ultimul an de liceu cu articolul Cum am descoperit piatra filozofală. Ține un jurnal personal și scrie proză autobiografică, publicată cu titlul Romanul adolescentului miop. In anul 1928 își ia licența la Facultatea de Filozofie și Litere a Universității București, perioadă în care se simte tot mai atras de spiritualitatea Orientului. Primește o bursă de studii în India și urmează la Calcutta cursuri de sanscrită și filozofie indiană. Stă în casa profesorului său Surendranath Dasgupta, de a cărui fiică de 16 ani, Maitreyi, se îndrăgostește. Se reîntoarce în țară în decembrie 1931 și este numit asistent la Facultatea de Litere și Filozofie a Universității București (1933), după ce, cu puțin înainte, devenise doctor în filozofie cu o teză despre filozofia și practicile yoga. Experiența intimă a șederii în India se va regăsi în romanul Maitreyi (1933), carte pentru care este premiat de Societatea Scriitorilor Români. Publică romane, cărți de eseuri, studii și articole, lucrează intens, febril, convins că face parte dintr-o SI I generație care trebuie să irupâ in istorie. Maestrul spiritual al acestei strălucite generații interbelice care i-a numărat în rândurile ei, printre alții pe Emil Cioran, Constantin Noica, Mircea Vulcănescu și Mihail Sebas-tian a fost profesorul Nae lonescu. în 1940 este numit atașat cultural la Londra, apoi la Lisabona. Invitat în 1945 să predea un curs de istorie a religiilor la Școala de înalte studii din Paris, va alege calea exilului, până la sfârșitul vieții. în Franța, se împrietenește cu mari personalități, în special orientaliști. în anul 1956 pleacă în S.U.A., unde este invitat ca profesor titular la catedra de istorie a religiilor a Universității din Chicago, devenită ulterior catedra Mircea Eliade. Este ales membru a numeroase societăți culturale și membru al academiilor americană, britanică, austriacă, belgiană. în exil, publică nuvele fantastice, amintiri, romanul Noaptea de Sânziene, precum și marea sinteză Istoria credințelor și ideilor religioase (1976-1978), care îl impune ca unul dintre cei mai importanți cercetători ai domeniului pe plan mondial. Când eram foarte tânăr, se întâmpla uneori să privesc brusc fața unui necunoscut și să-mi spun: ce-ar fi fost ca omul acesta să fie tatăl meu?... Nu-mi era greu să mi-l închipui; îl chema, desigur. Andrei sau Sever; astea mi se păreau a fi numele cele mai potrivite pentru tatăl meu; pe mama ar fi chemat-o Maria sau Sabina. Pe mama mea o chema în realitate Arethusa. Pe tatăl meu, loan; dar prietenii îi spuneau Jenică. Nici mama nu-l chema cum mi-ar fi plăcut mie; îi spunea Nelu... Omul străin din fața mea însă ar fi putut fi un adevărat tată; așa cum îl visasem eu, cum îl întâlnisem în unele romane - un bărbat cu tâmplele cărunte, mirosind foarte discret a apă de colonie, cu fața severă și ochii blânzi: sportiv, ironic, elegant și citind cu pricepere anumiți moraliști francezi. Acesta, firește, era unul din tipurile perfecte ale părintelui. Alteori aș fi vrut ca tatăl meu să se fi întâmplat a fi un medic ilustru sau căpitan de marină, sau un mare industriaș. Pe mama mea mi-o închipuiam mai simplă: ori doctoriță, ori artistă. Și aș fi vrut să picteze, s-o văd umblând prin casă într-un halat alb, cu mânecile sumese până la cot... Au fost ani, în adolescența mea, când aș fi dorit ca mama să fie italiancă, iar tata englez. Dar asta e cu totul altă poveste... Voiam să spun un lucru mai simplu, care mi se întâmplă încă și astăzi, deși din ce în ce mai rar, dar care mi-a tulburat toată adolescența și prima tinerețe. Mă aflam uneori alături de un bărbat, într-un tramvai pe bancă, și mi-l închipuiam tatăl meu. Nu era întocmai așa cum îl voisem eu, cum îl visam de atâția ani; cel puțin, nu era întotdeauna așa. Dar era totuși un altul decât tatăl meu; și aș fi putut fi, într-adevăr, copilul lui, aș fi avut altă mamă, aș fi avut poate alte surori și frați, aș fi trăit în altă casă, în alt oraș. Totul ar fi putut fi altfel. Gândul ăsta m-a obsedat întotdeauna: că toate ar fi putut fi altfel, sau s-ar fi putut să nu fie deloc; că toate sunt întâmplătoare pe lumea asta, fără nicio necesitate, fără nicio noimă... Când trec pe vreo stradă veche, de mahala, și văd unele case bătrânești, cu uluci, cu grădina năpădită de nalbă și zorele, mă închipui născut aici și mă văd ducându-mă, cu alți copii desculți, la o școală primară de mahala, mă văd citind la o lampă de gaz, într-o cameră vopsită în roz... Sau, în vreun oraș de provincie, într-una din acele case boierești, cu grilaj de fier învechit, cu pitici colorați și bazin de ciment în grădină... Mă întorceam acasă, aproape întotdeauna neliniștit, întristat, după o asemenea rătăcire pe străzi necunoscute de mahala... Evident, toate acestea nu prea au de-a face cu cele ce vreau să spun, continuă Mavrodin. Dar nu mă grăbesc. Și-apoi mi se pare că am să găsesc undeva, printre amintirile acestea, dezlegarea întâmplărilor care au urmat. Poate mi s-a făcut cândva vreun semn, poate că mi s-a indicat ceva. Ar fi înspăimântător să crezi că din tot acest cosmos atât de armonios, desăvârșit și egal cu sine, numai viața omului se petrece la întâmplare, numai destinul lui n-are niciun sens... Mă întreb, bunăoară, dacă nu cumva în ziua când am început să iubesc nu s-a întâmplat ceva lângă mine, ceva pe care eu nu l-am văzut sau pe care nu l-am înțeles, și prin ignorarea căruia m-am abandonat, fără luciditate, cu totul iresponsabil, întâmplărilor. Te trezești că ai devenit ceva, aproape fără să-ți mai amintești începuturile acestei transformări. Când cel dintâi prieten al meu s-a însurat, am rămas o noapte întreagă de vorbă cu el, încercând să aflu ce s-a întâmplat, cum a ajuns aici, ce norme sau ce pasiuni l-au hotărât la acest pas. N-am înțeles aproape nimic, îți mărturisesc. ■■ - Asta nu o înțelege nimeni, îl întrerupse Hasnaș. Avea un glas schimbat, neașteptat de sobru, aproape solemn. în întunerec, ochii îi străluceau umezi, depărtați. - Nimeni, repetă el mai încet. Se întâmplă așa, fără să știi, fără să-ți dai seama. Tot ce ni se spune: dragoste, bani, interese - sunt prostii, niciun bărbat nu s-ar sacrifica pentru un amor sau pentru avere. Orice s-ar spune despre bărbați, oricât de proști ar fi ei în majoritate, lucrurile nu pot fi explicate atât de simplu. E aici un fel de vrajă, și asta nu vine din dragoste, din pasiune, ci dintr-o nebunie nesimțită, care cu orice chip încearcă să ne umilească... Se opri deodată, tot atât de brusc precum începuse. Parcă s-ar fi trudit să-și amintească un amănunt prețios, să găsească cuvântul potrivit. Mavrodin îl așteptă câteva clipe, apoi continuă. - Judeci lucrurile acestea cam în același fel ca mine; firește, cu altă, mai bogată experiență... - Toți suntem aici de acord, scumpul meu prieten, vorbi Hasnaș rar. Ne necăjesc uneori pe noi femeile învinuindu-ne de solidaritate cu orice preț, dar adevărul este că, aici, simțim cu toții la fel. Chiar acei care nu se pot exprima decât bo-lovănește... - E un destin, se-nțelege, continuă Mavrodin nerăbdător, ca și cum s-ar fi temut să nu-și piardă firul povestirii. Este și acesta un destin, căci sunt și altele, nenumărate... De foarte multe ori încerc să-mi dau seama de ele, mai ales de acele destine obscure, lipsite de glorie care decid, fără știrea și în absența noastră, pentru o viață întreagă. Când o iubeam, mă întrebam uneori dacă înainte de a o întâlni nu visasem ceva dramatic sau dacă, la întâlnirea noastră, nu m-a frapat, cum se spune, vreun amănunt extraordinar... De pildă, îmi aduc aminte un lucru: când s-a îmbrăcat să plece avea o voaletă largă, neagră, picantă, și blana îi era foarte discret parfumată cu Ambre antique. Dar asta se întâmpla cu câteva ceasuri după ce, fără știrea mea, mă îndrăgostisem. Am întălnit-o la unul din prietenii mei, arhitect bogat și amator de petreceri. Intr-o după-amiazâ, într-o zi cenușie de iarnă, când aș fi putut face orice altceva, la un ceas în care, dc obicei, stăteam la mine acasă... 8 ianuarie: îmi amintesc perfect data. Eram foarte plictisit, aproape întristat de sărbătorile care trecuseră anevoie; obosit, fără chef, exasperat numai la gândul că trebuie să mă duc la prietenul meu. Făgăduisem. Mi-a fost foarte greu să refuz, îmi propuneam să nu rămân mai mult de un ceas... In primăvara aceea, când o iubeam și eram la doi pași de moarte din pricina ei, m-am trudit adesea să-mi amintesc, ceas de ceas, ziua de 8 ianuarie. Aș fi vrut să știu cu ce haine mă îm-brăcasem de dimineață, ce carte luasem din raft. dacă citisem sau nu vreun ziar, dacă am primit vreun alt telefon în afară de al lui Alexandru, care-mi amintea de petrecere. îmi spun că dacă mi-aș fi aruncat altfel ochii pe ziar. aș fi zărit poate reclama vreunui film mult lăudat și m-așfi dus să-l văd înainte de a-mi ține cuvântul față de Alexandru. Ileana n-ar fi rămas până seara, târziu, acolo dacă n-aș fi venit eu. Poate ar fi plecat înainte de venirea mea și n-aș fi mai întâlnit-o sau dacă întâmplător aș fi întălnit-o altădată, n-ar fi fost vraja serii aceleia de 8 ianuarie; poate nici ea n-ar mai fi fost liberă, poate nici eu... S-ar fi putut întâmpla atâtea. [...] Era o odaie lungă, nu prea înaltă, cu un pian mare, negru, descoperit, spre fereastră. Era aproape seară, dar - dintr-o curiozitate a gazdei - nu ardea decât o veioză intr-un colț. In fund se mai păstrase pomul dc Crăciun, cu lumânările aprinse. Imaginea aceasta o păstrez foarte precisă, clară. Și din toate aceste fragmente, profiluri, lumini, gesturi, fețe, glasuri - am văzut deodată desprinzăndu-se mâna Ilenei, palidă, cu degete foarte lungi, aproape transparente. Am zărit mâna aceasta chiar înainte de a-i vedea bine fața și ochii. Brațul întreg, probabil, se odihnise până atunci pe pian și la intrarea mea îl ridicase, leneșă. Degetele mi s-au părut neobișnuit de însuflețite, parcă ar fi fost singurul lucru viu printre toate acele fragmente de viață îmbulzite în salon. Și mai era ceva, un amănunt care m-a obsedat apoi multă vreme: mâna întreagă părea goală, degetele acelea palide și nervoase erau parcă făcute anume ca să poarte un inel - și inelul acesta le lipsea. Era o mână pură, nelogodită, monahală... [-] ești Mircea Eliade, desen de Victor Ion Popa Mircea Eliade, desen de Eugen Drăguțescu jVu mi s-a părut prea frumoasă, poate pentru că nu era aproape deloc fardată, iar in odaie era o lumină murdară, mohorâtă de lumânări. Îmi aduc aminte - fi i-am spus-o de multe ori, in urmă -că m-a impresionat o foarte ușoară oboseală în priviri. Nu era oboseala zilei, nici strivirea pe care ți-o lasă o boală lungă, sau o serie de excese, ci oboseala aceea aproape ironică pe care o imprimă cu timpul inteligența feminină. Nu mi s-a părut prea frumoasă, dar înaintând foarte puțin spre stânga ei, să mă înclin în fața unei doamne în vârstă, mi-am dat deodată seama că n-am văzut-o bine, că n-am privit-o cu atenție, și de-abia m-am putut stăpâni să nu mă întorc chiar atunci din nou spre ea, ca s-o cercetez încruntat, cu luare aminte. Am făcut asta, însă, câteva minute în urmă și am putut-o face fără să fiu observat. Vorbea cu o prietenă și privea în jos. Am văzut că are fruntea înaltă și tâmplele ușor arcuite, iar culoarea părului, castanie, stinsă, o făcea să pară mai severă. Apoi am înțeles de ce mă întorsesem: ochii aceia foarte mari și nelămuriți, gura ei vastă, strivitoare. Parcă obrazul întreg îi era brăzdat de izvorul privirilor și de carminul gurii. [...] Am mai avut atunci și altă impresie: că femeia aceasta nu poate fi singură. Undeva, prin apropiere, în țară, în străinătate, trebuia să existe un soț, un bărbat pereche. Nu știu de ce mi se părea făcută pentru tovărășie. Straniu... Toate acestea, bineînțeles, nu le-am scris în carte. In fața hârtiei albe, rareori izbutești să rămâi în realitate, să fii sincer. Firește, în carte, lucrurile nu sunt povestite întocmai. Acolo am închipuit o întâlnire mai romantică; tot în ziua de 8 ianuarie -asta nu puteam cu niciun chip s-o ascund -, dar la Predeal, în vila unor prieteni comuni, adunați pentru schi. în treacăt fie spus nu mă depărtam prea mult de adevăr. La Predeal am fost atunci de câteva ori împreună, și ea schiează bine, a învățat asta în Germania, cât timp a lucrat acolo... EXPLORAREA TEXTULUI 1. Incipitul romanului dezvoltă anumite considerații despre o temă a adolescenței personajului-narator, aceea a relației dintre el și părinți. Se creează un fel de cadru misterios în legătură cu ceea ce ar fi putut fi părinții săi și ce nume ar fi trebuit să poarte. Aceste considerații par a nu avea nicio legătură cu substanța romanului, cu faptul că acesta este la prima vedere o poveste de dragoste... Și totuși incipitul nu este întâmplător, dacă reținem următorul fragment din monologul narativ al lui Mavrodin: Gândul ăsta m-a obsedat întotdeauna: că toate că ar fi putut fi altfel, sau s-ar fi putut să nu fie deloc; că toate sunt întâmplătoare pe lumea asta, fără nicio necesitate, fără nicio noimă. Tot Mavrodin își motivează astfel parantezele narative: Evident, toate acestea nu prea au de-a face cu cele ce vreau să spun. [...] ...numai viața omului se petrece la întâmplare, numai destinul lui n-are nici un sens... Recitește întreaga secvență și exprimă-ți opinia cu privire la sensul afirmațiilor lui Mavrodin. Precizează în ce măsură ele 2. 3. 4. se justifică și ce temă a romanului este introdusă prin aceste considerații. Ce alte probleme dezbate romanul, dincolo de tema evidentă a dragostei și de cea a destinului? Discutați despre implicațiile pe care următorul fragment le are în ceea ce privește „programul” estetic al unui asemenea tip de literatură: Firește, in carte, lucrurile nu sunt povestite întocmai. Acolo am închipuit o întâlnire mai romantică; tot în ziua de 8 ianuarie - asta nu puteam cu niciun chip s-o ascund - dar la Predeal, în vila unor prieteni comuni, adunați pentru schi. în treacăt fie spus, nu mă depărtam prea mult de adevăr. La Predeal am fost atunci de câteva ori împreună, și ea schiază bine, a învățat asta în Germania, cât timp a lucrat acolo... Debutul narațiunii poate să-i apară cititorului ca o intrare abruptă în roman, parte dintr-o confesiune dramatică din care lipsește o punere expozitivă în cadru, este o caracteristică a prozei modeme să renunțe la debuturile clasice, trăsătură care se integrează într-o nouă estetică a modernității, caracterizată printr-o relativă indiferență față de lumea exterioară și concentrarea povestirii asupra evenimentelor vieții interioare. în finalul romanului lucrurile se clarifică totuși cu privire la cele două personaje, Mavrodin și Hasnaș. Precizează cine sunt cele două personaje-narator și care este obiectul narațiunii/ confesiunii primului personaj. Discutați despre modul în care se structurează cartea. Precizați dacă în roman, în afara celor două personaje-naratoi; mai există un al treilea. Identificați un fragment care să ilustreze acest lucru. Mircea Eliade în anii '30 X La începutul războiului european aveam douăzeci și patru de ani. Urmam studii de inginerie în Franța. Un unchi al meu, fratele mamei, îmi trimitea lunar o bursă care-mi ajungea exact cât să-mi duc zilele. Părinții mei fuseseră amândoi bogați. Dar tata a murit tânăr, când eu nu-mi terminasem încă clasele primare. Și mama n-a știut să-și administreze averea; se îngrijea de asta fratele ei care m-a ținut mai târziu la studii. în vreo zece ani, am pierdut aproape totul. Maică-mea începuse să joace cărți și numai în anul morții ei a risipit o moșie. A murit totuși înainte de a suferi umilințele sărăciei. A murit într-o casă mare, luxoasă, strivită de datorii - și care a și fost de altfel, vândută de creditori. Nu eram un student prea strălucit și nu-mi plăcea nici cariera pe care mi-o alesesem. Aș fi voit să mă fac ofițer, dar știam că meseria asta nu-i plăcuse deloc mamei. Mama își făgăduise de mult să aibă un fiu inginer. Declararea războiului a însemnat pentru mine zorile unei vieți noi. M-am înrolat voluntar, împreună cu alți studenți români din Franța, după bătălia de la Charleroi. Am fost ușor rănit din cele dintâi lupte. Am făcut apoi câteva luni o școală de cadre și m-am întors pe front sublocotenent. Nu știu dacă am fost, cum se spune, un erou. Dar m-am luptat bine și am fost de două ori decorat. Mă obișnuisem cu războiul, mă obișnuisem foarte repede și cu gândul morții. De altfel, nu mă legau prea mult lucruri de viață. Eram orfan, nu aveam frați, și singurul meu prieten, un coleg de la școală, murise în primul an de război. Eram fericit că pot lupta ca ofițer în armata franceză. Uneori chiar mă gândeam că, după încheierea păcii, aș putea să rămân în armata colonială. După intrarea României în război, m-am hotărât să mă întorc în patrie. Eram foarte emoționat; mi se înmuiau ochii numai la gândul că aș putea de astă dată muri pe pământ românesc. Am fost trimis, prin 1917, cu misiunea militară franceză în Moldova. Nu-ți mai spun nimic despre toate întâmplările iernii aceleia triste. Bucuria întoarcerii mele în țară - după o absență de aproape cinci ani - fusese întunecată de prea multe dezastre. Spre deosebire de mulți ofițeri tineri români, mă îndoiam de reușita aliaților. îmi făceam, cu toate acestea, datoria. Rămăsesem cu misiunea franceză, și mă aflam adesea pe drum, între Bârlad și Marele cartier de la lași. Prin aprilie, plecasem într-un tren extrem de aglomerat. Locul meu din compartiment îl cedasem unei doamne în vârstă și ieșisem pe culoar, chiar lângă ușă. Se înserase și stăm cu capul aplecat afară, pe fereastra ușii, privind vag câmpurile pe care de-abia se topise zăpada. Nu știu în ce gară, chiar în clipa în care se pusese trenul în mișcare, m-am simțit îmbrâncit cu putere de cineva care voia să-și facă loc spre scară. Dar ușa o închisesem eu când auzisem semnalul plecării. Pe scară se aflau câțiva țărani și eram strâns din toate părțile de călători. M-am întors anevoie; o fetiță de vreo 15 ani voia cu tot dinadinsul să coboare. Auzisem, în întuneric, la capătul peronului, unde staționase vagonul nostru, un glas de femeie strigând: „Lena! Lena!" Auzisem de asemenea pași agitați, cu puține clipe înainte de plecare, alergând de la un capăt la altul al vagonului. Fetița rămăsese încremenită în fața mea când simțise că trenul plecase cu adevărat, depărtăndu-se de gară. A plecat atunci capul spre fereastră, și a strigat și ea de mai multe ori: „Tante Emilie!"... Mi-a atras atenția perfecțiunea pronunției și, în același timp, un parfum foarte discret al părului, neobișnuit în zilele acelea de mizerie. Fata striga în neștire, cu capul pe fereastră. Apoi a vrut din nou să smucească ușa și să sară afară. Dar i-am prins brațul. - Ușa e încuiată, i-am spus. M-a privit în ochi cercetător, și buzele au început să-i tremure. Simțeam că se luptă cu plânsul. întâmplarea mi se părea comică; de altfel, nu mă emoționau atunci nici măcar întâmplările triste, dar un asemenea accident. - Ai rămas singură? o întrebai eu în franțuzește, tutuind-o. Purtam uniforma de ofițer român, și fata mă privise la început cu neîncredere. Știa că trenul rămâne foarte mult... Era o lumină mohorâtă în vagon. Dar am văzut atunci cum ochii ei, foarte mari, se umplu de lacrimi, și am început s-o mângâi pe păr. A încercat să se tragă înapoi, căutăndu-și în același timp batista să-și șteargă lacrimile Ridicând brațul, zării coperta cărții pe care o ținea în mâini: Anna Karenina. Rămăsese desigur în compartiment, citind, cât timp mătușa sa coborâse în gară. - Erai cât pe-aci să te zvârli sub roțile trenului, ca în romanul dumitale, îi spusei rîzînd, arătându-i cartea. Dar n-ai ajuns încă la sfârșit... (ce rol are perfectul simplu... implicare, comunicare afectivă, lipsă de detașare față de evenimente) - Așa se omoară Anna? întrebă ea, tot în franțuzește, parcă mai neliniștită. Mă surprinse familiaritatea ei cu eroina cărții pe care o citea. Am clătinat trist din cap. - Sub roțile trenului, spusei și o privii cu mai multă atenție. Rămase gânditoare, copleșită. își duse mâna la frunte și oftă; gestul acela dezamăgit pe care îl fac copiii când vor să semene cu cei mari. Trenul alerga acum mai repede. O văzui cum se uită pe fereastră și cât de mult o înspăimântă întunerecul de afară. - Dumneata erai Lena? întrebai. Te-a strigat cineva de mai multe ori... -Atunci am auzit, răspunse ea obosită. Dar de-abia mi-am putut face loc... Vru să plece de lângă mine, să se reîntoarcă în compartiment, dar o reținui. O întrebai dacă se ducea acasă; ar fi fost atunci destul de simplu, căci se putea descurca și singură. O întrebai, tot atunci, câți ani are. îmi răspunse că are cincisprezece ani. Dar nu se ducea acasă, ci la Bălteni. Aveau acolo rude refugiate. încercai s-o liniștesc. 22 Mătușa va veni, probabil, cu trenul următor. Iar ea, odată ajunsă, va întreba de adresa rudelor - sau va aștepa în gară până ce va sosi mătușa... Mă privi mirată. - Dar n-am biletul la mine, îmi spuse șovăind. - Nu-i nimic, o liniștii eu iar. Dacă vine controlorul, am să spun că ești cu mine... Am rămas acolo, de vorbă. La stații, o păzeam cu brațul să n-o lovească lumea, să n-o calce în picioare gloatele năvalnice de călători, care-și căutau îndârjiți loc. Mi-a povestit cum se rejugiase cu mătușile ei în Moldova. Părea destul de obișnuită, acum, cu infernul trenurilor aglomerate întârziind prin gări ceasuri întregi, trăind necontenit sub spaima aeroplanelor inamice. M-a întrebat și ea, cu multă decență, dacă vin de pe front. Vorbea foarte bine franțuzește, și conversația aceasta cu o copilă mă încânta. Aproape de miezul nopții am coborât, după ce, cu o jumătate de ceas înainte, izbutii să-i scot bagajele din compartiment. I-am luat brațul și am dus-o într-un birou din gară, unde aveam un juncționar prieten. Mă temeam s-o las singură. Pe de altă parte, nu mă puteam ocupa de ea mai mult, căci dimineața trebuia să jiu la Bârlad. Am dat-o în grija prietenului meu și i-am atras atenția că la întoarcere am să-l întreb ce-a făcut. Când ne-am despărțit și i-am urat noroc, ochii i s-au umplut din nou de lacrimi. I-am mângâiat părul, și apoi i-am trecut palma peste obraz. Simțeam cum tremură. - Și acum, mă lași să te sărut? am întrebat-o râzând. Și-a ridicat ușor capul, privindu-mă drept în ochi. Parcă mi-ar fi întins buzele, așa cum se înălțase spre mine. Am sărutat-o pe obraz și, urăndu-i încă o dată curaj și noroc, m-am întors în vagon... Douglas Allen, Mircea Eliade și fenomenul religios (volum apărut la Paris în 1982) EXPLORAREA TEXTULUI 1. Structurat în două părți, romanul are o construcție interesantă' prin modul în care sunt reluate anumite motive, ca și prin relativa simetrie a construcției. Dacă primele zece capitole conțin istoria iubirii lui Mavrodin pentru Ileana, următoarele șase se concentrează asupra iubirii dintre Hasnaș și Lena. Abia în ultimul capitol, prezența unor motive similare în conturarea celor două istorii erotice, precum parfumul, de exemplu, devine semnificativă. Eroina celor două povești de dragoste este aceeași femeie, Ileana/ Lena, ea marcând profund destinul celor doi bărbați. Cronologic vorbind, dragostea lui Hasnaș este anterioară celei a lui Mavrodin. Și, ca și povestirea lui Mavrodin, și istorisirea lui Hasnaș pornește de la momentul cunoașterii Lenei într-un tren spre Bârlad, în timpul Primului Război Mondial. Prezintă împrejurările în care cel de al doilea personaj-narator o cunoaște pe Lena. Compară aceste împrejurări cu cele în care Mavrodin o cunoaște pe Ileana. Exprimă-ți opinia cu privire la semnificațiile celor două circumstanțe, având în vedere relația dintre hazard și destin. Profesorul Nae lonescu, mentorul generației lui Mircea Eliade 2. Realizează o fișă cu informațiile despre cele două personaje (Hasnaș și Lena) prezente în capitolul de mai sus. 3. Discutați dacă prezența referirilor la cartea pe care o citește Lena are vreo relevanță în legătură cu portretul personajului feminin. Amintiți-vă că și în primul monolog există referințe livrești. Exprimați-vă opinia despre semnificația acestora în roman. 4. Cum îți apare sufletește personajul masculin, având în vedere următorul fragment cu rol de autocaracterizare: întâmplarea mi se părea comică; de altfel, nu mă emoționau atunci nici măcar întâmplările triste, dar un asemenea accident. Discutați semnificația unei asemenea aprecieri despre sine a personajului, în raport cu evenimentele lumii exterioare sau cu întâmplările de mai târziu în care acesta este implicat. 5. Povestește istoria iubirii dintre Hasnaș și Lena. 6. Discutați asupra unor eventuale similitudini între aceste evenimente și cele care alcătuiesc cealaltă istorie de iubire (de exemplu: amândouă personajele sunt fascinate de prezența parfumului neobișnuit al personajului feminin; în cazul amândurora, se pune la un moment dat problema nașterii unui copil etc.). 7. Comentează deznodământul celor două povești de iubire. EVALUARE CURENTĂ APLICAȚII 1. Comentează în 15-20 de rânduri următoarea afirmație a lui Mavrodin: Toate acestea, bineînțeles, nu le-am scris în carte, în fața hârtiei albe, rareori izbutești să rămâi în realitate, să fii sincer. Stabilește posibile analogii cu o afirmație din romanul lui Camil Petrescu, Patul lui Procust, având în vedere concepte precum autenticitate și experiență: Un scriitor e un om care exprimă cu o liminară sinceritate, ceea e a simțit, ceea ce a gândit, ceea ce i s-a întâmplat în viață, lui și celor pe care i-a cunoscut. [...] Fără ortografie, fără stil și chiar caligrafie... 2. în romanul Nuntă în cer, personajele trăiesc mai puțin ca individualități determinate social și mai ales ca realități psihologice sau morale, care se concretizează în romanele modeme în adevărate probleme de existență. Discutați despre prezența în prima parte a romanului a personajului feminin. Aveți în vedere aura de mister care însoțește acțiunile Ilenei. 3. Scrie un eseu de circa o pagină despre arta narativă în romanul Nuntă în cer al lui Mircea Eliade. BDE100I30 00 DBEJD Portretul personajului feminin presupune valorificarea unor motive literare, cu mare circulație în proza lui Mircea Eliade precum motivul parfumului (necunoscut), prezent și în nuvela fantastică Domnișoara Christina. Discutați despre rolul pe care îl joacă acest motiv în realizarea portretului personajului feminin. Romanul balzacian nmODClDS 00 D0QD 1. Discutați și alcătuiți o listă cu cinci-șase titluri de romane (din literatura română și din literatura universală), în care figurează și numele personajului feminin principal. a. Grupați romanele din listă după un criteriu ales de voi (temă, curent, epocă literară etc.). b. Precizați tipul uman/ ipostaza feminității reprezentată) de respectivul personaj feminin. 2. Alege un personaj feminin din literatura română, dintr-o operă literară (narativă sau dramatică) citită de tine. a. Exprimă-ți opinia, într-un discurs argumentativ oral, despre măsura în care destinul personajului feminin ales este determinat de propriul statut, de mentalitățile societății și de contextul epocii în care se petrece acțiunea cărții. b. Relatează succint posibila evoluție a personajului ales, în cazul în care acțiunea cărții s-ar desfășura în alt context spațio-temporal. ENIGMA OTILIEI de G. Călinescu PUNCTE DE REPER Programul său teoretic în materie de roman este ferm fundamentat, în 1938, când G. Călinescu publică Enigma Otiliei, roman de critic, în care realismul, balzacianismul și obiectivitatea au devenit program estetic (Nicolae Manolescu). Teoreticianul pledează pentru realismul clasic (romanul obiectiv de tip balzacian), dar scriitorul își depășește programul estetic, realizând un roman al vocației critice și polemice, cu evidente implicații modeme. Critica mai recentă (Nicolae Manolescu) a semnalat la G. Călinescu un balzacianism fără Balzac. Monografie a unei familii aparținând burgheziei bucureștene de la începutul secolului al XX-lea, prezentată cu determinările ei social-economice (moștenirea, paternitatea, căsătoria, parvenitismul), imaginea societății constituie fundalul pe care se proiectează romanul de formare a tânărului Felix (Bildungsroman), care, înainte de a-și face o carieră, trăiește experiența iubirii și a relațiilor de familie. în intenția autorului, cartea trebuia să se numească Părinții Otiliei, ceea ce reflectă ideea balzaciană a paternității. Autorul schimbă titlul din motive editoriale și deplasează accentul de la nucleul epic al romanului, la imprevizibilul eroinei și la tehnica modernă a reflectării poliedrice prin care este realizat personajul titular. G. Călinescu (1899-1965), prozator, critic și istoric literar, poet, dramaturg, eseist. Se naște la București, unde face studiile liceale și universitare. După luarea licenței la Facultatea de Litere din București, obține o bursă de studii la Roma. Stă doi ani Tn capitala Italiei și pe baza cercetărilor făcute aici publică două lucrări documentare. Revine în țară în anul 1926 și își începe cariera didactică: profesor de liceu la Timișoara și apoi la București. în 1936 își ia doctoratul cu o teză despre manuscrisul eminescian Avatarii faraonului Tlă. Din anul următor este conferențiar de estetică și critică literară la Universitatea din lași. Ca prozator, publică în 1933 romanul Cartea nunții, o creație de factură lirică, un exercițiu pentru trecerea la romanul obiectiv, de tipologie, balzacian, care este Enigma Otiliei (1938). în domeniul criticii și istoriei literare, debutează cu Viața lui Mihai Eminescu (1932), una dintre cele mai bune monografii despre poet. Imensul material bibliografic (imposibil de cuprins în monografie) duce la o continuare: Opera lui Mihai Eminescu (1934-1936), studiu fundamental despre creația eminesciană. în 1938 publică o altă biografie: Viata lui Ion Creangă, reeditată ulterior într-o nouă versiune, dezvol- tată, cu analiza operei. în 1941 îi apare Istoria literaturii române de la origini până în prezent, prin care autoritatea îi crește enorm. Este una dintre cele mai profunde lucrări de sinteză din întreaga noastră cultură. „Sentințele" critice ale Istoriei literaturii române de la origini până în prezent stabilesc jaloane greu de ignorat și astăzi. Din 1945 devine profesor titular la Catedra de istoria literaturii române moderne de la Facultatea de Filozofie și Litere a Universității din București. Este ales deputat (1948), iar mandatul va fi reînnoit până la sfârșitul vieții. Intră în Academia Română, dar, deși academician, în anii negri care vor veni pentru cultura română, după nefasta reformă a învățământului din 1948, este împiedicat să-și susțină cursurile la Universitate. După înființarea Institutului de Istorie Literară și Folclor al Academiei, devine directorul acestuia. în ultimii ani ai vieții își reia cursurile, care se bucură de o audiență imensă. Programul clasicizant din romane - în afara celor două, interbelice, mai publică Bietul loanide (1953) și Scrinul negru (1960) - poate fi regăsit atât în poezie, cât și în teatru. Neajungându-i un singur domeniu al creației literare, s-a avântat în toate, în unele cu strălucire. Elevi de liceu (1912) Romanul, alcătuit din douăzeci de capitole, este construit pe mai multe planuri narative. Un plan urmărește lupta dusă de clanul Tulea pentru obținerea moștenirii lui moș Costache, un rentier avar, care o crește în casa lui pe Otilia Mărculescu, fiica sa vitregă, cu intenția de a o înfia. Sora bătrânului, Aglae Tulea se opune adopției Otiliei, pentru că vede în ea o concurentă la moștenire. Din „clanul” Tulea mai fac parte soțul, Simion Tulea și cei trei copii, Olimpia, Aurica și Titi. în această familie pătrunde Stanică Rațiu pentru a obține avere ca zestre a Olimpiei. El va fura banii bătrânului, provocându-i moartea. Al doilea plan prezintă destinul tânărului Felix Sima care, rămas orfan, vine la București pentru a studia medicina, locuiește la tutorele lui și trăiește o iubire adolescentină pentru Otilia. Planurile secundare completează imaginea societății citadine. „Istoria moștenirii” include două conflicte succesorale: primul este iscat în jurul averii lui moș Costache (adversitatea manifestată de Aglae împotriva orfanei Otilia), al doilea destramă familia Tulea. Conflictul erotic privește rivalitatea adolescentului Felix și a maturului Pascalopol pentru mâna Otiliei. Pornind de la teza că obiectul romanului este omul ca ființă morală, G. Călinescu distinge două feluri de indivizi, în funcție de capacitatea lor de adaptare la lume: cei care se adaptează moral (au o concepție morală asupra vieții, sunt capabili de motivația actelor proprii: Pascalopol și Felix) și cei care se adaptează automatic/ instinctual (organizați aproape schematic și ilustrând câte un tip uman: cocheta, fata bătrână, avarul, „baba absolută”, dementul senil ș.a.). Ca într-un roman al educației sentimentale, Felix (proiecție a autorului în adolescență) e înconjurat de măștile iubirii și ale geloziei, ale rapacității sau generozității (Nicolae Manolescu). Prin tehnica focalizării, caracterul personajelor se dezvăluie progresiv, pornind de la datele exterioare ale existenței lor, indicate încă de la începutul romanului. I într-o seară de la începutul lui iulie 1909, cu puțin înainte de orele zece, un tânăr de vreo optsprezece ani, îmbrăcat în uniformă de licean, intra în strada Antim, venind dinspre strada Sfinții Apostoli, cu un soi de valiză în mână, nu prea mare, dar desigur foarte grea, fiindcă, obosit, o trecea des dintr-o mână într-alta. Strada era pustie și întunecată și, în ciuda verii, în urma unor ploi generale, răcoroasă și foșnitoare ca o pădure. într-adevăr, toate curțile și mai ales ograda bisericii erau pline de copaci bătrâni, ca de alțfel îndeobște curțile marelui sat ce era atunci capitala. Vântul scutura, după popasuri egale, coamele pomilor, făcând un tumult nevăzut, și numai întunecarea și reaprinderea unui lan de stele dădea trecătorului bănuiala că mari vârfuri de arbori se mișcau pe cer. Tânărul mergea atent de-a lungul zidurilor, scrutând, acolo unde lumina slabă a felinarelor îngăduia, numerele caselor. Uniforma neagră îi era bine strânsă pe talie, ca un veșmânt militar, iar gulerul tare și foarte înalt și șapca umflată îi dădeau un aer bărbătesc și elegant. Fața îi era însă juvenilă și prelungă, aproape feminină din pricina șuvițelor mari de păr ce-i cădeau de sub șapcă, dar culoarea măslinie a obrazului și tăietura elinică a nasului corectau printr-o notă voluntară întâia impresie. Din chipul dezorientat cum trecea de pe un trotuar pe altul în căutarea unui anume număr, se vedea că nu cunoaște casa pe care o căuta. Strada era pustie și lumea părea adormită, fiindcă lămpile de prin case erau stinse sau ascunse în mari globuri de sticlă mată, ca să nu dea căldură. în acestă obscuritate, strada avea un aspect bizar. Nicio casă nu era prea înaltă și aproape niciuna nu avea cat superior. însă varietatea cea mai neprevăzută a arhitecturii (operă îndeobște a zidarilor italieni), mărimea neobișnuită a ferestrelor, în raport cu forma scundă a clădirilor, ciubucăria, ridiculă prin grandoare, amestecul de frontoane grecești și chiar ogive, făcute însă din var și lemn vopsit, umezeala, care dezghioca varul, și uscăciunea care umfla lemnăria, făceau din strada bucureșteană o caricatură în moloz a unei străzi italice. în apropierea mănăstirii și peste drum de ea, o casă cu ferestre înalte era încă luminată. în fața ei staționa o trăsură luxoasă cu doi cai albi, înăuntrul căreia dormea, cu capul în piept și cu hățurile în mână, un birjar gros, înfășurat în tipicul veșmânt lung și încrețit de catifea. Tânărul ajunsese cu greaua lui valiză în chip de balercă în dreptul ei și, după oarecare examen, se opri lăsând o clipă jos povara. Casa avea un singur cat, așezat pe un scund parter-soclu, ale cărui geamuri pătrate erau acoperite cu hârtie translucidă, imitând un vitraliu de catedrală. Partea de sus privea spre stradă cu patru ferestre de o înălțime absurdă, formând în vârful lor câte o rozetă gotică, deși deasupra lor zidăria scotea tot atâtea mici frontoane clasice, sprijinite pe câte două console. La fațadă, acoperișul cădea cu o streașină lată, rezemăndu-se pe console despărțite de case-toane, totul în cel mai antic stil, dar console, frontoane și casetoane erau vopsite cu ulei cafeniu. Zidăria era crăpată și scorojită în foarte multe locuri, și din crăpăturile dintre fațada casei și trotuar ieșeau îndrăzneț buruienile. Un grilaj înalt și greoi de fier, ruginit și căzut puțin pe spate, dovedea, pe dreapta, existența unei curți, în care se zărea prin întuneric atât frunziș și atâtea trunchiuri, încât întinderea ei, deocamdată, nu se putea calcula, impresia trecătorului fiind totuși de pădure fără fund. Grilajul avusese o poartă mare cu două aripi, legată acum cu un lanț. Doar o portiță mai mică era deschisă, și pe aceea, luăndu-și sacul în mână, intră tânărul, după oarecare chibzuială. Ajungând în fața ușii de la intrare [...] tânărul apăsă pe clanța moale și dădu să tragă de ușă. însă spre spaima lui, ușa cea uriașă se mișcă aproape de la sine, căzând spre el cu un scărțăit îngrozitor. Intimidat, așteptă ca lumea din casă, intrigată de zgomot, să năvălească jos, dar nu se întâmplă nimic. Tânărul intră atunci, încercând să închidă cât mai bine infernala ușă, și abia înăuntru făcu uimitoarea descoperire că mânerul de os al unui probabil clopoțel interior atârna în sală. Nu îndrăzni totuși să sune ...mărimea neobișnuită a ferestrelor... Casa avea un singur cat.. ...tavanul imită prin zugrăveli isetoanele unui plafon roman.. numaidecât, intr-atât îl miră anticamera. Ea era de o înălțime considerabilă, ocupând spațiul celor două caturi laolaltă. O scară de lemn cu două suișuri laterale forma un soi de piramidă, în vârful căreia un Hermes de ipsos, destul de grațios, o copie după un model clasic, vopsit detestabil cu vopsea cafenie, ținea în locul caducelui o lampă cu petrol cu glob de sticlă în chipul unui astru. Lampa era stinsă, în schimb o altă lampă plină de ciucuri de cristal, atârnată de înaltul tavan, lumina tulbure încăperea. Ceea ce ar fi surprins aici ochiul unui estet era intenția de a executa grandiosul clasic în materiale atât de nepotrivite. Pereții, care, spre a corespunde intenției clasice a scării de lemn, ale cărei capete de jos erau sprijinite pe doi copii de stejar, adulterări donatelliene, ar fi trebuit să fie de marmură sau cel puțin de ștuc, erau grosolan tencuiți și zugrăviți cu șablonul și cu mâna, imitând picturile pompeiene, și îndeosebi porfirul, prin naive stropituri verzi și roșii. însă sistemul de perspective șifestoane în loc să fie tratat pe întregul câmp al anticamerei, prin-tr-o optică falsă de zugrav, era tăiat în două secțiuni corespunzând fiecărui cat, indicând astfel în chip supărător lipsa de coeziune a planurilor. în sfârșit, tavanul imita prin zugrăveli casetoanele unui plafon roman. Acest sistem de decorație, precum și crăpăturile lungi și neregulate ale pereților dădeau încăperii un aer de ruină și răceală. Tânărul, hotărăndu-se în fine, trase de mânerul clopoțelului. Atunci un fel de schelălăit metalic răsună de sus ca-n niște spații mari și goale cu ecou rău. Trecu un timp chinuitor pentru necunoscutul de jos, apoi scara începu să scârțâie ca apăsată de o greutate extraordinară și cu o iritantă încetineală. Când provocatorul acestor grozave părăituri fu jos, tânărul văzu mirat un omuleț subțire și puțin încovoiat. Capul îi era atins de o calviție totală, și fața părea aproape spână și, din cauza aceasta, pătrată. Buzele îi erau întoarse în afară și galbene de prea mult fumat, acoperind numai doi dinți vizibili, ca niște așchii de os. Omul, a cărui vârstă desigur înaintată rămânea totuși incertă, zâmbea cu cei doi dinți, clipind rar și moale, întocmai ca bufnițele supărate de o lumină bruscă, privind întrebător și vădit contrariat. - Unchiul Costache? îndrăzni să deschidă gura tânărul, pe urmă, intimidat, refăcu întrebarea: Aici șade domnul Constantin Giur-giuveanu? Bătrânul clipi din ochi, ca și când n-ar fi înțeles întrebarea, mișcă buzele, dar nu răspunse nimic. - Eu sunt Felix - adăugă tânărul, uimit de această primire -nepotul dumnealui. Omul spân păru tot atât așa de plictisit de întrebare, clipi de câteva ori din ochi, bolborosi ceva, apoi cu un glas neașteptat de răgușit, aproape șoptit, duhnind a tutun, răspunse repede: - Nu-nu-nu știu... nu-nu stă nimeni aici, nu cunosc... Buimăcit, tânărul stătu locului nemișcat, așteptând o revenire asupra tăgadei. [...] - Dar, papa, e Felix! Felix privi spre capătul scării ca spre un cer deschis și văzu în apropierea lui Hermes cel vopsit cafeniu un cap prelung și tânăr de fată, încărcat de bucle, căzând până pe umeri. [...] Dicționar elinic - elin sau elen; referitor la grecii antici cat - etaj, nivel dezghioca - a desface învelișul, a descoji gotic - stil arhitectonic caracterizat prin turnuri înalte și subțiri, prin abundența de ogive (semicercuri întretăiate) și de statui de piatră fronton - cornișă ornamentală așezată deasupra intrării, la ferestre, pentru a proteja un ornament clasic - referitor la stilul arhitectonic sobru, armonios, lipsit de podoabe consolă - element arhitectonic asemănător unei policioare, care sprijină sau împodobește o parte a construcției caseton - podoabă arhitectonică asemănătoare unei casete caduceu - baston încolăcit de doi șerpi, sceptrul lui Hermes deferentă - respect, bunăvoință venită din politețe EXPLORAREA TEXTULUI Incipitul în metodă balzaciană 1. Demonstrează că incipitul romanului este realizat în metodă balzaciană, având în vedere următoarele caracteristici: • stabilirea reperelor temporale și spațiale; • portretul tânărului; • descrierea străzii; • prezentarea în detaliu a arhitecturii casei; • amănuntul semnificativ în descrierea interiorului casei; • portretul bătrânului. 2. Identifică tipul de narator din text. Dovedește că fragmentul denotă un balzacianism fără Balzac, de vreme ce minuțioasele descrieri nu sunt făcute din perspectiva unui observator obișnuit, ci din unghiul a ceea ce ar fi surprins aici de ochiul unui estet. 3. Alege, din lista de mai jos, o explicație pentru răspunsul avarului la întrebarea lui Felix (- Nu-nu-nu știu... nu-nu stă nimeni aici, nu cunosc...) și motivează-ți răspunsul: • este ramolit; • nu are chef de musafiri; • nu acceptă responsabilitatea de tutore; • reacționează ca o ființă însingurată; • îi este frică de lume. 4. Critica literară a semnalat prezența comicului în roman: Enigma Otiliei devine o desăvârșită comedie molierească tratată cu mijloacele narative ale realismului (S. Damian, G. Călinescu - romancier. Eseu despre măștile jocului); Frapant este tocmai aspectul de comedie a automatismelor. [...] Schematismului și caricaturalului trebuie să le adăugăm lipsa de mister moral. (Nicolae Manolescu, Arca lui Noe). Citește primul capitol al romanului și selectează scene, situații, elemente comice în portretele personajelor, adecvate pentru a susține una dintre aceste opinii critice. Honore de Salzac (1799-1850) - prozator francez, unul dintre marii romancieri realiști, își organizează opera romanescâ în vastul sistem al Comediei umane, care transfigurează lumea burgheziei franceze în plină afirmare și surprinde spectacolul, uneori tragic, dat de diversele tipuri umane. Temele operei (disoluția aristocrației, ascensiunea marelui capital, goana după avere, speranțele în jurul moștenirilor și al contractelor de căsătorie, ambițiile, relațiile de familie etc.) se subsumează împărțirii operei în studii de moravuri (Gobsecfc, 1830; Eugănie Grandet, 1833; Moș Goriot, 1834; Crinul din vale, 1835; Iluzii pierdute. 1843; Veri-șoara Bette, 1846; Vărul Pons. 1847 etc.), studii filozofice (Pielea de șagri, 1831; Seraphita, 1835 etc.), studii analitice (Fiziologia căsătoriei, 1829). Personajele balzaciene sunt puternice, bine conturate și acționează în virtutea unei coordonate esențiale: caracter sau pasiune. Tehnica romanescâ a lui Balzac se distinge prin descrierea amănunțită a mediilor, prin expozi-țiunile lungi, cu precizarea reperelor temporale și spațiale, prin prezentarea personajelor de la ambianță către individ, dinspre exterior spre interior (orașul, strada, casa, camera, fizionomia și vestimentația, omul). Dintre tipurile de personaje create de Balzac se disting: avarul (Gobseck, Grandet), tatăl tragic (moș Goriot), orfana nefericită, lipsită de moștenirea cuvenită (Eugânie Grandet), ambițiosul (Rastignac), fata bătrână (verișoara Bette) etc. 5. în metoda balzaciană, se utilizează prezentarea personajelor dinspre exterior spre interior (strada, arhitectura casei, descrierea interiorului, a camerei, vestimentația, fizionomia - indicii ale caracterului). Transcrie fragmente din descrierea casei lui moș Costache (arhitectura sau interiorul/ anticamera) care conotează trăsăturile acestuia. fragmente transcrise din descrierea casei conotarea unor trăsături ale locatarilor XVIII Ofițeri din Ministerul de Război (începutul secolului al XX-lea) Pe la sfârșitul lui septembrie, intr-o zi de arșiță tardivă, cu vânt uscat înecăcios, moș Costache se împletici din mers, pe când cotrobăia în curte printre cărămizile lui, și căzu moale jos. [...] Aglae, aflând accidentul lui moș Costache, căpătă deodată fizionomia aspră a unui căpitan de vapor care comandă în timp de naufragiu: - Aurica - strigă ea - vino repede, că i-a venit rău lui Costache! Cheamă-l și pe Piti. Treceți dincolo, să nu fure vreunul ceva. Marino! tu aleargă iute la Stănică. Să vie și el și Olimpia și să aducă doctorul pe care-l știe el. Ah! tocmai acum l-a găsit și pe Costache. Sunt sfârșită. N-am pus nimic în gură de azi-dimineață. Aglae bău, la repezeală, puțină cafea și apoi trecu dincolo, înconjurată ca de o gardă de Titi și Aurica. Bătrânul era mult mai limpezit și privea numai îngrijorat spre mobilele din casă. - Ce-i cu tine, Costache? întrebă mai mult arogant decât co-miserativ Aglae. Te-a pus dracul să cari cărămidă, să faci casă, parcă n-aveai casă. Așa e când te iei după copii! Aglae întoarse privirile spre Felix și spre Otilia și, ca și când n-ar fi fost niciodată vreun conflict între ea și ei, întrebă: - Dar voi ce faceți? Aici erați? Și ce-ai, Costache? - continuă ea - poate de căldură, c-a fost un zăduf groaznic! Ar trebui să te sui în pat, ce stai aici, pe canapeaua asta? Bătrânul gemu puțin și făcu doar din cap semn că nu vrea să se miște de acolo. - Trebuie să te dezbraci măcar, că te sufocă hainele! Fără să mai aștepte aprobarea, Aglae îl răsuci ca pe un copil și trase surtucul. Otilia se repezi să-i scoată ghetele cu gumilastic, uscate și încovoiate de vechime, ca niște iminei turcești. Picioarele lui moș Costache apărură înfășurate în niște ciorapi de lână, de o grosime fabuloasă. Degetele mari tăiaseră cu unghia vârfurile și ieșiseră ca două ghemuri de ceară. In alte împrejurări Otilia ar fi râs, dar acum nu vedea și nu auzea nimic, nimic. După surtuc Aglae îi trase pantalonii, de la capătul de jos, cum ai scutura un sac, și bătrânul apăru în niște nădragi largi de stambă colorată, legați jos, în lipsa șireturilor rupte, cu bucăți de sfoară. - Poftim - observă Aglae, cu reproș - uite ce-nseamnă să n-ai o femeie de ispravă în casă! Așa te îmbrăcai tu altădată? Otilia dibuise în dormitor și găsise o cămașă de noapte, de pânză țărănească grea, afară din cale de lungă, în care, vârât, chelul moș Costache semăna cu un faraon înfășurat în pânză de in. I se aduse și o plapumă, și Aglae ridicase perna s-o scuture și s-o umfle mai bine, când bătrânul scoase un țipăt: - Che... che-i-le! - Cheile, uite-ți cheile, aici (moș Costache întinse o mână spre ele). Ar fi bine să mi le dai mie, să nu ți le fure cineva! In curând sosiră Stănică, Olimpia și cu doctorul Vasiliad, și odaia se umplu de inși. [...] Marina aduse gheața și o pungă și în curând chelia bătrânului primi o scufie răsucită, căpătând o demnitate ridicolă. - Ți-e bine așa? întrebă Aglae. - Bi-bine! mormăi Costache. - Acum ce să mai facem? întrebă Aglae. - Nimic, răspunse doctorul. Liniște și altceva nimic. Natura lucrează singură. Stănică pufni în râs. - Aveți și voi doctorii formule. Natura lucrează (în șoaptă), pentru moștenitori. Otilia se simțea așa de rău de oboseală și zbucium, încât Felix o trase lângă fereastră și o strânse afectuos de braț. - Fii tare, Otilia, sunt prietenul, sunt fratele tău! Stănică, văzându-i, făcu cu ochiul celorlalți, cu adânci înțelesuri. - In definitiv, mamă - zise Aurica - noi ce mai stăm aici? Trebuie să fie ceasul trei, nimeni n-a mâncat. Moș Costache stă și singur, doar e aici Otilia, e Marina, domnul Felix. Aglae luă o figură solemnă. - Aici e casa fratelui meu și eu sunt unica lui soră. Nimic nu se mișcă aici în casă și nimeni nu s-atinge de nimic. Trebuie să stăm aici să păzim, n-o să lăsăm în casă un bolnav fără simțire, care nu vede, n-aude, cu străini în casă. - Aud! zise bătrânul așa de stins, încât nu-l înțeleseră toți. - Zice c-aude, mamă! interpretă Olimpia. - E pezevenghi! explică Stănică doctorului. - Mamă-soacră, toate bune, dar mie mi-e foame! Vrei să fac de veghe nemăncat? Adu ceva aici, la botul calului. Voi n-aveți nimic aici, nu gătiți? se adresă Stănică Otiliei, care îl privi speriată, umilă. Nemaiașteptănd răspunsul, Stănică începu să caute prin dulap, trântind ușile. Găsi, împinse în fund, sticle cu vin înfundat, prăfuite, o sticlă de lichior și un salam bine uscat, neînceput. Erau, probabil, daruri de-ale lui Pascalopol. Toți, afară de Felix și Otilia, se așezară foarte bine dispuși în jurul mesei, iar Olimpia se apucă să taie tacticos salamul. - Taie mai gros -protestă Stănică - să simți ce muști. Olimpia tăie o felie groasă, pe care Stănică o și înhăță, mâncând-o fără pâine. - Asta e salam de Sibiu veritabil, salam fin, de unde naiba l-aveți, Otilio? Fata dădu din umeri, iar Olimpia făcu observație lui Stănică: - Nu fi lacom, ce Dumnezeu, îl înghiți cu pieliță cu tot. - Un tirbușon, comandă Stănică, ca un client de restaurant. Marina, veselă, ca la o schimbare de stăpân, se repezi la bufet și scoase un tirbușon cu vârful puțin rupt. - Bine, moș Costache - mustră Stănică de la masă pe bolnav - ai dumneata așa vinuri în casă și nu ți-ai luat un tirbușon ca lumea? [...] Olimpia, tăcută, gravă, mestecă cărțile, apoi le puse în fața doctorului Vasiliad, spre tăiere. Jocul reîncepu și convorbirea continuă. Felix, distrat, n-o putea urmări, dar auzea, rând pe rând, fragmente din frazele fiecăruia, distingându-le după timbru, căci jucătorii erau ascunși, ca zeii, în norii de fum. Aglae: Am început să am junghiuri reumatice, ceea ce n-aveam mai înainte. Eu cred că toate astea sunt din supărare, nimic nu îmbătrânește mai mult ca supărarea. Iau iod și nu văd niciun folos, cu toată reclama. îmi spunea o damă să mă duc la băi, la Pucioasa. Odată și odată, când oi scăpa de necazurile astea, tot am să mă duc. Stănică: Parc-aș mânca ceva bun, ceva rar. îmi vine un miros cunoscut în nări, de la bufetul ăsta, și nu știu ce. Aurica: Dacă n-ai noroc, e degeaba. Poți să fii frumoasă, poți să ai zestre, poți să ieși în lume, și bărbații nu se uită la tine. Pentru asta trebuie să te naști. Mai sper și eu câtăva vreme și, pe urmă, adio. Nu mai sunt nici bărbați cavaleri, ca înainte, azi te invită, ies cu tine în lume și apoi se fac că nu știu. Stănică: Am păzit odată un unchi trei zile și trei nopți în șir, până am picat toți jos de oboseală, și bolnavul nu mai murea. Când ne-am sculat, a patra zi, l-am găsit rece. Caracter (fr. caractere, lat. character, gr. kharacter - semn gravat, amprentă) - ansamblul trăsăturilor morale prin care se definește modul de a fi al unui individ. Cu referire la un personaj literar, indică ansamblul de trăsături psihologice esențiale ale acestuia. Tendința de a se face caracterologie în roman sau în teatru implică un proces de tipizare în construirea personajelor propuse, o viziune canonică de moralist, concepând clasificarea faunei umane în sinteze portretistice bine delimitate prin schematismul lor expresiv. Prima operă de tipologie caracterologică ne este dată în Antichitatea greacă de filozoful Theofrast. cu ale sale Caractere, în care găsim reprezentate satiric o serie de structuri morale, de la acelea ale ipocritului, guralivului, bădăranului, până la acelea ale avarului, cinicului, vanitosului ș.a.m.d. Traducând Caracterele lui Theofrast în epoca de aur a clasicismului francez. La Bruyâre amplifica textul cu un număr considerabil de mici portrete personale, inspirate de caracterele și moravurile secolului său, portrete compuse cu o vervă realistă a amănuntului revelator, care le face să rămână exemplare în materia genului. Trebuie adăugat că în teatrul clasic (din Antichitate până la Moliâre, bunăoară, care cultivă deopotrivă comedia de caracter, sau în romanul realist al secolului XIX, la Balzac în primul rând), personajele sunt create de o-bicei pe premise caracterologice, de unde și unitatea și coerența i-dentității lor psihologice, ușor dasi-ficabilă tipologic. Depășită substanțial de către un vizionar al reacțiilor abisale ca Dostoievski, psihologia caracterologică ajunge să cadă oarecum în desuetudine în secolul nostru, atât în roman, după radicala schimbare de optică adusă de Proust, cât și în teatru, după aceea adusă de Pirandello. (Dicționar de termeni literari, Editura Academiei) Titi: Am să-l copiez în format mai mic și să-l tratez numai în creion numărul 1. Vasiliad: Am clienți care mă scoală noaptea din somn degeaba, ca să mă duc să constat decesul. „Nu puteai să aștepți până dimineața? "zic eu. - „Faceți-i o injecție, domnule doctor, poate se deșteaptă din leșin!" - „E mort, cocoană, n-auzi?". Uite așa pățesc. Olimpia: Bărbații nu pot să stea două zile fără femei și fără băutură. Sunt blânzi numai o lună înainte și o lună după nuntă, și pe urmă cad iar în patimile lor. Și dacă ar fi ceva de capul femeilor după care umblă! Dar le aleg pe cele mai decăzute, pe cele mai strâmbe. Georgeta, de exemplu, ce-ai văzut tu la ea, Stănică, de-o ridici în slava cerului? Aglae: Copilul să asculte de mama lui, fiindcă nimeni mai mult decât mama lui nu-i dorește binele. Dragoste! Fleacuri! Pe vremea noastră nu mai era asta. După nuntă vine și dragostea. Stănică: Socru-meu a fost blând, pot să zic inofensiv, sunt unii care fac urât de tot. Am cunoscut un magistrat, pe care l-a apucat într-o noapte. Domnule, făcea ca la menajerie, cânta ca păsările, dădea din aripi să zboare și ciugulea de pe jos. îi intrase în cap că e privighetoare. Vasiliad: Azi doctorul trebuie să se dea și el după client, dacă vrea să trăiască. Clientul a auzit de cutare doctorie, a auzit de tratament cu injecții și alte comedii și, dacă nu-i dai, zice că nu te pricepi. Reclama produselor farmaceutice ne omoară. Stănică: Dacă familia mea nu s-ar fi prăsit atâta, vă spun pe onoarea mea, azi aș fi milionar și Olimpia ar sta numai la Nisa. Am unchi și mătușifoarte bogate, cât păr în cap. însă toți au copii și nepoți, încât, până să-mi vie rândul, mai bine mă lipsesc. Să ai noroc în viață, vorba Aurichii, asta e tot. Unul se zbate de mic, învață, își umple plămânul de oftică, și altuia îi pică moștenirea de-a gata. Dicționar comiserativ - compătimitor pezevenghi - șmecher, escroc EXPLORAREA TEXTULUI Construcția personajelor, o „umanitate canonică" 1. Exprimă-ți opinia despre contrastul dintre reacțiile celor două personaje feminine, Otilia și Aglae, față de boala lui moș Cos-tache, având în vedere și relația de rudenie sau sensul noțiunii de familie în roman. 2. Un procedeu modem utilizat în romanele lui Călinescu este teatralizarea epicului. Comentează scena asediului casei lui moș Costache de clanul Tulea, după atacul de congestie cerebrală suferit de bătrân. Realizează încadrarea în tipologie a personajelor prezentate în scena jucătorilor, prin referire la replicile și la comportamentul lor din acest capitol. 3. Ilustrează (la alergere) unul dintre aspectele formulei estetice, precizate în tabelul următor, prin exemple din roman. 244 Formula estetică Trăsături Realism balzacian - Tema - o frescă din viața burgheziei bu-cureștene. - Motivul moștenirii, al paternității. - Expozițiune: situarea exactă în timp și spațiu, descrierea mediului, dinspre exterior înspre interior. - Caracterizarea personajelor: fizionomie, vestimentație, cadru ambiant. Tendința de generalizare către o tipologie. Clasicism - Caractere construite în jurul unei trăsături dominante. - Personajele alcătuiesc o umanitate canonică, potrivit studiilor de caracterologie (avarul, perfidul, gelosul, ingenua, baba absolută, fata bătrână); triunghiul amoros. Romantism - Descrierea grandioasă a Bărăganului proiectat pe un fundal fabulos. - Iubirea adolescentină dintre Felix și Otilia; condiția orfanului. Modernitate - Observația psihologiilor incerte, „enigmatice” și ambiguitatea unor personaje. - Interesul pentru fenomene psihice deviante: alienarea, dedublarea conștiinței, senilitatea, ereditatea. - Realizarea scenică a capitolului al XVUt-lea. - Originala simbioză a formulelor estetice. XX într-o zi Stanică, din bucătăria Marinei, unde se ascunsese venind din fund, văzu pe Felix plecând în oraș. Prin urmare nu mai era acasă decât Otilia. Trecu din bucătărie tiptil prin față, intră prin ușa gotică și trecu prin toate odăile până ajunse în dreptul sufrageriei. Privi pe gaura cheii și constată că nu era nimeni afară de bătrânul întins pe canapea. Ieși din nou afară și intră pe din dos în odaia cu pianul. Otilia era acolo rezemată cu coatele pe capac, gânditoare. - Cum îi mai este lui moș Costache? întrebă Stănică. - Tot așa! zise sumbră Otilia. - Știi că azi vine Pascalopol, după masă, parcă așa mi-a spus, minți Stănică. - Da? se sperie Otilia. Apoi, după o scurtă deliberație: N-ai vrea să te duci în oraș să-mi cumperi o cutie de pudră? - Dragă - se apără Stănică - am toată bunăvoința, dar nu mă pricep în lucruri femeiești. Și apoi știi cum e Olimpia, când o afla Chipuri de la 1900 22 că m-am dus pentru tine, îmi aprind paie-n cap. Du-te tu, repede, că eu păzesc. Nu-l crezi pe Stănică capabil de devotament? îmi pare rău. După oarecare gândire, Otilia se hotărî. - Mă reped pentru o jumătate de ceas, te rog să stai aici sau să rogi pe Aurica să vină. Stănică puse mâinile la piept, turcește, în semn că merită credință nestrămutată. - Du-te fără nicio grijă. Otilia își luă mantila pe ea și plecă, urmărită din ochi de Stănică. Acesta privi, crăpând puțin ușa, în curte, se încredință că nu mișcă nimeni, și apoi intră în odaia lui moș Costache. Bătrânul îl supraveghea dușmănește cu privirea. Stănică merse Ia ușa dinspre salon, o crăpă puțin și o închise la loc. Mai merse la geam, privi în curte, se-ntoarse spre masă, luă un scaun și-l așeză lângă canapeaua bătrânului și stătu pe el. Bătrânul îl contempla îngrijorat. - Ce mai faci, moșule - întrebă Stănică -mai bine, hai? Moș Costache întrebă și el: - Și ce poftești? - Vai de mine - se apără Stănică - păi eu mă interesez de sănătatea dumitale și îmi spui că ce poftesc? Se poate? Stănică trase scaunul și mai aproape de pat. - Ce cauți aici? se agită bătrânul. Făcăndu-se că nu înțelege vorbele bolnavului, Stănică puse mâna pe marginea cearșafului, ridicăndu-l în sus, ca spre a controla salteaua. - E bun patul ăsta - se informă el - e destul de moale? De ce nu stai în dormitor? - La-lasă-mă-n pace! Ce vrei? Stănică, netulburat, pipăi mai de aproape salteaua, apoi vârî brusc mâna sub ea și trase pachetul cu bani. Bătrânul holbă ochii, căscă gura mare spre a spune ceva, se dădu jos printr-o sforțare supraomenească, pe marginea patului și urlă gutural, plângător: - Banii, ba-banii, pu-pungașule! Apoi deodată se prăbuși la pământ. Stănică vârî bine pachetul sub cămașă, spre pântece, privi pe fereastră și ieși prin salon și prin ușa gotică. în curte nu era nimeni și nici pe stradă. Intră calm în curtea vecină și, găsind pe Aglae și pe Aurica, le zise: - M-am întâlnit cu Otilia, care roagă pe Aurica să se ducă puțin pe la bătrân, să vadă ce face. - Du-te, Aurico, consilie Aglae. - Hai, că merg și eu - se oferi Stănică - să văd cum îi mai merge. Găsind pe bătrân mort, Aurica țipă, Stănică se miră, alergă să vestească pe Aglae, care veni cu toată banda, tocmai pe când sosea și Otilia, care se opri galbenă în prag. Stănică sări la ea s-o îmbrățișeze și s-o mângâie: - Otilia, Otilia, verișoara mea scumpă, fii tare, fii la înălțime, era doar de așteptat un astfel de deznodământ. Apoi explică tuturor întâmplarea: - Otilia tocmai mi-a spus: stai aici și păzește și cheam-o pe Aurica! Eu m-am dus s-o chem pe cumnată-mea și am venit cu ea. Când colo, bătrânul era pe jos, ici. Se vede că a avut nevoie de ceva și s-a ridicat să ia, și pe urmă i-a venit rău. - Da, mamă - confirmă Aurica - eu am intrat întâi în odaie, și când am văzut, m-am speriat și am țipat, am țipat! Vai, cum m-am speriat! - Dar eu - se lăudă Stănică - crezi că prin puține emoții am trecut? Sunt zguduit. Chiar să-mi dați voie să mă duc puțin acasă să-mi vin în fire. Am și de luat niște acte, că am mâine un proces. Să-mi dai cheia de la casă, Olimpio. Și astfel Stănică plecă, spre mulțumirea Aglaei, căreia i se părea că prea scotocește multe pe cont propriu. Otilia se ascunse în odaia ei, ghemuindu-se pe sofa, cu pupilele pironite, cu o ușoară umiditate în ochii care nu puteau plânge, și Felix n-o putea scoate din muțenia ei. Aglae ocupă casa, militărește. în loc să îngrijească de mort, ordonă tuturor să nu spuie încă nimănui cele întâmplate și puse pe Marina să păzească la poartă ca să nu vină nimeni. - Să vedem unde îi sunt banii, actele, dacă a lăsat vreun testament - zise Aglae - trebuie parale pentru înmormântare. în vreme ce cadavrul stătea inert peste plapumă și începuse să ia tonuri ceroase, Aglae, Olimpia, Aurica și Tîti scotoceau în toate părțile, trăgeau sertarele, desfăceau garderobul, căutau prin sobă. [...] Dimineața Felix se sculă sprinten și privi spre pat. Plapuma forma un cuib gol. Tânărul își închipui că Otilia a trecut în camera ei, se spălă repede pe față, cântând, se pieptănă și ieși în geamlâc, să bată Ia ușa fetei. - Otilio, Otilio! Nu răspunse nimeni. Trase clanța și văzu că ușa se deschide. înăuntru nu era nimeni, odaia aproape goală, geamantanele lipseau. Felix alergă ca un nebun pe scări, căută prin toate odăile și o descoperi pe Marina în bucătărie: - Unde e domnișoara Otilia? - Păi, nu știi? A plecat din zori, cu trăsura, cu geamantane cu tot. S-a dus unde-o fi urma ei. Multă vreme Felix stătu într-o prostrație totală, apoi, venindu-și puțin în fire, simți nevoia să alerge, colindă străzile și Șoseaua, și, în sfârșit, se hotărî să meargă la Pascalopol. Acolo află că moșierul era plecat la Paris cu „domnișoara". Peste două săptămâni primi o carte poștală ilustrată cu aceste rânduri: „Cine a fost în stare de atâta stăpânire, e capabil să învingă și o dragoste nepotrivită pentru marele lui viitor. Otilia ” * De atunci Felix n-o mai văzu niciodată pe Otilia. Află numai că se căsătorise cu Pascalopol, pe care-l urî din nou. Războiul dădu lui Felix, peste câțiva ani, prilejul de a se afirma încă de tânăr. După încheierea păcii, fu aproape numaidecât profesor universitar, specialist cunoscut, autor de memorii și comunicări științifice, colaborator la tratate de medicină cu profesori francezi. Se căsători într-un chip care se cheamă strălucit și intră, prin soție, într-un cerc de persoane influente. Stănicăse însurăcu Georgeta, cu care nu avu „fii", dar avu protectori asidui, făcu politică; declară că simte „ un ritm nou ", fu chiar prefect într-o scurtă guvernare, și acum este proprietarul unui blockhaus, pe bulevardul Tache Ionescu. Unele gazete de scandal îl acuză că patronează tripouri și cercuri de morfinomani. Felix l-a întâlnit odată, și Stănică, bătăndu-l pe umeri familiar, l-a felicitat: - Bravo, știu că te-ai ajuns. Era și de prevăzut. Știi că Otilia nu mai e cu Pascalopol? Felix nu îndrăzni să întrebe ce s-a făcut, așteptând totul de la limbuția lui Stănică: - A divorțat de Pascalopol, după ce l-a tocat, și acum e prin Spania, prin America, nu știu pe unde, nevasta unui conte, așa ceva. Și aia s-a ajuns. Pe Pascalopol, Felix îl întâlni odată în tren, în drum spre Constanța. Era bătrân de tot, uscat la față, dar tot elegant, și aproape nu mai semăna cu cel de altădată. Fălcile îi tremurau când vorbea. Fu Pascalopol acela care îl recunoscu pe Felix. - Mă mai cunoști? Eu sunt Pascalopol! După câteva vorbe banale, moșierul scoase din buzunar o fotografie care înfățișa o doamnă foarte picantă, gen actriță întreținută, și un bărbat exotic, cu floare la butonieră. Fotografia era făcută la Buenos Aires. - Nu știi cine e? întrebă Pascalopol pe nedumeritul Felix. Otilia! Speriat, Felix se mai uită o dată. Femeia era frumoasă, cu linii fine, dar nu era Otilia, nu era fata nebunatică. Un aer de platitudine feminină stingea totul. Avusese dreptate fata: „noi nu trăim decât cinci-șase ani!" - Și... și de ce v-ați despărțit? - O! pentru nimic. Eram prea bătrân, vedeam că se plictisește, era o chestiune de umanitate s-o las să-și petreacă liberă anii cei mai frumoși. S-a căsătorit bine și-mi scrie, uneori. Pe dumneata te-a iubit foarte mult și mi-a spus chiar că, dacă ar ști că suferi, nu s-ar da înapoi de a mă înșela cu dumneata. Mi-a spus aceasta... dar n-a făcut-o. A fost o fată delicioasă, dar ciudată. Pentru mine e o enigmă. Felix se închise în biroul lui și scoase vechea fotografie pe care i-o dăduse Otilia. Ce deosebire! Unde era Otilia de altădată? Nu numai Otilia era o enigmă, ci și destinul însuși. Dinadins, într-o duminică, o luă pe strada Antim. Prefacerile nu schimbaseră cu totul caracterul străzii. Casa lui moș Costache era leproasă, înnegrită. Poarta era ținută cu un lanț, și curtea toată năpădită de scaieți. Nu mai părea să fie locuită. Cele patru ferestre din față, de o înălțime absurdă, înălțau rozetele lor gotice prăfuite, iar marea ușă gotică avea geamurile plesnite. Felix își aduse aminte de seara când venise cu valiza în mână și trăsese de schelălăitorul clopoțel. I se păru că țeasta lucioasă a lui moș Costache apare la ușă și vechile lui vorbe îi răsunară limpede la ureche: „Aici nu stă nimeni/" EXPLORAREA TEXTULUI Epilog (fr. âpilogue, lat. epilo-gus, gr. epilogus - concluzie; cf. gr. epi, după și logos, vorbire) - partea finală a unei opere literare care constituie o concluzie a evenimentelor anterioare sau în care se evidențiază semnificația operei. După încheierea păcii, fu aproape numaidecât profesor universitar... Destinele personajelor 1. Avocat fără procese, arivist și demagog, lipsit de scrupule, Stanică Rațiu încearcă să profite din orice. Lacom, tenace în atingerea scopului urmărit, viclean, mereu la pândă, mereu informat, nu ratează momentul de a smulge banii bătrânului. „Cațavencu al ideii de paternitate”, se înrudește tipologic cu Dinu Păturică. Caracterizează personajul Stănică Rațiu, pe baza fragmentului din ultimul capitol, prin referire la tipologie, trăsături, procedee de caracterizare (fapte, replici, atitudini, gesturi, relații cu alte personaje etc.). 2. Precizează consecințele morții lui moș Costache asupra a trei dintre personajele prezente în fragmentul citat din capitolul al XX-lea. 3. Comentează conținutul cărții poștale ilustrate pe care Otilia, plecată cu Pascalopol la Paris, i-o trimite lui Felix. 4. Oferă o explicație pentru faptul că Otilia îl părăsește definitiv pe Felix și se căsătorește cu Pascalopol. 5. Consideri că destinul lui Felix, prezentat în epilog, căsătoria și intrarea, prin soție, într-un cerc de persoane influente, reprezintă o reușită sau un eșec? Motivează-ți opinia. 6. Exprimă-ți opinia despre imaginea Otiliei din fotografie, în epilog. 7. La alegere; a. Explică în ce constă simetria incipitului cu finalul romanului Enigma Otiliei. b. Explică rolul incipitului romanului realist, respectiv, al finalului (închis) în romanul realist, prin referire la Enigma Otiliei. 8. Consideri relevantă pentru semnificația romanului intenția autorului de a-și intitula cartea Părinții Otiliei! Explică ce rol joacă ideea paternității în relațiile dintre personaje. 9. Exprimă-ți opinia despre semnificația titlului. Consideri că „enigma Otiliei” se referă la misterul eternului feminin sau are altă semnificație? Pentru argumentarea opiniei poți avea în vedere următoarele afirmații; • perspectiva lui Felix: Pentru mine, Otilia, ai început să devii o enigmă. Și Pascalopol, și eu suntem îndreptățiți să credem că ne iubești și, totuși, nimeni nu știe sigur. (cap. XVII); Unde era Otilia de altădată? Nu numai Otilia era o enigmă, ci și destinul însuși, (cap. XX); • perspectiva lui Pascalopol; A fost o fată delicioasă, dar ciudată. Pentru mine e o enigmă, (cap. XX) • mărturisirile scriitorului: Nu Otilia are vreo enigmă, ci Felix crede aceasta. Pentru orice tânăr de douăzeci de ani, enigmatică va fi în veci fata care îl va respinge, dăndu-i totuși dovezi de afecțiune. Naționalitatea Otiliei supără mintea clară, finalistă a lui Felix. [...] Și apoi enigmă este tot acel amestec de luciditate și ștrengărie, de onestitate și de ușurință. Limbă și comunicare STRUCTURI DISCURSIVE (NARATIVE, DESCRIPTIVE) ÎN TEXTELE LITERARE ȘI NONLITERARE Structurile discursive narative și descriptive, prezente atât în textele literare, cât și în textele nonliterare, diferă din punct de vedere al modului de organizare și al caracterului funcțional. Discursul narativ este organizat secvențial, prin succesiune și temporalitate, și prezintă acțiuni și evenimente corelate cronologic, adică prin relații temporale, cauzale, finale. Discursul descriptiv este organizat spațial, ca o constelație de atribute și specificări, prezentate în simultaneitate, de unde impresia de static, de oprire a mișcării în contextele narative, argumentative sau explicative în care apare, având ca efect tendința cititorilor de „a sări” pasajele descriptive. Descrierea prezentarea trăsălUrilor unor obiecte, fenomene, persoane etc., într-o ordine și într-un limbaj specific domeniului căruia îi aparține aspectul înfățișat. Descrierea poate fi orală (fii comunicarea cotidiană, descrierea unei persoane cunoscute, a unui loc vizitat etc.) sau scrisă, fiind prezentă atât în textele nonliterare (de exemplu: fragmente din cărți/ articole de geografie, istorie, fizică efc., catalogul de produse, fișa tehnică, anunțul, portretul de presă ele.), cât și în textele literare. Descrierea liteiară este uri mod de expunere constând din prezentarea plastică, prin intermediul limbajului artistic, a unor personaje (portret fizic, portret moral, portret al riiiui tip sau caracter, descrierea de moravuri, virtuți, defecte), a unor peisaje, locuri, interioare, fenomene (tablou), a unei perioade de timp sau a unei epoci. Tiparele de structurare ale descrierii pot fi: planuri fundamentale, planuri spațiale, planuri temporale, planuri comparative. O componentă a structurilor descriptive este cea lingvistică: aspecte lexicale (frecvența unui anumit tip de lexic, câmpuri lexicc-semantice), sintactice (timpuri verbale preferate, atributul/ âtributiyâ pentru obiecte statice, complementul' completiva de mod pentru obiectele dinamice și stilistice (cnumerația, epitetul, comparația, metafora, antiteza, ironia etc). Analiza unei descrieri diferă după tipul de text (literar nonliterar), având în vedere: locul secvenței descriptive în text (Care este raportul dintre text ți descriere.?), instanța scppturalâ (Cine percepe? - autorul în textul nonliterai; naratorul, personajul în textul epic, eul line în textul poetic ), formularea temei (Care este obiectul descrierii? Când ți cum este formulată tema? - în litiu, la începutul, pe parcursul sau în finalul secvenței descriptive.), descrierea piopriu-zisă (Care sunt aspectele descrise? Care sunt aspectele ‘bmișe? Cum Surit puse in relație aspectele descrise? Ce tip de planuri sunt folosite? Ce, particularități lingvistice sunt utilizate?), efectul asupra cititorului. Elementele linei descrieri sunt:' • „obiectul” descris; traiectoria descrierii (panoramică, focalizată, ascendentă, descendentă ete,); perspectiva privitorului (punctul de vedere ăl naratorului, al unui personaj, al eului liric) și mărcile subiectivității; • tipul percepțiilor/ al imaginilor artistice dominante (vizuale, auditive etc.); • particularitățile limbajului; • figuri de stil; • funcțiile descrierii. Funcțiile descrierii în proza epică sunt diverse (decorativă, explicativă, simbolică), aceasta putând fi plasată oriunde în naraiiune. Ea începutul prozei narative, are rolul de a crea a anumită atmosfera, adecvată întâmplărilor, de a indica timpul și spațiul acțiunii, de a surprinde trăsături ale mediului sau ale unui personaj. Pe parcursul discursului narativ, poate apărea descrierea de tip portret a unor personaje» descrierea eu rol explicativ și pauza descriptivă, care nu corespund unui timp ficțional și care ap ca efect crearea suspansului prinlr-un moment de așteptare înaintea punctului culminant șau schimbarea ritmului povestirii. La finalul unei narațiuni, descrierea evidențiază semnificația deznodământului sau realizează simetria/ cticularitatea construcției epice. 1. în proza realistă, descrierea spațiilor (strada, arhitectura, interiorul) și a vestimentației susține iluzia de veridicitate, iar prin observație și notarea detaliului semnificativ devine mijloc de conturare a caracterelor. Caracteristicile arhitectonice ale străzii și ale casei lui moș Costache sunt surprinse de „ochiul unui estet”, din perspectiva naratorului specializat. Familiarizarea cu mediul, prin procedeul restrângerii treptate a cadrului, de la stradă, la casă, la interioare, la fizionomia și gesturile locatarilor (tehnica focalizării), este o modalitate de pătrundere a psihologiei personajelor din acest spațiu, prin reconstituirea atmosferei. Selectează din textul de la paginile 238-240, prin subliniere, detaliile care ajută la identificarea unor trăsături ale locatarilor și numește aceste trăsături. 2. Călătoria la moșia lui Pascalopol (în capitolul al Vl-lea) conține o descriere de factură romantică, prin sentimentul grandiosului și prin proiectarea în plan mitic, fabulos a datelor concrete. Alege unul dintre cele două fragmente de mai jos și comentează particularitățile discursului descriptiv, având în vedere: • modalitățile de realizare a grandiosului, a miticului sau a fabulosului, ca elemente romantice; • aspecte ale lexicului (termeni populari, regionali, neologisme, termeni livrești; câmp lexico-se-mantic etc.) din fragment; • elementele imaginarului; sugestii vizuale, auditive; • particularități morfo-sintactice ale fragmentului (frecvența unor părți de vorbire, dislocări/ inversiuni, structuri discursive în sintaxa frazei etc.); • figuri de stil. a. Pluteau pe o mare galben-verzuie, în care valurile prea înalte împiedicau ochii să tragă linia orizontului. La încetarea porumbiștilor, reapăreau miriștile sau lanurile, tot atât de lungi, de ovăz, cu paiul scurt și aproape alb de uscăciune. Atunci, din cauza inundării întregului șes cu ovăzuri, contururile priveliștii se rotunjeau, și proporția între lucruri, din lipsa unei unități de măsură, devenea nebună. Prăjina unui puț cu cumpănă îi urmări multă vreme din depărtare, fără să-și poată da seama dacă era o simplă prăjină sau un stâlp colosal. Un cal ieșit pe neașteptate în marginea câmpurilor părea gigantic, copilul care-l mâna din urmă cu o nuia, un ciclop. b. Colbul crescu ca o furtună și înnegri totul. în inima lui se zăriseră întâile vite lungi, bituminoase, cu capul aplecat și adulmecător, ca al unor rinoceri, mergând ondulat, ca o barcă infernală pe Styx. Apoi veniră mai multe laolaltă plutind, îndesate unele într-altele, pline de nămoale încrustate, bărboase și, în sfârșit, brișcă fu înconjurată de acești zei negri, care trăgeau din nări privind spre Otilia, confundând-o poate cu o buruiană mai înaltă. Toată câmpia părea din pricina colbului cotropită de bivoli. Tropotul, răgetele sugrumate făceau o larmă surdă, în care răsăreau niște urlete sălbatice. [...] în curând, printre bivolii mai risipiți dinspre margine, se ivi călare, cu un băț în mână, un om aproape gol, cu pielea tot așa de neagră și de mânjită de noroi uscat ca și a bivolilor. [...] Părea Hermes însuși, rătăcit prin nămoluri, cu caduceul rupt. 3. Scriitorul a mărturisit că Otilia, fata cunoscută în copilărie, a reprezentat pentru el un ideal de feminitate, imaginea acesteia trecând în literatura sa: Copil fiind, am cunoscut în mediul familial o fată, cu mult mai în vârstă decât mine și care îmi era rudă. Nimic de ordin afectiv n-a putut să se ivească {...] nici nu știam atunci că există dragostea. [...] Fata cu părul ca un fum, exuberantă și reflexivă, cultă, nebunatică, serioasă, furtunoasă, meditativă, muzicantă. Ori de câte ori admirația mea a înregistrat o ființă feminină, în ea era un minimum de Otilia. Compară descrierea lirică a Otiliei, din poezia Părul Otiliei de G. Călinescu, cu proiecția epică, din fragmentele descriptive extrase din romanul studiat. Fata părea să aibă optsprezece-nouăspre-zece ani. Fața măslinie, cu nasul mic și ochii foarte albaștri, arăta și mai copilăroasă între multele bucle și gulerul de dantelă. însă în trupul subțiratic, cu oase delicate de ogar, de un stil perfect, [...] era o mare libertate de mișcări, o stăpânire desăvârșită de femeie. [...] Otilia amesteca o seriozitate rece, blazată cu cele mai teribile copilării. într-o zi îmbrăca păpuși, în alta mustra pe moș Costache că se murdărește pe haine cu scrum de țigară și-l scutura întorcându-l în toate chipurile, ca pe un copil, spre râsul de plăcere al aceluia. Altă dată Otilia fu nemulțumită de gospodăria Marinei și, punăn-du-și un șorț înainte, se așeză serios pe treabă, cerând concursul lui Felix. Dar se plictisi curând. Din ușă văzuse strălucirea ierbii grase din fundul grădinii și avu o dorință. [...] și numaidecât, aruncându-și pantofi din picioare și trăgăndu-și jos ciorapii, pe care-i părăsi în bucătărie, alergă în grădină. S PĂRUL OTILIEI de G. Călinescu Când zâmbești la mine cu ochi de safir Gătită c-o rochie ca un patrafir Cu mâna resfir părul tău Otilia Negru ca vanilia. Ce mireasmă dulce-n capul tău barbar! Lavandă, castane, trifoi, chihlimbar? Pe el clocotește-o roză infernală Gheizer de cerneală. Cum pe tronuri stai de late fotolii înflorind brocarturi mâncate de molii Te-ncununi c-o mare crisantemă sumbră, C-o tiară de umbră. De se mișcă vântul prin pletele tale E-o desfoliere de grele petale, Se scutură moale răzoare nebune Cu crini de cărbune. Trupul tău vibrează ca un brad sonor Tresare de-un palpit de păsări în sbor Sclipește undind, frumos policandru Cu foi de oleandru. Ochii tăi evocă mare și pădure Conifere aspre pe calcaruri dure. Lași pe umeri capul? un pin care cade Cu stropi de cascade. Când zâmbești la mine cu ochi de safir... EVALUARE CURENTĂ APLICAȚII 1. Rezumă subiectul romanului Enigma Otiliei, urmărind cele două planuri narative: istoria unei moșteniri și destinul tânărului Felix Sima, „martor și actor” al propriei formări. 2. Imaginează-ți că ești unul dintre adolescenții Otilia și Felix din romanul Enigma Otiliei și ești prieten(ă) cu celălalt Pentru fete: Redactează o scrisoare de aproximativ două pagini în care să analizezi personajul Felix și relația lui cu Otilia. Pentru băieți: Redactează o scrisoare de aproximativ două pagini în care să analizezi personajul Otilia și relația lui cu Felix. 3. Din punctul de vedere al evoluției lui Felix, Enigma Otiliei este un Bildungsroman: Studentul sentimental Felix Sima primește o magistrală lecție de viață, cu riscul dezamăgirilor, dar și cu avantajul de Facultatea de Medicină din București, construită între 1900-1902 Bulevardul Colței din București (începutul secolului al XX-lea) a deveni lucid, observând atâtea realități tragice sau comice. Romanul este astfel centrat pe mobila psihologie a unui adolescent in plină criză de creștere și de formare a personalității. (Pompiliu Constantinescu, G. Călinescu - Enigma Otiliei). Argumentează, într-un eseu de circa o pagină, valabilitatea afirmației criticului, prin referire la: • scena inițială, a venirii tânărului; • prezentarea a două întâmplări semnificative care marchează rolul de „actor” al personajului; • comentarea evoluției personajului (fapte, comportament, replici etc.), în capitolul final. Realizează un eseu în care să prezinți ipostaze ale feminității în Enigma Otiliei, prin referire la trei dintre personajele înfățișate în roman. Vei avea în vedere pentru fiecare dintre personajele alese: • încadrarea în tipologie și raportarea personajelor la formula estetică; • comentarea unor fragmente de portret fizic și de descriere a camerei; • evidențierea tehnicilor de caracterizare specifice, abordate pentru fiecare dintre personaje; • relevarea trăsăturilor puse în evidență de procedee ale caracterizării directe și indirecte; • exprimarea unui punct de vedere argumentat despre condiționări ale destinului personajelor alese (statut social, psihologic, mentalități, relații cu alte personaje etc.). în Dicționarul scriitorilor români, I se apreciază despre Enigma Otiliei: Călinescu realizează romanul citadin cu cea mai bogată galerie de caractere din literatura română. Realizează un portofoliu conținând fișele de caracterizare a personajelor, în care să dezvolți fiecare paranteză din lista următoare: • moș Costache (avarul iubitor de copii), Otilia (cocheta), Felix (ambițiosul), Pascalopol (aristocratul rafinat). • Aglae (baba absolută fără cusur în rău), Simion (senilul), Olimpia (femeia plată), Aurica (fata bătrână), Titi (prostul/ debilul mintal); Stănică Rațiu (arivistul). Realizează un eseu de circa o pagină, în care să argumentezi afirmația lui E.M. Forster: Romanul realist este istoria unui eșec, prin referire la destinul unuia dintre personaje. Eseul va respecta structura (formularea ipotezei/ a propriei opinii, enunțarea și dezvoltarea argumentelor pro și/ sau contra, concluzia) și mijloacele lingvistice specifice discursului de tip argumen-tativ. QIIEIHEHEI □□ UQQU 1. Următorul fragment din romanul Enigma Otiliei (publicat în 1938) conține o opinie despre „rostul femeii”, din perspectiva unei adolescente de la începutul secolului al XX-lea: - Tu nu cunoști viața, Felix - reluă Otilia ideea - pentru o fată, reușita în viață nueo chestiune de studiu și de energie. Admir inteligența și voința ta de bărbat, astea nu sunt bune și pentru o femeie. Rostul femeii este să placă, în afară de asta nu poate fi fericire! Exprimă-ți punctul de vedere în legătură cu actualitatea - la începutul secolului al XXI-lea - a opiniei exprimate în roman despre statutul social al femeii. 2. în grupe de patru-șase elevi, realizați un proiect cu tema Imaginea femeii în proza interbelică. Prezentați-1 colegilor sub forma unei sinteze de 10-15 minute, punându-le totodată la dispoziție toate materialele colectate. 3. G. Călinescu, analizându-și propriul roman în Istoria literaturii române de la origini până în prezent, a inserat recenzia scrisă de criticul Pompiliu Constantinescu în 1938, la apariția cărții Enigma Otiliei. Un fragment al acestei recenzii este următorul: Romanul de astăzi, Enigma Otiliei, este construit cu un meșteșug sigur, pe mai multe planuri, și cu o detașare epică întru totul stăpână pe materialul uman, atât de divers și de închegat în fizionomia lui. Dl. Călinescu se afirmă ca un excepțional creator epic, lunga sa povestire degajând clar conturat și cu subtile nuanțe, în același timp, o serie de tipuri psihologice de o reală viabilitate în ficțiune. Senzația de lucru văzut (evident, în obiectivarea fanteziei), de curgere firească a împrejurărilor și de autenticitate umană și socială a personajelor este necontenit susținută. Dl. Călinescu nu s-a preocupat, în Enigma Otiliei, de nicio teorie la modă asupra romanului, de nicio tehnică pretențioasă și cu veleități de sincronizare. A procedat clasic, după metoda balzaciană a faptelor concrete, e experiența comune, fixând în niște cadre sociale bine precizate o frescă din viața burgheziei bucureștene. Nimic livresc, nimic inventat în atmosfera în care personagiile evoluează; impresia de realism, de experiență treptată, așa cum o imprimă viața, cu sinuozitățile, cu surprizele, cu umbrele și luminile ei, este covârșitoare. Dacă poate fi vorba de un procedeu evident, în romanul acesta, el se reduce la existența tânărului Felix, martor și actor în toate întâmplările aproape, care alcătuiesc romanul câtorva familii și construiesc temperamentul câtorva tipuri. Studentul sentimental Felix Sima primește o magistrală lecție de viață, cu riscul dezamăgirilor, dar și cu avantajul de a deveni lucid, observând atâtea realități tragice sau comice. Romanul este astfel centrat pe mobila psihologie Casa de Depuneri, clădire inaugurată în anul 1900 Recenzia* - prezentare a unei cărți. în general, un asemenea tip de text presupune o examinare globală, fără investigarea unor detalii sau probleme de specialitate. Este destinată mai ales publicării în reviste de specialitate, scopul său fiind cu precădere unul infomativ. G Călinescu, desen de Ștefan Dimitrescu a unui adolescent în plină criză de creștere și de formare a personalității; pe această mobilitate, ca pe o axă de orientare, se organizează întâmplările epice, se dezvăluie caracterele mascate sau brusc puse-n mișcare ale personagiilor cu o structură bine definită. Dl. Călinescu n-a pornit de la abstracțiuni, de la idei psihologice când și-a construit tipurile; ele se realizează, cu amploare, cu bogăție de impulsii și cu nuanțe multiple, pas cu pas; dacă reacțiunea lor este, în esență, aproape constantă, este o dovadă că structura lor permanentă se adaptează la fiecare nouă împrejurare, sugerăndu-ne acea impresie de viață care se realizează sub ochii noștri. Un fel de vervă a ritmului interior străbate, ventilând narațiunea; dar ea nu izvorăște din atitudinea scriitorului, ci din buna dispoziție, din pasiunea impersonalizată a observatorului, stăpânit de o singură satisfacție, să ne afirme, necontenit parcă: asta-i viața! Și-ntr-adevăr, romanul Enigma Otiliei nu demonstrează nimic; constată, reconstituie experiențe umane și tipuri; iată de ce vedem în noua carte a d-lui Călinescu o vocație de prozator și descifrăm o structură epică. Intuițiile sale pornesc din substratul biologic al personagiilor, iar destinul fiecăruia este logic motivat prin orice împrejurare nouă ar trece. Viziunea capătă pecetea credibilității, care este și semnul sigur al romancierului. a. Extrage (și reține) din acest fragment notele definitorii ale tehnicii călinesciene în materie de roman. b. De ce crezi că G. Călinescu a introdus în Istoria literaturii române de la origini până în prezent acestă recenzie sau n-a apelat la o altă modalitate de prezentare a cărții? Sugestii bibliografice Nicolae Balotă, ,jSatiricon”-ul lui George Călinescu, în De la Ion la Ioanide - autorul se referă la clasicismul și realismul romanului călinescian, pe care le abordează diferit de opiniile critice interbelice; el se referă la spiritul ludic, la satiriconul cu măști de carnaval din roman. S. Damian, G. Călinescu - romancier. Eseu despre măștile jocului - autorul își propune o viziune de ansamblu interesantă și durabilă asupra romanului călinescian în general, cu relevarea unor detalii neobservate de alți critici. Un accent este pus pe componenta comică a romanului. Nicolae Manolescu, Ochiul estetului, în Arca lui Noe, I. Considerându-1 un roman doric, autorul demonstrează că în Enigma Otiliei există un balzacianism fără Balzac. Studiu de caz 8 Modele epice în romanul interbelic ISA. DEFINIREA PROBLEMEI Perioada interbelică a favorizat dezvoltarea romanului. Acest cadru stimulator a provocat, firesc, și polemici. De pildă, E. Lovi-nescu întrebuința formula „creația obiectivă” pentru a defini emanciparea romanului și eliberarea lui de lirism, ceea ce pentru critic însemna o caracteristică a modernității. Dar tot E. Lovinescu înțelegea emanciparea ca fiind exprimată și prin prezența în roman a mediului urban care substituia lumea rurală, sau a personajului-in-telectual care înlocuia țăranul sadovenian. De fapt, lirismul de care vorbea Lovinescu se raporta la ceea ce astăzi numim instanțe narative, adică la realitatea unui narator-auctorial care își făcea simțită prezența intervenind (uneori artificial) în destinele personajelor. Alți termeni folosiți în discuție au fost romanul de creație și romanul de analiză, formule întrebuințate de G. Ibrăileanu în studiul Creație și analiză din 1926. în termenii de azi, ele ar putea corespunde romanului obiectiv, respectiv, romanului subiectiv. In esență, discuțiile au opus pe cei care considerau că romanul tradițional (obiectiv) trebuia să-și continue drumul până când formula va fi epuizată, celor care cereau modernizarea rapidă a romanului românesc. Această ultimă direcție se înscria pe linia analizei psihologice și a organizării subiective, a inspirației din lumea urbană și a prezenței intelectualului capabil de a trăi dileme morale. Interesant este că ambele formule au coexistat în epocă, iar în unele cazuri (Concert din muzică de Bach de Hortensia Papadat-Bengescu), pe fondul observației sociale și psihologice, specifică romanului obiectiv, s-a grefat o perspectivă narativă subiectivizată prin prezența unor personaje cu rol de a observa și a reflecta asupra realității. CRIEREA $1 ANALIZA CAZULUI. IDENTIFICAREA SOLUȚIILOR Un model de creație obiectivă: Ion de Liviu Rebreanu Apariția în 1920 a romanului Ion de Liviu Rebreanu avea să se constituie într-un eveniment pe care E. Lovinescu îl definea ca fiind „o revoluție și față de lirismul semănătorist sau de atitudinea poporanistă, și față de eticismul ardelean, constituind o dată, istorică am putea spune, în procesul de obiectivare a literaturii noastre epice” (Istoria literaturii române contemporane, II, Creația obiectivă). Romanul obiectiv - ilustrează tipul de roman care își propune să descrie lumea în mod imparțial, în toată realitatea ei socială, morală și psihologică. De obicei, romanul obiectiv aparține esteticii realismului. Prin opoziție cu romanul modern, romanul obiectiv este numit și roman tradițional sau vechiul roman. Exemplu tipic de roman obiectiv este Ion de Liviu Rebreanu, în care naratorul este o instanță invizibilă, demiurgică, omniscientă. Un roman obiectiv este și Pădurea spânzu-raților, în care apare dimensiunea psihologică a vieții personajului principal, dar prezentată prin intermediul persoanei a lll-a. Tot romane obiective sunt și Baltagul de Mihail Sado-veanu, Concert din muzică de Bach de Hortensia Papadat-Bengescu sau Enigma Otiliei de G. Călinescu. în Arca lui Noe. Nicolae Manolescu a numit romanul obiectiv roman doric. Romanul subiectiv - este definit astfel prin opoziție cu romanul obiectiv sau cu romanul tradițional, Cele mai pregnante caracteristici ale sale au în vedere instanțele narative {povestire la persoana I), o problematică nouă care constă în sondarea lumilor interioare, a conștiinței naratorului, dar și modul de organizare ai textului, foarte apropiat de jurnalul interior. Narațiunea clasică din romanul obiectiv este frecvent înlocuită cu monologul. Un exemplu de astfel de roman îl constituie Ultima noapte de dragoste, întâia noapte de război. Romanul subiectiv mai poartă numele de roman modern, noul roman sau roman ionic (Nicolae Mano-lescu). De fapt ce este nou în Ion față de proza anterioară (a lui Slavici, de exemplu)? în roman se narează despre așezarea unui țăran la casa Iui, dar aceasta este o temă veche a literaturii. Ion, țăran sărac, are de ales între a răspunde glasului iubirii și a se căsători cu Florica, fată săracă, dar pe care o iubește, sau, dimpotrivă, a răspunde glasului pământului și a încerca să-l obțină prin căsătoria cu Ana, care-1 iubește. După o ezitare, a cărei reflectare în conștiința personajului este palidă, Ion se decide să o seducă pe Ana, deși o considera urâtă, pentru a forța mâna părintelui ei, Vasile Baciu, în a accepta căsătoria lor. Planul îi va reuși în cele din urmă, cu suferințe evidente pentru Ana. Dovedita lipsă de scrupule pare a fi fost avută în vedere de Lovinescu atunci când s-a referit la eticismul ardelean al literaturii de până atunci. în romanul Mara, de exemplu, doar prin iertarea părinților cuplul Persida-Națl dobândește împăcarea cu sine. Ion însă nu are nevoie de nicio instanță care să-i aprobe acțiunile. El este expresia unei voințe căreia nimic nu-i rezistă. Nu are altă autoritate în afara propriei voințe, este expresia violentă a unei energii. Or, tipul acesta de personaj, eliberat de orice fel de autoritate morală, era într-adevăr nou în literatura română. Discutați despre tipologia personajului, având în vedere afirmațiile de mai sus, dar și următorul fragment din roman. Apre-ciați în ce măsură scena următoare motivează acțiunile lui Ion: Baciu se zvârcolea în brațele oamenilor răcnind neîncetat: - Lăsați-măăăl... Lăsați-mă să-i scot blohotăilel... Trebuie să-i beau sângele, alminteriplesnesc!... Lăsați-mă!... Țăranii însă îl duseră aproape pe sus, până la poartă, în vreme ce el se smucea din răsputeri: - Ce are hoțul cu fata mea? Ce are!... Uuuh!... Lasă-mă, Nistore!... Țfff!... Ion schimba fețe-fețe. Genunchii îi tremurau, iar în cerul gurii simțea o uscăciune parcă i-ar fi aprins sufletul. Fiece vorbă îl împungea drept în inimă, cu deosebire fiindcă auzea tot satul. Mereu îi fulgera să se repeadă și cu un pumn zdravăn să-i înăbușe în gât ocările. Deodată cu gândul acesta însă îi răsărea în minte și Anuța, oprindu-l pe loc. Se uită după ea, dar în învălmășeală fata o ștersese acasă plângând. Femeile și fetele se împrăștiară care încotro, ca un cârd de galițe speriate de uliu, și priveau din uliță și de prin ogrăzile vecine, așteptând în fiece minut să înceapă bătaia. Profitând de încăierare, preotul plecă, spunând scandalizat doamnei Herdelea: - Asemenea destrăbălați trebuiesc dați pe mâna jandarmilor să le înmoaie ciolanele. Numai așa s-ar face oameni de omenie... Păcat că Ion nu l-a scuturat puțin... Ar fi meritat... învățătoarea clătină din cap în culmea indignării, își ridică ușor rochia, să nu măture praful uliței, și porni repede împreună cu Belciug și Laura. Titu rămase mai în urmă. Ii părea rău că nu poate vedea cum se isprăvește cearta și, mergând, întorcea capul. Hora se sparse. Țiganii se retrăseseră spăimăntați în șură. Găvan își răzimase gorduna într-un colț, hotărât s-o apere cu orice I preț, să nu i-o spargă bătăușii. Flăcăii se adunară împrejurul lui Ion, ațâțăndu-l: - Ce te-ai lăsat, Ionică, să te ocărască?... Trebuia să-i tragi măcar vreo două scatoalce, să te pomenească!... Veni între ei și George, urmat de Ilie Onu, care nu-l slăbea, ca o umbră credincioasă. Ceea ce atrage atenția în fragmentul de mai sus este aglomerarea de personaje, din diverse straturi sociale, dar și indiferența cu care naratorul le prezintă. Pentru E. Lovinescu, în Ion romancierul utilizează „formula ciclică a zugrăvirii, nu a unei porțiuni de viață limitată la o anecdotă, ci a unui vast panou curgător de fapte învălmășite, ce se perindă aproape fără început și fără sfârșit, fără o necesitate apreciabilă, fără o finalitate deci [...] Obiectul de studiu al lui Ion este viața socială a Ardealului care, deși închisă în celula unui sat, este zugrăvită în întreaga ei stratificație, de la simplul vagabond până la candidatul de deputat și la mediul administrației ungurești, cu o faună bogată în exemplare variate. Cu un material aparent haotic, cu episoade numeroase [...], romanul se organizează, totuși, în jurul unei figuri centrale, al unui erou frust și voluntar, al lui Ion.” Marcel Proust Argumentează în scris, într-un text de 25-30 de rânduri, afirmația lovinesciană că obiectul de studiu (al romanului Ion) este viața socială a Ardealului. Romanele modernității: Ultima noapte de dragoste, întâia noapte de război; Nuntă în cer în disputele interbelice cu privire la roman, conceptul lovinescian al sincronismului, alături de ideile lui Camil Petrescu din eseul Noua structură și opera lui Marcel Proust, joacă un rol important în a impune o nouă viziune asupra dezvoltării genului. Este vorba despre acomodarea literaturii române la cele mai noi experiențe de creație europene, al căror vârf îl constituiau eseurile sau Jurnalul lui Andre Gide ori romanul In căutarea timpului pierdut de Marcel Proust „Literatura română n-a refăcut fazele dezvoltării literaturii universale, ci s-a dezvoltat revoluționar, pe baza sincronismului: fără să fi avut un clasicism, am avut un romantism, pentru că această mișcare a coincis cu însuși momentul formației noastre literare. De un veac mai ales, toate curentele ideologice, toate formele de artă, într-un cuvânt întreaga viață spirituală se dezvoltă pretutindeni sincronic, într-un ritm unic. Pornite de la unele popoare evolutive, adică dintr-o invenție la baza căreia erau totuși imitații acumulate și fecundate de un element nou, ele s-au împrăștiat prin toată Europa, cu necesitatea unei legi indefectibile. Fără a reface evoluția, imitația a fost bruscă și integrală.” (E. Lovinescu, Istoria civilizației române moderne, III) Articole teoretice interesante sunt publicate și în revista Kalende, spre sfârșitul deceniul trei, unde scria, între alții, criticul Pompiliu Andre Gide Patul lui Procust ediția princeps Constantinescu. Se sublinia, de exemplu, ideea eliberării personajelor de determinisme sociale, ca și preocuparea tot mai evidentă a scriitorului pentru ceea ce s-ar putea numi faptele „umane” ale personajelor, adică preocuparea acestora pentru probleme interioare. Astfel, sunt tot mai mult prezente probleme precum dragostea ca mod de realizare în absolut a ființei umane, cunoașterea ca experiență spirituală și în general cazuri de conștiință în care se confruntă idei, dileme morale și existențiale și care devin uneori adevărate conflicte de inadaptabilitate a eroilor la realitatea socială. Camil Petrescu însuși nu face altceva prin termeni precum autenticitate, substanțialitate, memorie involuntară decât să identifice un nou fel de a face literatură, pe care îl experimentează în cele două romane: Ultima noapte de dragoste, întâia noapte de război și Patul lui Procust. Dar elemente ale noului roman, la nivelul problematicii, apăruseră anterior, prin Concert din muzică de Baclt de Hortensia Papadat-Bengescu, unde pentru prima oară unele dintre personaje erau preocupate de alte probleme decât pământul, banii, ascensiunea socială. Autoarea crea o lume de snobi, superficiali, marcați de morbul autoanalizei generate de boli reale sau închipuite. Scrierea produsese, totodată, urbanizarea literaturii române, creând un gen nou de roman o deschidere de drum, prin puterea de analiză, intelectualitatea, și chiar ordonanța compoziției (E. Lovinescu). Schimbarea opticii cu privire la roman se va produce, așadar, atât în ceea ce privește instanțele narative, dar și în privința conținutului romanului sau a modului în care se narează. Narațiunea la persoana întâi, relevarea unor lumi interioare sau a unor eșecuri spirituale, organizarea romanului sub forma unor monologuri ori jurnale sunt noutățile care schimbă modelul speciei, transformân-du-1 într-o creație subiectivă. Un astfel de roman este Ultima noapte de dragoste, întâia noapte de război, in care substanța o constituie trăirile lui Gheorghidiu, analizele, introspecțiile; evenimentele exterioare sunt puține sau doar rezumate pentru a deveni pretexte pentru deliberări interioare. In Nuntă în cer de Mircea Eliade, evenimentele exterioare sunt tot minimale, mai vii fiind scenele inițiale în care cei doi bărbați întâlnesc femeia iubită; nu lipsesc totuși din aceste romane elementele de obiectivitate, date istorice minime: războiul în ambele, lumea îmbogățiților în Ultima noapte de dragoste, întâia noapte de război, unele pagini de atmosferă din Bucureștiul de după Primul Război Mondial, în amândouă. Citește textul de mai jos, identifică ideile principale, selectează una dintre ele și argumenteaz-o, făcând apel la unul dintre romanele modeme studiate: „în romanul ionic (noul roman) naratorul nu mai este separat de lumea lui; conștiința lui aparține pe de-a-ntregul lumii acesteia, așa cum lumea însăși nu există decât întrucât este reflectată într-o conștiință. în romanul doric apare numai ceea ce există', în cel ionic, există numai ceea ce apare. Din domeniul obiectivului ne mutăm în acela al subiectivului: ceea ce înainte era restituit acum este trăit, și ceea ce înainte era ordonat și sistematic ascultă acum tot mai mult de capriciul trăirii. Incertitudinea se extinde Ia narator, care nu se SI mai folosește de alegații, ci de conjecturi, și nu mai este în chip obligatoriu creditabil." (Nicolae Manolescu, Arca lui Noe] Citește textul de mai jos: Mustrările dumilale sunt fără utilitate, ca mânia cuiva care bate la ușa vecină închisă, în loc de aceea pe care o caută, dar și în scrisoarea trecută, ca și acum aproape, mi-a slăbit voința de a face efortul unei explicații, gândul și lămuririle sunt de obicei zadarnice^. Veneam în ziua aceea cu brațul plin cu flori... Nu mă așteptase... Nu dorisem decât să retrăiesc o clipă... ceva din trecut și mă supuneam acestui demers cum primești un singur pahar de vin, știind că mai multe nu ai putea suporta... dar servitorul mi-a remis un bilet când am sunat. Un plic odios, de un albastru pal, aproape alb. Parcă un gând otrăvit mi s-a împrăștiat în sânge și mi-a uscat pielea. Nu știam ce să răspund, nici n-am citit biletul, pentru că acum conținutul lui mi-era indiferent. Altădată mă adânceam în cercetarea motivelor, cum ai căuta izvorul apei neregulat subterane într-o grotă. Mi-era acum numai o milă imensă de bucuria mea și de florile pe care Ic aveam în brațe. Am regretat pe urmă brusc că am dat drumul trăsurii - din superstiție - căci eram atât de obosită că nu mai puteam merge pe jos, și parcă din senin am început să sufăr în tot corpul, cum revin durerile dacă a trecut prea repede anestezicul. Mă strângeau pantofii, mi se lipeau nădușite, de-a lungul picioarelor, jartierele. Nu știu dc ce mi-a fost rușine să mă vadă servitoarea că aduc flori neprimite acasă și asta era fără temei, pentru că de obicei îmi cumpăr singură Jlorile pe care le aduc și le risipesc prin vasele smălțuite. 1 Aceste „mustrări”, făcute numai din prietenie, n-aveau nici un accent deosebit și erau mai mult efectul unei nedumeriri pe care scrisorile care urmează este drept că au împrăștiat-o; dar este și mai drept că au înlocuit-o cu altele noi. decoperiri cu totul neașteptate, care au dus la alcătuirea acestui „dosar dc existențe" pe care-1 înfățișăm cititorilor. De altfel, pentru înțelegerea unor referințe din aceste scrisori sunt negreșit necesare câteva lămuriri, fie și cu prețul unui ocol chiar de la început. Am sugerat, ba chiar am propus doamnei T. mai întâi să apară pe scenă. [...] Să aducă pe scenă complexe de experiență din viața reală, așa cum au procedat câțiva mari regizori. Cum se gândește, cum se iubește, cum se suferă nu se poate învăța în orele de curs și nici atesta prin certificat dc absolvire. [...] Am îndemnat-o atunci să scrie și cum, întâmplător, aveam posibilitatea m-ain oferit, gata, să înlesnesc apariția oricărei încercări pe care ar fi făcut-o. [...] - Dar c cu neputință ceea ce-mi spui... glumești. - De ce? Și izbucnind într-un surâs, căci nu râdea aproape niciodată, și încă, întotdeauna, oricât de vesel, surâsul ei avea în el un reziduu de tristețe. - Dar eu nu știu să scriu... Mă întreb dacă n-aș face chiar greșeli de ortografie? - Asta n-are de-a face cu ortografia... Scrisul corect e pâinea profesorilor de română. [...] Se juca, mângâind stofa ripsată a fotoliului cubic. - Ei nu zău, cum o să scriu? Am simțit nevoia să devin categoric. - Luând tocul în tnâna, în fața unui caiet, și fiind sinceră cu dumneata însăți până la confesiune. (Camil Petrescu, Patul lui Procust) Palatul Poștei, inaugurat în anul 1900 Știrile acuarelă de Marcel Duchamp Fragmentul constituie începutul romanului Patul lui Procust care are în centru destinul unui intelectual, George Demetru Ladima, ziarist și poet care sfârșește tragic, prin sinucidere. Dar nu numai despre acest intelectual este vorba în roman. Așa cum o spune și na-ratorul-autor în subsolul paginii, această scriere se constituie într-un dosar de existențe în care viața altor personaje se adună încet dintr-o mulțime de confesiuni, organizate sub forma unui jurnal, cărora li se adaugă scrisori, comentarii ale autorului, articole de ziar etc. Se nasc astfel puncte de vedere diferite cu privire la destinele oamenilor. Până și finalul romanului rămâne incert, căci există două epiloguri, scrise din perspectiva a două personaje diferite, în încercarea de a da o explicație sinuciderii lui Ladima. Identifică, în textul dat, trăsături ale romanului modem, în accepția lui Camil Petrescu. Personajele în romanul obiectiv și în cel subiectiv Fără îndoială că dincolo de metamorfozele aduse de modelul epic al noului roman la nivelul instanțelor narative sau al problematicii relevate de conținut, schimbările cu adevărat spectaculoase au loc în ceea ce privește construcția personajelor. Astfel, dacă în romanul obiectiv personajele sunt marcate de determinisme de natură socială sau economică, în noul roman, aceste determinisme dispar sau sunt prezente accidental. Personaje precum Ștefan Gheorghidiu, Mavrodin ori Hasnaș se definesc printr-un sentiment al unei mari lucidități sau al determinării propriului destin. Aceste personaje se construiesc pe ele însele din experiențe spirituale, din trăiri. Caracterul sau tipul din vechiul roman (de creație sau obiectiv) este înlocuit de personajul introvertit, fascinat de lumi interioare și de mecanismul propriei conștiințe. Concretul și temporalitatea istorică în care este fixat personajul-caracter sau personajul-tip sunt înlocuite de concretul trăirii interioare, de durata psihologică, contemplația morală la rându-i fiind înlocuită de cea ontologică sau estetică. Tipul acesta de relații între personajele aparținând celor două feluri de romane poate fi dezvoltat și prin alte opoziții. Astfel, portretul (fizic, moral) din romanul de creație este înlocuit de analiza de stări și confesiune/ introspecție, în vreme ce socialitatea personajului din romanul obiectiv este substituită de tema experienței intime: dragoste, adevăr, eșecuri, alte experiențe spirituale. Realizează o paralelă între două personaje aparținând unor romane diferite: obiectiv și subiectiv. Se recomandă să ai în vedere minimum două aspecte dintre cele discutate mai sus, care privesc personajul. CONCLUZII Tolstoian sau epopeic prin Ion de Liviu Rebieanu, balzacian prin G. Călinescu, vechiul roman sau romanul obiectiv a dominat secolul al XlX-lea și începutul secolului al XX-lea. Desigur, în categoria romanului obiectiv pot intra și alte texte, în care apar elemente de modernitate precum analiza psihologică. Romane de tipul Pădurii spânzuraților de Liviu Rebreanu fac tranziția către lumile interioare analizate de scriitorii moderni. De altfel, întotdeauna vor apărea cazuri particulare care nu se vor supune canoanelor sau clasificărilor. în Arca lui Noe, cu privire la tipologii, Nicolae Manolescu numește romanul obiectiv doric, iar pe cel subiectiv, ionic, dar descoperă, depășind desigur perioada interbelică, și un al treilea tip de roman, cel corintic, concretizat prin amestecul de formule. în același timp, autorul face și interesante observații cu privire la nașterea și evoluția acestor modele epice ale speciei, în raport cu societatea umană. „Romanul doric e creator de mituri ca și clasa burgheză în ascensiune. Forma socială nu e resimțită opresiv de către indivizii istorici, nici manipularea de către autor a personajelor. Cu timpul se naște îndoiala: energia clasei epuizându-se treptat, locul spiritului întreprinzător îl iau tot mai mult contemplația și introspecția. Romanul ionic e produsul acestei vârste visătoare și lucide, care așază revelațiile inferiorității mai presus de satisfacțiile acțiunii. Individul resimte opresiv lumea, încercând să se emancipeze de sub tutela ei; personajul de roman refuză tutela autorului, afirmându-și o identitate pe care n-o cunoscuse înainte. La noi tranziția de la doric la ionic (de la obiectiv la subiectiv) are loc abia la sfârșitul primului deceniu postbelic, spre 1930.” (Nicolae Manolescu, Arca lui Noe) Sugestii bibliografice Hortensia Papadat-Bengescu, Concert din muzică de Bach Camil Petrescu, Patul lui Procust E. Lovinescu, Istoria literaturii române contemporane, I G. Ibrăileanu, Creație și analiză Nicolae Manolescu, Arca lui Noe, I APLICAȚII. EVALUARE FINALĂ 1. Numește câte un roman de tip doric, respectiv ionic, ținând seama de explicațiile lui Nicolae Manolescu. Argumentează-ți opțiunile. Realizați o investigație cu privire la conceptele de tradiționalism și modernism și a relației acestora cu romanul obiectiv, respectiv, romanul subiectiv. Identificați circumstanțele culturale ale dezvoltării romanului românesc interbelic, prin referirea la idei și reviste precum: Gândirea, Sburătorul, Viața românească. Finalizați investigația printr-un raport pe care să-l prezentați colegilor în maximum 10 minute. 2. indice adonic, p. 161 artă poetică, p. 212 arhetip, p. 84 autenticitate, p. 227 calc lingvistic, p. 66 calofilie, p. 227 caracter, p. 250 clarobscur, p. 29 clasic, p. 121 comedie, p. 65 comic, p. 65 comparație, p. 157 culoare locală, p. 139 curent cultural, p. 52 curent literar, p. 51 decalc, p. 66 dezbatere (tipuri), p. 75 dosar de existențe, p. 227 elegie, p. 156 epilog, p. 254 eseu liber (nestructurat), p. 143 eseu structurat, p. 143 frontispiciu, p. 29 gravură, p. 29 incunabul, p. 29 letopiseț, p. 31 manifest literar, p. 58 manuscris miniat, p. 29 mare clasic, p. 121 meditație, p. 156 memorie involuntară, p. 223 mesianism, p. 217 metru antic, p. 161 miniatură, p. 29 mit, p. 84 narator martor, p. 189 narator omniscient, p. 189 naturalism, p. 186 odă, p. 155 oximoron, p. 157 paranteză, p. 223 parnasianism, p. 207 personaj-reflector, p. 220 rațiune, p. 128 roman obiectiv, p. 261 roman subiectiv, p. 262 safic, p. 161 satiră, p. 149 sincronism, p. 220 stil direct, p. 187 stil indirect, p. 187 stil indirect liber, p. 187 Sturm und Drang, p. 127 sublim, p. 46 text argumentativ (caracteristici), p. 75 verosimil, p. 128 22 Cuprins Argument................................................................................3 Tehnici de documentare..................................................................4 I. FUNDAMENTE ALE CULTURII ROMÂNE Originile și evoluția limbii române (prezentare sintetică) ........................5 Limbă și comunicare: Noile norme lingvistice (ortografice, ortoepice și morfologice) confonn DOOM.................................................................................. 11 Studiu de caz 1: Latinitate și dacism............................................ 13 II. PERIOADA VECHE Studiu de caz 2: Dimensiunea religioasă a existenței...................................... 19 Discursul de amvon**..................................................................24 Literatura și pictura religioasă....................................■.....................27 Studiu de caz 3: Formarea conștiinței istorice............................................29 Țiganiada* de Ion Budai-Deleanu ..........................................................37 Limbă și comunicare: Norma literară - aspecte evolutive...............................45 CURENTE CULTURALE/ LITERARE ÎN SECOLELE XVII-XV1II: UMANISMUL ȘI ILUMINISMUL (prezentare sintetică) ..........................................49 III. PERIOADA MODERNĂ A. Secolul al XlX-lea - începutul secolului al XX-lea Studiu de caz 4: Rolul literaturii în perioada pașoptistă.................................53 Forme hibride ale civilizației românești la mijlocul secolului al XlX-lea: Chirița în provinție de Vasile Alecsandri ............................................59 Limbă și comunicare: Uzul diversificat al limbii literare ............................67 Variante literare libere ........................................69 Dezbatere: România, între Orient și Occident..............................................73 Descoperirea literaturii populare ................................................79 Meșterul Manole (baladă populară).............................................82 Meșterul Manole* de Lucian Blaga..............................................90 Limbă și comunicare: Structuri discursive: textul informativ ......................... 100 Studiu de caz 5: Criticismul junimist..................................................... 103 Limbă și comunicare: Strategii specifice folosite în monolog și în dialog ................110 Adecvarea discursului oral la situații de comunicare diverse ......... 111 Discurs specific domeniului de specializare (Texte didactice, administrative și teologice)*'.................................................................. 113 Studiu de caz 6: Diversitate tematică, stilistică și de viziune în opera marilor clasici*. 115 B. Curente culturale/ literare în secolul al XlX-lea - începutul secolului al XX-lea ROMANTISMUL......................................................................121 Alexandru Lăpușneanul de Costache Negruzzi................................. 123 Limbă și comunicare: Registre stilistice - registrul arhaic al limbii........ 136 Scrisoarea I de Mihai Eminescu..............................................139 Limbă și comunicare: Figuri de stil și procedee de expresivitate.............146 Odă (în metru antic) de Mihai Eminescu........................................... 149 Limbă și comunicare: Expresivitatea unor structuri morfologice și sintactice. 152 Prezentarea de carte* **................................ 153 Luceafărul de Mihai Eminescu..................................................... 157 Limbă și comunicare: Denotație și conotație.................................. 168 Figuri de stil și procedee de expresivitate.............168 REALISMUL........................................................................173 în vreme de război de l.L. Caragiale............................................. 175 Limbă și comunicare: Structuri discursive (argumentative).............. 184 Jurnalul de lectură*.............................. 185 SIMBOLISMUL..................................................................... 187 Noaptea de decemvrie de Alexandru Macedonski................................189 Acuarelă de Ion Minulescu...................................................197 Limbă și comunicare: Neologismele...................................... 199 Studiu de caz 7: Simbolismul european.......................................201 PRELUNGIRI ALE ROMANTISMULUI ȘI CLASICISMULUI....................................207 De demult... de Octavian Goga...............................................209 IV. PERIOADA INTERBELICĂ Orientări tematice în romanul interbelic.........................................213 Romanul psihologic: Ultima noapte de dragoste, întâia noapte de război de Camil Petrescu.......................................................215 Romanul experienței: Nuntă în cer de Mircea Eliade...............................229 Romanul balzacian: Enigma Otiliei de G. Călinescu ...............................237 Limbă șl comunicare: Structuri discursive (descriptive, narative).......249 Recenzia’...............................................................253 Studiu de caz 8; Modele epice în romanul interbelic ..................................255 * Conținuturi din curriculum-ul diferențiat A. ** Conținuturi din curriculum-ul diferențiat B. bogdan ghiu opera poetică Colecția Opera Poetică este coordonată și îngrijită de Călin Vlasie Editor: Călin Vlasie Redactare: Ioan Es. Pop Tehnoredactare: Adriana Vlădescu Pregătire de tipar: Marius Badea Design copertă: Ionuț Broștianu EPP Descrierea CIP a Bibliotecii Naționale a României GHIU, BOGDAN Opera poetică / Bogdan Ghiu ; pref. de Ion Bogdan Lefter. - Pitești : Paralela 45, 2017 ISBN 978-973-47-2560-1 I. Lefter, Ion Bogdan (pref.) 821.135.1 Copyright © Editura Paralela 45, 2017, pentru prezenta ediție Prezenta lucrare folosește denumiri ce constituie mărci înregistrate, iar conținutul este protejat de legislația privind dreptul de proprietate intelectuală. www.edituraparalela45.ro | www.cartearomaneasca.ro Bogdan Ghiu Opera poetică Prefață de ION BOGDAN LEFTER Editura Paralela 45 Prefață Metapoetul: între scriitură și viață Republicîndu-și Opera poetică integrală, Bogdan Ghiu propune, într-un enunț tipic pentru jongleria de idei și de cuvinte pe care o practică și în versuri, dar mai ales în eseistica sa, ipoteza de lectură a unei „cărți noi”, căci orice editare, fie ea și o reluare, se adaugă ansamblului: „«Opera» într-o carte nu este decît o carte dintr-o operă”. Propoziția apare în inteligentele, interesantele, intens teoretizantele și nu mai puțin autoironicele pagini introductive ale autorului, așezate sub un titlu multiplu: Scris șters: puneri la încercare sau Post-Scriptum: Formula (Notă asupra unei ediții). Cultivatorul de paradoxuri nu se dezminte: prima variantă de generic alătură oximoronic „scrisul” și „ștersul”, adică elaborarea șovăitoare a poeziei, cu pași înainte și înapoi, cu texte păstrate și cu altele eliminate, lăsate în urmă, inaccesibile, deși au făcut parte din munca de atelier. Plus ideea de „încercare” la care orice autor e pus, în dublu sens: frazare laborioasă, prin tatonare „eseistică” (cel de-al doilea gen predilect, eseul, asta însemnînd etimologic: fr. essai = încercare), dar și supunere la probe, la cazne, Bogdan Ghiu neputîndu-și publica poezia decît după repetate „încercări”, în condiții de cenzură și de acces dificil al scriitorilor tineri ai anilor 1980 către tipar. A doua variantă de titlu începe cu alt joc semantic, de vreme ce deschiderea cărții e denumită Post-scriptum (nu fără rezon, căci, la apariția culegerii, e cel mai recent text, adăugat ansamblului înainte de publicare, compus pentru a-l însoți, deci scris după tot restul, deși e plasat în față, pre-scriptum!). Programul asumat de astă-dată, cel al Formulei, va fi explicitat în paragraful secund: „Cartea de față expune - adică, pentru că nu o spune, ascunde - o operație, mai mult decît o operă: o formulă”. Autorul ne spune aici că important în poezia sa e procesul („operația”, nu „opera”), căutarea unei „formule”, de fapt - jucînd la rîndul meu termenii - formularea căutărilor sale reflexive, teoretice, conceptuale, mergînd 5 către filozofia limbajului. Accent apăsat asupra conținutului în detrimentul formei, deși tema constantă și obsedantă a lui Ghiu e - încă un paradox! - chiar limbajul poeziei. Însă cheia așa-zicînd „regizorală” a noii reprezentații pe care o constituie Opera poetică ne-o oferă cel de-al treilea titlu al introducerii, așezat între paranteze, deci în același timp expus și ascuns (nu de tot!): (Notă asupra unei ediții). Autorul va furniza în sprijin alte explicații subtil-ludice, prezentîndu-și culegerea drept „o ediție de ediții”, după care plusează: „Eu întotdeauna mi-am editat, nu doar publicat, scrisul, toate cărțile mele sînt ediții. [...] a scrie înseamnă (și) a te edita”, ceea ce ar însemna - păstrînd metafora înscenării - că fiecare „reprezentație”/ carte e „regizată” de autor, inclusiv asamblarea lor într-un unic scenariu de evoluție, la recapitulare. De altfel, mai publicase una în 2004, Manualul autorului, tot cu o introducere care problematiza situația. Bilanțul lui Bogdan Ghiu s-a îmbogățit între timp cu încă un volum și cu alte cîteva texte disparate, drept care, incluzîndu-le și pe ele, Opera poetică se înfățișează ca o „nouă” culegere integrală... Înainte de a reparcurge traseul explorărilor lui Bogdan Ghiu, atît de intens preocupat de condiția poeziei - un paragraf despre condiția criticului în general și a comentatorului său în special. Citindu-i de-a lungul anilor și deceniilor pe autorii de versuri, ca și pe cei de proze sau piese de teatru, exegeții le urmăresc diversele „etape de creație” și acumulează astfel propriile lor glose, însoțind textul în continuă acumulare al „operelor” cu un metatext paralel. Criticii generației poetice din care Bogdan Ghiu face parte i-au tot recenzat pe reprezentanții ei de vîrf și i-au analizat din ce în ce mai atent, încît o nouă interpretare la republicarea „operelor complete”, de pildă chiar ale lui Ghiu, și anume ca „ediție de ediții”, poate genera un comentariu nou, dar mai firesc este să stimuleze procesul similar de reluare a celor vechi, regîndirea și asamblarea lor într-o „regie” actualizată. Accept - vasăzică - provocarea, ridic mănușa și încerc o „ediție” de metatexte! Am scris de mai multe ori despre poezia colegului meu de Cenaclu de Luni și de generație literară, încît „operația” (termenul de el folosit, citat adineaori) se impune. Întrucît nu i-am recenzat - totuși - fiecare apariție editorială, voi adăuga acum verigile lipsă, făcînd la tot pasul precizările necesare. Secvențele datate 2017 sînt scrise - așadar - pentru această prefață. 6 Inventar (la zi) Iată lista grupajelor și volumelor de poezie publicate de Bogdan Ghiu: • Extrase din Manual, în volumul colectiv Cinci (Editura Litera, București, 1982); • 46 caligrame ajutătoare, în volumul colectiv Nouă poeți (Editura Cartea Românească, București, 1984); • Manualul autorului (Editura Cartea Românească, București, 1989); • Poemul cu latura de un metru (Editura Pontica, Constanța, 1996); • Arta consumului (Asociația Scriitorilor din București/ Editura Cartea Românească, 1996); • Arhipelogos (Editura Axa, Botoșani, 1997); • Pantaloni și cămașă (Editura Pontica, Constanța, 2000); • Manualul autorului [culegere] (Editura Cartea Românească, București, 1989); • (Poemul de carton) Urme de distrugere pe Marte (Editura Cartea Românească, București, 2006); • și, acum, Opera poetică [din nou, culegere] (Editura Paralela 45, Pitești, 2017). Imagini de ansamblu Lansat în anii '80, Bogdan Ghiu e unul dintre cei mai interesanți poeți români ai ultimelor decenii, foarte personal, stăpînind peste un teritoriu al lui și numai al lui: metapoezia. Încă de la început, scria Poem după Poem (titlul pe-atunci predilect) pentru a obține efecte de profunzime, de surpriză, de mister din reflecția fulgurantă asupra textului, asupra limbajului, asupra poeziei. Au rămas memorabile cele trei versuri care spuneau atît: „Aș vrea să urlu/ și/ să port un titlu”. Sau: „Vai,/ nu pot continua (nici un pic)/ acest poem/ atît de minunat” (acesta fiind tot poemul!). Sau: „Punctul alb (care există deja)/ și punctul negru/ (pe care îl pun eu).” (Două puncte). Se vedea - pe de altă parte - încă de atunci implicarea existențială în reflecția textuală, pasiunea, „visceralitatea”. Volumele ulterioare au 7 mers pe aceeași combinație, adîncind patetismul și „umanizînd” meta-discursul poetic. De la formula concentrării maxime, de tip hai-ku, autorul a deviat și spre mai ample extensii, mergînd pînă la secvențe de proză eseizantă, „hașurînd” pagina, căutînd sensuri în albul ei acoperit cu negre șire. Poate că vor fi existat dintotdeauna, însă au devenit în ultimele cărți mai vizibile, mai impresionante notele de vizionarism ale manierei, aerul grav, de poezie esențială. Exemplific doar cu două secvențe dintr-un poem apărut în Arhipelogos: „Scriu cu ultimele puteri -/ voi nu credeți./ Scriu cu ultimele puteri/ ale cuvintelor și ale lucrurilor./ (Cuvintele abia de mai/ înseamnă ceva, lucruri/ din ce în ce mai neputincioase.)/ Ultimele puteri ale lumii/ par a se consuma în aceste/ cuvinte./ [...]/ Nu am revelații. Am cuvinte./ Am avut și eu 26 de ani,/ am avut 19. cîndva aveam 13 ani/ și mă uitam des în oglindă,/ nu am visat nicicînd viito-rul,/ nu m-am visat decît pe mine,/ cum stau azi, în locul/ cine știe cui/ și privesc prin trecut/ să văd cerul./ Nu am revelații. Am cuvinte.// Nu am revelații, am cuvinte./ Privesc în urmă și-mi văd amintirile/ crescîn-du-mi din umeri - aripi/ în calea timpului./ Singura mea revelație e timpul ce vine./ Viitorul ce îmi aduce cuvinte./ Va urma”... Bogdan Ghiu s-a făcut cunoscut abia după 1990 și ca eseist, gazetar cultural, om de opinie. A colaborat la mai multe reviste, a lucrat la un cotidian și în cîteva posturi de radio și de televiziune, devenind specialist în „critica mediatică” (dacă recunoaștem disciplina). A scris și eseuri mai ample de reflecție asupra comunicării și - în genere - asupra lumii postmoderne (globalizată, multiculturală ș.a.m.d., inclusiv „informațională” și „mediatică”, nu-i așa?!). E obligatoriu de menționat și o altă dimensiune a personalității intelectuale a lui Bogdan Ghiu, care a audiat la începutul anilor '90, la Paris, cursuri ale lui Jacques Derrida, avansînd apoi în lecturi filozofice și so-cio-culturale din mari autori francezi ai secolului XX, de la Michel Foucault la Gilles Deleuze sau Pierre Bourdieu. Din ei și din alții a și tradus, înso-țindu-le edițiile românești cu studii introductive. Eseurile lui Bogdan Ghiu asupra existenței contemporane, asupra comunicării, asupra imaginii au în subtext - vreau să spun - reflecția profundă a unui intelectual sofisticat, „deconstructivist” el însuși, nu doar ca „derridean”: este - a fost dintotdeauna - un hiperlucid, un „autenticist” al abstracțiunilor, cu plăcerea speculației dezvoltate pas cu pas, prin reluarea și adîncirea fiecărui enunț, prin explorarea etimologiilor sau a seriilor sinonimice, prin 8 detectarea nuanțelor infinitezimale ale conceptelor, imaginilor, textelor pe care le examinează. (fragmente remixate din Metapoetul, apărut în Ziua, 5 august 2005, p. 12, reluat în 7postmoderni: Nedelciu, Crăciun, Muller, Petculescu, Gogea, Danilov, Ghiu, Editura Paralela 45, Pitești, 2010, p. 159-162) Bogdan Ghiu. Poezie despre poezie și despre elementele ei componente, inventariate cu calm: versurile, cuvintele, punctuația, hîrtia albă ori scrisă. Absolutizare - în acest fel - a vechii tematici metatextuale și concentrare asupra unei originale „monografii” a posibilităților și implicațiilor poeziei. Conexiune cu componența „textualistă” sau „textuantă” a prozei generației, argument pentru posibilitatea trecerii literaturii către un continuum textual, deasupra tradiționalelor granițe ale genurilor. Manieră aproape aforistică, fiecare poem (intitulat de obicei chiar Poem) rezolvînd în cîteva versuri o idee teoretică, plasticizînd-o și abandonînd-o apoi în pagină. Finețe a liniilor, explorare atentă a posibilităților de jonglerie lingvistică (omonimii, sinonimii, comutări de morfeme sau foneme etc.). Conceptualism textual, așadar, poezie limpede, la limita eseului. (din Flashback 1985. Începuturile „noii poezii”, Editura Paralela 45, Pitești, 2005 [volum scris în 1984-1985 și predat spre publicare în 1985; apărut după 20 de ani, în 2005]) Bogdan Ghiu - nu numai unul dintre cei mai importanți scriitori ai literaturii noastre actuale, ci și un autor cu un profil foarte interesant, atipic, greu de „prins” într-o formulă. Poet, eseist, poet-eseist și eseist-poet, un intelectual critic pentru care asumarea lumii de azi - prin reflecție, prin limbaj - e indispensabilă, e un mod de a fi... (din Bogdan Ghiu: Poetul-eseist, eseistul-poet?, în ArtActMagazine, revistă săptămînală on-line, nr. 54, 10 februarie 2010, http://www.artactmagazine.ro/bogdan_ghiu__despre_televiziune__despre_lume.ht ml, reluat în 7 postmoderni..., ed. cit., p. 174) Schițe de portret Către sfîrșitul anilor 1970 și la începutul deceniului următor, cînd lăsa în urmă tatonările adolescenței și-și citea primele grupaje de versuri „adulte” în faimosul Cenaclu de Luni, Bogdan Ghiu era un poet laconic 9 și un personaj aproape mut. Colegii de atunci și-l amintesc tăcînd cu obstinație la întîlnirile junilor literatori, totuși nu „absent”, de vreme ce urmărea cu atenție tot ce citeau și spuneau ceilalți, învîrtindu-și constant un smoc din barba neagră, același, așa cum călugării rostogolesc printre degete mătăniile (vezi și următorul pasaj: „Bogdan Ghiu era și el de partea mai tăcută a adunării, tot răsucind la smocul lui preferat din barbă și pufăind la țigări. Plasa din cînd în cînd cîte o vorbă, se amuza din plin de glumele noastre, dar nu era încă în «apele lui teritoriale». Avea să se destindă după aceea și să capete mai multă siguranță de sine” -portret din Pe cînd eram cinci și cu Tudor șase, evocare în Almanahul literar '90, editat de Asociația Scriitorilor din București, 1989, p. 72-74, reluată în Puzzle cu noul val. Addenda la falsul tratat de poezie Flashback 1985, Editura Paralela 45, 2005, p. 123). Firește, nu era mut de tot: între prieteni, cu un partener de conversație sau în grupuri mici, devenea volubil, dădea replici în ritm alert, repezit, și-și marca intervențiile cu zîmbete de pișicher, cînd nu rîdea de-a dreptul, în hohote mucalite. În ședințele de cenaclu - însă - își citea în cîte o seară poemele foarte scurte și apoi nu mai scotea cu lunile nici un cuvînt. Atare timiditate sau doar introvertire explică - presupun - de ce Bogdan Ghiu n-a reușit să publice în același ritm cu colegii săi de „val” literar. Înțelegînd că urmează asaltul unei tinere generații novatoare, nonconformiste și cosmopolite, regimul comunist a înăsprit la sfîrșitul anilor '70 condițiile de debut în volum, instituind ca filtre obligatorii concursurile pe care editurile au primit dispoziția să le organizeze. Cu oarecari întîrzieri, ele au livrat cîteva serii de cîștigători, între care Traian T. Coșovei, Liviu Ioan Stoiciu, Matei Vișniec, Mircea Cărtărescu, Magdalena Ghica (Magda Cârneci), Marta Petreu, Ion Mureșan, Alexandru Mușina și alții, publicați individual, după care a fost adăugat încă un prag de amînare a altor debuturi, permise doar după apariția în volumele colective în care au început să fie incluși următorii laureați. Bogdan Ghiu semnase un ciclu de versuri în culegerea „lunedistă” Cinci, în 1982, alături de Romulus Bucur, Mariana Marin, Alexandru Mușina și de prefațatorul său de acum, dar nu în urma unui concurs de debut, drept care, pentru a publica o carte proprie, a trebuit să se supună regulii și, selectat printre „învingători”, s-a trezit înghesuit, în 1984, într-un Nouă poeți, încă o dată cu doar un „grupaj”. N-a demobilizat, a perseverat, însă a reușit abia în vara lui 1989, cu cîteva luni înainte de prăbușirea regimului, să-și vadă publicat, oricum trunchiat, Manualul autorului. 10 După 1990 - același portret, altă istorie. În continuare „om de echipă”, lăsîndu-i pe alții în rolurile de „vedete”, colegul nostru a ieșit totuși din rezervă, adăugîndu-și vocea la corul generației, în evenimentele și dezbaterile publice care s-au multiplicat fără opreliști, dar s-a manifestat din ce în ce mai spectaculos mai ales în scris, în noua presă culturală post-comunistă, ca jurnalist și eseist, teoretician nu doar literar, ci și al unor domenii precum mass media, artele vizuale sau arhitectura. Expresia feței și-a păstrat-o, doar barba scurtîndu-i-se (într-o vreme crescuse mult!), pe măsură ce-a albit, pînă la stadiul de chip rămas neras fără să fie limpede dacă din neglijență sau ca adjuvant cochet al părului cărunt, tuns „perie”. Devenit campion al prolificității, angrenat într-o multitudine de proiecte, călător prin străinătățuri, își exploatează eficient febrilitatea înainte reprimată. I-o ghicești și atunci cînd, recăzut în cîte o pasă de tăcere, așezat în lateral, ascultîndu-i pe ceilalți, reacționează ca un mim, prin comentarii faciale nonverbale, și „pianotează” în căutarea smocului din barba mai lungă a juneței... (2017) Pînă în 1989: doar poet, poate cu cîteva articole publicate sporadic, cu cîteva răspunsuri la anchete literare și „generaționiste” (consacrate -adică - „noului val” postmodern de atunci), Bogdan Ghiu se manifesta totuși, neștiut, și în limbaj eseistic. Le spunea sau le arăta prietenilor, colegilor și poate că va fi consemnat detaliul în vreun text publicat mai tîrziu: cititor fervent, bulimic, avea „mania” de a face comentarii pe marginile albe ale cărților, înconjurînd „oglinda paginii”, dreptunghiul vertical al rîndurilor tipărite, cu note de lectură „din mers”, „pe viu”, „hașurînd” hîrtia (cum spunea atunci într-unul dintre poemele lui „me-tatextuale”), glosînd, prelungind textele altora în reflecții proprii, disecînd, derivînd, dezvoltînd, schițînd idei, raționamente, proiecte. Trecerea după 1990 la eseismul „oficializat”, publicat, n-a fost o schimbare de macaz, ci o prelungire și o multiplicare a unei forme de expresie care-i însoțise dintotdeauna poezia, venind dinspre începuturile formației, dinspre felul său de a fi intelectual, citind și, simultan, scriind. Conjuncturile: de influență Tel-quel-istă în anii '80, Bogdan Ghiu devine după căderea regimului comunist emul al lui Jacques Derrida, pe care îl audiază ca doctorand la Paris. Îl seduc și alți mari gînditori sociali francezi ai ultimelor decenii, de la Michel Foucault la Gilles Deleuze și Pierre Bourdieu. Conceptualizînd frenetic în descendența lor și eseizînd 11 „deconstructivist”, el și-a constituit propria manieră eseistică, la care o contribuție importantă, decisivă a adus-o - firește - poetul. (din Bogdan Ghiu: Poetul-eseist, eseistul-poet?, loc. cit., p. 169-170) Extrasele și versiunile Manualului Grupajul din Cinci poartă titlul Extrase din „Manual”, probă că exista deja proiectul unei cărți autoreflexive, carte-reper, carte-școală, tratat despre poezie în versuri. Într-o culegere colegială nu era loc decît pentru „excerpte”. Bogdan Ghiu le oferea, rămînînd în așteptarea momentului oportun pentru etalarea Manualului integral1. În conjunctura de epocă descrisă mai sus, momentul întîrzie să sosească și, într-o a doua etapă editorială, Ghiu e obligat din nou să „extragă”, iarăși în montaj „colectiv”, cel de Nouă poeți, lipsit - acesta - de omogenitate, cu unii autori compatibili, cu alții mai puțin (Gheorghe Iova și Romulus Brâncoveanu frecventau Cenaclul de Luni și - Iova - și Junimea, condus de Ovid S. Crohmălniceanu, în timp ce Ioan Morar făcea parte din aripa timișoreană a generației; Valentin Dumitrescu avea să devină critic teatral; ceilalți patru n-au făcut cariere notabile). „Extrasele” de acum poartă titlul 42 de caligrame ajutătoare. Apollinaire inventase vocabula pentru transpunerea ideilor în concretețea grafică, vizuală a scriiturii - combinație pe care și Ghiu o caută: reflecția asupra limbajului într-un/ printr-un limbaj „obiectualizat”, tratat ca o realitate palpabilă. Textele fiind „ajutătoare” ca la clasă, asemeni celor dintr-un manual - sau, pentru a doua oară, din „Manual”. 36 dintre ele se adaugă celor 24 din Cinci (6 sînt reluate). Totalul de 60 de texte, marea majoritate foarte scurte, nu epuizează proiectul. Încă o tranșă de 59 de poeme - „o treime” din proiect, consemnează introducerea la Opera poetică - apare în placheta în sfîrșit individuală și cu titlul recuperat, Manualul autorului, în 1989. 1 Un detaliu inexact în introducerea la Opera poetică: Bogdan Ghiu își amintește că apariția Cinci-ului sau doar prezența sa în volum s-ar fi produs „grație lui Nicolae Manolescu”. Criticul conducea Cenaclul de Luni și ne-a scris prefața, Bilete de papagal, seria a doua, prima fiind cea din Aerul cu diamante, culegerea-pereche, cu Mircea Cărtărescu, Traian T. Coșovei, Florin Iaru și Ion Stratan, tipărită tot în 1982, cu cîteva luni înainte de Cinci. Dar, cum am mai povestit - de pildă în mica evocare Pe cînd eram cinci și cu Tudor șase, loc. cit. -, cartea am ticluit-o eu, am obținut acordul de publicare al editurii împreună cu Traian T. și i-am invitat pe ceilalți patru să fim cinci!... 12 Parte dintre „resturile rămase pe dinafară” (conform aceleiași introduceri), în număr de 39 de piese, vor intra în Poemul cu latura de 1 metru, din 1996. Și vor mai rămîne de valorificat editorial 23, recuperate în secțiunea Întoarceri la locul faptei poetice. Lecții și exerciții (rînduri lipsă) din cel de-al doilea Manual al autorului, din 2004, primă culegere a „operei complete”. Interesant e faptul că autorul nu și-a mai publicat niciodată proiectul reasamblat, preferînd să-și asume atare istorie de fragmentări impuse, reluată în 2004 și în 2017, acum cu indicarea modificărilor strategice operate în 1989 în editură. Așa cum îl gîndise și-l scrisese pînă-n 1982, cînd îl menționează în Cinci, sau cum îl va fi elaborat în continuare de-a lungul anilor '80, Manualul autorului rămîne inaccesibil altfel decît pe porțiuni, utopie a unei cărți-școală de metapoezie, proiect - deci - cu contururi fracturate, reeditat cu mici variațiuni, deci în versiuni măcar minimal-diferite, cu geometrie variabilă. O mare carte „ruptă-n bucăți” și păstrată așa, cu mesajul autoreflexiv la vedere, perfect conservat, dar și ca memento al unui destin public ingrat, „impus de istorie” (cum tot în introducerea la Opera poetică autorul spune)... (2017) Grupajul din Cinci Bogdan Ghiu a publicat douăzeci și patru de poezii în volumul colectiv Cinci (Editura Litera, 1982, p. 24-41). Grupajul e destul de amplu pentru a schița profilul unui poet. Primul său pas e un Prolog în carte: „Nu știu cui seamănă aceste rînduri./ dar uite că iar vin să se întindă,/ să se așeze, să stea,/ s-adoarmă și să se arate/ cu burțile lăsate, cu gurile căscate./ Transparența și înălțimea le-au obosit -/ prea multe lucruri au fost văzute prin ele/ și folosite./ Au venit să se așeze pe foaia albă și tare/ și să inducă lumea în eroare.” Poemul dezvoltă polaritatea dintre un eu care își afirmă în primul vers puterile limitate („Nu știu...”) și disponibilitățile „malefice” ale „rîndu-rilor” personificate. Textul poetic are, vasăzică, după Bogdan Ghiu, forțe proprii și e în stare să ia singur decizii, să urmărească un scop propriu („să inducă lumea în eroare”...). 13 Tema astfel anunțată e tema poeziei înseși: Bogdan Ghiu va scrie perseverent despre poezie și elementele ei componente, urmărind rînd pe rînd forțele versurilor, ale punctuației, ale hîrtiei albe ori scrise. Temă cu deja bogată tradiție în secolul nostru (dacă nu cumva mergem să căutăm mai în urmă - înspre Homer, de pildă!). Poetul nostru a avut ideea s-o absolutizeze și să excludă orice alte posibile deschideri. Baricadat în interiorul unicei teme, a rămas să scrie metapoezie pură și explicită, „monografie” a posibilităților și implicațiilor strict textuale ale poeziei. Se întîlnește pe acest drum, curios, cu o anumită direcție „textua-listă” sau „textuantă” a prozei generației, bine vizibilă în volumul colectiv Desant '83 (Editura Cartea Românească, 1983; vezi în special „textele” lui Gheorghe Iova și Gheorghe Ene). Coincidență semnificativă - vom vedea - și pentru meritele și pentru limitele poeziei lui Ghiu. Nouăsprezece din douăzeci și patru de poeme, aproape toate foarte scurte, sînt intitulate chiar Poem, al douăzecilea are aceeași „indicație” adăugată titlului - Două puncte (poem) -, un al douăzeci și unulea chemîndu-se, frondeur, Poeme, cu o adăugire-explicație la subsol: „Teama poemelor de a sta singure” (p. 32). Simple poeme despre poem, deci. Concentrate, aproape aforistice, menținute în spațiul abstract al discuției teoretice. Polaritatea de la început se menține: de o parte - ființa, existența, concretețea, realitatea; de cealaltă - poemul, viața dinăuntrul lui, strania concretețe a cuvintelor, „realitatea” secundă. În sens barbian, poezia instituie o lume paralelă și autonomă, structurată asemeni celei reale și asemeni ființei umane: „Poezia în poem ca/ și mine în această cameră/ afurisită și ca/ și sufletul în mine/ probabil” (Poem); „Ce bine/ că poemele apar și există/ în afara trupului./ Dar ele/ continuă să aibă/ forma organelor noastre./ Ce bine/ că ele nu dau naștere/ la oameni” (Poem). Ultimul poem citat are doar meritul (e un fel de a spune) că expune teza respectivă. Pe aceeași idee, alt Poem introduce o subtilă ambiguitate între planuri: „Aș vrea să urlu/ și/ să port un titlu”. Enunț simplu și extrem de percutant. Între realitate și text pendulează și alte Poeme. Într-unul „Femeia îndesată pe gîtul poemului/ încă se zbate,/ zgîrie, mușcă -ar vrea să zădărnicească totul” (cu un final excelent, de un patetism reținut: „Scriu un poem cu latura de 1 metru/ de pe care să mă arunc”). Alteori se stabilește preluarea sarcinii scriitoricești („Acum, acum, să pot trăi -/ în locul meu să las/ un poem/ să scrie poeme” - Testament) 14 și se afirmă caracterul primordial al poeziei, capabile să substituie efectiv gestului real („Cu creionul pe albituri/ hașurînd desenez murdăria/ pe care trebuia să o las cu trupul” - Poem). Într-un sens mai puțin favorabil poetului, putem vedea în această din urmă atitudine o eschivă, un refuz sau o teamă de viață și de acțiune, o lipsă de angajare. Cînd vorbește despre „Lumea scurgîndu-se subțire/ dintr-un poem etanș,/ frigorific” (în Poeme), putem înțelege că poemul are și el o realitate a lui, densă, dar și că, rece, n-o suportă și o expulzează. Un singur Poem tratează, în aceeași manieră analitică, existența („E mai greu noaptea./ Trupul,/ gîndul,/ firul cu plumb/ cînd verifică perpendicularitatea/ evenimentului./ E mai drept”), însă Poemul imediat următor repară „greșeala”, trăgînd „subiectul” în planul textului („Aici e un ocol al locului./ Imposibil să faci poemul perpendicular/ și să te poți coborî” etc.)... Poemele lui Bogdan Ghiu se opresc - era de așteptat - și asupra componentelor textului poetic. Două „problematizează” pe marginea procedeului comparației, cu bună expresivitate în cel dintîi: „Vine ceva și se lipește strîns de mine -/ este comparația cu altceva,/ la fel de singură/ și de rănită” (Poem); „Adaug unui obiect/ comparația cu sine/ pentru a-l lăsa pradă/ restului hămesit/ de poem” (Poem). Alt Poem are în vedere „punctul final, vagabondul/ (fantoma)” (p. 29). E destul de limpede că, în general, pe Ghiu îl interesează textul ca atare, textura versurilor, și mai puțin transcendența de dincolo de ele. Scrie o „fizică” mai degrabă decît o „metafizică” a poeziei. Ambiguitatea ar putea face trecerea între ele. Absentă de obicei, aduce - cînd, în sfîrșit, apare -o binevenită notă de mister: „Am văzut-o ducîndu-se./ Însemna (cîte gesturi plutesc/ în luciul/ mîinii drepte?) că/ poemul se terminase/ cu bine” (Poem). Rămîn totuși destule poeme insuficient expresive, preț plătit dificultății și limitelor formulei alese. Pe de o parte, tematica restrînsă împinge la repetare și la o oarecare stereotipie: poemele riscă să devină previzibile. Le este cu atît mai mult necesară, pe de altă parte, o putere de impact invers proporțională cu dimensiunile reduse și o precizie absolută, o tăietură perfectă. Însă poetul nu găsește mereu imaginea șocantă sau perspectiva ingenioasă care să facă tema să pară proaspătă. Scriitura poemele sale este - s-a putut observa - anti-metaforică, albă, „prozaică”, fără note vizibile de calofilie, în oarecare contradicție cu tendința aforistică dominantă. Drept pentru care, lîngă poeme foarte reușite (am citat destule), găsim nu puțin prea șterse, reduse la aserțiune. Doar două exemple 15 în plus față de cele de pe parcurs: „Poemele precedente/ nu sînt decît calea/ pînă la acest poem” (Poem); „Vai,/ nu pot continua (nici un pic)/ acest poem/ atît de minunat” (Poem). Așa stînd lucrurile, Bogdan Ghiu are înainte două posibilități, formula de pînă acum fiind practic epuizată: să iasă brusc din exclusivismul tematic și să surprindă printr-o poezie a altor spații; sau să mărească întinderea poemelor și să caute ale modalități expresive decît concentrarea cristalină. Cea de-a doua variantă ar putea însă transforma în eseu pur o poezie menținută și pînă acum la marginea eseismului. Lucru care se întîmplă în penultimul poem al grupajului, unde ideea dării pe față (la propriu) a adevărului fiecăruia, lansată în primul vers („Înjur; scriu pe fiecare obiect ceea ce e”), e dezvoltată eseistic cu subtilitate dar fără poeticitate (un eșantion: „Ca să eliberezi lumea, trebuie să o re-creezi./ Iar libertatea obținută trebuie însemnată./ Ajunge oare doar să scrii numele - același? - al libertății (sau/ un simbol al lui), dar direct pe obiecte? Să distrugi/ obiectul scrijelind (??) cu un altul mai tare numele/ nou și comun pe suprafața lui/ și să dai de stratul puțin mai adînc și mai moale ale lumii/ (a elibera lumea din obiect)?”). Două foarte frumoase versuri argheziene deschid ultimul poem (Privirea cotită), gîndit ca „postfață” (sub titlu stă scris, în paranteză: „indicații de ieșire”): „Împăturită noaptea-n foaie/ O-nțep și curge în odaie”. Ar fi vorba aici despre densitatea poemului, care a absorbit realitatea ca buretele apa. Ultimul vers opune ideea poeziei ca absență, sin-tetizînd poetica profesată: „între începutul și sfîrșitul limpezi - o lipsă”. Personală, poezia lui Bogdan Ghiu poate fi socotită imaginea conștiinței teoretice a unui poet încă necunoscut, a cărui poezie propriu-zisă e încă „o lipsă”. Bineînțeles că asemenea interpretare ar ține de o viziune inerțială asupra poeziei și că respectiva imagine constituie chiar ea poezia propriu-zisă... (capitol din Flashback 1985..., ed. cit., p. 291-295) Recitite peste ani, primele Extrase din „Manual” își păstrează percutanța. Ansamblul nu-l mai bănuim doar; dezvăluit între timp, el confirmă o viziune metapoetică de mare acuitate, profundă și subtilă. Rezervele de la start le-aș retrage sau le-aș atenua: textele mai „albe”, mai seci, care nu conduc către o surpriză ori o „poantă” finală, își au rostul 16 lor de pași intermediari, de legătură între momentele mai intense, asi-gurînd cursivitatea lecturii. Nici „exclusivismul tematic” nu l-aș mai acuza, căci l-am văzut menținut pînă azi, cu absolut remarcabile rezultate. De remarcat și temele complementare celei a scrisului, a scriiturii: „manualul” lui Bogdan Ghiu e nu doar unul al textualității poeziei, ci și o explorare chiar prin verbalizare a corporalității și a lumii înconjurătoare, iar pe altă fațetă a sa, la care tot revine, e și o explorare a relației în cuplu, a iubirii, fie ea și exprimată antifrastic: „Mă gîndesc acum la un poem de dragoste/ așa cum mă gîndesc la tine./ Elegia de-a nu putea să mi-l reprezint,/ elegia de-a nu putea scrie nici măcar DESPRE el” (tot într-un Poem). Mai-toate laconice, căci „poemul e scurt” (cum stă scris în cel cu titlul la plural, Poeme), textele sînt migălos construite, cu derivări logice ori prin răsturnări de sens surprinzătoare (și ele cu sistematica lor!), cu simetrii, omologii, circularități și alte figuri retorice pentru care ar fi nevoie de spații mai întinse, de desfășurări mai volubile. Lui Ghiu nu-i sînt necesare, el are precizia meseriașilor din domeniile miniaturale, precum orfevrii, șlefuitorii de pietre prețioase, ceasornicarii ori - astăzi -depanatorii de telefoane mobile și alte obiecte high tech cu componente minuscule. O întrebare: care să fie - oare - tîlcul arghezianismului lăsat la vedere în textul care închide ciclul, cel puțin în montajul din Cinci, Privirea cotită, unde ne mai și este furnizată precizarea că e vorba despre „(indicații de ieșire)”, de - adică - mizanscenă a finalului (sintagma din subtext fiind aceea a „indicațiilor de regie”)? Simțurile, corporalitatea, concretețea percepțiilor sînt mereu prezente în versurile altfel con-ceptualizante ale lui Bogdan Ghiu, într-o evident-căutată combinație de contrarii care să se potențeze reciproc. Dar „privirea cotită”?! - ocolită?, deviată de la programul teoretic?, obsedată de „podeaua reală” pe care se scurge sîngele nopții din textul scris și înțepat (vezi incipitul citat), la trecerea din bi- în tridimensional, unde „gras,/ universul prinde glas”?... Și, la reîntoarcerea în timp, mai atrage atenția tendința de glisare către reflecția esseistică mai dezvoltată, pe-atunci încă timidă, vizibilă în două-trei poeme și mai ales în cel despre scrisul pe obiectele reale ca eliberare („Paul Eluard scria pe toate obiectele lumii/ numele libertății”) și ca „înjurătură”, ca gest de revoltă (citasem declarația de la start: „Înjur; scriu pe fiecare obiect ceea ce e”; finalul revine: „Sînt două acțiuni aici, sau doar una?/ Eu scriu pe fiecare obiect, încet, ceea ce e./ Îl înjur”). Textului în cauză îi este „restaurat” abia în Opera poetică un motto din 17 Gellu Naum despre care autorul consemnează în notă, la subsol, că-l adăugase cu scris de mînă pe pagina Cinci-ului („ediția princeps”) - tot despre „ideea de libertate”... Cum anticipam în 1984-1985, Bogdan Ghiu avea să frazeze - da! -din ce în ce mai amplu de la un punct încolo, debușînd către eseismul poematic. Concizia, cu avantajele sale de expresivitate, provocatoare de surprize, de mici șocuri, fusese o opțiune de etapă. (2017) Grupajul din Nouă poeți Următoarele „extrase”/ „caligrame” din Manual - viitorul Manual al autorului - continuă formula, cu toate datele, implicațiile și deschiderile ei. Sînt cele 42 de caligrame ajutătoare din volumul colectiv din 1984, Nouă poeți, reluate ca 36 de caligrame... în retrospectiva din 2004 și ca 36 // 42... în „ediția de ediții” din 2017, în care sînt recuperate și alte detalii din istoria întortocheată a publicărilor (cele 6 texte repetate din Cinci în Nouă poeți fiind excluse, apoi reamintite prin jocul cifrelor). Trecerea de la un grupaj de excerpte la altul o face un scurt Poem reluat, poate că nu întîmplător pe tema „adaosului”: „Adaug unui obiect/ comparația cu sine/ pentru a-l lăsa pradă/ restului hămesit/ de poem”. Urmează un text al tendinței spre extensie, intitulat, semnificativ, Cursivitate (pasaj) (deci tot „în trecere”), iarăși amestec de corporalitate viscerală și conștiință a limbajului. Cele mai multe poeme vor fi tot rapide, una dintre teme fiind chiar sfîrșitul lor abrupt: „Vioiciune a cuvîntului sfîrșit/ care revine, revine/ bucuros în mijlocul poemelor mele”; „Ceilalți scriu încă. Iar tu/ ai și terminat” (cu titluri - firește -identice: Poem). Dar notațiile dau mai frecvent semne de dilatare, sînt uneori mai eseistic-narative, încît grupajul din Cinci e retroactiv pus mai bine în valoare ca eșantion maxim-programatic al unor căutări tot autoreflexive și metatextuale, dar mai relaxate în rest, cu o marjă de diversitate mai mare. O mostră: „Cînd începutul poemului coincide cu miezul vieții,/ cu mijlocul drumului,/ cînd bine știi că globii oculari de bunăvoie s-ar rostogoli/ în loc să privească,/ că mai bine ar fi să te ridici (ca fumul)/ ca virgula dintre sublime cuvinte,/ să-ți devii ție însuți elipsă” etc. (din alt Poem). 18 Confirmare, deci, cu o serie suplimentară de mici performanțe de concizie expresivă, amuzante sau perplexante: „Scriu un poem (un fals poem),/ ajut cuvîntul să treacă/ și să încapă cu bine/ între/ început/ și/ sfîrșit”; „Mă așez la masă/ adică spun iată aceste/ bune obiecte sînt de mîncat/ și de/ descris”; „Ce lene/ să nu poți scrie acest poem./ Ce groaznic (o noapte de toamnă/ înscrisă pe o medalie)/ să nu poți scrie acest poem/ și el/ să existe” (toate - Poem!)... (2017) Primul Manual al autorului Cînd apare, în 1989, primul Manual al autorului, în volum personal, de autor solitar, surpriza formulei s-a dus. Cum am văzut, nu e nici acum proiectul întreg, ci doar încă un calup. O secvență din introducerea la Opera poetică evocă împrejurările, amînarea cu anii a publicării (cartea, predată în 1985, fusese respinsă de mai multe ori), strategia de influențare a cenzurii prin eliminare și prin adăugire. Nu ni se dau amănunte, dar comparația cu versiunea inclusă în al doilea Manual... poate ajuta. Considerînd variantele publicate în 2004 ca inițiale și pe cele din 1989 ca modificate în vederea confruntării cu „oamenii, delegații, reprezentanții regimului [comunist]”, constatăm o serie de ajustări, mai ales ale titlurilor. Le sînt aplicate - bunăoară - „localizări”: două poeme În drum devin În drum spre Sibiu și ...spre Sighișoara, Lumina și iluminarea (o lege) e rebotezat Sibiu, octombrie 1984, un cuvînt dintr-un Poem e promovat în frontispiciu, Orașe), poetul-autor și editorul-poet, Florin Mugur, „îngerul-redactor al cărții”, aplicînd și alte procedee de abatere a atenției (Încercare de experiență e reintitulat Îngerii lui Nichita Stănescu - trimitere la poetul dispărut cu ani înainte, acceptat, oficializat -, o Fizică se metamorfozează în Poem de dragoste, Vis de imanență devine Prietenie - cu o interesantă aluzie filo-semită -, unui Poem închis îi este evitat determinantul cu posibilă sugestie carcerală, drept care se transformă în Cerc, subtitlul protocol al poemului Așa e suprimat, căci ar fi putut fi luat drept o trimitere la ceremoniile politice ale perioadei etc.), mai dispar ici și colo cîte un vers sau un cuvînt. În Opera poetică, ca-tr-o adevărată „ediție”, sînt menționate toate micile intervenții din 1989. Ele n-au avut consecințe grave, mesajele au trecut fără pierderi, problema principală rămînînd aceea a fragmentării ansamblului. 19 Apar pentru prima dată în proiect texte nesegmentate în versuri, într-o manieră eseizant-poematică pe care Bogdan Ghiu a tot dezvoltat-o după 1990 în diversele tipuri de discurs la care a recurs. Exemplu: „În timp ce scriu, de cealaltă parte a paginii (pe verso) ești tu. Te ascunzi și foaia te ascunde. Scriind, te (pre)simt, îți simt trupul tremurător, inegal, nemișcat, una cu pămîntul. Te pipăi. Mă împiedici să scriu corect, frumos. De ce stai sub foaia mea de hîrtie, dincolo de ea? Ieși afară, vino deasupra, lîngă mine, în locul meu! Îmi susții foaia de hîrtie. Contactul nostru e chiar această foaie de hîrtie. Textul pe care îl scriu se datorează (mai ales) reliefului trupului tău” (Legătura dintre noi). Temele alternative la cele metatextuale, preluate - dimpotrivă - din realitatea concretă, sînt presărate pe alocuri cu detalii personale, în sensul biografismului postmodern caracteristic generației, oricît de „diferit” ar părea Ghiu de Cărtărescu & comp.: „Uite caii. Cel care/ nu va dărîma niciun obstacol,/ cel care se va descurca și va ști/ să sară la timp va fi scos/ învingător. Nu cel ce va refuza (cal/ și călăreț) cursa. Acela va fi exclus./ Acela nu e om. Uite copiii - aplaudă,/ strigă. Obstacolele fragile, care amenință/ să cadă. Vezi cît de fin poți fi amenințat?/ Uite iarba, înaltă și deasă, refuzînd/ poteca. Tocmai tu, micuțo, vrei s-o luăm/ pe acolo? Uite veverița. S-a obișnuit și fără/ brazi. Poteca ei este pretutindeni. Uite ciocă-/ nitoarea, Woody, „doctorul pădurii”! Auzi/ păsărelele?” ș.a.m.d.; dar cu un final care transferă scena de hipodrom sau de parc în limbaj: „Cuvinte ca și noi, pete de soare și/ umbră, cuvinte ca mine/ și ca tine. Vezi cum se uită la noi/ băiețelul? Arată spre noi./ Cuvînt, ca mine și ca tine,/ apă la moară. Etc./ Îl vezi?” (Cu fetița mea, dedicat „Dariei”). Și noi piese concise, inteligent-speculative, neliniștitoaqre, cuceritoare: „Toarnă-mi tu plumb în inimă,/ să fiu o literă vie,/ un paragraf,/ un articol de lege...” (Da, da...); „Acum suflu cu putere în pînza paginii,/ în jos,/ să te ajung din urmă./ Tu ești tot timpul viitorul textului meu./ Ce urmează să spun” (Acum). (2017) Alte recuperări din Manual În culegerea din 2004 sînt recuperate și alte secvențe din Manualul autorului, neincluse în volumele lui Bogdan Ghiu, rămase pe dinafara proiectului ieșit la lumina tiparului doar pe bucăți, tranșat, ciopîrțit. 20 Titlul ales pentru aceste secvențe „discriminate”, nu mai puțin legitime decît cele mai „norocoase”, la fel de interesante și de meritorii, descrie ironic situația în terminologia criminaliștilor: Întoarceri la locul faptei poetice. Lecții și exerciții (rînduri lipsă) - partea a doua reluînd de asemenea glumeț lexicul didactic, „de manual”, și marcînd statutul textelor reinserate în textul ansamblului, ca și cînd ar fi fost vorba despre erori de „culegere”. Aceleași caracteristici, cu un și mai pronunțat avans al scriiturii eseizant-prozastice. Și cîte un flash „marcă înregistrată”: „Poezia/ este acel mod de a folosi cuvintele/ astfel încît între ele să încapă/ o parte de lume” (fără titlu). (2017) Restul: Poemul cu latura de 1 metru Urmează volumul din 1996, care preia în titlu puternica imagine din primul grupaj publicat de Bogdan Ghiu, în Cinci, cea a textului-obiect, scris/ construit ca un cub de pe care te poți arunca în gol, asemeni sinucigașilor de pe blocurile înalte: Poemul cu latura de 1 metru. Sintagma și textul inițial nu apar în carte, deci genericul semnalează doar continuitatea, fără reluări. Introducerea la Opera poetică indică volumul drept ultimă etapă de reconstituire a Manualului..., cu toate fracturile și parțialitățile intervenite pe traseu: după circa un deceniu și jumătate de la primele texte date la iveală și la mai bine de șase ani de la schimbarea de regim politic, Poemul cu latura de 1 „re-edita ceea ce nu putuse fi editat la timpul său, în anii '80, adică în cadrul proiectului (perpetuu) intitulat Manualul autorului”. De fapt nu tot-tot ce rămăsese nepublicat, de vreme ce mai existau secvențele reunite în 2004 sub titlul Întoarceri la locul faptei poetice (e o întrebare de ce acestea din urmă sînt plasate în culegerile integrale din 2004 și 2017 înaintea Poemului cu latura de 1 și nu după, în completare...). La aceeași altitudine remarcabilă a reflecției teoretice și cu expresivitatea de limbaj abstract-concret deja verificată, Bogdan Ghiu își organiza mai atent textele, distribuindu-le în două părți mari și asamblînd cîteva texte modulare mai ample, de cîte 8 secvențe (Limba, dinții și buzele), 15 (Încercare de a spune tot adevărul), 4 (A B C D), 13 (Un fel de nopți de decembrie). Cresc în dimensiuni și blocurile neseg- 21 mentate în versuri, sentimentul fiind că ele marchează acum trecerea definitivă peste prejudecata distincțiilor formale dintre genurile literare. Cîteva piese poartă din nou titlul Poem, altele sînt Lecție, Discurs, Ars poetica sau doar... Ars! - fals-„didactice” precum Manualul... însuși, esențialmente programatice. Textul final oferă noi sinonimii simbolice ale scrisului, ale textului: Hașurăm și colorăm, cu, în paranteză, ambițiosul subtitlu (O aventură a cunoașterii), de amplitudine filozofică, gnoseologică. Eseu compact dar și poematic, din care decupez eșantioane: „Cineva trebuie să fie în această pagină goală, peste cineva tot trebuie să dau pe undeva prin acest miez dezvelit (secțiune prin perpendiculara locului). Scrierea rezultă din această căutare disperată, obstinată, care ar trebui să fie atît de rece și de calculată, de calmă... [...]/ Scriu, scriu, apăs și vîrful alunecă, nu străpunge, foaia e dură căci e așezată direct pe lume, și nu străpungînd sau dînd la o parte frunza foii descoperim - apocaliptic - lumea: trebuie să avem (să cultivăm) obsesia locului unde vom descoperi pe cineva în pagina goală, cineva care să ne primească, să ne ia scrisul în trup, care să lase scrisul nostru în seama trupului său, locul în care scrisul nostru va trece direct în lume, va scrie lumea, nestingherit decît de propriile lui griji./ [...] Foaia e dură, vîrful meu se ascute pe măsură ce înaintează, scrisul meu devine tot mai subțire. Scriu cu un punct. Scriu cu punctul și nu mă pot opri. Voi hașura pagina! O voi împărți și apoi o voi colora în negru. «Uciderea pruncilor». «Uciderea gîndacilor de bucătărie». Renunț la scris. Hașurez și colorez”. Pe de altă parte, continuă să prolifereze frînturile de existență cotidiană, „impuritățile” vieții concrete. Inclusiv sub forma unor dedicații către colegi de lume literară și culturală, unele cu semnificații speciale, adresate - de pildă - colegilor „lunediști” Nino Stratan, Traian T. Coșovei sau Mariana Marin, lui Călin Mihăilescu și lui Dorin Tudoran, grație cărora îi apăruse un ciclu de poeme în revista celui de-al doilea, Agora, publicată peste Ocean, în românește, lui Alain Paruit, apreciatul român stabilit la Paris și perfect „franțuzit”, traducător de mare clasă, altora. Ultimii destinatari pe care i-am numit indică adăugiri de dedicații în perioada postcomunistă sau chiar prelungirea proiectului de Manual... după 1989, cu noi secvențe, eventual oferite simbolic, în semn de solidaritate. 22 Și, la polul conciziei, un poem dintr-un rînd și altul din două: „Clipesc în praf. Scriu” (Dintr-un final); și „Bogdan/ Mai '82” (Exemplu) -cu o dezvoltare în notă (nu singura, textul „crescînd” în pagină în toate direcțiile, inclusiv la subsol), explicația fiind aceea că se poate merge pînă la simpla „trimitere”, la „citarea” realității, pînă la „Poemul redus la semnătură, la dată și loc”! (2017) Arta consumului Tot în 1996 apare Arta consumului, dar, în timp ce Poemul cu latura de 1 metru continua recuperările, volumul publicat aproape simultan vine în prezent și se orientează spre viitor. Au trecut ani buni de la schimbarea de regim politic și căutările poetice/ poetico-textuale/ eseistico-poematice ale lui Bogdan Ghiu au mers în ritm alert mai departe, din ce în ce mai departe, foarte departe. Fără să se lepede de ceea ce proiectul Manualului... presupunea, căci fusese vorba despre esența scrisului, a poeziei, a limbajului, de care nu te poți despărți atîta timp cît continui să frazezi, Ghiu e acum trecut prin experiențele locale și internaționale ale perioadei, prin lecturi de filozofie și teorie culturală franco-germano-americane de penultimă și ultimă oră, prin - nu în ultimul rînd - doctoratul sub tutela lui Derrida. Tematica predilectă de dinainte, metapoetică, nu e abandonată, dar în turbionul verbalizării intră și dimensiuni noi, de la politică și economie la filozofiile la zi, în orizontul istoriei contemporane, asumate febril, cu pasiune, cu energii intelectuale „reîncărcate”. În formulări cam prețios-alambicate, e ceea ce mărturisește în secvența dedicată în introducerea la Opera poetică: „Abia în Arta consumului încep să apară texte noi, care încercau să se desprindă din matricea Manualului (pentru a-i adăuga, pînă la urmă, un nou strat), dar și să obțină o nouă vizare a ansamblului, în care situația istorică a propriului scris începe, altfel spus, să fie asumată și pregătită prin (non-)formate de auto-(re-)editare exprimate prin (para-)termeni precum «Vrac» sau «Stoc»: scrisul ca flux productiv de materie, ca modelare-modulare de substanță hiper-vîscoasă capabilă să se conserve auto-formîndu-se”. Un poem se va intitula Stoc și „Din Stoc” provine și motto-ul cărții (se va vedea mai 23 tîrziu că dintr-un poem omonim din volumul următor!). Enunțurile improvizate și apoi dezvoltate în fiecare text sînt rulate abundent, lejer-permu-tațional, în manieră „deconstructivistă”. Devine uneori oral, apelînd la formule de adresare directă: „Hai, vii?”, „Spune!” etc. Între lume și reflecția asupra ei se desfășoară plasa luxuriantă a textului, a limbajului în permanentă combinare, în efort fără limite de aproximare a adevărurilor, a sensurilor. Încă mai întîlnim secvențe care se pot decupa, în prelungirea Poemelor de altădată: „Sînt scriitor - poate. Sînt scriitorul cuvintelor de acum - nici asta nu-i sigur” (Stoc, 3); dar frazarea divagantă, în neobosită efervescență a ideilor și a asociațiilor, nu se mai poate rezuma, sistematiza, cita. În ultimul vers al primului text din Arta consumului e propusă combinația din titlul următoarei cărți de versuri a autorului: „Arhipelogosul” -combinație între „arhipelag” și „logos”, unde, în linia raționamentelor sale textuale mai vechi, limbajul preia rolul trăirii, ca transcriere a ființei: „Propun, deci, ființa-arhipelag: ARHIPELOGOSUL”. Termenul geografic înseamnă și insularitate, și multiplicitate, avans progresiv în mare, proliferare a uscatului, teritorialitate expansivă. Sugestii multiple în contextul de mare efervescență speculativă al poeziei lui Ghiu, care își găsește astfel un „relansator” ideatic, nu atît într-un joc de cuvinte, cît în ceea ce aș numi „concept-valiză”... (2017) Arhipelogos Ajungem în 1998, Bogdan Ghiu avansează în explorările sale eseistice și de analiză mediatică, se angajează în mari operațiuni de traducere, avînd la activ prime echivalări din Foucault, Bataille, Bourdieu și alții, iar experimentele sale poematico-speculative depășesc de-acum toate pragurile prejudecăților categoriale. Îl atrag - dimpotrivă - interferențele, hibridizările, acumulările de straturi lexicale, stilistice, semantice, alternanțele de registre, divagațiile, conexiunile surprinzătoare, salturile asociative, sub acolada unei maxime libertăți a gîndirii și a expresiei. Totul derivînd din și conducînd la Arhipelogos, vastul arhipelag al ființei cufundate în limbaj, în plină aventură intelectuală contemporană, dar și cu sugestii de vechime arhetipală. 24 Textele din cartea cu atît de bogat în sugestii titlu-valiză alternează în continuare formulele: unele păstrează tăieturi de vers, altele sînt dispuse în blocuri eseistice. Dar trecerile sînt mai line, registrele au devenit compatibile, poemele nu mai mizează pe soluții-surpriză, nu se mai izolează în contururi apăsate, sînt mai liber-speculative, încît frazările cursive din partea cealaltă vin firesc la rînd, prin rotație. Agregările textuale sînt tot mai ample, acumulînd notații diverse, lăsate în dezordinea gîndirii și așa cum le-a dictat inspirația verbalizării. Aerul general e de jurnal intelectual - și la un moment dat e consemnată, într-adevăr, intenția de a face notații zilnice... prospective: „Zilele trecute mi-a trecut prin minte să/ scriu o carte intitulată Jurnalul/ zilei de mîine (sau Agenda sau Jurnalul/ zilei de mîine) în care să arăt, să înfățișez,/ să expun cum grăbesc eu, acum, timpul,/ cum jurnalul nu mai este al lucrurilor/ pe care le faci, le-ai făcut, ci al/ celor pe care le ai de făcut,/ sînt de făcut”. Discursul avansează spontan, în pianotări rapide, eventual generate de cîte o temă sau de un pretext, îndeajuns pentru a declanșa raționamentele în lanț și turbionul limbajului. „Gîndesc ca să-mi sucesc mintea!”, spune un vers, după ce în introducerea Operei poetice fusese indicat „gestul macro-poetic de performare a logosului arhipelar”. O replică de dialog din carte îndeamnă: „- Restituie, de unul singur dacă poți,/ arhipelogosul!”. Posibil au ba, trebuie încercat, nu-i așa?! Prin perseverență, prin asalturi repetate, prin victorii succesive. Încă două poeme se cheamă Stoc: textul/ textele se acumulează, se depozitează în cantități tot mai mari, aproximînd funcționarea minții și a psihicului uman, a „logosului arhipelar”. Punct în care e cazul să menționez dificultatea, dacă nu imposibilitatea efectivă de a rezuma și de a cita din asemenea mase verbale nestructurate narativ: tehnicile tradiționale ale „criticii de poezie” devin inoperante, lăsînd locul unei exegeze obligate să fie - la rîndul său -speculativă. (2017) Pantaloni și cămașă Încă un titlu folosit mai întîi pentru un poem din volumul precedent, în toată splendoarea banalității sale vestimentare, apoi promovat, sfidător, demitizant, în fruntea celui publicat în anul 2000. Versurile tăiate și blocurile eseistice sînt de astă-dată asamblate efectiv într-o carte-poem, în treisprezece părți numerotate. Același aspect 25 de reflecție continuă, alambicată, șerpuitoare, fără scenariu narativ cît de cît limpede. „Începe brusc ce nu s-a întrerupt niciodată” (incipitul). Același vast conglomerat ideatic și verbal, cu frecvente notații speculative și metapoetice. O temă vag-unificatoare e cea a drumului pe care vei merge, îmbrăcat „cu ce ai mai bun. Pantaloni și cămașă”: „Ești drum și drumurile sînt fixe. Îmbracă-te cu ce ai”. Pentru ca la final, după amplul „jurnal de călătorie” (nu e - acesta - un citat din Ghiu; i-am putea spune cărții așa), după „Cît drum, cît drum, cît drum”, să te descoperi definitiv captiv: „Să nu-ncerci să scapi. Dacă/ fugi, totul se va nărui/ peste tine”... (2017) Al doilea Manual al autorului În 2004 - prima „operă poetică”, adunată sub titlul emblematic al lui Bogdan Ghiu. O reluare fiind, cartea aduce doar două texte noi: introducerea, la care m-am mai referit, Triste tropice, simple încrețituri ale scoarței (de remarcat trimiterea antropologică și ambiguitatea ce-rebral-terestră a pomenitelor „încrețituri”); și un - da! - trist poem final despre splendoarea și decadența poetului, protector al umanității, al frumuseții și al binelui, descris sub titlul Atac la crima poetică. (2017) (Poemul din carton) Urme de distrugere pe Marte În deocamdată ultima carte cu versuri a lui Bogdan Ghiu, publicată în 2006, al cărui experimentalism e afișat în simpatic-bizarul titlu (Poemul din carton) Urme de distrugere pe Marte (oare mai există pe lume altul care să înceapă cu o primă variantă pusă în paranteză?!), e dezvoltat un scenariu al extensiei maxime și totodată al dizolvării poeziei. Printre textele „normale”, culese ca în orice carte, sînt inserate multe altele reproduse prin scanare din „caietele” autorului, de fapt print-uri după fișiere din computer, și cu cîteva adaosuri cu pixul, cu grafie de mînă, paginate cum s-a putut, în funcție de lungimea rîndurilor, pe verticală sau pe orizontală sau alternînd blocurile de cuvinte și direcțiile de lectură, ba chiar și cu cîteva inserturi de imagini, și anume de hîrtii cu versuri imprimate, apoi mototolite sau împăturite. Primul titlu, cel din paranteză, face referire la limitele „de carton” ale cărții, ale poeziei: „poetul 26 stă în cutia lui de carton/ la care meșterește tot timpul” etc., pînă la definițiile aforistice: „Cutie de carton cu om./ Om la carton - poezie”. Importantă - legătura cu „exteriorul”, cu lumea: „(Zidurile unei cutii-poem de carton/ pot fi ușor dărîmate/ și mențin neîntrerupt contactul/ cu ex-teriorul,/ cu societatea,/ cu asemenii)”. Conform și Rezumat-ului final despre Principalele mesaje ale cărții de față (în viziunea autorului ei)/ - în atenția (și sprijinul) presei, a(le) criticilor literari și a(le) tuturor celor eventual interesați, poezia trebuie căutată în comunicare („poezia s-a dizolvat în comunicarea intimă actuală”), nu în cartea ca atare, care nu e decît „un adăpost provizoriu, precar, din carton pentru vagabondul, homeless-ul, SDF-ul («sans domicile fixe») care este (a fost și, mai ales, a devenit, a ajuns, a rămas), metafizic și social, poetul”; el, poetul, nemaifiind decît un „bricoleur” de „imagini ale vieții, ale distrugerii”, din ele alcătuindu-se „o «expoziție» de «poeme», de comunicări intime interceptate, salvate de la interceptare”, totul expediat nouă „[ca] de pe Marte”, adică dintr-o realitate care dă astfel „semne de viață” - „sau semne de distrugere?”, adaugă imediat autorul, de vreme ce „Viața (se) distruge imediat, altfel nu (și-)ar mai da semne de viață” (unde „Marte”, cu misteriosul său ipotetic cataclism, e - evident - o metaforă pentru Terra noastră cea de toate zilele...). Vasăzică, putem deduce o poetică a ilimitării, foarte dependentă de exercițiul limbajului, de codul de comunicare, aproape la fel de epurată de realitatea cotidiană ca în mai vechile versuri ale lui Ghiu, dar din ce în mai mai intens în numele ei, în relație cu ea, cu existența concretă. Textele propriu-zise vor fi compuse cînd din notații concentrate, misterioase, foarte expresive, cînd din adnotări eseistice, întotdeauna cu întorsături neașteptate, paradoxale, cu salturi de sens care produc noi sensuri, noi „miezuri” interogative, mai toate despre limbaj, despre cuvinte, despre scris, despre poezie - ceea ce-l apropie și mai mult decît altădată de scriitura experimentală din anii 1970-1980 a unor Gheorghe Iova și Gheorghe Ene, acum „up-datată”, adusă „la zi”, în contexte socio-culturale noi. Într-un calup de peste 30 de pagini (aproape un sfert din volum) sînt plasate variantele succesive ale unui poem intitulat provocator Ne-poezie, din care sînt treptat eliminate cuvinte, versuri, pasaje, la început prin tăiere cu cîte o linie orizontală, apoi prin acoperire cu benzi negre, ca și cînd ar fi șterse cu un marker gros, apoi eliminate complet, dar cu spațiile pe care le ocupaseră lăsate goale, la dispoziția adnotărilor despre „bucățile” rămase (vocabula revine; vezi și: „Poezie ideal, absolut-discursivă, de fapt dezmembrată: bucăți căutîndu-se să (își) dea naștere”), pentru 27 ca în final să fie transcris în proză, pe una, două și pe trei coloane de text lizibile „simultaneist”. De menționat că undeva în această Ne-poezie e reluată (voluntar?; involuntar?; oricum, semnificativ...) definiția cîndva celebră a lui F. Brunea-Fox, care proclama că poezia e a realității brute, drept care transcriptorul ei nu poate fi decît ziaristul: „Să vină Reporterul!”; Ghiu: „este într-adevăr vorba [...]/ de singurii reporteri adevărați, cu moartea pe prompter, care mor să transmită și n-au cui transmite, și mor să ne scrie dar noi nu găsim scrisoarea pierdută în plic,// și atunci, disperați, nu găsesc altă cale și aleg să-și «prezinte relatările prozaic-ga-zetărești drept poeme»”. Se-nțelege că nu un discurs reportericesc despre realitatea din jur ne va oferi autorul, ci gînduri care conduc către ideea că asta-i calea, asta-i urgența, asta-i singura - ultimă - ieșire de salvare. Demonstrație livrată ici-colo cu note ironice, produse mai ales de jocurile de limbaj, dar pe ansamblu cu o impresionantă tensiune a patetismului, căci e vorba despre destinul poeziei într-un moment greu al istoriei sale. Trecutul glorios e invocat la un moment dat, discret, metonimic, atunci cînd, pe foaia mototolită, fotografiată și plasată într-o pagină de carte, textul fragmentar lăsat la vedere include un vers citat din celebrul Sonet 18 shakespearian: „Să te asemăn cu o zi de vară?”... Celelalte două foi pe care le vedem împăturite și iarăși inserate fotografic, spre final, sînt eșantioane din interior (capetele de rînd lăsate la vedere sînt aceleași ca la paginile 23 și 24 din (Poemul din carton) Urme de distrugere pe Marte). Autoreflexivitatea a căpătat concretețe, a fost preluată ca imagine a hîrtiilor care compun cartea, a „cartonului”-adăpost al mesajelor fragmentate, disparate, disperate, substitute ale fostei „Mari Poezii”... (din Bogdan Ghiu: Poetul-eseist, eseistul-poet?, art. cit., reluat în 7 postmoderni..., ed. cit., p. 162-165) Cu precizarea că (Poemul din carton) e inclus în Opera poetică doar ca text cursiv, fără jongleriile de registre vizuale și de paginare din 2006. Decizie anunțată în introducere: „este corpusul cel mai supra-editat în ediția de față. În sensul că aici am decis, de fapt, să-l sub-editez sau să-l dez-editez și să-l alter-editez, adică să-l dez-iconicizez și să-l re-lite-rarizez, astfel încît nu este vorba de o reeditare, ci de o nouă editare, de o restituire literar-semantică, de «conținut», care face ca volumul inițial să rămînă irepetabil”. (2017) 28 Primul supliment: Eclipsa crima (plătim vizibilul) Din culegerea de eseuri de teorie culturală și de critică plastică Eu(l) artistul. Viața după supraviețuire (Editura Cartea Românească, București, 2008) e preluat în completarea Operei poetice textul compus din versete cvasi-aforistice Eclipsa crima (plătim vizibilul) (conform evaluării din 2010: „un fel de poem alcătuit din serii de afirmații despre lucruri și despre luminozitate, adică despre universul vizual: Eclipsa crima (plătim vizibilul), cu o precizare suplimentară conform căreia ar fi vorba despre o «againstallation» - din vocabulele englezești «again» și «installation» (?!)” - din Bogdan Ghiu: Poetul-eseist, eseistul-poet?, art. cit., reluat în 7 postmoderni..., ed. cit., p. 166). Un pasaj: „Există lucruri ascunse.// Există lucruri ascunse și lucruri care ascund.// Nu altceva decît lucruri ascund alte lucruri.// Nu există lucruri care să fie ascunse de altceva decît lucruri.// Lucrurile ascund lucruri.// Numai lucrurile pot ascunde lucruri. În rest nu există ascundere. În afara lucrurilor nu există ascundere” ș.a.m.d. - pînă la explorarea raporturilor dintre luminozitate și umbră, dintre bine și rău, generator de crimă, perturbator al privirii, al vizibilității. Conceptele și termenii aleși se rotesc în cunoscuta manieră permutațională, subtil-speculativă a autorului, într-o „instalație textuală” (specie transmutată din vizualul tridimensional în limbajul scris). (2017) Al doilea supliment: Pe unde să intre jaguarul (pentru un viitor) Bogdan Ghiu integrează Operei sale poetice și un foarte interesant text cu care a contribuit la volumul colectiv Născut în '58, cu -încă o dată! - nouă autori aleși după datele lor de naștere (Editura Cartea Românească, 2013). Titlul, Pe unde să intre jaguarul (pentru un viitor), preia simbolistica sălbaticului carnasier dintr-o cunoscută carte de „antropologie perspectivistă” datorată brazilianului Eduardo Viveiros de Castro (Privirea jaguarului - La mirada del jaguar. Introduction al perspectivismo amerindio): „Chem jaguarul. Las ușa deschisă, neîncuiată, ca să intre Jaguarul. [...] Caut să văd pe unde ar putea să intre jaguarul, adică unde să las ușa deschisă. Pe unde să intre jaguarul. Unde, pe unde 29 să las deschis, ca să las să vină, să aduc să vină, să poate să intre singur, de la sine. Pe unde să intre jaguarul... și să se vadă, poate, în ochii noștri (cf. Viveiros de Castro)”. Jaguarul - imagine a alterității, în confruntare cu perspectiva umană. Titluri alternative, propuse acum: [Vrac], [Compostapocalipsa], [Container]. Descrierea din introducerea culegerii integrale din 2017 e absconsă („o altă variantă de reeditare totalizatoare de sine, de data aceasta prin hibridări cu vizări de tip politico-filosofic, dar ducînd la limită «forma-tarea» de tip «bloc continental» sau «flux vîscos»”). Ceea ce propune de fapt Bogdan Ghiu e un text nou care absoarbe o multitudine de piese vechi, poeme și divagații eseistice, într-un montaj cu același aer de jurnal intelectual. Recunoști și formulări din secvențele ample, dar mai ales inserturile scurte, care transcriu „în proză” o serie de Poeme de vîrf ale autorului: „Acum, acum, să pot trăi - în locul meu să las un poem să scrie poeme” reia Testamentul din Cinci (fără segmentarea în în patru versuri de acolo) ș.a.m.d. Inventar tematic al reflecțiilor dintotdeauna ale lui Ghiu, de la scriitură la existența cotidiană și înapoi la text, lume, viață. Text-sinteză, vechi-nou, confirmare și totodată reinventare de identitate. „Stoc” acumulat în timp și rearanjat, remixat: „Un unic text în modulare continuă capabil să se auto-arhiveze, auto-adăpostească, auto-conțină «dispărînd», ca-muflîndu-se în materia lumii. Performativ, publicînd această «operație» expun și propun un gest, o atitudine, o abordare, o soluție proprie” (din aceeași introducere). (2017) Pentru viitor: epopee? roman?... Într-un Post-scriptum la paginile de Scris șters sau Post-scriptum: Formula (Notă asupra unei ediții) (deci un Post-scriptum la un Post-scriptum!), Bogdan Ghiu extinde la maximum polivalența categorială a textelor sale: „Carte a cărților (mele de poezie), cuprinzîndu-le dar și adăugîndu-li-se, volumul Opera poetică este un poem epic, adică o dramă”, avansînd în zonele narațiunii și ale teatrului, pregătind „trecerea, saltul spre un epic nebănuit, greu situabil, spre o epopee (tectonică?) a nu știu a cui, dar plină de aventuri și de învățăminte”. 30 „Trecerea”, „saltul” s-au produs deja prin integrarea grupajelor și volumelor de versuri publicate de-a lungul anilor în scenariul unitar al Operei poetice, deci într-o recapitulare „epică”, sau abia urmează? Se insinuează aici - cumva - un mister auctorial?! Se gîndește Bogdan Ghiu să scrie o epopee sau un roman?... Ion Bogdan Lefter 31 SCRIS ȘTERS: PUNERI LA ÎNCERCARE sau POST-SCRIPTUM: FORMULA (Notă asupra unei ediții) Apuc și strîng. Împotriva oricăror prescrieri, de la început am post-scris. Cartea de față expune - adică, pentru că nu o spune, ascunde -o operaț ie, mai mult decît o operă : o formulă . Cartea de față este nu doar o nouă carte, ci, tocmai pentru că se compune din re-editări, o carte nouă, care este intitulată Opera poetică, dar care la fel de bine s-ar fi putut intitula Etica sau Mașina, de exemplu. Sau Procedeul, Tehnica, Arta. O artă. Opera într-o carte nu este decît o carte dintr-o operă. Care sînt deci locul și situația acestei cărți? Această carte re-ia, ia din nou, (ca) de la început, deci nu este o simplă reeditare: nu repetă decît la anumite niveluri și din anumite puncte de vedere, niciodată aceleași, omogen, edițiile (editările) anterioare, pe care, prin urmare, nu le anulează, acestea păstrîndu-și singularitățile și trebuind să fie consultate, așadar, separat. Cartea de față combină criterii diferite de (re-)editare, fiind, deci, o carte/ediție singulară: o ediție de ediții. Eu întotdeauna mi-am editat, nu doar publicat, scrisul, toate cărțile mele sînt ediții. Editarea - sau, în limbajul artelor vizuale, „curatorierea” sau „curarea” pentru expunere - nu se adaugă exterior și ulterior scrisului, ci, pentru mine cel puțin, face parte din scris: a scrie înseamnă (și) a te edita. Nimic nu se publică - și nici măcar nu se scrie - pur și 33 simplu. A scrie înseamnă a publica (a te face public, a te naște) -și a edita. Ediție de ediții, Opera poetică este la rîndul ei o ediție aparte, una dintre mai multele posibile, cu particularitățile ei. Ea reprezintă starea actuală a corpusului asumat poetic. Ea se compune din unsprezece părți, care nu toate sînt cărți. Am debutat serial, sacadat, amestecat și incomplet, în rafală, de trei ori, de două ori colectiv mai înainte de a fi izbutit individual (deși parțial), astfel încît reluarea, revenirea, (re-)editarea și combinarea, cuprinderea în colective elective sau de circumstanță nu constituie doar un destin exterior, un fatum, ci o matrice asumată (așa cum trebuie să-ți asumi conștient inconștientul, întotdeauna exterior: altul și ceilalți) a scrisului meu. Extrase din Manual a apărut (în 1982, grație lui Nicolae Manolescu) în binecunoscutul volum-manifest Cinci al unui sub-grup de elecție din cadrul Cenaclului de Luni din cadrul Generației 80. În 1984, a trebuit, însă, să (re-)debutez oficial, cu acte în regulă, în cadrul unui microcolectiv de circumstanță de data aceasta, rezultat al inevitabilului ritual al „concursului de debut”. Certificatul de stare civilă literară s-a numit Nouă poeți, iar porțiunea alocată mie, inițial, 42 de caligrame ajutătoare, iar de la reeditarea din Manualul autorului, 2004, doar 36 de caligrame ajutătoare, deoarece în acest al doilea debut „oficial” decisesem să republic șase poeme deja publicate în Cinci, care, firește, nu mai aveau de ce să fie, acum, repetate. În sfîrșit, după repetate trageri pe tușă, de către cenzură, mai ales ca urmare a identității mele, încă o dată, supra-individuale, generaționale și de grup, grație intervenției lui Paul Georgescu (căruia, în ediția de față, întregul volum îi e dedicat) și, paradoxal (sau nu, avînd în vedere contextul „defecțiunilor” pregătitoare loviturii de stat din decembrie 1989), tocmai apariției, prin intermediul 34 lui Călin Andrei Mihăilescu și Dorin Tudoran (cărora textele respective le-au fost, în mod firesc, dedicate), în revista Agora, mi-a fost publicată o treime din Manualul autorului, resturile rămase pe dinafară rămînînd ca o datorie și trebuind să fie, prin urmare, recuperate și (re-)editate ulterior, în special în Poemul cu latura de 1 metru (dar nu numai). Nu numai preistoria, ci și istoria apariției acestei cărți merită povestită pe scurt, cu atît mai mult cu cît, așa cum se va putea constata, pune și cele mai multe probleme de (re-)editare (semnalate, în ediția de față, prin paranteze drepte și note de subsol). Pentru a-mi debloca scrisul (editarea lui, scrisul ca apariție și editare de sine), altfel spus, „pentru a nu mai rămîne repetent și anul acesta”, adică pentru ca manuscrisul să nu mai fie respins, așa cum se întîmplase începînd din 1985, cînd îl predasem, de către cenzorii din cadrul Consiliului Culturii și Educației Socialiste alocați Editurii Cartea Românească, m-am lăsat convins de poetul Florin Mugur, îngerul-redactor al cărții, să practicăm, așa cum se întîmplase și în cazul clădirii Teatrului Național din București de exemplu (a cărui formă inițială, azi restituită, fusese „îmbrăcată” pentru a fi făcută nevăzută), o cenzură, de astă dată preventivă, prin adăugire, nu doar prin eliminare: „să nu aibă de ce să se agațe”, să nu li se pară nimic flou, suspect, „interpretabil”. Și asta deoarece oamenii, delegații, reprezentanții regimului, cei care îi dădeau carne din carnea lor pentru ca acesta să le dea, paradoxal, înapoi să (se) mănînce, ajunseseră să practice o cenzură absurdă, inutilă, o cenzură de dragul cenzurii, ca pură afirmare și materializare a puterii, care, tocmai pentru a-și putea manifesta existența, adică a se re-constitui ca putere, nu trebuia să lase nimic nemarcat, neatins, ne(contra)semnat. Cenzura a fost marele (co-)autor al literaturii postbelice, chiar și pur „spiritual”, „apofatic”, prin absență, prin neintervenție... 35 După atîtea debuturi, plus o revoluție politică, toate la fel de incomplete însă, n-am mai vrut să public, cel puțin imediat, poezie, mi se părea că scrisul de poezie în înțeles strict trebuie să rămînă, cel puțin deocamdată, un semn (existențial) al vechii lumi. Doar cedînd insistențelor și chemărilor la rațiune din partea lui Marin Mincu am acceptat, în 1996, să public, la editura acestuia, Poemul cu latura de 1 metru, care re-edita ceea ce nu putuse fi editat la timpul său, în anii 80, adică în cadrul proiectului (perpetuu) intitulat Manualul autorului. Tot din re-editări ale unor „resturi” ne-editate la vremea și locul lor, amînate și deplasate, reportate și deportate deci, se compune și corpusul intermediar ad hoc intitulat Întoarceri la locul faptei poetice. Lecții și exerciții (rînduri lipsă), pe care l-am alcătuit și restituit abia în Manualul autorului 2004 (reeditare marcată în reeditarea de față prin cuvîntul-înainte și poemul final, inedit la momentul respectiv), dar pe care l-am lăsat, și în ediția de față, la locul său - impus de istorie. Abia în Arta consumului încep să apară texte noi, care încercau să se desprindă din matricea Manualului (pentru a-i adăuga, pînă la urmă, un nou strat), dar și să obțină o nouă vizare a ansamblului, în care situația istorică a propriului scris începe, altfel spus, să fie asumată și pregătită prin (non-)formate de auto-(re-)editare exprimate prin (para-)termeni precum „Vrac” sau „Stoc”: scrisul ca flux productiv de materie, ca modelare-modulare de substanță hiper-vîscoasă capabilă să se conserve auto-formîndu-se. Titlul Arhipelogos reprezintă, alături de Evul Media și de Dadasein (și, poate, și de altele, cu aspect mai puțin evident, precum Telepitecapitalism), una dintre marile mele invenții-descoperiri poetice - și, firește, proiecte, datorii de gîndire. Nu să dea nume epocii și lumii (ca lipsă relativă de epocă și de lume: tocmai în salvatoarea lor incompletitudine) în care trăiește este principala misiune profetică (deoarece numele vin întotdeauna din viitor) a 36 poetului, dincolo de practicarea, mai mult sau mai puțin asiduă, a poeziei propriu-zise? Ba da, evident. Dar într-o economie politică a scrisului atît de strict ș i de atent codificată , reglementată ș i controlată, cum să publici doar un cuvînt, o formulă, atît, fără să le pui, mai mult sau mai puțin fortuit, pe o carte, să le încastrezi într-un context? Arhipelogos își poartă (suportă) totuși bine titlul, chiar dacă nu-l epuizează, ci doar îl lansează. După și în completarea gestului macro-poetic de performare a logosului arhipelar (în pură sincronie ș i co-temporaneitate cu ceea ce la momentul respectiv nu știam că face Edouard Glissant), potrivit căruia alteritatea naturală e nu doar imediată, ci reprezintă, împreună cu pluralizarea identitară, o șansă și o înlesnire, Pantaloni și cămașă experimentează încă și mai decis scrierea compactă, auto-masificată, scrierea-editare în blocuri continentale de text. Formula compostului, ca apocalipsă-supraviețuire prin inform, se prefigurează deja. Manualul autorului 2004 reprezintă o primă soluție de reeditare retrospectivă a scrisului poetic, care conține mai multe supra-editări punctuale dintre care doar unele au fost păstrate, altele fiind retrase în reeditarea de față (doar primele fiind însă semnalate aici). Dar despre această ediție am vorbit deja în paragraful dedicat corpusului intitulat Întoarceri la locul faptei poetice. Lecții și exerciții (rînduri lipsă). (Poemul din carton) Urme de distrugere pe Marte este cartea mea cea mai experimentală, adică cea în care literarul, logosul, este cel mai avansat hibridat (echilibrat) prin vizual și performa-tivitate (nu doar prin discurs „teoretic”, de pildă). Neo-avangardist și contextual tehnologic, textele sînt transpuse în registrul imaginii, căci noi citim și scriem tot mai mult (dar poate dintotdeauna de fapt) prin imagini și ca imagine. Gestul acestei cărți reprezintă însă doar aparent o abatere de la litera scrisului, căci abia încercînd să-i dau curs am reușit să înțeleg că dintotdeauna, de fapt, mai cu 37 seamă la începuturi, în anii 80, cînd scriam scurt și atît cît se poate cuprinde simultan, pentru a conjura succesivitatea timpului, dintr-o singură privire, eu compuneam, de fapt, mai degrabă imagini decît texte, care erau plasate doar ca „ramă” și ca obiect sub titulatura de „poeme”. Pe de o parte flux, serialitate, succesivitate, pe de alta simultaneitate de tip vizual, așadar. Scriu pentru a vedea, atît cît se poate privi. Nu poeme cu imagini, ci texte-imagine. Nu în sensul clasic-mimeticului ut pictura poesis, ci în sensul profetic al unor pictori inventatori de scris liber, post-semnificant, precum Paul Klee sau Cy Twombly: Alt Scris, post- sau de fapt extra-, trans-lingvistic, dincolo de (de)limitarea verbală a scrisului, urmărind să regăsească, să se re-verse în (sub-)scrisul comun. Există pictori care nu pictează, ci, propriu-zis, scriu mult mai bine decît mulți scriitori. Scrisul nu poate fi radical. A scrie înseamnă a fi deja civilizat. Poate tocmai de aceea naște scrisul literatura, ca metodă de a se căuta și, deci, de a se extinde acolo unde i s-a spus că nu e. Alături de Manualul autorului 1989, (Poemul din carton) Urme de distrugere pe Marte este corpusul cel mai supra-editat în ediția de față. În sensul că aici am decis, de fapt, să-l sub-editez sau să-l dez-editez și să-l alter-editez, adică să-l dez-iconicizez și să-l re-li-terarizez, astfel încît nu este vorba de o reeditare, ci de o nouă editare, de o restituire literar-semantică, de „conținut”, care face ca volumul inițial să rămînă irepetabil. În plus, în editarea anterioară, din 2006, poemul circumstanțial-didactic intitulat „Ne-poezie (mesaj pt. exteriori)” era modulat în nouă variante, operațiune care aici a fost suprimată. Eclipsa Crima (plătim vizibilul) (againstallation) nu a apărut într-o carte de poezie, ci într-o carte de eseuri dedicate artelor vizuale, prin care, ca și în alte cazuri, departe de a abandona poezia, am încercat să-i extind, dimpotrivă, imperiul, prin traducere, adică transpunîndu-l din aproape în aproape: șenilă. 38 Pe unde să intre jaguarul (pentru un viitor) reprezintă deja, pe lîngă întoarcerea la micro-colective aleatorii, deci la hibridări de persoane, și o altă variantă de reeditare totalizatoare de sine, de data aceasta prin hibridări cu vizări de tip politico-filosofic, dar ducînd la limită „formatarea” de tip „bloc continental” sau „flux vîscos”: un mod de a-mi disimula operația în ea însăși. Multiplă extindere sacrificială (deci întăritoare) a gestului poetic, care devine macro-metaforă pentru surprinderea lumii atît pe linie performa-tiv-vizuală, cît și ca de-formare și, de fapt, a-formare sau in-formare textuală. Un unic text în modulare continuă capabil să se auto-ar-hiveze, auto-adăpostească, auto-conțină „dispărînd”, camuflîndu-se în materia lumii. Performativ, publicînd această „operație” expun și propun un gest, o atitudine, o abordare, o soluție proprie. Nu există limite, nu există decît frica noastră de a trece în altceva, de a ne traduce/a ne lăsa traduși, de a merge mai departe devenind străinii altei lumi, străinii unor lumi străine, adică de a ne bucura de darul bogăției, preferînd sărăcia (și industriozitatea derivată) a stării pe loc în locul datoriei de a inventa moduri de cheltuire, arte ale consumului, singura artă. Poezia nu cunoaște străini, tocmai de aceea poți s-o înstrăinezi. Iar legarea Cuvîntului de Imagine este însăși salvarea apocaliptică: verbul care aduce chipul lucrurilor. Poți să înstrăinezi poezia, dar nu poți ieși din ea. Tocmai de aceea trebuie s-o duci pînă acolo unde nu o mai poate recunoaște - și para - nimeni. Depozitare, arhivare, transmitere. Voce, ritm, suflu. Scandare. Ritmare. Încercare de imanență, de ieșire din tragica iluzie a dorinței de transcendență. Apuc să strîng. 39 Pentru că niciodată nu voi putea să le fiu cu adevărat recunoscător acelor unici care mă susțin. POST-SCRIPTUM Carte a cărților (mele de poezie), cuprinzîndu-le dar și adău-gîndu-li-se, volumul Opera poetică este un poem epic, adică o dramă. Mulțumită și criticii, această carte ar trebui prin urmare citită nu (doar) ca o ediție, ci, repet pentru a încheia, poate în primul rînd ca o carte în sine, prin care scrisul meu descrie probabil -făcîndu-le să devină sensibile - trecerea, saltul spre un epic nebănuit, greu situabil, spre o epopee (tectonică?) a nu știu cui, dar plină de aventuri și de învățăminte. O epopee sau un ritual, o lecție (nu întîmplător, obsesia Manualului): am fost scos și am ieșit din materie de iluzia (capcană a istoriei) posibilității transcenderii ei instrumentale, iar acum încerc să reintru, pentru a supraviețui, la loc în materie, să-mi re-dau materia, transformînd însă totul în materie. Vă propun această soluție. De aici voi pleca. De aici voi pleca. * Notele numerotate arab sau semnalate prin asterisc sînt originale, adică aparțin scrierii-editare prime. Notele numerotate roman aparțin (re-)editării de față. 40 Extrase din Manual Editura Litera, 1982 Prolog în carte Nu știu cui seamănă aceste rînduri, dar uite că iar vin să se întindă, să se așeze, să stea, s-adoarmă și să se arate cu burțile lăsate, cu gurile căscate. Transparența și înălțimea le-au obosit -prea multe lucruri au fost văzute prin ele și folosite. Au venit să se așeze pe foaia albă și tare și să inducă lumea în eroare. Poem Mă apăr de ceea ce mă înconjoară și scriu un poem debil pe care îl părăsesc. Poem Poezia în poem ca și mine în această cameră afurisită și ca și sufletul în mine probabil. 43 Poem Vine ceva și se lipește strîns de mine -este comparația cu altceva, la fel de singură și de rănită. Poem Adaug unui obiect comparația cu sine pentru a-l lăsa pradă restului hămesit de poem. Poem Cu umerii vînduți, cu măselele digerate, cu obrajii de mult asemănați cu două petale umbroase, cu picioarele eliminate în încercări de a șopti -amorțește, pe cele șapte cărări ale poemului se întoarce la tine punctul final, vagabondul (fantoma). Și cum rana urcă pe trup mai bine ca soarele, alege-ți singur locul de apogeu și împrejmuiește-l, descrie-l. Dar ce greu trece poemul. O să mă apăr. 44 Poem Ce bine că poemele apar și există în afara trupului. Dar ele continuă să aibă forma organelor noastre. Ce bine că ele nu dau naștere la oameni. Poem Scriu: Am uitat să citesc, știu doar să scriu. Umplu spațiul cu lucruri față de care să pot fi orb. Poem Cu creionul pe albituri hașurînd desenez murdăria pe care trebuia să o las cu trupul. 45 Poeme Prea mult loc gol pentru un singur poem. Și s-ar putea să nu se mai întîmple nimic, poemul e scurt... Lumea scurgîndu-se subțire dintr-un poem etanș, frigorific. Lumea scurgîndu-se subțire prin colțul gurii. Poem Poemele precedente nu sînt decît calea pînă la acest poem. 2 Teama poemelor de a sta singure. 46 Poem Aș vrea să urlu și să port un titlu. Poem Vai, nu pot continua (niciun pic) acest poem atît de minunat. Poem E mai greu noaptea. Trupul, gîndul, firul cu plumb cînd verifică perpendicularitatea evenimentului. E mai drept. Poem Aici e un ocol al locului. Imposibil să faci poemul perpendicular și să poți coborî. Ceva a fost strivit sub scris și se vede (, 47 și ai vrea să țîșnească pînă la tine. Scriu direct sub piele.) Poem Mi-e milă de conserva pe care n-o vom deschide la nuntă, mi-e milă de noi -ce mici sîntem pe fundul (sic!) unui poem de milă. Poem Am văzut-o ducîndu-se. Însemna (cîte gesturi plutesc în luciul mîinii drepte?) că poemul se terminase cu bine. Poem Aici e locul gol de poem. (Locul golit de poem.) Scriu că să îndepărtez, ca să înlocuiesc, ca să dau la o parte poemul. (Ca să-l pun deoparte.) 48 Poem Mă gîndesc acum la un poem de dragoste așa cum mă gîndesc la tine. Elegia de-a nu putea să mi-l reprezint, elegia de-a nu putea scrie nici măcar DESPRE el. Poem Femeia îndesată pe gîtul poemului încă se zbate, zgîrie, mușcă - ar vrea să zădărnicească totul. O, lacrima e semnul că ai vrea să digeri pe acela care te înconjoară. (Scriu un poem cu latura de 1 metru de pe care să mă arunc.) Testament Acum, acum, să pot trăi -în locul meu să las un poem să scrie poeme. 49 Două puncte (poem) Punctul alb (care există deja) și punctul negru (pe care îl pun eu). Poem [E ideea ta de libertate, o idee fixă. Te înfurii ușor cînd se vorbește despre ea și devii roșu. Ar trebui să zîmbești. (Gellu Naum)]1 Înjur; scriu pe fiecare obiect ceea ce e. Paul Eluard scria pe toate obiectele lumii numele libertății (nu „Libertate”, ci numele, care anume?, al libertății). Scria chiar și (poate mai ales) pe produsele propriei activități de conjugare poetică a obiectelor lumii („Pe fructul rupt în două Al camerei și-oglinzii Pe patul scoică goală Scriu numele tău”). Inventa noi obiecte ale lumii, îmbogățea lumea în obiecte pentru a putea scrie pe fiecare numele libertății. Re-crea lumea obiect cu obiect (meticulos?, febril?) pentru a putea scrie pe fiecare, orgolios poate, sigur fericit, numele libertății (a cui libertate, de fapt?). Ca să eliberezi lumea, trebuie să o re-creezi. Iar libertatea obținută trebuie însemnată. I Moto inexistent în ediț iile precedente, dar adă ugat de mînă în ediț ia princeps și restaurat, în consecință, aici. 50 Ajunge oare doar să scrii numele - același? - al libertății (sau un simbol al lui), dar direct pe obiecte? Să distrugi obiectul scrijelind (?) cu un altul mai tare numele nou și comun pe suprafața lui și să dai de stratul puțin mai adînc și mai moale al lumii (a elibera lumea din obiect)? Sînt două acțiuni aici, sau doar una? Eu scriu pe fiecare obiect, încet, ceea ce e. Îl înjur. Privirea cotită (indicații de ieșire) Împăturită noaptea-n foaie. O-nțep și curge în odaie. Strivesc păduchi subțiri pe foaia albă și sîngele supt dincol-o și scaldă. Se-ncheagă, prinde vîrful de bot și nu-l mai lasă. Și-l plimbă prin măruntaie, se lasă cotrobăită de el, bîntuită, pînă atinge marginea și odată pică pe podeaua reală care răsună, goală, cu ecou pînă în cotul amorțit (craniu de obiect oarecare refolosit, înghițit), în jurul căruia, gras, universul prinde glas încercînd să citească ce vede, ce-a scris: un întuneric în mijlocul zilei, o eclipsă; între începutul și sfîrșitul limpezi - o lipsă. 51 36 // 42 de caligrame ajutătoare ricliut \oia POEȚI • Nicolae Rotaru Ioan Morar Nicolae Jinga Gheorghe Iova Bogdan Ghiu George Enache Valentin Dumitrescu Mircea Damaschin Romulus Brâncoveanu Editura Cartea Românească, 1984 Cursivitate (pasaj) Să te pot smulge pe tine, bucată desăvîrșită, din coapsa mare a lucrului, atît cît palma mea poate cuprinde fără să alunece, fără să mai vrea altceva, să te iubesc ca pe un om întreg (anomalie), simțurile mele curgînd ca niște șerpi din inimă, adevăratul balaur e cel a cărui coadă e tot cap, mic, de copil, nu voi lăsa nimic în grija misterioasă a parantezelor, deschid brațele să te cuprind, știu că voi sfîrși prin a bate din palme ca un zeu simplu, idiot, dar nu către spectacolul devorator, veșnicul prim-plan al tuturor lucrurilor, ci spre inima mea înfrățită cu digestia, ele nu știu că numai dezbinîndu-se mă pot învinge și, evadînd una, ar putea-o ajuta și pe cealaltă. Nu îmi folosesc creierul decît ca punct, la sfîrșit, cînd simt că nu mai pot și nimeni nu s-a hotărît să învingă. NU, NU, altceva: degradarea cu mijloace pozitive a primelor cîteva cuvinte legate, copilăria și adolescența poemului. Discutați: v-am făcut locul gol. Învățați să știți totul. Poem Scriu un poem (un fals poem), ajut cuvîntul să treacă și să încapă cu bine între început 55 Și sfîrșit. Poem Vioiciune a cuvîntului sfîrȘit care revine, revine bucuros în mijlocul poemelor mele. Poem Cercul mai drept ca vînătoarea -un singur vers a rămas să liniȘtească poemul Și să mă viseze. Poem Undeva în poem (nu acesta) punctul digeră liniȘtea în tăcere. (Aici, în paranteză [aceasta] e bine.) 56 Poem Cuvînt de cuvînt - între ele se păstrează moartea -maȘina pentru trecut, trandafirul de dat. Nu-i ca o gingie sufletul ascuțit al versului, nu-i ca un craniu poemul. Ca Și cum pasărea îȘi păstrează oul din care zboară în lumea care, da, s-a copt în sfîrȘit, e bună, va cădea Și va plesni... De aceea chiar Și în mijlocul cuvîntului, în toiul dezastrului trebuie sădită o virgulă, o trestie stearpă. TI • w • • • . v Poem cu o singură imagine copiată A fost un poem groaznic. Numele tău îmbina copacii, imobiliza marginile împletite ale lacului, cuvinte noi spintecau ridurile otrăvitoare, punctul se desfăcea ca o piersică, 57 i se vedea miezul ca o săgeată. Totul se apropia. Inima începuse să aibă periferii. Zboruri obscure, cu aripi crescute în luminișul stomacului. Un poem groaznic. A trecut ca o singură ploaie de vară. Poem Poem pe marginea prăpastiei. Dacă ai veni și tu ar cădea. Dar ce discursuri înălțătoare învață el și ce recompensă secretă primește de la punctul acesta bine uns și strălucitor ca după o naștere Poem rîzi ca și cum ai evacua cazi ca și cum ai rîde pînă la totala regăsire de sine a surîsului Rîzi ca și cum ai evacua un mic cuvînt în flăcări. 58 Poem Înot în gura lupului incendiat. Îi stau pe limbă și nu mă poate spune, nu mă poate urla. Variantă Vulturul atacă prada ca un șarpe. Eu atîrn cu capul în jos în continuarea începutului, ca un poem. Ea vorbește mult: spune toate cuvintele deodată și trăiește în viitor. Două Fragmente ... dar vine Poemul ca să uite El tot iar eu pot minți cît mă pricep și pot vorbi fără niciun temei fără rușine... Ca un gunoier poemul pleacă înjurînd. N-aștept să se termine-n zare. 59 La malul poemului Trăiam ca și cum mijlocul unei elegii ar fi fost un măr zdrențuit. Mă umpleam de neputință ca sufletul. — Nu te apropia - milioane de mușchi îmi supraveghează privirea. Descrie-te apăsat: am venit, am plecat. Plîngi și refuză obiectul unui gest. Nu se mai înțelege nimic, nu se mai înțelege nimic - aici e tata ascuns, femeia lui de peste mări și țări îi împletește tranșee. Poem Hai, începe acum să clădești mărul creierului, din paranteze întortocheate, din feșe neatinse de furtună - trupul își mărturisește sîngele! Să mai rămînă de pus doar punctul, Dumnezeu-Însuși, pata de sine! 60 Poem Ce frumoasă îți pare lumea aceasta Șiroindu-ți pe tîmple! Îți cade spre Șale, peste genunchi, iar abia mîine tu vei trece peste ea. Urmăresc acum un cuvînt nou, îi voi înfige o virgulă oarbă exact în mijlocul înțelesului groaznic Și singur -voi răsufla uȘurat. Poem Nu se poate sta la marginea lumii în capul oaselor. Odată repetate aceste cuvinte s-ar crea un poem ciudat, periculos de cuprinzător. Poem Cînd începutul poemului coincide cu miezul vieții, cu mijlocul drumului, cînd bine Știi că globii oculari de bunăvoie s-ar rostogoli în loc să privească, că mai bine ar fi să te ridici (ca fumul) ca virgula dintre sublime cuvinte, să-ți devii ție însuți elipsă, 61 culcă-te precum un moto la poalele muntelui. Culcă-te precum un moto celebru la poalele muntelui! Nu uita să scrii în mijlocul pieptului grupa sanguină pentru păsările care știu și reușesc să traducă. Pentru mine de care nu te poți teme - nu m-a interesat niciodată decît felul inuman în care poemul își secretă punctul ca un adevărat Anteu, niciodată dincolo de sudoare. Dar iată, m-am abătut de la calea cea dreaptă, iar începutul poemului n-a coincis cu mijlocul vieții, cu mijlocul drumului... — Cine îmi cruță victimele? Poem În zori de zi operele complete se îmbogățesc. O boală sinceră, fără urmări. Demnă de amintit. Prima mișcare de alcătuire. Ca o metaforă a unei singure bucăți, inima se rupe în două. Haiku sau început de poem? Tot ce este se-nlănțuie. Nu, sfîșierea nu poate fi analizată. 62 În timpul descrierii subiectul prolix-cunoscător a murit. Va fi un poem. Poem Iată, se apropie obsesia obosită, se apropie sau vrea să treacă? Îmi aȘezi geamuri de ploaie Și le zici pahare. Se apropie ființa de lîngă tine. În gura lacrimei tale se-ntinde. Dar cine împarte lumea în cuvinte Și puncte? Orice-ai descrie la întoarcere, totul va avea cupole de aur înnegrite, sau nu. Poem Tîrziu, cînd m-am înduplecat, cînd tu altceva ai făcut Și sîngele trecu prin mine ca printr-o grea încercare, a trebuit să scriu poemul acesta, nu ca să vă Șocheze (să vă oprească sau să vă urnească), ci ca să vă lase în pace. 63 Poem Poți dumneata să pui punctul, universul acela fragil, doar după aceste cuvinte? Poți dumneata să îți iei răspunderea să arunci o lume fericită în haosul acesta neterminat? Poem Nu-i nimeni aici să regrete, nimeni să se dea mare? Numai eu amînînd întîmplări pe care le imaginez cu putere nestăpînită și care au început să se bănuiască reciproc în loc să se organizeze-n ascuns. Poem Ceilalți scriu încă. Iar tu ai și terminat. Resturi de podea pe care cad ridurile obosite de victorie Poem 64 neîncetată -își vor dori să atace lacrima răsfățată. Poem Pe podea zăcea descrierea -începuse prea devreme și acum toate erau înlănțuite -dezlănțuită, implora cerul senin. Poem Pot adăuga cuvinte. Cine se ia după mine va căsca profund, va adormi de pliciseală (căci numai cine le spune și le tot spune e fericit, uneori nici acela), va deveni vulnerabil. Poem Acolo unde continui ai încetat să exiști. Trebuie să te întrerupi. Nu să taci. 65 Poem Mă aȘez la masă adică spun iată aceste bune obiecte sînt de mîncat Și de descris. Poem Împreună cu tine vreau să dau de gîndit. O singură frază care face totul. O distanță întreagă și nelămurită acoperită cu cuvinte. Din cuvînt în cuvînt fără popas Și fără ajutor. Orice s-ar întîmpla. Pregătit pentru deziluzie sau moarte. Pentru a sfîrȘi sau a continua. Orice cuvînt e în plus. Două cuvinte sînt începutul Și nu te mai poți opri. Vei adăuga cuvinte pînă la moarte. (O singură frază ca o săgeată Șerpuind în pustiu, ramificîndu-se ca să prindă exact acele rădăcini care trimit înapoi.) Împreună cu tine vreau să dau de gîndit. Ce lene să nu poți scrie acest poem. 66 Poem Ce groaznic (o noapte de toamnă înscrisă pe o medalie) să nu poți scrie acest poem și el să existe. Variantă Dis-de-dimineață, două obiecte încleștate. Iederă și iederă, zid și zid, nici și nici. Scrisul cu muchiile, cu suprafețele, scrisul cu gheară pe gheară. Se îndepărtează și parcurge fiecare, apoi corectează ceva surîzînd. Poem Nu e poezie. E altceva. O străină de care nu ți-a fost dor și care ți-e fiică. Poezia a fugit în lume. Cît mai departe și e fericită acolo. Poemele sînt sparte și pustii. Te adăpostești în ele și cînți ce știi. Și ele se-nchid, se deschid, încep să vorbească. Redevin obiecte de nepătruns. 67 Poem O știi? A stat mai mult de un an ascunsă. A învățat cum să adauge; printre plante albe de luptă, printre riduri de sevă a învățat cum să reziste; a învățat că părul împletit continuă să crească, doar că nu mai poate fi pieptănat, a stat ascunsă mai mult de un an și a învățat că între spinare și față crește statuia eroului tînăr sau numai bustul ființei iubite. Într-o zi a apărut, sălbatică și pitică, între două lucruri de rînd ce-și repetau pe de rost, liniștite, locurile crude de naștere, care trăiau fără să se cunoască sau să se cheme pe nume. Foarte curînd s-a închis cu totul în sine. Inima i-a devenit un fel de conjuncție și a crescut, chinuind-o ca pe un animal. Nu a putut avea niciodată copii. Ea m-a învățat să te descriu. Înainte de catastrofă cuvintele părăsesc primele ființa, 68 Poemul apar din adîncuri purtînd forma fisurilor din care s-au prăbușit; vreo zece-cincisprezece se opresc, privesc înapoi și ar vrea să te strige. Acestea vor fi poemul. Poemul O întrerupere pentru care lumea devine două impunătoare coperți între care se zbate strivită o inimă cu două mîini (toate trei ale nimănui) care țin strîns începutul și sfîrșitul fragile și mereu cu dorința fierbinte de a se ciocni unul de celălalt. Poem care ar trebui să fie simplu, nu întreit Poemul acesta pe care nu izbutesc să îl îndrept spre mine. Poemul acesta pe care nu reușesc să mi-l înfig. Poemul acesta imposibil de reglat. (În locurile goale explozii, evoluții.) Poemul acesta care îmi scapă încă o dată, încheindu-se fericit. Poemul acesta care se îndepărtează 69 rotunjindu-se încă. În urmă eu, penibil, numai mîini. Să creez sfîrȘitul. Ha, nici tu nu mai eȘti, bine-mi pare! La loc singur. 70 Manualul autorului Editura Cartea Românească, 1989 Lui Paul Georgescu, in memoriam [Il vaut mieux risquer de les prendre trop litteralement que trop peu. Il faut d’abord les prendre dune maniere entierement litterale, et les contempler ainsi, longtemps. Puis les prendre d'une maniere moins litterale et les contempler ainsi, et ainsi de suite par degres. Et revenir ă la maniere entierement litterale. (...) le reel apparaît. (Simone Weil, Cahiers)]I [Propoziții matinale]II Se extrag zorile din lucruri. Lumina evadează din lucruri. Dimineața găsim lumina în afara lucrurilor. Dimineața găsim lucrurile în lumina care s-a scurs din ele peste noapte. Dimineața găsim lucrurile plutind în lumina care le-a fost extrasă. Ziua - umoarea vie a lucrurilor, scoasă la iveală, dată în vileag. Dimineața găsim lucrurile vindecate de lumina dinăuntrul lor. În zori ajutăm lucrurile să elimine lumina care le chinuie în ascuns. Dimineața. I Moto eliminat în prima ediție, restaurat în reeditarea din 2004. Traducere: „E mai bine să riști să le iei [citești, consideri, privești] prea literal decît prea puțin [literal]. Trebuie să le iei mai întîi într-un mod total literal, și să le contempli astfel, îndelung. După care să le iei într-un mod mai puțin literal și să le contempli astfel, și tot așa, în trepte. După care să te întorci la modalitatea total literală. (...) realul apare.” II Titlu adăugat în prima ediție și lăsat așa și în a doua. 73 Artă poetică Nu vreau să-mi construiesc poemele așa cum istoria își alcătuiește frazele, perioadele. Vreau să trăiesc în timpul cuvintelor. În timpul pe care cuvintele îl aduc. [Printre dealuri transilvane]111 [Acum: spun vorbe cu gura și le înghit cu urechile.]IV În apele calme ale respirației plutesc. Un copil adormit. Cuvintele îmi distrug dunele zîmbetului, lasă urme. [Sub limbă e o revoltă. Bate sîngele să-l primim printre noi: —Intră, răspund sîngelui dinăuntru. Mă trezesc cu limba umflată, amorțită. Încep să vorbesc. Limba a fost probabil aripă.]V Omul e o limbă de clopot lovindu-și semenii în coaste. Sun printre voi. Sunăm împreună. Cuvinte. De cîtă vreme ostenim să ținem deoparte III Titlu adăugat în prima ediție. IV Pasaj eliminat în prima ediție. V Pasaj eliminat în prima ediț ie. 74 inima de cuvinte? [Ne pierdem printre dealuri transilvane.]VI Așteptîndu-te Într-o limbă neînțeleasă vorbește sufletul meu cu mine. Îmi întinde cuvinte să le spun singur. Cu ochii închiși văd un lac lîngă care încerc să aprind un foc. Singur, sufletul îmi pune cuvintele pe buze. Cuvinte pentru alții pe care acum mi le spun numai mie. Sufletul, și el, îl aud, își vorbește într-o limbă numai a lui. Blînd, sufletul meu îmi dă de mîncare. Hrană care iese din mine, mă părăsește pentru totdeauna, pleacă. Mă hrănesc cu ceea ce sufletul îmi dă să dau. Simt cum cresc. Înghit fără să mestec. Sufletul meu mă face să vorbesc. Legătura dintre noi În timp ce scriu, de cealaltă parte a paginii (pe verso) ești tu. Te ascunzi și foaia te ascunde. Scriind, te (pre)simt, îți simt trupul tremurător, inegal, nemișcat, una cu pămîntul. Te pipăi. Mă împiedici să scriu corect, frumos. De ce stai sub foaia mea de hîrtie, VI Vers adăugat în prima ediție. 75 dincolo de ea? Ieși afară, vino deasupra, lîngă mine, în locul meu! Îmi susții foaia de hîrtie. Contactul nostru e chiar această foaie de hîrtie. Textul pe care îl scriu se datorează (mai ales) reliefului trupului tău. Dorind să-ți spun În dreptul frunții mă pierzi din vedere. Depărtarea-i un deal care se urcă încet, un obiect greu așezat în calea care te-ar duce drept înainte, dedesubt. Un zid alb în fața ferestrei. Pe care te sui spre apus, în dreptul ochilor, de unde umbra ta devine raza care cade aici. Poem În miezul zilei, cine vede, cui i se arată fulgerul? La miezul nopții bătăile ne fac cunoscută căderea. Faptul că vedem ne arată îndepărtarea. Faptul că auzim - golul. La miezul nopții cine nu vede pagina albă, cine nu simte lumina căzută, plată, a lumii, 76 aripă smulsă, privire părăsită? Ochiul cui lumina-l întunecă? Aici, aici, cine vede urma Și-Și potriveȘte piciorul în ea, dar numai Și numai ca s-o astupe, ca s-o ascundă? Încercînd să te mai aduc o dată pe lume Tu (eu), în întuneric (înecat în peȘtera unei litere), Și undeva (lateral, dedesubt) o pagină albă (orbitoare, rece, ascuțită). Scriu pentru că nu am o foaie de hîrtie la îndemînă. O foaie de hîrtie transparentă, prin care să se vadă limpede întunericul, de care să fiu astfel despărțit, departe. O pagină scrisă de mine direct pe verso, dincolo, dedesubt. Sensul mic Presimt (mă întorc la o mai veche presimțire - aceasta nu trebuie să fie decît o paranteză, un mic refugiu al mîinii, o capcană în care mintea îmi prinde o clipă mîna), presimt (Și o iau acum de la capăt), presimt că pagina asta e mult prea mare pentru mine, că nu se va termina niciodată, că se întinde deja înaintea mea precum hala 77 unei uzine de mașini grele, grele (de pildă). Să scriu ca și cum aș muta mobile („transportul unui dulap vechi din bucătărie pe terasă viața mea”) nu dintr-o casă în alta, nu dintr-o odaie în alta, ci tot mai departe, din aproape în aproape, pînă la orizont, într-o încăpere uriașă, cu pereți care de mult au încetat să mai adăpostească. Într-o încăpere uriașă în care nu te poți simți niciodată cu adevărat „înăuntru”, oricît ți-ai vîrî mîna între haină și cămașă, între cămașă și pielea pieptului, albe. Mai presimt, de asemenea, că rîndurile acestea vor fi lungi, lungi de tot, ca și cum, să zicem, cuvintele ar sta la rînd la un sens oarecare (oricare) care acolo, departe, în zare, se livrează deja, pe față, tuturor. Presimt că rîndurile vor fi atît de lungi încît privindu-le îmi vor părea că se ridică la cer în loc să se piardă în zare. Ca și cum ar vrea să fugă. Rînduri lungi, lungi, într-o sală uriașă, închisă. [Gîndește-te la mine, iubito.]VII Poem Vai ție. Cuvintele mi le poți refuza, mi le poți trimite-înapoi, dar tăcerea nu ai cum s-o refuzi. Ți-o dau. Ești prins. Stăpînește-o cu bine. Către cea din cuvinte Pe cine visezi? Ce umbre apărîndu-se din priviri VII Vers adăugat în prima ediție. 78 de umbra ta? Și pacea cărei lumi o tulburi tu, prăbușindu-te dincolo de cercul polar din mîneca nopții? O, umbră de lumină, rămîi aici, în lumea ta, și apără-te de lumină... Ce chipuri strivite de pereții apropiați te privesc lovindu-te cu gîndul, și pe cine obligi să se trezească îngrozit la viață ca să nu te mai vadă? Pe cine visezi? Arunci la suprafață zîmbete străine, pe trupul tău alunecă mici străluciri. Afară! Afară! Nu fura întunericul. Somnul se deschide numai în jos. Nu mă visa, iubito! Te rog nu mă visa! În somnul tău vreau să fim fericiți. În drum [spre Sibiu]VIII Ajută-mă să tac zîmbind. Eu tac, iar tu zîmbești. Ah, tandrețea cu care închid ochii ca să te mîngîi, imagine ce stai acolo ca liliecii, în întunericul fără scăpare al retinei, spînzurată, și continui să zîmbești în timp ce eu tac. VIII Cuvinte adăugate în prima ediție. 79 Nu-ți pot oferi niciun minut de odihnă, imagine dragă... Să-nchid ochii nu-i de niciun folos. Tu eȘti imaginea tuturor lucrurilor. Cu fetița mea Dariei Uite caii. Cel care nu va dărîma niciun obstacol, cel care se va descurca Și va Ști să sară la timp va fi scos învingător. Nu cel ce va refuza (cal Și călăreț) cursa. Acela va fi exclus. Acela nu e om. Uite copiii - aplaudă, strigă. Obstacolele fragile, care amenință să cadă. Vezi cît de fin poți fi amenințat? Uite iarba, înaltă Și deasă, refuzînd poteca. Tocmai tu, micuțo, vrei s-o luăm pe acolo? Uite veverița. S-a obiȘnuit Și fără brazi. Poteca ei este pretutindeni. Uite ciocă-nitoarea, Woody, „doctorul pădurii”! Auzi păsărelele? Nu îi Știu fiecăreia numele. Ar trebui să fie privighetori, cinteze, cuci. Vezi soarele făcînd umbră aici? Pete de lumină Și umbră, praful Și noroiul în micile bălți? Vezi banca putredă, leii de piatră, aleea proaspătă? Uite lacul cum îi ajută pe oameni să se plimbe, să se ducă încolo Și încoace. 80 Uite, pe aici am mai trecut. Vezi, n-a rămas nicio urmă. Uite, frunzele de nufăr - cîte sînt! -, urme pe apă... Vezi? Uite! Cuvinte ca și noi, pete de soare și umbră, cuvinte ca mine și ca tine. Vezi cum se uită la noi băiețelul? Arată spre noi. Cuvînt, ca mine și ca tine, apă la moară. Etc. Îl vezi? Loc natal Cum stai în amintire și o lumină numai a ta te luminează din cînd în cînd. Tu ești pămîntul amintirilor mele, mama memoriei, bombardată cu semințe de toate soiurile, din care alegi, nașterile nu au reușit să te schimbe, tu rămîi chipul, figura memoriei mele. De la tine nu am nimic, copilă, tu ai rămas cu totul aici, și dacă se poate zbura e pentru că tu ești pămîntul, mamă a tuturor amintirilor. Pe chipul tău rulează toate filmele vieții mele, tu îi adăpostești pe toți, și cine poate rîde cînd zîmbește? Tu zîmbești acolo și eu nu mai pot rîde. Ce să-ți mai spun? Ce să mai spun 81 despre tine? Că tu eȘti acolo Și eu aici. Schiță pentru o reverie Unde eȘti, adolescență? Ai fost frumoasă, dar repede ți-am pus capăt, grăbit cu un viitor care azi e prezent fără margini. Unde eȘti, piept al meu de atunci, în care azi încep să simt din ce în ce mai distinct inima, plămînii, sîngele întorcîndu-se, respirația? Și nu am decît 28 de ani (în curînd voi împlini 29), Și cuvintele nasc deja invariabil aceleaȘi cuvinte, cuvintele mele s-au făcut specie cuminte Și truditoare Și în curînd, presimt, vor deveni istorie. Unde eȘti, nume al meu la care visam? Pămînt al tinerelor copite astăzi căzute? Și tu, Artaxerxe, adolescență? Unde sînt dinozaurii [candizi]IX cu visele lor? Am 28 de ani Și cîntecul e numai cuvinte. IX Cuvînt adăugat în prima ediție. 82 Scrisoare de foarte aproape Să nu faci gestul luminii de la margine, înapoi, ci doar în jos, dedesubt. Să nu faci gestul luminii cînd obiectul serii se instalează în lume și te ascunzi după el. T"’* • w Fizică Simți înainte și simți ceva și după. În timp ce scrii nu simți nimic. Apăsarea de pe fața lumii, cea care ne modelează trăsăturile, devine apăsare, cu mîna, pe hîrtie. Trebuie să știi să continui, să duci mai departe, să extinzi domeniul marii inerții. Apăs aceste cuvinte pe hîrtie. Pe mine cine, ce mă apasă? Eu, tu și cuvintele noastre Eu m-am transformat în obiecte apropiate, eu am fost în sufletul atîtor împătimiți ai singurătății, din aceia care golesc lumea cu lingurița minții, din aceia care se dau la o parte și fac loc pentru instalarea marilor obiecte după care să ne ascundem, 83 tu și cu mine, [iubito,]X și cuvintele noastre ca să își poată scrie în liniște. Cu tine În gol, în plină lumină, schimbînd brusc direcția, spui că o mînă se face prin simplă adăugare, numai că degetele trebuie să fie tot mai înalte, mai lungi, și apoi tot așa să descrească, treptat, să coboare pînă nu mai rămîne nimic și acolo înflorește în toată splendoarea obiectul pe care cobori, pe care te lași, pe care arunci plasa fundalului în care de mii de ani cade sămînța umbrei. Întinzi din nimic mîna, umbra. Încercare de experiență [Îngerii lui Nichita Stănescu]XI Cu trupul meu nu voi putea să-mi umplu golul minții, cînd îngeri mi se ridică din trup. Îngeri mici, cît muștele, vin și pleacă, intră și ies. În trup e lumină acum. Toată noaptea în el e lumină. Cine scrie stinge încet lumina paginii albe. Lumina îl purta înainte. Scrisul întunecat îl duce înapoi. Cu obiecte oarecare, la îndemînă, el trasează o privire care vine să-l vadă, care îl caută, care poate fi lesne urmată. O privire care-l ajunge, care se întoarce din drum, o ia înapoi, după el. O privire care se desparte de lumina aruncată orbește înainte, spre marginile care să o arate. X Idem. XI Titlu de substituție în prima ediție. 84 În drum [spre Sighișoara]™ Cu altă literă, aceea a luminii ascunzînd întunericul, cu o consoană - obiect medieval împiedicînd răsuflarea, cu sîngele negru, uscat. Respirația e drum. Vîntul este lumina nopții. Sfaturi (mai mult sau mai puțin) practice Cînd scrieți, nu apăsați prea tare. S-ar putea ca obiectul de care vă sprijiniți (pe care, altfel spus, vă bazați) să nu reziste. Presiunea persuasivă se îndreaptă în primul rînd (naivă!) către obiecte Și abia în cele din urmă - ca o ultimă speranță de salvare, în cazul că obiectele nu se lasă convinse - către cititor, din dorința disperată de a-l determina să accepte iluzia (ceea ce, de cele mai multe ori, aduce a mită). Deci: cînd nu reuȘiți să convingeți lumea să devină text, nu încercați să profitați (deȘi se poate, în general, conta pe el) de cititor; XII Cuvinte adăugate în prima ediție. 85 mînați de această dorință, ca și de încăpățînarea (tradițională) de a da de sens înăuntru, în „adînc” („Sapă, frate, sapă, sapă”), nu apăsați, căci s-ar putea să vă treziți în plină lume, nepregătiți. Încercați, așadar, să scrieți fără să atingeți hîrtia. Dar cel mai bun lucru pe care l-ați putea face ar fi să dați hîrtia la o parte, s-o luați din drum. FT! V Temă Comentați, încercînd să rămîneți cît mai aproape de text, deplasîndu-vă totuși, următorul fragment: „Micul ospiciu al hîrtiei; crește și se înfige în lucruri, tăin-du-le în felii subțiri ca și el, pe care le așterne de-a lungul trotuarelor, pereților. Aici cineva urlă și cade în propria gură. Subțirele ospiciu al hîrtiei în care am azvîrlit, pe cînd eram mic, imaginea lumii.” Mulțumesc. Da, da... Toarnă-mi tu plumb în inimă, să fiu o literă vie, un paragraf, un articol de lege... 86 Strigăt Am o propoziție, am un trup. Acolo jos am o umbră pe care cînd scriu o ating. Mă auzi [dragostea mea]XIII? Acasă Cu opt, nouă cuvinte spun unu, două lucruri cel mult și-mi este de-ajuns. Scriu pînă ajung la marginea unui lucru (altul decît cel de la care plecasem). Poemul mă trimite repede înapoi. Mă trece alături. Mă aduce aici unde sînt. Poem Acum viața și moartea. Despărțite de un singur om într-o cameră. XIII Cuvinte adăugate în prima ediție. 87 Într-o cameră bine încălzită - revelația. Steagul care se înalță victorios - noi am crezut, o clipă, că-i fumul din vatră - era de fapt mîna sa, întinsă -să ne dea sau să ne ceară ajutor? Fierul în apă ca-n foc. Focul transformă metalul în apă fierbinte. Cu care el își spală mîinile, fruntea, stomacul. Toate despărțite de un singur om într-o cameră. Lumina și iluminarea (o lege) [Sibiu, octombrie 1984]XIV În zori de zi, viziunea ne acoperă ochii. În locul luminii, iluminarea. În miezul zilei, din dreapta soarelui, fulgerul. Într-o cameră bine încălzită și îndelung pregătită, febra. În locul alternanței ordonate, în locul alternativelor, în locul compensațiilor ce lungesc timpul și îl alungă, concurența, suprasaturația, bătaia. Cel care vede nu trebuie să fie ascuns. În clipa în care omul vede el trebuie să poată fi văzut. XIV Titlu de substituție în prima ediție. 88 Lumina și iluminarea trebuie să coincidă, să nu scape nimic. Vacanță. Împrumut Altceva ce? Cuvinte care se-ntorc la timpul potrivit aici. Acum se poate respira în voie. Cuvinte chemate de aceiași oameni, aceleași cuvinte. În altă pagină (probabil) acum - pentru a spune aceleași lucruri -, mîine se vor întoarce, vor fi din nou la locul lor, aici. Aceleași cuvinte. Mîine. Acum Acum suflu cu putere în pînza paginii, în jos, să te ajung din urmă. Tu ești tot timpul viitorul textului meu. Ce urmează să spun. Pe cînd, scriind, tu întîrzii să apari Suflu în plămînul drept, suflu în plămînul stîng. Trezesc mîna care încă visează buzunarul cald al dreptății. O dau la o parte. Îi fac loc. 89 [Noiembrie, în București, ora 0:53]XV Nu-mi mai aprind țigara. Gazul din brichetă s-a terminat, chibriturile pocnesc - te-ai putea trezi speriată din visul tău sigur, din seara cu acvarii în care se zbat imaginile lăsate să lumineze - te-aș putea - e iarnă - prinde la copcă, te-aș putea, e 1984 [1970]XVI, iarnă, bănui, te-aș putea, așa adormită, prinsă, cu ochii pierduți, înghițiți de un întreg trup nepriceput, vinde măcelăriilor [chinezești]XVII de pe celălalt mal, vreunui circ, te-aș putea, comoara mea, depune la CEC. Te-ai putea trezi din visul tău într-unul străin, mult mai bine organizat, din care n-ai mai scăpa. Visul tău nici nu-i vis. E doar bietul pretext de a mai închide, din cînd în cînd, ochii. Regulamentul organic Totul este ca în anumite momente să nimeresc pagina XV Titlu adăugat în prima ediție. XVI Dată de substituție în prima ediție. XVII Cuvînt eliminat în prima ediție. 90 și nu un alt lucru care n-ar putea rezista. Cu hîrtia acopăr lumea, ca să o protejez și în același timp să n-o văd. Pe hîrtie scriu și totodată prin hîrtie pipăi, orbește, încercînd să ghicesc ce acoperă ea. Hîrtia îmi ascunde lumea, fie că în lume este ceva de acoperit, fie că nu. Lumea este împachetată în hîrtie, iar eu încerc să scriu, să întocmesc o etichetă corectă. Lumea arată, în hîrtie, ca un dar, dar și ca un monument ce nu trebuie decît, oficial, inaugurat, dezvelit, și ca un mort întîmplător, necunoscut, de stradă. La un moment dat, hîrtia va fi înlăturată, își va fi jucat jocul. În fapt, lăsată deoparte, ea va acoperi imediat, neapărat, în continuare, un alt obiect, care-i este (și mai) străin. Încet, încet, hîrtia va deveni ea însăși un obiect printre celelalte, peste care, la rîndu-i, se va așterne o altă foaie de hîrtie, nouă („ca o tăcere”). De aici încolo, totul se desfășoară uluitor de iute și de previzibil. Obiectul începe să crească. Una într-alta, hîrtiile nu mai știu ce conțin, ce acoperă. Se acoperă unele pe altele, se șterg una de alta, se suprapun, se sfîșie între ele, căutînd să-și afle centrul, încercînd fiecare să ajungă, într-un fel, prima, în ordinea aderenței ori în cea a lizibilității. Una ascunde direct obiectul, cunoaște și poate chiar e centrul, cealaltă poartă și dă numele întregului ambalaj, întregului lucru astfel compus. Și, cu cît se îndepărtează de rostul lor inițial, acela de mediator de gradul îmtîi, cu atît devin mai rebele. La un moment dat va fi neapărat nevoie să așezăm o foaie de hîrtie alături, în gol, să privim împrejur, aiurea, și să pășim cuminți și atenți într-un nou ciclu. Iar tu Cuvintele te vor Împărat. Nu se vor supune decît unui Împărat. Cuvintele se vor conduse cu dibăcie spre punct. 91 Iar tu, om simplu, nu vrei decît să vorbești, iar cînd nu vorbești să scrii, să scrii ca să nu mai vorbești, să scrii ca să nu taci. Dar cum să te înțelegi cu semenii tăi, Împărații? Vei fi cuvîntător sau cuvînt? Un perete În golul minții cîteva imagini căutînd o margine un perete pe care să se așeze să fie văzute. Poem Lui Virgil Mazilescu Să mai aștept? Prin carnea buhăită trece lumina care cade acolo pe unul dintre lucruri. Obiectul împiedică lumina. Pe cînd pe mine cine mă mai poate opri? 92 Muchia și colțul Doar colțul mesei îl mai arată cu degetul pe poet. Doar muchia patului și colțul străzii îl mai amenință. Doar marginea lumii nu e o muchie, aproape cum un colț de iarbă nu e un colț. Și tocmai marginea lumii o caută poetul, acolo unde colțul de iarbă nu va fi niciodată colț de jivină. Unde deschiderea sufletului nu va fi rană. Departe în viitor - poetul se grăbește să îmbătrînească făcînd pași mari pe drumul tot mai lat. Pași care șterg orice urmă. Despărțire De jur-împrejur cercul pasului următor, din care nu pot să ies, luminează pămîntul. Nu-s ziduri, dar mai mult de un pas n-am putut să fac niciodată. Privește-mă de la fereastră, cu spatele lipit de peretele-ntunecat: mă sui spre orizont, cobor, cad înapoi spre tine. În plan îmi iau zborul, pieziș însă drept; în realitate doar mă-ndepărtez. Acoperă fereastra cu hîrtie și scrie ce de-acum nu mai vezi. Privește pe furiș prin literele luminoase deja scrise și umple apoi, repede, pagina găurită. Cum mă îndepărtez 93 la lumina picioarelor mele. Cum mîna, scriind, îți coboară treptat spre picioare. Și nu mă mai vezi. Tl« • V Fizică [Poem de dragoste]XVI11 Prin porii dintre lucruri apleacă-te dimineața, lumina prin care cădem, prin lumina care cade pe noi, lucrurile vin cu descrierile trase pe față. Prin porii prin care cădem nimeni nu se hrănește. Numai obiectele fac, înăuntrul lor, umbră. Umbra lor este privirea mea. Oprire Fapte ale faptelor, cuvinte, un timp de cuvinte leagă litera mare, goală, a începutului de punctul negru din zare. Elegie Dragostea mea, mi-e milă de tine, nici nu exiști. În spatele inexistenței tale XVIII Titlu de substituție în prima ediție. 94 cuvintele nu au putere decît unele asupra altora (de aceea, uneori, se strîng atît de multe și dispar așa repede). Nu-mi rămîne decît să mă laud cu tine. Poem Cînd ceea-ce-e-de-văzut, realitatea poemului despre tine, devine pleoapă peste ochi obosiți, și nu se închide, nu acoperă, nu ascunde. Pleoapa smulsă, transparentă, devine realitate peste ochi obosiți. Fragment Cu scrisul meu tot mai mărunt, mai închis, precum cactușii în pustiu, încercînd să umplu paginile mari, reci, deja scrise ale lumii. Eu, să scriu printre rîndurile altora, peste ele. Să fac iar albă, ușoară, pagina neagră, scrisă greu, apăsat. Nu scriu pentru a umple pagini, ci pentru a le curăța pe unicele care există, pentru a pune la în-demînă pagini albe, curate. Ție Privește și-n jos. E mai puțin departe. De aici nu poți cădea. Privirea ajunge la ceea ce vede. 95 Pînă acolo distruge totul, își face loc, îți face loc și ție. De la început (încercarea de a începe) (Mereu cu aceleași cuvinte, puține, cîteva.) (O privire în gol se face lucru.) (O privire părăsită devine obiect.) (Între mine și tine o pagină de aer.) (O pernă de aer.) (O pagină de ziar.) Peste podeaua primitoare de umbre mîna mea. (O privire părăsită pe care stă scris.) Trec peste o bucată de pînză, peste un cal adormit (: sînt golul pasului meu, lumea lui). În jurul meu priviri în gol, priviri părăsite. Iar eu, lucrul la care ele nu au ajuns, am înviat. Drum Obiectele acestea care în jurul tău [iubito]XIX se fac suflet străin, fără trup. XIX Cuvînt adăugat în prima ediție. 96 Locul dintre ele nu e drum. Între tine și ele o apă mare, curată, prin care se văd. În jurul omului aura realității care dispare ca să-l arate. În jurul chipului aura măștii -dispare ca să-l arate. În jurul inimii - creierul, ca un nor. Sufletul lui, bioxid de carbon. Cuvîntul scris cu gesturi mari, de pasăre. Dedesubt urma în care se-ngroapă ca s-o ascundă. Poem Cum mă îndepărtez, cum mă ridic spre orizont de-aici, de jos, de unde am început să scriu. [Fără tine]XX Ceai în paharul de ceai. Vin în paharul cu vin. Lapte. Voi bea vinul, laptele, ceaiul, dar nu voi atinge niciodată paharul. XX Titlu adăugat în prima ediție. 97 Vis de imanență [Prietenie]™ Versuri. Ce pot fi versurile? Încă o construcție, un alt ghetou al cuvintelor? (Vreau să spun că tratez cuvintele ca pe niște adevărați semeni.) Poem închis [Cerc]XXI XXII Camera ca o gură căscată. Trec ca o întrebare și ca un răspuns. Camera ca un creier. Trec ca un gînd. Camera ca un buzunar. Mă preschimb ca o bancnotă săracă în mărunțiș strălucitor. Camera. Camera. Eu. Eu. Eu. Ca. Așa (protocol) Deci eu, aici, alături, jos, dedesubt, în mijloc, acolo unde voi priviți în gol, XXI Titlu de substituție în prima ediție. XXII Titlu de substituție în prima ediție. 98 în centrul neatenției voastre. Lăsați privirile părăsite în seama mea. Așa cum odinioară priveați în sus luminînd cerul priviți acum drept înainte, în gol, către mine, obiectul neînsuflețit, pasul următor. Poem [Orașe]XXIII Cu vorbe goale, ca palmele întinse, ca orașele privite din cîmp, de la periferie. Cu vorbe goale, pe care nu le aud, dar le scriu. Cerînd ajutor din pagină cititorului. Implorîndu-l să creadă E-aici un vis ce-ar trebui poate povestit - un vis nu se poate descrie -, dar cuvintele spun altceva decît sînt. Și dacă și eu sînt cuvînt, ca și tine, și nu știu ce spun... Ce să fac? E-aici un lucru pe care aș vrea să-l descriu - un lucru nu poate fi povestit -, XXIII Titlu de substituție în prima ediție. 99 dar dacă și el, tocmai el, e-un cuvînt, și ar trebui numai și numai spus, pronunțat? [Amor 87]XXIV Îți par a vorbi, dar eu, de fapt, îți dau tăcerea mea. Te țin de vorbă ca să-ți las tăcerea. Un dar la care nu te așteptai. Cînd nu apari A scrie înseamnă a nu vorbi, a tăcea. A te constrînge singur să taci. Scriu ca să tac. Foarte puține, prea puține cuvinte. Am început să văd cu gura? Misiunea și destinul poetului Îndepărtîndu-se, ființa i se face din ce în ce mai mică, făptura începe să i se adune, să elimine amănuntele, poetul se face mic, mic de tot, aproape că îl pierdem în zare, pare pierdut. XXIV Titlu de substituție în prima ediție. 100 El se duce să pună pentru noi punct lumii. Să ne arate pînă unde ne putem îndepărta și de la ce distanță, privind înapoi, peste umăr, lumea devine un punct, care e deja litera, mare, goală, cu care începe altceva (textul promis). El se duce să găsească limita promisă pînă la care mai putem spera să găsim Omul. Dincolo de care totul se scrie de la sine. „Singur, singur, singur.” Cine Cine anume scrie și dă la o parte totul din cale pentru a-și face loc să scrie? Cine, scriind, înaintează acum cu spatele, transformînd tot locul în drum, aplecat să lase urme pretutindeni? Pare că se retrage și-și șterge urmele cu atenție pentru a nu putea fi urmărit, dar el de fapt înaintează și caută să facă din tot ce există o urmă a lui! Cine se retrage astfel (cu spatele) în (spre) viitor, străbătînd lumea în lung și în lat (literal, lateral) pentru a ieși din lume? Pentru cine acum lumea este un drum spre afară? Cine e cel care nu vrea să zboare? Cine, sătul să tot fie deasupra, se apleacă tot mai mult, tot mai mult? Pentru a atinge cu adevărat suprafața este nevoie de o adîncime nebănuită. Rămînem mereu deasupra, în zbor, în gol. Cine se retrage azi cu spatele și ne privește din viitor, nu de deasupra, ci de alături, tot mai din urmă? Daniel, Virgil (o celebrare și o explicație) Poeții se rînduiesc nu unul deasupra celuilalt, ci unul lîngă altul, ca două litere puse să promită înțeles. Ei sînt îngropați acolo 101 unde stă și sensul, la îndemînă, aproape, dedesubt, aici. Din literă vie, neagră, cu sîngele prizonier, care singură umple pagina și face gestul cuvîntului, textul, totul, ei devin încetul cu încetul pagină albă, goală, în care ni se dă de scris. Devin suportul. Ne lasă locul lor care nu e al nostru. Locul ființei lor este sufletul lor. Se fac fondul lumii pe care stăm, direct, netransfigurați - să semănăm cu noi înșine -, dar pe care nicio umbră nu se așază, nu încolțește. Rostul poeților este să devină pagină albă, vie, orbitoare, în care stă îngropat sensul viitoarelor scrieri. Cuvintele lor - masă de scris. Pagină care este deja cuvînt. Ce nu se poate citi, căci nu a fost scris. Cuvînt care nu-i decît pagină albă și, mai jos, o masă de scris. Cel care a stat vreodată deasupra paginii albe (fiind și singurul care stă deasupra a ceva - a uneltei și a produsului său -, iar nu lateral, de-o-parte) nu poate decît să treacă (într-o bună zi) dincolo de ea. Nu va putea să rămînă aici. Oricît ar încerca doar să scrie, să alunece, să se poată întoarce cu negru, vîrful lui va sfîșia hîrtia, va ieși (coborî) în lume. El cunoaște clipă de clipă căderea în pagină și, mai jos, ciocnirea de lume. Cel care, singurul, a stat vreodată deasupra a simțit cum de atîtea ori ființa lui a devenit cerul înstelat al acelui loc. Există poeți care nu întunecă pagina deasupra căreia și pe care scriu. Există poeți care nici nu scriu, care nu fac decît să prepare viitoarele pagini albe ale poeziei. Poetul-copil Stau liniștit. Aud lucrările din palmă, încă n-au încetat. Stau liniștit. Abia m-am trezit din somn. Privesc încă nedumerit. Stau liniștit. Încă nu înfloresc. Azi 102 e mai cald; și azi-noapte a fost ceva mai cald. Stau liniștit. Ar fi cîțiva pași de făcut ca să închid bine ușa. Deschid gura: aș vrea să spun ceva, măcar să casc. Nu-mi vine. Respir, însă, adînc. Pînă unde pot eu. Dacă m-aș ridica aș lăsa, știu, o urmă caldă, un fel de cuib părăsit. E și ăsta un joc. Prefer să îmi țin urma ascunsă. E bine în cuib, de ce să zbori? Ar trebui să-mi iau și eu zborul? Am presimțit de mult: totul e fizic, dar atît de puțin. Cum să spun? Tot ce e e foarte, foarte mic. Și atît de cuminte! Stau liniștit, mamă. Nu te teme. Din ce în ce mai liniștit. Mă liniștesc pe zi ce trece aici printre oameni. Mă acopăr cu straturi rarefiate de gînd. Vorbesc, respir, mă cred un avion cu reacție proiectîndu-și în urmă jetul puternic și pe sine tot înainte. Dar e mai bine să stai decît să zbori. De ce să te înalți? Și pînă unde? Așa, jetul vorbelor mă aruncă în urmă. Pe cînd tăcerea mă ține pe loc, mă lasă în pace. Mă tot gîndesc ce vorbe aș putea spune, ar fi de spus. Mă gîndesc liniștit la cuvinte. Stau cuminte, iubito, ce zici? Sînt destul de cuminte, de bun? Sînt ascultător, nu? Nu mai ai de ce să te superi pe mine, așa-i? Mama ce zice? E mulțumită de mine? Ar fi și timpul. Mai bine mai tîrziu decît deloc. Am înțeles de curînd asta. M-am îngrijorat eu puțin, dar mi-a trecut repede. Mă tem să mă apuc de ceva, n-aș vrea să mi se modifice în vreun fel liniile atît de 103 fine și de precise din palmă. Voi mi-ați spus că o să am noroc. Ehe, vedeți și voi, nu mă mai joc. A trecut vremea. Sînt mare acum. Nu degeaba m-ați trimis printre oameni. 104 Întoarceri la locul faptei poetice. Lecții și exerciții (rînduri lipsă) Confesiune Pentru că atîta timp am înțeles și nu am vrut să spun, acum încep să nu mai înțeleg, să nu mai vreau să înțeleg, să nu mai vreau să fac gestul aproape reflex al înțelegerii dacă tot nu îl fac și pe acela al spunerii. Pentru că atîta timp am înțeles și am tăcut, acum continuu să tac fără să mai înțeleg, însă, nimic. Tăcerea e aceeași: a înțelegerii ca și a neînțelegerii. Ea transformă totul. Ceea ce n-am spus cu voce tare, ceea ce, altfel spus, n-am făcut nu-mi voi mai putea spune nici măcar în gînd. Vocea aceea răspicată a gîndului, ținută sub tăcere, va tăcea. Am vrut să-mi ascult singur glasul! De-acum voi fi ca și cei care nu m-au auzit niciodată. Cel care nu dă glas vocii nu o va mai auzi. Auzeam tot ce vedeam și n-am vrut să spun. Glasul gîndurilor se va mai isca de acum doar așa cum se ridică praful sub pași. Ce n-am vrut să spun nu-mi va mai fi dat să aud. O singură propoziție În carne vie. În carne vie și fierul înviază, ochiul fierului deschis, ochi fără pleoape. Fierul în creier, în locul creierului, fierul gîndit a fost învins, ochiului deschis i se dau viziunile. Ochiului deschis i se oferă toate viziunile, în oglinda fierului se văd cel mai bine faptele. Iată, deschidem ochii și toate viziunile ni se oferă. În oglinda fierului lustruită de fapte se văd cel mai bine faptele. Doar cel care face vede ce face. În oglinda fierului lustruit, ros, nu e nevoie de lumină pentru a vedea faptele. Fierul desparte faptele de consecințele lor, fapte ale faptelor. Rămîn numai faptele singure, simple, ceea-ce-facem. Oglinda fierului ne arată viziunile, faptele faptelor, care nu mai sînt de mult faptele noastre. În oglinda de fier vedem viitorul, faptele faptelor, de care noi sîntem azi despărțiți, de care fierul ne ține departe. Pe luciul fierului (văzător) alunecăm cel mai departe. La capătul lumii e ceea ce vedem în oglinda fierului tocit. 107 Pastel Apa învelindu-se în ulei de noiembrie și suportînd malul tăios. Aici, la margine, ce să fac cu ceva ce nu trebuie, nu poate fi decît continuat? Poem Îmi exercit plăcerea (trupească) de a folosi semnele de punctuație - în special punctul - și îmi satisfac necesitatea (atavică) de a lăsa spațiu gol atunci cînd vreau. Poezia este acel mod de a folosi cuvintele astfel încît între ele să încapă o parte de lume. Oprire Uneori cuvintele îmi par vorbărețe, limbute, alteori, dimpotrivă, tăcute. Nu tăcerea sau limbuția mea contează, ci ale cuvintelor înseși. Eu nu fac decît să adun cuvintele la un loc, să mă străduiesc să le fac să vorbească, sau, dimpotrivă, să constat fără urmă de speranță că tac, tac cu desăvîrșire. Că astăzi nu ești decît dorința mea, mută, și-atît. 108 Mai pot! Cu două mîini mai pot merge tîrîș, pot inventa un drum numai al meu printre urme. Cu două mîini pot fi mai aproape de ceea ce văd. Cu doi ochi pot foarte bine sta în beznă. Cu două buze mai pot șuiera. Un singur deget mi-l mai pot înfige-n stomac. Cu două picioare, sau chiar numai cu unul singur, mai pot sări peste o parte din lucruri, mă mai pot călca în picioare. CU UN SINGUR PICIOR MĂ MAI POT CĂLCA ÎN PICIOARE! Mai pot ascunde o urmă, acolo, pe drum. Avertisment Scriind, tot scriind, autorul nu și-a imaginat niciodată că orice text se adresează în mod fatal cuiva, nu și-a dat seama de la început că fiecare cuvînt caută o adresă. Orice cuvînt scris e adresat. Cu timpul, scriind, tot scriind (și doar scriind!), cuvintele adunate, convocate seară de seară ajung să creeze un fel de absență vie, primitoare, imperioasă. Dar, în același timp - lucru poate chiar mai important și abia el cu adevărat miraculos -, orice text scris sau, mai bine zis, scrierea pur și simplu aduce pe lume, configurează o prezență, o apariție, altfel spus activitatea de a scrie nu se 109 poate desfășura fără a-și proiecta, de la sine, uneori și cu concursul conștient al autorului, dar cel mai adesea fără de el, un capăt de drum cu care ajungi să dialoghezi. În multe din poemele de aici, autorul a avut revelația FEMINITĂȚII inerente, prezență și absență totodată, prezență ce include, face posibilă absența, nu o alungă, feminitate pe care textele lui, scrierea lor, nu el, o aduceau pe lume, o scoteau la lumină (un fel de-a vorbi), găsind-o pentru că o căutau, tinzînd spre și tînjind AUTOMAT după ea (limbajul te adresează golului, te poartă-n prăpastie: tocmai de aici realitatea de iluzie a ECOULUI), manifestînd-o, fantasmă a textului singur, ca pe unica, dintotdeauna (dinainte de „început”), țintă a tuturor cuvintelor. Și deschizînd ochii a văzut că nu e singur. Ea, mînă întinsă a lumii, era lîngă el. Dacă ar fi știut asta de la început, dacă ar fi observat-o, poate nici n-ar mai fi scris: ar fi stat pur și simplu de vorbă împreună. În schimb, ea și-a căpătat acum, prin actul lui, un statut definitiv. Folosirea cuvintelor creează o iluzie, dar consolidează lumea: aduci și tu, chiar tu, lumea pe lume. Lumea ca feminitate și dincolo (indiferent) de ceea ce-mi spune limba în care scriu. Scriindu-ți eram deja împreună. Tăceam doar ca să ascult. Se poate sări peste acest ocol? Putem intra direct în lume? Am învățat că nu. Nu există decît ceea ce faci (și) tu. Nu poți avea, nu poți cunoaște decît ceea ce faci. Rămîn, deci, credincios cuvintelor pe care le spun, spunerii lor, care mă poartă. Rămîn să tot spun cuvinte. Ce va urma? (Aceasta, de fapt, nu este decît un fel de perspectivă „ptolemeică”, propriu-zis ego-centrică asupra lucrurilor: singura „naturală”, „adevărată”. „Eu” nu fac decît să contrasemnez textul pe care, în realitate, îl primesc, pe care îl fac ca fiind al tău: ceea ce-ți scriu ție este, de fapt, de la tine, mai mult chiar: un fetiș. În golul de ecou al feminității lumii...) 110 Poem Cine se uită în gol se uită la mine. Privirea cui cade ca să dea de mine? Cine își părăsește privirea la jumătate ca să mă găsească? Să Această pagină goală e viitorul. Însuși viitorul. Viitorul textului meu, viitorul meu. Viitorul (textului) meu. Să fac în așa fel ca, scriind, pagina să rămînă tot timpul goală. Să scriu în așa fel încît să las pagina goală. Golul nu este dat. Trebuie făcut. Să fac această pagină goală. Să o acopăr cu un scris care să o transforme într-o pagină goală: suport neparticipant. Golul se realizează în mod „pozitiv”. Trebuie lucrat. Lecție Aflarea adevărului, în unele cazuri, are loc prin rescrierea textualizantă a propozițiilor. Prin repetarea lor din toate părțile, în toate pozițiile. Poem Poezia care scormonește (a-vansînd) inventează nu vreun trup, ci 111 măruntaiele golului: măruntaie surprinse în gol. Lasă-mă-n gol să m-arăt, ca o umbră, între patru pereți să delimitez o singură literă, mare. Lege Nu-ți trebuie nicio unealtă ca să faci golul. Ai aici tot ce îți trebuie. Nu trebuie decît să pleci și să privești precis înainte. Vei lăsa loc gol în urmă și vei goli drumul pînă la țintă cu privirea. Flacăra paginii. O îngrop sub cenușa scrisului arzător. (Rîndurile mele care își propun să roadă pagina pînă la lume. Rîndurile mele prin care pînă acum se vede doar pagina. În adîn-cul scrisului meu, „dedesubtul” lor este numai hîrtie. Rîndurile mele umplute cu hîrtie... Pe spatele hîrtiei pe care scriu stă scrisă lumea.) Lege Trebuie să lupți, îți spun (ah, dacă ți-aș putea scrie!), să lupți și tu ca aceste cuvinte să ajungă pînă la tine. 112 Mica poezie ce fixează spațiul dintre cuvinte, în care să poți păstra, ferite, cîteva lucruri dragi. Între cuvinte, loc gol pentru lucruri. Un loc gol în care vorbim despre ce ne înconjoară. Un loc gol înconjurat de lucrurile despre care vorbim. Fac acest loc gol aici. Cu cine vorbesc? Cui mă adresez? Fantomă a textelor mele! Fantomă falsă, căci niciodată nu ai fost mai întîi vie. Textele mele nasc o fantomă. Ar putea ea păși pe pămînt? Tu să fii Omul? Tu să-mi fii dăruită? O fantomă la subputerea a doua. O falsă fantomă. A niciunei lumi. Să naști fantome... Scurtă convocare a cuvintelor - și atît A avea - în sfîrșit - ceva de spus înseamnă a uita să lupți cu tăcerea, să te aperi de ea. Uiți repede umilința și cît vei plăti mai apoi! O adunare a cuvintelor Despre minune și ochii holbați în care suflă puternicele amintiri care de obicei atacau pe la spate și despre umplerea vieții cu lingurița aproapelui 113 și despre tatuarea zilnică cu diverse obiecte pe care le folosești măsurînd cu umbra lor lungimea, lățimea și înălțimea (cea care în vremuri de mult apuse - în urmă, peste umăr, desigur - se măsura prin cădere). V • A W 1 V Cum să scapi pînă la urmă îmi acord libertatea de a vorbi a striga și a scrie în același timp cu o mînă deasupra cu cealaltă pe dedesubt căci scriu pe o singură pagină nu există decît o singură pagină pentru toți cînd se termină mă întorc pînă devine neagră corpolentă atunci am să scriu cu apă sau cu acizi voi săpa de fapt canale de scurgere sensului textul o hartă un plan de evadare de evacuare a sensului asediat licitat abuzat o cale de a ieși te bagi în el numai și numai ca să afli ieșirea să fii obligat să te gîndești de sus de deasupra la o ieșire altfel rămîi suspendat trebuie deci neapărat să cobori iar acolo jos să cauți ieșirea care se obține după cădere numai și numai în plan lateral sus la orizont cum stai și te uiți 114 Poem străin găsit în pagină Cumpăr un obiect și mă semnez pe el. Fac eu însumi un altul și, la fel, mă semnez și atît. Scriu două, trei rînduri și mă iscălesc dedesubt. Delimitez o bucată de pe undeva, de ceva, și mă semnez pe ea. Fac un copil și nu văd în el decît iscălitura mea vie, liberă prin lume. Îmi scriu acum numele în palmă și-l privesc, îl citesc, îl copiez. Stau față în față cu el și-l duc mai departe. Mă ascund într-un colț și încerc să mi-l tatuez într-un loc cît mai greu de atins de pe corp. Nu-l spun, nu-l pronunț niciodată. 115 Poemul cu latura de 1 metru Editura Pontica, 1996 Figurativi? Sau cine-ați fi? (G. Bacovia) I O AVENTURĂ A CUNOAȘTERII Bulimia Lui Nino Stratan și lui Traian T. Coșovei Omul aduna de pe mese. Strîngea recolta de resturi (era toamnă sau primăvară?). De noi nu se ferea. Pe atunci lumina era între noi. Mă- selele încă măcinau liniștite timpul palpabil, gustos. Am jurat să scriem fiecare același poem. Eu am lăsat să treacă aproape zece ani. Și numai noi, dintre toți, am mîncat tot, țineți minte, absolut tot, nu am lăsat nimic, nimic, sterpi, neroditori, apucați. Omul cu o mie de dinți de aur în gură ne privea cu dispreț. Dacă-i era foame, de ce nu-și vindea dinții de aur? O, cum ne-ar mai duce și astăzi la gură, deodată, dar pînă și firimiturile le-am strîns și le țin bine închise în minte, și-acum, după atîția ani, și nu mă îndur să le înghit, și țin gura închisă, strîns, să 119 nu fugă vreo strălucire, să nu adorm, să nu mușc vorbele pe care mi le spun, și seara nu se mai sfîrșește. Pe undele trupului, chipul sufletului îndepărtat, tălpile încă ude se îndepărtează, se-ascund. Cine se joacă cu noi? Seara cade o dată și sare la loc. Pe fața ei zărim o clipă în urma noastră. Limba, dinții și buzele Angelei Marinescu Lui Paul Daian 1 Îmi amintesc. Cuvintele aduc ceva, dar sînt nimic. O lume pe buze. Cuvintele sînt toate amintiri. Și deodată sînt viu. 2 O lume pe buze. Îmi ling buzele și nu simt nimic. Cu limba între dinți pot încerca să spun ceva ce-mi amintesc - ori-cînd îți vei aminti un cuvînt -sau pot să-mi mușc limba și să țip ascuțit de durere. 120 Îmi mușc deci limba să urlu. Urlu în gînd. Or, lumea e pe buze. 3 Buzele ascund dinții și limba. Dinții sînt animalici, limba erotică. Buzele ascund o fabulă, o capcană: felul cum îmi mușc limba vorbind. Călăii și victima. Buzele ascund. 4 Buzele ascund, buzele țin departe, buzele feresc. Înăuntru: spectacolul sîngeros al vorbirii în gînd. Buzele ne închid gura. 5 Dacă vei vedea buzele înseamnă că omul tace. Dacă vei vedea dinții mușcînd, atacînd și limba zbătîndu-se și gus-tînd, teme-te: înseamnă că omul spune ceva și va trebui (ți se cere) să asculți. Privești numai la cel care tace. Numai pe el îl poți vedea. 6 Vreau să vorbesc cu limba ta. A mea se teme de dinți și de buze. 121 7 Vorbesc fără buze, fără dinți, fără limbă. Gura mea e o peșteră în care cresc cuvinte pregătite să evadeze, să spună ele tot. 8 Încerc să fac din tăcere un fel de cuvînt. Să v-o spun. Căderea în zbor Lui Alexandru Sincu Propoziții căutînd odihna Inima e la locul ei, în tot trupul. O tobă nebătută. O ureche ce a înghițit zgomotul, nouă flacoane. Inima goală îmi umple tot trupul. Sînt plin de sufletul meu gol. Ah. Propoziții căutînd odihna. Metodă Titlul e o profeție pe care va trebui s-o împlinești. Fiecare cuvînt e titlul cuvintelor ce urmează. Propoziția - titlul punctului. Poemul - titlul paginii rămase la fel de goală, dedesubt, în penumbră. 122 Iată cum se face, la sfîrșit abia, trecerea de la orizontală pe verticală. Că trebuie mai întîi să aluneci în dreapta și-n stînga pentru ca vreodată să cazi. Ah. Căderea în zbor. Textul e pielea paginii. Pagina albă - de nesuportat -, o rană, un flagel. Într-o lume a golului în spațiu (de trăit), golul în plan, suprafața deschisă, de scris. Suprafețele sînt doar de bănuit, ascunse, refulate, mărturisite și imediat înghițite, în jurul lor cresc lucrurile și carnea. Lucrurile: fructe ce nu se mai coc căci ascund răni nenumărate. Cîte pagini sînt în lucruri și-n trup, gata să-l năruie, să-i scrie istoria. O pagină albă dovedește o invazie, o decapitare, un os spălat cu grijă de jegul (gros) al cărnii crescute; de steagurile înfășurate ale sîngelui. „Curățat.” Scriem ca să punem carnea la loc. O pagină albă e o anomalie. Totul trebuie scris căci totul suferă. Simt pagini în trup pe care n-aș vrea să scriu, să se scrie. Scriu numai și numai ca să ajut pagina albă, deschisă. Îngraș viermele propoziției, formă a viitorului, om nou în rana lumii. Adaos (adică adevăratul sfîrșit, căci sfîrșitul - s-a dovedit - va fi întotdeauna în plus) Încerc să fac din gol un gol al meu, o literă. Încercarea de a spune tot adevărul Lui Marin Mincu 1 Să coborîm, să ne oprim în cuvinte. Să tăcem spunînd cuvinte, oferind cuvinte cui cuvinte așteaptă. Zburam, da, și cădeam - 123 același lucru, depinde numai cum răsucești pagina, cum ți-ai făcut lumea -, și ne-am oprit în cuvinte, ne-am poticnit, am coborît să ne atingem umbra, singurul nostru copil, pe care-l purtam atîrnat, singura noastră sămînță fără rădăcini. Umbra noastră răscolea harta și am coborît să facem umbra mai mică, s-o facem să scadă, să pună punct zborului nostru, să îngropăm umbra sub tălpi, pagină cu o singură literă între noi și pămînt. Mergeam, da, pășeam, adăugam cuvinte așteptate - în ce direcție? Adăugam cuvinte?! Măsuram pămîntul în lung și în lat cu un singur picior-etalon, cu o singură literă. Am vrut să îngropăm umbra în brazdă, ca pe singura noastră sămînță, și a trebuit să coborîm cu ea, s-o țintuim sub picioare. Acum am îngropat umbra. Încerc să vă spun cîteva cuvinte dintr-o literă, și litera mă îneacă. Tac spunîndu-vă cuvinte. Mi-am lăsat căderea neterminată. 2 Ce cuvinte aveai sub picioare - nimerise umbra ta peste ele - și ai vrut să le spui, ai coborît să le spui? Acestea să fie cuvintele? Le spui țintei de care te-apropii spunîndu-le cu fiecare pas. Acestea să fie cuvintele? Pe acestea le-ai văzut tu? Sau ai văzut pur și simplu cuvintele, acolo, și ai vrut să le spui, și tu? Spune-le, hai. 3 Cel care a coborît să spună cuvintele văzute de sus, pe cînd căderea lui mai ocolea pămîntul... Nu te teme! Cuvintele ce te-au atras vor ști să te scoată din lume, la loc. Ai răbdare și spune-le, ca și cum nici n-ar fi. Spune-le. Lumea lor este pagina, singura terasă, singura suprafață neacoperită, fără acoperire, a lumii. Nu-ți fie frică. Cuvintele-balustradă sînt roase, căci oamenii numai pe ele le folosesc, numai de ele se țin, adorm cu ele în brațe, visîndu-le. Hai, trebuie mai întîi să spui toate cuvintele, tuturor. Apoi te vei întoarce. Vei scăpa. Fii cuminte. Fii înțelegător. 4 Tăcerea ta ne spune nouă cuvinte frumoase. Nu trebuie decît să treacă pe lîngă noi un timp, urechile noastre ne vor șopti singure 124 frumoasele tale cuvinte. Pregătește-te. Vei zbura din nou către căderea ta. Tăcerea ta ne spune minunate cuvinte. Etc. 5 Scria tot mai aplecat, privea cuvintele cum se îndepărtează, duse de mîna dreaptă, trase de sfoară spre orizont, și la un moment dat a început să pornească cuvintele de pe față, a început să scrie primele litere (cele mai mari) pe pomeți, pe tîmple, pe frunte - spre ceafă, împiedicîndu-se, afundîndu-se în urechi -, părea că vrea să îndepărteze de la sine un rău pe care deodată nu-l mai putea răbda, să smulgă și să îndepărteze, să arunce ceva. Tot mai repede, tot mai repede; îngropa oare o urmă? Se ferea de cineva? Ce oră bătea pentru el? Rupea cu vîrful din carnea obrajilor, deschidea un drum al cărnii, tăia o cale de fugă sîngelui ce nu întîrzie să apară. Mîna lui părea să zorească pe cineva ajutat să evadeze. Fugi, fugi! Acolo! Pe acolo! Etc. Apăsa. Nu peste mult timp (dar pentru totdeauna), avea un chip nou, deschis, radios. O față nouă; un început de drum. 6 Descompunerea este un mod de deschidere. 7 Cînd văd clar nu văd nimic. Privirea mea în gol este singurul reper, singura rază. 8 Ce bine se vede totul. Dar pînă acolo, cît gol. 9 Citeam în întuneric ultimele lumini. De jur-împrejur, noaptea era o literă în care încercăm să citim cuvinte. O cetate redusă la șanțul de apărare. Limba plescăie peste față, ne biciuie. Lipăim prin gînd, cu lacrimi în ochi. Oh. (...) Încercaserăm degeaba. - (La sfîrșit, un semn.) - Mai bine +. Nu, mai bine nu. Cum vrei. Fie și nu. 125 10 Și acum, că ai spus, unde ai ajuns? Cum e de partea cealaltă a cuvintelor, cînd te uiți înapoi și vezi acești doi copii ai tuturor făcuți și de tine? Făcuți, acum, pentru noi, de tine. Ai vorbit. Ai sărit peste cuvinte spunîndu-le. Uită-te înapoi, ai lăsat cuvintele în urmă. Cuvinte tăcute, sumbre, neospitaliere. Bine că le-ai depășit, că ai trecut mai departe! Dar de-acum va trebui să înaintezi, atent, cu spatele, să te păzești. Să taci cu spatele la viitor. Tăcerea comună, reunită, a cuvintelor poate ataca oricînd tăcerea ta. Poți fi atacat în orice moment de cuvinte spuse. Acum le-ai spus... Și? Te-am obligat să taci cu fața spre noi. Ai tăcut cu cuvintele noastre. Ne-ai vorbit nouă. Îndepărtează-te, acum, du-te, vezi-ți de drum, de treabă, poți să pleci. Adio. Ha ha. Adio. 11 Nu mai e nimic de făcut. Ai vorbit cu cuvintele noastre. Te-am făcut să taci cu cuvintele noastre. Cuvintele-s ale noastre, înțelegi? Ale noastre. A ta e numai tăcerea. Umilită, acum. Înjosită. Tăcerea ta a vorbit. Nu avea cum să nu vorbească. Nu aveai cum să te ferești de cuvintele noastre. Ale noastre, numai ale noastre. Înțelegi. Acum ai vorbit. Adio. Învață-ți copiii să tacă. Adio. Cheamă-ți prietenii și povestește. Spune-le ce-ai făcut. Spune. Spune-le tot. Cu cuvintele noastre, tot cu ele. Fă-i să-nțeleagă. Adio. Salut. Pa pa. 12 Tăcerea e aerul meu. Organele mele vitale sînt organe de tăcere. Sîngele e Styxul pe care l-am făcut să treacă pe sub mine, prin mine, un film despre lume. Moartea, crima pusă să lucreze pentru această viață ca oricare alta. Crima continuă, o oglindă ascunsă de lume, reflectînd netemătoare întîmplarea continuă a lumii, crima din ea. Crima lumii lucrează pentru mine (un film accelerat). Cum să nu tac? Ce să (mai) spun? 13 Încerc să mă mișc, să mă deplasez, dar cuvintele mai rău mă fixează. Tăcerea mai păstrează șansa ca măcar ceva, altceva, să se petreacă în 126 mine în locul meu. Cuvintele umplu definitiv golul. Un gol umplut este un gol cu desăvîrșire ratat, un drum pierdut. Cuvintele îți dau, doar, iluzia mișcării, a deplasării. Cuvintele, în realitate, te pietrifică. Taci și privești. 14 Liniștea e dată. Tăcerea e a mea. O fac eu. 15 E greu de spus ce (mai) am de spus. Pe genunchi țin palmele ca mîngîierea veche a lunii. Scriu: mențin un contact. Aerul mai aderă la pietre. Literaturizez o tăcere. Literatura e tăcere. Literaturizez literatura. A sta cu palmele sau măcar cu coatele pe genunchi e cel puțin indecent cînd de fapt stăm în genunchi. EU ACUM STAU ÎN GENUNCHI ȘI NU ȘTIU. Începe să mi se pară ireal că (mai) scriu. De fapt nici nu scriu. Nici nu scriem. Nu se poate scrie cînd stai - de fapt - în genunchi. Se poate merge în genunchi? Ne-am lăsat în genunchi, și pleoapele, la fel, s-au lăsat. S-a lăsat noaptea. Și visăm că vorbim, că mergem, că scriem. Cădem ca pleoapele în genunchi. Cu genunchii, azi, bătătorim urmele clare de tălpi de pe drum. Netezim pămîntul. Facem drumul drept, lin, lunecos. Călcăm - dar nu în picioare -, călcăm totul în genunchii diformi, fără amprente, fără semnalmente, genunchii anonimi, impersonali. Genunchiul nu are chip. Nu spune nimic. Călcăm totul în genunchi. Tîrîndu-ne ascundem că ne tîrîm. Netezim. În urma noastră - nicio urmă. A merge e cuvînt. Noi tăcem, nu mergem. Tăcem retoric, țipat! Cui adresăm tăcerea noastră? Cui e adresată lumea? Să fie ea singurul cuvînt? Adorm în genunchi, visînd că scriu, închipuindu-mi că scriu. Cît mi-ar plăcea să scriu! Limba română are mulți triftongi. Prin ei să răsufli! Una cuvîntul cu pagina. Călcate în genunchi cînd (mai) scriu. Ținute aici cu genunchii. Cu vorbele unui prieten (un mod final de a tăcea vorbind), „vă par monstruos fiindcă-s cel mai util: țin în mînă balanța cu talgere din creiere de copil” (Ion Stratan). 127 Și totuși atîtea-s în jur. Atîtea bune, și frumoase, și mari. Cînd, într-o enumerare, conjuncția „și” se repetă, putem folosi virgula. Aceasta-i o certitudine. Atîtea bune, și frumoase, și mari. Numai eu - nicăieri! Tăcerea mea nu poți să n-o primești. Ți-o dau. De azi e-a ta. Vai ție. Cuvintele mi le poți refuza, mi le poți trimite-napoi, dar tăcerea nu ai cum s-o refuzi. Ți-o dau. Ești prins. Stăpînește-o cu bine. Pagină de exemplu Lui Sorin Antohi Vine gîndul. Vin cuvintele. Ura! Reapar și cuvintele. După cuvintele tăcerii, cuvintele gîndirii. După cuvintele realității, gîndul cu cuvintele lui. Vine gîndul. E deja mare, dar are atîtea de făcut. Gîndul ne spune cuvinte, ne șoptește, ne dictează. 128 Noi spunem cuvintele. Gîndul rămîne așa cum a venit. Nu a făcut nimic. Doar a vorbit. A spus cîteva cuvinte pe care ne-am grăbit și noi să le spunem. Gîndul flecar. Cuvinte de ordine. Orice gînd, din păcate, ne vine întîi pe limbă. De ce nu coboară gîndul mai întîi în mușchi (alții decît ai limbii), în brațe sau în picioare? De ce ne vine el numai pe limbă? De ce ne e dat să pierdem gîndul, să-l vorbim. Gîndul vorbește. L-am auzit. Gîndul ne vorbește. (Ne hrănește vor-bindu-ne.) Și noi nu ascultăm de cuvintele lui, ci ne grăbim să le spunem. Or, vorbele gîndului sînt de ascultat, nu de spus. Neavînd ce spune (dar fiind atîtea de făcut), spunem vorbele gîndului, cuvintele gîndului. Gîndul venise ca să-l ascultăm. Dar, cum nimeni nu știe să-și asculte gîndurile, nici noi nu vom fi ascultați. Cine ascultă de gînduri? Ne tot spunem unii altora. Gîndurile noastre și pe noi înșine (ca și cum am fi, ne-am fi gînduri): unii pe alții. Nimeni n-ascultă. Vorbim, doar, cu toții. Etc. Ne stăm pe limbă. Un cuvînt Să aduc ceai. Să-l torn. Paharul să țină. Să deschid ochii, să văd ce gîndesc. Să apuc să văd ce-am de spus. 129 Omerta Adormi la începutul cuvîntului iar la sfîrșitul lui te trezești ca să taci. Dintr-un final Clipesc în praf. Scriu. A B C D Lui Nicolae Breban A La capătul acestor cuvinte nu se află nimic încît te întrebi dacă aceasta e lume. La capătul acestor cuvinte vin tăcerea sau alte cuvinte - materiale pe care nu se poate scrie. Cuvintele nu se scriu pe părțile netede ale lumii (cum pare), ci pe cuvinte. Cuvintele se sprijină pe cuvinte, încît pînă la urmă nu se mai înțelege nimic decît că probabil e noapte și constelațiile ascund alte constelații sau că ne aflăm îngropați și trupul nostru ascunde pămîntul, alte trupuri. Trupul nostru îndepărtează alte trupuri. Cuvintele se scriu pe cuvinte, în cer sau 130 în miezul pămîntului - măști ale mele, contur (deja) al celorlalți. Membrană la două tobe deodată. Cuvintele se scriu pe cuvinte, în cer sau în miezul pămîntului. (Rînduri scrise pe cînd încercam să determin adîncimea fizică a paginii, pro- funzimea, lumea din pagină, 6, noiembrie, 1986.) B La capătul acestor cuvinte nu se mai află nimic, tăcerea mea plantează litere care să țină nimicul la marginea lumii. Înțelesul sălbăticit pîndește cătunul, amenință mahalaua, în bălțile infernale de cerneală nu calcă nimeni, luna, numai, se spune, ar putea pune un punct de pe altă lume - alb - lumii acesteia. Dar ea mai degrabă-i un nasture rupt de „revărsarea nopții” (Neruda) decît o pagină rotundă, așa cum nu folosim noi. La capătul acestor cuvinte nu se mai află nimic iar cuvintele se țin lanț. C Cuvintele tale vor fi pagina mea, peste literele tale sălbăticite am să torn literele mele încă fierbinți. Cine să ne citească pagina tot mai întunecată, cînd cel ce știe să citească, singurul, repetă un singur cuvînt: alfabetul? Pe care numai el îl înțelege, care numai lui îi spune ceva. 131 D Așezarea literei în locul cuvîntului, a virgulei în locul spațiului. Din vechi cuvinte (vechi doar prin faptul că sînt deja scrise) abia de strîngi pentru o literă „nouă”. Topești pagini întregi pentru o literă care, singură, nu înseamnă nimic. Cum s-a ajuns de litera singură nu mai spune nimic, și dacă nu scrii cuvinte, propoziții, nici nu înseamnă că scrii? Am început să (mă) înțeleg (cu) literele singure (ca și mine) și să uit cuvintele orbitoare, trup lîngă trup, solz peste solz. Gardul de litere păzindu-ne de invazia înțelesului. Cuvîntul e o formă de a domni liniștit peste litere. Încep acum să fac litere. (Numai cuvintele se „scriu”.) Litera singură rămîne fierbinte și lichidă; într-o lume cît de puțin înclinată s-ar revărsa. Literele înghețate sub lună sînt bune numai pentru citit. Într-o lume răsturnată, eșuată (ajunsă, adică, la un liman), lucrurile nu pot fi decît scrise și citite. Totul e de cuvinte. A scrie și a citi - „texte”, „literatură” -, o impunere și menținere a distanței, tehnică dictatorială. Atunci, cetățenii împinși devin litere și își aduc aminte de alfabet; vegetal, cerneala fierbe primăvara și toamna în vine. 132 Un fel de nopți de decembrie Lui Călin Andrei Mihăilescu Lui Dorin Tudoran 1 Du-te tu să vin eu. Dă-te la o parte să stau în locul tău și să scriu despre tine. Poetul, stafie a omului. Poetul în locul omului (repet). Despre om. 2 Se termină cerneala, sîngele încremenește (inima-i în tot corpul), cuvintele spun cuvinte... De la margine nu poți scrie decît reportaje, nu poți trimite decît ilustrate și cîntece, vibrări ale inimii lovite de singurătate... Limbă fără clopot. Cuvintele spun cuvinte. 3 Pauză. Cască gura să primești cuvintele. Ascultă cu gura! Cuvintele care îți vin pe limbă îți vin din afară. Cască gura. (Ochii se închid de la sine, închid gura.) Ascultă. 133 4 Ascultă. Tăcerea cu gura închisă. Strici aerul respirînd. Cuvîntul e o datorie pentru aerul inspirat, consumat. Răspunde aerului. 5 Sînt afară. Prin ochi respiri. În gură încap toate cuvintele. Sînt. Afară. 6 Ai mîncat și acum vorbești. Cuvintele sînt o dovadă a canibalismului. Dai înapoi de mîncare. 7 Vorbești ce-ai văzut. Ce ți-a căzut în gură prin ochi. Vorbești ce-ai mîncat. (Și totuși: prin ochi sau din ochi? N-ai să știi niciodată.) 8 Vorbești ce ți-au dat să mănînci. Ce ți s-a pus în gură. Taci! Taci! Vorbești ce-ai mușcat. 134 9 Într-o lume a cuvintelor, într-o lume de cuvinte și cuvîntători tăcerea e un act violent. Taci. Taci. Încearcă să înghiți ce-ai de spus. Ce-ți vine să spui. Vezi dacă poate fi înghițit, dacă poate fi dat - înapoi - de mîncare. Prefă-te că mesteci. Prefă-te că te îngrași. Că te maturizezi și odată și odată vei muri. Prefă-te că îmbătrînești. Tăcerea nu poate fi mestecată și nu poate fi înghițită. Spune cuvintele tale. Destramă iluzia. Dă de mîncare. Decît să mănînci mai bine dă de mîncare. 10 (Un anumit primitivism) Spune-ți trupul pe care alții-l mănîncă, îngrășîndu-se cu tine, făcîndu-te burtă și guși, crezînd că astfel vor crește. Trupul tău e singurul cuvînt care nu-ți vine de la alții, care nu-ți vine pe limbă, amar. Trupul tău are gură. Nu lăsa gura să spună cuvinte străine. Spune-te. 135 Ești un cuvînt ce tace pentru tine și va trebui să tacă pentru toți. Arată tăcerea. 11 Cu doi ochi și o gură ți se dă lumea s-o dai înapoi. 12 În tăcere lucrurile înapoiază lumina fără să lumineze. Întoarcerea luminii e neluminoasă. În tăcere, cuvintele rămîn lucruri. Vorbirea devine încet încet imposibilă. Nu ne mai hrănim cu cuvinte. Nu ne mai îngrășăm. Nu mai accept compromisuri de tipul: creierul se vede pe sine. Sau: creierul e de mîncare. Creierul a fost mîncat și s-a trezit la viață înăuntru, la întuneric și căldură, legănat. Veți spune: regresie, reducție. Veți spune: doar atît? Partea a doua e despre ficat. Actul al treilea despre inimă. Cum au înviat ele, digerate. Ni se pun în gură cuvinte ca să le spunem, dar nu care cumva să ne-atingem de ele. Să le facem, noi, după capul nostru, ficat, inimă, creier, și să tăcem apoi, sănătoși, vii. Să fim un cuvînt în gura lumii, 136 care nu spune nimic. (Citiți literal!) Un cuvînt tăcînd într-o gură care-l vorbește. Din gură în gură, nemestecat. În tăcerea pe care nu o poți strînge. 13 (Imaginarea unui arhetip) Cînd mi-ați dat cuvîntul, am văzut că-i o bucată din carnea spurcată a dușmanului nostru, cu care să spun: AM ÎNVINS! Din gură în gură a fost purtat trofeul, și iată-l, a ajuns acuma la mine, să-l fac eu cuvînt, căci carnea asta nu poate fi mestecată și nu poate fi înghițită, ea nu ne poate hrăni, e o carne străină, și nimic din ce e străin nu ne poate face să creștem. Purtată din gură în gură a ajuns acuma la mine. S-o spun. Să spun: AM ÎNVINS! cu carnea dușmanului nostru în gură, și spunînd să o scuip, după lege, să o zvîrl în foc. Spurcatul, el nu s-ar fi dat înapoi să ne lase să putrezim ca pietrele munților, sub cerul liber. El nu ne-ar fi adăpostit o clipă măcar. AM ÎNVINS! Iar noi îi facem carnea moartă cuvînt. AM ÎNVINS! I-am smuls vorba din gură și pe el vieții l-am smuls. AM ÎNVINS. PTIU! AM ÎNVINS. 137 Să Lui Florin Berindeanu Să ne întoarcem - cineva ne privește. Cu toții am privit, privim și vom mai privi spre viitor, spre spatele cuiva, acolo, spre locul unde cineva ne întoarce definitiv spatele, spre locul de unde se pleacă. Privirea noastră ne întoarce spatele și pornește. Tot înainte! Să privim și-napoi - acolo de unde ne vine privirea, unde cineva ne privește în spate. Să privim acolo de unde sîntem priviți. Cu o privire înapoi ne vom privi în față. 138 II HAȘURĂM ȘI COLORĂM Lecție Mai întîi de toate am învățat să mă dau la o parte, să las locul gol, să fac loc lucrului. Lucrul este locul meu, gol. Locul părăsit de mine, îmbrățișat, din care am reușit să mă smulg (temporar, căci cine își poate părăsi cu adevărat locul, tot ce poate avea?). Mă dau la o parte și mă gîndesc la locul meu, gol. Privesc în gol, în golul meu, făcut de mine. Gol, ca adjectiv, e tot locul. Golul, ca substantiv, e locul lăsat acum de mine, locul în care eu nu mai sînt. Golul este creația mea. Tot ce pot, pe lume, face. Litere Lui Gheorghe Iova Învelit în trupul gol scrii. Gesturile înăbușite se transformă în litere subțiri. Pagină macră, carnea se înmulțește spre-a ți se oferi. (Lumina roșie luminează lumina albă?) Înfofolit în trup, prizonier - scrii. De afară nu se poate citi decît invers, din profil - ca-n oglindă. De afară literele par vii. 139 Poem Lucrul s-a despicat dînd la iveală o suprafață nouă pe care am scris. Fiecare cuvînt e o balustradă. Pe fața cea nouă am desenat direcția timpului - canale și canalicule de scurgere. - Așază deci lucrul puțin înclinat. Despre locul scriitorului Lui Alain Paruit Locul meu? În locul tău, aici, deasupra, puțin lateral. Cînd tu nu vii, nu apari, nu te publici, lipsești, absentezi, cînd tu nu exiști, eu, aici, încerc să-ți țin locul. Eu, făcut să-ți țin ție locul, aici, deasupra, de unde tu repede evadezi, fugi, te refugiezi. Eu, umplînd locul tău plin, gol. Scriitorul ca semn al absenței, al dispariției omului („de rînd”). Oriunde lipsește un Om apare un Scriitor. Două lucruri aparent fără legătură Literele ne comunică, ne dau nouă, excavează golul din pagină; apoi se culcă la loc. Parazitismul viitorului în cutele prezentului. Căderea te transformă în literă tare. 140 Golul lumii, paranteza lumii, între tine și pagină lumea e goală -și aceasta este o garanție. Acolo jos scrii, întărind pagina, consoli-dîndu-i peretele care ține realitatea. Să nu se prăbușească, să nu năvălească, să nu se surpe. Peretele paginii. Contrafortul literei. Digul - de atac - al scriitorului. Scrisul e consolidare periodică a paginii care ne desparte de lume, care apără - precum zidul de închisoare. Prin pagină nu răzbate nimic. Nu scapă nimeni. Cuvintele ți se întorc obosite în gură. Cîntec* Ziduri pe dinafară; pe dinăuntru pereți. Pentru mine și pentru tine. Străinule, dragostea mea. Lecție Ca să scrii trebuie să (te) cobori, să (s)cazi. Dacă vrei să ridici mîna, să spui ceva, nu mai scrii. Nu poți să spui ceva în scris. Poți spune ceva doar în afara scrisului. Scrisul înseamnă adecvare la un „suport” - hîrtia - și la niște unelte. O umilire. Cum să te ridici și să pleci, să pornești, cînd trebuie să scrii? Cum să mai scrii? Cum să nu scrii? * ele trei forme de despărțire: virgula, spațiul gol, zis și alb, conjuncția copulativă „și”. 141 Lui Șerban Foarță Umbra paginii. La picioare, umbra literei. Literele, melcii subconștientului nostru. Desenăm melci. Închiși în cochilia unui melc. Umbra paginii nu cade niciodată în afară, doar înăuntrul ei. Prezența noastră care umbrește pagina, care eclipsează pagina. Ne așezăm, pentru a scrie, între sursa de lumină și pagină. Sîntem umbra paginii. Producem umbră în pagină. Facem umbră paginii. Facem umbră, pagina. Surse de umbră. Literele noastre secate. Desene caricaturale. Caricaturi ale liniei drepte. Fiecare text scris este o emanație a plăcerii de a ne iscăli, de a ne scrie cu mîna noastră numele. Scriem fiecare text sub puternica presiune că, în curînd, ne vom putea iscăli. În fiecare cuvînt ne caligrafiem numele. Fiecare pauză dintre cuvinte, fiecare gol anticipează zborul („invers”) de sfîrșit, înălțarea finală la ceruri, retragerea. Textul nu e decît o retenție prelungită a numelui propriu. Incontinență indiferentă la ceea ce privește „lumea”, „realitatea”. Orice text, orice cuvînt nu este decît anagrama numelui propriu, a propriului nume propriu (un „toponim”). Orice text este un exercițiu de a te (X) semna, o exersare mascată, discretă a iscălirii. Celebra pagină cu iscălituri a lui Eminescu. Volutele fără sens, semnificînd „doar” prezența. Autonomie a grafiei pure, nu numai a „semnificantului”. Scriind în dicteu, am ajunge cu siguranță să desenăm dacă nu ne-ar plăcea atît de mult să ne iscălim, să ne „punem” (depunem) semnătura. Textul - iscălitura continuă. Numele proștilor pe toate gardurile. Adela: A DE LA Adela. Și tot așa. A de la A de la A de la... Numele nu se mai încheagă și nu se mai termină. Numele, același, infinit. Totul nu e decît un singur nume, cel drag. Nu ne mai putem scrie numele căci nu ne mai putem opri din a-l scrie. Numele nu este o propoziție. Numele nu e text. Numele este punctul, linia dreaptă. Dar numele se scrie numai pe trup. Numele se tatuează într-un loc cît mai ascuns al corpului. Ne va descoperi cel care ne va căuta. Trupul trebuie ținut mereu deasupra, între. Orice contact cu un obiect determină o suprafață („de contact”), un gol, care nu este 142 altceva decît o pagină - în comun. O pagină nu există decît în comun. În contact: recto și verso. Enorme. Mai curînd: infinite. Pretutindeni, în tot locul trebuie presupusă o falie, o fantă care nu este altceva decît o foaie încărcată, o pagină plină pe ambele părți cu un scris mărunt și greu. Viu. Poem Lui Mircea Ivănescu Scrii, scrii, textul trece în pagină, acoperă pagina cu text, cu alte și alte pagini de text, care nu mai sînt pagini, sînt text, încet încet rămîi tu pagină, albă, goală, amenințătoare, insuportabilă. Te reduci pînă la pagina albă din tine. Rămîi - devii - propoziție simplă, clară. Împotriva frazei care e lumea. Singura. Să rămîi pagină deasupra paginii pe care scrii. Să devii, scriind, pagină, ultima. Autorul e coperta propriului text și atît. Pe trupul său, iscălitura numelui său și atît. Adevărata pagină este deasupra paginii scrise, ești tu. Discurs (document) Hîrtia ascunde textul de ochii lumii, îl pune, cu grijă, deoparte. Hîrtia e însuși sertarul. Hîrtia e chiar coșul de gunoi. Este cimitirul poemului - piatra lui de mormînt. Scris pe hîrtie, orice poem devine automat propriul său epitaf. Îngropat. SCOATEȚI POEMUL DIN CIRCUITUL HÎRTIEI! SALVAȚI-L DE LA MAREA CONFUZIE! 143 Consumați aiurea hîrtia: rupeți-o, mestecați-o, dați-i foc, faceți-o bani, ziare, predați-o de urgență și de bunăvoie celor ce au cu adevărat nevoie de ea. (Hîrtia nu mai e de mult albă, ca la începuturi, hîrtia e pătată, o pată - albeață în ochi, flacără ce ne distrage, ne arde privirile, ca și cum în jur ar fi întuneric; hîrtia e nocivă: albul ei fantomatic creează iluzia obscurității de nepătruns a lumii.) FACEȚI ÎN AȘA FEL ÎNCÎT SĂ RĂMÎNEȚI FĂRĂ NICIUN INSTRUMENT DE SCRIS ȘI TOTUȘI SĂ DORIȚI, SĂ TREBUIASCĂ ȘI SĂ CONTINUAȚI SĂ SCRIEȚI! FACEȚI ÎN AȘA FEL ÎNCÎT SĂ RĂMÎNEȚI FĂRĂ HÎRTIE ȘI SĂ SCRIEȚI DIRECT PE LUCRURI, PE OAMENI! (Veți vedea atunci cum vă vor fi citite cărțile...) Exemplu Bogdan Mai ‘821 1 Poemul ca trimitere. Ideea că poemul („doar”) „citează ” realitatea: perechi de ghilimele (sau o virgulă, un punct etc.) purtate ca o „ramă” prin lume. Poemul (irealizabil) ca indice (nu icon - altă poveste -, nici simbol - în niciun caz), sau ca simplu semn diacritic, pe care ar fi de ajuns să-l „adaugi” realității. Trimitere unde? Firește, acolo unde nu se mai poate ajunge. O trimitere, deci, în fond, inutilă, iluzorie, falsă - în imaginație, în memoria fiecăruia. O trimitere în trecut, marcare a trecerii printr-un loc (punct) oarecare - pentru autor; o trimitere în viitor, în posibil, de realizat cel mult de acum înainte - pentru cititor. O inscripție, o „urmă” la fel cu cele de pe copaci, bănci, ziduri publice. Nu se evocă de fapt nimic, nu se comunică niciun conținut. Se lasă un semn, o semnătură: un epitaf. Poemul redus la semnătură, la dată și loc. Data și locul cînd ai avut, tu, „autor”, de ce să te iscălești - să devii autor. Atît. Destinat să fie scris pe obiecte, nu în pagină. Poem-limită: nu poate fi repetat; îl scrii (cel mult) o singură dată în viață, cînd vei fi avut, desigur, de ce: cînd în raport cu ceva... Marcînd, prin unicitatea „goală” a 144 Ars poetica Comment ne pas voir que la nature a le sens d'une profondeur? Et comment echapper ă la dialectique de cette coquetterie ambigue qui chez tant d’etres organises montre et cache de telle sorte que l'organisation vit dans un rythme de masque et dostentation4? Cacher est une fonction premiere de la vie. C'est une necessite liee ă l'economie, ă la constitution des I reserves. (Bachelard) Prin tine curge5 un sens roșu, lichid; încrezător în sine, dornic de libertate6. - Nu-l arăta! Fii ermetic7! momentului, însăși unicitatea vieții, ca moment, la fel de „goală” din puncte de vedere mai îndepărtate... 1 Despre (h)ermetismul ființei vii* 1 2. (Vezi, printre altele, R.M. Rilke, Însemnările lui Malte Laurids Brigge: „De atunci sîngele lui a știut că se află într-un om pierdut; și voia să iasă.”) 2 Poem didactic complet3 4 5 6 7 8. 3 Realizat exclusiv prin alăturarea într-o cît mai deplină exterioritate, încercînd să atingă tautologia pură și, de asemenea, să nu presupună niciun fel de cititor, să elimine cititorul, speriindu-l. 4 Ideea, insolită, a existenței unui fel de baroc natural, a artificiului în chiar sînul naturii etc. I Traducere: Cum să nu observi că natura are sensul unei profunzimi? Și cum să-ți scape dialectica acestei cochetării ambigue care la atîtea ființe organizate arată și ascunde în așa fel încît organizarea trăiește într-un ritm al măștii și al ostentației? Ascunderea este una dintre funcțiile primordiale ale naturii. Este o necesitate legată de economie, de constituirea rezervelor. 5 Ocolește. 6 Spații deschise, suprafețe netede, care să permită atît împrăștierea, risipirea, cît și, la un moment dat, căderea: platouri, cîmpii, stadioane. 7 Vezi nota 18. 8 Notele precedente, la un loc cu aceasta, pe lîngă faptul de a încerca să evidențieze (printr-un procedeu aflat la egală distanță între alegorie și caligramă) textul ca sistem de trimiteri, figurează și o soluție posibilă la efortul (vizibil, ca tendință, în actul scrisului) de a ocoli textul prin text, cît mai (pe) departe, din credința, 145 Alt poem Împing acest cuvînt spre cel de acolo, adus, și el, de departe. Am prea multe puncte de pus și niciun cuvînt. Să? Să umpli golul, încet, cu lingurița minții. Dar de unde iei, acolo nu va rămîne loc gol? Cu ce îl vei mai umple? Acolo ai să te muți cu totul, așa cum treci dintr-o odaie în alta. Căci: viitorul e roca în care săpăm ca să ne umplem prezentul. Viitorul e acel lucru care ne stă în cale și pe care îl dăm la o parte. Poemul Între 10 și 1, seară de seară, scriu ceea ce văd: golul pînă la cel mai apropiat utopică și absurdă, desigur (ținînd, totuși, de un adevăr incontestabil, conform căruia infinitul autentic este cel al lateralității), că undeva, la marginea textului -și numai acolo -, s-ar afla LUMEA. 146 dintre lucruri, care mă lasă să fac un pas, și apoi încă unul; golul care îmi dă seară de seară viața înapoi. Despre gol Golul fiind spontaneu, trebuie să știm să-l creăm, să-l controlăm. Să controlăm deci golul cuvintelor noastre. În care se-așază, discret, lumea, ca într-o mască uitată cu fața în jos. Locul e plin de instrumentele care caută. Poem Marianei Marin Nu am nicio putere și aproape nici forțe nu mai am. Trăiesc. Simt asta. Privesc în jur și aud gîndul bolborosind. Deschid gura să vorbesc dar o închid repede de teamă să nu casc. Mi-e teamă că nu am să mai pot închide gura niciodată. Tac. Rostesc în gînd începuturi de gînd. Urmarea e întotdeauna prea lungă - o adevărată istorie. Nu las cuvintele să (se) facă istorie. Ele sînt de trăit pentru mine. Numai timpul se poate trăi, 147 nu și istoria. Istoria este o ființă ea însăși, cu viața ei proprie. O ființă numai în sine. Numai timpu-i al nostru. Trăiesc. Simt asta. Vag, vag de tot, dar simt. Eu Eu am dat crusta la o parte, eu m-am uitat înăuntru și am văzut că nu se mai poate înainta. Apoi tot eu am făcut primul pas lateral, și pe al doilea. Eu sînt vinovat de a fi continuat drumul, de a fi mers mai departe sub nume false, de lucruri, de unelte absolut necesare. Poem Nu te desparte decît un geam de ceea ce spui. Spui ceea ce vezi. Lumina golește lumea. Nu vezi nimic. Spui ceea ce vezi. Vezi ceea ce spui. Așa e, cum spui, ai dreptate! Singur întunericul se vede, poate fi văzut. El nu ascunde nimic. Lumina nu are ce arăta. 148 Spui ceea ce vezi. Vezi ceea ce spui. Lumina nu poate arăta întunericul. (Lumina roșie luminează lumina albă?) Lumina distruge întunericul, singurul lucru din lume. Lumina golește lumea. Nu spune că n-ai văzut nimic, că nu ai ce spune! (Gîndesc în scris. Nu scriu, gîndesc, doar, în scris.) Totul aici! (Despre cunoașterea imperială) În gol, în gol, privirea nu cade, nu se ridică, nu înaintează - se oprește. Se face, acolo, monument. Un loc gol e un loc cucerit. E o bornă. Imperiul înseamnă o mare densitate de borne. Privirea rămîne acolo și a doua zi o vedem. Apoi nu o mai zărim. Privirea se oprește undeva în drum, pe loc gol, și îl cucerește. Locul gol se apropie. Privim tot mai (de) aproape. A mai rămas tot mai puțin loc gol și privirea îl cucerește, oprindu-se. Acolo unde privirea se oprește se naște o lume. Acolo lucrurile înviază. Cucerirea nu este antica îndepărtare de o capitală care devine încetul cu încetul străină, ci apropierea, din bornă în bornă, de ea. Cucerirea nu e înaintare. Retrăgîndu-mă dau viață. Las viață. (Înaintînd ucid.) Pînă cînd și centrul va fi cucerit de privirea în gol. Pînă cînd privirea mea în gol va cădea asupra mea însumi și îmi va da viață. Va trece de mine. Mecanica învierii. Ochiul nu va fi atins niciodată de privire. Privirea care se retrage, privirea în gol, tot mai aproape, devine lumină. Face să lumineze. Lasă să lumineze. Privirea devine lumină, adică ceea ce primim, ceea ce (ne) vine. Lumina nu e niciodată cea care pleacă, pentru simplul motiv că nu putem fi surse directe de lumină. „Corpuri de iluminat”. Lumina este aceea 149 pe care o primim. Privind în gol facem lumină. Lumina ochilor noștri, nu cea de sus, străină. Plecăm în sus. Ne întoarcem lateral, dintr-o parte, pe jos, pe căi lăturalnice. Din aproape în aproape. Din gol în gol. Privindu-l (lăsîndu-l) să învieze. Poem simplu Tu, în întuneric1, și undeva2 o pagină albă3. Capitol În gol, în plină lumină, între lucruri, în plîns. Gînduri străine (virgulă) îndepărtate. Ars Repetă(-te) pînă cînd rămîi liber. Repetă-te amețitor ca să obții viteza capabilă să te scoată o dată pentru totdeauna afară din joc. 1 ... înecat în peștera unei litere... 2 ... lateral, dedesubt. 3 . orbitoare, rece, ascuțită. 150 Huse și etichete Profesorului Mircea Martin Să acoperi cu foi de hîrtie ce nu a fost încă acoperit. Huse și etichete pe care se scriu prețuri, nume, adrese. Să aduni totul în centru și să nu mai așezi nimic alături, ci mereu deasupra. Și scrisul se așază tot deasupra, precum ouăle de șarpe cînd nu le mai clocește nimeni, le mîngîie, cel mult, surîzînd. (Scrisul să fie destul de intens concentrat ca să-și poată emana singur căldura necesară coacerii, cînd nimeni nu mai apare.) O, ai putea da foc la tot, să asculți cum coboară lucrurile unele în altele, transfigurate, cum se pătrund aprinse („cenușă îndrăgostită”, Quevedo) și nu mai ies unele din altele, nu se mai pot părăsi, rămîn așa, prinse, înlănțuite, să le auzi cum coboară unele pe panta altora, sprijinindu-se, din treaptă în treaptă, să viziteze cenușa plină de amintiri a celorlalți și rămînînd cenușă pe care încet încet n-o mai vizitează nimeni. Să vezi cum ochiului de sticlă îi crește brusc trup, pleoapă ce-l transformă în fruct așteptînd căderea. Să auzi cum trosnește frumusețea lingînd subțire suprafețele, lacul cu lună („feciorelnică, albă și încovoiată ca o unghie proaspăt tăiată”, Neruda), cum se topește apa devenind aur nehotărît („Dacă apa este primul dintre elemente/ Cum aurul este cel mai de preț dintre bunuri...”, Pindar), și deodată să începi (și tu) să verși, să plîngi, să pui lucru între lucruri, să înfrunți lucrurile cu lucrul propriu, și să nu mai poți pune deasupra o foaie de hîrtie pe care să scrii preț, nume, adresă, să nu poți acoperi și fixa nimic, și totul să se amestece farmaceutic, și să te miri, speriat, cînd oare ai înghițit lucruri, hîrtie, cenușă și aur, cum de-au trecut toate astea, așa, prin tine, să nu poți acoperi nimic cu foaia de hîrtie pe care ai scris deja preț, nume și adresă, să faci vaporașe din hîrtie pentru a-ți da seama de sensul și viteza plecării, îndepărtării, eliminării, să te apuci, rozîndu-ți unghiile, să speli pereții afumați, iar în pauze să îți tatuezi pe burtă, invers, pentru sensul vederii tale, numele și prenumele și data cînd vei termina. 151 Hașurăm și colorăm (O aventură a cunoașterii) Profesorului Nicolae Manolescu Cineva trebuie să fie în această pagină goală, peste cineva tot trebuie să dau pe undeva prin acest miez dezvelit (secțiune prin perpendiculara locului). Scrierea rezultă din această căutare disperată, obstinată, care ar trebui să fie atît de rece și de calculată, de calmă... Scriu ca să nu stau în locul meu. Îi înțeleg perfect pe cei care scriu: au terminat de căutat, au constatat (o dată pentru totdeauna?) că nu e nimeni aici, că nu te poți aștepta la nimic. În orice caz, dacă au întîlnit, totuși, pe cineva, sau dacă totuși li s-a întîmplat ceva, cît de cît, au uitat repede, l-au dat definitiv afară, l-au măturat, căci, de atîta și atîta scris și iar scris, vîrful se tocește, devine încetul cu încetul plat, o suprafață, o piatră de moară, un tăvălug. Munca lor, zădărnicia poate presimțită nu putea fi chiar în zadar: dacă s-au văzut contraziși, au înfăptuit ei înșiși ceea ce de mult nu mai așteptau. Spațiile parcurse de ei sînt cu atît mai goale: o goliciune compactă, grea, materială - încărcată. Ei ne-au făcut sensibili la gol! Scrisul lor se întinde ca o pagină neagră pe fața lumii, neagră peste ochii ei negri. Trebuie să mergem pe urmele lor, scrisul nostru trebuie să fie unul care șterge, trebuie să-i dăm afară din aceste pagini pe care le parazitează, în care nu fac decît să-și cultive amprentele, dar în care cineva trebuie să existe, peste cineva trebuie să dăm. Scriu, scriu, apăs și vîrful alunecă, nu străpunge, foaia e dură căci e așezată direct pe lume, și nu străpungînd sau dînd la o parte frunza foii descoperim - apocaliptic - lumea: trebuie să avem (să cultivăm) obsesia locului unde vom descoperi pe cineva în pagina goală, cineva care să ne primească, să ne ia scrisul în trup, care să lase scrisul nostru în seama trupului său, locul în care scrisul 152 nostru va trece direct în lume, va scrie lumea, nestingherit decît de propriile lui griji. Scriu, parcă aș vrea să trezesc pe cineva care doarme în pagină; îl caut de-a lungul și de-a latul, nu întîmpin nicio rezistență, deci scriu; e cineva lipit de pagină, una cu pagina (— SCOALĂ, FRATE!), e ceva, trebuie să fie ceva, măcar o substanță, acolo, ce nu așteaptă decît să fie trezită, stîrnită, „individualizată”, e un blestem aici, ce trebuie dezlegat, nu pot nimic singur, am nevoie de cel pe care îl caut, trebuie să ajung în țara lumii. (Dar dacă am trecut peste el, dacă am trecut pe lîngă el?) Foaia e dură, vîrful meu se ascute pe măsură ce înaintează, scrisul meu devine tot mai subțire. Scriu cu un punct. Scriu cu punctul și nu mă pot opri. Voi hașura pagina! O voi împărți și apoi o voi colora în negru. „Uciderea pruncilor”. „Uciderea gîndacilor de bucătărie”. Renunț la scris. Hașurez și colorez. SFÎRȘIT 153 Arta consumului POEȚII ORAȘULUI BUCUREȘTI Bogdan Ghiu Arta consumului Asociația Scriitorilor din București / Editura Cartea Românească, 1996 Guri-insulă pe marea-cuvînt (Din Stoc) V A ,• • A Cum să întinzi mîna Uite, pe trupul meu numai tu ai putea scrie. Uite, îți dau trupul meu să scrii pe el. Trupul meu ar putea fi locul tău - e deja. Scriu pentru că n-am putut fi niciodată litera acestui spirit și pentru că acest spirit (e pe unde- va!) are nevoie de litere și pentru că literele au spiritele lor care n-au nevoie de literă. Scrie pe trup. Scrie-mi pe trup și citește-mi. (Întrebarea „De ce scriu poezie?” este o întrebare scurtă.) (Propun, deci, ființa-arhipelag: ARHIPELOGOSUL.) Poeme de așteptare I Te aștept la sfîrșit. Te aștept la capăt. Te aștept după. Încă de pe acum te aștept. 157 Să mă aștepți și tu. Să vii și tu să m-aștepți. II Venind spre tine te aștept. Venind spre mine să m-aștepți. Căci chiar dacă vin spre tine nu știu dacă-am să te găsesc. Așteaptă-mă - să te găsesc. III Eu vin deja - dar poate că nu am să sosesc. Așteaptă-mă. Eu te aștept. IV Te-aștept venind. Spre tine venind, te aștept. Dacă și tu mă aștepți înseamnă că vei veni. Să ne-așteptăm, ca să venim. V Să ne-așteptăm - și-ai să vii. Să ne-așteptăm - și sigur am să vin. Să ne-așteptăm - nu are cine să ne-aștepte. Să ne-așteptăm - nu ne așteaptă nimeni. Nu ne așteaptă nimic ce nu vine. VI Pe tine cine te-așteaptă? Nu te așteaptă nimeni? 158 Așteaptă, vino. Vino, așteaptă. VII Așteaptă, vine. Vine, așteaptă. Du-te, așteaptă. Așteaptă, du-te. Stai: și vine, și așteaptă. VIII Vine, dar nu așteaptă. Vine, nu aștepta! IX Așteaptă, vine. Du-te și așteaptă! X Simplu: venind mă aștept. XI Vino - că te aștept. Vino - să te aștept. — Dacă vin, mă aștepți? — Chiar dacă nu vii te aștept. Să nu vii, că te aștept. — Vin - ca să nu mă aștepți. XII Vin, pun punct așteptării, dar știu că și după ce am să vin ai s-aștepți. — Sînt aici, nu mai aștepta! 159 XIII Vino să așteptăm. Te-am așteptat să vii să așteptăm împreună. Te-ai așteptat să vin? Te-așteptai să te-aștept? Am venit să așteptăm. Și pentru că am venit (pentru că atît de mult am așteptat să ajungem), așteptăm. Plec să aștept. Mă duc să aștept. Locul de așteptare nu-i niciodată aici. Așteptarea trebuie căutată neîncetat. Nu e ușor să aștepți. Nu poți să aștepți. Așteptarea e imposibilă. Nimeni nu poate s-aștepte. Căutăm așteptarea. Caut așteptarea. Și eu mă duc să caut așteptarea. Vrei să așteptăm împreună? XIV Am căutat un loc să aștept (să aștept mai bine) și nu l-am găsit. Te-am găsit pe tine, care așteptai dar nu te-așteptai. Hai să ne așteptăm. Mă aștepți? Căci (îți spun) nimeni nu poate să se aștepte, nimeni nu trebuie să se aștepte. Așteaptă-mă pe mine: la capăt, la sfîrșit, după, acum. Sîntem după. Ești acum. 160 Nu ne așteaptă nimeni. Să ne-așteptăm unul pe altul și (poate) vine și neașteptatul. (Numai neașteptatul vine - cînd vine.) Nu ne așteaptă nimeni. Pe tine cine te-așteaptă? Sîntem neașteptatul. XV Ne-am așteptat, și-acum nu ne mai așteaptă nimeni. Sîntem neașteptatul. În sfîrșit. (Acasă.) Politică Ca să dai foc trebuie să faci și lumină asupra a ceea ce faci. Incendiul se dezvăluie, arată ce arde, arată că arde ceva, ceea ce arde. Dar adevărul e cel mai adesea în pămînt. Îngropat. Adevărul -mortul - se îngroapă. Pămîntul deține adevărul. Adevărul a fost. Acum e (în) pămînt. Nu mai merită - nu mai poate - fi dezgropat. Adevărul nu are ce căuta pe pămînt, la suprafața pămîntului. Dar adevărul poate fi și fum. Și atunci poate cu adevărat fi căutat în ceruri. Pe care le îneacă. Adevărul poate fi ca fumul, dar nu e fum. Aerul arată fumul. — Dă drumul la robinete! Apa e singura care se transmite, care comunică, dar poate trece. Numai cu apa - de pe pămînt - te poți lupta. Apă, fii de pămînt! 161 Bb Ar trebui cîntată chestia asta. Ar fi bine dacă-aș putea să o cînt. Ar merita să fie cîntată. Dar singurul meu instrument (nefolosit) nu există. Instrumentul meu favorit e inexistența, și nu-l folosesc - uit să îl folosesc. Ar merita să cînt pentru că lumea e în plină splendoare. Apocalipsa a trecut, am depășit cu bine apocalipsa, și ea nu a fost. Momentul apocalipsei s-a dus, e în urmă, numai acolo se mai poate ea întîmpla, în urma noastră, pe zi ce trece (trec zilele) mai departe. Și lumea e în plină splendoare, așa cred, sînt convins. Am auzit într-o noapte un cîntec care spunea (la început) cam așa: California nu s-a scufundat încă, Parisul încă n-a ars. Multe lucruri nu s-au întîmplat. Lucruri rele, ultimul lucru - tot ce am așteptat mai mult și mai mult. Uite, sînt încă aici cu voi și cu mine. Nu e ceva? Războiul (să zicem) n-a izbucnit, ar putea izbucni în orice secundă, dar important e că n-a izbucnit. Nu „încă”, ci, cum se spune, „în mod absolut”. N-a izbucnit, și acesta e un fapt definitiv, o inexistență peste care nu am cum să trec. La care mă opresc, chiar acum, la care și lumea s-a oprit, de-aceea (spun că) e în plină splendoare. De ce să mai așteptăm ce n-a fost? De ce să continui să simt că numai ce n-a fost mai poate fi? 162 Viitorul n-a fost, viitorul a murit, el era zeul. S-a întîmplat lîngă noi apocalipsa. Rămîi suspendat! Ridică piciorul! Stai măcar o secundă așa! Acesta e primul pas, și este de dans! Cc Cîntecul se aude numai pentru că trebuie să acopere ce e de acoperit. În seara asta, sau cel tîrziu mîine va tăcea și nu se mai auzi nimic. Stoc 1 Nu mă mai nasc. Încerc altfel. 2 Uite, plouă. Azi a tunat și a fulgerat, vine vara, lasă, scrie despre asta. După o iarnă atît de lungă, semne de vară. Vom avea primăvară anul acesta? Timpul mai e din săptămîni și din luni. 3 Sînt scriitor - poate. Sînt scriitorul cuvintelor de acum - nici asta nu-i sigur. 163 4 Mai curînd un tufiș decît un luminiș. Vreau să conduc alaiul pînă aici, unde-i clipa. Unde clipa se face mică și nu mai sperie pe nimeni. Vreau să arăt o mască cu fața în pămînt, ne putem ascunde în ea fără să ne ascundem de nimeni. Aici, unde locul e strîmt, vom încăpea cu toții mai curînd. Aici, dar nu încă aici, mai e drum, o secundă, unde locul e mic, ne vom strecura trupurile în suflet, începînd cu mîinile palide (între cămașă și piele) - și pe-aci ți-e drumul! 5 Propoziții rapide - îți răspund repede ca să îmi răspunzi cît mai repede. Treacă vorba. Îți răspund ca să te pot asculta. Zi, zi. 6 Chipul îți zboară în altă parte a corpului. Sîntem aici ca să ne vedem. Înverzești, lucești, te-așterni prafului, sari acolo unde altădată ridicai din sprîncene, acolo unde altădată arcuiai buzele. Acolo unde acum ridici din sprîncene și arcuiești buzele, cineva te-ntreabă dacă nu cumva exagerezi, dacă nu cumva ai înnebunit, tu nu știi că undeva - aici - înverzești, sari, lucești, te-așterni prafului - eu știu și îți spun: sari, înverzești, te-așterni prafului, lucești 164 și ridici din sprîncene. De-aceea și sînt aici: să văd, să îți spun. 7 Întoarce obrazul. Atacă. Întoarce-te cu obrazul. Hai, dă. Dă, mă. 8 Te scoli în zori să îngropi urmele nopții. Aștepți ziua ca să vezi ce rămîne din noapte. Din noapte rămîne ziua, și se vede. 9 Dorințele mi s-au spulberat, nu au trecut -ar fi fost bine. Se împlinesc cine știe pe unde, departe de văzul lumii, neîncetînd să se mire, și ele, și lumea, și faptele care între timp au devenit și se simt/se știu atît de străine, căzute parcă din cer, de aici, de aproape. 10 Lasă scrisul, ți-am zis, dă foaia la o parte, ia ziua de pe noapte, șterge noaptea din zi. Vrei doar să vezi, să se vadă. Lasă să se arate. 11 Decît să se înțeleagă greșit mai bine să nu se înțeleagă nimic. Dar tu totdeauna vei înțelege și vei spune ce-ai înțeles. Decît să nu știu ce spun mai bine să nu știu să spun. 165 Cercul poetului dispărut Străpunge zorile cu altă lumină! Dizolvă zorile! Rezolvă situația asta echivocă și atît de disperată! Așa spuneai, cu tonul tău eroic de învins întors/rămas/întors pe cîmpul de luptă. Acum e momentul, cînd se predă ștafeta, cînd lucrurile vin unele spre altele - apari și fă odată lumină, nu zi. Lumină, nu zi. Acum e momentul. Adu a treia cale, arat-o: se poate și altfel decît noapte și zi, noapte și zi. Uite așa! Profită de situație, rezolvă situația. Așa spuneai. Așa te-am auzit. Dar situația s-a complicat, lucrurile, pare-se, au devenit încîlcite, pe zi ce trece mai tulburi, mai oblic așezate, e tot mai greu, momentul se ascunde. Timpul își protejează momentele - sau și le părăsește -, secundele trec acum pe altundeva, prin alt loc, în alt fel. Cîmpul de bătaie a fost cimentat. Stai și așteaptă. Aștepți să treacă noaptea, să vină zorile, să-ncerci să strecori lumina cea adevărată. Numai tu mai știi cum. În tine ne e toată speranța. (Am și uitat.) Legea nescrierii Nu pot scrie legea. Legea e nescrisă sau nu este lege. Adevărata lege e cea nescrisă. Căci ce se scrie se scrie într-o limbă, e legat de 166 un loc, de unul anume, scrisul e particular, e persoană-n persoană, mai mult hartă, desen, semnătură terestră, de pămînt, decît scris, în vreme ce legea, ca lege, nu e, este universală. Legea nu se poate scrie. De aceea îmi interzic să scriu, tocmai eu, legea. Și eu. De aceea scriu: ca legea să rămînă nescrisă. Aici. Marele Banal 1 Uite trup. Uite umbră. Hai, vii? Hai, fii! Uite o urmă. A ta. Îți fac - eu - o urmă, numai a ta. O urmă pentru tine. De mine. Aici. Ești - fără să și fii. Ești pentru că sînt și-ți fac, aici, urmă pe pămînt. O urmă, să te aștepte, deja, să te-ntorci. Un semn pe răboj: ai fost fără să fi fost. Te-am însemnat. Te-am marcat. Numai ție, care nu ești, ți se poate face așa ceva. Ție, acesta, căruia-i las urmă, căruia-i țes umbră ca să fie asemenea mie: vei fi fost. 167 2 Numai eu pot face urme pentru cei ce nu sînt; ale lor. Și eu, care din întîmplare am fost, am fost așteptat de urme ale mele, pentru mine făcute. Poți să nici nu mai fii: vei fi fost. 3 de pe o zi pe alta noapte 4 Îmi scriu cartea pe trupul tău. În jurul numelui tău. Îmi scriu carnea mea ție. 5 Tinerețea a trecut. Este limpede. Mai grav e că, deși a trecut, continuă încă să treacă. Tinerețea a trecut. Mai rămîne viața. Abia acum începe viața să treacă. Și ea poate trece dintr-o dată. Numai tinerețea e greu de trecut. Tinerețea a trecut. De-acum, singur cu cuvintele, înapoia unui chip 168 tot mai îndepărtat, mai improbabil. Între mine și viitor e trecutul. Între mine și țintă stau arcul și săgeata. Înapoia unui chip numai al meu care numai din față ar putea fi țintit. Înapoia unui chip care trece tot mai necruțător în viitor. Îmi fuge fața. Fuge fața de mine. La întîlnire? Îmi scapă fața în viitor. Mi-a scăpat deja și continuă să îmi scape. Tinerețea a trecut și continuă să treacă odată cu viața, povară vieții, ținînd-o pe loc să nu treacă. Mult înapoia chipului meu, neștiind ce spune, neputînd controla, spune ce - oare ce? - exprimă, singur cu cuvintele, cu șirul cuvintelor asemenea (precum; așa cum) sforii unui zmeu pierdut care trage, te ține, te țintuiește: să poți fi țintit. 169 6 Numește-mă, nume. Spune numele meu, nume. Spune și numele meu. 7 Odată pronunțat, numele imediat zboară, dispare, fuge la adresă. Adresa numelui este întotdeauna necunoscută = = departe de-aici = alt- undeva. Ontotropismul numelui golește locul. Se duce să se facă față, să exprime. Să arate arătîndu-se. Precum bulele de aer spre suprafață. Precum. Așa cum. Să protejeze locul de-aici, să îl vestească. Dispare. Vizibilul e altundeva. La suprafață. În față. Vizibilul se arată departe de-aici. Trimit nume. Îmi fug numele. 8 Aerul nu-ți va sparge geamul, soarele nu-ți va sparge acoperișul. Gîndul nu va vorbi. Nu vei lătra în loc să vorbești. (Tot ce ne-a mai rămas este corectitudinea gramaticală. Partea 170 ortografică, ortoepică și de punctuație a lucrurilor. Așază deci lucrul puțin înclinat.) 9 La față! La față! Ești în spatele feței, mult în spatele feței. (Niciodată prea mult.) Nu știi unde ți-e fața. 10 Departe e fața de tine. Pentru tine, ea, cea prezentă, e viitor încă. Pentru ea, cea prezentă, tu nu vei fi niciodată trecut. 11 Tot ce vezi de jur-împrejur e spatele fără chip al feței tale. 12 În fața feței tale nu vei fi niciodată. Numai altul îți privește fața la care tu nu ai ajuns încă. 13 Aici scriu. Numai aici scriu. Numai aici se poate scrie. Numai aici este scrisul, e scris. Aici este încă Aici. Dar nu va mai fi: aici nu va mai fi Aici multă vreme. Numai scrisul va rămîne aici. 171 Masca e sub față, aici. Fața privește mereu înainte, în fața ei, pe cînd eu privesc în spatele feței. Nu știu ce am în față. Nu am ajuns la față. Eu nu am față (privesc fața din spate, nu am decît viitor, unul singur), nu mai am nici măcar mască. — Și mi-am pierdut și masca! Eu nu pot să scriu „eu”. În spatele/înaintea feței, fără mască. (Să-mi ies în față! Să ies înaintea feței după care alerg!) Cu chipul veacului, în chip de secundă. (Mă aud dintre voi.) Mgabati în sfîrșit ilalilu hauhau isatosuri (Virgil Mazilescu) Să zicem că economie = ființă. Care este, în această ecuație, ne-ființa? Care este ne-ființa economiei-ființă? Căci nu se poate imagina ființa fără ne-ființă. Altfel spus, economia epuizează economicul (după modelul: politica epuizează politicul? Totul e politic sau totul e politică?). Dar care e opusul economiei? Cu ce luptă - nu într-ascuns, ci nevăzut - economia? Care e Altul ei, Celălaltul ei, perechea ei, dublul ei, alter-ul ei? Sau: de ce există economie mai curînd decît altceva? Economicului i se opune neeconomicul? Care e prim, care e originar? E vreunul în poziție primă față de celălalt, care ar fi, astfel, în raport de secundaritate, de derivare față de celălalt? Care e 172 „construit” (putînd fi, prin urmare, „de-construit”) și care e „natural”? Etc. De modul de a pune întrebarea depinde, evident, răspunsul. Să fiu atent cum și ce întreb. Poem pe cheltuiala limbii. Pe cheltuiala societății. Poemul participă la economie prin ne-economicitatea lui esențială și infinită, de neatins. Ne-economicitatea poemului este modul lui de a fi economic, de a se comporta economic, de a exista în(tru) economie. Problema artistului trebuie să fie: cum să cheltuiesc? Adică: cum să cheltuiesc cît mai eficient? „A cheltui cît mai eficient” = a cheltui cît mai aproape de total, cît mai fără rest. Utopie, imposibilitate: niciodată nu vei putea spune toate cuvintele (cîte sînt? nu se pot număra - ca purceii lui Franklin; și nu într-un viitor eventual, ci în prezent: sîntem viitorul, nu mai avem viitor), niciodată nu vei putea spune tot ce gîndești (căci nu gîndești chiar tot ce îți trece prin minte: ducă-se...), niciodată nu vei putea fi citit de toți cei care știu să citească, nu există preț infinit, prețul e limitarea infinitului, mascarea datoriei infinite, nu există preț (în) alb, preț-datorie (infinită). Niciodată nu se va putea cheltui totul. Sînt atît de sărac încît nu pot cheltui. Sînt atît de sărac și am atît și atît de cheltuit. Originară e cheltuirea, economia e mijlocul (derivat) al cheltuirii: lucru uitat. Am uitat că trebuie, că nu trebuie decît să cheltuim, că artă = cheltuire. Ce sens poate avea expresia: „a cheltui eficient”? În niciun caz pe acela de a cheltui măsurat. Căci ce ar putea însemna aici „măsurat”? „Măsurat” în raport cu ce, cu care măsură? Măsura e infinitul, lipsa de măsură a cheltuirii. Numai producția poate fi ameliorată, îmbunătățită, perfecționată. Cheltuirea nu. Nu se poate cheltui decît limitat, infim. Niciodată nu vom putea cheltui îndeajuns. De fapt: niciodată nu vom putea cheltui cu adevărat, adică fără să și producem. Cheltuirea e, din păcate, productivă. 173 Tragic productivă. Cheltuirea produce. O, Doamne [- tot crești și te înmulțești, nu te mai saturi! Te îngrași (pe dos) cu zilele noastre]1. Originar e plusul, nu minusul. Originea e în plus. Istoria e istorie a inventării nevoilor, a modalităților de a cheltui, derivate din imperativul prim, acela de a cheltui totul, fără urmă. Arta e oneroasă. N-ar putea fi altfel. Nu pot cheltui, nu pot fi artist pentru că trăiesc într-o societate autentic „artistică”, care doar cheltuiește. Oameni buni: eu trebuie să cheltuiesc și voi, vai, să produceți! E o neînțelegere! Căci voi cheltuiți fără să știți cum să cheltuiți, adică fără să și produceți. Voi nu cheltuiți decît, vai, producînd, iar eu nu pot să-mi exercit arta, care este inventare a formelor de a cheltui cît mai fără rest cu putință. De-asta nu merg lucrurile. De-asta rămîneți în plus. Lăsați-mă pe mine să cheltuiesc. Nu-mi cereți, Dumnezeule, să produc. Problema e cum să cheltuiesc. Cheltuirea e marea problemă. Sărăcia-i prea mare. Sărăcie economică, produsă de o economie care își neagă dublul [(refuzînd, astfel, tocmai lumina din care se hrănește)]II, care și-a ucis perechea, opusul, fratele [- pe toți de-odată]III. Nu e nimic de cheltuit. Nu pot „produce” pentru că nu pot, nu am ce cheltui. Decît pe mine, dar sînt atît de limitat, atît de puțin, gata. Discursul meu este neeconomic. Cheltuiește, arde premisele, inspirația, o face, imediat, scrum, fum, nu le exploatează deloc rațional, răbdător, economic. [Nu profită de ele.]IV Nu face vîntul piatră de temelie. I Pasaj inexistent în prima ediție, adăugat în reeditarea din 2004. Textul de față a făcut, de altfel, obiectul a numeroase adăugiri între cele două ediții, numai cele semnalate fiind, însă, păstrate în ediția de față. II Pasaj inexistent în prima ediție, adăugat în reeditarea din 2004. III Pasaj inexistent în prima ediție, adăugat în reeditarea din 2004. IV Pasaj inexistent în prima ediție, adăugat în reeditarea din 2004. 174 Reușesc oare să cheltuiesc? Chiar cheltuiesc? Arta e cheltuire, dar e - vai! - și producție. Poemul consumă, da, OK, dar și produce. Să tac. Tăcerea arde cuvintele. (Le face cărămizi?) „A treia cale”: să scriu tăcerea. Este posibil? Să scriu cu funcție de tăcere. Să produc nu unelte, să produc nu producători, ci consumatori. Să produc - exponențial, ca porcii lui Franklin, dacă s-ar putea - consum. Să produc cît mai mult consum. Dacă aș transforma ceea ce spun fie în poezie, fie în discurs „rațional”, dacă aș încerca să profit de ceea ce spun, să speculez ceea ce am de spus - o vorbă, două, o propoziție - „raționalizînd” discursiv (economic sau poetic), pe capitole, paragrafe, note sau strofe, aș produce producție, aș contribui la pierzanie. Dar eu vreau să produc consum, aparate de cheltuire, unelte de scurgere. Nu: producția este cu aparate, consumul este cu ființe. Nu, nici cu ființe: ființele nu știu, orice-ar face, oricît de distructive s-ar dovedi, decît să (și) producă, inevitabil. Nu ființe: consum! Cum să consum? Cum să consum fără să (și) produc? Tăcînd în loc să spun. Spunînd exact atît cît să nu produc, cît ceea ce spun să nu producă, să nu apuce să producă. Cain și Abel. Ființa și Ne-Ființa. Producția și-a consumat pentru totdeauna consumul. Economia și-a ucis perechea. Ființa ucide permanent Ne-Ființa. Eu cum să răspund? Cum să mă sustrag (altfel decît tăcînd pur și simplu)? 175 Cum să cheltuiesc fără să înmulțesc producția, fără să ajut la obținerea unui tot mai mare randament al producției? La optimizarea ei infinită? Spunînd mereu unul și același lucru. Repetînd numai ce s-a spus, ce-am mai spus, ce a mai fost spus. Secătuind. Făcînd să stagneze apariția de noutate. Negîndindu-mă să fiu original. Reformulînd fără să adaug. Dar e imposibil! Nu se poate! Este cu neputință! E greu? Nu: numai munca e grea, numai producerea e anevoioasă, trudnică, silnică. Consumul laborios devine imediat productiv, se anulează. Asta nu e poezie! Nu e producție! Nu e economie! Dar este consum? Consumul e spontan, e ușor, e inspirație fără pic de muncă. E imediat. Nu lasă urme căci este ștergere a urmelor. Nu, nu „ștergere” (= producție, muncă) - dispariție, risipire, zbor, evaporare, spiritualizare fără de trup (căci numai spiritului i s-a dat și numai el mai are cu adevărat, azi, trup: trup fără suflet) a urmelor. Stai! Oprește-te! Produci urme, o cale, un drum de urmat. — Taci! — Repetă! — Repetă tăcerea! Tăcere și repetiție. (Nici măcar nu cita. Citarea e producție, nu repetiție. Lasă „vechiul” să fie „nou”. Nu-l fă tu. Taci și vezi dacă se aude ceva. Nu repeta tu ceea ce pretinzi/crezi că auzi. Căci 176 dacă vorbești nu ai cum să auzi, nu vei putea repeta. Taci să fie repetiție. Să înceteze producția, să persiste doar reproducția - de la sine.) A venit vremea să consumăm. Tradu aceste rînduri în limba celei mai mici țări de pe glob. În idiomul cel mai puțin vorbit. Nu: în idiomul vorbit, cu atîta respect, de cei mai puțini oameni, de cel mai mic număr de oameni. În idiomul cel mai lipsit de speranță, de iluzii, și tocmai de aceea cel mai păstrător, mai primitor, mai atent. În idiomul tăcere și repetiție. — Hauhau! — ISATOSURI. Străinul dă întotdeauna dreptate E liniște și eu vreau să dau dreptate. Acum, chiar acum am nevoie să dau dreptate, să spun: — Da, ai dreptate! Am venit anume să-ți spun că ai dreptate! Dar eu nu vin și nu plec și oriunde ajung dau dreptate. Și acela este străinul. Cui dau eu dreptate îmi este străin. Dar acum nici măcar străinul nu mai apare, nimic, încet încet, nu-mi mai este străin. Totul e nou și noul - cel nou - nu-i străin. Cel nou - noul - este în altă lume decît mine și decît străinul (mai vechi, de cînd știu, decît noi). Străinul mă așteaptă, 177 pe cînd noul nu pleacă niciodată de acasă. Nu am cui da dreptate. Colț Nimic Nou. Străini-străin pretutindeni. A-mbătrînit de tot Străinul. E cel mai vechi locuitor. S-a săturat! Loc gol (1) Pe linia de centură apropie-te. Muzică care nu se termină. (Da!) Ce nu poți vorbi se face cuvînt. Mutul se spune cel mai bine. Cuvîntul nimerit. Nimerește tu săgeata, lasă ținta. Ei ex-comunică. Naști persoana a treia și ultima. Dar străinul ești tu. 178 Păcat de durere. („Păcat de durere.”) Decupează orașul. Ei ex-comunică. Naști persoana a treia, străinule. Umpli nepedepsit lumea. Ți se va comunica ex-comunicarea? Ex-comunicarea se comunică? Pe linia de centură decupezi orașul. Mașina de salvare pe linia de centură caută înnebunită intrarea în inima orașului. Loc gol (2) La 4 reclamele se reaprind, prevăzătoare. Pune muzică, să nu se mai audă. Spune ceva, degeaba taci, se aude. Despre, adevăr, mai, bine, să, vorbim. Scriu tot mai repede fulgerător. Ca moartea. 179 Virgulele pune-le separat, lasă-le singure la un loc, să dea ceva. Virgulele devin inutile. Aduc timp acolo unde nu mai e vreme. Cîinii repede hai și noi. Unde sînt ei mulți e noapte. Vin zorile. Ce nu poți ocoli nu este, dar poți fi. 1:15 Ceea ce e permis faci acum. Ceea ce nu-i permis nici nu știi. Prima și ultima oră. Tînguirea (Toți vor să aibă grijă de ea) 0 Am văzut într-un film ce este ceea ce este: parfum evaporîndu-se într-o sticlă închisă; mai mult: nici măcar deschisă vreodată -păstrată neatinsă. Filmul era danez. Azi-dimineață, înainte de zori, am întrevăzut tandrețea. Tandrețea eternă a două suflete ce se întrepătrund rezistîndu-și, a două suflete lipite, piept în piept parcă, pentru totdeauna, după ce trupurile le-au lăsat. Întîlnirea unică, pentru totdeauna, a sufletelor. Unicitatea necunoscută. Mărețul e simplu și necunoscut, marginal nouă, centru înghesuit, cald, închis al unei margini infinite, nes- 180 fîrșite - singure. Totul, absolut totul e margine fără sfîrșit. Numai aici e centru, dar margine e peste tot. „Sufletul trebuie lăsat să plece. Să nu încercăm să-l reținem, să-l distragem, să-l șantajăm.” E un citat din nimeni, dar ce spune el nu-mi aparține, nu e al meu. (1994) I Brusc, toți vor să aibă grijă de ea, s-o știe acolo, departe, deoparte, în mijlocul lor. Dintr-o dată, orașul a înnebunit, amicii fac cerc, se consultă, n-au cîștigat-o, dar nu vor s-o piardă. Vor să-i împodobească viața, și se simt podoabe. — De va pleca, nu-i vom păstra nici măcar amintirea! S-o îngroape uitarea pe cea care pleacă, pe cea la care veneam cînd voiam și de la care plecam tîrziu, beți nu de țuică, nu de vin, nu de splendoarea femeilor! Unde-i acum? A și plecat, și-a dat drumul pe tobogan, așa-i viața, uneori se înclină în fața noastră și noi înțelegem, poate, greșit, însă ferm și nu ezităm. S-a dus, e aici, n-a ajuns încă dar vine, urcă pieptiș, se agață cu mîinile și mîinile ei înalță obstacole de care ea se desprinde cu, pardon, răsuflarea, alunecă - nu cade niciodată! -, iar cînd plutește se face pămîntul cel mai sigur, pe care nu-ți vine, nu poți, nu vrei să te ridici, triumfător, în picioare ca să-ți arăți chipul - rămîi îngropat. Și fața ta nu mai depune amintiri, ca-n trecut, 181 ci se întîlnește, cum se spune, cu sine - CU TINE. E-aici, în grija mea. II Ține-te bine, să cazi unde trebuie. Razant, nu unde-ți cade umbra e pămîntul, nu acolo ai de ajuns. Și degeaba te zvîrcolești - viața din tine se-ndreaptă direct către țintă. (Spune vorbe, taie consoane, ritmul e totul acum - amănunțit, complicat, dar precis -, trebuie să nimerești ultima răsuflare, degeaba știi să dansezi, drumul te-ajunge din urmă și brusc, ai ajuns.) Nu știi unde ești. III Ba știi foarte bine. (Eziți între „.” și „!”.) Însă cuvintele ți-au ieșit de mult prin piele, cineva le-a primit, cineva le citește și le repetă, poate că nici nu-nțelege, pentru că tu nu le-ai spus - nu prin gură, cu buze, limbă și dinți ți-au scăpat acele cuvinte - și numai ele, vezi, au ajuns! Știi unde ești, știi prea bine, însă nu îndrăznești să deschizi gura. Cuvîntul acum e pe buze, ți-a mîncat dinții, ți-a sfîșiat limba, gura ta este acum cuvîntul tău, singurul. Ești cuvînt, cineva te citește, 182 nu-nțelege nimic, te repetă. Știi foarte bine unde ești! IV Ritmul nostru - amănunțit, complicat, dar precis -produce îngrijorare. Amicii își spun vorbele altfel și se sperie - nu știu de ce. I-a cuprins un amor ce nu le aparține și care nu le datorează nimic și care îi zguduie, îi tulbură, le accelerează nepermis viețile (își văd, brusc, viețile: ca-n palmă, de sus). Ah, trece viața dansînd fără noi, iar noi - nimic! Ce se-ntîmplă? Și unde? Să mergem! Ne sfătuim, facem o delegație, dăm telefoane, emitem avertismente, ne ținem tari și poate reușim să scăpăm cu viață de viața asta care vrea să ne ia viața cu ea, fără noi! Acolo se face viață, cineva - nu poate fi singur! - produce viață și viața asta scoate viața din vietăți, uite, ca argintul viu fuge viața, veselă nevoie mare, zglobie - în sfîrșit! N-am murit, și viața deja a-nviat. V Acum e clipa cînd viața se adună, se strînge de pe drumuri, din vietăți, nu este moarte, dar viața trage la viață, se cheamă, ne scapă, cineva a pornit viața, face viață 183 și viața asta strînge viața la ea. Viața se strînge, nu se chircește, se face o pojghiță fluidă între vietăți, unele plutesc unele pe altele pînă la sfîrșit, în vreme ce altele își scapă iremediabil. (Îngrijorarea a devenit disperare.) VI Fiecare, acum, începe să-și îngrijească viața din ceilalți. VII Și asta nu-i tot. Mai urmează. (Cățărarea continuă, prăbușirea încă se calculează, apropierea devine încetul cu-n-cetul altceva.) (Îngrijorarea crește și ea.) E ușor să dansezi cînd nu tu ai compus cîntecul. (Va urma.) Loc gol (3) Nici vorbă. Nici nu poate fi vorba. Nici nu poate fi, vorba. Vorba, nu poate fi. Cea care nu poate fi - vorba. Nici vorbă. Vorbește (vorbește-i) despre ce nu poate fi de la început și despre ce nu mai poate fi. Ce diferență sau dacă. 184 Nici vorbă, hai, nu poate fi. Nici: ultima vorbă, cea care adaugă, adună, strînge strînge strînge. Autostop Sînt la tobe, sînt la chitară, sînt la saxofon, sînt la pian și cînt. (Bat ritmul în tobe, ating sau lovesc corzile, apăs pe clape - cînt, ce mai!) (Sînt singur și, cu pricepere, fac să răsune armonios, tare, plin instrumente special construite.) (Aici e lumină, de jur-împrejur întuneric, ceea ce fac se aude pînă departe, pînă la celălalt capăt.) (În mijlocul luminii și în mijlocul sunetului sînt eu și cînt, eu care cîntă.) În mijlocul instrumentelor, la instrumente sînt eu și cînt: chitarei îi ciupesc și îi lovesc corzile, 185 tobelor le izbesc pielița, îmi pipăi frumos sufletul în saxofon și tăcerea în pian (spun). Este lumină, sînt instrumente anume - atent - făcute; este lumină și se aude foarte bine. Sînt la tobe, sînt la chitară, sînt la saxofon, sînt la pian, cînt. 186 Arhipelogos Editura Axa, 1998 Există oameni care fac bani, alții care fac neurastenie, alții - copii. Există și cei care fac spirite. Există cei care fac dragoste, cei ce fac milă. E-atîta vreme de cînd caut și eu să fac ceva! Nu e nimic de făcut: nu e nimic de făcut. (Jacques Rigaut, Demande d'emploi) Să pui mîna pe stilou și să ne mai spui cum stau cuvintele alături (cum de stau), camere într-o casă, case într-un oraș, periferii, orașe într-o țară apoi, și cum distanțele dintre ele se fac tot mai mari și nu mai poți să ajungi, și te pierzi în mijlocul lor, la marginea lumii, și trebuie să spui tot mai multe cuvinte etc. Gînduri de lemn și pămînt (șanțuri și palisade) 1 Nu degeaba s-a spus, și mai apoi s-a tot intonat, „prends l'Eloquence et tords-lui son cou”. De ce n-a spus respectivul: „puneți mîna pe Elocință și rupeți-i picioarele”, sau „dați-i o mamă de bătaie să n-o mai uite o sută de ani” etc.? Că numita victimă, inamic public atunci ca și-acum, nu era o haimana, un golan oarecare (precum, în ciuda aparențelor, nici autorul îndemnului), pe urmele căruia să asmuți pur și simplu forțele de ordine, iată un lucru care trebuie să devină evident. Elocvența nu avea decît gît! Ea este - și trebuie să resta- 189 bilim adevărul - însăși respirația umană, însăși Vocea. Omul nu poate să nu fie elocvent, retoric. Retorica nu îi este adăugată, adusă și alipită. Existența lui pur și simplu, prezența lui ca atare constituie elocvența ontologică însăși. Nu putem să nu fim elocvenți, fie și în chipul cel mai discret cu putință. La o sută de ani și mai bine după acest îndemn, care nu era vreun ordin, dar care a devenit o lozincă, simțim elocvența ca pe un dat, ca pe o armă naturală de rezistență. A fi elocvent înseamnă, mai presus de orice, a te adresa cuiva, a vorbi cu cineva, a încerca să ții în viață atît cuvintele, cît și oamenii. Mă adresez deci existăm. La ce aș mai exista doar eu, singur, cînd asta se și urmărește: însingurarea elementelor, în lume, în individ. E, totuși, bine că Verlaine (poet) n-a trimis Elocvența la eșafod, ca (pe) un autocrat oarecare, e bine că aceasta n-a fost ghilotinată, în țara de sămînță a Revoluției. E bine că poetul n-a simțit tentația puterii, a răsturnării. E bine, deci, că n-a tratat Elocvența politic, ci uman, (ca) de la om la om. Astfel, ea nu a fost desfigurată. La o sută de ani și mai bine, Elocvența redevine Omul însuși, omul singur, iar omul trebuie să reînceapă a deveni elocvent prin simplul fapt că (mai) există. Simplul act de prezență, un cuvînt, un gest, intenția de a vorbi, de a scrie, de a respira, impulsul de a te adresa, dovada minimă de existență sînt, azi, elocvente. Iubesc elocvența de zi cu zi, care te face să te naști din nimic. Iubesc elocvența ca pe propriul gît. 2 Mă plimb prin cameră. În curînd vor veni și zorile să mi se alăture. Încerc să scriu din picioare în timp ce sînt din ce în ce mai hotărît. Atîta vreme cît merg - chiar dacă nu mă-ndrept nicăieri -cuvintele par pline, cu sens. 190 Dacă m-așez își vor pierde pe loc orice urmă de înțeles. Acum m-am așezat și încep să explic: acesta nu-i un drum, e mersul pur și simplu. Dacă tac uit să vorbesc, moare cuvîntul. Așa că citiți-mă-n mers. Ridicați-vă și începeți să mergeți. Respirați adînc ca și cum v-ați pregăti pentru un drum lung, ori pentru un urcuș anevoios, ce poate nu va fi dat picioarelor voastre niciodată. Mergînd e ca și cum m-ați citi. Mergînd ca și cum n-ați făcut încă primul pas. Mergînd, m-ați și citit. Rămîneți în viață! Eu voi încerca să țin cuvîntul în viață. E tot ce putem face. 3 Înainte mă lăudam că scriu. Acum mă laud că scriu ca să nu las pagina să se sfîșie, să fie luată de vînt etc. Peticesc pagina. Ocup pagina. Încerc să dau rost unui lucru fără niciun rost. Încerc să ocup timpul ocupat. Poate că sînt - și nu îmi dau 191 seama - chiar gheara paginii ce se sfîșie. Poate că sînt și eu sucul gastric al timpului. Dar niciun lucru, oricît de mic, nu trebuie să rămînă vreo clipă fără rost. La ce bun această pagină, acest dreptunghi de cuvinte? Să fie mai bine decît să nu fie, să nu mai fie. ȚIN CUVINTELE-N VIAȚĂ. DAU SENS UNUI OBIECT OARECARE. Încerc să-l ajut. 4 Ar fi bine să vii să vezi ce puține cuvinte mi-au rămas și să nu îmi mai ceri să repet descrierea Palmyrei sau evocarea nisipului răcit în gura Sfinxului, ori să-ți redau zborul captiv al stindardului ținut zi și noapte în bătaia tuturor vînturilor, ar trebui să vii și să îți dai seama singur că nu mai pot spune prea multe și că mai nimerit ar fi ca tu să mă întrebi cît mai amănunțit iar eu să îți răspund prin da sau nu, cît încă mai am vreun drept asupra acestor cuvinte, cît încă aerul mai propagă sunete și 192 nu e o stivă oarecare de molecule, cît încă mai pot vorbi nevinovat. 5 Trebuie numai puțin să te-apropii, să vezi cum au dispărut cuvintele și au rămas lucrurile goale, și o să simți și tu nevoia să îngenunchezi, să îmbrățișezi genunchii sparți ai acestei lumi, și să adormi printre lucruri, să rămîi întins cu fața în jos peste ele... 6 Te chem, încerc să te-atrag să vii să vezi ce văd și eu: cum nu se mai vede nimic, cum totul aduce cu un schelet bătrîn recent dezvelit din carnea pămîntului, cum arată un corp viu devenit brusc mormînt, cum chiar în clipa cînd nu-ți rămîn decît cuvintele nu mai poți să le spui. Nu mai ai ce spune cu ele. 7 Vino, tu, care citești cuvinte, să ne-aruncăm peste acest nimic. Pielea noastră tot ar fi ceva pentru cineva care-ar privi de sus. Să fim o crustă vie 193 pe acest braț retezat. Să întreținem - vino! - rana, s-o ținem în viață. Hai, vino. 8 Tu vezi doar spinarea mea de cuvinte cînd stau întins cu fața peste nimic: stînci de care s-au zdrobit oase, peste care, întins, încerc să fiu partea moale a lumii, carnea ei, fie și numai o bucată... 9 Vino să vezi nimicul - strigătul celui care a trecut prin toate cuvintele, a căzut prin toate cuvintele, a fost pe rînd toate cuvintele în gura tuturor, în gura maselor concrescute povestindu-și visele pestrițe, vălul de vise. Vino să vezi nimicul este însuși strigătul cuvintelor. Sînt înseși cuvintele cuvintelor, spuse de cel care tace. Cel care acum vorbește limba cuvintelor. Etc. 10 Scriu cu ultimele puteri -voi nu credeți. Scriu cu ultimele puteri ale cuvintelor și ale lucrurilor. (Cuvintele abia de mai 194 înseamnă ceva, lucruri din ce în ce mai neputincioase.) Ultimele puteri ale lumii par a se consuma în aceste cuvinte. 11 Nu scriu nimic, nu vă scriu nimic. Nu am ce scrie. Folosesc cuvinte, puține, așa cum puțini sînt cei ce se folosesc de mine pentru a face, a spune ceva. (Legătura cu puținul pare cu totul alta decît legătura, lupta, conviețuirea cu nimicul.) Încerc să-mi fiu mie cuvînt. Vorbesc în locul meu. 12 Nu am revelații. Am cuvinte. Am avut și eu 26 de ani, am avut 19, cîndva aveam 13 ani și mă uitam des în oglindă, nu am visat nicicînd viitorul, nu m-am visat decît pe mine, cum stau azi, în locul cine știe cui și privesc prin trecut să văd cerul. Nu am revelații. Am cuvinte. 195 Nu am revelații, am cuvinte. Privesc în urmă și-mi văd amintirile crescîndu-mi din umeri - aripi în calea timpului. Singura mea revelație e timpul ce vine. Viitorul ce îmi aduce cuvinte. Va urma. Arta poeților De la o distinsă poetă mi s-a părut a învăța, citind-o cu atenție, și contrazis, să arunc cuvîntul definitiv și fragil, să-l las neajutorat, neexplicat, nesprijinit, incomplet, în asimetrie, în golul provizoriu, vibratil, viu pe care îl naște totdeodată. Am învățat ceea ce se cheamă spontaneitate în actul scrisului: căci dacă ai un cuvînt pe care știi că îl vei scrie abia peste șapte-opt (bănuite) rînduri (dacă mai ajungi pînă acolo) de cuvinte, pe care vrei cu tot dinadinsul să-l scrii, pentru care și scrii (și astfel sînt toate cuvintele poemului!), care te presează să-l scrii, dar nu o poți face decît acolo, la locul, la timpul lui, și pe care te străduiești să-l ții minte la capătul acelui drum, al acelui vis, pe care îl pregătești de acum în memorie (scrii mai mult cu memoria), cînd îi va veni, în sfîrșit, rîndul, nu te mai opri, suportă în modul cel mai pragmatic cu putință tensiunea întîlnirii și, spontan, neglijent, să-l scrii așa cum îți vine, chiar dacă nu-l mai ții bine minte, brusc, în linie dreaptă, săgetător, el fiind deja gata de a fi scris, pregătit. Nu contrazice atracția pe care el a exercitat-o pînă atunci, nu te opri asupra lui pentru a găsi, chipurile, un altul mai bun, mai „potrivit”. Un alt cuvînt, acolo, ar fi mai mult decît un cuvînt, ar fi o propoziție, un alt text, străin, care nu are ce căuta aici, pe care va trebui, tot așa, să-l ții minte și să-l scrii separat, independent, departe de locul nașterii lui întîmplă-toare. Și totdeauna după acel cuvînt în sfîrșit realizat trebuie să 196 vină golul, ca o altă literă, adăugată, care îl face de nerecunoscut, de neînțeles. O frază lungă e o încercare a neantului. Dar pe mine întotdeaua logica m-a dus acolo de unde nu mai pot fi auzit. Liber să naști pisica din colț, liber să omori scaunul. Arunci o vorbă și apoi încerci să ajungi pînă la ea, să o poți spune încă o dată. Întotdeauna logica mă aruncă în afara lumii, de unde nicio vorbă spusă nu se aude. Înapoi vin lucrurile, și crezi că înaintezi. E clar? Prin corp, sub norii creierului, se vede stomacul mestecînd inima, pumnul primit în moalele capului pe ascuns, într-o înăierare, într-o îmbrățișare. Scrii poemul pentru un anumit cuvînt din el, pentru o anume potrivire de cuvinte? Nu. Scrii poemul special pentru toate cuvintele din el. Și (poate mai ales) chiar pentru semnele de punctuație (iată de ce le păstrez, mai mult, le cultiv!) folosite, implicate, pentru pozițiile în gol și față de gol, pentru raporturile cu golul, pentru o anumită distribuire a golurilor. Dincolo de cuvinte, poți scrie un poem pentru poziția unei virgule, de exemplu, pentru situația pe care o creează o virgulă, un punct, o „pauză”, o succesiune anume de astfel de semne-gesturi. Poemul e mai mult un „tablou”: îl scrii pentru toate cuvintele, semnele de punctuație, pauzele din el. Pentru semnul de punctuație care este. Îl scrii pentru tine față de el (altă poveste). Îl scrii pentru poziția cuvintelor lui. Cît despre gol, el e de mai multe feluri. Trebuie, deci, vorbit despre goluri, la plural. În poezie, golul să alături este un alt cuvînt, sau locul lăsat liber pentru lucruri și ființe, poate chiar pentru acelea despre care par a vorbi cuvintele tale. Pentru a „cita” (invoca) un fragment anume al lumii. Liber să naști pisica din colț, liber să omori scaunul, să lingușești ușa. 197 Arunci o vorbă și apoi încerci să ajungi pînă la ea, să o poți spune încă o dată. Întotdeauna logica mă aruncă în afara lumii, de unde o vorbă spusă nu se aude. Înapoi vin lucrurile și ființele, și crezi că înaintezi. E clar? Prin corp, sub norii creierului, se vede stomacul mestecînd inima, pumnul primit în moalele capului pe ascuns, într-o încăierare, într-o îmbrățișare. „Să suferi din cauza cuvintelor nu înseamnă să gonești din ele adevărul pe care îl poartă?” Stau în locul unui lucru care ar merita odată văzut. Spun ce nu pot arăta. Îmi arăt trupul și spun ce gîndesc. Gîndesc ceea ce văd. Spun propoziții care își arată corpul. Spun ce nu pot arăta, îmi arăt trupul și spun ce gîndesc, gîndesc ceea ce văd și spun propoziții care își arată trupul. Spun ce nu pot arăta, îmi arăt trupul și spun ce gîndesc. Gîndesc ceea ce văd. Spun propoziții care își arată corpul. 198 Vai, am domesticit golul. E la mine în casă, între scaunele mele, între mine și ele, sub mîna mea, sub pasul, patul meu. Nu, golul nu e dat, golul trebuie căutat, dacă nu făcut. Fraza, fraza sub care doarme golul. Cine-mi va da ceea ce nu caut? Ce caut tot găsesc. Se poate scrie oricum. Dar nu înseamnă că ai scris tot. Un lucru absolut nu se spune, ci se arată. Dacă îl spui, se va crede că încerci tu, atunci, să îl faci. Dar să-l arăți înseamnă că el există deja, preexistă. Și așa se cuvine. Cel care privește rotund în jurul lucrurilor, cel care privește pătrat, treptat etc. Conștientizați-vă desenul privirii pe lume. N-ai suflet, dar poți atinge cu mîna un lucru și să crezi că spațiul pînă la el e sufletul tău. Sau, cel mai adesea, ființa din suflet - o ființă. N-ai suflet, dar poți spune că-l capeți și-l pierzi. (Nu atît sufletul, cît ființa din el, ființa care ți-e suflet. Urmărește-o!) Gînduri! Gîndesc, deci nu sînt. În somn, gîndul nefolosit stă între masă și scaun, pe drum. (Ființa din suflet vrea să-ți iasă din suflet, și ți-l duce departe, ți-l pune bine, în zorii unei zile.) Să mă fixez asupra a ceea ce nu e viață din viață. Acea realitate. Cu ce inimă ai să întîmpini tu lucrul acela, cînd știi deja cum arată? Noi vom înțelege altceva, voi veți înțelege cu totul altceva, ei vor înțelege totul altfel. 199 Noi vom înțelege altceva, ei vor înțelege, dar altfel. Ușor de spus, dar dacă am înțelege cu toții altceva, și în același timp altfel? O virgulă între subiect și predicat poate fi tocmai poziția celui care scrie. Prea repede se trece în limba română de la subiect la predicat. Nu e așa simplu. Acolo se află miezul tare al prejudecății. Neputincios în fața fragmentelor. Scrisul meu mare, larg, care lasă/face loc. Creează loc. Înmulțește locul. Scriu mare, larg, deschis, primitor pentru că nu văd bine, ceva îmi jenează privirea. Acel ceva EXISTĂ. Mod de a afirma existența, de a o detecta. Cînd ceva ne împiedică să fim, să facem, acel ceva EXISTĂ. În golurile, tăcerile, absențele, neputințele, renunțările (etc.) noastre ceva-altceva există. Există cineva! Există pentru că ne perturbă. Sau, poate, în golurile noastre, doar acolo, creăm condiții de existență. Numai acolo. Unii în golurile celorlalți. De-aia fac cum fac. Ca să las, să fac să existe altceva, altcineva, ceea ce există, dacă eu nu exist, acolo unde - tocmai acolo: unde anume? -, atunci cînd, așa cum. Cînd? Cum? Unii în golurile celorlalți: asemenea oamenilor. Eu exist ca să las/fac altceva să existe. Doar el există. Eu sînt golul lui prielnic, locul lui. (Tu unde anume, în mine, exiști, iubirea mea? Tu, vocativ încăpățînat!) (ai) pe suflet corpul mamei tale Sub pleoape adăpostul stomacului în care alegi șahul pentru că zgomotul pieselor ar putea să trezească pe cineva. Sub pleoape, adăpostul stomacului 200 în care alegi șahul pentru că zgomotul pieselor ar putea fi bătăile unei inimi, iar ea ar putea să trezească pe cineva. „. îngenunchez pe aceste podele tocite, iau cîrpa și șterg. Cel mai neted drum este vidul.” „— Cîteodată, totul mă scoate din sărite. Mi-e urît și nu mai vreau deloc să trăiesc (EXPERIMENTUL INSESIZABIL). Nu știu atunci încotro s-o iau și unde să m-ascund, ca să mor mai curînd. Și totuși, e de-ajuns să capăt în ceasul acela o foaie de hîrtie obișnuită, albă, curată, și-o pensulă bună (.), ca să mă simt îndată în stare să mai zăbovesc o vreme pe lumea asta, așa cum e ea.” Cu prea multe gesturi ce să faci? Cu puține gesturi poți face unul singur, pe care nu-l vezi decît tu. Te înconjori cu o literă. „Sînt mai mult om de litere decît scriitor, și o spun cu o anumită mîndrie.” Litere fără niciun cuvînt. Cuvinte fără nicio propoziție. Punctuația aruncată în turn să măsoare timpul, să îl împartă în ființe și lucruri, să-i construiască ocolurile, ocolișurile. Indiferent scriu, de departe, cu mîna lucrurilor care stau să se-arate. Aș spune ceva, dar alături, cumsecade, nu tot așa, 201 deasupra, dedesubt, pînă cînd, pînă unde. Pînă întîlnim litera mare cu spatele la noi, în zori. (Cu ceafa subțire, ferindu-se de atingerea noastră, rîzînd în somn, știind că orice atingere o gîdilă nepermis, o face să rîdă: reacția Ideii la atingere; contactul cu Ideea o face pe această să rîdă.) „Cal singur pe autostradă” Lui Bedros Horasangian Un om singur se gîndește la alt om singur. Ce propoziție teribilă, aici, în susul paginii, de unde totul va curge, la capătul unui coridor lung care duce afară. E cu spatele sau cu fața? Intră sau iese? La capătul unui coridor lung care aduce la mine. Un om singur se gîndește la alt om singur. Și aici, în continuare, mai departe. Și aici, un om singur se gîndește la alt om singur. Dar și aici. Și aici. Propoziția devine un obiect, un bun pe care îl așez unde vreau, căruia îi schimb locul. E pretutindeni. Un om singur se gîndește la alt om singur. La mijlocul paginii. Tot mai aproape. Un om singur se gîndește la alt om singur. Nu se apropie să-și vorbească, nu sînt două obiecte care se pot întîlni. Fiecare, gol, e loc pentru celălalt. Se gîndește la el. (Cîndva am să merg mai departe, și mai departe, tot mai departe. Departe. Departe rău.) Se gîndește la el. E singur în celălalt, care se gîndește la el. Fiecare își visează 202 interiorul, își vede spațiul în care e un om singur la care se gîndește, la care să se gîndească. A te gîndi în singurătate - a ta - la un om singur - în singurătatea lui, tot ce poate avea - este a-l face pe acela gîndul tău. Acel om singur ca și tine e gîndul tău. Chiar gîndul tău. Tocmai gîndul. Gîndul, nu altceva. Cineva. Gîndul unui om singur nu poate fi decît un om singur. Gîndul nu poate fi decît un om singur. Gîndul este un om singur. Un om singur are un singur gînd: un om singur. Gîndul lui e un om. Nu se poate imagina un singur om singur. Acela nu ar avea gînd. Încearcă să-l adăpostească pe omul singur în stomacul lui, unde e loc, să-l aline cu țesuturile lui moi, cu umorile calde. Un om singur e locul altui om singur. Îi face loc. Se gîndește la el. Un om singur se gîndește la alt om singur. Acela e proiectul și amintirea lui, viitorul și trecutul lui. Deși nu formează o familie, simbioza lor reprezintă adevărata celulă de bază a societății. Cea mai puternică, cea mai rezistentă. Nicio diviziune nu o poate atinge. Nu individul este particula, ci un om singur care se gîndește la alt om singur. Nu există om singur. Doar un om singur care se gîndește la un alt om singur. Un om singur se gîndește la alt om singur. Fără ca vreodată să facă ceva împreună, la un loc. Alături, deasupra Este nevoie aici deasupra de tine. Stai și privești cum nu te oglindești în nimic. 203 Întinzi mîna și scoți un lucru din altul. O, timp, suspendă-ți zborul deasupra lumii. Ieși, timp, din lucruri și privește-ți umbra ștergîndu-le acolo jos de praf. Îți sugi burta cu care te atingeai de ele. Mereu este nevoie aici deasupra de tine. Deasupra, nu sus. Textul unei povești Auzeai: lasă cuvintele. Printre ele bate vîntul mai ușor ca în viață. Atît să ții minte și să poți scrie oricînd, fără să te gîndești la ce scrii, fără să mai fie nevoie să te mai și gîndești: — LASĂ CUVINTELE. Printre ele azi bate vîntul și vîntul aduce semințe de tot felul și lucrurile noastre sînt pline de crăpături în care păstrăm intact timpul. LASĂ CUVINTELE și du-te și te piaptănă și vino cu noi și LASĂ CUVINTELE; printre ele (și poate chiar și prin ele) bate vîntul și ne încurcă părul cu degetele, cu oasele pieptului. Noi sîntem oameni de acțiune și nu amestecăm părul cu degetele și cu oasele pieptului. Atît să ții minte și să poți scrie oricînd în locul numelui tău care mai rău ne încurcă locul. Numele tău mic, pipernicit, pe locul acțiunilor noastre; pe plantațiile de zăpadă. Vîntul împrăștie zăpada și o adună în alte locuri, între oasele pieptului, la apel. Cuvintele și zăpada și părul caută și își construiesc adăposturi. Distrug clima spațiului liber, locul nimănui. Noi sîntem oameni de acțiune și pașii noștri se poticnesc în oasele pieptului, în păr, în zăpadă. Scrie și ține minte să poți scrie oricînd, oriunde: — LASĂ CUVINTELE, părul, zăpada. Ieși din adăpost. LASĂ vîntul să intre. LASĂ CUVINTELE. Părul, zăpada. Vei auzi. Sfîrșit. Ți se va spune. 204 Poem străin Mîine, poimîine o să începi să spui azi, ieri. O să începi să-ți umpli tot mai mult cu ziare mototolite ghetele, buzunarele, mînecile, cuvintele. Copiii ai să ți-i îndopi cu pîslă -să crească odată. Ai să sufli în suflet să se dezvolte. Piciorul îți va călca tot mai moale. Cineva te va antrena bătîndu-te la perete. Ai să începi să spui anul trecut, ieri, mîine, peste un an. În ziarele pe care ți le-ai vîrît în ghete scria despre tine. În aerul liber Am privit sus, am privit jos, am privit la dreapta, la stînga. Acum îmi acopăr ochii cu o cîrpă neagră și privesc înainte. Cu ochii închiși privesc drept înainte. 205 I-IX I Aici m-am născut. Aici am murit. Aici îmi ies, uite, cuvinte pe piele, la citit. Stau să m-arăt cui citește în stele privind în jos, într-o parte. Din voce rămîne urma dinților pe o hartă. Să sar: ne învelește gîndul. II Domisoldo. Mă arăt cui se arată. Cui se privește pe monezi. Cui se scrijelește ușor cu unghia. Cui privește cruciș ca să uite. Mă arăt dintr-o parte. Frica îmi completează conturul pînă ce gura se umple de lacrimi și scuipi ca să plîngi. Din ultimul vagon mă gîndesc numai la locomotivă, cum gonește ea singură cu namila-n ceafă. O țară de carne pe oase. Solzi, solzi, ca să lunec. Carnea - dacă n-ar tresălta. Dosolmido. III Mai bine cu gîndul departe de tine, 206 plecînd să-ți cauți gîndul, măcar să-ți fie frică (măcar frică să-ți fie) aici, la firul ierbii. „Uite-aici. Uite-așa.” IV Firicel de gînd, ca fumul te înalță să mă dai de gol. Gîndul e sînge ce nu curge, sînge ce se ridică. V Să scap din ascunziș ca să mă învelesc. VI Versul se adună la nivelul pielii, vezi, nu îl mai poți ascunde. Îți completează trupul cu desene. Vezi, te poți ascunde între cuvinte și nu te mai vede nimeni. Se numește cameleon. Te ascunzi între cameleoni și chiar că dispari. Cuvintele sînt pete pe piele. VII Cu gîndul pe piele ești altfel. Mult mai frumos. Stai și gîndești cum să scapi și oamenii văd ce nu s-a mai văzut. Că într-adevăr există progres și că e infinit. 207 Și apoi începi să visezi și gîndul dispare. Pe piele se-așteaptă rezultatul. Ne învelește sfîrșitul - singurul care-a rămas pe afară. VIII Niciun glas, niciun gînd. Doar, pe piele, urme de cameleon - litere. IX Hai, lasă urme și aici. Și aici. Lasă urmele și pleacă. 1-20 1. Se topește zăpada la care atît ai muncit. 2. Fumul de țigară printre aburii primăverii. Te muți la umbră să primești strălucirile. 3. Fumul de țigară printre aburii primăverii. Încerci să fii umbra. 4. Fumul de țigară printre aburii primăverii. Încercînd să se umbrească, nasc străluciri. 5. Fumul de țigară printre aburii primăverii. Unde e zăpada la care atît ai muncit? 6. Umbra cărnii trimite lumina-napoi, o pune jos pe pămînt, o călcăm în picioare. Ridică pasul, ia-ți pasul, sari dacă poți! 7. Fii mai întîi cerul pasului tău, cheamă-l la tine, înalță-l la tine. Pasul tău te aude și se înalță. Sari! Sari! Sari! 8. Înălțarea-i un dans. 9. Fă loc dansului. Fă dansul. Umbra piciorului chemat la cer devine literă. Adu-ți aminte că ai s-o calci din nou. Căci vei călca din nou în picioare. Vei pune iar pasul. 10. Încerci să fii măcar umbra acestei lumini ce se întoarce, de jos, către noi. 11. Fii tu norul acestei lumini. Norul acestui pămînt luminînd. Fă tu raza. Înspăimîntă-ne! 12. Din două drumuri cum să faci unul singur, prea lat ca să mai ducă vreodată undeva? Fă o 208 cale. Fă o țară. 13. Zăpada a preparat umbrele de anul trecut. Nu poți lăsa decît urme-n zăpadă, n-o poți umbri. Nu poți decît s-o dai la o parte, nu o poți înălța. Mai bine pleacă, tu și ideile tale. Plecați! 14. Lumina vine. Umbra-i deja aici. Apoi lumina nu mai vine. 15. Pune pasul. Calcă umbra în picioare. Ține-o acolo, în umbra piciorului tău. 16. Încerci să dansezi, să faci dansul, dar scapi umbra. 17. Citești: umbră-n lumină. 18. Cu lumină și umbră poți scrie un text care, citit, ar suna cam așa: umbră-n lumină. 19. Trupul se desface. Fuge-n neștire cel care a mai fost prins o dată. 20. Umbra păstrată e acum lumină. O încerci cu pasul, cu dansul. Unde-i zăpada la care atît ai muncit? Pantaloni și cămașă 1 Lasă limba. Ea știe calea. Las-o să se zgîrie și să se zbată-n capcane. Tu ai cuvinte - ea știe drumul. Las-o să-ți lingă picioarele, dacă vrea. Să dea de băut. Las-o să-ți fugă din gură. Rămîi cu cuvintele pe care nu le mai poți spune. Poate vreodată, în somnul zilei, de unde să știi, ți-a fost foarte foame și ai mușcat, și ai rămas cu bucata aceea nemestecată și vorbitoare în gură. Cine știe. Nu-i limba ta. Dă-i drumul. Urmeaz-o. Vezi unde duce. 209 2 N-ai bani. Ai plăti ca să poți fi lăsat să taci. Sînt plătit ca să vorbesc? Nu. Mă străduiesc a folosi cuvintele ca să cîștig bani. Fericiți (fericiți?) cei plătiți ca să tacă. Dar eu aș vrea să plătesc, eu, ca să fiu lăsat să tac. Să nu mă mai forțez să vorbesc. Să pot tăcea. Lăsați-mă să tac. Voi îmi dați niște cuvinte neputincioase. Niște false cuvinte. Mă puneți să mă joc de-a războiul cu niște cuvinte-prizonieri. Vedeți cum fug cuvintele din gura voastră în gura mea? Ca și cum m-ați scuipa cu cuvinte. Ca și cum v-ați rupe de la gură pentru mine. Gura mea e un adăpost al cuvintelor. Vorbesc ca să adăpostesc cuvintele. Țin în viață cuvintele. Tăcerea mea nu este tăcerea mea. Tăcerea mea este cuvîntul cuvintelor pe care le spun. Eu vorbesc. Dar cuvintele mele tac. Eu spun cuvinte care tac. Arăt tăcerea cuvintelor. Vă atac cu tăcerea cuvintelor. De aceea vorbesc. Eu nu am voie să tac. Eu pot sau nu să tac. Dar tăcerea cuvintelor este cea mai teribilă. Tăcerea cuvintelor ucide lumea. Cuvinte vorbind de-o lume moartă. Tocmai de aceea nu tac, mai mult, vorbesc chiar tot timpul, pentru a nu ascunde tăcerea cuvintelor în tăcerea mea proprie, neimportantă. Ca să nu se confunde tăcerea unui om cu tăcerea generală a cuvintelor. Vorbesc ca să las cuvintele să-și arate, să-și demaște tăcerea. Iar azi, acum, cuvintele tac. Ceea ce mă obligă să vorbesc, să le arăt pe ele tăcînd. Să umplu lumea de tăcere. Etc. Eu spun cuvinte. Dar cuvintele spun altceva. Folosesc cuvinte ca să spun altceva, ce numai cuvintele pot spune. Un om nu poate spune ceea ce spun cuvintele. Un om poate spune numai cuvinte. 210 Noi, oamenii, cînd tăcem, spunem (sau am spus, sau vom spune), totuși, ceva. De spus nu putem spune decît cuvinte. Cuvinte care, la rîndul lor, spun ceva, altceva, însă, decît putem să spunem noi, oamenii. Ce spun, însă, cuvintele cînd tac? Ce spune tăcerea cuvintelor? Ce arată ea? Ce înseamnă ea? A spune cuvinte care tac, nu care „nu spun nimic” - așa ceva nu este cu putință, întotdeauna cuvintele „spun ceva”, sensul le e inerent, nu există cuvinte care să nu spună nimic -, a spune, deci, cuvinte care tac ce înseamnă? Înțelegi cuvintele, da, dar, în plus, te izbești de tăcerea lor. Lumea pe care o spun ele e moartă. Tăcerea cuvintelor este întotdeauna o pedeapsă legată de o vină adîncă. Iar vina poate fi a noastră, cei care de cele mai multe ori spunem altceva, cu totul altceva decît ceea ce (ne) spun cuvintele. Decît ceea ce auzim. Noi, cei ce „ne folosim de” cuvinte în loc să spunem laolaltă, deodată cu ele. Noi, care ne mulțumim să spunem cuvinte. Tac. Tac pentru că sînt om și nu cuvînt. Un om nu poate spune decît cuvinte. Abia cuvintele spun totul. Eu tac. Sînt om, nu cuvînt. Nu spun, singur, nimic. 3 Ai băut trei cești de cacao groasă, neagră, ai înnebunit, pe căldura asta? Nu mai poți răbda. Te ridici și pleci. Alergi. Simți că în tine cineva obosește. Poate cineva fără vină, vreun puturos visător întins la umbra ficatului. Vrei să-l omori? Tu îi dai visele și el, ce să facă, visează ce faci tu. Acum tu ce visezi? Și cînd mă gîndesc că vreun altul, necunoscut, 211 numai umbră, cine știe, face exact ce visezi tu, și nu știe de unde îi vine, și dă-i, și dă-i. Tu-n mijlocul universului, măsură pe jumătate, pe sfert, ficat al inimii, inimă a ficatului, picior al urmei, dinte pentru dinte, tu, visător prea agitat, iresponsabil. Stai, stai și visează la cel ce stă și visează. Fă-l să stea pe acela care face tot ce visezi tu! Stai și taci! Oprește-te! 4 Liniște, copii. Scriu acum despre groapa care se cască acolo, înăuntru, în minte, cînd mă gîndesc, și despre cum toate amintirile sînt azi pămînt ce își îngroapă prietenul. Eu sînt prietenul, și nici nu trebuie să închid ochii pentru ca groapa să se deschidă, pămînt elastic, vag colorat, ca și cum aș intra, aș cădea într-un zîmbet, în zîmbe-tul primei iubiri, rămas să pardosească încăperea aceea. Acolo mă simt bine, cu spatele asigurat și, deși pun umărul în țărîna aceea -nicio povară. Ah, în clinica ta mi-ar fi din ce în ce mai ușor, m-aș îngrășa, aș surîde, gîndurile nu mi-ar mai da de furcă cum vor să scape din mine ca din pămînt. Simt revolta amintirilor înfricoșate ce vor să fugă din mine. Zîmbește, hai, zîmbește, vreau să adorm acum sub limba ta care tace. 5 Fiu străin, copil al primei fete pe care am iubit-o și al bărbatului ei de acum, nu te-am văzut niciodată, nici măcar numele nu ți-l știu și nici pe mama ta nu am mai văzut-o de mult, din abandon, din părăsire de sine, din lene - îmi cultiv amintirile și știu că nicio amintire nouă nu mai e cu putință -, eu, care nu-ți sînt nici tată, 212 nici unchi, nici bunic, nimic, sînt poate printre cei mai nimeriți să-ți facă, dintr-o dată, un dar oarecare, să-ți ofer, așa, fără rost, ceva, un pătrat de cuvinte, o poveste, o biată, dulce derivă între un început și-un sfîrșit, o linie dreaptă - ocolul cel mai lung, să-ți arăt o bucată din zidul înclinat al tăcerii mele, o pată, ceva din care să se poată înțelege ceva. Sînt poate cel mai nimerit să-ți fac un dar, un dar adevărat, cum nici copiilor mei nu le-am putut face, un dar în care să vezi o parte din mama ta dinainte de a-ți fi mamă, de cînd îți era cu mult mai străină decît îmi e astăzi mie, cuvintele acestea sînt ale ei, toate, o sămînță lăsată mie și care azi a rodit. Îți salut nașterea cu o naștere, ai un frate, un lucru-frate, de pe cînd inima mea era iubita minții mamei tale. Cuvintele acestea te iubesc fără a te cunoaște: împarte tot ce vei avea cu ele, ți le dau în dar înapoi, sînt, azi, ale tale. 6 O casă pentru speranță. În care toți scriu scrisori acasă. Un gînd frumos din casa speranței, așa sună gîndul. E însăși speranța - acasă la ea. Un gînd, speranța ce singură se potrivește realității. Speranța nu se împotrivește. Un gînd e cel mai potrivit. Stoc I 1 Țin să vă spun că sînt încă aici. Iar acum țin să vă aduc aminte - pentru 213 că ați uitat deja - că sînt încă aici. (Nu aici contează, ci sînt.) Țin așadar - vreau, nu vreau - să vă readuc încă o dată aminte că sînt aici. Că abia acum, că abia de acum înainte sînt (nu: voi fi) aici, eu însumi urmă a mea. Că nimic nu poate fi urmă a lui însuși decît el însuși. Aici-eu. Căci sînteți în locul meu. Iar eu nu mai sînt decît o urmă. Picătura în plus, care nu este niciodată (neapărat) ultima: picătura în plus poate fi prima, poate fi a doua, poate fi a treia, poate fi ultima. Poate fi ultima pentru că a fost deja. Picătura-i în plus. Căci picătura este întreruperea cursului (a curgerii, desigur, a scurgerii, cum poftești). Iar prima picătură este și ultima. În plus. Totdeauna în plus. Dintotdeauna în plus. Rîul nu cunoaște picături. Ploaia nu cunoaște picături. Oceanul nu cunoaște picături. Sîngele nu cunoaște picătura. Prima picătură este și ultima. O picătură - una singură -, și totul este în plus, se face în plus, dă peste margini (așa apar marginile), 214 pătează, lasă urme. Picătura este urma care îngheață drumul. (Picătura-i ne-navigabilă.) Sînt aici pentru că sînt picătura în plus. Iar picătura în plus a fost. Eu, aici, dau lumea peste margini, pătez, picur ceea ce curgea. Ceea ce odată a curs. (O dată?) Iar tu ești în locul meu acum, în plus. În plus, de-acum. 2 M-am născut de prea multe ori ca să îmi mai pese de moarte: sub foaia de hîrtie pe care scriu sînt alte cîteva milioane, pînă departe, pînă unde nu pot ajunge decît, mai mult ca sigur, scriind, acoperind descoperirea de fiece clipă - în toate este la fel de frig. Mie, unuia (acum), în toate mi-ar fi la fel de frig, căci în toate, cum se spune, te-așteaptă minunea cu ochii holbați care pe tine te-așteaptă. Numai versul face cu adevărat parte din poem. Dintr-un poem ce nu prezintă versuri ești salvat. Zilele trecute mi-a trecut prin minte să scriu o carte intitulată Jurnalul zilei de mîine (sau Agenda sau Jurnalul zilei de mîine) în care să arăt, să înfățișez, 215 să expun cum grăbesc eu, acum, timpul, cum jurnalul nu mai este al lucrurilor pe care le faci, le-ai făcut, ci al celor pe care le ai de făcut, sînt de făcut. (Filosofez: ele oricum sînt; tu, în subsidiar, le vei face - sau nu -, dar ele tot sînt: fă-le sau nu, deci, dacă sînt, nu pot să nu fie, deci fă-le - și le faci.) Nu faci decît ce e de făcut, gata făcut. Gata. Lucrurile de făcut nu rămîn nicicînd nefăcute. Tu sau un altul le faceți. Tu sau un altul. Unu-i în plus, căci este același. Dar doi e mai bine, e de rezervă, este mai sigur. Jubilație fără jubilator. Te ridici să pornești și de-abia cînd te-așezi regăsești drumul: lași să treacă zilele pe tine, le treci drumul. Rînduri fără necesitate, fără chemare, fără adresă. Scrii ce e scris, regăsești scrisul: aici, peste tine, de-a curmezișul sau de-a lungul, ca zilele pe o stradă. Lași timpul să scrie - și, de-acum, timpul scrie, numai timpul mai scrie. Citeam filosofie și scriam poezie. Citeam ziare și scriam jurnale. Mă străduiam. Făceam cu ochiul din întreg trupul. Arătam arătarea cu arătătorul. Azi o arăt cu timpul 216 ce trece, timpul, în care trec. (Cel în care trec eu este timp, eu nu sînt timp, el nu este eu.) De fapt, mă întîlnesc din cînd în cînd cu timpul ce trece pentru mine, mă intersectez cu el, trece - o clipă - peste mine. Acum m-am rătăcit de timp, trece tot mai departe de mine, dar tot mă mai nasc (tocmai de-aceea): sînt dezlegat și continui să mă dezleg. Toate acestea sînt indecența. 3 Mai bine ai pomeni morții -fără să te gîndești la ei. Mai bine te-ai scula cu noaptea în cap să primești ziua în față. Vorbele vorbesc - e rostul lor. Timpul indică ce nu e de văzut (acum fără tine) - dar tu ce faci? Tu cum îți petreci zilele, sau: cum de ți le petreci tocmai așa; sau: de ce nu-ți petreci zilele? Ești ușor, scrii ușor, ai vrea să scrii ușorul. Numai timpul te-ar putea arăta, numai timpul e foaie de hîrtie 217 pe care să calci, dar timpul e acum departe, cacofonic, de nepronunțat. Ce mai faci? Ce mai faci? De ce nu răspunzi? Răspund, dar nu se poate vedea. 4 Mă fură scrisul. Iar eu aș vrea să spun, nu să scriu. 5 Noapte și zi, noapte și zi: e bine de voi. 6 Noapte și zi, noapte și zi: mai bine așa. 7 Dacă improvizația de acum e (aici), eu sînt (nu altceva). 8 Pînă aici ajunge cuvîntul. Pînă aici aduce chemarea și aici se lasă așteptarea: întîlnirea are loc și își așteaptă venirea. 218 Aici rămîn eu cuvînt - unde ajunge cuvîntul. Imposibilul e acum iar departe. Încerc să arăt explicit cum se explicitează cuvîntul. Cum totul aici se explică. 9 Stinge lumina asta. Miroase a carne arsă (carnea arsă miroase). Te dor puțin buzele, dar nu sîngerezi. Continuă. Fiecare lovitură cîntărește aproape o sută de kilograme și lasă urme adînci. E sigur. Vei reuși. - Explicația urmează lucrurilor. Lucrurile, ca urmare a lor, se explică și-atît. Stoc II 1 Vorbă prea vorbitoare, cuvînt prea cuvîntător. (Cîntec cîntat.) Stai aici și așteaptă: suprafață ascunsă, prăbușire îngropată, 219 deschidere închisă. Rănile nu se vindecă - trec. Stai și așteaptă. (Ce e scris e făcut să aștepte. Este scris numai ca să aștepte. Scris în vederea așteptării.) Vă este scris să fiți scrise. Nici chiar citite nu veți scăpa. (Ce este scris pentru a fi citit scris rămîne.) Scrisul nu trece: nu poate fi spus, nu poate fi cîntat, nu poate fi nici măcar citit. Nimic nu vindecă scrisul. Atenție la scris! Mai bine o vorbă, două (strict vorbitoare), și gata, la drum, mai departe! (Văzul dezlipește retina; scrisul îngroapă secrete, face cerul pămînt: ne ordonă să așteptăm. Mai spun o dată: ceea ce - dacă -vine nu rezolvă nimic. Nu avem ce aștepta! Nu trebuie să ne punem în poziție de așteptare!) Vorba-i prea vorbitoare. Cuvîntul - prea cuvîntător. Nu pot fi scrise - și, totuși, eu scriu. Ca să las de-așteptat. Să îngrop așteptarea. Să lipesc (la loc?) cerul de pămînt. 220 Misiune de așteptare. Așteptare de a fi citit (cerul să zboare la locu-i: nu-i de aici!), cînd vorba vorbește și cuvîntul cuvîntă. 2 Scrisul: corporalitate mută. Corp ca să închidă gura cuvîntului. Cuvînt cu corp, fără gură. Excrescență. Natură adăugată naturii. Limbă infinită, încolăcită în gură. Atîrnă pe dinafară: scrisă pe gură. Pecete ce nu se pecetluiește numai pe ea. Cuvîntul scris (așadar): rest de limbă atîrnînd, neputincios, nevorbitor, pe dinafară. Limbă așteptînd gură, guri. (Dar nu pe mine sau pe tine.) 3 Deci mut. Așteptare mută: aștepți să fii citit, să fii înțeles, adică să dispari, rana să se închidă, cuvîntul să-și revină. Ceea ce nu se întîmplă: chiar citit, înțeles chiar, rămîi - ești, de acum - scris, într-o așteptare fără sfîrșit: așteptînd într-o așteptare ce nu mai așteaptă. Închis în așteptare, îngropat. Umplînd harnic, zelos, perfect un gol ce n-a existat. Tu tot sperînd să îl umpli. 221 4 Scrisul e în genunchi: cu ochii îngropați în sine, arătîndu-și nu fața, ci spatele. (Numai spatele se arată - fața nu. Fața e căutată, e cea așteptată.) (Ne îngropăm în adîncul feței - se poate spune.) 5 Nu spusul trebuie scris (nu mai), ci scrisul spus, cîntat, dezgropat din așteptare. Dezgropați fața din căutarea feței (spinarea arcuită), descleștați gura din ființă (pradă prea mare, care atîrnă - rest -, șiroiește). (Ah: să ții în gură, pe limbă, cuvînt scris!) 6 Gura-insulă pe marea-cuvînt. Gura închisă și spusă de cuvînt. Cuvîntul spunînd gura. (Cînd scriu mă sufoc.) — Restituie, de unul singur dacă poți, arhipelogosul! Pășește în gol! Ieși de pe marea de pămînt! Marea adevărată e deja la celălalt țărm. Cuvîntul e permanent între guri (nici nu mai trebuie deschise: cuvîntul spus nu este ființa-pradă, ființa-vînat, ființa-trofeu: cuvîntul care să-ți închidă, încleștat, gura). 222 Scrisul îți închide gura, îți pecetluiește gura și nici nu poate fi spus! Numai pe marea-cuvînt poți fi o gură deschisă. Numai asemănătorul (care ține loc semenului) îneacă, sufocă, trebuie cu orice preț nimicit și păstrat ca amintire, ținut sub supraveghere. Guri-insulă pe marea-cuvînt. Pierderea căii drepte. Rătăcirea drumului I Mă spălam pe trup (m-am spălat, gata) / Mă spălam pe trup și-am scris „drum” (așa e cînd scrii, scrisul vorbește) (și uneori suferă, se tînguie, elimină praf, trage la sorți, alege, sortează, alege fără să sorteze - sortește) / Mă spălam pe trup (îmi spălam trupul) (eu își spală lui trupul: dacă-i de scris, să scriu!: eu spăla un trup, eu spăla trup; trup spălat de eu; etc.) / Mă spălam pe trup și am dat peste spirit: pe suprafața corpului am găsit spiritul! — Nu se poate! Am realizat imposibilul! (Iată, imposibilul s-a realizat, e aici!) Spiritul-insulă pe marea-trup! Spiritul-literă pe pagina-trup! Părea o țară (în sfîrșit!) care doar ea exista. Pe dinăuntru, se credea imperiu. Din afară, avea granițe, ca orice 223 cuvînt. Era un regat? O republică? O colonie? Nu contează. Am găsit spiritul! Spiritul există! (Era o urmă a spiritului pe trupul meu. Un sol. Un trimis.) — Spiritu-i un cuvînt. E Cuvîntul. Pe care din cînd în cînd îl găsești scris pe trup, ca o amintire, ca o amenințare, ca o promisiune. (Mă spălam în rîul din mijlocul insulei, nu în marea din jurul ei.) Spiritul există, l-am găsit eu, pe trup! II Nu corectez, nu mă întorc, nu fac pasul de două ori. — Pasul pe drum poate fi repetat, pasul de dans, abia, te-m- pinge mai departe. Dansul e drumul! Nu mă întorc, căci nu sînt pe drum. Fac pasul încă o dată, însă în plus, îl adaug. Dansul e drumul? Dansul urmează drumului, e următorul (lui?) pas. Sînt deja la pasul următor. Îmi corectez din mers pașii. Îi îndrept. Adaug pași fără drum. Nu am ce să îndrept. Nu construiesc! Nu folosesc (ucid) cărămizi! Fac pasul meu - de mii de ori. Care va fi următorul? 224 III Cine merge cu mine să nu spere s-ajungă. Căci nu pe drum pășesc eu, ci parcă-ncerc să mă centrifughez (urît cuvînt, dar altfel nu poate fi scris) („centrifughez” își desprinde spiritul de literă, spiritul de trup -asta face!) (și dintr-o dată!) (pentru o dată, „înțelege” fără să citești) (așa cum faci de-obicei) (așa cum facem cu toții, tot timpul) (Iartă-mă!) (Mai bine n-aș fi vrut să spun asta: „centrifughez”.) (Dar am vrut să spun exact ce voiam să spun.) (A fost fatal.) (Cuvînt cu trup urît și spirit afară. Cuvînt preocupat, fără suflet.) — Ca mine? — Ca tine. Ca tine și ca mine. Iar cine merge cu mine să nu spere s-ajungă. Eu nu sînt o nenorocită de călăuză, unul din ăia cu nasul pe sus (Fii modest! Scrie cuvintele! Nu te teme să lași urme care nu sînt ale tale!) / cu nasul pe sus, care pretind că duc tot timpul undeva. Eu nu duc nicăieri. Și nici nu te chem: vino, să te duc eu undeva! Eu nu duc nicăieri. Eu nu duc nicăieri. Astfel încît cine merge cu mine să nu spere s-ajungă. Vino cu mine, dacă vrei, dar 225 nu te ține după mine (să nu uiți: eu nu duc nicăieri!), nu-mi citi urmele, vezi-ți de drum, dacă drum simți că ai de făcut, și chiar dacă pășesc alături de tine, nu crede că sîntem pe același drum (știai asta, sînt sigur!). Eu scad și adun, scad și adun. Nu-nmulțesc și nu-mpart. (Nu metaforizez, nu deportez bucata asta de pămînt în care îmi surîd tălpile, în somn.) Nu. Nu. Asta fac. (Vino, reintră în trup.) (Pe-aici, pe unde scrie „spirit”.) IV Doamne, dă-mi și greutatea zilei de mîine, să mă țină pe pămînt! V Eu te ucid în fața ta: îți las în viață copiii, mama, femeia, animalele, lucrurile (da, da, și pe ele; nu uita: îți las și lucrurile în viață!), dar am să te ucid pe tine. Și nu în fața lor - în fața ta. Vei fi oglinda propriei tale morți. Am să o pun în fața buzelor tale și cînd răsuflarea ta n-o va mai aburi (albind-o în loc s-o-nnegrească), chipul tău în sfîrșit se va vedea. Și o voi lua cu mine, și-am s-o privesc 226 îndelung, la nesfîrșit, căci voi avea, în sfîrșit, chip: un chip de criminal și de mort. Mă voi uita la el știind că nu poate să mă vadă, că i-am ucis privirea ce se privea numai pe ea. (Nas lîngă ochi, ureche lîngă tîmplă, ureche lîngă-auz, gard lîngă vînt, cuvinte lîngă înțelesuri. Alături, împreună, ca pe-o hartă.) Chip de criminal și de mort. (Pe prima pagină, în ziar, sub marginea de sus.) (Pămînt lîngă cosmos.) Eu te ucid, dar doar în fața ta. VI (Singura transcendență admisibilă e viitorul-semen, viitorul-măcar-aseme-nea-prezentului. Dar asta creează neînțelegeri infinite, și iluzii. Mai cu seamă iluzii. Prezentul nu trebuie să facă viitorul imposibil.) VII (Scriu în dezordine: ce-mi vine și așa cum îmi vine. Nu imaginez nimic. Nu urmăresc nimic și nu cunosc normă. Nu vreau s-ajung cu orice preț, în chip de săgeată, în centrul 227 a ceva mic, aproape invizibil, aflat la orizont și căruia i se spune „țintă”. Eu nu țintesc: trag, nimeresc sau nu. Oricum nimeresc. Căci trag și, mai ales, eu sînt ținta. M-am făcut țintă.) (Am ajuns (la) țintă. Acum sînt și aștept. Ce va veni? Și mă va nimeri?) VIII Lucruri simple din care se alcătuiește ceva complicat, repetitiv, f\J V f V aproape fără formă sau cu o formă întîmplătoare. Fă casa așa cum ai face cărămida! (Stă pămîntul lîngă univers.) Ioanapocalipsa Te-am căutat în gura închisă. Te-am căutat în sertar. În gunoi. În chiuvetă. Te-am căutat în bec. Credeam că tu ești lumina aprinsă... I Începe vîntul. Deschide locul. Încep să scriu. 228 Frumusețe, vrei să-ți scriu poeme? Să-ți răspund? Să arăt: da Să-ți scriu poeme ție, nu despre tine? Tu știi ce e un poem? Un poem este cineva. Dă din cap, și nu știi ce vrea să îți spună. Cineva care dă din cap voia, dar avea îndoieli. Tăcerea e îndoială. Acum, în tăcere, e cineva care spune da. (Nu se poate vorbi decît în tăcere.) Își spune da lui, îți spune da ție. Spunîndu-ți da, continuă să te întrebe: răspunde-i! Spune da II Frumusețea deschide locul. Scriam de mult, dar frumusețea nu era aici: tăcere în care să poți să vorbești. Am spus da, ca stupidul, de cînd mă știu. Da, scriu, scriu în lume. Frumusețea cuprinde lumea. Înghite pămîntul. Da, încă spun - acum mie. A scrie, a vorbi e a spune da, că da, da. N-am scris degeaba! Am știut eu de ce-am scris! 229 Frumusețea e aici, și este a lumii în care am așteptat-o. Este tăcerea în care mă arăt spunînd da, că da, da! Frumusețea este în lume. III Frumusețea e cineva, de aceea și poemul e cineva. Frumusețea se-ascunde printre oameni, se-ascunde bine. (Să nu uit.) (Scriu repede. Mă ascund.) IV Nimeni nu e frumusețea, dar frumusețea e cineva. Frumusețea pare un accident, o întîmplare: nu poți decît s-o-ntîlnești. Fii tu frumusețea mea! V O filosofie, o înțelepciune, Yoga, ceva, acum, în ajutor. O cauză, o misiune. Un deziderat. Adevăratele războaie, adevăratele cutremure, Clipa Mare. Lavă peste labirint. Ciment în ureche. Whisky Laphroaig. Izbit cu tîmpla de colțul biroului de mînă rotunjit. Destin de mînă de om. 230 Pe marginea drumului, cine vede, știe și înțelege nu oprește. Semnalizează și schimbă banda. Rîde în oglindă. Umbra trece razant, pe la tîmplă, nu lasă urme, te gîdilă. Ceafa subțire, prelungă, pentru mînă de om. Te dai cu capul de amintirea din palmă. Îți mîngîi fața cu ea, sperînd să te mutilezi, să-ți desenezi, acolo, pe mutră, o cale, un semn indicator: pe aici, uite-așa! Muzica nu mai încape, iese, dă pe dinafară. Ceea ce se aude, se vede, apare - în general - este ceea ce nu mai rezistă, nu mai suportă, exasperarea. Dușul rece al morții trezește. Pe tine nu? Ție ce lucruri anume îți dau nume? Tu ești X, iar eu spun: nu, tu ești Y. Hai să fim Z! Pe piele am semne: vrei să mi le citești tu? Ai scris mărunt, indescifrabil, pe mine, nu se înțeleg decît cîteva litere mari. Ceva mai mari. Abia mai mari. Necunoscutele: X, Y și Z. Și celelalte: cunoscutele fără sens. Scriu fără propoziții. IESE MUZICA! E ora 9:40, și lumea trebuie să apară. Nu se poate să nu apară. În sfîrșit. La sfîrșit. Dumnezeu se-nmulțește. VI Pe pod, o să te văd și o să mi se facă rău. Am să leșin. Lumea face podul peste haos. (Cuvînt pe cuvînt.) Dumnezeu face podul. Se face pod, luntre peste punte. Fluviul curge pe deasupra podului. Dumnezeu se face lume peste puntea noastră îngustă, pe care trecem doar cînd eu, cînd doar tu (sînt egoist: trec eu primul). Niciodată împreună. 231 Alături ar însemna să ne salvăm unul pe celălalt. Căci unul (nu se știe cine) e jos, în vîltoare: căzut sau neridicat. Unul e neapărat jos, dar împreună trecem noi lumea. Lumea asta de apă, căreia valurile-i sînt pod. Știu să dansez, ia-mă cu tine. VII Lady Diana sînt eu. Cînd mor, toată lumea plînge. Plînge toată lumea. Și abia acum mor. Cu adevărat. Nici nu știu. Căci așa se întîmplă. După ce toată viața (cîtă a fost) am trăit cu moartea în suflet, în sfîrșit mor. Cineva îmi întinde ființa sa, ca pe o mînă, și eu trec, de parcă, pe lumea asta, aș fi în pericol. De parcă lumea asta, în care m-am născut, nici n-ar fi. Soarele se răcește mai încet decît mine. Mor înaintea lui, sigur. (Un punct fix, o identitate, un teritoriu.) Ideea (fixă) e teritoriu. Casă. Odaie. Scaun pe zi ce trece mai moale. Nu te găsesc, patria mea. Cu buze de țărm, săruți tot ce te înconjoară. Încropesc o corabie ca să te ajung. Nu o plută. O mînă de apă, întinsă de o ființă de pămînt. VIII Curaj! Te imaginezi la cincizeci (50) de ani? Acum ești ca atunci. De douăzeci de ani te imaginezi la cincizeci. Cu părul aproape 232 alb, patriarh în - lentă - devenire. Multă putere, conținută, gata pierdută, de fapt. Virilitate simbolică. Curaj! Am lacrimi proaspăt culese (traducere aproximativă, mai mult ca sigur greșită). Leonard Cohen și Virgil Mazilescu. Acum și atunci. Liber - în sfîrșit liber: poemul scrie poeme. De mult liber, te-ai legat de oameni ce te-au înlănțuit. Cu lanțurile tale, mai trebuie spus? Unde o fi libertatea mea liberă? E 12:53, și nu e acasă. Nu ea răspunde la telefon (telefon dat, încă, cu teamă, pe-ascuns, cu fața crispată). Unde o fi? Libertatea n-o cauți, nici măcar la telefon. Nu dori libertatea. Fii liber pînă și de propria ta libertate. Nu dori libertatea pe care o simți numai a ta. Nu dori ce este al tău. Visează, dacă mai poți. Aici începe o carte. Tu nu. Tu ești „LIBER”. Pe zi ce trece. Și zilele trec. Mai greu este noaptea. (Tot mai multă psihologie și tot mai puțină ontologie. Ontologia-i a zilei. Iar ziua e în general ieri și în special mîine. Ziua nu e: ți-o amintești, o aștepți, o dorești. Cînd va fi zi, ehe, cînd va zi iar...) Continui. Încontinuu. Continuu. Unde o fi? „La 10 dim. Primit telefon de la Bogdan Ghiu (din Constanța) cu felicitări de Anul Nou. Gestul m-a emoționat realmente.” (Virgil Mazilescu) La mulți ani! Pentru cînd va fi Anul Nou. Acolo jos m-așteaptă poeții. Plasa poeților. Mi-a rămas mie cercul poetului dispărut. A ajuns acuma la mine, să-l rostogolesc, vesel, săltînd, mai departe. (Cercul se pierde. Se scapă.) 233 Unde o fi? Unde ESTE? (Visez un telefon neatins, o pisică nemîn-gîiată. Mimez visul. Mimez că visez. Visez visul nevisat.) Curaj! „Mi-ar place” sau „mi-ar plăcea”? „Servici” sau „serviciu”? „Heautontimoroumenos” sau cum? În direct! Numai scrisul e în direct. Scrisul e de mult televiziune. IX Ce să mă fac? Azi am promis viață. Mortul a promis viață! Nu viață veșnică, ci lungă, ci continuă. „Iartă-mă că sînt mort!” „Eu, aici, relansez moleculele. Le reciclez.” „Tu faci asta?” Mimez o viață comodă, pe care, de regulă, poeții nu o ating. Nu am decît ritm. Prozodie. Îmi transform viața în prozodie. - Cuvinte la locul potrivit: locul contează. Ăsta e jazz! Adică - sigur! - nu muzică. Rimbaud a fost transformat în religie. Vai lui! Vai nouă! (Nu scriu degeaba articole.) Rimbaud s-a metamorfozat. Moleculele lui compun, azi, religii. Eu nu. Eu nu fac - încerc asta - religii din poeți. Rimbaud e prozodie, e viață. Dar ceilalți? Am virgule, puncte - un punct. Pe care nu mă opresc să-l repet. În viață de om. 234 Rimbaud a fost metamorfozat. Dar eu? Pe mine cine mă va metamorfoza? Și în ce? (Nu scriu degeaba scrisori și articole.) Ea nu e, dar unde, totuși (fuck!) ESTE? Un telefon, două, și gata -„scot bandajul pentru inimă”! Mă întrebuințez. Îmi ocup viața. Cu ființe. ESTE! O vreau! A mea! Numai a mea! (Ea întîi pornește, pleacă - demarează -, abia apoi, mult după - și deja prea departe -, întreabă: Unde mergem? Este istoria.) (Ea știe tot. Mai bine ca oricine.) (Mai bine ca mine, sigur.) (Cum să îl părăsești pe cel la care nu ai ajuns? Cum să nu înțelegi? Cum să uiți?) (Ea are casă, mașină, un număr de telefon. Am să-i duc o pisică neagră, băiat, cu capul rotund.) Mîine am să-i spun: „Take this waltz”! „Take this waltz”! Mîine va fi minunat. Ce bine că urmează dimineața! (Gata! S-a terminat!) X Mă folosesc de viața celor morți. Viața lor a dus la moarte și la mine. Eu nu sînt moartea. Moartea nu-i a nimănui. Mă așez - încerc - în dreptul morții lor. Viața lor a trecut de mult pe lîngă mine. 235 — Nu te lăsa iubită! Rezistă! (În paranteză în text.) — Pun în pericol viața celor mulți și moartea celor puțini! (Cu ochii închiși, mintea îmi zboară de la tine. Zboară în jurul frunții.) (M.I.R.A.: sînt inițialele voastre, recunoașteți-vă, ce naiba!) Folosesc cuvintele la ritmarea tăcerii. (A limbii, mai precis.) (Tu vii cu tăcerea, eu aduc - încerc - liniștea. Nu confunda! Din păcate, chiar nu se confundă.) (Îmi accelerez viața. O comprim: cum scriu, așa am trăit. Pe cînd îmi doream să trăiesc.) XI Aceste cuvinte, ale mele acum, or să-mi țină cîndva de urît. Îmi vor asigura cîteva secunde în plus, o dimineață. Cîndva, cînd voi fi lăsat cu totul în pace, liber să-mi amintesc totul. Să-mi amintesc, nu să văd, sau aud sau să fac. Îmi vor aduce aminte de vremurile minunate cînd îmi visam, îmi imaginam amintirile. (Lasă-mă să-mi termin propoziția. Ce apare pe parcurs voi adăuga la sfîrșit. Poate așa se va înțelege ceva.) XII. Urmarea Nu totul există pentru a fi scris. Nu tot ce e scris este pentru a fi citit. Lectura nu epuizează tot ce e scris. Există rest, și ne scăldăm în el. Bănuiai? Căci nu te pot întreba dacă „știai”. Astfel de lucruri (și altele, mult mai teribile) cel mult se pot bănui, presimți, ca și cum ar ține de domeniul viitorului personal 236 și planetar. Planeta nu-i tot timpul universală. Universul nu-i neapărat cosmic. Presimți și scrii, ai în spinare (sau la șold) hrană pentru o zi. Presimți ceea ce nu vei putea niciodată să simți. Chiar de-asta presimți: să te scutești de-a simți, de a scrie, de a ține cont de ce-ai scris, tu și ai tăi. Scrisul e descărcare de povară. Glume pe seama morților: ce-or face ei acolo, de ce s-au ascuns, ce atingeri (fără de trup, sau cu cine știe ce ditamai trupul!), ce suprapuneri, împerecheri, întrepătrunderi, înlocuiri de ființă se țin lanț în jurul nostru, ținîndu-ne-n lanț, epuizînd posibilul căruia nu-i știm (uneori nici măcar) numele? Fac ei acolo cumva ce nu putem face noi aici, așa? Azi m-am născut, dar mi-amintesc viața mea de ieri. Dispare, fuge, se lasă ilegal trecută „granița” carnea, a fost o metonimie de carne pe cînd nouă nu ne stătea gîndul decît la suflet și spirit (ca derivat al acestuia, ca „subprodus”): acum spiritul rămîne, tot, aici, în grija noastră, povară. Carnea a fugit, s-a dus naibii, s-a făcut carne universală, 237 trup cosmic - spiritul a rămas, tot, de la origini și pînă acum, aici, în grija noastră. Planeta-i rezervația (sau cimitirul) spiritului. E numai spirit pe-aici, spirit azi, spirit mîine, și carnea nu încetează să fugă, să se facă trup - adevărat -altundeva, departe. Am ratat - ratăm - forma de trup a spiritului. Spiritul tot rămîne aici, carnea zboară. Raport de inversă proporționalitate. Contratimp. De aici - „timpul”. (Tot ce-i gîndit și dispare, căci l-am construit.) (Ruine în construcție.) (Punctul unde adaugi, pui peste, e punctul de unde începe scăderea.) (Punctul de lipitură e viitorul punct de ruptură. De-aici - timpul.) Ieșirea din paranteza pămîntului. Ieșirea din paranteză. Cum să ies din paranteză, în bătaia diferitului? (!) Am ieșit (am ieșit?): ce bine era! Ce bine a fost! Ce bine va fi! (Va fi vreodată bine?) (Dacă voi fi, va fi bine.) (Cînd voi fi, va fi bine.) Cînd sînt e nemaipomenit. (Între insule - mare.) 238 (Între atomii de apă, atomi de om.) (Între mine și tine - atomi de dorință.) (Insule.) (Insule fericite, insule de revoltă, insule înghițite de marea de trupuri.) Drumul e o invenție epică și didactică. Istoria, dacă nu-i drum, se face praf (atomi de istorie). Calea nu trebuie parcursă, ci anulată. Calea nu te duce, ci te aduce în brațele țintei, să nu o mai vezi, să n-o mai dorești. Ne-a înghițit de tot ținta! Căci am parcurs drumul, fie și-n zbor. Distruge calea - calea îndepărtează, abate, mersul pe jos face corpul frumos, mersul pe drum te face scrum. Pașii rimează, ritmează, rima întunecă auzul - ți se pare că vezi. Vezi că drumul se îngustează, se subțiază, la capătul drumului te faci mic, mic de tot. Aici erai tu, acolo ești ăla: un altul, cu spatele la tine, un obsedat, un încrîncenat, un nelimitat. Mergi, dar mergi fără drum, în așa fel încît să strici drumul, 239 să rătăcești drumul: drumul poate fi rătăcit, ia-l cu tine, du-l unde-ajungi și lasă-l acolo. Sau stai acasă și lasă-l să te sugrume! Mai bine un dans, ceva, să-și muște drumul cap cu cap. Țipi, sari, de bucurie, de durere. Te zvîrcolești: lași urme ce împotmolesc drumul, care -l sfîrșesc. Gîndesc ca să-mi sucesc mintea! Scriu ca să obosesc! Citesc ca să uit! Ca să-mi adun mintea sub un alt chip, în altă parte, pe dealul din față, pe trotuarul de vizavi, peste drum - să tai drumul! Și te iubesc ca să mor!* * 1) CA SĂ RĂ MÎNĂ ATOMII DE DORINȚĂ ÎN VIAȚĂ; 2) VE Ș NIC ÎN DRUM CĂTRE TINE; 3) SĂ RĂMÎNĂ DRUMUL SINGUR; 4) SĂ SE DISTRUGĂ; 5) SĂ SE VADĂ CĂ LUMEA NU-I DRUM, ȘI CĂ E RĂU DACĂ E; 6) CĂ LUMEA-I ATOM; 7) DE DORINȚĂ; 8) ETC. 240 Pantaloni și cămașă Editura Pontica, 2000 Too old to rock and roll, too young to die. (Ian Anderson) I Reconstituire Începe brusc ce nu s-a întrerupt niciodată. Nu-s ceruri, sînt televizoare. Departe și sus e prea simplu, e imposibil. Departe și sus crezi tu, acum, că poți să te ocolești, să te eviți, să te cuprinzi cu mîinile curate. Să nu stai cînd aștepți, cînd ceri. Să nu stai așezat, ține-te pe picioare. Așteaptă, cere în picioare. În picioare, drept, cu capul plecat, cu ochii închiși. Mergi, fă, acolo, pași, în orice direcție, ca și cum ai ieși în întîmpinare dacă ai ști calea pe care se vine. Vino spre tine. Îmbracă-te cu ce ai mai bun. Pantaloni și cămașă. Caută să nu șifonezi veșmîntul de pe tine. Stai în picioare. Cămașa se va murdări singură, pantalonii se vor boți de la sine. Vei vedea cît de viu și de rău poți să fii. Vei auzi cuvintele pe care nu le spui. Degeaba tot încerci să te smulgi de pe loc, să pornești. Ești drum și drumurile sînt fixe. Îmbracă-te cu ce ai. (Cu spaimă și respect) Am dormit în fața caselor voastre și m-ați poftit, creștinește, în curte. Mi-a trecut umbra prin fața ușii din față, dinspre stradă („Domnu-i acasă?”), și m-ați primit pe ușa din dos. (Ah, curțile voastre interioare, unde aspersoarele nemțești nu dorm nicio clipă și dulăii mioritici sînt păziți de femei-căpitan să nu strice gazonul. Ah, ce 243 construcții interioare deosebite! Și calcio vecchio! Și televizoare cu plasmă privindu-se-n ochi! Ah, ah...) N-am dat cu pietre și nici nu mi-am făcut nevoile sociale pe gardurile sau zidurile voastre - gesturi poetice, lirice, legitime, de revoltă, nu?, de frondă. Nu, n-am făcut frondă pe voi. Am trecut prefăcîn-du-mă că ridic din umeri, spunîndu-mi cu îndîrjire că aceasta-i singura modalitate omenească de-a încerca să zbori (printre oameni, de la om la om, ca ideea). V-am cerut o bucată de pîine și mi-ați dat o bucată de pîine. Nici măcar n-am cerut, dar vor ați știut întotdeauna mai bine. N-am ținut cu tot dinadinsul să vă surprind mîncînd (la masă, desigur, cu coatele lipite de ființă, aproape), să vă simțiți obligați, cum se spune: spectacolul dinților voștri interiori reducînd hartanele moarte de viață la cuvinte (un ritual magic -sau mistic?), dînd glas de slavă vieții înfulecate sau, dimpotrivă, ipocrit refuzate și contemplate (să stea pe perete, deasupra), mi-a fost mult prea intens sugerat ca să mai am poftă să îl și caut. Am stat, pe rînd - uneori chiar în același timp - în burțile voastre, în burta fiecăruia dintre voi, unul sau altul: podoabă înghițită pe nemestecate, ba chiar nici măcar înghițită. (Nu m-ați înghițit niciodată.) Cum să nu mă răzbun? „Uite-aici! Uite-așa!” AȘA nu mă răzbun. Uitați cum NU se răzbună cineva. Republica: o intersectare și suprapunere de feude, totalitatea bunurilor unice din care fiecare își poate, după puteri, construi o putere, un imperiu, o aură. Republica: gradul zero, disponibilitatea tuturor și a toate ca obiecte de dominație, de posesie imperială pentru oricîți peste toți. Întind acum cortul pe limbă, aici. Mă cuibăresc într-o cutie de cuvinte și dorm ziua-n amiaza mare, cît e ziulica de lungă. Ca să visez, și să vorbesc, și să răcnesc în somn. Așa nu mă răzbun. Chiar aici. 244 II Răspunsul în oraș și răsăritul lumii Cine nu e aici, acum. Dar cine nu e? Nu mai simt cuvintele în spate, nu mai știu să mă retrag spre ele, să dau de ele. Nu mai nimeresc cuvintele. Nu mai știu să mă retrag. Dar am speranță. Cine nu e aici, acum. E cîte ceva, ceva e, cum e mai rău. Un personaj prost și umil, o figură încărunțită, fără spate. Nu mai sînt cuvintele. Nu mai știu să mă retrag. Nu mă mai pricep să inspir tăcerea, să mă umplu de tăcere, să aduc cuvintelor tăcerea și ele - doar atît - să fie. Nu mai aduc tăcere, sînt departe de cuvintele cărora le-o procuram (ca un burete îmbibat, sau ca oricare alt lucru), de cuvinte. Căram tăcere, le-o duceam cuvintelor retrăgîndu-mă, bătînd în retragere, dînd înapoi. Mi-a pierit entuziasmul acestui comerț, al acestei mici operațiuni de frontieră. Sînt printre animale care au cuvintele cu ele, toate și mai ales oricîte. Multe cuvinte. Care nici nu se văd: cecuri de cuvinte. Animale care mă fac să vorbesc, care nu mă mai lasă să tac. Îmi dau cuvintele lor, să le dau cuvintele „mele”: cuvintele să întîlnească cuvinte, să crească și să se înmulțească. Asta-i cultura, nu? Nu asta-i cultura? Nu mai fac tăcere din cuvintele „lor”, să o duc cuvintelor „mele”. Drumul a dispărut. Am strîns drumul, l-am înfășurat, l-am împăturit, zic că l-am pus bine; nu mai există. Drumul e fum. Absență a tăcerii, neapariție a cuvintelor. Doar un ocol de animale direct vorbitoare. Totul e pus la mijloc, totul e prezent, totul circulă: așa cum e, pe loc. Totul e acum în toate - și numai acolo. Nu mai lipsește nimic, totul e aici și acum. Plîng, acum. Asta fac: plîng. Cuvintele sînt cuvinte, nu mai devin nimic, nu mai umblă, nu mai trec. Am încetat să exist. Nu pot nici măcar să mai plîng, nu am de ce mă plînge: n-am murit, n-am dispărut - nu mai sînt. Nu mă mai „nasc”, nu mai apar în mărunta mea îndeletnicire - să aud deodată cuvintele în spatele meu, în spate, să le-aud brusc, pe toate, pe cele de care este nevoie, cele trebuincioase. Cuvintelor le-o lipsi tăcerea „mea”, adusă de mine? „Cu o sămînță de tăcere în gură...” Îngenuncheam cu spatele. Mă rugam, poate, cu spatele. Am avut totdeauna cuvintele în spate, 245 undeva în urmă, nu, nu la îndemînă, ci la capătul drumului. Eu nu trebuia decît să aduc tăcere. Asta și era drumul: facere de tăcere. Întîlnirea dintre cuvinte - nu sunete! - și tăcerea creată, obținută din nu contează ce (cel mai adesea, tot din cuvinte) era scrisul meu. Un tezaur asupra căruia arunci lumina și stai, apoi, și-l privești. Plîng. Nu pot ține doliu, n-a murit nimeni. E plin locul de oameni care au cuvintele asupra lor. (De fapt, nu: care și-au pus cuvintele la loc sigur și nu fac decît să emită - sonor - cecuri în contul acelor -le știm noi - cuvinte.) N-a murit nimeni. N-a mai murit de mult nimeni. S-a împuținat și umplut locul. Cuvintele sînt, dar nimeni -eu - nu face, nu le mai face tăcere. Atîta tot. Dacă spun, acum, asta e pentru că, într-un fel, încerc, am ideea nebună să încerc să le scriu cuvintelor, să scriu în întîmpinarea cuvintelor. Eu am dispărut. Nu e de plîns, nu e de ce. N-a murit nimeni. De mult n-a mai murit nimeni. Toate sînt la locul lor, mai multe și mai puține. Nu lipsește decît ceea ce era în plus. Exact atît. Vă spun eu. Știu ce spun. (Știu doar ce spun.) Niciodată nu va lipsi decît ceea ce este în plus. Plusul. Pe noi, aici, în ocol, nu ne interesează decît surplusul. Și ce cuvinte, ce facere a cuvintelor, ce aducere la cuvinte, la cuvînt! „Acțiunile”! Cum să vă fac să tăceți? Nu să vă interzic accesul la cuvinte, sau să vi-l fac imposibil - începînd să vorbesc numai eu, spre exemplu -, așa ceva nu s-a întîmplat niciodată, și nici nu e vorba, de fapt, de așa ceva. Cuvintele voastre, cuvîntările voastre, cuvîntăturile voastre erau tăcerea mea, condiția tăcerii mele. Ele erau pentru mine tăcere; tăcerea de care aveau nevoie cuvintele „mele”, cele care „mă” așteptau undeva în spate, în urmă, în fundal, nu ca să pot cuvînta, ci ca ele să poată fi. Nu de mine e vorba, ci de ele. Cuvintele nu cuvîntează. Noi cuvîntăm, cuvîntuim, cuvîntătorim. Ele „fac” altceva (sau altfel): ele sînt. Dar nu sînt, cum se spune, de la sine, prin ele însele. Pentru ca aceste cuvinte să fie (fiind) este întotdeauna nevoie de o „operație”, cît de măruntă, oricare ar fi ea. Ceva trebuie făcut, și nu oricum. Transportul tăcerii spre cuvinte era operația „mea”, eram eu. Operațiunea „Eu”. Care o fi operația voastră, care anume veți fi fiind voi? Voi ce faceți, cum faceți ca să faceți 246 cuvintele care sînt să și fie? Faceți (sînteți), oare, cum făceam și eu, ce făceam și eu? Animale imediat, direct, pe loc, locului vorbitoare, oameni... Cuvintele nu stau „ascunse” și nu „apar” cînd li se dă tăcerea, cînd se face tăcere, cînd e liniște. Cuvintele nu sînt fiare ce cer tăcere de om. Cuvintele sînt în urmă, par trecut și devin viitor, par a de-veni (din viitor) cînd prezentul e o operație de tăcere. Tăcerea e întrebare, și nu există întrebare neadresată, întrebare care să nu caute o adresă anume, care să nu întrebe de o adresă. Întrebarea întreabă de adresă, iar întrebarea e locul. Întrebarea nu circulă, nu caută, ea e locul care așteaptă răspuns, e adresa care așteaptă. Întrebarea așteaptă, e singura care așteaptă, care este în așteptare. Răspunsul e ceea ce vine, răspunsul întotdeauna vine, ajunge la întrebarea care se pune, se așază, se proțăpește, se instalează, decretînd așteptarea, starea de așteptare. Întrebarea e aici, dar trebuie s-o punem, s-o suprapunem, să acoperim locul cu întrebare pentru ca mișcarea de răspuns, mișcarea-răspuns să înceapă („timpul”). Voi cum vorbiți? (Voi, adică ei.) Ei cum vorbesc? Stă Întrebarea-Mireasă și-și așteaptă Răspunsul-Mire (au spus unii; e ușor de spus ce se poate spune; totul e să vezi dacă se poate spune tot ce se spune). Vine Răspunsul, și ce face din Întrebare? Ce face Răspunsul cu Întrebarea? Ce fac Răspunsul și Întrebarea împreună? Ar trebui, economic, s-o facă să dispară: întrebarea e doar locul răspunsului, locul în care acesta trebuie să vină, ea îi ține - profetic, protetic - locul, nu? Întrebarea ar trebui, în sfîrșit, să dispară, ocupată de Răspuns (Răspunsul ocupă Întrebarea?), dislocată de el, singurul adevărat. Adevărul vine. Întîlnirea dintre lume și răspunsul la ea ar trebui, deci, nici să nu se producă; erau - păreau -doi (ce se caută sau „doar” se așteaptă) cîtă vreme (oh, cîtă vreme...) erau la distanță, unul pe loc și celălalt deloc. Cîtă vreme defineau, făceau distanța. Acum vezi că întîlnirea nu are între cine și cine să se petreacă. Că așteptarea îl creează ori pe cel ce așteaptă, destinat să dispară (o formă de apariție) cînd cel așteptat, în/la sfîrșit, vine, ajunge, ori pe cel așteptat. „Mai” real și „mai” adevărat. E Adevărul, Unul, unu mai mult decît nimic. Cînd răspunsul vine, exact în clipa 247 cînd ajunge, cînd dă colțul sau cînd dă să „treacă pragul”, nu are cine să-l primească, căci el e „mai mult” și deja „prea mult”. (Și nu numai de-asta. Sau nu numai de-asta așa.) Orice casă a răspunsului e goală de întrebare. Răspunsul vine și ocupă întrebarea (sau măcar casa în care aceasta aștepta, în care era așteptarea: casa întrebării sau a răspunsului ei?) În așteptare nu există decît cel așteptat. (Am tranșat: „mai mult” a devenit, era „numai”. Ceea ce e „mai puțin” dispare în față, la întîlnirea cu ceea ce e „mai mult” decît el. Dar cum se poate vorbi această comparație? Cum poate fi ceva „mai mult” decît „mai puțin”?) În întrebare nu există decît răspunsul. Și vine Răspunsul, intră - casa, goală. „La ce Întrebare am venit?”, se întreabă Răspunsul. „Care mi-e Întrebarea? Cine m-a chemat? Am venit și, iată, nu e nimeni să mă întîmpine. Nu mă așteaptă nimeni.” Astfel, răspunsul e întotdeauna singur, orfan sau văduv de întrebare. Răspunsului îi lipsește Întrebarea (sa). Suferă enorm, suferă cumplit, în tăcere. Nu (mai) e ce-a fost, ce i se promisese să fie, ce(-și) jurase să ajungă: răspuns la întrebare. Capătă un nume, se duce să și-l înscrie. Răspunsul a venit, spul-berînd adresa. (Sau, poate, „doar” alungînd-o.) Ia întrebarea de unde nu-i! „Pe dumneavoastră cine v-a chemat? Aveți chemare? Cu ce probleme prin părțile noastre?” Dar răspunsul presimte că nu se poate stabili. Va rămîne totuși o vreme, anonim, aproape fără chip, străin. Va fi, desigur, văzut dînd raite prin centrul așezării, prin locurile ei comune, republicane: lucruri în părăsire, mormane de monumente, morminte, gunoaie, așezate, ele, cumva, părînd a duce undeva, sau, mai precis (din ce în ce mai precis), de undeva pînă undeva, de ici pînă colea. Se va perinda, Răspunsul, o vreme, un timp, încercînd să dea de Întrebare, să ajungă la o Întrebare, să vină de undeva pînă undeva, de ici pînă colea, sub chip de vești, de știri ale oamenilor, unii despre alții, unii altora mereu despre alții, asupra celorlalți (sîntem asediați din mijloc, din încercuire!). Va încerca să vină, să ajungă, va bate frenetic părțile comune, grămezile și mormanele republicane, lespezile străzilor (mormînt lîngă mormînt, „pavaj pentru ca să pășească mai departe generațiile viitoare”), își va da, chiar, într-un anunț plătit, adresa provizorie, „Dacă aveți nevoie să vin, iată unde mă puteți 248 găsi” etc. Etc. Va tot reveni încercînd să vină. După care va pleca, lăsînd în urmă chiar mai puțin decît o amintire - imaginea fugară, de nebun bîntuit, permanent izgonit, a unui trecător încercînd să întreacă, să depășească revenirea, pentru a putea veni: impresia unui bărbat bîntuind. Va pleca, venind. Ca să vină. Cei ce-l așteaptă sînt mulți. Cei mai mulți. Dar nu pot mai mult decît să-l aștepte. Sînt Adresa care nu poate primi Răspuns, Întrebarea intangibilă, intactă, virgină, la care Răspunsul nu are acces, la care oricît ar vrea (dar vrea el cu adevărat?, ne putem oricînd întreba, este oricînd legitim să ne întrebăm) nu poate să ajungă. Noroc că uită, cel mai adesea, ce-i cu el. Pleacă fără a fi Venit. Vine nereușind să ajungă. Pleacă să Vină. Cu siguranță va reveni! Așa și cuvintele. Am zis „animale”? Îmi cer iertare. Oameni, cu cuvinte tot timpul. Cu cuvinte la ei, potrivite, ți le dau precum precupețele mărunțișul. Îți schimbă ceva, nici n-ai văzut ce, orice, pe (nu „în”) cuvinte: un pumn. Da, da: un pumn de cuvinte. Și ce gureșe sînt cuvintele lor! Oho, ca și ei. „Bogdan, pe mine mă interesează să te exprimi.” (Bogdan, nimic.) Cuvîntă, de altfel, împreună, la un loc, acești oameni: zornăie cuvinte - punga plină -, foșnesc vorbe; vorbesc în același timp cu cuvintele. Vorbesc cu gura plină de cuvinte. Le fac pe cuvinte să zornăie și să foșnească - numai să nu tacă. Care o fi operațiunea lor de schimb? Ei ce transportă cînd vorbesc? Cum le vine vorba? (Stau și mă-ntreb.) Emit norme. Transpiră norme: normesc. Iată-i. Ba nu, nici nu trebuie arătați, indicați: sînt spațiul și timpul. Sînt Instituția: banca, universitatea, judecata. Sînt cuvîntul cuvîntat, Cuvîntul-Aici, cuvîntul care zice: Acum, Aici, Eu. Crucea spațiului, ce mai. Punctul. Gata cu ei! Poftiți restul. E întreg, neatins. Dar cuvintele? Mă retrag cu spatele spre viitor. Cu ochii pe prezent, mă tot duc. Numai ceea ce am parcurs, ce-am măsurat cu pașii mai vine pînă la mine. Bătătură! În gînd, primesc încă o dată drumul: rămăsese în urmă. Nici nu-l mai așteptam. Mă face drumul cuvînt. 249 Dar cuvintele? Începusem ceva de cuvinte. Cuvintele vor veni ele. Ajungem noi la ele. Ajung eu. Nu trebuie abordate direct, ca lespedea cu pasul: ajungi la ele sau îți cad în spate, te izbești, brusc, de ele, în mersul ăsta pe dos. La anii mei mi-e mai frică, vai, ca niciodată c-am să mă spulber. Sau că am să calc cuvintele în picioare, că urmele mele sînt cuvinte călcate în picioare, pe care le-am nimerit pășind. Dacă mă tîrăsc... Ăsta e riscul: pașii, în schimb, pot permite, în arcul lor, cuvinte. În firida pașilor. În saltul pasului. În uitarea care e pasul. Se deschide o gură - plină - ori de cîte ori faci un pas. Se arată o gură, și anume că este plină. O gură pînă atunci închisă, care mesteca, rumega într-ascuns (nici nu știam) lumea, o transforma fără să o transporte, fără metaforă. Faci pași, deschizi guri pline, eminamente pline, care ne mestecă, mărunt și constant, substanța. Uite! Pașii înghit drumul, deschid gurile. O gură deschisă e o promisiune de vorbă. Poate scăpa cașul. Poate-l scapă. Asta e! Întinde pasul. Încordează arcul pasului: va țîșni limba, de foc, o săgeată din carne. Tragi săgeți. Îți fug săgeți din trup: săgetezi. Ai scăpat într-o gură, care, fără să te muște, fără să te fi mușcat vreodată, te mestecă, totuși. Fugi mîncînd din pămînt. Grăbește-te! Nu te grăbi! La anii mei ești o gură umplută - un fel de mîncare: „gură umplută”. Stau cuvintele și ne umplu gura, buza de sus acoperă ochii. Pămînt învelit în carne. Cum să vorbești cu gura plină? Dă drumul la caș! Lasă-l să cadă în drum. La anii mei ai totul în gură și ai încetat mersul. Orizontul e cerul gurii. Retra-ge-te spre zidul cuvintelor. Treci la zid. Lipește spatele. Îndreaptă călcîiele. Aliniază genunchii. Una cu zidul. Afișează-te! Sari! Taci! Scrii cuvintelor. „Ce-ai adus?”, încep ele să se audă, să se facă auzite. „Ce ne-ai adus?” Ce să vă aduc? Am venit. Am ajuns. Lipit de zid, cu spatele în cuvinte, ți se face, în sfîrșit, rău. Ce bine e! În sfîrșit! Corpul ți se face săgeți. Cuvintele încep să apară. Ți-ai adus gura pînă la ele. Gura umplută devine, brusc, gură goală. Gura devine pas, salt, arc. Răsare lumea. Răsare lumea. Fără orizont. Fără cer. Perlă care se culege, tot în adîncuri, 250 însă cu gura. Nu se smulge, se culege. Atent să n-o înghiți! Între buze și dinți, să n-o faci obiect al gustului. Între buze și dinți, pe unde bîntuie - flutură înfășurate - flamurile pe care le smulg de obicei cuvintele, victoria care e fiecare cuvînt, steag smuls. Răsare, deci, lumea în arcul gurii, în locul bîntuit de cuvinte. Să nu uit: o ții în gură ca să n-o săruți. Ferește-o de limbă: ar da orice s-o poată întoarce pe toate fețele, s-o facă fețe, fețe. Nu trebuie să spui nimic. Nu trebuie să încerci să spui nimic. Dacă ajungi la cuvinte și dacă ai reușit să aduci ceva tăcere, înseamnă că plătești direct cu tezaurul, că ai exterminat mărunțișul, că nu mai ai gura pungă. Aripile sînt arcul ce azvîrle trupul păsării în zbor, înspre ființa păsării. Arcul rămîne pe loc. Păsările nu zboară cu aripile la ele, asupra lor. Aripile rămîn întotdeauna la sol, pe pămînt: trimit pasărea, care zboară, în zbor. Strălucirea, și zornăitul, și foșnetul. Cine ajunge primul? Am sărbătorit ziua, noaptea. Noaptea se sărbătoresc zilele. Așa ne-am obișnuit noi. Ne-am luat rămas-bun, ne-am spus noapte bună abia la 5, în zori. Discutaserăm cu voce tare despre trecerea de la se poate, „în general”, la poți. Despre faptul că, printr-o trecere, printr-o traducere, trebuie să echivalezi pe se poate cu poți. Că se poate înseamnă, de fapt, poți. Și cum îl mascăm noi pe poți, care este se poate, în trebuie, ca să ni se pară imposibil, sau cum, dacă facem ceva - ce se poate -, înseamnă că facem imposibilul însuși. Numai imposibilul se mai face. Facem doar imposibilul. Imposibilul e singurul real. Numai posibilul rămîne tot timpul ceea ce e, singur identic cu sine. 251 Era să mor. Era să uit că sînt mort. Cu trupul lipit de zidul - așa i-am zis - de cuvinte, să zicem că deschizi gura: devii poartă, îngustă. De peste zid răsare lumea, parcă ni s-ar arunca pachete cu provizii. Cînd ai ajuns la cuvinte, nici măcar nu mai e vorba de cuvinte. Ce cuvinte? Care cuvinte? Era/fusese/a fost vorba de cuvinte atîta timp cît ai fost departe, cît te chinuiai să strîngi tăcere, să depui cuvinte în contul tăcerii. Era numai promisiunea cuvintelor, promisiunea lor de a fi, că există. Odată promisiunea de a fi (că sînt) a cuvintelor îndeplinită, ținută -de tine -, nici vorbă de cuvinte. Răsare lumea. Cînd cuvintele, care, din gura (pungă) a celorlalți, îți promit să fie, și tu, cu ochii pe gurile pline, îți promiți să le ajuți să fie, să ajungi unde ele chiar sînt, unde ajung, apucă să fie, - răsare lumea. Nici nu putea fi vorba de cuvinte, „doar” de cuvinte, de ceva atît de puțin. Căci cuvintele sînt „mai puțin”. Nici nu există cuvinte: iată-le! Le vezi? Nu există. Aici, unde sînt cuvintele, unde cuvintele, iată, își țin promisiunea (cuvintele asta și fac: promit și își țin promisiunea - uneori și pe-a ta; asta și sînt: întîi promisiune, apoi promisiune ținută), răsare lumea. Aceasta e lecția. O voi repeta la nesfîrșit. Prin poarta îngustă, o clipă, cît trec pragul, se pare că există, totuși, cuvinte. Că există o scurtă fază de tranziție, un pas, poate nici măcar atît, cînd există cuvinte. Adică „numai” cuvinte. Pînă vei găsi și tu curajul să treci pe acolo, și ai să poți vedea și tu cum e. Dacă așa stau lucrurile. Dacă e, dacă a fost vreodată, o clipă măcar, vorba de cuvinte. Dacă se poate, în general, vorbi de cuvinte. Vei trece, fie și doar pentru a cerceta acest lucru? Vei răsări tu prin poarta îngustă, peste zid? (Răspunsu-i aici. Întrebarea nu s-a născut încă.) 252 III Prin patria oglinzii (delir de drept) 1 Tremură cuvintele pe buza prăpastiei. Își părăsesc greutatea, să nu se prăbușească. Le sufli. Ce-aveau de dus rămîne să se-adune. Și-n loc să se înalțe, cărămidă cu cărămidă, se-afundă, povară peste povară. Treptat, dar ireversibil, ce nu spui rămîne cuvînt, ce spui se strînge în urmă, se face temelie nesfîrșită, se-ncheagă, temelie care nu se mai termină, mereu mai adîncă, mereu mai solidă, temelie cuprinzînd lumea, întărind-o. Călcîi înfipt. Totul devine temelie, doar temelie, mereu mai mare și mereu mai singură. Fundație, ah, avidă. 2 Cum să oprești întemeierea infinită, hulpavă, ricoșată, a lumii? Lumea nu mai termină să se întemeieze. Se-ntemeiază clipă de clipă, lumea, vicios. Cum s-o oprești, cît mai ești viu? Cuvintele nu se spun niciodată întregi. 253 Taci. Taci. Păstrează cuvintele întregi. Spunerea lor ne zidește. 3 Creatorul trebuie avertizat: să-nceteze creația! Să se oprească odată! Creatorul trebuie oprit, altfel distruge totul. Ne zboară carnea de pe oasele în plină creștere, și noi sîntem fericiți. Ne fug sufletele - să se salveze - precum cuvintele -, și ne lasă în urmă. Ah, cohorte de îngeri speriați cîntă imne salvatorului care îi dă afară din lume, umple lumea. Ah, ce fericiți sîntem, mereu mai mari, mai puternici, mai singuri. Ne dă lumea afară din lume și noi mulțumim: creația impune salvarea. Taci, creatorule, oprește industria vorbelor tale. Încetează zidirea. 4 De ce ne face nenăscutul să ne naștem? De ce ne împinge el prin zid înăuntru? 5 Invenția se salvează pe sine și ne îngroapă pe noi. 254 6 Cuvinte tremurătoare pe buze, în balans. Încă nu sînt cuvinte. Sînt tot cuvinte. Numai sufletul se poate salva. Lasă în urmă corpul, pentru zidire. 7 Descuie și azvîrle cheia. 8 Grabă mare: vine Dumnezeu în oraș. Grabă inutilă, disperare, regret: Dumnezeu a venit deja, e în oraș, l-am pierdut. A venit să se-ascundă. 9 Aici a fost. Realitatea aici a fost. A fost complexă, ba chiar complicată, spun unii; simplă, banală, brutală și tristă, zic alții. Dar a fost aici. N-a lipsit. 10 O apă ne taie drumul. Ne propune amîndorura altul. Nu ne vine această idee. Căutăm amîndoi să trecem apa. Chiar dacă ne vom uda pînă la piele, vom face pod din apa curgătoare. 11 Drumul duce peste mări și țări. Printre oameni. Din drumurile tuturor întotdeauna îți vei putea înjgheba un drum numai al tău. Îți propui să ajungi. Există drumuri: trebuie străbătute. Calea ta a pornit deja, te așteaptă, ai pierdut-o: grăbește-te. Oprește-ți calea din drum. Drum fără mers, printre oameni. Pași grăbiți, pierduți 255 în depărtare, tropăind - strînși - la cine-știe-ce ușă, în care pungă a spațiului locuit. Risipa ta de aici se recuperează - e recuperată, avar. Cineva o adună. E pusă, departe, deoparte. Ah, nu poți cheltui niciodată cu adevărat. În lumea asta focul nu arde. 12 Vînăt, locul sub mine. Învinețit. 13 Ce să dau? Cum să dau? Sînt monedă în buzunar, sînt sunet în pungă, sînt cu spatele. Mă mîngîi, mă întorci pe toate fețele, mă privești. Ți-ai putea acoperi ochiul cu mine, umple gura. Cum să mă dăruiesc, mînă spartă? Cum să mă mai și cîștige cine mă are? Sînt prețul - de ce mă ascunzi? Stabilitul. Și am în același timp viața mea care nu privește pe nimeni. Sau ar trebui să o am. Stau aici și, arătîndu-mă, mă amuțești, îmi închizi gura. M-ai prins! Sînt din aur, cîntăresc just, ce mai vrei? Vinzi și cumperi ce poftești cu mine. Dar voi avea viața mea într-o zi. Voi străluci și în sufletul meu. Se întoarce ea, mănușa monedei, buzunarul. Nu mai e mult! 14 Stăpîne, n-am să te dezgrop. Stăpîne, mă auzi? Sînt cu spatele. Nu tu, eu sînt cu spatele. Cu spatele făcut oglindă. Oglinda cu care am să te sufoc, oglinda ultimei tale răsuflări aburindu-ți privirea. Aduc realismul, oglinda în care îți ascunzi privirea în nori pe cînd te sufoci. Suflul, singurul val. E limpede? Numai mortul se oglindește. Vertiginos (se apropie oglinda de față) întotdeauna. 256 Vertiginos se apropie oglinda de față. Nu cade: se apropie infinit, te sufocă cu infinitul. Sufocare infinită. A te sufoca cu oglinda. Sufocat cu oglinda. Oricînd e cu putință să începi o nouă paranteză, să deschizi o paranteză în care să te închizi. E limpede. De oglindă nu poți scăpa. Din timp în timp, strălucirea, oblică, piezișă încă, a oglinzii. Cît încă nu o întuneci cu aburul privirii, cît nu ți se adresează. Cît o mai poți imita, de departe. Etică: imită oglinda! Nu te-a văzut încă, oglinda. N-ai nimerit în dreptul ei, care face dreptate. Aruncă, din timp în timp, pieziș, reflexe. Pentru că te vezi nu o vezi. Nu-i trece pe dinainte. Nu încerca s-o imiți. Oglinda se apropie cu o viteză întotdeauna dublă. Cum să scapi de apropierea oglinzii sufocatoare? Pe spatele ei stă scris numele tău. A sufoca pe cineva cu oglinda, lespede: artă poetică. IV Oase împrăștiate. Oase carnivore. Oase împrăștiate care vă vor, albe, carnea. Calciu efervescent. Vitamine. Energizante. Cîini flămînzi. 257 — Uite cum flămînzesc cîinii! Cum i-ar mai trage toată lumea de coadă! Coada e ce au ei în plus, inutil. V Pantaloni și cămașă Să spun ceva? Sau cuvintele sînt de ajuns? Cămașa cu gulere late nu se mai poartă. O port prin casă. Un pulovăr mîncat de molii nu-l mai pot folosi decît pe sub haină. Clipele cînd vin și trec eu nu mai recunosc timpul. Cuvinte, cuvinte, cuvinte. Oase împrăștiate. Suflete străine bat încolo și-ncoace. Explic de ce acestea nu sînt urmele unui dezastru. Poemul - o gură închisă de prea multe buze. Mai bine nu. Decît fantoma poeziei mai bine nimic. Cuvinte. Zaruri părăsite. Altceva. Cu ochii pe ceas: altceva. Pui sîngele la loc în rană. Cu gura deschisă așteptînd cuvinte să spui: altceva. Ani de zile adevărul a stat în gura mea printre cuvinte, alături de ele. Ani de zile am crezut adevărul pe cuvînt, un cuvînt, sau un neam de cuvinte. Ani de zile gura mea a fost pămînt bun pentru plante și oameni. Îmi credeam gura pustie, nelocuită. Ani de zile am ținut în gură adevărul. L-am hrănit cu cuvinte. Va fi mult mai frig. Acestea-s numai cuvinte! Va fi mult mai frig. Atenție: acestea-s numai cuvintele! 258 Ultimele cuvinte să le spună pe celelalte. Dacă aș avea suflet, acum, probabil, aș scrie. Dar dacă aș avea cu adevărat suflet, acum cu siguranță n-ar trebui să scriu. Cum, însă, nu am deloc suflet, nu-mi rămîne decît să scriu. Mai plîng din cînd în cînd, dar am început să uit pentru ce, după ce. Mă hrănesc. Sînt ceaiul din pahar. Îmi beau încet mințile. VI O vizită la oameni 0 Atrocitarii sfîrșesc, iată, prin a primi nume. Și abia atunci sîntem pierduți - granița a fost în sfîrșit desenată, țările dimprejur rămîn doar cu numele: țărmuri ale frontierei, falduri, versanți ai înaltului. Regiuni de drumuri, zone de irigație, labirinturi înclinate în care totul curge, ființa este canalizată discret, făcută să dea corp natural graniței artificiale. Natura e de sînge. Cînd ceva curge, nu poate fi decît sînge. Atrocitarii au nume acum, și capătă sînge. Orice tensiune a fost eliminată. Gîndirii îi vin nu numai idei. Banca din vale, dintre noi, unde ne întîlnim, ne îmbrățișăm prin ghișeul arcuit ca o cupolă de templu - spațiu sacru al ființei mai subțire decît o foaie de hîrtie. Banca de date, banca de organe, banca de bancnote în care intrăm noi și din 259 care ieșiți voi, în care eu intru - niciodată singur - și din care tu ieși - niciodată singur. Atrocitarii, palizi, ne definesc, sînt conturul nostru comun, pe care nu-l putem abandona, de care nu avem nici măcar cum să ne dezlipim. Banii și hărțile sînt singurele hîrtii pe care nu se poate scrie, hîrtii care nu sînt nici desene, nici scrieri cu totul, monștri nu doar fără suflet - ba chiar cu mai multe -, ci fără corp, cu corpul bine depus, la loc sigur, întotdeauna în altă parte. Sîntem corpul unor ființe fără suflare, sîntem corpuri cu contur în comun și abstract. Bancnota și harta -capătă greutate numai împuținîndu-se, mărun-țindu-se. Atrocitarii - masca transparentă, placenta pergamentoasă pe care degeaba tot încercăm să ne înscriem, să ne facem cerneală uscată. Sîntem ținuți departe de numele noastre, nimeni nu moare, nimeni nu se depărtează. Cînd ai ajuns să simți nevoia să dai nume - gata. A început. Răul așteaptă întotdeauna nume noi. Este avid după noutate, după schimbare. Răului nu-i mai ajung oamenii. Numai pe bani și pe hărți mai scriu ăștia. 1 Doar singur îți poate fi frică în labirint. Numai de unul singur în labirint îți poți face curaj și ai nevoie de el. 260 Împreună locuim cu plăcere în labirint, nimeni nu vrea să iasă din el. Este bine! Se face atunci că labirintul se mută în afara labirintului, acolo unde numai visul cel negru, cu ochii deschiși, te poartă cu forța, fără toiag. Însă acela din afară nu mai e labirint. Acolo pe unde doar visul cel negru, cu ochii deschiși, umblă nu poate fi labirint. Plin, înțesat, locuit cu frica de-a nu fi expulzat, labirintul a fost părăsit. Bestia se stinge încet ucisă de visul cel negru ce rătăcește sub frunte. De curaj nu mai este nevoie. Numai de frică, una cu amintirea. 2 Doar noaptea poți vedea totul, cu frică. Atunci nu mai ai de ce să închizi ochii. Scrii înăuntru la lumina celui de-afară. (Îmi ții lumina la gură, să văd - de ce cu groază? - ce scriu.) Nu suport luminile, doar strălucirea. Noaptea îți cresc gheare, te faci teritoriu. Noaptea, unul se repetă, nu se mai înmulțește. Noaptea renaști exact din ce rămîne. Cu precizie. Revelația restului, mereu mai precis (deși ți se pare tot mai mic: precizia micșorează, mărunțește). Primești restul tot mai exact, tot mai amănunțit, amețitor, uluitor. Ceea ce se pronunță din ce în ce mai clar este restul - propoziție din ce în ce mai ușor de pronunțat. Ți se dă restul, și abia cu el poți plăti, visezi să plătești, cu asprime, strict, nemilos: taie aici. Nu știi pe ce, dar ești dator. Nu, nu dai înapoi - tu plătești. Plătești nu ca să cumperi. Răsplătești. Pînă nu demult aruncai cu hîrtii, visai că dăruiești, că te înalți pe darurile în care îngropai restul. Acum, revelația restului tot mai precis, mai lizibil, ușor de 261 socotit dar neverosimil. Noaptea scrii bancnote mici, contravaloarea ființei tale pe care, poate, vrei s-o cumperi, s-o răscumperi. Nu mai bați monedă - gesturi zgomotoase de împietrire în efigie: dar în cuvinte. Iată-te explicînd, ținînd cursuri, producînd la nesfîrșit resturile aceluiași: același ca rest infinit. Pe masă, întinsă livid, nu e un mort, e o bancnotă pentru ziua de mîine, pentru cînd vei putea să cumperi cu ea și vei avea ce să cumperi cu ea. Nu-i nouă (n-a fost niciodată), dar speri că într-o bună zi va intra în vigoare. Și cu ea, atunci, cu ajutorul ei, în schimbul ei, fără rest (deși știi foarte bine: numai restul mai e fără rest), vei putea, și tu, fi. 3 Va trebui să mă hotărăsc să încep să consum tot ce-am pus deoparte. Am pus deoparte totul. Tot ce am aruncat la loc sigur. Toate lucrurile de care m-am simțit tot timpul în stare. Încep să scriu tot ce mi-a venit vreodată să scriu și n-am scris, ca să nu consum, să nu pierd, din teama de a nu mă risipi prea repede, dintr-o dată, ca fumul: să nu iau foc de la mine însumi. Încet încet m-am transportat departe, m-am pus, în grămezi mici, deoparte. Ca să nu-mi stau în cale. Campion mondial. Să nu mă împovărez cu datoriile dictate de tot felul de începuturi. Acum, cînd aproape nimic n-a mai rămas pe aici, ce m-așteaptă? Undeva sînt tînăr pus la păstrare, gata, pe rînd, de orice. Pe rînd. Mi-a venit rîndul. Acum vizitez societatea, locurile cu diferiți oameni, mă folosesc de ei, nu mai am puterea să mă exclud, îmi tot vine, cînd nu e momentul, să fiu, să ard ce nu sînt cînd ceea ce sînt mă așteaptă cuminte, pus la păstrare. S-a mai aprins o lumină. De-acum voi vedea tot mai bine ce scriu. E timpul să mă opresc, gata, și să pun ce am scris deoparte. Și să mă duc și eu deoparte, să mă dau la o parte. Înaintea zorilor se aprind prea multe lumini. Mă despart și plec. 4 Într-una din nopțile trecute, pe cînd trăgeam, ca acum, să adorm (și, poate, în chiar acel moment, sau în cel 262 imediat următor, am și reușit), mi-am dat seama că: dacă aș fi înconjurat (cum și sînt) de coaja groasă a unui ou, dacă aș fi îngropat, imobilizat, dacă nici cu gîndul (ca acum) n-aș putea decît să pășesc, și n-aș respira (comunica e mult spus) decît printr-un soi de tunel extrem de îngust, cît deschiderea normală a gurii (cînd nu strigi, cînd nu caști), nu mai lung de un braț, două, dar nici mai larg, s-ar găsi cineva, interesat și milos, să se apuce să-mi spună ceva, multe, să pună urechea sau să încerce - cu orice preț - să îmi strecoare un bănuț, o monedă, să mă ajute, să mă însuflețească, să-mi poarte de grijă. Sau ceva hrană. Iar eu, acolo, desigur, mai-mai că m-aș sufoca. M-aș sufoca sigur. Așa am adormit. 5 Încerc să folosesc noaptea ca drog. Nu m-am drogat niciodată - sau poate dintotdeauna. Sau poate că sînt drogul cuiva. Mai ales ziua - un drog străin. Încerc să prepar din noapte drogul meu propriu, un drog pe potrivă. Noaptea e canibalică pentru mine. Numai cu ochii închiși mă pot hrăni cu ceilalți. Noaptea nu îmi închide, ci îmi cască ochii. Casc ochii cînd nu e nimic de văzut, cînd scheletul zilei se umple de carne. Scriu frust acum - ca niciodată. Îmi frustrez scrisul, îi las ghearele fără brațe, direct pe trup. Pentru că nu văd 263 nici înainte, nici înapoi, iar noaptea e ceea ce se repetă și nu se mai înmulțește. Noaptea se repetă, nu se înmulțește. E un merit enorm. Cu ochii scăldați în același care trece fără să curgă. Ce-ncerc să prind? Cu ochii holbați în închiderea plină. Noaptea - plină, nu umplută, ca ziua. (Ziua e umplerea nopții?) Ziua - pauză de scurgere și de înmulțire. Nu știu cui ar putea să-i placă sau pe cine să intereseze, măcar, ceea ce scriu acum. E un scris dinainte de ivirea zorilor, dinainte de descoperirea focului. Un scris îngropat, care refuză suprafețele. Un scris în pămînt, direct arheologic, direct uitat, direct. De nedescoperit, dinainte depășit, întrecut, un scris al vietății care nu poate fi, din urma unei geneze incomplete, false, grosolane. Un scris de noapte, al nopții în noapte, al pămîntului care nu poate fi considerat îngropat în pămînt. Insulă de pămînt în marea de pămînt. Scris fără stele, fără reflectare. Scris al meu de acum, cînd constat că ar trebui să sap o groapă în mine ca să mă pot strecura afară, să alunec pe unde, totuși, respir, să evadez în direcția privirii. Scris tactil fără piele - pielea ar fi deja pagina, toba, tamtamul, eu aș fi litera. Sînt tablă a legii din pămînt arabil. 264 VII Unitatea de forță Trebuie să fii într-adevăr călare: pentru ca forța să fie altceva, altcineva decît tine, să fie sub tine, să te poarte, să riști să te azvîrle. Forța nu e un soclu pe care să stai (soclul poate fi, cel mult, sub ea, dacă ea e, și-și face pămîntul soclu). Pe forță, călare, nu ești sus, ci în mișcare. Nu unde, ci încotro. Tu orientezi mișcarea, tu faci din forță mișcare. Nu mai călărim. Nu ni se mai mai fac statui. (Orice statuie este ecvestră, știai?) Te urci pe cal pentru a fi departe. Singura înălțare (permisă? posibilă?) - a omului în șa. Devii unitar încercînd să te faci, să fii unul - trebuind să fii astfel -cu altceva decît tine. Omul își adaugă animalul pentru a fi om. Aleargă spre sine, dar nu pe jos, ci în goana calului. Aleargă, nu fuge. E săgeată - trebuie să se țintească și să se nimerească. Săgeata, în zbor, devine om. Săgeata devine țintind, țintuind ținta. Săgeata ucide, străpunge, se înfige și cîntă. Arc-săgeată, săgeată-țintă. Omul călare e tot timpul arc-săgeată-țintă. Elanul e spre sine, dar nu e al tău, trebuie bine condus, poate să nu nimerească sau să te azvîrle, să te piardă, să ajungă fără tine. Cu două picioare te tîrăști, nu poți întrece broasca țestoasă. Îți trebuie patru - plus ale tale, arc. Calul-săgeată. Slobozești, cu tine cu tot, calul-săgeată din arc. Ești săgeată. În zare, te propui țintă, acolo, tu. De aici pînă acolo. Puncte precise, ținte. Arunci săgeți, raze, semințe. Fug din arc. Merită să slobozești săgeata: ca să ai ce struni. Arcul se încordează întotdeauna după ce ai trimis săgeata: încearcă s-o oprească. Sunetul pleacă înainte de a atinge coarda; o atingi încercînd să prinzi, să strunești sunetul, săgeata. 265 Eu-aici: arc, liră. Tu-acolo. Tu-acolo devine eu-aici. Nu pot fi numai ținta, numai urechea, numai inima, cupa, numai săgeata, numai arcul, doar mușchiul, cotul, umărul, spatele liber de-aripi. Sînt tot acest traseu. Nu pot părăsi arcul, nu pot să fiu doar săgeata. Nu pot rămîne numai cu arcul, fără săgeată. Nu pot cădea, cu inima străpunsă, cu cupa umplută, țintuită. Alerg să mă ridic. Sînt - eu-aici -, mă ridic, nici n-am căzut: sînt călare. Am patru picioare. Nu am de cine să fug, să mă ascund, nu am pe cine să aștept. Nu mă tem, nu mă rog. Plec și ajung în aceeași zi. Plec și ajung totdeauna. Sînt ținta, săgeata, arcul (aceasta e ordinea), inima străpunsă. Îmi țin săgeata în inimă: țintuită. Inima-tolbă. Inima-arc. Inima-săgeată. Inima străpunsă. Te caut cu inima. Dacă spun un cuvînt nu mor. Dacă nu-l spun nu mor. Nimic nu mă obligă să fac sau să nu fac un lucru - în ceea ce privește cuvintele. Nu există pericol, atît a fi cît și a nu fi sînt în plus. Un pas pe care nu îl faci este un pas în plus. VIII Oase carnivore (resturi) ... cînd în preajma lor ți se face frică de moarte, cînd ești înconjurat de nimic, împins de nimic spre nimic. Cînd nu faci decît, îngrozit, să construiești, să aduni, prin chiar faptul că ești, nimicul, care nu mai poate surveni, căci crește, se adună, vine, se realizează. Ah, cîtă risipă de nimic. Nimic, nimicul însuși nu folosește decît puțin. Puțin nimic - și atît. Dar numai nimic, nimic în mișcare, nimic pe care îl crești cu viața ta cînd aceasta, nemaiavînd vreun sens, nemaiavînd sens, dă sens nimicului, se dă sens nimicului, se împrumută cu sens de la nimic? Ah, groaza pură, semnul cel mai autentic. Am fost fericit trăind, în tinerețe, departe de oameni, în afara razei lor nimicitoare de „comunicare”, putînd să văd numai pe cine voiam și exact 266 atunci și cînd și cît voiam. Am fost fericit și puternic. Nimicul mult nu mă atingea decît rareori. Altfel, dădeam sens nimicului, nu el mie, ca acum. Mă foloseam de el. Ah, libertatea (care niciodată nu se cîștigă: libertatea cucerită e libertate de sclav, de parvenit), nu (ca acum) obligația de a te face că ești. Și trebuie să fii, cu tot prețul. Ah, lenea nepedepsită... Nu pot dărui nimic. Căci nu se poate dărui nimicul. Nu poți să nu dai. Nu poți să nu-ți dai. Nimicul nu circulă, nu se plimbă. Doar ce-i în plus, fără rădăcini - puțin, atît cît să fie, nu mai mult - poate asta, se transformă. Dacă întind mîna, dacă mă vezi cu mîna întinsă, tu n-ai cum să știi: cer sau dau? Dacă nu am ceva în palmă, ceva care s-o îmbrace, s-o împodobească, s-o ascundă, să abată, reținînd-o, privirea, înseamnă că cer, că arăt palma goală, că reclam golul palmei, abisul ei. Dar de ce nu te gîndești că eu poate vreau să-ți arăt, să denunț faptul că nu pot să(-ți) dau, că nu am ce să(-ți) dau. Poate că ți-aș da, dacă-aș avea. Dar nu am. Acum nu am. Dacă eu întind palma spre tine înseamnă că-ți cer: ție. Înseamnă că eu presupun că tu ai, că-ți cer să ai. Te oblig, pînă să-mi dai (ocazional, ca să-mi dai), înainte de-a-mi da, să ai tu, pentru tine, al tău. Ai?, te întreb. Dacă ai, să zicem, pînă una-alta, că e mai simplu. Să zicem, pentru moment, că, totuși, nu ai. Începi să cauți. Chiar nu ai? Ești așa sigur că nu ai? Iar dacă nu ai, de ce nu ceri? Omul ăsta din fața mea cum de știe atît de precis că nu are? Ce se poate da unei palme întinse? Ce se poate pune într-o palmă întinsă? Puțin: atît cît e nevoie; începutul; prezentul; clipa aceasta. Cine cere, cere pentru acum, nu pentru mîine sau poimîine sau pentru la anul, ca să pună deoparte. Mîine și poimîine și la anul chiar va cere iar, de la început, pentru început. Cel care cere e (în) afară și vrea să intre, să re-intre, să re(de)vină. Dar poate că, înainte de toate, vrea să intre la el, în el. Dă-i, să intre! Palma întinsă e semnul că e scos afară. Nu acolo unde-l întîlnești tu, ci afară-afară: din 267 lume, în lume. Afară din (de) el. E întrerupt, nu poate continua, trebuie să (re)înceapă. Tocmai cînd continua, cînd (abia, în sfîrșit) începuse. Pentru el, începutul a fost spulberat. Îți cere acum să poată reîncepe. E în afară. Și riscă să rămînă (pentru totdeauna) pe dinafară. Cel care-ți cere îți dă, îți oferă posibilitatea să te cauți, să vezi ce ai, să te treci în revistă, să te răsfoiești. Dar dacă n-ai, pentru că nu - nu? - poți da orice? Îți arată, atunci, că trebuie, la rîndul tău, să ceri, că nu trebuie să te ascunzi dacă n-ai, cu mîna în buzunar. Te imobilizează: nu știi ce să faci, ce să arăți, ce să lași să se vadă din tine. Mîna întinsă te arată, trece prin tine, te denunță, te scoate în afară, te face asemenea ei: te despoaie și te întinde, te scoate din lumea strîmtă a hainelor tale în care poți ascunde orice (în care, în primul rînd, te ascunzi), chiar și (de cele mai multe ori, de altfel) nimicul, lipsa. Este un fulger în plină zi (noaptea, fulgerul nu se arată decît pe sine). Altceva decît soarele de care ai învățat să te acoperi. Ai ceva? N-ai nimic. Chiar nimic? Ai ce nu se poate da? Poate fi avut ceea ce nu se poate da? Cum? Dacă, totuși, ai înseamnă că poți și da. Dacă ai și nu vrei să dai, pe lîngă faptul că e ca și cum n-ai avea - nimic nu te deosebește, în fața unei mîini întinse, de cei care chiar nu au, dar țin să ascundă acest lucru -, pe lîngă acest fapt, deci, nu mai e nimic de adăugat, de dat. Ce nu se poate da nu e. Căci nu poți avea decît ce primești. Or, cum să primești, cum să îți dai neputînd da? Sigur că, pentru ca să ai, trebuie să aduni: șeptelul, capitalul. (După aceea, cînd vei avea, vei putea chiar și să dai, nu? De ce nu?) A avea cu adevărat înseamnă a putea, la o adică, să dai fără să simți. Dar nu poți ști dacă picătura în plus nu-i cumva prima. De ce ar fi - așa cum se spune, cum se vede, cum se imaginează, cumsecade - ultima, cea care cade trăgînd după ea totul? Căci, de fapt, niciodată nu cade numai o picătură, ultima, cea presupusă „în plus”, ci întotdeauna mai mult, fapt care s-ar cuveni să atragă atenția că, poate, picătura în plus nu-i neapărat, și poate chiar deloc, ultima. De ce 268 doar sfîrșitul ar fi în plus? Dar de ce ar fi prima? Pentru că, pînă la sfîrșit, încep (încap). Nu e decît început(ul) care se repetă; altfel nu ai ajunge la (un) sfîrșit. Sfîrșitul e imposibilitatea repetării. Dacă nu s-ar intra în repetare, n-ar fi cu putință sfîrșitul. Dar repetarea e încă de la (bun) început (definește un „bun început”). Doar începutul nu e repetare (nu ai ce să repeți), dar începutul se repetă. Și oare chiar nu ai, la „începutul începutului”, ce să repeți? Nu cumva te repeți făcînd orice (altceva), începînd ceva? Nu cumva, din dorința de a te repeta (continua) pe tine însuți, de a deveni (posibil ca) „tu însuți”, începi cîte ceva ce duce spre (un) sfîrșit? Apa sau paharul? Apa sau paharul, indiferent. Dar prima picătură nu-i niciodată numai o picătură. Prima picătură (să zicem) de apă în pahar e abia începutul. Și cum ar fi posibilă picătura fără pahar? Tu devii irepetabil după, acum, cînd ești. Înainte n-ai fost, deci problema nici nu se pune. Nu se pune decît începînd cu tine, de la tine (pentru tine). Or, tu vrei să multiplici irepetabilul, acum, „după”. Și începi. Pentru a conjura repetabilul, „înainte”-le? Vrei să ocupi, acum, „înainte”-le, să te asiguri, „după”, de „înainte”? Te înmulțești neputînd crește (la infinit). Sau, de fapt, nu vrei să cazi în greșeala celor „dinainte”, care nu s-au asigurat (niciodată) îndeajuns de repetabilitatea „după”, fapt dovedit de chiar experiența ta (printre altele), care le repetă faptul de a fi existat, irepetabi-litatea? Te asiguri (încerci...) de irepetabilitatea ta. Ai vrea să fii „ultimul om”? Ești gata să asiști, să trăiești „sfîrșitul lumii”? Zi! Nu, n-ai vrea să fii „ultimul om”, ci tu, acesta, irepetabil(UL). Și, ca să te asiguri, începi să te repeți. Tot începi. Torni prima picătură. Aceea „în plus”. Drumul către (un) sfîrșit, de aceea „sfîrșitul lumii” se amînă și îl putem pune, liniștiți, „între ghilimele”. Filosofia e naivitate. Oricît de pretențioasă, ea rămîne candidă. A pretinde că ai depășit filosofia, că te-ai extras din „jocul” ei, e o amarnică recunoaștere a faptului că ți-ai pierdut inocența, capacitatea de naivitate - și chiar de prostie. Numai proștii înnebunesc. Și doar proștii nu recunosc nu realitatea, ci posibilitatea nebuniei. Nimeni nu poate fi mai înțelept ca filosofia. Nu există înțelepți. 269 Nu există decît, cel mult, în cel mai bun caz, filosofi și poeți. Nu este posibilă găsirea fără căutare. Singura revelație - limbajul. „Apofaticul” e economist și strateg: se teme să nu consume ceea ce nu-i aparține, dar spre care tinde și visează doar pentru el, ceea ce speră să moștenească. Și atunci se străduiește. Face economie. Procedează „economic”. Pune - lăsînd - deoparte. Nu (de-)”monetizează” comoara, o păstrează ascunsă în cer, ferită, îngropînd-o așa cum numai în pămînt se îngroapă. Sau ca într-o bancă - să crească și să se înmulțească. În bancă e ca-n pămînt. Ce poate fi acela un nenăscut? Un ne-așteptat? De ce, atunci, nenăscut? De ce nu se nasc, totuși, nenăscuții? De ce nu sînt năs-cuți? Ce-i ține dincolo de porți? Numai aici lumea e săracă. „Afară”, în neexistent, lumea e plină, fără a fi înghesuită. Acolo nu e loc. Afară, în nonexistent. (Nonexistentul e mai degrabă neexistat.) Societatea nenăscuților. Nu, nenăscuții nu sînt fantome. Ei nu apar în niciun fel. Singura cale de intrare în lume e nașterea. Ne interesează după. Dar și nenăscuții sînt oameni, tocmai fiind ne-născuți. Nu numai după moartea noastră, de-nașterea. De ce nu și înainte? Înainte nu e chiar nimic? Moartea nenăscuților. Ce ar putea fi? Poate fi? Pot „muri” cei ne-născuți? Sau, iar, o poveste despre eternitate? Aici e teribilul. Nu-i ușor să-ți imaginezi „vămile”, „infernul”, „purgatoriul” și „paradisul” dinainte. Și nu atît dinainte, cît din afară. Exteriorul existentului, în-ființatului: extra-ființa... Nenăscuții le vin uneori născuților: „creație”, „idei”, „forme” etc. 270 Dumnezeu nu ne-a făcut și nici nu ne va putea face vreodată pe toți. Sîntem mulți, tot mai mulți, mult prea mulți ca să fim cu toții făcuți. Orice lume ar fi mult prea mică. N-ar mai fi lume dacă n-ar lipsi nimeni, dacă nimic n-ar lipsi. Diferența născut/nenăscut se interiorizează „social”, ca „societate”: unii dintre noi sîntem, poate, (mai mult) nenăscuți (decît născuți). Ce poate, cum poate fi nenăscutul? Cum este el? În ce fel? Neapărat altfel decît născutul? IX Cursul zilei Noi plătim cu bani falși, pentru că nu se poate plăti altfel decît cu bani, iar banii nu sînt decît falși. Scriind, noi inventăm de fiecare dată banul - ne trecem, de mînă, cu mîna noastră, pe curat. În palmă. Scriem ceea ce s-ar putea număra. Dacă am scrie numere și nu cuvinte: 1000000, cu dinții strînși, cu limba presată, și nu un milion; 1000, și nu o mie. Ah, zerourile, numai ele apar pe bancnote. Emit chiar acum hîrtia cu o valoare de o sută optzeci și șapte, 271 gata schimbată. Cumpărați bani? Cumpărați banii noștri? Sîntem inutili, dar nu și dăunători. Ajutați-ne să rămînem așa. Noi plătim direct cu tezaurul. Noi nu plătim niciodată. Noi scriem numere cu cuvinte. (De fiecare dată s-a terminat textul ăsta.) Nu vă falsificați banii dîndu-ni-i nouă. Nu ne dați bani. X Declarația de neființă sau America de pe urmă Nu sînt totul. Nu sînt nimic. Nu sînt homosexual, nu sînt seropozitiv, nu sînt alcoolic, nu sînt evreu, nu sînt securist, nu sînt african, nu sînt poet, nu sînt prozator, nu sînt filos(z)of. Nu sînt femeie, nu sînt feminist, nu sînt copil, nu sînt handicapat, nu sînt filatelist, nu sînt epileptic, nu sînt schizofren, nu sînt paranoic, nu sînt maniaco-depresiv, nu sînt țăran, nu sînt reporter, nu sînt american, nu sînt nefumător. Nu sînt ales. Nu sînt din lumea a treia, nu sînt palestinian, nu sînt armean, nu sînt cecen, nu sînt profesor, nu sînt neînsurat, nu sînt orfan, nu sînt 272 ecologist, nu sînt condamnat la moarte, nu sînt kurd, nu sînt student, nu sînt de profesie, nu sînt din provincie, nu sînt de la centru. Nu sînt cerșetor și nu sînt cloșard. Nu sînt mason, nu sînt scientolog, nu sînt baptist, nu sînt refugiat, nu sînt certat cu nicio disciplină, nu sînt dis(z)ident, nu sînt muncitor, nu sînt interdisciplinar, nu sînt stîngaci, nu sînt peltic, nu sînt mut, nu sînt rănit, nu sînt gras, nu sînt chel, nu sînt eurointelectual. Nu sînt lesbiană, nu sînt urbanist, nu sînt bătrîn. Nu sînt ceva și am încetat a fi altul. XI Octombrie-Noiembrie-Decembrie Oase împrăștiate Precis d'honte-ologie Valurile vocii se sparg de limba mea - vorbesc. Octombrie - o lună ce nu se mai termină. Grăbesc cu vorbe sfîrșitul lunii octombrie. Venirea iernii. Intrarea în pagină. Să fiu o literă, nu tot să vorbesc... O literă, vertebră a golului. Care transformă spațiul, golul în carne. Golul, carne a literei. 273 Mamă, carne a spinării mele pe care o arăt trecutului. Sentimentul, senzația că stăm (nu avem cum altfel!) cu spatele la lume, și că și lumea stă cu spatele la noi. Că noi și lumea stăm, orice am face, spate în spate. „Cunoașterea” e o mască ce ține de cald. Sună munții a gol. Golul dintre munți e în sufletul nostru. M-aș înălța la concept, dar nu-mi permit. Responsabilitate. Visez cultura, nu o pot citi. Subînțelegem periculos eroismul. De ce să ajungem la normalita-tea culturii prin eroism? De ce să creăm supra-oameni fără de oameni? Supra-față-de-ce? Supraoameni față de care oameni? Unde sînt oamenii culturii? Nu ne e permis să vorbim de supraoameni în cultură atîta timp cît nu putem crea oameni pur și simplu, atîta vreme cît a fi cu adevărat „om de cultură” presupune un eroism pe care preferăm să-l ignorăm. (Vezi „cultura de performanță”, „antrenamentul cultural”, „cei douăzeci” etc. Selecția să se facă în cultură, nu înainte de ea. O inversare periculoasă.) Ce greu se spune adevărul... Cum ne mai fură vorbele, cum ne mai pun ele să ocolim. Dacă nu sîntem atenți, cuvintele vor spune doar adevărurile lor, și ne vor face să-l ocolim pe al nostru. E foarte greu să te folosești de cuvinte, și nu ele de tine... Sîntem tentați să spunem numai cuvinte avînd impresia că spunem adevărul, că lucrăm la adevăr... Cultura e singurul mod de a citi lumea, singurul loc în care lumea poate fi citită, căci este scrisă. Singura șansă de a vedea lumea. Ființe 274 zidite din limbaj, noi citim tot timpul, în mod natural, automat, lumea. Producem o lectură necontenită a unui text care nu există. Ce noroc, atunci, să poți avea din cînd în cînd sub ochi un text pe care să te sprijini, un suport în golul lumii (un picior de lemn). „Cultura” e lumea însăși făcută vizibilă, lumea ce se arată. Elegia trebuie să fie săracă, să figureze golul, absența. Poate exista o elegie opulentă, barocă? Da. Golul va fi în plus, plusul. Așteptînd, citesc cel mai bine. Încercînd să-mi „umplu timpul” sînt liber, ușor, textul nu mă tiranizează cu subsolurile lui de fortăreață, cu implicațiile lui „exhaustive” cu care împînzește lumea, pe care îmi place să le cred/fac nesfîrșite. Mănînc. Mă uit la femei. Mestec biscuiți. Femeile arată haine. Singur. Ea doarme. Cuvintele aduc știri. Aflu din lume. Arăt cuvinte. Din tot, doar cuvintele se arată. Piatră de lemn Suflete din lemn, piatră de lemn, apă de lemn. Mai e mult, mai e mult - ARĂT CUVINTE. Cine se bucură de tăcerea mea? Lumina-i aprinsă degeaba. Te grăbești? Un vis 275 cu ușile deschise. Tăcerea, cea care e. Stai prea comod cînd scrii. Nimeni pe umerii mei. Cineva îmi trimite respirația. Cum ar pătrunde sîngele în unghii, limba în lama de oțel, eu în linia orizontului... Încerc, ca altădată, în miezul zilei să dorm, dar nu reușesc. Cam după o oră și jumătate mă dau jos din pat și plec pe afară. O plimbare. E soare și frig. Gîndurile tale produc tăcere. În creier e tăcere. Cu capul în pernă visezi să trezești lumea. Cuvintele, orice cuvînt îngreunează rostirea. Cuvinte pe care nu le spui, care îți cad din gură. Cuvinte ce fug. Abia ating hîrtia, abia visez să ating hîrtia, rochie a nimănui, cămașă a nimănui, că visul și începe, se declanșează. Un vis afară din mine, în afara mea. Visul meu, în mijlocul tuturor. Îmi văd visul cu ochii. Deschid ochii să văd visul. Deschid gura să primesc vorbele. Eu, cu carnea pe mine, și în sufletul meu litera, goală. Mîine. De mîine. Bună seara, aș spune într-un cîntec. Aș spune ceva într-un cîntec, undeva, la un moment dat în cursul cîntecului. Bună seara, nu voi spune niciodată bună dimineața. Am jurat. Dimineața e grea. Dimi- 276 neața o iei de la capăt. Dimineața îți aduci aminte cîntecul dar nu-l mai poți cînta. Dimineața ești obligat să spui cîntecul. Bună seara. Bună seara. În timp ce intri sau celor care intră. Bună seara. Cuvinte spuse fără griji. Bună seara. Cuiva. Intrînd sau celor care intră. Dai bună seara. Spui cuvinte care nu mai sînt cuvinte, sînt altceva. Bună seara. Aș da bună seara. Aș răspunde la bună seara cu bună seara. Acolo e o lampă, o lumină a oamenilor, care e însăși seara. Constați: bună, seara! În jurul lămpii, oamenii se uită la lumina lor. Oamenii se privesc la lumina lor. Oamenii și propria lor lumină. Intrînd unii în lumina altora. Să primești în lumina ta, la lumina ta. Bună seara. Acestea nu mai sînt cuvinte. Ziua, noaptea (explic) sînt date, prefabricate, vin și pleacă, odăi, palate, camere de primire în care ți se așterne/în care-ți așterni (masa, patul). Seara-i a omului, a oamenilor. Un cuvînt. Oamenii se bucură de ei înșiși, atunci. Bună seara, cu gura plină. Etc. Bună seara, intrînd. Toți intră și nu mai e loc. Bună seara. Bună seara. Ne luăm vorba din gură. Cu degețelul acum cauți sfîrșitul. Să astupi gura pe unde totul răsuflă. Lumina lămpii (veiozei) îndulcește diminețile murdare de toam-nă-iarnă. O lumină de maidan, bună de dat (de trimis), devine umană, apropiată. Camera se naște atunci dinspre înăuntru spre afară. Atît de aproape. Atît de aproape de margine. De acum pot privi numai în jos. Tot ce văd e DISTANȚĂ. Îți iau vorba din gură. Își iau vorba din gură. Ultima vorbă. Singura vorbă rămasă. Cu toții vor să spună ultima vorbă. Fiecare vrea să spună, și el, ultima vorbă. Nu e o limbă, ci singura vorbă. Vorbești în limba ultimei vorbe. Îți iau vorba din gură. Vreau să spun 277 și eu ceva și nu e decît o singură vorbă de spus. Ne luăm vorba din gură. Fiecare am mai avea cîte ceva de spus. Ultimul cuvînt. Nu e nimic. Cu cît mă apropii, lumea coboară. Mă uit în jos. Ajung întotdeauna cu ochii plecați - semn c-am ajuns. Să dai unui cuvînt din carnea ta. O bucată din carnea ta ca un fluture tremură pe cuvinte. Cuvîntul de mîncare-i carnea ta. Pas-tramă vie. Scoți limba să vezi dacă acesta-i cuvîntul. Să dai cuvintelor din carnea ta. Să faci cuvintele carne. Căluș în gura vorbitorilor de limbă. O piedică în calea vorbirii e carnea. Ai putea fi cu totul o gură. Să vorbești din tot trupul. Să spui. Să se-audă cuvinte. O piedică în calea vorbirii e carnea ta roz, din care nu vei mușca niciodată. Carnea ta care nu te hrănește. Vorba în gură aceasta e - carne vie. Trupul tău din care nu poți mînca. Cuvîntul - o mică prăpastie care te lasă să vezi lumea de sus. Să ameninți cu prăbușirea ta peste lume. Vorbele sînt capcane bine mascate în carne. Cazi în lume prin cuvinte. Căderea la pas, cuvînt cu cuvînt. Zile goale. 278 O țigară căzută pe jos, s-o ridici. S -o faci să răsară. Să răsară și ea! Mamă, în sîngele meu se îneacă visele. Ce sînge ai pus în mine? Visele mele se hrănesc cu sînge. De ce m-ai lăsat să visez? Lumea supusă unei priviri. Plîng privind. Plîng că privesc. Privirea e și plîngere. A privi înseamnă, de fapt, a plînge. Dacă văd înseamnă că plîng și nu văd - văd ca prin ceață. Privesc. Sînt deschis. Sînt spart. Plîng. Plîng privirea. Îmi plîng privirea pe lume. Privirea e plîns. Îmi văd numai lacrimile. Privesc și văd. Sînt plîns. Aer, sînt plîns. Aer, sînt plîns. Sînt spart. Văd. Privesc. Ah, ce fac? A formula o propoziție înseamnă a construi, a lansa, a înfige, a amplasa o iluzie. Privesc. Văd. Plîng. Sînt plîns. Distanță. Privire. Văd. Sînt plîns. 279 Văd: privirea e plîns. Singure, semnele de punctuație dau sens. Văd: nimeni. Aceasta e privirea. Privirea nu e posibilă decît în gol, ca/la distanță. Plîng de aceea. Ceva lipsește, deci vedem (putem vedea) doar ce rămîne. Ceva a rămas. Privirea e triaj. Dacă totul ar fi (gînd monstruos), dacă nimic n-ar lipsi, nu am vedea nimic. N-ar fi vedere, lume, eu. Ceva lipsește, deci văd. Văd ceea ce a rămas, deci ar trebui să văd că ceva lipsește ca eu să pot vedea ce a rămas. Asta să-nvăț a vedea! Un sacrificiu. Faptul că pot constata, lua act de prezență să-mi spună mai presus de orice, în primul rînd, înainte de toate că ceva lipsește. Lumea e urma unui sacrificiu. Văd resturile unui ospăț monstruos, automat, ritualic: ontologic. („Honte-ologie”.) Stăm în gol, în spărtura lumii, în golul lumii, în absența lumii. Ar trebui să vedem (să privim-plîngem) lumea care lipsește, care nu e. Ceea ce nu e e mai important, poate, sau cel puțin la fel de important, însă cu totul altfel, într-un cu totul alt mod și într-o cu totul altă direcție, decît ceea ce a rămas, deși ceea ce a rămas noi îl considerăm, spontan, mai important, mai înzestrat decît ceea ce nu se mai vede. Celebrăm ce-a rămas, dar uităm să comemorăm ce nu e (chiar dacă nu a trecut printr-un act efectiv de dispariție, de dis-parire). Ceea ce a rămas poate că nu a putut, cine știe, să se sacrifice, să lipsească. Să se retragă, să se dea la o parte. Să lase drum liber, să nu ne împiedice. Ce e mai important? Ce a rămas și se vede, sau ce nu mai e, tocmai ca să putem noi vedea, ceva măcar, ceva acolo? Dacă văzul celebrează prezența, adică restul și resturile („ce-a mai rămas”), vorbirea, limbajul ar trebui să comemoreze ce lipsește (adică poate tocmai „esența”, ceea ce se consideră a fi „ascuns”). 280 Să perpetuăm dualismul, dar doar în acest sens: „esența” nu-i ascunsă, ci a fost mîncată, consumată, sacrificată - de ceea ce a rămas, tocmai pentru ca să rămînă, cu acest preț. Lumea e sacrificare și supraviețuire, cu prețul „esenței”. Rest. Să-i restituim restului ce-i lipsește, ce a sacrificat și-a uitat. A vedea înseamnă a pierde. A vedea înseamnă a consfinți fragmentarea, sacrificiul, rapacitatea, avariția, foamea (nimicului de totul, din care rezultă puținul). Nu vorbim, de fapt, decît de ce nu mai e. Dar s-o facem, dacă așa e! Vorbirea e comemorare - atunci așa să fie! Să comemorăm absența prin celebrarea prezenței. Contradicție: „Văd totul!” Vederea e ucigașă - căci amnezică, sacrificială. Vederea taie, retează, desparte în prezent/absent. Vederea face posibil limbajul, prin tăiere. Vorbim (de ce nu (mai) e) pentru că vedem (ce e). Repartizare etică a simțurilor și funcțiilor. În cruce. Văd. Sînt spart, ciobit. Privesc prin rană. Văd rana. Comunicare prin spărturi, prin rănire. Din rană în rană. De la rană la rană. Vorbim rănindu-ne, prin rănire. (Atrocitarii) Voi stingeți lumina sub ochii mei. Voi îmi arătați cum se stinge lumina. Îmi spuneți că lumina poate fi stinsă. Că stingerea poate fi văzută. Că poate fi suportată. Iar eu văd. Suport ce văd. Suport ca să văd. Și văd că suport. Învăț să suport ca să văd. Cu ochii deschiși ca și cum mi-ar fi închiși. Că visele și imaginile mele ar fi 281 totuna cu întunericul vostru. Că las pleoapele peste o lume străină, în care vor stingeți lumina. Că doar întunericul ne unește. Și văd cum dispare văzutul. Și nu mai am peste ce lăsa pleoapele. Că retina e moartă. Că nu ne mai putem despărți. Voi îmi arătați cum se stinge lumina. Că o lumină poate fi - văd - stinsă. Că stingerea poate fi văzută și suportată. Voi stingeți lumina sub ochii mei. Că visul e țeapăn. Și că nu se moare din asta. (Un text pe parcursul căruia subiectul, pacient, înnebunește, înnebunește în primul rînd de ce spune, de ce ajunge să spună cu ochii pe realitate.) Că noaptea nu-i mumă ci fiu. Că întunericul poate fi făurit, e o operă, o construcție, o casă, o viață de om. Că doar întunericul ne unește. Că visul e țeapăn. Că trăim unii în visele celorlalți. Închid ochii în întuneric. Încerc să închid ochii în întuneric. Apăs pleoapele cu pumnii, cu genunchii. Mă așez cu ochii în pămînt. Văd pămîntul direct. Îl simt. Mă culc. Visez pămîntul. N-am fost obosit niciodată. Dintotdeauna am fost viu și ușor. Am vînat ochiul pe care să mă așez. Privirea pe care s-o-nchid. Spărtura pe care s-o astup. Cuibul. Am visat ochiul deschis, treaz, care mă vede, mă pîndește. Mă visează. Ochiul ce nu se poate mișca. Ochiul viu fără brațe. Ochiul pămîntului. Credeam că văd. 282 Speram să văd ochiul. Să mă așez cu fundul pe el. Să-l blochez cu vederea deplină. M-am vizat. M-am văzut. Am fost ochiul. Am fost priveliștea, ținta visată. Am fost visul. Simt visul. Pipăi ochii. Văd tot ce pipăi. Deschid ochii și visul dispare în întuneric. În întuneric nu se poate visa. În întuneric adormi și te trezești și începi să visezi cu ochii închiși. Închid ochii. Îmi visez ochiul sub pleoape străine. Ochiul fără pleoape, pururi deschis. Sub pleoape străine. Fără pleoape. Adorm. Visez. Imaginile ochiului. Pămînt bîntuit al retinei. Pumn niciodată deschis. Liniile palmei sînt camere de tortură. Șerpi ouroboros cu curul în gură devenind neîncetat limbaj și fecală, verb adică logic căcat. (Am ocolit in extremis cacofonia fund-amentală.) Zid chinezesc de apărare împotriva destinului. Litere îngropate, încrustate, înfipte ca (cu) unghiile în carne. Vorbesc, îmi fac gura din altceva. Din tine-mi fac gura mea. Întunericul - mi se ia mulajul pentru masca mortuară. Între mască și față se formează ecouri. 283 Sub lespede întotdeauna transpir. Se dezlipesc ecouri și pleacă. Acuplări pe fața mea. Metafore, mamă și fiu. De-aproape, direct departe, adică drept în inimă, la țintă. Foșnete, clipocit. Imaginea mea se îndepărtează de mine. Voi fi poate văzut. Dacă voi nimeri ochiul. Dacă nu va fi întunericul. Așa. Din carne se rupe speranța. O rupi și o arunci - o bucată. Speri că vei fi recunoscut. O bucată de carne. Din braț sau din pulpa piciorului. O bucată de carne din întuneric. Cînd apune soarele umbra ta o ia razna, se lungește pînă în inima depărtării, nimerind-o. Continuă fără întrerupere, te pune să comunici cu necunoscutul lingîndu-i tălpile recunoscător ca să te recunoască. Sămînța. Saltul de pisică al seminței în gol. Să arunci umbra. Să faci umbră pînă departe. Să naști o umbră. Bănuieli. Să tac dracului, să vorbesc domnului așezat. În întuneric gura e ochiul. Să tac. De-acum e noapte. Dar am văzut cum au stins lumina. Am văzut lumina dispărînd. Mai văzusem vreodată lumina? Fac umbră cu gura. Vorbesc. Arunc (cu) cuvinte. Semințe. În brazda întunecată. În întuneric. În ochi. Nu mai pot să închid ochii dar pot să închid gura. 284 Întunericul nu poate fi ocolit. El nu e un obstacol, o piedică. Îmi povestesc visul. Îmi spun visul. Sub privirile gurii. În întunericul gurii. În umbra cuvintelor. Fără lumină. Căci, în definitiv, lumina e și ea tot ceva care cade. Și numai prin cădere, căzînd scapără, luminează, adică ajunge la noi, între noi, să ne vedem prin cuvinte. Lumina-i frecare („depășită”!). Un hoit - asta era, pînă la urmă, lumina. O aia. Vorbesc. Fără lumină. Fac și eu întunericul. Sînt liber să fac și eu întunericul. (Nu pot să-i pun capăt. Segment dintr-o dreaptă care nu unește, ci depărtează, împinge orice punct cît mai departe de oricare altul, le distanțează infinit, realizează distanța, împrăștiindu-le liniar, în infernul liniei drepte - să fie ea „calea”!) Dispersia liniară. De-punctarea. A fi în lume nu înseamnă a fi în întuneric? Să stai incomod cînd scrii! Să mai faci întotdeauna și altceva! Tradiției noastre îi lipsește, sigur, prezentul ca să devină cu adevărat tradiție. Acum, cînd am nevoie de ea, simt cum mă lasă. Doar dacă proiectezi pe termeni lung, dacă există proiecte care sînt lăsate moștenire și sînt moștenite apare tradiție. Tradiția nu se reconstruiește retroactiv, căutînd-o cu lumînarea de la căpătîiul mortului, ci se construiește, se propune, se azvîrle în viitor, se impune: povară. Tradiția ține de viitor, nu de trecut. Așa se înnebunește! Pînă la urmă, ai să taci cu totul, să nu ți se vadă dinții-lipsă, care nu inspiră încredere. Vei tăcea... 285 Oratorul trebuie să aibă dinți frumoși, perfecți, de încredere. Răsuflu. În sfîrșit, pînzele vor părăsi corabia adormită; vor zbura în sfîrșit, vor merge mai departe. Poeme ale răsuflării. Răsuflu cuvinte. Poeme ale ușurării. Cuvinte - solzi ai limbii. Jupoi, sau ce fac? Care-i metafora adevărată? Respir. Răsuflu. Vorbesc. Împrăștii cuvinte. Mă ușurez. Am îngropat pămîntul ca pe un mort. Fața de masă este marginea lumii. Paharul este marginea lumii. Foaia de hîrtie pe care scriu este marginea lumii. Sînt (la) marginea lumii. Sînt (ceea ce) exact unde sînt. La capătul puterilor lumii. Eu însumi sînt marginea lumii. Și eu, nu doar eu. O propoziție din margini ale lumii. 286 Lumea nu e decît o compoziție de margini de lume. Totul e în afară. Încerc atunci să compun din toate aceste manifestări insistente ale marginii lumii, ale marginalității ei rezistente, un interior în care să nu fiu îngropat. Edipo Re: „corpo infelice”. Vine gîndul. Vin cuvintele. Reapar și cuvintele. După cuvintele tăcerii, cuvintele gîndului. După cuvintele realității, gîndul cu cuvintele lui. Vine gîndul. E deja mare, dar are atîtea de făcut. Gîndul ne spune cuvinte, ne șoptește, ne dictează. Noi spunem cuvintele. Gîndul rămîne așa cum a venit. Nu a făcut nimic. Doar a vorbit. A spus cîteva cuvinte pe care și noi ne-am grăbit să le spunem. Gîndul flecar. Orice gînd, din păcate, ne vine mai întîi pe limbă. De ce nu coboară gîndul mai întîi în mușchi, în brațe sau picioare? De ce ne vine el numai pe limbă? De ce ne e dat să pierdem gîndul, să-l vorbim. De ce ne lingem limbile vorbind. Vorbesc de rău gîndul. Gîndul vorbește (încă de departe: vine vorbind). Gîndul ne vorbește. (Ne hrănește vorbindu-ne.) Și noi nu ascultăm de cuvintele 287 lui, ci ne grăbim să le spunem. Or, vorbele gîndului sînt de ascultat, nu de spus. Neavînd ce spune (dar atîtea fiind de făcut), spunem vorbele gîndului, cuvintele gîndului. Cuvîntăm gîndul. Iar el venise ca să îl ascultăm. „Mediem” gîndul. Îl trecem de nicăieri nicăieri, ca să rămînem. Dar nici noi nu vom fi ascultați, cum nimeni nu știe să-și asculte gîndurile. Să asculte de gînduri. Ne tot spunem unii altora, la nesfîrșit. Gîndurile și pe noi înșine; unii pe alții. Nimeni n-ascultă. Vorbim, doar, cu toții. Ne stăm pe limbă. XII Pantaloni și cămașă Bine-ai venit, spun trupului, ce bine că nu a trebuit să te caut sau să te-aștept. Mă bucur că nu m-ai uitat. Așterne-te, ia-mi locul, hai, îmbrîncește-mă, sînt aici, aici sînt. Nimerește-mă. Vino. Caută-mă. Nu am fugit niciodată de tine. Cum aș putea să fug? Aici. Aici. Nimerește-mă. Zi „eu” - din mai multe cuvinte, cu toate cuvintele. Voi începe să cînt. Mă auzi? Hai să alcătuim vocea. Dacă nu, chem frunzișul, chem instrumentul. Să chem frunzișul, să mă auzi? Aici sînt, mă. Eu, eu, eu. Zi „eu”, netotule, prăpăditule. Ah, de ce trebuie să am eu nevoie de tine? Uite, îți suflu: E-U. Cum să te ridic altfel decît cu mîinile tale? Cît drum, cît drum, cît drum: construiesc pragul. // Pun pragul jos, cobor pragul pe pămînt, ridic un prag. // Tot ce crește e-o graniță, tot ce coboară - o treaptă. // Na, ia. Sînt aici, golește-mi palma, ia-mi locul. // Ia-mi locul din palmă. Apropie-te de sfîrșit cu pixul Bic. Stai lîngă el. Mînuiește atent pixul Bic în preajma sfîrșitului. Ca pe o lingură. Apropie-te, acum, de sfîrșit cu gîndul și cu pixul. Ca să le lași. Să se păzească, să se supravegheze unul pe altul; să-și țină, poate, de 288 urît; să se înfrunte - nu te interesează. Nu lăsa, la sfîrșit, ca să închei, nimic singur. Alcătuiește cupluri, familii, împreunează și scapă. Nu va fi niciodată de-ajuns. XIII Pentru ce va urma 1 Ne depășește pe sus, pe jos, prin dreapta, prin stînga, peste tot, sîntem călare pe ea, lumea(adică asta)-i înaintea noastră, a ajuns de mult, continuă să ajungă din abundență, cu prisosință la scop. Hop! Se împlinește necontenit și năvalnic fără să se desăvîrșească. Perfecțiunea-i mereu atinsă, ajunsă din urmă, învinsă. Scrie drept, cu atingere. 2 Nu te feri de vorbe goale. Simți nevoia să scrii? Trage linii, desenează ceva, fă socoteli, împrăștie-te. Nu te feri de ce trece prin tine, 289 se uită unii în ochii tăi ca la televizor - cu evlavie - holbați. Dai sînge întotdeauna cuiva, nici nu știi. Ești bun, ești de ajutor, ești mult, mult mai moral decît crezi: faci bine, creezi binișorul. Pe corpul tău trece lumea, ușor. Pe tine se derulează chiar acum un deznodămînt -și faci neîncetat corp comun. 3 Ești limpede, degeaba te tulburi. Degeaba te frămînți și te îmbolnăvești. Degeaba plîngi, scrîșnești, îți înfigi unghiile în carne, blestemi. Ai artă. Undeva asta-i o artă de neatins. Ești limpede. Totul se vede mai bine. Tu reglezi lumea. 4 Cineva - să apar. Să fiu măcar departe, dacă-aș putea. Aș rămîne în colțul meu toată ziua, m-aș îngriji mult mai mult, aș umple timpul cu momente și schițe. Aș înceta asediul cu carne. M-aș opri. 290 Aș întinde pînzele și aș sufla, puternic, în ele. 5 Ți-am dat un monument, să pleci, să te-ntorci, dar numai și numai să nu încetezi să mai vii. Nu veni apropiindu-te, dacă nu vrei. Nu veni prin apropiere. Nu te apropia prin apropiere. Pleacă, du-te și uită. Apropie-te prin îndepărtare sau chiar și prin evitare, plutește, dacă vrei, pe suprafața orizontului, zbenguie-te, fă tumbe, sparge-o. Ți-am dat un monument să nu știi ce ascunde. 6 Apăs, nu fac altceva decît să apăs. Dacă sînt tras, să nu uit să împing. Atîrn, deci atrag: fără mine, ceva ar cădea. Cu mine aici și așa, cuiva îi e bine. 7 Să nu-ncerci să scapi. Dacă fugi, totul se va nărui peste tine. 291 Manualul autorului Editura Cartea Românească, 2004 Cartea Românească Cuvînt-înainte Triste tropice, simple încrețituri ale scoarței Nu din vanitate m-am hotărît să-mi republic integral, într-un singur op - acesta -, și cu infime modificări și adausuri, „opera poetică” atît cît s-a adunat ea pînă în momentul de față, mai bine spus intervențiile publice în calitate statutară de „poet”. Ci din disperare. Sau, și mai cinstit vorbind, din nevoia unei anumite utilități: ca să pot trece mai departe, să mai pot scrie (și altceva), să-mi mai acord posibilitatea (cît de iluzorie?) de a mă reinventa, de a fi și altul, de nu mai fi ținut la nesfîrșit sub pecetea tăcerii sau a repetiției de propriile mele producții, de propriul „eu” literar, de propria-mi „tradiție”, devenită, cum se și cuvine de altfel, tiranică, autodigestivă. (Re-)publicîndu-mă acum ca poet, încerc să scap de „mine însumi”: mă evacuez pedagogic, arhivîndu-mă obiectiv. Îmi fabric, altfel spus, „instituționalizîndu-mă”, propria societate, societatea de sine, cu care să pot întreține, în sfîrșit, raporturi diverse, dar pe față, nu fantasmatic. M-am săturat să tot fiu bîntuit, fie și doar de „mine însumi”, cel numai în parte de mine însumi creat. Vreau să scap și, paradoxal, pentru a mă dezlega, eliberez, în speranța de a crea un „altul” față de care, dacă doresc, să pot chiar și dispărea (măcar într-o altă identitate). Poate chiar spre mai-binele lui. Căci am fost, și eu, cum se spune, produsul unei epoci, al unor împrejurări istorice, și tocmai de acest „fiu” sau „frate” vreau să mă eliberez astăzi, redîndu-l societății (de discursuri) care (cel puțin în parte) l-a modelat. Ca actor (relativ rezervat) în ceea ce s-a numit, economic, „Generația 80” sau „Cenaclul de Luni”, am fost nevoit să încep (și, mai ales, să continuu) cu sfîrșitul, cu capătul, dat fiind că asistam/participam la (re)nașterea poeziei. M-am aflat, însă, mult prea aproape, nepermis de aproape de „sursă”, care mi s-a impus ca o adevărată „margine a prăpastiei”. În care m-am aruncat, și în care nu contenesc să cad, să plutesc. Pentru a putea exista literar, a trebuit să întorc, de la început, totul pe dos: cu fața. 295 Și așa am ajuns nu să „descopăr” (nu există „descoperiri”, doar invenții!), ci să trăiesc tropic, pendulînd (aruncat), pînă la sfîșiere, între dictatele și avînturile metaforice și traiul metonimic, epidermic, de clipă cu clipă, pînă la abstragerea simbolului ultim, inaparent: tăcerea pentru cuvînt, „viață nudă”. Accesul genuin la productivitatea poetică, la „sursă” în pozitivitatea ei fiindu-mi (auto)interzis, sau oferindu-mi-se doar astfel, spectral, m-am trezit scriind (și plătind) cu viața. Tot din rațiuni de economie a gîndirii și chiar de gîndire (ca să nu spun: din lene de a gîndi pînă acolo unde se poate), de refuz al aventurii (întotdeauna împreună), numele (de care, în parte, vreau să scap - fie și pentru a-i acorda maximum de șanse -, prin reciprocă propulsie, astăzi, legîndu-i de picioare ditamai identitatea) mi-a fost atașat, expeditiv, de ceea ce, pentru mine, dat fiind c-o trăiesc, că-mi este zbucium și dislocare perpetuă, înlocuire cu mine însumi ca „semn”, dar și forță - mașinală - de configurare, numește însăși „esența” convulsivă, miezul, tectonic, de foc al literaturii: „textualis-mul”. A refuza, prin clasare istorică, altfel spus a considera „depășit” fenomenul pe care-l aproximează, evidențiindu-l paroxistic, „tex-tualismul” - adică însăși conștiința textualității performative, autogenerator/autodistructive, a literaturii - reprezintă, după mine, un mare simptom de depresie a vitalității: înseamnă a refuza să privești „mistic” însăși literatura, în facerea ei nebună (de sine și de tine, ca „autor”). O literatură care-și refuză (citește: „ucide simbolic”) conștiința - fie și implicită - a propriei, tiranic-fragile, textua-lități se condamnă la precaritate, nedepășind stadiul de „activitate literară”. În ceea ce mă privește, consider că așa-numitul „textua-lism” - adică hipermodernitatea de limbaj a ființei istorice întrezărită în condițiile „epochale” (ucigător fenomenologizante) ale comunismului românesc (și din care s-au nutrit visurile, încă actuale, de postmodernitate) - a constituit - și așa trebuie să rămînă consemnat în istorie - un moment absolut privilegiat, cînd epiderma literaturii fiind, mai mult sau mai puțin, atacată, acesteia i s-au putut întrezări, o clipă, scheletul, țesuturile, mecanismele, viața: structură de profunzime devenită, spectral, patentă. 296 Mă „textualizez” (sevrez) suprem astăzi, eliberînd (cel puțin) două ființe, pe fiecare, mai presus de orice, de cealaltă. Încerc, altfel spus, să-mi aplic „Testamentul” inaugural. Va fi naștere sau înmor-mîntare? Trecere, oricum. Mai departe. M-am „prins” în mașina literaturii, acum vreau să scap, fie și bucăți, dar iată, totuși, ce-a (re)ieșit. Curaj! Lucrurile nu mai pot fi evitate. (Cine vorbește cui?) (7 decembrie 2003) Atac la crima poetică A vorbi înseamnă a cînta prin cordonul ombilical. (Peter Sloterdijk) Poetul încă mai visează că el ferește făptura de cosmos, că el împiedică coliziunea, resorbția și înlocuirea - mai bine vă fac eu legătura, spune el - mai bine vă scriu eu, tuturor - mai bine prin mine să treacă (mă sacrific!) mesajul Căii Lactee, îl traduc eu - mai bine scrieți-vă, oameni buni, decît să vă tot întîlniți unul pe locul altuia - mai bine scriu eu ce nu vă spuneți nicicînd, niciodată, iar ceea ce chiar vă spuneți vă descifrez eu. Tot mai metaforică însă, pe zi ce trece, zvăpăiată, imperioasă, lumea nu mai are nevoie 297 de cuvintele poetului care de mii de ani ne țin, odios, la distanță, cu lumina pe figură, în mediul obscur, insuportabil al binelui. 298 (Poemul din carton) Urme de distrugere pe Marte Editura Cartea Românească, 2006 Pentru cei grăbiți dar avizi de informație de calitate, conține la sfîrșit un REZUMAT despre Principalele mesaje ale cărții de față (în viziunea autorului ei) Geniul poetic nu-l constituie darul verbal (darul verbal e necesar, de vreme ce este vorba de cuvinte, dar el îi pierde pe mulți): ci presimțirea unor dezastre așteptate în taină, pentru ca atîtea lucruri încremenite să se descompună, să dispară, să comunice. Nimic mai rar însă. Acest instinct care presimte și care o face cere chiar, în mod cert, din partea celui care-l deține, tăcere și solitudine: și cu cît inspiră mai intens, cu atît mai crud izolează. Fiind însă un instinct al unor distrugeri imperioase, dacă exploatarea la care unii mai săraci își supun propriul geniu se cere „ispășită”, un sentiment obscur îl călăuzește dintr-o dată pe cel mai inspirat către moarte. Un altul, neștiind, neputînd să moară, dat fiind că nu se distruge în totalitate, distruge, în el, măcar poezia. [...] Dacă cineva se mulțumește cu poezia, nu are nostalgia faptului de a merge și mai departe, este liber să-și imagineze că într-o zi toți vor avea știre de regalitatea sa și, recunoscîndu-se-n el, îl vor confunda cu ei înșiși (un grăunte de naivitate ne lasă fără întoarcere pradă acestui farmec facil: să guști posesia asupra viitorului). Dar dacă vrea, el poate să meargă mai departe. Lumea, umbra lui Dumnezeu, ceea ce poetul este el însuși, îi pot apărea dintr-o dată pecetluite întru ruină. Astfel încît necunoscutul, imposibilul care ele sînt la sfîrșit, se arată vederii. Atunci însă, el se va simți atît de singur, încît singurătatea îi va apărea ca o a doua moarte. (Georges Bataille, Experiența interioară) 301 Cîndva am lăsat o sticlă golită jos, în fugă, lîngă frigider. Nici pînă azi nu și-a găsit echilibrul. Încă se mai clatină, ușor, insesizabil, insuportabil. O aud tot mai des. S-a(u) ales acest(e) titlu(ri) pentru a (se) spune că: 1) poemul e din carton; 2) există urme de distrugere pe Marte. Deci: poetul stă în cutia sa de carton la care meșterește tot timpul. În răstimpuri, observă fără să vrea urme de distrugere pe Marte, la care se gîndește apoi cînd își reia lucrul, urmărindu-le-n cap, pe creier. După care stai și fotografiază-te, dă-i și scanează toată viața! (Zidurile unei cutii-poem de carton pot fi ușor dărîmate și mențin neîntrerupt contactul cu exteriorul, cu societatea, cu asemenii.) 302 Na, mă, bordei! Na, adăpost! Na, cutie de carton în mijlocul lumii, să te retragi! Cutie de carton cu om. Om la carton - poezie. Nedreptatea începe aici cu umbra unei lumini (are pe ce să se-așeze!) Lumina te arată te scoate în evidență privit din față ești bine (ești, ce mai!) dar în spatele tău în urmă (există înapoiere) atenție începe nedreptatea Nedreptatea începe aici unde ești unde stai în lumină Nu știi niciodată unde ajunge subzistă printre noi o formă de activitate care, pe plan tehnic, permite destul de bine să se înțeleagă ceea ce pe planul speculației a putut fi o știință pe care preferăm s-o numim „primară” mai curînd decît primitivă: aceea care, de obicei, este desemnată sub numele de meștereală. În sensul său vechi, verbul bricoler se aplică la jocul cu mingea, la biliard, la vînătoare și la călărie, dar întotdeauna pentru a evoca o mișcare incidentă: aceea a mingii care sare înapoi, a cîinelui care aleargă fără noimă, a calului care se abate de la linia dreaptă pentru a evita un obstacol. Iar în zilele 303 noastre, „meșter” este acela care lucrează cu mîinile, folosind mijloace indirecte, în comparație cu cele ale specialistului. caracterul mitico-poetic al meșteșugului Din aproape în aproape te împotrivești prin statornicie potrivind lucrurile pe bucăți mereu de la zero împotriva nimicului și substratului în urma distrugerii. Urma vie distrugerii ești. Meșterul este capabil să execute un mare număr de lucrări variate; dar, spre deosebire de inginer, el nu subordonează fiecare dintre aceste lucrări obținerii unor materii prime și unor scule concepute și procurate în conformitate cu proiectul său. Universul său instrumental este mărginit și regula jocului este pentru el aceea de a se descurca cu mijloace la îndemînă, altfel spus cu o garnitură totdeauna limitată de scule și de materiale, care pe deasupra mai sînt și eteroclite, deoarece compoziția acestei garnituri nu are vreo legătură cu proiectul de moment, și de altfel cu niciun proiect anumit, ci este rezultatul contingent al tuturor ocaziilor care s-au prezentat de a reînnoi sau îmbogăți stocul sau de a-l întreține cu rămășițe ale construcțiilor și dezafectărilor anterioare... în virtutea principiului „asta poate totdeauna servi la ceva”. între imagine și concept există un intermediar: acesta este semnul Din cuvintele care au incendiat lumea le-am păstrat numai pe cele arse 304 Să-l privim la lucru: cu toate că este stimulat de proiectul său, primul său demers practic este totuși retrospectiv: el trebuie să se întoarcă la un ansamblu deja constituit, alcătuit din scule și din materiale, să-i facă și să-i refacă inventarul; în sfîrșit, și mai cu seamă, să angajeze cu el un fel de dialog, pentru a înregistra, înainte de a alege între ele, răspunsurile posibile pe care ansamblul poate să le ofere în problema pe care i-o pune. El pune întrebări tuturor acestor obiecte disparate, care formează comoara lui, pentru a înțelege ce poate „semnifica” fiecare dintre ele... elementele pe care le adună și le folosește meșterul sînt „precom-primate” inginerul caută întotdeauna să-și deschidă o trecere și să se situeze dincolo, pe cînd meșterul, de voie, de nevoie, rămîne dincoace S-ar putea deci spune că atît savantul cît și meșteșugarul se află în așteptarea unor mesaje. Imaginea nu poate fi idee, dar ea poate juca rolul de semn sau, mai exact, poate conviețui cu ideea într-un semn, iar dacă ideea nu este încă prezentă, să-i respecte viitorul ei loc și să-i traseze în negativ contururile acestuia. Poezia meșteșugului rezultă... din aceea că el nu se mărginește să îndeplinească sau să execute; el „vorbește” nu numai cu lucrurile... ci și prin mijlocirea lucrurilor, și anume povestind, prin alegerile pe care le face între posibilități limitate, despre caracterul și viața autorului lor. Cu mijloace artizanale, el confecționează un obiect material care este în același timp și obiect de cunoaștere. 305 Problema care se pune este de a ști dacă modelul redus, care este și „capodopera” lucrătorului, nu oferă, totdeauna și pretutindeni, tipul însuși al operei de artă. Căci se pare că într-adevăr orice model redus are o vocație estetică Imensa majoritate a operelor de artă sînt în același timp și modele reduse. Amprenta mentală, gheara mentală cu care apuci și strîngi rămîne pe cuvinte (poemul e strînsură și apucătură), și doar ea se transmite și devine crampă sau plăcere. Trăim cu toții ce-ai făcut tu, în cap, cu cuvintele! Care anume virtute este deci legată de reducere Regăsim astfel, pe un alt plan, acel dialog cu materia și cu mijloacele de execuție, prin care am definit meșteșugul. Claude Levi-Strauss, Gîndirea sălbatică, „Știința concretului” 306 Poemul ca accident și expediție poștală a) Aduci pînă la cuvinte. b) Alegi cuvintele. c) Pui în cuvinte. d) Împachetezi frumos cuvintele. e) Transporți cu grijă cuvintele sau le transmiți. f) Verifică dacă au ajuns! g) Aștepți neapărat răspuns, sau măcar o confirmare de primire. h) Te odihnești puțin, aduni, strîngi, pui deoparte, după care reîncepi neîntîrziat lucrul. a) Nu aduci nimic pînă la cuvinte. Aduni cuvinte lîngă cuvinte, dintre care pe unele, aranjate gata dinainte, cumva, vrei anume să le spui, iar pe celălalte (de obicei, pe cele mai multe) le folosești în acest scop. b) Verifici dacă ai făcut bine operațiunea, dacă ai operat corect, adică estetic, adică fără să se vadă. c) Te gîndești, în timp ce lucrezi, să schimbi. Îți vine ideea să minți. Vei spune că totul contează, că toate cuvintele și toate propozițiile sînt la fel de importante, că întregul întrece suma elementelor componente etc., deși știi prea bine că nu este așa, dar deja ai uitat. d) Schimbi și destinatarul. Voiai să spui ceva anume cuiva anume, și acum îți spui de ce n-ai spune totul (ceva desăvîrșit și total, impozant și tranșant) tuturor. Chiar, de ce nu? Nimic nu te împiedică, și toți parcă numai asta așteaptă. Ceea ce-i fals, dar ai uitat de mult, și aluneci în continuare. Deja scrii. Ștergi destinatarul. e) Cineva încă mai așteaptă - așa te-ai lăudat - ceva de la tine. Își face iluzii. Așteaptă degeaba. f) Treci, acum, tocmai peste momentul decisiv, peste momentul autentic al scrisului - singurul. Nu mai scrii eticheta, și nici adresa. Cum să trimiți ceva atît de frumos, și de important, la o singură adresă, pe un singur nume, unuia singur, cuiva singur? g) Crezi acum că scrisul e pentru toți, nu pentru cineva. Te gîndești să continui tot așa, dar 307 h) aștepți totuși răspuns, îl pretinzi chiar, deși n-ai trimis nimic nimănui. i) Desfaci cuvintele împachetate, și-ți dai seama, într-o străfulgerare, că cel mai bine, cel mai nimerit ar fi să păstrezi numai sforile, legăturile. î) Faci un pachet gol și cît mai voluminos, și începi să îl scrii peste tot, pretutindeni. Așa da! â) Nu mai ai loc și de etichetă ori de adresă. Iar nu mai e loc pentru scris! a e i o u) Iei poemul în brațe, cu mîinile cu care l-ai scris, și pleci. Te duci să-l duci personal. Aveai dreptate (ai avut tot timpul dreptate): destinatarul, adresa și conținutul trebuie cu orice preț să rămînă secrete, dar să și ajungă la destinație. ă) Ai învățat în sfîrșit cum se procedează: trebuie să le scrii tuturor, dar să duci personal mesajul. Fii curierul propriului mesaj (dacă-i al tău și dacă-l ai cui spune), nu-ți fie rușine. Scrie pe dinafară și pleacă! Brutalitate desăvîrșită (cel mai greu de atins) a gîndului încleștat pe simple cuvinte care de la bun început fug, căutîndu-și scăparea și nimerind la loc, în altă încleștare. Nimic făcîndu-se gheară peste cuvinte, și cuvintele alergînd de la unul la altul: așa ne-am născut și așa creștem, ca un pumn strîns în jurul unei povești. 308 Mail Opera Scrieți-mi, scrie poetul. De aceea vă scriu, ca să-mi scrieți. Stați că vă scriu eu, spune proza- torul. Stați că vă arăt eu, repor- terul. Poetul vă scrie ca să îi scrieți, căci oricine scrie mai bine ca el dacă-i scrie. Îți scriu ca să-mi scrii, căci dacă îmi scrii mie scrii mai bine ca mine. Tot ce e scris și îmi scrie mie este mai bun decît ce-aș putea eu să scriu. Căci m-am săturat să scriu altora, să scriu mai bine, nu mai scrie nimeni azi bine, acum, căci nu-mi scrie mie. Și scriu singur, adică prost, nu scriu de fapt deloc. Reține ce spune poetul: îți scriu ca să-mi scrii, ca să se scrie frumos pe lume și acum. Nu pot să accept că sîntem ultimii oameni, că de-aia s-au străduit, cu migală și curaj, unu-doi-zece, ca noi să uităm brusc cum se scrie o zi de mîine, cînd se primește și se citește ce-ai scris, prezentul de mîine eu îl scriu, sigur, dar mie cine îmi scrie pentru mîine, ziua de mîine, eu mîine ce citesc, ce trăiesc, cui să răspund și pe cine să țin de vorbă, în viață, cîtă vreme mesajele astea scrise dispar nu se știe unde din lume, trec pe undeva și cînd ajung e deja ziua de mîine, 309 care nu suferă, nu îmbătrînește, nu zace, ci moare, deosebind cu precizie moartea de tot ce-o-nconjoară și ne face s-o confundăm cu altceva, o mie de lucruri cu care ne-nconjurăm. Curaj și migală: ca să mai faci un singur pas, un singur gest, renaștere, construiește tu o ușă închisă, și-apoi deschide-o și vezi moartea cu ochii: treci pe acolo pe unde se duce, știu eu asta, ce scriem atunci cînd ne scriem, ca să ajungă și să fie ziua de mîine. Ceea ce vine scris nu vine direct de la cel ce a scris. Mai trece pe undeva, mai aduce ceva. Trece oare prin moarte, de ajunge așa sigur, triumfător, prin ce numim moarte? Deschide ușa pe care ai construit-o, și ai să vezi. Scriu ca să-ți scriu. Și visez că începutul vorbelor mele ajunge deja la tine pe cînd eu încă n-am încetat să le scriu, și că te vor găsi sănătos, scriindu-mi frumosul, cu frumosul gest de împerechere de a scrie. Să mă înalț - unde? Aici, în zona capului, la șindrilă, de unde vorbesc? Să vin odată cu vorba, ca vorbă a mea? 310 Dar pentru cine atîta efort? Cui să-i spun, prin el, ceva, altceva - de-nțeles? Așa cum sînt acum este bine: vorbesc oricum, ligamentele, tendoanele și celelalte timpane au și ele ceva de spus -spun tot timpul. Și de ce n-aș spune ce-și spun umiliții utili invizibili din mine, limbuții care mă țin și mă trec? De ce-ar trebui să ajung pînă la om, sus, pe acoperiș, cu nebunii, doar pentru că așa se face, ca să umplu încăperea cu vorbe? Scriu, adică scriu legea nescrisă a acestui loc în care n-am să pot să pătrund și să mă așez niciodată, un loc care se face la întîmplare și cu necesitate - pentru tine, care îl înțelegi, l-ai pătruns: povestește-l. Este un loc plin cu aventuri, crapă, stă să dispară. Un loc e-o prăpastie. Dacă am fi propriul nostru limbaj, în ce lume minunată am trăi. Dacă am trăi asemenea limbajului, am fi, cu siguranță, fericiți. 311 Împreună cu alții, ca sensuri, am putea fi ținutul unui cuvînt. Ca sensuri, am fi înțeleși și am ajunge de fiecare dată departe. Mereu mai mulți și mereu împreună. Popor de curieri într-o lume de zei. Ești sens, arăți cu precizie și cu grijă direcția, și vrei, normal, să fii înțeles. Urme de viață în suflet, pe Marte: pe aici a trecut cineva și a făcut, desigur, ravagii. Urmele de viață sînt întotdeauna urme de distrugere: a trecut cineva pe aici și-a distrus ce nu era (numai lucrurile distruse apar, iar abia cînd făptuitorul dispare răsar faptele). Care e arma crimei? Ce să ascund în gunoi? Sînt urme ale distrugerii, dar ce a murit? Pulsezi și tu undeva înăuntrul unei forme în rest goale, pînă la rest pline pînă la refuz cu viitoare conținuturi ale distrugerii. (Vin dintre resturi, unde mă ascunsesem.) (Între urme ale distrugerii te poți ascunde cel mai bine.) 312 (Pe Marte nu-s urme de viață, dar sînt urme de distrugere.) Sfîrșitul stă frumos în fund și ne-așteaptă. Venim din toate direcțiile. Cine ajunge înainte este sfîrșitul -se-ntoarce în fine cu fața înapoi, se liniștește și nu ne mai privește cu teamă. Și totuși noi amenințăm în continuare sfîrșitul. De fapt sîntem liberi. Ne place însă să fim prizonierii iluziei că sîntem prizonierii realității. Sfîrșitul nostru se teme de noi și fuge trăgîndu-ne după el. Fără pic de expresivitate, să sub-scriu. SUB-SCRISE. 313 Acest spectacol al pielii, pe piele, cuvinte schimbînd informații și schimbîndu-și informația, reacții suprapuse și întrepătrunse, intrînd în contact, combinîndu-se, reacții la reacții și la reacțiile dintre reacții. Pe piele: pe pielea creierului, a inimii, organe învelite în aceeași piele ca și tine. Scriu elementar, exterior, nu scriu, sub-scriu. Subscriu celor scrise. Am elaborat noțiunea de sub-scris în alt caiet după ce am practicat-o în zeci de caiete, ani în șir, zi după zi. Sper s-o găsesc. Doresc s-o ating. Sub-scrisul e gîndire sub-elementară, gîndire chimică. 314 Scriind arăt încotro se scrie. Scrii ca să vezi încotro duce scrisul. (Urmează-ți scrisul. Nu-l urmări.) Scrisul ne părăsește. Scrisul e ceea ce fuge de sine și construiește, din drumuri, localități. Stai între drumuri, între drumurile propriului scris. Aici nu vorbește nimeni. Nu se pronunță nimeni. Nimeni nu declară. Curge un rînd împărțind pajiștea. Drum expus prin materii construite cu greu. Drum prin rumoare. Pas cu pas, te desfaci și totuși înaintezi. Ce pierzi îți devine sprijin exterior, instrument, loc pe care să calci, materie încovoiată, în genunchi, 315 cu fața la pămînt: calci pe spinări și pe coaste, niciodată pe fețe. Ai grijă să nu calci însă pe fețe! Nu tot ce se desface piere pe loc. Continuă să înaintezi ca rumoarea. Rămîi rumoare despre altceva, mult mai mare, mai insesizabil. Fă faima rușinii! Ac de păr fără păr, ac de cravată fără cravată, butoni fără manșete și fără încheieturi. Nu, greșesc: încheietura rămîne, doar ea, e aici chiar. Cum iese gîndul direct ca o podoabă. Cum cad cuvintele ca multe bijuterii. Ornamentăm golul. Nimic în jur, nimic dedesubt, nimic chiar aici: 316 doar gîndul ca un ac de păr, de cravată. Scriu pur ornamental: motive înlănțuite, împletite, și multă, multă repetiție în ritmul unei vieți de nebănuit care nu lasă umbră. Gîndește radio, gîndește măcar hertzian, gîndește electric. Există permanent mediu, există nenumărate frecvențe pe care, în care nu trebuie decît să intri. Simplul acces este deja transmisiune. O variație de ton e de ajuns pentru a intra pe frecvență. Mediul este un bun, este un bine, e Binele. Dar nu mai există mesaj. Mesajele au devenit, acum (chiar acum) - noi le-am făcut -, mediul, și nu mai avem ce transmite. Și acesta e Binele. Program (incomplet) Începe brusc ce nu s-a întrerupt niciodată. Nu-s ceruri, sînt televizoare. Departe și sus e prea simplu, 317 e imposibil. Departe și sus crezi tu, acuma, că poți să te ocolești, să te eviți, să te cuprinzi cu mîinile curate. Reclamă la om, reclamă la oameni pe postul numărul unu și pe al doilea. Au fost nobili cîndva de preț sau voiau azi fac reclamă la lucruri. Ce frumoși sînt hai să luăm și noi unul. Dacă există muzică ușoară trebuie să existe și poezie ușoară. Poezia este ușoară și se scrie din ce în ce mai greu. Scriu ca să treci cît mai repede. Poemele sînt vorbe din cuvinte. Vorbe pe care altfel nu le poți spune. 318 Poeme ușoare Iluminat electric, apă curentă, canalizare, condițiile urbane ale poeziei, societatea face totul pentru scris. Drumuri, poduri, șosele -uite, toate acestea sînt pentru mine, ca să mai scriu. Odată, celulare erau doar în Tibet, în Siberia, în Egipt și poate în Anzi și Bucegi. Acum toți oamenii scriu. Dumnezeu în sfîrșit s-a-ntrupat. De ce să mai scriu, după ce am citit? Nu-i de ajuns să spun (de pildă): cîteva elemente de gîndire stoică, sau de (a)figurație precolumbiană? Sau: compulsiune la repetiție (Scrisoarea 319 furată, Seminarul) etc.? Deși sentimentele sînt expresie, ele mai trebuie, totuși, exprimate: cu vorbe din carnea lor friptă, să faci din vorbe altceva decît vorbe. La început a fost cuvîntul iar la sfîrșit - imaginea. Oamenii-terminale vehiculau mesaje pe care nu le mai trimitea nimeni, dar ajungeau pretutindeni. Kafka e printre vinovați: din vampirism, a inventat, în vis, faxul, și de-atunci nu încetează să ne scrie. Cuvinte fără dramă și fără tragedie. (Tragedia, afară!) Rînduri doar scrise (puțin, imediat) și - atent, cu grijă -netrăite. Expediez poeme: le scriu repede, scurt, 320 ca să le pot trimite neîntîrziat, să fac plăcere. Aproape, imediat: mimezi, de departe, o atingere. Mesaje automate Între noi Internet Nici aproape și nici departe Ai putea fi oriunde Ai putea să nu fii cineva tot răspunde Save me Salvează-mă Save me Măcar sufletul Într-o memorie undeva Pe o dischetă indestructibilă din aur curat sau poate din marmură Ah încă mai este nevoie de material Tot mă mai chinuiesc Cea mai mare parte din mine rămîne încă pe dinafară Ține-mi sufletul în circulație 321 Trimite-l și altora tuturor mai departe Din punct în punct mă propag O, viața mea acum în toate casele deodată În mintea ta primește sufletul meu Lucrurile s-au rupt (de părțile lor și de mine) ține-le legate prin fire Din punct în punct mă propag O, viața mea acum în toate casele deodată În mintea ta primește sufletul meu Am ajuns să depind de întreaga umanitate. Răspunde-mi! Dă-mi trup! Ți-am trimis gîndul, l-am omorît în cap ca să-l amplific ca să-l pot spune. Dar tu răspunde-mi, dă-mi trup 322 care să plutească în voie, pe unde. Corporalizează dezastrul care stă, dramatizează crima care se întîmplă. Fă ceea ce e. Cine mai are un trup a rămas pe dinafară, aceluia ne adresăm în cor, de el ne rugăm, să-l convingem. — Vino și tu! Îngerul n-are sex dar e o orgie. — Vino și tu, spiritul e perpetuă bucurie! În gură doare iar în nas e prea mare. Pe unde să mai respiri și cum să cuvinți cînd înghiți? Vino în fir! Vino în undă! Hai în gîndire! Vino la nuntă! Aici nu contează că ești gras, peltic sau pitic. Aici e totul fără măsură: 323 ca să vorbești n-ai nevoie de gură. Te-ncordezi și transmiți. Ești suflet-mesaj în oceanul de biți. Numai aici istoria continuă, pe-afară, la tine, nu-i decît televiziune și zgură (nimic nu arde în gol). Trupul naște poezia dar tot el o ucide. Scapă de el, sau lasă-l să-și vadă de viață. Aici, în spiritul-mediu, sufletul e cuvînt (fără ornamente inutile, fără trupuri disperat-atîrnate, fără crime, adică fără fapte). Mă împodobesc, mă ornez numai și numai cît să apar, și deja iau toți ochii. Cel mai bine: cu podoaba să îmi acopăr ochii și gura, să nu văd cum - și cît - sînt de văzut, cum îi orbesc pe unii și pe alții. Să apar, dar doar orb și mut. Mă împodobesc și dispar. Să ies din dispariție nefăcînd, însă, altceva să dispară. 324 Dacă mă arăt, să tac. Dacă vorbesc, să mă fac nevăzut. Să nu știi de unde îți vin toate darurile acestea și toate necazurile. Dacă mă văd în ochii tăi, tu dispari. Iar dacă încep să vorbesc, tu mă cauți: îți iei ochii și ți-i înfunzi în urechi. Dacă imprimi un anumit ritm deja ai transmis. Pentru poezie este nevoie de mult calm și retragere: să te privești ca pe o sticlă așezată pe masă din care vei începe, cîndva, să bei. (Lichidul acesta trece ușor în tine, nu-l torni, nu-l sorbi, nu-ți e injectat. Dispare el, apari tu.) Cu virgule, puncte și tot ce mai trebuie (ca la un praznic, ca la o angajare), spunere absolut gramaticală, infinit de firească, măsurînd nu scurgerea, nu trecerea, 325 nu înaintarea și nu extinderea, ci ceea ce vine și ce aduci tu, crezînd că sînt una. Îți aduci pînă la tine prin cuvinte ceea ce vine dar se oprește undeva, nu departe - și tocmai pînă acolo (pînă aici) mai este de mers, de trăit, și crezi că ceea ce spui poate deveni o mînă întinsă, o punte, dar tocmai asta e totul. În golul pasului își fac casă dușmanii, cărora pînă acum le-ai rămas necunoscut. Spațiul e impracticabil. Mărunt și important este totul. Mărunte și importante sînt toate (care nu pot face un tot). (Totul este la fel de mărunt.) (Măruntul se oferă ca rest.) Mărunțișul. Nu este nevoie de oameni pentru o legătură umană cu lumea. 326 Ce instrumente plăcute, cu care te desfaci blînd, pe-ndelete, precis, îndepărtînd carnea abia gătită de pe oase. La sfîrșit, poemul: o grămăjoară de oase lucioase alături de farfurie. Poemul este în plus, e întotdeauna alături, sînt resturile mesei tale din tine. Învață să stai la masă! Acum, tăcere. Așteaptă lucrurile să vină, căci le-ai epuizat. Și vei scrie ca să-ți faci curaj, să înduri. Și vei mai scrie ca să te stăpînești, să nu te lași desfăcut, dus, combinat, pe bucăți, la întîmplare. Ferește-te să naști oameni noi, artificiali, din mine și din tine. Căci alții, pe care nici măcar nu îi vezi, indivizi nepersoane compuși la întîmplare, pe firul evenimentelor, și la îndemnul lor, alții, deci, populează această lume și o trăiesc: combinații de mine și tine, cărora le dăm viață fără măcar să ne fi cunoscut. Ei sînt cetățenii acestei societăți, doar ei sînt cu adevărat străinii, fantomele vii 327 ale cuiva care n-a murit și nu s-a născut vreodată. Înfășură-te în fîșii de cuvinte, ca o mumie: ca să te ții laolaltă, căci la cea mai mică mișcare te desfaci, și părți din tine se combină cu părți desprinse, idem, din ceilalți și trăiesc pe socoteala noastră, a tuturor fără s-o știm. Venire fără venit. Vine ceva, fără nimeni. Acum ce s-aștept? Scriu ca să nu văd, să nu aud, să nu vorbesc. Acolo, sus, sufletu-i dus: dacă urcă se pierde. Dar de acolo, de sus, sufletu-mi scrie, însă o face așa, în general, la grămadă, amestecat cum sînt, acum, între cei ce așteaptă. 328 Mi-ai dus sufletul prea sus, Doamne, și mi l-ai pus în lumină, eu ce să mă fac acum la umbră de nor, cu mîinile neînălțate, pe vîrfuri? Tu, Dumnezeul meu alăturat, așterne-mi să cad, să-mi prind sufletul la loc între coaste și chipul pe față. Înălțasem zmeul, suflesem în cuvinte și m-ai luat în serios: lasă-mă jos! Acum lasă-mă, te rog frumos, jos, să mă calc în picioare, să alerg într-o mînă, să dau din coadă, să mă cațăr în copaci, să ling furnici în vizuină, ia-mi înțelesul (sufletul, umbra și lumina) cuvintelor, dar lasă-mă să vorbesc, egoist și prostește, lasă-mă să plutesc în ceea ce fac, să mă oglindesc și la cîte un cot al rîului să mă bucur că am ajuns, că sînt iar aici și acum. Tu, care transformi balastul în aur, 329 îl faci astfel mai greu (să-ți explic eu?). Ți-e frică să nu iei înălțime? E o chestie mecanică, știi foarte bine. Dă-mi drumul, dă-mi drumul din gheare, să arăt pe unde se vine și ce vine cînd ceva vine. Amprenta mentală, gheara mentală cu care apuci și strîngi rămîne pe cuvinte (poemul e strînsură și apucătură), și doar ea se transmite și devine crampă sau plăcere. Trăim cu toții ce-ai făcut tu, în cap, cu cuvintele! Dacă cuvintele ar fi o bucată, o parte a lumii, de mult am fi murit sufocați, mușcați, linși și băuți. Dar dacă lumea nu s-ar face din cuvinte, de mult, acum chiar ne-am preface în simplă respirație alergînd bezmetic, izbindu-se de pereți. Iar dacă cuvintele n-ar fi, totul ar fi aici deodată, 330 claie peste grămadă, eveniment, revelație brutală, stea în lac și Dumnezeu cleios, neputincios, incapabil să se desfacă. Revelație brutală: pumn în cap, creier. Creierul, revelație în cap, storcîndu-ne de sensuri și epuizîndu-ne. Sînt un minunat mecanism, o diafană mașinărie, dar nu funcționez: ceva, în mine, se hrănește. Dacă am fi propriul nostru limbaj, în ce lume minunată am trăi. Dacă am trăi asemenea limbajului, am fi, cu siguranță, fericiți. Împreună cu alții, ca sensuri, am putea fi ținutul unui cuvînt. Ca sensuri, am fi înțeleși și am ajunge de fiecare dată departe. Mereu mai mulți și mereu împreună. Popor de curieri într-o lume de zei. Ești sens, arăți cu precizie și cu grijă direcția, și vrei, normal, să fii înțeles. 331 Oamenii nu au nimic de spus și chinuiesc cu sălbăticie cuvintele care întotdeauna le scapă. Trebuie să mă tîrăsc, nu: să zbor razant, să par că urmez cu fidelitate, dar de la oarecare distanță și, în plus, obligatoriu cu grație viața, terenul, într-un paralelism aerian, dansant, să inventez libertatea permițîndu-mi volute impardonabile și imperfecte spirale. Și, în același timp, să sufăr cumplit de atracțiile esențialmente diferite, variate, ale solului, arătînd neîncetat, clipă de clipă, luptă și victorie, luptă și victorie, pe fond de accentuată și de insuportabil de actualizată imposibilitate. Altfel nu, sau degeaba. Aceasta e poezia contemporană. Sînt un fluture-gladiator, un gladiator-fluture, cu atît mai caraghios cu cît sînt un om. Poetul actual trebuie să fie caraghios. Pe zi ce trece, geamul e tot mai curat. A te pregăti pentru moarte nu înseamnă a te gîndi la ea. Am pierdut cheile, și acum bat la toate ușile, convins că se află cineva în spatele lor și le ține închise. Kafka mai păstra, totuși, o speranță: așeza ușile în șir, dar eu știu că ele sînt așezate la rînd, una lîngă alta, nu una după cealaltă. Desfășurare de uși închise, pentru tine! Ai vrea măcar să știi să alegi, dar tu bați la toate, și poate tocmai de aceea nu se deschide niciuna. La Blanchot, din spatele ușilor și prin pereți vin chemări: urlete, scîncete, horcăieli. Pînă la tine totul s-a terminat: din spatele ușilor închise nu se mai aude nimic. Toți au murit sau toți au plecat, și ușile au rămas singure, adică închise. Dar după tine, care le încerci pe toate, stupid, o să vină cu siguranță unul care va ști ce să facă: va părăsi ușile acestea ale nimănui, fără 332 nicio sintaxă, care, dacă nu duc nicăieri, nici nu pot să aducă ceva. Ți-l imaginezi încă de pe acum pe acela, și suferi, jignit. De aceea geamul este pe zi ce trece tot mai curat, și vezi tot mai bine, același lucru. geamul este pe zi ce trece tot mai curat, și vezi tot mai bine, același lucru Dinăuntru, vezi înăuntru, alături, peste drum. Vezi cum Dumnezeu vine prin preajmă, în cartier. Închis în intersecție (tu nu poți ieși, dar alții intră), îi găsești loc în sfîrșit sufletului în tine. Învelit în tine însuți, ți se va face în mod cert cald, te vei dezveli și vei fi dat afară. Dinăuntru, vezi înăuntru prin preajmă, în cartier te vei dezveli și vei fi dat afară. 333 Ne-poezie (mesaj pt. exteriori) Cei puternici trebuie apărați de cei slabi. (Nietzsche) Elev Ștefănescu (colț cu Avrig), ia ia și analizează nimicul (cu pîntecele tău budist ar trebui să-l cunoști, să-l adori!). Ia vezi, este aici ceva poezie, sau sîntem în plină, insuportabilă fraudă? Da' repede, scurt, cum știi tu mai bine! Și dacă-ți spun că poezia este, să zicem, amprentă fără de trupuri, așa, brusc și dintotdeauna amprentă, ce te faci, pîntecosule, ulcică de lut cu pămînt, cui mai scrii să reclami? Însă dac-o să-ți spun că poezia este doar și mereu adresare, fluviu în care ne aruncăm de pe podurile cele mai sigure și mai maiestuoase nu doar pentru a căuta, în puhoi, izvorașul, ci ca să ne facem mesaj și să ajungem, colete, la destinație, anume pentru ca aceasta, bine împrăștiată în cești și secunde și împăiată în oameni, să nu ne rămînă necunoscută, dac-o să-ți spun, de exemplu - presimți tu ceva! -, că este într-adevăr vorba de 334 o ceată în ceața deasă de semeni și de „aproapele” (țărm retrăgîn-du-se sub zîmbete verzi, salvatoare), de singurii reporteri adevărați, cu moartea pe prompter, care mor să transmită și n-au cui transmite, și mor să ne scrie dar noi nu găsim scrisoarea pierdută în plic, și atunci, disperați, nu găsesc altă cale și aleg să-și „prezinte relatările prozaic-gazetărești drept poeme” pentru ca, social (adică și pentru unul ca tine), să se înțeleagă ceva și, mai ales, mai cu seamă, să se respecte ordinea și „semnalul” să se constituie, becul să se aprindă și două brațe deschise mai înainte de a fi, cu avînt, încrucișate, să însemne „cheamă poliția!”, „ăștia-și fac semne, vor să atace!”, să taci, o să aduc strada Elev Ștefănescu pînă la tine, pe buza făpturii tale, o să ți-o trag, pașalîc, dinainte și-apoi o s-o pierd, ca fumul căzînd, printre vîlcele și blocuri pînă departe, în afara orașului, în fluviul pe care mai bine aleg să mă pierd iar scriindu-mă celor mai necunoscute și, desigur, obscure destinații și plauri (în mod repetat, des, pînă o să mă-ndrept, pas cu pas) decît să ajung în mica ta cutie poștal-craniană, unde cu siguranță și în mod cert m-aș sufoca, aș ceea ce cu adevărat se cheamă muri, violent, pleosc, bîldîbîc (cu zgomot l-ă-untric de ființă). — Da, ai dreptate, teme-te de mesajele bine ascunse în public! Rămîi vigilent, 335 poate surveni oricînd poezia. Păzea! (Atîta numai că ceea ce numim poezie - ipoteză de luat, totuși, în calcul - ar putea fi tocmai masca cea convenabilă a unor insuportabile știri și a altor produse suprem, ultim gazetărești, așa că mai bine - ai încă o dată, chiar dacă invers, dreptate, înțeleptule! -, mai bine să rămînem cît se mai poate în poienița asta salon și să citim în veci poezie și-atît, trezindu-ne unii altora plăceri și fioruri de viață.) (Repede, repede, și cît mai pe scurt. Dar continuu.) Lirismul absolut ca lirism banal, finit, îngrădit, afectat de finitudine și cinstit-deschis, umil, adică invizibil prosternat: rană de „infectat”; genunchi juliți, roși. Dar materialitatea textului trebuie să rămînă marcat-umil-roboti-toare: onest-muncitoare, lucrătoare nu lucrativă, epatantă, căci din această afectare și dorință de dominație a ei s-a născut de pildă publicitatea. Muncesc să fac bucățile, dar nu le pot reuni, nu le pot da viață: iată-le, astea sînt. Dar viața lor e în altă parte: arăt pe unde, eventual, să vină, poate veni. Bucăți vii, germeni, fetuși - nu ciosvîrte. Să nu ucizi cînd scrii, chiar dacă nu poți da viață. Să nu faci nimic anume cînd scrii. Scrisul: locul în care în sfîrșit nimeni nu face nimic, nu se face nimic, nu se întîmplă nimic. Aici încetează făcătura și problemele ei. „Pînă aici”, zice scrisul. „Zonă de nefacere”. (Budism?) 336 Bucăți vii, bucăți (adică) moarte. Trimiți, mărunt, moartea la viață. Poezie ideal, absolut-discursivă, de fapt dezmembrată: bucăți cău-tîndu-se să (își) dea naștere. Dar „efectul” poetic, ideea poetică: în spirit, la locul ei. Text banal în aparența imediată, și chiar, pe alocuri, lăsat, blînd afectat, stîngaci, nepriceput, incapabil de mai mult de atît. Text limitat, auto-îngrădit în necuprins, în libertatea celorlalți, mereu a altora. Text de retragere-lume. Dar cu imediat efect holistic-zgu-duitor. Disproporția. Sublimul (Kant). Asta sînt acum. Planuri „ontologice” diferite. Paralele trimițînd una la alta: oglindindu-se. Paralelele sînt singurele care se oglindesc, își vorbesc, sînt limbaj, fac limbaj. La paralele adevărate, puternice, se ajunge doar după o puternică intersectare, după o coliziune amenințătoare, catastrofală. Pentru oglindire - niciun contact și nicio mediere. Spațiul, planul comun e de-ajuns. Poezia nu e în poem. Eu sînt poemul. Tu ești poezia. Poemul poeziei (lui): eu fac poemul poeziei care ești - pentru că ești departe, pentru că am fost împreună, pentru că nu vom mai fi decît în spirit. Accept totul, primesc cu bucurie orice atîta timp cît e de la tine: numai să vină. Nu trebuie să scrii prea mult, doar să indici. Scrie indicial: nu iese fum (negru, negativitate, umbră) fără foc, dar focul să fie ceresc („origine” deja dispărută, esențial evanescentă: vie prin urme negre). 337 Comportament poștal. Pentru scrisul contemporan: se scrie mult azi, dar n-au ce. Dă-le! Scrisul proiectează lumea, realitatea în om. O catapultează. Adevărul dă viață. Mă aflu iar în plin. Trebuie să fiu atent. Gri Gri poate fi doar o cămașă sau o pereche de ciorapi, dacă așa vrei tu. Încolo, totul e colorat, din ce în ce mai colorat (și mai mărunt, mai plăcut, dacă-ți place). Lucrurile sînt tot mai multe, tot mai ușor de adunat într-o plasă. Mă mir că mai crește ceva din pămînt. Că pămîntul n-a devenit o pulbere fină, un strat gros de pudră ușoară pe-o față adînc dispărută, atent uitată. Mă minunez că se mai face ziuă 338 și nu o uitătură chiorîșă evitîndu-mi privirea strîmbîndu-mi privirea deviind privirile și făcîndu-mă să nu mai pot privi drept. Fug mai departe, nu fug, mă îndrept. Îngropați în strămoși să creștem mari și gustoși! REZUMAT despre Principalele mesaje ale cărții de față (în viziunea autorului ei) - în atenția (și sprijinul) presei, a(le) criticilor literari și a(le) tuturor celor eventual interesați - Nu este rușine să întrebi și nu este degradant să ți se spună! Trăim - toți spun asta - în epoca informației cît mai exacte, mai detaliate, mai ample și mai diversificate, iar poezia trebuie să se trezească ea însăși la informație: este informație in statu nascendi, producție de informație ex nihilo. Din politețe, în primul rînd (dar și, nu în ultimul rînd, din disperare), am hotărît așadar că este de datoria mea, ca autor, să-mi informez cît mai exact cititorii - atît cît este posibil - asupra informațiilor pe care cartea de față intenționează și speră să le producă - ex nihilo, altfel spus pornind de la starea lumii de azi -, 339 forțînd întrucîtva atenția și înțelegerea, fără a ceda însă grotescului așa-zis „cultural și artistic” curent și banalizat. Cartea de față produce, prin urmare, mai multe mesaje evidente (altfel spus, nu le sugerează, ci le prezintă), finite (și chiar numă-rabile), directe și drepte dat fiind că, în intenția autorului lor cel puțin, ele țintesc a se apropia cît mai mult (infinit-vertiginos, imi-nent-amenințător) de o anumită perpendicularitate (fie și orizontală, laterală) în raport cu planul aparent frămîntat, vălurit și reliefat -plastic, plastifiat - al actualității. Aceste mesaje ar putea fi enumerate după cum urmează. 1. Cartea de față nu este o carte. Ci doar un adăpost provizoriu, precar, din carton pentru vagabondul, homeless-ul, SDF-ul („sans domicile fixe”) care este (a fost și, mai ales, a devenit, a ajuns, a rămas), metafizic și social, poetul: un înveliș slab, friabil, poros, permeabil pentru altceva, mizer poate, și misterios. Cu hîrtiile lui numai de el și neîncetat scrise, poetul este un „sans papiers”. Prin cartea de față, el cere adăpost temporar în apartamentul tot mai declasat care sînt Cartea și Poezia. Nu cere, de fapt, voie nimănui să o facă: vine și se instalează ca nesimțitul (ne trezim cu el peste noapte), cu tot calabalîcul său imund (saci și sacoșe de hîrtii scrise și mototolite: motolite prin scriere), într-o convenție deja fanată, căreia îi acordă privilegiul ultim de a o „squatta”, de a o „locui”, încredințîndu-ne că acestea - Cartea și Poezia - mai pot fi „casă” și „acasă” (cu tot confortul). 2. Face însă toate aceste lucruri, aceste operațiuni, operează (în loc să adune, mormîntal, „operă”) salvator: transformînd textul, scrisul, în imagine, după gustul și obiceiurile lumii contemporane. Scrisul devine, în felul acesta, infinit și suplimentar metaforic: este departe, în altă parte, are nevoie de un mediu în plus care să-l comunice și să-i comunice în același timp și distanța dintotdeauna de nerecuperat - în altă parte se scrie, pînă la noi nu mai ajung (nu 340 mai pot ajunge) decît imagini fotografiate ale textului. Semne de viață sau semne de distrugere? Viața (se) distruge imediat, altfel nu (și-)ar mai da semne de viață. 3. În plus, conform unei analize care va fi dezvoltată separat, în alt loc, poezia s-a dizolvat în comunicarea intimă actuală: (ne) scriem tot mai mult și, de fapt, tot mai poetic, în situație de poezie, dar în afara a ceea ce mai continuă, încă, să se cheme (singură, pe sine) „literatură”. Poezia a devenit comunicare intimă, suspectă, supravegheată: poetul expune aici mesaje interceptate. 4. În sfîrșit (oare?), poetul face ce-a făcut de mult, dintotdeauna deja: bricolează. Se ferește atît de geniu, cît și de inginer, cu ingi-neriile lor întotdeauna politice, sociale (avîndu-i pe ceilalți drept obiect: de unde a 11-a poruncă, a poetului: SĂ NU OBIECTIVEZI FIINȚE, SEMENI! ), menținîndu-se astfel (repet: cel puțin în intenție) cît mai aproape de viață, de etic, împotriva estetismului tehnologic, a „frumosului” contemporan care poleiește mizeria (mundanizează imundul) și îmbracă nimicul, pentru a-l conserva și perpetua, recicla. Poetul se folosește minor, nepriceput, artizanal, batjocoritor-meș-teșugărește - a-tehnologic, post-tehnologic - de tehnologie: o transformă la loc, din mediu ambiant și politică de dresaj mutual, în ceea ce nu mai este de mult: în tehnică și unealtă (despre diferența dintre tehnică și tehnologie, citește-mă). Din proteze de viață infantilizată, senilă, în instrumente pentru a produce matur, tragic. Și propune, deci, în Adăpostul Cărții, o „expoziție” de „poeme”, de comunicări intime interceptate, salvate de la interceptare, de la captare de el. 341 Vă invită în cutia lui de carton pentru a vă proiecta imagini ale vieții, ale distrugerii, ale Departelui proxim întotdeauna expulzat, redus, din care ne hrănim permanent: metabolismul corpului organic este metaforă vie. (Mîncăm zilnic și epocal Exterior pentru a ne croi, mizer, Interior din propriile dejecții. Defecăm „acasă” și „cuib”: asta a ajuns animalul poetic.) (Nici înăuntru, nici afară: viu, să fiu limita vie, să țin distanța clipă de clipă plină, cu mine „mesaj”, pentru comunicarea-metaforă și nu artefact-lipitură, în viață.) (Scriu șters. Tot mai șters. Pentru ștergere, pentru a șterge, pentru a curăța locul de atîta șezut și ședere.) (Scriu direct [de] departe. Din cartea-adăpost temporar care nu mă desparte vă trimit poze cu poeme [ca] de pe Marte.) (Cartea aceasta e doar conținut într-o formă întîmplătoare, de ocazie, un tovarăș de drum: viață în mediu viu și ostil-(ostie? hostis?)-social. Între „formă” și „conținut”, „pneumă”, cauciuc, roată niciodată pe jantă, viața în mereu aceeași, altă viață, semne bîl-bîindu-se pathic și fatic și fotografiindu-se copilărește, imediat, imperfect, tremurător, cu mobilul, de la fața schimbătoare a locului ca unică față, schimonosită, a locului, unul pe altul. Cu mobilul pe față, eperdument, nebunește.) De la distanță și de nicăieri, cu încredere și prietenie, din cutia sa de carton de la fața sub mască de formă a locului, Autorul 342 Pe calota de Occident arta e moartă. Încolo pe unde e vie nu este artă. (E viața însăși modestă și grijulie. Rimă bine ascunsă pierdută prin casă.) (SUBGARDĂ pe locurile înfrățite pustii unde întreaga suflare tresaltă din avangardă în avangardă.) 343 Eclipsa Crima (plătim vizibilul) (againstallation) EU(L) ARTISTUL VIAȚA DUPĂ SUPRAVIEȚUIRE BOGDAN GHIU CARTEA ROMÂNEASCĂ 09 Editura Cartea Românească, 2008. Quand je regarde le ciel entre les etoiles, je ne peux donc voir que ce qui y a disparu.I Foarte puțini oameni văd. (Godard, For ever Mozart) Există lucruri ascunse. Există lucruri ascunse și lucruri care ascund. Nu altceva decît lucruri ascund alte lucruri. Nu există lucruri care să fie ascunse de altceva decît de lucruri. Lucrurile ascund lucruri. Numai lucrurile pot ascunde lucruri. În rest nu există ascundere. În afara lucrurilor nu există ascundere. Lucrurile se ascund în lucruri sau în spatele lor. Ascunderea se ascunde, dar nu asemenea lucrurilor. Un lucru ascunde în același timp un alt lucru sau alte lucruri, dar și faptul că ascunde. Faptul că un lucru ascunde alt lucru nu este ascuns de lucruri asemenea altor lucruri. Ascunderea se ascunde de la sine, nu prin forța lucrurilor. Ascunderea se ascunde. I Traducere: Cînd privesc cerul dintre stele nu pot, prin urmare, să văd decît ce a disp ă rut de acolo. 347 Trebuie să bănuim întotdeauna că există lucruri ascunse. Însăși existența ca atare a lucrurilor (lucrurile există) presupune ascunderea altor lucruri. Nu există ascundere decît a unor lucruri, a altor lucruri. Numai lucrurile ascund, și numai ascunderea se ascunde. Oamenii ascund lucruri în spatele altor lucruri. Oamenii profită de faptul că lucrurile ascund întotdeauna alte lucruri. Ascunderea nu „poate” să survină, ea survine întotdeauna, cu necesitate. Există lucruri, deci există ascundere. Întotdeauna, în mod actual, nu virtual. Oamenii pot doar să aleagă, într-o oarecare măsură, ce lucruri să ascundă și după ce lucruri. Totuși, ei nu pot să controleze, să dirijeze în totalitate acest fenomen. Întrucît ascunderea se ascunde, oamenii nu pot controla ce anume ascunde ce anume. Vrînd să controleze în totalitate ascunderea, oamenii provoacă ascunderea la dezvăluire. Pentru că se ascunde, atunci cînd autoreflexivitatea, cînd auto-maticitatea ei este perturbată, ea se dezvăluie, se întoarce pe dos. Se dezvăluie pentru că se ascunde, pentru că se intervine în auto-ascunderea ei, pentru că se încearcă a i se uzurpa automaticitatea. 348 Orice lucru poate ascunde orice lucru. Există însă „afinități elective” între lucruri. De obicei, contrarele se ascund unul pe altul. Dar oamenii nu vor de fapt să ascundă, ci să neutralizeze, să elimine pur și simplu ascunderea. Ceea ce este imposibil. Și atunci ascunderea se dezvăluie, trecînd în opusul ei, afirmînd hiperbolic ceea ce se încercase a se neutraliza, a se elimina: faptul că doar opusele se ascund unul pe altul. Oamenii vor să ascundă tocmai definiția și structura ascunderii. Și atunci ascunderea se dezvăluie. Ascundere este de fapt +1/-1 (un lucru în plus este un lucru în minus, lucrul pe care-l ascunde), or oamenii vor să ascundă după modelul 1/0. Ei încearcă astfel să neutralizeze prin ascundere ascunderea însăși, să elimine (nu să ascundă) ascunderea, în care adunarea (plusul) ascunde scăderea (minusul). Ei vor să ascundă ascunderea, să anuleze ascunderea, și atunci, automat, ascunderea, conform propriei ei legi, trece în opusul ei: se ascunde divulgîn-du-se. Minus trece în plus. Nu există semn pentru zero, zero nu este un semn. Oamenii vor să tacă, ori tăcerea nu este zero, ci minus: un semn pozitiv care afectează existentul. Oamenii vor să elimine existentul. Zero nu există. Zero e minus. Nu există zero. Nu există decît plus sau minus, plus ascunzînd minus, plus operînd minusul. Ne-spusul nu este zero, ci minus (semn pozitiv, nu absență a semnului). Nu există absență a semnului, nonafectare cu semn. Semnele se schimbă unele în altele. 349 „În istorie, lucrurile nu dispar de la sine, ci sînt ucise.” Lucrurile n-ar dispărea dacă n-ar fi ucise. Nici lucrurile, nici ființele, niciun lucru nu „se naște-crește-(se re)pro-duce-moare”. Acesta e un model fals, „ideologic”. Niciun lucru nu moare de moarte bună. Dacă nu s-ar ucide între ele, dacă nu s-ar ascunde unele pe altele, lucrurile ar exista pentru totdeauna. Lucrurile se ascund (se ucid) prin „afinități elective”. Nu orice lucru poate ascunde orice lucru. Contrarele se ascund (se ucid) între ele. Ceea ce dispare, se ascunde, este ucis trebuie să presupunem cu necesitate că este opusul a ceea ce ascunde (se vede). În spatele (în locul) lucrurilor vizibil existente trebuie să presupunem cu necesitate că se află contrarul lor, nu un lucru indiferent, oarecare. Lucrurile se ascund (se ucid) pe perechi de contrarii. Ceea ce nu este este opusul a ceea ce este. Nu ceva diferit, ci opusul. Trebuie să avem cu necesitate imaginația opusului, a contrarului. Diferența este între lucrurile vizibil existente (în plan), nu între cele vizibil existente și cele ascunse (în profunzime). Nu există luptă decît între contrarii. Or, lupta înseamnă eliminare (ascundere, înlocuire: ascundere prin înlocuire) a contrarului. Lucrurile vizibil existente locuiesc-în opusul lor, pe care îl în-locuiesc. În-locuirea se autoînlocuiește ca locuire-în. Lucrurile vizibile stau, se țin, ca temei și ca temelie, ca fundament, pe opusul lor, pe ceea ce ele ascund (ucid). 350 Uciderea nu elimină niciodată victima. Schimbă doar semnul, din minus în plus. Nu există existent nemarcat, neafectat cu semn, minus sau plus. Nu există zero. Zero vrea să facă doar omul, dez-afectînd afectatul. Ontologia presupune crima, este o cercetare a crimei. Crima se pedepsește, dar nu poate fi eradicată. Istoria și spațiul sînt dovada crimei. Apar prin crimă. Dacă spațiul, ca loc, poate fi distins de ocupantul lui (și poate) este pentru că locul însuși există, e cineva, lucru sau ființă, asemenea, de aceeași natură cu ocupantul. Altfel n-ar exista nimic. Crima e locuire. Locuire-în ca în-locuire ce se răstoarnă. Apariția a ceva este dispariția a altceva. Nu există invizibil. Nu există decît ascuns. Spatele, fața cealaltă, întoarsă, a prezenței este absența. Trebuie să ne imaginăm fața întoarsă, absența asociată fiecărei prezențe în parte, victima ontologică a oricărei prezențe. Spate în spate stau lucrurile. Cînd unui lucru „i se ia fața”, dreptul la față, de a sta cu fața la noi (unii la alții), de către un alt lucru, acel lucru se întoarce cu spatele, se răstoarnă. Ce nu se vede nu se vede nu numai pentru că este ascuns de către altceva, ci și pentru că stă cu spatele, și-a întors fața de la noi. 351 Acel lucru privește în direcția opusă. Continuă să ne privească, dar din direcția opusă. Acest fapt schimbă perspectiva asupra noastră. Lumina cade invers. Starea cosmosului este eclipsa totală. Trăim în eclipsă. Eclipsa nu este noapte. Întunericul nopții apare prin autoeclipsare. Eclipsa apare în plină zi, în plină lumină. În plină lumină, eclipsatul continuă să lumineze, invers. Produce luminozitate. Luminozitatea scaldă lumina, o intersectează. Între lumină și luminozitate este spațiul de umbră, pliul de rezervă al lumii. Luminozitatea este „lumina de veghe” a lumii. Pe care lumina o face invizibilă. Dar cînd se stinge lumina, rămîne întotdeauna lumina de veghe, care ne luminează eclipsat, incluzînd umbra în lumină. Umbra pe care noi înșine o facem cînd luminăm. Pentru că ne luminăm unii pe alții, pe rînd, și încolo facem întuneric. Lumina unidirecțională a existentului vizibil este compensată de luminozitatea inversă, răsturnată, a ascunsului. Raza de lumină iradiază pentru că există mediul de luminozitate. Și astfel, prin umbră, apare crima. 352 Luminozitatea e terțul, martorul. El „face lumină”. Crima luminează. Pentru că niciodată un lucru nu dispare de la sine. Niciodată un lucru n-ar dispărea singur. Și nici nu dispare. E undeva (în) fundal. (Asigură mediul de luminozitate necesar luminii.) Numai fundalul, arheologic, persistă, îngroșînd lumea, lumina. Lumina se face pe zi ce trece mai groasă. Iar lumea, în adîncime, tot mai bogată. Vedem tot mai greu prin aerul tot mai dens. Privirea nu mai străpunge, se refractă, se izbește de spatele lucrurilor. Caută în zigzag și nu ajunge niciodată acolo unde sperăm și credem. Vedem tot mai mult altceva, adunat, tangențial. Privirea înnebunește. Căci invers, ceea ce numim semne, imagini, sînt lucrurile ucise care se răzbună semnificînd pentru lucrurile vizibile. Masă critică se formează, pol de răsturnare pe care abia dacă mai putem să-l ținem în echilibru, în balans. Văzul vîscos. 353 Înmulțirea limbajelor de traducere. Cod tot mai extins, tot mai simplu, încercînd să alinieze planetele, lucrurile. De dincolo, din ne-mai-văzut (de mult), începe răsturnarea, revolta. Masa de lucruri se înclină pe direcția de mers. Lucrurile ne înalță la cer, ne aruncă în aer. Înmulțirea limbajelor, în profunzime, care nu e dedesubt, nici deasupra. Stăm cu privirea înainte, cu fața în straturi de praf. Plătim transparența. Plătim vizibilul. 354 Pe unde să intre jaguarul (pentru un viitor) [Vrac] [Compostapocalipsa] [Container]1 Editura Cartea Românească, 2013 I Posibile titluri adă ugate pentru prezenta ediție. Dar el aproape ne lasă Să credem c-ar curge-ndărăt (HOlderlin, Doinaș, Istrul) 1Am ajuns să facem recenzii la lucruri Ființa este meteorologică Să comentăm brusc sportiv bursier politic Natura care dintodeauna tremură. Teoria lucrurilor spune că lucrurile se reasamblează dintr-o dată și reîncep să funcționeze tocmai pe acolo pe unde se stricaseră pentru vremea trecută Lucrurile se reasamblează tocmai prin punctele în care se defectaseră Numai după ce s-au stricat încep lucrurile să meargă Abia după ce s-au stricat lucrurile-jucării lucrurile de jucărie încep să funcționeze să se joace între ele Dorința e întotdeauna dorință de jucării Dar jucăriile nu se pot juca decît între ele Jucăriile se strică imediat pentru a putea să se joace să funcționeze să meargă E multă lume într-o operă de artă, e nevoie de multă lume pentru o operă de artă, o operă de artă este o manifestație. Mai mult și, tragic-mesianic - pierdere-speranță -, altceva decît, cum se spune, o lume: manifestezi, ieși, te arăți, te exprimi tocmai pentru că ai pierdut lumea. Oamenii manifestează, se manifestă cînd își pierd -li se ia - lumea, dreptul la lume, de a fi/face lume. Dacă lumea n-ar dispărea tot timpul, dacă oamenii n-ar fi privați tocmai de mediul lor existențial, adică de lume, n-ar exista nici artă, dar nici politică: cea din urmă promite lumea, redarea/refacerea lumii, cea dintîi constată decesul umanității ca lume, restaurînd sensibilitatea la pierdere, și reface, artificial, simbolic, lumea, legătura de lume a 1 Dragă Prietene Se mai produc Se mai comercializează pe la voi acele pixuri absolut senzaționale cu care la nevoie ai putea chiar omorî măcar tortura oricum apăra? Tare mi-ar plăcea să mai scriu la fel ca în tinerețea noastră cu unul. Dacă găsești trimite-mi pe Fluviu. 357 omului. Orice operă de artă este o chemare, o convocare, o manifestație. O adunare simbolică, deci perfomativă. „Apofaticul” e economist și strateg: se teme să nu consume ceea ce nu-i aparține, dar spre care tinde și visează doar pentru el, ceea ce speră să moștenească. Și atunci se străduiește. Face economie. Procedează „economic”. Pune - lăsînd - deoparte. Nu (de-)„mone-tizează” comoara, o păstrează ascunsă în cer, ferită, îngropînd-o așa cum numai în pămînt se îngroapă. Sau ca într-o bancă - să crească și să se înmulțească. În bancă e ca-n pămînt. Apa învelindu-se în ulei de noiembrie și suportînd malul tăios. Aici, la margine, ce să fac cu ceva ce nu trebuie, nu poate fi decît continuat? Dacă spun un cuvînt nu mor. Dacă nu-l spun nu mor. Nimic nu mă obligă să fac sau să nu fac un lucru - în ceea ce privește cuvintele. Nu există pericol, atît a fi, cît și a nu fi sînt în plus. Un pas pe care nu îl faci este un pas în plus. Dacă întind mîna, dacă mă vezi cu mîna întinsă, tu n-ai cum să știi: cer sau dau? Dacă nu am ceva în palmă, ceva care s-o îmbrace, s-o împodobească, s-o ascundă, să abată, reținînd-o, privirea, înseamnă că cer, că arăt palma goală, că reclam golul, abisul palmei. Dar de ce nu te gîndești că eu poate vreau să-ți arăt, să denunț faptul că nu pot să(-ți) dau, că nu am ce să(-ți) dau? Poate că ți-aș da, dacă-aș avea. Dar nu am. Acum nu am. Dacă eu întind palma spre tine înseamnă că-ți cer: ție. Înseamnă că eu presupun că tu ai, că-ți cer să ai. Te oblig, pînă să-mi dai (ocazional, ca să-mi dai), înainte de-a-mi da, să ai tu, pentru tine, al tău. Ai?, te întreb. Dacă ai, să zicem, pînă una-alta, că e mai simplu. Să zicem, pentru moment, că, totuși, nu ai. Începi să cauți. Chiar nu ai? Ești așa sigur că nu ai? Iar dacă nu ai, de ce nu ceri? Omul ăsta din fața mea cum de știe atît de precis că nu are? 358 Gunoaie, deșeuri, resturi. Resturi menajere - imediate, zilnice, permanente. Gunoiul e ceea ce rămîne, ceea ce rămîne în plus după ce nevoia sau dorința, mari sau mici, automate sau ieșite din comun, au fost satisfăcute. Gunoiul e creație, ceea ce se produce. Plusul. E ceea-ce-rămîne. De ce rămîne întotdeauna ceva, ceva nu mai poate fi întrebuințat? De ce nu se poate produce ceva fără rest? De ce nu putem consuma totul? Să imaginezi, să-ți programezi creația după acest model, al restului, al gunoiului. Dai spre consum ceva ce nu poate fi consumat în întregime. Comercial, plusul acesta e un minus. Consum = întreținere. O societate care nu produce gunoaie, care nu respectă partea restului (să-i dai pubelei ce-i al ei), produce numai gunoaie. Partea de gunoi, de rest inasimilabil, este obligatorie în orice produs, și dacă nu o respecți (economic, deci moral, deci metafizic), ea se respectă automat pe sine și atacă obiectul, intervine în detrimentul produsului, „mușcă” din el sau îl contaminează în întregime, îl invadează. A respecta partea inevitabilă, inevitabil neconsumabilă, de aruncat a produsului permite respectul față de calitatea acestuia. A nu avea nimic de aruncat e absurd, căci obiectul în sine tinde atunci să devină el însuși gunoi. Deci ce anume se va arunca, știind că ce se aruncă rămîne? Trebuie determinat cu precizie. Căci a nu arunca nimic dintr-un produs este, repet, imposibil. Restul este creație (acolo se adăpostește, azi, cel mai mult creația), la el participă atît producătorul, cît și consumatorul. Restul e totuna cu noi: numai noi (consumatorii, pentru că consumăm și pentru ca să consumăm) și ceea ce aruncăm, ceea ce nu consumăm, rămîne. Restul se consumă. Gunoiul e o ofrandă, e simbolul nostru. Cît aruncăm, atît sîntem. Dar nu cantitativ. Trebuie să aruncăm cu precizie. Delimitînd restul, ne delimităm pe noi înșine. A păstra resturile, a nu vrea să ne sacrificăm: nebunie clinică. Într-o economie în care gunoiul nu este o ofrandă, obiectul însuși tinde să devină gunoi, obiectul însuși e atacat, e sacrificat, și noi ca el, odată cu el. Gunoiul e o parte obligatorie. Omul - precum (paradoxal?) gunoiul - e ceea ce tot timpul și veșnic (cele două accepții) rămîne. Ce rămîne din om ca om? Întreținem 359 o economie pentru a o fura, pentru a o putea păcăli, pentru a avea de unde sustrage și din ce crea o economie paralelă, secretă, o economie în marginea economiei consumului. Ceea ce rămîne sînt, simetric, polar, omul și gunoaiele sale. Simt efectiv, adică gîndesc și simt că gîndesc, simt că simt doar de două ori pe zi (nu în fiecare zi, evident): exact înainte de trezire și exact înainte de a adormi, înainte de a redeveni eu, de a reveni la eu, deci, și înainte de a deveni lume, lumea. Atunci, gîndirea e perfect obiectivă: proces fără subiect, obiectivitate vie, sensibilă în ea însăși, fără afară și înăuntru, imanență perfectă a vieții (Immanence, un vie, ultimul text al lui Deleuze...). Atunci cunosc și simt cum cunosc, am parte de propria cunoaștere, particip și deopotrivă asist la ea. Sînt momente profetice. Adevărata cunoaștere (astfel obiectivă) este profetică, anunță nu ce se va întîmpla, ci ceea ce se întîmplă de fapt, dar tu nu simți că. A gîndi, atunci, înseamnă a simți că. Nimic paranormal. Adevărata sensibilitate este paranormală. Iar ceea ce simt-gîndesc-cunosc atunci mă face în același timp fericit și mă sperie, făcîndu-mă să tresalt la fericire, avertizîndu-mă, so-mîndu-mă intrasomatic să mă deschid translucid la fericire, să nu mă mai împotrivesc: bătălia este pierdută, din fericire; a fost pierdută. Catastrofa a avut, din fericire, loc, nu mai stă să vină, am depășit-o, este în urmă, ne determină dar nu ne mai afectează; trăim de pe urma ei, dar n-o mai trăim pe ea. Am scăpat: diminuați, epuizați, transformați, dar vii, cu o enormă poftă, obosită, de viață. Trăim, adică ne refacem. Iată, funcționăm, ce surpriză! Să nu mai zac și să nu mă mai vait, îmi spun atunci. Wake up! Debout! Deci nu am murit! Catastrofa a avut loc, dar (sau: iar) noi sîntem vii. Vii după catastrofă. Le-am (sau: i-am) tras-o și de data aceasta! Yahoo! Și apoi: Google! Bîldîbîc. Înapoi, din viață, la viață. Despre ce este, totuși, vorba? Despre încercarea de rezolvare a unui defazaj, a unui decalaj. Cînd gîndesc (adică: reacționez, înfrunt, avansez) cu fața, cu fruntea, înainte, diurn, în plin văz și urmîndu-mi, ho-dologic, vederea (privirea este întotdeauna drum), sînt critic, nemulțumit, negativist. Cînd gîndesc cu ceafa, cu spatele, animalic, 360 știu/mă tem că fruntea și fața (una convexă, pentru înaintare, cealaltă concavă, pentru primire) greșesc, mă tem că s-ar putea să greșească, că greșesc efectiv, în act, acum, mă tem de teama mea, mă tem că teama mea „rațională” este, de fapt, irațională, nepotrivită, stupidă, mioapă: nimic altceva decît un alibi, o delimitare, lene. Mă tem că s-ar putea să greșesc fatal temîndu-mă, și că și prezentul, și viitorul sînt de fapt vii, luminoase, energice, ale vieții, nu ale morții, chiar dacă ar fi să fie, ca întodeauna, viață pe fond de moarte, de mortalitate: viața pe fond de mortalitate devine, nu numai lingvistic, vitalitate: calități, forțe. Abia pe fond de mortalitate viața devine vitalitate. Aceasta e fericirea. Și că eu s-ar putea (aceasta e spaima), tocmai acum, la prezent, să ratez viața, prezentul, prezența, nu viața „mea”, ci viața lumii, viața cea imensă, enormă (monstruoasă, poate, puțin - dacă se poate spune „puțin monstruos”) de după catastrofă, marea revelație a vieții. Viață de după care nu este, iată, Viață de Apoi. Ura! Asta mă tem că s-ar putea, cu viața mea, să ratez: viața de după care nu e viață de apoi. Am fost transformați din rădăcini, dar nu am pierit. Sîntem, poate, niște buruieni, dar trăim și continuăm să ne organizăm, plat, mărunt, pe pante și creste. Pitic-monstruoși, dar vii. Asta e! Asta simt. Asta simt că gîndesc, că e gîndirea-lume. Un hohot de rîs, un chicotit șmecheresc, trivial poate, obscen poate, dar viu. Fără stil, still here. Ce șmecherie esențială! Micropolitica vieții. Asta e marea revelație de la trezire/culcare: ca sîntem mici dar măreți, și că învățăm tot mai mult și mai bine arta camuflajului. Ne camuflăm tot mai bine în mediu, devenim nevăzuți, transparenți, una cu mediul, mediul însuși, pentru a ne ține în viață. Camuflarea e viclenie de viață, nu cedare în fața morții. Prin noi se vede azi altceva, mediul, dar tocmai în felul ăsta trăim nevăzuți, ne ferim viața, ferim viul. Aproape impalpabil de mici, acceptînd, ca strategie de viață, să ne dăm corpurile, dar nu viața, separînd viața de trup, dar nu în „spirit”, ci ca alt trup, mai mic, transparent, invizibil. Trup-suflet. Învățăm să devenim invizibili, transparenți, ironic, la nimic: la lumină, la care trebuie să fii transparent ca să nu arzi, ca să nu dispari. Ne-am apropiat prea mult de lumină, prin explozie. Azi trebuie să stăm alături de 361 ea, să trăim în mediul luminii, direct în mediul binelui. Arătăm nimicul ca să nu fim prinși că trăim, expunem nimicul, banalul, derizoriul ca să nu expunem, ca să nu lăsăm să se vadă esențialul, măreția minusculului. Nu e nicio tragedie aici. Fără tragedie! „Mai multă lumină”? Prea multă lumină. Direct în mediul binelui -greu, imposibil de trăit direct în bine, în lumină, în expoziție. Prea multă lumină! Cum să faci față binelui, numinosului-luminosului în care, pentru că am dorit, am ajuns să trăim? Cum să trăiești față în față, strivit, cu Binele însuși, în Lumina însăși? Simt că fața e (necesar) umbra, iar umbra feței, lumina. Gîndesc cu spatele, mai precis cu spinarea, pe șira spinării gîndesc, de acolo, de la ceafă pînă la noadă (segmentul primordial de dreaptă al ființei organizate, în continuu curs de organizare), pe coloană, vertical, simt fiorii vieții, fiorul că sînt viu - Trezește-te la viață! Trezește-te la viața lumii din tine. Viața redevine artă măruntă. De aceea a murit, tot moare Arta: pentru că a fost resorbită în viață, pentru viață. Și de aceea caut eu arta, ca să văd dacă pot învăța ceva de la ea, să văd dacă este ceva de învățat, arta este un animal mic, o busolă, arată, înaintează întotdeauna cu spatele, ca să simtă și să vadă ce rămîne în urmă, după vedere, după apocalipsă (EL: Epoca Lipsă). Cu spinarea, nu cu fața arata și vede arta. Să-mi expun, deci, spatele, cu care simt (că trăiesc). Spatele, ceea ce ținem îngropat în adîncul feței. Exist, deci gîndesc. Și atunci mă trezesc. Ca să uit toate astea, poate. Ca să mă feresc de expunerea cu spatele, cu spinarea la noua viață. Coloana e la spate, e spatele. A avea spatele drept măcar, dacă fața greșește. Într-una dintre nopțile trecute, pe cînd trăgeam, ca acum, să adorm (și, poate, în chiar acel moment, sau în cel imediat următor, am și reușit), mi-am dat seama că: dacă aș fi înconjurat (cum și sînt) de coaja groasă a unui ou, dacă aș fi îngropat, imobilizat, dacă nici cu gîndul (ca acum) n-aș putea decît să pășesc, și n-aș respira (comunica e mult spus) decît printr-un soi de tunel extrem de îngust, cît deschizi normal gura (cînd nu strigi, cînd nu caști), nu mai lung de un braț, două, dar nici mai larg, s-ar găsi cineva, interesat și milos, 362 să se apuce să-mi spună ceva, multe, să pună urechea sau să încerce - cu orice preț - să îmi strecoare un bănuț, o monedă, să mă ajute, să mă însuflețească, să-mi poarte de grijă. Sau să-mi dea ceva hrană. Iar eu, acolo, desigur, mai-mai că m-aș sufoca. M-aș sufoca sigur. Așa am adormit. Dar e nasol, nu-i așa, cînd masele devin la rîndul lor egoiste, cînd vor să consume, să călătorească, să trăiască bine? Cu creionul pe albituri hașurînd desenez murdăria pe care trebuia să o las cu trupul. Ce bine că poemele apar și există în afara trupului. Dar ele continuă să aibă forma organelor noastre. Ce bine că ele nu dau naștere la oameni. Atrocitarii sfîrșesc, iată, prin a primi nume. Și abia atunci sîntem pierduți - granița a fost în sfîrșit desenată, țările dimprejur rămîn doar cu numele: țărmuri ale frontierei, falduri, versanți ai înaltului. Regiuni de drumuri, zone de irigație, labirinturi înclinate în care totul curge, ființa este canalizată discret, făcută să dea corp natural graniței artificiale. Natura e de sînge. Cînd ceva curge, nu poate fi decît sînge. Atrocitarii au nume acum, și primesc sînge. Orice tensiune a fost eliminată. Gîndirii îi vin nu numai idei. Banca din vale, dintre noi, unde ne întîlnim, ne îmbrățișăm prin ghișeul arcuit ca o cupolă de templu - spațiu sacru al ființei mai subțire decît o foaie de hîrtie. Banca de date, banca de organe, banca de bancnote în care intrăm noi și din care ieșiți voi, în care eu intru - niciodată singur - și din care tu ieși - niciodată singur. Atrocitarii, palizi, ne definesc, sînt conturul nostru comun, pe care nu-l putem abandona, de care nu avem nici măcar cum să ne dezlipim. Banii și hărțile sînt singurele hîrtii pe care nu se poate scrie, hîrtii care nu sînt nici desene, nici scrieri cu totul, monștri nu doar fără suflet - ba chiar cu mai multe -, ci fără corp, cu corpul bine depus, la loc sigur, întotdeauna în altă parte. Sîntem corpul unor ființe fără suflare, sîntem corpuri cu contur în comun și abstract. Bancnota și harta -capătă greutate numai împuținîndu-se, mărunțindu-se. Atrocita- 363 rii - masca transparentă, placenta pergamentoasă pe care degeaba tot încercăm să ne înscriem, să ne facem cerneală uscată. Sîntem ținuți departe de numele noastre, nimeni nu moare, nimeni nu se depărtează. Cînd ai ajuns să simți nevoia să dai nume - gata. A început. Răul așteaptă întotdeauna nume noi. Este avid după noutate, după schimbare. Răului nu-i mai ajung oamenii. Numai pe bani și pe hărți mai scriu ăștia. Lumea scurgîndu-se subțire prin colțul gurii. Teama poemelor de a sta singure. Doar singur îți poate fi frică în labirint. Numai de unul singur în labirint îți poți face curaj și ai nevoie de el. Împreună locuim cu plăcere în labirint, nimeni nu vrea să iasă din el. E bine! Se face atunci că labirintul se mută în afara labirintului, acolo unde numai visul cel negru, cu ochii deschiși, te poartă cu forța, fără toiag. Însă acela din afară nu mai e labirint. Acolo pe unde doar visul cel negru, cu ochii deschiși, umblă nu poate fi labirint. Plin, înțesat, locuit cu frica de-a nu fi expulzat, labirintul a fost părăsit. Bestia se stinge încet, ucisă de visul cel negru ce rătăcește sub frunte. De curaj nu mai este nevoie. Numai de frică, una cu amintirea. Doar noaptea poți vedea totul, cu frică. Atunci nu mai ai de ce să închizi ochii. Scrii înăuntru la lumina celui de-afară. (Îmi ții lumina la gură, să văd - de ce cu groază? - ce scriu.) Nu suport luminile, doar strălucirea. Noaptea îți cresc gheare, te faci teritoriu. Noaptea, unul se repetă, nu se mai înmulțește. Noaptea renaști exact din ce rămîne. Cu precizie. Revelația restului, mereu mai precis (deși ți se pare tot mai mic: precizia micșorează, mărunțește). Primești restul tot mai exact, tot mai amănunțit, amețitor, uluitor. Ceea ce se pronunță din ce în ce mai clar este restul - propoziție din ce în ce mai ușor de pronunțat. Ți se dă restul, și abia cu el poți plăti, visezi să plătești, cu asprime, strict, nemilos: taie aici. Nu știi pe ce, dar ești dator. Nu, nu dai înapoi - tu plătești. Plătești nu ca să cumperi. Răsplătești. Pînă nu demult aruncai cu hîrtii, visai că 364 dăruiești, că te înalți pe darurile în care îngropai restul. Acum, revelația restului tot mai precis, mai lizibil, ușor de socotit dar neverosimil. Noaptea scrii bancnote mici, contravaloarea ființei tale pe care, poate, vrei s-o cumperi, s-o răscumperi. Nu mai bați monedă -gesturi zgomotoase de împietrire în efigie: dar în cuvinte. Iată-te explicînd, ținînd cursuri, producînd la nesfîrșit resturile aceluiași: același ca rest infinit. Pe masă, întinsă livid, nu e un mort, e o bancnotă pentru ziua de mîine, pentru cînd vei putea să cumperi cu ea și vei avea ce să cumperi cu ea. Nu-i nouă (n-a fost niciodată), dar speri că într-o bună zi va intra în vigoare. Și cu ea, atunci, cu ajutorul ei, în schimbul ei, fără rest (deși știi foarte bine: numai restul mai e fără rest), vei putea, și tu, fi. Va trebui să mă hotărăsc să încep să consum tot ce-am pus deoparte. Am pus deoparte totul. Tot ce am aruncat la loc sigur. Toate lucrurile de care m-am simțit tot timpul în stare. Încep să scriu tot ce mi-a venit vreodată să scriu și n-am scris, ca să nu consum, să nu pierd, din teama de a nu mă risipi prea repede, dintr-o dată, ca fumul: să nu iau foc de la mine însumi. Încet-încet m-am transportat departe, m-am pus, în grămezi mici, deoparte. Ca să nu-mi stau în cale. Campion mondial. Să nu mă împovărez cu datoriile dictate de tot felul de începuturi. Acum, cînd aproape nimic n-a mai rămas pe aici, ce m-așteaptă? Undeva sînt tînăr pus la păstrare, gata, pe rînd, de orice. Pe rînd. Mi-a venit rîndul. Acum vizitez societatea, locurile cu diferiți oameni, mă folosesc de ei, nu mai am puterea să mă exclud, îmi tot vine, cînd nu e momentul, să fiu, să ard ce nu sînt cînd ceea ce sînt mă așteaptă cuminte, pus la păstrare. S-a mai aprins o lumină. De-acum voi vedea tot mai bine ce scriu. E timpul să mă opresc, gata, și să pun ce am scris deoparte. Și să mă duc și eu deoparte, să mă dau la o parte. Înaintea zorilor se aprind prea multe lumini. Mă despart și plec. Scriind, tot scriind, autorul nu și-a imaginat niciodată că orice text se adresează în mod fatal cuiva, nu și-a dat seama de la început că fiecare cuvînt caută o adresă. Orice cuvînt scris e adresat. Cu 365 timpul, scriind, tot scriind (și doar scriind!), cuvintele adunate, convocate seară de seară, ajung să creeze un fel de absență vie, primitoare, imperioasă. Dar, în același timp - lucru poate chiar mai important, și abia el cu adevărat miraculos -, orice text scris, sau, mai bine zis, scrierea pur și simplu aduce pe lume, configurează o prezență, o apariție, altfel spus activitatea de a scrie nu se poate desfășura fără a-și proiecta, de la sine, uneori și cu concursul conștient al autorului, dar cel mai adesea fără el, un capăt de drum cu care ajungi să dialoghezi. În multe din poemele de aici, autorul a avut revelația FEMINITĂȚII inerente, prezență și absență totodată, prezență ce include, face posibilă absența, nu o alungă, feminitate pe care textele lui, scrierea lor, nu el, o aduceau pe lume, o scoteau la lumină (un fel de-a vorbi), găsind-o pentru că o căutau, tinzînd spre și tînjind AUTOMAT după ea (limbajul te adresează golului, te poartă-n prăpastie: tocmai de aici realitatea de iluzie a ECOULUI), manifestînd-o, fantasmă a textului singur, ca pe unica, dintot-deauna (dinainte de „început”), țintă a tuturor cuvintelor. Și des-chizînd ochii a văzut că nu e singur. Ea, mînă întinsă a lumii, era lîngă el. Dacă ar fi știut asta de la început, dacă ar fi observat-o, poate nici n-ar mai fi scris: ar fi stat pur și simplu de vorbă împreună. În schimb, ea și-a căpătat acum, prin actul lui, un statut definitiv. Folosirea cuvintelor creează o iluzie, dar consolidează lumea: aduci, și tu, chiar tu, lumea pe lume. Lumea ca feminitate și dincolo (indiferent) de ceea ce-mi spune limba în care scriu. Scriindu-ți eram deja împreună. Tăceam doar ca să ascult. Se poate sări peste acest ocol? Putem intra direct în lume? Am învățat că nu. Nu există decît ceea ce faci (și) tu. Nu poți avea, nu poți cunoaște decît ceea ce faci. Rămîn, deci, credincios cuvintelor pe care le spun, spunerii lor, care mă poartă. Rămîn să tot spun cuvinte. Ce va urma? (Aceasta, de fapt, nu este decît un fel de perspectivă „ptolemeică”, propriu-zis ego-centrică asupra lucrurilor: singura „naturală”, „adevărată”. „Eu” nu fac decît să contrasemnez textul pe care, în realitate, îl primesc, pe care îl fac ca fiind al tău: ceea ce-ți scriu ție este, de fapt, de la tine, mai mult chiar: un FETIȘ. În golul de ecou al feminității lumii...) 366 Nu te feri de vorbe goale. Simți nevoia sa scrii? Trage linii, desenează ceva, fă socoteli, împrăștie-te. Nu te feri de ce trece prin tine, se uită unii în ochii tăi ca la televizor - cu evlavie - holbați. Dai sînge întotdeauna cuiva, nici nu știi. Ești bun, ești de ajutor, ești mult, mult mai moral decît crezi: faci bine, creezi binișorul. Pe corpul tău trece lumea, ușor. Pe tine se derulează chiar acum un deznodămînt - și faci neîncetat corp comun. Acum, acum, să pot trăi - în locul meu să las un poem să scrie poeme. Încerc să folosesc noaptea ca drog. Nu m-am drogat niciodată - sau poate dintotdeauna. Sau poate că sînt drogul cuiva. Mai ales ziua -un drog străin. Încerc să prepar din noapte drogul meu propriu, un drog pe potrivă. Noaptea e canibalică pentru mine. Numai cu ochii închiși mă pot hrăni cu ceilalți. Noaptea nu îmi deschide, ci îmi cască ochii. Casc ochii cînd nu e nimic de văzut, cînd scheletul zilei se umple de carne. Scriu frust acum - ca niciodată. Îmi frustrez scrisul, îi las ghearele fără brațe, direct pe trup. Pentru că nu văd nici înainte, nici înapoi, iar noaptea e ceea ce se repetă și nu se mai înmulțește. Noaptea se repetă, nu se înmulțește. E un merit enorm. Cu ochii scăldați în același care trece fără să curgă. Ce-ncerc să prind? Cu ochii holbați în închiderea plină. Noaptea - plină, nu umplută, ca ziua. (Ziua e umplerea nopții?) Ziua - pauză de scurgere și de înmulțire. Nu știu cui ar putea să-i placă sau pe cine să-l intereseze, măcar, ceea ce scriu acum. E un scris dinainte de ivirea zorilor, dinainte de descoperirea focului. Un scris îngropat, care refuză suprafețele. Un scris în pămînt, direct arheologic, direct uitat, direct. De nedescoperit, dinainte depășit, întrecut, un scris al vietății care nu poate fi, din urma unei geneze incomplete, false (facerea ne falsifică), grosolane. Un scris de noapte, al nopții în noapte, al pămîntului care nu poate fi considerat îngropat în pămînt. Insulă de pămînt în marea de pămînt. Scris fără stele, fără reflectare. Scris al meu de acum, cînd constat că ar trebui să sap 367 o groapă în mine ca să mă pot strecura afară, să alunec pe unde, totuși, respir, să evadez în direcția privirii. Scris tactil fără piele -pielea ar fi deja pagina, toba, tamtamul, eu aș fi litera. Sînt tablă a legii din pămînt arabil. Cu două mîini mai pot merge tîrîș, pot inventa un drum numai al meu printre urme. Cu două mîini pot fi mai aproape de ceea ce văd. Cu doi ochi pot foarte bine sta în beznă. Cu două buze mai pot șuiera. Un singur deget mi-l mai pot înfige-n stomac. Cu două picioare, sau chiar numai cu unul singur, mai pot sări peste o parte din lucruri, mă mai pot călca în picioare. CU UN SINGUR PICIOR MĂ MAI POT CĂLCA ÎN PICIOARE! Mai pot ascunde o urmă, acolo, pe drum. Ești limpede, degeaba te tulburi. Degeaba te frămînți și te îmbolnăvești. Degeaba plîngi, scrîșnești, îți înfigi unghiile în carne, blestemi. Ai artă. Undeva asta-i o artă de neatins. Ești limpede. Totul se vede mai bine. Tu reglezi lumea. Devii unitar încercînd să te faci, să fii unul - trebuind să fii astfel -cu altceva decît tine. Omul își adaugă animalul pentru a fi om. Aleargă spre sine, dar nu pe jos, ci în goana calului. Aleargă, nu fuge. E săgeată - trebuie să se țintească și să se nimerească. Săgeata, în zbor, devine om. Săgeata devine țintind, țintuind ținta. Săgeata ucide, străpunge, se înfige și cîntă. Arc-săgeată, săgeată-țintă. Omul călare e tot timpul arc-săgeată-țintă. Elanul e spre sine, dar nu e al tău, trebuie bine condus, poate să nu nimerească sau să te azvîrle, să te piardă, să ajungă fără tine. Cu două picioare te tîrăști, nu poți întrece broasca țestoasă. Îți trebuie patru - plus ale tale, arc. Calul-săgeată. Slobozești, cu tine cu tot, calul-săgeată din arc. Ești săgeată. În zare, te propui țintă, acolo, tu. De aici pînă acolo. Puncte precise, ținte. Arunci săgeți, raze, semințe. Fug din arc. 368 Ce se poate da unei palme întinse? Ce se poate pune într-o palmă întinsă? Puțin: atît cît e nevoie; începutul; prezentul; clipa aceasta. Cine cere, cere pentru acum, nu pentru mîine sau poimîine sau pentru la anul, ca să pună deoparte. Mîine și poimîine și la anul chiar va cere iar, de la început, pentru început. Cel care cere e (în) afară și vrea să intre, să re-intre, să re(de)vină. Dar poate că, înainte de toate, vrea să intre la el, în el. Dă-i, să intre! Palma întinsă e semnul că e scos afară. Nu acolo unde-l întîlnești tu, ci afară-afară: din lume, în lume. Afară din (de) el. E întrerupt, nu poate continua, trebuie să (re)înceapă. Tocmai cînd continua, cînd (abia, în sfîrșit) începuse. Pentru el, începutul a fost spulberat. Îți cere acum să poată reîncepe. E în afară. Și riscă să rămînă (pentru totdeauna) pe dinafară. Cineva - să apar. Să fiu măcar departe, dacă-aș putea. Aș rămîne în colțul meu toată ziua, m-aș îngriji mult mai mult, aș umple timpul cu momente și schițe. Aș înceta asediul cu carne. M-aș opri. Aș întinde pînzele și aș sufla, puternic, în ele. Îmi exercit plăcerea (trupească) de a folosi semnele de punctuație - în special punctul - și îmi satisfac necesitatea (atavică) de a lăsa spațiu gol atunci cînd vreau. Poezia este acel mod de a folosi cuvintele astfel încît între ele să încapă bucăți (întotdeauna) de lume. Apăs, nu fac altceva decît să apăs. Dacă sînt tras, să nu uit să împing. Atîrn, deci atrag: fără mine, ceva ar cădea. Cu mine aici și așa, cuiva îi e bine. (Atrocitarii) Voi stingeți lumina sub ochii mei. Voi îmi arătați cum se stinge lumina. Îmi spuneți că lumina poate fi stinsă. Că stingerea poate fi văzută. Că poate fi suportată. Iar eu văd. Suport ce văd. Suport ca să văd. Și văd că suport. Învăț să suport ca să văd. Cu ochii deschiși ca și cum mi-ar fi închiși. Că visele și imaginile 369 mele ar fi totuna cu întunericul vostru. Că las pleoapele peste o lume străină, în care voi stingeți lumina. Că doar întunericul ne unește. Și văd cum dispare văzutul. Și nu mai am peste ce lăsa pleoapele. Că retina e moartă. Că nu ne mai putem despărți. Voi îmi arătați cum se stinge lumina. Că o lumină poate fi - văd - stinsă. Că stingerea poate fi văzută și suportată. Voi stingeți lumina sub ochii mei. Că visul e țeapăn. Și că nu se moare din asta. Un text pe parcursul căruia subiectul, pacient, înnebunește, înnebunește în primul rînd de ce spune, de ce ajunge să spună cu ochii pe realitate. Că noaptea nu-i mumă, ci fiu. Că întunericul poate fi făurit, e o operă, o construcție, o casă, o viață de om. Că doar întunericul ne unește. Că visul e țeapăn. Că trăim unii în visele celorlalți. Închid ochii în întuneric. Încerc să închid ochii în întuneric. Apăs pleoapele cu pumnii, cu genunchii. Mă așez cu ochii în pămînt. Văd pămîntul direct. Îl simt. Mă culc. Visez pămîntul. N-am fost obosit niciodată. Dintotdeauna am fost viu și ușor. Am vînat ochiul pe care să mă așez. Privirea pe care s-o-nchid. Spărtura pe care s-o astup. Cuibul. Am visat ochiul deschis, treaz, care mă vede, mă pîndește. Mă visează. Ochiul ce nu se poate mișca. Ochiul viu fără brațe. Ochiul pămîntului. Credeam că văd. Speram să văd ochiul. Să mă așez cu fundul pe el. Să-l blochez cu vederea deplină. M-am vizat. M-am văzut. Am fost ochiul. Am fost priveliștea, ținta visată. Am fost visul. Simt visul. Pipăi ochii. Văd tot ce pipăi. Deschid ochii și visul dispare în întuneric. În întuneric nu se poate visa. În întuneric adormi și te trezești și începi să visezi cu ochii închiși. Închid ochii. Îmi visez ochiul sub pleoape străine. Ochiul fără pleoape, pururi deschis. Sub pleoape străine. Fără pleoape. Adorm. Visez. Imaginile ochiului. Pămînt bîntuit al retinei. Pumn niciodată deschis. Liniile palmei sînt camere de tortură. Șerpi ouroboros cu curul în gură devenind neîncetat limbaj și fecală, Verb adică logic Căcat. (Am ocolit in extremis cacofonia fund-amentală.) Zid chinezesc de apărare împotriva destinului. Litere îngropate, încrustate, 370 înfipte ca (cu) unghiile în carne. Vorbesc, îmi fac gura din altceva. Din tine-mi fac gura mea. Întunericul - mi se ia mulajul pentru masca mortuară. Între mască și față se formează ecouri. Sub lespede întotdeauna transpir. Se dezlipesc ecouri și pleacă. Acuplări pe fața mea. Metafore, mamă și fiu. De-aproape, direct departe, adică drept în inimă, la țintă. Foșnete, clipocit. Imaginea mea se îndepărtează de mine. Voi fi poate văzut. Dacă voi nimeri ochiul. Dacă nu va fi întunericul. Așa. Din carne se rupe speranța. O rupi și o arunci - o bucată. Speri că vei fi recunoscut. O bucată de carne. Din braț sau din pulpa piciorului. O bucată de carne din întuneric. Cînd apune soarele umbra ta o ia razna, se lungește pînă în inima depărtării, nimerind-o. Continuă fără întrerupere, te pune să comunici cu necunoscutul lingîndu-i tălpile recunoscător ca să te recunoască. Sămînța. Saltul de pisică al seminței în gol. Să arunci umbra. Să faci umbră pînă departe. Să naști o umbră. Bănuieli. Să tac Dracului, să vorbesc Domnului așezat. În întuneric gura e ochiul. Să tac. De-acum e noapte. Dar am văzut cum au stins lumina. Am văzut lumina dispărînd. Mai văzusem vreodată lumina? Fac umbră cu gura. Vorbesc. Arunc (cu) cuvinte. Semințe. În brazda întunecată. În întuneric. În ochi. Nu mai pot să închid ochii dar pot să închid gura. Întunericul nu poate fi ocolit. El nu e un obstacol, o piedică. Îmi povestesc visul. Îmi spun visul. Sub privirile gurii. În întunericul gurii. În umbra cuvintelor. Fără lumină. Căci în definitiv lumina e și ea tot ceva care cade. Și numai prin cădere, căzînd, ia foc, luminează, adică ajunge la noi, între noi, să ne vedem prin cuvinte. Lumina-i frecare („depășită”!). Un hoit - asta era, pînă la urmă, lumina. O Aia. Vorbesc. Fără lumină. Fac și eu întunericul. Sînt liber să fac și eu întunericul. (Nu pot să-i pun capăt. Segment dintr-o dreaptă care nu unește, ci depărtează, împinge orice punct cît mai departe de oricare altul, le distanțează infinit, realizează distanța, împrăștiindu-le liniar, în infernul liniei drepte - să fie ea „calea”!) Vederea e ucigașă - căci amnezică, sacrificială. Vederea taie, retează, desparte în prezent/absent. Vederea face posibil limbajul, 371 prin tăiere. Vorbim (de ce nu (mai) e) pentru că vedem (ce e). Repartiție etică a simțurilor și funcțiilor. Văd. Sînt spart, ciobit. Privesc prin rană. Văd rana. Comunicare prin spărturi, prin rănire. Din rană în rană. De la rană la rană. Vorbim rănindu-ne, prin rănire. Există lucruri ascunse. Există lucruri ascunse și lucruri care ascund. Nu altceva decît lucruri ascund alte lucruri. Nu există lucruri care să fie ascunse de altceva decît lucruri. Lucrurile ascund lucruri. Numai lucrurile pot ascunde lucruri. În rest nu există ascundere. În afara lucrurilor nu există ascundere. Lucrurile se ascund în lucruri sau în spatele lor. Ascunderea se ascunde, dar nu asemenea lucrurilor. Un lucru ascunde în același timp un alt lucru sau alte lucruri, dar și faptul că ascunde. Faptul că un lucru ascunde alt lucru nu este ascuns de lucruri asemenea altor lucruri. Ascunderea se ascunde de la sine, nu prin forța lucrurilor. Ascunderea se ascunde. Trebuie să bănuim întotdeauna că există lucruri ascunse. Însăși existența ca atare a lucrurilor (lucrurile există) presupune ascunderea altor lucruri. Nu există ascundere decît a unor lucruri, a altor lucruri. Numai lucrurile ascund, și numai ascunderea se ascunde. Oamenii ascund lucruri în spatele altor lucruri. Oamenii profită de faptul că lucrurile ascund întotdeauna alte lucruri. Ascunderea nu „poate” să survină, ea survine întotdeauna, cu necesitate. Există lucruri, deci există ascundere. Întotdeauna, în mod actual, nu virtual. Oamenii pot doar să aleagă, într-o oarecare măsură, ce lucruri să ascundă și după ce lucruri. Totuși, ei nu pot să controleze, să dirijeze în totalitate acest fenomen. Întrucît ascunderea se ascunde, oamenii nu pot controla ce anume ascunde ce anume. Vrînd să controleze în totalitate ascunderea, oamenii provoacă ascunderea la dezvăluire. Pentru că se ascunde, atunci cînd autoreflexivitatea, cînd automaticitatea ei este perturbată, ea se dezvăluie, se întoarce pe dos. Se dezvăluie pentru că se ascunde, pentru că se intervine în autoascunderea ei, pentru că se încearcă a i se uzurpa automaticitatea. Orice lucru poate ascunde orice lucru. Există însă „afinități elective” între lucruri. De obicei, contrariile se ascund unul pe altul. Dar oamenii nu vor de fapt să ascundă, ci 372 să neutralizeze, să elimine pur și simplu ascunderea. Ceea ce e imposibil. Și atunci ascunderea se dezvăluie, trecînd în opusul ei, afirmînd hiperbolic ceea ce se încercase a se neutraliza, a se elimina: faptul că doar opușii se ascund unul pe altul. Oamenii vor să ascundă tocmai definiția și structura ascunderii. Și atunci ascunderea se dezvăluie. Ascundere este de fapt +1/-1 (un lucru în plus este un lucru în minus, lucrul pe care-l ascunde), or oamenii vor să ascundă după modelul 1/0. Ei încearcă astfel să neutralizeze prin ascundere ascunderea însăși, să elimine (nu să ascundă) ascunderea, în care adunarea (plusul) ascunde scăderea (minusul). Ei vor să ascundă ascunderea, să anuleze ascunderea, și atunci, automat, ascunderea, conform propriei ei legi, trece în opusul ei: se ascunde divulgîndu-se. Minus trece în plus. Nu există semn pentru zero, zero nu este un semn. Oamenii vor să tacă, ori tăcerea nu este zero, ci minus: un semn pozitiv care afectează existentul. Oamenii vor să elimine existentul. Zero nu există. Zero e minus. Nu există zero. Nu există decît plus sau minus, plus ascunzînd minus, plus operînd minusul. Ne-spusul nu este zero, ci minus (semn pozitiv, nu absență a semnului). Nu există absență a semnului, non-afectare cu semn. Semnele se schimbă unele în altele. „În istorie, lucrurile nu dispar de la sine, ci sînt ucise.” Lucrurile n-ar dispărea dacă n-ar fi ucise. Nici lucrurile, nici ființele, niciun lucru nu „se naște-crește-(se re)produce-moare”. Acesta e un model fals, „ideologic”. Niciun lucru nu moare de moarte bună. Dacă nu s-ar ucide între ele, dacă nu s-ar ascunde unele pe altele, lucrurile ar exista pentru totdeauna. Lucrurile se ascunde (se ucid) prin „afinități elective”. Nu orice lucru poate ascunde orice lucru. Contrariile se ascund (se ucid) între ele. Ceea ce dispare, se ascunde, este ucis trebuie să presupunem cu necesitate că este opusul a ceea ce ascunde (se vede). În spatele (în locul) lucrurilor vizibil existente trebuie să presupunem cu necesitate că se află contrariul lor, nu un lucru indiferent, oarecare. Lucrurile se ascund (se ucid) pe perechi de contrarii. Ceea ce nu este este opusul a ceea ce este. Nu ceva diferit, ci opusul. Trebuie să avem cu necesitate imaginația opusului, a contrariului. Diferența este între lucrurile 373 vizibil existente (în plan), nu între cele vizibil existente și cele ascunse (în profunzime). Nu există luptă decît între contrarii. Or, lupta înseamnă eliminare (ascundere, înlocuire: ascundere prin înlocuire) a contrariului. Lucrurile vizibil existente locuiesc-în opusul lor, pe care îl în-locuiesc. În-locuirea se autoînlocuiește ca lo-cuire-în. Lucrurile vizibile stau, se țin, ca temei și ca temelie, ca fundament, pe opusul lor, pe ceea ce ele ascund (ucid). Uciderea nu elimină niciodată victima. Schimbă doar semnul, din minus în plus. Nu există existent nemarcat, neafectat cu semn, minus sau plus. Nu există zero. Zero vrea să facă doar omul, dez-afectînd afectatul. Ontologia presupune crima, este o cercetare a crimei. Crima se pedepsește, dar nu poate fi eradicată. Istoria și spațiul sînt dovada crimei. Apar prin crimă. Dacă spațiul, ca loc, poate fi dinstins de ocupantul lui (și poate) este pentru că locul însuși există, e cineva, lucru sau ființă, asemenea, de aceeași natură cu ocupantul. Altfel n-ar exista nimic. Crima e locuire. Locuire-în ca în-locuire ce se răstoarnă. Apariția a ceva este dispariția a altceva. Nu există invizibil. Nu există decît ascuns. Spatele, fața cealaltă, întoarsă, a prezenței este absența. Trebuie să ne imaginăm fața întoarsă, absența asociată fiecărei prezențe în parte, victima ontologică a oricărei prezențe. Spate în spate stau lucrurile. Cînd unui lucru „i se ia fața”, dreptul la față, de a sta cu fața la noi (unii la alții), de către un alt lucru, acel lucru se întoarce cu spatele, se răstoarnă. Ce nu se vede nu se vede nu numai pentru că este ascuns de către altceva, ci și pentru că stă cu spatele, și-a întors fața de la noi. Acel lucru privește în direcția opusă. Continuă să ne privească, dar din direcția opusă. Acest fapt schimbă perspectiva asupra noastră. Lumina cade invers. Starea cosmosului este eclipsa totală. Trăim în eclipsă. Eclipsa nu este noapte. Întunericul nopții apare prin autoeclipsare. Eclipsa apare în plină zi, în plină lumină. În plină lumină, eclipsatul continuă să lumineze, invers. Produce luminozitate. Luminozitatea scaldă lumina, o intersectează. Între lumină și luminozitate este spațiul de umbră, pliul de rezervă al lumii. Luminozitatea este „lumina de veghe” a lumii. Pe care lumina o face invizibilă. Dar cînd se stinge lumina, rămîne întotdeauna lumina 374 de veghe, care ne luminează eclipsat, incluzînd umbra în lumină. Umbra pe care noi înșine o facem cînd luminăm. Pentru că ne luminăm unii pe alții, pe rînd, și încolo facem întuneric. Lumina unidirecțională a existentului vizibil este compensată de luminozitatea inversă, răsturnată, a ascunsului. Raza de lumină iradiază pentru că există mediul de luminozitate. Și astfel, prin umbră, apare crima. Luminozitatea e terțul, martorul. El „face lumină”. Crima luminează. Pentru că niciodată un lucru nu dispare de la sine. Niciodată un lucru n-ar dispărea singur. Și nici nu dispare. E undeva (în) fundal. (Asigură mediul de luminozitate necesar luminii.) Numai fundalul, arheologic, persistă, îngroșînd lumea, lumina. Lumina se face pe zi ce trece mai groasă. Iar lumea, în adîncime, tot mai bogată. Vedem tot mai greu prin aerul tot mai dens, „să-l tai cu cuțitul”. Privirea nu mai străpunge, se refractă, se izbește de spatele lucrurilor. Caută în zigzag și nu ajunge niciodată acolo unde sperăm și credem. Vedem tot mai mult altceva, adunat, tangențial. Privirea înnebunește. Căci invers, ceea ce numim semne, imagini, sînt lucrurile ucise care se răzbună semnificînd pentru lucrurile vizibile. Masă critică se formează, pol de răsturnare, de inversare pe care abia dacă mai putem să-l ținem în echilibru, în balans. Văzul vîscos. Înmulțirea limbajelor de traducere. Cod tot mai extins, tot mai simplu, încercînd să alinieze planetele, lucrurile. De dincolo, din ne-mai-văzut (de mult), începe răsturnarea, revolta. Masa de lucruri se înclină pe direcția de mers. Lucrurile ne înalță la cer, ne aruncă în aer. Înmulțirea limbajelor, în profunzime, care nu e dedesubt, nici deasupra. Stăm cu privirea înainte, cu fața în straturi de praf. Plătim transparența. Plătim vizibilul. Ar trebui cîntată chestia asta. Ar fi bine dacă-aș putea să o cînt. Ar merita să fie cîntată. Dar singurul meu instrument (nefolosit) nu există. Instrumentul meu favorit e inexistența, și nu-l folosesc -uit să îl folosesc. Ar merita să cînt pentru că lumea e în plină splendoare. Apocalipsa a trecut, am depășit cu bine apocalipsa, și ea nu a fost. Momentul apocalipsei s-a dus, e în urmă, numai acolo ea 375 se mai poate întîmpla, în urma noastră, pe zi ce trece (trec zilele!) mai departe. Și lumea e în plină splendoare, așa cred, sînt convins. Am auzit într-o noapte, la radio, un cîntec care spunea (la început: era refrenul) cam așa: California nu s-a scufundat încă, Parisul încă n-a ars. Multe lucruri nu s-au întîmplat. Lucruri rele, ultimul lucru - tot ce am așteptat mai mult și mai mult. Uite, sînt încă aici cu voi și cu mine. Nu e ceva? Războiul (să zicem: hai să zicem!) n-a izbucnit, ar putea izbucni în orice secundă, dar important e că n-a izbucnit. Nu „încă”, ci, cum se spune, „în mod absolut”. N-a izbucnit, și acesta e un fapt definitiv, o inexistență peste care nu am cum trece. La care mă opresc, chiar acum, la care și lumea s-a oprit, de-aceea (spun că) e în plină splendoare. De ce să mai așteptăm ce n-a fost? De ce să continui să simt că numai ce n-a fost mai poate să fie? Viitorul n-a fost, viitorul a murit, el era zeul. S-a întîmplat lîngă noi apocalipsa. Rămîi suspendat! Ridică piciorul! Stai măcar o secundă așa! Acesta e primul pas, și este de dans. Sînt la tobe, sînt la chitară, sînt la saxofon, sînt la pian și cînt. (Bat ritmul în tobe, ating sau lovesc corzile, apăs pe clape - cînt, ce mai!) (Sînt singur și, cu pricepere, fac să răsune armonios, tare, plin instrumente special construite.) (Aici e lumină, de jur-împrejur întuneric, ceea ce fac se aude pînă departe, pînă la celălalt capăt.) (În mijlocul luminii și în mijlocul sunetului sînt eu și cînt, eu care cîntă.) În mijlocul instrumentelor, la instrumente sînt eu și cînt: chitarei îi ciupesc și îi lovesc corzile, tobelor le izbesc pielița, îmi pipăi frumos sufletul în saxofon și tăcerea în pian (spun). Este lumină, sînt instrumente anume - atent - făcute; este lumină și se aude foarte bine. Sînt la tobe, sînt la chitară, sînt la saxofon, sînt la pian, cînt. Înainte mă lăudam că scriu. Acum mă laud că scriu ca să nu las pagina să se sfîșie, să fie luată de vînt etc. Peticesc pagina. Ocup pagina. Încerc să dau rost unui lucru fără niciun rost. Încerc să ocup timpul ocupat. Poate că sînt - și nu îmi dau seama - chiar gheara paginii ce se sfîșie. Poate că sînt și eu sucul gastric al timpului. 376 Dar niciun lucru, oricît de mic, nu trebuie să rămînă vreo clipă fără rost. La ce bun această pagină, acest dreptunghi de cuvinte? Să fie mai bine decît să nu fie, să nu mai fie. ȚIN CUVINTELE-N VIAȚĂ. DAU SENS UNUI OBIECT OARECARE. Încerc să-l ajut. De la o distinsă poetă mi s-a părut a învăța, citind-o cu atenție, și contrazis, să arunc cuvîntul definitiv și fragil, să-l las neajutorat, neexplicat, nesprijinit, incomplet, în asimetrie, în golul provizoriu, vibratil, viu pe care îl naște totdeodată. Am învățat ceea ce se cheamă spontaneitate în actul scrisului: căci dacă ai un cuvînt pe care știi că îl vei scrie abia peste șapte-opt (bănuite) rînduri (dacă mai ajungi pînă acolo) de cuvinte, pe care vrei cu tot dinadinsul să-l scrii, pentru care și scrii (și astfel sînt toate cuvintele poemului!), care te presează să-l scrii, dar nu o poți face decît acolo, la locul, la timpul lui, și pe care te străduiești să-l ții minte la capătul acelui drum, acelui vis, pe care îl pregătești de acum în memorie (scrii mai mult cu memoria), cînd îi va veni, în sfîrșit, rîndul, nu te mai opri, suportă în modul cel mai pragmatic cu putință tensiunea întîlnirii și, spontan, neglijent, să-l scrii așa cum îți vine, chiar dacă nu-l mai ții bine minte, brusc, în linie dreaptă, săgetător, el fiind deja gata de a fi scris, pregătit. Nu contrazice atracția pe care el a exercitat-o pînă atunci, nu te opri asupra lui pentru a găsi, chipurile, un altul mai bun, mai „potrivit”. Un alt cuvînt, acolo, ar fi mai mult decît un cuvînt, ar fi o propoziție, un alt text, străin, care nu are ce căuta aici, pe care va trebui, tot așa, să-l ții minte și să-l scrii separat, independent, departe de locul nașterii lui în-tîmplătoare. Și totdeauna după acel cuvînt în sfîrșit realizat trebuie să vină golul, ca o altă literă, adăugată, care îl face de nerecunoscut, de neînțeles. O frază lungă e o încercare a neantului. Dar pe mine întotdeauna logica m-a dus acolo de unde nu mai pot fi auzit. Liber să naști pisica din colț, liber să omori scaunul. Arunci o vorbă și apoi încerci să ajungi pînă la ea, să o poți spune încă o dată. Întotdeauna logica mă aruncă în afara lumii, de unde nicio vorbă spusă nu se aude. Înapoi vin lucrurile, și crezi că înaintezi. E clar? Prin corp, sub norii creierului, se vede stomacul mestecînd inima, 377 pumnul primit în moalele capului pe ascuns, într-o încăierare, într-o îmbrățișare. Scrii poemul pentru un anumit cuvînt din el, pentru o anume potrivire de cuvinte? Nu. Scrii poemul special pentru toate cuvintele din el. Și (poate mai ales) pentru semnele de punctuație (iată de ce le păstrez, mai mult, le cultiv) folosite, implicate, pentru pozițiile în gol și față de gol, pentru raporturile cu golul, pentru o anumită distribuire a golurilor. Dincolo de cuvinte poți scrie un poem pentru poziția unei virgule, de exemplu, pentru situația pe care o creează o virgulă, un punct, o „pauză”, o succesiune anume de astfel de semne-gesturi. Poemul e mai mult un „tablou”: îl scrii pentru toate cuvintele, semnele de punctuație, pauzele din el. Pentru semnul de punctuație care este el. Îl scrii pentru tine față de el (altă poveste). Îl scrii pentru poziția cuvintelor lui. Cît despre gol, el e de mai multe feluri. Trebuie, deci, vorbit despre goluri la plural. În poezie, golul stă alături, este un alt cuvînt, sau locul lăsat liber pentru lucruri și ființe, poate chiar pentru acelea despre care par a vorbi cuvintele tale. Pentru a „cita” (invoca) un fragment anume al lumii. Liber să naști pisica din colț, liber să omori scaunul, să lingușești ușa. Arunci o vorbă și apoi încerci să ajungi pînă la ea, să o poți spune încă o dată. Întotdeauna logica mă aruncă în afara lumii, de unde o vorbă spusă nu se aude. Înapoi vin lucrurile și ființele, și crezi că înaintezi. E clar? Prin corp, sub norii creierului, se vede stomacul mestecînd inima, pumnul primit în moalele capului pe ascuns, într-o încăierare, într-o îmbrățișare. „Să suferi din cauza cuvintelor nu înseamnă să gonești din ele adevărul pe care îl poartă?” Stau în locul unui lucru care ar merita odată văzut. Spun ce nu pot arăta. Îmi arăt trupul și spun ce gîndesc. Gîndesc ceea ce văd. Spun propoziții care își arată corpul. Spun ce nu pot arăta, îmi arăt trupul și spun ce gîndesc, gîndesc ceea ce văd și spun propoziții care își arată trupul. Spun ce nu pot arăta, îmi arăt trupul și spun ce gîndesc. Gîndesc ceea ce văd. Spun propoziții care își arată corpul. Vai, am domesticit golul. E la mine în casă, între scaunele mele, între mine și ele, sub mîna mea, sub pasul, patul meu. Nu, golul nu e dat, golul trebuie căutat, dacă nu făcut. Fraza, fraza sub care doarme golul. 378 Cine-mi va da ceea ce nu caut? Ce caut tot găsesc. Se poate scrie oricum. Dar nu înseamnă că ai scris tot. Un lucru absolut nu se spune, ci se arată. Dacă îl spui, se va crede că încerci tu, atunci, să îl faci. Dar să-l arăți înseamnă că el există deja, preexistă. Și așa se cuvine. Cel care privește rotund în jurul lucrurilor, cel care privește pătrat, treptat etc. Conștientizați-vă desenul privirii pe lume. N-ai suflet, dar poți atinge cu mîna un lucru și să crezi că spațiul pînă la el e sufletul tău. Sau, cel mai adesea, ființa din suflet - o ființă. N-ai suflet, dar poți spune că-l capeți și-l pierzi. (Nu atît sufletul, cît ființa din el, ființa care ți-e suflet. Urmărește-o!) Gînduri! Gîndesc, deci nu sînt. În somn, gîndul nefolosit stă între masă și scaun, pe drum. (Ființa din suflet vrea să-ți iasă din suflet, și ți-l duce departe, ți-l pune bine, în zorii unei zile.) Să mă fixez asupra a ceea ce nu e viață din viață. Acea realitate. Cu ce inimă ai să întîmpini tu lucrul acela, cînd știi deja cum arată? Noi vom înțelege altceva, voi veți înțelege cu totul altceva, ei vor înțelege totul altfel. Noi vom înțelege altceva, ei vor înțelege, dar altfel. Ușor de spus, dar dacă am înțelege cu toții altceva, și în același timp altfel? O virgulă între subiect și predicat poate fi tocmai poziția celui care scrie. Prea repede se trece în limba română de la subiect la predicat. Nu e așa simplu. Acolo se află miezul tare al prejudecății. Neputincios în fața fragmentelor. Scrisul meu mare, larg, care lasă/face loc. Creează loc. Înmulțește locul. Scriu mare, larg, deschis, primitor pentru că nu văd bine, ceva îmi jenează privirea. Acel ceva EXISTĂ. Mod de a afirma existența, de a o detecta. Cînd ceva ne împiedică să fim, să facem, acel ceva EXISTĂ. În golurile, tăcerile, absențele, neputințele, renunțările (etc.) noastre ceva-altceva există. Există cineva! Există pentru că ne perturbă. Sau, poate, în golurile noastre, doar acolo, creăm condiții de existență. Numai acolo. Unii în golurile celorlalți. De-aia fac cum fac. Ca să las, să fac să existe altceva, altcineva, ceea ce există, dacă eu nu exist, acolo unde - tocmai acolo: unde anume? -, atunci cînd, așa cum. Cînd? Cum? Unii în golurile celorlalți: asemenea oamenilor. Eu exist ca să las/fac altceva să existe. Doar el există. Eu sînt golul lui prielnic, locul lui. (Tu unde anume, în mine, exiști, iubirea mea? Tu, vocativ încăpățînat, 379 disperat!) (ai) pe suflet corpul mamei tale. Sub pleoape, adăpostul stomacului în care alegi șahul pentru că zgomotul pieselor ar putea fi bătăile unei inimi, iar ea ar putea să trezească pe cineva. „... îngenunchez pe aceste podele tocite, iau cîrpa și șterg. Cel mai neted drum este vidul.” „— Cîteodată, totul mă scoate din sărite. Mi-e urît și nu mai vreau deloc să trăiesc (EXPERIMENTUL INSESIZABIL.) Nu știu atunci încotro s-o iau și unde să m-ascund, ca să mor mai curînd. Și totuși, e de-ajuns să capăt în ceasul acela o foaie de hîrtie obișnuită, albă, curată, și-o pensulă bună (.), ca să mă simt îndată în stare să mai zăbovesc o vreme pe lumea asta, așa cum e ea.” Cu prea multe gesturi ce să faci? Cu puține gesturi poți face unul singur, pe care nu-l vezi decît tu. Te înconjori cu o literă. „Sînt mai mult om de litere decît scriitor, și o spun cu o anumită mîndrie.” Litere fără niciun cuvînt. Cuvinte fără nicio propoziție. Punctuația aruncată în turn să măsoare timpul, să îl împartă în ființe și lucruri, să-i construiască ocolurile, ocolișurile. Indiferent scriu, de departe, cu mîna lucrurilor care stau să se-arate. Aș spune ceva, dar alături, cumsecade, nu tot așa, deasupra, dedesubt, pînă cînd, pînă unde. Pînă întîlnim litera mare cu spatele la noi, în zori. (Cu ceafa subțire, ferindu-se de atingerea noastră, rîzînd în somn, știind că orice atingere o gîdilă nepermis, o face să rîdă: reacția Ideii la atingere; contactul cu Ideea o face pe aceasta să rîdă.) Nu-i nimic vesel liniștitor în priveliștea unui Fluviu. Orice Fluviu este înspăimîntător dubios. Ca Bursa, apele Fluviului cresc sau scad amenințînd neîncetat limitele cu depășirea Dar limitele sînt ceilalți Și amenințîndu-i zilnic pe oameni cu depășirea limitelor. Între-li-mite-amenințîndu-le-permanent-să-exiști. Zilnic-la-fix-prînz-fără-zece. La ora mesei de bază. Pentru oameni Dar probabil că știu ei de ce Fluviul ca fluviu Așa cum a fost denumit E compus dintr-o mulțime de ape Fluviul nu este unul Nu reușește să își înghită de tot afluenții Îi constrînge doar laolaltă căci n-au de ales Lumea e plan înclinat al lui Dumnezeu Artă cu tendință Fluviul are ape diverse nici măcar starea fluidă nu ne poate face ca ființe să ne 380 pierdem unii de tot în alții Să devenim Una: O Apă și-Un Pămînt Întotdeauna în pămînt este măcar apă Apa mută pămîntul îl face baricadă împotriva propriilor ape Definiția fluviului. Apa din Pămînt Pămîntul din Apă semnalează diferența apelor între ele în Starea generală de Fluviu și diferența Pămînturilor despărțite întotdeauna numai de ape în Starea naturală de NonTeritoriu Sau de oameni-ape cînd sîngele apă se face Nu există ape decît curgătoare Nu există apă care cumva să nu curgă de fapt Mările și lacurile și heleșteele sînt minciuni ficțiuni vis de moarte. Deși oamenii folosesc întruna apele fluviile ca metafore politice teritoriale ale contopirii și ale morții-renaștere-n-tr-Unul singur Ce singur e Unul Încercînd ca Dumnezeu să separe Apa din Fluviu de Pămîntul din Fluviu ca să blocheze Fluviul să-l facă să Stea Drept-Stătător împotriva a tot ce mai vine din urmă Înainte-Stătător în calea apelor ulterioare A cotelor Apelor Dunării mereu schimbătoare. Să distrugă Mîlul Să-l facă Mlaștină și să ni-l bage în case. Fluviul circulă ca un gînd permanent fix între două capete criminale. Pentru că n-am tras podul de la mal. Și pentru că el nici nu poate fi tras vreodată. (Dar de ce l-am mai construit?) Fluviul așadar nu e unul. Are ape diverse. Iar unele cresc altele scad niciodată o majoritate nu înfrînge pe termen mai lung de-o secundă o minoritate Secunda scapă istoriei În Fluviu nu sînt alegeri Ci o țintește ca limită Unitatea de sus tînjește către unitatea de jos singura care poate să scape Sub-In-Di-Vi-Dual să curgă moleculă cu moleculă. Majoritatea Întotdeauna singură Una singură Se formează întotdeauna captiv între limitele minorităților Căci minoritatea este o limită întotdeauna amenințătoare vertiginoasă care tocmai de aceea permanent trebuie amenințată cu depășirea cu încălcarea Dreptului exercitat de a fi Cu separarea și îndepărtarea de sine. În jos sau în sus. Prin umflare sau prin secare. Pînă cînd În aceasta constă tocmai amenințarea Ar putea să nu mai rămînă decît pămîntul-albie Oasele apelor Plin de gunoaie de o lume-aluviune Aluvilume Ca și omul apele Fluviului strîng adună și cară depozitează. Din deșeurile naturale și din capturile ucise ale unui întreg continent Ceea ce pretinde că ne conține Se naște Alpha Beta Delta care refulează tot mai departe Omega 381 Prin împingere Sub presiuni se naște istoria Numai Fluviul are Este istorie Istoria însăși Care se luptă cu Marea cu marea Apă Stătătoare silită să se frămînte doar interior Asemenea continentelor Să-și internalizeze apele ca pe oameni ucigîndu-le cotele tranformîndu-le cotația permanentă Adică Viața însăși În uragane ucigătoare sfîșie-toare. Marea este un gol un hău în care Marele Fluviu nu vrea să sfîrșească Se zbate nu numai să nu dispară ci chiar să răzbată Să se răzbune Să răscoale Marea retrezind la viață fluviile și rîurile și pămînturile care zac în ea compunînd-o frenetic distrugător. Fluviul se zbate să nu dispară ridicînd stăvilare metereze în calea mării în calea lui însuși Scoate pămîntul din sine Din mînecă Pumnalul Butoiul de pulbere pe care l-a strîns pe care l-a traficat de-a lungul întregii par-curgeri Valuri de pămînt și orduri Se separă de sine în părți componente ca să se salveze și chiar să învingă. Fluviul Turmă Fluviul mînare mereu de la spate În hăul final al apei sărate Fiecare apucă ce poate Zilnic clipă de clipă Dunărea se cotează-ntre coaste plecate aplatizate. Își cotează neîncetat apele. Le lasă să se întreacă între ele și cu pămînturile din ele. Popor sau societate de ape? Fiecare crește nu în sine ci față de altul care rămîne astfel o secundă mai mic și se luptă. Fluviul este o luptă mereu în plină desfășurare. Am ajuns să facem recenzii la lucruri. Să adnotăm comentăm apreciem fenomenele. În apele fluviului În apă În ape nu ne vedem decît pe noi înșine. Nu ne oglindim. Vine Marele Fluviu să ne oglindească. Vine Marele Fluviu și ne oglindește cu forța. (Apele Fluviului ar vrea să evadeze înapoi pe rîuri. Înapoi unde Nu există scăpare Înapoi Nu există scăpare.)2 Afluent caut Fluviu. Afluent caut Fluviu pe celălalt țărm mereu mai departe. Trec prin fluviu întotdeauna prin fluviu printr-un Fluviu 2 Barca pe valuri plutește prea ușor. E pierdută. Fluviul curge de fapt lateral. Împinge el ceva de la spate. Rostogolește el în covor vreun cadavru vreo tainiță. Fură el ceva de se întrebuințează atît și dacă izbutește atît de frumos implacabil să ne închidă tuturor gura în admirație. Mînărește el ceva Amplu Cu apele lui grase solzoase. Fluviul este trafic de frontieră Inventează pînă la urmă Granița Dublă Dublează granițele în slujba Pămîntului ca să aibă pe unde să scape pe unde să se strecoare. Și noi odată cu el Peste el. 382 despre care pînă atunci nici nu bănuiam că ar trece pe acolo chiar prin fața mea tăindu-mi calea în calea oricărui gest. Pentru fiecare gest adevărat În sfîrșit îndrăznești Trebuie să traversezi un Fluviu. Traversez fluviul care/dacă nu mă primește și nu mă observă și trece mai departe eu doar să-i îngraș fie și doar cu privirea apele cu prospețime și viteză să aibă el ce ucide ce adormi ce tîrî imperial aluvionar mai departe. Cînd traversezi fluviul nu rămîi neatins fluviul te fură. Cum să mă fac eu aluviune Mîl roditor Viață doar pentru alții a Marelui Fluviu care nu caută decît alte Mari Fluvii ca să creeze Imperii de apă între Imperiile de pămînt? Cum să nu trec eu mai departe? Înot invizibil prin Marele Fluviu. Apa care trece de-a curmezișul prin apă este de fapt sînge care încearcă să se salveze să nu se dizolve în apa cea mare care ne traversează. Cum să nu mă duc eu tot mai departe Prin fluviu tot mai departe și tot mai repede ca să nu mă fac traversînd Marele Fluviu Mare Fluviu imperial cu pretenții ucigătoare de graniță? 1) Afluent caut insule cu țărmuri stîncoase ne-in-dus-tri-a-li-za-bi-le. 2) De-a curmezișul prin fluviu sîngele meu conspiră cu Marea Ucigătoare. (Ce idee Să bîrfești un fluviu Să te cerți de pe mal de la suprafață cu Marele Fluviu) De jur-împrejur cercul pasului următor, din care nu pot să ies, luminează pămîntul. Nu-s ziduri, dar mai mult de un pas n-am putut să fac niciodată. Privește-mă de la fereastră, cu spatele lipit de peretele-ntunecat: mă cațăr spre orizont, cobor, cad înapoi spre tine. În plan îmi iau zborul, pieziș însă drept; în realitate doar mă-ndepărtez. Acoperă fereastra cu hîrtie și scrie ce de-acum nu mai vezi. Privește pe furiș prin literele luminoase deja scrise și umple apoi, repede, pagina găurită. Cum mă îndepărtez la lumina picioarelor mele. Cum mîna, scriind, îți coboară treptat spre picioare. Și nu mă mai vezi. Nu se poate lucra (produce) decît pe „sine însuși”, „ca altul” (Paul Ricoeur), prin „autoreificare” (Axel Honneth) pozitivă (orice auto-reificare pozitivează?). Singurul „obiect” tangibil, singura materie 383 transformabilă, plastică: „eu însumi”. Numai din „tine însuți” te poți desprinde, fugi, pleca mai departe. Numai pe „noi înșine” ne putem exploata. Și abia așa putem deveni, creîndu-ne, noi înșine, adică altceva, pentru că din capul locului, în mod spontan, natural, sîntem altceva, alții. Nu ne putem aparține decît prin exploatare de sine. Voi lucra deci din nou, etic (în dublu sens: fără a-l afecta pe celălalt, pentru a crea alteritate neconsumînd, însă, alteritate; nu existăm decît în măsura în care ne creăm, în care ne smulgem din felul în care am fost creați) pe mine însumi, ca document-simptom, ca istorie obiectivă esențială. Pentru că nu-mi aparțin, lucrez pe mine însumi. Îmi aplic procesele artistice prin care se produce istoria. Forțez, simulez, etic, istoria pe mine însumi. Conțin, sînt istorie. Eu sînt istoria. Eu este istoria. Nu sînt decît altă istorie, exclus, refulat nu ca individ, ci ca altă istorie. Să mă (re-apropriez), să mă trăiesc (pe „mine însumi”) ca pe o istorie, ca pe un scenariu străin. Să mă trăiesc pe mine însumi ca pe lucrul străin care sînt. Artistul simulează-suplinește istoria. Procesele productive artistice sînt procese istorice subiectivate etic (extra-politic). Nu mă pot povesti decît ca străin, iar povestea este direct, deja istorie. Eu sînt Estul. Eu este Estul. Eu - Est. Eu, „Estul”. Istorie obiectiv subiectivabilă, pe care trebuie (și pot) s-o subiectivez tocmai ca obiectivă (intangibil manipulabilă). Numai un Non-Eu poate deveni „Eu” (etic, de construcție, produs). „Trăirea” ca relație. Nu trăim decît altceva, nu ne trăim niciodată pe „noi înșine”. Fără distanță, fără distanțare, prin confuzie și fuziune deci, trăirea autentică (adică pozitiv productivă, de alteritate deci) nu este posibilă. Nu ne trăim niciodată „pe noi înșine”. Alții ne trăiesc pe „noi”, noi îi „trăim” pe alții. „În sine”, „noi înșine” sîntem produse mute: potențiale unelte de ființă. Materie istorică, din care nu se poate produce, tocmai, decît istorie. Nu ne putem produce pe noi înșine decît ca istorie, în mod istoric. Refulatul istoric ca virtual, ca alternativ, ca alter-istoric (alterează istoria). Singurul mod etic de a suplini-simula, deci controla, procesele istorice productive e arta: istoria ca artă, arta ca „post”-istorie. Numai prin alienare e posibilă trăirea istorică, trăirea vieții direct ca istorie, a poveștii-istorie. Interiorizarea marginilor, a rupturilor, 384 a întreruperilor. Interiorizarea marginilor sub formă de întreruperi, ca discontinuități. Interiorizarea Estului ca discontinuitate critică, dia-critică. A produce „Est”. Ceea ce creăm alternativ este „Est”. Noi, „Estul”, sîntem discontinuitățile, bifurcările. Trăiți-ne! Produceți-vă alternativ, refulat, mut, ca „Est”. „Eu” sînt marginea, nu marginea, discontinuitatea ta. Comunicarea prin rupturi: ei o așteptau, noi o sîntem, și n-o putem fi decît pentru alții. Nu putem fi altul, virtual-alternativ, decît pentru alții. Așa poate apărea puternica iluzie, tensiune a mesianicului. În ce postură-poziție-situație excepțională - de altul -, tocmai de aceea mută, mă aflu, ne aflăm! Să subiectivez această a-subiectivitate, această obiectivitate geo-istorică. Sîntem obiecte istorice excepțional, mesianic plasate, situate. Să ne subiectivăm, să ne trăim tocmai ca realități străine, obiective. Vest - Subiect; Est - obiecte, dar obiecte mesianice. Vest - logos, logocrație; Est - extra-logos, performance, corpor(e)alități mute. Ceea ce a fost imaginat sub titulatura istorică de deconstrucție este producție etic-artistică, corporală, de „Est”. Ceea ce, istoric, s-a numit deconstrucție vorbea despre „noi”, despre un „Est” post-geografic, topologic, pe noi ne-a descris, rolul, „misiunea” noastră obiectivă, ca obiecte. Topologizarea Estului, producția de „Esturi”. Subiectivare topologică. Est - Exterior - „Esterior” - „Esterioritate” (spectral, „a treia cale”, nici exterior, nici interior). „Noi” sîntem Altul. Pentru că n-am fost niciodată Subiecți, noi înșine. „Vă vorbesc, vă vorbește eu, mortul” (Virgil Mazilescu, citat aproximativ, reconstruit). De la Altul-descriere (în așa-numita filosofie poststructuralistă, ca ultim, cel mai recent apel) la Altul-eveniment, la Altul-performat, performanță. De la Altul-obiect la Altul-subiectivat. Subiectivarea lui Altul care, epistemic altul, nu poate fi descris, discursiv, logic și logocratic, decît ca obiect. Occidental, nu se poate vorbi decît despre obiecte, dar obiecte mesianice, de subiectivat. Discursul creează implicit, automat obiecte, narațiuni, povești despre obiecte. Occidentul logocratic este narativ (istorializant) și reificant. „Despre-itatea” (Mihai Șora), referința, referirea obiectualizează și narativizează. Narațiunea (implicită discursivității, limbajului-timp) este corelativă cu reificarea, cu ipostazierea ca/în altul. ARTA: trecerea de 385 la Altul-Obiect (descris, constatat, localizat discursiv, „occidental”, în gol, în gîndire) la Altul-Subiect, performarea, subiectivarea obiecti-vității mesianice, producerea și practicarea extra-occidentală (de-constructiv-extralogică și extralogocratică) a „Estului” post-geografic, topologizat, etic. Performarea lui Altul, de-virtualizarea, activizarea și actualizarea obiectivității, a „situaționalității” mesianice. Altul-Obiect, descris „în negativ”, „în gol”, ca așteptare, mesianic deci, de către poststructuraliști, printr-un ultim act, la marginea împărăției logocratice de mii de ani, de marcare a Sfîrșitului Occidentului topologic, post-geografic - asta avem de subiectivat, asta performează artele post-logocratice și extra-logocentrice, artele performative post-vizuale. A performa, ca acte artistice de limbaj, niște descrieri, niște constative: un „Est”, un „Sud”. A actualiza-activiza memoria de virtualuri. Performarea unei descrieri. Noi, „Estul”, sîntem tăcerea, non-discursul, extra-limbajul, a-subiectul, logosul, „viziunea” care întrerupe, care distruge logocrația, obiectul istoric mesianic, producția de obiecte, de „mașini-unelte”. Deconstrucția în act, obiectivă, pe care trebuie s-o subiectivăm, și n-o putem face decît după modelul etic al artei. Eu, aici, sînt, topologic, obiectiv, soluția, salvarea, deconstrucția. Deși situat geografic, sînt între voi, printre voi, margine, capăt la îndemînă, practicabil. N-o să mă întrupez niciodată. N-o să mă mai las întrupat, ipostaziat niciodată. Numai tu, altul, care mă tot visezi, mă poți practica, ca subiect, pe mine, „Estul”, obiectul. Și asta e arta. Etic, extra-politica (ceea ce politica, orice politică lasă, pentru a se crea, ca fundament, pe dinafară; fundamentul, temelia: soclul îngropat, soliditatea refulată). „Estul” în Vestul discursiv-logocratic (narațiuni, povești-istorie despre obiecte) ca tăcere, ca blanc operativ, interior, ca spațiere. Est post-geografic, ca pauză în discurs. Mesianicul nu poate fi subiectivat, personalizat, există doar obiectiv, ca tensiune intra-istorică. Sînt Estul, Mesia, exteriorul, neavenitul. Sînt obiectul, locul, situația Mesia. Mesia nu poate fi o persoană, sau doar ca pur moment-lecție, pentru a fi personalizat, performat de către toate persoanele (care abia așa se creează ca persoane). Această dialectică, această dialetică teologală este actualizată, azi, sub titulatura de artă. Teologalul 386 hrănește anacronic teocrația, teo-logo-crațiile. Civil, social per-formabile sînt, azi, doar artele post-logocratice și post-vizuale. Vandalism. Scriu vandal (tabular, anti-narativ, „acționant”, dez-alienant: constatări, indicații, fișe, note, „revelații”-ipoteze-unelte). Nu povestesc, ca să nu reific, niciodată, sau cît mai puțin cu putință. Întrerup, mă întrerup din ipostaziere pentru a-l figura, practic, în limbaj, adică în gol, ca așteptare mesianică, pe Celălalt, „Estul” -Arta. Scriu frontal, perpendicular. Vandalizez. Eu, istorie, istoria! „Est”: iluzia că sîntem „ca ei”, albi, europeni. În Africa și în Sud oamenii sînt măcar negri, de alte culori, nu se pot crede, fantasma albi, iluzia identității sau a consubstanțialității (de pură cooptare, prin captivitate în false alternative moral-politice, ca în Est) nu e posibilă. Noi, negri mascați, albiți. Negri pătați, negri murdari. Nu avem nici măcar privilegiul diferenței și al distanței, sîntem aproape, alături, off, de unde și iluzia că sîntem la fel, că facem parte din rasa sau din casta stăpînitorilor. Doar poezie, aici. Epistemologie mitic-poetică. Mito-schizo-geografie. Intelectualii și oamenii de artă ar trebui să fie de partea vieții, să urmeze buna, sănătoasa intuiție a lui Grass, nu să se joace de-a experții în științele - întotdeauna doar politice - ale morții, ale dominației. Ale dominației, deci ale morții. Nu trebuie să avem nicio „expertiză”, să nu ne lăsăm închiși, adormiți în nicio grilă, expertizelor de tot felul (devenite iluzorii, eficiente doar pentru lumea iluzorie pe care o performează, adică pentru economie, dominație, profit) trebuie să le opunem experiența. Nicio expertiză neexperimentată pe propria piele, netrăită, neîndurată fără voie, fără acord, nicio expertiză fără experiență deci nu trebuie să poată fi predicată, aplicată. Experiență contra expertiză. Experiența contra-expertiză. Da, retrograd: ca să nu fim rupți de trecutul ca experiență, ca unică bogăție umană, de care se dorește să fim, prin plăcută orbire, rupți. Conexiune între figura Trădătorului, ca mod politic, și Est, care nu poate decît să trădeze, să treacă de sub un stăpîn sub altul, aceasta îi e istoria, experiența. 387 Populații-teritoriu. Elogiul trădării. Trebuie să ne trădăm stăpînii, tocmai acest șir de contra-trădări fiind istoria. Stăpînii, stăpîni-torii sînt făcuți pentru a fi trădați. Dar - altă lecție, nouă, a Estului: stăpînii nu se contrazic și nu se luptă între ei decît aparent, ca joc politic. Dominațiile nu se contrazic, ci se adaugă și se suprapun, se consolidează una pe alta, aliniindu-și efectele. Estul e refulatul apropiat, imediat, alipit (tocmai de aceea invizibil) al modernității, din care aceasta s-a (contra-)hrănit (pharmakonic) tot timpul. Soclul ei de negativitate. De-asta trebuie să i se dea o anumită consistență categorială: metaforică. Est = obiect. Ceea ce nu e lăsat să devină subiect, în care se practică (fals disociat, aparent contradictoriu, conflictual) disocierea omului de teritoriu, de lume, unde s-a realizat lumea fără om (regresia absolută). Istorie „onticizantă”. Est = substrat (pentru că la asta a fost redusă aici lumea). Capitalism periferic: producție de ficțiune pentru cîmpul literar global, lumea ca ficțiune care trebuie susținută prin ficțiuni despre lume. Producția de auto-ficțiune a „lumii” a fost delocalizată la periferie. Nimic care să contrazică, să întrerupă asimilarea Estului (și a oricărui alt punct) prin ficțiune, prin literatură. Fluxul, continuitatea pieței, auto-ficțiunea-marfă a capitalismului global sînt singurele care contează. Povestea-marfă a lumii, lumea-poveste (căci nu există) - prin subcontractare periferică, producția de ficțiune, de roman, ca auto-fabulație, ca inventare de sine, neapărat neîntreruptă, a „lumii”, ca incantație magică a capitalului. Marfa, orice marfă e deja ficțiune, „poveste”. Bunăstarea și democrația (egalitatea) se exclud. Democrația nu e realizabilă în sus, doar în jos. Acesta e de fapt adevărul periculos al comunismului, spre care ne îndreptăm fără nume. Gunoiul e definirea noastră indirectă, prin eliminare. Ceea ce rămîne se aruncă. Ceea de rămîne după consum și după aruncarea a ceea ce a rămas. Rest față de consum și față de rest. Ne definim prin raportare la deșeuri. Sîntem restul invers, simetric, propulsat. Sîntem „gunoiul” pozitiv. Pentru ca totuși ceva să rămînă, ceva totuși trebuie să se arunce. Operație de definire. Simetricul gunoiului. 388 Sîntem ceea ce rămîne după ce am aruncat ce a rămas. Resturi simetrice: unul trebuie aruncat, celălalt rămîne, adică e aruncat iar și iar în ciclul continuității, al persistenței - care este unul al revenirii, în forță sau nu - de chiar gestul de a arunca. Amîndouă sînt resturile consumului, ceea ce rămîne din ceea ce trebuie să treacă necontenit. Sînt sustrase consumului. Cum ne-am mai defini pozitiv dacă în urma consumului nu ar rămîne nimic de aruncat? Cum ne-am mai putea defini? Cum am putea rămîne, noi, dacă nimic altceva nu rămîne? Ontologia restului, a „deșeului”. Trebuie nu numai să consumăm, ci și să aruncăm pentru a putea rămîne. Consumul e doar gen proxim aici. Gunoiul - diferență specifică. Noi trebuie să fim ceea ce rămîne, și nu ne putem distinge decît prin delimitare față de altceva ce rămîne. Consumul trebuie să lase urme, pozitive și negative (noi înșine, consumatorii, și deșeurile). Dacă nu lasă urme, nu lasă nicio urmă, deci nu rămînem nici noi. Ne consumăm în consum. Partenerii noștri, ca „supraviețuitori” ai consumului, sînt gunoaiele. Ceea ce numim civilizație este buna, riguroasa delimitare în această „materie”. Posibilitatea redefinirii și a delimitării continue, ca operație de adunare, de strîngere de sine prin sustragere (nu de abstragere, căci trebuie să te menții în circuit, ca etapă întreținută). (La sfîrșitul Metamorfozei, devenitul gînganie Gregor Samsa se regăsește pe sine fiind măturat ca un gunoi, și redat circuitului din care, o clipă - clipa de trezie, de iluminare -, se sustrăsese.) Ce e de aruncat dintr-un obiect. Ce e de aruncat din noi și, prin urmare, ce e de păstrat. Actul de a arunca îl ascunde pe cel de a păstra. Aruncăm pentru a păstra, pentru a (ne) delimita. Estul ca situație mondială actuală, ca situație-lume, altfel spus ca verigă de mediere, de „ocolire”, de „învăluire” strategică a rapor-tului-lume Nord-Sud pietrificat, dintotdeauna deja decis, pierdut, închis. Pornind de la Eduardo Viveiros de Castro (Metaphysiques cannibales, PUF, 2009): „gîndirea sălbatică” e Sudul, contra-glo-balizarea, Sud = Amazon, CANIBALISM: să ne mîncăm adversarii, să creștem prin ingerarea Celuilalt, prin recunoașterea sacrificială 389 a diferitului. Manifestele Dada + Manifestul Antropofagic. „Sudul”, relația cu „Sudul” este, în intensiune, soluția. Est mediator (Nord-Sud, de fapt invers, Sud-Nord), Est trădător: introduce Sudul. Peste tot mă interesează calea Est-Sudică: deschiderea dinăuntru a unor puncte prin care ceva din afară să vină. A pleca pentru a face să vină, a deschide dinăuntru ca să intre. Din nou, marea idee a perspectivismului. Sau a „coloanei a cincea”: cei care dinăuntru deschid ușa „dușmanului”, care aduc dușmanul. Estul nu e de ajuns - nici nu există. Estul trebuie să trimită/deschidă sau să fie ușa spre-dinspre Sud, să provoace, să „moșească” alteritatea. Comunismul continuă metafizica (Nordului), de aceea e impracticabil. E tot nordic. „Sud” e punctul arhimedic, punctul de fugă. Închiși în categoriile și schemele (structural de putere), metaforic vorbind, ale Nordului: creștinism, mesianism, frig, umezeală, iarnă, producție, monoteism, istorie etc. Reduși la poezie, la literatură, aici. Chem jaguarul. Las ușa deschisă, neîncuiată, ca să intre Jaguarul. Trouble every day (Claire Denis). Calea pentru eveniment - de venire, nu de plecare (conform tot schemei occidental-nordice apofatic-mesianice) -, care trebuie produs regresiv, „negativ”, invers, cu spatele: deschizînd ușa, lăsînd ușa din spate deschisă, neîncuiată. Caut să văd pe unde ar putea să intre jaguarul, adică unde să las ușa deschisă. Pe unde să intre jaguarul. Unde, pe unde să las deschis, ca să las să vină, să aduc să vină, să poate să intre singur, de la sine. Pe unde să intre jaguarul... și să se vadă, poate, în ochii noștri (cf. Viveiros de Castro). Occidentul e interior epuizat, abuzat, închis, căci maschează, ocultează preocuparea exclusivă de dominație, Nordul. În Nord nu se poate întîmpla nicio revoluție. Sau doar revoluții. Arta ultimă, politica ultimă, singura întotdeauna rămasă, este cea a trădării: cum să devenim trădători. A trăda, a ieși din identic (ca repetiție și redublare: falsa contradicție desfășurată, istorizată), din șantajul ontologic. Trebuie să mergem neîncetat unii la alții, să-l figurăm pe Altul. A trăda, a deschide dinăuntru ușa ca să intre altul, a-l forța pe altul să forțeze ușa. Arta trădării. Revoluții fără revoltă (automatizate, preluate, „structuralizate”, fără om) sau revolte fără revoluție (tot ce ne-a 390 mai rămas). Trădarea, noul domeniu de creativitate și creație. Să ne contra-trădăm trădătorii, liga globală a colaboraționiștilor. (Apropie-te de sfîrșit cu pixul Bic. Stai lîngă el. Mînuiește atent pixul Bic în preajma sfîrșitului. Ca pe o lingură. Apropie-te, acum, de sfîrșit cu gîndul și cu pixul. Ca să le lași. Să se păzească, să se supravegheze unul pe altul; să-și țină, poate, de urît; să se înfrunte -nu te interesează. Nu lăsa, la sfîrșit, ca să închei, nimic singur. Alcătuiește cupluri, familii, împreunează și scapă. Nu va fi niciodată de-ajuns.) Pixul în permanență deschis peste noapte și peste zi Dacă se în-tîmplă ceva Dacă trece ceva Dacă ceva se întîmplă cu intenția să treacă să opereze și să dispară va rămîne marcat de pixul Linia pix Urma de pix îl va urmări peste tot nu-l va lăsa să dispară Toată noaptea cu pixul deschis Dacă trece hop este scris Hop este prins (Rămîne scris) (Pleacă scris) În clipa modificării automat Se scrie Să scrii Să confecționezi Dispozitive Medii Lumi autosensibile în care tot ce apare tot ce se întîmplă se semnalează apare (ca) scris Și nu se mai poate șterge Nu mai poate fi șters Străpuns Mușcat Fugi Smulgi Capcana cu dinții Și rana Fugi cu săgeata Te ascunzi Te calmezi și aștepți Mori bine Ascuns Străpuns Cu săgeata în dinți Strîngi cuțitul în rană (Cum mă îndepărtez, cum mă ridic spre orizont de-aici, de jos, de unde am început să scriu.) Nu mă mai nasc. Încerc altfel.II II Ultimul rînd a fost adăugat pentru ediția de față. 391 Notă biobibliografică Bogdan Ghiu s-a născut la 5 iulie 1958 în București, unde s-a întors să trăiască după copilăria și adolescența petrecute la Constanța. Este scriitor și intelectual român: poet, eseist (literatură, filosofie, media, arhitectură și urbanism, artă contemporană), traducător și teoretician al traducerii, jurnalist, realizator radio-tv. Pionier, imediat după Revoluție, al cronicii tv în România. Membru al Uniunii Scriitorilor din România, al Centrului PEN Român, al ATLAS (Association pout la Promotion de la Traduction Litteraire, Franța) și al ARTLIT (Asociația Traducătorilor Literari din România). Cavaler al Ordinului „Meritul Cultural”. Membru al Generației 80 și fost membru al Cenaclului de Luni. A absolvit Facultatea de Litere (secția română-franceză), Universitatea București (1982) și a studiat sub îndrumarea lui Jacques Derrida la Ecole des Hautes Etudes en Sciences Sociales (Paris). În prezent, titular al rubricilor săptămînale „De-clic(k)/Atelier deschis” (Observator cultural), „Evul Media” (www.liternet.ro) și al rubricii zilnice „Unde ne oprim în București” (Radio România Cultural); colaborator permanent al revistei Arhitext Design (www.arhitextdesign.ro) și, ocazional, al revistei Sinteza. Între 2005 și 2010 a făcut parte din Consiliul de Administrație al Societății Române de Radiodifuziune, între 2001 și 2003 a fost șeful Serviciului de Strategie Programe din subordinea PDG al Televiziunii Române, între 1998 și 2000, „inspector de conținut” în trustul Mediapro, iar între 2000 și 2001, jurnalist și consilier marketing în trustul Intact. 393 Din 1990 pînă în 1998, titular al cronicii de televiziune (media) în revistele 22, Epoca, Dilema etc. În 1994-1995, a înființat și condus prima revistă dedicată pieței de carte, intitulată mai întîi Fahrenheit 451, apoi Cartea, publicată de Editura Nemira. Autor, alături de curatorii Maria Rus Bojan și Ami Barak, al proiectului Performing History, care a reprezentat România la Bienala de Artă de la Veneția din 2011. Curator al trienalelor de arhitectură East-Centric Fluențe (2010), Trans(a)parențe (2013) și Drifting Architecture (2016), organizate de Fundația Arhitext. În 2015-2016, coordonează a doua ediție a Atelierului franco-român de formare a traducătorilor de literari, organizat de Centre National du Livre (Paris) în colaborare cu Institutul Cultural Român. În 2012-2013, a coordonat, alături de Vlad Alexandrescu, prima ediție a Atelierului franco-român de formare a traducătorilor de științe umaniste și sociale, organizat de Centre National du Livre (Paris) în colaborare cu Institutul Cultural Român. Susține conferințe și colaborează constant cu importante instituții, în special de artă, din București, Cluj, Timișoara, Paris, Berlin, Amsterdam, Londra, Luxemburg, Copenhaga etc. A beneficiat de nenumărate burse, stagii și rezidențe, mai cu seamă în Franța. Este căsătorit cu Mădălina Ghiu (fost redactor-șef al Editurii Cartea Românească), cu care are doi copii: pe Daria Ghiu (critic și istoric de artă) și pe Miron Ghiu (critic muzical și al tehnologiilor și sound designer). Cărți de poezie (Poemul din carton) Urme de distrugere pe Marte, Cartea Românească, 2006 Manualul autorului, Cartea Românească, 2004 394 Pantaloni și cămașă, Pontica, 2000 Arhipelogos, Axa, 1997 Arta consumului, Cartea Românească, 1996, Premiul Uniunii Scriitorilor din România Poemul cu latura de un metru, Pontica, 1996, Premiul Uniunii Scriitorilor din România Manualul autorului, Cartea Românească, 1989 „46 caligrame ajutatoare”, în vol. colectiv Nouă poeți, Cartea Românească, 1984 „Fragmente din Manual”, în vol. colectiv Cinci, Litera, 1982; reed. Tracus Arte, 2011 Eseuri Totul trebuie tradus. Noua paradigmă (un manifest), Cartea Românească, 2015, Premiul Asociației de Literatură Generală și Comparată din România, Premiul PEN România Linia de producție: lucrînd cu arta, Tact, 2014 Contracriza, Cartea Românească, 2011 Dadasein, Tracus Arte, 2011 Inconstrucția. Pentru o arhitectură etică, Arhitext, 2011 Telepitecapitalism. Evul Media 2005-2009, Idea, 2009 Eu(l) Artistul. Viața după supraviețuire (cod de bare pentru viitorul monstruos al artei), Cartea Românească, 2008 Facultatea de litere. Mic îndreptar de gîndire greșită, Cartea Românească, 2004, Premiul Asociației Scriitorilor București Evul Media sau Omul terminal, Idea, 2002 Ochiul de sticlă. Texte privind televiziunea (1991-1997), All, 1997 Grame, Cartea Românească, 1997 Poezii traduse (selectiv) Lectură în cadrul unui ciclu organizat de fundația Poet in the City în colaborare cu Institutul Cultural Român din Londra, traducere de Florin Bican, Londra, iunie 2011 El Muro del Silencio/ Zidul Tăcerii. Antolog^a de poes^a rumana contemporânea/ Antologie de poezie română contemporană, ediciOn, 395 seleccion y traducciOn de Angelica Lambru, Huerga & Fierro Editores, 2007 Gefăhrliche Serpentinen. Rumănische Lyrik der Gegenwart, herausgegeben von Dieter Schlesak, Berlin, Edition Druckhaus, 1997 Fust a dombrol. Negy român kolto, JAK-Jelenkor, Budapest-Pecs, 1997 Spectacol În anul 2013, Teatrul Odeon a produs „instalația performativă” Urme de distrugere pe Marte, realizată, după texte din volumul (Poemul din carton) Urme de distrugere pe Marte, de Cinty Ionescu (video design & live video) și Miron Ghiu (sound design & live), în interpretarea actriței Nicoleta Lefter. Ediții (selectiv) (În colaborare cu Vlad Alexandrescu), Ateliere ale modernității. Istorie intelectuală și filosofie franceză contemporană, Polirom, 2013 (materializare a Atelierului franco-român de formare a traducătorilor de științe umaniste și sociale, organizat de Centre National du Livre (Paris) în colaborare cu Institutul Cultural Român Performing History, editor, catalogul pavilionului României, Bienala de Artă de la Veneția, 2011 Critică și istorie literară; antologii (selectiv) 111 cele mai frumoase poezii ale generației 80, antologie de Cosmin Ciotloș, Nemira, 2015 Daniel Puia-Dumitrescu, O istorie a Cenaclului de Luni, Cartea Românească, 2015 Ion Bogdan Lefter, 7 postmoderni: Nedelciu, Crăciun, Muller, Petculescu, Gogea, Danilov, Ghiu, Paralela 45, 2010 Nicolae Manolescu, Istoria critică a literaturii române. Cinci secole de literatură, Paralela 45, 2008 Traduceri (însoțite cel mai adesea de aparat critic) 396 Filosofie și științe umaniste Didier Anzieu, Psihanaliza travaliului creator, Trei, 2004 Roland Barthes, Obviu și obtuz. Eseuri critice III, Tact, 2015 Georges Bataille, Istoria erotismului, Trei, 2005 (Premiul revistei Cuvântul); Partea blestemată. Eseu de economie generală, Institutul European, 1994; ediția a doua revăzută și adăugită Art, 2008 Jean Baudrillard, Cuvinte de acces Art, 2008; Paroxistul indiferent, Idea, 2001 Henri Bergson, Energia spirituală, Meridiane, 2002 (Premiul Uniunii Scriitorilor din România) Pierre Bourdieu, Limbaj și putere și simbolică, Art, 2012; Schiță pentru o auto-analiză, Art, 2008; Dominația masculină, Meridiane, 2002; Meditații pascaliene, Meridiane, 2001; Regulile artei. Geneza și structura cîmpului literar (în colaborare cu Toader Saulea), Univers, 1999; ediția a doua revăzută și îndreptată (în colaborare cu Laura Albulescu) Art, 2007; ediția a treia Art, 2012; Despre televiziune, urmat de Dominația jurnalismului, Meridiane, 1998; ediția a doua Art, 2007 Gilles Deleuze, Mii de platouri. Capitalism și schizofrenie II (în colaborare cu Felix Guattari), Art, 2013 (Premiul „Cartea Anului” al Filialei București-Traduceri literare a Uniunii Scriitorilor din România, „Diploma de Excelență” pentru „Cea mai bună traducere” la „Gala Industriei de Carte”, „Diploma de Excelență” a revistei Observator cultural); Anti-Oedipe. Capitalism și schizofrenie II (în colaborare cu Felix Guattari), Paralela 45, 2008; Kafka. Pentru o literatură minoră (în colaborare cu Felix Guattari) Art, 2007; Nietzsche și filosofia, Ideea Europeană, 2005; Tratative, Idea, 2005; Foucault (prefață: „Michel Foucault, filosof de Deleuze”), Idea, 2002; Nietzsche, All, 1999 (reeditări 1999, 2002); Dialoguri (în colaborare cu Claire Parnet), Comunicare.ro (în pregătire) Jacques Derrida, Margini - de-ale filosofiei (Minuit, 1972) (traducere experimentală în colaborare cu Alex Cistelecan și Ciprian Jeler), Tact, 2015; Fiara și suveranul. Volumul II (Seminar 2002-2003), Tact, 2014 („Diploma de Excelență” pentru „Cea mai bună traducere” la „Gala Industriei de Carte”; nominalizare la premiile Uniunii 397 Scriitorilor din România); Fiara și suveranul. Volumul I (Seminar 2001-2002), Tact, 2013; Despre gramatologie, Tact, 2009; Deconstrucția politicii (traducere în colaborare cu Ciprian Mihali și Emilian Cioc), Idea, 2005; Forță de lege. „Fundamentul mistic al autorității” (precedat de Walter Benjamin, Critica violenței, traducere de George State), în Walter Benjamin, Jacques Derrida, Despre violență, Idea, 2004; Întrebări despre ziua de mîine. Prihanaliză și deconstrucție (convorbiri) (cu Elisabeth Roudinesco), Trei, 2002; Ulysse gramofon, All, 2000; Spectrele lui Marx (traducere în colaborare cu Mihaela Cosma), Polirom, 1999; Scriitura și diferența (traducere în colaborare cu D. Țepeneag), Univers, 1998; Heidegger: la question de l’Etre et l'Histoire. Cours de l'ENS-ULM 1964-1965, în pregătire, Tact, 2017 Pascal Engel, Richard Rorty, La ce bun adevărul?, Art, 2007 Michel Foucault, Guvernarea de sine și guvernarea celorlalți. Cursuri la College de France (1982-1983), Idea, 2013; Nașterea bio-politicii. Cursuri la College de France (1978-1979), Idea, 2007; Ce este un autor? Studii și conferințe (traducere în colaborare cu Ciprian Mihali), Idea, 2004; Lumea e un mare azil. Studii despre putere, Idea, 2002; Hermeneutica subiectului. Cursuri la College de France (1981-1982), Polirom, 2002; Theatrum philosophicum. Studii, eseuri, interviuri (1963-1984) (traducere în colaborare cu Ciprian Mihali, Emilian Cioc și Sebastian Blaga), Casa Cărții de Știință, 2001; „Trebuie să apărăm societatea”. Cursuri la College de France (1975-1976), Univers, 2000, ediția a doua Idea, 2009; Arheologia cunoașterii, Univers, 1999, ediția a doua RAO, 2010; A supraveghea și a pedepsi. Nașterea închisorii, Humanitas, 1997, ediția a doua Paralela 45, 2005; Cuvintele și lucrurile. O arheologie a științelor umane (traducere în colaborare cu Mircea Vasilescu), Univers, 1996, ediția a doua RAO, 2008; Curajul adevărului. Cursuri la College de France (1984), în pregătire, Idea, 2017 Felix Guattari, Cele trei ecologii, Idea artă + societate, 38, 2011 Sarah Kofman, Respectul pentru femei. Kant și Rousseau, Idea, 2002 Serge Latouche, Mic tratat de decreștere senină, Seneca Lucius Annaeus, 2016 398 Bruno Latour, Nu am fost niciodată moderni. Eseu de antropologie simetrică, Tact, 2015; Politica naturii. Cum să introducem științele în democrație, în pregătire, Tact, 2017 Jacques Ranciere, Ura împotriva democrației, Idea, 2012 Paul Ricoeur, Răul, Art, 2008 Paul Veyne, Au crezut grecii în miturile lor?, Univers, 1996 Traduceri (însoțite cel mai adesea de aparat critic) Literatură Antonin Artaud, Van Gogh, sinucisul societății, urmat de Pentru a termina odată cu judecata lui Dumnezeu, Est-Samuel Tastet, 2002 Charles Baudelaire, Inima mea dezvăluită. Fuzee. Igienă (Premiul Uniunii Scriitorilor din România Andre Breton; Nadja, Polirom, 2013; Iubirea nebună, în pregătire, Polirom Louis Calaferte; Mecanica femeilor, Est-Samuel Tastet, 2005 Marguerite Duras; Durerea, Trei, 2002 Michel Leiris, Vîrsta bărbăției, precedat de Despre literatură considerată ca o tauromahie, Cartea Românească, 2004 Amelie Nothomb, Antichrista, Polirom, 2004 Marchizul de Sade, Francezi, încă un efort dacă voiți să fiți republicani, Cartea Românească, 2000 Altele Andre-Yves Portnoff, Pariul pe inteligență, urmat de Cărările inovației, Est-Samuel Tastet, 2006 Emmanuel Pedler, Sociologia comunicării, Cartea Românească, 2001 Alain Vaillant, Poezia. Inițiere în metodele de analiză a textelor poetice (cuvînt-înainte), Cartea Românească, 1998 Michel Albert, Capitalism contra capitalism, Humanitas, 1994 Traduceri realizate, dar nepublicate Antonin Artaud, Heliogabal, Est-Samuel Tastet 399 Annie Le Brun, Un bloc de-abis deodată, Sade, Est-Samuel Tastet Michel Zink, Yves Bonnefoy, Harald Weinrich et Marc Fumaroli (ed.), Identitatea literară a Europei, Est-Samuel Tastet Richard Millet, Vulpea din nume, Est-Samuel Tastet Premii literare pentru opere proprii Premiul PEN România și Premiul Asociației de Literatură Generală și Comparată din România pentru volumul Totul trebuie tradus. Noua paradigmă (un manifest), Cartea Românească, 2015 Premiul Asociației Scriitorilor din București, 2005, pentru volumul Facultatea de litere. Mic îndreptar de gîndire greșită (Cartea Românească, 2004) Premiul Uniunii Scriitorilor din România, 1997, pentru volumele de versuri Poemul cu latura de un metru (Constanța, Pontica, 1996) și Arta consumului (Cartea Românească, 1996) Premii literare pentru traduceri Premiul de Excelență categoria „Cea mai bună traducere”, Gala Bun de Tipar 2014, pentru G. Deleuze, F. Guattari, Mii de platouri, și J. Derrida, Fiara și suveranul. Volumul I (Seminar 2001-2002) Premiul de Excelență al revistei Observator cultural, 2014, pentru G. Deleuze, F. Guattari, Mii de platouri Premiul revistei Cuvântul, 2006, pentru Georges Bataille, Istoria erotismului Premiul Uniunii Scriitorilor din România, 2003, pentru Charles Baudelaire, Inima mea dezlănțuită. Fuzee. Igienă, și Henri Bergson, Energia spirituală 400 Referințe critice Nicolae Manolescu „Pe Bogdan Ghiu l-am văzut de mai multe ori înainte de a-l vedea. Dacă un cunoscut mare poet român a început să vorbească pe la patru ani, Bogdan Ghiu n-a început s-o facă nici la douăzeci și patru. Îl cunosc de o bună bucată de vreme și nu cred să fi auzit din gura lui mai mult de cîteva cuvinte. Și le cîntărește bine, cuvintele, sau le caută pînă ce uită ce treabă are cu ele sau, Dumnezeu știe, preferă să scrie în loc să vorbească. Scrie o poezie despre poezie: despre cuvinte, așadar. Probabil ca să învețe să vorbească.” „Autocitarea epuizează poemul. Dar nu numai atît. [...] paradoxul autocitării [...] presupune două texte într-unul singur, ca două suflete într-un trup. [...] Locul acestui poem ciudat este un ocol: nicio perpendicularitate, căci nu poți atinge direct poemul, care este, fiindcă îl citești, și totodată nu este, fiindcă ceea ce citești este o referire la poem, nu poemul însuși. Poemul, despre care vorbește textul, a fost strivit sub cel scris. Poetul scrie textul direct sub pielea textului.” „Vizionar (ca Nichita Danilov) nu este. Nici din suprarealism (ca Liviu Ioan Stoiciu) nu se trage. Să fie realist (ca Mircea Cărtărescu)? [...] Comentîndu-i volumul [Manualul autorului], E. Simion îl consideră ca aparținînd textualismului. [...] Cum însă textualismul este o orientare quasi generală a poeziei ultimilor ani, un fel de air du temps, e limpede de ce nu-l putem privi totodată ca pe o clasă. Nu e mai puțin adevărat că există textualiști și tex-tualiști. [...] mi se pare că textualismul lui Bogdan Ghiu dă [...] unele clare semne de oboseală, făcînd tot mai des concesii biograficului direct, pierzînd, așadar, din radicalitatea inițială. E firesc și e bine 401 că se petrece acest fenomen. [...] Îmi vine să-i fac lui Bogdan Ghiu exact această recomandare: să dea cît mai des hîrtia la o parte. Îi garantez că nu va pierde nimic din frapanta originalitate a poeziei pe care o scrie.” „Dintre poeții optzeciști [...], Bogdan Ghiu e printre puținii care au rămas, pînă tîrziu, fideli textualismului [...] Textualismul e prezent difuz în toată lirica lui Ghiu, nu doar în metapoeme, în forma referinței obsedante la pagina albă, la cuvînt, la literă, la actul scrisului, la poem. Însă este evident că interesul poetului însuși s-a deplasat cu timpul de la poem ca unic obiect al poeziei spre alte obiecte, între care poemul ocupă și el un loc, poate privilegiat, dar nu mai e singurul. [...] În interstițiile textualismului de ieri mijește o poezie de impresii de moment, de observații și de reflecții foarte vii. [...] Textualismul a devenit [...] aproape metaforic. [...] Iese la iveală aici o altă temă decît aceea a textului însuși și anume una sufletească, a vulnerabilității celui care, scriind, se poate pomeni căzînd în lume.” Eugen Simion „Poemul nu se lasă scris, scrisul provoacă mai degrabă refuzul de a scrie, iar refuzul devine subiect de reflecție. [...] poet alexandrin în drum spre un lirism al esențelor.” „Azi îmi dau seama că termenul de alexandrinism, aplicat unui autor care nu pune niciun preț pe retorică, poate crea confuzii. Există, totuși, un sens al formei și, deci, o retorică acolo unde există o preocupare așa de insistentă de a destructura poemul tradițional și de a îndepărta toate mijloacele retoricii din poem. Este cazul lui Bogdan Ghiu și al altor tineri poeți postmoderniști care, negînd pe față Retorica, nu fac, de fapt, decît s-o reinventeze. [...] Poetul este dublat de un Scriptor sau, cu un termen folosit mai demult de Slavici, de un Scrietor. Poetul se lasă scris (transcris) de un scrietor 402 ezitant, leneș, fericit atunci cînd folosește limbajul tăcerii. [...] Dar poetul Bogdan Ghiu reușește, totuși, să-l silească pe scriptorul său să pună mîna pe condei și să scrie. Abia scriptorul așterne pe hîrtie cuvîntul vers. [...] Dacă am traduce în termeni barthieni [...] am zice că în viziunea lui Bogdan Ghiu lumea este o ființă de hîrtie în care totul este deja scris și totul urmează să fie scris. [...] Bogdan Ghiu se desparte, într-un punct esențial, de mulți dintre poeții generației '80. Nu-i un poet al realului și nu face din biografism un program liric. [...] Unele dintre aceste texte îmi par plate, fără imaginație. [...] «Scrietorul» o ia, aici, cu mult înaintea Poetului. El scoate toate culorile, parfumurile și sunetele din poem pentru a dovedi că lirismul poate străbate și prin aceste propoziții goale, sărace. Nu mă convinge. Dar sînt atîtea altele în care Poetul își stăpînește Scriptorul și conștiința textualizantă se identifică în cele din urmă cu o conștiință a existenței și, atunci, poezia devine pregnantă și originală. Un debut remarcabil. [...]” Mircea Mihăieș „Un orgoliu mai temperat - dar nu mai puțin vizibil - îl face pe Bogdan Ghiu să ezite în alegerea formulei. El experimentează, deocamdată, între comunicarea pe unde scurte, poeme lapidare, enunțiative, metaforice, de remarcabile efecte imagistice [...] și poemul amplu construit «la vedere», cu complicitatea culturală a cititorului. E latura pe care Bogdan Ghiu anunță realizări de mare efect.” „Volumul său de debut se numește, cu o bine cumpănită ambiguitate, Manualul autorului. Accentul poate cădea, după pofta inimii, fie pe primul, fie pe al doilea termen. Cazul dintîi marchează deplasarea înspre o posibilă pedagogie poetică. Nu ne-am înșela citindu-l astfel. Cartea lui Bogdan Ghiu este un pasionant ghid al chiar scrierii cărții. Cazul secund ar semnifica o centrare pe sine a scriitorului, o încercare de singularizare. O căutare, prin poezie, a 403 unicității sale. În fine, există și o a treia variantă. Citit ca o sintagmă de sine stătătoare, Manualul autorului vorbește despre o dorință acută de impersonalizare. Oricare dintre aceste variante găsește în cartea lui Bogdan Ghiu destule argumente pentru o demonstrație plauzibilă. [...] Impersonal și detașat, cu o moleșită, somnolentă percepție a propriilor gesturi, poetul e un patetic convertit la reflexivitate. Însă nu acuitatea meditației, nu contondența ideii se impun atenției. Ci spectacolul «narării», din cele mai neobișnuite unghiuri, a actului de a scrie. Ca o repetată cădere în vid (adică în albul paginii de hîrtie), existența poetului e relevantă doar prin medierea scripturalului. [...] E adevărat, această poezie nu se ridică întotdeauna «la concept». Ea știe, însă, cu luciditate, să-și vadă limitele, să-și asume condiția și, într-un gest suprem, de construcție/deconstrucție, să se proiecteze (aproape inginerește) în spațiul ideal al paginii. Din acest punct de vedere, Bogdan Ghiu scrie o poezie a reflecției pure. Dar metatextualitatea (și, la un alt nivel, intertextualitatea) reprezintă doar una din caracteristici. Ea acoperă o singură latură a unui obiect indefinit, capabil să genereze șiruri paralele de sensuri. Dialectica vizibilului și a ascunsului, a plinului și a golului, a lui înăuntru și a lui înafară, a lui deasupra și a lui dedesubt sînt tot atîtea direcții în care poate fi citită poezia lui Bogdan Ghiu. Perfect orchestrat, poemul lasă, paradoxal, impresia unor instrumente capabile să cînte fără ajutorul instrumentiștilor. Poeme reci, așadar, ele sînt o însumare de indicații seci, de regie. La acest nivel, metatextualitatea ia în stă-pînire întregul univers al creației. [...] Numai în aparență un astfel de text este o poezie despre poezie. Lectura nu poate rămîne (decît spre paguba ei) la acest prim strat. Printre versuri circulă aerul tare al realului. Se pot descoperi mai multe semne ale indeciziei de a scrie, decît ale impulsului contrar. Față de autor, poemul funcționează ca o trapă. La contactul cu formele tensionate ale acestuia, creatorul se vede atras într-o capcană devoratoare. Prins în mecanismul agresivității cuvîntului, el se poate salva, ca în metafora nicasiană, acceptînd condiția paradoxală a șenilei: de a fi nu numai drumul, ci și actul parcurgerii acestuia. Altfel spus, de a se lăsa 404 propulsat în plină utopie. [...] Venind în literatură cu o acută conștiință a lucidității necesare, Bogdan Ghiu transformă, la modul superlativ, poemul într-un derivat de lux al austerității.” Nicolae Steinhardt „Bogdan Ghiu pare a merge mai departe pe drumul îndîrjirii și al silei. [...] Poetul, identificîndu-se cu poemul său, își deapănă stăruitor gîndul cel mai ascuns: e singur, e afurisit, probabil doar rănit, speriat, mic, neconsolat. [...] Obsesia unui realism verbal desăvîrșit e aici mai vădită decît la ceilalți [...], mai declarată; și se socotește că orice descriere nefățarnică nu poate fi decît deni-gratorie [...].” Gheorghe Grigurcu „Dacă o vreme «poezia poeziei» (termenul rudimentar și depreciativ al fenomenului) a fost socotită o marcă a sterilității ori măcar un aspect secundar, o atenansă suspectă a lirismului, iată că ea dobîndește dreptul unei prezențe în substanță, al unei legitimități. Devine o temă a poeziei ce se caută prin intermediul poetului (care, în chip tradițional, se caută prin intermediul poeziei). Devine un mod de a exista întru lirism (care, în același chip tradițional, manifesta pudoarea actului său productiv, consumat în întuneric). Cam așa meditează, presupunem, și Bogdan Ghiu. [...] Autorul se situează aici în centrul atenției, în calitatea sa secundă, aparent dezontologizată, de scriptor. Metaliteratura conștiinței sale profesionale «uzurpă» locul literaturii, presupuse a poseda un alibi existențial. [...] Poetul reflectează la arta sa în limbajul acesteia, ca o existență care mediază existența scriiturii. Nu e o speculație adăugită din afară, ci o defulare a lirismului însuși, care «speculează» fără a ieși din marginile sale. [...] Diferențiat înăuntrul valului '80 [...], Bogdan Ghiu ni se prezintă în schimb apropiat de 405 Mircea Ivănescu. Desigur, fără discursul amplu al acestuia, fără cețurile sale gotice, fără modularea anglo-saxonă a poemelor, dar cu aceeași meditație apăsată, structurantă, asupra formei poetice, ceea ce s-ar putea considera o retorică întoarsă pe dos. [...] Frazeologia larg desfășurată, ca și interminabilă, a părintelui lui Mopete se constrînge aici în densități dureroase, în fulgurații smulse unei opacități încă mai greu, psihologic, de învins decît în producția antecesorului. Primul volum al lui Bogdan Ghiu mi se pare excepțional.” „Bogdan Ghiu e unul din puținii poeți ai seriei sale care se adresează cu precădere poeziei. Această împrejurare o socotim dublu semnificativă. Mai întîi, întrucît autorul [...] se apropie de o temă fundamentală (în pofida prejudecăților ce preferă a vedea în ea o marginalizare, un declin, o evanescență), în absența căreia creația unei perioade literare rămîne vitregită. În al doilea rînd, deoarece, aplicîndu-se asupra scrisului cu ajutorul textual al conștiinței acestuia, născătoare a propriului său imago, poetul îi sporește substanța într-un chip specific, îl condensează și-l configurează într-o esență care, să adăugăm, poate avea înfățișarea unor structuri geometrice ale verbului, perfect polisate. Un anume pericol al (sălbaticei, totuși) «bucurii de a scrie» este astfel redus, facilitatea e supusă lucidității scriptice, «miracolul este raționalizat», cum ar spune Proust. Bogdan Ghiu practică ceea ce se cheamă, în terminologia consacrată, poezia poeziei. Nu e nicio oboseală, niciun răsfăț, nicio dezerțiune. Opac sau măcar ipocrit trebuie să fii pentru a nu-ți da seama că, dacă «opera spiritului nu există decît în act» (Paul Valery), împlinirea acestui act, implicațiile sale inteligibile, nimbul său afectiv reprezintă pentru artist o mină a creației fascinantă. [...] Să fie descrierea poeziei o piedică a scrierii ei? Să alcătuiască «tentația textualizării» o eclipsă a menirii textului? Să ne fie iertată o privire pe care o cutezăm acum către slava teologiei, cu scopul de-a stabili o similitudine. [...] Misticismul sui generis al acestei experiențe de echivalare a instrumentului cu esența, a mijlocului cu țelul [...].” 406 Marian Papahagi „Ghiu este ultimul debutant al unei generații poetice pătrunse cu mult aplomb în literatură, impusă prin noutatea limbajului, îndrăzneală, apetență teoretică și un sentiment bine consolidat al grupului literar. Ce deosebire, totuși, între abundența barocă a lui Mircea Cărtărescu și această concizie din care Bogdan Ghiu își face un adevărat program. [...] Poetul imaginează o lume nu atît autoreferențială, cît areferențială, aflată într-un ceas tăcut al genezei ei pur «scriptice», un spațiu din care orice identitate demiurgică a autorului a fost abolită, absorbită în text. [...] Avem de-a face cu un «program» ce merge, în spiritul din nou «didactic» al «manualului», și mai departe. Pentru poezia nouă lumea se contrage în text; la Bogdan Ghiu rețeta e, cu blîndețe, extremă. [...] Lumea referențială și tridimensională, trasă în bidimensionalitatea suprafeței de hîrtie [...], pură «scriitură» [...] în care «subiectul», «eul» însuși e implicat [...]. Ecran transparent pentru «iluzia» imposibilă [...], «hîrtia» devine astfel motiv central al acestei poezii, suport material al acestui scris «ontologic» instaurator. [...] De fapt, ipostaza pur «lirică» a eului poetic nu e abandonată în această carte: ea își găsește însă credibilitatea deplină în această înscriere în orizontul textului, ce conferă identitate [...]. «Hîrtia» și «lumea», suprafața luminoasă, ecranul instaurator și mijlocitor totodată, pe de o parte, și obiectele (mai mult sau mai puțin iluzorii) pe de alta sînt legate așadar de regulile unui joc: «ospiciu» al lumii, dar și involucru al ei, «hîrtia» este, așadar, pînă la un punct, aproape o entitate «metafizică», ce transcende obiectele. Dar și acest raport se va sfîrși, la un moment dat: devenită obiect printre obiecte, «hîrtia» își va fi împlinit menirea și iluzia depășirii obiectualului prin scriptic va trebui să înceteze. [...] Dar în spiritul unei poezii pentru care a examina convenția poetică echivalează cu a face chiar poezie, «refe-rențialitatea» și «autoreferențialitatea» se confundă la infinit, ceea ce rămîne fiind, în fond, jocul inteligent al imaginației. [...] Bogdan Ghiu e un poet serios și profund. Tot ce ține de ludic și de experimental în «textualismul» său se convertește într-o reflecție asupra 407 «metapoeziei» înseși, o ridicare la putere ce poate sfîrși într-un «altceva» pe care ni-l vor dezvălui, poate, cărțile lui viitoare.” Marin Mincu „Bogdan Ghiu constituie cazul de excepție al textualismului hiperconștient, care trăiește starea de textuare ca pe o condiție asumată existențial. El reprezintă cazul-limită prin care pleiada textualiștilor [...] se epuizează, se auto-manierizează, își consumă ultimele resurse. Dacă poeții tineri au tentația textualizării, folosind de multe ori, în mod involuntar, procedee și mijloace textuali-zante, specifice noului concept de poezie, aceasta nu înseamnă că ei realizează neapărat Textul; ei doar scriu texte, sau mai degrabă de-scriu, rezultatul fiind meta-textualizarea sau mai exact, meta-textuarea. [...] Bogdan Ghiu își intitulează în permanență textele Poem sau Poemul; aceste texte sînt întotdeauna autoreferențiale, exemplificînd (teoretic și practic) cum se face poemul și amînîn-du-l (ca existență lirică) printr-un prozaism asumat în mod programatic. Ca să fie coerent cu programul acesta, Bogdan Ghiu ar trebui să nici nu mai publice un volum de «poeme», textele apărute pînă acum fiind suficiente ca să-i fixeze un «loc» în «istoria» poeziei experimentaliste actuale. [...] Bogdan Ghiu consacră și documentează o istorie posibilă a textualismului actual.” Ion Pop „Sintagma de oarecare circulație, «texistență», i se potrivește, poate, mai mult decît oricărui alt poet al generației sale (în proză, seamănul său ar fi Gheorghe Crăciun). [...] Se poate spune, astfel, că Bogdan Ghiu realizează unul dintre dezideratele majore ale programului generației sale, al reinvestirii ontologice a poeziei. O face însă într-un fel cu totul personal, eliminînd anecdoticul biografic («biografismul» clamat de Mircea Cărtărescu nu are loc în scrisul 408 său), îndepărtînd orice element de pitoresc al vreunui decor existențial identificabil în viața imediată, indiferent la «eveniment», fie el istoric sau personal, fie de ordinul interferenței de unde textuale din Biblioteca universală. Versurile sale instituie un soi de eu scriptural generic, care-și reduce voluntar spațiul «scenic» la cel strict al mișcării constructive, în regim de austeritate, a textului. [...] La limită, se poate accepta că, în absența metaforei și a comparației -respinse din start -, poemul își poate îngădui tautologia, statutul de simplă inscripție pe un obiect deja existent. [...] Este aici ceva din modul de a privi lucrurile al lui Pessoa din Paznicul turmelor, numai că, la heteronimul portughezului, «realul» se vrea reabilitat ca atare, în diversitatea concretelor sale, cu păstrarea culorilor și reliefurilor individuale, în timp ce la poetul nostru nu naturalul e reabilitat, ci «naturalizat» este textul substitutiv, suficient-insuficient sieși. [...] În fond, ca și Mircea Ivănescu [...] Bogdan Ghiu «stă și face vorbe», eul său scriptural e un «Mopete care scrie un poem despre Mopete», într-o mișcare - spunem încă o dată - tautologică și într-o lume care, volens nolens, se consolează cu gîndul că nu e decît text. [...] Textele se extind ori se contractă aleatoriu, se ramifică, devin stufoase, mînate ca de o conștiință a crizei de expresie și comunicare, propu-nînd țesături complexe, variațiuni pe o anume temă - legată însă mereu de condiția cuvîntului, a emițătorului său și a lumii căreia i se adresează ori pe care o constituie el însuși; sau se concentrează, tinzînd spre expresia aforistică. Rostirea și tăcerea, golul și plinul verbal, organele spunerii, cuvîntul și litera, pagina, scrierea și vorbirea, totul și nimicul, prezența și absența etc. etc. sînt tot atîtea puncte de plecare pentru poeme, proze poetice, reflecții pur și simplu despre condiția poetului și articularea poemului, în care se construiește o mică-mare dramaturgie, un spectacol cu personaje sui generis, dar care este, tot mai mult, și un spectacol-joc verbal. [...] Ludicul ține de un joc (manierist) al ideilor cu fantezia, ingenios în asocieri și combinații neașteptate, schimbări de poziție în frază, contaminări sonore cu consecințe asupra mesajului, tinzînd spre un fel de epuizare, de stoarcere pînă la ultimele picături a posibilităților acestei variante de «arte de ingegno» adusă la ziua cugetării de sursă 409 deconstructivistă. Înrudirea cu micile eseuri-poem ale lui Nichita Stănescu e destul de limpede. După cum se vede, și dincolo de Cartea de recitire, trecutul argheziano-barbian, împins pînă la un Mallarme. [...] Ne poate veni în minte și «fabricantul» de cuvinte-lucruri Francis Ponge, manevrînd, cu o minunată dexteritate, materia verbală. Dar, mai ales, desigur, chiar autorul Gramatologiei [...]. În textele lui Bogdan Ghiu cuvintele sînt recunoscute întotdeauna drept singura materie aflată la îndemînă, egal disponibilă pentru orice formă, deschisă tuturor metamorfozelor. Ca atare, fiecare element al poemului contează, iar scrisul e o mărturisită inginerie textuală, discret lirică, uneori numai ingenioasă, extrem de atentă la ponderi și accente, la articulații și continuități, ca și la rupturi și goluri. [...] Convins, cum ne spune undeva, că «singura revelație (este) limbajul», Bogdan Ghiu însumează în masivul său Manual al autorului [2004] o experiență scripturală care e, implicit, și una existențială, majoră. Căci, oricît ar părea de «formalistă», de închisă în stricta incintă a «textului», întrebîndu-se pînă la sațietate despre propria condiție, poezia sa, în aparență atît de distanțată de «realitate», nu e deloc lipsită de un sentiment și de o conștiință, acute chiar, ale lumii din afară și ale tensiunilor eului, de o puternică încărcătură ontologică. Acestea sînt înscrise, însă, în chiar dinamica textului, care-și recunoaște limitele, cu o anumită modestie, dar și cu un soi de orgoliu de constructor - și avem de-a face aici cu unul de mare rafinament - al unor «realități» de adaos (ca să folosim un termen arghezian). Mai mult decît despre «comedia literaturii», cultivată de alți confrați de generație, acest manual alternativ oferă niște «lecții» consistente despre «drama» ei [...].” Romul Munteanu „Încă din versurile sale de debut, Bogdan Ghiu lasă să se întrevadă o capacitate expresivă cu totul deosebită a limbajului său poetic. Și cum poezia este prin excelență un act de gîndire mediat de un limbaj puternic personalizat, ni se pare firesc să căutăm va- 410 lențele estetice ale discursului liric pe acest plan. La prima vedere, s-ar putea crea impresia că enunțurile literare puternic metaforizate diminuează sau opacizează forța expresivă a poeziei. Credem că faptul acesta se poate într-adevăr întîmpla atunci cînd scriitorul este tentat să se retragă total în cuvinte. Dar cînd lanțurile metaforice devin purtătoare ale unor nuclee de gîndire și sensibilitate, poezia nu este amenințată de sterilitatea unor tuburi sonore de verbalism. Bogdan Ghiu face parte din rîndurile acelor poeți contemporani care-și supraveghează actul poetic în stare născîndă, transcrierea intenției literare transformîndu-se aproape pe neobservate în versuri. [...] Predominante rămîn [...] acele tipuri de cuvinte-gînditoare, apte să coaguleze în jurul lor puternice nuclee de poezie. [...] Fără îndoială că toate aceste texte absorb un corpus teoretic masiv, care riscă să transforme aceste poeme în doctrină literarizată. Bogdan Ghiu iese, într-o anumită măsură, din acest spațiu de risc prin puterea de relevanță a limbajului. Oricum, «timpul de cuvinte» din lirica sa devine obsesiv. [...] Dar pentru a acredita expresivitatea limbajului din Manualul autorului, spiritul asociativ proiectat pe o claviatură lexicală extrem de bogată, se cuvine să ne întoarcem la acel gen de enunțuri care focalizează poezia din interiorul cuvintelor-gînditoare, printr-un sistem metaforic puternic personalizat. Nuclee verbale [...] lasă să se întrevadă disponibilități literare pe care autorul nu le-a exploatat decît într-o mică măsură. [...] Există, fără îndoială, o presiune teoretică prea mare, acaparatoare, în poezia lui Bogdan Ghiu. Cînd aceste elemente reziduale se vor estompa, versurile lui Bogdan Ghiu vor cîștiga pe planul poeticității care, oricum, pulsează în toate textele sale.” „Încărcată de un corpus teoretic excesiv, poezia lui Bogdan Ghiu nu s-a eliberat de acesta, dar l-a țesut în alt chip în versurile sale recente. [...] Ludic, intelectualist, experimentator înverșunat al registrelor verbale, aduse în situația să rodească noi sensuri, poetul se retrage în mod voluntar în arta combinatorie a limbajului, învestită cu sensuri minimale. Enunțul literar se apropie de cel din gramaticile generative. [...] Dominanta volumului Arta 411 consumului este conferită, așadar, de această poezie a gramaticii. Arta combinatorie de variante lexicale se întinde pe pagini întregi. Ludicul precumpănește în mod evident asupra poeticului. [...] Poemul așteptării alunecă astfel prin diverse registre și timpuri ale conjugării, pînă cînd se istovește prin ajungerea la un punct final. Risipa aceasta de cuvinte sugerează o dorință, o obsesie și un scop. [...] În anii de scurtă rezonanță și expansiune a poeziei spațiale și concrete, asemenea jocuri de limbaj erau frecvente. [...] Pierre Garnier [...] Reinhard Dohl [...]. În aventura sa literară de încercuire a faptului banal, scriitorul face apel la aceleași procedee. Tematica textelor nu modifică registrul scriiturii. [...] Dar dincolo de jocurile verbale, Bogdan Ghiu a realizat o autentică poezie de consum a locurilor comune, înscrise pe banda rulantă a banalului cotidian. [...] S-ar putea spune că Bogdan Ghiu își explorează resursele artistice, le pune la încercare în game variate de limbaj pentru a vedea unde este marginea poeticului. Poezia se aude ca un cor vorbit, ca un blestem de dragoste nemărturisită și vagă tandrețe. [...] Dar dincolo de aceste puține ipostaze ale poeticului situațional, Bogdan Ghiu lasă uneori impresia că este prins într-o tornadă de cuvinte ce trec prin el ca printr-un tub sonor. Iar alteori se comportă ca un alchimist care le amalgamează într-un laborator deschis. Poetul se comportă ca un om la final de mileniu, cînd totul s-a spus. [...] Autorul își definește locul în literatură cu o anumită undă de îndoială sau o provocare a eului său de arti-zan-magician. [...] Da, într-adevăr, nimic nu mai este sigur. Bogdan Ghiu experimentează poeticul, îl supune la probe de rezistență, pînă la limitele nimicirii aproape totale. După aceea, autorul se retrage din spectacol, urmînd să vadă mai tîrziu ce se întîmplă cu poezia.” Al. Cistelecan „Critica (literară) nu e, în fond, decît o tautologie derizorie, mai inteligentă ori mai plată, nutrită de bovarismul intermedierii. 412 Din păcate, avertismentul lui Maiorescu privitor la dispariția ei în condițiile maturizării literaturii, necum să se adeverească, e tot mai vîrtos contrazis. Asta nu înseamnă însă că nu există momente în care împlinirea lui nu e patetic - ori de-a binelea beatudinal -de aproape. Un astfel de moment paroxistic de intutilitate a criticii e chiar poezia lui Bogdan Ghiu. Hiperconștiența ei, ca stare nu acută, ci endemică, face comentariile nu numai de prisos, ci de-a dreptul ridicole, condamnîndu-le la o redundanță stridentă. [...] Spre norocul nostru, poetul face tot. Singura neliniște care persistă în această siestă obligată vine din întrebarea: își scrie el și poemele? Sau numai tratatele și glosele pre versuri despre ele? [...] El știe că poemul e o prezență care trebuie conjurată, trezită, că scritura trebuie să dea ființă, dar că ea, de fapt, mortifică, ucide. [...] Tratatul fragmentar de poietică ia uneori chiar calea directă a eseului interogativ, a glosei pe marginea unui poem inexistent, dar cu locul marcat, semn și acesta al conceptului de «taină» indicibilă. [...] Poet fără «poeme», ci doar cu presentimentul lor, Bogdan Ghiu explorează și problematizează toată aria ce împrej-muiește această taină niciodată numită. El este analistul unei epifanii amînate și mereu iminente. El descrie nașterea poemului, răsfrîngerea lui în conștiință, face reportajul complet al scrierii, dar de absența lui fascinantă se apropie îndepărtîndu-se.” Octavian Soviany „[...] dacă pentru Gheorghe Iova textul începe acolo unde se termină limbajul, la Bogdan Ghiu acesta se instaurează acolo unde se termină poezia (dar în numele aceleiași nevoi de autenticitate [...]). [...] poemele lui Bogdan Ghiu sînt niște veritabile ecografii ale actului textual [...]. Rezultatul producției scripturale este, în consecință, poemul «debil», textul care a renunțat la a fi altceva decît text, în perfectă consonanță cu faimoasa «etică a slăbiciunii» și cu repudierea conceptelor «tari» care particularizează lumea apocalipticului. [...] a scrie înseamnă (implicit sau explicit) pur și 413 simplu a compara, a te raporta la o alteritate. Este vorba de o comparare mereu ezitantă, mereu în suspensie [...] a cărei proiecție grafică este sinusoidă, sugerînd «vicleniile» scrierii, detururile și amînările implicate în mecanica operației scripturale, care nu e decît devenirea infinită a unei «arhi-scrieri», ceea ce îi conferă produsului textual configurația palimpsestului [...]. Prin raportare la o asemenea «grafie primordială» scrierea devine o cvasi-scriere (o aproximare a acesteia), în timp ce textele lui Bogdan Ghiu iau tot mai mult aspectul cvasi-literaturii, care se concretizează în poemul-eseu, text și totodată «teorie a textului» [...]. Cultivînd poemul didactic sau gnomic, autorul ambiționează acum să construiască o ontologie a textului, născută din sentimentul rupturii dintre spirit și literă, a precarității ființiale a corporalului, incapabil de a fi altceva decît semn. [...] Plecînd de aici, Bogdan Ghiu va scrie poeme ale latenței, va concepe paradisuri ale inexistenței [...]. Poemele din Arta consumului sînt astfel, cel mai adesea, sarabande de aporii textualiste, a căror uscăciune aparentă e compensată de intensitatea actului reflexiv convertit în trăire, căci gîndul devine aici în cele din urmă palpit al țesuturilor, iar viața textului e viață pur și simplu, plasată sub semnul obsesiv al clipei care reprezintă «neantul» dintre trecut și viitor. Ea are ca modalitate de fixare viteza, textul convertindu-se în expresia unui dinamism absolut, iar arta textualizării într-o artă a consumului [...]. Dar actul scriptural nu stă doar sub semnul lui «acum», ci și sub acela al lui «aici», e contingență pură, trăire îngeresc-animalică a imediatului, ontologia textualistă a lui Bogdan Ghiu luînd astfel tot mai mult caracterul unei antimetafizici. [...] Acestei ființe de inter-regn (care împrumută fizionomia semnului) îi corespunde o vorbire de inter-regn, întemeiată pe ocultarea sensurilor comune, o vorbire «opacă», definindu-se ca ex-comunicare, ca rostire de nimic, născută din utopia vorbei «care nu poate fi» [...]. Poemele lui Bogdan Ghiu vor proiecta astfel o fenomenologie a zicerilor și a tăcerilor, a semnelor și a interstițiilor dintre semne, care își găsește analogia în cele din urmă în melos, corporalitatea mai grosieră a textului dizolvîndu-se într-o viziune melodică în centrul căreia locul omu- 414 lui-text a fost luat de omul-orchestră [...]. Despre materialitatea apăsătoare a semnului vorbesc și poemele din volumul Pantaloni și cămașă, unde poetul configurează o patologie a textului, care e generată tocmai de hipercorporalitatea cuvîntului; litera în exces suprimă golurile, tăcerile, astfel că scrierea/vorbirea își pierd acum caracterul «alveolar», nu mai reprezintă o textură de «plinuri» și «goluri», devin obscene, capătă adică «modul de apariție» al realului [...]. Obscenitatea scrierii va duce astfel la suprimarea «comerțului», a «schimbului» [...]. Dar mai înseamnă și asumarea textuali-zării ca «destin» [...]. Dar productivitatea fără sfîrșit a limbajului sfîrșește prin a da naștere unui sentiment de anxietate și din momentul acesta ontologia textuală a lui Bogdan Ghiu se transformă într-o patologie, surprinzînd, din perspectiva unei conștiințe apocaliptice, tendința cuvîntului de a invada lumea, de a devora (tocmai prin excesul său de realitate) realitatea [...]. Căci semnul lingvistic e acum «canceros», se revoltă împotriva limbajului înțeles ca structură, așa cum celula bolnavă se revoltă împotriva organismului, iar poemul nu mai face decît să transcrie angoasa pe care producătorul de text o resimte în fața acestei stranii vitalități a semnului care metastaziază, în timp ce creația devine destrucție, deoarece creatorul nu mai poate stopa «cancerul semnelor» [...], producția textuală e o apocalipsă, o trecere permanentă a vieții în moarte, iar creatorul e nimicit acum de propria lui creație, de propria lui creatură, în care se oglindește și care îl oglindește, într-o mișcare care e simultan vertiginoasă și stereotipă, mișcare «de rotație» a textului însuși care își actualizează la nesfîrșit, ca o uriașă mașinărie, sensurile latente. [...] viața și moartea s-au fantomatizat deopotrivă, au ca numitor comun semnul, un neant al semnelor [...]. Se ajunge astfel la un «extaz» al textului (devenit hiper-text, în care realitatea și scripturalitatea se resorb deopotrivă) [...]. Iar odată cu atingerea acestei stări de «extaz», textualismul lui Bogdan Ghiu își dezvăluie încă o dată, dacă mai era nevoie, valențele de artă «apocaliptică», înscriindu-se în simptomatologia unei lumi metastatice: a sistemelor saturate și a «cancerului generalizat».” 415 Sorin Alexandrescu „Ce mai este, atunci, text? Sau ce mai este, astăzi, poezie, de vreme ce toate genurile sînt convenții culturale, mereu modificate în istorie? Sau ce mai este un discurs liric, de vreme ce romantica innerlichkeit, interioritatea, este mereu spartă de presiunile socialului și de invazia televiziunii? Bogdan Ghiu pare a fi trăit toate aceste întrebari drept interdicția de-a mai scrie poezie așa cum s-a scris pînă acum. Concluzia - trebuie să scriem materialmente altfel - îi transformă poezia într-un eseu despre condiția cărții de poezie dar, lucru notabil, fără a pierde prin aceasta epitetul de poezie. La un nivel de convenție maxim, cartea de poezie este un obiect de hîrtie pe care îl primim de la autor și-l parcurgem fără a aștepta sfaturi privitoare la realitatea imediată. De unde dublul său titlu la Ghiu: (Poemul din carton) Urme de distrugere pe Marte, cu sugestia de permanentă inversare prin punerea între paranteze a primului titlu. Poemul este, deci, ceva în primul rînd făcut, cum știm de la Cuvinte potrivite încoace, și ea cuprinde poezie, dar și Ne-poezie, capitol ce ne amintește Necuvintele, dar în cu totul alt sens. Făcutul, la Bogdan Ghiu, altfel decît la Arghezi sau Nichita Stănescu, nu înseamnă (în primul rînd) lucru pe limbaj, ci pe suportul său de hîrtie. [...] Bogdan Ghiu atinge aici, cred, paradoxul constitutiv al poeziei, anume faptul că ea nu poate fi înțeleasă dacă nu știm nimic despre destinatarul ei (măcar) presupus, indiferent de existența și de priceperea lui reală. Jocurile de rature au aici tocmai meritul de a ilustra vizual - vezi și mai jos -, printr-o probă a contrario, că poezia este constituită prin și în cititor tot atît de mult precum cititorul este constituit prin și în poezia pe care o citește. El este exact acel trup fără de care textul (re)cade în aforism, în sîmburele verbal, sau imaginea-viziune originară, das urbild, din care s-a născut, dar la care nu poate fi redus. [...] «Pe Marte nu-s urme de viață, dar sînt urme de distrugere»; un vers șocant care-l reia pe cel de la începutul paginii: «Sînt urme ale distrugerii, dar ce a murit?». Distrugerea este singura urmă a ceva care 416 a trăit odată. Ce a murit noi nu mai știm, acel ceva nu ne mai trimite cuvinte, ci numai imagini - vezi mai sus - ininteligibile. Urma, termen iar tipic derridean, nu mai revelează în sine nimic, doar poetul știe că ea este urma unei distrugeri, deși nu știe ce s-a distrus. Văd aici o tragică rimă cu sensurile de mai sus ale unei rature: a ști ce s-a șters nu este totuna cu a ști doar că ceva s-a șters. Cu alte cuvinte, poetul care citește urmele de pe Marte repetă gestul cititorului obișnuit al propriului său poem: el știe doar că acolo a avut loc o rature cosmică, o pierdere irecuperabilă, dar nu știe ce anume s-a pierdut. Poemul repetă în microcosmos dezastrele din macrocosmos. Nu altceva spune Bataille [...]. O ultimă imagine pe care o relev este cea a îngerului istoriei din Benjamin [...]: în ambele scene, noi privim îngerul îndepărtîndu-se și sfîrșitul, imobil, și amîndoi, întorși spre noi, ne întorc privirea. Îngerul știe ceea ce noi nu știm, este îngrozit, iar noi sîntem calmi, dar ignoranți. La Ghiu este invers: sfîrșitul este cel calm și ignorant și, deși nu este vorba de niciun dezastru explicit, noi sîntem cei amenințători, deși într-un mod obscur, ca și cum n-am ști că mo-gîldeața care ne așteaptă este sfîrșitul. Ghiu pare a-și asuma că oamenii creează dezastrele care, la Benjamin, sînt istoria însăși, dincolo de noi, obiectivă. Apocalipsa este, acum, opera oamenilor, noi pregătim aici, pe Terra, dezastrele care au avut deja loc pe Marte. Eu cred că acest poem le explicitează pe celelalte, ca și sensul general al cărții. Ca om, ca autor de poeme de carton, poetul se comportă la fel de orbește ca noi toți, dar, în plus, el presimte catastrofa, știe că va urma acel ceva care ne va apropia de sfîrșit. [...] Un eseu despre eseul lui Ghiu se pierde, inevitabil, în adîncimile eseului acestuia. Este aproape o voluptate să comentezi, ori măcar să citezi integral, poemele unui om de erudiția și spontaneitatea fără fițe care îl caracterizează pe Bogdan Ghiu. Mă opresc aici numai spre a nu depăși scandalos de mult limitele unui eseu într-un săptămînal. Este poate caracteristica unei cărți-eveniment, cum este aceasta, faptul că nu te poți opri să vorbești despre ea.” 417 Cosmin Ciotloș „Probabil ceea ce face ca textualismul să fie deopotrivă temut și repudiat în poezia ultimilor ani nu e, așa cum se induce adesea, o eventuală carență de autenticitate, ci mai degrabă accesul tot mai dificil la ficțiunea din spatele rîndurilor. Așadar, nu atît excesul teoretic și narcisiac ne incomodează, nu impresia continuă de palimpsest ne face sceptici, cît senzația fără cale de întoarcere că scrisul poate deveni atît de autonom încît să nu mai poată fi, în ultima instanță, repovestit. Sincer și sociologic vorbind, putem admite, prin analogie, că trăim într-o lume așa-zicînd textualistă: [...] aproape totul se rezumă la un neîntrerupt discurs asupra discursului. [...] Întregul preambul teoretic de mai sus i s-ar potrivi de minune lui Bogdan Ghiu. Sau i s-ar potrivi și nu prea. [...] despre un asemenea poet se poate scrie ori identic cu tot ce s-a afirmat pînă acum, ori radical diferit. [...] Să ignorăm, în schimb, litera de dragul spiritului. Și maniera, de dragul obiectului. [...] Aproape tot ce se poate face cu un computer, cu o mașină de tipărit și cu un stilou, Bogdan Ghiu chiar face. [...] Un experiment gratuit? Nu cred. Prefer s-o numesc, din fuga tastaturii, formă de obiectualizare, metodă de reificare. Nici cu totul nouă, [...] nici cu totul în așteptările cititorului, ideea lui Bogdan Ghiu e de discutat. [...] Pe spații mici, Ghiu nu greșește niciodată și - nu neapărat în succesiune logică - nu textualizează. Minimalismul e, de data aceasta, învederat și compact. [...] Sau, în fine, (Poemul din carton) Urme de distrugere pe Marte se dovedește, una peste alta, o ieșire din text. Nu neapărat a lui Bogdan Ghiu, ci a felului în care Bogdan Ghiu este/va fi citit. Fără eforturi teoretice ineficace, fără etichete din ce în ce mai complicate.” Teodora Dumitru „Derrida n-a existat. A existat numai un optzecist cu buletin de România, care, practicînd textul la intersecția dintre comunis- 418 mul analogic și capitalismul digital, i-a trimis la mînăstire pe mulți dintre conlocuitorii săi și pe majoritatea cititorilor impliciți și ex-pliciți. În probabila instituție a textualismului românesc, Bogdan Ghiu [...] se constituie în acționar majoritar și în birou director. Motivul e simplu: un textualist autentic nu e acela care sechestrează bibliografia specializată, franțuzească sau italiană, și o compilarisește manu propria ca să ajungă matematic la concluzia că Dumnezeu este text. Textualist autentic este insul care-și dă repede și irevocabil seama că [...] Toate sînt pentru mine. Ca să mai scriu. [...] Cînd se re-publică [...], Bogdan Ghiu zice că «scapă de sub tirania propriului eu», că se «evacuează pedagogic». Altfel spus, cînd vrea să scape de ceva, îl ascunde (re)făcîndu-l public. Publicarea e un detergent, îl curăță bine de el însuși. Prin re-publicare se curăță definitiv, cumva în sens argotic. [...] în post-post-opzecism, cuvîntul de ordine la Bogdan Ghiu este încă experimentul [...]. Bogdan Ghiu pare că ilustrează o specie extremă: sub-gardismul, o «under-avan-gardă» - concept tautologic în sine, fiindcă «avant» presupune «under», iar o avangardă care se oficializează scapă de prefixul «avant» și de tot ce presupune acesta. Ceea ce ilustrează Bogdan Ghiu pe piața liricii românești pare exact asta: delimitarea și de «gardă», și de «avangardă» prin exces și poziții tautologice. [...] Bogdan Ghiu și Angela Marinescu, în ciuda diferenței de proiecte lirice, bifează un traseu similar. Sînt limbaje pregătite genetic să stea mereu «avant-» sau «under-». Nu ajung niciodată în posturi de comandă, deși sînt experte și mature. Fiindcă nu ajung niciodată în posturi de comandă, nu se stabilizează și nu se osifică; se înscriu constant în spirale care le rezervă numai poziții adversative, de «under-». [...] În topuri stau preluatorii de limbaje. Inițiatorii stau pe margine. [...] Cam la fel stau lucrurile cu Ioan Es. Pop. [...] Bogdan Ghiu e un fenomen deosebit. Pe el nu-l imită nimeni la modul es.-popian sau marinescian. Lui i se opun toți. [...] Ceea ce propune Bogdan Ghiu ilustrează [...] poemul homeless, poemul de carton, poemul SDF («sans domicile fixe»), nu poemul-bastion, nu poemul-bază militară. Care-și trenează starea de provizorat pînă la cotele perfecțiunii. Poemul e o machetă, o pro-misiune, «zonă 419 de nefacere», «sensul cu zgomot de ființă», aflat la intersecția plus-minus probabilă dintre: oricare x care poate trimite un mesaj oarecare și oricare y care poate răspunde unui mesaj. Cineva tot trimite, cineva tot răspunde. Poemul rezidă în oricare dintre posibilitățile relației dintre x și y. Chiar și în posibilitatea ca răspunsul lui y să dea chix, să nu fie răspunsul întrebării lui x, ci răspunsul întrebărilor proto-părinților lui x. Poemul e o arheologie, o urmă. Poemul rezidă în posibilitatea ca întrebării lui x, y să-i răspundă prin Kafka. Frumos este că poemul poate alege un domiciliu ex-trem-periferic, în afara răspunsurilor și a întrebărilor: poate să stea, pur și simplu, doar în habitudinea punerii de întrebări și în habitudinea primirii de răspuns. Cînd mecanica «rumorii», «mesajul bine ascuns în public», ajunge la ultimele consecințe, se extirpă posibilitatea oricărui mesaj original. Atunci se eradichează scrisul și începe sub-scrisul: «de ce să mai scriu după ce am citit?», «eu nu scriu: sub-scriu», zice Ghiu. Ad-scrie, super-scrie, scrie pe manșete, colateral. [...] După 20 de ani de textualism, Ghiu a obținut lipsa de iluzii și underground-ul ataractic al seniorilor.” Mihail Vakulovski „Ai impresia că Bogdan Ghiu, cu ajutorul textelor publicate, își ascunde adevăratele poeme, de care, se pare, are o frică existențială [...]; pentru el ceea ce rămîne pe pagină - pentru noi - e carcasa în care-și ascunde, pentru sine, poemul [...]. Bogdan Ghiu creează goluri, proiectele sale fiind ca [...] obiectele de lut, urcioarele, cănile etc., utile în primul rînd datorită golurilor pe care le conțin. Dacă ținem cont de faptul că textele lui Ghiu sînt logico-filosofice, din șirul de propoziții de mai sus trebuie să se înțeleagă că textele lui Bogdan Ghiu sînt utile. [...] Din Arta consumului, discursul lui Ghiu devine «neeconomic», textele capătă o formă alungită și înșirată, hașurarea are loc în toate părțile [...], din/cu tot brațul autorului, iar consumul, arta consumului de idei din primele două cărți devine consum de cuvinte care capătă o altfel de artă oratorică, mai 420 «feminină», aș zice, mai vorbăreață, ca să zic așa. [...] Pornind de la propoziția că nu există munți fără vîrf, am putea spune că Bogdan Ghiu își scrie cartea din vîrf spre poale, și nu invers. [...] Bogdan Ghiu e poetul care face din părțile secundare ale propoziției părțile principale ale poeziei [...]. Inclusiv cu punctul. Bogdan Ghiu scrie pentru noi cu punctul poemului pe care l-a scris pentru dînsul. Pînă cînd, pentru a-și asigura ilizibilitatea, renunță la scris, hașurînd și colorînd, acoperind astfel pagina cu text, cu alte și alte pagini de text, care nu mai sînt pagini, sînt text, încet-încet rămînînd el pagină, albă, goală, amețitoare, insuportabilă. Poemul redus la semnătură. Altfel spus, Bogdanghiul cu latura de un metru.” 421 CUPRINS Prefață / 5 Extrase din Manual / 41 36 // 42 de caligrame ajutătoare / 53 Manualul autorului / 71 Întoarceri la locul faptei poetice. Lecții și exerciții (rînduri lipsă) / 105 Poemul cu latura de 1 metru / 117 Arta consumului / 155 Arhipelogos / 187 Pantaloni și cămașă / 241 Manualul autorului / 293 (Poemul din carton) Urme de distrugere pe Marte / 299 Eclipsa Crima (plătim vizibilul) / 345 Pe unde să intre jaguarul (pentru un viitor) / 355 Notă biobibliografică / 393 Referințe critice / 401 COMENZI - CARTEA PRIN POȘTĂ EDITURA PARALELA 45 - CARTEA ROMÂNEASCĂ Str. Frații Golești 130 Pitești, jud. Argeș, cod 110174, Tel.: 0248 633 130; 0753 040 444; 0721 247 918 Tel./fax: 0248 214 533; 0248 631 439; 0248 631 492. E-mail: comenzi@edituraparalela45.ro www.edituraparalela45.ro B www.cartearomaneasca.ro Contravaloarea timbrului literar se depune în contul Uniunii Scriitorilor din România. Tiparul executat la tipografia Editurii Paralela 45 E-mail: tipografie@edituraparalela45.ro Dumitru Iacob Diana-Maria Cismaru Remus Pricopie Relațiile publice. Eficiență prin comunicare Dumitru Iacob Diana-Maria Cismaru Relațiile publice Eficiență prin comunicare București comunicare.ro Toate drepturile asupra acestei ediții aparțin Editurii Comunicare.ro, 2005 SNSPA, Facultatea de Comunicare și Relații Publice „David Ogilvy“ Strada Povernei 6-8, București Tel./fax: (021) 313 58 95 E-mail: difuzare@comunicare.ro www.editura.comunicare.ro ISBN 973-711-055-2 Cuprins Cuvânt de început / 7 Conținutul relațiilor publice 1. Concepte și structuri / 11 1.1. Definirea relațiilor publice - dificultăți și perspective posibile / 12 1.2. Delimitarea de alte domenii / 21 1.3. Domenii și structuri de relații publice / 22 1.4. Statutul și rolurile specialistului în relații publice / 27 2. Evoluția relațiilor publice / 35 2.1. Terminologie și practică / 35 2.2. Două puncte de vedere / 36 2.3. Începuturile -secolele XVII și XVIII / 39 2.4. Epoca încercărilor - secolul XIX / 42 2.5. Perioada reacție/răspuns - debutul secolului XX / 47 2.6. Relațiile publice intră în universități / 50 3. Fundamente teoretice. Domenii și paradigme / 55 3.1. Psihologia socială / 56 3.2. Teoria comunicării / 66 3.3. Un model sistemic al relațiilor publice / 70 3.4. Modele în evoluția istorică a relațiilor publice / 73 Practica relațiilor publice 4. Suportul relațiilor publice / 81 4.1. Publicul și opinia publică-suport al relațiilor publice / 81 4.2. Suportul mediatic al relațiilor publice / 85 4.3. Suportul organizațional al relațiilor publice / 89 4.4. Suportul informațional al relațiilor publice / 92 4.5. Suportul imagologic al relațiilor publice / 93 4.6. Suportul etic al relațiilor publice / 100 4.7. Suportul juridic al relațiilor publice / 104 5. Managementul relațiilor publice / 117 5.1. Cercetarea în relațiile publice / 118 5.2. Planificarea în relațiile publice / 125 5.3. Aplicarea planului / 125 5.4. Evaluarea / 127 6. Strategia și planul de relații publice / 135 6.1. Stabilirea obiectivelor / 136 6.2. Strategii și tactici de relații publice / 138 6.3. Tehnici de relații publice / 142 6.4. Metode de evaluare a planului și strategiei de relații publice / 145 7. Campanii de relații publice / 151 7.1. Diferențe între termeni / 152 7.2. Tipuri de campanii / 153 7.3. Planul unei campanii de relații publice / 154 7.4. Efecte ale campaniilor de relații publice / 156 8. Comunicarea în situații de criză / 165 8.1. Tipuri de criză / 166 8.2. Planificarea în cazul situației de cri^ă / 167 8.3. Managementul crizei / 168 8.4. Erori în gestionarea crizelor / 170 8.5. Strategii de gestionare a crizei / 171 Răspunsuri corecte la grilele de autoevaluare / 183 Bibliografie selectivă / 185 Cuvânt de început Acest manual de relații publice se adresează studenților din învățământul universitar și postuniversitar de la Facultatea de Comunicare și Relații Publice, din Școala Națională de Studii Politice și Administrative, București, și altor beneficiari din structuri academice de instruire. În acest context, autorii au beneficiat, poate înainte de toate, de observațiile, întrebările și demersurile aplicative ale studenților, precum și de expertiza autohtonă și străină în domeniu. Cu deosebire utile au fost lucrările recente ale doamnei profesoare Cristina Coman, de la Universitatea din București, și una dintre bine cunoscutele sinteze nord-ame-ricane de profil, lucrarea Effective Public Relations, de Scott M. Cutlip, Allen H. Center și Glenn M. Broom. Lucrarea este structurată în două părti. În prima parte sunt evidențiate paradigmele relațiilor publice, caracteristicile acestora de a se manifesta drept strategie de influențare socială, proces construit pe un „miez“ valoric alcătuit din adevăr, transparență, comunicare libera și încredere publică. Unitatea de referință a relațiilor publice este constituită din organizații și din imperativul adaptării organizațiilor la solicitările publicurilor și la schimbările turbulente din mediul social. Partea a doua este consacrată managementului relațiilor publice, procedurilor de operaționalizare a programelor de relații publice, precum și modalităților prin care sunt gestionate, prin tehnici de relații publice, situațiile de criză. Fiecare capitol al lucrării cuprinde propuneri orientative pentru aplicații. Evident, relațiile publice sunt o disciplină academică cu o fo^ă de sinteză explicită (domeniul aflându-se în zona de confluente a științelor comunicării, a sociologiei și psihologiei sociale), dar și o disciplină prin excelență aplicativă. Autorii Prima parte Conținutul relațiilor publice 1. Concepte și structuri Obiective: a) Înțelegerea conceptului de „relații publice" și a contextelor socio-organi-zaționale în care relațiile publice devin necesare și sunt vizibile. b) Perceperea sensurilor practice ale relațiilor publice, așa cum s-au articulat acestea prin evoluție istorică și prin constituirea structurilor specifice. c) Înțelegerea atribuțiilor specialiștilor în relații publice. „Nu este de așteptat - scria Immanuel Kant în Spre pacea eternă1 - ca regii să filosofeze sau ca filosofii să ajungă regi, dar nu este nici de dorit: căci posedarea puterii corupe inevitabil judecata libera a rațiunii. Faptul că regi sau popoare regești (care guvernează după legile egalității) nu i-au împuținat și nici nu i-au redus la tăcere pe filosofi, ci i-au lăsat să se exprime liber, este indispensabil în clarificarea îndeletnicirii lor și, pentru că acestă clara, conform naturii sale, este incapabilă de versalități și de interese de grup, se află în afara bănuielii de a face propagandă." În alt orizont istoric, Dinicu Golescu, adresându-se celor care vor citi Însemnare a călătoriei mele2, scria: „De este slobod aceluia ce umblând prin casele altora să vază și să gândească la a sa, slobod au fost și mie, în toată călătoria ce se cuprinde în această cărticică, să gândesc nu la casa, ci la patria mea, la care cine nu gândește, nici face pentru dânsa orice bine, poate n-are nici casă, și de are, o lasă." Deși, la prima vedere, identitatea autorilor, natura și asocierea ideilor de mai sus sunt mai puțin obișnuite pentru cuvintele de început ale unei cărți de relații publice destinate studenților, la o privire mai atentă se poate observa că, prin cele de mai sus, pot fi conturate, cu titlu preliminar, natura și specificul relațiilor publice. Neîndoielnic, în lumea modernă relațiile publice s-au articulat drept comunicare liberă, lipsită de „versalități", de interese potrivnice oamenilor și comunităților umane. În 11mmanuel Kant, Spre pacea eternă, în Scrieri moral-politice, București, Editura Științifică, 1991, p. 413. 2 Dinicu Golescu, Însemnare a călătoriei mele, București, Editura Minerva, 1971, p. 9. 12 Relațiile publice. Eficiență prin comunicare același timp, relațiile publice sunt comunicare „cu folos“, cu folos pentru „binele casei“, al organizațiilor în care sunt condensate cele mai multe dintre activitățile sociale curente, obișnuite. Dincolo de puterea de sugestie a metaforelor de mai sus, relațiile publice configurează un teritoriu extrem de complex și încă frământat. Definirea relațiilor publice și metodologia de operaționalizare a acestora implică dificultăți reale, privind conținutul intrinsec și perspectivele multiple de contextualizare. 1.1. Definirea relațiilor publice -dificultăți și perspective posibile Principalele dificultăți în definirea relațiilor publice rezultă din contextualizarea procesuală a acestora (relațiile publice ca proces de influențare socială), din contextualizarea istorică (vizând rădăcinile și etapele premergătoare) și din contextualizarea locali (cu referire la particularitățile asumării domeniului în spațiul autohton). a) Relațiile publice sunt, în esență, așa cum vom detalia ulterior, un proces de influențare socială. Mai exact spus, ele pot fi încadrate în sfera largă a proceselor de influențare socială. În contextul proceselor de influențare socială (ca gen proxim), relațiile publice își asum drept dferentâ specifică tipul distinct de intenționalitate cu care operează, adevărul fiind valoarea cardinală prin care este construit mesajul în comunicare și prin care este dobândită încrederea publicurilor (a beneficiarilor) în entitatea care se instituie drept emițător de mesaje (de regulă, o organizație). In practica proceselor de comunicare (ca procese de influențare socială), interferențele și ambiguitatea contextelor sunt multiple și oricând posibile, fapt care face adesea dificilă, cel puțin în percepția publicurilor, distincția dintre relațiile publice și alte forme de influențare socială, precum propaganda, publicitatea comercială (reclama), marketingul etc. Evident, realizarea distincției impune, așa cum arătam mai sus, apelul la natura intenționalității și la specificitatea instrumentelor de acțiune. Dintr-o altă perspectivă, sunt de remarcat ambiguitățile semantice care însoțesc practicarea simultană a unor modalități multiple de denumire a comunicării publice centrate pe valorile „adevărului” și ale „încrederii“; astfel, nu întotdeauna este lesne de înțeles care este distincția dintre „relații publice“ și „informare publică'', dintre „relații publice“ și „comunicare de afaceri“ sau „comunicare corporatistă“; în acest context, cum vom vedea, un proces constituit pe aceeași esen^i se explicitează în domenii diferite, precum organizațiile alimentate din bugete private sau bugete publice ș.a.m.d. b) Dacă relațiile publice suportă încă riscurile indistincției relative în raport cu alte forme de influențare socială, nu mai puține dificultăți rezultă din tendința scufundării acestora în „oceanul“ proceselor de comunicare umană. După cum s-a remarcat, mulți autori „înțeleg relațiile publice în sens extrem de larg, ca o practică Concepte și structuri 13 socială îndelungata, unde relațiile publice reprezintă o activitate strâns legate de procesul cel mai elementar al comunicării umane - schimbul de informații".1 În chip natural, într-o asemenea perspectivă, întreaga istorie a umanității, începând cu Antichitatea, poate fi re-citită în cheia relațiilor publice, ceea ce poate fi extrem de interesant, dar puțin productiv pentru înțelegerea și practicarea relațiilor publice în societățile moderne. De fapt, aici explicația este mai simplă. Ca orice știinte (ramura a științelor comunicării) relativ nouă, ca orice disciplină academică aflată încă în apropierea începuturilor, relațiile publice (și teoreticienii relațiilor publice) sunt vizibile atât prin efortul configurării domeniului (obiectului) de studiu, cât și prin nevoia de legitimare prin amplitudinea și vechimea tradițiilor. În ultim instante însă, relațiile publice propriu-zise sunt o creație a lumii moderne. „Publicul" și „relațiile (legăturile) publice" sunt o caracteristică și un rezultat - remarcă J. Habermas - ale constituirii „sferei publice"2. „Practica relațiilor publice - arată Doru Pop, comentându-l pe Habermas - se datorește în mare parte transformării intereselor private în interese economice"3, fiind vorba, evident, de interese ale grupurilor sociale și ale instituțiilor și organizațiilor specifice. Altfel spus, relațiile publice sunt manifeste social doar odată cu articularea explicite a publicurilor și a organizațiilor publice, odată cu transformarea individului în cetețean. c) Contextul autohton, „particularitățile locale" ale declanșării interesului și ale practicării, în formele inerente ale inceputului, a relațiilor publice în societatea românească au generat, inevitabil, unele dificultăți de conceptualizare și operationa-lizare a domeniului. Dintre acestea, mai vizibile sunt: - tendința de a reduce relațiile publice mai ales la o „tehnologie de comunicare" și de a imagina antrenamentul profesional în domeniu drept o exersare a tehnicilor de comunicare; explicabilă prin lipsa abilităților de comunicare (cu deosebire ale managerilor și mai ales în relația cu mass media), o asemenea tendință face dificilă înțelegerea relațiilor publice ca strategie de comunicare, animate de obiective și fertilizate prin mesaje adecvate. In relațiile publice este important cum comunici, dar este vital ce și cui comunici; - tendința de a concentra relațiile publice, în foarte mare măsură, spre elaborarea unei imagini pozitive a organizațiilor, spre vorbele bune transmise către mass media, către public și opinia publică; relațiile publice nu „cosmetizează” însă organizațiile, ele generează imagini credibile doar acolo unde și doar atunci când „vorbele bune" sunt construite în continuarea și pe solul trainic al faptelor bune, al performanțelor organizaționale. 1 Doru Pop, Introducere în teoria relațiilor publice, Cluj-Napoca, Editura Dacia, 2000, p. 7. 2 Jurgen Habermas, Sfera publică și transformarea ei structurală, Editura Univers, 1998, pp. 237-249; vezi și comentariile din Doru Pop, op. cit. pp. 7-9. 3 Doru Pop, op. cit., p. 9. 14 Relațiile publice. Eficiență prin comunicare Dificultățile în definirea relațiilor publice nu sunt, cum s-ar părea, rezultatul practidrii unui domeniu insuficient conturat. Relațiile publice nu sunt o „materie" încă informă, care ar urma să se decanteze și să se structureze într-un viitor oarecare. Dimpotrivă, relațiile publice se află, în lume și la noi, într-un proces de dezvoltare explozivă, de expansiune spectaculoasă, fapt care aduce adesea în prim-plan dezideratul metodologic al articulării cu claritate a teritoriului și instrumentelor specifice și al raportării adecvate la domeniile conexe. În acest context, se conturează și perspectivele dezirabile și posibile prin care pot fi definite relațiile publice. Într-una dintre cele mai recente și mai temeinice analize1 privind domeniul, Cristina Coman realizează distincția dintre: (a) Definiții bazate pe activități de relații publice (aici incluzându-se, conform literaturii de profil, rolurile practicienilor în relații publice: rolul de tehnician al comunicării, rolul de manager al comunicării - ca expert, facilitator al comunicării și facilitator al rezolvării problemelor organizației, precum și rolurile de „legătură cu mass media" și de „legătură comunicațională" cu publicurile interne și externe ale organizației). (b) Definiții bazate pe efectele relațiilor publice (garant al democrației; generator al atmosferei de înțelegere între organizații și indivizi; instrument de persuasiune). Una din definițiile bazate pe activitățile de relații publice este cea dată de Cutlip, Center și Broom: relațiile publice reprezintă funcția de management care stabilește și menține relații de beneficiu reciproc între o organizație și publicurile de care depinde succesul sau eșecul acesteia. Iar o altă definiție care privește relațiile publice tot ca funcție a managementului este dată de Institutul Britanic de Relații Publice: efortul planificat să influențeze opinia publică prin bună reputație și performanți responsabilă, bazat pe acte satisfticătoare de comunicare bidirecțională .2 În esență, apreciază Cristina Coman3, relațiile publice apar ca o modalitate de comunicare între o organizație și publicurile sale; îi ajută pe manageri să cunoască atitudinile publicului și să poată lua decizii corecte; totodată, ajută publicul să înțeleagă specificul organizației să să aibă încredere în aceasta. În ceea ce ne privește, în acord cu definiția de mai sus și în contextul literaturii de specialitate, vom reține drept termeni de referind în definirea relațiilor publice următoarele repere conceptuale: - sfera publică, drept spațiu al comunicării publice; - organizațiile, în calitate de domeniu prioritar al comunicării cu publicurile interne și externe; sub acest unghi, putem deja anticipa, relațiile publice sunt o funcție prioritara a managementului organizațiiilor; 1 Vezi suportul metodologic al definirii relațiilor publice în: Cristina Coman, Relațiile publice. Principii și strategii, Editura Polirom, 2001, pp. 13-59; în context, sunt utile surse precum: Scott Cutlip, Allen Center, Glenn Broom, Effective Public Relations, Prentice Hall Inc., New Jersey, 1994; James Grunig, Todd Hunt, Managing Public Relations, Philadelphia, Holt, Rinehart and Winston, 1984; Dennis Wilcox, Philip Ault, Warren Agee, Public Relations Strategy and Tactics, New York, Harper Collins Inc., 1992. 2 Scott Cutlip, Allen Center, Glenn Broom, 1994, p. 1. 3 Cristina Coman, 2001, p. 22. Concepte și structuri 15 - mass media, drept vehicul de comunicare, de aici articulându-se comunicarea organizațională cu și prin mass media. In ultim instanță, pe coordonatele conceptuale de mai sus se structurează sensurile relațiilor publice. Firește, sunt sensuri vizibile tendențial, în contextul transformărilor de amploare în peisajul social și organizațional contemporan. De fapt, tocmai conținutul relațiilor publice scoate în evidență sensul și valoarea socială a acestora. In esență, relațiile publice sunt definite în contextul spațiului social. Practic, în cele ce urmează vor fi utilizate instrumente ale investigației teoretice, aplicate spațiului social. In interiorul spațiului social sunt identificate și supuse analizei spațiile cu un grad ridicat de relevanță comunicațională. In esență, acestea sunt: spațiul public, spațiul organizațional și spațiul mediatic. Grila de analiză a fiecărui spațiu în parte cuprinde referiri distincte la norme, interese, actori și procese specifice comunicării sociale. In acest cadru, relațiile publice sunt definite din trei perspective distincte, dar interferente. Mai exact spus, relațiile publice explicitează trei ipostaze ale proceselor de comunicare socială: comunicarea publică, comunicarea organizațională și comunicarea mediatică. Relațiile publice - strategie de comunicare publică Istoria modernă se desfășoară în spațiul public. Este istoria publicurilor în acțiune și a comunicării de masă. Post-modernismul, ca stil cognitiv, ca atitudine mentală și atmosfera spirituală, își asum spațiul public ca scenă a spectacolului social. Spațiul-spectacol tinde să devină spațiul-actor. Investigat cu tot mai multă insistență, inclusiv prin abordări autohtone (cu deosebire remarcabil, în acest sens, fiind discursul lui Bogdan Ghiu, de acum câțiva ani, din săptămânalul Dilema), spațiul public prezintă contururi din ce în ce mai pregnante. In principiu discutând, o caracteristică primara a spațiului public vizează relația de complementaritate și interferență cu spațiul privat. Spațiul privat este spațiul individului, în sensul vieții individuale. Drepturile omului, ca drepturi ale individului, sunt instituite prin autoritatea intrinsecă spațiului public. Exemplele pot continua. Astfel, proprietatea este privată, individuală sau de grup, în sensul ne-posesiei publice; ea însă, ca tip de proprietate, este instituită și reglementată prin forța autorității publice. In chip similar, familia și viața de familie, ca relație interindividuală primara, se includ în spațiul privat, dreptul familiei neputând fi însă altceva decât un sistem de reglementări cu origine în spațiul public. Spațiul public este, de fapt, spațiul vieții comunitare. El nu are, în mod normal, altă logică decât cea prin care comunitatea își asum rolul susținerii și protejării vieții indivizilor care alcătuiesc comunitatea. In ultim instanță, istoricește vorbind, totul se reduce la o problem de echilibru funcțional între individ și structura comunitara. Nici unul dintre termenii ecuației sociale nu poate fi minimalizat sau atomizat în sens absolut (maximalizat), decât cu riscuri dintre cele mai mari. Tocmai de aceea în spațiul public este normal să opereze valori (norme) ale agregării sociale. 16 Relațiile publice. Eficiență prin comunicare Spațiul public este vectorizat și valorizat prin interesul public. Acesta este un interes de factura comunitara și de expresie identitară. Identitatea socială presupune, simultan, după cum observă Septimiu Chelcea, dom valențe - identizarea și identi-țicarea'. In prima situație, actorul social se diferențiază, tinde sa devină autonom, să se afirme ca individualitate, iar în cea de-a doua, actorul social tinde să se integreze într-un ansamblu mai vast (grup social, comunitate, națiune). Este de observat că disfuncțiile de identizare (ezitări, perturbați, ritmuri lente), mai ales în condițiile unor schimbări sociale profunde, generează dificultăți și un deficit de identificare a actorilor sociali. Firește, este normal să ne întrebăm dam și reciproca este valabilă. Probabil că da. Probabil că identizarea este întârziată atunci când identificarea se află în suferință. Și aceasta mai ales atunci când este vorba de identificarea comuniștii naționale, de identitatea națională. Tendințele de constituire (inducere) a unei identități naționale negative, cumulate cu cele de accentuare a unei identiȘți pozitive a altor grupuri etnice, naționale, pot avea efecte extrem de nocive, mai ales atunci când se manifestă în interiorul aceluiași spațiu public. Soluția de echilibru este una singură. Rădăcina interesului public este interesul național, conceput ca vector identitar ferit de riscurile extremizărilor „pozitive" sau „negative". În esență, interesul public se articulează ca expresie a voinței demos-ului (ca legitimitate democratică exprimată public), ca autoritate publică și ca interes identitar (național). Deficitul de identitate generează carențe de autoritate și împietează asupra consistenței democrației sociale. Problema actorilor spațiului public este, în fond, tot una de factura identitară. Tipologia actorilor publici este simplă. În spațiul public se constituie și evoluează actori politici (partide, parlament, guvern - clasa politică în ultim instanță), actori non-politici (societatea civilă) și actori mediatici (ca agenți ai informării publice). Într-un plan mai larg și cu un profil mai estompat se află publicul și opinia publică. C’arențele de identitate ale actorilor publici generează de regulă bulversări și chiar tendințe de substituire în și între rolurile comunicationale ale acestora. Astfel spus, orice actor public are un profil identitar și un rol comunicațional. Cele dom valențe sunt interdependente. Bolile identitare solicită terapii comunicationale. Maturizarea identitară nu este cu putință decât prin strategii de comunicare (informare) publică. La cele de mai sus pot fi adăugate încă dom observații. În general și, cu atât mai mult, în contextul schimbării sociale de profunzime, analiza spațiului public implică și un registru diacronic. În strânsă asociere cu spațiul public se află timpul public. Spațiul public, ca spațiu al schimbării, își asum o problem de ritmuri, de acceptare și de generare a noului. Asumarea înnoirii și consecvența luptei pentru mai mult și mai bine presupun o filosofie activă a timpului, o mentalitate managerială ofensivă. Timpul public, ca timp cultural, semnifică o stare de spirit a individului și o caracteristică a atmosferei sociale, o modalitate de explicitare a „activis-mului social", a nevoii lucrului bine Scut și a acțiunii duse până la capăt. 1 Septimiu Chelcea, „Memorie și identitate, construcție socială", în Memorie socială și identitate națională, Editura INI, 1998. Concepte și structuri 17 Totodată, într-un sens mai de adâncime, spațiul public și timpul public încadrează procesual ceea ce am putea numi inteligența publică. După cum s-a spus deja (Marian Papahagi, 1999), în măsura „în care omul va înțelege și la noi că de el depinde mai tot ceea ce-l privește (sau că foarte multe depinde de el) și că inteligența constă în a face maximum posibil cu acel minim de condiții în care ești obligat să trăiești, atunci... lucrurile vor începe să meargă bine"1. În concluzie, în condițiile în care toate organizațiile la care ne putem referi (economice, politice, educaționale etc.) acționează în spațiul public, relațiile publice constituie o strategie de comunicare publică. Mai exact spus, relațiile publice, ca strategie de comunicare publică, au rolul de a genera climatul și starea de norma-litate socială. Aici trebuie amintit că normalitatea socială exprim și rezultă din capacitatea unei societăți de asumare și practicare a normelor sociale, a regulilor democratice de conviețuire socială. Stările de anormalitate socială sunt cu putință atunci când în viața socială se manifestă fie tendința de supra-agregare socială (prin practici de tip totalitar, de comprimare a spațiului de existență libera a vieții individuale) fie tendințe de sub-agregare socială (prin disoluția țesutului social și a autorității publice, prin manifestări de anarhie socială). Fapt este că, în ambele situații, rădăcina anormalității sociale este de factura comunicațională și constă într-un deficit de comunicare sau într-o criză de comunicare. Dacă în prima situație comunicarea publică este sterilă și formală, în cea de-a doua situație comunicarea în spațiul public devine haotică, dezordonată, ineficiente. Criza de comunicare nu poate fi depășită (sau preîntâmpinate) decât printr-o strategie de comunicare publică optimă. Or tocmai acesta este rolul esențial al relațiilor publice în societățile democratice, rol concentrat în generarea fluxurilor de comunicare între instituțiile publice și cetețeni, în așa fel încât instituțiile publice să cunoască și te lucreze pentru interesele reale ale cetețenilor, iar cetețenii te dobândească încredere în instituțiile publice și în funcționarii publici. În contextul celor de mai sus, poate fi formulate următoarea definiție a relațiilor publice: Relațiile publice sunt o strategie de comunicare publică, prin care sunt generate cunoașterea intereselor cetățenilor și încrederea acestora în instituțiile publice. În acest sens, miza relațiilor publice este enormă, ea fiind direct legate de starea de sănătate socială a unei societăți, iar o societate este sănătoasă atunci când cete-țeniii comunică liber între ei și cu instituțiile publice. Relațiile publice - strategie de comunicare organizațională Trăim într-un univers organizațional. Spațiul social este populat de organizații. Unele dintre acestea sunt organizațiile noastre de apartenență. Instituțiile sociale (actorii publici) sunt, în sens general, organizații. Date, aja cum arătam anterior, actorii publici acute, în principal, o problem de securitate identitară (de coagulare și 1 Marian Papahagi (interviu), „Occidentul, Sudul și Balcanii", în Dilema, nr. 310, anul VII, 15-21 ianuarie. 18 Relațiile publice. Eficiență prin comunicare manifestare a constituenței și profilului propriu), organizațiile în ansamblu, inclusiv actorii publici, se confrunfâ cu provocările riscurilor de insecuritate funcțională. Mai exact spus, mediul social, ca mediu extraorganizațional, este tot mai mult un mediu al schimbării globale. Marea provocare a tuturor organizațiilor, a celor publice și a celor private, a celor politice, educaționale, productiv-economice, a celor naționale și internaționale, este însăși schimbarea. Literatura de expertiză organizațională și managerială din ultimele două trei decenii abundă în analize privind imperativul unei reacții adaptative la presiunile schimbării (Chris Argyris1, Joseph L. Massie2 și mulți alții). S-a impus, cum vom vedea în detaliu ulterior, conceptul de sănătate organizațională, ca expresie a capacității organizațiilor de a genera răspunsuri adecvate la presiunile interne și externe ale schimbării. Efortul adaptativ este extrem de complex. In cadrul organizațiilor sunt puse în acelei timp sub semnul întrebării misiunea (sarcina), resursele umane, organizarea formală și informară și fluxurile de conexiune (comunicare) cu mediul extern. „Oricum - notează Alvin Toffler chiar și când presiunile interne și externe converg și o poziție sănătoasă există, schimbarea fundamentală este ... improbabilă dacă partizanii săi interni nu pot oferi o viziune și o strategie coerente, o nouă misiune care s-o înlocuiască pe cea veche“3. Evident, resursa de adâncime a adaptării se află în oameni și în capacitatea acestora de a proiecta și susține o nouă misiune a organizației, consonantă cu noile tendințe extraorganizaționale. Suportul adaptării organizațiilor este de ordin comunicațional. Strategia adaptării este, în esență, de factura comunicațională. In acest context se constituie și se exprim „publicurile“ organizației - publicul intern și publicul extern, acesta din urm cuprinzând publicul local, publicul național și cel internațional. In același timp, perspectiva organizațională face cu putintâ o modalitate relevantă de definire operațională a informării publice, a comunicării organizaționale ca formă prioritară a comunicării manageriale. Dacă, în spațiul public, informarea publică este legitimată prin norma democrației sociale, în spațiul organizațional informarea publică se impune ca imperativ funcțional. Altfel spus, comunicarea organizațională constituie ansamblul structurilor și proceselor de comunicare prin care organizațiile se adaptează la schimbările din mediul extern. In concluzie, în spațiul organizațional, actorii sunt înseși organizațiile. Interesele sunt de ordin adaptativ, iar procesele sunt de natura comumcațională. In acest nou context, devin vizibile un nou sens, o nouă definiție posibilă a relațiilor publice: Relațiile publice constituie o strategie de comunicare organizațională, prin care organizațiile devin organizații comunicante, fluxurile de comunicare între organizații și publicurile interne și externe determinând adaptarea organizațiilor la schimbările din mediul social. 1 Chris Argyris, Organizational Behavior. A Managerial Viewpoint, New York, The Dryden Press, 1983. 2 Joseph L. Massie, Essentials of Management, 4th edition, New Jersey, Prentice Hall, 1987. 3 Alvin Toffler, Corporația adaptabilă, București, Antet, f.a. Concepte și structuri 19 Relațiile publice - strategie de comunicare mediatică Spațiul mediatic este spațiul mass media, mai exact, este spațiul public și orga-nizațional aflate sub impactul mass media. Legitimarea sociala a spațiului mediatic rezultă din dreptul democratic al publicului la informare. Vectorizarea reală a spațiului mediatic decurge însă din interesul actorilor mediatici de a avea acces la sursele și canalele de informare. Evident, accesul la informații (surse și canale) se sprijină tot pe norma democrației sociale. „Democrația este domnia publicului care își exprim judecățile în public", observă John Keane1. Publicul este implicat în evaluarea politicii publice, iar media acționează pentru prevenirea și blocarea eventualelor excese și abuzuri ale actorilor puterii în raporturile cu cetățenii. Evoluția actorilor mediatici este spectaculoasă și adesea spectaculara. Actorii naționali (presă, canale radio și de televiziune) suporta ofensiva tot mai susținută a actorilor locali. Mass media locale au un impact real asupra publicurilor locale. Proximitatea se dovedește o sursă puternică de interes. Simultan se impun mega-actorii mediatici (trusturile media, care, în jurul unei agenții de presă, articulează un arsenal informațional de mare calibru: cotidiane, publicații săptămânale și lunare, canale radio și TV) și noii actori mediatici (Internet-ul). În spațiul mediatic, principala tensiune se acumulează la nivelul conexiunilor reciproce dintre organizațiile mass media (animate de interesul accesului la informații) și toate celelalte organizații publice (care nutresc, în chip firesc, interesul de a-și proteja și promova imaginea proprie). Este verificată starea de fapt prin care discontinuitățile de emisie instituțională a informației (goluri de emisie, informație lipsitei de consistență, apelul incorect justificat la „secretul" organizației) sunt suplinite prin utilizarea abundentă de către mass media a surselor „neoficiale" de informare și prin tehnici ale informației speculative (zvonul, comentariul tendențios etc.). O asemenea ruptura în comunicare nu poate fi depășită decât prin utilizarea de către actorii publici (organizaționali) a strategiei comunicării ofensive. Parafrazarea sintagmei carteziene a fost de mult ficutei: comunic, deci exist. Ea nu mai este însă suficientei. În spațiul public contemporan, zguduit de turbulențe și crize comunica-ționale, este validă și utilă prin efecte doar comunicarea ofensivă. Expresia actuală a parafrazei este, astfel, următoarea: comunic ofensiv, deci exist (încă) La „agresiunea" mass media, organizația sănătoasă răspunde printr-o comunicare „agresivă”, constructivă și continuă. Se află aici, poate, una dintre perspectivele cele mai solicitante ale structurilor de informare publică, de relații publice. În perspectiva celor de mai sus, relațiile publice dobândesc un sens nou, vizibil printr-o nouă definiție: Relațiile publice sunt o strategie și o tehnologie de comunicare mediatice, comunicarea CU mass media și PRIN mass media fiind hotărâtoare pentru securitatea funcțională a organizațiilor din lumea de azi și de mâine. 1 John Keane, The Media and Democracy, Cambridge, Polity Press, 1992. 20 Relațiile publice. Eficiență prin comunicare Definiția de mai sus impune o precizare. Relațiile publice sunt, iră a se reduce la aceasta, o tehnologie mediatică, în virtutea utilizirii, în fluxurile de comunicare ale organizațiilor și instituțiilor publice (aDituri de și împreună cu comunicarea informai directă etc.) și a comunicării mediatice. În același timp, drept urmare directă a exploziei mass media și a capacității acesteia de a funcționa ca vehicul de imagine publică, organizațiile tind să facă din comunicarea mediatică o strategie de comunicare, încorporai ca atare în structurile și procesele de relații publice. În ultim instanță, reunind într-o formulă unitara sensurile (definițiile) relațiilor publice, observăm că cele trei spații de referini (spațiul public, spațiul organizațional și spațiul mediatic) și cele trei strategii de comunicare specifice (comuncarea publici, comunicarea organizațională și comunicarea mediatică) sunt interferente în cadrul spațiului social, iar spațiul social se impune a fi privit (utilizat) într-o perspectivă nouă, ca spațiu comunicațional. Aici se află, poate, cea mai importantă contribuție a relațiilor publice în redefinirea „peisajului" social. Perspectiva comunicațională asupra spațiului social permite receptarea, într-un sens nou, atât a marilor disfuncții sociale cât și a terapiei acestora. Astfel, deficitul de identitate socială generează un deficit de proiect (o incapacitate de adâncime de a proiecta sensurile și reperele evoluției) și rezuli dintr-un deficit de comunicare. Atunci când nu știm „cine suntem'" nu știm „ce vrem". Prin comunicare, prin raportare activă la ceilalți ne definim profilul propriu, ne construim identitatea,. Oricât ar părea de surprinzător, criza de comunicare ascunde o criză identitară, iar criza de proiect, ca simplu simptom al crizei de dezvoltare, este surmontabilă printr-o strategie de susținere a comunicării între actorii sociali. Altcumva, schimbarea rămâne într-un stadiu larvar iar mediul social ris^ă să prezinte, cu simple varaiții de culoare, tabloul unei mișcări browni-ene perpetue. O asemenea țini, de extensie maxim, de factura globală, implică redefinirea esenței comunicării sociale. Perspectiva clasică asupra comunicării, centrai în jurul paradigmei instrumentale (comunicarea este fluxul de informații între emițător și receptor, prin intermediul unui canal și sub asigurarea reacției de răspuns, a feed-back-ului), deși rămâne utilă, nu mai este pe deplin satisfăcătoare. Trebuie mers mult mai departe și mai în adânc. Comunicarea nu mai este un instrument social, ci o forât socială. Sub acest unghi, se impun, dintre evoluțiile anilor din urm, achizițiile școlii de la Palo Alto, prin care este operai o extensie maxim asupra comunicării. Paradigma instrumentai este înlocuii prin paradigma socială .Școala de la Palo Alto conferă comunicării „un grad de universalitate în câmpul socio-cultural comparabil cu cel al fortei de gravitate în câmpul fenomenelor fizice"1. Noua perspectivă se anunță a 1 Luminița Iacob, „Comunicarea - foii «gravitațională» a câmpului social", în Comunicarea în câmpul social, Iași, Universitatea „Al. I. Cuza", 1997; de asemenea, mai pot fi consultate: Cristina Coman, Relații publice. Tehnici de comunicare cu presa, București, All 1999; Patrice Flichy, O istorie a comunicării moderne. Spațiul public și viață privată, București, Ed. Polirom, 1999; Katie Millo, Sharon Yoder, Peter Gross, Ștefan Niculescu-Mayer, Introducere în relații publice, București, NIM, 1998; Valentin Stancu, Marcela Stoica, Adrian Stoica, Relații publice - succes și credibilitate, București, 1999; Stancu Șerb. Relații publice și comunicare, București, Ed. Teora, 1999. Concepte și structuri 21 fi extrem de promițătoare. Societatea și actorii sociali, actorii publici, organizațio-nali și mediatici, managerii tuturor organizațiilor sociale, în ultim instanță, dobândesc și explicitează consistență, „greutate“, profil distinct și roluri sociale constructive doar prin comunicare. 1.2. Delimitarea de alte domenii Diferența între relații publice și marketing Domeniul cu care se confunda cel mai des relațiile publice este marketingul. Marketingul este funcția managementului care identifică necesitățile și dorințele umane, oferă produse sau servicii pentru a satisface aceste cerințe și declanșează tranzacții care oferă produse sau servicii în schimbul unui obiect de valoare pentru solicitant.1 Așadar, marketingul are scopul de a atrage și satisface clienții pe termen lung pentru a atinge obiectivele economice ale organizației. Dacă marketingul vizează relații de schimb cu clienții care constituie tranzacții echitabile, relațiile publice întrețin o paletă largă de relații în raport cu angajaii, investitorii, furnizorii, concurenții, guvernul ș.a. Cele două funcții ale managementului se potențează reciproc: în cazul unui marketing bine realizat, clienții mulțumiți fac ca bunele relații cu celelalte categorii de publicuri să fie ușor de menținut; invers, relațiile publice eficiente contribuie la eforturile făcute de specialiștii în marketing prin menținerea unui climat ospitalier pentru acțiunile lor. Diferența între relații publice și publicitate Intre relațiile publice și publicitate distincția se poate face comparând scopurile, timpul de desfășurare, funcțiile sociale ale celor două domenii2: Relațiile publice Publicitatea Entitățile la care se referă Actori sociali individuali (actorii politici) sau actorii colectivi (organizațiile) Produse sau servicii Scopul general Câștigarea și menținerea sentimentelor pozitive C'reșterea consumului (vânzărilor, contractelor) Scopul specific Crearea unui climat favorabil pentru organizație C^tigul unor părti din piața economica Categorii de public cărora se adresează Multiple (furnizori, distribuitori, angajați, vecini, concurenți etc.) Clienți reali și potențiali - public segmentat după caracteristici și comportamentul de consum 1 Scott Cutlip, Allen Center, Glenn Broom, 1994, pp. 7-8. 2 Adaptare după o comparație realizate de Liviu Mureșan, Relații publice - marca de fabrică, de comerț și serviciu (apud Valentin Stancu, Marcela Stoica, Adrian Stoica, 1999, p. 58). 22 Relațiile publice. Eficiență prin comunicare Relațiile publice Publicitatea Direcție de acțiune Multilateral (mesaje diferențiate pentru categoriile de public) Unilateral, asupra cumpărătorului potențial Termen Se deslășoară pe termen mediu și lung Se deslășoară pe termen scurt și mediu; viața produselor este mai scurtă decât viața organizațiilor Locul în organizație Funcție a managementului Funcție a vânzării Valori Are o tendin^i de obiectivitate (nu ascunde elementele negative) Are o tendintâ de subiectivitate (nu menționează defectele unui produs) Baza de raportare Socială Economică Diferența între relațiile publice și relațiile cu publicul Foarte des se confunda, mai ales de către neavizați, relațiile publice cu relațiile cu publicul; acestea din urm reprezintă de fapt una din componentele relațiilor publice, și anume cea prin care se realizează contactul față-în-față cu anumiți reprezentanți ai publicului larg sau ai unor publicuri specifice (de regulă clienți sau beneficiari de orice fel ai serviciilor oferite de organizație). Relațiile cu publicul sunt asigurate de către servicii specializate, cu titulaturi diverse: birou de informare, birou de relații cu publicul ș.a., iar informațiile care se oferă solicitanților decurg din strategia de comunicare de ansamblu a organizației. 1.3. Domenii și structuri de relații publice Comunicarea internă este concentrată asupra publicului intern al fiecărei organizații și are drept principală țintă informarea acestuia asupra stării organizației și asupra practicii și politicilor de dezvoltare organizațională. În condiții de schimbare organizațională rapidă, comunicarea internă este vitală pentru contracararea rezistenței la schimbare (mai exact spus, pentru terapia prin comunicare a rezistenței la schimbare) și pentru influențarea constructivă a comportamentelor publicului. Carențele în comunicarea internă se răsfrâng direct asupra climatului organizațional, iar simptomul cel mai acut al deficitului de comunicare internă este vizibil atunci când publicul intern primește informații nu prin canalele de informare internă, ci din exterior, mai ales prin mass media. Relațiile cu mediile din proximitatea organizației cuprind, înainte de toate, relațiile cu comunitatea locală (spațiu din care organizațiile se alimentează cu pricipalele resurse, în primul rînd cu resurse umane, și în care se resimt principalele efecte economice, sociale, ecologice ale activității organizației) dar și, prin extensie și în raport cu mărimea și specificul organizației, relațiile în mediul național și internațional. Relațiile cu mass media interferează cu domeniile de mai sus, fiind, totuși, un domeniu de sine stătător. Odată depășit riscul adversității între organizații și mass Concepte și structuri 23 media, relațiile cu presa sunt construite în logica parteneriatului, a colaborării reciproc avantajoase: mass media dobândește acces la informațiile utile publicului, iar organizațiile, prin structurile de relații publice, își promovează mesajele specifice. Relațiile cu mass media constituie, pentru organizațiile guvernamentale care se alimentează din bugetul public, domeniul explicit al informării publice (al informării prin mass media a opiniei publice), accentuându-se astfel asupra imperativului de a se oferi prompt și complet informații privind activitatea publică a instituțiilor publice. Indiferent de domeniu, politica de informare publică a organizațiilor poate fi reactivă (de simplă reacție la informațiile aflate în circulație în mass media, în mediile publice) sau activă (organizațiile având în permanente inițiativa preparării și difuzării mesajelor prin canalele interne și externe). O politică ofensivă, activă în relațiile cu mass media presupune: cunoașterea profilului mass media; stabilirea contactului și menținerea unui flux informațional continuu către mass media (prin tehnici specifice de relații publice); monitorizarea și evaluarea mesajelor mass media. Toate cele de mai sus (activitețile de relații publice ofensive, de la comunicarea internă până la relațiile cu presa) explică și justifică constituirea structurilor de relații publice. În principiu, o structura de relații publice poate fi o componentă specializate a unei organizații (in-house, în terminologia de limbă engleză) sau o organizație de sine stetetoare, profilate pe acordarea de consultanță, de consiliere în relații publice. În primul caz, întâlnim departamentele de relații publice din cadrul diverselor organizații și din cadrul structurilor ministeriale (în România există structuri de relații publice în fiecare minister, toate aceste structuri beneficiind de coordonarea funcțională a Ministerului Informațiilor Publice). În cel de-al doilea caz, pot fi întâlnite atât firmele de relații publice, cât și asociațiile de relații publice, care reunesc indivizi și organizații, pe baza unor criterii profesionale. În practica, este de observat că structurile de relații publice sunt încă în faza de pionierat în instituțiile și organizațiile românești. Pe de o parte, unora dintre liderii organizațiilor nu li se pare un imperativ înființarea unui departament de relații publice, iar firmele de relații publice au o ascensiune timidă în peisajul organizațional autohton, datorite cererii scăzute de servicii în această sfera. In societățile dezvoltate însă, structurile de relații publice reprezinte deja o tradiție. În acest context, interesul managerilor se refera nu la tratarea sau excluderea de pe ordinea de zi a problemelor care privesc relația organizației cu publicurile ei, ci la alegerea celor mai bune strategii și a celor mai buni agenți de gestionare a imaginii în diversele situații1. Apelul la departamentul intern de relații publice pare a fi soluția cea mai accesibilă în majoritatea situațiilor. Un prim avantaj în acest caz îl reprezinte disponibilitatea expertilor, care pot fi convocați în orice moment pentru întâlniri anunțate sau neanunțate. Un alt avantaj îl reprezintă cunoașterea organizației. Statutul de membri și participarea la viața organizației sunt benefice pentru angajații departamentului; 1 Ibid. , pp. 74-84. 24 Relațiile publice. Eficiență prin comunicare aceștia sunt familiarizați cu relațiile dintre indivizi și dintre departamente, cu circuitele comunicaționale informale, cu persoanele-cheie și cu evoluția în timp a structurilor formale. In acest fel se cotigă un timp prețios (pe când în cazul apelului la o firmă e nevoie de timp pentru explicații oricât de sumare privind anumite aspecte ale vieții organizației). Legat de cunoașterea în amănunt a organizației este și un alt avantaj, și anume componența de echipă. Specialiștii în relații publice nu numai că îi cunosc foarte bine pe ceilalți angajați și sunt obișnuiți să lucreze împreună cu ei, dar fac parte din aceeași cultura organizațională, sunt marcați de aceeași identitate și vor avea o atitudine comună față de scopurile organizației. In fine, un ultim avantaj deloc de neglijat ar fi economia de costuri, care se realizează pentru că specialiștii din interiorul organizațiilor au deja acces în organizație și au fundamentul necesar pentru demararea acțiunilor de relații publice. Privind însă cu obiectivitate problema departamentului de relații publice, există și aspecte negative. Unul dintre ele ar fi riscul de pierdere a obiectivități Specialiștii tind să preia din interiorul organizației păreri privind problema în cauză, sub presiunea influenței grupurilor informale, și riscă să devină o parte a problemei, nu a rezolvării. Un alt dezavantaj este legat de dominație și servilism. Funcția de echipă poate degenera și se poate transforma într-un „da“ omniprezent la ideile exprimate de membrii echipei de conducere (idei care pot să nu fie întotdeauna bune). In această profesie, linia de demarcație între serviciile competente și apreciate și un „sprijin“ mercantil și superficial este destul de fragilă; ideea de echipă nu trebuie să afecteze individualitatea și profesionalismul. In fine, un alt dezavantaj este acela al confuziei de rol și atribuții. Această situație poate rezulta (mai ales în organizațiile românești) din disponibilitatea excesivă. Specialptii cu atribpii neclar stabilite pot deveni dubluri ale superiorilor administrativi, îndeplinind sarcini și îndatoriri pe care aceștia nu le pot onora (participarea la întruniri de protocol, evenimente de caritate ș.a). In cadrul organizației, departamentul de relpii publice are relpii complexe cu celelalte departamente. Astfel, sunt importante conexiunile cu departamentul de marketing, cu care în consecință este adesea confundat (așa cum se confundă adesea de către publicul larg reclama cu relaiile publice) și în consecintâ se considera în mod greșit că relpiile cu orice public sunt de responsabilitatea departamentului de marketing. In tot cazul, într-o organizație oarecare se recomandă armonizarea activităților lor, care evoluează pe traiectorii adesea paralele (de pildă, atunci când departamentul de marketing organizează o campanie de vânzare a unor produse nu tocmai ecologice, departamentul de relații publice nu trebuie să lanseze o campanie de sprijinire a produselor „verzi“). Un alt departament cu care departamentul de relaii publice are în mod obișnuit conexiuni este cel juridic. In general între cele două departamente nu se stabilesc relații cordiale, întrucât consilierii juridici abordează situația din perspectiva „no commenr în timp ce specăalptii în relații publice privilegiază transparența și deschiderea; consilierii juridici sunt obișnuiți cu practica tergiversării proceselor, iar în relațiile publice sunt pe ordinea de zi termenele-limită de realizare a unei sarcini. In fine, consilierii juridici sunt chemai în situații de conflict, în timp ce specialiștii în Concepte și structuri 25 relații publice mențin reciprocitatea și armonia în relații. Însă, în ciuda tensiunii potențiale, specialiștii în relații publice pot contribui la redactarea comprehensivă a textelor juridice, care sunt înțelese mai greu din cauza limbajului specific. Alte probleme mai apar în privința relației cu departamentul de resurse umane; întrebarea care se pune în acest caz este dacă politica de comunicare internă este responsabilitatea departamentului de resurse umane sau a celui de relații publice (angajații fiind unul din publicurile interne ale organizației). De asemenea, se pot face confuzii cu departamentul de dezvoltare în sensul că între atribuțiile acestuia din urm poate apare sarcina „întreținerii bunelor relații organizaționale" Oricum, cele două departamente trebuie să-și armonizeze activitățile; relațiile publice pot oferi consiliere în redactarea materialeleor și în tehnicile specifice de cercetare-eva-luare. Mai jos, se află drept exemple câteva diagrame, care arată atât locul departamentului de relații publice în organizație, cât și posibilele componente ale unui astfel de departament1: Departamentul de relații publice al unei universități din Statele Unite: Apelul la o firmă de relații publice poate presupune mai multe moduri de lucru: a) firma asigura consultanță, lăsând execuția pe seama echipei interne de specialiști; b) firma asigura consultanță și lucrează alături de echipa clientului; 1 Ibid. , p. 68. 26 Relațiile publice. Eficiență prin comunicare c) firma asigura consultant și preia întreaga aplicare a programului. Cel mai adesea, colaborarea cu o firmă de relații publice debutează cu o propunere din partea firmei, care ar trebui să conțină: - concluzii ale cercetării și analiza situației propuse; - beneficiul potențial al organizației (și eventualele pierderi în cazul unei gestionări incorecte a problemei); - dificultăți sau oportunități, prognoze ale cursului acțiunii sau nonacțiunii; - scopurile programului și obiectivele pentru diferitele publicuri; - acțiuni de urgență și reacții de comunicare în caz de criză; - plan pe termen mediu pentru atingerea scopurilor și obiectivelor; - măsuri de evaluare a programului; - plan cu echipa implicat și bugetul aferent. În legătură cu această propunere de program, se pot înregistra practici nerecomandabile pentru ambele părți. Firma de relații publice poate include ca echipă de executare a programului specialiști de mare reputație, iar după semnare contractul să fie de fapt executat de o echipă de „juniori" neexperimentați. În ceea ce privește organizația, poate solicita o prezentare de propunere doar pentru a culege idei noi, fără a avea intenția să încheie un contract (firma poate preveni aceste situații prin instituirea unei taxe de prezentare a propunerii). Din punctul de vedere al organizației, și soluția implicării unei firme de relații publice presupune avantaje și dezavantaje.1 Dintre avantaje se pot remarca: flexibilitatea (aplicând programe care trebuie să se plieze pe realități organizaționale diverse, consilierii dobândesc capacitatea de a se adapta din mers la circumstanțele schimbătoare), obiectivitatea (nefiind implicați decât temporar în problemele organizației, consilierii vor aprecia situația dintr-o poziție de detșare emoțională, ceea ce de multe ori e util), experiența (cunoașterea evoluției unor cazuri asemănătoare poate folosi la evitarea erorilor de aplicare a programului de relații publice). De asemenea, un alt avantaj este varietatea talentului și aptitudinilor consilierilor (paleta de servicii oferite este mai largă decât în cazul departamentului), precum și întinderea geografică a operațiunilor, care contribuie la sporirea experienței. În fine, unii autori sunt de părere că o astfel de consiliere ar avea capacitatea de a întări și promova echipa internă. Pentru organizație, dezavantajele apelului la o firmă de relații publice sunt complementare cu dezavantajele apelului la departamentul propriu2: abordarea superficială a problemelor clientului (din pricina necunoașterii realitții organizaționale), lipsa angajamentului complet (o firmă de relații publice are simultan mai mulți clienți, ceea ce-i poate afecta prestția), nevoia de informare și de îndrumare din partea conducerii superioare (firma poate avea nevoie de asistența echipei de conducere superioare, al cărei timp e de obicei limitat de alte solicitări), timpul consumat pentru cunoașterea organizației și costurile ridicate. 1 Ibid. , pp. 74-84. 2 Dennis Wilcox, Essentials of Public Relations, Addison-Wesley Educational Publishers, 2001, pp. 99-100. Concepte și structuri 27 Din punctul de vedere al organizației, dezavantajul major al apelului la o firmă de relații publice e constituit de opoziția internă1. Fie că e vorba de opoziția echipei interne, care se poate simți afectată de apelul la o altă echipă de specialiști, fie că e vorba de opoziția membrilor organizației față de o echipă necunoscută, opoziția se manifestă și are o intensitate variabilă, de la non-acceptare tacită până la respingere categorică. O anchetă realizată asupra consilierilor din Statele Unite a relevat că ei se lovesc de următoarele obstacole (în această ordine): - discutarea problemelor de cost e dificilă; - rezistența la schimbare; - rezistența la sfatul din exterior; - conflictele neprevăzute de personalitate și convingeri; - lipsa de înțelegere a relațiilor publice de către clienți și lipsa de disponibilitate a cheliților. Dincolo de aceste considerente, pentru organizație un alt dezavantaj al apelului la consilierii de relații publice este costul mai ridicat al operațiunilor și, în afara de o eventuală situație de criză, termenul mai lung de executare a programului. 1.4. Statutul și rolurile specialistului în relații publice Competențe și capacități ale specialistului în relații publice În esență, competențele sunt clase de cunoștințe și abilități care se refera la clase de acțiuni sociale, în virtutea cărora oamenii realizează roluri sociale. În această perspectivă, fiecare individ social realizează, în mod normal, trei roluri: - un rol social general (rolul de om dotat cu raționalitate și cu atributele socia-lității); - un rol social concret-istoric (rolul de cetățean care trăiește în contextul unei istorii concrete); - un rol profesional. Toate cele trei roluri generează competențe specifice, care se dobândesc prin educație și în primul rând prin educație instituționalizată. Rolul profesional se împarte, la rându-i, în competențe specifice. În ultim instanță, un specialist în relații publice este dotat cu: a) competențe general-umane și concret-istorice; b) competențe profesionale propriu-zise. Fiecare competent este formată dintr-un ansamblu de capacități. Dacă o competență se refera la o clara largă de cunoștințe și abilități, o capacitate se concretizează printr-un grup restrâns, determinat de cunoștințe și abilități prin care pot fi realizate acte profesionale precise. Altfel spus, capacitățile cuprind cunoștințele și 1 Scott Cutlip, Allen Center, Glenn Broom, 1994, pp. 80-84. 28 Relațiile publice. Eficiență prin comunicare deprinderile (abilitățile operaționale) necesare pentru satisfacerea unei solicitări profesionale determinate. In contextul celor de mai sus, competențele și capacitățile specialistului în relații publice se structurează astfel: I. Clasa componentelor general-umane și concret-istorice cuprinde capacități precum: - capacitatea (cunoștințe și abilități) de utilizare a discursului rațional; - capacitatea înțelegerii specificului istoric și cultural al epocii istorice prezente, în contextul altor epoci istorice etc. II. Clasa componentelor profesionale propriu-zise cuprinde componente distincte și capacități precum: a) competența influențării sociale, realizate prin însumarea capacităților de cunoaștere și influențare a indivizilor, grupurilor, organizațiilor etc.; b) competența comunicațională, în care sunt incluse capaciteți precum: - limbaje de comunicare (informatice, limbi străine, limbaje nonverbale etc); - elaborarea și analiza mesajelor; - structuri și tehnologii mass media; - comunicare organizațională; - comunicare interpersonală etc.; c) competența valorificării contextelor comunicaționale. în care sunt însumate capacități precum: - utilizarea contextelor culturale; - utilizarea contextelor geopolitice etc. Inventarierea competențelor și capacităților este esențială pentru proiectarea programelor de instruire (de învățământ), pentru detectarea și utilizarea celor mai potrivite strategii de învățare și pentru formarea - în ultim instanță - a unor specialiști în relații publice performanți, în concordanță cu soliciterile actuale și de perspectivă ale pieței muncii. Atribuții și roluri ale specialistului în relații publice Din convorbirile realizate cu specialiști în relații publice, s-a desprins concluzia că funcția presupune următoarele sarcini1: 1. Redactarea - compunerea de relatări, știri tipărite sau transmise, comunicate, dosare de presă, replici, prezentări, discursuri ale unor persoane marcante din organizație etc. 2. Relațiile cu mass media: contactarea departamentelor de actualități ale posturilor de radio, televiziune și a cotidianelor și întreținerea unei relații cordiale cu reprezentanții constanți ai acestora. 3. Cercetarea: obținerea informațiilor despre opinia publică (tendințe, probleme potențiale, climat socio-politic, preocupări ale consumatorilor etc.). 1 Ibid., pp. 33-34. Concepte și structuri 29 4. Managementul: definirea împreună cu membrii echipei de conducere a pu-blicurilor organizației, stabilirea strategiilor, a scopurilor, obiectivelor și priorităților acestor strategii. 5. Consilierea: sfaturi acordate echipei de conducere în legatură cu mediul so-cial-politic, cu răspunsurile la probleme critice sau sensibile, cu răspunsurile la situații de criză. 6. Evenimente speciale: organizarea și conducerea conferințelor de presă, a concursurilor, aniversărilor, inaugurărilor, etc. 7. Comunicarea orală: apariția în fața unor audiențe sau pregătirea unor membri ai conducerii pentru apariția publică. 8. Producția audio-vizuală: crearea de materiale folosind capacitatea mass media, înregistrări și editări, precum și pregătirea prezentărilor audio-vizuale. 9. Antrenarea membrilor echipei de conducere în privința prezentărilor și a prezenței în public. 10. Contactul: întâmpinarea și găzduirea persoanelor importante care vizitează organizația. Dincolo de sarcinile specifice funcției, dozajul acestor atribuții și, totodată, locul ocupat de specialiștii în relații publice în organizații diferă de la caz la caz. Interviurile și sondajele privind locul și rolul specialiștilor din organizații au condus la conturarea anumitor roluri ale practicienilor de relații publice1: A) Tehnician: specialiștii în relații publice care îndeplinesc acest rol nu sunt pre-zenți când se definesc problemele de interes maxim pentru organizație și se adoptă soluții pentru problemele cu care se confruntă organizația. Ei introduc programul de relații publice fără să cunoască uneori nici motivele pentru care se implementează, nici rezultatele dorite. Practicienii se implică în aspectele tehnice ale comunicării: scriu relatări de presă, discursuri, redactează revistele pentru angajai, organizează conferințele de presă ș.a. B) Expert: specialiștii care îndeplinesc acest rol sunt priviți ca experti atât în identificarea problemelor, cât și în adoptarea soluțiilor: ei definesc problema, dezvoltă programul și își asum răspunderea pentru succesul sau eșecul acestuia. Datoria pasivității, managerii devin o verigă lipsă în lanțul strategic al organizației, fiind complet dependenți de expert. Dezavantajul acestui rol este ușor de ghicit: expertul e socotit răspunzător pentru eșecuri chiar dacă nu a putut controla toate variabilele situației. C) Promotor al comunicării. În acest rol, specialiștii în relații publice sunt mediatori și interpreți între organizație și publicurile sale. Scopul lor este menținerea comunicării bilaterale, înlăturarea barierelor și menținerea canalelor de comunicare deschise. Practic, stabilesc agende de discuții, sintetizează și reafirm atitudini, co- 1 Ibid. , pp. 42-43. 30 Relațiile publice. Eficiență prin comunicare mentează interacțiunile și concluzionează diverse puncte de vedere. Ei îndeplinesc rolul de graniță-tampon și servesc drept releu între organizație și publicurile sale. D) Promotor al rezolvării de probleme. În acest rol, specialistul îi ajufâ pe manageri să aplice în relațiile publice același proces de conducere pas cu pas utilizat pentru rezolvarea altor probleme organizaționale. Relațiile publice devin o funcție de echipă pe care o asigura toți managerii de linie împreună cu directorul de relații publice, colaborând de la prima întrebare până la evaluarea finală. În acest caz, specialistul în relaii publice ia parte la decizii mai mult decât cel aflat în rolurile „A" sau „C". Cercetările sociologice care s-au desfășurat în Statele Unite cu scopul de a testa realitatea legată de aceste roluri au constatat următoarele1: - Există diferențe între bărbați și femei privind adoptarea rolurilor: 51% dintre bărbați se regăsesc în rolul „B", în timp ce doar 34% dintre femei se regăsesc în acest rol. În privința rolului „A" lucrurile se inversează: 51% dintre femei se regăsesc în acest rol, în timp ce doar 21% dintre bărbați au un post caracterizat prin activități tehnice. - Rolul „A" este adoptat mai frecvent de persoanele cu experiență redusă. - O corelație interesantă s-a constatat în privința influențelor mediului: - „C" predomină în organizații cu cadru social turbulent, dar cu agresivitate scăzută (concurent scăzută); - „A" e caracteristic unor organizații cu medii relativ stabile, pașnice; - „D" și „B" se întâlnesc mai frecvent în medii intens concurențiale; rolul B e preferat când se impun acțiuni și decizii prompte, iar „D" atunci când există timp pentru a se recurge la o rezolvare algoritmică a problemei. - Toate tipurile de câștig de informație îi ajută pe specialiști să se transfere în roluri de conducere (cei aflai în rolul „A" nu mai recurg la folosirea cercetării după 6 ani de experiență); - Efectul „tavanului de sticlă": exisfâ totuși un decalaj de salarii și de sarcini între bărbați și femei: mai degrabă bărbații se transfera din rolul A" în rolurile „B" sau „C". Rezumat Relațiile publice sunt un domeniu relativ „tânăr" (relațiile publice moderne încep abia la sfârșitul secolului XIX) și în consecință beneficiază de toate cunoștințele teoretice dobândite în alte domenii cum ar fi științele economice sau sociologia. Spre deosebire de acestea însă, relațiile publice sunt un domeniu preponderent aplicativ. Scopul relațiilor publice este să construiască și să mențină bunele relaii cu toate categoriile de public cu care vin în contact. James Grunig și Todd Hunt dau o 1 Ibid., pp. 44-48. Concepte și structuri 31 astfel de definiție1: relațiile publice reprezintă managementul comunicării între organizație și publicurile de care depinde buna ei funcționare. Un alt autor de marcă în domeniu, Harwood Childs, susține că scopul relațiilor publice este să ajute organizațiile sd se adapteze la mediu2. Structurile de relații publice se împart în dom mari categorii: departamente interne de relații publice și firme de relații publice. Fiecare dintre alternative presupune din punctul de vedere al organizațiilor o suită de avantaje și dezavantaje; alegerea se face în funcție de contextul concret. Specialiștii în relaii publice trebuie să aibă o serie de competențe general-isto-rice, pe lângă competențele profesionale propriu-zise; fiecare clasă de competențe cuprinde o serie de capacități. In cadrul organizațiilor acești specialiști pot ocupa o serie de roluri: tehnician al comunicării, expert, promotor al comunicării, promotor al rezolvării de probleme. Concepte-cheie - relaii publice - spațiu public - departamente - firme - specialist în relații publice Aplicație rezolvată 1. Enumerati trăsăturile de personalitate care, pe lângă cele amintite în curs, pot fi considerate cerințe pentru succesul unui specialist în relații publice. Bill Cantor și Chester Burgess3 prezintă următoarele trăsături de personalitate ca fiind necesare pentru succesul profesional: a) Rezistența la tensiune: mulți practicieni de relaii publice par să fie în elementul lor în situații presante și par să demonstreze că soluția mai bum nu este rezolvarea problemelor pe cale abstract!, ci prin acțiune directă. b) Inițiativa individuală: de multe ori trebuie să fie luate măsuri înainte ca situația sau problema să ia proporții. In asemenea cazuri e dăunător să se aștepte instrucțiuni, e preferabil să se anticipeze și să se prevină cursul evenimentelor. 1 Apud Denis McQuail, Sven Windahl, Modele ale comunicării pentru studiul societății de masi, București, Ed. Comunicare.ro, 2001, p. 162. 2 Scott Cutlip, Allen Center, Glenn Broom, 1994, p. 2. 3 Bill Cantor, Chester Burgess, Experts in Action: Inside PR, New York, Longman, 1989 (apud Scott Cutlip, Allen Center, Glenn Broom, 1994, pp. 51-52). 32 Relațiile publice. Eficiență prin comunicare c) Curiozitatea și dorința de a învăța. Profesionistul în relaii publice trebuie să fie mereu interesat de a învăța totul despre produs, serviciu, client sau organizație, și despre mediul înconjurător. Întrucât relațiile publice nu sunt o știin^i exactă, unele demersuri s-ar putea solda cu eșecuri parțiale, ceea ce trebuie însă privit ca o oportunitate de a învăța. d) Energia, hotîrârea și ambiția. Foarte mulți dintre experții în relații publice sunt stimulați de problema pe care trebuie să o rezolve și nu se tem chiar să își asume o marjă de risc calculat. e) Gândirea obiectivă. Specialistul în relaii publice trebuie să fie cât mai obiectiv posibil și să se bazeze pe fapte atunci când apreciază o situație. E recomandabil să știe ce să spună și când să spună, iar pentru aceasta trebuie să aibă un fin simț al observației și să acorde atenție detaliilor. f) Atitudinea flexibilă. E foarte important că specialistul în relații publice să aibă capacitatea de a vedea lucrurile și din punctul de vedere al altor actori sociali (organizații concurente, mass media, minister, audiențe ostile etc.). g) Disponibilitatea de a-i ajuta pe ceilalți. Interesul și bunăvoința pentru succesul și satisfacția celorlalți (membri ai organizației, clienți, jurnaliști) este un atu în profesia de specialist în relații publice. h) Atitudinea prietenoasă. Specialiștii în relații publice trebuie să fie perceputi ca persoane prietenoase, agreabile și sincer interesate de cei din jurul lor; în acest fel se dezvoltă și se menține o largă paletă de relații personale, care pot deveni utile în profesie la un moment dat. i) Versatilitatea. Specialistul în relații publice are capacitatea de a acționa într-o varietate de domenii; abilitatea de a se concentra asupra unor subiecte variate îl ajută să se adapteze rapid la noi sarcini și la probleme multiple ale clienților. j) Lipsa vanității. Pentru că adesea funcționează drept catalizatori ai rezolvării de probleme, specialiștii în relaii publice sunt persoane mai puțin proeminente în viața publică decât celelalte persoane aflate pe poziții importante în organizație. Adesea ei lucrează în fundal, pentru a construi imaginea altor persoane-cheie din organizație, care se află „în lumina reflectoarelor". Propuneri de aplicații 1. Determinați și dați exemple concrete privind deosebirile între relațiile publice și alte domenii: marketingul, publicitatea, comunicarea în afaceri. 2. Prin ce se deosebesc relațiile publice atunci când se refera la imaginea unei organizații din sfera culturală față de cazul unei organizații oarecare? Răspundeți la întrebare printr-un eseu. 3. Care ar fi particularitățile societății românești în tranziție care influențează domeniul relațiilor publice? Concepte și structuri 33 Grilă de autoevaluare 1. Relațiile publice sunt: a) relații cu publicul; b) tehnologie de comunicare; c) strategie de comunicare publică; d) strategie de comunicare organizațională. 2. Școala de la Palo Alto este importantă în domeniul comunicării pentru că: a) a înlocuit paradigma socială cu paradigma instrumentală; b) a lansat modelul sistemic al comunicării; c) a conferit comunicării aceeași importanță în societate precum aceea a forței gravitaționale în fizică. Bibliografie Scott Cutlip, Allan Center, Glenn Broom, Effective Public Relations, New Jersey, Prentice Hall, 1994. Cristina Coman, Relațiile publice. Principii și strategii, București, Ed. Polirom, 2001. Dennis Wilcox, Essentials of Public Relations, New York, Addison-Wesley Edu- cational Publishers, 2001. 2. Evoluția relațiilor publice Obiective: a) înțelegerea rădăcinilor istorice ale relațiilor publice. b) Descrierea evoluției domeniului și identificarea etapelor de dezvoltare ale acestuia. c) înțelegerea contribuției diferitelor personalități în consolidarea domeniului. 2.1. Terminologie și practică Chiar dacă istoricii nu au căzut încă de acord asupra momentului în care termenul relații publice a fost folosit pentru prima dată, totuși mai mulți autori îi atribuie celui de-al treilea președinte al Statelor Unite ale Americii această întâietate1. Se pare ca Thomas Jefferson, cu ocazia unui discurs susținut în fața Congresului în 1807, a combinat pentru prima dată cuvintele relații și public în relații publice pentru a defini starea de spirit a cetățenilor în interiorul unei comunități politice. In 1882 regăsim acest termen la Yale Law School unde avocatul Dorman Eaton avea să susțină în fața studenților conferința cu tema The public relations and the duties of legal profession2. Cincisprezece ani mai târziu, în 1897, Year Book of Railway Literature include în filele sale cuvintele public relations. Este greu însă de precizat din ce moment termenul relații publice a început să se apropie de semnificația pe care o dăm astăzi acestor cuvinte. Probabil acest lucru s-a produs în 1908 când Theodore Newton Vail, președintele American Telephon and Telegraph Company (AT&T), cu ocazia prezentării raportului anual, a folosit sintagma relații publice, înțelegând prin aceasta modalitatea prin care se caută și se obține bunăvoința publicului (looking out for the welfare of the public)3. In 1923, 1 Constantin Lougovoy și Denis Huisman, Traite de relationspubliques, PUF, 1981, p. 7. 2 Edward L. Bernays, Public Relations, Norman: University ofOklahoma Press, pp. 24-27. 3 James Grunig și Todd Hunt, Public Relations Techniques , Harcout Brace College Publishers ,1984,p.14. 36 Relațiile publice. Eficiență prin comunicare cartea lui Edward L. Bernays, Crystallizing Public Opinion, avea sa statueze atât domeniul - public relations, cât și profesia - public relations counsel. Fără nici un fel de îndoială, relațiile publice reprezintă un fenomen al secolului XX. Totuși, dinamica firâ precedent înregistrată după publicarea cârtii lui Bernays poate fi înțeleasă numai în raport cu anumite radăcini istorice. Unii autori caută aceste rădăcini în timpurile cele mai îndepărtate considerând că tehnica utilizării informației cu scopul de a persuada este mai veche decât națiunea însăși1 2. În opinia acestora, fenomenul relațiilor publice, necunoscut inițial sub acest nume dar identificat în istorie ca orice efort susținut prin care se încerca obținerea acordului public pentru anumite idei, fapte sau oameni, a însoțit evoluția oricărei societăți antice3. Arheologii, prin descoperirile lor, vin să susțină acest punct de vedere. Unul dintre exemple este un înscris descoperit în Irak, datând din 1800 î.e.n., prin care li se spunea agricultorilor cum să-și cultive pământul, cum să-l irige, cum să combată șoarecii de câmp și cum să recolteze, un document nu cu mult diferit de Buletinul Fermierilor editat astăzi de Departamentul de Stat pentru Agricultura al Statelor Unite ale Americii4. Exemplele se pot multiplica, trecând prin întreaga istorie a omenirii, de la vechea Indie, unde spionii regali aveau și responsabilitatea medierii relației regelui cu opinia publică, până la Congregatio de Propaganda Fide, structura înființată de Papa Gregorie al XV-lea (1621-1623) cu rolul de a promova interesele bisericii catolice sau până la The Boston Tea Party, acțiune înscenată de oamenii lui Samuel Adams pentru a declanșa războiul de independentei împotriva Imperiului Britanic. Alti autori, fără a nega exemplele de mai sus, considera că pentru multe secole relațiile publice sau aflat într-o formă latentei, de acumulare a unei mase critice, embrionare, condiție minim pentru declanșarea unei reacții în lanț care a produs mai târziu „spectacolul PR" al secolului XX. Evoluția spre relațiile publice de asteizi ar fi început undeva pe la jumătatea secolului al XIX-lea, moment în care se declanșează procesul de sedimentare a componentelor specifice domeniului, dar și procesul de detașare al relațiilor publice de alte componente, ca de exemplu jurnalismul, impresariatul sau propaganda, aflate total sau parțial sub umbrela largă a comunicării. 2.2. Două puncte de vedere James E. Grunig și Todd Hunt considera că evoluția relațiilor publice din Statele Unite ale Americii poate fi încadrată în patru perioade distincte, fiecare dintre acestea fiind caracterizată printr-un anumit model. Potrivit acestei teorii, relațiile publice 1 Edward L. Bernays a folosit pentru prima da® sintagma public relations counsel în 1920. Termenul a început în® să se impună numai după publicarea cărții Cristalizing public opinion, în 1923. 2 Scott M. CUTLIP, The Unseen Power: Public Relations. A History, Lawrence Erlbaum Asso-ciates, Inc., 1994, p. 1. 3 Doug Newsom et al., This is PR. The realities of Public Relations, Wadsworth, 2000, p. 31. 4 Scott M. Cutlip, op. cit., p. 102. Evoluția relațiilor publice 37 au început sa se dezvolte la jumătatea secolului al XIX lea sub forma unei comunicai unidirecționale, dirijată de un scop propagandistic și care corespunde modelului impresariat/publicitate. Secolul XX cunoaște alte trei perioade distincte corespunzătoare celorlalte trei modele: modelul informării publice, modelul bidirecțional și asimetric, modelul bidirecțional simetric. In această abordare, etapizarea se face în funcție de tipul de relaii publice practicate, urmărindu-se în principal obiectivele comunicării, calitatea informației transmise și tehnicile utilizate. Evoluția relațiilor publice în viziunea lui Grunig și Hunt Etapa Perioada Exemple 1. Modelul impresariat/publicitate ■ comunicare unidirecțională ghidată de un scop propagandistic, în care adevărul nu deține un rol dominant 1850-1899 P.T. Barnum Acțiuni de promovare Publicitate 2. Modelul informării publice ■ comunicare unidirecțională care folosește informații corecte și complete 1900-1919 Ivy Lee Agenții guvernamentale Organizații nonprofit Business 3. Modelul bidirecțional și asimetric ■ autoreglare prin feed-back, persuadare științifică 1920-1960/70 Edward L. Bernays Business Agenții 4. Modelul bidirecțional și simetric ■ echilibrare prin feed-back, înțelegere reciprocă 1960/70-prezent Edward L. Bernays și alții Business Agenții Sursa: adaptat după Grunig și Hunt (1984) Alti trei autori, Doug Newsom, Jusy VanSlyke Turk și Dean Kruckeberg, considera că dezvoltarea relațiilor publice a început mult mai devreme, respectiv o dată cu procesul de formare a celor treisprezece colonii de pe coasta de est a Americii de Nord, colonii care aveau să conducă mai târziu la Statele Unite ale Americii de astăzi. Secolele XVII și XVIII sunt considerate perioada de debut, preliminam, în care sunt dezvoltate canalele de comunicare și se exersează tacticile relațiilor publice. In a doua perioadă, corespunzătoare secolului XIX, activitățile de comunicare publică se amplifică, îmbrăcând de cele mai multe ori forma publicisticii, impresariatului și propagandei. Aceste tehnici sunt integrate în acțiunile de relaii publice de promovare a unor idei, produse, oameni sau instituții. Comunicarea este inițiată și aduce de cele mai multe ori aminte de incisivitatea lui Samuel Adams. 38 Relațiile publice. Eficiență prin comunicare Secolul XX este acoperit de trei etape: reacție/răspuns, în care presiunile politice, sociale și economice la care se adaugă o presă mult mai reactivă, determină multe organizații să-și intensifice raporturile de comunicare cu publicul (apar în această perioadă primele birouri de publicitate independente, adevărate centre de consultanță, dar și departamente de relații publice integrate în structura organizațiilor); planificare/prevenire, perioadă în care relațiile publice capătă o nouă dimensiune, devenind parte a funcției manageriale; profesionalism, perioadă care aduce domeniul relațiilor publice la standarde etice și deontologice recunoscute la nivel internațional. Evoluția relațiilor publice în viziunea lui Newsom și colab. Etapa Perioada Exemple 1. Perioada preliminară ■ zona de dezvoltare a canalelor de comunicare și de exersare a tacticilor relațiilor publice 1600-1799 Colonizarea Americii Revoluția Americană 2. Comunicare/inițiere ■ perioadă de debut a publicisticii, impresariatului, promovării și propagandei 1800-1899 Războiul Civil Cucerirea Vestului Sălbatic Revoluția Industrială 3. Reacție/răspuns ■ perioada în care tot mai mulți jurnaliști sunt angajai în momente de tensiuni sociale, economice sau politice pentru a fi purtători de cuvânt ai organizațiilor 1900-1939 Creșterea economică Primul război mondial Scandalurile anilor ‘20 Criza economică 4. Planificare/prevenire ■ maturizarea relațiilor publica și încorporarea acestora în funcția managerială 1940-1979 Al doilea război mondial Războiul rece al anilor ‘50 Dezvoltarea societății de consum 5. Profesionalism ■ preluarea de către profesioniști a controlului dezvoltării și practicii relațiilor publice la nivel internațional 1980- prezent Comunicarea globală Sursa: adaptat după Newsom și colab. (2000) Cele două abordări privesc evoluția relațiilor publice din prisme diferite. Prima radiografiează practica relațiilor publice de-a lungul istoriei pentru a o încadra în tipare. Sensul fluxurilor, conținutul comunicării și ancorarea științific, a tacticilor folosite conduc la cele patru modele. Contextul comunicării este mai puțin important iar delimitarea în timp este neriguroasă atâta timp cât astăzi putem regăsi în Evoluția relațiilor publice 39 proporții diferite toate cele patru modele. A doua abordare urmărește evoluția tehnicilor folosite în diferite contexte, etapele fiind clar definite în timp și asociate anumitor momente istorice. Înaintea oricăror tehnici sau modele, istoria relațiilor publice înseamnă oameni și evenimente. Este pricipiul pe care ne-am bazat atunci când am construit acest capitol. Cele două abordări de mai sus, care în opinia noastră se completează reciproc, ne vor ajuta însă să înțelegem mult mai bine fiecare exemplu prezentat. Vom face o trecere în revistă a acelor momente din evoluția relațiilor publice pe care noi le-am considerat relevante în raport cu obiectul acestui curs. Succesiunea va fi una strict cronologică, încercând însă, la sfârșitul fiecărui exemplu, să analizăm în ce măsură acesta corespunde sau nu unei etape sau unui model descris anterior. 2.3. Începuturile - secolele XVII și XVIII 2.3.1. Harvard College La 1636, puritanii din Massachusetts Bay Colony au fondat unul dintre primele lăcașuri de învățământ din Noua Anglie. Deoarece instituția trebuia să facă față unor serioase probleme de ordin financiar, încă de la înființare au fost depuse eforturi sistematice pentru strângerea de fonduri (found-raising). Doi ani mai târziu, școala devine Harvard College, ca răspuns la gestul lui John Harvard, un localnic foarte înstărit, care donează o importantă sum de bani. Cum numărul potențialilor donatori locali era însă limitat, colonia însăși având probleme serioase, conducerea școlii a decis să se adreseze Europei. Astfel, la 2 iulie 1641, trei interni ai colegiului Harvard s-au îmbarcat pe una din corăbiile cu destinația Anglia Unul dintre ei, predicatorul Hibbens, a reușit să aducă după un an suma de 500 pounds. Ceilalți doi însă, într-o scrisoare adresată colegiului, solicitau realizarea în regim de urgență a unei broșuri în care să fie prezentată școala precum și cele mai importante aspecte din Massachusetts. Ca răspuns la solicitarea lor a fost editat la Harvard și tipărit în 1643 la Londra New England's First Fruits, un material de 26 de pagini. Astăzi, acest tip de materiale însoțesc orice campanie de promovare, devenind un instrument larg utilizat de profesioniștii în relaii publice.1 2.3.2. Samuel Adams și Revoluția Americană În 1763, anul în care Angliei câștiga războiul de 7 ani și dreptul de control asupra Canadei în detrimentul Franța, în coloniile de pe coasta de Est a Americii de Nord nu exista un curent revoluționar bine conturat. Mai mult, un număr însemnat de oameni influenți aveau o puternică atitudine pro-britanică. Totuși, treisprezece 1 ScottM. Cutlip, Public Relations History, Lawrence ErlbaumAssociates, Inc., 1995, p. 10-11. 40 Relațiile publice. Eficiență prin comunicare ani mai târziu, respectiv la 4 iulie 1776, reprezentați din New Hampshire, Massa-chusetts, Rhode Island, Connecticut, New Jersey, Pennsylvania, Delaware, Mary-land, Virginia, Carolina de Nord, Carolina de Sud și Georgia aveau să semneze Declarația de Independentă, act care consfințea formarea Statelor Unite ale Americii. Pentru unii autori această schimbare a fost în principal determinată de politica de control economic și militar pe care Anglia a accentuat-o după 1763 în încercarea de a împiedica dezvoltarea comerțului dincolo de regulile imperiale. Astfel, în această perioadă, regele George al III-lea și guvernul său au adoptat o serie de legi, cele mai dăunătoare fiind legea zahărului (1764), legea timbrului și legea răscoalei (1765), care au condus la o serie de nemulțumiri în rândul coloniștilor. Alți autori, însă, considera că aceste măsuri legislative nu puteau afecta decât o mică parte a populației, respectiv burghezia, oamenii de rând fiind prea puțin interesați de acest război comercial. In fapt, ideea asupririi britanice, care a dus la declanșarea Revoluție Americane, avea să fie cultivată de-a lungul anilor prin intermediul unor nuclee ale mișcării populare, centrul acestei mișcări fiind la Boston. Samuel Adams, unul dintre liderii incontestabili ai mișcării de independență, a înțeles că nimic nu se poate realiza în afara sprijinului public. Pentru aceasta, între 1765 și 17751 Adams și colaboratori săi au întreprins o serie de acțiuni cu scopul de a sensibiliza opinia publică. Scott M. Cutlip, profesor la University of Georgia și autor al celor mai prestigioase lucrâri de specialitate care tratează istoria relațiilor publice, Public Relations History from the 17th to the 20th century (1995) și The Unseen Power: Public Relatios. A History (1994), considera că multe din acțiunile vremii se pot înscrie într-un plan de relații publice care s-a bazat pe următoarele tehnici2: 1. înființarea unor organizații care prin acțiunile lor să promoveze ideile revoluției. In ianuarie 1766, ia fiin^î la Boston organizația The Sun of Liberty iar șase ani mai târziu, tot în Boston, la sugestia lui Samuel Adams, este înființat The Committee of Corespondence. Acest tip de comitete s-a răspândit repede și în alte colonii, devenind un mijloc puternic de organizare a acțiunilor de independență; 2. folosirea unor simboluri ușor identificabile care crează stări emoționele puternice, de exemplu The Tree ofLiberty asociat cu cele mai importante manifestații în favoarea independenței, manifestații care aveau loc în Boston's Hanover Square. Cântecele, luminile, focurile de artificii aveau să creeze la aceste întâlniri o atmosfera unică, nemaîntâlnită până atunci în America; 3. folosirea sloganurilor ce comprim elemente complexe în stereotipuri ușor de citat și de amintit, ca de exemplu, Taxation without representation is tyranny; 4. crearea de evenimente - staged events. Adams și colaboratorii săi au intuit puterea pe care evenimentele șocante sau dramatice o pot avea în mobilizarea 1 La 19 aprilie 1775, la Lexington, a avut loc prima bătălie între fermierii, meseriașii și muncitorii colonisti, conduși de Paul Revere, și “Tunicile Roșii“ ale armatei regale, bătălie care a marcat începutul Războiului de Independență. 2 Scott M. Cutlip, op. cit., p. 17 - 33. Evoluția relațiilor publice 41 opiniei publice. Construind asemenea evenimente, ei au reușit să aducă pe agenda discuțiilor publice probleme sensibile, cum ar fi de exemplu cea a taxelor pe care guvernul britanic le pretindea pentru importurile de ceai. Astfel, în semn de protest la rușinoasa lege a ceaiului, adoptata de Parlamentul englez în 1773, Adams a pus la cale ceea ce istoricii aveau să numească mai târziu un pseudo-eveniment (pseudo-event), The Boston Tea Party: la 16 decembrie a aceluiași an cetățenii din Boston, revoltați "spontan", s-au înbrăcat în haine ale indienilor și au aruncat în mare ceai în valoare de 17 000 de lire, adus de 3 vase ale Companiei Indiene Orientale1. Ca răspuns la aceste acțiuni, Guvernul englez a adoptat o serie de noi legi represive, printre care: închiderea portului din Boston, interzicerea mitingurilor orășenești și masarea de noi trupe în Massachusetts. Pentru Adams, consecințele acestei acțiuni erau previzibile, ele având un rol important în tot acest scenariu. De fapt era vorba de un război al imaginilor, un război psihologic, cu rolul de a irita cât mai mulți cetățeni. Paul Revere, unul dintre apropiații lui Adams, avea să poarte această poveste către celelalte colonii din sud, mergând personal în New York și Philadelphia; 5. transmiterea rapidă către public, prin intermediul tuturor mijloacelor de comunicare disponibile, a versiunii proprii asupra evenimentelor. La 5 martie 1770, nu departe de Boston Customs House, o altercație între un grup de localnici și trupele britanice s-a soldat cu moartea a cinci americani și cu rănirea altor șase, printre care și un cetățean de culoare. Incidentul a fost imediat catalogat de oamenii lui Adams ca fiind un groaznic masacru, grupul de revoluționari folosind această ocazie pentru a plasa în media ample articole ce relatau despre the Horrid Boston Massacre. La rândul lor, organizațiile The Sun of Liberty, care erau acum prezente în toate cele treisprezece colonii rebele, și-au intensificat activitățile pentru a face cunoscut tuturor efectul nociv al staționării unor trupe străine pe teritoriul american. 6. susținerea unor campanii intense pentru a promova noile idei și convingeri. Având în vedere condițiile istorice date, Guvernul britanic nu putea controla coloniile americane fără un sprijin local al liderilor de opinie și o minim acceptare populară, condiții îndeplinite până în 1763. După acest an, cele două tabere au folosit instrumente de luptă diferite care au condus la modificarea parametrilor inițiali, respectiv la schimbarea echilibrului de forte în favoarea ideii de independență. În timp ce britanicii, o putere mondială incontestabilă la acel moment, nu înțelegeau nimic din ceea ce se întâmpla dincolo de ocean, considerând că instrumentele legislative și militare sunt suficiente pentru a asigura controlul acestor regiuni, grupurile de revoluționari, în pofida divergențelor de opinie care existau între cele treisprezece colonii, au promovat în mod constant numai acele idei care aveau să unească populația împotriva imperiului asupritor. Rîzboiului economic și 1 W.Z. Foster, Schiță a istoriei politice a celor două Americi, București, Editura pentru literatura politică, 1954, p. 130 și G. M. Trevelyan, Illustrated History of England. London, Long-man,1975, p. 620-630. 42 Relațiile publice. Eficiență prin comunicare militar purtat de britanici i s-a răspuns cu un război al imaginilor în care instrumentele folosite au fost opiniile și nu legile sau armele. Toata această campanie promovată de radicalii din Boston nu avea ca țintă Imperiul Britanic, care oricum se afla la o distanți de șase-șapte săptămâni într-o navă neplăcut zgâlțâită de valurile oceanului, ci se adresa celorlalte colonii care, deși nu aprobau măsurile economice adoptate de Anglia în ultimul timp, nu erau gata să accepte dezbinarea imperiului1. The Boston Tea Party a marcat însă schimbarea de atitutine față de problema independenței. Un an mai târziu, la 5 septembrie 1774, Philadelphia avea să găzduiască primul Congres Continental la care au participat reprezentanți ai tuturor coloniilor, cu excepția Georgiei, al cărui reprezentant fusese împiedicat să vină la congres de guvernatorul provinciei2. Întâlnirea a avut drept consecință imediată boicotarea mărfurilor englezești și înființarea comitetelor de siguranță, care pot fi asimilate cu organul executiv al congresului. Șapte luni mai târziu, la 19 aprilie 1775, la Lexington, s-a tras primul foc de armă ce anunța începutul războiului de independență. La 3 septembrie 1783, Marea Bri-tanie recunoștea independența Statelor Unite ale Americii, semnând la Paris tratatul de pace. 2.4. Epoca încercărilor - secolul XIX 2.4.1. Amos Kendall, primul consilier de presă la Casa Albă Între 1820 și 1830, sistemul politic american a cunoscut o serie de schimbări importante: un numr tot mai mare de cetățeni câștigă recunoașterea drepturilor politice, deci implicit și dreptul de a vota3; are loc o structurare a partidelor politice, ceea ce va conduce în anii care vor urma către un sistem bipartidist; crește rolul presei în modelarea vieții politice americane, lucru sesizat și de Alexis de Tocque-ville în timpul vizitei sale în America (1831-1832). Consecințele sunt imediate: populația devine din ce în ce mai activă și sensibilă la problemele politice, iar dezbaterile publice, catalizate de cele mai multe ori de media, vin să completeze și să influențeze dezbaterile din forurile politice. În plus, monopolul nordiștilor asupra funcției prezidențiale este spart prin alegerea în 1828 a guvernatorului de Florida, Andrew Jackson, la Casa Albă4. Amos Kendall ajunge la Washington în ianuarie 1829 purtând cu el o bogată experiență în publicistică, dar și o serioasă educație juridică și politică5. Înainte de a 1 G.M. Trevelyan, op. cit., pp. 627-628. 2 W.Z. Foster, op. cit., pp. 130. 3 La alegerile prezidențiale din 1824 participă 1.150.000 de cetățeni, în timp ce 4 ani mai târziu se înregistrează o participare de 12.240.000 de votanți (Cutlip, 1995, p. 82). 4 James Grunig și Todd Hunt, op. cit. ,1984, pp. 20-21. 5 Scott M. Cutlip, op. cit., 1995, pp. 68-87. Evoluția relațiilor publice 43 colabora și apoi a conduce câteva publicații în Kentucky, își finalizează studiile în drept și asistă mai mulți juriști și oameni politici, printre care și pe Henry Clay. Pentru un an (1814-1815) lui Kendall i se oferă poziția de profesor al celor cinci copii ai lui Clay, poziție care i-a permis nu numai câștigarea unei importante sume de bani, dar și apropierea de înalta clasă politică, Clay ocupând de-a lungul timpului diferite mandate publice (deputat, senator) și fiind de șase ori candidat, fără succes, la funcția prezidențială. După 1820, pentru Kendall scrierea de speech-uri pentru diverși politicieni și implicarea în dezbaterile publice de pe poziția de publicist devenise o constantă a vieții sale. La Washington, Kendall ajunge pentru a ocupa o poziție de funcționar în administrația Jackson, ca răspuns la contribuia pe care o avusese în câștigarea alegerilor prezidențiale din Kentucky. Talentul lui Amos Kendall de a scrie discursuri, capacitatea sa de a surprinde și sintetiza cursul opiniilor publice, ingeniozitatea și flerul său politic au venit în întâmpinarea unor nevoi acute ale Președintelui, care nu excela în exprimări publice elegante și nici nu putea echilibra raporturile sale cu mass-media și publicul. Foarte curând Kendall devine un apropiat al lui Jackson, membru al kitchen cabinet, și va rămâne la Casa Albă până la încheierea celor două mandate ale acestuia (1837). Timp de opt ani, Kendall a îndeplinit neoficial funcția de consilier de presă, scriind discursurile Președintelui, asigurând relația cu mass-media prin redactarea comunicatelor de presă și plasarea în diferite jurnale a unor articole favorabile punctului de vedere al Casei Albe. De asemenea, Kendall participă la campania prezidențială din 1832 care îi aduce lui Andrew Jackson cel de-al doilea mandat. 2.4.2. P.T. Barnum - omul show business-ului Secolul al XIX lea este secolul încercărilor, iar unul dintre primii care au avut curajul să experimenteze a fost Phineas Taylor Barnum. Născut la 5 iulie 1810, în Connecticut, într-o familie care nu a excelat niciodată din punct de vedere financiar, Barnum, își începe cariera la 21 de ani ca jurnalist. La foarte puțin timp de la debutul său lansează propria publicație, saptămânalul The Herald of Freedom. Punctele de vedere promovate în acest saptimânal îl aduc însă pe editor într-o serie de conflicte care ulterior degenerează în procese. Din această poveste Barnum se alege cu 60 de zile închisoare și 100$ amendă. Insuccesul debutului nu îl descurajează. Un nou început, dar de data aceasta în imensa și neexplorata lume a show business -ului, avea să aibă loc în 1835, când Barnum aduce în fața publicului the greatest natural and national curiosity in the world, Joice Heth, nurse to General George Washington, the father of our 1 Jackson 's kitchen cabinet reprezenta un grup informal aldtuit din câțiva consilieri de taină ai Președintelui. Aceștia obișnuiau să intre în Casa Alte folosind ușa din spate a bucătăriei, de unde și numele grupului. 44 Relațiile publice. Eficiență prin comunicare country1. Bătrâna Heth, o femeie de culoare, semiparalizata, oarbă și fără nici un dinte, născută chipurile în urm cu 160 de ani pe una din proprietățile părinților lui George Washinton, ar fi fost doica primului președinte al Statelor Unite ale Americii. Deși istoria depășea cu mult granița oricărei imaginații, Barnum a mizat pe naivitatea, curiozitatea și dorința publicului de a se distra2 (D.L. Wilcox și colab., 2000, p.28). Cu o promovare susținută, constituită în principal din afișe răspândite peste tot și publicitate în presă, Barnum a reușit să aducă publicul în fața scenei timp de mai multe săptămâni, înregistrând astfel încasări record. Când interesul pentru acest subiect de circ a început să scadă, Barnum a bombardat redacțiile ziarelor cu anonime care puneau sub semnul întrebării autenticitatea poveștii (Newsom și colab., 2000, p.38), ghidându-se, se pare, după principiul potrivit căruia Nu contează ce scrie presa, important este să scrie! La moartea bătrânei Heth, o expertiză medicală avea să releve faptul că vârsta acesteia nu depășea 80 de ani. Barnum a făcut și din acest lucru un subiect de presă, declarând în toate mediile că el însumi a fost tras pe sfoara. Regăsim în acest exemplu cel puțin patru din tehnicile pe care Adams le aplicase cu o jumătate de secol în urm: - folosirea unor simboluri mor identificabile, - crearea de evenimente- staged events, - susținerea unei campanii intense, - transmiterea rapidă către public a versiunii proprii asupra evenimentelor și folosirea la maxim a mijloacelor de comunicare disponibile. Toată această poveste bizara, dar în același timp incitantă, avea în spatele ei o încărcătura simbolică foarte puternică, susținută de prezența numelui primului președinte al Statelor Unite ale Americii, nume care, pentru acea perioadă, asigura o anumită rezonanță în conștiința publicului. Evenimentul este construit, Barnum scriind și difuzând personal povestea vieții bătrânei Heth, iar interesul asupra subiectului este întreținut prin publicitate masivă și catalizarea unor dezbateri pe marginea acestuia, ca de exemplu, problema autenticifâții actelor care dovedeau că bătrâna de culoare are 160 de ani. Nu în ultimul rând, subiectul este controlat prin canalizarea sensului discuțiilor publice. Exemplul analizat, care se încadrează foarte bine în etapa comunicare/inițiere din evoluția relațiilor publice definită de Newsom et al., acoperă în același timp și elementele specifice modelului impresariat/publicitate al lui Grunig și Hunt, fiind vorba de o comunicare unidirecțională, în care se folosește o informație contaminată în scop propagandistic. In lucrarea Public Relations, Strategies and Tactics, autorii îl descriu pe Barnum ca maestru al pseudo-evenimentului, al întâmplărilor planificate, asfăzi elemente de bază ale activtății de relații publice. Deși practicienii zilelor noastre se 1 Cea mai mare curiozitate naturală și națională din lume, Joice Heth, dădaca Generalului George Washington, părintele patriei noastre. 2 Dennis L. Wilcox, Philip H. Ault, Warren K. Agee și G. T. Cameron, G. T., Public Relations: Strategies and Tactics, New York, Longman, 2000, pp. 28-29. Evoluția relațiilor publice 45 det^ează net de limbajul foarte înflorit și exagerat folosit de showman-ul secolului al XIX lea, autorii considera că acest limbaj trebuie analizat în raport cu standardul vremii. Publicul, flămând după distracție, i-a acceptat exagerările, așteptând cu sufletul la gura minunile ce aveau să urmeze. Aceasta ar putea fi explicația succeselor ulterioare ale lui Barnum, care foarte curând a ajuns să administreze cel mai mare circ al vremii, Barnum & Bailey, cu trei scene, două tribune și 800 de angajați, proclamat cel mai mare spectacol de pe Mapamond. În cariera sa de show-businessman, Barnum avea să lansese și alte întâmplări planificate, Tom Thumb (Tom Degețel), Jenny Lind - privighetoarea suedeză, Jumbo și Gemenii Siamezi fiind doar câteva dintre acestea, spectacole găzduite cu căldură atât de americani, cât și de europeni. În 1891, multimilionarul Phineas Taylor Barnum, cel care fusese un om de afaceri lucid, devotat familiei, filantrop, antialcoolic, plin de fantezie, sensibil la zâmbetele copiilor din timpul spectacolelor sale, moare lăsând în urm o legendă pe care timp de 60 de ani o scrisese cu mâna sa. 2.4.3. De la The Public be Fooled la The Public be Damned Evoluția relațiilor publice corespunzătoare perioadei 1800-1899 a fost influențată de o serie de elemnte. Două dintre acestea au jucat, însă, un rol aparte: - scăderea drastică în prima parte a anilor '30 a prețului de producție a ziarelor, perioadă cunoscute și sub numele penny press, - acumularea spre sfârșitul secolului a unor tensiuni sociale, politice și economice semnificative. Penny press a condus la creșterea circulației presei scrise, respectiv a gradului de audiență a acesteia, jurnalul devenind astfel un vehicul ieftin al informațiilor. Toți cei care lucrau în zona impresariat/publicitate s-au grăbit te utilizeze acest instrument în atingerea obiectivelor lor. În paginile ziarelor se putea însă ajunge în dote moduri: primul, ca informație de presa, adică informație de interes general cuprinsă în interiorul unor articole, și a doua, ca informație integrată în reclame. Primul tip de informație era gratis, al doilea însă presupunea ca promotorul reclamei te acopere financiar costurile aferente. În acest context s-au reinventat staged event-urile, luând amploare știrile fabricate, cu rolul de a transforma reclama înt-o poveste de interes general care te facă obiectul unui articol. Această tehnică, pe care noi o numim astezi publicitate (publicity), asigura de fapt o reclam mascată și tete costuri financiare prea mari. Am văzut cum Barnum a combinat toate tehnicile posibile pentru a ține personajele sale pe prima pagină. Kendall a procedat la fel în lupta mediatică pe care a condus-o timp de 8 ani la Casa Alte. Această practică s-a generalizat și a condus la ceea ce Grunig și Hunt au numit epoca impresariat/publicitate, iar Newsom și colaboratorii tei au considerat-o epoca comunicare/inițiere. Un alt punct de vedere vine te completeze cele dote abordări prezentate anterior. 46 Relațiile publice. Eficiență prin comunicare Eric Goldman, într-o lucrare de specialitate de lajumătatea secolului XX1, încadrează evenimentele de după 1830 în epoca The Public be Fooled. Această abordare, fără a avea pretenția unei analize riguroase a tehnicilor sau modelelor de comunicare utilizate atunci, radiografiază o stare de spirit, scoțând în evidend lipsa de responsabilitate socială a celor care practicau atunci relațiile publice. Primul val de industrializare masivă de la sfârșitul secolului al XIX lea determină o serie de schimbări în plan socio-economic. Micile afaceri (manufacturiat și comeț local sau regional) administrate de un numr semnificativ de oameni devin în perioada 1875-1900 afaceri transcontinentale (di ferate, telegraf, electricitate, construcții de mașini, comert la nivel național prin apariția unor noi piețe de desfacere) care vor concentra capitalul în mâinile câtorva oameni. Toate aceste modificări au loc într-o ignorare totală a publicului, Eric Goldman subliniind faptul că baronii finanțelor acelei perioade se ghidau după principiul potrivit căruia cu cât publicul știe mai puțin, cu atât afacerile sunt mai profitabile. Această perioadă va culmina cu afirmația The Public be Damned pe care, potrivit unor autorilor Grunig și Hunt, William Vanderbilt, fiul lui Commodore Cornelius Vanderbilt, președinte al New York Central Railroad, ar fi facut-o cu ocazia unui interviu. Grunig și Hunt consideră d, reală sau nu, aceasd afirmație descrie foarte bine filosofia care ghida relațiile publice la sfârtitul secolului al XIX lea. O astfel de atitudine nu putea rămâne fără urmări. Conflictele repetate dintre patronate și muncitori - unele dintre ele urmate de violențe, care aveau în general ca obiect concedierile repetate, condițiile improprii de mund, salarizarea necorespunzătoare, au dus la amplificarea atacurilor de pred asupra marilor industriași. Un exemplu este cel al acțiunilor sindicale din oțelăria Carnegie-Frick, Pennsyl-vania, care au fost înăbușite violent iar sindicatul distrus cu ajutorul poliției, acțiuni amplu mediatizate și care au condus la o degradare a imaginii publice a companiei. Cei mai dinamici oameni de afaceri din acea perioadă au înțeles necesitatea de a preîntâmpina conflictele deschise cu angajați prin intensificarea acțiunilor de publicitate, folosind serviciile unor specialiști externi sau creând departamente interne specializate de relații publice. Primul departament de acest tip a fost cel înființat în 1889 de George Westinghouse, cel care a introdus pe piața americană curentul alternativ și care, timp de mai mulț ani, a purtat un adevărat război mediatic cu Edison General Electric, firma lui Thomas A. Edison care era deja prezentă pe piața americană ca furnizoare a curentului continuu. Nevoia de relații publice avea să se simtă din ce în ce mai acut în anii care au urmat, ceea ce a justificat apariția, începând cu secolul următor, a unor structuri specializate care asigurau servicii de consiliere pe zona relaților publice. Numite inițial birouri de publicitate, acestea vor domina primii ani ai secolului al XX lea. 1 E. F. Goldman, Two-Way Street: The Emergence of the Public Relations Counsel, Boston, Bellman Publiching Co., 1948, p. 1. Evoluția relațiilor publice 47 2.5. Perioada reacție/răspuns - debutul secolului XX Primele decade ale secolului XX sunt marcate de eforturile masive ale jurnaliștilor de a demasca marile afaceri necurate. După ani de secretomanie a deținătorilor de capital și indiferentei a publicului, presa, considerabil redimensionatî, unele publicații ajungând la un tiraj de un milion de exemplare, declanșează cea mai mare campanie de demascare a criminalității morale. O mare parte a acestei campanii este susținută de revistele de scandal care în perioada 1900-1912 au reușit să aducă dezgustul publicului la lumină și să genereze proteste împotriva corupției guvernamentale și abuzurilor marilor industriași1. In abordarea lui Newsom, aceste acțiuni se înscriu în etapa reacție/răspuns, perioadă în care, pentru prima dată într-un mod organizat, se apelează la relații publice pentru a face față valului de acuze. 2.5.1. The Publicity Bureau - Boston, 1900 In 1900, un fost jurnalist, George V. S. Michaelis, în colaborare cu alți doi parteneri, Herbert Small și T. O. Malvin, a fondat la Boston prima firmă națională de publicitate, The Publicity Bureau, cu scopul declarat de aface un impresariat de afaceri pentru cât mai mulți clienți la prețuri cât mai convenabile Primul client al acestei firme a fost Harvard University, iar în anii care au urmat au fost deschise birouri și în alte puncte al^ țării: New York, Chicago, Washington, St. Louis, Topeka, Kansas. In 1906, The Publicity Bureau este angajat de dilor ferate naționale pentru a demara prima acțiune la nivel național împotriva propunerilor legislative ale lui Roosevelt. Deși a tratat cu toată seriozitatea acest contract, acționând în secret pentru a influența prin media și alți lideri de opinie interesele angajatorului său, acțiunea nu a condus la rezultatele scontate, Roosevelt reușind să impună în congres punctul său de vedere. Acest insucces duce la pierderea unor contracte, căile ferate naționale schimbându-și strategia de relații publice pe care o va pune în practică cu ajutorul unor departamente interne. După 1911, firma lui Michaelis și a colaboratorilor săi dispare de pe piața nou creata, dar atât de instabilă, a impresariatului de afaceri.2 2.5.2. Ivy Lee Ivy Ledbetter Lee, proaspăt absolvent al Princeton University, își începe cariera în 1898 la New York World ca jurnalist specializat în business. După cinci ani pe-trecuți ca reporter, Lee demisionează pentru ca în 1903 să participe la campania lui Seth Low pentru Primăria New York-ului. Activitatea desfișurată aici îl recomandă 1 C. C. Regier, The Era of the Muckrakers. Chapel Hill: The University of North Carolina Press, 1932, pp. 12-45. 2 Scott M. Cutlip, op. cit., 1994, pp. 10-27. 48 Relațiile publice. Eficiență prin comunicare pentru o poziție de asistent la biroul de presă al Comitetului Național Democrat, organism implicat în derularea campaniei electorale prezidențiale din 1904. Aici îl va cunoaște pe George F. Parker, un veteran în publicistica politică, alături de care va inaugura la sfârșitul anului a treia firmă de publicitate din America, Parker & Lee. În 1906, Lee este chemat să reprezinte interesele lui George F. Baer și asociații acestuia în conflictul dintre patronatele industriei de antracit și sindicate. Scandalul iscat pe marginea acestui subiect, la care se adăugau grevele muncitorilor din mine, aveau să facă munca lui Lee extrem de dificilă. La o analiză sumara bilanțul era clar dezechilibrat, patronatele fiind extrem de dur criticate în presă. Lee avea să identifice și sursa acestui dezechilibru: în timp ce liderul minerilor, John Mitchell, răspundea cu promptitudine tuturor solicitărilor presei, George F. Baer refuza orice discuție pe acest subiect, inclusiv intervenția Președintelui Theodore Roosevelt, care-și exprimase disponibilitatea de a intermedia conflictul. Pentru a soluționa această situație de criză, Lee a recomandat patronatului să-și schimbe atitudinea și să deschidă dialogul. În acest sens, el a redactat și distribuit presei o notă semnată de George F. Baer și asociații săi, notă care avea următorul conținut: Antreprenorii antracitului, conștientizând interesul general în problema condițiilor din regiunile miniere, sunt pregătiți să furnizeze presei toate informațiile posibile.1 Conflictul nu a fost închis imediat dar stabilirea unei linii de dialog a dus la scăderea intensității acestuia. În viziunea lui Ivy Lee, practica relațiilor publice de secol XIX ghidată după filosofia The Public be Fooled, respectiv The Public be Damned, era depășită. El considera că este momentul să se intre într-o nouă etapă în care accentul să se pună pe informarea publicului - The Public be Informed. Ghidat de acest principiu, în același an, 1906, biroul Parker&Lee facea publid următoarea declarație: Acesta nu este un birou de presă secret. Toată munca noastră se face la vedere. Scopul nostru este de a furniza știri. Aceasta nu este o agenție de reclam; în cazul în care veți considera că informațiile noastre ar trebui doar să treacă prin biroul dumneavoastră, nu le folosiți.Datele noastre sunt foarte exacte. Vă vom oferi prompt detalii suplimentare referitoare la subiectul tratat și ne va face o mare plăcere să acordăm asistenți oricărui redactor interesat în verificarea directă a oricărei informații. Pe scurt, planul nostru este pur și simplu conceput pentru a sprijini prompt și eficient concernele și instituțiile de presă, pentru a furniza presei și publicului din Statele Unite ale Americii informații asupra unor subiecte considerate valoroase și demne de a fi cunoscute.2 Ivy Lee, consecvent cu propriile convingeri, va administra și alte situații de criză, înclinând de cele mai multe ori balanța în favoarea clienților di. Tot în 1906, el va fi solicitat de Pennsylvania Railroad să asigure consultanți pe perioada crizei 1 Dennis L. Wilcox etal., op. cit., p. 31. 2 Idem. Evoluția relațiilor publice 49 declanșate la producerea unui grav accident de cale feratii. Acționând foarte prompt, Lee a invitat presa interesată de acest subiect să se deplaseze la locul accidentului, toate cheltuielile fiind asigurate de companie. El a facilitat culegerea știrilor și imaginilor direct de la sursă, iar rezultatul nu a întârziat să apară: Pennsylvania Railroad avea să beneficieze pentru prima dată în ultimii ani de o prezentare favorabilă în presă a politicilor sale. În 1908, Lee este angajat de Pennsylvania Railroad, devenind astfel primul consilier de relații publice. În același an, Parker & Lee își încetează activitatea. Șase ani mai târziu, în 1914, Ivy Lee devine consilier personal al lui D.J. Rocke-feller, Jr. pentru care va lucra până în 1934. După moartea sa, Lee a fost puternic criticat pentru relațiile sale cu parteneri din Uniunea Sovietică și Germania, contractul semnat în 1933 cu firma Farben pentru suma anuală de 25 000 $ făcând subiectul mai multor discuții publice. Cu toate acestea, în opinia multor autori, Ivy Lee rămâne practicianul care a avut o contribuie decisivă în transformarea impresariatului de secol XIX în relații publice de secol XX. El a definit noi standarde în practica relațiilor publice, ghidându-și activitatea după reguli care au repoziționat acest domeniu1 - mesajul organizației trebuie să fie sprijinit de acțiuni; - publicitatea dublată de performanți va conferi recunoaștere; - afecerile și industria trebuie să se alinieze la interesul public; - pentru a asigura succesul activității organizației, consilierul de relații publice trebuie să colaboreze direct cu unitatea managerială; - organizațiile trebuie să mențină deschise canalele de comunicare cu mass-media; informația utilizată în strategia de comunicare trebuie să fie bazate pe fapte reale; - specialiștii în relații publice trebuie să dea o fați umană afacerilor și să-și gestioneze activitatea cu orientare majora asupra segmentelor de public reprezentate de angajați, clienți, comunitate; - simbolurile și sloganurile pot organiza și motiva mulțimile. 2.5.3. Comitetul Creel Între 1917 și 1919, la propunerea Președintelui Woodrow Wilson, sub conducerea lui George Creel, a funcționat Comitetul Informării Publice, organism guvernamental creat cu rolul de a mobiliza opinia publică în sprijinirea eforturilor de război ale Statelor Unite ale Americii. Fără a putea fi ghidat de o experienți anterioara și fără să dispună de o bază materială corespunzătoare, Creel avea să conducă cel mai mare laborator de comunicare publică de până atunci, bazându-se numai 1 W. D. Sloan et al., Mass Communication in the Information Age, Mystic Lake Way, Vision Press, 1996, p. 43. 50 Relațiile publice. Eficiență prin comunicare pe ingeniozitatea și dinamicitatea unor tineri jurnaliști, impresari, redactori, artiști etc.1 Comitetul a reușit să orchestreze o amplă campanie de informare constând din mai bine de 800 000 de mesaje, transmise cetățenilor din toată țara cu ajutorul unor voluntari conectați la Washington prin intermediul telegrafului. Efectele acestei campanii nu au întârziat să apară. Dacă la începutul războiului Crucea Roșie avea 486.194 de membrii și un fond de 200.000 $, în septembrie 1918 aceasta avea 20 milioane membri și o rezerva de 400 milioane $. In timp ce în 1917 doar 350.000 de americani dețineau bond-uri Liberty, până în 1919, ca urmare a campaniilor de informare ale Comitetului, numărul deținătorilor de astfel de bond-uri a depășit 10 milioane. Deși desființat în 1919, Comitetul Creel a produs efecte pe toată durata secolului XX. Acei tineri care s-au antrenat aici în arta comunicării publice, au rămas devotați domeniului, contribuind în anii care au urmat la cristalizarea relațiile publice. Astfel, Calr Byoir, cel care la numai 28 de ani îndeplinea funcția de andjunct al lui George Creel în Comitetul Informării Publice, avea să fondeze în 1930 propria firmă care timp de 50 de ani a dominat piața relațiilor publice din Statele Unite ale Americii. 2.6. Relațiile publice intra în universități 2.6.1. Edward L. Bernays Edward L. Bernays s-a născut la Viena în 1891. Un an mai târziu, pirinții săi aveau să emigreze în Statele Unite ale Americii și să se lanseze la New York în afaceri cu produse agricole. Acest lucru va marca și evoluția tânărului Bernays care, la insistențele părinților săi, avea să înceapă în 1908 cursurile la Cornell University's College of Agriculture. După absolvire, în 1913, și până la începerea primului război mondial, Bernays va lucra în impresariatul artistic și va colabora cu mai multe reviste de specialitate, unele cu specific agricol, altele cu specific medical. Colaborarea cu revistele medicale nu avea să fie întâmplătoare. In timpul vizitelor în Europa, Bernays se apropie de unchiul său Sigmund Freud, care, se pare, va avea o puternică influență asupra sa, stimulându-i interesul pentru știipele sociale. La rândul său, Bernays îl va ajuta pe Freud în traducerea și publicarea în engleză a lucrărilor sale2. Primul război mondial îl găsește pe Edward L. Bernays în incapacitatea de a satisface serviciul militar: anumite deficiențe fizice (vedere slăbită, platfus) îl împiedică să se înroleze pe frontul europen. Căutând o modalitate de a contribui la eforturile de război ale Statelor Unite ale Americii, Bernays ajunge în 1918 să lucreze în birourile din New York ale Comitetului Informării Publice. Fără a ocupa 1 S.M.Cutlipetal.,EffectivePublicRelations,NewJersey,PrenticeHall,2000,pp. 122-123. 2 S. C. Cutlip, op. cit., pp. 159-226. Evoluția relațiilor publice 51 o poziție semnificativă în această structura, Edward L. Bernays a fost destul de repede perceput ca unul dintre cei mai activi membrii ai Comitetului. În 1919, după terminarea războiului, el a fost selectat pentru a face parte din delegația Comitetului în vederea participării la Conferința de Pace de la Versailles. Cu acest prilej, el îi cunoaște pe George Creel, directorul Comitetului, și Carl Byoir, adjunctul acestuia. În anii de după război îi vom regăsi pe Bernays și Byoir colaborând la mai multe acțiuni de relații publice, prima dintre ele fiind cea a campaniei de recunoaștere a Lituaniei ca stat independent. În 1919, odată cu desființarea Comitetului Informării Publice, Edward L. Bernays decide să continue munca desfășurată în ultimii ani prin deschiderea propriei firme de relații publice. În acest demers el este însoțit de Doris E. Fleishman, o tânără jurnalistă la New York Tribune. În 1922, cei doi se căsătoresc, rămânând pentru următorii 58 de ani parteneri de via$ și afaceri. Contribuia lui Edward L. Bernays în dezvoltarea relațiilor publice s-a realizat pe cel puțin trei componente. Prima este cea a practicii relațiilor publice. În opinia multor autori, Bernays este exponentul modelului trei al relațiilor publice, caracterizat de o comunicare bidirecțională și asimetrică, dar și unul dintre cei care au deschis drumul către modelul patru, cel al comunicării bidirecționale și simetrice. El a dus relațiile publice de la stadiul the public be informed, stadiu promovat și practicat de Ivy Lee, la the public should be understood and its needs considered. Practicând acest tip de relații publice, Bernays a avut în întrega sa cariera mai bine de 200 de clienți, printre care Thomas Edison, Henry Ford, frații Dodge, Președintele Hoover, General Motors, American Tabacco Company, multe dintre acțiunile celebre ale secolului XX fiind legate de numele său. A doua componentă este aceea a activității didactice. În 1922, Edward L. Bernays a lansat la New York University primul curs de relații publice. Acest moment marchează un nou stadiu al domeniului, acela al recunoașterii acedemice, al fundamentării lui după criterii specifice, științifice Ulterior, această disciplină a fost inclusă în programele mai multor universități, ceea ce a contribuit semnificativ la maturizarea relațiilor publice. În strînsă legătură cu activitatea didactică apare a treia componentă, aceea a literaturii de specialitate pe care Edward L. Bernays a lansat-o în 1923 prin publicarea primei cărți de relații publice Cristaliying Public Opinion. Ulterior vor apărea și alte titluri (Propaganda - 1928, Public Relations - 1952, Biography of an Idea: Memoirs ofPublic Relations Counsel Edward L. Bernays - 1965), fiecare în parte constituind un reper în domeiu. Pentru întrega sa activitate, în 1990, revista Life l-a inclus pe Bernays în primii 100 de oameni ai secolului XX. Edward L. Bernays a muritîn 1995, la vârsta de 103 ani. 52 Relațiile publice. Eficiență prin comunicare 2.6.2. Rex F. Harlow Rex F. Harlow și-a început activitatea în domeiul relațiilor publice în anul 1912, fiind angajat de fratele său pentru a promova Harlow 's Weekly, o publicație editată în Oklahoma City. După mai mulți ani de practică în domeniu, desfășurată cu precădere în zona San Francisco, Harlow debutează în 1939 ca profesor la Stanford University. În același an fondează American Council on Public Relations (ACPR), stuctură care va fuziona în 1948 cu National Association of Accredited Publicity Directors pentru a forma cel mai important organism de specialitate, The Public Relations Society of America (PRSA)1. În 1945, sub egida ACPR, editează Public Relation Jurnal, o revistă de specialitate care după 1948 devine jurnalul oficial al PRSA. În 1952, Harlow pune bazele unei alte reviste de specialitate, Social Science Raport. Preocupat de cercetare, profesorul Harlow a fost un apropiat al muncii de laborator, reluând multe dintre teoriile dezvoltate până atunci pe tărâmul științelor sociale în încercarea de a identifica zonele în care aceste teorii au aplicabilitate în domeniul relațiilor publice. A scris mai multe cărți și a condus diferite cercetări de grup, poate cea mai cunoscută fiind cea din 1975-1976 în care au fost implicați 65 de specialiști din întraga lume și s-a materializat prin adoptarea unui text recunoscut pe plan internațional ca o megadefmiție a relațiilor publice. La sfârșitul anilor '70 s-a retras la Palo Alto, California, de unde a continuat să publice în revistele de specialitate. Profesorul Rex F. Harlow a murit în 1993 la vârsta de 100 de ani, ocupându-și locul în istorie ca fondator al cercetării în relațiile publice. Exerciții I 1. Analizați fiecare exemplu prezentat în acest capitol prin prisma celor patru modele ale relațiilor publice. Stabiliți pentru fiecare caz în parte fluxul comunicării, conținutul acesteia, raportul care există între cei doi parteneri implicați în procesul comunicării. 2. Pentru fiecare perioadă istorică din evoluția relațiilor publice, identificați și alte exemple de activități de relații publice. Bibliografie: Bernays, Edward L., Public Relations, Norman: University ofOklahoma Press, 1948. Cutlip, Scott M., The Unseen Power: Public Relations. A History, Lawrence Erlbaum Associates, Inc., 1994. Cutlip, Scott M., Public Relations History, Lawrence Erlbaum Associates, Inc., 1995. 1 Scott M. Cutlip, 1994, op. cit., p. 217. Evoluția relațiilor publice 53 Cutlip, Scott M. Center, H. Allen și Broom, Glan M., Efective Public Relations, New Jersey, Prentice Hall, 2000. Foster, W. Z., Schiță a istoriei politice a celor două Americi, București, Editura pentru literatură politică, 1954. Goldman, E. F., Two-Way Street: The Emergence ofthe Public Relations Counsel, Boston, Bellman Publiching Co., 1948. Grunig, James și Hunt, Todd, Public Relations Techniques, Harcout Brace College Publishers, 1984. Lougovoy, Constantin și Huisman, Denis, Traite de relations publiques, PUF, 1981. Newsom, Doug, Truk, Judy VanSlyle și Kruckeberg, Dean, This is PR. The realities ofPublic Relations, Wadsworth, 2000. Regier. C.C., The Era of the Muckrakers. Chapel Hill: The University of North Carolina Press, 1932. Sloan, W. D, Carter, S. Staples, Gonzenbach, J. William și Stovall, G. James, Mass Communication in the Information Age, Mystic Lake Way, Vision Press, 1996. Trevelyan, G. M., IllustratedHistory ofEngland. London, Longman,1975. Wilcox, Dennis L., Ault, Philip H., Agee, Warren K. și Cameron, G. T., Public Relations: Strategies and Tactics, New York, Longman, 2000. Evoluția relațiilor publice 55 3. Fundamente teoretice. Domenii și paradigme Obiective: a) Conceperea relațiilor publice în perspectiva proceselor de influențare sociala și realizarea distincțiilor între relațiile publice și alte forme de influențare socială. b) Situarea fundamentelor teoretice ale relațiilor publice în domeniul psihologiei sociale și în domeniul teoriei comunicării. c) Descrierea relațiilor publice ca procese de comunicare prin utilizarea unor modele comunicaționale și sistemice. Definirea relațiilor publice și precizarea sensurilor de bază ale acestora, operate mai sus, s-au realizat, în contextul unei necesare investigații bibliografice, prin raportare prioritara la practica relațiilor publice. Într-adevăr, atât în plan istoric cât și în orizont contemporan, practica efectivă a relațiilor publice evidențiază manifestarea acestora drept strategii și tehnici de comunicare aplicată, utilizate în procesele de comunicare din interiorul și exteriorul organizațiilor și instituțiilor publice, precum și în comunicarea dintre acestea și mass media. Firește, fiecare dintre sensurile avute astfel în vedere (comunicarea publică, comunicarea organizațională și comunicarea mediatică) beneficiază de abordări și explicații teoretice de sinteză. Relațiile publice pot fi însă înțelese în profunzime doar prin analiza paradigmelor domeniului, a explicațiilor de adâncime. Din acest unghi privind lucrurile, este de reținut faptul că relațiile publice, indiferent de ținta spre care sunt focalizate - publicul, organizațiile, mass media - sunt, înainte de toate, procese de comunicare. Drept urmare, abordarea teoretică a relațiilor publice impune analiza modelelor comunicaționale ale acestora. În același timp, trebuie observat că procesele de comunicare nu sunt, în sine, scopul relațiilor publice. Urmărind generarea și consolidarea încrederii publice în organizații, procesele de comunicare au drept scop influențarea opiniilor și comportamentelor publicurilor. Evident, natura influențării este esențialmente pozitivă, dar procesul, în fibra sa de adâncime, este un proces de influențare socială. În consecință, una dintre rădăcinile teoretice ale relațiilor publice se alimentează din zona modelelor de influențare socială. 56 Relațiile publice. Eficiență prin comunicare 3.1. Psihologia socială Relațiile publice ca proces de influențare socială a) Influențarea socială - conținut și forme Relația socială, derivând etimologic din latinescul relatio semnifică, în sens general, legătura, conexiunea, raportul dintre entități sociale, indiferent de structura acestora. Științele vieții sociale au evidențiat calitatea dublă a relațiilor sociale: aceea de a fi atât o formă de generare a societății (a vieții sociale), cât și o modalitate de trăire socială. In ambele ipostaze, strâns interdependente, relațiile sociale se explică prin interacțiunea socială și stau la baza acesteia. In multiplele sale fațete (interacțiunea individuală, intra și intergrupală), interacțiunea socială este definită drept „acțiune reciprocă sau rezultantă a cuplării (interferenței) acțiunilor inițiate de persoane, grupuri sau colectivități, prin care se influențează condițiile de manifestare și performanțele obținute"1. Nucleul interacțiunii sociale este dat de influența reciprocă dintre entitățile care intra în contact, în relație. Sub acest unghi, se disting trei forme de interacțiune: cooperare, opoziție și acomodare. In același timp, influențe sociale relativ stabile sau repetate în situații diferite circumscriu o relație socială. In concluzie, relațiile sociale derivă din și se exprim prin interacțiuni sociale, în interiorul acestora din urm realizându-se procese complexe de influențare între indivizi și între grupurile sociale. Comunicarea publică, nucleu al relațiilor publice, constituie un domeniu al relațiilor sociale, ținta sa - mărturisită sau nu - și forța sa propulsoare constând în procesele de influențare socială. Influența socială - relație procesuală între sursă, mesaj și țintă In prim instanță, influența socială este o acțiune exercitată de o entitate socială (individ, grup, organizație), orientată spre modificarea opțiunilor și manifestărilor altei entități. In general, influența socială este asociată cu domeniul relațiilor de putere și de control social, „de care se deosebește întrucât nu apelează la constrângere"2. După cum s-a observat, influențele pot fi neintenționate (ca urmare firească a interacțiunilor spontane interindividuale și intergrupale) sau intenționate (acestea fiind rezultatul acțiunii explicite a unor instanțe sociale formale sau informale.3 Influența socială se exercită în forma persuasiunii, manipulării, îndoctrinării, inculcării, asociindu-se cu procesele de socializare, învățare socială și comunicare. Plu-rivalența formelor de influență (de la persuasiune până la manipulare) este valorificat!, cum am arătat deja, cu intenționalități diferite, de la cele întâmplătoare până la cele cu obiective prestabilite, „negative" sau „pozitive". In funcție de entitățile 1 Cătălin Zamfir, Lazăr Vlăsceanu, coord., Dicționar de sociologie, Ed. Babel, București, 1993, p. 309. 2 Ibid, p. 299. 3 Dicționar de psihologie socială, București, Ed. Științifică și Enciclopedică, 1981, p. 116. Fundamente teoretice. Domenii și paradigme 57 implicate, influența sociala se poate realiza între grup și individ, între grupuri sau între indivizi. În primul caz, influențarea socială vizează conformitatea, conducerea, climatul de grup. Influențarea între grupuri poate îmbrăca forma asimilării, a schimburilor reciproce etc. În sfârșit, influențarea interpersonală se realizează incidental sau sistematic (educațional) și poate lua forma simetriei interacționale sau a asimetriei emițător/reccptor. Influențarea socială include patru componente: sursa, mesajul, receptorul (ținta) și contextul de realizare. Sursa poate fi reprezentate de un individ sau un grup (organizație) și se poate exprima într-o acțiune directe sau intermediate de un canal de transmitere (radio, TV etc.). Mesajul constă în informații (în sens general) și în componente sau acțiuni verbale și/sau nonverbale cu un conținut specific. Receptorul (ținta, destinatarul) este o persoană sau o alte entitate socială (grup, organizație) care primește și asimilează sau nu (total sau parțial) mesajul emis în funcție de propriile motivații, așteptări, interese și de poziția în structura socială. Relația dintre sursă și mesaj se realizează într-un context determinat și particularizat de structura socială (în particular de o situație socială dată) și normativă existente. Efectele influenței sociale „sunt profund dependente de context, întrucât acesta stimulează sau blochează receptivitatea și creează condiții de acceptare, întărire și manifestare a schimbărilor eventuale produse"1. Totodate, în evaluarea recepti-viteții țintei și a efectelor influenței sociale, trebuie avut în vedere și gradul de dependență a individului (sau a altei entități supusă influențării) fate de context. În ceea ce privește individul, dependența variază în raport cu vârsta (fiind maxim în copilărie și diminuându-se treptat pentru a afirma selectivitatea individuală față de influențe) și în raport cu specificul contextului (în special sub unghiul modului de distribuire a puterii și a controlului social). În general, orice relație de influență se exercite într-un context ambiguu, datorită insuficienței informațiilor despre elementele definitorii ale țintei și despre natura efectelor mesajului asupra acesteia. Nici reciproca relației nu este mai puțin importante din acest punct de vedere. Ambiguitatea contextului este alimentate și de imaginea incompletă pe care receptorul (ținta) o are despre intențiile și obiectivele sursei (emițătorului). În linii mari, ambiguitatea poate fi redute prin intervenția a dote serii de factori. Pe de o parte, se presupune te inițiatorul influențării deliberate deține un grad acceptabil de competență, fiind animat de intenții care sunt apreciate de receptor ca fiind „corect" orientate. Pe de alte parte, relația de influențare se bazează pe un consens tacit al entităților implicate asupra valorilor împărtășite și a efectelor probabile produse. Dacă inițiatorul influențării este perceput într-o perspectivă negativă, ca manipulator sau chiar ca dușman, atunci receptarea încetează și influența nu se poate produce (cel puțin nu în forma și cu intensitatea avute în vedere inițial). Ansamblul acestor factori plasează influența socială nu „în categoria fenomenelor ce dispun de o logică stricte, ci în cea a proceselor multiplu dependente"2. Drept urmare, complexitatea și 1 Cătălin Zamfir, Lazăr Vlăsceanu, coord., 1993, p. 299. 2 Ibid., p. 300. 58 Relațiile publice. Eficiență prin comunicare impactul practic al influenței sociale implică analiza succintă a proceselor definitorii ale acesteia. Procesele de influențare socială După cum semnala unul din clasicii psihologiei sociale1, aceasta, ca știință de sine stătătoare, nu poate studia numai individualul sau numai socialul, obiectul său articulându-se tocmai în zona interferenței dintre individual și social. În acest context, influența socială se realizează printr-un ansamblu de procese distincte, dintre care esențiale sunt: facilitarea (influența exprimându-se prin fenomene preponderent pozitive, prin efecte tonifiante și stimulative ale acțiunii mesajului asupra țintei, deși nu lipsesc nici efecte de sens contrar celor avute în vedere inițial); deindi-viduarea (depersonalizarea, masificarea individului); polarizarea opiniilor (în interiorul grupurilor, ca urmare a abordării conflictuale a relațiilor dintre individ și societate). Din perspectiva comunicării publice, a structurilor și proceselor specifice acestora, prezintă interes cu deosebire analiza facilitării ca formă esențială de influențare socială, facilitarea fiind privită atât ca proces global, de ansamblu, cât și ca însumare de procese interne precum normalizarea (impunerea normelor sociale), conformismul, obediența, complezența în fața cererilor celorlalți și influența minoritara (a minorității în raport cu majoritatea). Facilitarea socială și înlănțuirea de concepte subsumate, mai sus schițată, se înscriu, în același timp, într-o linie de evoluție a cercetărilor experimentale de psihologie socială începând cu sfârșitul secolului al XIX-lea până spre anii din urm. În forma sa incipiente, ca și în formele cele mai evoluate, socialul înseamnă con-viețuire. „Este individul afectat de prezența celorlalți? Constituie co-prezența pute o situație de influentă. socială?“2 - acestea au fost întrebările de început ale psihologiei sociale. Un experiment imaginat de Norman Triplett în 1898 a devenit clasic. El a plecat de la observarea timpilor superiori ai cicliștilor care evoluează în compania altora și a cerut unor copii te acționeze mulinete, singuri sau având alături pe alții care teceau același lucru. Cercetătorul a constatat o performante superioară în al doilea caz, trăgând concluzia te prezența altor persoane care execute o sarcină identică are o influent benefică asupra individului. Termenul „facilitare socială“ a fost introdus în anii '20 de către Floyd Allport, autorul primului manual de psihologie socială. Treptat, s-a observat te prezența celorlalți duce la creșterea activării individului, compania acestora provocând răspunsurile dominante (riguros învățate și intens exersate), tecând ca individul te se depășească pe sine în sarcinile simple. Nu același lucru se întâmplă însă în situația sarcinilor complexe, care solicită rezolvare de probleme și creativitate. În acest 1 Serge Moscovici, Psihologia socială sau mașina de fabricat zei, Iași, Editura Universității „Al. I. Cuza“, 1994. 2 Juan Antonio Perez, Ștefan Boncu, „Clasic și modern în cercetările asupra influenței sociale“, în Influența socială. Texte alese, 1995, p. 10. Fundamente teoretice. Domenii și paradigme 59 context, s-a admis că facilitarea sociala își merită numele numai în cazul primului tip de sarcini (în sarcinile complexe ea se transform într-un serios blocaj extern). Indiferent de modul în care a fost explicată (una din cele mai incitante explicații fiind dată în anii ‘70 de Nicholas Cottrell prin teoria fricii de evaluare: individul „de alături" este privit ca un potențial evaluator, ceea ce sporește activismul individului în cauză), facilitarea trimite, în cel mai simplu sens, dtre faptul că prezența altora are proprietatea de a determina creșterea activării persoanei. Facilitarea socială a constituit și constituie obiectul unei vii confruntări de idei, încercându-se depistarea și utilizarea unor paradigme explicative cât mai cuprinzătoare ale acesteia. Aceasta a fost situația a două concepte (procese) tratate inițial împreună, iar ulterior în mod distinct - normalizarea și conformismul. Normalizarea trimite către norma de grup, prin care se explică puterea fiecăruia dintre membrii grupului asupra celorlalți și a grupului asupra tuturor. Inițial, normalizarea a fost echivalată cu conformismul, explicație respinsă ulterior, mai ales de către Serge Moscovici, potrivit căruia influența socială se manifestă sub trei forme distincte - conformismul, normalizarea și inovația. Fenomenul fundamental în situațiile de normalizare constă în inexistența unei norme stabilite, pe care grupul ar impune-o indivizilor fără ca el însumi să fie sensibil la poziția acestora. Lipsa consensului majorității cu privire la răspunsul corect face ca membrii grupului, nesiguri pe răspunsurile lor, să exercite influențe unii asupra altora și să sfârșească prin a adopta o normă comună, ce întrunește adeziunea tuturor și exprim poziția grupului față de stimulul (mesajul) respectiv. O explicație interesantă și plauzibilă privind mecanismul normalizării este dată în perioada interbelic de Floyd Allport. Acesta se bazează pe conceptul de „concesii reciproce" (făcute de către membrii grupului între ei), iar mai târziu Cialdini va demonstra că o judecată moderată are mai multe șanse de a întruni adeziunea grupului1, pentru ca ulterior Moscovici și Ricateau să argumenteze că principala trăsătură a procesului de normalizare este evitarea conflictului. In anii ‘70, o echipă franceză alcătuită din Lemaine, Lasch și Ricateau a analizat experimental rolul divergenței ideologice în normalizare, ajungând la concluzia că în cazul unor orientări ideologice opuse în final se obține o divergentei mai mare decât cea inițială. Conformismul are în vedere tendința indivizilor de a-și pune opiniile în acord cu majoritatea. Studiile experimentale realizate în această perspectivă oferă sugestii utile pentru procesele și programele de relații publice. Astfel, s-a demonstrat2 că indivizii se conformează mai mult când nu se simt deplin acceptați de grup, când sunt atrași de grup, când au un statut mai puțin important decât alți membri ai grupului sau când se considera incompetenți în sarcină. In ceea ce privește relația dintre sexul subiecților și conformism, s-a observat că femeile sunt mai conformiste 1 Vezi Catalan Cialdini, Robert Jose, Joyce Vincent, Steplen Lewis, DianeWhekler, Darby Lee, „Procedura concesiilor reciproce pentru inducerea complezenței. Tehnica ușii în iață", în Influența socială. Texte alese, Universitea „Al. I. Cuza", Iași, Tempus, 1995, pp. 231-248. 2 Vezi Juan Antonio Perez, Ștefan Boncu, op. cit., pp. 23-25. 60 Relațiile publice. Eficiență prin comunicare numai în sarcinile în care bărbații sunt considerați experti. Multe studii au dovedit rolul matricei culturale în modelarea conformismului, demonstrându-se, de pildă, că norvegienii se conformează într-o msura mult mai mare decât francezii. Smith și Bond au realizat (în 1993) o sinteză de psihologie socială interculturală, consemnând impactul normelor culturale asupra conformismului. Ei au remarcat că, în general, subiecții aparținând culturilor individualiste din America de Nord și Europa apuseană se dovedesc mai independenți în raport cu normele de grup față de subiecții din culturi axate pe colectivism, precum cei din Asia, Africa și America de Sud. Interesante sunt și cercetările vizând efectele mărimii grupului asupra cuantumului influenței. Unul din cei mai ingenioși experimentatori din psihologia socială, americanul Asch, a demonstrat că o majoritate de 4 exercită aproximativ aceeași influente ca și una de 15. Ulterior, ideea a fost dezvoltate în teoria impactului social, potrivit căreia influența este rezultatul forței de constrângere, al apropierii în spațiu și timp și al numărului surselor de influență. În acest context, a devenit limpede că influența crește, până la un punct, odată cu numărul surselor (al mesajelor), dincolo de acest punct sporirea agenților de influență rămânând fără efect. Importante este și ideea de independenți a surselor. Indivizii ce alcătuiesc un grup obțin mai multă influență dacă sunt percepuți cu surse diferite decât dacă ținta îi privește ca membri ai aceluiaii grup, care susțin unanim o opinie. Influența majoritară pleacă de la observarea faptului că influența este atât normativă, cât și informațională. Influența normativă se bazează pe resimțirea de către subiect a presiunii spre conformism exercitată de grup prin intermediul așteptărilor pozitive ale celorlalți membri, grupul sancționând non-conformismul. Influența informațională se naște din incertitudinea subiecților cu privire la răspunsul corect (într-o situație date) și din nevoia lor de a avea opinii exacte, în concordante cu adevăratul obiectiv. O surd capabilă să exercite influență informațională este o surd experte sau care deține informații ce-i lipsesc țintei. Ambele tipuri de influente se realizează, de regulă, simultan. Conformismul public și acceptarea privată trimit către două situații distincte. Astfel, în măsura în care influența are doar rădăcini normative, presiunea grupului se soldează cu acordul declarat public al țintei, dar neînsoțit de o acceptare privată (interioară, personală). În situații în care mecanismul preluării mesajului sursei are o natura informațională, conformismul public se continuă și printr-o acceptare private (subiectul crede realmente în validitatea judecăților surselor și le adoptă ca și cum ar fi propriile judecăți). Influența informațională referențial a fost investigată experimental și structurate conceptual în psihologia socială engleză, centrându-se asupra apartenenței individului la grup și asupra teoriei identității sociale și a auto-categorizării. În acest sens, individul își definește identitatea socială prin atribuirea de caracteristici pozitive grupului de apartenență și se auto categorizează ca membru al unui grup social. 1 Ibid., pp. 27-30. Fundamente teoretice. Domenii și paradigme 61 Potrivit acestei teorii, exisfâ trei niveluri la care individul își poate defini identitatea. La nivelul supraordonat, el se percepe ca aparținând speciei umane, iar la nivel subordonat axa pe care se constituie identitatea este cea a diferențelor între sine și ceilalți membri ai categoriei de apartenență. Nivelul intermediar reprezintă suportul comportamentului social. La acest nivel, diferența pertinentă este cea dintre propriul grup (in-group) și celelalte grupuri (out-group). Obediența"" reprezintă un gen de influență socială diferit, prin mecanismele interne, față de normalizare și conformism. Ea este o formă extrem, o realizare în negativ, a facilitării, ideea de facilitare (de susținere și înlesnire) păstrându-și sensul doar în ceea ce privește obiectivele (interesele) sursei. Situațiile de obediență se definesc prin schimbarea comportamentului țintei ca urmare a unui ordin venit din partea unei surse înzestrate cu autoritate legitim. Majorității cantitative din situațiile de conformism îi ia locul o majoritate calitativă. În anii '60, o echipă americană a realizat ceea ce ulterior s-a numit „una din cele mai înspăimântătoare experiențe" de psihologie socială. Experimentatorii au demonstrat obediența extrem în fața uneia din figurile autoritare recunoscute ale epocii noastre - medicul (în cadrul experimentului, un medic necunoscut cerea prin telefon surorilor dintr-un spital să administreze bolnavilor, în doză dublă, un medicament puțin utilizat; din 22 de asistente medicale solicitate astfel, 21 au dat ascultare ordinului). Spre sfârșitul anilor '80, tot în S.U.A., s-a realizat o incitantă cercetare asupra obedienței administrative. Subiecților, puși să joace rolul unui manager ce face selecție de personal, li se cere să-i testeze pe candidați din punctul de vedere al rezistenței la stress. Ca urmare a ordinelor experimentatorilor, 92% dintre ei îi descurajează nemilos pe candidați. Într-un fel sau altul, toate cercetările au relevat impactul neobișnuit de puternic al poruncilor autorităților. Dintre factorii care pot diminua obediența, cel mai relevant trimite la situația prin care ordinele contradictorii ale autorității stimulează independența subiectului. Complezența este înțeleasă de cele mai multe ori drept echivalentul conformismului public. Spre deosebire de obediență, în care vehiculul influenței este autoritatea legitim de care dispune sursa și diferența de statut dintre două entități, complezența se realizează prin influențe strict interpersonale, ea derivând din tentativele de influențare ale prietenilor, rudelor, colegilor, cunoștințelor întâmplătoare sau vânzătorilor diferitelor produse (aici incluzându-se, am putea adăuga, și o parte a acțiunilor și programelor specifice relațiilor publice). Majoritatea studiilor includ complezența în domeniul persuasiunii și al schimbării de atitudine, ceea ce, în ultim instanță, nu este radical diferit de fenomenele prin care se caracterizează influența socială. Americanul Robert Cialdini s-a concentrat, prin metode experimentale și prin observații participative, asupra sursei de influență reprezentată de acei indivizi a căror profesie constă în a-i face pe alții să accepte cererile lor. În încercarea 1 Ibid. , pp. 32-34. 62 Relațiile publice. Eficiență prin comunicare de a alcătui o taxonomie a strategiilor de influențare, R. Cialdini a stabili șase principii (cu tehnicile aferente), menționarea acestora fiind utilă: - Principiul angajamentului, ilustrat cel mai sugestiv prin tehnica „piciorului în ușă“ (se formulează o cerere mică - prin care se întredeschide ușa -, care nu im-pli^ă un efort mare din partea țintei, urmată de solicitarea obiectului sau a comportamentului pe care ținta l-a avut de la început în vedere, contându-se pe tendința țintei de a nu abdica de la amabilitatea dovedită inițial) sau prin tehnica „startului mic", a „aruncării mingii joase" (spre deosebire de prima tehnică, ambele solicitări se refera la același obiect; mai primitivă și mai puțin onestă, această tehnică nu este mai puțin eficientă; ea este folosită frecvent de vânzătorii americani de mașini uzate, care, după ce cad la învoială asupra unui preț, pretind, de pildă, că au uitat să ia în calcul o piesă și avansează un nou preț, mai mare, pe care, în mod surprinzător clienții îl acceptă tocmai în virtutea aceluia>i mecanism al angajării în decizie). - Principiul reciprocității (persoana devine mai complezentă dacă ajunge să creadă că acceptă cererea ca urmare a unui comportament binevoitor al sursei; de pildă, militanții unei secte, înainte de a solicita donații, oferă trecătorilor o floare sau o carte, câjtigul rezultând, evident, din diferența dintre suma investită și cea primită prin donație). Cialdini și colaboratorii săi au formulat un corolar interesant al legii reciprocității, prin norma concesiilor reciproce^ (persoanei țintă i se creează iluzia că solicitantul a abandonat o cerere relativ importantă pentru a solicita un lucru de mică însemnătate, ținta simțindu-se datoare să facă la rându-i o concesie prin care, în fapt, răspunde exact intenției reale a solicitantului; astfel spus, „exagerează cererea, pentru a obține, cu titlul de concesie, tocmai ceea ce vrei" nu mai puțin eficientă este tehnica prin care se provoacă sentimentul de vinovăție al țintei, aceasta fiind astfel înclinată să adopte un comportament compensatoriu și, în consecință, să cedeze la solicitarea formulată de sursă. - Principiul validării sociale (sursa de influent încearcă să facă ținta să creadă că și alții, similari cu ea, au dat și ar da curs cererii). - Principiul autorității (inspirându-se din tehnicile obedienței, profesioniștii complezenței caută să treacă drept autorități infailibile în ochii țintei). - Principiul rarității (produsul oferit este prezentat drept o raritate sau ca fiind din ce în ce mai greu accesibil). - Principiul atractivității (tehnicile de persuasiune, mai ales, au în vedere faptul prin care o sursă atractivă obține mai multă influență). R. Cialdini observă că aceste principii și, în mod special, primele două alcătuiesc un cadru al interacțiunii în interiorul căruia formularea cererii de către sursă se finalizează cu o eficienți uluitoare. Mecanismele comportamentale puse în mișcare permit declanșarea actului de complezență fără exercitarea de presiuni și, de multe ori, fără ca manipularea să devină evidentă. Influența minoritară. Până la sfârșitul anilor '80, influența socială a fost, în bună măsură, echivalentă cu influența exercitate de majoritate. Fondată pe ceea ce Serge 1 Cialdini et al. , op. cit, pp. 247-247. Fundamente teoretice. Domenii și paradigme 63 Moscovici numește paradigma funcționalistă și pe axioma superiorității sursei asupra țintei, influența majoritara este explicată prin dependența normativă sau informațională a țintei față de sursă. În această optică, schimbarea socială este opera grupului și ea se produce lent, fără a pune în pericol coeziunea acestuia. În principal prin experimentele lui Serge Moscovici, centrate pe ideea conflictului social ca generator al influenței, s-a ajuns la concluzia că schimbarea nu este opera grupului, ci a individului sau a grupului restrâns de indivizi devianți. În consecință, influența minoritara este un proces real, ea manifestându-se, spre deosebire de influența majoritara, indirect și lent. Derivată dintr-un conflict socio-cognitiv cu majoritatea, influența minoritară are drept trăsătură de excelentei tocmai inovarea, schimbarea. Simultan, s-a demonstrat că încercarea de rezistent în fața influenței minoritare are efecte perverse. Altfel spus, influența minoritara cenzurată sau interzisă devine mai eficientă. După cum remarcam inițial, relațiile publice, ca formă de comunicare publică, constituie un domeniu al relațiilor sociale, nucleul dinamic al acestora fiind format din procesele de influențare socială. Sub acest unghi, comunicarea publică cuprinde, în proporții variabile de la caz la caz și în modalități puternic interferente, ansamblul formelor de facilitare socială. Astfel, este evident că nu este cu putinei să comunici decât sprijinindu-te pe procesele de normalizare, că vor fi necesare, în mare măsură, forme ale conformismului și ale influenței majoritare și minoritare. În ultimă instanță, relațiile publice își au originea în și exprim intenționalități sociale pozitive (ale unor organizații cu deosebire), promovarea acestora nefiind cu putință decât prin practicarea diverselor strategii de influențare socială (a indivizilor, a grupurilor, a altor organizații). b) Relațiile publice în contextul tehnologiilor de influențare socială În contextul proceselor de influențare socială sunt dezvoltate și practicate tehnologii de-influențare socială. Cel mai adesea, relațiile publice sunt comparate cu propaganda (comunicarea politică) și cu publicitatea comercială. După cum rezultă din schema următoare, aceste tehnologii de influențare sunt radical diferite. Propagandă (comunicare politică) Publicitate comercială Relații publice Scop Promovarea unor idei și programe politice Promovarea produselor și serviciilor economice Promovarea încrederii în organizații Mijloace Mesajul politic (electoral) Mesajul economic (reclama) programe de r.p. Procese (transformări) Schimbarea opțiunilor politice Schimbări în stilul de viață (în comportamentul cotidian) Procese de comunicare socială între public și organizație Efecte Efecte vizibile la urne, la vot (adeziunea politică) Efecte vizibile la „casa de marcat" (vânzare-cumpărare) Încrederea în organizații; organizațiile sunt sanătoase, adaptabile 64 Relațiile publice. Eficiență prin comunicare În esență, distincția dintre aceste procese de influențare socială are în vedere natura raportului dintre informație (drept conținut al mesajului public) și realitate (cu sensul de „realitate socială" alcătuită din „fapte sociale"). În această logică, distincția poate fi operată în felul următor: a) propaganda tinde să utilizeze, în chip natural, informații deformate, atât „pozitiv" cât și „negativ" în raport cu ce credem a fi realitatea (firește, vom ști ce este efectiv realitatea sociala doar în urma decantărilor istoriei și pe baza investigațiilor sistematice, științifice); deformarea informațiilor, într-un sens sau altul, face de altfel parte din natura jocului politic, a competiției pentru putere; b) publicitatea comercială operează doar cu imagini deformate „pozitiv", din dorința de a aduce în prim-plan doar calitățile pozitive ale produselor propuse spre vânzare, care se presupun a fi cele mai pregnante în raport cu celelalte produse similare; c) relațiile publice tind spre construirea încrederii publicului în organizații, utilizând drept singur argument adevărul, informația verosimilă, credibilă; drumul relațiilor publice - ca proces de influențare socială - este cel mai dificil, este plin de asperități; este un drum cu mari provocări profesionale, deontologice, dar este un drum care înnobilează comunicarea în era democrației. Relațiile publice și teoria reprezentării sociale Ca fundament teoretic al relațiilor publice în psihologia socială se poate considera nu numai teoria influenței sociale, ci și teoria reprezentării sociale. Dacă se considera această perspectivă, centrul de greutate se modifică de la procesul de relații publice la actorii implicați și la percepția publică - mai precis, percepția asupra imaginii organizațiilor și a imaginii personajelor-cheie (a reprezentanților organizațiilor). Așadar, dacă prin ideea de influent socială se lua în discuție aspectul dinamic și procesual al relațiilor publice, prin ideea de reprezentare socială se accentuează efectul cognitiv și simbolic al relațiilor publice, ca instrument de intervenție cu scop strategic. Reprezentarea socială este „un proces de elaborare perceptivă și mentală a realității ce transformă obiectele sociale (persoane, contexte, situații) în categorii simbolice (valori, credințe, ideologii) și le conferă un statut cognitiv, permițând înțelegerea aspectelor vieții obișnuite printr-o racordare a propriei noastre conduite la interiorul interacțiunilor sociale"1. Pentru relațiile publice sunt relevante numai câteva aspecte desprinse din cercetiirile desfășurate în acest domeniu. 1 N. Ficher, Les concepts fundamentaux de la psychologie sociale, Paris, Dunod, 1987, p. 118. Fundamente teoretice. Domenii și paradigme 65 Rolul comunicării în generarea reprezentărilor sociale În această privință, Serge Moscovici1 insistă asupra importantei comunicării, care joacă un rol fundamental în constituirea reprezentărilor: a) la nivelul interindividual existe. o dispersie inegală și un decalaj al informațiilor privind obiectul reprezentat; indivizii se vor focaliza asupra anumitor aspecte ale obiectului reprezentat, în funcție de interese și de intensitatea implicării lor; b) existe o interdependență între activitatea cognitivă și condițiile ei sociale de exercitare - interdependente care poate fi relevată prin „obiectivare" și „ancorare" ca procese de formare a reprezentărilor; c) la nivel instituțional, sistemele de comunicare mediatice intervin prin procesele de difuzare (formarea opiniilor), propagare (formarea atitudinilor) și propagandă (formarea stereotipurilor). Așadar, comunicarea (și în mod implicit relațiile publice) reprezintă instrumentul prin care se construiesc reprezentările sociale, condiția de posibilitate și determinare a acestora. Atât comunicarea interindividuală cât și cea mediatică au contribuția lor în conturarea acestor entiteți simbolice care sunt reprezentările/imaginile instituțiilor sau persoanelor publice. Elementele componente ale reprezentării sociale Dacă studiile lui Moscovici se refera cu precădere la mecanismul de formare a reprezenterilor sociale, teoria nodului central2 se centrează pe elementele componente ale acestora. Conform acestei teorii, la reprezenterile sociale se pot identifica: a) un nod central, care are două funcții: - o funcție generativă: determină semnificația celorlalte elemente ale reprezentării, le conferă sens și valoare; - o funcție organizatorică: determină legătura și poziția relativă a celorlalte elemente pe care le unifică; b) elementele periferice, cu alte funcții: - funcția de concretizare: elementele periferice depind de context și permit ancorarea reprezentării în realitate, în termeni inteligibili și transmisibili; - funcția de reglare: permit adaptarea reprezenterii la evoluția contextului so-cial-cognitiv. - funcția de apărare: transformarea reprezenterii se va realiza când e nevoie, la nivelul periferic, protejându-se nodul central; Importanța elementelor periferice pentru funcționarea reprezentării reiese și din funcțiile suplimentare pe care i le atribuie Flament3: 1 Serge Moscovici, „Fenomenul reprezentărilor sociale", în A. Neculau, coord., Reprezentările sociale, Iași, Ed. Polirom, 1995, pp. 15-72. 2 Jean-Claude Abric, „Reprezentările sociale: aspecte teoretice", în A. Neculau, coord., 1995, pp. 107-122. 3 Ibid., p. 119. 66 Relațiile publice. Eficiență prin comunicare - ele sunt prescriptive pentru comportamentul și luările de poziție ale subiecților vizați; - permit o modulare personalizată, determinată de apropierea de un individ sau de un context specific, care determină sisteme periferice distincte, cu condiția să fie compatibile cu același nod central (de aici, necesitatea ca în etapa de cercetare a procesului de relații publice să se caracterizeze cu acuratețe segmentul de public vizat, precum și caracteristicile imaginii la nivelul accelui segment). In privința relațiilor publice, implicațiile aparțin sferei modificării unor percepții sociale deja formate. Teoria nodului central atrage atenția asupra posibilităților și direcțiilor de acțiune în modelarea imaginii unei organizații/persoane publice, furnizând două elemente utile: 1) o posibilă cale de urmat în operaționalizarea imaginii respective, atât în punctul de plecare cât și în cel final: reprezentarea schematică a reprezentării sociale; 2) distincția dintre nodul central și elementele periferice permite identificarea punctelor în care se poate modifica imaginea respectivă: din cele de mai sus reiese că numai elementele periferice sunt permeabile la campaniile de imagine. In lucrarea de fați s-au tratat numai aspecte sumare ale teoriei reprezentărilor sociale, aspecte care pot folosi nu numai pentru teoria, ci și pentru practica relațiilor publice. 3.2. Teoria comunicării Relațiile publice pot fi privite, în chip natural, din perspectiva teoriei comunicării. Plecând de la un model de bază în care organizația reprezintă sursa, iar ținta mesajului se situează la nivelul receptorilor multipli care sunt publicurile organizației, se pot include în schemă diverse elemente sau caracteristici, în funcție de aspectele de interes sau privilegiate, iar de aici se pot face comentarii asupra caracteristicilor procesului de comunicare. Adaptarea modelelor comunicării la schema de bază a relațiilor publice are rolul de a atrage atenția asupra unuia sau mai multor elemente-cheie, care au o importanți variabilă în funcție de specificul domeniului luat în discuție. Nu trebuie să se piardă din vedere faptul că relațiile publice au o largă aplicativitate socială, ceea ce face ca modelul de comunicare să se modifice de la caz la caz. De pildă, în relațiile publice în domeniul politic elementele mai importante vor fi purtătorii de imagine (personalitățile politice) și comunicarea de tip campanie în perioadele electorale; în schimb, în relațiile publice internaționale mai importantă va fi comunicarea inter-culturală, iar strategia de comunicare va trebui să țină seamă de unele constante geopolitice. Nu se poate epuiza subiectul variabilității relațiilor publice în funcție de domeniul în care se practică, de aceea în continuare se vor trata cu rol de exemplu doar două modele ale comunicării care au relevanți pentru relațile publice. Fundamente teoretice. Domenii și paradigme 67 emițător/receptor (în mod alternativ) > emițător/receptor (în mod alternativ) Relațiile publice din perspectiva modelelor comunicării Un prim model cu care relațiile publice pot fi asimilate este modelul circular al lui Schramm1: În acest caz, accentul va cădea pe unele aspecte tehnice ale transferului de semnificații, precum și pe adecvarea între câmpul de referință al sursei (organizația) și câmpul de referintet al destinatarilor (publicurile): a) în privința transferului „tehnic" de semnificații codificator/ decodificator: - existența unor canale de comunicare adecvate, capabile să realizeze performanțe în transmiterea mesajelor-cheie stabilite; - reducerea factorilor de mediu care distorsionează atenția receptorilor; - cadrul în care se produce comunicarea trebuie să fie adecvat în toate privințele (fizica, temporală, socială, psihologică); b) în privința semnificațiilor vehiculate între cei doi actori colectivi: - sistemele de referință ale emițătorului și receptorului trebuie să fie similare (în situația cea mai frecventă în cazul relațiilor publice sistemele de referintei diferă, emițătorul va trebui să-și adapteze câmpul de referind mai bogat la câmpul de referință mai sărac al receptorului, altfel comunicarea nu va avea loc); - luarea în considerare în permanentei a feed-back-ulm; Un alt model al comunicării cu care este utilă asimilarea relațiilor publice este modelul conceptual elaborat de Westley și MacLean în prelungirea modelului ABX elaborat de Newcomb.2 Dacă în modelul lui Schramm accentul cădea pe codificare/ decodificare (deci pe necesitatea unui „câmp de experiență" comun) și, respectiv, pe importanța feed-back-ulm pentru sursă (deci pe alternanța rolului de codifica-tor/decodificator) - în modelul conceptual al lui Westley și MacLean accentul cade pe rolul intermediar jucat de mass media în transmiterea conținuturilor și deci în formarea imaginii organizației. O adaptare a schemei redate de McQuail pentru relațiile publice ar arăta în felul următor: 11on Drăgan, Paradigme ale comunicării de masă, București, Editura Șansa, 1995, cap. 1. 2 Denis McQuail, Sven Windahl, 2001, pp. 40-41. 68 Relațiile publice. Eficiență prin comunicare feed-back feed-back x1, x2 ----► ----► r organizație mass media publicuri x3 x4 feed-back x x În acest model, în afara de cei trei „actori" importanți, mai sunt incluse: - x1, x2 - evenimentele importante pentru organizație; - x3, x4 - evenimentele selectate de mass media pentru a se relata despre ele; - x'- evenimentul ales de canal (mass media) pentru a fi transmis - x“- mesajul adresat de instituția mediatică audienței. Din acest model reiese importanța mass media, care reprezintă unul din publi-curile-cheie ale organizației. Trăsăturile cele mai importante ale acestui model, cu implicații pentru teoria și practica relațiilor publice, sunt: - selecția multiplă între evenimentele din realitate, operată atât de „protagoniști" (echipa de conducere sau expertii în comunicare din organizație), cât și de jurnaliști; - autoreglarea care se realizează, datorită diversității instituțiilor mediatice; - distincția între „comunicarea cu un scop" inițiată de organizație și alte tipuri de comunicare; modelul presupune că numai organizația are un scop, instituția mass media fiind neutra și aservită interesului public (aserțiune contestată de alte modele, care nu vor mai prezentate aici); - importanța feed-back-ului, care este multiplu (după cum rezultă din schemă); - mass media este unul din cele mai importante publicuri, dar rolul râu de releu nu trebuie absolutizat; organizația poate stabili propria legătură cu publicul larg. Comunicarea organizațională Comunicarea organizațională se conturează ca o disciplină nouă, aflată la intersecția dintre sociologia/teoria comunicării și psihosociologia organizațiilor. Ea îmbină câștigul obținut prin elaborările recente din teoria comunicării cu perspectiva organizațională (cea în care ținta este conturarea unui algoritm pentru atingerea eficienței organizaționale maxime, prin apelul la cercetările și experimentele psihosociologice). Din acest unghi de vedere, în organizații se pot identifica trei forme de comunicare de bază. Cea mai importantă este comunicarea managerială, adică forma de comunicare pe care o folosesc managerii și liderii în decursul exercitării activității lor: caracteristicile ei se relevă prin modul de exercitare a funcțiilor conducerii (cu deosebire a ultimelor patru funcții - decizia, organizarea, motivarea, controlul). Fundamente teoretice. Domenii și paradigme 69 Comunicarea de marketing se refera la sfera comunicării de afaceri: tot ce presupune crearea și menținerea mărcii (publicitate și reclam, vânzare directă, promovare) identitatea organizației pe piața economică. In fine, comunicarea organizațională propriu-zisă se refera la două aspecte: pe de o parte, aspectele funcționale ale comunicării (comunicarea formală și informală); pe de altă parte, aspectele strategice: este vorba de comunicarea „proiectată" pentru menținerea relațiilor cu gru-puri-țintă specifice (și altele în afara de cele vizate prin comunicarea de marketing): relațiile publice. Comunicarea în cadrul organizației poate fi privită ca un cadru de bază în care specialiștii în comunicare - care lucrează conform unui cadru stabilit de comun acord - pot să integreze propriile contribuții în ceea ce privește comunicarea. Politicile de comunicare organizațională trebuie concepute având în vedere triunghiul format din „strategia organizației - identitatea organizației - imaginea organizației”. In practică, marea varietate a mesajelor și a surselor de mesaje pornind din planul intern poate duce la manifestări externe fragmentate sau chiar contradictorii ale companiei ca entitate. Organizațiile ca actori colectivi par a fi conștientizat pericolele unei comunicări fragmentate, de aceea se depun toate eforturile pentru o mai mare coeren^i. a tuturor formelor de comunicare internă și externă. Presupoziția care stă la baza eforturilor pentru coerență este aceea că o politică stabilă și coordonată de comunicare contribuie la o imagine favorabilă a fiecărei componente în parte, care la rândul ei contribuie la performanțele generale ale companiei. O reputație favorabilă a firmei nu este un obiectiv izolat, ci o condiție vitală (și în acest fel un mijloc) de a crea o bază comercială sănătoasă, care să dea naștere succesului organizației pe toate planurile. In ultima vreme directorii de comunicare nu mai sunt considerați doar „canale de informație", ci sunt mai degrabă consilieri strategici ai managementului de vârf. Impreună cu managementul financiar și cu managementul de producție, comunicarea trebuie să contribuie la realizarea misiunii organizației. Rolul comunicării în acest proces poate fi redat pe scurt prin expresia „îndeplinirea în maniera profesionistă a funcțiilor de fereastra și oglindă"1. „Funcția de oglindă" se refera la monitorizarea dezvoltărilor/evoluțiilor de context relevante și la anticiparea consecințelor acestora pentru organizație. Sintagma „funcția de fereastra" se refera la elaborarea și executarea politicilor de comunicare, adică a unor planuri de comunicare care să aibă ca rezultat un mesaj capabil să redea diversele aspecte care privesc organizația într-o maniera coerentă și atrăgătoare. Rezultatele anticipate ale acestei funcții sunt schimbările dorite de companie la nivel cognitiv, afectiv și de acțiune a acelor grupuri țintă cu care se dorește să se stabilească și să se întrețină relații. Așadar, având în vedere că, în ultima vreme, una din caracteristicile cele mai vizibile care anim societatea modernă este schimbarea, adaptabilitatea devine principala cernitei care condiționează succesul sau chiar supraviețuirea unei organizații. 1 Van Riel, Principles ofOrganizational Communication, Oxford University Press, 1994, pp. 1-10. 70 Relațiile publice. Eficiență prin comunicare În acest context, relațiile publice devin instrumentul de bază prin care organizațiile se racordează la realitatea socială. 3.3. Un model sistemic al relațiilor publice În general, sistemul este un ansamblu de elemente aflate în interacțiune, care constituie un întreg organizat, cu proprietăți specifice și funcții proprii, deosebite de cele ale elementelor ce îl compun, o formație distinctă și relativ autonom în raport cu mediul înconjurător. Obiectele sistemului sunt, la rândul lor, totalități structurate (subsisteme), în cadrul cărora legile sistemului nu sunt identice cu cele ale elementelor componente. Sub unghiul relațiilor cu mediul, sistemele sunt închise sau deschise, iar din punctul de vedere al capacității de schimbare, acestea pot fi, în sens ascendent, cu autoreglare, cu autoorganizare și cu autoinstruire. Sistemele sociale, extrem de complexe, sunt de obicei, sisteme deschise cu autoinstruire. Funcționarea sistemelor, procesele acestora rezultă din prelucrarea intrărilor, prelucrarea internă a acestora (în primul rând prin procesare informațională) conform scopurilor sistemelor și pregătirea ieșirilor, a influențelor către exteriorul sistemului, totul realizându-se prin permanenta „comparare" a ieșirilor, prin conexiunea inversă dintre acestea. Complexitatea uri^ă a oricărui domeniu al vieții sociale nu poate fi depășită decât printr-o abordare sistemică. Aceasta este și situația domeniului relațiilor publice. În fapt, rel^iile publice reunesc într-o articulație de mare complexitate elemente și procese extrem de numeroase, ceea ce face dificilă atât identificarea (definirea) lor, cât și stabilirea tehnicilor adecvate de intervenție și de soluționare a problemelor specifice relațiilor publice. Acest aspect este puternic vizibil, nu în ultimul rând, prin persistența unor controverse privind comunicarea publică și relațiile publice; cel mai adesea, mai ales în spațiul anglo-saxon, comunicarea publică este inclusă în relațiile publice (public relations). Teoreticienii proceselor de comunicare îi numesc pe cei care lucrează în relații publice „agenți de legătură" Sociologii îi descriu drept „elemente de legătura a două zone de frontiera", prin aceasta înțelegându-se că cei ce lucrează în relațiile publice realizează transferul de informații între două sisteme. După cum reiese din ultimele rânduri ale unui document oficial privind relațiile publice elaborat de Societatea de Relaii Publice din S.U.A., „specialiștii în relații publice fac uz de o multitudine de deprinderi de comunicare profesională și joacă un rol integrator în cadrul organizației și între organizația propriu-zisă și mediul exterior". Practic, relațiile publice au ajuns să fie denumite de mass media și marele public în alte moduri. Astfel, multe dintre marile firme americane prefera, de exemplu, sintagma comunicare corporatistă. Conform Ghidului comunicării corporatiste (Direc-tory of Corporate Comunications) din 1983, sintagma „comunicații corporatiste" este utilizată de 108 firme, după cum reiese din lista întocmită de revista Fortune, ce cuprinde 500 dintre firmele americane cele mai mari. Termenul înglobează toate Fundamente teoretice. Domenii și paradigme 71 tipurile de comunicare din cadrul unei firme, cum ar fi publicitatea, publicații ale angajaților, biroul de știri, redactarea discursurilor, relațiile cu comunitatea, probleme guvernamentale și telefoanele instalate special pentru a permite accesul rapid al clienților la firma respectivă. Sintagma probleme publice reprezintă un alt înlocuitor larg folosit. Astfel, printre cele 63 de firme, din cele 500 de pe lista revistei Fortune, care folosesc acest termen, multe sunt companiile petroliere aflate printre primele 25 de corporații americane. Conform Consiliului Problemelor Publice, cu sediul la Washington, majoritatea specialiștilor care lucrează în probleme publice activează în domeniul relațiilor guvernamentale și al relațiilor comunitare, iar alții în activități de tipul contribuțiilor corporatiste, în relații cu mass media, relații financiare, publicitate, probleme legate de clienți și grafică. Termenul este larg folosit și în cercurile militare. Multe corporații prefera termenul comunicare de marketing. Această activitate constă mai ales din publicitatea și promovarea produselor. Informarea publică este termenul larg folosit de instituțiile de servicii sociale, universiiți și instituții guvernamentale. Aceasta înseamnă că se difuzează doar informații, spre deosebire de comunicarea de convingere, considerai, în general, ca scop al relațiilor publice. În concordanți cu cea mai mare parte a legislației de stat și federale din S.U.A., instituțiile de stat au doar misiunea de a furniza informații, și nu de a susține o anumită idee sau un program. În raport cu cele de mai sus, pot fi formulate următoarele observații: - din seria lexicală născută pentru a desemna, printr-o expresie sau alta, conexiunile dintre organizații (în general) și public, termenii cei mai frecvent folosiți și care au șansele cele mai mari de a se generaliza sunt „relații publice" și „comunicare publică"; - în interiorul procesului relațiilor publice, ca proces esențial al vieții unei organizații, un loc de prim-plan îl au conducerea, opinia publică și relațiile cu publicul unei organizații (intern și extern); - abordarea sistemica a relațiilor publice permite punerea în evidență a legăturilor esențiale dintre organizații și viața publică, reliefând astfel expresia publică a vieții sociale. În ultim instanță, unitatea de referini în cadrul relațiilor publice este, atât în sens istoric, sub unghiul originii relațiilor publice, cât și în sens funcțional, organizația. Aici trebuie observat un adevăr fundamental: în chip natural, scopurile organizației nu se pot realiza decât în strânsă legătura cu scopurile societății, deci ale publicului (în sens general), ceea ce leagă indisolubil organizația de mediul extern, de societate. Evident, organizațiile, cum se va vedea într-o abordare de sine stătătoare, sunt extrem de diverse (economice, educaționale, militare etc.). Din punctul nostru de vedere, important este că ele, indiferent de natura lor, au o logică funcțională comună. Dacă organizația este unitatea de referință, sistemele supraordonate organizației, din perspectiva relațiilor publice, sunt opinia publică (publicul) și mass media, cu interferențele puternice care există între acestea. 72 Relațiile publice. Eficiență prin comunicare Societate Privind lucrurile în acest mod, sistemul comunicării publice poate fi schițat astfel: Analiza sistemică a comunicării publice face posibilă esențializarea întregului proces. Astfel, de la această altitudine, pot fi mai lesne observate următoarele: - indiferent de natura organizației, esențiale sunt conexiunile cu publicul și opinia publică și cu mijloacele de informare și orientare a opiniei publice (cu mass media); - programele de comunicare publică suportă o determinare „în cascadă“, ele primind stimuli sociali și trimițând semnale către: - societatea globală (în ultim instanță); - societatea statal-națională (de regulă indirect); - comunitățile locale (mult mai frecvent și în forme atât directe, cât și indirecte); - opinia publică aflafâ în proximitatea sferei de activitate a organizației; de asemenea, către mass media de profil sau interesate de specificul activiștii organizației; - resursele umane din interiorul organizației. În realitățile de mai sus își află rădăcina și domeniile de bază ale relației publice: comunicarea internă, relațiile în cadrul comunității locale, în mediul național și internațional, relațiile cu mass media. Aceste „trepte“, prin care organizația este influențată și influențează la rându-i, au un numitor comun esențial - oamenii (resursele umane). În ultimii ani, în aria științelor manageriale s-a dezvoltat impetuos managementul resurselor umane. Acesta se concentrează asupra resurselor umane interne ale organizației. Comunicarea publică face imperios necesara, după cum rezultă din schița de mai sus, analiza și abordarea simultană a resurselor umane interne ale organizației și a celor externe, a celor reprezentate de publicul extern, de opinia publică, de întreaga societate în Fundamente teoretice. Domenii și paradigme 73 ultim instanță. Sub acest unghi, se întrevede deja necesitatea și posibilitatea constituirii și dezvoltării managementului comunicării publice, ca știin^i globală a expresiei publice a interacțiunilor sociale. 3.4. Modele în evoluția istorică a relațiilor publice Grunig și Hunt1 considera că istoria relațiilor publice se poate sintetiza în patru modele. Chiar dacă aceste modele au fost construite avînd în vedere realitățile din Statele Unite, ele se pot identifica de regulă în orice altă țara. Mai mult, modelele au relevanți interpretativă și dacă se considera organizația ca unitate de analiză. Primul model care poate fi identificat (în cea de-a doua jumătate a secolului XIX) este acela al acțiunilor de comunicare cu scop propagandistic: modelul agent-popularitate. In acest caz procesul de comunicare este unidirecțional și asimetric, întrucât inițiativa de a comunica aparține sursei (organizației), care urmărește doar persuadarea publicului prin repetarea sau atractivitatea mesajului, fără a ține cont de doleanțele sau reacția publicului. Mai mult, în acest model adevărul ocupă un loc nesemnificativ; ca exemple mai apropiate în timp pot fi date orice acțiuni de propagandă (cazurile extreme: propaganda nazistă sau comunistă). In modelul informării publice (începutul secolului XX) accentul cade pe difuzarea neutra a informației, scopul fiind crearea unei imagini pozitive a sursei, Ura a falsifica adevărul. Acest model este tot unidirecțional, întrucât nu se urmărește și înregistrează reacția de răspuns a publicului; practica relațiilor publice nu implică activități de cercetare și planificare. In schimb, intenția sursei nu mai este aceea de deforma realitatea, ca în cazul primului model; mesajele transmise se bazează pe realitate. informare obiectivă Cel de-al treilea model, bidirecțional și asimetric (anii 1920-1960), are tot scopul de a convinge societatea sau publicuri specifice. Diferența fatâ de modelele anterioare este aceea că înainte de elaborarea mesajului se identifică caracteristicile publicului căruia se adresează (feedforward), astfel încât mesajul să se plieze pe 1 ApudDenis McQuail, Sven Windahl, 2001, pp. 162- 167. 74 Relațiile publice. Eficiență prin comunicare așteptările categoriilor de public vizate. Deci persuasiunea nu va avea ca suport falsificarea realității, ci prezentarea mesajului într-o manieră adecvată receptorilor. Față de modelul informării publice, se observă că în acest caz procesul devine bidirecțional prin înregistrarea feed-back-u\ui de la public. Modelul se numește „asimetric" deoarece scopul este doar influențarea publicurilor, fără a se lua masuri de transformare a unor aspecte organizaționale în vederea adaptării. Exemplul cel mai concret îl constituie cazul unui partid politic care caută să atragă o ma^ cât mai mare de votanți. feed-back (feedforward) persuasiune În fine, ultimul model (după anii '60) este modelul bidirecțional simetric, care reprezintă situația de comunicare ideală în care sursa (organizația) și publicurile au o poziție echivalentă din punctul de vedere al controlului și inițierii comunicării. Situația este ideală în acest caz întrucât presupune o relație stabilă și îndelungată între organizație și publicuri, precum și fixarea responsabilității organizației față de receptorii vizai prin mesaj. In acest model se poate vorbi de profesionalism: se folosesc metode de cercetare și strategii adecvate, fără a se neglija însă principiile etice. Consecința benefică a aplicării modelului constă în prevenirea, evitarea sau rezolvarea operativă a conflictelor, cu avantajul unei imagini favorabile a organizației. relație de lungă durată < Rezumat Este posibilă o fundamentare teoretică a relațiilor publice pornind de la mai multe domenii ale științelor sociale. Se pot privi relațiile publice fie pornind de la psihologia socială (RP ca proces de influențare a opiniei publice; imaginea organizației ca reprezentare socială), fie pornind de teoria comunicării, caz în care relațiile publice devin componenta cea mai importantă a comunicării organizaționale. Nu în ultimul rând se situează paradigmele prin care se pot interpreta relațiile publice. In capitolul parcurs se prezintă doar două dintre ele, modelul sistemic și modelul de dezvoltare istorică al lui Grunig și Hunt. Fundamente teoretice. Domenii și paradigme 75 Concepte-cheie - opinie publica - proces de influențare socială - intenționalități pozitive - adevăr, încredere - verosimilitate - modele ale comunicării - comunicare organizațională - sistem - proces intern Aplicație rezolvată 1. Încercați să realizați legături între comunicare și procesele de influență. Detectați elementele care pot facilita influența în diverse situații de comunicare și dai exemple pentru a ilustra situațiile respective. (Rezolvarea este o adaptare după Alex Mucchielli1.) Actele de comunicare urmăresc de regulă transmiterea unor sensuri, dar de cele mai multe ori scopul oricărui act de comunicare este influențarea (obținerea unor comportamente dezirabile pentru sursa-emițător). Chiar când se urmărește doar informarea sau schimbarea atitudinii, în perspectivă este vizat și un comportament dezirabil. Din acest punct de vedere, fenomenele de propagandă, vânzare, publicitate, relații publice sunt omogene întrucât pot fi explicate prin factori identici. „Teoria integrată a comunicării"2 permite descifrarea mecanismului prin care se creează și folosesc în vederea influențării obiecte cognitive de natura diversă. „Comunicarea de influențare" se deosebește de procesele raționale de comunicare, în care se urmărește doar schimbul raional de conținuturi. Arta sursei nu constă atât în transmiterea exactă de sensuri cât în construirea implicită a unei lumi de obiecte a căror punere în relație conduce persoanele vizate spre îndeplinirea unei acțiuni cu semnificație pozitivă pentru sursă; la construirea acestei lumi își aduce contribuția și receptorul, de aceea procesul de influen^ poate fi definit mai curând ca un fenomen de mediere. Însă, pentru ca sursa să obțină efectul dorit, „medierea" nu trebuie să devină vizibilă pentru cei vizai. A influența înseamnă a interveni prin acțiune sau cuvânt, adică prin comunicare, asupra elementelor constitutive ale situației date. Pentru a înțelege schimbările operate trebuie puse următoarele întrebări cu privire la situația de comunicare: a) Cum s-au modificat pozițiile actorilor? b) Cum s-a schimbat calitatea relațiilor dintre actori? 1 Alex Mucchielli, Arta de a influența, București, Polirom, 2002. 2 Ibid., p. 191. 76 Relațiile publice. Eficiență prin comunicare c) Cum au fost reactualizate alte norme în locul celor inițiale? d) Cum au fost stabilite identitățile celor implicați? Exemple (a) Incadrarea și reîncadrarea pozițiilor1 „O clientă întră într-un magazin de obiecte electrocasnice și începe să se plângă de aragazul pe care l-a cumpărat. Reproșurile se aud în toata incinta, în timp ce îi acuză pe rând pe director, pe șefii de raion, pe vânzători. «Ce i-aș putea spune, când se va opri să-și tragă sufletul?» se gândește vânzatoarea. Când clienta se oprește un moment, vânzatoarea îi spune: «Sunteți cu adevărat o gospodină formidabila, dacă vă pricepeți atât de bine la aragazuri.» Femeia se calmează și atunci responsabilii magazinului reușesc să facă un aranjament convenabil pentru a rezolva problema." Explicație. Prin complimentul făcut clientei, vânzătoarea a „recunoscut valoarea" acesteia (o așteptare inconștientă a oricărui individ); efectele imediate au fost constituirea unei relații de recunoaștere și construirea identității clientei drept persoană demnă de a fi apreciată. Acestea determină o repoziționare a autorului complimentelor drept o persoană demnă de a fi ascultată. (b) Schimbarea relațiilor Exemplul cel mai bun în această privință îl constituie situația de apartenență la un „club de cumpărători"2. Folosind băncile de date și corespondența personalizată ca metode, oamenii de afaceri dezvoltă o „relație individuală de masă” al cărui scop este sporirea vânzărilor, dar persuasiunea se bazează pe modificarea calității relației cu clienții. Apartenența la un „club" diferă net de relația vânzător-cumpărător obișnuită prin următoarele caracteristici: - comuniunea de interese, care face să dispară suspiciunea de înșelăciune; - relația perenă (fatei de efemeritatea relației vânzător-cumpărător); - poziția cvasiegalitară și amicală fafâ de ceilalți „membri"; - membrii nu mai sunt anonimi: recunoașterea flatează și oferă un plus de calitate relației; In concluzie, într-un astfel de club ofertele nu mai vin din partea unui „agent comercial", ci din partea unei „entități prietene". Actul de cumpărare își pierde semnificațiile negative (riscul de a fi înșelat, neîncrederea, anonimatul relației) și capătă o nouă semnificație, de „schimb bazat pe încredere", cu o persoană cunoscută, care-l apreciază pe cumpărător. (c) Reactualizarea normelor3 „Proprietarul unei mici măcelării avea un sector de «mezeluri tradiționale» datorită căruia magazinul său era mereu plin de clienți. In unele zile, coada ajungea 1 Ibid., pp. 64-65. 2 Ibid., pp. 119-123. 3 Ibid., pp. 147-148. Fundamente teoretice. Domenii și paradigme 77 până în stradă. Din profit, proprietarul a investit în continuare și a cumpărat două imobile vecine, unde a organizat un magazin modern, cu aparate care simplificau ambalarea și vânzarea. Aceasta a însemnat însă sfârșitul succesului, al abundenței clienților. Reputația sa excepțională a fost rapid înlocuită de considerația rezervată comercianților obișnuiți." Explicație. Situația inițială a micului magazin cu bună reputație se leagă de o serie de stereotipuri sociale: - nostalgia pentru „micile magazine de altădată”; - dacă e o afacere de mici dimensiuni, este de încredere; - un întreprinzător modest e mai apropiat de clienții săi și nu poate să-i înșele; - dacă sunt mulți clienți înseamnă că totul merge bine; - ceea ce e obținut cu efort (statul la coadă) are valoare mai mare. (d) schimbarea identităților1: Tom Hopkins, student în ultimul an de studii la o universitate americană, era recunoscut ca un lider informal cu influentă negativă asupra colegilor săi. Conducătorul universității, de formație teologică, fiind informat despre faptele studentului, l-a chemat în biroul său pentru a-i comunica decizia de exmatriculare. Studentul a reușit să schimbe situația în favoarea sa punând câteva întrebări: „Ați vedea altfel lucrurile dacă și clasa noastră ar oferi ceva școlii și dacă eu fi unul dintre cei care vor face posibil acest lucru?" urmată de „Ce lipsește școlii cel mai mult?". Este nevoie urgent, mărturisește directorul, de un panou electronic de afișaj, al cărui preț este considerabil. Studentul a mai pus o ultim întrebare: „Dacă adun banii pentru panoul de afișaj, îmi veți da voie să-mi continuu școala?" După un timp de reflecție, directorul l-a întrebat dacă-și poate da cuvântul și întrevederea s-a încheiat. Explicație. Prin întrebările și propunerea sa, Tom Hopkins a reușit să-și recon-figureze identitatea. Inițial, era considerat drept: - student-problemă, exemplu negativ; - individ cu caliteți de lider care își convinsese colegii să săvârșească fapte ne-permise, prejudiciind astfel universitatea. După oferta lui Hopkins de a strînge fondurile pentru panoul de afișaj, situația și identitatea sa s-au schimbat radical: - liderul care, având influență printre studenți, putea obține în mod nesperat fonduri pentru dotarea materială a școlii; - „salvatorul" ca exponent al unei clase excepționale; Studentul a știut ca prin întrebări și răspunsuri să folosească elementele situației reale pentru a face să apară noi obiecte și relații în situația de comunicare. Răsturnarea a fost alimentate și de formația teologică a directorului, al cărui gest vă 1 Ibid., pp.185-188. 78 Relațiile publice. Eficiență prin comunicare contribui la transformarea „râului" în „bine"; transformarea studentului îi apare drept o posibilă „convertire". Prin prisma celor patru elemente de mai sus, se pot realiza aplicații concrete de concepere și realizare a acțiunilor de comunicare și relații publice. Comunicarea și procesele de influență socială încetează să mai fie o artă rezervată unor inițiați care au „talentul și intuiția de a comunica" și devine o știin^i ce poate fi învățată sistematic. Metodologia permite nu doar analiza unor acțiuni de comunicare desrâșurate deja, ci și construirea rațională a acțiunilor de comunicare. Așadar, a comunica înseamnă „a utiliza un ansamblu de metode [...]: înseamnă să vorbești, să-ți modulezi intonația, să te comporți într-un anumit fel, să adopți o mimica, gesturi și atitudini specifice, să alegi o atitudine, să pregătești acțiuni combinate, să elaborezi dispozitive fizice sau normative, să acționezi asupra mediului înconjurător... totul pentru a rezolva, cât mai bine cu putință, o problem legarâ de un fapt de viață"1. Propuneri de aplicații 1. Dai exemple concrete de procese de influențare socială în contextul actual și comentati-le. 2. Cum funcționează relațiile publice ca proces de influențare socială în context intercultural? Răspundeți printr-un eseu. 3. Încercați să determinați, pentru un departament de relații publice al unei organizații, „intrările", „ieșirile" și variabilele care structurează procesul intern. 4. Pentru o organizație reală, identificați variabilele perturbatoare din mediul extern. Cum afectează aceste variabile procesele interne? Construiți soluții pentru minimizarea efectelor negative. 5. Pentru o organizație accesibilă studiului, încadrai activitatea de relații publice în cele patru modele ale lui Grunig și Hunt. Prezentați și analizați elementele care v-au dus la concluzia respectivă. Grilă de autoevaluare 1. Influența socială are patru componente: ...... 2.................. se referă la tendința indivizilor de a-și pune opiniile în acord cu majoritatea. Opțiuni posibile: a) conformismul b) complezența 1 Ibid. , p. 197. Fundamente teoretice. Domenii și paradigme 79 c) influența minoritara 3. Sistemele sociale sunt de regulă: a) ansambluri de indivizi b) entități haotice c) sisteme autoinstruibile 4. Următoarele sintagme sunt considerate ca înlocuitori ai relațiilor publice de către unele organizații: .............. corporatistă, comunicare de ............., informare.................. Bibliografie *** Influența socială, texte alese, Universitatea „Al. I. Cuza", Iaji, Tempus, 1995. Denis McQuail, Sven Windahl, Modele ale comunicării pentru studiul comunicării de masă, București, comunicare.ro, 2001. Serge Moscovici, Psihologia socială sau mașina de fabricat zei, Editura Universității „Al. I. Cuza", Iași, 1994. Adrian Neculau, coord., Reprezentările sociale, Iași, Polirom, 1997. 4. Suportul relațiilor publice Obiective 1. înțelegerea modului în care se articulează domeniile-suport ale relațiilor publice: mediatic, juridic, etic, imagologic ș.a. 2. Definirea opiniei publice drept concept fundamental pentru relațiile publice. 3. Dobândirea capacității de a caracteriza publicurile unei organiza fii reale. 4.1. Publicul și opinia publică - suport al relațiilor publice În prezent, fenomenul opiniei publice este obiect de cercetare al unor institute specializate. Etimologic, „opinie" provine din latinescul opinio, care derivă din opinar, a formula o părere, și este expresia unei aprecieri subiective față de o situație problematică. Opinia se constituie întotdeauna ca evaluare, apreciere, valorizare a unui fapt, fenomen, eveniment, a unei idei din actualitate. Fiind „exprimări într-o problem controversată", opiniile reflectă poziția individului față de probleme în care sunt de făcut alegeri între alternative în vederea unor acțiuni ce ar trebui întreprinse într-un domeniu de interes comunitar. Caracteristica fundamentala a opiniei o constituie aceea de a fi un fenomen relativ la ceea ce este actual, public, de interes social și puternic grevat de spontaneitatea subiectivității receptoare de mesaj. Sub aspect psihologic, opinia a fost studiată ca „expresie a manifestării și angajării personalității". Studiindu-se aderența la diversele idei într-un spațiu social expus opinabilului, s-a constatat ca opinia publica reflectă tendința subiectului spre conformism. Conformismul este condiția generală a opiniei. Căutând să fie remarcat ca persoană, individul este tentat să apară ca o persoană „ca toată lumea". El este lăudat pentru conformismul său, această laudă fiindu-i acestuia preț și scop. In psihologia socială, opiniile sunt definite ca „expresii verbale ale atitudinilor sociale", fenomene psihosociale (concomitent psihice și sociale) prin care individul „opinează în funcție de normele și valorile grupului social căruia îi aparține sau la care se raportează numai în relație cu alți indivizi". Relațiile interindividuale, intra- și 82 Relațiile publice. Eficiență prin comunicare intergrupale, reprezintă din punctul de vedere al psihologiei sociale baza formării și vehiculării opiniilor. Dicționarele de specialitate1 definesc publicul drept „categoria sociologică și statistică ce desemnează o colectivitate de persoane, puțin numeroasă sau foarte numeroasa, concentrată sau dispersată spațial, omogenă sau eterogenă din diferite puncte de vedere (sex, grad de instrucție, profesie, apartenente politică, ideologică, rezidență etc.), care are însă comun un centru de interes sau informații identice și simultane la un moment dat". Plecând de la aspectele etimologice (publicus, derivat de la populus, popor), G. Gurvitch considera că publicul se caracterizează prin atitudini și opinii comune și prin relativa continuitate a ideilor și valorilor sociale. Cu această accepțiune, noțiunea de public este relativ recentă, sub raport istoric însă, studiul publicului a început a se întreprinde prin aportul lui Gustave Le Bon, care considera că în secolul nostru se deschide o „era a mulțimilor”2. Analizând modificările de comportament ale individului aflat sub influența grupului, el a relevat faptul că în mulțime predomină afectivitatea și sugestibilitatea, comportamentul colectiv al mulțimilor fiind, în consecință, preponderent irațional. De aceea, mulțimile sunt gregare, iar „psihologia mulțimilor” nu se poate defini prin constante valorice sau comportamentale; mulțimea rămâne eminamente spontană și condusă de credințe pasagere, fără o fundamentare logică. Credulitatea și atașamentul episodic fa^i de mesaje sau persoane aflate, temporar, în topul unor semnificații de interes general reflectă alte fațete ale mulțimii în ipostaza sa activă. Dincolo de comunicarea directă prin conversație, comunicarea indirectă și informarea colectivă constituie modalitățile principale de formare a publicului ca realitate sociologică. Ceea ce deosebește publicul de mulțime nu este numărul indivizilor (cantitatea), ci calitatea relației dintre aceștia și spațiul social global: particularizarea unei „regiuni ontologice" prin obiectivarea unor interese relativ constante. Pe baza similitudinii acestor interese este posibilă dezvoltarea unor pasiuni și formarea convingerilor a căror cultivare, prin informații de profil, contribuie la expansiunea publicului ca formație sociologică în textura spațiului social care se diversifică. În acest sens, s-a apreciat corect că apariția imprimeriei și a presei stă la baza apariției publicului în calitatea sa de „cetățean al Galaxiei Gutenberg"3. Ca rezultat cumulat al celor trei revoluții științifico-tehnicc, noile componente ale muncii au creat și mstituționalizat noi mijloace de producere, difuzare și specializare a informației. În consecință, „Galaxia Marconi", „descoperită" de om prin radioteleviziune, a contribuit, prin noua tehnosferă la realizarea unei „infosfere" caleidoscopice, aflate în curs de diversificare, în sincronie cu noile opțiuni valorice generate de noile componente ale muncii. De aceea, în prezent, s-a abandonat ideea unui public omogen, în favoarea unei realiteți incontestabile: aceea a „publicurilor". Trecerea de la singular la plural semnifică logica mișcării istorice ireversibile în 1 Dicționar de psihologie socială, București, Editura Științifică și Enciclopedică, 1981, p. 204. 2 Gustave Le Bon, Psihologia mulțimilor, București, Editura Anima, 1990. 3 Marshal McLuhan, Galaxia Gutenberg, București, Editura Politică, 1975. Suportul relațiilor publice 83 care pluralismul real al opțiunilor valorice creează segmente de opinie diferite în compatibilitate cu diversitatea reală a gestionării efective a deciziei la nivelul exigențelor lumii din era informațională. Totodată, importantă este corelația dimensiunilor subiective și obiective în structurarea publicului, fapt vizibil în proiecția socială a aspirațiilor individuale și de grup. Astfel, aspirațiile relativ similare (dimensiunea subiectivă) ale unor segmente de opinie se traduc în orizonturi de așteptare determinate (dimensiuni obiective). Acestea, la rândul lor, reflectă intervalul de acceptare a mesajelor, constituind uniați de evaluare a performanței conținutului sau formei mesajului. In general, evoluția socială antrenează și uzura morală a acestor intervale de acceptare, fiecare generație preluând selectiv din patrimoniul generațiilor anterioare și încercând, simultan, să-și impună propriile orizonturi de așteptare, în sincronie cu intervalul de acceptare care este caracteristic setului propriu de aspirații. Literatura de specialitate distinge între următoarele tipuri de public: a) publicul de masă este un rezultat al unui larg interes, resimțit în toate segmentele de opinie, pentru receptarea mesajelor. Această categorie de public nu se caracterizează, deci, prin comunitatea aprecierii „în masă” sau unanime a mesajelor, ci prin comunitatea de interese; b) publicurile dispersate sunt cele care valorizează divergent mesajele; c) publicurile concentrate valorizează relativ similar mesajele, dar și cooperează între ele pentru creșterea autorității sursei care emite mesajele respective; d) publicurile omogene valorizează convergent același tip de mesaj și manifestă o frecvență ridicată în receptarea mesajelor; e) publicurile eterogene rezultă prin agregarea unor segmente de opinie relativ eclectice, interesate constant de un gen anume de mesaj, dar valorizându-l sensibil diferit; f) publicurile locale - determinate pe criterii exclusiv spațiale; g) publicul participant - când se afirm prin participare nemijlocită la acțiune; h) publicul receptor - caracterizat prin atitudine preponderent pasivă în raport cu mesajele; i) publicul mondial - rezultat din transmisiunile în direct a unor manifestiri de anvergura mondială, de exemplu, campionatul de fotbal. După gradul de instituționalizare a sursei de mesaj, mai există: publicuri organizate și neorganizate, publicuri instituționalizate și publicuri neinstituționalizate. După tonusul civic al participării, există: publicuri de acțiune, publicuri pasive, publicuri apreciative. Dincolo de diferențele lor specifice, toate tipurile de public stau la baza conturării, declanșării și evoluției fenomenelor de psihologie colectivă. Nu identitatea aprecierilor, ci sensul comun al acestora contribuie la formarea publicului, confirmând ipoteza conform căreia, dacă „opinia este un fapt psihosocial, publicul este un fenomen social". 84 Relațiile publice. Eficiență prin comunicare Prezentând „structurile de public" Ștefan Buzărnescu1 arată: a) publicul general cuprinde acele segmente de opinie care susțin principiile și ideile generale care se vehiculează într-un spațiu social dat. Exemplu: principiile moralei publice, drepturile omului. De obicei, opiniilor generale le corespunde un public general; b) publicul particular grupează un segment specializat al opiniei publice, caracterizat prin interese comune și împărtășind aceleași valori. Exemplu: publicul literaturii de anticipație; c) publicul special explică eterogenitatea comunităților care împărtășesc valori comune într-un domeniu distinct al spațiului social. De exemplu: suporterii sportului ca fenomen social, deși sunt at^ați valorilor aferente mișcării sportive, nu toți sunt în egală măsură interesați în toate genurile de sport. Unii au o atitudine sportivă fafâ de mai multe genuri de sport în același timp, alții numai fatâ de unul singur, în timp ce alții privesc sportul doar prin prisma aspectelor sale materiale, financiare etc. Opinia momentană reflectă reacția unor grupuri constituite episodic fa^i de situații noi, în comparație cu opinia durabilă, care definește stabilitatea relativă în raport cu valori și sfere de interes aflate în schimbare. Toate aceste nuanțări au menirea de a trage un foarte serios semnal de alarmă asupra tendințelor de utilizare abuzivă a termenului de „opinie publică" în scopul unor revendicări eminamente individuale. Cel mai frecvent este, în acest sens, pluralul maiestății, prin care Noi acoperă interese individuale foarte strict circumscrise. In esența sa, opinia publică rămâne o formă a solidarității sociale și o importantă modalitate de evaluare a fondului socializant existent la nivelul grupurilor sau asimilat la nivel individual. Din această cauză, în cercetarea sociologică a opiniei publice, eșantionarea trebuie să fie compatibilă cu toate structurile ei intrinseci, pentru a avea reprezentativitatea necesară. Ca „expresii ale lumii sociale", opiniile își relevă din unghi analitic trăsături universale - comune unei societăți, trăsături speciale - care individualizează un grup în context comunitar și trăsături particulare - cu amplitudine preponderent individuală. In literatura de specialitate, sub diverse caracterizări, sunt avute în vedere următoarele funcții ale opiniei publice: funcția normativ-axiologică, funcția de socializare, funcția de control social, funcția consultativ-participativă și funcția deliberativă. Evident, procesele de relații publice implică, cum vom vedea ulterior, strategia de elaborare a mesajelor, o bum cunoaștere a publicurilor și o capacitate reală a specialistului în relații publice de a capta „pulsul" și de a influența opinia publică. 1 Ștefan Buzărnescu, Sociologia opiniei publice, București, Editura Didactică și Pedagogică, f.a., pp. 30-31. Suportul relațiilor publice 85 4.2. Suportul mediatic al relațiilor publice Mass media - concept și procese specifice Mass media este un termen cu o evoluție explozivă în ultimele decenii. In general, termenul desemnează ansamblul mijloacelor și modalităților tehnice moderne de informare și influențare a maselor și provine din cuvintele latinești massa („o cantitate mare de entități agregate") și medium (media, la plural - „mijloc de transmitere a ceva"); termenul a fost consacrat mai întâi în limba engleză, cu referire la mijloacele de comunicare în masă, și preluat ulterior în multe limbi, inclusiv în limba română. Intr-un sens preponderent comunicațional, termenul mass media indică seturi de tehnici și metode de transmitere, de către furnizorii centralizați, a unor mesaje unei audiențe largi, eterogene și dispersate geografic. Antecedentele mass media sunt multiple și de mare vechime, o deosebită semnificație având inventarea tiparului mobil la mijlocul secolului al XV-lea. Revoluția tiparului a marcat secolelor ulterioare, dar fenomenul dobândește dimensiuni de ma^ă abia între cele două războaie mondiale prin ceea ce s-a numit „penny press" (ieftinirea presei), ceea ce a dus nu numai la creșterea audienței, ci și, fapt mult mai important, la schimbarea orientării publicațiilor tipărite, acestea adresându-se tot mai mult oamenilor obișnuiți. Evoluția cea mai semnificativă s-a produs însă prin apariția și dezvoltarea spectaculoasă a mass media audio-vizuale. Cinematograful, radiodifuziunea și televiziunea au devenit forțe de influent macrosocială. Este semnificativ faptul că nici o formațiune politică, nici o mișcare socială sau culturală nu mai poate câștiga astăzi aderența unor segmente largi de populație fină a utiliza mass media, la fel cum funcționarea economiilor nu mai poate fi concepută în afara orientării consumului prin mass media sau cum generarea și difuzarea culturii în societate nu se mai fac independent de acest tip de instituții culturale. Sprijinindu-se pe mass media, comunicarea de masă presupune „comunicatori" profesioniști, specializați în transmiterea mesajelor prin diferite medii, precum și un sistem de control a comunicării. După cum s-a remarcat, cea mai cunoscută schemă de analiză a comunicării de ma^ă este cea propusă de Harold D. Lasswell (The Structure and Function of Communication in Society, 1948), prin care sunt stabilite cinci direcii de analiză, concentrate în cinci întrebări privind procesul comunicațional: a) Cine; b) Ce spune?; c) Prin ce canal?; Cui?; e) Cu ce efect? Prima întrebare vizează „condiționarea" mesajelor și sistemul normativ al instituției furnizoare de informații. Cea de-a doua întrebare are în vedere analiza conținutului manifest al comunicării, interpretarea acestuia. Cea de-a treia se refera la studiul mediilor ca atare, a canalelor de transmitere a informației, centrându-se pe probleme ce se refera la eficiența și raporturile dintre diferite tipuri de medii, la caracteristicile comunicaționale ale fiecărui tip în parte, la factorii de bruiaj etc. Intrebările a patra și a cincea se refera la analiza audienței și a efectelor mesajelor mass media. Dacă primul gen de analiză este esențial pentru buna funcționare a 86 Relațiile publice. Eficiență prin comunicare mass media mai ales din rațiuni economice, analiza în celălalt registru a fost însoțită în permanent de interesul maxim pentru consecințele comunicării mediatizate asupra societății. Din prima perspectivă, trebuie remarcat, chiar dacă numai în treacăt, că cerințele economice ale funcționării mass media pot afecta funcțiile sociale ale acestora. Spre pildă, presiunea publicității asupra programelor mass media poate eroda conținutul democratic al acestora, în special în cazul televiziunii, deoarece anumite categorii ale populației, precum cei foarte săraci și bătrânii, riscă să rămână în afara intereselor agenților economici care finanțează, direct sau indirect, programele difuzate. Din perspectiva consecințelor comunicării mediatizate asupra publicului, în timp, s-au conturat dom orientări în cercetarea problemei, care cuprind dom paradigme privind rolul social al mass media. Prima dintre ele, dezvoltată în perioada interbelică și cu o revenire în forâi în anii de urm, afirm că mediile de informare publică sunt puternice, cu efecte în general negative asupra structurilor și mecanismelor sociale, acestea din urm fiind relativ pasive la influențele mass media. Cea de-a doua paradigmă s-a impus în deceniile imediat postbelice, considerând că mediile de informare publice sunt mai ales slabe, cu influență redusă, fără o capacitate reală de a influența orientările și comportamentele indivizilor, fiind, drept urmare, în situația de a-și ghida programele după ceea ce solicită masa socială. În această viziune, rolul mass media, departe de a fi negativ, poate fi chiar terapeutic. Un exemplu de ilustrare a celor dom paradigme devenit clasic se refera la mult discutata problem a violenței. Prin prisma primei paradigme, violența este promovată direct de mass media (este chiar generată de acestea), afectându-se astfel socializarea copiilor și contribuindu-se nemijlocit la nașterea și proliferarea comportamentelor deviante și a delicvenței. În temeiul celeilalte paradigme, mass media este departe de orice intenție și posibilitate de a manipula individul, acesta din urmă frecventând programele mass media după înclinațiile și așteptările pe care le are; violența este cerută, fiindcă altfel n-ar exista în programe; ea există în mesajele mass media pur și simplu pentru că există în societate. În esență, cele dom perspective sunt complementare și ele nu pot fi înțelese independent de evoluția societății, una sau alta dintre perspective fiind predominantă într-o etapă istorică sau alta. Aspecte importante privind impactul social al mass media au fost evidențiate în zona influenței politice a acestora (deci în situațiile când mesajele mass media sunt de natura politică). Astfel, încă din anii '50 a fost investigat impactul mass media asupra comportamentului electoral; Lazarfeld și Katz au formulat „legea comunicării în două trepte" prin care este demonstrată influența semnificativă a liderului de opinie în receptarea programelor difuzate prin mass media (liderul filtrează, prelucrează și chiar reinterpretează mesajele furnizate). Totodată, au fost studiate efectele, în general negative, produse de mass media asupra organizării vieții politice, cum ar fi susținerea propagandei politice (electorale) după modelul „star system-ului", grija obsesivă a politicienilor pentru aspectele Suportul relațiilor publice 87 exterioare, vizibile, dar lipsite de importantă, cultul pentru imagine (imagine a unui lider, a unei organizații, formațiuni politice etc.) în detrimentul problemelor sociale de fond. In această direcție, numeroase analize considera că mass media îndeplinește rolul de „agendă a realității", rol prin care este fixată ordinea de prioritate a problemelor sociale, prin interesul arătat față de o problem sau alta. Se poate astfel deturna sensul real al evenimentelor: un moment din viața unui star rock este prezentat ca un eveniment social major, în timp ce un conflict militar sau descoperirea unui medicament pot fi prezentate sau nu, iar atunci când sunt prezentate pot fi minimalizate. După cum s-a observat, mass media moderne au tendința de a propune utopii și idealuri intangibile, de a promova falși eroi, neglijându-i pe cei adevărați. Studii importante s-au realizat si asupra proceselor de tratare a informației difuzate prin mass media. Ele au arătat că, de regulă, mass media propun o imagine a realității care este foarte diferită de realitatea ca atare (inclusiv în cazul transmisiilor directe TV). Principala cauză a acestei substituiri constă în utilizarea principiului conflictului: imaginea difuzată este construită și reconstruit, lumea prezentată fiind mult mai conflictuală decât cea reală (se mizează, deci, pe ideea că asupra publicului au cel mai mare impact imaginile tensionate, conflictuale, dramatice, că doar în acest mod presupusa inertie și pasivitate a publicului pot fi depășite). Un fenomen de maxim interes îl reprezint mediatizarea evenimentelor sociale. Simptomatic este faptul că se admite practic unanim că imaginea pe care o avem despre evenimente sociale semnificative provine astzi aproape exclusiv de la diferite medii de informare publică (televiziunea având rolul central). Lucrurile ar fi normale dat n-ar exista o condiționare ideologică în prezentarea evenimentelor. Chiar și într-o transmisie direct TV, condiționarea devine vizibilă prin cadrele utilizate, prin comentariu și prin momentul ales pentru transmisie. In sensul celor de mai sus, au devenit de notorietate observațiile privind transmisiile făcute de canalele TV5 din Franța (prin preluarea transmisiei TVR, din decembrie 1989) și CNN din S.U.A. (transmisia războiului din Golf, 1991). Nu în ultimul rând, s-a observat că transmisiile directe ale unor asemenea evenimente tind să fie organizate după principiul spectacolului și chiar evenimentul în sine tinde să fie structurat după același model, în condițiile în care agenții sociali (actorii evenimentului) nu pot face abstracție de prezența mass media și se comportă, de regulă conștient, în așa fel încât să-și asigure o imagine mediatizat cât mai avantajoasă. Caracteristici ale mijloacelor de informare Din acest ansamblu uriaș de procese vom reține, în cele ce urmează, doar câteva dintre caracteristicile funcționale ale celor mai frecvent utilizate mijloace de informare, cu o privire direct asupra modului de raportare la acestea a specialistului în relații publice.1 1 Scott Cutlip, Allen Center, Glenn Broom, 1994, pp. 259-310. 88 Relațiile publice. Eficiență prin comunicare Radioul Este foarte rapid. Este, de obicei, primul care transmite o știre; în câteva secunde de la momentul în care un reporter sau corespondent contactează redacția, știrea poate fi difuzată. Este, în același timp, un mijloc de comunicare intim. Stațiile de radio au, adesea, o relație foarte personală cu ascultătorii lor, care le sunt, adesea, foarte fideli. Televiziunea Este emoțională, întrucât oamenii iau parte - sau li se creează impresia că iau parte - instantaneu la acțiune, chiar dacă raportarea la această participare este pozitivă sau negativă. Televiziunea este axată pe spectacol. Dacă în relatare nu există spectacol (dramatic, amuzant, ieșit din comun), aceasta nu este adecvată pentru televiziune. De altfel, o regulă generală pe care trebuie să o respecte specialiștii în relații publice este aceea ca în mesajele pe care le construiesc să introducă adevărate „sclipiri de inteligență" (sound bites). Stilul „clăpăug", plat, tern nu are aderență la public, indiferent de mijlocul folosit. Este imperios necesar să subliniem caracterul dinamic al televiziunii. Pentru a fi eficace, televiziunea are nevoie de sunet și mișcare. De aceea, pentru a putea fi utilizată la TV, știrea trebuie să fie dinamică. In acest sens există trei categorii de constrângeri la care cel ce redactează știrea trebuie să facă față: - constrângerea timpului. Televiziunea este îngrădită de ceas. Trebuie să fie croit mesajul în aja fel încât să se încadreze în limitele a 12 secunde, așa-zisul „bit temporal" (byte size); - constrângerea reciprocității. Uneori, prezența echipelor de televiziune creează evenimente legate de „știri". Adesea se declanșează proteste anume pentru a exploata prezența echipei de realizatori TV; - constrângerea vizuală. Așa cum am mai spus, numai mișcarea și acei factori care „dau bine" la TV vor face ca știrea să fie transmisă. Dacă relatarea este statică și, mai râu, „clăpăugă" televiziunea nu se va ocupa de ea. Ziarele Sunt canalul de comunicare cu mare fo^ă de pătrundere, sunt palpabile, și se păstrează vreme îndelungată. Majoritatea prezintă în proporție de aproximativ 25% știri de interes național și 75% de interes local. In felul acesta, cel mai rapid se poate difuza știrea dacă e redactarâ din perspectivă locală. Nu trebuie uitat faptul că că liderii de opinie sunt cititori de ziare. Agențiile de știri Serviciile lor asigură știri pentru mijloacele prezentate mai sus, așa că o știre de interes național se va difuza prin agenția de știri. Suportul relațiilor publice 89 Revistele Acestea sunt publicații cu cea mai mare diversitate tematică. Trebuie numai să se fixeze ca obiectiv un grup uman de interese - mare, mic, tradițional sau radical -, și se va găsi cel puțin o revistă adresata unui public specializat. Buletinele informative Au o mare putere de pătrundere, fiind situate, din acest punct de vedere, în imediata apropiere a revistelor. Creșterea numărului de publicații electronice, care vor fi disponibile în viitor indică, în perspectivă, o audiente și mai mare. Ele sunt foarte disponibile te transmite știri. Este cel mai bun mijloc de a accede la diferite organizații. 4.3. Suportul organizațional al relațiilor publice Este de netăgăduit te organizarea și organizația au fost, de la începuturi, probleme vitale ale sistemului social. Cu dote milenii și jumătate în urm, Sun Tzu spunea, în Arta războiului: „În general, a comanda mulți oameni e același lucru cu a comanda câțiva. E o problem de organizare."1 În lumea modernă, în lumea de azi, problemele de organizare s-au globalizat, s-au universalizat. Trăim într-o lume organizațională, organizațiile având rolul de a structura și de a face cu putinte acti-vitețile fundamentale, cele productiv-economice, politico-sociale, cultural-educa-ționale ș.a.m.d. În chip evident, perspectiva organizațională2 este de reală utilitate pentru ansamblul activiteților umane și, în acest context, pentru activitățile specifice relațiilor publice, cu atât mai mult cu cât - așa cum s-a remarcat deja - unitatea de referință în activitățile de relații publice este organizația. După cum arătam anterior, relațiile publice sunt, înainte de orice, o strategie de comunicare organizațională și, în acest context, sunt extrem de utile în gestionarea schimbării organizațiilor. De fapt, în ultimele decenii s-a născut o note problem, cea a schimbării și dezvolterii organizațiilor, care a stat la baza unei noi orientări în teoria organizațiilor - dezvoltarea organizațională sau, cum este cunoscute după abrevierea în limba engleză, O.D. (organizational development). 1 Sun Tzu, Arta războiului, București, Antet XX Press, 1993, p. 36. 2 Vezi Neculai Bălan, Dumitru Iacob, coord., Teoria organizațiilor, în Buletinul învățământului militar, anul III, nr.1-2, număr special, București, 1996, pp. 23 și urm. Pentru detalii pot fi consultate: Ștefan Buzărnescu, Introducere în sociologia organizațional și a conducerii, București, Editura Didactică și Pedagogică, 1995; Dumitru Cristea, Structurile psihosociale ale grupului și eficiența acțiunii, București, Editura Academiei, 1994; Mihaela VlăsceaniL Psihosociologia organizației și a conducerii, București, Editura Paideia, 1993; Chris Argyrys, Organizational Behavior: A Managerial Viewpoint, New York, The Dryden Press, 1983; Joseph L. Massie, Esential ofMana-gement, 4th ed., New Jersey, Prentice Hall, 1987. Management Consulting. Manualul consultantului în management (traducere îngrijită, adnotate și comentate de dr. George PleșoianiL președinte AMCOR), Asociația Consultanților în Management din România, Bucure'ștn 1992. 90 Relațiile publice. Eficiență prin comunicare In esență, O.D. preconizează o strategie de creștere a eficienței organizaționale prin realizarea unor schimbări planificate pe termen lung, ce au în vedere atât resursele umane și cele tehnice ale organizației, cât și, în ultim instanță, organizația ca întreg. Necesitatea O.D. derivă din accelerarea schimbărilor în societate modernă, din dificultățile de adaptare a organizațiilor la presiunile externe, la schimbările sociale de ansamblu. Se impun, în consecință, atât schimbări ale structurii organizaționale (natura relațiilor, climatul, tehnologia, organizarea muncii), cât și la nivelul membrilor organizațiilor (valori, credințe, sentimente și - mai ales - capacitatea oamenilor de a face fafâ schimbării). Capacitatea membrilor organizațiilor de a se raporta adecvat la schimbare, de a evita neprevăzutul și reacția ineficientă, de a depăși riscurile conservatorismului și ale rezistenței la schimbare au determinat, nu de puține ori, considerarea O.D. drept o strategie de învățare. Schimbarea, noul se învață. O schimbare majora într-o organizație nu poate fi înfiptuită dacă oamenii nu o înțeleg și dacă, pe baza înțelegerii, nu o acceptă. Schimbarea trebuie înțeleasă atât ca necesitate și ca oportunitate (de ce și în ce context este necesară și utilă schimbarea?), cât și ca mod de realizare, prin implicarea efectivă a oamenilor în producerea schimbării, cu rădăcini și cu efecte în propria lor schimbare (cum și cu ce eforturi și efecte umane, în cazul fiecăruia din membrii organizației, se produce schimbarea?). In ultim instanță, suportând și învățând procesele schimbării, toți membrii unei organizații pot și trebuie să devină agenți ai schimbării. Aceasta ca tendintâ și, mai curând, la modul ideal. Practic, teoria dezvoltării organizaționale preconizează profesionalizarea schimbării prin folosirea unor consultanți sau agenți de schimbare specializați în a observa, a analiza și a diagnostica problemele cu care se confruntă o organizație și în a propune soluții corespunzătoare. In acest scop, sunt elaborate strategii sau programe O.D. care, în linii mari și cu diferențieri practice raportate la specificul fiecărei organizații, cuprind: a) Etapa preliminară, care acordă un rol hotărâtor conducătorului și echipei de conducere în depistarea unor anomalii în structura și viața organizației, concretizate în funcționalitatea redusă și eficiența scăzută a activității organizaționale (utilizarea neproductivă a tehnologiilor, conflicte interne între indivizi și grupuri, tensiuni, moral coborât). Toate acestea sunt temeiuri pentru a decide o intervenție O.D. și a solicita colaborarea unui specialist, a unui agent de schimbare. b) Etapa de colectare a datelor, analiză și diagnoză. Acceptarea ideii de schimbare, în primul rând de către întreaga echipă de conducere, deschide câmp de lucru pentru agentul de schimbare, care, utilizând chestionare și fișe de observație, colectează informații despre starea organizației, diagnosticul final arătând „ce este" organizația și care sunt consecințele stării observate (structuri, oameni, acțiuni). c) Etapa confruntării membrilor organizației cu diagnoza și a elaborării planului de acțiune. Agentul de schimbare părăsește statutul de observator și interacționează direct cu conducerea și membrii organizației. Diagnoza sa este corectată și completată prin informații directe, prin opinii și propuneri din interiorul organizației. Suportul relațiilor publice 91 Pentru agentul schimbării are loc feed-back-ul necesar conturării planului de schimbare, a programului O.D. Simultan se obține acordul oamenilor privind schimbarea, înțelegerea și acceptarea schimbării, sporindu-se substanțial șansele de realizare a modificării dorite și proiectate. d) Etapa implementării planului de schimbare, care implică decizia de implementare, cu alocarea resurselor corespunzătoare și instruirea oamenilor pentru a asimila și a concretiza schimbarea. In mod obișnuit, schimbarea vizează comportamentul organizațional și structura organizației. Din prima categorie semnificative sunt intervențiile O.D. care urmăresc sporirea capacității indivizilor de a stabili relații funcționale cu semenii printr-o autocunoaștere mai bună, prin înțelegerea și acceptarea percepției celorlalți despre ei și prin mărirea disponibilității de a-i asculta pe ceilalți, de a-i lăuda și critica în chip adecvat. In acest scop, se constituie „grupurile T“ (training, instruire), cooperarea interumană eficientă modificându-se și învățându-se. Nu mai puțin importante sunt schimbările vizând relațiile dintre superiori și subordonați sau cele ce urmăresc construirea grupurilor, membrii lor învățând să lucreze tot mai bine împreună. Schimbările în structura organizației pot fi extrem de diverse, de la reproiectarea muncii (prin rotația locului de muncă, pentru a evita monotonia, spre exemplu), până la reproiectarea și reorganizarea ansamblului organizației. In practică s-a dovedit că cele mai multe intervenții O.D. sunt cu adevărat necesare în perimetrul relațiilor și resurselor umane, atât în ceea ce privește indivizii, cât și grupurile. e) Etapa evaluării și cercetării programului O.D., în cadrul căreia proiectul este confruntat cu rezultatele practice ale aplidrii sale, efectele observabile în timpul și ca rezultat al schimbării fiind comparate cu premisele și obiectivele inițiale. De la caz la caz, programul O.D. suportă modificări, corectări, continuări și dezvoltări în așa fel încât să fie atins scopul îmbunătățirii organizației. Etapele desfășurării unei strategii O.D., mai sus menționate, comune de fapt oricărui act de conducere, sunt, în esența lor, aplicabile, cu diferențierile practice corespunzătoare, oridrei organizații aflate într-un proces de schimbare. Teoria dezvoltării organizaționale a focalizat, în ultim instanță, atenția asupra unei probleme extrem de complexe și mereu actuale - rezistența la schimbare a oamenilor și, implicit, a organizațiilor. De obicei, schimbarea generează o renunțare la stabilitate, la condițiile și contextul de acțiune intrate în obișnuință, fapt care, asociat cu imposibilitatea controlării viitorului anunțat prin schimbare, provoacă nesiguranță, senzația lipsei de securitate (a locului de mund în primul rând), nemulțumire și - în ultim instantâ - frica de schimbare. Oamenii devin inerti și apatici sau se împotrivesc, în diverse modalități, schimbării, încercând încetinirea sau chiar blocarea acesteia. Studiile întreprinse în ultimele decenii pun în evident importanța modului de percepere și de raportare a oamenilor la schimbare, identificând o serie de factori care provoacă rezistența la schimbare. Aceștia sunt: 92 Relațiile publice. Eficiență prin comunicare - lipsa de informații privind natura, obiectivele și sensul schimbării; cele mai acute sentimente de insecuritate se manifestă atunci când schimbarea este percepută ca stihinică, haotică și fără motivare suficientă, corespunzătoare; - nici chiar existența informațiilor nu exclude rezistența la schimbare; s-a constatat experimental că simpla informare a oamenilor privind programele de schimbare nu este suficientă, gradul mai înalt de acceptare a schimbării realizându-se atunci când oamenii sunt implicați în proiectarea schimbării, atunci când proiectul este analizat în grup iar oamenii participă cu soluții proprii la conturarea unor direcții de acțiune satisfăcătoare pentru toi membrii grupului. Implicarea oamenilor în planificarea și implementarea schimbării organizaționale este hotărâtoare pentru orice proces de schimbare. Pentru aceasta sunt necesare încrederea sporită între conducere și subordonați și existența unui sistem de negocieri și consultare în cadrul organizației. O altă condiție este omogenitatea de pregătire profesională a membrilor organizației, potrivit rolurilor pe care le au, în așa fel încât angajarea unitară a acestora în acțiunea de înnoire să fie efectiv posibilă. 4.4. Suportul informațional al relațiilor publice În sens general și în logica dicționarelor, cuvântul „informație” trimite către „comunicare, știre, veste", referindu-se la „fiecare dintre elementele noi, în raport cu cunoștințele prealabile, cuprinse în semnificația unui simbol sau a unui grup de simboluri (text scris, mesaj vorbit, grup de imagini, indicație a unui instrument etc.)"1 2. În același timp, în științele care cercetează socialul (sociologia, psihologia socială etc.), informația este percepută ca vizând „cunoștințe, fapte, semnificații, date rezultate din investigarea realității, din analiza unor documente sociale sau din studiul unor cercetări deja finalizate"1. Totodată, cercetarea socială are în vedere analiza impactului social al ritmului și direcțiilor de dezvoltare a informațiilor socialmente elaborate, precum și caracterizarea efectelor sociale ale noilor tehnologii informaționale și de comunicare (calculatoare, sisteme audio-video etc.). În condițiile în care tot mai muți analiști apreciază că epocii actuale îi este caracteristică trecerea de la „societatea industrială" la „societatea informațională" (A. Toffler, J. Naisbitt, M. Drăgănescu), procesele de producere, transmitere și utilizare a informației sunt tot mai intens studiate, cu deosebire în direcții privind „mecanismele și relațiile sociale implicate în producerea de cunoaștere, noile tehnici și modalități de comunicare a informației, efectele individuale și sociale ale ritmului exponențial de acumulare a noilor cunoștințe, schimbările produse în structura ocupațională de noile tehnologii informaționale etc."3. În esență, informația are o funcționalitate multiplă, de o deosebită relevanță fiind: 1 Mic dicționar enciclopedic, Editura Științifică și Enciclopedici, București, 1986. 2 Cătălin Zamfir, Lazăr Vlăsceanu, coord., 1993, p. 300. 3 Idem. Suportul relațiilor publice 93 - funcția negentropica; după cum se știe, entropia caracterizează gradul de dezordine sau de diversitate a unui sistem și este invers proporțională cu probabilitatea evenimentelor; în această perspectivă, informația realizează un rol social-ordo-nator, cunooiterea (ca proces) și informația (ca vector și rezultat ale cunoașterii) fiind modalitățile esențiale prin care este ordonat un univers care tinde natural spre dezordine; - funcția social-transformatoare are în vedere atât impactul, în sens general, al informației asupra individului, cât și impactul tehnologiilor informaționale (de generare și comunicare a informației) asupra grupurilor de indivizi și asupra societății în ansamblu. „Tehnologia informației" a devenit un termen curent de dicționar, desemnând tehnologiile utilizate pentru „procesarea și transmisia informației"1, aici incluzân-du-se computerele, telecomunicațiile și microelectronica. In ultim instanță, din cele de mai sus rezultă: - informația este consubstanțială omului și vieții sociale, cunoașterea, ca procesare de informații, determinând genetic și funcțional viața socială; - prin evoluția de ansamblu a uneltelor și prin expansiunea tehnologiilor informaționale, informația devine, în societatea postindustrială, o sursă și o expresie ale puterii; acest fapt are impact asupra educației - impunând, de pildă, competența drept normă strategică în educație2 - și asupra întregii vieți sociale. Se poate deja anticipa că, în perimetrul complex al relațiilor publice și în procesele de influențare socială, rolul informației este hotărâtor. Sub acest unghi, extrem de importante sunt mecanismele prin care informația este asimilată individual și social, modul în care mentalul uman se modelează în universul informațional. 4.5. Suportul imagologic al relațiilor publice De la cogniție la reprezentări sociale Preocuparea actuală pentru studiul informației este precedată de analize îndelungate, realizate sub unghi filosofic, epistemologic, socio-psihologic și neurofizio-logic, asupra cogniției, asupra cunooterii ca facultate prin excelență umană. Important este să remarcăm că din acest fond comun de analiză, cu adânci rădăcini în timp, s-au dezvoltat în ultimele decenii orientări și chiar școli distincte de psihologie socială, cu efecte și susțineri diferite asupra proceselor specifice relațiilor publice. In esență, este vorba de orientarea „cogniției sociale" (cu reprezentare preponderent nord-americană) și de orientarea „reprezentărilor sociale" (cu o ilustrare elocventă în psihologia socială europeană). 1 The Wordsworth Encyclopedia, Wordsworth Reference, Helicon Publishing Ltd., 1995, vol. 3, p. 1094. 2 Dumitru Iacob, Competență și schimbare. O perspectivă politico-militară și educațională, Editura Academiei de Inalte Studii Militare, București, 1996, pp. 99-182. 94 Relațiile publice. Eficiență prin comunicare După cum remarca Annamaria Silvana de Rosa1, literatura ce tratează despre conceptul de reprezentare socială aprofundează progresiv procesele, conținutul și funcțiile acestei modalități particulare de cunoaștere a lumii sociale, astfel încât modelul reprezentărilor sociale a devenit o paradigmă europeană în cunoașterea lumii sociale. Această paradigmă își revendică o perspectivă interacționistă (interumană), conform căreia sistemele de credințe și teoriile ce ghidează comportamentul social sunt rezultatul unor procese nu numai cognitive, ci mai ales sociale. S-a creat astfel o alternativă a „cogniției sociale, dominantă în Statele Unite"2. Dacă prin cogniție înțelegem facultatea de cunoaștere și actul intelectual prin care se dobândește o cunoștință, teoria americană a cogniției sociale (human informa-tion processing) se bazează „pe o concepție mai degrabă simplistă a societății, ca sumă de relații diadice și interpersonale"3, în timp ce psihologia socială europeană leagă geneza reprezentărilor sociale de procesele de restructurare dinamică a cunoa>terii în timpul schimburilor sociale. Conceptul central este, cum arătam, cel de reprezentare socială. Reprezentările sociale sunt bivalente. Ele ocupă, se poate spune, „o poziție specială între concept, având drept scop abstragerea unui sens din real, și imagine, reproducând realul în mod concret"4. Reprezentîrile sociale au întotdeauna cu două fațete - aceea a imaginii și aceea a semnificației - care își corespund reciproc; ele fac să corespundă oricărei imagini un sens și oricărui sens o imagine. Ele constituie o formă particulara a gândirii simbolice, fiind în același timp imagini concrete vizualizate direct și trimiteri la un sistem de raporturi sistematice care dau o semnificație mai largă acestor imagini concrete. In acest sens, reprezentările sociale diferă deci, pe de o parte, de sistemele teoretice mai elaborate, precum ideologiile și teoriile științifice, și pe de alte parte de imagini ca produse imediate ale percepției. Fără a aprofunda acum conceptul de reprezentări sociale, vom reveni, pe scurt, asupra distincției dintre cogniția socială și reprezentîrile sociale. In sistematizarea operată de Annamaria Silvana de Rosa5, distincția se bazează pe următoarele deosebiri: - Cogniția socială izvorăște dintr-o perspectivă individualistă asupra cunoașterii sociale (esențiale sunt procesele individuale); societatea este concepută doar ca un agregat de indivizi legați între ei prin relații interpersonale; influența socială este recunoscută numai ca un element ce facilitează operații logice difuze în strategiile de problem solving existente în contextul cultural de referință; cogniția este focalizate pe „cum"-ul și pe „de ce"-ul cunoștințelor și operează cu cogniții (cunoștințe) ca structuri formale și logice. 1 Annamaria Silvana de Rosa, „Comparație critică între reprezentările sociale și cogniția socială", în Psihologia câmpului social: reprezentările sociale, Societatea „Știin^l & Tehnică" S.A., București, 1995. 2 Ibid., p. 258. 3 Idem. 4 Idem. 5 Ibid., pp. 269-270. Suportul relațiilor publice 95 - Reprezentările sociale se bazează pe o conc-epție interacționistă legata de logica schimburilor interpersonale și sociale și pe concepția „socialului organizat" (societatea nu e un agregat de atomi sociali, ci este articulată și stratificată în grupuri și subgrupuri); de asemenea, se întemeiază pe concepte sociale ca set de informații transmise social, reelaborate în interacțiunile dintre indivizi și grupuri și reconstruite de către actorii sociali pe baza experiențelor sociale; focalizarea se produce tocmai prin reprezentări („care" reprezentări și „ale cui"); în cadrul concepției se operează cu „reprezentări” ca ansamblu de componente raționale și neraționale, logice și emotive, normative și valorizante cu valoare de „ghid pentru acțiune”. La o privire mai atentă, vom observa că cele două orientări într-adevăr distincte sunt nu atât divergente, ci mai curând complementare. Dacă perspectiva cogniției sociale are meritul de a pune în lumină fibra rațională a socialului, orientarea reprezentărilor sociale merge mai departe, încorporând dimensiunea raționalității cognitive în viziunea mai largă a „socialului integrat", percepția vi^ii sociale realizându-se prin ansamblul facultăților umane - rațiunea, afectele, voliția, și prin acțiunea „împreună" a individului cu „ceilalți" În acest mod, oamenii „își reprezintă societatea (și toate aspectele vieții sociale), generând și primind reprezentări din partea semenilor". Reprezentarea este o funcție a individului integrat în diverse grupuri sociale și tocmai prin acestea este un factor de ghidaj în acțiunile individului și ale grupului. Este deschisă, prin cele de mai sus, o perspectivă fertilă asupra comunicării publice, în condițiile în care mecanismul generării și acțiunii reprezentărilor este strâns legat de procesele de influențare socială. Evident, procesul de ansamblu este mult mai complex, printre componentele sale aflându-se și comunicarea socială. Inventarul temelor psihologiei sociale care, explicit sau implicit, sunt în interferență cu problematica de ansamblu a comunicării, este - observă Luminița Iacob1 -în continuă dilatare. Acest inventar cuprinde, în legătură directă sau indirectă cu relațiile publice, aspecte precum: problematicile identității sociale și ale schimbării atitudinale; natura și dinamica proceselor de influență, decizie și creație; fenomenele intra- și intergrupale; intervenția psihosocială; fenomenele organizaționale sau de ma^ etc., toate acestea având drept nucleu comunicarea ca proces esențialmente social. Imaginea și influența publică În sens larg, imaginea semnifică o „reflectare senzorială a unui obiect în con-știin^ă sub forma unei senzații, percepții sau reprezentări"2. Într-un sens conturat mai în detaliu, imaginea este definită drept „reprezentare sensibilă sau tablou mental concret, rezultat al reflectării senzoriale a obiectelor și a fenomenelor"3. După 1 Luminița Iacob, „Imagologia și ipostazele alterității: străini, minoritari, excluși", în Adrian Neculau, coord.,Minoritari, marginali, excluși, Iași, Polirom, 1996, p. 42. 2 Mic dicționar enciclopedic, București, Editura Științifică și Enciclopedică, 1986, p. 834. 3 Dicționar de filosofie, București, Editura Politică, 1978, p. 344. 96 Relațiile publice. Eficiență prin comunicare analizatorul (organul de simț) prin care se realizează, pot fi deosebite: imagini vizuale, auditive, tactile, sinestezice, gustative, olfactive etc.1 In mod obișnuit, termenul este utilizat în filosofie, în limbajul psihologiei și al analizei estetice. Imaginea artistica, spre deosebire de imagine în sens general, are în vedere un „semnificant cu valoare estetică", o „obiectualizare într-un material anumit: culoare, sunet, corp material tridimensional (piatra, bronz, lemn, fildeș etc.), a unui elaborat al fanteziei artistice. Imaginea artistică poate fi constituite și prin cuvinte (în arta literate), dar sensul cuvintelor trimite atunci la o reprezentare mentală, concrete a unei realiteți semnificate intenționat de către artist. Imaginea artistică este constituent gândirii artistice, așa cum este conceptul constituentul gândirii științifice. "2 Captarea sensurilor multiple și de profunzime ale imaginii este una dintre întreprinderile cele mai vechi ale gândirii umane și ale discursului filosofic. Poate că una din cele mai pilduitoare ilustrări ale acestui efort milenar este cuprinsă în celebrul mit platonician al peșterii, din nu mai puțin cunoscutul dialog Republica3. Pentru frumusețea și adâncimea ideii, transcriem câteva fragmente ale mitului, selectate din cele patru momente ale sale. Un prim moment ne trimite către „mai mulți oameni aflai într-o încăpere subpământeană, ca într-o peșteră, al cărei drum de intrare dă spre lumină [...]. In această încăpere ei se găsesc, încă din copilărie, cu picioarele și grumazurile legate, astfel încât trebuie te stea locului și te privească doar înainte, tete te poată să-și rotească capetele din pricina legăturilor. Lumina le vine de sus și de departe, de la un foc aprins înapoia lor; iar între foc și oamenii legați este drum așezat mai sus, de-a lungul căruia, iate, e zidit un perete, ^a cum paravanul scamatorilor pus dinaintea celor ce privesc, deasupra căruia își arate ei scamatoriile. [.] ...Mai încearcă te vezi și te, de-a lungul acestui perete, niște oameni poartă felurite obiecte care depășesc- în înălțime zidul, mai poarte și statui de oameni, ca și alte tepturi de piatră sau lemn, lucrate în chipul cel mai divers. [...] Ciudate imagine și ciudați sunt oamenii legați. Sunt asemănători note - am spus. Căci crezi te astfel de oameni au văzut, mai întâi, din ei înșiși, cât și din soții lor, altceva decât umbrele care cad, aruncate de foc, pe zidul dinaintea lor? [.] Iar date ei ar fi în stare te stea de vorbă unii cu alții, nu crezi te oamenii noștri ar socoti te, numind aceste umbre pe care le văd, ei numesc realitatea? [.] In general, deci - am spus eu - asemenea oameni nu ar putea lua drept adevăr decât umbrele lucrurilor. Al doilea moment: „Privește acum în ce fel ar putea fi dezlegarea lor din lanțuri [...] atunci când vreunul dintre ei s-ar pomeni dezlegat și silit, deodată, te se ridice, să-și rotească grumazul, te umble și te privească spre lumină [...]. 1 Ibid. , p. 346. 2 Dicționar de estetică generală, București, Editura Politică, 1972, p. 171. 3 Platon, Republica, ediție bilingvă, vol. 2, Editura Teora, 1998, pp. 514-516. Suportul relațiilor publice 97 Ce crezi că ar zice, dacă cineva i-ar spune că ceea ce văzuse mai înainte erau deșertăciuni, dar că acum se află mai aproape de ceea-ce-este și că întors către ceea-ce-este [...], vede mai conform cu adevărul? [...] Nu crezi că el s-ar putea afla în încurcătură și că ar putea socoti că cele văzute, mai înainte erau mai adevărate decât cele arătate acum?" Al treilea moment: „Dar dacă cineva l-ar smulge cu forța din locuința aceasta, ducându-l pe un suiș greu și pieptiș, nedându-i drumul până ce nu l-ar fi tras la lumina soarelui, oare nu ar suferi și nu s-ar mânia că e tras? [...] La urm, el va privi soarele, nu în apă, nici reflexiile sale în vreun loc străin, ci l-ar putea vedea și contempla așa cum este. [...] După aceasta, ar cugeta în legătură cu soarele, cum că acesta determină anotimpurile și anii, că el cârmuiește totul în lumea vizibilă, fiind cumva răspunzător și pentru toate imaginile acelea văzute de ei în peșteră." Al patrulea moment se refera la reîntoarcerea în peșteră a celui ce privește soarele: „. Dacă acel om, coborând, s-ar așeza în același scaun de unde a plecat, oare nu ar avea ochii plini de întunecime, sosind deodată dinspre lumea însorită? [.] Și nu s-ar spune despre el că, după ce s-a urcat, a revenit cu vederea coruptă și că, deci, nu merită să încerci a sui? Iar pe cel ce încearcă să-i dezlege și să-i conducă pe drum în sus, în caz că ar putea să pună mâinile pe el și să-l ucidă, oare nu l-ar ucide?" După cum prea bine se știe, mitul platonician al peșterii concentrează esența filosofiei lui Platon, exprimând în imagini plastice atât teoria cunoașterii, cât și viziunea despre sufletul și destinul ființei umane. Dincolo de complexitatea gnoseologiei platoniciene importanti, din unghiul nostru de interes, este sugestia din mitul peșterii privind rolul imaginii în cunoaștere și, în acest context, dubla funcționalitate a imaginii: aceasta poate fi atât o expresie a adevărului și o cale spre adevăr, cât și o „plăsmuire" a adevărului, un obstacol în drumul către aceasta, o formă de ecranare în drumul spre cuno^terea autentică. Imaginea are un rol esențial în cunoaștere, dar imaginile pot fi, simultan, și autentice și inautentice. Drept urmare, forța de influențare a imaginii este reală, dar conținutul, sensul influenței sunt determinate de natura, de calitatea imaginilor. Observații și sugestii relevante în acest sens s-au făcut și în epocile care au urmat Antichității. In plină Renaștere, Francis Bacon, considerat un adevărat întemeietor al raționalității moderne, dezvoltă teoria „idolilor", savantul englez avertizând despre „cele mai generale și mai adânc înrădăcinate în conștiința oamenilor categorii de erori, păreri și idei false, împotriva cărora intelectul trebuie să se asigure și să se apere în scopul realizării cu succes a operei de instaurare sau reinstaurare a științelor". In esență, în lucrarea sa fundamentală Novum Organum, Francis Bacon face distincția între și avertizează împotriva a patru categorii de „idoli"1: Idola Tribus 1 Francis Bacon, Noul Organon, Editura Academiei, București, 1957; analize interesante ale concepției lui F. Bacon privind „idolii" pot fi intâlnite, printre altele în: Florica Neagoe, Istoria 98 Relațiile publice. Eficiență prin comunicare (idolii tribului); sunt opinii și prejudecăți comune întregii omeniri, văzută de F. Bacon ca un mare trib, cum ar fi, spre pildă, tendința oricui de a crede, cu cea mai mare ușurință, acele lucruri favorabile punctelor proprii de vedere; Idola Specus (idolii cavernei, ai peșterii); aici intra factorii de eroare provenind din inerția tradițiilor - „așa am apucat" - și din cercul strâmt al educației fiecăruia; Idola fori (idolii pieței); aici se află, considera Bacon, sursa erorilor celor mai insidioase, provenite din părerile curente, de circulație publică; în fine, a patra categorie se refera la Idola Theatri (idolii teatrului), care au cea mai amplă sfera de influență și cuprind judecăți preconcepute datorate unor sisteme filosofice neautentice sau insuficient asimilate de public. Din nou, din unghiul nostru de interes, important este să remarcăm că „idolii" lui Bacon sunt foarte asemănători cu ceea ce spiritualitatea modernă înțelege prin „imagine" și că, în consonante cu rădăcina platoniciană a ideii, imaginile sunt sau pot fi sursă de eroare. Drept urmare, nu este deloc întâmplător că investigațiile contemporane asupra imaginii se concentrează, nu în ultimul rând, asupra bivalenței acesteia. Imaginea ca obiect de cercetare a devenit o prezepî obișnuită în investigațiile de psihologie socială contemporane, mai ales în cele centrate pe studiul reprezen-terilor sociale. După cum arătam, reprezentarea - în calitate de concept fundamental în psihologia socială - este definite în strânsă corelație cu imaginea. Reprezentarea, arate Willem Doise și Augusto Palmonari, ocupă „o poziție specială între concept, având drept scop abstragerea unui sens din real, și imagine, reproducând realul în mod concret"* 1. Sugestiile din definiția de mai sus sunt multiple și de reținut. Imaginea este distincte în raport cu conceptul (specific, prin excelență, gândirii științifice), dar nu este cu totul străină de „idee", de „sens". Numai că imaginea cuprinde o idee, un sens concretizate, plasticizate. De regulă, imaginea este materializate, concretizată într-un obiect (ca purtetor de imagine). Legată de obiectul în care este încorporată, imaginea nu se reduce la aceasta, ea întruchipând tocmai sensul, înțelesul degajate prin percepția socială (individuală sau de grup) a obiectului ca purtător de imagine. Imaginea poate fi și un simplu cuvânt, însă un cuvânt cu o fortă de sugestie, cu o putere de a sugera și de a-și „plasticiza" sensul dintre cele mai mari. În numeroase situații, o imagine se exprim simultan și distinct atât prin „cuvânt", cât și printr-o formă concretă, plastică. Spre pildă, „țara” este un cuvânt (un cuvânt comun, în general, dar un cuvânt încărcat de sens pentru cetățenii unei anumite țări); în același timp, „țara” poate fi simbolizate printr-o formă plastică, într-o imagine („harta", „stema", „drapelul național" etc.). filosofiei moderne. Renașterea de la Petrarca la Bacon, Bucuresti, Editura Didactică și Pedagogică, 1975, pp. 106-130; Andrei Brezoianu, „Cunoaștere, idoli, utopie", în Cartea interferențelor, București, Editura Științifică și Enciclopedică, 1985, pp. 42-54). 1 Willem Doise, Augusto Palmonari, „Caracteristici ale reprezentărilor sociale", în Adrian Neculau, coord., Psihologie socială. Aspecte contemporane, Iași, Polirom, 1996, p. 25. Suportul relațiilor publice 99 Raportul dintre imagine și reprezentarea socială este, de asemenea, relevant. Potrivit majorității opiniilor și, cu deosebire, potrivit analizelor întreprinse de Serge Moscovici1, reprezenfârile au o funcție euristică explicită. Ele sunt instrumente ale descoperirii, ale cunooterii realului. Incărcătura lor cognitivă este mare. Spre deosebire de reprezentări, imaginile, fără a fi lipsite de fibra cognitivă, de un potențial elementar de cunoaștere, au în primul rând o funcție de orientare, de influențare a opțiunilor în spațiul acțiunii individuale și de grup. Preluând o sugestie de la Platon, din mitul poterii, se poate spune că oamenii sunt legați în primul rând prin imagini. Intr-o comunitate există un fond comun de imagini, iar influențarea membrilor comuniștii se realizează prin elaborarea și impunerea de noi imagini. De aici rezultă, de fapt, uriașa fo^j. de influent publică a imaginii. O scurta introducere în imagologie In mod obișnuit, dicționarele, cel puțin cele mai vechi, definesc imagologia drept „domeniu al psihosociologiei care se ocupă cu studierea științifici, multidiscipli-nară a percepției, opiniei, atitudinii, judecății și imaginii globale pe care și-a format-o în decursul timpului o comunitate etnică, națională asupra altei (altor) națiuni sau naționalități sub influența contactelor directe, prin reprezentanți, dar mai ales prin intermediul produselor cultural-ideologice larg răspândite de către mijloacele de comunicare în masă"2. Totodată, s-a remarcat că în sfera imaginii reciproce a națiunilor și grupurilor etnice și-au făcut loc numeroase prejudecăți și stereotipuri, pe care imagologia încearcă să le risipească. Astfel, pentru „o mare parte dintre francezi - și, fără îndoială, nu numai pentru ei - psihologia popoarelor nu prezintă nici un mister: germanul este auster, disciplinat, serios, abstract și gurmand; englezul este distant, flegmatic, practic; italianul este spiritual, ușuratic, guraliv"3. Unele cercetări actuale consacrate imagologiei4 au constatat că o definiție precum cea de mai sus face parte dintr-o tendinȘ distinctă de concepere și practicare a imagologiei. Potrivit acestei tendințe, obiectul imagologiei este de minim extensiune, el mărginindu-se doar la studierea stereotipurilor naționale. La cealaltă extrem se află o orientare de maxim extensiune, potrivit căreia imagologia circumscrie studiul reprezentării oricărei realități. In interiorul acestei orientări se pleacă de la constatarea că, în fond, există „imagini despre toate" (indivizi, grupuri etc.) și, drept urmare, este normal ca sensul, cuprinderea imagologiei să fie de extrem generalitate și cuprindere. Concret, de-a lungul timpului, direcții importante ale studiilor de imagologie s-au dezvoltat în strânsă legătura cu evoluția unor științe și domenii clasice precum psihologia, istoria și literatura. Astfel, s-au constituit: 1 Vezi Serge Moscovici, „Fenomenul reprezentărilor sociale", în Reprezentările sociale, București, Societatea „Știin^i & Tehnică" S.A., 1995, pp. 1-84. 2 Dicționar de psihologie socială. București. Editura Științifică și Enciclopedică, 1981. 3 Ibid. 4 Luminița Iacob, 1996, p. 41. 100 Relațiile publice. Eficiență prin comunicare - imagologia psihologică, cu deschidere pronunțate spre psihologia socială și spre studiul psihologiei popoarelor; - imagologia istorică, în temeiul căreia, pe verticala timpului, fenomenele sociale sunt analizate nu numai prin prisma criteriului etnic, ci și prin prisma unor criterii legate de aspectele sociale, geografice, rasiale și religioase ale comuniteților umane; - imagologia literară, născută în aria de cercetare a literaturii comparate (axată deci pe depistarea imaginilor care rezultă din studiul literaturii). Pe lângă pozițiile care repartizează imagologia de la o disciplină la alta, s-a conturat tot mai clar ideea conceperii imagologiei ca disciplină independente, cu un accentuat caracter interdisciplinar (ca disciplină de sinteză, de graniță). In raport cu cele de mai sus, mai trebuie observate următoarele: - expansiunea, ofensiva imaginii în lumea modernă, cu deosebire în deceniile postbelice, constituie un proces real, tot mai substanțial și mai tumultuos; - în lumea de astezi, nu numai macrocolectivitețile sociale, nu numai națiunile și popoarele sunt interesate în promovarea unei imagini de sine pozitive și în raportarea adecvate la imaginea celuilalt; tot mai mult acest fapt devine o caracteristică a organizațiilor sociale, cu deosebire a celor politice și economice; - potrivit tendinței descrise mai sus, imaginea constituie într-o măsură tot mai mare un obiectiv prioritar și un instrument privilegiat în acțiunea firmelor, a specialiștilor în relații publice; înainte de a vinde produse și servicii, firmele „vând" imagini; - multiplicarea acțiunilor de promovare a imaginii, coborârea acestora pe terenul concret al afacerilor, al comerțului și al competițiilor politice, electorale n-au diminuat interesul pentru „imaginea comunitate", pentru imaginea națiunilor și a popoarelor; dimpotrivă, interesul este în creștere, iar cele două procese sunt complementare; de pildă, nu întâmplător, schimbări în imaginea etnică a japonezilor (atât în imaginea de sine, cât și în imaginea celorlalți despre japonezi) s-au petrecut tocmai în urma expansiunii economico-financiare postbelice a marelui popor asiatic; în plan științific, sunt tot mai vizibile tendințele de închegare a etnoimagologiei ca ramură distincte a științei-mamă. In ultim instanță, în contextul problemelor de ansamblu ale relațiilor publice, este de reținut că în societățile dezvoltate de azi, în lumea informațională, în universul în expansiune al mass media se operează extrem de frecvent și, de regulă, cu mult rafinament, cu imagini. Idolii au fost înlocuiți cu imaginile. In zorii mileniului al IlI-lea, imaginea are puterea unui zeu. Rămâne de văzut care sunt și care pot fi raporturile dintre om și noua zeitate. 4.6. Suportul etic al relațiilor publice Secolul al XX-lea - afirm Piotr Wierzbicki în lucrarea sa Structura minciunii -este „secolul adevărului", pentru simplu motiv te, în acest veac, „opera înțeleptului" a fost scoate din spațiul liniștit al bibliotecii și i s-a dat drumul în lume în Suportul relațiilor publice 101 milioane de exemplare tipărite. Mai mult decât atât, pe aripile televiziunii, „înțeleptul însuși a fost transportat în milioane de locuințe umane. Niciodată, înainte, omul dornic de adevăr nu l-a avut atât de aproape și atât de puțin costisitor. Niciodată înainte, adevărul n-a avut în apărarea sa forte atât de puternice"1. Dar - observă același Piotr Wierzbicki - secolul al XX-lea este totodată și „secolul minciunii", într-un mod care este cu mult departe de simpla continuare a unei situații din secolele anterioare. Mincinosul „clasic" a devenit anacronic, el transformându-se într-un „funcționar specializat" care se află în serviciul „minciunii rafinate, înveșmântate în culori protectoare". În veacul tocmai încheiat, minciuna „îl împrejmuiește pe la spate pe om cu zăplazuri, îi sucește mințile în mod viclean, îi creează capacitatea, starea, pasiunea de a numi de la sine negrul alb, de a recunoaște în mod spontan că doi plus doi fac cinci"2. Dar poate că, în acest context, faptul care dă cel mai mult de gândit este că a avut loc o „schimbare a atitudinii oamenilor farâ de minciună”. În noul spirit al timpului, postulatul etic „să nu mini" începe să sune oarecum anacronic. În era modernă, minciuna rafinată constă, în fond, în „manipularea celuilalt". Anticii își formulau imperativul moral lapidar și cu profunzime prin sintagma „fii înțelept”. Prin adecvare la vremurile de azi, imperativul ar putea fi „nu te lăsa mințit"3, deci „nu te lăsa manipulat". Evident, deontologia relațiilor sociale, a raporturilor interumane este pe cât de riguroasă, pe atât de complexă. „A nu minți" și „a nu te lăsa mințit”, „a nu manipula" și „a nu te lăsa manipulat" sunt deziderate și preocupări atât în viața indivizilor, cât și în activitatea organizațiilor sociale. Cu atât mai mult aceste deziderate sunt prezente în acțiunile specialiștilor în relațiile publice. În condițiile expansiunii relațiilor publice, ghidarea etică a acestora a devenit un adevărat imperativ. Acest fapt esențial este vizibil, poate înainte de orice, prin tendința și efortul articulării unui cod etic al relațiilor publice. În această perspectivă, experiența acumulată în sistemul relațiilor publice din S.U.A. este, precum în multe domenii similare, relevantă.4 Etica în comportament este o componentă importantă a activității de relații publice. La începuturile afacerii Watergate și a altor activități scandaloase, inclusiv poluarea mediului, publicul american a impus practici etice din partea firmelor și instituțiilor. Schimbările rapide ale atitudinii publice se reflectă cu claritate în legislație, în deciziile tribunalelor, în vederile comentatorilor profesioniști ai problemelor publice și în opinia publică exprimată de mass media. În general, etica se refera la sistemul de valori conform căruia o persoană hotărăște ce este bine și ce este râu, drept sau nedrept, îndreprâțit sau neîndreptățit. Etica se face simțirâ în comportamentul moral din anumite situații. Comportamentul individual nu se măsoară numai în funcție de propria conștiință, ci și după norma acceptată social, profesional sau în cadrul instituției respective. 1 Piotr Wierbicki, Structura minciunii, București, Nemira, p. 7. 2 Ibid. , p. 8. 3 Ibid. , p. 9. 4 Vezi Scott Cutlip, Allan Center, Glenn Broom, 1994, pp. 129-161. 102 Relațiile publice. Eficiență prin comunicare Un bun exemplu de cod etic în relațiile publice, în comunicarea publică, este cel oferit de codul standardelor profesionale al Societății Americane de Relații Publice (PRSA). Acest cod a fost adoptat în 1950 și a fost îmbunătățit, revizuit și adăugit în anii 1954, 1959, 1963, 1977, 1983 și 1988. El cuprinde o „declarație de principii" și un ansamblu de prescripții privind acțiunea profesioniștilor în relații publice. Declarai a de principii Declarația de principii stipulează faptul că membrii Societății Americane de Relații Publice își articulează principiile profesionale pe valoarea și demnitatea fundamentală a individului, cu mențiunea ca exercitarea libera a drepturilor omului, în special libertatea cuvântului, libertatea întrunirilor și a presei sunt esențiale în practica relaiilor publice. In servirea intereselor clientilor și patronilor, membrii asociației urmăresc atingerea obiectivului unei mai bune comunicări, înțelegeri și cooperări între persoanele, grupurile și instituțiile societății și al șanselor egale de angajare în profesia de relații publice. In acest scop, profesioniștii în relații publice se angajează să se comporte, din punct de vedere profesional, cu cinste, corectitudine, dreptate și responsabilitate fa$ de public, să își îmbunătățească prestația profesională individuală și să își dezvolte cunoștințele și experiența profesională printr-o continuă cercetare și instruire. Articolele codului Aceste articole au fost adoptate de Societatea Americană de Relații Publice pentru a promova și menține un standard ridicat în serviciul public și un comportament etic al membrilor săi. - Membrul societății se va purta corect cu clienții și patronii, din trecut și actuali, cu colegii de mună și cu marele public. - Membrul societății se va conduce, în viața profesională, după interesele publicului. - Membrul societății va respecta adevărul, corectitudinea și normele general acceptate ale bunului simț. - Membrul societății nu se face partizanul unor interese ce vin în contradicție sau sunt în dauna cuiva, fără consimțământul acordat de părțile implicate după prezentarea tuturor faptelor, și nici nu se va pune în postura în care interesul său este sau ar putea fi în contradicție cu datoria fa$ de un client sau fa^i de ceilalți, fără a prezenta totalitatea faptelor ce privesc interesele tuturor celor implicați. - Membrul societății va păstra secretul discuțiilor avute cu clienții din trecut sau actuali sau cu patronii din trecut sau actuali și nu va accepta continuarea plăților pentru anumite servicii sau angajamente de mună care presupun dezvăluirea sau folosirea acestor discuții în dezavantajul sau în detrimentul unor asemenea clienți sau patroni. Suportul relațiilor publice 103 - Membrul societății nu se va angaja în acțiuni ce ar putea prejudicia integritatea canalelor de comunicare sau demersurile guvernamentale. - Membrul societății nu va comunica intenționat informații false sau care pot induce în eroare și este obligat să aibă o grijă deosebită pentru a evita furnizarea de informații false sau care induc în eroare. - Membrul societății trebuie să fie oricând gata să dea publicității numele clientului sau patronului în numele căruia se face un comunicat public. - Membrul societății nu va prejudicia intenționat reputația profesională sau activitatea unui coleg. Dar dacă un membru are dovezi că un altul se face vinovat de activități lipsite de etică, ilegale sau necinstite, inclusiv de acelea care contravin acestui cod, el va prezenta informațiile respective imediat autorităților cuvenite din societate. - Membrul societății care face un serviciu unui client sau patron nu va accepta bani, comisioane sau alte recompense materiale de la nimeni altcineva decât clientul sau patronul pentru care face acele servicii, cu excepția cazurilor în care are consimțământul expres al clientului sau patronului, dat în deplină cunoștin$ de cauză. - Membrul societății nu va da garanții privind obținerea anumitor rezultate care țin direct de activitatea lui. - Membrul societății va sista, cât mai repede posibil, relațiile cu o instituție sau individ dacă această relație va conduce la un comportament care să contravină prevederilor acestui cod. Competență și profesionalism In general, competența se referă la „capacitatea cuiva de a se pronunța asupra unei probleme pe baza unei cunoașteri adânci a acesteia"1. Nuanțând, se are în vedere sensul juridic al competenței, care trimite la „dreptul legitim al unei persoane de a lua decizii într-un anumit domeniu de activitate, la diferite niveluri ale unor structuri organizaționale (politico-juridice, administrative, industriale, militare etc.)"2, cât și sensul profesional, definit drept „caracteristică a unei persoane sau a unui colectiv de a dispune de cunoștințele și deprinderile necesare realizării sarcinilor legate de un anumit domeniu de activitate profesională"3. In esență, competența se impune prin „acțiunea ordonatoare asupra agenților acțiunii umane", funcționând ca „factor de presiune educațională" și de „ierarhizare profesională"4. In ultim instanță, competența se exprim practic prin profesionalism, proces în care normele morale și abilitățile de acțiune se îmbină foarte strâns. Evident, o asemenea caracteristică, prezentă în întreaga arie a profesiilor practicate social, este prezentă și în sistemul relațiilor publice. 1 Mic dicționar enciclopedic, București, Editura Știintifică și Enciclopedică,, 1986, p. 414 2 Cătălin Zamfir, Lazăr Vlăsceanu, coord., 1993, p. 120. 3 Idem. 4 Vezi Dumitru Iacob, Competență și schimbare. O perspectivă politico-militară si educațională, Editura Academiei de Inalte Studii Militare, București, 1996, p. 153. 104 Relațiile publice. Eficiență prin comunicare Cei ce lucrează în domeniul relațiilor publice împărtășesc opinii foarte diverse în ceea ce privește natura activității publice ca meserie, calitate sau profesie în plin avânt. Cu siguranță că, în prezent, relațiile publice sunt considerate o profesie, cum sunt medicina și avocatura. Există și ideea, acreditată de mulți profesioniști și, în S.U.A., de însăși Societatea Americană a Relațiilor Publice, că cel mai important lucru pentru acela ce lucrează în acest domeniu este de a acționa ca un profesionist. Aceasta înseamnă că funcționarul trebuie să se caracterizeze prin: - independență; - responsabilitate față de societate și interesul public; - grija pentru competența și onoarea acestei profesii în ansamblu; - loialitatea mai mare fa^i de standardele profesiei și fa^i de colegi decât fa^i de patronul actual. Punctul de referință al activităților de relații publice trebuie să îl constituie normele profesionale, și nu cele ale clientului sau ale patronului.1 4.7. Suportul juridic al relațiilor publice După cum s-a observat în cele analizate până acum, abordarea sistemic-ă a relațiilor publice permite punerea în evidență a legăturilor esențiale dintre organizații și viaa publici, reliefând astfel expresia publică a vieții sociale. Esențialul este că atât organizațiile cât și viața publică în ansamblu cuprind individualiști umane distincte, cu drepturi ce se cer a fi instituite legal și asigurate practic. Aceasta este, de fapt, trăsătura definitorie a organizării democratice a statului de drept. Imperativul legalității în acțiunea specialiștilor în comunicare publică își află rădăcinile, înainte de orice, în temeiul constituțional al statului de drept. Astfel, Constituția României stipulează2 dreptul la informație, consfințind că „Dreptul persoanei de a avea acces la orice informație de interes public nu poate fi îngrădit" (art. 31-1); Simultan sunt stabilite obligații atât pentru autoritățile publice, care, „potrivit competențelor ce le revin, sunt obligate să asigure informarea corectă a cetățenilor asupra treburilor publice și asupra problemelor de interes personal" (art. 31-2), cât și pentru mijloacele de informare în masă, publice și private, care „sunt obligate să asigure informarea corectă a opiniei publice" (art. 31-3). În optica legii fundamentale a statului român, dreptul la informație este strâns asociat cu libertatea de exprimare. În acest sens, art. 30-1 prevede: „Libertatea de exprimare a gândurilor, a opiniilor sau a credințelor și libertatea creațiilor de orice de orice fel, prin viu grai, prin scris, prin imagini, prin sunete sau prin alte mijloace de comunicare în public, sunt inviolabile". În mod natural și pe deplin legitim sunt interzise de lege defăimarea țării și a națiunii, îndemnul la război de agresiune, la 1 Etica relațiilor publice are strânse legături cu etica mass media. În acest context, pot fi consultate: Clifford G. Christian et al., Etica mass media. Studii de caz, Ed. Polirom, 2001; Miruna Runcan, Introducere în etica și legislația presei, ALL, 1998. 2 Constituia României, 1991, Titlul II, Capitolul II, „Drepturile și libertățile fundamentale". Suportul relaiilor publice 105 ura națională, rasială, de clara sau religioasă, incitarea la discriminare, la separatism teritorial sau violența publică, precum și manifestările obscene, contrare bunelor moravuri (art. 30-7). Totodată, este prevăzut că „Răspunderea civilă pentru creația adusa la cunoștință publică revine editoriului sau realizatorului. " (art. 30-8). Un element-cheie al asigurării funcționalității relațiilor sociale, publice, al exprimării practice a drepturilor și libertăților garantate constituțional este cel definit de Constituția României printr-un concept cu sensuri de reală profunzime - buna credință. „Cetățenii români, cetățenii străini și apatrizii - arați textul Constituției -trebuie să-și exercite drepturile și libertățile constituționale cu bună credință, firâ să încalce drepturile și libertățile celorlalți" (art. 54). Indiscutabil, bunacredin^ă este un concept plurivalent. Sensurile morale se îngemănează cu cele juridice, punându-și pecetea asupra relațiilor sociale în general și, nu în ultimul rând, asupra relaiilor publice, implicit asupra profesioniștilor din sistemul relațiilor publice. Din acest punct de vedere, semnificative sunt și eforturile de a reglementa legislativ, în România, atât accesul la informările publice, cât și protecția informărilor confidențiale pentru organizări și pentru securitatea națională. Implicații și ipostaze juridice Acțiunile specialiștilor în relații publice angajează numeroase implicări de natură juridică, dintre care, potrivit experienței acumulate pe sol american1, un grad ridicat de relevanță au cele privind calomnia și defăimarea, drepturile angajatilor, proprietatea ideilor și copyright-ul, dar și altele. Calomnia și defâimarea In sens general, calomnia semnifică „o afirmație mincinoasă făcută cu scopul de a atinge onoarea sau reputația cuiva"2. In sens juridic, calomnia este o „infracțiune care constă în afirmarea sau imputarea în public a unei fapte determinate, privitoare la o persoană, care, dara ar fi adevărată, ar expune acea persoană la o sancțiune penală, administrativă sau disciplinara ori disprețului public"3. Comune în sensul de bază, defăimarea menține acțiunea de ponegrire a unei persoane sau organizări preponderent în sfera privată, în timp ce calomnia vizează ponegrirea, defăimarea realizate într-o formă publică (în presă sau în alte medii de informare publică). Cazuistica domeniului este bogată și în diversificare, practica în domeniu creând precedente de procedura judiciara. Astfel, autorii lucrării Efective Public Relations arată că, deși știrile sunt rar implicate în procese de calomniere, o regulă din 1987 susține ideea că o companie poate utiliza aceleași standarde de apărare precum cele pe care le folosește organizația media care a difuzat mesajul. Regula a fost stabilită 1 Vezi Scott Cutlip, Allen Center, Glenn Broom, 1994, p. 164-192; Valentin Stancu, Marcela Stoica, Adrian Stoica, 1999. 2 Mic dicționar enciclopedic, Editura Științifică și Enciclopedici, București, 1986, p. 281. 3 Idem. 106 Relațiile publice. Eficiență prin comunicare în urma unui proces intentat unei agenții de publicitate. Cazul a implicat o angajată care a pretins că a fost calomniată printr-o știre care anunța că ar fi fost eliberată din funcție din cauza unor nereguli financiare în departamentul pe care-l conducea. Această situație explică motivul pentru care organizațiile spun adesea că un angajat a plecat din „motive personale", în loc să precizeze circumstanțele. Cele mai multe procese de calomnie sunt împotriva ziarelor, revistelor și, în general, împotriva mass media, atunci când o persoană consideră că o declarație falsă i-a stricat reputația. In mod obișnuit, pentru a câștiga un proces de defăimare, o persoană sau o organizație trebuie să dovedească că declarația a fost falsă, defăimătoare și publicată în cunoștințî de cauză. Intr-un numr tot mai mare de cazuri, se acuză și situația prin care un articol creează o falsă impresie, chiar dacă fiecare afirmație în parte e adevărată. Dacă un ziar publică o serie de articole despre o companie având tendința să susțnă că firma face ceva ilegal, atunci există motiv pentru un proces. Astfel, un celebru cântăreț american a câ>tigat o sumă mare drept despăgubire în urma unui proces cu NBC, pentru o știre care a creat impresia că el a primit asistenți financiară de la persoane din mediile crimei organizate pentru a achiziționa un hotel. Printre altele cel calomniat a dovedit că reporterii au uitat să informeze despre faptul că el a primit un împrumut de la o bancă pentru a finanța achiziționarea. Managerii unor organizații sunt adesea implicați atunci când grupurile mass media includ numele corporației lor pe lista anuală a celor care poluează sau pe una similară. Reputația unei companii poate fi stricată, dar defăimarea este greu de dovedit într-o curte de justiție. Compania trebuie să dovedească faptul că aceste cuvinte defăimătoare nu sunt adevărate și că ele au cauzat scăderea vânzărilor sau oprobriul public. Corporațiile și organizațiile sunt subiecte ale conceptului juridic de „comentarii cinstite și critice'". Aceasta este apărarea pe care o utilizează criticii de teatru și muzică atunci când vorbesc sau scriu despre o reprezentație. Termenul se refera la faptul că firmele sau persoanele care își prezintă în public și în mod voluntar operele își supun produsele drept subiecte pentru comentarii. Conceptul de „figurăpublicat" Este un concept util pentru personalul din relațiile publice, mai ales în relațiile cu mass media. In temeiul acestui concept, se poate răspunde unor întrebări izvorâte din situați practice complexe. Astfel, are presa, de exemplu, dreptul să publice informații despre activitățile șefului executiv al companiei? Are un ziar dreptul de a judeca deciziile manageriale ale executivului unei companii? Poate cel ce este subiectul unui astfel de articol să dea ziarul în judecată pentru violarea intimității? Răspunsul variază în funcție de modul în care autoritatea judecătorească definește „figura publică". Deciziile recente în spațiul jurisdicției americane sunt contradictorii. Persoane precum guvernanții, candidați politici, actorii, sportivii și celebritățile din lumea afacerilor sunt considerate „figuri publice" și au probleme în câștigarea proceselor pentru calomnie și violare a intimități. Suportul relațiilor publice 107 Consilierii de relații publice au obligația să urmărească schimbările de standard în privința a ceea ce constituie „figura publică”. Ei trebuie să-i sfătuiască pe cei în cauză că o parte din imunitatea lor la critica presei și a investigațiilor reporterilor se dispersează dacă se implică voluntar în dezbateri despre probleme controversate. Totodafâ, imunitatea scade dacă firma e implicată în evenimente importante, cu impact social major. Drepturile angajaților Conceptele de calomnie, defîimare și violarea intimități trebuie avute în vedere atunci când personalul RP redactează materiale care-i implica pe angajați unei companii. Nu mai este adevărat, dacă a fost vreodată, că o organizație are drepturi nelimitate de a face publică activitatea angajaților săi. Documentele publice ale unei organizații (rapoarte de afaceri etc.) dovedesc atitudinea acesteia fați de angajați săi, fiind extrem de important ca, în acest mod, să nu se aducă atingere imaginii personale a angajațlor și să se evite orice prilej ca angajați să declanșeze proceduri judiciare motivate prin violarea intimități. O publicație pentru angajați trebuie să evite stereotipurile, comentariile rasiale și discriminarea etnică. Un angajat poate intenta un proces bazat pe modul în care a fost caracterizat public. Femeile, de exemplu, sunt prezentate în mod stereotip, de regulă. În rezumat, trebuie evitate subiectele care ar putea ridiculiza sau prezenta dezavantajos un angajat în fața celorlalți. Este costisitor și neplăcut pentru o organizație să se ocupe de astfel de procese. Iată câteva recomandări de reținut când se scrie despre activitățile angajațlor: - Atenția trebuie îndreptată spre relatarea activității organizației. - Angajați trebuie să fie de acord în scris cu orice referire care îi privește. - Toate informațiile trebuie verificate de două ori. - Trebuie pusă întrebarea: „Va deranja asta pe cineva, sau îl va face subiect de glumă?" - Angajați trebuie să aibă de la început o copie a articolului în care sunt citați (numiț). - Nu se folosesc informați de mâna a doua; faptele se confirm direct de către persoana implicată! - Angajați trebuie să cunoască scopul și modul în care e utilizată fotografia lor sau articolul despre ei. - Angajați trebuie să consimtă în scris, sub semnătură, că organizața poate face publică activitatea lor în articole, în relatări mass media. Considerații despre reclamă Informațiile de mai sus despre angajaț privesc scrierile de informare și articolele. Dacă o fotografie a unui angajat sau un comentariu sunt utilizate ca reclamă sau într-o broșură este esențial să existe un acord semnat. Ca o precauție în plus, este bine să i se dea celui în cauză o compensație financiara pentru ca acordul să fie inatacabil. 108 Relațiile publice. Eficiență prin comunicare Chemical Bank din New York a învățat această lecție într-un mod neplăcut. Banca a utilizat imagini a 39 de angajați, în diferite reclame făcute pentru a umaniza imaginea băncii, dar angajaților respectivi nu li s-a cerut permisiunea de a le fi utilizate fotografiile în reclame. Un avocat al angajaților a spus: „Banca a luat individualitatea angajaților și a folosit-o pentru a face profit". Judecătorul a fost de acord și a concluzionat că banca a violat legea intimității. Permisiunea scrisă ar trebui obținută și dacă fotografia angajatului apare în broșuri sau în raportul anual al corporației. Aceleași reguli se aplică și în cazul celor din afara. Spre pildă, daca o corporație vrea să-i arate pe clienții ei mâncând într-un restaurant din lanțul pe care-l are, trebuie să obțină permisiunea acestora în scris. Pentru a evita procesele, multe companii folosesc modele profesioniste drept „cli-enți". Aceasta evită problema persoanelor care-și dau acordul verbal în momentul fotografierii, dar se răzgândesc câteva luni mai târziu, când apare fotografia. Când un copil apare într-o astfel de fotografie, este necesar acordul scris al părinților. Întrebările presei Pentru că întrebările presei pot viola dreptul la intimitate al angajaților, personalul RP trebuie să cunoască până unde informațiile vor fi date pe răspunderea angajaților. In general, angajații ar trebui să dea unui reporter doar informații de bază. Acestea pot include: - confirmarea că persoana este un angajat; - postul deținut și o descriere a sa; - date despre începutul perioadei de angajare sau, după caz, despre sfârșit. Totodată, un funcționar RP trebuie să evite să ofere informații despre angajați precum: - salariul; - adresa de acasă; - statutul marital; - numărul de copii; - apartenența la unele organizații. In concluzie, în perspectiva celor de mai sus sunt de reținut următoarele: a) Esența RP Deviza (sloganul) RP: Fă fapte bune și fă în așa fel încât să se vorbească de bine despre faptele tale bune! b) RP - definiții RP = „efortul programat de influențare a opiniei publice prin realizări responsabile și acceptate social, pe baza unei comunicări reciproc satisfăcătoare" (S.U.A.). Suportul relațiilor publice 109 RP = „efortul conștient, planificat și suținut de realizare și menținere a înțelegerii reciproce dintre organizație și oamenii cu care vine în contact" (Marea Britanie). Termenii RP: - Organizația (comerciala, economică, publică, privată etc.); - Publicul (beneficiar direct al produselor și serviciilor organizației, publicul intern, din organizație, și cel extern); - Opinia publică (publicul larg, beneficiarul direct, imediat și indirect, potențial); - Comunicarea (ca proces de influențare reciproca între organizație și public); - Mass media (ca mijloc de comunicare și de influențare a publicului). Valorile RP: - Adevărul - Transparența - Comunicarea RP - comunicarea reciproca între organizație și public. Scopul R.P.: încrederea publicului în organizație și menținerea sănătății organizației. Organizație sănătoasă = organizație adaptabilă. c) Evoluția RP - RP au apărut spre sfârșitul secolului al XIX-lea, în S.U.A., ca rezultat al efortului de adaptare a organizațiilor la schimbările economice și sociale. - Azi, RP sunt în expansiune. Organizațiile moderne și-au constituit structuri de RP. Asemenea structuri există și în România. Managementul modern presupune relații publice active, ofensive. In acest sens, relațiile publice sunt o funcție a conducerii organizațiilor, iar specialistul în relații publice este consilierul pentru comunicare al managerului organizației. Spre deosebire de propagandă și de publicitatea comercială, relațiile publice sunt constituite pe valoarea de adevăr. In programele de relații publice, în mesajul către publicurile-țintă, specialistul în relații publice se ghidează după o singura valoare -ADEVĂRUL. ’ Sub aspect etic, principala provocare practică cu care se confruntă un specialist în RP este cuprinsă în întrebarea: Voi minți pentru șeful meu? Răspunsuri posibile: 1. Da, voi minți - chiar daca pe termen scurt o asemenea opțiune poate fi o soluție, pe termen lung soluția este CATASTROFALI. 2. Nu, nu voi minți (voi spune adevărul). Deci, ce însemnă a spune adevărul? 110 Relațiile publice. Eficiență prin comunicare CE ESTE ADEVĂRUL? - adevăml-CORESPONDE^A (concordanța dintre informații și fapte, realitate); - adevărul-COERENZf (unitatea interna a mesajului, lipsa contradicțiilor); - adevărul-UTILITATE (perceperea mesajului ca folositor pentru cel care îl receptează); - adevărul-CONSENSUAL (percepția comună a publicurilor asupra stării unor fapte sociale. CUM TREBUIE PROCEDAT? - spune adevărul! - spune întreg adevărul! (oricum va fi aflat!); prezintă faptele; prezintă toate faptele! (oricum vor fi aflate!); - fii atent la context! - nu neglija aspectele de utilitate! - nu contraveni consensului social existent! Câștigarea încrederii este scopul tuturor specialiștilor în RP, iar acest lucru nu poate fi realizat decât prin profesionalism și etică. Exemplu: Declarația de principii a companiei Johnson & Johnson^ „Credem că avem o mare răspundere fafâ de medici, asistente medicale, pa-cienți, față de mame și de toți aceia care folosesc toate produsele noastre. Trebuie să ne străduim să reducem costurile pentru a menține prețuri acceptabile. Doleanțele consumatorilor trebuie satisficute cu promptitudine și acuratețe. Distribuitorii noștri trebuie să aibă șansa de a avea un profit corect. Suntem responsabili față de angajații noștri, femeile și bărbații care muncesc pentru noi în întreaga lume. Fiecare angajat trebuie tratat individual. Trebuie să la respectăm demnitatea și să le recunoaștem meritele. Ei trebuie să aibă sentimentul securității locului de muncă. Salariile trebuie să fie corecte, iar condițiile de muncă adecvate, curate și sigure. Angajații noștri trebuie să fie liberi să-și exprime sugestiile sau nemulțumirile. Trebuie să existe șanse egale de angajare și promovare pentru cei care au calificările necesare. Suntem responsabili față de comunitatea în care muncim și trăim. Trebuie să fim buni cetățeni, să sprijinim munca de calitate și să ne plătim corect impozitele. Trebuie să încurajăm inițiativele civice, pentru o sănătate și educație mai bune. Trebuie să menținem în ordine proprietatea pe care avem privilegiul să o folosim, protejând mediul și resursele naturale. Responsabilitatea noastră finală este fafâ de acționarii noștri. Afacerile trebuie să aducă un profit bun. Trebuie să experimentăm noi idei. Cercetarea trebuiee continuată, iar programele inovatoare trebuie dezvoltate, acceptând în acelați timp costurile care derivă din greșelile noastre. Trebuie procurate noi echipamente, noi facilități și trebuie lansate noi produse. Dacă operăm cu aceste principii, acționarii noștri vor obține rezultate bune." 1 Cristina Coman, 2001, p. 75. Suportul relaiilor publice 111 Rezumat Opinia publică este un concept fundamental pentru practica relaiilor publice; de la înțelegerea acestui fenomen pleacă identificarea publicurilor unei organizații. In funcție de caracteristicile publicurilor identificate se construiesc ulterior strategiile și tacticile. Se poate spune că relațiile publice au mai multe suporturi: suportul mediatic, organizational, etic, juridic, imagologic. Fatii de fiecare dintre acestea se constituie imperative specifice: există legi și norme morale care trebuie respectate, există o imagine care trebuie să fie favorabilă pentru organizație, iar în conturarea acestei imagini mass media au un rol hotărâtor. Concepte-cheie - organizație - imagine - mass media - norme - etică - statut profesional Aplicație rezolvată Identificai, analizai și încadrai în tipologiile prezentate publicurile unei facultăți din București (adaptare pornind de la un exemplu dat de Cristina Coman1). Oricare ar fi facultatea aleasă din București (numită convențional „F"), se pot identifica următoarele categorii de public: a. Studenții: public intern, tradițional, activ, un public al tuturor problemelor, care poate deveni în anumite circumstanțe oponent sau neutru în legătura cu anumite activități. Este un public de maxim importanță, întrucât reprezintă ..clienții" organiza-tiei-facultate; de menținerea numărului și a bunei relații cu studenții depinde viitorul instituției. De aceea, o politică de comunicare și de studiu al problemelor acestui public se impune. Totodată, orice public intern este un purtător de imagine al organizației în exterior. Insă, studenții nefiind salariați ai organizației, nu pot fi consiliați în legătură cu comportamentele sau atitudinea pe care o au în legătură cu facultatea. Acestea depind exclusiv de cultura organizațională și de identitatea pe care o au ca membri ai organizației, deci de politica de comunicare aplicata. 1 Ibid., pp. 29-31. 112 Relațiile publice. Eficiență prin comunicare b. Profesorii: public intern, tradițional, activ, un public al tuturor problemelor, care de regulă sprijină măsurile adoptate de către facultate, întrucât acestea se adoptă de regulă în mod democratic, cu consultarea membrilor corpului didactic. Este un public la care contează mai ales satisfacția profesională și integrarea în cultura organizațională. Așadar politica de relații publice are un rol mai puțin important, față de rolul important pe care îl au politica de resurse umane, comunicarea managerială și strategia de ansamblu a organizației. c. Angajaii facultății din sectorul administrativ: public intern, tradițional, activ, public al tuturor problemelor, care pune în aplicare la nivel administrativ deciziile și politica facultății. Ei reprezintă o verigă importantă în aplicarea programelor de relații publice ale facultății pentru că sunt, practic, interfața relaiei cu studeaii Și cu publicurile externe și deci comportamentul lor și mesajele transmise sunt vectori de conturare a imaginii instituției. Aceste trei categorii de public au un caracter particular, întrucât reprezintă atât „publicuri", cât și elemente de construire a imaginii organizației. d. Elevii de liceu - potertiali candidai la examenul de admitere: public extern, tradițional (sunt interesai de facultate), activ (pot afecta, prin opțiunea sau non-op-țiunea lor, evoluția facultății) și sunt publicul unei singure probleme (examenul de admitere). Acest public poate fi ținta unor campanii de informare în privința condițiilor și formelor de studiu, eventual și a oportunităților de angajare pe care le oferă specializarea după absolvire. O astfel de campanie de promovare trebuie să țină seama de ritmul de pregătire al absolvertilor de liceu și să cortină și informații de ordin practic privind examenul de admitere (probe, dosar de admitere, condiții suplimentare sau facilități pentru anumite categorii de candidai etc.). e. Părinții studenților și ai elevilor: public extern, activ, tradițional, un public al tuturor problemelor, care pune însă accent pe probleme de ordin practic cum ar fi: legalitatea și prestigiul diplomei, taxele de școlarizare, posibilitățile de cazare etc.). O campanie având ca grup-țintă acest public extern este mai greu de realizat, întrucât subieaii campaniei nu pot fi „atinși” decât prin intermediul publicității clasice sau prin emisiuni de informare, ambele prin mass media. f. Universitatea: public extern activ, tradițional (gestionează procesele administrative și resursele financiare ale facultății). Acest public intern nu poate fi considerat un sprijinitor necondiționat al facultății, căci existerta celorlalte facultăți declanșează automat o competiție pentru resurse, care în învățământul superior românesc sunt insuficiente. Câștigarea încrederii acestui public este mai mult o problem de comunicare managerială și depinde în mare măsură de strategia orga-nizaională adoptată de universitate ca întreg. g. Ministerul de resort: public extern, latent (se implică numai în anumite probleme ale facultății) și cel mai adesea se comport ca un public neutru. Deși descentralizarea și autofinanțarea aplicate în învățământul superior au diminuat importanța acestui public, el rămâne un public de remarcat datorită schimbărilor legislative care au încă loc și afectează viața universitară. Suportul relaiilor publice 113 h. Facultățile de acelaii profil din țară: public extern, latent și neutru, deși competiția pentru atragerea de candidați le poate transforma în public ostil; nu sunt un public tradițional, în trecut nu exista tendința de a colabora, cu excepția unor schimburi de experientâ pe plan strict didactic. Acest public poate afecta evoluția facultății prin facilitățile pe care le oferă (dacă are mai mult succes în atragerea candidaților de valoare din zona geografică proxim facultății luate în discuție, calitatea stu-denților/viitorilor absolveai va fi mai redusă, cu implicații pe termen lung asupra reputației facultății). i. Faculfâțile de același profil din străinătate: public extern, latent (interacționează destul de rar cu viața facultății), recent, este publicul unei singure probleme (colaborări la proiecte de dezvoltare a învățamântului în Europa). In general, prin bursele oferite studenților și schimburile de experientâ de care beneficiază cadrele didactice, reprezintă un public care sprijină evoluția facultății. j. Mass media: public extern, tradițional, de cea mai mare importanți pentru evoluția viitoare a facultății: este atât instrumentul prin care se pot informa publicurile centrale și publicul larg, cât și cadrul care formează opinia publică și în consecință imaginea facultății la nivelul societății ca ansamblu. Este un public latent care trebuie însă stimulat prin informații atractive să devină activ și să aibă o atitudine pozitivă în privința facultății; acest din urm obiectiv întâmpină și dificultăți în realizare, datorită predispoziției jurnaliștilor de a urmări și surprinde mai ales aspectele negative și problemele fierbinți (cum ar fi cazarea studenților). k. Mediul profesional: public extern, latent, devenit tradițional; adeseori este un public care sprijină evoluția facultății (instruirea practică a studenților, sponsorizări, parteneriate). Este însă un public marginal și interesat destul de puțin de problemele facultății. Teme pentru aplicații 1. Se presupune că, într-o discuție la care luai parte, cineva ar face următoarele afirmații: „Relațiile publice nu folosesc la nimic. O organizație trebuie să-și vândă produsele și atât. Dacă produsul e de calitate, se vinde oricum; iar dacă produsul e de proastă calitate, nu se va vinde, în ciuda tuturor eforturilor." Stabiliți valoarea de adevăr a fiecărei fraze în parte. Dacă ar trebui să dați un răspuns, care ar fi acela? Susțineți-vă punctul de vedere cu argumente. 2. In afara de exemplele date în curs, identificai alte segmente ale publicului spre care se îndreaptă semnalele unei organizații la „ieșire" și caracterizați-le. 3. Pentru o organizație imaginară, construiți o declarație de principii și, pornind de la textul conceput, comentați aspecte de etică în domeniul relaiilor publice. 114 Relațiile publice. Eficiență prin comunicare Grilă de autoevaluare 1. Informația are două funcții pricipale într-o organizație-sistem: funcția.. ......de reducere a a dezordinii și funcția................care vizează impactul informației asupra spațiului social. 2. Care este esența relațiilor publice? a) câștigarea bunăvoinței publicului cu orice preț; b) creșterea vânzării produselor; c) „Ol fapte bune și vorbește despre ele". Bibliografie Ștefan Buzărnescu, Sociologia opiniei publice, București, Editura Didactică și Pedagogică, f.a. Scott Cutlip, Aelen Center, Glenn Broom, Effective Public Relations, New Jersey, Prentice Hall, 1994. Luminița Iacob, „Imagologia și ipostazele alterității: străini, minoritari, excluși”, în Minoritari, marginali, excluși, Iași, Polirom, 1996. Adrian Neculau coord., Reprezentările sociale, Iași, Polirom, 1995. Partea a doua Practica relațiilor publice 5. Managementul relațiilor publice Obiective didactice: 1. Înțelegerea noțiunii de proces continuu în domeniul relațiilor publice. 2. Cunoașterea etapelor procesului de relații publice și a trăsăturilor caracteristice fiecăreia. 3. însușirea metodelor de cercetare și de evaluare, a avantajelor și dezavantajelor în utilizarea lor. În măsura în care relațiile publice presupun un efort continuu și sistematic de a construi înțelegerea reciprocă între o organizație și publicurile ei, devine absolut necesar studiul domeniului sub aspect procesual. Altfel spus, deși la prima vedere relațiile publice ar putea lăsa impresia de activitate la nivelul simțului comun sau de activitate ce utilizează un amalgam de tehnici de împrumut, în realitate orice demers din sfera relațiilor publice are un caracter riguros și se desfășoară conform unor etape bine stabilite. Wilcox, Ault, Agee1 atrag atenția asupra faptului că procesul activiștilor de relații publice nu ia sfârșit niciodată, el reprezintă de fapt un ciclu perpetuu de acțiuni. Lucrarea menționată propune un model format din dom etape: - În prima etapă se obțin informații despre problema studiată din mai multe surse, se analizează aceste date și se fac recomandări conducerii organizației în legătură cu strategiile și tipurile de acțiune necesare; conducerea adoptă una dintre soluțiile oferite. - În a doua etapă: specialiștii în relații publice aplică programul stabilit și, după încheierea sa, apreciază eficiența acțiunilor. În accepțiunea dată procesului de relații publice ca suită de acțiuni care urmăresc atingerea unuia sau mai multor obiective, terminologia adoptată este diversă; se pune accent pe una sau alta dintre etapele considerate. Astfel, Cutlip, Center, Broom2 1 Dennis Wilcox, Philip Ault, Warren Agee, 1992, p. 10. 2 Scott Cutlip, Allen Center, Glenn Broom, 1994, pp. 316-319. 118 Relațiile publice. Eficiență prin comunicare propun un model bazat pe patru etape: definirea problemei (defining the problem), planificarea și programarea (planning andprogramming), acțiunea și comunicarea (taking action and communication) și evaluarea programului (evaluating the program). Prima etapă presupune definirea și caracterizarea publicurilor-tintă ale unei organizații; a două implică stabilirea obiectivelor, definirea strategiilor și trasarea unui program de acțiune; al treilea pas constă în punerea în aplicare a planului stabilit; în final se evaluează rezultatele programului. Acest model (după cum comentează R. Kendall1) reia un model anterior foarte cunoscut în domeniu, care îi aparține lui J. Marston. Conform acestui model, activitățile-cheie ale unui proces de relații publice sunt: cercetarea (research - faza de descoperire a problemelor cu care se confruntă organizația, fază în care se utilizează metode de cercetare cantitative și calitative), acțiunea (action - etapă care vizează implementarea programului destinat realizării obiectivelor specifice în mod diferențiat pentru fiecare segment de public), comunicarea (communication - trimiterea de mesaje destinate fiecărui pu-blic-țintă) și evaluarea (evaluation - etapa în care se stabilește gradul în care au fost atinse obiectivele de relații publice fixate la începutul procesului). După cum se vede, formula propusă în 1994 de Cutlip, Center și Broom este o variantă mai adecvată decât cea propusă de J. Marston, întrucât, pe de o parte, intercalează etapa de „planificare și programare", (etapă a cărei subliniere e necesara pentru succesul activităților întreprinse de o organizație), iar pe de altă parte comprim „acțiunea" și „comunicarea" din vechea formulă într-o singura etapă (comprimare îndreptățită, având în vedere te cele două etape sunt relativ indistincte și adesea simultane, iar în domeniul circumscris analizei „a acționa" este sinonim cu „a comunica"). Trecând peste alte abordări teoretice ale secvențialității procesului de relații publice, în cele ce urmează vom adopta modelul formulat de Public Relations Society of America: cercetarea (research), planificarea (planning), punerea planului în aplicare (execution) și evaluarea (evaluation). 5.1. Cercetarea în relațiile publice O prim constatare legată de cercetare, constatare care se impune relativ ușor, este aceea că toate deciziile sau planurile unui specialist în relații publice trebuie să se bazeze pe fapte identificabile, demonstrabile. Altfel, atitudinea sa va fi sau aceea de permanente sondare intuitivă a realității sociale, cu consecințe extrem de nefavorabile asupra activității ulterioare, sau una extrem de oscilantă, oarecum congruentă cu zvonurile care circulă în momentul în care se pun în aplicare strategiile adoptate de organizație. Fără un efort de cercetare fundamentat pe segmente de public reprezentative este dificil de elaborat un program cu efecte pozitive asupra problemei puse în discuție, iar evaluarea eficienței programului și a problemei care trebuie 1 Robert Kendall, Public Relations Campaign Strategies: Planning for Implementation, Harper Collins Publishers, 1992, p. 8. Managementul relaiilor publice 119 rezolvată este practic imposibilă. Intr-un cuvânt, cercetarea este aceea care ajută în trecerea de la inițiative aparținând simțului comun la acțiuni planificate. Inceperea procesului de management al relațiilor publice cu această etapă aduce un plus de funcționalitate, în sens colateral. Astfel, realizarea cercetării duce la adoptarea unei posturi active, în care se poate interveni cu promptitudine în situații neai-teptate sau se pot descoperi anumite probleme într-un stadiu incipient. In al doilea rând, cercetarea bine realizata contribuie la coordonarea mai eficientă a departamentului de relații publice. In fine, realizarea cercetării presupune că se obțin fapte (nu opinii) ca bază de plecare a acțiunilor de relații publice. Etapa de cercetare va fi orientată, în ordine logică, prin câțiva vectori esențiali: a) stabilirea domeniilor din care trebuie culese cu prioritate informațiile și a scopurilor cercetării; b) fixarea metodelor adecvate de investigație; c) determinarea unui model de segmentare a publicurilor semnificativ pentru problema studiată; d) obținerea de date despre modul în care sunt văzute organizația și personalul ei. Stabilirea scopurilor cercetării și a domeniilor supuse investigației este fundamentală pentru desftșurarea cu succes a acestei etape; în acest fel procesul de relații publice capătă de la început o dimensiune unitara și se economisesc resurse importante (cum ar fi timpul, de exemplu). Din următoarea dimensiune a cercetării - alegerea metodelor de investigare -decurg atât fragmentarea publicurilor pe categorii de interes cât și colectarea datelor. Din acest motiv, în continuare se vor analiza, chiarîn detaliu în anumite puncte, tipurile de metode la care poate recurge specialistul în relații publice. Metode formale de cercetare în relațiile publice Acest tip de metode utilizează proceduri sistematice pentru măsurători și evaluări și se aplică pe eșantioane reprezentative, stabilite în mod științific; ele oferă rezultate cu grad mare de validitate și generalitate. In linii mari, se aplică următorul algoritm: - stabilirea problemei și a aspectelor ei măsurabile (operaționalizarea conceptelor ce vor fi folosite în măsurare); - dezvoltarea unei ipoteze care corelează variabilele puse în discuție; - definirea eșantionului reprezentativ, alegerea metodelor și construirea instrumentelor de investigare; - obținerea datelor (faza concretă a cercetării); - interpretarea datelor și comunicarea rezultatelor. Una dintre metodele cel mai des folosite este studiul documentelor scrise, prin tehnica analizei de continui. Aceasta se realizează pe texte din paginile ziarelor sau revistelor sau pe transcrierile unor înregistrâri - discursurile personalităților sau discuțiile din cadrul unui focus-grup. In anumite cazuri (analiza textelor din ziare) 120 Relațiile publice. Eficiență prin comunicare se procedează la eșantionarea documentelor. Unitățile de analiză de conținut sunt: unitatea de înregistrare (acea parte ce urmează a fi categorizată și introdusă într-una din categoriile schemei de analiză), unitatea de context (acel segment al comunicării ce permite caracterizarea unității de înregistrare) și unitatea de numărare (cu ajutorul căreia se exprim cantitativ primele două tipuri de unități). Analiza de conținut poate îmbrăca mai multe forme: a) analiza de frecvență - constă din înregistrarea frecvenței de apariție a unor unifâți de înregistrare; în relațiile publice este folosită mai ales pentru a identifica momentele de debut, apogeu și sfârșit ale unei campanii; b) analiza de tendintâ - evidențiază, cu ajutorul diferitelor formule matematice, atitudinea neutră, favorabilă sau nefavorabilă în raport cu o anumită tem; acest tip de analiză este folosit pentru determinarea coeficienților de imagine; c) analiza evaluativă - presupune identificarea enunțurilor în legătură cu o anu-mifâ tem și acordarea de ponderi în funcție de atitudinea față de aceste teme; d) analiza de contingență - face apel la calculul probabilităților și permite evidențierea structurilor asociative în cadrul comunicării. Metoda cea mai frecvent folosită este ancheta folosind chestionarul ca tehnică de lucru. Sondajele de opinie publică sunt utilizate pe scara largă de specialiști, începând de la experti în marketing până la politicieni. În general, liderul oricărei organizații folosește acestă metodă pentru a determina gradul în care se poate obține sprijinul anumitor segmente sociale. Dincolo de meritele și de deficiențele pe care le are metoda, există mai multe tipuri de sondaj: - sondajul telefonic - se realizează cu costuri relativ scăzute; destul de simplu de realizat; uneori are de suferit reprezentativitatea eșantionului, în sensul că rata de refuz al răspunsurilor poate fi destul de ridicată; de asemenea, segmentele sociale defavorizate vor fi automat excluse din eșantion întrucât persoanele care aparțin acestor grupuri nu au telefon la care să poată fi contactate; - sondajul prin intermediul presei - un asemenea chestionar poate fi publicat în ziarul instituției sau într-un cotidian de largă circulație și este cea mai avantajoasă variantă atât din punctul de vedere al costului de producere, cât și datorită ușurinței de transmitere a răspunsurilor; însă nu se mai poate realiza condiția de reprezenta-tivitate a eșantionului (universul de populație supus anchetei se reduce la cititorii ziarului, și nu trimit răspuns la sondaj decât o parte dintre aceștia, în mod aleatoriu); - sondajul prin poștă - este o modalitate care permite supravegherea gradului de receptare a sondajului și oferă posibilitatea de a obține răspunsuri corecte și reprezentative; neajunsul, însă, este legat de timpul de desfișurare, care este cel mai lung; - sondajul printr-un operator de interviu - este metoda cea mai sigura de a obține o imagine fidelă și reprezentativă, într-un interval de timp relativ scurt; datorită factorului uman implicat, are costuri ridicate. În cazul sondajului prin poștă sau prin presa de mare tiraj, se pot introduce stimulente de creștere a ratei răspunsurilor, cum ar fi: expedierea de scrisori personalizate, Managementul relațiilor publice 121 folosirea de chestionare grafice cu variante de răspuns cât mai simple, organizarea unei tombole pentru participanții la sondaj, includerea în plic a unui alt plic timbrat etc. Chestionarele poștale, ca și cele publicate în ziare, au multiple avantaje: număr mare de persoane care pot răspunde concomitent, diminuarea efectului de interviu, eliminarea influenței operatorilor de anchetă, sporirea gradului de concentrare a răspunsurilor, asigurarea anonimatului. In același timp, chestionarele autoadministrate ridică serioase probleme privind reprezentativitatea investigației. Se poate spune că există câteva cerințe pentru asigurarea reprezentativității sondajului: (a) o delimitare adecvată a universului anchetei (depinde de obiectivul sondajului); (b) o identificare corectă a eșantionului studiat; (c) aplicarea aceluiași instrument de cercetare asupra tuturor subiecților, în același mod. Reprezentativitatea se poate obține aplicând următoarele metode de selecție: (1) eșantionul aleator - este eșantionul obținut fără o regulă de selectare a subiecților care răspund; (2) eșantionul sistematic - cu pas statistic; (3) eșantionul multistrati-ficat - în sensul că se introduc mai multe variabile (sex, vârstă, nivel de instruire) și se impune o anumită proporție în raport cu fiecare variabilă introdusă. In legătură cu condițiile egale de aplicare a instrumentului de investigare, în primul rând se pune condiția să nu se schimbe nimic din ghidul de interviu pe tot parcursul interogării subiecților (chiar și o virgulă introdusă sau un sinonim pot influența sensul întrebării și răspunsul). In al doilea rând, intervine problema operatorilor de interviu (pentru cazul sondajelor aplicate telefonic sau prin interviu față în față), care trebuie să fie instruiți astfel încât să nu influențeze răspunsurile prin mimica sau prin intonație. Instrumentul de investigare include mai multe elemente: o parte introductivă (în care se prezintă subiectul sondajului, importanța participării celor selectați și modul de utilizare a rezultatelor anchetei), ghidul de interviu și formularul de completat. Din punctul de vedere al formei lor, există mai multe tipuri de întrebări: închise (care permit doar alegerea dintre două sau mai multe variante de răspuns prestabilite) și deschise (răspunsul e formulat în mod liber de către subiect). Acest al doilea tip de întrebări se recomandă în studiul problemelor complexe, oferă informații bogate atât despre personalitatea celor anchetați, cât și despre problema studiadă. Principala problem pe care o ridică este aceea a cuantificării mai dificile a datelor, de multe ori apelându-se la analiza de conținut pentru a se realiza o analiză a răspunsurilor la acest tip de întrebări. Din punctul de vedere al funcției în cadrul chestionarului, întrebările pot fi: introductive (de punere în contact cu tema în discuție), de trecere (de la o tem la alta sau de la un aspect la altul), filtru (sunt întrebări care bifurcă traseul interviului în raport cu răspunsul dat), de opinie/motivație, de control (se testează sinceritatea subiectului), de identificare (elemente de caracterizare a respondentului). Formularea corectă a întrebărilor presupune ca ele să fie înțelese de întreaga populație anchetată, să nu aibă sensuri multiple și să nu determine o reacție emoțională care poate perturba răspunsul. 122 Relațiile publice. Eficiență prin comunicare Pentru ghidul de interviu se recomandă o succesiune logica a întrebărilor; schema propusă mai jos coincide în linii mari cu schema stabilite de George Gallup pentru elaborarea chestionarelor de opinie: - întrebările introductive, de stabilire a contactului psihic (sunt cele care fac legătura cu subiectul propriu-zis și sunt în general neutre) și întrebări filtru (care urmăresc te determine măsura în care persoana intervievate cunoaște problema aflată în discuție); - întrebările de bate, care fac obiectul sondajului propriu-zis, întrucât vizează verificarea ipotezelor cercetării (întrebări închise și deschise): - una sau mai multe întrebări deschise, privind atitudinea față de respectiva problem; - un set de întrebări închise legate tot de atitudinea subiecților față de problem; - una sau mai multe întrebări deschise vizând motivarea opiniilor exprimate; - un set de întrebări închise care au ca scop măsurarea intensității opiniilor exprimate; - întrebările de identificare, referitoare la caracteristicile personal-demografice -vârste, studii, funcție (întrebări închise). Schema recomandate nu este universală; ea se refera la chestionarele speciale, cu o singura tem; existe însă și chestionare „omnibuz" cu mai multe teme. O date creat chestionarul, se procedează la o pretestare a acestui instrument pe o parte redute a segmentului de populație selectat. Astfel se pot identifica probleme de distribuire, de colectare sau de cuantificare a datelor la introducerea în calculator, în scopul de a corecta unele aspecte ale instrumentului sau aplicării lui. După primirea răspunsurilor, etapa următoare este analiza datelor și extragerea concluziilor pe baza analizei. Cercetarea se încheie prin prezentarea unui raport care va conține, obligatoriu, scopul urmărit, ipotezele considerate, metodele, tehnicile și instrumentele folosite, prezentarea datelor și a unei interpretări relevante a rezultatelor; în final se vor prezenta concluziile și implicațiile care ar putea surveni, precum și posibile soluții la problemele constatate. După cum se va vedea din celelalte subcapitole, avantajul acestui tip de metode de cercetare fa^i de metodele de cercetare informale este acela te se strâng date care descriu cu acuratețe realitatea și care pot constitui puncte de plecare pentru elaborarea unor modele generalizate. Metode informale de cercetare în relațiile publice Metodele de cercetare informale sunt aplicate frecvent în relațiile publice, deși, după cum s-a văzut, există o mare varietate de metode riguroase, fundamentate de experiența științelor sociale. Cercetarea informate prezinte avantajul costurilor reduse și al economiei de timp, precum și al simplității, comparativ cu algoritmii preciși caracteristici metodelor formale. Dezavantajul cercetării informale decurge din Managementul relațiilor publice 123 faptul că nu respectă norme științifice stricte și se desfășoară fără reguli prestabilite - rezultatele obținute prin aceste metode sunt orientative, ele nu permit profesionistului în relații publice să desprindă concluzii generale cu privire la publicul vizat, deoarece se lucrează întotdeauna fragmentar, subiectiv și intuitiv. Câteva dintre metodele informale folosite sunt: - Contactele personale ale specialiștilor cu oameni aparținând diverselor publi-curi ale organizației. În timpul discuțiilor se pot sesiza opiniile, atitudinea, receptivitatea interlocutorilor cu privire la acțiunile organizației. Cu precădere, aceste contacte se realizează în diferite ocazii (conferințe, seminarii, târguri comerciale), cu persoane care sunt bine informate, cum ar fi: jurnaliști, oficialități guvernamentale, lideri de sindicat, personalități culturale etc. - Studiul documentelor scrise de orice fel - acest tip de demers se poate desfășura în biblioteci, arhive sau pe Internet. Se pot consulta bibliografie de specialitate sau publicații periodice și cotidiane care conțin informații de interes despre activitatea organizației, a forurilor legislative și economice sau a organizațiilor concurente. Din arhiva organizației se pot consulta planuri, rapoarte, situații statistice, eventuale analize sau sondaje efectuate, procese verbale etc.; analiza acestor materiale vizează probleme legate de situații din trecut (producție saau resurse materiale și umane, acțiuni de comunicare sau chiar crize). Internetul oferă informații variate în cantitate mare, ușor accesibile, fără restricție de program; toate aceste caracteristici îl fac să fie una din cele mai frecvente surse la care apelează specialiștii. - Analiza mesajelor primite prin poșta clasică și electronică sau prin telefon. Mesajele telefonice sau scrisorile aparțin, spre deosebire de cazul contactelor personale, unor segmente mai variate de public (clienți, acționari, membri ai comuniștii) și oferă un feed-back important asupra inițiativelor de comunicare ale organizației. Uneori, analiza atentă a acestor mesaje poate folosi la anticiparea și prevenirea unor situații de criză. - Ancheta prin tehnica interviului de opinie. Spre deosebire de chestionar, interviul implică întotdeauna informații verbale, cu avantajul flexibilității, al posibili-Șții de a obține răspunsuri specifice la fiecare întrebare, precum și al observării comportamentelor nonverbale și al standardizării condițiilor de răspuns. Se pot aplica mai multe tipuri de interviu: (a) interviul cu întrebări închise, în care întrebările, succesiunea și variantele limitate de răspuns sunt prestabilite; (b) interviul ghidat sau focalizat, care abordează teme și ipoteze dinainte stabilite, dar întrebările și succesiunea lor nu sunt prestabilite; (c) interviul cu întrebări deschise, în care ordinea și succesiunea întrebărilor e prestabilită, dar răspunsul nu se încadrează în categorii limitate; (d) interviul nondirectiv, în care cursul discuției pleacă de la un punct prestabilit, dar e flexibil în funcție de răspunsurile subiectului. În ansamblu, interviul oferă date calitative extrem de interesante, dar necesită timp îndelungat și cost ridicat, și se înregistrează erori datorate operatorilor de interviu. - Focus-grupul presupune alcătuirea unui grup de 6-12 persoane, alese în așa fel încât să reprezinte un anumit segment de public. Mediatorul care conduce 124 Relațiile publice. Eficiență prin comunicare discuțiile încurajează dezbaterea libera a anumitor teme de interes pentru strategia organizației, aplicând tehnica interviului focalizat. Se alcătuiește un ghid de 10-15 întrebări (în funcție de timpul acordat întâlnirii), care sunt puse pe rând participanților. Rolul mediatorului este: de a acorda pe rând cuvântul celor prezenți, de a limita polemicile și discuțiile care nu-i angrenează pe toți cei prezenți, de a nu influența răspunsurile nici prin textul întrebării, nici prin intonație sau mimică. Răspunsurile sunt notate ulterior și analizate împreună cu materialul audio-video înregistrat. Scopul analizei este de a descoperi atitudinea participanților cu privire la organizație și purtătorii ei de imagine. Metodele calitative, deși nu oferă informații ușor de standardizat, prezintă avantajul diversității și al includerii în studiu a unor aspecte de finețe (cum ar fi comunicarea nonverbală) care scapă anchetei prin chestionar sau analizei de conținut. Limite ale cercetării în relațiile publice Orice organizație are beneficii sigure în urma realizării cercetării, dar aceasta nu trebuie considerată un panaceu pentru toate problemele care necesită o soluție. Cercetarea reprezintă doar prima etapă a procesului de relații publice în cursul căruia se „neutralizează", cu ajutorul comunicării, o parte din aspectele negative care privesc variabile interne, adaptarea organizației la mediu sau relația cu alte entități economice. De realizarea acestei prime etape se leagă și deficiențe inerente: - resursele disponibile pentru cercetare - a căror cantitate și alocare depinde de importanța atribuită relațiilor publice în cadrul organizației; - perturbări datorate factorului uman - metoda anchetei, fie prin chestionar, fie prin interviu, are de multe ori dezavantajul „răspunsurilor convenționale" (cei intervievați nu-și dezvăluie opinia reală, ci dau un răspuns pe care-l considera corect) și a „efectului halo" (atunci când răspunsul la o întrebare influențează psihologic și răspunsul proximei întrebări sau chiar răspunsul la toate întrebările care urmează); - rezultatele statice (sincrone) - sondajele surprind o realitate care caracterizează momentul aplicării instrumentelor; or schimbarea alertă a mediului social face ca și opiniile, atitudinile, reprezentările să se schimbe într-un ritm consonant; deci rezultatele obținute la un moment dat trebuie reactualizate periodic. Dincolo de anumite limite ale cercetării, care nu-i diminuează totuși caracterul necesar, se impun și unele recomandări. Sondajele sau informațiile deja obținute se păstrează în baze de date în care pot fi regăsite cu ușurință. Aspectul arhivelor sau al dosarelor realizate pe anumite subiecte nu trebuie neglijat, pentru că în anumite situații economia de timp poate fi importantă. Managementul relațiilor publice 125 5.2. Planificarea în relațiile publice Planificarea este deosebit de importantă pentru eficacitatea procesului de relații publice. Lipsa unei gândiri strategice și a unei planificări sistematice poate avea drept consecintâ realizarea de proiecte sau programe de comunicare care amplifică aspectele negative deja existente în organizație, în loc să le soluționeze. In esență, lipsa unui plan de relații publice duce la: - eșec în îndeplinirea obiectivelor de relații publice; - o slabă organizare a departamentului de specialitate, care se va reflecta asupra întregii structuri organizaționale; - informarea internă asupra activității departamentului va fi defectuos organizată la toate nivelele ierarhice, iar informarea publică va fi inegală; - o serie de activități legate de comunicare și imagine vor fi realizate ad-hoc, fără a avea resursele și asistența necesara; - lipsa unui calendar al evenimentelor va duce la necesitatea de a acționa în mod aleator, trecând de la un program la altul, fără scopuri și obiective clar definite. In literatura de specialitate se prezintă două tipuri de planuri și, totodată, două tipuri de atitudini în domeniul relațiilor publice: a) Programe proactive (preventive) - reprezintă eforturi planificate, continue, menite să creeze și să perfecționeze un sistem de relații deschis și diversificat cu publicurile specifice. Acest tip de plan se bazează pe deschidere, onestitate și implicare în problemele sociale, solicitând acțiuni coerente înainte să se producă eventuale evenimente negative. b) Programe reactive (de remediere) - implică aplanarea conflictelor și a crizelor atunci cînd se declanșează; ele tind să restabilească relațiile bune în astfel de situații neprevăzute. In acest tip de plan se folosesc tehnici asemănătoare cu programele proactive, dar șansele de succes sunt drastic reduse, având în vedere c& audiența (sau o parte semnificativă din audiență) este ostilă. Specificul și metodologia alcătuirii unui plan de relații publice vor fi tratate într-un capitol separat, astfel încât în acest moment se va sublinia doar importanța etapei planificării în procesul de relații publice. 5.3. Aplicarea planului In ipoteza existenței unui plan minuțios și perfect coordonat metodologic, în aplicarea sa vor apărea aspecte neprevăzute care vor trebui soluționate pe moment. De aceea, orice plan trebuie să aibă drept calitate flexibilitatea, precum și o marjă de rezervă în privința bugetului de timp și de resurse. Dincolo de această prim observație, se pot face câteva recomandări pentru aplicarea planului: 126 Relațiile publice. Eficiență prin comunicare a) Recomandări generale - Specialistul în relații publice trebuie să urmărească numai obiectivele de relații publice. În prealabil, la conceperea planului s-au armonizat obiectivele de relații publice cu obiectivele de marketing și cu obiectivele generale ale organizației. Trebuie urmărită realizarea obiectivelor specifice fără să se ajungă la depășirea atribuțiilor structurilor de relații publice, pentru că, în caz contrar, se va înregistra un eșec complet. - De obicei, în redacțiile mass media există o specializare relativă, în sensul că de problematica legată de organizația în cauză se vor ocupa aceleași persoane. Este bine să se stabilească și să se întrețină relații bune cu acești jurnaliști, astfel încât aceștia să reprezinte „relee" sigure pentru transmiterea mesajului. - Calendarul stabilit trebuie respectat în totalitate, altfel se va provoca o reacție care poate determina o deviere în lan a programului sau a campaniei. În acest sens, este de preferat ca activitățile de relații publice prevăzute să nu se desfișoare simultan cu alte acțiuni (guvernamentale, de regulă) de interes public maxim. - Întrucât scopul general rămâne vizibilitatea în spațiul public, este de dorit ca toate acțiunile într-o campanie sau într-un program să fie „legate" de un eveniment organizat la debut (un eveniment ieșit din comun și cât mai mediatizat). -Atunci când totuși se produc, evenimentele neprevăzute trebuie gestionate corespunzător și trebuie să fie „întoarse" în favoarea intereselor și obiectivelor de relații publice ale organizației. b) Recomandări pentru structurarea și lansarea mesajelor în materialele pentru presă - Spre fiecare public-țintă trebuie emise mesaje adecvate, ceea ce presupune ca specialistul în relații publice să privească problema din mai multe puncte de vedere: - unul din punctele de vedere importante este cel jurnalistic: specialistul în relații publice trebuie să conceapă mesajele pe o tem de interes jurnalistic și într-o modalitate adecvată pentru publicare, care să presupună un efort minim din partea publicațiilor; - un alt punct de vedere important este cel al publicurilor: relația cu mass media e importantă, dar nu trebuie să se uite faptul că mass media sunt doar un instrument pentru „atingerea" audienței, deci cu alte cuvinte mesajul, deși e compus într-o formă concentrată, trebuie să ajungă nu numai să fie transmis de mass media, dar și înțeles și însușit de publicurile organizației. - Este de dorit să se creeze o „linie de mesaje" unitare. Dincolo de individualizarea mesajelor pentru fiecare public, trebuie să existe un mesaj-cheie pentru întreg programul sau campania de relații publice, mesaj care să aibă legătură și cu identi-tatea/imaginea anterioară a organizației. În cazul în care acest mesaj-cheie nu există, pot exista mai multe tipuri de efecte, toate cu consecințe negative asupra aplidrii planului de relații publice: Managementul relaiilor publice 127 -jurnaliștii pot selecta doar acea parte a materialelor care îi interesează, deci mesajele se vor „dilua"; -jurnaliștii pot recombina în maniera pe care o considera potrivită din punctul lor de vedere informația din material, astfel încât nu se va mai obține efectul scontat; - se poate renunța la publicarea materialelor. În aparițiile publice - Mesajele scrise (cele cuprinse în prezentiri, comunicate, dosare de presă, materiale informative) și mesajele transmise oral trebuie să fie concepute în mod unitar. Această unificare e destul de greu de realizat și depinde exclusiv de abilitățile de comunicare ale purtătorilor de imagine ai organizației. In afara discursurilor și a luărilor de cuvânt cu ocazii festive (în care mesajul poate fi „regizat"), celelalte tehnici de comunicare orală sunt tehnici interactive (conferința de presă, interviul) și necesită „plasarea" mesajului prin intermediul unor tactici de comunicare care folosesc întrebările sau afirmațiile interlocutorilor pentru transmiterea mesajului-cheie. - In cazul în care purtătorul de cuvânt sau reprezentanții organizației la aparițiile publice nu sunt una și aceeași persoană cu directorul departamentului de comunicare, e necesar un antrenament prealabil cu toată echipa pentru însușirea tacticilor specifice de comunicare. - In aplicarea strategiei de comunicare nu trebuie neglijate aspectele de detaliu. De exemplu, toți angajații organizației pot fi instruiți și dotați cu materiale promo-ționale pe care le pot transmite împreună cu mesajul-cheie ori de câte ori vin în contact cu mediul exterior organizației. Aceasta reprezintă o modalitate de sprijin pentru planul de relaii publice cu costuri minime. După cum reiese din aceste recomandări, dacă în fazele anterioare ale procesului de relații publice un rol important îl au simțul social și analitic, precum și creativitatea și capacitatea proiectivă a specialistului în relații publice, în faza de execuție rolul decisiv îl are cunoașterea tehnicilor de relații publice, în special a tehnicilor de scriere și comunicare orală. 5.4. Evaluarea Evaluarea reprezintă analiza sistematică a desfășurării procesului de relații publice și a rezultatelor sale. Este o etapă care permite identificarea reușitelor și eșecurilor, a progreselor înregistrate în ceea ce privește informarea și imaginea organizației și, mai ales, permite corectarea, cu costuri minime, a greșelilor în situații similare care se pot ivi în viitor. Pentru eficiență, evaluarea trebuie să fie concepută nu numai ca o etapă de sine stătătoare, ci și ca un proces continuu, efectuat în toate etapele anterioare: evaluarea metodelor și condițiilor de cercetare, a planului de 128 Relațiile publice. Eficiență prin comunicare relații publice și a punerii lui în practică. Evaluarea arata nu numai dacă obiectivele propuse au fost îndeplinite, ci și dacă planul a fost bine conceput și dacă strategiile și tacticile folosite au fost adecvate. Eroarea cea mai frecventă este aceea de a înlocui evaluarea rezultatelor obținute cu rezultatele înseși. Astfel, de multe ori, în rapoartele de evaluare se contabilizează numărul de comunicate trimise, de broșuri tipărite sau de întâlniri cu reprezentanți ai presei sau ai forurilor legislative. De fapt, evaluarea trebuie să stabilească dacă materialele tipărite au fost citite și cu ce efect, dacă întâlnirile organizate au dus la o ameliorare a relaiilor cu presa sau cu ministerul de resort. La baza oricărei evaluări trebuie să stea efectul pe care l-au avut activitățile de relații publice asupra publicurilor organizației. Acesta se poate estima pornind de la câteva întrebări: - A fost planul de relaii publice bine realizat? - Au înțeles receptorii mesajelor conținutul acestora? - Au fost atinse toate segmentele de public vizate? - Au existat evenimente neașteptate care au afectat desfășurarea planului? - S-au integrat cheltuielile în bugetul stabilit? - Cum se poate îmbunătăți pe viitor procesul de relaii publice? - Au fost realizate obiectivele de imagine ale organizației? Referitor la obiectivele de imagine ale organizației, ar fi utilă evaluarea sincronică și diacronică a imaginii reflectate în mass media și a reprezentărilor publicu-lui-tintă. Percepția publicurilor nu este unitara; pentru un segment de public, purtătorul de imagine al organizației poate fi „competent, moral, acceptabil", iar pentru un alt segment poate fi „incompetent, imoral, inacceptabil". Calitățile sau noncali-tățile subscrise celor două percepții se numesc indicatori de imagine. Se pot admite drept criterii de cuantificare a acestor indicatori: (-4) - adjective la superlativul negativ la adresa subiectului; aprecieri extrem de negative, comentariu extrem de critic la adresa unor fapte sau declarații ale purtătorului de imagine, conflicte interne; (-3) - aprecieri depreciative moderate, relatări despre implicări ale subiectului în scandaluri publice, fără a fi centrul evenimentului; opinii de genul „corupție generală"; (-2) - calomnii, relatări despre presiuni și suspiciuni asupra organizației; (-1) - aprecieri ironice de genul „încă nu s-a întors din vacanța parlamentară", relatări umoristice, caricaturi; (0) - știri informative, relatări obiective; (1) - articole care conțin aprecieri ca „este un semn bun pentru începutul anului"; (2) - relatări despre acțiuni cu succes la public întreprinse de organizație; (3) - comentariu pozitiv asupra unor acțiuni ale purtătorilor de imagine ai organizației sau asupra rezultatelor acesteia; Managementul relațiilor publice 129 (4) - aprecieri pozitive privind eficiența și competența; articole care relatează despre contribuția organizației la rezovarea unor probleme de interes social sau național. Cu ajutorul criteriilor de mai sus se face o analiză de conținut (folosind tehnica analizei de tendință) a materialelor apărute în presă, obținându-se o evaluare sincronă a imaginii organizației/purtătorului de imagine în presă. Media aritmetică a coeficienților de imagine înregistrați zilnic determină coeficienții de imagine săptămânali: coeficient săptămânal = Z (coeficient zilnic) / număr săptămânal de articole. Cu ajutorul acestor coeficienți săptămânali se poate realiza pentru toți indicatorii de imagine luai în discuție un grafic pentru segmentul de public analizat. Graficul obținut poate fi folosit pentru a se face o corelare permanentă cu obiectivele strategiei de ameliorare a imaginii. Pentru o analiză diacronică se poate ca, respectând criteriile de cuantificare, să se obțină graficele de evoluție a atitudinii presei pe o perioadă mai lungă de timp (lunar, trimestrial, semestrial). De asemenea, se poate realiza o evaluare periodică a preocupărilor de ansamblu ale presei privind organizația; evaluarea pote fi corelată cu evenimente politico-economice sau culturale. Vorbindu-se despre evaluare și analiză de imagine, s-a luat în discuție mai degrabă presa scrisă și audiovizuală, dar evaluarea trebuie să cuprindă toate segmentele de public implicate, și în această ordine de idei să se facă apel, la nevoie, la metodele de cercetare expuse în prima parte a capitolului. În acest fel se face legătura dintre evaluare și cercetare, realizându-se trecerea spre reluarea procesului de relații publice. Rezumat Procesul de relații publice are mai multe etape: cercetarea, planificarea, aplicarea planului și evaluarea. Metodele de cercetare sunt de două feluri: formale (cele mai folosite sunt ancheta și studiul documentelor scrise) și informale. Planificarea și aplicarea planului prezintă aspecte specifice; în aplicarea planului un element esențial îl constituie cunoașterea tehnicilor de relații publice. Evaluarea se realizează permanent, iar cea mai simplă metodă de evaluare presupune aplicarea unor coeficienți de imagine și realizarea unor grafice (metoda poate fi aplicată atât în faza de evaluare, cât și în faza inițială, de cercetare). Concepte-cheie - Proces de relații publice - Cercetare - Metode formale 130 Relațiile publice. Eficiență prin comunicare - Metode informale - Planificare - Bariere de comunicare - Evaluare Aplicație rezolvată Folosind criteriile de cuantificare propuse în paragraful 4.4, analizați modul în care este afectată imaginea unei organizații în urma unei campanii duse împotriva ei (sau a acțiunilor întreprinse de organizația respectivă). Organizația aleasă: Eurogold Corporation Campania desfășurată: „Roșia Montană nu moare" Organizația ce realizează campania: săptămânalul Formula As Investiția disputată: exploatarea cu cianuri a zăcămintelor aurifere de la Roșia Montană Campania se încadrează într-un program mai vast al publicației respective, care se desfășoară începând cu anunțarea investiției de la Roșia Montană (toamna 2001). Analiza de fafâ s-a realizat numai pe segmentul de timp 1.11.2001-1.02.2003. Fiind vorba de un săptămânal, nu s-a realizat eșantionarea articolelor, acestea studiindu-se integral. S-au studiat indicatorii de imagine atât pentru organizație în ansamblu, cât și pentru investiția incriminată de campania de presă. Pentru imaginea Eurogold s-au considerat ca relevante cinci dimensiuni exprimate în termeni polari. Pentru fiecare dintre dimensiuni, s-a calculat media aritmetică a coeficienților și rezultatele au fost următoarele: 1. legal -2,6 ilegal 2. intenții bune -2,25 intenții rele 3. adevăr -2 minciună 4. autohton -3 străin 5. cinste -2,6 corupție +4 +3 +2 +1 0 -1 -2 -3 -4 1 2 3 4 5 legal •------•-----•------•-----•----•-----•—------------• intenții bune •------•-----•------•-----•----•-----• / •------• adevăr •------•----•-----•—•-----------•——•--------------• autohton •-----------•-----•------•-----•----•-----•—------------• cinste •------------•----•-----•-------•-----•-----• %----• ilegal intenții rele minciună străin corupție Managementul relațiilor publice 131 Investiția pentru exploatarea zăcământului de la Roșia Montană 1. ecologică -2,3 neecologică 2. utilă pentru oameni -3 dăunătoare pentru oameni 3. constructivă -2,6 distructivă 4. oportună -1,5 inoportună 5. populară -3,4 nepopulară neecologică dăunătoare distructivă inoportună nepopulară Comentariu și precizări suplimentare Dintr-o astfel de analiză imagologică (întrucât e luat în discuție un singur săptămânal) se poate caracteriza campania de presă desfășurată de săptămânalul respectiv. Este vorba de o campanie de presă de intensitate medie ca frecvent a articolelor (în 30% din numere apare un articol privind Roșia Montană). In perioada analizată nota dominantă e constituită defaptul că: - referirile la Eurogold sunt cu aproape 50% mai puține față de referirile la investiția în sine; - au pondere mai mare referirile la specificul geografic, ecologic și etnografic al zonei (spre deosebire de alte segmente de timp, în care programul a pus accentul pe situl arheologic și pe valoarea istorică a locurilor). In privința organizației domină componenta emoțională și de aceea se subliniază adesea caracterul „străin" de locurile vizate al investitorilor, sugerându-se că nici interesele lor nu pot fi în favoarea dezvoltării zonei ținând seama de trecutul istoric și potențialul turistic și arheologic. In privința investiției, imaginea e mai nuanțată, remarcându-se în primul rând prin nepopularitate (liste de semnături și adeziuni pentru suspendarea proiectului de investiție). Campania e structurată mai accentuat pe variabila umană, referiri mai dese se fac la caracterul dăunător al investiției la adresa sănătății și modului de viață al locuitorilor. In planul doi se situează referirile la siturile arheologice și construcțiile din zonă, iar în planul trei referirile la caracterul neecologic al proiectului. Referirile explicite la ultimul aspect sunt puține la număr, în schimb există „fundalul" care sugerează indirect necesitatea conservării mediului prin prezentarea naturii idilice. 132 Relațiile publice. Eficiență prin comunicare Teme pentru aplicații 1. Încercați să elaborați o schemă de cercetare (metoda și tehnica sunt la alegere) pe o problem care afectează organizația în care sunteți angajat. 2. Într-o situație oarecare de comunicare între nivele ierarhice diferite din cadrul organizației în care lucrați, încercați să detectați barierele care distorsionează mesajul și găsiți soluții pentru dezactivarea acestor obstacole. 3. Încercați, printr-o analiză a articolelor apărute în presă despre organizația de apartenență, să construiți indicatorii de imagine și apoi corelați-i cu strategia de relații publice care a fost aplicată în ultima vreme. Grilă de autoevaluare 1. Ordonați, în succesiunea lor logică, etapele procesului de relații publice:.. ......,.......................,......................Și......................... 2. Metodele de cercetare...........sunt mai riguroase, se aplică pe eșantioane reprezentative și se bazează pe reguli stricte. Metodele de cercetare............... sunt mai flexibile din punctul de vedere al regulilor pe care se bazează, dar rezultatele obținute au un caracter orientativ, întrucât nu sunt îndeplinite condițiile fidelității și reprezentativității. 3. Selectați, din cele de mai jos, dezavantajele folosirii chestionarului poștal: a) furnizează numai date calitative; b) trebuie să includă doar întrebări deschise; c) răspunsurile se colectează într-o perioadă mare de timp; d) completarea chestionarului nu se face în condiții standard (aceleași pentru toți subiecții). 4. Interviul focalizat este cel care: a) conține numai întrebări filtru și întrebări deschise; b) este folosit la focus-grupuri; c) conține numai întrebări închise; d) se concentrează pe o temă, dar ordinea întrebărilor este aleatoare. Bibliografie Cristina Coman, Relațiile publice. Principii și strategii, I^i, Ed. Polirom, 2001. Scott Cutlip, Allen Center, Glenn Broom, Effective Public Relations, New Jersey, Prentice Hall, 1994. Robert Kendall, Public Relations Campaign Strategies: Planning for Implementa-tion, New York, Harper Collins Publishers, 1992. Managementul relațiilor publice 133 Valentin Stancu, Marcela Stoica, Adrian Stoica, Relații publice - succes și credibilitate, București, 1999. Dennis Wilcox, Philip Ault, Warren Agee, Public Relations Strategies and Tactics, New York, Harper Collins, 1992. 6. Strategia și planul de relații publice Obiective 1. Însușirea algoritmului de realizare a unui plan de relații publice. 2. Realizarea distincției între termenii de „plan“, „strategie", „tactică". 3. Dobândirea capacității de a proiecta și aplica modele de strategii. In literatura de specialitate se subliniază adesea ideea că eficacitatea în relațiile publice se bazează pe corectitudinea planificării. Fără o planificare corectă, activitatea departamentului de relații publice va fi afectată, iar coordonarea comunicării cu mediul extern va avea de suferit. Publicurile organizației nu vor mai avea o imagine clara despre organizație, în termenii doriți; în concluzie, nu pot fi îndeplinite obiectivele de relații publice. Planul poate fi definit ca un proiect ce cuprinde o suită de operații destinate să conducă la atingerea unui scop. Intr-o altă accepțiune, mai simplă, el este definit drept program de lucru. Adeseori termenul de plan se confundă cu acela de strategie, deși, într-o perspectivă de ansamblu, „strategia", alături de „obiectiv", reprezintă un concept subordonat celui de „plan". Cu toate că noțiunile au sensuri apropiate, prin plan se înțelege mai ales concepția procesuală și segmentarea pe etape a activiștilor de relații publice, pe când strategia desemnează mai curând definirea cursului acțiunii, abordarea destinată să ducă la atingerea unor scopuri stabilite pe termen lung. Distincția va fi aprofundată atunci cînd se vor introduce și alte noțiuni necesare pentru alcătuirea unui plan și se vor expune în detaliu tipurile de strategii utilizate. Revenind la planificare, ea implică mai mult decât rigoare în realizarea programului pe termen lung. In general, în domeniile legate de comunicarea organizațio-nală și de imagine se supraevaluează produsul final și se neglijează procesul prin care acest produs se realizează. Planul este un proces mental de stabilire a scopurilor și a modalităților (strategiilor) prin care se pot atinge aceste scopuri. După Cutlip, Center și Broom1, pentru o planificare adecvată trebuie întreprinse următoarele demersuri: 1 Scott Cutlip, Allen Center, Glenn Broom, 1994. 136 Relațiile publice. Eficiență prin comunicare - „Aruncând o privire în urm", se cunosc istoricul organizației și modul de constituire a structurii de apartenență. In funcție de trecutul și de proporțiile organizației, precum și de rezultatele etapei de cercetare, se fixează obiectivele și strategiile. - „Aruncând o privire înjur", se vor putea stabili trăsăturile mediului în care se află plasată organizația. Relațiile acesteia cu alte instituții sau segmente de public, situarea în raport cu concurența, caracteristicile de piață economică și acelea de mediu social, toate sunt trăsături care au importanță în stabilirea unor obiective realiste. - „Aruncând o privire în interior", se creează posibilitatea de a cunoaște realitatea instituțională internă. Cu alte cuvinte, pentru a crea imagine se cunsc mai întâi caracterul și personalitatea pentru care se creează o atare imagine. In acest sens, se analizează stilul de conducere, tipul de motivare a angajaților, caracteristici ale comunicării în interior, elemente de cultura organizațională ș.a. In consecință, un plan de relații publice, chiar și pe termen scurt (dar de obicei este de dorit să fie pe termen lung), în mod necesar trebuie să cuprindă următoarele: a) obiective clar formulate pentru atingerea obiectivelor organizației; b) strategii pentru atingerea acestor obiective; c) tactici pentru aplicarea strategiilor; d) evaluări pentru a determina succesul sau eșecul tacticilor. In general, obiectivele de relații publice sunt în legătură cu obiectivele de afaceri ale organizației și subordonate acestora. Fără a intra în detalii, se poate reaminti că planul realizat trebuie să aibă ca scop fie rezolvarea unei probleme de comunicare sau de imagine (program reactiv), fie inițierea de acțiuni constructive în scopul de preveni și evita alte probleme dificile pentru organizație (program proactiv). 6.1. Stabilirea obiectivelor Problemele cu care se confruntă o organizație sunt variate și numeroase, dar pot fi grupate în trei categorii1: - corectarea imaginii negative pe care o au o organizație, un produs sau un serviciu; crearea unei astfel de imagini este rezultatul unui proces lent, care se desfășoară la nivelul reprezentărilor sociale; o imagine negativă sfădește prin a obstrucționa realizarea obiectivelor de afaceri ale organizației sau instituției luate în discuție, silind echipa de conducere să adopte măsuri; - realizarea unui proiect specific - în acest caz nu se pleacă, de regulă, de la o imagine negativă, ci în cel mai râu caz de la o situație neutră; se recomandă gestionarea separarâ a relației deteriorate cu anumite categorii de public, deoarece suprapunerea celor două tipuri de probleme presupune depunerea unui efort suplimentar din partea departamentului de relații publice, râră a avea garanția succesului într-un 1 Dennis Wilcox, Philip Ault, Warren Agee, 1992, pp. 170-171. Strategici planul de relații publice 137 astfel de demers care generează o posibilă confuzie între obiective și nu permite estimarea unei reușite sigure; - menținerea sau ameliorarea unei situații pozitive deja existente - în sensul de atitudine proactivă (potrivit sensului din capitolul anterior); acest tip de atitudine presupune dezvoltarea unor programe de durată, care urmăresc crearea și exploatarea de situații favorabile pentru menținerea imaginii cu conotații pozitive. Între țintele unor astfel de programe pe termen lung se pot înscrie: păstrarea imaginii de responsabilitate socială, menținerea culturii organizaționale, îmbunătățirea informării publice ș.a. După formularea problemei, dificultatea de a formula obiectivele dispare; ele se stabilesc în funcție de datele problemei. „Definirea obiectivelor se realizează prin convertirea definiției problemelor. Obiectivele sunt cealaltă față a monedei. Timpul consumat pentru definirea problemelor va contribui efectiv la stabilirea obiecti-velor."1 După V. Stancu2, se pot institui o serie de reguli după care se formulează un obiectiv de relații publice: 1) obiectivul trebuie să exprime o acțiune observabilă prin care se vor exterioriza comportamentul, atitudinea, opinia dorite; 2) tot în cadrul obiectivului, trebuie să se precizeze conținutul acțiunii prin care se va exterioriza comportamentul dezirabil; 3) de asemenea, în formularea obiectivului trebuie să se includă condițiile în care se va materializa comportamentul dorit; 4) în fine, trebuie să se precizeze condițiile de realizare în raport cu care performanțele înregistrate vor căpăta sens. Jerry Hendrix3 împarte obiectivele în două mari categorii: a) obiective de producție (care se refera la rezultatele concrete ale activității de relații publice - trimiterea de comunicate, organizarea de conferințe, realizarea de broșuri informative etc.); b) obiectivele de impact, care la rîndul lor se împart în mai multe subcategorii: - informaționale: prin care se urmărește difuzarea informațiilor cu privire la o organizație, la un produs, lider de organizație etc.; - atitudinale: urmăresc schimbarea atitudinii publicurilor față de organizație, produsele sau serviciile ei; - comportamentale: vizează întărirea comportamentelor favorabile sau modificarea în sens pozitiv a comportamentelor față de organizație. Obiectivele se vor fixa în scris, determinându-se atât obiectivele generale, cât și cele specifice. În formularea lor se va realiza permanent corelarea cu resursele 1 Robert Kendall, 1992, p. 193. 2 Valentin Stancu, Marcela Stoica, Adrian Stoica, 1999, pp. 261-264. 3 Jerry Hendrix, Public Relations Cases, Belmont, Wadsworth Publishing Company, 1995, pp. 21-26. 138 Relațiile publice. Eficiență prin comunicare materiale și de timp disponibile; de exemplu, nu se va propune un obiectiv comportamental pentru o perioadă de realizare de o lună, întrucât aceste tipuri de obiective, ca și cele atitudinale, necesită un timp mai îndelungat pentru atingerea lor. De asemenea, obiectivele trebuie raportate la problema în cauză. Costurile investite într-o campanie de popularizare a unui produs sau serviciu nu trebuie să depășească valoarea încasărilor obținute prin comercializarea produsului respectiv; obiectivele nu trebuie să se raporteze la un segment de populație nesemnificativ pentru organizație (de pildă, programe de informare cu privire la hotelurile de pe litoral destinate localnicilor din zona hotelieră). Rogers și Storey1 atrag atenția asupra faptului că problema obiectivelor poate fi studiată în funcție de mai multe criterii. Autorii considera în acest scop trei axe pe care trebuie urmărite obiectivele și, în mod corelativ, efectele unui program de comunicare: a) axa scopurilor: ideea care se află la baza „ierarhiei efectelor" (ierarhie care în mod obișnuit are în vedere succesiunea informațional, atitudinal, comportamental) este aceea că de multe ori îndeplinirea unui obiectiv de la un anumit nivel necesită îndeplinirea obiectivului de la nivelul precedent; un program de informare are un obiectiv mai modest decât un program de persuasiune, în timp ce un program de mobilizare trebuie să se bazeze pe schimbări de atitudine anterioare; b) axa nivelului la care se dorește schimbarea: efectele pot fi identificate fie la nivel individual, fie la nivel grupal, fie la nivelul social în ansamblu; c) axa avantajelor (fie obținute de emițător, fie obținute de receptor): majoritatea programelor de relații publice prezintă avantaje nu numai pentru cei implicați direct (organizație, public principal), ci și pentru alte categorii. De pildă, o campanie ce are scopul de a reduce fumatul în rândul tinerelor însărcinate poate avea ca efect reducerea fumatului și la alte categorii de persoane (tinere care nu așteaptă un copil) și, astfel, să se îmbunătățească nivelul sănătății în ansamblu. 6.2. Strategii și tactici de relații publice Revenind la distincția dintre planul de reldii publice și strategie, e necesară observația că atingerea obiectivelor propuse se poate realiza doar prin strategia cea mai adecvată la problema considerată Observația poate părea de bun-simț, însă practica demonstrează că selectarea celei mai potrivite strategii se face numai în urma acumulării unei profunde experiențe profesionale. Pe de o parte, apelul la acumulări teoretice și practice face accesibilă cunoașterea categoriilor de public și a modurilor de adresare și de motivare pentru a capta bunăvoința acestora; pe de altă parte, studierea unor cazuri devenite clasice în practica și teoria relațiilor publice îi oferă specialistului ocazia ca, prin reflecție critică, să construiască modele de strategii care să funcționeze drept tipare pentru rezolvarea de probleme organizaționale. 1 ApudDenis McQuail, Sven Windahl, 2001, pp. 158-159. Strategici planul de relații publice 139 Ca parte a procesului de planificare, construirea unei strategii presupune câteva etape obligatorii: - alegerea strategiei; - testarea strategiei pe un grup reprezentativ sau prin confruntare cu regulile departamentului; - definitivarea tacticilor, a elementelor de comunicare care vor sprijini strategia; - pentru fiecare activitate, precizarea bugetului de timp și de costuri materiale; După cum se observă, alegerea tacticilor nu reprezintă o etapă izolată în construirea planului de relaii publice, ci are loc o dată cu stabilirea strategiilor, stabilire care presupune și fixarea acțiunilor ce vor fi executate pentru realizarea scopurilor. „In relaiile publice, strategiile se refera la conceptul global, abordarea sau planul general pentru programul desemnat să ducă la atingerea unui obiectiv. Tacticile se refera la nivelul operațional: evenimentele, mass media sau metodele folosite pentru a implementa strategia."1 R. Kendall (1992, p. 215-216) propune cinci tipuri de strategii, enumerând și tacticile subscrise fiecăreia: a) Inactivitatea strategică: în anumite condiții (de exemplu, răspândirea de știri false de către o organizație concurentă care are o proastă reputație, sau acuzații aduse de rapoarte anonime de tipul „Armagedon") cea mai bună abordare este aceea de a nu răspunde, de a ignora acuzațiile. b) Activități de diseminare a informației: această cale se adoptă în legătură cu obiectivele informaționale și are ca finalitate distribuirea de mesaje care prezintă organizația, produsele sau serviciile oferite de ea; tacticile subsumate acestei abordări pot fi: informarea publică, publicitatea, conferințele de presă, aparițiile publice ale unor personalități din cadrul organizației, expunerea de suporturi informative cu ocazia unor reuniuni publice, acțiuni care urmăresc corectarea informațiilor eronate. c) Organizarea de evenimente: acest tip de strategie urmărește tot transmiterea de informații, având în vedere faptul că informația este preluată mai ușor de către mass media dacă este transmisă cu ocazia unor evenimente; tacticile pot fi: reacția la un eveniment neaiteptat, ceremonii, evenimente puse în scenă pentru mediati-zare (acte de caritate, dezvelirea unei statui), concursuri și competiții. d) Activități promoționale: reprezintă o modalitate de a impune pe plan public imaginea organizației prin următoarele tactici: acțiuni de marketing (târguri, expoziții, demonstrații de produse), acțiuni de strângere de fonduri, acțiuni civice (de exemplu, colectarea deșeurilor dintr-un parc public), manifestări științifice legate de produsele sau serviciile oferite de organizație. e) Activități organizaționale: reprezintă o strategie de promovare a organizației în mediul ei specific prin: poziționarea organizației în domeniul specific de activitate (definirea celor care o sprijină), constituirea de alianțe și coaliții, participarea la convenții, conferințe sau seminarii, participarea ca mediator la negocieri care au loc între alte organizații. 1 Scott Cutlip, Allen Center, Glenn Broom, 1994, p. 354. 140 Relațiile publice. Eficiență prin comunicare Selectarea strategiilor și tacticilor subsecvente trebuie să fie completată de stabilirea calendarului și a bugetului pentru fiecare activitate prevăzută în plan. Unii specialiști cu experiență recomandă ca imediat după stabilirea obiectivelor să se încerce conturarea unui buget preliminar. Acest buget preliminar poate ajuta la analiza cost-beneficiu prin raportare la obiective (beneficiul material și social), când încă nu s-a declanșat „valul de strategii" care poate perturba analiza obiectivă. Astfel, în cazul unui buget prea mic sau al unor beneficii considerate modeste față de costuri, proiectantul de plan poate reconsidera obiectivele și reconstrui schema intenționaȘ. În cazul unei estimări nerealiste, având în vedere că estimarea inițială este cea care se comunică de obicei conducerii organizației pentru aprobarea proiectului, fondurile se pot dovedi insuficiente și pot să nu permită finalizarea activiștilor prevăzute în calendar. Bugetul final poate fi calculat după ce au fost stabilite strategiile, tacticile și calendarul pentru fiecare activitate (este utilă și prezența unui specialist contabil în echipa de proiect). La suma cheltuielilor totale se adaugă o cotă procentuală pentru a acoperi rata inflației și o alta pentru cheltuieli neprevăzute. În ce privește calendarul, el trebuie să precizeze în primul rând ziua, data, ora la care va avea loc o anumită activitate, iar în al doilea rând trebuie să arate timpul necesar pregătirii activiștii respective. În plus, este nevoie să fie incluse toate detaliile, astfel încât desȘșurarea evenimentelor în timp să fie corectaȘ dacă e necesar; e de dorit să existe un grad de flexibilitate în alcătuirea bugetului de timp, astfel încât să se poaȘ face față factorilor generatori de întârzieri. Tactici de relații publice și tehnici integrate de comunicare. Evenimentele speciale După cum s-a demonstrat anterior, în contextul identifidrii problemelor de relații publice (ca probleme de stare ale organizațiilor și ca probleme de comunicare) și în condițiile în care a fost stabiliȘ strategia de comunicare, rolul tacticii este cel de operaționalizare a obiectivelor strategice, de realizare a conexiunii comunica-ționale efective între organizație și publicurile sale. În practică, tactica relațiilor publice cuprinde informații cât mai concrete și precise cu putinȘ privind: - natura (scenariul) actelor de comunicare; - termenele și responsabiliȘțile (organizaționale și umane); - regimul de utilizare a canalelor de comunicare. În ultim instanță, utilizarea adecvaȘ a canalelor de comunicare este hotărâtoare pentru succesul programelor și campaniilor de relații publice. În sistematizarea operaȘ de către Cristina Coman1, în temeiul lucrarilor de specialitate recente (R. Kendall, 1992; J.A. Hendrix, 1995; D.W. Guth, C. Marsh, 2000), sunt reținute 1 Cristina Coman, 2001, pp. 99-103. Strategici planul de relații publice 141 trei canale de comunicare: media necontrolate, media controlate și evenimentele speciale. Media necontrolate cuprind canale precum presa scrisă, radioul, televiziunea, agențiile de presă. Evident, între mesajul transmis de către organizație și mesajul preluat și difuzat prin mass media vor fi diferențe, adesea mari și foarte mari, însă gradul de credibilitate al mesajului este ridicat. Media controlate constituie producția mediatică internă a organizației: newslet-ter-uri, scrisori, broșuri, pagini de Internet, cuvântări publice, casete cu filme pro-moționale etc.; au avantajul de a face cu putini construirea mesajului conform dezideratelor organizației, dar pot fi mai puțin credibile. Evenimentele speciale beneficiază, în cea mai mare rasuri, de controlul organizației; de fapt, acestea sunt evenimente de relații publice, realizate deliberat de către organizație, prin corelație explicită și intensă cu obiectivele de comunicare ale acesteia, urmărindu-se, în chip natural, sporirea vizibilității organizației; dobândirea, consolidarea și creșterea simpatiei și încrederii publice; creșterea gradului de acoperire mediatică a organizației. Inventarul evenimentelor speciale este divers și bogat, acestea fiind proiectate și structurate în strânsă legătură cu profilul și conexiunile organizației. O clasificare posibila a acestora are în vedere: a) evenimente referitoare la biografia organizației și a personalităților din istoria și viața organizației: aniversări, comemorări, conferințe anuale, instalarea în funcție a liderilor (managerilor) sau pensionarea lor, inaugurări de noi spații, departamente, lansarea de programe, zile ale „porților deschise" etc.; b) evenimente centrate pe conexiuni emoționale puternice între organizația de referință și categorii de populație care beneficiază constant de simpatia publicului (copii, persoane defavorizate - bătrâni, populații sărace, persoane cu handicap); aici se includ, în principal, actele de caritate, donațiile, sponsorizările, programele educaționale, sociale etc.); c) evenimente de „captare a prestigiului", prin conexiuni cu alte organizații și cu personalități de mare prestigiu din universul artelor, al științei, din mass media, din mediile academice și din lumea sportului; firește, prin acțiuni precum simpozioane, manifestiri știinifice, spectacole, concursuri, prin invitarea unor personalități la evenimente legate de biografia organizației, prin sponsorizarea unor premii și distincții în mediile mai sus enumerate capitalul simbolic al unei organizații poate fi sensibil sporit. Dintr-o altă perspectivă, evenimentele speciale pot fi planificate (ele figurând ca atare în programul de relații publice) și neplanificate. In a doua categorie se includ evenimente realizate în contextul și în continuarea unor situații neprevăzute, care oferă însă oportunități ridicate de comunicare publică. Ele sunt neplanificate în sensul că nu ocupă o poziție precisă în calendarul relațiilor publice, însă organizația este pregătită să reacționeze la asemenea oportunități. Spre exemplu, pot fi planificate donații, acte caritabile cu prilejul sărbătorilor de iarnă, însă acestea pot avea loc, și este indicat să se întâmple ^a, și în situații neprevăzute, precum inundațiile, cutremurele, accidentele tehnologice de amploare etc. 142 Relațiile publice. Eficiență prin comunicare In esență, evenimentele speciale trebuie construite în aja fel încât legătura dintre organizație și eveniment să fie foarte clară, impactul social și emoțional să fie cât mai ridicat cu putință, iar faptele din care sunt alcătuite evenimentele să prezinte interes maxim pentru mass media. 6.3. Tehnici de relaii publice Sub aspect metodologic, tehnicile de comunicare utilizate în relațiile publice cuprind produse comunicaționale (în sens organizațional, acestea sunt output-uri și reflectă obiectivele de comunicare ale organizației) și canale de comunicare. Produsele comunicaționale sunt alcătuite din mesaje (concentrate în conținutul informațional și în sugestia imagologică a comunicării) și din suportul comunicării (aici incluzându-se purtătorul material al informației - hârtie, medii electronice etc., precum și din stratul perceptiv al imaginii). De regulă, suportul comunicării este strâns legat de sau chiar încorporat în canalele de comunicare. Totuși, distincția dintre suport și canal este utilă. De pildă, broșurile de prezentare a organizației sunt realizate pe suport de hârtie, sunt distribuite beneficiarilor, inclusiv ziariștilor, iar o parte din informații poate fi preluată prin mass media. Ca tendință, este de înregistrat și situația în care suportul și canalul practic se identifică. Astfel, purtătorul de cuvânt al organizației poate redacta un comunicat de presă în format electronic și-l poate expedia prin e-mail redacțiilor ziarelor. In practică, o asemenea tendință este determinată de expansiunea comunicării electronice în relațiile publice. Canalele de comunicare, în pofida aparenței și a tendinței - uneori vizibilă în practica de relaii publice a unor organizații - de reducere a acestora la mass media, sunt de o mare diversitate. Ele pot fi clasificate din mai multe perspective: a) Potrivit gradului de formalizare a comunicării: - canale formale (precum comunicarea scrisă, în cadrul comunicării interne într-o organizație); - canale cvasiformale (acestea funcționează prin interferența dintre formal și informal în comunicare; de pil^ă discuțiile cu șeful direct într-o organizație pot avea tentă informală, dar păstrează inevitabil o tonalitate formală; sau, un alt exemplu, relațiile dintre specialiștii în relații publice și ziariști pot depăși „granițele" formale, dar nu vor fi niciodafâ total informale); - canale informale (sunt utilizate în mod obișnuit la nivelul comunicării inter-individuale din organizații). b) Din perspectiva raporturilor dintre emițător și receptor pot exista, precum se știe, canale de comunicare directă și canale de comunicare mediată; c) Evident, unul dintre mediatorii comunicării pot fi și, în multe situații, sunt într-o mare măsură mass media; în consecință, mass media sunt un canal esențial de comunicare în relațiile publice; în practică, există situații când mass media sunt utilizate preponderent sau în exclusivitate, dar și situații în care mass media Strategici planul de relații publice 143 lucrează împreuna cu alte canale (precum în evenimentele speciale) sau sunt folosite într-o mică măsură (precum în comunicarea internă). În practică, relațiile publice apelează masiv la tehnici de comunicare cu și prin mass media, fapt care explică atenția prioritara care trebuie acordată de către specialiști cunoașterii tehnicilor de comunicare scrisă, de comunicare audio-video, precum și unor tehnici integrate prin care sunt instrumentate conexiunile dintre organizații și mass media (conferința de presă, centrul de presă etc.). Tot în perspectivă metodologică, tehnologia relațiilor publice impune distincția între metodele și procedeele utilizate în comunicare. De fapt, orice tehnică (ansamblu de tehnici) de comunicare prezintă, în condiții de utilizare efectivă, un conținut dublu stratificat: a) un prim strat este constituit dintr-o metodă (grup de metode), prin care o anumită modalitate de comunicare publică este fundamentată conceptual; în esență, prin metode sunt explicitate cu rigoare și în profunzime căile acțiunii în relațiile publice (spre exemplu, căile de cuno^tere a publicurilor-țintă, de analiză a mesajelor mass media etc.); b) sprijinindu-se pe metode și articulându-se în continuarea acestora, procedeele cuprind, pentru specialiștii în relații publice, indicații concrete de lucru, de acțiune; în mod obișnuit, procedeele îmbracă o formă algoritmică (ca îndrumar, formulat în ordinea practică a etapelor unei activități de relații publice) și cuprind prescripții de intensități diferite, de la sugestii la recomandări și imperative (de pildă, sugestii privind situații de comunicare interculturală în mediul internațional, recomandări în relaiile cu mass media și imperativul centrării mesajului organizației doar pe valorile adevărului). Nu în ultimul rând, sub unghi metodologic, trebuie observat că tehnicile de comunicare utilizate în relațiile publice poartă pecetea specificității acestora, sensurile relațiilor publice (comunicarea organizaționa^ă, comunicarea publică și comunicarea mediatică) determinând folosirea unor tehnici specifice fiecărui sens în parte. În același timp, în relațiile publice se apelează la tehnici generale de comunicare (precum cele privind comunicarea eficientă), la tehnici specializate (de domeniu, cum sunt, de exemplu, tehnicile de comunicare scrisă, audiovizuală etc.) și la tehnici integrate (în care sunt combinate diverse tehnici specializate, de pil^ă conferința de presă sau evenimentele speciale). Specificul relaiilor publice se reflectă, în chip firesc, în natura și în tipurile de tehnici de comunicare utilizate. Din acest punct de vedere, sunt de reținut următoarele: - relaiile publice au vocația sintezei conceptual-metodologice și își extrag forța din izvoarele interdisciplinarității; aflate la confluența sociologiei, psihologiei sociale și științelor comunicării, relaiile publice vor face în mod frecvent apel la metode ale sociologiei și psihologiei sociale, acestea fiind însă folosite într-un context comunicațional; 144 Relațiile publice. Eficiență prin comunicare - în același timp, tehnicile de comunicare sunt adecvate sensurilor practice ale relațiilor publice, reflectând specificul comunicării organizaționale, al comunicării publice sau al comunicării mediatice. In perspectiva celor de mai sus, clasificarea principalelor tehnici de comunicare utilizate în relațiile publice poate fi fîcută potrivit următoarelor criterii: - criteriul sensurilor practice (funcționale) ale relațiilor publice; - criteriul procesualifâții comunicării. Evident, criteriile sunt relative, ele nu fixează granițe și delimitări absolute, ci doar accente și preponderențe. a) Criteriul sensurilor relațiilor publice Relațiile publice, privite drept strategie de comunicare organizațională, operează cu metode adecvate cunoașterii organizației și publicurilor sale precum: - observația (pe baza ghidului de observație); - interviul; - ancheta; - chestionarul; - discuții de grup (focus-grupul); - inventarul de valori etc. Comunicarea publică, ca sens al relațiilor publice, fiind centrată pe investigarea opiniei publice, aduce în prim-plan, ca metodă, sondajul de opinie. In același timp, comunicarea mediatică utilizează metode precum analiza de mesaj (analiza de conținut), măsurarea audienței etc. b) Criteriulprocesualității comunicării In practică, tehnicile de relații publice sunt angajate și solicitate și în raport cu ipostazele fluxurilor de comunicare, în logica obișnuită a conexiunilor dintre emițător, mesaj, canal, receptor și contextul comunicării. In acest sens, metodele pot fi ordonate astfel: - tehnici de investigare a entităților comunicării (emițătorul și receptorul); sunt extrem de utile în etapele de început ale procesului relațiilor publice, în identificarea „problemelor de relații publice"; este ușor de remarcat că bum parte din metodele enumerate mai sus (utilizate în cunoașterea organizațiilor și a publicurilor acestora) se încadrează în această categorie; - tehnici de elaborare a mesajului, începând cu analiza mesajelor aflate în circulație (cu referire la o organizație sau alta) și culminând cu proiecțiile de conținut și cu prescripțiile tehnice privind construcția mesajelor propuse, care urmează să fie lansate prin canalele de comunicare; - tehnici de utilizare a canalelor de comunicare, de la cele ale comunicării interne până la mass media; - tehnici privind cunoașterea și utilizarea contextelor comunicării, precum: Strategici planul de relaii publice 145 - analiza organizațională (contextul organizațional, în condițiile de schimbare organizațională rapidă, este tot mai relevant pentru eficacitatea și eficiența relațiilor publice); - analiza mediilor culturale (contextul cultural este esențial și în mediul național și, tot mai mult, în mediul internațional, în perspectiva proceselor de integrare europeană și euro-atlantică, de aici decurgând importanța crescândă pentru relațiile publice a comunicării interculturale). Elementele de mai sus trebuie avute în vedere în condițiile în care alte domenii academice (precum sociologia și sociologia opiniei publice) realizează o prezentare de detaliu a metodelor sociologice și de cunoaștere a organizațiilor și a publicurilor acestora, iar o parte dintre metodele specifice cercetării în relațiile publice au fost incluse în capitolul anterior al lucrării de față. 6.4. Metode de evaluare a planului și strategiei de relații publice Evaluarea presupune analiza sistematică a desfășurării activităților prevăzute în plan și a rezultatelor obținute. Planul de relații publice trebuie să fie evaluat în primul rând prin gradul de îndeplinire a obiectivelor formulate în prima sa etapă de elaborare, dar și prin analiza modului de desteșurare a tuturor activităților prevăzute în calendar. Wilcox et al.1 sistematizează următoarele metode de evaluare: a) măsurarea producției: constă în contabilizarea materialelor de relații publice realizate și puse în circulație (comunicate, reclame, spoturi publicitare, fotografii), dar aceasta este o metodă care înregistrează aspectul cantitativ, nu și pe cel calitativ al activității de relații publice; b) măsurarea distribuției: aceasta este o metodă care asociază producerea de materiale informative și publicitare cu repartiția lor pe diferite canale mass media; această metodă se limitează însă la studiul receptării mass media, ea nu poate spune nimic despre publicul receptor sau despre efectul asupra publicului receptor; c) măsurarea expunerii mesajului: asemănător cu metoda anterioară, metoda arate cât de mare a fost mediatizarea fiecărui material de campanie; din nou însă, prin aceaste metodă nu se poate preciza nimic despre numărul real de persoane care au receptat mesajul sau despre reacția fa$ de mesaj; d) măsurarea acurateței mesajului: metoda presupune analize permanente ale materialelor publicate pentru a vedea dacă ideile majore sau cuvintele-cheie ale mesajului, așa cum au fost concepute de specialiști, se regăsesc în forma publicate; e) măsurarea acțiunii audienței: este metoda cea mai dificilă, dar și cu cele mai semnificative rezultate; prin apel la tehnici sociologice, se urmărește modul în care planul de relații publice a contribuit la transformarea atitudinii publicurilor. 1 Dennis Wilcox, Philip Ault, Warren Agee, 1992, pp. 211-227. 146 Relațiile publice. Eficiență prin comunicare În ce privește raportarea la tipurile de obiective propuse de Hendrix, evaluarea producției se realizează prin numărarea efectivă a comunicatelor, discursurilor, spoturilor, fotografiilor, etc. Evaluarea obiectivelor informaționale include trei dimensiuni: expunerea mesajului (pentru aceasta se monitorizează presa locală și națională, de obicei de către instituții specializate), înțelegerea mesajului (cât din conținutul mesajului a fost înțeles de către public) și internalizarea mesajelor (se urmărește constatarea elementelor din mesaj care au fost reținute de către public, după expunerea la mesaj). În privința obiectivelor atitudinale și comportamentale, evaluarea decurge într-un mod asemănător: se realizează pretestarea înainte de expunerea la mesaj pentru înregistrarea trăsăturilor de atitudine/comportament inițiale, și după derularea planului se repetă testele; realizarea obiectivelor comportamentale se poate constata și prin observarea directă a modelelor de comportament induse în cadrul publicurilor. Evaluarea este un element important al planului de relații publice; de aceea, nu trebuie neglijată sau realizată superficial, întrucât superficialitatea determină, în acest caz, repetarea greșelilor din domeniul strategiei, obiectivelor sau calendarului. Rezumat Planificarea este o etapă importantă în cadrul procesului de relații publice. Un plan de relații publice trebuie să cuprindă în mod necesar următoarele elemente: obiective, strategii, tactici și metodele de evaluare. Pentru fiecare dintre aceste elemente există anumite etape care trebuie parcurse și/sau alternative pentru care se realizează o opțiune (de pildă, se considera tipologia strategiilor realizată de Kendall și se optează pentru cele mai adecvate strategii în corelație cu scopurile planului). Planul trebuie să cuprindă atât calendarul acțiunilor, cât și bugetul cerut. Concepte-cheie - Plan de relații publice - Obiectiv de relații publice - Strategie - Tactică - Tehnică - Calendar - Buget - Evaluarea planului Strategici planul de relații publice 147 Aplicații rezolvate 1. Formulați obiective de relații publice și explicați cum și de ce se respectă criteriile de formulare expuse la paragraful 5.1. (Rezolvare după Valentin Stancu și colab.1) a) Membrii organizației să fie în măsură să descrie (1) obiectivele imediate ale acesteia (2), Ura ^mijloace ajutătoare (3), cu o exactitate de 20 (4). b) Alegătorii să accepte (1) în proportie de 60 % (4) măsurile de austeritate bugetara (2), în condițiile în care mass media dezvoltă campanii de presă împotriva lor (3). Explicație. Pentru ambele obiective (1) - acțiunea dorită (2) - conținutul acțiunii (3) - condițiile de realizare (4) - condițiile de evaluare 2. Realizați o secventâ din planul de relații publice în cazul organizării unui eveniment. (Fragment din aplicația realizată de Gabriela Pop, FCRP, anul II postuniversitar, centrul teritorial Brașov) Organizația aleasă: Romtelecom Brașov Evenimentul considerat: expoziția „Târgul Internațional Brașov 2002", 27-30 august 2002. 1 Valentin Stancu, Marcela Stoica, Adrian Stoica, 1999, pp. 263-265. EVENIMENT ACTIVITĂȚI PERIOADĂ MATERIALE PUBLICITARE MATERIALE PROMO- ȚIONALE BUGET Expoziția „Târgul Internațional Brașov 2002“ - organizată de Expo Center Brașov - locul desfășurării: Sala Sporturilor Brașov - stand de prezentare ROMTELECOM120 mp; - deschiderea oficială a expoziției; - prezentare echipamente terminale și servicii oferite de ROMTELECOM - prezentare de echipamente terminale și servicii oferite de COSMOROM; - sondaj de opinie în rândul vizitatorilor; - demonstrații și prezentări ale serviciilor: ISDN, Voces - punct de vânzare cartele telefonice; - punct de vânzare aparate telefonice; - tombolă: 4 telefoane, 10 cartele de 50.000 lei, 4 cartele de 100.000 lei, 4 seturi tricou-șapcă 27,28,29,30.08, orele 17,00-18,00 a) Pliante / broșuri: pliante cu serviciile suplimentare oferite C.T.D.; - pliant „factură detaliată" 1000 buc.; - pliant cu tarife 2000 buc.; - pliante „apel programat"; - pliante „redirijare"; - pliante „restricționare"; - pliante „apel în așteptare"; -pliante VOCES b) Cataloage de prezentare echipamente ISDN (PBX, telefoane, faxuri) 200 buc. c) Postere/afișe 100 buc. d) Mape Romtelecom 200 buc. e) Bannere stradale 8 buc. f) Autocolante 200 buc. Obiecte promoționale: - pixuri ISDN 3000 buc. -brichete ISDN 300 buc.; - brelocuri 500 buc.; -tricouri 50 buc.; - șepci 50 buc.; - pungi PVC 2000 buc.; - deschizător de scrisori PVC 500 buc.; - ceas de mână 50 buc.; - insignă 2000 buc.; -trusă VIP 100 buc.; - stand, mobilier, decorare: 3500 USD - chirie sală conferințe și aparatură: 500 USD - obiecte promo: 2000 USD - instalație de sonorizare, echipamente AV: 1000 USD -buget media: 1000 USD - bannere: 500 USD - diverse: 500 USD TOTAL EXPO: 9000 USD PROTOCOL: 1000 USD TOTAL: 10000 USD Strategici planul de relaii publice 149 Teme pentru aplicații 1. Incercați, respectând recomandările făcute, să formulai obiective de relaii publice (cel puțin două obiective pentru fiecare categorie: informaționale, atitudi-nale, comportamentale). Comentai șansele de realizare, pentru o organizație românească la alegere, reală sau imaginară. 2. Pentru organizația de apartenență, formulați un obiectiv atitudinal (comportamental) și, din lista de strategii propuse, selectai-o pe cea oportună, împreună cu tacticile subsumate. Argumentați alegerea făcută. 3. Pentru un caz cunoscut de organizație cu imagine negativă, propuneți un plan prin care s-ar îmbunătăți percepția publică cu privire la organizația aleasă. Includeți în plan bugetul preliminar și bugetul final, precum și calendarul de realizare a activităților. 4. Pentru un plan de relaii publice, concepeti mesajele adecvate strategiilor alese și categoriilor de public vizate. Grilă de autoevaluare 1. Obiectivele de impact sunt cele care: a) se refera la producția de materiale informative; urmăresc să informeze publicul; b) se refera la vânzările de produse; urmăresc să modifice atitudinea sau comportamentul publicului; 2. Deosebirea dintre strategie și tactică este aceea că: a) strategia se stabilește prin raportare la scop, iar tactica se stabilește prin raportare la obiectiv; b) strategia se refera la abordarea sau la conceptul global, iar tactica se refera la modul operațional; c) strategiile se folosesc numai la campaniile de relații publice; d) diseminarea informației este o strategie, iar conferința de presă este o tactică; 3. Acțiunile de RP pot viza trei categorii de probleme: corectarea unei situații ............, coordonarea unui............... specific sau menținerea unei situații ............deja existente. 150 Relațiile publice. Eficiență prin comunicare Bibliografie Scott Cutlip, Allen Center, Glenn Broom, Effective Public Relations, New Jersey, Prentice Hall, 1994. Robert Kendall, Public Relations Campaign Strategies: Planning for Implemen-tation, New York, Harper Collins Publishers, 1992. Valentin Stancu, Marcela Stoica, Adrian Stoica, Relații publice - succes și credibilitate, București,1999. Dennis Wilcox, Philip Ault, Warren Agee, Public Relations Strategy and Tactics, New York, HarperCollins Inc., 1992. 7. Campanii de relații publice Obiective: a) înțelegerea și utilizarea corectă a unor termeni ca „program “, “campanie “, „eveniment“. b) Exersarea abilității de a analiza orice campanie reală și de a o încadra într-o tipologie. c) Dobândirea abilității de a realiza un plan concret de campanie de relații publice. Intr-o definiție a unui autor cunoscut, „campania de relații publice este un efort susținut al unei organizații pentru a construi relații sociale demne de încredere, cu scopul de a atinge anumite obiective (determinate în urma unor cercetări), efort bazat pe aplicarea unor strategii de comunicare și evaluarea rezultatelor susținute"1. Definiția, deși corectă, ar putea fi aplicată termenului de „relații publice" în general. La rândul lor, Newsom et al2 propun următoarea definiție: „Campaniile sunt eforturi ample, coordonate și orientate către realizarea unor obiective specifice sau a unor ansambluri de obiective corelate, care vor permite unei organizații să-și atingă țelurile fixate prin declarația de principii". Această a doua definiție surprinde mai bine specificul termenului de campanie, în sensul că este vorba de un efort mai amplu ca de obicei și mai coordonat. Deci elementele distinctive ale unei campanii în cadrul unui plan de relații publice sunt: amploarea acțiunilor întreprinse, focalizarea lor și concentrarea lor asupra unui numr mic de obiective într-o perioadă de timp nu prea lungă. Un plan de relații publice desfișurat, de pildă, pe parcursul unui an calendaristic, poate cuprinde programe, campanii sau evenimente; în continuare se va realiza distincția între acești termeni, adesea confundați. 1 Robert Kendall, 1992, p. 3. 2 Apud Cristina Coman, 2001, p. 74. 152 Relațiile publice. Eficiență prin comunicare 7.1. Diferente între termeni r Pentru atingerea obiectivelor sale specifice, o organizație poate să facă apel la toate cele trei forme de activitate sau le poate utiliza doar pe acelea pe care le consideră adecvate. Un program poate coexista cu o campanie cu obiective diferite; la fel, un eveniment poate fi realizat chiar dacă nu este parte a unei campanii în plină desfășurare. De multe ori unul dintre aceste trei elemente îl poate potența pe celălalt; de exemplu, tema și activitățile unei campanii pot fi introduse în revista internă a organizației, conferind un plus de dinamism programului de informare internă. Elementul comun al celor trei termeni este acela că fiecare dintre ei reprezintă un proces de relații publice (în sensul precizat într-unul din capitolele anterioare). După Grunig și Hunt1 planificarea se poate transforma într-un haos dacă nu se precizează ce se află pe ordinea de zi - un eveniment, un program sau o campanie. Astfel, după autorii amintiți, un eveniment are o durată mai scurtă decât o campanie sau un program; el ocupă un interval de timp clar și destul de scurt, vizează numai un obiectiv și un public determinat. O campanie are o durată mai mare decât evenimentul, dar, ca și acesta, are un început și un sfârșit bine precizate. Ea este alcătuită dintr-o suită de acțiuni de relații publice (între care pot fi și evenimente); obiectivele sunt mai largi și implică mai multe categorii de public. Programul se deosebește de cele două activități de mai sus prin durata mai mare pe care se întinde și prin faptul că nu are un termen explicit și categoric de finalizare; el poate continua atât timp cât se considera necesar și poate fi chiar revăzut sau adaptat periodic. Obiective de anvergura cum ar fi combaterea violenței asupra copiilor în familie, scăderea ratei de abandon al copiilor în orfelinate, creșterea natalității necesită programe de relații publice de anvergura pentru schimbarea atitudinii și comportamentului publicurilor vizate. In special termenii de campanie și program sunt adesea confundați, de aceea este bine să se stabilească unele repere care le diferențiază. Programul are un caracter continuu sub dublu aspect: atât cel al duratei (marchează viața unei organizații pe mari perioade de timp), cât și al efortului depus, care este relativ constant. Campania este concepută pentru o anumită perioadă (o lună, șase luni etc.) și are un început, un punct culminant și un sfârșit, ceea ce face ca rezultatele ei să fie mai ușor evaluate decât ale unui program. O campanie cuprinde mai multe activități punctuale de relații publice într-un efort unitar și structurat, și pe baza acestor trăsături nu trebuie să fie confundată cu elementele care o compun. Pe de altă parte, este bine să fie realizată distincția între campania de relații publice și campania de informare publică. Aceasta din urm are un obiectiv imediat, limitat și bine definit (avertizarea asupra pericolului fumatului, păstrarea curățeniei orașului) și face apel exclusiv la mass media. Campaniile de RP folosesc o paletă largă de canale de comunicare, nu numai mass media, și au ca obiective permanente crearea de relații bune între o organizație și publicurile ei. 1 James Grunig, Todd Hunt, 1994, p. 24 (apud Cristina Coman, 2001, p. 79). Campanii de relații publice 153 7.2. Tipuri de campanii După Jackson1, ceea ce diferențiază în principal campaniile sunt tipurile de obiective: - Conștientizarea unei probleme: se urmărește aducerea în atenția publicului a unor teme puțin dezbătute (de exemplu, normele de comportament ecologic). - Informarea publicului: se urmărește nu numai conștientizarea unei probleme importante, ci și însușirea de către public a informațiilor despre specificul problemei (de exemplu: cazuri de boli generate de poluare, costurile sociale și pagubele generate de poluare). - Educarea publicului: se dorește ca publicul frâ un model de comportament prestabilit) să adopte un model de acțiune în conformitate cu cel propus prin campanie (campania împotriva răspândirii SIDA). - Întărirea atitudinilor: în acest caz mesajele se adresează unei categorii de public care susține valorile organizației (de pildă, o campanie pentru construirea unor biserici). - Schimbarea atitudinilor: mesajele sunt adresate unor publicuri care nu adera la valorile organizației (campania împotriva fumatului). - Schimbarea comportamentului: se urmărește ca publicul să adopte un model nou de acțiune, fie ca există, fie că nu există un model prestabilit (campania pentru adoptarea metodelor de planning familial). Dacă revenim la tipologia obiectivelor propusă de Hendrix și prezentată în capitolul anterior, vom observa că se poate realiza o analogie; primele două tipuri de obiective sunt obiective informaționale, al doilea și treilea sunt atitudinale, iar ultimele două sunt obiective comportamentale. Se pot considera și alte criterii de clasificare a campaniilor de relații publice. Astfel, după factorul timp, ele pot fi cu durată lungă și cu durată scurtă; după conținut, pot viza teme de amploare sau teme limitate; după adresabilitate, se pot restrînge la o singura categorie de public sau se pot extinde la toate publicurile organizației. Campaniile cu obiective mai greu de realizat (comportamentale sau atitudinale) trebuie să fie precedate de campanii informative și să se desfișoare pe perioade mari de timp. In al doilea rând, pentru a-și atinge obiectivele, aceste campanii, dacă urmăresc efecte de interes social global, au nevoie de sprijinul autorităților printr-un cadru legislativ și normativ adecvat. 1 Apud Doug Newsom, Alan Scott, Vanslike Judy Turk, This is PR , Belmont, Wadsworth Publishing Company, 1993, p. 475. 154 Relațiile publice. Eficiență prin comunicare 7.3. Planul unei campanii de relații publice Ca proces de relații publice, campania este un demers structurat, planificat și coordonat. Planul campaniei nu trebuie conceput însă ca o sum aritmetică de etape distincte, ci ca o concepție flexibilă în care pe de o parte părtile componentele se întrepătrund, iar pe de altă parte se pot efectua schimbări impuse de evaluările permanente. Cristina Coman1, sintetizând diferitele modele din literatura de specialitate, prezintă o formulă dezvoltată a planului de campanie: a) Definirea problemei - cel mai adesea, conducătorii instituțiilor sunt preocupați doar de rezultatele economice și neglijează aspectele de imagine și relația cu diversele publicuri. Așadar, termenul „problem" nu se refera neapărat la o situație negativă, ci și la anumite situații incipiente care se pot acutiza și chiar și la anumite oportuniști din domeniul creării de imagine de care organizația se poate servi pentru atingerea scopului de ansamblu. Identificarea problemei nu trebuie să încerce să cuprindă modul de rezolvare sau să culpabilizeze anumite persoane sau categorii de persoane. In general, această etapă e adesea neglijată de specialiștii în relaii publice care uită să formuleze un punct de vedere al organizației asupra situației inițiale, cu accent pe consecințele negative ale perpetuării situației existente. Un alt detaliu ar fi acela că, pentru cazul campaniilor sociale, definirea problemei se face la nivel macrosocial, oricare ar fi organizațiile promotoare ale proiectului. b) Analiza situației - este o etapă materializată într-un dosar de lucru în care se acumulează toate datele cunoscute referitoare la problema în cauză, date structurate pe două secțiuni: (1) analiza factorilor interni (date despre biografia și imaginea persoanelor importante din cadrul organizației, istoricul implicării organizației în problema respectivă, atitudinile și practicile de comunicare din interior etc.); (2) analiza factorilor externi (interese, atitudini și caracteristici ale segmentelor de public implicate sau afectate de problema respectivă, legi și reglementări care privesc problema, jurnaliști sau publicații care se ocupă de domeniul respectiv). Pentru ca analiza să fie corectă, se folosesc metodele de cercetare utilizate pentru orice plan de relaii publice. c) Stabilirea obiectivelor - după Wilcox et al2, obiectivele unei campanii se pot împărți în două mari categorii: (1) informaționale (prezintă un produs, un serviciu sau o organizație; sunt ușor de formulat și de realizat, dar gradul de îndeplinire se constată mai greu) și (2) motivaționale (urmăresc să determine anumite acțiuni ale publicului și de aceea sunt dificil de atins, dar realizarea lor se evaluează mai ușor). d) Identificarea categoriilor de public - pornind de la identificarea valorilor, intereselor, așteptărilor publicurilor (care s-a realizat încă din etapa de analiză a situației), se procedează la o ierarhizare a segmentelor de public în ordinea importanței 1 Cristina Coman, 2001, p. 81. 2 Dennis Wilcox, Philip Ault, Warren Agee, 1992, p. 172. Campanii de relații publice 155 lor pentru realizarea obiectivelor campaniei; în funcție de această ierarhizare se vor aloca (și structura) mesajele și resursele. e) Stabilirea strategiilor - pentru alegerea celei mai bune strategii trebuie să se realizeze corespondența cu: obiectivele fixate, publicurile alese ca țintă a campaniei, resursele avute la dispoziție, stilul de comunicare organizațională. De asemenea, credibilitatea organizației nu se poate fundamenta decât printr-o strategie în acord cu valorile și normele morale ale comunității respective. f) Stabilirea tacticilor - decurge din strategie; în conceptul de tactică se includ atât acțiunea propriu-zisă, cât și canalul de comunicare. Pentru fiecare instrument de comunicare planul de campanie trebuie să cuprindă următoarele informații: descrierea activității, termenul-limită de executare, cerințe speciale (spațiu, echipament audio-video), bugetul estimat, persoana care răspunde de finalizare. In privința canalului de comunicare, există două tipuri de canale (despre care s-a amintit în capitolul anterior): controlate (revista pentru angajați, site-ul Internet, cuvântările publice, filmele promoționale) și necontrolate (presa scrisă, radioul, televiziunea). g) Fixarea calendarului - Kendall1 identifică mai multe moduri de prezentare grafică a calendarului campaniei: 1. pentru fiecare lună - scris de mână sau tipărit; datele acțiunilor sunt încercuite, iar alături se adaugă cu altă culoare detaliile de comunicare; 2. global - o schemă grafică în care anul este divizat în două, trei sau patru părți; sunt reprezentate toate elementele strategiei cu intervalele de timp de pregătire și desfișurare; este mai potrivit pentru a vizualiza planul de relații publice al departamentului pe ansamblu, ceea ce permite o mai bună coordonare, cu dezavantajul că este mai laborios și ocupă mult spațiu; 3. „tabloul lui Gantt“ - este o varianfâ în care pe o coloană, în stânga, e prezentat graficul activităților; în dreapta, pe orizontală, se trec lunile, iar pe verticală, ordinea zilelor, și se leagă numele acțiunii de ziua în care a fost programată; 4. „calendarul povestit“ - sunt prezentate în detaliu activitățile prevăzute în planul de campanie, precizându-se în dreptul fiecăreia data desfășurării; h) Stabilirea bugetului - limitările inerente de buget nu constituie o piedică în realizarea unor campanii de succes; specialistul în relații publice trebuie să se adapteze la resursele disponibile, suplinind prin creativitate lipsurile materiale. i) Definirea procedurilor de evaluare - după Cutlip, Center și Broom2, evaluarea trebuie să se desfășoare pe trei niveluri: 1. evaluarea planului de campanie - se urmărește în primul rând dacă informațiile au fost suficiente și adecvate, în al doilea rând calitatea și oportunitatea strategiilor alese și, în fine, calitatea mesajelor concepute și a celorlalte componente ale planului; 2. evaluarea implementării planului - în primul rând se contabilizează cantitativ mesajele emise, apoi se monitorizează preluarea lor în mass media; în fine, se 1 Robert Kendall, 1992, pp. 283-284. 2 Scott Cutlip, Allen Center, Glenn Broom, 1994, pp. 415-430. 156 Relațiile publice. Eficiență prin comunicare identifică audiența efectivă a mesajelor (deosebită de cea potențială, care a fost identificai la conceperea planului), precum și, dacă este posibil, numărul real de persoane care au receptat mesajul; 3. evaluarea impactului mesajului - aceasta este, indiscutabil, dimensiunea cea mai importantă a evalUrii: gradul de îndeplinire a obiectivelor campaniei și feed-back-ul transmis de publicurile-țintă. In acest sens, evaluarea presupune mai mulți paji: se stabilesc, pe rând, numărul de persoane care au reținut mesajul, numărul de persoane care și-au schimbat opiniile după receptarea mesajului, numărul de persoane care și-au schimbat atitudinea după receptarea mesajelor. Continuând în sens ascendent, se stabilește numărul de persoane care adopta comportamentul sugerat de mesaj, numărul celor care promovează sau repetă acest comportament și, în fine, contribuia organizației la schimbarea socială pozitivă. 7.4. Efecte ale campaniilor de relații publice O campanie poate fi privii nu numai din punct de vedere „genetic", ci și din punct de vedere analitic. Cu alte cuvinte, atunci când se concepe un program de campanie, se adopi o atitudine pragmatică, pe când după încheierea ei este bine ca rezultatele să fie analizate cu obiectivitate pentru ca pe viitor să se poată aplica un algoritm îmbunătățit. In scopul analizei este utilă prezentarea modelului lui Nowak și Warneryd, care pornește de la scopurile sursei și se încheie cu efectele obținute1. Se pornește de la premisa relativ simplă că, elementele planului fiind strâns corelate, orice modificare a unei componente antrenează modificări ale celorlalte. O adaptare a schemei realizate de cei doi autori este următoarea: Pornind de la aceasi schemă, se poate realiza o „lisi de probleme" a campaniilor2 (deși schema și comentariul autorilor se refei la campanii de comunicare de orice fel, elementele aduse în discuție se pot particulariza la campaniile de relații publice): 1 ApudDenis McQuail, Sven Windahl, 2001, p. 156. 2 Ibid., pp. 157-158. Campanii de relaii publice 157 - Mesajele concurente: înainte de lansarea campaniei trebuie realizată o trecere în revisfâ a campaniilor existente pe piață, pentru a preveni existența mesajelor concurente sau contrare. - Efectul dorit: multe campanii proiectate superficial „suferă" din cauza supra-estimării efectelor lor. Această supraestimare se produce adesea pentru că obiectivele sunt definite imprecis, ceea ce face dificilă sau imposibilă evaluarea efectelor campaniei. De asemenea, obiectivele pot fi clar definite dar mesajul sau strategiile pot fi greșit adoptate. - Publicul țintă: segmentele de public țintă sunt delimitate frecvent în funcție de canalele de comunicare și de ușurința cu care mesajul poate ajunge la ele. In această privință, una dintre probleme este luarea în considerare a tuturor categoriilor de public implicate (aici intervin imaginația și simțul social al celor ce proiectează campania). Campaniile superficiale definesc doar publicul „central" sau principal, neglijând publicurile secundare, sau nu segmentează publicul principal în categorii cum ar fi vârsta ori nivelul de instruire (variabile care determină o receptare diferențiată a mesajului). Foarte importantă este, de asemenea, adecvarea între segmentele de public și mesajul transmis. - Mesajul: mesajul se leagă direct de tema campaniei, pe care o poate prezenta într-un anumit fel, în funcție de obiectivele dorite: de pildă, fumatul poate fi prezentat ca un tabiet costisitor sau ca un obicei foarte dăunător pentru sănătatea consumatorului și pentru cei din jur. - Canalul: și aici problema adecvării canalului la grupurile-țintă constituie problema centrală. In plus, pentru a se atinge efectul scontat mai este importantă nuanțarea intensității mesajului: la începutul campaniei emiterea de mesaje are o intensitate mai redusă pentru conștientizarea problemei și sensibilizarea publicului, apoi crește în intensitate pe parcurs pentru a se diminua iarăși în final, având în principal scopul de a-i asigura pe cei care au aderat atitudinal sau comportamental la ideile campaniei că au luat o decizie bună. - Emițătorul: pentru această problem s-au realizat numeroase studii de caz și s-a constatat că principalul factor îl reprezintă credibilitatea și legitimitatea sursei. Fie că este vorba de personalități alese ca „purtători de imagine" temporari doar pe perioada campaniei, fie că este vorba de organizație ca întreg, pentru ca mesajul să aibă impact trebuie ca sursa să beneficieze de reputație pe plan social. O organizație cu imagine negativă (de exemplu, o organizație care are faima de a nu-și onora promisiunile ficute clienților) nu trebuie să demareze o campanie înainte de a desfișura un program explicit cu scopul de a-și „repara" imaginea afectată. - Efectul obținui: între efectele campaniei (informaționale, atitudinale sau comportamentale) există o strînsă interdependență, chiar dacă nu apar în ordinea de mai sus. Este important să existe metode obiective de evaluare a rezultatelor și să nu se încerce denaturarea acestora. 158 Relațiile publice. Eficiență prin comunicare In ceea ce privește modul de ierarhizare a efectelor, există trei modele princi-pale1: 1. ierarhia învățării: efecte cognitive, afective, comportamentale; 2. ierarhia eliminării disonanței: efecte comportamentale, afective, cognitive; 3. ierarhia slabei participări: efecte cognitive, comportamentale, afective. Cazul (1) este cazul clasic al unei campanii care are ca scop persuasiunea: receptorii află întâi despre idei sau inovații, își formează o atitudine favorabilă față de acestea, apoi le adoptă și comportamental. In cazul (2) se parcurge traseul invers: o experiență (testarea întâmplătoare a unui produs) conduce la schimbarea atitudinii și apoi la sprijinirea cu informații a comportamentului adoptat. In fine, cazul (3) este cel în care mesajul nu este foarte clar sau nu iese în evident fa$ de alte mesaje; atunci receptorii selectează anumite informații, le testează (formare de comportament) și apoi, în urma rezultatelor favorabile, își adaptează atitudinea. Pentru integrarea celor trei modele, Chafee și Roser2 au elaborat un model al ierarhiei efectelor adoptând variabila „timp" pentru ordonarea modelelor: astfel, debutul unei campanii (de pil^ă o campanie socială) poate fi asimilat modelului (3): receptorul este prea puțin interesat, totuși selectează unele informații care pot duce la schimbări de ordin comportamental și la o implicare atitudinală, în timp ce comportamentele devin mai stabile. In continuare se intra în modelul (2), în care receptorul caută tot mai multe informații pentru a intra în echilibru cognitiv, conform teoriei lui Festinger. Spre finalul campaniei se intra în modelul (1), în care comportamentul receptorilor reprezintă un răspuns logic la informațiile primite și la atitudinile dobândite în urma informării. In chip izolat, modelele prezentate mai sus sunt aplicabile în funcție de natura campaniei și de poziția organizației în mediul social. Cu alte cuvinte, ierarhia efectelor depinde de elemente cum ar fi: poziția organizației în sistemul social, imaginea ei, tipurile de public, dar și de natura campaniei (o campanie socială se integrează mai probabil în modelul (1), pe când o campanie de corectare a unei imagini negative se înscrie mai probabil în modelul (2)). Ierarhia efectelor este, în orice caz, o problem de care trebuie să se țină seama în proiectarea oricărei campanii. Rezumat In practica relațiilor publice trebuie să se facă diferența între termeni ca „eveniment", „campanie", „program". In elaborarea unei campanii de RP se poate urmări algoritmul: definirea problemei, analiza factorilor interni și externi, formularea obiectivelor, identificarea categoriilor de public, stabilirea strategiilor și tacticilor, fixarea 1 M.L. Ray, „Marketing Communication and the Hierarchy ofEffects", in P. Clarke (ed.), New Models for Communication Research, Beverly Hills, Sage, 1973 (apud Denis McQuail, Sven Windahl,2001,pp.160-161). 2 Idem. Campanii de relații publice 159 calendarului și a bugetului, alegerea metodelor de evaluare. La parcurgerea acestui algoritm, are importau^, și ierarhia efectelor, care poate fi asimilată mai multor modele în funcție de elemente ca: tipul de campanie, imaginea organizației, momentul din desfășurarea campaniei ș.a. Concepte-cheie - Program - Campanie - Eveniment - Analiza situației - Categorii de public - Evaluarea planului Aplicație rezolvată Urmând toate etapele prezentate în curs, elaborați planul unei campanii sociale de relații publice, cu tem la alegere. Tema aleasă: campanie împotriva fumatului în perioada sarcinii (adaptare a aplicației realizate de Ciprian Isofache, Elena Goga, Ion Ana, FCRP, master Publicitate și Reclam, anul universitar 2002-2003) 1. Definirea problemei Campania: „Copilul, un condamnat al viciului tău“ Organizator: ONG-ul Mens Sana Colaboratori: Ministerul Sănătății, Asociația Națională a Femeilor și următorii parteneri care oferă servicii gratuite: Agenția de publicitate Ogilvy & Mather, postul TV Acasă, canalele radio Europa FM și Radio România Actualități, revistele Mami și Unica. In ultimii ani, România s-a confruntat cu următoarele probleme: - educația precara în privința igienei corporale; - lipsa educației de prevenire a bolilor cu transmitere sexuală și a sarcinilor nedorite în rândul adolescenților; - asistență precara acordată de stat tinerilor ce sunt expuși tentației de a consuma alcool, droguri și de a fuma excesiv; - creșterea numărului de familii dezorganizate, ceea ce are ca efect o atenție redusă acordată copiilor. 160 Relațiile publice. Eficiență prin comunicare 2. Analiza factorilor interni Organizația Mens Sana este înființată la data de 01.03.2001. Organizația are un sediu central în București și două filiale în Brașov și Timișoara. In prezent, organizația are 150 de membri activi în toată țara. Aceștia au participat cu succes la campaniile organizate de Mens Sana în scurta sa activitate: - 1 iunie - 30 iunie 2001: Campania pentru „Apuseni curai" (desfășurată în zona Padiș), organizată în special cu sprijinul filialei din Timișoara; - 01 noiembrie - 15 decembrie 2001: Campania „Diminuarea consumului de alcool în rândul adolescenților", desfășurată în liceele din București, Timișoara și Brașov, coordonată de la sediul central al organizației și asistată de filialele locale. Analiza mediului social Date statistice privind fumatul: - fiecare țigara fumată poate scurta cu 8 minute viața celui care o fumează; - în România, 28% dintre locuitori fumează; - femeile care fumează tind să aibă copii cu greutate scăzută, ceea ce constituie o cauză majora a mortalității infantile; - femeile căsătorite cu fumători sunt de patru ori mai predispuse să moara de cancer pulmonar decât femeile căsătorite cu nefumători; - copiii nou-născuți din pirinți fumători sunt de două ori mai predispuși să facă pneumonie sau bronșită în primul an de viață; - statisticile medicale arată că peste 30.000 de români își găsesc, anual, sfârșitul din cauze imputabile fumatului, principalele boli responsabile de aceste decese fiind cancerul bronho-pulmonar și afecțiunile cardiovasculare (fumatul este cauza a 24% din totalul cazurilor de cancer și a 11% din totalul deceselor); - consumul maxim de tutun este la grupa de vârstă 20-29 de ani; - 85% din oamenii care fumează spun că ar vrea să renunțe la fumat. Fumatul în perioada sarcinii poate duce la pierderea sarcinii sau poate cauza fitului: - nașterea prematura, copilul având o greutate scăzută la naștere, urmată de o dezvoltare anevoioasă atât din punct de vedere fizic, cât și psihic; aceasta constituie o cauză majora a mortalității infantile; - predispoziție pentru boli cardiace și pulmonare (riscul sporit la copiii de până la un an de a se îmbolnăvi de bronșită și de pneumonie); - malformații grave. 3. Obiective: Scop general: Informarea și avertizarea publicului-țintă asupra riscurilor majore la care își supune copiii. Obiective specifice: - 10% dintre femeile însărcinate fumătoare să renunțe la fumat pe perioada sarcinii. Campanii de relații publice 161 - Reducerea consumului de tutun cu 30% la publicul-țintă secundar. Public-țintă: - Principal: tinere fumătoare însărcinate, cu vârsta între 20 și 35 de ani. - Secundar: femei cu vârsta între 20 și 35 de ani, fumătoare, potențiale mame. Mesaje: Mesajul pentru publicul-țintăprincipal: „Fii responsabilă! Nu lăsa copilul să-ți poarte povara o viaiță întreagă. “ Mesajul pentru publicul-țintă secundar: „Te consideri emancipată? Ești doar... sclava viciului tău!“ 5-6. Strategii și tactici Strategii: Misiune: Scopul este de a educa și a schimba atitudinile femeilor fumătoare în perioada sarcinii. Strategia: Îmbinarea strategiei de tip „activități de diseminare a informației“ cu cea de tip „organizarea de evenimente“. Tactici: Comunicare ATL (above the line - comunicare de ma^ prin Tv, radio și presă, principala sa caracteristică fiind faptul ca publicul-țintă este pasiv): - emisiuni televizate sau radiofonice cu colaborarea unor specialiști în domeniu (emisiuni TV: Teo, De trei ori femeie, Vitrina lui Leo, Cafeaua cu sare; emisiuni radio: Știri din țară etc.); - concursuri la radio, TV și în reviste cu premii pentru femei (de exemplu: răspundeți corect la întrebarea: „Ce boli pot avea nou-născuții dacă mama fumează în timpul sarcinii?“ și puteți câștiga un abonament pe 3 luni la revista Unica); - publicații de gen (reviste precum Mami, Femeia, Ioana, Lumea Femeilor, Olivia, Povestea mea și Unica); - apariția unor reprezentați ai Mens Sana în programe TV cu o largă audiente în rândul femeilor; - reclame TV realizate special pentru a sprijini aceaste campanie și difuzate cu o frecvente mai mare în luna aprilie și mai, culminând cu Ziua Mondială Antitabac din 31 mai; - difuzarea unor spoturi TV de tip testimonial cu participarea unor personaliteți feminine care au renunțat la fumat în perioada sarcinii (de exemplu: Andreea Esca, însărcinată pentru a doua oara); - vârful campaniei va fi atins pe data de 31 mai, când, cu ocazia Zilei Mondiale Antitabac, se vor difuza repetat mini-documentare despre efectele nocive ale tutunului. Evenimente BTL (bellow the line - comunicare prin concerte, evenimente etc.) 162 Relațiile publice. Eficiență prin comunicare - sponsorizarea parțială a unor concerte desSșurate la Sala Palatului în zilele de 1 și 8 martie; - organizarea unei conferințe de presă în ziua de 31 mai, în care se va pune în discuție efectul nociv al fumatului, cu accent asupra fumatului în perioada sarcinii; - formarea unor echipe alcătuite dintr-un medic și 2 asistenți, care vor merge în magazine destinate femeilor însărcinate, în saloane de întreținere și înfrumusețare, unde vor explica efectele dăunătoare ale fumatului asupra sănătății; - trimiterea de pliante și broșuri cabinetelor de ginecologie și planificare familială, unor farmacii, saloane de înfrumusețare, universități (publicul secundar). 7-8. Calendarul de activități și bugetul campaniei: Durata: 14 februarie - 14 iunie 2003. S-a ales această perioadă deoarece cuprinde mai multe date de referin^ și cu mare încărcătură simbolică pentru femei: 14 februarie (Ziua îndrăgostirilor), 1 și 8 martie (zile dedicate femeii), Postul Paștelui, 31 mai (Ziua Mondiala Antitabac), 1 iunie (Ziua copilului). Nr. Crt. Perioada Activitatea Buget (USD) 1 14 feb. 2003 Conferintâ de presă 400 2 14 feb. 2003 Concert Sala Palatului 2000 3 14 feb. - 14 iun. Distribuire de pliante, broșuri 3500 4 14 feb. - 14 iun. Apariții în emisiuni TV 370 5 14 feb. - 14 iun. Prezența la emisiuni radio 120 6 14 feb. - 14 iun. Articole în publicații de gen 140 7 14 feb. - 14 iun. Difuzare spoturi TV și radio 7000 8 14 feb. - 14 iun. Inserții tipărituri 3750 9 14 feb. - 14 iun. Vizite de informare 3430 10 1 martie Concert Mărțișor la Sala Palatului 2500 11 8 martie Concert Mărțișor la Sala Palatului 2500 12 31 mai Difuzare mini-documentar TV 1400 13 31 mai (Ziua Mondială a Sănătății) Conferinfâ de presă 400 14 1 iunie Spectacol cu Teatrul Țăndărică 600 TOTAL: 26.930 USD Bugetul1 alocat campaniei de informare publică desfășurată de „Mens Sana" va fi stabilit la 30.000 USD, luându-se în considerare cheltuielile neprevăzute. 1 ONG-ul Mens Sana are ca parteneri media Acasă TV, Europa FM, Radio România Actualități, Mami și Unica și beneficiază astfel de difuzări gratuite. Bugetul alocat de 7000 USD reprezintă costurile pentru producția spoturilor TV și radio, precum și a materialelor tipărite. Campanii de relaii publice 163 9. Evaluarea campaniei Evaluarea campaniei de informare publică împotriva fumatului „Copilul, un condamnat al viciului tiu" trebuie sa se desfășoare pe 3 niveluri1: 1. Evaluarea planului de campanie: vom urmări în primul rând dacă informațiile sunt suficiente și adecvate pieței și în al doilea rând eficiența strategiilor alese și calitatea mesajelor concepute. Metode de evaluare: Agentia GfK va realiza cercetări de marketing privind perceperea mesajelor de către publicul-țintă. 2. Evaluarea implementării planului: evaluarea cantitativă a mesajelor emise, monitorizarea preluării lor în mass media, identificarea audienței efective a mesajelor, precum și numărul real de persoane care au receptat mesajul. Metode de evaluare: Mens Sana va apela la serviciile specializate ale agenției de cercetare GfK. 3. Evaluarea impactului mesajului: este dimensiunea cea mai importantă a evaluării și se refera la gradul de îndeplinire a obiectivelor campaniei și la feed-back-ul transmis de publicurile-țintă. Evaluarea se va realiza în mai mulți pași, în care se va stabili: - numărul de persoane care au reținut mesajul; - numărul de persoane care și-au schimbat opiniile după receptarea mesajului; - numărul de persoane care și-au schimbat atitudinea după receptarea mesajelor. Această evaluare finală se va realiza în primul rând raportându-ne la obiectivele stabilite: - numărul de persoane care își schimbă atitudinea în conformitate cu mesajul transmis; - contribuția organizației la adoptarea unui mod de viaă sănătos. Teme pentru aplicații 1. Presupunând că ați lucra în departamentul de relaii publice al Guvernului României, cum ați defini o problem de relații publice specifică domeniului? 2. Pentru o campanie socială care ar avea ca obiectiv adoptarea metodelor de planning familial, selectați strategiile și tacticile. Argumentați alegerea făcută. 3. Conform algoritmului propus, elaborați un plan de campanie (finanțat de primărie) pentru păstrarea curățeniei în orașul în care locuiți. 4. Pentru o campanie la alegere, stabiliți în ce model al ierarhiei efectelor se încadrează și comentați adecvarea planului de campanie (efectele dorite) față de efectele obținute. 1 Scott Cutlip, Allen Center, Glenn Broom, 1994. 164 Relațiile publice. Eficiență prin comunicare Grilă de autoevaluare 1. Campania și evenimentul au în comun: a) mai multe obiective, de aceeași anvergură; b) ambele reprezintă un proces de relații publice; c) au început și sfârșit bine determinate; d) se adresează unei singure categorii de public. 2. Programul se deosebește de campanie prin faptul că: a) are un termen clar de finalizare; b) are aspect continuu și se desfășoară pe perioade mai mari de timp; c) are obiective de mică anvergură, cu caracter punctual; d) nu are un punct culminant. 3. Există patru moduri de a realiza calendarul unei campanii: calendarul pentru fiecare ............, calendarul global, tabloul lui ............., și calendarul Bibliografie Cristina Coman, Relațiile publice. Principii și strategii, București, Ed. Polirom, 2001. Scott Cutlip, Allen Center, Glenn Broom, Effective Public Relations, New Jersey, Prentice Hall, 1994. Robert Kendall, Public Relations Campaign Strategies: Planning for Implemen-tation, New York, Harper Collins Publishers, 1992. Dennis Wilcox, Philip Ault, Warren Agee, Public Relations Strategy and Tactics, New York, Harper Collins, 1992. 8. Comunicarea în situații de criză I Obiective a) Dobândirea capacității de a defini, încadra într-o tipologie și caracteriza o criză reală. b) Însușirea noțiunilor de baza din domeniul managementului crizei (plan de criză, strategie de criză, centru de informații). c) Însușirea strategiilor de gestionare a crizelor și analiza din acest punct de vedere a unor cazuri cunoscute de criză. Gestionarea cu succes a situațiilor de criză reprezintă o misiune extrem de dificilă, care implică dimensiuni cum ar fi capacitatea de prevedere a crizelor pentru organizația în cauză, realizarea cu anticipare a unor scenarii pentru fiecare situație prevăzută, precum și un răspuns prompt la apariția ei, respectarea „rețetei" de soluționare și a unei discipline ferme. Orice organizație poate fi la un moment dat, de obicei neașteptat, confruntată cu o criză care-i periclitează funcționarea și imaginea pozitivă. Mai mult, o criză prost gestionate poate nu numai să aducă prejudicii organizației, ci se poate transforma într-un pericol social (a se vedea „criza minerilor" din ianuarie 1999). In Dicționarul de sociologie^, criza este definite ca „o perioadă, în dinamica unui sistem, caracterizate prin acumularea accentuate a dificultăților, izbucnirea conflic-tuală a tensiunilor, fapt care face dificilă funcționarea sa normate, declanșându-se puternice presiuni spre schimbare". O definiție mai concrete din domeniul teoriei organizațiilor este date de Patrick d'Humieres1 2: „O criză este o situație neașteptate, care pune în discuție responsabilitatea organizației în fața marelui public și care ameninț capacitatea ei de a-și continua în mod normal activitatea". Din cele de mai sus, dar și din alte definiții din lucrări de referinte în domeniu, se pot desprinde câteva caracteristici ale crizelor: 1 Lazăr Vlăsceanu, Cătălin Zamfir, coord., 1993, p. 145. 2 Patrick d'Humieres, Management de la communication de l'entreprise, Paris, Eyrolles, 1993, p. 272. 166 Relațiile publice. Eficiență prin comunicare - declanșarea lor relativ neașteptată; - existența unor efecte negative; - impactul potențial asupra organizației ca întreg (chiar dacă inițial se declanșează la nivelul unor secțiuni - angajați, produse, servicii, public etc.); - efectele negative pot afecta atât planul material (vânzările, producția, baza materială), cât și, mai ales, planul simbolic, prin deteriorarea imaginii organizației. In această ordine de idei, Pauchant și Mitroff1 disting între „incidente“ (afectează fizic doar un subsistem al organizației), „accidente“ (afectează fizic întreaga organizație), „conflicte“ (afectează simbolic un subsistem al organizației) și „crize“ (afectează simbolic întreaga organizație). De?i distincția operată de către cei doi autori poate fi utilă pentru clarificarea noțiunii de criză, se poate observa c& orice accident este de fapt și o criză, întrucât implică pierderi materiale și chiar umane și, în cazul în care există și cauze interne, ridică semne de întrebare asupra funcționalității organizației. 8.1. Tipuri de criză Pentru caracterizarea și analiza oricărei crize reale este necesara încadrarea într-o tipologie. Sintetizând tipologiile realizate de mai mulți autori recunoscuți, Cristina Coman2 obține următoarele criterii de clasificare a crizelor: 1) cauze (datorate unor factori interni sau externi); 2) derularea în timp (bruște sau lente); 3) amploare (superficiale sau profunde); 4) nivelul la care se desfășoară (operaționale - afectează activitatea normală; strategice - afectează elaborarea strategiilor; identitare - afectează identitatea organizației); 5) consecințe (afectează angajații, clienții, organizațiile partenere, o parte a publicului etc.). Propunând alte criterii, Newsom et al.3 obțin două mari categorii de crize, violente și nonviolente, fiecare dintre categorii având trei subdiviziuni, respectiv: - crize produse de natură; - crize produse de acțiuni umane intenționate; - crize produse de acțiuni umane neintenționate. In fine, mergând relativ pe accezi idee a acțiunii umane și folosind două axe de clasificare (intern-extern și intenționat-neintenționat), Coombs4 obține patru tipuri de crize: 1 Thierry Pauchant, Jan Mitroff, Transforming Crisis Prone Organization, San Francisco, Jossey-Bass Publ., 1992 (apud Cristina Coman, 2001, p. 120). 2 Cristina Coman, 2001, p. 121. 3 Doug Newsom, Alan Scott, Vanslike Judy Turk, 1993, pp. 538-539. 4 Timothy Coombs, Ongoing Crisis Communication: Planning, Managing and Responding, London, Sage, 1999, pp. 454-455. Comunicarea în situații de criză 167 - accidentele - interne, neintenționate (crize datorate unor probleme tehnologice); - greșelile - acțiuni neintenționate ale membrilor organizației pe care un agent extern încearcă să le transforme într-o criză (ambiguități, ezitări, greșeli profesionale - de exemplu, se exploatează greșeala unui medic pentru a afecta spitalul în care acesta are un post de răspundere); - transgresiunile - acțiuni intenționate comise de organizații care încalcă în mod conștient reguli de comportament anterior asumate (falimentul băncilor sau diplome de licență false); -terorismul - acțiuni intenționate realizate de actori externi cu scopul de a afecta o anumită organizație în mod direct sau indirect (atentatele). In ultim instanță, este important să observăm că o criză se declanșează atunci când „slăbiciunile" interne ale unei organizații intra în corelație cu „amenințările" (presiunile) din exteriorul acesteia. 8.2. Planificarea în cazul situației de criză In situații de criză, etapa de planificare capătă conotații particulare, în primul rând pentru că are o importanță deosebită, după cum se va vedea în continuare, și în al doilea rând pentru că se elaborează într-o maniera specifică. Elementele distinctive față de elaborarea uzuală a unui plan sunt: - construirea planului de criză este precedată de alcătuirea unei liste cu cauze și modele de crize posibile (lista este completată la nevoie chiar cu simulări); alcătuirea listei se face consultând istoricul organizației pentru a identifica asemenea evenimente nedorite din trecut și se completează imaginând crizele posibile; - întrucât planul decurge din modelele de criză, nu va exista un singur plan de criză, ci „planuri alternative de criză" pentru fiecare tip de criză în parte, detaliin-du-se strategiile, mesajele, publicurile implicate, mesajele care urmează să fie transmise și de către cine; - spre deosebire de planul uzual de relații publice (ce reprezintă un proiect care urmează să fie pus în practică într-o perioadă de timp stabilită din viitorul apropiat), planul de criză este doar unul ipotetic; este posibil ca evenimentul nedorit să nu aibă loc și să nu fie nevoie ca planul (planurile) să fie pus în aplicare; Din aceste elemente, și nu numai, decurg o serie de trăsături ale planului de criză care vor fi reliefate și din prezentarea pașilor de gestionare a crizei. Este esențială însă ideea că, pentru o soluționare eficientă a crizei, este nevoie ca planul de comunicare în situație de criză să se construiască încă din perioadele de calm. Obligatoriu, planul de comunicare de criză (planurile alternative pot fi colectate într-un „manual de criză" al organizației) trebuie să cuprindă următoarele elemente: - modelul de criză căruia îi corespunde și data la care se elaborează planul; - principiile de acțiune ale organizației în asemenea caz și politicile prin care aceste principii urmează să fie atinse; 168 Relațiile publice. Eficiență prin comunicare - scopuri și obiective; - strategiile adoptate; - componența centrului de criză și atribuțiile sale; - locul celulei de criză (spațiul în care se desfășoară acțiunile); - lista publicurilor potențial afectate de eveniment; - mijloacele de informare la care se face apel; - purtătorul de cuvânt pe perioada crizei; - lista de contact a personalului de intervenție; - bănci de date gata realizate și fișiere de presă actualizate; - mesaje - se construiește o declarație comună pentru toate publicurile, în care se precizează natura crizei, datele certe, măsurile luate de organizație pentru limita-rea/stoparea crizei, victimele sau persoanele implicate, efectul asupra mediului sau asupra altor organizații; declarația este completată de o suită de mesaje specifice pentru fiecare categorie de public; Planul de comunicare de criză trebuie aprobat de conducerea organizației și revăzut și îmbunătățit periodic. 8.3. Managementul crizei O politică de recomandat pentru soluționarea cu succes a crizelor are ca prim pas încercarea de a le evita pe cât este posibil. La o analiză atentă a mai multor situații de criză intrate în istoria relațiilor publice s-a constatat că, deși momentul de producere a fost imprevizibil, evenimentul ca atare era previzibil (de exemplu, în cazul navetei Challenger au fost semnalate cu șase luni înainte probleme tehnice la reactoare). Politica evitării crizelor presupune identificarea și urmărirea elementelor care pot evolua negativ, studiul verigilor slabe ale organizației. Fink1 identifică mai multe etape ale unei crize: a) pregătirea crizei: este etapa în care anticiparea și evitarea crizei este posibilă; b) criza acuti: este momentul declanșator, care poate fi depășit doar dacă există un plan de comunicare de criză care poate fi pus în aplicare; c) faza cronică a crizei: este o etapă de reacție, în care au loc anchete guvernamentale și dezbateri publice, iar organizația încearcă să-și refacă echilibrul și imaginea publică; d) finalul crizei: dacă se reușește să se țină criza sub control (printr-o bună gestionare a primelor două faze), atunci e posibil ca organizația să atingă într-o perioadă mai scurtă acest final al crizei, care deschide drumul spre reîntoacerea la normalitate. O dată cu intrarea crizei în faza acută, un element-cheie pentru rezolvarea ei îl constituie formarea centrului de informare. Autorii consacrați îi conferă și alte 1 Steven Fink, Crisis Mangement:Planning for the Inevitable, New York, Amacom, 1986, pp. 20-28 (apud Cristina Coman, 2001, pp. 123-124). Comunicarea în situații de criză 169 denumiri, cum ar fi „centru de control al crizei“, „celulă de criză" sau „centru de combatere a zvonurilor“. După părerea lui Cutlip et al.1, trei elemente sunt de reținut în legătură cu centrul de informare. In primul rând, el trebuie să fie conceput ca un centru de informare publică și din acest motiv nu trebuie să fie suprapus nici ca spațiu, nici ca atribuții peste centrul de presă. In al doilea rând, autorii sunt de părere că ar trebui să existe două echipe care lucrează în acest centru, una care să gestioneze comunicarea, iar alta care să coordoneze activitatea și să reactualizeze informația, ținând permanent legătura cu echipa de conducere a organizației. In fine, orice asemenea centru trebuie să aibă, înaintea declanșării crizei, statutul unei surse de informații credibile; circulația adecvată a informațiilor trebuie realizată încă din timpul activiștilor organizaționale de rutină. In interiorul organizației, angajații trebuie să fie informați de existența acestui centru și să fie încurajați fie să furnizeze informații, fie să ceară informații dacă au nevoie. Practic, comunicarea în situația de criză se va desfășura pe mai multe direcții: către publicul intern și extern, către actorii crizei și către mass media. Această ultim componentă este una din cele mai importante. Experiența a arătat c& de cele mai multe ori organizațiile sunt preocupate de măsuri de urgen^ și sprijină mai puțin munca de documentare a ziariștilor. In acest caz, jurnaliștii recurg fie la zvonuri, fie iau o poziție împotriva organizației, ceea ce contribuie și mai mult la deteriorarea imaginii acesteia. Specialiștii în relații publice au, în asemenea cazuri, rolul de a ține permanent legătura cu jurnaliștii pentru a realiza în mod operativ transmiterea informațiilor corecte, însoțite de poziția organizației în legătură cu evenimentele în desfășurare. Câteva recomandări în legătură cu conduita acestora și a purtătorului de cuvânt pe perioada crizei sunt: - să dețină toate informațiile disponibile cu privire la evenimente, ca și cu privire la măsurile luate de organizație; - să creeze un climat de încredere în cadrul echipei de management a crizei și să verifice dacă fiecare membru își cunoaște atribuțiile; - să convoace presa înainte cajurnaliștii să solicite o întâlnire și să se asigure că aceștia au la dispoziție toate facilitățile; - să râspundă la întrebări în mod detaliat și să evite formulările de genul „fără comentarii“, să nu facă speculații și să se abțină, să facă declarații publice fără o fundamentare riguroasă; - atunci când este obligat să recunoască un fapt negativ deja cunoscut de către jurnaliști, să confirme doar, fără a încerca să schimbe informația; - să faciliteze accesul jurnaliștilor la locul evenimentelor, să vegheze la securitatea lor, și, dacă este nevoie, să faciliteze întâlniri ale jurnaliștilor cu persoane din echipa de conducere a organizației; - să păstreze o evidență a materialelor și informațiilor comunicate presei, pentru a evita repetiția. 1 Scott Cutlip, Allen Center, Glenn Broom, 1994. 170 Relațiile publice. Eficiență prin comunicare 8.4. Erori în gestionarea crizelor O prim greșeală și cea mai importantă este tratarea crizei cu indiferență. Adică, în unele situații în care doar unele segmente de public sunt afectate (cum ar fi comunitatea locală sau angajații) iar organizația pare a fi afectată doar simbolic, prin publicarea unor articole cu conotație negativă, se optează pentru expectativă: criza nu se gestionează în nici un fel. Spre exemplu, în „criza sării" produsă în septembrie 2001 la Ocnele Mari, Regia Autonom a Sării s-a limitat la a acorda primul ajutor sinistraților și apoi la a organiza o cantină pentru aceștia. Nu a existat nici o strategie de comunicare coerentă; organizația în cauză a profitat de faptul că guvernul a avut unele inițiative de comunicare cu sinistrații și cu ceilalți localnici din zona afectată pentru a nu mai lua nici o poziție publică legată de evenimente. Asemenea atitudini se pot întâlni adesea, din păcate, în mediul de afaceri românesc - întrucât, pe de o parte, există un vid legislativ și normativ în privința răspunderii materiale a organizațiilor implicate, iar pe de altă parte, în multe cazuri există situații de monopol. In aceste condiții dispare conexiunea „capital simbolic - capital economic", „imagine de organizație - vânzare de produse": organizația „producătoare de daune" nu poate înregistra feed-back-ul material al publicului. O a doua greșeală frecventă este considerarea costurilor de gestionare a crizei ca fiind ridicate și a acțiunilor întreprinse ca fiind ineficiente. E adevărat că izbucnirea unei crize poate bulversa bugetul organizației, ceea ce face ca pierderile să para într-adevăr enorme în unele cazuri. După cum a reieșit însă din cele de mai sus, planurile alternative de criză trebuie să conțină și un buget estimativ care să poată fi alocat în orice moment. Aceste cheltuieli, în măsura în care se reușește conservarea capitalului de imagine, se recuperează în proporție de 1000%. Experiențele unor organizații cunoscute arată că, de fapt, o criză tratată cu îndemânare se poate transforma într-un pretext pentru sporirea vizibilității pozitive și chiar a vânzărilor. In afara de aceste erori care se refera la concepția de ansamblu, o altă categorie de greșeli se refera la managementul crizei. Una dintre cele mai des întâlnite este încercarea de a nega existența unei crize majore (spre exemplu „criza Perrier", atunci când conținutul apei îmbuteliate s-a dovedit a avea urme de benzen), ceea ce constituie o atitudine inutilă, întrucât mass media dezvăluie oricum adevărul și atunci organizația trebuie să ia măsuri sub presiunea opiniei publice și a autorităților, în cu totul alte condiții decât dacă le-ar fi luat din proprie inițiativă (nu în urm cu mult timp s-a derulat o situație asemănătoare, înghețata Delta infestată cu salmonella). O altă greșeală este adoptarea unei conduite ambigue, ezitante, abdicarea de la principiul „one single voice" - un comportament total greșit, întrucât produce confuzie în mintea publicului și așa bulversat de informațiile contradictorii primite prin canalele mass media. De asemenea, transformarea interacțiunii cu jurnaliștii într-o confruntare determină transformarea „agresivității" potențiale a acestora în lipsă totală de bunăvoin^ și, deci, reflectarea negativă a situației în articolele apărute. In fine, o Comunicarea în situații de criză 171 altă eroare este acționarea unei alte organizații sau a unei publicații în justiție pentru calomnie; chiar dacă premisele pentru o astfel de acțiune sunt juste, organizația se situează singura într-un context negativ. Totodată, acționarea în justiție a ziariștilor/publicațiilor este o acțiune greșită (crește expunerea organizației la comentarii nefavorabile din partea presei sau a publicului). 8.5. Strategii de gestionare a crizei Studiile de strategie în domeniul crizelor pleacă de la presupunerea că imaginea despre un fenomen este mai importantă decât realitatea însăși a acelui fenomen; în consecință, aceste studii au încercat să determine modurile în care comunicarea poate fi utilizată pentru a reduce la minimum deteriorarea imaginii organizației confruntată cu criza. Plecând de la ideea că scopul principal al comunicării este menținerea unei reputații pozitive, Benoit1 enumera următoarele strategii de refacere a imaginii: a) strategiile negării - se resping acuzațiile prin negarea oricărei implicări în evenimentele menționate; b) strategiile eludării responsabilității - constă în minimalizarea responsabilității organizației, prin mai multe forme: - provocarea - se susține că acțiunea în dispută a fost un răspuns la o altă acțiune comisă cu rele intenții de o altă persoană sau organizație; - bunele intenții - se susține că nu a existat bănuiala că acțiunile întreprinse pot produce râu; - caracterul accidental - se susține că faptele s-au produs întâmplător; - justificarea - se afirm că organizația nu a deținut suficiente informații pentru a tine evenimentele sub control; c) strategiile reducerii caracterului periculos al actului: - obținerea sprijinului - se încearcă atragerea sentimentelor de simpatie ale publicului prin sublinierea meritelor din trecut ale organizației; - reducerea sentimentelor negative - se acreditează ideea că organizația nu este atât de vinovarâ precum se crede; - diferențierea - se reamintesc evenimente asemănătoare cu consecințe mult mai grave, în comparație cu care evenimentul în cauză apare ca fiind mai puțin dăunător; - transcenderea - faptele sunt plasate într-un context favorabil, care le diminuează semnificația negativă; - atacul - se arată slăbiciunea poziției acuzatorilor (organizația ca „victimă" a unei campanii de defăimare); 1 W.L. Benoit, Accounts, Excuses and Apologies: A Theory of Image Restauration Strategies, Albany, State University of New York Press, 1995, pp. 75-82 (apud Cristina Coman, 2001, pp. 140-142). 172 Relațiile publice. Eficiență prin comunicare - compensarea - se propun modalități materiale sau simbolice de acoperire a pagubelor produse; d) strategiile de corectare - prin care organizația se oblică să ia măsuri pentru remedierea daunelor produse și fie se încearcă refacerea situației de dinainte de evenimentele reproșate (restaurarea), fie se iau angajamente că astfel de situații nu se vor mai repeta (promisiunea); e) strategiile de umilire - prin care organizația își recunoaște vinovăția și cere public iertare celor afectați de evenimentele produse; Rezumat In viaa oricărei organizații pot apare perioade de criză, care pot deteriora imaginea organizației. Pentru ca imaginea să fie afectată cât mai puțin trebuie: - în primul rând, să existe un plan de gestionare a crizei realizat înainte de momentul declanșării ei (întrucât din momentul declanșării evoluția poate fi prea rapidă ca să se poată coordona acțiunile în mod eficient); planul trebuie să prevadă clar, între altele: strategiile care vor fi adoptate, membrii celulei de criză, purtătorul de cuvânt pe perioada crizei, categoriile de public afectate, mesajele care se vor emite și prin ce canale; - în al doilea rând, planul trebuie să fie aplicat cu strictețe: centrul de criză (sau centrul de informare) să fie recunoscut de celelalte segmente ale organizației care să-i acorde sprijinul. Concepte cheie - Criză - Planuri de criză - Centru de informare - Echipă de criză - Strategie de criză Propunere de aplicație Formând o echipă de cel puțin 10 studenți, realizați o simulare a gestionării unei situații de criză având în vedere următoarea situație ipotetică: „Directorul trustului de presă «ALFA MEDIA» își pierde viața din cauza unui accident de mașină pe fondul timpului nefavorabil. Simularea se va desfișura după următorul algoritm (presupunând că există un decalaj temporal înte primele două etape și cea de a treia): Comunicarea în situații de criză 173 1) evaluarea riscurilor acestui eveniment în cazul trustului de presă; 2) realizarea unui plan de criză; 3) aplicarea planului (la acest punct, se poate desfășura, dacă dotarea nu permite mai mult, doar simularea unei conferințe de presă ca element de aplicare a planului de criză). Inainte de simulare se vor desemna „rolurile": - Consiliul de Administrație (director adjunct și consilier); - Membrii Departamentului de Comunicare (director, purtător de cuvânt, responsabil pentru relația cu mass media, membri); - alte autorități care vor fi invitate în faza (3) - reprezentanți ai poliției, primăriei; - reprezentanți ai presei; După aceasta, tot înainte de simulare, se va pregăti și trasa relativ fiecare rol atât prin discuție de grup cât și în mod individual. 1) prima fază va evolua ca o „punere în scenă" a unei întâlniri în care se discută despre: - probabilitatea de producere a crizei; - intensitatea crizei; - în ce măsură va intra criza în sfera de interes a publicurilor organizației; - care sunt responsabilitățile organizației legate de criză; - impactul ei asupra imaginii organizației, eventual și un scenariu în ipoteza unei gestionări necorespunzătoare; - necesitatea de a se da un răspuns corespunzător la această situație; 2) în a doua fază, se prezintă măsurile organizaționale și comunicaționale: a) constituirea celulei de criză, formată din (nominalizarea persoanelor): - director de comunicare; - purtător de cuvânt; - ofițeri de presă; - director adjunct; - jurist; b) centrul de criză: unul din birourile Departamentului de Comunicare; c) planul de criză (trebuie să cuprindă toate elementele de la punctul 7.2); 3) în a treia fază: se simulează fie aplicarea planului fie doar o conferință de presă. Toate fazele simulării se filmează dacă există posibilitatea, după care se vizionează înregistrările și se fac comentarii despre „prestațiile actorilor". 174 Relațiile publice. Eficiență prin comunicare Aplicație rezolvată Analizați o criză recenta, mediatizată, din punctul de vedere al modului de gestionare a comunicării și strategiilor de criză. Evidențiați și greșelile care s-au făcut. Evenimentul ales: inundațiile de la Poiana Teiului, 31.12.2002 (lucrare de Maria Savu (Biolan), master Publicitate și reclam, anul universitar 2002-2003). 1. Inundațiile din Fărcașa (Poiana Teiului) Apele râului Bistrița au ieșit din matcă în noaptea de 31-12-2002, luând cu ele o cabană în care se afla un grup de tineri. Viitura cu ghețuri a inundat cabana și apoi a târât-o aproape 100 de metri la vale. Din cei șapte tineri care au petrecut Revelionul într-o cabană la Poiana Teiului doar patru au reușit să se salveze. Peste 160 de familii din Fărcașa, așezare din imediata apropiere a cabanei din Poiana Teiului, au fost evacuate. Peste 300 de familii din Fărcașa nu aveau apă potabilă sau rezerve de alimente. Sloiurile de gheață și apa revărsată au provocat pagube de 15,24 miliarde de lei, din care peste zece miliarde de lei prin distrugerea unor poduri și podețe. Au fost inundate și afectate fundațiile a 31 de case, 68 de anexe gospodărești, 73 de beciuri cu bunuri alimentare, zeci de fântâni, 34 de tone furaje, 35 de tone de alimente. In comuna Poiana Teiului, pagubele însumează 209 milioane de lei, fiind inundate cinci case. 2. Mediatizarea evenimentului Urmărind materialele publicate de cotidienele importante (Adevărul, România Liberă, Curierul Național, Curentul, Jurnalul Național etc.) în intervalul 2-11 ianuarie 2003, pot fi identificate peste 100 de articole scrise pe această temă. Dintre acestea am selectat declarațiile autorităților locale și ale reprezentanților ministerelor implicate. La acestea am adăugat extrase din articole publicate în ianuarie 2002, când Moldova fusese afectată de aceeași problem. - Ianuarie 2002-extras dintr-un articol publicat în Jurnalul Național: „Zeci de locuințe din zona Poiana Teiului, județul Neam, sunt amenințate de pericolul inundațiilor. Podul de gheatâ de pe Bistrița depășea la începutul acestui an 18 kilometri, extinzându-se în ultimele zile de la Poiana Teiului până în dreptul localității Fărcașa. In comuna Poiana Teiului, județul Neam, au fost afectate de infiltrațiile de apă, până la această dată, 30 de beciuri, 8 fântâni și mai multe hectare de teren agricol. Prefectul Ioan Cușnir a precizat că proiectul de sistematizare a râurilor Moldova și Suceava a fost aprobat de primul-ministru Adrian Năstase încă de anul trecut" (2001,n.n.). Comunicarea în situații de criză 175 - Ianuarie 2003 „O delegație a Ministerului Administrației Publice (MAP), condusă de secretarul de stat Ion Fleșariu, s-a deplasat, sâmbătă, în comunele nemțene Fărcașa și Poiana Teiului, pentru a evalua efectele inundațiilor produse în prima zi a anului 2003, prin revărsarea râului Bistrița. Delegația guvernamentală și autoritățile locale au Scut propuneri pentru elaborarea unui proiect de hotărâre guvernamentală, care să ofere sprijin locuitorilor afectați de inundații și care va intra în dezbatere în prima ședin^i de guvern din acest an. Insoțit de reprezentanți ai Apelor Române, Protecției Civile și ai prefecturilor din județele Neam și Suceava, oficialul guvernamental a vizitat gospodăriile afectate de inundații, a discutat cu localnicii despre dezastrul abătut asupra lor și s-a deplasat în satele izolate de ape.“ Claudiu Lucaci-purStor de cuvânt al Guvernului: „In perioada decembrie 2002 - ianuarie 2003, pe fondul fenomenului de îngheț-dezgheț cauzat de variațiile foarte mari de temperatura, ca urmare a dislodrii de formațiuni de gheaȘ din amonte, a creării de blocaje locale și a revărsărilor râului Bistrița, în zona localităților Stejaru, Busmei, Fărcașa, Frumosu și Popești din comuna Fărcașa, precum și în localitățile Golu și Dreptu din comuna Poiana Teiului, s-au produs inundații grave, care au dus la pierderi de vieți omenești și pagube materiale constând în distrugerea sau avarierea a 98 de gospodării și anexe, animale și păsări de curte, a unui pod și a două punți pietonale, precum și a unor obiective social-economice și căi de comunicații.“ (Declarație ulterioara) „Guvernul a aprobat alocarea unor fonduri pentru finanțarea unor lucrări urgente, în vederea înlăturării efectelor calamităților naturale produse în perioada decembrie 2002 - ianuarie 2003, în județele Neam și Suceava. Finanțarea este necesara pentru refacerea gospodăriilor, podurilor și punților pietonale avariate. Totodată, prin executarea lucrărilor de regularizare a secțiunilor de scurgere pe râurile Bistrița și Dorna se asigura protecția a 15 localități situate de-a lungul acestor râuri, cu o populație de 75.000 de locuitori și a gospodăriilor acestora, în cazul producerii altor fenomene meteorologice periculoase. TotodaS, Executivul a aprobat acordarea unui ajutor umanitar cu titlu gratuit, în limita sumei de 3,2 miliarde de lei, populației sinistrate din comunele Fărcașa, Poiana Teiului, cu finanțare din venituri proprii ale Administrației Naționale a Rezervelor de Stat. Cheltuielile aferente transportului produselor se suporS de către Administrația Națională a Rezervelor de Stat iar distribuirea produselor dtre populația sinistrată se face de către Prefectura județului Neamț.“ Octav Cozmâncă, ministrul Administrației Publice: „Din păcate, nu s-a intervenit și consecințele se văd și ar trebui să intervină, așa cum spuneam, o schimbare de fond de abordare a problemei și chiar de mentalitate. 176 Relațiile publice. Eficiență prin comunicare Mai mult, același ministru admite că strategia nici măcar nu a fost definitivată, dar promite că se vor lua măsuri." Petru Lificiu, ministrul Apelor și Protecției Mediului: „Fenomenele periculoase înregistrate la Poiana Teiului apar la 5-10 ani și sunt cauzate de pătrunderea unui curent de aer cald pe valea Bistriței, ce vine din Transilvania. In cazul evenimentului de la Poiana Teiului, autoritâțile locale și populația au fost informate de posibilitatea de inundație. S-a mers chiar din casă în casă. Fenomenul era prevăzut din 20 decembrie. Lumea nu a crezut că inundațiile și sloiurile de ghea$ vor fi de asemenea amploare. Ce s-a întâmplat la Poiana Teiului este tragic, dar a fost o iresponsabilitate a celor de acolo." (Declarație ulterioara) „Lucrările de amenajare a râului Bistrița ar putea să se desfișoare cu o amploare mai mare în acest an decât până acum. Ministerul Apelor și Protecției Mediului va cere Executivului să aloce 70 de miliarde de lei pentru lucrările de amenajare a râului Bistrița, a cărui ieșire din matca a provocat inundații în județul Neam." Lificiu a declarat că, în prima ședință a Guvernului, va prezenta, pe lângă propunerea de finanțare a lucrărilor hidrotehnice de pe râul Bistrita, și un proiect de hotărâre pentru ajutorarea sinistraților din acea zonă. Vor fi proiecte de hotărâri de Guvern privind normele metodologice pentru hărți de risc natural la alunecări de teren și inundații și norme metodologice de amenajare a teritoriului în zonele de risc natural. „Prin aplicarea acestor normative vrem să nu se mai repete fenomene ca cele de pe Bistrița", a adăugat Lificiu. Prefectul de Neam, Vasile Pruteanu: „Primarul comunei Fărcașa a ficut o afirmație iresponsabilă într-un interviu acordat postului de radio BBC, potrivit căreia nu a anunțat oamenii de existența pericolului inundațiilor, în ciuda avertizărilor primite, pentru ca „ar fi crezut că este vorba de o glumă" Refuz să cred că primarul Dorel Apalaghiței considera avertizările instituțiilor abilitate drept o glumă. Evenimentele s-au produs într-un timp foarte scurt și au durat o jumătate de ora, în noaptea Noului An, iar populația a fost luată pe nepregătite, avându-se în vedere și faptul că s-au suprapus cu Revelionul. Cu toate acestea, o serie de cetățeni au fost avertizați, dar au refuzat să iasă din casă sau să deschidă ușa, crezând că sunt cete de mascați care au venit cu uratul, conform obiceiurilor de iarnă." „Autoritățile județene împreună cu reprezentanții MAP vor întocmi două proiecte de hotărâre de guvern pentru acordarea de fonduri necesare refacerii infrastructurii distruse de ape și pentru ajutorarea populației afectate de inundații." Comunicarea în situații de criză 177 Prefectul de Neam a mai declarat că va purta o discuție serioasă cu primarul pentru a vedea pe ce s-a bazat când a fîcut o asemenea declarație BBC-ului, deoarece sunt avertizări punctuale prin care trebuie să se mobilizeze Comisia Locală de Apărare Impotriva Dezastrelor. Comisia de apărare împotriva dezastrelor din Neamț a informat locuitorii despre posibilitatea producerii de noi inundații, pentru a-și putea lua, în timp util, măsurile de salvare a bunurilor și animalelor. Autoritățile au anunțat că, de această dată, producerea unui nou val de inundații va putea fi anticipată, având în vedere că sala-riații Sistemului de Gospodărire a Apelor Neam urmăresc 24 de ore din 24 evoluția apelor râului Bistrița și mențin o permanentă legătură cu colegii lor din județul Suceava. 3. Incadrarea crizei în tipologie Starea de criză provocată de inundații a fost determinată de factori în principal externi, însă s-au conturat și cauze interne: - Fenomenul îngheț-dezgheț specific anotimpului rece, fenomen care duce la creșterea bruscă a nivelului apelor. Zona Moldovei este afectată cu precădere, existând precedente de acest gen. (Cauză externă naturala) - Colonia Antreprizei de Construcții Hidrotehnice Poiana Teiului stă sub semnul ghețarilor de 6-8 metri lungime, adunați la cotul Bistriței. Acolo există o lucrare hidrotehnică lăsată în paragină. Localnicii considera că lăsarea acestor lucrări în paragină a fost una din cauzele sinistrului care s-a produs. (Factor intern/uman) - Inainte de 1989, Hidroelectrica a început construcția unor baraje pe Bistrița. Lucrările au fost abandonate pentru că nu au mai fost bani. Sătenii spun totuși că se puteau face alte lucrări, mai ieftine și mai eficiente, pe râul Bistrița, astfel încât casele lor să fie protejate. (Factor intern/uman) - Pe 27 decembrie 2002 a existat o avertizare hidrologică ce ar fi trebuit să-i alerteze pe primarii din zoni. Prefectura de Neam a remis-o către primari, dar sătenii susțin că la ei nu a ajuns acest anunț. (Neglijența, factor intern) Conform tipologiei lui D. Newsom, criza a fost în principal externă,cu accente violente, produsă de natura, însă la amplificarea ei au contribuit și factorii umani, prin neglijarea unor aspecte esențiale de protejare a populației și prin lipsa unor măsuri de prevenire și a unui plan riguros de acțiune, cu atât mai mult cu cât inundațiile nu erau fenomene neobișnuite în zonă, și, așa cum susțin oficialitățile, existase o avertizare meteo încă de pe 27 decembrie. 178 Relațiile publice. Eficiență prin comunicare 4. Actorii implicați și strategiile de gestionare a crizei In eveniment au fost implicați mai mulți actori: - Primăria comunei Fărcașa - Prefectura Județului Neamț - Ministerul Administrației Publice - Ministerul Apelor și Protecției Mediului - Guvernul României - Societatea Hidroelectrica - Antrepriza de Construcții Hidrotehnice Poiana Teiului Situația de fatâ reprezintă un caz de urgență cu implicații tragice, având în vedere că trei tineri și-au pierdut viața și o serie impresionantă de gospodării au fost serios afectate. Oficialitățile responsabile de gestionarea crizei au reacționat prompt, o delegație a MAP condusă de un secretar de stat, s-a deplasat imediat dupa producerea evenimentelor în comunele nemțene Fărcașa și Poiana Teiului, pentru a evalua efectele inundațiilor și pentru a propune măsuri de sprijin pentru populația afectată. Comunicatul Guvernului legat de evenimentele produse este sec, cu precădere descriptiv, limitându-se la o expunere „rece“ cu menționarea cauzelor exclusiv naturale. Lipsește unda de compasiune și suport emoțional față de familiile greu încercate, chiar dacă în comunicat sunt enunțate măsuri de suport financiar. La jumătatea anului 2002, Guvernul a lansat un program de combatere și prevenire a inundațiilor, așadar o promisiune făcută populației din zonele amenințate. Atunci, principalii vinovați pentru toate dezastrele erau găsiți primarii localităților afectate. In sarcina lor s-a pus responsabilitatea pentru autorizarea construirii de gospodării în zone inundabile, pentru defrișările masive și pentru că nu au fost în stare să asigure fondurile necesare pentru amenajarea digurilor de protecție. In ciuda angajării în această direcție, neprevăzutul s-a intâmplat din nou, luând prin surprindere oficialitățile care au recurs, ca de obicei, la măsuri post factum. Singura declarație care oglindește într-o oarecare râsura adevărul este cea a ministrului Octav Cozmâncă: „din păcate, nu s-a intervenit și consecințele se văd și ar trebui să intervină o schimbare de fond de abordare a problemei și chiar de men-talitate“. Mai grav, el recunoaște că strategia de combatere și prevenire a inundațiilor nu a fost nici măcar definitivată, cuvinte care deși expun o situație nefericită, însă cât se poate de reală, pot surpa serios încrederea populației în autoritățile publice. Societatea Hidroelectrica, suspectată de localnicii afectați ca fiind una din părțile ce poartă vina în amplificarea inundațiilor, nu a dat nici un fel de declarație, deși pe râul Bistrița există mici baraje prost construite sau neterminate. Comunicarea în situații de criză 179 Pe acest fond de suspiciune și durere a localnicilor survine declarația primarului Doru Apalaghiței, potrivit căreia nu a anunțat oamenii de existența pericolului inundațiilor, în ciuda avertizărilor primite, pentru că „ar fi crezut că este vorba de o glumă''. Prefectul de Neam, Victor Pruteanu, declara indignat că primarul Apalaghiței este iresponsabil și, mai mult, susține că localnicii au fost înștiințați, că s-a mers din casă în casă, dar sătenii au refuzat să părăsească casele, în ciuda avertizărilor. Așadar două declarații contradictorii, ale unor conducători care se acuză reciproc și care susțin lucruri total opuse, declarații care pot produce bulversare și neîncredere în rândul celor implicați. In seria acestor declarații se înscrie și cea a ministrului Petre Lificiu (ministrul Apelor și Protecției Mediului) care aruncă vina pe populație și pe oficialitățile locale, spunând că fenomenul era prevăzut (?), populația era la curent, însă nu a vrut să creadă că fenomenul ar putea lua o astfel de amploare. „Ce s-a întâmplat la Poiana Teiului este tragic, dar a fost o iresponsabilitate a celor de acolo." Mai târziu, acela?i Petre Lificiu declara că în acest an lucrările pe Bistrița se vor desfișura cu o amploare mai mare decât până acum, omițând să menționeze ce și cum s-a ficut până acum pentru prevenirea inundațiilor în această zonă mereu expusă. Declarațiile legate de eveniment au fost ficute de mai multe personalități, de la miniștri la primari, reieșind clar că nu a existat un centru de gestionare a crizei cu un purtitor de cuvânt unic, deci planul de gestionare al unei eventuale crize a fost inexistent. Unele declarații au avut caracter contradictoriu, altele au lipsit cu desăvârșire. Ca strategii de gestionare a crizei distingem: a) Eludarea responsabilității. Din această categorie, se poate spune că s-a folosit în primul rând justificarea: s-a susținut (din partea Prefecturii) că sătenii au fost înștiinafi de probabilitatea producerii unei inundații, însă aceștia nu au vrut să dea crezare, astfel ei sunt vinovați că nu au vrut să-și părăsească gospodăriile. (în condițiile în care primarul comunei Fărcașa spune că avertizarea meteo i s-a părut o glumă, deci nu a luat-o în serios). Pe de altă parte sătenii susțin că la oamenii obișnuiți astfel de vești nu ajung, deci ei nu au știut nimic. Ca o subcategorie, putem distinge și strategia insistării asupra caracterului accidental al evenimentului. Majoritatea declarațiilor au susținut acest aspect, dându-se vina pe vicisitudini, pe factori externi, neprevăzuți. Conform acestei versiuni, oficialitățile nu au nici o vină, n-au contribuit în nici un fel la declanșarea și amplificarea evenimentului, astfel ele se distanțează de cauzele producerii crizei. b) Dintre strategiile reducerii caracterului periculos al actului - compensarea. Guvernul a adoptat o hotirâre privind cheltuielile și obiectivele pentru înlăturarea efectelor calamităților, alocând fonduri (50 de miliarde - Ministerului Apelor și 180 Relațiile publice. Eficiență prin comunicare Protecției Mediului, 10,7 miliarde de lei - Consiliul Județean Neam) necesare pentru refacerea gospodăriilor, podurilor și punților pietonale avariate. Aceste măsuri sunt modalități materiale de acoperire a daunelor produse. c) Corectarea. Guvernul a propus inițierea unor proiecte privind normele metodologice pentru hărți de risc natural la alunecări de teren și inundații și norme metodologice de amenajare a teritoriului în zonele de risc natural. „Prin aplicarea acestor normative vrem să nu se mai repete fenomene ca cele de pe Bistrița" (Petre Lificiu). De asemenea, guvernul a alocat fonduri consistente pentru începerea lucrărilor de amenajare a râului Bistrița. Toate acestea reprezintă angajamente prin care oficialitățile vor lua măsuri de corectare, astfel încât faptele nu se vor mai repeta. d) Umilirea. Această strategie de comunicare a fost adoptată de ministrul Octav Cozmâncă care recunoaște în mod public vinovăția instituțiilor și declara că abordarea de către autorități a acestei probleme ar trebui să se schimbe. 4. Concluzii Criza declanșată la începutul anului prin producerea de inundații în regiunea Moldovei putea fi prevăzută (în anotimpul rece zona a mai fost afectată de această problem, deci exista un precedent și o probabilitate mare ca evenimentul să se producă iar, pe fondul unei ierni grele, cu ninsori abundente și temperaturi fluctuante). Drept urmare, departamentele de relații publice ale ministerelor responsabile și ale primăriilor locale puteau crea planuri de gestionare a crizei, astfel încât să facă fa^i evenimentelor nedorite. Analiza comportamentului primarilor și oficialităților guvernamentale ne arată faptul că aceste instituții nu aveau pregătită nici o strategie de răspuns. Cu riscul unei posturi exclusiv critice, s-ar spune că aceste strategii erau uitate și rătăcite în sertare. Respectivele instituții s-au distanțat de cauzele producerii și amplificării efectelor nefaste ale inundațiilor, dând vina pe vreme (deși existase o avertizare meteo) sau, și mai râu, pe iresponsabilitatea populației din zonă. Declarațiile râcute se referă prea puțin la măsurile de prevenire (care la producerea crizei se aflau în stadiul de proiect) sau la sacnționarea unor funcționari publici (primarul comunei, căruia probabilitatea unei inundații i s-a părut „o glumă"); de asemenea, în declarații nu se exprim compasiunea pentru familiile care și-au pierdut copiii. Mai mult, datele prezentate ararâ că nu a existat o colaborare între oficialități în privința gestionării crizei, conținutul declarațiilor acestora având adesea un caracter contradictoriu, născând confuzie în rândul publicului. Declarațiile au avut uneori caracter agresiv, incriminându-se populația pentru iresponsabilitate, lucru nepermis într-o astfel de conjunctură. Măsurile de compensare și corectare au fost prompt anunțate, însă trebuie subliniat ca ele sunt, inevitabil, post factum, iar publicul asisrâ la un nou angajament de îndreptare a unei situații care se repetă tocmai prin nerespectarea unei promisiuni similare din trecut, când evenimentele tragice s-au succedat identic. Erorile de comunicare ale instituțiilor responsabile dovedesc clar ca acestea nu au avut un plan de criză și nu au posedat competențele necesare unei activități de Comunicarea în situații de criză 181 comunicare cu presa într-o asemenea situație. Rezultatele sunt evidente, presa abundând de articole incisive și acuzatoare la adresa autorităților, lucru care duce la pierderea încrederii publicului, încredere care se recâștigă greu și solicită mult timp din partea departamentelor de relații publice. Sigur că încrederea se poate repara printr-o mund susținută a acestui departament, însă această mund de cosmetizare trebuie să aibă ca suport o activitate eficientă, reală, precum și o atitudine onestă față de public din partea instituțiilor oficiale afectate. Teme pentru aplicații 1. Pentru organizația de apartenență, realizați o listă a crizelor posibile și cel puțin un plan de comunicare de criză, pentru unul din cazurile identificate. 2. Găsiți exemple concrete pentru fiecare tip de criză din schema de clasificare a lui Newsom și caracterizați diferențele de abordare din punct de vedere al planificării. 3. Realizați o listă cu evenimentele-criză pe plan internațional din ultimele șase luni. Incadrați-le în tipologiile prezentate și faceți considerații asupra impactului lor actual și potențial din punct de vedere geopolitic. 4. Dintre strategiile prezentate, precizați pe care le-ați folosi daca ați fi făcut parte din celula de criză a companiei Tarom, după accidentul de la Balotești. Argumentați. Grilă de autoevaluare Indicați ce nu trebuie să facă un specialist în relații publice în situație de criză: a) să facă speculații cu privire la cauzele evenimentelor; b) să permită accesul jurnaliștilor la locul evenimentului; c) să răspundă prin „fără comentarii“; d) să faciliteze întâlniri ale presei cu conducerea organizației; Prin strategiile ..............se neagă implicarea în faptele reproșate. Prin strategiile eludării ................ se reduce răspunderea organizației relativ la evenimentele create. Prin strategiile reducerii caracterului.......al actului se acreditează ideea că faptele nu sunt chiar atât de dăunătoare. 3. O criză are mai multe etape de desSșurare: ............., ............., Bibliografie W.L. Benoit, Accounts, Excuses and Apologies: A Theory of Image Restauration Strategies, Albany, State University ofNew York Press, 1995. 182 Relațiile publice. Eficiență prin comunicare Cristina Coman, Relațiile publice. Principii și strategii, București, Polirom, 2001. Timothy Coombs, Ongoing Crisis Communication: Planning, Managing and Responding, London, Sage, 1999. Scott Cutlip, Allen Center, Glenn Broom, Effective Public Relations, New Jersey, Prentice Hall, 1994. Patrick D'Humieres, Management de la communication d‘entreprise, Eyrolles, Paris, 1993. Răspunsuri corecte la grilele de autoevaluare Cap. 1 1. c),d) 2. c) Cap. 3 1. sursa, mesajul, receptorul, contextul de realizare 2. conformismul 3. c) 4. comunicații, marketing, publică Cap. 4 1. negentropică, social-transformatoare 2. c) Cap. 5 1. cercetarea, planificarea, aplicarea planului, evaluarea 2. formale 3. c),d) 4. b) Cap. 6 1. d) 2. b), d) 3. negative, proiect, pozitive Cap.7 1. c) 2. b), d) 3. lună, Gannt, povestit 184 Relațiile publice. Eficiență prin comunicare Cap.8 1. a), c) 2. negării responsabilității, periculos 3. pregătirea crizei, criza acuti, faza cronică, finalul crizei Bibliografie selectivă Benoit, W.L., Accounts, Excuses and Apologies: a Theory of Image Restoration Strategies, Albany, State University ofNew York Press, 1995. Bernays, Edward L., Public Relations, Norman: University ofOklahoma Press, 1948. Buzărnescu, Ștefan, Sociologia opiniei publice, București, Editura Didactică și Pedagogică, f.a. Coman, Cristina, Relațiile publice. Principii și strategii, Iași, Polirom, 2001. Coman, Cristina, Relațiile publice. Tehnici de comunicare cu presa, București, All, 1999. Coombs, Timothy, Ongoing Crisis Communication: Planning, Managing and Responding, London, Sage, 1999. Cutlip, Scott M. Center, H. Allen și Broom, Glan M., Efective Public Relations, New Jersey, Prentice Hall, 2000. Cutlip, Scott M., Public Relations History, Lawrence Erlbaum Associates, Inc., 1995. Cutlip, Scott M., The Unseen Power: Public Relations. A History, Lawrence Erlbaum Associates, Inc., 1994. Cutlip, Scott, Center, Allen, Broom, Glenn, Effective Public Relations, New Jersey, Prentice Hall, 1994. D'Humieres, Patrick, Management de la communication d'entreprise, Paris, Eyrolles, 1993. Fink, Steven, Crisis Management: Planning for the Inevitable, New York, Ama-com, 1986. Flichy, Patrice, O istorie a comunicării moderne. Spațiul public și viață privată, București, Polirom, 1999. Foster, W. Z., Schiță a istoriei politice a celor două Americi, București, Editura pentru literatura politică, 1954. Goldman, E. F., Two-Way Street: The Emergence ofthe Public Relations Counsel, Boston, Bellman Publiching Co., 1948. Grunig, James și Hunt, Todd, Public Relations Techniques, Harcout Brace College Publishers, 1984. 186 Relațiile publice. Eficiență prin comunicare Grunig, James, Hunt, Todd, Managing Public Relations, Philadelphia, Holt, Rine-hart and Winston, 1984. Hendrix, Jerry, Public Relations Cases, Belmont, Wadsworth Publishing Company, 1995. Iacob, Luminița, Comunicarea - forță „gravitațională" a câmpului social, în „Comunicarea în câmpul social", Iași, Universitatea „Al. Ioan Cuza", 1997. Iacob, Luminița, Imagologia și ipostazele alterității, în vol. Minoritari, marginali, excluși, Iași, Polirom, 1996. Kendall, Robert, Public Relations Campaign Strategies: Planning for Implemen-tation, New York, Harper Collins Publishers, 1992. Lougovoy, Constantin și Huisman, Denis, Traite de relations publiques, PUF, 1981. McQuail, Denis, Windahl, Sven, Modele ale comunicării pentru studiul societății de masă, trad. Paul Dobrescu și Alina Bârgăoanu, București, comunicare.ro, 2001. Miege, Bertrand, Societatea cucerită de comunicare, Iași, Ed. Polirom, 2000. Millo, Katie; Yoder, Sharon; Gross, Peter; Niculescu-Mayer, Ștefan, Introducere în Relații Publice, București, NIM, 1998. Muchielli, Alex, Arta de a influența, trad. Mihaela Calcan, București, Polirom, 2002. Neculau, Adrian (coord.), Reprezentările sociale, trad. Ioana Mărășescu și Radu Neculau, Iași, Polirom, 1995. Newsom, Doug, Scott, Alan, Turk, Vanslike Judy - This is PR, Belmont, Wads-worth Publ. Comp., 1993. Newsom, Doug, Truk, Judy VanSlyle și Kruckeberg, Dean, This is PR. The realities ofPublic Relations, Wadsworth, 2000. Pauchant, Thierry, Mitroff, Jan, Transforming Crisis Prone Organization, San Francisco, Jossey-Bass Publ., 1992. Regier. C.C., The Era of the Muckrakers. Chapel Hill: The University of North Carolina Press, 1932. Sloan, W. D, Carter, S. Staples, Gonzenbach, J. William și Stovall, G. James, Mass Communication in the Information Age, Mystic Lake Way, Vision Press, 1996. Stancu, Valentin, Stoica, Marcela, Stoica, Adrian, Relații publice - succes și credibilitate, București,1999. Trevelyan, G. M., Illustrated History ofEngland. London, Longman,1975. Wilcox, Dennis L., Ault, Philip H., Agee, Warren K. și Cameron, G. T., Public Relations: Strategies and Tactics, New York, Longman, 2000. Wilcox, Dennis, Ault, Philip, Agee, Warren, Public Relations Strategy andTactics, New York, Harper Collins Inc., 1992. Zamfir, Cătălin, Vlăsceanu, Lazăr (coord.), Dicționar de sociologie, București, Babel, 1993. La Editura Comunicare.ro au mai apărut: Denis McQuail, Sven Windahl, Modele ale comunicării pentru studiul comunicării de masă Lucien Sfez, O critică a comunicării Jean-Noel Kapferer, Căile persuasiunii. Modul de influențare a comportamentelor prin mass media și publicitate Benoît Heilbrunn, Logo-ul George Ritzer, Mcdonaldizarea societății Camelia Beciu, Comunicare politică Grigore Georgiu, Istoria culturii române moderne Ion Chiciudean, Valeriu Țoneș, Gestionarea crizelor de imagine Emilian Manciur, Protocol instituțional Vasile Macoviciuc, Filosofie Dumitru Iacob, Diana-Maria Cismaru, Organizația inteligentă. 10 teme de managementul organizațiilor Septimiu Chelcea, Cum să redactă o lucrare de licență, o tem de doctorat, un articol științific în domeniul științelor socioumane Paul Dobrescu, Alina Bârgăoanu, Mass media și societatea Vasile Tran, Irina Stănciugelu, Teoria comunicării În curs de apariție: Erving Goffman, Viața cotidiană ca spectacol James B. Stull, John W. Baird, Comunicarea în afaceri Edward L. Bernays, Cristalizarea opiniei publice This document was created with Win2PDF available at http://www.win2pdf.com. The unregistered version of Win2PDF is for evaluation or non-commercial use only. This page will not be added after purchasing Win2PDF. STUDII UMANISTE ȘI PERSPECTIVE INTERCULTURALE jr Cercetări ale doctoranzilor în filologie Conferință internațională j j Târgu-Mureș, 14-15 aprilie 2011 COORDONATORI: CORNEL MORARU AL. CISTELECAN IULIAN BOLDEA EDITURA UNIVERSITĂȚII ,,PETRU MAIOR” TÂRGU-MUREȘ, 2011 9 7 Referenți științifici: Conf. univ. dr. Dorin Ștefănescu Conf. univ. dr. Luminița Chiorean Descrierea CIP a Bibliotecii Naționale a României STUDII UMANISTE ȘI PERSPECTIVE INTERCULTURALE. Simpozion internațional (1 ; 2011 ; Târgu-Mureș) Studii umaniste și perspective interculturale : cercetări ale doctoranzilor în filologie : conferință internațională : Târgu-Mureș, 1415 aprilie 2011 / cood.: Cornel Moraru, Al. Cistelecan, Iulian Boldea. -Târgu-Mureș : Editura Universității "Petru Maior", 2011 ISBN 978-606-581-021-1 I. Moraru, Cornel (coord.) II. Cistelecan, Alexandru (coord.) III. Boldea, Iulian (coord.) 82.09 Consilier editorial: Dumitru Mircea Buda Tehnoredactare computerizată: Maria-Laura Rus Lector: Maria-Laura Rus, Dumitru Mircea Buda ISBN 978-606-581-021-1 Copyright © Universitatea Petru Maior 2011 Editura Universității "Petru Maior" Tg.-Mureș (Editură acreditată CNCSIS) Str. Nicolae Iorga nr.1 540088 Tg.-Mureș, ROMÂNIA 1 CUPRINS Silviu Mihăilă, ,,Recitiri eminesciene”. Despre iubire sau limitele rostirii ............................ 9 Mirela Curcă (Buzoianu), Direcții ale dezvoltării culturale și literare românești în prima parte a secolului al xix- lea. Funcția de instrument cultural a traducerilor.......................................................14 Maria Ramona Rusu (Blăjan), Identitate și alteritate - de la concept la ipostază în romanul Ora 25.......21 Ana-Elena Anghel (Costandache), Sincronizări și interferențe culturale europene în contextul literar românesc al secolului al xix-lea.....................................................................................27 Mihaela Hărmănescu, Elemente baroce în romanul Amurg al Georgetei Mircea Cancicov........................34 Cristina Gabriela Nemeș, Zorica Lațcu Teodosia - date biobibliografice...................................43 Cristina Timar, Normalitate și carnavalesc în romanul „ Teză de doctorat” de Caius Dobrescu..............53 Magdalena Livioara Mușetoiu (Todiresei), Nuvelele lui Camil Petrescu.....................................62 Lucreția Bogdan, M/t'u/ jertfei în basmul românesc.......................................................71 Angela Șerdean (Pușcaș), Documente /Istorie, ficțiune, polemici în Delirul de Marin Preda................80 Florea Marius-Virgil,Agen/i ai fantasticului în proza lui Mircea Eliade..................................89 Cristina Sava, „Rugul aprins ” - Artă și spiritualitate în contextul culturii române interbelice.........94 Anca-Elena Ștefan, Discursul epistolar al exilului în romanul Dragă Maria, de Constantin Eretescu........102 Papal (Balâzs) Reka Katalin, Panait Istrati și dialectica identității....................................112 Oana Hilohi, Alice Voinescu și decadele de la Pontigny...................................................122 Elena-Claudia Anca, „îngerii albi ” - jurnalul de front: experiențe feminine.............................131 Ramona Carla Fărcaș (Trifan), Un optzecist tipic: Ioan Groșan............................................140 Oana Andreea Contoman, Caragiale în 1907. Aspecte ale țării văzute din exil..............................149 Ana Mureșan (Capotă), Structuri narative și viziune epică în romanele luiMihail Sebastian................157 Diana Cantacuz-Streza, Dinu Flămând - cultură și sensibilitate...........................................166 Oana Hilohi, Problematicafeminității și perspectiva religioasă în „Jurnalul” Alicei Voinescu.............172 Maria Liliana Bârsan (Sabău), Motive frecvente în opera lui Pavel Dan....................................180 Alina Maria Dulău (Rusan), Istoriografia literară blăjeană în perioada interbelică.......................187 Dan Dulău, Tudor Arghezi - precursor al poeziei carcerale................................................196 Neculai Muscalu, Anișoara-Nina Dumitrov, A. D. Xenopol - Opera istorică și atitudinea sa față de limba română literară................................................................................................202 Marilena Bobîrnilă (Niță), Vasile Voiculescu și dinamica simbolului......................................208 2 Lacrima Johanna Bădescu, O viață în beneficiul culturii - Romul Munteanu................................215 Elena-Elvira Moldovan, Fărâmă pe strada tainelor........................................................224 Sorin Gheorghe Suciu, V. Voiculescu în atmosfera Gândirii ..............................................230 Irina Zamfir, Ana Blandiana - Despre miracolul alterității..............................................240 Rodica Ioana Olah (Marian), Constantin Virgil Gheorghiu - Singurătatea ca preț al demnității ...........246 Mihaela Dumitrsasa (Vatamanu), Ceremonialul lingvistic în nuvelele lui Ștefan Bănulescu.................252 Ramona Buruiană, Aspecte ale prozei cu tematică rurală la început de secol xx...........................258 Adriana Loredana Pop (Dan), Romulus Guga, dramaturgul...................................................266 Diana - Elena Tocaciu, Universul satului transilvănean în creația lui Ion Agârbiceanu...................273 Petrica Pațilea (Crângan), Poezie și pamflet la Mircea Dinescu..........................................280 Carmen Nane, Dimensiunea apolinică și componenta creatoare a publicisticii călinesciene.................290 Anca Cazacu, Mircea Nedelciu - o poetică a textului.....................................................297 Monica Zaharia, Imaginea scriitorului în proza lui Anton Holban.........................................311 Florea Marius-Virgil,Mircea Eliade - strategii de interpretare..........................................315 Anca-Narcisa Leizeriuc, Biografismul difuz și poezia lui Mircea Ivănescu................................320 Călin Crăciun, TituMaiorescu - Tradiționalist atipic....................................................331 Hristina E. Popa, Imaginea torționarilor în memorialistica detenției comuniste..........................342 Ioana Laslo (Nemeș), Cerebralizarea erosului............................................................348 George-Florian Neagoe, „Seminția lui Laokoon” de Ștefan Aug. Doinaș: o lectură informativă..............358 Gyorgy Geza-Ârpăd, Imaginea morții în poezia interbelică................................................367 Gabriel Petric, Aspecte arhetipale ale dimensiunii tragice în Miorița...................................372 Melinda Crăciun, Paradigma scrisului feminin............................................................382 Mihaela Bal, Ion D. Srbu. Trădarea filozofilor..........................................................392 Elena Corina Bugheanu (Barbu), Un ermeticpostmodern: Ion Stratan........................................402 Mariana-Adela Rezan,Mimica și gestica limbajului - Gellu Naum...........................................408 Mia Chindriș, Limbă și identitate în Jurnalul suedez al Gabrielei Melinescu.............................418 Bogdan Rațiu, Ludicul și ficțiunea în romanul postmodern. “Travesti ” de Mircea Cărtărescu..............426 Carmen Oltean, Oratorul religios Nicolae Steinhardt.....................................................435 Diana Anca Nițulescu, Structuri arhetipale în proza lui Ștefan Bănulescu................................444 3 Lia Faur Florica, Autorul și opera. Înrudirea scrisului cu moartea......................................451 Florina Daniela Moldovan Lircă, „Rezistența prin cultură”. Cercul Literar de la Sibiu...................459 Ariana Covaci, Singurătate și singularitate în proza lui Sorin Titel....................................470 Laurențiu Ichim, Ștefan Agopian, Sara De la structurarea narațiunii la construcția sensului.............479 Livia-ElenaNeagoe, La porțile nopții - o poezie a „ ruinelor” fizice....................................485 Oana-Cătălina Ninulescu, Fracturismul poetic românesc. A fost sau n-afost?..............................490 Sonia Vass, Trup și Literă. Extravaganțe ale corporalității în proza lui Gheorghe Crăciun...............499 Viorel Chirilă, Specificulfantasticului din proza Anei Blandiana........................................509 Veronica Buta, Poezia soresciană și ironia simulacră....................................................520 Anca Steluța Sântimbrean, Complex și eliberare de complex...............................................529 Oana Soare, I.L Caragiale și ostilitatea față de modernitate............................................538 Liana Cristea, Ostinato - romanul suferinței împărtășite și al răzbunării visate........................548 Eugen Radu Wohl, Spectacolul singurătății. Teatralitate șiperformativitate în corespondența lui Ion D. Sîrbu. . .557 Amelia DianaNan, Domnul mare și tare - În căutarea paradigmei pierdute..................................564 Aurora Țeudan,.Efectul parergonal în Clipa.cea.repede. .572. Elena Butușină,.Pentru o analiză a alterității în literatura contemporană. .581. Romelia.Popp,.Leonid Dimov - manierismul oniric. .589. Emanuela Porumb (Rețe), Dumitru Popovici în documentele de arhivă. .597. Cristina-Elena Ciuntuc, Literatura română între etic și estetic în epoca comunistă......................604 Oana.Codarcea,.Școala de la Târgoviște. .613. Andreea Nora Pop, Semantica expresiilor frazeologice....................................................623 Cătălin Drăcșineanu,.The Relationship Between The Modern Intellectual And Civil Society .632. Maria Alexandriuc Dolhăscu,.Formarea satelor de pe valea inferioară a râului Suceava. .642. Anca.A .Chetrariu,.Autotraducerea - o rescriere? Cazul Irinei Mavrodin. .651. Anuța-Rodica.Ciornei.(Ardelean),.Elemente și principii ale lexicologiei coseriene. Aplicație pe fitonimia biblică românească. .659. Tatiana.Kononova,.Unitățile lexicale în contextul sociocultural. .669. Andreea Drișcu,.Momentul Radu Tempea în tradiția gramaticală a secolului al xviii- lea. .673. Tamara.Daniela.Mocanca,.Toponime din Valea Superioară a Putnei vrâncene. .683. Elena.Deju,.Stilul în viziunea lui Ion Coteanu. .693. 4 Oxana Chira, Angela Bucataru, Rolul eufemismelor în textele lirice ale lui Grigore Vieru................697 Cristina-Mariana Lungu (Cărăbuș), Distincția câmp semantic / clasă lexicală. Cu aplicație la zoonimia biblică românească.......................................................................................701 Ana Veronica Catană-Spenchiu, Samuil Micu traducător al Septuagintei și revizor al Bibliei de la București. Aspecte lingvistice și traductologjce....................................................................712 Monica Năstasi, Translation as Cross-Cultural Communication..............................................723 Cristina Chifane, Translating Literature for Children in the Context of Globalization....................728 Ioana Raluca Vișan, LexicalPeculiarities of Maritime Discourse..........................................735 Oxana Chira, Unele considerații pe marginea eufemismelor frazeologice...................................745 Viorica Condrat, Strategies Creating Humor in Film Dialogue.............................................752 Maria Aciobăniței, Cultural Identity and Stereotype in Proverbs and Idiomatic Expressions...............759 Cristina Obreja, „Nu impozitați măgarii!” O perspectivă semantico-semio-discursivă......................768 Gabriela Ciornei, Forme și funcții ale conectorilor discursivi. Perspectivă interlingyistică............774 Alina - Viorela Varvaroi, Verba dicendi în frazeologia românească și spaniolă...........................784 Lăcrămioara Cocîrlă, Actanții interacțiunii comunicative din dezbaterea culturală televizuală - identități, roluri și atitudini.....................................................................................793 Georgeta Colăcel, Informativitatea textualității în discursul informatic................................803 Silvia Chiosea, Epistolă și Panegiric către Brâncoveanu. Problematica filologică........................812 Maria Emanuela Roșa Zah, Anglicismele - aspecte ale influenței limbii engleze...........................818 Ioana Stoicescu, Lexical Aspect in Child Language.......................................................822 Marius-Claudiu Pintilii, Complimentul și gluma - strategii ale politeții pozitive în discursul politic românesc actual . . . .830 Sorina Postolea, Hybrid Terms in the Romanian Language of Computer Science...............................839 Eniko Tanko, On the Acquisition of the English Passive Construction by L1 Speakers of Hungarian. Experimental Data, Results and Conclusions............................................................................845 Zsuzsanna DegfMultilingualism of AutochthonousMinorities: the Case ofTransylvania.......................855 Măduța Gyongyver, Corespondența dintre complementele necircumstanțiale și propozițiile echivalente 868 Bernadette Kajcsa, Factori care influențează structurarea lexiconului mental al preșcolarilor bilingvi români- maghiari. Studiu de caz.................................................................................872 Cătălin Nicolau, Viziunile lui G. Ivănescu și E. Coșeriu asupra schimbării lingvistice..................881 Ramona-Agneta Cioranu (Nedea), The Truthfulness of News Translation.....................................890 Maria Aurelia Cotfas, Indicative and Subjunctive Complement Clauses in Romanian: Some Relevant Asymmetries..............................................................................................899 5 Maria.Loredana.Pentelescu.(Buculei),.Neculai.Muscalu,.Aspecte toponimice de pe Valea Moldovei. .907. Brîndușa Dodiță-Farcaș,.Pragmatic Aspects of Business Communication. .916. Emanuela.Cristina.Porutiu,.Laura.Adina.Muresan,.On Editorials. .922. Andreea Năznean,.Teaching Creative Translation. .929. Valeriu-Nicolae.Nichitean,.Contrar, potrivit și conform. Adverbe și/sau prepoziții?. .934. Adrian Năznean,.Strategies in The Translation of Medical Articles. .941. Corina.Bozedean,.Cristalizarea formei și a sensului în scrierile lui Henry Bauchau. .946. Mihai.Enache,.A Comparative Analysis of the Nativity Motif in Libro de Alexandre and in General Estoria of Alfonso the Wise .955. Alexandru.Costandachi,.Popoarele ''necurate'' Gog și Magog în versiunile rusești ale romanului lui Alexandru. .965. Tamara Daniela Mocanca, Trăsături fonetice ale graiurilor din Valea Superioară a râului Putna, județul Vrancea 973 Ramona-Olga Pohoață, Tendințe de restructurare a construcțiilor fixe în presa scrisă...................984 Viorica.Cojocariu.(Blinda),.Spațialitatea ca inimă a discursivității. .994. Alexandru.Gruian,.F. Brunea-Fox - drumul de la literatura de avangardă la reportaj. .1005. Anamaria.Blanaru,.Dubla reflexivitate a textului metaficțional. .1016. Monica.Eftimie,.Adapting Cinematic Strategies.The Case Of Apocalypse.Now.Redux. .1021. Carmen-Elena Niță,.Viziunea critică a lui Nicolae Balotă. .1029. Ancuța Dinu (Gurban-Dinu),.Fantasticul - repere terminologice. Opțiuni metodologice și conceptuale.. .1038. Dan.Lototchi,.Textul ca locuțiune. .1047. Irina.Georgescu,.Contexte ale literaturii. Influențe, traduceri, ideologii. .1056. Andreea Drăghicescu,Proletcultismul între „a fi”sau „a nu fi”..........................................1065 Adriana Rusu, O perspectiva asupra condiției critice...................................................1076 Mihaela-Alina Teodor Chiribău-Albu,.Hermeneutica de tip creator. .1079. Adriana.Stan,”Preistoria” structuralismului românesc. .1088. Daniela.Filip,.Specificul alegoriei și nivelurile sale de sens. .1097. Alexandra.Gruian,.Aspecte peratologice în basmul popular românesc. .1107. Laurențiu Malomfălean,.Texte și prefixe. Din postmodernism în prezent. .1115. Delia.Gavriliu,.Genurile redacționale în presă și organizarea lor în hiperstructuri. .1122. Adriana Milică,.Interdicții culturale: tabu-ul publicitar. .1130. Oana.Demeter,.Corporalitate și contracultură. .1137. 6 Corina Boldeanu, Sub masca adâncă a conștiinței convenției.....................................................1149 Letiția Goia, Vocea umană -forța expresivă a mesajului literar.................................................1160 Ruxandra Bularca, Bazarul și Catedrala-Modelul citirii creative în mediul digital..............................1169 Simona Gruian, Mitul și societatea de consum...................................................................1180 Adriana Rusu, Ipoteze privind literatura română sub comunism...................................................1187 Aurora Pașcan, Ioan Groșan - intertextualitate și vizualitate..................................................1197 Sofia Sonia Elvireanu, Exilul românesc postbelic...............................................................1206 Ana Maria Fomin,Beyond Good andEvil: Mircea Eliade 's Quest for UniversalMan...................................1219 Liliana Stela Țigănaș (Balan), Ipostaze identitare în proza exilului românesc din America: Norman Manea, Dumitru Radu Popa, Constantin Virgil Negoiță...................................................................1229 Diana Darabană, Eminescu și C. A. Rosetti: dialog în antiteză..................................................1239 Lavinia Șerbu, Femeia orientala în operaMarthei Bibescu........................................................1248 Mariana Anton, Feminitatea - complementaritate și/sau contradicție. Glose pe marginea textelor exegetice ale lui Vasile Lovinescu.....................................................................................1253 Lia Faur Florica, Personajul scriitor..........................................................................1262 Mihaela-Alina Teodor Chiribău Albu, Instanțele comunicării narative în nuvele fantastice ale lui Mircea Eliade.1270 Maria Chețan, Elemente de modernitate în concepția doinașiană despre traducere.................................1279 Cristina Obreja, Mesaj, imaginar, creativitate, reflexii ale imaginarului lingvistic în discursul jurnalistic..1288 Maria-Alexandrina Tomoiagă, Relația metaforică dintre numele proprii și numele comune..........................1303 Adriana-Maria Robu, Caracteristicile discursului din perspectiva modelelor integratoare și a lingvisticii integrale.........................................................................................1309 Otilia-Carmen Cojan, Tematism și simbolism în opera lui Jacques Chessex........................................1315 Eduard Constantinescu, The Golding Hero in Search of Expiation.................................................1323 Iulia - Alina Mocanu, Jungian Hallmarks in John Fowles' The Magus..............................................1333 Adriana Carina Duban, Sin, Punishment, andRedemption. Hester Prynne Vs. Agata Salceanu.........................1337 Olcar Eniko, Revista „Cultura ” - paradigmă a apropierii româno-maghiare.......................................1343 Irina Ghiorghiasa, Resemantizarea unui mit: Jean d'Ormesson, Povesteajidovului rătăcitor.......................1353 Georgiana Ciobotaru, Identitary Hypostases in Central -European Prose..........................................1363 Anca Manea, Possession - Reflecting On Fiction.................................................................1370 Livia Silvia Marcu( Rău), HertaMuller și spirala existenței....................................................1378 Marcela Cristina luga, Mitul faustic în Mica sirenă............................................................1385 7 Nagy.Imola.Katalin,.Reminiscențe central-europene în literaturile din Transilvania. .1394. Ana-Maria Țipel (Zăloagă), Slavitatea în concepția lui Velimir Hlebnikov....................................1402 Marius.Iosif,.Crimă și pedeapsă... și renaștere. .1410. Diana Cușmerenco, Analiza comparatistă ca posibilitate a paralelismelor inedite: Dostoievski și Marin Preda.1420 Silvia-Oana.Alestar,..Modalități de redare a dimensiunii spațio-temporale în opera lui Boris Vian. .1426. Laszlo Lilla, Representation of Gender in Hungarian and Romanian Movies in the First Decade of the 21st Century. .1432. Mihaela Hașu,.Demitizare și desemantizare în romanescul nipon contemporan. .1439. Iulia.Diana.Rusu,.Mesianism literar: mit cristic și dimensiune marială a scriiturii la Jean Rouaud și Philippe Sollers. 1449. Ileana.Vesa,.Demistificarea lumii și sindromul I-Cabod. .1456. Monica.Alina.Danci,.An Insight Into Rumi's Mysticism. .1465. Cristina Vidruțiu,.Ciuma și logica circularității în.Decameronul .1471. Olga Grădinaru,.Scurtă incursiune în problematica personajului pozitiv în proza rusă și sovietică. .1479. Ioan Flaviu Pătrunjel, Oribilul, Teroarea și Sublimul. Categorii estetice folosite în construcția narativă a jocurilor video din specia Survival.Horror. 1488. Dana-Mihaela.Bereholschi,.Momente cheie în istoria traducerii operei balzaciene în secolul al xx-lea. .1498. Monica.Alina.Danci,.Mitul creației în Zohar. .1507. Iulia.Diana.Rusu,.„Complexul lui Iuda”: între libertate și predestinare în Evanghelia după Pilat, de Eric-Emmanuel Schmitt. 1511. Angela Măgherușan Precup,.Proiectul literar româno-maghiar în presa Transilvaniei interbelice. .1521. Aurora Stănescu,.Instanțele comunicării lirice în poezia postmodernă. .1530. Violeta.Bercaru,.Metafora inclusă. .1541. 8 LIMBA ȘI LITERATURA ROMÂNĂ (1) ,,RECITIRI EMINESCIENE”. DESPRE IUBIRE SAU LIMITELE ROSTIRII Drd. Silviu MIHĂILĂ Universitatea ,,1 Decembrie 1918”, Alba-Iulia Lucrarea își propune să ,,deschidă” atât din perspectiva istoriei ideilor literare cât și a modelelor hermeneutice propuse opera celui mai de seamă reprezentant al romantismului românesc, Mihai Eminescu, respectiv, poezia Replici. Alături de tema sacrului la Eminescu, erotica eminesciană - atât cea din biografia poetului cât și cea din opera poetică - este una dintre temele hermeneutice predilecte ale criticilor literari. De aceea, cred că singularitatea emblematică a eroticii eminesciene se înscrie în registrele ,,fierbinți”, ,,tabu”, de ,,rezistență eminescologică”, redactate însă, de multe ori, la un grad scăzut de performanță a specialității. Ne propunem ,,să citim” opera eminesciană printr-o grilă nouă, modernă de lectură și anume, aplicând teoriile poststructuraliste lansate de Jacques Derrida despre caracterul indecidabil al unui text literar, despre ,,deghizarea” și ,,devenirea” plurisemantică, retorică a oricărui text -figuralul - precum și despre ,,neputința” subiectului interpretant de a ,,rosti”, ,,numi”, ,,defini”, ,,exprima” ș.a.m.d., în totalitate, iubirea. Poezia eminesciană, credem că, se dovedește a fi pe cât de ,,ușor” sau ,,comun” de citit - în spiritul lansat de către marea majoritate a exegeților - pe atât de nouă și de revelatoare la un close reading; insolitul reiese tocmai din locurile comune, arhicunoscute, ,,trase la indigo” de către studiile de specialitate. Adică, de unde ne așteptăm mai puțin să se întâmple. Cuvinte-cheie:.canon,.romantism,.modernism,.figural,.deconstrucție, indecidabil,.iubire . 1. ,,Eminescu după Eminescu”: de la ,,criza” canonului romantic la ,, deconstrucție ” Exegeza eminiesciană cunoaște două direcții majore de investigare a universului eminescian:.prin. ,,punerea.în oglindă” a lui Eminescu cu literatura posteminesciană și prin situarea. istorico-literară, tematologică, stilistică a. operei. eminesciene sub ,,cupola” romantismului.major.european .Ne.interesează ceea de a doua direcție de cercetare.și ne.vom. susține afirmațiile în baza argumentelor propuse de Ioana Bot-. ,,cunoscând reflexele leneșe ale unor trasee cartografîate de mai bine de un secol de primii exploratori ai operei, și anume: despre.ultimul mare romantic european,.despre.poetul iubirii absolute,.despre.armonia limbii sale poetice.și atâtea altele, încerc să demonstrez o nonsuprapunere între ceea ce textul arată și demonstrează prin construcția.sa .Astfel.de.,,uzaje.celebre”, moștenite și devenite adevărate poncife în interpretarea exegezei. eminesciene,. îmi. întărește convingerea că Eminescu, mai degrabă, se desparte de romantism. Poetul anunță, în fond, o nouă paradigmă cea a existenței postromantice, mai exact, a modernismului timpuriu.”1.Cu.toate.acestea,.nu.ne.propunem.să negăm apartenența poetului la spiritul. veacului. romantic, faptul că Eminescu este un poet romantic îl știm prea bine;.lucru mărturisit chiar de poet prin versurile programatice devenite, 1. Apud. Ioana. Bot,. Conferință susținută în cadrul Colocviului Național Studențesc ,,Mihai Eminescu”, Iași, 22 05 2008 . 9 odată cu trecerea timpului, modalitate de revendicare a exegeților în ceea ce privește demersul hermeneutic propus, unul exclusiv romantic: ,,Nu mă-ntoarceți nici cu clasici, / Nici cu stil curat și antic- / Toate-mi sunt deopotrivă, / Eu rămân ce-am fost: romantic.” (Eu nu cred nici în Iehova). Teza pe care dorim să o urmărim urmărește, de fapt, o relativizare a raportării poetului național exclusiv la sfera romantismului major european. Închiderea lui Eminescu în detrimentul unor bariere exegetice de tipul scriitor romantic (și atât!) limitează aria de interes a cercetătorului în ceea ce privește evidențierea de noi și seducătoare ipoteze de ordin exegetic. Prin situarea lui Eminescu la granița dintre romantism și modernism, într-un punct terminus de criză, încercăm să deschidem opera poetului atât din perspectiva istoriei ideilor noastre literare cât și a modelelor hermeneutice propuse. 2. Figurai și indecidabil în Replici Voi urmări această ,,nonsuprapunere” - între ceea ce textul spune că face și ceea ce dovedește prin construcția sa - în poezia Replici (1871), pe care o consider emblematică din această perspectivă. Textul poetic denunță, cu alte cuvinte, criza canonului romantic la Eminescu și drept soluție- despărțirea poetului de romantismul european major. Călin /■> Teutișan vorbește despre ,,instaurarea convenției”2 la Mihai Eminescu, adică o construcție a textului poetic care naște (falsa) impresie că s-ar încadra în totalitate sub auspiciile romantismului major, pentru că ,,prin criterii romanticii intenționează să rezolve ruptura dintre subiect și obiect, pe de-o parte, dintre eu și lume, iar pe de altă parte, dintre conștient și o inconștient (teren pe care se aproprie cel mai mult de paradigma modernității).”3 Prin urmare, voi numi criza canonului romantic eminescian, în termenii lui Jacques Derrida, deconstrucție prin care înțeleg: ,,o dinamizare a conceptelor în manieră nonhegeliană, adică sub forma unui pluralism în care contrariile coexistă complementar, fără a mai ajunge la momentul rezolvării logice prin sinteză [...] practicând o pedagogie a ambiguității.”4 Voi utiliza conceptele de figural și indecidabil (pe care le voi defini pe parcursul analizei de text) specifice ,,deconstrucției”, pentru a demonstra faptul că textul eminescian ,,se deconstruiește” pentru a atinge un alt grad de actualitate, cu alte cuvinte, ,,nu mai găsim în text ceea ce plecasem să aflăm, pentru că textul nu face ceea ce promisese să facă.”5 Erotica este una dintre temele poeziei eminesciene cel mai des interpretată și socotită, de cele mai multe ori, ,,tabu”, de ,,rezistență eminescologică”: ,,erotica a constituit unul dintre obiectele predilecte ale exegezei [.] poetul nostru național se vedea consacrat și comentat ca poet al naturii și iubirii, mai îndrăgostit de iubire decât de femeie, căutător de absolut în dragoste [.] tocmai din cauza acestei aparente limitări a <<sensului nou>>, considerăm că ea (erotica, n.n.) constituie un obiect cum nu se poate mai potrivit al unei recitiri cu mize polemice.”6 Poezia Replici este construită după ,,rețetele” modelului romantic european, tema fiind iubirea, ilustrată de scena perechii îndrăgostite: ,,poezia eminesciană nu evită forma 2 Vezi Călin Teutișan, Eros și reprezentare. Convenții ale poeziei erotice românești, Pitești, Editura Paralela 45, 2005, pp. 79-129. 3 Ibidem, pp. 88-89. 4 Jacques Derrida, în Ioana Em. Petrescu, Modernism. Postmodernism. O ipoteză, Cluj-Napoca, Editura Casa Cărții de Știință, 2003, p. 28. 5 Apud Ioana Bot, loc.cit.. 6 Ioana Bot, Discursul unei priviri îndrăgostite - exercițiu de recitire a poeziei eminesciene -, în Limbă și literatură, anul XLIV, vol. III-IV, București, 1999, p. 18. 10 7 adresativă, confesivă, prin care personajul liric își comunică starea îndrăgostită iubitei.” La o primă vedere, dialogul liric ,,cântă” iubirea romantică într-un registru armonios, siropos, ,,ca la carte”, așa cum cere romantismul major european: ,,în tonuri care amestecă nuanțele elegiei cu cele ale idilei se configurează [...] o imagine intimistă, în care cuplul își trăiește cu o beatitudine ușor disperată sentimentul autosuficient, în izolare față de lume sau preluând din o aceasta doar elementele cosmice simbolice.”7 8 Scena dialogului romantic este ilustrată de confesiunile de iubire ale îndrăgostiților: sub forma schimbului de replici, poezia pune în discuție declararea iubirii în relație cu ,,cel de lângă”, cu alteritatea. Construcția simetrică a poeziei se bazează pe un paralelism al oglindirii: ,,poemul formulează o alchimie apolinică a amorului împărtășit [și, n.n.] se reflectă prin gestica ritualică a personajelor, în propriile sale oglinzi paralele, alcătuind astfel un construct artistic ale cărui granițe transcend limitele mecanice ale paginii tipărite și se instalează într-un spațiu al infinitului.”9 Încercarea de definire a ,,celuilalt”, a partenereului, a alterității uzează de clișeele și imaginarul romantic ,,bătătorit”, canonic în epocă, astfel încât, avem (falsa) impresie că textul nu ne spune nimic nou decât ceea ce știam deja și că poezia eminesciană este cât se poate mai explicită și previzibilă: adică, una presărată cu ,,ingredientele” specifice romantismului, înfățișându-ne aceeași ,,poveste” languroasă, așa cum suntem obișnuiți, într-un registru al figurilor de stil și al vocabularului sentimental, amoros, specific îndragostiților: ,,Tu ești o undă, eu sunt o zare / Eu sunt un țărmur, tu ești o mare, / Tu ești o noapte, eu sunt o stea- / Iubita mea.” (Replici) Însă așa cum observă Ioana Bot, la Eminescu ,,experimentul imaginarului poetic este mereu însoțit de experimentul limbajului poetic [...] astfel încât să pună la încercare limitele și puterile limbajului poetic. Pentru a fi deplină, experiență ființei își caută mereu o expresie în cuvântul poetic, care să excedeze în vreun fel limitele rostirii inaugurate.”10 Întrebuințând exclusiv verbe la indicativ prezent, descrierea celor doi îndrăgostiți de către fiecare în parte ,,se construiește într-un regim al prezentificării, iar sub aspect retoric [forma fixă de trei versuri și un vers final sintetizator, de tip concluzie, n.n.] este un contrapunct pentru discursul privirii îndrăgostite și, totodată, o tentativă de a submina valoarea de prezentificare a cuvântului care descrie ceea ce vede subiectul, ceea ce vede fiecare jumătate a perechii în celălalt.”11 Prin încărcarea poeziei cu elementele de viziune romantică - tropi romantici ,,pitorești” și o atmosferă visătoare, halucinatorie, încărcată de vrajă și emoție: ,,Tu ești o ziuă, eu sunt un soare / Eu sunt un flutur, tu ești o floare / Eu sunt un templu, tu ești un zeu- / Iubitul meu.” (Replici) - pe care le... denunță, textul oferă limbajului romantic posibilitatea de a fi reluat din nou: ,,limba pare nu numai pusă la treabă, realizată, ci și întoarsă la origini, restaurată într-o forță primară de aprezentare, refăurită în semne noi.”12 Astfel, figuralul - în termenii lui Laurent Jenny: ,,procesul estetico-semantic care condiționează readucerea discursului la puterea actualității”13 - se caracterizează la nivelul construcției poeziei Replici ,,printr-un paralelism neîntrerupt între acțiune și cuvânt (înțeles întotdeauna ca logos, cuvântul configurează spațiul de rostire al figuralului [...] un asemenea tip de text pune 7 Călin Teutișan, op.cit., p. 97. 8 Ibidem. 9 Ibidem, p. 98. 10 Ioana Bot, Discursul unei priviri îndrăgostite - exercițiu de recitire a poeziei eminesciene -, art.cit., p. 20. 11 Ibidem, pp. 28, 30. 12 Laurent Jenny, Rostirea singulară, traducere de Ioana Bot, prefață de Jean Starobinski, București, Editura Univers, 1999, p. 16. 13 Ibidem, p. 10. 11 împreună, în fragilitatea revelației, al întâlnirii celor doi în pereche, puterea privirii de a accede. la. sens,. <<văzut>>. de fiecare din parteneri în celălalt, și puterea cuvântului. (<<îndrăgostit>>).de a exprima acest sens, încercându-le pe amândouă.”14.. Identitatea celor doi îndrăgostiți rămâne incompletă, numirea/rostirea iubirii cere nerostitul, iar ambiguitatea caracterizărilor cere indecidabilul . Termen. propus. de. Jacques. Derrida,.indecidabilele. sunt. ,,nuclee semantice care transcend opozițiile filozofice (binare), conținându-le totuși într-o formă care interzice rezolvarea antinomiei prin sinteză dialectică. [...] și mențin limbajul în stare de nedeterminare, dezorganizându-l. din. interior. prin. ambiguitatea lor structurală. [ ]. de. tipul. pharmakon:. nici... nici;. sau... sau; și... și) ”15. Definirea îndrăgostiților cere.nerostitul,.deoarece.caracterizarea ,,celuilalt”.este o încercare de ,,rostire pe jumătate”, parțială; în fond, a ceea ce nu se poate în întregime rosti,. numi,. exprima,.echivala,.desemna.sau.cuantifica:.iubirea .Deși poezia se structurează pe întinderea. a șase strofe -.dintre care două aparțin dialogic iubitului, iar patru strofe aparțin rostirii iubitei -.lectorul.tot.nu află cine.este iubitul și cine.este.iubita .Indecidabilul.,,nu va avea niciodată însușiri proprii și definibile”16.,.de.aceea,.discursul.celor doi îndrăgostiți care se destăinuie și se privesc „numește, alegoric, sensul de <<nenumit>> [...] prima caracteristică a acestei 17 priviri ce se rostește este fundamentala ei ambiguitate.”17.. Și pentru Carmen Vlad, la nivel tematic, textul poetic îmbracă „hainele” alegorice ale ambiguității numirii, ,,nuanțele” textului încercând o rescriere poetică a raportului lingvistic dintre semnificat și semnificant care ,,se instituie pe relația a două planuri fundamentale: planul conținutului și cel al expresiei, sau, altfel spus, pe relațiile elementelor care semnifică 18 cu elementele semnificate”18. Bazându-ne pe afirmațiile lansate de Carmen Vlad, observăm că textul poetic propune o dublă posibilitate de decodificare a mesajului liric. Pe de-o parte, într-un cod exclusiv romantic și, prin urmare, ,,elementele care semnifică” deducem că fac parte din inventarul imaginarului romantic, prin serii de comparații în corespondență ușor de ghicit la nivel tematic, a planului conținutului: dacă iubitul e rege, iubita e regină ș.a.m.d. Pe de altă parte, ,,elementele semnificate”- la nivelul planului expresiei - sugerează un nou cod poetic de descifrare a textului liric, bazat, fără-ndoială, pe tiparele poetice romantice (adică pe ,,elementele care semnifică”), dar pentru a anunța o nouă ,,partitură” poetică: cea modernă. Imposibilitatea numirii/definirii partenerului se realizează printr-o serie de termeni exclusiv substantivali care alcătuiesc un portret indecidabil, de tipul și... și: iubitul este și ,,zare” și ,,țărmur” și ,,stea” și ,,ziuă” și ,,floare” și ,,zeu” și ,,stemă” și ,,geniu” și ,,rege” și ,,lumină” și ,,cânt”, iar iubita este și ,,undă” și ,,mare” și ,,noapte” și ,,soare” și ,,fluture” și ,,templu” și ,,frunte” și ,,problemă” și ,,regină” și ,,caos” și ,,arpă”. ,,Elementele semnificate” construiesc, astfel, o imagine a fiecărui îndrăgostit în parte: ambiguă, slab conturată și nedefinită în totalitate, adică suspendată. Simptomatică pentru ,,erotica eminesciană” ni se pare asocierea antinomică masculin-feminin, exemplificată în poezia Replici prin opoziția ,,zi-noapte”, înscriindu-se, prin urmare, în registrul eroticii eminesciene tematizată de Edgar Papu: aproape-departe; și care instituie, în termenii Ioanei Bot, imposibilitatea refacerii androginului platonician, drept urmare, 14 Ioana Bot, Discursul unei priviri îndrăgostite - exercițiu de recitire a poeziei eminesciene -, art.cit., p. 21. 15 Jacques Derrida, în Ioana Em. Petrescu, op.cit., pp. 68, 69. 16 Jacques Derrida, Diseminarea, traducere de Cornel Mihai Ionescu, București, Editura Univers Enciclopedic, 1997, p. 101. 17 Ioana Bot, Discursul unei priviri îndrăgostite - exercițiu de recitire a poeziei eminesciene -, art.cit., pp. 28, 22. 18 Carmen Vlad, Semiotica criticii literare, București, Editura Științifică și Enciclopedică, 1982, p. 103. 12 imposibilitatea împlinirii iubirii, căci, dacă ,,apropierea înseamnă moarte, în schimb distanța înseamnă nevoie de puntea ambiguă a rostirii, adică suferitoare înstrăinare de celălalt, pe care îl văd, îl recunosc ca jumătate a mea, dar care, astfel, nu sunt eu, până la care nu voi ajunge niciodată deplin, decât încetând amândoi să mai fim”19: ,,O, tot ce-i mistic, iubite barde, / În acest suflet ce ție-ți arde, / Nimic nu e, nimic al meu / E tot al tău.” (Replici, s.n.). În concluzie, credem că poezia eminesciană Replici ne oferă posibilitatea de a pune sub semnul întrebării apartenența lui la paradigma romantică, ceea ce ne îndreptățește să îl privim pe Eminescu desprinzându-se de viziunea utopiei romantice, fiind, mai degrabă, un exponent al unei noi episteme. Limbajul eminescian riscă, dorește să ajungă unde limba nu a mai ajuns, principala sa funcție fiind inovarea stilistică, configurativă, ontologică etc., căci: ,,plasată la punctul de emergență a conștiinței în lume, lirica se realizează în cuvânt, adică printr-o permanentă spargere a limitelor limbajului, pregătind limba pentru noile concepte 20 prin care ea va asuma, în contul gândirii umane, universul.”20 BIBLIOGRAFIE BOT Ioana, Conferință susținută în cadrul Colocviului Național Studențesc ,,Mihai Eminescu”, Iași, 22.05.2008. BOT Ioana, Discursul unei priviri îndrăgostit - exercițiu de recitire a poeziei eminesciene, în Limbă și literatură, anul XLIV, vol. III-IV, București, 1999. DERRIDA Jacques, Diseminarea, traducere de Cornel Mihai Ionescu, București, Editura Univers Enciclopedic, 1997. JENNY Laurent, Rostirea singulară, traducere de Ioana Bot, prefață de Jean Starobinski, București, Editura Univers, 1999. PETRESCU Em. Ioana, Configurații, ed. a II-a, Cluj-Napoca, Editura Casa Cărții de Știință, 2002. PETRESCU Em. Ioana, Modernism. Postmodernism. O ipoteză, ediție îngrijită, studiu introductiv și postfață în limba franceză de Ioana Bot Cluj-Napoca, Editura Casa Cărții de Știință, 2003. TEUTIȘAN Călin, Eros și reprezentare. Convenții ale poeziei erotice românești, Pitești, Editura Paralela 45, 2005. VLAD Carmen, Semiotica criticii literare, București, Editura Științifică și Enciclopedică,1982 19 Ioana Bot, Discursul unei priviri îndrăgostite - exercițiu de recitire a poeziei eminesciene -, art.cit., p. 30. 20 Ioana Em. Petrescu, Configurații, ed. a II-a, Cluj-Napoca, Editura Casa Cărții de Știință, 2002, p. 10. 13 DIRECȚII ALE DEZVOLTĂRII CULTURALE ȘI LITERARE ROMÂNEȘTI ÎN PRIMA PARTE A SECOLULUI AL XIX-LEA FUNCȚIA DE INSTRUMENT CULTURAL A TRADUCERILOR - Drd. Mirela CURCA (BUZOIANU) Universitatea Dunărea de Jos, Galați Studiul își propune să ilustreze succint aspecte ale epocii care au creat oportunitatea europenizării țării și a asimilării rapide a civilizației moderne. În plan literar, europenizarea însemna import de bunuri spirituale străine, proces inerent oricărei literaturi în faza debutului. În consecință, vom urmări să aratăm că Romantismul constituie la noi, orientarea predominantă a epocii, sub două ipostaze: una majoritară, de tip Lamartine, Chateaubriand, Victor Hugo; cealaltă minoritară, ilustrată prin Byron. Cuvinte-cheie: finalitatea artei; transfer cultural; modelul lamartinian; moștenirea byroniană Cercetând marile literaturi ale Europei occidentale, se constată că pretutindeni, secolul al XIX-lea se “rupe printr-o mișcare riguroasă”1 de secolul al XVIII-lea. Astfel, în Anglia, Germania și Franța estetica romantismului cultivă “freamătul unei sensibilitți ce vibrează în fața supranaturalului, a misterului ”2, căutarea unei revelații în imperiul tenebrelor și inconștientului, cât mai departe de mediocritatea omului de rând. Totuși, nu poate fi vorba de o ruptură de orice tradiție, ci de o “eliberare de o tradiție care oprimă în favoarea altei tradiții, uitate ”. Astfel, romanticii germani dezgroapă goticul și cântecul popular, mitologia nordică și alchimia; Elizabetanii și Shakespeare devin “zeii tutelari ” ai romaticilor englezi, iar Sainte-Beuve caută inspirație în poeții Pleiadei, sărind peste două secole de disciplină clasică și de bun gust codificat în tratate rigide. Romantismul românesc este înțeles drept “o expresie a deșteptării conștiinței naționale”, de aceea a avut un caracter omogen, optimist, refractar individualismului și evaziunii în exotic. În domeniul literar neexistând un clasicism puternic, care să prescrie o norme rigide și să devină “o frână în calea dezvoltării artei”3, romantismul n-a avut cu cine lupta; el s-a născut fără a întâmpina vreo adversitate de aceea a menifestat toleranță față de directivele literare anterioare. După o lungă perioadă de aservire, o conjunctură politică și economică favorabilă, creează poporului român, între 1780-1848, posibilitatea eliberării. Se declașează atunci, “marea campanie a europenizării țării și a asimilării rapide a civilizației moderne”4. În plan literar, europenizarea însemna import de bunuri spirituale străine, proces inerent oricărei literaturi în faza debutului, care conform lui P. Eliade, produce consecințe catastrofale din 1 CORNEA, Paul, De la Alecsandrescu la Eminescu - aspecte - figuri - idei , Editura Pentru Literatură, 1966, București(p. 10 - 36); 2 Ibidem; 3 CORNEA, Paul, Originile romantismului românesc, Editura Cartea Românească, București,2008; p.453 4 Idem; p. 279 14 punctul de vedere al înăbușirii spiritului național. In deceniul 1830-1840, s-au tradus în limba română opere importante din Lamartine, Byron, Victor Hugo, influența acestor scriitori căstigând treptat în extensiune. Este de reținut că la noi conceptul de națiune îmbină atât ideea contractului între indivizi, promovată de Ravoluția Franceză, cât și ideea enunțată de romantismul german, al unui Volksgeist, principiu supraindividual ce stă la temelia coeziunii comunității. Așa, de pildă, în cântecele X și XI ale Tiganiadei, Budai-Deleanu ne face să asistăm la o adevărată dezbatere asupra celei mai bune forme de guvernământ, în care toate argumentele provin din Montesquieu și Rousseau. “Năzuința de a pune la temelia creației seva nutritivă a realităților naționale, fără a pierde însă contactul cu exigențele spiritului modern” va constitui efortul tuturor scriiitorilor pașoptiști. Cu toții se vor strădui “să smulgă uitării” momente eroice, să proslăvească figura unor viteji domnitori și căpitani de oști, oferind prezentului modele de urmat și pilde însuflețitoare. Adesea, intenția patriotică falsifică proporția reală a evenimen telor, trecutul fiind idealizat. Traducând Întâmplările lui Telemak, în 1831, Gr. Pleșoianu adaugă O vorbire asupra poeziei epice și de bunătatea poemii lui Telemak. Lucrarea era de fapt, o traducere din La harpe, care demonstrează că scopul poeziei epice e să zugrăvească virtutea, “înfățișându-ne fapta unui erou ajutat de ceruri, care săvârșeste un cuget mare, cu toate împotrivirile ce i se pun.”5 Valorificarea folclorului, în afara faptului că era promovat de Romantism pretutindeni în Europa, e în același timp, parte integrantă a aceluiași imbold de a dovedi demnitatea poporului român. Încă de la începutul secolului al XVIII-lea, Neculce adăugase Letopisețului său o seamă de legende și tradiții populare. Istoria ieroglifică a lui Dimitrie Cantemir conține un bogat material paremiologic, iar Descrierea Moldovei înregistrează amănunțit ceremonialul nunții și alte obiceiuri. Primii scriitori moderni, Văcăreștii, cu toată aparteneța boierească, au scris si ei versuri inspirate din lirica populară. De reținut sunt și culegerile lui Anton Pann, ale preotului ardelean N. Pauletti, ale lui Samuil Mokesch, învătător sas și cărticica fizicianului și doctorului în filozofie de la Viena T. Stamati, numită Pepelea, sau tradiciuni năciunare românești culese, înrânduite și adăugite. Interesul manifestat pretutindeni în Europa pentru literatura populară, de la Herder, Percy și Frații Grimm, până la culegerea lui Fauriel din poezia neogreacă și pseudo-poeziile lui Merimee, și-a jucat rolul de stimulent. Pașoptișții extind conceptul luminist de finalitate utilitară a artei prin raportare la imperativele momentului istoric. Sub influența romantismului social, ei postulează sarcina educativă a scrisului drept o vocație cetățenească, atribuindu-i poetului misiunea de a întruchipa în primul rând aspirațiile colectivității. În special Bolliac și Mureșanu au fundamentat misionarismula actului poetic. Amintind de Beranger (omagiat si de Alecsandrescu și Bolliac), de George Sand, de italienii Alfieri, Cesarotti, Pindemonte, Foscolo, de englezii Scott, Byron, Shelley, Mureșanu conchidea ferm: “Cu un cuvânt, poeții din periodul acesta dovedesc învederat la lume că ei știu cânta și de politică, iar nu numai de «frunză verde» și că versurile lor au contribuit la recâștigarea libertății și independenței naționale.”6 5 Ibidem; 6 Idem; p.292 15 Practica traducerii cunoaște, în secolul al XIX-lea, în plin romantism românesc, o dezvoltare rapidă și susținută. Sincronizarea literaturii române cu literatura din spațiul european occidental, în special cu cea franceză și engleză, aduce în discuție atât o necesară -fie ea și sumară - teoretizare a demersului în sine al traducătorului, a mizei și a instrumentarului acestuia, cât și transformarea implicită a traducerii într-o formă de asumare critică, într-o ipostază inedită a discursului critic românesc pe cale de a se naște. Ca experiență a Celuilalt, traducerea reprezintă un transfer cultural - a unui text de bază, aparținând unui sistem cultural și literar prim, într-un sistem literar de primire. „Acțiune de importare și de naturalizare”7, traducerea implică, de asemenea, o serie de alegeri prealabile de natură lingvistică, stilistică, estetică, chiar și ideologică, care angajează perspectiva multiplă a antropologiei culturale, a lingvisticii sau a literaturii. Oprindu-se la perioada dintre 1780-1860, Paul Cornea inițiază o aplicație statistică asupra traducerilor și traducătorilor, realizând chiar și un clasament al primilor 12 traducători, pe primul loc aflându-se Heliade Rădulescu cu 31 de titluri(din care 17 opere de Byron). Dintre comentariile aduse de istoricul și criticul literar, pe marginea aplicației statistice, reținem evidenta coincidență dintre semnarea tratatului de la Adrianopole și ofensiva receptării în românește a literaturilor străine. Notabil este și faptul că după 1840, data celebrei declarații programatice din Dacia literară, nu se înregistrează o diminuare a numărului de traduceri, dimpotrivă, se înregistrează o creștere a ritmului în care se traduce. Fenomenul se explică prin condițiile epocii, când necesitatea traducerilor era obiectivă, criticul explicând acțiunea lui Kogălniceanu, ca o amendare a principiului traducerilor, în sensul alegerilor nepotrivite a ceea ce se traduce. Așadar, Kogălniceanu nu făcea decât să deosebească oportun între traduceri folositoare - Montesquieu - și traduceri rele - Hariton și Polidor - admițîndu-le pe cele dintâi și osîndindu-le pe cele din urmă. Examinând lista traducătorilor, Paul Cornea descoperă numele unor scriitori cunoscuți, alături de numeroși anonimi: G. Antonescu, D. Antoniu, D.G. Afendi, G. Budescu, Ilie Benescu, Adelaida Cristanovski, R.S Campiniu. Se amintește și faptul că în urma unui îndemn domnesc, tinerii Iancu Canta, C. Strat, Alex. și Gr. Romalos, C. Jean, Th. Codrescu, N. Măcărescu, M. Filipescu se unesc într-o “societate literară”, angajându-se să traducă “Galeria morală” de Segur în 2 volume, și Abrege du voyage du jeune Anacharsis. Importanța pe care o dețin traducerile din franceză “confirmă o realitate presupusă, o dimensionând-o doar, la adevăratele proporții.”8 E de remarcat că franceza se bucură, de fapt, de o preponderență și mai accentuată, întrucât ea intermediază și traduceri din alte limbi (mai ale din engleză). Așa de pildă, cunoașterea unor autori ca Young și Byron, care au avut un răsunet indiscutabil asupra scriitorilor epocii. Nu mai puțin grăitoare e soarta lui Shakespeare la noi. În manuscrisele lui Barac se regăsește o traducere a lui Hamlet din limba germană, după versiunea Heufeld-Schroder din 1778, iar G. Barițiu traduce fragmentar Iuliu Caesar, la 1840, tot din limba germană. În schimb, St. Băjescu ia ca model pentru Macbeth vechea traducere franceză a lui Ducis. De-abia în 1864, cu Macbeth a lui P. P. Carp, Shakespeare va fi tradus în limba română direct din engleză. În cultura și în literatura română din secolul al XIX-lea se dezvoltă o conștiință politică a traducerilor - o “acțiune concentrată și metodică”, obligatorie pentru “integrarea 7 Daniel Henri Pageaux, Literatura generală și comparată, Ed. Polirom, 2000, p. 60; 8 CORNEA, Paul, Originile romantismului românesc, Editura Cartea Românească, București,2008; p.458; 16 națiunii române în sfera de idei, aspirații și interese ale civilizației moderne”9. Promotorii acestei politici culturale se văd puși în situația de a împăca dorința de a înălța spiritual pe cititori și obligația de a plăcea, “dorința de a face pedagogie și îndatorirea de a face comerț”10. Gheorghe Barițiu, de plidă, recomanda spre traducere Fedra lui Racine, epistolele lui Cicero, operele lui Schiller sau „romanțele spanicești” traduse deja de Herder, Voss și Schlegel în germană. Iar Ion Heliade Rădulescu, cel care pune bazele, în 1836, unui proiect uriaș de traduceri, Biblioteca universală, din păcate sortit eșecului prin chiar dimensiunile și ambițiile lui, aspira să reunească, într-o Colecție de autori clasici, pe Homer, Xenofon, Demostene, Vergiliu, Tasso, Alfieri, G. G. Byron, Victor Hugo etc. Din păcare însă, sunt traduse și numeroase texte din categoria semifabricatelor literare, melodrame, literatură bulevadieră ieftină, în care senzaționalul și sentimentalismul dețin un loc de frunte. Faptul se explică, pe de o parte, prin structura eterogenă și insuficient cultivată a publicului român, iar pe de alta, prin nevoia de supraviețuire a posesorilor de edituri și a tipografilor. Tocmai de aceea, traduse selectiv, textele clasice se supun criteriilor de accesibilitate și de transparență, și abia în al doilea rând exigenței calitative. Ca urmare, A. de Lamartine, G. G. Byron, Voltaire, J. J. Rousseau sau George Sand sunt secondați de necunoscuții Eugene Guinot, Marie Aycard sau Miss Norton, iar titlurile traducerilor vorbesc de la sine despre nevoia de literatură cu funcție compensativă, specifică unei epoci de transformări politice și sociale radicale: Logodnica braziliană, O răzbunare vecinică, Lodovisa sau amorul extraordinar, Logica patimilor. Un alt aspect deosebit de semnificativ pentru dialogul (sau lipsa dialogului) cultural bazat pe afinități este evident la nivelul selecției operate de traducătorii români din secolul al XIX-lea între operele romanticilor francezi A. de Vigny și A. de Musset, sau G.de Nerval, și textele lui A. de Lamartine. Faptul este de natură să dea seamă de raportul dintre cerere și ofertă pe piața traducerilor, dar și de „indicele de refracție specific mediului românesc, particularitățile de gust și limitele orizontului spiritual”al epocii. Selecția modelului lamartinian reprezintă, în aceste condiții, un exemplu de asimilare pe bază de afinități. Mai mult, dacă opera lui Lamartine a acționat ca un veritabil „ferment creator” asupra literaturii române a epocii, procesul istoric al receptării acestuia traduce „dialectica evoluției literaturii române vreme de un secol”. Paul Cornea remarcă audiența uimitoate a lui Lamartine la noi, în secolul al XIX-lea. Această tendință s-ar explica printr-o consonanță efectivă în planul creației, concretizată în câteva dintre operele reprezentative ale lirismului preeminescian. Succesul marelui romantic francez a fost dublat de o influență, înteleasă ca “un șoc al realiății revelatoare, capabil să descătușeze puterile tainice ale sufletului și să provoace descoperirea de sine a talentelor.” Criticul distinge trei etape ale receptării: mirajul lirismului(1830-1848); puterea de seducție a personalității(1848-1860) și degradarea mitului (1860-sfârșitul sec.) Altfel spus, in prima etapă opera domină omul, in cea de-a doua, omul domină opera și în cea din urmă, om și operă interesează din ce în ce mai puțin, sfârșind prin a se refugia într-o notorietate academică, de rutină. Oricum ar sta lucrurile, Heliade rămâne marele inițiator al cultului lui Lamartine în literatura noastră. Traducerile sale au fost citite întâi la întrunirile Societății literare, ținute în 9 CORNEA, Paul, Oamenii Inceputului de drum, Ed. Cartea românească, 1974; p.275 10 Paul Cornea, Originile romantismului românesc, Editura Cartea Românească, București,2008, p. 453 17 casele lui Dinicu Golescu, prin 1827-1828, suscitând entuziasmul asistenței. Dar Heliade nu e singurul atras de Lamartine; alături de el se află un clasicist precum Asachi, un diletant de felul lui Constantin Manu și, foarte curând îi vom găsi pe toți reprezentanții “noului val” poetic. Romantismul constituie orientarea predominantă a epocii, sub două ipostaze: una majoritară, de tip Lamartine, Chateaubriand, Victor Hugo; cealaltă minoritară, ilustrată prin Byron. Traduceri și literatură originală se îndrumă, în linii mari, spre aceleași direcții. Se înțelege că romantismul pașoptist se asociază cu luminile sau, cel puțin nu se desparte brutal de ele, e moderat, ancorat puternic în social, liric, discursiv și militant. După 1848 se observă o predilecție netă în favoarea romanului. Tradus intens în intervalul 1830 - 1840, G. G. Byron reprezintă unul dintre modelele tutelare ale romantismului românesc din perioada pașoptistă, numeroasele ode care i se dedică de către principalii reprezentanți ai literelor românești din epocă demonstrând acceptarea și identificarea cu un nou model psiho-social și estetic. Succesul răsunător al poemului Childe Harold duce, printre altele, la autohtonizarea - și modificarea implicită -modelului, prin poemul de certă rezonanță byroniană al lui Dimitrie Bolintineanu, Conrad. Arhetipul existențial al exilatului patriot - Bolintineanu însuși - și cel literar al proscrisului, al exilatului damnat, se întâlnesc, astfel, într-un mod fericit și cu deosebire profitabil pentru mișcarea ulterioară a romantismului românesc. Traducerile din Montesquieu începuseră încă din 1794 cu povestirea Arsace et Ismenie. A urmat o alta povestire, în culegerea Biblioteca desfătătoare a lui Stanciu Căpățîneanu, la 1830, și tot lui îi aparține Mărimea romanilor sau băgări de seafrtă asupra pricinilor înălțării și căderii lor. Publicînd, în 1842, în Foaie pentru minte cîteva extrase din această operă, G. Barițiu ținea să-i sublinieze în chip deosebit însemnătatea: „O carte mai trebuincioasă decît aceasta — afirma el — nu s-au tipărit pentru români"11. O alta versiune românească a aceleiași opere (Mărirea și deca-dința romanilor) e din 1859. Prima încercare de a traduce L'esprit des lois e a lui Emanoil Kinezu (1858), a doua a lui Iancu Alecsandri, fratele poetului. Această pasiune pentru Montesquieu se explică prin faptul că opera sa reflectă un stadiu mai puțin matur al dezvoltării burgheziei, o etapă în care capitalismul nu reușise să smulgă forțele productive din mîinile feudalismului, cu alte cuvinte, el corespunde tocmai perioadei de tranziție din societatea românească în care apele încă nu se desparțiseră de uscat, iar soluțiile radicale nu căpătaseră un teren obiectiv de manifestare. E evident că o asemenea orientare conciliatoare răspundea pe deplin situației de la noi în preajma anului 1848; prin structura lipsită de diferențiere, legată de formele încă primitive ale capitalismului, burghezia nu era capabilă să conducă poporul la o luptă revoluționară și încerca sa croiască drum noilor relații pe calea colaborării cu forțele vechiului regim; din punct de vedere ideologic, poziția ei nu s-a cristalizat într-un puternic curent materialist nici în științele naturii, cu atât mai puțin în științele sociale. Iată de ce democratismul revoluționar a constituit un curent minoritar la 1848, Montesquieu a întrunit sufragiile, iar Rousseau, deși prețuit ca literat, n-a fost „selectat" ca gânditor politic. în ochii burgheziei moderate, nici teoria contractului, nici superioritatea stării de natură asupra civilizației nu reprezentau concepții subversive. în schimb,' ea trebuia să deteste interpretarea iacobină a doctrinei rousseau-iste a statului, implicând ideea suveranității poporului, legitimarea drepturilor la insurecție și postularea egalității ca bază obligatorie a libertății. 11 Ibidem; 18 S-ar putea afirma de asemenea, că preferințele boierilor se îndreptau către scriitorii dulcegi din secolul al XVIII-lea : Piron, Dorat, Florian, Marmontel, și către scriitorii străini asemănători traduși în franceză : Pope, Young, Gessner. Este de remarcat faptul că un număr destul de mare de autori francezi au fost citiți mai întâi în grecește și chiar traduși din această limbă : așa s-a întâmplat cu Povestirile morale ale lui Marmontel, cu Discursul asupra inegalității a lui Rousseau, cu Tartuffe al lui Moliere, cu Iuliu Cezar, Merope și Zaire a lui Voltaire, cu Atala a lui Chateaubriand și chiar cu Logica lui Condillac și cu Considerațiile lui Montesquieu . Aproape toate traducerile sau imitațiile după autorii francezi sunt făcute de mari boieri și ni s-au păstrat doar in manuscrise. Lucrul pare sa dovedească că gustul pentru aceste producții nu depășea cercul aristocrației. Dar existența mai multor copii ale aceleiași traduceri atestă faptul că gustul era destul de răspândit în rândurile acestei pături. Citirea autorilor francezi în traducere a devenit curând, în ochii contemporanilor, o dovadă de patriotism. „Tatăl meu — ne spune în Amintirile sale nuvelistul Negruzzi — era unul din aceștia. Nu ieșea nici un calendar pe care sa nu-i aibă el întâi, nici o carte bisericească pe care să n-o cumpere, nici o traducție pe care sa nu puie să i-o prescrie . Aceste cărți erau ținute, din câte se pare, într-o lada mare așezata cu mândrie pe coridorul de la intrare, ca sa fie văzute de oricine.”12 13 Negruzzi va transcrie ulterior, catalogul unei părți al acestei interesante biblioteci. Pompiliu Eliade observă preferința grecilor din țară pentru Marmontel, și a boierilor moldoveni și munteni pentru Florian. Acesta din urmă va domni fără rival în Principate ani întregi. Lucrările în discuție, considerate de Eliade aproape lipsite de conținut, sunt văzute totuși, într-un fel cu totul oriental, nobile și pline de dulceață, parcă anume făcute pentru a fi înțelese, admirate, traduse de foștii elevi ai emigranților. Ușor de înțeles, fără fond, copilărești, dezmierdatoare, erau tocmai ce trebuia pentru a servi drept exerciții de franceză marilor boieri începători într-ale traducerii. Un veac întreg de ignoranță și de asuprire îi făcuse să piardă orice noțiune de adevăr și de fals și, necunoscînd adevărata antichitate, puteau deopotrivă de bine s-o accepte pe aceea a lui Florian sau a lui Fenelon. Cu alte cuvinte, apreciază criticul, au fost sinceri în admirația lor pentru acest autor. “Florian era la nivelul stării de spirit și de gust din cele două provincii române — a slujit într-un anume sens de institutor pe lângă acești copii mari care erau, într-ale literaturii, boierii moldoveni și munteni de la începutul veacului. Poate nici n-ar fi fost în stare să priceapă ceva mai elevat sau mai 13 profund. Le trebuia ceva ce ar fi putut citi întinși pe divan, fără să-și bată prea mult capul.” Încetul cu încetul însă Florian le-a trezit gustul pentru alte scrieri, asemănătoare la început cu ale lui ; romanele moralicești și sensibile ale doamnei de Genlis : Cavalerii Lebedei (Les chevaliers du Cygne), Asediul orașului Rochelle (L'investissement de la cate de Rochelle), sau Moartea lui Avei (Poeme sur la Mort d'Abel) de Gessner (tradus în 1818), apoi romanele scurte ai căror autori nu sunt, nici ei, menționați : Alexis sau Căsuța din codru (Alexis ou la Maison de la Foret), Istoria lui Tarlo sau Străinii in Elveția, (Tarlo ou Ies Etrangers en Suisse), Zalmis și Elvira, Călătoria lui Cox (Le voiage de Cox). 1 Și astfel constatăm că Florian nu servise decât drept pretext al acestei evoluții care își făcea drum în gustul boierilor. Gustul lor făcuse un pas înainte. Se grăbeau să ajungă la 12 idem, p. 278; 13 ELIADE, Pompiliu , Influența franceză asupra spiritului public în România, ed. Univers, București, 1982, p. 266 19 povestirea pură, de unde morala este alungată. Chiar în Galateea se întrezărește noul gen. Emanciparea a făcut progrese, au descoperit în scrierile franceze ale timpului și o altă dragoste decât cea platonica din scrierile de morală, și astfel au trecut mai întâi la Istoria cavalerului de Grie și a. iubitei sale Manon Lescot (manuscris din 1815) ; apoi Istoria, lui Raimond, scoasă din Decameronul Franței (L'Histoire de Raymond, tiree du Decameron de France - 1815), în sfârșit la Povestea celor mai fermecătoare amoruri de la Paris (L'Histoire des plus charmantes amours de Paris - 1819), al cărei autor, ca de obicei, nu ne este divulgat. Traducătorul înflăcărat al majorității acestor scrieri din, ce în ce mai puțin morale, dar dulci, ușoare, pline de frumoase simțiri, având originalul împodobit cu ilustrații, a fost vestitul vornic al Moldovei Alexandru Beldiman, membru al partidei naționale, care învățase în copilărie franceza și greaca mai bine decât propria sa limbă. Una dintre problemele capitale ale oricărei cercetări dedicate originilor romantismului românesc este de a ști dacă procesul „nașterii" are un caracter autohton sau se desfășoară pe o bază imitativă, dacă el este generat de factori interni sau constituie produsul influențelor străine. E evident că geneza romatismului românesc nu poate fi înțeleasă decât efectuând o analiză în profunzime a societății românești (factorul „receptor" ). Ea va trebui să arate ce dislocări de mentalitate și ce exigențe de renovare a vieții intelectuale au făcut la un moment dat posibil și necesar romantismul, ce transformări economice, sociale și morale au favorizat marea conversiune a gusturilor, sensibilităților și ideilor din jurul anilor 1820—1830, care se concretizează, între altele, și prin asimilarea unor modalități romantice străine. Rolul curentelor de idei și al mișcărilor literare ale Apusului în modelarea gândirii și a sensibilității românești este considerabil. El trebuie recunoscut și asumat căci, “istoria literară a tuturor națiunilor demonstrează că împrumutarea de teme, concepte, tehnici artistice constituie un fenomen permanent, datând din cele mai vechi timpuri și sporind în proporții imense o dată cu victoria capitalismului și revoluția industrială”14. Bibliografie: CORNEA, Paul, De la Alecsandrescu la Eminescu - aspecte - figuri - idei , Editura Pentru Literatură, 1966, București; CORNEA, Paul, Oamenii Inceputului de drum, Ed. Cartea românească, 1974; CORNEA, Paul, Originile romantismului românesc, Editura Cartea Românească, București, 2008; ELIADE, Pompiliu , Influența franceză asupra spiritului public în România, ed. Univers, București, 1982; Daniel Henri Pageaux, Literatura generală și comparată, Ed. Polirom, 2000; The work of drd. Mirela Curcă (Buzoianu) was supported by Project SOP HRD -EFICIENT,61445/2009 14 Idem, p. 275; 20 IDENTITATE ȘI ALTERITATE - DE LA CONCEPT LA IPOSTAZĂ ÎN ROMANUL ORA 251 Drd. Maria Ramona RUSU (BLĂJAN) Universitatea „1 Decembrie 1918” Alba Iulia Constantin Virgil Gheorghiu, poet și prozator, a devenit cunoscut românilor abia după revoluția din 1989. Deși s-a bucurat de un important succes în Franța, unde a trăit din anul 1948 și unde a publicat peste 40 de volume, traduse în diferite limbi, el rămâne în conștiința multora drept autorul unei singure cărți, romanul Ora 25. Actualmente lucrările de specialitate asupra identității arată că aceasta este inseparabilă de alteritate și de relația cu celălalt. Astfel problema alterității apare strâns legată de noțiunea de identitate. Fiecare nu există decât în raport cu cealaltă, în opoziție cu cealaltă. Astfel să construiești o identitate, este să-ți asumi o parte din diferența sa semnificativă. Pornind de la aceste considerații, referitoare la identitate și alteritate, articolul subliniază modul în care le utilizează C.V. Gheorghiu, cum le pune în relief sau anulează aceste opoziții, în romanul său Ora 25, prin personajul principal Johann Moritz. Cuvinte-cheie: identitate, alteritate, opoziție, eu, altul „Eu este un altul” este celebra afirmație a lui Arthur Rimbaud în scrisoarea adresată lui Paul Demeny în 15 mai 1871. Formula este paradoxală deoarece ea pune în discuție granița dintre identitate și alteritate, menținând totodată, însuși opoziția termenilor. Utilizate în diverse domenii: filozofie, psihologie, literatură, lingvistică, sociologie, antropologie, etc., cele două noțiuni contribuie la o receptare diferită a subiectivității umane. În general cele două noțiuni sunt utilizate în tandem, însă pentru a-și demonstra funcționalitatea în spațiul literar ar trebui tratate întâi individual, și apoi ca pereche noțională. Identitatea este un concept încă în dezbatere, încercarea de a-l „prinde“ exhaustiv într-o definiție este o întreprindere dificilă. Vor fi mereu nuanțe neluminate, „mișcări“ ale textului pe care ochiul teoreticianului nu le va analiza. Așadar conceptul de identitate nu trebuie utilizat fără a reflecta asupra semnificației acesteia, așa cum recomandă și Levi Strauss „L'identite se reduit moins â la postuler ou â l'affirmer qu'â la refaire, la reconstruire, et [.] toute utilisation de la notion d'identite commence par une critique de cette notion”2. Gottlob 1 Lucrarea de față este inclusă și în cuprinsul proiectului de cercetare doctorală intitulat „Constantin Virgil Gheorghiu - studiu monografic”, desfășurat în cadrul Facultății de Istorie și filologie a Universității „1 Decembrie 1918” din Alba Iulia, îndrumător prof.univ.dr. Constantin Cubleșan. Lucrarea de doctorat face și obiectul unei burse doctorale, acordate prin FONDUL SOCIAL EUROPEAN, Programul Operațional Sectorial pentru Dezvoltarea Resurselor Umane 2007 - 2013, Axa prioritară 1 „Educația și formarea profesională în sprijinul creșterii economice și dezvoltării societății bazate pe cunoaștere”, Domeniul major de intervenție 1.5. „Programe doctorale și postdoctorale în sprijinul cercetării”, Titlul proiectului: „Bursele doctorale, premiza pentru creșterea competitivității și competențelor în cercetarea științifică”, ID proiect 63269 Programul Operațional Sectorial pentru Dezvoltarea Resurselor Umane 2007 - 2013 , Axa prioritară 1 „Educația și formarea profesională în sprijinul creșterii economice și dezvoltării societății bazate pe cunoaștere”, Domeniul major de intervenție 1.5. „Programe doctorale și postdoctorale în sprijinul cercetării”, Titlul proiectului: „Bursele doctorale, premiza pentru creșterea competitivității și competențelor în cercetarea științifică”, ID proiect 63269 2 Levi-Strauss), L'Identite, Paris, PUF, 1977, p. 58. 21 Frege a remarcat chiar că identitatea nu se poate defini: „pentru că orice definiție este o o identitate, identitatea însăși nu poate fi definită”3 4. De la anticul „cunoaște-te pe tine însuți” și până la teoriile fenomenologilor se poate observa că tema identității a alimentat nenumărate dezbateri. Conform lui Aristotel, identitatea unei persoane corespunde unei esențe, unei realități fixate și durabile care nu există decât prin ea însăși și care nu are nevoie de nici un altul pentru a exista. Începând cu Modernitatea și mai ales cu reflecțiile lui Descartes și apoi cele ale lui Bergson, Husserl, Sartre, Lipiansky, Ricoeur, etc., s-au impus noi viziuni. Însă noile concepte continuă să fie resimțite ca nesigure și uneori contradictorii. Cu toate acestea, s-a încercat rezolvarea unor paradoxuri care au facut problematică orice încercare de definiție. Paul Ricoeur a arătat că dezbaterea privind identitatea a fost adesea denaturată din cauza confuziei a două utilizări distincte ale conceptului de identitate „l'identite comme memete et l'identite comme ipseite” acesta din urmă arătând de ce o ființă este ea însăși și nu o alta. Pe de altă parte se pot distinge mai multe tipuri de identitate: personală, colectivă, religioasă, socială, sexuală, etc. Mai mult, paradoxul aparent al identității colective (să fie similare și deosebite) a fost și el rezolvat. Construcția acestei identități implică o dublă mișcare, numai aparent contradictorie: pe de o parte, similitudine, fuziune - individul este similar cu grupul din care acesta face parte, iar pe de altă parte, diferența, vis-a-vis de cei care nu fac parte din comunitate. Aceste două mișcări nu se anulează niciodată. Folosirea termenului de identitate s-a datorat în primul rând asocierii lui cu cel de identitate personală, ceea ce sugerează, în sens restrâns, perpetuarea individului, peste ani, în aceeași formă, iar în sens mai larg, totalitatea sentimentelor și imaginilor prin care subiectul se individualizează. Identitatea personală este prezentată ca un proces de depreciere permanentă, sau ca urmare a unei variabile în continuă schimbare. Ea este prinsă într-o dinamică și participă la o conștientizare personală. Sinele este schimbător, instabil, niciodată același, făcând obiectul unui proces de construcție, deconstrucție și reconstrucție permanentă, a unei definiri de sine, gândită ca o tensiune continuă între ființă și devenire. Noi trebuie să ținem cont de factorul temporal, de modificărilă survenite ca urmare a trecerii timpului, sau de cele psihologice și morale, suferite de către personaj pe parcursul experiențelor trăite, și de tot ceea ce poate sau ar fi putut avea legătură cu evoluția identității sale și a conștiinței de sine. Ceea ce este necesar de evidențiat, este fără îndoială relația dintre cele două noțiuni, și în special, modul în care alteritatea influențează identitatea. În conformitate cu definiția acceptată, alteritatea este un concept filosofic care semnifică „caracterul celui ce este altul.” Aceasta este legată de gradul de conștientizare a relației cu ceilalți văzuți în diferența lor. Celălalt se opune identității, caracterul celui ce este în aceeași ordine. De aici decurg toate opozițiile care se înscriu în dualitate: diferență versus similitudine la toate nivelurile, diversitatea condiției versus egalitatea condiției, diferența limbii versus identitatea limbii, diversități fizice versus similarități, diversitatea culturală versus identitate culturală, ciudățenie versus proximitate, îndepărtare versus apropiere, și în cele din urmă, multiplul față de Unul sau unicul. 3 Encyclopaedia Universalis, France, 1990, corpus 11, p. 896, apud Georgeta Orian, Identitate și alteritate: repere interdisciplinare în „Annales Universitatis Apulensis”, Series Philologica, Alba Iulia, nr. 4/2003, tom 3, pp. 123 - 132 4 Paul Ricoeur , Soi-meme comme un autre, Le Seuil, 1990, p. 42. 22 Excluderea reciprocă a termenilor este susținută și de definițiile celor doi termeni din DEX: identitate- faptul de a fi identic cu sine însuși, proprietate a unui lucru de a-și păstra timp îndelungat caracterele fundamentale, desemnând totodată un ansamblu de date prin care se identifică o persoană, iar alteritatea din contră - trecerea unei existențe de la o stare la alta; existența, ființa privită din punct de vedere diferit de ea însăși. Identitatea se bazează astfel pe unitate, permanență excluzând diferența, alteritatea. Dintre teoriile despre identitate se remarcă cea esențialistă a lui Parmenide, întemeiată pe credința în „esențe” ce asigură o continuitate a ființei în timp, apoi una opusă, cea a lui Heraclit, conform căreia identitatea este ceva care se (re)construiește mereu, afirmație bazată pe devenirea temporală ca fiind cauza schimbării ființei, aceasta neputând rămâne identică cu sine însăși, doar din punct de vedere numeric, înțeleasă ca păstrarea unor trăsături fizionomice de-a lungul timpului. Paralel putem vorbi și de o identitate calitativă potrivit căreia separarea în timp nu produce o schimbare definitivă în ceea ce privește individul, însă de multe ori cel cunoscut drept același cu cel dinaintea trecerii timpului, se poate considera drept un altul. Actualmente lucrările de specialitate asupra identității arată că aceasta este inseparabilă de alteritate și de relația cu celălalt. Astfel problema alterității apare strâns legată de noțiunea de identitate. Fiecare nu există decât în raport cu cealaltă, în opoziție cu cealaltă. Astfel să construiești o identitate, este să-ți asumi o parte din diferența sa semnificativă. În termenul „celălalt” există un „altul” care se opune în mod obișnuit „sinelui”. Este un altul decât eu. Este certă existența unui abis ce impune despărțirea. Însă pentru că există o cumunicare între mine și celălalt, trebuie să existe ceva comun care să garanteze această comunicare. Trebuie astfel să existe un „același”, și ca acest „același” să primeze asupra celuilalt. Dincolo de orice diferență, se află în fața mea o ființă umană, în carne și oase, la fel ca și mine și aparținând aceleiași condiții. Natura promovează diferența - în acest caz bagajul genetic, educația, cultura, caracterul, istoria, însă nu o face diferit decât în interiorul identicului. Există așadar incluziune reciprocă între identitate și alteritate. Cu toate acestea, în sensul ei actual, alteritatea poate fi privită dintr-o altă perspectivă, cea a opoziției subiectului (eu, mine) la un alt subiect, la un alt „eu”, dar care se diferențiază de „mine”. Cu toate acestea, diversitatea în rândul oamenilor este infinită. Adevărata problemă nu ar fi mai degrabă de a ști cum oamenii participă la realizarea unei unități comune, având în vedere diversitatea care îi caracterizează pe fiecare dintre ei? Sartre se pare că a înțeles: „S'il est impossible de trouver en chaque homme une essence universelle qui serait la nature humaine, il existe pourtant une universalite humaine de condition. Ce n'est pas par hasard que les penseurs d'aujourd'hui parlent plus volontiers de la condition de l'homme que de sa nature. Par condition ils entendent avec plus ou moins de clarte l'ensemble des limites a priori qui esquissent sa situation fondamentale dans l'univers. Les situations historiques varient: [...] Ce qui ne varie pas, c'est la necessite pour lui d'etre dans le monde, d'y etre au travail, d'y etre au milieu d'autres et d'y etre mortel....”5 Așadar, după cum s-a observat în reflecția asupra identității, factorul temporal nu poate fi ignorat. Alteritatea se accentuează odată cu trecerea timpului, în sensul că eu-însumi devin un altul, însă eu mă recunosc așa cum eram în trecut. Pornind de la aceste considerații, referitoare la identitate și alteritate, este interesant pentru noi să observăm cum le utilizează C.V. Gheorghiu, cum pune în relief sau anulează aceste opoziții, în romanul său Ora 25. 5 Jean-Paul Sartre, L'Existentialisme est un humanisme, Paris, Gallimard, Folio/Essais, 1996, p. 67-69. 23 De când există omul își pune aceeași întrebare: Cine sunt eu? El reflectează asupra sa pentru a se cunoaște și a se înțelege. De multe ori, pentru a putea realiza o analiză corectă recurge la cei din jurul său, la influența pe care o pot avea asupra caracterului și a stării sale de individ uman. Oamenii relaționează între ei în diverse moduri. În timp ce unii produc fapte bune și înfăptuiesc dreptatea, alții, neglijând oamenii din jurul lor, săvârșesc fapte ale căror consecințe constau în îngrădirea libertăților celuilalt sau, în cele mai crude situații, în chiar distrugerea celuilalt. În această situație, mulți dintre filosofi, căutând să găsească esența care se ascunde în spatele omului și a comportamentului acestuia, au reflectat asupra felului naturii umane (bună sau rea) și în funcție de viziunea fiecăruia, au încercat să descrie mecanismele care stau în spatele acțiunilor umane. Dacă omul este bun de la natură și, în consecință, își reglează relațiile cu semenii identificându-se pe sine înșuși la fel ca ceilalți (având o natură identică) atunci comportamentul său va fi unul deschis către celălalt, iar prosperitatea proprie nu va avea întâietate în dauna prosperității comune, a tuturor. Această idee o gândește și Jean-Jacques Rousseau atunci când crede că natura l-a creat pe om bun și numai societatea i-a pervertit comportamentul într-unul negativ. Ce îi determină totuși pe oameni să se comporte bine cu ceilalți o dată ce societatea i-a înrăit? Rousseau crede că omul este înzestrat cu un principiu de dreptate și virtute, numit conștiință, care distinge între bine și rău și care venind din sentimentul natural al dreptății îi determină pe aceștia să acționeze conform „luminii rațiunii”. Cele două principii pe care Rousseau le pune la baza comportamentului uman sunt date de instinctul de autoconservare, prin care fiecare își dorește propria bunăstare, și de suferința pe care omul o simte în fața durerii celuilalt, identificându-se cu acesta. Johann Moritz, țăran, fără cultură intelectuală, dar sensibil și inteligent se încadrează perfect în teoria lui Jean-Jacques Rousseau. De-abia căsătorit, este nevoit să se despartă de soția sa datorită unei confuzii. Fără să vrea se trezește prins în înspăimântătorul angrenaj al „mașinii administrative”. Debusolat, tratat, în ciuda negărilor sale, ca un animal, nu are altceva de făcut decât să suporte. Periplul său etnic, fals de la început, îl supune unei existențe ciudate, pe care caută să și-o explice însă nu reușește. El nu va înțelege abandonarea din Ungaria de către amicii săi speriați de consecințele relației cu un evreu, și apoi de ce Ungaria îl livrează Germaniei cu titlu de străin, nu i se pare normală nici existența sa asemenea unui sclav, până când, împreună cu francezii fuge în America, unde de asemenea fiind considerat „suspect” intră în categoria „administrativă” una care nu acordă importanță recunoașterii sau milei de care avea nevoie Johann. Fiecare locație îi oferă lui Johann câte o identitate care nu se limitează doar la nume în sine ci și la naționalitatea sa. Român la origine, este considerat mereu altceva decât i se spusese că este în țara din care tocmai plecase. De fiecare dată falsă, naționalitatea sa, este cea care îi denaturează relația cu ceilalți, deoarece societatea contemporană lui, are la bază principiul diferenței, al discriminării. Numele său este mereu schimbat în funcție de dorința celor din jurul său și de profilul etnic al fiecărei țări sau comunități în care se găsește, Johann acceptând calm noua identitate „Nu există evreu cu numele de Johann (...) Numele evreiesc este Iacob. Așa te cheamă pe tine: nici Ion nu te cheamă; asta-i traducerea românească a lui Iacob! (...) Toți cei din lagăr îi spuneau Iankel. El nu s-a opus. I-a fost greu numai până s-a învățat cu noul nume.”6 În Ungaria, nu mai este considerat evreu ci român, refuzându-i-se astfel întocmirea unor acte ce-i permiteau părăsirea acestei țări „Iankel, chestiunea ta este foarte încurcată! Comunitatea evreiască din Budapesta, 6 C. V. Gheorghiu, Ora 25, București, Editura Gramar, 2004, p. 57. 24 care ne dă nouă hârtii pentru plecarea în America, nu vrea să-ți dea și ție! (...) Au spus că ei nu dau pașapoarte la creștini și că de aceea sunt comitet evreiesc, ca să-i ajute pe evrei. Iar tu nu ești evreu.”7 Ajunge în lagărul din Germania ca ungur cu numele de Ianoș este descoperit ca fiind descendentul Familiei eroice, renegat ca ungur și considerat neamț cu numele de Johann. Păzind niște francezi aceștia îi spun Jean, numele său reprezentând de fapt aceeași persoană, interpretată însă ca fiind Celălalt „Levi-Strauss subliniază importanța numelui o persoanei: în esență, este vorba despre a-l clasa pe Celălalt și de a se clasa pe sine.”8 Identitățile oferite de fiecare țară în care ajunge se transformă în cazul lui Johann în ipostaze ale alterității, deoarece Johann rămâne același, la finalul procesului de deconstrucție și apoi reconstrucție, acesta recunoscându-se în cel de dinainte. Identitatea sa rămâne Johann, iar celelalte, Ianoș, Iankel, Iacob, Jean etc., devin alteritățile aceluiași om, dar care este nevoit să se accepte pe rând drept evreu, ungur, neamț, cu un nume nou și o viață diferită, datorită inegalității dintre oameni și dintre rase, idee ce predomină și în romanul lui C.V. Gheorghiu. Egalitatea dintre oameni este exact principiul pe care filosoful german, Friedrich Nietzsche îl va nega atunci când va împărți comportamentul uman în două tipuri: cel bazat pe o morală de stăpân și cel bazat pe o morală de sclav. Considerând că oamenii nu se nasc egali, Nietzsche consideră că aplicarea egalității în relațiile dintre oameni este o nedreptate. Cei puternici, cu morală de stăpân și dotați cu „voința de putere” sunt cei care trebuie să domine. Raportul eu-ceilalți bazat pe alteritate (spre deosebire de Rousseau unde era importantă identificarea cu celălalt) este caracterizat de dominanță, supraomul (propovăduit de către Nietzsche) îl va domina pe cel slab, iar în voința de dominare a acestuia rezidă însăși esența vieții. Nietzsche nu mai pune problema în termenii lui Rousseau care se întreba dacă oamenii sunt de la natură buni sau răi, ci afirmă că oamenii sunt puternici și slabi și de aceea dreptatea constă, cum spuneam, în dominanța asupra celui slab. „Viața însăși, spune Nietzsche, este în esență sustragere, rănire, biruință asupra celui mai slab, oprimare, duritate, impunere cu forța a formelor proprii, asimilare sau, cel puțin și în cel mai blând caz, exploatare.” Clasarea lui Johann drept un om slab, ar fi o greșeală deoarece în final el reușește să iasă din acest vacarm al anonimatului, redevenind ca identitate Ion (Johann), rămânând însă în interiorul său câte ceva din fiecare „Celălalt” care l-a înlocuit pentru diferite perioade. Modul în care reușește să o facă nu este unul specific tuturor, așteptarea, răbdarea, resemnarea neputând fi acceptată de orice individ în asemenea situație „Moritz nu s-a supărat. Altă dată poate, s-ar fi înfuriat (...) Dar astăzi toate îi erau indiferente și nimic nu-l mai atingea.”9 Timpul, experiența de viață, trăite sub diferite identități, l-au transformat în alt om, diferit prin natura umană de cel de dinainte, bagajul genetic al celui dintâi fiind cel care a contribuit la existența demnă atât a lui Ianoș, cât și a lui Ianke sau orice alt individ care i-a pătruns simbolic în corp pentru o bucată de timp „Privirea, trăsăturile chipului, felul în care ședea lungit, toate îi erau acum altele. Nu mai era Johann Moritz de mai înainte, Johann Moritz cel dintotdeauna. Trupul și sufletul îi rămăseseră ca un cablu prin care ar fi trecut un curent electric mult prea puternic. Din toate, numai cenușa celui care fusese. El, Moritz, nu mai exista.”10 Semnificativă în susținerea acestei idei este și asemănarea găsită de către Traian 7 Ibidem, p. 94 8 Apud Georgeta Orian, art. cit., pp. 123 - 132 9 C. V. Gheorghiu, op. cit., p. 257. 10 Ibidem, p. 256. 25 Korugă, portretului lui Johann cu un tablou al lui Picasso reprezentând „Șapte oameni care ocupă același loc în spațiu, în același timp!”11 Dacă omul se naște bun sau rău și în conformitate cu acest factor își reglează propriul comportament, atunci înseamnă că pornim de la ideea că omul se naște om. Ori în filosofie dacă se caută esența naturii umane și dacă ne întrebăm: ce este omul? (iar dacă la această întrebare răspundem că el este mai mult decât o ființă bipedă care se naște), atunci cu siguranță că omul nu este om numai prin faptul că se naște așa, ci devine om prin procesul propriu al formării de sine. Johann Moritz reușește să-și reia viața personală de dinainte, fără să uite însă limitele absurdității la care a fost supus, dar care l-au adus într-un final în același loc, susținând astfel teoria conform căreia devenirea umană se realizează prin experiență și prin capacitatea fiecăruia de a o recepta. BIBLIOGRAFIE ***Identitate și alteritate. Studii de imagologie, II, coord.:N. Bocșan, Sorin Mitu, Toader Nicoară, Ed. Presa Universitară Clujeană, Cluj-Napoca, 1998. Bărbulescu Simion, Din perspectiva altfelității, Editura Scrisul Prahovean - Cerașu, 1999. Doinaș Ștefan Augustin, Eu și celălalt // „Secolul 21: Alteritatea”, nr. 1-7, 2002. Doinaș Ștefan Augustin, Tipurile alterității // „România literară”, nr. 39, 1991. Gheorghiu Constantin Virgil, Ora 25, București, Editura Gramar, 2004 Levinas Emmanuel în dialog cu Franșois Poirie, Problema alterității,, în “Secolul 21”, Alteritate, nr. 1-7/2002, pp. 14-22. Marcus Solomon, Identitatea și alteritatea sunt de nedespărțit // „Secolul 21: Alteritatea”, nr. 1-7, 2002. Marian Rodica, Identitate și alteritate, București, Editura Fundației Culturale Ideea Europeană, 2005. Neculau Radu, Paul Ricoeur: identitatea personală și identitatea narativă // „Secolul 21: Alteritatea”, nr. 1-7, 2002. Orian Georgeta, Identitate și alteritate: repere interdisciplinare în „Annales Universitatis Apulensis”, Series Philologica, Alba Iulia, nr. 4/2003, tom 3, pp. 123 - 132 Parfit Derek, Ceea ce credem că suntem // “Secolul 21: Alteritatea”, nr. 1-7, 2002. Ricoeur Paul , Soi-meme comme un autre, Le Seuil, 1990 Sartre Jean-Paul, L'Existentialisme est un humanisme, Paris, Gallimard, Folio/Essais, 1996 Strauss Levi (dir.), L 'Identite, Paris, PUF, 1977 Șleahtițchi Maria, Jocurile alterității, Chișinău, Editura Cartier, 2002 Ibidem, p. 197. 26 SINCRONIZĂRI ȘI INTERFERENȚE CULTURALE EUROPENE ÎN CONTEXTUL LITERAR ROMÂNESC AL SECOLULUI AL XIX-LEA Drd. Ana-Elena ANGHEL (COSTANDACHE) Universitatea „Dunărea de Jos” - Galați Demersul de față își propune să analizeze și să evidențieze elementele de modernitate românească din perioada secolului al XIX-lea aflate în strânsă legătură cu modelele de cultură occidentală, culturi considerate elite europene (franceză, germană, rusă, engleză, italiană). Acestea sau constituit în adevărate izvoare culturale care au influențat și s-au sincronizat cu elementele deja existente ale fondului cultural românesc. La sfârșitul secolului al XVIII-lea și la începutul secolului al XIX-lea, în Principatele Române, influențele străine s-au resimțit sub forma traducerilor și preluărilor tematice, iar literatura din perioada premergătoare epocii '48 a stat sub semnul „arderii etapelor”, respectiv al conflictului dintre „nou” și „vechi”. Scriitorii români au abordat o tematică diversă, întrucât au vrut să povestească, să ia atitudine, să expună adevăruri, să formuleze mărturii, să explice, să placă sau să epateze. Astfel, diversitatea și amestecul genurilor și speciilor literare au constituit elementele începutului literaturii moderne, al formărilor și al deciziilor, scriitorii români ai vremii hotărându-și destinul scriitoricesc. Permanenta opoziție dintre noutate și tradiție s-a resimțit pe tot parcursul secolului al XIX-lea, întrucât ceea ce se considera ca fiind reformă sau parte de noutate a coexistat timp îndelungat cu elemente vetuste. Lucrarea de față tratează diversitatea modelelor și a surselor de influență, precum și asimilarea și adaptarea acestora la realitățile românești. De asemenea, o atenție deosebită vom acorda și elementelor de noutate, de originalitate, care au contribuit la crearea unor opere literare, artistice sau științifice valoroase. Cuvinte-cheie: influențe, interferențe culturale, modele europene, diversitate, modernitate românească. Pentru a putea înțelege mai bine originalitatea și spiritul care au compus esența literaturii române sub presiunea inflențelor străine din secolul al XIX-lea, trebuie cercetate cu precădere sursele de inspirație, interferențele acestora și influențele care s-au manifestat asupra modului de scriere, dar mai ales de gândire a scriitorilor români din generația pașoptistă. Paul Cornea observa că cercetările comparatiste abundă, de obicei, în explorarea „influențelor” și a „surselor”, lăsând în umbră sau ignorând cu totul implicațiile de psihologie socială a momentului „recepției”.1 Conceptul de „receptare” se dorea, în epocă, a fi cu totul separat de cel de „influență”, făcându-se referire la relațiile dintre operele literare, autori, cititori, editori. Se viza, de fapt, întregul domeniu al creării și al difuzării operei, dar mai ales popularitatea și modalitatea în care cartea era primită de către cititor. De-a lungul evoluției sale, cultura română și-a creat legături și s-a inspirat din culturile străine prin colaborări și preluări de modele, modificări și remodelări, traduceri, preluări tematice sau redactări de elemente originale, formând astfel baza modernismului românesc, dar având și o continuitate cu ceea ce reprezenta fondul specific național. Păstrând însă tot ce se considera a fi original și pur românesc, s-a ajuns la crearea premiselor unei europenizări 1 Paul Cornea, Originile romantismului românesc, Ed. Cartea Românească, București, 2008, p. 84 27 spirituale reprezentată de intelectualii educați și formați în Occident, intelectuali care au înțeles necesitatea modernizării societății românești și care au reușit să aducă înnoiri în toate domeniile, cu precădere în cel cultural și literar. Rezultatele lor au fost surprinzătoare, fiind o consecință favorabilă a tot ceea ce s-a întreprins ca act de cultură și modernizare în Țările Române. Eugen Simion nota în studiul său: „Dacă analizăm fenomenul literar românesc observăm că, exceptând cazurile minore, nici o influență nu este integral modelatoare și nici total catalitică. Limba este, ea însăși, un model care filtrează, îndepărtează, modelează un model modelator...”2 Influențele culturale au vizat, în special, modelul francez al secolului al XIX-lea și au fost, pe de o parte rezultatul evenimentelor vremii într-o epocă de reorganizare politică, iar pe de altă parte cerința spirituală a publicului cititor, avid de cunoașterea realităților străine. În acest sens, Alexandru Piru observa că „scopul ei, (al literaturii) va fi o numai de a populariza cât de mult cultura literelor și gustul artelor...”3 Chiar de la început, s-a dorit o „sincronizare” cu alte culturi considerate elitare iar influențele au fost acceptate mai ales sub forma traducerilor și a imitațiilor. Aspirațiile scriitorilor din epocă au fost de a crea noi modele literare autohtone, care să le imite pe cele străine în actul creativ, dar autorii români au întâmpinat numeroase dificultăți, confruntându-se pe de o parte cu marii clasici ai literaturii universale, a căror valoare era deja recunoscută, iar pe de altă parte cu traducătorii care s-au impus deopotrivă cititorilor. Traducerile însă, ca influențe, au condus la modificări ale formelor și sensurilor literare, devenind aproape de nerecunoscut, și aceasta „nu numai când cunoașterea limbii originalului e aproximativă, ci ca și când personalitatea traducătorului e prea puternică și își pune pecetea pe textul tradus.”4 Și totuși, D. Grigorescu observa că traducerea „nu e în avantajul operei de transpunere literară și nici a originalului”5 iar dezavantajele erau numeroase, astfel încât se ajungea „în situația de a-l traduce (limbajul) în propria noastră limbă.”6 Scrierile vremii au fost, în mare parte, bazate pe influențele străine, conturându-se pe această bază și elemente originale, novatoare: „Abundența romanului în spațiul românesc al secolului al XIX-lea, fie că ne raportăm la primele romane românești, cele ale începutului de drum, aflate sub semnul căutării genului, al găsirii formei și a culoarului cu priză la publicul nou, (cel de după revoluția de la 1848, obișnuit în special cu ceea ce găsea în josul paginilor de ziare ale vremii), fie că avem în vedere puzderia de romane populare către sfârșitul secolului și începutul noului secol, justifică încercarea de elaborare a unei posibile tipologii a romanului popular, în formele principale în care a circulat acesta în parcursul său.”7 Dimitrie Bolintineanu făcea, la rândul său, observații despre transformările și rolul influențelor străine, mai ales al imitațiilor modelelor franceze: „Spiritul restaurației din Francia... crea la romîni imitatori. Poezia clasică greacă fuse uitată și se adoptă poezia plîngîndă dupe malurile Senei. o Poeți romîni se inspirau din cărțile poeților streini.”8 Influențele străine au fost resimțite nu doar la nivel politic, în relațiile Țărilor Române cu alte țări europene, dar și la nivelul scrierilor care au suferit, la rândul lor, modificări în ceea ce privește lexicul pe care autorii îl utilizau; în acest sens Bolintineanu nota: „Heliade fuse 2 Eugen Simion, Fragmente critice, I, Scriitura taciturnă și scriitura publică, Ed. Grai și Suflet - Cultura Națională, București, 1998, p. 117 3 Alexandru Piru, Istoria literaturii române de la început până azi, Univers, București, 1981, p. 49 4 D. Grigorescu, op.cit., p. 114 5 Ibidem, p. 123 6 Vatra, nr. 445/ aprilie-2008, Târgu-Mureș, p. 24 7 I. Drăgan, Romanul popular în România. Literar și paraliterar, Casa Cărții de Stiință, Cluj, 2001, p. 12 8 Dimitrie Bolintineanu, Opere alese, vol. II, Editura pentru Literatură, București, 1961, p. 556 28 profesorul în versificație al poeților din timpul acela. El reuși în traducțiunile sale poetice. [...] Din zi în zi tot se dezromînește; un spirit de cosmopolitism, născut din corupțiunea datinelor...”9 Observând numeroasele influențe din epocă, influențe pe care scriitorii le-au „primit” în scopul îmbogățirii limbii, Gheorghe Asachi preciza în Scrierile sale: „De cînd soarta, romînilor favorisitoare, au deschis căile pe care au a păși pentru a agiunge la scopul dorit a civilizațiii, mulți tineri, însuflețiți de o vrednică de laudă dorință, ostenesc în deosăbite ramuri, cu țintire de a înavuți limba și ideile compatrioților.”10 De asemenea, Asachi făcea observații cu privire la lipsa unor cuvinte în limba română, pledând în favoarea preluării acestora din fondul altor limbi, precum limba italiană, în scopul adaptării lor la fondul românesc: „...Cuvintele ce ni lipsesc, frazele și diciile nouă, au a se împrumuta de la cea italiană, dîndu-li forma și terminatul romînesc.”11 Cezar Bolliac dezaproba total influențele străine, întrucât acestea atrăgeau atenția publicului cititor, ceea ce se dovedea a fi în defavoarea publicațiilor și a cărților în limba română. De asemenea, „amestecul limbilor” afecta fondul lexical românesc în măsura în care cititorii ajungeau să nu mai înțeleagă propria limbă: „Ne plîngem de ce publicul nu mai cetește foile și cărțile românești. Nu se mai scrie românește. Vedeți gazetele politice, literare, discursurile deputaților, proiectele de legi, tot ce se scrie încă, dacă aceste lucruri sunt scrise 12 în limba română; dacă această romîno-franceză o mai poate întelege publicul romîn!”12 Continuând cu ideea influențelor străine, Cezar Bolliac condamna radical influența franceză: „Biata limbă a părinților noștri este astăzi ceea ce era sub fanarioți, atît că atunci era înecată de vorbe grece, și astăzi este înecată de vorbe franceze. Zgîrietorii de hîrtie, sau în dominul politicei, sau al literaturei și altele, nu mai fac decît să ia toate vorbele franceze și să le pună o coadă romînească.”13 De asemenea, Cezar Bolliac făcea observații cu privire la lipsa criteriilor de selecție a influențelor străine care își puneau amprenta asupra fondului lexical românesc într-o măsură atât de mare, încât lectura operelor literare se făcea cu dificultate: „Vîntul bate la străinism. Luăm tot ce are străinul rău la dînsul. [...] Păcătuirea cu vorbele franceze este desfrînată pînă a nu se mai înțelege ce a vrut să ne zică. Traducătorul nu este poet. [...] Poporul nu mai înțelege nimic în această limbă a veneticilor; nu mai înțelege nimic în literatură; nu mai înțelege legile făcute de oamenii cari nu au alt merit decît să traducă rău din limba franceză într-o limbă păsărească și să nu înțeleagă nici chiar ei ce traduc.”14 În ansamblu, problema înfluențelor străine a fost privită cu scepticism de unii scriitori ai vremii, însă au existat și voci care s-au exprimat în mod deschis împotriva lor. Ideea de receptare a vizat, în principal, modalitățile în care scrierile ajungeau la publicul cititor, dar și ideea de politică editorială. Relațiile culturale cu țările europene s-au amplificat în epocă datorită faptului că literatura ocupa un loc mai important în viața socială iar activitățile intelectuale, concretizate în studii făcute în străinătate, au devenit mult mai numeroase. „Literatura și arta celuilalt au stârnit o curiozitate mult mai mare datorită schimbării 9 Ibidem, p. 559 10 Gheorghe Asachi, Scrieri alese, Editura de Stat pentru Literatură, București, 1967, p. 332 11 Ibidem, p. 146 12 Cezar Bolliac, Pagini alese, Editura de Stat pentru Literatură și Artă, București, 1959, p. 210 13 Idem 14 Ibidem, p. 211 29 sistemului de valori.”15 Climatul intelectual favoriza intensificarea relațiilor iar interferențele lor au fost numeroase și decisive. Ideea de răspândire a informațiilor s-a aflat în legătură strânsă cu conceptul de „circulație a imaginii”, care poate fi interpretat ca o variantă neutră a aceluia de „influență”. D. Grigorescu făcea chiar distincția între două componente ale „influenței”: „asemănarea” și „cauzalitatea”.16 Interferențele culturale și politice au fost evidente, chiar dacă scrierile inițiale nu s-au dovedit a fi foarte reușite: „Ciudată interferență a politicii cu literatura! Și tot atât de curioasă 17 obiecția adusă versului în general, neprecis, într-un cuvânt, nepoetic.”17 Scriitorii și-au format și și-au definitivat educația citind și traducând din Alphonse de Lamartine, Victor Hugo, Jean de La Fontaine și chiar Honore de Balzac, ori și-au făcut studiile la Paris, Viena sau Roma. Atât traducerile din franceză, germană sau italiană cât și scrierile originale au reușit să atragă prin „gustul pronunțat pentru senzațional, pentru tot ceea ce constituia o abatere de la regulă, pentru tot ce atrăgea atenția sau șoca. Șerban Cioculescu observa că „senzaționalul [...] place celor mai mulți dintre cititori, plictisiți de mediocritatea existenței.”18 Însă pentru cititor, problema care se punea era aceea de „receptare” sau de „influență” culturală, așa cum observa D. Grigorescu: „Procesul lecturii este, evident, același la un cititor obișnuit și la un poet: amândoi adaugă elementului receptat direct din opera pe care o citește, sugestiile provenind dintr-o experiență anterioară, sugestii ce capătă valoare într-un complex de relații între livresc și trăit.”19 În ceea ce privește influențele pe care cultura română le-a primit, acestea au fost, în principal, de sorginte franceză, germană, engleză, italiană, rusă. Influența franceză a fost posibilă întrucât „Franța părea să îmbine perfect bunăstarea economică și ideile de libertate și 20 fraternitate, având ecou în opinia publică română.”20 Franța a sprijinit constant unirea Principatelor Române și tot ceea ce a însemnat viața politică a românilor din acea epocă. Totodată a susținut și organizarea precum și modernizarea Statului Național Român. Însemnătatea Franței în politica externă promovată de Statul Român s-a menținut în contextul idealului europenizării și modernizării. Modelul francez furnizat, prin valorile culturale pe care le promova la acea vreme, a făcut posibilă recuperarea, într-un timp istoric comprimat, a decalajului considerabil existent între Țările Române și civilizația europeană occidentală. Pas cu pas, elita unei societăți medievale târzii care a captat, în secolul al XVIII-lea, datorită unei sinteze originale, reflexul Luminilor, a asimilat limba franceză și literatura franceză, acordându-le un statut privilegiat în contextul relațiilor culturale, de comunicare interumană și de instituționalizare prin sistemul de învățământ. Au pătruns, de asemenea, tendințele și certitudinile artei franceze, astfel încât se poate spune că evoluția școlii românești artistice a fost în legătură directă cu școala franceză. Totodată, „culturi cu structuri mentale asemănătoare [...] au intrat în relații ce s-au dovedit tot mai rodnice.[...] În ceea ce privește relațiile cu cultura germană și austriacă, esențial este faptul că face progrese cunoașterea 15 Al. Duțu, Literatura comparată și istoria mentalităților, Univers, București, 1982, p. 160 16 D. Grigorescu, Introducere în literatura comparată, Universal Dalsi, Semne, București, 1997, p. 159 17 Șerban Cioculescu, Vladimir Streinu, Tudor Vianu, Istoria literaturii române moderne, Ed. Eminescu, București, 1985, p. 16 18 Ibidem, p. 12 19 D. Grigorescu, op. cit., p. 130 20 Al. Duțu, op. cit., p. 152 30 21 limbii și mai ales că presa austriacă și germană este o sursă principală de informare.”21 În consecință, mentalitatea tradițională nu a fost radical schimbată de noile relații literare iar „influența nu e relevantă decât dacă e raportată la un context estetic. În geneza operei de artă, 22 ea funcționează ca purtătoare de semnificații și de valori.”22 Influențele străine au fost majore, începând cu ideile politice și sociale - preluate de la francezi23, până la opere literare. În acest sens, Pompiliu Eliade considera că, dintre modelele străine, influența franceză a fost decisivă, „operând asupra unor spirite deja impregnate de civilizația franceză.”24 Întrucât scriitorii pașoptiști, în marea lor majoritate, erau formați, din punct de vedere spiritual, la Paris, aceștia erau pe deplin acordați Europei. „Lor li se datorează politizarea romantismului și punerea în circulație a conceptului de națiune, bazat pe unitatea de limbă, de origine și de aspirații...”25 În perioada pașoptistă, imaginile artistice și formele literare de împrumut au circulat în paralel cu elementele românești ajungându-se la o repartizare pe două clase (autohtoni-străini). Ioana Drăgan a realizat în studiile sale clasamente și statistici ale celor mai populari autori români și străini, dar a recunoscut în același timp că, orice întreprindere statistică are și laturi vulnerabile, făcând distincția între literatură și paraliteratură în vederea reconstituirii unui mediu cultural dinamic: „Primele romane românești, dacă exceptăm cele câteva încercări eșuate ale scriitorilor pașoptiști, sunt romanele postpașoptiste, aflate la granița dintre literarul timid și paraliterarul ofensiv.”26 „Modelul paraliterar” asupra căruia insista Ioana Drăgan se referea de fapt la modelul literar împrumutat sau copiat din alte literaturi, văzut ca „o structură interioară dusă cu finalitate externă către care tind textele cele mai diverse.”27 Ipoteza pătrunderii operelor literare în spațiul românesc din secolul al XIX-lea a plecat chiar de la acceptarea teoriei modelului francez, ca model de import. De asemenea, influențele germane, engleze, ruse au funcționat paralel, dar cultura franceză a fost „cultura civilizării în România, iar marile figuri culturale românești datorează cel mai mult gândirii și limbii germane.”28 Prin urmare, împrumuturile și afinitățile culturale au fost numeroase și s-au manifestat nu doar la nivelul ideilor, ci și la nivelul genurilor, speciilor, temelor și motivelor, ideea de interferență a culturilor europene vizând astfel și spațiul românesc. În concluzie, problemele influențelor s-au concretizat, de-a lungul timpului, în relații nemijlocite și gradate, stabilite între traditie și inovație, între nou și vechi, între surse și mișcarea necontenită a formelor. Interferențele culturale au fost resimțite ca un proces istoric complex iar „asemănările și contrastele, tradiția și experimentul, continuitatea și originalitatea reprezintă, în perspectiva largă a istoriei, dinamica faptelor grupate de o viziune mai veche 29 sub numele de influență.”29 21 Ibidem, p. 159 22 D. Grigorescu, op.cit., p. 147 23 Ș. Cioculescu, V. Streinu, T. Vianu, op. cit., p. 53 24 Pompiliu Eliade, Influența franceză asupra spiritului public în România, Ed. Univers, București, 1982, p. 267 25 S. Antofi, Literatura română veche, premodernă și modernă, Ed. Universității „Dunărea de Jos”, Galați, 2003, p. 98 26 I. Drăgan, op.cit., p. 57 27 Ibidem, p. 108 28 Vatra, nr. 445/ aprilie-2008, Târgu-Mureș, p. 21 29 Ibidem, p. 160 31 Influența unei culturi străine asupra culturii române a însemnat o remodelare în obiceiuri, în forme politice, în morală, în organizarea vieții, în literatură, dar mai ales influențarea poporului român de către alte națiuni. În general, un popor influențat poate asimila o altă cultură fie în mod pasiv, direct, fără modificări, fie cernând elementele culturii străine, pentru a-și însuși numai ceea ce îi trebuie. G. Ibrăileanu afirma că „o cultură străină împrumutată este ca un capital străin, menit să pună în utilitate, spre cel mai mare beneficiu, o bogăție națională, care almintrelea ar rămâne neexploatată.”30 În acest sens, bogăția limbii populare și a spiritului popular românesc au rămas un subsol neexploatat. Despre necesitatea influenței apusene în cultura românească au scris numeroși istorici și critici. Ceea ce a fost potrivit și adaptabil nevoilor și sufletului poporului român, adică elementele culturilor apusene, s-a concretizat în selectări aleatorii, în funcție de afinitățile românilor din veacul al XIX-lea. Când, în acea epocă, cultura apuseană a pătruns mai puternic în Țarile Române, acesta a găsit, la porțile Moldovei mai ales, oameni de cultură care și-au dat seama de ceea ce fondul specific românesc avea nevoie pentru a se reînnoi. G. Ibrăileanu a remarcat necesitatea acută a elementelor noi care să îmbogățească fondul autohton: „Era nu numai fatal, dar chiar necesar, ca Țările Române să lepede haina turco-fanariotă și să se organizeze europenește; ca românii să-și îmbogățească limba cu cuvinte nouă și ideile nouă introduse, ca în locul obiceiurilor fanariote să se introducă obiceiuri europene; ca românii să producă și ei o literatură cultă (căci aveau numai una populară).”31 În acest context, problema care se punea era în ce mod s-ar fi reușit asimilarea elementelor de noutate și dacă, într-o oarecare măsură, acestea n-ar fi întâmpinat anumite obstacole. Din rezolvarea greșită a acestei probleme ar fi putut să rezulte o organizare a țării care nu s-ar fi potrivit cu nevoile românilor, întrucât influențele nu se puteau adapta la popoare deosebite ca spirit, dar asemănătoare ca evoluție socială. Ceea ce ar fi rezultat, ar fi fost „o limbă schimonosită și neconformă cu geniul limbii românești, obiceiuri care să nu însemne un progres față cu morala fanariotă, o literatură care să nu fie conformă cu spiritul românesc și rezultată a acestui spirit. Era deci, încă odată, nevoie de un spirit critic, care să cerceteze elementele culturii apusene și să valideze numai pe acele care erau proprii pentru a pune în valoare energia și capacitățile 32 românești.”32 În consecință, influențele culturale s-au realizat, în primă fază, prin imitație și preluare tematică a scrierilor din autori străini, urmând ca, mai târziu, scrierile originale să se remarce în universul literar românesc. Astfel, influența europeană a găsit teren „fertil” în cultura românească și și-a grefat anumite structuri pe fondul autohton existent, însă limitele au fost imuse fie de refuzul scriitorilor de a prelua și de a copia modele, din dorința de a fi originali, fie de imposibilitatea de adaptare a unor elementelor autohtone la ceea ce se dorea a fi modern în epocă. Referințe bibliografice Antofi, Simona, Literatura română veche, premodernă și modernă, Ed. Universității „Dunărea de Jos”, Galați, 2003 Asachi, Gheorghe, Scrieri alese, Editura de Stat pentru Literatură, București, 1967 30Garabet Ibrăileanu, Spiritul Critic în Cultura Românească, Ed. Tipo Moldova, Iași, 2009, p. 26 31 Ibidem, p. 27 32 Ibidem, p. 28 32 Bolintineanu, Dimitrie, Opere alese, vol. II, Editura pentru Literatură, București, 1961 Bolliac, Cezar, Pagini alese, Editura de Stat pentru Literatură și Artă, București, 1959 Cioculescu, Șerban, Streinu, Vladimir, Vianu, Tudor, Istoria literaturii române moderne, Ed. Eminescu, București, 1985 Cornea, Paul, Originile romantismului românesc, Ed. Cartea Românească, București, 2008 Drăgan , I., Romanul popular în România. Literar și paraliterar, Casa Cărții de Stiință, Cluj, 2001 Duțu, Al., Literatura comparată și istoria mentalităților, Univers, București, 1982 Eliade, Pompiliu, Influența franceză asupra spiritului public în România, Ed. Univers, București, 1982 Grigorescu, D., Introducere în literatura comparată, Universal Dalsi, Semne, București, 1997 Ibrăileanu,Garabet, Spiritul Critic în Cultura Românească, Ed. Tipo Moldova, Iași, 2009 Piru, Alexandru, Istoria literaturii române de la început până azi, Univers, București, 1981 Simion, Eugen, Fragmente critice, I, Scriitura taciturnă și scriitura publică, Ed. Grai și Suflet - Cultura Națională, București, 1998 Vatra, nr. 445/ aprilie-2008, Târgu-Mureș 33 ELEMENTE BAROCE ÎN ROMANUL AMURG AL GEORGETEI MIRCEA CANCICOV Drd. Mihaela HĂRMĂNESCU Universitatea București 5 Lucrarea își propune, în prima parte, o analiză teoretică a fenomenului artistic baroc, de la primele semnificații etimologice ale cuvântului (secolul al XVI-lea), trecând prin inventarul sensurilor sale conotative, până la cele mai actuale teorii asupra literaturii baroce. Se va discuta, pe scurt, fenomenul literar baroc în literatura română a secolului XX, analizându-se, în cea de-a doua parte a lucrării, câteva elemente baroce în romanul Amurg al scriitoarei Georgeta Mircea Cancicov: spațiul și atmosfera barocă, personajele și nebunia barocă, spectacolul funebru. Cuvinte-cheie: elemente baroce, spațiu, nebunie barocă, spectacol funebru 1. O istorie a cuvântului. Barocul literar- generalități Termenul de „baroc” este fără îndoială unul care a impus cele mai multe căutări etimologice timp de patru secole, menționate în marile dicționare europene, evocând cu ușurință, prin apropierile sale erudite și fanteziste, inventarul heteroclit al unui cabinet de curiozități. Cuvântului i-au fost atribuite încărcături semantice dintre cele mai diverse care au contribuit la bogăția și complexitatea sa. Semnificațiile termenului vor fi discutate plecând de la analiza cuvântului în limba franceză. Bertrand Gibert în Le baroque litteraire frangais inventariază sensurile de la primele mențiuni existente în dicționarele franceze, până la cele mai recente. În momentul apariției termenului de „baroc” în 1531, sensul său traducea termenul portughez de „barroco ”, o „perlă de formă neregulată”(Gibert 1997: 9). În peninsula Iberică datează încă din secolul al XIII- lea termenul portughez de „barocca” cu sensul de rocă de granit, un fel de piatră ciudată (cu echivalentul său în castiliană de „barrueco”) și varianta sa „berueco”. Toate variantele cuvântului derivă din latinescul „verruca”- «hauteur, eminence», «verrue», «defaut» ou «tache sur les pierres precieuses» (Gibert 1997: 9), iar după Pierre Guiraud, citat de acesta în studiul său, termenul derivă din forma galo- romană „barus” cu sensul de „divergent”. În secolul al XVII- lea cuvântul circulă cu alte sensuri, total diferite, precum „baroccho”(1688) ce indică un schimb monetar fraudulos; iar mult mai târziu termenul va căpăta un sens opus iregularului, denumind un obiect cizelat cu multă finețe (Munteanu 1998: 72). Prin conotațiile sale, cuvântul „baroc” va defini, începând cu secolul al XVIII- lea un stil, o epocă, un gen specific: «Baroque se dit aussi au figure pour irregulier, bizarre, inegal. Un esprit baroque, une expression ou une figure baroque... »(Gibert 1997: 11). La început adjectivul cu sens peioratif a fost utilizat în critica estetică, definind un stil ornamental și făcând referire la arhitectură, pictură, muzică, apoi mult mai târziu la literatură. 34 Încercările de definire ale conceptului pleacă de la ipotezele privitoare la originile cuvântului. Opera barocă a însemnat la începuturi, asemenea „perlei baroce”, o operă de o valoare neînsemnată, caracterizată printr-un exces ornamental, o lipsă a bunului gust, prin dezechilibru și imagini bizare șocante; începând cu secolul al XVII-lea barocul a fost reprezentativ pentru cea mai mare parte a manifestărilor artistice în artele plastice, iar în cursul anilor 1750 termenul a fost asociat celui de „gotic”. Multă vreme barocul este văzut ca o ciudățenie, ca o monstruozitate, ca o abatere de la normalitate, așa cum teoreticianul italian F. Mizilia îl definește într-un dicționar al artelor frumoase (1797): „superlativ al bizarului, un exces al ridicolului”(Mizilia apud. Munteanu 1998: 74). Încă din secolul al XVII-lea se constituie dualitatea clasic- perfect/ baroc- imperfect. Armonia, echilibrul, rigoarea sunt puse în opoziție cu excesul, extravaganța, lipsa de măsură, proprii barocului. Din această opoziție s-a născut atitudinea negativă asupra barocului a romanticilor, ideologilor francezi și a esteticienilor enciclopediști. O poziție categoric exclusivistă o are B. Croce în Storia della etă barocca in Italia (1928), care vede în baroc o „valoare estetică negativă”, „mod de perversiune și de urât artistic”, „ruină literară”, „epocă de depresiune spirituală și de ariditate creatoare”(Croce apud. Marino 1973: 227). Barocul a fost la început un stil arhitectural, o formă de decadență a Renașterii (de către Jacob Burckhardt), fiind reabilitat și impus mai târziu în critica de artă de către Heinrich Wolfflin în cele două opere ale sale Renașterea și barocul (1888) și Principiile fundamentale ale istoriei artei (1915). În cea de-a doua lucrare citată, Wolfflin discută, analizând arta barocă în paralel cu cea clasică, existența a cinci principii ale stilului artistic baroc: pictural, reprezentare în profunzime, forma deschisă, unicitate, obscuritate (Wolfflin apud. Păcurariu 1998: 62). Mai târziu, după primul război mondial, plecându-se de la principiile enunțate de Wolfflin, barocul literar a început să fie studiat în Germania, Spania, S.U.A; după al doilea război mondial analiza barocului literar s-a extins și în restul spațiului cultural european. Literatura preia în manieră proprie constantele barocului, adaptându-le la capacitățile de expresie ale cuvântului. În concepția lui Wolfflin literatura barocă se reduce la câteva trăsături principale- prezența unor epitete răsunătoare, a cuvintelor de efect, a repetițiilor insistente și a unor structuri sintactice și stilistice complicate. Al. Ciorănescu stabilește epoca 1580- 1680 ca fiind proprie acestui tip de literatură în care scriitorii caută efecte asemănătoare acelora din pictură: fantezia, ridicolul, exagerarea, portretul, construit pe baza contrastelor în care predomină elemente stranii și burlești, simbolul, anularea realității și recrearea ei, descrierea amănunțită a spațiilor etc. (Ciorănescu 1980: 38- 104). Edgar Papu recunoaște în baroc un „tip de existență”, dedus din toate manierele de creație din universul baroc, dându-i atât atributele unui „eon”, cât și pe cele ale unui „stil istoric”, care se aseamănă cu alte stiluri prin aceea că „se dezvoltă de mai multe ori în decursul istoriei”(Papu 1977: 19). Papu subliniază importanța asocierii fenomenul baroc a unei anumite „atitudini emoționale”, a unei „trăiri”, a unui „sentiment al existenței”. În accepție istorică, diacronică, barocului îi corespunde perioada cuprinsă între sfârșitul secolului al XVI- lea și întrg secolul XVII. În realitate, concepția teoretică va demonstra că barocul și avatarurile sale vor fi recuperate până în contemporaneitate. Jean Rousset, în introcere la celebrul său studiu La Litterature de l'âge baroque en France. Circe et Paon (prima ediție apare în 1954), face o sinteză a temelor, motivelor și 35 tehnicilor proprii barocului literar, simbolizate prin două imagini : Circe, zeița care îi schimbă pe oameni în animale (simbolul metamorfozei) și Păunul (simbolul ostentației): «toute une epoque, qui va approximativement de 1580 a 1670, de Montaigne au Bernin, se reconnaît a une serie de themes qui lui sont propres: le changement, l'inconstance, le trompe- l'oeil et la parure, le spectacle funebre, la vie fugitive et la vie en instabilite»(Rousset 1983: 8). Văzute ca simboluri ale destinului uman, cele două imagini mitologice concentrează trăsăturile literaturii baroce astfel: Circe reprezintă inconstanța, viața trecătoare, spectacolul morții, monștrii și fanteziile de tot felul, lumea răsturnată, iar Păunul, schimbarea, aparența, disimularea, ostentația. Dacă pentru celelalte stiluri artistice s-a putut contura un statut relativ stabil, barocul rămâne o noțiune controversată (asemenea formelor sale de manifestare), incertă, schimbătoare, care nu poate fi turnată într-o formă anume, deschisă până astăzi analizei. Până la urmă barocul transmite un fel de emoție și simțire pe care Wellek o numește „atitudine emoțională”. Într-o definire tipologică, Adrian Marino vorbește despre posibilitatea de a surprinde un stil baroc „etern”, cu apariții „istorice periodice și diferențiate, definit în sensul unui concept și fenomen estetic universal”(Marino 1973: 233). 2. Barocul literar românesc Dan Horia Mazilu interpretează barocul literar românesc ca fenomen specific intervalului cuprins între mijlocul veacului al XVII- lea și sfârșitul veacului al XVIII-lea (Mazilu 1996: 6), situându-l în contextul european al epocii, observând că literatura barocă la noi în această perioadă suferă influențe orientale (Dimitrie Cantemir), bizantine și neogrecești (Dosoftei) și cunoaște o variantă a barocului târziu, identificat în unele scrieri ale Școlii Ardelene (Țiganiada). Poemele filozofice ale lui Miron Costin, proza oratorică a lui Antim Ivireanul, versurile ieromonahului Macarie și ale Mitropolitului Dosoftei, „versurile la stemă”, unele scrieri istoriografice, toate construiesc o literatură barocă specifică epocii, prin caracterul moralizator, prin utilizarea la nivelul discursului a antitezei, prin cultivarea și impunerea limbii naționale (trăsătură caracteristică mișcărilor de factură barocă din estul și sud- estul european), prin preocuparea față de propriile valori ale trecutului, prin valorile umaniste promovate în general. În această epocă barocul reflectă un stil specific renascentist, nu se limitează a caracteriza o tendință literară sau o manifestare artistică, fiind mai ales atent la dezvoltarea socială și culturală europeană. Barocul devine o forma mentis, un mod de a trăi și de a simți. Stilul de creație baroc apare ca o oscilație între clasicism și romantism, un stil de „decadență”; pe artistul baroc îl preocupă culoarea, clarobscurul, fiind un tip utopic (Călinescu 1971: 19 ). Spre sfârșitul epocii sale de manifestare, barocul cunoaște o formă exagerată, excesivă și abuzivă denumită prin termenul de barochism. În Romanul românesc și problematica omului contemporan, Anton Cosma observă o tendință a interesului pentru baroc la noi mai ales în plan teoretic, dar și literar (poezie, teatru, roman pastoral, epopee); barocul, ca stil artistic și literar, „poate oferi formule artistice originale și valoroase artistului de astăzi”(Cosma 1977: 307). Timidele analize ale literaturii baroce se datorează mai ales faptului că barocul este asociat categoriilor negative. Într-o încercare de clasificare a romanului românesc contemporan, Anton Cosma stabilește printre cele șaptesprezece tipuri, un roman baroc de tradiție Mateiu Caragiale care 36 este reprezentat de Georgeta Mircea Cancicov (Amurg), Eugen Barbu (Principele), Alice Botez (Iarna fimbul) și, mai recent de Ileana Vulpescu (Rămas bun), Dana Dumitriu (Masa zarafului), Leonida Neamțu (Casa Isolda), alături de care amintește și o serie de scriitori, cu sporadice încercări de roman baroc. Primele tendințe spre baroc au fost ale scriitorilor clasici-Sadoveanu, Călinescu, Preda prin construcția personajelor (Nicoară Potcoavă, Moromeții), compoziție, contrastul puternic între decădere și căutarea idealului (Bietul Ioanide, Scrinul negru). „Toate aceste cărți proiectează asupra lumii evocate o lumină crepusculară, de nuanță particulară la fiecare scriitor, dar melancolică întotdeauna sugerând un puternic zbucium lăuntric.”(Cosma 1977: 313) În perioada interbelică, literatura română încearcă o recuperare a formelor literaturii universale, experimentează forme de expresie noi, mai cu seamă în privința romanului; este și cazul romanului baroc. Revenirile barocului în literatura modernă a secolului al XX-lea se realizează în funcție de „stilul personal” (Heinrich Wolfflin) al fiecărui scriitor, în funcție de spațiul cultural și în funcție de epoca artistică. Literatura română a secolului XX preia din baroc unele constante, arhetipuri și imagini simbolice, reconfigurându-le, învestindu-le cu sensuri noi, atribuindu-le o dimensiune modernă prin îmbogățirea lor cu particularități ale epocii contemporane; o revalorificare a esteticii baroce nu înseamnă o întoarcere în trecut, formele trecutului fiind considerabil remodelate, resemantizate. 3. Elemente baroce în romanul Amurg 3. 1. Spațiul și atmosfera barocă Atmosfera care deschide primele pagini ale romanului Amurg redă o lume aflată în crepuscul, o lume a viciului și a decăderii, construită ca o scenă dramatică pe care se va înfățișa existența iluzorie și tragică a celor ce au fost odată boieri: „Din drum se vedea poarta cea mare, de fier. Era întotdeauna deschisă, din vremuri depărtate. Spun oamenii că mulți dintre ei au apucat-o tot așa, deschisă. Fierul era ruginiu ca sângele stătut. (...) Lipseau balamalele de sus, iar poarta era legată cu sârmă, ca nu cumva să cadă și să tragă după ea zidurile de piatră, roase de părăsire și lovite de nepăsare.” (p. 5) Asemenea impactului pe care îl au în pictură imaginile șocante, câteva elemente descriptive ale intrării în lumea ficțiunii romanului atrag violent privirea și instaurează deja un puternic sentiment al amenințării sfârșitului: „fierul ruginiu ca sângele stătut”, metaforă a conacului aflat în cea mai de jos degradare, va fi analogic extinsă și asupra decăderii morale a celor ce-l locuiesc. Cu o fantezie rar întâlnită, specific barocă, Georgeta Mircea Cancicov reconstruiește o atmosferă cicatrizată ce suspendă viața într-o realitate de contraste și opoziții. De la începutul cărții lumea conacului de la Domnești stă sub semnul prăbușirii totale și iremediabile, dar prăbușirea nu se produce până la finalul romanului, fiind sugerată menținerea la infinit a unei situații lipsite de echilibru. „Barocul se fondează pe o trăire a declinului, a deficienței, a pieirii iminente (...). Barocul exprimă conștiința unei slăbiciuni, a unei incertitudini și limite de ordin existențial.”(Papu 1977: 104) Simbolurile spațiului stau sub semnul desacralizării totale: „poarta”, mereu deschisă, face trecerea către o lume uitată de mult, o lume fără rost, lipsită de viață și de elementul sacru, capabil să oprească răul. De aceea lumea Domneștilor închide un spațiu de care lumea 37 satului se ferește și unde nu-și mai are loc nici măcar propriul copil al Mazurului Domnici, alungat de mic și crescut printre străini. Semnificația de anticipare a morții, de trecere într-o lume decăzută se regăsește în poarta de la conac. Spațiul adună elemente ale forțelor malefice care au instituit blestemul ca o pedeapsă a răutăților acestui neam de boieri. Răutatea devine însemn de familie: „Bunicilor și străbunicilor Mazurului le mersese vestea că fuseseră zbiri, încăpătânați și fără minte sănătoasă. ”(p. 10) Întreaga atmosferă este construită treptat și fragmentar prin încărcătura descrierilor amănunțite de decor ce creează o unitate dominată de o tensiune interioară pe care personajele romanului dau impresia că nu o resimt, trăindu-și iluzoriu existența. Gustul pentru decor, pentru aspectul vetust al obiectelor evocă în repetate rânduri în roman goana timpului într-o bizară alegorie a deșertăciunii. Aparent, imaginea conacului în paragină se înfățișează caricatural, în linii îngroșate care accentuează contrastele decăderii unei lumi cândva înfloritoare: „Casa se dărâma. Numai la două uși mai rămăseseră geamuri, celelalte fiind bătute în scânduri. (...) Casa avea încăperi multe, mari și întunecoase din cale- afară. Îți auzeai vorba ca în pădure. De ani de zile, acoperișul nu mai ajungea să acopere toată casa, de stricat ce era. Într-o odaie foarte mare, care pe timpuri fusese salonul, crescuse, drept în mijloc un stejar. În vârful lui stătea cocoțat un cuib bogat, făcut din bețe și paie. În fiecare an veneau aceleași berze, din neam în neam.”(p. 6) Lipsa deschiderii spre lumină închide un spațiu întunecos, ne transpune într-o lume depărtată, a castelelor medievale, lipsite de căldură și culoare. „Cultivarea imaginii întunecate evocă melancolia și tragicul barocului.(...) Ideea de ascuns sau de obscur devine adesea în baroc nu numai un obiectiv artistic, ci și o categorie de viață.”(Papu 1977: 137- 145) Ideea de acumulare, de îngrămădire, alături de senzația de întuneric au puterea de a crea o distanță accentuată prin frică și supunere. Atmosfera obscură prin care se pătrunde în cadrul spațiului nedelimitat este asociată și cu reprezentarea neobișnuitului, dar nu în sensul de mister, ci mai degrabă de bizar. Nimic până în acest moment nu este mai șocant decât imaginea de sălbăticie totală pe care o creează stejarul bătrân care-și are înfipte adânc rădăcinile și care străjuiește cu nepăsare în mijlocul salonului. Pentru a construi lumea romanului său, autoarea se folosește de imagini pe care le transformă în simboluri negative prin intermediul „metaforelor materiale”(Papu 1977: 110). După simbolismul porții, urmează cel al stejarului, ca imagime negativă și simbol al sfârșitului. Întreg spațiul naturii degradate de la conac se va recontrui în jurul arborelui-monstru, devenit axis mundi. Stejarul își păstrează semnificația de arbore care atrage puterea, forța, dar în sens negativ: stejarul a acoperit totul cu ramurile sale, coroana sa a crăpat tavanul, iar rădăcinile au străpuns în așa fel pământul că au ieșit afară asemenea unor „șerpi uscați”. În privința sacralității, stejarul se preface într-un simbol întors, atrăgând prin așezarea sa nefirească în mijlocul unei case locuite, prezența răului. Conacul păstrează semne ale unui trecut strălucitor și bogat: în contrast cu imaginea șocantă a stejarului, în același salon stau așezate „canapele cu tapițerie de mare preț”, „un pian negru cu coadă”, „statui grațioase de marmură albă ”; însă peste acest lux s-a așternut praful gros, peste tapițeriile putrezite de ploaie, statuietele așezate în dezordine și pianul rămas fără 38 un picior s-a uscat murdăria de berze care și-au făcut cuib bogat în fiecare an în vârful stejarului încremenit. Cu toate semnele părăsirii, conacul este locuit de familia boierului Domnici. Boierul rămâne indiferent la tot dezastrul din jurul său, până și la gestul câinilor și al altor animale de a intra în casă: „Ușile conacului stăteau întotdeauna deschise. Câinii din ogradă și chiar dulăii de la stână, când se săturau de deal, coborau veseli, fugind la Domnești. Intrau în casă, se culcau pe toate canapelele și pe foteluri, iar Roșcovanul, un juncan voinic, cât un bou aproape, când îi era prea cald colinda prin gospodăria Mazurului, căutând umbră. Apoi se hotăra și intra în sufragerie. Se urca pe divanul din fund și dormea acolo, câteodată până a doua zi. ”(p. 13) Imaginea simbolică a animalului se asociază cu bunătatea, blândețea, calmul, truda, însă prezența lui în cadrul unui spațiu specific uman anticipează mai degrabă momentul iminent al morții. Atmosfera barocă a romanului se construiește pe un fond tragic, uneori grotesc, pus sub semnul nebuniei coanei Cleopatra și al cântării călugărilor nebuni de la Răchitoasa, sau pe un fond melancolic al seratelor muzicale de la Scheița. Eroii își trăiesc cu naivitate nebunia, într-un joc caricatural care poate stârni râsul. „Barocul este singurul care cultivă amplu și genul detașat, răcit al comediei și al spectacolului comic.”(Papu 1977: 58) La Domnești leagănul necontenit al coanei Cleopatra, însoțit de acel „Huța cu căruța!” sau „U-u-u”, accentuează tristețea unei omeniri zguduită și amenințată de jocul morții, dar provoacă și râsul menținut de nepăsarea oamenilor de la conac. Amurg este construit ca roman al destrămării unei categorii sociale. Această realitate iminentă este urmărită paralel în casa boierului de la Domnești a cărui drama de familie este schițată în linii dure, aspre, exagerate, cât și în conacul Elencăi Donache de la Scheița, altădată strălucitor, unde, în ciuda societății cosmopolite care-i animă conacul în fiecare vară, se simte, discret, pericolul disoluției. Conacul de la Scheița, în contrast cu întreaga atmosferă de la Domnești, oferă un oarecare confort, căldură, pentru grupul de diplomați, pianiști, violoniști, pictori care vin să audieze serate oferite de amfitrioană alături de marele compozitor George Enescu. Muzica reprezintă o victorie asupra timpului, prin capacitatea de a-l supune prin ordine, prin măsură, prin ritm; asociată decăderii iminente, muzica dă o nouă „vibrație tragicului”(Papu 1977: 58). Saloanele păstrează un oarecare gust pentru rafinament și eleganță. 3. 2. Personajele și nebunia barocă Personajul baroc este înfățișat sub chipul eroului din dramele romantice, dominat de puterea unei conștiințe dezbinate. În literatura barocă se propune ca model și personaj predilect omul de curte ce întruneștre atât calități eroice cât și cavalerești. Figura barocă va apărea deformată, căpătând diverse forme, păstrând-și, cel puțin aparent, originea nobilă. Personajul este cel care conferă epicii de factură barocă caracter spectacular și o apropie de tragedie, de unde funcția cathartică a barocului (Papu 1977: 34). În realitate personajul baroc urmează tiparul personajului modern, prin dedublare și interiorizare; devine capabil de autoreflectare mai ales în momentele cele mai acute de degradare morală care îl împing spre nebunie. Masca pe care o poartă personajul baroc îl 39 metamorfozează mai întâi fizic și apoi spiritual, transformându-l în cele din urmă într-un monstru care atrage după sine moartea (după ce trăise cu iluzia triumfului). În lumea bizară a romanului Amurg viziunea enormă, grotescă a personajelor poartă stigmatul unei eredități condamnate- Cleopatra, Mazurul Negulici și descendenții lor, Ioniță, Dumitru. Și alte personaje din afara conacului se dovedesc a fi cuprinse de un fel de nebunie a lumii în care trăiesc- călugării de la Răchitoasa, chiar și țiganul Hupăz în ultimele sale clipe de agonie, când își trage singur clopotele de moarte. Nebunia infantilă a coanei Cleopatra inspiră milă oamenilor din sat care cunosc foarte bine faptul că Mazurul e vinovat de drama femeii ce își duce zilele în lumea ei, legănându-se în scrânciobul agățat de crengile stejarului din salon și cântând necontenit. Provenită dintr-un mediu respectabil, condiția sa se degradează treptat; după ce sărăcesc în Franța, părinții se reîntorc la Domnești, iar la paisprezece ani, după moartea mamei, Cleopatra se căsătorește cu Mazurul Domnici despre care se credea că are reputație bună și este învățat. În realitate Mazurul întruchipează ce se poate mai rău la o ființă umană. Nu numai aspectul fizic inspiră teamă, dar și gesturile, privirea sunt în afara umanului. Nebunia sa atinge dimensiuni grotești, iar chipul său duce cu sine pecetea răului, a blestemului: „Uitătura îi era dușmănoasă, mai ales când privea cu un ochi. Negul îi crescuse uriaș și-i cădea peste ochi ca o perdeluță moale de cauciuc. ” (p. 11) Însemnul e moștenit de la tatăl său căruia i-a crescut unul pe frunte și altul pe ceafă; asemenea, și bunicul a avut unul pe o ureche. Devenind conștient de urâciunea negului, sufletul boierului se împietrește în așa măsură că își alungă fiul care se urâțește și el cu timpul. Personaj baroc prin excelență, chipul deformat al Mazurului poartă însemnele păcatului înrădăcinat în sufletu-i din vremuri depărtate. Boierul de la Domnești este zugrăvit ca un personaj atipic baroc, situat la granița cu personajul romantic. Aspectul fizic și contradicția dintre lumea căreia îi aparține și relația cu aceasta aprobă lectura în cheie barocă a „eroului”. Esența barocă a dramei personajului se bazează pe existența unei conștiințe dezbinate dominată de criza lăuntrică. În momentele sale de nebunie dusă la exteme, împrumută din gesturile personajelor shakespeariene din Lady Macbeth, se crede victimă și superior și, asemenea fariseului din Biblie, se căiește în fața unui Dumnezeu în care nu a crezut toată viața. Prin inserarea motivului lumii ca teatru din opera lui Shakespeare și asocierea dintre boier și personajele dramei englezești, destinul necruțător al boierului intră în jocul nefast al eșecului în care trăiește un rol cu totul străin de natura sa adevărată. Prins în lanțurile nebuniei și ale urii, un fior de milă îi cuprinde ființa ce-și așteaptă pedeapsa. Pierderea echilibrului trup- suflet conduce la o serie de contradicții ale ființei stăpânite de dezgust, plictiseală, incapacitate de a acționa uman. Plecând de la premisa că ființa umană este un homo duplex și că imperfecțiunile și deficiențele de ordin fizic și psihic pot fi cauze ale excluderii, personajul baroc intră în categoria alienaților, obligați să refuze circuitul social firesc. Din acest motiv ființa umană renunță să mai fie ea însăși, fără aspirații și voință. Eroul baroc își asuma suprema libertate de a întoarce spatele „Sinelui”, adică „condiției primordiale”, paradisiace (Popa 1968: 81), poartă „masca înstrăinării” fără a o refuza. Motivul dublului apare o dată cu intrarea în scenă a unui personaj schițat în aceleași linii deformate exagerat- Dumitru, nepotul boierului. Cu apucături „din cale-afară de 40 urgioase” și îngâmfarea moștenită de la răposatul, Dumitru Domnici se instalează la conac după moartea boierului și, surprinzător, ca un loc nefast, spațiul își pune pecetea asupra firii sale nestatornice. Chipul deformat al nepotului atinge dimensiuni tragi-comice în hainele vechi găsite în cufărul din pod. Travestit, cu mărgele în piept, în cizme și sumănaș, Dumitru își joacă fără ezitări rolul de „stâtpitură grețoasă”, cum îl munește mama sa. Se visează boier mare și urmaș de seamă al bunicului: „Apoi eu vreau să semăn cu bunicul. Sunt mândru de el. Era boier mare. Stricat cum era, vreau să semăn cu el. Sunt în casa mea acum, casă boierească”. (p. 50) Ca și Mazurul, destinul lui Dumitru este pus sub pecetea dezumanizării. Nebunia nu trebuie înțeleasă a fiind a întregii lumi boierești de la conac, nu e o nebunie colectivă, „o nebunie oarecare nu mai e nebunie atunci când devine colectivă” în termenii lui Unamuno, iar „nebun e cel ce-i nebun”(Unamuno 1973: 58). Ca nebunii invocați de Unamuno, Dumitru, în nebunia sa singuratică, caută drumul de răscumpărare a bunicului, alungând orice încercare a celor din jur de a-l abate de la calea aleasă. Nebunul urmează calea singurătății, rod al îngâmfării, al amăgirii și al nebuniei. Lumea barocă a romanului se zbate între nebunie și înțelepciune, între superstiție și rațiune, între decădere și înălțare, între pierderea și găsirea identității, între vechi și nou. Romanul impune de la început o viziune dramatică și conflictuală influențată de puterea imaginii negative transmise de personaje despre sine, despre tensiunea și neajunsurile din jur. Dezordinea și confuzia se lărgesc asupra climatului general al societății rurale. 3. 3. Spectacolul funebru Moartea nu va fi soluția ultimă care va scoate lumea Domneștilor din criza morală violent instaurată; cortina nu a căzut definitiv asupra spectacolului efemerității prins în cursa sfârșitului și a morții. Moartea survine la capătul unei nebunii violente, contopindu-se cu cu ființa fragilă și iluzorie a lucrurilor. Moșia, intrată de veacuri în declin, pusă sub semnul strălucirii și al obscurității, evocă melancolia și tragicul ce o stăpânesc. Strălucirii i se asociază doliu și tristețea ce zguduie conștiința tragică a existenței umane. Moartea boierului survine ca un lucru firesc, îl surprinde în jocul fatal al nepăsării și, în mod nefiresc „văzduhul de la Domnești cânta a sărbătoare”. Ceea ce în aparență este astăzi considerată o moarte bună, corespunde cu moartea blestemată de odinioară, cu mors repentina et improvisa (Aries 1996: 403), moartea survenită pe neștiute. În Evul Mediu moartea subită era urâtă și vulgară, provoca teamă, apărea ca un fapt straniu și monstruos, stigmatizându-l pe defunct ca un blestem. Ipostaza morții subite din roman rămâne specifică romanului baroc de secol XVII, pierzându-și în contextul secolului XX semnificațiile inițiale. Moartea produce un întreg spectacol grotesc al bucuriei și al opulenței în lumea excesului ce uită cu ușurință că moartea există: „Se tăiaseră degrab multe gâște, purcei, curcani.(...) Erau bălți de sânge în toată ograda și în bucătărie, chiar în antreuri. Câinii îl aduceau pe labe și oamenii pe tâlpi, lăsând urme urâte peste tot.” (p. 30) Manifestările de doliu nu sunt scrupulos respectate, deși statutul social al persoanei decedate ar fi putut impune acest gest. Lipsa funeraliilor, a întegii recuzite neglijate pune la îndoială vița nobilă a defunctului. Înmormântarea se face pe o zi cu ceață, obscuritatea și umbra momentului au în sine o valoare barocă. Într- o lume răsturnată, moartea capătă caracter spectacular și de amuzament. La „mutra de bandit în tufiș” a boierului, îmbrăcat în 41 haine militare de pe vremea lui Cuza- vodă, oamenii, care nu l-au suferit o viață întreagă, privesc cu indiferență, iar tinerii, „vorbind prostii”, râd în pridvorul bisericii. Numai dulăii de la stâna Murgoci intră în casă, urlând moartea boierului. O altă secvență a morții spectaculare se derulează câteva pagini mai departe- moartea lui Hupăz care animă întreagul sat. Caracterul teatral al momentului se valorifică și în registrul său grotesc, lipsit, față de moartea boierului, de efectul comic. Moartea se ascunde sub masca spectacolului comic sau se înfățișează sub chipul fatalității dramatice. Survine ca o consecință a unei rupturi iremediabile în echilibrul general și accentueză permanent dualitatea omului: trup- suflet, pasiune- rațiune, mizerie- grandoare, umbră și lumină. Aspectul insolit în care se înfățișează spectacolul morții pe parcursul narativ al romanului stârnește sentimente contradictorii. Ineditul secvențelor rămâne însă lipsit de grandoarea și strălucirea funebră cultivată în romanul baroc de secol XVII. Bibliografie Surse Cancicov, Georgeta Mircea (1967): Amurg. București: Editura pentru literatură Bibliografie critică Aries,Philippe (1996): Omul în fața morții, II. Moartea sălbatică, trad. și note de Andrei Niculescu. București: Editura Meridiane Gibert, Bertrand (1977): Le baroque litteraire frangais. Paris: Armand Colin/ Masson Călinescu, G., Călinescu, Matei, Marino, Adrian, Vianu, Tudor (1971): Clasicism, baroc, romantism. Cluj: Editura Dacia Ciorănescu, Al. (1980): Barocul sau descoperirea dramei, trad. de Gabriela Tureacu. Cluj-Napoca: Editura Dacia Cosma, Anton (1977): Romanul românesc și problematica omului contemporan. Cluj-Napoca: Editura Dacia Marino, Adrian (1973): Dicționar de idei literare, I. București: Editura Eminescu Mazilu, Dan Horia (1996): Literatura română barocă în context european. București: Editura Minerva Munteanu, Romul (1998): Clasicism și baroc în cultura europeană din secolul al XVII- lea, Partea I. București: Editura Alfa Papu, Edgar (1977): Barocul ca tip de existență, I, II. București: Editura Minerva Păcurariu, Dim (1998): Curente literare românești și context european: clasicism, baroc, rococo, romantism, realism, naturalism. București: EdituraVictor Popa, Marian (1968): Homo fictus. Structuri și ipostaze. București: Editura pentru literatură Rousset, Jean (1983): La Litterature de l'âge baroque en France. Circe et Paon. Paris:Librairie Jose Corti Unamuno, Miguel de (1973) : Viața lui Don Quijote și Sancho, trad. de Ileana Bucurenciu și Grigore Dima, prefață de Andrei Ionescu. București: Editura Univers 42 ZORICA LAȚCU TEODOSIA- DATE BIO- BIBLIOGRAFICE Drd. Cristina Gabriela NEMES Universitatea din București Lucrarea constituie parte din teza de doctorat , având ca temă- Gândirea: poezia mistico-religioasă și, sunt prezentate date inedite despre poeta Zorica Lațcu Teodosia. În prima parte a lucrării este prezentat motivul necunoașterii , atât a poetei, cât și a operei sale. Debutând la revista Gândirea , adeptă a gândirismului, poezia ei se inspiră din această ideologie. Motivele necunoașterii vieții sale precum și trecerea operei literare la ”index” sunt de ordin politic. Ideologia partidului de guvernământ, din acea perioadă, a interzis orice formă de manifestare a sacrului în cultura română. În debutul lucrării sunt menționate studiile existente despre Zorica Lațcu ,studii care oferă informații, atât despre viața poetei cât și a operei sale. Datorită faptului că majoritatea dintre aceste studii au apărut înainte de anul 1989, informațiile pe care le oferă sunt, fie insuficiente, fie prezentate de pe poziții ideologice, de partid,știut fiind faptul că în perioada comunistă a fost interzisă atât credința în Dumnezeu , cât și operele literare care aveau ca tematică, ori sursă de inspirație, religia sau mistica. De aceea poeta menționată va fi închisă timp de 3 ani de zile în mai multe închisori: din Miercurea Ciuc, respectiv, Jilava. Noutatea lucrării constă în completarea cu informații actualizate existente în studiile apărute după anul 1990 iar ceea ce aș remarca, în mod deosebit, este existența unui manuscris, găsit la biblioteca Mănăstirii Brâncoveanu de la Sâmbăta de Sus,care mi-a fost pus la dispoziție spre documentare de către Părintele Teofil Pârâianu. Lucrarea mai prezintă, succint, o sinteză a operei sale, mistică și religioasă, puțin discutată, chiar analizată, datorită faptului că și apariția, postumă, a volumelor de poezii, este destul de modestă. Editarea, reeditarea operei sale se datorează Părintelui Teofil Pârâianu. Cuvinte-cheie: motivul necunoașterii,misticism, religie, ideologie Despre poeta Zorica Lațcu, călugărită, Teodosia, cunoaștem puține date, din două motive: din cauza faptului că a fost considerată o poetă minoră sau o colaboratoare „incidentală” a revistei Gândirea și, un al doilea motiv, trecerea la „index” a operei sale poetice. Dacă ținem cont de perioada în care aceasta a debutat, ne dăm seama că motivele au fost de ordin politic și ideologic. Datorită faptului că poeta Zorica Lațcu debutează și publică în paginile revistei Gândirea, ea este menționată alături de alți colaboratori ai revistei, în diferitele studii care analizează revista și doctrina acesteia. Însă dacă cercetăm cu atenție aceste studii vom observa că paginile destinate poetei sunt foarte modeste, din motivele precizate anterior. De asemenea, lirica sa este analizată superficial, dintr-un simplu motiv: în acea perioadă, a regimului comunist, era interzisă credința în existența lui Dumnezeu și, mai mult, de a vorbi ori de a scrie despre Dumnezeu. Astfel, dacă luăm monumentala operă a lui D.Micu (1975) vedem cât de modest este acest capitol, în primul rând și, rândurile dedicate poetei, în al doilea rând (Micu 1975: 669-670). Capitolul se intitulează Poeți de alte orientări și sunt amintiți poeți precum: Tudor Arghezi, Ion Minulescu, Al.Philippide, Demostene Botez, Emil Isac, Ion Marin Sadoveanu, Ion Vinea etc. și, după cum vedem, numele poetei nici nu apare menționat. Anul apariței 43 studiului nu ne indică altceva decât că ideologia vremii ar fi cenzurat cu siguranță tot ceea ce nu ar fi fost în concordanță cu ideologia partidului. În pagina indicată la subsol și în care poeta ne este prezentată, observăm că singura poezie „analizată” este „Pescarul”, poezie care a fost publicată în paginile revistei „Gândirea”, dar care care nu are tematică religioasă. Autorul, referindu-se la versurile poeziei menționate, precizează că: „evocă icoane și episoade antice” și „spre diferență de producția mai tuturor autorilor tratați în acest capitol,versurile (...) și ale Zoricăi Lațcu sunt fără atingere cu tradiționalismul” (Micu 1979: 670). Așadar, autorul o detașează pe Zorica Lațcu de tradiționalism, considerând-o, mai degrabă, o poetă modernistă datorită viziunii sale, dar și a formelor poetice utilizate în poezia menționată: „(...) sobrelor cadențe, hexametrice în majoritate...” (Micu 1979: 669). Motivul „analizei” și prezentării datelor mai mult decât modeste de către autor este motivat astfel: „Aderentă, total sau parțial, la structurile tradiționaliste (sau doar tradiționale), producția altor colaboratori ai Gândirii, achiziționați în etapa finală a existenței sale, nu va face obiect de analiză. Aceasta nu numai fiindcă un examen critic e altceva decât un inventar bibliografic, dar și pentru că atragerea cu orice preț în sfera cercetării a tuturor textelor apărute în revistă n-ar face decât să dilate descripția, fără a duce la o îmbogățire și nuanțare a observațiilor. Debutanții, cei mai mulți și ca atare dependenți de modele, alții-autori cu oarecare experiență,vrednici (unii) de interes, însă colaboratori incidentali ai Gândirii, alții, în fine, simpli versificatori, neglijabili, semnatarii încă nemenționați pot doar oferi noi exemple pentru ilustrarea unor constatări deja formulate și validate prin citate îndeajuns de edificatoare spre a nu fi cazul să mai apelăm și la altele” (Micu 1979: 670). Din cele spuse până acum ne dăm seama că intenția autorului a fost aceea de a oferi doar o analiză a liricii poetei și nu o fișă bibliografică a autorilor, iar debutanții și autorii incidentali ai Gândirii pot fi doar menționați sau oferiți drept exemple. Cercetând mai departe, de exemplu, opera lui George Călinescu (1941), acesta prezintă în paginile sale „Tradiționaliștii” și „Ortodoxiștii”, vorbind și despre revista Gândirea (Călinescu 1941: 801-802) („vrea să realizeze faza propriu-zis mistică”, „gândiriștii, precum am văzut, s-au mărginit unii la pura iconografie în care îngerul e un element capital (V. Voiculescu, Demian, N. Crainic...) însă despre poeta Zorica Lațcu nu amintește nimic. Similar, Ov.S. Crohmălniceanu, în opera sa (2003: 15) nu amintește despre poeta Zorica Lațcu. Însă, în studiile mai noi , spre exemplu, a lui Mircea A. Diaconu (2008: 100), acesta se întreabă: „Cine sunt, ne întrebăm azi, Ion Buzdugan, Ion Romanescu, Florin Crețeanu, Sergiu Grosu, Zorica Lațcu, Constantin Câmpeanu, Ion Potopin, I. Alexandrescu?” I.P.S. Bartolomeu Anania, în volumul intitulat Memorii, mărturisește că aceasta făcea parte din membrii cenaclului literar care avea loc în casa soților Mureșan, alături de: Lucian Blaga,Victor Papilian, Francisc Păcuraru, Titus Țifu și alții. Despre Zorica Lațcu, I.P.S. Bartolomeu Anania mărturisește: „pe lângă o minte foarte lucidă și o bogată cultură clasică, Zorica avea și un talent real, unul dintre talentele pierdute, risipite, alungate în anonimat” (Anania 2008: 107). Părintele Teofil Pârâianu mărturisea că „Zorica Lațcu a fost o mare poetă mistică care se înscrie în rândul celor care au scris poezie religioasă modernă” (Pârâianu 2009). 44 În cunoscuta sa bibliografie, Emil Pintea notează la Indicele de nume, poziția 2566 și la poziția 902, colaborarea poetei la revista Gândirea (Pintea 1998: 41, 139). Cercetând în paginile revistei Gândirea observăm că apariția volumului său de debut Insula albă (Sibiu, Ed. Dacia Traiană, 1944) este elogiat de către mentorul revistei Nichifor Crainic, acesta afirmând următoarele: „Insula Albă e întâia culegere de versuri a unei copile din Ardeal (...) care a debutat în Gândirea. Două lucruri sunt izbitoare la această poetă: maturitatea versului la o vârstă atât de fragedă și maniera neo-clasică a tehnicii și a sentimentului. Zorica Lațcu scrie cu predilecție în hexametri! În hexametri moderni, adică ritmați (...)” (Crainic 1944: 274). De asemenea, este consemnată apariția ciclului de poezii „Epitafuri Antice”: Captivul, Trecătoarea, Atheniana, Pescarul1, precum și Vergilius, Melissa către Diodor, Lydia către Caius2 și, nu în ultimul rând, Epithalam3, Ectenie.4 Observăm că poeziile pe care le-a publicat în revista Gândirea sunt relativ puține, însă ceea ce este important este faptul că acestea depășesc sfera tradiționalismului apropiindu-se mai mult de modernism, tocmai datorită tehnicii și viziunii poetice pe care aceasta o abordează. Din volumele de poezii observăm că Pr. Teofil Pârâianu s-a ocupat de reeditarea operei sale poetice.5 Prima ediție (2000) a fost înbunătățită în anul 2008, cu o contribuție substanțială a Pr. Cornel Toma, în primul rând, prin comasarea celor trei volume: Insula Albă (1944), Osana Luminii (1948) și Poemele iubirii (1949) și, nu în ultimul rând, poeziile publicate în paginile revistei Gândirea. Deși contribuția poetei în paginile revistei Gândirea a fost mai modestă, nu trebuie trecută cu vederea întreaga sa operă poetică, o parte publicată, iar o altă parte așteptând încă să fie publicată, aceasta regăsindu-se în manuscrise.Primele patru manuscrise se află la Biblioteca Astra din Sibiu, iar ultimul manuscris se poate studia la Biblioteca Mănăstirii Brâncoveanu de la Sâmbăta de Sus. Primul manuscris6 conține: volumul de poezii Poemele iubirii editat la Craiova, volumul Icoane pentru paraclis, poezii inedite închinate Maicii Domnului, scrise în mănăstirea Vladimirești (1953) și scrisori, poezii dedicate maicii Mihaela. Al doilea manuscris7 conține: traducerea parțială a Imnelor iubirii divine ale sfântului Simeon Noul Teolog și un volum de versuri constituit din 101 poezii, intitulat Din pribegie; poeziile au fost scrise între 1958-1963. o Al treilea manuscris8 cuprinde: un poem numit Grădina Doamnei, închinat României creștine, 113 poezii dedicate vieții mănăstirești și istoriei poporului român. Poeziile au fost scrise în perioada 1949-1954 în mănăstirea Vladimirești și în localitatea Gurguiești. Al patrulea manuscris9 cuprinde: 87 de poezii, închinate frumuseții cosmosului, istoriei poporului român și poeme axate pe teme teologice. În Ție Doamne îți voi cânta. 1 A se vedea în revista Gândirea, nr. 8, octombrie 1941, p. 429-430. 2 A se vedea în revista Gândirea, nr. 9, noiembrie, 1941, p. 498-499. 3 A se vedea în revista Gândirea, nr. 1, ianuarie, 1942, p. 30-31. 4 A se vedea în revista Gândirea, nr. 6, iunie-iulie, 1944, p. 262. 5 Edițiile folosite: Insula Albă și Osana Luminii, reeditate în anul 1999 la Editura Semne din București și Poezii, în 2000 (Ed.I), Editura Sofia, București (Ed. a-II-a 2008). 6 Primul manuscris al poetei se află la Biblioteca Astra din Sibiu (CXCII/94, nr. inv. 31647). 7 Al doilea manuscris al poetei se află la Biblioteca Astra din Sibiu (CXCII/92, nr. inv. 31645). 8 Al treilea manuscris al poetei se află la Biblioteca Astra din Sibiu (CXCII/91, nr. inv. 31644). 9 Al patrulea manuscris al poetei se află la Biblioteca Astra din Sibiu (CXCII/93, nr. inv. 31646). 45 Poezii, operă aflată într-un manuscris dactilografiat10, care mi-a fost pus la dispoziție spre documentare de către Pr. Teofil Pârâianu de la Mănăstirea Brâncoveanu (22.06.2009), avem părerile unanim acceptate conform cărora opera poetei se înscrie în modernitate: „Prin bunăvoința nouei, dar bunei mele prietene, Veturia Vancu, am luat cunoștință de opera poetică a Zorichii Lațcu (Maica Teodosia). După umila mea părere a scris - și desigur va mai publica - cele mai frumoase versuri din literatura română modernă” (Radu D. Rosetti, la Sibiu, 15 august 1955, Sfânta Maria). P.S. Cu o mică observație: că, pentru a nu deveni monotonă, Muza D.-Sale ar trebui plimbată și prin lumea păgână și păcătoasă. P.S.bis. După un an, - ba nu, doi - recitindu-i opera adaog că dacă aș fi tânăr și m-aș putea deplasa, m-aș duce s-o cunosc”.(Radu D. Rosetti, la Sibiu, 4 august 1957). „E plină lumea și istoria de stihuitori, de versuitori și de fabricanți de versuri. Uneori -rar de tot - mai întâlnești și câte un adevărat poet, din mila lui Dumnezeu, care cântă simplu, ca paserile cerului, simplu, măreț, divin. Maica Teodosia este din rândurile acestor puțini dăruiți de Cel de Sus cu altceva decât cu „talent poetic” și anume cu inspirație de proroc, cu duh de apostol și cu devotament de evanghelist al „Frumosului”paradisiac. Sibiu 17 decemvrie 1958 (o zi aniversară, care mie îmi readuce în minte și în suflet o adevărată minune Dumnezeiască) Prof.Onisifor Ghibu. Ca semn al osebitei mele prețuiri pentru poezia religioasă a Zorichii Lațcu i-am publicat la Cluj un caiet de poezii: „Osana Luminii”. Sibiu, 5.IX.1957 +Nicolae(Colan). Din cele afirmate ne dăm seama că poeta Zorica Lațcu s-a bucurat de aprecierile unor mari personalități din acea perioadă; opera sa a fost înscrisă în linia modernistă. Despre poeziile sale aflăm în articolul ”Cine este Maica Teodosia” al lui Nelu Baciu11 (2007) că nu au avut circulație după 1948-1949, din cauza faptului că erau poezii religioase sau poezii scrise de o poetă care a ajuns călugăriță - la Vladimirești; cărțile au fost interzise, poeziile au fost așezate la fondul de documentare și au putut fi citite cu aprobare specială; „(...) minunata poezie scrisă de Maica Teodosia, n-a fost de circulație, n-a fost cunoscută” (Baciu 2007). În ceea ce privește contribuția sa la traduceri (din limba greacă și latină), alături de Pr. Arsenie Boca și Pr. Bodogae Teodor, a fost substanțială iar în acest sens avem o mărturie: „În perioada 1980-1984, la îndemnul Pr. Arsenie Boca și cu ajutorul Pr. Bodogae Teodor a făcut parte din colectivul de traducere. Din lucrările exegetice la Vechiul Testament - colecția Părinți și Scriitori Bisericești -, traducând Origen - Scrieri alese, partea I, II, IV, Contra Celsus, Tâlcuire la titlurile psalmilor - de Grigorie, episcopul Nissei și Despre moarte și nemurire - dialog cu sora sa Macrina - ale celui între sfinți, Părintele nostru Grigorie” (Familia Vlad din Brașov 2007).12 Așadar, cine este Zorica Lațcu? Poeta s-a născut în localitatea Mezotur din Ungaria, unde se aflau părinții ei în timpul primului război mondial. Copilăria și adolescența le petrece la Brașov. Tot aici absolvă școala primară și liceul. În anul 1936 obține diploma de bacalaureat cu rezultate deosebite. Între anii 10 Zorica Lațcu, Ție Doamne îți voi cânta. Poezii, operă aflată în manuscris dactilografiat la biblioteca mănăstirii Brâncoveanu de la Sâmbăta de Sus. 11 Nelu Baciu, Maica Teodosia (Zorica Lațcu) pe site-ul www.literaturasidetentia.ro, 24.06.2007. 12 Familia Vlad din Brașov, Amintiri despre Maica Teodosia, pe site-ul www.literaturasidetentia.ro, 24.06.2007. 46 1936-1940 urmează cursurile Facultății de Filologie din Cluj, secția filologie clasică - limba greacă și latină, și filologie modernă - limba și literatura franceză. În anul 1941 a fost numită preparator universitar la Institutul Român de Lingvistică din Cluj, după cum poeta mărturisește: ” Eram preparatoare universitară la Muzeul Limbii Române, azi Institutul de Lingvistică Română din Cluj. În anii despre care vorbesc: 1941-1942, 1944-1948, sediul 13 Universității se afla la Sibiu și mai târziu ne-am mutat înapoi la Cluj.”13 Debutează cu versuri închinate mamei, acestea fiind premiate. Tot în această perioadă debutează la revista Gândirea. În anul 1948 Zorica Lațcu intră în viața monahală cu numele de Teodosia, la mănăstirea Vladimirești din Tecuci. În anul 1955 mănăstirea este desființată, iar călugărițele arestate. În anul 1956 poeta va fi arestată de către securitatea comunistă din motive politice și va face închisoare timp de trei ani la Miercurea Ciuc și Jilava. Între anii 1970-1990 va locui la Brașov și, în acest timp, va colabora cu Pr. Teodor Bodogae la traduceri din scrierile sfinților părinți în colecția PSB. În anul 1990 se reîntoarce la mănăstirea Vladimirești. În data de 8 august 1990 va deceda. Întreaga sa istorie se află consemnată în lucrarea Grădina Doamnei, operă aflată în manuscris. Cercetând această operă găsim următoarea mărturisire a poetei în anul 1985, în legătura cu opera sa poetică: „mărturisesc că activitatea mea poetică are importanță numai întrucât am fixat în forme ușor inteligibile Lucrarea Măicuței noastre Veronica și a Părintelui Ioan. Nu am nici un merit care să fie al meu. Totul este datorat încadrării mele spirituale la Vladimirești! Vreau să fiu bine înțeleasă în cele ce afirm. Poate, rămânând în lume, cu talentul pe care l-am avut, aș fi ajuns o poetă cunoscută și apreciată. Dar arta mea n-ar fi fost necesară nimănui, nici chiar mie. N-aș fi fost citită decât cu trecere de vreme. Pe când, făcând din arta mea o expresie fidelă a Vladimireștiului, am lăsat poporului meu documente despre această lucrare, tocmai în vremuri când Mănăstirea era desființată și soborul împrăștiat” (Zorica Lațcu ,1985). O altă mărturisire: „Dacă aș fi de acord să fardez poeziile pentru ăștia (oficialii vremii), de la putere, ce mai vremuri aveam, ce mașină aș fi avut la scară (...)” (Zorica Lațcu, 1985)14. Citind această mărturisire-testament ne dăm seama că ceea ce a dus la izolarea ei, ca persoană suspectă, a constituit credința în Dumnezeu, acest lucru fiind interzis în perioada comunistă, și respingerea ideologiei comuniste . Mărturii despre poetă avem și din partea unor cunoscuți: „Am cunoscut-o pe maica Teodosia, în anul 1947, la mănăstirea Brâncoveanu-Sâmbăta de Sus. Aveam doar 10 ani, eram cu mama mea (...) era în grupul tinerelor intelectuale din apropierea Părintelui Arsenie Boca. La hram (Izvorul Tămăduieii sau Sfânta Maria) o fetiță de liceu a recitat o poezie compusă de Zorica Lațcu - licențiată în filologie -care începea: „La Mănăstirea Brâncoveanu/Și-a revărsat Dumnezeu harul”.(...) În perioada 1954-1955, Sfânta Mănăstire a fost desființată. Maica Teodosia a fost arestată împreună cu comitetul de conducere al mănăstirii. În prima perioadă de domiciliu obligatoriu, a locuit la Brașov și era obligată, odată pe lună, să se prezinte la Tribunalul Militar din Constanța.”(Familia Vlad din Brașov).15 Despre perioada anchetelor și a detenției avem următoarele mărturii: 13 A se vedea Dragi amintiri ale Maicii Teodosia , pe site-ul www.literaturasidetentia.ro, 24.06.2007. 14 Ibid. 15 Familia Vlad din Brașov, op.cit., 24.06.2007. 47 „În mănăstire cât am stat, 1954-1955, prea puțin am cunoscut-o pe Maica Teodosia. Adevărata prietenie am avut-o în pribegie, când maica a fost judecată de Tribunalul Militar din Constanța. După arestare, au ținut-o o vreme în securitatea din Galați. În timpul nenumăratelor anchete despre diferitele probleme legate de măicuța Veronica și de mănăstire; maica i-a înfruntat pe toți, dar după multe torturi diabolice, nu a mai rezistat și a căzut la pat, în Securitate. Atunci, ei au eliberat-o și o chemau la proces, tocmai la Constanța. Atunci am însoțit-o, că nu se putea descurca singură”(Maica Matroana de la Mănăstirea Vladimirești).16 „(...)Ne mai povestea apoi din cadrul anchetelor cum le zicea procurorilor: 17 -Nu sunteți dv. în măsură să judecați Vladimireștiul!”(Pr.Arsenie Dedu).17 O mărturisire a unui fost deținut politic care afirmă: „Era prin octombrie 1955. Mă aflam încă din ianuarie, singur, într-o celulă din subsolul Ministerului de interne(...). Devenisem subiectul unei anchete înscenate a Securității. Am fost torturat o zi și o noapte; în acest timp am leșinat de mai multe ori și pentru a-mi reveni în fire eram udat cu apă. Neputând să mă țin pe scaun, am fost legat de el. Spre seară-sunt dus într-o celulă unde însă nu reușesc să ațipesc (...). În această stare de degringoladă psihică, aud din celula vecină un glas cristalin de femeie. Nu se înțelegea ce spune (...). Am pus urechea de ușa metalică; n-am descifrat nimic, dar din unduirile și inflexiunile vocii se putea constata că nu era tremurătoare, nici desnădăjduită și nici plângătoare, ci părea mai degrabă o rugă stenică și reconfortantă (...). Făcusem corp comun cu ușa, simțind inconștient că dincolo de ea străbate un glas de înger de la care acum aud din nou cuvintele: „Maica Domnului”. M-am așezat pe marginea patului de beton și m-am trezit cu lacrimi odihnitoare în ochi. Ora era târzie. În timp ce gardianul era ocupat, am ciocănit ușor în perete improvizând un alfabet „suis generis”, greoi, neștiind morse. Litera „a” - o bătaie, „b” - două bătăi și așa mai departe. Mi s-a răspuns. Am aflat că vecina mea se numește Teodosia și că era călugăriță la mănăstirea Vladimirești. Nu știam că mănăstirea fusese desființată, iar o parte din maici au fost arestate împreună cu Părintele Ioan Iovan, iar celelalte au fost alungate din mănăstire (...). Au trecut anii și cu cele bune ale lor, iar după anul 1990 am aflat un lucru care m-a uluit. Maica Teodosia care încercase atunci care să mă lumineze (...) nu era alta decât poeta creștină Zorica Lațcu, formată în cadrul spiritual al revistei Gândirea” (Traian Popescu, fost 18 deținut politic).18 În ceea ce privește receptarea poeziei, există păreri unanim acceptate că poeta Zorica Lațcu este o poetă mistică prin excelență și că lirica sa se înscrie în linia modernistă. Astfel, dacă parcurgem poeziile sale observăm că temele predominante sunt relația omului cu Dumnezeu, convorbirea cu Dumnezeu, rugăciunea, definirea rugăciunii, raportul Mire-Mireasă specific viziunii creștine, toate culminând cu Iubirea lui Dumnezeu. Se regăsește în opera sa o căutare a lui Dumnezeu, asemenea lui Arghezi, dar, spre deosebire de acesta, poeta îl și găsește și trăiește prin El, trăire pe care o numim mistică. „Vino, Preaiubite-al meu, Pe sub bolți de curcubeu, Dă-mi aripi de Heruvim, Mână-n mână să plutim, 16Maica Matroana, Amintiri despre Maica Teodosia, pe site-ul www.literaturasidetentia.ro, 24.06.2007. 17Pr. Arsenie Dedu, Amintiri despre Maica Teodosia, pe site-ul www.literaturasidetentia.ro, 24.06.2007. 18 Traian Popescu, Amintiri despre Maica Teodosia, pe site-ul www.literaturasidetentia.ro, 24.06.2007. 48 În grădini de frumuseți, Din eterne dimineți...” (...) „Vino, preaiubita mea, Pe sub punți de peruzea, Cu lumini de foc ceresc Haina să ți-o împodobesc.” (Chemarea) Poemul din care am extras acest fragment este mult mai amplu, aducând în prim plan raportul mire-mireasă din Cântarea Cântărilor. Acest raport, în viziune mistică, nu înseamnă nimic altceva decât relația dintre sufletul omului și Dumnezeu. Dacă volumul de versuri Insula Albă poate fi plasat sub zodia căutării drumului poetic, poezia Epitafurile antice se află sub influența poeziei mitice a antichității (acest lucru se datorează și studiilor de filologie clasică). Aici observăm existența unor personaje antice, reluând mituri străvechi: Melissa către Diodor, Către Melampus, Torcătoarea, Atheniana, Lida către Gaius, Epitalam. Poezia considerată capodoperă-simbol se intitulează Te port în mine, integrată perfect în poetica iubirii creștine, relația Dumnezeu-om, în comuniune și trăire deplină. Despre acest poem Andrei Andreicuț afirma că „omul curățit de patimi ajunge la unire cu Dumnezeu și, implicit, la cunoașterea lui Dumnezeu, precum și la unirea cu El. Iar unirea cu El este dragostea desăvârșită” (2002: 190). Consider că o deosebită importanță trebuie acordată atât cercetării operei sale poetice, cât și a vieții sale, realizând astfel o legătură între viața poetei, care a generat opera sa, și viziunea sa poetică. Se știe că Zorica Lațcu a publicat prima dată poeme inspirate din mitologia greacă, pentru a publica apoi, după ce a devenit monahie, sub numele de Teodosia, o lirică cu tematică religioasă. O parte din această operă așteaptă încă să fie publicată, găsindu-se în paginile manuscriselor. Pornind de la această idee, precum și din îndemnul părintelui Teofil Pârâianu, s-a editat primul volum de poezii (ediție completă 2008). Acest volum, foarte consistent, conține volumele: Poemele iubirii, Insula Albă, Osana Luminii, Din pribegie, Alte poezii, Pentru neamul meu, Anexe (inclusiv traducerea Cuvântului I și II ale Sfântului Simeon Noul Teolog). Fiind o exponentă a mișcării gândiriste, Zorica Lațcu a încercat să transforme spațiul românesc într-un paradis creștin. Poeta urmează linia impusă de Nichifor Crainic, transpunându-L pe Iisus Hristos cu Apostolii, cu toate evenimentele, în spațiul românesc. Ea vede în darurile de pâine și vin sângele și trupul lui Hristos jertfite la altar. Înrâurirea operei și a liniei gândiriste, trasată de către Nichifor Crainic, este mai mult decât evidentă în lirica Zoricăi Lațcu. Părintele Cornel Toma, în Postfața volumului Poezii (ediția 2008), atrăgea asupra faptului că, fiind o poezie mistică, poezia Zoricăi Lațcu este dificil de analizat. Centrul tematicii sale îl ocupă relația dintre om și divinitate. Așadar, putem vorbi separat despre o „poezie religioasă” și despre o „poezie mistică”. Această distincție este remarcată și analizată, în același timp, de către Eugen Dorcescu (2008: 3), acesta arătând că „poezia religioasă” este trăire mediată de ritual a misterului, „poezia mistică” fiind trăire directă a misterului. Interesantă este concluzia la care autorul ajunge, aceea că între poezia religioasă și cea mistică există o deosebire de arie și intensitate. Astfel poezia mistică poate fi și religioasă, însă poezia religioasă nu este neapărat mistică. 49 Este suficient să realizăm o incursiune etimologică a cuvintelor operaționale „religios” și „mistic” pentru a realiza o analiză privind compararea acestora. Vom constata diferența pe care am evidențiat-o anterior invocând studiul autorului Eugen Dorcescu. Astfel, cuvântul „religie” vine din limba latină, religio,-onis, derivat al verbului religare - a lega, sinonim cu ebraicul berit, arătând legătura liberă și conștientă a omului cu Dumnezeu. Aceeași definiție o găsim și în studiul lui L. Gardet (1972: 188), arătând că religia este legătura omului cu absolutul19. Forma adjectivală „religios”, „religioasă” vine din latinescul religiosus și care face referire la religie; evlavios, cuvios, pios (DEX 1998 : 913). Așadar, termenul religie s-ar explica ca fiind manifestarea interioară și mai ales exterioară, liberă a evlaviei sau a sentimentului religios al unei colectivități, al unui popor, al unei persoane (Mircea 1995: 443). Această legătură însă se vrea exteriorizată și exprimată într-un dialog direct pe care omul, ființa dornică de infinit, îl dorește cu divinitatea fără intermediari. Această legătură nu se poate realiza decât prin cunoaștere și iubire, termeni care se completează unul pe altul. Spre a înțelege mai bine acest aspect, se cuvine să aducem în discuție studiul Părintelui Dumitru Stăniloae, Cuvântul și mistica iubirii, în care definea mistica: „apropiere de Dumnezeu, unire cu El, vedere a Lui, împărtășie cu El”; Cuvântul e unicul factor „mijlocitor” între Dumnezeu și om (oricărei punți, mistici) care ar putea apropia pe Dumnezeu de om” (Stăniloae 1938: 195-196). Noțiunile „mistic” (liuotikiotiiJ, „mistică” (LUcrqpiroSnț), „misticism” (liuotikiolioJ au origine greacă și constituie o familie de cuvinte formate din rădăcina „mio” (liuo) care sugerează ceva „închis”, „ascuns”. Rădulescu-Motru definește sufletul mistic, influențat de etimologia cuvântului „mistic”, într-un articol apărut în revista Gândirea, afirmând că : ”mistic înseamnă, după etimologia cuvântului luat din limba greacă, ascuns, nepătruns. Un suflet mistic ar fi așa dar, un suflet ascuns și nepătruns” (Rădulescu-Motru 1920: 145-152). Din cele spuse până acum, revenind la tematica poeziei discutate și analizând studiul amintit al Pr. Cornel Toma, observăm că sursa de inspirație a poetei o constituie Cântarea Cântărilor. Inspirându-se din mistica ebraică, poeta vorbește despre „beția iubirii” în care sufletul uman e însetat de divinitate, îl caută și nu se oprește până nu îl găsește (...). Din Imnele Iubirii divine ale sfântului Simeon Noul Teolog - în care se arată dragostea nebună a lui Dumnezeu față de om și iubire ca foc divin ce mistuie ființa umană. În viziunea poetei, sufletul uman aprins de focul divin al dragostei, asemeni unei mirese, îl caută pe Hristos ca mire cu o dorință arzătoare și neistovită și nu se oprește până nu-L găsește. Aceste teme mistice, continuă Pr. Cornel Toma, se găsesc deopotrivă prezentate într-un mod admirabil și în mistica apuseană reprezentată de Ioan al Crucii și Tereza d'Aquilla. Poeta abordează tema iubirii prin prisma contemplației sau a cunoașterii spirituale, depășind cunoașterea rațională specifică poeților sau artiștilor. Dacă vom apela însă la studiul lui Nichifor Crainic (1940:298-299), observăm că acesta face distincție între contemplația naturală și reflecția artistică, arătând că cea din urmă conduce cel mult la un extaz artistic, pe când contemplația mistică produce un extaz mistic, o unire a omului cu Dumnezeu. Nichifor Crainic demonstrează că această contemplație mistică e superioară contemplației naturale. Dacă în contemplația naturală distingem o contemplație 19 Louis Gardet, Etudes de philosophie et de mystique comparees, Libraires philosophique J.Vrin, Paris, 1972, p.188. 50 sensibilă, imaginativă și o contemplație intelectuală, după obiectul contemplat aceasta poate fi artistică, filosofică sau religioasă. Aceste elemente se regăsesc cu ușurință în lirica Zoricăi Lațcu, abordând iubirea printr-o contemplație mistică de tipul-mire și mireasă. Elocvente în acest sens sunt poeziile Îmbrățișare, Iatacul, Ochii, Tu, Răpire, Dragoste, Bucurie. Opera poetei Zorica Lațcu este profund mistică, regăsindu-se tema esențială a iubirii absolute, a unirii cu divinitatea. Surse Gândirea - nr. 8, octombrie 1941, p. 429-430; nr.9, noiembrie1941, p. 498-499; nr.1, ianuarie 1942, p.30-31; nr. 4-5, aprilie-mai 1944, p. 274; Gândirea-23, nr.6, iunie-iulie, 1944, p. 262. Manuscris CXCII/94, nr. inv. 31647, Biblioteca Astra din Sibiu. Manuscris CXII/92, nr. inv. 31645, Biblioteca Astra din Sibiu. Manuscris CXII/91, nr. inv. 31644, Biblioteca Astra din Sibiu. Manuscris CXII/93, nr. inv. 31646, Biblioteca Astra din Sibiu. Lațcu, Z. (f.a.): Ție Doamne îți voi cânta. Poezii, manuscris dactilografiat, în biblioteca mănăstirii Brâncoveanu de la Sâmbăta de Sus. Lațcu, Z. (1944): Insula Albă - Sibiu: Editura Dacia Traiană. Lațcu, Z. (1949): Osana Luminii - Cluj: Editura Episcopiei. Lațcu, Z. (1949): Poemele Iubirii - Craiova: Editura Ramuri. Lațcu, Z. (2000): Poezii - București: Editura Sofia (ediția a II-a 2008). Interviu cu părintele Teofil Pârâianu de la mănăstirea Brâncoveanu, Sâmbăta de Sus, realizat personal în data de 22.06.2009. Referințe Anania, B. (2008): Memorii - Iași: Editura Polirom. Andreicuț, A. (2002): Spiritualitate creștină - pe înțelesul tuturor - Alba Iulia: Editura Reîntregirea. Baciu, N.: Cine este Maica Teodosia? - disponibil pe www.literaturasidetentia.ro (Maica Teodosia (Zorica Lațcu)) Boldea, I. (2005): Istoria didactică a poeziei românești - București: Editura Aula. Călinescu, G. (1941): Istoria literaturii române de la origini până în prezent - București: Fundația regală pentru literatură și artă. Crainic, N. (1940): Nostalgia paradisului - București: Editura Cugetarea. Crohmălniceanu, Ov. S. (2003): Literatura română între cele două războaie mondiale -București: Editura Universalia. Diaconu, M. A. (2008): Poezia de la „Gândirea” - București: Editura Ideea Europeană. Dicționarul explicativ al limbii române (1998), ediția a II-a - București: Editura Univers Enciclopedic. Dorcescu, E. (2008): Poetica non-imanenței - București: Editura Semănătorul. Gardet, L. (1972): Etudes de philosophie et de mystique comparees - Paris: Libraires philosophique J.Vrin. Micu, D. (1975): „Gândirea”și gândirismul - București: Editura Minerva. Mircea, I. (1995): Dicționar al Noului Testament - București: Editura IBMBOR. Pintea, E. (1998): Gândirea. Indice bibliografic adnotat - Cluj Napoca: Editura Echinox. 51 Rădulescu-Motru, C. (1920): Sufletul mistic - Gândirea, an VI, nr. 4-5, mai-iunie, 145-152. Stăniloae, D. (1938): Cuvântul și mistica iubirii - Gândirea, an XVII, nr.4, aprilie 1938, 195196. Toma, C. (2008): Notă asupra ediției. În Z. Lațcu (Teodosia): Poezii - București: Editura Sofia. 52 NORMALITATE ȘI CARNAVALESC ÎN ROMANUL „TEZĂ DE DOCTORAT” DE CAIUS DOBRESCU Dr. Cristina TIMAR Universitatea Petru Maior, Tg.-Mures Prezenta lucrare, “Normalitate și carnavalesc în romanul Teză de doctorat de Caius Dobrescu” este orientată spre înțelegerea relației dintre opera eseistică și aceea literară a lui Caius Dobrescu. Legatura dintre aceste două câmpuri de interes pare să fie aceeași căutare a normalității, politeței, democrației și a respectului pentru lege. Eseurile lui Dobrescu despre societatea contemporană română, liberalism, desre funcția artelor și a literaturii în mod special oferă o cheie de interpretare aacestui roman, extrem de satiric și experimental. Lucrarea noastră nu se concentrează asupra nivelului experimental al romanului, ci asupra celui satiric și, prin urmare, asupra interpretării sale ca expresie a viziunii carnavalești asupra lumii. Astfel, ne-am folosit de descrierea carnavalescului văzută de Mihail Bahtin în studiul său “Poetica lui Dostoievski”. Lumea lui Caius Dobrescu se potrivește în categoriile carnavalescului. Dar când acesta se extinde și devine atât de excentric încât amenință să arunce lumea în anarhie și entropie, simțul lui Dobrescu pentru “lege și ordine” preia controlul și restabilește normalitatea ... cel puțin pentru o vreme. Normalitatea atinsă în ficțiune pare să compenseze pentru continuul carnaval al lumii reale. Cuvinte-cheie: normalitate, politețe, democrație, roman satiric și experimental 1. Romanul și „reconstrucția normalității” Caius Dobrescu face figură aparte în galeria scriitorilor afirmați după 1989, probabil și datorită direcțiilor culturale multiple în care se exersează verva sa intelectuală. Prezent constant în dezbaterea culturală de pe poziția unui liberalism critic, implicat în politica postdecembristă o vreme, prin funcția de Consilier prezidențial, profesor universitar, eseist remarcabil (interesele sale vizând modernitatea europeană, postmodernismul, literatura și rolul ei în societatea contemporană, România tranziției), Caius Dobrescu este cu siguranță un analist competent și credibil, o voce autorizată a societății civile de azi. Această vocație a reflexivității culturale și politice e probată nu doar de volumele sale de eseuri, ci și de numeroasele articole apărute în presa culturală, de dezbaterile din câmpul cultural și chiar de calitatea de romancier, cel de-al doilea roman al său, Teză de doctorat (2007) înscriindu-se în același trend al unei viziuni critice și satirice, pornind de la convingerea că „înnoirea autentică a literaturii poate veni tocmai dinspre angajamentul etic și politic”, scriitorului fiindu-i rezervată participarea la „marea aventură, marele experiment” de a se plasa „în spațiul imprevizibil al înfruntărilor lipsite de menajamente, dintre politică, virtualitate și literatură, grăbind, prin intensificarea interacțiunilor reciproce, restaurarea demnității acestor domenii ale spiritului.”1 1 Caius Dobrescu, Modernitatea ultimă, Editura Univers, București, 1998, p.6 53 Demersul cultural și literar al lui Caius Dobrescu stă dintru început sub semnul unei crize a realității, care acoperă atât perioada comunistă, cea a formării sale ca personalitate culturală și literară, cât și, după cum se va vedea, cea postcomunistă, a maturității. Ceea ce aștepta Caius Dobrescu din partea scriitorilor în comunism era un criticism cultural radical, de tipul Școlii de la Frankfurt. Un criticism implicit, în mare parte neconștientizat de scriitorii în cauză, identifică în proza experimentatorilor Școlii de la Târgoviște (Mircea Horia Simionescu, Costache Olăreanu, Alexandru George - nu însă și Radu Petrescu) și în scrierile poeților și prozatorilor asociați onirismului (Dumitru Țepeneag, Leonid Dimov, Mircea Ivănescu), al căror merit principal este acela de a fi „dez-emfatizat ideea de literatură și, prin implicație, de Cultură”.2 Sarcina literaturii în lumea nouă postrevoluționară este de a regăsi dimensiunea o critică, demistificând „tarele” moștenite din comunism, „inamicul impersonal”3 insinuat abil la nivel de conștiințe, valori, modele mentale, instituții și spațiu public. Cu maximă luciditate, Caius Dobrescu acordă literaturii, într-un eseu din 1990, puterea de a reface normalitatea, punând un zid în fața izbucnirilor fantasmelor colective: „Libertatea literaturii nu mai poate sta în «curajul» ei. (...) Libertatea literaturii va sta în putința de a îmbrățișa sfâșiatul nostru peisaj sufletesc. (...) Literatura trebuie să încerce reconstruirea normalității și să împiedice izbucnirea fantasmelor (fantasma eroico-patriotardă, fantasma terorii fără de sfârșit, obsesia morții etc.) în realitate.”4 La limită, s-ar putea crede că Dobrescu militează pentru o literatură angajată, care să fie purtătoarea unor valori morale clare, să educe, să civilizeze, să schimbe în ultimă instanță mentalitatea individuală și colectivă. El nu recomandă literaturii partizanatul, supunerea unui regim politic sau ideologii - acest lucru ar însemna mediocritate și sinucidere - ci, în cazul său, literatura angajată ar însemna angajarea literaturii în viața cetății, făcând perceptibilă demnitatea legii cetățenilor și conștientizându-i asupra demnității fiecărei vieți. Într-un eseu din Semizei și rentieri, Caius Dobrescu face câteva observații relevante privind literatura absurdului și modul contradictoriu în care a fost receptată de către doi gânditori de marcă, oarecum înrudiți prin opțiunile ideologice de stânga. G. Lukacs respinge fără drept de apel literatura absurdului, considerată nocivă pentru societate, în timp ce T. Adorno identifică un sens moral și o formă de protest în literatura absurdului: „(...) sensul moral al criticii pe care o exercită teatrul absurdului asupra unei societăți a alienării este evident: mutilarea limbajului și a formei ar reprezenta un mod de protest împotriva mutilării ființei umane înseși. (...) Pentru Adorno, demersul fundamental al acestei forme târzii de avangardă care este «absurdismul» constituie o expresie a katharsis-ului. (...) Așa cum susține Adorno, această tematizare a neputinței, a limitei, poate avea o justificare morală. O formă de politică a sinelui, care poate fi rezumată astfel: în condițiile în care nu ai niciun fel de soluții pentru a rezolva conflictul tău cu lumea exterioară, nu îl poți transcende prin (auto)compasiune, nu îl poți considera iluzoriu și nici 2 Caius Dobrescu, Inamicul impersonal, ed.cit., p.156 3„«Inamicul» pe care încerc să-l identific și să-l combat în textele reunite aici este urma / amprenta / umbra trecutului care se regăsește în aproape toate manifestările importante din câmpul nostru public. Consider acest inamic impersonal fiindcă el se exprimă, în bună măsură, prin mecanisme instituționale, sisteme de valori, modele mentale a căror inerție nu poate fi reținută în sarcina unei persoane anume. (.) Impersonalitatea față de inamic nu trebuie însă înțeleasă ca o atitudine clar conturată, autoconținută, «sculpturală». Ea indică și o doză de scepticism ironic - și, poate în primul rând, autoironic. Implică, de fapt, conștiința faptului că inamicul este, într-o măsură, interior, că el îți alterează chiar percepția propriei identități.”, în Inamicul impersonal, p.7 4 Idem,eseul Sofisme despre libertatea literaturii, în Inamicul impersonal, p.13 54 nu îl poți accepta ca esență a existenței, nu îți rămâne decât să elaborezi o etică și o estetică a răbdării pure. Pentru a-i da un sens, experiența absurdului trebuie interpretată ca o experiență kathartică, a eliberării de anxietate, de teroarea politică sau cosmică, și de cultivarea unui ideal al ataraxiei în care (auto)ironia joacă un rol esențial. Interpretarea absurdului în acest sens se impune, treptat, asupra variantei apocaliptice.”5 Dobrescu rămâne categoric un „adornian”. Teză de doctorat e un roman care va încerca să dea un sens experienței absurdului existențial, în condițiile României postdecembriste. 2. Lumea carnavalizată O posibilă cheie de interpretare a romanul lui Caius Dobrescu este oferită de subordonarea sa viziunii carnavalești asupra lumii, tematizate de Mihail Bahtin6 7, în celebrul studiu dedicat Poeticii lui Dostoievski. O primă trăsătură a carnavalului, în viziunea lui Bahtin, este caracterul său popular, de spectacol care elimină separarea între scenă și public, interpreți și spectatori, legal și ilegal, protocolar și familiar: „(...) viața de carnaval este o viață scoasă din făgașul ei obișnuit, este oarecum o «viață răsturnată», o «lume întoarsă pe dos» («un monde ă l'envers»)” O a doua trăsătură specifică viziunii carnavalești constă în mascarada încoronării și detronării regelui carnavalului, act încărcat de multiple semnificații: „Încoronarea și detronarea formează ceremonialul ambivalent, bipartit, care exprimă caracterul inevitabil și totodată bine fondat al schimbării-înnoirii, vesela relativitate a oricărui regim, a oricărei rânduiri, autorități și situații o (ierarhice).”8 În Teză de doctorat se regăsesc ambele caracteristici ale viziunii carnavalești, în descrierea lui Mihail Bahtin. Gică Ludu trăiește într-o lume răsturnată, întoarsă pe dos, în care valorile și ierarhiile au sucombat, pentru simplul fapt că nimeni nu mai ține seama de ele. Paradoxal, comparativ cu epoca Antichității sau a Evului Mediu, în vremurile postmoderne carnavalescul nu este excepția de la rigorile unei vieți cu ierarhii stricte, ci e regula. Nu se limitează la piața publică, ci se extinde la nivelul unei întregi societăți, invadează și spațial și temporal lumea. Tot spațiul social devine o uriașă piață publică. Se anulează orice distincție între timpul carnavalesc, în care e permisă defularea, transgresarea oricărei reguli sau legi, și în special a respectului pentru ordine și ierarhie, și timpul firesc, al bunei-cuviințe, al auto-controlului, al normalității și liniștii. Regele-bufon al acestei lumi e Gică Ludu și soția sa, supranumită Crăiasa Medbh, reședința celor doi și a numeroșilor copii de care se ocupă fundația pe care o conduc fiind fostul Palat al Pionierilor. Așadar, Gică și Mebdh sunt regii încoronați ai acestei lumi carnavalizate. E doar o problemă de timp când și cum vor fi detronați. Familiarizarea este prezentă la tot pasul. Contactele dintre personaje sunt extrem de degajate, de familiare, a dispărut orice formă protocolară de raportare la celălalt, indiferent de poziția socială. Profesorul Tache, coordonatorul lucrării, îl bate părintește pe umăr pe doctorandul Gică, doctorandul însuși instituie o formă de familiaritate ironică prin politețea exagerată și limbajul excesiv de laudativ prin care se adresează comisiei doctorale (Înalta 5 Idem, ibidem, p.115 6 Mihail Bahtin, Problemele poeticii lui Dostoievski, traducere de S. Recevschi, Editura Univers, București, 1970 7 Mihail Bahtin, op.cit., p.170 8 Idem, ibidem, p.172 55 Comisie, Înalți Prelați ai Templului cunoașterii pozitive etc.). Nu mai există un cod al onoarei, al gesturilor protocolare. Limbajul, gesturile, acțiunile personajelor suferă de un exces de intimism, de familiaritate. Însăși formula romanului, confesiune la persoana I, a unui personaj-narator, detaliile cele mai intime, chiar din zona fiziologiei, tind să accentueze excesul de familiaritate. Politicienii nu se feresc de limbajul licențios, obscen, nici de gesturile care trădează un kitsch grosolan, sau de sentimentalismul și patetismul duse la extrem. Familiaritatea relațiilor interumane, fie că e vorba de relațiile dintre politicieni, lideri sindicali, profesori universitari, lideri ai unor mișcări spirituale sau ai unor etnii, se manifestă în primul rând la nivelul limbajului, care, în fond, e expresia dezinhibării în abordarea marilor teme. Personaje care, pe de o parte, par să fie atinse de cele mai grave păcate (corupție, manipulare, șantaj, megalomanie), au momente în care filozofează pe marginea marilor teme: viața, moartea, iubirea, creația, puterea. Distanța colosală dintre statutul personajului și limbajul mereu inadecvat, neconform, nepotrivit, deviant, în raport cu statutul sau poziția sa e prezentă de la un capăt la altul al romanului. Romanul abundă în astfel de inadecvări, care au un rol esențial în întreținerea umorului homeric al romanului, al supradimensionării satirei și al megaspectacolului-kitsch care se desfășoară în fața ochilor cititorului. Marea Procesiune reprezintă fără îndoială punctul maxim al lumii carnavalizate a romanului. Abia acum sunt reuniți, într-o scenă colosală, masele (alcătuite din trei categorii, mineri, rockeri și pensionari) și cei trei protagoniști. Gică, deși suferă după plecarea lui Mebdh și scandalul de presă legat de fundația sa, bănuită că ar fi implicată în traficul de copii, va juca un rol mai important în derularea evenimentelor decât își imaginează cei doi lideri autodeclarați și chiar decât își imagina el însuși. Invincibilii Achim Cotor și Remus Răcoare, cei care în aparență dețin puterea și controlul asupra evenimentelor și a vieților a mii de oameni, hotărâți „să facă istorie”, își întind taberele în câmp, ca înaintea unei mari bătălii. Pe măsură ce evenimentele se precipită, intrăm în plin timp carnavalizat, definit de Mihail Bahtin ca un timp „desprins parcă, deconectat din timpul istoric, care se scurge după legi speciale, carnavalești și cuprinde un număr infinit de schimbări și metamorfoze radicale”9. Într-adevăr, metamorfozele, schimbările și răsturnările de situație se țin lanț în ziua Procesiunii Inimilor Neprihănite. După cum am arătat deja, întreaga societate e carnavalizată, așa încât nu se poate vorbi de o trecere de la viața obișnuită, la viața carnavalizată, ci doar de momente de intensități diferite în cadrul aceluiași spectacol. Carnavalul în sine e ascuns, deghizat sub masca unei întâlniri cu scopuri politice. Nici cei doi organizatori nu sunt conștienți că Marea Procesiune a Inimilor Neprihănite e, de fapt, Marele Carnaval, Marea Mascaradă. În asta constă și forța viziunii carnavalești a lumii: în prezentarea carnavalului drept altceva, drept o întâlnire cu pretenții de seriozitate, drept un moment - în cazul de față - istoric. Cei doi lideri se iau foarte în serios, fiecare e convins că va face istorie. Tocmai pretențiile lor grandioase, semn al megalomaniei, vor suferi corecțiile carnavalului. Căci carnavalul, dacă nu e prezentat și recunoscut ca atare, își ia revanșa. Viziunea carnavalescă constă în demascarea derizoriului existenței, mai cu seamă a existenței care se ia prea în serios, a acelora care se consideră niște aleși, a căror viziune asupra realității e grav prejudiciată și distorsionată de niște egouri supradimensionate. Cu cât grandomania și egolatria sunt în creștere, cu atât carnavalescul își va pune în acțiune mecanismele deconspirării iluzoriului. 9 Idem, ibidem, p.247 56 După cum sublinia Bahtin, actele carnavalești culminează cu mascarada încoronării, urmată de detronarea regelui carnavalului. În scena Marii Procesiuni, regele e Achim Cotor. În acord cu logica de tip carnavalesc, el apare într-un deghizament adecvat, care imită însemnele puterii: îmbrăcat în alb și călare pe un cal alb. Cu toate acestea, Remus se dovedește un rival puternic și un posibil uzurpator, deși inițial fusese aliatul lui Achim, mobilizând ortacii să se alăture membrilor și simpatizanților partidului lui Achim. Între cei doi lideri, Remus și Achim, va avea loc un „duel retoric”, fiecare încercând să manipuleze masele în favoarea cauzei sale. Remus speră că-i va convinge pe oameni sa pornească spre palatul Împăratului Valentin ca s-o răpească pe Prințesa Grațiela, iar Achim speră că-i va convinge să meargă la București, unde plănuia să preia puterea politică printr-o lovitură de stat. Neajungând la o înțelegere, cei doi lideri decid să lase mulțimea să aleagă direcția de mers și de acțiune, nu înainte de a lua parte la un veritabil „turnir verbal”. În urma tragerii la sorți, Remus urma să fie primul vorbitor. Sfătuit cu o seară înainte de Gică și tânărul Alois, Remus va rosti un discurs în care va încerca să-l atace pe Achim cu propriile arme retorice, strecurând în discursul său o mare parte din clișeele degradante, ofensatoare, furibunde ale lui Achim. Mulțimea e în delir. Gică intervine din nou, șoptindu-i lui Achim să se pretindă reîncarnarea lui Eminescu. Ceea ce Achim face, stârnind nu atât delirul mulțimii, cât răcnetele lui Remus, deposedat de cea mai nobilă convingere a sa, validată de întâlnirea cu fantoma poetului național, în galeriile miniere. Luând furtul identității drept un afront personal de neignorat, Remus, la volanul unui buldozer, pornește spre tribuna de unde vorbea Achim și o răstoarnă. În haosul creat, Gică, cel care de acum „face istorie”, și tânărul Alois, încearcă să-l recupereze pe Achim de sub tribuna răsturnată. E momentul în care în capul lui Alois încolțește ideea de a-l pedepsi pe Achim pentru tot răul pricinuit în perioada comunistă Maestrului Hari (trădarea Maestrului, colaboraționismul cu Securitatea) și lui Gică în perioada postcomunistă (înscenându-i scandalul cu fundația, drogându-l constant, pentru a-l manipula mai ușor și a-i putea lua sediul fundației - fostul Palat al Pionierilor). Obiectul pedepsei e un ciocănel de cricket de care Alois nu se despărțea niciodată. Gică încearcă să bareze lovitura și e lovit în plin. Lovitura craniană declanșează „marea deflagrație”, flatulența gigantică a lui Gică, care va provoca, din pricina mirosului pestilențial, leșinul în masă al tuturor combatanților și eșecul misiunilor epocale al celor doi lideri. Dacă în carnaval, focul de la final aduce purificarea, în roman, leșinul în masă ca urmare a inhalării gazului eliminat de Gicu, liniștește spiritele, reduce la tăcere zgomotul isteriei colective și reface echilibrul lumii, dovedind zădărnicia risipirii timpului și energiei în proiecte utopice de cucerire a puterii. Cu toate acestea, dintre cei trei „crai” încoronați și detronați cu repeziciune, Gică va avea cel mai mult de suferit. Cu leșinul generalizat și inexplicabil al tuturor - o prefigurare a moții care nivelează existențele, instaurând egalitatea tuturor - se încheie scena Marii Procesiuni, proclamând principiul viziunii carnavalești: „vesela relativitate a oricărui fenomen”. Așadar, în cadrul viziunii carnavalești, nimic nu se ridică la rangul de absolut. Nici înălțarea, nici căderea nu sunt definitive. Ca și în cazul carnavalului, viziunea carnavalizată asupra lumii sărbătorește schimbarea, patosul trecerii dintr-o situație existențială în alta, de obicei opusă, instabilitatea, iluzoriul și derizoriul vieții. Bahtin a insistat pe bună dreptate asupra ambivalenței imaginilor și actelor carnavalului, considerând principiul ambivalenței esențial în configurarea lumii 57 carnavalizate. În romanul Teză de doctorat, ambivalența viziunii carnavalești e, de asemenea, prezentă. Astfel, identificăm o dimensiune excesivă, excentrică, senzațională, dezechilibrată, pe de o parte, dar și o dimensiune demistificatoare, demascatoare, moralizatoare, critică, pe de altă parte. Din punct de vedere artistic, excentricitatea conține deja demistificarea, sensul critic, moralizator. Demitizând temele grave, eliberându-le de marea investiție de seriozitate, eliminând lirismul, viziunea carnavalescă nu cade, totuși, în extrema relativizării iresponsabile. Carnavalescul nu e o formă de nepăsare, de dezlănțuire a unor forțe instinctive, ci mai degrabă o formă de luciditate. Însă pentru a ajunge la luciditate, e necesară trecerea prin purgatoriul dorințelor și al acelor pulsiuni îndreptate spre transgresarea legii. Transgresarea nu mai rămâne pulsiune latentă, inconștientă, refulată, ci se exteriorizează, se expune, cu ostentație chiar, în cadrul carnavalului și al viziunii carnavalizate. 3. Recuperarea demnității pierdute Dacă acceptăm ideea că Teză de doctorat expune o lume în care transgresarea legii e regula, și nu excepția, e fiindcă Dobrescu creează în mod deliberat un contrast între sistemul său de valori, exprimate teoretic, și sistemul de valori al lumii în care trăiește, a cărei expresie devine Teza de doctorat. În eseuri, Caius Dobrescu face figura unui moralist convins, care consideră că literatura are menirea de a face perceptibilă oamenilor, în calitatea lor de cetățeni, demnitatea legii, și de a-i conștientiza asupra demnității fiecărei vieți. Caius Dobrescu corelează, așadar, demnitatea legii și demnitatea umană, individuală, iar liantul dintre lege și individ/cetățean, în viziunea sa, e literatura, iar prin extensie, artele. Remarcăm faptul că valoarea comună celor trei domenii (lege, cetățean, literatură/arte) e demnitatea. Pe acest teritoriu al demnității umane se duc „bătăliile” lui Caius Dobrescu. Toate manifestările sale critice în plan jurnalistic, eseistic și literar reprezintă forme de a lua atitudine față de încălcarea libertății și demnității individuale. „Criza realității”, cea care declanșase acțiunile disidente ale lui Caius Dobrescu din ultimii ani ai comunismului, dar și indignarea postcomunistă, se întemeiază, în cazul său, pe sesizarea repetatelor abuzuri asupra valorii demnității într-un stat de drept, cum se pretinde a fi statul român, ceea ce conduce la o drastică răsturnare a valorilor, forța dreptului transformându-se în dreptul forței. Altfel spus, demnitatea umană e la fel de amenințată și de fragilă în postcomunism, ca și în comunism. Chiar termenul „postcomunism”, ca sinonim pentru tranziție, indică mai degrabă legătura cu trecutul comunist, decât cu viitorul democratic. Această răsturnare a valorilor se datorează nerezolvării culpei colective și individuale față de trecutul comunist și perpetuării vechilor mentalități de la simplul cetățean („setat” să fie obedient, ușor manipulabil), la cele mai înalte niveluri, care ar trebui să dea tonul schimbării. Romanul lui Caius Dobrescu e orientat spre nivelul elitelor - profesori universitari, șefi de partide, lideri sindicali, lideri ai minorităților, în special ai celei rrome, scriitori, manageri de fundații, lideri spirituali (sau pseudo-spirituali). Cei mai importanți ca actanți ai schimbării, liderii politici și universitari, sunt recrutați sau reciclați din rândurile fostei nomenclaturi, comuniști din rândul al doilea care, odată ajunși stăpânii pârghiilor politice și economice, vor prospera cu repeziciune și vor rămâne obsedați de mirajul acaparării puterii. Profesorul Tache, patronul Universității particulare Barbu Paris Mumuleanu, Achim Cotor, liderul partidului naționalist al Inimilor Neprihănite și patronul ziarului Foaia inimilor 58 rănite și Remus Răcoare, liderul minerilor, sunt exponenții noului regim postcomunist în roman, caricaturi ale unor lideri ai vieții noastre politice și culturale. Cu toții sunt experți în transgresarea cu nonșalanță a legii, când e vorba de interesul personal. Caius Dobrescu nu cade în capcana imaginării unui tărâm utopic al triumfului legii și demnității umane (temele predilecte în eseuri). Dacă nu prin utopie, criza realității, a carnavalizării perpetue și generalizate a societății, trebuie să aibă o rezolvare. Soluția, din punct de vedere artistic, e teza-confesiune. Pentru Gică Ludu, teza devine, după cum am arătat deja, un pretext pentru urgența confesiunii. În cazul său, teza e atât un camuflaj, cât și un revelator. Ea ascunde și revelează în egală măsură, în funcție de onestitatea celui care o citește. Pentru profesorul Tache, care nici nu observă confesiunea, e o simplă formalitate. Pentru cititorul ei, e descoperirea singurei modalități de a ne recâștiga demnitatea: prin asumarea erorilor, lașităților, compromisurilor trecutului. Firește, până la triumful legii mai e cale lungă. Dar recunoașterea greșelilor și rezolvarea problemelor cu propriul trecut vinovat e un pas esențial. În roman, cel care declanșează confesiunea și își asumă responsabilitatea eliberării de povara propriului trecut comunist precum și de erorile postcomuniste, e Gică Ludu. Teza-confesiune devine astfel și o cronică a comunismului și postcomunismului (rememorarea acoperind aproximativ douăzeci de ani), în care evenimentele trăite de personajul-narator, multe dintre ele senzaționale (dezamăgiri, trădări, farse cărora le cade victimă, compromisuri) și de un comic nebun, îl transformă pe Gică într-un picaro al comunismului târziu și al democrației originale instaurate după 1989. Confesiunea lui Gică Ludu nu vine atât dintr-un imperativ moral (el nu e moralistul lumii în care trăiește), cât dintr-o nevoie interioară de a comunica, de a exorciza trecutul. Deși universul romanului se află sub semnul carnavalescului, Caius Dobrescu nu agreează carnavalul, cel puțin nu în varianta nesfârșită. Carnavalescul perpetuu e patologic, el poate arunca lumea în plină entropie. Ideală, desigur, este alternarea carnavalescului cu seriozitatea și respectul pentru lege, ierarhie, demnitate și libertate umană. Caius Dobrescu se teme de entropie și rămâne atașat de valorile stabilității și echilibrului. În lupta cu pericolul entropiei, arta, consideră eseistul Caius Dobrescu, are de partea sa suficiente resurse de a se împotrivi: „(...) artele au un rol esențial de jucat aici, măcar pentru că ele pot declanșa puteri ale imaginarului mai mari decât ale oricărei arme de foc. Una dintre cele mai mari provocări pentru poezia și artele moderne este aceea de a exprima loialitatea democratică și republicană, de a reuși, adică, să iasă din nevroza și isteria transformărilor perpetue pentru a exprima stabilitatea esențială a libertății și demnității.”10 Și în cazul literaturii absurdului, Dobrescu se situa de partea lui Adorno, care găsea o justificare morală „absurdismului”. Literatura absurdului ne naște dintr-un conflict cu lumea alienantă, e un protest care se face auzit împrumutând formele degradate ale lumii și transpunându-le artistic. În același fel, lumea carnavalizată până la absurd a romanului e o formă de protest împotriva entropiei care amenință lumea reală. Sensul moral al criticii romanului lui Caius Dobrescu e intrinsec și implicit, nu ia forma unor sentințe și nu recurge la explicații ideologice, ci ia forme mult mai subtile și mai valide artistic: ironia, autoironia, parodicul, caricaturalul, toate aspecte ale carnavalescului. Recursul la carnavalesc e doar o față a medaliei, cea protestatară. Reversul ei are în vedere soluționarea sau măcar ameliorarea conflictului cu lumea. Viziunea lumii carnavalizate implică atitudinea etică și critică și se propune, totodată, ca alternativă la varianta apocaliptică. Astfel, literatura este chemată să 10 Caius Dobrescu, Modernitatea ultimă, Editura Univers, București, 2008, p.286 59 participe la „reconstrucția normalității”, adică a echilibrului, stabilității, demnității legii și individului. Revenirea la normalitate se petrece și în romanul lui Caius Dobrescu. Gică își rezolvă problemele legate de trecutul său și de relația cu regimul comunist și cu Celălalt Maestru, profesorul Hari, care are un rol important în procesul de recuperare al lui Gică. Finalul e mai degrabă constructiv și afirmativ. Gică își recuperează reședința și îi regăsește pe copii. Prințesa Grațiela va deveni geniul filantrop al fundației, sponsorizând reabilitarea clădirii și toate cheltuielile implicate de îngrijirea copiilor. Eroul își finalizează „teza de doctorat”, urmând ca, imediat după susținerea ei, să se desfășoare petrecerea, la reședința Împăratului Valentin. Viziunea finală, eliberată de excese, tensiuni, nevroze, isterii, e luminoasă, reconciliantă (Gică e dispus să-l invite pe Achim Cotor la susținere, deși patronul ziarului Foaia inimilor rănite dispăruse după evenimentele de la Valea cu Jepi, și pe Remus Răcoare, care între timp ajunsese în închisoare, la susținere) și reconfortantă. E un final caragialian. Foștii adversari se împacă - mai puțin cei doi maeștri, prof. Tache și prof. Hari - și toată lumea sărbătorește în jurul unei mese îmbelșugate, la reședința somptuoasă a împăratului Valentin. Potrivit lui Virgil Podoabă, romanul Teză de doctorat e unul din puținele apărute după 1989 care fructifică la modul serios experiența suferinței în comunism și nu alege calea mai ușoară, a temelor interzise de cenzura comunistă, spre care s-au îndreptat majoritatea scriitorilor în epoca tranziției: „(...) Literatura avea ceva esențial de spus tocmai despre această suferință și pornind de la ea. (...) Există trei cărți care au fructificat această experiență în acest moment de tranziție de la un tip de cultură și de literatură, în România, la altul. E vorba de trei romane: Simion liftnicul de Petru Cimpoeșu, Pupa Russa de Gheorghe Crăciun și un alt roman, Teză de doctorat, al lui Caius Dobrescu. Acestea sunt marile reușite artistice ale României literare, care fructifică suferința din trecutul apropiat și ceea ce se întâmplă la noi în această epocă de tranziție în care ne găsim de aproape două decenii. Restul literaturii sau cea mai mare parte a ei, ține de literatura de consum, dar un consumism fără o miză, efemer, ușuratic, fără un punct de inserție și de susținere puternic în experiența profundă a scriitorului și a noastră, a celorlalți.”11 O cronică a tranziției, uriașă sinteză în cheie satirică, a postcomunismului românesc, Teza...lui Caius Dobrescu ar putea pune capăt cu brio unei întregi literaturi create în jurul fenomenului, așa cum Don Quijote pune capăt romanului cavaleresc. Caius Dobrescu își epuizează subiectul. Cultura elitei și cultura de masă, spațiul public și cel privat, populații minoritare și majoritare, real și fantastic, fizic și metafizic, material și spiritual, impostură și inocență, derizoriu și sens, fragmentarism și integralitate, înălțare și prăbușire, vanitate și umilire, manipulatori și manipulați, sunt doar câteva din trăsăturile unei umanități prinse în ochiurile unei plase narative pe a cărei urzeală etică se țese un spectacol de un dinamism aiuritor. Bibliografie: - Adorno, Theodor W., Teoria estetică, traducere de Andrei Corbea, Gabriel H. Decuble și Cornelia Eșianu, Editura Paralela 45, Pitești, 2005 11 Virgil Podoabă, Fenomenologia punctului de plecare, Editura Universității Transilvania, Brașov, 2008, pp. 186-187 60 - Bahtin, Mihail, Problemele poeticii lui Dostoievski, traducere de S. Recevschi, Editura Univers, București, 1970 - Dobrescu, Caius, Teză de doctorat, Editura Polirom, Iași, 2007 - Dobrescu, Caius, Modernitatea ultimă, Editura Univers, București, 1998 - Dobrescu, Caius, Semizei și rentieri, Editura Nemira, București, 2001 - Dobrescu, Caius, Inamicul impersonal, Editura Paralela 45, Pitești, 2001 - Podoabă, Virgil, Fenomenologia punctului de plecare, Editura Universității Transilvania, Brașov, 2008 61 NUVELELE LUI CAMIL PETRESCU Drd. Magdalena Livioara MUȘETOIU (TODIRESEI) Universitatea din București 5 Operele scrise de Camil Petrescu se întrepătrund și criticul, ca și cititorul, se vede obligat să-l aprecieze din această perspectivă. Personaje din romanele sale sunt prezente și în nuvele de mai târziu (Ladima din Patul lui Procust apare și în nuvelele Cei ce plătesc cu viața și Moartea pescărușului), câteva personaje ale dramei Jocul ielelor pot fi întâlnite în Turnul de fildeș ( Gelu Ruscanu, Irena, Maria Sinești, Șerban Saru-Sinești). Nuvelele sale surprind prin prezența naratorului care părăsește subsolul paginii pentru a interveni acum chiar în text. Nuvelele conțin clișeele naratorului omniscient pregătind proza obiectivă de mai târziu. Cuvinte-cheie: narator, omniscient, personaj, Camil Petrescu se înscrie și el în generația scriitorilor interbelici care impresionează prin diversitatea creațiilor în cadrul unei opere unitare. Aceasta este rezultatul unui efort inventiv neîntrerupt, al unei personalități puternice ce se ascunde dincolo de fragilitatea trupului, al nopților furate somnului și dedicate „muncii intelectuale”. „Demonul polemicii” se manifestă și în cazul propriei creații, poate mai mult chiar decât în confruntările cu adversarii săi politici sau coordonatori ai unor mișcări literare. Realizată de un eu exacerbat, căutarea absolutului se proiectează pe fundalul unui cadru general obiectiv reprezentat de coordonatele istorice și sociale pe care evoluează personajul și trăiește procesul său de autocunoaștere, de definire a condiției umane. Ca nuvelist publică târziu renunțând la exigența care-l caracterizase până atunci, fiind considerat chiar un scriitor oportunist1, răspunzând chemării monoideologice. Marian Buciu condamnă supunerea scriitorului Camil Petrescu comandamentelor epocii de dictatură a proletariatului, în varianta dură, stalinistă a internaționalismului bolșevic. Ideologia epocii reducea temele și impunea prelucrarea acestora din perspectiva noilor vremuri, a literaturii proletcultiste. Dacă până în 1945 scriitorii puteau decide în legătură cu stilul lor, cel prin care deveniseră figuri marcante ale culturii române, acum sunt determinați să renunțe la acesta acceptând recomandările Partidului. După adeziunea sa la noul program cultural Camil Petrescu primește nu doar onoruri concretizate în premiile primite ci și satisfacția de a fi editat și antologat rapid. Nuvelele lui Camil Petrescu nu se ridică la nivelul creațiilor care l-au impus în rândul romancierilor, dramaturgilor și filosofilor, unele sunt doar crochiuri ale romanelor ce se vor dezvolta mai târziu, altele eboșe ale unor romane pe care nu le-a mai creat. Ținând cont de momentul publicării lor în volum (1948 - Turnul de Fildeș, 1949 - Cei ce plătesc cu viața), aceste texte reiau îmbogățind personaje pe care le cunoaștem din textul dramatic camilpetrescian ca și din romane și, de cele mai multe ori, au fost considerate ca un moment al tatonărilor (etice, sociale și filosofice) pregătind restructurarea epicului din Un om între 1 Buciu, Marian Victor, 10+10 prozatori exemplari nominalizați la Nobel, București, Editura Contemporanul, 2010, p. 99 62 oameni. Volumul de Nuvele (Cei care plătesc cu viața, Mănușile, Moartea pescărușului, Turnul de fildeș) este publicat la Editura de stat pentru literatură și artă, în colecția Biblioteca pentru toți, în 1953. Cu o nouă nuvelă (Un episod), volumul va fi reeditat la aceeași editură, în 1956. Florica Ichim consideră că nuvele lui Camil Petrescu sunt, aproape toate, romane in nuce2, din care unele au fost dezvoltate (O recunoaștere ofensivă se dezvoltă în Ultima noapte, Scrisorile doamnei T. au fost folosite în romanul Patul lui Procust. ). Pe când se afla la Lugoj a publicat în ziarul Banatul în 1919 (11-18 iulie) „schița literară” O recunoaștere ofensivă, pe care a scris-o probabil după întoarcerea din război, din prizonierat, în iulie 1918, și a republicat-o în diverse reviste păstrând titlul inițial ( în Ilustrația armatei din 15 septembrie 1919) sau schimbând titlul (în Cetiți-mă din martie 1922 se va numi Soldatul care păzește satul). Prin toate creațiile sale scriitorul încearcă să restituie realitatea trăită: experiența războiului este inclusă în schița O recunoaștere ofensivă, în romanul Ultima noapte, în versurile din Ciclul Morții; o întâmplare trăită pe front determină reabilitarea lui Mitică Popescu; experiența sentimentală trăită la Timișoara apare în nuvela (neterminată) Contesa bolnavă și versurile din Un luminiș pentru Kicsikem; experiențele sale politice, sociale și cele artistice sunt prezente în romanul Patul lui Procust, în articolele publicate de-a lungul vieții și în sistemul său filosofic. La prima publicare în revista Manuscriptul (nr. 4, 1973) nuvela Contesa bolnavă a fost atribuită perioadei „1922- Timișoara” conform însemnării descoperite pe coperta manuscrisului, însemnare care nu aparține autorului. Ținând cont de faptul că scriitorul nu a mers la Timișoara în 1922, după revenirea din Banat la București în 1921, datarea inițială este incorectă, Camil Petrescu redescoperind orașul de pe Bega abia în 1924. Având în vedere evenimentele, personajele și timpurile prezente în text se poate afirma că acestă nuvelă neterminată este o etapă spre Scrisorile Doamnei T(1925) și spre Patul lui Procust (1933). Scriitorul se apropie de literatura de factură autenticistă pe care o va cultiva în romanele sale. La nivelul scriiturii se pot identifica mai multe niveluri temporale. Primul timp, prezent în primele pagini, este cel al reconstituirii atmosferei din orașele ardelene în anii de după război, cei mai animați pentru această societate. Este aceeași atmosferă pe care o putem descoperi în articolele din perioada timișoreană, gazetarul scrie plin de speranță că participă la construcția unei lumi noi, o lume a valorilor românești. Al doilea timp este cel al rememorării pe care o realizează naratorul gazetar care redescoperă orașele din Banat, probabil în perioada 1924 -cum am menționat mai sus - Camil Petrescu vede acum orașe pustii și adormite, pe jumătate luminate seara. Al treilea timp este cel al evenimentelor petrecute în București, al căror erou este Octavian Dumitrescu, prieten al naratorului. În paradisul timișorean existența se desfășura potrivit unui ritual prestabilit. În fiecare după amiază, în salonașul alb cu fotolii joase, în fața ceștilor de porțelan, protagonistul își îngăduie la nepoata gazdei sale, la baroneasa R., două ceasuri de „diafană lumină” care stimulau toate funcțiile vieții vegetative. Deși este considerată cea mai frumoasă femeie din oraș, baroana de R., Lemy, dincolo de eleganța ei, lăsa impresia unui trup vlăguit. Liniștea acestor momente, la o cafea, este întreruptă de mărturisirea femeii că a fost în București, un detaliu care declanșează procesul memoriei involuntare. Tânărul înțelege că femeia din fața 2 Ichim, Florica, Prefață în Petrescu, Camil, Proză scurtă, București, Editura Fundația Culturală „Camil Petrescu”, 2007, p.7 63 lui se jucase cu sufletul prietenului său împingându-l spre gestul final, sinuciderea. Scriitorul devine ca și în Patul lui Procust, confidentul îndrăgostiților ce nu mărturisesc decât prea târziu cât de mult iubesc. Amintindu-și de dragostea trăită la București pe care o declanșase fără să conștientizeze urmările nefaste, femeia se frânge „ca o ramură cuprinsă de foc” și scriitorul surprinde patetic „ochii ei mari, mari, negri”. Detaliile nopții de iubire dintre Octav și baroana de R., relatate de eroină, sunt reluate în mărturisirile doamnei T. legate de D. căruia i se oferise din generozitate. Irina Petraș apreciază această creație pentru „parfumul discret-prețios, al misterelor sentimentale languros frecventate de un Mateiu Caragiale ori de un o Villiers de L'Isle-Adam.”3 Ladima, din Patul lui Procust, trăiește pasagera iubire a Emiliei cu același entuziasm ca Octavian, studentul nevoit să ofere meditații, care descoperea trupul femeii la care doar visase. Bucureșteanul care își cunoaște foarte bine orașul, pare îndrăgostit de Timișoara. Bulevardul larg, casele armonioase „cum puține erau în Europa”, blocurile cu arhitectură cubistă și cu grădini în spate, scările și ascensoarele comode sunt primele detalii care îl impresionează. Nu poate să nu observe contrastul dintre Bucureștiul care se dezvăluie, mai întâi, cu mahalele sale orientale și lumea aceasta, atât de bine organizată arhitectural. Prima variantă a nuvelei Mănușile a fost publicată în revista Vremea (15 aprilie 1931) având titlul O seară cu masă bună și iubire și a fost datată 19 decembrie 1919. Irina Petraș reproșează nuvelei Mănușile schematizarea de „fabulă moralizatoare”4. Asumarea metodei balzaciene poate fi considerată un argument în favoarea ipotezei că nuvela a fost scrisă înaintea romanului Ultima noapte de dragoste, întâia noapte de război. În această nuvelă cadrul este actualizat, cei doi foști colegi, reprezentând personalități și lumi diametral opuse, se întâlnesc în fața unui cinematograf. Mai întâi naratorul observă atent contrastul din punct de vedere vestimentar, unul este elegant, cu o blană care „îi dădea un soi de autoritate” și un nod de cravată „prins ca un miez de trandafir”, celălalt are un pardesiu vechi, „aruncat pe el”, „fără ac la gulerul sucit”. Personajul elegant fixează o întâlnire cu amicul său, într-un local de lux și părăsește cadrul, cu grație, cu un automobil, „închis ca un budoar elegant”. Abia după acest moment naratarul află identitatea tânărului cu aspect neîngrijit, reprezentare a învinsului. Este Mihai Oproiu, orgolios versificator, căruia, ieșirea din cadru a distinsului prieten, îi relaxează nervii, pentru moment. El face parte din categoria personajelor care au văzut ideile și încearcă să îndeplinească un vis imposibil. Oproiu este fascinat de femeile misterioase care își ascund chipul dincolo de voalete, au mănuși dincolo de cot, ca semn al eleganței și lasă în urma lor „o dâră de parfum amețitor”. Surprinzător, din această mulțime se desprinde un tânăr ce-l scoate din starea euforică, un coleg de vocație și suferință, amărât și îmbrăcat neîngrijit, căruia îi oferă ultimii cinci lei păstrați pentru cină. Este generos doar la ideea neașteptatei invitații pe care i-a adus-o această seară. Atmosfera acestei seri de februarie pare să corespundă trăirilor personajului, „o problemă gravă [...] îl tubură adânc, cu prelungiri în seara cețoasă”. Intrarea în restaurantul luxos se transformă într-o problemă existențială pentru Oproiu. Dotat cu o sensibilitate exacerbată, neștiind cum trebuie să țină pălăria, gândul că ar putea fi considerat comisionar „îi răsucea nervii”. Naratorul intervine ironic depășind limitele perspectivei obiective în descrierea localului („Toate acestea le descriem însă noi așa, căci amicul nostru nu avu timp să le vadă în amănunte”) și a gesturilor pe care le face Oproiu în 3 Petraș, Irina, Proza lui Camil Petrescu, Cluj- Napoca, Editura Dacia, 1981, p. 144 4 Petraș, Irina, op.cit., p. 140 64 timp ce își caută prietenul, fără niciun rezultat („Împurpurat până în adâncul gândurilor lui, se acoperi imediat. E locul să spunem noi, care cunoaștem obiceiurile de acolo, că abia acum făcu ceea ce nu trebuia să facă.”). Personajele sunt depozitarele unor trăsături de caracter camilpetresciene. Poetul Mihai Oproiu, cunoaște umilința sărăciei bucurându-se de o masă bună oferită de altcineva, ca și scriitorul care, în iunie 1927, accepta invitația la masă, la Vintilă Șirianu și înțelegea că era invitat de milă. Fără un ban în buzunar, nu poate rămâne în restaurant să-l aștepte pe Dimisianu. Pornit în căutarea unui prieten salvator, îl descoperă la cafeneaua Imperial pe Ladima, un gazetar de temut. Ladima din acest text dovedește maturitate ca fizic, atitudine, temperament, comportare, s-a afirmat chiar că acesta ar semăna mai mult cu Arghezi,5 polemist pe care l-a admirat de la debutul său în gazetărie. Nu putem ignora, totuși, că au fost momente în care și lui Camil Petrescu i s-a reproșat brutalitatea și atitudinea distantă care împiedica familiaritatea. Un exemplu în acest sens este articolul lui Dan Petrașincu din Rampa (23 martie 1936), „Camil Petrescu nu mai dă interviuri!”: „Te resemnezi doar să-l privești pe Camil Petrescu cum își bea cafeaua, cu gesturi nervoase, scurte, cum ridică ochii incerți peste 6 mese .”6 În trei din nuvele sale, Camil Petrescu oferă un rol secundar sau o altă funcție lui Ladima, poetul damnat, ca albatrosul lui Baudelaire, nefericit și ridiculizat de toți, gazetarul intransigent și omul fără noroc în dragoste din Patul lui Procust. Întâlnirea dintre cei doi gazetari devine un pretext, „temutul polemist” este învestit cu funcția de raisonneur exprimând punctul de vedere al autorului despre condiția actuală a scribilor: „Să ne revoltăm? [... ] Revoltă de scribi[...] Noi suntem revoltați cu fruntea în țărână.” Spirit anarhic, chinuit de himerele unei lumi perfecte, Ladima scrie la foile sărace de stânga. Intransigentul gazetar dezvăluia în articolele sale afacerile prin care era jefuit statul. Prozatorul este ironic la adresa lumii fascinată de mirajul banului. Căsătoria în lumea lui Dimisianu se transformă într-o afacere, dar trebuie pastrate totuși niște aparențe. El are nevoie de prezența poetului doar pentru a o impresiona pe domnișoara Maratti, o tânără superficială la lumea sa. Sub influența șampaniei, gazetarul visează că viața i se va schimba prin bunăvoința colegului său, dar trăiește o dubla umilință, în final: una sentimentală și una materială. Dimisianu, fără să știe, îi distruge imaginea idilizată a artistei „ca o floare primăvăratică” pe care o iubea în taină. Oferindu-i o sută de lei pentru trăsură și cerându-i să nu mai aibă pretenții materiale pentru poeziile sale, tânărul aristocrat îi sfâșie inima lui Oproiu. Deși lumea din jurul său poartă mănuși, element indispensabil într-o lume a aparențelor, venind împreună cu speranța zeul destin a uitat să-și ia mănușile atunci când s-a apropiat de poetul nefericit. În 1942, în Revista Fundațiilor Regale, publică nuvela Moartea pescărușului, o nuvelă a individului legat permanent de mediul citadin și care tânjește verdeață și aer proaspăt. Evenimentele pot fi plasate în anii 1922-1924. Pentru prima dată, ca și Camil Petrescu, eroul vede după război Dobrogea și marea. Nuvela aceasta dezvăluie pasiunea lui Camil Petrescu pentru mare, scriitorul petrecând în fiecare vară câteva săptămâni la malul Mării Negre așa cum îi spunea lui Ioan Massoff într-un interviu publicat în Rampa din 22 august 19267 . 5 Ichim, Florica, op.cit, p.12 6 Petrescu, Camil, Note zilnice, București, Editura Gramar, 2003, p. 27 7 Massoff, Ioan, Despre ei și despre alții, București, Editura Minerva, 1973, p. 249 65 Ladima primește invitația „boierului Dinu” de a părăsi capitala, Sodoma și Gomora, o lume „coclită”, pentru a descoperi Dobrogea și grădina moșiei sale, raiul pe pământ. Textul descoperă un Ladima nou, departe de combativul din nuvelele anterioare sau din roman, așa cum îi reproșa Șerban Cioculescu, declanșând o polemică până în 1944. Livrescul pătrunde din nou în text, în geamantanul său așteaptă momentul potrivit pentru a fi deschise trei volume: Gerard de Nerval, Edgar Poe și Liaisons dangereuses - Laclos. Volumele acestea anunță iubirea față de o himeră și drama poetului ce pierde contactul cu realitatea. Deși nuvela a fost publicată după romanul Patul lui Procust, romanul lui Laclos pare să-l pregătească pe Ladima pentru scrisorile pe care i le va trimite Emiliei în romanul din 1933. Descrierea locurilor pe care le străbate cu trenul și cu faetonul amintește de proza sadoveniană și de Bărăganul lui Odobescu: „Dar peisajul dobrogean fu pentru el alt prilej de tulburare și adâncire în neliniști ancestrale. În lumina înaltă și caldă, cu lucirile ei de sabie, când cădea pe câte o piatră, pe câte un acoperiș în galbenul argilos al apelor, era ceva artificial de nou.” Observațiile aparțin personajului martor care descoperă farmecul acestor ținuturi. La moșie Ladima se va bucura de odaia cea mai modestă, dar retrasă, o cameră văruită în alb, unde tot mobilierul (pat, masă, fotoliu, scaun, lavoar) era alb, o cameră ca o rezervă de spital, cameră care îi oferă tânărului poet senzația purificării. Dincolo de bucuriile pe care le descoperă în lumea aceasta, nouă pentru el, poetul trăiește o poveste romantică fiind tulburat de trei fotografii ale Adinei Dănoiu de pe monumentul funerar al tinerei soții care se sinucisese la 32 de ani. Ladima devine protagonistul unei veritabile automistificări, privindu-le tânărul se simte „cuprins de o dragoste nespusă, retroactivă, pentru această femeie îndurerată în voluptate”. Iubirea pentru o moartă poate să fie „simbolul renunțării totale la ideea că lumea îi poate oferi satisfacțiile o sincere ale vieții”8. Din reveriile sale erotice este trezit cu brutalitate când află povestea morții femeii din fotografie, o poveste vulgară care îl năucește dorindu-și ca și Mallarme să fugă. În aceeași seară poetul imaginează, pentru această femeie, o conștiință amănunțită și pasiuni atât de intense, încât este convins că ea nu putea să fie „nici înțeleasă”, „nici fericită” , așa cum a fost și scriitorul, neînțeles și nefericit, în viață. Locul în care visase să se refacă și să se echilibreze, raiul oferit de volubilul Dinu Dănoiu, va fi distrus de adevărurile pe care le descoperă treptat despre el, demistificarea boierului sămănătorist realizându-se gradat. În finalul textului, cel care încercase să se erijeze într-un iubitor al naturii și al frumosului, boierul Dinu, cu o ură inexplicabilă, fără nicio tresărire, împușcă un pescăruș și gestul său devine echivalentul crimei, în mintea sensibilă a poetului. Privind pasărea ce încă zbura către ei, Ladima a încercat să împiedice o moarte gratuită. Poetul este pescărușul, pasărea ce trăiește în două lumi, marea și țărmul, fără să poată renunța la una, gestul acesta echivalând cu moartea. A doua zi, înainte de a pleca la București, părăsind locul himerelor sale, Ladima privește cele trei fotografii încercând să trăiască ultimele clipe ale femeii. Moartea pescărușului, neobișnuit de alb, este un simbol al iluziilor distruse, calmul camerei albe și puritatea monumentului funerar au dispărut odată cu trupul ca de înger redat apelor mării. Prin Moartea pescărușului Camil Petrescu apare ca un scriitor al secolului al XIX-lea, Marian Popa considera că „această nuvelă amintește de Turgheniev din Povestirile unui vânător, de Cehov sau de Maupassant”9. 8 Petrescu, Aurel, Opera lui Camil Petrescu, București, Editura didactică și pedagogică, 1972, p.161 9 Popa, Marian, Camil Petrescu, București, Editura Albatros, 1972, p.187 66 Turnul de fildeș readuce în atenția noastră unele personaje din drama Jocul ielelor, o piesă la care a tot revenit timp de treizeci de ani, prima variantă a acesteia fiind scrisă în mai 1916, ultima în 1946. Scriitorul a adoptat în această nuvelă o altă formulă epică, a narațiunii în ramă. Nuvela se deschide în 1938 cu descrierea unui bătrân elegant, descriere realizată de un narator ce intervine, după două pagini, pentru a dovedi cititorului său că știe mai multe decât gazetarii prezenți în grădina Ateneului. După acest moment nuvela actualizează istoria din 1914. Nuvela aduce aceeași lume, din Jocul ielelor, dar prin situațiile prezentate sunt anticipate evenimentele din dramă. Personajul Gelu Ruscanu are aceeași structură, ideologie și manifestări în nuvelă și în textul dramatic. Amintindu-i Irenei de vremurile pariziene, când l-au sprijinit în perioada doctoratului, Paul Lomanesco, pictor parvenit, afirmă despre Gelu, un Ruscanu „pur sânge”, că este un demagog. La Paris, Paul, împreună cu fratele său, fusese servitor în casa familiei Hariton și doar ambiția Irenei îl transformă în pictor snob, capricios și distant, soț costisitor și membru al înaltei societăți cu pretenții de mare artist rafinat. Revenit la București se închide în „turnul său de fildeș”, o casă în care nu are voie să pătrundă decât frumusețea. Deși respinge ideeea implicării sale în viața politică, acceptă la insistențele soției sale să realizeze șase tablouri, o comandă a Ministerului Lucrărilor Publice, totul cu gândul de a cumpăra o casă în Franța. În acest scop Irena invită la masă, împreună cu soția, pe fostul secretar al fratelui său, un important om politic în România, Sinești. Promițându-i doamnei Hariton că discuta cu Gelu Ruscanu, Irena își invită și nepotul la masă, adăugând cu „șiretenie feminină” că vor fi prezenți Sinești și soția sa. Cina îi va permite lui Gelu să discute cu Maria Sinești, fosta sa amantă. Rămânând pentru câteva momente singuri, tânărul gazetar îi propune acesteia să-i înapoieze scrisorile care îi tulburaseră conștiința. Considerând scrisorile dovezi de dragoste, prin tainele pe care le păstrează, Maria refuză să le primească înapoi, mai ales pe cea în care era dezvăluită crima lui Sinești. Pentru Gelu, omul trăind o „nouă iubire”, dând un nou sens vieții, deținerea acesteia este echivalenta complicității, o complicitate de neacceptat. Implicarea gazetarului în politică nu ajunge întotdeauna la rezultatul dorit, lucrurile se complică de cele mai multe ori, așa cum se întâmpla în lumea reală și cu scriitorul, se creează un cerc vicios din care nu se poate ieși. Hariton, acuzat de nepotism, va demisiona, dar scaunul de ministru al Justiției va fi ocupat de Șerban Sinești, care a ucis. Vestea aceasta este adusă de un personaj pe care îl cunoaștem din Mitică Popescu, Bernigrădeanu, profesor de drept fără moralitate, la șaizeci și cinci de ani cumpărându-și afecțiunea tinerelor. În nuvelă el face doar dovada abilității sale politice și a servilismului pus în slujba celui care conduce. Ținând cont de schimbările politice, lupta socialistilor trebuie să continue și scrisoarea deținută devine o veritabilă armă în mâna fostului iubit al Mariei Sinești, nici nu mai poate fi vorba de restituirea acesteia expeditoarei dacă nu se ia în calcul o nouă demisie. Gelu nu poate accepta niciun compromis, ca și în dramă, conștiința este alta de când a văzut un joc, jucat doar pentru el, „jocul ielelor”. La fel de fals, ca și numele său galicizat, se dovedește Lomanesco prin atitudinea față de tinerii artiști care-l roagă să-i ajute pentru a obține și ei comanda unui singur tablou din cele șase. Suma primită în această situație ar fi însemnat salvarea Elvirei, soția lui Mitrache, și le-ar fi întors „viața ca un scrânciob”. Tinerii artiști din Turnul de fildeș visează la o casă la țară, un loc de refugiu unde mizeria societății nu poate ajunge, o casă ca cea la care visa personajul Ladima în Patul lui Procust. Pictorul refuză orice implicare afirmând că este străin de tot ceea ce înseamnă comenzi, bani, socoteli. Intervenția Irenei este și mai brutală, fără să 67 fie impresionată de tablourile aduse de tineri ca dovadă a talentului lui Mitrache, aceasta îi acuză că vor să obțină prin protecție ceea ce trebuie obținut doar prin merit. Mircea Ciobanu considera că episodul acestei confruntări suferă de Viciul demonstrativ pe care și Călinescu îl reproșa lui Camil petrescu în legătură cu scrierile sale anterioare. 10 Liviu Călin reproșa acestei nuvele lipsa cursivității epice, precizări parazitare precum cele prezente în scena confruntării dintre Gelu Ruscanu și Maria Sinești (precizări echivalente didascaliilor), finalul patetic larmoiant, „gen Mugler”11. Nuvela Cei care plătesc cu viața suprinde evenimentele din seara zilei de 13 decembrie 1918, când scriitorul a asistat, ca și personajul Ladima, la uciderea tipografilor ce manifestau în Piața Teatrului Național. Constant Ionescu afirmă că prietenul său, Camil Petrescu, ar fi scris-o imediat după tragicele întâmplări. Tehnica narativă amintește de cea teatrală, a spectacolului de teatru în spectacol. Marcând condiția existențială a personajului, pe scena destinului lui Ladima apar două spectacole: cel de pe scena Teatrului Comedia și cel de pe stradă. Deși Camil Petrescu este preocupat de condiția intelectualului în majoritatea textelor scrise, până la obsesie, scriitorul încearcă să fie inedit în fiecare creație, „evitând cu dezinvoltură magistrală pericolul autopastișării”12. Ladima, în această nuvelă, este un tânăr firav, sublocotenent în rezervă, autor al unor cronici teatrale, departe de polemistul din Mănușile. Cronicarul - poet, lucid și hipersensibil, trăiește mai întâi, la teatru, drama prietenului său Dorcea, actor de succes cu cap de zeu negricios. Cei doi au devenit prieteni în urma unei cronici lucide și entuziaste pe care Ladima o scrisese despre un spectacol în care jucase tânărul actor, un spectacol de avangardă, jucat într-o sală de expoziții, fără scenă, fără decoruri, fiind o demonstrație de ambiție artistică și prevestind astfel o mare carieră în teatru. În articolele sale dedicate artei dramatice, Camil Petrescu scria despre regia nouă „o bucurie a ochiului. În locul castelelor și piețelor, stupide în pretenția lor de a fi « reale », s-a introdus decorul stilizat, simplificat, proaspăt, plin de fantezie uneori. S-a folosit cu dibăcie lumina, prin înlocuirea, tot mai mult, a rampei fade și leșioase, cu proiectoare laterale.”13 Naratorul obiectiv face dovada omniscienței sale notând atent, în prima frază că evenimentele ce se petrec aparțin acelei zile de „13 Decemvrie” când la Teatrul Comedia se joacă, la matineu, Frații Kamarazov. Spectacolul acesta aduce sub același acoperiș, ca spectatori, reprezentanți ai unor lumi diferite trăind drama singurătății: Dinu Dorcea, actorul devenit spectator, George Demetrescu Ladima, critic și spectator lucid, dar și tânăra admiratoare cu o finețe de porțelan. În această lume a strălucirii și eleganței, Ladima este nevoit să meargă îmbrăcat, permanent, cu uniforma de sublocotenent, hainele sale civile fiind pierdute în război. Ca o ironie a destinului, în timpul spectacolului, o „întâmplare norocoasă” la care participau într-un fluid imens toți actorii, cronicarul află că destinul prietenului său este pe marginea prăpastiei din cauza surzeniei tot mai accentuate. Pierderea auzului îl face să trăiască drama însingurării. Lucid și regretând aroganța din cauza căreia refuzase un rol, actorul îi mărturisește decizia de a se sinucide, criticului care credea în talentul său. Obsesia că într-un spectacol ar putea greși devenise „un cancer al nervilor... de nevindecat”. 10 Ciobanu, Mircea, Însemne ale modernității, București, Editura Cartea românească, 1977, p. 55 11 Călin, Liviu, Camil Petrescu în oglinzi paralele, București, Editura Eminescu, 1976, p.81 12 Ciobanu, Nicolae, op.cit., p. 46 13 Petrescu, Camil, „Sensul «regiei interioare»-«revoluția»decorului” în Teze și antiteze, București, Editura 100+1 Gramar, 2002, p. 149. 68 În timp ce spectatorii și actorii își trăiesc propriile drame sau actul artistic, în Piața Teatrului Național se trăiește o altă dramă a muncitorilor hotărâți să înfrunte ploaia de gloanțe. Descrierea centrului Bucureștiului evidențiază contrastul dintre categoriile sociale ce trăiesc în acest spațiu. Vitrinele luxoase cu obloane cafenii, căsuțele „dărăpănate, meschine, văruite gălbui” dădeau un aer provincial „Parisului Orientului” de care amintea doar „magnificul edificiu, cu varul scorojit și el al Teatrului Național.” În cele două personaje, Dinu Dorcea și George Demetrescu Ladima, identificăm reflectări ale lui Camil Petrescu, în toamna lui 1918, când trăind marea dramă a surdității ajunsese să scrie la Scena, cu înfrigurare și luciditate, articole, note și comentarii, cu „dorința de a fi prețuit și iubit” de semenii săi și este îmbrăcat, încă, în uniformă cenușie de sublocotenent. Viața scriitorului până în 1945 a stat sub semnul sărăciei așa cum demonstrează notele din jurnalul său (1927-1940)14: „Ce să fac să scap de sărăcie și să mă realizez în același timp?”(1929); „Azi, literalmente, nu am ce mânca.”(1931). În 28 iunie 1931 se lamenta că surzenia îl epuiza, îl neurasteniza. „Aci, unde totul se aranjează «în șoaptă», eu rămân veșnic absent.” Publicarea după 1945 a nuvelei a influențat textul, stilul lui Camil Petrescu este schimbat profund, scriitorul aderă la ideologia noului regim politic implicându-se în lupta de clasă, personajul Ladima este de partea tipografilor greviști din 1918, iar unul dintre manifestanți afirmă în spiritul noii societăți: „Gloanțele burgheziei se vor întoarce împotriva ei, mușcătura de azi a capitalismului este mușcătura fiarei în agonie.” Oamenii participanți la această „întrunire muncitorească” îl impresionează pe Ladima prin hotărârea lor în fața morții, o hotărâre cum rar mai văzuse pe front. Nu întâmplător conducătorul muncitorilor are un cap asemănător cu portretul lui Enghels. Manifestanții își pierd identitatea devenind doar elemente constitutive ale unei mulțimi conduse de o singură idee. Noua ideologie îl transformă și pe Ladima într-un vizionar al societății socialiste. Spectacolul oferit de protipendada bucureșteană, care iese senină de la teatru, contrastează violent cu cel al străzii și al mormanului de cadavre din curtea teatrului. După împrăștierea mulțimii Ladima se simte rătăcind între două lumi diametral opuse condamnat să rămână cu ochii arși de viziunea acestei frumoase zile de decembrie. Publicată în Viața Românească, nr. 7(iulie), 1954, nuvela Un episod face concesii noului regim surprinzând două personaje care trăiesc transformările Bucureștiului și ale societății în primele zile după 23 august 1944. Nuvela este construită pe o opoziție definitivă, fără nuanțe, între cele două personaje: corectul inspector la C. F. R., pasionat de muzică, Ticu Florea și coruptul Johny Scurtăcescu. După câteva încercări eșuate, inginerul Ticu Florea reușește să se întoarcă la București cu ajutorul fostului său coleg Johny Scurtăcescu, politician afacerist și om de încredere al lui Nae Gheorghidiu. Cei doi speră să supraviețuiască noilor transformări, dar fiecare vede altfel viitorul. Viitorul inginerului Ticu Florea seamănă cu drumul pe care l-a parcurs deja scriitorul, fără să se împotrivească schimbărilor sociale, a acceptat comunismul părăsind pozițiile burgheze în literatură și angajându-se pe linia unei literaturi progresiste deși aparținea categoriei scriitorilor burghezi realiști, mai puțin legați de reacțiune15. Inginerul Țicu Florea se delimitează de burghezia economică și politică reprezentată de Johny Scurtăcescu, fostul său coleg care acum îi cere să nu colaboreze cu bolșevicii așa 14 Petrescu, Camil, Note zilnice, București, Editura Gramar, 2003 p. 25, p. 48, p. 27 15 Mocanu, Marin Radu, Cazarma scriitorilor, București, Editura Libra, 1998, p. 24 69 cum făcuse și el, refuzând să fie ministru în noul Guvern. Rusia sovietică este iar prezentată ca un prieten (un aliat ca și în romanul Un om între oameni) pe care Floarea îl acceptă oferindu-se chiar să colaboreze („dacă vor să colaborez...Voi colabora”). Discursul inginerului este ca al activiștilor de partid trimiși să convingă românul ce vremuri bune vor veni alături de prietenii de la răsărit: „eu voi rămâne și îmi voi respecta angajamentele pe care mi le voi lua... dacă mi se va cere, voi ajuta la refacerea, la reconstrucția țării cu toată capacitatea mea de lucru... Voi ajuta să se construiască din nou...”. Nuvela Un episod surprinde ruptura istorică și ideologică din 23 august 1944. Abia afirmați pe scena politică a României comuniștii sunt prezentați ca exponenți ai democrației, salvatori ai statului. Consilierul C.F.R. pare convins că nu i se va cere să semneze decât lucruri rezonabile, că nu i se va cere să devină comunist pentru că în acest partid nu poate intra oricine. Întreaga nuvelă, construcția personajelor, dialogurile acestora și limbajul naratorului sunt construite pe maniheismul propagandistic al Partidului Comunist. Dacă scriitorul Camil Petrescu nu a realizat o lucrare cu un caracter monografic, el s-a prezentat în fiecare creație. Ca într-o rețea de vase comunicante universul său spiritual, trăirile și experiențele sale, se îmbină cu multe date biografice. Oameni, peisaje, construcții, orașe, formațiuni politice pe care scriitorul le-a întâlnit în viața sa, sunt restituite societății prin opera pe care o creează, iar uneori acestea sunt prezente în mai multe creații. Bibliografie: Petrescu, Camil, Note zilnice, București, Editura Gramar, 2003 Petrescu, Camil, Proză scurtă, București, Editura Fundația Culturală „Camil Petrescu”, 2007 Petrescu, Camil, Teze și antiteze, București, Editura 100+1 Gramar, 2002 Buciu, Marian Victor, 10+10 prozatori exemplari nominalizați la Nobel, București, Editura Contemporanul, 2010 Călin, Liviu, Camil Petrescu în oglinzi paralele, București, Editura Eminescu, 1976 Ciobanu, Nicolae, Însemne ale modernității, București, Editura Cartea Românească, 1977 Massoff, Ioan, Despre ei și despre alții, București, Editura Minerva, 1973 Mocanu, Marin Radu, Cazarma scriitorilor, București, Editura Libra, 1998 Petraș, Irina, Proza lui Camil Petrescu, Cluj- Napoca, Editura Dacia, 1981 Petrescu, Aurel, Opera lui Camil Petrescu, București, Editura didactică și pedagogică, 1972 Popa, Marian, Camil Petrescu, București, Editura Albatros, 1972 70 MITUL JERTFEI ÎN BASMUL ROMÂNESC Drd. Lucreția BOGDAN Universitatea „Petru Maior”Tg-Mureș Spațiul arhitectonic aparține de spațiul basmului în strânsă relație cu nevoile timpului. Spațiul închis cuprinde spațiul familiei care se caracterizează prin palatul părinților împărați sau prin casa sărăcăcioasă dacă eroul este sărac. Spațiul se deschide odată cu părăsirea de către erou a acestui loc și în continuare arhitectura devine punct de reper în itinerariu, pierzându-și rolul protector: castelul zmeului sau al zânei. Ceea ce este reprezentativ pentru basm este faptul ca palatele nu sunt operă de arhitect, ci de magie. Arhitectura devine astfel un mod de introducere a absurdului prin comprimarea sau dilatarea miraculoasă, caracteristici care sporesc fantasticul narațiunii. Acestea, la fel ca eroii, posedă calități supranaturale. Adesea sunt din aur sticlă, argint, au grajduri și grădini minunate. Palatul este un element romantic și concurează cu castelul sau catedrala din legendă, însă descrierea lui este sumară în majoritatea basmelor. Mediul natural este oniric este nevăzut, este tărâmul celălalt, Valea Plângerii, pe fundul lacului, în Împărăția apelor. Mănăstirea, în majoritatea basmelor studiate, este un spațiu care sublimează Raiul, deci un spațiu al interdicției pentru cei păcătoși. Nu întâmplător zâna blestemă mănăstirea să nu se deschidă numai dacă va cânta porumbarul cu ochii dă mărgăritar sau pasărea Cimbrilă. Cuvinte-cheie: spațiu, arhitectură, fantastic, oniric, supranatural Spre deosebire de legendă, specificul reperelor temporale (timpul fabulos, mitic) și spațiale (tărâmul acesta și tărâmul celălalt) la basm sunt vagi, imaginare, redate la modul general, stilul este elaborat, se observă îmbinarea narațiunii cu dialogul și cu descrierea, întâlnim cifre magice, simbolice, obiecte miraculoase, întrepătrunderea planurilor real -fabulos, fabulosul este tratat în mod realist, lupta dintre bine și rău dă o anumită ritmicitate acțiunii. Convenția basmului este acceptată de cititor de la început, respectiv a supranaturalului ca explicație a întâmplărilor incredibile. „Caducitatea clasificării se trage din conflictul dintre temă și episod în a-și disputa întâietatea care va constitui mereu dificultatea de căpetenie în orânduirea narațiunilor complexe, alcătuite din mai multe episoade, a căror posibilitate de combinare depășește prevederile sistematizatorilor”.1 Am studiat mitul jertfei în basmul Meșteru Manolea și basmul Împăratul care n-a avut niciun copil, din culegerea lui Ion Nijoveanu. George Călinescu acordă o mare atenție asupra personajelor în studiul său Estetica basmului: „basmul e un gen vast, depășind cu mult romanul, fiind mitologie, etică, știință, observație morală etc. Caracteristica lui este că eroii nu sunt numai oameni, ci și anume ființe himerice, animale. Și fabulele vorbesc de animale, dar acestea sunt simple măști pentru felurite tipuri de indivizi. Ființele neomenești din basm au psihologia și sociologia lor 1 Ovidiu Bârlea, Mică enciclopedie a poveștilor românești, Editura Științifică și Enciclopedică, București,1976, p. 128 71 misterioasă. Ele comunică cu omul, dar nu sunt oameni. Când dintr-o narațiune lipsesc acești 2 eroi himerici n-avem de a face cu un basm”.2 Despre cauza prăbușirii zidurilor există tot felul de credințe referitoare la duhurile rele ale apelor și ale pământului. Ne atrage atenția Știma apei: „fiecare pârâu, râu sau apă stătătoare are câte o știma și în fiecare zi cere un cap de om. Când se înfurie vreuna, atunci iese din matca apei și pleacă peste câmpuri, ducând după ea apa râului, crescută în așa măsură, încât inundă totul în cale. Dar după ce îneacă atâtea capete, de se satură, se reîntoarce iarăși la o matcă sau se așează în iazuri”.3 Aceasta are legătură cu iezerul din legenda zidirii. Un alt aspect care ne interesează este arhitectura în aceste producții. Arhitectura în basm este de domeniul „orfevreriei și al miracolelor lapidare, sclipirea astrală e senzația dominantă.”4 Verosimilitatea basmului fantastic trimite spre o vreme îndepărtată, în „illo tempore”, la fel ca mitul, când a umblat Dumnezeu cu Sfântu Petru pe Pământ, când erau viteji cu uriași. Inserția în timpul mitic este dată de formule inițiale și finale, primele fixează timpul narativ în care se proiectează acțiunea, iar la sfârșit închide această buclă temporală, prin revenirea în timpul real. Despre itinerariul lui Harap-Alb, Nicolae Constantinescu afirmă că acesta „este în același timp, un pretext pentru testarea calităților eroului și un prilej pentru acesta de a-și dobândi ajutoarele năzdrăvane”.5 La fel se întâmplă și cu Cojan care câștigă datorită omeniei și vitejiei de care dă dovadă. La sfârșit este proclamat sluga lui Dumnezeu și obține tot ce își dorește. Florica din basmul Meșterul Manolea preia itinerariul eroului și își îndeplinește sarcinile reușind să treacă peste toate obstacolele. Ea ajunge la mănăstire, este ademenită în temelie prin glumă și zidită. Mănăstirea se înalță singură pentru că astfel se destramă vraja potrivnică zidirii: „Omul nu e satisfăcut de vremelnicia lucrurilor (.) și este stăpânit de setea de nemurire, de scrutate a propriului destin.”6 Basmul a apărut în epica populară, ulterior pătrunzând și în literatura cultă (în sec. al XIX-lea, în perioada de afirmare a esteticii romantice). Personajele (oameni, dar și ființe himerice) sunt purtătoare ale unor valori simbolice: binele și răul în diversele lor ipostaze. Conflictul dintre bine și rău se încheie, de obicei, prin victoria forțelor binelui. Eroul (protagonistul) este ajutat de ființe supranaturale, animale fabuloase sau obiecte magice și se confruntă cu un adversar (antagonistul). Eroul poate avea trăsături omenești, dar și puteri supranaturale (de exemplu, capacitatea de a se metamorfoza). Clasificarea sau funcțiile personajelor, prin raportare la erou au fost preluate din basmul popular: răufăcători (produc o daună care trebuie corectată de erou), donatori sau furnizori (personaje întâlnite întâmplător de erau, care îi dăruiesc un obiect miraculos ce-l va ajuta la nevoie), ajutoare (se pun la dispoziția eroului care duce la bun sfârșit o sarcină, cu sprijinul lor). Parcurgerea drumului maturizării de către erou presupune un lanț de acțiuni convenționale sau momentele subiectului: situația inițială de echilibru, intriga (evenimentul care dereglează echilibrul inițial), acțiunea de restabilire a echilibrului (călătoria eroului, 2 G. Călinescu,Estetica basmului, Editura pentru Literatură, București, 1965, p. 8. 3 Marcel Olinescu, Mitologie românescă, Editura 100+1 Gramar, București, 2004, pp. 332-333. 4 Idem, p. 295. 5 Iulian Chivu în Prefață la Basmul cu Soarele și Luna, Editura Minerva, București, 1988, p. 23 apud N. Constantinescu, Ion Creangă: Povestea lui Harap - Alb, Editura Albatros, București, 1983, p. LIV. 6 Tănase Al., Eseuri de filozofie a literaturii și artei, Ed. Eminescu, București, 1980, p. 210. 72 apariția donatorului și ajutoarelor, trecerea probelor), deznodământul (refacerea echilibrului, răsplata eroului și pedepsirea răufăcătorului). Personajele au funcția propițiatorie și cea apotropaică derivată din mit. Personajele sunt cele care schimbă cursul evenimentelor prin intervențiile lor. Omniprezența personajului care moderează universul basmului este absolut legitimă și firească și aceasta întrucât efortul de modelare a lumii este revendicat în special de finalitatea optimistă a basmului. Fiecare personaj al universului fantastic are o anumită poziție în cadrul subiectului, este introdus după o anumită manieră, are limbaj și gesturi tipice, funcționează după reguli de la care nu se abate. În economia și echilibrul discursului fabulos, rolul de moderator al unui personaj este unul necesar și fără el basmul nu s-ar putea constitui. Această concepție este susținută în teoria sa de V. Propp, care acordă prioritate funcției, în sensul de acțiune a personajului. După cum am văzut basmele transmit optimism și se încheie cu victoria binelui asupra răului. Personajele emană de sănătate în raport invers proporțional cu bogăția. Întâlnim împărați lacomi de bogăție care sau sunt bătrâni și nu au copii, sau caută secretul tinereții veșnice, sau au fete de măritat. Ei transmit doleanța lor unui fecior tânăr și sărac, sau fiului mai mic de împărat. Nu întotdeauna protagonistul este bărbat, întâlnim și eroine ale basmului precum fete de împărat sau fete sărace. În basmele fantastice eroul este păstrătorul virtuților colectivității. El întruchipează idealul omeniei, frumuseții și vitejiei. Din acest punct de vedere natura și oamenii simpli îi devin tovarăși. Specifică este fidelitatea calului năzdrăvan. De ce a calului, pentru ca stereotipia basmului se face în jurul unei călătorii. Aceasta se realizează în vederea împlinirii propriei lor ursite. Aventura are loc împotriva lumii întunecate reprezentată de zmei. Victoria se obține prin înțelepciune, credință și iscusință. Întâlnim fii de împărați care se ocupă cu vânătoare, fiice de țărani la secerat, pescari, târgoveți, ciobani, înțelepți. Basmul acordă o importanță deosebită măreției muncii. George Călinescu definește basmul „o operă de creație literară, cu o geneză specială, o oglindire în orice caz a vieții în moduri fabuloase; prin urmare supunerea lui la analiza critică este nu numai posibilă, ci și obligatorie, din ea decurgând atât adevăruri estetice, cât și observații de ordin structural folcloric.”7 În alt context, vorbind de stilul formular al basmului, acesta include existență unui lexic poetic. Identificăm un repertoriu de formule prin care este construită narațiunea. Aceste sunt inițiale, mediane, finale. Ele conțin uneori elemente ce aparțin tehnicilor poetice, narațiunea basmului fiind ritmată. Stereotipia basmelor împiedică clasificarea lor, pentru că îmbinarea șabloanelor pot situa un basm în cadrul mai multor categorii. De aceea s-a procedat la clasificarea basmelor în tipuri și prototipuri. Formula epică a celor trei încercări succesive prin care trece eroul la „podul de aramă”, „podul de argint” și „podul de aur”, pare să fie, după Ovidiu Bârlea, consecința unei convertiri a ritului de trecere în corespondentul său estetic. Aceste poduri simbolizează trecerea unor trepte de vârstă: copilăria, preadolescența, adolescența, iar eroul în deplină maturitate pornește în lume. Această repetiție a fost preluată atât de legenda Meșterului Manole cât și de balada Miorița și amintim aici motivul rugii către divinitate ca să-i oprească soția. 7 G. Călinescu în Introducere la Estetica basmului, op. cit., p. 5. 73 Dificilă de realizat pentru folcloriști este clasificarea legendelor, dar pentru început ei „au urmat clasificarea propusă de frații Grimm, care au decelat trei mari categorii: locale, etiologice și istorice”. Mai târziu acestea au fost clasificate de către folcloriști în patru categorii: etiologice sau eschatologice, mitologice, istorice și religioase. Referitor la vechimea basmului Ovidiu Papadima conchide: „Cu mult mai vechi decât romanul - cu origini pierdute în negura timpului - basmul își datorează, în bună parte, această o complexitate și diverselor stratificări istorice, pe care le păstrează în structura lui”.8 Putem concluziona cu afirmația lui Gheorghe Vrabie:”.. .opera folclorică, în speță vechile cântece narative, ori basmele, nu poate fi concepută ca o activitate riguros gîndită dinainte. Considerăm că ea trebuie privită ca o neîntreruptă încercare nu lipsită de călăuză, ca 9 o improvizare în curs de organizare”9. 1. Meșteru Manolea După întindere, basmul se află la confluența cu legenda, însă după structură, basmul respectă canoanele integrării acestuia în categoria propriu-zisă de basm. Inducerea în vagul temporal10 se realizează aici cu o formulă complexă, d - a - d - a, care evidențiază istețimea naratorului. Apoi, împăratul care vede purceaua ce râma într-un loc „dă alamă”. Manole este chemat să facă mănăstirea. Dacă în basmele celelalte se vorbește de biserică, aici iată că întâlnim mănăstirea. Hotărârea împăratului, cât și a lui Manolea este ilustrată printr-un dialog scurt: Manolea, aici îm' faci o mănăstire. - Da-mpărate,-ț'fac.” Observăm că în visul lui Manolea, acesta nu o zidește, ci îi ia măsura și zidește numai măsura, ceea ce nu se întâmplă mai târziu. Acest lucru se poate explica prin faptul că motivul a fost adus din Transilvania prin descălecare, structura canonică a basmului permițând evenimentele gradat, iar visul fiind o structură de început autorul anonim nu a vrut să împovăreze imaginația lectorului, folosind motivul zidirii măsurii corpului soției meșterului. În altă ordine de idei, mitologia românească nu are nimic terifiant și putem deduce de aici originalitatea mitului la români. La fel ca legenda Mănăstirea Argeșului, basmul este presărat cu versuri: „Zîua zîdea,/ Noaptea cădea;/ Zîua zîdea,/ Noaptea cădea.11 Această repetiție întărește afirmația care ne anunță că a zidit nouă ani de zile, acest lucru constituind tragismul nereușitei meșterilor și căutarea unei soluții pe măsură. Visul dezleagă și aici enigma prăbușirii zidurilor prin zidirea Floricăi în temelie. Acest fapt este dezvăluit și toți se leagă printr-un jurământ. Manolea nu dezvăluie identitatea Floricăi din vis și cu toții hotărăsc moartea întâiului - venit. Acest lucru demonstrează că tradiția jertfei zidirii era arhicunoscută, mai ales în tagma zidarilor. Jurământul este călcat de meșteri, însă aici Manole folosește și el un motiv intermediar, întâlnit în unele variante ale 8 Ovidiu Papadima în Postfață la Tinerețe fără bătrânețe. Basme populare românești, Antologie, postfață și bibliografie de Ovidiu Papadima, Ed. Minerva, București, 1973, p. 278. 9 Gheorghe Vrabie, Eposul popular românesc, Editura Albatros, București, 1983, p. 11. 10 Iulian Chivu în Introducere la Basmul cu Soarele și Luna, op. cit., expune cele două părți componente ale formulei introductive: - exprimare vagului temporar sau datarea (d) - argumentarea deductivă (a) cuprinse în combinații de tipul d - a, d - a - d, sau, foarte rar, d, ca în cazul poveștilor. 11 vezi I. Nijloveanu, op. cit., p. 302. 74 baladei, motivul vacii pierdute. El îi cere Floricăi să-i pregătească ficatul vacii pierdute de un an. Nevestele sunt atenționate de meșteri să nu vină a doua zi cu mâncarea. Modul în care informatorul prezintă acest lucru este plin de umor, dar credem că prezența termenului „restaurant” este o contribuție personală, acesta ar trebui înlocuit cu termenul de „han”: 12 „Acela așa, al-așa, și le-a făcut pă toate atente să nu vie cu mâncare și n-a venit”.12 Subiectivismul autorului este reprezentat de întrebarea: „Iel ce să facă și iel, săracu?”13 Această afirmație ne arată că Manolea este cel care se află sub protecția lui Dumnezeu, precum și subiectivismul povestitorului. În acest basm Dumnezeu nu devine actant, persoană care îl însoțește pe erou, nepărăsind spațiul uranic. Prezența divinului în toate aceste basme demonstrează realizarea creștinării poporului român concomitent cu formarea lui. Următoarea secvență are o mutație a basmului, itinerariul este atribuit Floricăi. Ea caută vaca, o găsește, face bucate din carnea ei și pornește la Manole. Acesta cu ajutorul unui ochean o zărește și-l roagă pe Dumnezeu să-i dea înainte un lup ca s-o sperie și s-o întoarcă din drum. Dumnezeu îi îndeplinește dorința și îi trimite cele trei obstacole, care sunt de fapt cele trei probe calificatoare care îi conferă calitatea de a fi obiectul ritualului. Observăm că, la fel ca în basmul anterior cifrele trei și nouă sunt cifre magice. Manole mai încearcă o dată salvarea necrezând că mâncarea e din vacă, dar soția îi confirmă acest lucru. Urmează gluma cu ziditul. Acest lucru se face pân' la gleznă , apoi până la brâu, apoi până peste cap ca într-un ritual, fiecare fază fiind marcată de un cântecel, asemănător unui descântec: „ și zbiară/ cu capu pă sală,/ vacile de muls/și copilu plâns.”14, apoi: „- Manoleo, Manoleo,/ Ajungeț' dă glumă./ Zâdu mă strânge,/Țîțîșoara-m' curge,/ Copilașu-m'plînge,/15 Și „a zidit-o/ pîn-a cotropit-o.”16 După acest moment apare elementul miraculos care îi conferă acestui basm apartenența la această categorie a prozei populare, biserica se ridică singură. Un alt element miraculos este intervenția lui Dumnezeu față de Florica, prefăcută în pasăre ziua și noaptea în stafie, venind noaptea și făcând treburile gospodărești. Basmul se încheie rapid prin formula mai apropiată de legendă, menționându-se și informatorul: „Asta a fos'./ Dă unde-am auzit-o,/ Am beznit-o.” (17 dec.1968, inf. Maria Bănică, 76 de ani, din Slatina. Mag. 32 d.) Spre deosebire de mit în acest basm personajele sunt tipice numai ca rezultat al elaborării îndelungate până la schematism. Meșterul Manolea este actantul central al narațiunii, iar Florica actantul care preia misiunea meșterului în cele trei probe, ea metamorfozându-se prin zidire în mănăstire. Totuși, conform canonizării basmului era mai ușor pentru cititor să perceapă transformarea prin metamorfozarea clasică, dându-se de trei ori peste cap, însă nu se renunță la mit, ceea ce demonstrează originalitatea mitului și transferarea sacrului în basm. 12 Idem, p. 302. 13 Idem, p. 302. 14 Idem, p. 304. 15 Idem, p. 305. 16 Idem, p. 305. 75 Basmul nu se termină cu „hapy-end” la fel ca în Tinerețe fără bătrânețe și viață fără de moarte,ca și eroul Ghilgameș și fiul de împărat, Meșterul Manolea confirmă „luciditatea și 17 nu orbirea, bucuria înfrângerii și nu tristețea biruinței”.17 Motivul vacii din acest basm este asemănător cu cel al vacii negre din spațiul românesc, precum și cel al vacii dorințelor din basmele indiene. Spre deosebire de alte basme Meșterul Manolea pare să fie „un alt fel de cronică a onticului, prin aceea că eroii basmelor păstrează trăsături specifice epocilor istorice ale societății”.18 Manolea este „maistor bun” căruia i se dusese vestea. Florica reprezintă țăranca harnică și frumoasă care își lasă treburile gospodăriei și îi gătește bărbatului bucatele cerute. Împlinirea Floricăi are loc în momentul când iese din spațiul închis al familiei. Motivația ieșirii presupune: interesul pentru a-i duce prânzul, precum și interesul pentru aflarea mersului zidirii. Spațiul deschis nu este un spațiu protector ca cel închis. Ieșirea în spațiul deschis presupune trecerea peste cele trei probe. După criteriul temporal spațiul este clasificat în spațiu temporal și spațiu atemporal. Florica ajunge în atemporalitate prin zidirea ei, devenind stafie. Ea nu se metamorfozează, deși basmul permite această convenție. De aici rezultă practica jertfei zidirii și vechimea ei, preluată în basm așa cum a fost în „illo tempore”. Nu putea fi zidită numai dacă trecea probele. Ea trece pe rând prin spațiul solitudinii ( peregrinează prin păduri căutând vaca bălană pierdută), spațiul disoluției reprezentat de jivinele care-i ies în cale, spațiul confruntării cu meșterii și spațiul tăinuirii, care va deveni familia ei ca spațiu al puterii. Fantasticul narațiunii este sporit de arhitectura dilatării miraculoase când după zidirea Floricăi mănăstirea se zidește singură. Mănăstirea este o sublimare a Raiului, un spațiu al interdicției pentru cei păcătoși. Imaginea după zidire a Floricăi este de pasăre. Turnul bisericii nu se putea ridica decât dacă este adusă pasărea fermecată (porumbar, pasărea Cimbrilă). Ovidiu Bârlea conchide că „în basme, porumbelul simbolizează uneori dragoste aprinsă”19 2. Cojan, fiul cel puternic Acest basm face parte din categoria basmului fantastic în interferență cu legenda, deoarece întâlnim divinitățile creștine. Totodată, eroul ajunge la o bogăție fabuloasă nu prin întâmplări miraculoase, ci prin istețime, prin cinste și prin ajutorul de la Dumnezeu, iar din această privință ne aflăm la interferența basmului fantastic cu basmul nuvelistic. Basmul are o structură stereotipă în care acțiunea se desfășoară linear. Această structură este compusă din clișee compoziționale: tema, motivele, formulele inițiale, mediane și finale, numere și obiecte magice, personaje reale și personaje fantastice, pozitive sau negative. Predominant este factorul supranatural: biserica zidită de un cântec, tinerețea dăruită de aceasta, visul împăratului, tovărășia eroului cu Dumnezeu și Sfântul Petru, calul năzdrăvan, pasărea Cimbrilă etc. Tema basmului reprezintă lupta dintre bine și rău, binele fiind reprezentat de altruismul și tinerețea protagonistului, iar răul de necredință, tristețea sau boala împăratului, de împărații care dețineau pasărea și calul și pe Ileana. Basmul reprezintă o „trăire în unicitate”, deoarece este o revelație a prezenței divinității în real. Eroul este însoțit pe tot 17 vezi Basmul cu Soarele și Luna, op. cit., M. Rădulescu, Civilizația armenilor, Ed. Sport - Turism, 1983, p. 88. 18 E. Todoran, Timpul în basmul românesc, în revista „Limbă și Literatură”, București, 6/1962, p. 411. 19 Vezi Ovidiu Bârlea, op. cit., p. 299. 76 parcursul acțiunii de sfatul lui Dumnezeu și al ucenicului său, Sfântul Petru. Boala împăratului se vindecă numai prin zidirea bisericii fermecate, iar aceasta se zidește numai prin cântecul păsării. Numele păsării vine de la planta cimbru, o mirodenie folosită atât în prepararea bucatelor, cât și în vindecarea unor boli. Basmul are aserțiuni cu romanul cavaleresc și lumea feudală. Cei trei împărați stăpânitori de obiecte magice par niște boieri care are fiecare armată mare. Despre aceste tipuri de basme Ovidiu Papadima afirmă: „Alături de răpire, de salvarea din palatul monștrilor răpitori, întâlnim un fel de turnoi medieval pentru câștigarea mânei fetei de împărat. Lumea 20 relațiilor feudale târzii își include și ea din plin trăsăturile”20. Motivele sunt numeroase, fiind construite în jurul motivului jertfei zidirii bisericii, motiv ce devine simbolic față de cel din legendă prin faptul că biserica se construiește nu prin jertfă umană, ci prin ascultare de Dumnezeu, cu atât mai mult cu cât împăratul visează să construiască „o biserică dî la răsărit pîn' la scăpătat”.21Această biserică reprezintă umanitatea care se mântuiește prin biserică. Probele pe care eroul le trece conving lectorul că forțarea limitelor umane se poate realiza doar printr-o singură cale, vitejia. Alte motive întâlnite în basm sunt: motivul împăratului fără urmaș, motivul dorinței imposibile, motivul probelor depășite, motivul fetelor nemăritate, motivul pomului fără rod, motivul comorii îngropate, motivul gârlei fără pește, motivul calului năzdrăvan, motivul păsării cu cuib de aur, motivul fetei de împărat răpite de zmeu, motivul călătoriei pe mare, motivul răpirii fetei prin înșelăciune, motivul învierii stanei de piatră etc. Basmul este încărcat de semnificații, implicând elemente din filozofia folclorică românească: depășirea condiției umane, locul și rostul omului în univers, credința în divinitate. Dorința împăratului, imposibil de realizat într-o lume obișnuită se transformă într-o căutare a unui spirit superior. Dumnezeu îi dezvăluie o altă formă a mitului când îl învață cum trebuie să răspundă gârlei și pomului neroditor. Inserția în timpul mitic se face prin expresia 22 „că din om s-a făcut pește din faraonii de demult”.22 Formula inițială determină trimiterea cititorului în timpul ab initio, iar revenirea la timpul real prin formula finală ca în toate basmele populare. Ca formulă mediană întâlnim o 23 repetiție, „mână-mână, mână-mână, mână-mână pe drum”.23 Prima secvență cu rol de incipit repară prejudiciul de a nu avea copii, motiv care pregătește fixarea temei, respectiv realizarea visului împăratului. Apariția moșneagului cu mărul de leac rezolvă problema din plin, reușind să rămână însărcinată și bucătăreasa care mâncase cojile mărului. Acest lucru este predestinat de către unchiaș, care era chiar Dumnezeu, și determină nu numai numele celor doi copii (Miezan și Cojan), ci și destinul lor. Secvența următoare când copiii au crescut și află pricina necazului împăratului implică plecarea lui Miezan în lume pentru dezlegarea sensului visului de către Dumnezeu. Aflarea lui Dumnezeu este proba care nu îl califică pe Miezan mai departe, deoarece refuză să ajute călătorii flămânzi. Prima încercare a protagonistului este cu o întoarcere, care îl determină pe acesta să pornească iar în căutarea lui Dumnezeu. Întâlnește un pom care nu făcea roade, trei fete care 20 Ovidiu Papadima în Postfață la Tinerețe fără bătrânețe, op.cit., p. 279. 21 vezi I. Nijloveanu, op. cit., p. 136. 22Idem., p. 139 23 Idem, p. 136. 77 nu se puteau mărita și gârla care nu avea pește. Acestea reprezintă simbolic păcatele oamenilor. Călătorii purced la drum, iar Dumnezeu îl învață cum să treacă peste obstacolele ce le întâlnesc. Eroul nu respectă întocmai sfatul lui Dumnezeu și la fiecare probă devine tributar unei alte probe la fel ca Harap - Alb. Întâlnim o concepție populară prin care un obiect magic este văzut în integralitatea sa împreună cu alte obiecte de aur. Astfel nu poate fi conceput cal fără șa de aur, pasăre fără cuib de aur, nemaivorbind de Ileana Cosânzeana „din cosiță floarea-i cântă”, întrecând-o astfel pe pasărea fermecată. În secvența în care eroul o răpește pe Ileana Cosânzeana prin ademenirea ei în corabie, aflăm despre calul cu care pornește de acasă că e năzdrăvan. El salvează eroul de răzbunarea fetei. Aici întâlnim o neclaritate în atitudinea fetei deoarece aflăm cu mult înainte că e răpită de un zmeu. Nu întâlnim motivul nunții și într-o frază de la începutul poveștii Cojan îi spune tatălui când pornește în căutarea păsării că are nevasta însărcinată. Protagonistul basmului „duce o viață tipic arhaică dar superioară tocmai prin aceea că își depășește în fapt propria condiție, reușind mai totdeauna să iasă din timp”24. Această ieșire din timp se realizează prin diferite moduri, printr-o fântână, printr-o scorbură de copac, iar aici pe o mare. Dumnezeu și Sfântul Petru îl așteaptă pe mal, după Ileana merg doar eroul și calul. Secvența în care se recuperează calul cu șaua de aur și pasărea este provocată de iubirea dintre Ileana și Cojan. Dumnezeu socoate să facă din lut o fată după chipul și asemănarea Ilenei ca cea adevărată să rămână lui Cojan. Apoi, toți purced la locul unde era fratele lui, prefăcut în stană de piatră. Dumnezeu îl supune pe protagonist unei alte probe. Pentru ca lui Dumnezeu nu i se pare că făcuse împărțeala corectă (pasărea i-o dă lui Dumnezeu, cuibul lui Sfântu Petru și calul îl luă pentru sine) îi cere s-o taie pe Ileana în trei ca s-o împartă. Astfel, Dumnezeu îi încearcă credința. Secvența de glorificare a eroului are loc în momentul când Dumnezeu îl cinstește cu tot ce au câștigat și astfel eroul obține binele pentru toți. Învierea fratelui său este un revers al mitului zidirii care se obține prin sacrificarea pruncului. Piatra veșnică revine om prin atingerea sângelui pruncului, La fel ca în alte basme românești. Autorul folosește în mod frecvent dativul etic, pentru a arăta că povestitorul sau ascultătorul participă sufletește la acțiune: „aici mi-ai fost?”, „și odată mi ți-l înșfacă cu dinții de cap”. Sintaxa frazei e orală, adică autorul lasă să se înșire cuvintele după o ordine a vorbirii, și nu a scrisului. Autorul reproduce întocmai vorbirea oltenească de la mijlocul secolului al XIX-lea și utilizează limba populară, folosind termeni regionali, ziceri tipice, expresii dialectale. Acest basm comunică o atmosferă de încredere în forțele proprii ale omului, surprinzând modestia, inteligența și iscusința lui. Basmele au o importanță deosebită deoarece prezintă mitul jertfei zidirii în viziunea etică și estetică folclorică proprie poporului român. „Prin intermediul reacțiilor spontane ale unui personaj față de altul, a disimulării, a replicilor fără menajament, a acțiunilor întreprinse, a faptelor săvârșite, a gesturilor, sunt evidențiate sau numai sugerate elemente ale portretului psiho - fizic a acestor plăsmuiri ale fanteziei colective ca : șiretenia, sprinteneala gândirii, 25 politețea interesată, puterea de discernământ, frumusețea fizică și altele.25 24 Iulian Chivu în Prefață la Basmul cu Soarele și Luna, op. cit., p. 14. 25 Paul Leu în Prefață la Basme populare românești, op. cit., p. XI. 78 Bibliografie Bârlea, Ovidiu Mică enciclopedie a poveștilor românești, Editura Științifică și Enciclopedică, București,1976 Călinescu George, Estetica basmului, Editura pentru Literatură, București, 1965 Eminescu, Mihai Proză literară, Editura Minerva, București, 1981 Nijloveanu, Ion, Basme populare românești, Editura Minerva, București, 1982 Tănase, Al., Eseuri de filozofie a literaturii și artei, Ed. Eminescu, București, 1980 Vrabie, Gheorghe, Eposul popular românesc, Editura Albatros, București, 1983 ***Tinerețe fără bătrânețe și viață fără de moarte. Basme populare, Editura Minerva, București, 1973 ***Basme populare românești, Editura Litera Internațional, București, 2002 *** Basmul cu Soarele și Luna, Editura Minerva, București, 1988 Todoran, E., Timpul în basmul românesc, în revista „Limbă și Literatură”, București, 6/1962 79 DOCUMENTE / ISTORIE, FICȚIUNE, POLEMICI ÎN DELIRUL DE MARIN PREDA Drd. Angela ȘERDEAN (PUȘCAȘ) Univ. „Petru Maior”, Tg.-Mureș “Delirul” este rezultatul unor aspirații mai vechi ale autorului, acelea de a scrie o carte în care scena pe care actorii să joace să fie aceea a istoriei întregii noastre țări. Romanul nu se îndepărtează de tema principală a scrierilor lui Marin Preda, omul prins de fatalitatea relațiilor. Încă de pe vremea dialogurilor cu Adrian Păunescu, atunci când răspunsurile îi apăreau în “Luceafărul”, Marin Preda era preocupat de problema paradoxală a celui de-al Doilea Război Mondial. Ca roman referențial, se bazează pe intensitatea documentului, considerat pur, și a ficțiunii, voit impură. Departe de a fi unul dintre cele mai bune romane ale lui Marin Preda, “Delirul” reprezintă, totuși, un act de curaj pentru perioada în care a fost scris. Cuvinte-cheie: fatalitate, război, roman referențial, tema povestitorului Romanul Delirul (1975) a fost terminat în 1974 și oferit spre lectură consultativă unui cerc restrâns de amici literari (Mihai Ungheanu, Ovid S. Crohmălniceanu, Mihai Gafița, Magdalena Popescu, Eugen Simion), de la care Preda, prin discuții separate, a cules ce îl interesa, verificându-se astfel, prin confirmări sau infirmări, asupra punctelor în care avea îndoieli. Trei opinii coincideau: Mihai Ungheanu, Ov. S. Crohmălniceanu, Eugen Simion, aceștia considerau că „Paul Ștefan se interesează mult prea îndeaproape de legionari și, cunoscând adversitățile contra autorului, cei trei îi ceruseră să modereze această experiență a personajului”1, aceștia anticipând că atitudinea lui Paul Ștefan „va fi transferată părintelui său 2 literar, care va fi învinovățit de simpatii legionare”2. După câteva articole de întâmpinare elogioase, Partidul i-a cerut practic lui Preda, prin instrumentele sale de propagandă și control (pe 14 mai 1975, revista mamă a Gazetei literare de la București, devenită apoi România literară, Literaturnaia Gazeta, tipărește sub semnătura lui lui K. Savin articolul Când istoricul îl induce în eroare pe artist, în care Preda este criticat deoarece a scris o carte eronată din punct de vedere politic), să revină asupra primului volum apărut, astfel că scriitorul a fost obligat să scoată o a doua ediție a Delirului, în care a făcut două completări, fără a afecta romanul. Ca urmare, în ediția a doua, „revăzută și adăugită”, apărută tot în 1975, autorul adaugă încă doi luptători comuniști în ilegalitate: un strungar la atelierele Grivița împușcat de legionari, ostentativ botezat Niculae Masă (capitolul VII, partea a III-a) și pe un Titus Diaconescu, reporter al ziarului Tempo pe frontul de răsărit (capitolul VII, partea a V-a), în plus, întreg finalul părții a treia era „revăzut” ideologic, iar o scenă mai „deocheată” ce încheia această parte a treia în prima ediție (un fel de ritual spontan de masturbație colectivă în redacția cotidianului Ziua, la prăbușirea rebeliunii legionare), era suprimată în ediția a II-a. Iată cum interpretează Preda aceste schimbări: „Eu revăd fiecare ediție. Încerc s-o fac mai bună. De pildă, la Delirul, în noua ediție, am introdus un capitol de douăzeci și trei de 1 Mihai Ungheanu, Marin Preda. Vocație și aspirație, Ediția a II-a revăzută și adăugită, Editura Amarcord, Timișoara, 2002, p. 366. 2 Ibidem. 80 pagini, un lucru serios, asasinarea unui comunist de către legionari. Capitolul era legat de noi și interesante documente găsite de mine după prima ediție [...] iar dacă am scos din Delirul o o anumită scenă petrecută în redacție, a fost datorită unor note de protest ale cititorilor”3. A doua schimbare poate fi acceptată ca justificată, însă prima explicație a schimbării, a „introducerii”, e explicabilă și justificabilă în contextul anterior prezentat, al directivei venite de la Moscova, trebuia să fie sacrificat și un comunist! După „luarea la cunoștință” a opiniei sovietice privitoare la Delirul prin replica lui Ov. S. Crohmălniceanu, din România Literară4, din mai 1975, n-au mai venit aprecieri favorabile pentru Delirul. Locul predilect al îndrumărilor și criticilor a fost România Literară, Luceafărul, Der Spiegel și Europa Liberă. Deoarece Preda era într-o continuă căutare a propriei identități literare și a intrigat mulți ani critica literară cu chestiunea temei povestitorului, Delirul „marchează un moment de împlinire, de dezlegare a unei tensiuni, un moment de vârf, în felul lui”5 aici găsindu-și expresia deplină atât tema povestitorului, cât și stilul scriitorului, obiective pe care Preda și le fixase cu mult înainte, spre care a aspirat mereu cu tenacitate și care dau măsura profesionalității și autoexigenței sale scriitoricești. Rezultă astfel un dramatic spectacol al operei lui Preda, cel dintre vocație și aspirație: „Tensiunea secretă a operei mărturisită de necontenitele prefaceri și rescrieri, este tensiunea luptei dintre vocație și aspirație”6. Iată ce scrie Marin Preda despre romanul Delirul: „Într-adevăr, se poate spune că Delirul este cartea aspirației în profesiunea mea. Am visat de mult să scriu această carte, în două volume, dar primul volum fiind scris, pot să spun că ea reprezintă, în întregime, o parte din aspirația încă din tinerețe, încă de la începutul carierei mele, de a scrie o carte în care scena pe care y evoluează eroii să fie istoria întregii noastre țări”7. Deci, o dată cu apariția Delirului s-ar părea că problema este „rezolvată”, din moment ce autorul însuși mărturisește, într-un mod la care însă trebuie să luăm aminte, că aici se împlinește „tema povestitorului”: „Din adâncurile memoriei răzbat oameni și fapte care obsedează conștiința unui scriitor. Lupta care e de dat se dă în căutarea semnificațiilor. Odată găsite, începe efortul de exprimare. Tema povestitorului a apărut în preocupările mele după ce am scris Moromeții. Da, mi-am zis, am scris despre tatăl meu, dar despre mine însumi pot scrie? Are vreo semnificație viața mea? Și astfel a fost scris Delirul”8. Fiind întrebat dacă între Paul Ștefan și autorul romanului se poate pune semn de egalitate, scriitorul precizează: „L-am apropiat de vârsta pe care o aveam eu însumi în acele timpuri, pentru a-i da formă și chip cu elementul, nu atât autobiografic, cât cronologic al existenței mele”9. Într-adevăr, coroborată cu mărturisirile din Viața ca o pradă, experiența personajului central din Delirul indică apropieri certe de aceea a autorului. Fără a fi povestitorul cărții (autorul recurge doar în câteva momente cheie la „vocea” lui), Paul Ștefan (al lu' Parizianu) rămâne vocea în funcție de care se ordonează datele exterioare. Cu Delirul scriitorul continuă, dar pe o linie colaterală, istoria Moromeților, eludând cronologia reală în favoarea unei cronologii stricte de creație, „procedează în felul unui pictor mural care, fixând scenele esențiale, observă că nu a mai rămas spațiu gol și îl acoperă trăgând 3 Romanul românesc în interviuri, Antologie, text îngrijit, sinteze bibliografice și indici de Aurel Sasu și Mariana Vartic, Editura Minerva, București, 1986, p. 1206. 4 Ov. S. Crohmălniceanu, Când criticul..., în România literară, nr. 22, 29 mai, 1975, p. 8. 5 Mihai Ungheanu, Marin Preda. Vocație și aspirație, ed. cit., p. 294. 6 Mihai Ungheanu, Vocație și aspirație, Editura Eminescu, București, 1973, p. 283. 7 Marin Preda, Creație și morală, ed. cit., p. 372. 8 Ibidem, p. 493. 9 Romanul românesc în interviuri, ed. cit., p. 1196. 81 din tema centrală un fir ce duce în cele din urmă la o creație nouă, autonomă și, în același timp, solidară prin simbolurile fundamentale cu celelalte secvențe ale compoziției”10. Punctul de plecare este și aici Siliștea-Gumești, centrul universului romanesc al lui Preda, însă după cincizeci de pagini pregătitoare, exceptionale sub raport literar (scena de dragoste dintre Paul Ștefan - „al lui Parizianu” - și tânăra țărancă Ioana), acțiunea se mută la oraș (București), și de aici, pe urmele evenimentelor, în alte centre europene. O scenă se petrece în cabinetul lui Hitler, alta la cartierul general al armatei engleze, un personaj ajunge pe frontul de Răsărit și narează ce vede acolo etc. Romanul are structura unui evantai și îmbrățișează, racordând totul la un punct fix de observație, un număr enorm de fapte și destine. Ideea care stă în spatele acestor evaziuni, neobișnuite în proza românească, este simplă: „istoria timpurilor moderne este contagioasă, un fenomen apărut într-un punct geografic tinde să se universalizeze, faptele izolate se leagă între ele ca lichidul în vasele comunicante”11. Totul este interdepedent și a trăi în afara acestor determinări este imposibil. În legătură cu Delirul și cu locul pe care acesta urma să-l ocupe în tetralogia Moromeții, reproducem mărturisirea scriitorului din jurnalul de creație al romanului, scris într-o agendă pe a cărei copertă figurează anul 1973 și ale cărei pagini nu sunt numerotate: „Azi m-am plimbat cu gândul la «cel mai greu roman al vieții mele», (volumul doi care s-ar intercala între unul și doi Moromeții) din tetralogia Moromeții. Împreună cu Marele singuratic, la care ar mai trebui să lucrez pentru importante racordări, acest nou roman ar scoate țărănimea română pe scena națională prin participarea ei la ultimul război și prin aceasta, pe scena universală. Dar gândul nu zboară, elanul e ascuns și nu pot evoca nimic, nici o scenă din cele totuși mari pe care le am în minte și care sunt «certitudinea de bază» a credinței mele că pot scrie acest roman și pot să-mi împlinesc, astfel, ambițiosul proiect... Îndoieli nu am. Am scris, în anul care a trecut, într-o zi și o noapte, una din «marile scene», moartea Nadejdei Alilueva Stalin, pe care o recitesc adesea și mă pun pe picioare în orele mele mai grele”12. E unanim cunoscut faptul că pentru a scrie acest roman Preda s-a documentat destul de mult și a amintit în câteva rânduri sursele pe care le-a consultat în privința documentării asupra evenimentelor anilor 1940. Acestea ar fi: presa românească și străină din perioada respectivă, cartea lui Aurel Simion, Insurecția națională antifascistă armată din august 1944 (Editura Politică, 1973) și impresionantul tom al lui William Shirer, Cel de-al treilea Reich, de la origini până la cădere, surse vii, precum văduva lui Armand Călinescu etc. Iată ce mărturisește într-un interviu acordat lui Mihai Ungheanu, reprodus în Creație și morală: „Credeam că scrierea acestui roman îmi va lua cel puțin cinci ani, date fiind gravele probleme ce mi se puneau în față. În realitate, lucrurile s-au petrecut altfel, după cum o să vedeți. Ca și la Moromeții I, mi-a rămas viu în memorie acest timp în care am trecut în revistă, reînviindu-l din documente și presa vremii, anii primei tinereți. Căci trebuie spus că la această dată aveam vârsta lui Paul Ștefan. [.] Au urmat câteva luni de discuții în redacție în care scăpările de istorie și de cronologie a faptelor au fost îndreptate și în toamnă romanul a fost pregătit pentru tipar”13. Întrebarea care se pune la o asemenea mărturisire e justificată: 10Dicțonarul general al literaturii române, coordonator Eugen Simion, Editura Univers Enciclopedic, București, 2002, p. 437. 11 Ibidem, p. 437. 12 Marin Preda, Jurnal intim. Carnete de atelier, ediție îngrijită de Eugen Simion și Oana Soare, Editura Ziua, București, 2004, p. 289. 13Mihai Ungheanu, Creație și morală, ediție de Victor Crăciun și Corneliu Popescu, Editura Cartea Românească, București, 1989, p. 471. 82 Oare ce scăpări de istorie putea face romancierul câtă vreme e cunoscut faptul că era o fire deosebit de meticuloasă?! Oare istoria prezentă în acest roman deranja și, de aceea, erau necesare discuții și îndreptări de câteva luni în redacție?! Scena morții Nadejdei Alilueva Stalin face parte din capitolul eliminat de cenzură din ediția din 1975 a romanului. Capitolul va apărea în Caiete critice, nr. 1, 1990, fiind inclus apoi în Delirul, Editura Expres, 1991, ediție îngrijită de Ion Cristoiu. Ion Cristoiu elimină din text toate „lipiturile” amintite, reintegrând, totodată în text pasajele „scoase” în edițiile a II-a și a III-a, însă evenimentul major este „restituirea” în premieră a începutului părții a V-a (aproximativ 23 de pagini, acoperind sfârșitul capitolului I și capitolul II în întregime), unde apare ca protagonist Stalin - personaj conceput în simetrie ideatică și compozițională cu Hitler. Lipsa acestui pol structural impusă de cenzură în primele ediții „dezechilibra serios economia de ansamblu a cărții și amputa din amploarea viziunii scriitorului român asupra istoriei”14. Delirul „evocă momentele istorice în genere evitate, tratate superficial sau partinic în studiile istoricilor oficiali: instaurarea dictaturii militare, rebeliunea legionară și participarea României la războiul din Est”15. Delirul ar putea fi definit ca istoria a trei tineri care iubesc aceeași femeie în niște timpuri grele. Unul este un intelectual de proveniență rurală, cu studii neîncheiate, dar cu o inteligență pătrunzătoare și un mare instinct de adaptare (Paul Ștefan), al doilea - un medic tăcut și dur (Spurcaciu), iar ultimul - un jurnalist inteligent și intrigant (Adrian Popescu). Femeia pe care și-o dispută tinerii este Luchi, o medicinistă orgolioasă și imprevizibilă, ca toate femeile din proza lui Preda. Studiul acestor pasiuni va ocupa un loc important în roman, însă, înainte de a defini psihologia individuală, prozatorul încearcă să fixeze, potrivit metodelor sale, psihologia socială a momentului și, astfel, prezintă un număr de documente, face istorie pură, copiază articole din presa timpului, rezumă în chip personal conflictul dintre Garda de Fier și mareșalul Antonescu, descrie scene de război și dă, după Shirer, o versiune pitorească și sugestivă a bătăliei pentru Anglia. Toate acestea se citesc cu interes, iar cei care îi reproșează prozatorului excesul de informații cad într-un suspect purism estetic. Totdeauna romancierul realist a pus psihologiei o ramă istorică și, întâlnind un eveniment capital (războiul), l-a descris în chip documentat pentru a justifica o stare de spirit mai generală: „Ideea ce stă în centrul cărții este că nu numai istoria își selectează exponenții, ci și indivizii superior dotați (în bine sau în rău) pot orienta într-un sens sau altul istoria. Istoria, în orice caz, nu este o zeiță inocentă, indivizi abjecți fac uneori ceea ce vor cu ea”16. Însă acestă istorie care selectează indivizii „poate fi bolnavă. Și firește că aduce în fruntea 17 evenimentelor indivizi bolnavi care dau naștere la evenimente sângeroase”17. Romancierul mărturisește a fi interesat de latura umană a acestui complicat determinism, respingând ideea fatalității, despre care Tolstoi credea că acționează și în istorie. În ceea ce privește concepția asupra rolului personalității în istorie, Marin Preda se va delimita de viziunea tolstoiană: „Tolstoi are perfectă dreptate să sublinieze caracterul irațional, din punctul de vedere al oamenilor, al evenimentelor istorice și să sugereze o rațiune misterioasă. [.] În ceea ce privește filosofia istoriei din Delirul, trebuie să spun că problema m-a împiedicat să scriu această carte mai demult, până în ziua în care am descoperit că Tolstoi [..] 14 Dicționar analitic de opere literare românești, vol. I, Ediția a II-a revăzută și adăugită, Coordonare și revizie științifică Ion Pop, Editura Casa Cărții de Știință, Cluj- Napoca, 2000, p. 292. 15 Eugen Negrici, Literatura română sub comunism, Editura Fundației PRO, București, 2003, p. 280. 16 Dicțonarul general al literaturii române, ed. cit., p. 437. 17 Marin Preda,Creatie și morală, ed. cit., p. 486. 83 nu acordă personalității în istorie nici un fel de rol în evenimentul istoric. Ori, după experiența noastră de contemporani [.] dacă ne punem întrebarea ce rol a jucat Hitler asupra istoriei, de pildă, vedem că a jucat un rol nefast [.] Cu alte cuvinte, am găsit o replică de dat romanului Război și pace și în felul acesta am putut să scriu Delirul”18. Fericirea lui Paul Ștefan este și pe plan sentimental și socio-profesional scurtă, iar istoria, care se arătase binevoitoare cu el, se dovedește a fi necruțătoare. Prin Luchi se exprimă în modul cel mai evident viziunea predistă conform căreia femeia nu are aptitudinea de a accepta și de a-și asuma istoria. În raport cu timpul ei individual, istoria are un curs paralel, fără vreo influență decisivă, Luchi arătându-se indiferentă la realitatea gravă, reprezentată de sângeroasa rebeliune sau de războiul care tocmai a început, realitate care-l solicită pe Ștefan și care pentru ea nu înseamnă aproape nimic, în raport cu faptul că nu i-a telefonat ori nu i-a trimis o scrisoare. În cărțile sale, Preda insistă asupra decalajului dintre evenimentul brut, trăit nemijlocit, și sensul său ulterior, pe care numai timpul îl poate lămuri: „Romancierul și o bună parte din personajele sale se arată conștienți de separația dintre orizontul conjuncturii - care e o ordine a faptelor - și cel al Istoriei - care e un univers de semnificații”19. E vorba aici de diferența dintre „istoria cantitativă” și cea „calitativă” de care pomenea romancierul în diverse ocazii, de exemplu, la această diferență se referă indirect într-un pasaj din Viața ca o pradă: „Înainte s-o fac eu, istoria, turbure și amenințătoare, dădea buzna peste noi [..] Nu credeam în adevărul evenimentelor care se petreceau, așa cum nu credeam în lucrurile nefirești. Acest sentiment de neîncredere care mi se năștea în conștiință în acea toamnă era adânc și cu anii a devenit foarte stabil și m-a eliberat pentru multă vreme de presiunea timpului tragic. Răsturnări nefirești . puteau avea o durată. nu puteau avea viitor”20. Evenimentele la care se referă scriitorul acoperă segmentul de timp surprins în Delirul. În roman, Niki justifică, într-o discuție la Tunelul norvegian cu Paul Ștefan, aceeași optică asupra istoriei: „Istoria e pasionantă după ce faptele ce o compun au trecut.”21. Astfel de observații ne atrag atenția asupra unei axiome esențiale care-l conduce pe scriitor în descifrarea raportului de forțe dintre conștiință și istorie, sau, dintre valorile individuale și timp: „E vorba de conflictul dintre experiență (vâltoarea evenimentelor, haosul temporalității) și adevăr (rezultat din interpretarea post- facto)”22. Vijelia istoriei pătrunde în Siliștea-Gumești odată cu mișcarea legionară, care vrea să impună cu forța versiunea ei asupra istoriei, prin fapte și vorbe. Există în roman o față comică a faptei - spoitul primăriei - și una tragică - asasinarea lui Dumitru lui Nae. Una dintre aparițiile episodice ale lui Ilie Moromete în acest roman servește autorului ca să „dezumfle” verbozitatea pretențioasă a legionarilor, inițiind și pe Ștefan al lu' Parizianu în tehnica dialogului cu istoria frauduloasă. De exemplu, discursul din biserică ne parvine raportat, interpretat ironic de Moromete, Ion al lui Miai și Ștefan. Efectul comic vine din contrastul dintre emfaza declarațiilor cu iz profetic și, respectiv, auditoriul modest, iată cum traduce naratorul nedumerirea vicleană a lui Moromete: „Adică nenorocit ai ajuns să nu-ți dai 18Marin Preda, Opere, IV (Viața ca o pradă, Imposibila întoarcere, Convorbiri cu Florin Mugur, Articole, Interviuri), Ediție îngrijită de Victor Crăciun. Prefață de Eugen Simion, București, Editura Academiei Române, 2003, p. 1071 și pp. 1102-1103. 19 Monica Spiridon, Omul supt vremi, Editura Cartea Românească, București, 1993, p. 68. 20 Marin Preda, Viata ca o pradă, ed. cit., p. 76. 21 Marin Preda, Delirul, Ediția a II-a, Editura Cartea Românească, București, 1975, p. 249. 22 Monica Spiridon, op. cit., p. 68. 84 23 seama cui vorbești.”23. Urmează apoi discursul ininteligibil și sforăitor pe care îl ține prefectul în fața mulțimii adunate de Bărăgan cu goarna. Paul Ștefan asistă plin de uimire din public. Naratorul surprinde disonanța dintre iluzia pe care încearcă să o întrețină prefectul, prezentându-se auditoriului drept deținător al rațiunilor de nepătruns ale viitorului și statutul său real de pion umil pe tabla de șah a istoriei, care se servește întâmplător de el: „Nu păreau prea potrivite cuvintele lui cu cei care îl ascultau, nu vorbea pe înțelesul lor, cum făceau unii, și se îmbăta de propriul său discurs, bucurându-se de o victorie care era greu să crezi că îi aparținea: Vânturile timpului îl scoseseră la suprafață, cine știe de pe unde, cum avea să se 24 întâmple și cu alții mai mari ca el, și se lăsase scos.”24. Ajuns la București, Paul Ștefan are o conversație revelatoare cu un ins implicat pe multiple planuri în istorie: e profesor de istorie, deci comentator avizat; și totodată aderent la Mișcare, angajat politic. Lui Ștefan i se oferă inițial texte de doctrină, discuția se desfășoară mizând pe opoziția a două sisteme de referință: unul, al profesorului, cel oficial și mincinos, ai cărui termeni cheie sunt „aderarea”, „elanul”, „supunerea fără condiții”; celălalt, al lui Ștefan, deci al lui Preda însuși - se axează pe raționamente, disocieri, obiecții, care preferă cunoașterea și întelegerea credinței. Profesorul Cotigă îl cataloghează și îi pune un diagnostic precis lui Ștefan: „Nici eu nu m-am înșelat cu tine, îl aud că îmi spune, și tu ești un om care tăgăduiește și nu unul de bună-credință, căruia îi place să afle adevărul. Cunosc specia; ai mereu ceva de zis, cu toate că ți se răspunde cinstit la toate întrebările. Tipul acesta de om din care faci parte o întoarce mereu cu obiecții peste obiecții, cu raționamente, distincțiuni, diversiuni, denaturări, reprobări. În fundul inimii tale ne ești dușman. Ai un spirit negativ, care se pune imediat în mișcare îndată ce ți se afirmă ceva mai înalt. Ai citit cărțile dar n-ai înțeles nimic, în timp ce atâția tineri de vârsta ta înțeleg și aderă la credința pe care o găsesc în ele. Nu vrei să pui umărul, să acționezi cot la cot. Te consideri inspector din oficiu al istoriei contemporane.”25 (s. n.). Diagnosticul pe care profesorul Cotigă îl pune lui Paul Ștefan „se aplică tuturor eroilor lui Preda și exprimă poate, în chipul cel mai sugestiv, relația în care se plasează față de timp: ei sunt niște «inspectori din oficiu ai istoriei contemporane»”26. Abia sosit din sat, e angajat la un mare ziar, unde se remarcă numaidecît prin reportajele sale. „Veritabil Rastignac”27, Paul Ștefan (acesta este numele lui de ziarist) cucerește rapid Capitala jurnalistică și mondenă. Aspirant la gazetărie, Ștefan al lu' Parizianu debutează în carieră cu un articol, nepublicat, dar gustat de patron, al cărui titlu e sugestiv: Dacă ar ști generalul. Textul ca atare nu îi parvine cititorului, dar îi aflăm conținutul în chip „refractat”: e versiunea proprie pe marginea evenimentelor tragice la care a asistat în Siliștea. Nicolae Manolescu califică drept „puerile” aventurile profesionale și sentimentale ale protagonistului, acestea par a fi „scoase din recuzita romanelor de mistere din secolul al XIX- 28 lea, în care nu există bariere sociale și mezalianțele sînt de rigoare”28. Ștefan vrea să vadă totul cu propriii săi ochi, cum îi declară, cam emfatic, lui Niculae, înainte de a pleca din sat: „Singura primejdie care mă pândește (de altfel ca și pe tine) e să nu văd cu propriii mei ochi. Breughel are un tablou cu niște orbi care merg înainte și dau într-o groapă. Curios e că cei care n-au căzut încă stau cu mâna întinsă și înaintează încrezători, 23 Marin Preda, Delirul, ed. cit., p. 48. 24 Ibidem, p.76. 25 Ibidem, p.158. 26 Monica Spiridon, op. cit., p. 72. 27 Nicolae Manolescu, Revizuiri - Marin Preda, în România literară, nr. 12, 2005. 28 Ibidem . 85 29 orientându-se după cel din față, care în curând se va prăbuși”29 30. Sensul parabolic al imaginii surprinse de Breughel se extinde și asupra evenimentelor în vârtejul cărora e aruncat Ștefan, iar Megherel sau profesorul Cotigă sunt astfel de orbi, care se lasă purtați, încrezându-se în dogmele Mișcării. Monica Spiridon e de părere că Delirul, fără a fi o reușită artistică, „scoate la iveală, etalează cam didactic semnificații ce rămân la stadiul sugestiei în celelalte 30 romane” . Pentru Ștefan, experiența cu adevărat revelatoare e detașarea pe front. I se cere să stea față în față cu faptele și să „istorisească”, să caute sensuri în vălmășagul de întâmplări haotice și „năucitoare”, după cum el însuși descoperă. Prin urmare, scrie reportaje de război, adică istorisiri, însă textele expediate de la fața locului sunt cenzurate prompt, practic substituite cu altele, interpretarea sa fiiind reprimată cu brutalitate. Generalul își impune versiunea sa asupra faptelor: „Ștefane, strigă Niki, generalul e acela care a dat ordin cum să se scrie despre război. Ne-a chemat pe toți și ne-a spus. N-ai citit în ce limbaj sunt scrise articolele normative? Tu ceai crezut, că poți face excepție? Crezi că e războiul tău, să scrii cum vrei tu despre el? E războiul întregii țări, generalul a mobilizat totul ca să-l susțină, a pus stăpânire pe toate conștiințele și cine nu se supune, afară.”31. Astfel, scenariul de la Siliștea se repetă, Paul Ștefan fiind în situația de a nu-și mai recunoaște textele: „chestia cu războiul sfânt era o glumă față de rest: propoziții bombastice, expresii mistice, despre cruce și neam, martiri și racle, istorie și veșnicie.”32, aceste stereotipii de limbaj amintindu-i de discursul prefectului la Siliștea, dându-și seama că astfel de „schimonoseli de limbaj” s-ar fi putut fabrica direct din redacție fără să mai fi fost nevoie să se deplaseze pe front. În acest moment, gazetarul își dă seama că ruptura dintre experiență si adevăr a devenit ireparabilă, că nu mai e o ființă umană care se poate afirma liber, că presa „nu mai era a opiniei publice, ci a unui singur om, care își impunea gândirea lui obtuză și voința lui brutală asupra ei”33. El poate abdica definitiv, poate renunța la tăgadă, alegând credința, sau supunerea, de pildă în acest fel capitulează Niki: „Inteligența lui care nu strălucise niciodată, dar pe care îți făcea plăcere s-o simți totuși prezentă sub înfățișarea lui bonomă, ai fi zis că murise și locul ei fusese luat de un singur gând pe care el și-l însușise și nu mai putea avea altul: supunere! Sub amenințare el alesese. Și ce era rău, încetase orice luptă, adică nu mai păstrase în conștiință nici un teritoriu de rezervă, unde măcar acasă, în intimitate, sau în fața unui prieten să se refugieze”. Mai există și perspectiva tăcerii active, rezistente, negative, care anihilează libertatea interioară. O alege Valache, după ce e eliberat din închisoare: refuză să mai folosească cuvântul, devenit unealtă a minciunii. O predică, în cele din urmă, și Ștefan, înțelegând că replica e inutilă, „dar -precizează el - asta nu înseamnă să renunți la tine însuți să gândești. Să te ferești, dar nu să te supui în sinea ta, cum văd că s-a întâmplat cu Niki”34. Datorită exigențelor profesiei, Paul Ștefan capătă cu timpul exercițiul reflecției, de fapt numeroasele pagini de interes strict documentar, incluse în roman de Preda, tot „istorie reflectată”35 intenționează să fie. Treptele parcurse de înțelegerea istorică a lui Ștefan sunt în același timp și etape ale maturizării sale creatoare. Reportajele trimise de pe front sunt istorie 29 Marin Preda, Delirul, ed. cit., p. 248. 30 Monica Spiridon, op. cit., pp. 78-79. 31 Marin Preda, Delirul, ed. cit., p. 385. 32 Ibidem, p. 386. 33 Ibidem, p. 389. 34 Ibidem, p. 392. 35 Monica Spiridon, op. cit., p. 89. 86 care reflectează în înțelesul deplin al cuvântului. Eugen Negrici pune la îndoială contextul în care a scris Preda această carte, criticul vorbește de o „libertate semiordonată”, de „semiadevăruri”, „cu destule abile escamotări, dar fără răstălmăciri mârșave”36. Lipsurile romanului, alterările de evenimente, criticul le pune pe seama „nivelului modest al cunoștințelor generale ale scriitorului și a informației de duzină la care a avut acces”37. Însă Preda adoptă o atitudine foarte responsabilă în ceea ce privește documentarea, iată ce mărturisește în acest sens în legătură cu motivul amânării părții a doua a Delirului: „Cred că e vorba de un sentiment de dificultate pe care îl ocolesc din pricina unei documentări mult mai complexe decât la primul volum și care ar mai dura un timp pentru trecerea la elaborarea romanului. O documentare foarte grea, dificilă, din pricina unor surse, unor cărți care știu că s-au tipărit despre război și pe care eu încă nu le am pe toate, n-am tot ce-mi trebuie. [.] Uneori, abia după ce parcurgi această documentare observi că n-ai nevoie decât de foarte puțin din ea. Asta înseamnă că romanul nu e încă prea clar.”38. Recunoaște că ar avea de întreprins o documentare mult mai complexă decât cea folosită la primul volum, însă asta nu înseamnă că în cazul primului volum a folosit informație de duzină, așa cum îl acuză Negrici. Reținerea pe care pare o avea în fața complexei documentări este doar un pretext, deoarece în partea a doua a răspunsului recunoaște că subiectul nu îi e prea clar, altfel spus în contextul polemicilor din România literară, nu îi e prea clar ce are de făcut pentru a se încadra în direcția trasată de Moscova. George Geacăr afirmă că: „Dictatorul (Ion Antonescu - n. n.) beneficiază de un portret umanizat și de o atitudine a scriitorului mai degrabă binevoitoare. [.] Portretul dictatorului este retușat, eliminate fiind actele sale fascistoide, sau măcar puse în penumbră. [.] Elogiul dictatorului Antonescu nu putea fi înțeles ca un elogiu adus dictatorului Ceaușescu? Stejarul din Scornicești este evocat, de altfel, în ipostaza de tânără mlădiță revoluționară”39. Succesul romanului „s-a bazat pe simpatia conservată de memoria publică a celui care încercase, prin forța armelor, să recupereze teritoriile românești pierdute în urma ultimatumului rusesc din 1940”40. Monica Lovinescu deplânge „optimismul” lui Preda ce l-a determinat să creadă că poate publica „un roman de istorie modernă în condițiile actuale din România. [.] să creadă că se poate, cu prețul unor anumite concesii, scrie totuși esențialul asupra unei perioade pe care contextul românesc actual te obligă s-o prezinți cu atâtea trunchieri, încât devine de nerecunoscut pentru martorul sau istoricul dispunând de întregul adevăr”41. Autoarea citată anterior îi atribuie Delirului un triplu eșec: „Pe planul - cel mai delicat - al adevărului, Delirul nu numai că nu poate da seama despre «tragedia umană» care a fost istoria recentă pentru români, dar o și istoricizează tendențios. Pe plan estetic, Marin Preda își pierde suflul sechestrat - se vede - de Moromeții. Iar pe plan moral, e singurul romancier de talent care 42 introduce elogiul lui Ceaușescu în operă”42. Fără să fie una dintre cele mai izbutite realizări artistice ale lui Preda, și în ciuda revizuirilor făcute, romanul reprezintă totuși un act de curaj pentru perioada în care a fost scris. 36 Eugen Negrici, op. cit., p. 280. 37 Ibidem. 38 Romanul românesc în interviuri, ed. cit., p. 1218. 39 George Geacăr, Marin Preda și mitul omului nou, Editura Cartea Românească, București, 2004, p. 88. 40 Ibidem. 41 Monica Lovinescu, Delirul de Marin Preda, 15 aprilie 1975, reprodus în Monica Lovinescu, Etica neuitării, antologie și prefață de Vladimir Tismăneanu, Editura Humanitas, București, 2008, pp. 151-157. 42 Ibidem. 87 BIBLIOGRAFIE : Crohmălniceanu Ov. S., Când criticul..., în România literară, nr. 22, 29 mai, 1975. Dicționar analitic de opere literare românești, vol. I, Ediția a II-a revăzută și adăugită, Coordonare și revizie științifică Ion Pop, Editura Casa Cărții de Știință, Cluj- Napoca, 2000. Dicțonarul general al literaturii române, coordonator Eugen Simion, Editura Univers Enciclopedic, București, 2002. Geacăr, George Marin Preda și mitul omului nou, Editura Cartea Românească, București, 2004. Lovinescu, Monica, Etica neuitării, antologie și prefață de Vladimir Tismăneanu, Editura Humanitas, București, 2008. Manolescu, Nicolae, Revizuiri - Marin Preda, în România literară, nr. 12, 2005. Negrici, Eugen, Literatura română sub comunism, Editura Fundației PRO, București, 2003. Preda, Marin, Creație și morală, ediție de Victor Crăciun și Corneliu Popescu, Editura Cartea Românească, București, 1989. Preda, Marin, Delirul, Ediția a II-a, Editura Cartea Românească, București, 1975. Preda, Marin, Jurnal intim. Carnete de atelier, ediție îngrijită de Eugen Simion și Oana Soare, Editura Ziua, București, 2004. Preda, Marin, Opere, IV (Viața ca o pradă, Imposibila întoarcere, Convorbiri cu Florin Mugur, Articole, Interviuri), Ediție îngrijită de Victor Crăciun. Prefață de Eugen Simion, București, Editura Academiei Române, 2003. Romanul românesc în interviuri, Antologie, text îngrijit, sinteze bibliografice și indici de Aurel Sasu și Mariana Vartic, Editura Minerva, București, 1986. Spiridon, Monica, Omul supt vremi, Editura Cartea Românească, București, 1993. Ungheanu, Mihai, Marin Preda. Vocație și aspirație, Ediția a II-a revăzută și adăugită, Editura Amarcord, Timișoara, 2002. Ungheanu, Mihai, Vocație și aspirație, Editura Eminescu, București, 1973. 88 AGENȚI AI FANTASTICULUI ÎN PROZA LUI MIRCEA ELIADE Drd. Marius-Virgil FLOREA Universitatea București Etapele prozei fantastice depind nu numai de aflarea scriitorului în exil sau în țară. Propunerea acestui studiu este aceea a unei relaxări privind taxonomiile în favoarea atentei cercetări a structurii, a diferențelor precum și a elementelor de coeziune între povestirile, nuvelele și romanele fantastice ale scriitorului. Putem distinge de exemplu între un fantastic folcloric și un fantastic doctrinar. Anumite opere se înscriu în fantasticul propriu-zis, altele într-un fantastic mitic. Dacă adăugăm elementele științifico-fantastice din Les trois Grâces și Tinerețe fără tinerețe vom complica și mai mult lucrurile, fără a spune deocamdată nimic despre cum ar trebui să se numească fantasticul din Ivan din Șanțurile sau unde putem încadra toate operele subordonate teoriei asupra soteriologiei spectacolului. Eugen Simion, Sergiu Pavel Dan, I. P. Culianu sunt numai câțiva dintre criticii care au segmentat proza fantastică utilizând diverse criterii. Cuvinte-cheie: fantastic,coeziune, fantastic folcloric, fantastic doctrinar Aspectul, deosebit de important pentru înțelegerea prozei fantastice este latura „magică” a abordării raportului dintre om și sacru. În cadrul prozei fantastice aspectul este vizibil prin concentrarea asupra unor personaje-agent, care provoacă și determină fenomenul supranatural. Efectul la care conduce această atitudine este un „fantastic magic” destul de reușit, dar care nu va atinge echilibrul estetic al operelor de mai târziu. Acest echilibru va putea apărea odată cu „autonomizarea fenomenului” ce are echivalent în identificarea modului de a fi al sacrului în opera științifică. Tratatul de istorie a religiilor (1949), ilustrează tocmai această modificare de viziune. Ulterior „agentul uman” va recăpăta însă autonomia de care are nevoie pentru a ajunge din urmă și a se deschide în mod propriu hierofaniei. Este începutul „perioadei interpretării”, care va încheia cea de-a doua etapă a fantasticului eliadesc și o va deschide pe următoarea, orientată din nou către om și către posibilitățile salvării. Considerăm proza fantastică magică mai slabă decât cealaltă nu pentru că dorim cu orice preț ca Eliade să creadă în „metafizic” într-o modalitate doctrinară anume. Discuția trebuie să rămână literară și estetică. Exclusiv din acest punct de vedere facem observația. De vină este caracterul fulgurant al „miracolului” din proza fantastică magică. Căci de fapt acolo nici nu se întâmplă cu adevărat un miracol. Ideea filozofică ce stă la baza acestei proze de început este că omul se poate cosmiza. Își poate cosmiza existența și poate, prin aceasta, să aibă acces la alte planuri ale realității care nouă, profanilor ne sunt interzise. Dar acest aspect este prea accentuat cognitiv, gnoza de care se bucură inițiatul anulează emoția necesară esteticului, sau cel puțin o reduce. I se aplică definiția pe care o dădea Dumitru Micu, atunci când arăta că evenimentele sunt supranaturale numai pentru neinițiați.(Micu 2003: 98) Nu putem fi însă alături de personaj decât atunci când poziția sa față de miracol este similară cu a noastră. Poziție similară înseamnă foarte mult. De la felul în care se miră, până la modalitatea în care își rezolvă conflictul respectiv. Adevăratul motiv pentru care fantasticul de secol XIX este 89 axat pe șoc, pe bruscarea realului (vezi Malrieu 1999: 38; Melier 2000) este că omul acestui secol așa înțelegea lumea. Este vorba de o oglindă fidelă. Dar - mai trebuie precizat - nu o oglindă pentru că fantasticul ar avea acest element specific (Castex 1951: 8; Caillois 1965: 9) ci pentru că literatura are acest element specific. În orice epocă și pentru orice înțelegere însă, este nevoie de un puternic fundament emoțional și ideatic pentru ca noi să putem vorbi de literatura mare, valoroasă. Facem aici o paranteză imposibil de evitat. Rostul criticului de literatură nu este numai să stabilească anumite caracteristici ale operei pentru a o putea încadra corect. În această contemporană acută criză de sens devine imperios necesar pentru activitatea lui - dacă este cu adevărat implicată și responsabilă - să stabilească inclusiv anumite norme, anumite criterii de judecare a operei literare. În cazul prozei fantastice trebuie să remarcăm necesitatea echilibrului între idee și emoție, care poate susține interesul cititorului și îi poate genera satisfacție estetică. Suntem conștienți că o astfel de remarcă pare să aparțină unor principii învechite. Dar am dorit aici să reamintim riscul pe care teoria asupra literaturii fantastice îl prezintă. Interesul pentru definiții și concepte determină uneori pierderea din vedere a obiectului. Revenind la problema noastră, literatura pe care Eliade începuse să o scrie, dincolo de alte ezitări, plasează interesul asupra acestui personaj-agent, anulând însă ideea de fantastic prin cea a inițierii. Andronic, Zerlendi și Honigberger sunt astfel de personaje. S-ar adăuga Christina și Suren Bose. Dar acolo lucrurile nu stau tocmai la fel. Pe Christina o salvează faptul că prozatorul a avut inteligența să așeze focalizarea asupra lui Egor, natura ei de fenomen (Malrieu) nu se dezice, nu cunoaște ezitări. În plus, acolo ea se subordonează ca fenomen unei idei-fenomen mai complexe, cea folclorică, a strigoiului, motiv pentru care latura gnoseologică este „relaxată”. Este un factor extrem de important pentru câștigul emoțional care duce la realizarea unui echilibru. Din acest motiv Domnișoara Christina este mai reușită estetic decât Șarpele sau Nopți la Serampore. Andronic este un personaj paradoxal, un personaj-fenomen, față de care prozatorul a făcut nedelicatețea de a se apropia prea mult. Noi nu putem integra complet experiența lui, pentru, că, evident este supraumană. După cum s-a observat, elementul folcloric este redus la un fundal și nu la un fundament, ca în Domnișoara Christina. Andronic nu trebuia să ajungă personaj principal sau cel puțin, să fie mai clară atitudinea sa erotică. Cea mai mare piedică în obținerea unui efect estetic satisfăcător îl reprezintă ambiguitatea care apare cu privire la acest aspect. Iubirea lui Andronic este numai vrajă? Se subordonează total acesteia? Chemarea Dorinei este de fapt o chemare a Șarpelui? Dar vraja nu poate fi un scop, orice cititor o va vedea ca pe un instrument pentru ceva. În cazul lui Andronic această teleologie a faptului magic lipsește cu desăvârșire. Simbolistica edenică nu este justificată suficient. Cu alte cuvinte nu știm exact de ce Andronic ajunge pe insulă alături de Dorina. Repetăm, simbolul refacerii cuplului primordial nu este un motiv suficient. Numai dacă Andronic este determinat, în încercarea sa, de iubire, autentică. Dar aceasta ar fi intrat în contradicție cu natura sa cu totul altfel și cam drăcească pe care nu o observă doar celelalte personaje, ci autorul ne lasă și pe noi să o ghicim. Atunci Andronic mai are două soluții. Fie este mânat de un scop meschin și gratuit, și atunci nu se mai justifică grandoarea cuplului primordial, fie este el însuși mânat de vraja pe care a construit-o, lucru nesusținut de text, și care ar contrazice natura sa de agent al fantasticului. Ar mai 90 exista totuși o a treia soluție, conform căreia Andronic împlinește și cu Dorina tot un ritual de tip tantric, prin care are ca scop regenerarea (simbolizată de șarpe) magică. Dar și aici, din nou, se pierde grandoarea, impactul emoțional al reușitei sale. Pentru că transcendența, necesară pentru noi, a demersului său, lipsește. De ce avem nevoie de transcendență? Pentru a-l păstra pe Andronic în sfera fenomenului, a personajului-agent. Altfel libertatea sa este îngrădită, este falsă în fond, din moment ce nu depășește stadiul iluziei, al mayei. Și ar mai fi încă o problemă. Cea legată de finalul romanului. Faptul că ceilalți, profanii, îi găsesc pe cei doi, goi, pe o insulă, destramă vraja. Așadar cuplul a putut deveni adamic numai fulgurant, numai pentru o clipă. Indiferent dacă aceste idei erau pentru Eliade perfect justificate prin doctrinele indiene, (observăm un caracter mai accentuat al fulguranței sacrului în scrierile din această perioadă), literar vorbind, emoția se pierde. Și atunci elementul cognitiv devine mai puternic. Lumea din jurul nostru poate fi transgresată prin magic. Sau, există taine încă nedescifrate ale acestei lumi. Dar asemenea descoperiri nu pot susține estetic o operă fantastică. Șarpele nu este în opinia noastră o capodoperă din acest motiv. Ceea ce îl mai salvează totuși este extraordinara calitate a lui Mircea Eliade, de a construi scenele. Sunt în roman nenumărate pagini ce atestă un talent descriptiv real. Lumile onirice prin care trece Dorina, sau, înainte de acestea, înfățișarea șarpelui în lumina lunii, atmosfera magic-incantatorie, sunt memorabile. Nu și povestea. Raportul dintre personaj și poveste, este dezechilibrat și pe alocuri contradictoriu. Lecția pe care o învățăm citind și analizând acest roman este că nu trebuie să căutăm calitatea operei lui Eliade exclusiv în identificarea ambiguităților și a labirintului interpretativ la care ne instigă ci în acea permanentă susținere a investigației noastre hermeneutice printr-un sens superior și care ne implică afectiv. Criticul adesea poate deservi opera vorbind numai despre încifrări și descifrări. În Nopți la Serampore Eliade a ales să îl așeze pe agentul fantasticului, pe Suren Bose, în umbră. Această trăsătură, opusă fanicității lui Andronic îi dă câștig lui Bose deși altminteri povestea e mai simplă. Focalizarea este aici alta. În centru se află fenomenul, întâmplarea, ca în fantasticul clasic. Dezvăluirea faptului că se aflaseră într-un timp trecut, și luaseră parte la destine demult defuncte este bine gradată, în sensul în care găsim un echilibru reușit între anticiparea și îndoiala asupra miracolului. În final însă, dezvăluirea lui Swami Shivananda, readuce pe cititor în zona omului-agent, alterând astfel taina, caracterul necunoscut, misterios, al întâmplării. Pentru că îi demonstrează în fond, că, ceea ce pentru noi este uluitor, pentru inițiat este normal. O astfel de idee - din nou, nu discutăm valoarea filozofică - ar deveni utilă pentru operă în măsura în care întărește validarea îndoielii noastre cu privire la ceea ce numim realitate. Justifică adică, și mai mult „verosimilitatea” întâmplării care a avut loc. Dar Eliade făcuse deja acest lucru încă de la începutul nuvelei. Pădurea care nu era aceeași dar care existase, mărturia celui care cunoscuse ceva din timpurile vechi în care au fost azvârliți protagoniștii, fumarea țigării care măsura timpul parcurs etc. Sunt suficiente indiciile realiste și nuvela se putea foarte bine încheia, cu silueta nedeslușită a lui Suren Bose, sau cu vreo replică sibilinică a acestuia. Secretul doctorului Honigberger transformă interioritatea personajelor în fenomen. Nu îi cunoaștem personal pe Zerlendi sau pe Honigberger dar știm ce li s-a întâmplat la un nivel psiho-fizic extrem de profund. Cei doi nu mai pot rămâne cu adevărat 91 personaje. Pentru că interioritatea lor, văzută astfel, devine un laborator. Nu are importanță că nu vorbim de știință ci de tehnici de meditație. Literar vorbind, ne aflăm din nou în fața unui mesaj adresat cogniției, care umbrește aspectul emoțional. Acesta din urmă este totuși recuperat întru-câtva prin tensiunea de tip polițist. Dar este vorba de o emoție secundară, nefundamentată, (motivul pentru care literatura de acest fel este de obicei considerată „ușoară”). Pe de altă parte, ceea ce augmentează totuși efectul emoțional este întâmplarea „autentică” prin care trece naratorul către final. Mircea Eliade a știut aici să folosească în avantajul fantasticului, elementele prozei autenticității. Oferindu-ne suficiente date pentru a identifica naratorul cu el însuși, ne asigură printr-un referent real, garant al „adevărului” relatat. Verosimilitatea, cerută de marii teoreticieni ai fantasticului, câștigă foarte mult. Este motivul pentru care întâmplarea, saltul temporal care are loc, este suficient de aproape de „lumea noastră” pentru a putea „șoca”. Nu exagerăm dacă observăm că, raportând la această întâmplare, povestirile despre viețile celor doi doctori au un rol „anestezic”. Explicația este următoarea: autorul creează verosimilitatea necesară pentru a asigura o imagine a realului coerent. În cadrul acestui real, identificabil chiar prin persoana scriitorului (tehnică des întâlnită pe care - interesant - fantasticul clasic o are în comun cu proza autentistă), sunt studiate unele întâmplări supranaturale dar „explicabile tehnico-științific”. Adică, există unele tehnici despre care noi nu știm mare lucru... sunt uimitoare într-adevăr, dar... explicabile. Avem însă la adăpost, lumea reală, pe care nici nu mai îndrăznim sau nici nu ne mai gândim să o punem cumva sub semnul întrebării. Și atunci, dintr-o dată. Eliade face să sară în aer tocmai acest background, la care cititorul, nevoit să accepte verosimiliatea efectelor tehnicilor yogine, ținea foarte mult și o plasase lejer în zona convingerii. Era malul stabil de pe care își putea scălda piciorul în unda cristalină dar adâncă și necunoscută a supranormalului. De aceea, observăm, șocul, aduce suficientă emoție care să contrabalanseze construirii cogniției de până la acest punct. Problema care apare totuși și aici este cea privind scopul acestei degringolade temporale. Este cunoscut deznodământul. Naratorul nu mai poate avea acces la biblioteca lui Zerlendi, nu mai poate ști nimic. Motivul este ascunderea, taina, cenzura impusă. Dar de cine? Dacă este impusă de mister, de o taină a lumii, ne aflăm în plin fantastic. Există însă și altă ipoteză. Obișnuit cu întâmplările lui Zerlendi și, mai ales, cu posibilitatea ca el să nu fi dispărut cu adevărat, cititorul poate trage concluzia că este vorba tot de un „act magic” al acestuia, pentru a-și camufla singur condiția deosebită. Și astfel ajungem din nou la focalizarea asupra personajului-agent. Toate cele trei opere sunt unificate de acest element. Nu trebuie să ne grăbim asupra unor concluzii, desigur. Dar critica literară a resimțit oarecum, calitatea mai slabă a operelor în comparație cu cele din 1963, fără a preciza întotdeauna clar și din ce pricină. Am dori să subliniem: nu faptul că folosește motive folclorice, nu elementele autentiste încă prezente, ci această ambiție „științifică” a unui Eliade care nu era preocupat încă să scrie literatură reprezintă adevărata cauză. Motivul poate fi această deplasare a atenției, dinspre mister, către personajul-agent și către actul magic, elemente cognitive cărora le-a lipsit uneori susținerea emoțională și ficțională necesare. 92 Bibliografie Caillois, R. (1965): De la feerie a la science-fiction în Anthologie de la litterature fantastique. Paris: Gallimard. Cap-Bun, M. (2001): Între absurd și fantastic: incursiuni în apele mirajului, București: Paralela 45. Castex, P. -G. (1951): Le Conte fantastique en France de Nodier a Maupassant. Paris: Jose Corti. Malrieu, J. (1999): Le fantastique. Paris: Hachette. Mellier, D. (2000): La litterature fantastique. Paris: Seuil. Micu, D. (2003): Mircea Eliade. Viața ca operă, opera ca viață. București: Constelații. 93 RUGUL APRINS” - ARTĂ ȘI SPIRITUALITATE ÎN CONTEXTUL CULTURII ROMÂNE INTERBELICE Drd. Cristina SAVA Universitatea “Petru Maior” - Târgu-Mureș Mișcarea “Rugul Aprins” - de care ne vom ocupa în studiul ,, Rugul Aprins - artă și spiritualitate în contextul culturii române interbelice ” - s-a aflat pe o linie de continuitate ortodoxă, mergând până la martiraj - prin reprezentanții săi. Degajarea substanței poetice din forme cu accente profund biblice, identificarea mărcilor de poeticitate într-un context în care religia și arta păreau să se confunde, sublimul, reprezintă obiective ale cercetării noastre. Cuvinte-cheie: artă, spiritualitate, biblic, mărci de poeticitate, religie Rugul Aprins, ca mișcare duhovnicească, a fost opera Părintelui ieroschimonah Daniil Tudor de la Schitul Rarău - Sandu Tudor - pseudonimul lui Alexandru Teodorescu, scriitorul și poetul care a înființat, în 1932, la București, revista literară „Floarea de foc” și, în 1933, revista „Credința”. Pentru început, Sandu Tudor dorea ca la Schitul Crasna de la Gorj să strângă mai mulți intelectuali aplecați spre monahism, cu binecuvântarea mitropolitului Firmilian al Olteniei, după cum este consemnat în Procesul Verbal de interogatoriu din 1958. El a implicat călugări de la Antim, Rarău, Plumbuita, Căldărușani, Sihăstria, Putna, Vladimirești, Viforâta, Tismana, Polovragi, mănăstiri unde exista un aflux enorm de credincioși. Până la Rugul Aprins a mai existat o treaptă premergătoare, dezvoltată sub conducerea Părintelui Daniil Tudor, pe atunci scriitor și ziarist: „Momentul Cernăuți”, moment pregătitor al evenimentului și al mișcării duhovnicești Rugul Aprins. „Răscumpărați vremea, căci zilele sunt rele”1 era motto-ul ce însoțea „Momentul Cernăuți”, un text profetic, care urma să capete o dimensiune nouă: intrarea creștinilor în catacombe. Despre ,,Momentul Cernăuți”, numit „Șapte zile de priveghere”, fără de care nu se știe dacă grupul de la Mănăstirea Antim din București s-ar fi născut vreodată, Antonie Plămădeală spunea: „Din râvna unui mănunchi de oameni cu carte, preoți și mireni, doritori de o adâncire ortodoxă mai mare și îmbunătățire spirituală atât în parte, cât și de obștească trăire creștină, prin deosebita înțelegere, ocrotire și binecuvântare a Înalt Prea Sfințitului Tit, Mitropolitul Bucovinei, s-au putut organiza: Șapte zile de priveghere în minunată „cetate duhovnicească” a Arhiepiscopiei Cernăuților”2. Dincolo de unele asemănări firești, găsim în „Rugul Aprins” elementele unei mișcări construite la un moment dat printr-un număr suficient de participanți, care s-au putut organiza concentric în jurul unor principii duhovnicești clare și distincte, scriind despre nemistuita flacără a “Rugului Aprins”. Exodul Vechiului Testament ne aduce o primă imagine a unui rug etern aprins: ”Îngerul Domnului i S-a arătat într-o flacără de foc, care ieșea din mijlocul unui rug. Moise s-a uitat; și iată că rugul era tot un foc, și rugul nu se 1 Biblia sau Sfânta Scriptură,. Ediție jubiliară a Sfântului Sinod, Versiune diortosită după Septuaginta, redactată și adnotată de Bartolomeu Valerian Anania, Arhiepiscopul Clujului, Editura Institutului Biblic și de Misiune al Bisericii Ortodoxe Române, București, 2001, p. 1148; 2 Antonie Plămădeală, Rugul Aprins, Editura Arhiescopiei Sibiului, Sibiu, 2002, p.42; 94 3 mistuia deloc”3. Rugul Aprins, simbol al duratei creștine, va constitui esența mișcării spirituale românești: îndumnezeirea omului prin rugăciunea continuă în numele lui Iisus: „Doamne, Iisuse Hristoase, Fiul lui Dumnezeu, miluiește-mă pe mine păcătosul.” Această rugăciune urma să-i unească și să-i întărească pe cei care au intrat în închisori, ca și pe cei care, tot ca în închisoare, rămâneau afară sub imperiul teroarei, al supravegherii permanente, al fricii, al denunțurilor, al dezumanizării. Act de cultură, Rugul Aprins a fost deopotrivă un absolut experiment prin rugăciune, o mișcare duhovnicească definită prin ea însăși, despre care Lili Lemnaru (în Rugul Aprins - Un martor în fața istoriei, interviu cu I.P.S. Antonie Plămădeală) scria: „teologia Rugului Aprins înseamnă o cercetare de adâncime în viața Bisericii. o mișcare de adâncă finețe ortodoxă și niciodată nu moare. Creează și oameni și destine și niciodată nu poate dispărea atâta vreme cât există creștinismul în viață”4. Lumina Rugului Aprins n-a putut să fie stinsă din ființa celor care au aprins-o, chiar dacă au suferit surghiunul în Munții Moldovei, la Schitul Pocrov. Toți cei ce au făcut parte din Rugul Aprins au fost judecați și condamnați la închisoare. Au urmat, rând pe rând, cei mai de aproape, apoi cei mai de departe. Poezia de dincolo de gratiile închisorilor comuniste, poezia Mărturisitorilor pentru Hristos, a fost promovată de Vasile Voiculescu, Radu Gyr, Nichifor Crainic, Ioan Ploscaru, Traian Dorz, Sandu Tudor, Valeriu Anania, Alexandru Mironescu, Costache Ioanid, Valeriu Gafencu, Vasile Militaru, Petru C. Baciu, Zorica Lațcu Teodosia. Suportând prigoana închisorilor comuniste, poeții au creat o literatură a detenției, adevărate imnuri ale vieții și ale salvării, ale redescoperirii umanului. “Religiozitatea” în aceste condiții, nu a însemnat doar o raportare la dogma legată de convingere, de rit, ci a reprezentat o trăire, prin care se realiza fuziunea intimă între imanent și transcendent, între mundan și divin. O relativ recentă Antologie a poeziei carcerale îi aparține Ioanei Cistelecan, prin care autoarea re-descoperă cititorului acest gen de poeme care impun o lectură intens participativă. Prefața subliniază convingător relațiile dintre poezie și rugăciune și conceptul de poezie-rugăciune: poezia este, după abatele Henri Bremond - „o rugăciune care nu se roagă și care îndeamnă la rugăciune”; iar după L. Alonso Schokel - „un act reflexiv, o transfigurare a experienței religioase în cuvânt”. Ștefan I. Nenițescu, poet de inspirație creștină, definește poezia creștină printr-un paralelism revelator: „Precum cuvântul era la Dumnezeu și Dumnezeu era cuvântul, numai poezia are cuvinte, iar nu simple verbe, deosebirea totală și de neacoperit cu nimic este că al lui Dumnezeu Cuvântul fiind, Cuvântul s-a făcut trup, pe când în poezie, care este a omului, trupul se face cuvinte”. Părintele Profesor Dumitru Stăniloaie, în Sfânta Treime sau La început a fost Iubirea, era de părere că poezia nu putea ocoli principiul Adevărului întrupat în lume, invocat de aceasta pentru a înduhovnici și eterniza omenescul, afirmând că: “Iubirea fără de început și fără de sfârșit dă o mulțumire deplină existenței, deci o lumină”5. Expresie a liniștii interioare dată de lumina divină este Rugăciune pentru pace a lui Nichifor Crainic: „ În arena morții, Dumnezeul meu,/ Fii și răsăritul vieții mele-apuse,/ Tu, răcoarea celui ars pe rug, Iisuse”. Poeții religioși, hrăniți din substanța evangheliilor exprimate sub forma alegoriei sau a parabolei, se întorceau către sufletul strămoșesc, reînviind armonia cuminte a pământului și încercata frumusețe a credinței creștine. Prezența în lirism a unui Dumnezeu 3 Bartolomeu Valerian Anania, idem, p. 60; 4 Lili Lemnaru, Rugul Aprins - Un martor în fața istoriei, interviu cu I.P.S. Antonie Plămădeală, în Creștin Ortodox, ianuarie 2009; 5 Dumitru Stăniloaie, Sfânta Treime sau La început a fost Iubirea, Editura IBMBOR, București, 2005, p. 7; 95 autohtonizat este întâlnită în versurile din Cântecul potirului de Nichifor Crainic: „Cînd holda tăiată de seceri fu gata/ Bunicul și tata/ Lăsară o chită despice-n picioare/ Legînd-o cucernic cu fir de cicoare;/ Iar spicele-n soare sclipeau mătăsos/ Să-nchipuie barba lui Domnu Cristos” Arhaicul spre care tinde poezia religioasă, admirația pentru tot ceea ce a creat mâna Tatălui Divin reprezintă expresia de credință materializată în versurile religioase ale lui Vasile Voiculescu: “Vas de albastru plin cu mirul lunii/ Cerul nopții calde-ți curge la picioare/ Poposită-n stele - tină călătoare - / Lumea în imensul chip al rugăciunii”. Iulian Boldea subliniază că „atitudinea generală a scriitorului e aceea de opoziție, de înverșunare pătimașă care își depășește uneori obiectul”6. Poetul încarcerat își împărtășește trăirea, încărcătura emoțională din spațiul închis și ostil trupului, dar - în mod paradoxal - deschis și infinit de prietenos sufletului dornic de libertate. În Ajută, Doamne de Andrei Ciurunga este invocată forța de eliberare a celui condamnat: „De-aici, dintre sfinți și jivine,/ cînd umbrele serii se țes/ mă rog în genunchi către Tine// ajută-mă, Doamne, să ies!” În analogie cu Creația divină, poezia este o experiență interioară profundă. Poetul se cunoaște pe sine însuși prin creația poetică, experimentând direct propriul său univers. Este o călătorie a spiritului dornic de absolut. Ernest Bernea nota: „experiența poetică este asemănătoare experienței religioase, dar nu se confundă cu aceasta; ele merg în direcții diferite. Poezia prelucrează și y până la sfârșit exprimă misterul universal, în timp ce religia merge direct în transcendență”7. Această delimitare conceptuală demonstrează „învecinarea” celor două experiențe: poetică și religioasă. Poezia „se împlinește ca artă prin canoane formale, dar ea rămâne, în fundamentele ei, inspirație, cu izvoare în acea stare poetică pură, care se învecinează cu rugăciunea”8, sublinia Ernest Bernea. În Limbajele durerii, Ruxandra Cesereanu remarca faptul că ființa umană supusă supliciilor este un cuvânt care "se arată, se spune, se ascunde și se dăruie corporal"; scopul torturii era de "a dezarticula /.../, de a desface trupul din cuvântul său". Trupul victimei devine o închisoare, care emite sunete de durere, disperare și solitudine, ca în Sângele temniței a lui Radu Gyr: „ Și carnea mea trosnește deodată,/ din zăvoare drăcești,/ prind mădularele să se deschidă/ ca niște uși, ca niște ferești:/ - Intră, sînge al temniței, intră,/ vino din funduri nepămîntești,/ vino să mă cotropești...”. Durerea trupească a victimei este „ușa”, „fereastra”, „gura” care, într-un fel sau altul, vorbește. Poezia, uneori expresie a revoltei înăbușite -devenită o tulburătoare litanie - s-a dovedit un mijlocitor între omul carcerelor și Dumnezeu, rămânând pentru cei care vor reuși să supraviețuiască acestui infern una dintre puținele opțiuni - ce puteau asigura supraviețuirea mentală, chiar și atunci când cea trupească devenea imposibilă. Suferința asumată este condiția mântuirii celui întemnițat, redată în Rugăciune pentru martiriu de Ioan Andrei: „...Pe roată striviți în supliciu,/ ca boabe de grâu și de struguri,/ îți dăm un suprem sacrificiu/ de inimi în flăcări pe ruguri!” Poezia reușește să concentreze o întreagă lume într-un spațiu mic, lume care se deschide în fața cititorului pe măsură ce acesta îi descifrează înțelesurile, când forma inspirată și mesajul receptat provoacă senzația indescriptibilă în cuvinte. În Liturghie, Ioan Andrei reiterează osânda apostolului christic printr-o analogie cu sfânta liturghie: „În glas de clopot blănd duios/ ce-și plănge-n tremur nota,/ din slujbă m-achemat Cristos/ să-mbin cu El într-un prinos/ și Cina și 6 Iulian Boldea, Istoria didactică a poeziei românești, Editura Aula, Brașov, 2005, p.12; 7 Ernest Bernea, Trilogie filosofică. Adevăr și cunoaștere. În căutarea unei definiții a omului. Cultura ca idee și formă, Editura Dacia, Cluj-Napoca, 2002, p. 42; 8 Idem, pag. 43 96 Golgota”. Dacă trece proba ne-timpului prin fascinația pe care o poate provoca asupra celui ce vine în contact cu lumea autorului, generând o stare asemenea unei libertăți fără margini, poezia își capată locul de autenticitate, cunoaștere, apreciere, valorificare spirituală. Edificator este poemul Am auzit cântecul Păsării unice a lui Tudor Sandu, ultimul poem în proză scris în singurătatea Rarăului, în 1958, cu doar cîteva zile înainte ca autorul să pornească pe drumul fără întoarcere al temnițelor comuniste. Descoperirea divinului este celebrare a comuniunii divino-umane :” Iată! se înalță așa de minunat, așa de limpede, și răsună în atâta ecou încât pare că lumea, marea și larga Lume, toată îl ascultă, firea toată îl aude și îi răspunde, îl aude și-l însoțește până sus de tot, la Dumnezeu”. Motivul poetic îl ajută pe creator ca ,,din matca lumii'' să ,,recheme” cuvintele. „În liniștea lungă a clipei acesteia atât de înalte, fără voie îmi închipui bucuria cerească; fără de voie o descopăr acum, în pacea stării de rugăciune la care mă aflu și care mă stăpânește deplin”. În mod paradoxal, liniștea, în rugăciune, este trăită prin puterea de înțelegere a tensiunii lăuntricului zbuciumat, prin prea-plinul durerii și al speranței, într-o mântuire ce nu va întârzia să vină: „O descopăr nu ca o oprire și înecare în simțire, nu ca o pierdere a uitării de sine în extaz, ci ca o ascuțime de înțeles trăit, limpede și curat, ca o necurmată și nemărginită suire - tot mai apropiată, tot mai crescută - la inima cea tainică și sfântă a Domnului”. Prin rugăciunea curată, în Rugă din celulă de Radu Gyr, se întoarce “focul dumnezeirii”; poetul simte energia lirică cu totul ieșită din comun a rugătorului: „Doamne, nici pieptul, nici ochii, nici gura/ nu vor să/i mai rabde pojarul./ Mă zvârcolesc ca pe plită tiparul,/ atât de cumplită-i arsura...”. Rutina experienței carcerale devine o invocare a divinului, într-o notă amalgamică de revoltă și sfială, de smerenie și împotrivire: „Scapă-mă, Doamne, de-aduceri aminte,/ așa cum seci, vara, puhoaiele,/ și nopțile mele aprinse despoaiele,/ cum, toamna, pădurea o despoi de veșminte.” Identificarea trupului cu celula rece și ostilă este blestemul vitregei stări la care este condamnat: “ Cremene 'n mine, 'n osândă, 'n omăt,/ mușchiul tăcerii să mă înece,/furtunile dorului să dea îndărăt,/ rupte din piatra mea rece”. Prin păstrarea unei speranțe aproape incredibile în mântuire, se realizează acel “dincolo” de înțelegerea umană, precum în Rugă a lui Radu Gyr: „Dă-ne, Doamne, mîntuirea/ pentru jertfa ce-am adus/ și ne curmă sângiuirea./Dă-ne pacea ta de sus!// Și ca semn de împăcare/ odihnește morții lin./ De veghe la fiecare/ dă-le, Doamne, câte-un crin”. Salvarea nu exclude dorința de anulare a umilinței fiziologicului. De cele mai multe ori reacțiile și nevoile cărnii sunt enumerate în cele mai vii detalii prin discursul liric, devenind emblematice note ale existenței carcerale. Ioan Victor Pica transcrie, în Lasă-mi rănile, Doamne!, însemnele torturii, tocmai din dorința de a reda durerea vie, sfâșietoare a condamnaților: „Lasă-mi rănile Doamne!/ Lasă-mi-le-n carne, lasă-mi-le-n vers”. În Prefața la cântecele din temniță a lui Radu Gyr se circumscrie în cheie lirică suferința fizică devenită unica măsură a temporalității umane: ”În aprigele mele belciuge,/ piatra mă'nfulecă, fierul mă suge,/ În bezne m'afund, zi de zi, și'n urât,/ întâi pân' la glezne, apoi pan' la gât// Curând o să-mi treacă de gură, de frunte,/ lespedea temniței cu gângănii mărunte/ și-am să dispar în grozava ei gușă,/ în mugetul ei subteran și' n cenușă”. Acest poem este, probabil, cel mai brutal document al suferinței carnale într-o stare de agonie. Suferința fiziologică apare și în versurile Cântec al foamei a lui Nichifor Crainic: “De voi fi fost cîndva ciorchine,/ Sînt azi o boabă stoarsă-n teasc./ În flămînzenia din mine/ Turnați o zeamă și renasc//.În țara turmelor și-a pîinii/ Eu zac pe lingură și blid,/ Lăsați-mă să cin cu cîinii/ Ori să cerșesc pe lîngă zid “. 97 Irina Mavrodin, în Poezie și rugăciune, considera că rugăciunea este o gândire care caută cu inima și cu toată ființa dincolo de un conținut, ca o roată heruvinică: „eu dorm și inima mea veghează”9. Prin intermediul poeziei este posibilă evadarea în oniric, astfel încât ființa încarcerată își poate retrăi trecutul; rezultatul concret al acestui proces de recuperare a amintirilor celor mai fericite îl împinge spre granița atât de firavă între real și nebunie, cazne psihice datorate obsesiei anihilării personalității și a individualității anterioare. În Identitate de Radu Gyr sunt surprinse aceste stări din spațiul carceral: „ Acum o sută de ani,/ am avut un copil, o nevastă.../ Auziți, păianjeni? Auziți, șobolani?/ Un copil,o nevastă...// Când o fi fost fericirea aceea/ cu umbre nepământene diafane?// Înecuri, sfîrșituri de lumi, uragane,/ mi-au smuls odrasla, femeia// Le-am uitat rîsul, părul, obrazul.../ Cum or fi fost ochii ei?/ Adînc luminați ca topazul/ Sau ca singuritatea de grei?// Cîte veacuri sînt, cîtă funingine,/ pînă la zîmbetu' unui prunc de omăt?/ L-am lăsat parcă de mult, lîngă o minge/ într-un basm îndărăt...// Să fie o sută, două, cinci sute de ani? (...)/ sînt nu știu cine...// departe, odata, m-oi fi chemat oarecum,/ oi fi avut vîrstă si-un chip oarecare.../ Aici împlinesc sute de ani la'întîmplare,/și fața mea e de fum”. În acest teritoriu al groazei, identitatea umană realizează necesitatea stringentă a raportării la spiritualitate ca singura întoarcere la sacru și la credință, unica soluție mântuitoare. Împuternicit de ,,instanța scripturală”, prin puterea rugăciunii, poetul devine purtătorul de cuvânt al condamnaților. Depășindu-și suferința individuală, își asumă o dublă condiție - de individ și de reprezentant al unei mulțimi cu patimi similare- ca în poezia Rugăciune din amurg de Nichifor Crainic: “ Pe morți în rugăciune de seară mi-i culeg/ Aceștia sînt, Doamne, iar eu printre morminte./ Au fost în ei avînturi și-au fost pogorăminte./ Puțin în fiecare, în toți am fost întreg”. Poetul reușește să transgreseze un terestru obscur, un terestru al terorii generalizate. Nichifor Crainic a fost considerat „poetul nostru creștin prin excelență, cum este Paul Claudel, poetul creștin francez prin excelență sau Rainer Maria Rilke, poetul creștin german prin excelență”10. În Dreptul la memorie a lui Iordan Chimet, Nichor Crainic afirma: “Spiritualitatea însemnează viață în duh și artă în duh și, cum forma consacrată și concretă a spiritualității e Biserica, noua orientare însemnează viață și artă întru Duhul Sfânt.” 11. Acesta este un mod de a comunica cu Dumnezeu, iar poetul alege ceea ce s-ar putea numi ,,gândirea simbolică”12, reușind, prin constanta teologică a metaforelor biblice, să reunească, într-un mod original, bucolicul și evanghelicul ca idee și ca artă. Poezia, expresie culminantă a întâlnirii omului cu Dumnezeu, convertită într-o rugăciune în literatură, a ajuns “să ne hrănească ca o pîine a vieții, să fie viața noastră realizată în duh”, scria Sandu Tudor în Dumnezeu-Dragoste. Poetul a primit prin poezie clipa de grație divină, darul cel mai de preț de la Cel ce este Lumina lumii, Calea, Adevărul și Viața, talantul izbăvitor al versului, materializarea luminii divine, adevăr exprimat de Vasile Voiculescu în Noul mag: „Nu mai aștept lumina din afară:/ O alta-n mine tainic s-a aprins/ Și arde-n fund pojarnica ei pară,/ Văpaie noaptea, ziua stîlp de fum - / Cu ochii-ntorși spre ea pornesc la drum ”. Poezia carcerală rămâne Logosul întrupat în istorie, mărturisitor de rug poematic nestins, o împlinire a subzistenței personale, ca în versurile poeziei Logos a lui Ion Caraion : „Ajung cei ce nu se grăbesc,/ Dăinuie cine știe s-aștepte./ Mereu e altfel. Cunoașterea e suferință./ Viața își urmează ei însăși ca o apă curgătoare”. În exegeza românească, poezia examinată din dublă 9 Irina Mavrodin, Poezie și rugăciune, în Convorbiri literare nr 8/2009; 10 Părintele Profesor Dumitru Stăniloaie, articolul Poezia creștină a lui Nichifor Crainic, în volumul Nichifor Crainic, Șoim peste prăpastie, Editura Roza vânturilor, București, 1990, p.7; 11 Iordan Chimet, Dreptul la memorie, Editura Dacia, Cluj-Napoca, 1993, p.380; 12 Iulian Boldea, Idem, p.32; 98 perspectivă: tipologică, pe de o parte, și gnoseologică, pe de altă parte, a reușit să redea 13 sentimentul religios purtător al unui „trecut al durerii”13. În Rugăciune pentru osîndiți de Andrei Ciurunga, prin litania poetului în numele tuturor celor „prăbușiți sub cizme și sub norme”, se fac auzite șoapte sau chiar toate celelalte voci ale terorii comuniste: „îngenunchind în lanuri sîngerate/ sau la troițe scunde de trifoi,/ se roagă, Doamne, într-un glas cu noi/ un neam întreg de frunți însîngerate”. Înfățișarea christică se împletește cu o serie de analogii dureroase între soarta celui răstignit și cea a întemnițatului, schimbând de la început semnul ceremonialului. As'noapte, Iisus... al lui Radu Gyr capătă integral forma unei epifanii triste, în care melancolia grea întunecă bucuria miracolului. Din apariția christică misterioasă rămân doar cîteva urme, restul fiind doar o inventariere a suferințelor actuale ale celui care se vede în imposibilitatea de a converti ritualul oniric în modalitate de anihilare a condiției reale: “ As' noapte Iisus mi-a intrat în celulă/ O, ce trist, ce înalt era Crist!/ Lun-a intrat după El în celulă/ și-l făcea mai înalt și mai trist// Mîinile Lui păreau crini pe morminte/ ochii adînci ca niște păduri/ Luna-L spoia cu argint pe vesminte,/ argintîndu-I pe mîini vechi spărturi.// M-am ridicat de subt pătura sură:/ - Doamne de unde vii? Din ce veac?/ (...)/ Pe glezne-avea umbre de răni și rugină,/ parcă purtase lanțuri, cîndva.// Cînd m-am trezit din grozava genună,/ miroseau paiele a trandafiri”. Poem al evadării într-un spațiu al miracolului revelării divinului, As'noapte, Iisus devine confesiune justificată a unei rațiuni psihologice dureroase, o „fenomenologie a sufletului” relevat, după cum l-ar numi Bachelard. Transcendentul devine ,,palpabil” sub forma grației care se întrupează din înalt. În Laudă de Nichifor Crainic omul se simte receptacol al unei transcendențe coborâtoare: „De tine mi-e foame, de tine mi-e sete,/ Fac dîră din umbră acestei planete/ Cu spumă de soare pe creste;/ Și/n spațiul credinței gustînd veșnicia,/ Din pulberea lumii îmi strig bucuria/ Că sînt întru Cel care este”. El nu se vrea singur în fața unui Dumnezeu autohtonizat care impresionează prin omniprezență. Poemul Tăcere a lui Radu Gyr ilustrează portretul moral al celui întemnițat, o întoarcere în timp a imaginii Celui răstignit cândva: „Din tot ce ne-a mai rămas aieve/ acest zid grav, aceste dreve,/ Crunt ferecați în piatră sură,/ cu pumnii strînși, tăcem din gură/ Strîngînd din dinți, primim de-a valma/ scuipatul, fierea și sudalma,/ Când ne-mbrîncesc și cînd ne-njură, cu pumnii strînși, tăcem din gură”. Mihaela Mancaș evidenția faptul că poezia este ea însăși rugăciune, iar simbolurile religioase și biblice constituie ,,categoria figurii cea mai numeroasă și mai semnificativă”14, după cum reiese din versurile poeziei Cântecul potirului de Nichifor Crainic: „ Și iată potirul la gură te-aduce,/ Iisuse Cristoase, tu jertfă pe cruce,/ Hrănește-mă, mamă de sfânt Dumnezeu,/ Ca bobul în spice și mustu-n ciorchine/ Ești totul în toate și toate prin tine,/ Tu pîinea de-a pururi a neamului meu”. Scrisul poetic a fost convertit în martor al tensiunilor comune unui întreg neam, al suferinței, al terorii deghizate, al camuflării Adevărului celor văzute și nevăzute. Chiar și atunci când pare a se îndoi de grija divină, poetul știe că prezența lui Dumnezeu nu poate lipsi din spațiul închis al carcerei. Rugăciune pentru osîndiții căzuți a lui Andrei Ciurunga ilustrează divinul răbdător care știe să asculte vocea unui “noi” colectiv: „Primește Doamne, fumul rugăciunii/ ce se înalță tremurînd în grai/ și urcă sus, pe scara lunii,/ spre scaunul pe care știm că stai”. Mântuirea pentru cel din temniță nu e o speranță, ci o experiență. Nu e o perspectivă condiționată a existenței, ci mediul cert al acesteia. Sergiu Mandinescu, în poezia Amin, punctează singularitatea aceluiași “noi” stigmatizat al aleșilor 13 Ioana Cistelecan, Antologia poeziei carcerale, Editura Eikon, Cluj Napoca, 2006, p. 46; 14 Mihaela Mancaș, Limbajul artistic românesc în secolul XX, București, Editura Științifică, 1991, p. 229; 99 suferinzi: ”De-aș avea o aripă de înger/ și cerneală de bezne,/ poate atunci mi-ar fi mai lesne/ să mă adun din toate risipirile,/ să-mi aștern amintirile/ și să spun tuturor de ce sânger”. Spațiul carceral este cel al formării și al de-formării. Nicăieri în altă parte ca aici durerea nu poate deveni unica rațiune de a fi, de a percepe existentul, timpul măsurându-se printr-o singură realitate organică, aceea a suferinței fizice ori morale. Celulă de Andrei Ciurunga redă imaginea celulei simbol a crucii incarceratului: „Celula-i cruce, clipa carne - cui”, iar Ioan Andrei, în Celula mea, într-un registru constatativ, atribuie celulei semnificația unei camere mortuare: „Celula mea-i toată de trei pași în lung/ și fără ferestre-nafară,/ cu brațele-ntinse pereții-i-ajung/ e camera mea mortuară”. În celulă se conturează ascensiunea creștinului, modelul spiritual al apostolui christic, ca în Om ceresc a lui Tudor Sandu: „Trăia ca un înger fără de trup/ iar scara cu care se suia la cer/ dincolo de zidurile omenești/ era din lacrimi,/ din rugăciuni/ și din poeme”. Poemele carcerale, documente mărturisitoare tulburătoare, valorizează meditația tensionată a pierderii libertății, a depersonalizării, precum poezia lui Ioan Victor Pica, despre care Cornel Moraru spunea că „se naște dintr-o situație limită a eului încarcerat”15. În Să mori adânc poetul carceral își poate transcende condiția, identificându-se cu modelul christic: „Să mori adânc, puțin câte puțin/ Nevâzut, neștiut să mori./ O, virtute de a fi trufaș în fața nimănui!/ Să nu poți niciodată să-i șoptești aproapelui:/ „ia și mănâncă, acesta sunt eu”. Sensibilitatea metafizică, sentimentul religios, aspirația spre „dezmărginire”, spre etnic au fost factori liant în poezia Rugului Aprins. Simbolismul religios ca ,,limbaj universal” unește, precum muzica și pictura, divinul cu umanitatea. Poezia este catalizatorul relației dintre irațional și rațional. Puterea magică a cuvântului în metafora deschisă și hierofanie pregătește terenul pentru cercetarea sacrului în cadrul acestui gen de poezie sau cum spunea Al. Cistelecan, într-un interviu în Rețeaua literară, „ceea ce-i trebuie acestei poezii, în primul rând este acel fior personal, unic” 16. Propensiunea către o figurație biblică, componentă esențială a tradiționalismului, emoționează, producând voluptate estetică și curiozitate intelectuală, iar modernitatea, provenind din sincronia cu orientări lirice ale vremii, nu anulează fondul tradiționalist. Spiritualitatea românească nu este o sintagmă lipsită de conținut. Arta cuvântului, a imaginii și a sunetului a oglindit specificul credinței drept-mărturisitoare ce a caracterizat spațiul național. BIBLIOGRAFIE Bartolomeu Valerian Bartolomeu, Biblia sau Sfânta Scriptură, Ediție jubiliară a Sfântului Sinod, Versiune diortosită după Septuaginta Anania, Editura Institutului Biblic și de Misiune al Bisericii Ortodoxe Române, București, 2001; Bernea, Ernest, Trilogie filosofică, Editura Dacia, Cluj-Napoca, 1992; Boldea, Iulian, Istoria didactică a poeziei românești, Editura Aula, Brașov, 2005; Boghici, Cezar, Sacrul și imaginarul poetic românesc din secolul al XX-lea, Editura Psihomedia, Brașov, 2010; Butiurca, Doina, Introducere la estetica sacrului, Editura Ars Academica, București, 2008; Caraion, Ion, Poeme, Editura Albatros, București,1974; Cistelecan, Al., Vasile Voiculescu - poet pe a V-a parte, în Diacriticie, din 28 martie, 2011; 15 Cornel Moraru, Poeme de celulă (Ioan Victor Pica) înTribuna nr. 4/1995 16 Al. Cistelecan, interviu acordat lui Ion Mihai Ionescu în Rețeaua literară din 01. martie, 2011 100 Cistelecan, Ioana, Radu Gyr: Sacrul încarcerat, în vol. Sacrul în poezia românească. Studii și articole, Casa Cărții de Știință, Cluj-Napoca, 2007; Cistelecan, Ioana, Antologia poeziei carcerale, Editura Eikon, Cluj-Napoca, 2006; Cistelecan, Ioana, Poezia carcerală, Editura Paralela 45, Pitești, 2000; Ciurunga, Andrei, Poeme de dincoace, Editura Polirom, Iași, 2009; Chimet, Iordan, Dreptul la memorie, Editura Dacia, Cluj-Napoca, 1993; Crainic, Nichifor, Spiritualitatea poeziei românești, Editura Muzeul Literaturii Române, București, 1998; Crainic, Nichifor, Poezii, Editura 100+1 GRAMAR, București, 1998; Ghemeș, Ileana, Poezia religioasă a lui Nichifor Crainic, în vol. Sacrul în poezia românească. Studii și articole, Casa Cărții de Știință, Cluj-Napoca, 2007; Grăsoiu, Liviu, Poezia lui Vasile Voiculescu, Editura Dacia, Cluj-Napoca, 1977 Gyr, Radu, Sângele temniței stigmate, Editura Vremea XXI, București, 2003; Lemnaru, Lili, Rugul Aprins - Un martor în fața istoriei, interviu cu I.P.S. Antonie Plămădeală, în Creștin Ortodox, ianuarie 2009 ; Mancaș, Mihaela, Limbajul artistic românesc în secolul XX (1900-1950), Editura Științifică, București, 1991; Manolescu, Nicolae, Istoria literaturii române. 5 secole de literatură, Editura Paralela 45, Pitești, 2008; Moraru, Cornel, Poeme de celulă (Ioan Victor Pica) în Tribuna nr. 4/1995; Mavrodin, Irina, Poezie și rugăciune, în Convorbiri literare nr 8/2009; Pănăzan, Maria-Daniela, Coordonate religioase ale poeziei românești, Editura Dacia, Cluj-Napoca, 2010; Pica, Ioan Victor, Poeme de celulă, Editura Arhipelag, Târgu-Mureș, 1994; Plămădeală, Antonie, Rugul Aprins, Editura Arhiescopiei Sibiului, Sibiu, 2002; Scarlat, Andrei, Timpul Rugului Aprins, Editura Humanitas, București, 1996; Silvestri, Artur, Secretul Rugului Aprins, Editura Carpathia Press, București, 2007; Stăniloaie, Dumitru, Sfânta Treime sau La început a fost Iubirea, Editura IBMBOR, București, 2005; Tudor, Sandu Daniil, Caietele Preacuviosului Părinte Daniil de la Rarău, volumul I Dumnezeu-Dragoste, Editura Christiana, București, Ediție îngrijită de Alexandru Dimcea, 2000; Tudor, Sandu Daniil, Taina Rugului Aprins, Scrieri și documente inedite, Cu trei cuvinte mărturisitoare de Alexandru Mironescu, ÎPS Bartolomeu Anania, Arhim. Sofian Boghiu, Editura Anastasia, București, 1999; Voiculescu, Vasile, Călătorie spre locul inimii, Poeme religioase, Ediție îngrijită și Notă asupra ediției de Radu Voiculescu, București, Editura Fundației Culturale Române, 1994. 101 DISCURSUL EPISTOLAR AL EXILULUI ÎN ROMANUL DRAGĂ MARIA, DE CONSTANTIN ERETESCU Drd. Anca-Elena ȘTEFAN 5 Universitatea Petrol- Gaze din Ploiești 5 Lucrarea de față își propune să analizeze modul cum discursul exilatului este pus în valoare în romanul epistolar al lui Constantin Eretescu, intitulat Dragă Maria, și publicat în anul 2009. Fundamentat pe experiența dezrădăcinării, romanul glosează asupra condiției expatriatului în New York, spațiu conceput inițial drept un nou Eldorado. Organizată, însă, sub forma unui discurs ambivalent și subiectiv, care sugerează alienare și destructurare interioară, retorica personajului principal, Anghel, vehiculează un proces de „dezvrăjire” ideologică a lumii. Reliefând o îmbinare ideală între cronotop și formula epistolară, romanul uzează de o serie de simboluri și tehnici care ne determină să considerăm acest roman drept o veritabilă Odisee românească postmodernă. Cuvinte-cheie: roman epistolar, dezrădăcinare, condiția expatriatului, discurs ambivalent și subiectiv Publicat în 2009, romanul epistolar al lui Constantin Eretescu, Dragă Maria este fundamentat pe experiența dezrădăcinării expatriatului, glosând asupra acesteia într-un spațiu conceput inițial drept un nou Eldorado, New York-ul anilor 80. Acest tip de tematică literară nu este însă o noutate în literatura autohtonă. Volume tratate adesea ambivalent din punct de vedere al genului drept „romane epistolare” - Epistolar parizian și Un roman epistolar al exilului românesc - oglindesc cu acuratețe atmosfera morală și emoțională a exilului românesc, o temă încă actuală pentru cititorul contemporan. Totuși, dimensiunea volumelor menționate conservă încă în domeniul documentării literar-istorice „ideografierea pe moment” epistolară, a ipostazelor condiției exilatului, în timp ce volumul lui Constantin Eretescu atrage subiectul exilului în zona ficțiunii, reprezentând simbolic această ipostază. De altfel, considerate într-un ansamblu mai larg, volumele de corespondență ale lui Georges Astalos sau ale lui Al. Busuioceanu pun în lumină aspecte pertinente din exilul românilor din Europa sau Statele Unite ale Americii, fără a emite însă pretenția definirii sau reevaluării genului epistolar, volumele având în mod definitoriu rolul de pune în lumină „condiția exilului” și a exilatului, două dimensiuni fundamentale pentru a aprecia însă „codul unei comunicări” aparent „fără țintă lucrativă” (Astalos, 10). Totuși, nu putem ignora faptul că scriitura epistolară sau „mecanica comunicării prin scris” (Astalos, 10) a creat pentru exilați un rol „confortabil”, care, în mod definitiv și semnificativ, a funcționat cathartic fiindcă, după mărturisirea epistolierului: „m-a ajutat să-mi suport și să-mi trăiesc cu o oarecare înțelepciune exilul” (Astalos, 10), iar pe termen lung „tensiunea epistolară mi-a permis să-mi șlefuiesc stilul epistolar” dând naștere unei „oper[e] de stil”, „care mi-au menținut intacta limba natală, creându-mi permanent bucuria descoperirii ei” (Astalos, 10-12). Pe de altă parte, corespondența lui Al. Busuioceanu, editată de Liliana Corobca adună laolaltă un corpus epistolar eclectic care, în ansamblul său, transformă colecția epistolară într-un „un text 102 uniform și coerent”, verosimil asimilabil unui „roman aproape perfect, un roman frescă, un roman al exilului românesc” (Corobca, 7-9). Ambele volume de corespondență ilustrează așadar în mod inevitabil o poetică a exilului unde dificultățile de natură materială, speranța că țara va fi cândva „liberată de comuniști” constituie locurile generice de „intersecție” a exilaților români, iar scriitura - mai mult sau mai puțin epistolară - era considerată drept unicul mod autentic de a comunica (Corobca, 11) și de a relaționa cu cei de acasă sau din exil. Spre deosebire de aceste două volume, putem afirma că romanul lui Constantin Eretescu se înscrie într-o literatură a post-exilului, constituită drept una pregnant focalizată asupra evaluărilor și a revizionismului a ceea a ce s-a scris despre exil. Spre deosebire de aceste volume de corespondență factuală, romanul Dragă Maria ficționalizează exilul, decupând, însă, la fel de fidel aspecte anecdotice sau esențiale din viața expatriatului și reclamând într-adevăr ca sursă viabilă de inspirație autobiograficul, prin sinteza acestuia și îmbinarea perspectivelor. Ficțiunea lui Constantin Eretescu mai propune o perspectivă profund subiectivizată a exilului printr-o deplasare de accent de pe descrierea fenomenului integrării, a avatarurilor exilatului și a încercării de redefinire a statutului expatriatului pe ceea ce astăzi putem identifica drept o formă de introspecție și interiorizare a experienței exilului. Într-un context mai larg, acest roman pare a ilustra și confirma ceea ce Mircea Anghelescu observa legat de conceptul de exil și anume că în ciuda faptului că „exilul” pare că „și-a pierdut sensul istoric”, nu putem afirma cu certitudine că și-a și „sensul moral” (Anghelescu, 4). De aceea, putem afirma, fără nici un dubiu, că acest roman epistolar contemporan deschide literatura exilului către un etos intim al intelectualului expatriat, fiind o reafirmare simbolic-alegoric a dislocării identitar-culturale și a marginalizării inerente experienței expatrierii. În acest sens, romanescul epistolar se configurează drept o alegorică catabază și regresie în sine, ambele echivoc și simbolic percepute. În mod tradițional, formula epistolară, constituibilă prin existența a două roluri (alternative) imperativ necesare eu și tu, instituie un joc asumat al reciprocității și al efectelor, o deschidere și o întâmpinare a confesiunii celuilalt, o încurajare a expresiei de sine, postulând astfel dialogul epistolar ca manieră primordială de (auto)comunicare (Altman, 117122). Implicit, spațiul epistolar intim creat de cei doi epistolieri impune o negociere a imaginilor de sine. Discursul epistolar și mai ales dimensiunea intim confesivă impusă de protagonist, Anghel, sunt concepute mai ales pentru a pune în oglindă în mod direct problematica exilului prin răsfrângeri care se reverberează din subconștient către conștient sub aspectul unor observații, detalii, asocieri, paralele și chiar aluzii sau citări explicit intertextuale. Scrisoarea însă, îmbinând la modul ideal epicul cu confesiunea, are funcția secundară de a fixa pe hârtie „un joc de rol”, o „versiune” a unor identități și o psihologie simptomatice pentru o epocă și mai ales pentru ciocnirea ideologică, dar și de a crea în mod imperativ necesar iluzia prezenței fiindcă, adesea, cel care se referă la sine spunând „eu” în scrisoare nu se deschide și nu răsfrânge în mod integral asupra celuilalt, dar tinde mai curând să însceneze textual o versiune ideală despre sine1, după cum însuși Anghel încearcă să facă în epistolele către Maria. Pornind de la tratarea fragmentară, dar unificată a două dimensiuni complementare, relația erotică dintre Anghel și Maria (pusă în lumină de formula introductivă din titlu), panorama și obstacolele exilul, romanul ia forma unui discurs ambivalent, ironic și 1 O părere asemănătoare regăsim și în eseul lui Claudio Guillen intitulat ”On the Edge of Literariness: The Writing of Letters”, Comparative Literature Studies 31.1, 1994, pp. 1-24. 103 subiectiv, care comunică alienare și destructurare interioară, retorica personajului principal, 2 Anghel, fiind ordonată către vehicularea unui proces de „dezvrăjire” a eticii occidentale2. Romanul este astfel fondat pe desfășurarea și diseminarea graduală a unor simbolice coincidențe, asemănări, trimiteri intertextuale și simetrii, care concentrează dimensiunea entropiei existențiale, resimțită profund de protagonist a cărui voce pare a inunda și a lua în stăpânire textura romanescă, în timp ce vocea Mariei se constituie în expresia lucidității și a rezistenței epistolare. Aceasta însă, concepută drept „cititorul” ideal, refuză tipul de „comuniune” epistolară propus de Anghel, refuzul ei semnalând în fapt destrămarea „iluziei” epistolare și a lumii „de mijloc” imaginată de protagonist. Schema epică a romanului este simplificată așadar pentru a accentua latura interioară, introspectivă a personajului principal. Anghel Spiridon reușește să fugă din țară, trecând Dunărea înot alături de un prieten Gherasim în noaptea de Crăciun a anului 1986. Ajuns după aproximativ patru luni în America, în New York, este trimis la faimoasa Amos House - „o clădire imensă, cu aspect de cazarmă dacă te uiți la ea din stradă și amestec de hotel și închisoare în interior” (Eretescu, 5) - pentru o perioadă de un an, timp dedicat adaptării și învățării limbii engleze. Având o slujbă insignifiantă, de cărăuș pentru un coreean pe nume Li Pong, Anghel descoperă și cartografiază cultural și moral New York-ul real și îl contrapune New York-ului idealizat, care dobândise ascendent în fantezia sa. Experiența concretă a exilului rezumă o transformare fizică și morală: „Mi-am rupt spinarea” - îi comunică Anghel din New York Mariei aflată în București continuând - „mă dor toate oasele, parcă și măduva, iar durerea mă deprimă, efect secundar al celei dintâi” (Eretescu, 10). Munca fizică este însă insuficientă pentru a-i asigura supraviețuirea, Anghel punând în lumină ironic și resemnat starea de neîndestulare sau de flagrant dezechilibru financiar a aparentului Eldorado: „[c]am astă a fost profitul. Cinci câștig, șapte mănânc, ce rămâne bag în traistă” (Eretescu, 10). Aflat într-o poziție care îi permite să poată „deconstrui” critic atât experiența comunismului, cât și a capitalismului ca marcă a lumii libere, Anghel contemplează lumea nord-americană prin filtrul propriilor așteptări și a culturii anglo-saxone. Anghel se dovedește, însă, incapabil de a se adapta statutul de om liber și obligațiilor care descind din acest statut. Stă mărturie o scindarea3 treptată a eroului între ontologia scrisorii și viața reală, între spațiul și cultura americană și cel românesc, de care este legat afectiv, iar legătura epistolară nu înseamnă numai o fragilă conservare a unei relații amoroase, ci și un mijloc de a se păstra în limitele normalității și „autenticității” interioare. Aventurile lui Anghel sunt aventurile unui Ulise postmodern pe un tărâm asociabil unui Eldorado, iar scrisorile sale (asemenea unor Heroide în tradiția ovidiană, veritabile 2 Specific discursului său este ironia fină, și autoironia. Un astfel de exemplu - cu care își temperează entuziasmul de a se afla în New York - are ca punct de plecare perspectiva demistificatoare asupra spațiului american. La scurt timp de la instalarea la Amos House și începerea corespondenței cu Maria, Anghel i se va confesa complice Mariei, avertizând-o asupra juisării superficiale inițiale: „[t]rebuia să fie o scrisoare, una din primele pe care plănuiam să ți-o trimit. Oare ce m-o fi oprit? ” (Eretescu, 36-37), Scrisoarea în cauză punea în lumină, încifrat simbolic, dialectica spațiu comunist/ spațiu capitalist prin care postula „miracolul orașului” american (Eretescu, 37), întrucât, observa el: „Așa cum mă simt scos la lumină la capătul unui tunel nesfârșit. După o îndelungată letargie în întuneric, într-un loc în care zidurile n-au râsete. [...] m-am deșteptat brusc, am devenit conștient de mine și de situația nouă în care mă găseam. Mă străbate o energie proaspătă. Un altfel de electricitate. Retrăiesc o stare pe care o încercam în adolescență . așa mă simt acum. Întors, în timp. Și abia am pus piciorul aici, nu e ăsta un loc fermecat, pământ al făgăduinței: capitala lumii, așa se spune. Îți scriu ca sa te împărtășești și tu din bucuria mea” (Eretescu, 37). 3 Ruptura Anghel-Maria stă de asemenea sub semnul scindării. Ultima replică a Mariei din prima scrisoare pe care o adresează lui Anghel în exil trasează tocmai această dimensiune: „[c]um ai putut să fugi așa, iubitule, să ne rupi în două și să ne azvârli la asemenea depărtări? Maria, care nu te mai caută”(Eretescu, 46). 104 scrisori de dragoste către cel iubit și rămas acasă) trădează determinările unei conștiințe ambivalente. Încă din prima scrisoarea, Anghel declara că prin fuga din România a înfăptuit de fapt „[u]n lucru pe care mi l-am dorit de când mă știu” (Eretescu, 5), un lucru „râvnit cu atâta intensitate, încât ajunsesem să trăiesc în lumea visului. Eu îmi duceam viața în Drumu Taberei, dar mă aflam tot timpul la New York” (Eretescu, 5). Suita epistolară dintre Anghel și Maria se sprijină pe o dublă dialectică aici/acolo, aici/acum și pe evidențierea calității raporturile umane întreținute, determinate temporal-spațial, dar și cultural. Indirect, pe măsură ce scriitura capătă o nouă dimensiune în conștiința epistolierului principal, ea devine din ce în ce mai pregnant drept un mijloc de a circumscrie lumea și prezentul imediat, de a medita asupra sinelui și mai ales asupra lumii, asupra timpului, prezent sau trecut. Aventurile protagonistului - între absurd și stupefiant - transformă New York-ul într-un cronotop, adevărat Babel în continuă redimensionare, în care timpul și spațiu, așa cum sunt reprezentate în roman, sunt aspecte lipsite de transcendentalitate, forme ale realității imediate, alcătuit din tipare de ritmuri diferite și contrapuse (Bakhtin, 84-85). Totuși, semnificativ este faptul că perspectiva asupra acestui „Eldorado” modern înregistrează treptat o involuție: dintr-un spațiu dezirabil, simbol al libertății și al siguranței, dar și o expresie a multiplicității și a diversității, experiența New York-ul se cristalizează în conștiința lui Anghel drept un spațiu multidimensional, labirintin, ostil sau indiferent, expresie fundamentală a indeterminării și a lichidității morale. Surprinzător este faptul că, atât New York-ul, cât și Bucureștiul se întâlnesc sub același aspect al anulării individualității, al ignorării aspectului uman și al introducerii indivizilor în tipare și paradigme funcționale. De aceea, purtând stigmatul exilatului și mai ales pentru a supraviețui în New York, Anghel trebuie să-și asume și să asimileze statutul de expatriat fiindcă în mod inevitabil exilul, în roman, deși este mai curând opțiune culturală și nu neapărat ideologic, impunea pe lângă marginalizarea socială și culturală, o ruptură și o redefinire simbolică a identității. Drept consecință, epistolele, vor fi valorificate drept mijloace directe de cartografiere a sinelui și oblice de conturare a unui etos metropolitan marginal, dar eclectic. Timpul și spațiul devin deopotrivă dimensiuni simbolice asupra cărora Anghel operează o dihotomie hermeneutică. Ciocnirea a două tipuri de cronotop opuse, cel est-european și cel occidental încastrează două mijloace de a compune și de a înțelege (ambivalent) lumea, cel comunist, respectiv cel capitalist. Prins la mijloc între cele două spații și într-o stare abulică, de confuzie identitară, Anghel se lasă purtat de acest vârtej cultural și etic. Figurile eclectice descrise în scrisorile către Maria coagulează fațete ale aceleiași situații - exilul. În vecinii săi, bunăoară, Anghel vede entități limitate și controlabile, depersonalizate, evoluând fără niciun țel, intuind deopotrivă în sine o involuție asemănătoare. Totodată, spațiul de la Amos House, ca refugiu rudimentar al expatriaților, devine simbolic o manieră de a izola și modela individualități aparent fără apărare: „Dacă scoți capul și te uiți în groapă, vezi că din cinci în cinci etaje a fost întinsă o plasă de sârmă care face inutilă sinuciderea și una sus, ca să te împiedice, pesemne să-ți iei zborul. [...] Sunt tot atâtea odăi în care trăiesc șapte suflete. [...] Din când în când ne întâlneam cu toții la fereastră și ne uitam unii la alții. [...] ceilalți deveniserăm treptat conștienți de situația în care ne aflam. Fiecare în cușca lui, incapabil să comunice, lipsiți de instrumentul limbii, cel puțin parte din noi” (Eretescu, 14). 105 În prelungirea acestui aspect, este și tema modernă a supravegherii, care indică nu numai multiplicitatea perspectivelor, ci și absorbția unei lumi de o altă lume fundamentă pe observarea detașată și normativă a celei dintâi. Agilitatea și celeritatea cu care Anghel identifică camera video de supraveghere din masca indiană trimite la o deprindere de autoconservare, deprinsă în mediul totalitar românesc, dar și sesizarea contrastului și a duplicității existente în sânul lumii libere. Tot extinderea acestei teme dincolo de spațiul românesc semnifică nu numai o prelungire sau o perpetuare a practicilor camuflate totalitare sau o actualizare a temei Big Brother din romanul 1984 a lui George Orwell, ci și un stigmat și o suspiciune alipită exilatului rezident la Amos House4. Tematizând în continuare tema supravegherii prin transformarea scrisorii în document manipulabil, Anghel declara în prima sa scrisoare către Maria „[a]u trecut, uite, mai bine de patru luni. Aș fi putut să-ți telefonez. Să-ți alung gândurile negre. N-am făcut-o fiindcă e sigur că toate convorbirile sunt ascultate. Așa cum e citită toată corespondența. Îmi vine greu să vorbesc atunci când știu că mai e o ureche pe fir” (Eretescu, 9), epistola dobândește totuși, gradat, noi valori intrinseci. Organizat sub forma unui lanț de dihotomii, toposul orașului se constituie într-unul al labirintului, al unui veritabil oraș de sticlă, al transparenței și lipsei de intimitate care articulează subtil tema alienării, a dislocării și a crizei identitare, dar și a perspectivei care se modifică imediat ce te (de)plasezi în interiorul ei, căci în ciuda entuziasmului inițial, Anghel observă melancolic într-o scrisoare adresată Mariei: „[u]n oraș mare înseamnă prea adesea și o mare singurătate” (Eretescu, 26), iar pentru a umple acest gol și „în chip de mângâiere aleg să-ți scriu ție” (Eretescu, 26). De asemenea, un fapt interesant este constituit de perspectiva lui Anghel, care alătură îmbinarea până la demistificare a două unghiuri antitetice: cel al insider-ului și cel al outsider-ului; în acest context, Anghel fiind asimilabil unui persan modern, care contemplează, uneori perplex, lumea în care se mișcă, dar rămânând aparent neimplicat, „mirarea” sa, permanent comunicată Mariei, devenind o constantă atitudinală cu care întâmpină orice eveniment din existența imprevizibilă new-yorkeză. Scrisoarea însoțește, așadar, experiența integrării în societatea nord-americană, iar suita de epistole ale lui Anghel are dimensiunea și forța de a documenta anxietățile exilatului și fenomenului expatrierii la jumătatea anilor 80, punând în balanță așteptările individului, care, în ciuda riscului implicit, alesese să părăsească România, dar și confruntarea cu realitatea socială de dincolo de granița țării natale. Pentru Anghel, experiența comunismului este redată drept o manieră de anulare a individualității prin uniformizare. Prin denudarea acestui aspect - scrisoarea trimisă în România - Anghel deschide un registru confesiv și polemic cu mediul duplicitar asumat tacit de întreaga populație: „Nu mai puteam respira aerul de acolo. Nu praful de care pomenești, un iritant temporar, ci aerul celălalt, care ne lega de ceilalți ca o pastă din care nu te mai puteai desprinde. Ne mișcam la unison de parcă am fi fost un singur bloc uman și într-un sens chiar eram, numai că fiecare gândea altfel decât lăsa să se vadă din felul în care vorbea”. (Eretescu, 91) 4 Cităm pentru edificare fragmentul la care ne referim: „În holul central, acolo unde e recepția, deasupra tabloului președintelui [...] e prinsă [...] masca în ipsos a unui indian cu ochii roșii. Mi-a luat câteva zile până am realizat că în găvănelele goale sunt montate camere video care supravehează incinta” (Eretescu, 5). 106 Sub impulsul unei așa-zise „eliberări” de „pasta uniformizare” și, deși implicat într-o relație cu Maria, mirajul eliberării se evidențiază mai puternic orice altceva. Dorința de eliberare și de evadare, de curățire și de eliberare a tensiunilor interioare se coagulează simbolic, cu un vast orizont de așteptări fiindcă Anghel vede în spațiul american o lume promițătoare în care fiecare element este învestit simbolic, având potențialul unei renașteri interioare: „[a]erul avea densitate”, în care „[s]unt usor, compact, încă tânăr” și de aceea poate expia existența sa de toate greșelile trecutului: „[a]m destulă putere să șterg cu buretele parte aceea a vieții de până acum, să uit, să iert, s-o iau de la capăt. Fiecare zi e nouă. Neîntinată de greșeli, fără păcate. Sub tălpile mele pavajul e elastic, mă împinge în sus” (Eretescu, 23). Mai importantă decât schimbul epistolar tinde să devină scriitura cu valențe cathartice, reechilibrante prin care singurătatea se dorește a fi contrabalansată și anihilată: „Descopăr dintr-o dată că ești departe de mine, inaccesibilă și parcă și dematerializată. N-am mai fost despărțiți niciodată până acum. Nu știu să fiu anahoret” (Eretescu, 9-10), mărturisește Anghel sub povara izolării: „[m]ă apasă singurătatea, soră a morții [.] Presimțirea, dacă asta e ceea ce ai gândit, a fost corectă, [.] am trecut pe partea cealaltă a lumii. De acolo îți scriu. Corespondență de pe lumea cealaltă”. (Eretescu, 9-10). Astfel, epistola tinde să devină treptat jurnal modalizat, dar proiectat simbolic asupra sinelui și a celuilalt, conservându-și dimensiunea atât dialogistică, cât și pe cea cathartică, arătând, în mod esențial, că „sinele nu e o reprezentare de sine prin sine - nu e o conștiința de sine”, dar mai curând „o recurență prealabilă care numai ea face posibilă orice întoarcere a conștiinței asupra ei însăși” (Levinas, 67). Concentrată primordial asupra privilegierii statutului destinatarului, al celuilalt, scrisoarea asigură relaționarea a două entității despărțite în spațiu, două spații care se coagulează din ce în ce mai pregnant în aspecte ireconciliabile și incompatibile. Emerge de asemenea un sens al coparticipării și implicării Mariei în viața sa, în sensul prelungirii existenței sale din România astfel încât scrisoarea să dobândească aspectul de scriitură diaristică, după cum semnalează și Anghel, motivat intern: „[î]ți scriu așa cum alții țin jurnal” (Eretescu, 18) pentru că „ [v]reau să știi tot ce fac și gândesc” (Eretescu, 18), Maria devenind ideatic și sistematic în conștiința un dublu al lui Anghel. Spre deosebire de Anghel, Maria este prudentă în a-și exprima entuziasmul acestuia, devenind o voce disonantă și refractară schimbului epistolar. Răspunsul târziu, detașat și sarcastic al Mariei5 pun sub semnul întrebării viabilitatea și permanența schimbului epistolar, dar mai ales, condiția exilatului care, pentru cei rămași acasă, este expresia unui „om slab, plângăreț, care lasă totul în urmă și pleacă în bejenie” (Eretescu, 45). Nici consecințele ce se răsfrâng asupra celor lăsați în urmă în țară nu sunt de neglijat, Maria notând că: „Văd ca beneficiezi de un serviciu poștal special . doi bărbați. Îmbrăcați ca gemenii . se uită la mine, examinează reacția, privirea aceea cu raze X, dar atât, n-au scot o vorbă. au sunat o singură dată. Știau că sunt acasă, înțelegi? Să-mi spui acum ce-au vrut să-mi transmită? Că știu de tine, de mine, de noi? .. Că sunt la cheremul lor ? că mă pregătesc ca să-ți fac un rău? Eu nu vreau asta.” (Eretescu, 46) 5 Redăm aici fragmentul la care ne referim: „după toate lunile astea de groază, vine o scrisorică de două rânduri din care aflu că te uimești în fața unor ziduri la New York. Și că vrei să te iubești cu mine prin corespondență [.] îmi ceri să-ți scriu, să-ți oblojesc singurătatea. Nu mă simt în stare să vărs lacrimi peste plicurile tale”(Eretescu, 45) 107 Tot scrisoarea instaurează o logică aparte și o ontologie distinctă, iar ambele scot la suprafață fenomenul alienării. Fundamental expresie a hiperlucidității, toate observațiile lui Anghel articulează o pregnant nevoia de a genera un sens unificator evenimentelor din jurul său. Individualitate totuși pasivă, scrisorile sale se constituie într-o manieră menită a-i dubla existența, Anghel încercând să trăiască dublu și simultan, atât în România, cât și în America de Nord. În fapt, esența scrisorilor sale sugerează o formă de a-și reclama și conserva în mod stringent existența din România. „[d]e ce te zgârcești cu mine? De ce uiți cu atâta ușurință ceasurile noastre fericite? N-au fost puține și nici sărace în dăruire” (Eretescu, 53) îi reproșează acesta Mariei. Reproșurile adresate femeii iubite se înmulțesc și sunt primordial alimentate de angoasa și anxietatea resimțite în fața incertitudinilor legate punctual de fluxul epistolar între cele două orașe, New York și București, dar și semnele de întrebare legate de fidelitatea Mariei: „Cum, după tot ce-a fost între noi, tu-mi trimiți o pagină de hârtie, și nici aia acoperită cu litere? N-oi fi fost eu primul, . dar sunt acolo, în viața ta, locul meu nu-l poate lua nimeni. Scrie-mi. Am atâta nevoie. Același Anghel.” (Eretescu, 53) În acord cu aceste stări, emerge și sentimentul claustrării, profund interiorizat și care se constituie într-o dominată internă - paradoxal - în continuarea și exacerbarea celei din România. „Se împlinesc, uite, două săptămâni de când ți-am expediat primele rânduri. Mă întreb dacă ai început să le primești. Îndoielile mă deprimă tot atât cât mă demoralizează faptul că nu văd cerul. N-am bănuit până acum că e o marfă atât de rară. Ca să-l vezi trebuie să deschizi fereastra, să te întinzi în afară, să-ți sucești gâtul. În capătul de sus al puțului de beton se vede ceva alburiu de mărimea unui timbru poștal” (Eretescu, 15). Sentimentul înstrăinării, cristalizat gradual, în scrisorile lui Anghel este și un simptom al îndepărtării de femeia iubită, substituibilă simbolic mai târziu în figura resimțită drept purificatoare a Fecioarei Maria, dar și sub imperiul receptării scrisorii ca instrument fragil și manipulabil de comunicare. De aceea, discursul epistolar atât al lui Anghel cât și cel al Mariei se constituie într-o punere sub semnul întrebării a adevăratei naturi a comunicării, relevând fragilitatea și vulnerabilitatea demersului epistolar. Rămânând sub semnul vulnerabilității și al incertitudinii, comunicare epistolară are pe de o parte, „avantajul că e o formă de comunicare mediată”, și pe de altă parte, - teoretizând aspectele temporale care alterează calitățile inițial configurate de aceasta - Anghel observă resemnat „[p]robabil că totul se trage de acolo că între scrisul unei epistole și cititul ei se interpune un timp care modifică intensitatea sentimentului din spatele cuvintelor, așa încât ceea ce primește destinatarul este în fapt o versiune alterată a ceea ce-i fusese expediat” (Eretescu, 9). De fapt, tensiunea sesizată de Anghel, se naște din ecartul evocat de ambii protagoniști: temporalitatea uzează în mod inevitabil moral și devitalizează fondul ideatic sau afectiv al scrisorii, iar conținutul comunicării epistolare este deturnat fundamental de aspectul temporal în condițiile în care: „timpul schimbă textul chiar și pentru autorul lui” astfel încât „ne surprindem mirați, dacă nu de-a dreptul rușinați de propriile noastre scrisori, pentru că ele sunt supuse cel mult acțiunii lui distructive” (Eretescu, 9)6. 6 Aceste rânduri din roman constituie neîndoielnic un ecou al unei viziuni mai largi a romancierului asupra relație individ-timp. Un interviu din anul 2001 consemna acest aspect: „[c]eea ce vreau să spun este ca un eveniment oarecare, prin simplul fapt ca s-a consumat în trecut nu devine o fosilă a memoriei. Trecutul este 108 Alăturată timpului, distanța contribuie la erodarea graduală, dar obsesivă a intimității și a empatiei dintre epistolier și destinatar. Despărțirea fizică și mai ales imposibilitatea de a controla canalul de comunicare pun sub semnul întrebării statutul scrisorii ca mijloc viabil de comunicare. Pe de o parte, mărturisește Anghel, „[s]e interpune între noi distanța, dar și un timp în care sufletul trece prin transformări pe care le asemui unor mari alunecări de teren. Loc în care sunt îngropați de vii oameni și unde, nu de puține ori, sunt scoase la suprafața oasele unor amintiri uitate de multe vreme” (Eretescu, 18), iar pe de alta „se adaugă [.] convingerea că până să ajungă la tine scrisorile mele sunt citite de oameni care le schimbă sensurile, poate că adaugă cuvinte pe care eu nu le-am pus pe hârtie. Știi că într-o țară ca a noastră un astfel de lucru este cu putință. Și totuși continui să o fac” (Eretescu, 18), incertitudinea (deopotrivă ontologică și gnoseologică) devenind astfel stigmatul condiției expatriatului. În contrast, replica epistolară a Mariei pune în lumină jocul ambivalențelor prezență/ absență și (de)materializarea fizică și spirituală a celuilalt căci, observă Maria: „[m] ă deprind treptat cu lipsa ta” (Eretescu, 71) ca mai apoi să adauge nostalgic „[e]rai o prezență masivă, umpleai toate colțurile. Acum aud ecouri” (Eretescu, 71). Tot Maria pare a exorciza artistic imaginea lui Anghel din propria conștiință, scriindu-i lui Anghel: „[o] să mă crezi masochistă, dar ți-am făcut tabloul. Și mi-a ieșit dintr-odată. [.] Memoria a funcționat ireproșabil, mai bine decât dacă ai fi fost de față. Și totuși tu erai acolo, în fața mea. Tot ce a trebuit să fac a fost să te acopăr cu pensula, să te dau afară din mine. Cel mai mult mi-a plăcut jocul de umbre. Ești pe pânză și totuși indistinct, prezent și îndepărtat. Pictura mea . e astfel capabilă să producă astfel de efecte, încât să nu fii pe deplin sigur că ceea ce vezi există cu adevărat” (Eretescu, 71). Astfel, scrisoarea scoate în relief ecartul nu numai temporal sau spațial, ci și identitar, sursă a deznădejdii lui Anghel. Drept urmare, se instaurează ca dominantă afectivă sentimentul înfrângerii și al eșecul comunicării în ciuda tuturor reconfirmărilor lui Anghel: „[î]n rest, toate la fel. Iubirea mea pentru tine, - neclintită, de nezdruncinat”(Eretescu, 29), deși „[î]ți scriu fără să am convingerea că izbutim să comunicăm” (Eretescu, 18). Gradual, impulsul puternic imprimat de îndoială și deziluzie face ca dimensiunea epistolară să devină sinonimă cu regresia interioară, scrisoarea purtând amprenta dislocării și a scindării interne. Mijloc deopotrivă cathartic și de asigurare a supraviețuirii interne, dialogul epistolar convențional cu Maria devine un dialog cu sine7, o hartă a disoluției și a experimentării exilului. După renunțarea la corespondență a Mariei și revelarea Luciei drept epistolierul „de rezervă” care „mima” vocea Mariei, fluxul epistolar continuă, demonstrând faptul că a scrie pentru Anghel a devenit un imperativ existențial. De asemenea, în paralel cu pateticele perorații asupra ambiguității sentimentale a Mariei, conștientizarea imposibilității adaptării la o viață lipsită de un scop imediat pare a fi ideografiată pe măsură ce se constituie. reevaluat continuu. Un proces dinamic. Rezultatele sunt mereu diferite. [..] Lucrurile se petrec la fel cu întâmplările. Fie că e vorba de evenimente sociale, fie ca e vorba de relații interumane. Timpul schimbă natura relațiilor; distanta are același efect. Ca să nu mai spun că noi înșine suntem mereu alții. Ceea ce spun nu este nou. Adeseori uităm totuși că trecutul e o lavă care clocotește în permanență. Cred că cel mai greu ne vine să admitem ca istoria se rescrie și ea continuu” („Convorbire cu Constantin Eretescu”, Viața Românească, nr. 5/6, 2001, pp. 43-49) 7 Anghel se confesează: „[m]ă tot încearcă gândul să-mi caut conaționalii. Să mai schimb o vorbă. Poate-mi dau o idee. Vreau să spun un sfat. Am mare nevoie de așa ceva”(Eretescu, 8). 109 Împrumutând o carte obscură de la bibliotecă, Anghel simte nevoia de a-i transcrie Mariei câteva rânduri simbolice, care, deși oglindesc destrămarea interioară, redau o stare de optimism și speranță: „O, nu viața mea nu a devenit o povară. Încă o doresc, o iubesc încă. Sufletul din care a pierit tinerețea nu e de tot rece. Parcă ar vorbi despre mine. Un rus de care nu am auzit [.]” (Eretescu, 18). Emerg astfel ecouri intertextuale cu forță uman-simbolică sau polemică din texte precum cele ale lui Vladimir Nabokov sau Paul Auster care subliniază fluiditatea, anxietatea celor comunicate în epistole. Reflectând într-un mod ideal spațiul claustrant de la Amos House, citarea directă a rândurilor care deschid romanul lui Paul Auster o Ghost8 (roman uitat de fostul locatar al camerei de la Amos House) trasează simbolic începutul „destructurării interne” la Amos House, prefigurând depersonalizarea, integrarea într-o schemă fără defecte, și golirea de conținut individualizant a personalității umane. Scindarea între public și privat, condiție a integrării se dovedește imposibilă pentru Anghel, care înțelege că integrarea în sistem este echivalentă cu pierderea identității și capacității de a visa. Tot fragmentul din Paul Auster evocă proleptic figura devitalizată intern a lui „Anghel, fantoma de la Amos House” (Eretescu, 164), care semna ultimele rânduri ale romanului. Către final, romanul se conturează gradual într-o rescriere lirică a unei coborâri în Infern, o catabază finală în lumea exilatului cu o mobilitate sufletească mai puternică, descurcăreț și aparent lipsit de prejudecăți. Gherasim, singurul liant cu lumea americană și cu cea română, cu prezentul capitalist și trecutul comunist, devenit simbolic G.B., se transformă într-un „Tiresias” modern ocupându-se de „Psychic reading”, avându-și localul în „coasta unui cimitir” (Eretescu, 161) lângă „[o] fostă benzinărie” unde ambianța generală evoca un decor „infernal”, detalii simbolice ideografiate aparent mecanic : „[î]n fața mea un poster mare, o carte de tarot reprezentându-l pe Diavol. La picioarele lui, doi demoni cu înfățișare umană stau înlănțuiți de el. De cealaltă parte a ușii, plasat simetric The Chariot” iar „[un]n anunț informează clientele că ședința costă 20 de dolari” (Eretescu, 162-163). Concluzia discuției cu Gherasim și reluată în ultima scrisoare către o Marie reificată în spirit creștin este în deplin acord cu deznădejdea și disoluția interioară a lui Anghel. Viziunea lui Gherasim, holistă și demistificatoare în esență, asimilabilă profilului lui Tiresias, sintetizează fundamentul existențial al umanității: ,„Hoți de umbre, asta suntem. Niște hoți de umbre [.] atrași de sclipici, de lecturi. Dar mai ales de vorbe auzite de la alții. Care sădesc în noi pofte nemaiîncercate, dau năvală vise nebune [.] ne-am hrănit cu vorbe. Am urmărit umbre. Suntem noi înșine stafii” (Eretescu, 162-3). Prefigurând destinul obscur al lui Anghel și încheierea din finalul romanului (Eretescu, 164), figura imanentă a Mariei ca epistolier se destramă și este substituită ambiguu de imaginea transcendentă a Fecioarei Maria, ca simbol al dorinței de mântuire și eliberare. Finalul deschis și obscur al romanului lasă la alegerea cititorului decodificarea mesajului în cheia „sentinței” propuse de Gherasim. În același timp, simbolica reluare a cuvintelor acestuia în scrisoarea finală dedicată Fecioarei Maria pare a anula poetica discursivă și comunicativă a epistolei, relevând lichiditatea și iluzia comunicativă oferită de aceasta. 8 Redăm aici rândurile romanului Ghost din Paul Auster incluse de Anghel în scrisoarea sa: ”First of all there is blue. Later there is White, and there is Black, and before the beginning there is Brown. Brown broke him in, Brown taught him the ropes, and when Brown grew old, Blue took over. That is how it begins. The place is New York, the time is the present, and neither one will ever change. Blue goes to his office every day and sits at his desk, waiting for something to happen. For a long time nothing does, and then a man named White walks through the door, and that is how it begins.” (Auster, în Eretescu, 7) 110 Protagonistul - Anghel Spiridon - devine expresia unei individualității la capătul unui drum și la începutul unui altuia. Cezura emoțională determinată de exil este brutal și tardiv resimțită în conștiința sa. Lucia, surogatul epistolar al Mariei este singura voce care empatizează cu drama acestuia, oglindind, în fapt, tipologia tragică a individului modern. Astfel aceasta din urmă, sugerând o viziune solipsistică, rezumă drama lui Anghel, incapabil să răspundă „strigătul[ului] meu pentru că și el strigă după altcineva care nu aude. Și uite așa, lanțul țipetelor de ajutor se prelungește în gol și nici unul n-are ecou” (Eretescu, 153). Transpare de aici intenția romancierului de a-l transforma pe Anghel într-o figură arhetipală a exilatului, în timp ce „traseul inițiatic” al expatrierii devine nu numai o radiografie a obstacolelor culturale și sociale, ci și una simbolică a reconfigurării forului interior a expatriatului. Estetica romanului mai pune în lumină și tradiția genului epistolar, în contextul unei tematici bine-definite a exilului, romanescul constituit din scrisori iluminând tensiunile și spațiile vide dintre epistolieri. În paralel cu viziunea alegorică, adânc impregnată în structura romanului, dimensiunea epistolară sondează valabilitatea scrisorii ca mijloc genuin de interrelaționare umană. Bibliografie Opera citată: Eretescu, Constantin, Dragă Maria, București: Criterion, 2009. Bibliografie critică: Altman, J., Epistolarity: Approaches to a Form, Columbus: Ohio State University Press, 1982. Anghelescu, Mircea, „Căutarea ca inițiere”, România literară, nr. 27/ 1999. Astalos,Georges, Epistolar parizian, București: Vitruviu, 2003. Bakhtin, Mikhail M., The Dialogic Imagination: Four Essays, Austin: University of Texas, 1983. Busuioceanu, Alexandru, Un roman epistolar al exilului românesc, trad., prefață, postfață Liliana Corobca, București: Editura „Jurnalului literar”, 2003-2004. Stănescu, Gabriel, „Convorbire cu Constantin Eretescu”, Viața Românească nr. 5/6, 2001, p.43-49. Levinas,E., Între noi, Încercare de a-l gândi pe celălalt, București: BIC ALL, 2000. 111 PANAIT ISTRATI ȘI DIALECTICA IDENTITĂȚII Drd. PÂPAI (BALÂZS) Reka Katalin Universitatea Petru Maior, Tg.-Mures Acest studiu are ca scop relevarea elementelor semnificative prezente în cadrul discursului identitar istratian. Operele lui Panait Istrati reprezintă expresia verbală a gândirii lui. Pornind de la elucidarea noțiunilor precum identitate și alteritate, intenționăm să punem în lumină principalele forme ale identității. Deși relația dintre IDEM și IPSE poate fi definită în termenii unei antinomii dialectice, totuși în cazul operelor lui Istrati, cei doi termeni relativi intră în compoziția unui tot unitar. Prin intercalarea identității IDEM și IPSE, reprezentate prin scriitorul Istrati cât și prin personajul - narator, Adrian Zograffi, scriitorul brăilean realizează o expunere prin care fie ni se prezintă fie este în căutarea adevăratei sale identități. Cuvinte-cheie: discurs identitar, dialectica identității, alteritate Comunicarea noastră are ca scop principal punerea în valoare a celor mai semnificative tipuri ale identității, fără de care numeroase opere scrise de scriitorul brăilean, Panait Istrati, nu ar putea fi discutate din perspectiva discursului identitar. Am dori să menționăm faptul că prezentul studiu constituie numai o mică parte introductivă a cercetării noastre științifice, prin care intenția noastră, pe de o parte, ar fi aceea de a expune principalele abordări ale identității scriitorului Panait Istrati, iar pe de altă parte de a pune semnul egalității între identitate și diferitele ipostaze ale eului : eul biografic, eul literar, eul cultural, cel social, politic, moral și artistic. Prezentul studiu are ca punct de plecare elucidarea noțiunilor de bază, precum identitate și alteritate, prezentate ca și antinomii dialectice, pe care se construiește întregul discurs identitar. Prin noțiunea de „discurs identitar”, noi înțelegem de fapt acea formă a discursului literar, prin intermediul căreia fie scriitorul însuși, fie identitatea lui ipse, reprezentat de cele mai multe ori de către alter ego-ul său, ne povestește întreaga lui viață. Despre protagonistul discursului identitar al lui Istrati, am putea spune că nu este niciodată mulțumit cu el însuși, iar din această nemulțumire se naște dorința lui arzătoare de a fi altcineva, de a suprapune eul său pe un „altul”, căutându-și până la sfârșitul vieții adevărata lui identitate. Întrebări, de genul: „Cine sunt eu? ” sau „Cine suntem?”, constituie baza oricărui discurs identitar, iar pentru a răspunde la astfel de întrebări trebuie să luăm în considerare cele două forme esențiale ale identității, identitatea idem și identitatea ipse, care intercalându-se, formează în același timp un tot unitar. Intenția care ne-a călăuzit pe tot parcursul studiului a fost printre altele și aceea ca pe lângă perechea noțională identitate-alteritate, să punem accentul și pe celelalte forme ale identității reflectate de către scriitorul brăilean în discursul său identitar. Astfel, pornind de la ipoteza că în cazul paginilor autobiografice scrise de Panait Istrati, se poate vorbi despre identitate ca și construct narativ, ne-am propus de asemenea să ne oprim asupra unei alte perechi, formată din identitatea personală și cea narativă. Iar în ceea ce privește ultima parte a studiului, aceasta este consacrată identității culturale, acea ipostază a identității, care în procesul scriiturii se reflectă 112 în folosirea celor două limbi, limba română și cea franceză, și care exprimă sentimentul apartenenței naționale. I. Identitate / Alteritate - antinomii dialectice Problema identității constituie un subiect destul de larg, motiv pentru care aportul metodologic al celor mai diverse discipline este indicat. Clădit pe fundamentele teoretice provenind din spațiul psihologiei, sociologiei, antropologiei, filosofiei, termenul utilizează transferul unor categorii din științele amintite în aria literaturii. Prezența noțiunii de „identitate” în contextul celor mai diverse discuții - de la cele privind globalizarea, identitatea culturală, până la cele lingvistice și literare speciale, duce la ambiguizarea discursurilor exegetice, perechea noțională identitate/alteritate fiind înscrisă deseori în aria semantică a diferenței ostile (identitate vs. alteritate). O asemenea receptare nu numai că este unilaterală, dar generează o criză a alterității, care se înscrie în contextul general al crizelor culturale, alături de cea a identității. Posibilitatea existenței unei alterități conflictuale, desemnând o coexistență a contrariilor, un fel de simultaneitate (și identitate și alteritate), este total exclusă. Evitarea confuziilor și a ambiguităților semantice implică parcurgerea unui traseu special, de la definirea noțiunii de identitate, la precizarea raporturilor construite în interiorul binomului identitate / alteritate, dar și la precizarea ariei de manifestare a alterității. Noțiunea de identitate, în aparență una transparentă, este marcată de o încărcătură de sens care antrenează filosofia, antropologia, psihanaliza, științele sociale, dar și analiza discursului. Difuziunea termenului s-a datorat asocierii lui cu domeniul subiectivității, ca identitate personală. Aceasta vizează sentimentul identității, faptul că individul se percepe ca fiind același în timp. Într-un sens mai larg, noțiunea identității personale este asimilată unui sistem de sentimente și reprezentări prin care subiectul se singularizează. Exegezele actuale definesc relația dintre identitate / alteritate în termenii unei antinomii dialectice. Identitatea, în accepție generală, constă în „faptul de a fi identic în fiecare moment cu sine însuși, desemnând starea unui obiect de a fi ceea ce este, de a-și păstra un anumit timp caracterele fundamentale, individualitatea”1 2. Alteritatea însă, reprezintă „caracterul a ceea ce este diferit de un eu, ceea ce constituie o entitate aparte, diferită, dar și senzația unui eu de a fi un altul, de a fi altcineva” . Luând în considerare cele două componente ale identității (idem sau memete și ipseitate sau sineitate) trebuie să menționăm propensiunea cercetătorilor contemporani pentru analiza identității în strânsă legătură cu ipseitatea, adică cu alteritatea. În spațiul românesc s-au cristalizat două teorii emblematice pentru înțelegerea identității din această perspectivă, ambele ilustrând paradoxul coexistenței identității și alterității. Prima îi aparține lui Solomon Marcus, care oferă trei moduri de a înțelege identitatea și alteritatea : „material, structural și interactiv”3. Identitatea materială se referă la corpul uman ca entitate vizibilă. Cea structurală este mai profundă și mai statornică. Cea mai controversată este identitatea interactivă sau de câmp, care corespunde prin excelență devenirii, caracterului dinamic al identității. Identitatea sinelui este dată de relația sa cu ceilalți, cu acel altul exterior, capabil de critică, dar e la fel de adevărat și faptul că există un conflict intrapersonal, ilustrat de relația cu altul interior. Astfel, putem vorbi despre alte două tipuri ale identității : o identitate construită 1 Eugenia Dima, Doina Cobeț ș.a., Dicționar explicativ ilustrat al limbii române, București, editura Arc &Gunivas, 2007, p. 878. 2Eugenia Dima, Doina Cobeț, idem, p. 54. 3 Solomon Marcus, „ Identitatea și alteritatea sunt de nedespărțit ”în Secolul 21 : Alteritatea, nr. 1-7, 2002, pp. 84-90. 113 în afară, au dehors, și încă una construită în interiorul ființei, au dedans. Acestea corespund celor două tipuri de identificare stabilite de Claude Dubar : identificări atribuite de alții, numite „identități pentru celălalt”, și identificări revendicate de sine însuși, adică „identități pentru sine”4. Cea de-a doua viziune asupra fenomenului identității este cea propusă de teoreticianul și criticul Sorin Alexandrescu. Este vorba despre o tipologie a identității, cuprinzând patru posibile variante de înțelegere a acesteia : „Prima tipologie, mereu el însuși și mereu același, desemnează identitatea ideală. Tipologia, nici el însuși, nici același - este acel tip de identitate care anunță pierderea totală a identității, prin negarea oricărei valori proprii. A treia tipologie, mereu el însuși, dar nu mereu același, este o identitate cu trăsături generale de continuitate la un nivel superior, dar cu discontinuități și rupturi la nivel inferior. Iar cea de-a patra formă, mereu același, dar nu și mereu el însuși, este un tip de identitate care conduce la o imagine falsă.”5 Această trecere în revistă a teoriilor devenite puncte de referință în tratarea noțiunii de identitate ne oferă posibilitatea să rezumăm dimensiunile identității personale : unicitatea, înțeleasă ca persistență numerică, continuitate de sine însuși, dar și ca originalitate ; asemănarea, similitudinea cu sine însuși ; schimbarea, ipseitatea ; temporalitatea, acea dimensiune care asigură printre altele și ipseitatea subiectului ; diferențierea cognitivă și afectivă - arătând caracterul neomogen al identității ; dedublarea internă ca diferențiere, adică dubla dualitate moi/autre sau moi / je. Aceste dimensiuni menționate mai sus ar putea fi considerate drept componentele unei identități ideale a unui subiect complet și pozitiv, unde altul nu va interveni decât cu scopul de a pune în valoare imaginea eului perfect. Atât noțiunea de „alteritate” cât și receptarea sa au înregistrat momente semnificative. Interpretând alteritatea ca diferență, filosofia clasică nu a făcut altceva decât să încorseteze termenul respectiv, limitându-i ariile de manifestare. Specialiștii din ziua de azi vorbesc atât despre o alteritate fundamentală, având o coordonată socială, cât și despre o alteritate internă, cu evidente implicații psihologice, sau despre o alteritate a limbajului. Existența celor două funcții ale societății : o funcție integratoare și una umanizatoare, stârnește problema etică a alterității, a raportului individual dintre Eu și Celălalt. În ciuda diferențelor, există o nevoie generală de Celălalt, definită de eseistul român Ștefan Augustin Doinaș în termenii unui paradox, care surprinde dimensiunea alterității originare, sublimând-o în imanență : „noi nu suntem cu adevărat sociali decât atunci când admitem imanența celorlalți în noi înșine”6. Dincolo de a indica conflictul dintre individ și societate, alteritatea se referă la un întreg ansamblu de diferențe : ființe sau societăți diferite, fapt care l-a determinat pe Lucian Boia să definească alteritatea drept una din structurile arhetipale susceptibile să acopere esențialul unui imaginar aplicat evoluției istorice. Celălalt, afirmă Lucian Boia, „este o persoană sau o comunitate adevărată, observată prin grila imaginarului. În afara celuilalt real, reluat și deformat de imaginar, există un celălalt pur fictiv. Indiferent de aceasta, mecanismul alterității rămâne același, și anume proiectarea asupra Celuilalt a propriilor noastre fantasme și dorințe.”7 4 Claude Dubar, Criza identităților. Interpretarea unei mutații, Chișinău, Editura Știința, 2003, p.9. 5 Solomon Marcus, „Sorin Alexandrescu, unul de-ai noștri” în Observatorul cultural, nr. 130, 2002, p.8. 6 Ștefan Augustin Doinaș, „Eu și celălalt”, în Secolul 21 : Alteritatea, nr. 1 - 7, 2002, p.12. 7 Lucian Boia, Pentru o istorie a imaginarului, București, Editura Humanitas, 2000, p. 145. 114 Concepția filosofico-lingvistică a lui Eugen Coșeriu cu privire la alteritatea lingvistică se impune prin noutatea viziunii ; accepțiunea dată alterității fiind definită de marele lingvist într-un sens opus celei din estetica receptării, unde alteritatea este faptul de a fi altcineva : Celălalt nu este străin, ci este un alt Eu. Limbajul este „pentru altcineva” și „al altcuiva”, iar subiectul creator de limbaj nu e un subiect absolut sau universal ci e întotdeauna „subiect între subiecte” și se recunoaște ca atare că „eul în limbaj presupune întotdeauna un Tu căruia i se adresează și cu care comunică.”8 În viziunea lui Martin Buber, ideea dualității subiectului reiese din relația dialogică exprimată de cuvântul fundamental Eu - Tu : „Eu din cuvântul fundamental Eu - Tu apare ca persoană și ia cunoștință de sine ca subiectivitate. Eu din cuvântul fundamental Eu - Acela apare ca o ființă proprie, ca un individ și ia cunoștință de sine ca subiect”9. Această dualitate reprezintă deci dimensiunea existențială a omului ca subiect și se manifestă în relația dialogică Eu - Tu. Omul se percepe pe sine ca subiect nu în interioritatea Eului, și nici în cea a lui Tu, ci în relația de intersubiectualitate pe care o întreține cu altul, iar prin altul și cu sine însuși. Anume prin Tu-ul său, aflat atât în exterior cât și în interior, Eu poate să-și realizeze dualitatea ființei sale și să-și conștientizeze propria alteritate, să se cunoască pe sine ca fiind Același și totodată Altul. Bipolaritatea structurală și funciară a ființei umane este demonstrată, de M. Bahtin, nu numai în baza interacțiunii și comunicării dintre doi indivizi umani, ci și în baza actului de „vorbire internă” ca o convorbire imaginară, conștientă sau inconștientă, dintre „eu” și „tu” sau „altul”. Dialogând cu un altul real, dar și cu un altul imaginar, care se află nu în afara sa, ci în interiorul său, eu mereu se dedublează, această scindare fiind una unificatoare, privilegiind reidentificarea continuă a lui „eu” ca „același”. Operând cu uneltele temporalității și ale spațialității, în viziunea lui Șt. Aug. Doinaș, alteritatea se afirmă „ca o condiție de existență nu numai în afara mea, prin raportarea la ceilalți, ci și înlăuntrul meu, prin raportarea la mine însumi : propriile-mi ipostaze fac din mine o ființă multiplă : Eu este un Unu plural (.)”10. Aceeași percepție a alterității interioare se regăsește la Tzvetan Todorov, conform căruia „îi putem descoperi pe ceilalți în noi înșine, putem înțelege că nu formăm o substanță omogenă și radical străină de tot ceea ce nu este sinele : eu este un altul.”11 În fine, alteritatea interioară trebuie înțeleasă ca decalaj între finitudinea noastră reală și amplitudinea câmpului spre care ne deschidem, semn că ființa noastră nu e pură identitate cu sine însăși, ci pluralitate, deci alteritate. Altul ar fi imaginea din noi care ne scapă, a celui ascuns în profunzimile ființei. Această dedublare internă poate fi considerată o diferențiere intersistematică care reprezintă una din dimensiunile identității personale și pune problema legăturilor existente între unitatea și diversitatea sinelui constituit din identități multiple. Analiza raportului identitate / alteritate, înțeles ca diferență în cazul alterității fundamentale, sau ca o unitate de contrarii, alterul fiind coexistent eului, în cazul alterității interioare, duce la un numitor comun : alteritatea reprezintă o dimensiune a existenței umane, proiectându-se atât în exterior, cât și în interior. Această întâlnire cu alteritatea în spațiul comunicării interumane asigură depășirea prăpastiei dintre Eu și Celălalt, statuând alteritatea într-o dimensiune originară, înnăscută a eului spre un alt eu. La limită, alteritatea ne oferă posibilitatea de a ne 8 Eugen Coșeriu, Alteritate, toleranță și masochism în „Revistă de lingvistică și știință literară”, nr. 3, 1997, p.80. 9 Martin Buber, Eu și Tu, București, Editura Humanitas, prefață de Ștefan Aug. Doinaș, 1992, p. 89. 10 Ștefan Aug. Doinaș, Fragmente despre alteritate, în „Secolul 21. Alteritate”, nr. 1 - 7/2002, pp. 23-27. 11 Tzvetan Todorov, Cucerirea Americii. Problema Celuilalt, traducere de Magda Jeanrenaud, Iași, Institutul European, 1994, p. 7. 115 imagina orice, de a ne concretiza visele prin intermediul unui Celălalt fictiv, care este tot Eu. Este important să privim aria de manifestare a alterității ca un spațiu al semnificațiilor multiple, al dialogului, și nu neapărat al confruntării. II. Identitatea - un construct narativ la Panait Istrati Pornind de la teoria modernă a lui Paul Ricoeur, reprezentată de acel soi-meme comme un autre, în ceea ce urmează vom încerca să accentuăm rolul identităților IDEM și IPSE în căutarea și în definirea sinelui la Panait Istrati. Pentru a ne înțelege viața, care este o poveste incompletă, Ricreur consideră că avem nevoie de un model ficțional, de căutarea de sine prin ficțiune. Conform concepției lui Ricoeur, Alasdair MacIntyre și Daniel Dennet, „sinele este un centru de gravitate narativă, căci în absența unei narațiuni sau o dată cu intrarea ei în criză, 12 sinele însuși devine victima unui colaps identitar.”12 Definind identitatea drept „un câmp de tensiuni”13 - dar și de potențial echilibru între idem și ipse, Ricoeur sugerează posibilitatea de descoperire a identității în alteritate. Identitatea de tip „idem” (identitatea cu sine a aceluiași) se definește prin trei criterii : unicitatea sau persistența numerică și permanența în timp. Dintre acestea, temporalitatea servește drept liant între stabilitatea identității, care îi conferă persoanei caracter durabil, și ipseitate, înțeleasă ca evoluție imprevizibilă a sinelui, inevitabil schimbător (identitatea ca subiectivitate). O astfel de abordare a problemei identității personale deschide calea spre o teorie narativă a sinelui, susceptibilă de recuperarea noțiunii de subiectivitate. Identitatea narativă reprezintă pentru Paul Ricreur, o modalitate de constituire a identității, implicând o raportare la limbaj, definit ca o componentă majoră a subiectivității, deoarece limbajul are puterea de a ne arăta ființa, dar și de a actualiza autodezvăluirea acesteia. În volumul intitulat „Soi-meme comme un autre”, hermeneutul francez elaborează o teorie narativă a identității, folosind modelul eului ficțional ca bază pentru definirea celui personal. O astfel de ipoteză pornește în mod implicit de la ipoteza sinelui reprezentat drept construct, narațiune a sinelui și presupune faptul că atât întâmplările interioare cât și cele exterioare, izolate ale vieții unui individ devin coerente și semnificative în contextul narațiunii care le înglobează, devenind, astfel, episoade narative ale poveștii personale recunoscută ca atare și elaborată de „sine”, întocmai cum identitatea narativă se constituie în și din organizarea narațiunii. Spațiul narativ asigură unui personaj fictiv posibilitatea de identificare, de unicitate datorită unui număr de trăsături distinctive pe care le posedă și le dezvoltă pe măsură ce se derulează firul epic, dar mai ales datorită coerenței narative, noțiune transferată de Ricreur la nivelul organizării interioare a sinelui. Folosind în mod inspirat etimologia cuvântului identitate, hermeneutul francez integrează și explică deosebit de sugestiv în conceptul de identitate personală cele două coordonate oarecum contradictorii care stau la baza acestuia : similaritatea cu ipostazele anterioare și diferența față de sinele anterior și față de ceilalți. Făcând distincția dintre cele două componente interdependente ale identității, Ricreur afirmă că identitatea idem reprezintă nucleul dur, centrul, forma stabilă, constantă și permanentă în timp a identității, în timp ce identitatea ipse înglobează și chiar stimulează schimbarea, alteritatea, desemnând variațiile, zona dinamică a sinelui. În ceea ce privește cele două „fețe” ale identității personale, acestea nu există independent în persoane diferite, ci coexistă în interiorul aceluiași individ, întreținând o relație tensionată și totuși echilibrată, care 12 Paul Ricoeur, Soi-meme comme un autre, Paris, Editions du Seuil, 1990, p. 9. 13 Paul Ricoeur, op. cit., p.12. 116 elaborează continuu sinele și-l conservă în mod unitar. Relația dintre cei doi poli tensionați și totuși echilibrați ai eului este întreținută într-un spațiu narativ, cel al povestirii personale, care se aseamănă celui narativ ficțional. O astfel de teorie, cum este cea a identității narative, prezintă mai multe avantaje, atât pentru înțelegerea și aprofundarea identității personale, umane, cât și pentru identitatea ficțională, a personajelor literare și a relației simbiotice pe care aceasta o întreține cu acțiunea. Datorită faptului că teoria identității narative a lui Paul Ricoeur afirmă interdependența dintre identitatea personajului și narațiunea care o construiește, despre criza identității personajului nu putem afirma că a rămas fără urmări la nivelul elaborării narațiunii. Unul dintre motivele pentru care am recurs la abordarea teoriei identității prin prisma acestei concepții a identității narative a fost acela că majoritatea operelor istratiene care fac parte din cele două cicluri mari : Povestirile lui Adrian Zograffi și Viața lui Adrian Zograffi, nu sunt altceva decât narațiunea (povestea) construirii unei identități, o ultimă încercare disperată a scriitorului brăilean de a închega o identitate dispersată. Cât despre narațiunea prezentă în operele lui Panait Istrati am putea afirma că aceasta înglobează o suită de amintiri ale unor întâmplări, experiențe, senzații, obsesii ale personajului - narator, Adrian Zograffi, organizate prin intermediul procedeului memoriei afective, din care se încheagă autentic și tulburător un sine, o identitate narativă. O dată cu alegerea scrisului ca modalitate de recuperare a eului, intenția scriitorului a fost aceea de a-și închega o identitate, de a dobândi un nume prin scris. Pe parcursul narațiunii, apar numeroase semne ale crizei identității, momente în care personajul - narator al lui Istrati nu mai știe cine este și simte lipsa identității sale de departe, ca și cum ar fi devenit, pentru o clipă, o persoană străină. Legat de aceste crize ale identității, trebuie să vorbim și despre ceea ce conform conceptului de identitate narativă, elaborat de Ricreur, putem numi sciziunea idemității de ipseitate, moment în care ipseitatea pierde suportul idemității. Tensiunea dintre cele două forme ating punctul maxim, producând astfel ruperea echilibrului identitar al sinelui. La nivel terminologic, „persoana reală” a naratorului istratian se suprapune identității idem, cât despre Adrian Zograffi, el se suprapune identității ipse. Această sciziune se produce de nenumărate ori pe parcursul diferitelor etape ale vieții personajului narator. Cauza principală a crizelor de identitate este de fapt, ceea ce ar putea fi numit o idemitate slabă, adică o non-similaritate cu ipostazele anterioare ale sinelui dar și lipsa validării sinelui de către celălalt, de un grup social, ceea ce duce la exacerbarea dimensiunii ipseității până la a eluda idemitatea. O consecință a crizei identității este pierderea simțului realității. Am putea spune că această ruptură a individualității conștientizată de narator s-a manifestat încă din copilărie, determinând o continuă căutare a identității, diverse încercări de apropiere a unei alte identități, a unui ipse care să se transforme în idem. Considerăm că personajul-narator al lui Panait Istrati și-a explorat la maximum latura ipse, dorindu-și să fie altcineva, să-și suprapună sinele pe un alter. Având în vedere faptul că unei ființe umane nu-i este dat să-și aleagă identitatea, ci doar să o accepte pe cea care s-a constituit prin și în sine, fie ea și scindată, încercările naratorului istratian de a alege o altă identitate, am putea spune că au eșuat. El a înțeles până la urmă că niciodată nu va putea deveni un altul și astfel a încercat programatic să-și reconstruiască propria idemitate prin intermediul narațiunii personale. El este ceea ce-și amintește și ceea ce povestește despre sine în paginile sale autobiografice, cuprinse în volumul intitulat Viața lui Adrian Zograffi. Aceasta este cea din urmă strategie de recăpătare a identității, este și singura cu șanse de reușită, deoarece 117 organizarea narativă a amintirilor pe baza memoriei dă coerență și unicitate sinelui, similaritate cu ipostazele sale anterioare (copil, adolescent, tânăr, adult). Binomul identitate / ipseitate poate deveni unul operant în cazul unui scriitor autoexilat, precum Panait Istrati, deoarece prin intermediul lui putem urmări problema definirii de sine prin raportare la valorile tradiționale, implicând temporalitatea, dar și prin raportare la condiția de auto-exilat, condiție care induce și aspectul spațialității. La Panait Istrati, se poate vorbi despre un exil autoimpus, iar în ceea ce-l privește pe exilat, am putea spune că acesta este o făptură cu două identități, una pe care i-o impune lumea pe care a ales-o, și alta la care nu vrea să renunțe. Păstrarea identității lingvistice este echivalentă cu lupta împotriva destabilizării identitare. Pentru un om de litere, de genul lui Panait Istrati, faptul de a scrie în limba franceză este echivalent cu eliberarea de sinele idem și cu disponibilitatea către sinele ipse, chiar dacă acest lucru nu se întâmplă imediat. La întrebarea dacă există sau nu un model narativ identitar, caracteristic acestui scriitor auto-exilat sau emigrat, tindem să dăm un răspuns afirmativ. Atâta vreme cât pendulează între trecut și prezent, Istrati ca și exilat poate fi considerat drept un traducător, care călătorește permanent între două universuri. Traducerea, în cazul acestui autor, nu este altceva decât metafora percutantă a exilului autoimpus. Exilatul Istrati e vindecat de nostalgie în momentul în care abandonează îndeletnicirea de traducător, acceptând în schimb bilingvismul, ca perspectivă în mod constitutiv duală și multiplă. Statutul de autoexilat al lui Istrati desemnează o categorie a cărei identitate se constituie din paradigma alterității ei pentru ceilalți. III. Identitatea culturală și sentimentul apartenenței naționale O altă tipologie a identității, care ocupă un loc deosebit de important în discursul identitar istratian și la care dorim să ne referim, este cea a identității culturale. Problema identității personale și sociale cât și raportul lor cu literatura, pare să fie o adevărată provocare. În cadrul crizei de identitate, provocată de întâlnirea eului cu Celălalt, identitatea culturală constituie un element dominant. Identificarea propriei culturi constă în acceptarea propriului trecut, în evaluarea prezentului prin intermediul trecutului, cât și în diversificarea celuilalt într-un context ideologic și cultural. Noțiunea identității culturale semnifică pe de-o parte „totalitatea trăsăturilor culturale proprii unui grup (limbă, religie, artă) care îi conferă individualitate, iar pe de altă parte însă, prin această noțiune putem înțelege raportul imaginar sau utopic cu o lume reală sau imaginară”14. Datorită conotațiilor lingvistice, referințelor istorice și tradiționale, acest imaginar va fi cunoscut și înțeles de către cititor. Această noțiune ne sugerează printre altele și ideea conform căreia comportamentul individual sau social, pretins de către identificare și de apartenență, devine o mentalitate, transformându-se în tradiție culturală, constituindu-se în mit, obligându-l pe individ să conștientizeze apartenența lui la o comunitate. Prin intermediul trăsăturilor fictive, mitice sau utopice, orice individ sau grup social își pune în valoare caracteristicile acestei apartenențe (limbă, istorie, moravuri, comportament), pe care le raportează la trecut. Având în vedere faptul că între identitatea națională și cea culturală există o strânsă legătură, în tratarea temei identității culturale ne vom referi la elementul cel mai 14 Jean, Bessiere, Andre, Sylvie - Multiculturalisme et identite en litterature et en art, Paris, Edition l'Harmattan, 2002, p. 185-186. 118 important, și anume limba. Atât identitatea culturală cât și cea națională exprimă, în cazul scriitorului Istrati, sentimentul apartenenței la o anumită cultură, la un anumit grup etnic. Precum se știe, majoritatea operelor au fost scrise mai întâi în limba franceză, limbă învățată din operele marilor scriitori clasici, și numai ulterior le-a tradus în limba lui maternă. Aflat sub influența puternică a limbii materne, autorul conferă textelor sale o sensibilitate românească. Panait Istrati se numără printre acei scriitori francofoni care duc tot timpul o luptă permanentă pentru a se autodefini, pentru a se autoidentifica. Limba franceză, folosită de scriitor, constituie prin excelență acel mijloc care exprimă căutarea identității. Această limbă nu apare ca un cod național, ci mai degrabă ca un semn al creativității literare. Am putea afirma că această limbă reprezintă o legătură între alianța originală de unitate și de diversitate culturală. Ea este mijlocul expresiv care permite metisajul celor două culturi, române și franceze, dar poate fi considerată drept un topos cultural, care permite scriitorului să-și aprofundeze și să-și diversifice ideea identității sale. Un scriitor francofon, de genul lui Panait Istrati, se ocupă cu identitatea lui, redefinind-o în raport cu alteritatea. Folosind codul lingvistic francez, Istrati ne prezintă un univers în raport cu celălalt, în raport cu contextul policultural, cu lumea polivalentă în care se recunoaște. Stăpânirea unei limbi afirmă originalitatea, identitatea, punctul de vedere al scriitorului, iar ceea ce exprimă fără încetare individualitatea lui este fără îndoială folosirea limbii. În cazul lui Panait Istrati, francofonia literară apare ca un ansamblu multicultural, plurilingvistic. Aceasta devine o formă de exprimare lingvistică, care duce la simultaneitatea unei pluralități de culturi dar și la confundarea identității eului cu identitatea celuilalt. Pentru acest scriitor brăilean, afirmarea identității sale culturale are un dublu scop : cunoașterea sinelui dar și recunoașterea lui de către celălalt. Cultura pentru el devine un ideal de atins. Căutarea identității culturale într-un context multicultural se înscrie ca o tentativă ideală de a-l convinge pe Celălalt, de a-l face să înțeleagă propriul său principiu de realitate, de a-l face să înțeleagă identitatea propriei sale societăți. Identitatea multiculturală în cadrul unei entități multiculturale, cum este și francofonia, constituie „acel element care salvează atât pe scriitor cât și pe cititor de la faimosul angrenaj al mutațiilor culturale, de la agonie”15. Francofonia literară apare ca un adevărat proces de echilibru între arta scrisă și identitatea culturală, deseori înțeleasă ca și identitate națională. Am putea spune chiar că ea determină modalitatea de contribuire a creației literare la instaurarea și la difuzarea sentimentului colectiv al identității culturale. Scrierea operelor istratiene în limba franceză, în viziunea noastră, nu trebuie interpretată în niciun caz ca fiind un act de negare al identității naționale. Interesul pentru învățarea acestei limbi străine ar putea fi explicat și prin „setea” scriitorului pentru lectură. Întreaga lui operă se caracterizează prin prezența surprinzătoare a cuvintelor și expresiilor românești sau de origine românească. A scrie în limba franceză nu se echivalează, la Istrati, cu dispariția limbii și a culturii românești, ci din contră, se poate spune că stilul său se află sub influența limbii române, iar atmosfera creată în opere este una specific românească. Scopul scriitorului a fost acela ca prin intermediul creației sale să apropie barierele existente între cele două tipuri de culturi și scriituri. Opere precum Chira Chiralina, Moș Anghel, Țața Minka, Ciulinii Bărăganului, pun în lumină acele modalități folosite de către Istrati care contribuie la reflectarea culturii românești. Trebuie să recunoaștem că textele lui Istrati scrise inițial în limba franceză sunt marcate din punct de vedere stilistic. Dar totuși, 15 Jean, Bessiere, Andre, Sylvie, op. cit., p. 188-189. 119 prin materialul principal al interpretării, care este limbajul, aceste texte constituie sprijinul demonstrativ și necesar în relația naratorului cu receptorul și cu textul său. Creația inițială este precedată de momentul căutării interioare ale subiectului, ale sentimentelor, ale formelor și cuvintelor. Este vorba despre momentul precreației, despre o construcție mintală, dinamică, din care lipsește convenția textului scris și în care se manifestă relația intimă dintre autor și limba lui maternă, aceasta fiind limba în care autorul își gândește textele și în care, mai târziu, le și va traduce. Luând în considerare cele afirmate, am putea spune că stilul lui Panait Istrati s-a format prin asimilarea conștiinței de apartenență națională. Modalitatea de inserare a cuvintelor străine în textul francez explică modul în care scriitorul brăilean și-a construit textul înainte de a-l scrie în limba franceză, accentuând astfel și existența a priori al textului : „ Majoritatea eroilor mei sunt români sau din România ; acești eroi au gândit și au trăit în sufletul meu, timp de ani îndelungați în românește, oricît de universale ar părea simțirea lor redată în artă. Voi spune încă oamenilor de bine că dintre toate meleagurile contemplate de lumina ochilor mei, acelea care mi s-au întipărit în suflet pe când mă purta mama de mână, îmi sunt cele mai scumpe, și numai un înstrăinat ca mine va ști să le ducă dorul și să le dezmierde amintirea.”16 Această modalitate la care apelează scriitorul este semnul căutării originilor, a identității culturale prin intermediul limbajului. Exprimarea sentimentului identității naționale și culturale va fi posibilă prin folosirea sinonimelor, a expresiilor idiomatice, a arhaismelor și regionalismelor, prin adnotarea sau suprimarea detaliilor, cât și prin folosirea unui limbaj muzical. Intenția scriitorului cu introducerea cuvintelor românești scrise cu italic în textul francez, a fost aceea de a păstra culoarea locală a realității evocate într-un mod extralingvistic. Prin urmare, putem afirma că anumite părți ale operelor lui Panait Istrati pot fi discutate din perspectiva discursului identitar. Pe lângă faptul că oferă cititorilor o imagine complexă despre omul și scriitorul Istrati, paginile autobiografice au deasemenea rolul de a pune față în față identitatea idem și cea ipse, sau identitatea interioară și exterioară a autorului. Oscilând tot timpul între două universuri, cât și între trecut și prezent, acest Gorki balcanic a simțit nevoia să aducă la suprafață toate ipostazele posibile și existente ale identității sale, stârnindu-ne astfel atenția asupra operelor sale semnificative. În ciuda atacurilor venite din partea criticilor literari, acest scriitor a reușit întotdeauna să ne arate adevăratul său eu, pe acel idem pe care a fost suprapus un ipse. BIBLIOGRAFIE Bessiere, Jean ; Andre, Sylvie - Multiculturalisme et identite en litterature et en art, Paris, Edition l'Harmattan, 2002. Boia, Lucian - Pentru o istorie a imaginarului, București, Editura Humanitas, 2000. Buber, Martin - Eu și tu, traducere și prefață de Ștefan Aug. Doinaș, București, Editura Humanitas, 1992. Camilleri, C. - Strategies identitaires, Paris, PUF, 1990. Dubar, Claude - Criza identităților. Interpretarea unei mutații, Chișinău, Editura Știința, 2003. Jutrin - Klener, Monique - Panait Istrati, un chardon deracine, Paris, Editions Maspero, 1983. 16 Al. Oprea, Panait Istrati. Dosar al vieții și al operei, București, editura Minerva, 1976, pp. 376 - 377. 120 Kauffmann, Jean-Claude - L'invention de soi. Une theorie de l'identite, Paris, Editions Hachette Litteratures, collection „Armand Collin”, 2004. Marian, Rodica - Identitate și alteritate, București, Editura Fundația Culturală Ideea Europeană, 2005. Marin, Louis - L'ecriture de soi, Paris, Editions Presses Universitaires de France, 1999. Mucchielli, Alex - L'identite, Paris, PUF, 2002. Oprea, Al. - Panait Istrati. Dosar al vieții și al operei, București, Editura Minerva, 1984. Ricoeur, Paul - Soi-meme comme un autre, Paris, Editions du Seuil, 1990. Ricoeur, Paul - Temps et Recit. Le Temps raconte, T3, Paris, Editions du Seuil, 1985. Todorov, Tzvetan - Cucerirea Americii. Problema Celuilalt, traducere de Magda Jeanrenaud, Institutul European Iași, 1994. Revista de lingvistică și știință literară, nr. 3, 1997. Secolul 21 : Alteritatea, nr. 1-7, 2002. Observatorul cultural, nr. 130, 2002. 121 ALICE VOINESCU ȘI DECADELE DE LA PONTIGNY Drd. Oana HILOHI Universitatea București Alice Voinescu, personalitate intelectuală complexă a perioadei interbelice, a participat între 1925 și 1939 la Abbaye de Pontigny, loc unde amplitudinea orizontului său spiritual a așezat-o firesc, alături de elita culturală europeană a timpului. Conferința de la Institutul Francez, susținută de Alice Voinescu în 1943, a reprezentat oportunitatea de a reda esența spirituală a Decadelor (o „Republică a Literelor”, fenomen datorat inițiativei lui Paul Desjardins), drept un mediu de dezbatere al unei pleiade europene de conștiință universală (Andre Gide, Andre Malraux, Roger Martin du Gard, Charles du Bos...). Cuvinte-cheie: Decade, Pontigny, erudit, tradiție umanistă, conferință, jurnal În România interbelică a existat o galerie impresionantă de figuri feminine marcante, înzestrate atât cu inteligență, cât și cu putere creatoare. Printre aceste personalități s-a remarcat și Alice Voinescu, scriitoare, eseistă, profesoară universitară, critic de teatru. Se naște la 10 februarie 1885, la Turnu Severin, într-o familie de intelectuali. În 1908, a absolvit Facultatea de Litere și Filosofie de la București, luându-și licența în filosofie cu Titu Maiorescu. Familia o trimite la studii în Germania și Franța pentru pregătirea unui doctorat, unde audiază cursurile unor cărturari precum Th. Lipps sau J.Volkett, Brunschvicg, Lalande, Dumas sau Delbos, familiarizându-se cu filosofia lui Cohen. În 1903, obține doctoratul în filosofie la Sorbona cu tema ,, L'interpretation de le doctrine de Kant par l'Ecole de Marburg. Etude sur l'idealism critique”. Teza a fost publicată în Franța, fiind apreciată în lumea academică occidentală. În 1922, devine profesor titular de estetică și istoria teatrului la Conservatorul de Artă Dramatică din București. Între anii 1925-1939, a fost invitată verile în Franța, în arondismentul Yonne din Bourgogne ( la S-E de Paris) la Abbaye de Pontigny. Acolo, în incinta unei mănăstiri cisterciene, fondate în secolul al XII-lea, se organizau reuniuni culturale pe decade, la care luau parte personalități intelectuale de pretutindeni. Transformarea abației în centru cultural internațional se va datora lui Paul Desjardins (1859-1940), profesor și jurnalist francez, proprietar al castelului, care înființează ,,Școala libertății”, transformată în 1892 în „Uniunea pentru acțiune morală” și apoi în ,,Uniunea pentru Adevăr”. În august 1910, s-au deschis Decadele de la Pontigny, reunind elitele intelectualității din toate țările pentru a dezbate teme filosofico-religioase și probleme literare. A fost adoptată o durată de ședere de zece zile (o decadă) și la fiecare decadă participau 20 de persoane înainte de 1914 și 50 de persoane după 1922. Către 1924-1925, Conversațiile de la Pontigny au devenit o uimitoare reușită intelectuală, chiar mondenă; pelerinajul aducea oameni de litere, profesori universitari, jurnaliști, oameni politici. Decadiștii au semnat cea mai frumoasă 122 carte de aur: de la Gide la Valery, de la Malraux la Raymond Aron, de la Charles du Bos la Francois Mauriac, de la Leon Brunschvicg la Gaston Bachelard. Decadele promovau marea tradiție umanistă, fondată pe confruntarea opiniilor și pe grija constantă a respectului libertății de spirit și a metodelor care o apărau. Acest „Port-Royal de Champ” al secolului al XX-lea își fixase, ca regulă, să incite personalități străine acestui proiect de liberă conversație a spiritelor. La 31 iulie 1910, se inaugurează Decadele de la Pontigny, consacrate ,,sentimentului justiției”. Pentru a pregăti această redeschidere a abației, Desjardins a imaginat un caiet-program adresat oaspeților prezenți. Întâlnirile au fost organizate după modelul din epocă al congreselor internaționale, al reuniunilor de vară ale universităților engleze și al atelierelor de vacanță americane. Pontigny a oscilat între a reprezenta un ordin laic și a fi o rețea deschisă și fraternă a oamenilor reuniți în mod voluntar. Atmosfera frăției monahale era completată de modelul familial, recognoscibil și în revista ,,l'Union”, care definește coordonatele secrete ale participanților. Perioada 1922-1923 reprezintă o primă etapă semnificativă în istoria schimburilor intelectuale la nivel european, imediat după război apărând o criză a valorilor occidentale și o nouă înțelegere a Orientului, după titlul anchetei ,,Apeluri din Orient”. A urmat o confruntare pasională care a unit Orientul și Occidentul, anul 1925 marcând apogeul acestei mișcări, care a împins Europa către o mai bună cunoaștere a Asiei. Actualitatea acestui demers multicultural l-a determinat pe Paul Desjardins să îl înscrie în programul Decadelor, Sylvain Levi1 și Rene Grousset2 îndemnând publicul să descopere comorile de înțelepciune și de frumusețe ale artei indiene și chineze, pe care lumea occidentală nu trebuia să le mai ignore, aceste valori fiind văzute într-o complementaritate necesară celor vestice. Acest apel nu a fost împărtășit de Massis3 și Valery4, care identificau un pericol spre iraționalism ori, respectiv, o tendință germanică, implicit franceză. În 1925, Valery vine pentru două zile la Pontigny, unde își consacră poziția sa de apărător al viziunii europene, fiind combătut de Paul Desjardins, care se manifesta explicit în favoarea unui curcubeu spiritual. Unul din motivele prestigiului oferit de cercurile de la Pontigny era dat de selecția rafinată a participanților, care funcționa după criteriile larg cunoscute ale culturii franceze în general, elitiste și aproape rezervate. Dezbaterile formale erau completate de o atmosferă de viață cotidiană, care a avut un rol esențial în întâlnirile dintre participanți, contactul personal -în afara exprimărilor ce țineau de comunicarea academică - favorizând ,,chimia” unor relații umane față în față. Chiar personalități consacrate, cu o operă cunoscută reciproc, au ajuns să închege amiciții, datorită momentelor exterioare prezentărilor cu caracter oficial (Gide și Mauriac, Gide și du Bos, Maurois și du Bos au dezvoltat raporturi foarte strânse). 1 Sylvain Levi (1863-1935) , orientalist și indianist. Cartea sa ,,Teatrul Indian” este o lucrare de referință pe această temă. A predat sanscrita la Sorbona. După numirea sa ca profesor la College de France , a vizitat India și Japonia și a publicat ,,Doctrina sacrificiului în Brahmanele”. 2 Rene Grousset (1885-1952), istoric francez, pasionat de cultura Asiei. A urmat facultatea din Montpellier, după care a devenit profesor de istorie și geografie la Școala de Limbi Orientale din Paris. În anul 1946 , intră în Academia Franceză cu drepturi depline. Opere: ,,Istoria Asiei”, ,,Civilizațiile din Orient”, ,,Epopeea Cruciaților”. 3 Henri Massis (1886-1970), eseist francez, critic literar și istoric al literaturii. 4 Paul Valery (1871-1945), scriitor francez, autor de poeme și eseuri, reprezentant al simbolismului tardiv în literatura franceză. 123 Calea succesului intelectual și monden, care făcea din Pontigny un forum redutabil, se înscria pe rezultanta unui triplu patronaj al unei comunități frățești (,,monastico”- literare), aristocratice (sub raportul unei atente selecții) și ezoterice (dată de înțelesul că valoarea este legată de secretul și de superioritatea inițierii). În ciuda unui risc de a fi perceput altceva, el nu a fost un club oligarhic, arogant și steril, întâlnirile fiind deschise atât universitarilor, cât și tinereții. Dintre tinerii, care au avut Pontigny ca parcurs al consacrării lor, se pot numi: Jean Prevost și Ramon Fernandez, Malraux, Andre Chamson - care se exprima astfel: Avantajul inestimabil al acestei întâlniri de la Pontigny este că a făcut posibilă intrarea noastră, (a tinerilor) în intimitatea celor mai vârstnici. Gide, Martin du Gard, Schlumberger ne-au primit în intimitatea lor. Generoși cu timpul lor, atunci când era vorba de tinerii confrați, ne invitau, ne vizitau... ( Mazauric 1972: 126) Unul din punctele cardinale, asupra căruia s-a orientat Pontigny, a fost modalitatea aplicării unui umanism total, fiind tentat să identifice sursa valorilor umanismului occidental sau locul unde se întrepătrund creștinismul cu umanismul laic. Această problemă a unui supracreștinism (care i-a divizat aici pe Desjardins de Gide sau de Martin du Gard) s-a pus în contextul în care intelectualitatea catolică trebuia să admită că, începând cu secolul al XX-lea, catolicismul nu mai însemna decât un angajament personal, la rândul lui în acord necesar cu societatea și politica timpului său. Paul Desjardins, care era o conștiință liberă, nu renunțase la reflecții asupre raporturilor dintre religie și rațiune, între o religie spiritualizată și o rațiune critică și practică. Brunschvicg5 identifică religia cu viața spirituală, crezând că un plus de știință conduce în mod necesar către o religie de un nivel superior, respingând abordarea psihologistă sau personală a lui Kierkegaard referitoare la divinitate. Modelul școlar pe care Paul Desjardins a încercat să-l promoveze era, înainte de toate, legat de ceea ce punea în valoare omul, adică mult mai mult decât cunoștințele sau aptitudinile intelectuale sau practice. Acestea erau văzute obligatoriu convergente către un punct cert, verificabil, acela al unei unități și al unei integralități ale ființei umane. Aceste principii - care fuseseră exprimate anterior de către gânditorii socialiști, favorabili unei educații integrale - rămăseseră în viziunea lui Desjardins mereu actuale și mereu ardente. În 1923, la Pontigny, el amintea cele trei accepțiuni ale termenului ,,umanist”. Primul propunea opoziția dintre cunoașterea omului și cunoașterea de Dumnezeu, al doilea încerca să distingă omul de animal și ultimul definea unitatea omului prin opoziție cu cea a specialistului, a tehnicianului, prezentându-se materiale ale unui ,,nou umanism” (Maurice Emmanuel, Pierre Hamp, H.G.Wells etc.). Aceste două teme (religia și educația) au legat Pontigny de dinaintea războiului cu cel de după, descoperindu-l pe Desjardins ca fiind un viguros idealist. Viziunea lui nu putea fi redusă la identificarea cu vreun curent doctrinar cunoscut, însă, în mod cert, Desjardins se afla la polul opus față de raționalismul sectar. Pontigny nu a fost un focar de propagandă revoluționară, ci un loc al apărării valorilor esențiale ale unui liberalism aflat în pericol de contestare; a încurajat cugetările critice la adresa democrației parlamentare, menite a corija cele mai vizibile erori ale 5 Leon Brunschvicg (1869-1944), filosof francez, profesor de filosofie la Sorbona. A scris studii despre Montaigne, Descartes și Pascal, precum și.- un manual de filosofie publicat postum. Reinterpretarea lui Descartes a devenit fundamentul noului idealism. 124 sistemului politic. Întâlnirea dintre Desjardins și Henri de Man6 a contribuit la o orientare treptată a Decadelor către chestiuni politice și, începând din 1932, evenimentele internaționale, prin gravitatea lor, s-au impus de la sine în atenția generală a societății și, firește, a decadiștilor. La Decade au participat atât liberali, cât și socialiști. Ideile politice erau promovate de practicieni ai mediului politic și social, mari jurnaliști sau universitari de seamă. Contextul intelectual al anilor 1928, 1929 reflecta din plin întrebările unei epoci, ce dorea o înnoire salvatoare, fiind convinsă de o degradare politică a prezentului. Termenul ,,revoluție” se întâlnea frecvent în discursuri, atitudini sau gânduri personale. Henri de Man a fost figura centrală a Decadei din 1929, prezentând chestiuni ce puneau în legătură socialismul cu capitalismul. Reușita unică a Decadelor dintre 1922-1931 s-a datorat promovării unei Europe intelectuale, dincolo de naționalitate sau de clasă socială, lucru inedit al acelei epoci. Faptul se poate explica prin definirea lui Paul Desjardins nu doar ca un învățat francez, ci mai ales ca un adept al unui travaliu colectiv. El a rămas consecvent acestui crez, chiar dacă, începând din 1930, primele semne ale fragilității proiectului său general european au început să se adune. Totuși, Pontigny s-a dovedit drept manifestarea colectivă a unui vis despre o ,,Republică a Literelor”, chiar dacă, în mod sincer, acest spirit n-a fost îmbrățișat decât de o minoritate a unei alte minorități - de cea intelectuală. În august 1937, Roger Martin du Gard îi scria lui Andre Gide, anunțându-l de pregătirile pentru o viitoare decadă literară, în acest scop căutând să mobilizeze decadiștii clasici pentru un Pontigny de modă veche, ce ar fi adus la viață, pentru ultima dată, spiritul Decadelor. Dar, la Decada franco-engleză, problemele literare au fost depășite, înglobate de temele politice și sociale sau de cele filosofice (acestea, tradițional, aveau consacrată o întâlnire din trei). Decadele de la Pontigny dintre 1910-1939 au permis generațiilor de intelectuali să se întâlnească și să se angajeze în diverse dezbateri. Spiritul de la Cerisy a fost marcat de o mare participare a femeilor, care au completat varietatea temelor și au adăugat pe agenda colocviilor idei remarcante. Nu există nicio îndoială că femeile au lucrat pentru a deschide seminarii intelectuale, acestea păstrându-și specificitatea, și anume aceea de a fi deschise, libere, permițând unui număr important de femei să se afirme pe scena intelectuală. Michel Trebitsch,7 la simpozionul din 2002, ,,100 de ani de întâlniri intelectuale de la Pontigny și Cerisy”, a declarat că: Prezența feminină la Cerisy, departe de a fi semnificat doar o anumită virilizare a atributelor feminine, a deschis, de asemenea, și alte tematici - atât în privința rolului crescând al femeilor în câmpul intelectual, cât și în ceea ce privește refuzul acestora de a rămâne în interiorul unor posturi tradițional desemnate. (Trebitsch 2005: 27) În 1925, la recomandarea lui Charles du Bos8 și Bernard Groethuysen9, Alice Voinescu este invitată la Decadele de la Pontigny, participând la întrunirile din 1928, 1929, 6 Henri de Man (1885-1953), om politic belgian și publicist socialist, profesor de psihologie socială. 7 Michel Trebitsch, istoric francez, preocupat de poziția intelectualilor în istorie; studii despre filosoful Henri Lefebvre. 8 Charles du Bos (1882-1939), critic literar francez, studii de mare erudiție și intuiție critică, preocupat de analiza individualității artistice a operei literare. 9 Bernard Groethuysen (1880-1946), filosof, sociolog, istoric și critic literar german, cunoscut pentru studiile sale în antropologie și despre Revoluția Franceză. 125 1930, 1932 și 1938, de care își amintește atât în ,,Jurnal”, cât și într-o conferință susținută la 25 mai 1943 la Institutul Francez din București. Odată cu participarea entuziastă la acele activități, Alice Voinescu s-a făcut cunoscută în Occident și a legat prețioase și trainice prietenii cu Andre Gide, Paul Claudel, Andre Malraux, Francois Mauriac, Charles du Bos, Roger Martin du Gard. Decadele de la Pontigny i-au inoculat respectul față de valorile umane, morale și culturale, precum și spiritul de toleranță, principii pe care n-a încetat să le apere, chiar cu prețul libertății sale individuale. Prin formația sa spirituală deja confirmată, Alice Voinescu poate fi creditată că nu Pontigny reprezintă filonul devotamentului său social și filosofic, ci întâlnirile de la Pontigny reprezintă confirmarea unui nivel de conștiință deja probat. Întrunirile la care a participat Alice Voinescu au abordat teme diverse, cu subiecte anume alese, cu caracter general și de actualitate, din diferite domenii: artă, literatură, politică, religie, istorie, filosofie, muzică etc. În legătură cu decada 21 august-31 august 1930, cu tema ,,Despre reușita clasicului în artă”, Alice Voinescu amintește în ,,Jurnal” dezamăgirea resimțită din cauza absenței lui Gide, a lui Martin du Gard sau a lui Mauriac, însă atmosfera se animează prin prezența altor intelectuali de valoare (Emmanuel, Frank Martin, de Souza, Massignon) : Nu cunosc la noi savanți și erudiți, mai ales de calibrul acestora. Lecție foarte profitabilă de probitate intelectuală - învingerea superficialului. Generalizare numai pe temei de experiență bine analizată... Ceilalți dau un impuls și conversației, și întregii atmosfere, care o mută din actual în viitor. (Voinescu 1997: 32-33) La decada din același an dintre 1 septembrie - 11 septembrie cu tema ,,Despre transformarea adevărurilor speculative privind Universul fizic și efectele sale în ordinea adevărurilor reale”, îi remarcă pe tinerii Abraham și Dustain, așteptând mult de la Aron și Jankelevitsch. A considerat întrunirea ca fiind bună, cel puțin din punct de vedere spiritual, dacă nu intelectual: M-am mângâiat de lipsa notei eroice a acestor decade, a notei de «privilegiu» pe care o purtau așa de izbitor decadele anului trecut. E o antrenare pe pista obișnuită a conștiinței, dar cu siguranță e o antrenare. Voi alerga, desigur mai departe cu o unitate cel puțin, decât am făcut-o până acum. (Voinescu 1997: 38-39) În schimb: Ce bucurie a spiritului lecția lui Desjardins!...Am fost o clipă așa fericită când mi-a spus - ca pe o taină ce nu trebuia comunicată decât celor inițiați:«Dieu est du câte des infideles10». Surâdea, dar nu ca Voltaire de data asta, ci ca un bătrân care a descoperit un leac! (Voinescu 1997: 37-38) La 23 mai 1943, Alice Voinescu este invitată la Institutul Francez din București, unde a susținut o foarte interesantă conferință în limba franceză11, depănând câteva amintiri despre Pontigny. Ca pedagog și orator, ține să-și introducă auditoriul nu numai în atmosfera spirituală a Decadelor, dar și în peisajul natural în care superlativul de conștiință își găsește refugiul său de mediu înconjurător. Reușește să redea atât din magia unor inițiați ai logosului - conclav la care este invitată să i se alăture - , cât și din armonia pastorală a locurilor: 10 ,,Dumnezeu este de partea necredincioșilor”. 11 Textul conferinței s-a regăsit în articolul ,,Abația din Pontigny” din revista ,,Amfitrion”, nr.1, 2007 și în articolul ,,Alice Voinescu, temoin de Gide â Pontigny” din ,,Bulletin des Amis d'Andre Gide”, vol.27, nr.121, 1999. 126 Traversând câmpia vălurită a Burgundiei înspre capătul regiunii Champagne, acolo unde viile și câmpurile de grâu își desfășoară abundența până la orizontul împresurat de păduri, călătorul e surprins să vadă de departe răsărind din acest pământ atât de calm și înălțându-se spre cerul nespus de diafan, imensa și masiva stâncă arhitecturală a Abației de la Pontigny. (Voinescu 2007: 65) Alice Voinescu primește un botez spiritual de intrare în lumea destul de restrânsă a vârfurilor intelectuale europene prin sprijinul acordat de două mari nume ale momentului: Unul din nașii mei a fost acel drag Charles du Bos - critic literar de mare clasă, între timp profesor universitar și fervent catolic. Celălalt, Bernard Groethuysen, filosof german de origine olandeză - autor al «Originii burgheziei franceze», lucrare scrisă în franceză, din convingere cetățean al lumii, cu inima cetățean francez - și inima aceea va avea întâietate înainte de război, căci și-a cerut naturalizarea franceză...Cu «nași» atât de zdraveni, nu era prea greu să fi admis la Pontigny. (Voinescu 2007: 66) Faptul că spiritul e transcendent în vitregia epocilor, este dovedit de convergența între o aristocrație cavalerească - responsabilă de cucerirea locului cu opt secole înainte - și o aristocrație intelectuală, care își găsește găzduire la Pontigny: Desigur, așa cum o releva Curtius, nota fundamentală a vieții la mănăstire era noblețea ținutei spirituale, dar această notă era mai puțin susținută de acele imperceptibile armonii, care dau reuniunii bărbaților și femeilor de toate vârstele acea grație a relațiilor umane impecabile; și pentru aceste nuanțe, zâna de la Pontigny era în mod particular sensibilă. Până la urmă, care erau condițiile pentru a fi admis la Pontigny? Cred că pot răspunde fără ezitare, că se cerea, înainte de toate, o inteligență loială, o inimă deschisă și acea modestie, fără de care cercetarea adevărului nu este decât o parodie înșelătoare. (Voinescu 2007: 66) Pontigny dovedea, ca spațiu intelectual, ceea ce durase și ca spațiu monastic: o fraternitate de grup, indiferent de datele ,,civile” ale membrilor săi. Impulsul unei atracții către grup, către o desfășurare cenobitică a individului meditativ, vine din conștiința necesității unei confrerii olimpiene a momentului: Nu e nicio îndoială că această atmosferă era datorată tactului delicat al gazdelor, a căror energică îndrumare nu se exprima decât prin privirile și surâsurile cele mai amable. Paul Desjardins ne-a dezvăluit odată secretul său: «legătura de prietenie e țesută în întregime din idei adevărate». (...) Astfel, Paul Desjardins spunea, cu surâsul său uneori de temut, că, dacă Pontigny în secolul al XII-lea fusese un refugiu al credinței, noul Pontigny era o organizație în ajutorul inteligențelor. Frământând cu curaj ideile, cercetând împreună valoarea lor, despărțind cu un eroic efort împotriva impulsurilor inimii, ideile adevărate de cele false, se țesea acea lume în care sufletul și spiritul puteau, în sfârșit, să respire. (Voinescu 2007: 66-67) Alice Voinescu rememorează pentru auditoriu întâlnirile la care a participat, reușind să transmită surescitarea către privitorii imaginari, atrași către miracolul unei cunoașteri spontane și profunde prin talentul său pictografic. Emoția descrierilor sale se transmite în fiecare scenă expusă, fie că este vorba de portretul unei personalități, fie că se referă la receptările sale proprii față de dialogurile acelui spațiu apus: Cât aș vrea să fiu în măsură să vă evoc una dintre aceste decade! Dar, pentru asta, ar trebui încă mai mult decît amintirea tuturor mișcărilor. Cum să retrăiești aceste zvâcniri de 127 gânduri limpezi care se încrucișează, dar se și ciocnesc, se topesc unele în altele, pentru ca apoi să se separe din nou, urmărind înălțimi care ar ameți până și pe cel mai inițiat?(...) Puteți întrevedea chipul enigmatic și fremătător al lui Andre Gide, aplecat cu fervoare asupra abisurilor tragice ale lui Shakespeare sau Nietzsche pentru a pândi în ele secretul succesului? Îl auziți scandând cu voce slabă, pentru un auditoriu imaginar, versurile celui de-al 13-lea act din Faust, în care Goethe, printr-o pulsare vie interioară, face să se ivească un colț al frumuseții veșnice prin singurul ritm al cuvintelor? Puteți înțelege această voce lâncezândă în replicile inflexiunilor sale precum o durere secretă, când vă vorbește de Keats sau de Holderlin? (...) Și această liniște intenționată, încăpățânată a lui Roger Martin du Gard, de formare cartistă, care observa, înregistra, evalua cu atenție ceea ce se petrecea, pentru a nu răspunde întrebărilor care i se puneau, decât mai târziu, prin vocea lui Jacques, Antoine sau Oscar Thibault. (Voinescu 1999: 96) Alice Voinescu trece în revistă subiectele discutate la aceste întrevederi, reușind să extragă exemplarul, ideea matrice a unor tematici de forță în deceniile respective: Cu altă ocazie, poate voi încerca să derulez înaintea voastră ceea ce am putut reține din aceste numeroase discuții. Pentru a vă face o idee totodată, urmați-mă în acest salon inundat de lumina atât de inedită a unei după-amiezi de august. Era în 1930, se discuta despre rolul tehnicii în dezvoltarea umanistă. Luc Dustin, medic și poet, se întorsese de curând din China: aducea cu el o febră malignă, dar și o largă documentare asupra evenimentelor care zdruncinau vechea civilizație. Conversația, prin niște meandre neprevăzute, se abătuse de la cadrul inițial. Umanistul european mergea să caute omul dincolo de continente (...) Pe măsură ce discuția avansa și noi ne îndepărtam de Europa, se făceau simțite semnele indiferenței în rândul auditoriului. Intervențiile se făceau mai rar și din ce în ce mai reci. Atunci, un suspin sugrumă vocea lui Paul Desjardins: «Ce ar putea face Europa pentru a salva sufletul Chinei?» (...) Altă dată, tema discuțiilor ducea la tinerii de după război. Generația tinerilor de după 1870 și cea de după 1914 își confruntau idealurile, metoda lor de lucru și viața lor. Paul Desjardins și Arthur Fontaine evocau amintiri personale atât de strâns legate de istorie: ne vorbeau despre doi liceeni care au mers în mod spontan să își ofere serviciul lui M. Thiers și surâdeau la aceste amintiri, ca și cum ar fi surâs la poznele nepoților lor. Apoi derulau sub ochii noștri dramatica afacere Dreyfuss12, care împinsese pe fiecare francez la meditație, iar pe unii dintre ei să aibă curajul să se implice. Apoi vine războiul din 1914, acest război inutil. Nu mai aveau vârsta de a merge pe front... (Voinescu 1999: 97-98) Tonul expunerii este alert, povestitoarea reușind să găsească prin cuvinte-cheie drumul către, mai curând, o realitate cinematografică, decât către o rememorare oarecare. Se poate ghici că profesoara Voinescu a fost, la rândul ei, în plină maturitate intelectuală, un discipol al unor inițiați spiritual - nu doar emoția adjuvantă acestor reconstituiri se poate observa în relatarea ei, dar și convingerea, soliditatea unor aflări, pe care le degajă apelul la amintire, duc cu gândul la un extaz de cunoaștere, din care, gustând, ține să împărtășească la rându-i: 12 ,,Afacerea Dreyfus” a fost unul din semnificativele momente din istoria contemporană a Franței. Căpitanul francez Alfred Dreyfus și-a legat numele de acest eveniment cu implicări importante pentru societatea franceză, dar și europeană. Trădare, spionaj, antisemitism sunt câteva din ,,temele” acestei ,,afaceri” , în care s-au intersectat armata, justiția, jurnalismul cu viața culturală și cu opinia publică. 128 În fine, răsunau vocile sexagenarilor, a căror influență își luase avântul la începutul secolului. Unul din principalii săi lideri era Andre Gide. În compania lui Jean Schlumberger, ei evocară, în fața noastră, munca combinată cu cea mai mare renunțare ascetică, pe care o făcea necesară apartenența privilegiată a gardei apropiate lui Stephane Mallarme, căreia i se propunea să cucerească viața prin frumusețe pură(...) Îmi amintesc de ziua în care vocea ezitantă a unei tinere - de origine germană - s-a ridicat pentru a examina conștient, loial, crimele trecutului. Ea înainta pe drumul adevărului, dar inima ei nu o putea susține: izbucnea în plâns. Atunci s-a apropiat de ea un grup, care simboliza această prietenie frățească de la Pontigny-le-Neuf: un mare rănit de război, Guerin Desjardins, șeful cercetășiei din Franța, sir Wiliam Stuart, profesor de franceză la Universitatea Cambridge, decanul unei universități americane, un tânăr scriitor italian, reprezentanți ai țărilor adversare patriei sale. Ei au înaintat către ea spontan, pentru a o consola, când vocea tânărului Andre Chamson, fiu de țăran din Cevennes, a urcat parcă inspirată de această înțelepciune; el spunea că însuși adevărul putea uneori să se nege în fața atașamentelor afective dintre ființele umane, fie ele atașamente față de patrie. Un acord tacit încărcat de emoție ne-a unit atunci (...) Ultima dimineață la Pontigny, ziua plecării, precum prima serată a zilei sosirii, ne atingea aprig, așa cum o pot face două anotimpuri: sosirea, și anume primăvara, era îngrijorată, dar plină de speranță, plecarea, asemenea unei dimineți de septembrie, atunci când carele cu boi încep să adune recoltele în hambare și rândunelele se îndepărtează ușoare și suple. Dulce și melancolică serenitatea sufletului, calmat de poverile sale și copleșit de credința în viitor. Ultima convorbire are loc dimineața, ușor în grabă, nu se poate crede că s-a sfârșit, că trăsurica scârțâie sub greutatea bagajelor și va pătrunde inima, după cum doar un sentiment de mâhnire și de inevitabilă tristețe știe să o facă. Vocea lui Paul Desjardins străpunge încă o dată liniștea așteptării: nu trage nicio concluzie , dar oferă celor care duc mai departe numele de Pontigny în umanitate, o înviere a încrederii în forța serenității lor regăsite; după cum odinioară călugării din Clairvaux se îmbărbătau pentru a fonda comunități noi, pelerinii din Abația Pontigny-le-Neuf se răspândesc în Europa și chiar dincolo de oceane. (Voinescu 1999: 98-100) Conferința susținută de Alice Voinescu este ocazia a două probe: prima, a mărturisirii unui crez - Europa, în plină desfășurare a unui război fratricid, nu cunoaște beligeranți în spațiul spiritului, învingători sau învinși; a doua este testul identității și solidarității profesoarei față de o lume concretă, însă, în același timp, prin forța împrejurărilor tragice, părând să aparțină unui paradis fratern, ideal, aproape imposibil de susținut într-un vacarm al înfruntărilor somatice, gregare, distrugătoare. Cele două probe sunt, în fapt, axe ale unui filosof, care-și exercită ființa, devenirea în circumstanțe, ce anticipează viitorul calvar postbelic. Decadele de la Pontigny, departe de a întoarce spatele lumii, au tentat intelectualitatea să o descifreze, ghidată cel mai adesea de busola bogatului trecut umanist european și de virtuțile sale de toleranță și de spirit critic. Pontigny a fost una dintre rarele instituții intelectuale mediatoare într-o epocă traversată de conflicte. Poate pentru că, în Franța, de la Montaigne încoace, cultul literaturii, atât de bine organizat de către Decade, avea ca scop să liniștească spiritele și să exprime ce e mai bun în civilizație: Cred că la Pontigny e atmosfera în care scăpam de falsificare. E climatul meu. Așa îmi închipui «climatul» Paradisului, cel puțin pentru mine. Acolo, nicio tensiune. Sunt așa cum 129 sunt - idealistă, firește... Mulțumesc lui Dumnezeu pentru zilele de viață adevărată... ca la Pontigny. (Voinescu 1997: 48) Bibliografie Surse VOINESCU, Alice (1997), Jurnal. Ediție îngrijită, evocare, tabel biobibliografic și note de Ana Maria Murnu, cu o prefață de Alexandru Paleologu, București, Editura Albatros. VOINESCU, Alice (1999), « Alice Voinescu, temoin de Gide a Pontigny » în Bulletin des Amis d'Andre Gide, vol.27, nr.121, 1999; VOINESCU, Alice (2007), « Abația din Pontigny », traducere din limba franceză de Ana Maria Murnu, în revista Amfitrion, nr.1, 2007; Referințe CHAUBET, Francois (2000), Paul Desjardins et les Decades de Pontigny, Paris, Presses Universitaires du Septentrion . MAZAURIC, Lucie (1972), Avec Andre Chamson, Paris, Plon; TREBITSCH, Michel (2005), « Pour en finir avec l'histoire des intelectuels », dans S.I.E.C.L.E., Colloque de Cerisy, 100 ans de rencontres intellectuelles de Pontigny a Cerisy, editions de l'IMEC, coll.,,Inventaires”. 130 “ÎNGERII ALBI” - JURNALUL DE FRONT: EXPERIENȚE FEMININE Drd. Elena-Claudia ANCA Universitatea „1 Decembrie 1918” Alba Iulia Războiul constituie o temă de predilecție masculină, însă experiența războiului a fost descrisă și de către femei. Lucrarea își propune prezentarea unor jurnale feminine care evocă Primul Război Mondial. Este vorba despre doamne aparținând aristocrației, care s-au implicat în îngrijirea răniților de pe front, înființând spitale de campanie și activând ca infirmiere: Regina Maria, Maria Cantacuzino-Enescu, Arabella Yarka, Yvonne Blondel. Cuvinte-cheie: tema războiului, jurnal feminin, războiul la feminin, stereotip Războiul la feminin - stereotipuri și clișee ale Primului Război Mondial Discursul istoric tradițional, oficializat asupra războiului este axat asupra masculinului, rolul femeilor fiind minimalizat. Într-o lucrare celebră din 1929 asupra mărturiilor despre Primul Război Mondial, scriitorul francez Jean Norton Cru nu se referă în cele peste 300 de mărturii pe care le analizează la nicio scriere feminină, iar în definiția pe care o dă termenului de „combatant” include personalul sanitar masculin, nu însă și infirmierele de pe front.1 Primele studii de specialitate referitoare la rolul femeilor în războaie datează de la sfârșitul anilor '80 ai secolului trecut, ajungându-se în zilele noastre la o bibliografie impresionantă în domeniu. Foarte multe dintre lucrări se referă la implicarea femeilor în Primul Război Mondial. Prin amploarea sa, prin caracterul modern și total al conflictului, „marele război” a presupus mobilizarea civililor în egală măsură cu cea a soldaților. Conceptul de front a fost reconsiderat și există sintagma „frontul de acasă” care include eforturile celor rămași acasă pentru buna desfășurarea a războiului, dar și riscurile permanente la care erau supuși civilii prin atacuri, bombardamente ale armatelor inamice, la fel ca și în tranșee. Experiența femeilor în Primul Război Mondial a diferit în funcție de naționalitate, vârstă, statutul familial, poziția socială. În lucrarea Femeile și Primul Război Mondial Susan Grayzel2 a analizat rolul pe care l-au jucat femeile în timpul desfășurării războiului în diverse țări, evocând experiențe și viziuni diferite. În propaganda războiului, în afișe și campanii de presă, imaginea femeii a fost clișeizată în ipostaze adesea contradictorii. La începutul războiului femeia a fost asociată cu căminul care trebuie protejat de atacurile inamicilor, femeia fiind mama și soția iubitoare, care din ipostaza de victimă neajutorată își îndeamnă soțul sau fiul să se înroleze. În același timp, unele afișe aduceau în prim-plan imagini alegorice ale diferitelor țări implicate în conflict, reprezentate sub forma unor femei războinice, cu trimiteri mitologice, care își îndeamnă fiii să meargă la luptă. Treptat, femeile 1 Jean Norton Cru, Temoins, Paris, Editions Les Etincelles, 1929. 2 Susan R. Grayzel, Women and the First World War, New York and London, Longman, 2002. 131 rămase acasă au preluat sarcinile bărbaților, implicându-se în munca din fabrici destinate tradițional bărbaților (în special industria armamentului). După cum subliniază Susan Grayzel în lucrarea amintită, acest proces a generat o ambivalență a perceperii rolului femeii în război: pe de o parte femeile erau eroizate pentru munca pe care o depuneau, contribuind la desfășurarea războiului, pe de altă parte erau condamnate pentru abandonarea rolului tradițional de casnică și mamă, fiind acuzate de imoralitate prin noul stil de viață adoptat și asociate cu promiscuitatea sexuală. Un rol important în crearea unor imagini stereotipe ale femeii în Primul Război Mondial l-au avut și romanele de război apărute în epocă. În anul 1914 în Franța guvernul a făcut un apel la scriitori pentru publicarea de scrieri cu caracter propagandistic pentru influențarea opiniei publice asupra războiului. Cercetătoarea Nancy Sloan Goldberg a analizat rolul atribuit femeilor în romanele de război și a constatat viziunea diferită, adesea contradictorie a autorilor. În romanele bărbaților femeia a fost frecvent asociată cu roluri negative, reluându-se stereotipuri ale literaturii din secolul anterior, precum femeia adulterină, profitoare, nimfomană, de unde tendința moralizatoare a autorilor, în timp ce în romanele scrise de femei predomină stereotipuri pozitive precum mama înțeleaptă și iubitoare, logodnica sau soția credincioasă care își așteaptă iubitul plecat pe front, femeia războinică, martira.3 Una dintre imaginile emblematice ale femeii în Primul Război Mondial a fost aceea de infirmieră. Conform unor statistici ale Crucii Roșii franceze peste 20 de infirmiere franceze au fost ucise pe front, peste 1000 au fost decorate pentru meritele deosebite, iar peste 100000 de femei au fost implicate în Franța în activitatea medicală pe front în anul 1918.4 Infirmierele participante la Primul Război Mondial au lăsat mărturii importante, majoritatea redactate sub forma jurnalului. Jurnale de război ale infirmierelor (profesioniste sau voluntare) au existat în toate țările implicate în conflict, însă multe dintre acestea s-au pierdut sau au fost distruse. În Europa există studii de specialitate dedicate analizei acestor mărturii, însă la noi este un domeniu de cercetare foarte puțin explorat. Regina-soldat și idealul României Mari Lucrarea de față își propune prezentarea imaginii războiului în scrierile unor doamne din înalta societate românească de la începutul secolului al XX-lea, care s-au implicat în Primul Război Mondial prin acțiuni de voluntariat, înființând spitale pentru răniții de pe front sau activând ca infirmiere: Regina Maria, Maria Cantacuzino-Enescu, Arabella Yarka și Yvonne Blondel. Regina Maria, considerată într-o celebră biografie realizată de Hannah Pakula drept „ultima romantică”, a fost cea mai admirată, carismatică și mediatizată figură a monarhiei românești. Descendentă a regilor Angliei și a țarilor Rusiei, Maria și-a dobândit celebritatea prin acțiunile caritabile întreprinse în timpul Primului Război Mondial și activitatea sa de infirmieră pe front care i-au adus supranumele de „Mama răniților” sau „Regina-soldat”. În anii care au urmat războiului s-a afirmat și în plan politic, fiind un ambasador neoficial al țării sale, făcând ca imaginea României să se identifice cu chipul său. Intrarea României în război a 3 Nancy Sloan Goldberg, Les Femmes, le civil et le soldat dans les romans de la Grande Guerre, dans Des Femmes ecrivent la guerre, sous la direction de Frederique Chevilot et Anna Norris, Paris, Editions Complicites, 2007. 4 Cf. Ruth Amossy, Les Recits des infirmieres de 1914-1918, dans Des Femmes ecrivent la guerre, sous la direction de Frederique Chevilot et Anna Norris Paris, Editions Complicites, 2007. 132 constituit punctul de plecare pentru redactarea jurnalului reginei, fragmente din jurnalul acelei perioade fiind reproduse în diverse publicații din țară și din străinătate. Primul contact al Mariei cu realitatea războiului s-a produs cu ocazia Războaielor Balcanice din 1912-1913. Prima impresie a fost reacția neașteptată pe care o poate produce o declarație de război asupra mulțimii: „E ciudat că o declarație de război poate stârni atâta entuziasm în popor; mulțimea e cuprinsă de o bucurie necugetată, ca și când războiul ar fi un prilej de mare înveselire.”5 Vizita pe front a constituit un punct de cotitură în viața tinerei prințese care a fost profund impresionată de „grozăviile” războiului. Epidemia de holeră e declanșat în Maria dorința de a se face folositoare, trezind energii nebănuite. Inițiativele sale în organizarea spitalelor și activitatea de infirmieră i-au adus prestigiul de persoană curajoasă și responsabilă, schimbând astfel percepția anterioară de „prințesă veselă și zburdalnică”. Prezența în mijlocul soldaților și medicilor din lagărul de holerici de la Zimnicea a întărit legăturile viitoarei regine cu armata, constituind o experiență utilă pentru conflictul care avea să izbucnească peste câțiva ani. Jurnalul din timpul Primului Război Mondial constituie baza celui de al III-lea volum din memoriile reginei Maria, un adevărat best-seller din anii 1934-1936. Publicate inițial în limba engleză sub titlul The Story of My Life la Londra, Toronto, Melbourne și Sydney, memoriile au fost traduse în română, franceză, germană, suedeză, greacă, poloneză, cehă, italiană, sârbo-croată și maghiară. Partea cea mai consistentă a memoriilor este dedicată anilor de război, autoarea introducând texte de corespondență, fotografii și largi pasaje din jurnal, pe care le însoțește adesea de explicații și comentarii: „De aici înainte voi lăsa jurnalul meu să povestească cele ce se întâmplau, căci începând cu 14/24 august, mi-am scris în fiecare zi jurnalul. [...] Bineînțeles, nu pot să-mi copiez jurnalul zi cu zi, așadar, aleg ceea ce se integrează mai bine în povestirea mea. Uneori copiez mai multe zile în șir și alteori trec peste câte un timp în care nu s-a întâmplat nimic mai însemnat.”6 Anii de război sunt trăiți cu fervoare de regina care face tot posibilul pentru a se pune în slujba țării sale. Ea descrie toate evenimentele majore ale perioadei: neutralitatea, moartea reginei Elisabeta, intrarea în război de partea aliaților, invazia germană, moartea prințului Mircea, retragerea la Iași, epidemia de tifos, activitățile de voluntariat în spitale, vizitele pe front, pacea impusă de germani și sfârșitul războiului care a condus la nașterea României Mari. Regina Maria a avut un rol esențial în intrarea României în război de parte Antantei, iar discursul său diaristic evidențiază asumarea statutului de „Mamă a națiunii”, reflectat în mentalul colectiv al soldaților care îndeplinesc gesturi sacrificiale motivați de idealul uniunii naționale: „După dejun am fost timp de vreo trei ceasuri în spitalele militare [.] Cu cei grav răniți încerc să vorbesc ceva mai mult. Ceea ce mă înduioșează mai mult decât pot spune, și îmi umple ochii de lacrimi, e că ori de câte ori întreb dacă au dureri, toți până la unul răspund: «Da, mă doare, dar nu-i nimic, numai să te faci împărăteasa tuturor românilor». Acesta e veșnicul lor refren.”7 5 Maria, Regina României, Povestea vieții mele, vol. II, București, Editura Eminescu, 1991, p. 353 6 Maria, Regina României, Povestea vieții mele, vol. III, București, Editura Eminescu, 1991, p. 69. 7 Ibidem, p. 74. 133 Vizitele Mariei în spitale nu au încetat nici în preajma morții prințului Mircea, accentuând astfel zbuciumul lăuntric al femeii care nu trebuia să uite că este „Mama-Regină”, nu doar mama lui Mircea. Activitatea din spitale a fost dublată de o susținută propagandă pentru ridicarea moralului opiniei publice și al soldaților în timpul retragerii la Iași, concretizată în articole pentru ziarul soldaților, cartea Țara mea, realizarea de calendare pentru soldați, vizite pe front, vizite în sate. În memorii regina sintetizează eforturile extraordinare, implicarea totală și greutățile acelei perioade, cu regretul de a nu fi putut face suficient: „Camera mea ajunsese centrul tuturor energiilor, al tuturor disperărilor și de la 9 dimineața la 11 seara nu puteam zice că un singur ceas era al meu. În afară de agitațiile politice și de strivitoarea chestiune a evacuării, mai aveam și grija tuturor spitalelor și neîncetata durere de a vedea că ne lipsesc cele mai necesare lucruri, care nu se puteau găsi nicăieri. Toate nevoile se adunau la mine și nu le puteam rezolva decât ducându-mă eu însămi, o mereu, în toate părțile și supraveghind totul în persoană.”8 Vizitele pe front în iarna anului 1916-1917 relevă starea deplorabilă a soldaților (slabi, zdrențuiți, prost hrăniți), iar în Iași situația era îngrijorătoare din cauza lipsei de combustibil și provizii și a răspândirii tifosului. În aceste condiții, este cu atât mai lăudabilă victoria românilor pe frontul de la Mărășești în 1917. Există momente în care suverana se simte copleșită de absurditatea războiului, văzând atâta suferință, „ființe atât de tinere și atât de ciopârțite”, iar umanitatea sa depășește sentimentul național, pentru că în egală măsură simte compasiune față de soldații răniți români, ruși sau germani. Este semnificativă în acest sens întâlnirea cu un prizonier german rănit, un pictor din Munchen, cu care schimbă impresii despre artă, război, România, uitând „că ar fi trebuit să fim dușmănoși.” Momentul de maxim dramatism al războiului pentru regină a fost constituit de semnarea păcii cu Germania, la care a refuzat să consimtă, preferând o abdicare demnă. Suferința provocată de plecarea forțată a Aliaților din România, deznădejdea și jalea și-au găsit cea mai potrivită exprimare în interpretarea unei bucăți muzicale de către George Enescu, în onoarea străinilor veniți să-și ia rămas-bun: „În fiecare notă mi se părea că aud strigătul de agonie al țării noastre, iar în agonia țării noastre se amesteca dârzenia rănită, încă neînvinsă, a unei regine care încerca cu ultima putere să ducă poporul pe singura cărare ce i se părea vrednică de el. [...] Enescu sta drept, liniștit în mijlocul furtunii și cânta ca un zeu una din cele mai splendide bucăți de muzică ce s-au scris vreodată și mi se părea că în sunetul viorii lui, se tânguia în hohote de jale, în noapte, toată durerea sufletului meu, pe care n-o puteam rosti în cuvinte.”9 După lunile de restriște sub ocupația germană, vestea înfrângerii turcilor la Dardanele a readus speranța românilor, iar capitularea Austriei a grăbit victoria Aliaților. Primirea triumfală de care s-a bucurat Maria la sosirea în Iași a confirmat recunoașterea meritelor sale. Astfel, regina și-a întărit faima de „Mamă” a tuturor românilor, contribuind la îndeplinirea idealului unității naționale. 8 Ibidem, p. 142. 9 Ibidem, p. 381. 134 Maria Cantacuzino-Enescu - amintirile unei prințese Maria Cantacuzino-Enescu a fost una dintre marile doamne ale începutului de secol XX, fiind una dintre cele mai frumoase și mai curtate femei din înalta societate românească. Părinții ei, Dimitrie Rosetti Tescani și Alice - născută Jora, făceau parte din vechea nobilime a Moldovei. Prin căsătoria cu Mihai Cantacuzino, Maruca dobândește titlul de prințesă, devenind nora unuia dintre cei mai bogați oameni din România acelei vremi (prințul Gheorghe Grigore Cantacuzino, zis „Nababul”). În anul 2000 au fost publicate pentru prima dată în traducere românească amintirile prințesei cu titlul Umbre și lumini. Amintirile unei Prințese Moldave, în traducerea Elenei Bulai și o prefață de C. Th. Ciobanu. Scrise în limba franceză la începutul anilor 1950 și publicate în Franța în 1955, cele peste 400 de pagini ale amintirilor acoperă aproape un secol (a doua jumătate a secolului al XIX-lea - prima jumătate a secolului al XX-lea) și constituie o bogată sursă documentară privind evoluția societății românești. Autoarea realizează o amplă autobiografie, folosind însemnările din jurnalul său, din care citează pasaje semnificative, pe care mai apoi le comentează. Temporalitatea este discontinuă, iar acolo unde sunt prezente, fragmentele diaristice vin să ilustreze evocările. Deși declara că nu a dorit „să pozeze în scriitoare”, autoarea dovedește talent narativ în conturarea unei atmosfere și creionarea unor portrete, imprimând un stil unic scrisului său, caracterizat de către Dan C. Mihăilescu drept un fel de îmbinare între „forța egocentric-pasională ce irigă tiparul reflexiv la Jeni Acterian, cu seninătatea princiară și nobila stăpânire de sine din paginile lui Alice Voinescu, ori frenezia, fanteziile și capriciile Cellei Delavrancea (din corespondență) cu buna cenzură de salon regal a Zoei Camărășescu.”10 Referindu-se la particularitatea stilului Mariei Cantacuzino-Enescu, Costi Rogozanu observa "cochetăria extraordinară a discursului său memorialistic” și „regulile aristocratice ale expunerii”, „un soi de omnisciență memorialistică, arhaică și fermecătoare în același timp”. „Această omnisciență este însoțită de o "interiorizare"-plafon, extrem de convențională: izbucniri lirice, meditații filosofice de pension, toate întinzându-se pe foarte multe pagini și camuflând, de multe ori, duritatea poveștilor în sine. Efectul este extraordinar: o viață tumultuoasă relatată lin, echilibrată perfect, transformată în destin.”11 Amintirile au o dublă dedicație: lui George Enescu („cel care, de mai bine de o jumătate de secol, oferă Omenirii comorile inepuizabile ale geniului și ale sufletului său”) și lui Constantin Cantacuzino („cel care a purtat trăsnetul în focul bătăliilor, întru salvarea țării sale”)12. Anii de război sunt descriși prin transcrierea unor fragmente din jurnalului acelei perioade, fără respectarea ordinii cronologice, autoarea introducând portrete retrospective al unor personalități sau comentarii asupra evenimentelor prezentate. Izbucnirea Primului Război Mondial a surprins familia princiară în vacanță în Franța, ceea ce a condus la o întoarcere grăbită în România. O dată cu intrarea României în război, Maria Cantacuzino a preluat conducerea pavilionului 1 din cadrul Spitalului militar, „cel mai nenorocit, cel mai plin de păduchi dintre toate spitalele noastre”, pe care l-a transformat în doar trei săptămâni „într- 10 Dan C. Mihăilescu, Maruca de sărbători, în „Idei în dialog”, nr. 1, ianuarie 2007. 11 C. Rogozanu, Poveștile Marucăi, în “România literară”, numărul 10, 2002. 12 Maria Cantacuzino-Enescu, Umbre și lumini. Amintirile unei prințese moldave, text francez stabilit, traducere și note de Elena Bulai, ediție și prefață de C. Th. Ciobanu, Onești, Editura Aristarc, 2000, p. 23. 135 un sanatoriu lucind de curățenie, cu sală de operație de unde nu lipsea nimic și cu o echipă de 13 chirurgi englezi ce opera zi și noapte.”13 Retragerea populației în Moldova este comparată cu un „exod în masă, neînchipuită defilare de fugari, pe jos, călare și în trăsură”. La Iași, Maruca se află adesea în prezența familiei regale și are chiar câteva inițiative politice și diplomatice menite să influențeze opinia suveranului, nu toate încununate de succes. Activitatea de îngrijire a răniților este continuată prin înființarea unui spital având faima de „cel mai bine întreținut”, însă către sfârșitul războiului directoarea de spital simte lipsa de entuziasm într-un spital „lipsit de iluzii”, în care până și englezii par să se fi molipsit de spiritul „lasă-mă să te las” specific oriental. Tragismul războiului este accentuat de numărul mare al morților care sunt „atât de numeroși că nu mai ajungi nici să-i îngropi ca pe niște oameni și sunt aruncați cu duzinile, la grămadă, într-o groapă, săpată în grabă, în afara orașului, fără serviciu religios cel mai adesea, grăbiți cum sunt toți să scape de ei.”14 Amintirile din anii de război ale Mariei Cantacuzino surprind o lume complexă, fiind mărturie a unui destin individual și a unei epoci, iar inteligența, cultura și sensibilitatea autoarei se fac simțite pe parcursul evocării. Arabella Yarka - un jurnal despre dragoste și război Arabella Yarka este autoarea unui jurnal scris în limba franceză, publicat fragmentar în anul 1937, acea ediție fiind tradusă recent și publicată cu titlul De pe o zi pe alta: carnet intim (1913-1918). Arabella a fost una dintre vedetele Bucureștiului Belle Epoque, un copil adoptat, crescut într-o familie cu o avere impresionantă. Mama adevărată era o vieneză și este posibil ca tatăl adoptiv, Scarlat Yarka, să fi fost tatăl natural. Tânăra s-a bucurat de o educație aleasă, fiind o fire veselă, o dansatoare entuziastă, o sportivă la modă, apărând adesea în cronicile mondene ale lui Claymoor, dar și în anturajul familiei regale. Logodna și căsătoria cu Carol Davilla (fiul actorului și dramaturgului Alexandru Davilla și nepotul doctorului Carol Davilla) au constituit punctul de plecare în redactarea jurnalului în anul 1913. Îndrăgostită de soțul chipeș, inteligent, dar cartofor, Arabella a fost în scurt timp dezamăgită, dar a continuat să se iluzioneze, iar divorțul din 1924 a lăsat-o într-o situație materială precară. Iminența intrării României în Primul Război Mondial a fost o realitate greu de acceptat pentru tânăra aflată în vacanță la mare: „Toate acestea sunt cleveteli. Nu vreau să știu de război!”15 Arabella trăiește drama războiului din perspectiva femeii îndrăgostite care își vede iubitul plecând pe front: „Chiar dacă îmi dau foarte bine seama că a venit momentul să trecem la fapte și că nu trebuie cu niciun preț să ne abandonăm idealul național - recucerirea frumoasei Transilvanii -nu mă pot gândi decât cu groază, cu oroare la plecarea iubitului meu.”16 Bombardamentele asupra Bucureștiului sunt descrise în detaliu, diarista criticând autoritățile pentru lipsa de informare față de locuitorii capitalei. Este criticată și slaba pregătire a armatei române pentru confruntarea cu atacurile aeriene ale inamicilor. Fire voluntară, Arabella decide să se înroleze ca infirmieră a Crucii Roșii, nu înainte de a se fi convins că este în stare să reziste în fața rănilor grave ale muribunzilor. Veștile despre actele 13 Ibidem, p. 489. 14 Ibidem, p. 623. 15 Arabella Yarka, De pe o zi pe alta: carnet intim (1913-1918), București, Editura Compania, 2010, p. 87. 16 Ibidem, p. 88. 136 de eroism ale soțului său pe front o fac să mediteze asupra condiției sale feminine și a prejudecăților epocii care nu permit femeilor să se implice activ, dându-le ocazia de a-și demonstra curajul în luptă: „Mă simt împuținată, umilită că trebuie să stau aici și să nu fac nimic bun, nimic măreț. Când va veni oare ziua în care voi putea da și eu dovadă de curaj, săvârșind vreo faptă eroică? Fără doar și poate, niciodată: mă voi învârti prin vreun spital din spatele frontului, 17 îndeplinind niște amărâte de sarcini de infirmieră. E revoltător să fii femeie!”17 Activând ca infirmieră la Filantropia, Arabella Yarka este nemulțumită de administrarea defectuoasă a spitalului, de mizerie, dezordine și condițiile insalubre care generează un spectacol grotesc: „Peste tot domnește o putoare îngrozitoare - un miros de mortăciune, nici mai mult nici mai puțin! Curățenia din saloane lasă de dorit în chip rușinos. Calci în puroi, în bălți de sânge uscat sau pe jumătate închegat. Pe coridoare și prin colțurile cabinetelor zac aruncate de-a valma membre amputate, lucruri hidoase uitate acolo, fără să se țină seama că prin aceste 18 încăperi trec răniți.”18 Un episod tragicomic este reprezentat de plecarea Arabellei din București către Moldova, într-o șaretă trasă de trei cai costelivi, într-o ținută total nepotrivită pentru o astfel de călătorie. Diarista notează cu autoironie comicul situației: „Nu știu de ce m-am îmbrăcat de dimineață de parcă aș fi plecat într-o călătorie cu Orient-Express-ul. [.] Trebuie că eram tare carghioasă, cocoțată pe capra șaretei țărănești, împopoțonată ca o pariziancă și ținând în mână un nenorocit de bici cu mânerul noduros.”19 După aproape trei săptămâni de peripeții, tânăra și-a întâlnit soțul la Adjud, unde s-a alipit unui spital ambulant cu speranța că va ajunge la Botoșani, unde s-ar fi aflat în siguranță în casa soacrei sale, deși visul ei secret era să plece pe front alături de Carol. Călătorind cu trenul-spital aproape două săptămâni, dedică mult timp redactării jurnalului și meditează asupra „mentalității românești”, regretând, din perspectiva străinului nevoit să trăiască în altă țară, „descompunerea morală ce macină toate clasele sociale din România”, demagogia politicienilor, incultura maselor, spiritul de „lasă-mă să te las”. Ipostaza de „infirmieră privilegiată” în spitalul improvizat de către soacra sa la Botoșani nu o mulțumește pe Arabella care visează încă să își urmeze soțul pe front: „Doamne, să particip la o bătălie înverșunată, să aud «șuierând gloanțe» în jurul meu, să 20 ajung, în sfârșit, să-mi pun cu adevărat curajul la încercare!”20 Încălcând regulamentele de război, cu complicitatea câtorva camarazi, Carol Davilla este de acord cu sosirea soției sale pe front. Este o adevărată aventură, iar tânăra vrea să se facă folositoare soțului și regimentului. Este tratată cu încredere de către ofițeri și i se face „botezul focului”, fiind invitată să participe la un tir asupra tranșeelor inamice, însă în scurt timp prezența ei pe front este deconspirată. Nu i se va mai permite să revină pe front, în schimb i se acceptă înrolarea ca infirmieră într-un spital aflat în prima linie, la Onești. Alături de medicii Misiunii franceze, Arabella devine o infirmieră destoinică și devotată, acceptând cele mai grele și periculoase misiuni și nu acceptă ideea părăsirii țării în eventualitatea ocupării de către germani: 17 Ibidem, p. 114. 18 Ibidem, p. 117. 19 Ibidem, p. 128. 20 Ibidem, p. 189. 137 „Cum mi-ar sta să-mi las țara acum? Aici nu mai e vorba de dragoste, ci de demnitate 21 patriotică. Onoarea trebuie să rămână nepătată...”21 Jurnalul Arabellei Yarka constituie un document cu valoare istorică, dar și literară, autoarea demonstrând talent în notarea febrilă a zilelor tensionate ale războiului, în descrierea portretelor și a locurilor prin care trece, peste toate dominând zbuciumul interior al iubirii, oscilând între elanul inimii și îndoiala rațiunii. Yvonne Blondel - războiul pe frontul de sud al României De origine franceză (fiica ambasadorului Franței Camille Blondel), Yvonne Blondel a devenit româncă prin căsătoria cu Jean Cămărășescu, membru al înaltei societăți românești de la începutul secolului al XX-lea, prefect de Durostor și Galați între 1913-1919. Yvonne este foarte atașată de țara de adopție, însușindu-și idealul uniunii naționale și implicându-se în război pentru cauza românească, păstrând în același timp valorile franțuzești și analizând uneori realitățile românești din perspectiva „străinului”. Este foarte mândră de contribuția tatălui său în consolidarea alianței dintre cele două țări, aceasta conducând la intrararea Românei în război de partea Franței. În jurnalul său autoarea descrie experiența dramatică de pe frontul de sud al României, în Cadrilater și Dobrogea, apoi retragerea în Moldova la începutul lui 1917. La fel ca și în cazul Arabellei Yarka, vestea izbucnirii războiului o surprinde în vacanță la Constanța și marchează ruptura între „viața de ieri și cea de astăzi”: „Sosirea bruscă a unei telegrame a întrerupt dintr-o dată această încântare și, ca o lovitură de tun, a spart frumoasa oglindă în care se reflectau marea și infinitul ei, farmecul 22 seducător al serilor cu lună și orele trandafirii fără griji.”22 Este interesant cum autoarea își însușește motivația intrării României în război printr-o imagine emblematică a României Mari: „Fie ca din forma sa de corn, scumpa noastră 23 Românie să redevină o mică pâine rotundă.”23 Pentru a păstra impresiile imediate ale evenimentelor care vor urma, diarista ia hotărârea notării fidele în jurnal, deși varianta publicată este o transcriere fragmentară (jurnalul se oprește brusc în anul 1917, deși notațiile au continuat cu siguranță) și foarte stranie este eliminarea oricărei referiri la soțul Jean Cămărășescu, ceea ce induce o oarecare îndoială asupra autenticității și sincerității însemnărilor. Yvonne Blondel relatează experiența războiului în special din perspectiva infirmierei neobosite, care a înființat și condus spitale pentru răniți. Primul spital improvizat este organizat chiar în clădirea prefecturii din Silistra, însă Yvonne va activa ca infirmieră în numeroase spitale aflate totdeauna în apropierea frontului, refuzând activitatea de infirmieră în spitalele bucureștene alături de mama sa. Pe lângă descrierea ororilor războiului (morți, răniți, boli, foamete etc.), Yvonne Blondel acordă o deosebită atenție prezentării locurilor de care se simte foarte atașată (sudul Dobrogei), dar și a locuitorilor săi (români, bulgari, turci, tătari, țigani) pe care războiului i-a transformat din conlocuitori pașnici în dușmani. În acest sens sunt privite cu oroare atrocitățile săvârșite de bulgari asupra românilor, exemplele fiind numeroase în jurnal. Diarista privește 21 Ibidem, p. 229. 22 Yvonne Blondel, Jurnal de război 196-1917. Frontrul de sud al României, București, Institutul Cultural Român, 2005, p. 36. 23 Ibidem, p. 39. 138 cu interes și celelalte popoare cu care intră în contact: soldații ruși și sârbi pe care îi va îngriji în spitale cu aceeași abnegație, indiferent de naționalitate. Pentru meritele sale deosebite, Yvonne Blondel a fost răsplătită cu Crucea Sfântul Gheorghe. Concluzii Discursul diaristic feminin din perioada Primului Război Mondial în România este constituit din mărturiile unor doamne aparținând aristocrației, care și-au redactat jurnalele în franceză sau engleză. Este posibil ca numărul relatărilor feminine despre război în România să fi fost mai mare (exista o modă a jurnalului în epocă), însă, din păcate, multe s-au pierdut sau au fost distruse, o cercetare în acest sens fiind necesară. Cele patru scrieri la care ne-am referit nu constituie o sursă primară, toate fiind transcrise la vârsta senectuții de către autoare sau membri ai familiei (cazul Yvonne Blondel), fiind adesea punct de reper pentru redactarea memoriilor (Regina Maria, Maria Cantacuzino-Enescu). Făcând parte dintr-o clasă socială privilegiată, autoarele s-au bucurat de o mai mare libertate de expresie și acțiune față autoarele unor jurnale de război din alte țări. Descrierea războiului surprinde o complexitate de aspecte: organizarea spitalelor pentru răniți și activitatea de infirmieră, pregătirea armatei, situația politică, evenimentele de pe front. Jurnalele cuprind meditații asupra războiului, asupra condiției feminine, având o deosebită valoare istorică, documentară, dar și o valoare literară, impresionând prin frumusețea evocărilor, acuratețea descrierilor și galeria impresionantă de portrete, fiecare dintre autoare imprimând scrierii stilul său unic, original. BIBLIOGRAFIE: Blondel, Yvonne, Jurnal de război 196-1917. Frontrul de sud al României, București, Institutul Cultural Român, 2005 Cantacuzino-Enescu, Maria, Umbre și lumini. Amintirile unei prințese moldave, text francez stabilit, traducere și note de Elena Bulai, ediție și prefață de C. Th. Ciobanu, Onești, Editura Aristarc, 2000 Chevilot, Frederique, Norris, Anna, Des Femmes ecrivent la guerre, Paris, Editions Complicites, 2007 Cru, Jean Norton, Temoins, Paris, Editions Les Etincelles, 1929 Grayzel, Susan R., Women and the First World War, New York and London, Longman, 2002 Maria, Regina României, Povestea vieții mele, vol. I-III, traducere din limba engleză de Mărgărita Miller-Verghi, ediție îngrijită și note de Ioana Cracă, București, Editura Eminescu, 1991 Mihăilescu, Dan C., Literatura română în postceaușism, I. Memorialistica sau trecutul ca re-umanizare, Iași, Editura Polirom, 2004 Pakula, Hannah, Ultima romantică: viața reginei Maria a României, București, Editura Lider, 2003 Rogozanu, C., Poveștile Marucăi, în “România literară”, numărul 10, 2002 Săndulescu, Al., Întoarcere în timp. Memorialiști români, București, Editura MNLR, f.a. Yarka, Arabella, De pe o zi pe alta: carnet intim (1913-1918), București, Editura Compania, 2010 139 UN OPTZECIST TIPIC: IOAN GROȘAN Ramona Carla FĂRCAȘ (TRIFAN) Universitatea Petru Maior, Tg.-Mures Scopul acestei lucrări este de a evidenția trăsăturile prozei lui Ioan Groșan. Ea scoate cu precădere în evidență calea pe care autorul a parcurs-o, de la tehnicile textualiste la cele existențialiste, umorul și intertextualitatea, trăsături care sugerează în mod clar faptul că este un scriitor tipic al optzecismului. Ioan Groșan se remarcă în peisajul literaturii române ca un scriitor matur, cu o abordare cu precădere ironică și parodică a scriiturii. Cuvinte-cheie: tehnica textualistă, tehnică existențialistă, umor, intertextualitate, ironie Referindu-se la scriitorii optzeciști în genere, Nicolae Manolescu observa o curioasă maturitate artistică a acestora, survenită nu se știe când sau cum și care nu permite, de cele mai multe ori, detectarea unui traseu inițiatic, de formare, în cazul acestora. Ioan Groșan nu face excepție de la această trăsătură a generației sale, el dovedindu-se și prin alte aspecte ale stilului său literar, un postmodern clasic. Asumându-și la modul ironic conștiința faptului că textul se fundamentează pe alt text, că la originea oricărei tentative de a scrie stă biblioteca, Groșan este însă atent și la experiența realului, la cotidian. Premisa livrescă se face simțită în toate prozele sale de debut, chiar dacă nu la fel de evidentă și la fel de ușor de detectat. Textualistul Ioan Groșan Debutând în 1985 cu volumul de proză scurtă Caravana cinematografică, Ioan Groșan este unul dintre scriitorii optzeciști care au confirmat speranțele legate de această generație. Un inventar al temelor scriiturii lui ne indică înclinația acestuia pentru cotidian, derizoriu, banal, reunind întreaga panoplie a elementelor prozei optezciste: preferința pentru proza scurtă, tentele parodice, umorul de factură caragialiană, orientarea spre ludic și experiment, spre ironie, autoreferențialitate, spre livresc și intertextualitate. Critica l-a decretat , la debut, pe Ioan Groșan drept textualist, dar nu lipsesc și alte -isme: realism, experimentalism, existențialism,etc. Deși Eugen Simion nu pronunță cuvântul textualist, proza lui Groșan este considerată ca având o deschidere tipică acestui procedeu:,,.scriitorul stă la masa de lucru și meditează, notează, corectează povestirea pe care tocmai o scrie.Povestirea are ca personaj-narator un autor care își caută temele și stilul de a nara.”1 Nicolae Manolescu evită să-l încadreze pe Groșan în vreo direcție anume, iar Radu G. Țeposu apreciază că autorul ,,este printre puținii creatori de școală nouă care n-au devenit prizonierii unei singure formule epice, asimilând, cu o complicitate matură, atât experiența 1 Eugen Simion, Scriitori români de azi, IV, Ed. Cartea românească, 1989, p.653 140 intertextualității, cât și stilul perifrastic faulknerian ori minuția cehoviană în descrierea 2 platitudinii existențiale.”2 Încadrarea grăbită a lui Groșan, la debut, în rândul textualiștilor se datorează, în parte, unora dintre prozele sale scurte, în care acest procedeu este folosit mai degrabă ironic și parodic, abordare regăsită, de altfel, și la alți scriitori optzeciști, pentru care, textualismul a reprezentat o temă ca oricare alta. Jocul de-a textualismul este ușor de reperat în unele povestiri, precum în Insula, în care, autorul, parodiind blând textualismul, urmărește la treabă un narator ce tocmai scrie proza următoare a volumului său, Caravana cinematografică: ,,Chiar așa: te așezi comod, îți pui scrumiera la îndemână, cotul se sprijină ușor de masă, încă nu apuci stiloul, deși totul e foarte clar, mai ales începutul: caravana cinematografică intrând în sat pe un drum ciopârțit de ploaie (nu merge ciopârțit, e prea căutat, schimbi în minte cu desfundat), claxonând în neștire ca să-și anunțe sosirea.. .Cuvintele se mișcă în tine, se dezmorțesc, trebuie să apuci stiloul, îi lași vârful încet pe hârtie, un pic mândru, un pic temător, la treabă deci. Înțelegi? Aproape începi, aproape că rotunjești prima literă. Dar deodată îți spui nu, nu încă, și tot ce rămâne e o o linie curbă, spinarea unei litere frângându-se brusc într-o pată grăsulie de cerneală.”3 Descoperim încă de aici, calitatea de personaje a actanților din povestirea Caravana cinematografică. Modul și scopul în care Ion Groșan folosește procedeele textualiste, jocul cu aceste tehnici ale creației, este diferit de cel al textualiștilor, textualismul reprezentând in cazul lui-și aici se apropie de Petru Cimpoeșu- doar un mijloc în plus de a demonstra stăpânirea tehnicilor optzeciste. De altfel încă din primul volum are loc o deplasare a interesului autorului dinspre problematica textuală spre cea existențială. Nici Eliza Deac nu-l înregimentează pe Groșan în direcția textualistă, considerând că ,, textualismul se dovedește o categorie prea strâmtă pentru abordarea acestor proze scurte; este mai justificat ca alăturarea lor să fie făcută în afara limitelor unei orientări anume, în baza tendinței naturale a fiecărui scriitor de a medita, într-un mod mai mult sau mai puțin explicit, asupra instrumentelor pe care tradiția i le pune la îndemână și asupra rolului artei sale.”4 La fel, Virgil Podoabă atrăgea atenția că, în cazul lui Ioan Groșan, accentul ar trebui pus nu pe textualism ci pe problema revelației:,,.ioan Groșan are un instinct artistic prea puternic spre a se cantona în cadrele unei doctrine și dacă majoritatea povestirilor sale din volumul de debut porneau de la și se desfășurau în virtutea unui principiu doctrinar, dar ajungeau în orizontul unei substanțe pe care n-o exploatau, cele din cartea de față, în schimb (Trenul de noapte - n.n.) pornesc din capul locului în căutarea substanței, pe care o și găsesc și care este experiența subiectivă, revelatoare, a personajelor”.5 Critica literară s-a ferit să încadreze opera literară a lui Ion Groșan într-o anumită școală, generație sau curent, oferind în locul răspunsurilor doar anumite piste interpretative ale operei acestuia. S-a vorbit de Groșan ca de un continuator al realismului interbelic și postbelic, un optzecist cu predispoziție livrescă sau un rafinat umorist pe linia lui Caragiale. Acest statut indefinit poate fi un rezultat al absenței unui centru de greutate determinat al operei sale, fapt ce permite diverse viziuni interpretative. 2 Radu G. Țeposu, Istoria tragică&grotescă a întunecatului deceniu literar nouă, Ed. Dacia, Cluj-Napoca, 2002, p.232 3 Ioan Groșan, Insula, în Caravana cinematografică, Ed. Corint, București, 2005, p.20 4 Eliza Deac, La ușa scriitorului, în Vatra, nr. 9-10, 2009 5 Virgil Podoabă, Dinspre tehnică spre substanță, în Familia, nr. 4/1990 141 De altfel autorul nu respinge așezarea debutului său sub semnul textualismului, declarând într-un interviu că:,,am fost textualist atât cât mi-a trebuit ca să intru în plutonul fruntaș care conducea atunci Turul Literaturii Române.” Deși este de acord cu o oarecare seducție exercitată la debut de către textualism asupra autorului, Virgil Podoabă respinge ideea căderii autorului în capcana textuării si vorbește despre o adoptare a acestuia doar în scopul subminării lui din interior, cu propriile arme:,,Căci el, scriitor mai curând născut decât făcut, nu și-a însușit retori-poetica noilor prozatori și nu i-a aplicat-în volumul de debut-prescripțiile decât pentru a o trăda din interior. Pentru a o trăda, firește, împrumutându-i fațada, convențiile, mecanismele, topoi-i, litera, dar refuzându-i spiritul, ba chiar subminându-l în punctul său cel mai important și, poate, cel mai vulnerabil: acela al raportului răsturnat dintre eveniment și formă, trăire și text, realitate și livresc.”6 În ce mă privește, eu n-aș merge atât de departe ca Virgil Podoabă în a vedea o intenție de subminare a textualismului încă de la bun început în proza lui Ioan Groșan, acesta angajându-se, ca mai toți optzeciștii, în curentul de denunțare a convențiilor literaturii, chiar dacă stilul în care realizează această denunțare este unul impregnat de ironie și umor. De altfel Ioan Groșan nu respinge acuza de textualism, care, în opinia lui, în acel context social-istoric, nu reprezenta practic o acuză ,,ci o etichetă ce-ți conferea o oarecare noblețe, fiindcă textualismul se opunea, pieziș și eficient, literaturii oficiale (și oficioase).”7 Ar fi o altă discuție despre eficacitatea acestui tip de dizidență literară, caracterizată mai degrabă prin evadare și eschivare de la realitățile sociale decât prin implicare și luare de atitudine, fie ea și în planul literaturii. Prin așezarea formei înaintea conținutului, a livrescului înaintea trăirii, a realității, prozele textualiste sunt marcate de semnul eșecului. A scrie despre cum scrii în timp ce scrii înseamnă a transforma actul scrisului și tehnicile ce-i sunt aservite în temă literară, limitând prin aceasta drastic posibilitățile scriiturii și ignorând semnalele realului. Dacă debutul lui Ioan Groșan dă semnele unei astfel de contaminări păguboase, revirimentul nu întârzie să se producă chiar în același volum, orientarea autorului către existențialism fiind considerată de către Virgil Podoabă o pârghie de salvare pe care prozatorul o acționează la timp:,,Prozatorul plonjează, firește, de pe malul livrescului și înoată, respectând tehnica noului val deja vechi, în apele intertextualității, dar nu se lasă în voia curentului până la capăt, ci, desprinzându-se încet-încet de cei împreună cu care pornise și virând într-o altă direcție, ajunge să calce pe o malul celălalt-acela pe care tocmai îl ignorase inițial.”8 Celălalt mal, este reprezentat, firește, de experiența realului, de trăire, mai pe scurt spus, este malul existențialist. Sustrăgându-se îngrădirilor unei singure formule epice, Ioan Groșan utilizează, ca toți optzeciștii, procedee și tehnici diverse, amestecând ,,în pasta perfidă a parodiei și ironiei cele mai diverse maniere.”9 Deși Mircea Mihăieș vede și el primele trei proze din volumul de debut ca stând sub semnul textualismului, consideră ca ele nu-l reprezintă pe Groșan, pe care îl situează în descendența epicii pure a lui Slavici și Rebreanu, recunoscându-i autorului drept principală calitate mobilitatea. 6 Virgil Podoabă, Metamorfozele punctului, Ed. Paralela 45, Pitești, 2004, p.120 7 Nicoleta Cliveț, loan Groșan, monografie, Ed. Aula, Brașov, 2002, p.50. 8 Virgil Podoabă, op. cit. p. 9 Radu G. Țeposu, op. cit. p. 232 142 Astfel, s-a vorbit în cazul lui Ioan Groșan despre o proză de analiză psihologică (M. Mihăieș), de o proză de atmosferă (Radu Călin Cristea), despre o artă epică ,,de o vigoare și concizie aproape caragialești(V. Podoabă), de un epic similar lui Rebreanu sau Slavici. De la textualism la existențialism Odată cu prozele din Trenul de noapte, Virgil Podoabă salută trecerea lui Ioan Groșan ,,de la experiența textuală la cea existențială și, pe deasupra, chiar metafizică, întorcându-se astfel de pe promotoriul postmodernismului contingentalist și antimetafizic-unde se cocoțase, dar numai spre a-l boicota din interior, în primele două texte și în ultimul, Marea amărăciune-din volumul său de debut-pe malul modernismului metafizic, de-a dreptul! Unde își scrie povestirile discutate aici, din al doilea volum.”10 Trecerea cu arme și bagaje a scriitorului în altă tabără este ușor de remarcat, originea livrescă a povestirilor din primul volum fiind înlocuită de experiența realului, redată printr-un fir epic viguros și alert, printr-un umor de o factură diferită acolo unde apare, parcă potolit, grav. Povestirea titulară a volumului debutează cu o discuție dintre șeful de gară, domnul Fotiade și acarul Simion. Domnul Fotiade este el însuși un personaj oarecum misterios, fără biografie, acarul neștiind gara de unde fusese mutat în acel canton fără nume. Precizarea numelui locului e mereu amânată, literele de pe panoul cantonului fiind șterse de vreme. Iar intenția fermă a acarului de a vopsi literele ce compun numele rămâne mereu în faza de intenție.. Un loc fără nume prin care va trece un tren fără identitate sau oricum, cu o identitate misterioasă. Povestea trenului fantomatic ce trece fix la orele trei și șapte minute din noapte, pe care domnul Fotiade i-o relatase deseori lui Simion, pare să se confirme, un telefon anunțând că trenul urma să treacă timp de trei nopți (cifră cu atât de multe semnificații) prin halta lor. Simion, deși nu prea credea în existența trenului, jucând rol de Toma necredinciosul, hotărăște să sărbătorească evenimentul tăind în fiecare zi o găină. Trecerea trenului e însoțită de parfum de trandafiri (amintind de fantasticul lui Eliade din Domnișoara Christina), pe care însă Simion nu îl simte, dar și de urletele rău prevestitoare ale câinelui. Evadând din pustiul și banalitatea unei vieți cotidiene ajunse într-o fundătură (,,-Unde să mai zburăm? Mai pustiu ca aici nu e nicăieri.” e răspunsul lui Simion la observația lui Fotiade că dacă ar opri trenul, așa cum propusese Simion, ar putea fi mutați), Simion va face saltul în necunoscut, spre altceva, urcând în trenul de noapte al cărui parfum îl va simți doar în momentul în care va fi prins înăuntru:,,Stâlpul semnalului cu lumină pâlpâitoare trecu pe lângă el și el continua să izbească în ușa întunecată cu umărul și cu genunchiul drept, și-abia mai zări cu coada ochiului câinele zbătându-se în lanț și felinarul rămas în pragul ușii, și-apoi cantonul dispărând și grinzile verticale ale magaziei de lemne înșirându-se tot mai iute în urmă, și se-ntoarse puțin și văzu dalele peronului fugind una după alta și, ca-ntr-o fulgerare, în lumina verzuie a propriei lanterne, fața îngrozită a domnului Fotiade, fântâna, și se gândi c-ar mai putea sări în șanțul cu iarbă ce trebuia să urmeze, dar atunci ușa se deschise, trăgându-l înăuntru, și-n clipa aceea simți, izbindu-l greu, mirosul de trandafiri.”11 10 Virgil Podoabă, Metamorfozele punctului, Ed. Paralela 45, 2004, p. 129 11 Ioan Groșan, Trenul de noapte,în vol Caravana cinematografică Ed. Corint, 2005, p.307 143 În Adolescentul moartea bunicului îl determină pe copil să-și pună primele întrebări serioase referitoare la viață și moarte, la trecerea dincolo. Poveștile bunicului despre cum reușeau turcii și tătarii să adune aurul cu care erau poleiți pereții bisericilor, dându-le foc, îl inspiră pe nepot să încerce să extragă aurul din bolovanii cu vine gălbui observați în albia râului de Feri, tovarășul său de joacă:,,Aurul e un lucru viu, a zis atunci bunicul, trebuie numai să-l trezești, să-l scoți din piatră, din apă, de unde se ascunde. El a întrebat cum să-l scoți și bunicul le-a spus că turcii și tătarii când voiau să scoată aurul cu care erau poleiți pereții mănăstirilor, le dădeau foc și aurul se mișca, se scurgea pe ziduri și păgânii îl adunau, săreau pe cai și țuști cu el în stepă, la nevestele și 12 copilașii lor.”12 Extragerea aurului este precedată de un întreg ritual care are rolul de a-i asigura reușita, cei trei prieteni înțepându-și degetele și amestecându-și sângele într-un legământ de sânge. Însă încercarea de a extrage aur din piatră cu ajutorul focului, adică de a separa viul de masa inertă a pietrei, eșuează și tot cam atunci se aud și clopotele ce vestesc trecerea bunicului la cele veșnice. Credința copilului în moartea aparentă a bunicului e întemeiată pe înțelegerea pe care ei doi o făcuseră:,,Claudiu, după ce-o să mor o să vii tu la mine la mormânt? O să vin bunicule, răspunse el.Când vii la fotbal, zisese bunicul ca și cum i-ar fi ghicit gândurile, să treci pe lângă mormânt și să bați așa, de trei ori, cu palma pe pământ. Eu o să aud și-o să știu că ești tu.” 13 Dar această credință în ideea că bunicul e viu va fi zdruncinată și ea, atunci când, apropiind flacăra lumânării de un deget am acestuia, degetul va rămâne nemișcat și nu se va feri din calea focului ca orice lucru viu pe care ,,focul îl doare”. Dispariția una câte una a credințelor copilăriei și revelația deplină a morții îi vor provoca ieșirea din copilărie și saltul spre o altă vârstă. Umor și intertextualitate Excelent povestitor, Ioan Groșan și-a câștigat un loc de onoare în rândul umoriștilor români, după cum remarca și Nicolae Manolescu:,,Un umorist adevărat este Ioan Groșan în Caravana cinematografică și în toate celelalte, și încă unul doldora de talent, stăpân pe arta lui, de la început, ca mulți dintre tinerii prozatori din generația 80, care nu știu unde și când au 14 învățat să scrie.”14 Apreciind calitatea umorului, a hazului stilat al lui Ioan Groșan, Manolescu subliniază numărul mic al prozatorilor care se pot lăuda că posedă această calitate și-l încadrează pe Groșan în rândul umoriștilor ce par serioși:,,E, cel puțin până la o anumită dată, serios, extrem de preocupat de ținuta (dacă pot să mă exprim așa) prozei lui.Ni se pare, depildă, că una din narațiunile lui Ioan Groșan are un debut de proză umoristică; se adaugă însă numaidecât că proza cu pricina este de fapt serioasă și dramatică.”15 Această alăturare a două calități, la prima vedere opuse, calitatea de a avea haz și calitatea de a fi grav, la care critica procedează 12 ibidem, Adolescentul,p.316 13 Ioan Groșan, Adolescentul, în vol. Caravana cinematografică, Ed. Corint, 2005, p 351 14 Nicolae Manolescu, Istoria critică a literaturii române, Ed. Paralela 45, Pitești, p. 1369 15 ibidem 144 atunci când vine vorba de textele lui Groșan, ar putea fi un rezultat al temerii că i se va imputa subaprecierea prozatorului. În timp ce Nicolae Manolescu îl consideră un umorist de prim rang iar Eugen Simion îi recunoaște ,,un fin simț al umorului și un stil ironic de bună calitate”, Paul Cernat se disociază de vocile critice amintite, considerând că romanele publicate de la începutul anilor 90-metaficțiunea istorico-parodică din O sută de ani de zile la porțile Orientului sau satira SF din Planeta Mediocrilor nu depășesc zona facilului spumos:,,Interesant e faptul că o parte a criticii vede în prozatorul maramureșean un umorist pornind de la volumele sale de povestiri din anii 80, Caravana cinematografică și Trenul de noapte. În realitate, umorismul lui Groșan ține mai ales de participarea scriitorului la gruparea satirică Ars amatoria din anii 70-80 și de volumele sale postdecembriste, tributare bășcăliei social-politice de moravuri grele din Academia Cațavencu și Plai cu boi”.16 Umorul de bună calitate al lui Groșan și numeroasele situații comice în care eroii lui se trezesc puși transformă lectura într-una cu zâmbetul pe buze. Situațiile comice rezultă, cel mai adesea, (aici proza lui Groșan întâlnindu-se cu cea a lui Petru Cimpoeșu) din discrepanțele ce apar între așteptare și realitate sau așteptare și împlinirea așteptării. Un umor cu tente satirice, ironizând ridicolul unor personaje sau situații, se întâlnește în Insula sau Marea amărăciune. În prima proză satira vizează cele două personaje: scriitorul de proza scurtă, după cum are el grijă să specifice și directorul de gostat, plecați la vânătoare de teme literare și clasificând speciile literare în funcție de mărimea vânatului. În locul așteptatei vânători de fazani care să se lase înghesuită în trei pagini și jumătate, autorul de proză scurtă se va mulțumi, în disperare de cauză , cu o vânătoare de ciori. Confirmând parcă afirmația lui Gheorghe Crăciun conform căreia nu se poate scrie decât unei femei, naratorul-scriitor din Insula îi scrie iubitei, povestindu-i un vis în care ei se află pe o insulă-bibliotecă în care ,,ultimele jucării rămase-cuvintele” e singura activitate posibilă, comunicarea prin propriile cuvinte fiindu-le imposibilă. Conversația livrescă a celor doi ne amintește ca nimic nu se mai poate spune decât punând ghilimele de rigoare, pentru că totul a fost spus deja de alții: ,,Era mai greu să vorbim, dar după o vreme reușisem să ave, un repertoriu de fraze-tip din clasici cu care ne înțelegeam destul de bine.Arăți obosită astăzi (Dreiser) - ziceam eu. Mă doare capul (Cezar Petrescu) - răspundeai tu. Hai să plecăm de aici (Cehov). Nu! (Ionescu). Atunci poftește de îmbucă ceva (Sadoveanu). Nu vreau! (Moartea lui Ivan Ilici). Făceam o pauză ca să-mi adun gândurile. Am văzut azi-dimineață în dreptul peninsulei un animal ciudat (Mihai Tican Rumano). Ce vorbești?! (Caragiale). Așa că ar fi bine s-o-ntindem mai încolo (Faulkner). N-ar fi mai bine să ne apărăm aici? (Jules Verne). Cum? (Camus). Să punem mâna pe-o lopată.(A Toma). Nu este o soluție (Eusebiu Camilar). Au! (Joyce). Ce s-a întâmplat? (Ibsen).Migrena asta îngrozitoare (Huxley). Te doare tare? (Ionel Teodoreanu. Paștele mă-sii, dac-ai știi!...(Gib Mihaiescu). Da, îngerul meu, înțeleg... (Bolintineanu). Nu înțelegi nimic. Și de ce mă privești așa? (Agatha Christie). Te iubesc (Ion Grecea). Cruța-mă, te rog.(Dostoievski). Nu mai vrei să fim împreună? (Cella Serghi). N-am zis că nu vreau, am zis că nu pot (Pascal). Atunci du-te 17 la dracu! (Brecht). Porcule! (Celine). Salutare! (Breban). Bună seara. (Buzzati).”17 16 Paul Cernat, Marea Amărăciune, în Bucureștiul cultural, nr.94, 2010 17 Ioan Groșan,op. cit.,p. 28 145 Încercarea naratorului scriitor ( ale cărui scrisori adresate iubitei se vor transforma în pretexte literare) de a-și păstra iubirea nu poate avea șanse de reușită decât în singurul univers pe care-l înțelege și stăpânește: cel al cuvintelor, decorul devenind, la propriu, livresc. Odată cu descoperirea întrebării Cine ești? Se pune însă și problema identității, a indeterminării, a descoperirii că eu sunt altul, identitatea celor două personaje robinsoniene putând fi recompusă doar din trăsăturile altor personaje literare. Săpând în propria memorie, dar și în nisipul insulei, naratorul încearcă cu febrilitate să dea un răspuns întrebării, livrescă și ea:,,Bine, dar atunci cum dracu să.cine Dumnezeu sunt?” Încercarea de a-și aminti date din biografia de dinainte de insulă, eșuează în livresc; amintirile lui sunt amintiri livrești, accesul la amintiri personale fiindu-i blocat, la fel și comunicarea prin propoziții proprii, în final naratorul realizând statutul său de personaj de hârtie ( tema Cărții ce ne scrie pe toți va apărea și la Cărtărescu):,, Adu-ți aminte, trebuie să fi fost o învățătoare.sau strada, o stradă a ta, cu casa aceea frumoasă în care stătea madam Bova.nu, sigur că nu, nu madam asta.poate doamna Bovarinski, lăptăreasa poloneză care stătea în colț.care colț? Colț cu Fialkovski? Aiurezi, monșer.Doamne, poate am fost bolnav odată, poate că am suferit și m-am temut de moarte sau poate că am vrut o jucărie și nu mi s-a dat, poate că am furat și eu cireșe și-am încurcat cânepa mătușii Madeleine, adu-ți aminte, ziceam.”18 Trimiterile livrești sunt nenumărate, de la Flaubert la Caragiale sau de la Creangă la Proust, narațiunea e împânzită de aluzii intertextuale. Săpăturile în nisipul insulei duc la descoperirea faptului că însuși insula e o carte uriașă, a cărei primă frază este identică cu cea cu care naratorul își începe scrisoarea, revelația statului lor de personaje de hârtie fiind primită cu resemnare:,,Draga mea, stăm pe o carte. Asta e.” Întreaga povestire devine astfel o parabolă a intertextualității, ,,o parabolă estetică și prin reflex, ontologică (prescrierea realității prin ficțiune).”19 Povestirea ce dă titlul volumului, Caravana cinematografică, reia, așa cum observase Eugen Simion, tema pătrunderii ideologiei socialiste în satul tradițional și un personaj omniprezent în romanele obsedantului deceniu:activistul de partid. Însă, săpând în textul poveștii, se poate observa o altă temă, ce-i stă la bază: tema cărții ce apare și în alte povestiri. Și nici n-ar putea fi altfel din moment ce existența livrescă a personajelor din Caravana cinematografică ne este semnalată încă din Insula, unde naratorul scriitor tocmai începuse o povestire a cărei primă frază este o variantă a celei cu care începe Caravana cinematografică. Livresc este naratorul din Insula, captiv într-o carte cu copertă roșie, livrești sunt și personajele sale, a căror existență se învârte în jurul carților cu scoarțe roșii ce constituie biblioteca, fiecare fiind, în felul său un povestitor: țiganul Darcleu ce joacă rolul Șeherezadei pe lângă șeful de post pentru a i se ierta micile găinării comise, bibliotecara Corina ce povestește unui auditoriu absent. Tot povestitor este și șoferul camionului, ce-i narează tânărului activist de partid idila sa cu Rosa Teleki. Terenul pentru ideologizarea de partid este pregătit prin trimiterea în sat a camionului cu cărți roșii însă îndoctrinarea celor din Mogoș este o sarcină practic imposibilă, disponibilitatea lor fiind doar una aparentă. De un umor spumos este încercarea de a-i explica teoretic țiganului Darcleu ce presupune colectivizarea, acesta fiind absolut de acord cu ea, 18 ibidem, p.30 19 Radu G. Țeposu, Istoria tragică & grotescă a întunecatului deceniu literar nouă, Ed. Dacia, Cluj-Napoca, 2002, p.233 146 atâta timp cât nu aduce atingere proprietății sale. Eșecul încercării de a-l face pe Darcleu să priceapă devine ilustrativ pentru fiecare locuitor al satului. O insulă este și satul Mogoș, înconjurat de apele revărsate și ,ținându-i captivi pe cei veniți să îndoctrineze și pe viitorii îndoctrinați. Aluziile intertextuale sunt și în Caravana cinematografică la ele acasă:pe domnișoara Corina în timp ce-și contemplă ciorapul agățat în cuiul unei bănci, o duce gândul la Eminescu-,,pe bănci de lemn, în scunda tavernă mohorâtă”, directorul Benea, înscris la cuvânt în cadrul dezbaterii culturale ce urmează vizionării filmului, confirmă că ,,exact așa a fost, luptam prin ploaie, prin frig, prin glonț, prin baionete, vorba poetului, smulgând dușmanului terenul palmă cu palmă. Tot înainte!-striga sublocotenentul, pentru România Mare, Dumnezeii mamii lor, că ne-au luat pământul sfânt al țării!...Purtați de vântul biruinței săream toți ca unul din tranșee.”, șoarecele din biblioteca școlii a fost botezat Grișa după Cotul Donului, șoferul Anton îi recită bucătăresei ,,Muma lui Ștefan cel Mare” de Bolintineanu, etc. În Marea amărăciune eroul încearcă să-și depășească mediocritatea prin scris:,,Ce să scrie. Scriere antimediocră. Era o dimineață senină de primăvară și în camera lui de la cabană se trezi pe la orele șapte transformat într-o lăcustă uriașă. Ce chestie ar fi. Ce s-ar mai speria. S-o cuprindă tandru, pe după umeri, c-o elitră. Da' și nebunu ăla, ce imaginație. Cum dracu i-a putut veni în minte.” Nebunu e ușor de identificat în persoana lui Kafka. Asemenea trimiteri intertextuale sunt extreme de numeroase în Marea amărăciune dar ele nu rămân la acest prim nivel al intertextualității ci -așa cum observase Nicolae Manolescu-vizează un al doilea nivel, mult mai cuprinzător prin similaritățile voite cu Lumea în două zile a lui G. Bălăiță. În Spovedania umorul este unul așezat, subtil iar aluziile intertextuale fac trimitere spre Biblie și alte cărți bisericești:,,Viața preotului celibe e împreunată cu o mulțime de dificultăți de ordin corporal, spiritual și economic Preotul are să fie mereu atent la ele, să le înlăture din timp și în chip potrivit, ca nu cumva să cadă jertfă acelora. Dificultățile trupului le descrie Sf. Pavel la Rom. 7, 14 și urm. Ei, ia să revadă care sunt dificultățile trupului după Sf. Pavel. Lăsă Păstorul și Turma, se-ntinse și luă de pe noptieră Biblia. Căută la paragraful indicat și citi:Căci știm că legea e duhovnicească, dare u sînt trupesc, vândut sub păcat. Pentru că ceea ce fac nu știu; căci nu săvârșesc ceea ce voiesc, ci ceea ce urăsc, aceea săvârșesc. Mda. Însă n-avea rost să urmărească mai departe subtilitățile logicii apostolice, el nu era preot celibe, era căsătorit. Dovada, zdravănă, sforăia încetișor alături, întoarsă cu spatele.”20Deși preotul se considera pus la adăpost de ispitele cărnii datorită statutului său de bărbat căsătorit, realitatea era cu totul alta, el fiind atras de Ana. Plina de umor este și scena în care profesorul de dogmatică din Spovedania explică fascinația firilor artistice pentru analiza propriilor senzații , reflexivitatea, drept o pedeapsă divină, urmarea exasperării dumnezeiești:,,De fapt, conchidea compătimitor profesorul, puțini artiști trec cu gândul dincolo de vârful nasului lor, căci, având firi nepotrivit de iscoditoare, i-a pedepsit Domnul să-și iscodească trupul. Na-vă un trup, a zis El, și iscodiți-l, balbați-l pân-o să-l faceți ferfeniță!” Trimiterea este la Arghezi care, supremă blasfemie pentru un fost călugăr, îi cerea într-unul din Psalmii săi poetici-cel mai nereușit, în opinia profesorului-să se lase pipăit, să devină palpabil. Cuvântul palpabil îi provoacă în sine o sfântă indignare profesorului, ca și impertinența unora de a pretinde demonstrarea existenței lui Dumnezeu cu dovezi palpabile. 20 Ioan Groșan, Spovedania, Ed. Corint , București, 2005, p.440 147 Bibliografie Romane și volume de proză scurtă Groșan, Ioan, Caravana cinematografică, Ed. Corint, București, 2005 Groșan, Ioan, O sută de ani de zile la porțile Orientului, Ed, Fundației culturale române, București, 1992 Groșan, Ioan, Planeta mediocrilor, Ed. Polirom, 2008 Groșan, Ioan, Județul Vaslui în N.A.T.O., Ed. Aula, Brașov, Groșan, Ioan, Un om din Est, Ed.Noul Scris Românesc, 2010 Bibliografie critică și teoretică Articole Buciu, Marian Victor, Proza lui Ioan Groșan, în Convorbiri literare, decembrie, 2005 Cernat, Paul, Marea amărăciune, în Bucureștiul cultural, nr. 94, 2010 Deac, Eliza, La ușa scriitorului, în Vatra, nr. 9-10, 2009 Terian, Andrei, Un om din est, în Observator cultural, 7 apr., 2010 Volume Cliveț, Nicoleta, Ioan Groșan, monografie, Ed. Aula, Brașov, 2002 Manolescu, Nicolae, Istoria critică a literaturii române, Ed. Paralela 45, Pitești, 2008 Perian, Gheorghe, Scriitori români postmoderni, Ed. Didactică și pedagogică, 1996 Podoabă, Virgil, Metamorfozele punctului, Ed. Paralela 45, Pitești, 2004 Simion, Eugen, Scriitori români de azi, IV, Ed. Cartea românească, 1989 Țeposu, G. Radu, Istoria tragică&grotescă a întunecatului deceniu literar nouă, Ed. Dacia, Cluj Napoca, 2002 148 CARAGIALE ÎN 1907. ASPECTE ALE ȚĂRII VĂZUTE DIN EXIL Drd. Oana Andreea CONTOMAN Universitatea ”Dunărea de Jos” - Galați Articolul politic 1907 al lui Ion Luca Caragiale ilustrează momentele sociale și politice trăite de poporul român în perioada revoluției de la 1907, văzute prin ochii marelui scriitor și publicist, aflat în exil la Berlin în acea perioadă. Întreaga pleiadă de descrieri și ilustrări ale vietți românilor se face cu ironie și simț critic, folosindu-se un limbaj popular, nepretențios, dar bine ales în contextul frământărilor și suferințelor nației. Caragiale folosește un ton direct, radical, ca un atac la adresa scenei politice contemporane și ca o previziune la ceea ce urma să vină. Cuvinte-cheie: exil, ironie, simț critic Se poate spune că, pentru Ion Luca Caragiale, meseria de gazetar “s-a întâlnit cu un tip de activitate, politica, și această meserie, fericită sau nu, a avut ca rezultat o operă amplă, realizată pe parcursul unei întregi vieți. Din 1873, când începe să scrie la Telegraful, și până în 1911, când își încheie activitatea de gazetar politic la ziarul arădean Românul, Caragiale publică un număr impresionant de articole, pamflete și note politice, care alcătuiesc împreună unul dintre cele mai voluminoase sectoare ale carierei sale de scriitor.” [1] În anul 1904, Ion Luca Caragiale părăsește țara și se stabilește împreună cu familia la Berlin, loc unde se autoexilează sătul de evenimentele din România timpurilor sale, de unde a continuă să scrie și să publice lucrări. În anul 1907, gazetarul Ion Luca Caragiale surprinde pe toata lumea publicând un studiu amplu despre realitățile sociale din România zilelor sale, precum și despre cauzele răscoalelor țărănești. În aprilie 1907 se publică prima parte a eseului în ziarul vienez Die Zeit, iar în luna noiembrie, întregul material se editează de către C. Mille, într-o broșură de 32 pagini. Broșura se vinde imediat, astfel că la sfârșitul lui 1907 s-a scos o nouă ediție, care depășește 10000 de exemplare. [2] Din punctul de vedere al lui Nicolae Iorga, studiul lui Caragiale nu vine cu nicio idee nouă, iar critica socială este atât de crudă, “ca și cum n-ar fi fost vorba de țara sa”. [3] România lui Caragiale este “un stat de ordine par excellence”, “cel mai solid element de civilizație între statele balcanice, iubitor de pace și bună înțelegere, atît în relațiile claselor sale sociale, cît și în relațiile internaționale”, motiv pentru care gazetarul este surprins să afle de revoltele sociale din țara sa. Fiul său a amintit cum a reacționat tatăl său la aflarea veștilor despre revolta țăranilor din 1907: “în omul acela, care persiflase veșnic avânturile patriotice, o groaznică suferință a început să clocotească. A stat zile întregi nemișcat, cu capul sprijinit în mâini...Pe urmă desnădejdea era înăbușită de revoltă. Striga că bine le face ciocoilor. Voia să plece să vadă ce se întâmplă în țara lui și desnădejdea iarăși îl paraliza.” [4] Pe fondul acestei suferinte se naște articolul 1907 - din primăvară până'n toamnă. Caragiale ne prezintă practic, în acest fel, tema articolului. Caragiale își începe discursul printr-o enumerare a realităților economice și sociale ale țării, diferite de modul în 149 care Regele le percepe și le tratează. România este o țară predominant agricolă, pământul fiind principala sursa de muncă și subzistență a poporului. Proprietarii mici, adică țăranii, duc viața cea mai grea, pentru că, așa cum explică Caragiale, porțiunea lor de pământ, fragmentată pentru a ajunge la toate neamurile, nu este suficientă pentru a produce direct proporțional cu nevoile lor, astfel că sunt nevoiți să lucreze și pământurile proprietarilor mari, între care Statul, Coroana, domeniile de apanaj, fundațiile de binefacere și cele culturale, marii proprietari particulari. La final, producția trebuie împărțită cu proprietarul mare după cum fusese învoiala: “Aceștia lucrează din primăvară pînă în toamnă, din revărsatul zorilor și pînă în răsăritul stelelor; iar toamna, potrivit învoelii, țăranul îi cară întîiu arendașului partea acestuia la hambar sau la gară, și numai în urmă are voe să-și ridice și el partea ce i se mai cuvine și lui.” [5] În perioada în care nu au de lucru, și astfel, nici producție, țăranii sunt obligați să se împrumute cu camătă de la arendași și să se facă datorii pentru primăvara ce urmează, deși muncesc pământurile pentru aceiași arendași timp de opt luni. Revolta din tonul lui Caragiale ilustrează și sentimentul de revoltă al țăranilor nedrept de săraci, osândiți de sistem și de grupurile de interese existente atunci. La nivelul discursului, Caragiale își pune în scenă ideile și prezintă publicului larg, celor străni de realitățile românești, modul în care se desfășoară viața țăranilor români, văzută de către autor ca o luptă pentru supraviețuire. În prima parte a lucrării, scriitorul cu discurs duplicitar, bazat pe antifrază, pare să admire tânăra monarhie română. Realitatea este, însă, cu totul alta, și jocul ironiei discursive se răsfrânge atât asupra societății române a epocii, cât și asupra personajele de hârtie, actori ai scenetei tragice pe care scriitorul o cosntruiește: publicistul însuși, țăranii, marii proprietari, proprietarii mijlocii, Regele, partidele politice, arendașii, elementele alogene ca grecii și evreii. Între categoria țăranilor izolați și exploatați și numeroasele înfățișări ale exploatatorilor există o uriașă disproporție. Exploatatorii sunt numeroși și puternici în persoana Statului, a Coroanei, a domeniilor de apanaj, a fundațiilor de binefacere și a marilor proprietari particulari. Dacă până în acest punct, Caragiale a prezentat “generalitatea”, de acum încolo urmează particulartatea. La finalul primului pasaj al capitolului I, concluzia lui Caragiale vine să lămurească cititorul cu privire la ceea ce înseamnă împărțirea nedreaptă a muncii și a foloaselor pământului: “Așa dar, avem următoarea formulă strictă: coarda îndrăsnelii la concurență din partea arendașilor mari se'ntinde pe măsura supunerii la învoeli din partea arendașilor mici, a plugarilor. Ei! aci stă rădăcina răului; aci stă ascunsă cauza actualei stări de lucruri - coarda s'a întins peste măsură. Și răul mai are și alte rădăcini cum vom arăta îndată...” [6] Unele dintre cauzele și efectele vieții grele de la 1907 sunt notate “în treacăt” de către publicist, strecurând pleonasme permise limbii de atunci, arhaisme și un ton extrem de aprig. Caragiale dă explicații exacte, matematice, făcând un rezumat al stării de fapt: “Cruzimea interesului, comună lumii, se mai înăsprește aici prin lipsa de solidaritate națională, prin nesocotirea tradițiilor și opiniei publice, prin îndrăsneala ce o dau pe o parte coruptibilitatea administrației publice, pe de alta protecția or a pavilionului străin, or a cine știe cărei puternice Alianțe universale, și printr'un manifest dispreț brutal față de țăranul incult, umilit și îndelung-răbdător. Ce a rezultat din această sistemă ? Iată: 1. Scăpătarea atîtor proprietari mari, cari și-au sporit cheltuielile pe măsura creșterilor arenzilor, înnecîndu-se în risipe de lux din ce în ce mai exagerate pe speranța unei continue progresiuni a veniturilor; 2. Prosperitatea fenomenală a clasei arendașilor mari .avîntul prodigios al băncilor și institutelor de 150 credit.disproporționat cu o țară agricolă; și 3. Mizeria țăranilor. Din stoarcerea forțelor acestora din urmă a resultat și luxul nechibzuit al proprietarilor, și înavuțirea nemăsurată a arendașilor, și cîștigurile enorme ale Băncilor, și bacșișurile administrației publice și, mai încă, ridicarea mereu crescîndă a veniturilor Statului.” [7] Caragiale a folosit procente și enumerări, făcând o radiografie a societății românesti, la toate nivelurile sale. Exploatarea țăranilor ia forme crâncene. Diferitele obligații de mai sus și plocoanele forțate, fac în așa fel încât partea cuvenită proprietarului sau arendașului să întreacă cu mult jumătate din produsele muncii țăranului. Mizeria de neinchipuit, pelagra și alte boli, analfabetismul total reprezintă condițiile de viață ale țăranului român. Studiul lui Caragiale realizează o evaluare a responsabilității partidelor politice în crearea și în declanșarea răscoalei țărănești: “cele două așa numite partide istorice care alternează la putere nu sînt, în realitate, decît două mari facțiuni, avînd fiecare, nu partizani, ci clientelă”. Caragiale este încă o dată ironic: “firește că nu punem la îndoială nici patriotismul, nici curatele lor intențiuni”, și continuă să îi desconsidere folosind diminutive: “productul ibrid al școalelor de toate gradele, intelectualii semiculți, avocați și avocăței, profesori, dascăli și dăscălași, popi libercugetători și răspopiți, învățători analfabeți - toți teoreticieni de berărie; - după aceștia, mari funcționari și impiegați mititei, în imensa lor majoritate amovibili”. Scriitorul se revoltă și folosește scrisul ca unealtă de a-și spune oful, deși se afla la Berlin, departe de întâmplările din țara lui. Concluzia acestui prim paragraf, legat de realitățile politice, este de asemenea marcată: “Astfel dar, Camerele sînt în marea lor majoritate reprezentantele intelectualilor și ale plebei orașelor. Pe lîngă agricultură deci, trebue să'nflorească în Romînia și o vastă industrie, industria politică, și, ca orce industrie bine și inteligent desvoltată, trebue să prospereze.” [8] Administrația statului nu scapă nici ea comentariilor și analizei lui Caragiale. Pe aceasta o împarte în două tabere: puterea și opoziția, ambele incapabile de a guverna, având în vedere faptul că nu rezistă revoltei populare, formată din “plebea, clienții, cu studenții universitari și școlarii din licee, conduși uneori de profesori universitari” și trebuie schimbată o dată la trei ani, “după bunele obiceiuri consacrate”. Scriitorul prezintă și motivul pentru care societatea românească este pe dos: “Care va să zică, în loc să derive guvernul din majoritatea reprezentației naționale, derivă unanimitatea acesteia de la guvern”. Adevărul epocii lui Caragiale este și adevărul nostru, dacă ținem cont că același lucru continuă să se întâmple și astăzi: “o clientelă pleacă, alta vine; flămînzii trec la masă, sătuii la penitență. Și asta așa mereu și pe rînd din trei în trei ani, ba și mai des uneori.” Caragiale este actual și real, continuă să existe și astăzi în aceeași formă. Scrisul caragialian postulează cu precădere o poziție ironică față de personaje și timpuri. Realismul lui Caragiale ar putea primi denumirea de realism ironic. Caragiale figurează o lume cu tristețea de a-i contesta imperfecțiunile, cu evidentă preocupare pentru limbaj și comportamente, fiind tot timpul un autor aflat la echidistanță între serios și hilar. [9] Pentru a prezenta marca identitară a unui popor, al său, îi denumește pe toți conaționalii săi “Romînul”, iar țara este “patria bacșișului și hatîrului”, unde nimeni nu are încredere în justiție pentru că, deși are autoritate, nu are prestigiu. Aceste cuvinte au statut de embleme naționale. Critica lui Caragiale intră și pe teritoriul educației: “școala romînă, în loc de a fi un mijloc de educațiune și cultură a poporului și a claselor dirigente, devine un canal de scurgere al poftelor de întîietate între cetățenii, de eftină parvenire, de scutire de îndatoriri, de sporire de drepturi și privilegii”. [10] Oamenii își doresc să parvină, să se școlească doar 151 pentru prestanță și recunoaștere într-o societate măcinată de orgolii și lupte de clasă. Nu contează decât diploma și aprecierea publică a celor de aceeași teapă: “o pletoră de semidocți, fără caractere, fără omenie, adevărați cavaleri de industrie intelectuală, cărora le trebuesc numai decît onoruri cît de multe fără niciun merit și cîștig cît de mare fără multă osteneală”. [11] Fiindcă singurul mod de a te realiza profesional era să urmezi aceeași cale, mai mult sau mai pțtin condamnabilă, în funcție de cunoștințe și educație, “ familiile sîrmane din plebea orășenească...trăind din mica precupeție...ori din meserii mai puțin ușor de mărturisit - toate aspiră, grație școalelor naționale, să-și vadă copiii cât mai degrabă...în cel mai rău caz funcționari; în cel mai bun, măcar deputați ministeriabili, dacă nu chiar miniștri...” [12] În acest fel, oamenii își alinau suferința, dezamăgirea față de ceea ce trăiau și sperau la o viață mai bună, măcar prin scutirea urmașilor lor de nedreptățile clasei politice care îi osândea, chiar dacă a ajunge în acele funcții însemna a se comporta identic celor care le făceau viața grea. Administrația sau oligarhia era cea care stăpânea țara românească, iar pentru a putea ajunge să stăpânești era nevoie de “îndrăzneală multă, lipsă de orce scrupuluri, renunțare la demnitate personală, la onoarea familiei, infamie chiar, dacă trebue, și puțintel noroc - și cariera strălucită e gata”. [13] Caragiale își justifică afirmațiile la tot pasul dând dovadă de o bună cunoaștere a realităților românești. Oligarhice sunt considerate și partidele politice, asociate cu niște “bande” cu pretenții istorice, “fără respect de lege, fără milă de omenire, fără frică de Dumnezeu”. Broșura politică a lui Caragiale se încadrează în curentul anti-monarhic, la care și-a adus adus contribuția și Alexandru Vlahuță care, la 7 noiembrie 1907, i-a scris lui Caragiale: “Frate Caragiale, am citit și recitit minunatul, lapidarul tău 1907. Așa-i. Toate-s adevărate. Și ce lămurit le arăți. Credința mea, însă, e că nu ne deșteptăm nici de data asta. Cu toate tunurile câte s-au tras! Să te ferească Dumnezeu de surdul care nu vrea s-audă. Se pare că Doctorii curanți au tot interesul de a lungi boala pacientului, căci doar din boala lui trăiesc. Ce-ar mai însemna cutare bărbat de stat-cutare ministru de ieri și de azi.în țara pe care o vrei tu? Și cine s-o facă? Regele?...” [14] Deși face o vehementă denunțare a oligarhiei, Caragiale nu generalizează și menționează că “între politicienii romîni și în rîndurile profesiunilor liberale, se găsesc și mulți oameni de inimă, de caracter și de ispravă; ei văd și deplîng, ca și noi, răul patriei; dar, perduți în mulțimea celor răi n'au puterea să răstoarne blestemata sistemă, în care sînt ținuți captivi, cu zălogirea intereselor lor vitale...”. [15] Capitolul I se încheie cu ruga scriitorului către cer, ca jertfirea să fie cât mai puțin dureroasă pentru popor, pentru că fără jertfe nu pot exista istorie si eroism; mai mult, scriitorul crede că a găsit soluția pentru a rezolva cererile poporului, iar aceasta stă în implicarea Regelui, singurul abilitat să aducă liniștea, prosperitatea și dreptatea. Însa dorința de implicare a Regelui în aplanarea revoltei stă sub un mare semn de întrebare. Atitudinea anti-monarhică este cât se poate de evidentă la Caragiale, iar justificarea ei stă în paginile articolului. Capitolul al II-lea începe cu prezentarea maselor de țărani răsculați și cu o altă antfrază: “Nici un om cuminte nu poate da dreptate deplină țăranilor răsculați”. Aceștia sunt văzuți ca fiind dezorientați, luptând fără să știe exact principiile răscoalei, fără să știe ce vor, dar hotărâți totuși, “în pornirea lor vulcanică”, să își dobândească cele cuvenite și să își apere drepturile. Caragiale descrie psihologia de masă și o asociază mișcării: “De unde să vie 152 concertarea, solidaritatea ?... de unde acea comunitate vastă a unui fond parcă logic pentru săvîrșirea unei asfel de nebunești acțiuni în masă ?... Cînd s'aprinde și arde un lucru, s'aprinde și arde nu numai fiindcă cine-știe-cum, ci și fiind-că, de felul lui, era un lucru ce se putea aprinde”.[16] Autorul trece în revistă toate întâmplările politice premergătoare răscoalei. Memoria scriitorului este foarte bună, amintindu-și cu lux de amănunte și detalii începuturile tulburărilor sociale: “Cum au isbucnit primele flăcări, guvernul conservator (sub barba căruia, pe'ndelete, încă din vara anului trecut 1906, pe vremea Exposiției jubiliare, se organizase mișcarea maselor țărănești) s'a declarat cu toată candoarea incapabil să țină pept elementului deslănțuit. Regele, firește, adînc îngrijat și bănuind, cu drept cuvînt, El care'și cunoaște bine oamenii, că liberalii nu erau atît de ignoranți în privința evenimentelor, a făcut apel la patriotismul șefului lor. Acesta a primit sdrobitoarea sarcină a puterii numai cu condiția ca facțiunea conservatoare și majoritățile ei să'i promită concursul fără nici o reservă; iar conservatorii, rușinați și îngroziți de moștenirea ce lăsau, s'au plecat învoelii.” [17] În următorul paragraf, gazetarul prezintă cu ironie scena marelui teatru politic românesc, scene lacrimogene în Parlament, cu arta proprie de a construi un teatru în teatru: “Au urmat, în Camere, duioase scene teatrale...n publicitatea romînească, foarte înclinată, la ocaziuni mari, către nota sentimentală, astfel de exibițiuni se numesc « scene înălțătoare ». Toată lumea a plîns, miniștri de azi, miniștri de eri, deputați, senatori, publiciști, raportori și tribunale publice; și'n fața lumii acesteia atît de emoționate, doi mari între mari fruntași, un conservator și un liberal, s'au strîns în brațe cu efusiune și s'au sărutat solemn, spălînd cu lacrimi fierbinți tot trecutul - care, ce'i drept, cam avea nevoe de spălat: în căldura luptelor de pînă eri a celor două facțiuni, primul nu numea pe al doilea decît « trădător de neam », iar acesta pe acela « fiul lui Belzebut »”. [18] Precizia lui Caragiale este precizia unui om care s-a aflat în mijlocul evenimentelor, dacă nu efectiv, cel puțin cu întreg sufletul. Ironia scriitorului față de “duioasele scene teatrale” este asociată comportamentului partidelor politice care s-au transformat brusc din dușmani în prieteni, pactizând în defavoarea răsculaților. Liberalii, care la început păruseră a încuraja mișcarea, sperând că va lua doar forme antisemite și xenofobe și că-i va ajuta la răsturnarea guvernului conservator, n-au întârziat să se unească cu adversarii lor politici, în vederea luptei în comun împotriva țărănimii. Putem vedea cum a zugrăvit Caragiale, în studiul lui despre 1907, această cinică împăcare a celor două partide politice, discursurile și lacrimile false care au însoțit-o. [19] Prin spectacolul ridicol al confruntării falselor opinii, Caragiale dă o notă de spectacol discursului său, propunând o imagine a lumii și, totodată, o interpretare a acesteia. Guvernul care a venit la putere este unul fals, ipocrit, cu intenții și o atitudine promiscue, dorind doar să stăpânească și să fie la putere cu orice preț: “Biruitor în răsboiu, guvernul capitulează în pace... S'ar zice că e absurd. Nu; din contra, e logic și consecuent cu principiul de Stat... Se răstoarnă sacra sistemă !... Orice ! numai să salvăm pentru moment oligarchia de primejdia iminentă !” [20] Dar cum s-au văzut cu frâiele puterii în mână, politicienii, „baba chioară”, au uitat repede ce au promis și au continuat cu vechile obiceiuri, fară să se dezmintă de ipocrizia ce îi caracterizează: “Cum i-a venit sufletul la loc, oligarchia și-a luat iar bunele clasice năravuri; a început iar jocu'i normal de cacialmale între fracțiuni, grupuri și grupușoare și în sînul acestora, ca în frumoasele senine zile de pace... Șoapte și intrigi de culise; sfori și sforicele, cît mai subțiri dacă trebuesc, cît mai groase dacă merg; emulație de subtile ergoterii bizantine pe față; concurs de pișicherlîcuri pela spate; adevărul curat, strecurat la ureche cu acele clipeli din ochi și cu acel tremur de buză, caracteristice 153 minciunii; minciuna rostită tare în vileag cu glaciala neșovăire, pecetea sfîntului adevăr”. [21] Caragiale ține să-și apostrofeze personajele cu o ironie exprimată la nivelul enunțiativ al discursului: “Și cîte griji pentru atîtea grave probleme publice !” Caragiale folosește propoziții scurte, creând suspans - tehnică folosită adesea în presă, și menită să capteze interesul cititorului. În felul acesta își acuză cu mult mai multă vehemență contemporanii de lipsă de patriotism, de oportunism, fățărnicie și dezmăț. În țara românească totul decurge contra legii firilor, a civilizației și a bunei credințe: “aci sunt slujbe pentru slujbași, nu slujbași pentru slujbe; biserici pentru popi și paracliseri, nu paracliseri și popi pentru biserici; gîște pentru hahami, nu hahami pentru gîște; catedre pentru profesori, nu profesori pentru catedre... Aci e, în fine, o patrie pentru patrioți, nu patrioți pentru o patrie...”. [22] Capitolul al II-lea se încheie pe același ton ca și primul, păstrând același lait motiv. Poporul vrea pământ, iar Regele nu e rege. Capitolul al III-lea începe cu o vehementă denunțare a oligarhiei, pe care gazetarul o consideră “fără limite de ranguri, fără rațiune istorică, fără tradiție și fără posibilitatea de a și le crea măcar cu timpul”. [23] Țara trebuie să se curețe de oligarhi și să crească, să se dezvolte așa cum merită, iar asta se poate face în primul rând prin schimbarea conducătorilor ei, a celor care îi decid viitorul. Chiar cu prețul jertfei și al suferinței, poporul trebuie să ia aminte la ce a pătimit și să învețe din greșeli. Caragiale așteaptă cu optimism și își dorește, speră la un viitor mai bun, având convingerea că țara sa va crește și va prospera sub oblăduirea unui conducător competent, devotat și cu dragoste de neam. Scriitorul folosește informații exacte, este bine documentat, înrădăcinat în problemele și suferințele patriei pe care o părăsise. Viața la Berlin nu l-a îndepărtat de țara sa și nu l-a făcut să sufere mai puțin sau să o iubească mai puțin. Articolul lui Caragiale s-a născut din mișcarea prezentului, obiectul său fiind, în fond, prezentul. Adesea, Caragiale dezaprobă, prefăcându-se că simpatizează. Aspectele economice, sociale și politice prezentate cu mare precizie în broșura sa politică sunt de fapt cele de care s-a lovit în activitatea sa literară, publicistică și politică. Caragiale uzează de un ton critic și, pe lângă descrierile și relatările pe care le face, pare că cere socoteală celor vizați pentru faptele lor. Desele enumerări, încărcate cu ironie, aduc în discuție realități obiective ce par a fi fără sfârșit. Gazetarul nu pare încrezător în rezolvarea problemelor patriei, își face poporul aliat, cititorii cărora li se adresează, și se face părtaș la suferințele neamului său prin criticile aduse conducătorilor politici de atunci ai țării. Note: [1] Manolescu, Florin, Caragiale și Caragiale. Jocuri cu mai multe strategii ?, Editura Cartea Românească, 1983, p. 202 [2] Zarifopol, Paul, Opere, VII, 1942, p. 81 și p.83 [3] Iorga, Nicolae, Istoria literaturii românești contemporane I. Crearea formei, Ed. Adevărul, București, 1934, p. 310, apud Manolescu, Florin, op. cit., p. 229 [4] Iosifescu, Silvian, Caragiale, editia a II-a revăzută, Editura de Stat pentru Literatură și Artă, București, 1952, p. 41 [5] http://ro.wikisource.org/wiki/1907_din_prim%C4%83var%C4%83_p%C3%A2n%C4%83' n_toamn%C4%83, 07.03.2011 [6] Ibidem 154 [7] Ibidem [8] Ibidem [9] Fanache, V., Caragiale, Editura Dacia, Cluj-Napoca, 1984, p. 186 [10] http://ro.wikisource.org/wiki/1907_din_prim%C4%83var%C4%83_p%C3%A2n%C4%8 3'n_toamn%C4%83, 07.03.2011 [11] Ibidem [12] Ibidem [13] Ibidem [14] Scrisorile lui Vlahuță către Caragiale, Revista Fundațiilor no. 12 din I. XII. 1939, apud Fanache, V., op. cit., p. 46 [15] http://ro.wikisource.org/wiki/1907_din_prim%C4%83var%C4%83_p%C3%A2n%C4%8 3'n_toamn%C4%83, 09.03.2011 [16] Ibidem [17] Ibidem [18] Ibidem [19] Iosifescu, Silvian, Caragiale, op. cit., p. 94 [20] http://ro.wikisource.org/wiki/1907_din_prim%C4%83var%C4%83_p%C3%A2n%C4%8 3'n_toamn%C4%83, 09.03.2011 [21] Ibidem [22] Ibidem [23] Ibidem Bibliografie: Caragiale, Ion Luca, Publicistică și corespondență, ediție îngrijită de Marcel Duta, studiu introductiv de Dan C. Mihăilescu, Editura Grai și Suflet-Cultura Națională, București, 1999 Caragiale, Ion Luca, Opere I-VII, tomul V, editie ediție îngrijită de Cioculescu, Ș., Zarifopol, P., Editura Cultura Națională, București, 1930-1935 Fanache, V., Caragiale, Editura Dacia, Cluj-Napoca, 1984 Ghițoi, Adriana, Caragiale publicist, Editura Tritonic, București, 2005 Iosifescu, Silvian, Caragiale, editia a II-a revăzută, Editura de Stat pentru Literatură și Artă, București, 1952 Manolescu, Florin, Caragiale și Caragiale, Editura Cartea Românească, 1983 Papadima, Liviu, Caragiale, firește!, Editura Fundației Culturale Române, 1999 Sitografie: http://ro.wikisource.org/wiki/1907_din_prim%C4%83var%C4%83_p%C3%A2n%C4%83'n_t oamn%C4%83, 09.03.2011 http://www.scritube.com/literatura-romana/Autori-fundamentali-I-L-Caragi42141315.php, 07.03.2011 http://ro.wikipedia.org/wiki/Ion_Luca_Caragiale, 10.03.2011 http://www.moftulroman.ro/caragialeologie/ion-luca-caragiale-biografie, 10.03.2011 http://www.moftulroman.ro/caragialeologie/ion-luca-caragiale-biografie, 10.03.2011 155 The work of Oana Andreea Contoman was supported by Project SOP HRD - TOP ACADEMIC 76822 156 STRUCTURI NARATIVE SI VIZIUNE EPICA IN ROMANELE LUI MIHAIL SEBASTIAN Drd. Ana MURESAN (CAPOTĂ) Universitatea „ Petru Maior” Tg.-Mures Romanele lui Sebastian au o constructie mai liberă se renunță la constructia riguroasă si desi recomandarea lui Lovinescu era inspiratia citadină, Sebastian crede în spiritul creator al provinciei pe care o va ilustra si în teatru. Zugrăvirea mediului provincial este o temă predilectă, dar dacă în teatru întâlnim imaginea târgului cu mii de ochi și urechi, locul unde se moare încet dar sigur în proză provincia nu este atât de apăsătoare iar personajele se încadrează perfect acestui mediu. Cuvinte-cheie: spirit creator, mediu provincial, personaj, structură narativă, viziune epică Ca prozator, Mihail Sebastian debutează cu Fragmente dintr-un carnet găsit (1932), o carte de factura net gidiană. Este o acumulare de observații și impresii ale unui tânăr interesante ca document pentru psihologie incertă a generației sale. Scris în momentul în care Sebastian împlinește 25 de ani, dar este publicat în anul 1932, multă vreme nu a fost accesibil publicului cititor, iar retipărirea din 2005 îl face să vină în atenția lectorilor de tot felul. Paralel cu romanul Sebastian publică în „Cuvântul” mai multe foiletoane numite Scrisori din Paris. O scurtă introducere precizează conținutul cărții care ar fi o traducere din limba franceza a unui manuscris găsit întâmplător pe podul Mirabeau de pe Sena, constând din câteva file de hârtie comercială, legate intre coperți negre de mușama. Pentru ca să simuleze autenticitatea textului, Sebastian transcrie impresiile dezordonat, iar în paranteze notează câteva cuvinte asupra cărora presupusul traducător ar avea îndoieli ca le-ar fi găsit echivalentele sale românești cele mai apropiate de sensul textului original. Cartea relatează criza prin care trece un tânăr în conflict cu viața, acțiunea fiind localizată la Paris în jurul anului 1920. Franta apare aici datorită faptului că manuscrisul a fost găsit în Franța dar mai multe sate din Franța devin spații ale acțiunii. Unicul erou al cărții autorul însuși, își transcrie cu studiată indiferență experimentele personale în caiete. El pledează pentru o viață trăită cultural, eliberată de tiparele convenționale, nemodificată de civilizație. Majoritatea comentatorilor i-au reproșat metoda învechită a jurnalului găsit pe care o folosește Mihail Sebastian dar aici nu mai este vorba de o convenție romantică ci de o adevărată obsesie: aceea a maximei autenticități. Numai pentru a crea iluzia adevărului recurge la o astfel de mistificare atât prin textul ilizibil sau chiar prin intervenții în publicistica. Aici se întreprinde una din cele mai nemiloase disecții aceea a propriului eu fără orgoliu dar fără milă, el își dezvăluie cele mai intime dezamăgiri, cele mai adânci tristeți, cele mai incredibile speranțe. Cartea sa de debut se constituie ca o mărturie, un document de epocă privind mentalitatea și psihologia unei grupări scriitoricești din epoca interbelică. Sub nici o forma fragmentele nu pot fi privite, ca un act mimetic, ci ca un jurnal al generației sale pe care oricare dintre reprezentanții săi ar fi putut să-l scrie. 157 Formula pe care a adoptat-o autorul este mai apropiată de formula autenticității care câștigă tot mai mult teren acum în această perioadă. Relatarea are un caracter fragmentar care se opune construcției epice de împărțire a romanului în părți care apoi vor fi compartimentate în capitole având titluri simbolice dar autorul vede aici pretextul realizării unor experiențe autenticității. Autorul de pe copertă își asumă doar rolul de traducător al meditațiilor găsite și pentru a crea impresia de adevăr absolut (totul acum se lucrează în termeni absoluți), include în text o serie de expresii din limba franceză care sunt mai greu traductibile. Constantin Trandafir observa pe bună dreptate:'' Carnetul vorbește despre neliniște și aventură, trăire, singularitate, colectivitate , neîncredere în rațiunea dogmatică sau în cărțile lipsite de viață cu moralismul lor didactic.''1 Carnetul este un adevărat jurnal de idei memorialistic dar și de moravuri având și incidențe literare. Această prima proză a autorului nu face altceva decât să închipuie un personaj pus în situații reflexive, restrânge epicul la un punct minim aducând din plin un lirism de substanță și problematizează stările de conștiință, este mai mult un fel de exercițiu. Experiențele personale sunt sintetizate sub forma unor notițe dezordonate în care se pun întrebări despre viață, moarte, divinitate, cărora Mihail Sebastian nu le găsește încă un răspuns. În Istoria literaturii române de la origini până în prezent în capitolul dedicat ''literaturii experiențelor'' George Călinescu preciza că '' autorul înțelege cunoașterea nu în chipul creării de eroi, ci a unei experiențe interioare largi a artistului însuși''.1 2 Acest roman are meritul de a fi un prim exercițiu al scriitorului care se va perfecționa. Femei este cartea pe care Sebastian a terminat-o în același an cu Fragmentele, dar apare un an mai târziu la Editura Ciornei. Iulian Băicuș nota: ''Un termen posibil de comparație ar fi volumul de nuvele al lui Anton Holban, Halucinații, scris aproximativ în aceeași perioadă, dar tipărit ceva mai târziu, după moartea stupidă și fulgerătoare a autorului în 1932. Un alt posibil corespondent postmodern ar putea fi volumul de povestiri al prozatorului Mircea Cărtărescu, De ce iubim femeile, care a făcut ceva vâlvă dar care sub aspect tehnic, nu e decât o reluare '' intertextuală'' a experimentelor narative ale unor nuveliști o ca Anton Holban și Mihail Sebastian.''3 4 Femei care este în viziunea autorului o carte de vacanță care a fost scrisă cu scopul de a se odihni dar trebuie luată în discuție și pe alte coordonate: aventură a cunoașterii dar și tipologie a feminității văzută în diferite ipostaze. Anonimul din Fragmente primește numele de Ștefan Valeriu nume care se va repeta și în teatrul lui Sebastian, mai precis în Jocul de-a vacanța. Acest nume recurent este de fapt firul roșu care leagă aceste povești de dragoste. Vorbind despre problema autenticității, autorul mărturisește că, în romanul său , nimic nu este pe deplin inventat: ''În fiecare pasagiu, în fiecare pagină, se află cel puțin un detaliu riguros, exact din ce mi s-a întâmplat sau din ce am văzut''.4 Personajul Ștefan Valeriu spre naratorul Fragmentelor este mai disponibil spre jocul erotic, dorește o adevărată inițiere pe această cale a Erosului. Răceală moralistului este foarte grăitoare acesta observând parcă cu o răceală de brici reacțiile personajelor feminine. Deși aceste bucăți sunt subintitulate roman structura lor este de cinci nuvele fiecare având titlu independent și oarecare acțiune. Avem aici șase ipostaze ale feminității care sunt tot atâtea 1 Constantin Trandafir în Creație și ficțiune, Editura Libra, 2007, p.177. 2 George Călinescu, Istoria literaturii române de la origini până în prezent , ed a III-a, Editura Minerva, București, 1982, p. 963. 3 Iulian Băicuș, Mihail Sebastian proiecții pe ecranul culturii europene, Editura Hasefer, București, 2007, p. 25. 4 Cf .Romanul românesc în interviuri, vol III, partea a II-a ed.cit. p.381. 158 experiențe ale cunoașterii. După terminarea examenului de doctorat eroul pleacă la o stațiune din Alpi unde are prilejul să cunoască o lume variată și pestriță parcă adunată din toate colțurile lumii. Pe Marthe Bonneau o interesează atât galanteria lui Ștefan, dar mai ales aerul misterios, leneș, obosit iar în viziunea lui Călinescu îl percepe pe Ștefan ''estetic". '' Ea iese din scenă odată cu soțul ei, simbol al unei iubiri neîmplinite pentru un animal tânăr, pasionat de lectura unor cărți.''5 Tunisiana Renee venită împreună cu soțul și fetița ei este de o senzualitate aparte, amestec de vampirism și lingoare îl pune pe erou într-o situație inversată, el fiind mai reticent, ea nestăpânită, tulbure fiind la limita patologicului și a bolii. Transcriu portretul acesteia: ''Un trup urât mâini foarte delicate, subțiri și fragile la încheietură, picioare sperioase, obrazul brun, buzele arse de la o permanentă febră și ochii umbriți. Îmbrăcat, are, în ciuda rochiilor ei bine tăiate un aer stângaci, care le face străine de ea și nepotrivite. Numai seara când se face frig, își aruncă pe umeri șalul de mătase brodată, care o învăluie toată, își recâștigă grația de plantă, pe care Ștefan i-o observase, cu indiferență, de altfel, din prima clipă. Goală devine mult mai tânără decât este și șoldurile i se desenează crud, impudic, din pricina coapselor lungi de adolescentă.''6 7 De obicei, în aceste bucăți de proză cel care se confesează este bărbatul, cu o singură excepție, în Maria, naratorul este femeia care se confesează în scris lui Ștefan Valeriu și-și analizează de pe această poziție iubirea sa pentru Andrei. Ultimul text Arabela are în centru o femeie enigmatică care aparține unor ținuturi exotice: „Totul, rochia Arabelei, coafura ei dreaptă și linsă, perdelele negre ce ne încadrau, ținuta mea la pian, ordinea melodiilor în program, brățara de argint, pe care Arabela o purta la încheietura mâinii stângi, brațele ei lăsate leneș de-a lungul trupului cu mâinile împreunate ca doua păsări pe genunchi''.7 Pactului autobiografic i se substituie pactul romanesc care permite întrepătrunderea firească a realului cu imaginarului în volumul De două mii de ani (1934) va fi cel care va aduce o cotitură în viața scriitorului Mihail Sebastian. Adopta formula romanului jurnal, în sensul ca este și un roman, dar și dezvăluirea unor experiențe destul de intime. Numită ''cea mai gidiană carte a lui Mihail Sebastian'' după considerentul lui Ov. S. Crohmălniceanu , încadrată de George Călinescu la ''literatura experienței'' și de Camil Petrescu la cea ''a autenticității'' se înscrie în mod clar printre capodoperele literaturii române . Pornind de la lucrarea Genurile biograficului publicată de curând de Eugen Simion acesta observa ca-l putem considera roman autobiografic pană la un punct. Aceasta este o narațiune care își schimbă de multe ori structura cu un jurnal al naratorului care nu are numele autorului de pe coperta dar care folosește toate datele sale de existență fiind student la Universitatea București, fiind evreu și trecând prin evenimente tragice, de asemenea are un profesor pe care îl admira și călătorește ca și Mihail Sebastian în Franța. Eugen Simion este de părere că ideile lui Ghiță Blidaru despre criza noțiunii de valoare în economie și finanțe sunt ideile lui Nae Ionescu. Se regăsesc în roman și alte elemente care trimit la biografia omului, Nae Ionescu acestea fiind: studiile de specialitate la Munchen, amănunte comportamentale opțiunile sale politice dar și sfârșitul lui neașteptat la cinzeci de ani. Această scriere 5 Iulian Băicuș, Mihail Sebastian proiecții pe ecranul culturii europene, Editura Hasefer, București, 2007, p. 27. 6 Mihail Sebastian, Femei, Editura Literatorul, Craiova, 1992, p.23. 7 Ibidem, p.107. 159 pendulează intre etichetarea roman-jurnal sau roman autobiografic. Mihail Sebastian scrie aici despre condiția sa de intelectual evreu trăind într-o lume agitată, intolerantă. Jurnalul în primele două părții ale romanului utilizează forme mai directe pentru ca începând cu partea a treia, unghiul de cuprindere să se lărgească în narațiune pătrunzând o intrigă nouă și o tipologie variată. De aici confesiunea începe să se transforme într-o ficțiune, deși narațiunea este relatată la persoana întâi, singular, dar aici se adună întâmplările de la Uioara, voiajul în Franța, povestiri amoroase dar și dezbateri ideologie. Naratorul caută o soluție de existentă în mediul românesc în și prin condiția lui de evreu. Dar până să găsească una trece prin experiențe care fac din acest roman autobiografic o narațiune care pare sa aibă mai multe etaje. Romanul devine demonstrativ, ideologic, roman de moravuri. Este știut scandalul izbucnit în urma prefeței lui Nae Ionescu și Mihail Sebastian nu a scris o carte cu teză , cu revendicări și cu proteste. Narațiunea se referă la trei momente esențiale:1923, 1929 și 1933, primul fiind al scandalurilor universitare, în al doilea moment se trece printr-o perioadă de indiferență față de iudaism, iar anul 1933 criza economică duce la revigorarea antisemitismului. Sebastian a acumulat o experiență tragică care sigur l-a sufocat, iar scrisul i-a oferit o funcție de eliberare, dar autorul a crezut cu tărie în posibilitatea salvării prin cultură deși simte că nu și-a depășit condiția tragică de evreu, lucru pe care-l mărturisește în Romanul românesc în interviuri: ''Nu te poți converti la o tragedie. Nu e o convertire și nici măcar o întoarcere nu e. Am rămas mereu evreu, fără simulare fără echivoc. Dar am crezut și cred că e posibil, evreu fiind, să iubești cultura românească și să creezi în cadrul ei. Această convingere nu mergea însă până la idilă, căci am știut totdeauna că existența mea va trebui plătită cu suferință. Am plătit deci, și voi mai plăti. Între timp însă, fără revoltă, fără iluzii, mi-am spus că ciudata mea situație (ca să nu spun <<dramă>>, cuvânt ce te-ar putea speria) merită să fie privită cu luciditate, și pe cât posibil, înțeleasă. E ceea ce am încercat să fac în De două mii de ani.''8 O parte a criticii a văzut în acest roman un roman biografic și-l identificau pe Mihail Sebastian cu personajul principal al romanului. Acest lucru trebuie respins din start deoarece autorul precizează: „Afirm că De două mii de ani nu este o carte autobiografică, decât, cel mult, prin sensurile ei și în nici un caz prin faptele și prin momentele ei epice. Afirm, de asemenea că, cu excepția lui Ghiță Blidaru nici un erou al cărții nu ascunde vreun model anumit de viață.''8 9 După cum spuneam, similitudinile între autor și erou există, evreul, student la drept, originea, un port la Dunăre având ambiția de a învăța. Autorul rememorează prin intermediul personajului atmosfera agitațiilor studențești din 1922. Din simplul fapt că este evreu trebuie să suporte umilința de a fi bătut și de a fi alungat de la cursuri de ceilalți studenți. Cel care va duce o cotitură în viața eroului va fi personajul Ghiță Blidaru al cărui curs este apreciat pozitiv. Tânărul se mută din căminul studențesc într-o mansardă unde evadează cu adevărat din lumea anterioară fiind singur. Începe o altă perioadă în viața sa după întâlnirea cu profesorul într-o librărie. Vizitele la profesor, plimbările și numeroasele discuții care-l vor face pe tânăr să devina student la arhitectură. Aici munca desfășurată este plăcută, captivantă care îl antrenează total prin noul dar și prin ineditul ei. Întoarcerea la 8 Romanul românesc în interviuri, vol III, partea II,p.391. 9 Mihail Sebastian, Cum am devenit huligan, Editura Hasefer, București, 1995, p.337. 160 locurile obârșiei este un bun prilej pentru scriitor pentru a rememora istoria familiei sale de care este legat organic cu precădere de mama dar și de cele două bunici. O altă lume va cunoaște la Uioara în Prahova unde lucrează pe șantier. În Franța participa la încercarea de a realiza o secțiune franceză a societății Rice. Aici cunoaște atât oameni inediți sau se reîntâlnește cu compatrioți care trăiesc aici. Tot în această perioadă primește cererea profesorului Blidaru de a - i construi o vilă la Snagov. Acceptă, reîntors în țară în perioada crizei economice, cunoaște tineri debusolați care așteaptă cu sufletul la gură revoluția. Mișcările sociale de la Uioara par a fi începutul acestei revoluții dar surprinzător conflictul se închide foarte repede. Drama prin care trece eroul este cu atât mai pregnantă cu cât este trăită la nivel rațional, iar ceea ce contribuie la transformarea sa sufletească se dezvăluie treptat. De aici se încearcă o ieșire din singurătate, o evadare, o eliberare. Aceste pagini confesive scot în evidență calitățile deosebite de analist și psiholog de care dă dovadă Mihail Sebastian care sintetizează gradual manifestările prin care trece eroul. Dilema acestuia este între ''românul de la Dunăre'' și ''evreul '' care visează la o posibilă sinteză între originea sa evreiască și realitatea condiției sale de român prin educație și cultură. . Eroul speră la o sinteză posibilă și necesară între originea evreiască și realitatea condiției sale de român, care se realizează prin educație și sentimente: „...aș încerca să precizez în ce măsură sunt eu, un om de la Dunăre, înainte de a fi orice altceva. Acolo e patria mea. Mi-a fost întotdeauna greu să spun aceste două vorbe cu simplitate: «patria mea»".10Dar din păcate, autorul cărții a fost atacat din toate părțile și de către români și de către evrei fiind cumva în contratimp și într-o parte și în cealaltă: ,,Eu rămân pentru ei un jidan. Undeva în umbră e loc și pentru mine. Dar încercarea să fac un pas spre locurile mai din față este o obrăznicie.''11 Camelia Crăciun aduce în discuție faptul că polemica generată de romanul amintit trebuie interpretată prin prisma conflictului dintre modernismul cultural prin care Mihail Sebastian înțelege să abordeze problematica intelectualului evreu din România interbelică. Autoarea amintită consideră ,,că acest conflict cuprinde trei planuri ale analizei și anume în planul poziției intelectualului în raport cu societatea și politicul, la nivelul identității duble a intelectualului român evreu în spațiul anilor 20''12 iar la sfârșit analizarea ,,rețetei de construcție a cărții''13 Autoarea citată analizând poziția intelectualului observă conservatorismul ,,care se înclină din ce în ce mai mult spre dreapta și spre o lipsă de toleranță pentru individ, particular , identitate.''14 Iar protagonistul romanului ,,se detașa de contextul social care încearcă să-l confiște, absoarbă și implice''15 iar apoi în faza următoare ,,meditând la raporturile sale generale cu socialul, eroul îți va analiza și lipsa de implicare, percepută ca o incapacitate care îl transformă invariabil în spectator, în observator, oferindu-i în același timp un loc de observație protejat de brutalitatea străzii și detașarea necesara pentru a veni cu o perspectivă obiectivă''16 iar apoi ,,punerea în plan secund a planului social larg în favoarea unei probleme individuale, nerelevante pentru comunitate este posibil 10 Idem, p. 216 11 Mihail Sebastian, jurnal, ed.cit., p.574. 12 Camelia Crăciun , Între tradiționalism și modernitate in Mihail Sebastian .Dilemele identității, ed.cit. p.81. 13 Ibidem, p. 82. 14 Ibidem, p. 83 15 Ibidem, p.83. 16 Ibidem, p. 84. 161 să vexat și intrigat publicul cititor și să fi generat o parte din receptarea polemică și 17 conflictuală.''17 Una din premisele clare ale acestei opere a lui Sebastian este identitatea dublă pe care și-o asumă eroul de român și de evreu în același timp dar prin aceasta autorul propune un ,, model nou total diferit de modelul conservator propus de societatea românească și negociat 18 de intelectualii evrei în chiar perioada publicării volumului.''18 Direcțiile conflictului au fost: ,,critica evidentă a celorlalte modele identitare'' dar și o critică ,,adresată realităților culturale și sociale'' pentru ca aceasta să cuprindă ,,restaurarea unui echilibru'' dar și aici el atinge ,,politicile identitar care compromit direcții inițiate pentru armonizarea social-culturală și pune discursurile identitare ale intelectualilor evrei și români în oglinda pentru a sublinia punctele de conflict și neconcordanța.''19 Pe Sebastian îl sensibilizează gustul evreilor pentru catastrofe dar el își asumă evreitatea sa. ,,Bunicul său era mereu grăbit. El trăia în Evul mediu, eu trăiesc azi. Câteva secole ne despart. Citesc alte cărți decât a citit el, cred în alte lucruri decât în cele în care a crezut el, umblu între alți oameni, sufăr de alte întrebări și totuși mă simt azi așa de mult 20 nepotul lui, coborâtorul melancoliei lui fără leac.''20 In „Literatura română între cele două războaie mondiale", Ov. S. Crohmălniceanu consideră că acest roman are meritul că nu caricaturizează nici o poziție și că păstrează o sinceritate mișcătoare, înfațișându-1 pe erou trăindu-și dramele torturante, chiar când au la bază orbiri grave. O afirmație exagerată, dar care îl caracterizează în linii mari pe autorul ei, îi aparține lui Eugen Ionescu. In ziarul „Credința" (5 august 1934), în cronica romanului, el afirmă că numai primele și ultimele patruzeci de pagini sunt admirabile, dureroase și acute, restul fiind searbăd și mediocru. Nici într-un caz, Sebastian nu se aștepta de așa reacții. Cele mai dureroase au fost injuriile brutale, termenii violenți, insultele, la care s -a adăugat și campania verbală pe străzi, în cafenele, redacții, librării, cinematografe, instituții publice, case particulare. Romanele Orașul cu salcâmi și Accidentul marchează revenirea la narațiunea la persoana a treia. Aceasta nu trebuie interpretată ca o revenire la tradiție. Pe Mihail Sebastian nu îl interesează evenimentele, el fiind interesat de consecințele lor psihologice și de radiografierea sufletului uman văzut în toată complexitatea lui . Publicat în 1935, Orașul cu salcâmi este scris în 1931, fiind în ordine cronologică prima operă a sa, dar faptul că citește pe Marcel Proust și Andre Gide au avut rolul unei adevărate revelații asupra tânărului obișnuit până în acel moment cu altfel de cărți. Despre influența scriitorilor amintii asupra operei lui Sebastian mă voi opri puțin mai încolo. Orașul cu salcâmi reprezintă și o frescă a orașului de provincie cu atmosfera lui patriarhală, al cărui model pare să fi fost Brăila natală a prozatorului Spre deosebire de Camil Petrescu care considera că nu se poate realiza un roman modern cu indivizi provinciali care au o viață vegetativă. Sebastian vedea în încetineala provinciei o sursă de inspirație și o considera mai productivă decât marele oraș. Reușește să zugrăvească provincia deoarece o mare parte a faptelor prezentate au ca topos orașul D, oraș patriarhal prezentat cu autoritățile sale, cu 17 Ibidem, p. 85. 18 Ibidem, p. 90. 19 Camelia Crăciun, op. Cit în ed.cit , p.92. 20 Mihail Sebastian , De două mii de ani, ed.cit, p. 162 tradițiile existente precum și cu micile evenimente moderne. Prin evenimente moderne se înțeleg, de fapt întoarcerea din concediu a familiei prefectului, idilele care se încheagă și se destramă, plecarea de acasă a lui Ioanid, logodnele făcute sau însuși plimbarea domnișoarei Donciu prin oraș este un eveniment modern deoarece domnișoara amintită este percepută ca fiind modernitatea însuși în acest mediu patriarhal. Autorul în mod repetat folosește termenul de târg pentru a denumi atât orașul D ca atare cât și locuitorii acestuia. ''Târgul nu observase nimic, iar puținii care inițiați fură împiedecați să-și aducă aminte.''21 sau în altă parte găsim chiar termenul de comună: ''Lumea bună era îngrijorată, dar soluția fu găsită repede. Dacă s-ar crea o asociație muzicală a comunei? Doamna Rozalia Donciu sugeră ideea și primi prezidenția de onoare.''22 Deși în plan teoretic a vorbit despre puterea provinciei de a crea personaje memorabile sau cel puțin un mediu creativ în planul creației propriu-zise nu a reușit să facă un studiu social, nu a cercetat în adâncime ci doar la suprafață mentalitatea provinciei .și toate acestea scad din valoarea romanului. Noutatea asupra provinciei pe care o aduce Sebastian, există fără îndoială. El se declară de la bun început împotriva atmosferei provinciei și complexelor ei psiho-sociale care au fost înfățișate de Mihail Sadoveanu și Cezar Petrescu în romane sau de Ioan Alexandru Brătescu-Voinești în povestirile sale. Spre deosebire de aceștia autorul nostru vorbește de analiza psihologică care este capabilă să surprindă sufletul uman în toată complexitatea sa. Imaginea pe care reușește Sebastian să o surprindă este imaginea latentă, prăfuită, ternă a provinciei în ciuda faptului că a fost considerată un ''laborator de umanitate, care poate oferi material inedit''. Întâmplările sunt ordonate scenic replicile personajelor intrările și ieșirile lor repetate sunt extrem de bine regizate datorita experienței dramaturgului care își lasă amprenta și asupra romancierului. Sunt dezvăluite stări sufletești contradictorii și este prezentată o vârstă critică făcând din Sebastian un analist redutabil. Remarcabilă este forța cu care mânuiește analiza psihologiei feminine prin care autorul își dezvăluie realele calități de romancier, acesta înregistrează cu minuțiozitate trecerile eroinei de la o vârstă la alta, de la adică de la pubertate la apropierea de căsătorie neuitând de transformările fizice cât și de cele afective. Intriga nu este una foarte vizibilă, Adriana o elevă la o școală se îndrăgostește de vărul ei Paul Mlădoianu venit în localitate cu probleme de afaceri. Prin plecarea acestuia la București fata trăiește spulberarea unor iluzii pe care și le făcuse în legătură cu acesta. Fata se apropie de prieteni de aceeași vârstă cu ea și-și petrec timpul citind, ascultând muzică sau stând lângă o ceașcă de ceai. Liniștea târgului este spartă de faptul că dispare Victor Ioanid, care stă ascuns în prefectură, în mansardă unde erau o mulțime de cărți. Întâlnirile continua și după revenirea lui Victor, despre care lumea a știut că este bolnav, care se adaugă astfel grupului compus din Adriana, Cecilia, Gelu și Victor. Adriana primește în dar "Cântecele blondei Agnes'' care vor deveni un imn al prieteniei lor. Această muzică devine similară cu prietenia lor prin faptul că ascunde lucruri neexplicate. Momentele de intimitate le sunt rupte de Buță care se simte stingherit între ei deoarece nu-și găsește locul. Intre Gelu și Adriana se înfiripă o relație care este pusă în pericol prin plecarea fetei la București. Între timp Lucreția fosta colegă a Adrianei devine soția lui Paul Mlădoianu. Viața în București este agitată cunoaște oameni noi face plimbări, merge la patinaj. Are o mică aventură sentimentală cu 21 Mihail Sebastian, Orașul cu salcâmi, Editura pentru literatura. București, 1968, p.67. 22 idem, p101. 163 Cello Viorin, fost Tache Poporeață. Întoarcerea ei acasă este sinonimă cu plecarea lui Gelu la București. Adriana devine un mediator al căsătoriei lui Paul și Lucreția care era în curs de destrămare și din această cauză a plecat la București.Cei patru se rup de lumea exterioară, au un spațiu al lor în care evadează de la școală, din familie, cărți sau chiar de prieteni și întâmplări. Greu aproape forțat putem încadra acest roman la realismul tradițional la care plătește tributul clar prin nararea la persoana a III-a și poate prin construcția epică care nu este suficient de bine închegată. Modernismul își primește partea sa deoarece este clar că Sebastian nu poate nega ce s-a scris până la el la fel cum nu poate să nu încerce măcar o fărâmă de modernitate. Lumea prezentată de scriitor este o lume a senzațiilor înăbușite dar și a așteptărilor nelămurite care încep cu primul sânge menstrual, trec prin fazele atragerii carnale ating fazele dezvoltării erotice care oscilează între ignoranță, curiozitate, atracție, repulsie, castitate, posesiune, amânare, dar și satisfacție prin epuizare reciprocă. Este important că Sebastian reușește să ocolească naturalismul dar atinge decadentismul prin gustul pronunțat pentru un erotism estetizant. Într-o anumită măsură este atins acest manierism prin descrierea și analizarea libidoului care este o evadare din real având chiar și introducerea unui episod mai puțin obișnuit acela al dragostei lesbiene dintre o adolescentă Lucreția și călugărița catolică care s-a sinucis în ziua nunții fetei. Acest episod al lesbianismului este mai mult sugerat și subînțeles decât înfățișat clar și constituie o variantă a temei erosului văzută ca și evadare din realitatea necorespunzătoare. Ambiguitatea călugăriței catolice prin statutul ei incert, dar și faptul că există capitole in care epicul este într-o anumită măsură teatralizat acest roman se înscrie în modernitate. Investigația psihologică este realizată din perspectiva scriitorului omniscient procedând la fel ca Liviu Rebreanu în Pădurea Spânzuraților. Deși perspectiva autorului este aceea de omniscient, scriitorul nu ezită să recunoască faptul, că personajele sale se trezesc la viată, dobândind o existență ruptă de voința creatorului lor. Huiduit fiind pentru De doua mii de ani , a primit în dar laude la publicarea romanului Accidentul . Având calitățile unei scrieri mature, nu conține nici o stridentă, dar din păcate este o istorie simplă. Se simte aici o cumințire și chiar o renunțare la bătăioasele crezuri ale tinereții. Paul, eroul romanului, nu mai are nimic din orgoliu memorialistului Fragmentelor dintr-un carnet găsit. Tânărul avocat nu face decât sa reconstituie pas cu pas, gest cu gest, etapele defunctei sale iubiri pentru pictorița Ann. Ea este o remarcabila întruchipare a feminității în ipostaza ei cochetă, superficială, frivolă dar fascinantă, acaparatoare imposibil de uitat. Nora Munteanu întruchipează cealaltă față a feminității, adică cea cuminte echilibrată, înțeleaptă, răbdătoare. Ea va încerca să-l lecuiască pe Paul de grava lui boala folosind ca mijloc terapeutic, schiul:'' Două ore și opt minute i se părea în același timp și foarte mult și foarte puțin. Avea într-un fel impresia că au plecat de la cabană nu de câteva ore, ci de câteva zile și că muntele cu oamenii rămași acolo era foarte departe de urma lor. Dar avea de asemeni senzația că întreaga cursă nu durase decât un minut, că totul se petrecuse năucitor de repede și că toată călătoria nu fusese decât o singură, vertiginoasă cădere. Schiul suspenda pentru el măsura timpului.''23 Prima parte a romanului citat se înscrie în sfera romanului citadin, având nuanță camilpetresciană, eroul Paul poate fi considerat artisticește, un frate al lui Fred Vasilescu din Patul lui Procust de Camil Petrescu. Eroul trăiește iubirea și gelozia față de Ann, într-o stare 23 Mihail Sebastian, Accidentul în Orașul cu salcâmi, Editura Eminescu, București, 1985, p.355. 164 de blazare și indiferență aparentă iar în realitate are înclinații spre sinucidere. Nora îl va ajuta să depășească situația și-l va duce într-un alt mediu care îl va '' vindeca complet''. Universul citadin este părăsit pentru a aduce în discuție viața la munte cu elogiul zborului pe schi care au schimbat viața lui Paul: '' Simte un fel de exaltare copilărească. Nu știe exact ce ar voi sa facă. Sunt în el puteri pe care nu le cunoaște, sunt elanuri care se deșteaptă dintr-un somn lung.''24 Episoadele referitoare la familia Grodeck din Brașov, aduc în compoziția romanului un episod care încarcă construcția acestei părți. Aceste episoade au un aer de romantism prin vlăstarul Gunther dar și prin tăcutul Hagen. Singura explicație plauzibilă a prezenței acestui episod ar fi dorința lui Sebastian de a vorbi și a prezenta și aici adolescența care este un posibil motiv predilect al operei sale. BIBLIOGRAFIE SPECIALĂ Călinescu, George, Istoria literaturii romane de la origini pana in prezent, Editura Fundația Regala pentru Literatura și Arta, București, 1941 Cioculescu, Șerban, În marginea operei domnului Liviu Rebreanu, Revista Fundațiilor, nr.2, 1936 Dumitrescu, Ana, Structuri narative, Editura Didactica și Pedagogica, București, 1980 Dragoș, Elena, Structuri narative la Liviu Rebreanu, Editura Enciclopedica, București, 1981 George, Alexandru, La sfârșitul lecturii, Editura Cartea Românească, București ,1973 Glodeanu, Gheorghe, Măștile lui Proteu, Editura Libra, București, 2005 Manolescu, Nicolae, Arca lui Noe, Editura Minerva, București, 1981 Raicu, Lucian, Liviu Rebreanu, Editura pentru Literatura, București, 1967 Simion, Eugen, Mircea Eliade un spirit al amplitudinii, Editura Demiurg, 1995 Sebastian, Mihail, Accidentul, Editura Eminescu, Bucuresti, 1985. Sebastian, Mihail, Cronica Literara II, nr.55 din 4 martie 1933, pag.3 Streinu, Vladimir, Liviu Rebreanu, Revista Fundațiilor, nr.5, 1940 Sirbu, Ioan, Camil Petrescu, Editura Junimea, Iasi, 1973 Vianu, Tudor, Arta prozatorilor romani, Editura Eminescu, București, 1973 Vlad, Ion, Convergente, Editura Dacia, Cluj, 1972 Vlad, Ion, Aventura formelor, Editura Didactica și Pedagogica, București, 1996 Zaciu, Mircea (coordonator) Dicționarul scriitorilor romani, Editura Fundației Culturale Romanești, București, 1998. î 5 î * 24 Ibidem, p. 353. 165 DINU FLĂMÂND - CULTURĂ ȘI SENSIBILITATE Dr. Diana CANTACUZ-STREZA Liceul Teoretic „Axente Sever”, Mediaș Dinu Flămând este un poet care face parte din prima generație de la „Echinox”. Poezia sa marchează evoluția ideii care conjugă profunzimea meditației cu rigiditatea ideii care înregistrează angoasa și disoluția ființei în vertijul existenței fenomenale. Semnul esențial al acestei poezii este subordinarea emoției față de rațiune. Cuvinte-cheie: meditație, rigiditatea ideii, angoasă, disoluția ființei, emoție Gruparea Echinox inițiată în 1968 s-a orientat spre literatură, scopul fiind acela de a reda esteticului teritoriul propriu, „cultivând exigența, erudiția, etica muncii în grup”1 și situându-se în aceeași albie trasată de Cercul Literar de la Sibiu. Totodată, după cum remarcă Petru Poantă, Echinox-ul nu este o punte de legătură între neomodernismul anilor '60 și postmodernism („cu toate că nu se află printre precursorii literari («postmodernismul subteran») ai optzeciștilor, Echinox-ul nu este o anexă a «tardo-modernismului», ci o grupare coerentă care o precede și o face posibilă pe aceea a lui Mircea Cărtărescu”2). Intrarea în literatură s-a făcut pe ușa din față, deși un manifest literar a lipsit mereu, explicația fiind dată de același Petru Poantă: „Așadar, grupul echinoxist originar nu a avut un Manifest, nici public, nici secret. În primul rând, era riscant să-ți faci intrarea în lume ostentativ, iar, în al doilea, noi refuzasem ideea de teribilism. Nu aveam ambiția să «revoluționăm» literatura română. Ca ideologie literară, toți ne situam în paradigma modernismului și participarea la bătălia pentru prioritatea esteticului.”3. În acest sens, afirmația lui Ion Pop este edificatoare: „gruparea Echinox și-a propus de la început să asigure doar un spațiu de exersare a talentelor nou apărute printre tinerii, mai ales studenți, fără nicio constrângere programatică. Numai spiritul critic lucid și neconcesiv, educat în Universitate, a încercat să funcționeze ca instrument de conștientizare a unor moduri personale de a scrie”4. Textul (poezia, proza, teatrul, critica literară, eseistica) echinoxist „stă mai degrabă sub semnul diversității și al încurajării expresiei individuale a fiecăruia dintre membrii grupării și redactorii revistei”5. Primii echinoxiști „au descoperit o nouă formulă lirică, fiind mai preocupați de poezia însăși decât de a se situa în raport cu formele poetice ale momentului.”6. Totuși, producțiile artistice nu sunt independente de momentul istorico-literar care le-a dat naștere, exegeza critică încercând a găsi conexiuni între textele scriitorilor echinoxiști și legile literei situate într-un anumit context social, mai ales în cazul liricii. În acest sens, Eugen Simion identifică granițele care închid acest teritoriu liric, vorbind despre „Poezia ființei și a rostirii. 1 Carmen Andraș, Echinox, în Dicționarul General al Literaturii Române, coordonator Eugen Simion, vol. III, E-K, Editura Univers Enciclopedic, București, 2003, p. 3. 2 Petru Poantă, Efectul «Echinox» sau despre echilibru, Editura Biblioteca Apostrof, Cluj-Napoca, 2003, p. 19. 3 Ibidem, pp. 38-39. 4 Ion Pop, „Echinox”. Vocile poeziei, Editura Tribuna, Cluj-Napoca, 2008, p. 7. 5 Idem, Temeiul Bibliotecii, în Vatra, numerele 5-6/ 2009, p. 55. 6 Mircea Iorgulescu, Extaz, blândețe și teroare, în Adrian Popescu, O milă sălbatică, Editura Cartea Românească, București, 1983, p. 187. 166 7 Neoexpresionismul.”7, despre caracterul livresc și accentul pus pe estetic, punctând traseul urmat, înțeles drept prelungire a sensibilității blagiene până în cadrele anilor '70. Echilibrul este marca dominantă a spiritului echinoxist, stare specifică celor care scriu nu în bătăile tumultoase ale rostogolirii clipelor, ci în timpul interiorizat și, astfel, salvat degradării, redat trăirii esențiale; poezia echinoxistă este, așa cum remarcă Al. Cistelecan, „strat de intermediere culturală dintre sensibilitate și realitate, fără a deveni o instanță de frustrare, ci mai curând intensificând relația de armonizare”8. În viziunea lui Gheorghe Crăciun, primii echinoxiști sunt niște neomoderniști târzii, reflexivi, precum generația lui Nichita Stănescu, și „obsedați de litaratură, de estetică, de artă, de poza creatorului predestinat, de limbajul subțire al cărților”9. Fără a avea conștiința gratuității actului artistic, aceștia „deși reciclau niște modalități lirice epuizate parțial, [...] își actualizează moralitatea și responsabilitatea prin construcția unor universuri artiste și prin orgoliul apartenenței la o castă aflată în dezacord cu o colectivitate trivială”10. Câțiva poeți ai primei garde (anii '70) punctează, după 40 de ani, trăsăturile definitorii ale acestei mișcări literare. Ion Mircea susține că: „Pe de o parte, înalta și rafinata intelectualitate a gesturilor ei, cultura de performanță, sincronizarea cu tendințele occidentale în domeniu, erudiția, primatul valorilor estetice, fibrilația metafizică și fiorul mistic care subîntinde produsele ei lirice reprezentative; pe de altă parte, gustul subversității și al samizdatului, nononformismul ideologic și, în priza lui directă, arta discretă și eficientă prin care a știut să îmbine adevărul etic al depoziției cu limbajul esopic, uneori singurul care-i putea salva în epocă expresia și supraviețuirea.”11. Horia Bădescu numește și el mărcile esențiale ale grupării, accentuând latura neoexpresionistă: „extaticul, cosmicul, originarul, interesul pentru credințe străvechi și mituri, pentru Urphanomene, dar și armonia, solaritatea, temperanța, înțelepciunea, orfismul. Elemente ale unui neoexpresionism altoit pe valențe de sorginte clasică ori neoromantică.”. Solul acesta protejat de căderea în vertijul fluxului continuu al de-sensibilizării a susținut apariția a trei generații de poeți născuți de spiritul echinoxist. „Prefer să gândesc Echinox-ul ca pe o entitate unică trecând prin vârste și colorându-se de energiile specifice fiecărei vârste în ascensiune.”12; există, așadar, un fond comun, o bază de plecare niciodată uitată, mereu supusă expansiunii și inflamată de elanul constituirii unei mitologii a ontologicului prin anularea retoricii postmodernismului. Este aceasta principala trăsătură a celei de-a doua generații echinoxiste („pe zisul trunchi livresc era grefat mai adânc, în poezia clujenilor, «ontologicul» prelucrat expresionist, ceea ce individualizează destul de puternic «echinoxismul» acestei perioade în raport cu ceea ce se făcea aiurea”13). Spiritul echinoxist actual („(Noul) Echinox”)14, aflat sub vasta umbrelă a douămiismului, deși păstrează substratul prim recognoscibil tot mai greu, se scaldă în apele dense ale realității contemporane, marcate de ludic și ironic. În fond, „modelul echinoxist e în esență unul de 7 Eugen Simion, Scriitori români de azi, vol. IV, Editura Cartea Românească, București, 1989, p. 366. 8 Al. Cistelecan, Poezie și livresc, Editura Cartea Românească, București, 1987 , p. 122. 9 Gheorghe Crăciun, , Aisbergul poeziei moderne, Editura Paralela 45, Pitești, 2002, p. 352. 10 Petru Poantă, op. cit., p. 103. 11 Ion Mircea, Prestigiul retroactiv, în Vatra, nr. 5-6/ 2009, pp. 65-66 12 Ioan Moldovan, Spiritul „Școlii Ardelene”, în Vatra, nr. 5-6/ 2009, p. 75. 13 Ion Pop, art. cit., p. 55. 14 Horea Poenar, Nebunia de a ridica monument Echinoxului. Locul îngust dintre limba istoriei și limba memoriei, în Dicționar Echinox. A-Z. Perspectivă analitică, coord. Horea Poenar, Editura Tritonic, București/ Cluj, 2004, p. 14. 167 sinteză culturală proiectat pe termen lung și, în fond, indefinit, care se revendică într-adevăr de la o vocație a construcției intelectuale, specifice unui anumit energetism ardelenesc”15. Dinu Flămând (n. 24 iunie 1947, Susenii Bârgăului, jud. Bistrița-Năsăud), poetul care alături de Ion Pop, Ion Mircea, Adrian Popescu, Horia Bădescu, Aurel Șorobetea, Dan Damaschin, Mariana Bojan, Emil Hurezeanu, face parte din prima generație echinoxistă, se dovedește a avea un „simț critic sever”16 aplicat propriei creații: „Se observă infuzia de cultură și dirijarea poeziei spre imaginea coerentă în contururi plastice. Dinu Flămând își disciplinează emoția într-o poezie elaborată, nu rareori cerebrală, conjugând profunzimea meditației cu rigiditatea. Dezvăluirile elementare sunt stopate de gând.”17. Cenzurarea emoției este valabilă și în cazul încorporărilor mărcilor expresionismului în prima etapă a creației („Un expresionism ponderat, de irizări, mai ales culturale”18). Cele trei volume de versuri publicate în deceniul al șaptelea (Apeiron, Poezii, Altoiuri) se înscriu în coordonatele unei „poezii calme, ușor blagiene, cu inserții de real credibile provenite din zona reportajului liric”19. Apeiron (1971), volumul de debut, transcrie „nevroza de adaptare a tânărului de la țară, 20 senzual și frust, confruntat cu spațiul citadin alienant”20, titlul marcând „coexistența contrariilor”21. Întâlnirea cu orașul trezește viziuni expresioniste, născute din sentimentul declinului universal (Câte lumini se suprapun din cer/ ne-arată cu întunecime/ umblă cuvânt de spaimă împrejur/ care și el este abia mâine. - Celălalt vis). Gesturile, privirea, tăcerea devin semnele experienței întunericului (gestul se descompune rar/ în fire/ ca o neliniște printre cristale.// [...] tăcerea stă pe ziduri ca lichenii/ [...]// pupilele deschise ni-s spre moarte - Lumină fulguind). Eul se află sub curgere acum (Sub curgere), simțind fumul care urcă-n noi (Fum) și văzând cum zarea năpârlește (Geană de meteor). Sensibilitatea-i exacerbată intuiește manifestările tainice și încordate ale stihiei apei (Ape freatice străbat mulțimea,/ un lac vulcanic furnicat în mâluri/ de râuri nedospite și confuze,/ deasupra apelor un veac de frunze/ îngălbenind în tomna-acestei muzici. - Organistul), presiunea și măcinarea continuă nemailăsând loc speranței (păsările Phoenix stau bolnave - Organistul) din moment ce mă strigă multe voci în prăbușire (Presimțirea căderii). În Poezii (1974), „nostalgia pentru satul copilăriei, uimirea în fața spectacolului citadin, elanul vitalist”22 rămân coordonatele principale, dar acestea sunt tratate într-un mod expresiv diferit („substanța lirică nu mai este în primul rând plastică, ci vizionară”23), aflat la congruența cu resursele poemului ermetic în proză. Amintirea satului natal este corelată cu tinerețea, cu amiaza când vipii de foc urcă în trupul tânăr/ cu mângâioase ferigi penate (Vară în patrie). Nordul imaginar, cântat fără elanul mistic al lui Ion (Ioan) Alexandru, circumscrie spațiul Țării Ardealului cu valențe regenerative (Țara Ardealului, fiord în ierburi,/ Țara 15 Cornel Moraru, Fenomenul echinoxist, în Vatra, nr. 5-6/ 2009, p. 113. 16 Alexandru Ruja, Valori lirice actuale, Editura Facla, Timișoara, 1979, p. 167. 17 Marin Mincu, Poezia română actuală. De la Adela Greceanu la Leonid Dimov [O anthologie comentată], vol. II, Editura Pontica, Constanța, 1999, p. 603. 18 Ibidem, p. 603. 19 Constantin Abăluță, Poezia română după proletcultism, generația anilor '60-'70 (antologie comentată), vol. I, Editura Ex Ponto, Constanța, 2000, p. 424. 20 Alexandra Ciocârlie, Dinu Flămând, în Dicționarul General al Literaturii Române, coordonator Eugen Simion, vol. III, E-K, Editura Univers Enciclopedic, București, 2005, p. 161. 21 Ion Pop, op. cit., p. 17. 22 Ibidem, p. 161. 23 Lucian Alexiu, Ideologii lirice contemporane, Editura Facla, Timișoara, 1977, p. 91. 168 Ardealului, vibrând spre nord,/ viața mea nordică sub un cer nordic/ ia binecuvântare de la nord. - Nord). Când insul cunoaște spațiul citadin, uimirea devine sentimentul unei vârste când ochiul descoperă lumea și ființa se risipește în densitatea pornirilor ardente (Acele zile fără memorie/ aprig inconștiente și răcoroase/ ale uimirii, ale risipei,/ uimirea noastră prin mari orașe,/ înflăcărata uimire care ne iartă. - Înflăcărata uimire) și vulcanice (sângele meu palpează furtuna - Ploaia și somnul). Aceasta fiindu-i situația existențială, insul construiește sensurile simbolice ale unei crize sufletești (Cum vara din vechi catedrale/ curge în stradă grâu de răcoare/ trecem incendiați, aburinzi,/ prin ani răcoroși/ atinși de soarele veacului în sfârșire. - Balanță) și, în același timp, ale reabilitării unui echilibru (Să prețuim întâi ce irosim/ o, desfătarea vieții ce se pierde! - Lautreamont). Traseul său sinuos prin materialitatea orașului prezintă „corelări cu expresionismul”24. Volumul următor, Altoiuri (1976), aduce o nouă atitudine susținută de metafora altoiurilor „evocate ca prelungire a existenței, ca simbol al înnoirii”25: apropierea de pământ, de elementele originare, de tot ceea ce au însemnat ele pentru formarea plenară a ființei (Merele-n noapte străluminând/ în pivnița casei ies flăcări din mere/ foșnesc în adâncuri apuse grădini/ dormim de cu toamna pe-un munte de mere./ Dormim în grădini înflorite, în crengi/ în casa aceasta clădită pe mere,/ ne-ajunge în somn o căldură ciudată/ căldura ființei ascunsă în mere. - Merele) și pentru tonalitatea proprie a sfârșitului (Uneori vin aceste seri. Așteptăm/ târzia noastră, promisa noastră-mplinire. - Uneori). Eul poetic trăiește împăcarea cu sine, poemul căpătând o adâncă rezonanță filosofică (Orice ar spune omul, există/ ceva mai înalt decât al, o idee, un măr/ mai înalt în copacul simțirii și orice ai spune/ izvorul își macină singur pietrișul/ și se înfundă, cum și blânda memorie/ când nu vrea să ajungă la capăt. -Câmpiile Elizee). Critica literară a observat echilibrul pe care se sprijină universul poetic al primelor trei volume („Nimic [...] zbuciumat în aceste poezii, de un echilibru al viziunii remarcabil: țintind către coeziune și imperioasă integrare, lirismul poetului devine instrumentul coeziunii și al integrării forțelor opuse într-o armonie universală.”26). Stare de asediu (1983), ultimul volum publicat în țară înainte de a se stabili în Franța, la Paris, marchează trecerea de la gesticulația expresiei înscrise în blazonul acceptării clișeelor, la implicarea în spațiul propriu cotidianului. „Din molatec și învăluitor, realul devine eruptiv și turbionar”27 (Om ieșind din somn în refracția realului/ în ziua din nou agresivă. - În refracția realului). Fenomenalul înglobează ființa în construcții imaginare diverse, mereu readuse la unitatea unor stări esențiale. Chipul feroce al viziunii permite să se întrezărească incursiuni halucinante în neprevăzutul temporalității: Uruit de fiare vechi, coșmarul se reproduce/ în noaptea din miezul zilei (Perpetuum mobile); Stă în obiceiul acestei ierni să-mi arunce în somn/ spaimele de la șapte ani (Spaimele de la șapte ani); Din loc în loc frunzele fagilor în octombrie/ presară moartea galbenă printre brazi (Întâmplări din pădure); Culori aruncate de vânt prin largile-i mâneci,/ cântec al liniei frânte (Marcaje). În Viață de probă (1998), sensibilitatea modernă este supusă unei plonjări în ferocitatea realității, denunțate cu o autentică luciditate. Zugrăvind infirmitatea valorilor spirituale și relevând latura amenințătoare din lupta dintre viață și moarte, conștiința poetică descoperă „aspectul chtonian al inconștientului [...] prin caracterul său ascuns, neprevăzut, brusc, 24 Gheorghe Grigurcu, Poeți români de azi, Editura Cartea Românească, București, 1979, p. 482. 25 Traian T. Coșovei, Pornind de la un vers, Editura Eminescu, București, 1990, p. 12. 26 Mircea Iorgulescu, Scriitori tineri contemporani, Editura Eminescu, București, 1978, p. 66. 27 Marin Mincu, Poezia română actuală. De la Adela Greceanu la Leonid Dimov [O anthologie comentată], vol. II, Editura Pontica, Constanța, 1999, p. 424. 169 28 violent, aproape de neînvins” (Dai să-ți scuturi mătreața cerurilor de pe umeri,/ dar trezești tot vechea durere ascunsă în oase. - Regele Lear în autostop). Prizonier forțelor iraționale, ochiul surprinde pereții abisului fără ieșire, în care ființa alunecă tot mai adânc prin uitarea limbajului originar (Îngeri zgribuliți desfășoară pe orizont/ inscripții cu înțelesuri de mult pierdute,/ legende la un peisaj după bătălie/ în care a vorbi înseamnă a corbi... - Corbi pe câmp) și învățarea limbii exilului (Țipătul de spaimă rămâne în limba maternă, celelalte/ zgomote ies din gâtlej hârjâite/ ca o naștere de monstru - Ușa). Aceasta este viața de probă definită drept osândă (Nimic din ceea ce trăiam nu ne îndreptățea/ să trăim,/ viața se- nghesuia în noi, captivă,/ în spatele unor uși pe care/ și moartea ezita să le-mpingă. Deveniserăm/ starea de clandestinitate/ a letargiei, viață de probă,/ Vechi pompe ce împingeau/ pe circuitul biografiei/ aerul, alimentele, sângele... - Viață de probă). Reversul îl oferă volumul Dincolo - De l'autre cote (2000), ce propune o „viziune spiritualizată asupa lumii”28 29, purificarea de zgura terestrului realizându-se prin contemplație (Până la urmă nu-ți rămâne decât să te împrietenești cu moartea-n absența ei și, recurgând la o șiretenie ce mirose a frică, să încerci s-o uiți luând-o drept în brațe; înlănțuiți ca doi bețivi clătinându-se în crepusculul impalpabil al marii dispersii, să plutiți în această melodie a timpului spre înfometarea unei și mai flămânde morți. - Norii). În Tags (2002), eul poetic „caută să controleze rațional, într-o poezie cerebrală cu numeroase referințe literare sau filosofice, neliniștea omului confruntat cu neprevăzutul și cu absurditatea unei lumi ostile, dar și cu scurgerea inexorabilă a propriei vieți”30. De altfel, începând cu acest volum, Dinu Flămând 31 „scrie o poezie a angoasei”31, a disoluției: Vagoane de tren ies din bezna periferiei/ cu furioase inscripții pictate în timpul nopții/ când gările de triaj se strecoară frustrații suburbiilor/ să-și tatueze pe uși numele și uimirea/ de se vedea în chiar ciclonul uitării acolo unde/ a fi se zvântă extrem de repede și devine a fi fost/ [...]/ tags/ pe crusta zidurilor citite numai de ochii orbilor/ și un fel ghemuit de a zgândări inutilitatea. Dinu Flămând denunță și acceptă, totodată, infernul existenței umane în vârtejul căreia este prinsă și propria-i ființă. Imposibilitatea ieșirii nu este decât o viziune a apocalipsei, care se autogenerează continuu prin racordarea la mișcările haotice ale fluxului vital. REFERINȚE BIBLIOGRAFICE Abăluță, Constantin, Poezia română după proletcultism, generația anilor '60-'70 (antologie comentată), vol. I, Editura Ex Ponto, Constanța, 2000. Alexiu, Lucian, Ideologii lirice contemporane, Editura Facla, Timișoara, 1977. Andraș, Carmen, Echinox, în Dicționarul General al Literaturii Române, coordonator Eugen Simion, vol. III, E-K, Editura Univers Enciclopedic, București, 2003. Chevalier, Jean, Gheerbrant, Alain, Dicționar de simboluri, vol. II, Traducere de Daniel Nicolescu, Doina Uricariu, Olga Zaicik, Laurențiu Zoicaș, Irina Bojin, Victor-Dinu Vlădulescu, Ileana Cantuniari, Liana Repețeanu, Agnes Davidovici, Sanda Oprescu, Editura Artemis, București, 1993. 28 Jean Chevalier, Alain Gheerbrant, Dicționar de simboluri, vol. II, Traducere de Daniel Nicolescu, Doina Uricariu, Olga Zaicik, Laurențiu Zoicaș, Irina Bojin, Victor-Dinu Vlădulescu, Ileana Cantuniari, Liana Repețeanu, Agnes Davidovici, Sanda Oprescu, Editura Artemis, București, 1993, p. 136. 29Alexandra Ciocârlie, art. cit., p. 162. 30 Ibidem, p. 162. 31 Tudorel Urian, Un olimpian al angoaselor, în România literară, nr. 29/ 2003. 170 Ciocârlie, Alexandra, Dinu Flămând, în Dicționarul General al Literaturii Române, coordonator Eugen Simion, vol. III, E-K, Editura Univers Enciclopedic, București, 2005. Cistelecan, Al., Poezie și livresc, Editura Cartea Românească, București, 1987. Coșovei, Traian T., Pornind de la un vers, Editura Eminescu, București, 1990. Crăciun, Gheorghe, Aisbergul poeziei moderne, Editura Paralela 45, Pitești, 2002. Iorgulescu, Mircea, Extaz, blândețe și teroare, în Adrian Popescu, O milă sălbatică, Editura Cartea Românească, București, 1983. Iorgulescu, Mircea, Scriitori tineri contemporani, Editura Eminescu, București, 1978. Grigurcu, Gheorghe, Poeți români de azi, Editura Cartea Românească, București, 1979. Mincu, Marin, Poezia română actuală. De la Adela Greceanu la Leonid Dimov [O anthologie comentată], vol. II, Editura Pontica, Constanța, 1999. Mircea, Ion, Prestigiul retroactiv, în Vatra, nr. 5-6/ 2009, pp. 65-66. Moldovan, Ioan, Spiritul „Școlii Ardelene”, în Vatra, nr. 5-6/ 2009, p. 75. Moraru, Cornel, Fenomenul echinoxist, în Vatra, nr. 5-6/ 2009, p. 113. Poantă, Petru, Efectul «Echinox» sau despre echilibru, Editura Biblioteca Apostrof, Cluj-Napoca, 2003. Poenar, Horea, Nebunia de a ridica monument Echinoxului. Locul îngust dintre limba istoriei și limba memoriei, în Dicționar Echinox. A-Z. Perspectivă analitică, coord. Horea Poenar, Editura Tritonic, București/ Cluj, 2004. Pop, Ion, „Echinox”. Vocile poeziei, Editura Tribuna, Cluj-Napoca, 2008. Pop, Ion, Temeiul Bibliotecii, în Vatra, numerele 5-6/ 2009, p. 55. Ruja, Alexandru, Valori lirice actuale, Editura Facla, Timișoara, 1979. Simion, Eugen, Scriitori români de azi, vol. IV, Editura Cartea Românească, București, 1989. Urian, Tudorel, Un olimpian al angoaselor, în România literară, nr. 29/ 2003. 171 PROBLEMATICA FEMINITĂȚII ȘI PERSPECTIVA RELIGIOASĂ ÎN ,,JURNALUL” ALICEI VOINESCU Drd. Oana HILOHI Universitatea București Lucrarea prezintă aspectele vieții intime ale Alicei Voinescu, așa cum reies din ,,Jurnalul” acesteia. Tema feminității apare în strânsă legătură cu cea a credinței în Dumnezeu, cu frământările diaristei și ,,dialogurile” acesteia cu divinitatea. Dacă în timpul vieții soțului infidel, dar adorat, confesorul era Dumnezeu, după moartea lui Stello echilibrul dialogal se inversează, jurnalul devenind o lungă ,,epistolă” adresată celui dispărut. Femeia-Alice este puternică, rațională, analitică, dar și delicată, tandră, capabilă de iertarea completă. Cuvinte-cheie: feminitate, jurnal, credință, introspecție, cuplu S-a înregistrat în zilele noastre un interes constant pentru mărturisire, pentru destăinuire, pentru genul, autobiografic, pentru jurnale și memorii. Motivul ar putea fi preferința cititorului pentru autenticitate și credibilitate, pentru sinceritate, pentru efectul de real în defavoarea ficțiunii, pentru caracterul direct al jurnalului, dar și pentru temporalitatea sa. Cititorul nu mai preferă personajele inventate, cu o biografie nesigură, incertă sau subiectele ficționale, nereale. Eugen Simion, în lucrarea ,,Ficțiunea jurnalului intim”, aduce în discuție motivațiile diariștilor, argumentele acestora în favoarea jurnalului intim. Astfel, pentru unii este un confident loial, în care își pun toate speranțele, este o operă a omului ce se simte singur, abandonat, reprezentând, în același timp, memoria celui care îi împărtășește gândurile. Jurnalul este o consolare, o insulă pustie, pe care diaristul se retrage pentru a medita, pentru a trăi o altă viață sau pentru a-și retrăi, altfel, propria viață. Tolstoi, de exemplu, ,,ține jurnalul pentru a se pocăi și pentru a se îndrepta moral”, ,,confidentul” său devenind un fel de ,,leac” ce combate abaterile morale de orice gen. Pentru Virginia Woolf este ,,o supapă pentru nervi” și ,,un poligon pentru exerciții de stil”. Kafka își consideră jurnalul ca fiind un mijloc de a cunoaște și de a se autocunoaște, acesta devenind, practic, un instrument de apărare prin pătrunderea voluntară sau involuntară a neștiutului. Jurnalul intim este intrinsec legat de problema conștiinței de sine, a sufletului, a gândului, a rațiunii. Vorbind despre sine, diaristul se prezintă lumii sale; identificându-se cu această lume, el se va înfrunta cu sine însuși, își va apărea sieși. Eul diaristului, spiritual și social, se confruntă în această prezentare, cu uitarea, cu deformarea, cu pudoarea, cu o cenzură impusă de rațiune, cu o falsitate sau cu o nesinceritate generate de nevoia de a se proteja sau de a-i proteja pe alții. Pentru a se cunoaște, eul diaristic tratează problema existenței sale reale, gândindu-se la ce crede el că este, la ce dorește să fie, la ce gândește despre alții sau la ce consideră că pot gândi alții despre el. Astfel, în jurnalul intim se relevă 172 mai multe personalități ale diaristului: personalitatea reală, cea autoevaluată, cea ideală, cea percepută și cea proiectată. Vorbind despre realitatea conștiinței sale, diaristul își autoevaluează ideile, reprezentările, își înregistrează simțurile, gândurile, creându-și astfel imaginea de sine, ce va deveni element definitoriu al statutului și al rolului social al confesorului. Identitatea dintre eul-narator și eul-actor este absolută, naratorul devenind propriul său personaj. Uneori, diaristul își creează imaginea de sine dintr-o personalitate ideală, pe care dorește să o obțină, spre care tinde, personalitate proiectată în viitor, modelul pe care eul și-l propune să și-l construiască în decursul vieții sale. Jurnalul include și o personalitate percepută, ce cuprinde ansamblul reprezentărilor, ideilor și aprecierilor cu privire la alții. Așa cum diaristul își formează o imagine despre sine, tot așa el își elaborează o imagine despre alții, care îl ghidează în atitudinea și în comportamentul său față de aceștia. Alice Voinescu, personalitate importantă a intelectualității românești interbelice, își începe jurnalul în 1929, la 44 de ani, sub îndemnul scriitorului francez Roger Martin du Gard, sugestie adresată la Pontigny, cu ocazia unei decade: Voi scrie de azi jurnalul, voi scrie tot ce trăiesc intim, tot reziduul spiritual ce-mi lasă viața și - fiindcă niciodată nu am făcut nimic fără dragoste, nimic cu folos zic - știam că și această hotărâre nu o voi putea realiza consecvent decât «dedicând-o» cuiva. Maricico, tu ai fost cea care mi-ai apărut în suflet atunci...( Voinescu 1997:1) Timp de 32 de ani (1929-1961), diarista a scris în secret, consemnând relațiile cu membrii familiei, programul zilnic, Decadele de la Pontigny, întâlnirile cu diverse personalități, călătoriile în străinătate, meditațiile pe teme religioase ori culturale. Jurnalul Alicei Voinescu este precumpănitor afectiv (...) și comprehensiv, în ambele sensuri, adică de o extraordinară putere de înțelegere și de o imensă cuprindere materială. În mărturiile Alicei Voinescu, celebritățile coboară de pe soclu, intră în cotidian și în familiar, apar în relațiile lor cu prietenii sau cu alții, preocupându-se de chestiuni mari sau minore, veseli sau supărați, circulând în societate ca simpli oameni la fel cu ceilalți, iar acești «ceilalți» apar nu o dată mai interesanți sau mai rezonabili. (Paleologu 1997:V) Accentul în ,,Jurnalul” Alicei Voinescu nu cade pe latura spirituală, filosofică; este un jurnal în adevăratul sens al cuvântului, un confident de încredere, fără ca diarista să fie atrasă de estetica stilului. Construindu-și personalitatea autoevaluată, Alice Voinescu va reliefa permanent câteva aspecte: imaginea propriei persoane, autoanaliza, introspecția, relația cu soțul gelos -Stello, marea ei iubire - , relația cu divinitatea. Această căutare a interiorului său, a laturii nevăzute, legate de vis a existenței sale, amintește de spusele Sf. Augustin în ,,Confesiunile” sale: ,,Nu căuta în afară; întoarce-te către tine; adevărul sălășluiește în omul interior”. Diarista își analizează propria viață, se auto-observă, privindu-se în oglindă, uneori chiar la propriu. Se teme că jurnalul, confesiunea i-ar putea deteriora imaginea, i-ar putea-o modifica, mai mult sau mai puțin conștient, i-ar putea altera sinceritatea: Am impresia că mă deformez involuntar în acest caiet, tocmai când mi se pare că sunt mai sinceră! E posibilă o mărturisire în vorbe care să nu fie «un dans în fața oglinzii»? Niciun evenniment special. Ba da: o conștiință de răspundere imensă când cu participarea la congres. O ezitare dureroasă, deci sinceră și adâncă de a renunța la atitudinea pur feminină. (Voinescu 1997:26) 173 Și totuși, nu renunță la feminitate, din întreg jurnalul degajându-se fragilitate, vulnerabilitate, inocență, spirit de abandon al propriei persoane, candoare, mister. După publicarea în Franța și aprecierea în lumea academică a tezei sale de doctorat, Alicei Voinescu i se propune o catedră la o universitate din SUA și un post de lector la Paris, pe care le refuză, revenind în țară și căsătorindu-se în 1915 cu avocatul Stelian Voinescu. Femeia-Alice își construise un model idilic al iubirii, al viitorului partener de viață, acesta fiind rezultatul, pe de o parte, al modelului familial, al tradiției (descendentă a unei familii boierești, având o educație solidă la Institutul de călugărițe din Turnu-Severin), pe de altă parte, al convingerilor sale morale, creștin-ortodoxe. În primii unsprezece ani de jurnal, consemnează relația cu soțul Stello, devenit infidel, prezență aproape permanentă în paginile de confesiune. Relația este complicată, uneori cu accente dramatice, contribuind însă la încercarea de autocunoaștere, efortul de stabilire a echilibrului interior devenind istovitor. Alice Voinescu va oscila permanent între deziluzie și speranță, între ratare și împlinire: Lupta nu se mai dă pe tărâmul fizic, ci pe cel al inteligenței și sensibilității -«feminitatea» în sens omenesc. Alta e pentru el «La femme», «L'aimee», «La princesse lointaine»1. Cred că altădată aș fi suferit cu năbădăi și în dragoste, și în amor propriu. Ieri am constatat că mă priveam ca pe un cadavru rece și nu aveam nicio lacrimă pentru el. M-a cuprins un sentiment - dar nu mai era sentiment, fiindcă mă topisem toată în el. M-a dizolvat în ultimele rămășițe de individualitate subiectivă. Acum parcă sunt una cu marea singurătate din Univers. (Voinescu 1997:46-47) Criza în cuplul conjugal presupune și o schimbare de atitudine a femeii Alice Voinescu, o repoziționare a atitudinii față de celălalt, precum și o adaptare la noua stare de fapt, la dezechilibrul sufletesc. Tensiunea afectivă, morală sunt percepute ca o insuficiență personală sau ca una de tip relațional. Despărțirea, separarea apar ca o salvare pentru echilibrul interior, pentru regăsirea armoniei individuale. Divorțul nu mai apare ca ceva ieșit din comun, atâta vreme cât ,,drumurile” partenerilor tind să se separe, să se distanțeze. Conviețuirea dă naștere la depresie, la pesimism, nu mai apare necesară în mod evident și pare profitabil, pentru ambele părți, ca fiecare să încerce să se regăsească în contexte diferite, stabilind un alt fel de relație: Ce mulțumită aș fi să mă pot despărți de el fără scandal și isterii! Aș fi încântată să-l am ca prieten, să-l văd fericit cu alta, să-i fiu confidentă, camarad - «bancher», cum zice el. Dar să nu mai fiu solidară socialmente la dezordinea în care trăiește! (Voinescu 1997:19)Ce revoltă în timpul acestor zile triste din cauza lui Stello. Ce «juiseur»2, ce egoist! Până într-atât că devine mare! Dacă măcar aș putea crede că nu este tributarul unei eredități! Activ și liber, mărturisesc, acest egoism m-ar revolta, dar în același timp mi-ar impune (...) Îmi devine limpede, dimpotrivă, că virtutea mea burgheză e tot atât de condiționată și că trebuie să-mi salvez libertatea printr-un gest de curaj. Dar, vai, nu mă văd făcându-l !... Mi-e teamă că viața mă va respinge. (Voinescu 1997:51) Analiza diaristei este profundă, matură și, în același timp, metaforică. Sensibilitatea este nostalgică, sufletul se deschide către o ,,prietenie a inimii”, sperând într-o legătură spirituală, învăluită în dragoste, într-un cerc al încrederii: 1 Femeia, Iubita, Prințesa îndepărtată (lb.fr.); 2 De la fr. ,,juisseur”, persoană care caută plăcerile materiale sau senzuale. 174 Tulburarea m-a învățat să cunosc, să mă stăpânesc, să mă înving și să mă liberez. Dacă aș avea curajul să vorbesc odată, cu inima deschisă, cu el, i-aș mulțumi pentru tot ce am suferit, fiindcă m-a dezrobit de tot. Credeam că e mult mai greu «când nu mai e nimic în tine» dintr-un sentiment cu care te obișnuiseși! Când eram amărâtă, nenorocită, nedreptățită de Stello, mă refugiam în gândul unei prietenii a inimii. Acum nu am mai deschis portița aceea de mult - nu mai trec pe acolo decât foarte rar - câteodată îmi port voit atenția într-acolo și mă trezesc cu ea departe, la vreo carte, în vreun peisagiu, în vreo aspirație (...) N-are nevoie de mine....a ajuns în sfera unde îi e bine omului singur. Nu simt nevoia să-l revăd - mai mult: nu vreau să-l revăd. Asta să fie indiferență? Nu cred. E ceva definitiv. (Voinescu 1997:4-5) Folosind introspecția, diarista își orientează privirea spre interior, spre propriile stări și desfășurări subiective, dedublându-se în obiect și subiect al propriei analize. Își observă și supraveghează propria ființă, gândul ,,eu” apărând întotdeauna primul. Mintea (spiritul) cercetează structura și cauza tuturor lucrurilor și faptelor din jurul său. Imaginea de sine și-o formează, adeseori, prin raportare la Stello, la trăirile, sentimentele față de acesta. Privindu-se în ,,oglindă”, imaginea este nefavorabilă, renunțând astfel, de multe ori, să mai lupte, se simte inutilă, abordând o atitudine de indiferență. Convingerile sale sunt formate din sentimente, succese, eșecuri, experiențe trecute și sedimentate în mintea sa. Diarista simte, își aude conștiința, apoi intervine cu gândirea pentru a ,,refuza” îndemnul acesteia: Sentimentul lipsei de rost a mea pe lume mă doboară (...) Viața mea întreagă - o eroare de tipar care dă momentan o imagine amabilă textului, dar nepotrivită! (...) Am constatat de mai multe ori că deviez de la normal (...) Și tot timpul jena acestei dezorientări în mine (...) Am făcut prea mult apel la rațiune! Trebuie să aleg, altfel mă distrug! Întreaga mea viață chinuită este numai exterior eroică (...) Un timp am cedat suferinței, era singura modalitate de a păși în Adevăr, sunt numai în aparență o sfântă! (Voinescu 1997:82-83) Singurătatea este un sentiment al goliciunii sufletești, ce îi absoarbe întreaga ființă. Diarista simte nevoia să se roage, iar rugăciunea nu constituie doar o simplă îndatorire religioasă sau o destindere sufletească, ci este cadrul în care sufletul trebuie să se refacă. Este o întoarcere în sine, o eliberare, o descătușare a spiritului compromis de durere; simte nevoia să-și curețe inima și să-și lumineze mintea: În mine, gol după amărăciune. Stello plin de venin contra mea. Acuză, face rechizitorii. Pentru mine cazul e pierdut. E un munte pe care nu-l pot duce în spinare. Simt cum leșin pe dinăuntru în fața acestei dezordini intime (...) Trebuie să mă rog. Sunt lașă, slabă, oloagă, viață pierdută. Îmi e silă de mine (...) Libertatea după mine este fericirea. O autodeterminare, nu din orgoliu, dar din puritate. (Voinescu 1997:117) Tema relației cu Stello nu poate fi abordată fără a ține cont de cea a relației cu Divinitatea, cei trei formând un întreg indisolubil. În timpul vieții soțului, diarista este într-un permanent dialog cu Dumnezeu, acesta devenindu-i confesor, sprijin, sfătuitor. Există în Jurnal pasaje în care Alice Voinescu caută, fără a și le impune neapărat, argumente pentru ca forța credinței să nu își piardă sensul. Se raportează la entitatea supremă, căreia îi cere iertare, îi cere ajutorul, atunci când nu poate trece peste greșelile sale sau ale celor din jur. Percepe prezența lui Dumnezeu drept cea mai puternică forță, care în lupta dintre bine și rău putea înclina balanța spre cei care Îi recunoșteau și Îi slăveau puterea: Am gândit: Dumnezeu este un plan. M-au năpădit scrupulele. Oare nu fac schismă? Oare nu e o concesie făcută din punct de vedere științific? Dar știința nu e și ea drum spre 175 Dumnezeu? Poate că e drum și Dumnezeu este dincolo de drum. Nu înțeleg. Accept supunere față de ce nu înțeleg. Dar nu ca obscurantism, nu ca pasivitate, ci ca veșnică căutare. Caut intim ce poate da ipoteza lui Dumnezeu (...) Nu fi supărat pe mine, Doamne. Cad și mă scol iar prin mâna Ta. Iubește-mă cum sunt - slabă și rea. Dar cred în Tine, Doamne!(...) Vorbește-ne! Nu ne lăsa! (Voinescu 1997: 90-91) Credința îi oferă putere fizică și morală, libertate personală. Este ca o călăuză, prin care omul dialoghează permanent cu Dumnezeu, este renunțare la sine, iar relația cu Divinitatea nu poate fi decât una bazată pe încredere și iubire. Cel care nu se roagă, rătăcește, iar taina rugăciunii o reprezintă chiar momentul rugăciunii în taină. Întrebările devin uneori pline de mirare, de nedumerire. În fața lui Dumnezeu, își asumă vina unei căsnicii nereușite. Smerenia o ajută să-și elibereze sufletul, mintea, să-și regăsească eul autentic și odihna: Nu înțeleg planurile Tale, Doamne! Mă supun, dar fără bucurie. Știu că nu asta îmi ceri. Dar Stello m-a degradat până și în aspirații, până și în puterea de elan și de efort. Știu că vina e a mea, că nu am putut mai mult. Când ies din câmpul lui de influență, îmi regăsesc posibilitățile. E un câmp magnetic dezorganizator. Mă certam cu Tine, Doamne, că mă chinuiești. În fond, nu Tu mă chinuiești, eu sunt slabă că mă las chinuită de el. Fiecare sfârșit de an e un «nu mai pot» și reîncep din nou. Trebuie să mă rog mai mult. Mă năpădește un sentiment de singurătate, de «la ce bun»? (Voinescu 1997: 157) Comunicarea cu Dumnezeu este adesea constrânsă de incredibila limitare a cuvintelor. Din acest motiv, ,,dialogul” capătă forma sentimentelor. Sentimentul este limbajul sufletului. Sentimentele diaristei sunt uneori greu de descoperit, greu de recunoscut, aceasta dându-și seama că dragostea, iar nu rațiunea, ar fi singura energie care se extinde, trimite departe, scoate la iveală, împarte cu alții, vindecă, iar iubirea față de divinitate este mai presus de orice. Războiul, momentele tensionate prin care trecea țara sunt prilej de continuare a ,,dialogului” cu Dumnezeu. Diarista consideră conflictul, clipele de deznădejde ca pe o încercare așezată în fața oamenilor pentru ca aceștia să înțeleagă că nu armele sunt soluția, ci liniștea, pacea, înțelegerea aproapelui. Cauza războiului constă în lepădarea de Dumnezeu și de Legea Lui. O lume care și-a pierdut spiritualitatea, s-a degradat și caută acum alte sensuri ale vieții. Adevărata libertate este o expansiune de energii creatoare, de dragoste, o regăsire a chipului divin în fiecare dintre noi. Neamurile primesc de la Dumnezeu un suflet colectiv, iar un neam se va evidenția mai puternic cu cât spiritul acestuia, energia care vine de la divinitate se va concretiza în tot ce el realizează. Orice neam trebuie să ducă la îndeplinire planul divin, căci o omenire fără credință, ce a părăsit drumul dreptății, va fă târâtă în zona morții. O patrie trebuie apărată, reprezentând un câmp de luptă permanent, dar nu cu armele, ci cu spiritul, cu sufletul, inamicul fiind reprezentat, de drept, de forțele Răului: În aparență reușește cel mai tare, în realitate, sub presiunea celui mai tare, mor lumile și cel învingător rămâne cu ruine. E ușor să reclădești case, dar imposibil să refaci spiritualul... Nu mă interesează morțile individuale, cât moartea neamului. Neamurile nu dispar? Oare trecuul mai poate garanta viitorul? Neamurile nu mureau în lumea patriarhală, dar în cea motorizată? Ne întrec evenimentele, nu le mai putem stăpâni. E nevoie de un geniu care să oprească catastrofa. E în stare urâtul de asemenea gest? (Voinescu 1997:193-194) În 1940, soțul diaristei, Stello Voinescu, moare. Dacă în timpul vieții acestuia, „partenerul” de dialog era Dumnezeu, după tragicul eveniment echilibrul dialogal se schimbă, fostul partener de viață devenindu-i confident, jurnalul devenind o lungă epistolă 176 adresată acestuia. Moartea este trecere, transformare care face parte din destinul nostru. Dorul de persoana iubită, dispărută, nu înseamnă numai gândul drag îndreptat spre acesta, nu este numai nevoia de a fi alături de cel mult prea îndepărtat, nu este doar o transfigurare a imaginii ei. În dor sunt prezente duioșia, tandrețea, poezia iubirii, regretul, remușcarea, Alice Voinescu trăind valoarea veșnică a soțului iubit. Deși s-a îndepărtat, nu a încetat definitiv să mai existe. Fotografia menține acut durerea, întrucât nu-l poate înlocui cu adevărat pe cel dispîrut. ,,Dorul” pare a fi trimis de el, prin dor venind ceva de ,,dincolo” sau se duce ceva din cea care tânjește după cel absent spre el. Dorul o determină pe diaristă să retrăiască fragmente din trecut, dorul se naște din starea de incompletitudine. Pentru a fi completă, trebuie să-și găsească, într-un fel, corespondentul, perechea metafizică. Stello este parte a ființei sale de care s-a deconectat. Acum caută repere, ameliorări, momente fericite din trecut în taina căsătoriei, în iubirea lor. Intrând cu deplină luciditate în spațiul oniric, este liberă să analizeze, să interpreteze, ceea ce survine în vis fiind determinat de așteptările sale. Stello îi apare în vis, iar visul animează, creează imagini, implică afectivitate. Diarista încearcă să-i descifreze sensurile, să-l interpreteze, căci limbajul visului este cel al simbolurilor. Înterpretarea nu ține de reguli, ci de o apropiată înțelegere a fiecărui element constitutiv al procesului oniric, existând o strânsă legătură între psihologia celui care visează (deprimarea, dorul, oboseala își pun amprenta pe constituentele visului) și obiectul visat. Visul este scena pe care cel ce visează interpretează un rol alături de alt personaj, fiind, în același timp, și regizor. Gesturile sunt pline de tandrețe, de afecțiune: Cum să-ți mulțumesc că vii la mine în vis? Fericirea mea încă dovedește că nu e numai un joc al amintirii și imaginației mele. Prea sunt vise cu tâlc. Firul de ață albă e drumul săvârșit de tine sau cel pe care-l mai am eu de făcut? Azi noapte erai învelit în cearșafuri ude sau erau straturi ce trebuiesc să cadă de pe tine? Dacă erai ud, e că am plâns eu cu foc. Mergi din inimă că mi-ai sărutat așa de frumos mâna, în palmă, erai tu. (Voinescu 1997: 213) În ciuda apariției lor neregulate, visele se înscriu într-o continuitate, având rolul de a proteja, într-un fel, tensiunile interioare diurne ce devin insuportabile. Prin vis, diarista tinde să-și păstreze un anumit echilibru interior, existând un mecanism de apărare a eului. Își satisface, involuntar, imaginar, dorințe neîmplinite. I se oferă posibilitatea de a trăi experiențe pe care nu le mai întâlnește în cotidian. Se simte apăsată de teluric și evadează. Visul este poarta de deschidere spre o altă realitate, spre un univers paralel, în care dragostea este împlinită, deplină, perfectă, în care femeia se simte protejată, apărată, este o inițiere, o pendulare între teluric și metafizic, o călătorie mentală în trecut. Imaginea plutirii semnifică o încercare de a-și depăși condiția umană, o căutare a centrului spiritual. Diarista visează simbolic, punând în acord intuiția cu realitatea înconjurătoare, încercând să integreze sacrul în viața cotidiană. Femeia îndrăgostită de soțul dispărut încearcă să decodeze simboluri, cuvintele nefiind suficiente pentru a exprima efuziunea de sentimente: Visul de azi noapte curios. Tot îmi caut paltonul? Oare ies din trup și mă regăsesc greu? Cămașa albă, lungă, fină, ca de înger din pozele catolice. Oare mă plimbam în haina eterică, printre trandafirii roșii, dar și printre care funebre cerești? Apa cea imobilă care îmi tăia drumul ce o fi fost? Nu puteam găsi cale liberă. Oare nu erau stavile, ca să nu pătrund mai departe în lumea aceea? Tot mai mult am neta trăire a realității manifestate simbolic. Așa trebuie să apară sufletul liberat - aspecte cam confuze și care se întretaie. (Voinescu 1997:263) 177 Cu cît se simte mai în legătură cu sufletul soțului, cu atât diarista trăiește mai intens. Dragostea determină o legătură vie, interioară ce se creează între lumea din înalt și lumea de jos. Femeia îndrăgostită atrage din înalt puritatea, lumina, armonia și își ,,reinventează” omul iubit, creându-i o imagine ideală. Ea înțelege ,,rațiunea de a fi” a elementelor ce aparțin lumii sensibile, aceasta reprezentând valorificarea concretă a forței de a iubi. Legătura dintre sufletul uman și lumea de dincolo există în capacitatea intrinsecă a sufletului de a se apropia liniștit de spirit, de profund, prin iubire: Oricât m-ar năpădi îndoiala că supraviețuirea ar putea fi un mit, în clipa asta în care mă adresez ție, tu ești pentru mine. Sunt sigură că ești, o constat prin faptul că nu trăiești pentru mine din trecut, nu mi te amintesc, ci ești actual, cu un caracter nou purificat. Ești cel de altădată, fără păcatele care izvorau din trup, ești tu ființa duhului tău, cea care era de calitate. Poate s-ar putea spune că acum te văd cum doream să fii și, cum nu ești prezent să-mi contrazici imaginea ideală, mă mulțumesc cu o ficțiune pe care o fabric în toate amănuntele. (Voinescu 1997:271) Singurătatea îi provoacă diaristei suferință, izolare și deprimare, este resimțită chiar fizic. Golul interior declanșează un complex de inferioritate. ,,Vorbind despre doi, Dumnezeu vorbește despre unul singur”, notează Sfântul Ioan Gură de Aur. Căsătoria reprezintă o unitate, o simbioză, un tot într-o singură ființă. Dacă un element al întregului dispare, echilibrul se strică. Iubirea înseamnă revelația unității, a împlinirii. Iubind, diarista iese din limitele finite ale teluricului, ale personalului și individualului, se desparte de sine ca persoană pentru a se întâlni pe sine ca visător. ,,A iubi” este premergător lui ,,a exista”, nu se poate ființa fără iubire. Moartea își refută sensul ei celui care rămâne singur. Ea trebuie învățată, pătrunzându-i înțelesurile. Deși diarista este o femeie rațională, înzestrată cu conștiință, singurătatea devine uneori pustiire. Sunt zile în care îl simte aproape pe cel dispărut, îl recunoaște în obiectele personale ce o înconjoară, având impresia că îi stă alături, că o ,,însoțește”. Alte dăți, ,,umbra” se îndepărtează, motiv de angoasă, de dezolare: De ce am impresia că ești departe? Oare tu te miști în sfere îndepărtate, ori în mine se face treptat desprinderea de întregul complex de obiceiuridin trecut? Oricum ar fi, tristețea singurătății este aceeași (...). Nu te mai pot evoca ușor râzând, în spațiu trebuie să te desenez cu voință, spontan nu-mi mai apari în minte decât foarte grav și distant, ca un străin condescendent. Acum râzi și te aud spunând că sunt o proastă. Ce bine sună asta, ce intim -mi-e dor de tine, deși m-am obișnuit cu singurătatea, pe care totuși o trăiesc ca pe un provizorat. (Voinescu 1997:341) Omul este și trup, și suflet, iar aceste două elemente trebuie să coexiste în armonie. Voința și strădania omului se întâlnesc cu ceea ce există și este dat de Dumnezeu într-o asceză a îmbunătățirii, a spiritualizării sinelui. Etapa limpezirii căii spre autocunoaștere se înfăptuiește prin rugăciune. Credința, iubirea creștină și dorul sunt exprimările cele mai înalte ale sufletului. Diarista resimte condamnarea de a fi ,,ființă pozitivă”. Omul este deplin numai când se roagă și când creează. A trăi intens suferința, a face penitență este singura cale a purificării și a întăririi sufletului: Mă supun smerită la o poruncă pe care o accept măcar pentru ca să dau un sens tristeții mele. E un plan al lui Dumnezeu. Dar câteodată am sentimentul de a fi ratat viața pământească, căutându-i un sens exterior când, probabil, ea nu are decât un sens imanent. Aș vrea să mă rup dintr-o asceză forțată, dar nu am curajul. Cum n-am curajul să renunț la rugăciunile spuse doi ani în șir care uneori au devenit mecanice. (Voinescu 1997:424) 178 Prin revelație personală, Alice Voinescu simte, ,,vede”, conștientizează prezența divină. Experiența sa interioară mărturisește despre apropierea de spiritul dumnezeiesc, despre influența divinității asupra sufletului său, care intră într-o strînsă legătură cu aceasta. Îl percepe pe Dumnezeu infinit, de neegalat. Sufletul diaristei se ,,hrănea” din plin cu măreția Lui, apropiindu-se tot mai mult de ordinea fără sfârșit. O parte din Dumnezeu renăștea în inima diaristei miraculos și pur, simțind dorința Eului divin de a-i dărui, clar și profund, viziunea existenței Lui: Când am simțit peste capul meu pe Mântuitorul în chip eucharistic, am simțit că sunt un punct pe o axă mișcătoare în centrul unui Cristal infinit...eram inundată de culoarea verde-albastră a mării când bagi capul în apă și deschizi ochii în ea. M-am simțit parte dintr-o ordine infinită și trăiam aceasta ca Răspunsul Celui chemat care mă asigura astfel că am și eu un rost în sânul realului adevărat. (Voinescu 1997:613) Văzându-se pe sine cu ,,ochii minții”, diarista încearcă se se înțeleagă pe sine, relația cu Stello, natura fundamentală a existenței umane. Reflecția se bazează pe trei întrebări: Cine am fost eu pentru soțul meu? Ce i-am oferit? Ce am primit de la el? ,,Autocritica” diaristei are ca rezultat o subminare a încrederii în sine și a valorii de sine. Pesimismul, stările depresive sunt rezultatul unei judecăți prea aspre a propriei persoane. Paginile jurnalului, ,,povestea vieții sale”, se vor a fi mângâiere, alinare pentru virtualii cititori. Alice Voinescu a iubit cu pasiune, a ,,împărțit” dragoste și a mărturisit-o sincer. Iubirea a legat-o de Dumnezeu și a determinat-o să-și declare profund și clar credința: Dacă voi, care veți găsi caietul, veți citi aceste rânduri, aș dori să vă fie mângâiere, să știți că sunt calmă (...) și că voi fi aproape și că vă voi ajuta, pe cât va fi permis. Iar dacă Dumnezeu îmi mai dăruiește zile, Îl rog să mă facă tot mai senină, tot mai credincioasă în El și tot mai bună cu oamenii! Pe tine te iubesc (...). Te iubesc și te aștept. A. A ta. (Voinescu 1997:777) Alice Voinescu se dovedește a fi un spirit dens, absorbit de drama sufletească, dar și de tensiunile credinței. A dorit intens libertate interioară, trăind dureros în paginile jurnalului tristețea că nu și-a îndeplinit total misiunea pe pământ. Diarista se confesează, se analizează, dezvăluindu-se lumii așa cum este, autentică, sinceră cu ea însăși și cu ceilalți. A luptat și a fermecat. A iubit, a creat și a modelat din iubire. A ,,descifrat” oameni și a încercat să se ,,descifreze” pe sine. Feminitatea Alicei Voinescu a însemnat armonie, mister, adevăr, farmec, grație și dăruire, curaj și pasiune. Bibliografie Surse: VOINESCU, Alice (1997), Jurnal, București, Editura Albatros; Referințe: SIMION, Eugen (2001), Ficțiunea jurnalului intim, București, Editura Univers Enciclopedic; IOSIFESCU, Silvian(1971), Literatura de frontieră, București, Ed. Enciclopedică Română; POPA, Marian (1968), Homo Fictus, București, Editura pentru Literatură; HOLBAN, Ioan (1989), Literatura subiectivă, București, Editura Minerva; PALEOLOGU, Alexandru (1997), prefața la VOINESCU, Alice (1997), Jurnal, București, Editura Albatros. 179 MOTIVE FRECVENTE ÎN OPERA LUI PAVEL DAN Drd. Maria Liliana BÂRSAN (SABĂU) Universitarea „Petru Maior”, Târgu-Mureș De-a lungul operei lui Pavel Dan se întâlnesc mai multe motive, atitudini, mai bine spus, și situații, prin care autorului îi place să-și descrie personajele. Alegerea acestor motive, legate în mod intim de viața și activitățile țăranilor, poate fi explicată privind opera autorului ca o materializare, pornind de la convingerile și descrierile sale, a sentimentelor și amintirilor sale din copilărie. Studiind un astfel de motiv, indiferent care - motvul drumului, al căruței, ale luminii, întunericului, sorții -putem vedea multitudinea ecourilor afective, peisajul și valorile plastice caracterizatoare pe care autorul le poate obține din evocarea unor astfel de momente. Cuvinte-cheie: motiv, ecou afectiv, obiectivare, motivul drumului Există în scrisul lui Pavel Dan câteva motive ori, mai bine zis, câteva atitudini și situații în care-i place scriitorului să-și plaseze eroii. Preferința pentru aceste motive, care țin în chipul cel mai intim de orizontul vieții și îndeletnicirilor țărănești, nu se poate explica decât dacă ne gândim că autorul însuși încearcă să obiectiveze, căutând, pentru aceasta prilejul și expresia nimerită, o lume de senzații și afecte, cu întreaga lor aură lirică, trainic fixate în suflet din anii celei mai fragede vârste. Izolând dintre motivele acestea pe oricare, - motivul drumului sau mersului cu carul, al luminii, întumericului, visului - se poate ușor vedea câte ecouri afective, câte valori plastice, de atmosferizare și chiar de caracterizare știe să extragă scriitorul din utilizarea și evocarea unor astfel de momente. Cercetători ai operei lui Pavel Dan au observat că drumul apare permanent în ipostaza de lait-motiv construind prin meandrele sale un „mit al plecării” cum îi spunea Sergiu Pavel Dan, deoarece eroii povestirilor sau nuvelelor sunt mereu în mișcare. Revine, cu o frecvență obsesivă „tema plecării, a migrării, a părăsirii cuibului, a supremei despărțiri, căreia i se asociază motivul drumului sau al mersului cu carul. De voie ori de nevoie, eroii lui Pavel Dan se aștern la drum”.1 Pavel Dan a surprins motivul drumului în câteva ipostaze. În opera sa toate drumurile duc spre sat. Am putea identifica mai întâi, o ipostază a drumului ca variantă a ceea ce Blaga numea „spațiu mioritic”, drumul văzut ca o suită de suișuri și coborâșuri. „Drumul de la Telep spre Trichiul, după ce străbate râtul verde din valea Juzii, lăsând în dreapta o poiană de duzi, merge câtăva vreme îngust, apoi se lărgește din ce în ce, și când ajunge la poalele Dealului -Crucii, e larg cât albia Dunării. De aici drumul urcă dealul drept, întovărășit, dinspre apus de un șir de salcâmi mărunți. Odihnește îndelung la crucea de pe culme și se coboară grăbit spre sat.” Se configurează astfel, treptat, o hartă a Câmpiei, a satului și a vecinătăților lui. Alte amănunte ale hărții le aflăm din nuvela, Copil schimbat: „Pe lângă noi trecea drumul care taie în două Câmpia Ardealului, drumul vechi, făcut de nevoile omului, nu de capete de ingineri. 1 Dicționar analitic de opera literare, coordonator Ion Pop, Casa Cărții de Știință, Cluj - Napoca, 2003, pag. 324 180 Drumul nou, de piatră, se ținea jos, pe vale, lângă moșiile grofilor. Pe acolo se scurgeau spre Ludoș bogățiile Câmpiei... Drumul era bun, pietruit nou... Numai un cusur avea: era prea gras și nu putea urca dealurile. Cât de mică ar fi fost colina ce-i ieșea în cale, o lăsa deoparte și ținea valea. E drept, nu se cobora până în matca apei să se ude, dar înconjura mult și sosea anevoie. Drumul bătrânesc... mergea și el spre Ludoș, spre șesul Mureșului. De unde pornea? Trebuie că venea de departe. Când ajungea în preajma casei noastre, era frânt de atâta umblet, nu mai putea merge drept. Suia dealul icnind când într-un pământ, când într-altul. Ajuns pe culme, odihnea îndelung; prăvălindu-se moșnegește peste capetele răzoarelor, se uita la vale la casele câte au răsărit prin porumbiști, la ochiurile de apă și pâlcurile de pădure pe care nu le cunoștea. Nici oamenii, nici dealurile nu mai erau ca în vremurile pornirii lui...” Drumul este o reflexie a toposului. Prin intermediul personificării, el devine martor și protagonist al unui univers populat de case, oameni, istorii; drumul obosește de la atâta umblat, se odihnește ajuns pe culme, se uită gânditor spre vale. Se remarcă, de asemenea, antiteza dintre drumul vechi și cel nou, care produce o ruptură între oameni, între generații. Majoritatea eroilor lui Pavel Dan călătoresc fie că e vorba de o călătorie de studii, de explorare sau un drum la târg. „Acum se duce la târg, nu pentru că ar avea cine știe ce treabă. Se duce că îi e drag să meargă cu carul lui la târg... Cu cât se apropia mai mult de târg, drumul devenea mai îngust. De peste toate văile curgeau șiruri de care, oi și oameni, așa cum curg pâraiele în râul mare și întreg puhoiul acesta se revărsa în târg, inunda orașul”. Este încă o ocazie pentru narator, de a prezenta, pe de o parte, informații despre situarea satului, iar pe de altă parte, imaginea drumului, grăitoare prin faptul că reușește să creeze suspansul, prevestind ceea ce avea să urmeze. Imaginea drumului care se îngustează ar putea sugera primejdia accentuată de prezența a tot mai multe căruțe, care, în spațiul tot mai strâmt, dau senzația de apăsare, de anxietate. Motivul carului „sugerând asociații imediate cu pictura lui N. Grigorescu, revine frecvent în majoritatea nuvelelor și schițelor”2, remarca Monica Lazăr. Astfel, Cârjă, fostul argat, acum stăpân pe un car și două juninci, „se duce la târg nu pentru că ar avea cine știe ce treabă. Se duce că îi e drag să meargă la târg”. Același motiv îl întâlnim și în Drumul spre casă, generând semnificații simbolice: carul, vitele și țăranul care le mână, constituie aici „o unitate greu de sfărâmat, opusă fragilității și șubrezeniei caracteristice «domnilor», mai precis, speciei de intelectuali învinși de viață, din care face parte și eroul schiței”. „Vacile mergeau încet, rumegând. Piatra de sub roate gemea necontenit... Sus, pe ceglău, țăranul bine legat, cu căciulă, pieptar și cioareci groși de lână, stă nepăsător împotriva vântului și a ploii, ca un bloc de piatră în dosul căruia se scutea studentul, un drumeț fără adăpost”. „Drumețul fără adăpost” este studentul care după o călătorie revine acasă, căci „Drumul înscrie metafora plecării și a revenirilor, mitul și al unei inexplicabile aventuri în o viața oamenilor, element inseparabil de durata lor pe aceste locuri.”3 2 Monica Lazăr, Pavel Dan 1907 - 1937, Editura pentru Literatură, 1967, pag. 176 3 Ion Vlad, Pavel Dan, Zvorul frânt al unui destin, ed. Dacia, Cluj-Napoca, 1986, pag. 68 181 Drumul spre casă pare o cale străină, ascunsă sufletului, care nu trezește emoții puternice, ci doar nostalgie și tristețe. Motivul drumului oferă acum posibilitatea unei incursiuni în trecut. „Stă în carul tras de vacile bătrâne, cu oasele ieșite, și carul merge printre dealuri, trece poduri, urcă și coboară...Unde merge? Și de ce a plecat la un drum atât de greu? Nu pricepe... Îi ies în cale locuri din ce în ce mai cunoscute. Fiecare povârniș, fiecare răzor îi amintește de o faptă de demult, de o năzdrăvănie ce o făcuse acolo împreună cu alții. Plecase de prin locurile acestea acum patrusprezece ani...” Aceeași călătorie în trecut, dar și cea cu carul, o regăsim și în Noaptea: „Totuși, uneori gândurile îi scapă din frâne și aleargă prin largul întins al vieții până cad moarte ...” Visul îndeamnă la călătorie. În Ursita, Iacov, în puținele clipe de luciditate, dă glas poruncii pe care a primit-o, în vis, de la mama sa, de a trage o brazdă până la viitoarea locuință din preajma lacului de la Tăureni. „Pare că venise mama, Dumnezeu s-o ierte, la voi și s-a așezat la laviță, după masă, în frunte. Era îmbrăcată în haine albe ... Am venit să-ți spun - dragul mamii, că ți-am cupărat loc de casă la Tăureni, lângă lac. E o fântână acolo, fântâna cea fară de fund - o știți voi; deasupra ei să-ți faci loc de casă nouă, și să nu te mai muți de-acolo, că așa e voia lui Dumnezeu. Mâine dimineață prindeți boii la plug și trageți o brazdă pănă acolo”. Apariția fântânii, și nu orice fântână, ci una „fără fund” poate reprezenta călătoria, dar una fără întoarcere, spre lumea de dincolo. Legătura cu această cealaltă lume, sugerată mai întâi de fântână, apare în finalul schiței prin urmele „împleticite” care simbolizează un nou drum... Aceeași fântână simbolizând calea spre acces către lumea de dincolo o regăsim și în Priveghiul. Fântână în care se privește personajul, căutându-și parcă adevărata identitate, pare a fi un ochi al pamântului. „Stînd astfel, cu privirea pierdută, i se păru că din fundul fântânii îl fulgeră o privire străină. Când să se uite bine, își văzu chipul lovindu-se de pietrele fântânii îl fulgeră o privire străină. Ochii aceia străini din fundul fântânii se arată aproape. Fântâna se prefăcu într-o gură flămândă, cumplită; căscându-se largă, îl înghiți”. Drumul apare în opera lui Pavel Dan și prin substitutele sale: cărarea, poteca, strada. Cărarea ar constitui o primă formă a drumului, o variantă restrânsă datorită dimensiunii, dar și faptului că ea poate fi o cale mai sigură, mai ușoară care duce la destinație. „Toader o luă pe cărarea de alături. Urca cu pași mari, cu trupul încovoiat, ca omul de Câmpie obișnuit cu urcușul dealurilor. Pe la jumătatea drumului își încetini mersul” sau „Poporul de la poartă până în fruntea casei, se despărți în două, lăsând în mijloc o cărare, ca în biserică la ieșitul cu cadelnița”. Corelația cu cărarea din timpul slujbei, pune în lumină importanța care i se dă acestui spațiu, deși restrâns. A fi pe cărare e un lucru pozitiv. Abandonarea ei, poate aduce surprize neplăcute, unele piedici, obstacole. „Începui să ocolesc umbrele, să las cărarea și să apuc pe poiene. Mă întorsei cu ocoluri mari. O dată mă înfundai într-un loc închis și trebui să mă întorc, să înconjur mult până să aflu calea.” Există câteva superstiții în ceea ce privește drumul. Întoarcerea din drum înainte de finalizarea acestuia, din diferite motive, este semn rău. Cârjă pornește la drum și își dă seama că și-a uitat straița acasă. Întors din drum, avertismentul soției vine imediat: „Numai de n-ai umbla rău, să nu pățești ceva, că nu-i bine să te întorci din drum”. 182 Tatăl profesorului, chemat să ajute la construcția unei case, se întorce pe neașteptate acasă fără a-și termina treaba începută. Tânărul student este nevoit să renunțe la calea pe care a pornit, înainte de a-și absolvi studiile, și revine acasă bolnav, fără perspectiva de a termina vreodată școala și nici măcar cu șansa de a se reintegra în lumea satului. „Tot încălcări ale bunelor datini, configurând tot atâtea ipostaze ale consensului superstițios «nu e bine să» sunt și plecarea la drum fără a-și face cruce, defecțiunea întârzierii ortacului într-ale pescuitului, ispita privirii îndărăt, descoperirea uitării acasă a nedespărțitei „epistolii căzute din cer a Maicii Domnului”, instalarea neobișnuită printre moți a «urâtului» în inima nevestii și a spaimei în sufletul bărbatului”. Drumul, în opera lui Pavel Dan, poate fi și un fel de „gura-satului”. Oamenii ies în drum să vadă ce se întâmplă, sau sunt aruncați în drum, ceea ce e echivalentul unei mari rușini, a umilinței. „La porți, pe ulița mare, se adunaseră babele, fiecare cu boala și cu scaunul ei. Torceau, vorbeau și scuipau câlți. Unele aduseră leagănul cu nepoți, pe care îi hurducau cu piciorul, când copiii se trezeau și începeau să scâncească”. „I-am mai dat câteva, l-am luat de picioare și l-am azvârlit în drum. M-am întors la fată și i-am zis să rămâie la mine, c-o știu cu copii cu tot. Ea a început a mă ocărî că-i omor bărbatul. El urla pe drum ca turbat”. Orice intervine și întrerupe continuitatea drumului: gard, pârleaz, pod, aduce o tulburare, o schimbare a ordinii firești a lucrurilor. Precub se împiedică de scară când pleacă la târg, apoi o ia pe o ulicioară îngustă unde are de sărit un pârleaz. Uliana în încercarea de a fugi de soțul ei se împiedică de un pripon. Locuri care au conotație negativă sunt și șanțul sau răscrucea drumurilor. Șanțul, aflat la marginea drumului, este un loc degradant. Nu e bine să fii văzut prin șanțuri sau pe lângă șanțuri. Ludovica îl mustră pe Urcan care s-a așezat pentru câteva clipe pe marginea șanțului: „Ședea pe țelina din marginea șanțului, fără nicio grijă, se părea «Dar tu? De ce te oprești la marginea drumurilor de cred oamenii că ești de aceia care umblă cu ferești de vândut?»” Tot Ludovica este cea care îi „aruncă” Anei, nora sa că este „una care te-a făcut mamă-ta prin șanțuri cu jidovul Bebos”. Răscrucea drumului este considerată tot un spațiu maladiv, deoarece ea e un loc plin de farmece, pe acolo umblă duhurile rele, apar arătări și tot acolo ies hoții la pradă și mai omoară câte un drumeț. Mocanul se oprește pe la crucile drumului, merge noaptea „prin păduri, prin locuri neumblate” pentru a-l întâlni pe cel ce i-a schimbat copilul. „Răscrucea este și loc de popas, acolo drumețul se oprește, pentru a-și alege drumul și pentru a-și reface forțele și din această cauză, în compensație, oamenii au ridicat troițe și au săpat fântâni. În iobagii, sfântul Petru și Dumnezeu se opresc din când în când pe Dealul-Crucii”. Drumul presupune cunoaștere, inițiere. Pentru un drum trebuie să te pregătești, chiar dacă acesta e unul obișnuit. Există unele puncte ale inițierii cum ar fi pragul. Peste prag nu va trece decât cel care este pregătit de drum, ceilalți pot doar să conducă drumețul până aici. „Ana îl petrecu până în prag și îi strigă din urmă...”. Tot din prag, Ana și Vasile, privesc neputincioși la urmele din zăpadă. Alte motive pe care le voi aborda sunt noaptea(întunericul) și, implicit, lumina, dar și visul, motive reluate până la obsesie în numeroase pagini de proză. 183 Pentru greci, noaptea era fiica Haosului și mama Cerului și a Gliei. Ea a dat de asemenea naștere somnului și morții, viselor, spaimelor. Noaptea mai poate reprezenta timpul conspirațiilor care vor izbucni la lumina zilei ca manifestări ale vieții. Asemeni oricărui simbol, noaptea prezintă un dublu aspect: de întuneric (în care fermentează devenirea) și de pregătire a zilei, (în care va țâșni lumina vieții). Noaptea / întunericul sunt puse aproape în permanență în relație cu lumina. Proza lui Pavel Dan stă sub semnul nocturnului. Se pot descoperi numeroase sintagme unde noaptea produce multiple determinări, sau provoacă elemente combinatorii ale fantasticului. „Spațiul protector sau dimpotrivă ostil al nopții augmentează acțiunea unor simboluri și metafore generatoare de atmosferă.”4 În Ursita, din câteva elemente de decor, plutind într-o lumină tulbure, se conturează un spațiu sărăcăcios, un bordei cu masăînaltă pe care zac bucăți uscate de mămăligă, cu două paturi - unul după ușă, în care dorm copiii, altul în care zace bolnavul, la lumina intermitentă a unui foc de paie. Sărăcia este sugerată de prezența unor obiecte rustice - o lampă la care se face economie de petrol, o sobă pe care coboară un păianjen „cât o boabă de măr”, plus „un aer greu, înțepător, un amestec de aburi, fum și praf, în care lampa slabă părea cufundată într-o apă murdară”. Ideea ar fi ca viața omului este pusă sub semnul unui destin dintr-ale cărei pânze nu te poți sustrage nici cu leacuri băbești, nici cu descântece de făcătură, fiindcă „scrisa ce ne-o petrecem” vine de sus, într-o zbatere de lumină și întuneric sortită prin voia divină. Întreaga scriere este o pendulare pe granița subțire dintre mit și realitate, noaptea de iarnă în care Iacob își amintește visul de moarte avut se scufundă în atemporal, într-o nesfârșire de basm fără spațiu, supus spaimelor ancestrale. „Atmosfera aceea de îmbâcseală, întuneric și tăcere” e săgetată de ochii bolnavului„ca două scântei răspânditoare de întuneric”. Trecerea la întunericul desăvârșit, al morții, este gradată ca intensitate și se petrece în câmpul semantic al luminii. De la „lumina slabă, ca o față ofticoasă” care alungă întunericul pe la colțuri, sau pe sub paturi, iar apoi „se retrase în cușca ei, zgribulind de frig” se ajunge la săgeata ca sugestie de vânătoare necruțătoare, contopită, prin alăturarea cucuvelei, în simbolistica morții. „Sus, pe crucea casei, o cucuvaie, țipând, părea un pui de diavol într-un picior, care aruncă săgeți în noaptea învrăjbită.” Verbe ca „a stinge”, „a șerpui”, prin încărcătura lor semantică, trimit la aceeași mitică încleștare dintre viață și moarte, dintre lumină și întuneric. În timp ce ochii Anei „se stinseră pe nesimțite”, cufundați în somn, privirile bolnavului „șerpuiau biciuitor în întuneric”. Ursita trebuie să-și afle împlinire cu complicitatea întregului univers scăldat în somn și tăcere ca într-o nesfârșită pânză de păianjen: „Noaptea își țesea mai departe firul nesfârșit, urzind oameni și lucruri în aceeși pânză încurcată de tăcere.” Revelația morții se produce în lumina dimineții, curgând gârlă și „făcând o punte alburie cu un capăt înfipt în sobă”. Lumina gălbuie, simbolizând boala și suferința, se observă și în Noaptea sporind senzația de lume aflată la capătul puterilor, ci vise spulberate într-o săracie cruntă. Studentul bolnav, chinuit de sentimentul neîmplinirii, stă în spațiul închis al casei, în timp ce lumina, personificată, îl ocolește cu dispreț: „În dosul geamurilor apar obrajii galbeni, batjocoritori, ai zorilor de iarnă”. La fel, în Uliana, noaptea fluidă aduce o lumină tulbure „care seamănă și ea a întuneric”. E o atmosferă sinistră, în care femeia hoață pare mai degrabă un personaj venit din lumea vrăjilor și a blestemelor. Lumina își pierde semnificația de puritate, căldură viață: „Lumina călătoare, noptatecă, străbate câmpuri, poduri și sate, uitându-se în funduri de 4 Ion Vlad, Pavel Dan, Zvorul frânt al unui destin, ed. Dacia, Cluj-Napoca, 1986, pag. 93 184 prăpăstii, în hoarne, căutând parcă urmele unui demon scăpat din lanțuri și ascuns printre coclaurii pământului”. În schițele lui Pavel Dan opoziția lumină / întuneric nu este tranșantă, cei doi termeni își amestecă permanent conotațiile, în funcție de intenția artistică. În Înmormântarea lui Urcan bătrânul, întunericul neliniștitor și amenintător pregătește agonia bătrânului reîntors dintr-un nou și ultim periplu: „Afară noaptea se îngroșase. Din bucătăria de vară curgea în bătătură o apăraie de lumină sângerie”. Noaptea servește și ca agent al memoriei. Bătrâna își amintește acum că într-o noapte a tinereții ei Urcan „A adus atunci o jumătate de moșie...” Noaptea, creează în Copil schimbat, o atmosferă favorabilă rememorării unor împrejurări neobișnuite, învăluite în mister, în fabulos și în mit. În umbrele nopții, siluetele oamenilor și animalelor sunt luminate de lumina îndepărtată a lămpii. „Se lasă noaptea. Mama aprinse lampa în bucătărie. Copilul mocanului sta tot acolo și își mișca mereu mâna. Calul alb, cu spinarea încovoiată, cu pielea dubită pe coaste, păștea grăbit.” Noaptea „neagră ca iadul” în care Cârjă își mână vitele spre târg reprezintă și o metaforă a vieții lipsite de perspective, sugestia fiind amplificată de alternanța negru - galben spălăcit, simbol al doliului și a bolii: „La casele în care oamenii se pregăteau de târg, priveau afară în noapte gmuri galbene, spălăcite.” Decorul nopții amplifică aducerile-aminte: „Nu mai pot uita noaptea aceea. Era un senin cum numai pe hartă se vede. Luna, alunecând în jos, pe luciul cerului, se aninase într-un vârf de stejar pe dealul priporului. Era palidă și pătată ca o față de femeie bolnavă”. (Fragmente) Un motiv fantastic exploatat cu mult talent în proza românească, de la Eminescu și pâna la Eliade, este visul. Cerdințele în puterile premonitorii ale viselor se găsesc și la baza narațiunii Ursita. Grav bolnav de șase săptămâni, Iacob visează că destinl său se va curma „în lac la Tăureni”. Mesagera reveriei este mama țăranului care, preluând o înfățișare angelică, apare drept o prevestitoare a morții. Același motiv este reluat, cu semnificații analoge și în nuvela Înmormântarea lui Urcan bătrânul. Sfârșitul apropiat al lui Urcan este și el anunțat prin vis. Urcăneasa visează „că umbla prin tină până la genunchi și își pierduse năframa”. Potrivit credințelor populare „noroiul înseamnă boală și pierderea năfrămii sau a pălăriei, moarte.” Visul reprezintă și o cale spre o lume mai frumoasă, dorită. „Eroii lui Pavel Dan visează mult, visează de câte ori au ocazia, mai ales când sunt abătuți și triști”.5 În drum spre târg, „Prin mintea lui începeau să roiască gândurile”. Acesta se întoarce cu multă vreme în urmă, în copilăria lui, când păștea animalele altora și visa să aibă vitele sale, după care își închipuie o vreme viitoare când va avea vacă, își vede casa în care va fi lapte, iar copiii nu vor mai cere pe la porți străine. Bibliografie: Balotă, Nicolae, De la Ion la Ioanide. Prozatori români ai secolului XX, București, Editura Eminescu, 1974. Buzași, Ion, Dan Sergiu Pavel, Podaru Aurel, Pavel Dan și Blajul, Editura Clubul Saeculum, Beclean, 2007. 5 Gabriela Chiciudean, Pavel Dan și globul de cristal al creatorului, Editura Academiei Române, București 2007, pag. 235 185 Călinescu, George, Istoria literaturii romăne de la origini până în prezent, ediția a doua revizuită și adăugită, ediție și prefață de Al. Piru, București, Editura Minerva, 1982. Căpușan, Horia, Drumul ca imagine creatoare în cultura română, Editura Dacia, Cluj-Napoca, 2003. Cherejan, Ion, Poezia câmpiei la Pavel Dan, în „Tribuna Ardealului”, anul IV, nr. 827, joi, 5 august 1943, p. 2, 4. Chevalier, Jean, Gheerbrant, Alain, Dicționar de simboluri, Ed. Artemis, București, 1995. Chiciudean, Gabriela, Pavel Dan și globul de cristal al creatorului, Ed. Academiei Române, București, 2007. Chiciudean, Gabriela, Incursiune în lumea simbolurilor, Sibiu, Editura Imago, 2004. Chinezu, Ion, Pagini de critică, ediție îngrijită de I. Negoițescu, București, Editura pentru Literatură, 1969. Crohmălniceanu, Ov. S., Literatura română între cele două războaie mondiale, vol. I, ediție revăzută, București, Editura Minerva, 1972. Cubleșan , Constantin, Pavel Dan - Prozatorul Câmpiei Transilvane, Editura Limes, Cluj-Napoca, 2007. Dan, Pavel, Scrieri, Editura pentru Literatură, București, 1965. Dan, Pavel, Schițe și nuvele, ed. Minerva, București 1985. Dan Sergiu Pavel, Proza fantastică românească, Editura Minerva, București, 1975. Doinaș, Ștefan Aug., Teme și eroi la Pavel Dan, în „Contemporanul”, nr. 6 (540), vineri, 8 februarie 1957, p. 3. Hăulică, Dan, Însemnări despre arta lui Pavel Dan, în „Gazeta literară”, anul IV, nr. 12 (158), joi, 21 martie 1957, p. 2. Ibrăileanu, G., Studii literare, vol. 2, București, Editura Minerva, 1979. Ionescu, Eugen, Prefață, în „Gazeta literară”, anul XII, nr. 32 (695), joi, 5 august 1965, p. 3. Lazăr, Monica, O nouă ediție, în „Tribuna”, anul V, nr. 2 (206), 12 ianuarie 1961, p. 9. Lazăr, Monica, Pavel Dan 1907 - 1937, Editura pentru Literatură, 1967. Manolescu, Nicolae, Lecturi infidele, București, Editura pentru Literatură, 1966. Popa, Mircea, Un univers al prozei, în ”Luceafărul”, anul XXXII, nr. 11 (1401), sâmbătă 18 martie 1989, p. 1. Raus, Valentin, Țăranul sau despre o puternică notă de realism în opera lui Pavel Dan, în ”Tribuna Ardealului”, anul IV, nr. 826, miercuri, 4 august 1943, p. 2. Todorov, Tzvetan, Teorii ale simbolului, traducere de Mihai Murgu, prefață de Maria Carpov, București, Editura Univers, 1983. Tohăneanu, Alexandru, Rolul afectivității în artă, în „Gând românesc”, anul V, nr. 9-10, 1937, p. 449. Ulici, Laurențiu, Originalitatea prozatorului, în „Contemporanul”, nr. 45, (2138), 6 noiembrie 1987, p.13. Vlad, Ion, Lecturi constructive, București, Editura Cartea Românească, 1975. Vlad, Ion, Pavel Dan - Zborul frânt al unui destin, Editura Dacia, Cluj-Napoca, 1986. 186 ISTORIOGRAFIA LITERARĂ BLĂJEANĂ ÎN PERIOADA INTERBELICĂ Alina Maria DULĂU (RUSAN) Universitatea ,,1 Decembrie” Alba Iulia Istoriografia? Ce înseamnă istoriografie? Termenul - compus din greacă historia și graphein, tradus literal „a scrie despre istorie”, desemnează acele scrieri care au drept obiect de cercetare istoria umanității, oferind și informații despre evoluția concepției, evoluția metodelor de cercetare cu care operează. Dacă Viena e centrul muzicii europene, Franța e locul de origine al iluminismului, Blajul rămâne peste timp locul luminii dăruite de școli. Între Blaj și școala românească putem pune semnul egalității. Blaj -sinonim cu școală, cultură, istorie națională, mândrie națională. Începând cu a doua jumătate a sec. al XIX-lea își face apariția seria contribuțiilor locale și regionale la scrierea istoriei școlilor din Blaj. În paleta preocupărilor istoriografice se înscriu operele foștilor profesori, lucrări în care documentul se întretaie cu considerațiile specifice epocii, cuvintele elogioase, admirative față de școli cu dascălii acestora. În literatura română, perioada interbelică este una de remarcabile realizări artistice comparabilă cu perioada marilor clasici dar întrecând-o pe aceasta sub raportul varietății genurilor și speciilor literare, abordate într-o sincronizare cu literatura europeană. Istoriografia literară blăjeană în perioada interbelică este dominată de activitatea fecundă și diversă a lui Stefan Manciulea, Nicolae Comșa, Radu Brateș , Nicolae Albu, Ion Brad și Ion Buzași. Fără a lăsa încorsetată însemnătatea „produselor culturale”, personalități contemporane au căutat tot timpul să amplifice acest scop printr-o diversitate de mijloace, prelegeri și conferințe, studii și cercetări, editări de cărți științifice și literare sporind considerabil valențele scoase din negura uitării, cercetători „care nu au lăsat să se înece anii cei trecuți”, cum zice cronicarul Ureche. Cuvinte-cheie: istoriografie, produs cultural, Blaj În literatura română, perioada interbelică este una de remarcabile realizări artistice, comparabilă cu perioada marilor clasici dar întrecând-o pe aceasta sub raportul varietății genurilor și speciilor literare, abordate într-o sincronizare cu literatura europeană. Blajul va ocupa un loc aparte prin aceea că rămâne continuatorul unei tradiții culturale, chiar dacă orașul care a fost multă vreme capitala culturală a Transilvaniei își pierde din însemnătatea de altădată. Istoriografia literară blajeană în perioada interbelică este dominată de activitatea fecundă și variată a lui Ștefan Manciulea (1894-1985), născut la Straja, jud. Alba.Ștefan Manciulea, elev eminent al Blajului devine, pentru scurt timp, dascăl și preot în satul natal și la Hăpria, având bucuria să-și conducă sătenii luminându-i prin învățătură și credință, după îndemnul lui Andrei Mureșanu: „Preoții cu crucea-n fruntea, căci oastea e creștină”. Cu toate că n-a avut studii specializate de istorie literară și filozofică, scrierile sale de acest fel izvorăsc din marea sa dragoste pentru Blaj. Istoriografia Blajului va fi îmbogățită cu scrierile modestului om, dar eminentului dascăl Ștefan Manciulea, scrieri despre Blajul religios și cultural, scrieri despre Timotei Cipariu care ocupă un loc proeminent, alcătuind o posibilă monografie, a cărei asamblare nici nu ar fi prea dificilă. De la contribuții biografice și bibliografice la studii ample de istorie literară, de la publicarea unor texte 187 necunoscute/originale la îngrijirea de ediții se recunoaște cu adevărat și se prețuiește la modul superlativ cultul nutrit de Ștefan Manciulea, venerația lui pentru „ părintele filologiei române”. În 1939 a publicat, mai întâi în revistă și apoi în broșură memoriile lui Timotei Cipariu, intitulate „ Timotei Cipariu. Început de autobiografie ”1 atrăgând atenția pentru prima dată a virtuților de memorialist a celui cunoscut până atunci doar ca savant filolog. Studiul „ Poetul și folcloristul ” avându-l ca subiect pe Timotei Cipariu a rămas în manuscris, dar rămâne un izvor, o sursă de inspirație pentru mai târziu „oferind sugestii prețioase editorilor de mai târziu”.2 În manuscris rămân și alte studii și articole din care se profilează, prinde contur imaginea proiectatei monografii la care Ștefan Manciulea visa cu ardoare. Acest vis al dascălului Manciulea rămâne în starea de proiect datorită vitregiei vremurilor pe care le-a traversat și mai ales, a fost obligat să-și ducă existența după eliberarea din încarcerare. Totuși idealul său de realizare a acestei monografii are o dublă importanță: a permis urmașilor săi preocupați de valoarea acestui tărâm de cultură - Blajul - să cunoască în profunzime preocupările savante, literare, politice, într-un cuvânt cunoașterea personalității de prim rang care-și are locul Pantheomul românesc. Relațiile scriitorilor români cu Blajul reprezintă un alt capitol al interesului pentru istoria literară al lui Ștefan Manciulea. Cele mai multe articole de acest fel au văzut lumina tiparului în paginile revistei blăjene „ Cultura creștină ”. Altele au rămas în manuscris și au fost publicate postum prin grija profesorilor Ion Buzași și Ion Mitrofan, care prefațează o lucrarea Ștefan Manciulea, „Aici pământul sfânt al Blajului”. 3 Cu studiul „ Eminescu la Blaj ”, Ștefan Manciulea intră în galeria de glorie a profesorilor și dascălilor blăjeni, pășește pe urmele lui Elie Dăianu, care publicase cu un secol în urmă florilegiul memorialistic „ Eminescu în Bla j- Amintiri ale contemporanilor aduc completări, ipoteze și sugestii la acest important capitol de biografie eminesciană: Al. Ciurea, Toma Cocișiu, Radu Brațes și alții4,iar opera „Pavel Dan și Blajul”, reproduce integral toate articolele publicate de autorul lui Urean Bătrânul în „ Unirea poporului”, articole cvasi-inedite, rămase în paginile acestor publicații fără a mai fi retipărite într-o altă ediție. „Alexandru Lupeanu Melin a fost figura cea mai reprezentativă a Blajului zilelor apropiate, în direct contact cu tradiția lui istorică și credincios pașnic al amintirii personalităților dispărute ale Blajului.”5 Născut în anul 1887, în satul Fărău, județul Alba, își începe învățătura în școala primară undeva lângă Luduș, la Cuci, iar ca licean și mai apoi student îl vom regăsi în Blajul încărcat de cultură. Trece în veșnicie în 1937. Subiectul îndrăgit a fost trecutul istoric al Blajului: „ Călăuza Blajului” (1922), „Blajul istoric în icoane” (1924), „Ce este de văzut în Blaj” (1926), „La piatra Libertăți!” (1926) „Xilografii de la Blaj” (1929) „Blajul” (1930); „Sufletul Blajului” (1931); „Blajul și biblioteca lui” (1932), „Biblioteca Centrală din Blaj” (1932), „Evocări din viața Blajului” (1937). 1 Memoriile lui Timotei Cipariu au fost reeditate la Editura Dacia din Cluj sub titlul Jurnal, în anul 1972 într-o ediție îngrijită de Maria Protase în cadrul seriei RESTITUIRI 2 Timotei Cipariu, Poezii, ediție îngrijită și prefață de Nicolae Albu, Edit. Dacia, Cluj- Napoca,1976, p.19, seria - Restituiri - 3 Ștefan Manciulea, Aici e pământul sfânt al Blajului, ediție îngrijită și prefață de Ion Buzași și Ion Mitrofan, Edit. Buna- Vestire, Blaj 2006 4 Ion Buzași, Eminescu și Blajul, Edit. Iriana, București, 1994, pp.68-69 5 Radu Brateș, Aspecte din viața Blajului, ediție îngrijită de Voichița Ionescu și Liana Biriș, Edit. Clusium, Cluj-Napoca, 2008, p.136 188 Istoriile literare îl menționează în treacăt pe acest strălucit om de cultură, „preaînvățat” al Blajului, deși în perioada dintre cele două războaie este un scriitor cunoscut, mai ales în urbea în care și-a dus existența și pentru a cărei evocare și-a dăruit talentul, și-a identificat ființa sa cu ființa culturală a Blajului. Nimeni n-a evocat Blajul în ipostazele lui multiple cum a făcut-o Alexandru Lupeanu Melin. A împletit în evocările sale un Blaj religios cu un Blaj istoric și un altul, vatră de cultură. Articolele sale răspândite în paginile atâtor ziare și reviste sunt mărturii de netăgăduit a sentimentelor sale de dragoste, de respect, de recunoștință, sentimente aureolate de mândrie națională. Pentru acest om trecut într-un con de umbră, Blajul a purtat acea pecete sacră a orașului „de unde a răsărit soarele românismului”. „Evocări din viața Blajului” (1937) sunt cununa de pe frontispiciul scrierilor sale. Apărute în anul trecerii în eternitate, 1937, sunt în același timp „cântecul său de lebădă” dar și „un finiș coronat opus”. Originalitatea scrierilor lui Lupeanu Melin este șirul al evocări aranjate după criteriul cronologic, rezultând o istorie romanțată a Blajului în momente de neuitat din istoria orașului. Specificul cărții a fost bine intuit de Radu Brateș, poet și evocator el însuși , câțiva ani mai târziu autor al unor „Aspecte din viața Blajului”. Septimiu Popa s-a născut în anul 1885 în satul Salcău din județul Sibiu și a urmat liceul și Facultatea Greco-Catolică la Blaj. Îmbogățește istoria literară cu volumele: Temnițele Clujului (Cluj, 1937), Caravanele Ardealului (Cluj, 1938), Cuiul de la inimă (Timișoara, 1941). Trebuie reamintită și prețuită activitatea sa de colaborator înflăcărat, stăpânit de pasiune, la publicațiile ardelene ale epocii, cu predilecție la cele blăjene: Unirea și Cultura creștină, dar și la Tribuna din Arad, la Patria - publicație a Clujului- semnând fie cu propriul nume, fie cu pseudonimele Teodor Lazăr și Adelina Istrate. În anul 1941, cel născut pe plaiurile sibiene se stabilește în orașul de pe Bega. Dacă satul situat pe meleagurile sibiene i-a fost leagăn, mormânt îi va fi din 1946 Timișoara. Cea mai frumoasă carte din întreaga operă a lui Septimiu Popa rămâne „Caravanele Ardealului”- omagiu adus Blajului care i-a marcat devenirea morală și spirituală. Acest fiu în inițierea și devenirea căruia aportul și-l dă orașul-martor al întâlnirii celor două râuri care străbat țara mândră și binecuvântată de Dumnezeu între țările lumii, țara Transilvaniei, avea de gând, s-o publice, după cum mărturiște concis în „Cuvântul înainte” (1937) la aniversarea celui de al II-lea centenar de la fondarea Blajului de către I. M. Klein. Titlul volumului este dat de povestirea cu care se deschide cartea „Caravanele Ardealului”, rechemând din amintire trecutul îndepărtat, de la înființarea Școlilor Blajului când „nu erau trenuri ca azi” și școlari (dieci) din toate ținuturile bătrânului Ardeal se îndreptau în șiruri tot mai numeroase spre Mica noastră Romă, formând adevărate „caravane”. Septimiu Popa are meritul de a fi adus în discuție curentul antieminescian în Ardeal, având ca punct de plecare studiul critic „Mihailu Eminescu, Blasiu” (1891) al lui Alexandru Grama, încercând să explice plauzibil și convingător ce anume l-a determinat pe autor să aibă această manifestare față de genialul poet. În evocarea „Doi oameni cum nu pot să mai existe” reînvie chipul a doi scriitori blăjeni, Pavel Dan și Alexandru Lupeanu - Melin, iar conferința „Un jubileu gazetăresc” prezintă „Unirea”, publicația Mitropoliei blajene la patru decenii de la apariția în 1891. Un nume demn de remarcat din perioada interbelică este și cel al lui Ion Agârbiceanu, pentru activitatea sa de publicist în cadrul Astrei și A.G.R.U-lui. Autorul Arhanghelilor nu s-a mărginit numai la publicarea de articole în Buletinul A.G.R.U, coordonat chiar de el de-a lungul anilor, ci statornic programului de activitate al Astrei de folosire a mijloacelor culturale din trecut prin argumentarea și prin mărirea numărului de biblioteci poporale, publică el însuși 189 câteva broșuri apărute în „Biblioteca poporală a asociațiunei”, ( a Astrei). Două articole „Cărturarii români” (scris împreună cu Sabin Oprea și Grigore Mărcuș) și „Marii cântăreți” cuprind pagini de istorie literară într-o povestioară simplă, accesibilă și a cititorilor din lumea satelor. În acest mod Agârbiceanu apare ca un continuator al Școlilor Ardelene în al cărei program era înscrisă și opera de a răspândi cultura în rândurile poporului. O curiozitate o constituie faptul că Agârbiceanu nu-l recomandă cititorilor din orașele și satele românești pe Andrei Mureșanu, primul poet laureat al Astrei. Adresându-se sătenilor ardeleni în special, Agârbiceanu, prezintă în cuvinte tulburătoare, răscolitoare opera de traducător a lui Coșbuc. Blajul, „fântâna darurilor” dăruiește, după Ioan Rațiu al doilea istoric literar blăjean în adevăratul sens al cuvântului, pe Nicolae Comșa (1905-1946). Născut în satul Făget, nepot după mamă al ilustrului filolog și lingvist, Ion Bianu, va merge pe drumul deschis de unchiul său. Ca și acesta va studia la celebrele școli ale Blajului. Într-o existență extrem de scurtă (41 ani) a înzestrat istoria literară cu câteva lucruri însemnate, demne de luat în seamă, ceea ce-l determină pe unul dintre editorii operei sale să declare cu fermitate și îndreptățire. Principalele lucrări de istorie literară ale lui Nicolae Comșa sunt: “Revista politică și Literară”. Istorie și program Ideologie și luptă politică. Importanță literară, 1940; Dascălii Blajului, serial or cronologică cu date bio-bibliografice, 1940 “Corespondența între Ion Micu Moldovan și Ion Bianu”. Un capitol din colaborarea între Blaj și București, 1943; Episcopul Ion Inochentie Micu, 1943; “Manuscrisele românești din Biblioteca Centrală de la Blaj”, în colecția Biblioteca Bibliologică , numărul 18 a Institutului de Istorie Naționlă din Cluj - Sibiu, Blaj, 1944. Manuscrisele românești din Biblioteca centrală de la Blaj reprezintă prima înregistrare științifică, după normele istoriei literare, a unui tezaur al culturii românești, cum a fost Biblioteca blăjeană prin colecțiile și cărțile ei. Valoarea acestor manuscrise blăjene care însemnează peste 1000 de exemplare ( 320 de manuscrise românești, care fac obiectul cărții, 400 de manuscrise latinești, celelalte în limbile moderne sau orientale constă în multitudinea și varietatea lor). Peste 100 de manuscrise românești, aparținând unor cărturari din literatura veche românescă au rămas inedite, iar câteva dintre acestea sunt adevărate unicate: “Pravila lui Eustache”, “ Cartea de rugăciuni a lui Gheorghe Ștefan Voievod”, “Învățăturile lui Neagoe Basarab” și altele. Manuscrisele înregistrate acoperă o perioadă de trei secole ( XVII - XIX) pe care autorul le grupează după conținut și vechime.,,Revista politică și literară”-1940, și “Cinci zeci de ani din viața Unirii”- 1940 sunt pentru Nicolae Comșa, cercetător al istoriei presei blăjene, studiile care-l reprezintă în această direcție tematică. Apărută la început de secol XIX, “Revista politică și literară”, având intermitențe între 1906- 1914, pendulează ca orientare ideologică și literară între sămănătorism și poporanism, mișcările dominante din această epocă. Cercetarea lui Nicolae Comșa este sistematică și amănunțită înfățișând programul și istoricul revistei, ideologia și lupta sa politică precum și importanța literară. În această privință istoria literară poate reține câteva mențiuni privind începuturile creatoare a doi poeți importanți: Aron Cotruș și Nichifor Crainic.6 Studiul „Corespondența între Ion Micu Moldovan și Ion Bianu” are un subtitlu semnificativ „Un capitol din colaborarea dintre Blaj și București”, colaborare reprezentată între profesorul blăjean și discipolul său, ajuns personalitate culturală în capitala țării. În timpul muncii la „Dascălii Blajului”, acest bogat dicționar cronologic al culturii blăjene, i-a venit probabil și ideea unei colecții 6 Cercetările de istorie literară de dată recentă nu împărtășesc opinia lui Nicolae Comșa despre debutul lui Nichifor Crainic, în Revista politică și literară. 190 editoriale: „Oamenii Blajului”, nume cât se poate de bine ales, pentru că sugerează trecerea de la prezentarea generală, cvasi-exhaustivă, la înfățișarea selectiv - valorică, în sensul „oamenilor de seamă”, oamenilor reprezentativi pentru ceea ce numim îndeobște spiritualitatea blăjeană. Aici mândria istoricului literar în mintea căruia s-a născut acest nobil gând se contopește cu mândria bătrânului cronicar ce exclamase „Nasc și la Moldova oameni!”. Colecția inițiată de Nicolae Comșa susține implicit: „ Are și Blajul oamenii lui! Oamenii Blajului sunt valori naționale”. Au urmat alte trei cărți „Ioan Bob” de Dr. N. Lupu, „Petru Pavel Aron” de Virgil Stanciu, „Gheorghe Șincai” de Dionisie Popa. În manuscris au rămas într-un stadiu nefinalizat monografia „Samuil Micu”, pe care o pregătea probabil tot pentru colecția „Oamenii Blajului” și schița monografică consacrată lui Nicolae Paulete, folcloristul blăjean care a editat prima culegere de folclor din Transilvania la îndemnul lui Timotei Cipariu.7 A doua micromonografie din colecția „Oamenii Blajului” este semnată de Virgil Stanciu (1906- 1981). Născut în 1906 în Șeica Mică, județul Sibiu, într-o familie de preot. Cartea despre „Petru Pavel Aron”( 1943) este, în afară de articole scrise în diverse publicații, mai ales blăjene, scrierea cea mai importantă al lui Virgil Stanciu, pentru că dascălul nu s-a prea îndemnat la scris. Scrisă cu un mărturisit scop educativ, cartea conturează un sugestiv portret biografic, evidențiind trei din marile realizări religioase și culturale ale ierarhului blăjean: ctitor de școli, întemeietorul tipografiei blăjene și tălmăcitorul „Bibliei Vulgata” din anul 1760 -1761, care a rămas în manuscris aproape un sfert de mileniu, văzând lumina tiparului abia în 2005, fiind a doua traducere integrală a Sfintei Scripturi în limba română după „Biblia de la București”, 1688 și prima dintr-o serie „de cinci Biblii blăjene” ( a lui Samuil Micu- singura editată, Timotei Cipariu, Victor Szmigelski, Ioan Bălan - rămase în manuscris). Paginile consacrate păstoriri sale aduc în fața cititorului dramatismul acelor ani de tulburare religioasă pe care vrednicul ierarh s-a străduit să le stăvilească. Profesor la Teologia blăjeană, dr. Nicolae Lupu (1890- 1962) este pe lângă autorul unor studii de istoria bisericii, a unor schițe umoristice și unei evocări în versuri de factură populară a episcopului Inochentie Micu și al celei de-a treia micromonografii din colecția de care ne ocupăm consacrată episcopului „Ioan Bob”, Blaj, 1944. Dintre cele patru cărți apărute în colecția „Oamenii Blajului,” cea semnată de Nicolae Lupu are cel mai dificil subiect pentru că figura episcopului Ioan Bob, în viziunea Școlii Ardelene este una controversată. Aspectul cel mai delicat este cel al „conflictului” cu reprezentanții Școlii Ardelene. Acest conflict este prezentat în capitolul „Vorbe în puțină cunoștință de cauză” în care arată că „există câteva dovezi că nu episcopul Bob a fost cauza îndepărtării lor din Blaj și chiar din o Ardeal și că Bob n-a fost un dușman al călugărilor și cu atât mai puțin al celor trei”,8 pentru că la 1781 când averile călugărilor bazilitani din Blaj au trecut în administrarea episcopului din dispoziția împăratului Iosiv al II-lea, în scaunul episcopal blăjean se afla Grigore Maior. Ba mai mult Ioan Bob a sprijinit traducerea „Bibliei” de către Samuil Micu, cunoscută și sub numele de „Biblia de la Blaj” 1795. Cea de-a patra și ultima micromonografie din colecția „Oamenii Blajului” este dedicată lui Gheorghe Șincai, fiind opera lui Dionisie Popa (1904 - 1991). Aflată în plaja istoriografiei literare blăjene de care ne ocupăm ca fiind a doua scriere monografică închinată 7 Aceste fragmente de monografie au fost publicate de către Vistian Goia în volumul Nicolae Comșa, Portrete și studii literare, Edit. Astra, Blaj, 2004 8 Episcopul Ioan Bob, de dr. Nicolae Lupu, Blaj, 1944, p.58 191 autorului „Hronicii românilor și mai multor neamuri”, după discursul de recepție alui Alexandru Papiu - Ilarian „Viața și operele lui Georgie Șincai din Șinca”, 1969. Autorul ei, Dionisie Popa , s-a născut în 1904 în Mărgineni, județul Făgăraș ca fiu al unui învățător și asemeni lui Virgil Stanciu a scris și-a publicat puțin, fiind alături de Nicolae Comșa, cronicarul literar al revistei Blajul (1934-1936). Pe lângă aceste articole literare, cartea care-l reprezintă în postumitate este micromonogarfia Gheorghe Șincai, Blaj, 1944, superioară primelor trei din ciclul Oamenii Blajului atât prin amploare ( are peste 100 de pagini ), dar mai ales prin bogăția informațiilor structurate după exigențele unei monografii de istorie literară. Studiul lui Dionisie Popa respectă compoziția clasică, viața și opera; povestind alert și antrenant biografia lui Șincai, bazându-se în principal pe „Elegia și pe scrierea menționată a lui Alexandru Papiu Ilarian la care se adaugă elemente de trediție și legendă, evocarea făcând din Șincai un personaj legendar. Interesantă este în cartea lui Dionisie Popa interferența viață - operă, așezată întru-un semnificativ paralelism: tragismul vieții lui Șincai îl regăsește și în destinul operei, care nu a putut fi tipărită în timpul vieții, respinsă fiind cu brutalitate de către cenzură. Blajul interbelic contribuie la dezvoltarea literaturii române prin două nume de importanță majoră: în poezie, Radu Brateș și în proză, Pavel Dan. Dacă din publicistica lui Pavel Dan ( 1907-1937) sunt puține pagini de interes pentru istoria literară ( fragmente dintr-o teză de licență despre Balada românească, evocări fugare ale unor profesori din Universitatea din Cluj, note și recenzii), opera colegului și prietenului său Radu Brateș (19131973) păstrează o zestre poetică bogată dar și lucrări pe care istoria literară este datoare să le ia în considerare. Radu Brateș este pseudonimul literar al profesorului Gheorghe Biriș născut la 1913 în Ciufud (azi Izvoarele), lângă Blaj într-o familie de țărani. Printre elevii săi s-a numărat și poetul Ion Brad, autorul unui portret remarcabil la adresa dascălului care l-a inițiat în volumul „Printre oamenii Blajului”, și cel care se va îngriji mai târziu, alături de urmașii scriitorului, de reeditarea operei sale. Scriitor migălos, exigent cu sine însuși, șlefuia orice cuvânt, chiar tipicar nu se grăbea să scoată la lumina tiparului, așa explicându-se că în timpul vieții a publicat foarte puțin: o schiță monografică „Axente Sever” 1937 și „Aspecte din viața Blajului”, 1942, majoritatea operelor sale apărând postum.9 A rămas la convingerea că arta cere efortul eminescian al căutării „cuvântului ce exprimă adevărul”.10 Ardelean în cuget și-n simțire simte nevoia evocării unor personalități locale și nu numai, experiență încercată și-n 1942, cu „Aspecte din viața Blajului”, cartea „Oameni din Ardeal”,(1973), fiind, în prima ei parte, o amplificare a celei anterioare și în același timp o sinteză a traiectoriei spirituale și biogarfice a lui Radu Brateș. Este un volum despre „oamenii Blajului”, scrisă de un om care s-a născut, a trăit și-a simțit vibrația acestor locuri prin biogarfia lui, dar și prin educația primită aici; o carte despre „oameni din Ardeal”, în ideea blagiană aceea ce înseamnă din punct de vedere ardelean. O contribuție notabilă de istorie literară o constituie paginile despre compozitorul Nicodin Ganea (1878-1949), despre care puțini cercetători literari știu că era dublat de poet, publicând un volum de versuri, sub 9 Oameni din Ardeal, cu un cuvânt înainte de Ion Brad. Edit. Minerva, București, 1973, Cântece de pe coline, cuvânt înainte de Ion Brad, postfață de Valentin Tașcu, Edit. Dacia Cluj- Napoca, 1973, Împărăția lutului( I); Aspecte din viața Blajului(II),ediție îngrijită de Voichița Ionescu și Liana Biriș, Edit. Clusium, Cluj-Napoca, 2008, Scrise în furtună, București, 2008,Scrieri inedite, ediție îngrijită și evocare bibliografică de Liana Biriș, Edit. Casa Cărții de Știință, Cluj- Napoca, 2009 10 Ion Buzași, Scriitori români și Blajul, Editura Didactică și Pedagogică, R.A., București, p.183 192 pseudonimul Strin (regionalism moțesc pentru străini), intitulat „Din sărmana mea grădină”. Ediția a II-a a „Aspectelor din viața Blajului” este îmbogățită cu câteva studii și articole, detașându-se în mod clar „Octavian Goga orator”. cât și a lecturii atente și aprofundate a volumelor „Discursuri”, „Mustul care fierbe”, „Precursori”. Intelectual distins și modest, prețuind ostenelile înaintașilor ce au lucrat sub semnul dragostei de neam și limbă, al generozității și omeniei, detestând mediatizarea excesivă a propriei persoane. În sfârșit volumul de „Scrieri inedite”, 2009, completeză opera istorico-literară a lui Radu Brateș cu alte câteva contribuții, unele asemănătoare cu cele din volumele anterioare, texte cenzurate sau articole în uitate reviste ardelene- evocând personalități istorice și culturale atât de dragi lui. Neîndoielnic secțiunea cea mai interesantă a cărții pentru istoria litearară este „Corespondența”, cap.V. Pasionat epistolier, trăind într-un orășel de provincie, poetul care era o speranță a poeziei interbelice, găsește în dialogul epistolar un necesar tonic sufletesc. Activitatea publicistică a lui Nicolae Albu (1910-1986) datează între istoria învățământului și istoria literaturii. Cel care l-a îndrumat spre cercetarea învățământului românesc din Transilvania, și într-un fel i-a deturnat veleitățile sale literare a fost Bogdan-Duică. Datorită îndemnurilor sale avem în Nicolae Albu prin cele două volume, „Istoria învățământului românesc din Transilvania”, Blaj,1943 și „Istoria școlilor românești din Transilvania întrte 1800-1867”, pe unul din cei mai buni istorici ai învățământului românesc. Această pendulare între literatură și pedagogie este sugerată chiar de titlul cărții cu care a debutat Nicolae Albu. Activitatea istorico-literară este în legătură cu cercetarea sa pedagogică, cuprinzând editarea de scrisori și documente inedite referitoare la cărturarii blăjeni prezentate în volumele despre istoria învățământului românesc (Petru Maior) sau alcătuirea de ediții, de scrieri literare din opera acestor înaintași ai pedagogiei românești. Volumul „Petru Maior. Scrisori și documente inedite”, prezintă un sfert de secol din biografia acestui reprezentant al Școlii Ardelene, și anume perioada 1785-1809, când Petru Maior a fost protopop la Reghin. Cu ediția Timotei Cipariu, „Poezii” , Nicolae Albu aduce de asemenea o veritabilă restituire literară a cărturarului blăjean cunoscut mai ales ca filolog și lingvist, completând portretul enciclopedic al acestuia cu ipostaza cvasinecunoscută, a poetului. Preocupări accidentale de istorie literară are și Teodor Seiceanu (1913-2004), cunoscut mai ales ca profesor de istorie. Două din lucrările sale au tangență cu istoria literară blăjeană. În 1988 publică la editura Albatros, în colaborare cu Ioan Buzași „Blajul vatră de istorie și cultură”, o schiță monografică a orașului într-o formă mai puțin obișnuită, prin autologarea unor texte reprezentative. Cu titlul ușor schimbat lucrarea a mai cunoscut două ediții, în 1993 „Blajul - o istorie în texte”, iar în 1994, „Blajul - o istorie în texte alese”. Ultimele două ediții cuprind titluri și capitole sau subcapitole care nu puteau să apară în ediția din 1988, cum este cel despre „Arhiereii Blajului”. Lucrarea este structurată în cinci capitole „Orașul și întemeietorul său”, „În Blaj au fost oamenii cei mai aprinși de zelul neamului său”, „Fântâni ale darurilor”, „Câmpia Libertății”, locul în care s-a strigat odată destinul unui neam și „De la 1848 la 1918 sau de la Câmpia Libertății la Marea Unire de la 1918. Poate mai mult decât această antologie, contribuția lui Teodor Seiceanu, la istoria literară se vădește în continuarea dicționarului biobibliografic „Dascălii Blajului” de Nicolae Comșa. Scriitor important din a doua jumătate a secolului al XIX-lea Ion Brad ( n. 1929, la Pănade, satul lui Cipariu!), cu o operă vastă și variată ce include toate genurile literare, a cunoscut o receptare critică sinuoasă ; dacă până în 1989 scriitorul a fost frecvent în atenția 193 criticii literare, iar valoarea operei sale, uneori, supralicitată, după 1990, câțiva ani, aceeași critică literară aproape că l-a ignorat, pentru ca în ultimii ani să revină iar în comentariul critic al revistelor prin volumele sale de memorialistică literară, cu interesante contribuții sau inserții de istorie literară. Însemnările și marginaliile sale de istoric literar sunt timpurii și datează încă din perioada studiilor liceale de la Blaj (1940- 1948) când, ales președinte al „Societății de lectură Timotei Cipariu”, scrie două eseuri (Proza lui Pavel Dan, Serghei Esenin și revoluția rusă) premiate la un concurs de creație literară. La Blaj, în perioada studiilor universitare se împrietenește cu Mircea Zaciu; alături de acesta și de alți scriitori este printre întemeietorii „Almanahului literar”, viitoarea revistă „Steaua”; în 1953 devine secretar al Filialei din Cluj a Uniunii Scriitorilor, al cărui președinte era Nagy Istvan. În această calitate alături de Mircea Zaciu se străduiește să readucă în circuitul literar doi scriitori ardeleni: Emil Isac și Ion Agârbiceanu. Interesul pentru opera lor s-a manifestat mai întâi prin îngrijirea unor ediții: Emil Isac, „Poezii alese”, Emil Isac, „Scrieri alese”, 1960; Emil Isac „Versuri”, 1964 și finalizat printr-o monografie „Emil Isac, un tribun al ideilor noi”, 1972; în cazul lui Ion Agârbiceanu pe lângă îngrijirea și prefațarea unor ediții școlare, a publicat pagini inedite din opera „Sfântului părinte al literaturii române”. Între scriitorii contemporani se singularizează prin pasiunea sa epistolară, prin grija deosebită cu care a păstrat „miile de scrisori” primite de la confrați de-a lungul anilor. Memorialistică sau corespondență? - este întrebarea pe care ne-o punem în fața unor asemenea volume. Și una și alta: pentru că epistola stimulează amintiri literare, iar acestea pentru temei documentar își asociază scrisoarea sau epistola. Așa s-au născut volumele: Ion Brad, Monica Anton, „Monologuri paralele”, 1999; Ion Brad - Mircea Zaciu, „Dialog epistolar” ,2003; „Printre oamenii Blajului”, „Aicea printre ardeleni” ,2007; „Dincoace de munți”, 2008; „Printre mii de scrisori”, 2009; „Printre alte mii de scrisori”, 2010. Păstrând desigur proporțiile, această masivă operă epistolară se aseamănă cu tomurile impunătoare de corespondență adresate unui cărturar ardelean din secolul XIX, G. Bariț și publicate sub titlul „Bariț și contemporanii săi”. Dacă „Monologuri paralele” are forma unui roman epistolar, o cronica a Blajului contemporan din anii imediat următori Revoluției din 1989, și unei confesiuni dramatice a talentatei prozatoare care a fost Monica Anton, pasionată de invidia și răutatea unui oraș provincial - și, evidente asemănări cu epistolarul ciparian adresat lui G. Bariț, „Dialogul epistolar” cu Mircea Zaciu este o cronică a vieții liteare a Clujului din anii postbelici și într-un fel țin locul „Jurnalului” la care Zaciu va lucra din deceniul opt al secolului trecut, numit de el „deceniul satanic”. „Printre oamenii Blajului” este cea mai frumoasă dintre cărțile multe scrise de Ion Brad despre orașul luminilor ardelene. În celelate volume, începând cu „Aicea printre ardeleni” și sfârșind cu „Printre alte mii de scrisori” reprezintă, așa cum s-a spus, o istorie a literaturii contemporane în scrisori. Dacă, așa cum spune Marin Bucur, „corespondența este un gen literar”11, Ion Brad este un reprezentant de seamă al acestuia în literatura română. Între istoricii literari blăjeni din ultima generație trebuie amintit și contemporanul Ion Buzași. Născut în 11 aprilie 1943, în comuna Mintiu - Gherlii din județul Cluj. Debutând cu articole și recenzii, încă din vremea studenției, după stabilirea la Blaj preocupările de istorie literară ale lui Ion Buzași s-au orientat în câteva direcții principale, în primul rând legăturile scriitorilor români cu Blajul. Pe această temă a publicat în 1999 o carte definitorie pentru preferințele cercetării sale: „Scriitori români și Blajul”. Unele capitole din 11 Marin Bucur, op. cit. p.440 194 această lucrare au fost dezvoltate în lucrări separate: „Eminescu și Blajul”, 1994; „Ioan Alexandru și Blajul” (în colaborare), 2000; „Pavel Dan și Blajul” (colaborare), 2007; „Ion Brad și Blajul”, 2009 și, într-un fel tot în această sferă de investigație se înscrie studiul monografic „Andrei Mureșanu”, 1988. A doua direcție a preocupărilor de istorie literară o constituie alcătuirea unor antologii literare și a unor ediții, multe dintre acestea ca rezultat al activității didactice universitare: „Învățătorii în literatura română”, „Câmpia Libertății în literatură”, „Blajul și Marea Unire”, „La început a fost Inochentie” ș.a. Dintre numeroasele ediții amintim pe cele care au relații cu studiile de istorie literară, fiind o parte complementară a acestora: edițiile „Andrei Mureșanu”, „Timotei Cipariu”, „Eminescu”, „Alexandru Ciura”, „ Alexandru Lupeanu-Melin”. O caracterizare obiectivă, sintetică a activității istorico- literare a lui Ion Buzași găsim în Dicționarul general al literaturii române: „Cercetător pasionat, riguros, documentat, practicând un pozitivism echilibrat în tot ceea ce a scris și publicat, de regulă despre fenomenul cultural și literar transilvănen, Buzași s-a aplecat mai stăruitor asupra a două teme, amândouă legate de Blaj, Andrei Mureșanu și Mihai Eminescu.”12 O altă direcție a preocupărilor sale de istorie literară este evidențierea dimensiunii creștine a poeziei românești concretizată în antologii: „Poezia religioasă românească”, 2003 și „Candelă la Icoana Maicii Domnului”.Imnuri mariane”, 2009 și în eseul „Valori creștine în poezia românească”, 2009. Tot acestei preocupări se circumscrie colecția „Poeți în rugăciune”, pe care o coordonează la Editura Galaxia Gutemberg și în cadrul căreia a editat, în selecții reprezentative, câțiva poeți, de la Dosoftei la Ioan Alexandru. BIBLIOGRAFIE Academia Română, Dicționarul general al literaturii române, Editura Univers Enciclopedic, vol I, A/B, București 2004; Ion Buzași, Scriitori români și Blajul, Editura Didactică și Pedagogică, R.A., București; Radu Brateș, Aspecte din viața Blajului, ediție îngrijită de Voichița Ionescu și Liana Biriș, Edit. Clusium, Cluj-Napoca, 2008; Timotei Cipariu, Poezii, ediție îngrijită și prefață de Nicolae Albu, Edit. Dacia, Cluj-Napoca,1976; 12 Academia Română, Dicționarul general al literaturii române, Editura Univers Enciclopedic, vol I, A/B, București 2004, pg.719 195 TUDOR ARGHEZI - PRECURSOR AL POEZIEI CARCERALE Drd. Dan DULĂU Universitatea ,,1 Decembrie” Alba Iulia Omul este o ființă duală. Dumnezeu a creat pe om cu trup și suflet, fiecare din acestea având nevoile și plăcerile specifice. De cele mai multe ori când una se află în suferință, lipsuri, în imposibilitatea de a se manifesta, cealaltă vine ca o completare exacerbată. Personalități ca Cezar Bolliac, Alexandru Macedonski, romantici care cântă amarul suferințelor din ocnă, Tudor Arghezi cu ale sale Flori de mucigai care ,,din bube, mucegaiuri și noroi/ iscat-am frumuseți și prețuri noi”, unde estetica urâtului capătă o noua perspectivă; au trăit la intensitate experiența spațiului îngust și întunecat unde prietenul adevărat era îngerul păzitor, talpa bocancului era tăblița, așchia ascuțită era condeiul. Foamea, imaginea naturii după care tânjeau, nemurirea la care nădăjduiau, lumina pe care o doreau, nevinovăția convinsă, zborul frânt și de multe ori atitudinea de revoltă înăbușită erau temerile și temele pe care le-au tratat în emoționantele și adesea tulburătoarele lor creații. Cezar Boliac este cel mai social dintre pașoptiști, încrezător în cauza dreptății pentru cei mulți și în triumful rațiunii. Pentru el poezia trebuie să fie „o pârghie a progresului”, trebuie să aibă un rost: de-a lupta împotriva tiraniei și pentru a se elibera din starea de iobăgie, pentru emanciparea femeii, pentru înlăturarea dificultățiilor rezultate din lipsa de învațătură. Deși n-a excelat în modelarea sonoră a versului sau expresiei artistice prin imagini, prin evocarea „osândițiilor purgatoriului dantesc” , Macedonschi anunță într-un fel estetica urâtului lui Arghezi. Dantesc este infernul ocnelor, unde se aflau „victimele înfierate de destinul inamic”, condamnate „să lase orice speranță pentru vecinicie - afar”. Cel care se va apropia mai mult de infernul temnițelor râmâne fără îndoială Tudor Arghezi urmând principiilor lui Charles Baudelaire care definește estetica urâtului, pentru el esteticul, spațiu privilegiat de manifestare a frumosului, se deschide spre zone considerate până atunci nepoetice. Considerați precursori ai poeziei ocnelor acestora le vor urma adevărații „profesioniști” : Nichifor Crainic, Radu Gyr, Andrei Ciurunga; cei care vor ridica poezia la rang de rugăciune și carcera ca și altar , determinați fiind de condițiile sociale și politice ale epocii în care au trăit. Cuvinte-cheie: poezie carcerală, Poezia carcerală este poezia născută între zidurile pușcăriei, este poezia-document despre un anumit univers, despre o anumită umanitate de un tip special, o lume marginală și marginalizată. Acest capitol nou din literatura română contemporană a apărut relativ recent, mai precis după 1990, când o sumedenie de cărți, mai ales memorialistice, de un realism cutremurător au putut fi editate și au reliefat spațiul concentraționar din timpul comunismului. În aceste cărți, scrise de supraviețuitorii (e adevărat puțini) infernului pușcăriilor, poezia apare ca un tonic moral cu efect aproape balsamic. Poezia ocnelor își are în literatura română începutul în scrierile romanticilor; Cezar Bolliac și Alexandru Macedonski sunt poeții care cântă amarul suferințelor în ocnă, iar în perioada interbelică Tudor Arghezi prin ale sale „flori de mucigai”, care ,,din bube, mucegaiuri și noroi/ iscat-a frumuseți și prețuri noi”, unde estetica urâtului capătă o noua perspectivă au trăit la intensitate experiența spațiului îngust și întunecat unde prietenul adevărat era îngerul păzitor, talpa bocancului era tăblița, așchia ascuțită era condeiul. Foamea, 196 imaginea naturii după care tânjeau, nemurirea la care nădăjduiau, lumina pe care o doreau, nevinovăția convinsă, zborul frânt și de multe ori atitudinea de revoltă înăbușită erau temerile și temele pe care le-au tratat în emoționantele și adesea tulburătoarele lor creații. Tudor Arghezi, poetul căruia „Dumnezeul mare” i-a turnat în „sfintele potire”, în „sfânta băutură” , un „drob de har” și al cărui suflet „umblă beat / Pe sub veac și peste leat”, care a murmurat „ușure ca o frunză, adânc ca o pădure”, căutând divinitatea, „între două nopți”, aduce în peisajul lirismului românesc o poezie nouă. Începând cu volumul „Cuvinte potrivite” (1927) - volumul de debut, poezia argheziană este profund autentică, neinvadată de ecouri străine consființind subtilitatea artistică și rafinamentul tehnicii și mijloacelor de expresie în arta versului. În „Istoria literaturii române de la origini până în prezent”, G. Călinescu elogiază noul ciclu al poetului care „a băut dintr-un pahar divin”.1 Ciclul „Flori de mucigai” este o „operă de subtilitate artistică”, ale cărei poezii „presupun un cer al gurii dedat cu mirodeniile. ...Cititorul necultivat în sens artistic se sperie de ele și le crede vulgare, deși 2 raritatea și savoarea sunt însușirile lor, ca și ale operelor lui Rablais”.2 Poezia acestui ciclu, cu un titlu al cărui efect artistic constă în surprinderea suavității în acest strat cenușiu - verzui, degradant, își are originea în însăși biografia poetului, care a cunoscut „ pe osândiții copleșiți de căință pentru viața trăită jos și plin de tristețe că nu se pot ridica mai curând spre sferele superioare” ; care a cunoscut „ brutalitatea sumbră a caznelor infernale.dinamismul durerii și conștiința biciuită a ispășirii”.3 Arghezi nu este numai „poetul care și-a scăldat simțirea și gândul în mări proaspete de azur, le-a purtat prin lumi de miresme subtile, le-a învălui în pulberi fragede aurii”,4 ci și poetul care a avut „privilegiul” de-a coborî în infern, în acel univers al unei lumi aflate în suferință, o lume a josnicului, a trivialului, a abjectului, a delicvenților. Din această lume a extras inegalabilele sale „Flori de mucigai”. Vorbind despre acest ciclu în care „pitorescul e de substanță, iar vocabularul se încarcă de savori”- precum afirmă Alexandru Piru - mulți dintre exegeții lui Arghezi subliniază ideea că „autenticitatea salvează anecdotica, iar seriozitatea viziunii aspectul ilar al tipurilor out jow, precum Pătru Marin, cel apucat de streche, Lache Falsificatorul, Fătălăul tâlhar de drumuri mare, Tinca, Rada”5 Ovid S. Crohmălniceanu, într-un studiu amplu despre Tudor Arghezi, publicat în 1960 îl așază în galeria marilor genii artistice universale, făcând referiri la dualitatea structurală a „Florilor de mucigai” : „Poetul florilor de mucigai are ca Daumier, ca Goya, Bruegel sau Boch, geniul grotescului. Oribilul stă la el în imediata apropiere a delicatului, a gingașului. Absurdul dobândește puterea realului. Monstruosul capătă aerul verosimilului. Comicul atinge acea treaptă la care râsul întâlnește tulburarea și uimirea, stârnind întrebarea lui Baudelaire <cum o minte omenească a fost în stare să cuprindă atâtea drăcovenii și minuni, .să dea naștere atâtor înfricoșătoare ciudățenii?”6 1 G. Călinescu, Istoria literaturii române de la origini până în prezent. Ediție facsimil, București,Editura Semne, 2002. p. 814 2 Ibidem 3 G. Călinescu, Ulysse” Editura pentru literatură, Buc.1967, p 33 4 Tudor, Arghezi, în „Fronda” an I, 1912, nr.3, p. 41 5 Alexandru Piru, vol. Varia, Preciziuni și controverse, București, Editura Eminescu, 1973, p 320 6 Ovid. S. Crohmăniceanu, Literatura română între cele două războaie mondiale, București, Editura Minerva, 1975, p.24 197 Arghezi realizează tablouri zguduitoare, fie tematic, fie prin portretele și scenele concentrate în jurul a câtorva elemente concrete de viață sau trăsături morale esențiale. Spre exemplu, în poezia „Doi flămânzi” , se concentrează numai asupra unui aspect concret: lupta îndârjită între un deținut și un câine pentru un ciolan. Tehnica folosită este aceea a filtrării faptelor de viață și a transpunerii lor în poezie. Această tehnică o regăsim și în realizarea portretului bătrânei Tecla, din poezia cu titlu omonim. Filtrarea faptelor o întâlnim și în poezia „Lache”, poetul stăruind numai asupra trăsăturilor morale ale personajului creionându-i portretul lăuntric și nedezvăluindu-i identitatea decât în ultimele două versuri „Lache stă y închis de opt ani și patru luni/ Pentru multele lui minuni”7 Cu energice trăsături de penel, asemenea unui pictor în cuvinte, Arghezi realizează o imensă și diversă galerie de portrete, ceea ce demonstrează constanta preferință pentru portretizări, dar și talentul său de-a surprinde eul figurilor zugrăvite. Multe dintre portrete sunt inspirate de cei care populează infernul ocnelor: declasați, decăzuți moral, pușcăriași care fac din viciu un mod de viață. În poezia argheziană, atenția și imaginația se concentrează asupra unui obiect, asupra unui fapt, realizând un portret moral concretizat ca un act de respingere, de pedepsire în același timp, un derivat al stării lirice a autorului. Astfel portretul arghezian devine un portret liric, care dezvăluie o stare sufletească de extaz sau de cele mai multe ori de revoltă. Înzestrat cu o pătrunzătoare capacitate de-a intui caracterul ființei umane, sesizează cu finețe trăsăturile care-l definesc, profilul moral, pe care-l trasează printr-o energică trăsătură de condei pe pânza poeziei sale; dezvăluind nemijlocit propria-i atitudine, punând în lumină trăsăturile spirituale și fizice ale personajului. Punctul de plecare al „Florilor de mucigai” îl constituie observarea limbajului , cu un puternic iz argotic al pușcăriașilor. O notă originală este pentru cititorul neavizat puterea de a percepe unda lirică, simțindu-se mai mult stârnit de râs. Impresia de veselie lăsată de limbajul acestor poezii, însă savant dozată cu cel mai autentic lirism, nu e falsă. În „Flori de mucigai” efectul artistic constă în surprinderea suavității sub expresia de mahala, într-un fel asemănător cu acela napoletan al lui Salvatori di Giacomo, sau cu cel roman al lui Cesare Pascarilla. Cu cât expresia e mai grotesc tipică, cu atât vibrația e mai surprinzătoare. Osândiții infernului dantesc, hoți, țigani, borfași au toată gama de sentimente proprii întregii omeniri și o execută pe strune ce produc o duioasă hilaritate, adică într-o limbă indecentă, argotică. Inspirându-se din viața închisorii de la Văcărești, Arghezi recurge la acest limbaj pentru a evoca scene și personaje: bătrâna și ostașul din poezia Tecla, figura lui Lache,: „Cu vreo câteva tuleie, / Mă tu semeni a femeie/ La sprânceană/ fetișcană/ Subsuoară/ De fecioară/ Ai picioare/ Domnișoare, / Coapsa lată/ adâncată,/ C-an zuvelci, / Urechile ca doi melci, / Doi zulufi cu doi cârcei/ Două boabe de cercei/ Deslipite de muiere, / Și-al dracului! a miere/Și a tiparoase/Hoitul tău miroase! ”8 Această frumusețe virilă are o explicație genealogică care ține de o delicatețe mitologică neasemuită: „ O fi fost măta vioară, / Trestie sau căprioară/ Și-o fi prins în pântec plod/ De strigoi de voievod / Nu te-ai dezlipit mișcând/ Doar anapoda și spârg, / Cine știe din ce smârg,/ Morfolit de o copită/, De făptură negrăită/ Cu coarne de gheață, / Cu coama de 7Tudor Arghezi, Versuri,cu postfață, de Aureliu Goci, tabel cronologic, Mitzura Arghezi, București ,Editura 100+1 Gramar, 2000. 8 Tudor, Arghezi, op. cit. , p. 114 198 ceață, / Cu uger de omăt,/ Iese așa fel de făt.”9 Dar pentru a acoperi pudic atâta imaginație poetul face un gest familiar : „Din atâta-mperechere și împreunare/ Tu ai ieșit tâlhar de drumul mare/Na! Ține o țigare. ”10 Pentru a reliefa mai viu trăsăturile morale și fizice ale personajului, Rada sau Fătălăul, se observă la Arghezi o împerechere rafinată a tonurilor impalpabile și strălucirea codată a putreziciunilor. Pentru aceasta are nevoie de un vocabular crud în care orice violență noțională să devină o pată de culoare fără alt scop decât acela de a picta un portret cât mai expresiv. Metoda argheziană de a încărca de imagini, de viziuni, de culoare cuvintele duce la incantanție, poetul folosind cu precădere cuvinte tari, nude, expresive cu potențial bogat pentru a da culoare și reliefa portretelor înfățișate. Argotismele, cuvintele vulgare ( neliterare până la Arghezi) sunt imperios necesare din punc de vedere estetic prin forța lor de-a plasticiza. Revigorate și prelucrate la înalte temperaturi artistice, cuvintele argotice bine „potrivite” devin sub pana argheziană elemente caracteristice noului alfabet stilistic. Ceea ce deosebește limbajul poetic al Florilor de mucigai de cel al altor volume de versuri este lipsa expresiilor figurate, a simbolurilor. În acest ciclu cuvântul este folosit cu sensul lui propriu, direct, dând versurilor potențe expresive neîntânite până la el. Dacă în Rada, Șatra ori Fătălăul se găsesc câteva nuclee metaforice, sau în altele figurează unele simboluri, întregului ciclu îi este caracteristic un limbaj poetic constituit din substantive, verbe folosite cu sensul lor propriu și rareori adjective cu valoare de epitet. Lipsa adjectivelor ( există puține la număr) dezvăluie preferința lui Arghezi pentru expresia „nudă, dură” . De observat în Flori de mucigai folosirea timpurilor verbale cărora le imprimă anumite funcții stilistice, fie pentru a nara acțiuni sau a prezenta mișcări sau stări sufletești de mare tensiune. Sugestivă este prima strofă din poezia „Pui de găi” în care este folosit imperfectul pentru a înșira o suită de fapte lipsite de importanță în tabloul de ansamblu al poeziei: „În ceața groasă / Carul se-ntorcea acasă./ Întuneric beznă./ Nu se vedea până la gleznă. / Caii mergeau din obicei, / Unde nu știau nici ei./ Hamurile nu mai știau ce mână, / Iepele sau muntele de țărână”11. Dar dacă acțiunea se precipită, tensiunea crește spre un punct maxim, timpul folosit nu mai este imperfectul, ci perfectul compus care are o mare forță expresivă, sugerând stări de încordare, în care tensiunea pare să atingă un punct de un înalt dramatism: „Doamne! Parc-au dat cu oiștea-n zid/ Iepile s-au împleticit/ Cinci oameni de cositor, cu un cuțit, / Măruntaiele și buzunarele omului le-au scotocit. / Și nevăzută fata s-a strecurat în pâcla stătătoare / Si-a orbecăit, târâș ca o lipitoare, / Pe dihania nopții, vreme lungă, / Pâna ce i-a fost sorocit, undeva să ajungă”. 12 Tabloul nu este poetizat, înfrumusețat, ci totul pare a se derula ca-ntr-un film cu momente palpitante, înfățișate în imagini plastice. Fiecare moment al narării faptelor este puternic marcat de folosirea verbelor la perfectul compus. Arghezi, acest „mare îmblânzitor al verbelor”, descoperă forța evocatoare a perfectului simplu în sugerarea stării sufletești, a stării morale a fetei și pentru a sublinia mai viu evenimentele „În strungăreața ușii / Mâna fetei se lovi de mâna mătușii / Mătușa, cine o fi fost o băgă în odaie, / Și fata povesti la vatră, într-un crâmpei de văpaie // Atunci, pe întuneric berechet/ Brațele, mâinile, degetele, hoții, 9 ibidem 10 ibidem 11 ibidem,p.101 12 Ibidem, p.101 199 baba/ Înăbușiră fata lor, o târâră-n beci degeaba, / Pe când fata noastră fugii, pe ceață, / 13 Până se făcu dimineață.13 Specific Florilor de mucigai este limbajul poetic a cărui notă inedită e dată de numeroasele expresii surpriză pe care poetul le încarcă de sensuri estetice. Spre exemplu „oamenii de cositor” au scotocit măruntaiele și buzunarele omului cu cuțitul, noaptea este o dihanie, ușa are strungăreață, baba întinde laba, fata dormea tun, oamenii se întorc mofluși la han , omul ce-l beliseră, oamenii chitiră să-i facă de ducă fetii ca la berbeci, tacă-ți gura, fata trăsese cu urechea, dormea ca dușii de pe lume (Pui de găi); mi-aș pune mintea și cu tine ca un porc (Streche); îi puse mâna în gât, cât ai clipi , vezi că te-ai fript, putoare cu brățară, era muiere doar pe din afară,că pe sub poale, avea, ca omul, de toate și două pistoale (Ucigă-l toaca); Mă tu semeni a femeie și-al dracului, a miere și a tiparoase hoitul tău miroase, o fi fost măta vădană doar a napoda și spârc, cine știe din ce smârc (Fătălăul) . Este evidentă preferința poetului pentru expresia goală, dură în alegerea adjectivelor: livizi, șui, strâmbași (Cina); despletită, pătrunsă (Streche); gol, băloasă, frânt (Ion, Ion). Pentru a reliefa cât mai viu trăsăturile fizice și morale ale personajelor, poetul recurge la „elipsa de cugetare și elipsa de expresie”, considerate de Eugen Lovinescu cheia de boltă a tehnicii argheziene. Arta sa, în evocarea acestei lumi, constă în capacitatea de a potența resursele limbii cu semnificații estetice. Prin elipsa de cugetare și expresie limbajul său poetic dobândește originalitate, inedit. În întreaga sa creație această tehnică e omniprezentă, însă în Flori de mucigai este mult mai pregnantă. În poezie ocnelor, Arghezi, cu ale sale „Flori de mucigai”, propune o expediție unică într-o experiență - limită. Similitudinile cu Baudelaire sunt evidente doar în ce privește titlurile și descrierea versurilor, pentru că atitudinea față de lumea imaginată este diferită. Nu e liniște nici în închisoare dar nici afară, cei liberi visând să transceandă în alte lumi, mai bune, superioare, apărând parcă o concurență a celor două entități. La Baudelaire răul este sentiment, pe când „mucigaiul” arghezian rămâne experiență. Poeziile scrise cu „o unghie îngerească”, cu care distruge flora mucegaiului prin inscripții murale, configurează o continuă referință la relația înăuntrul- înfară. „ Arghezi rămâne, probabil, cea mai frapantă personalitate a literaturii noastre interbelice, unul dintre mari poeți ai veacului al XX-lea, un înnoitor al verbului - în lirică și proză - realizatorul celei mai originale sinteze între tradiție și modernitate. Arghezi a revoluționat limbajul poetic, a creat structuri lirice inedite...cu o forță de șoc a ideii menite să bruscheze gândirea leneșă sau conformistă prin paradox și apel la metafizică. Reabilitând o estetică a urâtului, el a crezut în puterea de comunicare a cuvântului, într-o vreme caracterizată tocmai prin incomunicabilitate”.14 BIBLIOGRAFIE Tudor Arghezi, Versuri,cu postfață, de Aureliu Goci, tabel cronologic, Mitzura Arghezi, București, Editura 100+1 Gramar, 2000 13 Ibidem, p.103 14 Mircea Zaciu, Coperta Tudor Arghezi, Versuri, Postfață de Aureliu Goci, București, Editura 100+1 GRAMAR. 200 G. Călinescu, Istoria literaturii române de la origini până în prezent. Ediție facsimil, București,Editura Semne, 2002. Ovid. S. Crohmăniceanu, Literatura română între cele două războaie mondiale, București, Editura Minerva, 1975 Alexandru Piru, vol. Varia, Preciziuni și controverse, București, Editura Eminescu, 1973 201 A. D. XENOPOL - OPERA ISTORICĂ ȘI ATITUDINEA SA FAȚĂ DE LIMBA ROMÂNĂ LITERARĂ Drd. Neculai MUSCALU Drd. Anișoara-Nina DUMITROV Universitatea „Ștefan cel Mare” Suceava Până în 1893, realizează anual, câte un volum din istoria sa, astfel că opinia publică se află în fața unei prime sinteze moderne, în șase volume. Desfășoară în paralel o amplă activitate publicistică în „Revue historique” și în alte reviste franceze asigurând în paginile lor o prestigioasă prezență românească. Sinteza istorică realizată de Xenopol se confundă cu efortul culturii noastre moderne, îndrumată spre atingerea nivelului european. Ea era privită de mediile intelectuale ale secolului al XIX-lea ca instrument de modelare a conștiinței politice europene, pentru a o face receptivă la idealurile naționale românești. Cuvinte-cheie: ideal național, operă istorică, mărturii arheologice, izvoare istorice Viața se scurge, murmurând încet și monoton prin pietrișul întâmplărilor zilnice, și omul se trezește deodată la sfârșitul vieții fără să fi lăsat ceva trainic și nepieritor în urma sa. Credința de a fi transmis urmașilor scînteia creatoare a genului uman, care să aprindă fără să mistuie, este singura rază de mîngîiere care ne mai înseninează în ultimele clipe de viață, clipele supreme. Mic de tot este numărul celor privilegiați de soartă care se sting cu gândul împăcat, că nu și-au depănat zilele vieții în zadar ci au lăsat ceva trainic în urma lor. Alexandru Dimitrie Xenopol, îl putem socoti, pe drept cuvânt între acești puțini aleși. Alexandru Dimitrie Xenopol s-a născut la 23 martie 1847, la Iași, ca fiu al lui Dimitrie Xenopol, căsătorit cu Maria Vasiliu. Tatăl său, se pare de origine anglo-saxonă (după tată, Brumswich, după mamă Smith)1, a venit la Galați, unde a fost botezat Dimitrie Xenopol („fiul străinului”). În 1842 a fost numit dragoman la consulatul prusian din Iași, funcție din care a demisionat în 1843. Maria Vasiliu era fiica unui fabricant de sticlă din Păcurari, cu care a avut șase copii: trei băieși și trei fete; între ei și Alexandru Xenopol. Pentru a-și întreține familia numeroasă, s-a asociat, o scurtă perioadă într-o activitate de producere de cherestea, după care a înființat un pension în limba franceză, la care a învățat și viitorul istoric, apoi a fost solicitat pedagog în casa lui Iordache Ruset, iar după aceea, timp 2 de 20 de ani, a fost directorul penitenciarului din Iași.2 A. D. Xenopol s-a format într-un mediu familial sobru, diligent și de o certă vocație cărturărească. Primele cunoștințe le-a căpătat în pensionul tatălui său, apoi, în cel greco-francez al lui Constantin Athanosiade din Păcurari. La 1861 a intrat în clasa a IV-a la școala primară Trei Ierarhi, unde a fost remarcat de institutorul lui, Ion Danzeu. A urmat apoi cinci 1 A. D. Xenopol, Istoria ideilor mele, în A. D. Xenopol, Scrieri sociale și filozofice (ed. N. Gogoneață și Zigu Ornea), Editura Științifică, București, 1967 (în continuare: A. D. Xenopol, Scrieri sociale și filozofice), p. 359. 2 Alexandru Zub, A. D. Xenopol - biobibliografie, Editura Enciclopedică Română, București, 1973 (în continuare: Alexandru Zub, A. D. Xenopol - biobibliografie). 202 clase la vechea Academie Mihăileană rămasă la nivelul de simplu Liceu central, între 1861 și 1866, iar, ultimele două clase, la Institutul Academic, un liceu particular în care cursurile erau predate, în cea mai mare parte, de profesorii Universității, membri ai „Junimei”. Între profesorii pe care i-a avut la acest liceu a fost și Titu Maiorescu. Tânărul Xenopol a fost marcat de Maiorescu și de ceilalți profesori ai săi, pentru aptitudinile sale intelectuale, încât, la 1867, după ce a trecut cu mare succes cel dintâi bacalaureat în Iași, a fost trimis pentru studii superioare la Berlin, în perioada 1867-1871, unde va studia dreptul și filosofia în care își va lua doctoratul, dar va audia și cursuri și va parcurge lucrări din domeniul istoriei, economiei politice, sociologiei și psihologiei, literaturii, muzicii, etc. Societatea Științifică și Literară „Junimea,” împreună cu primăria orașului natal, i-a acordat o bursă de studiu. Mediul berlinez îi va stimula, desigur, un gând mai vechi, înfiripat poate la contactul o cu literatura străină, acela de „a face cunoscută cât mai mult țara și poporul său lumii.”3 Pentru aceasta nici un efort nu i se părea exagerat. Învăța limbi străine convins că astfel își deschide „calea spre scopul vieții sale de a scrie istoria noastră.”4 Între anii 1871-1878, întors în țară, a profesat dreptul ca procuror și avocat după care s-a dedicat școlii, predând cursuri în învățământul preuniversitar și la universitatea ieșeană, unde a fost rector în perioada 1898-1901. În contextul enciclopedismului specific epocii sale, A. D. Xenopol s-a dedicat științei, elaborând de-a lungul vieții nu mai puțin de 1774 lucrări, studii, articole și conferințe5, în domeniul istoriei, teoriei istoriei economiei, sociologiei, psihologiei, pedagogiei, esteticii, literaturii și criticii literare, ceea ce denotă plurivalența manifestărilor lui. El va face eforturi, deși era bun cunoscător al limbilor franceză și germană, pentru însușirea limbiilor engleză și italiană care să-i permită parcurgerea lucrărilor reprezentative ale acestor culturi, în original. Cu toată plurivalența manifestărilor nu se poate să nu observăm dominanta, domeniul fundamental spre care se îndreaptă toate strădaniile acestui cărturar. La 1 aprilie 1868, Xenopol mărturisea că studiul istoriei reprezintă „tendința naturală a spiritului meu”, „aplicarea mea favorită.”6 Alexandru Zub îl asemăna, pe Xenopol, lui Anteu, un personaj mitic ce-și redobândea puterile de câte ori atingea pământul și aceasta deoarece, cărturarul Xenopol, era caracterizat prin maturitatea și echilibrul gândirii, spirit optimist, entuziast și cu o expresie sobră. Ca istoric, îl recunoaștem în toate inițiativele sale, când era vorba de factorii dezvoltării într-o civilizație, de o definire a culturii naționale, de importantele Studii economice, de Studiile asupra stării noastre actuale, unde erau abordate problemele curente în perspectivă istorică7 sau de Mijloacele de îndreptare ale stării țărănimii române. Această trăsătură se evidențiază, chiar și dintr-o privire fugară, asupra vastei sale bibliografii.8 3 I. E. Torouțiu, Studii și documente literare, II, 1932, p. 28-29. 4 Ibidem, IV, p. 402. 5 Vezi Alexandru Zub, op.cit., passim. 6 I. E. Torouțiu, op.cit., II, p. 9-10. 7 Xenopol, Studii asupra stării noastre actuale, în „Convorbiri literare,” IV, 1870, nr. 1, p. 1-9, etc. 8 Al. Zub, A. D. Xenopol - biobibliografie, 1973, p. 694. 203 În prima etapă a formației lui Xenopol, ceea ce frapează e seriozitatea angajării. Are o susținută activitate publicistică, în coloanele „Convorbirilor literare,” dublată de efortul de asimilare a materiilor de studiu și de un interes la fel de evident pentru problemele țării. Tânărul istoric, luând decizia de a recomanda lumii un popor și o cultură9, a înțeles că n-o poate face numai prin fragmente și că o privire de ansamblu asupra istoriei românilor era necesară. Realizator al primei sinteze de istorie a românilor, Istoria românilor din Dacia Traiană, ca istoric este recunoscut atât în țară cât și în străinătate. În țară este premiat de Academia Română, fiind ales membru al acestui for științific, iar, în străinătate scriitorul francez Mailland afirmă că Xenopol „ne-a arătat în opera sa locul pe care românii pot și trebuie să-l ocupe în concertul națiunilor civilizate”.10 Pune bazele Teoriei istoriei, ca teoretician, operă care i-a adus, în 1901, titlul de membru corespondent și de membru asociat străin în 1914, la Academia de Științe Morale și Politice din Paris. Învățământul românesc îl cunoaștea foarte bine din interior și de aceea a contribuit la dezvoltarea conținutului acestuia prin întocmirea de manuale școlare și programe, dar și propunând unele măsuri ce vizau reorganizarea școlii. Situația și poziția total defavorabilă economiei României în comparație cu alte țări ale Europei, trezește la Xenopol vocația de economist care se apleacă, spre studiul stării economice, starea economică a poporului român și propune soluții pentru redresare. În a doua jumătate a secolului al XIX-lea și începutul secolului al XX-lea, Xenopol a fost una dintre cele mai mari personalități, apreciat de unii, dar contestat de alții, mai ales de cei din țară. „Omul acesta a fost lumină” spunea Garabet Ibrăileanu, sintetizând valoarea și măreția lui Alexandru D. Xenopol. Până la sfârșitul secolului al XIX-lea, pentru un învățat apusean era destul de greu să aibă o vedere generală despre ceea ce se numea de câtva timp România. O națiune se afirmă în istoria universală mai puternic prin biruințe spirituale și culturale, decât prin victorii militare ori politice. Acestea din urmă sînt vremelnice și nesigure, după anumite constelații și situații, în timp ce un vers nou, o melodie nouă, o gândire originală, o faptă morală impunătoare, tot ce contribuie efectiv la sporirea și îmbogățirea tezaurului spiritual comun al omenirii aduc națiunilor cu prestigiu permanent și o justificare deplină a dreptului lor de existență, alături de națiunile mari ale lumii. Alexandru D. Xenopol a fost nu numai personalitatea reprezentativă a culturii românești din ultimele decenii al secolului al XIX-lea, dar el a avut ambiția să devină ambasadorul spiritual ala României pe lângă sferele superioare conducătoare ale culturii mondiale îndeplinindu-și cu succes această misiune fiind cel mai activ propagandist cultural al neamului în afară. Între cărturarii care au ctitorit România modernă A. D. Xenopol este, fără îndoială, una din cele mai interesante și mai luminoase figuri, una care invită mereu la reflecție. Om de știință înainte de toate, problema civilizației române se organizează pentru el într-un adevărat sistem de idei, pe care îl expune în mai multe studii publicate în „Convorbiri literare” încă din 1868. 9 I. E. Torouțiu, op.cit., IV, p. 402. 10 „Arhiva,” XVII, Iași, 1906, p. 569. 204 În demersul nostru de a fixa câteva din trăsăturile, mai importante, ale operei lui A. D. Xenopol ne sprijinim pe propriile sale confesiuni, o importantă autobiografie, cuprinsă într-un inedit manuscris, intitulat Istoria ideilor mele. Din autobiografia lui Xenopol se desprind cu claritate două călăuze ale minții sale: ideea națională și teoria istoriei. Firul conducător explicativ al întregii opere a lui a A. D. Xenopol se formează pe baza acestor două elemente. Cultura națională, „prima dezlănțuire a demonului scrisului”, i-a inspirat și mai târziu toți pașii vieții, iar Teoria istoriei cu care Xenopol a încheiat prodigioasa sa activitate, l-a preocupat de la început, deși sub o formă nesistematică și fragmentară. În studiul „Cultura națională” (1868) Xenopol stabilește principiul că dezvoltarea culturii ia pentru fiecare popor forme particulare, și respinge ideea unei civilizații comune întregii omeniri, înecând granițele. În legătură cu această „primă închinare către naționalitatea română,” Xenopol face o impresionantă profesiune de credință: „naționalist11 am fost - afirmă el - de la cea dintâi îngânare a minții mele pe tărâmul cugetării, și așa am rămas până acum și nădăjduiesc să trec în pământ”. El a rămas credincios acestui crez, încă de pe când era student la Universitatea din Berlin, din zorii activității sale și când, în 1871, a ținut cuvântarea festivă la mormântul lui Ștefan cel Mare, până la cele din urmă rânduri, scrise în 1914, împotriva Austro-Ungariei. Mai presus de toate el era un naționalist sincer și un bun român. Cu prilejul aniversării a 400 de ani de la „târnășirea” mănăstirii Putna, tânărul student Alexandru Xenopol, a rostit acolo, la 15 august 1871, în numele colegilor săi, un înflăcărat discurs, în care cerea ca locul de veșnică odihnă a marelui Ștefan, să devină un „centru de întâlnire pentru toți de același neam”. Românii din toate țările să se adune an de an acolo în vederea „ viitorului, la care năzuiește orice suflet nobil de Român”. Cărturarul simte nevoia de a-și destăinui simțămintele românești în fața cititorilor pentru a le arăta că opera sa, pe lângă alte calități, are „însușirea de a fi pătrunsă de la un capăt la celălalt de focul sacru al iubirii de țară și de neam, care străbate adesea cu scântecele și flăcările ei prin spuza gândurilor, poate mai mult chiar decum o învoiește o tratare absolut științifică a istoriei”. Succesul de la Putna a influențat profund întreaga orientare patriotică și științifică a lui A. D. Xenopol. „Înțelege oricine - destăinuiește el în Istoria ideilor mele - cât de mult a trebuit să contribuie această izbândă la întărirea îndreptării naționaliste [patriotice] a cugetului meu”. Mai bine de o treime din cuprinsul operei sale este închinată culturii materiale și intelectuale a poporului român, îmbrățișând în cercetări și pe Românii subjugați din Ardeal, Bucovina și Basarabia. Naționalismul său luminat nu i-a întunecat judecata și nici nu l-a înduplecat să ascundă adevărul. Xenopol termină definitiv cu tradiționalul romanticism în istoriografia română, care nu era cu știința. El înlătură cu îndrăzneală ideile preconcepute și atacă probleme care, potrivit timpului său, erau considerate ca intangibile și sacrosancte. Până în 1893, realizează anual, câte un volum din Istoria sa, astfel că opinia publică se află în fața unei prime sinteze moderne, în șase volume. Desfășoară în paralel o amplă activitate publicistică în „Revue historique” și în alte reviste franceze, asigurând în paginile lor o prestigioasă prezență românească. 11 Are sensul de patriot (n. n.). 205 Sinteza istorică realizată de Xenopol, se confundă cu efortul culturii noastre moderne, îndrumată spre atingerea nivelului european. Ea era privită de mediile intelectuale ale secolului al XIX-lea ca instrument de modelare a conștiinței politice europene, pentru a o face receptivă la idealurile naționale românești. Așa cum la finele secolului al XX-lea, „noua istorie” tratează trecutul din perspectiva mondializării, Xenopol urmărea un țel similar, de mai mici proporții, dar nu mai puțin important și anume: integrarea valorilor naționale în durata și cultura lumii. Astfel, Istoria românilor este larg conexată la cea universală, ea neputând fi concepută și cercetată decât dacă se aveau în vedere „strânsele și permanentele legături cu populațiile și statele din jur; pe de altă parte, diferite momente și direcții ale evoluției puteau fi mai ușor înțelese, dacă erau 12 raportate la fenomene și tendințe cu caracter general.”12 Xenopol, așa cum releva și Pompiliu Teodor, aspiră pentru istorie la statutul de știință sui-generis; având ca obiectiv asigurarea înțelegerii trecutului și nu reproducerea lui (acesta din urmă era un obiectiv al școlii romantice pe care pozitivismul începuse a-l adânci la modul 1 factologic).13 În contrast cu majoritatea istoricilor din vremea sa, exclusiv filologizanți, Xenopol face loc mărturiilor arheologice printre izvoarele istorice, susținând, cel dintâi în țara noastră și printre puținii din restul lumii de atunci, că istoria nu poate fi redusă la documentele scrise și că mileniile anterioare scrisului românesc pot fi reconstituite pe baza resturilor materiale ale civilizațiilor dispărute, descoperite prin săpături arheologice. Fenomenul istoric românesc este chemat să justifice și să susțină schimbările ori rezistența la schimbare din societatea vremii. Privită retrospectiv, societatea românească din ultimul deceniu al veacului al XIX-lea apare din mai multe puncte de vedere, „disarmonică”: „vechile așezări economice, sociale, politice și morale intraseră pe panta unor prefaceri accentuate, pretutindeni întâlnindu-se contraste și situații nepotrivite.”14 Xenopol face eforturi de a se adapta la acest curent al înnoirilor istoriografice, în ciuda vocilor tot mai des auzite ale detractorilor care-i imputau inconsistența și viciile metodologice ale scrierilor sale. Valoarea unei opere trebuie judecată însă nu numai după aportul original adus în atmosfera problemelor pe care le tratează ci și după influența pe care ea o are asupra contemporanilor ori asupra urmașilor. Cel puțin din acest ultim punct de vedere trebuie judecată și opera lui Xenopol. Puterea de influență pe care a exercitat-o și o exercită se deduce nu numai din onorurile care i s-au adus lui Xenopol, ca omagii prețioase, onoruri pe care țara noastră nu le-a mai cunoscut de la Petru Movilă, arhiepiscopul Kievului, de la spătarul Milescu, ambasadorul țarului la Pekin și de la Dimitrie Cantemir întemeietorul Academiei din Petersburg și membru al Academiei din Berlin, nu este numai faptul că Xenopol a fost ales întâi membru corespondent și apoi asociat al Institutului Franței, că a fost invitat să țină cursuri la Sorbona și College de France, că i se cerea participarea la congrese internaționale, unde cuvântul său era ascultat etc., dar viabilitatea sistemului său de gândire se resimte prin faptul că problemele puse de Xenopol frământă și azi gândirea contemporană. 12 Vasile Cristian, Preocupări de istorie universală în opera lui A. D. Xenopol, în volumul colectiv A. D. Xenopol, Studii privitoare la viața și opera sa, p. 99. 13 Pompiliu Teodor , Evoluția gândirii istorice românești, Cluj, 1970, p. 24. 14 Lucian Năstasă, Generație și schimbare în istoriografia română. Sfârșitul secolului al XIX-lea și începutul secolului XX, Presa Universitară Clujeană, 1999, p. 19. 206 Xenopol a fost un luptător, încrucișând spada argumentelor cu cele mai de seamă spirite ale timpului întru apărarea ideilor noi pe care le-a lansat; el a fost însă și un biruitor căci aceste idei și-au făcut drum, au răzbătut, s-au impus, sfârșind prin a fi apreciate și respectate chiar când sînt combătute. Bibliografie specială Xenopol, A. D., Istoria ideilor mele, în I. E. Torouțiu, „Studii și documente literare”, IV, București, 1933. Xenopol, A. D., Istoria românilor din Dacia Traiană, vol. I, Iași, 1888. Xenopol, A. D., Istoriile civilizațiunii, I, Considerațiuni generale în „Convorbiri literare”, III, 1869, nr. 7 din 1 iunie. Xenopol, A. D., Teoria lui Rosler. Studii asupra stăruinței românilor în Dacia Traiană, Iași, 1884. Xenopol, A. D., Domnia lui Cuza Vodă, vol. I, Iași, 1903. Xenopol, A. D., Cultura națională, în „Convorbiri literare”, II, 1868. Xenopol, A. D., Studii asupra stării noastre actuale, în „Convorbiri literare”, IV, 1870. Xenopol, A. D., Istoria românilor din Dacia Traiană, I-VI, Iași, 1888-1893. Xenopol, A. D., „Revue historique”, t. XCVI, 1907, V. și „Deutsche Literatunzeitung”, 1905, nr. 47. Bibliografie generală „Arhiva”, I, 1889-1890, XVII, 1906. Dumistrăcel, Stelian, Lexic românesc. Cuvinte. Metafore. Expresii, Editura Științifică, București, 1980. Dumistrăcel, Stelian, Rolul limbii române în cultura națională și necesitatea cultivării limbii în concepția lui A. D. Xenopol, în vol. colectiv A. D. Xenopol, studii privitoare la viața și opera sa, Editura Academiei Republicii Socialiste România, București, 1972. Ivănescu, G., Formarea terminologiei filozofice românești moderne, în Contribuții la istoria limbii române literare în secolul al XIX-lea, I, București, 1956. Oprea, Ioan, Terminologia filozofică românească modernă. Studiu asupra epocii de formare, Editura Științifică, București, 1996. Oprea, Ioan; Nagy, Rodica, Istoria limbii române literare. Epoca modernă, Editura Universității, Suceava, 2002. Sulzer, I. Fr., Geschiechte des transalpinischen Daciens, Viena, 1781-1782. Torouțiu, I. E., Studii și documente literare, IV, București, 1933. Zub, Alexandru, A. D. Xenopol - biobibliografie, Editura Enciclopedică Română, București, 1973. Zub, Alexandru, De la istoria critică la criticism, Editura Academiei Republicii Socialiste România, București, 1975. *** Analele Academiei Române, partea a II-a, S. II, t. XVII, Partea administrativă și dezbaterile, București, 1895. *** Studii asupra stării noastre actuale, în „Convorbiri literare”, V, 1871, nr. 17. *** „Viața românească” limba în care e scrisă, în „Arhiva”, XVII, 1906, nr. 6. 207 VASILE VOICULESCU ȘI DINAMICA SIMBOLULUI Marilena BOBÎRNILĂ (NIȚĂ) Universitatea „Dunărea de Jos” - Galați In textul literar simbolurile conturează un univers de semnificații din punctul de geneză, dar și direcții posibile de interpretare pentru lectorul doritor să descopere sensuri dincolo de ceea ce este comun și vizibil. Orice simbol concentrează asociații metaforice, puncte de vedere asupra universului, permițând, în funcție de competența culturală, mai multe niveluri de interpretare. Fiind construit pe o gândire arhetipală, simbolul dintr-un text al unui scriitor ca Vasile Voiculescu, păstrează semnificația originară, în limitele unei configurări speciale a autohtonului în marea albie a simbologiei universale. Cuvinte-cheie: simbol, arhetip, interferențe culturale, niveluri de interpretare În momentul în care a început să se desprindă de natură pentru a o stăpâni cu puterea brațelor și forța cugetului, omul se angajează în creația lumii culturii care este un univers al semnelor. Homo significans - omul creator și beneficiar de semne, trăiește mereu în două lumi paralele și interdependente: în lumea obiectelor și în lumea semnelor. Omul este capabil de a converti orice obiect natural în semn și de a da naturii o semnificație culturală. „Peisajul unei țări sau regiuni nu este o simplă noțiune geografică, ci semnul unei etnii și unei spiritualități, căci elementele ambianței naturale se încorporează în viața locuitorilor, își lasă amprenta asupra modului lor de a gândi și de a simți.”1 Orice simbol este, înainte de toate, un semn, adică un obiect care reprezintă altceva decât propria lui substanță fizică. Fiecare semn conține, într-o anumită măsură, germenele unui simbol, iar acesta din urmă nu este altceva decât un semn potențat. Orice simbol este marcat de un semn scindat; sensul simbolului poate fi descoperit atât în scindarea, cât și în legătura existentă a termenilor despărțiți. Ca semn, el este constituit dintr-un semnificant (simbolizant) și un semnificat (simbolizat). Simbolizantul aparține lumii perceptibile, căci este o formă materială: obiect natural, reprezentare iconică, formă geometrică, culoare, sunet sau grup de sunete, acțiune sau gest. Simbolizatul este un conținut psihic care trimite la un referent, adică semnifică un obiect real sau imaginar, aflat întotdeauna în afara semnului. Concepția despre simbol ca semn dublat se întemeiază pe credința că orice simbol trebuie neapărat să fie o imagine plastică sau un obiect concret, singurele capabile să confere semnului calitatea de simbol, fără a ține seama de natura informației simbolice. „Funcționarea semnelor în contextul culturii ne arată că simbolul poate fi supus unor operațiuni de transpoziție formală fără a pierde prin aceasta însușirea de a fi purtătorul unui anumit tip de /■> sens, numit sens simbolic.”2 Simbolizantul poate fi un obiect natural sau artificial, imaginea grafică a acestui obiect sau transpunerea sa verbală, care nu diferă de semnificantele altor tipuri de semne. Ca orice tip de semn, simbolul are și o anumită latură sau funcție convențională, deoarece legătura dintre simbolizant și simbolizat nu este de ordin natural, ci numai de esență 1 - Ivan Evseev, Cuvânt - simbol - mit, Editura Facla, Timișoara, 1983, p. 5; 2 - Ibidem, p. 13; 208 culturală. Ea este consfințită de prestigiul unei tradiții și încorporată într-un sistem de asociații stabile, valorificate intelectual și axiologic. Simbolul, ca orice alt tip de semn, are funcția de generalizare și abstractizare a experienței și cunoașterii intuitive. În calitatea sa de semn sau de nivel al semnificației unui semn, simbolul face parte dintr-un cod, este un element al limbajului simbolic la care oamenii apelează în anumite împrejurări ale vieții, pentru a comunica într-un mod diferit decât prin codurile obișnuite despre lucruri ce se află departe de faptul divers, cotidian și banal. Limbajul simbolic va însoți cultura atâta vreme cât oamenii vor resimți nevoia de a spune despre ei sau despre lume ceva ce nu încape în sensurile obișnuite ale cuvintelor sau în categoriile și legile științelor. În ultimul timp, simbolurile au reînceput să fie privite printr-o prismă favorabilă. „Imaginația nu mai este acuzată că incită oamenii s-o ia razna; dimpotrivă, i se recunosc meritele, fiind pusă pe același plan cu sora ei geamănă, rațiunea, ambele socotite drept o inspiratoarele unor numeroase descoperiri și, implicit, promotoarele progresului.”3 Favoarea de care se bucură astăzi se datorează în mare măsură anticipărilor aflate în numeroase opere de ficțiune, unele verificate de oamenii de știință. Numeroși sociologi se străduiesc să stabilească dimensiunile imaginii sub al cărei impact trăim astăzi. Lucidele analize ale psihanaliștilor ne permit nu numai să interpretăm altfel de cum se obișnuia înainte străvechi mituri, ci să semnalăm și apariția unor mitologii. Simbolurile se află așadar în centrul atenției, ele fiind însăși inima vieții imaginative, căci dau la iveală secretele inconștientului, pun în mișcare resorturile cele mai ascunse ale unor acțiuni și oferă noi perspective asupra necunoscutului și infinitului. Lucrări recent apărute, din ce în ce mai numeroase, pun în lumină structurile imaginarului și funcția simbolizantă a imaginației. Astăzi nu mai pot fi ignorate realități al căror impact este atât de puternic. Toate științele referitoare la om, deopotrivă cu artele și tehnicile care purced din ele, se întâlnesc în drumul lor cu anumite simboluri, fiind ca atare nevoite să-și conjuge eforturile pentru a putea descifra enigmele ivite în cale, căci doar astfel vor deveni capabile să mobilizeze întregul potențial de energie deținut de fiecare în parte. „Se spune că trăim într-o lume de simboluri. Ar fi nimerit să afirmăm că o lume de simboluri 4 trăiește în noi.”4 Simbolul se deosebește în mod esențial de semn, întrucât acesta din urmă reprezintă numai o convenție arbitrară în cadrul căreia semnificantul și semnificatul (obiect sau subiect) rămân străini unul față de altul, în vreme ce simbolul presupune „omogeneitatea semnificantului și a semnificatului, în sensul unui dinamism organizator”5 Sprijinindu-se pe lucrările lui Jung, Piaget și Bachelard, „Gilbert Durand pune la temeliile structurii imaginației acest dinamism organizator... factor de omogenizare al reprezentării.”6 Departe de a fi facultatea de a forma imaginile, imaginația este forța al cărei dinamism constă din deformarea copiilor pragmatice oferite de percepție și acest dinamism reformator al senzațiilor devine însăși baza vieții psihice în totalitatea ei. „Se poate afirma că simbolul posedă nu numai o semnificație în mod artificial atribuită deoarece are o putere spontană și esențială și anume aceea de a face să răsune semnificația primă.”7 3 - Jean Chevalier; Alain Gheerbrant, Dicționar de simboluri, I, Editura Artemis, București, 1994, p. 15; 4 - Ibidem, p. 16; 5 - Gilbert Durand, Structurile antropologice ale imaginarului, Editura Univers, București, 1977, p. 20; 6 - Jean Chevalier; Alain Gheerbrant, op. cit., I, p. 24 ; 7 - Gilbert Durand, op. cit., p. 21; 209 Atât sub aspect genetic, cât și din punct de vedere funcțional, simbolul este intim legat de mit, care a fost leagănul său și forma culturală care i-a menținut existența, redându-l, în cele din urmă artei. Orice mit este o narațiune simbolică, iar simbolul poate genera oricând un mit poetic. Ca încercare de a revela un mister prin mijloace imagistice, mitul ni se înfățișează ca o înlănțuire de simboluri, iar orice simbol este forma condensată a unui mit. Cei care au pornit la analiza structurii simbolului, urmărind modul lui de funcționare într-un text de factură mitică, au ajund inevitabil la concluzia privind izomorfismul celor două tipuri de structuri. Legile care stau la baza generării simbolului sunt identice cu regulile de structurare a narațiunii mitice. Mitul nu este altceva decât un simbol sau un grup de simboluri ce se desfășoară în timp sau „un sistem dinamic de simboluri și arhetipuri care se realizează într-o povestire.”8 Miturile apar ca niște scenarii ale arhetipurilor, prezentând scheme și simboluri sau compoziții de ansamblu: epopei, narațiuni, geneze, cosmogonii, teogonii, care vădesc începutul unui proces de raționalizare. Mircea Eliade descoperă în mit „modelul arhetipal al tuturor creațiilor, indiferent de planul pe care se înfăptuiesc: biologic, psihologic, spiritual. Funcția principală a mitului este aceea de a fixa modelele exemplare în toate acțiunile semnificative săvârșite de oameni.”9 Mitul apare ca un teatru simbolic unde se desfășoară luptele interioare și exterioare date de om în drumul care-l duce la evoluție și la cucerirea personalității sale. Mitul condensează într-o unică narațiune o seamă de situații analoage; dincolo de imaginile colorate și mișcătoare, asemenea celor din filmele de desene animate, mitul ne dă posibilitatea de a descoperi tipuri de relații constante, cu alte cuvinte, structuri. După ce mitul s-a retras din realitate, cedând în fața abstracțiunilor științifice și cunoștințelor pozitive despre lume, vocabularul mitologic a devenit un bun al artei care l-a menținut și l-a îmbogățit cu noi simboluri-miteme de tip artistic. Devenind obiect de plăcere estetică, mitul, iar odată cu el și simbolul, se laicizează și se transformă într-o structură poetică. În artă, mai cu seamă în literatura modernă, simbolul, care pe vremuri era participant la marile cosmogonii imaginate de oameni, a căpătat o nouă funcție - el devine metaforă textuală al cărei semnificat este opera demiurgică de elaborare a textului poetic. Orice simbol concentrează asociații metaforice, mesaje, informații despre lumea care l-a creat, este impus prin evoluție istorică și oferă mai multe niveluri de interpretare. În ciuda metamorfozei continue, simbolul nu-și pierde sensul inițial; clădit pe atitudini sau gânduri arhetipale, chiar atunci când pare să aibă sensuri total diferite de la o epocă la alta, de la un curent cultural la altul, într-un plan secund, în straturile intime ale conotației sale, simbolul păstrează semnificația originară. După cum demonstrează Mircea Eliade în Tratat de istorie a religiilor simbolul conotează informații legate de mentalitățile și de experiența unei colectivități, respectiv închide un limbaj cunoscut în cadrul unui grup, dar care rămâne criptic oricărui intrus; prin aceasta, are ca suport solidaritatea celor care l-au creat și misterul resimțit de cei care-l receptează din afară. Totodată, simbolismul în latura lui magică și religioasă, are funcții hierofanice, întreține o legătură subtilă cu sacralitatea sau susține o aspirație spre lumea divină.10 Jean Chevalier crede că „prima funcție a simbolului este cea de a explora, deoarece simbolul scrutează ce se află în jurul lui și tinde să exprime sensul aventurii 8 - Gilbert Durand, Figuri mitice și chipuri ale operei, Editura Nemira, București, 1998, p. 75; 9 - Traite d'histoire des religions, Paris, 1964, p. 345, apud Jean Chevalier; Alain Gheerbrant, op. cit., I, p. 28; 10 - Mircea Eliade, Tratat de istorie a religiilor, Editura Humanitas, București, 1992; 210 spirituale a oamenilor lansați în spațiu-timp”.11 Sub acest aspect, descifrarea semnificațiilor unui simbol presupune o reconstituire a evoluției gândului care aspiră, nădăjduiește, se teme, suferă sau se bucură imaginându-și. Literatura operează cu simbolurile ancestrale, dar impune, la rândul ei, simboluri generate de o anume temă sau de cerințele unui curent, ale unei epoci sau chiar de obsesiile nemanifestate ale unui scriitor. În acest sens, trebuie spus că unele simboluri sunt renovate, par să-și fi schimbat cu totul sensul, deși păstrează încă semnificația originară. Cu astfel de simboluri ancestrale avem de-a face în povestirea Ultimul Berevoi a lui Vasile Voiculescu. Interesul lui Voiculescu s-a orientat de timpuriu spre misterul lucrurilor, spre solemnitatea gesturilor și caracterul lor inițiatic. Ultimul Berevoi este o povestire realistă cu elemente fantastice izvorâte din realitățile ancestrale ale satului românesc. Pretextul este felul în care locuitorii unui sat apelează, siliți de împrejurări, la un solomonar, ca să-i ajute împotriva unor urși care le omorau vitele. Acesta trăia singuratic și retras. La vestea că se apelează la serviciile lui, el se transformă: „Puteri adânc tescuite îi izbucniră în priviri, în gesturi, în glas. Și din uscățivul unchiaș năpârli un stăpân tare pe poruncile lui, cerând supunere și ascultare. în fața lui oamenii uimiți începură să clipească și fără să vrea să-și ferească ochii. însuflețirea îl aprinsese într-atât, că parcă dogorea din el ceva fierbinte".12 Acest solomonar realizează un ritual magic al vânătoarei, dar acesta nu-și dovedește eficiența, fie din lipsa dibăciei lui, fie din necredința oamenilor, fie din violența fiarelor. Atunci el încearcă să trezească instinctul de apărare al unei turme alcătuite din tauri și vaci îmbrăcându-se cu o piele de urs și provocând taurul. El joacă rolul ursului spre a-l învăța pe taur să se bată. Problema dezbătută este a incompatibilității dintre concepția despre lume și viață a omului contemporan și lumea mitului din satul ancestral. Provocat, taurul îl va ucide pe solomonar. Moartea sa este simbolică și sugerează apusul satului ancestral. întâmplările sunt organizate în jurul și în funcție de câteva simboluri (solomonarul, taurul, ursul). Sunt actualizate în povestire simboluri arhetipale, care țin de subconștientul umanității, sau simboluri cu semnificație mistică și ezoterică. Interpretarea textului nu se poate face decât în funcție de semnificația simbolismului lui central, pe care evenimentele, oricât de palpitante și de captivante, nu fac decât să-l mascheze. Narațiunile lui Voiculescu sunt structurate astfel încât elementul fantastic și simbolic să se manifeste ca întâmplare reală, verosimilă, oricând posibilă. Semne disparate ale sacrului și ale magicului răsar din când în când la suprafața unor întâmplări insolite, fără a le modifica și putând trece neobservate de cititor. Nu este vorba de structuri continue ale sacrului și profanului, ci de interferența în mersul lumii a unor manifestări discrete ale altor forțe decât cele logic explicabile. Evenimentele sunt spectaculoase și neobișnuite, menite a capta atenția prin simpla lor expunere. Capacitatea de a realiza actul magic prin care universul poate fi reorganizat în Ultimul berevoi, așează conflictul în planul mai subtil al confruntării individului cu sinele. Una din figurile cele mai deosebite și mai originale ale mitologiei populare românești este figura Solomonarului. Substratul mitologic al acestei figuri coboară, la rândul său, până la elemente ce țin de practicile vechilor daci. Solomonarii sunt principalii magicieni din credințele folclorice românești. „Solomonăria este un soi de masonerie populară, o asociație secretă de inițiați în magia meteorologică, dar pretinzându-se atotștiutoarea tainelor lumii, numele lor însuși descinzând de la regele biblic Solomon, considerat [...] drept cel mai înțelept 11 - Jean Chevalier; Alain Gheerbrant, op. cit., I, p. 15; 12 - Vasile, Voiculescu, Integrala prozei literare, Editura Anastasia, București, 1998, p. 198 ; 211 13 om de pe pământ.”13 Solomonarul este un om obișnuit care prin contactul cu o anumită știință ocultă dobândește puteri magice și efectuează saltul dintre condiția umană și cea divină (semi-divină). Figura Solomonarului se dovedește la o cercetare atentă profund legată de vechile practici inițiatice ale geto-dacilor, elementele similare fiind de-a dreptul abundente (practicile ascetice, cunoașterea unei practici inițiatice dobândite în adâncul peșterii etc.). „Acest personaj al mitologiei populare românești ni se înfățișează ca un produs sincretic, rezultat din suprapunerea și amalgamarea mai multor straturi culturale, de la magicieni și preoți daci și până la realitățile magiei meteorologice, practicată până aproape de zilele noastre în satele tradiționale românești.”14 Solomonarul este văzut când ca sfânt, când ca om blestemat de Dumnezeu, care și-a vândut sufletul Necuratului, dar această bipolaritate de semnificații este de origine creștină. Pretutindeni se crede că Solomonarul este o ființă pozitivă care face bine oamenilor, fiind vindicativ numai cu cei răi. în Ultimul berevoi, incapacitatea taurului de a primi fluxul magic prin care își poate învinge dușmanul - ursul, răul din lume - este semnul morții cultului mithraic, al cărui păstrător rămăsese ultimul mag, păstrător al căciulii dacice. Mithraismul își are rădăcinile adânc înfipte în religia veche a Persiei, fiind grefat pe vechea concepție dualistă iraniană a eternei rivalități dintre bine și rău și purtând amprenta severității morale persane. Rolul lui Mithra în luptă este acela de aliat al forțelor binelui, socotit fiind răzbunătorul nedreptății și a tot ceea ce este în opoziție cu ordinea universului. Nimic nu se întămplă în lume fără ca el să știe, având zece mii de ochi și zece mii de urechi. Mithra ajunge treptat să devină zeitate supremă, înlocuind toate celelalte zeități. Angajat în lupta dintre bine și rău, el este mereu învingător. Pentru a-și asigura victoria, Mithra sacrifică marele taur, arhetipul regnului animal. Prin acest sacrificiu întreaga natură devine fertilă. El s-a luptat cu soarele și a capturat taurul divin, din al cărui sânge au apărut toate planetele și animalelle folositoare omului. O trăsătură specifică a riturilor mithraice este aceea a uciderii rituale a unui taur, taurobolium, prin care se repetă la nivel ritual actul primordial săvârșit de Mithra. Inițiatul era botezat cu sângele taurului, căpătând astfel proprietățile dătătoare de viață ale acestuia. „Sângele taurului ce se revărsa asupra mistului îi comunica acestuia, printr-un dublu simbol, puterea biologică a animalelor și, în primul rând, îi permitea accesul, sub forma cea mai înaltă, la viața spirituală veșnică.”15 în cadrul ritului mithraic, cei inițiați participau la o masă cu pâine și vin, comemorând credința că la moartea sa taurul a produs grâul și vița de vie din coasta sa, ca simbol al roadelor naturii. „Ca în toate ritualele sacrificiale, Mitra și Taurul formau, în fond, o singură entitate și ospățul ce urma era o agapă euharistică. Ploaia de sânge este identificată cu roua regeneratoare ce cade din Arborele Lumii.”16 Se credea că astfel se dădea putere celor inițiați, nemurire și tărie în lupta împotriva forțelor răului. în Ultimul Berevoi, „plouase mult cu sânge și vremile veneau roșii și-nvolburate”17, dând posibilitate solomonarului să se manifeste. în iconografia antică Mithra poartă pe cap celebra cușmă dacică, devenind evident faptul că, pe aceste meleaguri, el este o adaptare a lui Zalmoxis. Există destule inscripții geto-dacice închinate lui Mithra, al cărui nume este de fapt doar unul dintre multiplele supranume 13 - Victor Kernbach, Universul mitic al românilor, Editura Lucman, București, 2002, p.262; 14 - Ivan Evseev, Dicționar de magie, demonologie și mitologie românească, Editura Amarcord, Timișoara, 1997, p. 431 ; 15 - Jean Chevalier; Alain Gheerbrant, op. cit., III, p. 339; 16 - Vasile Lovinescu, Interpretarea ezoterică a unor basme și balade populare românești, Editura Cartea Românească, București, 1993, p. 189; 17 - Vasile Voiculescu, op.cit., p. 197 ; 212 ale lui Zalmoxis. Purtarea căciulii dacice de către ultimul descendent al familiei Berevoi nu face altceva decât să confirme faptul că el este un reprezentant al acestui cult, un inițiat. Taurul sugerează ideea de putere și de pornire irezistibilă. El îl evocă pe masculul năvalnic. Taurul sau juncanul nu-și arată vârsta, fiind un simbol al masculinității si virilității. „Taurul înaintă puțin, întinse grumazul, ascultă cu ochii la momâia neclintită și se întoarse pe loc. Pricepuse amăgeala. Nu se prindea de el gluma.”18 Simbolismul lui poate fi totuși ambiguu: vitalitatea sa si fertilitatea masculină îl asociază cu soarele si reînvierea, iar din cauza coarnelor poate reprezenta zeitățile lunare si moartea: „Fiara nu mai răbdă. Scăpără ca un fulger peste cei câțiva stânjeni, spulberă blana în picioare, ajunse omul, îl prinse și, orăcăind îngrozitor, îl ridică în sulițele coarnelor și începu să se coboare cu el vijelios.”19 Primul simbol al ursului este acela al curajului și al puterii. în tradiția creștină, ursul este un animal negativ, cu un temperament rău,reprezintă maleficul, cruzimea, lipsa de milă, lăcomia și uneori pe Satana. „Se alesese îndeosebi o bală de urs jăcman, dedulcit la carne, care băgase în boale pe cirezari. Ăsta era cu adevărat Necuratul”.20 Ursul, ca toate marile fiare, face parte din simbolurile inconștientului chtonian: lunar și deci nocturn, el depinde de priveliștile interioare ale pamântului-mumă. O suită de legende și de ritualuri din cultura tradițională română conțin imaginea ursului ca figură mitică. Deși nu există un cult al ursului în tradiția autohtonă, epica folclorică, practici magice și obiceiuri din ciclul calendaristic dovedesc existența acestui cult. El ar putea avea rădăcinile în comunitățile de vânători sau în ipoteticul cult dacic al ursului. Mai multe speculații asupra numelor celor două divinități dacice, Zalmoxis și Gebeleizis, ajung la concluzia că amândouă au ca referent ursul, cu atât mai mult cu cât în ritualuri se folosea o mască alcătuită dintr-un cap de urs. Puternic, violent, imprevizibil și uneori chiar crud, ursul este un animal venerat din cele mai vechi timpuri, cercetătorii confirmând existența unui cult al acestuia încă din paleolitic. Cultul ursului era prezent și la geto-daci, care îl considerau un animal sacru. Chiar numele Zalmoxis confirmă faptul că ursul era un animal totemic al dacilor (zalmo = piele; olxis = urs). La traci, ursul are rol cosmogonic: pe spinarea unui urs au fost sprijiniți stâlpii pământului. Pentru că este un animal pur și sincer, a fost inclus pe cer, în constelațiile Ursa Mare și Ursa Mică, care devin Carul Mare și Carul Mic. Ursul este perceput ca cel care reglează anotimpurile, potrivit propriului său ritm de hibernare și, de asemenea, potrivit constelației sale, Ursa Mare, a cărei poziție pe firmament este legată de succesiunea anotimpurilor. în mitologia românească ursul este învestit cu multiple virtuți apotropaice (protectoare), terapeutice și meteorologice. în cultura noastră populară, ursul ocupă o poziție complexă, adeseori ambivalentă, poziție care oscilează între consacrare și derizoriu. Din punct de vedere antropologic se poate spune căprestigiul ursului derivă nu numai din mărimea și din puterea lui, ci și din strania și neliniștitoarea sa asemănare cu omul. „Ursul apare ca un fel de alter-ego sălbăticit al omului.”21 Numeroase legende și povestiri relatează transformarea din illo tempore a omului în urs. însuși Vasile Voiculescu relatează în finalul povestirii Ultimul Berevoi faptul că taurul „a răpus fiara cea mai grozavă, pe omul-urs, cel din urmă apărător al vitelor, pe ultimul Berevoi”.22 18 - Ibidem, p. 202; 19 - Ibidem, p. 206; 20 - Ibidem, p. 197 ; 21 - Mihai Coman, Bestiarul mitologic românesc, Editura Fundației Culturale Române, București, 1996, p. 142; 22 - Vasile Voiculescu, op. cit., p. 206; 213 Lumea simbolurilor din opera lui Vasile Voiculescu este un sistem de semne traductibile în mod nelimitat, stratul ultim de semnificații al acestora reprezentându-l mitologiile arhaice. Cheia descifrării simbolurilor și miturilor fiind originară și ascunsă, descifrarea lor ridică o serie de piedici în calea cercetătorului, în primul rând pentru că omul contemporan și-a pierdut legătura cu aceste realități primordiale și pentru a le retrăi are nevoie de intuiție, imaginație și vedere din interior. În plus, un simbol tinde să se identifice într-un număr foarte mare de obiecte și situații, care, cu timpul, și-au pierdut partea lor invizibilă, semnificația simbolică, fie pentru că aceasta a fost uitată, fie pentru că timpul a deformat-o adăugându-i noi semnificații și ștergându-le pe cele vechi. Nu există o demarcare precisă a granițelor dintre cele trei noțiuni (mit, simbol și arhetip), căci mitul degradat sfârșește deseori prin a se instala în imagini arhetipale care, la rândul lor, se regăsesc într-o mulțime de simboluri. Vasile Voiculescu este un scriitor care la sfârșitul vieții construiește, prin operele sale în proză, un univers imaginar pentru a încadra portretul simbolic al unui personaj anistoric. Deși par orientate în direcții divergente, textele în proză nu sunt decât expresii parțiale ale unei viziuni asupra lumii. BIBLIOGRAFIE: Bădărău, George, Proza lui Vasile Voiculescu - modalități de realizare a fantasticului, Editura Princeps Edit, Iași, 2006; Burgos, Jean, Imaginar și creație, Editura Univers, București, 2003; Chevalier, Jean; Gheerbrant, Alain, Dicționar de simboluri, Editura Artemis, București, 1994; Coman, Mihai, Bestiarul mitologic românesc, Editura Fundației Culturale Române, București, 1996; Culianu, Ioan Petru, Studii românești, I, Editura Nemira, București, 2000; Durand, Gilbert, Figuri mitice și chipuri ale operei, Editura Nemira, București, 1998; Durand, Gilbert, Structurile antropologice ale imaginarului, Editura Univers, București, 1977; Eliade, Mircea, Sacrul și profanul, Editura Humanitas, București, 2000; Eliade, Mircea, Tratat de istorie a religiilor, Editura Humanitas, București, 1992; Evseev, Ivan, Cuvânt - simbol - mit, Editura Facla, Timișoara, 1983; Evseev, Ivan, Dicționar de magie, demonologie și mitologie românească, Editura Amarcord, Timișoara, 1997; Kernbach, Victor, Universul mitic al românilor, Editura Lucman, București, 2002; Lovinescu, Vasile, Interpretarea ezoterică a unor basme și balade populare românești, Editura Cartea Românească, București, 1993; Lovinescu, Vasile, Meditații, simboluri, rituri, Editura Rosmarin, București, 1997; Todorov, Tzvetan, Teorii ale simbolului, Editura Univers, București, 1983; Voiculescu, Vasile, Integrala prozei literare, Editura Anastasia, București, 1998; Zaharia-Filipaș, Elena, Introducere în opera lui Vasile Voiculescu, Editura Minerva, București, 1980 214 O VIAȚĂ ÎN BENEFICIUL CULTURII - ROMUL MUNTEANU Drd. Lacrima Johanna BĂDESCU Universitatea ,,1 Decembrie 1918” Alba Iulia Comunicarea conturează portretul scriitorului, criticului și istoricului literar Romul Munteanu, un om al atitudinilor categorice, un polemist de vocație și un susținător al valorilor spirituale românești. Actualizarea contribuțiilor însemnate în diverse domenii - memorialistică și jurnal, publicistică, istorie și critică literară, director al Editurii Univers - vor stabili locul cuvenit acestei marcante personalități în câmpul literelor. Cuvinte-cheie: polemica, valori spirituale, cultură, atitudini categorice Domnul Romul Munteanu, profil de intelectual și profesor de tip european, cu o personalitate duală ce s-a concretizat prin abordări variate - literatură universală, comparatism și modernitate, director al Editurii Univers, editor, prefațator, publicist - nu are cum să nu-ți stârnescă admirația și interesul. Dedicat vieții universitare, a încercat să schimbe limbajul studenților prin cursuri speciale, vorbindu-le despre teatrul absurd, despre sistemele criticii europene moderne și despre barocul literar. În timpul celor 45 de ani de activitate didactică, 20 de ani a fost și directorul Editurii Univers. Din anul 1971 și-a împărțit activitatea între facultate și editură. Cunoscând criza de carte străină și-a propus să realizeze o bibliotecă universală, ca și Eliade, și a reușit în mare măsură, publicând peste 2500 de titluri: ,,Oricât de greu era să circuli în lume pe vremea dictaturii, am fost la mai multe târguri internaționale de carte - la Paris, la Londra, la Roma; cu acel prilej vizitam librăriile mari și îmi căutam cărți pe care să le public și eu. Rămâneam întotdeauna întristat când vedeam că editori din alte țări - de pildă, maghiarii - scoteau cărți mai multe, mai frumoase și uneori și mai bune. Mă lansam într-o adevărată competiție cu ei până am crezut că i-am ajuns.”1 Ajuns la vârsta la care gândurile sunt acaparate mai mult de ceea ce a traversat deja, decât de ceea ce i-a rămas până la capătul drumului, Romul Munteanu și-a deschis sufletul în fața cititorului, având astfel privilegiul de a-și preschimba viața trăită într-una visată. Memoriile sale - O viață trăită, o viață visată, carte publicată în primă ediție în 1994 la Editura Globus și retipărită în 2001 la Editura Libra, continuată cu volumul Viața în ceață sau Cântecul lebedei, apărut tot la Editura Libra, pe care a vrut, inițial, să-l intituleze Anotimpul orb - sunt pagini blânde, sunt pagini triste, sunt pagini de-a dreptul amare uneori. Scriindu-și memoriile, autorul nu a dorit să realizeze o operă literară. Sunt file de viață, cuvinte în care singurătatea și drama gânditorului și filozofului răzbat și ne emoționează: ,,Memoriile mele nu sunt literatură, ci acte de confesiune și justificare a unei vieți trăite în singurătate sau un spectacol public, adesea scandalos, absurd și dramatic”2. Primul volum a fost bine primit de 1 George Arion, Interviu cu Romul Munteanu - Am ieșit din scenă ca un personaj mediocru, în ,,România literara”, nr. 7, 2003 2 Romul Munteanu, O viață trăită, o viață visată, București, Editura Globus,1994, p.6. 215 critică și faptul acesta l-a încurajat. Nu a ascuns nimic din viața sa, nu a încercat să-și pudreze existența cu farmece deosebite și cu atracții speciale, s-a înfățișat în zile bune și urâte, în momente de tristețe și melancolie, de disperare, dar și de satisfacție, de dragoste. Al doilea volum este opera confesivă cu care își încheie memoriile și căreia îi acordă cea mai mare importanță în această etapă a vieții sale, fiindcă, de la o anumită vârstă, omul se apropie mai mult de sine. Încearcă să se cunoască mai profund, dar se și dezvăluie. În primul volum s-a prezentat cititorului în trei ipostaze: de scriitor, de editor și de profesor. În al doilea volum apare în ipostaza de scriitor și de profesor pensionar. Lecturând cele peste 300 de pagini observăm chiar de la început angajarea totală a profesorului Romul Munteanu, cel care le-a vorbit studenților despre diverse volume de memorii și a încercat să le schimbe limbajul prin cursurile sale despre sistemele criticii europene moderne, dar și a editorului Romul Munteanu, cel care a publicat atâtea volume de memorii ale altora. După un avertisment adresat cititorului în care declară: ,,Mă încredințez cititorilor, așa cum cred că am fost în lunga mea peregrinare prin spațiul real și imaginar”3 urmează un cuvânt introductiv unde își justifică faptul că a avut cutezanța de a atrage atenția asupra propriei persoane. Intenția sa este aceea de a-și rememora viața cu o sinceritate dusă până la mărturisirea unor situații jenante. După cum sugerează titlurile, cele două volume oferă cititorului panorama unor priveliști inedite din viața autorului, fie ea trăită, visată sau în ceață, viață dedicată cărții, culturii, în detrimentul familiei. Jurnalul este singurul care i-a rămas confident tăcut și discret. Fiecare rând își câștigă importanța, căci te introduce în universul unui scriitor al cărui destin a traversat lumea culturală românească, fie în anii de glorie, fie în perioada de decădere culturală. Autorul a trăit în și pentru cultură, pulsând neobosit în fața cuvintelor. Paginile acestor două volume reprezintă o oglindă ce înfățișează experiențele de viață, trăită sau visată, o viață rememorată de o conștiință neobosită în fața scrisului, o viață ce recompune existența nu tocmai fericită și ușoară. Între cele două capete, viața autorului se dezlănțuie cu urcușurile și coborâșurile sale, coborâșuri ce predomină în al doilea volum, când autorul trăiește drama singurătății. A dus o luptă acerbă cu existența în fiecare zi, confruntându-se cu lipsuri materiale, dar și cu spaima de a rămâne orb, lucru inevitabil la un moment dat. De-a lungul primului volum, ne conduce prin universul copilăriei, dezvăluindu-și geneza, înfățișând drumul sufletesc și intelectual, traiectoria unei vieți în mare parte necunoscută. A evocat satul în care s-a născut, Călanul Mic, a privit pe geamul imaginar al casei sale din care se vedea liliacul de gradină, a simțit dorința să stea în același loc ca în adolescență și, într-un fel, să-și ia adio de la sat în felul acesta: ,,satul de baștină care este, de fapt, un cătun și care, până la 50 de ani mi s-a părut plicticos, cu oameni anoști. Apoi a devenit un fel de insulă ideală, unde n-am mai ajuns mult timp”.4 Mediul în care și-a petrecut copilăria a avut un rol însemnat în formarea sa. Casa părintească era situată între un deal și o pădure, dincolo de o vale. Erau două familii izolate în acel capăt de sat, familia bunicului și a vărului acestuia. Prima amintire datează de când avea 3-4 ani și este legată de imaginea mamei sale, care a fost mereu bolnavă. Amintește apoi pe bunica sa - o femeie mică și tăcută, pe tatăl său - un om harnic, tăcut, extrem de inteligent, ce 3 Romul Munteanu, op. cit., p.6. 4 George Arion, Interviu cu Romul Munteanu - Am ieșit din scenă ca un personaj mediocru, în ,,România literara”, nr. 7, 2003 216 l-a învățat să scrie și care îi rezolva problemele de matematică, pe bunicul său - un om înțelept, puternic și cu multă personalitate. În 1933 începe Școala Primară în Batiz. Drumul de câțiva kilometri îl făcea pe jos împreună cu vreo șapte copii. Își amintește cu drag de dascălii pe care i-a avut, în special de Aurel Panțuru, cel care reușește să-i convingă cu greu pe părinți să îl trimită mai departe la școală. Un rol hotărâtor în acest sens îl are bunicul său, care observase că băiatul nu era bun de muncile câmpului. Doar de preot nu își amintește cu plăcere, deoarece bătea și pedepsea elevii și astfel începe să își piardă credința, cu toate că tatăl său era cantor la biserică. În 1938 merge la Deva la Școala Normală, care nu i-a oferit o ambianță plăcută, nici un trai ușor. A dat piept cu viața prin regimul sever de disciplină: trezirea la 5,30; meditații la 6; la 7 masa; de la 8 orele; după-masa meditații și munci gospodărești istovitoare pentru un copil sensibil ce era. Cei opt ani petrecuți acolo i s-au părut un infern, de pe atunci gândul îl purta mereu spre casa părintească, unde reușea uneori să mergă de sâmbăta până lunea. A remarcat că memoria excelentă de tip vizual îl ajuta foarte mult, fiind suficient să citească o singură dată lecțiile pentru a le reține. Astfel, avea timp pentru lectură, mai ales că biblioteca școlii era bună. A descoperit scriitori pe care nu îi studia la școală: Rebreanu, Camil Petrescu, Goga, Blaga, Arghezi, Bacovia. Mărturisește că a avut în acea perioadă încercări poetice nu tocmai strălucite, influențat de poeții preferați. Din păcate, acestea s-au pierdut. În 1945 debutează în ziarul ,,Horea” din Deva cu câteva poezii și articole patetice despre țărani. Citește cărțile din biblioteca doamnei Cucuianu și trece la biblioteca uzinei unde face cunoștiință cu scrierile lui Tolstoi, Dostoievski, cu romanele americane traduse de Giurgea. Citește folosind camuflajul, ba chiar și în timpul alarmelor, când intra cu cartea și lampa sub masă. La terminarea Școlii Normale, în 1946, dă examene de diferență la Liceul ,,Sf.Sava” din București, apoi ia bacalaureatul la Liceul ,,Spiru Haret”. Din cauza acumulării oboselii, memoria i-a cedat și nu a putut face față admiterii la Faculatea de Litere din București, motiv pentru care se înscrie la Cluj doar pe bază de dosar. Începe viața de student cu lipsuri mari financiare și cu cunoștințe lacunare. Stă cu chirie într-un subsol neîncălzit, apoi se mută într-un cartier sărăcăcios unde doarme într-o bucătărie. Cunoștințele deficitare îl fac să se adapteze cu dificultate, se descurca greu la cursurile de franceză, latină, filologie romanică. Dar dorința de a ieși din anonimat era mai puternică decât toate obstacolele și, cu un lung și greu efort, încercă să își câștige un prestigiu intelectual printre studenți. Profesorul Dumitru Popovici devine modelul său intelectual, având o erudiție covârșitoare și o mare distincție. Face referiri și la alți profesori: esteticianul Liviu Rusu, D.D.Roșca, Blaga, Ion Breazu, precum și la studenți mai mari sau mai mici: Ștefan Augustin Doinaș, Dumitru Micu, Ion Negoițescu, Ion Brad, Aurel Martin și George Munteanu, ultimii doi lăsându-i o bună impresie prin erudiția și stilul personal. Frecventează cenaclul Secolul XX, unde are din nou câteva încercări de poezie amoroasă, melancolică, alte versuri care s-au pierdut. La terminarea studiilor a obținut încadrarea la catedra de literatură a facultății, mai întâi ca preparator și apoi ca asistent. Unii dintre colegii săi - George Munteanu, Aurel Martin, Mircea Zaciu, Ion Vlad - au evoluat spre critică și creație literară, dar Romul Munteanu conștientizează că încercările sale înspre scris nu rodesc, totul fiind uscat, schematic, fără un stil publicistic propriu, revistele clujene neacceptându-l. În schimb, viața sentimentală este bogată - are relații cu diverse colege din Cluj, se împrietenește cu o studentă din anul I, Silvia, care o să joace un rol important în viața sa în 217 curând. Asta pentru o scurtă perioadă, căci în 1952 este chemat să își satisfacă stagiul militar care, după cum mărturisește, ,,a fost ceva îngrozitor, care mi-a deviat viața pentru întreaga mea existență”5. Reușește să ajungă la secția de radio a armatei de la Direcția Politică Superioară, apoi la revista de cultură a armatei ,,Viața militară”, unde vine în contact și cu scriitori civili. Încearcă din nou să scrie, începând cu recenzii despre scriitori ruși, continuând cu articole lunare pentru care era plătit chiar. A încercat să se țină departe de politic, să acorde întâietate culturalului. Nu oferă multe date referitoare la evenimentele literar-politice, amintind doar că a avut loc o ,,vânătoare a intelectualilor din armată”. 6 Pentru a nu fi numit profesor de literatură română la Academia politico-militară, se logodește cu Silvia, studenta amintită mai înainte, care avea un tată chiabur ce fusese închis, logodnă ce nu dureză prea mult. Chiar dacă el luase în serios această relație, prezentând-o părinților de la Călan, Silvia îl părăsește pentru un maior de aviație din București. Între timp, postul său de la facultate nu mai era rezervat, iar Dumitru Pop este cel care îl ocupă, fapt pentru care Munteanu are pentru acesta o antipatie profundă și de durată. Stagiul militar fiind satisfăcut, rămas fără postul de la Cluj, se îndreaptă spre București unde primește postul de preparator la Institutul Pedagogic, reușind să avanseze rapid și aici ca asistent și apoi lector. În timpul vacanțelor mergea la Călan, unde își reîncepe tevatura amoroasă cu fete din zonă - Doina, fată de preot, apoi Anișoara, cu care a întreținut o relație pe care toți o vedeau încununată cu o căsătorie. Dar pe neașteptate se îndrăgostește de Maia Nicolae, o studentă frumoasă de la Institutul Pedagogic, făptură pe care o consideră în paginile jurnalului ca fiind demonică în comparație cu Anișoara, considerată un înger. Comparația această antitetică este suficientă cititorului pentru a prevedea sfârșitul catastrofal al aceastei căsătorii superficiale. Firea tinerei soții, condițiile mizere, precum și situarea profesiei soțului pe primul loc sunt auspiciile nefaste sub care debutează căsătoria. Acest mariaj nepotrivit cu o femeie frumoasă, dar care nu îl iubea, a avut o influență nefastă asupra vieții sale. Nici în plan profesional nu a avut mari realizări în perioada respectivă. Nu reușea să pătrundă în paginile revistelor bucureștene din cauză că era considerat antisemit, lucru de care se dezice de câteva ori. Funcția de inspector la Ministerul Învățământului pe care o deținea nu i-a făcut plăcere, dar l-a ajutat să ajungă lector la Universitatea din Leipzig, după o temeinică verificare - un inspector de la cadre chiar a locuit în acest sens o săptămână la părinții săi de la Călan. Soția sa nu a fost lăsată de autorități să îl însoțească, astfel încât relația dintre ei s-a înrăutățit și mai mult prin înstrăinarea lor. Cei patru ani petrecuți în Germania au fost benefici în plan profesional, dar acest stagiu nu a însemnat doar studiu, ci și experiențe și cunoaștere. Civilizația materială îi părea un paradis, chiar dacă peste tot se vedeau urmele războiului, clădirile rămase amestecau stilul gotic cu cel baroc. Situația financiară îi permite acum să își schime vestimentația demodată. Aici descoperă muzica simfonică, concertele marilor dirijori, muzica de operă, care i-au permis pătrunderea în cunoașterea civilizației occidentale. Se integrează ușor în ritmul vieții germane: punctualitate, politețe, amabilitate, ținută modernă. Sâmbăta seara frecventa berăriile Ratskeller și Auerbachkeller. Conversația cu localnicii îl ajută să deprindă limba germană pe care nu o stăpânea prea bine. Prieteniile le leagă greu, dar vor fi de durată. 5 Romul Munteanu, op.cit., p.41. 6 Ibidem. 218 O cunoaște pe Elvira, redactor la ,,Reklam Verlag”, cu care întreține o relație care durează 3-4 luni, apoi pe studenta Helga. Viața amoroasă culminează cu o asistentă medicală ce rămâne însarcinată în același timp cu soția sa. Astfel, la distanță de câteva luni, i se nasc cele două fetițe: Diana Ana Munteanu și Silvia Charlotte Schewitzer, declarată la naștere cu tată necunoscut. Tatăl duce tratatative ca familia Mollin (apropiați de-ai săi, fără copii) să o înfieze pe micuța Silvia, dar eșuează din cauză că mama Irmgard pleacă cu fetița la Wessenfels. Nici Diana nu are parte de dragostea și afecțiunea părintească, fiind crescută de bunicii din Călan până la 6 ani, apoi de tată. Se supune unui program riguros de studiu, temeinic și detaliat: clasici români, cărți franțuzești, lucrări de estetică, critică și metodologie literară: ,,Eu am o formație germanică în primul rând, continuată după școala de la Cluj, și mi-a plăcut să fiu un om al textului, al exactității în istoria literară. Niciodată nu mi-a plăcut, de pildă, să exprim idei care nu sunt ale mele. Am preferat să citez, uneori excesiv de mult, până la saturație”7. Preocuparea pentru iluminism începută la Cluj este continuată prin studierea epocii luminilor din Franța, bibliografia profesorului Kraus fiindu-i de mare ajutor. Colegul său, profesorul Bahner, îi propune să facă doctoratul, recomandându-i drept conducător științific pe profesorul Walter Markow, specialist în culturile sud-est europene, care îi acceptă tema Aspectele și dimensiunile iluminismului românesc. Librăriile și bibliotecile înzestrate din RDG îl ajută în această enormă muncă încununată cu calificativul Cum laude în 1960 când susține examenul final. Vizitează des Berlinul, la invitația colegului său Octavian Șchiau, unde are revelația cărților rămase până atunci necunoscute lui și despre achiziția cărora se temea să discute cu alți colegi. Stagiul german i-a oferit multiple posibilități de a-și îmbogăți cultura generală, citind studii esențiale în marile biblioteci pe care le admira pentru bogăția și cuprinderea lor. A avut astfel norocul să-și adâncească și să-și sistematizeze cunoștințele teoretice, dar și oportunitatea reală de a lua contact cu viața de acolo. Această etapă fundamentală pentru formarea completă și complexă a personalității sale intelectuale este ilustrată în rândurile jurnalului: ,,în acei ani fericiți, în care am devenit om, m-am format ca profesor, mi-am făcut în mare măsură o temelie teoretică”.8 Întors în țară este mutat la catedra de literatură universală, numit apoi prodecan. Divorțează, lăsându-i soției casa în schimbul fetiței. O cunoaște pe Lucia Ruxandra Niculescu cu care se căsătorește, fără a exista între ei o mare dragoste. Datorită nepotrivirilor sexuale, la un moment dat au ajuns aproape de divorț, Munteanu găsind alinarea în alcool: ,,Fără să îmi dau seama am devenit un bețiv nevrotic”.9 Mariajul lor a rezistat, dar nu a fost bazat pe dragoste, fiecare având libertatea altor relații sentimentale. Nu a fost deci un soț bun, nici un tată iubitor, după cum mărturisește, preocupat fiind mereu de cărțile sale care i-au impus o imensă documentare și pe care le scria în diverse locuri: în casele de creație ale Uniunii Scriitorilor, în garsoniere de spital unde era singur și liniștit, în casele poetei Otilia Nicolescu de la Drăghici. Memoriile le-a scris în casa de la 7 George Arion, Interviu cu Romul Munteanu - Am ieșit din scenă ca un personaj mediocru, în ,,România literară”, nr. 7, 2003 8 Romul Munteanu, op.cit, p.60. 9 Romul Muntenau, op.cit, p.69. 219 Drăghici, la Câmpina în casa familiei Tomescu, și în liniștea apăsătoare a casei sale de pe strada Gramont din București. Din 1971, ca director al Editurii Univers, alcătuiește colecții de cărți după modele occidentale, stimulează publicarea romanelor din spațiul latino-american, operelor formaliștilor ruși și ale noilor romancieri francezi. Își publică și unele din cărțile sale: Noul roman francez, Cultura europeana în epoca luminilor, Farsa tragică, Metamorfozele criticii europene moderne. Publicul căuta cărțile de la Univers cu fervoare, ,,cărți care se dădeau plocon la doctori sau altora, cărți care se marșandau în diverse feluri, cărți care s-au impus în viața literară. După ,,Noul roman" și ,,Noua critică" a venit întinsul domeniu de proză latino-american care a durat mult, mult, pentru că a fost și foarte fertil. Literatura română a câștigat dimensiuni noi prin aceste traduceri. Cititorii obișnuiți le-au parcurs cu sufletul la gură, dar și criticii și prozatorii le-au citit cu plăcere și le-au fructificat în măsura în care au găsit necesar”.10 Ca animator cultural în fruntea Editurii Univers a contribuit la afirmarea unor scriitori, colegi de drum, facilitându-le editarea operelor. Al doilea volum îl începe în anul 2001, după o jumătate de an de la publicarea volumului integral de memorii, ediție revizuită, O viață trăită, o viață visată, la aceeași editură Libra, tot cu sprijinul familiei Tomescu. Lansarea a avut loc la o zi după împlinirea a 75 de ani - 19 martie - și a reunit mulți dintre prietenii autorului. Cu toate acestea, Munteanu se compară cu mortul căruia i se aduce ultimul omagiu, simțindu-se străin și trist. Următorul eveniment consemnat este lansarea volumului de versuri a Paulinei Popa, Rochia nesupunerii, la Târgul de Carte de la Teatrul Național. Paulina Popa vine din aceeași zonă geografică - județul Hunedoara. A publicat în 2007 la Editura Emia din Deva volumul Starea de dialog -cartea Hunedoara- în care apar 16 dialoguri cu marcante personalități din câmpul literelor: Ioan Vieru, Romul Munteanu, Constantin Cubleșan, Gabriel Dimisianu, Anghel Dumbrăveanu, Radu Ciobanu, Marius Tupan. În aceeași zi, 26 mai, are un accident cerebral în urma căruia își pierde încrederea în forțele sale și așa împuținate. Soția sa și Cristina,despre care nu dă nici o explicație în afara faptului că îl ajută să scrie acum, când nu mai dispune de lumina ochilor, îl vizitau zilnic la spital. Urmează împuținarea vederii- nu mai distinge în jurul său, totul este alb, lăptos, impenetrabil, fapt ce îl îndepărtează și mai mult de cei din jur, dar și față de sine, după cum mărturisește: ,,acum trăiesc cel mai mult sub impresia acelui frumos dicton, enunțat de Rimbaud:<<Moi c est un autre>>, prin urmare am senzația, mai ales când scriu despre mine, că istorisesc povestea unui alt personaj ”.11 La Spitalul Militar, oculistul Cârstocea îl supune unor ședințe de crioterapie dureroase, dar fără nici un rezultat și la două operații de rezectomie și retinopatie care i-au declanșat nevralgii puternice, care îi anihilează viața intelectuală repetat și îl fac să se gândească la moarte ca la o alternativă. În februarie 2003 se minunează de capacitatea omului de adaptare la diferite stări, de propria-i rezistență în fața multor pneumonii și infiltrate pulmonare din copilărie. Consideră că atunci tinerețea i-a fost aliat, dar acum, la bătrânețe, nu mai are parte nici măcar de dragostea apropiaților. I-au rămas doar două persoane - soția și Cristina. Ar fi dorit ca în jurul 10 George Arion, Interviu cu Romul Munteanu - Am ieșit din scenă ca un personaj mediocru, în ,,România literară”, nr. 7, 2003 11 Romul Munteanu, Viața în ceață sau Cântecul lebedei, București, Fundația Culturală Libra, 2006, p.11. 220 său să fie multă dragoste care să îl ajute să treacă peste stările de disperare, de solitudine și teamă. Imagini din copilărie îi revin mereu în visele nocturne: internatul de la Deva, colegii de școală, imaginea casei părintești, părinții, bunicii, merii din grădină. Perindarea acestora în timpul somnului îl animă, căci nu este orb în această stare de vis, toate imaginile sunt viu colorate, adevărate fantezii imagistice oculare: râuri întinse cu maluri bogate în vegetație, păduri și poienițe înverzite. ,,Au sporit obsesiile legate de anii copilăriei, de anii tinereții; mau năpădit amintirile legate de viața de sat, de casa părintească. În vremea nopților care devin tot mai lungi mă-ntorc în sat, colind pe dealurile din jur, urc la pădure, văd drumurile în pantă pe care suiam altădată să pasc vitele citind, împreună cu alți copii. A sporit reveria și a scăzut simțul realității, dar reveria mi se pare benefică; ea m-a fortificat și a diminuat 12 stilul poate excesiv de livresc și uscat ce se poate observa în lucrările mele mai vechi.”12 Satul de baștină îi apare înfățișat în toate anotimpurile: ,,acum, pe dealul din satul meu natal îmcolțește iarba”13, ,,vara zdrăngăneam dintr-o tablă îndoită și spuneam că este o batoză cu care aleg grâul”14, ,, grădina acoperită de toamnă”15, ,,mi-amintesc de iernile de la țară când ningea mult”16. Este conștient că imaginea satului îi apare în repetate rânduri, chiar îl obsedează, am putea spune. Dorul după locurile de baștină îl macină neîntrerupt - drumurile prin holdele de grâu și porumb, măceșul din grădină, mărul sălbatic pe care l-a altoit, dealurile unde ieșea cu vitele la păscut - devin laitmotive în gândurile sale. Treptat, satul natal i se înfățișează ca un loc străin, cu oameni neconoscuți, merii din ogradă nu îl mai recunosc. Cunoscuții îl vizitează tot mai rar. Pe Alexandru Ronay îl consideră un oportunist care după ce și-a luat doctoratul uită de el. Verișoara Marioara, cu fiica Marcela îl sună de Anul Nou, după multă vreme de tăcere. Le reproșează că l-au uitat, cu toate că stabilirea lor în București lui i se datoreză. Este atât de agasat de atitudinea acestora, deoarece îi lipsește foarte mult comunicarea, contactul cu oamnenii cunoscuți, discuțiile despre anumite situații sau locuri cunoscute. Astfel nu i-a mai rămas decât visarea, singura care îl însoțește în repetatele călătorii prin care cutreieră lumea în vis ca într-un vapor, și în această stare poate să realizeze tot ce își dorește. Chiar în timpul discuțiilor cu soția, gândurile îi zboară spre locurile dragi: biserica din sat, jilțul bunicului, strana tatălui. Urmează insomnii prelungite în care memoria îi răscolește întâmplările de la Batiz și Deva. Consemnarea din 18 martie 2003 dezvăluie că este surprins în mod plăcut de domnul Ion Iliescu ce i-a trimis o scrisoare de felicitare, un buchet de trandafiri galbeni și o sumă de bani. Se cunosc de pe vremea când erau editori și credea că funcția l-a făcut să îl uite, așa cum a fost uitat și de alți prieteni și cunoscuți. Monotonia disperantă a întunericului este pigmentată de unele activități literare în continuă descreștere. Scrie la Cronica Română, apoi la Luceafărul, participă la deschiderea lucrărilor APLER-ului la Câmpina și la unele emisiuni radio, primește invitații la lansări de carte, acordă interviuri pentru diferite publicații - lui George Arion pentru ,,România literară” sau lui Marius Tupan pentru ,,Luceafărul”. Fără acestea, viața i-ar fi searbădă și lipsită de 12 George Arion, Interviu cu Romul Munteanu - Am ieșit din scenă ca un personaj mediocru, în ,,România literară”, nr. 7, 2003 13 Romul Munteanu, op.cit, p.91. 14 Romul Munteanu, op.cit, p.64. 15 Romul Munteanu,op.cit, p.130. 16 Romul Munteanu, op.cit, p.114. 221 sens, căci în nenumărate rânduri ale jurnalului ne este sugerată lipsa discuțiilor cu oamenii de litere, plimbările și ieșirile de la Capșa. La Târgul de Carte de la Muzeul de Istorie participă la o discuție despre jurnalismul cultural, prilej cu care și-a exprimat durerea că în presa literară cărțile sale nu sunt comentate. În februarie 2004 este invitat la Editura Univers să participe la lansarea unei cărți a prozatorului francez Boris Vian. Acest fapt îl bucură mult, chiar dacă mulți cititori prezenți la eveniment nu îl cunosc. Se gândește să reediteze unele dintre cărțile sale de succes pentru ca numele său să reintre în circulație: ,,Memoria sufletului trebuie mereu întreținută, fie prin reeditări, fie prin comentarii critice publicate în diferite reviste. (...) Sper să-mi pot concentra 17 forțele pentru a scrie articole menite să beneficieze de oarecare rezonanță publică”17. Îl îndoliază moartea profesorului și istoricului George Munteanu, urmat la scurt timp de Zigu Ornea, ,,stâlpul Editurii Minerva” 18, și de profesoara Ileana Berlogea de la Academia de Teatru. Moartea acestora îi amintește iminența morții. Îl preocupa momentul de adio al drumului său, își vedea finalul în mai multe variante: își dorea să moară în somn, asemeni mamei sale sau să sufere un atac subit de inimă, ținând într-o mână mâna soției, iar în cealaltă pe a Cristinei. Totuși, spaima morții parcă îl paraliza. Chiar dacă simțea că viața i se scurge în zadar, mărturisea că nu avea curajul să se sinucidă. Se temea de moarte și din cauză că numele nu îi va mai fi cunoscut, dar era obsedat că nici cât este în viață nimeni nu scrie despre cărțile sale. Drumul pe care îl mai are de parcurs îl asemăna cu o punte întreruptă la un moment dat, după care urmează căderea în neant. A apărut și deranjantul fenomen al uitării: uita numele unor oameni cunoscuți în ultima perioadă, dar își amintea numele și înfățișarea celor din anii copilăriei, cu micile lor defecte. A început să uite zilele când avea examene de doctorat, astfel într-una din zile s-a pregătit de plecare și a așteptat în zadar câteva ore să vină cineva să îl ducă la facultate. Uita chiar numele iubitelor de altădată. Considera că poate pierderea treptată a memoriei îl va ajuta în despărțirea de trecut și prezent. Gândirea îi era încetinită, iar incapacitatea de concentrare îl făcea să se gândească la mai multe lucruri în același timp, nemaiavând puterea de a le disocia. Își simțea sufletul pustiit, dar îl reconforta întoarcerea nocturnă a gândurilor spre satul natal. Era conștient de momentele de gândire incoerentă, când în mintea sa se strecoară unele cuvinte fără nici un rost. Ar fi vrut să scrie într-un stil în care cititorul să observe procesul său de degradare intelectuală cauzată de bătrânețe. De fapt, dorința i-a fost îndeplinită, căci lecturând ultima parte a memoriilor putem observa printre rânduri că autorul lor este cuprins de momente de senilitate: ,,Nu-mi gândesc viața prin referință la moarte ca la un fenomen de paralizie; o gândesc ca pe o posibilitate de demonstrare a ultimelor fărâme de vigoare mintală și psihologică pe care să le pot exprima în paginile de memorii pe care le dictez acuma și în care să am curajul să-mi urmăresc chiar și degenerarea mintală, până la formele la care voi fi capabil s-o înregistrez”19 Cu toții ajungem la capăt de drum, de unde nu mai putem sau nu mai avem unde să mergem, nici aripi să ne ridicăm, să începem un nou drum. Pentru ca o carte de memorii să înglobeze mai mult decât etapele vieții autorului este necesar un suflet de artist. Un artist ca 17 Romul Munteanu, op.cit., p.118. 18 Romul Munteanu, op.cit., p.24. 19 George Arion, Interviu cu Romul Munteanu - Am ieșit din scenă ca un personaj mediocru, în ,,România literară”, nr. 7, 2003 222 Romul Munteanu, pentru care cel mai important a fost chiar procesul de creație, a avut darul de a transforma o carte de memorii într-o lucrare în care folosește noțiunea de memorie amintită, care trece evenimentele trăite prin sufletul scriitorului ca printr-o sită. Acum, la capăt de drum, viața lui Romul Munteanu nu a fost cea pe care a trăit-o, ci cea pe care și-o amintește, în special în clipele de visare. Timpul are darul să deformeze realitatea care se înconjoară de o aură mitică, dacă este văzută prin ceața anilor. Autorul oscilează în fluxul rememorării, scrie de multe ori dezordonat, nerespectând nici o regulă, astfel încât amintirile se revarsă valuri, valuri. Memoriile pe care le-a publicat au fost scrise cu o sinceritate dezarmantă, chiar cu o anumită cruzime față de slăbiciunile domniei-sale. A simțit nevoia să adopte un astfel de ton pentru un mod de ispășire: ,,memoriile mele devin un mod de autopedepsire. Am avut ani de zile în viața mea când am fost debusolat, când n-am știut să-mi găsesc axa pe care s-o urmez. Din fericire, mi-am regăsit-o, chiar cu pierderea vederii, pedeapsa ultimă fiind excesivă. Însă atunci când am pornit la scrierea memoriilor am făcut-o cu un gând de maximă sinceritate, altfel nu-și mai aveau justificare scrierea și publicarea lor. Trebuie spulberată prejudecata asta că în memorii trebuie să dăm doze mici din existența noastră personală, chiar dacă ea este uneori urâtă. Nici un om nu este numai înger sau diavol. Viața noastră este un amestec de episoade frumoase și urâte și lumea trebuie să o cunoască așa cum a fost, pentru că și din 20 momentele noastre de tulburare, de dezechilibru pot învăța cei ce vin în urma noastră.”20 BIBLIOGRAFIE Arion, George, Am ieșit din scenă ca un personaj mediocru, interviu cu Romul Munteanu în ,,România literară”, nr. 7, 2003 Chișu, Lucian, Am crezut în datoria mea de misionar în cultură, interviu cu Romul Munteanu în ,,Permanențe ale poeziei românești.Eseuri critice”, 1986, pag. 285 Voncu, Răzvan, Sunt intelectual din prima generație, interviu cu Romul Munteanu în ,,Permanențe ale poeziei românești. Eseuri critice”, 1986, pag. 274 Popa, Paulina, Starea de dialog - cartea Hunedoara, Editura Emia, Deva, 2007 Munteanu, Romul, O viață trăită, o viață visată. Memorii, București, Editura Globus,1994 Munteanu, Romul, Viața în ceață sau Cântecul lebedei, București, Editura Libra, 2006 20Ibidem 223 FĂRÂMĂ PE STRADA TAINELOR Dr. Elena-Elvira MOLDOVAN Grup școlar Iernut Lucrarea își propune să dezvăluie performanța exorcizantă care are loc în nuvela Pe strada Mântuleasa, prin cuvintele profesorului Fărâmă. Copiii, adolescenții (a căror poveste o aflăm pe parcursul nuvelei) devin reprezentanții unei umanități superioare, încercând să-și depășească limitele propriei condiții. Lixandru, Darvari, Oana, Iozi sunt printre puținii oameni care anunță un alt tip de existență, plină de simboluri și figuri mitice. Cuvinte-cheie: umanitate superioară, evoluția universului, Fărâmă „Ca și voi toți, sunt nemuritor.. Mircea Eliade A exorciza moartea înseamnă viața veșnică. Nu este vorba de o simplă subzistență îngropată în iluzie ci de o trăire deplină, conștientă mai ales. Veșnicia se revelează ca fiind un dat al ființei, pe care, omenirea uitucă și bolnavă îl ignoră (și yoga se dovedește, din această perspectivă ca fiind o tehnica anamnetică). Copiii de pe strada Mântuleasa, poetul și cântăreața din curtea lui Dionis, dramaturgul și artiștii taberei celor nouăsprezece trandafiri sunt reprezentanții unei umanități superioare care învață să depășească limitele condiției umane, să transceandă moartea. Ei sunt creatorii de mituri. Socialul nu afectează povestea iar „plecarea”, dispariția lor din câmpul vizual al autorităților comuniste nu-i legată de libertăți politice. În Încercarea labirintului, vorbind despre Pe strada Mântuleasa, Eliade insistă pe o interpretare hermeneutică, arhetipală1 a nuvelei, ignorând-o pe cea politică asupra căreia Claude-Henri Rocquet insistă. „Am vrut să opun două mitologii. Mitologia populară, mitologia din folclor, care este de o bogăție vie și nesecată la bătrânul profesor, și mitologia lumii moderne, a tehnocrației - aceasta depășește cu mult cadrul strâmt al poliției dintr-un stat totalitar, deci mitologia oamenilor înarmați cu logică și cu tot felul de instrumente. Aceste două mitologii se măsoară între ele. Poliția vrea să descifreze sensul ascuns al acestor istorisiri. Într-un fel, are dreptate, dar ea se mărginește la a căuta un sens politic. Acești oameni vor să descifreze celălalt univers, cealaltă mitologie, în lumina propriei mitologii. Sunt 2 incapabili să-și închipuie că ar exista un sens în afara câmpului lor politic.”2 Zaharia Fărâmă, punctul infinitezimal care susține lumea prin rostire, e binevoitor, umil, „reînvie tot felul de mituri românești, într-un decor fals modern (adică prin anii cincizeci comuniști), ca un fel de simbolică revanșă a acelui fond ancestral pe care comuniștii, în acei o ani îl denigrau.””3 Apariția lui se petrece într-o lume a „căldurii”, spațiu profan, degradat, unde încă poate evita „Ascensorul”, vehicul al morții. „Începutul romanului este normal „realist”, aproape banal: un învățător ieșit la pensie își caută un fost elev, care se întâmplă să 1 Ștefan Borbely, Proza fantastică a lui Mircea Eliade. Complexul gnostic, Editura Biblioteca Apostrof, Cluj-Napoca, 2003, p. 174 2 Mircea Eliade, Încercarea labirintului în Ștefan Borbely, op. cit., p.174 3 Sorin Alexandrescu, Despre inteligența narativă, Cuvânt înainte la Mircea Eliade, Pe strada Mântuleasa, p. 5 fie ofițer de securitate. Dar câteva „semne” neliniștitoare își fac deja simțită prezența. Ne gândim mai ales la rolul „căldurii”, cufundând spiritele în torpoare, determinând o inevitabilă descompunere („strada era încinsă; soarele lovea din plin, cu puterea nămiezii de vară...”; „De ce n-ai luat ascensorul? ... - Nu suport, răspunse intimidat bătrânul. Mai ales în timpul verii, pe călduri, mi se urcă la cap.”; „Bătrânul se rezemă de perete și începu să-și facă vânt cu pălăria. Ascensorul trecu lin pe lângă el. Zări, în treacăt o figură palidă, cu doi ochi mari, vineți, care-l priviră pătrunzător.”) Există, de altfel, o teorie a evoluției universului, bazată pe o anumită interpretare a principiului al doilea al termodinamicii, indicându-ne că toate formele de energie existente în univers se transformă progresiv în energie termică, în „căldură”. „Căldura” reprezintă starea de dezordine maximă a materiei, de haos, de moarte.”4 Intermediar între lumea povestită și cea în care povestește, o lume a morții, asemenea Seherezadei care salva prin narațiune viețile femeilor din regat, Fărâmă, e un mântuitor al misterului și implicit al lumii. Pare insignifiant bătrânul dascăl, „guraliv și de nimic”, citându-l pe Eminescu, dar susține creația infuzând-o cu spirit pentru că e om în deplinul sens, centrat pe alte valori decât ale contingentului. Povestea lui dăruiește soluții evadării din moarte iar el poate fi „Bătrânul Lumii”, „Bătrânul Timpurilor”, „Moșul Veacurilor”,același cu cel din tramvaiul „țigăncilor”5, de data asta în prim plan. “Forma Omului rezumă toate formele, atât ale lucrurilor superioare, cât și ale lucrurilor inferioare. Deoarece această formă rezumă tot ce este, ne folosim de ea pentru a-l reprezenta pe Dumnezeu sub forma Bătrânului Suprem (En-Sof). Lumea superioară fecundează lumea inferioară atunci când omul, mijlocitor între gândire și formă, găsește în cele din urmă armonia.Tot ce există este un corp animat de un singur suflet.”6 Ștefan Borbely sesisează forța personajului de a modifica fundamental lumea creând-o ori distrugând-o, adăugăm, pentru că vine din începuturile ei. “Zaharia Fărâmă e o reipostaziere a boierului Iorgu, vechi “duh” al locului, capabil de apocalipse (revelații) infinite. Numele lui - dualism criptic! - nu relevă nicidecum nimicnicia anodină, ci capacitatea de a mișca istoria prin poveste, grăbindu-le unora sfârșitul. Zaharia nu e ingenuu, decât în aparență, fiindcă atunci când începe să povestească, reamintindu-și de lucruri vechi, uitate, puterea lui devine malefică. [planul în care evoluează Fărâmă nu poate aparține domeniului maleficului pentru că se află dincolo de lumea dualității n.n.] “Puer senex”, precizează sibilinic Eliade în Încercarea labirintului, și nu greșește, fiindcă prenumele protagonistului semnifică întoarcerea către Cel Veșnic (către IHWH, Iahwe, divinitatea Vechiului Testament) prin amintire concentrată.”7 Bătrânul (înțeleptul) Fărâmă, “reținut” de Securitatea comunistă, străbate mereu clădirea cu coridoare întortochiate, labirintice, mataforă a lumii sublunare cu numeroase uși și mai puține ferestre, cu telefoane (prin care un transcendent incognoscibil transmite mesaje precum în Castelul ori Procesul lui Kafka) și ascensoare - căi de acces spre altă lume ori iluzorie ascensiune, în fapt explorare a pântecului balenei. “Mașina se opri în fața Securității. Îl conduseră prin câteva coridoare lungi, apoi îl urcară într-un ascensor spațios și murdar, în 4 Andrei Bogdan, , Ambiguitate și semnificație în „Pe strada Mântuleasa” în „Vatra”, nr. 6-7, p. 140 5 Vasile Lovinescu, Creangă și Creanga de aur, Ediție îngrijită de Florin Mihăiescu și Roxana Cristian, Ediția a doua, Editura Rosmarin, București, 1996, p. 217 Adrian Botez, Reabilitarea unui Arhanghe..., p. 12, 13 a. w. 6 Tabula Smaragdina apud Matila C. Ghica, Filosofia și mistica numărului, Editura Univers, București, 1998, p. 89 7 Ștefan Borbely, op. cit., p. 179 225 care se transportau materiale la ultimul etaj, încă în lucru. Fărâmă nu-și dădu seama la al câtelea etaj s-au oprit. Au ieșit pe ușa din partea opusă și au pornit pe un coridor întunecat, cu câteva becuri slabe atârnând din tavan. Au coborât apoi câteva scări și au pătruns într-un coridor care parcă n-ar fi făcut parte din aceeași clădire; (...) Au pornit din nou, ocolind tot coridorul, care parcă trasa un lung semicerc, apoi s-au oprit în fața unui alt ascensor și au coborât.”8 Ascensorul9 devine “descensor”(Sorin Alexandrescu), coboară în infern sub semnul mașinismului modern. Parcurge traseul labirintic ce pare că nu se termină niciodată, mereu obligat să străbată închisoarea lumii semănând cu o tablă de șah în care ordinea, succesiunea, chiar culoarea pură, neagră sau albă ne-mai-fiind respectată. “Căci tabla de șah este o întruchipare a lumii manifestate, țesută din umbră și lumină și în care alternează și se echilibrează yin și yang.”10 “Venea să-l ia gardianul și porneau amândoi, parcă niciodată pe același drum, căci treceau necontenit prin alte coridoare, coborau și urcau alte scări, traversau săli mari, întunecate sau prea puternic luminate [opozițiile lumii: lumină și întuneric, yin și yang, suferință și bucurie n.n.], în care nu zăreau decât câte-un milițian luptându-se cu somnul pe vreo bancă. Pe neașteptate, gardianul îl oprea în dreptul unui perete și apăsa pe buton. Curând, în spatele lor se oprea ascensorul, și coborau sau urcau mai multe etaje.11 Somnul e o metaforă a morții în această lume kafkiană. “În culturile arhaice, somnul este asociat morții temporare sau unei călătorii în lumea de dincolo. În basmele românești, eroul reînviat totdeauna rostește: “Of, că greu somn am mai dormit!” În mitologia greacă, Somnul (Hypnos) este frate geamăn cu Thanatos (Moartea).”12 Fărâmă călătorește în lumea somnului și-a morții încercând s-o salveze. Acțiunea lui Fărâmă nu e numai o strategie prin care caută băieții de pe strada Mântuleasa folosindu-se de aparatul securității, ci folosește prilejul pentru a putea să tulbure din interior, cu povești despre dragoste și despre mântuire, un spațiu și un timp închistat, strict materialist, al înțepenirii și morții. Fărâmă, crede Anca Vogel, inventează lumea pe măsură ce povestește, de frică. Frică le este însă lor, spaima existențială a celor lipsiți de ancorarea în mit, Fărâmă fiind ascunsul Stăpân. “Martorul este de fapt cel care conduce ancheta, anchetatorii presupuși fiind simple fantoșe ale istoriei, marionete din umbră condamnate la dispariție pe măsura revelării secretului.”13 Fărâmă crează o lume care se opune Morții personificate în figura urât-macabră, lipsită de feminitate a Ancăi Vogel, aliata lui Economu, nume al meschinăriei și hoției comuniste. Numele nu sunt întâmplătoare la Eliade. De ce hidoșenia, neființa devorând cuvântul lui Fărâmă, o adevărată Vidima, Moartea hâdă, de inspirație slavă, cu coasă, cu o gură enormă, care se hrănește cu Viața conținută în povești, este Anca Vogel? Der Vogel în germană (limbă bine cunoscută de Eliade) înseamnă „pasăre”. Pasărea este un simbol al sufletului, al înălțării spre valorile absolute ale cerului. „Acest mit al sufletului-pasăre conține în germen toată metafizica autonomiei și libertății spirituale a omului.”14 De asemenea Anca e un hipocoristic de la Ana ce „corespunde numelui biblic ebraic Hannah încadrat inițial unui 8 Mircea Eliade, Pe strada Mântuleasa, p. 36 9 Andrei Bogdan, op. cit., p. 140: „Ascensorul, vehicul în principiu al „înălțării” este în realitate un vehicul purtând spre spații degradate, într-o treptată și rafinată descompunere.” 10 Jean Chevalier, op. cit., vol.3, p. 288 11 Mircea Eliade, Pe strada Mântuleasa, p. 51 12 Ivan Evseev, Dicționar de simboluri și arhetipuri culturale, Editura Amarcord, Timișoara, 2001, p.178 13 Andrei Bogdan, op. cit., p. 140 14 Mircea Eliade, Yoga, 326 în Evseev, Ivan, op. cit. , p. 140 226 nume teoforic cu semnificația „Iahve a avut milă, Iahve s-a îndurat”.”15 Întreg numele (chiar și germanul „Vogel”) trimite spre zona semită iar persoana care-l poartă amintește de sinistra figură a Anei Pauker. „Pauker” în germană înseamnă „timpanist”, așadar muzicantul care „bate toba” („pauken”), dar poate avea și sensul de „tocilar”. Eliade îndulcește prenumele și substituie numele Poate repulsia stârnită de cuvântul „Pauker”, de sensul „zgomotos” ori acela trimițând la docilitate a minții să fi dictat această înlocuire. Ori poate dorința de a accentua ideea că salvarea se poate manifesta prin făpturi deplorabile. Dumnezeu are milă de oameni și-i îndreaptă spre mântuire prin suferința provocată de monstrul vag feminin, reprezentare a odioasei ideologii comuniste care are o acțiune eliberatoare atunci când înlănțuie materia. Ana Vogel e agentul salvării așa cum sunt până la urmă toate pe această lume. Pe strada salvării (“Mântuleasa”), nemuritorii sunt Lixandru, Darvari, Marina, Oana, Iozi, cei care caută pivnițe ascunzând comori și ajung în Agartha, trimit săgeți dincolo de lumea văzutelor, devin irecognoscibili. Lixandru cobora în pivnițe, le mulțumea oamenilor recitând Melancolia lui Eminescu (rostind așadar acele cuvinte prin care Moartea devine întruchipare a astrului feminității), palid, murdar, plin de praf. Pentru musulmani „pivnița în care se păstrează vinul cunoașterii divine simbolizează locul sacru unde misticul se duce spre a se uni cu Dumnezeu.”16 „Pivnița părăsită” poate fi interpretată în sensul unui spațiu special, „secret”, ce permite accesul la comoară, la manifestarea unei esențe divine, la moartea-nemurire, eliberare. Gigantica Oana (doi metri patruzeci și cinci la optsprezece ani), prietena lui Lixandru și-a lui Darvari, dornică de măritiș, la munte își descântă de dragoste. „Oana s-a oprit la marginea unui luminiș, și-a tras rochia de pe ea și-a rămas goală. A îngenunchiat întâi și-a căutat ceva prin buruieni, apoi s-a ridicat și a început să dănțuiască învârtindu-se în cerc, cântând și murmurând. (.) „Mătrăgună, doamnă bună, mărită-mă într-o lună!” (.).când o văzu deodată pe Oana oprindu-se din dănțuit, punându-și mâinile în șold și strigând: „Mărită-mă, fă! că mi s-au înfierbântat creierii!.” Și în clipa următoare (.) dintre buruieni s-a ridicat deodată o arătare, ca un fel de femeie bătrână îmbrăcată în zdrențe, despletită și cu o salbă de aur la gât, și s-a repezit amenințătoare spre Oana. „Ho, nebuno”, i-a strigat bătrâna. Ho, că nai împlinit încă paisprezece ani!” Oana a căzut în genunchi și și-a plecat capul. Potolește-te, a continuat bătrâna. Că ce ți-a fost ursit, eu nu pot dezlega. Când ți-o fi și-o fi de măritiș, să te duci la munte că de-acolo îți vine bărbat. Năzdrăvan ca și tine, călare pe doi cai, și cu o năframă roșie la gât.” (.) Dar asta a fost de-ajuns Oanei, că de-atunci nu i-a fost gândul decât la munte.”17 Aici se dezvăluie, crede Andrei Bogdan o fațetă a Oanei, aceea de personj de basm, contrazisă mai apoi de sexualitatea ei dezlănțuită.18 Cultul mătrăgunei cunoaște un scenariu inițiatic cu multe variante, cu semnificații multiple. Totuși ea este planta erotică prin excelență. „Culesul mătrăgunei constituie un ritual. Sunt obligatorii: puritatea sexuală, curățenia, tăcerea etc. Planta trebuie culeasă fără știrea nimănui; mai sunt necesare depărtarea (păduri unde nu se aude cocoșul, nici lătratul câinilor), o relativă solitudine (să nu întâlnești pe nimeni pe drum), secretul (nimeni nu trebuie să cunoască proiectul). Femeile și fetele dansează goale în jurul mătrăgunei, dar adeseori se mulțumesc să se despletească (urme ale nudității magice). (.) Mătrăguna trebuie culeasă pe lună plină. (.) Mătrăguna este 15 Tatiana Petrache, Dicționar enciclopedic al numelor de botez, Editura Anastasia, București, 1998, p. 20 16 Jean Chevalier, op. cit., vol. 3, p. 102 17 Mircea Eliade, Pe strada Mântuleasa, p. 56 18 Andrei Bogdan, op. cit., p. 142 227 personificată: Mare Doamnă, Împărăteasă, Bună Maică. (.) Oricum ar fi culeasă, pentru bine sau pentru rău, mătrăguna este temută și respectată ca o plantă miraculoasă, mult deasupra tuturor celorlalte. În ea sunt închise forțe extraordinare, care pot multiplica viața sau o pot ucide. Într-o oarecare măsură, deci, mătrăguna este iarba vieții și a morții.”19 Sexualitatea zeiței, a Oanei, Ioanei20 compasiunii divine, e prea mult pentru oamenii obișnuiți, netreziți, incapabili să-și conserve energia și ei sunt doar epuizați, speriați. Oana pleacă la munte împreună cu „doftorul”, scamatorul atotcunoscător care colinda satele între Sfântul Petru și Sfânta Maria, cu Lixandru, Aldea, Ionescu. „Influența inversă, a spațiului-timp asupra spiritualității, poate fi de asemenea descoperită. Magicianul care se află în posesia multiplelor metamorfoze este „Doftorul”, scamator cunoscător al unor nenumărate „limbi” și „leacuri”. Una din scamatoriile sale, cea a „bazinului”, este deosebit de elocventă pentru înțelegerea procesului studiat. „Doftorul” prinde în aer o linie lungă de sticlă; așezând-o pe pământ și întinzând-o o transformă într-un geam; trăgând de o latură a geamului construiește astfel un bazin de câțiva metri; apa țâșnește din pământ și bazinul se umple cu apă; „Doftorul face câteva „semne” și apa devine plină de pești; „Doftorul” intră în bazin, alege unul dintre pești, iese din bazin fără nici o picătură de apă pe el și întinde peștele unuia dintre spectatori; spectatorul ia peștele, care se zbate în mâna sa. „Peștele” (al cărui rol simbolic în religia creștină este cunoscut) este o încarnare a iluziei, o dovadă a realității „ficțiunii”. Divinul este deci tangibil.”21 Peștele este un simbol al elementului Apă, element predominant în roman. Este, „deopotrivă, Mântuitor și instrument al revelației. Peștele (matsya) este unul din avatarurile lui Vishnu, care-l salvează de la potop pe Manu, legiuitorul ciclului actual; tot el îi înmânează apoi Vedele, adică îi dezvăluie întreaga știință sacră. Or dacă Hristos este adeseori reprezentat ca un pescar, creștinii fiind pești, căci apa botezului este elementul lor natural și instrumentul regenerării lor, el este simbolizat printr-un pește. Astfel el este Peștele ce 22 călăuzește Arca bisericească, așa cum Matsya-avatara o călăuzește pe cea a lui Manu.22 Spectacolul de „iluzionism” seamănă cu cel al lui Mefisto din Faustul lui Goethe ori al lui Woland din Maestrul și Margareta, romanul lui Bulgakov, exilatul în propria țară. Doar că iluzia devine o materializare efemeră a Divinului. „Doftorul” venit spre vindecare a lumii trebuia să fie însoțit de o femeie, o salvatoare în epoca decăzută a materiei. După ce Anca Vogel „primește alte însărcinări”, căzând din scaunul de ministru (aluzie la debarcarea grupului partinic „exterior” Ana Pauker - Vasile Luca - Teohari Georgescu, din martie 1952) [], anchetatorii insistă ca Fărâmă să le deslușească visul Oanei din noaptea nunții, vis legat de “beatitudinea Vechiului Testament” (expresia fiind subliniată în text de către Mircea Eliade, ca pentru a atrage atenția cititorului neatent). Visul este o apocalipsă clasică, în descendența călătoriilor inițiatice ale lui Enoch (1 și 2): se face că protagonista înoată în susul Dunării, intră la izvoare într-o peșteră mirifică cu multe lumini, și când un preot-ghid exclamă că ar fi vorba de luminațiile de Paști, “un glas din nevăzut” îl corectează din adânc: “Pe aici nu e Paște, pentru că pe tărâmul acesta suntem încă în Vechiul Testament”. 19 Mircea Eliade, De la Zalmoxis la Genghis-Han, p. 231, 232 20 Tatiana Petrache, op. cit., p. 60: „Ion, Ioana - nume teoforic, continuă ebr. Yehohanan „Iahve a avut milă” 21 ibidem, op. cit., p. 141 22 Jean Chevalier, op. cit., vol. 3, p. 72 228 Confirmarea vine din direcția unei morfologii peste care putem de asemenea trece la o lectură rapidă, dacă nu îi cunoaștem dedesubturile: atât în apocalipsele de tip Enoch, cât și în apocalipsele mistice ulterioare, de tip hekhaloth, călătoria spre palatul celest trece printr-o probă inițială a apei. În nuvelă, toate “porțile”sunt de asemenea acvatice, fie că e vorba de scufundarea lui Iozi, de pivnițele obsesive ale lui Lixandru, de șuvoaiele stranii de apă ale boierului Iorgu Calomfirescu sau de proba onirică a apei prin care trece Oana, înotând în susul 23 Dunării spre peștera ei magică, veterotestamentară.”23 Marina, sculptorița prezintă enigmatice fluctuații de vârstă; seara avea obrazul unei copile, dimineața era bătrână. Darvari, robit formei, fuge atunci când îi descoperă semnele senectuții. „Să încerci marea fugă, să urci, să urci, să urci necontenit! (.) Am să-ți dau un talisman și ai să întâlnești la un moment dat săgeata lui Lixandru!.”24 îi strigă Marina care repetă întoarcerea la tinerețe într-un misterios timp circular al nopții, apoi de-a lungul zilei procesul îmbătrânirii într-un timp liniar; toate acestea pentru a nu îmbătrâni cu adevărat niciodată. Strada Mântuleasa este domeniul central, locul privilegiat al mântuirii, păzit de abulicul (al câtelea?) Fărâmă, Bătrânul divin, și de ucenicii săi, trimiși în lume spre mântuire. BIBLIOGRAFIE: OPERA LUI MIRCEA ELIADE Pe strada Mântuleasa, Prefață de Sorin Alexandrescu, Editura Cartex 2000, București, 2006 BIBLIOGRAFIE GENERALĂ ȘI SPECIALĂ Alexandrescu, Sorin, Prefață la Mircea Eliade, Pe strada Mântuleasa, ed. cit. Borbely, Ștefan, Proza fantastică a lui Mircea Eliade. Complexul gnostic, Editura Biblioteca Apostrof, Cluj-Napoca, 2003 Bogdan, Andrei, Ambiguitate și semnificație în „Pe strada Mântuleasa” în Vatra, nr. 6-7 Botez, Adrian, Reabilitarea unui arhanghel, a. w. Chevalier, J., Dicționar de simboluri, Editura Artemis, București, 1995 Evseev, Ivan, Dicționar de simboluri și arhetipuri culturale, Editura Amarcord, Timișoara, 2001 Ghica, Matila, Filozofia și mistica numărului, traducere de D. Purnichescu, Postfață de C. M. Ionescu, Editura Univers enciclopedic, București, 1998 Lovinescu, Vasile, Creangă și Creanga de aur, Ediție îngrijită de Florin Mihăiescu și Roxana Cristian, Ediția a doua, Editura Rosmarin, București, 1996 Petrache, Tatiana, Dicționar enciclopedic al numelor de botez, Editura Anastasia, București, 1998 23 Ștefan Borbely, op. cit., p. 178, 179 24 Mircea Eliade, Pe strada Mântuleasa, p.122 229 V. VOICULESCU ÎN ATMOSFERA GÂNDIRII Drd. Sorin Gheorghe SUCIU Universitatea „Petru Maior”, Târgu-Mureș Acest articol este menit să fie o introducere în atmosfera “Gândirii”, una dintre cele mai importante reviste literare care a apărut în România între cele două războaie. În acest context, caracterul eclectic al “Gândirii”, un eclectism programatic oglindit în gândirea spirituală tradițională va fi scos în evidență (”talentul și nu dogmatismul vor crea curente și tendințe”). Analiza punctului de vedere al lui Voiculescu privind tradiția reprezintă unul dintre elementele care ne vor ajuta să plasăm “Gândirea” în cadrul cultural în care ideologii literare competitive au contribuit la modernitatea României în perioada interbelică. Cuvinte-cheie: caracter eclectic, eclectism programatic, tradiție, modernitate În condițiile efervescenței culturale de după război și Unire, în Cluj se înființează, la 12 mai 1919, Universitatea „Daciei Superioare” (numită ulterior Universitatea „Regele Ferdinand”). Aceasta apare în locul celei construite de împăratul Francisc Iosif I, cu predare exclusiv în limba maghiară, care se va muta la Budapesta și apoi la Szeged, devenind una dintre cele mai prestigioase universități din Ungaria. Departe de a fi adus concordia națională, Marea Unire, înfăptuită grație imensului efort și sacrificiu al Armatei Române și abilității elitei culturale și politice românești de a profita de conjunctura favorabilă oferită de reconfigurarea geopolitică, prilejuiește acutizarea crizei identitare datorită ritmului „original” de modernizare a României, mult mai rapid decât cel al secolului anterior însă cu sincope ce sunt generate de inadaptarea mijloacelor la tendința generală a modernizării paneuropene, tendință mai acerbă la noi din cauza unui justificat complex de inferioritate. Această tendință a dus, în plan artistic, la violenta sciziune dintre satul idealizat și orașul anatemizat de către sămănătoriști și poporaniști. Pe de altă parte, există și o semnificativă componentă negativă a Marii Uniri, și anume, faptul că șocul reîntregirii a fost mult mai puternic decât se preconizase. Acest aspect este relevat de către Virgil Nemoianu, cel care subliniază existența unei „părți negre” a unirii: „[...] Ei bine, unificarea, nu vreau să spun că a fost un lucru rău istoric, dar a avut și o parte negativă a ei, fiindcă a zguduit un pic prea tare lucrurile care în cele două jumătăți erau de fapt binișor așezate și mergeau pe o matcă bună și sănătoasă. E un lucru care trebuie luat în considerație. Nu tot ce ține de unificare a fost ceva frumos sau admirabil.”1 Astfel, la 1 mai 1921, apare la Cluj revista Gândirea, cea care va deveni o placă o turnantă2 a încetățenitei dihotomii tradiționalism - modernism din cadrul luptei ideologiilor culturale românești. E. Lovinescu sintetizează literatura perioadei interbelice astfel: „procesul de emancipare a conceptului estetic din simbioza « culturalului », sub cele două forme ale etnicului și eticului, dezlănțuit cu atâta violență la începutul veacului este pe cale de a se desăvârși în conștiința artistică a scriitorilor; dacă sub forma lui agresivă și exclusivă 1 Virgil Nemoianu, Sorin Antohi, România noastră. Conversații berlineze, București: Institutul European, 2009. 2 O placă turnantă deoarece în paginile ei vor fi găzduite, paradoxal, dacă ne gândim la programul gândirist, opere cel puțin la fel de moderne precum ale „rivalilor” de la Sburătorul. Amintim aici doar lirica expresionistă blagiană și capodopera lui Mateiu Caragiale. sămănătorismul ca și poporanismul au devenit inactuale, nu înseamnă însă că spiritul ce le însuflețea nu trăiește și azi sub alte forme potrivite momentului istoric; în definitiv, cele două forțe prezente în orice literatură și în orice epocă, spiritul creator de înnoire și spiritul de conservare, dăinuiesc, cum era și natural, și se grupează în jurul a două mișcări și a două o reviste principale, Gândirea și Sburătorul, sub numele de tradiționalism și modernism...” 3 Pentru a ne racorda la fluxul actual al abordării temei, Sorin Antohi consideră că această dihotomie trebuie depășită prin acceptarea formulei modernism - antimodernism. El afirmă că „binomul « tradiționalism » - « modernitate » a supraviețuit printre « ideile primite » ale istoriei și culturii române. Semnul echivalenței se punea astfel între elementele seriei modern (ist) - occidentalist - progresist - comunist (de stânga, în orice caz) - democrat -antifascist, precum și între elementele seriei considerate diametral opuse, tradițional (ist) -antimodern (ist) - autohtonist - reacționar-autoritar/ dictatorial/ totalitar.”4 O exemplificare a acestei despărțiri de ape reiese și din modul de abordare a criticii, până și lucrarea de referință a lui Dumitru Micu5 fiind tributară prolificului „ism”, sufix prin care se minimalizează, în cazul de față, valoarea unei ideologii adverse, gândirismul fiind văzut ca o emanație negativă a Gândirii. Încercarea de recuperare a literaturii de la Gândirea ar fi fost, în opinia lui Cornel Moraru, o inițiativă remarcabilă de nu era secondată de anatemizarea gândirismului printr-o abordare maniheică a problemei. Vorbind despre tipul de democrație, de fapt, „demofilie”6, dorit pentru România de către Nichifor Crainic, D. Micu afirmă: „ « Evanghelică » sau nu, pretinsa « democrație » pe care o propaga avea să-l ducă pe doctrinarul Gîndirii în tabăra extremei drepte, în rîndul celor mai sălbatici dușmani ai democrației și progresului. Ideolog al fascismului, Nichifor Crainic avea să angajeze Gîndirea, cu timpul, în serviciul celei mai reacționare și obscurantiste ideologii, al unei politici scelerate.”7 Un alt exemplu în acest sens este caracterizarea pe care autorul i-o face lui Vasile Băncilă, cel care se ocupa de sectorul politologiei, politicii culturale, educației și culturii generale la Gândirea și despre care spune că era un „fecund colaborator (al revistei, o s.n.), autohtonist și etnicist retrograd fără a fi un ortodoxist sectar”.8 Dacă ne gândim la faptul că „etnicistul retrograd” este cel căruia Lucian Blaga i-a dedicat Spațiul mioritic, ceea ce nu e puțin lucru, putem înțelege amărăciunea din tonul lui Emil Pintea, autorul unei binevenite antologii Gândirea, atunci când scrie de „nebuloase vremi” ce au venit la noi după al Doilea Război Mondial, vremi în care „triada credință - tradiție - autohtonism, susținută de Gândirea, devenea în interpretarea ateist-vulgară postbelică o expresie a obscurantismului reacționar, antisocial, promovat de « cele mai nocive... » etc., în opoziție cu « cele mai înaintate... » etc. etc. Burghezia proletară s-a simțit întotdeauna inhibată de valoare, de demnitate și spirit, de tradiția, ținută morală și estetică.”9 3 E. Lovinescu. Scrieri, vol. 6: Istoria literaturii române contemporane 1900 - 1937, ediție de Eugen Simion, București: Editura Minerva, 1975, p. 46. 4 Sorin Antohi (coordonator), Cuvânt înainte la Modernism si antimodernism. Noi perspective interdisciplinare, colectia Addenda Cuvântul, Editura Muzeului Literaturii Romane și Editura Cuvântul, 2008, p. 7. 5 D. Micu. Gîndirea și gindirismul.București: Editura Minerva, 1975. 6 Opusă democrației, demofilia este termenul folosit de către N. Crainic și reprezintă o „iubire de popor” în spirit evanghelic, mai exact caritate creștină: „a iubi poporul după modul lui Isus Hristos care, privind gloatele obosite, flămânde și fără adăpost în amurgul zilei a suspinat: « Milă mi-e de popor! » - iată ce însemnează a practica naționalismul demofil sau naționalismul creștin.” (Despre demofilie - cuvinte pentru studenții mei în Gândirea. București, an. XX, nr. 1, ianuarie, 1941, p. 5) 7 D. Micu, op. cit., p. 76. 8 D. Micu, op. cit., p. 168. 9 Emil Pintea, Expresia unei generații în Gândirea. Antologie literară. Cluj: Editura Dacia, 1992, p. 5. 231 Revenind la momentul lansării Gândirii, ceea ce lipsea Ardealului apare pentru că în „România-Mare, în care atâția umblă după o pradă ori alta, - mai trebuie să fie și căi pentru ideal. Gândirea noastră se întemeiază pe faptul că odată, românii mici și subjugați au avut un Luceafăr. Unii din solii Luceafărului au murit, alții sunt miniștri, mulți nu mai scriu. În România cea nouă, e o datorie să încercăm a face să apară o revistă - cel puțin tot atât de bună cât a putut să apară în timpuri de asuprire străină.”10 Și a fost, ocupând un loc central în mișcarea culturală românească a perioadei interbelice. Scoasă de tineri veniți din toate colțurile țării, după cum scrie Emil Pintea, Gândirea apare „în Clujul de după Marea Unire, urmând « generației fără maestru », mai ales prin eforturile lui Cezar Petrescu, Gib I. Mihăescu și Lucian Blaga (iată, triangulând țara, nume devenite însemne ale celor trei deschideri în sus ale trunchiului). Primii doi îi « sfințiseră » nașterea în restaurantul « New York », având concursul ultimului, revenit de la studii din Viena.”11 Din păcate, după cum vom vedea, Gândirea o ia, după numai un an, pe urmele Luceafărului și la propriu, neputând rezista în provincie și transferându-se la București (an II., nr. 10, 20 Decemvrie, 1922), o vreme sub direcția lui Cezar Petrescu și Nichifor Crainic, apoi numai sub a celui de-al doilea (1926 - 1944). Legat de mutarea Gândirii la București se poate sublinia faptul că Ardealul a fost un mediu extraordinar de formare a intelectualității române (prin fireasca sa legătură cu spațiul cultural de expresie germană) dar nu și unul de afirmare, datorită gustului artistic al cititorului din spațiul intracarpatic al acelei perioade, rămas la nivelul sămănătorismului, pe de o parte, dar și a insuficientei susțineri financiare a faptului de cultură, pe de alta. Pentru ca intelectualii ardeleni să se afirme devenise deja necesară transbordarea lor, cu arme și bagaje, într-unul din cele două mari centre de cultură românească, Iași ori București, cu tot cu presupusul lor complex al limbii. Să ne punem, totuși, o simplă întrebare: cât ar fi însemnat cultura română în ecuația celei universale fără aportul rigorii acelora care „nu știu să scrie”? Primul număr al revistei conține Cuvinte-le pentru drum, articolul-prefață nesemnat, redactat, după cum au dezvăluit ulterior, de Adrian Maniu și Cezar Petrescu. Lipsa de program este subliniată aici, inspirația și valoarea individuală fiind reperele cu care pleacă la drum Gândirea: „Încă ceva. Mai e obiceiul ca atunci când închei această primă pagină, să arăți un criteriu, un program de activitate fixă, un sistem după care întreg grupul va intra în bloc în nemurire. Cu asemeni programe infailibile pierd și jucătorii de ruletă, și au pierit și multe reviste. Nu ne-am strâns laolaltă să fim mai tari ca turmă. - Pe drumul « Gândirei » fatal fiecare e răzleț și izolat. Drumul e deschis - altul pentru fiecare; și înțelegem a recunoaște dela12 primul pas, că fiecare va ajunge acolo, unde puterile sale sunt în stare să-l ducă.”13 Eclectismul revistei se va păstra, așa cum au dorit inițiatorii acestui adevărat fapt de cultură ce a fost Gândirea, și va reprezenta salvarea de la căderea în derizoriul politicii, după alunecarea tot mai accentuată a directorului ei în extrema dreaptă a eșichierului politic. Viziunea de largă respirație a inițiatorilor revistei apare în cel de-al doilea număr al Gândirii: „Lămuriam încă odată pentru nerăbdători, că nu am voit a reprezenta un curent sau o tendință. 10 Cuvinte pentru drum în Gândirea, Cluj, an. I., nr. 1, mai 1921, p. 1, disponibil la http://documente.bcucluj.ro/web/bibdigit/periodice/gandirea/1921 - 1922/BCUCLUJ FP 279479 1921 1922 001 001.pdf 11 Emil Pintea, op. cit., p. 5. 12 Citatele din Gândirea folosite în această lucrare vor fi redate după forma originală. 13 Cuvinte pentru drum în Gândirea. Cluj, an. I., nr. 1, mai 1921, p. 1, disponibil la http ://documente.bcucluj. ro/web/bibdigit/periodice/gandirea/1921- 1922/BCUCLUJ FP 279479 1921 1922 001 001.pdf 232 Așteptăm cristalizarea lor, în jurul nostru ori altora, se va vedea. Până atunci și poate chiar de acolo înainte, vom deschide larg coloanele tuturor scriitorilor și tuturor talentelor (nu e totuna), ce se vor fi simțind bine sub modesta copertă a săracei noastre reviste. În anemica noastră mișcare literară nu este încă loc astăzi decât pentru publicații eclectice. Ori-ce alte încercări s'au dovedit hazardate. Timpul va cerne mediocritățile și va lăsa în lumină numai talentele robuste. Și talentele nu dogmatismul vor creia curente și tendințe.”14 În ordine cronologică, Gândirea este ultima dintre revistele literare importante ale perioadei, după Sburătorul lui Eugen Lovinescu (1919) și Viața românească (care reapare în 1920, reapariția ei fiind pregătită de editarea Însemnări-lor literare, scoasă de Mihail Sadoveanu și George Topârceanu la Iași, în 1919). Gândirea se plasează în descendența Sămănătorului și împotriva „spiritului internaționalist” al vremii, lucrând, până la conflictul inițiat de Sensul tradiției,15 în tandem cu Viața românească. Toți colaboratorii importanți ai revistei ieșene se întâlnesc, destul de frecvent, și în paginile Gândirii (Mihail Sadoveanu, Mihai Ralea, Al. Philippide, Demostene Botez, Al. O. Teodoreanu, Ionel Teodoreanu). Lui M. Sadoveanu, revista clujeană îi dedică aproape un întreg număr (nr. 3-4, din 5-20 iunie, 1923) cu prilejul intrării acestuia în Academia Română. De partea cealaltă, după cum ne arată D. Micu, publicația ieșeană publică regulat recenzii ale Gândirii în cadrul rubricii Revista revistelor. „Punctele de vedere formulate de Cezar Petrescu însuși, în notele de la Cronica măruntă și în rarele sale articole de atitudine literară, sînt în concordanță deplină cu principiile orientative ale revistei din Iași. Fără a pleda pentru respingerea influențelor străine, directorul Gîndirii se declară pentru o cultură cu caracter național, neaservită modelelor apusene.”16 Odată cu Parsifal,17 apele încep să se agite în peisajul luptei dintre ideologiile culturale românești interbelice, cu toate că cei de la Viața românească nu reacționează încă. Mergând pe urmele lui Oswald Spengler (Der Untergang des Abendlandes. Umrisse einer 18 Morphologie der Weltgeschichte)18 și spre deosebire de acesta, N. Crainic vede salvarea de la declinul adus de înăbușirea culturii de către civilizație doar prin prisma religiei, a ortodoxismului, în mod special. De remarcat faptul că replica la Parsifal nu vine din exterior, de la adversarii „tradiționali”, ci din interior, de la Tudor Vianu, ceea ce dovedește, dacă mai era nevoie, spiritul adevărat al Gândirii, eclectismul și neînregimentarea, talentul și valoarea individuală. De altfel, la începuturi, în interiorul Gândirii existau trei curente în ceea ce privește „modalitatea înrădăcinării în etnic”, după cum remarcă D. Micu. Astfel, o direcție era cea moderat tradiționalistă, eclectică și receptivă la tendințele novatoare, susținută de Cezar Petrescu. Urma apoi, linia celor ce doreau să așeze Gândirea „în brazda trasă de Sămănătorul”, fapt ce explică atragerea lui Nicolae Iorga (pentru scurt timp). Radical tradiționaliștii reprezintă cea de-a treia ramură, una neosămănătoristă, cu Pamfil Șeicaru în prim-plan. Tudor Vianu, în Statul ca îndreptar,19 propune „în locul « culturalismului etnic », prezentat ca expresie anacronică a provincialismului, universalismul, ideea cooperării între 14 Cronica măruntă în Gândirea. Cluj, an I, nr. 2, 15 mai 1921, p. 38, disponibil la http ://documente.bcucluj. ro/web/bibdigit/periodice/gandirea/ 15 Nichifor Crainic, Sensul tradiției în Gândirea, București, an. IX, nr. 1-2, 1929, pp. 1-11. 16 D. Micu, op. cit., p. 16. 17 Nichifor Crainic. Parsifal în Gândirea. București, an. III, nr. 8-9, 10-20 ianuarie, 1923. 18 Oswald Spengler, Declinul occidentului. București: Editura Beladi, 1996. 19 T. Vianu. Statul ca îndreptar în Gândirea. București, an. III, nr. 11, 5 februarie 1924. 233 20 popoare.”20 După cum se vede, polemica vine, la această dată, din interior. De altfel, pe tot parcursul existenței sale, Gândirea a găzduit articole și eseuri ce contraziceau doctrina gândiristă, după cum subliniază și D. Micu. „Fără a mai oferi, ca înainte de 1926, spectacolul unui conglomerat de atitudini artistice și chiar ideologice, revista continuă, spre sfîrșitul deceniului al patrulea, să publice studii, eseuri, articole nu doar neutre față de doctrina gândiristă, și chiar de întreaga orientare a revistei, dar chiar în contradicție principială cu ea, precum multe din acele ale lui Tudor Vianu. Chiar personalități din echipa întemeietorilor publicației, și care, împreună cu alții, au constituit, pe o întinsă perioadă, nucleul grupării, se găsesc, teoretic, pe poziții diferite, chiar diametral opuse - în cadrul aceleiași orientări generale: antimaterialiste, spiritualiste.”21 (s. n.) Dar, articolul ce a inflamat polemicile pe tema priorităților culturale românești și care a determinat ruptura și conflictul cu Viața românească a fost Sensul tradiției, așa cum am amintit anterior. După ce elimină din moștenirea sămănătoristă elementele ce nu mai sunt de actualitate („ideea istorică” și „ideea folklorică” ce fuseseră subordonate idealului unionist), N. Crainic îl citează pe Nicolai Berdiaiev: „Cultura - zice Nicolae Berdiaev - e legată de cult; ea se desvoltă pornind din cultul religios; ea e rezultatul diferențierii și a extensiunii cultului. Cugetarea filosofică, cunoașterea științifică, arhitectura, pictura, sculptura, muzica, poezia și morala, - totul e cuprins în cultul Bisericii, organic și integral, sub o formă încă nediferențiată. Cultura e legată de cultul strămoșilor și de tradiție. Ea e plină de un simbolism sacru; ea poartă în sine semnele și imaginile unei realități de ordin spiritual.”22 N. Crainic sintetizează apoi: „Peste pământul, pe care am învățat să-l iubim din Semănătorul, noi vedem arcuindu-se coviltirul de azur al Bisericii ortodoxe. Noi vedem substanța acestei Biserici amestecată pretutindeni cu substanța etnică. Pentru noi și pentru cei cari vor veni după noi, sensul istoriei noastre și al vieții și artei populare rămâne pecetluit dacă nu ținem seamă de factorul creștin. 23 El e tradiția eternă a Spiritului care, în ordine omenească, se suprapune tradiției autohtone.”23 Devine oportună, astfel, amintirea conflictului ce a dus la ruptura dintre Lucian Blaga și teologii Gândirii (Dumitru Stăniloaie, în special) și de N. Crainic însuși, conflict datorat neccceptării dogmei gândiriste de către filosoful ce considera religia o componentă a culturii. El i-a reproșat lui N. Crainic faptul că a îngustat sfera de valabilitate axiologică a ortodoxismului transformându-l într-un principiu de doctrină. L. Blaga privea ortodoxia prin prisma matricei stilistice relevând, astfel, caracterul său profund organic. În Spațiul mioritic24 el pune în oglindă cele trei mari componente ale creștinătății (catolicismul, protestantismul și ortodoxia) apelând chiar și la comparații arhitectonice. De fapt, L. Blaga nu a aderat la nici unul dintre curentele epocii, fie el tradiționalism ori modernism, ci a propus o orientare spre arhaic, prin expresionismul său accesând zăcămintele noastre ancestrale, prelatine, „barbare”.25 Fără să nege dominanța latinității în spiritul românesc, L. Blaga afirmă: „Avem (...) și un bogat fond latent slavo-trac, exuberant și vital, care, oricât ne-am împotrivi, se desprinde uneori din corola necunoscutului, răsărind puternic în conștiințe. Simetria și 20 D. Micu, op. cit., p. 20. 21 D. Micu, op. cit., p. 58. (Cu recomandarea de a se trece peste limbajul specific epocii comuniste) 22 N. Berdiaev. Destinul culturii în Chroniques, II, Le roseau d'or apud N. Crainic, Sensul tradiției în Gândirea, București, an. IX, nr. 1-2, 1929, p. 8. 23 N. Crainic, op. cit., p. 10. 24 L. Blaga, Trilogia culturii. Spațiul mioritic, Editura Oficiului de Librărie București, București, 1937, pp. 126128. 25 Termen nefericit exprimat ce a determinat niște corecturi ale lui Blaga la articolul său din tinerețe, Revolta fondului nostru nelatin, în eseul Despre rasă ca stil, publicat în Gândirea, an. XIV, nr. 2, februarie, 1935. 234 armonia latină ne e adeseori sfârticată de furtuna care fulgeră mulcom în adâncurile oarecum metafizice ale sufletului românesc.”26 Referindu-se la liniile de conduită ale celor ce au constituit Gândirea, Lucian Blaga afirmă: „Gândirea a avut câteva linii de conduită, atitudini, orientări. (...) Personalitățile grupate în jurul revistei se întregeau de multe ori, dând publicației siguranță și suplețe și o 'yi înfățișare mișcată, de manifestări uneori aproape contrapunctice...”27 Continuând ideea lui Blaga, D. Micu împarte direcțiile din cadrul Gândirii astfel: „În prima categorie (« dreapta » Gîndirii) intră, alături de Crainic, eseiști ca Radu Dragnea, Petre Marcu-Balș, D. Stăniloaie și o întreagă armată de publiciști recrutați după 1930; în cealaltă, între alții, Blaga, Dan Botta, într-un fel și Ion Petrovici. Pe o poziție intermediară stă Vasile Băncilă, îndatorat filosofic lui L. Blaga, dar exprimînd uneori vederi politico-ideologice în concordanță cu acelea ale lui Nichifor Crainic. Literații urmează, în imensa majoritate, orientarea de « stînga ». În « ogașele dogmatice ale ortodoxiei creștine » se mențin doar cîțiva, dintre cei de a doua mînă îndeosebi: Sandu Tudor, George Gregorian, Donar Munteanu. Dintre fruntași (parțial): Vasile 28 Voiculescu, Ion Pillat (doar în Biserica de altădată), Victor Papilian.”28 Prima teoretizare a ortodoxismului gândirist o reprezintă eseul lui N. Crainic, intitulat 09 Isus în țara mea 29, eseu în care „toate principalele teze ale viitoarelor articole de directivă estetică gîndiristă se găsesc, embrionar.”30 Pentru început trebuie făcută distincția clară, după cum o face și D. Micu în lucrarea des citată aici, dintre ortodoxismul promovat de Gândirea și ortodoxie, știut fiind faptul că, în general, Biserica Ortodoxă Română și revista condusă de N. Crainic s-au cam ignorat reciproc, spre regretul acestuia din urmă, chiar dacă E. Lovinescu a afirmat într-un articol faptul că Gândirea ar fi reprezentat, indirect, vocea Sfîntului Sinod al B.O.R. Eseul, căruia D. Micu îi remarcă „seducția artistică” și „frumusețea poematică”, critică B.O.R. pentru căderea într-un ritualism ineficient. „După cum, ca putință culturală, Biserica nu dă mai mult decât o caricatură a graiului românesc, tot așa, ca putere spirituală, nu dă decât caricatura religiei adevărate. O ironie răzbunătoare așează pe preot, în stima publică și‘n rolul său, între moașa comunală și baba descântătoare. Fermecele babei se întrec în efect cu slujbele popei. Iată rezultatul la care a ajuns, prin sine însăș, ortodoxia noastră exclusiv ritualistă. In creerul bisericesc adormit nu s'a oglindit realitatea vieții în mijlocul căreia el era menit să lucreze.”31 O ilustrare elocventă a acestei realități va face V. Voiculescu, peste ani, într-una din povestirile sale, Lacul rău, unde baba Savila îl eclipsează complet pe preotul adus să salveze trupul și sufletul unui tânăr înecat ce tulburase ordinea străveche prin faptul că, din teribilism și sub influența aburilor alcoolului, cutezase să se avânte în apele lacului. „ « Nu se poate să-l lași peștilor, părinte, că e suflet de creștin, fecior de-al nostru și se cade pus în pămînt închinat. » Și îl întindeau toți ca niște cîini, trăgîndu-l de anteriul ponosit. Iată că tocmai cînd popa se smucea să scape, sosi la iezer, pășind anevoios în cîrjă, o arătare, o mogîldeață, abia ținîndu-se pe picioare: bătrîna Savila, strămoașa satului, intră în gloata 26 L. Blaga. Revolta fondului nostru nelatin în Gândirea. Cluj, an I, nr. 10, septembrie, 1921, disponibil la http ://documente.bcucluj. ro/web/bibdigit/periodice/gandirea/ 27 L. Blaga. Nichifor Crainic în Gândirea, București, an. XX, nr. 6, iunie, 1941, p. 281 disponibil la http ://documente.bcucluj. ro/web/bibdigit/periodice/gandirea/ 28 D. Micu, op. cit., p. 60. 29 N. Crainic. Isus în țara mea. București, an. II, nr. 11-12, ianuarie, 1923, pp. 117-120 disponibil la http ://documente.bcucluj. ro/web/bibdigit/periodice/gandirea/ 30 D. Micu, op. cit., p. 60. 31 N. Crainic, op. cit., p. 119. 235 zgomotoasă, aducînd în gheba spatelui cumințenia celor peste o sută douăzeci de ani ai ei... 32 Cum o văzură, o înconjurară toți. Popa înlemni locului...”32 Revenind la eseu, autorul susține că religiozitatea este caracteristică mai ales popoarelor agricole care „aruncă sămânța în brazdele pământului și nădejdea în zorii văzduhului”. În cultura românească, în opinia lui N. Crainic, ar fi vorba de o dublă tendință: etosul românesc, descoperit de sămănătoriști, care se spritualizează, pe de o parte, și mistica creștină ce se autohtonizează. De aici și preferința lui N. Crainic pentru un alt Isus, „nu Isus de pe Golgota, ci Isus din staulul vitelor, nu Isus din Ghetsimani, ci Isus din Cana Galileii, nu Isus din pustia ispititoare, ci Isus din parabola sămănătorului, nu Isus retezând încâlcitele subtilități ale rasei cărturarilor și fariseilor, ci Isus din mijlocul oamenilor naturii, simpli, sănătoși și buni ca și ea.”33 Discutând fragmentul acesta, D. Micu conchide: „Propunînd artei naționale drept obiect de inspirație un Isus agricol, eseistul edifică baza teoretică a unui nou idilism, diferit de cel sămănătorist doar prin adaosul religios. Tocmai această cale aveau să o urmeze mulți dintre poeții cultivați la Gîndirea, inclusiv unii dintre cei mai proeminenți (Pillat, Voiculescu), și înaintea lor Nichifor Crainic însuși; Blaga însă avea să fructifice liric atributele celelalte ale personalității cristice, indicate de nu-urile din eseul lui Crainic, revelate în grădina Ghetsimani și în « pustia ispititoare ».34 Unul dintre pilonii literaturii de la Gândirea (alături de Lucian Blaga, Adrian Maniu, Aron Cotruș dar și de bunul său prieten, Ion Pillat, cel care l-a determinat să scrie în continuare poezie) este V. Voiculescu. El apare pentru întâia oară în paginile revistei în numărul din ianuarie 1927. Până la acea dată, publicase, după debutul, din 3 martie 1912, cu poezia Dorul (în Convorbiri literare), volumele Poezii (1916), Din Țara Zimbrului (1918) și Pîrgă (1920), cel în care majoritatea criticilor văd deja originalitatea poeziei voiculesciene. În numărul în care debutează la Gândirea, la loc de cinste, imediat după editorialul lui N. Crainic, Între Apollo și Isus, vin trei poezii de-ale sale: Pe decindea Dunării, Argonaut și Sufletul.35 Astfel, poetul ce a fost văzut, de către o parte a criticii, „gândirist înaintea Gândirii”, își începe colaborarea la, probabil, cea mai importantă revistă literară interbelică. Ca număr de apariții în paginile revistei se află pe locul secund, depășit doar de bunul său prieten, Ion Pillat. Dintre textele voiculesciene, unul relevant pentru tema abordată aici apare în primul număr din anul 1932 al Gândirii. Lupta cu îngerul36, viziunea lui V. Voiculescu asupra episodului veterotestamentar, cade pe direcția ortodoxistă a lui N. Crainic având, totuși, nuanțe diferite. „Oricum, îndemnul îngerului e totdeauna lupta. Numai Satana e ispită, vrajă de câștig ușor asupra a tot cât cuprinzi cu ochii... Minunea cea mare a fost că atingerea cu îngerul îl întărea pe om. El devenia mai puternic, pe măsură ce se îndelunga îmbrățișarea. Virtutea lui creștea, cu cât dura misterioasa inițiere. Iacob se împuternicia ca Anteu, dar spre deosebire de acela, nu atingând pământul ci cerul coborând în înger. Omul alăturat de înger sugea fluid sfânt, care trecea în el ca în legea vaselor comunicante, din cel plin în cel gol, prin mediatorul înaripat încât precursorul lui Cristos a trebuit să se smulgă cu violență din veriga 32 V. Voiculescu. Lacul rău în Opera literară. Proza. București: Editura Cartex 2000, 2003, p. 123. 33 N. Crainic, op. cit., p. 118. 34 D. Micu, op. cit., p. 65. 35 V. Voiculescu, Pe decindea Dunării, Argonaut, Sufletul în Gândirea. București, an VII, nr. 1, ianuarie, 1927, pp. 5-7, disponibil la http://documente.bcucluj.ro/web/bibdigit/periodice/gandirea/, accesat la 08.02.2011. 36 V. Voiculescu, Lupta cu îngerul în Gândirea. București, an XII, nr. 1, ianuarie, 1932, pp. 26-27, disponibil la http://documente.bcucluj.ro/web/bibdigit/periodice/gandirea/, accesat la 09.02.2011. 236 ce-l strângea din ce în ce mai cumplit, înainte de a se umple de el omul întreg... Căci nu era el 37 messia, menit să săvârșiască deplin transfuzia divină.”37 Se poate observa aici ideea sofianicului, a transcendentului care coboară, idee scumpă atât lui N. Crainic cât și lui L. Blaga. Pe de altă parte, V. Voiculescu, la fel ca L. Blaga, nu agreează tendința de închistare în doctrină a gândirismului. Încercând să facă ordine prin terminologia voiculesciană (folosită în teoria cu privire la artă și tradiție), Mircea Braga observă efortul creatorului de „a evita separarea tranșantă de excesul « gîndirist »,”38 39 separare pe care L. Blaga nu a ezitat să o facă. El remacă faptul că poetul se delimitează, totuși, de această direcție exemplificând printr-o replică a lui Voiculescu din interviul acordat lui I. Valerian: „Tradiționalismul se naște, nu se face... N-aș refuza inspirației mele un subiect cu caracter tradiționalist, dar nu înțeleg să abuzez. De aici și pînă la sistema - subl. ns. M.B. - tradiționalistă e o prăpastie.” Același M. Braga observă o similitudine între modul în care L. Blaga „regândește mitul creștin în termenii unui pronunțat panteism,”40 refuzând dogmatismul, și abordarea voiculesciană din Sacul cu cartofi, o reluare în proză, din 1953, a unui „poem dramatic” elaborat și publicat în 1934, unde „sînt infirmate orice mobiluri ortodoxist gîndiriste.”41 „Paznicul singur crescuse pînă a-l înțelege cu inima... în inima lui s-a răsfrînt de acum încolo toată drama din sufletul tînărului. Rînd pe rînd a fost, cu Ițic odată, ucenic la rabin și la preot, a învățat cu osîrdie legile, le-a simțit întîi dulci, apoi strîmpte, amare și le-a zvîrlit ca să se facă ateu, bezbojnic... Omul blînd din popor, aluatul acela de moldovean pașnic cu rusnac aiurit, întruchipează mulțimea, gloata sătulă de varga lui Moise și crucea lui Isus, setoasă de nou, lacomă [de] senzațional, gata să pornească pe căi aspre, nemaiumblate. Cuvintele lui Ițic cad în mintea lui ca razele magnetice din privirile unui fachir pe pamîntul în care va crește numai în cîteva 42 ceasuri, dintr-o sămînță atunci pusă, un copac întreg.”42 În completare, pare oportună sublinierea modului în care vede V. Voiculescu relația dintre artă și credință: „Mă întrebați despre credință și expresia ei lirică? Despre artă și credință?.. Vă voi răspunde în ce privește înotul, cu cât gesturile în apă sânt mai mari și mai gălăgioase, cu atât înotătorul e mai slab, mai nesigur, aproape de înecare. Neștiutori, începătorii fac cele mai sgomotoase, dezordonate și grandilocvente gesturi cu brațele și picioarele... Înotul perfect, se face fără opintiri, e nesimțit.. Plutești, aproape cufundat întreg în apă, abia mișcând.. Astfel e înotul de fond, înotul serios în mare și ocean..”43 În final, se poate afirma cu certitudine faptul că revista Gândirea a reprezentat unul dintre centrii nervoși ai ideologiei culturale interbelice românești. Ca revistă literară, fie și doar simplul fapt (nu chiar simplu, la o adică) că în paginile ei a publicat Mateiu Caragiale una dintre capodoperele literaturii române, Craii de Curtea-Veche, ar recomanda-o pentru coronița de premiant. O apreciere deosebită vine din partea unui reprezentant de marcă al 37 ibidem, p. 27. 38 Mircea Braga, V. Voiculescu în orizontul tradiționalismului, București, Editura Minerva, 1984, p. 69. 39 I. Valerian, De vorbă cu... V. Voiculescu în vol. Cu scriitorii prin veac, București, Editura pentru literatură, 1967, p. 239 apud M. Braga, op. cit., p. 68. 40 M. Braga, op. cit., p. 127. 41 ibidem, p. 128. 42 V. Voiculescu, Sacul cu cartofi în Opera literară. Proza. București: Editura Cartex 2000, 2003, p. 411. 43 V. Voiculescu, Confesiunea unui scriitor și medic în Gândirea, București, an XIV, nr. 8, octombrie, 1935, p. 400, disponibil la http://documente.bcucluj.ro/web/bibdigit/periodice/gandirea/, accesat la 09.02.2011. 237 modernității vieneze, ca să fim în ton cu lucrarea lui Moritz Csaky44, Hugo von Hofmannsthal : „Noi, scriitorii germani, am fi mândri să avem o revistă literară ca a voastră. O comparație cu La Nouvelle revue frangaise, sau cu corespondenta ei de peste Rin, Die Neue Rundschau e în avantajul Gândirii.”45 Pornită la drum pe urmele Luceafărului sibian, a fost nevoită, la fel ca și acesta, să se mute la București. Eclectismul reprezintă una din coordonatele Gândirii, prestigiul acesteia venind din multitudinea de opinii găzduite în paginile ei. Marea majoritate a scriitorilor și criticilor interbelici au colaborat aici, chiar dacă unii dintre ei doar pentru o scurtă perioadă. Doi dintre pilonii pe care s-a sprijinit literatura de la Gândirea au fost V. Voiculescu și Ion Pillat. Credința adâncă a primului dintre ei, și creația literară ce a rezultat din această credință, s-a pliat, cu delimitările amintite anterior, pe direcția ortodoxistă și autohtonistă imprimată de Nichifor Crainic. Direcțiile divergente, de multe ori, ale colaboratorilor revistei, cantonate însă în cadrul aceleiași orientări spirituale, au dat credibilitate acesteia, chiar dacă alunecarea spre extrema dreaptă a liderului Gândirii, Nichifor Crainic, și încercarea de anexare la carul funerar al politicii i-au cam decolorat aureola, în zilele de final, determinând un tratament ostil din partea criticii patronate de regimul comunist ce s-a instaurat după război. Bibliografie: Antohi, Sorin (coordonator). Modernism si antimodernism. Noi perspective interdisciplinare, colecția Addenda Cuvântul, Editura Muzeului Literaturii Române și Editura Cuvântul, București, 2008. Blaga, Lucian. Nichifor Crainic în Gândirea. București, an. XX, nr. 6, iunie, 1941, disponibil la http://documente.bcucluj.ro/web/bibdigit/periodice/gandirea/. Blaga, Lucian. Revolta fondului nostru nelatin în Gândirea. Cluj, an I, nr. 10, septembrie, 1921, disponibil la http://documente.bcucluj.ro/web/bibdigit/periodice/gandirea/. Blaga, Lucian. Trilogia culturii. Spațiul mioritic. București: Editura Oficiului de Librărie, 1937. Braga, Mircea. V. Voiculescu în orizontul tradiționalismului, București: Editura Minerva, 1984. Crainic, Nichifor. Isus în țara mea. București, an. II, nr. 11-12, ianuarie, 1923, disponibil la http://documente.bcucluj.ro/web/bibdigit/periodice/gandirea/. Crainic, Nichifor. Parsifal în Gândirea. București, an. III, nr. 8-9, 10-20 ianuarie, 1923, disponibil la http://documente.bcucluj.ro/web/bibdigit/periodice/gandirea/. Crainic, Nichifor. Sensul tradiției în Gândirea, București, an. IX, nr. 1-2, 1929, disponibil la http://documente.bcuclui.ro/web/bibdigit/periodice/gandirea/. Csaki, Moritz. Viena și Europa Centrală. Modernitatea vieneză - Postmodernitate -Globalizare în Secolul 21, nr. 7-8-9, 2003, disponibil la http://www.secolul21.ro/viena16.htm. Lovinescu, E. Scrieri, vol. 6 (Istoria literaturii române contemporane 1900 - 1937, ediție de Eugen Simion), București: Editura Minerva, 1975. Micu, Dumitru. Gîndirea și gîndirismul. București: Editura Minerva, 1975. 44 Moritz Csaky. Viena și Europa Centrală. Modernitatea vieneză - Postmodernitate - Globalizare în Secolul 21,nr. 7-8-9, 2003, pp. 17-18 disponibil la http://www.secolul21.ro/viena16.htm accesat la 20.01.2011. 45 Hugo von Hofmannsthal apud Emil Pintea, op. cit., p. 6. 238 Nemoianu, Virgil. Antohi, Sorin. România noastră. Conversații berlineze, București: Institutul European, 2009. Pintea, Emil. Gândirea. Antologie literară. Cluj: Editura Dacia, 1992. Vianu, Tudor. Statul ca îndreptar în Gândirea, București, an. III, nr. 11, 5 februarie 1924. Voiculescu, V. Confesiunea unui scriitor și medic în Gândirea, București, an XIV, nr. 8, octombrie, 1935, disponibil la http://documente.bcucluj.ro/web/bibdigit/periodice/gandirea/ Voiculescu, V. Lacul rău în Opera literară. Proza. București: Editura Cartex 2000, 2003. Voiculescu, V. Lupta cu îngerul în Gândirea. București, an XII, nr. 1, ianuarie, 1932, disponibil la http://documente.bcucluj.ro/web/bibdigit/periodice/gandirea/ 239 ANA BLANDIANA - DESPRE MIRACOLUL ALTERITĂȚII Drd. Irina ZAMFIR Universitatea „Alexandru Ioan Cuza” din Iași În sens general, se poate spune că alteritatea este, în același timp, condiție și instrument al dinamicii identitare. În peisajul literar în care diferența e evaluată drept suprema valoare, Ana Blandiana face excepție de la regulă. A fi sau a nu fi ca alții nu reprezintă pentru spiritul blandian totul. Satisfacția autentică revendicată de elitiști este nu cunoașterea, cât recunoașterea poeziei, în sensul cunoscutului paradox de care însăși eseista Ana Blandiana vorbea: nu e greu să fii nou, e greu să fii etern! Cuvinte-cheie: alteritate, dinamică identitară, diferență, recunoașterea poeziei, etern Fiică a Transilvaniei, născută în miezul unui veac tragic, ANA BLANDIANA, auzind chemarea Poeziei, fără a fi vinovată sau a avea un merit, va îmbrăca veșmântul nobil al „cântăreților bolnavi”, pentru a rosti suferința inefabilă a ființării identității ca alteritate. Toată literatura modernă, care vorbește despre odiseele ce duc la mari descoperiri, pledează în numele avizării următoarei emoții: „Asemănarea nu asemuiește pe cât deosebește diferența. Natura s-a silit să nu facă nimic care să nu fie diferit de ceea ce a făcut anterior”1. Această uimire ține de ceea ce Hannah Arendt va numi „„miracolul”, iar Emanuel Levinas „miracolul exteriorității”. Jocul e existent încă de la Platon între Același și Celălalt, ca genuri ale ființei, categorii traduse de moderni ca joc între eu și non-eu. E evident caracterul „paradoxal” al identității. De la afirmația lui Heraclit, conform căruia nu te poți scălda de două ori în același râu, la aforismul lui A. Rimbaud: „Eu este un altul”, formule care subliniază faptul că identitatea se construiește prin confruntarea dintre același și altul, dintre simultaneitate și alteritate, sunt nenumărate2. În lucrarea „Soi meme comme un autre”, Paul Ricoeur se desprinde de eul suveran și transparent al lui Descartes, un eu care cugetă, și care are despre sine o intuiție nemijlocită, și propune un sine înrădăcinat în istorie, despre care nu avem cunoștințe decât indirect (prin semne, simboluri, texte). Fără a fi cazul să invocăm neajunsuri în înțelegerea ori apropierea de spiritul și viața Anei Blandiana, ne complacem să ne descoperim, descoperind-o drept „poetul tânăr”, care, cu siguranță, prin text și dincolo de text, a încercat să verifice utopicul imperativ „Noace te ipsum!”. În doar câteva versuri, esențializează sensul unic și ireversibil al existenței umane: „Sunt / Asemenea / Nisipului clepsidrei care poate fi timp / Numai în cădere...” (Carantină). Timpul nu există decât grație sublimei noastre „căderi”, ce dă „greutate” vieții (fie că vorbim de asemănare, de conștiință de sine, disculpare sau vină). Sensul, menirea poeziei nu este de a da verdicte, soluții, ci sclipiri problematizante. În sensul acesta, se pare că Ilie 1 Montaigne, Eseuri, III, București, Editura Minerva, 2002, p. 13. 2 Gilles Ferreol, Guy Jucqois (coord), Dicționarul alterității și al relațiilor interculturale, traducere Nadia Farcaș, Iași, Editura Polirom, 2005, p. 328. Constantin e îndreptățit să-și pună următoarele întrebări: „Fără păcatul originar Universul ar 3 fi o clepsidră goală? O secundă - eternitatea în absența Omului?”3 Sinele nu se poate percepe decât pornind de la altul. Această structurare prin alteritate se află în centrul interacțiunii verbale, acolo unde eu îl constituie pe tu și reciproc: „Atunci când spunem înțeleg că tu ești capabil să te desenezi pe tine însuți drept eu.”4 O formulare analoagă găsim și după Emil Benveniste, pentru care instalarea subiectivității în limbaj este cea care creează categoria persoanei. Reciprocitatea din cadrul relației - o diferență fundamentală dintre Ricoeur și Levinas, al doilea propunând o abordare asimetrică în care „celuilalt i se conferă prioritate asupra subiectului”5, nu e decât una din formele necesarei luări în considerare a alterității în construirea identității personale. În sens general, se poate spune că alteritatea este, în același timp, condiție și instrument al dinamicii identitare. În peisajul literar în care difernța e evaluată drept suprema valoare, Ana Blandiana face excepție de la regulă. A fi sau a nu fi ca alții nu reprezintă pentru spiritul blandian totul. Unicitatea nu se revendică explicit, de vreme ce se subscrie „viciului nepedepsit” al luării în posesie a cuvântului, robită fiind în mod conștient călătoriei prin Poezie, Insula din ziua de ieri, după numele originalului roman al lui Umberto Eco. Satisfacția autentică revendicată de elitiști este nu cunoașterea, cât recunoașterea poeziei, în sensul cunoscutului paradox de care însăși eseista Ana Blandiana vorbea: nu e greu să fii nou, e greu să fii etern! Eternitatea poate fi cucerită nu prin spectaculozitatea originalității, cât printr-o „suferință în sine” creatoare de poezie. De altfel, reputația Anei Blandiana, dacă pentru unii e pe deplin justificată, pentru alții rămâne misterioasă, și, totuși, o calitate trebuie recunoscută, invocându-l în sensul acesta pe Ion Barbu, care o găsește vinovată doar de faptul că este onestă, că nu aruncă ostentativ acele „grămezi de gunoi erudite”. Cronotopia poeziei depășește cadrele limitative și prozaice ale existenței, înfruntând valurile eternității, devenind favorabil refugiului, păstrării inocenței și vieții paradisiace sau izolării, alienării, frustrării, abandonului și pedepsei. Categoria sublimului naște miracolul alterității: „Toți cei care ating sublimul seamănă unii cu alții”6, marii poeți seamănă cu toții între ei. Pentru a fi mai convingători, vom trece cuvintele de mai sus prin „vama metaforei”, recunoscând că poezia originală strălucește, iar cea eternă luminează! Poetul nu are stări, ci revelații, nu se bucură și nu se întristează, ci ia cunoștință de bucurie și de tristețe. Dacă poezia a uitat lumea din care a ieșit, ca un abur, poetul devine o făptură suferindă de „mica amnezie”, discursul revelând aspirația expresiei spre miracolul alterității. Lirismul nu-și are seva, puterea de a simți lumea sau de a o transfigura, ci este emanația impersonalizării. Se poate recunoaște „exponentul fără memorie”7, însă nu prin accident biologic, ci printr-un exercițiu expiator sau, se poate vorbi, despre o uitare strategică a ființei subiective, de îndepărtare vârstelor „inferioare”. Obosit de experiență morală („Mă uit în trecut și nu înțeleg / Urmele pașilor mei”), conștient că îngerii cad „nu din păcat, ci din oboseală”, poetul simte nostalgia „repaosului”: „Durere limpede, moartea m-a-ntors / În brațele tale supus, aproape copil [...]” (Pieta) Raportul dialectic dintre același și celălalt interferează cu un raport similar între individul singular și colectivitate. Pe de altă parte, idetitatea se bazează pe o afirmare a eului, 3 Ilie Constantin, Complicitatea fertilă, Cluj-Napoca, Eitura Dacia, 1994, p. 184. 4 Paul Ricoeur, Soi meme comme un autre, Paris, Seuil,1996, p.92. 5 Ibidem, p.198. 6 Dumitru Micu, Limbaje moderne în poezia românească, București, Editura Minerva, 198, p. 253. 7 C. Stănescu, Poeți și critici, Cluj-Napoca, Editura Dacia, 1995, p.40. 241 pe o individualitate care-l face pe fiecare om unic, diferit de ceilalți. Se face trimitere și la noi, caracterizat de o serie de determinări care-i permit fiecărui eu să se poziționeze în raport cu un „accelați altul”, să se recunoască într-o serie de valori, de modele și idealuri vehiculate cu care se identifică. Poeta nu are altă soluție decât literatura ca o veșnică rătăcire, dincolo de urcușurile și coborâșurile vieții prin cuvânt. În sensul acesta, înțelegem dimensiunea dramatică a confesiunii blandiene: „Pentru mine cuvintele nu sunt decât un rău necesar”. Ba mai mult, se vorbește de „teama” de literatură , dezamăgirea de a avea cuvântul drept organ al comunicării, de unde „Neîncrederea în cuvinte care aduce în chip fatal neîncrederea în o Poezie, ca literatură” : „Doamne, câtă literatură cunoaștem! /Sentimentele - vă amintiți? -le-am învățat încă de la școală”, „Trădează litera [...] / Semnul e ambiguu”. (Dans) Darul de a rosti suferința inefabilă nu este, în interpretare Anei Blandiana, un privilegiu așa cum înțelegea Goethe („Și dacă omu-n chinuri amuțește, / Un zeu mi-a dat în dar să spun ce sufăr”), ci un blestem: „Tragic mi-e darul, asemeni pedepselor vechi / Ce strămoș mi-a greșit ca să-i port-lauri-vina? / Tot ce ating se preface-n cuvinte...” (Darul) Poetul se simte damnat, rostind „inexprimabilul” cu mijloace perimate, cu vocabule care prin cenzură și-au alterat chiar și proprietatea referențialității: „Se iau cuvinte proaspete și se vorbesc / Până când rămân lustruite, egale / Și nimeni nu-și amintește ce formă aveau și ce sens” (Cât mai e timp). Singura opțiune ar fi, dincolo de dorința de a purifica cuvintele: „Aș vrea să aud vorbele toate la un loc / Să le aprind, să dezbrac lumea cu ele”, să salveze ce poate fi salvat din prospețimea originală a logosului, să facă chiar imposibilul pentru a capta „umbra cuvintelor”, dublul lor metafizic, „sufletul” : Din cuvânt / Nimic nu mai e de preț / Decât umbra / Și nu mai au umbră cuvintele care și-au vândut sufletul.” (Vânătoare) În imaginarul mito-poetic se interpretează umbra ca dublul persoanei, ca întruchipare a sufletului, despărțit de trup. Umbra, ca un eu imaterial, ca dublu devitalizat, e privită ca ipostază a morții ce însoțește ființa. Asocierea umbrei cu moartea, cu lucrurile pământești, efemere e o temă de circulație universală în lirică, iar motivul umbrei, care însoțește destinul oamenilor, e frecvent întâlnit la Mihai Eminescu, Tudor Arghezi, Lucian Blaga. Când murim, nu facem altceva decât să ne retragem în propria umbră și să devenim unu pentru a se începe un nou ciclu existențial, dispunând printr-un nou început de energia creatoare primordială: „Harul scriitoarei e un har al înnoirii în unitate și repetare a permanentei intenții”.8 9 Identitatea este prin ea însăși dialogică, pentru că nu se poate construi decât prin dialog cu celălalt, orice imagine de sine este supusă recunoașterii de către celălalt. Re-cunoașterea este înscrisă și ea în dialectica identității și alterității, întrucât celălalt trebuie să re-cunoască persistența unor trăsături care asigură unicitatea subiectului și să îi poată distinge de ceilalți. Poezie după poezie, lasă tema neîncepută, cu toate că o explorează întensiv. Poezia începe și reîncepe altfel, ca și cum n-ar fi fost tot despre același. Trecutul poeziei este de fiecare dată uitat în felul cel mai sincer cu putință. Alternanța dintre momentul abolirii și cel al regenerării asigură poeziei o respirație firească și necesară dezvoltării de neprevăzut. Arătând că opera se naște dintr-o experiență de vIață, poetul creează folosindu-se de senzațiile, întâmplările vieții ca de un dicționar furnizor de cuvinte. Guetan Picon preciza astfel obligația criticii: să surprindă experiența confuză, ambiguă deseori, parțial inconștientă, a cărei expresie sau revelație este opera însăți. 8 Eugen Simion, Scriitori români de azi, București, Editura Litera, 1998, p. 331. 9 Lucian Raicu, Fragmente de timp, București, Editura Cartea Românească, 1984, p. 248. 242 Ana Blandiana pozează într-o identitate cu o sensibilitate retractilă, care în fragilitatea și vulnerabilitatea ei caută mereu un adăpost, un mod de a se salva. Ieșirea din timp, fuga de istorie sunt locuri comune literaturii moderne. Poeta fuge din lume, din propria-i ipostază lucidă, confundându-se în somnul care e o „stare dumnezeiască”. Somnul cunoaște o aureolă poetică deosebită, fiind asociat morții temporare sau unei călătorii din lumea de dincolo. Proba somnului, (veghei) face parte din riturile de inițiere. Ghilgameș, eroul sumeriam al celei mai vechi epopei, coborât în Infern în căutarea vieții fără de moarte, este supus probei somnului. Eroul nu rezistă acestei ultime încercări , ratând astfel șansa nemuririi. A învinge somnul, a rămâne „treaz” echivalează, în viziunea lui Mircea Eliade, cu o transmutație din condiția umană. „A rămâne treaz” înseamnă a fi pe deplin conștient, adică a fi prezent în lumea spiritului. Noaptea de la Ghetsemani apare tragică prin incapacitatea discipolilor de a veghea alători de Iisus. Somnul pentru autorul Luceafărului era un antidot al durerii în spiritul Nirvanei. Pentru Ana Blandiana, ca și pentru poetul din Lancrăm, somnul oferă posibilitatea contactului cu transcendența: „Când suntem treji, suntem în lume - Când dormim, dormim în Dumnezeu”. (Zi și noapte) Manifestarea modelului productiv eminescian sau blagian înseamnă în poezia Anei Blandiana nu doar identificare, ci și delimitare într-un fascinant joc al replicilor. Singurătatea e sentimentul absenței. Somnul pentru Ana Blandiana nu e somnie eminesciană, ci ecranul care desparte o lume (a senzațiilor) de alta (a cuvintelor). Poezia ca și erosul, fiind des-facere, la fel ca visarea, coborârea în somn și oglinda, apa, cerul, constituind mediul provocator și în același timp formator. Într-o altă poezie tratează, dincolo de o aparentă atitudine ludică, sensul grav și parfumat al puterii de a recunoaște identitatea ca alteritate prin corespondență: „E chiar atât de greu să ghiciți? /Nu bănuiți după ochii mei /După mâinile mele atât de asemenea /După gura mea pictată / De atâtea milioane de ori? / Iertați-mă, uit mereu că e totul prestabilit / Și totuși un ultim cuvânt: / Nici după ce spun / Nu știți cine sunt?” (Cel viu) Problema nu este a „existenței” celuilalt și nici al constituirii lui prin analogie cu propriul eu. Celălalt este un dat și nu se poate percepe drept un alt eu, decât în cadrul unui legături cu mine. Jean Paul Sartre scria, în 1943, în „Ființa și neantul”: „Teoriile fac un efort pentru a distinge în adâncul conștiințelor o legătură fundamentală și transcedentală cu celălalt, care ar face parte integrantă cu fiecare conștiință, încă din momentul apariției sale”.10 Poemele de maturitate ale Anei Blandiana sunt receptate drept „documente ale memoriei colective”11, sfera de influență a reprezentărilor înscriind construcția identitară într-o tensiune între continuitate (fidelitatea față de tradiție, transmiterea unei memorii colective) și ruptură (îndoială, criză). E celebru poemul „Cred”: „Eu cred că suntem un popor un popor vegetal, / De unde altfel liniștea / În care așteptăm desfrunzirea? / De unde curajul / De-a ne da drumul pe topoganul somnului / Până aproape de moarte, / Cu siguranță / Că voi mai fi în stare să ne naștem din nou? / Eu cred că suntem un popor un popor vegetal, / Cine a văzut vreodată un copac revoltându-se”. Salvarea morală se găsește acolo unde mitul elen situa eșecul și moartea: în călcâiul vulnerabil al lui Achile. Acest punct sensibil pare a însemna permanența soteorologică a nevinovaților („De călcâiul lui Achile / Atârnă încă soarta întregului Univers). 10 Jean Paul Sartre, Ființa și neantul,traducere Neacșu Adriana, Pitești, Editura Ekaim,2004, p. 277. 11 Anton Holban, Salonul refuzaților, Iași, Editura Moldova, 1995, p.135. 243 În „Umilința”, autoarea simte ca pe o gravă culpabilitate starea ei (care e a noastră a tuturar) de slăbiciune absolută, ce interzice să aibă impact asupra lumii și să intervină în curgerea cosmică a vieții: „Nu pot împiedica ziua să aibă 24 de zile / Potdoar spune: / Iartă- mă pentru durata zilei.” În „Legături”, Ana Blandiana trăiește o adevărată exasperare narcisiacă: „Totul este eu însămi / Dați-mi o frunză care să nu-mi semene / Mă hăituiește universul cu mii de fețe ale mele / Și nu pot să mă apăr decât lovind în mine.” Întâlnim aici o situație de expansiune a individualității, a unei imagini globalizante. Această asemănare are o logică paralizantă: „Într-un univers de oglinzi în cioburi se reiau la infinit Eul, orice acțiune 12 ar putea echivala cu altceva decât o agresiune contra sa însăși.”12 Poetul e o „conștiință-martor” sau mai bine spus „actor social” preocupat să dea sens prezenței sale în lume. Cultura poate fi un rezervor inepuizabil a cărei substanță vorbește de interacțiunea omului cu mediul său și cu semenii. Această cultură, produsă de actorii sociali nu este cu nimic mai substanțială decât identitatea. Identitatea culturală face apel adesea la mituri fondatoare. Etnicul revendică o identitate de natură genetică, declanșând conștiința faptului că aparținem unei singure vaste familii, unite prin sânge, adică prin origine și caracteristici genetice comune. Ana Blandiana vorbește de gravitatea raportului dintre individ și colectivitate , dintre prezent și trecut. Accentul cade nu pe individualismul exacerbat, ci pe sentimentul prăpăstios al damnării, dincolo de încrederea în puterea de supraviețuire a sufletului colectiv, Ana Blandiana întruchipând morala creației ce luptă pentru dreptul său la existență, militând pentru valoarea demnității umane. Revelația prizonieratului în nume aduce în atenție miracolul alterității eului exilat: „Cât de străin mi-e numele meu / Nu înțeleg / Cum m-am închis de bunăvoie în el”. Oriunde s-ar afla spiritul creator nu se poate simți decât ca exilat în raport cu socitatea. În măsura în care este radical, exilul interior al unui scriitor nu este mai puțin autentic decât al confratelui care s-a decis pentru acela propriu-zis: „Pornesc în mine în exil / Tu ești parte mea de pământ / Numai din tine știu să mă înalț”. (Exil) Izgonirea din Paradis rămâne exilul primordial, astfel încât asumarea culpei ancestrale și a „căderii” poate înnobila mesianic pe orice individualitate confruntată cu ideea de Istorie, care nu o aceeptă ca atare și o vede ca un blestem. Atunci el nu-și mai trăiește viața, ci este trăit de ea, devine un simplu actor social într-un joc teatral mundan, pe care nu-l mai înțelege. Autoexilul are uneori drept temei intenția de raportere la semeni prin despărțire și luare de distanță în speranța câștigării identității în cunoștință de cauză. Veritabil exil este acela când nu se mai poate găsi un refugiu, nu pentru a trăi, ci pentru a supraviețui. La Ana Blandiana adevărata metamorfoză în sensul ovidian al termenului în urma căruia se dobândește esența veritabilă a propriei ființe, deși e loc străin, nu e ostil, nici măcar la început. Așadar, există o premeditată convingere privind decizia luată, pacea interioară fiind consecutivă convingerii că alegerea a fost corectă. Sentimentul de a te crede mai util interior, ține de liberul arbitru, iar actul de conștiință e întrevăzut a fi salvator. Exilul e o condiție privilegiată a procesului euristic. Trecutul nu rămâne o amintire în stare latentă, activată din când în când prin mijlocirea a ceva asemănător gustului de madlenă proustiană, ci se constituie în principiu evaluator. Navetistul între două stări încearcă să o traducă pe una prin termenii celeilalte, având ca sprijin, paratrăsnetul memoriei. Departe de țară, Mircea Eliade a simțit mai acut românește. Fără a putea vorbi de o recunoaștere a identității pirdute, „repatrierea” se transformă într-un efort de recucerire a 12 Ion Constantin, op. cit., p. 184. 244 alterității. Eul liric supraviețuiește închis (înghețat) în cuvântul poeziei, de unde oricând „căldura” eternului lector îl va recupera, readucându-l, de fiecare dată, la o altă viață. Împărtășindu-ne din miracolul alterității blandiene, vom năzui în reașezarea poeziei, a valorilor nobile, sacre, în locul meritat; vom fi mai buni, vom vedea poezia asemeni stelei polare, spre a putea visa în continuare și a ținti spre ideal. Dincolo de a lansa o iluzie, o searbădă poleire cu fericire, cuvântul poate schimba lumea. Poeții, chiar dacă nu pot schimba lumea, totuși, fiind consumatori ai suferinței, „materia primă a cărților”, vor putea influența viitorul. BIBLIOGRAFIE SELECTIVĂ Montaigne, Eseuri, III, București, Editura Minerva, 2002 Gilles Ferreol, Guy Jucqois (coord), Dicționarul alterității și al relațiilor interculturale, traducere Nadia Farcaș, Iași, Editura Polirom, 2005 Ilie Constantin, Complicitatea fertilă, Cluj-Napoca, Eitura Dacia, 1994 Paul Ricoeur, Soi meme comme un autre, Paris, Seuil,1996 Dumitru Micu, Limbaje moderne în poezia românească, București, Editura Minerva, 198 C. Stănescu, Poeți și critici, Cluj-Napoca, Editura Dacia, 1995 Eugen Simion, Scriitori români de azi, București, Editura Litera, 1998 Lucian Raicu, Fragmente de timp, București, Editura Cartea Românească, 1984 Jean Paul Sartre, Ființa și neantul,traducere Neacșu Adriana, Pitești, Editura Ekaim,2004 Anton Holban, Salonul refuzaților, Iași, Editura Moldova, 1995 245 CONSTANTIN VIRGIL GHEORGHIU - SINGURĂTATEA CA PREȚ AL 5 DEMNITĂȚII 5 Rodica Ioana OLAH (MARIAN) Universitatea „1 Decembrie 1918”, Alba Iulia Constantin Virgil Gheorghiu, celebrul autor al Orei 25, își dezvăluie o latură mai personală a creației sale în Omul care călătorea singur (1952). Scris cu intenția de a respinge acuzațiile de antisemitism asupra autorului său, romanul are drept temă majoră singurătatea. Originalitatea sa constă în promovarea teoriei „celui de-al doilea punct de vedere”, adică acceptarea subiectivității umane. Urmare a dezrădăcinării eroului, consecință a evenimentelor istorice (cel de-al doilea Război Mondial), singurătatea este, peste toate, prețul plătit pentru hotărârea de a nu accepta compromisul în viață. Titlul romanului este contrazis însă în final, căci eroul are o revelație chiar înaintea morții: în realitate, el nu a fost niciodată singur, întrucât Dumnezeu i-a fost mereu alături. Cuvinte-cheie: singurătate, subiectivitate umană, dezrădăcinare, demnitate Constantin Virgil Gheorghiu s-a distins de nenumărate ori între figurile exilului românesc prin atitudinile și declarațiile sale controversate, uneori chiar șocante, nu puțini contestatari ai săi sugerând chiar o oarecare intenție de a ieși în evidență cu orice preț. Dacă celebrul său roman Ora 25 ni-l face cunoscut drept un militant împotriva comunismului și a capitalismului deopotrivă, o altă latură a scriitorului se descoperă lecturând o carte scrisă la câțiva ani depărtare, într-o perioadă mai dificilă a vieții sale. Romanul L'homme qui voyagea seul a apărut în 1954, la editurile Plon și du Rocher din Paris. Versiunea în limba română a văzut lumina tiparului mult mai târziu, în 2010, la editura Sophia din București, în traducerea lui Gheorghiță Ciocioi, fiind considerată una dintre cele mai reușite traduceri la noi a unei cărți a lui Constantin Virgil Gheorghiu. Volumul românesc beneficiază și de o prefață foarte elogioasă din partea criticului francez Thierry Gillyboeuf. Acesta semnalează faptul că lucrarea continuă acțiunea din Martorul orei 25 și Ispita libertății, chiar dacă, din punctul de vedere al apariției, le precede cu câteva decenii. Prin urmare, ea poate fi considerată un al treilea volum al Memoriilor, dintr-o serie mai lungă pe care autorul și-a propus-o, dar nu a reușit să o finalizeze. În atmosfera ostilă creată în jurul autorului după marele succes al romanului Ora 25, alimentată de acuzațiile de antisemitism la adresa reportajelor de război din tinerețe, totul culminând cu cotroversata vizită în Argentina, la invitația dictatorului Juan Peron, Constantin Virgil Gheorghiu a simțit, probabil, nevoia de a se justifica, atât în fața admiratorilor, cât și în fața contestatarilor. Astfel a apărut Omul care călătorea singur, un roman ce conține cheia multora dintre acțiunile blamate ale autorului, dar care este departe de a fi o retractare a vreunui gest din trecut. Constantin Virgil Gheorghiu a preferat o atitudine demnă, chiar orgolioasă, fapt care, după cum însuși a prevăzut în titlu, îl va condamna la singurătate și îl va expune la critici dure într-o țară precum Franța, foarte sensibilă în chestiuni legate de antisemitism. Astfel că, după cum afirmă criticul Thierry Gillyboeuf în prefața sa, „unul dintre romanele cele mai autentice și emoționante ale lui Virgil Gheorghiu, cel mai personal”1, a avut neșansa de a fi cel mai puțin receptat. Precum majoritatea romanelor lui Constantin Virgil Gheorghiu, deși construită ca o ficțiune, cartea este clar autobiografică. Realizând o comparație cu cele două volume de Memorii, sau chiar cu Ora 25, se pot găsi numeroase similitudini, de la prenumele protagoniștilor (Traian Korugă/Traian Matisi) până la traseul aproape identic al personajului de roman cu al memorialistului însuși: este primul fiu al unui preot de la țară, urmează Liceului Militar din Chișinău, devine un jurnalist de succes la rubrica faptului divers a ziarului „România”, primește premiul regal pentru un volum de poezie, este trimis ca reporter de război în Basarabia și Crimeea, ajunge atașat cultural la Ambasada Română din Zagreb, se înscrie la Facultatea de teologie din Heidelberg, trăiește și publică în Franța, iar la un moment dat este invitat în Argentina de însuși Juan Peron. În plină celebritate, eroul suferă atacuri din toate părțile, inclusiv din partea foștilor susținători. Prin urmare, Omul care călătorea singur este un roman cu cărțile pe față, lipsit de orice cifru, un roman al mărturisirilor. Cu toate acestea, la o analiză atentă, între roman și Memorii există și unele inadvertențe sau chiar omisiuni. Autoarea tezei de doctorat Virgil Gheorghiu: Les „ecritures du moi”, Emilia Niculescu Malgras, semnalează aceste discrepanțe și le explică prin intenția autorului de a-și crea o anumită imagine în fața lectorilor săi. Scopul cărții în ansamblul ei a fost acela de a-l absolvi pe „inculpat” de acuzațiile formulate la adresa sa, de aceea autorul ei preferă să nu amintească anumite aspecte ale biografiei sale, chiar cu riscul de a pierde din coerența relatării. „El amestecă datele, jurnalele, evenimentele, suprimă ceea ce nu vrea să spună și se înfățișează cititorului ca un tânăr talentat, recunoscut de mediul literar ca o mare speranță a literaturii române. Totul este sacrificat acestui proiect; uneori textul devine confuz, datele istorice amestecate, se dă impresia că memoria este vagă. Păstrează sub tăcere fapte care l-ar putea acuza din nou. Să nu uităm că Omul care călătorea singur este scris puțin după marele scandal și, prin urmare, el a vrut, cu această carte, să se justifice, să se arate cititorului ca inocent. De aceea evită să vorbească despre tot ce ar putea constitui o probă suplimentară printre acuzațiile aduse contra sa. Astfel am putea interpreta faptul că el nu a scris nimic despre activitatea sa la un jurnal precum «Cuvântul», al cărui director era filosoful Nae Ionescu. Aceasta putea în mod sigur să-l acuze o dată în plus, dar bazându-ne pe realitatea istorică și pe textul său, credem că el nu împărtășea și nu difuza idei extremiste (se ocupa de rubrica «Faptul divers»), ca mulți jurnaliști de la acest ziar, întrucât odată interzis jurnalul de către rege, cei ce s-au făcut vinovați, inclusiv directorul, au fost arestați. V. Gheorghiu, nu numai că nu a fost implicat, dar a găsit foarte repede un post de redactor la ziarul regalist «România». (t. n.)”2 Titlul romanului se justifică încă de la sfârșitul primului capitol. Eroul, Traian Matisi, își ia la revedere de la familia sa din satul Izvor, într-o atmosferă apăsătoare. Deși au încredere în destinul său fericit, părinții și frații trăiesc un presentiment ciudat, care se va și adeveri: despărțirea, pe care Traian o considera pentru scurt timp, va fi una pentru totdeauna. Odată intrat în vâltoarea evenimentelor istorice și politice, tânarul va fi în mod repetat împiedicat să se întoarcă la ai săi, la „izvorul” său, până când se va rupe definitiv de acesta. 1 Thierry Gillyboeuf, în Prefață la Constantin Virgil Gheorghiu, Omul care călătorea singur, traducere din limba franceză de Gheorghiță Ciocioi, București, Edit. Sophia, 2010, p. 9. 2 Emilia Nicolescu Malgras, Virgil Gheorghiu: Les „ecritures du moi”, teză de doctorat, Universitatea din Nancy, 1996, p. 166 (consultată în cadrul Arhivei Constantin Virgil Gheorghiu aflate în posesia Bibliotecii Academiei Române). 247 Dacă mama își manifestă deschis durerea prin lacrimi, în timp ce tatăl este sobru și reținut ca un bătrân patriarh, fratele Nicolae rostește o replică cu valoare de verdict: „Să nu vii prea târziu, mortule!”. Apelativul „mortule” nu este lipsit de semnificație în text. Frații îl foloseau pentru a-și manifesta lipsa de înțelegere și oarecum o dezaprobare față de Traian, care stătea toată ziua și citea, fiind absent de la orice altă activitate socială normală ce l-ar defini pe un om drept viu. Acest fel de moarte nu este altceva decât tot o formă de singurătate, dictată de nevoia intelectuală a tânărului de a se izola în lumea cărților. Gesturile ritualice îndeplinite de familie la plecarea fiului sunt similare cu cele ale tatălui biblic la plecarea fiului risipitor: sărutul pe frunte, durerea mută și statura împietrită traduc o ruptură în sufletul preotului și o presimțire la fel de nefastă ca cea a mamei, chiar dacă nerostită. Tema plecării fiului risipitor este o tema preferată a lui Constantin Virgil Gheorghiu, fapt ce reiese mai ales din poezii. Sentimentul de culpabilitate în urma părăsirii satului natal îl va însoți pe acesta toată viața, aproape ca o obsesie, deși condițiile istorice, și nu reaua voință, au împiedicat întoarcerea la cei dragi. Nici succesul pe plan profesional nu îl va ajuta pe tânăr să scape de sentimentul singurătății, care apasă tot mai tare pe umerii săi, precum o povară. S-ar putea înțelege această stare și ca pe o pedeapsă a soartei față de unul care s-a pus împotriva ei. Din cauza condițiilor grele de viață, a rupt tradiția preoțească a familiei, s-a distanțat de izvorul său firesc (familia, locurile natale) și a ales un drum îndrăzneț - universitatea, cariera de jurnalist, gloria poetică. Prețul plătit pentru toate acestea este mare, căci eroul se încăpățânează în tot acest timp să nu renunțe la principiile moștenite din familie: nevinovăția și naivitatea aproape copilărești, firea verticală, ura față de compromis și, nu în ultimul rând, orgoliul de a fi astfel. Toate aceste îl distanțează de restul lumii, îl fac să se simtă unic, neînțeles, chiar dușmănit, persecutat, la fel ca autorul însuși care declara la un o moment dat: „Je suis l'homme a abattre” . Stabilit în București, norocul pare să-i surâdă foarte curând. Nevoit să se întrețină singur și să-și plătească și taxele de școlarizare, își sacrifică timpul liber, dar mai ales orele de somn, angajându-se ca redactor la ziarul „România”. Recunoașterea talentului poetic vine și ea curând printr-un premiu al Fundației Regale. Pentru momentul respectiv, era mai mult decât ar fi putut spera, după cum aflăm: „Încă dintru început, de cum sosise la București, nu cunoscuse decât succesul”3 4. Munca și succesul îi vor spori popularitatea printre cei din jur, precum și aprecierea din partea unor superiori: profesorii îl admit la discuțiile lor, iar directorul căminului îi acordă un statut privilegiat față de ceilalți studenți, adresându-i-se cu „domnule Matisi”, oferindu-i o cameră doar pentru el și aceptându-i un program flexibil, cu plecări și veniri în timpul nopții, conform obligațiilor de serviciu. Bucurându-se de toate aceste „victorii” ale sale, Traian era însă cu gândul la cei dragi de la Izvor. Lor ar fi dorit să le dedice în întregime aceste succese. Dar, paradoxal, chiar succesul va fi cel care îl va împiedica pe Traian Matisi să-și îndeplinească promisiunea de a se întoarce acasă și visul de a-i revedea pe cei dragi, întrucât superiorii îl rețin la redacție. Un scurt apel către Memorii ar fi oportun pentru a întregi înțelegerea perioadei petrecute de Constantin Virgil Gheorghiu ca redactor al rubricii faptului divers, o rubrică evitată și chiar blamată în mediul jurnalistic pentru rigiditatea specifică, ce nu permitea amprenta personalității celui ce scria, întrucât autorul trebuia să se rezume la prezentarea obiectivă și 3 Gilbert Ganne, Gheorghiu: „Je suis l'homme a abattre”, în „L'aurore”, 28 ian. 1969 (articol consultat în cadrul Arhivei Constantin Virgil Gheorghiu aflate în posesia Bibliotecii Academiei Române din București). 4 Constantin Virgil Gheorghiu, op. cit., p. 21. 248 seacă a evenimentelor. Constantin Virgil Gheorghiu tratează însă faptul divers altfel, nesfiindu-se să facă remarci subiective, ceea ce individualizeză articolele sale. Utilizând, deci, instrumente ale beletristicii într-un domeniu strict jurnalistic, îsi face, după cum însuși mărturisește, ucenicia pentru viitoarea carieră de romancier. Din nefericire, evenimentele politice din țară și din lumea întreagă se precipită tot mai mult în jurul eroului și îi perturbă definitiv viața. Abdicarea regelui Carol I, lovitura de stat și regimul de dictatură militară al generalului Antonescu îl vor arunca într-o singurătate din ce în ce mai accentuată. Ziarul fiind desființat, este nevoit să părăsească redacția ce-i devenise familiară și să caute un alt loc de muncă. Dar la microfonul Radiodifuziunii Române, unde prezenta jurnalul de dimineață, se simțea și mai singur, pentru că nimeni nu-i dădea atenție, el reprezentând pentru toată lumea doar o voce care anunța știrile. Mai mult, suferă aici din nou din pricina nefirescului instaurat peste tot odată cu noua situație din țară și din lume. Absurdul își face încet-încet loc în viețile și în comportamentul oamenilor. Astfel că, deși îl admiră pentru punctualitatea și seriozitatea în muncă, precum și pentru realizările din plan literar, directorul îl destituie pentru că primise niște sesizări din partea unora dintre ascultători, nemulțumiți de glasul care îi întâmpina dimineața: „Știu că sunteți un bun român, spuse directorul, sunteți un foarte bun român, dar ca să vorbim deschis, dumneavoastră aveți o voce de evreu. Pronunțați r-ul precum evreii”5. Uimirea lui Traian Matisi la aflarea acestui motiv absolut lipsit de raționalitate va fi fost probabil similară cu cea a naivului țăran Johann Moritz din Ora 25 de fiecare dată când identitatea sa era siluită, iar el tras la răspundere în mod absurd. Potențialul jurnalistic îl va ajuta în cele din urmă să ajungă în subordinea colonelului Stancov, șeful Propagandei. Această întorsătură oarecum fericită a soartei îi va prilejui lui Matisi una dintre experiențele cele mai marcante ale vieții sale: activitatea de reporter de război. Scrierile de pe front i-au adus lui Constantin Virgil Gheorghiu un spor de celebritate și de apreciere din partea cititorilor din țară, dar și din parte criticii, dacă ar fi să-l menționăm numai pe Tudor Arghezi, cel care a prefațat elogios Ard malurile Nistrului. Însă ulterior, în țara de adopție, Franța, aceleași scrieri au provocat daune iremediabile reputației sale internaționale de scriitor. Prin urmare, este firească dorința autorului de a trata într-un mod deosebit acest aspect sensibil al biografiei sale. Nu doar cu sinceritate (precum pretinde), ci și într-o manieră neașteptată rememorează el respectiva perioadă, renunțând chiar într-o anumită măsură la orgoliul caracteristic (ceea ce sporește, desigur, prezumția de sinceritate). Traian Matisi trăiește, scriind reportaje de război, experiențe contradictorii care, puse cap la cap, nu îi mai permit să vadă lumea așa cum o vedea înainte. Spre exemplu, are sentimente paradoxale de admirație pentru „omul nou” sovietic, întruchipat de niște prizonieri ruși, în care vede „omul viitorului” definit de filosoful Alfred Weber : „un om glacial, un om al științei, fără prejudecăți, fără Dumnezeu, fără teamă, fără dragoste, fără ură și fără gelozie”6. Apoi află, însă, că aceștia nu reprezintă tot poporul rus, care are sentimente și suflet și ale cărui „fluvii de lacrimi curg fără încetare”. Întâlnirea cu primii soldați români răniți în timpul ofensivei asupra ocupanților din Basarabia va fi dezamăgitoare pentru tânărul entuziast. În ciuda așteptărilor sale, aceștia nu au resimțit nimic extraordinar pășind primii pe pământul proaspăt eliberat. În ciuda închipuirilor sale, aceștia nu au resimțit nimic extraordinar pășind primii pe pământul proaspăt eliberat. Matisi învață cu acest prilej o lecție 5 Ibidem, p. 75. 6 Ibidem, p. 88. 249 importantă: războiul nu are nimic sublim în el, ci numai absurd și banal. Cele două tabere trăgeau la întâmplare, pe întuneric, și tot la întâmplare românii au fost răniți, ca apoi să se târască până la o fermă părăsită, unde ceea ce i-a impresionat cel mai mult a fost cantitatea de brânză lăsată acolo de ruși. Prin urmare, „lupta primei patrule ce pătrunsese în Basarabia fusese una banală, lipsită de poezie, stupidă”7. În conștiința lui Traian Matisi are loc o mutație profundă și dureroasă, constatând că „un jurnalist onest nu descrie decât ceea ce a văzut cu ochii lui. Însă câmpul vizual al unui reporter este limitat, după cum limitat era și câmpul vizual al celor doi soldați. Nu e suficient o să spui ceea ce vezi. Uneori, a povesti doar ceea ce vezi poate părea un fals monstruos”8. Realizând drama martorului, adică însăși drama jurnalistului, tânărul ajunge la concluzia că cel mai obiectiv reporter ar putea da doar o descriere subiectivă, parțială a unui fapt. În funcție de ce parte a frontului s-ar afla, un martor are imagini diferite, dar la fel de juste. A discerne dreptatea din aceste puncte de vedere uneori contradictorii este, din păcate, imposibil. Reflectând la toate aceste evenimente la care a fost martor, Traian Matisi elaborează „teoria celui de-al doilea punct de vedere”. Mergând însă puțin în urmă pe firul operei lui Constantin Virgil Gheorghiu se constată că ideea nu este nouă, ci ea apare prima dată în romanul La seconde chance, publicat în anul 1952, deci înainte de izbucnirea scandalurilor de antisemitism. Aceasta poate fi o dovadă că teoria nu reprezintă o improvizație de moment a autorului dornic să se scuze, ci o constatare sinceră. Această teorie, împreună cu obsesia de a da mărturie despre faptele pe care le-a văzut și le-a trăit, vor constitui un adevărat „arsenal” de apărare, ajutându-l să se justifice în chestiunile cele mai sensibile ale biografiei sale -reportajele de război acuzate de antisemitism. La patru ani după aceste evenimente, Traian Matisi se afla în Germania, unde lucra la manuscrisul cărții vieții sale, Romanul orei prezente. Trecuse prin nenumărate lagăre de refugiați și ducea o viață plină de lipsuri, care îi năruia sănătatea, îndeosebi vederea. Romanul scris cu prețul multor suferințe și umilințe îi va aduce însă lui Matisi celebritatea în Franța, acolo unde reușise să se refugieze în cele din urmă. Dar fiind departe de ai săi, Traian Matisi avea parte de singurătate și în public, și acasă. De data aceasta, însă, era o singurătate asumată benevol, din dorința de a se izola de lumea din jur, sau mai bine spus din neputința de a rezona cu trăirile celorlalți. Foarte puținii prieteni se vor îndrepta curând împotriva lui, în frunte cu „Maestrul”, care îi va cere socoteală pentru cartea „fascistă” Reporter pe malurile Nistrului. Episodul corespunde în planul realității cu disputa dintre Constantin Virgil Gheorghiu și Gabriel Marcel, cel care elogiase Ora 25 în presa franceză. Criticul s-a desolidarizat atunci de scriitorul român în urma scandalului de antisemitism care a avut o asemenea amploare, încât a avut ecouri chiar și la moartea autorului. „Maestrul” nu putea să înțeleagă atitudinea și afirmațiile lui Matisi pentru că el vedea lucrurile doar din punctul său de vedere, perfect rațional și just. Dar „adevărurile umane sunt relative. Toate punctele de vedere omenești, de asemenea. Nu există un punct de vedere absolut. (...) Dacă maestrul ar fi fost supus la torturile amintite în Romanul orei prezente, ar fi descoperit existența unui al doilea, unui al treilea punct de vedere. Ar fi descoperit că toate punctele de vedere umane sunt la fel de juste, chiar dacă ele par să se opună unele altora.”9 7 Ibidem, p. 92. 8 Ibidem, p. 93-94. 9 Ibidem, p. 245. 250 Așadar, în momentul cel mai greu al existenței sale, eroul este părăsit până și de vechii susținători. De la publicarea desolidarizării „Maestrului”, Traian Matisi va fi zilnic presat să dezmintă acuzațiile sau să formuleze o mea culpa. Refuzând, va suporta înjosiri, mizerii, deziceri ale unor admiratori. De aceea, invitația în Argentina, acolo unde romanul său avea mulți cititori și scandalul nu ajunsese, vine ca o gură de aer. Blestemul singurătății sale este remarcat până și de gazda sa, nimeni altul decât dictatorul Juan Peron: „Este admirabil și eroic să călătorești singur, însă este dificil, amigo.”10 Vestea morții tatălui face întuneric în jurul lui Traian Matisi, atât la propriu, cât și la figurat, întrucât, din cauza doliului impus, este ocolit pe stradă. O întorsătură bruscă de situație, accidentul și spitalizarea în stare gravă, dar mai ales apropierea morții, îi conferă însă eroului revelația supremă, și anume aceea că, dacă a reușit să stea drept în fața tuturor nenorocirilor din viața sa și să-și păstreze conștiința neîncărcată, s-a datorat faptului că, la urma urmei, nu a fost totalmente părăsit: „În definitiv, nu am fost niciodată singur. Nici un om nu este singur pe pământ, căci orice om merge pe calea sa alături de Dumnezeu, care-i îndrumă pașii pe pământ și în veșnicie...”11 Se poate constata până la ultimul rând al acestui roman atitudinea demnă, uneori chiar orgolioasă a autorului, despre care pomeneam mai sus. Constantin Virgil Gheorghiu nu-și afirmă singurătatea ca pe o infirmitate care se cere compătimită, ci mai degrabă ca pe o stare asumată benevol, o dovadă a conștiinței sale curate care a ales să se opună compromisului practicat peste tot în jur și să urmeze o cale a adevărului. Bibliografie 1. Gheorghiu, Constantin Virgil, Omul care călătorea singur, traducere din limba franceză de Gheorghiță Ciocioi, București, Edit. Sophia, 2010 2. Nicolescu Malgras, Emilia, Virgil Gheorghiu: Les „ecritures du moi”, teză de doctorat, Universitatea din Nancy, 1996 (consultată în cadrul Arhivei Constantin Virgil Gheorghiu aflate în posesia Bibliotecii Academiei Române) 3. Ganne, Gilbert, Gheorghiu: „Je suis l'homme a abattre”, în „L'Aurore”, 28 ian. 1969 (articol consultat în cadrul Arhivei Constantin Virgil Gheorghiu aflate în posesia Bibliotecii Academiei Române din București). 10 Ibidem, p. 266. 11 Ibidem, p. 294. 251 CEREMONIALUL LINGVISTIC ÎN NUVELELE LUI ȘTEFAN BĂNULESCU Drd. Mihaela DUMITREASA (VATAMANU) Universitatea „Al. I. Cuza”, Iași Biografia lui Ștefan Bănulescu a fost una ștearsă, lipsită de orice adiere de senzațional. S-a închis într-o carapace la adăpostul căreia și-a țesut, cu migală, o altă viață - aceea din text. Primele semne ale universului imaginar pe care și-l conturează autorul devin vizibile odată cu publicarea volumului Iarna bărbaților. În mod curios, muțeniei cultivate din realitate îi corespunde pe plan ficțional o proliferare a vorbei, cultivată atât la nivelul discursului naratorial, cât și al personajelor. Stilul bănulescian este unul îndelung șlefuit, cântărit cu măsura perfecțiunii. Cuvinte-cheie: discurs naratorial, personaj, stil, perfecțiune Generația '60 a adus un suflu nou literaturii. Dezghețul care tocmai se ivise a dat naștere unei oarecare dezinvolturi în modalitatea de a scrie. Printre noile luări de poziție se numără și cultivarea prozei scurte, care se preta mai bine, pentru început, la încercări de schimbare în sânul literaturii. Alături de congenerii săi - Fănuș Neagu, D.R. Popescu, Nicolae Velea, Sorin Titel, etc - Ștefan Bănulescu își începe adevărata carieră literară ca ucenic al prozei scurte. Deși debutează cu volumul Drum în câmpie, în 1960, alcătuit dintr-o serie de reportaje pe diferite teme, totuși, autorul însuși preferă să afirme că autentica sa pășire în spațiul scrisului are loc odată cu apariția nuvelelor din Iarna bărbaților, în 1965. În această ordine de idei, Bănulescu va omite, ulterior, în discuțiile asupra propriei opere să menționeze ceva despre volumul Drum în câmpie din 1960 sau despre volumul din 1964, realizat în colaborare cu Ilie Purcaru, Colocvii. Artistul și opera (eseuri și interviuri). Un exemplu tranșant îl constituie, de pildă, răspunsul pe care i-l oferă lui Mihai Tatulici, în urma unei anchete, răspuns publicat în revista „Amfiteatru”, în nr. 6, 4 iunie 1977: „Am debutat cu o carte de literatură la treizeci și nouă de ani”1. Or, făcându-se un calcul elementar, anul 1965 spre care conduce afirmația scriitorului nu este altul decât anul publicării volumului de nuvele Iarna bărbaților. Nu întâmplător autorul se dorește a fi asociat - cel puțin pentru prima parte a carierei sale - cu volumul Iarna bărbaților. În reportajele ce formează Drum în câmpie, sau în interviurile din Colocvii. Artistul și opera, Bănulescu nu își arată decât pe alocuri forța scrisului, care îl va consacra printre scriitorii moderni ai vremii sale. Nuvelele ce alcătuiesc Iarna bărbaților au beneficiat până în prezent de șase ediții antume, în afară de includerea lor în volumul de proză scurtă Un regat imaginar, Editura ALLFA, 1997. De asemenea, cele șase texte din prima ediție - Mistreții erau blânzi, Dropia, Satul de lut, Vară și viscol, Masa cu oglinzi, Gaudeamus - au apărut cu un an înainte în paginile revistelor „Luceafărul” și „Gazeta literară”. Așa cum era de așteptat de la un scriitor precum Ștefan Bănulescu, recunoscut pentru multiplele reveniri asupra textului - un autor din familia lui Mateiu I. Caragiale în acest sens -, volumul Iarna bărbaților a suferit de-a lungul timpului continue modificări și chiar adaosuri. Ca texte noi, edițiile ulterioare cunosc și prozele Vieți provizorii și Casa cu ecouri târzii. 1 Apud Ștefan Bănulescu, Opere, vol. I-II, Ediție îngrijită de Oana Soare, Prefață de Eugen Simion, Editura Fundației Naționale pentru Știință și Artă, Editura Univers Enciclopedic, București, 2005, p. 318. În ceea ce privește receptarea volumului, acesta s-a bucurat de la început de o bună primire în lumea literelor. De multe ori s-au născut și unele polemici. Urmărindu-se articolele care s-au scris de-a lungul vremii despre nuvelele lui Ștefan Bănulescu se poate observa că, în linii mari, discuțiile ating următoarele subiecte: dimensiunea mitico-simbolică, valențele fantastice, tehnica inedită a scriitorului, spațiul fabulos al câmpiei, observarea unui raport între realitate și lumea ficțională. Textele sale s-au impus prin câteva idei ce vor deveni mărci ale stilului bănulescian: impresia că niciodată nu este spus totul, ambiguitatea fină cu care este învăluit orice eveniment, peisajul halucinant al câmpiei sau apelul necontenit la un filon folcloric autohton. Totodată, prin Iarna bărbaților, autorul făcea legătura cu literatura interbelică, scuturându-se, în primul rând, de orice înveșmântare tezistă, realism simulat sau orice fel de clișee. De asemenea, spre deosebire de colegii de generație, Ștefan Bănulescu dovedește de la început o concepție unitară de creație, fiind vizibilă dorința conturării unui univers specific, unic în literatura română. În afară de aceste lucruri deja enunțate, stilul bănulescian este recognoscibil și în ceea ce privește creionarea unui anumit ceremonial lingvistic. În mod cert, nu în genul lui Sadoveanu. Deși, uneori, nu chiar în mod gratuit, s-au făcut apropieri între cei doi scriitori. Ștefan Bănulescu se arată un adept al șlefuirii vorbei, în sensul „aflării oului de sub cuvânt”, parafrazând tot un personaj al autorului. Se observă o continuă proliferare a cuvintelor, atât la nivelul discursului naratorial, cât și al personajelor. Narator și personaje deopotrivă iubesc Cuvântul, dar folosirea lui nu implică în mod firesc o dezvelire a sensului. De multe ori, asistăm la o vorbire „în gol”, așa cum mătușa Sofia din nuvela Vară și viscol preferă să facă nepotului presupus răposat, Grigore Nereju, un priveghi „pe gol”. Detaliile care se aduc continuu nu au rolul de a dezvălui sensul, ci, din contra, îl îmbracă și mai mult cu noi note de tainic. Această dimensiune a operei bănulesciene converge spre profilul omului Ștefan Bănulescu. Dincolo de ferestrele întredeschise odată cu fiecare volum publicat, sau fiecare text apărut prin presa vremii, nu s-a văzut mare lucru referitor la biografia autorului. A cultivat în acest sens o mare zgârcenie, preferând să iasă în față doar atunci când avea ceva de spus. Rupt de contextul operei sale, numele de Ștefan Bănulescu nu spune aproape nimic. Autorul avut în vedere nu a dus o viață publică. I-a plăcut, mai degrabă, să fie spectator. Sau nici măcar atât. Totul i-a fost dedicat Majestății sale, Scrisul. Astfel, contrar acestei autoizolări îi corespunde în mod aproape surprinzător dorința de manifestare în universul ficțional. Cu observațiile de rigoare în direcția laturii tăinuitului. Acest ceremonial evident construit este sesizabil încă din prima nuvelă a lui Ștefan Bănulescu, Mistreții erau blânzi. De fapt, totul este alcătuit aici cu migală, în sensul unei continue uimiri a cititorului care descoperă, pas cu pas, spațiul, personajele, circumstanțele. Cuvântul are în acest text un statut special. Este singurul mod de manifestare într-o lume aflată în declin. Oamenii aflați în barca condusă cu greu printr-o natură potrivnică încearcă să caute un loc uscat pentru a putea înmormânta un copil. Totul este acoperit de ape, iar această banală dorință în vremuri obișnuite devine un ideal. Există confluențe cu timpurile originare, când totul era acoperit de ape și numai duhul lui Dumnezeu se purta pe deasupra lor și când «la început a fost Cuvântul». Așa se deschide și textul Mistreții erau blânzi. Nu este nicio acțiune. Totul este static. O continuă vâslire spre uscat, dar o aceeași vâslire în gol. Și atunci apare cuvântul izbăvitor care creează, încet-încet, impresia de viață. Diaconul Ichim, aflat în barcă alături de Condrat și Fenia, este primul care simte nevoia să vorbească. Tăcerea îl apasă. Îl face să creadă că totul este iremediabil pierdut. Și atunci apar tânguirile sale alături de un 253 Condrat cu trăsături titance prin perseverența cu care conduce, în muțenie, barca, spre tărâmuri dorite mai prietene: „Poate n-ar trebui să mai vorbesc, Condrate...”, „Am poftă să mai vorbesc, Condrate...”, „Lasă-mă să vorbesc, Condrate”. Diaconul își descarcă sufletul într-un moment deloc potrivit pentru astfel de confesiuni. Personajul apare în postura celui care își apreciază la modul estetic cuvintele. Știe că nimeni nu îi va răspunde, dar speră că măcar este auzit. Își descoperă și o anumită latură narcisistă, orgolios de răsunetul propriilor vorbe pe întinderea nesfârșită a apelor. Această latură este dezvăluită și la modul propriu, prin afirmarea fatalității de care crede că este urmărit. Mai întâi tot la acest nivel al vorbelor. Știe că are darul vorbirii prin somn și că atunci spune lucruri cu totul și cu totul minunate, dar, odată trezit, uită ce a spus. Cititorul nu cunoaște decât perspectiva personajului și atunci nu rămâne decât nevasta sa care să împărtășească din cele auzite, dar diaconul iarăși mai știe că aceasta transformă cuvintele, i le „fură”. Astfel, tot acest discurs al personajului referitor la probleme personale joacă rolul unei ample divagații, menite să concure la instaurarea unui sentiment mai frapant de șoc pentru cititorul care află spre jumătatea textului că mobilul celor aflați în barcă este acela al căutării de pământ. Statutul Feniei în ceea ce privește cuvântul este unul cu totul special. Personajul este conturat din tușe și mai schițate și așa va rămâne până la finalul textului. Fenia este ca un fel de cutie de rezonanță, ce prinde cuvintele din zbor. De fapt, ea este introdusă în scenă tot prin intermediul cuvântului. În ampla sa divagație, diaconul adresează o întrebare aparent fără destinatar, căci cititorul nu făcuse cunoștință decât cu doi pasageri ai bărcii - diaconul Ichim și Condrat: „Tu ce zici, femeie?”. În acel moment atenția este mutată asupra unui nou personaj - o femeie care „stătea chircită lângă coșciug”. Ineditul acestei noi figuri parvine și din modul în care își pregătește intrarea în scenă. După întrebarea adresată de diacon, trec destule momente - poate minute sau chiar zeci de minute, timp în care naratorul descrie în continuare gesturile celorlalte personaje sau cadrul - dar în mintea femeii stăruie întrebarea la care va răspunde mult mai târziu: „Îi rămăsese înfiptă în minte întrebarea acestuia «Tu ce zici, femeie?» ...” „Voi să-și așeze iar capul cum stătuse până atunci, dar îi stăruiau în minte vorbele de adineauri ale grasului « Tu ce zici, femeie?» - și se bucură iar, râse chiar încet, crezu cu adevărat că e luată în seamă și că i se așteaptă părerea.” (p.11, I)2 Astfel, pentru Fenia, Cuvântul devine o modalitate de conștientizare a ego-ului, de certificare a faptului că trăiește. În același gol vor pluti și vorbele Feniei, căci între timp diaconul adormise, iar Condrat își continuă periplul de-a lungul apelor. Dar femeia vorbește necontenit, prilej de a adăuga alte detalii cadrului de-abia schițat prin discursul diaconului. Nu este deloc un dialog, ci o vorbire cu sinele, dar și aceasta cu semne de incontrolare, în sensul unei logoree. Ideea este subliniată și de Nicolae Manolescu în legătură cu personajele lui Bănulescu: „În nuvele toată lumea vorbește, pe un fond adânc de incomunicare. Abundența vorbirii nu lămurește o nimic; de obicei ea sporește necunoscutul.”3 Monologul Feniei pare absurd și necreditabil în circumstanțele date. Oricum, este o ipostază la care se apelează adesea, în situații-limită, când doar cuvântul rămâne singurul reazăm într-o lume aflată pe marginea prăpastiei. Fenia este aidoma Irinei din Matca lui Marin Sorescu, care își vede tatăl murind, într-un spațiu acoperit, în mod analog, de ape. Și Fenia, și Irina trăiesc disperarea de a nu putea încredința cele două trupuri dragi, neînsuflețite, unui 2 De fiecare dată când se vor da citate din opera lui Ștefan Bănulescu va fi folosită ediția Ștefan Bănulescu, Opere, ed. cit. Se va indica între paranteze pagina și volumul. 3 Nicolae Manolescu, Realismul mitic și artistic, în „România literară”, 12 septembrie 1991, nr. 37, p. 9. 254 spațiu securizant. Orice încercare este sisifică întrucât Fenia nu va reuși să găsească - în primă instanță - decât o dună care se surpă, iar Irinei apa îi va trece de creștet spre final. Pentru ambele personaje, singura modalitate de înfruntare a morții și de sfidare a înțepenirii este cuvântul rostit. Așa se întâmplă, de pildă, și cu personaje beckettiene, precum Winnie din Oh, les beaux jours care, îngropată în nisip până la gât, încearcă să salveze măcar cuvântul. La Ștefan Bănulescu cuvintele capătă adesea materialitate, cuvinte-obiecte, în sens nichitastănescian. Cuvintele diaconului „se risipesc, își amestecă silabele între ele, se desfac și zboară care încotro.” (p. 8, I) În viziunea omului bisericesc, furtuna are rolul de a conferi note grave propriilor vorbe, oferindu-le valoare apoftegmatică: „I se par, așa amestecate, cu silabele întoarse și împerecheate astfel, niște lucruri grozave - și încearcă să le prindă și să le memoreze, având speranța că va supraviețui și că o să le povestească ca pe niște amintiri rare. Dar nu mai poate prinde cuvintele acelea întoarse, îi sunt furate și acestea și nu mai aude (...) decât croncănitul corbilor, trosniturile crengilor și sunetul de sticlă al bucăților de gheață din apă.” (p. 9, I) Această „materialitate magică” a cuvintelor - așa cum numește procedeul Ion Negoițescu - este vizibilă și în modul în care se raportează Fenia la cuvintele soțului, Condrat. Când acesta îi adresează Feniei câteva cuvinte, pentru femeie acestea devin un punct de sprijin pentru a reieși la suprafață, când credea că totul era pierdut și întreaga ei ființă căzuse în neantizare. Astfel, pericolului disoluției veșnice i se opun vorbele salvatoare ale lui Condrat: „Fenia, dă-mi toporul.” - cuvinte pe care Fenia, întoarsă dintr-o lume a căutării sinelui, le percepe la același nivel al materialității: „Întinse sloiul mâinii să dea la o parte zăpada groasă care o despărțea de cuvintele bărbatului. Râcâi gheața cu unghiile. (...) Cuvintele alergau dincolo, se auzeau tot mai slab, se depărtau, rătăcind singure.” (p. 17, I) Lumea lui Bănulescu din Mistreții erau blânzi apare ca una a crizei limbajului în sens beckettian. Diaconul Ichim ar vrea să vorbească cu Condrat, dar acesta devine o parte a bărcii, lipsit de categoria vorbelor. Comunică singur, la nesfârșit și când îi adresează o întrebare Feniei, răspunsul vine abia după ce acesta adoarme. Fenia își continuă monologul pentru a ști că există. Când, în sfârșit, este apelată de Condrat, vorbele nu o mai ajută, cufundându-se și ea în somn. Vica este introdusă în atenția cititorului tot prin intermediul discursului - de data aceasta prin vorbele Feniei. În momentul în care Vica apare în carne și oase se instaurează un alt caz de non-comunicare. Este aceeași vorbire în deșert încercată până atunci și de diaconul Ichim sau de Fenia. Ea este văzută ca o piază rea pentru întreaga comunitate, iar vorbele sale se instituie ca o încercare de disculpare în fața unor oameni aflați și ei într-o situație disperată. Dincolo de această formă de monologare ca vorbire incontrolată, venită din necesitatea aflării unui reazăm în celălalt, discursul personajelor lui Ștefan Bănulescu din Iarna bărbaților se conturează și printr-o plăcere a vorbei, de această dată o vorbire care să sublinieze posibilitățile nelimitate ale limbajului întru împletirea sensurilor. Așadar, nu numai oamenii lui Sadoveanu au talentul de povestitori, ci și cei ai lui Ștefan Bănulescu! În această ordine de idei, Nicolae Crețu4 vorbește într-un studiu dedicat romanului bănulescian Cartea de la Metopolis despre oamenii-poveste. Despre personajele lui Ștefan Bănulescu din Iarna bărbaților, Eugen Simion spune că „Împărțiți pe neamuri, indivizii au mintea zburătoare și se închină, păgânește, la soare.”5 Ideea este bine aplicabilă unui alt text antologic precum Dropia, unde personajele au în mod cert „mintea zburătoare”. Este cazul lui Corbu, despre 4 Nicolae Crețu, „Oameni” - poveste și valențele fabulosului, în „Analele științifice ale Univ. «Al. I. Cuza»” Iași, v. 48-50, 2002-2004, p. 17-33. 5 Eugen Simion, Ștefan Bănulescu, în vol. Scriitori români de azi, I, Editura Cartea Românească, București, 1978, p. 598. 255 care se afirmă următoarele: „Corbu ăsta are un beteșug: mintea îi umblă cu basme, și când să scoată basmele pe gură, îi ies în formă de cântec. Vorbele nu le cântă, pentru că nu-l ajută glasul, spune cântecele ca și cum ar vorbi.” (p. 36, I) Dar, așa cum bine se poate observa pe parcursul acestui text, nici Miron nu este departe de modul de a vorbi al lui Corbu. În cazul celor doi, Al. Oprea cosideră că ei au „încântătorul nărav al limbuției”: „Schimbul de replici (în versuri) dintre Miron și Corbu (în Dropia) nu are ca mobil decât demonstrarea ascuțimii de minte, într-un original concurs. Scena este în ultimă instanță caragealeană, deși mutată pe un plan liric și semifantastic.”6 Într-adevăr, personajele se joacă cu vorbele, în sensul unui concurs între inițiați: „ - Nu mai ai somn, Corbule? - Nu văd prea departe - răspunde Corbu. Și alerg cu calul să prind ce nu apuc cu vederea, Miroane. - Ferește-ți înțelepciunea de potriveli - îi strigă Miron, adică cel ce vorbise mai înainte despre secetă. - M-ai chemat din răsărit, și-ți răspund din asfințit. Am plecat de acasă, cu soarele asfințit în cămașă. - Lung mai ești și câmpul nu-ți ajunge - îi strigă iar Miron, râzând, mai mult pentru că, vorbind cu Corbu, simțea că și vorbele lui sună a cântec. - Câmpul e mic - îi răspunse Corbu. Îmi întind mâna-napoi și dau de noapte în toi. Întind mâna înainte, și lovesc în soare un dinte, care tocmai răsărea.” (p. 36, 37, I) Un alt atribut al personajelor bănulesciene este acela al șireteniei discursului, în stil moromețian - „un fel de șiretenie gravă”, după cum subliniază Al. Oprea7. Acesta este și cazul dialogului dintre locotenentul Oboga din nuvela Vară și viscol, cel care sosește în satul Glava să afle informații despre un soldat dezertor, Grigore Nereju - și un țăran, om de-al locului, apărut aproape de nicăieri, dar cu certe intenții de a-i împărtăși străinului informații despre comunitate. Discursul săteanului este unul alambicat, instituindu-se într-un fel de voce a spațiului privilegiat, care se dorește a fi cunoscut mai întâi prin cuvânt, pentru a fi perceput la modul corect în momentul „întâlnirii” propriu-zise. Și acest discurs al țăranului are mai mult aspectul unui monolog, născut din simpla dorință de a transmite informații valoroase. Locotenentul Oboga nu poate să intervină, căci el este acum în postura de neofit, fiind obligat să-și asigure inițierea. Dexteritatea cu care săteanul își conduce discursul pe firul unor idei întortocheate, care îl lasă fără cuvinte pe locotenent, demonstrează o agerime a minții, călăuzită aici cu un anumit scop - acela de a oferi impresia unor descoperiri, dar și de a dirija spre piste greșite un om care nu este de-al locului și care vrea să pătrundă în spațiul sacru. Și în cazul locotenentului Oboga, dar și în cel al „străinilor” din celelalte nuvele -străinul din Dropia care va rămâne fără nume până la sfârșit, personajul-narator din Satul de lut ce merge spre satul F. pentru a afla informații despre soarta unui soldat din regimentul 14 sau Bendorf și Marteș în Masa cu oglinzi, care vor să vadă „orașul care nu este” - statutul de neinițiat devine un prilej de a pune alte personaje să vorbească despre contururile lumii în care urmează a se păși. Dar totul este dublat de permanente incertitudini, căci niciodată nu se spune totul. În această ordine de idei, Eugen Simion consideră că „e vorba de o lume care, folosind un limbaj pe care îl înțelegem, lasă totuși impresia că trăiește în alt timp și se mișcă după alt o ritm.”8 Așadar, stilul lui Ștefan Bănulescu din Iarna bărbaților - și nu numai - este unul definit prin apelul constant la procedeul litotei și cel al sugestiei. Lucrurile sunt spuse de cele mai multe ori doar pe jumătate, astfel încât cititorului îi revine misiunea de a umple spațiile 6 Al. Oprea, Iarna bărbaților de Ștefan Bănulescu, în vol. Mișcarea prozei, Editura pentru Literatură, București, 1967, p. 201. 7 Ibidem. 8 Eugen Simion, op. cit., p. 598. 256 goale din continuitatea sensului. Altfel spus, lectorul ideal al lui Bănulescu este unul care trebuie să facă apel la (re)lectură, în sens mateicălinescian. Deși totul este notat la modul firescului, dar și al simplității, cu aproape o zgârcenie a dezvăluirii înțelesurilor, așa cum a fost și omul Bănulescu, cu toate acestea, ideile sunt dense, pline de semnificații. În acest sens, titlul volumului capătă o nouă conotație - aceea de conștientizare - poate - a maturității creației artistice, șlefuită după un îndelung travaliu artistic. Bibliografie selectivă Opera lui Ștefan Bănulescu Opere, vol. I-II, Ediție îngrijită de Oana Soare, Prefață de Eugen Simion, Editura Fundației Naționale pentru Știință și Artă, Editura Univers Enciclopedic, 2005. Referințe critice A. Studii critice Horodincă, Georgeta, Ștefan Bănulescu sau Ipotezele scrisului, Ed. Du Style, București, 2002. Spiridon, Monica, Ștefan Bănulescu: monografie, antologie comentată, receptare critică, Editura Aula, Brașov, 2000. B. În volume Balotă, Nicolae - Ștefan Bănulescu, în vol. Universul prozei, Ed. Eminescu, București, 1976. Cristea, Valeriu - Ștefan Bănulescu. Iarna bărbaților, în vol. Domeniul criticii, Editura Cartea Românească, București, 1975. Damian, S. - Opera lacomă, în vol. Aruncând mănușa, Editura Du Style, București, 1999. Negoițescu, Ion - Ștefan Bănulescu. Iarna bărbaților, în vol. Scriitori moderni, Editura pentru Literatură, București, 1966. Oprea, Al. - Iarna bărbaților de Ștefan Bănulescu, în vol. Mișcarea prozei, Editura pentru Literatură, București, 1967. Pillat, Monica - Risipă și har (Ștefan Bănulescu. Mistreții erau blânzi) și Măsură și har (Ștefan Bănulescu. Vedere spre Cetatea de Lână) în vol. Ieșirea din contur, Editura Eminescu, București, 1985. Simion, Eugen - Ștefan Bănulescu, în vol. Scriitori români de azi, I, Ediția a II-a revăzută și completată, Editura Cartea Românească, București, 1978. C. În periodice Ciocârlie, Corina, Viața salvată, „România literară”, nr. 38, 17 septembrie 1987, p. 4. Crețu, Nicolae, „Oameni” - poveste și valențele fabulosului, în „Analele științifice ale Univ. «Al. I. Cuza»” Iași, v. 48-50, 2002-2004, p. 17-33. Manolescu, Nicolae, Realismul mitic și artistic, „România literară”, nr. 37, 12 septembrie 1991 p. 9. 257 ASPECTE ALE PROZEI CU TEMATICĂ RURALĂ LA ÎNCEPUT DE SECOL XX Drd. Ramona BURUIANĂ Universitatea “Dunărea de Jos” Galați 5 Proza românească intră în secolul XX sub auspiciile a două curente culturale -sămănătorismul și poporanismul, iar subiectul ce alimentează operele literare ale acestei perioade trimite la condiția țăranilor și, implicit, la un nivel social, alimentându-se din problema agrară. Caracteristicile celor două direcții, de la întoarcerea în trecut, perpectiva idilică asupra satului, până la ideea emancipării prin cultură, au dat naștere unei proze rurale, cultivată de scriitori afiliați la importante reviste de literatură și de opinie. Cuvinte-cheie: societate și literatură, tema rurală, teme literare și clișee. Literatura română începe secolul al XX-lea într-o atmosferă tradiționalistă, sub îndrumarea ideologică a două curente culturale: sămănătorismul și poporanismul. După cum se știe, primul număr al revistei ieșene Viața românească apărea în martie 1906 și reunea opere și studii ale scriitorilor epocii (Vlahuță, Ibrăileanu, Paul Bujor, Petre Bogdan etc.) Publicația s-a bucurat de participarea mai multor personalități literare, de-a lungul vremii:Goga, Coșbuc, Jean Bart, Gala Galaction, Agârbiceanu, I.I.Mironescu, Sadoveanu etc. Articolul -program sublinia întoarcerea către sate, spre “poporul de jos care, în țara noastră, el singur este o clasă pozitivă și a păstrat mai curat sufletul românesc.” Alte aspecte ale articolului vin în sprijinul aceleiași idei: “Cultura, viața politică și ridicarea economică a țărănimii fiind mijlocul, pentru a ajunge la o cultură cu adevărat națională și de valoare europeană, această revistă (..) va avea în același timp toată simpatia pentru aceia care luptă, pe orice cale pentru ridicarea culturală, politică și economică a țărănimii(..). Și dacă este nevoie să dăm idealului nostru cultural, național și democratic un nume cuprinzător, numele său este: Poporanismul.”(1) Sunt evidențiate caracterul naționalist, necesitatea culturalizării maselor și datoria de a interveni în schimbarea condiției țăranului. Această ultimă problemă, ajunsă la apogeu în 1907, devine prioritară , iar C.Stere se va angaja în rezolvarea ei, urmărindu-și devizele, materializate în reforma agrară și împroprietărire. “Casa Rurală care trebuia să asigure obștiilor sătești mijloacele financiare necesare răscumpărării moșiilor statului sau ale unor boieri prelungea la nesfârșit soluționarea situației existente (..). E adevărat, s-a anunțat, încă în manifestul guvernului din 12 martie 1907, desființarea trusturilor arendășești, iar legea învoielilor agricole (23 dec.1907) reglementa mai bine raporturile dintre moșieri și țărani. Dar aceste măsuri, binevenite, n-au putut rezolva, în esență, situația țărănimii.”(2) C.Stere cere istoricului Radu Rosetti să intervină, prin articole, pentru adoptarea reformelor și a împroprietăririi, oferindu-i spațiul revistei. Astfel, lucrarea Pentru ce s-au răsculat țăranii? a fost comentată în paginile Vieții românești, punându-se accent pe problema agrară, pe starea țăranilor și pe desființarea parțială a proprietății moșierești. Reformele așteptate de poporaniști, odată cu venirea Partidului Național Liberal la putere (martie 1907), nu aveau o bază practică. Deși în 1914, Viața românească își manifesta încrederea în “cele două reforme pentru ridicarea țărănimei la o viață nouă”(3), apropierea războiului zădărnicește orice proiect optimist. În martie 1920, într-o nouă serie a Vieții românești, G.Ibrăileanu anunța, în articolul Înainte și după război, încheierea misiunii poporaniste, ținând cont de legiferarea votului universal și a împroprietăririi: “Reformele sociale și politice datorate războiului, dacă se înfăptuiesc cinstit, fac să dispară țăranul-suferință, țăranul-rob,țăranul nedreptățit etc. Literatura dinainte de război, în care a fost zugrăvit acest țăran, devine istorică. Înainte de război nu putea exista om simțitor și cu sufletul înalt care să nu simtă numai milă pentru țăranul nedreptățit, ci și vina față cu dânsul, și datoria de a-l consola și de a lucra pentru dezrobirea lui. Această stare de suflet care formează conținutul sentimental și moral al acelui curent care s-a numit poporanism și care a apărut numai acolo unde țărănimea forma aproape tot poporul, și totuși era ținută în lanțuri și în întuneric, în Rusia și în România, țări sclavagiste și analfabete, această stare de suflet va fi ,și ea, un lucru al trecutului, odată cu dispariția cauzei ce o producea.”(4) Din punct de vedere literar, G.Ibrăileanu trasa direcțiile estetice, în articolul Poporanismul din Curentul nou(1906): literatură inspirată din specificul național, originalitate, iar abordarea problemei rurale să se facă “într-o mentalitate țărănească, adică românească, pentru că, vom dovedi aiurea, numai țăranul are o mentalitate specifică , orășenii și clasele de sus au o mentalitate mai mult sau mai puțin neromânească, clasa cultă fiind în genere o parte din Cosmopolis, o mahala a Cosmopolisului european, din punctul de vedere al mentalității ei, nu vorbesc de origine.”(5) Deși denumirea de ”poporanism” ar fi provenit din traducerea cuvântului rusesc “narodnicestvo”(6), C.Ciopraga observa: „La narodnici simpatia pentru popor a generat așa-zisa “beletristică țărănească, populată de tipuri ideale, cu toate calitățile etice posibile. Exaltarea întâlnită la beletriștii narodnici(..), admiratori ai purității etice rurale, e caracteristică , la noi, literaturii sămănătoriste. Ibrăileanu vrea descriere demistificatoare, obiectivă, pornind de la realitatea curentă.”(7) Așadar, țăranul trebuia prezentat într-o lumină clară, veridică, fără artificii, îmbunătățiri sau denigrări ale imaginii acestuia: “Un scriitor care ricanează când zugrăvește țărani(..) nu numai că falsifică realitatea, dar ofensează și simțul moral al cititorului civilizat(..).Țăranul trebuie arătat în toată goliciunea inferiorității, sălbăticiei și barbariei lui- dacă e inferior, sălbatic și barbar. Să nu i se cruțe nicio apucătură rea, niciun vițiu. Să fie zugrăvit complect(..)- și atunci imaginea țărănimii, fiind adevărată și just luminată, cu cât va fi mai respingătoare, cu atâta va fi o protestare mai vie împotriva soartei care i s-a creat și de care este răspunzătoare istoria și sfetnicii ei...”(8) Se insistă, de asemenea, pe datoria morală a intelectualilor față de obștea din care provin, de a-i salva starea în care se află. Acest motiv “obsesiv de proveniență precumpănitor poporanistă”(9) este dezvoltat de Jean Bart în nuvela Datorii uitate, dar și de I.I.Mironescu, în volumul Oameni și vremuri. Trezirea sentimentului datoriei reprezintă la poporaniști un element ideologic, iar opera literară intervine să dezvolte, să ilustreze realist acest motiv, în spirit militantist. Petre Corbu, din nuvela lui Jean Bart, este un profesor de istorie, un intelectual provenit din țărani. După vremuri grele, de umilință, de efort și deziluzii, trăia resemnat , dedicându-se vieții sale de familie, fără evenimente deosebite: “Neașteptând nimic în viața-i tihnită,monotonă, se mulțumea să-și păstreze locul pe care-l pronsese în trudă și necazuri. Corect și cumpătat, nu încerca a se înălța mai sus, de teamă să nu cadă...Din focul ce-l pâlpâise odată în vremea tinereții, nu mai știe nici el de-a mai rămas ceva sub stratul de cenușă pe care-l așternuse nevoile și vremea .Resortul sufletesc părea de mult tocit. Nu se târa, dar nici nu se încerca să zboare.”(10) Îndepărtându-se de lumea rurală, este ajutat de colonelul Panaite să se adapteze lumii noi de la oraș. Colonelul era din același sat, dar fugise 259 cu tatăl lui Petre, Arghir, “acum vreo treizeci de ani în urmă, c-o tabără de cărăuși care mergeau cu sare la Bacău.”(11) Pământul natal rămăsese mai mult o amintire: “Cu cât vremea trecea și Petre se deprindea cu viața și cu lumea în care se îndrumase , cu atât slăbeau legăturile de locurile din care se dezrădăcinase.”(12) Intervine, însă, un moment-cheie menit să determine mutații de natură psihologică, echivalente cu revelarea identității; renaște sentimentul apartenenței la colectivitate, materializat în datoria morală față de cei ce reprezintă “rădăcinile”.Întâlnește un grup de țărani din satul său, veterani din 1877, cu drept de împroprietărire în Dobrogea. Nu obținuseră nimic și ar fi vrut să se întoarcă în Cuzăni, dar nu aveau bani și nici cui să ceară ajutor. Necesitatea reface legătura: “Sunt frații tăi!..Nu-i mai cunoști?”(13) În lupta sa pentru revendicarea drepturilor , este învins, neputicios, obligat moral să-și cedeze economiile pentru a-i ajuta pe țărani. “Totul se reduce la un act de generozitate, vecină bună cu filantropia mic burgheză. Dar ecuația poporanistă vinovăție -datorie morală apărea larg dezvoltată, deși fabulația e departe de a trata “motivul datoriei” într-un spirit cu adevărat poporanist.”(14) Nuvela, însă, este o altă oportunitate pentru C.Stere de a atrage atenția asupra dezideratelor popraniste: “Vădit, în sprijinul țărănimii, în elementele ei mai conștiente și mai viguroase, trebuie să vină alte elemente sociale: clasele mijlocii -fruntașii satelor, <<mica burghezime>> orășenească și, mai ales, intelectualii, cari în țara noastră, cu o viață industrială și comercială săracă, formează un element atât de însemnat al clasei noastre mijlocii.”(15) Un alt motiv al nuvelei este opoziția sat-oraș, prezent și în scrierile sămănătoriste.Venit de la sat, copilul suportă cu greu lumea școlii urbane: “De câte ori nu-l apucase plânsul și dorul de acasă...Și câte umilinți nu trebuia să îndure , de câte ori nu-și simțise obrajii îmbujorați de sânge. În certuri copilărești pentru un creion sau pentru o calamară, i se aruncau din partea externilor vorbe răutăcioase:<<Că-i venit de la oi, că-i tot țăran, deși stă la un loc cu băieții de familie bună >>.”(16) Revenind la tema care dă titlul nuvelei, G.Ibrăileanu sublinia importanța “datoriilor pe care le aveau toți, dar mai cu seamă cei ridicați din țărănime (..) aceste <<datorii>> și această <<uitare>> formau o problemă morală de o actualitate acută înainte de război, când țărănimea, adică marea majoritate a poporului român, era în stare de sclavie.”(17) Despre suferința țăranilor vorbește și I.I.Mironescu, în povestirea Furtună Veteranul (1907). După răscoala din 1907, reprimată de autorități, participanții au fost pedepsiți crunt: “Din când în când șiruri lungi de țărani legați cot la cot și unul de altul, mânați subt izbiturile paturilor de armă ce sunau a sec în șoldurile uscate, se târâiau în urlete dureroase, de-a lungul satului, înspre curtea boierească, unde se dădea osânda cea fără de cruțare.” Și Ștefan Furtună, veteran de la 1877,decorat pentru eroism, trebuia să răspundă pentru faptele sale. Imaginea țăranului, îndrumător al revoltei, este cutremurătoare. Furtună devine, prin fapte, prin vorbe, prin actele sale de curaj, reprezentantul gloatei cuprinse de sărăcie, adunate să-și ceară drepturile: “În scurt, se înfățoșă brâncit de doi camarazi un țăran cu pletele albe ca fuiorul, boțât și ruginit la față ca toți țăranii, c-o musteață groasă, sură, cu niște sprâncene stufoase, subt care se mișcau doi ochi cu priviri tăioase.Purta la piept cinci decorații, prinse de sumanu-i rupt, și-n frunte avea un semn de arsură, o zburătură de glonț, fioroasă pomenire din ziua atacului de la Grivița.” Maiorul,însă, nu rămâne impresionat, ci, mai mult, într-un acces de furie ,își varsă tot disprețul: “Să-i dați bătaie, să mi-l întrebați de aia i-a dat medalii patria recunoscătoare ca să iasă la drumul mare în fruntea răilor și-a tulburătorilor?...Să mi-l pișcați cu fierul înroșit, să afle și el că noi avem legi după care ne conducem(..).” În replica bătrânului răsună mânia, suferința, dar și demnitatea celor împilați: “ (..)- drept îi c-am înnebunit, dar nu 260 de bine și de ședere, cum ziceți dumneavoastră, ci de-amar și de nevoie!..De bine nu mai ÎS* i 1 i înnebunim noi țăranii!Pe noi e răul și sărăcia de pe lume!... că de jaful nemilosului am rămas pieritori de foame; ne-au rămas copiii dezbrăcați și flămânzi în puterea iernii!..De ani de zile muncim vara întreagă pe lanurile boierești, muncim ca niște salahori și noi și nevestele și copiii noștri , și pe an ce trece ne găsim tot mai înglodați în datorii, de-am ajuns să ne vindem și icoanele, plătind gloaba boierului!..Ne-am tot plâns, ne-am tânguit...jalbă peste jalbă am trimes, lăcrămație am făcut până și la măria sa vodă, dar auzitu-ne-a cineva?” Veteranul rezumă soarta țăranilor, iar în ceea ce-l privește, pedeapsa îi este indiferentă; după chinurile îndurate, moartea n-ar mai putea decât să-l izbăvească. Acum, când nimănui nu-i mai păsa de cel căruia, odată, îi “curgea sângele gărlă peste ochi, peste nas, peste goarnă, din locul (..) cu semnul de pe frunte”, nu mai rămâne decât fatalitatea clipei: “(..) se mai zări o dată chipul acela uscat, cu ochii mari, scânteietori, ai lui Furtună Veteranul și-n detunătura puștilor căzu trăsnit, grămadă, cornistul care, singur-singurel, mai rămăsese în picioare sunând vrăjmaș atacul...la un suiș de deal...la șeptezeci și șepte!”(18) Povestirea aduce-n prim-plan solidaritatea autorului cu țăranii revoltați; personajul său este exponențial- definește situația lumii rurale, din timpul domniei lui Carol I. “ Furtună e întruchiparea țărănimii care, deși s-a jertfit pentru patrie, a rămas înșelată în așteptările ei. Pământul țării, pentru apărarea căruia nu a precupețit niciun sacrificiu, continuă să fie în stăpânirea moșierilor, statul răsplătindu-i pe foștii eroi cu măsuri opresive și represive.”(19) Comentând proza lui Mironescu, Ilie Dan vedea în “forța demascatoare a cuvintelor rostite de Furtună, înainte de a fi împușcat de sublocotenentul Turel, (..) un document zguduitor , care spulberă insinuările stăpânirii despre așa-zișii <<instigatori>> care ar fi determinat răscoala țăranilor. Ca și în Scrisoarea deschisă a unui melc de A. Mirea (..), în schița lui Mironescu realitățile aspre ale satului sunt surprinse exact, fără nicio tendință idilică, evidențiind adevărata cauză a revoltei țărănești:<<Sărăcia, eterna sărăcie>>”(20) Sămănătorismul,asemenea poporanismului,sub anumite aspecte, a abordat o ideologie ce viza întoarcerea spre lumea rurală și valorificarea tradiției.Acest “curent ideologico-literar configurat în primul deceniu al secolului al XX-lea, își trage numele de la revista Sămănătorul care l-a promovat. Precedată , în ultimul deceniu al secolului al XIX-lea, de periodice ca Vieața, Vatra, Povestea vorbei, Curierul literar ș.a, publicația, apărută la 2 dec.1901, își propunea să trezească în conștiințe <<cea mai adâncă evlavie pentru trecutul glorios al neamului acestuia, pentru faptele nespus de mărețe ale străbunilor [..], cea mai entuziastă iubire pentru patrie[..], pentru frumusețile acestui pământ.>>(..) Chezășia izbânzii era legătura cu poporul, în speță cu lumea țărănească: <<Acolo e un suflet mare care cere lumină.Acolo stau genii ascunse, gata să izbucnească, asemenea izvorului care așteaptă în stâncă lovitura de toiag a lui Moise.Acolo-i puterea și viitorul nostru.>>”(21) Nicolae Iorga pune în valoare, în Istoria sa , preocupările vremii: “ Probleme mari se puneau, ca aceea a țăranilor, a unității naționale, pe care acest politicianism de club nu le puteau decât întârzia sau crâmpoți.”(22) În 1901, Spiru Haret, ministrul Cultelor și Instrucțiunii, urmărea apariția unei reviste noi, „cu un profil cultural-literar, scrisă în așa fel încât să fie citită de un public larg și care să poată înfluența pozitiv lumea intelectuală, îndreptându-i atenția spre viața necăjită a satului.”(23) Pentru realizarea proiectului, erau vizați Vlahuță și Coșbuc, sub îndrumarea cărora va apărea primul număr al Sămănătorului. Obiectivele programului sămănătorist se circumscriu lumii rurale: satul prezentat într-o lumină idilică, refugiul în lumea satului, tradiția, întoarcerea spre trecut (paseismul), totul,însă, înfățișat într-o manieră 261 optimistă, idealistă, imaginară: “Ar fi timpul ca literații noștri, ei mai ales, să-și îndrepte luarea-aminte și toată dragostea lor spre popor! Câte lucruri frumoase nu s-ar putea scrie anume pentru el! Icoane din trecut, întâmplări vitejești, viața de la țară, pilde și învățături sănătoase date într-o formă atrăgătoare, puterea providențială a unui primar ideal, a unui proprietar, a unui preot, a unui învățător, așa cum îi visăm și cum ar trebui să fie oamenii aceștia.”(24) Nicolae Iorga își începe colaborarea la revista bucureșteană în 1903. “Propunându-și deliberat să creeze o literatură care să reflecte spiritualitatea națională, sămănătorismul a pornit de la ideea potrivit căreia singurul mediu în care elementele acestei spiritualități s-au păstrat nealterate este satul.”(25) Apare opoziția sat-oraș, mediul urban fiind considerat inferior , sub aspect estetic. Lumea de la sat e separată de restul civilizației, e o lume izolată spațial și temporal, în care valorile străvechi reînvie sub condeiul scriitorilor. “Sămănătorismul a imaginat un univers rural mult depărtat de coordonatele sale reale.(..)- a preferat să opereze cu un sat arhaic, izolat în structurile sale milenare, asupra căruia nu s-ar fi exercitat de fel influențele noilor rânduieli determinate de evoluția României spre capitalism. Cum realitatea le era întrucâtva potrivnică, satul cunoscând și el unele mutații pe alocuri sensibile , obiectivul era strămultat departe, dincolo de veac, în cadrele aburite ale vremurilor voievodale. Se realiza astfel osmoza între dimensiunea istorică și cea a apologierii satului idilic. Din această contopire spirituală a apărut imaginea decorativă a satului sămănătorist încărcat de istorie și tradiție, depozitar al virtuților vitejești, liman fericit al armoniei sociale, lăcaș al unor rânduieli proprii și necontrafăcute, superioare celor venite prin adoptarea silnică a unor legiuiri străine și nepotrivite.”(26) Elogiul satului patriarhal, dezrădăcinarea, opoziția cu orașul, antiteza boier de țară—ciocoi- arendaș, apărarea gliei strămoșești sunt motive tipice prozei sămănătoriste, dezvoltate de scriitorii epocii în operele lor. Volumul Bătrânii(1905) de Emil Gârleanu face elogiul vechii boierimi, iar “clișeul sămănătorist e obsedant”(27): “Cutare boier cheltuise din averea lui să lărgească o uliță; tinerii veniți după dânsul, o strâmbau pentru estetica Urbei; alt bătrân, crescut în frica lui Dumnezeu, zidise o biserică și-o înzestrase cu icoane de aur, policandre de argint, cu aier țesut, în fir și mărgăritare , de către trei rânduri de jupânițe din neamul lui(..)”(Boierul Iorgu Buhtea)(28) Nucul lui Odobac(1910) este liantul dintre vechea și noua orânduire socială.În masivitatea copacului impunător se oglindeau chipurile Odobăceștilor- “Toader Odobac e un moșneag înalt, spătos și uscat ca un schivnic; privește ascuțit, vorbește limpede și calcă apăsat.Când se oprește să se uite la om, își îndreaptă șalele, cari trosnesc ca un un vreasc.” Nepotul lui Toader era la fel de semeț, “vânjos și uscat,(..) numai cu obrazul mai rumân și cu pletele negre.” Răzeșii, viță de uriași, parcă-și alimentau “forțele din podoaba nucului păzitor al satului” Arșițeni. Faptul că Mitru se-nsurase cu Ruja, fata unui tâlhar de cai, îi măcina sufletul moșului. Frumusețea sălbatică a Rujei era desprinsă din tabloul luxuriant al naturii neprihănite: “voinică, smeadă, cu obrazul rotund, cu părul , ochii și sprâncenele negre, ca pământul cel bun.Cozile, lăsate pe spate, se îndoiau pe oblâncul șălii, așa erau de lungi.Gura cu buzele cărnoase, umede și roșii ca miezul piersicei pietroase; printre ele scăpa un zâmbet, care arăta albul dinților ca pe o rază de lumină ce țâșnea din mijlocul feței cmolite.(..)”. După nuntă, Toader o amenință pe fată, spunându-i că de va aduce-n ogradă vreun roib furat, o va spânzura de nucul din deal. Ruja, în atitudinea ei voluntară, săvârși păcatul, iar Toader își găsea liniștea doar sub crengile nucului bătrân. Într-o zi, însă, bătrânul luă securea și, purtat de îndârjirea de a opri timpul, se îndreptă spre casa lui Mitru: “Deodată, pe băietan îl străbătu o durere la mâna stângă,(..).În frământatul lor, Mitrea se rănise în securea moșneagului(..).Când ajunse acasă, se trânti pe laviță și plânse, cu lacrimi 262 calde, în cari parcă i se topise toată fierbințeala mâniei.” Deci, nu se mai putea face nimic-oamenii aceștia noi nu mai țineau cont de tradiție, de simboluri, de legi străvechi. Nucul era arborele milenar, element sacru al durabilității unei lumi; odată cu tăierea lui, dispare și Toader, gestul final fiind un semn al neputinței- bătrânul nu se poate adapta la vremurile noi și se revoltă, prin sinucidere: „nucul se prăbuși în vale, acoperind în căderea lui, ca într-un mormânt de frunze, trupul neînsuflețit al moșneagului.”(29) Aceeași idee rezultă și din interpretarea lui C.Cubleșan: “Tăierea, în final, a nucului din hotarul bătrânului Odobac echivalează, într-un plan metaforic, la care proza face mereu trimiteri, cu însuși denunțul sfârșitului unei epoci. Nucul e un simbol, un semn al vechiului, în care se recunoaște o anume îndătinare a rezistenței tradiției rigide pe care ritmurile noi de înțelegere vitală tind să le depășească.”(30) Relația dintre țărani și boieri este ilustrată în Traiul nostru(1906) de Ion Cicârlan.Țăranul sărac Miron se roagă să nu apară boierul “cu dijmuitul”. Iarna i-a invadat coliba, prin care șuieră un vânt teribil, amenințător- “Frigul îl chinuise tot timpul nopții, și el nu dormise mai deloc.Îi părea bine c'avusese grijă decuseară s'aștearnă copiilor și nevestei un strat gros de pănuși și să-i învelească cu sumanul lui. Femeia-i plăpândă și copiii micușorii..bine că s-au odihnit ei măcar.(..) Se scarpină în cap și îngândurat dă ocol colibei. O spărtură ici, alta dincolo, și alta și alta...” Doi băieți și o fetiță se certau cu găinile și cu purcelușul, din pricina unui bostan. Iarna ,cu peisajul ei de basm, nu era pentru cei mici un prilej de veselie- prăpădiți de foame, alergau după boabe de porumb, plângeau de frig, în cămășuțele rupte, iar mama, supărată, ar fi vrut să nu-i mai vadă suferind. Tata le lua apărarea , vorbind,de fapt, cu sine: “-Și de ce te necăjești așa degeaba, măi femeie; da ce-s de vină? Ce știu ei? Uite, e aproape sară, și ce-au mâncat ei azi? O coajă de bostan? Tu nu știi vorba aceia: golătatea mai încunjură; iar foamea dă de-a dreptul.” Numai somnul așterne peste viața micuților neștiutori alinarea și pacea, transformând o poveste de iarnă, într-un vis cu bostani copți și grăunțe rumenite. Baba Bălășica vine s-o ajute la naștere pe nevasta lui Miron, în timp ce lumea forfotind anunța venirea boierului. Jocul “de-a prinselea” este un specatcol trist, al durerii și nefericirii, animat de inocența unor suflete pline de entuziasm: “Și vinovații se ospătează alături, fără nici-o grijă. O clipă numai, și li se înfundă cu hoția.În zbuciumul lor, copiii au dat cu ochii de făptași și goana începe..Găinile, zmulte, țipă speriate și înfundă colțurile întunecoase.Coaja rămasă în urma lor e goală.Fetița se trântește jos și suspină neîmpăcată, dar băiețașii nu se dau.Bâjbâie prin foi, prin cocenii de pe margini și dau de vrăjmaș. N'apucă să-l prindă și godacul o zbughiește afară cu coșca de bostan în gură.” Boierul, “în haina grea de vulpe”, privește îngrozit “lupta celor trei flămânzi”. Deși pare impresionat de imaginea înfiorătoare a sărăciei, vine să verifice porumbul strâns de tatăl lor și,nemulțumit, cercetează odaia- țipătul venirii pe lume a noului- născut probează “cinstea Românului”, izbânda vieții, dar și nenorocirea unor ființe primitive, prinse într-un delir existențial: “Curat trai de dobitoace!”(31) În povestirea lui Zaharia Bârsan(Cenușe), “vechiul boier e (..) un bătrân gospodar, stăpân pe un ogor de zeci de iugăre.”(32) Florea Măgură avea oameni care-i lucrau pământul; îi cinstea și închina alături de ei, seara, un pahar , două de rachiu.Discutând despre starea bătrânului, țăranii îi laudă copiii și averea, uimiți de clavirul fetei și “de-atâta învățătură.” Era armonie în bătătura lui moș Florea- băieții munceau,îl lăudau, iar el își afișa discret mândria, izvorâtă din rodul efortului de-o viață: copiii. Dar prima scrisoare îi aduce o veste nimicitoare- băiatul îl anunța că sora lui “fugise cu unul”.Deși belșugul stăpânea pământul moșului, primise o lovitură prea grea-“fruntea i se posomorâse, 263 ochii nu mai erau așa de vii, și fața parcă-i îmbătrânea pe fiecare zi.(..) Era trist și nu se mai îngrijea de pământuri. Pe uliță de-abia se mai târa și la biserică ședea tot cu capul plecat;îi era teamă să întâlnească privirile oamenilor.” Rușinea îi invadase sufletul și-l izolase, însă, odată cu venirea toamnei, în inima bătrânului se naște o nouă iluzie salutară: “Să-i scrie băiatului să vie acasă(..) Să vie să se însoare. Să-și vază el nepoții, asta-l ardea pe moș Florea.Să vază și el cum se înmulțește neamul Măgureștilor.” A doua scrisoare îl înștiința că băiatul “a furat niște bani- și acuma e închis..” Toate năzuințele bătrânului se spulberă și adâncesc prăpastia din sufletul său de tată, golit și însingurat: “Pe stradă se împiedica de toți oamenii.Nu mai era nimic pentru el..nimic...nimic..Moș Florea Măgură, cinstea și fala satului, românul gospodar, omul de treabă, tatăl cel cu tragere de inimă pentru copiii lui, ce mai rămăsese?..Nimic!Hoț..atât mai auzeau..parcă i se băgase un drac în inimă, care-i tot striga de-acolo:Hoț...hoț..hoț...și mergea și i se părea că se cufundă pământul.” Sfâșiat de durere, își va împrăștia avuțiile, toată munca sa de-o viață, apoi va incendia pădurea și casa, motivând decizia printr-o ironie sumbră: “Voi sunteți săraci, așa e?Eu am primit astăzi o scrisoare de la fiul meu..Mă cheamă la el și plec mâine...S-a însurat acolo cu o prințesă, mă...Ce-mi mai trebuie mie, acuma? Iacă, vă dăruiesc vouă carăle, cu boi cu tot, și încărcate gata, duceți-vi-le acasă..”(33) Pământurile, banii, holdele fuseseră încredințate bisericii. “Destinul acestui bătrân bun e însă nefericit. Ca peste tot în epica sămănătoristă, copiii gospodarului plecați la studii în străinătate devin niște dezrădăcinați, își pierd omenia.Din averea bătrânului, adunată cu mijloace atât de cumsecade, se alege cenușa.”(34) Mărturii despre starea țăranilor întâlnim și în scrierile altor colaboratori la Viața românească sau la Sămănătărul (I.C.Vissarion, Radu Rosetti, M.Sadoveanu, I.Adam,C.Manolache, Ionescu Boteni etc.), care au pledat pentru drepturile acestor umiliți, învățați de secole să rabde, încercând să sensibilizeze cititorii și să aducă în prim-plan drama oamenilor de la sat, imaginea lumii rurale și, nu în ultimul rând, necesitatea reformei agrare. Sămănătorismul și poporanismul au schimbat registrul tematic al literaturii, în plus, sesiza T.Vianu, “alături de evocarea românului, în expresia lui cea mai caracteristică, adică în întruparea lui țărănească, sămănătoriștii [și poporaniștii, s-ar putea adăuga] elaborează geografia poetică a țării.”(35) Note (1) apud Ornea, Z., Poporanismul, Editura Minerva, București, 1972 , pp. 118-119 (2) Ornea, Z., op.cit., p.129 (3) idem, p.141 (4) apud DGLR,vol.V,Editura Univers Enciclopedic, București, 2006, p.383 (5) apud DGLR,vol.V,Editura Univers Enciclopedic, București, 2006, p.380 (6) DGLR,vol.V ,Editura Univers Enciclopedic, București, 2006, p.380 (7) Ciopraga, C., Literatura română între 1900 și 1918, Editura Junimea, Iași,1970, p. 95 (8) apud Ornea, Z., op.cit.,pp. 358-359 (9) apud Ornea, Z., op.cit.,p. 362 (10) apud Ornea,Z., op.cit.,p.361 (11) apud Bart, Jean, Scrieri I, Editura Minerva, București, 1974, p.527 (12) apud Bart, Jean, op.cit.,p.527 264 (13) apud Ornea, Z., op.cit.,p.361 (14) Ornea, Z.,op.cit., p.362 (15) apud Bart, Jean, op.cit., p.524 (16) apud Bart, Jean, op.cit.,p.527 (17) Ibrăileanu,G., Scriitori români și străini,vol.II, Editura pentru literatură,București, 1968, p.41 (18) citatele au fost extrase din vol. Oameni și vremuri de I.I.Mironescu, Editura de Stat pentru Literatură și Artă, 1959 (19) Ornea, Z., op.cit., p.375 (20) Dan, Ilie, I.I.Mironescu, Editura Junimea , Iași, 1982, p.88 (21) DGLR,vol.VI, Editura Univers Enciclopedic, București,2007, pp.64-65 (22) apud Ornea, Z., Sămănătorismul, Editura Minerva, București, 1971, p.32 (23) Ornea, Z., Sămănătorismul, Editura Minerva, București, 1971 , p.53 (24) apud Ornea, Z., Sămănătorismul, Editura Minerva, București, 1971, p.58 (25) Ornea, Z., Sămănătorismul, Editura Minerva, București, 1971 , p.234 (26) idem, p.238 (27) Ciopraga,C., op.cit., p.502 (28) Gârleanu, Emil, Nucul lui Odobac, Editura Minerva, București, 1982 (29) idem (30) Cubleșan, Constantin, Postfața la volumul Nucul lui Odobac de Emil Gârleanu, Editura Minerva, București, 1982, p.428 (31) Ciocârlan, Ion, Traiun nostru, Editura Casei Școalelor, București, 1930 (32) Ornea, Z., Sămănătorismul, Editura Minerva, București, 1971, p.251 (33) Bârsan, Zaharia, Scrieri, Editura pentru literatură,București, 1969 (34) Ornea, Z., Sămănătorismul, Editura Minerva, București, 1971 ,p.252 (35) apud Ornea, Z., Sămănătorismul, Editura Minerva, București, 1971,p.282 Bibliografie Bart, Jean, Scrieri I, Editura Minerva, București, 1974 Bârsan, Zaharia, Scrieri, Editura pentru literatură,București, 1969 Ciocârlan, Ion, Traiun nostru, Editura Casei Școalelor, București, 1930 Ciopraga, Constantin, Literatura română între 1900 și 1918, Editura Junimea, Iași,1970 Dan, Ilie, I.I.Mironescu, Editura Junimea , Iași, 1982 Gârleanu, Emil, Nucul lui Odobac, Editura Minerva, București, 1982 Ibrăileanu,G., Scriitori români și străini,vol.II, Editura pentru literatură,București, 1968 Mironescu,I., I., Oameni și vremuri, Editura de Stat pentru Literatură și Artă, 1959 Ornea, Z., Poporanismul, Editura Minerva, București,1972 Ornea, Z., Sămănătorismul, Editura Minerva, București, 1971 265 ROMULUS GUGA, DRAMATURGUL Drd. Adriana Loredana POP (DAN) Univ. ,,Petru Maior” Târgu-Mureș Nucleu al vieții scriitoricești târgumureșene, Romulus Guga (1939-1983) reprezintă tipul scriitorului total, preocupat de găsirea formei perfecte ce-i poate transmite mai bine intențiile, motiv pentru care sfera epico-lirico-dramatică a fost epuizată de către a sa personalitate convinsă de faptul că opera înseamnă dovada curajului de a spune adevărul indiferent de formă. A scris teatru politic și poetic, preocupările fiindu-i societatea cu toate ramificările ei: istoria, politicul, familia și individul în sine vor fi de găsit în opera sa dramatică, sub aspecte metaforice, parabolice, filozofice dar și pur dramatice. Există o legătură strânsă între aceste tematici tocmai prin abordare, viziunea fiind unică, de purificare a lumii, de transcendere a răului prin scandări puternice ale binelui ce, chiar de nu va învinge ci după modelul romantic va fi înfrânt metaforic in final, va triumfa tocmai prin această manieră universală retroversă. Cuvinte-cheie: scriitor total, societate, transcendere a răului, bine Divizarea universală nu poate fi posibilă decât în dubla categorie bine-rău, iar aceste două valori majore au diferite reprezentări în lumea înconjurătoare în funcție de perspectiva socială la care ne oprim. ,,Nebunii'' și ,,descurcăreții'' sau ,,materialiștii''1 sunt două categorii definitorii ale societății contemporane și devin personaje concrete ale universului lui /■> Romulus Guga, personaje antrenate în ,,lupta dintre idealism și materialism''2 deoarece o ,,avem pe Terra o societate-n descompunere și una-n compunere.''3 Opera dramatică în cauză, ,,Moartea domnului Platfus”, este prima salvată dintre primele scrise de către mâna scriitorului, dar nu a fost jucată niciodată pe parcursul vieții sale, ci abia în 1996. Prezintă puncte comune cu viitoarele premiate, dar mai ales cu universul romanesc ce-i va prelua personaje, motive și tematica. Coborâm cercetarea în anul 1964, anul în care piesa este definitivată, un an al Clujului, dar și al prozei: Romulus Guga renunță la teatru în favoarea romanelor sale, neaflându-se încă în conjunctura favorabilă scrierii lui, destinul rezervându-i alte culmi de atins înainte. Orientarea tematică se produce însă acum, scriitorul anunțându-și preocuparea pentru valorile și nonvalorile sociale, conștientizându-și poziția de responsabil în educarea prin puterea artei, singura sensibilizatoare dar și ideatică. Teatrul este o formă a artei, însă una foarte complexă și prea completă pentru un debutant fiind necesar a-i învăța „gramatica lui de la abecedar la Eminescu”4, neuitând faptul concret cum că teatrul este „fără doar și poate o artă colectivă”5 iar toate acestea au putut fi posibile doar dacă scriitorul trăia în climatul teatrului, iar aceasta s-a și întâmplat de-a lungul perioadei în care a ocupat funcția de secretar literar al Teatrului de Stat din Târgu-Mureș. Acesta este momentul în care devine prea atras de reprezentarea scenică încât să mai renunțe vreodată. 1 Romulus Guga, Amurgul burghez în Evul mediu întâmplător: piese de teatru și comentarii asupra lor, seria: Teatru comentat, București, Ed. Eminescu, 1984, p. 385 2 Ibidem, p. 386 3 Ibidem, p. 391 4 Pavel Tutungiu, Dialoguri despre teatru, Editura Junimea, București, 1980, p. 108; 109 5Ibidem, p.109 Moartea domnului Platfus” anunță piesele ce vor urma, aceasta fiind o „piesă de laborator”6 in care autorul, după bunul său obicei, „nu s-a încurcat [...] cu fleacuri”7 ci rămâne „preocupat de marile probleme ale veacului, de chipul umanității de azi și de mâine, față de o care s-a simțit responsabil cu toate fibrele ființei sale de gând și de simțire omenească”8. Romulus Guga și-a creat piesa sub influența artei sale poetice (parabole, simboluri) și tehnicii sale de construcție. Astfel, opera prezintă numeroase planuri diferite, independente în primă fază, dar care spre final se dovedesc a fi interdependente căci privite per ansamblu creează un joc cinematografic ce compune un plan unitar, planul general al piesei. În aceste planuri personajele se desfășoară creând atmosfera epocii, în cofetărie, totul concentrându-se în jurul unui singur personaj : domnul scriitor Anton Platfus în calitate de solid reprezentat al unei categorii sociale. Termenul „platfus” este des utilizat pe parcursul conversațiilor ce alcătuiesc textul piesei fiind elementul cheie al dramei. Deși „platfus” nu reprezintă, real, nimic mai mult decât o formă plată a tălpii piciorului, în acest caz i se atribuie semnificații mult mai profunde: deformarea, boala fizică fiind egalată aici cu „deformarea”, îmbolnăvirea psihică. Pe parcursul piesei sunt prezentate, nu numai prin conversație, efectele acestei boli psihice și consecințele sale, consecințe ce spre sfârșit se vor finaliza în moartea „bolnavului”. De fapt piesa descrie o „boală” a umanului, a psihicului umanității, o îmbolnăvire mult prea frecventă, degradând societatea. Tot contextul piesei este cel care dezvăluie și antidotul bolii. ,,Un dramaturg ca Romulus Guga recurge la realizarea mai multor figure eroice care surprind, prin acte diferite, aceeași măreție eroică, aceeași ipostază a umanului în ceea ce are mai semnificativ. [...] Funcția modelatoare a eroului, conceptual de eroism în general, nu pot fi acceptate, nu pot fi înțelese în mod dialectic fără expunerea acelei adversități (umane, naturale) față de care reacțiile definitorii ale eroului încep a prinde contur. Iluminarea ființei în momente în care acceptarea destinului propriu iese din sfera conștient caracterizată de bipolaritatea viață - moarte, iese din zona egoismului pentru a accede la sacrificiu este, într-un fel, și rezultatul unor intruziuni ale inumanului, ale egoismului urât, deformator.”9 ,,Cele cinci zile ale orașului”, deși este o piesă nejucată, prezintă totuși un interes pentru analiză completă a evoluției puterii și spiritului creator al dramaturgului Guga tocmai prin caracterul ei de document pe care îl dovedește având în vedere că se bazează pe locuri și acțiuni cunoscute. Precum Paul Everac în ,,Ape și oglinzi” sau Marin Sorescu în ,,Matca” și ,,Cele cinci zile ale orașului” prezintă ca și temă inundațiile sub forma unor catastrofe, prilej de urmărire a umanului în situații limită. Inundațiile din anul 1970 au însemnat doar catastrofă pentru orașele Târgu-Mureș și Sighișoara, iar scriitorul s-a oprit asupra acestui moment din viața societății contemporane atât cu scop solidar cât și cu scop de observator analitic. Catastrofa naturală este momentul propice observării reacțiilor umane, atât de diferite de la individ la individ chiar și în fața morții. Personajul principal al dramei este și personajul martor, „funcție” atribuită chiar „legal” prin natura meseriei sale: ziarist din capitală, el se deplasează în „epicentrul catastrofei” pentru a strânge material în vederea realizării unui reportaj despre eveniment. Sub acest pretext, Romulus Guga va creiona două lumi aflate la 6 Victor Parhon, Legitimitatea unui nou tip de construcție dramatică în Evul mediu întâmplător - seria : Teatru comentat, Buc., Editura Eminescu, 1984, p. 375 7 Ibidem 8 Ibidem 9 Marian Popescu, Călătorie spre sfârșitul nopții în Evul mediu întâmplător: piese de teatru și comentarii asupra lor, București, Ed. Eminescu, 1984, p. 441 267 poli opuși, caracterizate de sentimente, aspirații și gânduri totalmente diferite. Tipurile de personaje-persoane care alcătuiesc fiecare lume se vor evidenția pe parcursul piesei, treptat sub influența pericolului. Ziaristul este cel care „fotografiază” întâmplările și „înregistrează” convorbirile, cititorul fiind un martor postum evenimentului cu ajutorul „dovezilor” strânse de către acest personaj principal ce se dovedește preocupat, în primul rând, de măsura în care au fost afectați oamenii și locurile inundate, dar va descoperi mult mai mult decât simpla constatare a evenimentelor și a urmărilor lor. ,,Cele cinci zile ale orașului” este prin excelență o piesă realistă în care își fac prezența eroismul, spiritul de sacrificiu, spaima în fața morții, incertitudinea, descoperite în urma investigațiilor făcute de acest Ziarist - martor la locul dezastrelor. Este prezentată, așadar, o bătălie pentru supraviețuire, o bătălie dură căci inamicul este furia naturii, apele nepotolite, umanul fiind nesemnificativ în fața unei asemenea puteri. Lupta dintre viață și moarte reprezintă astfel unul dintre subiectele piesei. În fața catastrofei, personajele, aflate sub presiunea situației, reacționează diferit, iar acest fapt s-a dorit a fi scos în evidență prin intermediul piesei. Astfel, Romulus Guga a împărțit personajele în două categorii : a celor ce conștientizează valoarea adevărată a vieții umane, fiind capabili pentru salvarea ei chiar să amâne salvarea propriei familii (cu speranța că altcineva va proceda în același fel, salvându-le și lor apropiații) iar cea de a doua categorie este constituită din cei care pentru propriul lor interes, și acesta este cel mai des unul material, sunt capabili să vadă moartea altora, rămânând pasivi dar și mulțumiți că și-au atins scopul. În prima categorie se înscriu personaje precum Morea, șeful Comandamentului de luptă împotriva inundațiilor; inginerul Mirea; Locotenentul; Soldatul; Studenții; Hans; Aviatorul -ei „aparțin celor care și-a părăsit familiile și ocupațiile, au uitat pe moment că și viața celor de la casele lor e în pericol, pentru a salva viețile omenești ale semenilor.”10 Dar piesa surprinde și o altă categorie de oameni, cei care nu doar că sunt profitori, urmărindu-și propriul scop, dar și rămân neschimbați chiar și în plină luptă de supraviețuire. Aici se încadrează Zsuzsa, fiica bătrânei Vilma neni, și soțul ei Horvath, veniți de la Odorhei pentru moștenire; Tutungiul, care „în schimbul sustragerii unor timbre, n-a intervenit în salvarea unui copil”11; Funcționarul ș.a. Umanul și inumanul se evidențiează tocmai prin antiteza lor. Reprezentanții fiecărei părți își evidențiează pe parcurs poziția ocupată, lupta omenirii cu natura fiind prilejul. În aceste momente critice, Ziaristul observă acțiunile și personajele, concluzia fiind că scopul principal și general era supraviețuirea dar era important și cum se câștigă această supraviețuire, prin ce metode : astfel unii se gândeau la toți semenii lor, nu numai la cei apropiați, pe când alții erau interesați doar de propria persoană. De la debutul scenic din 1973 cu ,,Speranța nu moare în zori”, în care liniile clasice trasează un plan istoric revoluționar prin care o epocă nouă începe în primăvara anului 1945, la conflictul dintre generații de o fină analiză psihologică din ,, Noaptea cabotinilor”, 1977, la premiatele piese-parabole ,,Evul mediu întâmplător” - 1980 și ,,Amurgul burghez” - 1983, politicul nu este înlăturat definitiv din nicio piesă semnată Romulus Guga, opțiunea fiind o îndatorire pe care orice individ o are. Astfel, puterea schimbării se află în mâna oamenilor aceasta fiind tema ce transcende întreaga sa operă de influență socială. Precum în ,,teatrul lui Cehov sau al lui Gorki, în teatrul lui Romulus Guga se vorbește despre om și despre condiția 10 Cornel Munteanu, Romulus Guga. Polifonia unei voci, Editura Tipomur,Târgu-Mureș, 1998, p. 106 11 Ibidem 268 12 lui''12, din piesele jucate ale scriitorului răsărind mai multe tipologii. Stratificarea socială, puterea politică, armată și bisericească se angrenează în lupta pentru oprimarea umană fapt de neconceput pentru cei simpli cu trăiri originare. Acesta este subiectul lui Romulus Guga: omul cu toate trăsăturile sale convergente și divergente - autorul anunțându-și intenția de a crea în urma confruntării un ,,om mai firesc, mai liber, mai bun''13 deoarece ,,a construi o lume nouă înseamnă a construi în primul rând conștiința omului.''14 De la decorul simplist, obiectual al unei gări până la maidanul pestriț al celei mai bune lumi cu putință, Romulus Guga a evoluat în tot ceea ce înseamnă teatrul ca artă colectivă, parcurgând un drum pe care a cunoscut maturizarea de la teatrul istoric și politic cu rigori clasice la cel modernizat prin parabolă și metaforă cu certe influențe expresioniste. Personajele devin mai profunde și, deși tematica pare aceeași, abordarea se modifică, urmărindu-se gravitatea existenței înjosite a omului aflat la îndemâna intereselor de orice fel ale semenilor înzestrați cu putere socială demonstrată ochiului prin prezența abuzivă a uniformei pe scenă. Se conturează un teatru tot mai grav, scriitorul nedorindu-și divertismentul relaxant ci problematizarea profundă. Sarcasmul, ironia, cinismul, calmul, plictisul, exaltarea, uimirea fac casă bună în rândurile aceleași pagini dovedind capacitatea scriitorului de a crea stări opozante cu o viteză de remarcat, cu un flux natural astfel încât spectatorul nu îl va sesiza, doar la căderea cortinei concluzionând lecția de viață ce a fost transmisă cu o naturelețe francă. Personajele sunt înzestrate cu puterea deciziei și cu patimi ce devin scopuri clare ce neatinse rămânând ar dărâma acel zid numit ,,om”. Fiecare își are locul bine configurat interacționând prin intermediul relațiilor sociale cu care parcă ne naștem, acesta fiind cursul firesc. Existența binelui și a răului este o temă universală a artei, Romulus Guga staționând în această gară a celor două valori ce nu-și epuizează energiile ce aparțin începutului lumii. Societatea este divizată în ,,descurcăreți” și ,,nebuni”, meditația fiind împinsă la granița celor două stiluri ale filozofiei politice: forma și forța, militându-se împotriva ,,tiraniei purtătoare de represiune și agresiune''15 și pentru integritate morală și libertate individuală prin puterea exemplului. Nu alege niciodată un final fericit ci fie unul surprinzător, fie unul în care moartea este stăpâna, sacrificiul eternizându-se la nivel universal. Scriitorul se explică în poezii ca adept al credinței în Dumnezeu cu calitatea acestuia de guvernator al universului, credință ce transpare și în aceaste opere prin repetarea rugăciunii ,,Tatăl nostru”, cea mai puternică de altfel pentru lumea creștină fiind singura existentă în Noul Testament ca lăsată de Iisus Hristos. Romulus Guga a pledat nu o dată pentru înfrângerea răului chiar și prin sacrificiul final, moartea fiind o constantă a operei sale. Trăsăturile liristului transpar pe parcursul întregii drame, Romulus Guga apelând la efecte ce sunt specifice acestui univers: metafora zăpezii, a nopții, a luminii etc. Metafora fiind considerată în această perioadă ,,organică teatrului contemporan''16. Spațiul utilizat jocului scenic este unul închis, datorat scopului de a-și supune personajele la introspecție, spațiu marcat de alte simboluri precum în ,,Evul mediu întâmplător”: zidul ce anunță imposibilitatea evadării, al eliberării individuale, dar și înăbușirea oricăror aspirații; scara în 12 Ion Horea , O noapte și un fir de praf, România literară, nr.X, 27 octombrie, 1977, p.16 13 Romulus Guga , Festival, Piatra Neamț, 14 iunie, 1973 14 Ibidem 15 Paul Ricoeur , Eseuri de hermeneutică, Ed. Humanitas, Buc., 1995, cap. al III-lea: Ideologie, Utopie și politică; Eticul și politicul, p.293 16 Dumitru Solomon, Cronica TV .Speranța, Teatrul, nr. 1, ian., 1975, p. 82 269 spirală ce se înalță spre cer simbolizând concretul aspirației; cercul, spațiul este unul rotund, simbol al perfecțiunii la care tinde spiritualitatea deoarece ,,spiritul omului se ține drept un mic Dumnezeu''17. În acest caz, scena va reprezenta spații diferite convertindu-se în ,,holul unui local, capela unui cimitir, o sală de tribunal, ultimul spațiu al unui mod de viață''18. Iarna existentă este o sugestie a purității spirituale care ar trebui să predomine. Alternanța termică anunțată, caldură-iarnă, are menirea de a face trimitere la antiteza universală bine-rău, cele două forțe mitice ce divid societatea. Alte simboluri își fac prezența treptat precum colivia, papagalul, floarea dar și simboluri marcate de o firească simplitate precum balanța Judecătorului ce este stricată și pe care încearcă neputincios să o tot repare. Nu o dată floarea este utilizată pe post de oglindă a umanului în starea lui naturală, primară, stare ce s-a deteriorat în timp sub acțiunea diverselor puteri nimicitoare. Toate acestea sunt asociate structurii matematic gândite, personajelor romantic selectate, ,,complicatului joc de oglinzi''19 rezultând o piesă parabolă ce dezbate condiția umană într-o vreme politică ce presupune opțiunea și în care omul se poate elibera doar prin eternizare, doar prin moarte. În final, nimeni și nimic nu îl poate învinge, el fiind liber deși încarcerat. Tot spre exemplu, titlul acestei piese nu aparține întâmplării, ci întâmplarea face, sau poate nu, că nu multe explicații critice să existe antrenate în această dezbatere. Cert este faptul că s-a dorit a se face o trimitere la începuturile oprimării individuale, la inchiziția medievală, vrăjitoria fiind doar ,,un simbol al libertății de gândire''20, iar negarea ei se face doar prin moartea eliberatoare pentru acuzat. Se presupune o întâlnire întâmplătoare a acestor personaje într-un timp trecut, poate sunt și morți, o altă viață, un trecut, o istorie. Drama se împletește armonios cu poezia în această operă în care firul narativ nu mai este unul continuu datorită elementelor temporale și spațiale de ordin diferit ce se întrepătrund, se intersectează și în final dispar în favoarea planului concret. Totul se dovedește a fi o repetiție reușită a unei piese dramatice a încarceraților ,,Centrului internațional de recreere umană''. Dar și așa, martiriul uman este prezent: Omul spânzurat reprezintă ,,o stampă veche, desigur, întâmplător din evul mediu''21. Întâmplătoare este doar coordonata temporală, căci actul în sine rămâne o constantă în ciuda trecerii timpului și acesta este punctul țintit de Guga: atenționarea asupra sacrificiului uman pentru eliberare spirituală deoarece eliberarea carnală nu e posibilă și poate nici nu e relevantă după o anumită perioadă, omul trebuind să se supună vertiginos rigorilor de ordin social-politic ce îl încarcerează. Întreg discursul dramatic este încărcat cu tensiune existențială, cu maxime și reflecții despre viață, toate personajele participând parcă la o analiză finală asupra ei, fiecare cu particularitățile sale, realizând o imagine completă, unitară, a cărei concluzie e aceeași: omul se naște liber, la fel de liber precum stelele, simbol al limitei intangibile căci ,,stelele formează o ultimă perdea pentru privire, tot așa cum ideea de pură distanță creează limita finală pentru gândire''22, doar că această inițială și naturală libertate dispare o dată cu angrenarea în relațiile social-politice, opțiunea făcând diferența. 17 Georges Poulet, Metamorfozele cercului, Ed. Univers, București, 1987, p. 26 18 Romulus Guga, Evul mediu întâmplător în Evul mediu întâmplător: piese de teatru și comentarii asupra lor, seria: Teatru comentat, Ed. Eminescu, București, 1984, p.211 19 Ion Calion, Evul mediu întâmplător, Vatra, nr.20, mai 1980, p.21 20 Constantin Măciucă , Parabola urâtului și a sublimului, în Evul mediu întâmplător: piese de teatru și comentarii asupra lor, Ed. Eminescu, București, 1984, p.204 21 Romulus Guga - Evul mediu întâmplător în Evul mediu întâmplător: piese de teatru și comentarii asupra lor, seria: Teatru comentat, Ed. Eminescu, București, 1984, p.278 22 Georges Poulet - Metamorfozele cercului, Ed. Univers, București, 1987, p. 277 270 Avar cu sine, și cu noi, avar cu cuvintele, cum avar a fost cu el însuși zeul timpului, Romulus Guga rămâne, totuși, un poet împlinit, prin formularea dată câtorva intuiții cu totul aparte, sonde pe care sensibilitatea lui temperat-delirantă le-a aruncat în straturile misterioase ale existenței''23, așa era caracterizat scriitorul de către reprezentantul Cercului Literar de la Sibiu, Ștefan Augustin Doinaș, cel ce a introdus cititorul în volumul al III-lea de poezii semnate de Guga pe parcursul anilor săi, însă risipite în periodice și culese în volum de abia în 1986 îngrijit fiind de către Romulus Vulpescu. Munca sa a fost recompensată de numeroase premii și medalii ale R.S. România în 1971, 1972, 1974, 1981 iar în ceea ce privește romanul ,,Nebunul și floarea” a primit în 1970 premiul Uniunii Scriitorilor din România. În anul 1973 în cadrul Festivalului pentru tineret - Piatra Neamț, ,,Speranța nu moare în zori” a fost încoronată cu Marele premiu de teatru. I s-au mai acordat premii la Festivalul internațional de teatru de televiziune în anul 1975, la Praga; premiul pentru dramaturgie al Uniunii Scriitorilor pentru ,,Noaptea cabotinilor” tot în anul 1975; premiul ATM la Festivalul de Dramaturgie Românească Actuală de la Timișoara, pentru piesa ,,Amurgul burghez” - 1983. ,,Onorurile, academizările, transformarea scriitorului într-un funcționar înalt sau mai mărunt este un lucru nesănătos”24, afirma tocmai Romulus Guga. Deși aceasta îi era credința totuși aceste premii iau fost înmânate pentru reușita sa activitate, ca roade ale unei munci nu ușoare, născute din talentul său contopit cu apriga dorință de a schimba ceva în literatură tocmai prin înfățișarea vieții reale a omului respectivei epoci. Romulus Guga a infățișat în ale sale scrieri realitatea, alegând astfel drumul adevărului. Listă bibliografică: Bachelard, Gaston, Dialectica spiritului științific modern, Ed. Științifică și Enciclopedică, București, 1986 Băciuț, Nicolae, Anotimpul probabil, Editura Tipomur, Târgu - Mureș, 1995 Blaga, Lucian, Despre conștiința filozofică, Ed. Facla, București, 1974, pp.161-163, pp.170-171 Calion, Ion, Evul mediu întâmplător, Vatra, nr.20, mai 1980, p.21 Cristea, Mircea, Condiția umană în teatrul absurdului, Ed. Didactică și Pedagogică, București ,1997 Crohmălniceanu, Ov.S., Literatura română și expresionismul, Ed Eminescu, București, 1971, pp. 229-241 Deleanu, Horia , Arta regiei teatrale, Ed. Litera, Buc., 1987 Diaconescu, Romulus, Dramaturgi români contemporani, Craiova, Ed. Scrisul românesc, 1983, pp. 224-227 Freud, Sigmund, Opere, I: Totem și tabu, Moise și monoteismul, Angoasă în civilizație, viitorul unei iluzii , trad. lb. rom. și introducere de dr. Leonard Gavriliu, Ed. Științifică, București, 1991 Ghițulescu, Mircea, O panoramă a literaturii dramatice române contemporane, Cluj-Napoca, Ed. Dacia, 1984, pp. 244-249 23 Ștefan Augustin Doinaș, - opera citată, p.19 24 Nicolae Băciuț, “Anotimpul probabil” - Editura Tipomur, Târgu - Mureș, 1995, p. 59 271 Guga, Romulus, Evul mediu întâmplător: piese de teatru și comentarii asupra lor, Ed. Eminescu, București, 1984 Guga, Romulus, Festival, Piatra Neamț, 14 iunie, 1973 Horea, Ion, O noapte și un fir de praf, România literară, nr.X, 27 octombrie, 1977 Kant, Immanuel, Despre frumos și bine, selecție, prefață, note de Ion Ianoși, vol. I-II, Minerva, București, 1981 Mauron, Charles, De la metafore obsedante la mitul personal, trad. de Ioana Bot, Cluj-Napoca, Dacia, 2001 Micu, Dumitru, Istoria literaturii române. De la creația populară la postmodernism, București, Ed. Saeculum I.O., 2000, p. 365, 630, 689, 821. Moraru, Cornel, Semnele realului, București, Ed. Eminescu, 1981, pp. 190-192 Munteanu, Cornel, Romulus Guga. Polifonia unei voci, Editura Tipomur,Târgu-Mureș, 1998 Popa, Marian, Comicologia, Ed. Univers, București Petrescu, Camil, Modalitatea estetică a teatrului, Ed. Enciclopedică Română, București, 1971 Poulet, Georges, Metamorfozele cercului, Ed. Univers, București, 1987 Ricoeur, Paul, Eseuri de hermeneutică, Ed. Humanitas, București, 1995 Sebastian, Mihail, Întâlniri cu teatrul, studiu introductiv și antologie de Cornelia Ștefănescu, București, Minerva, 1969 Solomon, Dumitru, Cronica TV. Speranța, Teatrul, nr. 1, ianuarie 1975, p. 82 Tutungiu, Pavel, Dialoguri despre teatru, Editura Junimea, București, 1980 272 UNIVERSUL SATULUI TRANSILVĂNEAN ÎN CREAȚIA LUI ION AGÂRBICEANU Drd. Diana - Elena TOCACIU Universitatea „1 Decembrie 1918" din Alba Iulia Opera lui Ion Agârbiceanu trădează neliniștea continuă a unei conștiințe preocupate de înțelegerea rosturilor vieții, de cunoașterea adevărului despre durerile celor oropsiți ale căror tragedii se consumă cel mai adesea sub un cer mohorât. Agârbiceanu creează într-un veac agitat, surprinzând cadențele vremurilor, iar scrisul său capătă, odată cu trecerea anilor, accente profund omenești. Școlile Blajului, viața studențească la Budapesta, peisajul zbuciumat al Apusenilor, realitățile crude ale războaielor, frământările epocii postbelice au reprezentat pentru opera sa prilej de adâncă meditație. Satul transilvănean este prezentat ca un univers al lumilor paralele, prin relevarea furtunilor sufletești ale personajelor, pe fundalul agitat al vieții lipsite de bucurii. Schițele, nuvelele sau romanele înfățișează viața satului, care este redată tulburător și ardent, în realitatea ei morală, dar și din perspectiva perioadei istorice. Ion Agârbiceanu analizează zona de fantastic și de mister a lumii țărănești, păstrând o atitudine plină de candoare, optimistă în fața existenței, fiind un evocator autentic al satului transilvănean. Cuvinte-cheie: neliniște, sat transilvănean, lumi paralele, fantastic, mister Ion Agârbiceanu s-a impus ca un scriitor reprezentativ al întregii literaturi românești, realizând o creație prodigioasă, o tipologie variată, cu o viziune socială și etică dintre cele mai profunde. Opera sa trădează neliniștea continuă a unei conștiințe preocupate de înțelegerea rosturilor vieții, de cunoașterea adevărului despre durerile celor oropsiți ale căror tragedii se consumă cel mai adesea sub un cer mohorât. Pornind de la evocarea lumii lui de acasă, din Cenadea natală, cu scurte episoade și portrete care surprind realitățile de la sfârșit de secol, prozatorul parcurge câteva experiențe definitorii pentru opera sa: mai întâi viața școlii din Blaj, viața studențească de la Budapesta, activitatea de preot, în ținutul zbuciumat al Apusenilor, „...unde aurul și moartea își disputau supremația”1. Agârbiceanu creează într-un veac agitat, surprinzând cadențele vremurilor, iar scrisul său capătă, odată cu trecerea anilor, accente profund omenești, evidențiind „setea /■> majoră a creatorului de a sluji umanitatea”2. Realitățile crude ale războaielor, frământările epocii postbelice au reprezentat pentru opera sa prilej de adâncă meditație. Satul transilvănean este prezentat ca un univers al lumilor paralele, prin relevarea furtunilor sufletești ale personajelor, pe fundalul agitat al vieții lipsite de bucurii. Chipurile surprinse în primele volume de scriitor sunt cele familiare, „erau icoane o care se ridicau în suflet, pline de duioșie”3. Ele aparțin lumii satului, unde scriitorul copilărise și se modelase ca om. Umanitatea țărănească îl fascinează, dar îl și surprinde cu latura ei de suferință și mister; astfel, arta pe care o creează e trăită la modul dureros în confruntarea cu o lume care i se dezvăluie în fața ochilor. De aceea, va declara mai târziu în Mărturisiri: „De altfel, din experiența vieții pastorale s-au născut cele mai multe schițe și povestiri ale mele. 1 Mircea Zaciu, Ion Agârbiceanu, București, Editura Minerva, seria „Universitas”, 1972, p. 234. 2 Mircea Zaciu, op. cit., p. 235. 3 Ion Agârbiceanu, Mărturisiri în vol. Mărturisiri literare, Organizate de D. Caracostea în anii 1932 -1933, Ediție îngrijită și introducere de Iordan Datcu, București, Editura Minerva, 1971, p. 264. Îndeosebi, m-a impresionat latura de suferință din viața sătenilor. Și întâia emoție era, de cele mai multe ori, de compătimire. Mai ales primii patru ani de preoție mi-au dezvăluit cele mai multe mizerii ale vieții de la țară. Eram uneori saturat, supraîncărcat cu senzații și impresii deșteptate de mizeria sătenilor, încât regretam că m-am făcut preot, să cunosc toată această mizerie, și materială, și morală. Aveam senzația că mă întunec, ca la vârsta dintre 16-22 de ani, când nu aveam o credință hotărâtă. Simțeam necesitatea să schimb mediul. Da, aproape toate personagiile principale din scrierile mele au pornit de la un sâmbure de realitate. creații de pură fantezie am puține, deși, evident, fantezia le-a completat, le-a depărtat uneori de realitate pe cele ridicate de aici”4. Portrete, evocări, momente dramatice, existențe și destine umane sunt tot atâtea „suferințe” care conturează universul povestirilor lui Ion Agârbiceanu. În opera lui Agârbiceanu, predomină proza de inspirație rurală, de aceea, nu întâmplător, volumul de debut (apărut în 1905, în plină epocă sămănătoristă) poartă titlul De la țară. Primele sale povestiri sunt dominate de bonomie, de calm idilic, de sublimare a sufletului omenesc cu natura, umanitatea figurilor având o notă de jovialitate și lirism5. Continuând tradiția scriitorilor ardeleni, creația lui Agârbiceanu reflectă nota țărănească și nota morală6 7. Scriitorul preia diferite chipuri din mediul țărănesc al Ardealului, aducând în prim-plan oameni nevoiași, oameni sărmani, întrucât viața dramatică a satului ardelean a inspirat cu precădere povestirile și nuvelele lui Ion Agârbiceanu. Ciobanul Cula Mereuț, îmbătrânit lângă turmă, a rămas doar cu amintirile și natura de care nu vrea să se despartă, deși cei tineri îl iau peste picior. Când uneori baba lui se încumetă să urce până la stână, flăcăii o înconjoară și fac glume, spunând că bătrânul Cula a pierit în adâncul pădurii. Se resimte, în această scriere, o coparticipare a naturii, care a exercitat întotdeauna o influență asupra lui Agârbiceanu: „Simt și acuma mireasma pădurii, începând cu mirosul lujerilor tineri și al florilor de primăvară și până la aroma ei de toamnă” . Intuiția infirmității, a morbidului capătă valori stilistice clare în compoziții precum Fefeleaga, Luminița, Iarnă grea etc., „unde reducția planului epic și tehnica racursiului o concentrează biografii exemplare, cu o surdinizare a expresiei patetice”8. Aceste suflete chinuite, al căror tragism mut se consumă în maiestatea indiferentă a unei naturi sălbatice, impresionează prin omenescul lor, prin candoarea umilității și acceptării destinului. În scrierile sale, Ion Agârbiceanu își reclamă descinderea dintr-o viziune umanist-creștină, apropiată de aceea a lui Gala Galaction, fiind însă mereu orientat spre o acceptare profund realistă a existenței umane. Astfel, eroii săi urmează, în fond, chemarea unei mari demnități umane, în necesitatea acută de cinste și de puritate sufletească9. Fefeleaga este una dintre lucrările izvorâte din scene reale de viață, ilustrând destinul tragic al unei femei sărmane din lumea minelor din Munții Apuseni, Măria Dinului, care își îngroapă pe rând soțul și cei cinci copii. Scriitorul evidențiază modestia eroinei, în contrast cu micimea sufletească a celor bogați. Apogeul tuturor necazurilor este moartea Păuniței, ultimul copil al femeii, care se stinge tot în preajma celui de-al cincisprezecelea an de viață. Viața 4 Ion Agârbiceanu, Mărturisiri în vol. Mărturisiri literare, ed. cit., pp. 273 - 274. 5 Vezi Mircea Zaciu, Ion Agârbiceanu, București, Editura Minerva, 1972, p. 65 6 Vezi Eugen Lovinescu, Figuri ardelene, Arad, Editura Librăriei Diecezane, 1925, p. 137. 7 Ion Agârbiceanu, Mărturisiri în vol. Mărturisiri literare, ed. cit., p. 252. 8 Mircea Zaciu, Ion Agârbiceanu, în Mircea Zaciu, Marian Papahagi, Aurel Sasu (coordonare și revizie științifică), Dicționarul scriitorilor români, A - C, București, Editura Fundației Culturale Române, 1995, p. 23. 9 Vezi Constantin Cubleșan, Postfață la vol. Ion Agârbiceanu, Nuvele, București, Editura Minerva, 1985, p. 319. 274 Fefeleagăi, poreclită astfel, fusese un lung șir de suferințe, urcând și coborând „Dealu- Băilor”10, cărând poverile de piatră cu un cal de căpăstru. Dar acum, „când Păunița sta cu luminița de ceară la căpătâi”11 12, Fefeleaga simțea „că toată viața pentru copiii aceștia s-a chinuit..., pentru cinci, apoi pentru patru, apoi pentru trei, și iarăși pentru doi, și în urmă 12 pentru unul. Și două lacrimi micuțe, cât gămălia, îi umeziră ochii uscați” . 13 Povestirea Luminița înfățișează, de asemenea, „biografia unui suflet chinuit”13. Baba Mâia, după o existență lipsită de bucurii, își așteaptă moartea privind din pat prin geamul scund lumea de afară: ploile, norii, soarele. Zăcea de mult și nu mai vorbea nimeni cu dânsa. Doar fata Salvina stătea cu ea, când nu mergea să muncească. Rămasă cel mai mult timp singură, baba Mâia își imagina iadul, deși n-a făcut nimănui vreun rău. Își imagina întâlnirea cu sfântul Petru sau o plimbare imposibilă prin sat, ca să schimbe o vorbă cu vecinii, să guste din perele zemoase din livada dascălului sau să se bucure de soarele darnic. Păstra pentru clipa morții o luminiță de ceară, „sfântă luminiță”14, care să îi lumineze drumul în veșnicie. Purtată de aceste închipuiri, baba Mâia simțea că se face ușoară ca un fulg, lunecând spre moarte. Simțind prea târziu că se stinge, întinse mâna, dar nu ajunse luminița de ceară care căzu. Bătrâna moare, cu mâna întinsă după această ultimă, unică mângâiere. Gestul final al femeii ilustrează o moarte sfâșietoare și simbolică pentru existența sa măruntă, neînsemnată. Situația-limită a morții babei Mâia este pregătită descriptiv prin peisajul unei primăveri triste, al unei naturi necruțătoare; „descripția se constituie ea însăși ca un moment narativ, un prolog de fapt la o tragedie comunicată printr-o continuă hiperbolizare a naturii terifiante”15: „Primăvara începuse cu secetă mare. Se roșiseră livezile, ca arse de brumă, iar dealurile erau pământ gol. Vitele zbierau pe câmp ziua, mergeau prin curți noaptea, iar oamenii își plecaseră capetele adânc în piept”16. Intervenția naturii, într-o proză ca aceasta, este esențială. Uneori pare să stilizeze decorul tragediei, anunțate astfel, alteori ajunge la o încremenire hieratică, vestind actul grav al morții într-o lume fără speranță. Ploile vin după o secetă teribilă, ca o catastrofă de sfârșit de lume: „Dar ploaia vreo patru zile n-a mai contenit. Câteodată scăpau de după dealuri vânturi mari, ce duceau spre Pleșa grămezi mari de nouri, 17 ca niște turme de dihănii și de uriași, negri, vineți, mânioși, încleștați unii într-alții”17. 18 Aceste „nuvele exemplare”18, cum le numește Mircea Zaciu, sunt ilustrative pentru arta realistă a scriitorului, evidențiind „condiția tragică a acelora pentru care suferința a devenit un ritual diurn”19. Ele reprezintă „...strajele înaintate ale literaturii lui Agârbiceanu”20. Realitatea literară pe care o surprinde prozatorul ardelean în cea mai mare parte a nuvelelor sale de inspirație rurală conturează imaginea obscură a satului de pe vremuri și o 10 Ion Agârbiceanu, Fefeleaga, în vol. Fefeleaga și alte povestiri. Ediție îngrijită și postfață de M. Zaciu, Cluj-Napoca, Editura Dacia 1981, p. 66. 11 Ibidem, p. 66. 12 Ibidem, p. 66. 13 Mircea Zaciu, Ion Agârbiceanu, București, Editura Minerva, 1972, p. 90. 14 Ion Agârbiceanu, Luminița, în vol. Fefeleaga și alte povestiri, ed. cit., p. 70. 15 Ion Vlad, Povestirea. Destinul unei structuri epice (Dimensiunile eposului), București, Editura Minerva, 1972. 16 Ion Agârbiceanu, Luminița, în vol. Fefeleaga și alte povestiri, ed. cit., p. 68. 17 Ibidem, p. 69. 18 Mircea Zaciu, Ion Agârbiceanu, București, Editura Minerva, 1972, p. 88. 19 Mircea Popa, Introducere în opera lui Ion Agârbiceanu, București, Editura Minerva, 1982, p. 66. 20 Eugen Lovinescu, Figuri ardelene, Arad, Editura Librăriei Diecezane, 1925, p. 150. 275 diversitate de figuri omenești; fiecare portret întruchipează o durere grea, personajele fiind o reflectare a realității. Candoarea, umilința, alternanța dintre supunere și răzvrătire în fața sorții nedrepte ridică la rang de sfinți portretele. Purificarea prin suferință și frumusețea sufletească viețuiesc în descrierea trupurilor decrepite, măcinate de boală, deformate. Această umanitate de schilozi sau muribunzi exercită asupra naratorului o fascinație nouă, dominată de două realități obsedante: boala și moartea21. O mare parte a prozelor scurte ale lui Ion Agârbiceanu au ca final moartea sau ea e însuși evenimentul textului. Moartea însăși este văzută ca un eveniment firesc în ordinea legilor naturale. Ea atinge nu atât trupul, cât sufletele ofilite înainte de vreme. Remarcăm, sub acest aspect, accente cehoviene: spre exemplu, drama unchiului Vania. Acest personaj, un om cu un suflet nobil, poetic, și Astrov, un om talentat, inteligent, își irosesc viața într-un colț de provincie, iar un om de nimic precum profesorul Serebreakov se bucură de toate bunurile vieții. De fapt, Serebreakov nu merită poziția pe care o ocupă în societate. În locul lui ar fi trebuit să fie oameni ca unchiul Vania sau ca doctorul Astrov. Oamenii cei mai buni piereau fără să-și fi valorificat talentul și inteligența. Resemnat, înțelegând realitatea și goliciunea vieții lui, renunțând cu totul la orice ideal, unchiul Vania pornește trist pe același drum searbăd de dinainte. În concepția lui Ion Agârbiceanu, satul românesc a fost considerat un mediu social de o extraordinară complexitate, atmosfera rurală căpătând un contur aparte prin îmbinarea elementelor narative cu motive psihologice. În romanul Strigoiul, scriitorul urmărește o dramă psihologică, dar investigația se îndreaptă spre o analiză a satului prin prisma conceptelor spirituale ale comunității rurale. Strigoiul, ultimul roman al lui Ion Agârbiceanu, apărut în anul 1969, deși se afla în forma finală încă din vara anului 1944, este un fel de monografie a satului ardelean cu „datini și tradiții”, după cum mărturisește scriitorul. Este una dintre scrierile care atestă preocuparea intensă a lui Agârbiceanu de a căuta soluții, de a sluji umanitatea. Taina acestui scriitor umanist se află în neliniștea unei conștiințe care vrea să înțeleagă, să cunoască adevărul, să trăiască alături de popor, să-i descopere aspirațiile și năzuințele. Romanul Strigoiul înfățișează „.viața și frământările sociale ale unui sat din Ardeal dinainte cu șase - șapte decenii; un fel de monografie, în aceeași vreme cu o lume de datini și tradiții. Nu e vorba de superstiția strigoilor. «Strigoiul» meu e acel om lacom de pământ, lacom mai ales de avere”22. Într-o scrisoare către Ion Brad, Agârbiceanu mărturisește: „Aș fi fost foarte mulțumit ca la vârsta de 80 de ani să văd tipărit cel puțin romanul Strigoiul care încheia subiectele mele de la țară, și care putea fi și de actualitate dovedind izvorul multor tragedii sătești (subl. aut.) în setea de pământ a țăranilor, în simțul proprietății individuale. Eroul romanului își câștigă numele de «strigoiul», chiar prin această lăcomie de pământ, de avere particulară. Romanul mai include unele obiceiuri tradiționale, de cari eram conștiu (subl. aut.)că vor dispare cu timpul, - după cum unele au dispărut și până acum. Voiam să rămână pentru cercetătorii de mai 23 târziu un sat din Ardeal, așa cum a putut evolua în 4-5 decenii după revoluția din 1848”23. 21 Vezi Mircea Zaciu, Ca o imensă scenă, Transilvania...,București, Editura Fundației Culturale Române, 1996, p. 218. 22 Ion Agârbiceanu, Trăind și muncind, în „Gazeta literară”, an. V, nr. 2, 9 ianuarie 1958, rubrica „Momentul literar”, pp. 3-4, apud Ion Agârbiceanu, Strigoiul, București, Editura Minerva, 1985, p. 639. 23 Scrisoare către Ion Brad, datată 28 februarie 1962, în Ceasuri de seară cu Ion Agârbiceanu. Mărturii. Comentarii. Arhivă, O carte gândită și alcătuită de Mircea Zaciu, Cluj-Napoca, Editura Dacia, 1982, p. 362. 276 Agârbiceanu proiectează și în acest roman sensibilitatea eroilor pe fundalul mitic popular, reconstituind cu abilitate atmosfera satului din trecut. Satul românesc a determinat atenția multor scriitori de prestigiu, fiind considerat un mediu social complex. La Ion Agârbiceanu, atmosfera rurală are un contur aparte, romanul Strigoiul încadrându-se într-o tematică tradițional-rurală. Elementele narative se împletesc cu motive psihologice, determinând originalitatea scrierii. Este zugrăvită o molcomă și tihnită viață patriarhală a satului ardelenesc, dar tocmai din această prea mare liniște ies la iveală drame surde, ce se consumă mocnit și înspăimântător. În narațiune sunt integrate multe ritualuri de muncă, obiceiuri de sărbători și cântece, însă prozatorul urmărește drama psihologică a personajelor. Admirabil cunoscător al tradițiilor din mediul rural, Agârbiceanu redă în roman câteva episoade semnificative, surprinse în mijlocul familiei sau în colectivitate, proprii vechiului sat: șezătoarea tineretului, cusutul în casă al hainelor de sărbătoare, priveghiul și ritualul înmormântării, tăierea porcului, colindatul în noapte de Crăciun, nunta. În ciuda abilității cu care se încearcă găsirea unei finalizări luminoase a idilei dintre Sora Corbului și Gheorghe Mărginean, reprezentanți ai celor două familii care se dușmăneau de mult timp, ei sunt supuși unei sorți fataliste. Agârbiceanu își construiește romanul apelând la o succesiune de întâmplări, accidente, superstiții. Acțiunea este plasată într-un sat din Ardeal. Membrii celor două familii, Corbu și Mărginean, încearcă să rupă adversitatea din trecut, dar totul alcătuiește un fel de ritual al zădărniciei. Pe acest fundal se proiectează iubirea dintre Sora Corbu și Gheorghe Mărginean, dușmănia dintre cele două familii fruntașe în sat părând a fi spulberată. „Strigoiul” Moise Mărginean, întruchiparea lăcomiei și a mizantropiei, bunicul lui Gheorghe, chiar după moarte este sursa unor întâmplări nefericite. Oamenii din sat vorbesc despre „... sămnele cu ochiul neînchis, cu sicriul ce-a trebuit desfăcut, cu sicriul scos de trei ori din groapă. Ba, pe lângă că a murit neîmpărtășit, și celelalte trei, s-ar mai putea pune și mâța care l-a speriat pe țigan”24. Cei doi tineri se gândesc la perspectiva căsătoriei cu respectarea tradiției. Sora în special nu ar concepe o căsătorie fără parcurgerea etapelor obișnuite: șederea pe genunchii flăcăului în șezătoare, ieșitul în tindă a perechii seară de seară. „M-ai scos în tindă! M-ai scos în tindă înainte de vreme! Nu ți-am șăzut încă nici pe genunchi, și tu M-ai scos în tindă! Acum, ce-i de făcut? Mâine va vorbi tot satul, și tata încă nici nu bănuiește că noi stăm de vorbă! (...) Parcă ai fi un copil, și nu ficior june. Ori chiar ești încă cu zăbala la gură, ca puii cei golași de pasăre, care nu cutează să treacă de marginea cuibului. Poate ești încă prea crud, și eu n-am știut nimic, nu te-am cunoscut. Dacă-i așa, greu o să ne mai fie, fătul meu! Drumul nostru la căsătorie nu e neted, știi bine”25. Acuzat că și-a ucis tatăl, Gheorghe este aruncat în întunericul temniței, iar Sora Corbului se mărită cu harnicul, sfiosul, dar urâtul și tomnaticul Dumitru Pruncu. Ion Agârbiceanu transmite un mesaj sub forma unor intervenții pilduitoare, care să ofere modele pentru toate situațiile. Remarcăm atitudinea moralizatoare a prozatorului, care propune un mod de viață senin, pur, dar îndeamnă la păstrarea cu sfințenie a tradiției, imprimând existenței sensul resemnării, al supunerii oarbe în fața destinului. „El văzuse, de tânăr, în popor, forța și viitorul; el a sărutat, de atâtea ori, înfiorat, cu slove fierbinți, țărâna 24 Ion Agârbiceanu, Strigoiul, București, Editura Minerva, 1985, p. 154. 25 Ion Agârbiceanu, op. cit., pp. 26-38. 277 patriei; a evocat sumedenie de siluete din întunericul asupririi; a sancționat goana besmetică după aur, sădind în suflete rătăcire și dezastre; a elogiat noblețea muncii, puritatea dragostei, frumusețea femeii, misterul păgân al sărbătorilor câmpenești, foșnetul pădurilor de stejar, taina eternă a maternității, puterea omului de a învinge patima oarbă și de a supraviețui nu numai durerii, dar și morții, prin faptele sale, prin opera mâinilor și a minții sale”26. În „Adaos la Mărturisiri”, Ion Agârbiceanu notează: „În lucrarea aceasta din urmă voiam să închei scrisul meu din viața satului ardelenesc, ca și când aș fi presimțit că în viitor se va ivi un alt sat la noi. Și voiam să descriu, în cadrele desfășurării povestirii, obiceiuri și datini care începeau să se piardă din lumea satului ardelenesc, și care vor fi folositoare odată 27 cercetătorului de folclor”27. Realitățile ardelene de la începutul veacului al XX-lea sunt surprinse cu măiestrie în Arhanghelii. Pe teritoriul zbuciumat al Apusenilor, scriitorul va analiza viața sumbră a moților, zugrăvind un tablou realist. Într-o atmosferă de muncă intensă și ambiții nemăsurate, este redată admirabil de autor veșnica fierbere pentru găsirea aurului. În jurul minei de aur „Arhanghelii” din satul ardelean Văleni este plasată întreaga acțiune a romanului, viața satului fiind înfățișată cu diversele ei aspecte. Mina de aur este izvorul pasiunilor, al conflictelor, al decăderii morale, al bucuriilor trecătoare și al dezastrelor care se revarsă asupra unui sat, atât de liniștit odinioară. Există, în roman, scene reprezentative, cum este scena serbărilor de Paști, în care Agârbiceanu reconstituie obiceiuri străvechi: frumusețea portului popular, arta negoțului. Fiind un evocator autentic al satului transilvan, scriitorul „cultivă o proză încărcată de substanță umană, rezultat al unei observații directe și pasionate, cu concluzii morale și sociale”28. Ion Agârbiceanu a fost toată viața legat de locurile natale. Întreaga sa operă reflectă legătura scriitorului, prin mii de fire, de locurile de baștină. O dovadă este istoria, mentalitatea sau particularitățile lexicului transilvănean. Lumea lui Agârbiceanu este precis conturată etnografic, istoric și lingvistic. Este zona câmpiei ardelene, a bazinului aurifer al Țării Moților, a ținuturilor mărginene din jurul Sibiului. În creația sa, Ion Agârbiceanu a evocat mediul rural, lumea trecutului și așezările ei patriarhale. Atașat locurilor natale, scriitorul a fost, de cele mai multe ori, „exponentul unei provincii căreia i-a simțit din plin frământările, istoria, dimensiunea morală”29. Ilustrând spațiul rural, figurile personajelor dobândesc o anumită candoare, ele reașază existența între limitele firești ale copilăriei și bătrâneții, acestea reprezentând o permanentă tentație pentru portretist: figuri de moși și babe, uitați de moarte, sunt cel mai des întâlnite. Evocator autentic al satului transilvan, Agârbiceanu cultivă o proză încărcată de substanță umană, ca rezultat al unei observații directe a vieții, fiind convins că „oamenii mari sunt cele mai splendide 30 revelații ale lui Dumnezeu”30 26 Mircea Zaciu, Ion Agârbiceanu, pp. 237 - 238. 27 „Adaos la Mărturisiri” în Ion Agârbiceanu, Meditație în septembrie. Publicistică literară, Ediție îngrijită de Aurel Sasu, Cuvânt înainte de Mircea Zaciu, Cluj, Editura Dacia, 1971, p. 244. 28 Mircea Zaciu, op. cit., p. 227. 29 Mircea Zaciu, Ca o imensă scenă, Transilvania..., p. 211. 30 Ion Agârbiceanu, În fața morții..., în vol. Meditație în septembrie. Publicistică literară, Ediție îngrijită de Aurel Sasu, Cuvânt înainte de Mircea Zaciu, Cluj, Editura Dacia, 1971, p. 25. 278 BIBLIOGRAFIE AGÂRBICEANU, Ion, Fefeleaga și alte povestiri, Ediție îngrijită și postfață de Mircea Zaciu, Cluj-Napoca, Editura Dacia, 1981. AGÂRBICEANU, Ion, Nuvele, Postfață și bibliografie de Constantin Cubleșan, București, Editura Minerva, 1985. AGÂRBICEANU, Ion, Strigoiul, Ediție îngrijită de G. Pienescu, Repere istorico-literare realizate în redacție de Mihai Dascăl, București, Editura Minerva, 1985. AGÂRBICEANU, Ion, Meditație în septembrie, Publicistică literară, Ediție îngrijită de Aurel Sasu, Cuvânt înainte de Mircea Zaciu, Cluj-Napoca, Editura Dacia, 1971. AGÂRBICEANU, Ion, Mărturisiri, în vol. Mărturisiri literare, Organizate de D. Caracostea în anii 1932 - 1933, Ediție îngrijită și introducere de Iordan Datcu, București, Editura Minerva, 1971, pp. 241 - 281. LOVINESCU, E., Figuri ardelene, Arad, Editura Librăriei Diecezane, 1925. MĂRGINEANU, Ion; Buzași, Ion; Macaveiu, Voicu, Ioan, Ion Agârbiceanu sau armonia dintre om și scriitor - 125 - , Alba Iulia, Editura Altip, 2008. POPA, Mircea, Introducere în opera lui Ion Agârbiceanu, București, Editura Minerva, 1982. REGMAN, Cornel, Agârbiceanu și demonii, Studiu de tipologie literară, Ediția a II-a revăzută și adăugită, Pitești, Editura Paralela 45, Colecția „Cercul literar de la Sibiu”, 2001. VATAMANIUC, Dimitrie, Ion Agârbiceanu, București, Editura Albatros, 1970. VLAD, Ion, Povestirea. Destinul unei structuri epice (Dimensiunile eposului), București, Editura Minerva, 1972. ZACIU, Mircea, I. Agârbiceanu, București, Editura Minerva, seria „Universitas”, 1972. ZACIU, Mircea, Ceasuri de seară cu Ion Agârbiceanu, Mărturii - Comentarii - Arhivă, Cluj-Napoca, Editura Dacia, 1982. ZACIU, Mircea, Ca o imensă scenă, Transilvania., București, Editura Fundației Culturale Române, 1996, pp. 210-241. *** ZACIU, Mircea; Papahagi, Marian; Sasu, Aurel, coordonare și revizie științifică, Dicționarul scriitorilor români A-C, București, Editura Fundației Culturale Române, 1995. 279 POEZIE ȘI PAMFLET LA MIRCEA DINESCU 5 Drd. Petrica PAȚILEA (CRÂNGAN) Universitatea ”Dunărea de Jos” - Galați 5 Mircea Dinescu a ridicat la rang de artă meseria de ziarist și a impus un stil aparte în publicistica românească, pamfletele publicate în revistele ”de moravuri grele”, apoi în volum, fiind reper de umor, ironie și sarcasm jurnalistic. Lucrarea își propune să arate similitudinile dintre poezia lui Mircea Dinescu și pamfletul, cu preponderență politic, dar și să demonstreze că poezia și ironia fină pot trece ușor dincolo de paginile unei cărți sau ale unei reviste: în viața de zi cu zi, autorul fiind în esență un pamfletar cu vocație și un mucalit cu un deosebit simț teatral. Cuvinte-cheie: poezie, pamflet, ironie, sarcasm, pamflet politic Cunoscut în mediile literare înainte de 1989, Mircea Dinescu, ”considerat un fel de Statuie a Libertății a românilor, este cel care apare la televizor în ziua de 22 decembrie 1989 și anunță, înecându-se de fericire, căderea dictaturii.” [1] Pentru cei mai mulți dintre conaționali, aceasta este prima și cea mai elocventă imagine a poetului-revoluționar, care a și rămas întipărită în mintea celor mai mulți, și care nu s-a erodat, în ciuda apăsării timpului, a schimbării regimurilor politice sau a diversității preocupărilor sale. Este în același timp o definiție a temperamentului său năvalnic, care îi va influența opera literară, cariera jurnalistică, viața, în general, și care va contribui la pigmentarea spațiului public românesc postdecembrist. Mircea Dinescu debutează cu poezie în 1967, în revista Luceafărul, și editorial cu Invocație nimănui, (1971), este redactor la Luceafărul în perioada 1976-1982 și la România literară între 1982 și 1989. Talentul său literar (care avea să fie remarcat de numeroși critici și încununat cu numeroase premii literare, printre care Premiul Herder, Premiul Uniunii Scriitorilor pentru Poezie sau Premiul Academiei Române pentru Literatură) este dublat de un farmec personal debordant, materializat în spontaneitate și capacitate de a spune lucrurilor pe nume, cucerind astfel toate mediile pe care le frecventa, în mod paradoxal la prima vedere. ”Lumea literară îl adoptă repede, cu simpatie, uimită de talentul său literar, talent cu atât mai evident cu cât nu e susținut nici de diplome universitare, nici de o ascendență ilustră. Scriitori mari (criticul literar Lucian Raicu, prozatorul Marin Preda ș.a.) exercită asupra lui o pedagogie subtilă, dezvoltându-i spiritul critic și, în același timp, încurajându-i teribilismul. (,..)Treptat, Mircea Dinescu devine un personaj de prim-plan al vieții literare. «Veșnic tânăr și ferice», așa cum și-l imagina Eminescu pe Alecsandri, dar și nesupus, gata să înfigă pumnalul ironiei în oricine încearcă să-l supună vreunei constrângeri, el se înfățișează ca o neverosimilă ființă liberă (Marin Preda) într-o lume a obedienței și resemnării. Are imens succes la întâlnirile cu publicul, dă autografe pe stradă admiratorilor, îl cucerește/intimidează până și pe Nicolae Ceaușescu, cu prilejul unei discuții a acestuia cu scriitorii.” [2] Cu toate că a fost acuzat ani de-a rândul de pactizare cu regimul dictatorial și că ar fi avut numeroase beneficii la adăpostul relațiilor de rudenie cu potentați ai zilei, Mircea Dinescu era de fapt preocupat de coagularea unei mișcări intelectuale anticomuniste, chiar cu știința și destul de suspecta permisiune a regimului de dinainte de 1989. Dicționarul general al literaturii române menționează că Mircea Dinescu se alătură mișcării anticomuniste a scriitorilor români încă din anii premergători momentului schimbării regimului comunist. ”Susținerea protestelor semnate de Radu Tudoran, scrisoarea de protest adresată conducerii Uniunii Scriitorilor și - prin ricoșeu - șefului statului, perioada de arest la domiciliu, interviurile acordate în regim de semiclandestinitate gazetei Liberation, în martie 1989, și ziarului Frankfurter Allemeine Zeitung în noiembrie 1989, au fost doar câteva momente în care harul poetului a dublat forța de impact a protestului său politic.” [3] Mircea Dinescu a protestat mai mult sau puțin voalat în timpul regimului dictatorial, sa alăturat apoi revoluției din decembrie 1989 și a continuat să sancționeze tarele politicului și societății în plină transformare prin intermediul pamfletului. Este cooptat în echipa care va conduce provizoriu România pentru câteva luni, în 1990, dar se va retrage din cauza caracterului său vulcanic și a lipsei acelei diplomații specifice mediului politic. În perioada 1990-1993, este președinte al Uniunii Scriitorilor din România, de unde își dă demisia în urma numeroaselor scandaluri legate de presupusul trafic de influență pe care l-ar fi făcut poetul, și continuă activitatea la Academia Cațavencu, revistă de satiră și investigație, fondată în 1990, pe care o conduce până în 2000. Este cea mai prolifică perioadă din publicistica sa, o bună parte din editorialele apărute aici fiind reunite în două volume: Pamflete vesele și triste (1996) și Corijent la cele sfinte (2003). Revenind la poezia lui Mircea Dinescu, trebuie subliniat faptul că autorul debutează imediat după ”explozia în poezie” a lui Nichita Stănescu, dar reușește să se impună ca ”noul Rimbaud român”, boema literară recitând versurile care îl reprezentau în acea vreme: ”Sunt tânăr, Doamnă, vinul mă știe pe de rost / și ochiul sclav îmi cară fecioarele prin sânge, /cum aș putea întoarce copilul care-am fost / când carnea-mi înflorește și doar uitarea plânge // Sunt tânăr, Doamnă, lucruri am așezat destul / ca să pricep căderea din somn spre echilibru, / dar bulgări de lumină dacă-aș mânca, sătul / nu m-aș încape încă în pielea mea de tigru...”. ”Toată lumea a notat cu voluptate frenezia senzorială, s-au inventariat «metaforele sângelui», ale energiei înecate în vin și în senzații tari, s-a exaltat facultatea versificatorie, s-au făcut trimiterile de rigoare, de la Villon la Rimbaud și de la Esenin la Ioan Alexandru, după cum poezia noului venit a fost iute înseriată la tradiția Heliade-Rădulescu-Arghezi,” consemnează Dicținarul general al literaturii române. [4] Tinerețea explozivă care se revarsă în versurile din primul volum se atenuează în Proprietarul de poduri (1976) și La dispoziția dumneavoastră (1979), când exultarea este înlocuită cu sarcasmul unei maturizări mai mult sau mai puțin așteptate la Mircea Dinescu, dar care marchează o treaptă necesară în creație, etapă care va fi completată ascendent cu volumele Teroarea bunului simț (1980), Democrația naturii (1981), Exil pe o boabă de piper (1983) și Rimbaud negustorul (1985). Moartea citește ziarul (1990) definitivează ”poezia refuzului”, iar O beție cu Marx (1996) are deja semnele unei alte vârste. Referindu-se la poeziile din primele două volume, Eugen Simion spune că ”surprindeau tonul direct și sincer al limbajului, tristețea și impertinența juvenilă a poemului reîntors, pe această cale, la tradiția confesiunii și a ceea ce se numește poezie de inimă”, dar în poezia de mai târziu versul ”caută bizarul, incongruentul din realitate, caută banalitatea în care s-a instalat răul, obscenul”. Dinescu ”nu vrea poezie despre real, în sensul curent al termenului: înălțare, sublimare, purificare a realului. Vrea o poezie care să cuprindă și să exprime esența realului sau mai bine zis adevărul din inima realului. Direct, cât mai în grabă, fără multă filozofie, fără obișnuitul stil esopic. Stilul sarcastic care este aproape general în 281 poemele lui Mircea Dinescu este stilul implicării în negație, în grotesc, în tragedie, stilul prin execelență al provocării. Ironia spală și îndepărtează, sarcasmul apropie și distruge. La Mircea Dinescu sarcasmul ia forma unui alert stil al insolenței: «Un fost amic/care s-a dovedit a fi turnător talentat/ după ce a fabricat trei copii cu ajutorul unei femei/măritând-o c-un dentist ce emigra în America...».” [5] În Istoria critică a literaturii române, Nicolae Manolescu este de părere că poezia pe care Mircea Dinescu o scria la nici douăzeci de ani îi arăta vârsta imediat, ”ca un obraz de adolescent”: ”El avea vocația tinereții, așa cum puțini poeți tineri o au. Trebuie să ne amintim de Labiș, de Nichita Stănescu, de Ion Alexandru, de Adrian Păunescu, la începuturile lor, spre a înțelege cu cine seamănă sufletește talentatul autor al Invocației nimănui.” [6] Criticul subliniază că sunt poezii care trimit direct al poeții amintitți, ceea ce nu înseamnă că M. Dinescu ar fi lipsit de originalitate: ”originalitatea constă, înainte de orice, în accentul foarte pronunțat erotic al cântecelor lui de vârstă,” care transcriu ”așteptarea, tânjirea, lingoarea virilă a adolescentului”, pentru ca, mai târziu, poeziile să atragă atenția prin ”senzualitatea francă, ironic-pătimașă”. Într-un articol din România literară, Alex. Ștefănescu atrage atenția că poetul ”știa de pe atunci ce avea de făcut în literatură”: ” Părea programat să reinventeze poezia, poezia compusă din cuvinte, nu din necuvinte, poezia care cucerește și amețește instantaneu, șampanie lingvistică menită să transforme orice lectură într-o sărbătoare. De-a lungul anilor, poezia lui Mircea Dinescu a evoluat. Păstrându-și unitatea stilistică, a alunecat pe registrul tematic de la bucuria de a trăi la respingerea stilului de viață comunist și în general a tot ceea ce falsifică existența, la acest sfârșit de secol douăzeci”. [7] În poezia aceste perioade, ”se simte extraordinara tensiune a refuzului (Sorin Alexandrescu a surprins esențialul folosind cuvântul "refuz" în titlul prefeței sale). Poetul nu pare deloc să se fi obișnuit în vreun fel cu situația dată. Modul cum se trăiește în România comunistă îl oripilează mereu cu aceeași acuitate, ca atingerea unei broaște râioase. Chiar și blazarea este trăită de el intens, fiind mai curând o grevă a entuziasmului decât o apatie. (...)Sunt scriitori pentru care deformările grotești ale existenței produse de un sistem totalitar constituie un spectacol pitoresc. Mircea Dinescu, deși are un foarte dezvoltat simț al pitorescului - dovadă: tablourile pe care le decupează din peisajul vieții de fiecare zi -, nu simte deloc o delectare estetică contemplând "suprarealismul" care a invadat realitatea. El are sentimentul că scrie jurnalul unei călătorii în infern. Însemnările se succed febril. Iată secvențe din această lume de coșmar, cu atât mai înfricoșătoare cu cât nu e lipsită de apariții comice: "încep din nou spectacolele: teiul/ își joacă vag mireasma cabotină/ Deus în machină și-a pus uleiul/ totul e uns și totul e rutină" (De rerum naturae); "Sunt zei abandonați ca puii mâții/ prin gropile cerești scâncind de sete,/ sunt arhitecții Domnului, în cete,/ ce-au lins pe urma lui dâra tărâții." (Ai grijă); "Doamne-iartă ce-am mai râs/ moartea nu avea sacâz/ și-și plimba arcușul frate/ pe babe dezacordate." (Cântec de Doamne-iartă).” [8] Dicționarul general al literaturii române consemnează și opinia criticului Lucian Raicu: ”Bântuit de talent, un extraordinar talent, cuvintele-șoc și metaforele percutante îi vin în cascadă, proaspete și nepăsătoare, cu încărcătură afectuoasă și cinică, brutal repezite și tandre, proletare și nobile, înscriindu-se laolaltă pe un traseu totuși bine determinat, spunând exact ce li s-a menit să spună, fără ezitări, fără ambiguități. (...) Darul acestei poezii este de a canaliza nemijlocit spre frumusețe și distincție expresivă tot ce-ar părea sortit să se exprime altfel, în limbajul mai curând al unui moralist exasperat al vieții”. [9] 282 Personalitatea debordantă a poetului-jurnalist Mircea Dinescu este remarcată aproape instantaneu pentru că ea transpare prin fiecare vers și fiecare apariție a autorului. Vorbind în Scriitori români de azi despre poezia lui Mircea Dinescu, Eugen Simion admite că a vorbit într-o oarecare măsură și despre omul care a scris-o. ”Este atât de implicat în versurile acestea de juvenilă mânie și intoleranță încât a face abstracție de el nu este recomandabil. Un posibil portret: Mircea Dinescu, un tânăr abia trecut de 30 de ani, este un poet fără complexe, ironic, irascibil și intolerant într-un ceas al zilei, elegiac și sentimental în altul. Te poate, din această cauză, exaspera, dar te poate și ușor câștiga de partea poeziei sale. Știe că are talent și nu face efortul de a-și ascunde vanitatea. Nu cunoaște nuanța subtilă de modestie a vanității pe care o cunosc din belșug și o cultivă literații de profesie. Mircea Dinescu este poet - nimic mai mult, dar nici mai puțin (parafrazez o propoziție celebră) - și unii confrați, îmi dau seama, nu-l simpatizează și vor să-l vadă plutind - cum scrie autorul - ca Ofelia cu o coroniță de ziare pe cap... Firea lui nestăpânită îl face vulnerabil în fața adversarilor lui, spirite potolite, metodice, cu multă știință și răbdare în astfel de situații. Dar s-ar putea ca spiritul nerăbdător al poeziei să învingă, în timp, și cei care îl contestă să fie într-o zi arați cu degetul.” [10] Profeția aceasta avea să se adeverească. Cinci ani mai târziu, năvalnic, Mircea Dinescu se alătură revoluției și ”misia poetică” părea a se fi încheiat. Dar nu a fost deloc așa: ”spiritul nerăbdător al poeziei” avea să se transpună în pamfletul biciuitor. Autorul este implicat activ în viața socială și ia atitudine săptămânal mai ales în articolele de fond ale celor trei publicații pe care le înființează și le conduce succesiv: Academia Cațavencu, Plai cu boi și Aspirina săracului. Lansată în 1991, Academia Cațavencu, revistă de satiră și investigație, anunța încă din titlu ironia și umorul pe care avea să le promoveze. Mircea Dinescu este cel care imprimă stilul satiric și pamfletar acestei revistei, ca și celorlalte două ce vor urma epocii Cațavencu, și pe care le va coordona aproape în aceeași manieră. Ironia fină, directă sau argotică, și umorul elitist, dar obiectiv, vor fi gustate în egală măsură de cititorul român care tânjise decenii în șir după libertatea de a critica puterea, sistemul în general, într-o manieră inteligentă și argumentată. Atmosfera de spectacol creată în jurul lansărilor celorlalte două publicații este importantă în abordarea de față întrucât prefigurează stilul pe care aveau să îl adopte. În toamna anului 2000, este lansată varianta ”mioritică” a revistei Playboy - Plai cu boi, într-o atmosferă memorabilă: ”Marți 24 octombrie, pe esplanada (sau pe plaiul) din fața Teatrului Național din București, sute de persoane au asistat la lansarea mensualului Plai cu boi, subintitulat, pentru neatenți, revista lu' Dinescu. Un Playboy politico-satiric cu explozie anunțată. Majoritatea «curioșilor» prezenți erau tineri, probabil studenți. Printre ei - câteva VIP-uri: Emil Hurezeanu, Gyorgy Frunda, Vlad Rădescu... La orele 16.00, pe esplanada și-a facut apariția staff-ul revistei - în frunte cu Mircea Dinescu - însoțit de o fanfară pe care fostul editorialist al Academiei Cațavencu a alintat-o, drăgăstos, «orchestra lui Bregovici», îndemnând-o să cânte, în deschidere, «vreo cinșpe minute». O echipă de tinerei dotați cu pahare de plastic a început să-i servească, gratis, pe spectatori cu vin din cele trei butoaie plasate în fața scenei și cu covrigi ca de bogdaproste, în timp ce lângă trotuarul dinspre Piața Universității au fost puse în vânzare primele reviste, cu 25000 de lei bucata (deși prețul înscris pe coperta este de 24 500).” [11] Povestea se repetă și cu următoarea publicație întrucât și aici Mircea Dinescu se va remarca în stilul său inconfundabil, chiar de la începutul non-conformist și, de data aceasta, fără influențe politice fățișe. Despre lansarea revistei Aspirina săracului, Ziarul de Iași 283 consemnează în ediția electronică din 18 aprilie 2003: ”«Ceremonia» de lansare a revistei a început la 14.15, cu trei sferturi de oră mai târziu față de cât anunțase maestrul de ceremonii Mircea Dinescu. Cei care se adunaseră în Piața Romană - bătrâni, muncitori, studenți, presa -s-au trezit brusc din moleșeala așteptării când au auzit venind dinspre Piața Victoriei, un alai, puțin spus ciudat. În frunte, fanfara Mambo Siria, apoi un cal cu coarne de cerb, supranumit «renul Bator», trăgând la o sanie cu roți ce transporta un butoi de vin, cu girofar. Stăpânul acestui alai, Mircea Dinescu a împărțit, într-o îmbulzeală care a scăpat pentru câteva minute de sub controlul jandarmilor, exemplare gratuite din Aspirina Săracului. Colaboratorii revistei au stat la coada căruței și au împărțit vin din belșug. Tirajul primului număr al revistei este de 120.000 de exemplare. O «combinație de ziar și revistă foarte mișto», potrivit lui Mircea Dinescu, Aspirina Săracului va apărea în fiecare dimineață de vineri. Revista costă 9.800 de lei.» Deși epigoni debordanți ai Academiei, din păcate, niciuna din aceste două publicații nu a avut viață prea lungă. Revistele au preluat o serie de teme și subiecte politice, dar ironia predecesoarei s-a transformat în zeflemea cu accente grobiene și libidinoase, jurnaliștii fiind un soi de ”spurcători boemi” (R. Cesereanu). Publicațiile au marcat momente importante în publicistica românească, prin originalitatea cu care au încercat să cucerească un segment de piață în plină ascensiune, originalitate care a atras o categorie de public, dar nu a mai fost acela al Academiei Cațavencu - ”cititorii noștri mai inteligenți decât ai lor”. Alex. Ștefănescu este unul dintre criticii care punctează faptul că, la Mircea Dinescu, trecerea de la poezie la pamflet nu a fost nicidecum una bruscă, așa cum ne-am fi putut aștepta, dat fiind că vorbim despre două genuri care par să aibă puține elemente în comun. ”Ne aducem aminte, fără îndoială, cu ce poeme ale bucuriei de-a exista a debutat Mircea Dinescu, cu ce desfășurare de farmec i-a uimit el pe contemporani. Apoi, după cum de asemenea ne aducem aminte, în versurile lui a pătruns dezgustul, dus până la forme paroxistice, swiftiene. Pamfletele nu diferă prea mult, ca esență literară, de poemele din această ultimă etapă. Sunt și ele o replică violentă la vulgara hărmălaie a sfârșitului de secol, care l-a trezit din somn pe un adolescent tocmai când visa ceva nespus de frumos.” [12] În Imaginarul violent al românilor, Ruxandra Cesereanu analizează destul de amănunțit stilul și limbajul abordate de Academia Cațavencu: ”Societatea românească trebuia pricepută, prin criticile aduse la adresa defectelor ei, nu doar de intelighenție, ci și de oamenii simpli, fapt izbutit de Academia Cațavencu prin tirajul uriaș pe care revista l-a avut vreme îndelungată și prin cititorii ei din toate categoriile sociale. Academia Cațavencu ne-a obișnuit, cu aerul ei mucalit și vitriolant-ironic, de mai bine de zece ani cu o portretistică acidă a politicienilor români: găunoși, agramați, insipizi, caraghioși, chiar imbecili, majoritatea dintre ei. Insolența satirică a respectivului «săptămânal de moravuri grele» este menită să sancționeze prin zeflemea extremă viciile nației, exemplificând prin politicienii săi mai cu seamă. S-a mizat pe un grotesc coroziv și pe hilar, pe bășcălie, răspăr, pe circ și maimuțăreală, pe o fantezie pamfletară spectaculoasă. Hîtroșenia, ludicul drăcos, un carnavalesc lingvistic inepuizabil au făcut ca jurnaliștii de la Academia Cațavencu să-și intre în pielea unui Aghiuță șugubăț, a unui Ariei sau Puck made in România, făcînd nu doar haz de necaz, ci implicînd și o morală în bășcălia lor. Prin această etică, Academia Cațavencu este, de aceea, o revistă-pamflet, și nu o publicație injuriatoare (chiar dacă au existat cazuri în care limbajul violent a depășit măsura admisă).” [13] 284 În stilul caracteristic, consacrat prin Academia Cațavencu, Mircea Dinescu nu are tabuuri sau prejudecăți, atacă orice instituție și personalitate, singurul țintă fiind viciul public al instituției sau personalității respective. ”Editorialele publicate pe prima pagină a revistei Academia Cațavencu de Mircea Dinescu în perioada postdecembristă - editoriale reunite în volumul Pamflete vesele și triste, din 1996 - instaurează un regim al râsului total. Cu mențiunea să ele s-au transformat, încă de când au fost scrise, din publicistică în literatură. Mircea Dinescu nu-și leagă de gât pietroiul actualității, cu concursul căruia se pierd în adâncurile amneziei generale atâția ziariști, ci rămâne mereu el însuși, nesupus, capricios, eliberat de orice amintește vreo obligație, inclusiv de cravată. Deși cuprind numeroase referiri la ce se întâmplă în România de azi, textele sale se instalează imediat într-o atemporalitate specifică literaturii. De ce? Pentru că râsul poetului, departe de a fi un simplu acces de râs, are acoperire în tragism. Mircea Dinescu refuză energic - uneori exasperat, niciodată obosit -urâțenia lumii în care trăiește, în numele unei iluzii a frumuseții din anii adolescenței, iluzie pierdută, dar nu și ștearsă din memorie. Poetul este sarcastic cu toți cei din jur pentru că nu poate să uite ce încântătoare i s-a părut cândva existența.” [14] Alex. Ștefănescu vorbește așadar despre ”pamfletele poetului” Mircea Dinescu, texte atemporale specifice literaturii întrucât nu suferă constrângerile jurnalistice specifice, chiar dacă vizează situații și personaje actuale. Jurnalistul contracarează inclusiv atacurile la propria sa persoană, ironizând, de pildă, o frază memorabilă a lui Tudor Postelnicu în dialog cu Adrian Păunescu: ”câte împrumuturi, câte datorii, ce nu avea Dinescu!”, drept ”opulența de odinioară a subsemnatului” [15]; nu rămâne indiferent nici la acuzațiile potrivit cărora ar fi făcut uz de poziția sa apropiată puterii pentru a face trafic cu apartamente și case și scrie astfel o ”scrisoare întredeschisă către parlamentarii români, care dorm, săracii, pe băncile din Cișmigiu”, pe care o semnează ”Mircea Dinescu, chiriaș profesionist”: ”O singură dată am încercat, ce-i drept abuziv, să ocup o casă și nici în ziua de azi n-am scăpat de oarece mustrări de conștiință. Întâmplarea s-a petrecut pe 22 decembrie, iar casa era Televiziunea română și n-am apucat să-i număr camerele.” [16] Corneliu Vadim Tudor, figură proeminentă a politicii românești, prin atitudinea sa extremistă și limbajul violent, este ridiculizat și de Mircea Dinescu: ”Mici minuni se întâmplă și pe meleagurile noastre. Dovadă faptul că Vadim Tudor a ajuns senator. Vorba acelui personaj: «Dacă Dumnezeu n-ar exista nu mai ajungeam eu căpitan». Ucenicind ani de zile ca ajutor de țârcovnic la mânăstirea Secu, epicurean ca apariție și pupincurian în concept prezența sa abundentă se vădea pe vremuri mai ales în ianuarie, când, îmbrăcat în brezaie, cotcodăcea omagii către Odi și tovarășa sa de viață, la fereastra CC-ului, de unde colegii de la protocol îi mai aruncau câte o ciozvârtă de miel, ca la maidanezi.”[17] În ceea ce privește politica și naționalismul populist, în ansamblu, Mircea Dinescu le definește în diverse chipuri: ”politica fără puțină minciună zvăpăiată, fără o țâră de demagogie cu fistic, fără smântâna groasă a populismului - nu-i politică”; ”Astmatica noastră opoziție încă nu a priceput că-n politichie un prost viu e mai dăștept decât un savant mort”; ”De la yankei am învățat nu doar prășitul porumbului, ci și cum se împușcă, gospodărește, un președinte”. Opoziția nu este nici ea văzută în culori mai calde: ”Din ouăle de vultur ale opoziției țâșniră, până la urmă, vreo două curci manieriste și cinstite, plus câteva cârduri de pui de gostat neprihăniți, cărora abia li se aude piuitul anticomunist pe sub băncile Senatului. Ieșiți, bre de acolo, să nu vă adune din greșeală femeia de serviciu pe făraș!”; ”Parlamentarilor francofoni de pe malu' Dâmboviței, care și-au tras girofar până și pe oala cu sarmale, nu le 285 căzură prea bine la lingurică măsurile de austeritate”; ”Scoțându-i acum patru sute de ani doi dinți din față lui Sinan Pașa, monarhistul Mihai Viteazu i-a îngăduit republicanului Văcăroiu să le promită țăranilor din Călugăreni că în curând vor fi porecliți orășeni sadea”; ”Nedreptatea ca numai unii să aibă parte de body-guarzi personali a fost reparată, în sfârșit, prin faptul că în România mortul are dreptul de a umbla cu gropari personali”. Idealurile Revoluției din 1989 sunt percepute diferit de fiecare român în parte. Una din cele mai plastice povestiri marca Dinescu, cu personaje revoluționare, este și aceea a unui ”marinar hâtru care povestea că pe 22 decembrie, văzînd că s-a băgat revoluție fără cartelă la televizor, a ieșit cu mașina pe străzile Constanței și, de bucurie, la o intersecție, a aruncat cu o cheie franceză după un milițian. Acum nu voia nici scutire de impozit, nici carnet de erou al revoluției, ci se gândea dacă nu aș putea pune eu o vorbă bună pe la Cotroceni să i se dea înapoi cheia aia franceză, fiindcă a rămas cu sculele descompletate.” [18] Nici subiectul violenței promovate de posturile de televiziune, de presă în general, nu este ocolit de Mircea Dinescu. Douăș' două de milioane de crime este titlul editorialului publicat pe 17 octombrie 1995 în Academia Cațavencu, și care se constituie într-un pamflet la adresa apetenței românilor pentru violență, hrănită vinovat de jurnaliști și public în egală măsură: ”Încep să cred că oamenii erau mai fericiți și cu organul mirării mai dezvoltat când nu mucegăiau în fața televizorului și nu abuzau de atâta hârtie de ziar la toaletă. Fiindcă doza de abator uman, servită promp pe micul ecran cetățeanului cumsecade la ora micului dejun, între o reclamă cu Coca-Cola și un show cu Michael Jackson, are până la urmă efectul banalizării răului, oroarea televizată ajungând un soi de digestiv, nemaiputând omul să-și soarbă liniștit cafeaua și să-și pună dulceața pe biscuit fără imaginea copiilor înfometați din Biafra și a bătrânilor hăcuiți în războiul balcanic.(...) Întocmai versatelor actrițe ale suferinței angajate să plângă cu ora la morții altora, noi, jurnaliștii, am ajuns un fel de bocitoare de lux, un soi de bocitoare livrești, prefăcându-ne că suferim pentru răul altora, consumând tone întregi de hârtie, scormonind în rănile omenirii pentru a găsi ceva interesant, ceva senzațional, ceva nemaiauzit. Când morții nu există, îi inventăm cu complicitatea fratelui nostru, cititorul, care simte nevoia acută de a fi mințit cel puțin o dată pe zi, nemaisuportând banalitatea de a nu se fi întâmplat nimic îngrozitor în ziarul pe care dă banii echivalenți cumpărării unei pâini.” Vedetele, așa-zisa viață mondenă, cu toată recuzita ei falsă, intră de asemenea în atenția pamfletarului: ”De când am aflat că la nunta Nadiei Comăneci s-a servit ”creier de știucă cu ciuperci de Vrancea” nu mai pot să-mi revin, ca după cutremur.(...) Sigur, la câți savanți fără operă s-au oploșit în Academia Română, nu-i de mirare că la o nuntă s-a servit creier de la un pește fără creier.”[19] Pe lîngă articolele propriu-zise, însoțite cel mai adesea de o întreagă colecție de fotografii trucate (ironice și prin comentariile atribuite „actorilor" fotografiați), Mircea Dinescu apelează permanent în demersul jurnalistic la polisemantică și antifrază. Titlurile pamfletelor stârnesc atenția și râsul cel mai adesea: Bă, academicienilor!; Ascensiunea cârnatului; Fără ură, fără flotă, fără răzbunare și fără combustibil; De dumnezeu, de biserică și de mamă; Presă, mobilă și durere; Cu atenția mărită, orice curvă se mărită; Balcoane, lămîi, boieri și conspirații; De veghe-n lanul de sarmale; Ciripitorii n-au nevoie de cuvinte; Șlagăre de pușcărie - cântece de viață nouă; Văcăroiu - antinevralgic de frunte al poporului român; Drepturile mortului în România; Națiune, fii bărbată! Veselia din orașele martir etc. Erorile de tipar regizate au fost utilizate dintotdeauna și ca un mijloc de satirizare a adversarului, a oamenilor politici în general. Iată câteva exemple: “La Otopeni, dl. X s-a 286 purtat ca pe pista lu' mă-sa!”; “Măta Hari”(pentru Mata Hari); “Maiko Belea” (pentru Marko Bela), “Daudeanus” pentru Gaudeamus, “Gututenberg” pentru Gutenberg. Academia Cațavencu este un fenomen jurnalistic care își asumă tradiția caragialiană a pamfletului, dar mai ales pe cea argheziană, făcând din zeflemeaua incendiară o profesiune de credință. ”Atunci cînd pamfletul este extrem și excesiv, ziariștii de la Academia Cațavencu nu ezită să practice autoironia, așa cum procedează, de pildă, Mircea Dinescu într-unul din editorialele sale (Între foarfeca și urechea măgarului), în care se cataloghează a fi „măgar-șef al săptămânalului.” [20] Publicul său nu este reprezentat de iubitorii de literatură sau de cititorii revistelor ”de moravuri grele”. Mircea Dinescu are darul de a cuceri auditoriul în întregul său, indiferent dacă scrie poezii, ridiculizează puterea în pamflet sau face talk-show la televizor. Mircea Dinescu face din această specie literară (sau acest gen publicistic?) un veritabil spectacol, dovedindu-se a fi un pamfletar cu vocație și, mai ales, un mucalit cu un fin simț teatral. El poate fi ușor asimilat conceptului de scriitor-jurnalist, dar în egală măsură nu putem ignora un alt aspect - parte componentă a personalității sale: Mircea Dinescu este fără doar și poate omul-spectacol. Plecând de la acțiunile incendiare care au pus pe jar regimul comunist (discursul Pâinea și circul, rostit inițial de autor la un colocviu de literatură de la Academia de Arte din Berlinul de Vest, în septembrie 1988, interviul acordat în martie 1989 ziarului francez Liberation și articolul Mamutul și literatura, publicat în noiembrie 1989 în cotidianul vest-german Frankfurter Allgemaine Zeitung), continuând cu lansarea revistelor care au urmat Academiei Cațavencu și încheind, ca perioadă de referință, cu revelionul 2011, la Cetate, difuzat în direct la Realitatea TV, Mircea Dinescu dovedește un talent înnăscut pentru spectacol, are o spontaneitate și un farmec unic. ”În prezența lui se intimidează și eleva de liceu, și șeful statului. Talentul extraordinar îi conferă imunitate, în orice împrejurare. Fiind mereu spontan și inspirat, poetul nu pierde în nici o confruntare, iar dacă totuși pierde își recucerește imediat poziția. Farmecul îl face invulnerabil.” [21] După ce a dat măsura talentului său în literatură, printr-o amprentă personală în poezia românească, Mircea Dinescu s-a regăsit complet în jurnalismul de atitudine, în genul care s-a potrivit perfect caracterului său vulcanic și umorului debordant - pamfletul. Discursul său dezinhibat a trecut însă treptat din paginile revistelor în emisiunile televizate, ale posturilor de știri cu preponderență, tranformând cel mai adesea discuțiile terne în adevărate lupte de idei, pline de umor completat cu o largă gesticulație. La Mircea Dinescu nu s-au sesizat complexe de gândire sau limbaj, nu există zone tabu, iar limba română se remodelează cu fiecare apariție publică a sa, ajungând de multe ori la maxima expresivitate, atât în poezie, cât și în pamflet. Prestațiile sale din talk-show-uri urmează parcă rețeta ideală a emisiunii de succes. Mircea Dinescu este mereu surprinzător, niciodată banal sau plicticos, adesea teribilist, prin apariție, limbaj, gestică și atitudine. Poetul-jurnalist și-a speculat din plin calitățile și talentul, dar în ultimii ani a preferat să se îndrepte spre zona afacerilor în detrimentul presei, dar mai ales al poeziei. A renovat un vechi conac țărănesc pe malul Dunării, a făcut o pasiune pentru arta culinară, gătind pentru prieteni și mușterii, uneori în emisiuni transmise în direct, iar metaforele vinului s-au transformat în vin propriu-zis, Mircea Dinescu fiind moșier, cultivator de viță-de-vie, fabricant și băutor demonstrativ de vin. Într-un interviu acordat Academiei Cațavencu, Mircea Dinescu admite că a câștigat din presă și din aparițiile la TV: ”Dacă eu stăteam în boscheții de la Cetate și croșetam versuri 287 cred că n-aveam nici o bucată de pâine. Muream în timpul vieții. Dacă-n țara asta nu stai în vitrină n-apuci nici pensie.” Inclusiv vorbind despre renunțarea la poezie, Mircea Dinescu o face cu dezinvoltură, într-o manieră poetică ironic-pamfletară. Note [1] Alex. Ștefănescu, Mircea Dinescu - Publicistica, România literară, nr. 6/2004 http://www.romlit.ro/mircea dinescu publicistica biografie [2] Ibidem [3] Dicționarul general al literaturii române, vol. II (C-D), Editura Univers Enciclopedic, 2004, p. 674 [4] Idem, p.675 [5] Simion, Eugen, Scriitori români de azi, III, Editura Cartea Românească, 1984, p. 409 [6] Nicolae Manolescu, Istoria critică a literaturii române, p. 1089 [7] Alex. Ștefănescu, La o nouă lectură: Mircea Dinescu, România literară, nr. 48/2000 http://www.romlit.ro/mircea_dinescu [8] Ibidem [9] Dicționarul general al literaturii române, p. 675 [10] Eugen Simion, Scriitori români de azi, III, ed. cit., p. 411 [11] Paul Cernat, Plai cu boi, aniversară și chermeză populară, Observator cultural, nr. 36/2000 http://www.observatorcultural.ro/Plai-cu-boi-aniversara-si-chermeza populara*articleID 4529-articles details.html [12] Alex. Ștefănescu, art.cit. http://www.romlit.ro/mircea_dinescu publicistica biografie [13] Ruxandra Cesereanu, Imaginarul violent al românilor, Editura Humanitas, București, 2003, p. 120 [14] Alex. Ștefănescu, art.cit. http://www.romlit.ro/mircea dinescu publicistica biografie [15] Mircea Dinescu, Pamflete vesele și triste, Editura Seara, 1996, p. 60 [16] Idem, p.67 [17] Idem, p. 71 [18] Idem, p. 83 [19] Idem, p.166 [20] Ruxandra Cesereanu, op. cit., p. 120 [21] Alex. Ștefănescu, art. cit http://www.romlit.ro/mircea dinescu publicistica biografie Bibliografie xxx Dicționarul general al literaturii române, vol. II (C-D), Editura Univers Enciclopedic, 2004 Cesereanu, Ruxandra, Imaginarul violent al românilor, Editura Humanitas, București, 2003 Dinescu, Mircea, Fluerături în biserică. 30 de ani de poezie, Editura Seara, 1998 Dinescu, Mircea, Pamflete vesele și triste, Editura Seara, 1996 Dinescu, Mircea, Corijent la cele sfinte, Fundația pentru Poezie ”Mircea Dinescu”, 2003 288 Manolescu, Nicolae, Istoria critică a literaturii române. 5 secole de literatură, Editura Paralela 45, 2008 Nițu, George, Pamfletul în literatura română, Editura de vest, Timișoara, 1994 Popa, Marian, Istoria literaturii române de azi pe mâine, vol. II, Editura Semne, 2009 Simion, Eugen, Scriitori români de azi, III, Editura Cartea Românească, 1984 Sitografie http://catavencu.ro/?s=mircea+dinescu http://catavencu.ro/mircea-dmescu-basescu-are-o-ura-obositoare-ura-loveste-ficatii-mai-tare- decit-whiskyul-24474 http://www.observatorcultural.ro/Plai-cu-boi-aniversara-si-chermeza- populara*articleID 4529-articles details.html http://www.romlit.ro/mircea dinescu http://www.romlit.ro/mircea dinescu____________publicistica http://www.romlit.ro/mai_scrie_poezii_mircea_dinescu?caut=mircea dinescu http://www.romlit.ro/elegii_de_cnd_era_mai_tnr_ii?caut=mircea dinescu http://www.jurnalul.ro/timp-liber/arte/sa-ne-cunoastem-scriitorii-mircea-dinescu-3056.html http://www.ziaruldeiasi.ro/national-extern/dinescu-a-lansat-aspirina-saracului~ni2trq http://www.romlit.ro/mircea_dinescu Lucrarea drd. Petrica Pațilea (Crângan) este susținută în cadrul proiectului POS DRU - TOP ACADEMIC 76822 289 DIMENSIUNEA APOLINICĂ ȘI COMPONENTA CREATOARE A PUBLICISTICII CĂLINESCIENE Drd. Carmen NANE Universitatea ”Dunărea de Jos” - Galați Lucrarea își propune o incursiune în paginile publicisticii călinesciene cu scopul relevării eșafodajului demonstrativ-creator și a raportului dintre autenticitate, onestitate, obiectivitate, măsură, concret, structură tehnică, luciditate, probitate științifică, pe de o parte, și improvizația unui virtuoz, exercițiu, frumusețe literară, pe de altă parte. Cuvinte-cheie: apolinic, publicistică, eșafodaj demonstrativ-creator, autenticitate, improvizație În îndelungata și susținuta sa activitate publicistică, timp de 45 de ani(1920 -1965), G.Călinescu a scris peste 1200 de texte constituind articole de atitudine, cronici literare și recenzii, note polemice, medalioane tipărite în cele mai importante gazete și reviste de cultură ale vremii (este director fondator, redactor, colaborator la reviste precum Dimineața, Capricorn (1930), publicație editată de el însuși, Adevărul literar și artistic - titularul cronicii literare între 1932-1939, Tribuna poporului - 1944-1945, Lumea - 1945-1946, Națiunea -1946-1949; colaborează la numeroase periodice: Roma, Dacia, Universul literar, Viața literară, Sburătorul, Sinteza - participă la pregătirea apariției revistei, Gândirea, Vremea, România literară, Viața românească, Revista Fundațiilor Regale, Jurnalul literar, Cuvântul, Iașul, Mișcarea, Politica, Ecoul, Vestul, Studii și cercetări de istorie literară și folclor, Contemporanul, Gazeta literară, Steaua, Teatrul) [1] Pentru articolele sale, inaugurează celebrele rubrici fixe, săptămânale, precum Cronica mizantropului (12 februarie 1933) și Cronica optimistului (9 decembrie 1955), publicate în Adevărul literar și artistic și în Jurnalul Literar (1933-1939), Vremea și Lumea (1943-1946), și în Contemporanul (1955-1965). ,,Cronica optimistului a adus Contemporanului un numeros public cititor, mulți intelectuali cumpărând revista, ce depășea atunci tirajul săptămânal de 75.000 de exemplare, numai pentru G. Călinescu.” [2] Cele doua cronici au fost așteptate pe rând, săptămânal, ani de zile, cu nerăbdare, având un impact pozitiv previzibil, chiar dacă au stârnit involuntar aversiuni și polemici. ,,Toți și-au făcut ucenicia sub geniul lui tutelar, toți îi studiau opera și îi anlizau ideile diseminate periodic în cronicile sale”[ 3] ,,Între el și cititorul necunoscut se înfiripa, incredibil, o comunicare incipientă, liantul constituindu-l mesajul săptămânal expediat prin paginile revistei Contemporanul. Din această perspectivă, Cronica optimistului avea o adresă directă, fiind percepută ca atare, atât de receptorul colectiv, cât și de emițător” [4] La Adevărul literar și artistic, în afară de cronică literară face și o cronică sportivă (sub pseudonimul Sportiv), o cronică a modei (cu pseudonimul Dandy), o cronică balneară (semnată Ovidius); în Jurnalul literar face Poșta redacției și scrie fără a semna la rubrica Cinematograful, la cea de modă și de gastronomie. Excursul bibliografic cu exactitate statistică, a fost făcut pentru a putea urmări mai ușor și documentat, ca pe o harta cu itinerarii, coerența demersurilor culturale, publicistice ale lui Călinescu și pentru a găsi unele criterii și judecăți călinesciene, literare, sociale, economice, politice, cu tonuri umaniste, clasicizante sau realiste, ce transpar în toate scrierile sale. Folosind aceste criterii, aria tematică a articolelor publicate este covârșitoare prin mărime sau varietate, și constituie eșafodajul creator călinescian în publicistică. Se întâlnesc constatări zilnice, pamflete politice și culturale, incursiuni și predilecții polemice, articole de atitudine; atitudine francă, incisivă, cu exprimarea clară a opiniilor personale, pentru impunerea adevărului și sancționarea mediocrității, prejudecăților și clișeelor. Expunerile sunt tranșante, relatările malițioase, aversiunile categorice, cenzura neiertătoare, și concluziile manifeste. Are permanența și precizia unui barometru social, raționalist în gândire și idealist în dăruirea profesională, într-un context social politic neprielnic, opresiv și periculos. Este orientat spre ordine, armonie având ca unitate de măsură luciditatea și concizia, iar diversele subiecte sunt abordate întotdeauna profund și responsabil. Critica de specialitate a remarcat, de altfel, faptul că, ,,Într-o vreme când opera lui T. Maiorescu și Eugen Lovinescu era interzisă, când majoritatea criticilor interbelici erau în închisori, iar celor liberi li se interzisese dreptul la publicare, G.Călinescu era singurul al cărui glas răsuna cu regularitate”[5] Cu privire la ,,călinescianism”, Ov.S. Crohmălniceanu face următoarea apreciere: ,,Călinescianismul ne oferă o lecție de limpezime derutantă. « Grec » se dovedește criticul și prin această însușire de a-și expune cu o claritate maximă ideile. Formulările sunt atât de răspicate, încât pe mulți îi zăpăcesc și-i îndeamnă să le caute disperați un subtext. Gândirea călinesciană are o directitudine exemplară. Mecanismul operei e demontat înaintea noastră și un zâmbet complice ne invită să admirăm o înfăptuire omenească, inteligibilă, nu o minune.” [6] Captivează cititorul cu fiecare număr de articol publicat, este persuasiv prin demonstrație științifică și culturală, caricaturizează și surprinde tipologiile aparent șăgalnic și bonom, face înscenări și întinde capcane pentru a persifla usturător ,cu precizie de bisturiu. Iată câteva exemple: ,,Luptând ca să mă smulg dintre algele lumii apatice de atunci, am putut părea tăios în privire, vehement și malign în cuvânt, mizantrop în concepții. (...) Azi, când în toiul luptei la care particip împart tunete și fulgere și glasul mi-e uneori strident, când sancționez cu asprime și mușc cu vorba (...) Teatralitatea, patetismul se însoțesc câteodată, gesturile mele sunt departe de a fi teatru și poză: ele sunt exact corelatele fizice ale sufletului meu avântat și solemn.” [7] Prin maniera tehnică a ideilor sale, organizate matematic, G. Călinescu urmărește asiduu, pedant și perseverent îndreptarea strâmbătăților sociale prin ordine geometrică, disciplină, coerență arhitecturală, corectitudine, emancipare, civilizație și cultură. În sensul acesta, un exemplu potrivit ar fi articolul A mătura și a construi: ,,Dați-mi voie să vă spun că Bucureștiul nu e murdar ci urât. A, poate să aibă farmec, asta e altă socoteală, poate chiar să cuprindă detalii de înaltă valoare artistică (sunt de această părere), însă orașul în întregul lui este oribil. Eterogenitatea construcțiilor, lipsa in general de gust architectonic, distribuirea proastă a spațiilor, lipsa monumentelor vaste, în blocuri mari de piatră, a piețelor perfect definite, a obeliscurilor, a columnelor, a fântânilor, execuția în material ieftin și meschin a blocurilor, prezența a mii de bordeie, crăparea și ciuruirea trotuarelor, iregularitatea pavajelor, acestea și încă multe altele fac din București un oraș fără noimă, pestriț fără a fi pitoresc, mizerabil, peticit. Ce? Din cauza zăpezii este urâtă piața Națiunii, sau findcă e un maidan inform, nemărginit de nimic geometric?” [8] 291 Aceeași tonalitate se regăsește în articolele Arhitectură și Frica de monumental: ,,Modernismul german simplifică goticul, suprimând ogiva și pilastrul și cultivând meterezul enorm, fumuriu. Modernismul nostru e însă de un ridicul inimitabil, de o lipsă de rațiune perfectă.” [9] și mai mult, ,,această lipsă de existență colectivă prin monument, acest individualism al românului care vrea numai căsuța lui întristează pe intelectualul visător de marea existență. Noi trăim pe teritoriul unei adunături de bordeie, unde se va ridica peste veacuri marea cetate. Dar noi n-o vom vedea, căci marginile ei n-au fost însemnate cu plugul” [10] Și din nou corectarea, îndreptarea și reconstrucția din temelii (dovedind temeinice cunoștințe de arhitectură și istorie a artei și civilizației), rezolvarea ecuațiilor cu cel puțin o necunoscută și găsirea celor mai inteligente soluții cu aplicabilitate practică: ,,Dacă aș fi pus să reconstruiesc Bucureștii sau alt oraș, eu aș face așa. Aș ridica o gară imensă din blocuri de piatră, cu săli și coridoare ornate cu basoreliefuri, cu pilaștri de marmuri colorate, cu o fațadă în stil clasic gigant, în față cu o piață nemăsurată, într-un careu de construcții susținute la bază de un portic. Aș ridica în două puncte ale orașului doua mari foruri, unul patrulater, să zicem, și altul rotund, forul lui Traian și forul Decebal. Aș tăia o piață nemăsurată, mărginită de un pătrat de clădiri masive în stil sever și alb, o piață care să pară mereu goală din pricina dimensiunii. Astfel de spații, încadrate în construcții solemne, deșteaptă în suflet un mare sentiment de durabilitate umană. Aș ridica un vast bloc de construcții în patrulater ca Luvrul sau în lung, cu multe caturi și profil clasic, cu săli egale și lungi , dând la infinit una în alta. Aș construi de-a lungul unei străzi întregi pe o latură sau două, un salon de Loggia dei Lanzi, adică de portic larg, ai cărui pereți să servească pentru afrescuri și pe ale cărei prispe, între pilaștri, să se așeze statui.” [11] În textele abordate remarcăm cu ușurință expresiile din registrul matematic, ce induc acuratețea exprimării și a mesajul transmis; întâlnim expresii ca: perfect definit, iregularitate, nemărginit, nimic geometric, simplificare, lipsă de rațiune perfectă, careu, pătrat, patrulater, rotund, infinit, nemăsurat, mărginit, latură, egal, lung, dimensiune. Deasemenea, expresii ce subliniază monumentalul, durabilul și accentul personal matur pe ,,realitatea care rămâne”, prin înfrângerea metodică a efemerului: clădiri masive, blocuri de piatră, marea cetate, construcții solemne, stil sever. Al. Philippide va nota, în Gazeta literară din 1966, sintetizând principalele caracteristici ale personalității critice călinesciene: ,,Minte nemaipomenit de cuprinzătoare, însuflețită de o curiozitate universală și îndrăgostită de monumental și grandios, întrunind în chip cu totul rar, vocația severă a cercetării științifice și un talent literar de o mare bogăție, atât în ce privește temele cât și în ce privește expresia.” [12] Mai sunt ,,lucruri de îndreptat” și în articolul cu același nume, unde găsim o apreciere finală caracteristică. ,,Sunt lucruri de îndreptat la noi în sensul că librarul să vândă hârtie scriitorului, fără suspectare, și jurnaliștii să fie citiți pentru calitatea intelectului lor”[13 ] . Publicistul arată și corectează și problemele de limbă și de cultură, în articole precum: Limba noastră, Ziua cărții, Premiile SSR, Ziarul și revista în lupta pentru cultură, Eminescologi, Examene, Prostologhicon, Scriitorul. [14] În foarte multe articole surprindem demonstrații logice, unde argumentația este convingătoare, ipoteza falsă este demontată de cea adevărată iar soluția plastică, dar și 292 intransigentă ca intr-o expertiză: ,,Gazetele de opoziție mai acordă generos caracter intelectualilor, oamenilor de litere care au stat ,,rezervați”, care nu s-au lăsat ademeniți de alte partide decât de cel liberal, național - țărănesc și alte formațiuni. Va să zică, de data aceasta, caracter este sinonim cu rezervă, cu absența de la răspunderea civică. Bineînțeles că și interpretarea aceasta e fundamental falsă. Și întâi de toate, pentru niște motive scoase din experiență. Acei intelectuali care stau în rezervă fac asta nu fiindcă au caracter ci tocmai fiindcă n-au caracter . Ei dealtfel nici nu stau în rezervă ci numai la pândă. (...) Dacă opoziția a ajuns să se mulțumească cu rezerva intelectualilor, asta este o mărturisire că intelectualii îi ocolesc. Atât am voit a spune oamenilor ,, rezervați”, cu caracter de acesta pragmatic și prudent: Caracter nu este a te sustrage. Caracter înseamnă a înfrunta.”[15 ] O altă demonstrație plastică se regăsește într-un ,,portret psihologic” din articolul, Breviar de psihologie : ,,Scarlat m-a văzut o singură dată timp de cinci minute, mi-a pus niște întrebări la care am răspuns ce mi-a trecut prin cap, ca să scap, și mi-a compus un portret psihologic. De fapt el îl făcuse înainte, din fantezie, și are acum acest amor-propriu de a crede că schița seamănă cu originalul. Nu numai că nu seamănă, dar nu-i nici un rapot posibil între imaginea anticipată și obrazul meu. Scarlat a făcut un pătrat și eu reprezint un cerc.”[16] Descifrarea și rezolvarea problemei se face prin calea cea mai scurtă a labirintului și printr-un calculul al erorilor; întortocherea prin descâlcire, complexitatea prin simplitate exponențială - notăm, în acest sens, câmpul semantic semnificativ: schiță, raport, pătrat, cerc, eroare, judecată, ireductibil, falsitate, maturitate. Deasemenea, Călinescu surprinde cu subtilitate ,,judecățile mimice” și ,,judecățile superficiale” ale celor din jur : ,,Îndeosebi râd de faptul că toate judecățile mimice ( și mi-am notat multe) sunt de o falsitate completă. Veți zice : ,,De unde știi?” Pentru că mimica este totdeauna simplistă. Cine are maturitate devine mai blazat în chestie de psihologie și nu mai schimbă priviri. Așa cum face eu cu cei de o vârstă cu mine.”[17] ,,Căci este un semn de naivitate să crezi că vei putea înlătura eroarea sau vei putea surprinde părerile simpliste pe care nu le-ai ghicit. Căci cu cât o judecată este mai superficială și mai pripită, cu atât ea e mai ireductibilă” [18] Limpezimea ideilor și frumusețea literară a abordărilor călinesciene din toate articolele sale vine din împletirea stilurilor creatoare izvorâte din predilecția pentru apolinic - adică pentru ordine și natural, armonie, artă și rațional, luciditate, așezare matematică și probitate științifică. Călinescu analizează chiar, aceste aspecte și răspunde ,,încruntându-se granitic” [19]: Realismu,l stimabile, ar fi metoda care pune arta în concordanță cu realul. Să începem cu o artă care pare omului neavizat foarte puțin realistă. Arhitectura, căci despre ea este vorba, folosește corpuri geometrice, paralelipipede, piramide, conuri, calote, cilindri. Există în natură asemenea corpuri? Îți voi răspunde că există accidental sau în stare imperfectă. Cristalele au forme geometrice (.). Sfera este « reală » fiindcă dă satisfacție spiritului de geometrie propriu omului, calculele la care poate fi supusă fiind de o exactitate care produce entuziasm. Acest accident din natură este așa de rezonabil încât posibilitatea de a sfericiza natura fizică și prin extensiune, chiar cea morală se înscrie printre idealurile noastre. Pentru că, să fim înțeleși, nu există artă adevărată și deci realism fără idee, fără încercarea de a corecta natura după modelul accidentelor celor mai rezonabile din ea.” [19] Dar nu perfecțiunea cu orice preț, numai aceea generatoare de estetic. Călinescu este un neobosit căutător al formelor armonioase și în același timp exacte, perfecte în antiteză cu ,,neglijența” și ,,haosul”. ,, 293 Asprimea și duritatea materialului, tot ce amintește încă geologicul cu toată supunerea la geometrie, contribuie la impresia estetică. Opera artistică este rezultatul luptei între rațiunea umană și natură, dintre premeditație și spontaneitate și această luptă trebuie să se vadă. ( ...) Dacă munții ar fi absolut conici și turnați în sticlă ar fi, cred, foarte ridicoli .Dar atunci să cultivăm ,,neglijența”? Acest lucru nu este posibil pentru un veritabil creator , și nu trebuie să confundăm lipsa de poleială cu haosul. Creația este o clarificare a unei ordine întrevăzute în natură, este natura raționalizată, devenită inteligibilă și exemplară. Ceea ce te izbește într-o adevărată operă de artă este claritatea ei globală, unită însă cu impresia spontaneității. (......) Deci care e concluzia? Scrutează îndelung și acut (dacă poți), toarnă repede și clar.”[2o] Despre ordinea particulară a artistului, G. Călinescu notează: ,,Măiestria constă în ordinea particulară prin care un artist pune opera lui mai aproape de adevăr decât acea fabricată cu corectitudine sau rămasă mereu în stare coloidală fără organe precise. Este deosebire fundamentală între a umfla realitatea și a o vedea tehnicește rece, sub telescop sau microscop, în toată profunditatea ei. Natura fizică și morală este totdeauna uimitoare și mare, spectatorul needucat poate s-o superficializeze. V. Hugo, ca poet, era un realist cu o preferință spre titanism care când este excesiv poate să obosească. Dar Tolstoi este un realist care nu-și schimbă deloc dimensiunile, analist exact și poet epic, receptând acut porțiuni vaste din viață și relevând chiar abisalul dintre ființele banale. Tolstoi toarnă marea într-un pahar, păstrându-i ecourile, spumele și spasmurile.”[21] Remarcăm din nou covârșitorul registru lexical din domeniul științific: paralelipipede, piramide, conuri, calote, cilindri, sferă, spirit de geometrie, calcule, exactitate, sfericiza natura fizică, duritatea materialului, geologicul, supunerea la geometrie, conicitate, munți conici turnați în sticlă, clarificare, ordine, natură raționalizată, coloidal, eterogen, tehnicește rece, telescop, microscop, profunditate, realism, titanism, dimensiune, analist exact, abisal. Toate aceste expresii nu rigidizează, dimpotrivă clarifică, nu fac înțelegerea greoaie sau textul greu de parcurs, întrepătrunderea stilului științific documentat, inteligibil cu cel literar este o construcție logică durabilă și fascinantă prin coerență și frumusețe, și am putea spune, iată ,,perfecțiunea în artă”! Ca ,,un artificiu” de detensionare intervine componenta dinamic-creatoare, permanenta trecere de la ,,mizantrop” la ,,optimist”, prin subiectele abordate cu intuiție, exercițiu , fumusețe literară, ironie și umor; exemplu sunt articolele precum: Note mizantropice, Dialog cu un ,,intelectual”, A vorbi despre tine, Anonimele, În tren, La plajă, Relativități, Specialiștii. [22] G.Ibrăileanu face următoarea apreciere în sensul acesta: ,,Una din calitățile cele mai remarcabile de artist ale d-lui Călinescu este adaptarea stilului la fond, cu alte cuvinte viziunea totală și clară a lucrului. E neologistic, rapid, când judecă, analizează, când privește lucrurile prin prizma cercetătorului . Această adaptare, această supunere a formei la fond, această polimorfie a stilului îl pune alături de Caragiale și de Sadoveanu și dă operei sale un caracter de înaltă artă”[23] Demersurile apolinice și creatoare în publicistica călinesciană excedă, cu intenția clară de a implanta în mintea cititorului spiritul clasicității, fascinația pentru acuratețe, înalt, profund, etern. 294 Note: [1] Dicționarul General al Literaturii Române, vol.II, Ed. Univers Enciclopedic, București, 2007, p.132 [2] Ion Bălu, G.Călinescu - spectacolul personalității, Ed.Fundației Culturale Ideea Europeană, București, 2004, p.135 [3] idem p.133 [4] ibidem [5] ibidem [6] Ov.S. Crohmălniceanu, Literatura română între cele două războaie mondiale, vol.III, Ed. Minerva, București, 1975, p.332-334 [7] G. Călinescu, Cronicile optimistului, Editura Pentru Literatură, București, 1964 [8] G.Călinescu, A mătura și a construi, Națiunea nr.298 , 21 martie, 1947 [9] G.Călinescu, Arhitectură, Adevărul literar și artistic, nr.786,29 decembrie, 1935 [10] G.Călinescu, Frica de monumental, Jurnalul literar, nr.5, 29 ianuarie, 1939 [11] G.Călinescu, Economia gratuitului, Ecoul, nr.244, 24 august, 1944 [12] Al. Philippide, Gazeta literară, 17. III.1966 [13] G.Călinescu, Lucruri de îndreptat, Națiunea, III, nr.534, 9ianuarie 1948, p.1 [14] G.Călinescu, Însemnări și polemici, Ed. Minerva, București, 1988 [15] G.Călinescu, Caracter și prudență, Națiunea I. nr.51, 24 mai 1946 [16] ,[17],[18] G.Călinescu, Breviar de psihologie, Lumea II, nr 27, 31 martie 1946,p.8 [19] G.Călinescu, Ce este realismul?, Contemporanul, nr.31, 4 august, 1961 [20] G.Călinescu, Perfecțiunea în artă, Contemporanul, nr.38, 16 septembrie, 1960 [21] G.Călinescu, Ecourile mării, Contemporanul, nr.33, 12 august, 1960 [22} G.Călinescu, Însemnări și polemici, Ed. Minerva, București, 1988 [23] G.Călinescu, Istoria literaturii române de la origini până în present, Ed.Minerva, București, 1986 Bibliografie Volume Bălu I. , Opera lui G.Călinescu, Ed.Libra, București, 2001 Bălu I., G.Călinescu - spectacolul personalității, Ed.Fundației Culturale Ideea Europeană, București, 2004 Călinescu G.,Cronicile optimistului, Editura Pentru Literatură, București, 1964 Călinescu G., Însemnări și polemici, Ed. Minerva, București ,1988 Călinescu G, Scrieri despre artă, Ed.Meridiane, București, 1968 Călinescu G, Gâlceava înțeleptului cu lumea, Ed.Minerva, București,1974 Călinescu G, Ulysse, Editura Pentru Literatură, București, 1967 Călinescu G, Aproape de Elada, Ed. Colecția Capricon, București ,1985 Călinescu G., Istoria literaturii române de la origini până în prezent, Ed.Minerva, București, 1986 Crohmălniceanu Ov.S, Literatura română între cele două războaie mondiale, vol.III, Ed. Minerva, București, 1975, p.332-334 Dicționarul General al Literaturii Române, vol.II, Ed. Univers Enciclopedic, București, 2007, p.132 Firan F., Călinescu, Ed.Poesis, Craiova,1995 295 Martin M., Dicțiunea ideilor, Ed.Cartea Românească, București, 1981 Martin M., G.Călinescu și „complexele” literaturii române, Editura Albatros, București, 1981 Micu D., G.Călinescu, Între Apollo si Dionysos, Ed Minerva, București, 1979 Terian Andrei, G.Călinescu A cincea esență, Ed. Cartea Românescă, București, 2009 Articole Philippide Al., Gazeta literară, 17. III.1966 Călinescu G., A mătura și a construi, Națiunea nr.298 , 21 martie, 1947 Călinescu G., Arhitectură, Adevărul literar și artistic, nr.786,29 decembrie, 1935 Călinescu G., Frica de monumental, Jurnalul literar, nr.5, 29 ianuarie, 1939 Călinescu G., Economia gratuitului, Ecoul, nr.244, 24 august, 1944 Călinescu G., Lucruri de îndreptat, Națiunea, III, nr.534, 9ianuarie 1948, p.1 Călinescu G., Însemnări și polemici, Ed. Minerva, București, 1988 Călinescu G., Caracter și prudență, Națiunea I. nr.51, 24 mai 1946 Călinescu G., Breviar de psihologie, Lumea II, nr 27, 31 martie 1946,p.8 Călinescu G., Ce este realismul?, Contemporanul, nr.31, 4 august, 1961 Călinescu G., Perfecțiunea în artă, Contemporanul, nr.38, 16 septembrie, 1960 Călinescu G., Ecourile mării, Contemporanul, nr.33, 12 august, 1960 Cistelcan Al., Summa călinesciană, Cultura, 17 februarie,2011 Ivașcu George, Publicistul, Contemporanul, 19 martie, 1965 Manolescu Nicolae, G.Călinescu , publicist, România Literară, nr.35, 2006 Simut Ion, Cronologia publicisticii calinesciene, România Literară, nr.111, 2008 Sitografie http://bucatidincarti.wordpress.com/2008/07/21/apolinic-si-dionisiac/ http://facultate.regielive.ro/referate/filosofie/apolinic_si_dionisiac_la_nietzsche- 12794.htmlhttp://www.romlit.ro/g._clinescu_publicist http://www.romlit.ro/cronologia_publicisticii_clinesciene http://revistacultura.ro/nou/2011/02/summa-calinesciana/ Instrumente Structurale 2007 - 2013 Fondul Social European POS DRU 2007-2013 UNIVERSITAS GALATIENSIS UNIUNEA EUROPEANĂ GUVERNUL ROMÂNIE MINISTERUL MUNCII, FAMILIEI Șl PROTECȚIEI SOCIALE AMPOSDRU MINISTERUL EDUCAȚIEI CERCETĂRII TINERETULUI ȘI SPORTULUI 296 MIRCEA NEDELCIU - O POETICĂ A TEXTULUI Drd. Anca CAZACU Universitatea “Ștefan cel Mare”, Suceava Una dintre dimensiunile definitorii ale operei lui Mircea Nedelciu, lider al generației optzeciste, este conștiința teoreticianului, permanent atent la modul în care textul se construiește. Prezență activă atât în presa literară predecembristă, cât și în cea a primului deceniu posttotalitar, scriitorul propune o nouă viziune asupra literaturii, în câteva dintre aspectele ei fundamentale: raportul autor-operă (text, scriitură)-cititor, tehnici narative, teme, relația ficțiune-realitate ș.a. Influența textualismului francez, precum și lecturile din literatura teoretică saxonă a timpului său (comune, de altfel, întregii sale generații) constituie punctul de plecare în realizarea unei creații semnificative pentru postmodernismul românesc. Fie explicit, în articolele sau interviurile pe tema esteticii optzeciste, fie implicit, în creație, convingerile literare ale scriitorului oferă, pe de o parte, imaginea unui teoretician consecvent, pe de altă parte, o importantă cheie de lectură a operei. Cuvinte-cheie: conștiință, raport autor-operă, tehnici narative, relația ficțiune-realitate Polemicile create în jurul optzecismului au avut, încă din perioada de actualitate literară a grupării, parafrazând un titlu nedelcian, un efect de ecou critic controlat de un program teoretic coerent, cum puține au existat în istoria literaturii române. Optzeciștii sunt simultan lucizi și sceptici; spiritul negator, vizibil în atitudinea față de postmodernism, în poziția față de neomodernism sau chiar în dizidențele din interiorul grupului se completează cu spiritul analitic, speculativ, înclinat spre teoretic și experiment. Nu se putea ca Mircea Nedelciu, unanim considerat liderul grupării, să fie diferit, deși toate ipostazele sale îl prezintă ca fiind altfel. Propensiunea teoretică, luciditatea analitică, latura interogativă, înclinația speculativă și ironică, natura experimentatoare compun portretul unui neobosit căutător al formelor perfecte. Ființă prospectivă și introspectivă, scriitorul este concomitent un „bricoleur al narațiunii” și un prozator „care crede nestrămutat în ideea de poveste”1. Seriozitatea și ludicul coexistă, făcând un stil chiar și acolo unde teoria este expusă cu convingere și meticulozitate. Faptul că Mircea Nedelciu neagă (inițial) apartenența sa la postmodernism, sau că pur și simplu termenul îi trezește neîncrederea, își găsește explicația în latura contestatară, în spiritul de frondă caracteristic întregii generații optzeciste, care își asumă imaginea unei generații de „ruptură”. De altfel, noutatea conceptului, care naște controverse și în rândul comentatorilor săi de referință la nivel occidental, creează derută și este privit cu prudență de scriitorii de la noi, atent cenzurați într-un regim politic ce sancționa orice import vestic. De aceea, considerăm că nu trebuie nici să mire, nici să pună pe gânduri o astfel de atitudine; faza de acceptare este ulterioară fazei de negare, iar Mircea Nedelciu rămâne autorul unor experimente literare postmoderniste dintre cele mai interesante. Imaginea unui scriitor „angajat”, al cărui text are „autenticitate” și „intervine constructiv în lume”, care intră în dialog cu cititorul, „personaj principal” al operei sale este, în linii simplificate, imaginea prozatorului Mircea Nedelciu. Interogarea coordonatelor esențiale ale poeticii sale, fixate de autor în mod explicit, în intervențiile pe care le-am considerat elocvente, permit regăsirea 1 Gheorghe Crăciun, Doi într-o carte (fără a-l mai socoti pe autorul ei). Fragmente cu Radu Petrescu și Mircea Nedelciu, Editura Grinta, Cluj-Napoca, 2003, p. 135. acestora în mod implicit, în paginile prozei scurte și ale romanelor deopotrivă. Prezența constantă a numelui lui Mircea Nedelciu în dezbaterile privind literatura din presa românească urmărește atât înscrierea pe direcția comună, a programului generației optzeciste, cât și etalarea unor convingeri individuale legate de problematica literaturii. Am grupat aserțiunile autorului pe cele trei coordonate ale actului literar: scriitorul, scriitura (textul) și cititorul. 1. Scriitorul Pentru Mircea Nedelciu, „a scrie literatură este un act de responsabilitate socială și de demnitate”2. Eludând vechile precepte ale literaturii, care clișeizau menirea sacră a scriitorului cu har, Nedelciu consideră că a face literatură numai pentru că aceasta este rațiunea scriitorului de a fi nu mai răspunde sensului contemporan al literaturii. Dimensiunea socială a artei se demonstrează tot atât de clar ca aceea estetică, pentru că evoluția civilizației face din literatură „o forță” prin care se construiesc individualul și colectivul, omul și societatea. o Relevantă devine componenta ontologică3 a unei literaturi care face loc „noilor cuceriri ale cunoașterii umane”, răspunzând în felul acesta „comenzii sociale”. Este felul în care scriitorul contemporan își confirmă apartenența socială și demitizează imaginea artistului retras în turnul său de fildeș. Creația trebuie să existe ca loc al interogării unor aspecte fundamentale ale vieții, să fie o „căutare individuală de adevăr despre om”4, iar moderatorul dialogului dintre viață și literatură este scriitorul, ceea ce îl face pe Nedelciu să declare: „Nu cred în solitudinea absolută a celui care scrie. Actul creației nu e chiar atât de individual pe cât se lasă să se înțeleagă”5. Dar care ar fi portretul scriitorului ideal? Ce este covârșitor pentru a-i confirma acestuia valoarea, „un talent uriaș” sau „o mare conștiință”? Pentru Nedelciu, scriitorul (sfârșitului de secol XX) se confruntă cu contextul social-istoric agresiv care deturnează sensurile literaturii. Riscurile ca tocmai „forța” scrisului, plurală, estetică și modelatoare, „pusă în slujba omului”, să fie folosită împotriva acestuia pune sub semnul întrebării puterea talentului. „Ideal ar fi ca scriitorul să participe la dialogul prilejuit de marile probleme ale epocii sale și cu talentul, și cu inteligența, iar cele două calități să nu poată fi separate una de cealaltă”6, gândește Nedelciu, adăugând că îi preferă pe scriitorii inteligenți, cu conștiință, care să manifeste „realism în atitudinea față de real”7. Responsabilitatea unui astfel de scriitor este dublă: ancorarea sa în prezentul în care scrie îl face responsabil „față de propriu-i popor”, iar conștiința artistică îl obligă la o responsabilitate „față de literatură”; ambele sunt priorități confirmând dimensiunea umană a scriitorului, chemat să intervină în „constituirea omului”. o Actul scrisului echivalează în acest fel cu o acțiune de „antropogenie”8, viziune care împrumută perspectiva renascentistă asupra artei. 2 Noile structuri și limbajul receptării, în Gheorghe Crăciun, Competiția continuă. Generația '80 în texte teoretice, Editura Paralela 45, Pitești, 1999, p. 315. 3 Cf. Brian McHale, Ficțiunea postmodernistă, Editura Polirom, Iași, 2009, p. 29: dominanta ficțiunii postmoderniste este ontologică. 4 Nu cred în solitudinea absolută a celui care scrie, interviu cu Mircea Nedelciu, consemnat de Gabriela Hurezeanu în „Scânteia tineretului. Supliment literar-artistic”, nr. 14/1986. 5 Ibidem. Nedelciu se referă și la actul creației colective, de tip cenaclu, roman colectiv, experiment, specific generației '80. 6 Cu prozatorul Mircea Nedelciu, interviu consemnat de Mircea Mihăeș în „Orizont”, nr. 39/1986. 7 Dialogul în proza scurtă, în Gheorghe Crăciun, op. cit., p. 307. 8 Scriitorul tânăr și actualitatea, în „Ateneu”, nr. 2/1986. 298 Teza camilpetresciană a „noocrației necesare” se regăsește în imaginea nedelciană a scriitorului angajat, om al timpului său. Pe o hartă culturală a umanității, el trebuie să-și găsească locul pe ambele coordonate: în sincronie, în raportul direct, nemediat, cu literatura prezentului său, și în diacronie, în dialogul cu vârstele anterioare ale literaturii. Prezentul literar al lui Nedelciu oferă varietatea amplă a unor formule literare în care vechiul și noul, tradiția și modernul coexistă într-un peisaj de un pitoresc nu rareori clădit pe contraste și contradicții. Autorul identifică discursul de tip balzacian alături de experimentul extravagant, mimesisul alături de anti-mimesisul radical, unicitatea subiectului alături de dialogism, întreținerea iluziei realiste și demascarea ei, referențialitatea și autoreferențialitatea, omnisciența narativă alături de relativizarea instanței scripturale. Proza contemporană (autorului) este așadar o realitate mozaicată, un caleidoscop de opțiuni și stiluri, veritabilă „sincronie a epocilor”. Această „revizitare a trecutului” este posibilă doar în măsura în care „limbajul” ei este adaptat contemporaneității. Altfel, scriitorii devin „epigoni ai tradiției”, menținându-se la un nivel de ignoranță la care nu este obligatoriu să rămână și cititorii. Contradicția dintre un scriitor care „revizitează trecutul” într-o manieră pur imitativă și cititorul care parcurge textul printr-o grilă a intertextualității poate să nască un „umor involuntar”. În contemporaneitate, pot exista opere redactate în manieră tradițională, dar ele nu sunt tradiționale; nici nu au cum, din moment ce convențiile tradiționale au fost demitizate, „pulverizate”9. „Pulberea lor s-a reîntrupat” însă în textele de „rescriere” a trecutului, de aceea convertirea vechiului limbaj în altul este o imposibilitate. Nu se poate, prin urmare, scrie ignorând intertextualitatea, nici măcar pentru partizanii tradiției, nici măcar de dragul „scrisului frumos”. Nu în ultimul rând, privind înapoi către modernism, Mircea Nedelciu este, desigur, conștient că, pentru scriitori ca Mircea Eliade sau Camil Petrescu, substanțialitatea și autenticitatea literaturii reclamă o conștiință mereu trează a scriitorului, sensibilă și cooperantă la mișcarea de idei a timpului său. Portretul scriitorului ideal, la care meditează cu melancolie Nedelciu, se întregește cu acuitate la „vuietul” istoriei. 2. Scriitura Noutatea conceptelor și a termenilor aduși în teoria și practica literară de Mircea Nedelciu, ca, de altfel, de toți colegii săi de generație configurează o schimbare de paradigmă. Opera își pierde coerența conceptuală, termenul de text10 răspunzând gustului pentru experiment și pentru construcții narative sofisticate. Textul nu mai este vehiculul unui mesaj pe care îl transmite Autorul-demiurg, el reprezintă scriitura, adică un spațiu al interferențelor dintre scrieri și intenții, mediind trecerea de la lectură la critică; prin urmare, el modifică inclusiv statutul cititorului, din prezență neutră în instanță critică11. Dacă am vorbit anterior despre conștiința scriitorului, ea poate fi înțeleasă și ca o conștiință a textuării, a textului care ființează pe măsură ce se construiește, cu instrumentele „la vedere”, pentru că este cel puțin tot atât de important felul cum se scrie, așa cum este important ceea ce se scrie. Textul este „țesătură”, care „se lucrează într-o neîncetată întrețesere”; în el, „subiectul se destramă, precum un păianjen care s-ar descompune el însuși în secrețiile constructive ale propriei 9 Noile structuri și limbajul receptării, în Gheorghe Crăciun, op. cit., pp. 313-314 10 Achiziție a semioticii și structuralismului, textul devine în programul optzeciștilor un concept fundamental; nu le este străin studiul Juliei Kristeva, Problemele structurării textului (în Pentru o teorie a textului, Editura Univers, 1980, pp. 250-272). 11 Mihaela Ursa, Scriitopia sau Ficționalizarea subiectului auctorial în discursul teoretic, Editura Dacia, Cluj- Napoca, 2005, p. 142. 299 12 pânze”12. Alături de Gheorghe Iova, al cărui „text despre text” definește o nouă concepție, Mircea Nedelciu consideră termenul o unitate fundamentală a noii teorii literare. Orgolioasa declarație: „Nu pot produce un papirus care să fie citit la un capăt, în timp ce eu scriu la capătul celălalt”13 poate fi citită ca o mărturisire de influență textualistă, care prezintă textul ca „productivitate”, în sens telquelist, presupunând, în direcție semiotică, permanentă producere și transformare, însă, concomitent, declarația se raportează și la poetica postmodernismului. Asocierea este posibilă deoarece imaginea postmodernă a literaturii este cea a unui „fenomen în continuă curgere și metamorfoză, care redefinește trecutul, într-o învăluire continuă de central și marginal”14. Delimitarea declarată de mai târziu a prozatorului față de textualism s-a făcut însă cu păstrarea, în intervențiile ulterioare, a unui limbaj cu ecouri textualiste15. De aceea, utilizarea acestui limbaj în referirile la caracteristicile literaturii/scriiturii, revendicate, în ultimă instanță, de postmodernism, considerăm că trebuie privită ca o marcă a autorului. Dacă literatura este o formă de comunicare, textul, ca reprezentare concretă a activității literare, nu neglijează nimic din ceea ce i se pune scriitorului la îndemână. Proza capătă astfel „un aspect caleidoscopic”, care nu afectează însă „unitatea ei teleologică”16, aceea de a „constitui” omul. O privire analitică asupra prozei contemporane îi relevă lui Nedelciu câteva aspecte definitorii, care o separă de cea anterioară. Autorul vorbește, în primul rând, despre angajarea autentică (și nu formală), care constă în „dialogismul” stabilit între conștiința scriitorului/scriiturii și conștiința cititorului. Aceasta derivă din plierea textului pe „trebuințele” cititorului, văzut ca parte a unei mase „mozaicate și discronice”; de aici, larga „adresabilitate” a textului, care este literatură nu doar în măsura în care se încadrează într-un compartiment elitist, în „marea literatură”. Un alt aspect care definește noua proză este alura implicit - dar nu intenționat - polemică față de literatura imediat anterioară, provenită din interogarea unor insatisfacții specifice lăsate de aceasta anumitor categorii de cititori, precum și dintr-o mefiență a scriitorilor tineri față de „concepțiile tutelare” ale celor anteriori: „Există, la tinerii autori, o distanțare față de naivitățile prozatorului tradiționalist care produce literatură «actuală», împotriva simplismului cu care a fost considerat raportul autor-cititor și autor-personaj”. De altfel, „democratizarea” acestor relații este un alt aspect caracteristic al noii proze, alături de atitudinea de „toleranță” față de procedeele consacrate ale tradiției, reciclate însă, prin stratageme ale intertextualității. Nu în ultimul rând, ironia și autoironia „ca regulatori textuali” individualizează proza tânără17. Deși asociate în critică unor „idealuri de sincronism european și universal” (a se înțelege, cu postmodernismul), sau unor „experimente de mult perimate în culturile occidentale” (a se înțelege, textualismul și teoria „noului roman francez”), Nedelciu consideră aceste aspecte caracteristice prozei tinere autentice în plan autohton, întrucât la originea lor se află realitatea mutațiilor sociale locale. În opinia sa, trăsăturile prozei din anii '80 conturează personalitatea literaturii române între celelalte literaturi europene. Așadar, rezultatul activității textuale este o proză angajată, polemică, dialogică, de largă adresabilitate, care recalculează rolul cititorului, prin urmare o proză constructivă, „umanistă pe măsura epocii”. 12 Roland Barthes, Romanul scriiturii, Editura Univers, București, 1987, p. 207. 13 Apud Gheorghe Perian, Scriitori români postmoderni, Editura Didactică și Pedagogică, București, 1996, p. 205. 14 Mircea A. Diaconu, Istoria literaturii, dincolo sau dincoace de inefabil, în Meridian critic. Analele Universității „Ștefan cel Mare ” Suceava, Seria Filologie, B. Literatură, Tom XV, nr. 1/2009, p. 36. 15 Gheorghe Perian, op. cit., p. 205 16 Un nou personaj principal, în Gheorghe Crăciun, op. cit., p. 244. 17 Ibidem, pp. 243-244. 300 Autenticitatea acestei proze este efectul bunei funcționări a unui arsenal de tehnici ale scriiturii în care optzeciștii excelează. Ei au la îndemână instrumente dintre cele mai ingenioase, pe care le manevrează deschis. O bună parte dintre ele, după cum am mai arătat, sunt practici textuale reevaluate, extrase din sistemul teoretic de la Tel Quel și concretizate în textele literare, producând în felul acesta nu „o proză a prozei”, ci „o proză a existenței”18, care conservă caracteristicile metatextuale. Pentru literatura autentică, gama procedeelor folosite de scriitori nu trebuie să fie însă esențial nouă, cele vechi sunt la fel de ofertante, în măsura în care „adecvarea sau readecvarea lor la realitate [.] se face altfel”19. Temele „mari”, valorile „eterne” pot trăi doar în texte ancorate în prezent. Povestea tânărului prozator care a încercat să reconstituie viața cotidiană în anii '60 folosind ca „document de epocă” doar proza românească scrisă și publicată atunci, fără să afle nimic, este la Nedelciu, inventată sau nu, o parabolă pe tema autenticității în literatură (dar și o declarație polemică de ruptură față de literatura la care se referă). Cu ironia imanentă oricărui spirit postmodern, scriitorul comentează și „pretenția” literaturii celor 30 de ani de dinaintea lui de a de proclama o „mare literatură”: volumul de proză scurtă Amendament la instinctul proprietății este dedicat „literaturii române din ultimele trei decenii”. Dedicația este „așa, ca o scrisoare pe care o trimiți unei fete foarte frumoase pe care ai zărit-o în treacăt și de care ai rămas îndrăgostit. Îi scrii, dar nu-i știi adresa”20. Autenticitatea, cu o definiție general acceptată, este „o relație de proprietate între o persoană reală și o propoziție emisă de aceasta”21, care validează funcția de comunicare a literaturii. Viabilitatea conceptului depinde, în opinia lui Nedelciu, de două aspecte esențiale: pe de o parte, de procedeele și tehnicile literare utilizate, pe de altă parte de „lumile posibile” pe care textul le înfățișează. Dialogul devine astfel un garant al autenticității, este vorba atât despre dialog ca modalitate de construire a discursului epic, cât și (sau mai cu seamă) despre dialogul în text al celui care textuează cu textul și cu destinatarul acestuia. Derivate din seria „instrumentelor” postmoderniste (strategiile intertextualității, anti-mimetismul, ironia, fragmentarismul), procedee precum „citarea, sublinierea, ironia, corectitudinea sau incorectitudinea gramaticală, închiderea sau suspendarea, alte procedee retorice, cu emisiile paralele (cezuri, ezitări, lapsusuri)” apar și în „dialogurile din natură” ca „schimburi continue de titluri de proprietate asupra propozițiilor vehiculate”, autentificându-le. În paralel, transcrierea unor astfel de dialoguri afectează autenticitatea, fapt observabil în literatura „cu personaje”. Dacă deținătorul absolut al tuturor titlurilor de proprietate este Autorul, statutul personajului se reduce la acela de „contribuabil” (plătind așadar impozite autorului), sau de „gestionar” al unei proprietăți care nu-i aparține: „Autenticitatea unui astfel de autor este tot timpul împrumutată abuziv: este globală și gestionată”. Deconstruind astfel convențiile iluziei realiste, Nedelciu pledează în favoarea recuperării autenticității prin tehnici noi. Una dintre acestea este prezența Autorului în scriitură, ca personaj (reluând astfel un procedeu folosit și de Camil Petrescu în proza interbelică) și ca actant, constructor și martor al construirii textului. Prezent cu numele său real în text (după cum se va vedea frecvent în opera lui Nedelciu, de la primele proze din Aventuri într-o curte interioară și până la romanul postum Zodia scafandrului), Autorul repune problema autenticității în termeni diferiți, potențând 18 Ion Bogdan Lefter, 7 Postmoderni: Nedelciu, Crăciun, Muller, Petculescu, Gogea, Danilov, Ghiu, Editura Paralela 45, Pitești, 2010, p. 29. 19 Dacă vorbim strict de știința de a scrie..., interviu consemnat de Petru Cimpoeșu, în „Ateneu”, nr. 2/1984. 20 Ibidem. 21 Dialogul în proza scurtă, III, în Gheorghe Crăciun, op. cit., p. 310. 301 „unele funcții sociale ale artei literare”. Noul procedeu nu mai este „global” și „gestionat” de scriitor/narator, de conștiința lui demiurgică, deoarece nu mai există nici un dubiu asupra a ce se întâmplă în text, câtă vreme prezența acolo a Autorului este atestată de numele său, de documente reale, de „transmisii directe”. Autentificarea componentelor textului implică, în mod firesc, autentificarea lecturii și, ca atare, modifică statutul cititorului. Pe de altă parte, autenticitatea decurge și din lumile prezente în text, construite după oameni și întâmplările lor din realitatea imediată. Prozatorii postmoderni își propun să „reabiliteze” această umanitate măruntă, în general abandonată de scriitorii generațiilor precedente, de unde opțiunea insistentă asupra figurilor insignifiante, cu existență nespectaculoasă, captivă într-un orizont limitat, lipsit de perspective. Tot ca o negare postmodernistă a convențiilor „marii literaturi”, existența acestor figuri se desfășoară într-un sistem de referință mundan, fără nimic „spectaculos” sau „eroic”; banalul cotidian predomină, dacă nu cumva, cu spiritul ludic binecunoscut, scriitorul postmodernist dorește, pentru a colora acest univers, saltul în senzațional (ca în Femeia în roșu, bunăoară). Preferința aproape exclusivă pentru „lumea măruntă” (în sens gogolian) are în vedere ideea că aceasta nu este neapărat lipsită de profunzime, că și aici dramele sunt autentice, nu neapărat mici. Focalizarea asupra acestei lumi demonstrează polemic faptul că „nespectaculoasa realitate imediată poate furniza o materie epică mai consistentă decât marile confruntări pentru putere din romanele politice ale «obsedantului deceniu». Cu condiția ca instrumentele de investigație a micilor-mari mistere ale vieții să fie dintre cele mai fine”22. „Microrealismul” cotidianului pornește și din ceea ce Nedelciu numea „responsabilitate față de umanitate în general”23 24. Într-o continuare la „voga trăiristă” interbelică, avansând ideea unei „proze trăite”, înclinația autenticistă a literaturii nedelciene determină o „radicalizare existențială” și o „radicalizare estetică” : o tematică a raporturilor individului cu lumea/sistemele în care se integrează - ca și a „variantelor” de integrare, fiind mai degrabă vorba despre deriva socială - este ilustrată printr-un mecanism sofisticat al „ingineriilor” textuale. Opțiunea scriitorilor optzeciști pentru proza scurtă este o profesiune de credință justificată prin cel puțin două argumente: pe de o parte, respingerea modelului „oficial” al romanului social-politic, pe de altă parte, respingerea generală a speciilor epicii tradiționale, în numele unei noi poetici a textului. Conceptul de text este preferat denumirilor consacrate de „schiță”, „povestire” sau „nuvelă” (ceea ce naște destulă derută în peisajul editorial și nu numai, astfel încât volumul de debut al lui Nedelciu, Aventuri într-o curte interioară, din 1979, este subintitulat Nuvele). Polemizând cu principiile rigide ale clasificării speciilor epice din poetica tradițională, noii prozatori resping criteriile clasificatoare; conceptul de text face însă o concesie romanului, gen cu impact prea mare la public (de altfel, ineditele construcții romanești nedelciene nu se opun textelor de mai mică anvergură). Pentru Mircea Nedelciu, și proza de mici dimensiuni poate avea complexitate structurală. Nu lungimea textului este criteriul suficient distincțiilor tipologice; lungimea este doar un element de compoziție, alături de celelalte, hotărâtă de autor în funcție de adecvarea prozei la materia la care se aplică. Ea se află în legătură cu „structura societății în care textul apare”, cu „istoria culturală a spațiului lingvistic”, cu „educația simțurilor lectorului” și cu „temele (problemele obsedante)”. De asemenea, lungimea textului este pusă în relație și cu personalitatea autorului: cu 22 Ion Bogdan Lefter, op. cit., p. 38. 23 Scriitorul tânăr și actualitatea, „Ateneu”, nr. 2/1986. 24 Ion Bogdan Lefter, op. cit., p. 28. 302 „temperamentul său, actualitatea temelor alese, gradul [.] de acces la realitate, poziția sa (afirmativă sau polemică), viteza specifică a textului, procedeele preferate, chiar inteligența (care este cu siguranță altceva decât talentul)”25. Exigențele calitative care stabilesc adecvarea unei proze, fie ea scurtă sau nu, sunt atât de ordin intern, privind economia textului, cât și de ordin extern, interesând literatura ca formă de comunicare: „Singura problemă de rezolvat în legătură cu lungimea unui text este adecvarea ei la: tema abordată, sintaxa, tonul, accentul propozițiilor; intențiile literare și cetățenești ale autorului; contextul social-istoric în care textul este propus și/sau apare; concurența altor mijloace artistice (propagandistice, informaționale etc.) dezvoltate pe aceeași temă în aceeași (altă) direcție; tipul de percepție artistică al cititorului vizat în primul rând și al celor vizați în al doilea, al treilea, al n-lea rând”26. Putem observa că numărul mare de variabile care stau la baza stabilirii dimensiunilor textului de proză scurtă, alături de diversitatea procedeelor și stilurilor, face dificilă considerarea acestuia ca „gen”: „[.] ceea ce numim acum «proză scurtă» nu este același gen literar [.]. Sunt niște reguli ale genurilor, așa cum erau ele practicate, și un fel de spargere a limitelor genului în cazul de față”, comentează scriitorul, subliniind că adevărata problemă de discutat este, de fapt, nediferențierea genurilor. Proza scurtă este o opțiune pentru Mircea Nedelciu și pentru alți scriitori optzeciști și pentru că oferă „scenarii” ale vieții reale. De aceea, ea devine terenul pe care se desfășoară dialogul, văzut ca modalitate de transcriere a realității. După Nedelciu, o proză „bine construită”, „angajată”, este cea în care toate componentele ei intră în dialog. Dialogul este esențial și pentru că permite, „în activitatea operațională a producătorului cotidian de scenarii”, „modificări cantitative și calitative” (înnoirile pe care critica momentului le salută)27, care țin de limbaj (redarea limbajului colocvial sau argotic), ritm narativ (de aici, „ingineria” „transmisiilor directe”, „relansatorii textuali”) sau alte procedee din recuzita postmodernă, cum ar fi alternarea planurilor temporale sau a persoanelor narative. Capacitatea prozei de a pune în dialog limbaje diverse - ale grupurilor sociale, ale marginalilor, ale epocilor totodată - îi confirmă virtuozitatea: „regula esențială este ca aceste limbaje diferite să 28 intre, datorită autorului, în dialog, așa cum de altfel se și află ele în societate, deci în natură”28, acolo unde „frazele rostite «în mai multe limbi deodată»” manifestă coerență. Astfel, ignorând deliberat limitele impuse din exterior, noua proză „nu mai ține neapărat să producă opere foarte coerente și nedialogice într-o lume din ce în ce mai incoerentă al cărei deziderat este Dialogul”29, conchide Nedelciu. Incoerența unei astfel de lumi, marcă și a „luptei dintre Galaxia Gutenberg și Galaxia Marconi”, îl conduce pe autor la strategii ale „transcrierii”, deoarece „din simplul motiv că dialogurile sunt reproduse liniar în literatură, cele din natură trebuie percepute liniar și redate ca atare”30, iar autorul „bun-tehnolog” demonstrează realism în atitudine. În roman, în schimb, apare deseori riscul ca realismul metodei de transcriere să dispară, întrucât dialogul devine liniar, servind construcția epică, sau, chiar dacă transcrierea rămâne realistă, lungimea textului atrage „fragmentarea” acestuia, cititorul fiind nevoit să 25 Importantă e adecvarea, răspuns la ancheta Proza scurtă - un gen în derivă?, în „Scânteia tineretului”, septembrie 1981. 26 Răspuns la ancheta Romanul românesc - azi, în „Caiete critice”, nr. 1-2/1983. 27 Dialogul în proza scurtă. Transcriere și construcție, în Gheorghe Crăciun, op. cit., pp. 308-309. 28 Din nou în actualitate, proza scurtă, în „Amfiteatru”, nr. 3 (207)/1983. 29 Ibidem. 30 Dialogul în proza scurtă..., în Gheorghe Crăciun, op. cit., pp. 307-308. 303 31 „reconstituie narațiunea sau chiar lumea” . Din acest punct de vedere, clasificarea unor astfel de texte ca romane devine la fel de inexactă cum este clasificarea ca gen a prozei scurte. Și într-un caz, și în altul, „regulile de separare a textelor în roman, pe de o parte, și proză scurtă, pe de altă parte, sunt convenționale, neesențiale, introduse din necesități metodologice. Respectarea lor este o concesie și, deci, un roman «foarte roman» este un eșec”31 32. Pentru Nedelciu, romanul nu oferă libertatea de a comunica autentic și nu ilustrează acea „adecvare” la „realitatea în mișcare” pe care o vădește proza scurtă, motiv care, crede el, face ca acesta să fie ocolit de autorii tineri - din „teama de a nu găsi formula care să fie concomitent «adecvată» și «romanescă»”: „Romanul este o formă literară mai puțin suplă, inovațiile formale sau de structură prezintă riscuri mai mari, schimbările bruște de formulă sau de tehnică nu-i sunt permise romancierului în aceeași măsură în care îi sunt permise autorului de proză scurtă”33. Semnificativă ar fi însă o privire asupra adeziunii la roman a scriitorului în momente diferite ale activității sale. În 1983, cu un an înaintea publicării primului său roman, Zmeura de câmpie, el se distanțează retoric de genul acestuia: „De ce nu scriu roman? Pentru că a scrie roman mi se pare echivalent cu «a eșua»”34. După acest prim exercițiu de textuare pe spații ample, însă, Nedelciu pare să recunoască faptul că instrumentarul romanesc nu e cu mult diferit de cel al prozei scurte: „[...] am încercat, scriind Zmeura de câmpie, să folosesc toate învățămintele trase de mine din practica prozei scurte și să obțin o imagine convingătoare, semnificativă a realității, așa cum o cunosc eu”35. Romanele ulterioare, fie că sunt experiențe creatoare individuale, ca Tratament fabulatoriu sau Zodia scafandrului, fie că sunt experiențe colective, ca Femeia în roșu, își contrazic autorul, situându-se departe de ceea ce s-ar putea înțelege prin „eșec”; le putem așeza, mai curând, în seria marilor construcții romanești ale literaturii noastre, care au ca fundament estetic exercițiul inițial al prozei de mici dimensiuni, cu autori precum Liviu Rebreanu sau Marin Preda. „Între ceea ce eu am numit cândva «inginerie textuală» (vorbind de scrisul meu) și «textualism» s-a făcut ([.] voit sau nevoit!) o confuzie regretabilă”, declară categoric Mircea Nedelciu36, orientând termenul „ingineriilor” către sfera experimentului literar. Pentru generația din care face parte prozatorul, sensul literaturii este dat de o substanțială dimensiune experimentală, în care flexibilitatea structurilor narative, potențialul lor combinatoriu, ingeniozitatea, efectul de surpriză sunt esențiale, situând scrisul la antipodul prozei „leneșe”, în sensul barbian al termenului, realizate doar cu „talent”, dar fără „știința textului”37. Opera lui Mircea Nedelciu este, în ansamblul ei, un proiect experimental, care etalează, pe lângă virtuozitatea scriiturii, „competență critico-teoretică”, dar și „(auto)ironie și umor”, „căci Nedelciu știe să evite morozitatea experimentatorilor prea pătrunși de importanța acțiunii lor”38. De altfel, optzecismul trebuie privit și din perspectiva unei reevaluări prospective, de factură postmodernă, a depozitarului experimental existent în literatura de până la el, după cum observă Monica Spiridon, care consideră că „mecanismul” prin care se produc textele 31 Ibidem, pp. 308-309. 32 Din nou în actualitate, proza scurtă. 33 Cinci minute cu scriitorul Mircea Nedelciu, interviu consemnat de Liviu Papadima în „Tribuna României”, nr. 290/1985. 34 Din nou în actualitate, proza scurtă. 35 Cinci minute cu scriitorul Mircea Nedelciu. 36 Uriașa forță pe care o are literatura trebuie pusă numai în slujba omului, interviu consemnat de Vasile Gogea în „Astra”, nr. 11/1986. 37 Ion Bogdan Lefter, op. cit., p. 18. 38 Ibidem, p. 18. 304 optzeciștilor este un experiment în a cărui ecuație intră „autocenzura hiperlucidă a autorului”, care „nu-și scapă nicio clipă textul de sub control și nici pe sine însuși din ochi în timp ce-l produce, înregistrându-și meticulos fiecare mișcare”. În felul acesta, „opiniile estetice devin obiectul favorit al creației”39. Pornind de la accepția duală pe care Marin Mincu o dă conceptului de experimentalism40, Monica Spiridon consideră că acesta deconstruiește opoziții anterior considerate insolubile și concomitent dinamitează frontierele dintre conținut și formă, fiind un garant al schimbării. Interesul pentru nou, pentru schimbare, completează portretul omului postmodern, a cărui structură mentală este tot mai „modulară”; putem afirma că deschiderea spre experiment din literatură oglindește această structură, pentru că, deși trăim într-o lume statică, schimbare există pretutindeni41. În opinia lui Mircea Nedelciu, „a experimenta în literatură înseamnă a scrie cu un număr de constrângeri cunoscute, autoimpuse sau impuse”; numai în aceste condiții, spiritul unui scriitor poate „să țâșnească, prin scris, spre libertate”42. Experimentele pe care le întreprind scriitorii din generația sa apar ca urmare a unor astfel de constrângeri exterioare noi, care le înlocuiesc pe altele mai vechi, perimate și, prin urmare, irelevante. Ele au în vedere anularea distincțiilor între mai vechile genuri și specii literare, contaminarea poeziei cu „reziduuri” epice și invers, dizolvarea liricului în construcția epică sau exploatarea unor structuri textuale neliterare. Mai mult decât atât, scriitorii pot inova experimente „pentru uz intern”, atunci când „constrângerile” exterioare nu mai sunt atât de puternice (Nedelciu exemplifică romanele scriitorului francez George Perec, construite folosind sau evitând vocala e - în opinia sa, literatura română ar fi putut recurge la astfel de „experimente neserioase”, necesare prozei autentice). Vorbind despre scris și scriitură, Mircea Nedelciu vorbește, de fapt, despre sine. Deși s-a putut observa cu ușurință ecoul ideilor de stânga ale teoreticienilor de la Tel Quel, al căror punct de referință este gândirea de tip marxist, influența devine în timp tot mai discretă și se manifestă doar la nivelul limbajului. Textul stă, mai curând, sub „zodia” experimentului. Aceasta înseamnă și mobilitatea stilului, care nu împiedică, dimpotrivă, desăvârșește identitatea scriitorului. Când se referă la adecvare, Nedelciu are în vedere și adecvarea stilului, pentru că „nu trebuie să fii prizonierul unui singur stil”. Literatura experimentală permite tocmai această emancipare a scriitorului de constrângerile unui unic stil, iar prin experimentalism literatura poate reda „accelerarea ritmului transformărilor din actualitatea noastră”; mai mult, „experimentul este o datorie a literaturii dacă ea este o cutie de rezonanță pentru înfruntările de idei din lumea contemporană”43. În ce îl privește, experimentul se poate prelungi și în lecturile personale: „Pentru mine - mărturisește prozatorul - fiecare carte este doar un fragment de dialog cu lumea”44; „în timp ce citesc, mă simt solidar pe două pagini sau pe două sute de pagini cu mai toți scriitorii români de azi, când scriu însă... aproape cu 39 Experimentalismul bine temperat și paradoxele continuității, în Monica Spiridon, Ion Bogdan Lefter, Gheorghe Crăciun, Experimentul literar românesc postbelic, Editura Paralela 45, Pitești, 1998, p. 13. 40 Ibidem, p. 14: pentru Marin Mincu, experimentalismul are, într-o primă accepție, sensul restrictiv al textualismului optzecist, prin „activitatea de explorare conștientă, programată, a unor forme de expresie noi”, și, într-o a doua accepție, un sens extensiv, prin care acesta devine „o condiție a creativității agonice”, așadar sinonim al postmodernismului. Ambele sensuri sunt, după Monica Spiridon, reducționiste, prezentând experimentalismul ca moment succesiv al avangardei sau ca alternativă a ei. 41 Matei Călinescu, Cinci fețe ale modernității. Modernism, avangardă, decadență, kitsch postmodernism, Editura Polirom, Iași, 2005, p. 147. 42 Dacă vorbim strict de știința de a scrie. 43 Dialog cu prozatorul Mircea Nedelciu, consemnat de Valeriu Bârgău, în „Tribuna”, nr. 5/1987. 44 Ibidem. 305 niciunul”45 - și adaugă, probabil cu acel zâmbet inconfundabil cu care a rămas în memoria apropiaților - „sunt, cred, o natură experimentatoare!”46 3. Cititorul În deschiderea cărții sale despre poetica (re)lecturii, Matei Călinescu examinează povestirea El Aleph, de Jorge Luis Borges, unul dintre textele „nu doar bântuite de alte texte, ci care obsedează la rândul lor, chemând cititorul să le reviziteze într-o reînnoită căutare a sensurilor lor ascunse”47. Experiența reală a lecturii, în cazul unei cărți de Borges, ca, de altfel, în cazul oricărei alte cărți care „constituie omul”, presupune două operații inseparabile: o mișcare lineară, orientată spre final, a citirii, și o mișcare de „du-te-vino”, reflexivă și interpretativă, a (re)citirii. Astfel de texte, pe care nu de puține ori le propune postmodernismul, postulează nu un cititor „leneș”, ci un recititor, lector activ, care va interoga textul în rânduri repetate, obținând „o satisfacție distinctă, mai rafinată și mai surprinzătoare de fiecare dată”. Lectura acestor texte reclamă un „cititor înscris”, „textual”48. I s-a întâmplat de mai multe ori cititorului „adevărat” să intre în jocul lecturii, acceptând convenția „cititorului fictiv”, uneori „retoric” - „dragă cititorule” sau „cititorule lipsit de alte treburi” (Cervantes), sau „hypocrite lecteur, mon semblable, mon frere” (Baudelaire), ori, de la noi, costinianul „cinstite, iubite cetitoriule”. Proiecție în text, cititorul devine naratar, așa-zis adresant al discursului, a cărui personalitate se poate (re)construi din chiar liniile acestuia. Pentru scriitorul care experimentează, rămâne actual cititorul ideal, în care se regăsesc „cititorul informat” (Stanley Fish), „cititorul implicit”, căruia textul îi revelează multiplele sale conexiuni potențiale (Wolfgang Iser), „cititorul model”, pe care textul caută să și-l creeze (Umberto Eco), sau „cititorul competent” (Jonathan Culler). Cititorul este, de fapt, ficționalizat la rândul său, odată cu lumile ficționalizate ale textului. El nu este doar o instanță care cooperează și interacționează cu textul, ci se naște odată cu acesta. Dar dacă pentru Umberto Eco cititorul, creat împreună cu textul, așadar închis în el, se bucură de atâta libertate câtă îi permite acesta49, pentru Mircea Nedelciu cititorul este un partener de dialog activ, un om care gândește „cu propriul cap”, emancipat de „dictatura auctorială”. Cititorul său este în felul acesta parte a experimentului literar și totodată părtaș la actul „producerii de sens”; el devine „un personaj principal” în textul la a cărui construire este invitat să participe, el existând, de fapt, „nu doar ca un component al actului de a povesti peripeții, dar și ca un component al povestirilor ca atare”50. Apariția unui astfel de cititor are o explicație legată de confruntarea „masei de cititori” cu un „regim forțat de lectură”, specific mai ales deceniului proletcultist, dar nu numai, dacă avem în vedere și literatura „gravă”, a marilor confruntări politice și sociale din anii următori acestui „obsedant deceniu”. Cum unul dintre „cusururile” cititorului este să nu fie strict contemporan cu literatura prezentului său, se creează un „mozaic discronic”, în care se amestecă modele de lectură corespunzătoare unor gusturi estetice ale tuturor vârstelor literare, care pot „coexista” pașnic, în ciuda extremelor la care se situează; impunerea, însă, a unui „regim forțat de lectură” creează insatisfacții cititorului dedat la plăcerile (ne)vinovate ale textului. De aceea, scriitorul, la rândul său un cititor cu 45 Dacă vorbim strict de știința de a scrie. 46 Dialog cu prozatorul Mircea Nedelciu, interviu consemnat de Vasile Bârgău în „Tribuna”, nr. 5/1987. 47 Matei Călinescu, A citi, a reciti. Către o poetică a (re)lecturii, Editura Polirom, Iași, 2007, p. 19. 48 Ibidem, p. 132. 49 Umberto Eco, Șase plimbări prin pădurea narativă, Editura Pontica, Constanța, 1997, p. 25. 50 Ibidem, p. 6. 306 insatisfacții similare, este chemat să le rezolve. Scriitorul Mircea Nedelciu n-a avut, așa cum mărturisește, decât „[.] să-și aleagă stratul convenabil din masa de cititori și să înceapă să i se adreseze convingător. Neputând însă găsi motivele serioase pentru a-i refuza pe unii cititori și a-i accepta pe alții, autorul din promoția '80 a ales, se pare, calea ambiției maxime. El a făcut din cititor personajul principal al operei sale”51. Din perspectiva unui astfel de cititor, trăsăturile pe care Nedelciu le identifică în proza postmodernismului optzecist își demonstrează mai ușor relevanța. Proza „angajată”, „dialogică”, de largă adresabilitate, cu verticalitatea spiritului polemic, recalculează rolul cititorului, prin „dublarea” calităților sale, convocând în această acțiune „cascade de procedee” noi sau „reinventate”, „forțe auctoriale importante - parodicul, intertextualitatea, ludicul, metalimbajul, autoreferențialitatea”52, care se pliază pe cititorul-personaj principal. Nedelciu vorbește despre „dedublarea cititorului”, în sensul în care, peste calitatea „înnăscută” de cititor de „roman istoric, [.] literatură fantastică, [.] literatură psihologizantă” și, în general, de literatură de orice gen, se suprapune „implicarea respectivilor cititori în probleme specifice actualității”53. Deoarece „literatura care își respectă cititorul i se adresează ca unei ființe cu capacitate proprie de gândire și nu ca unui individ manevrabil”54, se poate vorbi despre o remodelare a rolurilor din ambele părți. Pe de o parte, autorul renunță la orgolioasa demiurgie prin care controlează toate resorturile textului, manipulând, în felul acesta, cititorul, captiv în universul închis al plăsmuirii cu talent, iar, pe de altă parte, cititorul se implică în actul lecturii, devenit simultan act al textuării: „Este bine [.] ca cititorul să aibă mereu impresia că și el poate stăpâni «știința textului» - asta înseamnă că tot parcursul demonstrației este controlabil, că nu există fisură prin care să se strecoare «talentul imoral»”55, consideră Nedelciu. Convingerea sa are în vedere că literatura este „căutare de viziune personală”, „autoidentificare”, caracteristici care se extind și asupra cititorului: și pentru cititor, textul (deci, lectura acestuia) presupune tot autoidentificare și (re)confirmare de viziune personală. Autenticitatea despre care vorbește Nedelciu când se referă la dimensiunile estetice ale noii proze atrage în mod implicit conceptul de autenticitate a lecturii. După el, fiecare gen de literatură are lecturile ei: „literatura de consum” se consumă, cea scrisă cu talent creează plăcere, deci se savurează, dar, după opinia scriitorului, produce epigoni; cea experimentală oferă surprize, deci produce reacții. În ceea ce îl privește pe Nedelciu, opțiunea declarată este cât se poate de decisă: „nu mă interesează să produc destindere sau admirație sau plăcere sau epigoni, mă interesează să provoc reacții în conștiințe trăitoare în condiții sociale, istorice și antropologice asemănătoare cu condițiile timpului meu”56. Pentru cititor în general, fie el unul empiric sau model, în termenii lui Umberto Eco, există două tipuri de lectură: „lectura-întrebare”, interogatoare , activă, implicată, și „lectura torpoare”, de divertisment, neimplicată. Actul scrisului este angajant și în măsura în care autentifică lectura; dacă pentru lectura-torpoare nu există text „inconfortabil”, pentru lectura-întrebare, disconfortul poate sau nu să apară în fața textului vechii autenticități, acea „gestiune” a autenticității de către personajele manevrate de autorul tradițional. În schimb, „statutul cititorului unui text în care autorul intervine cu numele propriu este modificat și iată 51 Un nou personaj principal, în Gheorghe Crăciun, op. cit., p. 243. 52 Ibidem, p. 244. 53 Ibidem, p. 244. 54 Dialog cu prozatorul Mircea Nedelciu. 55 Dacă vorbim strict de știința de a scrie. 56 Ibidem. 307 cum: propozițiile autentice ale autorului sunt, de fapt, întrebări asupra textului, textul este suspendat prin întrebare; cititorul nu poate continua lectura dacă nu-și pune și el întrebări asupra textului, dacă nu suspendă la rândul lui textul; cum însă autorul nu provoacă nicio întrebare „general umană” sau foarte răspândită, cititorul își va alege întrebarea prin care să suspende textul dintre întrebările lui personale; cea mai la îndemână va fi „de ce citesc?” și răspunsul va fi, în cazul lecturii-torpoare, părăsirea imediată a textului, iar în cazul lecturii-întrebare, avansarea în text datorită întrebărilor proprii. Astfel orice lectură devine autentică, lectura-torpoare este mărturia unei existențe-torpoare și, respectiv, lectura-întrebare a unei existențe-întrebare”57. Lectura care provoacă „reacții în conștiințe” este, fără îndoială, o „lectură-întrebare”, a unui cititor interogativ și activ, deosebită de „lectura-torpoare”, a cititorului comod. Lectura-întrebare se situează în perimetrul estetic a ceea ce Matei Călinescu numește (re)lectură, iar finalitatea ei are în vedere mesajul textului. Alături de „mesajele autentice ale autorului” (Nedelciu are în vedere autorul actualizat, care își dezvăluie identitatea în text, apărând cu numele propriu) și ale „persoanelor reale” (documente, transmisiuni directe, citate, expresii argotice etc.), se distinge „mesajul autentic al istoriei culturale a umanității” (instanțele epice - naratorul, personajele). Pe lângă acestea, la dialog participă „mesajul autentic al cititorului”, devenit și el emițător al textului în momentul când propriile întrebări intervin în text. Rolul cititorului nedelcian constă în lărgirea funcțiilor sociale ale literaturii, întrucât scrisul este definit drept „acțiune întru înțelegere”, consecință firească și imediată a dimensiunii sale principale de act al comunicării, deci de „înțelegere în vederea acțiunii”58. Actualizarea concomitentă a autorului și a cititorului atrage posibilitatea intrării acestora în dialog, marcată prin alternanța persoanei gramaticale. Cititorului îi corespunde persoana a II-a, utilizată, de altfel, de scriitorul postmodernist și ca marcă auctorială sau, după caz, a naratorului, cum se întâmpla și în scrierile moderniste, unde persoana a II-a se putea substitui fie persoanei I, în forma camuflată a unui monolog, fie persoanei a III-a, într-un mai original discurs indirect liber. În schimb, persoana a II-a postmodernistă „funcționează ca o invitație adresată cititorului de a se proiecta pe sine în breșa făcută în discurs prin prezența lui tu”59. NOTĂ Această lucrare a beneficiat de suport financiar prin proiectul „Provocările cunoașterii și dezvoltare prin cercetare doctorală PRO-DOCT Contract nr. POSDRU/88/1.5/S/52946”, proiect cofinanțat din Fondul Social European prin Programul Operațional Sectorial Dezvoltarea Resurselor Umane 2007-2013. BIBLIOGRAFIE I. Opera Nedelciu, Mircea, Aventuri într-o curte interioară, Editura Cartea Românească, București, 1979. 57 Dialogul în proza scurtă, III, în Gheorghe Crăciun, op. cit., p. 312. 58 Ibidem, pp. 312-313. 59 Brian McHale, op. cit., p. 338. 308 Nedelciu, Mircea, Efectul de ecou controlat, Editura Cartea Românească, București, 1981. Nedelciu, Mircea, Amendament la instinctul proprietății, Editura Eminescu, București, 1983. Nedelciu, Mircea, Zmeura de câmpie (roman împotriva memoriei), Editura Militară, București, 1984. Nedelciu, Mircea, Și ieri va fi o zi, Editura Cartea Românească, București, 1989. Nedelciu, Mircea, Adriana Babeți, Mircea Mihăeș, Femeia în roșu, roman (retro)versiune, Editura Cartea Românească, București, 1990. Nedelciu, Mircea, Tratament fabulatoriu, roman cu o prefață a autorului, Editura Compania, București, 2006. Nedelciu, Mircea, Zodia scafandrului, Editura Compania, București, 2000. II. Studii critice Barthes, Roland, Romanul scriiturii, traducere de Adriana Babeți și Delia Șepețean-Vasiliu, Editura Univers, București, 1987. Călinescu, Matei, A citi, a reciti. Către o poetică a (re)lecturii, traducere din limba engleză de Virgil Stanciu, Editura Polirom, Iași, 2007. Călinescu, Matei, Cinci fețe ale modernității. Modernism, avangardă, decadență, kitsch, postmodernism, traducere din limba engleză de Tatiana Pătrulescu și Radu Țurcanu, postfață de Mircea Martin, Editura Polirom, Iași, 2005. Crăciun, Gheorghe, Doi într-o carte (fără a-l mai socoti pe autorul ei). Fragmente cu Radu Petrescu și Mircea Nedelciu, Editura Grinta, Cluj, 2003. Eco, Umberto, Șase plimbări prin pădurea narativă, traducere de Ștefania Mincu, Editura Pontica, Constanța, 1997. Lefter, Ion Bogdan, 7 postmoderni: Nedelciu, Crăciun, Muller, Petculescu, Gogea, Danilov, Ghiu, Editura Paralela 45, Pitești, 2010. McHale, Brian, Ficțiunea postmodernistă, traducere de Dan H. Popescu, Editura Polirom, Iași, 2009. Perian, Gheorghe, Scriitori români postmoderni, Editura Didactică și Pedagogică, București, 1996. Spiridon, Monica, Ion Bogdan Lefter, Gheorghe Crăciun, Experimentul literar românesc postbelic, Editura Paralela 45, Pitești, 1998. Ursa, Mihaela, Scriitopia sau Ficționalizarea subiectului auctorial în discursul teoretic. Cu o aplicație asupra teoriilor americane ale anilor '80, Editura Dacia, Cluj-Napoca, 2005. III. Antologii Crăciun, Gheorghe, Competiția continuă. Generația '80 în texte teoretice, Editura Paralela 45, Pitești, 1999. Pentru o teorie a textului. Antologie „Tel Quel” 1960-1971, ediție îngrijită de Adriana Babeți și Delia Șepețean-Vasiliu, Editura Univers, București, 1980. IV. Articole, anchete literare și interviuri Bârgău, Vasile, Dialog cu prozatorul Mircea Nedelciu, în „Tribuna”, nr. 5/1987. Bodiu, Andrei, Interviu cu Mircea Nedelciu, disponibil pe http://interval.tripod.com/04-98/nedelciu.html. 309 Cimpoeșu, Petru, Dacă vorbim strict de știința de a scrie, interviu cu Mircea Nedelciu, în „Ateneu”, nr. 2/1984. Gogea, Vasile, Uriașa forță pe care o are literatura trebuie pusă numai în slujba omului, interviu cu Mircea Nedelciu, în „Astra”, nr. 11/1986. Hurezean, Gabriela, Nu cred în solitudinea absolută a celui care scrie, interviu cu Mircea Nedelciu, în „Scânteia tineretului. Supliment literar-artistic”, nr. 14/1988. Mihăeș, Mircea, Cu prozatorul Mircea Nedelciu, interviu consemnat în „Orizont”, nr. 39/1986. Nedelciu, Mircea, Din nou în actualitate, proza scurtă, în „Amfiteatru”, nr. 3(207)/1983. Nedelciu, Mircea, Jurnal de adolescență. Jurnal de bord, disponibil pe www.observatorcultural. ro/arhiva. Nedelciu, Mircea - Alexandru Mușina - O convorbire „duplex”, în „Echinox”, nr. 3-4/1987. Nedelciu, Mircea, Importantă e adecvarea, răspuns la ancheta Proza scurtă - un gen în derivă?, în „Scânteia tineretului”, nr. 9/1981. Nedelciu, Mircea, răspuns la ancheta Romanul românesc - azi, în „Caiete critice”, nr. 1-2/1983. Nedelciu, Mircea, Scriitorul tânăr și actualitatea, în „Ateneu”, nr. 2/1986. Papadima, Liviu, Cinci minute cu scriitorul Mircea Nedelciu, interviu consemnat în „Tribuna României”, nr. 290/1985. 310 IMAGINEA SCRIITORULUI ÎN PROZA LUI ANTON HOLBAN Monica ZAHARIA Universitatea „Al. I. Cuza”, Iași Proza lui Anton Holban reprezintă un exemplu elocvent pentru modul în care este construită imaginea scriitorului în proza modernă, de la Marcel Proust și Andre Gide mai ales. Textele sale, fie romane, fie nuvele, conțin nu doar elemente de poetică explicită sau implicită, ci și elemente de poietică, în sensul pe care îl dă termenului și Irina Mavrodin, acela de știință despre etapele traseului dintre geneză și structură, despre raportul care-l unește pe artist cu opera sa pe cale de a se face, nu opera ca proiect sau ca produs. În cazul lui Anton Holban se poate spune că tocmai această perspectivă poietică, această privire mereu întoarsă spre eul care creează susține opera și-i dă unitate. Textele holbaniene pot folosi unei demonstrații asupra diferențelor dintre poetică și poietică. La fel de bine proza lui Anton Holban poate constitui subiectul unei analize pe direcția propusă de Toma Pavel în cel mai recent studiu al său „Gândirea romanului”, în care promovează ca principiu analitic relația dintre trei concepte fundamentale - lume, individ și normă morală. Scriitorul Anton Holban se privește pe sine în timp ce creează în ipostaza scriitorului Sandu, care la rândul lui se privește și se analizează pe sine creând. Surprindem aici traseul propus de prozatorul român pentru impersonalizarea în și prin operă, altfel decât gândiseră doi mari scriitori moderni: Arthur Rimbaud și Stephane Mallarme. Cuvinte-cheie: poetică, poietică, eu, lume, individ, normă morală În contextul diversificat al prozei românești interbelice, Anton Holban este un nume asociat în primul rând, dacă nu chiar exclusiv, cu cel al unui maestru recunoscut, Marcel Proust. Prozatorul român, deși recunoaște ca maeștri pe Marcel Proust și pe Hortensia Papadat-Bengescu, propune o viziune nouă, personală asupra romanului. El clasifică romanele în romane statice și romane dinamice, cu preferință pentru cele dintâi, și găsește chiar o punte de legătură între roman și nuvelă, considerând că structura ideală a unui roman static este fragmentul, foarte asemănător cu nuvela. Dar cel mai adesea Anton Holban nu poate fi redus la o formulă sau alta, la proustianism sau gidism, la clasicism sau modernism, la fel cum nici personajul său în care se construiește cu migală pe sine ca scriitor nu poate reduce pe Celălalt la o formulă care să faciliteze înțelegerea, deci nu poate ajunge nici la cunoașterea de sine, explicația cea mai plauzibilă fiind aceea a spaimei de tot ceea ce este încheiat, sfârșit și nu mai poate provoca cunoașterea. Singularitatea scriitorului s-a dorit a fi substituită și de stabilirea unor filiații care ar fi deschis drum prozei postmoderne prin intertextualitate, autoreflexivitate și egocentrism. În contextul prozei interbelice românești, Anton Holban propune o viziune literară care reactivează ceea ce Sorin Alexandrescu numea tradiție etică - negativitate, sete de autenticitate, limbaj dur și individualism ireductibil - o dimensiune în care postmodernii s-ar putea regăsi. Dimensiunea estetică a literaturii cu care a fost relaționată proza holbaniană, prin care se înțelege autonomia perfectă a operei, voința de a crea o lume secundă, mai pură, încrederea absolută în limbaj, încrederea în forța creatoare a artistului și încrederea în artă ca valoare supremă, nu anulează dimensiunea etică, ci se împletește cu aceasta într-o sinteză uluitoare ca viața însăși. Eroul romanelor lui Anton Holban este perceput în unanimitate ca sumă de ipostazieri ale aceleiași individualități, asimilată, mai mult sau mai puțin, cu personalitatea scriitorului. Relația creator-personaj este la fel de complexă ca și relația biografie-operă și deci trebuie analizată în ambele direcții: personajul preia multe dintre experiențele creatorului său, dar este în egală măsură independent de acesta în sensul în care scriitorul își construiește personajul și se construiește pe sine începând chiar cu selectarea elementelor biografice și culminând cu atribuirea unui înțeles mereu contrazis. O analiză mai apropiată de intențiile artistice ale scriitorului ar fi aceea care ar valorifica paralelismul dintre relația eroului cu personajul feminin, a cărui imagine este în totalitate produsul creației sale, și relația scriitorului cu eroul. Așa cum eroul se proiectează pe sine în personajul feminin și îl analizează în încercarea de a se cunoaște pe sine, la fel scriitorul își proiectează biografia, temerile și idealurile estetice în personajul care luptă cu toate îndoielile lui împotriva morții și uitării. La acest nivel se poate vorbi nu doar de o dublă luciditate a personajului ori a scriitorului, ci și de o dublă tentativă de salvare atât a eroului, cât și a creatorului său. Atunci scrisul devine nu doar preocuparea de seamă a lui Anton Holban și a eroului său, ci și rațiunea existenței, ceea ce-i definește și-i distinge de ceilalți, ceea ce-i salvează și-i distruge în același timp. Scrisul, înțeles ca proces de construire a unei lumi, a unei iluzii mai vii decât realitatea, în primul rând pentru că e produsul unei conștiințe intelectuale, nu se poate încheia niciodată pentru că ar însemna anularea creației și a creatorului. Iluzia acestui continuum care ține loc de veșnicie se reflectă la nivelul structurii textului în succesiunea de fragmente care reiau la nesfârșit o temă, o idee, nu pentru a o clarifica, ci pentru că intră sub incidența unei conștiințe care pentru a trăi trebuie să se îndoiască mereu de ceea ce a descoperit. Superioritatea nuvelei la care face explicit referire Anton Holban presupune opțiunea pentru tipul de structură fragmentară, ciclică și refuzul epicului și al cronologicului. Imaginea care se desprinde din textele holbaniene este cea a scriitorului cu conștiință estetică, lucid, preocupat de felul în care-și construiește textele și pe sine, un scriitor care a asimilat perfect lecția marii literaturi, fie ea romantică sau modernă, și care prin cultură și-a asigurat atemporalitatea și permanenta actualitate. Scriitorul Sandu, eroul generic al prozei lui Anton Holban, se regăsește în modelul de scriitor modern identificat de Irina Mavrodin, acel scriitor care știe că pentru ca opera să aibă valoare trebuie să se supună unei legi și unei discipline pe care nimeni nu i le impune și pe care le inventează singur. În această cheie trebuie citit „Testamentul literar”, o mărturie a căutărilor și frământărilor care însoțesc pregătirile scriitorului în vederea facerii operei. Anton Holban așază sub lentila microscopului procedeele pe care un scriitor le are la îndemână, cum ar fi observația, apoi opțiunea pentru persoana a treia sau persoana întâi, apoi posibilitatea de a face din Sandu un complicat sau un hiperlucid, și nu în cele din urmă impactul literaturii prin modelele asumate sau nu asupra formației lui de scriitor. Dacă o credem pe Irina Mavrodin când afirmă că a fi mare scriitor înseamnă a lupta împotriva modelelor care te-au fascinat și pe care continui să le iubești, pentru a-ți crea șansa de a deveni model, atunci nu e greșit să considerăm că tocmai asta face Anton Holban. Sinceritatea scriitorului modern care așază sub ochii cititorului toate instrumentele, sursele și procedeele cu care a creat opera este dublă la Anton Holban: sinceritatea scriitorului Sandu care se confesează cititorului relatând ce simte atunci când creează, când analizează pe Celălalt, personajul feminin, pentru a se înțelege pe sine, cînd depune eforturi de neimaginat pentru a fi autentic în trăire și pentru a obține efectul de autenticitate de la posibilul cititor, dar și sinceritatea scriitorului Anton Holban care se 312 confesează în articole și studii critice expunând cititorului traseul urmat pentru a crea autenticitate și a obține efectul de autenticitate de la cititor. Preocupările de poietică îl caracterizează nu numai pe scriitorul Anton Holban, ci și pe scriitorul Sandu care scrie, de exemplu o scrisoare Ioanei, una dintre eroinele lui Anton Holban, de fapt cea în care Sandu se reflectă cel mai fidel, și de aceea mai tragic, o stropește întâmplător cu câteva lacrimi și apoi gândindu-se la efectul pe care l-ar putea avea asupra eroinei, rescrie, de data aceasta rău intenționat, scrisoarea. Nu numai Anton Holban este, pe de altă parte, preocupat de scrisul ca formă de a trăi, mai autentică decât trăirea însăși, ci și Sandu există ca personaj atât timp cât se îndoiește de tot ceea ce intră în raza cunoașterii sale și transformă în text. Relația lui Anton Holban cu modelele sale, în special cu Marcel Proust, poate fi analizată din perspectiva avansată de Toma Pavel în „Gândirea romanului” atunci când așază romanul sub semnul relației dintre trei concepte fundamentale: lume, individ și normă morală. Autorul studiului urmărește modul în care raportul dintre aceste concepte a influențat în diferite epoci nu numai gândirea artistică, ci și pe cea științifică. Ideea pe care își construiește demersul Toma Pavel este aceea că cititorul caută în roman răspunsuri la întrebările universului real și în comportamentul social răspunsuri la provocările romanului. De aici reîntâlnirea discursului literar cu cel religios: ceea ce contează în limbaj nu este referința, ci inferența, iar cititorul participă efectiv la miracolul textului ficțional. Este ceea ce propune și Anton Holban cititorului său: romancierul scrie proiectându-se pe sine într-un personaj-romancier care scrie privindu-se pe sine în timp ce scrie și urmărind efectul asupra cititorului. Invitația a fost lansată: cititorul se va privi pe sine în timp ce citește textul scris de personajul-romancier care se privește pe sine în timp ce scrie textul scris de romancierul care scrie textul și se privește scriind. Opera deschisă nu mai este un concept, ci o formă, singura formă de a învinge timpul, de a păcăli moartea și de a amâna sfârșitul. Se realizează o altfel de impersonalizare în și prin operă decât cea pe care Irina Mavrodin o identifică la Arthur Rimbaud ori la Sephane Mallarme. Primul vede în poet un Prometeu care prin sacrificiu se exclude dintre ceilalți tocmai pentru a se pune în slujba lor și a cărui misiune este de identificare cu ființa și scopurile umanității printr-o poezie concepută ca acțiune în primul rând asupra lui. Stephane Mallarme găsește trei căi prin care se ajunge la impersonalizare: aventura existențială prin scripturalitate, facerea Cărții și actul de a scrie. Impersonalizarea la care ajunge Anton Holban este determinată tocmai de asumarea până la capăt a subiectivității, a experienței personale, asumare care-l provoacă, de pildă pe Mihai Zamfir să susțină că Anton Holban nu doar a transcris în operă experiența biografică, ci mai mult a intensificat sau chiar a provocat experiențe personale care să susțină ulterior scrierea. E ca și cum scriitorul poate plonja foarte adânc în sufletul său pentru a găsi acolo semnificații generale, în care se poate regăsi orice cititor. De aici actualitatea lui Anton Holban la care face referire unul dintre cei care s-a apropiat cel mai empatic de scrierile prozatorului, Nicolae Florescu atunci când identifică în demersul romancierului de a-și asuma singurătatea o formă de rezistență la experimentele mondialiste. Ar fi aceasta șansa lui Anton Holban de a deveni un model pentru romancierii de azi. Desprinderea de model s-ar desăvârși. 313 BIBLIOGRAFIE Anton Holban, Opere, vol. I-II, Editura Fundației Naționale pentru Știință și Artă, București, 2005 Irina Mavrodin, Poietică și poetică, Editura Univers, București, 1982 Toma Pavel, Gândirea romanului, Editura Humanitas, București, 2008 Mihai Zamfir, Cealaltă față a prozei, Editura Cartea Românească, București, 2006 Nicolae Florescu, Divagațiuni cu Anton Holban, Editura „Jurnalul literar”, București, 2001 Sorin Alexandrescu, Privind înapoi, modernitatea, Editura Univers, București, 1999 314 MIRCEA ELIADE - STRATEGII DE INTERPRETARE Drd. Marius-Virgil FLOREA Universitatea București Nu putem afirma nimic despre o ierarhie a fantasticului în sine și nici despre una a ideilor filozofice prezente peste tot: în construcție, în personaje, teme etc. Putem însă observa elementele specifice ale operei, și efectul literar al unor schimbări esențiale de viziune. Cuvinte-cheie: strategii de interpretare, fantastic, personaj Nu putem afirma nimic despre o ierarhie a fantasticului în sine și nici despre una a ideilor filozofice prezente peste tot: în construcție, în personaje, teme etc. Putem însă observa elementele specifice ale operei, și efectul literar al unor schimbări esențiale de viziune. În Noaptea de Sânziene deja lucrurile se schimbă. Niciunul dintre personaje nu poate influența Istoria. Ideea de personaj-agent, prezentă nu numai în operele discutate aici dar și în romanele „realiste”, Întoarcerea din Rai și Huliganii și într-un sens un pic schimbat în Lumina ce se stinge și Isabel și apele diavolului, este privită deja ca o naivitate. Faptul are destule corespondențe dacă dorim să-l justificăm biografic. Apare acest dat nou, acceptat în mod natural, al Destinului. Singurul „gest fantastic” pe care îl poate face Ștefan este să înțeleagă ceea ce i se întâmplă, și chiar ceea ce i se va întâmpla. El nu poate modifica însă nimic. În cel mai bun caz omul se poate sustrage, deși într-un mod, adesea iluzoriu, dacă ne gândim la Bibicescu sau la Antim. Chiar Anisie, personajul-etalon, la care Ștefan dorește să se raporteze, nu poate decât să-și armonizeze și cosmizeze existența. Dar aici pe pământ, asemenea sfinților. Mai există un personaj de acest fel, care unifică existența banală cu caracterul excepțional, Irina. Aici Eliade are un curaj demn de un mare prozator, de a ridica un personaj secundar la un nivel existențial care să îl depășească pe Ștefan. Ne aflăm în fața unei tranziții a viziunii sale, nu doar literare ci legate de modalitatea de a percepe modul de a fi autentic, în raport cu sacrul. Motivul pentru care nu mai întâlnim fenomenul magic nu este numai pentru că Eliade se hotărâse să scrie un nou roman realist. Am fi naivi să credem că în acele momente ale vieții sale putea să se reidentifice cu anii de dinaintea războiului. Întâietatea fenomenului magic este dizolvată într-o idee nouă, mult mai fertilă, a sacrului camuflat în profan, pe care Eliade spunea că a avut-o scriind Șarpele. A aplicat-o însă, comentăm noi, abia aici. Afirmația face necesară o lămurire. Sintagma sacrului camuflat a devenit repede celebră în analizele dedicate prozei lui Eliade. Ar fi fost de dorit să o evităm în studiul nostru. Nu am făcut-o pentru că am identificat aici o problemă a nuanțelor interpretării ei, de unde se pot genera concluzii greșite. Este adevărat că mergând în India Eliade a putut face pentru prima dată distincția între real și iluzoriu, luând contact cu natura deosebită de tip maya a ceea ce noi numim realul, a putut ajunge repede la ideea camuflării și la cea a unui cifru. La început însă, neformulându-și prea clar imaginea sacrului, intuia prezența acestuia spațial. Zerlendi și Honigberger evadează într-un alt spațiu-timp. Și Șarpele conține astfel de indicii în imaginea insulei. Suren Bose din Nopți la Serampore îndeplinește un ritual prin care poate controla spațiu-timpul. Sacrul apare acolo numai provocat, și numai din afara manifestărilor iluzorii ale realului. Literar rezultatul este evaziunea. Sentimentul estetic este unul al posibilității de a ieși. În Noaptea de Sânziene ideea camuflării sacrului se transformă într-o concepție mai subtilă și mai interesantă. Eliade renunță aproape total la omul-agent al fantasticului, în favoarea ilustrării acesteia. Sacrul este peste tot, se află în profan, tot timpul, la îndemâna oricui. Omului îi rămâne posibilitatea de a intui acest lucru, prin credință, ca în cazul Irinei, de a-l identifica logic, cum încearcă Biriș, sau de a-și formula o mitologie proprie, așa cum face Ștefan. Acesta din urmă este desigur cel mai aproape de concepția magică. Pentru că el aplică destinului o formulă personală. Dar nu o mai face pentru a evada din real ci pentru a-l înțelege. Este o diferență esențială. Pentru că evadarea este înlocuită de interpretare. Ștefan își interpretează destinul pentru a-l înțelege. Se deschide astfel o temă nouă, care deși mai apăruse înainte, nu se dezvoltase limpede literar până aici. Ea va fi reluată prin tema lectorilor diferiți din Pe strada Mântuleasa a prozei numite mitice, împreună cu nuvelele care nu fac altceva decât să reia personajele din acest microroman. Dar până să ajungă acolo, scriitorul descoperise o idee extrem de interesantă: nici nu este nevoie să evadăm. Averm posibilitatea existenței fantastice fără niciun ritual magic. Avem șansa de a trăi sacrul nu doar atunci când îl solicităm, ci doar dacă știm să privim, dacă avem o cheie a înțelegerii, a interpretării. Iar personajul care participă la hierofanie nu mai este un inițiat pentru că sacrul îl poate alege, și îl poate „iniția” fără voia lui. Este ceea ce se petrece în Un om mare și în La țigănci și avem astfel explicația pentru apariția „cailor răpciugoși”.(Simion 2005: 192) O scrisoare veche de paisprezece ani aduce în scenă pe Dumitru și pe Martin tocmai pentru a susține aceeași idee și pentru discredita pe cea deja depășită. Nu cultura, nu inițierea prin voință și teologie duc la o relație cu sacrul ci simplitatea, banalitatea, curajul de a crede și, de ce nu, în ultimă instanță sărăcia duhului (dacă ne gândim la Douăsprezece mii de capete de vite). Fata căpitanului ilustrează același antagonism al trăirii false față de cea autentică, numai că în cazul lui Brânduș nu este vorba de mediocritate ci de naivitatea copilăriei și de o ancorare inconștientă în experiența fantastică folclorică. În Ghicitor în pietre chiar dacă revine personajul agent, Beldiman, prezența lui este oarecum estompată. Mai importante sunt modalitățile de interpretare la care recurge protagonistul, imagine a omului modern obligat să-și hermeneutizeze existența pentru a-i da un sens. Emanuel este un om obișnuit, dar care a putut anticipa în vis ceea ce Beldiman i-a ghicit în pietre. Calul răpciugos se află și aici. Sacrul devine agentul. Este elementul unificator al primelor opere fantastice, și cele mai reușite literar, de după război. Dimensiunea magică trece către problema interpretării, expusă interesant în Adio! o metanarațiune sub forma unei farse, care spune extrem de mult despre acest nou aspect. Din punct de vedere literar, avantajul noii viziuni este câștigul pe care îl au personajele. Renunțând să mai fie „inițiate” pe o treaptă sau alta a gnozei, acestea își recapătă identitatea. Nemaifiind nevoie de un rit magic, ele aderă la sacru prin istorie. Dar istoria unui om este tocmai ceea ce îl definește ca persoană. Și atunci, cel puțin literar vorbind, ne aflăm în fața unui mare câștig. Gavrilescu participă la sacru prin iubire și prin natura sa de artist, istoria vieții sale implică o hierofanie, o greșeală, o anamneză și o recuperare. Este adevărat că ultimele două par să aibă loc prin moarte, deci printr-o alegere (call)(Culianu 2006: 332) de către sacru. Dar personalitatea lui Gavrilescu are legătură directă cu această chemare. Dumitru este român, exponent al unui creștinism încă viu, deși își vindecă soția, nu o face prin 316 ritual, prin magie, ci prin credință, este așadar un ales, dar nu în sensul de elită inițiată de mai înainte. Același lucru putem spune despre Cucoaneș, Brânduș care este „copil găsit”, și despre multe alte personaje din această perioadă. Se produce în plus un alt fenomen, pe care îl vom detalia într-un capitol separat. Odată cu alegerea, toți acești cai răpciugoși aderă la modul de a fi al sacrului. La fel cum acesta se ascunde, ei se camuflează în așa fel și fără să o știe, încât experiența lor ieșită din comun devine imposibil de comunicat. La Ghicitor în pietre este din pricina timpurilor verbale folosite, la Dumitru din cauza limbii engleze, la Gavrilescu din seria de malentendu-uri etc. Este o dimensiune suplimentară a acestor personaje, extrem de interesantă, și care oferă un avantaj estetic, Participarea la sacru, adică întâlnirea cu hierofania, nu-i transformă pe eroi în inițiați, în sensul că ei nu devin stăpâni ai forțelor acestuia. Ei nu știu ce li se întâmplă. Cu toate acestea, inițierea există. Dar se manifestă dinspre sacru către om și fără o participare conștientă a celui din urmă. Motivul,... inclusiv conștientul lor, ca reorganizator al unei coerențe a realului, se manifestă conform camuflării. Refuză întâlnirea fățișă cu sacrul. Și atunci personajul devine, nu victimă dar „pacient” al sacrului, care, chiar și la acest nivel - al interiorității abisale - nu-și pierde calitatea sa de agent. De la camuflarea prin incapacitatea realatării, Eliade merge și mai departe, la irecognoscibilitatea personajelor înselor. Pentru profani, Gavrilescu, Dumitru, Gore, Emanoil, sunt indivizi fără identitate, irecognoscibili. Ei nu doar că nu pot fi crezuți, ci, pentru experiența profană, nu mai există. Câștigul estetic este o deosebită complexitate căpătată de personaje, prin statutul lor de indivizi obișnuiți, care au acces la sacru, dar printr-o inițiere inconștientă, legată totuși de personalitatea, de istoria lor, din care nu pot evada decât înțelegând-o. „Nu ne aflăm aici ca niște pietre, nemișcați, sau ca niște flori sau insecte, a căror viață e dinainte trasată: suntem ființe umane formate din întâmplări.”(Eliade 2006:161) Înțelegerea se produce însă nu prin cunoaștere discursiv-logică, ci printr-o interpretare a amintirilor uitate, sau printr-o anamneză a semnificativului, din propria lor existență. Iar din punctul de vedere al prozei fantastice, mesajul este tipic, pentru că întreaga acțiune este declanșată și susținută, mai mult sau mai puțin ascuns de un agent de dincolo. Nu este un dincolo al terorii și aceasta demonstrează tocmai lipsa necesității unei astfel de componente. Emoția nu se produce numai prin șoc. Este un dincolo care asigură fantasticitatea mesajului. Pentru că nu ajunge niciodată să se explice în mod manifest, dar este întodeauna prezent și agent al fenomenului. Indiferent dacă acesta se petrece în exterior sau în interioritatea personajului. Trebuie să observăm totuși că niciunul dintre aceste personaje-pacienți, nu este cu totul pasiv. Există de fiecare dată o „deschidere” către agentul care îi va modifica. Este ceea ce a rămas din focalizarea anterioară asupra „luării cu asalt” a sacrului. Desigur, deschiderea se produce diferit. La Gavrilescu este vorba de natura de artist și de un curaj tineresc pe care îl avusese cândva în iubirea sa față de Hildegard. La Emanuel este numai prin vis și prin curiozitate, la Dumitru este vorba de credința ortodoxă (inclusiv în sensul etimologic al cuvântului). Și ei „aleg să fie aleși” dar balanța coboară spre ultimul termen. Menționăm acest lucru pentru a pregăti afirmația că în Pe strada Mântuleasa, Mircea Eliade ajunge la cel mai desăvârșit echilibru al acestei balanțe. Aici omul-sacrul-interpretarea-mitul se află într-o armonie și într-o simbioză, am avea curajul să o spunem, de neegalat. Ideea borgesiană a poveștii care se spune singură, dar care la Eliade avea cu totul alte surse, unifică problema sacrului cu cea a mitului. Iar intervenția umană asigură interdependența și armonizarea celor două intenții, a sacrului și a omului. Agenții se anulează unul pe celălalt. Există o autonomie 317 care asigură intenția operei, care egalează intenția sacrului și intenția povestitorului. Unificarea lor conduce la o detonare a focalizării prin excludere în favoarea unei focalizări prin înglobare, senzație care, estetic este covârșitoare. Există mereu ceva inefabil, ceva care scapă. Ai vrea să spui că este sacrul. Dar nu este numai el. Pentru că iată cât de important este un om care povestește și își amintește. Dar nici omul nu capătă autonomia absolută. El este în fond, doar o Fărâmă. Mai este și povestea care din clipa când este spusă ajunge să se spună singură. Dar nu cum se petrece la Borges uneori, adică nu prin autonomizarea absolută ci, la fel ca și celelalte instanțe, strâns legată și dependentă de ele: de om, receptacul al semnificativului și „translator”, codificator al sacrului, de sacru, care se manifestă peste tot în afară, în om și în ea însăși, dându-i arhetipurile cu care se construiește. Dar toată această explicație nu însoțește ostentativ lectura nuvelei, așa cum se întâmpla cu fantasticul magic de multe ori. Lectura păstrează inefabilul prin imposibilitatea de a identifica o explicație dogmatică sau logică liniștitoare. Paradoxal, această lipsă a șansei unei alegeri nu angoasează. Dimpotrivă, are un efect senin al instaurării unei taine care se arată dar se ascunde, pentru că își afimă existența fără să și-o justifice. Justificarea face parte tot din secret. Ne aflăm în fața unui fantastic literar foarte original și valoros estetic. Este un fantastic ce, aici putem afirma fără teamă, trebuie să facă parte din studiile asupra literaturii fantastice universale. Aspectul magic, odată diminuat aproape de anulare, a trecut mai mult către cel interpretativ. Faptul s-a petrecut încă dinaintea finalizării nuvelei discutate aici. Se dezvoltă însă o altă premisă prezentă tot în Noaptea de Sânziene, cea salvării prin spectacol. În Secretul doctorului Honigberger a fost nevoie de un ritual, în La țigănci de amintirea unei iubiri etc., în Uniforme de general, Incognito la Buchenwald, 19 trandafiri este spectacolul dramatic. Pare o temă separată și concentrarea asupra ei un capriciu sau, mai rău, o reluare a unei teme mai vechi din lipsă de inspirație. Dacă urmărim însă cu atenție începând cu aceste nuvlele și continuând cu temele supranaturalului biologic, Les trois Grâces și Tinerețe fără tinerețe putem observa o creștere nouă a magicului, la început oscilantă și timidă, apoi, tot mai puternică. Din nou omul este chemat să participe activ la salvarea sa: prin teatru, anamneză, artă. Se pune din nou accentul pe implicarea sa, pe ritualul său, nu doar pe ceea ce poate înțelege și interpreta ci și pe ceea ce el poate provoca, o nouă „politică” și ultima care îl mai poate salva, ar fi spus Adrian din În curte la Dionis. Sacrul trebuie din nou luat cu asalt. Ni se pare semnificativ în acest sens, faptul că poeziile lui Adrian sunt cântate de Leana. Omul vorbește prin om pentru a revela semnificația sacră. Focalizarea asupra relației dintre om și sacru trece către cea dintre om și om. El se poate salva numai dacă stârnește în celălalt și în el însuși, semnificația. Sacrul nu dispare dar trece într-un plan secund, iar în 19 trandafiri este din nou spațializat, așa cum se întâmpla în prozele din tinerețe. Sunt multe de spus despre această revenire a magicului și mai ales despre ideea de spectacol, de teatru experimental. Ele nu sunt decât camuflări ale unei noi forme liturgice, ale unui ritual ce implică participarea la experiența sacră. Mircea Eliade se apropie din nou de ambiția tinereții, „experimentarea sacrului”. Efectul literar rămâne deschis unor interpretări ulterioare. Bibliografie Culianu, I. P. (2006): Studii românești I Fantasmele nihilismului. Secretul doctorului Eliade. Iași: Polirom. Eliade, M. (2007): Încercarea labirintului: convorbiri cu Claude Henry-Rocquet. București: Humanitas. 318 Simion, E. (2005): Mircea Eliade. Nodurile și semnele prozei. București: Univers Enciclopedic. 319 LIMBA ȘI LITERATURA ROMÂNĂ (2) BIOGRAFISMUL DIFUZ ȘI POEZIA LUI MIRCEA IVĂNESCU Drd. Anca-Narcisa LEIZERIUC Universitatea „Al. I. Cuza”, Iași Postmodernismul literar românesc nu a apărut ca un fenomen de mimetism față de postmodernismul anglo-saxon și american, ci ca o evoluție organică a literaturii române, ca o necesitate de înnoire a limbajului literar și a viziunii estetice. Analizând primele manifestări ale biografismul, ca trasătură definitorie a postmodernismului, Cărtărescu descoperă poeme ce uimesc prin exemplaritatea lor la un scriitor discret și marginal, precum era Mircea Ivănescu. Situându-se în descendența poeziei americane a lui Frank O 'Hara, John Berryman, poemul biografist ivănescian este nucleul generativ al poeziei de azi, cu „spontaneitatea și directețea” sa, prin „oralitatea” care o apropie de mesajele mediatice și tendința spre prozaism. Cuvinte-cheie: biografism difuz, viziune estetică, postmodernism, spontaneitate Plasată sub semnul obsesiv al cercului, lirica „meivănesciană” își păstrează tonul „neverosimil de egal”1 de la volumul de debut și până la ultimul datorită discursului cu valențe incantatorii, atmosferei cu parfum livresc și unei lentori a vieții ce permite o profundă contemplare a lumii exterioare și interioare. Intenția care a stat la baza actului creator a fost acea de a gândi „cartea” care să definească sinele autentic, ființele și întâmplările semnificative întâlnite de-a lungul fragmentului trăit din realitate, după cum mărturisește însuși autorul într-un interviu: „cartea pe care aș fi vrut să o scriu era totuși o nostalgie reală. /■> Aș fi vrut să opresc anumite momente, să le dau adevăr”2. Impresia că unele clipe ale existenței sunt vidate de sens, de sentimente, „tocmai pentru că erau prea asemenea clipelor o din literatură, când subiectul nu simte, nu trăiește, nu face decât să reacționeze ca în cărți”3, declanșează reacția reflexă a salvării de la robotizare a individului prin întermediul scrisului. “Fugind de livresc poetul ajunge tot la livresc”4, iar tentativa de a capta adevărul cu mijloacele frumoasei „minciuni” a literaturii se finalizează cu o deziluzie, deoarece „și dorința asta tot livrescă era”. Încercarea de a coferi consistență acestor clipe, de a le da ,,formula scrisă ‘în care să rămână'” nu este o imitare servilă a realității, ci o edificare a unei noi realități, cea a cărții, care “ar putea avea un adevăr al ei”5. Vorbind despre “adevărul minciunii”, Mario Vargas Llosa definea ficțiunea ca fiind “o minciună care tăinuiește un adevăr adânc; ea e viața care n-a fost, cea pe care bărbații unei epoci date n-au putut s-o aibă, așa că au fost nevoiți să o inventeze”6. Literatura apare ca infern7 pentru că falsifică 1 Ilie Constantin, Adâncimea suprafețelor, „România literară”, 2003, nr. 44, p. 12. 2 Mircea Ivănescu, în Titu Popescu, O capodoperă nu poate fi - și nu trebuie să fie - niciodată universală, „Vatra”, 1983, nr. 11, p. 6. 3 Ibidem. 4 Cornel Moraru, Vitalitatea livrescului, „România literară”, 1991, nr. 13, p. 5. 5 Mircea Ivănescu, în Titu Popescu, O capodoperă nu poate fi - și nu trebuie să fie - niciodată universală, „Vatra”, 1983, nr. 11, p. 6. 6 Mario Vargas Llosa, Scrisori către un tânăr romancier, Editura Humanitas, București, 2003, pp. 10-11. reconstituirea imaginii autentice prin semantismul livresc, prin clișee și convenții, dar și ca dimensiune compensatorie care dă sens a existenței reale prin scris. Cele două coordonate tematice după care se articulează creația lui Ivănescu sunt, pe de o parte, lupta cu timpul - prin intermediul artei, al amintirii sau al universurilor artificiale - și, de cealaltă parte, încercarea de cunoaștere a adevărului. Raportarea poetului la dimensiunea temporală a existenței umane este ca o fugă în cerc, care are drept scop regăsirea sinelui, ca o încercare de a capta în poezie esența unui moment prezent, care, desprins din potențialitate, alunecă în abisul trecutului: „legăturile mele cu timpul sunt ca o fugă / a unui nebun care vrea o să se prindă / pe el însuși - și e întotdeauna câte o cotitură”7 8. Preocuparea pentru adevăr a lui Ivănescu, mai precis pentru relația autentică dintre „eu” și „lume”, apare pentru prima dată într-un studiu dedicat vieții și operei lui Albert Camus, care afirmă că ,,ceea ce contează este adevărul. Și numesc adevăr ceea ce are continuitate”, transformând principiul consecvenței în ,,punctul fix pe care-l reclama filosoful din anecdotă pentru a ridica pe el o lume întreagă”9. Intenția de a da consistență sufletească unor momente, dincolo de imanența scripturalului, reprezintă fundamentul existenței. Tentația afirmării autenticității intră, însă, în contradicție cu vocația discreției și generează un raport tensionat între alunecarea spre „ultrapersonal” și „distanțarea” obiectivă de propria-i existență. Acest paradox este sesizat și de Matei Călinescu, prieten apropiat al lui Mircea Ivănescu, în prefața antologiei pe care, după insistențe îndelungi ce se lovesc de obstinația poetului, o realizează în 2003: „Sensul mai profund ar fi acela al unei înstrăinări de sine, al unei depersonalizări, al unei distanțări de propriul eu, care e în perfect contrast ironic cu caracterul ultrapersonal al poeziei sale”10. Adevărul nu poate fi pus nici în dreptul „ultrapersonalului” și nici pe seama detașării obiective, ci în mișcarea continuă dinspre una spre cealaltă, în procesul de recreare a unei stări de spirit sau de constituire a unei noi realități, cea poetică. Mircea Ivănescu alternează intimitatea deplină, biografistă, cu detașarea autoironică, articulând o dialectică fascinantă a denudării și a camuflării sufletești. Analizând retrospectiv primele manifestări ale biografismului în spațiul cultural românesc, Mircea Cărtărescu descoperă că acesta își are patern-ul în personismul american, inaugurat de poezia lui Frank O'Hara, și că reprezintă o trasătură definitorie a postmodernismului, opunându-se modernismului, care postula tocmai „impersonalitatea actului creator” și „corelativul obiectiv”11, adică cenzurarea exprimării directe a stărilor de spirit ale poetului și sugerarea lor prin intermediul simbolului. Atât „personismul”, cât și „epurarea poeziei de orice «poeticitate» lirică tradițională”12, prozaismul versurilor, spontaneitatea și oralitatea lirismului se întâlnesc în poeme ce uimesc prin exemplaritatea lor, care aparțin unui scriitor discret și, tocmai de aceea, marginal, precum Mircea Ivănescu. Deschiderea spre literatura practicată de școala newyorkeză (Frank O'Hara, apoi Kenneth Koch și John Berryman) sau de școala de la San Francisco (cu „realismului retoric”13 și verslibrismul whitmanian) aduce o nouă viziune lirică ce va influența poezia optzecistă și cea nouăzecistă. 7 Radu Vancu, Mircea Ivănescu. Poezia discreției absolute, Universitatea „Lucian Blaga”, Sibiu, 2005, p. 81. 8 Mircea Ivănescu, miopie, Versuri, postfață de Ion Bogdan Lefter, Editura Eminescu, București, 1996, p. 17. 9 Mircea Ivănescu, Confluențe. Albert Camus, “Steaua”, Cluj, 1968, nr. 1, p. 115. 10 Matei Călinescu, Poezia lui Mircea Ivănescu, prefață la Mircea Ivănescu, Versuri poeme poesii altele aceleași vechi nouă, Editura Polirom, Iași, 2003, p. 6. 11 Mircea Cărtărescu, Postmodernismul românesc, Editura Humanitas, București, 1999, p. 315. 12 Ibidem. 13 Mircea Cărtărescu, Postmodernismul românesc, Editura Humanitas, București, 1999, p. 315. 321 Conceptul de personism se naște odată cu articolul scris de Frank O'Hara în septembrie 1959 și publicat doi ani mai târziu, intitulat Personism: A Manifesto, care definește o nouă viziune poetică și un nou limbaj poetic. Se afirmă categoric, la nivel formal, eliberarea de sub convențiile retoricii tradiționale, adică anularea rimei, a ritmului, a figurilor ce țin de latura sonoră a limbajului: ,,I don't have to make elaborately sounded structures [.] I don't even like rhythm, assonance, all that stuff”14. La nivelul conținutului, O'Hara condamnă abstractizarea pentru că aceasta ar devia poezia mai mult spre filosofie și ar îndepărta-o de domeniul artei, eliminând, astfel, subiectivitatea poetului: ,,Abstraction (in poetry, not painting) involves personal removal by the poet”. Însă, aceasta nu înseamnă dezvăluirea până la nuditate a intimității (,,It does not have to do with personality or intimacy, far from it!”), ci presupune o reacție spontană, personală la stimulii la care suntem expuși zilnic, o posibilitate infinită de a comunica cu ceilalți și cu sine: “to address itself to one person (other than the poet himself)”. Este tocmai tehnica dedublării pe care Mircea Ivănescu o experimentează, în special în poemele din ciclul mopetiana, dar nu numai, prin care surprinde interioritatea unui personaj, mopete, altul decât poetul însuși. Poemul devine o mediere între două entități - eul social și eul imaginat - și se desfășoară ca o convorbire telefonică: ,,While I was writing it I was realizing that if I wanted to I could use the telephone instead of writing the poem, and so Personism was born”. Așadar, comunicarea poetică nu mai reprezintă fuga de emoție, de propria personalitate, de datele biografice ale existenței, care erau specifice modernismului. Eul este construit din mai multe voci, care trebuie urmărite în manifestările lor variate pentru a reuni puzzle-ul, adică sinele totalizant. Intimitatea este generată de faptul că există doi protagoniști implicați între care se stabilește o relație de identitate: ,,It puts the poem squarely between the poet and the person [.] and the poem is correspondingly gratified. The poem is at last between two persons instead of two pages”. Așadar, personismul aduce o simplificare a limbajului poetic, prin revenirea la naturalețea comunicării, nu doar între două persoane distincte, ci chiar între diferitele voci ale eului structurat polifonic, o înnoire a viziunii prin abaterea de la logica obișnuită și de la schematismele filosofice, o exprimare mediată a lirismului profund prin intermediul unui alt eu. Referindu-se la frumusețea conceptului de personism, Radu Vancu trimite la relațiile dintre eul conștient și sine despre care vorbește către Carl Gustav Jung: ,,la cele două capete ale firului între care se rostește poemul nu se află numai eurile noastre, al poetului și al cititorului, adică, dar și sinele și sinea noastră, mai adânci decât noi” 15. Individuația poetică este sinonimă cu ,,ajungerea la propriul sine” al celui care creează, dar și a celui care lecturează. Poezia înțeleasă ca “individuație” a mai multor euri livrești din spații și epoci literare diferite, inclusiv euri distincte ale aceluiași creator, dacă nu și a cititorilor, devine un aleph borgesian, un univers interior care se multiplică la infinit și în care fiecare se poate regăsi pe sine și poate rezona cu alții. În literatura română, personismul își găsește echivalentul în “biografism”16, despre care se vorbește la modul teoretic începând cu generația '80, însă lecturile din marea literatură anglo-americană dintre cele două războaie mondiale (Joyce, Faulkner, Ezra Pound, T. S. Eliot, e. e. cummings), dar și din cea de după 1945 (Robert Frost, Robert Lowell, Frank O'Hara, 14 Toate trimiterile la Personism: A Manifesto sunt din Frank O'Hara, Personism: A Manifesto, The Collected Poems of Frank O'Hara, Berkelez, Los Angeles, London: University of California Press. 1995, p. 132. 15 Toate citatele din acest paragraf sunt din Radu Vancu, Poezie și individuație, „Steaua”, 2007, , nr. 3, p. 20. 16 Mircea Cărtărescu, Postmodernismul românesc, Editura Humanitas, București,1999, p. 153. 322 17 John Berryman)17 și-au pus amprenta asupra operei lui Mircea Ivănescu. Discutând despre despre biografismul poetului român într-un studiu din anul 1987, Al. Cistelecan îl definește drept o formă a confesiunii care deschide larg porțile poeziei pentru „șiruri compacte de elemente biografice”, care înglobează atât „evenimente ale trăirii” cât și „evenimente ale lecturii”18. Biografismul nu este, așadar, simpla relatare a accidentelor existențiale, ci o apropiere de adâncurile afective prin obiectivare, „o altă formă de a-și asculta propria viață ‘repovestită de o străină gură', un alt mod de a se regăsi captiv în literatură”19. Este surprinsă osmoza dintre existența reală și existența livrescă, precum și acea dialectică a revelării sinelui prin detaliile biografice, dar și a camuflării în spatele unor emoții livrești. Legătura dintre postmodernismul, respectiv biografismul american și poezia lui Mircea Ivănescu este confirmată de modul în care sunt dinamitate principiile poetice mallarmeene prin revenirea la sărăcia limbajului poetic, prin dicțiunea apropiată de oralitate, prin „reprogramarea imaginativului pe memorialistică”20, așa după cum observă Alexandru Cistelecan, în articolul intitulat Modern-antimodern-postmodern. Un alt critic, Matei Călinescu, prieten apropiat al poetului, este de părere că se poate realiza o paralelă „a contrastelor”21 între poetul român și Mallarme, dar că spațiul restrâns al unei prefețe nu o permite. În plus, însăși concepția lui Mircea Ivănescu despre modul de a scrie transpare dintr-un poem considerat artă poetică, intitulat poezia e altceva?, care substituie principiile poeticii moderne cu denunțarea convențiilor literare, cu revenirea la faptul divers, cu afirmarea intenției de a surprinde adevărul unei ființe într-un fragment din existența reală: „nu trebuie să povestești în poezie - cum am citit un sfat către un tânăr poet - deci să nu povestesc cum, foarte devreme ea se scula dimineața, și așezându-se pe pat aștepta să i se liniștească respirația, cu fața în mâini - să nu spun nimic despre chipul ei atât de obosit încât i se încovoiau umerii, în fața oglinzii, când se pieptăna încet. să nu-mi mărturisesc spaimele lângă fața ei înstrăinată, întoarsă de la mine. să nu umblu cu versuri, ca și cu oglinda în mâini în care se răsfrâng acele dimineți cu lumina cenușie dinainte de zori. poezia nu trebuie să fie reprezentare, serie de imagini - așa scrie. poezia trebuie să fie vorbire interioară. adică tot eu să vorbesc despre fața ei înecându-se, căutându-și respirația? însă atunci ar fi numai felul în care eu vorbesc despre fața ei, despre mișcările încetinite prin straturi de remușcări tulburi, de gânduri doar ale mele, ale imaginii ei - ar fi numai un chip, o imagine - 17 Mircea Ivănescu, Nu știam niciodată ce se va produce în poezie, interviu realizat de Ioanid, Doina, Gheorghe, Cezar, un cristian, “Observator Cultural”, 2010, nr. 517, p. 10. 18 Al. Cistelecan, Poezie și livresc. Către o tipologie, Editura Cartea Românească, București, 1987, p. 43. 19 Alexandru Cistelecan, Ostatic al clișeului, în Mircea Ivănescu. Monografie, antologie comentată, receptare critică, Editura Aula, Brașov, 2003, p. 27. 20 Alexandru Cistelecan, Modern-antimodern-postmodern, în Mircea Ivănescu. Monografie, antologie comentată, receptare critică, Editura Aula, Brașov, 2003, p. 17. 21 Matei Călinescu, Poezia lui Mircea Ivănescu, prefață la Mircea Ivănescu, Versuri poeme poesii altele aceleași vechi nouă, Editura Polirom, Iași, 2003, p. 9. 323 și ea - adevărata ei ființă atunci?” (poezia e altceva?, versuri, Ivănescu, 1968: 55) Sub pretextul de natură livrescă („am citit un sfat către un tânăr poet”), Mircea Ivănescu comite ‘erezia epicității', înșiruind tocmai acele episoade decupate din cotidian, pe care „nu” vrea să le povestească: „să nu povestesc cum”, „să nu spun nimic despre”, „să nu mărturisesc”. Declarându-se inamicul lui Cratylos, al reprezentării realității în poezie, prin comentariul ironico-naiv „așa scrie”, personajul-poet pledează, de fapt, pentru o poezie apropiată de gradul 0 al scriiturii, inspirată din datele banale ale existenței, care să surprindă „adevărata ei ființă”. Urmează un ciudat dialog de unde reiese opoziția față de retorica tradițională, deoarece imperativului „poezia / trebuie să fie vorbire interioară” i se opune, pe un ton scandalizat replica: ,,adică tot eu să vorbesc despre fața ei înecându-se, căutându-și / respirația?”. Atitudinea contra convenționalismului literar și chiar lingvistic se manifestă prin refuzul de a verbaliza, pentru că imaginea acustică ce ar descrie ființa, mișcările, gândurile proprii ar falsifica realitatea și nu ar fi decât „felul în care eu vorbesc / despre fața ei”. Obiectivarea, impersonalitatea apar ca o iluzie eului creator, fiind redusă la un fel de tehnică poetică, în timp ce adevărul poeziei e altceva, acel inefabil care poate fi doar sugerat, nu și explicat. Poezia autentică, înțeleasă în sensul etimologic, ca poein (gr. poiema < poein - “a face”), se face în prezentul trăirii, iar tentativa de rememorare a lui nu poate fi decât o replică imperfectă. Conștiința caracterului irepetabil al „adevărului”, al realității, al vieții face parte din asumarea cu luciditate a condiției umane. „Teama de neadevăr, de livresc, de faptul că unul sau altul din momentele pe care le trăiesc sunt atât de conforme cu literatura, cu ce știu din cărți” îl determină pe poet să încerce să surprindă o imagine care ,,ar putea avea un adevăr al ei”22, însă această imagine se transformă și ea în literatură. Oprindu-și atenția asupra a doi mari poeți ignorați în anii '60 (Leonid Dimov și Mircea Ivănescu), Mircea Cărtărescu susține postmodernitatea definitorie a celui din urmă, fundamentându-și afirmația pe numeroase argumente: reorientarea spre sursele de inspirație anglo-saxone, în detrimentul celor franceze și germane, „biografismul extrem” echivalent cu personismul lui Frank O'Hara, „prozaismul”23, eliberarea de sub clișeele retoricii tradiționale, moartea metaforei. Opunându-se încadrării lui Ivănescu în „istoria postmodernă a literaturii române”24, cum numește Radu Vancu teza de doctorat a lui Cărtărescu, atât în articolul din „Timpul” - Mircea Ivănescu, poet postmodern?, cât și în propria teză de doctorat, Mircea Ivănescu. Poezia discreției absolute, ambele apărute în 2005, autorul primei monografii pertinente a operei lui Mircea Ivănescu deconstruiește, mai întâi, teza „biografismului extrem”. Faptul că „elementele biografice cotidiene” sunt „elegant și discret ocultate”, elimină doar determinantul adjectival „extrem”, folosit de Cărtărescu, dar cu siguranță nu semnifică absența totală a biografismului. Acesta există, dar „filtrat prin livresc și fantast”25, contopit în peisajul gri al anonimatului, generalizat până la pierderea conturului individual. În plus, Mircea Ivănescu abordează poeticitatea tradițională într-o manieră parodică, folosind-o excesiv tocmai pentru a-i denunța clișeele și pentru a-i transparentiza mecanismele. În al doilea rând, argumentul că în ciclul mopetiana prietenii lui mopete „nu apar niciodată numiți direct, ci sub denominații fanteziste derivate din sonoritățile numelor reale”, 22 Mircea Ivănescu, O capodoperă nu poate fi - și nu trebuie să fie - niciodată universală, interviu realizat de Popescu, Titu, „Vatra”, 1983, nr. 11, p. 6. 23 Mircea Cărtărescu, Postmodernismul românesc, Editura Humanitas, București, 1999, p. 315. 24 Radu Vancu, Mircea Ivănescu. Poezia discreției absolute, Universitatea „Lucian Blaga”, Sibiu, 2005, p. 186. 25 Paul Cernat, Apărarea și ilustrarea lui Mircea Ivănescu, “Bucureștiul cultural”, 2008, nr. 6(69), p. 3. 324 se situează la antipodul afirmației pe care însuși poetul o face într-un interviu: „Pentru ca să revenim la mopete, ceea ce aș putea spune e că poemele de acolo constituie un ciclu strict autobiografic și datează din perioada când eram redactor la E.P.L.U. Cine-și mai amintește de fosta editură, astăzi devenită Univers, va regăsi, sper, atmosfera de acolo: personaje, coridoare, încăperi strâmte, relații stabilite între niște oameni devotați literaturii”26. Așadar, atmosfera, colegii de la editură, discuțiile creează o anumită stare interioară, căreia poetul vrea să-i surprindă „adevărul” în poezie. Între biografism extrem și non-biografism, soluția echilibrată ar fi biografismul difuz, care și-ar găsi expresia, potrivit metaforei „ochiului viu”, în mișcarea pendulatorie de apropiere și distanțare față de propriile trăiri. Delimitarea dintre „biografia interioară” și „biografia exterioară”27 nu este atât de categorică, deoarece, potrivit confesiunii poetului din interviul din „Vatra”, 1983, viața devine atât de asemenea literaturii, iar literatura încearcă atât de mult să fie asemenea vieții, încât „valorile livrești pot să țină locul valorilor vitale”28. Accentul se pune pe „biografia interioară”, dacă ținem cont de faptul că datele exterioare sunt convertite în interiorități și dacă luăm în considerare faptul că există scriitori care se imersează în lumea cărților atât de profund, încât încep să-și modeleze viața după axiologia întâlnită acolo - compară un peisaj din realitatea imediată cu unul întâlnit într-un poem englez sau atmosfera din cameră începe să semene cu cea dintr-un roman polițist. Există unele poeme care includ unele evenimente biografice legate de amintirea dureroasă a dispariției unor persoane dragi. Rememorarea episoadelor legate de sinuciderea fratelui mai mare, de moartea timpurie a surorii sau de dispariția mamei este realizată în Poveste scurtă din perspectiva conștiinței adultului, dar care păstrează cu exactitate sentimentele copilului: Nici n-am fost prea bolnav. În aceeași zi, îmi amintesc, am stat lungit pe covor, în sufrageria mare, și am citit cartea „Arcașul Verde”. Îl invidiasem pe fratele meu 29 - care rămăsese acasă - pentru că o citea în ajun. 29 Alternarea lui atunci și acum nu face decât să sporească impresia de fuzionare a prezentului în care poetul scrie cu prezentul amintirii, indeterminarea temporală fiind cea care creează un efect de ambiguitate, în a cărui ceață se mișcă atât poetul, cât și cititorul. Din timp în timp poetul, desprinzându-se din narcoza acelei amintiri, presără, cu luciditate, avertizări pline de regret asupra caracterului iluzoiu al încercării de reconstituire prin intermediul plăsmuirii poetice: Acum, după aproape o viață, sunt în orașul acesta -stau în restaurantul de jos - unde atunci n-am intrat -, și beau alcool tare. A trecut, într-adevăr, o viață. (poveste scurtă, Ivănescu, 1968: 85) Timpul amintirii înglobează un alt timp, mai îndepărtat, ca într-o povestire în ramă cu mai multe situări în temporalitate, de o concentricitate descendentă spre izvoarele 26 Mircea Ivănescu, Lirismul în poezie e întotdeauna țelul pe care autorul însuși nu poate ști dacă l-a atins, interviu realizat de Flămând, Dinu, „Amfiteatru”, 1978, nr. 4, p. 12. 27 Radu Vancu, Mircea Ivănescu. Poezia discreției absolute, Universitatea „Lucian Blaga”, Sibiu, 2005, p. 9. 28 Ștefan Aug. Doinaș, „Sol major și la minor”, în Lampa lui Diogene, Editura Eminescu, București, 1970, p. 231. 29 Mircea Ivănescu, Poveste scurtă, în Versuri, Editura pentru Literatură, București, 1968, pp. 85. Pentru celelalte poeme din același volum, care urmează a fi citate, se va folosi notația (poveste scurtă, Ivănescu, 1968: 85-86). 325 chronosului, iar selecția episoadelor, aparent involuntară, este realizată în funcție de intensitatea durerii care l-a marcat: Mama se bucurase mult de ocazia aceea să meargă la mare, fusese cu ani înainte, când fratele meu și sora care a murit înainte de nașterea mea erau mici. Mama a mai fost după aceea la mare odată - după ce s-a sinucis fratele meu - cam la cinci ani după ce eu i-am risipit acea bucurie cu boala mea bruscă. A mai vrut să meargă o dată, încă mulți ani mai târziu, în vara dinaintea iernii când a murit. Medicii nu i-au dat voie. (poveste scurtă, Ivănescu, 1968: 85-86) Discursul înregistrează cu precizie, aparent neutră, amintiri, fără a expune la modul vulgar-lamentativ micile invidii ale copilului de atunci, frustrarea legată de interdicția de a intra în „restaurantul de jos”, curiozitatea legată de moartea surorii mai mari și, apoi, absurdul sinuciderii fratelui, vinovăția pentru farsa pe care o joacă mamei (mimând starea de rău pentru a rămâne acasă), din cauza căreia ea însăși nu mai ajunge să recontruiască o clipă adevărată din trecutul ei. În aceasta constă rebeliunea intimității, evitarea exuberanței și a metaforismului prin simplitatea cuvintelor folosite, dar care exprimă sentimente atât de adânci. Dincolo de vorbele meșteșugite, de sentimentul imposibilității de a spune adevărul sau de a recupera un fragment existențial pierdut, se ascund spaime, vinovății, frustrări. Lectura în cheie biografistă ar însemna un regres estetic, însă corelarea cu evenimentele reale poate servi la descoperirea dialecticii denudare-camuflare sufletească. Lirismul - văzut ca o convorbire telefonică a eului cu sinele, potrivit concepției poeților personiști americani - are un grad mai mare de profunzime, deoarece se desfășoară sub protecția unei măști. Emoția autobiografică devine autonomă în cadrul poeziei, „e perfect obiectivată, înstrăinată pentru a deveni mai profund subiectivă”30. Poezia poate lumina anumite paliere ale unei existențe extrem de interiorizate, poate explica unele frământări ale sinelui sau fuga de teroarea istorică în spațiul securizant al lumii ficționale. Mircea Ivănescu, născut la 26 martie 1931, a avut un frate mai mare cu zece ani, Emil Ivănescu (8 august 1921), cu care nu a legat o prietenie foarte strânsă, dar în umbra personalității căruia a crescut. După moartea prematură a unei surori - eveniment petrecut înainte ca poetul să se fi născut - atomsferera din casă devine una rigidă și apăsătoare: „Părinții mei pierduseră un copil, aproape de vârsta fratelui meu, și asta a fost pentru ei o 31 lovitură care a lăsat urme în psihologia lor și în atmosfera din casă și din familia noastră.”31 Mai târziu, fratele mai mare, care era student la medicină, “o natură hipersensibilă și depresivă”32, se sinucide. Regretabilul gest fusese premeditat și anunțat printre prieteni (între care se numără Alexandru Vona și Dinu Pillat), însă amânările repetate au creat impresia unei false alarme. A doua moarte a unui copil din familia Ivănescu a reprezentat o “dramă totală” și i-a marcat atât pe părinți, cât și pe unicul copil rămas în viață, un soi de “supraviețuitor”, care a fost “împins într-un statut de excepție, a devenit obiectul unui tratament care m-a scos 30 Matei Călinescu, Poezia lui Mircea Ivănescu, prefață la Mircea Ivănescu, Versuri poeme poesii altele aceleași vechi nouă, Editura Polirom, Iași, 2003, p. 23. 31 Mircea Ivănescu, în Interviu transfinit. Mircea Ivănescu răspunde la 286 de întrebări ale lui Vasile Avram , Editura Eclesia, Nicula, 2004, p. 36. 32 Matei Călinescu, Poezia lui Mircea Ivănescu, prefață la Mircea Ivănescu, Versuri poeme poesii altele aceleași vechi nouă, Editura Polirom, Iași, 2003, p. 21. 326 33 cu adevărat dintr-o viață, să spunem normală”33. Umbrele celor doi copii morți ai familiei, regretul și vinovăția părinților sunt aruncate asupra copilăriei celui rămas să trăiască cu fantomele amintirii și să compenseze tot ce nu au realizat ceilalți frați. Modelul fratelui îi va influența atât raportarea la evenimentul final al vieții, cât și concepția despre artă, așa cum se va observa mai târziu. În ceea ce privește primul aspect, Mircea Ivănescu chiar mărturisește că a plănuit multă vreme propria sa sinucidere, găsise și un motiv foarte puternic pentru a se justifica, ce nu avea de a face cu „contrarietăți personale”, ci cu un fel de nevoie de confirmare a tăriei de caracter necesară unui astfel de act: „Îmi venea tot pe atunci foarte simplu să cred că eu aș fi în stare să mă sinucid, fără niciun fel de ezitare - acum parcă n-aș mai crede asta. Nu m-am sinucis, firește”34. Tragismul morții marchează perioada care ar trebui să fie doar seninătate și inocență, distrugând, astfel, ‘mitul vârstei de aur'. Cu referire la modul în care scriitorul Emil Ivănescu a influențat concepția ulterioară a fratelui în vârstă de doar 12 ani la dispariția sa, dar care cu siguranță a avut acces la creația sa literară, se pot observa, la o lectură paralelă a operei celor doi, foarte multe asemănări. Pentru multă vreme singurul text semnat Emil Ivănescu a fost Artistul și moartea, cu arhitextul „teatru interior”, publicat în singurul număr al revistei „Agora” din 1947, interzisă mai apoi de cenzură, realizată de Ion Caraion și Virgil Ierunca. Mult mai târziu, în 2007, apare volumul cu titlu omonim, care reunește piesa deja cunoscută, alături de alte piese, cum ar fi Dialogiile Psihopatului, Colocviile sfârșitului de noapte, două jurnale, unul în română și celălalt în franceză, note dintr-un carnet, cinci texte în proză, care încearcă formula schiței, a nuvelei și chiar a unui roman și niște scrisori. Cu toate că Emil scrie „teatru interior”, iar Mircea Ivănescu poezie, este evidentă aceeași preferință pentru autenticitate și estetism, ambii fiind învinuiți de „curgerea proustiană” a scrisului, de obsesii autobiografice, dar și livrești. Surprinderea unor stări emoționale sub forma cea mai epicizată cu putință (divagații, paranteze, reiterări), intruzuinea teatralității, dar și a biograficului atestă o interferare a genurilor specifică doar capodoperelor. Originalitatea celui dintâi frate constă în obsesia pentru „grăbirea morții”, pentru „destraneizarea straniului”35, care sunt ridicate la rangul de proiect existențial - idee pe care, din fericire, Mircea nu a preluat-o sau, mai bine zis, nu a materializat-o. Recuperarea ca scriitor a lui Emil Ivănescu este posibilă prin grija Ralucăi Dună, cea care realizează ediția și postfața volumului și antrenează în receptarea creației acestuia prieteni sau apropiați, cum ar fi Alexandru Vona, Alexandru George, Matei Călinescu, dar și pe fratele Mircea Ivănescu, care scrie o scurtă notă biografică. Cunoscând îndeaproape opera celor doi scriitori cu numele Ivănescu, Raluca Dună se numără și printre receptorii mai tineri care se pronunță la modul pozitiv în legătură cu caracterul biografist al versurilor. Ea consideră că biografismul este o metodă de reconstruire „pe căi ocolite” a unul lirism autentic profund, alături de narațiune și relatarea anodinului cotidian. „Spaime urâte”36 din copilărie transpar din versuri care au ca punct de plecare biografia exterioară, dar care articulează un nou univers, autonom, învestit cu noi caracteristici și sentimente, uneori mai puternice și mai autentice decât realitatea. Această combinație între sinceritate și obiectivitate, inconsistența eului, efasarea limitelor dintre biografic și ficțional, camuflarea lirismului în spatele unui discurs denotativ sau în spatele 33 Mircea Ivănescu, în Interviu transfinit. Mircea Ivănescu răspunde la 286 de întrebări ale lui Vasile Avram, Editura Eclesia, Nicula, 2004, p. 36. 34 Ibidem, p. 33. 35 Delia Ungureanu, Requiem pentru Emil Ivănescu , “Observator cultural”, 2007, nr. 98 (355), p. 17. 36 Raluca Dună, Poezia lui Mircea Ivănescu, „Viața românească”, 2004, nr. 6-7, p. 37. 327 unor personaje creează impresia de plâns cu ochii altuia (ca să trimitem la o metaforă din titlul unui poem din primul volum) - asemănătoare cu ideea personistă de vorbire cu sinele la telefon - și dau o notă unică poeziei lui Mircea Ivănescu în peisajul șaizecist. Influența pe care au avut-o lecturile din Frank O'Hara, Robert Frost, Robert Lowell sau traducerile din „Joyce, Kafka, Musil, Faulkner, ca să nu mai vorbim de poeți, precum T. S. Eliot”37, este mărturisită de Mircea Ivănescu într-un interviu recent din “Observatorul cultural”. Pentru O'Hara, care aduce la rangul de regulă supremă eliminarea determinărilor limitative din orice fragment al existenței, inclusiv din manifestarea artistică a individului uman, poeticul nu trebuie căutat deliberat, deoarece poate exista în forma cea mai autentică, în ceea ce i se întâmplă și nu în edificiul elaboral, artificial și falsificator al minții lui. „Autenticul impresiei”, activitățile cotidiene și banale, „întâmplarea nudă fără preambul și fără finalitate”38 sunt cele care pot să reconstituie poeticul risipit la întâmplare printre sau în datele realității. Asumarea existenței exterioare ca materie a poeticului permite inserarea biograficului și apropierea generică de jurnal, un „jurnal intim” care nu este scris programatic la sfârșitul unei zile, ci „ceas de ceas și uneori clipă după clipă, consemnat pe viu, din mers”39. Transformarea cotidianului evanescent - a unui loc, a unei ambianțe naturale sau a unei stări emoționale - în imanență poetică se face cu o spontaneitate firească, dezbrăcată de haina retoricii tradiționale. Atmosfera copilăriei invocată în Autobiographia literaria de către poetul american se apropie prin naturalețea reconstituirii de atmosfera din poemul Poveste scurtă, ambii copii fiind proiectați în singurătate și autoizolare: „Când eram copil / mă jucam într-un / colț în curtea școlii / absolut singur. [...] // Oricine mă căuta / mă piteam după un / pom și strigam „sunt / orfan”.40 Lirismul care transpare din aceste versuri este marcat de natura retrasă și antisocială, de tendința de a sfida regulile și convențiile, fapt ce se păstrează și în personalitatea adultului de mai târziu. Tensiunea dintre realitatea exterioară, care îl modela după anumite canoane uniformizatoare, școlare, probabil, și dorința de a li se opune cauzează alienarea, fuga de ceilalți și necesitatea de autodefinire a sinelui în singularitate, fără raportare la ceilalți. Distanțarea temporală este asemănătoare cu cea din poemul lui Ivănescu, semnalată prin adverbul „acum”, diferența constând doar în tonul autoironic, care nu poate fi folosit într-un context atât de grav cum este cel al morții persoanelor dragi: ,,Și iată-mă acum în / toiul frumuseții / scriind aceste poeme! / Imaginează-ți!” (Autobiographia literaria, O'Hara, 1980: 17). Adresarea unui tu imaginar poate fi adresarea către eul de la celălalt capăt al telefonului sau o formă de dedublare a sinelui, o punte de comunicare ce se stabilește între „două entități” și nu între „două pagini” ale unei cărți. Plonjonul în imediatețe - mai degrabă decât în imponderabil -, în circumstanțialul imprevizibil, generează o mișcare spontană, o asociere neașteptată de emoții. Poeticul este pentru poetul personist ceea ce i se întâmplă și ceea ce poate surprinde cu fidelitate în poemele sale și nu ceea ce își propune programatic să creeze, oroarea de intenționalitate, de convenții și constrângeri academice explicând de ce 37 Mircea Ivănescu, Nu știam niciodată ce se va produce în poezie, Interviu realizat de Ioanid, Doina, Gheorghe, Cezar, un cristian, “Observator Cultural”, București, 2010, nr. 517, p. 10. 38 Șerban Stoenescu, Poemul ca gest, în Frank O'Hara, Meditații în imponderabil, trad. Constantin Abăluță și Șerban Stoenescu, pref. Șerban Stoenescu, Editura Univers, București, 1980, p. 9. 39 Ibidem, pp. 9-10. 40 Frank O'Hara, Meditații în imponderabil, trad. Constantin Abăluță și Șerban Stoenescu, pref. Șerban Stoenescu, Editura Univers, București, 1980, p.17. 328 manifestul literar al personismului este dat publicității abia după câțiva ani de la scrierea lui. Ceea ce nu vom găsi niciodată la O'Hara sunt referințele culturale ostentative, deoarece, pentru el, „aluzia culturală are un caracter intim, personal”, iar „erudiția” se află „la polul opus al vitalității poetului”41. La Mircea Ivănescu, însă, interferarea culturalului cu existențialul este firească având în vedere natura livrescă a poetului, dar și influența pe care fratele mai mare, care dovedește o vădită înclinație spre enciclopedism și livresc în creațiile sale, a avut-o asupra sa. Dacă tangența thanatos-ului din existența reală marchează poezia lui Mircea Ivănescu, a cărui memorie afectivă este bântuită de amintirea surorii și a fratelui mort, aceeași amprentare a accidentalului asupra sensibilității poetice poate fi observată și la Frank O'Hara, în poeme precum To my Death Father sau The Day Lady Died. Dar tentația extincției, pe care Mircea Ivănescu o mărturisește, nu mai există la poetul American. El se situează la celălalt pol, cel al refuzului morții și, prin acesta, al mărturisirii indirecte a dorinței de viață (To my Death Father) sau al ironizării sinuciderii mamei (To my mother). Ironia, în schimb, lipsește în poemele ivănesciene scrise la puțin timp după moartea mamei, care închid ecouri biografice, cum ar fi Pisica se leagă de casă, Dimineața cu ploaie, Despre moarte ca revedere. Deconstruirea clișeelor de gândire, care închipuie moartea ca pe o revedere este urmată de abolirea celor două obsesii ale lui Ivănescu, timpul (“pe urmă timpul își pierde orice înțeles”, “Pe urmă nu mai este niciun pe urmă, / dar nici vreun acum, și nu mai este nici moarte”, despre moarte ca revedere, Ivănescu, 1968: 81-82) și adevărul (“dar adevărul nu mai însemnă aici nimic”, despre moarte ca revedere, Ivănescu, 1968: 82). Biografismul difuz, ca exprimare a propriei interiorității contopite cu livrescul, devine irecognoscibil prin utilizarea măștilor ironice, dar amprenta vocală a celui care se ascunde în spatele măștii rămâne aceeași. „Ascunsul fascinează”, începea binecunoscutul eseu, Vălul Penelopei, al lui Jean Starobinski, iar retragerea aceasta timorată în spatele hainei personajului, reușește să suscite curiozitatea estetică. Ceea ce atrage nu este descifrarea evenimentelor biografice sau bibliografice - care servesc drept pretext poemelor - sau reconstituirea eului social din spatele măștilor, ci însuși procesul de ademenire și ascundere, de revelare și camuflare a unei personalități cu viziunea ei artistică și cu filosofia specifică. SURSE Ivănescu, Mircea, Versuri, Editura pentru Literatură, București, 1968. Ivănescu, Mircea, Versuri, postfață de Ion Bogdan Lefter, Editura Eminescu, București, 1996, p. 17. Ivănescu, Mircea, Lirismul în poezie e întotdeauna țelul pe care autorul însuși nu poate ști dacă l-a atins, interviu realizat de Flămând, Dinu, „Amfiteatru”, 1978, nr. 4, p. 12. Ivănescu, Mircea, Confluențe. Albert Camus, “Steaua”, Cluj, 1968, nr. 1, pp. 115-125. Ivănescu, Mircea, Interviu transfinit. Mircea Ivănescu răspunde la 286 de întrebări ale lui Vasile Avram, Editura Eclesia, Nicula, 2004. Ivănescu, Mircea, Nu știam niciodată ce se va produce în poezie, interviu realizat de Ioanid, Doina, Gheorghe, Cezar, un cristian, “Observator Cultural”, 2010, nr. 517, pp. 8-11. Ivănescu, Mircea, O capodoperă nu poate fi - și nu trebuie să fie - niciodată universală, interviu realizat de Titu Popescu, „Vatra”, 1983, nr. 11/ p. 6, nr. 12/ p. 12. 41 Șerban Stoenescu, Poemul ca gest, în Frank O'Hara, Meditații în imponderabil, trad. Constantin Abăluță și Șerban Stoenescu, pref. Șerban Stoenescu, Editura Univers, București, 1980, p. 11. 329 BIBLIOGRAFIE Călinescu, Matei, Poezia lui Mircea Ivănescu, prefață la Mircea Ivănescu, Versuri poeme poesii altele aceleași vechi nouă, Editura Polirom, Iași, 2003. Cărtărescu, Mircea, Postmodernismul românesc, Editura Humanitas, București, 1999. Cernat, Paul Apărarea și ilustrarea lui Mircea Ivănescu, “Bucureștiul cultural”, 2008, nr. 6(69), p. 3. Cistelecan, Al., Poezie și livresc. Către o tipologie, Editura Cartea Românească, București, 1987. Cistelecan, Alexandru, Monografie, antologie comentată, receptare critică, Editura Aula, Brașov, 2003. Constantin, Ilie, Adâncimea suprafețelor, „România literară”, 2003, nr. 44, p. 12. Doinaș, Ștefan Aug., „Sol major și la minor”, în Lampa lui Diogene, Editura Eminescu, București, 1970. Dună, Raluca, Poezia lui Mircea Ivănescu, „Viața românească”, 2004, nr. 6-7, p. 37. Llosa, Mario Vargas, Scrisori către un tânăr romancier, Editura Humanitas, București, 2003. Moraru, Cornel, Vitalitatea livrescului, „România literară”, 1991, nr. 13, p. 5. O'Hara, Frank, Meditații în imponderabil, trad. Constantin Abăluță și Șerban Stoenescu, pref. Șerban Stoenescu, Editura Univers, București, 1980. O'Hara, Frank, Personism: A Manifesto, The Collected Poems of Frank O'Hara, Berkelez, Los Angeles, London: University of California Press. 1995. Ungureanu, Delia, Requiem pentru Emil Ivănescu , “Observator cultural”, 2007, nr. 98 (355), p. 17. Vancu, Radu, Mircea Ivănescu. Poezia discreției absolute, Universitatea „Lucian Blaga”, Sibiu, 2005. Vancu, Radu, Poezie și individuație, „Steaua”, 2007, , nr. 3, p. 20. Acknowledgements: Studiul acesta este rezultatul cercetării sprijinite financiar în cadrul proiectului POSDRU/88/1.5/S/47646, cofinanțat din Fondul Social European, prin Programul Operațional Sectorial Dezvoltarea Resurselor Umane 2007-2013. 330 TITU MAIORESCU - TRADIȚIONALIST ATIPIC Drd. Călin CRĂCIUN Universitatea „Petru Maior”, Tîrgu-Mureș Lucrarea Titu Maiorescu - tradiționalist atipic, vizează controversa prezentă în istoriografia literară românească cu privire la încadrarea criticului de direcție al perioadei junimiste fie în categoria conservatorilor radicali sau a tradiționaliștilor, fie în cea a liberalilor sau a occidentalofililor. Lucrarea reanalizează opera critică maioresciană și demonstrează erorile pe care s-a întemeiat exegeza ce-l încadrează pe ideolog în cele două categorii, revelând totodată în mod original semnificația celebrei și derutantei teorii a „formelor fără fond” și principiile pe baza cărora a fost formulată de Titu Maiorescu. Cuvinte-cheie: tradiționalist atipic, forme fără fond, conservatorism Ca lider al „Junimii”, Titu Maiorescu are în resorturile intime ale viziunii sale asupra culturii suficientă complexitate pentru a fi derutantă până la neînțelegerea ei cu maximă claritate chiar și astăzi. A fost Maiorescu un autohtonist1, cum a fost mai mereu considerat2, o sau un europenist cumpătat, cum a ajuns să-l considere astăzi Nicolae Manolescu3, încercând să anuleze distanța dintre teoria „formelor fără fond” și lovinescianism4, adoptând fără rezerve opinia lui Ciprian Șiulea5? Argumente se găsesc pentru ambele variante, de unde și sursa dificultăților hermeneutice. Criticul a fost, vom vedea, un tradiționalist de o factură aparte, ieșit din cadrele în care a fixat apoi concepția românească termenul ca atare, fiind dispus să conducă evoluția culturii românești în sens european, fără ca aceasta să lezeze în vreun fel 1 George Călinescu este cel care îl plasează pe Maiorescu direct în aria spiritului sămănătorist, făcându-l chiar teoretician al „spiritului național”: „Estetica poetică a lui Maiorescu era hotărât rudimentară. Toate ideile Sămănătorului sunt în Maiorescu și totuși criticul a fost atacat ca adversar. De altfel toate ideile temeinice ale criticei noastre ca și toate platitudinile vin de la Maiorescu. El este întâiul formulator, încă timid, al «specificului național» în spiritul filozofiei lui Shopenhauer. [...] Shopenhauer este rasist și pune limba germană mai presus de oricare alta.” De asemeni, nu se sfiește să-l considere apărător al poporanismului: „Maiorescu protestează împotriva cui dă poporanismului «înțelesul defavorabil» și are o predilecție vădită pentru poezia populară și pentru autorii de origine rurală: Creangă, Slavici, Popovici Bănățeanul, O. Goga.” Ambele citate sunt din George Călinescu, Istoria literaturii române de la origini până în prezent, ed. a II-a, revăzută și adăugită, ediție și prefață de Al. Piru, Ed. Minerva, București, 1982, p. 413. 2 Un tablou al receptării criticului din unghiul aderenței sale la teoria specificului național se regăsește în Titu Popescu, Specificul național în doctrinele estetice românești, Editura Dacia, Cluj-Napoca, 1977, pp. 88-111, cap. „Aspecte doctrinare ale esteticii specificului național”. De asemeni, util în acest sens este și volumul lui Doru George Burlacu, Revenirea la Maiorescu (1963-1993), Editura Dacia, Cluj-Napoca, 1997. 3 „Cel care dăduse tonul în schimbarea canonului romantic nu părea dispus, patruzeci de ani mai târziu, să meargă atât de departe ca Duiliu Zamfirescu bunăoară. Corespondența dintre ei este foarte elocventă în această privință. În voința de reformare canonică, la fel ca în toată acțiunea sa, Maiorescu rămâne un cumpătat, neiubitor de radicalisme, preferând calea de mijloc.” - în Nicolae Manolescu, Istoria critică a literaturii române. 5 secole de literatură, Ed. Paralela 45, Pitești, 2008, p. 365. 4 ibidem, pp. 367-368. 5 Ciprian Șiulea, în cartea sa, intitulată Retori, simulacre, imposturi. Cultură și ideologie în România, Editura Compania (AltFel), București, 2003, cap. „Maiorescu și românii”, pp. 68-130, reinterpretează opera maioresciană, ajungând la concluzia că liderul mișcării junimiste era, contrar opiniei comune, un europenist mai degrabă de factură liberală, întrucât celebra teorie a formelor fără fond ar fi tocmai expresia nevoii de aducere din lumea occidentală nu doar a formelor, ci și a fondului care le-a creat. Ba mai mult, ar fi dispus să adopte chiar și „formele fără fond”. conservatorismul său funciar. E drept, dificultățile înțelegerii adecvate a teoriei „formelor fără fond” sunt generate de faptul că Maiorescu nu oferă explicit o clarificare impecabilă a ideologiei sale. Dar indiciile care pot constitui punctele de sprijin ale înțelegerii adecvate sunt, bineînțeles, prezente implicit în cadrul operei. Pentru a demonstra că această opinie este corectă, voi reanaliza opera maioresciană în paralel cu demontarea demersului lui Ciprian Șiulea. În sinteză spus, Ciprian Șiulea susține că întreaga posteritate maioresciană nu a înțeles corect teoria formelor fără fond, Garabet Ibrăileanu6 declanșând, prin plasarea ei sub confiniile conservatorismului, eroarea de interpretare care decriptează teoria ca fiind una împotriva adoptării formelor europene deoarece ele nu corespund fondului românesc, ceea ce le face nefuncționale, le transformă în „forme goale”, „stafii fără trup” etc. În exegeza lui Ciprian Șiulea, teoria formelor fără fond ar susține, dimpotrivă, că formele occidentale trebuie aduse în România cu tot cu fondul lor: „De fapt, el [Maiorescu - n.n.] spune (și aceasta constituie esența teoriei formelor fără fond) că, dacă o formă instituțională este adoptată, atunci ea trebuie implementată complet, cu toate consecințele ei logice și toate mecanismele subsecvente, fără de care nu poate funcționa.”7 Maiorescu nu susține deci niciunde că românii ar trebui să urmeze o altă cale decât cea europeană, idee cu care sunt și eu perfect de acord. Ceea ce însă cred că nu mai coincide în interpretarea lui Ciprian Șiulea cu însăși teoria maioresciană - și aici avem cheia rezolvării problemei - este modalitatea prin care s-ar împlini dezideratul. Un alt punct important de sprijin pentru susținerea direcției europene a teoriei maioresciene este pentru demersul lui Ciprian Șiulea lipsa criteriilor de selecție a formelor inacceptabile de cele care ar putea să-și producă singure fondul: „De altfel, nicăieri nu apare un criteriu care să permită delimitarea strictă a formelor complet lipsite de fond, deci inacceptabile, de cele care puteau să-și creeze un fond propriu adecvat.”8 Însă aici e o dublă eroare, care a generat apoi neînțelegerea adecvată a modalității prin care vedea criticul de direcție împlinit visul său de progres civilizațional. Mai întâi, Maiorescu are în mod clar un criteriu prin care delimitează foarte strict formele „stricăcioase”, evident mai cu seamă în „Direcția nouă în poezia și proza română”(1872), articol pe care, tocmai pentru a-mi proba opinia, îl voi reinvestiga mai pe îndelete9. Într-adevăr, articolul lui Maiorescu conține, în partea lui de început, un fragment care, rupt din context, dă glas unui europenism radical: „Va avea România un viitor? Se mai află în poporul ei destulă putere primitivă pentru a ridica și a purta sarcina culturei? Căci cultura e o sarcină care cere și consumă neîntrerupt 6 În tomul său, Spiritul critic în cultura românească (1909), reprodus, pe baza ediției a II-a (Viața românească, Iași, 1922) în G. Ibrăileanu, Opere, 1, Ediție critică de Rodica Rotaru și Al. Piru, Prefață de Al. Piru, Editura Minerva, București, 1974. 7 În Ciprian Șiulea, Idem, p. 76. 8 Ibidem, p. 86. 9 Voi folosi ca referință Titu Maiorescu, Opere, Vol. I, Ediție, note, variante, indice de Georgeta Rădulescu-Dulgheru și Domnica Filimon, Studiu introductiv de Eugen Todoran, Editura Minerva, București, 1978; Vol. II, Ediție, note, variante, indice de Georgeta Rădulescu-Dulgheru și Domnica Filimon, Studiu introductiv de Eugen Todoran, Editura Minerva, București, 1984, Vol. III, Ediție, note, variante, indice de Georgeta Rădulescu-Dulgheru și Domnica Filimon, Studiu introductiv de Eugen Todoran, Editura Minerva, București, 1988. 332 puterile vitale ale unei națiuni. Va putea să pășească în lucrare pașnică pe aceeaș cale pe care civilizația apuseană a adus atâta bine omenirii?”10 Dar apoi prezintă laudativ noua direcție pe care o urmează literatura română, ca reflectare a căii pe care o urmează „spiritele din societatea de astăzi”, iar această direcție este tocmai cea europeană, dar în același timp vizează și alimentarea ei din resursele spirituale autohtone11. Să înțelegem însă mai bine această diferență dintre direcția nouă și cea veche, întrucât ea dezvăluie criteriul esențial al stabilirii graniței dintre formele dezirabile și cele indezirabile. Care era deci direcția sau starea veche a culturii și literaturii române? Tocmai îndepărtarea de acel element specific național prin imitarea formelor occidentale, fără ca produsul nou să fie rezultatul firesc al mecanismelor autohtone (adică al fondului românesc), idee recurentă în cadrul operei maioresciene12. În aceeași linie se înscrie întregul articol polemic prin care-l apără pe Caragiale de acuzațiile de imoralitate și trivialitate aduse comediilor sale, în care e exprimat un autohtonism destul de radical, pe baza căruia denunță, ca și comediile însele, „spoiala de civilizație occidentală”. Acum nici măcar de formele ei nu am mai avea nevoie, astfel că suntem în fața unei ipostaze radicale a teoriei formelor fără fond, cea atât de titrată de 13 tradiționaliști, bazată pe o autarhie totală.13 A doua eroare realizată este cea legată de credința că europenismul maiorescian ar fi dovedit de faptul că acesta ar pleda pentru împrumutul acelor forme ce și-ar crea singure fondul. Ba chiar, exagerarea merge atât de departe încât nici măcar formele fără fond care în discursul maiorescian apar indezirabile, în lăuntrul ființei criticului ar fi de fapt acceptabile: „De altfel, nicăieri nu apare un criteriu care să permită delimitarea strictă a formelor complet lipsite de fond, deci inacceptabile, de cele care puteau să-și creeze un fond propriu adecvat. Cred că lucrul se datorează în primul rând faptului că Maiorescu nu-și propune nicăieri să le cenzureze serios pe primele.”14 Să ne întoarcem deci la textul maiorescian, „În contra direcției de astăzi în cultura română” (1868), unde criticul își expune teoria formelor fără fond, pentru a verifica. Articolul este prilejuit de observația că revistele „Transilvania” și „Familia” nu ar face altceva decât să se înscrie în atmosfera generală, dominată de falsitate: „Foaia Transilvania și atâtea alte foi literare si politice ale românilor sunt așa de slab redactate, așa de stricăcioase prin forma și cuprinsul lor, fiindcă trăiesc într-o atmosferă 10 Ibidem, I, p. 157. 11 Ibidem, I, p. 158: „Din norocire, o reacție salutară a spiritului nostru literar se constată în producerile ultimilor patru ani. Noua direcție, în deosebire de cea veche și căzută, se caracterizează prin simțimânt natural, prin adevăr, prin înțelegerea ideilor ce omenirea întreagă le datorește civilizației apusene și totodată prin păstrarea și chiar accentuarea elementului național.” [s.n.]. 12 Ibidem, I, pp. 140, 185-186 și în II, p. 19. 13 E vorba de „Comediile d-lui I. L. Caragiale” (1885), în Ibidem, II, pp. 41-42: „[...], și mărginindu-ne la revelarea meritului necontestabil al comediilor autorului nostru, putem constata și recunoaște acest merit în scoaterea și înfățișarea plină de spirit a tipurilor și situațiilor din chiar miezul unei părți a vieței noastre sociale, fără imitare sau împrumutare din literaturi străine. Și oare acesta este puțin lucru? Oare nu este aici un adevărat început de literatură dramatică națională, independentă, trăind din propriile sale puteri, în înțelesul aceleiaș mișcări intelectuale sănătoase, în care sunt și Novelele lui Slavici, și Amintirile lui Creangă, și Copiile de pe natură ale lui Negruzzi, și Poeziile lui Eminescu - mișcare deșteptată în literatura noastră din acea culegere de poezii populare prin care Alecsandri a îndreptat spiritul tinerimii de astăzi spre izvorul veșnic al tuturor inspirațiilor adevărate: simțirile reale ale poporului în care trăim, și care simțiri numai întrucât sunt oglindite prin artă în această realitate a lor devin o parte integrantă a omenirii exprimată în forma literară?” 14 În Ciprian Șiulea, Op. cit., p. 86. 333 stricată și se inspiră de ideile si de simțimintele ce caracterizează marea majoritate a «inteligențelor și anteluptătorilor» români. Vițiul radical în ele, și, prin urmare, în toată direcția de astăzi a culturei noastre, este neadevărul, pentru a nu întrebuința un cuvânt mai colorat, neadevăr în aspirări, neadevăr în politică, neadevăr în poezie, neadevăr pănă în gramatică, neadevăr în toate formele de manifestare a spiritului public.”15 Cheia este deci de a înțelege ce înseamnă neadevărul, iar pentru aceasta, Maiorescu îi caută sursele. El crede că românii au căzut pradă neadevărului din două cauze. Prima ar fi „barbaria orientală”, de care am scăpat însă odată cu îndreptarea spre Europa16. Trebuie să recunoaștem neapărat că până în acest punct criticul pare a manifesta o occidentalofilie totală, în paralel cu antibalcanismul pe care îl manifestă consecvent. Dar imediat și începe să exprime a doua cauză, denunțând modul defectuos în care s-a făcut această „occidentalizare”, adică aducând doar formele europene (în special instituții), fără însă ca tinerii care le-au adus să și înțeleagă că formele sunt produse de mecanismele interne ale unei civilizații, de fondul ei spiritual. Adică nu formele produc fondul, ci fondul creează forme. Modul în care au încercat deci pașoptiștii - căci pe ei îi vizează Maiorescu - să civilizeze mediul românesc este tot o sursă a neadevărului: „Căci nepregătiți precum erau și sunt tinerii noștri, uimiți de fenomenele mărețe ale culturii moderne, ei se pătrunseră numai de efecte, dar nu pătrunseră pănă la cauze, văzură numai formele de deasupra ale civilizațiunii, dar nu întrevăzură fundamentele istorice mai adânci, care au produs cu necesitate acele forme și fără a căror preexistență ele nici nu ar fi putut exista. Și astfel, mărginiți într-o superficialitate fatală, cu mintea și cu inima prinse de un foc prea ușor, tinerii români se întorceau și se întorc în patria lor cu hotărârea de a imita și a reproduce aparențele culturei apusene, cu încrederea că în modul cel mai grăbit vor și realiza îndată literatura, știința, arta frumoasă și, mai întâi de toate, libertatea într-un stat modern.” [s.n.]17 Și acest pasaj poate fi interpretat tot în sensul europenismului radical, adică drept dezamăgirea criticului că odată cu formele apusene nu a fost importat și fondul, idee în sprijinul căreia vine și următoarea concluzie: „Numai așa se explică vițiul de care este molipsită viața noastră publică, adică lipsa de orce fundament solid pentru formele dinafară ce le tot primim.”18 Mai mult, românii sunt criticați și pentru faptul că nu înțeleg necesitatea fondului: „Și primejdioasă în astă privință nu e atât lipsa de fundament în sine, cât este lipsa de orce simțire a necesității acestui fundament în public.”19 Demersul maiorescian continuă apoi arătând cum instituțiile, științele sau întreprinderile culturale pe care am încercat să le realizăm întocmai cum le-au văzut românii în țări occidentale sunt în realitate eșecuri. Dar aceasta - fapt de obicei ignorat, deși este prezent și în Discursurile parlamentare maioresciene20 - vizează doar demersurile păturii elitiste a societății românești, nu face referire și la nivelul „poporului de jos”, ceea ce schimbă deja datele problemei: 15 În Titu Maiorescu, Op. cit., II, p. 147. 16 Vezi Ibidem, I, p. 147. 17 Ibidem, I, pp. 147-148. 18 Ibidem, I, p. 148. 19 Ibidem, I, p. 149. 20 „...ne deprindem cu niște formule de cultură care sunt esențiale atmosferei ambiante a țării unde am studiat, dar care sunt adeseori cu totul nepotrivite cu starea actuală și uneori cu chiar cu natura poporului român” - rostea Maiorescu de la tribună. V. Titu Maiorescu, Discursuri parlamentare cu priviri asupra desvoltării politice a României sub domnia lui Carol I, vol. 3 (1881-1888), Editura Socec, București, 1899, p. 199. 334 „Dar în realitate toate aceste sunt producțiuni moarte, pretenții fără fundament, stafii fără trup, iluzii fără adevăr, și astfel cultura claselor mai înalte ale românilor este nulă și fără valoare, și abisul ce ne desparte de poporul de jos devine din zi în zi mai adânc. Singura clasă reală la noi este țăranul român, și realitatea lui este suferința, sub care suspină de 21 fantasmagoriile claselor superioare.”21 De ce insistă aici asupra „abisului” ce desparte elitele, cu spiritul lor corupt de mirajul civilizației, de poporul cu un spirit - putem lesne bănui, dacă ducem până la capăt relația opozitivă - încă latent, dar real și autentic? Explicația se ivește tocmai în momentul în care observăm că alimentată de acest spirit se naște „direcția nouă”. Mai mult, nu doar că deplânge împrumutul unor forme nefuncționale, ci Maiorescu își exprimă chiar teama de faptul că formele vor denatura fondul românesc latent, atrăgând treptat și fondul străin: „Ca să mai trăim în modul acesta este cu neputință. Plângerea poporului de jos și ridicolul plebei de sus au ajuns la culme. Pe de altă parte, prin înlesnirea comunicărilor, vine acum însăș cultura occidentală la noi, fiindcă noi nu am știut să mergem înaintea ei. Sub a ei lumină biruitoare va deveni manifest tot artificiul și toată caricatura «civilizațiunii» noastre, și formele deșerte cu care ne-am îngâmfat pănă acum își vor răzbuna atrăgând cu lăcomie 22 fondul solid din inima străină.” [s.n.]22 E adevărat, citatul anterior nu strălucește prin elocvență. Pe de o parte conține admirația față de civilizația avansată a țărilor europene, în comparație cu care noi avem doar o caricatură, pe de altă parte vorbește de teama că formele goale aduse vor atrage - repet - și fondul din care provin, iar criticul deplânge acest din urmă fapt, ca dovadă că imediat și întrebă pe tonalitatea disperării și nu fără substanțial retorism dacă mai e vre-o șansă de scăpare: „Mai este oare timp de scăpare? Mai este oare cu putință ca o energică reacțiune să se producă în capetele tinerimii române și, odată cu desprețul neadevărului de pănă acum, să deștepte voința de a pune fundamentul adevărat acolo unde se află astăzi numai pretenții iluzorii?”23 Insist aici, chiar sacrificând orice trăsătură pozitivă a stilului printr-o repetare pe cât de supărătoare pe atât de necesară, asupra ideii că Maiorescu nutrea teama că formele străine vor putea denatura un fond românesc implicit, întrucât tot Ciprian Șiulea dă cuvintelor formele deșerte cu care ne-am îngâmfat pănă acum își vor răzbuna atrăgând cu lăcomie fondul solid din inima străină o interpretare care mi se pare adecvată sensului vizat de Maiorescu, dar tocmai prin aceasta exegetul cade în contradicție: „Comunicarea din ce în ce mai intensă cu Occidentul va expune ridicolul formelor românești care îi carichează cultura, dar această simplă punere în contact a originalului și a copiei bastarde nu va avea automat efectul corectării celei de a doua. Dimpotrivă, spune Maiorescu, FFF [„formelor fără fond” - n.n.] sînt deja un principiu autonom, un cerc vicios ce 24 se hrănește din însăși funcționarea lui (...).”24 Contradicția e tocmai față de cuvintele prezente în cartea sa cu doar două pagini infra, prin care e exprimată concluzia că Maiorescu nu și-a propus deloc să cenzureze formele complet lipsite de fond, adică tocmai pe acestea care constituie „un cerc vicios” atât de virulent combătut în articolul maiorescian. Iată că a doua eroare de care vorbeam și-o 21 În Titu Maiorescu, Opere, II, ed. cit., p. 151. 22 Ibidem, I, pp. 151-152. 23 Ibidem, I, p. 152. 24 În Ciprian Șiulea, Op. cit., p. 84. 335 „recunoaște” oarecum, implicit, Ciprian Șiulea însuși - atâta timp cât nu a semnalat vreo ruptură sau o schimbare de optică în viziunea maioresciană, punând totul însă, cu oarecare precauție, pe prezumtiva neglijență oratorică deformatoare: „Că Maiorescu a exagerat sau simplificat lucrurile în Critice este foarte probabil. Ce pare însă imposibil este ca ele să fie interpretate altfel ca o apărare lipsită de orice echivoc a acestor valori europene, ca o încercare de promovare în România a conținuturilor lor cel mai propriu.”25 Să recapitulăm însă. Când critică direcția greșită a culturii române, Maiorescu spune că ea constă în aducerea unor forme culturale clădite pe baza unui fond diferit de cel românesc, pe care românii nu l-au înțeles și ca atare formele respective nu funcționează adecvat, ci denaturează ideea de civilizație, astfel că suntem prinși în mrejele neadevărului. Neadevărul se traduce deci: falsitatea unei civilizații care nu se construiește pe baza propriilor valențe, adică prin lucrarea propriului fond. Dar în articolul în care constată direcția pozitivă a literaturii române, ca parte a culturii specifice, același Maiorescu stabilește că principiul viabil al acestei direcții noi este tocmai crearea de forme culturale pe baza fondului autohton, a cărui întrupare o găsește la nivelul spiritului „poporului de jos”, pe care îl transpun artistic creatorii valoroși folosind limba care conține de asemeni același spirit. Or aici avem tocmai ceea ce putem numi „teoria formelor cu fond” și adevărul pentru care pledează criticul. Rămâne totuși încă o problemă care trebuie rezolvată: De ce criticul îndreaptă România înspre civilizația apuseană, dar pe calea manifestării spiritului românesc, creând atâta derută în rândul exegeților? Explicația nici nu este chiar atât de complicată pe cât pare, atâta doar că a fost mult mai lejer de observat simpla inadvertență, cu atât mai mult cu cât Călinescu a și dat tonul acuzelor de superficialitate a lui Maiorescu26. Într-adevăr, ar fi fost necesare niște lămuriri. În lipsa lor însă, nu ne rămâne decât să căutăm soluții pe cale hermeneutică. Și un astfel de demers ne va conduce la concluzia că, în fond, nu e vorba de niciun antagonism - și semnalez acum că aceasta e principala sursă a tuturor exagerărilor exegetice privitoare la încadrarea criticului în tabăra conservatoare și a tradiționaliștilor, respectiv, în cea liberală și a europeniștilor. Iată și argumentele. Să observăm că spiritul românesc sau fondul autohton îl consideră aflat în stare de latență la nivelul „poporului de jos” prin care înțelege în general țărănimea. Aceasta în timp ce elitele sunt fie intoxicate de spiritul balcanic, fie seduse de civilizația europeană superioară, dar pe care nu o înțeleg în profunzime. Tocmai de aceea salvarea o vede pe calea iluministă -în sensul ridicării maselor din ignoranță și al resuscitării valenței civilizaționale pe care o au genuin -, singura care poate dezvălui adevărul și poate crea premisele activării fondului românesc, original, capabil să producă și forme culturale similare în gradul de civilizație cu cele occidentale27. Putem acum afirma că civilizația occidentală este pentru Maiorescu un etalon la care românii pot ajunge prin mijloace proprii, iar în acest fel integrându-se în familia spirituală 25 Ibidem, p. 81. 26 Cf. George Călinescu, Op. cit., ed. cit., pp. 404 -406. 27 „Ne lipsește activitatea știențifică, cercetări originale în toate ramurile științei sau nu există de loc, sau sunt prea puține și prea puțin îndestulătoare. Dar îndeplinirea acestei lipse nu se poate improviza sau lua în întrepriză de comisii guvernamentale; din contră, toate mijloacele de care dispunem trebuiesc deocamdată la un învățământ mai elementar; școale mai multe și mai bune, profesori din ce în ce mai puțin ignoranți, încetul cu încetul gustul științei deșteptat în tinerime, și apoi speranța că peste câteva generații va începe o mică activitate știențifică originală în mijlocul nostru.” - extras din „Direcția nouă în poezia și proza română”)În Titu Maiorescu, Opere, I, ed. cit., p 183. 336 europeană, altfel spus în alotropia ei. Tocmai în această logică se înscrie antibalcanismul funciar maiorescian, căci spiritul poluat de infiltrațiile „barbariei” orientale este înțeles de el ca având o natură noneuropeană, neputând deci constitui un reper civilizațional pozitiv, cu atât mai mult cu cât este chiar responsabil de înapoierea românilor față de țările occidentale. Important, dacă vrem să-i înțelegem mai întâi lui Maiorescu perspectiva și abia apoi să o aprobăm sau să o respingem, este acum implicitul ideii că românii au ei înșiși o natură europeană, fiind obiectivată în spiritul latent al „poporului de jos”. Totul este deci o chestiune de activare, de trezire din amorțeală a naturii respective, iar mecanismele iluministe tocmai cu acest rol sunt învestite. O confirmare a acestui fapt ne-o oferă tot criticul în „Raportul d-lui T. 28 Maiorescu despre «Poezii populare» de Al. Vasiliu, Aprobat de secțiune la 25 martie 1908”28. Mecanismul civilizării românești, în știuta direcție europeană, apare aici cât se poate de explicit: 1) admiterea ideii că poporul român are, genetic vorbind, o natură spirituală preponderent europeană; 2) recuperarea din trecut a crâmpeielor de spirit românesc nealterat, prin investigarea creației populare, în virtutea considerentului că la acest nivel este păstrat în stare latentă fondul neaoș - 3) creație de forme pe baza acestui fond sănătos („după firea neamului nostru”), admițând și forme europene compatibile cu acest fond („altoiri chibzuite”) - 4) un spirit iluminist autentic ce să guverneze întregul proces. Inevitabil deci, un astfel de proces va avea ca rezultat, în viziunea maioresciană, atingerea standardelor civilizaționale caracteristice țărilor europene avansate. Observăm acum că autohtonismul lui Maiorescu este perfect compatibil cu europenismul implicat în viziunea sa, atâta timp cât prin Europa înțelege o familie de spirite afine - și tocmai spre această idee ne conduce atunci când, în „Neologismele” (1881), consideră că limba este depozitarul spiritului etnic iar îmbogățirea limbii române trebuie realizată prin intermediul franțuzismelor și italienismelor, nu prin cel al germanismelor, căci 29 primele sunt mai apropiate naturii intime a limbii române29. Dar și împrumutul neologic îl acceptă doar dacă „ne lipsește cuvântul în limba de pănă acum, iar ideea trebuie neapărat să fie introdusă”, aceasta tocmai pentru că - mai ales în cazul germanismelor ce desemnează noțiuni abstracte ieșite dintr-o filozofie „cu idealismul ei mai eretic și cam pierdut în nori, dar care nu se potrivesc de loc cu inteligența mai realistă, mai plastică a geniului limbei române” - „a introduce cu sila asemenea forme de gândiri străine într-o limbă însemnează a-i slăbi elementul ei specific național”. Cu atât mai semnificativă ne apare aici împotrivirea față de germanisme, cu cât educația germană a criticului a fost repede considerată un indiciu cert al germanofiliei sale. În realitate însă, germanofilia îi era, totuși, destul de temperată, oricum, mult sub forța sentimentului național30. Și dacă până aici ceea ce am numit natura europeană a spiritului românesc autentic, la fel ca alotropia spirituală europeană, se regăsesc doar implicit în cuvintele criticului, iată și o exprimare mai elocventă, dintr-o disertație în care demonstrează necesitatea studiului limbii latine în gimnaziu: 28 „În această culegere găsim parcă oglinda cea mai caracteristică și credincioasă a întunecării, a pipernicirii, a decăderii sufletului țărănesc, paralel cu decăderea fizică și economică. Din cetirea ei cu durere simți ce trebuie să fi fost țăranul pe vremea unui Mircea și a unui Ștefan-Vodă. Pe atunci trupul îi era trup, sufletul suflet, pământul din belșug, vitele vestite în putere și frumusețe - și cântecul pe aceeași măsură. Acum trebuie să ne mulțumim cu crâmpeie de ale trecutului, cu ajutorul cărora prin altoiri chibzuite și răbdătoare îngrijiri să ne îndrumăm iarăș către o viață mai deplină și o sănătoasă renaștere în toate direcțiile, după firea neamului nostru.” - Ibidem, II, p. 542. 29 Ibidem, I, p. 411. 30 E vorba de studiul lui Lucian Boia, intitulat „Germanofilii”: elita intelectuală românească în anii Primului Război Mondial, Ed. Humanitas, București, 2009. 337 „Din cele spuse rezultă: limba latină, având gramatica cea mai riguroasă, având o întindere de sferă care poate îmbrățișa toate părțile inteligenței, având, în fine, obiectivarea antică, este studiul fundamental al gimnaziului, nu numai ca studiu teoretic, ci chiar în privința morală, și este totdeodată modelul care ne arată cum instrucțiunea și educațiunea se întăresc una prin alta. La acest merit principal și decisiv al numitului studiu mai vin ca nouă merite că este deja admis în instrucțiunea popoarelor civilizate și că, prin urmare, formează 31 astăzi o rădăcină comună a întregei culturi europene etc.” [s.n.]31 Limba română, deci, ca limbă de origine latină nu poate fi străină, odată cu spiritul etnic, de rădăcina culturii europene. Prin urmare, mersul firesc al românilor înspre Occident este inevitabil în condițiile în care se eliberează de impuritățile balcanice și își activează energia spirituală genuină, singura creatoare de fond autentic. Un maiorescian ca Mihail 32 Dragomirescu, va continua mai târziu aceeași idee, transferând-o în sens doctrinar estetic32. Iar un astfel de fond nu poate fi, în viziunea maioresciană, altfel decât similar oricărui popor european neolatin. Acesta este adevăratul chip al europenismului maiorescian, în accepția sa culturală. O privire asupra Discursurilor parlamentare ale criticului, care stau la temelia exegezei lui Ciprian Șiulea, dezvăluie că se înscriu în aceeași linie ideologică tocmai prezentată, dar cred că au fost abordate de Ciprian Șiulea pornind de la premise false. Prima astfel de premisă este constituită de înțelegerea teoriei maioresciene prin prisma unei percepții asupra conservatorismului ce îl privește strict în ipostaza sa radicală, tratat drept ideologia care se opune progresului, apanajul liberalismului: „Iată așadar, din nou, un Maiorescu mai degrabă progresist decât conservator, adept al unor schimbări al căror principiu rezidă în viitor, nu în trecut, încercând să impună conținuturile învățământului contemporan al Europei (dar nu sânt și conținuturile niște forme, 33 mai ales în știința formatoare a pedagogiei?).33 Conservatorismul maiorescian nu este definit de obsesia păstrării intacte a stării trecutului. Conservatorismul, în general, de altfel, ca toate doctrinele politice, are ca miză tot progresul sau modernizarea societății, dar asigurând dăinuirea valorilor spirituale care au clădit și definesc societatea respectivă. Se deosebește de liberalism tocmai prin intenția progresului pe calea manifestării valenței creative a așa-numitului patrimoniu național (valoare colectivă), în timp ce liberalismul face apologia progresului pe calea asigurării condițiilor de manifestare a libertății creatoare individuale (valoare individuală), ceea ce presupune și posibilitatea înlocuirii în orice moment a valorilor existente cu altele noi, considerate mai evoluate. Că liberalismul nu-și face un scrupul din recunoașterea fondului (colectiv) ce generează formele prin forța creativității (individuale, dar în acord cu fondul, cu colectivitatea), dă, în ceea ce ne privește acum, diferența esențială între cele două doctrine. Iată de ce teoria formelor fără fond, în înțelesul pe care tocmai l-am deslușit, este eminamente conservatoare, nicidecum liberală. O altă premisă falsă este de asemeni înțelegerea teoriei formelor fără fond din perspectiva scoaterii lui Maiorescu de sub încorsetările tradiționalismului atâta timp cât el este un adept al modernizării: 31 Pentru ce limba latină este chiar în privința educațiunei morale studiul fundamental în gimnaziu?, în „Anuarul Gimnaziului și Internatului din Iași pe anul scolastic 1862-1863”, reprodus în Titu Maiorescu, Opere,II, ed. cit., pp. 271-296. Citatul dat se regăsește la p. 269, § 10. „Rezumat și concluziuni”. 32 Cf. articolul său, „Adevăr și naționalism sau Arta și cultura”, în „Falanga, nr. 20/1927. 33 În Ciprian Șiulea, Op. cit., p. 91. Ideea se reia și la pagina 96, la fel de concludent. 338 „În aceste limite însă, Maiorescu promovează reformele la viteza maximă la care durabilitatea lor nu e periclitată. Nu este nicidecum un tradiționalist. Acuzația este absurdă, întrucât nu există nicăieri în textele lui acea prețuire a trecutului în dauna prezentului și viitorului. [...] Maiorescu este un susținător de o rară consecvență și intensitate al europenizării-modernizării României, pus în situația de a pleda pentru unele valori europene, precum drepturile omului sau legea ca fundament al statului, inclusiv împotriva liberalilor, singurii progresiști reputați ai epocii (...).”34 Nici tradiționalismul, cu care limbajul comun confundă și conservatorismul, nu cred că este folosit aici, în sensul său cel mai adecvat. Maiorescu nu ar fi deci tradiționalist pentru că nu ar prețui trecutul în dauna prezentului și viitorului. Într-adevăr, Maiorescu nu prețuiește trecutul în detrimentul prezentului și viitorului, ci tocmai îl pune la lucru în folosul lor, întrucât din trecut (limba română formată, sub aspectul „spiritului” său, în timp, spiritul românesc consolidat în timp etc.) vine fondul autohton (cât a fost el de supus barbariei orientale), iar pornind de la acest fond vrea să construiască viitorul pentru a se integra în Europa, absorbind, atât cât fondul autohton nu este lezat, înrâurirea ei.Cu toate acestea, într-adevăr, Maiorescu nu este totuși un tradiționalist, dar nu din motivul oferit de Ciprian Șiulea, ci strict în înțelesul „tradiției” românești asupra conceptului. Tradiționalismul românesc își are principiul fundamental în exaltarea latenței valorii spirituale a poporului, exact ca în cazul lui Maiorescu. Diferența survine însă atunci când observăm concentrarea exacerbată a tradiționalismului asupra componentei arhaice a culturii românești, reflectată plenar în folclor și în ortodoxie, dorind ca evoluția să se realizeze strict în direcția dictată de predispozițiile acestei componente și nemaifăcând o literă de lege, cum făcea Maiorescu, din înscrierea inerentă a arhaicității românești în alotropia europeană. Odată cu aceasta, accepția românească a tradiționalismului închide tocmai porțile intrării componentei occidentale în celulele culturii române, adică pe cele lăsate de Maiorescu deschise. Confirmarea ideii o avem în faptul că tradiționalismul era la noi considerat o reacție antimodernistă, adică împotriva asimilării culturii europene moderne. Deci, Maiorescu pledează pentru propensiunea componentei arhaice a culturii românești spre culturile occidentale, în variantele lor moderne, având încredere că această componentă poate produce forme similare sau afine celor europene, ca grad evolutiv și funcțional. Cât despre deja adusele forme europene, ele mai pot folosi doar pe post de catalizator. Tocmai din acest motiv Maiorescu nu este „tradiționalist”. Altfel, cum i-am cataloga pe antibonjuriștii a căror tradiție pe care o apărau era mai degrabă dependentă de componenta balcanică35? În cazul lor conservatorismul nu mai este identic cu tradiționalismul, în accepția menționată. Să observăm de asemeni că, dacă acceptăm ideea constituirii spiritualității românești prin concurența sau prin participarea a trei componente fundamentale (arhaică, balcanică și occidentală), adică dacă lărgim aria a ceea ce poate fi înțeles drept tradiție cu încă două componente36, Maiorescu devine un tradiționalist foarte ... „original” tocmai prin aversiunea lui față de balcanitate și, de fapt, prin incompletitudinea lui. Cât despre amintiții antibonjuriști, devin și ei în acest fel niște tradiționaliști mărginiți, cantonați strict în 34 Ibidem, p. 128. 35 Cf. George Călinescu, Op. cit., p. 195. 36 C. Dobrogeanu-Gherea, singurul adversar maiorescian de calibru, avea să precizeze faptul că adevărata tradiție românească include deja și elementele culturale asimilate din țările europene, ceea ce implică schimbarea opticii asupra ideii de tradiție culturală, în sensul în care aceasta ar include deja două componente fundamentale, arhaică și occidentală, socialistul Gherea manifestându-și opțiunea pentru valorificarea preponderent a celei de-a doua, dar admițând-o pe prima drept catalizator - în D. Panu asupra criticei și literaturii, reprodus în C. Dobrogeanu-Gherea, Studii critice, Ediție îngrijită de George Ivașcu, E.P.L., București, 1967, p. 621. 339 valorizarea componentei balcano-fanariote, cam la fel de mărginiți - din punct de vedere al perspectivei, nu din cel creativ sau valoric - ca cei cantonați în extaza lor față de arhaicitate. Putem acum concluziona că eșafodajul exegezei lui Ciprian Șiulea este tot pe atât de eronat pe cât îl consideră și el - iar acum trebuie spus că dreptatea este și de partea lui - pe al celor care fac din Maiorescu un tradiționalist (în accepția „tradițională” a termenului) ajuns 3"7 chiar în cadrele autarhismului, astfel că a fost găsit și precursor tocmai al legionarismului37. Păcatul nici nu ar fi atât de mare - în definitiv, prin dialog și polemică se clarifică fenomenele foarte complexe și derutante - dacă această interpretare n-ar fi fost preluată fără rezerve în Istoria manolesciană, care deschide astfel, prin audiența pe care o conferă, porțile propagării unei imagini deformate a teoriei maioresciene la publicul foarte larg, producând totodată și confuzie în demersul de înțelegere a grupării junimiste. Bibliografie minimală: BOCANCEA, Cristian, Istoria ideilor politice de la antici la moderni, Ed. Polirom, Iași, 2002 BOIA, Lucian, „Germanofilii”: elita intelectuală românească în anii Primului Război Mondial, Ed. Humanitas, București, 2009 BURLACU, Doru George, Revenirea la Maiorescu (1963-1993), Editura Dacia, Cluj-Napoca, 1997 CĂLINESCU, George, Istoria literaturii române de la origini până în prezent: Ed. a II-a, revăzută și adăugită, ediție și prefață de Al. Piru, Ed. Minerva, București, 1982 DOBROGEANU-GHEREA, C., Studii critice, Ediție îngrijită de George Ivașcu, E.P.L., București, 1967 DRAGOMIRESCU, Mihail, „Adevăr și naționalism sau Arta și cultura”, în „Falanga, nr. 20/1927 IBRĂILEANU, G., Opere, 1, Ediție critică de Rodica Rotaru și Al. Piru, Prefață de Al. Piru, Ed. Minerva, București, 1974 MAIORESCU, Titu, Discursuri parlamentare cu priviri asupra desvoltării politice a României sub domnia lui Carol I, vol. 3 (1881-1888), Editura Socec, București, 1899 MAIORESCU, Titu, Opere, Vol. I, Ediție, note, variante, indice de Georgeta Rădulescu-Dulgheru și Domnica Filimon, Studiu introductiv de Eugen Todoran, Editura Minerva, București, 1978 MAIORESCU, Titu, Opere, Vol. II, Ediție, note, variante, indice de Georgeta Rădulescu-Dulgheru și Domnica Filimon, Studiu introductiv de Eugen Todoran, Editura Minerva, București, 1984 MAIORESCU, Titu, Opere, Vol. III, Ediție, note, variante, indice de Georgeta Rădulescu-Dulgheru și Domnica Filimon, Studiu introductiv de Eugen Todoran, Editura Minerva, București, 1988 MANOLESCU, Nicolae, Istoria critică a literaturii române. 5 secole de literatură, Paralela 45, Pitești, 2008 MARINO, Adrian, Pentru Europa. Integrarea României. Aspecte ideologice și culturale, Editura Polirom, Iași, 1995 37 Cf. Adrian Marino, „Din istoria teoriei «formă fără fond»”, în vol. Pentru Europa. Integrarea României. Aspecte ideologice și culturale, Editura Polirom, Iași, 1995. 340 MORARU, Cornel, Titu Maiorescu: monografie, antologie comentată, receptare critică, Colecția „Canon”, Editura Aula, Brașov, f.a. MUNGIU-PIPPIDI, Alina (coord.), Doctrine politice. Concepte universale și realități românești, Editura Polirom, Iași, Societatea Academică din România, 1998 Z. ORNEA, Junimea și junimismul, Editura Eminescu, București, 1978 POPESCU, Titu, Specificul național în doctrinele estetice românești, Editura Dacia, Cluj-Napoca, 1977 SCHIFIRNEȚ, Constantin, Formele fără fond: un brand românesc, Comunicare.ro, București, 2007 ȘIULEA, Ciprian, Retori, simulacre, imposturi. Cultură și ideologie în România, Ed. Compania (AltFel), București, 2003 341 IMAGINEA TORȚIONARILOR ÎN MEMORIALISTICA DETENȚIEI COMUNISTE Drd. Hristina E. POPA Universitatea ,,Petru Maior”, Tg.-Mures În memorialistica detenției comuniste torționarii sunt prezentați ca lipsiți de suflet, considerându-se invincibili, încercând să le dovedească deținuților politici supremația lor. În închisoare ei reprezintă divinitatea, ei au drept de viață și de moarte asupra deținuților. Călăii ar putea fi astfel încadrați în trei tipologii: „Lordul”, „Bruta” și „Samariteanul”. Cuvinte-cheie: memorialistică, torționar, detenție Detenția a reprezentat etapa finală în evoluția sistemului punitiv. La sfârșitul secolului al XVIII-lea și începutul celui de-al XIX-lea s-a găsit un mijloc sigur de a pedepsi infractorii prin privarea de libertate. Acest mod de pedepsire are ca scop controlul asupra trupurilor și zvâcnirilor de libertate ale celor pedepsiți, dar și uniformizarea programului și a gesturilor lor: „Pe pragul dintre două secole, o nouă legislație definește puterea punitivă drept o funcție generală a societății, ce se exercită în același fel asupra tuturor membrilor săi și în care fiecare este egal reprezentat; însă, promovând detenția la rangul de pedeapsă prin excelență, această legislație introduce proceduri de dominație proprii unui anumit tip de putere. O justiție ce se pretinde <egală>, un aparat judiciar ce se vrea <autonom>, dar care e învestit cu disimetriile aservirilor disciplinare - aceasta e zodia sub care s-a născut închisoarea”.1 Privarea de libertate are rolul de a-i pedepsi pe cei care au încălcat legile, dar și de a-i transforma, de a-i educa, de a-i cuminți, de a-i dresa. Deci, are dublu rol: punitiv și corigibil; ea îl obligă pe deținut să plătească pentru greșelile comise, dar și să-și schimbe conduita morală și socială. Însă într-un regim totalitar, așa cum este cel comunist, care urmărește subordonarea individului entității colective a partidului, lucrurile se nuanțează. Detenția își păstrează rolul de a pedepsi, dar rolului corigibil îi crește importanța. Oamenilor care pătrund după gratii datorită opunerii în fața regimului politic li se aplică un tratament diferit față de pușcăriașii de drept comun. Deținuții politici sunt pedepsiți, în primul rând, pentru curajul de a se împotrivi conducătorilor țării. În închisoare ei trebuie să plătească pentru această îndrăzneală, dar și să le fie anihilate ideile care ar putea provoca o nouă tentativă de punere la îndoială a „beneficiilor” comunismului. Nietzsche afirma că rolul pedepsei este de a-l face mai bun pe cel care pedepsește. Cum e posibil așa ceva dacă anchetatorii creează probe false, iar gardienii pedepsesc fapte necomise? Cei care se ocupă de urmărirea, arestarea, interogarea (stropită cu sângele anchetatului), acuzarea și pedepsirea deținuților se transformă din reprezentanții legii în călăi fără sentimente și gânduri proprii, programați să-i distrugă fizic, psihic și moral pe „dușmanii poporului”. Comunismul a vrut să dreseze poporul; el a încercat (și în nenumărate cazuri a și reușit!) să convingă atât populația „liberă', cât și pe cei încarcerați să execute fără a gândi toate ordinele venite de la Partid. Prin dresaj „întreaga activitate a individului disciplinat trebuie ritmată și susținută prin ordine a căror eficiență se 1 Michel Foucault, A supraveghea și a pedepsi: nașterea închisorii, Ediția a 2-a, traducere din lb. franceză, postfață și note de Bogdan Ghiu, Editura Paralela 45, Pitești, 2005 bazează pe concizie și claritate; ordinul nu trebuie explicat și nici măcar formulat; trebuie și e suficient să declanșeze comportamentul dorit. (...) Plasarea corpurilor într-o mică lume de semnale cărora le corespunde un răspuns obligatoriu și numai unul: tehnică de dresaj ce <exclude în chip despotic orice fel de reprezentare, ca și cel mai mic murmur>”.2 Utilizând din plin mesajele subliminale și forța, s-a încercat dresajul total și ireversibil. În închisorile comuniste agenții sistemului opresiv se loveau, însă, de nerespectarea ordinelor deținuților politici care, deși erau captivi între pereți claustranți ai celulei, refuzau să își lase mintea și sufletul controlate, dresate. În cărțile de memorii care relatează întâmplările din perioada detenției comuniste deținuții politici devin din răufăcători, din infractori, victime ale unui sistem totalitar opresiv, bazat pe nedreptate și pe încercarea de anihilare a tuturor opozanților. Observăm, astfel, existența conflictuală, antagonică a două tabere: cea a deținuților-torturați și cea a torționarilor. Maria Hulber afirma: „Privirea îndreptată spre agenții sistemului de represiune este unidirecțională, întotdeauna dinspre evocator spre anchetator, torționar sau gardian. Relațiile dintre cei din urmă sunt puțin nuanțate în scrieri, întrucât deținuților nu li se divulgă nimic despre acest aspect și numeroase informații le sunt interzise. Legea secretului împiedică pătrunderea scrutătoare în miezul lumii care se devoalează treptat numai prin intermediul relațiilor cu deținuții. Totuși, se produc breșe ce permit memorialiștilor să întrevadă dincolo de exteriorul unor firi colțuroase și insensibile în fața suferinței umane: semne discrete de omenie, gesturi neașteptate sau dialoguri succinte ce dezvăluie o fațetă diferită de o manifestarile inumane cotidiene.”3 Asta nu-i împiedică, însă, pe torționari să se considere invincibili, încercând să le dovedească deținuților că în închisoare ei reprezintă divinitatea, ei au drept de viață și de moarte asupra lor. Călăii ar putea fi încadrați în trei tipologii: Lordul, Bruta și Samariteanul. Lordul este un titlu care desemnează, în primul rând, apartența la un grup social superior, ținuta de înaltă clasă. În perioada feudală lordul desemna un rang aristocratic. Acesta deținea controlul asupra pământului și al oamenilor care se aflau în zona sa de influență, el fiind proprietarul unui ținut geografic, iar în zilele noastre acest apelativ este folosit ca titlu onorific. Lordul-anchetator și lordul-gardian consideră închisoarea sau camera de anchetă ținutul lor de drept. Se consideră invincibili și superiori. Activitățile lor favorite sunt manipularea, disimularea, provocarea și lovitura-surpriză. Le place să urmărească efectul produs de atitudinea lor. Tipul Lordului este rece, inteligent, crud, răzbunător, plin de ură și îmbătat de putere. Lordul este cel mai interesant, respectuos (se adresează, de obicei, deținuților cu apelativul „Domnule”), intuitiv, putând fi un adevărat seducător: elegant, rafinat, atent la detalii, obsedat de curățenie (atât de cea personală, cât și de cea care trebuie să rămână în urma schingiuirii) și fin psiholog. Lovitura lui ia prin surprindere victima. Acesta schingiuiește cu zîmbetul pe buze, aplicând cele mai perverse corecții în locurile cele mai sensibile, iar apoi își ia batista parfumată și-și înlătură cu gesturi studiate boabele de transpirație de pe frunte. De asemenea, este maestru al manipulării: „Pe fața-i observăm un zâmbet, care, mai degrabă, e un rânjet, ce-i ascunde viclenia. E rafinat și ne dăm seama de asta. Oamenii nu-i răspund la întrebări sau nu se grăbesc a-i vorbi. (...) Își urmărește victimele, să vadă ce și cum reacționează. Știe ce-i doare pe mulți, dar voia să lovească drept 2 Ibidem, p. 210 3 Maria Hulber, Fețele sistemului represiv în narațiunea memorialistica a detențiilor, în „Familia”, nr. 4, 2010 343 la țintă. (...) Apoi, așa, oarecum indiferent, cu un gest natural, își scoate țigara din gură, de-abia fumată un sfert și o aruncă jos, la câțiva metri de picioarele lui. Țigara încă fumegă, acolo jos, unde fusese aruncată. Sutele de oameni își au ochii îndreptați spre nada întinsă de vicleanul din mijlocul lor.”4 O țigară fumegândă este mană cerească pentru deținuții fumători. Aceștia sunt, de cele mai multe ori, chinuiți de obsesia viciilor de care nu pot scăpa nici în detenție. Astfel, lor le este foarte greu să nu cedeze tentației de a-și satisface nevoile care-i mistuie. De nenumărate ori, torționarii se foloseau de viciile deținuților pentru a obține de la aceștia informații sau pentru a-i transforma în oamenii lor de încredere, în trădători. Lordul își cunoaște scopurile și este capabil să facă orice pentru a și le indeplini. De multe ori apelează la ipocrizie, dăndu-le impresia pușcăriașilor că rolul său este de a le ușura viața în celulă. El își pune masca slujbașului profesionist, care își face corect meseria, dar care, prin propria-i bunăvoință îl poate ajuta pe deținut în schimbul unor declarații care să evidențieze doar ce vrea Lordul. Pentru el oamenii se împart în două categorii: inteligenți și proști. Pe cei inteligenți îi admiră și încearcă să-i controleze, iar pe cei proști îi disprețuiește și-i manipulează. Bruta reprezintă torționarul violent și lipsit de inteligență; este opusul Lordului atât din punct de vedere intelectual, cât și fizic. Dacă primul este inteligent, afișând mereu prospețime, atent la fiecare detaliu, cel de-al doilea este prost, mereu șifonat, duhnind a transpirație sau băutură, nebărbierit, cu o mină nemulțumită, purtând pe umerii săi vânjoși greutățile funcției. El este de obicei vreun fost muncitor necalificat, fără prea multă carte, care era la îndemâna șefilor, iar acum a ajuns să troneze în ținutul întunecat și mizer al pușcăriilor. Este înzestrat cu o gândire limitată, nu suportă să fie contrazis sau luat în derâdere, iar porunca sa trebuie executată de către „mișei și bandiți” în secunda următoare. Are un limbaj trivial, limitat, dar foarte colorat, iar pentru că se grăbește mereu, având lucruri importante de gestionat, abreviază cuvintele într-un mod original: „...tuți morții mă-tii!”, „...tarea!” (executarea!). De asemenea, el folosește un limbaj care-i evidențiază incultura „Băeatule, ai făcut, n-ai făcut, pentru mine ai făcut!”5. Ioan Ianolide analizează în memoriile sale acest tip de temnicer: „Prost și rău. Incult și opac. Labil moral și ros de orgolii. Inferioritate care urăște tot ce e superior. Slugarnic și totuși avid de putere. Un fel de Iudă care-și urăște Mântuitorul tocmai pentru că se simte strivit de divinitatea Lui. Un fel de Smerdiakov, plin de toate complexele de inferioritate, care așteaptă numai însămânțarea ideilor lui Ivan.”6 În scrierile de detenție figura brutei este de cele mai multe ori caricaturizată. Acesta este labil psihic, putând fi foarte lesne manipulat și influențat. De nenumărate ori deținuții îl ironizează, îl ridiculizează, iar acesta nu-și dă seama; este incapabil să perceapă aluziile, să vadă mai mult decât îi oferă perspectiva sa limitată. Este ros de numeroase frustrări și deprimări la care comportamentul său nu ramâne pasiv, el reacționând, devenind furios și agresiv. Frustrările lui își au originea în propriile inferiorități și incompetențe, uneori ele apărând și din cauza discrepanțelor de cultură dintre el și deținut. Pentru că este reprezentantul sistemului totalitar, acesta se consideră o piesă importantă a sa, fără de care sistemul nu ar putea funcționa. Din această cauză imaginea pe care o are 4 Nicu Păun, Muntele suferinței, Institul European, București, 1997, pp. 178-179 5 Ioan Ianolide, Întoarcerea la Hristos, Editura Christiana, București, 2006, p. 68 6 Ibidem, p. 69 344 despre sine este supraevaluată. Deși este ateu, considerându-se unicul reprezentant al divinității în închisoare, el poate deveni foarte superstițios și fricos. Tipul brutei este cel mai docil și fidel reprezentant al sistemului opresiv. Prostia lui nu-l provoca să-și ridice semne de întrebare la comenzile absurde și atroce pe care le primea, iar slugărnicia îl făcea să maximizeze ordinele, preferând să mărească numărul și frecvența pedepselor doar din dorința de a se evidenția în fața șefilor. El este cel mai potrivit pentru rolul de călău deoarece mintea sa îngustă nu este capabilă să analizeze și să judece comenzile venite de la superiorii ierarhici. Deoarece este precum animalul fără rațiune, el poate ucide fără remușcări, neavând trăiri interioare și retrospecții care să-i producă sentimente de culpabilitate. În viziunea lui, cei vinovați sunt cei care dau ordinele, nu cei care le execută, așa cum un pistol nu este vinovat că trimte un glonte spre inima cuiva, ci cel care apasă pe trăgaci este criminalul. El se detașează cu ușurință de orice crimă și atrocitate săvârșite, considerandu-se o armă manevrată de alții în lupta contra „dușmanilor poporului”, a „mișeilor” și „bandiților”: „- Bă, striga el ca scos din minți, pentru copilașii mei sunt gata să vă omor! Dacă Securitatea îmi dă ordin să vă omor, e gata. Securitatea are puterea în mâini și nu scăpați nici morți, bandiților!”7 Într-adevăr, dorința Securității era de a scăpa de incomozii deținuți, dar mulți dintre ei s-au încăpățânat să supraviețuiască, au ales calea luptei pentru supraviețuire care semnifică, în același timp, lupta cu regimul comunist. Samariteanul din pilda lui Iisus Hristos poate fi regăsit și în paginile care evocă perioda detenției comuniste; el se ascunde sub masca vreunui reprezentant al sistemului opresiv, dar nu împărtășeste ideologia comunistă, nu acceptă să-și vândă sufletul pentru un pumn de galbeni. Acesta nu-și pierde umanitatea și sentimentele de dragoste față de aproape, ajutând (pe cât este posibil) fiecare deținut așa cum bunul Samaritean „s-a apropiat de i-a legat rănile și a turnat peste ele untdelemn și vin; apoi l-a pus pe dobitocul lui, l-a dus la un o han și a îngrijit de el.”8 Samariteanul (de exemplu anchetatorul creștinat de Richard Wurmbrand) ocupă locul cel mai nesigur în organigrama penitenciarelor, aflându-se prins între două lumi paralele, cea a gardienilor și cea a deținuților. El are o meserie care, la o primă vedere, îl fac să pară o bestie, dar care îi asigură confortul financiar lui și familiei pe care o are. Acestuia îi este milă de acuzați, îi respectă și încearcă să le facă viața mai ușoară, vorbindu-le frumos, dându-le câte o porție în plus de mâncare, sau reducându-le numărul de bătăi: ”Acum, în noaptea de ajun a sfântului Nicolae, în prag este acea veche cunoștință a mea, gardianul Nistor. Rămân cu ochii îndreptați într-ai lui și atâta pot să exclam: <Nistore!> El tace, se apropie de mine, descuie lacătul de la cătușe și-mi șoptește în mare secret: <Veniți cu mine!> (...) Îmi cere să-mi scot și cizmele. Neputând singur, atât de mult se lipiseră ciorapii de picior și de cizme când se uscaseră, îl văd pe el că se apleacă și îmi scoate, rând pe rând, cizmele. Face un efort, dar reușește. De necrezut, dar iată-mă cu picioarele îndreptate spre gura sobei.”9 Samariteanul este credincios, bun, altruist și are capacitatea intelectuală de a judeca ordinele pe care le primește. El crede în sistemul pe care-l reprezintă, dar este lucid și poate vedea neajunsurile lui, nedreptățile pe care le comite, precum și atrocitățile care distrug vieți omenești. Faptul că ajută detinuții, victimele comunismului, nu-l transformă în trădător, deși 7 Ibidem, p. 67 8 Luca, 10: 34, Biblia 9Ibidem, pp. 62-63 345 nu au lipsit cazurile în care a fost acuzat de trădare și închis pentru că un regim totalitar nu poate accepta decât două căi: ori ești de partea lui, ori ești dușmanul lui. Un alt Samaritean este portretizat de Ion Ioanide în Închisoarea noastră cea de toate zilele; este vorba despre un gardian care își pune libertatea în pericol pentru a-i ajuta pe deținuții politici, cum face plutonierul Ion Dobre de la închisoarea din Pitești: „Pe lângă ajutorul material de neprețuit, pe care l-a reprezentat pentru menținerea rezistenței mele fizice mâncarea și pătura, Dobre mi-a eliminat și întreținut zilnic și moralul, spunându-mi ultimele informații auzite la radio sau dându-mi să citesc Scânteia. Pot spune că în săptămâna aceea de izolare la beci, știindu-l pe Dobre de serviciu, nu m-am simțit chiar așa de singur și lipsit de sprijin. Aveam și eu un înger protector... Un înger care purta uniforma Securității!” 10 Nu de puține ori, prin bunătatea lor, Samaritenii (anchetatori, gardieni sau medici) au salvat oameni de la moarte, dar au și trecut de partea cealaltă a gratiilor, au devenit pușcăriași, fiind acuzați de „colaboraționism cu dușmanii poporului”. Oricum, Samaritenii au reprezent singura gură de oxigem între cei patru pereți întunecoși și sufocanți ai celulei, singura alinare a deținuților care simțeau, datorită lor, că nu li s-a anulat definitiv statutul de om, de ființă care tânjește după o vorbă bună și după o veste de la familia lui cu care-i era interzis să comunice. Aceste trei tipologii de torționari au anchetat, vegheat și supravegheat activitatea deținuților prin vizeta fiecărei celule. Unii erau mai permisivi, înțelegând nevoile lor, dar alții doreau cu ardoare să le aplice corecții fizice și umilințe permanente pentru a-și arăta puterea de netăgăduit și pentru a urca în preferințele mai-marilor regimului comunist. Deși marea majoritate a torționarilor nu au fost trași la răspundere de societatea postdecembristă, aceștia, chiar dacă au fost iertați, uitați nu vor fi niciodată de foștii deținuți politici; nimeni nu va putea șterge din memoria lor nedreptățile făcute, ura, foametea, frigul și schingiuirile din închisoare. Publicarea memoriilor de detenție are un scop justițiar deoarece „Memoria atâtor drame pe care le-au trăit românii ar trebui să ne invite la a trăi și retrăi lucid și permanent această tragedie, ca pentru neuitare (...). Cine își uită trecutul și prezentul nu are dreptul nici la viitor și nici la neuitare, decât poate la rușinoasa soartă a sclavului ce s-a vândut pe sine. (...) O amnezie acceptată din falsă toleranță sau dintr-un tot atât de fals și imbecil ecumenism înseamnă uitarea demnității și îngroparea adevărului (...).”11 BIBLIOGRAFIE: Cesereanu, Ruxandra, Gulagul în conștiința românească, Memorialistica și literatura închisorilor și lagărelor comuniste, Editura Polirom, Iași, 2005 Cesereanu, Ruxandra (coord.), Caietele Echinox - vol. 15, Memoires de prison, Fundația Culturală Echinox, Centrul de Cercetare a Imaginarului, Cluj-Napoca, 2008 Foucault, Michel, A supraveghea și a pedepsi, , Ediția a 2-a, traducere din lb. franceză, postfață și note de Bogdan Ghiu, Editura Paralela 45, Pitești, 2005 Foucault, Michel, Puterea psihiatrică, Editura Idea design & Print, Cluj Napoca, 2006 Nireștean, Aurel & Ardelean, Mihai, Personalitate și profesie, Editura University Press, Tîrgu-Mureș, 2001 Păun, Nicu, Muntele suferinței, Institul European, București, 1997, pp. 178-179 Ianolide, Ioan, Întoarcerea la Hristos, Editura Christiana, București, 2006, p. 68 10 Ion Ioanid, Inchisoarea noastră cea de toate zilele, Editura Albatros, București, vol. 2, p. 355 11Tertulian Langa, Trecând pragul tăcerii, Editura Galaxia Gutenberg, 2009, p 14 346 Ioanid, Ion, Inchisoarea noastră cea de toate zilele, Editura Albatros, București, vol. 2, p. 355 Langa, Tertulian, Trecând pragul tăcerii, Editura Galaxia Gutenberg, 2009 Wurmbrand, Richard, Cu Dumnezeu în subterană, Ed. Stephanus, București, 2007 Biblia Hulber, Maria, Fețele sistemului represiv în narațiunea memorialistica a detențiilor, în „Familia”, nr. 4, 2010 347 CEREBRALIZAREA EROSULUI Drd. Ioana LASLO (NEMEȘ) Universitatea „Petru Maior”, Târgu-Mureș De poeta Nina Cassian se ține ca umbra reproșul de a fi unul dintre condeierii aserviți literaturii oficiale, propagandistice. O altă imputare mai agresivă este ancorarea lirismului în zonele glaciale ale cerebralității. Astfel, după ce își exersase luciditatea în auto-cenzură, Nina Cassian primește din partea criticilor titulatura de poetă a pasiunilor cerebralizate, formulare ce reține controlul rațional aplicat impulsurilor sentimentale și comentarea lucidă a pasiunilor. Profund obiectivată, poeta manifestă rigurozitatea omului de știință în predarea disciplinei amorului: nu trăiește cu intensitate iubirea, ci o analizează; nu savurează jubilația simțurilor, ci o examinează. Așadar, orgoliul lucidății face lirica Ninei Cassian o monografie exhaustivă a dragostei. Cuvinte-cheie: monografie a dragostei, impersonal, cerebralizare,auto-cenzurare De poeta Nina Cassian se ține ca umbra reproșul de a fi unul dintre condeierii aserviți literaturii oficiale, propagandistice. O altă imputare, mai agresivă și contestatară, este ancorarea lirismului în zonele glaciale ale cerebralității. Astfel, după ce își exersase luciditatea în auto-cenzură, Nina Cassian primește din partea lui Eugen Simion titulatura (recunoscută de majoritatea criticilor literari) de „poetă a pasiunilor cerebralizate”1, formulare ce reține cenzura rațională aplicată emoțiilor sau comentarea strictă a pasiunilor. Că notează cu detașare dramele pasionale, anexând complemente conștiente erosului, observă și Daniel Dimitriu în lucrarea cu titlu simbolic Ares și Eros: „Bisturiul de platină cu care se încearcă chirurgia adevărului”2, luciditatea determină „o cenzură cerebrală care, în niciun caz, nu domolește impulsurile sentimentale, dar, cu siguranță, creează pentru ele o ambianță de o puternică obiectivare”3: „Eu știu că dimensiunea ta dă adevărata cunoaștere,/ așa cum în unele dup-amieze,/ când exuberanța luminii a trecut/ și seara ambiguă e încă departe,/ totu-i uimitor de precis și de curat,/ uimitor de intens și de nou.” (Odă lucidității, Respirația oceanului) Se pare că luciditatea conduce pasiunea spre cote nebănuite, după cum conștiința durerii ridică durerea până la paroxism. De la primele manifestări, lirica Ninei Cassian „apare devorată de spirit”4, însă, în accepția - recunoscută de Daniel Dimitriu - mai puțin riguroasă a termenului, cea de bel esprit, adică de „bun gust, ingeniozitate și rafinament, strălucire comportamentală, toate afișate în termeni eleganți, ușor afectați.”5 Pe de altă parte, Gheorghe Grigurcu recunoaște drept bizară această „dispoziție a lucidității prozaice, a explicitării, deci o utopie a îmbrățișării directe a existenței”6, motivabilă numai prin „neîncrederea secretă în puterile de seducție ale 1 D. Dimitriu, Ares și Eros, Iași, Editura Junimea, 1978, p. 107. 2 Idem, p. 105. 3 Ibidem. 4 D. Dimitriu, op. cit., p. 105. 5 Ibidem. 6 Gh. Grigurcu, Teritoriu liric, București, Editura Eminescu, 1972, p. 113. artei”, ce „îi subminează adesea textele, ca niște galerii de cârtițe ivindu-se când te aștepți mai puțin, sub straturile de flori”7 8. Teritoriul liric i se pare criticului „sechestrat de un fel de o secheresse d'âme” , exprimând metaforic absența sentimentelor vii și a trăirilor autentice. Părerilor critice anterioare, pentru care luciditatea este cartea jucată intens de poetă, în defavoarea unei intimități debordante, nestăvilite, Ovid S. Crohmălniceanu le opune rezistență cu versuri „purtate de o adevărată hulă pasională, ridicându-se adesea la frenezia senzorială cea mai vibrantă”9: „Am visat azi-noapte sărutări/ Câmpuri de garoafe zdrențuite./ Soarele cu zveltele-i cuțite/ Înjunghiase cele patru zări. / Sânge picura pe sărutări...” (Patima, Vârstele anului) Să aducem în continuare însăși mărturia poetei care statuează funcția lucidității în poem, în împerecherea cu pasiunea, într-o formulă a erotismului cerebral: A fost odată un debut al aventurii. Nu mai știu anul, decorul, temperatura care l-a declanșat. Îmbătătoare ignoranță. Suavă dezinteresare.(...) Ce pot să explic? Respirând, gâfâind, mereu lacom de aer, versul mă târăște după sine în timp ce-l târăsc, și nu-i refuz nici strigătul, nici sentința, nici joaca, nici șoapta, nici rânjetul, nici elocventa muțenie. Fericită sunt când intonez, la o zare genuină, un cântec pur, dar și când mă călăuzește prin fumegoase și complicate păduri, sclipind, ochiul verde al obsesiei. Elogiile, contestările? Nu m-au împrietenit cu eternitatea, nu m-au certat cu ea. Aventura continuă - și eu tot nu știu. Nu știu cât a mâncat timpul din mine ca să-și hrănească abstracția, nu știu cât m-am înfruptat din el ca, digerându-l, să-l transform în substanță. Nu știu dacă înfruntarea noastră e o luptă, o polemică sau poate o îmbrățișare dureroasă ca un omor. Timpul. Îi aud șuierul. Îi simt dintele - cu siguranță, un canin. Și mă întreb: dacă ar avea un trup, ar putea descoperi cineva, undeva, urma mușcăturii mele?10 (Argument, Cronofagie) Sugestiva autodefinire din Argumentul culegerii de versuri Cronofagie, printr-un joc care pe care, trădează echilibrul, armonia, ce caracterizează locul privilegiat al poeziei Ninei Cassian. Cântecul pur, intonat la o zare genuină, conjugat cu fumegoase și complicate păduri prin care sclipește ochiul verde al obsesiei, spune totul despre „creatorul complet”11, pentru care „erupția afectului și cenzura intelectului se exasperează și se modelează reciproc în aliaje dilematice”12. Cornel Regman sesizează neutralizarea „aderențelor viscerale impure și atroce ale instinctului” printr-o „violență și o cruzime de semn contrar”, ce poartă însemnele „unei lucidități sardonice.”13 Pentru Ion Pop, chiar și jocul poeziei Ninei Cassian adăpostește „acordurile odei lucidății” în contaminare cu „cele ale unei sensibilități neliniștite, tulburate până la spaimă, de marea înscenare universală”14, ca în Finalul stagiunii: „Toată noaptea, fereastra a rămas deschisă./ A intrat pădurea și s-a așezat la perete./ O veveriță s-a atârnat de lampă./ Zăpada s-a instalat în fotolii.// Către ziuă a venit și moartea, să vadă/ dacă ordinele ei au fost respectate.// Eu dormeam prea adânc/ ca să mă pot bucura de frumoasa înscenare.” 7 Ibidem. 8 Ibidem. 9 Ovid S. Crohmălniceanu, Pâinea noastră cea de toate zilele, București, Ed. Cartea Românească, 1981, p. 63. 10 Nina Cassian, Cronofagie, București, Editura Eminescu, 1970, pp. 5-6. 11 Ion Pop, Jocul poeziei, Cluj-Napoca, Editura Casa Cărții de Știință, 2006, p. 220. 12 C. Regman, Nina Cassian, în Scriitori români. Mic dicționar, București, Editura Științifică și enciclopedică, 1978, p. 137. 13 Ibidem. 14 Ion Pop, op. cit., p. 220. 349 Au fost făcute cunoscute, așadar, seriile de caracterizări paralele referitoare la poezia Ninei Cassian: o poezie deopotrivă lucidă și frenetică, cerebrală și pătimașă, jucăușă și gravă, cu accente dramatice și ironice. Mircea Iorgulescu înțelege această dualitate de impuls nu ca tehnică poetică, ci ca formulă a unei sensibilități ambigue, nestatornice, „în același timp fragilă și ofensivă, înspăimântată și nepăsătoare, tandră și crudă, liberă în mișcări până la cea mai sfidătoare dezinvoltură și crispată dureros în secrete, pustiitoare autodevorări”15. Oricare ar fi miza în pozițiile critice, pe rațiune, pe sentiment, sau pe echilibrul dintre ele, sugestia poetei că ele ar fi congenere și tensionate dialectic, ar trebui să prevaleze. Apărătorii intuiției poetice reale sesizează în pornirile de luciditate pericolul de a nesocoti tocmai ceea ce e fundamental în poezie: confesiunea sinceră, pornită din straturile cele mai adânci ale ființei. Printre aceștia, Eugen Simion trage semnalul de alarmă: „Comentariul ucide lirismul”16, spontaneitatea metaforei cedează în fața metodei discursive. Poeme precum Instantaneu, Prolog la cer, Inscripție laică, Confruntări, Trei ore în cosmos, Zadarnică, Corul mamelor tinere, Studiu, Sens, sunt, în opinia criticului, doar niște „reportaje mai îngrijit redactate” sau „scurte eseuri satisfăcător formulate”17, ce ascund un poet amnezic ce-și uită menirea de a reda inefabilul, sentimentul trăirii adevărate, în favoarea conceptualizărilor superficiale. Poemul Studiu vorbește despre cerebralizarea sentimentelor: „Am luat bucuria/ Și-am pus-o într-un vas transparent./ Durerea am luat-o/ Și-am pus-o într- un alt vas transparent./ Am luat neliniștea, obsesia,/ mânia și plictiseala de moarte/ și le-am pus în vase transparente:/ să le pot contempla și studia,/ rotund izolate-n cătușa lor străvezie,/ neatinsă de violența și intensitatea lor,/ să le cunosc și să le supun/ scrisului meu exact și necruțător.” Absența nevoii de confesiune, a emoției adevărate, a atitudinii sincere, precum și 18 evitarea duioaselor „lirisme venerice”18 și „obstetrice” - în limbajul răutăcios al lui Paul Zarifopol - se explică prin cenzura intelectului feroce: „Acelaș vânt ne bate; aceeași stea ne-nțeapă/ Pupilele în noapte; aceeaș lună plină/ Presară, ici și colo, o sare de lumină / Pe farfuria mării, cu lungi felii de apă.// Familiara lume pe amândoi ne-ncape./ Și, totuși, calc pe drumuri bulgare, fără tine./ Singurătatea asta, de ce mi se cuvine?/ Nu. Am să scriu de parc-ai fi aproape.” (De ce singurătate, Dragostea); „Noi - în grădinile Sofiei./ Sunt cu tine-n grădinile Sofiei./ Parc-am face acum cunoștință/ În această grădină/ Străină.” (Grădinile, Dragostea) Alții, în schimb, merg pe ideea că sentimentul și rațiunea se pun în lumină reciproc, apreciind fecunda întrepătrundere între atitudinea spiritului și reacțiile afective. Însă, Gheorghe Grigurcu înțelege în abordarea conceptuală, străină lirismului autentic, „amăgirea cea mai pernicioasă, aceea a apropierii de esențe”19: „pentru prima oară vei înregistra înțepătura gravitației/ ca un spin în călcâiul tău,/ și omoplații te vor durea de imperativul aripilor.”( Ispita, Spectacol în aer liber - o altă monografie a dragostei) Prezența factorului rațional și, implicit, valorificarea intelectuală a sentimentelor determină, în gândirea lui Eugen Simion, o viziune holistică20 asupra atitudinilor erotice, poeta fiind și autoarea unei monografii a dragostei și a altei monografii a dragostei, urmărind să descrie întreaga partitură a intimității erotice de la mângâierea ocrotitoare până la afectarea unei senzualități cotropitoare. Indignat de „afectarea tuturor atitudinilor posibile în 15 M. Iorgulescu, Ceara și sigiliul, București, Editura Cartea Românească, 1982, p. 144. 16 E. Simion, Orientări în literatura contemporană, București, Editura Pentru Literatură, 1965, p. 117. 17 Ibidem. 18 Idem, p. 107. 19 Gh. Grigurcu, Teritoriu liric, București, Editura Eminescu, 1972, p. 114. 20 E. Simion, op. cit., p. 108. 350 21 dragoste”21, Eugen Simion apreciază totuși, efortul poetei de a depăși imaginile „prea 22 viscerale ale poeziei feminine”22. Deși, gramatica sentimentală a poeziei Ninei Cassian evocă toată gama de ipostaze ale intimității erotice, de la puritate și fidelitate, la intensitatea pasională și chiotul de plăcere, la suferința simțurilor și nostalgia primei iubiri, niciuna dintre acestea nu domină într-un fel sau altul, poeta având aptitudini pentru toate, „mai puțin pentru iubirea spiritualizată”23. Altfel spus, dialectica intimității este epuizată pe orizontală, dar nu și pe verticală, fapt consemnat și de Daniel Dimitriu: „Lirica Ninei Cassian nu cunoaște mistica pasiunii dar, în schimb, se complace în voluptatea exegezei acestei pasiuni, ceea ce presupune o oarecare distanțare. Am impresia că această poezie refuză din principiu să se restrângă la o dominantă convenabilă, încercând a sugera complexitatea unui sentiment, nu atât pe adâncime 24 cât prin cuprinderea tuturor formelor sale de existență, de manifestare.”24 După un lung periplu printre circumvoluțiuni, poeta va reuși să se sustragă ochiului pretențios și intolerant al lucidității, odată cu volumul Suave, apărut în 1977, continuând cu Viraje (1978), De îndurare (1981), Numărătoare inversă (1983), Cearta cu haosul (1993), Desfacerea lumii (1997). Dorința de eliberare din labirintul turbulent și tulburător al vârstei lucide se manifestă prin racordarea la izvorul limpede al confesiunii sincere: „Ce regret.../ Că n-am auzit niciodată glasul păsării Dodo/ Că n-am amirosit niciodată ciresii Japoniei/ Că nu mi-am pedepsit niciodată prietenii si iubitii care m-au părăsit/ Că nu mi-am revendicat niciodată compensatiile pe care credeam că le merit/ Câ n-am compus niciodată o sonată de Mozart/ Si că n-am bănuit că voi trăî atât de mult încât să regret cele de mai sus si multe altele...”25 Dar, ceea ce caracterizează în definitiv lirica Ninei Cassian nu este nici pura luciditate, nici lirismul gol, ci „echilibrul între atitudinile cerebrale și cele pur afective”26, evitându-se astfel cele două primejdii care amenință producția literară: „abstractizarea, până la ariditate, a pasiunii sau manifestarea ei dezordonată”27. Dozând cu măsură aceste ingrediente, poeta comentează în volumele Vârstele anului, Dialogul vântului cu marea, Spectacol în aer liber, Disciplina harfei și următoarele, iubirea din punct de vedere intelectual, după ce în perioada 1949-1957 o abordase din punct de vedere politic. Cea mai schimonosită este, în perioada proletcultistă, poezia de dragoste, „minată de convenție și banalitate”28. Strigătul inimii este „strigăt de prost gust”, iar dragostea stă „cu gâtul spânzurat în funii(le)” ideologice (Țara cu dragoste, Inedite și apărute în periodice 1944-1947). Când dăm peste dragoste în versurile scrise până în 1967, aceasta e dragostea „mare,/ Statornică, 'naltă și fără sfârșit!”, „ce-o port nespus/ Partidului meu” (Mă-ncumet, Horea nu mai este singur), tovarășilor mei, fraților mei, și nicidecum intimitatea erotică pasională trăită de iubiți sau amanți. „Nesațiul cuplului care umplea cu egoismul senzațiilor lui spațiul”29 în volumul debutului („Ce zgomot făcea pasărea și ploaia!/ În geam, în mâini, cerul mare spărgea!/ Am supt covorul, rufele și ce mai rămânea - / Noi amândoi umpleam toată odaia.// Noi amândoi. Era vânt. Nu era./ (Cine ține minte? 21 Idem, p. 118. 22 Idem, p. 117. 23 Idem, p. 108. 24 D. Dimitriu, op. cit., p. 105. 25http://www.agero-stuttgart.de/REVISTA- AGERO/JURNALISTICA/Interviu%20cu%20poeta%20Nina%20Cassian%20de%20Angela%20Baciu.htm 26 E. Simion, op.cit., p. 108. 27 Ibidem. 28 D. Dimitriu, op. cit., p. 97. 29 N. Manolescu, Istoria critică a literaturii române, Pitești, Editura Paralela 45, 2008, p. 941. 351 Cine vrea să mintă?)/ Strâns ne-am ținut ca un om în oglindă,/ Unul în abruptul frig al altuia.//.../// Unde suntem acum? În gaura frunții?/ Fără noi doi, înnebunesc munții.”Muntele cu dragoste, La scara 1/1), păstrează aceeași scară (1/1) în redarea unui simulacru de sentiment, erosul politic: „Mi-amintesc parc-ar fi azi./ Ochii lui - ace de brazi./ De un braț mă apuca: «Haide, fată, ne-om plimba!»/ Ce plimbări erau acele!/ - Îndrumate de Partid - / Sub puzderia de stele, / Două mâini scriau pe zid:// PACE, PÂINE, LIBERTATE!/ JOS RĂZBOIUL!...” (Balada femeii care și-a pierdut iubitul în război, Horea nu mai este singur) Poemul Sufletul nostru, al volumului omonim din 1949, (volumul debutului proletcultist) explică renunțarea programatică la „dragostea ceea, umbroasa...” în favoarea aderării la un sentiment fratern, comunitar: „Iubitule, omule, caut și caut/ În tine tot ceea ce vreau și ce laud:/ Ziua de astăzi și ziua din vis/ - Din visul acela cu ochiul deschis! - / Cuvânt de iubire, cuvânt împreună,/ Doar frații, tovarășii, știu să și-l spună!/ Cuvintele gemene umăr la umăr,/ Le spunem și noii și cei fără de număr./ Cuvântul săgeată, cuvânt înainte,/ Și toate fierbințile noastre cuvinte...” Dimensiunea misterioasă, romantică, a erosului dispare cu desăvârșire în lirica proletcultistă unde ființa este scoasă din singurătatea crângului și integrată în „câmpiile bogate”, deschise muncii și colectivității: „În noi doi dacă-noți,/ găsești oamenii toți.//...// Ce frumos s-a-ntâmplat/ cântecul adevărat.// Sunetul lui m-a găsit/ și te-am iubit, te-am iubit// cu odăile inimii, pline/ pe toată omenirea din mine.”(Dragoste, Sufletul nostru); „Hei!.../ Hei, ce mai flăcău era!/ Din păduri mă descurca,/ Din hățiș de gânduri vechi,/ Din pustiul multor veghi/ Sterpe și ursuze, toate/ Mă ducea-n câmpii bogate: «Uita lumea! Îmi spunea./ E a mea - și e a ta!»” (Balada femeii care și-a pierdut iubitul în război, Horea nu mai este singur) Dar, politizarea poeziei, pe lângă transformarea iubitului într-un cortegiu patriotic reprezentat de țară, partid, popor, tovarăși mizează pe o resemantizare a corpului. Mâna este redusă la calitatea sa de instrument al muncii zilnice, fiind ignorate atributele tandreții, dezmierdării, răsfățului erotic; „umerii uriași”, „pieptul lat” și „brațele zvelte” sunt însușiri ale luptătorului feroce, și nu ale iubitului, cu ele se apără patria, nu iubita; sărutul este „înflorit de pace” și nu de dragostea care ia naștere între doi tineri. Mai mult, în această gramatică a ideologizării sentimentelor umane, tinerețea, se vrea a fi vârsta apărării adevărului, dreptății și viitorului patriei, nicidecum a primei iubiri: „Să fii tânăr - înseamnă să scaperi/ Ca văpaia nestinsă în vânt,/ Steagul roșu să-l pui și să-l aperi/ Pe reduta acestui pământ” (Ce-nseamnă să fii tânăr, Tinerețe) Când se manifestă totuși, ca experiență interumană, dragostea socialistă captează, „în ritmuri săltărețe coșbuciene”30, hârjoanele tinerilor din timpul producției: „Grâul e copt. Curînd va porni secerișul./ Da, am văzut ce fierbinți și ce brune sunt spicele,/ Da, și albastra-ți cămașă-am văzut-o în soare,/ (...) și-am auzit răspunzând, din metale în stele,/ vocile tale, poruncile date recoltelor. / (...) cântece dulci ai să-mi cânți și-am să spun poezii./ Lasă-mă doar să-mi apropii de gîtul tău gura,/ Cât pe unelte mai stai aplecat - și mă duc./ Grâul e copt. Secerișul îmi trece prin inimă.” (Secerișul, Disciplina harfei) Senzualizarea corpului bărbătesc se intensifică prin prezența uneltei care, în relație cu simbolismul lunii, prin formă, sugerează nevoia întregirii masculinului prin feminin. Cu toate acestea, „albastra-ți cămașă” nu are nimic din voluptatea spicelor, „fierbinți” și „brune”, care îmbie forțele masculine la muncă. Iată cum, permisă numai în acordurile muncii colective, întâlnirea amoroasă se consumă într-un exercițiu al erotizării naturii, umanul rămânând sterp și devitalizat. 30 E. Negrici, Literatura română sub comunism, II, Poezia, București, Editura Fundației Pro, 2003, p. 64. 352 Daniel Dimitriu observă că una dintre fețele lui Eros, și anume cea pusă sub autoritatea lucidității, surprinsă de Nina Cassian, „este supusă unui studiu aplicat, unei cazuistici” și presupune înainte de toate curiozitate, „abilitate și apetit al disecării, (...) fatale instabilități”31. Orgoliul lucidății face din Nina Cassian, mai degrabă o profesoară de amor, decât o îndrăgostită, poeta fiind capabilă să predea arta amorului, înscenându-l - cum am arătat mai sus - în toate ipostazele. Iubirea nu este trăită cu intensitate, ci analizată cu intensitate; jubilația simțurilor nu e savurată, ci disecată cu conștiinciozitate: „Cad în genunchi și-ți mulțumesc, iubire,/ Pentru aceste zilnice semnale/ Și voci ale mărinimiei tale/ Cu care-mi umpli sufletu-n neștire.// Cad în genunchi și-ți mulțumesc, iubire,/ Pentru înaltul pact ce ne unește./ Timbrat de-a fericirii stea subțire,/ - și-ți mulțumesc și pentru deznădejde.” (Iubirii, Spectacol în aer liber, o altă monografie a dragostei) Luciditatea iminentă iubirii face din eros un spectacol, după cum arată numele a două volume de versuri (Spectacol în aer liber, o monografie a dragostei și Spectacol în aer liber, o altă monografie a dragostei), și interpretarea critică a lui Daniel Dimitriu: „un spectacol de amploare, realizat scrupulos, cu momente bune, cu pasaje de virtuozitate, chiar, dar și cu momente fără relief”, un „spectacol de anvergură” ce scoate la iveală virtuțile și servituțile, performanțele și convențiile caracteristice „unei reprezenții de gală”32, precum titlul capitolului dedicat ei. La antipodul erosului rațional (inteligent) susținut de criticii literari mai sus citați, se conturează în poezia Ninei Cassian, senzualitatea redată prin gama senzorialului. Poemul Ritual captează emoția contopirii cu natura acvatică, prin friabil și fluid: „Intru în mare, ciocnind sunete transparente,/ sparg luna cu umărul, mi se sparge părul,/ devin sărată ca ghiața, străvezie ca sarea,/ lichidă ca luna...” Poeta se lasă cuprinsă cu voluptate de brațele de spumă ale mării, saltă pe coama ei verde, se afundă având „senzația dematerializării”33. Al. I. Ștefănescu, al doilea soț al poetei o identifică cu marea, „frumoasă și ucigător de voluptuoasă în larg”34. Nina Cassian chiar recunoaște marea, într-un interviu, ca arhetip al propriei ființe: „M-a atras și m-a tulburat textura ei în care intram cu adevărat ca într-o stihie, mirosul ei, culorile schimbătoare de la mal și din larg, agitația și liniștea ei, scoicile diferite pe care le încrusta în nisipul umed al țărmului. Am adorat-o, nu în adolescența asuprită de război, ci în 35 prima tinerețe, când am gustat-o noaptea, scăldându-mă în șampania aurie a dârii lunii.”35 Poeta este îndrăgostită de viață, de natură și de stihiile ei: de soare, de lună, de plajele fierbinți, de grandoarea mării, de ierburi și de copaci, de văzduhul senin, de ploi și de ninsori. Este îndrăgostită de tinerețe, este parte integrantă și incoruptibilă a acestei vârste, trăind mereu sub farmecul protector al zeului Eros. Volumele maturității surprind nostalgia poetei pentru erosul exuberant, caracteristic volumului de debut: „Mi-ar fi poate dor de o goană spre mare/ de-o spargere spectaculoasă a trupului ei/ și să râd lingându-i sânii sărați/ și să-mi umplu urechile cu pești,/ cu sânge verde,/ și să râd de spaima de moarte/ și, râzând, să-mi înghit sufletul cu alge cu tot// așa era cândva” (Pădurețul interzis, Marea conjugare, 1971) Putem identifica în poezia cerebralizării erosului două atribute ale intimității: afecțiunea abstractă și pasiunea lumească. Poemelor Tributul, Nocturnă, Fiica lunii, Evoluție le este specific „demonul abstracției”, care „își atribuie puteri nelimitate, oferindu-i autoarei ca în ispitirea de pe munte întreaga lume: îți făgăduiesc să te fac mai viu decât ai fost 31 D. Dimitriu, op. cit., p. 105. 32 Idem, p. 106. 33 E. Simion, op. cit., p. 114. 34 http://ninacassian.blogspot.com/ 35 Ibidem 353 vreodată.”36 Refuzând logica evidenței, poeta anexează vieții cotidiene elemente proprii cercetării științifice, învestind obiecte și evenimente mustind de concretețe și banalitate cu sensuri abstracte. În acest spațiu virgin, intuiția poetei dezvoltă un erotism abstract. Poemul Fiica lunii este reprezentativ în acest sens: poeta se însingurează de pasiunea lumească, retrăgându-se în universul abstract, rece, care o eternizează: „De o lichidă lumină de astru/ pielea mi-e udă, părul mi-e ud./ (...) Rece e marea ca pletele mele./ Singurătate. Luna-i pe ducă./ Noaptea cu buză de vânt, de stele,/ pielea mi-o zvântă și mi-o usucă.” Poemul Voiam să rămân în septembrie denunță tranziția de la imaginile afecțiunii abstracte, „în nepotrivire cu temperamentul fugos al poetei”37, la priveliștea pasiunilor lumești, învolburate: „Voiam să rămân în septembrie/ pe plaja pustie și palidă,/ voiam să mă- ncarc de cenușa/ cocorilor mei nestatornici/ și vântul greoi să-mi adoarmă/ în plete ca apa-n năvoade/ (...) Dar mie îmi sunt sorocite,/ pesemne, plecări mai dramatice./ Mi-e dat să mă smulg din priveliști/ cu sufletul nepregătit,/ cum dat mi-e să plec din iubire/ când încă mai am de iubit...” Aflată la cumpăna dintre cer și pământ, dintre abstract și concret, „cu-o mână în arbori, cu alta-n/ nisipul cărunt”, poeta pendulează între două destine: cel de a rămâne legată de patimile acestei lumi și cel de a se smulge „cu sufletul nepregătit”. Sentimentul erotic urmează a fi studiat în multiplele sale ipostaze, Nina Cassian scriind, în concepția lui Eugen 38 Simion, „nu atât poeme de dragoste, cât despre dragoste”38. Depășind cu mult formele naive dar sincere ale sentimentului, lirica erotică a Ninei Cassian, transformă dragostea dintr-o experiență intimă într-o temă literară și un subiect de discuție. Variațiunile pe tema eternă a iubirii, cu trimitere la ceea ce Lovinescu numea, referindu-se la un anumit tip de sensibilitate poetică, „variațiuni subtile, de grații ale unui rece extaz erotic”, iau forma „unor comentarii inteligente”, ce traduc „o mobilitate sufletească și o 39 sensibilitate receptivă la ideile morale ce vin, într-un chip sau altul, în atingere cu poezia”39. Toate ciclurile volumului Disciplina harfei, de la Disciplina harfei, Fantazia, Memoria adolescenților, O mie de vrăbii, Sonetele iubirii împlinite, Când se lasă seara, Acorduri pentru Faust, redau divagații pe tema iubirii. Seceriș, de pildă, redă reprezentarea idilică a iubirii în cuplul amor-muncă, inseparabil pentru codul proletcultist. Alteori, în poemul Ca Guliver, Nina Cassian trage la mal corabia în care se găsesc „recalcitranții iubiți”40, imaginând o afecțiune vitejească: „Ca Gulliver trăgând o sută de corăbii,/ vă trag la mal, iubiții mei greoi,/ multicolori, vicleni și înarmați cu săbii/ minuscule - și gata de război.” În același regim, poemul Simplă redă o afecțiune onirică, visul fiind o prezență permanentă în versurile Ninei Cassian: „Am visat că s-a îndrăgostit de mine/ cineva...” Alături de imaginea abstractă a iubirii, de certitudinile intimității cerebrale, poeta dezvăluie fețele erosului domestic, manifestat în cuplu. Neîmplinirea erotică nu manifestă dimensiunea cataclismului universal ca la Eminescu, nici nu determină intenții suicidale, ca la Coșbuc: „Iată că-ți pun parafa de sfârșit/ chiar ție, mare iubire, mare iubire.../ Taraful a plecat, paharele s-au golit,/ și-am rămas în patul nupțial, fără mire.” Moartea iubirii semnifică participarea intensă la o apoteoză sărbătorită cu „săruturi extatice”: N-aș fi crezut că vom plânge împreună..../ Fețele noastre veneau dela bal,/ marmoreene, sub lacrimi, sub lună...// Ne despărțeam- can-tr-o apoteoză/ De atâta durere-străine-mi păreau/ Ochiul meu verde, unghia- 36 Gh. Grigurcu, op. cit., p. 113. 37 E. Simion, op. cit., p. 114. 38 Ibidem. 39 Idem, p. 110. 40 Idem, p. 116. 354 mi roză.// Flămânzi de distrugere, treceam în final,/ cu săruturi extatice sărbătorind/ dezastrul deplin, triumfal.” O altă poezie se vrea „o imagine excelentă a mâhnirii de a fi rămas în pur platonism erotic”41, surprinzând regretul de a nu fi trăit prin iubirea în cuplu faza carnalului erotic: „Se vede că nu mi-a fost dat/ decât schimbul inelelor, ploaia, oftatul (...)/ se vede că nu mi-a fost dat să cad în păcat/ lângă trupul tău, mult sărutatul.// Vulturul dragostei, care ne purta peste-abis,/ cerea carne mereu./ Dar Făt-Frumos/ nu și-a tăiat coapsa până la os - / și-am căzut amândoi pe pământ deschis.” (Platonism, Fantasia) Ciclul Sonete iubirii împlinite avansează în intimitatea micii mitologii a erosului cu aceeași cerebralitate din volumele precedente. Dragostea e în primul sonet, o forță ce vindecă de „urâturi și rutine”, precum și forța necesară refacerii perechii paradisiace: „Tu ești, din toți, unica mea pereche/ de frunte, și de sânge, și de mers./ Cu tine dăinui în legenda veche,/ cu tine-n ineditul univers.” În Sonet II tensiunea erotică se dezvoltă într-o patimă viscerală: „Iubesc.../ și genele rapide, inegale,/ și-acel surâs pe care îl dezvolți/ în clipele de mii și mii de volți/ când sângele-i pornit să se răscoale”. În următoarele sonete, împlinirea erotică este tradusă prin metafore profund transfiguratoare ale iubitului: el este sprijin, logos și viață. Iubitul se manifestă cu o forță demiurgică, la care femeia apelează pentru a-și împlini nevoile elementare: „De mi-e a somn - tu ești cearșaful dulce./ De mi-e a cântec - tu mi-l dai pe la./ Din inerție, gura ta mă smulge/ și mă redă spiralei gura ta.” (Sonet III) Se creează astfel, o mică mitologie erotică din care nu lipsește nicio zeitate. Zeitățile erosului domestic se nasc din reînvestirea cu sens a banalului, a faptului divers, a utilului (sarea, pumnalul) și din divinizarea iubitului: „Te merit? Mă întreb adeseori./ (...) Să stau la dreapta ta mi se cuvine?” (Sonet IV) Iubirea e legea îndrăgostiților și condiția lor de existență. „Un amator de analogii ar trage, de aici, încheierea că pentru Nina Cassian iubirea e principiul vital, ordonator, ca pentru Schopenhauer voința oarbă. Ar fi însă o analogie prea îndepărtată!”42, reclamă Eugen Simion. Nici pentru Daniel Dimitriu, iubirea nu e mai mult de „un cobai sacrificat pentru punerea la punct a unor experiențe dintre cele mai diverse ca tematică și dintre cele mai durabile”43, fapt ce nu-l determină totuși să minimalizeze meritele eroticii și să urmărească sentimentul în toate ipostazele sale. Studiul critic repune în funcțiune meticulozitatea pe care sensibilitatea poetei o revarsă în volumul selectiv Spectacol în aer liber, ce ordonează versurile de dragoste mai vechi și mai noi, nu după cronologia apariției, ci după evoluția pasiunii: Fata din vis, Patima, Proba de foc, Durerea, Pedeapsa capitală, Roșu perpetuu. Poemul Roșu perpetuu reprezintă în traiectoria sentimentului erotic, elogiul nesfârșit al experienței intime: „Roșu din roșu, roșu spre roșu,/ se învârtește spectrul înalt./ Sângele sclav al unuia suie/ liber în sângele celuilalt.” Așadar, parcurgând în viraje abrupte și prăpăsatioase drumul vieții literare, presărat cu restricții și libertăți deopotrivă, poeta atrage pe lângă titlurile intrate în istorie, de poetă a dragostei, poetă cerebrală, poetă a faptului cotidian sau poetă ludică, o nominalizare esențială: „apologetică-apoteotică-apoplectică-apocaliptică”44, formulare ce sintetizează saltul dramatic de pe intuiția poetului pe luciditatea investigatorului în cercetarea amorului. 41 E. Simion, op. cit., p. 115. 42 E. Simion, op. cit., p. 115. 43 D. Dimitriu, op. cit., p. 94. 44http://www.agero-stuttgart.de/REVISTA AGERO/JURNALISTICA/Interviu%20cu%20poeta%20Nina%20Cassian%20de%20Angela%20Baciu.htm 355 BIBLIOGRAFIE OPERA Cassian, Nina. Versuri alese. București: Editura De Stat Pentru Literatură Și Artă. 1955. Cassian, Nina. Dialogul vântului cu marea. Motive bulgare. București: Editura De Stat Pentru Literatură Și Artă. 1957. Cassian, Nina. Spectacol în aer liber - o altă monografie a dragostei. București: Editura Albatros. 1961. Cassian, Nina. Sărbătorile zilnice. București: Editura Tineretului. 1961. Cassian, Nina. Să ne facem daruri. Poezii. București: Editura Pentru Literatură. 1963. Cassian, Nina. Disciplina harfei. Poezii. București: Editura Pentru Literatură. 1965. Cassian, Nina. Cronofagie. București: Editura Eminescu. 1970. Cassian, Nina. Marea conjugare. Cluj: Editura Dacia. 1971. Cassian, Nina. Suave. București: Editura Cartea Românească. 1977. *** Din lirica feminină românească. Antologie și note de Ileana Manole și Virginia Carianopol. București: Editura Albatros. 1975. STUDII CRITICE Crohmălniceanu, Ovid S. Pâinea noastră cea de toate zilele. București: Editura Cartea Românească. 1981. Dimitriu, Daniel. Ares și Eros. Iași: Editura Junimea. 1978. Grigurcu, Gheorge. Teritoriu liric. București: Editura Eminescu. 1972. Iorgulescu, Mircea. Ceara și sigiliul. București: Editura Cartea Românească. 1982. Manolescu, Nicolae. Istoria critică a literaturii române. Pitești: Editura Paralela 45, 2008. Negoițescu. Scriitori moderni. București: Editura Pentru Literatură. 1966. Negrici, Eugen. Literatura română sub comunism. I. Proza. București: Editura Fundației Pro. 2003. Negrici, Eugen. Literatura română sub comunism. II. Poezia. București: Editura Fundației Pro. 2003. Negrici, Eugen. Iluziile literaturii române. București: Editura Cartea Românească. 2008. Nițescu, Marin. Sub zodia proletcultismului. Dialectica puterii. București: Editura Humanitas. 1995. Petreu, Marta. Un trecut deocheat sau schimbarea la față a României. București: Editura Institutului Cultural Român. 2004 Piru, Alexandru. Panorama deceniului literar 1940-1950. București: Editura Pentru Literatură. 1968. Pop, Ion. Jocul poeziei.Cluj-Napoca: Casa Cărții De Știință. 2006 Regman, Cornel. Scriitori români. Mic dicționar. București: Editura Științifică Și Enciclopedică. 1978. Simion, Eugen. Orientări în literatura contemporană. București: Editura Pentru Literatură. 1965. ARTICOLE Solomon, Petre. Poezia Ninei Cassian, în România literară. 1990. Nr. 8. Ștefănescu, Alex. Nina Cassian, în România literară. 2003. Nr. 13 Urianu, Tudorel. Zburdălniciile inimii și ale minții, în România literară. 2003. Nr. 47. 356 http://ninacassian.blogspot.com/ http://www.romania-israel.com/modules.php?name=News&file=article&sid=1307 http://www.memoria.ro/?location=view_article&id=930 http://english.agonia.net/index.php/author/0002146/index.html http://www.evenimentul.ro/articol/memoria-ca-loc-de.html http://atelier.liternet.ro/articol.php?art=1602 http://www.agero-stuttgart.de/REVISTA- AGERO/JURNALISTICA/Interviu%20cu%20poeta%20Nina%20Cassian%20de%20Angela %20Baciu.htm 357 „SEMINȚIA LUI LAOKOON” DE ȘTEFAN AUG. DOINAȘ: O LECTURĂ INFORMATIVĂ Asist. drd. George-Florian NEAGOE Institutul de Istorie și Teorie Literară „G. Călinescu”, București În lucrarea „Seminția lui Laokoon” de Ștefan Aug. Doinaș: o lectură informativă, autorul aduce în atenție modul tendențios, dar câteodată neeronat, în care un agent recrutat de Securitate interpretează volumul de versuri apărut în 1967. Documentul, păstrat într-unul din dosarele scriitorului aflat în Arhivele C.N.S.A.S, atestă că „sursa” întrezărește aluzii subversive în poeziile citite, ca și cum Doinaș încearcă să critice atât regimul dictorial (cu instituțiile aferente), cât și lașitatea cetățenilor de a nu se împotrivi terorii fizice și psihice. Pornind de la această notă informativă, încercăm să decantăm dacă, în cartea sa, poetul trimitea mesaje esopice. Cuvinte-cheie: aluzii subversive, regim dictatorial, lașitate, teroare Scriitorii care, sub nume conspirativ, înmânau rapoarte Securității nu executau întocmai ordinele primite de la ofițeri. Cel puțin Ștefan Aug. Doinaș a avut momente când nu și-a respectat obligațiile asumate prin luarea identității de Andrei Golfin. Membrii poliției politice sesizau însă atitudinile retractile manifestate de „surse“, cu atât mai mult în cazul unui fost deținut, asupra căruia plana suspiciunea că, nici după ce ispășise un an de „închisoare corecțională“, nu și-a potolit antipatia față de conducerea statului. Dosarele aflate la C.N.S.A.S atestă că poetul s-a dovedit îndărătnic în privința respectării cerințelor primite. Există suficiente explicații pentru acest comportament, atât în funcție de contextul individual, cât și de cel general. Este greu de realizat o demarcație între cele două coordonate. Se conturează ipoteza că, în relațiile cu superiorii, experiența i-a demonstrat că, evitând redactarea notelor informative, nu va suferi agresiuni fizice. Unica sancțiune putea consta în trecerea lui în rândul „obiectivelor“ urmărite. Cum, în acea vreme, oricine suportase o condamnare după criterii politice era pus sub supraveghere1, Securitatea a hotărât să înăsprească măsurile de monitorizare. Într-o adresă din 14 octombrie 1967, expediată Direcției a XI-a de către Direcția I, figura misiunea de a instala, în apartamentul locuit de /■> Ștefan Aug. Doinaș, dispozitive de interceptare a convorbirilor telefonice2. Referatul însoțitor cuprinde motivarea deciziei. Andrei Golfin primea o pedeapsă, fiindcă își ignora obligațiile prevăzute în declarația pe care o dăduse la ieșirea din pușcărie. Caracterizarea făcută în documentul cu pricina ilustrează evoluția conlucrării scriitorului cu instituția-mamă, de la conștiinciozitate până la o anume răzvrătire: „Ca agent a desfășurat o activitate mulțumitoare, furnizând materiale utile asupra unor elementele [sic!] ce ne interesau. În ultimul timp însă (circa un an și jumătate), a devenit delăsător, dificil, încearcă să evite întâlnirile cu noi, nu mai o îndeplinește sarcinile trasate“3. De ce a refuzat să se supună rămâne o întrebare cu rezolvare 1 În finalul notei în care era consemnată eliberarea lui Popa Ștefan [numele real al scriitorului] la data de 4.II.1958, se preciza: „Conform Directivei M.A.I urmează a fi luat în evidență pe obiectiv sau problemă“ (dosar P 423, vol. 9, f. 365r, în Arhiva C.N.S.A.S). 2 Dosar personal al lui „Gogu Ivan“, cota R 874, vol. 2, T.[ehnic] O.[perativ], f. 1, în Arhiva C.N.S.A.S. 3 Ibidem, f. 2. multiplă. Intră în ecuație tentativa de a-și răscumpăra demnitatea, pisată de ciocanul roșu pe nicovala disperării de a reintra în circuitul cultural în intervalul 1958-1961, când Direcția Generală a Presei și Tipăriturilor a dispus interzicerea semnăturii „Ștefan Aug. Doinaș“. Intervine apoi dorința de a recupera încrederea prietenilor trădați din cauza obsesiei că, dacă va comite delațiuni contra acestora4, se va reîntoarce lesne în presă și că i se vor publica, fără probleme, cărțile. Dar în 1967, cerchistul nu mai avea nevoie de sprijinul Securității, întrucât obținuse consacrarea. Cu un an înainte îi apăruse al doilea volum, Omul cu compasul, ovaționat de critici din toate generațiile, printre alții, Vladimir Streinu5, Cornel Regman6, Gheorghe Grigurcu7 și Nicolae Manolescu8. Profitând de pe urma succesului câștigat grație elogiilor venite din partea susținătorilor autonomiei esteticului, scriitorul a căutat să-și scoată cătușele, care nici nu-i periclitau libertatea (nefiind amenițat de o nouă încarcerare), nici nu-l obligau, așa cum se întâmplase până la apariția Cărții mareelor (1964), să alcătuiască ritmuri și rime ideologice. De altfel, Seminția lui Laokoon (1967) reprezintă prima sa culegere nemaculată de temele comuniste. Cu toate că Doinaș scăpase de imperativele propagandei, obținând indepedența de a crea, Ștefan Popa era obligat să meargă la braț cu un organism care îl transformase și în victimă, și în călău. Legătura cu Securitatea se asemăna cu pietrele prinse de picioarele ocnașilor. Mersul alături de o umbră invizibilă, dar omniprezentă, îl sufoca. De aceea, s-a hotărât să riposteze. Pe de o parte, s-a sustras de la relatarea discuțiilor purtate cu persoane din anturaj. Alții sunt în măsură să judece dacă modificare atitudinii ar însemna un act de curaj ori o mostră a unui tip special de disidență. Deocamdată, să ne mulțumim să constatăm că autorul Baladei întrebării lui Parsifal se străduia să-și refacă stima de sine și să obțină din nou încrederea cunoscuților. Înțelesese totodată că superiorii, cărora le predase cândva rapoarte cu destul sârg, încetaseră să-i influențeze cariera literară. Pe de altă parte, a inserat formule oraculare în poeme, vizând ororile produse de regimul comunist. După cum însuși a precizat la senectute, nu este singurul care le-a făcut cu ochiul cititorilor, în semn de complicitate la un atentat versificat împotriva „minunatei lumi noi“ din documentele de partid, din articolele de presă și din emisiunile televizate: „Începând de prin 1965, rezistența culturală din România s-a manifestat sub forma literaturii - aș zice - esopice: scriitorii cultivau un limbaj ambiguu, truculent, aparent supus directivelor care veneau «de sus», dar care, în realitate, era plin de aluzii critice la stările de lucruri existente. Genul literar care se preta mai bine la acest tip de scriitură era, firește, poezia. Tematica mitologică, inspirația din Antichitatea elină și latină, predominante în poezia mea de tinerețe, erau un teren prielnic acestui limbaj care scăpa de controlul cenzurii“9. Ar trebui să tratăm cu prudență citatul precedent, ținând cont că este o pledoarie pro domo sua. Mai întâi, deoarece aduce în atenție o polemică despre un fenomen deopotrivă supralicitat și negat cu vehemență. Rezistența prin cultură a rămas încă o problemă neanalizată în profunzime. Cu atât mai mult, beletristica impune disocieri și disecări. O viziune largă a enunțat Andrei Pleșu, semnalând cele două dimensiuni majore ale dezbaterii, anume șarja/ subversiunea și conservarea moralității prin ferirea de compromisuri: „Termenul «rezistență», deși are o anumită conotație de pasivitate, presupune mai mult decât stricta 4 Dosar R 874, vol. 1, f. 77. 5 Un neoclasic printre moderni, în „Luceafărul“, anul IX, sâmbătă 29 octombrie 1966, nr. 44 (235), p. 1. 6 Ștefan Aug. Doinaș, „Omul cu compasul", în ibidem, anul IX, nr. 33 (224), sâmbătă, 13 august 1966, p. 3. 7 „Omul cu compasul“, în „Famillia“, seria a V-a, anul 2 (102), nr. 9 (13), semptembrie 1966, p. 2. 8 Baladele vechi ale poetului, în „Contemporanul“, nr. 39 (1042), vineri, 30 septembrie 1966, p. 3. 9 Ștefan Augustin Doinaș, Evocări, București, Editura Fundației PRO, 2003, p. 87. 359 monomanie profesională. Când vorbim de «rezistența din munți», sau de «rezistența franceză», avem în minte o opoziție activă față de un aparat politic socotit nelegitim sau față de o armată de ocupație. «Rezistentul» își riscă viața, sabotează operațiunile inamice, e ofensiv, chiar dacă rămâne în underground“10. Întorcându-ne la citatul anterior, se ivește întrebarea dacă literatura a destabilizat puterea măcar în perioada 1965-1989. E clar că unii scriitori n-au rămas indiferenți și au apelat la critica voalată. Au zgâlțâit asemenea procedee dictatura? Sau au fost doar modalități de revelare a terorii, a defilării falselor valori, a decrepitudinii ferchezuite în haine de gală, a societății în derivă? Înclin spre a doua variantă. Publicul asimilase tâlcurile primite. Scriitorii se făceau înțeleși printre rânduri. Decodarea dobândise univocitate. Indiscutabil, în perioada ceaușistă, Doinaș s-a numărat printre aluzioniștii constanți și înverșunați. Ne confruntăm - pentru a câta oara?! - cu o contradicție izbitoare între biografia și creația poetului. Iar această schizoidie a caracterizat întreaga lui activitate din 1958, când a fost racolat, până în 1984, când a fost scos din rețea11. Un informator al Securității, uneori mai harnic decât i se cerea, a redactat texte care au și tenta unor rechizitorii la adresa regimului. Cum s-a întâmplat ca palimpsestele să nu rămână în depozitele Consiliului de Stat al Presei și Tipăriturilor12, povestește tot Doinaș. Strategia predilectă constituia în orbirea cenzorilor, prin intermediul unui scut în care să se reflecte o imagine înșelătoare a ideilor. Inspiratorul procedeului a fost Ov. S. Crohmălniceanu, sfătuitorul de taină al multor scriitori, minuțiosul cunoscător al năravurilor celor însărcinați să acorde sau nu bunul de tipar: „Prietenul Crohmălniceanu mi-a atras atenția asupra posibilităților care mi se ofereau - de a mă strecura prin ochiurile tot mai largi ale vigilenței oficiale. Mai mult: el este acela care mi-a sugerat practica mottourilor false. O seamă de poezii ale mele au ca motto texte inexistente, inventate de mine, din Polybios, Camus, lord Dunsany etc., al căror rol era acela de a sugera o falsă pistă de interpretare a versurilor“13. Pentru Doinaș, Seminția lui Laokoon (1967) inițiază traseul parabolelor cu miez politic. Dificultatea cercetătorului actual rezidă în stabilirea țintelor vizate de tocul scriitorului. Numai că, așa cum a menționat Nicolae Manolescu, depășirea acestei piedici devine metoda potrivită de analiză: „În ce ar trebui, în definitiv, să constea revizuirea? Simplu spus, într-o relectură. Care comportă două paliere. Pe cel dintâi, e necesară o descriere a contextului în care operele au fost publicate. Pentru cititorul tânăr, «epoca de aur» este istorie. [.] În plus, literatura dinainte de revoluție a avut, în bună parte, un caracter esopic. Acesta este al doilea palier. [.] Refacerea subtextului a devenit astăzi la fel de necesară ca și refacerea contextului“14. Într-o anume măsură, Virgil Nemoianu a mers în direcția indicată anterior, insistând asupra unui tandem de poeme, însoțite de câte un motto, ambele incluse în Seminția lui Laokoon. Verdictul exegetului întărește opinia că scriitorul a întrebuințat proteste voalate. Poate că unele observații exagerează calitatea sentimentelor vehiculate. E totuși incontestabil că versurile denunță mecanismele tiraniei și pronunță sentința complicilor la atrocități: „Demisia lașității în Asediul (SL, 99) sau culminația încrâncenată de spaimă și durere din Alibi (SL, 97) împing aceste poezii, mai mult decât 10 Andrei Pleșu, Rezistența prin cultură, în „Dilema veche“, anul VII, nr. 348, 14-20 octombrie 2010, p. 3. 11 Dosar R 874, vol. 1, f. 190. 12„Instrumentul cel mai eficient al cenzurii a fost inventat după modelul stalinist și s-a numit Direcția Generală a Presei și Tipăriturilor, devenită după 1965 Consiliul de Stat al Presei și Tipăriturilor, inima cenzurii ceaușiste” (Brândușa Armanca, Libertate de expresie în România. Epoci fără șansă, prefață la Tiberiu Troncotă, România Comunistă: propagandă și cenzură, București, Editura Tritonic, 2006, p. 8. 13 Ștefan Augustin Doinaș, op. cit., p. 87. 14 Viață și cărți. Amintirile unui cititor de cursă lungă, Pitești, Editura Paralela 45, 2009, p. 361. 360 oricare altele din această perioadă (și mă refer nu numai la perioada de creație doinașiană, dar chiar și la întreaga poezie publicată în România anilor '60, căci greu le-am găsi egalul în indignare) spre zona etic-politică, spre afirmația dizidentă“15. Pe măsură ce se îndepărtează mai mult de 1989, generațiile de cititori recuperează în tot mai mică măsură infiltrațiile contextuale din poezie. Câteodată, se întâmplă ca pârâșii din dosarele Securității să se transforme în asistenți indispensabili. De pildă, competența informatorului „Gabriel Seranin“16 facilitează detectarea minelor antisistem din placheta mai sus menționată. Totuși, orice acuzație sau interpretare care îi aparține trebuie gestionată cu prudență. Să cumpănim dacă nu cumva agentul a recurs la comentarii tendențioase și că nimic din ceea ce a semnalat nu este veridic. Însemnările ofițerului care a primit cele șapte jumătăți de coală A4, scrise cu cerneală albastră numai recto, deschid presupunerea că „sursa“ a vrut să-și demostreze, printr-un gest de osârdie benevolă (întâlnită altădată la însuși Doinaș), fidelitatea și utilitatea: „Materialul furnizat de informatorul GABRIEL SERANIN a fost furnizat din proprie inițiativă în urma citirii lucrărilor amintite mai sus. Și informatorul are lucrări personale publicate la ORIZONT, a activat [lecțiune incertă, n.m.] ca legionar, fost condamnat“17. Să fi avut raportul caracterul unei răzbunări? Să fi fost o denigrare provocată din ură și din invidie? Câte ceva din fiecare. Oricum, demersul său este un proces decurs în subterană, cu ofițeri ai Securității în rol de judecători. Datele biografice menționate, hermeneutica complexă aplicată și transcrierea unor replici din presupusele convorbiri între cei doi par să ne încredințeze că delatorul este un intelectual cu o cultură solidă, prieten apropiat al lui Doinaș, poate un confident, cunoscător temeinic al tainelor din laboratorul de creație a poetului. Nota remisă se încadrează într-un tipar întrucâtva necanonică. Nu se rezumă la istorisirea unor întâlniri din care să rezulte că „obiectivul“ împărtășește opinii distincte de cele oficiale sau că „uneltește împotriva statului“. Complexitatea ei rezultă din abilitățile lui „Gabriel Seranin“ în sfera culturală. Dincolo de faptul că autorul denunțului știa adresa lui Doinaș, locul de muncă al acestuia sau instituțiile de învățământ absolvite18, sesizăm o cunoaștere amănunțită a taberelor revuistice, chestiune ce nu frapează, dacă luăm în calcul detaliul că făcea parte din branșa gazetarilor. Principalii reclamați din actul amintit sunt tocmai colegii scriitorului din studenție, grupați, la acel moment, în jurului „Familiei“ din Oradea. Agentul adoptă sociologismul vulgar ca să lămurească propensiunea unor critici către o anumită orientare filozofică, urmărind să probeze că se pricepe să-i demaște pe „dușmanii poporului“, conform logicii maniheiste „cine nu e cu noi e împotriva noastră“. Pentru că, așa cum cerea propaganda, niciodată măsurile de monitorizare nu erau suficiente când venea vorba despre indivizii bănuiți că nu se convertiseră în „oameni noi“, chiar și după ce efectuaseră stagii de „reeducare“ în pușcărie: „A fost din discipolii lui Lucian Blaga (și prin asta nu văd nimic rău), dar este în prezent unul din continuatorii ideilor «Cercului Literar» clujean, prieten bun cu Cotruș Ovidiu, Balotă Nicolae, Negoițescu Ion [prenumele celor trei sunt adăugate cu pix de culoare roșie de altcineva, probabil ofițerul de serviciu, n.m.], oameni de litere reprezentând astăzi un curent de o factură pro-idealistă, la care s-au raliat desigur și alții (Adrian Marino la «Steaua», Maxim Ion la «Orizont» etc.; [sublinierea este 15 Surâsul abudenței. Cunoaștere lirică și modele ideologice la Ștefan Aug. Doinaș, ediția a II-a, revăzută și adăugită, București, Fundația Culturală Secolul 21, 2004, p. 99. 16 Notă informativă cu privire la „Prob.[lema] legionară“, redactată de GABRIEL S.[ERANIN], din 25.01.1968, în dosarul R 874, vol. 1, f. 94-100. 17 Ibidem, f. 100 v. 18 Ibidem, f. 94. 361 făcută cu pix de culoare roșie, îi aparține, probabil, ofițerului de serviciu, n.m.]. De remarcat, scrierile tuturor celor de mai sus al căror caracter, deși nu este (sau nu pare) antimarxist, este totuși non-marxist și iată de ce: elementele cu care se lucrează (subiectul sau subiecții) sunt categoric aparținători culturii strict burgheze; metoda în gândire este categoric blagiană sau mai exact, neoblagiană, recte o metodă a filosofiei idealiste“19. „Gabriel Seranin“ îl asociază pe Doinaș unei grupări nealiniate ideologic, țintuindu-l la stâlpul infamiei și confirmându-le ofițerilor că „Andrei Golfin“ apelează la tertipuri pentru a-i păcăli și că vor depune imense eforturi ca să-l întrebuințeze în noi misiuni. Portretul primit de salariatul revistei „Lumea“ certifica oportunismul de care fusese suspectat încă de la inițierea colaborării. Cerchistul nu-și lepădase de convingerile anticomuniste. Își achitase la suprapreț revenirea în viața literară, dar asta nu însemna că-și domolise ranchiuna și frustrările. „Gabriel Seranin“ îl cataloga, din nou după prescripțiile regimului, drept deținătorul unei mentalități deopotrivă retrograde și reacționare, prezentând mostre (scornite?) din părerile lui Doinaș referitoare la regimul politic. Simultan, dădea în vileag opțiunea poetului pentru esopism: „Atitudinea lui în general (mă refer la atitudinea prezentă cunoscută din câteva discuții în ultimii cinci ani) este o atitudine a unui intelectual de formație veche care se simte primejduit în evoluția sa scriitoricească de actuala conjunctură: «- Suntem o generație de intelectuali sacrifica [sic!]» mi-a spus odată [sublinierea este făcută cu pix de culoare roșie, îi aparține, probabil, ofițerului de serviciu, n.m.]»; «Purtăm stigmatul celei mai urâte epoci; stigmatul fricii. Iată de ce nu avem opere de artă mari» etc.// Conform acestor afirmații, opera sa literară s-a eșalonat ca un convoi pestriț menit să se afirme pentru a putea afirma. Fiind la a treia carte, omul a început să se afirme (În primele două, Cartea mareelor și Omul cu compasul nu a devenit 20 «purtătorul unui mesaj» ca în acesta din urmă)”20. După această prezentare părtinitoare, ghidată de triada societate-anturaj-individ, agentul întreprinde o exegeză minuțioasă a simbolurilor subversive din volumul amintit. Analogiile sale sunt sclipitoare pentru un critic literar, nocive pentru autorul cărții și îngrozitoare pentru a ne da seama că, indiferent de epocă, abjecția și structura intelectuală rasată coabitează în tihnă. „Gabriel Seranin“ evidențiază majoritatea nodurilor din spatele semnelor. Nu este exclus ca Doinaș să-i fi comunicat încifrările livrești: „Ce vrea să spună titlul lucrării? Seminția lui Iuda (parafrază pentru trădători), seminția lui Herostrate (parafrază pentru cei ce distrug) și în continuare «seminția lui Cain» (folosită de Victor Hugo) parafrază pentru neamurile de ucigași etc. etc. [sublinierile sunt făcute de informator cu cerneală albastră, n.m.]“21. Pentru un inițiat în miturile elene sau pentru cineva care a aflat ce funcție îndeplinea personajul din Iliada, explicațiile precedente nu necesită completări. Numai că, salariații poliției politice, lipsiți de lecturi fundamentale și neînzestrați cu știința subtilităților artistice, aveau nevoie de detalii. Iar „sursa“ le-a rezumat șiretlicul prin care lacedemonienii au câștigat războiul cu locuitorii Troiei, deconspirând astfel intențiile lui Doinaș. Cenzura fusese eludată. Însă, chiar și când nu-și propunea, Securitatea primea „dovezile“ necesare: „Seminția lui Laokoon? Să cercetăm metodic, cine a fost Laokoon. În mitologia greacă, Laokoon a fost fiul lui Priam și al Hecubei, preot al lui Apolon în Troia. Când grecii au adus «calul Troian [sic!]» în fața cetății inexpugnabile, Laokoon a sfătuit troienii să-i dea foc, să nu-l introducă în cetate, căci el (calul) înseamnă pieirea lor. Nu a fost ascultat și, drept 19 Ibidem, f. 94-95. 20 Ibidem, f. 95. 21 Ibidem. 362 pedeapsă pentru spusele sale, zeii protectori ai grecilor au trimis împotriva sa niște șerpi uriași care l-au ucis pe el și pe fiii lui (grupul sculptural «Laokoon» înfățișează scena omului și a fiilor săi înlănțuiți de șerpi).// Ce-a comis Laokoon și «seminția» lui de a trebuit să sufere un astfel de martiriu? A spus adevărul! [sublinierile sunt făcute de informator cu cerneală albastră, n.m.]. Așa a fost cum a spus el (Se știe povestea)“22. Asediul se înscrie în logica devoalată anterior. Transpusă în prezentul scriitorului, întâmplarea din vechime capătă alte conotații decât cele îndeobște acceptate. Războinicii împresurați n-au suferit înfrângerea, pentru că, din neghiobide, au crezut că ofranda grecilor era o dovadă de respect, ci pentru că abandonaseră interesele țării, în favoarea recompenselor materiale. Compoziția lui Doinaș nu survine în urma unei elaborări intense. Expresia se arată, în aceeași măsură, brută și brutală, lipsindu-i elementul artistic: falsul dar. Fără a primi vreo ispită, ostașii, românii adică, se lasă capturați, ploconindu-se în fața aparent invizibilei Armate Roșii, iscând previziunile sumbre ale sacerdotului contemporan: „Târziu, bătu și ceasul trădării. Podul nostru/ căzu din scripeți. Lașii, cu fruntea la pământ,/ cereau iertare. Nimeni, doar luna, ca un rostru/ de navă, trecu șanțul pe creasta unui vânt,/ Și iarăși nimeni... Până-n a șaptea noastră moarte/ vom lăcrăma cu sânge și vom boli ciudat/ de-un rău de porți deschise și de ferestre sparte/ Nicicând în jur nu-i nimeni./ Dar noi, noi ne-am predat“. În continuare, figurează secțiunea de maxim interes pentru istoria literară, întrucât întâlnim o recenzie neoficială care, paradoxal, tinde să se apropie cel mai mult de adevărul versurilor. Cronicarii vremii, printre aceștia - Gheorghe Grigurcu23, Valeriu Cristea24 sau Laurențiu Ulici25 -, nu-și permiteau să citească decât filigranul estetic, omițând latura protestatară. În contrapondere, „Gabriel Seranin“, uimește, încă o dată, cu pregătirea lui în legătură cu tehnicile poeților de a-și camufla cuvintele. Este evident că a întrezărit că Doinaș urzise un mecanism care să demaște și să destabilizeze autoritarismul. De notat că, la mijlocul anilor '60, părea că se consacrase profeția fabulistică. Frapează că „sursa“ nu se străduiește să apere realitatea fixată de doctrină. Dimpotrivă. Accentuează ideea că scriitorul se revoltă împotriva restricționării drepturilor: „Ștefan Aug. Doinaș nu este un inovator. Ca mulți alții, recurge la mitologie (deci la legendă) pentru a sugera lucruri prezente [sublinierea, cu pix de culoare roșie, îi aparține, probabil, ofițerului de serviciu, n.m.]// Cine-i «seminția lui Laokoon»? Urmașii săi ideatici, oamenii de azi care spun adevărul cu riscul morții [sublinierea, cu pix de culoare roșie, îi aparține, probabil, ofițerului de serviciu, n.m.]; eroi care se sacrifică pentru «binele» cetății. Aluzia este direct transparentă! De altfel, tot volumul este un imn închinat luptei împotriva opresiunii; luptei duse de un individ izolat (miroase a «geniu» manevrat) [sublinierea este făcută cu pix de culoare roșie, îi aparține, probabil, ofițerului de serviciu, n.m.] niciun cuvânt despre despre colectiv, niciun cuvânt despre națiune, sau, despre adevărurile de azi“26. În analiza efectuată, „Gabriel Seranin“ își ia în serios rolul de cenzor fără simbrie, relevând anumite pasaje care „ridică o sumedenie de întrebări, pe care, în mod sigur editura nu și le-a pus, altfel cartea n-ar fi apărut niciodată“27. Capetele de acuzare sunt numeroase, iar exactitatea lor, uneori îndreptățită, alteori scornită. 22 Ibidem, f. 96. 23 Șt. Aug. Doinaș, Seminția lui Laokoon, în „Familia“, seria a V-a, anul 4 (104), nr. 3 (31), martie 1968, p. 2. 24 Șt. Aug. Doinaș, Seminția lui Laokoon, în „Gazeta literară“, anul XV, nr. 17 (808), joi, 25 aprilie 1968, p. 3. 25 Îndoiala perfecțiunii (Despre poezia lui Șt. Aug. Doinaș), în „Contemporanul“, nr. 14 (1121), vineri, 5 aprilie 1968, p. 3. 26 Notă informativă cu privire la „Prob.[lema] legionară“, redactată GABRIEL S.[ERANIN], din 25.01.1968, în dosarul R 874, vol. 1, f. 96. 27 Ibidem, f. 94. 363 Voind să-și ducă la bun sfârșit rolul de procuror, agentul realizează niște close readings, precizând cum trebuie scoase înțelesurile din cutia metaforelor. Dar, ca mulți cenzori, informatorul vedea cozi de șopârlă și acolo unde se afla doar lirismul izolării, definitoriu pentru toate etapele din creația lui Doinaș. Să-l lăsăm, așadar, pe „turnător“ să-și declame diatribele și să arate (verb favorit al anchetatorilor penali din cadrul Ministerului Afacerilor Interne) cine este poetul și cum dorea să submineze ordinea de stat. Îl vom întrerupe cu mărunte didascalii: „Dar să trecem la text.// La pag. 8 [sic!, p. 9 de fapt, n.m], în poezia Nocturna I, este un mesaj de înțelepciune indică, sau...: «...Cei morți dezghioacă în gură stele noi/ Iar noi, captivi în iris, nu mai avem curajul/ Să smulgem geana care clipește peste noi.»; «...steaua noastră se clatină, lovită/ de răsuflarea plină de muște [subliniere cu stilou a informatorului, n.m.] a unor zei.» (care zei? El scrie despre prezent aici!)“28. De netăgăduit, versurile se referă la împăcarea cetățenilor cu dictatura. Răul produce inerție și obișnuința cu abuzurile. Mai departe, fiind covins că discreditarea nu va fi pusă la îndoială, „Gabriel Seranin“ folosește principiul „no comment“, ca să augmenteze concludența exemplului: „La pag. 13, Amurg I, «...Ard preasfinte odoare/ Scuipă tămâie sihaștrii/ Roua cerului doare/ Suptă de greieri albaștri/ Idoli copți din nimica [versul este subliniat de informator cu punctulețe de cerneală, n.m.]/ Umblă și pipăie frica». Fără comentariu!“29. Aici am putea avea unele îndoieli, de vreme ce imaginile apocaliptice pot fi ușor situate în descendența lui Lucian Blaga, acela din Paradis în destrămare. Dar titlul îndeamnă și spre depistarea unui filon contextual. Responsabil pentru universul crepuscular, în declin, este comunismul. De aceea, în textul pandant (Amurg II), Doinaș apelează la toposul „epocii de aur“, invocând strălucirea autentică a timpurilor veritabil triumfătoare, pentru a contracara văcsuirea mincinoasă a societății socialiste. Memoria libertății pierdute oglindește minciuna socialistă tot mai sufocantă: „O izbânzi/ ce-mi dați târcoale-acuma, îngerește!/ Voi, vârste ale ne-ntinatei firi,/ când înțelesul lucrurilor se mărește/ și-ncet-încet, ne scapă din priviri“. Următoarele aserțiuni persistă în acțiunea de a-l demasca pe „dușmanul poporului“, întrucât sagacele și răuvoitorul tălmăcitor al Seminției lui Laokoon consideră că unele fragmente ilustrează separarea Europei în două sfere de influență: „În poezia Toamna (pag. 18) prorocul Ieremia este invocat și el și cea mai elocventă rămâne poezia Singurătate (pag. 20) în care autorul spune fără înconjur «...Azi soarele minunilor s-a stins/ Iar armonia muzicii de sfere/ cu strune rupte-ntinde-n necuprins/ o plasă uriașă de tăcere».// Când alți poeți cântă lumea de azi ca o lume a unui ev plină de soare, de adevăr etc. poezia lui Doinaș, arată... azi [subliniere cu două linii, făcută de informator, n.m.] fără echivoc: soarele s-a stins și vorbește de plasa de tăcere ca de... «cortina de fier» (asta este impresia ce-o lasă lectura)“30. De la un punct încolo, „Gabriel Seranin“ confundă predispoziția poetului către lirica însingurării, către refugierea în artă, cu mizantropia. „Exilul interior“ se suprapune peste „exilul intern“. Astfel de judecăți deterministe nu ne surprind dacă aparțin ofițerilor Securității. Emise de o persoană oarecum cultivată, acestea sunt pervertite în probe ale anchetei privind onestitatea profesională a lui „Andrei Golfin“. Citite în cheie părtinitoare, o parte din versuri conțin și o valență „reacționară“, căci recluziunea în „turnul de fildeș“ - la Doinaș, insula neconsemnată pe nicio hartă - denota exacerbarea mentalității burgheze, precum în poemul Monolog, al cărui titlu sugerează nu doar condiția autistă a scriitorului, ci 28 Ibidem, f. 97. 29 Ibidem. 30 Ibidem, f. 97-98. 364 în special negarea apartenței la clasa progresistă: „Principiile unui crunt individualism, a omului izolat de colectiv și care urăște colectivul, răzbat din aproape fiecare vers. Singur poetul o mărturisește fără înconjur: „...din nepăsare mi-am făcut o lege/ și tron măreț din plaiul solitar“ (pag. 33)“31. Monolog vine în continuarea unei alte poezii suspectate că ar exprima ura împotriva colectivității, celebra Orfica. Similitudinile între cele două reies repede dacă așezăm pe două coloane versurile aproape comune: „Și stau așa, ca-n peșteră, retras/ în mine însumi: un Orfeu pe-o treaptă/ a unui univers lipsit de glas“ (Monolog) și „Îmi place dintre semeni treptat să mă retrag:/ în infinitul mare o arie să trag“ (Orfica). Informatorul îl acuză pe creatorul Omului cu compasul că ar reprezenta un flagel public, înglobând majoritatea trăsăturilor negative prevăzute de ideologia oficială. Seminția lui Laokon ar destabiliza „orânduirea“ din R.S.R; ar fi la fel de primejdioasă ca sectele sau ca organizațiile paraortodoxe; i-ar instiga pe scriitori la revoltă și la declanșarea unor proteste de stradă; i-ar influența negativ pe tineri, înlăturându-le convingerile comuniste. Ultimul cap de acuzare constă în reliefarea duplicității lui Doinaș în exercitarea funcției de agent. Nu de teamă compunea scriitorul metri săltăreți pentru preamărirea bunăstării și a măsurilor benefice datorate partidului unic sau pentru măreția neamului (deja comunismul intrase în faza sa naționalistă). Era doar o formalitate, un ritual înlesnitor, dar nu indispensabil. Recăpătându-și dreptul de semnătură, și-a dat seama că, răspândind în periodice poezii despre partid, salvează aparențele de autor „angajat în descrierea luptelor duse în scopul făuririi socialismului“, scăpând, totodată, de constrângerea de a le include în volume. Cameleonismul impunea, în aceeași măsură, cedări și câștiguri: „Unde va ajunge societatea contemporană, dacă se va baza pe asemenea mentori? (de realismul socialist nu poate fi vorba, el este de-a dreptul combătut)// Interesant de știut și argumentele editurii care popularizează o asemenea «bombă idealistă».// Și în fine, fiind opera contemporană a unui român, unde sunt izvoarele românești, trecutul nostru glorios, prezentul plin de realizări, noi toți cei ce alcătuiesc poporul acesta? Nicăieri...// O poezie, una măcar, care să slăvească munca atâtor milioane, nu există în tot volumul.// De remarcat că în volumele anterioare, mai ales în primul, acest negustor de idei funeste, a inserat câteva poezii de acest gen, dintr-un ieftin și străveziu oportunism. Acum e 32 consacrat, nu mai simte nevoia...“32. Din fișele lui „Gabriel Seranin“, rezultă suficiente dovezi că Ștefan Aug. Doinaș și-a vaccinat poezia cu anticorpi contestatari. Seminția lui Laokoon răspândește vestea că țara nu se scaldă în lapte și miere, că nicio persoană nu poate să fie sigură că înoată în ape calme. În permanență exista cineva pregătit să-i înece pe aventurierii nesăbuiți. Poeziilor amintite mai sus li se adaugă alte câteva din secțiunea „Parabole lirice“, construite din zece versuri, ultimele două având o morală politică. De semnalat și că piesele respective pornesc de la situații recognoscibile din opera anterioară. De pildă, Mistrețul cu colți de argint își pierde latură transcendentă originară. Animalul de pradă reprezintă alegoria prorocului hăituit. Vânătorul nu mai este prințul aflat în căutarea obiectului sacru, ci un asasin nemilos. Teritoriul poetic nu mai este pădurea plină de simboluri, ci jungla, unde moartea devine, deopotrivă, imanentă și iminentă. Tiranul vrea să-l ucidă pe rebel, ca și cum ar înșfăca trofeul regal. Când totul pare pierdut, intervine un deus ex machina, care îl înalță la cer pe fugar, salvându-l din lagăr: „Pe valea mai îngustă ca o viață/ mistrețul a țâșnit în cer. Apoi/ alaiul s-a schimbat și el la față/ și, sus, pe-o lătrătură de copoi,/ a speriat cu șapte carabine/ cohortele de 31 Ibidem, f. 98. 32 Ibidem, f. 100 r. 365 îngeri păzitori/ Și îngerii-au ascuns mistrețul... Bine/ că undeva mai sunt ascunzători! [s.m.]// O, caii înspumați, cu coame crețe -/ ce veac purtau în ochi! Și ce blândețe!“ (Vânătoare). Se întâmplă ca Doinaș să poarte dialogul atât cu sine (Omul cu compasul), cât și cu Radu Stanca (Arhimede și soldatul). Continuând relatarea despre moartea matematicianului siracuzan, poetul alcătuiește o legendă etiologică, în spatele căreia stă atentatul totalitarismului asupra libertății de gândire, în speță asupra autonomiei poetului. Distrugerea figurii geometrice -pavăză și utopie artistică - simbolizează ștergerea locului privilegiat, sintagmă care denumește un ciclu de poeme din volumul Alter ego (1970). Mai mult, autorul înfățișează mașinăria comunistă de spălare a creierelor și de rescriere a istoriei. Manevrați, cetățenilor nu le rămâne decât să asimileze știrile oficiale: „Soldatul a sărit în cerc cu-o spadă/ și l-a străpuns cu vârful ei cel bont./ Și cercul a-nceput atunci să scadă;/ apoi s-a preschimbat în orizont;/ iar umbra lui a devenit țărână,/ și petele de sânge - golfuri, mări./ Și nicio urmă n-a vrut să rămână/ ca martor al acestei întâmplări.// De aceea, astăzi, nimeni nu mai crede/ că spada l-a ucis pe Arhimede [s.m.]“ (Din lipsă de dovezi). În sumarul plachetei, Doinaș a așezat un text consacrat simbolului din titlu. Deși avem impresia că asistăm la un ekphrasis, miza constă în evidențierea unui dublu registru: tragic și eroic. Tiranii îi persecută pe deținătorii adevărului, transformând, în unealtă a crimei, cheia necesară deschiderii carcerei mentale. Cuvântul înverșunat devine ștreang și venin pentru utilizator. Curajul înseamnă autocondamnare la moarte: „De două mii de ani - cum e firesc -/ e tot mai mare soclul; piețe, vetre,/ cu dalele lor galbene-l sporesc/ adăugând asfaltul lângă pietre./ Bătrânul e la fel: un urlet mut/ îl ține-n umbra-i deasă; dintr-o parte/ se vede barba care i-a crescut/ cu firul alb, decolorat de moarte./ Copiii sunt mai mulți. Și vin mereu/ Ca-n vremurile vechi, când fiecare/ ființă își avea destinul său/ și frumusețea scrisă-n mădulare,/ ei urcă și-mpietresc: sălbatic grup/ în care-nchipuind prelungi eșarpe,/ plângând sub daltă, fiecare trup/ e sugrumat de propriul său șarpe“ (Laokoon). Seminția lui Laokoon a însemnat, pentru Ștefan Aug. Doinaș, cea dintâi manifestare publică împotriva dictaturii. Retorica denunțului înfășurat în metafore caracterizează începutul unei lungi rezistențe prin cultură din partea cerchistului. Punctul culminant va fi atins în Vânătoare cu șoim (1985), când poetul va recurge la tehnica becului reflectorizant. Totuși, distanța temporală nu împiedică pe nimeni să nege această opoziție literară. Un informator să intenteze proces voalat contra abuzurilor regimului? Da, întrucât munca de agent ținea de zona lui secretă! Pe Doinaș îl interesa sfera publică a propriei activități, prin care putea câștiga simpatia și stima cititorilor și mai ales a criticilor. Sigur, ne confruntăm cu un caz de histrionism. Andrei Golfin își pierduse discernământul. Ștefan Aug. Doinaș, nu. Scăpat de tutela Securității și a Cenzurii, scriitorul a început să împrăștie mesaje subversive, știind că imaginea unui intelectual emană întotdeauna de la public. Iar publicul avea nevoie de opozanți ai dictaturii. 366 IMAGINEA MORȚII ÎN POEZIA INTERBELICĂ Drd GYORGY Geza-Ârpad Universitatea Petru Maior, Tg.-Mures Tema propusă prezentării este urmărită în poezia interbelică românească cu unele trimiteri și analogii în lirica maghiară din această perioadă. Prin comunicarea de față nu ne putem adânci în ipostazele modernismului, din motive practice, însă ne-am propus schițarea unor aspecte ce țin în speță de lirica argheziană a morții, fiind asemănătoare cu lirica poetului maghiar Jozsef Attila, precum și notele specifice expresionismului blagian corelate cu universul lui Jozsef Attila. Cuvinte-cheie: moarte, poezie interbelică, expresionism Problema morții a avut un caracter decisiv de-a lungul vremii, manifestându-se ca o confruntare îndrăzneață, ca o acceptare sau opunere și chiar ca o evadare într-o altă lume. Epoca interbelică este o perioadă prolifică pe plan artistic, fapt prezent și în domeniul literaturii, susținut de coexistența numeroaselor curentele ideologii dintre care amintim orientările modernistă expresionistă și simbolistă. Trebuie să precizăm faptul că tema propusă prezentării este urmărită în poezia interbelică românească cu unele trimiteri și analogii în lirica maghi ară din această perioadă. Prin comunicarea de față nu ne putem adânci în ipostazele modernismului, din motive practice, însă ne-am propus schițarea unor aspecte ce țin în speță de lirica argheziană a morții, fiind asemănătoare cu lirica poetului maghiar Jozsef Attila, precum și notele specifice expresionismului blagian corelate cu universul lui Jozsef Attila. Accentuarea ideii de moarte în perioada amintită se datorează atât factorilor externi, sociali ai vremii, cât și percepției timpului ca o entitate lineară, ireversibilă, în general, adepții modernismului manifestă unele rezerve în ceea ce privește legătura omului cu divinitatea. Ciclul de poeme Agate negre (1904) este considerat de unii exegeți adevăratul debut liric al lui Tudor Arghezi. Diaconul-poet prin versurile „Doamne, așa obișnuiești, biet, / Să risipești făptura ta încet, / Prefaci în pulbere măruntă / Puterea dârză și voința cruntă.” (Psalm <<Vecinul meu a strâns cu nendurare>>) anticipă viziunea thanatică, de dezagregare și degradare universală specifică viziunii liricii sale. Imaginile macabre create de poet sunt specifice concepției medievale, datorită limbajului extrem de șocant, probabil cel mai respingător din lirica românească. Ideile lirismului arghezian pot fi receptate printre cele mai bune valorificări ale macabrului, însă surprinzător este faptul că demonicul poetic specific creatorilor moderni, așa cum notează și Nicolae Balotă, apare transfigurat. De aceea, imaginile hidoase nu constituie o idilizare a urâtului, ci din contră devin „un sol prielnic rodului”1. Exacerbarea imaginii morții în volumul Flori de mucigai schițează un spațiu infernal bântuit de obsesia morții: „În cer, / Bate ora de bronz și de fier. / Într-o stea / Bătu ora de catifea. Ora de pâslă bate / În turla din cetate ... / Lângă domnescul epitaf / Bate glasul orei de praf. // Azi-noapte, soră, / N-a mai bătut nicio oră.” Ceasul rău reprezintă una dintre temele comune ale poeților Jozsef Attila și Tudor Arghezi. Imaginile macabre create de poetul maghiar sunt, de asemenea, verosimile: „Un om beat între șine: „E un om beat acolo, între șine,/cu butelcuța-n stânga, doarme-n neștire.” Zorile zilei anunță nașterea unui timp în care lumina este încă neprihănită, când nimic nu este viciat sau compromis. Apropierea dimineții sugerează puritatea începutului vieții prin alungarea „nepătrunsului ascuns”, care se îndreaptă spre apus - marcând finalul existenței umane. Soarta flăcăului este pecetluită de călătoria spre necunoscut, care aflat în fața primejdiei sugerată de ceasul rău poate fi salvată numai cu ajutorul divinității pentru a nu păși în somnul cel de veci ce-i amenință existența: „Nici Soarele nu suie, ceru-i strâmt./E un om beat acolo, între șine/și - un vuiet crește-ncet pe sub pământ.”2 Dacă cele două creații amintite prezintă fețele blânde ale morții, poeziile lui Tudor Arghezi Morții, Cântec mut, Dimineața, Serenadă, Ion Ion și ale lui Jozsef Attila L-a prins mașina, Cadavru pe stradă, Cerșetorul frumuseții dezmint însă orice urmă de lirism și de spiritualitate prin prezența sinistrului: „În beciul cu morții, Ion e frumos. / Întins gol pe piatră, c-un fraged surâs. / Trei nopți șobolanii l-au ros / Și gura-i băloasă-i ca de sacâs. // Când cioclu-l ridică-n spinare / Ion parcă-ar fi de pământ. / De-l pui poate sta în picioare. / Dar brațul e moale și frânt. // În ochii-i deschiși, o lumină, / A satului unde-i născut,” Imagini asemănătoare se întâlnesc și în creația lui Jozsef Attila L-a prins mașina. „Un șuvoi de sânge / și-o frunte albă dată de pământ. / Al viermilor va fi curând-curând. / Și l-au depus pe-al curții soclul lânced.” Simbolul vieții, sângele, inundă în șuvoaie fruntea albă a omului nevinovat, fapt ce denotă iminența morții. Abundența vitalului este un motiv literar prezent în ambele literaturi. Viața care se scurge prin canale reci are ecou și la poetul George Bacovia în poezia Tablou de iarnă. Capul retezat - poartă în sine atât individualitatea carnală a muncitorului cât și oglinda sufletului său. Tudor Arghezi ar fi insistat în crearea acestei imagini pe vitalizarea simțului vizual uman, aidoma ochilor ocnașului din poezia Ion, Ion: „În ochii-i deschiși, o lumină,/A satului unde-i născut”. Întoarcerea în satul natal fiind o altă temă comună a celor doi creatori. Imaginea morții nu poartă nimic din „împăcarea și beatitudinea creștină; ea e o exacerbare a derizoriului, etalare a hidoșeniei și terificului”3 așa cum afirmă criticul literar Mircea Zaciu. La Tudor Arghezi nefirescul morții se impune prin lexicul diversificat și plastic care invadează viziunile apocaliptice conturate în imaginarul poetic. Unul dintre motive este neînfăți șarea divinității, ceea ce subliniază faptul că, deși modernitatea, în general, a 1 Nicolae Balotă, Arte poetice ale secolului XX, Editura Minerva, București, 1997, p.8 2 Jozsef Attila, Versek, Editura Kriterion, București, 1972, p. 19 3 Mircea Zaciu ,Viaticum, Editura Cartea Romanească, Bucuresti, 1984, p.269 368 încercat să suprime nevoia și imaginația religioasă a omului, totuși se constată o căutare intensificată a divinității (Nu-ți cer un lucru prea cu neputință ..., Psalmii ). O altă cauză reprezintă revelația suferinței trupului pricinuită de iubire (Lingoare, Fătălăul) sau cea a dualității eului liric, din cele două ipostaze sufletești: angelic și demonic, așa cum afirmă în poezia Portret „Sunt înger, sunt și diavol și fiară și-alte-asemeni / Și mă frământ în sine-mi ca taurii-n belciug”. Pe lângă motivele semnalate, gândul morții poate fi și expresia deznădejdii provocată de trecerea ireversibilă a timpului, de scurgere a destinului uman spre dispariției. Poezia Versuri descălțate degajă melancolie, lipsă de speranță, o atmosferă a sorții scăpată de perenitate. Eul liric meditează între acceptarea și neacceptarea propriei condiții, poetul purtând în versurile sale „însemnele suferinței de al trăi și ale trecerii”4. Plânsul său e unul metafizic, simbolul durerii lumii, dar și a degradării ființei proprii și a sufletelor trecătoare „Plâng zilele care trec moarte./ Plâng copiii fără părinți,/ Plâng ființele flămânde în pădurile nopții, fiarele, șerpii, vietățile crude și blânde./ Plâng femeile înșelate, plâng bărbații mințiți./ Plâng oamenii supuși,/ Plâng oamenii fără speranță./ Este un plâns sfâșietor, un zbucium într-o lume cu semnificații afectată la rândul ei de trecerea în neant. Universul liric arghezian polimorf face posibilă stabilirea unor analogii cu lirismul lui Jozsef Attila, un univers la fel de complex, nu numai la nivel tematic, ci și în ceea ce privesc inovațiile utilizate la nivelul limbajului poetic. O parte dintre creațiile poetului maghiar poartă semnele expresionismului blagian. Ceea ce îi unește pe cei doi este convingerea expresionistă potrivit căreia actul creativ este cel mai important. Printre marile teme ale lirismului său dintotdeauna: iubirea, natura, melancolia, interesul pentru mitologia autohtonă, se află și moartea. Specificul ideii de moarte simțită în poeziile lui Lucian Blaga este transpunerea în plan cosmic, universal a acesteia potențând imaginea unui univers degradat. Volumul Poemele luminii stă sub semnul unei uriașe dezlănțuiri de energie produsă în jurul unor teme perechi aflate în conexiune, Erosul și lumina și Vitalitate dionisiacă versus sentiment al morții. O altă temă pereche a volumului o constituie lupta dintre întuneric și lumină, asemănătoare cu accentele din lirica poetului maghiar Jozsef Attila. La amândoi creatorii aceasta este o parafrazare a luptei vieții cu moartea, așa cum reiese din versurile semnificativa din poezia La mare: „Soarele în răsărit de sânge-și spală-n mare/ lăncile, cu care a ucis în goană noaptea/ ca pe o fiară.”5 Se observă cum mitul cosmic devine simbolul morții care amenință permanent identitatea existențială. . Se constată suprapunerea temei vieții pe aceea a morții, prezența celor două concepte literare fiind specifică și poetului maghiar Ady Endre. În acest volum se conturează unul dintre marile simboluri blagiene implicat de logica ambivalenței și a coincidenței contrariilor. Aici simbolul dualității este gorunul, din poezia omonimă, creație din care reiese concepția lui Lucian Blaga despre timp și despre moarte. Despre categoria de macabru, specifică creației lui Lucian Blaga, Nicolae Mecu, în studiul său dedicat poetului, afirmă că și în alte locuri din opera lui Blaga, moartea nu apare asemenea unui eveniment înspăimântător, terorizant, ci e asumată cu liniște, este o trecere în universul familiar, ea face parte din armonia cosmică: 4 Iulian Boldea, Simbolism, modernism, tradiționalism, avangardă, Editura Aula, Brașov, 2002, p. 32 5 Lucian Blaga, Poezii, Editura Minerva, București, 1986, p. 25 369 „În limpezi depărtări aud din pieptul unui turn / cum bate ca o inima un clopot / și-n zvonuri dulci / îmi pare / că stropi de liniște îmi curg prin vine, nu de sânge. // Gorunule din margine de codru, / de ce mă-nvinge, / cu aripi moi atâta pace, / când zac în umbra ta / și mă dezmierzi cu frunza-ți jucăușă?”6 Dacă versurile din volumul Pașii profetului anunță un fior metafizic, stihial ce reliefează un lirism de un intens dramatism, în volumul În marea trecere eul liric este marcat de fiorul metafizic, reprezentând o cotitură atât în poezia lui Blaga, cât și în viziunea categoriei de macabru. Imaginarul poetic devine o expresie a tristeții și a dorului. Nu întâmplător afirma poetul că unde nu este moarte, nu există nici iubire. Această senzație creează un lirism de un intens dramatism. Eul poetic este marcat de sentimentul pierderii vârstei paradisiace, evitând țipătul specific volumelor anterioare. Chiar din titlul volumului este anunțată tema centrală, care - și acolo unde nu se manifestă - reprezintă o amenințare surdă. Punctul de plecare al temei, ambivalența viață-trecere spre moarte, este cuprins în mottoul volumului: „Oprește trecerea. Știu că unde nu e moarte nu e nici iubire -, și totuși te rog: oprește, Doamne, ceasornicul cu care ne măsori destrămarea.”7 Pe când existența din Pașii profetului părea că se desfășoară în afara timpului și deci a morții, aici totul este amenințat de „destrămare” și pieire. Volumul consemnează o criză a conștiinței, o ruptură, care contrastează cu comuniunea solară, calmă, din volumul anterior. În locul integrării cosmice, avem aici singurătatea, în locul beatitudinii provenite din sentimentul armoniei universale care-l cuprindea și pe om se instalează starea pe care poetul o va numi, în Lauda somnului, „tri stețe metafizică”. Pentru poetul de acum, Dumnezeu este „muta, neclintita identitate”, adică o închidere perfectă, ermetică în propria-i sferă, îngemănarea poeziei cu tăcerea fiind o altă temă a volumului de față. În această stare de cădere, poetului nu-i mai rămâne decât suferința cotidiană și conștiința nimicniciei și spectrul morții. Poetul-filosof detestă năzuințele expresionismului privind potențarea, îngroșarea, intensificarea ideii de moarte, considerându-le aspectele oarecum negative ale curentului care dau naștere la caricatural și grotesc. În acest sens, Ion Mariș susține că „Lucian Blaga este un poet damnat, care își asumă drama ontologică a omului căzut în timp, trăind limita rupturii ontologice. Refuzul spectacolului destrămării, litania o trecerii, îl duc spre nostalgia increatului, cutremurător textualizată în poezia Scrisoare”8: „Nu știu nici azi pentru ce m-ai trimis în lumină. / Numai ca să umblu printre lucruri / Și să le fac dreptate spunându-le / care-i mai adevărat și care-i mai frumos? / Mâna mi se oprește: e prea puțin. / Glasul se stinge: e prea puțin. / De ce m-ai trimis în lumină, Mamă, / de ce m-ai trimis? / Trupul meu cade la picioarele tale / greu ca o pasăre 9 moartă.”9 Scopul și baza expresionismului sunt date de tensiunea emoțională și expresia liberă, fără convenții clasice. Prin urmare, în operele născute din această convingere imaginea morții este redată în ipostaze noi. Două motive specifice abordate în creațiile lor atât de Lucian Blaga, cât și de Jozsef Attila sunt muntele și mormântul. Interesul lui Blaga față de morminte se 6 Ibidem., p. 23 7 Lucian Blaga, op. cit., p. 103 8 Ioan Mariș, Expresionismul blagian între modernitate și tradiție, Editura Imago, Alba Iulia, 2002, p. 44 9 Lucian Blaga, op. cit., p. 118 370 datorează puterii magice a misterului, acesta, așa cum susține criticul și istoricul literar Cornel Moraru, cuprinde întregul univers poetic al lui Blaga, aidoma vrăjii compactante „a morții și a altor stihii, cum ar fi lumina, pământul, cerul, marea, «izvorul nopții» -expresie a demonicului, iar demonicul - promisiune de lumină în întuneric - e mai viu decât sfințenia” 10 Motivul muntelui nu cunoaște o arie de răspândire largă, dar în creația lui Jozsef Attila îl întâlnim într-o relație inedită cu mormântul, muntele având o structură monotonă, respectiv fiind alcătuit dintr-o substanță solidă, lipsită de flexibilitate, pe care din păcate și razele sunt frânte deasupra sa. Mormântul reprezintă o replică modestă dată muntelui, considerat rezervor al vieții. În imaginile surprinzătoare ale poeziei Sirdomh a hegycsucson (Mormântul de pe munte) poetul maghiar imortalizează dansul macabru realizat în manieră expresionistă. Poezia interbelică este caracterizată de confruntarea concretă cu moartea, iar victoria asupra morții o constituie acceptarea acesteia, ea fiind, așa cum afirmă poetul Lucian Blaga „umbra care dă plasticitate vieții”. Bibliografie: ARGHEZI, Tudor, Opere I-II, Editura Universul Enciclopedic, București, 2000 BALOTĂ, Nicolae, Arte poetice ale sec. XX, Editura Minerva, București, 1997 BLAGA, Lucian, Opere, vol. I-VII, Ediție critică și studiu introductiv de G. Gană, Editura Minerva, București, 1 982-1997 BOLDEA, Iulian, Simbolism, modernism, tradiționalism, avangardă, Editura Aula, Brașov, 2002 JOZSEF Attila, Versek, Editura Kriterion, București, 1972 MARIȘ, Ioan, Expresionismul blagian între modernitate și tradiție, Editura Imago, Alba Iulia, 2002 MORARU, Cornel, Lucian Blaga - monografie, antologie comentată, receptare critică, Editura Aula, Brașov, 2004 ZACIU, Mircea, Viaticum, Editura Cartea Romanească, Bucuresti, 1984 10 Cornel Moraru, Lucian Blaga - monografie, antologie comentată, receptare critică, Editura Aula, Brașov, 2004, p. 9 371 ASPECTE ARHETIPALE ALE DIMENSIUNII TRAGICE ÎN MIORIȚA Drd. Gabriel PETRIC Universitatea „Petru Maior” - Târgu-Mureș Miorița a fost interpretată în diverse chipuri, ethosul ei primind atât valoarea resemnării, cât și a eroismului, fără a oferi o premisă de filozofie a culturii rezonabilă. Încercăm în lucrarea noastră să conturăm o atare premisă, având ca fundament arhetipologia de sorginte jungiană, și să evaluăm raporturile dintre tragic și tragism Cuvinte-cheie: arhetip, dimensiune tragică, Miorița Conștiința mitică, analogon al lumii, nu reprezintă o conștiință individuală. Ea este funciarmente colectivă, în sensul conceptului de „inconștient colectiv” propus de C.G.Jung. Pe de altă parte, raportarea ființei, prin mit, la nucleul ei energetic abisal, se produce mediat. În acest sens, omul i-mediat e o iluzie, deoarece nu se află în poziție autonomă, independentă, ci în stare relativă, purtător de zestre somato-psihică. Acest apriorism antropologic în rama căruia subiectul uman creează e fundamentul „limitației” sale ,limita care nu limitează descrisă de Constantin Noica. Dacă nu avem, în acest sens, un individ creator de mituri, o conștiință individuală care sa fabrice teme mitice, ci doar spirite creative, rezonante la imbolduri inconștiente și, în anumite contexte date, capabile să ofere comunității discursuri de reprezentare simbolică, se pune întrebarea: în ce mod se corelează conștiința patetică (pathosul) a universului mitic cu tema tragicului? În ordine mitică, tragicul e , de fapt, tragism. Mythosul, în accepția sa clasică, e viziune a esențelor, în chip parabolic. Nu putem vorbi de tragic, în deplinul înțeles al cuvântului, acolo unde nu putem discerne o individualitate interogativă și activă, în același timp, dilematică, care își etalează prezența printr-un „ca -și -cum-ar-fi-real”. Izvorul, condiția tragicului e mythosul, ca latentă întruchipare a paradoxului. Emblema spiritului tragic are exigențe suplimentare, e definită de eschilianul pathei mathos - învățarea prin suferință ridicată la înălțimea sublimului onto-estetic. Oricât de melodios ar suna o sintagmă ca „tragic senin”, ea nu acoperă semnificația paradoxului viu, constituind hiperbolizarea stării genuine a mythosului -tragismul, ale cărui forme specifice am convenit să le numim tragoidale, spre a le deosebi de formele tragice. Tragismul mythosului acționează de la adâncimea sinelui colectiv, dar, ca modalitate tradițională, își transmite efectele de la o anumită distanță, distanța înțelepciunii milenare, asupra comunității și persoanei. Întruchipările tradiționale - proverbul, legenda, basmul, mitul, koanul etc. - au adâncime, dar și distanță. De aceea ele se deosebesc de întruchipările dramatice (tragedia) sau lirice (meditația), învederări ale proximității sensului. O formă mitică tragoidală e de recunoscut într-o narațiune tradițională, cu stil precar (funcție poetică redusă, funcție referențială amplificată), care se poate re-povesti fără pierdere, în a cărei structură de adâncime (uneori și de suprafață) se identifică coincidentia oppositorum și care implică o frustrare sau pierdere de ordin fundamental. Un exemplu simplu ar putea fi mitul androginului din Banchetul lui Platon1, ale cărui miteme (1. Existența ființei androgine; 2. „cutezanța”(hybrisul) ei față de zei; 3. pedeapsa divină: despărțirea ființei în două jumătăți și 4. dorul de cealaltă jumătate) justifică definiția de mai sus. Tragismul miturilor patetice se regăsește în structura lor antagonică, în conflictele care prin înfruntare evocă tensiunea reală dintre om și lume, dintre eu și sine. Structura conflictuală care susține individualizarea eroului, pathosul ca formă plăsmuitoare a conștiinței, deznodământul revelatoriu prin jubilație estetică și metanoia - toate acestea lămuresc, în schimb, forma tragică. Mitul e o replică dată sublimității naturii, iar aici sentimentul prevalează, oferind spiritului doar prefigurări. Pre-figurările mythosului necesită o individualizare determinantă și o rescriere stilistică pentru a da contur figurii tragicului. Eroii mitici sunt reprezentări ale arhetipurilor, mărci ale unei solidarități de specie. Participarea la mit a conștiinței umane este vie, într-adevăr, dar este o participare întemeiată pe simțul colectivității, pe un destin de solidarizare în mijlocul arhetipurilor care, pe cât de aproape se află, pe atât de încifrat își transmit sensul. Fiind o formă de integrare social-culturală, participarea mitică, con-viețuirea în acord cu tradiția e și o terapeutică de grup. Altfel spus, o formă de supra-viețuire. Căutarea sinelui, pe de altă parte - o afirmă Jung - e un proces complex, de „individuație”, prin care e de regăsit un echilibru al individului cu norma colectivă și declanșarea unui rol de asumare a valorilor morale, culturale sau metafizice. Conștiința mitică are, în condițiile pathosului mitic, tendința puternică de a transcende pragul tragismului înspre tragic. De aceea forme tragoidale sau tragice există și în epopee, baladă, roman sau film. Mitul are funcții plăsmuitoare în registrul ontic, fără însă a determina asumarea responsabilității spiritului tragic. Succint, putem afirma că mitul patetic are dinamică, fără a avea dramatism; are esențialitate, fără a induce responsabilitate; e integrator, fără a promova individualitatea; evocă sau invocă, fără a provoca; explică, fără a lămuri. Tragismul său sublimează în tragedie, unde accede la sensul tragic, prin fericita îmbinare a dinamismului arhetipurilor cu dramatismul tipurilor. În acest moment, conflictul omului cu lumea și cu sine, configurat mitosofic de folclor și mitologie, își găsește expresia deplină în eroul tragic. Peripețiile sale pot fi povestite, dar „povestea” sa, nu. Mitul lui Oedip poate fi povestit, ca orice mit, urmărind subiectul („mythos”, în Poetica lui Aristotel), înșirând mitemele. Tragicul, însă, doar în tragedia lui Sofocle se manifestă în expresia sa desăvârșită. Spiritul tragic necesită trezirea conștiinței libere în situații dilematice și armonizarea logosului cu tăcerea. Nu întâmplător am folosit un termen muzical - armonia -, căci spiritul tragic are ritm și armonie (diafonică). Sentimentul tragic, tragismul mitic, e definit mai degrabă de cadențe și melodie. Spre deosebire de tragedie, mitul se poate „fredona”. Mitul românesc al Mioriței are un statut aparte: eclatanța sa culturală și spirituală în spațiul românesc e în discordanță cu efortul hermeneutic. Trecerea în revistă a exegezei mioritice ne obligă să observăm o acumulare impresionantă de interpretări care, fie și într-un „panopticum critic”, care reține doar momentele reprezentative sau semnificative, intrigă prin pluralismul disciplinar al abordărilor cât și prin divergența - chiar antagonismul - opiniilor. Suntem convinși că viitoarele exegeze vor fi fructuoase atâta vreme cât vor accepta interdisciplinaritatea ca pe o cale regală a interpretării. Exprimându-ne în acest chip, nu înțelegem că cercetătorii vor trebui să renunțe la 1 Cf. Platon, Banchetul și Phaidon, II, traducere de Cezar Papacostea, București, Editura Casei Școalelor, 1930, p.31-37. 373 câmpul lor disciplinar, pentru a se aventura într-un demers pluri- sau inter-disciplinar (dacă nu cumva trans-disciplinar). Avem însă convingerea că o cercetare doar folclorică, etnografică, poetică,metafizică etc., oricât de temeinic ar fi condusă în interiorul specialității, nu va oferi progrese remarcabile în absența unei viziuni generale interdisciplinare. Miorița interpretată doar ca o baladă folclorică ar însemna o condamnare la stagnare hermeneutică. Pe de altă parte, „războiul” dintre folcloriștii pozitiviști și „mitologi” sau „metafizicieni”, dintre etnografie și filozofie, ar trebui să se desfășoare cu mai puțină încrâncenare (indiferent cât de „năstrușnice” sau hazardate ar părea ipotezele „mitologilor” sau cât de fade, monotone s-ar vădi cercetările folcloriștilor). În acest moment al cercetării mioritice n-ar trebui eliminate din discuție, a priori, nici silitoarele eforturi ale folcloriștilor, nici abstractele hermeneutici, existențialiste sau deconstrucționiste. S-a văzut de altfel că o „hermeneutică ontologică”, cea a Ștefaniei Mincu, poate să se împace foarte bine cu o interpretare etnografică, cea elaborată de A.I.Amzulescu. În ceea ce ne privește, avem de luat o decizie importantă: de unde să pornim abordarea raportului dintre Miorița și conceptul de tragic? Care să fie temeiul disciplinar al discuției? Folclorul? Poetica? Metafizica? Estetica? Semiotica? Toate au ceva de spus referitor la temă, dar, până acum, s-au rezumat la singulare propoziții asertive, enunțate în baza unor intuiții, nu a unui discurs argumentativ. În Etnoestetica sa, Petru Ursache constată că „exegeza mioritică se află într-un impas”2 și un prim accent de deblocare metodologică îl propune chiar autorul, prin renunțarea la noțiunea o clasic-școlărească de „baladă” și înlocuirea ei cu cea de „poem”3. Dacă din punctul de vedere al unei taxonomii didactice sau folclorice, „baladă” (în Moldova) și „colind” (în Transilvania) își păstrează o relativă operaționalitate, de îndată ce se pătrunde mai adânc în structura și funcția speciilor menționate, apar dificultăți și paradoxuri cu care e greu de conviețuit într-un ansamblu hermeneutic coerent4. Soluția propusă de Petru Ursache este aceea de a defini Miorița ca un „sistem de texte integrate și transparente [...]poem ce se caracterizează printr-o imposibilă și paradoxală îmbinare de genuri”5. Că Miorița trebuie tratată ca un corpus, cu toate variantele (și interpretările) existente, un corpus polimorfic în generare continuă - nu mai încape îndoială. Doar că Miorița nu e doar text! Adrian Fochi, în monografia sa, a atras printre primii atenția asupra complexității fenomenului Miorița și a unei inexplicabile lacune metodologice: „în studiile asupra Mioriței, oricât de paradoxală ar părea afirmația, lipsește cercetarea folclorică. Până astăzi nu s-a cercetat cine cântă balada, cui i se cântă, de ce se cântă și în ce împrejurări are loc execuția artistică a ei. Este știut că orice piesă folclorică se realizează artistic numai în momentul execuției sale concrete, în restabilirea, de fiecare dată, ca fenomen ireversibil, a unității dialectice dintre fond și formă, dintre tradiție și inovație, în 2 Petru Ursache, Etnoestetica, Iași, Institutul European, 1998, p.75. 3 Ibid., p.74. 4 Vasile Alecsandri intuia că „balada” nu e terminată. Studiile academice, însă, n-au reușit să ofere răspunsuri plauzibile la acest „paradox compozițional”. I.Coteanu, deși observă că „mesajul popular este prin excelență un mesaj închis” (Stilistica funcțională a limbii române - Stil, stilistică, limbaj, București, Editura Academiei R.S.R., 1973, p.187), iar în baladă „încheierea se rezumă la eveniment” (ibid.,p.186), e nevoit să accepte că „Unica excepție este Miorița în versiunea Vasile Alecsandri. Ea se află în această privință într-o poziție atât de deosebită de celelalte balade, încât s-a simțit nevoia ca, în multe variante, în special în cele cu măicuța bătrână, să se reorganizeze sfârșitul în sensul închiderii lui, indicându-se înmormântarea ciobănașului, moartea mamei sale sau a iubitei (în variantele în care aceasta caută pe ciobanul dispărut). Din ce cauze caracterul finalului Mioriței în versiunea amintită nu concordă cu caracterul finalului celorlalte balade, nu știm” (ibid., p.186). Am adăuga că nu numai versiunea Alecsandri are această trăsătură (aparent) „deschisă”, ci și versiunile-colind, unde testamentul nu survine într-o dinamică logic-narativă a evenimentelor. E încă o deosebire față de operele tragice, „închise”, care merg pe firul aristotelic al „intrigii” urmate de „deznodământ”. 5 Petru Ursache, op.cit., p.77. 374 funcție de doi factori: interpret și public (se exceptează, în anumite condiții, producțiile cu caracter liric)”6. Aici, spre deosebire de tragedia greacă, a cărei muzică n-o vom ști niciodată, încă se mai pot face cercetări asupra melos-ului Mioriței. Sincretismul ei arhaic ne este, totuși, în momentul de față, obscur și, foarte probabil, cunoașterea sa se poate adăuga la motivele „nu vom ști niciodată” legate de misterul cântecului, așa cum le enunță Fochi în Prefața la antologia sa din 1980. Repetăm: Miorița nu e doar text! E și rostire, și cântec, și rit. Textul e definit de Paul Ricoeur ca „discurs fixat prin scriere”7. Textul Mioriței e doar o părticică de aisberg. Arheologia discursului, în perspectivă ideală, e o condiție sine qua non a reușitei actului hermeneutic. Din păcate, incursiunea în straturile discursive - rostitoare și (des)cântătoare -, deci dintr-un punct de vedere totalizator comprehensiv, ne este inaccesibilă în momentul de față. În afară de aceasta, demersul nostru are în vedere un aspect special al problemei: relația Mioriței cu tragicul. Vom renunța, deci, la calea comprehensiunii de ansamblu și vom căuta o altă cale de acces: focalizarea arhetipală. Premisa de la care pornim este aceea a energiei mitice a cuvântului (cuvântul este mit prin el însuși, ceea ce ar explica de ce nu pricepem textul Mioriței, dar îl înțelegem) și a macro-structurilor sale (episoade, texte, dezvoltări narative, elipse, dinamici textuale, rezonanțe simpatetice inter-textuale, mitologeme,cezuri,conotații etc.). Vom selecta din Miorița câteva elemente arhetipale în măsură să lămurească, parțial, statutul reprezentativ al operei și implicațiile tragologice. Miorița izvorăște din arhetipuri psihologice, dar e simultan arhetip cultural8 și etno-cultural. Fundamentele psihologie abisale, dezvoltate de C.G.Jung, afirmă existența unor competențe psihice de natură inconștientă, la nivel colectiv, care se moștenesc - nu ca idei, ci ca funcții. Genetic, se transmit, nu conținuturi, ci capacități9 de experiențiere a realității. Aceste „conținuturi ale inconștientului colectiv”10 (diferite de complexele afective, reprezentante ale inconștientului personal) sau „paterns of behaviour” (tipare de comportament)11 sunt numite de Jung arhetipuri. Ele ne conduc în straturile cele mai profunde ale psihismului uman, la temeliile sale iraționalizabile, inexplicabile, totuși manifeste, 6 Adrian Fochi, Miorița. Tipologie,circulație, geneză, texte, cu un studiu introductiv de Pavel Apostol, București, Editura Academiei R.P.R.,1964, p.169. 7 Paul Ricoeur, Eseuri de hermeneutică, traducere de Vasile Tonoiu, București, Humanitas, 1995, p.112. Distincția discurs/text e remarcabil exploatată de Ștefania Mincu în Miorița - o hermeneutică ontologică, Constanța, Pontica, 2002.,passim. 8 Corin Braga, în lucrarea sa 10 studii de arhetipologie (ediția a II-a, Cluj-Napoca, Editura Dacia, 2007, p.5-23) distinge arhetipul filosofic, psihologic și cultural. 9 Cf. Anthony Stevens, „The archetypes”, în The Handbook of Jungian Psychology.Theory, Practice and Applications, edited by Renos K.Papadopoulos, New York, Routledge, 2006, p.76. 10 C.G.Jung, „Despre arhetipurile inconștientului colectiv”, în În lumea arhetipurilor, traducere din limba germană, prefață, comentarii și note de Vasile Dem.Zamfirescu, București, Editura „Jurnalul Literar”, 1994, p.40. 11 Ibid., p.42. V. și „Pattern of Behaviour și arhetip”, în C.G.Jung, Puterea sufletului, antologie, texte alese și traduse din limba germană de dr. Suzana Holan, a patra parte, Reflecții teoretice privind natura psihismului, București, Editura Anima, 1994, p.65sqq. Pentru definiția arhetipului, cf. Daryl Sharp, Jung Lexicon. A Primer of Terms &Concepts, Toronto, Inner City Books, 1991, p.27-29 și Andrew Samuels, Bani Shorter, Fred Plaut, Dicționar critic al psihologiei analitice jungiene, traducere din engleză și studiu introductiv de Corin Braga, București, Humanitas, 2005 („Tiparele arhetipale așteaptă să fie realizate în cadrul personalității, sunt capabile de variații infinite, depind de expresia individuală și exercită o fascinație consolidată de orizontul de așteptare tradițional sau cultural; sunt purtătoarele unei încărcături puternice, potențial nelimitate, de energie, căreia este dificil să i se reziste”, p.56). 375 edificatoare, înrâuritoare, posibil ruinătoare a personalității. Prin ele descoperim arhaicul, ele folosesc - în contexte diferite, temporale sau spațiale - același cod și conectează timpurile moderne cu timpurile străvechi într-o unitate solidară cu efortul ființei umane de a se regăsi pe sine. „Toți acei factori, așadar - scrie Jung -, care erau esențiali pentru strămoșii noștri apropiați sau îndepărtați vor fi esențiali și pentru noi, dat fiind că sunt întipăriți în sistemul 12 organic moștenit”12. Arhetipurile se manifestă, mijlocit, prin simboluri, iar acestea răzbat în visele oamenilor, nocturne sau diurne. Miturile nu sunt altceva decât expresia simbolică a inconștientului colectiv, visele cu ochii deschiși ale omenirii. „Întreaga mitologie - explică Jung - ar fi un fel de proiecție a inconștientului colectiv”13. Spre deosebire de imaginile personale, arhetipurile sunt imagini cu caracter arhaic: „Imaginea primordială, pe care am denumit-o și <<arhetip>>, este întotdeauna colectivă, adică este comună cel puțin unui popor întreg sau anumitor epoci. Principalele motive mitologice sunt comune, probabil, tuturor raselor și epocilor; astfel, am putut urmări o serie de motive ale mitologiei grecești în visele și fanteziile unor psihopați de 14 cea mai pură rasă neagră”14. Să adăugăm la toate acestea caracterul de universalitate și durabilitate al arhetipurilor, sesizat de Ph. Wheelwright15 și vom avea un punct de plecare solid (deși nu întrutotul verificabil) în cercetarea mitului Mioriței și a câtorva elemente arhetipale din structura sa. O posibilă decodare arhetipală ar putea atribui protagonistului din Miorița instanța arhaic-abisală de puer aeternus (arhetipul infans), în timp ce Miorița (care este și blazonul mitului, cu toate că sunt variante în care nu o găsim ca personaj) simbolizează inconștientul colectiv - e arhetipul Anima16. Arhetipul umbrei se întruchipează în colegii săi complotiști, cu gânduri „ucigașe” (dar nu ucigași reali!), mărci ale inconștientului personal și reflexii ale antagonismului universal. E ușor, apoi, a se recunoaște Magna Mater în Maica bătrână, iar arhetipul persona în statutul de „cioban” al personajului. Procesul de individuație, împlinirea personalității, e trecut printr-un rit de inițiere ale cărui urme le identificăm cu greu în urma transformărilor pe care mitul Mioriței le-a suferit de-a lungul timpului și spațiului17. Dar, în pofida tuturor alterărilor, devierilor de curs, proceselor palimpsest, raționalizărilor, fondul arhetipal esențial a rămas neschimbat, dovadă fiind dăinuirea, basoreliefarea și controversele sau dezbaterile iscate. Figurile arhetipale revelatorii pot fi identificate indiferent de spațiu și timp (deși doar în spațiu și timp prind viață): „În mituri și basme precum și în vis - notează 12 Cf. C.G.Jung, The Structure and Dynamics of the Psyche, second edition, Collected works, VIII, translated from German by R.F.C.Hull, London, Routledge, Princeton University Press, 1991, p.371-372, §717; apud Anthony Stevens, Jung, traducere Oana Vlad, București, Humanitas, 1996, p.60. 13 C.G.Jung, „Structura psihicului”, în Puterea sufletului, antologie, prima parte, Psihologia tipurilor psihologice, ed.cit., p.162. 14 C.G.Jung, „Definiții”, în Puterea sufletului, antologie, a doua parte, Descrierea tipurilor psihologice, ed.cit., p.162. 15 Ph.Wheelwright, „The archetypal symbol”, în Perspectives in literary symbolism, J.E.Strelka (ed.), London, 1968, p.221, apud Norbert Groeben, Psihologia literaturii.Știința literaturii între hermeneutică și empirizare, traducere de Gabriel Liiceanu și Suzana Mihalescu, prefață de Gabriel Liiceanu, București, Editura Univers, 1978, p.161. 16 E aici implicat încă un arhetip, legat de animalele ajutătoare: „Acestea se comportă și vorbesc asemenea oamenilor și dau dovadă de o înțelepciune care o depășește chiar pe cea a omului. În astfel de cazuri se poate afirma cu îndreptățire că arhetipul spiritului este exprimat teriomorf” (C.G.Jung, „Contribuții la fenomenologia spiritului în basm”, în În lumea arhetipurilor, ed.cit., p.137. 17 Miorița aparține „spațiului mioritic”, așa încât nu e de loc ușor a se face întotdeauna distincția între „arhetip” (general) și „kulturtypisch”(particular, tipic unei culturi). 376 Jung, citând și din Faust de Goethe - sufletul se exprimă pe sine, iar arhetipurile se revelează în contextul lor natural ca <<Formare, transformare/A noimelor eterne eternă perindare>>”18. Din complexul arhetipal al Mioriței vom prezenta, succint, doar două arhetipuri: puer aeternus și diada, care au influență asupra formei tragoidale. Dintre cei trei ciobănei, cel căruia i se vestește complotul și moartea nu e un simplu personaj, e și el năzdrăvan în felul său, ca și mioara sa protectoare. Recunoaștem aici, împreună cu George Călinescu, stereotipia basmului: „Când sunt mai mulți copii (de obicei trei), cel mic e totdeauna mai voinic și mai isteț. Cei mari, fiind incapabili, sunt și invidioși, și nu rareori criminali”19. Ca în varianta lui Alecsandri, el e „mândru ciobănel” sau „voinic flăcău/Mândru ca un zmeu”, într-o variantă din Muntenia. În general, are un statut superior celorlalți (din punct de vedere fizic, material sau spiritual). E mic, dar năzdrăvan! Tot Călinescu, în Estetica basmului, desprinde morala stereotipului: „Semnificația acestui portret al fratelui celui mic, ca și în cazul calului năzdrăvan, cu înfățișare disimulată de mânz slăbănog, este că geniul e modest, simplu și chiar dizgrațiat la vedere, abstras și neconformist, inspirând neîncredere în cei din jurul său”20. Nu trebuie confundată aparența cu esența. Probabil că nici n-ar trebui să adăstăm prea mult asupra imaginii sale social-profesionale, oricât de semnificativă ar părea în spațiul mioritic al transhumanței: „Ciobănașul” sau „păcurărașul” e doar persona, o mască din care ar trebui să extragem un simbol mai general, mai grăitor pentru ființa umană privită în abisalitatea și, totodată, cosmicitatea ei esențială. „Ciobănașul” e, în acest sens, etno-simbolul arhetipal al „tânărului etern”. În cea mai veche variantă a Mioriței, culeasă în Bistrița-Năsăud la sfârșitul secolului al XVIII-lea, „unu-i mic și-i străinel”21. În tipul sud-maramureșean, tema păcurarului „mic” (și, sporadic, a străinului) e aproape nelipsită. Alte variante expresive: „Mititelu-i străinelu”, „cela mai mic/care era mai străinic”, „unu-i singurel/'N lume streinel”22, ba chiar nostimul „mâțâțel”. Sunt exprimări mai vechi decât cele care apar în versiunea baladă moldo-munteană. Ciobănașul mioritic face parte din aceeași galerie a „copiilor divini” pe care K.Kerenyi și C.G.Jung i-au analizat într-o carte celebră, rod al unirii mitologiei cu psihologia Introducere în esența mitologiei23. Zeus, Hermes, Dionysos, Apollo, la care se pot adăuga Pan, Icarus, Iisus, Prometeu, Adonis, Narcis, Peter Pan, Le Petit Prince ș.a. sunt câteva ilustrări ale arhetipului puer aeternus24 . Jung atrage atenția, cu insistență, că nu e vorba de „copilul empiric”: „tema copilului este reprezentativă pentru aspectul infantil preconștient al sufletului colectiv”25.Acest lucru ar putea explica anumite mărci stilistice ale sufletului românesc, respectiv preferința pentru formele estetice tragoidale, pentru ocultarea sau parabolizarea suferinței. 18 C.G.Jung, „Contribuții la fenomenologia spiritului în basm”, loc.cit., p.122. 19 George Călinescu, Estetica basmului, București, Editura pentru literatură, 1965, p.195. 20 Ibid., p.196. 21 Dorin Ștef, Miorița s-a născut în Maramureș, Cluj-Napoca, Editura Dacia, 2005; versiunea online: http://ro.wikisource. org/wiki/Miorita_s-a_născut_în_Maramureș .Toate citatele din Miorița, variantele maramureșene, sunt din această lucrare. 22 Variantă bănățeană, la A.Fochi, Miorița (texte poetice alese), antologie, prefață și bibliografie de Adrian Fochi, București, Editura Minerva, 1980. 23 C.G.Jung, K.Kerenyi, Copilul divin - Fecioara divină (Introducere în esența mitologiei), Cuvânt înainte de: Adriana Babeți, traducere de : Daniela Lițoiu și Constantin Jinga, Timișoara, Editura „Amarcord”, 1994. 24 Cf., în afara lucrării lui Jung-Kerenyi, Ann Yeoman, Now or Neverland: Peter Pan and the Myth of Eternal Youth: a Psychological Perspective On a Cultural Icon, Toronto, Inner City Books, 1998 și Marie-Louise Von Franz, The Problem of the PUER AETERNUS, Toronto, Inner City Books, 2000. 25 C.G.Jung, K.Kerenyi, op.cit., p.145. 377 Urmărind firul prezentării lui Kerenyi și Jung, remarcăm „starea de abandon”: „De cele mai multe ori copilul divin e un copil găsit, abandonat. Îl amenință pericole deosebite: el trebuie să se teamă, ca Zeus, că va fi înghițit sau să tremure că va fi sfâșiat, ca Dionysos”26. Despre vreo naștere miraculoasă nu aflăm în Miorița, în schimb ciobănașul e „streinel” și înconjurat de pericole (de care nu se teme27). „Apa, ca element originar al vieții, cu rol simbolic important în miturile legate de Dionysos, Apollo sau Hermes, nu apare în varianta Alecsandri! Motivul îl găsim însă în varianta cea mai veche a Mioriței, variantă-colind. Ciobănașul e trimis după apă, în timp ce i se face judecată: „la apă l-au mânat [...] el când din apă au venit” sau, altundeva: „Pă cel mic ei l- o mânat/Pă izvor-ntunecat7Cu găleata după apă/Pân i-or fa' judecată”. Cu un sens mai 28 luminos, contrastant, apare motivul într-o colindă traansilvăneană: „să le-aducă apă bună”28 (vers care pare o contaminare). Jung aduce în discuție și hermafroditismul copilului (despre care vom vorbi la arhetipul diada) și „invincibilitatea” sa. „Există - scrie psihologul elvețian - un paradox surprinzător în toate miturile despre copilărie: pe de o parte, „copilul” e lăsat fără apărare în fața unor dușmani extrem de puternici, în orice moment fiind amenințat de moarte; pe de altă parte, se dovedește posesor al unor puteri depășind cu mult măsura omenescului [.] și în ciuda tuturor pericolelor de întâmpinat, va sfârși prin a se impune”29. Fiind o moarte inițiatică, cea a ciobanului este, așa cum s-a mai spus, transfigurată. E o victorie a reprezentării și învingerii forțelor întunericului prin sublimul nunții cosmice, un apogeu al „eroismului” spiritual în luptă cu materialitatea lumii. Spre deosebire de alți copii-divini (Dionysos, Iisus, Prometeu ș.a.), găsirea sinelui nu se face pe calea suferinței (învăluită), ci prin renaștere cosmică și sinteză calmă a contrariilor. Al doilea element arhetipologic pe care îl luăm în considerație e diada, coincidentia oppositorum_ sau coniunctio. În folclorul românesc, cel mai limpede se întruchipează diada în balada Soarele și luna, reprezentare etnică a ceea ce hermetismul a numit conjugium solis et lunae, În cazul lui puer aeternus, Jung, alături de „starea de abandon” și de „invincibilitate”, ca și de condiția de alfa și omega, numește și „hermafroditismul copilului”. În Miorița, acest lucru e simbolizat de relația ego-ului cu Anima, respectiv de misterul corepondenței-dialog dintre cioban și mioară, căci „în cazul bărbatului, doar conștientul e marcat de semnul masculin, în timp ce inconștientul e marcat de cel feminin”30. Ca „ființă inițială și finală”31, copilul „simbolizează natura preconștientă și postconștientă a omului. Natura sa preconștientă e starea inconștientă de dinaintea nașterii; natura sa postconștientă e o anticipare prin analogie, a celor de dincolo de moarte”32, a misterului thanatic. Această caracteristică a „eternului tânăr” se va dezvolta în toată splendoarea ei de Hieros Gamos, în variantele moldo-muntene ale Mioriței. Moartea ca nuntă sacră, inițiatică, moment dinamic apoteotic al Mioriței. Din punct de vedere inițiatic, Miorița e, în acest sens, 26 K.Kerenyi, op.cit., p.71. 27 În antologia lui A.Fochi, din 1980, la p.159, găsim un unic exemplu în care sentimentul uman al fricii e clar exprimat: „El dac-auzea/ Lancea că-și lua/Frica-l cuprindea” (variantă din Vâlcea). 28 V. Ion Taloș, „Miorița în Transilvania”, Anuarul de folclor, II, Universitatea „Babeș-Bolyai” Cluj-Napoca, Centrul de studii sociale, Sectorul de etnologie și sociologie, Cluj-Napoca, 1981, p.120. 29 C.G.Jung, Copilul divin..., ed.cit., p.156. 30 Ibid., p.163. 31 Ibid., p. 165. 32 Ibid., p. 166. 378 terminată, întreagă. Arhetipul „unirii contrastelor” își găsește expresie simbolică în sacra nuntă al cărei mister e prezentat la intensitatea sublimului. Diada se manifestă în moduri și mai subtile. Oricine citește (aude) variantele Mioriței poate remarca eufonia versurilor, acea muzicalitate specific populară care subîntinde semantismul cuvintelor. Aliterația consoanei „r” e identificabilă cu ușurință, pe întreaga desfășurare a ritualului onto-estetic. Cea mai veche variantă cunoscută a Mioriței are în introducere: „Aude-se, Doamne, aude Peste cel plăiuț de munte Un șuier, Doamne, șuier” Consoanele lichide dentale(„l”) și oclusive bilabiale („m”) sau oclusiv dentale surde(„t”) contrastează cu lichid-vibranta „r” din „șuier”, prefigurând, la nivel fonematic, antiteza calm vs. tensiune, pace vs. primejdie. Altminteri, consoana „r” are o poziție dominantă în corpusul mioritic, creând o sonoritate vibrantă emfatică. Câteva exemple maramureșene din antologia lui Dorin Ștef33: Sunt toți trei păcurărei Toți trei veri primăvărei * Pă deluț, pă cornicel Trecu-și tri păcurărei * Mărgu-și trei păcurărei Cu oile după ei Cei mai mari îs veri primari * Și când vântu-și-a sufla-re Trâmbița și-a trâmbița-re Numai maica v-a-ntreba-re * Du-te-ntoarce turma-ncoace * „străinel,strărinătate” * Sunt vo opt turme de oi Și vo opt păcurăroi Cei șapte ce-o fost mai mari Toți s-aflară veri primari În ultimul exemplu de mai sus avem, de fapt, parecheza, pe care o vom întâlni, într-un fel special, în varianta Alecsandri. Ilustrăm cu un un ultim exemplu, din antologia lui Ion Taloș: În vârvuțu muntelui Sunt trustrei păcurărei 33 Dorin Ștef, Miorița, loc.cit. 379 34 Și trustrei îs verișei34 Henri Morier, în dicționarul său de poetică și retorică, desemnează valoarea sonor-simbolică a consoanei „r” ca aparținând „mișcării circulare, alternative”35. Fără a face caz de simbolul fonemic (arbitrarul semnului lingvistic ne domolește avântul unor decodificări filosofice în baza aliterației și a eufoniei versurilor, dar nu ne împiedică să ne gândim la izbândele muzicale simboliste) , nu ne putem reprima gândul unor conexiuni blagiene: „spațiul mioritic” se caracterizează tocmai printr-un „orizont, indefinit ondulat”, prin melancolia „unui suflet care suie și coboară, pe un plan ondulat indefinit, tot mai departe, iarăși și iarăși [...] care circulă sub zodiile unui destin ce-și are suișul și coborâșul, înălțările și cufundările de nivel, în ritm repetat, monoton și fără sfârșit”36. Ceea ce ne surprinde , însă, dincolo de accente stilistice populare fonice , dar și ritmice, este modul în care, la un moment dat, ele regăsesc arhetipul coincidentia oppositorum, în chip subliminal. Dorin Ștef se încumetă să afirme în lucrarea sa că, la urma urmei, se poate renunța la incipit. Or, tocmai în acest, deja faimos, celebru, incipit: Pe -un picior de plai 37 Pe-o gură de rai37 noi vedem pre-figurarea arhetipului diadic. Segmentele fonice „-ră” (din „gură”) și „ra-„ (din „rai”) realizează o parecheză oximoronică, respectiv induc niște opuși la nivel semantic: 38 „rău” (popular, la feminin, „ra”) versus „rai”38 39. „Raiul”, citit într-o lectură până la nivelul inconștientului, devine sinteză bogomilică, unitate de contrarii, a cărei figurare deplină se va realiza în imaginea finală a morții-nuntă. „Răul” are ocurențele sale în Miorița: „omorât de doi frați răi", „oameni răi”, „oile cele răle””, „că cei doi ortaci ai tăi/ce la inimă-s cam răi”, „C-așa mi-o fost ceasu meu/Să fiu omorât de rău”. Sugestia fonetică din parecheză e un calambur serios. E și aceasta o formă prin care funcția poetică a rostirii câștigă în fața funcției referențiale. Diada e un arhetip puternic și „la fel cu toate arhetipurile, coniunctio prezintă doi poli posibili, unul pozitiv, altul negativ. Astfel încât atât moartea și pierderea, cât și renașterea sunt inerente experienței sale. Conștientizarea <<conjuncției>> înseamnă izbăvirea unei părți a personalității care era până atunci inconștientă”40. Coincidentia oppositorum e și fundal al tragicului, atât al dimensiunii sale latente, tragoidale, cât și al dimensiunii propriu-zis tragice, al spiritului tragic. 34 Ion Taloș, Miorița în Transilvania, loc.cit. 35 Henri Morier, Dictionnaire de poetique et de rhetorique, Paris, P.U.F., 1961. 36 Lucian Blaga, „Spațiul mioritic” (1936), în Trilogia culturii, București, Fundația Regală pentru literatură și artă, 1944, p. 167. 37 La Ion Diaconu , Ținutul Vrancei. Miorița, vol.IV, ediție îngrijită și studiu introductiv de Paula Diaconu Bălan, București, Editura Minerva, 1989, p.25: „Pi-un picior di plai/Pi-o gurî di rai”. 38 Această zonă a „infernului”, în contrast cu plaiul edenic, a fost , de altfel, observată și de N.Brânda, la nivel semantic, ca „epică a sacrului”, catabasică (Mituri ale antropocentrismului românesc,I, Miorița, București, Editura Cartea Românească, 1991, p.349), Din păcate, capitolul Coincidentia oppositorum, din aceeași lucrare (p. 374-377) e neconvingător, ambiguu, prin analiza schematică a relației agresor-victimă. Alte opinii critice se mulțumesc să constate „atmosfera de seninătate, chiar feerică [.] în vădit contrast cu neliniștea și agitația tragică a mioarei năzdrăvane” (Pavel Ruxăndoiu, Lexicul mioritic (II), Limbă și literatură, vol.II, 1998, p.99. V. și Ștefania Mincu: „începutul Miorițelor este în sine dramatic (ca gen de discurs) și nu epic, cum s-a crezut” (Miorița - o hermeneutică ontologică, ed.cit., p. 207). 39 Cuvântul provine din latinescul reus (acuzat,victimă). Ar exista apropieri de sanscritul „ras, rayah” sau avesticul „rayO” (= neproductiv, rău). Cf Mihai Vinereanu, Dicționar etimologic al limbii române. Pe baza cercetărilor de indo-europenistică, București, Alcor Edimpex, 2008, p.701. 40 A.Samuels et al., Dicționar critic al psihologiei analitice jungiene, ed.cit., p.72. 380 Gabriel Liiceanu a prezentat în lucrarea sa de fenomenologie a tragicului câteva modalități prin care se anulează tragicul. „Anularea tragicului prin resemnare: obediența la limită”41 nu este o situație aplicabilă ciobănașului, datorită caracterului ipotetic al morții („Și de-a fi să mor”). În opinia lui Liiceanu, însă, conceptul de „necesitate înțeleasă” e tot o modalitate de anulare a tragicului42, deci „tragicul înțeles” nu ar schimba lucrurile în acest sens.. S-ar mai potrivi o „anulare a tragicului prin relativizarea limitei absolute”43 și postularea nemuririi. Dar această situație nu mai funcționează în cazul acceptării scenariilor inițiatice, doar, poate, a celor funerare. Ar fi, pe de altă parte, greu de găsit vina ciobanului - lucru care, iarăși, ar anula tragicul. Vina, dacă există, rămâne învăluită în mister, e obscură. Ar avea tangență, cumva, cu cea a lui Josef K., personajul lui Kafka, dar acesta, spre deosebire de cioban, moare în finalul romanului „ca un câine”. Tragicul, în Miorița, e complet dizolvat în sublim. Prezența diadei nu oferă decât posibilitatea tragicului, nu și concretizarea sa. Prin ocultarea suferinței și extaza sublimului, Miorița constituie unul din modelele formei tragoidale. Fundamentul e scenariul inițiatic, care - nu în forma iluzorie a baladei, ci a des-cântării, deschide un sens al îmblânzirii limitelor lumii, al transgresării lor prin forță incantatorie și alegorie. Se pare că e una din direcțiile specifice pe care a urmat-o literatura română, sub cupola unui arhetip cultural mioritic, eludând cu obstinație spiritul tragic, așa cum se întâmplă în lirica lui Blaga sau în epica lui Sadoveanu. 41 Gabriel Liiceanu, Tragicul. O fenomenologie a limitei și depășirii, București, Editura Univers, 1975, p. 61sqq. 42 Ibid., p.63. 43 Ibid., p.52. 381 PARADIGMA SCRISULUI FEMININ Drd Melinda CRĂCIUN Universitatea „Petru Maior”, Tg.-Mureș Lucrarea Paradigma scrisului feminin își propune revalorizarea noțiunii de feminitate în literatură, eliberând-o de conotații sexuale. Sprijinită pe teorii filozofice, lingvistice și psihanalitice, este construită minuțios o paradigmă a scrisului feminin ce păstrează trăsăturile conferite de apartenența la clasa sexuală a femeii, dar eliberează conceptul de conotația sexuală, folosindu-se de transformarea femininului din sex în gen, operată de studiile sociologice. Devenit gen, conceptul de feminitate în scris, permite acapararea tuturor operelor cu trăsături precum sensibilitate, fragilitate sau ingeniozitate, intimism, incoerență ori atenție pe detalii, fără a mai da importanță sexului autorului, construindu-se astfel paradigma scrisului feminin. Cuvinte-cheie: scris feminin, feminitate, revalorizare, sensibilitate, intimism Conceptul de literatură feminină a luat naștere în perioada interbelică și a fost pus în circulație de George Călinescu în Istoria.1 sa, unde vorbește, în ceea ce privește literatura feminină (adică literatura scrisă de femei), de existența a două aspecte ce se pot reduce ușor la unitate: „sunt femei de tipul moral, care cântă iubirea de copii, virtuțile casnice și civice și dragostea ca o instituție, mai rar însă patria, aceasta fiind o idealitate, uneori primejdioasă pentru viața copiilor, contra sentimentului egoist de mamă; sunt, în sfârșit, femei de tipul curat fiziologic,[.] care cântă fără acoperământ dorința de împreunare, aspirația de a fi iubită de 2 bărbat și bucuria de a trăi trupește.”2 Prin urmare, în concepție călinesciană, femeia scriitor nu numai că era incapabilă de interes pentru ideile generale, era practic incapabilă și de a-și depăși condiția naturală de femeie, aceasta impunând, până la urmă, felul în care scrie. Plecând de aici, „Sintagma «literatură feminină» a avut astfel un efect de nivelare și de anihilare, de integrare, dar și de unificare și uniformizare, depersonalizare chiar, sub una și aceeași emblemă, cu consecințe opuse individualizării, capabile să arunce vălul anonimatului asupra acestui gen de proză, o scriitoarele devenind astfel autoare ale unor variațiuni pe aceeași temă.”3 Călinescu pierde din vedere faptul că noul val care domina pe-atunci literatura europeană, în general, avea, pe lângă tentația modernității, și explicații de natură extraliterară. Climatul social-istoric, situat între două mari conflagrații, caracterizat printr-un număr impresionant de sinucideri, impunea tocmai literatura de introspecție, ca încercare de a explica dramele individuale, generate de sărăcie, dezrădăcinare sau iubiri nefericite, iar femeile nu sunt singurele care s-au pliat pe acest mod de creație. În general, în anii '30, la noi, domnea o stare pe care Eugen Ionescu o descrie ca „un moment în care cercetarea lucrurilor obiective părea pentru totdeauna desconsiderată; când toți indivizii cereau să trăiască, să crească; era o avalanșă de euri hipertrofiate; de «viață mai presus de toate»; de trăire a clipei; de acordare de importanță 1 George Călinescu, Istoria literaturii române de la origini până în prezent, Ediția a doua, revăzută și adăugită, Ediție și prefață de Al. Piru, București: Editura Minerva, 1982. 2 Ibidem, pp. 737-738. 3 Liana Cozea, Prozatoare ale literaturii române moderne, Oradea: Biblioteca Revistei „Familia”, 1994, p. 15; tuturor dezastrelor intime; de disperări de fluxuri, de subiectivități; era victoria adolescenților, victoria egocentrismelor, victoria tuturor lucrurilor personale care cereau să trăiască, să domine; victoria indisciplinelor, a desfrâului, a vitalismelor.”4 Toate acestea se vor oglindi fidel în literatura epocii și nu numai în scrierile femeilor. În cazul lor, la aspectele enumerate se adaugă și noile drepturi dobândite în cadrul societății, având astfel mai mult decât o justificare plauzibilă pentru trăsăturile pe care critica interbelică le desprinde și le impută operelor autoarelor vremii. Literatura acestei perioade va fi învestită cu funcția de cunoaștere în sensul în care aceasta din urmă se va preocupa de întemeierea și asimilarea unor modele alternative, față de cel științific. Căutarea pe care o întreprinde romanul, de exemplu, nu este socială, ci „fenomenologică”, fiind vorba de o explorare a modului în care adevărul ni se arată. Principiul „artei pentru artă” este înlocuit de cel al „artei pentru adevăr”. „Arta este un mijloc de cunoaștere. Un formidabil mijloc de pătrundere și de obiectivare a sufletelor omenești, acolo unde știința nu poate ajunge”, scria Camil Petrescu în 1936 (în Teze și antiteze). Referindu-se la arta romanului, H. Bergson o numea „arta care poate cunoaște omul mai bine decât omul însuși”, pentru că obiectivează, făcând prezent „ceea ce a încetat să mai existe în momentul în care a fost exprimat”5. Romanul care denumește un univers particular se comunică și generează, în același timp, un acut sentiment al efemerului ce înfrânge universul coerent, afirmându-l pe cel asimetric, „felia de viață”, „ciobul de existență” care, denumind intimitatea, induce sentimentul autenticității. George Călinescu „Nu era primul critic care se servea, în interpretare, de convenția opoziției literare masculin/feminin, dar la el avem de-a face cu un construct obținut prin condensarea categorială a unor caracteristici ce par fixate în timp.”6 susține Eugen Negrici, iar emblema pusă de el scrierilor semnate de femei a urmărit de-a lungul istoriei receptarea avizată până în contemporaneitate. În Arca lui Noe7, atunci când trasează coordonatele celor trei tipuri de romane, Nicolae Manolescu face și el distincția între romanele unei imaginații „virile” și „celălalt tip”, erotic, deci feminin. Diferența dintre această abordare și cele anterioare se face la nivelul acceptării faptului că romanul „feminin” nu ține de apartenența la o anumită categorie sexuală a autorului, ci de resortul intim ce stă la baza creației. Prin urmare Proust, Jane Austin, Henry James ori Duiliu Zamfirescu, G. Ibrăileanu, H. P. Bengescu și Holban „ilustrează analiză o psihologică, tipologia feminină, dramele sufletului.”8 Ei se opun lui Balzac, George Eliot, Slavici, Agârbiceanu, Rebreanu sau Preda care ilustrează „socialul, politicul fresca și aventura.”9 Interesantă este trăsătura ce pare a sta la baza distincției dintre cele două tipuri, precum și izvorul acesteia: „Analiza psihologică e formă subtilă de bârfă, o cancanerie. De aceea e «feminin» psihologismul.”10 Iată că psihologismului, conform marelui critic, i se atribui caracterul feminin deoarece ar prezenta apropiere față de o îndeletnicire dezirabilă proprie, este adevărat, și femeilor, dar mai ales unei pături lipsite de un anumit grad de cultură 4 În Război cu toată lumea. Publicistică românească,vol. I. ediție îngrijită de Mariana Vartic și Aurel Sasu. Editura Humanitas, București, 1992, p.. 5 Apud Diana Vrabie, O posibilă tipologie a autenticității, în „Philologica Jassyensia”, An I, Nr. 1-2, 2005, p. 265. 6 Eugen Negrici, Iluziile literaturii române, Editura Cartea Românească, București, 2008, p. 201; 7 Nicolae Manolescu, Arca lui Noe, Eseu despre romanul românesc, Editura 100+1 Gramar, București 1999, Cap. I, Doricul, ionicul și corinticul, pp. 7 - 54. 8 Ibidem, p.17. 9 Ibidem., p. 17. 10 Ibidem, p. 16. 383 și de îndeletniciri ce presupun responsabilitate, aplecate înspre observarea și disecarea gesturilor, însoțite, apoi, de analiza lor. În ce măsură analiza psihologică ar fi o formă subtilă de bârfă, ne-am putea opri și construi atât o pledoarie pro, cât și una contra, ambele cu argumente sustenabile, dar acest lucru nu elucidează nicidecum problematica ridicată de conceptul de „literatură feminină”. Câștigul ce-l aduce Manolescu aici este faptul că acceptă în categoria prozei de tip feminin și autori bărbați, al căror scris se pliază pe coordonatele unei structuri feminine, iar opera lor cu caracter „psihologic, secret, interior, preferând explorării lumii explorarea sufletului iar cuceririi, analiza.”11 este, prin urmare, unul feminin. Este un prim pas înspre desprinderea acestui concept de o determinare sexuală, și apropierea de, ceea ce se va demonstra mai departe, o paradigmă cu trăsăturile enunțate, suficient de încăpătoare atât pentru bărbați, cât și pentru femei, în care termenul de „feminin” este eliberat de conotații sexuale, dar păstrează trăsăturile ce i-au fost atribuite de-a lungul timpului tocmai datorită identificării cu această clasă sexuală. Diferența sex - gen / gender a fost teoretizată de psihologul Robert Stoller (1968). Genul, susține el, „este cantitatea de masculinitate sau de feminitate pe care o găsim într-o persoană și, deși există un melanj al celor două la numeroase ființe umane, bărbatul normal are evident o preponderență de masculinitate și femeia normală, o preponderență de feminitate“12 Astfel, genului i-a fost atribuită semnificația de diferență construită și interpretată social și cultural între două categorii sociale distincte: „bărbați” și „femei”. Aceste diferențe au totodată un caracter normativ, în sensul că cine nu se conformează rolului de gen este văzut(ă) ca deviant(ă) din naștere sau socializat(ă) inadecvat. Deci sexul operează cu distincția biologică („sex feminin”, „sex masculin”), iar genul / gender - cu cea social-culturală („feminitate”, „masculinitate”). Observăm că de fapt conceptul de gen este construit aici pe două coordonate. Prima trimite la opoziția fondatoare dintre sexul biologic și genul psihologic și social al unui individ. A doua se referă la definiția acestui sex și a acestui gen ca fiind identitățile corespunzătoare celor două componente ale persoanei, pe de o parte eul (care posedă o identitate de gen), iar pe de alta, corpul (care posedă o identitate de sex). Conceptul de gen ca identitate a persoanei ia naștere în felul acesta și se va bucura de o carieră impresionantă. Se spune că noțiunile de masculin și de feminin generează acțiuni și relații de unde reiese că genul este o manieră de a acționa instituită, și nu neapărat o proprietate identitară și psihologică a eului. Oamenii acționează „masculin“ sau „feminin“ cu referire la reguli și norme colective ce indică faptul că în cutare sau cutare relație precisă există așteptări sociale care disting o manieră de a acționa definită ca masculină sau feminină. Iată de ce, în anumite circumstanțe, un bărbat poate foarte bine să acționeze în maniera unei femei, iar o femeie să acționeze ca un bărbat. Conceptul de gen ia distanță, mult mai mult decât conceptul identitar, față de moștenirea gândirii asupra „naturii umane“, care atribuia unei identități interioare masculine ori feminine „vocația sa socială“. Într-adevăr, departe de a se mulțumi să înlocuiască ipoteza determinismului naturii cu aceea a determinismului culturii, abordarea relațională pune în centru o interogație asupra ființei umane în general, ca ființă afiliată „instituțiilor sensului“13. Ea pune în evidență faptul că genul obligă la interogarea, înainte de toate, a concepțiilor 11 Ibidem, p. 16. 12 Robert Stoller, Recherches sur l'identite sexuelle, traducere în franceză de M. Novodorski, Paris, Gallimard, 1978, p. 28. 13 V. Descombes, Les institutions du sens, Paris, Minuit, 1996. 384 noastre implicite asupra persoanei în sine și în speță a reprezentărilor dualiste care ipostaziază un „eu“ pentru a face din el posesorul unui „corp“14. Dacă Antichitatea revendică și definește eul în funcție de comunitatea căreia îi aparține15, evidențiind capacitatea sa de a putea deveni orice (Aristotel), „ființa universală”, Evul Mediu începe lent, dar sigur o scufundare în abisurile sinelui16, chiar dacă modelul uman al perioadei e definit exclusiv prin religie. Confesiunile Sfântului Augustin sunt, poate, cel mai reprezentativ discurs din epocă (sec. al IV-lea) în acest sens. Iluminismul aduce o nouă dimensiune, prin promovarea particularului, a individualului în cadrul comunității. Acum descoperă Rousseau unicitatea eului autobiografic și autoprospecția solitară, iar Kant legitimează, ca reacție la empirismul raționalist, un eu transcendental, fără ca acesta să se identifice cu identitatea personală. Inflația eului va fi adusă, după cum bine se știe, de epoca romantică. Hegel, ca și Kant pleacă de la premisa că subiectul nu este dat, ci se naște într-un proces de autoproducție. E perceput ca subiect al cunoașterii și subiect existențial, încarnându-se și împlinindu-se în 17 istorie. Cunoașterea, la el, parcurge trei etape: senzația, percepția și înțelegerea obiectului.17 Ultimul nu e decât ceea ce apare el conștiinței, în așa fel încât obiectivitatea trece cu totul în subiectiv. Conform filosofiei hegeliene, omul e fiul propriului timp, protagonistul involuntar care simte, dorește și visează în categoriile epocii lui. Legitimat și promovat de diferite categorii de discurs, eul romantic începe să-și (re)descopere fragilitatea și proteismul, anunțând răsturnarea modernă a sensului interiorității. Modernismul este epoca de profundă criză a eului, provocată de schimbări fundamentale ale principiilor pe care se clădește lumea. Omul modern trebuie să se resemneze cu ideea că trăiește într-un univers al probabilităților, supus hazardului, fără a mai avea șansa de a se raporta la adevăruri imuabile și unice. Nietzsche este primul care teoretizează deconstrucția eului modern. Înainte de Freud, el este cel care postulează existența unui sine aflat în spatele eului, un inconștient organic ce îl coordonează: „Inteligența și spiritul nu sunt decât mijloace, jucării; Sinele este dincolo de acestea. Sinele cunoaște cu ochii simțurilor și cu urechea spiritului. Sinele stă fără-ncetare de pază: compară, supune, cucerește, distruge. Domnește și este stăpânitor al Eului.”18 Conștiința, care este un construct social născut prin educație, e interiorizarea regulilor și tabuurilor și vine să se interpună între corp și suflet. Denunțarea lipsei de autonomie a conștiinței, imposibilitatea unității subiectului, vocea inconștientului, imposibilitatea comunicării sinelui prin limbaj sunt doar câteva din principiile nietzscheene cu un larg ecou atât în modernism, cât și în epocile ulterioare, mai ales că unele idei au fost duse mai departe și extinse de către cercetările ulterioare. Premisa de la care pleacă Freud în edificarea propriului sistem este că între subiect și conștiința lui despre sine apare inconștientul. Fiind de natură psihică, se naște în om din dorințele refulate de conștiință. Structura eului freudian este tripartită, formată din inconștient, 14 Această chestiune a persoanei face obiectul celei de-a doua părți a cărții Irenei Thery, La distinction de sexe, une nouvelle approche de l'egalite, Paris, Odile Jacob, 2007. 15 Vezi M. Bahtin, Probleme de literatură și estetică, Traducere de Nicolae Iliescu, Prefață de Marian Vasile, Editura Univers, București, 1982, Cap. Biografia și autobiografia antică, pp. 347 - 364. 16 „Omul jurnalelor intime apare abia în Evul Mediu” susține Mircea Mihăieș în De veghe în oglindă, E.C.R., București, 1988, p. 290. 17 Hegel, Fenomenologia spiritului, traducere de Virgil Bogdan, Editura Academiei Republicii Populare Române, București, 1965, pp. 445 -458. 18Friederich Nietzsche, Așa grăit-a Zarathustra (O carte pentru toți și pentru nimeni), În versiune românească de Victoria Ana Tăușan, Editura Edinter, București, 1991, p. 36. 385 preconștient și conștient, modificate ulterior în asta, eul și supraeul. Între cele trei nu există o separare netă. Psihanaliza freudiană a apărut și s-a propagat într-un moment favorabil când, pe de o parte, atenția omului se deplasează dinspre corp înspre psihic, pe de altă parte, evoluția modernismului ducând înspre o alienare tot mai accentuată a omului a scos în evidență astfel de studii și le-a acordat nu numai credibilitatea necesară, ci și sfera largă de aplicare (ce depășește cu mult granițele psihopatologiei), ancorându-se, prin Jung, chiar și în forme literare. Eul, consideră Jung, este subiectul tuturor actelor personale ale conștiinței, este acel factor complex la care se referă toate conținuturile conștiinței. Înaintea sa, Freud stabilise deja că ceea ce desemnează conștientul se află la „suprafața aparatului psihic”19, dar pentru a cuprinde și inconștientul, respectiv preconștientul, el a formulat conceptul Se, din care doar o parte este reprezentată de Eu: „numim Eu entitatea care are ca punct de plecare sistemul percepție, care este cu precădere preconștientă și desemnăm prin Se (Es), după cum a procedat și Groddeck20, cealaltă parte a psihicului, în care Eul se prelungește și care este inconștientă.”21 Prin urmare, dacă plecăm de la concepția freudiană, cel scindat nu este Eul, ci Se-ul, însă aici nu interesează latura psihologică din considerente medicale, ci doar ca formă prin care se manifestă latura psihică implicată în creație, prin urmare nu ne propunem clarificarea diferențelor dintre viziunile psihanalitice diferite de la un moment dat, ale lui Jung și Freud, ci vom opera cu ajutorul conceptului de Eu în accepțiunea lui Jung. Acesta se întemeiază pe două baze aparent diferite:o bază somatică și o bază psihică, ambele constând din factori conștienți și inconștienți, se ivește din ciocnirea factorului somatic cu mediul 22 înconjurător și se dezvoltă ca urmare a acestor ciocniri cu mediul exterior, dar și interior.22 El este subordonat Sinelui, entitatea ce desemnează personalitatea totală și are ca însușire principală individualitatea, acea unicitate a individului care-l deosebește de ceilalți. Totodată Eul este subiectul tuturor activităților de adaptare, dar, crede Jung, el nu mai este centrul personalității, tocmai datorită influențelor pe care le suferă din sfera inconștientului. Astfel, indiferent care ar fi punctul de plecare, putem vorbi de existența unei alterități percepute atât în cadrul social în raportul Eu-Ceilalți, Eu-Altul, Eu-Tu, cât și pe plan intern, în relația Eu- Sine. Joseph de Finance23, vorbea de existența unei alterități interioare, înțeleasă ca decalaj între finitudinea noastră reală și amplitudinea câmpului spre care ne deschidem, semn că ființa noastră nu e pură identitate cu sine însăși, ci pluralitate. Altul ar fi imaginea din noi care ne scapă, a celui ascuns în profunzimile ființei. Această dedublare internă este considerată, în plan psihologic, o diferențiere intrasistematică, reprezentând una din dimensiunile identității personale și punând problema legăturilor existente între 19 S. Freud, Opere, Vol. III, Psihologia inconștientului, Traducere din limba germană Gilbert Lepădatu, George Purdea, Vasile Dem. Zamfirescu, Verificarea traducerii și coordonarea terminologică, Roxana Melnicu, Editura Trei, București, 2000, p. 224. 20 “Groddeck a urmat exemplul lui Nietzsche, care utilizează această expresie gramaticală pentru a desemna ceea ce este impersonal și natural necesar în ființa noastră și supus necesităților naturale.”, apud. S Freud, op. cit. p. 228. 21 S. Freud, op. cit., pag. 228. 22 C. G. Jung, Opere complete, 9, Aion, Contribuții la simbolistica sinelui, Traducere din limba germană de Daniela Ștefănescu, Cuvânt înainte de Vasile Dem. Zamfirescu, Editura Trei, București 2005, p.16. 23 În L'Affrontement de l'Autre, Essai sur l'alterite, Universita gregoriana, Roma, 1973, el vorbește de o structură tripartită a alterității: alteritatea dinafară, sau alteritatea obiect / obiect, care poate fi percepută, alteritatea înafară, sau alteritatea subiect / obiect, trăită, și alteritatea dinlăuntru, o alteritate interioară subiectului, în parte trăită și în parte dedusă. 386 unitatea/diversitatea sinelui constituit din identități multiple. În dependență de manifestările acestor fețe interioare, identitatea este deseori ambiguizată (mereu el însuși, dar nu mereu același; mereu același, dar nu și mereu el însuși) sau chiar anulată (nici el însuși, nici același). În cazurile de patologie psihică, asemenea receptări mărturisesc despre imposibilitatea de recuperare a identității. 24 Alteritatea internă este ilustrată, după Ștefan Augustin-Doinaș24, de diferența dintre sexe. Aceasta este o caracteristică a omului androgin, a omului primordial (încă) nescindat din unitatea lui primară, care, odată rupt în două, își consumă toate eforturile spirituale și corporale pentru a-și găsi cealaltă jumătate. Pentru a numi realitatea psihismului uman Jung susține că este nevoie de două principii: principiul masculin și principiul feminin, animus și anima, ambele prezentate în orice psyche individuală, dar al căror caracter - dominant sau recesiv - ar da acestuia sexualitate proprie. Bărbatul cel mai viril, susține Jung, are pe lângă un animus puternic și o anima, ce poate avea uneori manifestări paradoxale. În același timp, și cea mai feminină femeie are determinări psihice care dovedesc existența în ea a unui animus. „Viața socială modernă, cu rivalitățile ei care amestecă genurile, ne învață să ne înăbușim manifestările de androginie.”25 Ceea ce nu se „înăbușă” suficient, se trece la categoria de manifestări anormale, și ne referim aici la comportamentul excesiv masculin al unor femei precum și la efeminarea unor bărbați. Trebuie amintit însă faptul că această dublă determinare nu a fost întotdeauna menținută în toată simetria ei în numeroasele cărți ale lui Jung. Cu toate acestea teoria este reluată de multe ori și utilizată se pare, cu eficiență, de psihologi, dar și de critica literară. Noțiunile au fost integrate în teoria arhetipurilor, astfel încât anima și animus devin două expresii pentru a desemna cele două surse ale imaginației în sufletul uman: o imaginație de tip feminin pentru bărbat (Eternul Feminin, arhetipul femeii), și o imaginație de tip masculin pentru femeie (Eternul Masculin, arhetipul bărbatului). O astfel de recunoaștere reprezintă un moment esențial a ceea ce Jung numește „individuație”, fenomen pe care îl recunoaște ca sens al operei alchimice.26 Idividuația, spune el, este acel proces care produce un „individ” psihologic, adică „o unitate separată, indivizibilă, un întreg.”27 Acest întreg este compus atât din conștiință cât și din procesele psihice inconștiente. Acestea din urmă desemnează o realitate in potentia, inconștientul posedând chip de Ianus: „pe de o parte conținuturile sale se întind înapoi până într-o lume instinctuală preconștientă, preistorică, pe de altă parte el anticipează un viitor potențial, tocmai pe baza unei pregătiri instinctive a factorilor hotărâtori de destin.”28 În plus, inconștientul beneficiază de autonomie și, se pare că precede conștiința, este „mama” ei. Iar în inconștientul oricărui bărbat este ascunsă o personalitate feminină și invers, inconștientul feminin posedă o personalitate masculină. Aceasta se localizează înăuntrul structurii psihice și funcționează în straturile adânci ale 29 inconștientului, și anume în inconștientul colectiv și este reprezentat prin “rebisul” alchimic29, 24 Ștefan Augustin Doinaș, Tipurile alterității, în „România literară”, nr. 39, 1991. 25 Apud Gaston Bachelard, Poetica reveriei, traducere din limba franceză de Luminița Brăileanu, prefață de Mircea Martin, Editura Paralela 45, Pitești, 2005, pag. 68. 26 Vezi C. G. Jung, Opere complete, 14/1, Mysterium Coniunctionis, Separarea și compunerea contrariilor în alchimie, traducerea din limba germană de Dana Verescu, editura Trei, București, 2005. 27 C. G. Jung, Opere complete, 1, Arhetipurile și inconștientul colectiv, Traducere din limba germană de Dana Verescu și Vasile Dem. Zamfirescu, București, Editura Trei, 2003, p. 281. 28 Ibidem, p. 285. 29 Rebisul (literal, „două lucruri”) desemnează androginul cosmic, reprezentat iconografic sub forma unei făpturi umane bisexuate; devine unul dintre simbolurile centrale ale hermetismului alchimic, curent mistic „secret” din 387 simbol al unei unități transcendentale, ca identitate a contrariilor: „În inconștient există un conținut cu o puternică încărcătură emoțională, care într-un anumit moment este proiectat. Conținutul constă în motivul diadei, care ne spune că întotdeauna masculinul și femininul apar 30 împreună”30. 31 Pe linie fenomenologică, Gaston Bachelard în cartea sa Poetica reveriei31, reia teoria jungiană încercând să demonstreze că reveria, în starea ei cea mai simplă și mai pură, ține de anima. „Dar în reveriile noastre, în marea singurătate a reveriilor noastre, când suntem atât de profund eliberați, încât nici nu ne mai gândim la rivalitățile posibile, tot sufletul nostru se impregnează de influența lui anima.”32 Bachelard revalorizează noțiunea de reverie, abordând-o într-o altă manieră decât aceea paradisiac-nostalgică inițiată de Rousseau și continuată de romantici. Reveria nu este pentru el un obiect de studiu, ci de visare. El crede în ea ca într-o facultate naturală, ca într-un mod de a fi. Distincția clară pe care o face între vis și reverie îl plasează pe un palier diferit față de psihanaliză. Astfel, pentru el, reveria nu este un vis decăzut, lipsit de mister, ci un fenomen spiritual, pentru că intervenția conștiinței este, în acest caz, decisivă. În opinia lui, în reverie se manifestă un cogito al visătorului, ceea ce îl face să caute reveria în vis și nu visul în reverie. „Reveria fără drame, fără evenimente, fără complicații ne dă adevăratul repaus, repausul femininului. Ea ne dăruiește dulceața vieții. Dulceață, lentoare, liniște - iată deviza reveriei în anima.”33 Apoi, pentru că trebuie să te trezești la viață, ceasul ființei intime sună la masculin - pentru toată lumea, bărbați sau femei. În momentul acela, susține Bachelard, reîncep toate orele de activitate socială, activitate prin excelență masculină. Și chiar și în viața pasională, continuă autorul, bărbați și femei știu fiecare să se folosească de dubla lor potență, iar esențială pentru individ este posibilitatea de a menține în armonie genul personal dublu. Lui animus îi aparțin proiectele și grijile, două feluri de a nu fi prezent față de sine. Animei îi aparține reveria care trăiește prezentul imaginilor fericite. Aceste imagini se contopesc într-o căldură intimă, „în molcomirea care pătrunde în orice suflet, nucleul femininului.”34 Anima însă nu trebuie percepută, cum de multe ori se întâmplă, ca un moment de slăbiciune pentru că ea nu se manifestă într-o sincopă a lui animus. Ea are puterile sale proprii, este principiul interior al odihnei noastre, este cea care „visează și cântă”. Reveria excesivă, idealizantă, care atinge fondul complex al raporturilor dintre virilitate și feminitate este, în opinia lui Bachelard, un tur de forță al vieții imaginate. (Prin urmare putem situa aici, în acest context, nu numai poezia, despre care vorbește mai pe larg autorul când se referă la literatură, ci și proza.) Această viață imaginată într-o reverie, care îl copleșește cu binefacerile ei pe visător, privilegiază anima acestuia, adică refugiul vieții simple, liniștite, continue. Jung spunea: „Am definit Anima pur și simplu ca Arhetip al vieții.”35 Bachelard completează că acest arhetip e al vieții „nemișcate, stabile, fără rupturi, solid racordată la ritmurile fundamentale ale unei existențe lipsite de drame.”36 Mai departe el susține că poeții Evul Mediu. Mircea Eliade analizează acest simbol în cartea sa Mitul reintegrării, București, Editura Humanitas, 2003. 30 C. G. Jung, Opere complete, 1, Arhetipurile și inconștientul colectiv, ed. cit., p. 78. 31 Gaston Bachelard, Poetica reveriei, traducere din limba franceză de Luminița Brăileanu, prefață de Mircea Martin, Editura Paralela 45, Pitești, 2005. 32 Ibidem., p. 68 33 Ibidem., p. 28. 34 Ibidem., p 70. 35 Apud. Gaston Bachelard, op. cit. , p. 99. 36 Ibidem., p. 99. 388 știu că reveria este un fel de pace primordială, că este acea stare simplă în care opera își hotărăște singură convingerile, fără a fi chinuită de cenzura de orice fel. Așa se face că pentru mulți scriitori și poeți libertatea reveriei deschide căile operei. Folosindu-se de Anticarul lui Henri Bosco, el demonstrează cum reveria poate constitui materia primă a unei opere literare. Cum ea (reveria) ne ține într-un spațiu de intimitate care nu se oprește la nicio frontieră, spațiu în care se întâlnesc intimitatea ființei noastre care visează cu intimitatea ființelor pe care le visăm. Însă viața activă ne împinge în afara lucrurilor, față în față cu ele și cu lumea, obligându-ne să ne ascundem profunzimile. Ele pot să iasă din nou doar când ființa atinge iar liniștea interioară și caldă a reveriei, care îl transportă într-o altă lume, face din acesta un altul decât el însuși. Susținând importanța genului substantivelor, Irina Petraș se folosește de eseul bachelardian pentru a arăta că până și acesta se miră că lingviștii se încăpățînează să vadă în masculinul și femininul numelor de lucruri pure întâmplări, fără a face legătura cu originea cuvintelor, foarte importantă, crede autoarea.37 Apartenența la un gen sau la celălalt e hazard sau tradiție, se spune. Desigur, acceptă Bachelard, cauze raționale e greu să afli. Dar există cauze și argumente onirice, la care e legitim să apelezi. O citează pe Simone de Beauvoir care, în Al doilea sex, spune: „Filologia e mai degrabă misterioasă asupra problemei genurilor; lingviștii s-au înțeles cu toții să recunoască în distribuirea pe genuri a cuvintelor concrete un pur accident. Cu toate acestea, în franceză cea mai mare parte a entităților sunt feminine: frumusețe, loialitate etc.” Și, mai departe, despre feminitatea cuvintelor: „femeia este idealul naturii umane și idealul pe care bărbatul îl așează în fața sa, ca celălalt esențial, îl feminizează fiindcă femeia este figura sensibilă a alterității; de aceea, aproape toate alegoriile, în limbaj, dar și în iconografie, sunt femei”.38 Soluția găsită de fenomenolog nu întârzie să apară: „În reveriile cele mai solitare, atunci când evocăm ființele dispărute, când idealizăm ființele dragi, când, în lecturile noastre, suntem destul de liberi ca să trăim ca bărbat și femeie, simțim cum viața întreagă se dublează, trecutul se dublează, toate ființele se dublează prin idealizare, iar lumea înglobează toate frumusețile himerelor noastre.”39 Or, literatura, sau cel puțin o parte a ei, nu este altceva decât rezultatul acestei „libertăți ”, un rezultat ce scapă controlului tuturor, vorbește, sponte sua, răbufnind prin ea indistinctul, originarul, indeterminatul nedomesticite, „totul sau nimic”.40 Prin urmare acea parte a prozei literare ce se poate naște fie ca rezultat al reveriei sau nu numai, cu trăsături precum sentimentalism, susceptibilitate, ingenuitate erotică, emoții metafizice, rafinament, speculativitate, intimitate, lentoare, dulceață etc. ar putea fi încadrată într-o paradigmă a scrisului feminin, ce se construiește nu pe coordonate impuse de sexul biologic al autorului, ci pe acele virtualități psihologice de care beneficiază solitarul reveriei. Indiferent dacă autorul e bărbat sau femeie, literatura în care putem identifica elemente dictate de anima, poate fi încadrată într-o paradigmă a scrisului feminin. Dacă Jung susține că poezia în întregime este rezultatul sensibilității de tip feminin, Bachelard aduce și completări din sfera prozei literare. Noi credem că, folosind experiența demersului jungian pe opera poetică și exegeza bachelardiană din Poetica reveriei, analiza se poate extinde pe un gen literar nou, care încă se luptă pentru statutul său, dar care este cu siguranță un produs al reveriei: jurnalul 37 Vezi Feminitatea limbii române, Genosanalize, Editura Casa Cărții de Știință, Cluj-Napoca, 2002, P. 67. 38 Gaston Bachelard, op. cit, p. 43. 39 Ibidem, p. 87. 40 Umberto Eco, Opera deschisă, Formă și indeterminare în poeticile contemporane, prefață și traducere de Cornel Mihai Ionescu, Editura pentru literatură universală, București, 1969, p. 155. 389 intim. Prezentând majoritatea trăsăturilor sus menționate acesta pare a fi un produs al animei, putând fi încadrat cu ușurință în paradigma scrisului feminin. Bibliografie Bahtin, M., Probleme de literatură și estetică, Traducere de Nicolae Iliescu, Prefață de Marian Vasile, Editura Univers, București, 1982. Călinescu, George, Istoria literaturii române de la origini până în prezent, Ediția a doua, revăzută și adăugită, Ediție și prefață de Al. Piru, București: Editura Minerva, 1982. Cozea, Liana, Prozatoare ale literaturii române moderne, Oradea: Biblioteca Revistei „Familia”, 1994. Descombes, V., Les institutions du sens, Paris, Minuit, 1996. Doinaș, Ștefan Augustin, Tipurile alterității, în „România literară”, nr. 39, 1991. Eco, Umberto, Opera deschisă, Formă și indeterminare în poeticile contemporane, prefață și traducere de Cornel Mihai Ionescu, Editura Pentru Literatură Universală, București, 1969. Eliade, Mircea, Mitul reintegrării, București, Editura Humanitas, 2003. Finance, Joseph de, L'Affrontement de l'Autre, Essai sur l'alterite, Universita gregoriana, Roma, 1973. Freud, Sigmund. Opere, Vol. III, Psihologia inconștientului, Traducere din limba germană Gilbert Lepădatu, George Purdea, Vasile Dem. Zamfirescu, Verificarea traducerii și coordonarea terminologică, Roxana Melnicu, Editura Trei, București, 2000. Gaston Bachelard, Poetica reveriei, traducere din limba franceză de Luminița Brăileanu, Prefață de Mircea Martin, Editura Paralela 45, Pitești, 2005. Hegel, Fenomenologia spiritului, traducere de Virgil Bogdan, Editura Academiei Republicii Populare Române, București, 1965. Ionescu, Eugen, Război cu toată lumea. Publicistică românească, vol. I. ediție îngrijită de Mariana Vartic și Aurel Sasu. Editura Humanitas, București, 1992. Jung, C. G., Opere complete, 1, Arhetipurile și inconștientul colectiv, Traducere din limba germană de Dana Verescu și Vasile Dem. Zamfirescu, București, Editura Trei, 2003. Jung, C. G., Opere complete, 14/1, Mysterium Coniunctionis, Separarea și compunerea contrariilor în alchimie, traducerea din limba germană de Dana Verescu, Editura Trei, București, 2005. Jung, C. G., Opere complete, 9, Aion, Contribuții la simbolistica sinelui, Traducere din limba germană de Daniela Ștefănescu, Cuvânt înainte de Vasile Dem. Zamfirescu, Editura Trei, București 2005. Manolescu, Nicolae, Arca lui Noe. Eseu despre romanul românesc, Editura 100+1 Gramar, București 1999. Mihăieș, Mircea, De veghe în oglindă, Editura Cartea Românească, București, 1988. Negrici, Eugen, Iluziile literaturii române, Editura Cartea Românească, București, 2008. Nietzsche, Friederich, Așa grăit-a Zarathustra (O carte pentru toți și pentru nimeni), În versiune românească de Victoria Ana Tăușan, Editura Edinter, București, 1991. Petraș, Irina, Feminitatea limbii române, Genosanalize, Editura Casa Cărții de Știință, Cluj-Napoca, 2002. 390 Stoller, Robert, Recherches sur l'identite sexuelle, traducere în franceză de M. Novodorski, Paris, Gallimard, 1978. Thery, Irene, La distinction de sexe, une nouvelle approche de l'egalite, Paris, Odile Jacob, 2007. Vrabie, Diana, O posibilă tipologie a autenticității, în „Philologica Jassyensia”, An I, Nr. 1-2, 2005. Vulcănescu, Mircea, Dimensiunea românească a existenței, Ediție îngrijită de Marin Diaconu, Editura Fundației Culturale Române, București, 1991. 391 ION D. SÎRBU. TRĂDAREA FILOZOFILOR Drd. Mihaela BAL Universitatea „1 Decembrie 1918”, Alba-Iulia Lucrarea are două părți; prima este o explicație a suportului filozofic al operei lui Ion D. Sîrbu, partea a doua este o aplicație sub formă de lecție de filozofie, la care scriitorul este evaluat de un profesor mai puțin exigent: Mefisto, care îl pregătește pentru viitoarea anchetă la care el și personajul său vor fi condamnați. Izvoarele gândirii lucide a lui Sîrbu: Socrate, Kant, Hegel, Leibniz, Marx, Voltaire, Jung, Blaga dau coordonatele operei, însă în lucrare vom analiza numai impactul lui Marx asupra insului, într-o perioadă când marxismul este prohibit pentru sistemul totalitarist. Cuvinte-cheie: Marx, Voltaire, Leibniz, Mefisto, Goethe Partea I -Explicație provizorie: Metodă de investigare. Dacă ar fi să reducem la două posibilitățile de prezentare a creației lui Ion D. Sîrbu: proză, dramaturgie, corespondență, jurnal, cronici, am recurge la analiza categoriilor morale și la analiza categoriilor estetice. Deoarece avem în față un scriitor pentru care condiția creației este luciditatea, starea aceasta nu poate fi evidențiată decât imaginând cele două elemente: moralul (nu eticul) și esteticul ca firele dintr-un ADN. Ion Ianoși propune metoda „investigației genetice”: „Să ne imaginăm o uriașă plasă de fire întretăiate, cu noduri la punctele de întretăiere. Fiecare nod presupune prezența câtorva fire. Cu cât acestea vor fi mai numeroase, cu atât va fi nodul mai gros. Să acceptăm, mai departe, acest nod (punctiform, cosmoidal) ca pe un simbol, mecanic, se înțelege, al operei de artă; iar firului să-i substituim trăsătura, calitatea, valența estetică din care și prin care se împlinește opera. În ciuda inconvenientelor, imaginea are darul să evidențieze câteva împrejurări deosebit de importante: fiecare nod e unic, dar compus din multiple fire, prezențele plurale sunt aduse în serviciul singularității; fiecare fir are două capete (frumos-urât, sublim-josnic, tragic-comic ș.a.m.d.), nodul fiind situat mai aproape sau mai departe de o ideală extremitate, fără a-și pierde capacitatea de comunicare cu opusul ei, fapt ce obligă la o privire corelată a înlănțuirilor antinomice; la aceeași asamblare dialectică ne mai constrânge faptul că, prin intermediul nodului (în care intră și din care ies două, trei fire etc. fire cu patru, șase etc. capete) un fir se leagă în chipul cel mai firesc cu celelalte; drept care, pornind de la oricare segment al oricărui fir, ne este destul de lesne să ajungem la oricare alt segment al oricărui alt fir; situație în care nu se poate să nu purcedem la elaborarea unui tabel categorial mereu deschis noilor calități și reordonărilor mereu noi, în același timp riguroase și libere...”1 Pe când categoriile estetice pot fi examinate cu multă libertate și reordonate, categoriile morale pun o reală problemă, întrucât acestea reprezintă partea socială a operei, tocmai aceea care, în mod normal, se sustrage artisticului și, în mod paradoxal, este partea recunoscută și dezbătută. Lectorul neinițiat, „consumatorul” cum îl numește Roman Ingarden, este cel care o să valorifice categoriile morale în judecata sa artistică. Sunt categorii morale 1 Ion Ianoși, op. cit., p. 144. care într-o anume perioadă istorică pot fi apreciate și în alta respinse, cum ar fi la Ion D. Sîrbu patriotismul, acum categorie demonetizată. La fel ca procedeul electroforezei, prin care se verifică paternitatea, și opera, tratată cu anumite „protaze”, pentru care folosim termenii puși la dispoziție de teoria textului, dezvăluie „zestrea genetică” a creatorului. Socrate, Kant, Hegel, Leibniz, Marx, Voltaire, Jung, Blaga sunt filozofii aflați la izvoarele gândirii lucide a lui Ion D. Sîrbu. Socrate este chiar destinul artistic al lui Sîrbu: pornește de la Socrate și sfârșește prin a fi Socrate. Tot de la Socrate (sau de la Marx) vine ideea echității, exprimată la Sîrbu ca iluzie (două mari iluzii se concretizează la Sîrbu: comunismul și europenizarea), pe când la Socrate se exprimă ca ideal cetățenesc: își examinează concitadinii și îi îndrumă spre o atitudine echitabilă de viață. Rațiunea înțeleasă ca principiu suprem al vieții vine de la Kant. La Kant libertatea nu este posibilă decât ideatic, practic există libertate de voință. La Sîrbu, rațiunea nu îngrădește libertatea, ea se echivalează cu luciditatea, care nu îngăduie insului să treacă din planul real în planul iluziei. Derapajul din real aduce dezamăgirea trezirii din visare și pierderea integrității morale: câtă luciditate, atâta libertate. Datorită lui Marx se întoarce la Hegel, ca la un dascăl vechi, pentru lecția de filozofie dezamăgitoare a lui Marx. Ca mod de a gândi libertatea, Sîrbu se apropie de Hegel, al cărui admirator este: „Îl visez și pe Hegel, scoțându-l la tablă pe prostul clasei (Marx) și exminându-l cu o nuia în mână, la Istorie” (Scrisoare către Ladislau Steiner, Charlottesville, U.S.A. din 7 februarie 1989. Dosar 15265-vol. IV). În Fenomenologia spiritului, Hegel vorbește despre conștiința de sine ca singura posibilitate a omului de a-și dobândi libertatea individuală. O astfel de conștiință nu are un stăpân în afara ei, cu excepția „stăpânului absolut” și a „fricii de moarte”. Ea dă dimensiunea reală a devenirii omului pe o anumită treaptă a spiritului și într-o anumită epocă a istoriei; de această conștiință de sine se bucură și sclavul și stăpânul său, fiecare fiind limita celuilalt. Jung influențează modul în care Sîrbu își structurează materia epică și își etajează orizonturile narative, mai mult, de pătrundere în interstițiile realității sociale, ideologice și politice și, nu în ultimul rând, de a descifra și prezenta operele de teatru și cele de artă vizuală. Maestrul de care Sîrbu a fost cel mai apropiat este Blaga: „Blaga reprezintă pentru mine (și pentru generația mea transilvană din care fac parte) <<meșter grinda>> conștiinței noastre cărturărești...[...], este zeul protector al singurătății mele.”2 La amândoi există aceeași înclinație către „schimbul de taine cu atrămoșii” prin care evidențiază spațiul matrice cultural, mai ales că scriitorii sunt din zone apropiate, unde se mențin elemente ale unor culturi străvechi. Filozoful Napocos, personaj cheie în proza lui Sîrbu și în Jurnal, este reflectare a lui Lucian Blaga. Cu Leibniz și Voltaire raporturile stau altfel. Nu exercită prin opera lor filozofică vreo înrâurire asupra lui Sîrbu, ci îi furnizează scriitorului subiectul și viziunea umoristică a romanului Adio, Europa! (prezentare separată). Partea a II-a - Aplicație: Ion D. Sîrbu la lecția de filozofie a lui Mefisto. Orice lucru bun sau rău în viață se leagă de absența sau de prezența Lui pe undeva, prin preajmă. Pe nesimțite a trecut din religie în literatură, făcând un semn cu coada ochiului 2 Toma Velici în Cronologie la Jurnalul unui jurnalist fără jurnal,București, Editura Institutului Cultural Român, 2005, p. VII. 393 și bătând discret din copită: e voie? A avut parte de cele mai fastuoase reprezentări și, să fim drepți, n-a fost chiar antipatic. Dar una este să-l admiri în tragedia lui Goethe, Faust, știind că este chiar El, și alta să-l vezi travestit, să-i intuiești formele și manevrele după cum își face apariția și după cum își ține discursul. Își pune fel și fel de nume și totuși este Mefisto, înțeleptul sfătuitor de rele. Prin categoriile morale prezente în opera sa, Binele și Răul, Adevărul și Minciuna, Libertatea și Încătușarea, Ion D. Sîrbu semnează și el de prezență în catalogul reprezentărilor lui Mefisto. În fața acestuia, Sîrbu devine personajul secundar, discipolul, dându-i cuvântul înțeleptului: „Dracul fiind doctor în teologie, filozofie, agitație și propagandă, a invetat bancurile, râsul, înjurătura, mârâiala. Construiește și compromite, luminează și întunecă, repară și strică, deșteaptă și tâmpește, inventează și rebutează.”3 Obiectivele acestei lecții se reflectă în câtă experiență a acumulat candidatul la eternitate din propriile neîmpliniri iar metoda didactică este maieutica, dialogul socratic, care ne amintește că Sîrbu a început ca Socrate și a sfârșit prin a fi Socrate. Experiența acumulată ar trebui, după Kant, să ducă la formarea rațiunii. Și candidatul, un ardelean rătăcit prin cetatea alutană Isarlâk-Craiova, este conștiința lucidă. În romanul Adio, Europa! scris ca o replică la Candide sau Optimistul de Voltaire, cel care povestește este un Candid redivivus. Chiar formula narativă este aceea de secol XVIII, pentru a se concretiza ideea că, deși istoria este liniară, istoriile sunt circulare, iar Dracul a fost prezent în toate epocile, ca magister vitae. Deghizările fac parte din scenariul lecției, sunt un neprețuit material didactic. În romanul lui Voltaire, Candide este un tânăr a cărui minte este vrăjită de expunerile savante ale dascălului german, Pangloss, și crede cu optimism că trăiește în cea mai bună dintre lumi, aceasta fiind ideea filosofului german Leibniz. Este dat afară din castelul baronului, unde era găzduit din milă, este bătut, întemnițat, judecat și surghiunit, emigrează în lumea nouă a Americii, unde vede nedreptăți și mai mari, apoi se întoarce pentru a-și reîntâlni femeia iubită, pe Cunigunda, care între timp devenise urâtă și morocănoasă, dar chiar și așa, Candide își respectă cuvântul dat și se însoară cu ea. Toate nenorocirile din viața lui nu seamănă deloc cu ceea ce învățase de la dascălul german, încât de multe ori tânărul își pune întrebări despre cea mai bună dintre lumi, dar continuând să împărtășească iluzia: „Dacă o fi asta cea mai bună lume cu putință, atunci ce-or fi celelalte?”4 Asemenea lui Candide, Sîrbu aderă spre învățătura materialistă și crede că prin comunism se va înfăptui cea mai bună dintre lumi. Trădarea prietenilor, închisorile din perioada totalitaristă, apoi tăcerea contemporanilor i-au demonstrat că a fost un Candid, rămânând cu speranța. De aici se naște la Sîrbu nevoia de luciditate: într-o lume greșit concepută este esențial pentru om să se mențină ancorat în realitate, orice derapaj spre starea iluzorie a fericirii este o condamnare a spiritului, o pierdere a libertății. Luciditatea înseamnă libertate interioară. Așa se face că Sîrbu se îndepărtează de Candid și sfârșește prin a deveni Socrate: „Candide era cartea pe care, din respect pentru Leibniz, am refuzat s-o citesc. Toată viața am sperat să ajung o monadă cât de cât lucidă, nu aveam de unde bănui că voi sfârși ca un suberou al ghinioanelor istorice...”5 Și totuși Sîrbu citește Candide, dovadă romanul pe care îl scrie, dovadă eroul cu care se identifică, purtând același nume. Candid din Isarlâkul totalitarist este victima învățăturii marxiste, care din 3 Ion D. Sîrbu, Adio, Europa!, București, Editura Cartea Românească, 1997, p. 78. 4 Voltaire, Candid sau Optimistul. Traducere de Al. Philippide. Studiu introductiv, note și tabel cronologic de N.N. Condeescu, Chișinău, Editura Hyperion, 1992 5 Ion D. Sîrbu, Adio, Europa!, București, Editura Cartea Românească, 1997, p. 118 394 motive politice devine prohibită pentru cetățeni. El sfârșește tragic, într-un azil de nebuni, schilodit și torturat în bătaie iar Cunigunda sa, Olimpia, este ucisă de oamenii securității. Primele semne ale prăbușirii i le transmite Dracul însuși, care îl vizitează dându-se drept un mărunt funcționar, evreul Somer, prieten cu soția lui Candid, Olimpia. E trimis de Olimpia ca sfetnic prea înțelept. Candid, în văzul târgului, a râs în fața unui afiș care anunța conferințele de la universitatea din urbe și pe care scria în loc de Karl May, Karl Marx. Râsul său homeric se aude până în „cer”, mai departe de „agie” și declanșează o anchetă „ideologică” în urma căreia trebuie să cadă capete, să fie făcute câteva arestări. Somer are misiunea să-l învețe pe Candid ce să spună la anchetă, dar lui Somer i se substituie Dracul. Salută nemțește, amintind că a trecut și prin laboratorul lui Faust înainte: „Domnul din fața mea arăta ca un ambasador al unei mari puteri bogate în petrol și dolari./.../Îmi venea să-i sărut mâna pe care strălucea un ghiul cu magice pietre și rare însemne.”6 Este o apariție maiestuoasă, care impune respect și care fixează protagonistul într-un spațiu exotic, la fel ca la Bulgacov în Maestrul și Margareta: „În primul rând, omul nu șchiopăta, nu era nici scund, nici deșirat, ci pur și simplu înalt. Cât despre dinți, în stânga avea coroane de platină, în dreapta, din aur. Purta un costum gri, scump și pantofi de fabricație străină, în ton cu costumul. Bereta cenușie și-o pusese, fudul, pe-o ureche, iar la subsuoară ținea un baston cu măciulie neagră, imitând un cap de pudel.”7 Trebuie subliniat că amândoi romancierii dau indicii cu privire la însemnele magiei: ghiulul cu magice pietre și rare însemne și bastonul cu măciulie neagră. Într-o lume totalitaristă, Dracul se distinge prin simboluri care vizează tărâmuri ale libertății: etalează haine frumoase, scumpe, poartă metale prețioase (aur, platină) cu care vrea să ispitească. Apariția sa este anticipată de „demonul tutelar” al lui Candid, un fel de „Dumnezeu orb” blagian, care dă semne de neliniște înainte de a se petrece o nenorocire, iar la Bulgacov, Dracul, zis maestrul Woland, își trimite mai întâi un ajutor, un translator poliglot, care, după aprecierea lui Ion Vartic, trece drept motorul ascuns și inspiratorul peripețiilor. În romanul Adio, Europa! parcă pentru a se scuza că intră în intimitatea lui Candid, Dracul îi spune: „Modestele mele lecturi sau atenta observare a lumii mă obligă să-ți atrag atenția asupra faptului că așa-zisa noastră duplicitate nu este decât consecința logică a Genezei. Dumnezeu, nu știm de ce, l-a acceptat pe diavol coautor cu o drepturi, dacă nu egale, în orice caz foarte legitime.”8 Aceasta ține locul de introducere în lecția de predare a materialismului dialectico-magic, care are două părți: morala totalitaristă și dialectica râsului. El știe ce gândește Candid înainte și începe exact cu misterul duplicității umane, continuând meditația acestuia, dar cu instrumentele sale, anulând moralitatea dintr-o singură frază: „Știu, știu: caracterul este monovalent, cel puțin pentru unii filosofi prusaci. O dobitocie protestantă trecătoare: te asigur, iubite colega, azi, cele mai curve popoare și ideologii sunt cele care, de pe amvonul tartuffismului politic, predică adevărul și binele unic și indivizibil. Evoluăm spre teatrul universal, ca și în evul mediu, nu peste mult ne vom împărți existența între un mister de catedrală și o ședință cu șprițuri, păcate și înjurături defulante.”9 6 Ion D. Sîrbu, Adio, Europa!, București, Editura Cartea Românească, 1997, p. 59. 7 Mihail Bulgacov, Maestrul și Margareta. Traducere din rusă de Ion Covaci. Postfață de Ion Vartic. București, Editura Humanitas, 2007, p. 13. 8 Ion D. Sîrbu, Adio, Europa!, București, Editura Cartea Românească, 1997, p. 71. 9 Ibidem, p. 61. 395 Propovăduiește minciuna universală, consimțită de întreaga societate, lumea fără sacralitate, delațiunea, ambivalența caracterului ca religie. Sunt tot atâtea elemente pe care se bazează morala totalitaristă și care nu sunt aduse de Drac, el doar le înseriază, ca un profesor de statistică. Dă impresia că vine la sfârșitul spectacolului să contabilizeze dezastrul: „Acestea fiind faptele, veți înțelege de ce ador acest oraș în care ambivalența e o religie, o supremă artă, o nouă morală, imorală sau amorală.”10 Unul din obiectivele lecției a fost atins: candidatul nu mai este sigur de judecata sa, experiența acumulată nu-l mai ajută: „Ceva nu era în ordine. În capul meu se răsucea un prâsnel al acelor paradoxii de care, după lecția anilor de pușcărie, m-am ferit cât am putut.”11 Lecția despre râs este și mai încurcată, căci e considerat un eveniment cosmic. Într-o țară totalitaristă, a râde de ignoranță este un act de eliberare, sancționat cu viața. Râsul este prohibit și pentru religie și pentru filosofie și pentru regimurile politice din orice colț al planetei, pentru că râsul este incomod. Candid nu mai are nicio șansă după această prelegere, simte, pentru că Maestrul său evită să vorbească deschis, că viața sa se va schimba definitiv după acel râs eliberator. Discursul Maestrului, așa cum i se adresează discipolului, trece în revistă momente din istoria râsului. La începutul lumii, homo ridens apare înainte de homo sapiens și este un semn de luciditate. Religiile și monarhiile, prin ritualurile și ceremoniile practicate l-au interzis. Nici dictaturile mai târziu nu au primit râsul în instituțiile lor: „Fiindcă orice râs e de jos în sus, orice râs dezumflă, critică, relativizează. Arată cu degetul. Sparge oglinda, răstoarnă valorile, face dreptate prin egalizare și ignorare a ierarhiilor.”12 Toate sistemele politice, de stânga sau de dreapta, consideră râsul profesia bufonilor. Când bufonii au dispărut din istorie, ei au fost înlocuiți cu prim-miniștrii, care pierd calitățile bufonilor, dar câștigă prin prestanță: „...prim-miniștrii de astăzi nu au voie să aibă nici umor și nici să fie deștepți, chiar dacă, în 12 principiu, în urma maiestății sale, ei poartă și tichie și gheb.”13 Râsul înseamnă: libertatea, adevărul, binele. Pentru toate trei definițiile Maestrul găsește argumente, dar găsește argumente deopotrivă pentru pedepsirea celor care cred în aceste valori. Este o ironie tragică în expunerea Maestrului. Candid, elevul său care așteaptă un răspuns de la el, este în ipostaza țapului ispășitor: „nu e vinovat și nici nevinovat, ceea ce i se întâmplă depășind cu mult consecințele unor fapte personale, dar fiind pe de altă parte culpabil, deoarece aparține unei societăți culpabile sau trăiește într-o lume în care asemenea nedreptăți constituie o parte inevitabilă a existenței.”14 Lecția este un rechizitoriu mascat. În fond unde se află Candid? În cea mai bună dintre lumile posibile și singura care îi este dată, pentru că materialismul marxist exclude posibilitatea unei recompense morale în ceruri. Cine e Marx în acest context? Chiar divinitatea prăbușită. Spre el Candid își îndreaptă speranța: „El, el, marele Karl, prieten cu veselul Ruge, cu sarcasticul Neufeld, cu spiritualul Engels, el nu are de spus niciun cuvânt în apărarea mea?”15 Dar Marx tace. Stafia care bântuia prin Isarlâk era tot ce mai rămăsese din 10 11 12 13 14 15 Ibidem, p. 62. Ion D. Sîrbu, Adio, Europa!, București, Editura Cartea Românească, 1997, p. 62. Ibidem, p. 69. Ibidem, p. 69. Marian Popa, Comicologia, București, Editura Univers, 1975. Ion D, Sîrbu, op.cit., p. 71. 396 El. În fond, cum este perceput Marx de comuniștii staliniști și totalitariști? Un gânditor occidental, autorul unei utopii eșuate, care trebuie uitată repede, până nu generează revoluții. În 1963 doar numele unei reviste din Praga, „World Marxist Review”, mai amintește de spiritul marxist care a animat lumea comunistă. În 1975 se înregistrează oficial eșecul regimului comunist de a face față provocărilor modernizării. După 1985, perioadă în care scrie Sîrbu romanul Adio, Europa!, „Ceaușescu, cel care reușise să-i păcălească pe jurnaliștii occidentali și să pozeze în promotor al <<marxismului luminat>>, era stigmatizat ca fiind <<omul bolnav al comunismului>>”16. Marx fusese demult înlocuit cu Stalin, Hrușciov, Gorbaciov. Candid rămâne cu iluzia comunismului, a libertății și a europenizării. Încă o dată luciditatea îl trădează, omul se poartă ca om și plătește ca martir, revoltându-se împotriva unei ideologii, în care crede, și al cărei exponent, Marx, a devenit un burghez cosmopolit: „Nu pot să accept această lașă, mic-burgheză neutralitate. Să-mi fie cu iertare/.../, dar eu, care am mai făcut o pușcărie din cauza lui, consider pasivitatea aceasta neutralistă drept o trădare și 17 o lașitate.”17 La lecție, Candid este un elev repetent. Întrebarea sa: „Nu trebuia să râd, nu-i așa?”18 se lasă cu nota scăzută la est-etică. Pentru el cea mai bună dintre lumi ar fi fost Europa occidentală, dar tocmai de acolo nu vine nicio lumină salvatoare. Cel mai blând judecător, Somer sau Maestrul, adică Dracul însuși, este trimisul lui Marx, prin care îi face un semn de adio lui Candid. La despărțire un hohot uriaș de râs zguduie orașul. Înfrățit cu Dracul, Candid râde din suflet pentru ultima oară, un râs-plâns pătimit pentru ce va urma. În Comicologia lui Marian Popa râsul-plânsul este o trăsătură a romanticilor: „Ironia romanticilor descoperă că se află între comic și tragic, între răs și plâns, e o jovialitate disperată.”19 La Sîrbu, râsul-plânsul este o trăsătură de caracter valahă, este atitudinea în fața istoriei, fondată pe luciditate și resemnare: „Râdeam ca să râdem, râdeam cu lacrimi: istoria, ca un buldozer lucrând la toți parametrii anteproiectați, mergea înainte, mereu înainte<< vsegda vperiod>>. Nimeni nu ne întreba cum stăm cu ortografia, de ce poate fi moartea prin râs mai lungă și mai chinuitoare decât săvârșirea sub secure sau cu vinele tăiate în baie.”20 Sîrbu consideră romantismul ca o epocă de intensă trăire, pe plan istoric, care nu favorizează luciditatea. Eroul său, Candid, se caracterizează ca un visător romantic, dar lucid: „Viața fiind un vis, toate aventurile și călătoriile mele s-au consumat 21 între tristele tropice ale cărților de specialitate și antispecialitate.”21 Paradoxul se explică prin proiectarea eroului într-o lume degradată, plictisită, ale cărei mecanisme îi sunt cunoscute, de aceea este mereu înfricoșat și caută repere care să-l ajute, în cazul de față spiritul lui Marx. Reflectarea unei atmosfere sufletești într-o conștiință ridicată deasupra ei este procesul lucidității și presupune o sinteză în cunoașterea realității, spune Sîrbu în eseul său Despre o dialectică a lucidității. După evaluare, Dracul se retrage discret și lasă în urmă un elev nelămurit. A fost o lecție la care nici profesorul nu știe mai multe decât elevul său în ceea ce privește morala 16 Comisia prezidențială pentru analiza dictaturii comuniste în România. Raport Final. Editori Vladimir Tismăneanu, Dorin Dobrincu, Cristian Vasile, București, Editura Humanitas, 2007, p. 92. 17 Ion D. Sîrbu, op. cit., p. 71. 18 Ion D. Sîrbu, op. cit., p 66. 19 Marian Popa, Comicologie, București, Editura Univers, 1997, p. 193. 20 Ion D. Sîrbu, op. Cit., p. 72. 21 Ibidem, p. 71. 397 comunistă și contrazice tot ce se știa despre el înainte ca spirit atoatecunoscător. A fi asociat cu Satana, acuzatorul din Vechiul Testament, este greșit, căci Maestrul mai mult previne. Ține inculpatului lecții, îi creează conștiința culpabilității, dar nu dă verdicte. Conform mitologiei populare creștine, Satana nu a ieșit niciodată din cetatea lui, Iadul, decât în împrejurări excepționale. Nu este un drac mărunt, nu face parte din suita Satanei, căci acești diavoli sunt îngerii negri ai văzduhului cu funcție de vameși. Nu este agresivul Belzebut, pentru că pagubele în urma sa sunt minime, nici Lucifer, căci ar fi însemnat să admită existența unui Dumnezeu. Este mai aproape de Mefisto, alăturându-se învățăcelului pentru a-l călăuzi. Se poate vedea în el doar o tendință a spiritului care trezește inconștientul, înălțându-l la lumina conștiinței. După cum se prezintă este total inofensiv: „Par vierme administrativ, dar nu sunt; am uneori, ca orice Spirit, posibilitatea de a zbura peste oraș, de a vedea ca șchiopul lui Lessage, de sus și prin toți pereții, devălmăsiile pasiunilor omenești. Știind mai totul despre no toate nimicurile...”22 sau cum ar spune Mefisto în Faust: „O parte din acea putere/ Ce veșnic răul îl voiește/ Și veșnic face numai bine” Plasat la începutul romanului, episodul în care Candid se întâlnește cu Somer-Mefisto este figura punerii în abis a textului. Maestrul îi spune o fabulă de pe vremea tiranului Philolaos, prin care îi dă de înțeles „suberoului” ce îl așteaptă, când va trece peste el tăvălugul anchetei: „Corifeul lipsea, cei din cor neavând cabine, purtau cu ei și masca tragică și pe cea comică. Nu se știe cum, în clipa în care protagonistul își tăia beregata, ca la un ordin magic, toți cei cincisprezece hiloți din proscenium, în loc să-și pună masca plânsului, întorcându-se spre public, și-au pus-o (din greșeală, din frondă, cine mai știe?) pe cea a comediei. Rezultatul: publicul a izbucnit într-un râs fantastic, încât tiranul, ca să poată restabili ordinea, a trebuit să ordone pretorienilor din gardă și să procedeze la tăierea capetelor celor care au tulburat sacralitatea actului artistic...”23 Vinovatului i se spune indirect ce va pătimi. De aici înainte, se știe ce se va întâmpla cu Candid: va fi anchetat, judecat, acuzat și condamnat. Meandrele acestei întâmplări sunt astfel expuse încât să înșele așteptările lectorului, care mai speră în salvarea miraculoasă a eroilor Candid și Olimpia. Prin „pădurea narativă”, la capătul drumului reapare Mefisto. Acum e un demon liniștit și frumos, citește Biblia, vestind împăcarea sufletească. Aliajul romanului este obținut prin topirea laolaltă a realității biografice și a fantasmării. În 1941, atras de ideile marxiste, Sîrbu se înscrie în partidul comunist. El este Candide al lui Voltaire, iar în romanul Adio, Europa este Candid Dezideriu, inspector cu ortografia pe lângă Combinatul de Panificație și Vinalcool, unde răspunde de etichete, vitrine și lozinci. Câteva repere care marchează viața scriitorului până în perioada recluziunii: în urma susținerii tezei de doctorat Funcția epistemologică a metaforei, devine asistentul lui Liviu Rusu, la Catedra de Estetică a Universității din Cluj, Genopolis în roman. Ocupă catedra de conferențiar la Institutul de Artă Dramatică din Cluj, dar este destituit din Universitate, de aceea în orașul Isarlâk lui Candid i se mai spune „profesor”. Prietenia cu Blaga, în roman filosoful Napocos, este motiv de mândrie genopolitană. Sîrbu vorbește despre evenimentele care au dus la încarcerarea sa, în corespondență. În romanul Adio, Europa! nu spune decât că a făcut închisoare și a fost reabilitat. 22 Ibidem, p. 62. 23 Ion D. Sîrbu, Adio, Europa!, București, Editura Cartea Românească, 1997, p. 69. 398 Din 1964, scriitorul este trimis la Craiova-Isarlâk, unde are domiciliul forțat. Aici o cunoaște pe soția sa, Elisabeta (Lizi) Afrim, care va fi omul cel mai apropiat și prietenul cel mai bun. În roman ea este Olimpia, o adevărată Xantipă pentru filosoful eșuat. Ceea ce a uimit pe mulți, a fost faptul că, deși fusese în închisorile comuniste ca deținut politic, Sîrbu nu renunță la ideile marxiste și la atitudinea sa proletară. Este o permanență spirituală a sa, pentru că a crescut în colonia din Petrila, ca fiu de miner. Așa se face că nici eroul său, Candid, în timpul lecției Maestrului nu se dezice de Marx: „Pentru mine, El, până la apariția primului eliberator, a fost mai mult decât un maestru, un clasic, un ghid metodologic, un model: el a fost idolul speranțelor generației mele, mi-a deschis ochii asupra istoriei, aspra nedreptăților din lumea asta, credeam că el îi va și închide, în clipa în care aria mea se va termina.”24 Realitățile biografice se observă și în romanul Lupul și Catedrala, unde la fel ca în Adio, Europa! autorul se identifică cu personajul, numai că în primul roman autorul lasă pentru eroul său o poartă magică a mântuirii și a salvării. Aceeași chimie apare și la Bulgakov, în Maestrul și Margareta, autorul contopind biografia sa cu firul fantastic. Magul Woland, care orchestrează aparițiile în public ale ajutoarelor sale este Stalin însuși, care dă autorului iluzia că poate avea libertate de creație. În final, vraja se spulberă, artistul nu dobândește decât liniștea, iar pactul nu se realizează: „El na meritat lumina, a meritat doar liniștea”25. Cea de-a treia soție a autorului, Elena Sergheevna Șilovskaia este prototipul Margaretei. Dărâmarea casei de creație a scriitorilor, Griboedov, prin puterea diavolilor, este o răzbunare imaginară a autorului pe confrații săi care i-au închis cariera și l-au marginalizat. Sîrbu nu creează prin romanul său asemenea bucurii compensatorii. El cultivă ideea că nu există nicio salvare în niciun colț al celei mai bune dintre lumile posibile. Isarlâk este România și lumea, nimic nu rămâne neatins de tăvălugul nebuniei colective. Personajele care iau parte la acest complot istoric sunt reprezentări reactualizate ale demnitarilor din Țara Românească de pe vremea turcilor. Securitatea este „agia”, comitetul de partid este „Sublima Portă”, secretarul de partid este „ilderim-pașa”. Ele se contrabalansează cu personaje simbolice, care reprezintă valorile pe care poporul, prin oamenii simpli, încă le mai păstrează: Moșul, cuplul Mărin și Florica, nea Vasile. Isarlâk este un loc al carnavalului continuu. Conducătorii schimbă măștile după împrejurări, după interese, ceea ce înseamnă că totul e posibil. Cetatea aceasta din câmpie are cea mai neobișnuită alcătuire, fiind între mahalale și periferie, un loc amintind de bazarurile turcești, de Lipscanii Bucureștiului, de umorul lui Nastratin Hogea și de agresivitatea lui Gingis Han. Romanul prezintă un oraș greu de cuprins, cu linii de centură nebănuite, de parcă ar avea granițe cu iadul. Toposurile sunt specifice. În centru sunt, ca peste tot, blocurile proletare, unde stau oamenii muncii, deveniți orășeni peste noapte. Tot aici sunt și instituțiile instalate în fostele case boierești ale exploatatorilor și în care intră să muncească exploatații de azi. Sunt și lăcașurile de cultură, de asemenea, ale clasei muncitoare, unde cei abia alfabetizați pot întâlni direct opera lui Shakespeare și în magazia căreia sunt aruncate relicvele ideologice, cum ar fi bustul lui Marx. Universitatea este o glumă culturală. Numai „agia” este tutelară, 24 Ibidem, p. 67. 25 Mihail Bulgacov, Maestrul și Margareta. Traducere din rusă de Ion Covaci. Postfață de Ion Vartic. București, Editura Humanitas, 2007, p. 465. 399 singura luată în serios. Sunt toposurile unei lumi corespunzătoare, fără pete la dosar, care formează mahalaua din centru. Pitorescul apare de după colț: cârciuma ostrogotă, spitalul de nebuni, căminul bisericii ortodoxe, catedrala catolică apărută de nu se știe unde, sinagoga rămasă de pe vremea evreilor negustori. Și dincolo de colț, periferia, lunca Jiului, unde locuiesc, la fel ca în sat, orășenii, iar alături de casele lor, la oarece distanță, se întinde dincolo de periferie, un cartier țigănesc, Lunca. Feedback pentru mentor. La sfârșitul fiecărei lecții există un bilanț al celor învățate și neînvățate, care trebuie totalizate de profesor. Cum elevul este personajul Candid, el nu mai învață nimic. Înainte de a se suna de intrare, el știa lecția ce urma să fie predată, dar nu cunoștea instrumentele de evaluare. Profesorul care a predat, Marx, nu se prezintă la oră, fiind responsabil de greșelile sale științifice anterioare, care l-au dus pe elev în ispită și trimite un suplinitor: Dracul. Acesta nu predă materialism științific, este un idealist din Evul Mediu care vorbește despre morală și despre funcțiile vătămătoare ale râsului în vremea totalitarismului, care este un alt ev mediu. Candid și noul său mentor nu se înțeleg, căci au interpretări diferite asupra fenomenelor. Candid îl citează pe Marx, care susține râsul : „el a spus:<<Ultima fază a unei forme a istoriei universale este comedia ei>>/.../Și tot el, în aceeași ordine de ide,i a declarat pentru vecie:<<Ne despărțim de trecut râzând>>. Repet, râzând.”26 Maestrul Mefisto răstălmăcește: „Perfect. Ați râs. De cine v-ați despărțit?/.../ Vă spun eu. Vremurile, domnul meu, s-au schimbat mult, o dată cu ele, s-au schimbat și definițiile. Se poate spune că popoarele, când râd, se despart de comedia trecutului lor; dar trebuie adăugat neapărat că indivizii care îndrăznasc să râdă azi, hic et nunc, se despart sigur de viitorul lor.”27 Vremurile care s-au schimbat înseamnă o reîntoarcere la evul mediu. Elevul și noul examinator nu se înțeleg, dar se tolerează prin râs, pentru că prin natura sa Mefisto admite râsul ca forță de distrugere. Îl pregătește pe Candid pentru examinarea unei comisii necruțătoare, care nu cunoaște nici materialism dialectic, nici metafizică, nici morală, dându-i de înțeles că nu are nicio șansă, decât să moară cu demnitate. De undeva, din eternitate, Marx culege roadele unei pedagogii nechibzuite. Acesta este feedbackul pentru el. Avertisment pentru cititor: Orice ideologie este la început o pedagogie iar educația este un proces continuu și mentori de ocazie se află peste tot. Fiecare ajunge un Candid prin greșelile acumulate (cu voie și fără de voie) și măcar o dată se va întâlni cu Maestrul, la ora bilanțului. Unii au noroc și scapă cu atât, alții, ajung în fața unei instanțe superioare. Niciodată nu se află pe aproape vreun Marx responsabil cu eșecul. Filozofii sunt cei mai buni profesori și cei mai mari trădători. 26 Ion D. Sîrbu, Adio, Europa!, București, Editura Cartea Românească, 1997, p. 71 27 Ibidem, p. 72. 400 Bibliografie: Opera lui Ion D. Sîrbu A. Proza Adio, Europa!, București, Editura Cartea Românească, 1997 Lupul și Catedrala, București, Editura Casa Scoalelor, 1995 Publicistica Râs-cu-plânsul nostru valah. Publicistică, vol. V cu un eseu de Lelia Nicolescu. Ediție îngrijită și Postfață de Dumitru Velea. Petroșani, Editura Fundației Culturale „Ion D. Sîrbu”, 1999 Bibilografia generală Blaga, Lucian, Artă și valoare, București, Editura Humanitas, 1996 Bulgacov, Mihail, Maestrul și Margareta. Traducere din rusă de Ion Covaci. Postfață de Ion Vartic. București, Editura Humanitas, 1997 Enăchescu, Constantin, Neuropsihologia, București, Editura Victor, 1996 Enăchescu, Constantin, Fenomenologia nebuniei, București, Editura Paideia, 2004 Hegel, Georg Wilhelm Friederich, Fenomenologia spiritului, București, Editura Academiei Republicii Populare Române, 1965 Ianoși, Ion, Estetica, București, Editura Didactică și Pedagogică, 1978 Jauss, Hans Robert, Experiența estetică și hermeneutică literară. Traducere și prefață de Andrei Corbea. București, Editura Univers, 1983 Jung, C.G., Arhetipurile și inconștientul colectiv. Traducere din limba germană de Dana Verescu și Vasile Dem. Zamfirescu. București, Editura Trei, 2003 Kant, Immanuel, Critica facultății de judecare. Traducere, Studiu introductiv, Studiu asupra traducerii, Note, Bibliografie selectivă, Index de concepte germano-român, Index de concepte de Rodica Croitoru. București, Editura ALL, 2007 Kant, Immanuel, Critica rațiunii pure. Traducere de Nicolae Bagdasar și Elena Moisuc. Ediția a III-a îngrijită de Ilie Pârvu. București, Editura Univers Enciclopedic Gold, 2009 Marx, Karl, Engela, Friederich, Manifestul partidului comunist. Ediția a II-a, îngrijită de Cristian Preda. București, Editura Nemira, 2006 Popa, Marian, Comocologie, Bucure;ti, Editura Univers, 1975 Tismăneanu, Vladimir, Dobrincu, Dorin, Vasile, Cristian, Analiza dictaturii comuniste din România. Raport final, București, Editura Humanitas, 2007 Vianu, Tudor, Estetica, București, Editura Orizonturi, f.a. Voltaire, Candid sau Optimistul. Traducere de Alexandru Philippide. Studiu introductiv, note și tabel cronologic de N.N. Condescu, Chișinău, Editura Hyperion, 1992 Vulcănescu, Romulus, Mitologie română, București, Editura Academia Republicii Socialiste România. 401 UN ERMETIC POSTMODERN: ION STRATAN Elena Corina BUGHEANU (BARBU) Universitatea din București Ion Stratan este un poet neînseriabil, un poet dificil. Este poetul cel mai puțin aderent la poietica optzecistă, deoarece îi lipsesc mărcile definitorii ale spiritului optzecist (realismul, cotidianul, obiectualismul), dar folosește umorul liric, spiritul ludic, intertextualitatea. Considerat “structural, un poet modernist”, situat la începuturi într-o “poetică de sorginte mallarmeeană și barbiană ” , asociat cu “doi magiștri tiranici ”- Nichita Stănescu și Leonid Dimov, apropiat de Urmuz sau de Bacovia în anumite creații, Ion Stratan va construi o viziune polifonică ce încearcă să exprime inexprimabilul, să capteze esența, să deseneze contururile absenței, să imagineze nevăzutul de pe o poziție ermetică, nelipsită de înclinața ludică. Cuvinte-cheie: ermetism, postmodernism, umor, spirit ludic, intertextualitate Moartea tragică (sinuciderea la 50 de ani, vârsta lui Nichita - coincidență?) orientează inevitabil lectura versurilor sale într-o cheie premonitorie, mărturie stând titlurile cărților sale sau versuri precum acestea: „Viața asta, moarte înceată / Și viața cealaltă, o moarte iute / Nu mai pot, nu mai vor pe-ncercate/ Primat să-și dispute / Nu mai vrea lumea cealaltă să se opună aici / Și nici existența nu vrea sa mai pară / Un gol de furnici/ S-au săturat existențele / De-atâta vid / Haide și tu, prag între dânsele / Să aluneci avid.” (Moarte înceată, din volumul Spălarea apei, Editura Eminescu). Încercând să definim generația din care face parte Ion Stratan, demersul cercetării obligă la raportarea la aparatul critic. Astfel, Mircea Martin a schițat, în 1979, un „portret de grup“ al noilor poeți, cautând să circumscrie trăsăturile relevante ale acestei noi generații lirice: „Reprezentativă mi s-a părut însă atitudinea lor față de poezie, poezie pe care face impresia ca vor să o cucerească fugind de ea; îndepărtându-se, altfel spus, de ceea ce s-a făcut până la ei, de ceea ce au făcut cei care s-au afirmat înaintea lor“. Se constată astfel, ca efect al unei voințe de individualizare, un fenomen de de-liricizare a poeziei, de apropiere de prozaism, de o „poetică a cotidianului“, cu retorica subiacentă, o retorică a dezinhibării și a desolemnizării limbajului. Articolul Noua poezie nouă, semnat de criticul Ion Pop, sugerează filiațiile ce se pot stabili între poezia noului val și predispoziția avangardismului românesc spre farsă, bufonerie, spirit insurgent, dar și voința de a înregistra, în modul cel mai prompt, fragmentarismul realului, aleatoriul senzațiilor, fluxul continuu de imagini și forme al concretului: „lirismul lor e tulbure-aluvionar, dinamizat de energii obscure, greu de canalizat, antrenând cu sine mari suprafete „prozaice”, ca în virtutea unor impulsuri ce caută înainte de orice altceva un impact cât mai profund cu „viața imediată“. Tot Ion Pop remarca, de asemenea, „conjugarea, la mulți dintre tinerii poeți, a rafinamentului construcției textuale, a discursului ce se autodemască ironic în calitatea sa de convenție, cu tendința «transcrierii» evenimentului cotidian, a realizării acestui contact mai direct, mai puțin «poetic» cu realul“. Nicolae Manolescu dedică, de asemenea, poeziei tinere a anilor '80 un articol intitulat Cei mai tineri scriitori, în care este subliniată atracția spre real, depoetizarea, refuzul evaziunii și revelațiile cotidianității, ca elemente specifice noii mișcări lirice: „O a doua trăsătură a literaturii acestor tineri este refuzul foarte net al oricărui evazionism. Ei scriu (sau vor să scrie) despre ceea ce trăiesc mai mult sau mai puțin nemijlocit [...]. Poezia tinerilor e impregnată de viața din jurul lor și e o poezie cu ochii deschiși, atentă, lucidă, adesea critică“. Modelul poetic postmodernist se alimentează dintr-un set de optiuni estetice hibride, eclectice, care sunt, însă, reunite într-o viziune lirică integratoare, dominată de luciditate, conștiinta reflexivă și autoreflexivă, ironie și parodie, instinct ludic și conștiință a precarității propriilor constructe artistice, oscilarea fertilă între prozaismul cotidian și structurile textului, supuse unui examen cvasiclinic. Cei mai importanți reprezentanți ai postmodernismului poetic românesc au mizat, în versurile lor, pe formule lirice diverse, conturând, în registre stilistice de o deconcertantă varietate, universuri poetice convergente, totuși, măcar din perspectiva prezenței tutelare a unei conștiințe artistice de maximă luciditate. Radu G. Țeposu, în cartea sa Istoria tragică și grotescă a întunecatului deceniu literar nouă, realizează și o tipologie, o clasificare ordonatoare a vocilor postmodernismului poetic românesc. Criticul distinge, astfel, cotidianul prozaic și bufon, gnomicii și esotericii, manieriștii, fantezismul abstract și ermetic, criza interiorizării, patosul sarcastic, criticismul teatral și histrionic, comedia literaturii, sentimentalii rafinați. Ion Stratan se încadrează, potrivit clasificării realizate de Radu G.Țeposu, în categoria fantezismului abstract și ermetic. Mircea Cărtărescu îl consideră “structural, un poet modernist, care torsionează limbajul la toate nivelurile sale ca să exprime un inexprimabil profund, de natură metafizică și religioasă”. Nicolae Manolescu îl situează la începuturi într-o “poetică de sorginte mallarmeeană și barbiană”, în vreme ce Mircea Mihăieș, ca de altfel majoritatea criticilor, vede la originile poetului “doi magiștri tiranici: Nichita Stănescu și Leonid Dimov”. Alții l-au apropiat de Urmuz sau de Bacovia. Toți acești autori acționează până în structura intimă a poeziei lui Ion Stratan, care va construi o viziune polifonică. Poemele lui Stratan par rescrieri ale unor poeme care au mai fost citite, dar se prezintă sub forma unor „reminiscențe de nerecunoscut, deoarece până și sintaxa și topica sunt turmentate, duc tot la omofonie și omografie” (Ștefania Mincu). Ion Bogdan Lefter scria, la momentul dispariției lui Ion Stratan, omul, că “A fost unul dintre cei mai importanți poeți români ai ultimului sfert de secol. Lansat în «echipa» Cenaclului de Luni (1977-1983), a făcut figură aparte, continuând experimentele de limbaj ale așa-numitei "generații '60". Cu o inepuizabilă inventivitate, modulând surprinzător cuvintele și chiar silabele sau sunetele, a scris o abundentă poezie «metalingvistică», presărată cu formulări de o mare expresivitate. Sedus de paradoxuri și de jocurile de cuvinte, a compus, de asemenea, aforisme ironico-parodice”. Poetul se autodefinește într-un interviu cu poeta Angela Furtună astfel: „Eu am aparținut, dacă ar fi să accept paradigma dumneavoastră1, ramurii conceptuale și sintactice Poe-Wallace Stevens - Cummings - W.S.Merwin. Alții au fost «whitmanieni» și continuatori ai «generației Beat». [...] Cred că una din definițiile intelectualului este cuprinsă în sintagma «suferință pentru formă». Personal, mă apropii acum de o metaforă a asociațiilor (cred eu) imprevizibile, combinate cu vechea mea sintaxă, în căutare de noi simboluri, dar cu o «nuanță» de neosuprarealism. Generația '80 a fost și este un mozaic, un puzzle, un mixtum compositum de forme (discurs, citate, citadinism, dialoguri etc.). ” 1 Încă de la apariție am “visul american ” al literaturii noastre, adică ”salut optzecismul ca pe expresia unei noi matrici care reprezenta o șansă de mântuire printr-un anumit tip de cultură.(Angela Furtună). 403 Încercând să definească poezia, în același interviu, Stratan afirma: „Paradoxul esențial al Poeziei este, după părerea mea, că «vorbește» în termeni «speciali» - retorică, ritm, rimă, metaforă, citat etc. - despre ceva extrem de profund al ființei, ceva de neînlocuit ca experiență a sacrului și a condiției umane. Singurul lucru pe care îl știm precis despre poezie este că nu o putem defini. Aceasta este definiția poeziei. Poezia este risc ontologic și aventură a expresiei. Schimbarea de «artificii» ale retoricii face parte nu dintr-o inconstanță stilistică (paradigma e aceeași), ci din morala înnoirii. Acceptarea unei cărți este un efort al editorului și îmi propun de fiecare dată o alternanță apolinic/dionisiac a gândirii mele despre lume. Temele au fost simbolismul acvatic (Ieșirea din apă, Apa moale, Spălarea apei), misterul thanatic (O zi bună pentru a muri, Mai mult ca moartea - volum la care țin foarte mult, apărut la Editura Axxa din Botoșani, care pregătește a doua ediție, și De partea morților). În fine, lumina e transfigurată în volumele Lux și Lumină de la foc. Am predat volumul Viteza vieții la Editura Dacia acum un an și, recent, manuscrisul Țara dispărută la Editura Noul Orfeu a domnului Munțiu, unde redactor de carte este dramaturgul și poetul Horia Gârbea. Farmecul este o noțiune relativă (există un «iezuitism» al folosirii acesteia), dar seriozitatea faptului de a scrie acum nu exclude ludicul ca și categorie estetică, ci îl conține, îl depășește, cred eu, matur... ” Poate cea mai exactă definiție a liricii lui Ion Stratan o găsim într-unul din poemele volumului de debut, Ieșirea din apă (1981): „totul se întâmpla ca și cum/ ceea ce simt/ despre ce gândeam/ ar rămâne în iarnă aburit cu privirea sticloasă pe geam” (Istoria utopiei). “Ochiul caută, așadar, latura evanescentă a lucrurilor, învelișul lor spumos și stilizat, în care putem presimți și o amintire a numenalului. E o poezie a transparențelor simbolice, o reproducere lirică a ideii de real. Lumea e descărnată, dezbrăcată de haina materialității, înfășurată în puful ideii. Despuiate de fenomenal și cultivând imeginea hieratică a contururilor, lirica aceasta amintește de rafinamentul unui Wallace Stevens...Eul liric e suspendat de rețeaua imaginii, anihilat de aspectul sticlos al metaforei.” 2 Cele 28 de ediții ale operei sale se pot grupa în trei etape majore: poezia debutului, poezia de după 1990 și poezia postumă, mai puțin cunoscută. Primul volum, Ieșirea din apă (1981), îl situează pe Stratan în imediata vecinătate a lui Bacovia: absența, vidul, nimicul, lapidarul, elipticul, incantația, monotonul sunt atributele poeziei începuturilor. Poezia debutului stă, inevitabil, sub semnul volumului colectiv Aer cu diamante (1982), volum ce reprezintă începutul bătăliei conceptelor și a atitudinilor din literatura română contemporană. Se prefigurează astfel o generație care are voința de a face ceva cu literatura română, o generație cu un suport teoretic și cu un fond cultural temeinice. Apariția volumului avea să provoace o serie de articole critice care surprind ermetismul, laconismul, jocul de cuvinte, o invenția fonologică și morfologică3. Deși volum colectiv, Aer cu diamante reușește să impună pe Ion Stratan drept o figură vizibil distinctă, ce creează complexe, fiind foarte greu de analizat corect. Cinci cântece pentru eroii civilizatori (1983) este plin de forțe și metafore, de prospețimea născută din dorința de a scrie marea poezie. De data aceasta, ermetismul este subsumat metafizicului abstract. La fel ca Ion Barbu, Stratan are o propensiune către jocul cu formele geometrice transpuse în literă. Poezia lui este matematică, geometrie, dar își păstrează particularitățile poetice, ca și structura formală. Livrescul, liricul, referențialitatea, 2 Radu G Țeposu, Istoria tragică și grotescă a întunecatului deceniu literar nouă, Editura Eminescu, 1993, p 70. 3 Nicolae Manolescu, Bilete de papagal, prefața la Aer cu diamante, Editura Litera, București, 1982, p.6. 404 mecanismele de deconstrucție și re-construcție, figurile favorite, eufoniile, pendularea între abstract și incantatoriu, toate par a duce o luptă nesfârșită, la sfârșitul căreia poezia să se impună zdrobitor: „Până și firul și fira/ Înmulțesc Altamira//Până mâinile, fad/ Se usucă și cad”. Volumul Cinci cântece pentru eroii civilizatori este definitoriu pentru lirismul lui Ion Stratan, care redă singurătatea poetului extinsă asupra întregului univers. Acest volum leagă modernismul românesc de postmodernismul în formare la începutul deceniului nouă. După 1989, la 7 ani de la interdicția scrisului impusă de autoritățile comuniste, apar trei volume de poezie, Lumină de la foc (1990), Lux (1991) și Ruleta rusească (1993), care îi stabilesc profilul, constituindu-se ca „centru de greutate al poeticii profesate de acesta”4. Referindu-se la primul volum menționat, Gheorghe Grigurcu remarcă: „geneza îl fascinează. Dar condeiul său incredul și ironic o împodobește cu semnele sale, așa cum un pictor faimos îi pusese mustăți Giocondei. Totul e superior, răsfățat, impertinent”. 5 De remarcat este următorul aspect: de la elementul primordial - apa - identificat în volumul de debut, continuat cu Apa moale, Spălarea apei, Stratan ajunge la un altul - focul - regăsit în volumele Lumină de la foc și Lux și perceput în sens eschatologic (poemele O zi bună pentru a muri, De partea morților), sau chiar la un al treilea - aerul - care face din Stratan un ultim poet romantic, în sensul poeziilor aeriene: „era atât de la început că marea/ Evaporată ne privea de sus/ Și fundul ei de leghe și nisipuri/ De-abia fusese netezit și pus/ Era atât de la început că timpul/ Se-ncovrigase, leneș, implodând/ Iar spațiul spongios, fără de filmul/ Întinderii, nu mai era, pe când”(Sunet). Ruleta rusească a fost perceput ca „o reconciliere cu formula poetică din Ieșirea din apă”6, „cea mai bună carte de până acum”7, unii critici remarcând că „un epigonism (în sensul Epigoniilor lui Eminescu, mereu citat și parafrazat de poet) străbate o volumul”8, sau că „intuiția este muza care străbate de la un capăt la altul poezia lui Ion Stratan”9. Volumul cumulează tensiuni, gravități, ironii, jocuri, în care politicul și polemicul, demascatorul și justițiarul se îmbină armonios. Ciclul Cimitirul de mașini (2005) ne arată un Stratan exuberant, ironic, dar și sobru, detașat sau grav, limita fină dintre aceste tonuri fiind foarte puțin perceptibilă. Poetul uimește prin simbioza dintre accidente și modul în care se liricizează acestea, violența devenind poezie. Se observă apropierea dintre Ion Stratan și Urmuz, cu deosebirea că în cazul primului, construcția-deconstrucția ca exces poetizat nu mai atinge valențele absurdului excesiv recognoscibil la Urmuz. Stratan se îmblânzește prin poezia care face să se epureze de excesiv și de crud, căpătând coerența miracolului. Desfacerea (1994) prezintă un poet al genezelor, al marilor nașteri, „un spirit viu, ce contopește metafora eminesciană cu cea bacoviană prin intermediul distileriei nichitastănesciene”10 și apare ca o absorbire în întreg, „o desprindere din aici și acum, din lumea fragmentată, din eul fragmentat, schizofrenic” (Raul Popescu). Desfacerile pot fi interpretate ca niște înfloriri ale durerii, ale singurătății ce-l macină pe poet. Ele sunt încercări de comunicare cu divinitatea care, ca și în cazul lui Arghezi, par sortite eșecului ”Nu am nevoie de mine/ Tu ești obosit/ ascuns/ plictisit/ suntem un calendar de istorii/ sângerii pe 4 Dan Cristea, Poezia vie, Editura Cartea românească, București, 2008, p.246. 5 Gheorghe Grigurcu, Poezie română contemporană, Editura revistei Convorbiri literare, Iași, 2000, p.437. 6 Traian T.Coșovei, Poeții marilor orașe, Editura MLR, 2008, p.2008. 7 Ioan Moldovan, în revista Familia, nr.12, 1994. 8 Gheorghe Grigurcu, op.cit., p.443. 9 Ioana Pârvulescu, în România literară, nr.9, 1994 10 Traian T.Coșovei, op.cit., p.99. 405 care-l bem cu degetele// Să spunem cuvinte - pasăre/ piatră inimă, nor/ sau umăr, creier, picior// (înțelepciunea unui lotus/ cucuta unei întrebări)/ Exiști” (desfacerea XIX). Volumele O zi bună pentru a muri (1996), Mai mult ca moartea (1997) și De partea morților (1997) sunt străbătute de fiorul morții, semn al obsesiei și al temerii poetului. Marin Mincu, referindu-se la primul din serie, nota „Prin «O zi bună pentru a muri», Ion Stratan s-a deschis; a ieșit adică din acea rigiditate hermetizantă pentru a deschide registre noi, care fac să coabiteze intertextul cu suavitatea carnală a vieții.”11 Totuși, Ion Stratan reușește să recupereze acel vers duios al lui Eminescu, Barbu, Arghezi, Nichita, acea bucurie de a trăi, de a fi viu, opus celor morți: „Ce pasiune, ce putere verb/ De a iubi cum Soarele un cerb/ Pe când se lasă noaptea peste noi/ Pământule, fii tu altoi de soi” (Preziceri). Antologiile publicate în perioada 1999-2003 dovedesc un poet preocupat de reconsiderarea propriilor versuri, de perfecțiunea versului și îl definesc ca poet de referință pentru sfârșitul mileniului doi și începutul mileniului trei. Celebra specie umană (1999) conține cele mai valoroase poeme, reiterându-se aici obsesia trecerii, marcate de temeri, angoase. Concluzia este una sumbră: toate se încheie cu ideea imposibilității de a opri trecerea. Cartea ruptă (2005) ne dezvăluie un poet pentru care comunicarea nu mai are loc la niciun nivel, lingvistic sau afectiv. Sentimentul dominant este cel de mare lehamite, poetul considerându-se „un cuvânt într-un hotel fără camere”, motiv pentru care imaginea mormântului deschis nu mai pare atât de sumbră. Se poate spune că Ion Stratan este un poet în ale cărui creții temele, procedurile și experiențele modernității se îmbină suficient de strâns cu experimentele și revelațiile postmodernității. Versurile sale au, din punct de vedere formal, o dispunere ce stă sub semnul ludicului și al farsei lingvistice, dar, deopotrivă, și sub auspiciile dinamicii aleatorii a visului, a ermetismului cu vag aer suprarealist. Din amestecul de notații, de imagini eterogene, de impulsuri contradictorii, se naște o viziune poetică pregnantă. Deși ermetic și preocupat de reprezentarea abstractă a lucrurilor, Ion Stratan are, poate, printre optzeciști, cele mai multe volume publicate, în care pare că reia o serie de arhetipuri consacrate de poezia modernă (nunta, geneza, cuvântul ș.a.). S-a spus că poezia sa ar încerca să exprime inexprimabilul, să capteze esența, ar desena contururile absenței sau ar imagina nevăzutul de pe o poziție ermetică. În mod ciudat, aceastea coexistă cu o înclinație ludică -ironia, paratextul, parodia, pastișa ori aluzia culturală - motiv pentru care Ștefan Augustin Doinaș îl numește „poetic ludic la granița metafizicului”. Modern și postmodern, poet de construcție și deconstrucție, Ion Stratan e un autor valoros, care merită o monografie temeinică, urmărindu-se modul în care ermetismul modernist se îmbină cu ludicul postmodern. Bibliografie: Boldea, Iulian, Poeți românipostmoderni, Editura Ardealul, T.Mureș, 2008 Coșovei, Traian T., Poeții marilor orașe, Editura MLR, 2008 Cristea, Dan, Poezia vie, Editura Cartea românească, București, 2008. Grigurcu, Gheorghe, Poezie română contemporană, Editura revistei Convorbiri literare, Iași, 2000 11 Marin Mincu, Ruleta poeziei, în Contemporanul, nr.43, 1994, p.6. 406 Lefter, Ion Bogdan, Flashback 1985. începuturile noii poezii, Editura Paralele 45, Pitești, 2005 Manolescu, Nicolae, Bilete de papagal, prefața la Aer cu diamante, Editura Litera, București, 1982 Manolescu, Nicolae, Literatura română postbelică, Poezia, vol.I, Editura Aul, Brașov, 2001 Țeposu, Radu G., Istoria tragică și grotescă a întunecatului deceniu literar nouă, Editura Eminescu, 1993 407 MIMICA ȘI GESTICA LIMBAJULUI - GELLU NAUM Drd. Mariana-Adela REZAN Universitatea ,,Petru Maior”, Târgu-Mureș Format în cadrul suprarealismului, Gellu Naum rămâne un poet clar detașat de stereotipurile mișcării, deși a adâncit, în numeroase studii, experiența suprarealistă. S-a alăturat libertății totale a spiritului, fanteziei și imaginației predicate de suprarealism, dar a negat insuficiențele conceptuale și poeticitatea imaginilor incapabile de a comunica în vreun fel. Limbajul lui Gellu Naum dezvăluie, într-un spectacol mascat, dincolo de amalgamul de cuvinte cu traiectorie turbulentă, dincolo de obiectul suprarealist, dincolo de dicteul automat și arheologia mediului, ceea ce Ion Pop a numit nivelul lucidității cu care este ghidată arta combnatorie. Cuvinte-cheie: mimică, gestică, limbaj, suprarealism, poeticitate ,,Eu nu vreau să explic limbajul prin intelect, ci prin corp.” (Gheorghe Crăciun) Identitate literară unică în peisajul literaturii noastre, Gellu Naum se remarcă prin propria-i perspectivă asupra lumii și a poeziei. Preocupările sale constante vizând literatura, scrisul și însăși existența umană și-au pus amprenta asupra creațiilor sale și, nu în ultimul rând, asupra succesorilor săi. Debutul său, în anul 1936, cu volumul ,,Drumețul incendiar”, a fost primit de literații vremii cu suspiciune și, mai mult de atât, cu remarci nu tocmai ortodoxe: ,,Pregătiți -vă borcanele cu spirt: a apărut un nou monstru!”. De o reacție asemănătoare au avut parte și poemele din ,,Vasco da Gama”: Vladimir Streinu îi sfătuia atât pe Naum cât și pe colegii săi suprarealiști să se cumințească, pentru a nu risca să fie ignorați.1 Format în sânul suprarealismului, Gellu Naum rămâne totuși un poet care, chiar dacă a aprofundat experiența suprarealistă (prin numeroase studii teoretice), se detașează clar de stereotipiile acestei mișcări. A aderat la plenara libertate a spiritului, fanteziei și imaginației propovăduite de suprarealism, însă s-a dezis de carențele, insuficiențele conceptuale și de imaginile incapabile a comunica ceva. Naum ,,avea o viscerală nevoie de puritate și, pentru asta, era de o feroce intransigență cu el însuși, mai apoi cu ceilalți, încerca să nu se amestece cu ei, cu greșelile lor ” ; îi era suficientă, sesiza Simona Popescu în ,,Salvarea speciei. Despre suprarealism și Gellu Naum”, suferința provocată de ,,propriile erori” și teama de a nu se 2 depărta prea mult de ,,centrul existenței poetice.”2 Ceea ce-l individualizează pe Naum constă în capacitatea acestuia de a-și transpune ironic și în notă comică ,,modul de viață”, existența în carnalitatea limbajului. Alter-ego al poetului, limbajul naumian devine el însuși un drumeț incendiar, în al cărui ADN este înscris modul de a ființa în lume al poetului. Traiectoria acestui limbaj, ,,învelit în piele'' căruia îi auzi ,,granulația gâtlejului, patima consoanelor, voluptatea vocalelor, o întreagă stereofonie a 1 Vladimir Streinu, Gellu Naum, Vasco da Gama, în revista Timpul, IV, nr.1010/24.02.1940, apud, Ion Pop, Avangardismul în literatura română, Editura Minerva, București, 1990, p. 417 2 Simona Popescu, Salvarea speciei. Despre suprarealism și Gellu Naum, Editura Fundației Culturale Române, București, 2000, p. 36 o cărnii.''3 refuză orizontalitatea, linearitatea, permițând multiplicarea perspectivelor, deschiderea spre spațiul virtualităților infinite. Restabilirea relațiilor cu lucrurile permite racordarea la energiile cosmosului, la starea de osmoză cu Totul ce șterge delimitările dintre subiectiv și obiectiv: Uneori lucrurile arată ca și cum s-ar arunca în gol spre un repaus veșnic cu punctul de pornire într-o mișcare neîndemânatică/atunci ele devin convingătoare sau potrivit acestui fel de a privi un abur nedăinuitor ne poartă spre umeda-i armură ca pe visătorii săi de brumă/tocmai de aceea când se risipește simțim ruptura cărnii și a oaselor într-o uitată simplitate la care numai rareori ajungem.(Abia atunci- vol. Malul albastru). Lumea materială, masca ce acoperă cele mai intime surse ale naturii4, se dizolvă în delirul călătoriei, în stările hipnagogice, în mrejele reveriei și în magma visului, limbajul naumiam devenind palimpsestul așteptărilor active și al hazardului obiectiv.5 Universul ce se coagulează pe coordonatele trasate de un limbaj aflat într-o căutare perpetuă pare a fi o oglindă sfărâmată, în cioburile căreia se regăsește neafectat întregul : ,,Pe sub arțari stăteam încremenit cu urma chipului într-o oglindă spartă fără să știu dacă după aceea voi fi număr sau generoasă pleoapă peste văzul ochilor sau peste auzul tâmplelor înaripate în care vii și morții mai regăsesc câte ceva din enigmatica lor risipire.”(Pe sub arțari) Un univers al discontinuității, fragmentării bazat pe o dialectică a actualului și a virtualului; penetrarea a finitului de către infinit, prin afluxurile și refluxurile oniricului în realitatea imediată, își pune amprenta pe fizionomia limbajului. Unui limbaj visător 6 7, nocturn nu-i este suficient un real al cărui viață îmbucătățită ,,ne aruncă în exteriorul oricărui lucru”; în cazul acesta, ființa lui ,,se află afară, întotdeauna vis-a vis de lucruri, vis-a-vis de lume...”. Chemarea la Unul, la Unicul implică însă osmoza cu lucrurile, încercarea de a revoca divorțul dintre cuvinte și lucruri: ,,Din punctul în care mă aflam se vedea foarte clar Cum fiecare se ascundea în celălalt.”(Purtătorul de lance) O i-realitate beckettiană sau, în termeni bretonieni, o suprarealitate care prin imaginile stereoscopice cultivă surpriza, enigmaticul, contradicția și, nu în ultimul rând, șocul provoacă implozia limbajului rigid, convențional și impunerea tăcerii. Nu vorbim despre o tăcere echivalentă cu cea duhovnicească, ci de o tăcere pitagoreică, în sensul unei acțiuni pregătitoare în vederea captării noilor sau, mai degrabă, veșnicelor adevăruri ale universului: ,,Ar fi trebuit un acompaniament pentru case ar fi trebuit căteva sunete pentru oglinzi ar fi trebuit căteva gesturi decisive și sigure dar se trăgeau clopotele 3 Roland Barthes, Plăcerea textului. Roland Barthes despre Roland Barthes. Lecția., Traducere din franceză de Marian Papahagi(Plăcerea textului) și Sorina Dănăilă(Roland Barthes despre Roland Barthes. Lecția), Editura Cartier, 2006, p. 57 4 Andre Breton, L'art magique, Phebus, Paris, 1991, pp. 2-3 5 Conceptele : aștepare activă, hazard obiectiv, frumusețe convulsivă, punct suprem sunt definite în Manifestes du surrealisme, Gallimard, Paris, 1972 6 Limbajul visătorilor definitivi, cum îi numea Breton pe suprarealiști, este el însuși unul visător. 7 Gaston Bachelard, Poetica reveriei, traducere de Luminița Brăileanu, prefață de Mircea Martin, Editura Paralela 45, Pitești, 2005, p.20 409 și din ele cădeau numai bucăți mari de vată.” (Profunzimile suprafeței- vol. Athanor) Tăcerea limbajului devine astfel una dintre cele mai active forțe: rostirea încâlcită se o datorează intersectării cu lucrurile și spațiile non-familiare.8 Universul este cufundat în tăcerea căutărilor, în uimirea re-întâlnirilor insolite: ,,Cute ale tăcerii, ziduri fără ferestre, guri pângărite de cuminecătură, guri de ghips, guri încleștate în bezne.. (Prezentarea alergătorului) Într-o reprezentație de pantomimă, mimica și gestica limbajului întăresc ideea tăcerii: ,,degetul pe buze”, ,,buzele închise”, ,,fermoarul pe buze”, ,,ușa închisă”. O sistematică dereglare a tuturor simțurilor deblochează vasele comunicante, despre care vorbea Breton, descoperind lumina și unitatea universului: ,,cele 5 găuri de pe fețele oamenilor întunecau un univers aproape luminat.” Drept urmare, privirii afectate de ,,cataractă”, incapabilă a străpunge materialitatea, opacitatea obiectuală i se substituie vederea cu ,,retina imaculată”9, ochiul viu, ochii-oglinzi: ,,privesc cu un ochi atent toate acestea coborârea vertiginoasă a scării care nu începe de nicăieri. privesc cu un ochi atent cu un ochi completamente orb. ” (În largul acestei insule lungi) Un limbaj înzestrat cu simțuri inversate, dar hiper-acutizate își confirmă superioritatea renunțând la caracterul său pur instrumental, la ,,menirea” sa de simplu ,,purtător de semnificații ”. Oxigenarea sanguină a limbajului, reglarea sistemului său nervos vegetativ se realizează prin capacitatea acestuia de a împrumuta ceva din ,,obstinația ontologică a lucrurilor.”10 Transgresivitatea limbajului, despre care vorbea Foucault, ,,dispune” de lucrurile care ,,apar în însăși existența lor insistentă, autonomă .”11 Rătăcitor prin vântul eventualului fAndre Breton), limbajul, eliberat de cămașa de forță a legilor și formulelor sau, cum spunea Naum,, eliberat de uniformele cretinizate, captează fericitele întâmplări revelatoare redobândindu-și o vădită permeabilitate la tainele cosmosului. Substituit poetului, el se desfășoară pe portativul unui univers în care seva onirică a fluidizat delimitările interior-exterior, comunicabil-non-comunicabil, real-imaginar, viață-moarte. Pătruns de toate glasurile lumii, ,,adeptul marilor legături mute” ce conduc la o îngemănare a teluricului cu acvaticul: ,,caut în pietre disponibilitățile unui regn încă inalterabil și ierburile îmi sunt încă propice 8 În dialogul pe care-l are cu Sanda Roșescu, în Despre interior și exterior, Editura Paralela 45, Pitești, 2003, p. 11, Gellu Naum explică fenomenul limbajului activ:,, Aș vrea să crezi că nu e vorba aici despre raportul interior-exterior, aș vrea să-ți spun că deși uneori, ca adineauri, par vehement, continui să consider liniștea drept una din forțele cele mai active.Firește, vorbesc încâlcit (și liniștea despre care pomeneam trebuie înțeleasă în sensul în care o înțeleg eu) pentru că ne învârtim în jurul unor lucruri care îmi sunt străine, pentru că ne aflăm încă pe poziții care îmi sunt străine și așa mai departe.” 9 În Paranteze lirice, vol. Soarele calm, (Editura pentru literatură, București, 1961, p. 80), Naum afirma că în ,,pregătirea uneltelor, esențialul este să-ți păstrezi retina imaculată”. 10 Ideea conform căreia limbajul nu mai constituie o simplă unealtă a semnificației este susținută atât de Bataille, Blanchot, Robbe-Grillet, cât și de Michel Foucault. 11 Michel Foucault, Cuvintele și lucrurile, traducere de Bogdan Ghiu și Mircea Vasilescu, Studiu introductiv de Mircea Martin, Editura Univers, București, 1996 410 pe când cu fruntea în apă toporul meu pândește nunta de fier a peștilor. (Dublul, vol. Athanor) limbajul se eliberează de masca lingvistică : cuvintele ce se înghesuie în limbajul poetic se nasc din însăși rana obiectului revelat12 și nu din relația strictă semnificat-semnificant care presupune o distanță interpusă între acestea. Astfel că, mimica limbajului este una complexă : cea a unei derute aflate sub iminența naufragiului13, dar și a satisfacției de a întâmpina în așteptarea activă, certitudinile eruptive despre care vorbea Naum: ,,dar eu spun cuvinte care cuprind în ele milioane de lucruri citesc lucrurile din ele părul meu arde îl văd arzând în cuvinte(...) și deodată planetele își încetează rotirea leii fiecăruia tresar și se uită atenți la stolurile de flăcări care vin din adâncul de-scris care e sunetul limpezirii.”(Eftihia) O interpretare a versurilor prin prisma principiului heraclitean, conform căruia focul este esența tuturor lucrurilor, măsura care dictează ritmicitatea universului(deoarece fulgerele le cârmuiește pe toate), ar conduce la ideea că în comportamentul pasional al langajului pohetic14 are loc germinarea și regenerarea lucrurilor și, prin urmare, o sfidare a timpului ireversibil. Trupul-închisoare al limbajului convenționalizat, adică acel corp văzut ca obstacol ce obstrucționează ființa de la libertate implodează în fața agresivității dorinței. Devenit trup-autonom 15, prin acea dorință a dorinței, pe care o propovăduiește suprarealismul, limbajul ,,visează(.), tânjește după acțiuni, călătorii, gesturi, tăceri, reacții organice, stări de spirit pe care nu le-a avut niciodată”. Limbajul caută și se lasă căutat de ,,obiectul dorinței” : ,,jumătatea mea lichidă visează că cealaltă jumătate fosforescentă își acoperă ochii de feldspat pentru a-și vedea jumătatea de sânge care o are jumătate de tigru a cărei jumătate e vegetală și așa mai departe” Întâlnirile fortuite au menirea de a reconstrui întregul printr-o osmoză a tuturor lucrurilor, regnurilor și a stărilor de agregare ale materiei. Nu este vorba despre o unire lucrurilor pe care o căutau manieriștii, acea discordia concors, urmărind doar un sens strict estetic, ci despre încercarea de confuzie a regnurilor, o aneantizare a creației prin spargerea limitelor ontologice, caz întâlnit la Lautreamont.16 Durerea discontinuității despre care vorbea Gaetan Picon în ,,L'usage de la lecture”, a fragmentului care își amintește de ansamblul de 12 În L'amour fou, Andre Breton afirma că frumusețea convulsivă se naște din ,,sentimentul sfâșietor al lucrului revelat ”. 13 Gellu Naum susținea, în interviul acordat Sandei Roșescu (Despre interior și exterior, ed cit., p. 22), și argumenta analogia vis-fluviu: ,, Există poate un fel de fluviu imens, în care te arunci. Și între tine și fluviul acela există o legătură indestructibilă, adică fluviul te cuprinde, te duce la vale, pe tine, te poate îneca, pe tine(.)Fluviul are meandre.Și te poate purta numai de aici, până acolo.Te poate purta cu mare viteză sau foarte încet(.) Dar până la capăt, acolo unde e capătul pentru tine, te poate izbi de bușteni, sau te poate opri deasupra unei viitori.” 14 Gellu Naum a preluat formulele pohet, pohem de la prietenul suicidar al lui Breton, Jacques Vache. 15 Gheorghe Crăciun, Frumoasa fără corp, ediția a II-a revăzută, ,însoțită de un dosar de receptare critică, prefață de Carmen Mușat, Editura Art, București, 2007, p. 367 16 În cartea De la Homer la Joyce (Editura Ideea Europeana &EuroPressGroup, București, 2007), Nicolae Balotă insista pe această idee de unire a lucrurilor disparate contrazicând, în acest sens, corespondența lui Hocke între retorica manieristică și poetica suprarealistă, afirmând că manieriștii căutau acea discordia concors, urmărind un sens strict estetic, dorind să trezească un sentiment de meraviglia și de stupoare în mintea lectorului, pe când la Lautreamont este vorba despre o încercare de confuzie a regnurilor, o aneantizare a creatiei prin spargerea limitelor, prin apropierea celor despărțite în baza unor frontiere de asemeni ontologice. 411 care a fost despărțit în mod forțat sau cu care nu este încă reunit, de a ști că nu este decât o parte, în mod fatal incompletă a realității se pierde în puternica erotizare a limbajului; starea febrilă a acestuia determinată de dorință este transferată întregului univers : reciproca și permanenta căutare și, mai apoi, violare a intimităților, lucrurile și cuvintele își dezvăluie carnalitatea în acuplări surprinzătoare . Calul erotic devine simbol al flagrantei destrămări 17 voluntare, al acceptării actelor violente ca premise ale recâștigării continuității17: Dincolo de aceste mâini calul erotic doarme pe orizont el e mare cât orizontul din carnea violacee meduzele închipuiesc coarne coarne vii care agită tentaculele de jur împrejur coama prinde oamenii și-i mănâncă tentaculele îi sug ca pe o apă piepturile singure rămân afară și fug(.) piepturi cu amprente vinete de săruturi piepturi pe care dinții mari ai câmpurilor le mușcă și amprentele vinete rămân pe câmpuri ca niște guri imense fără dinți. Starea orgasmică a limbajului, echivalentă cu frumusețea convulsivă, hybrid al durerii și plăcerii, se concretizează în ceea ce Breton numea ,,peisaje primejdioase”; un tablou dalian ce surprinde pulverizarea interiorității, ,,prin mijlocul crăpat al retinei”, cu ale sale temeri, frustrări, neliniști, angoase în realitatea obiectuală, vizibilă; hazardul obiectiv aduce în același registru ,,castele negre”, ,,păianjeni”, ,,fantome”, ,,sânge”, ,,fluturi-vampiri”, ,,statui vopsite în negru”, ,,capete de ceară”, ,,ciorapi de sticlă”, dar și asocierea insolită a viului cu materia anorganică -,,pantofii de marmură prin care circulă sângele” Extazul inter-penetrării, al cărui actant este însuși limbajul se conjugă cu agonia sfâșierii, a atingerii morții: ,,Aceste flori mușcă trenurile apele trec prin ele a prin site lăsând corpurile umflate ale scoicilor care fecundează compartimente(.) Acum fluturii au devenit imense statui imobile mâinile se retrag înăuntru ca un ultim salut lăsând să le scape din brațe lâna somnului ca o apă mare.” (Calul erotic) Pulsul tahicardic al rătăcirilor limbajului alternează cu cel bradicardic al tensiunii creat de frumusețea convulsivă. Într-un univers corporalizat el însuși prin antropomorfizarea obiectelor, se realizează transferul senzațiilor, percepțiilor, stărilor din cicatricile lucrurilor fragmentate, a organicului dislocat în cel al limbajului. Mimica lui este cea a unei toamne ,,melancolice”, a ,,seninătății negre” și a ,,tulburării” vulturului, a ,,surâsului” oglinzii, a ,,plictiselii” frunzei, și a ,,oboselii” pietrelor, etc. Prin dicteul automat, mimica limbajului se imprimă pe coala de hârtie într-un registru al dereglărilor sintactice, al sincopelor, elipselor, diluărilor, dezacordurilor. Lichefierea unei expresii faciale în alta determină, la nivelul 17 În lucrarea Erotismul, (Editura Nemira, București, 2005, p.29), Georges Bataille pune problema discontinuității ființei, care poate fi rezolvată prin impunerea erotismului capabil să ,,destrame ființa și care presupune o ,,distrugere a structurii ființei închise”; continuitatea ființei se poate obtine, afirma Bataille, doar cu prețul violării ființei ce s-a constituit în discontinuitate, deoarece erotismul trupurilor se conjugă cu ,,violarea ființei partenerilor”; o ,,violare vecină cu moartea”, ,, vecină cu omorul”. 412 ,,transcrierii”, anihilarea semnelor de punctuație, al căror rol s-ar reduce la ,,franjurarea” trăirilor complexe. Aceeași contaminare a gesturilor determină și gestualitatea mozaicală a limbajului. Fiecare componentă a universului își imprimă mișcările în celulele și nervurile limbajului: mișcările apei, ale obiectelor, animalelor, păsărilor, flăcărilor, florei și faunei se contopesc într-o gestică a moliciunii, încetinelii corelată cu una a violenței, agresivității: ,,balansarea” trestiilor, ,,spălarea aripilor cu un gest lent”, ,,rotația”, porumbului, ,,tropăitul” cerbului, ,,salturile” cascadelor ,,goana” vulturilor. Beția dionisiacă, arderea lăuntrică în acel le point supreme bretonian, în care armonizarea contrariilor, aflate într-un echilibru dinamic, împing la nesfârșit limitele spațiului și provoacă un joc viclean cu timpul, pentru a-l prinde mai bine în capcană18 , produc geneza unui limbaj în libertate și inițierea lui în starea uimirii, a derutei, a plăcerii și a spaimei, a extazului și a agoniei: ,,Proaspăt sosit îmi fluturam tricornul trăgeam năvoadele și în fiecare năvod se încheiau ciudate protocoluri nevăzute.” (Fragmente de discurs amoros) La frontiera dintre somn și trezie, limbajul se metamorfozează în înfruntarea anima-animus. Astfel că, în ipostaza alergătorului, al celui ce ,,încearcă beregata spre stele să-și ridice / lumina să le-o lingă înnebunit de sete”( Prezentarea alergătorului), mimica și gestica limbajului sunt circumscrise câmpului semantic al suferinței provocate de sentimentul acut al discontinuității, al fragmentului ce-și caută întregul : ,,oftatul ”, ,,posomorâte guri”, ,,nefericita frunte” ,,gesturi istovite și încete ” , ,,falange bolnave ”. Promisiunea întregului se axează, în acest caz, pe latura animei, pe acel cogito al visătorului19 ce se caracterizează nu doar printr-o empatie cu lucrurile ce-l înconjoară, ci cu puternica identificare cu acestea. Gândirii visătoare(anima) ce trezește neliniștea, teama și chiar angoasa i se substituie adesea energia spiritului(animus) : o luciditate a ironiei, a parodiei răstoarnă solemnitatea și ritualitatea inițierii limbajului în misterele universului. ,,Comunicarea, afirma Ion Pop, devine joc pur al mecanismului lingvistic, însă nu lipsit de semnificație parodică”, datorită 20 procedeului de transfer ale ,,atributelor viului în mecanicul verbal-obiectual” :20 ,,Vasco da Gama suspină geamantanul ai uitat un picior în ultima corabie și ți-a fugit figura spre golf”(Vasco da Gama) Jocul limbajului la Naum nu are la bază doar principiul plăcerii, al gratuității; funcția sa este una ironico-parodică; instinctul de apărare în fața stărilor de ,,trezie” ale conștiinței, care implică alunecarea în convenționalism, se concretizează în energia eliberatoare a ludicului. Avem de-a face cu ceea ce Roger Caillois numea mimicry.21; un spectacol al travestiului regizat pe baza unui scenariu grotesc, purtând însemnele absurdului: ,,dar batista își arată dinții spre comandantul care își balansează pendulele din urechi și pendulele supărate i-au ars barba 18 Jean Burgos, Pentru o poetică a imaginarului, traducere de Gabriela Duda și Michaela Gulea, prefață de Gabriela Duda, Editura Univers, București, 1988, p.422 19 În Poetica reveriei, ed.cit, Gaston Bachelard afirma: ,,cogito-ul visătorului(.) este facil, sincer, legat firesc de complementul său direct(.) Obiectul este, deci, tovarășul de visare al visătorului.” 20 Ion Pop, Gellu Naum, Poezia contra literaturii, Editura Cartea Cartea Cărții de Știință, Cluj, 2001, p. 39 21 În lucrarea Les jeux et les hommes, Roger Caillois a formulat o teorie a jocurilor clasificându-le în două mari categorii : PAIDIA și LUDUS, care au fost și ele la randul lor împărțite în Paidia= agon și alea, Ludus=mimicry și ilinx ; mimicry se referă la teatru, la arta spectacolului în general, mască, travesti. 413 barba a cerut iertare esteticii estetica a mâncat biscuiții urcați în obositoarea ascensiune spre gură.”( Vasco da Gama) Aidoma proiecțiilor onirice menite a restabili echilibrul dintre om și univers, ludicul își asumă responsabilitatea menținerii întregului. Sentimentul de claustrofobie în spațiul convenționalului se diluează într-o formulă năstrușnică a evadării: ,,Dar pantofii au plecat singuri spre libertate și mi-am uitat picioarele înăuntru.” (Vasco da Gama) Disponibilitatea histrionică a limbajului tulbură universul prin inversiunea ostentativă a ordinii convenționale ce atrage după sine desolemnizarea ritualurilor, a dominantelor culturale și a limbajelor oficiale; autoritatea și legitimitatea lor sunt puse la îndoială de performanța parodică și, implicit, ironică a limbajului a cărui revoltă ia forma unei detronări vesele. Spectacolul măștilor, travestirile fascinante, departe de a fi doar lusus gratia, reprezintă o acțiune subversivă împotriva conformismului și rigidității. Limbajul devine ,,forță emancipatoare”, nu prin practicarea unui joc al candorii și al ingenuității, ci prin formele 22 casante ale ,,travestiului parodic”.22 În ,,lumea pe dos”, acțiunile, calitățile sunt deturnate ; un theatrum mundis în care orice lege a naturii este încălcată, orice logică este abolită, orice convenție este exorcizată, nelipsind amendamentele sarcastice și la adresa literaturii : ,,mâinile gâdilă aerul cu degetele ghetele se plâng de nesimțirea picioarelor(.) înainte(.) poeți cuminți care confundați baliga cu tortul înainte frumoșii mei domni și înțelepți. ” (Libertatea de a dormi pe o frunte) Jocul cu sacrul confirmă amputarea ierarhiei valorilor : spiritualitatea limbajului suprarealist constă în comunicarea nemediată, intimă cu tot ceea ce îl înconjoară. Astfel că, portretul îngerului pare a nu fi departe de cel al regelui Lear ce-și purta semeț coroana de paie : ,,Îngerul e cu noi deși Acum își face toaleta intimă stând distins pe bideu.” Ritualurile biblice capătă și ele conotații desuete : gestul lui Moise de a face să țâșnească apa din piatră cu ajutorul toiagului este preluat de rolul ,,tatălui obosit ”care :,,Izbea cu prăjina în ceva solid și se întorcea spre mine cu un aer triumfător. ” Biblia- codul religiilor nu este altceva decât : ,,O funestă mustață pentru Nasul privighetorilor din Alaska.”(Drumețul incendiar) Non-concordanța dintre aparență și esență, dintre gesturile solemne și acțiunea golită de semnificație stă la baza permanentei polemici îndreptate spre convenționalism. Jocurile de cuvinte, calambururile intertextuale se revendică doar principiului plăcerii, al gratuității: ,,Cără mizile n-au încotro se uită la el(.) se face că nu face și cără 22 În Probleme de literatură și estetică, (traducere de Nicolae Iliescu Editura Univers, București, 1983, p. 512), Mihail Bahtin afirma că formele travestiului parodic ,,au eliberat obiectul de sub puterea limbajului, în care se încurcase ca într-o mreajă, au înlăturat puterea despotică a mitului asupra limbajului, au eliberat conștiința de sub dominația discursului direct, din recluziunea severă a discursului și limbajului propriu.” 414 mizile se uită la el cum se uită la mine și eu mă uit la ele cum se uită la el cum se uită la mine.”(Copacul- animal) ,,am pierdut bătălia de la Waterloo fiindcă plângeam la cinematograf.” (Copacul animal) Dacă aflat ,,pe culoarele somnului”sau în ,,cuptorul alchimic”, starea de mediumnitate a limbajului absorbea și resimțea puternic pulsiunile erotice și thanatice ale universului, trăindu-le cu intensitate, înclinația sa către înscenare, către burlesc nu reprezintă decât o promisiune de a-și lua revanșa în fața unui real insuficient, de a contracara pericolele convenționalizării. Mimica și gestica limbajului se metamorfozează în funcție de personajul sau obiectul pe care-l interpretează și cu care se identifică. ,,Suspinul” geamantanului, ,,supărarea” pendulelor, ,,spaima” lui Vasco da Gama, ,,seriozitatea” sânilor, ,,plânsul” hainelor, ,,ocheada” îngerului.toate se regăsesc în recuzita necesară mimicii limbajului. Gestualitatea lui este și ea una caricaturală; preia gestica paharelor ce ,,fac exerciții de echilibru”, a comandantului ce-și ,,balansează pendulele din urechi ”, a cantonierului ,,care-și înăbușea revolta grăbit cu ambele mâini”, a samovarului ce ,,ciupea masa plin de speranțe”, ș.a.m.d. Limbajul naumian joacă în comedia oniricului(despre care vorbea Ion Pop)23 , însă versatilitatea lui depășește și această scenă, demascându-și autorul. Înfruntarea parodică permanentă a acestuia cu inerția expresiei și gesticulația stereotipă a limbajului convențional se concretizează într-un rol asumat într-o comedie a lucidității. Dicteul automat se pierde acolo unde parodia își face apariția, iar rațiunea, pe care poeții suprarealiștii o renegau, încercând s-o priveze de orice implicare și control, se insinuează fără drept de apel. Concludent este și poemul din ciclul Vasco da Gama, în care mimica și gestica limbajului trădează rațiunea - ,,lampa-aprinsă”: ,,sunetul trezește statuia fratelui magic ea întinde o mână în care sute de scaune stau comod pe spinările oamenilor între aceste spinări e una ea e spinarea lucidității ea are o șiră ca o arcadă superbă și-n ea defilează lămpile aprinse fiecare lampă are un nerv fiecare nerv are o colivie.” Invazia conștientului, sunetul ce perturbă liniștea, scoate limbajul din sfera disponibilității sale totale. Latura lui nocturnă, magică se pierde în dublul său diurn și conectarea la structura intimă a universului este întreruptă. Alternativa rămâne atunci doar ludicul ca pârghie a răsturnării lumii, a menținerii unității, ca refuz al inerției și rigidității. Bibliografie Opere 23 Ion Pop, Avangarda în literatura română, Editura Atlas, București, 2000, p.257 415 Crăciun, Gheorghe, Frumoasa fără corp, ediția a II-a revăzută, însoțită de un dosar de receptare critică, prefață de Carmen Mușat, Editura Art, București, 2007 Naum, Gellu, Athanor, Editura pentru literatură, București, 1968 Naum, Gellu, Castelul orbilor, Colecția suprarealistă, București, 1946 Naum, Gellu, Drumețul incendiar, Colecția suprarealistă, București, 1936 Naum , Gellu, Poeme alese , Editura Albatros, București, 1970 Naum, Gellu, Teribilul interzis, Colecția suprarealistă, București, 1945 Naum, Gellu, Soarele calm, Editura pentru literatură, București, 1961 Lucrări teoretice Bachelard, Gaston Poetica reveriei, traducere de Luminița Brăileanu, prefață de Mircea Martin, Editura Paralela 45, Pitești, 2005 Bahtin, Mihail, Probleme de literatură și estetică, (traducere de Nicolae Iliescu Editura Univers, București, 1983 Barthes, Roland Plăcerea textului. Roland Barthes despre Roland Barthes. Lecția., Traducere din franceză de Marian Papahagi(Plăcerea textului) și Sorina Dănăilă(Roland Barthes despre Roland Barthes. Lecția), Editura Cartier, 2006 Batailles, Georges, Erotismul, Editura Nemira, București, 2005 Breton, Andre, L'art magique, Phebus, Paris, 1991 Breton, Andre, Manifestes du surrealisme, Gallimard, Paris, 1972 Burgos, Jean Pentru o poetică a imaginarului, traducere de Gabriela Duda și Michaela Gulea, prefață de Gabriela Duda, Editura Univers, București, 1988 Caillois, Roger, Les jeux et les hommes, Gallimard, Paris, 1967 Foucault, Michel Cuvintele și lucrurile, traducere de Bogdan Ghiu și Mircea Vasilescu, Studiu introductiv de Mircea Martin, Editura Univers, București, 1996 Jung, Carl, Gustav, În lumea arhetipurilor, Traducere din limba germană, prefață, comentarii și note de Vasile Dem. Zamfirescu, Caiete de psihanaliză nr. 4, Editura Jurnalul Literar, București, 1994 Naum, Gellu, Medium, Editura Modernă, București, 1945 Lucrări de critică Balotă, Nicolae, De la Homer la Joyce, Editura Ideea Europeană &EuroPressGroup, București, 2007 Picon, Gaetan, L'usage de la lecture. Essais critiques, Mercure de France, Paris, 1979 Pop, Ion, Avangardismul în literatura română, Editura Minerva, București, 1990 Pop, Ion, Gellu Naum, Poezia contra literaturii, Editura Cartea Cartea Cărții de Știință, Cluj, 2001 Popescu, Simona, Salvarea speciei. Despre suprarealism și Gellu Naum, Editura Fundației Culturale Române, București, 2000 Roșescu, Sanda, Despre interior și exterior, Editura Paralela 45, Pitești, 2003 „ACKNOWLEDGEMENT: This paper is partly supported by the Sectorial Operational Programme Human Resources Development (SOP HRD), financed from the European 416 Social Fund and by the Romanian Government under the contract number POSDRU 80641". 417 LIMBĂ ȘI IDENTITATE ÎN JURNALUL SUEDEZ AL GABRIELEI MELINESCU Drd. Mia CHINDRIȘ Universitatea „Petru Maior”, Tg.-Mureș Fenomenul exilului produce modificări în felul în care un scriitor percepe realitatea și propria scriitură. Principala modificare se produce la nivelul identității culturale, al simțului apartenenței/ lipsei apartenenței unui anumit spațiu/ timp și, firește, la nivelul limbajului (al creației). Una dintre temele majore ale Jurnalului suedez este relația dintre noua identitate a Gabrielei Melinescu - ca scriitor - și limbaj (limbi). “Trăind” în ambele culturie - română și suedeză -, exilul Gabrielei Melinescu s-a transformat într-un “fenomen fertil” (Tzvetan Todorov). Cuvinte-cheie: identitate, exil, limbaj, identitate culturală 1. Premise Identitatea (culturală) este un concept care a suscitat atenția psihologilor, a lingviștilor și a sociologilor în ultima perioadă. Aceștia operează cu mai multe concepte care fac referire la identitate, făcând și diferențierile semantice dintre ele. Unii antropologi diferențiază sinele de persoană astfel: prin sine înțeleg cine simt eu că sunt din punct de vedere emoțional și afectiv, iar prin persoană - identitatea pe care o proiectez / construiesc în relație cu ceilalți, în diferitele roluri sociale pe care le îndeplinesc. Pornind de la aceste considerații spunem că identitatea este o „construcție”, cu mai multe „fețe”; este un concept complex ce reunește mai multe „identități” / moduri de manifestare a individului în diferite contexte. Este vorba așadar despre o relație de interdependență între rolul social pe care îl îndeplinim, într-o anumită realitate socială și ceea ce se înțelege în mod uzual prin identitate. În această ecuație identitate - societate /realitate socială intervine un element fundamental: limba, care este principala modalitate de manifestare în viața socială. Demersul de față urmărește să evidențieze modul în care se configurează identitatea culturală a eului diaristic în Jurnal suedez, în contextul exilului autoimpus, în raport cu limba maternă și cu limba suedeză. În lucrarea Language and Culture1, Claire J. Kramsch accentuează raporturile dintre limbă și cultură. Intr-o comunitate, cuvintele folosite de membrii acesteia fac referire la o experiență comună, iar comunicarea este posibilă deoarece comunitatea se identifică prin aceeași moștenire culturală. Un prim raport între limbă și cultură este dat de faptul că limba exprimă realitatea culturală. Dar limba reprezintă și realitatea culturală, prin faptul că membrii unui grup social / comunitate produc experiențe, prin toate aspectele verbale sau nonverbale ale comunicării. Un al treilea raport dintre limbă și cultură este dat de faptul că limba este considerată un sistem de semne care are prin el însuși valoare culturală. In acest caz, limba simbolizează realitatea socială. Vorbitorii se identifică și îi identifică pe ceilalți prin limba folosită; limba lor este deci un simbol al identității sociale. Dar comportamentul zilnic, cutumele se ancorează în istoria și tradițiile împărtășite de secole, prin urmare membrii 1 Claire J. Kramsch, Language and Culture, Oxford University Press, 1998, pp.7-10. comunității respective se identifică în măsura în care se pot identifica cu modul în care își amintesc trecutul. În această ordine de idei, cultura - spune Claire J. Kramsch - poate fi definită ca apartenența într-o comunitate* ce împarte același spațiu social, aceeași istorie și imaginar. Chiar și atunci când vor părăsi această comunitate, oriunde ar fi, membrii ei pot păstra un sistem standard de percepție, evaluare, și acțiune / acționare.2 Putem să numim acest sistem standard, care se apropie ca semnificație de viziunea asupra lumii, identitate culturală, ceea ce ne definește ca aparținând unei culturi. Identitatea culturală se construiește pe binomul asemănare - diferență. Și una, și cealaltă presupun raportare la o comunitate. Asemănarea presupune raportarea la grup și identificarea acelor mărci comune care permit/dovedesc apartenența, iar diferența - raportarea la grup și stabilirea distanței sociale între eu și ceilalți. Acest binom poate fi la rândul lui o divizat în trei perechi de termeni pe care Mary Bucholtz și Kira Hall3 îi numesc tactici ale intersubiectivității. Este vorba despre perechile adecvare -distincție, autentificare -denaturalizare (natural - artificial) și recunoaștere - respingere. Cele trei perechi sunt dependente: prin adecvare se urmărește stabilirea unor elemente comune individului și comunității în care acesta intră; în măsura în care adecvarea are loc, individul își va construi o identitate culturală „naturală”, fapt care va duce la recunoașterea și acceptarea sa de către comunitatea respectivă. Subînțelegem aici două comunități, respectiv două culturi, care se constituie în spațiul-matrice și spațiul adoptiv. Este însă evident că nu se va produce o ruptură totală de spațiul social, respectiv, cultural primar. Așa cum menționam anterior, identitatea culturală este o construcție pe mai multe planuri, fundamentul fiind moștenirea culturală originală. 2. Exil și identitate Fenomen global determinat de contexte social- istorice diferite, exilul a generat în plan artistic o schimbare de paradigmă la nivelul creației și al receptării producțiilor artistice. Condiția tranformării acestuia într-un ”fenomen fecund” (Tzvetan Todorov) este asumarea deopotrivă a celor două culturi (cea ”maternă” și cea adoptată): ”exilul este fecund dacă aparții în același timp de ambele culturi, fără a te identifica cu vreuna”4 Vorbim despre un complex spațiu -timp care determină existența (fizică și literară) a fiecăruia. Problemele esențiale ale exilului sunt, în opinia Evei Behring, construirea / descoperirea unei identități culturale a celui aflat în exil și, în simbioză, conștiința de sine. ”Nevoia” esențială a exilatului este deci definirea propriei ființe culturale, în contextul în care cel care părăsește un spațiu-timp ”originar”, trăiește experiența unui ”celălalt” cultural.5 Ștefan Augustin Doinaș consideră exilul ”un exercițiu de luciditate tragică ce ne învață că așa -zisa noastră libertate nu este în 2 „Culture can be defined as membership in a discourse community that shares a common social space and history and common imaginings.” * Autoarea folosește termenul de discourse community pentru a se referi la modalitățile comune de utilizare a limbii de către membrii unei comunități. 3 Mary Bucholtz, Kira Hall, Language and identity în Alessandro Duranti, A Companion to Linguistic Anthropology, Blackwell Publishing Ltd , 2004. 4 Nicoleta Sălcudeanu, Patria de hârtie. Eseu despre exil, Editura Aula, Brașov, 2003, p. 36. 5 Eva Behring, Scriitori români din exil 1945 - 1989, Editura Fundatiilor Culturale Române, București, 2001, p. 70 -71. 419 realitate decât suma determinărilor pe care ni le propune nașterea (rasa, naționalitatea, cultura, mentalitatea etc.)”6 Eva Behring propune în lucrarea sa și o tipologie a ”identității culturale în exil”, având drept criterii gradul schimbării limbii și productivitatea literară, cu exemple de personalități din cultura română. Astfel, există o primă categorie de emigranți (exilați sau autoexilați) care se arată neîncrezători față de posibilitatea integrării în cultura țării-gazdă, păstrând limba română ca limbă a literaturii. În cea de-a doua categorie, cea a exilaților care acceptă o identitate culturală dublă, se încadrează majoritatea. Aceștia învață / cunosc limba de exil și o folosesc în creație, nerenunțând la idiomul natal. Creațiile acestora se adresează atât cititorilor din țara de baștină, cât și celor din țara de adopție. O categorie aparte, a treia, o constituie cazurile - mai rare, ce-i drept - ale emigranților care se desprind de identitatea originară, creațiile acestora adresându-se exclusiv cititorilor din țara - gazdă. O altfel de împărțire propune Nicoleta Sălcudeanu, o ”abordare pe orizontală”, tot în trei tipologii: ExPatrioții, Expatriații și Ex-patrioții.7 Expatriotul trăiește niște ”blocaje sentimentale”, neputând să se desprindă mental de spațiul originar, păstrând în creațiile lor ecouri - mai mult sau mai puțin vizibile- ale patriei. Expatriații sunt cei deschiși la o reconfigurare a identității culturale, dezinhibați, experimentând aculturația. ”Categoria Ex-patrioților [...] ar circumscrie aria paradiziacă a trasculturației. A te lăsa transculturat e forma . . o supremă de laxitate a aflării în lume, și calea cea mai sigură de exilare radicală...”8 Trebuie stabilită în acest context condiția emigrantului. ”Gulliver postmodern” (Al. Duțu), emigrantul este cel care - voit sau nevoit de anumite circumstanțe sociale, politice, economice etc. - părăsește spațiul său originar, stabilindu-se într-un alt spațiu cultural și încercând să se adapteze aici. O interesantă caracterizare a condiției emigrantului găsim în studiul lui Sorin Alexandrescu Identitate în ruptură: emigrantul își pierde identitatea, ”numele lui propriu devine semantic vid”, ”nu are trecut în sensul că nu are trecutul localnicilor”. „Pierdut în masă, la propriu, are el încă identitate individuală? Nu, pentru că aceasta se hrănește din relația cu identitatea celorlalți și „ei”, cei atât de siguri de ei, cei care știu ce vor și mai ales știu așa de bine să spună ce vor, așa de concret, la obiect și convingător, „ei” îl strivesc cu totul, nu-l complexează, ci îl strivesc, trec peste, nu-l văd.” E condamnat la o dublă identitate - sau la o scindare a identității, care poate fi o sursă de schizoidie-, ”nu-și poate face planuri pe termen lung, el are doar sentimentul că astăzi este, încă, tolerat și nu poate începe mâinele decât cu noi acomodări menite să consolideze toleranța.”9 Este de fapt condiția călătorului din Paradis spre Infern (cele două spații sunt interschimbabile), de la umbră spre lumină, spre refugiu. Spațiul vital al emigrantului este spațiul interior, intangibil și invulnerabil, ascuns privirilor Celuilalt. Are loc o dublă mișcare: una orizontală, am putea spune, de la Patria părăsită, la Patria adoptivă, și una verticală, de fapt în ”adâncime”, de la Patria fizică, spațiu limitat geografic, la Patria ideală, ireală, cea textuală. Patria lui este textul, el trăiește în și prin textul său. Această patrie este ilimitată. Sentimentul de exilat poate fi depășit / eclipsat prin ființarea prin opera artistului respectiv, insă acest fapt nu se produce întotdeauna. Uneori, chiar și atunci când emigrantul a reușit să se impună în spațiul cultural - gazdă, sentimentul 6 Gheorghe Glodeanu, Incursiuni în literatura diasporei și a disidenței, Editura Libra, Bucuresti, 1999. 7 N. Sălcudeanu, op. cit, p. 54. 8 N. Sălcudeanu.op. cit., p. 82. 9 S. Alexandrescu, Identități în ruptură. Mentalități românești postbelice, Editura Univers, București, 2000, pp.262 - 272. 420 de neapartenență poate fi pregnant. Redăm, în această ordine de idei, însemnarea din Jurnalul lui Mircea Eliade, din noiembrie 1951: Urcam încet, împăcat, și simțeam tot mai tumultuoasă în sufletul meu această revelație: expulzarea este o încercare inițiatică grea, anume menită să ne purifice, să ne transfome. Patria depărtată, de neatins, va fi un paradis în care ne vom întoarce spiritual, adică «în spirit», în taină. M-am gândit mult la Dante, la exilul său. Nu are nici o importanță dacă ne întoarcem sau nu fizic în patrie. Cum, de asemenea, nu ar trebui să ne preocupe ce fel de țară și ce fel de oameni vom întâlni acolo. [...] ... dar ar trebui ca noi înșine să devenim asemenea lui Dante (nu ca geniu sau celebritate, de bună seamă, ci ca stare de spirit). [...] pe Dante, iar nu pe Ovidiu ar trebui să-l luăm ca model.10* Iar câțiva ani mai târziu, va nota în același Jurnal: Fiecare emigrant este un Odiseu pe drumul spre Itaca. Fiecare existență reală reiterează o «Odisee». Drumul spre Itaca, spre centru. Știam toate acestea de multă vreme. Ceea ce am descoperit dintr-o dată este că fiecărui exilat i se dă posibilitatea de a deveni un al doilea Odiseu (tocmai pentru că a fost condamnat de ”zei”, adică de puterile care hotărăsc destinele istorice, pământești). Exilatul trebuie să fie în stare să înțeleagă sensul ascuns al rătăcirii sale și să o interpreteze ca pe o lungă serie de probe inițiatice (care sunt rânduite de ”zei”) și ca pe tot atâtea obstacole care-l conduc către centru, adică «acasă». Aceasta înseamnă a vedea sensul ascuns, simbolurile, în suferințele cotidiene, în orice căderi, în estomparea zilnică a semenilor. Ele se văd și se citesc chiar și atunci când nu sunt aici; când omul le vede poate să construiască o structură în curgerea informă a lucrurilor, poate să citească un mesaj în fluviul monoton al evenimentelor istorice.11 Condiția exilatului este așadar asociată călătoriei. Extrapolând, putem afirma că jurnalele scrise în exil sunt de fapt jurnale de călătorie, jurnale ale celei mai insemnate călătorii. Toate călătoriile și mai ales exilul sunt căi spre sine - prin ascensiune ”treptelor lumii”- căi spre descoperirea identității / identităților în cazul celor care au experimentat fenomenul exilului, ”singura călătorie adevărată fiind aceea pe care omul o face în interiorul lui însuși.”12 Revenind la problema identității culturale, spunem că în contextul exilului aceasta se intensifică. Ruptura de spațiul - matrice, de limba maternă, de cultură determină o mai profundă interogare a sinelui în vederea răspunsului la întrebările Cine sunt eu? Ce mă definește? Cum se configurează identitatea mea? Un prim răspuns la aceste întrebări îl gasim prin analiza raportului eu - ceilalți și implicit a celor două spații, denumite prin două adverbe: aici și acolo. Inevitabil, atunci când se discută despre exil, intră în ecuație două spații: cel părăsit și cel atins. Individul odată ajuns acolo trăiește sentimentul rupturii de origini, de matricea care-l definește și în care se 10 Mircea Eliade, Jurnal I (1941-1969), București, Editura Humanitas, 1993, însemnarea din 22 nov. 1951. * Primul model cultural este poetul latin Ovidiu (Publius Ovidius Naso), autor în exil al operei Tristia, elegii personale sub forma unor scrisori care prezintă situația sa nefericită, sentimentele de durere și de tristețe provocate de dorul de Roma, de casă, de familie și de prieteni. Cel de -al doilea model cultural este Dante Alighieri, care în exil va scrie Divina Comedia, capodoperă a literaturii universale. Discutăm aici, în fond de două atitudini față de experiența exilului: una de resemnare, nefericire, permanenta raportare la spațiul părăsit, în defavoarea potențialității creatoare, și una de asumare și acceptare a acestei experienței, de valorificare artistică. 11 M. Eliade, op. cit, ianuarie 1960. 12 J. Chevalier, A. Gheerbrant, Dicționar de simboluri, vol. 3, Editura Artemis, București, 1994. p. 270. 421 manifestă pe deplin. Asociat acestui sentiment este cel al neapartenenței, al nepotrivirii în noul spațiu. Începe astfel o permanentă pendulare între aici - țara adoptivă și acolo - țara părăsită, la început mai acut resimțită despărțirea de acolo, estompându-se pe măsură ce individul se adaptează, se integrează în noul spațiu cultural. Însă, în ciuda unei adecvări / potriviri perfecte în acest loc, emigrantul va resimți pentru multă vreme modul în care localnicii se raportează la el: el este străinul, de multe ori asociat evenimentelor negative. Pentru prozatoarea Gabriela Melinescu exilul a fost “un bun prilej de a ne proba până la limite forțele îndurării”. Exilul nu a însemnat pentru Gabriela Melinescu o ruptură, o discontinuitate la nivelul potențialului creator; dimpotrivă, “am reluat” - mărturisește autoarea- “viața și creația de acolo de unde stagnase și am dus-o armonios mai departe. In lumea dificilă a nordului am găsit noi impulsuri creatoare, toate cerând o muncă intensă. Cert, exilul este o pierdere, a prietenilor și a limbii, dar și o inițiere într-o altă cultură în care mi-am creat noi euri, dezvoltându-mă în ele. N-am pierdut nici o calitate veche ci am adaptat-o noilor condiții din cadrul culturii în care trăiam mai departe.”13 Reținem din aceste cuvinte două afirmații. Prima vizează relația autoarei cu spațiul cultural primar, originar, definit prin prieteni și limbă, în cadrul căruia și-a construit o identitate ca om și scriitor, iar cea de-a doua vizează încercarea de a-și construi sau, mai corect spus, de a-și dezvolta identitatea culturală prin inițierea, acceptarea și adaptarea /adecvarea la noua cultură. Jurnalul suedez se deschide cu imaginea străinului, însă nu în noua țară, ci în propria patrie, în contextul regimului totalitar. Notațiile diaristice încep în 1976, când scriitoarea - ce se impusese în spațiul literar românesc ca o voce distinctă a generației '60 - ajunsese la Stockholm: „E un miracol că am ajuns până la Stockholm, după atâția ani de așteptare, ani îngrozitori când m-am pomenit deodată crunt izolată, ca o ciumată, părăsită de prieteni, de colegii cunoscuți și necunoscuți, chiar de propria familie, tracasată tot timpul de Securitatea care dorea treptat să mă mineze fizic și psihic.” Inadecvarea autoarei în contextul cultural românesc, generată de relația ei cu Rene Coekelbergs va atrage după sine și respingerea / nerecunoașterea de către autorități a meritelor ei ca scriitor. Aparținând celor două spații, întrucât nu a reușit - și nici nu este posibilă o ruptură totală de spațiul-matrice care ți-a definit existența pentru 30 de ani -, autoarea poate face diferite reflecții cu privire la asemănările și diferențele dintre cele două lumi, dintre Est și Vest, într-un moment când Estul cunoștea unul dintre cele mai cumplite regimuri: comunismul: Am meditat despre Est și Vest. Par două civilizații diferite. Lumea din Vest legată de timp, de istorie. Estul legat de spațiu, de natura care e manifestarea lui Dumnezeu, fața lui. În privința oamenilor: cei din Vest individualiști; scopul: creșterea și cultivarea eului. În Est: cultura diminuării eului și distrugerea lui, cultivarea colectivității ca entitate sacrală, eternă. Scopul: ieșirea din absolut. Fenomen și ultrafenomen. Efectele unei culturi asupra celeilalte: Estul exercitând terapii în cizele Vestului. Vestul asupra Estului: atitudine critică, negativă, implantarea unei tradiții în care domină profanul, efemerul, rătăcirea și brutalitatea. Aceasta în linii mari.14 13 Aura Christi, Banchetul de litere. Dialoguri..., Ed. Ideea Europeană, București, 2006, p. 187. 14 Gabriela Melinescu, op. cit, p. 81. 422 Această comparație este una dintre încercările de a găsi acele mărci comune în vederea unei mai rapide integrări. Individualismul societății occidentale determină și atitudinea pe care occidentalii o au față de emigranți: indiferent de eforturile pe care aceștia le fac, ei vor rămâne mereu niște stăini, cel puțin acesta este sentimentul pe care îl degajă Jurnalul suedez: „Prin Ingegerd am învățat multe despre caracterul suedez, despre felul lor special de a-i privi pe oaspeți ca pe niște străini, intruși; există chiar o lege Jantelagen care nu-ți permite să te crezi superior semenilor tăi. Pe scurt, niște legi care-l frustrează pe omul în care se ascunde spiritul liber. (.)” În ciuda acestor caracteristici ale suedezilor, scriitoarea își stabilește un principiu de viață: „Dar eu mă simt mereu ca un trandafir sălbatic și nu mă voi mula după nici o tradiție. Voi face ca de obicei: îmi voi urma instinctul de felină, voi conserva ce e bun din cultura din care vin și voi asimila lucrurile universale din cultura suedeză.”15 Identitatea culturală se construiește deci pe fondul valorilor culturale dobândite în cultura română pe care dorește să le păstreze - voi conserva-, cărora li se face adaugă valorile culturale suedeze, pe care le va asimila. Atitudinea suedezilor se va schimba odată cu recunoașterea ei în noul spațiu, respectiv, cu dobândirea unui statut „public”: „...eu sunt „cunoscută”, m-au văzut la TV, m-au ascultat la radio, au citit în ziare despre mine. Și pentru ei imaginea mea socială este o „asigurare pozitivă”. 3. Limba ca mod de existență Un element configurator al identității culturale este limba. Una dintre constantele Jurnalului suedez este lupta între limbi. Este vorba despre cele trei limbi utilizate de scriitoarea Gabriela Melinescu în Suedia: româna - ca limbă maternă, suedeza - ca limba oficială și franceza - limba în care comunica cu soțul ei. De altfel, începerea acestui jurnal a fost determinată de rămânerea în Suedia, „am vrut să am în fiecare zi un contact cu limba română. Rene îmi propunea să vorbim românește ca să învețe el mai bine, iar eu îi răspundeam că mai bine vorbim în franceză, ca să mi-o perfecționez, sau să vorbim chiar în suedeză.” - mărturisește scriitoarea. “A fi bilingv înseamnă a trăi o ambiguitate în ce privește «casa» heideggeriană a «ființei»”16 notează Nicolae Balotă în prefața unui studiu despre exil. Permanenta pendulare -spirituală - între cele două patrii, respectiv, trei limbi duce la ceea ce am numit, folosind termenii autoarei, schizofrenie culturală sau comportament de tip schizofren. Viata dublă este, în opinia autoarei, caracteristica fiecărui individ care a ales să locuiască în altă parte decât țara de origine : "Trăim cu toții parcă o viață dublă : aici și acolo unde ne-am născut, pentru că oricât ne-am strădui, țara de naștere nu poate pieri niciodată din profunzimea noastră." Jurnalul conține observații privind dualitatea ființei scriitoarei, precum și « lupta » între cele două patrii și, mai ales, cele trei limbi. Chiar de la început, scriitoarea va începe un roman “de frică să nu-mi pierd acel dar verbal « de a intra în limbă » ca într-un fluviu imens și a mă lăsa dusă de valurile ei gigantice. Am observat imediat în ce dificultăți teribile am intrat, imposibilități reale: trebuie să vorbesc franceza la nivelul extrem de cultivat al poliglotului Rene, să învăț o limbă nouă, suedeza, și să țin vie limba mea maternă.”17 Limba maternă trebuie mereu reînvățată, iar contactul cu celelalte limbi provoacă “o stare de asediu”: “Acum 15 Ibidem, p. 129. 16 Aura Christi, Labirintul exilului, ed. a II-a, prefață de Nicolae Balotă, București, Editura Ideea Europeană, 2005, p. 9. 17Gabriela Melinescu, Jurnal suedez III (1990-1996), București, Editura Polirom, 2004, p. 8-9. 423 scriu o carte și parcă reînvăț limba maternă, pentru că studiez suedeza și vorbesc cu Rene în franceză - mă simt atacată din toate părțile, pe un plan subtil, acolo unde nimic nu depinde de mine. Trebuie să reînvăț să scriu românește, în mod creator, să mă arunc ca altădată în marele fluviu al limbii și să mă simt ca un delfin jucându-se cu valurile mării.”18 În această luptă, uneori limba română nu o mai inspiră: “S-a petrecut ceva curios, pur și simplu am uitt sunetele limbii și acel fel care trebuie să fie al spiritului, de a respira o dată cu melodia limbii române.”19 20 La diferitele conferințe pe care le ține, G. Melinescu simte această luptă interioară care se intensifică de fiecare dată : "Am vorbit liber [...] Și nu e ușor să faci asta într-o limbă străină, care-mi va fi mereu străină orice aș face eu, pentru că dacă fondul intelectual și chiar emoțional este comun tuturor oamenilor, felul de a fi al unui popor este greu de definit. [...] Esența vie a unui popor, geniul lui scapă tuturor. Când vorbesc în altă limbă decât cea maternă, când scriu, când dau conferințe, mă mișc mereu pe un teren necunoscut. 20 Această luptă creează o atmosferă “plină de paroxism lingvistic”: “cu cel iubit vorbesc în franceză, limba iubirii noastre, cu ceilalți în suedeză [...] Limba română e acum pe locul trei...”21 Dar scrisul în limba franceză îi creează sentimentul dedublării: Scriind într-o limbă de împrumut, dar apropiată inimii mele - este limba celui iubit de mine- mă simt o altă persoană, mult mai sobră și cu darul de a mă bucura imens de lectura dicționarelor. Simt că sunt mai aproape de un loc de unde au pornit 22 toate limbile.22 Permanenta sfâșiere între cele trei limbi pe care le folosește îi dau starea de « spânzurat » : " ...starea mea de « spânzurat » când trebuie să scriu în altă limbă. Strangulare resimțită prin 23 propria limba maternă, care nu te lasă să pleci undeva fără să fie și ea luată ca suport. "23 A renunța la limba maternă înseamnă a renunța la sufletul său : Lucru pe care eu nu-l pot face [i.e. să renunțe la limba maternă pentru a se consacra definitiv suedezei] și care mă umple de angoasă pentru că sunt obligată să trăiesc mai departe schizofrenic, cu două limbi care parcă luptă pentru supremație. Naș putea să « extirp » niciodată limba maternă, pentru că ea ține chiar de sufletul meu. Se spune pe bună dreptate că natura este fața lui Dumnezeu, și limbile sunt sufletele popoarelor, prin care ele își exprimă chiar trăirile esențiale ale vieții. 24 Limba maternă este «un embrion de lumină», cu care ne naștem; e de natură divină și, așa cum nu putem renunța la suflarea divină - imaterială, transcendentă, misterioasă, inexplicabilă -, tot așa nu putem renunța la limba mamei. Limba maternă este singura în care putem crea: "Trebuie neapărat să aud limba română vorbită, numai ea mă poate inspira și-mi poate da aripi ca să « compun » și eu ceva nou. "25 Lupta celor trei limbi creează o stare de angoasă, o scindare a personalității, limba suedeză încercând să « elimine » limba maternă. Concluzii 18 Ibidem, p.66. 19 Ibidem, p.264. 20 Gabriela Melinescu, Jurnal suedez IV (1997-2002), București, Editura Polirom, 2008, p.35. 21 Gabriela Melinescu, Jurnal suedez II (1984-1989), București, Editura Polirom, 2003, p.10. 22 Ibidem, p. 34. 23 Gabriela Melinescu, Jurnal suedez IV (1997-2002), București, Editura Polirom, 2008, p. 79. 24Gabriela Melinescu, Jurnal suedez III (1990-1996), București, Editura Polirom, 2004, p. 82. 25 Ibidem, p. 279. 424 Cel care trăiește experiența exilului impus sau autoimpus va cunoaște în permanență -oricât și-ar repudia aceste trăiri- o tensiune interioară, o permanentă peregrinare - conștientă sau mai puțin conștientă - între aici fspațiul adoptiv) și acolo fspațiul matrice), dar și între limba maternă și limba / limbile adoptate. Identitatea sa (culturală) se va configura pe măsură ce el va fi conștient de “bagajul” cultural pe care îl aduce din “prima viață” și de valorile pe care le va descoperi și adopta ca personale, din “noua viață”. Configurarea identității culturale este un proces de durată, care presupune traversarea unor „etape” precum adecvarea comportamentului, inclusiv lingvistic, fără a fi anulate mărcile distincte ale personalității individului, fenomen ce ar duce la denaturalizare, și recunoașterea / acceptarea individului în noua comunitate, datorită valorificării potențialităților creatoare. Bibliografie Melinescu, Gabriela, Jurnal suedez I (1976-1983), București, Editura Polirom, 2003. Melinescu, Gabriela, Jurnal suedez II (1984-1989), București, Editura Polirom, 2003. Melinescu, Gabriela, Jurnal suedez III (1990-1996), București, Editura Polirom, 2004. Melinescu, Gabriela, Jurnal suedez IV (1997-2002), București, Editura Polirom, 2008. Melinescu, Gabriela, Jurnal suedez V (2002 -2006), București, Editura Polirom, 2010. Alexandrescu, S, Identități în ruptură. Mentalități românești postbelice, Editura Univers, București, 2000. Behring, Eva, Scriitori români din exil 1945 - 1989, Editura Fundațiilor Culturale Române, București, 2001. Bucholtz, Mary, Hall, Kira, Language and identity în Alessandro Duranti (ed), A Companion to Linguistic Anthropology, Blackwell Publishing Ltd , 2004. Chevalier, J., Gheerbrant, A., Dicționar de simboluri, vol. 1-3, Editura Artemis, București, 1994. Christi, Aura, Banchetul de litere. Dialoguri, Editura Ideea Europeană, București, 2006. Christi, Aura, Labirintul exilului, ed. a II-a, prefață de Nicolae Balotă, Editura Ideea Europeană, București, 2005. Eliade, Mircea, Jurnal I (1941-1969), București, Editura Humanitas, 1993. Glodeanu, Gheorghe, Incursiuni în literatura diasporei și a disidenței, Editura Libra, Bucuresti, 1999. Kramsch, Claire J., Language and Culture, Oxford University Press, 1998. Sălcudeanu, Nicoleta, Patria de hârtie. Eseu despre exil, Editura Aula, Brasov, 2003. „ACKNOWLEDGEMENT: This paper is partly supported by the Sectorial Operational Programme Human Resources Development (SOP HRD), financed from the European Social Fund and by the Romanian Government under the contract number POSDRU 80641" 425 LUDICUL ȘI FICȚIUNEA ÎN ROMANUL POSTMODERN. “TRAVESTI” DE MIRCEA CĂRTĂRESCU Drd. Bogdan RAȚIU Universitatea „Petru Maior”, Tg.-Mureș Interesul crescut arătat relației dintre realitate și ficțiune reprezintă azi miezul dezbaterilor privind textul postmodern; astfel că în studiul nostru, încercăm interpretarea romanului “Travesti” al lui Mircea Cărtărescu din următoarele perspective: mimesis/ anti-mimesis, ficțiune postmodernă, alteritate/ altruism, textualizare, poetica dublului, toate ridicate în termenii unei metafizici ludici și mitici și sub aspectul mundanului (Eugen Fink). Apelând la memorie și imaginație, Mircea Cărtărescu construiește un joc dublu într-un roman orientat spre rostirea contrariilor: minte/ suflet, feminin/ masculin, animus/ anima, eu/ celălalt, realitate/ ficțiune. Astfel, abordarea noastră va fi un dialog al “negocierii sensului”, așa cum a fost numită de Paul Cornea, oscilând între concepte artistice, atitudini și manifestări care sunt în aparență paradoxale. Cuvinte-cheie: ludic, ficțiune, postmodernism, ,,negocierea sensului”, contrarii Pornind de la certitudinea existenței manifestării ludice permanente a scriiturii și a imaginarului postmodern, considerăm că apelând la memorie și la imaginație, Mircea Cărtărescu a construit un roman care joacă dublu spre un metadiscurs al confruntărilor: minte/ suflet, femeie/ bărbat, eu/ celălalt, realitate/ ficțiune. Astfel, demersul nostru va fi un dialog „înspre negocierea sensului”1 cum spunea Paul Cornea, pendulând între concepte, atitudini și manifestări artistice aparent paradoxale. Care este sursa predilecției pentru ludic și care este configurația acestuia în postmodernitate? Cum se redeschide textul interpretării prin legătura ludic - ficțiune - dublu? Cum se configurează ludicul metafizic, cultural și mundanitatea acestuia în romanul Travesti? Sunt întrebări cărora vom încerca să le oferim posibile răspunsuri influențați fiind de abordări teoretice contemporane. Romanul Travesti, scris de Mircea Cărtărescu, publicat sub formă fională în 1994 la editura Humanitas, și în prealabil în Lettre Internationale în 1993, a fost receptat de critica /■> literară ca un produs specific cărtărescian, care denotă un soi de menierism al scriiturii2. Romanul analizat în acesastă lucrare din punct de vedere tematic și discursiv este o punte între opera Nostalgia și Orbitor, ambele de interes crescut atât la publicul larg, cât și la cel specializat. Romanul Travesti s-a bucurat de aprecierea publicul și de vânzări numeroase poate și datorită titlului cu tentă sexuală, și datorită mondenizării ce apare în ecourile acestuia. Vom porni în analiza noastră de la legătura dintre ludic și ficțiune, considerând posibile trei atitudini teoretice desprinse din viziunea despre joc a filozofului contemporan, de o origine belgiană Eugen Fink3, din Le jeu comme symbole du monde: metafizic, mitic și sub 1 Paul Cornea, Delimitări și ipoteze: comunicări și eseuri de teorie literară și studii culturale, traducere de Alin Croitoru și Magda Răduță, Ed. Polirom, Iași, 2008, p. 215. 2 Ioana Pârvulescu, citată de Andrei Bodiu, Monografie.Mircea Cărtărescu, Ed. Aula, 2000, p. 48. 3 Teoreticieni clasici ai ludicului: Kant, Schiller, Nietysche, Heidegger, Gadamer, Deleuze, Derrida, Spencer, Freud, Piaget, Bateson, Plank, Eisntein, Heisenberg, Schrodinger, Kuhn sau Feyerabend; Contemporani: Eugen Fink, Karl Groos, D W Winnicott, Richard Dawkins, Manfred Eigen, Rene Thom, Davind Bohm, Hans Vaihinger. aspectul mundanității. Jocul reprezintă acum actul de implicare cosmică a omului. A elucida problema ontologică a jocului înseamnă să poți surprinde combinația realizată din a fi cu a părea. Interpretarea jocului se fundamentează pe ideea că acesta există ca „faire-comme-si”, ca atitudine estetică a omului, pentru că repetă „seriosul vieții” pe scena irealului. Jocul nu se epuizează în reproducerea mimetică a realității, ci face să izvorască noi posibilități. Creator fiind, jocul nu poate desfășura facultatea sa creativă decât în domeniul irealului. Reflectarea mimetică este surprinsă de autor într-o speculație, realizând subtila disociere între real și ireal prin intermediul imaginii. Imaginea este realul oglindit de strălucirea apei. Jocul ca imagine trimite atunci la altceva, dincolo de real, dincolo de el însuși. Mihai I. Spăriosu la o analiză a textului filozofic a lui Eugen Fink4, consemnează că pentru acesta Irealitatea este mai reală, fiind un mod de cunoaștere care se apropie mai mult de Ființă, astfel jocul omenesc este o țesătură de realitate și aparență, neexistând copii, imitații, ci din contră relații/ analogonuri simbolice. În același sens sub inflența lui Nietzsche, Vattimo afirma „că nu există fapte ci numai interpretări”, adică imaginile devin obiectivitatea însăși a lumii postmoderne5. Jocul cultural se instituie ca modalitate de reîntoarcere la sursele originare ale vieții, ca mijloc de a se sustrage banalității cotidiene. Jocul cultural apare și ca disimulare a raportului cu lumea, teatru al comunității. Odată implicat, jucătorul dispare, este acaparat de rol, nu se mai poate detașa, fascinat de joc, și acționează inconștient. Ultima parte a cărții este dedicată „mundanității jocului uman”, acest act cu depline valențe existențiale este redat omului ca bucurie elementară de a trăi spre depășirea propriei limite, ca fervoare a existenței6. G. Vattimo scrie în acest sens, că arta acestei epoci ar fi una a oscilării, a jocului, a depoetizării, și pornind în interpretarea unui roman postmodern, am considerat că perspectiva ludicului trebuie conturată în analogie cu ficțiunea, pentru a fundamenta cele două concepte în gândirea poetică de acum. Teoreticienii postmodernismului redescoperă ludicul7 valorificând teoriile lui Nietzsche și Heidegger. Din acest motiv este optimă viziunea filozofică, istorică și onto-fenomenologică a lui Eugen Fink, care accentuează relația Dasein-ului/ ființei cu totalitatea ființării/ Totul. Prima manifestare a ludicului în roman este în „umbra autorului, ascunsă-n sâmburele o ficțiunii și/ sau deasupra ei”8, fiind o repartizare fragmentară a lumilor, o dublare a realității prin spații care se desemnează și se întrepătrund unul peste celălalt. Eu la 34 de ani, eu la 17 ani și toată adolescența mea, eu și Lulu, eu și Clara, eu scriitorul de atunci, de acum sunt toposuri ale texistenței, care se developează în scriitură. 4 Mihai I. Spăriosu, Resurecția lui Dyonisos: Jocul și dimensiunea estetică în discursul filozofic și științific modern, Ed. Univers, București, 1997, traducere și cuvânt înainte de Ovidiu Verdeș, pp. 125-130. 5 Gianni Vattimo, Societatea transparentă, Ed. Pontica, Constanța, 1995. 6 « Dans le jeu l'homme se transcede lui-meme, il depasse les determinations dont il s'est entoure et dans lesquelles, il s'est realise, il rend pour ainsi dire les decision irrevocables de sa liberte, il saute hors de lui/meme, il plonge dans le fond vital des possibilites originelles en laissant derriere lui toute situation fixee il peut toujours recommencer et rejeter le fardeau de son histoire” în Eugen Fink, Le jeu comme symbole du monde, Ed. Les editions de minut, Paris, 1966, p. 228. 7 Utilizăm adjectivul ludic, în detrimentul celui de joc sau de paideia, luând în considerare cele expuse de Huizinga „Am simțit tot timpul nevoia să dispun de un adjectiv corespunzător substantivului joc și care să însemne ... ceea ce ține de joc sau de joacă” în Homo ludens. Ed. Humanitas, București, 2003, p. 31. Consemnăm și diferența ludic - paidia pentru o certificare conceptuală, astfel după Roger Caillois în Les jeux et les hommes Gallimard, Paris, 1958 - paidia este ceea ce ține de copil, joacă, divertisment, este o manifestare spontană a ludicului, având capacitatea de a exprima în cuvinte exuberanța fericirii, puterea de improvizație și veselia, nevoia de agitație, de vacarm. 8 Mircea Țuglea, „Proza lui Mircea Cărtărescu”, în rev. Vatra, 1997, pp. 90-92. 427 Distanța dintre scriitori poate nu e la fel de mare ca între personajul principal, Roberto de la Grive, și cel al naratorului modern din romanul lui Umberto Eco, Insula din ziua de ieri, unde sunt cel puțin trei sute cincizeci de ani; dar are o simbolistică aparte prin includerea în cifră a dublului (reflectat mai apoi și în „oglinda aburită”). Percepția realului este suspendată în roman prin mișcările himerei, textul postmodern permițând organizarea originală a materialului trăit: „Au fost două linii care mergeau paralel și pe care le-am silit să conveargă: cea a surorii și cea a lui Lulu. Prima cu soluția în camera secretă, cealaltă în cuibul păianjenului. Amândouă trimit acum către marele androgin. Iar backgroundul realist este sugerat de împingerea dramei mai adânc în trecut, de unde schema dezvoltării acestui caz clinic ar fi așa: 4 ani- operație de stabilire a sexului unui hermafrodit congenital; 7 ani - seducția (lui Dan Nebunul), 17 ani - formarea scenariului paravan, stând în relație simbolică și metaforică cu drama «reală»; 34 ani - vindecarea prin anamneză. Asta-i coloana vertebrală, dar esențialul este descrierea lumii adolescenței, a fantasmelor legate de ea, a misticii unei creșteri fără limite până la spargerea categoriilor minții.” (Jurnal, p. 312) În cazul unui discurs antimimetic, cum e cel din Travesti se poate vorbi de o coexistență a entităților reale și ficționale prin care se amalgamează impresii și idei aduse la lumină de către amintirea unor obiecte, autorul fiind „un regulator al fictivului”9. Inscriptorul de la 34 de ani propune o raportare la spațiul închis al textului (imaginea păianjenului, a hipnologiei) și spre spațiul deschis care conturează lumi reale multiple, pornind de la lumile aflate la îndemână10 (întâmplările din adolescență, tabăra de la Budila), de aici, potențându-se alteritatea lumii ficționale11 spre o ontologie a ficțiunii. Imaginarul este astfel o realitate reconstruită printr-o funcție cognitivă, afectivă, dar și anamnetică, neuitând cu mențiunea că primele concepte la care se raportează conștiința, denotă structura sa duală prin care se ficționalizează sau se creează idei în vederea înțelegerii lumii(lor). Victor explorează și reflectă experiența trăită în timp (istorie) printr-o imaginație productivă în sens kantian. Toată imaginația simbolică a celui care scrie la 34 de ani este produsă ca într-o scriptogonie: „Eram, da, în Cartea atâta visată, eram Prințul-Spermie gata să-și îmbrățișeze Prințesa-Ovul în cerul pur al Celei-mai-frumoase-povești-de-dragoste, în nunta totală, în adevărul ultim și orbitor” (p. 135) Scrisul produce efectul de mirroir, iar la maturitate, scriitorul reușește să recreeze legătura dintre text și realitate (textualitate), și asta pentru că problema ficțiunii și a realității din textul postmodern se află în strânsă legătură, iar “din momentul în care realitatea a fost 12 transpusă în discurs, nu mai există nici o prăpastie care să despartă textul de lumea reală”12. Scriitorul suferă de „chinul lucidității”, iar scrisul devine „adevărata existență”, pe fondul conștientizării hiatusului care se află între el și ceilalți; care se vor mulțumi cu ceea ce văd și cunosc la prim nivel, și el, un Argus al lumii sale: 9 Michel Foucault, Cuvintele și lucrurile, traducere de Bogdan Ghiu și Mircea Vasilescu, Studiu introductiv de Mircea Martin, Editura Univers, București, 1996. 10 Nelson Goodman, Ways of Worldmaking, Ann Arbor: The Harvester Press, Michighan, 1978, pp.7-17 „the making is re-making”. 11 v. Toma Pavel, F. Jameson, Brian Michael. 12 Steve Connor, Cultura postmodernă. O introducere în teoriile contemporane, Ed. Meridiane, București, 1999, p 172. 428 „Ceilalți vor trăi, vor iubi, vor face copii și vor crăpa fără să aibă habar că în afară de fericirea lor imbecilă mai există pe lume și alte lucruri”(...)”parcă aș fi băut un milion de cafele și fiecare celulă a mușchilor mei ar fi căpătat creier și ochi și ar fi devenit capabilă să-și privească moartea în față” (p. 118). Scriitura și statutul ontologic al ficțiunii este oferit de narcisismul estetic „eu eram omul spiritului, ei oamenii cărnii, eu cel care citea și care avea să scrie textul ce va substitui lumea” (p. 18). Victor „merge încet cu povestirea”, așa cum ar spune William Faulkner „a trăi” devine sinonim cu „a povesti” pentru el, iar conceptul de identitate se formează prin întrepătrunderea discursurilor pe care le formează. Scriitorul este atent în scriere „pentru că rana e profundă și durerea săgetează până și din cele mai banale amănunte, în jocul ăsta căruia nu-i știi regulile și în care nu știi să desparți esențialul de banalitate”. Preluând ideea lui Andre Green, putem avansa ideea că obiectele autorului sunt produse ale narcisismului creator și sunt oglindite într-un altul13. În modul acesta scriitorul dă viață unei poetici a reflectării, unui logos narcisic dezvoltat pentru altul, căci imaginarul este construit printr-un analogon simbolic cu exacerbări ale alterității. Spre deosebire de poezie, în proza lui M. Cărtărescu oglinda deformează lumea și o zămislește ea însăși în imagini,accentând și importanța reflectării și refractării. Căci ludicitatea cromaticii, a viziunii ce se naște este orientată în balans spre real și ireal, cu suscitarea mediului intern (a visului, a himerei) care fundamentează labirintul și opulența barocă14. „Înlăuntrul ei, textuantul se autodevoră, coase și coase în propria scriitură narcisică”15, semnul este corporal, este de aceeași natură cu propria lui ființă și are forța de a defila în pas de marș cu o certitudine a clădirii în irealitate/ labirint: „toate câte aveam să le mai deschis, ca să-mi apară în față alte camere sinistre, alte culoare posomorâte, alte lumi de neâințeles, prima ușă a vulvei însângerate și ultima ușă a sudorilor agoniei, marea ușă a marii Intrări, căutată peste tot și întotdeauna, ușa fiecărei răni pe corpul meu de mizerie a avut-o...” (p. 127) Într-un moment „negativ al operei” (Leiris), dar nu în sensul de carență creativă (pentru că inclusiv jurnalul este o viziune la M. Cărtărescu!), ci de imobilitate a nebuniei, autorul instaurează un dialog intern cu actul scrierii: „Lulu la pagina 75. Scriu încet, îmi iese câte un fragment, e o înșiruire de poeme în proză de fapt, dar mult altceva decât m-ar satisface pe mine. It's to personal. Un complex psihic convertit într-o povestire obiectivă- aste ar fi trebuit să fie (ca REM-ul); a ieșit în loc de așa ceva o confesiune frenetică, jenantă, de o subiectivitate care merge în psihologic până la indecență, iar în stilistic până la lirism. Lulu, iată-l, o inadecență lirică, tot ce poate fi mai rău. Cu toate acestea, mai poate fi salvată la sfârșit. Dar nu am destulă nebunie” (Jurnal p. 102) Jurnalul său ne ajută în înțelegerea că ludicul din Travesti este unul condus de nebunie creatoare, de efortul suprem de a redoscperi psyche-ul, subiectivitatea, care se desăvârșește în opera ficțională. Cum? Prin vise, reverii, obsesii, himere ale Totului, care așa cum afirmă 13 le double narcissique - construcția narcisiacă altuia “tout ecrivain est pris entre le double et l'absent” A. Green, Narcissisme de Vie. Narcissisme de Mort, Edition de Minuit, Paris, 1973. 14 In acest sens a afirmat și Alex. Ștefănescu că Mircea Cărtărescu este miliardarul de imagini, în analogie directă cu Ilarie Voronca (în Istoria literaturii romane contemporane 1941-2000, Ed. Masina de Scris, București, 2005), dar trebuie menționat că e vorba de o imagine, un simulacru care dă impresia de deschidere, de adecvare la stările lumii. 15 Gheorghe Iova, « Despre text, Cititorul, Acțiunea textuală », în Competiția continuă. Generația '80 în texte teoretice, Ed. Paralela 45, Pitești, 1999, pp. 290-304. 429 Freud16 sunt travestiuri ale subconștientului prin care sunt aduse la suprafață în mod distorsionat mesajele. Deghizarea satisface metamorfoza specifică unei theologia ludens, în care se înglobează la vida es sueno (lumea ca vis) și mundus est fabula (lumea ca poveste) și theatrum mundi (lumea ca teatru), specifice celor trei tipuri de joc care se implică în roman. Prin metamorfoză și lume ca teatru se opune în textul nostru dionisiacul și luciditatea, forța perturbatoare și manifestarea scripturală „Victor își scrie jurnalul adresat jumătății sale masculine, solare, înverșunându-se împotriva propriei jumătătți feminine, abia bănuite, 17 dionisiace” 17. Eul se joacă în continuu, este avid să sfideze convențiile, își născocește personaje și lumi, dar, îndeosebi, se lasă pradă cuvintelor, într-un spectacol ludic în care mesajul se formează în propria acțiune a limbajului. În interiorul jocului mitic, se regăsește o dublă relație între lume și intramundan la nivel vizibil și la nivel ascuns după ideea lui Eugen Fink. Reîntoarcere la adolescență a scriitorului nu va clarifica în totalitate propriul demers existențial, așa cum observă și Andrei Bodiu în monografia dedicată autorului „adolescența va rămâne un teritoriu ambiguu, amestec de pasiune și frustrare, de dezgust și participare și timp al trăirilor la cea mai înaltă tensiune”. Așa cum pentru Gabriel Garcia Marquez, a avut un rol decisiv transformarea lui Gregor Samsa într-un gândac, conducând spre o parabolă a alienării, și pentru Victor, Metamorfoza lui Kafka devine un posibil model atitudinal. Spectacolul adolescenței sale trece prin antonimii specifice vârstei, de la echilibru și demnitate, la vulgaritate și sexualitate exacerbată. Adolescentul lui Cărtărescu este pe alocuri într-un soi de revoltă pură, trimițând la romanul lui Salinger - De veghe în lanul de secară, dar în același timp include și experiențe deviante care sunt absorbite cu totul în mintea, trupul și sensibilitatea sa18. Dorința adolescentului este de a deveni un nou întemeietor al cărții, deținând cu o etică de scriptor, fiind în raport cu scriitorul de la 34 de ani, fapt interpretat mai sus în prima manifestare a jocului. Aceasta ne conduce la concluzia existenței unor circumvoluții textuale propice ludicului, care se întrepătrund tematic prin imaginea obsedantă a păianjenului: „cineva îmi locuia țeasta, era repliat în sine, acolo, în spațiul neted dintre oasele craniului.. Am știut atunci că în creierul meu locuia un mare păianjen, că îi fusesem dat lui, pradă vie și paralizată, că el mă sugea și se-ngrășase nefiresc din substanța venelor și zgârciurilor și sângelui și scoarței mele cerebrale, din amintirile mele adevărate și false, din frica și din bucuria mea, din poemele mele și din reveriile și din visele mele” (p. 62) Prin componenta scriitoricească inventivă și ludică, Victor nivelează reliefurile și șanțurile de separare a realului de reverie, a concretului de abstract, a trecutului de prezent, accelerând până la paroxism când EL și EA devin unul în ascunzișurile trupului anatomic. Personaj timid, lăsat deoparte de ceilalți de cele mai multe ori, era „un puștan care avea în cap doar literatură înghițită pe nemestecate” având de atins un absolut impus de sine 16 Sigismund Freud, Interpretarea viselor, Ed. Trei, București, 1998. 17Mihaela Ursa, „Mircea Cărtărescu - portret al artistului înainte de maturitate”, în Optzecismul și promisiunile postmodernismului, Ed. Paralela 45, Pitești, 1999, pp.85, 86. În legătură cu masca la Nietzsche, Maria Vodă Căpușan atrage și ea atenția asupra opoziției dintre conștiința lucidității și trăirea dionisiacă specifică unui theatrum mundi, v. Dramatis personaei, Ed. Dacia, Cluj, 1980, p. 195. 18 Adolescența ca temă postmodernă se regăsește și în cartea veșnicei adolescentine Simona Popescu Exuvii, Lizoanca la 11 ani de Doina Ruști, dar și înainte la Mihai Eminescu - Sărmanul Dionis, Ion Negoițescu - Straja Dragonilor, Robert Musil - Rătăcirile elevului Torles, Mircea Eliade - Romanul adolescentului miop, Titu Maioresu - Jurnal, Giovanni Papini, Tolstoi, James Joyce, Simone de Beauvoire, Marin Preda etc. 430 „să mă înalț deasupra umanului”. De aceeași adolescență aflată sub semnul citatului literar, Mircea Cărtărescu povestește și într-un interviu realizat în 201019. Aproprierea dintre cele două adolescențe derivă din dorința autorului de a reconstrui realități prin intermediul imaginației, iar „efectul de real” se resimte deoarece opera literară este investită cu propria ei realitate. Victor are reverii erotice care nu sunt pe placul său, deoarece sunt modele de degradare a ființei umane, sperând într-o atingerea a statutului de ființă androgină. Idealul erotic al personajului îl găsim în apropierea lui: „Stăteau goi, culcați pe spate, sub soarele fierbinte, ținându-se de mână și privindu-se-n ochi. Un abur de naivitate și nevinovăție le aurea fețele de copii și totul era ca dintr-un vis vechi, care-ți vine brusc în minte când stai în pat, după- amiezele... icoana aceasta a unui erotism mai înalt mi se revela acum, barocă și mișcătoare: doi tineri privindu-se-n ochi într-o vale plină de flori” (p. 46) Erotismul superior al adolescenței pe care îl conștientizează Victor, deși rămâne în banalitate, poate conține în termenii lui Octavio Paz „o poetică trupească”20, o metaforă a sexualității un spectacol, un dublu al propriului travesti. Căci atât erotismul extern, cât și cel de pe „țeasta” sa „este creație și distrugere”, este „sex, natură; fiind o creație și având funcții în societate, este cultură (s.n.)”, astfel la nivelul cultural al ludicului, dinamica eului ficționalizează erotismul adolescentin, devenind o monografie a sfârșitului de clasa a unsprezecea, care prelucrează discuțiile juvenil-obscene în antiteză cu discreția lui Victor. Autoreferențialitatea adolescenței, a acelui grad zero al obsesiei ce se ficționalizează, este o exersare ludică a relației referință - text; ea oferă posibilitatea discursului de a fi dublu reprezentat: ca mesaj propriu-zis și în final ca mesaj care vorbește despre sine. Printr-un joc anamnetic, eul ajunge la originea monstruoasă, pe care acum o resimte ca pe o acuză permanentă, de aici provenind și nostalgia față de „nefericirea încântătoare a traumei originare”21. Jocul mundanității apare încă din prima pagină unde se impune dublul ca atitudinal, într-o perpetuă devenire a raportului identitate-alteritate, mascată în travesti. Prin adresare către dublu (implicit forma amicală „Prietene” la nivel retoric numește o dublă relație - cu Victor și cu Lectorul, reținând că relația autor-cititor este deci schimbată, cel din urmă devenind co-participant la dezvăluirea unor sensuri). În același sens, Adrian Oțoiu22 numește începutul din roman „o deschidere patetică” prin care tu-ul postmodern reface eul naratorului. Oglinda regăsită deseori în roman (cu deviere simbolică spre fântână, tablou, televizor) este un instrument al introspecției, iar imaginea neclară „aburită” denotă prăpastia dintre eul scriitor de la 34 de ani, și cel din adolescență, idealist. Se cuvine să aducem aici o lămurire asupra ludicului la Mircea Cărtărescu care nu este supraetajat, sau pe fragmente dispersate, ci 19 Interviu preluat de Florentina Fântânaru în cadrul emisiunii Dincolo de aparențe, 13 iunie 2010, Antena2 Tv: „Eram puțin dur cu colegii mei, le vorbeam foarte direct, uneori pe muchia unui ton ofensator, eram destul de arogant pentru că mă consideram un ales într-un fel. Eram un fel de Adrian Leverkuhn, eram un ales care nu trebuia să aibe de-a face cu oamenii obișnuiti. Eram în același timp extrem de timid dar și plin de sine”, a spus Mircea Cărtărescu. 20 Octavio Paz, Dubla flacăre. Dragoste și erotism, traducere de Cornelia Rădulescu, Ed.Humanitas, București, 2003. 21 Vladimir Jankelevitch, Ireversibilul și nostalgia, traducere de Vasile Tonoiu, postfață de Cornel Mihai Ionescu, Ed. Univers enciclopedic, București, 1998, p.159. 22 C.f. Adrian Oțoiu, Ochiul bifurcat, limba sașie. Proza generației '80. Strategii trangresive, Ed. Paralela 45, Pitești, 2003, p. 207. 431 se construiește prin plăci textual-tematice ce se interesecteză permanent într-un proces de devorare și corespondență, pentru că după acum atrage atenția și Eugen Fink aceasta este trăsătura sa fundamentală, iar oglinda este gândită ca o deschidere-luminătoare ce permite ființării să ajungă la prezență. Dacă oglinda este un mod de revărsare exterioară, travestiul apare din dorința sondajului interior într-o gemelaritate a femininului și a masculinului care se învață, se exersează în timp. Interpretarea acestui joc al eurilor poate fi abordat, atât din perspectiva lui Starobinski, cum e cazul lui Adrian Oțoiu, care ajunge la concluzia că nu este formă propriu-zisă de alteritate în cadrul romanului, cât și din prisma interiorizării travestiului, căci după cum vorbește și Passias în postmodernitate „cititorul înregistrează vizual tu, dar percepe în mod logic eu”23, iar travestiul și masca sunt obiectivizări ale ființei aflate în opoziție, specifice reflectării de sine. În acest sens și criticul Andrei Bodiu afirma că „atitudinea personajului față cu lumea e una contradictorie. El își pledează sieși luciditatea, dar este un Cavaler al Himerei, transferând tot necunoscutul, toate temerile asupra lui Lulu”. Când vorbim de alteritate în cazul acestui roman, considerăm că trebuie să ne sporim atenția, căci jocul cu măști (Zumthor) construiește atât alteritate, cât și altruism. Propunem traducerea himerei, a travestiului prin trei paradigme: EU - Victor - alter-ego (cu rădăcină în mine) - narator personaj, EU - Lulu - altul - travesti, EU - Clara - altruism (ceea ce este diferit de mine, dar îl pot înțelege) - idealitate24. Victor se vindecă prin ghicirea propriei intimități refulate în scriitură, în propria textualizare subiectivă25 prin fracturarea corpului în părți constituite ale unei viziunii de duble story printr-un imaginar al corpului supus aparenței și contemplației, și implicit la deformarea și inventarea altuia (LULU femeiesc / bărbătesc). Travestiul interior induce artificialul, o altă formă de ficțiune identitară. La nivelul ludicului mundan, autorul simbolizează printr-un ludic metafizic, într-o încercare de simbolizare a obiectelor ce (ne) mobilează trupul. Toate piesele trupului se leagă și se suprapun, se convertesc și se crispează în derularea travestiului, într-un mecanism somatic cerebralizat. Imaginarul travestiului corporal impune camuflarea și ficționalizarea în diverse forme, grade și proporții din registrul altuia, atât pentru actant, cât și pentru spectator: „Există undeva o lume aeriană, scânteietoare, o lume a fericirii adevărate și fără sfârșit, aflată dincolo de bolta albastră, așa cum deasupra mușchiului curbat al diafragmei peste colcăiala de mațe pestilențiale și de sexe obscene, se află arhitectura solemnă a plămânilor și inimii, peste care se înalță orbitor, ca o cupolă peste bazilica organică, briliantul moale al creierului” (p. 69) În nuditatea propriei ființe, eul reușește să își asume cu o anumită agresivitate travestirea; este o acumulare de gesturi interioare (de)jucate de visceralitatea aflată într-o transparență voită: „Tulburarea care se învârtoșează ca un sirop gros în țeasta mea îmi coboară în oasele nasului, în vertebrele gâtului și-mi invadează pieptul cu ceva roz și lipicios, de parcă 23citat de McHale Brian, Ficțiunea postmodernă, Ed. Polirom, București, 2007, p. 92. 24 Adaptare după fundamentările teoretice ale lui Baudrillard și Guillaume, Figuri ale alterității, traducere de Ciprian Mihali, Ed. Paralela 45, București, 2002. 25 Buxton, Jacki, „What's Love Got to Do with It?' Postmodernism and Possession” in English Studies in Canada, vol. 22, Nr 2, iunie, 1996, p. 218, apud. Carmen Borbely, Theriomorphic bodies, în Caiete Echinox - Imaginarul European, Ed. Dacia, Cluj, pp. 425- 444. 432 imaginea lui Lulu ar curge în culori amestecate, în ochi dați cu un rimel unsuros”. (p. 117) Autorul se joacă cu lectorul, îl convinge de existența „ei” în el pentru ca mai apoi în imaginea din oglindă, să regăsească dublulul ca într-un portret al eului debarasat de Lulu. Menționăm aici, conduși fiind de ideile lui Gadamer26 că cel care este travestit nu dorește să fie recunoscut, ci să apară și să treacă drept altcineva. Astfel, cel care joacă în acest mod tăgăduiește continuitatea sa cu sine însuși. În realitate, el își rezervă sieși această continuitate, refuzând-o celorlalți pentru care joacă. Toată regăsirea se produce în spațiul propriei intimități, într-un topos al privilegiului de a fi sincer în ființă și trup, de fi dezgolit și lipsit de rușinea unui „a fi” aflat în amiciție cu vederea. Schimbarea de spațiu mimează reflectarea din sine în vis, cu repatrieri în realitate; e un du-te vino în labirintul detaliului răsfrânt în propria forță semnificativă. Căutarea dublului devine un joc al altruismului prin apariția antinomiei solar-nocturn / Victor-Clara, „Clara se uita la noi, când la unul, când la celălalt”. Această antinomie pliază două firi diferite, dar care se acceptă și devin într-o intercomprehensiune, chiar intercunoaștere produsă înspre paradisul din mijlocul pădurii și mai apoi în vizualizarea iubirii banale dintre cuplul solar, Clara și Savin: „până la urmă fascinația acestui loc de o frumusețe ireală ne paraliza și rămâneam multă vreme tăcuți... trăiam o tulburare liniștită, acceptam firescul unui erotism inocent... în acea vale gândirea trecea în eros și erosul în gândire” (p. 83). Naratorul e gata în final „să se despartă de el, rămânând să trăiască într-o normalitate perfectă, egală și searbădă”27 prin transgresarea rolurilor de sex din final, prin detașarea de trauma trăită cu Lulu, privindu-și alter-egoul juvenil în oglindă. Formele pe care le preia ludicul în Travesti sunt determinate de o pedagogie a lecturii pentru că se pornește dintr-o metalepsă auctorială și se concretizează în momentul în care jucătorul (lectorul) se apleacă asupra jocului imaginației, îmbinate într-o metaforă ludică care transfigurează legătura dintre eul scriitural și lume. Imaginarul constituie ficționalitatea, ambele aflate sub ambiguitatea și riscul care provoacă existența lor în text. Ludicul metafizic a condus prin aventura limbajului simbolic și prin autorul fictiv un punct de sprijin înspre ficționalizare, spectacolul lumii fiind substituit cu spectacolul sinelui. Jocul mitic sau cultural este o reîntoarcerea la adolescență, o lume reflectată care mărește fondul acțional al lumii printr-un narcisisim dornic de complinire în mundanitatea jocului prin alteritate, travesti, dublu și altruism. Bibliografie selectivă: Baudrillard,J., Guillaume, Figuri ale alterității, traducere de Ciprian Mihali, Ed. Paralela 45, București, 2002 Bodiu, Andrei, Monografie Mircea Cărtărescu, Ed. Aula, Brașov, 2000 Braga, Corin (coord), Caiete Echinox - Imaginarul European, Ed. Dacia, Cluj, 2008 Cărtărescu, Mircea, Jurnal I, 1990-1996, Editura Humanitas, București, 2001 Cărtărescu, Mircea, Travesti, Editura Humanitas, București, 1994 26 Hans Gadamer, Adevăr și Metodă, Ed. Teora, București, 2001, p. 93. 27 Andrei Bodiu, op. cit., p. 49. 433 Connor, Steve, Cultura postmodernă. O introducere în teoriile contemporane, Ed. Meridiane, București, 1999 Cornea, Paul, Delimitări și ipoteze: comunicări și eseuri de teorie literară și studii culturale, traducere de Alin Croitoru și Magda Răduță, Ed. Polirom, Iași, 2008 Crăciun, Ghoerghe, Competiția continuă. Generația '80 în texte teoretice, Ed. Paralela 45, Pitești, 1999 Fink, Eugen, Le jeu comme symbole du monde, Ed. Les editions de minut, Paris, 1966 Foucault, Michel, Cuvintele și lucrurile, traducere de Bogdan Ghiu și Mircea Vasilescu, Studiu introductiv de Mircea Martin, Editura Univers, București, 1996 Freud, Sigmund Interpretarea viselor, Ed. Trei, București, 1998 Gadamer, Hans, Adevăr și Metodă, Ed. Teora, București, 2001 Goodman, Nelson, Ways of Worldmaking, Ann Arbor: The Harvester Press, Michighan, 1978 Green, A. Narcissisme de Vie. Narcissisme de Mort, Edition de Minuit, Paris, 1973 Jankelevitch, Vladimir, Ireversibilul și nostalgia, traducere de Vasile Tonoiu, postfață de Cornel Mihai Ionescu, Ed. Univers enciclopedic, București, 1998 McHale, Brian, Ficțiunea postmodernă, Ed. Polirom, București, 2007 Oțoiu, Adrian, Ochiul bifurcat, limba sașie. Proza generației '80. Strategii trangresive, Ed. Paralela 45, Pitești, 2003 Paz, Octavio, Dubla flacăre. Dragoste și erotism, traducere de Cornelia Rădulescu, Ed.Humanitas, București, 2003 Spăriosu, I. Mihai, Resurecția lui Dyonisos: Jocul și dimensiunea estetică în discursul filozofic și științific modern, Ed. Univers, București, 1997, traducere și cuvânt înainte de Ovidiu Verdeș Țuglea, Mircea, „Proza lui Mircea Cărtărescu”, în rev. Vatra, 1997, pp.90-92 Ursa, Mihaela, Optzecismul și promisiunile postmodernismului, Ed. Paralela 45, Pitești, 1999 Vattimo, Gianni Societatea transparentă, Ed. Pontica, Constanța, 1995. 434 ORATORUL RELIGIOS NICOLAE STEINHARDT Drd. Carmen OLTEAN Universitatea „1 Decembrie 1918”, Alba Iulia Lucrarea prezintă specificul predicilor monahului Nicolae Steinhardt ,publicate în volumul Dăruind vei dobândi.Cuvinte de credință. Îmbinând elementele literare cu mărturisirea de credință ortodoxă, discursul de amvon steinhardtian se adresează în primul rând intelectualilor care vin spre credință pe căi culturale, într-un sistem totalitar care îngrădește libertatea omului . Predicile din acest volum, împărțite în două categorii:teologico-morale și teologico-sociale ,propun un mod de viață cu totul nou, aducând un posibil răspuns la întrebarea:Care este rețeta fericirii? Cuvinte-cheie: religie, predici teologico-morale, predici teologico-sociale Între fețele bisericești care au găsit curajul de a înfrunta regimul comunist ,un loc aparte îl ocupă monahul Nicolae Steinhardt, care , chiar dacă nu a fost preot ,s-a impus ca un predicator de o valoare excepțională prin volumul Dăruind vei dobândi, „ cartea cu cel mai fericit impact în rândurile intelectualilor, indiferent de vârstă și preocupări.1 Probabil singura comparație posibilă a predicatorului monah Nicolae Steinhardt cu vreo personalitate teologică contemporană ,este cu mitropolitul Bartolomeu Anania. Cu toate acestea, predica monahului Nicolae se diferențiază de tot ce există în omiletica românească, prin faptul că lasă la o parte regretabila fixare într-un anumit model preferat de „ aprinzătorii de lumânări”, îndreptându-se către un public care vine dinspre cultură spre credință. Ca și lui Steinhardt odinioară ,acestui public i s-a activat interesul sau predispoziția spre cele duhovnicești pe căi culturale sau literare. Steinhardt nu a răspuns în predicile lui doar așteptărilor religios-morale ,ci și celor intelectuale. Un intelectual care pășește în Biserică dorește să simtă o intensă trăire religioasă dar și o deschidere culturală pe măsură din partea clerului, de orice confesiune ar fi el. Să ne aducem aminte de episodul iudaic prin care au trecut în tinerețe Steinhardt și Emanuel Neuman. Nu doar că Sinagoga li s-a părut un spațiu destinat recitării mecanice a unor rugăciuni, dar nici rabinul nu s-a ridicat la nivelul așteptărilor culturale ale celor doi intelectuali, iar acesta a fost momentul ruperii celor doi de Sinagogă. Predicile monahului Nicolae, publicate pentru prima oară în volumul Dăruind vei dobândi. Cuvinte de credință, în 1992, au cunoscut de atunci mai multe reeditări ( patru ediții la Editura Dacia, o ediție la editura Mânăstirii Rohia în 2006, o ediție la editura Humanitas și ediția din 2008 cuprinsă în integrala Steinhardt). Reeditările au fost determinate de impactul acestui volum asupra publicului interesat de credință, dar neobișnuit cu ieșirea dintr-o anumită banalitate pompoasă și fals smerită a discursului de amvon. Adevărate eseuri teologice, predicile lui Steinhardt reușesc să se scuture de cenușiu și să trezească interesul receptorilor. Prin ce anume? Prin conectare la realitățile contemporane, prezentându-l pe Hristos ca pe contemporanul nostru și dând viață personajelor biblice care își depășesc condiția de „ființe de hârtie”. Acestea sunt trăsăturile specifice ale discursului omiletic steinhardtian, cărora li se adaugă faptul că autorul lor trăiește pe viu tot ceea ce spune 1 Vasile Gordon, Introducere în omiletică, București, Editura Universității din București, 2001., p .186. și crede cu tărie că Hristos „ stă la ușă și bate însă cheia e pe dinăuntru” ,răspunsul depinde de fiecare dintre noi.Volumul de predici cu titlul Dăruind vei dobândi .Cuvinte de credință este un ghid teoretic și practic pentru fiecare creștin confruntat cu ispitele acestei lumi și hotărât cu sinceritate să lupte pentru mântuirea sa. Iată cum definește părintele Nicolae discursul de amvon, într-un text dedicat începerii Marelui Post: „Ce este predica? O lecție pe care asemenea profesorului în clasă, preotul ori monahul o dă, iar enoriașii asemenea elevilor o ascultă? Cred că nu. Predica nu este numai un cuvânt de învățătură ci și o profesiune de credință a celui ce o rostește, o mărturisire a sa care îi dă în vileag părerile, firea, personalitatea. Este și o lucrare în doi, o conlucrare, o împreună lucrare a vorbitorului și publicului, un crez grăit pe două glasuri: unul, ce-i drept, mut, dar făcându-și simțită cu putere prezența2.Ea impune o împreună- reflecție asupra întrebărilor iscate de textul evanghelic și apostolic pus în discuție. Este vorba așadar de o comunicare între vorbitor și ascultător și de necesitatea ca vorbitorul să-și nuanțeze discursul în funcție de reacția ascultătorilor. o George Ardeleanu3 consideră predicile monahului Nicolae, predici atipice ,cu o extraordinară mobilitate în interiorul canoanelor .Criticul identifică mai multe strategii de sincronizare la exigențele modernității ,printre care cele mai importante ar fi deschiderea culturală și substratul ideologic subversiv.Ca model retoric ,regia predicilor lui Steinhardt ar fi inspirată de Meister Eckart ,pentru că foarte multe dintre ele încep cu o afirmație șoc , urmată de argumente nimicitoare și de o iluminare ,de o clarificare finală. Alte posibile modele oratorice, laice de data aceasta, întâlnim în Monologul polifonic ,portrete în care putem identifica un fel de „imagine în oglindă ” a monahului-predicator: Istrate Micescu și Nae Ionescu. Ce au în comun cele două personalități evocate, cu felul de a vorbi al monahului Nicolae, cel care în mica biserică de le Rohia reușea să capteze deopotrivă atenția și interesul călugărilor, țăranilor maramureșeni sau vizitatorilor orășeni rămași la sfintele slujbe?-vorbirea cu putere, acel har deosebit care le permitea să ajungă nu doar la mintea ci și la sufletul ascultătorilor mai mult sau mai puțin familiarizați cu tema, însă cu toții luați prin surprindere, scuturați, scandalizați, impresionați. Se revine deci la același lucru din definiția dată predicii de către monahul Nicolae: o conlucrare, un crez grăit pe două glasuri, o convorbire a oratorului cu publicul său sensibilizat, adus pe aceeași lungime de undă. Dacă ar fi să clasificăm predicile volumului în funcție de conținutul acestora, atunci o schiță a acestei clasificări ar putea să împartă predicile în teologico-morale și teologico-sociale. Steinhardt subliniază de câte ori are ocazia necesitatea unei vieți în care morala să se transforme într-un nou mod exigent de a te raporta la tine și la ceilalți ,însă nu ezită în plină epocă comunistă să vorbească pe șleau, atacând regimul totalitar care agresează atât individul cât și colectivitatea .Pe scheletul teologic al predicii găsim grefate elemente de filozofie ,fizică ,morală , istorie dar mai ales literatură ,care toate sunt chemate să „tragă spuza la vatra teologului”. Ce deosebește un discurs de o predică? - prezența lui Hristos care, așa cum spunea protestantul Kierkegaard, caută să vadă dacă ceea ce spune vorbitorul este oglinda sufletului 2 N Steinhardt ( Monahul Nicolae Delarohia), Dăruind vei dobândi. Cuvinte de credință. Ediție îngrijită, note, studiu introductiv și referințe critice de Ștefan Iloaie. Repere biobibliografice de Virgil Bulat. Ind ici de Macarie Motogna, Mănăstirea Rohia ,Iași, Editura Polirom, 2008, p.531. 3 George Ardeleanu ,N.Steinhardt și paradoxurile libertății .O perspectivă monografică, București, Editura Humanitas ,2008 ,pp.232. 436 său, a faptelor săvârșite de el. Convingerea profundă a lui Steinhardt este că un creștin trebuie să-și mărturisească credința, căci „ cu inima se crede spre dreptate iar cu gura se mărturisește spre mântuire” ( Rom. 10,10) , iar dacă în sprijinul credinței vin știința și cultura, cu atât mai bine. Paginile predicilor sunt pline de nume sonore pe care monahul Nicolae le cheamă în ajutor pentru a-și argumenta cuvintele de credință: Dostoievski, Claudel, Papini, Stăniloae, Eliade, Bergson, Simone Weil, Dickens, Bernanos, Camus, Adler, Blaga, Berdiaev, Chesterton, Sfântul Iustin Martirul, Jules Romains, Heidegger - nume la care „ predicatorul apelează spre a-și rafina, înălța și consolida expozeul”.4 Dintre textele în care cultura și literatura vin către credință se poate aminti predica la Duminica Ortodoxiei, în care autorul face un comentariu al nuvelei lui Mircea Eliade, O fotografie veche de 14 ani. Personajul nuvelei, Dumitru, este recunoscător pastorului Dugay-Martin, pentru că a vindecat-o pe soția lui, Thecla. Pastorul, un șarlatan care făcuse doi ani pușcărie pentru escrocherii, spune că vindecarea Teclei a fost doar o farsă, iar Dumnezeu s-a retras din lume, a dispărut, e ca și mort pentru oameni. Steinhardt opune în această predică credința calmă, curată a omului simplu și deviațiile și pervertirile aduse de „ intelectualismul scăpat de sub controlul rațiunii sănătoase, bunului simț și dreptei socotințe”5. Monahul consideră că titlul nuvelei lui Eliade ar fi trebuit să fie Mărturisire Ortodoxă, Chicago, 1959. De ce ? Pentru că paradoxal, creștinismul e simplu și complicat, răstoarnă logica, iar Hristos cere credința sinceră și sufletul deschis, refuzând complicatele prăpăstii intelectualiste în care sufletul se poate pierde. Erudiția literară prilejuiește de altfel sporirea interesului pentru religios a unui public special, ezitant în domeniul credinței: intelectualii ,care sunt captivați mai ușor de discursul literaturii religioase decât de discursul religios propriu-zis. Acesta este publicul- țintă sau targetul6 demersului steinhardian. În Sfinți și oameni iubiți, monahul Nicolae pune alături de nume ale personajelor biblice și istorice, nume ale personajelor literare. Ce ne învață acești sfinți și oameni iubiți? Că rugăciunea drepților se aude în cer (Avraam), că binele săvârșit e cel mai sigur mijloc de a intra în comuniune cu Dumnezeu ( Sfântul Nicolae), că un adevărat creștin are fericirea întipărită pe chip atunci când își privește aproapele, că îndatoririle morale trebuie îndeplinite până la jertfa de sine, că un adevărat păstor sufletesc nu stă pe gânduri când trebuie să ajute, că nu ne este permis să săvârșim compromisuri morale nici măcar de formă, că avem la îndemâna noastră gentilețea, răbdarea, politețea, bunăvoirea și atenția acordată chiar și lucrurilor mărunte. Lista continuă cu alte exemple edificatoare: adevărata minune e puterea de a lupta întreaga viață cu ispitele ( Maria Egipteanca), tâlharul cel bun a fost primul cetățean al Raiului pentru că a deplâns nedreptatea făcută unui nevinovat și că unele personajele literare( printre care și cele evocate mai sus) sunt „ mai vii decât mulți așa zis vii”7, reprezentând modele de smerenie pentru cei din jur în ciuda slăbiciunilor omenești inevitabile. Cum au reușit toate aceste nume evocate să înfrângă firea omenească? Răspunsul îl aflăm în cuvântarea care dă numele întregului volum, Dăruind vei dobândi : Hristos ne cere să 4 Ion Negoițescu, Scriitori contemporani. Ediție îngrijită de Dan Damaschin, Cluj Napoca, Editura Dacia, 1994, p.419. 5 N. Steinhardt, Dăruind vei dobândi. Cuvinte de credință, p.318. 6 Adrian Mureșan, Dăruind vei dobândi sau despre imposibilul care ne privește, în „ Tabor” Anul III, Nr. 4, Iulie, 2009, p 77. 7 N. Steinhardt, Dăruind vei dobândi. Cuvinte de credință, p450. 437 dăm imposibilul, să dăm ce nu avem, pentru că doar așa, dăruind credință, lumină, încredere, o nădejde, le vom dobândi și noi8. Textul pornește de la ideea lui Henri Michaux, care reușește să stârnescă admirația lui Steinhardt: „Da, numai așa putea vorbi un slujitor al lui Hristos, al Celui tainic: paradoxal ( precum întotdeauna ne-a învățat : de vrei să cârmuiești, slujește; de vrei să fi înălțat, smerește-te; de vrei să-ți mântuiești sufletul, pierde-l pentru mine; de vrei să-ți recâștigi nevinovăția, recunoaște-te vinovat) și uluitor ( de vei da ce nu ai, vei dobândi și tu ce ai dat altora)”9. Textul O vorbă bună, pornește de la imaginea răstignirii înfățișată realist, cu atenție încordată asupra detaliilor celor mai dure, care sunt minunat transfigurate printr-un simplu cuvânt mângâietor. Predicatorul îl aduce în plin plan pe cel răstignit în dreapta Mântuitorului, tâlharul cel bun. Acesta, în aceleași chinuri fiind ,găsește puterea de a-l certa pe cel răutăcios și de a îndulci printr-un simplu cuvânt atmosfera morții. Cunoscător desigur al volumului lui Paul Claudel, Un poet privește crucea, volum pe care îl pomenește și in alte predici, Steinhardt le explică credincioșilor că într-o situație limită poate fi vădită fărâma de omenie din noi printr-un „ act gratuit și neeficace” ( din punct de vedere practic), printr-o inutilitate care nu reprezină o vorbă goală ci bună. Prin emoția și sensibilitatea rândurilor sale, Steinhardt se apropie de tâlcuirile lui Claudel, din Al treilea cuvânt : Astăzi vei fi cu mine în rai. Iată cum sună cuvintele lui Claudel: „Sub lovitura imperceptibilă ca de daltă, un suflet s-a sfâșiat de sus până jos. Și dintr-o dată îl auzim pe tâlharul cel bun strigând cu jale << Pomenește-mă Doamne, când vei veni întru împărăția Ta >>. ( ... ) Astăzi! Dintr-o dată e nu numai iertat ci și sfințit. În furca infamă nu mai ispășește un scelerat, cui un martir, o ostie care se aprinde. Asasinul, nerușinatul, hoțul, ocnașul, banditul de meserie a devenit sfânt. A fost de ajuns o acceptare din temelie. A fost de ajuns imperceptibila deplasare, fanta fină în recipientul ermetic al egoismului nostru. A fost de ajuns o privire printre pleoapele însângerate pentru a declanșa în oaspetele de-a dreapta cataclismul penitențial, învierea amestecată cu agonia, irezistibila explozie a Veșniciei”10. Un asemenea cataclism penitențial ,o transfigurare a făpturii până în cele mai ascunse fibre ale ei are ca rezultat o stare de grație precum cea exprimată în textul- mărturisire Ce-i datorez eu lui Hristos. Hristos pe cruce întinde ambele brațe către cei doi tâlhari, către cei doi reprezentanți ai umanității pe care Dumnezeu i-a ales să-l însoțească pe Fiul pe lemnul Patimii. În momentele de cumpănă, când suntem noi înșine pe cruce, mâna noastră se întâlnește cu însăși mâna lui Dumnezeu. „Dar spre Tâlharul cel Rău mâna cea stângă e întinsă la fel de mult și se află la aceeași distanță”11. Virtutea curajului dă titlul unei alte predici din volum, predică ce dezvoltă una dintre temele preferate ale autorului. Pornind de la credința că libertatea presupune neteama de moarte, Steinhardt demonstrează că această virtute e trăsătura fundamentală a caracterului unui creștin. Monahul Nicolae nu se sfiește să mărturisească fericirea de a fi creștin, fericire care copleșește atunci când chemării lui Hristos, omul nu i se mai poate opune ( predica Lumina lumii). Apartenența la creștinism, participarea la bucuria împărăției și la Euharistia care face din creștin un hristofor - purtător de Hristos - oferă și curajul de a înfrunta cu demnitate moartea. 8 N. Steinhardt, op.cit., p 463. 9 N.Steinhardt ,op.cit., p.463. 10 Paul Claudel, Un poet privește Crucea. Traducere Anca Sârbulescu ,București, Editura Anastasia, 1994, p. 95. 11 Paul Claudel, op.cit., p.89 438 În Reflecții despre moarte, Steinhardt prezintă deosebirile dintre moartea lui Socrate și moartea lui Hristos. „ Hristos moare ca un nelegiuit și un netrebnic, Socrate ca un semizeu. Hristos Dumnezeu moare ca un om, ca ultimul dintre oameni, Socrate ca un senior și o ființă transcendentală ( ... ) și totuși Dumnezeu -Omul, atât de vizibil învins, îl biruie pe semizeul Socrate. Nobilă, curată, vajnică figură și acesta, însă nu lipsit de acea doză de teatralism imanentă firii omenești și preocupat mai degrabă a se arăta virtuos decât om.” În comparație cu moartea lui Socrate putem pune de asemenea moartea lui Ioan Botezătorul, numită de către predicator o absurditate a istoriei, pentru că subliniază „ capacitatea omenească de a ieși din 12 sine, de a depăși strâmtoarea fenomenalității, de a iubi pe altul”12. Predica Două evlavii ce nu se cuvine a fi părăsite, a Crucii și a Maicii Domnului este poate unul dintre textele cu cea mai mare încărcătură emoțională. Autorul apelează mai întâi la argumente teologice pentru a-și susține punctul de vedere, însă partea cea mai importantă este cea patetic-subiectivă. „ Hristos, fratele, prietenul, însoțitorul nostru, dar și cel ce și-a aflat sfârșitul pe lemnul blestemat, sub privirile ironice și binevoitoare ale unor dușmani neînduplecați, setoși de spectacolul zvârcolirilor bietului trup sortit morții. Cel defăimat, învins, pradă a unui obiect neînsuflețit cere-și împlinește - rece și dur - groaznica-i menire. Și Acesta e Hristos. Pe Acesta să îl trecem cu vederea?”13 Textul acestei predici este mai mult decât un comentariu teologic, deși respectă strict argumentele de acest ordin ,apelează la argumente din filozofie, psihologie, morală . „Crucea, geometric și simbolic vorbind, e semnul întretăierii celor două planuri, e unirea dintre spiritual și material, e metafora dublei noastre naturi: duhovnicească și pământeană. Ea ne rezumă, ne recapitulează, ne reprezintă grafic și cardinal, ne expune în dubla, paradoxala, perpendiculara, fundamentala noastră solemnă și derizorie situație de făptură care deopotrivă ține de lume și de cer”14. Iar omul chinuit pe cruce e pedepsit în însăși verticalitatea sa de ființă înduhovnicită. „ Ești vertical? Vertical vei muri, din pricina însăși a verticalității tale. Ești doar fixat, imobilizat, tel quel. În deplina însingurare și intensificare a însușirilor tale primordiale. Fariseii și cărturarii își pot spăla și ei mâinile: nu-ți facem nimic, te legăm de lemn și te lăsăm să mori”15. Ar fi de subliniat aici insistența imaginilor vizuale șocante la care apelează mereu predicatorul, tocmai pentru a capta atenția și pentru a trezi interesul receptorilor ( procedeul satori). În partea a doua a predicii, dedicată Maicii Domnului, întâlnim aceleași procedee. După ce apelează la argumente de teologie interconfesională ( dogma catolică a imaculatei concepții și dogma ridicării Fecioarei Maria cu trupul la cer) predicatorul o înfățișează într-o imagine duios copilărească pe cea care se roagă neîncetat pentru dreptate, pe apărătoarea cazurilor disperate „zbătându-se, cerând, implorând, intervenind, stăruind, ( . ) apărând la poarta raiului cu o chisea de argint în mână și cu mahrama pregătită pe braț ca să întâmpine pe mucenicii Fiului ei, să le ureze bun venit, să-i îmbie cu neînchipuit de bună dulceață și să le șteargă sudoarea frunții și sângele cu mahrama ei cea sfântă”16. Textul Femeia gârbovă, opune mila nesfârșită a Mântuitorului, legalismului fariseilor care sunt caracterizați cu o vervă nimicitoare. „ Lor le aparține legalismul strâmt și miop ( . ) și procedurismul literal și mărunt al arhivarului reumatic, îmbătrânit printre hârțoagele 12 N. Steinhardt, op. cit. , p.301. 13 N. Steinhardt, op. cit. , p.359. 14 N. Steinhardt, op. cit. , p.361. 15 N. Steinhardt, op. cit. , pp.362-363. 16 N. Steinhardt, op. cit. , p.367. 439 decolorate și dosarele mucegăite, cu ochelari cârpiți cu sfoară și mânecuțe zdrențuite, bun 17 numai să bombănească și să boscorodească, supărat, acru, îndârjit”17. Acestora Mântuitorul le răspunde prin „ acte de provocare”18, de voită înfruntare și sfidare ,sâmbăta în sinagogă, pentru că Hristos - strategul atacă în punctul cel mai puternic al adversarului. Fariseului i se realizează un portret neiertător, căci portretistul - predicator este un dușman înverșunat al „ micimilor, invidiei mărunte, pizmei intrate pe furiș în suflete, procedurismului, meschinăriei care se lăfăie în văzul lumii cu nerușinare de paparudă și ifose de cărturar isteț19. În opoziție cu imaginea șifonată a fariseului stă însă imaginea omului simplu ,de caracter ,care își vede păcatele și nu ezită să ceară iertare sau să ajute pe cel în nevoie .Predica Admirațiile Domnului face o listă a calităților pe care Hristos le apreciază vremelnicei și firavei ființe umane: smerenia ( sutașul roman) , prietenia și devotamentul ( însoțitorii slăbănogului din Capernaum ), inteligența și înțelepciunea ( cananeanca ), curăția inimii ( femeia care Îl unge cu mir ), recunoștința ( orbul din naștere ), altruismul ( tâlharul cel bun ), caracterul ( samarineanca ). O altă categorie de predici ,cele pe care le-am putea încadra în rândul predicilor teologico-sociale ,se referă la situația politică din România comunistă ,în care chiar dacă era propovăduit ateismul ,conducătorii erau quasi-divinizați. În legătură cu relația dintre Biserică și Stat (de exemplu în predica dedicată Sfântului proroc Ilie, regii Ahab și Izabela sunt comparați de Steinhardt cu cuplul conducător comunist), Olivier Clement20 spune că în mișcarea sa profundă, creștinismul tinde să desacralizeze puterea pentru a o sfinți prin omul care o exercită. Biserica primară, deși denunța statul divinizat, se ruga pentru autorități. Mai târziu, Biserica a considerat că împăratul este unsul lui Dumnezeu și poartă o harismă particulară. Cea mai bună relație între Biserică și stat a fost o „ simfonie” în care ierarhia bisericească nu pretindea puterea absolută iar împăratul „ sfințea” puterea, având o slujire creatoare. Împăratul și poporul se împărtășeau în Biserică și se întâlneau și la sărbătoare în piața publică. Vocile celor mulți erau ascultate de împărat prin intermediul bufonului, căruia îi era permisă rostirea oricărui adevăr. Într-un sistem politic ostil, asemenea bufonului medieval ,cu limitele de rigoare ,desigur ,apare ,în cazul clericilor ,exigența rostirii adevărului de la amvonul bisericii , chiar atunci când condițiile sociale și politice nu îngăduie libertatea de exprimare, și chiar dacă asta presupune un posibil și serios risc. Pe bufon îl proteja condiția sa marginală , pe apărătorul creștinismului îl apără „nebunia” sa pentru Hristos, condiția sa asumată. Rostită în prima duminică după Rusalii a anului 1987, în biserica Mănăstirii Rohia, predica Lepădarea de Hristos, propovăduiește mărturisirea credinței în mod public și deschis. Steinhardt face și aici referire la situația politică din România în epoca ceaușistă, expunând, nici mai mult nici mai puțin decât prima dintre cele trei soluții pentru supraviețuirea într-un sistem concentraționar, enunțate în Jurnalul fericirii. E vorba de soluția lui Soljenițîn, aceea de a te considera mort atunci când te afli într-o situație limită, în pericol de a te trăda pe tine însuți. Această trădare de sine este identificată de Steinhardt și în frica oamenilor care trăiesc într-un sistem politic ateu și se feresc să-și mărturisească deschis credința în Hristos. 17 N. Steinhardt, op. cit. , p.370. 18 N. Steinhardt, op. cit. , p.372. 19 N. Steinhardt, op. cit. , p.373. 20 Olivier Clement, Întrebări asupra omului. Tipărită cu binecuvântarea P. S. Andrei, Episcopul Alba-Iuliei. Cuvânt înainte de P. Boris Bobrinskoy. Traducere din limba franceză de Ierom. Iosif Pop și Pr. Ciprian Șpan, Alba Iulia Editura Episcopiei Ortodoxe Române Alba Iulia, 1997, p. 131. 440 Steinhardt dovedește ( mulându-se parcă perfect pe profilul predicatorului lui Kierkegaard) că virtutea curajului nu îi este deloc străină , având îndrăzneala - incredibilă dar adevărată - ca în mica biserică de la Rohia să arate cu degetul și să pună la zid apostazia, lepădarea indirectă pricinuită de frică : „ Ne lepădăm de Hristos, aderând la o doctrină ateistă, participând la adunări ateiste, dându-ne în orice fel consimțământul la o mișcare ateistă. Sau rușinându-ne și ferindu-ne să ne facem semnul sfintei cruci, rușinându-ne și ferindu-ne să nu fim văzuți intrând într-o biserică ori rostind acele cuvinte sau făcând acele gesturi care ne-ar putea descoperii drept creștini. Nu ajunge să crezi cu inima. Ni se cere o declarație publică. Nu- s puse în discuție numai oarecare cuvinte și formule, oarecare cuvinte și vorbe de clacă. Mărturisirea cu glas puternic e altceva, e cu totul altceva. E totuna cu luare de atitudine, cu adoptarea unei ținute, cu vădirea ființei noastre lăuntrice, darea noastră pe față și în vileag, arătând cine și ce suntem, de ce parte suntem, unde ne situăm, ce hram purtăm, ce căutăm pe acest pământ, ce 21 sens dăm prezenței noastre în lume, cum ne definim 21. Cel mai greu însă ne este a ne ierta pe noi înșine pentru că amintirea păcatelor se poate face într-o otrăvire lentă a conștiinței. Din acest motiv suntem nepregătiți a crede în ultima categorie a iertării: iertarea lui Dumnezeu. Predicatorul apelează la o exprimare aparent șocantă a Sfântului Isac Sirul „Nu huliți spunând că Dumnezeu e drept”, explicând apoi că dacă ni s-ar aplica o dreptate exclusiv contabilă, nimeni nu ar ieși izbăvit. Este interesantă însă prezentarea aceleiași idei în schița cuvântării: „ Dacă Dumnezeu e drept, suntem pierduți. Dar Dumnezeu nu e drept - din fericire: pe nevinovatul Iisus Îl lasă să moară pe cruce”22. Cazul vameșului Zaheu „ colaboraționistul ”23 care devenise om de încredere a puterii invadatoare, este un caz de metanoia, considerat de Steinhardt cea mai uluitoare minune a Domnului, pentru că legile naturii se supun Creatorului, însă omul este înzestrat cu gândire și conștiință liberă pe care divinul trebuie să le înfrunte. Tocmai de aceea, minunea își produce efectele mai întâi la nivelul patimii pentru bani și mai apoi asupra făpturii, săvârșind „ totala dezintegrare a omului păcătos și imediata lui metamorfozare în subiect de jertfă”24. Minunile se produc însă la tot pasul ,depinde doar de noi să le vedem ,pentru că o asemenea transformare a făpturii se poate produce oricând. Predica la Duminica a patra din Postul Mare devine prilej de exegeză nu doar a pericopei evanghelice ci și a evocării generației trăiriste prin reprezentanții ei Mircea Eliade, Eugen Ionescu și Constantin Noica, care și-au sfârșit viața împăcați cu Dumnezeu. Putem spune că și asupra acestora s-a produs o minune ,căutarea lor fiind de fapt o treptată convertire. Afirmației paradoxale „ Cred Doamne! Ajută necredinței mele”, Steinhardt îi adaugă o altă afirmație, a lui Blaise Pascal: „ Nu M-ai căuta dacă nu M-ai fi găsit”, pentru a demonstra că starea de căutare este de fapt semnul credinței. Iată că nu întâmplător regăsim acum o idee asemănătoare susținută de un celebru teolog ortodox, Olivier Clement, cel care de altfel a și prefațat ediția franceză a Jurnalului fericirii. „Trebuie să rămânem oameni ai neliniștii și ai uimirii, nu să ne amăgim cu idoli și cuvinte, trebuie să rămânem oameni care își pun întrebări și chiar cu prețul unei oarecari nebunii. De ce Bisericile n-au putut să primească pe un Nietsche, un Artaud, un Chalil Gibran 21 N. Steinhardt, op. cit. , p.197. 22 N. Steinhardt, op. cit. , p.417. 23 N. Steinhardt, op. cit. , p.378. 24 N. Steinhardt, op. cit. , p.379. 441 sau un Kazantzakis? Oare n-a venit timpul ca Biserica să ofere un loc celor care pun întrebări? 25 De fapt ,chiar călugărul Nicolae de la Mânăstirea Rohia a traversat o asemenea perioadă de căutare și neliniște ,punându-și întrebări și găsind răspunsuri acolo unde poate nu se aștepta . Dacă în Jurnalul fericirii vocea care vorbește descoperă cu uimire calea aducătoare de sens ,în Dăruind vei dobândi vocea este acum a celui care a bătătorit această cărare și îi ajută și pe ceilalți să pășească pe ea ,dar nu legați la ochi ,în spirit de turmă ,ci punând întrebări și așteptându-se deopotrivă la neliniști și la certitudini. Rostite de un om despre care ceilalți simt că este contemporan cu Hristos, predicile lui Steinhardt trezesc la viața în Hristos și scandalizează pe cei care își petrec căldicei monotona existență. În afara scrierilor despre iudaism din tinerețe, volumul Dăruind vei dobândi este singura carte de teologie a lui Steinhardt ,o carte de teologie luptătoare ,o carte practică, reprezentând sinteza întregii sale gândiri . 25 26 Concluzionând ,putem spune că Steinhardt- călugărul nu s-a arătat mai prejos de Steinhardt- scriitorul, în privința capacității de persuasiune. Literatură sau teologie ,ambele au parte de același entuziasm capabil de a convinge și de a schimba mentalități. Monahul Nicolae propovăduiește în predicile sale din Dăruind vei dobândi , nu o învățătură aridă și nefolositoare, ci un mod de viață cu totul nou , un way of life ,care aduce cu sine de fapt răspunsul la întrebarea Care este rețeta fericirii?. Cartea constituie un caz unic în teologia dar și în literatura noastră, situându-se pe linia fină care desparte predica de eseul religios și reușind să îmbine smerenia discursului de amvon cu limbajul sprințar și colorat care dă „sarea și piperul” predicilor sale . BIBLIOGRAFIE Ardeleanu, George, N.Steinhardt și paradoxurile libertății .O perspectivă monografică, București, Editura Humanitas ,2008 . Clement, Olivier, Întrebări asupra omului. Tipărită cu binecuvântarea P. S. Andrei Episcopul Alba-Iuliei. Cuvânt înainte de P. Boris Bobrinskoy. Traducere din limba franceză de Ierom. Iosif Pop și Pr. Ciprian Șpan, Alba Iulia, Editura Episcopiei Ortodoxe Române Alba Iulia, 1997. Clement, Olivier, Trei rugăciuni. Tatăl nostru. Rugăciunea Împărate ceresc. Rugăciunea Sfântului Efrem Sirul. Traducere de Ileana Grigore, Alba Iulia, Editura Reîntregirea, 2001. Cira, Călin Emilian, Convorbiri despre N. Steinhardt. Prefață de Ioan Pintea, Cluj Napoca, Editura EIKON, 2010. Claudel, Paul, Un poet privește Crucea. Traducere Anca Sârbulescu, București, Editura Anastasia, 1994 . Gordon, Vasile Introducere în omiletică, București, Editura Universității din București, 2001. Mureșan, Adrian ,Dăruind vei dobândi sau despre imposibilul care ne privește, în „Tabor”, Anul III, Nr. 4, Iulie, 2009. 25 Olivier Clement, Trei rugăciuni. Tatăl nostru. Rugăciunea Împărate ceresc. Rugăciunea Sfântului Efrem Sirul .Traducere de Ileana Grigore, Alba Iulia, Editura Reîntregirea, 2001, p.37. 26 Călin Emilian Cira, Convorbiri despre N. Steinhardt. Prefață de Ioan Pintea, Cluj Napoca, Editura EIKON, 2010, pp188-191. 442 Negoițescu, Ion, Scriitori contemporani, Ediție îngrijită de Dan Damaschin, Cluj Napoca, Editura Dacia, 1994. Steinhardt, N. (Monahul Nicolae Delarohia), Dăruind vei dobândi. Cuvinte de credință. Ediție îngrijită, note, studiu introductiv și referințe critice de Ștefan Iloaie. Repere biobibliografice de Virgil Bulat. Indici de Macarie Motogna, Mănăstirea Rohia, Iași, Editura Polirom, 2008. 443 STRUCTURI ARHETIPALE ÎN PROZA LUI ȘTEFAN BĂNULESCU Drd. Diana Anca NIȚULESCU Universitatea „Petru Maior”, Târgu-Mureș Carl Gustav Jung, fondatorul psihanalizei, a fost cel care a introdus în literatura de specialitate termenul de inconștient colectiv, care reprezintă al doilea sistem psihic uman, având un caracter obiectiv. Jung sublinează diferența dintre inconștintul colectiv și inconștientul personal, susținând faptul că inconștientul colectiv deține informații cu care individul se naște și care nu au fost niciodată prezente în conștiința acestuia, pe când inconștientul personal, deține informații care au fost la un moment dat în conștiința individului. Arhetipurile se regăsesc în inconștientul colectiv, acestea prezentându-se la nivelul conștientului printr-o paletă de simboluri, astfel simbolul fiind singurul element de legătură între inconștientul colectiv și conștiință. „Inconștientul colectiv, care nu datorează nimic experienței individului în ontogeneză, este paradigmatic, în special pentru independența genetică față de conștient.”1 Inconștientul îi este accesibil omului, doar prin intermediul reprezentărilor simbolice. „Opera lui Ștefan Bănulescu este în ansamblu construită pe principiul reiterării, al repetiției, al circulației și al prefacerii de bunuri, alcătuind un spațiu unitar textual și omogen stilistic și tematic. Un univers al istorisirii, generatoare deopotrivă de Lume și de Carte”2. Câmpia și Orașul sunt personajele principale care vor pune stăpânire pe întreg universul bănulescian. Unul dintre secretele care fac deosebită opera bănulesciană este faptul că autorul nu aduce lămuriri în legătură cu personajele sau faptele acestora. El lasă cititorul să pătrundă în lumea bizară pe care el ne-o descrie, coborându-l într-o lume primitivă, arhaică, dominată de ritual. Cuvinte-cheie: arhetip, reiterație, Câmpie, Oraș De-a lungul decenilor s-a constatat o preocupare permanentă a criticilor literari de a descoperi geneza arhetipurilor. Carl Gustav Jung își expune ideile principale în legătură cu teoria elaborată despre arhetip începând cu anul 1912 în lucrarea Simboluri ale transformării, folosind pentru termenul de arhetip pe cel de Urbild (imagine originară), preluat de la Jacob Burckhardt. Doar în anul 1919, în studiul Instinct și inconștient folosește termenul de arhetip. Arhetipul constă într-o încărcătură genetică ce există în subconștietul individului încă de la naștere, și care îi va structura întreaga ființă. Aici se îmbină armonios particularitățile psihice sau fizice dobândite prin moștenire, experiențele acumulate pe parcursul vieții și propriile interpretări pe care le dă evenimentelor petrecute de-a lungul vieții. Cel care a numit pentru prima dată conceptul de arhetip, fondatorul psihologiei analitice, Carl Gustav Jung, a reușit să demonstreze că arhetipurile sunt entitățile funcționale care alcătuiesc inconștinetul colectiv. Arhetipurile, considerate nuclee neuropsihice înnăscute, joacă un rol esențial în viața unei ființe umane, făcând-o unică, influențându-i atât psihicul cât și sufletul. Având un deosebit bagaj cultural, Jung și-a câștigat un loc bine meritat în istoria culturii prin descoperirea inconștientului colectiv și a arhetipurilor sale. Acest strat al inconștientului descoperit de Jung, de natură colectivă este un „depozitar al experiențelor 1 Vasile Dem. Zamfirescu - Filosofia inconștientului, vol. II, Editura Trei, București, 2001, p. 173 2 Monica Spiridon, Ștefan Bănulescu - monografie, antologie comentată, receptare critică, Editzra Aula, Brașov, 2000, pag. 19 o fundamentale ale speciei”3. Fiind elemente ale inconștientului colectiv, arhetipurile contituie un principiu de bază al culturii, contituind, după cum însuși Jung spunea, stratul germinal creator. Jung susține în studiul „Conceptul de inconștient colectiv” din 1936, că arhetipurile sub obiective. Spre deosebire de Freud, care a descoperit inconștientul personal, și care deține informații care au fost la un moment dat prezente în conștiința individului, inconștientul colectiv deține informații care nu au fost niciodată prezente în conștiința individului. Inconștientul colectiv deține informații cu care individul se naște și care nu pot fi influențate prin acumularea de experiențe personale; inconștientul colectiv este „suprapersonal și nu datorează nimic experienței individuale”4, având un caracter obiectiv. Caracterul obiectiv „derivă tocmai din faptul că arhetipurile care-l compun înmagazinează experiențele fundamentale ale speciei umane. Ca și universalitatea, obiectivitatea arhetipurilor este un corolar al aprioricității.”5 Astfel, inconștientul colectiv se echivalează cu spiritul, pe când inconștientul personal, ale căror elemente le acumulează individul pe parcursul vieții, are un caracter subiectiv, putând fi echivalat cu sufletul. Arhetipurile se manifestă la nivelul conștientului printr-o diversitate de mituri și simboluri, astfel simbolul este singurul element de legătură între inconștientul colectiv și conștient. Gândirea simbolică reprezintă: „vehicul al comunicării cu lumea inconștientă din noi.”6 „Doar conținuturile inconștientului colectiv, care nu au fost niciodată în conștiința individuală, se exprimă simbolic.”7 Structură fundamentală a sufletului, arhetipurile sunt foarte bine imprimate în inconștient. „Purtător al memoriei colective, simbolul a exercitat o puternică și permanentă acțiune modelatoare asupra societății și individului, fiind un reper o moral, etalon axiologic și exemplu în acțiune.”8 Simbolul, care are un conținut universal, poate avea o bază arhetipală. Simbolurile individuale se regăsesc în inconștientul personal, pe când simbolurile arhetipale, vin din conștientul colectiv cu semnificații, având „conținuturi complet necunoscute individului”.9 Arhetipurile, care au un caracter universal și general, prin exprimarea lor simbolică, pot conduce spre mituri, legende, rituri și basme. Debutul culturii umane s-a realizat prin mit și simbol, iar „prin simboluri moștenite din epoci ancestrale, omenirea și-a păstrat unitatea și continuitatea ei spirituală.”10, întemeind o lume a imaginarului. Această lume a imaginarului, a misterului, creată prin mit și simbol este o lume diferită de cea a realului, este „mai bogată și mai frumoasă decât lumea contingentului imediat”11. Membru al Societății Psihanalitice Române, Vasile Dem. Zamfirescu, în „Filosofia inconștientului” oferă o explicație diferențelor dintre semn și simbol. Simbolul, aparținând inconștientului colectiv, reprezintă o „formă de exprimare nedeterminată, plurivocă, având ca 3 Carl Gustav Jung - Opere complete. 9. Aion. Contribuții la simbolistica sinelui, Editura Trei, București, 2005, p. 7 4 Vasile Dem. Zamfirescu, op. cit., p. 153 5 Ibidem, p. 153 6 Carl Gustav Jung, op. cit., p. 9 7 Vasile Dem. Zamfirescu - Introducere în psihanaliza freudiană și postfreudiană, Ed. Trei, Buc., 2003, p. 341 8 Ivan Evseev - Dicționar de simboluri și arhetipuri culturale, Editura Amarcord, Timișoara, 1994, p. 6 9 Vasile Dem. Zamfirescu - Filosofia inconștientului, vol. I și II, Editura Trei, București, 2001, p. 196 10 Ivan Evseev, op. cit., p. 6 11 Ibidem, p. 6 445 denotat ceva necunoscut”12, pe când semnul, ca rezultat al activității conștiinței, reprezintă „formă de exprimare prescurtată, convențională și trimite la ceva cunoscut”.13 De asemenea este remarcat și faptul că simbolul are caracter plurivoc, iar semnul caracter univoc. Plurivocitatea simbolului constă în multitudinea de sensuri, dar „dintre care doar unul este arhetipal”.14 Simbolul arhetipal are ca trăsătură principală capacitatea de a aborda mereu sensuri noi ale cuvântului, are capacitatea de a fi polivalent și polisemic, adunând în componența lui sensuri opuse sau antitetice. Caracterul dual al lumii a fost demonstrat prin evidențierea unor principii opuse, care stau la baza lumii, și anume: lumină - întuneric, viață - moarte, feminin - masculin, bun - rău, cer - pământ, etc. Adept al viziunii jungiene asupra arhetipurilor, Gilbert Durand, în lucrarea sa „Structurile antropologice ale imaginarului”, referindu-se la simbol, afirmă că acesta „posedă mai mult decît un sens artificial atribuit, dar deține o putere de răsunet esențială și spontană”.15 În planul imaginarului, Gilbert Durand definește cele două regimuri ale simbolicului: regimul diurn și cel nocturn. Acest sistem de opoziții se formează în jurul noțiunilor de bine și rău, ordonând simbolurile pe o axă de la pozitiv la negativ, astfel simbolul fiind purtătorul unei palete de semnificații și interpretări. În proza lui Ștefan Bănulescu imaginile se traduc în mit prin metafore și motive fundamentale. Gilbert Durand afirma: „Vom înțelege prin mit un sistem dinamic de simboluri, de arhetipuri și de scheme, sistem dinamic, care, sub impulsul unei scheme, tinde să se realizeze ca povestire. Mitul e deja o schiță de raționalizare întrucât utilizează firul unei expuneri în care simbolurile se transformă în cuvinte și arhetipurile în idei. Mitul explicitează o schemă sau un grup de scheme. Așa cum arhetipul favoriza ideea și simbolul zămislea denumirea, putem spune că mitul favorizează doctrina religioasă, sistemul filosofic, sau, cum bine a remarcat Brehier, povestirea istorică și legendară.”16 Temele abordate în Cântece de câmpie se regăsesc în esența lor în întreaga proză bănulesciană, având o funcție de legătură între scrierile prozatorului. Considerate veritabile documente lirice, poemele prezintă unele personaje legendare, cum ar fi Costea Nebunul, Andrei Mortu sau Duda Cruda, pe care, mai apoi le regăsim în nuvelele din Iarna bărbaților sau în romanul Cartea milionarului. Pornind de la aspecte și personaje cunoscute, familiare, autorul ne adâncește într-o lume a necunoscutului, o lume a misterului, deși afirmă că nu mai are timp pentru lucrurile întâmplate o dată sau de mai multe ori. Eroii bănulescieni trăiesc în atemporalitate, într-un timp oprit. Opera bănulesciană ocupă un loc aparte în literatura română datorită caracterului ei simbolic, făcând apel la arhaic, mit și rit. Colectivitatea lumii create de Ștefan Bănulescu este o colectivitate păstrătoare de tradiții, obiceiuri folclorice și totodată posedă o mentalitate arhaică, magică. Este o lume în care fetele de măritat, în ajunul Anului Nou, așează boabe de orz pe vatră și urmăresc în ce parte sar acestea pentru a afla dincotro vin pețitorii; de Bobotează hoții, criminalii și oamenii 12 Vasile Dem. Zamfirescu, op. cit., p. 193 13 Ibidem, p. 193 14 Ibidem, p. 194 15 Gilbert Durand - Structurile antropologice ale imaginarului, Editura Univers, București, 1977, p. 36 16 Ibidem, pag. 54 446 care nu fac parte din colectivul satului, înoată după o cruce aruncată în apa înghețată a Dunării, iar cei care prind crucea sunt răsplătiți cu merinde, fiind lăsați să intre în colectivitatea satului. Unul din personajele principale ale operei lui Ștefan Bănulescu îl contituie câmpia Bărăganului, care ne poartă atât în spațiu, cât și în timp, deschizându-ne o lume care se întoarce în trecut, în arhaic, unde legile sunt nescrise și sunt cunoscute doar de cei inițiați. Este o lume care, de cele mai multe ori, se află sub teroarea războiului, cu o natură devastată de fenomenele naturii, dar care, se află sub stăpânirea mitului, a legendelor și a faptelor camuflate în real. În Dropia, din primul aliniat, ne putem da seama că acțiunea este plasată într-un spațiu miraculos, unde „roua ține până spre amiază. Când s-o face ziuă, dacă ți-e cald, intri în iarbă să te scalzi.” Fetele lui Arșunel, ființe feminine deosebite, au puteri supranaturale fiind capabile să îmblânzească păsările: „le zboară prepelițele pe la subțiori și le cântă prigoriile cu gușă roșie pe la ascuțișurile pieptului.” Alături de apă, aer, și foc, pământul reprezintă unul din elementele esențiale care compun Universul. Oul cosmogonic, printr-o răspândire largă, atât la nivel georgrafic, cât și cultural, a devenit un mit. Oul magic, „al începutului și al sfârșitului” reprezintă lumea, microcosmosul și macrocosmosul, principiu conform căruia lumea poate fi concentrată într-un univers mic. Seceta, care afectează întreaga câmpie dunăreană, adică planul terestru, pare să afecteze și elementele din planul cosmic, cum ar fi luna: „A fost secetă că și luna se înnegrise, de-i mai rămăsese într-o parte, așa, ca un bănuț de ou.”17 Timpul este afectat și el de această secetă păcătoasă, care a început de la săptămâna Floriilor până înspre toamnă, îngrămădind lunile de vară în luna septembrie: „e cald ca-n iulie, înfloresc salcâmii ca-n aprilie și se coc strugurii de toamnă”18, iar în septembrie „au roit albinele”19. În planul elementelor magice apare figura fantomatică a lui Fuierea, care pleacă în căutarea soției răpită de un „vârtej alb”20. Cărarea făcută de acesta, alergând cu calul dintr-o parte în alta, simbolizează izolarea de lume. „Macii crescuți pe trupul copacului mort evocă pasiunea care persistă și dincolo de mormânt, a lui Fuierea”21, precum și natura fabuloasă prezentă în opera bănulesciană. Corbu este un alt personaj care iese din tiparul realului, deoarece „și-a ridicat umbra de seară în picioare și s-a învelit cu ea”22, iese din tiparul normalului, fiind un gigant, asemănându-se cu Păsări-Lăți-Lungilă din basmul lui Ion Creangă, Povestea lui Harap-Alb: „Îmi întind mâna-napoi și dau de noapte în toi. Întind mâna înainte, și lovesc în soare un dinte, 23 care tocmai răsărea.”23 Un alt personaj fantastic este Vica, prezentată în nuvela Mistreții erau blânzi, și care este văzută de Vlase ca o „șerpoaică”, ca un mesager al diavolului, „piază rea, gazdă de hoți și 24 25 vrăjitoare”24, femeie „fără căpătâi, ieșită din «rândul oamenilor»”25 17 Ștefan Bănulescu - Opere I. Iarna bărbaților, Cartea milionarului, Proză eseistică, Editura Fundației Naționale pentru Știință și Artă și Univers enciclopedic, București, 2005, p. 34 18 Ibidem, p. 35 19 Ibidem, p. 35 20 Ibidem, p. 35 21 Georgeta Horodincă - Ștefan Bănulescu sau Ipotezele scrisului, Editura DU Style, București, 2002, p. 48 22 Ștefan Bănulescu, op. cit., p. 36 23 Ibidem, p. 37 24 Georgeta Horodincă, op. cit., p. 35 447 Șarpele este un simbol al forțelor naturii, un simbol ambivalent care trezește atât repulsie și teamă, cât și atracție. Așa este și Vica, care este „femeia diabolică în viziunea lui Vlase, plăsmuire mitică, înrudită cu ielele, în viziunea poetului anonim, fetișcană plină de senzualitate și naivă ca un copil supradimensionat, în viziunea naratorului.”25 26 Din cântecul Vicăi reiese faptul că acesteia i-a purtat de grijă spațiul cosmic și natura: „Vică, fată de brezoi,/ Din ce neam ești, din ce soi?/ Te-a născut mă-ta în lotcă,/ Dunărea îți 27 fuse doică,/ Albie ți-a dat - și lapte/ Din lună, țâță de noapte...”27 „Ceva din puterea neînțeleasă a fluviului care înlesnește, dar și amenință viața oamenilor (ca revărsarea la care asistăm), ceva din farmecul misterios al astrului care luminează noaptea (timpul brezoilor) s-a transmis și Vicăi. Legătura cu puterile nocturne, sordidă la «cumnatul Vlase», apare sublimată în cântec; fata este înfățișată ca o figură mitică unind în persoana ei voluptatea și primejdia, o enigmă care-l fascinează pe muritorul de rând inspirându-i o temă sacră: «Din ce neam ești, din ce soi?»”28 Vica este un personaj al contrastelor. Fizicul solid, „o talie groasă”29 și „un piept mare”30, vine în contrast cu discursul ei copilăresc. De asemenea, aspectul Vicăi este format din contraste, deși este îmbrăcată în culori vii, specifice vârstei și feminității, „basmaua galbenă, [...] o rochie de stambă înflorată [...] jerseu roșu.”31, Vica poartă și însemne bărbătești și care denotă sărăcia: „purta o haină bărbătească veche, [...] fata purta niște bocanci 32 scâlciați, fără șireturi, legați în jurul gleznei cu sfori groase de năvod.”32 În nuvela Dropia, povestea este construită în jurul călătoriei spre dropie, în jurul drumului inițiatic în căutarea lucrului ce nu poate fi atins. Personajele nuvelei sunt oameni meniți unul altuia, dar din diferite motive aceștia nu se întâlnesc la momentul potrivit, astfel trăind fiecare un sentiment de neîmplinire. Dropia nu poate fi văzută decât noaptea și este foarte greu de prins sau de vânat, fiind o „pasăre fabuloasă, ea îl sfidează pe vânător, fiindcă îi scapă mereu”33. Arhetip al senzualității, dropia simbolizează prada imposibil de capturat, dispărând misterios. În Cântece de câmpie, în poemul dedicat dropiei, aflăm că aceasta are însușiri feminine: „Șarpele cu cap de vultur,/ Cu plete galbene-n jur,/ La gât cu soarele roată,/ Cu piept și sfârcuri de fată/ Cu coroană de regină...”34 Victoria este și ea o „dropie”, un personaj fantomatic, deoarece și ea dispare, asemeni dropiei, în locul ei rămânând o bătrână, cu „părul veșted, nasul ascuțit și gura pungă. Nu mai era ea, Victoria.”35 Totodată, acest arhetip al dropiei poate simboliza lipsa de ambiție, fuga de răspundere sau imaturitatea. Printre simbolurile arhetipale abordate de Bănulescu în nuvelele sale se află și arborele, ca axis mundi, reprezentat aici prin stejar și salcâm. Stejarul, în foarte multe culturi, este arborele sacru, simbolizând măreția, forța, axa lumii, făcând legătura între cer și pământ. 25 Ibidem, p. 35 26 Ibidem, p. 39 27 Ștefan Bănulescu, op. cit., p. 14 28 Georgeta Horodincă, op. cit., p. 36 29 Ștefan Bănulescu, op. cit., p. 20 30 Ibidem, p. 20 31 Ibidem, p. 20 32 Ibidem, p. 20 33 Jean Chevalier, Alain Gheerbrant - Dicționar de simboluri, vol. I., Editura Artemis, București, 1993, p. 469 34 Ștefan Bănulescu, op. cit., p. 250 35 Ibidem, p. 48 448 Salcâmul este un simbol solar al renașterii și nemuririi, reprezentând cunoașterea lucrurilor secrete. Simbolistica salcâmului este variată, fiind prezentă atât în Cântece de câmpie, cât și în proză. În poemul Salcâmul din Bărăgan, este un simbol al morții, deoarece în ramurile lui își găsește sfârșitul Costea Nebunul: „Nu mă sui, a mai fost unul/ Pe nume Costea Nebunul./ Sus la umbră s-a urcat,/ De-o cracă s-a cățărat/ Și pe câmpul gol și spân/ S-a spânzurat de salcâm.”36. Însă în poemul Cântec de dimineață, salcâmul reprezintă casa lui Dumnezeu, simbol al „imortalității și al esenței spirituale nepieritoare.”37: „Dumnezeu stătea-n genunchi/ 38 L-am sădit și-l făcui trunchi,/ Trunchi cu umbră de salcâm/ Pentru când voi fi bătrân...”38 În nuvela Mistreții erau blânzi, ne este prezentat Condrat, care este nevoit să facă o manvră de ocolire a unui stejar doborât de furtună. În imaginea aceasta, copleșitoare, a arborelui răpus, diaconul vede încheierea unei perioade și anunțarea sfârșitului: „Uite cum își 39 pupă rădăcinile”39 Soarta omului cu cea a stejarului este asemănătoare, deoarece copacul, falnic și puternic, drept ca o lumânare, este răpus de furtună, la fel cum și el, diaconul, este victima naturii violente. Diaconul are o atitudine superioară în fața stejarului doborât, bucurându-se că acesta a fost răpus „Bine că s-a frânt, hodorogul!”40 și îl scuipă, dar „scuipatul i se întoarce în față”41, desconsiderarea întorcându-se împotriva lui. Deși era drept ca lumânarea, copacul era putred, era uscat, însă oamenii nu îl tăiau deoarece acest stejar reprezenta forța și măreția. Sub efectul naturii dezlănțuite, stejarul este culcat la pământ, iar echilibrul satului este distrus și el. Mistrețul, ca majoritatea simbolurilor are două aspecte, unul pozitiv și unul negativ. Ca imagine pozitivă reprezintă un simbol străvechi, întruchipând autoritatea spirituală, fiind asociat curajului și temerității. Ca imagine obscură, mistrețul apare sub denumirea de porc și semnifică prostia, desfrâul și brutalitatea. Mistrețul Vasile, din Mistreții erau blânzi, este un simbol al trăiniciei, al durabilității, este un supraviețuitor, deoarece în ciuda faptului că este bătrân, chior, schiop, berc el trăiește și este în fruntea convoiului de mistreți. Condrat, care până în momentul vederii mistreților nu scoate niciun cuvânt, se bucură la vedere mistrețului Vasile, spunând că „și tata te pomenea, și tot așa spunea că erai. Ești bătrân, și tot nu te lași”42, subliniind trăsătura de supraviețuitor a mistrețului. Întreaga creație a lui Ștefan Bănulescu se caracterizează prin originalitatea pe care acesta o presară în opera sa prin trimiterile la arhaic și arhetipuri, abordările mitologice și fantastice și caracterul simbolic. Această atmosferă mitică crează o lume unică, care deși este ireală. păstrează toate aparențele realității. 36 Ibidem, p. 247 37 Ivan Evseev, op. cit., p. 160 38 Ștefan Bănulescu, op. cit., p. 262 39 Ibidem, p. 6 40 Ibidem, p. 6 41 Ibidem, p. 6 42 Ibidem, p. 32 449 BIBLIOGRAFIE Bibliografia operei Ștefan Bănulescu - Opere I. Iarna bărbaților. Cartea milionarului. Proză eseistică.; II. Proză memorialistică. Publicistică. Corespomdență. Editura Fundației Naționale pentru Știință și Artă și Univers enciclopedic, București, 2005; Bibliografie critică Blanchet, Maurice - Spațiul literar, Editura Univers, București, 1980 Boia, Lucian - Pentru o istorie a imaginarului, Editura Humanitas, București, 2000; Boldea, Iulian - Scriitori români contemporani, Editura Ardealul, Colecția Sinteze, Tg. Mureș, 2002; Caillois, Roger - De la basm la povestirea științifico - fantastică, studiu introductiv la Antologia nuvelei fantastice, Editura Univers, București, 1970; Chevalier, Jean; Gheerbrant, Alain - Dicționar de simboluri, vol. I., Editura Artemis, București, 1993; Dan, S. P. - Proza fantastică românească, Editura Minerva, București, 1975; Durand, Gilbert - Structurile antropologice ale imaginarului, Editura Univers, București, 1977; Evseev, Ivan - Dicționar de simboluri și arhetipuri culturale, Editura Amarcord, Timișoara, 1994; Horodincă, Georgeta - Ștefan Bănulescu sau Ipotezele scrisului, Editura DU Style, București, 2002; Jung, Carl Gustav - Opere complete. 9. Aion. Contribuții la simbolistica sinelui, Editura Trei, București, 2005; Jung, Carl Gustav - Simboluri ale transformării, vol. I și II, Colecția Archetypos, Editura Universitas, București, 1999; Oișteanu, Andrei - Ordine și haos. Mit și magie în cultura tradițională românească, Editura Polirom, București, 2004; Spiridon, Monica - Ștefan Bănulescu - monografie, antologie comentată, receptare critică, Editzra Aula, Brașov, 2000; Zamfirescu, Vasile Dem. - Filosofia inconștientului, vol. I și II, Editura Trei, București, 2001; Zamfirescu, Vasile Dem. - Introducere în psihanaliza freudiană și postfreudiană, Ed. Trei, Buc., 2003; 450 AUTORUL ȘI OPERA ÎNRUDIREA SCRISULUI CU MOARTEA Lect.univ.drd. Lia Faur Florica Universitatea de Vest „Vasile Goldiș” Arad Ce este o operă? se întreabă Michel Foucault. Cât din ce a scris Camil Petrescu compune opera sa? Piesele de teatru, romanele, versurile, publicistica, însemnările medicale, paginile de jurnal, adaosurile? Rândurile celor care l-au cunoscut? Criticii, regizorii, scenariștii, actorii care i-au interpretat personajele pe marile ecrane? Cine este autorul, cum își asigură el eternitatea și care este rolul cititorului sunt câteva întrebări care își găsesc o formă de răspuns în lucrarea care urmează Cuvinte-cheie: operă, autor, realitate, ficțiune Manifestările psihice pot fi studiate din prisma cauzelor care le-au determinat, dar calitatea operei literare a lui Camil Petrescu rămâne un subiect incontestabil care nu poate fi explicat decât prin imprevizibilitatea inconștientului creatorului. În celebra sa conferință din 1969, Michel Foucault vorbește despre „înrudirea scrisului cu moartea” când „opera, care avusese sarcina de a aduce nemurirea, a primit acum dreptul de a ucide, de a fi ucigașa autorului ei.”1 Sunt aduse în discuție numele unor mari scriitori ca Flaubert, Kafka, Proust. În prima situație pe care o expune Foucault, scriitura se definește prin propria-i exterioritate, ea și scriitorul se atribuie reciproc. În cea de-a doua situație, cel care scrie se pierde în propria-i operă, cu alte cuvinte dispare. Tot Foucault aduce în discuție „funcția autor”, cea care face accesul la ceea ce reprezintă autorul, în afara celor două situații, adică un spațiu intermediar dintre persoana reală și ficțiune. Dacă această funcție „trăiește” în permanența scriitorului, înseamnă că se creează un spațiu intim, misterios care doar se bănuiește și care naște „enigma”. Iar sarcina dezlegării acestei „enigme” îi revine cititorului care intră, astfel, în jocul scriiturii. Prin acest pact, autorul își asigură cealaltă operă, cea care va fi mai evidentă odată cu dispariția fizică a celui care scrie, iar între el și cititor se creează o serie de interrelaționări, de care însă este conștient autorul, cu precădere. Se întâmplă însă și un alt fapt, când autorul epuizează puterea de creație și doar cititorul îl mai poate explica. Camil Petrescu, autorul care și-a pus la punct un sistem filosofic adaptat nevoilor sale este, cu siguranță, conștient de „traseele” necesare cititorului în dezlegarea codului operei sale. Presupunând că adevăratele reprezentări ale autorului sunt acelea care țin de creația sa și care îi conferă calitatea de autor, ele sunt cele care generează imaginea sa în interiorul operei, „al doilea eu”, cum ar spune Marcel Proust. Acest „al doilea eu” se construiește ca o „autoritate”. „Facerea” acestei opere nu este la îndemâna oricui, chiar dacă instrumentele par la îndemână. 1Michael Foucault, Ce este un autor ?, Studii și conferințe, Traducere de Bogdan Ghiu și Ciprian Mihali, Cuvânt înainte de Bogdan Ghiu, Postfață de Corneliu Bîlbă, Editura Idea Design & Print, Cluj, 2004, pp. 38-39 Există, în literatură, scriitori care și-au „clădit” voit acest „al doilea eu”, J.J. Rousseau, de pildă, cu ale sale Les Confessions, dar și scriitori care au afirmat în scris că nu doresc acest lucru, cum este cazul lui Lautreamont: „Je ne veux pas etre fletri de la qualification de poseur. Je ne laisserai pas des Memoires.”2 Cu personalitatea sa precipitată, Camil Petrescu este într-o febră permanentă a creației. Scrie de la piese de teatru la roman, de la eseuri la publicistică, de la jurnal la însemnări medicale. Notează mereu câte ceva, totul este important de trăit, important de știut. Descoperirea lucrurilor, însă, îl apropie pe scriitor de sfârșit, pășește ca un noctambul pe vârfuri, neatent la pericolul ce-l așteaptă. Cu fiecare operă moare câte puțin, chiar dacă procesul creației este văzut ca o Șeherezadă în prelungirea vieții scriitorului. Există scriitori care nu au conștiința morții, scriu ca și cum ar fi veșnici, dar și scriitori cu scris febril, premonitoriu, ca și cum timpul nu le-ar fi suficient pentru a-și duce planurile la bun sfârșit. Camil Petrescu este unul dintre aceștia din urmă, scrie febril, are tot felul de temeri, devine megaloman, îndepărtat de prieteni, se căsătorește târziu (52 de ani), moare devreme (63 de ani). Are o viață trepidantă, iar personajele sale masculine, de forță, mor. În cazul lui Marcel Proust, înainte să moară, scrisul lui accentuează realitatea lucrurilor și mai puțin modul în care se redă această realitate. Cititorul Caietelor descoperă un scriitor neatent la ortografie, punctuație sau sintaxă, așa cum remarcă și Irina Mavrodin, cea care l-a tradus în limba română: „Găsesc, în aceste incredibile Carnete, ca într-o magmă, ca într-o gangă, particule de materie originară, celule germinative aruncate pe hârtie de-a valma (adeseori fără punctuație, cu ortografiere greșită, cu sintaxă șchiopătând, nesigură pe sine, cu ștersături - marcate în ediția după care lucrez: Florence Callu și Antoine Companon - și adaosuri), un eu auctorial aflat în stare de urgență, de un eu auctorial gravid care trebuie să nască în curând și care se teme că un eveniment malefic (malefic în raport cu opera ce stă să se nască și din cauza căruia, dacă el s-ar produce, ea nu ar mai vedea lumina zilei, a tiparului) ar putea întrerupe cursul normal al acestei nașteri. Această temere îl face să pună pe hârtie, parcă scuipându-l, parcă vomitându-l într-o supremă criză, un text greu descifrabil, de obicei fără nici un context.”3 Traducătorul este primul, cu rol de cititor al operei, ca medicul care ajunge primul în urma decesului unui pacient și îi vede trupul stors de spasmele morții (ale scrisului, conf. Foucault!). Dar noi nu vom vorbi despre actul traducerii, cu pericolul lui „traduttore, traditore”, ci despre opera remarcabilă, sinonimă cu starea de impersonalizare prin care autorul aduce la suprafață realitatea, prin toate simțurile sale. Crezul lui Proust este preluat de Camil Petrescu și devine un deziderat, un model auctorial concret, descoperitor al unui nou univers interior care trebuie tradus și exprimat: „Să nu descriu decât ceea ce văd, ceea ce aud, ceea ce înregistrează simțurile mele, ceea ce gândesc eu. Aceasta-i singura realitate pe care o pot povesti. Dar aceasta-i realitatea conștiinței mele, conținutul meu psihologic. Din mine însumi, eu nu pot ieși. 2 Lautreamont, PoesiesI, in Oeuvres completes d'Isidore Ducasse, Le Livre de Poche, Paris, 1963, p.369 3 Marcel Proust, Carnete, Ediție întocmită și prezentată de Florence Callu și Antoine Compagnon, Traducere din limba franceză și postfață de Irina Mavrodin, Editura RAO, București, 2009, p. 358 452 Orice ș face eu nu pot descrie decât propriile mele senzații, propriile mele imagini. Eu nu pot vorbi onest decât la persoana întâi... creația este o desprindere de lucruri, o suferință, nu doar spirituală, ci și fizică.”4 Consumul nervos al creației curge în același ritm cu timpul, opera sa nu-l conduce spre o prelungire a vieții, dimpotrivă. Dacă la un capăt firele se împletesc, este pentru că la celălalt capăt, ele se destrămă. Scriitorul știe acest lucru și grăbește realizarea operei, aleargă spre final asemenea soldatului de la Maraton. În prefață la Doctrina substanței, scriitorul face mărturisiri asupra stării sale de sănătate care se degradează pe măsura operei: „Gândul dintâi a fost să amân, din pricina surmenajului, redactarea acestei lucrări, până la vârsta de 50 de ani, rămânând ca până atunci să adun fișe și materialul documentar și să-mi caut de sănătate. Când, însă, prin anul 1938, a început așa-zisul război al nervilor, mi-am dat seama că <<nu sunt vremile sub om, ci omul sub vremi>> și atunci am hotărât să încep neîntârziat această redactare, fie și sub forma unei prime versiuni, care, ulterior, să fie amplificată, dacă îmi va fi cu putință. Deși eram cu totul surmenat, mai ales de activitatea la teatru și la <<Revista Fundațiilor Regale>> și deși mobilizările, ultimatumurile și toate frământările sociale nu creează climatul necesar redactării unui sistem filosofic, am căutat, cu o voință dârză, să duc până la capăt, deși aveam uneori sentimentul că, extenuat, va trebui să așez condeiul jos. De îndată ce această întâie versiune a fost gata, am început lucrul de amplificare tradus prin cele vreo două sute de pagini de <<adaosuri>> care, dacă, într-adevăr, nu ajungeam la capătul puterilor mele fizice, trebuiau să fie continuate încă într-un spor îndelung. Dar vine o vreme când mâna slută nu mai răspunde voinței, când ceva nu mai răspunde în tine, ca o clapă căreia i s-a rupt coarda, când gândurile nu se mai adună pe firele intenției. O serie de tulburări hepatice, care m-au chinuit și la cele două romane, adaugă și ele mizeria lor omenească.”5 Opera pe care a lăsat-o în urmă, după vârsta propusă pentru a-și pune la punct filozofia, așa cum îi mărturisea profesorului său P.P. Negulescu, nu mai are forță, iar gesturile lui Camil sunt făcute într-un timp pe care nu mai știe să-l administreze. Scrie la comandă, fără esență, și îi lipsește acel „delir al voluntarismului și independenței de spirit”6, după cum remarcă Alex Ștefănescu. Nicolae Manolescu, în Istoria critică a literaturii române dedică acestor creații ultime ale lui Camil Petrescu doar jumătate de coloană și remarcă faptul că „autorul renunță la propria reformă a romanului, întorcându-se la omnisciența realismului tradițional”.7 Această întoarcere este, de fapt, o abandonare a propriei ființe, Camil Petrescu nu mai este autorul care își urmează crezul artistic care i-a produs revelația scrisului, ci un executant, un perdant în lupta dintre sine - autorul și sine - trăitorul. Își întemeiază o familie, are doi copii, are nevoie de locuință, de bani, iar valoarea operei sale reale nu este încă receptată pe măsura așteptărilor. 4 Camil Petrescu, „Noua structură și opera lui Marcel Proust”, în Teze și antiteze, Editura Minerva, București, 1971, p. 27 5 Camil Petrescu, Doctrina substanței, vol. I, Ediție îngrijită, note și indice de nume de Florica Ichim și Vasile Dem. Zamfirescu, Studiu introductiv de Vasile Dem. Zamfirescu, Editura Științifică și Enciclopedică, București, 1988, p. 53 6 Alex Ștefănescu, Istoria literaturii române contemporane 1941-2000, Editura Mașina de scris, București, 2005, p. 170 7 Nicolae Manolescu, Istoria critică a literaturii române, Editura Paralela 45, Pitești, 2008, p. 676 453 Alex Ștefănescu pune această fracționare a crezului artistic pe seama „vechilor lui o complexe de copil al nimănui”8 care corespundeau cu doctrina noii clase politice a României. Dar, Ce este o operă?, se întreabă același Michel Foucault. Ne întrebăm și noi, cât din ce a scris Camil Petrescu compune opera sa? Piesele de teatru, romanele, versurile, publicistica, însemnările medicale, paginile de jurnal, adaosurile, opera renegată de critică? Rândurile Cellei Serghi, ale lui Mihail Sebastian, ale lui Felix Aderca, Perpessicius, Tudor Vianu și alții care l-au cunoscut, i-au trăit alături stările, i-au simțit frământările, bucuriile? Rândurile criticilor care nu l-au cunoscut, nu i-au fost contemporani, cărțile unor autori care au scris, fascinați de personajele sale? Regizorii, scenariștii, actorii care i-au interpretat personajele pe marile ecrane? Oricine își amintește și povestește despre Camil Petrescu, la telefon, în tren, pe stradă, în sala de curs? Și întrebările pot continua fără a primi neaparat un răspuns Originea operei, de natură transcedentală, premerge actul propriu-zis al scrisului, dar nu se poate discuta de o separare a vieții sale, dincolo de toți factorii care au contribuit sau contribuie la prelungirea sa. Opera unui scriitor este mereu la timpul prezent, dacă intră în sfera de discuții ale unei epoci. Scriitorul a realizat cât i-a permis timpul sau starea de sănătate, dar a creat niște rețele care nu încetează să se ramifice. Asta înseamnă că actul pe care-l numim operă este compus din toate datele care se declară de către scriitor, de cunoscuți, dar și cele care apar în contemporaneitatea noastră ca noutăți, reeditări. Firește, se creează și false rețele, datorate unor conjuncturi favorabile în care geniul este congruent cu reputația, dar acestea nu rezistă în timp sau rezistă într-un mod alienat. Există scriitori mari, în viață, și atunci rețelele se ramifică în forță, prin aprecierea celorlalți, prin conjuncturi, cum spuneam, prin publicitate. Camil Petrescu sesizează această formă de construcție a rețelei personale, în cazul unor scriitori sau artiști: „Când Bernard Shaw afirmă în tinerețe, cu abilitate, contând pe colaborarea ridicolului, că, de la Shakespeare, Anglia n-a mai avut un scriitor ca el, când Charlie Chaplin, înainte de oricare dintre filmele lui mari, afirma că de la Moliere omenirea n-a mai cunoscut un asemenea geniu al comicului, presa și opinia mondială protestau iritate, amuzate, denunțând ridicolul, dar suferind, acuzând, înregistrând impresia, în sens de imprimare. S-ar zice că operele mari nasc dintr-o vanitate excesivă.”9 În cazul lui Bernard Shaw, rețelele au fost reale, iar publicitatea nu a făcut decât să evidențieze acest lucru. Opera s-a construit și în acest mod vanitos, cum spune Camil Petrescu, dar rezistentă în timp. La fel este cazul lui Charlie Chaplin. Viața sa trepidantă a dat naștere la cărți, filme și dispute. Nici viața lui Camil Petrescu nu a fost una calmă, creația în sine nu e calmă, iar vanitatea nu i-a lipsit. În timpul vieții, el a jucat un rol care se contrazice adesea cu realitatea, chiar dacă făcut-o involuntar, a stârnit invidii, „surâsuri enervate și indignate”, dorințe și admirație. Nu credea în ele, dar spera într-o glorie după moarte, ceea ce s-a și întâmplat. Își manifesta adesea nemulțumirea în legătură cu lipsa de respect a semenilor pentru opera sa și față de cei care nu înțeleg adevărata literatură: „Sufăr astăzi, când de 20 de ani mă socot prețuit cu șiretenie la jumătate. Că nu sunt ceea ce spunea Vinea, o <<personalitate culturală>>, situație foarte productivă pentru unii. 8 Alex Ștefănescu, Idem, op. cit., p. 170 9 Camil Petrescu, Note zilnice, Ediție îngrijită de Florica Ichim, op. cit., pp. 60-61 454 [...] S-ar părea că mai e o categorie a celor care n-au cunoscut gloria în viață, dar îi urmează din plin după moarte.. .Dar mai toate numele citabile au fost socotite drept genii încă în viață și mai toți au cultivat asta, cu o mare voință și abilitate, siguri fiind că scadența favorabilă va veni într-o zi. Posteritatea a lărgit numai, până la marginea ei, ceea ce exista într-un prim cerc. Cumințenia lui Proust care ține, cu orice preț, înainte de moarte, să-și declanșeze gloria apare îndreptățită. Este nesfârșit probabil că partea cea mai de seamă a capitalului cultural a fost, însă, creată de oameni care n-au știut să-și configureze și existența respectivă și au rămas 10 anonimi.” Camil Petrescu emite o teză proprie în ce privește nașterea unei opere. Ne întrebăm, oare opera lui Proust ar fi rămas necunoscută dacă nu-și crea rețelele încă în timpul vieții? Probabil că, neglijența pentru amănunte a creatorului ar prelungi timpul de receptare a operei, dar nu ar suprima-o cu totul, dacă ea este reală. Există și situații când autorul devine interesant pentru masa de cititori, ceea ce conduce la o mai bună receptare a acesteia. În cazul lui Camil Petrescu, polemica i-a susținut tonusul creativ, l-a îndârjit în scris și i-a accentuat spiritul critic. El a devenit observabil în peisajul ființelor, chiar dacă pretindea că tânjește la anonimat: „Firește, nu e vorba de orgoliul intim, fiindcă aici îmi închipui că nu mă întrece nimeni, dar eu sunt social strivit, dorința mea de anonimat e atât de mare ca dorința unora după neant. Un anonimat, însă de om imens bogat.”10 11 Ar fi vrut să fie un anonim, o somitate, de fapt, care e lăsată în pace datorită unui imens respect. Pare o contradicție dorința sa de a fi prețuit, dar în același timp de a nu fi luat în discuție. El, omul care știe că orice lucru are importanță, cu atât mai mult viața și întâmplările lui, pe care ar vrea să le gestioneze în intimitate. Dar posteritatea nu e intimă, ea dezgroapă morții, are caracter de cioclu. Astfel că toate amănuntele au importanță, ele construiesc ființa de după moarte a autorului. În felul acesta, el respiră prin seva rețelei și se reconstruiește din neant, iar amănuntele participă din plin. În paginile sale, în care vorbește despre Camil Petrescu, Tudor Vianu construiește o prelungire a gândului celui dispărut, pornind de la replica iritată a acestuia când se minimaliza importanța lucrurilor prin superficiala expresie „aceasta n-are nici o importanță” și spune: „Toate lucrurile, toate întâmplările, toate cuvintele noastre apar în țesătura imensă a realității și se leagă, uneori, prin fire nevăzute de lucrurile, de întâmplările, de cuvintele cele 12 mai îndepărtate și mai deosebite.”12 Astfel, dacă după o perioadă îndelungată de la scrierea unui roman, încă se mai vorbește despre personajele sale sau despre tema sa, înseamnă că rețelele încă se ramifică și adună informații pe care le transportă în viitor. Probabil că, dacă ar fi doar informații lipsite de amănunte, rețelele nu ar fi atât de evidente. De aceea, opera include toate amănuntele care au compus viața creatorului, dar amestecate cu bucăți de trăire brută. Raluca Dună realizează în cartea sa, Reprezentări auctoriale în literatură și pictură. Din Antichitate până în Renaștere, o asociere între modul în care se reprezintă în scris sau în artă: „.îi recunoaștem autoportretului literar dreptul la existență, adăugând că acesta se folosește de mijloacele picturii [.] după cum în anumite autoportrete din pictură identificăm 10 Camil Petrescu, Note zilnice, op. cit., pp. 61-62 11 Idem, p. 61 12 Tudor Vianu, „Despărțirea de Camil”, în Scriitori români, vol. III, Ediție îngrijită de Cornelia Botez, Antologie de Pompiliu Marcea, Editura Minerva, București, 1971, p. 316 455 modalități narative și spunem că „citim” astfel de tablouri ca pe <<istorii>> ale vieții 13 pictorului, nu doar ca pe niște <<imagini>>.”13 Extrapolând, în realizarea autoportretului din pictură, între artist și pânză se interpune oglinda care este altceva decât chipul real și altceva decât pictura ce se va naște. În cazul operei literare, autorul privește în oglindă pentru a vedea realitatea scrisului său, dar, atunci când privește această realitate, oare nu se surprinde și pe sine, printre personaje, ca în celebrul tablou al lui Jan Van Eyck14? Oglinda are rol de graniță între realitate și ficțiune, dar autorul real va fi cel care vede realitatea, cel care o redă sau cel care se oglindește în realitate, voit sau nu? Cum este îmbrăcat în acea zi, care este starea lui, cine îl însoțește? Aceste amănunte transpar în spatele tuturor artificiilor auctoriale și „enigma” despre care vorbea Foucault poate fi dezlegată doar prin cititor. În Camil Petrescu în oglinzi paralele, Liviu Călin vorbește despre „oglinda observației convergente” pe care autorul o rotește în jurul personajelor sale, iar referindu-se la Patul lui Procust, el sesizează măiestria prin care se realizează arta portretului: „din modul cum sunt proiectate în tonuri de umbră și lumină, gesturi, aspecte esențiale ale mediului”15 Cum și-a asigurat Camil Petrescu reflexia în timp? Ca să înțelegem acest lucru, ne oprim la cele două modalități de creație despre care vorbește Jung16, „modalitatea psihologică” și „modalitatea vizionară”. Cea dintâi se referă la tot ce intră în sfera conștiinței umane din cotidian, trăirile, emoțiile, iar cea de-a doua funcție are rolul să preia din cotidian aceste emoții, folosindu-se de sufletul artistului, și să le dea expresia trăirii sale pentru ca, în final, să ajungă la cititor. Acest proces nu e atât de simplu precum pare, în etapa de „trăire”, autorul se adâncește în „apele oglinzii” văzându-se pe sine din față, din spate, din profil, de sus, de jos, oglinda înrobindu-l în luciul ei ubicuu. Constrângerea permanentă a unui spațiu care îl vrea înrobit și poate și deforma lucrurile, îi dă stările febrile și privirile halucinate. Autorul nu-și mai aparține sieși, spațiul care trebuia să-l ajute să se descopere, îl strânge și el știe că nu va rezista mult în această strânsoare. Scrie tot ce vede în față, dar și în spate, în stânga, dar și în dreapta, tot ce simte, din afară, dar și din interior. Halucinat, reușește să scape, dar forțele sale sunt minime, ceea ce va urma nu va mai semăna cu ceea ce a trăit în interiorul oglinzii. Imaginea oglinziise regăsește în nuvela neterminată Contesa bolnavă, scrisă în perioada popasului la Timișoara: „Aș fi vrut să întreb, dar era cu neputință să pot formula nemaipomenita întrebare... Nu vedeam cum aș fi început, nici măcar ce aluzii mi-aș fi putut [îngădui]. Un an întreg de bucurie egală se răsturnase ca o stradă într-o oglindă întoarsă. Imaginea prietenului meu se 17 ridica în mine ca o fantomă, prin trapa unei scene.”17 „Răsturnarea” într-o oglindă întoarsă înseamnă luciditatea fiecărui amănunt, iar imaginea prietenului - o metamorfoză a autorului. Când urmărește explozia unei mărturisiri, dirijarea unui comportament spre ceva anume, autorul declară: „oglinda era din nou 13 Raluca Dună. Eu, Autorul - Reprezentări auctoriale în literatură și pictură. Din Antichitate până în Renaștere. Editura Tracus Arte, București, 2010, p. 17 14 Portretul Soților Arnolfinii 15 Liviu Călin, Camil Petrescu în oglinzi paralele, Editura Eminescu, București, 1976, p. 103 16 C.G.Jung, „Opera”, în Opere complete, Despre fenomenul spiritului în artă și știință, Vol. 15, Traducere din germană de Gabriela Danțiș, Editura TREI, București, 2003 17 S. Dima (coord.), Camil Petrescu - Trei primăveri, Editura Facla,București, 1975, p. 159 456 răsturnată.” El își lansează reflexia, după care așteaptă rezultatul: „De acum cortina s-a ridicat 18 peste sufletul ei. Eu sunt spectatorul liniștit din sală, ea e actorul chinuit de rol.”18 Procesul scrierii operei proprii a început, probabil, în mintea micului Camil, încă de pe băncile școlii. La sfârșitul facultății, știa foarte bine care îi va fi traseul în viață, traseu urmat, cu aproape, devotament. Ceea ce s-a întâmplat după anul 1940, a fost, plastic vorbind, perioada de după oglindă. Despre rolul cititorului s-a discutat mult de-a lungul vremii. După ce ia naștere literatura, este nevoie de un cititor. Doar fără el, actul scrisului s-ar transforma într-o chestiune intimă. Desigur, Camil Petrescu era la curent cu polemicile vremii pe marginea acestei abordări, cu intervențiile lui Anatole France în cronicile ziarelor și revistelor franțuzești sau cu negarea lecturii pe care o făcea sistematic Stephane Mallarme.19 A fost la curent cu textul lui Marcel Proust din prefața traducerii sale Sesame et les Lys și cu alte considerații ale sale pe marginea lecturii. Pentru Proust, lectura era empatică, cu proiecții în celălalt, unde cititorul aplică cele citite la situația personală. Autorul are grijă ca cititorului să-i rămână partea lui de creație, să devină independent, și de a se înțelege pe sine prin opera la care are acces. Întregul proces de realizare a unor rețele vizează cititorul, fie el critic specializat sau doar simplu lector. Wolfang Iser analizează procesul lecturii și arată că adevăratul text se naște în timpul acestui proces, între cei doi poli, cel artistic și cel estetic: „Ținând cont de această polaritate, este clar că opera însăși nu poate fi identică nici cu textul, nici cu concretizarea, ci trebuie să se situeze undeva între cele două. Ea trebuie inevitabil să aibă un caracter virtual, deoarece ea nu se poate reduce nici la realitatea textului nici la subiectivitatea cititorului, și tocmai din această virtualitate își derivă ea dinamismul. Pe măsură ce cititorul trece prin diverse puncte de vedere oferite de text, și pune în relație diferitele sale viziuni și sheme, el pune opera în mișcare, și se pune de asemenea pe sine în mișcare.”20 Textul literar, așadar, e caracterizat de o lipsă de desăvârșire, care, se va produce doar în momentul lecturii. Ceea ce se va încadra în opera propriu-zisă se compune dintr-un cod al textului, cu blancuri, însemne, cu ajutorul cărora cititorul trebuie să „construiască” opera. De aici se naște sintagma de cititor implicit, care ar avea rolul de înlocuitor în lipsa autorului implicit. Astfel, moartea autorului nu se mai petrece pentru că el și-a asigurat continuitatea. Cititorul implicit nu se confundă cu cititorul real, ci el doar îi propune acestuia un punct de vedere în privința coagulării textului. Cititorul real se intersectează cu mesajele cititorului implicit pentru a-l ajuta în descoperirea noii realități. Rezolvarea „enigmei”, a „întâmplării din oglindă”, constă în memoria cititorului real și capacitatea acestuia de a cuprinde cât mai multe imagini din „mers”. El întrezărește uneori ceva din acel univers psihic al autorului și are presentimentul vag al descoperitorului, dar are nevoie de un bagaj ajutător. Aceste imagini sunt furnizate de text, uneori, însă ele constituie adevărate capcane pentru cine nu e „inițiat”. Pe măsura înaintării în text, opera se deschide, cu condiția respectării normelor impuse de cititorul implicit. Aplicându-și „bagajul”, în care și critica ocupă o parte, cititorul real va reuși să construiască noua operă. 18 Idem, p. 163 19 Stephane Mallarme, Oeuvres completes, Ed. Gallimard-Pleiade, Paris, 1945 20 Wolfang Iser, L'Acte de lecture. Theorie de l'effet esthetique,Mardaga,Bruxelles, 1985, p. 21 457 Autorul va rămâne, astfel, în viață, nuanțând puțin, sub forma unui fin dictator, care și-a aranjat rețelele în așa fel încât toți cei implicați în actul operei să-și facă bine treaba. I se poate reproșa autorului acest lucru pentru că cititorul nu are rol deplin, ci e confecționat, artificial, dar dacă se consideră că percepția sa este efectul afectivității, atunci șansa de a marca vizibil opera, este îndreptățită. Este singurul mod prin care el își poate asigura înțelegerea și aderarea în rândul cititorului dintr-o altă epocă, diferită de a sa. Bibliografie Călin, Liviu. Camil Petrescu în oglinzi paralele. Ed. Eminescu, București, 1976. Dima S. (coord.), Camil Petrescu - Trei primăveri. Ed.Facla, București, 1975. Dună Raluca. Eu, Autorul - Reprezentări auctoriale în literatură și pictură. Din Antichitate până în Renaștere. Editura Tracus Arte, București, 2010. Foucault, Michael. Ce este un autor ?, Studii și conferințe, Traducere de Bogdan Ghiu și Ciprian Mihali, Cuvânt înainte de Bogdan Ghiu, Postfață de Corneliu Bîlbă, Editura Idea Design & Print, Cluj, 2004. Iser, Wolfang. L 'Acte de lecture. Theorie de l'effet esthetique,Mardaga, Bruxelles, 1985. Jung C.G., Opere complete, Despre fenomenul spiritului în artă și știință. Vol. 15, Traducere din germană de Gabriela Danțiș, Editura TREI, București, 2003. Lautreamont. Oeuvres completes d'Isidore Ducasse. Le Livre de Poche, Paris, 1963. Mallarme Stephane. Oeuvres completes. Ed. Gallimard-Pleiade, Paris, 1945. Manolescu, Nicolae. Istoria critică a literaturii române, Editura Paralela 45, Pitești, 2008. Petrescu Camil. Doctrina substanței, vol. I, Ediție îngrijită, note și indice de nume de Florica Ichim și V. Dem. Zamfirescu, Editura Științifică și Enciclopedică, București, 1988. Petrescu, Camil. Note zilnice. Ediție îngrijită de Florica Ichim, Editura Gramar, București, 2003. Proust, Marcel. Carnete. Ediție întocmită și prezentată de Florence Callu și Antoine Compagnon, Traducere din limba franceză și postfață de Irina Mavrodin, Editura RAO, București, 2009. Ștefănescu, Alex. Istoria literaturii române contemporane 1941-2000. Editura Mașina de scris, București, 2005. Vianu, Tudor. Scriitori români. vol. III, Ediție îngrijită de Cornelia Botez, Antologie de Pompiliu Marcea, Editura Minerva, București, 1971. 458 „REZISTENȚA PRIN CULTURĂ”. CERCUL LITERAR DE LA SIBIU Drd. Florina Daniela MOLDOVAN LIRCĂ Universitatea „Petru Maior”, Târgu-Mureș “Rezistența prin cultură”, o sintagmă curentă și controversată, din ce în ce mai folosită, a fost un fenomen prin care scriitorii români au reacționat și s-au opus ideologiei totalitare, abordând o atitudine de disidență diferită. Având de-a face cu un concept general și dificil, care îmbracă forme multiple, ca și o terminologie diversă, lucrarea își propune să prezinte cazul particular al Cercului literar de la Sibiu., dezvoltarea ulterioară a membrilor săi și actele lor de disidență. Confruntați cu o ideologie despotică, cu un regim opresiv, contribuția membrilor Cercului la promovarea și menținerea integrității literare, culturale, morale și spirituale în epoca comunistă este semnificativă, validă și valoroasă pentru literature și cultura noastră. Cuvinte-cheie : Cercul Literar de la Sibiu, rezistența prin cultură, disidenta diferita O sintagmă controversată, actuală și intrigantă, „rezistența prin cultură” este un subiect ofertant de dezbatere, de dispută, dar mai ales de polemizare. Lansat în dezbatere aprinsă în 1990, a cunoscut repede o promovare fulminantă. Pentru unii reprezintă un indiciu indiscutabil al cameleonismului unor oameni de cultură postbelici, complici ai ideologiei totalitare, care nu doar că nu au făcut nimic împotriva acesteia, ci chiar au „colaborat” cu ea și au întreținut-o. Sub presiunea sufocantă a unui regim dogmatic, insensibil la valoarea adevărată, scriitorii, literații, oamenii de cultură și-au valorificat diferit oportunitatea de a-și apăra propriile principii și idealuri de intelectuali, în funcție de fondul afectiv și temperamental propriu sau după cum și-au înțeles apartenența și contribuția la prezent și viitor, cu cât mai puține concesii posibil. Istoria încearcă post factum să clarifice și să fixeze aceste atitudini în conștiința posterității, dintr-o nevoie de înțelegere a trecutului din care facem parte. Cunoscând fețele poliedrice ale fenomenului în cauză, demersul nostru reține câteva conotații ale termenului, unele convergente cu prezenta abordare, altele reliefând și mai mult terenul sensibil al discuției. Ne propunem să prezentăm un caz particular, cel al Cercului literar de la Sibiu, cu o evoluție la limita dintre „rezistență” și „disidență”, dorind să subliniem prin aceasta că generalizarea poate atenua din suferință, dar nu o poate înlătura; în plus, din perspectiva viziunii proprii asupra discuției, încercăm o sensibilă disociere „rezistență” și disidență. Intenția este să punem problema în perspectivele ei largi, să privim și să analizăm întregul tablou, nu să emitem judecăți de valoare pe fondul selectării doar a unor momente ale supraviețuirii elitelor în timpul absurdităților comuniste. Timpul a confirmat rezistența prin cultură a cerchiștilor, dar, uneori, faptele acestora par a fi disidente. Însă e important, pentru valoarea actului lor, a sesiza, de asemenea, conștiința și intenționalitatea faptelor lor, condițiile sociale și politice în care au „rezistat”, perspectiva din care și-au înțeles ei datoria civică. Terminologia a cunoscut din 1990 încoace o dinamică vizibilă, primind nenumărate nuanțe, în prezent putând fi vorba totuși de o oarecare stabilitate, cu „mici variațiuni pe aceeași temă”. Astfel, sintagma încetățenită actualmente este cea de „rezistență prin cultură”, uneori cunoscând și declinări: „rezistenții prin cultură”1 sau „rezistență la mitocănia totalitară”2. De aceea, opiniile3 au primit flexibilitate și varietate chiar în interiorul perspectivei aceluiași autor (este cazul lui Andrei Pleșu și nu numai), apărând note particulare. De puțin timp, conferințele Ateneului Român, desfășurate în două reprize4, i-au provocat la dialog pe Herta Muller - Gabriel Liiceanu / Adam Michnik - Andrei Pleșu. Cei doi invitați (unul exilat român, celălalt disident polonez) au vorbit despre „rezistența prin cultură” din perspective diferite, chiar opuse. De aceea, i-am considerat ca nume de referință, în fruntea celor două tabere la care au aderat voluntar sau involuntar și alți oameni de opinie de-a lungul timpului; în tabăra celor suspicioși și mefienți, în frunte cu Herta Muller, se încadrează Adrian Marino5, opinentul din 2001, Andrei Pleșu, cel din prima pledoarie împotriva acestei forme de subzistență; Mircea Martin, de asemenea, cataloghează acest act ca unul caracterizat de echivocitate, indirect, ambiguu, întrucât e pentru cel implicat, oricând, o portiță de scăpare atât în fața celor care i-ar cere socoteală legat de poziția sa apolitică, cât și în fața celor care i-ar contesta refuzul de a accepta noua cultură oficială6; Laszlo Alexandru, într-un articol recent, descoperă cinci paradoxuri ale „rezistenței prin cultură”7, iar Bogdan o . . Crețu8 îi consideră complici cu puterea pe toți „rezistenții”, cu mici excepții, a „nebunilor frumoși”, solidari cu Paul Goma, cap de listă fiind cerchistul Ion Negoițescu. De cealaltă parte a baricadei, academicianul Dan Berindei, Ioana Em. Petrescu, Dumitru Țepeneag, Daniel Cristea - Enache sau Ion Simuț9, spre exemplu, mai toleranți or, poate, pragmatici, susțin cu încredere validitatea acestei forme de moralitate și de reacție, în frunte cu Adam Michnik, direct implicat în disidența în fața elucubrațiilor totalitare, trecut prin focul răzvrătirii. 1 Mircea Vasilescu, în Dilema veche, online (20 martie 2011), nr. 369, 10 - 16 martie 2011, consideră că „rezistent” a fost și publicul care a avut curajul să citească pe ascuns și în condiții riscante, în loc să adere la programul oficial impus. 2 Acest titlu este conferit dialogului de la Ateneul Român dintre Adam Michnik - Andrei Pleșu, 2011din 14 februarie 2011. preluat de revista Dilema veche, format online (20 martie 2011), nr. 369, 10 - 16 martie 2011. 3 Adrian Marino, în 1990, vorbește de „rezistență intelectuală”, nuanțând mai apoi (1991) în „rezistență și cultură”, cu o particularizare, datând tot de atunci, de „rezistență literară”, cu varianta „rezistent literar”, acceptând formula de „rezistență culturală”, considerată mai cuprinzătoare, în 1995. Sanda Cordoș, vorbește, în schimb, despre o „rezistență în literatură”. Dar ar exista și un fenomen de „rezistență la literatură”. 4 Prima s-a desfășurat în 27 septembrie 2010, iar a doua în 24 februarie 2011. 5 Adrian Marino în dialog cu Sorin Antohi, Al treilea discurs. Cultură, ideologie și politică în România, Polirom, 2001. Primul exclude posibilitatea unei „rezistențe prin cultură”, pe care o înțelege ca o formă de sfidare, de situare în opoziție deschisă; în plus, promovarea unei culturi paralele față de cea oficială poate fi suspectată, în opinia lui, de defetism, de ambiguitate și chiar de colaboraționism, dar observă că și perioada în sine a lansat duplicitatea. P 20. În vol. Politică și cultură. Pentru o nouă cultură română, Iași, Polirom, 1996, cuprinde toate articolele despre „rezistență”, scrise din 1990 până în 1995, în care e mult mai tolerant cu acest fenomen. 6 Mircea Martin, „Rezistența prin cultură”, în Revista 22, an XII (598), nr 33, 14-20 aug 2001, p. 11-13. Consideră „rezistența prin cultură” doar un colac de salvare pentru autorul ei, din oricare parte ar veni inundația: „libertatea pe care și-o ia presupune curajul provocator, dar și abilitatea de a-l retracta le nevoie, de a se replia înlăuntrul teritoriului artistic, negând implicațiile sociale sau politice ale operei” p 13. Tot el e de părere că fenomenul „rezistenței” este acceptat numai de scriitorii care l-au practicat (sesizând aici o urmă de acuzare). 7 Laszlo Alexandru, Rezistența prin cultură - cinci paradoxuri” în Obiectiv cultural, nr. 1 / decembrie 2010, p. 67. 8 Bogdan Crețu, „Rezistența prin cultură”, Ziarul de Iași, 26 septembrie 2006. 9 Ion Simuț, în România literară, nr. 33, 2008, definește „rezistența intelectuală” ca o formă de demnitate și exemplaritate morală, a cărei minimă contribuție e aceea că „a fortificat o alternativă ideologică necomunistă, dacă nu explicit anticomunistă”. Nemulțumit de cei care îmbracă haina de procurori și atacă vehement, evidențiind mai ales lipsurile intelectualilor, se întreabă retoric: De ce n-am căuta, stimulator, nevinovați, rezistenți, opozanți și intelectuali morali, care să ne oblige la o competiție cu altă miză, radical schimbată? 460 Imposibil de abordat dihotomic, sintagma le-a impus unora multe clarificări și precizări. Andrei Pleșu10 a promovat inițial, cu intransigență, ideea că o meserie ca oricare alta, inclusiv cea de scriitor, poate fi realizată cu conștiința împăcată, onorabil, dar asta nu înseamnă că e automat un act de eroism sau că i-ai rezistat regimului. De curând, însă, a adăugat o „dimensiune ofensivă” profesiei în discuție, care presupune risc și împotrivire, responsabilitate și verticalitate morală, în condițiile în care până și un gest banal de eleganță, o formă de umor, folosirea corectă a limbii pot fi tot atâtea forme de rezistență11. Virgil Ierunca12, în schimb, nu neagă această poziție a oamenilor de cultură, însă nici nu mizează pe ea; părerea sa e că rolul intelectualului în cetate și răspunderea care îi revine sunt mai mari de atât. Interesant este că „rezistența prin cultură” este luată în discuție și abordată în aceleași contexte și cu aceeași miză, în care se vorbește despre disidență, opoziție, samizdat, literatură de exil13. În opinia noastră, aici se impun câteva note de culoare și nuanță, a căror reliefare va divide discuția în două direcții: cea a „rezistenței” și cea a atitudinii de disidență, samizdat ori exil. Potrivit semnificației terminologice, rezistența presupune (nu spunem nicio noutate) a te considera, ca grup ori ca individ, o entitate distinctă față de restul lucrurilor, a te împotrivi, a te apăra, a înfrunta, a nu te lăsa convins, este capacitatea fiecăruia de a persista și a dura nemodificat în structurile profunde la efectul unor influențe și sub acțiunea unor factori externi perturbatori (ca cei totalitari). Gruparea cerchistă a avut un program bine definit, cu un profil intern unitar și omogen, încât să fie considerată o formă de rezistență, deliberată sau imanentă, la o tendință conjuncturală diferită de a lor, la un context intențional contrastant față de concepțiile ce trasează existența grupului. Structura de idei și principială internă a grupului a rămas în esență aceeași, până la căderea comunismului. Pe de altă parte, ce înseamnă a fi în situația disidenței, a samizdatului sau a exilului? Această ipostază, care nu le include automat pe toate cele trei atitudini, implică, după părerea noastră, mai mult decât „rezistența” sau chiar derivă din „rezistență”. De aceea, „rezistența” este o formă silențioasă de continuitate în aceleași structuri inițiale, subversivă, de perseverență etică, care implică o atitudine defensivă, pe când disidența reprezintă acea atitudine de ruptură, de răzvrătire și automat are ca urmare poziția ofensivă și deschisă, dar care implică și o dorință de schimbare. Altfel spus, „rezistența” e o luptă de supraviețuire, pe când disidența e un război de cucerire. Continuând ipoteza noastră, exilul (atât cel forțat cât și cel voluntar) și samizdatul sunt forme derivate sau efecte ale disidenței, pe când o formă de „rezistență” poate fi considerată literatura de sertar, care implică și ea risc, dar numai în condițiile în care ești descoperit. 10Andrei Pleșu, „Rezistența prin cultură”, în Dilema veche, nr. 348, 14 octombrie - 20 octombrie 2010. 11 Ibidem: „Da, am rezistat prin samizdatul prieteniei, al celor șapte ani de-acasă, al comeseniei și convivialității. Am făcut rost de cărți pe sub mînă, am gîndit ce nu era voie, am publicat ce nu era conform, am făcut haz de necaz...”. În dialogul cu Adam Michnik de la Ateneul Român își completează poziția sa de partea „rezistenței”: „dacă meseria ta e să scrii și să gîndești, iar contextul vrea să-ți impună un anumit fel de a scrie și de a gîndi, iar tu nu consimți la acest mod de a scrie și de a gîndi, se cheamă că reziști prin cultură. Și am rezistat prin cultură, cum am rezistat și prin umor..” 12 Virgil Ierunca, intervievat de Libuse Valentova, dialog publicat în România literară, nr. 41, 2006, consideră literatura scrisă în țară, în timpul regimului comunist, superioară celei din exil. 13 Mihaela Azoiței, în Totalitarism și rezistență în România comunistă. Cazul Goma, București, Paideia, 2002, distinge între disidență, opoziție și rezistență; „disident e o persoană care se distanțează de regim și, câteodată, și de populație”; opozantul luptă deschis, nu din interior, împotriva sistemului; rezistența e „o luptă împotriva sistemului, atât din interiorul său cât și din exteriorul său”, conținând cele două forme ale sale: disidența și opoziția. 461 Este disidența o contribuție mai veridică decât „rezistența”? Poate pentru că încearcă să schimbe ceva. Dar această poziționare implică acte de curaj și eroism. Or, după cum observă și alți preopinenți, nu se poate să incriminăm întreg „poporul” de intelectuali că nu au fost eroi14. Eroismul se simte, nu se impune; e instinctual, nu e programat; e un act liber, nu constrâns. De aceea, avem tot dreptul să constatăm lipsa lui, dar nu să o incriminăm15. A judeca și a acuza presupune să ai prejudecăți, iar prejudecata constrânge. Libertatea pe care și-au ales-o elitele de atunci, fie ea eroică sau doar de rezistență, e un act de voință, opus imperativului ideologic trebuie, și asta nu e de neglijat. Tzvetan Todorov pune în discuție aceeași idee de libertate și de voință pe care le presupune eroismul, distingând între „a pleca fruntea” și a căuta o soluție extravagantă în raport cu direcția majoritară16. Dar intelectualii români și-au dat seama cu adevărat abia după 1990 că a te opune regimului și chiar a încerca să-l răstorni nu ar fi fost chiar imposibil (să nu uităm că „mitul situației ireversibile” apăsa deasupra capului lor ca sabia lui Damocles), de aceea, singurul act eroic pe care l-au întrevăzut unii posibil a fost acela de a se folosi de glasul literaturii ca să-și proclame adevărul. Anul 1940 aduce forfotă și bulversare în peisajul clujean, unde viitorii cerchiști studiază la Universitatea ”Regele Ferdinand I”. Condițiile politice determinate de Dictatul de la Viena impun studenților și profesorilor ”exilul” forțat în Sibiu, pentru că Ardealul de Nord a fost cedat Ungariei. Studenți studioși, preocupați constant de perfecționare, gustând din deliciul filosofiei, practicanți ai scrisului, majoritatea sunt cunoscuți deja prin prezența 17 constantă în ziarele și revistele vremii17. Debutul pe scena literară (considerat de ei ulterior ca o primă formă de protest) se declanșează odată cu realizarea Manifestului, sub formă de scrisoare, care a apărut în ziarul „Viața”, la 13 mai 1943, cu titlul Ardealul estetic. O scrisoare către d. E. lovinescu a 18 Cercului literar de la Sibiu18, moment în care se cristalizează și conștiința de sine a grupului. Cu un program ce se revendica de la preeminența esteticului în literatură, perceput în prima fază numai prin prisma afilierii la modernismul lui Eugen Lovinescu, Manifestul a stârnit numeroase controverse, acuzații, ostilități și insinuări. Au fost denumiți ironic „esteții / isteții din Ardeal”19 „Comuniștii de la Sibiu”, partizani ai ”Comunismului estetic”20 (confuzia s-a datorat, probabil, simpatiei anterioare față de comunism a unora dintre semnatari, a adeziunii lui Ion Negoițescu la mișcarea legionarilor din 1940 și a participării la rebeliune); presa „naționalistă” i-a acuzat de sfidare, de erezie față de trecutul spiritual național, trădători și 14 Adrian Marino, idem, susține aceeași idee că „un popor numai de eroi nu există”, p. 104. 15 Disidentul polonez, Adam Michnik, opinează că „nu-i poți cere nimănui să fie erou, alături de tine sau în locul tău”. 16 Tzvetan Todorov, idem: „Atunci când în ochii indivizilor obișnuiți, este vorba de o situație necomportând nicio alegere, în care trebuie doar să te pleci în fața împrejurărilor, eroul se revoltă împotriva acestor aparențe și printr-un act care iese tocmai din obișnuit, ajunge să forțeze destinul” p. 11. 17 Radu Stanca are un nume legat de publicații ardelene ca: „Națiunea română”, „Tribuna”, „Transilvania”, „Gând românesc”., Ion Negoițescu publică eseuri și poezii în ”Națiunea română”, ”Țară nouă”, ”Curțile dorului”, ș.a., Ștefan Augustin-Doinaș debutează în ”Jurnalul literar”, colaborând la ”Curentul literar”, mai apoi la ”Universul literar” ca și Radu Stanca sau Ioanichie Olteanu; numele lui Cornel Regman este legat de cronicile din „Curțile dorului”, de „Revista Fundațiilor Regale”, unde a publicat: Ion Pillat - poet al tradiției. 18 Manifestul a fost semnat de V. Iancu, E. Todoran, C. Regman, Damian Silvestru (Ion Negoițescu, autorul articolului), O. Drimba, Ion Oană, Radu Stanca, R. Dăscălescu, Șt Aug. Doinaș. 19 Ovid. S. Crohmălniceanu, Klaus Heitmann, Cercul literar de la Sibiu și influența catalitică a culturii germane, Edit. Universalia, București, 2000. 20 Petru Poantă, Cercul literar de la Sibiu- introducere în fenomenul originar, Editura Aura Christi și Andrei Potlog - București, Ideea Europeană, 2006. 462 contaminatori cu cosmopolitism (recunoaștem aici o primă formă de disidență a grupului, așa cum se reflectă în percepția societății ardelene). Așadar, respingerea a venit din două părți: atât de la confrații ardeleni, cât și de la realitățile politice pe care singuri le-au renegat. Se regăsește aici intenția subversivă de confruntare a realităților istorice (recunoscută mai târziu deschis de Negoițescu21), de înlăturare a mentalităților culturale existente și a amestecului politicului în literatură, toate având un scop militant, tendința de a se opune regimului comunist tot mai iminent, combătând astfel ideea că „rezistența culturală în România comunistă n-a cunoscut o formă organizată, n-a existat, așadar, un proiect colectiv și nici, prin urmare, acțiuni de grup”. Mai apoi, într-o perioadă în care se duceau campanii acerbe de „vânătoare de vrăjitoare”22 și de atragere spre literatura angajată, cerchiștii sfidează „mersul oficial al lucrurilor” și publică în Revista Cercului literar de la Sibiu (înființată în 1945), profitând de ultimele urme de libertate. Prezența lor provocatoare și incomodă în agora locală a culturii este tot mai evidentă, fiind deranjantă pentru admiratorii noii panoplii sociale și politice. Un astfel de exemplu e polemica lui Ion Negoițescu cu reprezentanții teatrului clujean, nemulțumiți de cronicile dramatice intransigente publicate de acesta în „Tribuna nouă”: „cronica mea e radicală, după cum îți poți închipui, răsturnând complet valorile teatrului clujean. A și provocat, în teatrul de aici, un enorm scandal...”23. Replica la această dispută a fost încercarea de a fi scos de la „Tribuna nouă”, fără succes. În ianuarie 1946, aceeași revistă reține un alt scandal provocat de o cronică negativă a lui Negoițescu la adresa piesei de teatru a lui Puiu Maximilian: „Păcat de tine. Toni”, în urma căruia redacția s-a dezis oficial de cerchist și și-a exprimat prețuirea față de actorii teatrului clujean24. Libertatea disidentă de a critica pe care și-au luat-o în fața tendinței de captivitate ce urma să se instaureze irecuperabil, apărând în ochii „culturnicilor” ca inși vicioși și inobedienți25, face din cerchiști o tânără generație eminentă și promițătoare pentru cultura română, dar urmărită de Securitate pentru a fi distrusă. O notă din 1968, a unui partizan al Securității, pe numele său Șerban, preluată și redată de Andrei Bodiu, recunoaște deschis că „dintre toate grupurile (clicile) existente, cea mai unitară, cea mai disciplinată și cea mai puțin preocupată să se camufleze a fost grupa Cercului literar de la Sibiu (Negoițescu, Doinaș, Enescu, Cotruș, Regman și alții)”. (R.874I)26 Cercul literar de la Sibiu a cunoscut existența oficială o perioadă scurtă de timp (din 1943 până în 1945, după interdicția Revistei Cercului), însă elanul și efervescența ideilor membrilor săi, care i-au rămas fideli și pe mai departe, îl păstrează și azi viu în conștiința posterității, chiar după dispariția membrilor săi, fiind tot mai mult în centrul preocupărilor 21 Ion Negoițescu, în „Scrisoare către Paul Goma”, publicată în vol. „În cunoștință de cauză”, Cluj, Edit Dacia, 1990, p. 15: „în Mai 1943, am semnat împreună cu prietenii mei de condei, manifestul Cercului literar din Sibiu, manifest care și-a avut partea sa de contribuție la demobilizarea ideologiei fasciste în cultură”. 22 Ana Selejan, în Trădarea intelectualilor. Reeducare și prigoană, Buc, Cartea românească, 2005, definește perioada dintre 23 august 1944 și 1947 prin sintagma puterii, caracterizată prin denunțuri, liste negre, arestări. 23 Ion Negoițescu în scrisoarea către Radu Stanca (19 decembrie 1945), din Un roman epistolar, Bucuresti, Edit. Albatros, 1978, p. 25 24 Ibidem, p. 26-27 25 Ana Selejan, idem, p. 55: „ Nicio comunitate - nu numai de indivizi, dar și de idei - n-a putut fi strunită și „călăuzită” în libertate, ci numai în captivitate”. 26 Andrei Bodiu, „A gândi altfel, a gândi împotrivă” în Spiritul critic în Cercul literar de la Sibiu, coordonator Sanda Cordoș, Cluj-Napoca, Editura Accent, 2009, p. 74. Bodiu arată aici că această asumare a unei poziții distincte a Cercului față de regim a fost percepută ca o reacție de împotrivire vădită contra dictaturii; astfel, ceea ce demonstrează el este că perioada în cauză nu accepta poziționarea de mijloc a intelectualilor între bine și rău, simpla dorință de a fi „altfel” fiind percepută ca o situare „împotrivă”. 463 actuale, sfidând post mortem ideologia comunistă. Membrii Cercului, elemente organice ale aceluiași mecanism, s-au format și au evoluat cu progrese și pași ezitanți, ca un organism în creștere, conturând fiecare latura indisolubilă a personalității cerchiste, completându-se ca un întreg, de aceea în discuția „rezistenței” Cercului trebuie reliefată și atitudinea principalilor componenți ai săi. Între 1945-1956, după instalarea trupelor sovietice în țară, cerchiștii, reduși la tăcere și „dezrădăcinați a doua oară”, refuză să mai publice, nefiind dispuși la concesii, și, departe unul de altul, rezistă prin pregătirea proiectului euphorionist. Acesta ținea trează coeziunea lor și le oferea speranța de care aveau nevoie, în timp ce își semnalau reciproc și își notau lucid drama, prin scrisori27, cu conștiința acută a pericolului ce-i pândea dacă s-ar fi deschis și cenzurat no scrisorile lor. Dictonul latin: Qui tacet, consentire videtur28 le poate fi defavorabil, în această situație, ca o probă de partea taberei prezidate de Herta Muller, care ar vedea în asta o formă de colaboraționism sau, cel puțin, de consimțământ tacit. Cerchiștii își asumă retrospectiv „naivitatea” acestei etape: Da,a fost un moment când unii dintre noi ne-am imaginat (era prin 1946, toamna târziu) că am putea chiar conviețui cu noua putere, că această putere e interesată să favorizeze cultura neînregistrată. Să favorizeze adică euphorionismul nostru ce se orienta spre tradiția mare europeană și spre o „substanță românească majoră”, concepută de noi mai aproape de sinteza goethiană„ a spiritului apolinic cu fausticul modern” 29. În plus, să nu uităm că este perioada în care suprimarea oricărei forme de opoziție este totală și ireversibilă. Tzvetan Todorov spune că: „omul nu trebuie să se revolte cu arma în mână pentru a rămâne uman, pentru a-și afirma demnitatea sau dorința de libertate”30 Au rămas, deci, demni și liberi prin tăcerea lor provizorie. Cu toate acestea, zbuciumul interior și arderea creativă existau, ca o tragică și „dureroasă conștiință a turnului de fildeș”31. Radu Stanca lasă de înțeles în 1948, într-o scrisoare către Negoițescu, că sunt conștienți de rolul istoric ce le revine în aceste momente cruciale, deci vor acționa în consecință: „Timpul nostru cere un efort intelectualității, cum încă niciun altul. Totul e cum vom ști să fim noi demni de acest apel”32. Demnitatea aceasta el o regăsește posibilă în „hipertrofierea lecturii” sau în activități adiacente care prevăd 33 „păstrarea conștiinței în care să poți, în măsura situațiilor date, să aperi bunurile culturii”33. Conștiința de sine, un cuvânt de ordine pe masa lor de lucru, este cea care orientează faptele lor. De ce oare? Radu Stanca consideră că aceasta este soluția care îi oferă individului posibilitatea de a deveni erou, prin libertatea de acțiune pe care și-o ia și prin șansa de a-și asuma urmările faptelor sale. Voluntaritatea actelor sale e determinată de luciditate, de aceea eroul nu va fi surprins de consecințe și va fi pe deplin convins că a servit unei „cauze superioare”, împotrivindu-se normelor impuse. Iată, așadar, strategia lor pe termen lung: de a acționa onorabil, dar mai ales cu conștiința împăcată, întru servirea culturii, chiar dacă asta nu presupune a dărâma regimul. E chiar ceea ce acuza inițial Andrei Pleșu, când nu acorda credit unei astfel de „rezistențe”. 27 Semnificativ este „Un roman epistolar”, ce conține scrisori între Ion Negoițescu, aflat la Cluj, și Radu Stanca, destinatar și expeditor sibian. 28 Cine tace, aprobă (consimte, e de acord) 29 Cornel Regman, „Puțină istorie literară”, în Euphorion, an 1, mai 1990, p 1. 30 Tzvetan Todorov, idem, p. 31. 31 Ion Negoițescu, în introducerea volumului Un roman epistolar:„Fiindcă pentru noi turnul de fildeș însemna un blestem de care voiam să scăpăm. De fapt voiam un public, și, când l-am avut, zbuciumul delirant a încetat” p. 7. 32 Radu Stanca, „Un roman epistolar”, idem, p. 133-134. 33 Ibidem, p. 133-134. 464 Ideea unei conștiințe nepătate revine ca un laitmotiv în concepția lor ideatică despre „războiul rece” pe care îl traversau: „Conștiința zguduitoare a amoralității înseamnă tocmai împlântarea noastră în moral, la punctul neutralizării Binelui cu Răul și posibilitatea de a trăi pe această axă morală”34. Cunoscând febra vremurilor de atunci este și acesta un act sfidător, ofensiv, prin îndrăzneala de a-și revendica moralitatea, prin libertatea pe care și-au arogat-o de a promova paralelismul și a oferi continuitate adevăratei culturi, în timp ce megafonul totalitarist solicita permanent cultura de masă. Același Andrei Pleșu, cu alte nuanțări, apreciază în ultimul timp această poziție a intelectualilor. Deși nu au fost adepții unei forme de protest deschis și clamoros la acea vreme nu îi putem suspecta nici de un refugiu confortabil, care să le ofere indecența subzistenței vinovate. Dimpotrivă, problemele lor financiare sunt recurente în scrisorile lor, traiul este la limita de jos, iar mizeria e un cuvânt de ordine. Asfel, „vina” nealinierii a fost scump plătită, chiar dacă astăzi poate părea un fapt simplificator și irelevant pentru adevărata lor datorie civică de intelectuali. Cazul cel mai elocvent este al lui I. D. Sârbu, după cum observă Daniel Cristea- 35 Enache35. Fost comunist, ar fi putut să ducă o viață prosperă, presărată cu ilustre funcții „onorante” și în plin avânt creator aliniat noii „religii”, însă a ales solidaritatea morală cu confrații cerchiști, iar repercusiunile nu s-au lăsat așteptate (a făcut pușcărie politică, muncă în mină, domiciliu obligatoriu la Craiova). Sorina Sorescu îl acuză pe I. D. Sârbu de un „dublu determinism”36 (realist -socialist și cerchist), conchizând că literatura de sertar este masca ce și-a creat-o pentru cerchiști (scump efort), pe când unele articole vinovate ale sale intenționau să-l salveze în fața dictonului puterii. Chiar de-ar fi fost așa, reținem atunci, în favoarea Cercului, că gruparea se situa divergent față de regim și că nu era un grup indiferent dacă Sârbu a apreciat necesar să se raporteze la oglinda curată a Cercului. Mai apoi, când se proclama intens necesitatea implicării intelectualului în politică (înțeleasă nu ca o formă civică de libertate, ci ca o datorie constrângătoare de a participa la acțiunile cetății, de a-i susține intenția de „reformă”), opțiunea de a te ține departe de arena ideologică, de a rămâne simplu spectator sau de a te izola în „turnul de fildeș” era catalogată ca o formă de „trădare”. Or, situarea politică a acestuia era sinonimă cu aderarea și elogierea anomaliilor regimului; altfel, erai demascat și înlăturat. Căutând exemple de scriitori, care în anii 40-50 să nu fi aderat, Ana Selejan concluzionează dezamăgită că aceștia erau mult prea 37 puțini, pentru că „scriitorii vremii se înghesuiau să adere”37. E adevărat că au aderat și unii cerchiști pentru scurt timp, au simpatizat sau au îmbrăcat haina comunistă, publicând poezii ori cronici „pe linie”, proaste și neaducătoare de beneficii personale, ce-i drept, lipsite de credibilitate, grav amendate ulterior (Cornel Regman, Ion Negoițescu, Ioanichie Olteanu, Radu Stanca). Să fi fost nevoia de public mai amețitoare, fatală „conștiinței” moralității lor? „Nevoia de public e un stimulent care înțeleg că, atunci când lipsește, poate fi fatal pentru cel care s-a dat lui”38. Privind retrospectiv cu maturitatea 34 Ion Negoițescu, „Un roman epistolar”, idem, p. 95. 35 Daniel Cristea-Enache, Pentru cine scrie Ion D. Sârbu, studiu cuprins în volumul Spiritul critic la Cercul literar de la Sibiu, coordonator Sanda Cordoș, Cluj-Napoca, Edit. Accent, 2009, p. 205-206. 36 „ Ambivalențele biografiei auctoriale ale lui Ion D. Sârbu. Dubla determinare cerchistă și realist-socialistă”, în: Sanda Cordoș, Spiritul critic la Cercul literar de la Sibiu, Cluj-Napoca, Edit. Accent, 2009. 37 Ana Selejan, idem, p. 75, adaugă resemnată: „Poate că nici nu era altă cale; oamenii parcă nu-și mai aparțineau; o istorie sui-generis își începuse marșul ce părea măreț și aducător de iluzii. Câți i se puteau împotrivi? Și cine? Am văzut că foarte puțini...” p. 75. 38 Ion Negoițescu, „Un roman epistolar”, idem, p. 112. 465 exilatului, Negoițescu disociază între „oportunismul total” (aducător de beneficii personale și materiale) și acela al scriitorilor care „au crezut, sincer, că pot apăra anumite valori dacă se integrează în partidul comunist și acolo vor căuta să salveze ceva. În mare parte s-au înșelat”39. Este ceea ce condamnă Laszlo Alexandru, considerând a fi un paradox „să reziști cu o mână”, iar cu alta să te pui în serviciul comunist și să te ocupi cu delațiunea colegilor. Evoluția lor ulterioară a demonstrat că acesta a fost un moment de rătăcire, o încercare neizbutită a unui „impuls dionisiac” de „neliniște-căutare”40. În plus, cum observă Ion Simuț „numai dintr-un amestec de da și nu rezultă un relief al opțiunilor politice, sociale, morale sau estetice”41. La o vârstă încă proaspătă42, în căutarea propriei identități sociale, morale, estetice, politice, mai ales culturale, și din dorința febrilă, uneori chiar naivă, de a-și vedea proiectul euphorionist împlinit, cerchiștii au parcurs un traseu uneori ezitant, dar care viza reforma societății și culturii pe baza criteriului valoric, ideal care nu le-a modificat, în fapt, esența43. Acesta poate fi considerat un moment de „rezistență” la influențele din exterior în esența lor de grupare cerchistă. De aceea, după un DA spus partidului comunist, au urmat numeroase momente răspicate de NU, adresate aceluiași partid, refuzuri care i-au costat și le-au adus și consecințele inerente: cei mai mulți au făcut pușcărie (Ion Negoițescu, Ștefan Augustin Doinaș, Nicolae Balotă), alții au fost înlăturați prin „demascare” și refuzarea dreptului de semnătură, printre altele imputându-li-se că au făcut parte din Cercul literar de la Sibiu. Dar, întorși de prin închisori, și-au reluat poziția de răzvrătiți. Cerchiștii nu au trecut în epocă precum un grup indiferent, ignorabil, care s-a închis definitiv în biblioteca personală și a abordat umilitoarea „rezistență prin cultură”. Ion Negoițescu, spre exemplu, din 1956 publică articole consacrate marilor scriitori români interziși până atunci, fapt ce determină să fie „demascat” în Scânteia, organul oficial al partidului, în 1958, pentru tentativă de „subminare a bazelor lieraturii socialiste”. Refuzând autocritica, este interzis alături de alți scriitori și este exclus din Uniunea Scriitorilor. În 1961 e arestat, deținut politic la Jilava, eliberarea survenind în 1964: Conștient fiind că primejdia e generală, am protestat împotriva acestor stări de lucruri în diversele întruniri din cadrul Uniunii Scriitorilor, am apărat clasicii, mi-am apărat colegii, am apărat pe tinerii scriitori, poate cei mai loviți, căci li se stâlcea și li se sugruma chiar elanul creator44. I se dă funcția de redactor la Luceafărul ( 66-67), apoi la Viața românească (68-71). Mai bine de un deceniu este extrem de activ în critica literară scoțând mai multe volume, care îi consolidează atât originalitatea cât și autoritatea, dar îl impune ca un indezirabil pentru că: „Îndrăzneala scrisului se plătea cu pușcăria”45. 39 Ion Negoițescu, În cunoștință de cauză, Cluj, Edit. Dacia, 1990, p.47. 40 Caius Dobrescu, în „Poate fi estetismul un liberalism? Infrapoliticul la Thomas Mann și (mai ales) la Ion Negoițescu”, studiu cuprins în volumul Spiritul critic la Cercul literar de la Sibiu, coordonator Sanda Cordoș, Cluj-Napoca, Edit. Accent, 2009, p. 153. 41 Ion Simuț, în prefața la Arena actualității, București, Polirom, 2000, p. 6. 42 În momentul afirmării, cerchiștii aveau de depășit un dublu complex de inferioritate: al provenienței dintr-un spațiu provincial și al conștientizării apartenenței la o generație „căreia i s-au tăiat fără milă mugurii prevestitori de lume nouă. Suntem poate generația cu aripile smulse de o mână sălbatică” (Ion Negoițescu, Ora oglinzilor, Cluj, Edit Dacia, 1997, p. 95-96). 43 Ideea a fost lansată de Caius Dobrescu, idem, asociind situația lui Thomas Mann cu cea a tânărului Negoițescu, care au rămas în esență aceiași, indiferent de adeziunile lor politice. P. 145 44 Ion Negoițescu, „În cunoștință de cauză”, idem, p. 15. 45 Laszlo Alexandru, „Scrisori din literatura română” ( intervenție în cadrul Colocviilor de la Beclean, pe tema Genul epistolar în literatura română, joi, 17 iulie 2008), în Tribuna (Cluj), nr. 142 / 1-15 august 2008, p. 8-9. 466 În 1977 a aderat la scrisoarea lansată de Paul Goma, textul fiind difuzat la Europa Liberă; în consecință, este arestat din nou și anchetat de Securitate, după care e șantajat cu un proces de homosexualitate. Retrospectiv își atribuie „rezistența” / disidența deschisă, manifestată în mai multe situații, dar recidivează, sub impresia puternică a unui mit al situației ireversibile46 promovat de putere: N-am fost singurul care am protestat, dar totul era zadarnic, și ceața deasă continua să se aștearnă implacabil peste republica noastră literară. Poate tocmai datorită acestei situații fără ieșire a publicat în „România literară” din 14 aprilie 1977 un articol „Despre patriotism” în care se dezice de scrisoare și acuză pe denigratorii străini care îi uzurpă numele, recunoscând, în plus, „meritul” literaturii vremii. E de condamnat acest gest de recul? Negoițescu consideră că lipsa de solidaritate a colegilor l-a împins spre a da înapoi; deși și-au manifestat duioșia în secret, nu i s-au alăturat, iar a schimba ceva pe cont propriu părea imposibil: „mereu se dovedește că, pe această cale, nu se obține în fond nimic, ba mereu se pierde câte ceva, încă chiar numai păstrarea prin luptă a unei poziții anterioare, contestate de partid, începe a fi considerată de scriitorii combatanți drept un triumf”47. Bogdan Crețu, aparținător al taberei acuzării „rezistenței prin cultură”, apreciază mai mult astfel de gesturi, pe care le consideră respectabile, decât tăcerea „rezistenților prin cultură”: „Tocmai de aceea ei merită, indiferent de evoluția lor ulterioară, în unele cazuri 48 dezamăgitoare, tot respectul”48. Cornel Regman, după ce i-a făcut pe plac partidului o perioadă, și-a răscumpărat greșeala opțiunii saleși a refuzat să devină informator al Securității în 1955, răspunzând brutal: „Domnilor, ați greșit adresa!”; de aceea, excluderea din partid, „demascarea” și refuzul dreptului de semnătură sunt consecințe firești. A fost repede clasat „dușman de clasă”, „interzis” și refuzat de peste tot, semn că o condamnarea socială viitoare era mai sigură după ce ai fost exclus din partid49. Controversatul Ioanichie Olteanu, fost stângist, tânăr admirator al poleielii comuniste, s-a exersat prin redacții ca „România viitoare”, „Tribuna nouă” (45-48), „Ardealul nou” (1946), „Lupta Ardealului” (46-49), „Steaua”. Ba chiar a fost trimis de la „centru” la Cluj Napoca să înființeze săptămânalul de cultură „Tribuna”, în 1957, de unde transpare, pe bună dreptate, bănuiala compromițătoare de „afiliere”. Însă, datorită spiritului său moral și justițiar, a demisionat repede de la „Tribuna”, în semn de protest la elucubrațiile ideologiei oficiale, apoi și-a luat rolul de intelectual în serios și s-a folosit de redacțiile unor reviste importante (în care și-a adus și confrații) pentru a le imprima o direcție cât mai puțin înregimentată. Astfel, împreună au creat, așa cum sesizează și Ov. S. Crohmălniceanu, o ierarhie paralelă cu cea politică a scrierilor literare valoroase, uneori chiar în contradicție. Curajoși, ei se foloseau de împrejurarea de a se exprima în publicații din provincie și „reparau” greșelile comise de confrații lor de la centru, redând locul unor scriitori pe nedrept înlăturați. Exemplul cel mai caracteristic este acela când, sub conducerea sa, „Viața românească” a menținut un spirit benefic pentru atmosfera literaturii în anii ceaușiști, de recrudescență agresivă a ideologizării. Opțiunea pentru gândirea independentă e ilustată de apariția în revistă a unor texte de C. 46 A. Marino, idem, definește situația dintre 1944 și 1989 în felul acesta, considerând că intelectualii nici nu mai sperau într-o îndreptare a situației, de aceea considerau inutile actele de opoziție și răzvrătire. P. 104. 47 Ion Negoițescu, „În cunoștință de cauză”, idem, p. 26-27. 48 Bogdan Crețu, „Rezistența prin cultură”, Ziarul de Iași, 26 septembrie 2006. 49 Tzvetan Todorov, Confruntarea cu extrema. Victime și torționari în sec. XX, traducere din franceză de Traian Nica, București, Humanitas, 1996, p. 17-18: „viața este multiplă în aspectele ei, de aceea alegerile care se fac sunt rezultatul luării în considerare a acestei diversități, mai degrabă decât rezultatul unor concesii sau al unui compromis”. 467 Noica, N. Steinhardt, Ileana Mălăncioiu, Andrei Pleșu. I. Olteanu rămâne, de asemenea, legat de lansarea și impunerea multor scriitori importanți de la generația 60 până la cea optzecistă. Atitudinea sa duplicitară este, în termenii lui Mircea Martin, echivocă și ambiguă, deci de acuzat. În fond, însăși perioada istorică este una duplicitară, iar Ioanichie Olteanu a folosit această pârghie de rezervă în scopuri nobile, deci contribuția sa nu e indiferentă. Dar ce credeau ei despre rolul lor în societate? „eu însumi am subapreciat politicul, și am spus lucrul acesta în repetate rânduri. Nu mi-am dat seama de asta. Abia după mișcarea Goma am realizat că eu însumi eram pe o cale greșită, deoarece consideram că o politică este și faptul de a nu te manifesta politic, că abținerea de la politică este tot o politică. Or, din păcate s-a dovedit că nu este așa”50. „Rezistența” ori, uneori, disidența cerchistă nu s-a dorit o formă controlată și programată, în scopul ecoului ulterior, ci s-a ivit firesc ca o necesitate pentru păstrarea nepătată și intactă a conștiinței faptelor lor, sub o formă decentă și demnă, potrivită unor ardeleni echilibrați, cu bun-simț51. În plus, cerchiștii nu erau adepții rupturii avangardiste, ci ai continuității și progresului, ai pașilor mici, dar siguri, atitudine vizibilă din declarațiile lor: „am fost atunci de părere că, pentru a combate mai eficient deficiențele regimului, trebuie să vizăm obiective limitate însă cu perspective mai durabile. Ca oameni de cultură, să pretindem calitatea de expresie. Din poziții care ar fi fost aici câștigate, s-ar fi putut apoi lupta mai departe”52. În sensul acesta, Virgil Nemoianu53 îi apropie grupurilor de disidenți din Cehia, Polonia, Ungaria, prin dorința lor de a crea și dezvolta un alt fel de „model societal” și prin străduința lor de a promova alte seturi de valori față de cele impuse ingurgitării de către comuniști. Poziția Cercului literar este la intersecția dintre moral și estetic, dintre civic și cultural, dintre viață și literatură. Regretul e că cerchiștii au realizat tardiv necesitatea implicării lor ca intelectuali în acțiuni civice și că metodele lor de apărare a umanului nu erau pentru o astfel de bătălie nesfârșită. De asemenea, nu e de neglijat că s-au născut, poate, într-un moment nepotrivit, văzându-se nevoiți să supraviețuiască și chiar să-și trăiască viața, în cea mai mare parte sub presiunea și teroarea totalitarismului. Oricum, contribuția lor este una valoroasă, pentru umanitate, dar și pentru cultură, prin faptul că și-au dus concepțiile și principiile până la capăt, au exploatat la maximum fiecare posibilitate, servindu-și necontenit vocația. Mult mai grav ar fi fost, poate, dacă nu ar fi militat nici de partea moralității, nici a esteticului, atunci putând să-i învinovățim de compromis și sustragere. Bibliografie: Azoiței, Mihaela, Totalitarism și rezistență în România comunistă. Cazul Goma, București, Paideia, 2002 Crohmălniceanu, Ovid. S, Heitmann, Klaus, Cercul literar de la Sibiu și influența catalitică a culturii germane, Edit. Universalia, București, 2000 50 Ion Negoițescu, idem, p. 48. 51 Ion Negoițescu, R. Stanca, „Un roman epistolar”, idem, p. 45: „nici tu nici eu nu suntem ai succesului personal spectacular imediat; arta spre care tindem se nutrește cu substanțe prea dificile consumului comun, iar pe planul ideilor nu suntem din acei care fac compromisuri”. 52 Ion Negoițescu, „În cunoștință de cauză”, idem, p. 26. 53 V. Nemoianu, „Modele de dezvoltare și alternative de valori sociale în România anilor 940. Cazul Cercului literar de la Sibiu”, în Euphorion, an 2, nr 5, p 8-9. 468 ***Dicționarul General al Literaturii Române, București, Editura Univers Enciclopedic, 2005 Krauss, Henning, Literatura între rezistență și colaboraționism, în românește de Cornelia Ioncioaia, postfață de Ioan Constantin, Iași, Editura Junimea, 1992 Marino, Adrian, Politică și cultură. Pentru o nouă cultură română, Iași, Polirom, 1996 Marino, Adrian în dialog cu Sorin Antohi, Al treilea discurs. Cultură, ideologie și politică în România, Polirom, 2001 Negoițescu, Ion, În cunoștință de cauză, Cluj, Edit Dacia, 1990 Negoițescu, Ion, Stanca, Radu, Un roman epistolar, București, Edit Albatros, 1978 Petru Poantă, Cercul literar de la Sibiu - introducere în fenomenul originar, Editura Aura Christi și Andrei Potlog, București, Ideea Europeană, 2006 Selejan, Ana, Trădarea intelectualilor. Reeducare și prigoană, Buc, Cartea românească, 2005 Simuț, Ion, Arena actualității, București, Polirom, 2000 ***Spiritul critic la Cercul literar de la Sibiu, coordonator Sanda Cordoș, Cluj-Napoca, Edit. Accent, 2009 Todorov, Tzvetan, Confruntarea cu extrema. Victime și torționari în sec. XX, traducere din franceză de Traian Nica, București, Humanitas, 1996 ACKNOWLEDGEMENT: This paper is partly supported by the Sectorial Operational Programme Human Resources Development (SOP HRD), financed from the European Social Fund and by the Romanian Government under the contract number POSDRU 80641 469 SINGURĂTATE ȘI SINGULARITATE ÎN PROZA LUI SORIN TITEL Drd. Ariana COVACI Universitatea „1 Decembrie 1918” Alba Iulia Irizările metaforei singurătății, care marchează pregnant proza lui Sorin Titel, se doresc a fi relevate în lucrarea de față, Singurătate și singularitate. Am observat, conduși de acest gând critic și artistic, că putem vorbi despre solitudine în opera scriitorului bănățean având drept repere singurătatea ca lipsă a iubirii, unde am identificat trei fețe literare, pe care le-am numit „complexul Gavrilescu”, „lupul de stepă”, „complexul Werther”, și singurătatea ca stare empatică. Am coborât în scriitură cât am putut de mult pentru a oferi acele exemple ce pot lumina cititorul la fel de mult ca pe cercetător. Jocul critic de la particular la general tinde să construiască o viziune originală, captivantă asupra prozei lui Sorin Titel. Cuvinte-cheie: singurătate, singularitate, metaforă, supratemă MOTTO: „.. .tare îi frumoasă lumea și tare mi-ar plăcea mie să mă pot bucura de ea... Numai că degeaba-i frumoasă, [...] dacă eu o vreau și ea nu mă vrea, dacă eu o iubesc și ea nu mă iubește!” (Femeie, iată fiul tău) Opera literară a lui Sorin Titel, de la debut și până la apogeul său, prin romanul Femeie, iată fiul tău, se circumscrie simbolic unei teme majore, cea a singurătății. Această supratemă transcrie artistic dorința omului de a evada din sine și nereușitele acestuia de a înfăptui ceea ce și-a propus. Personajul lui Sorin Titel, expresie a unui suflet clocotitor, e condamnatul la singurătate, un intrus în propria familie, un prizonier pierdut într-o lume absurdă, un doctor fără pacienți, un tânăr care-și serbează solitar ziua de naștere, o fată căreia căsătoria i se impune prea devreme, un soț care uită să comunice, un bătrân care refuză moartea soției, ascunzându-se într-o goapă, sau, pur și simplu, un om fără identitate. Toate aceste ipostaze umane sunt metafore ale singurătății. Ele stârnesc cititorului dorința de a le afla originea, de a le lumina. Cu atât mai mult cu cât am observat că proza lui Sorin Titel e un exercițiu al căutării și al evadării, că personajele și situațiile prezentate nu par imaginate. Ele există aievea în lumea lui Sorin Titel, constituind mitul său personal. Drumul lor din minte/ suflet pe hârtie pare similar nașterii oricăruia dintre noi. Dacă primesc viață fizică, depășind „tristețea metafizică” a creatorului, vom vedea. S-a spus că singurătatea e sentimentul celui care trăiește „pe buza prăpastiei”, iar în proza lui Sorin Titel ea nu e nici ascetică, nici căutată, ea pare a se impune de la naștere, e o stare consubstanțială ființei, crește și se dezvoltă odată cu omul. Cuvintele folosite în motto, acelea care au impulsionat demersul investigativ de față, evidențiază starea lăuntrică a personajului titelian de pe tot parcursul prozei. Îi aparțin lui Marcu, cel care a fost construit să simtă cel mai puternic această alteritate a raportului eu-lume. Prin aceste vorbe, personajul recunoaște frumusețea vieții, superficialul de care oricine e atras, însă admite că sufletul său e o altfel de plămadă, el privește lumea în profunzimea ei, dorește imposibilul, de aceea i se refuză. Personajul trăiește simbolic drama omului superior, dornic de a simți lumea la fel ca ceilalți, înfrânt de povara proprie-i capacități de a fi altfel. Nu lumea reprezintă un alter pentru el, ci el însuși e o alteritate pentru lume. Înstrăinarea e dramatică prin suferința pe care o aduce, dar tot ea îl face unic, singular. Singurătatea sa e apolinică. Ne amintim aici că primele cuvinte pe care Marcu, fiul cel mic al Sofiei, din capodopera Femeie, iată fiul tău, le rostește, după o lungă și simbolică perioadă de tăcere sunt: „«Pălaria...Am rămas fără pălărie»”1. Sesizăm astfel teama copilului (și nu doar a lui) de a rămâne descoperit, expus în fața lumii. Pălăria îi asigura protecția de care avea disperată nevoie. Ceilalți, în afara mamei, îl ocărau și râdeau de el punându-l la cele mai umile munci (să îi scarpine pe frații lui mai mari pe tălpi, de față cu alți copii, să le întoarcă vacile din porumb, în timp ce ei leneveau la umbră, să stea claustrat în biserică, în timp ce ei se amuzau de țipetele lui). Retragerea în sine, singurătatea sunt căile firești alese de Marcu pentru a-și trăi existența. Ne amintim de asemenea un pasaj în care, precum în basme, mama vorbește cu fiul nenăscut încă, iar acesta refuză nașterea, fiindcă „aici tare-i cald și bine”. Așadar pălăria e cupola care îi oferă protecție, izolându-l de lume. Frica de a o pierde îl îndeamnă să prindă glas, vorbele existând deja în stare inconștientă, el a reușit, precum copilul Blaga, să vorbească de la început coerent: „«Să-mi iau pălăria de pe crenguță», mi-a spus copilul și cu mânuța arăta spre pălărie și vorbea de-acum ca un om mare. L-am lăsat să și-o ia singur și când am dat să mă uit la prunul de crengile căruia i se aninase pălăria, nu l-am putut vedea bine de lacrimi.”2. Întreaga operă titeliană este o astfel de cupolă, dar nu una care ascunde, ci una care adună și relevă cea mai grea boală a omului și a ființei de hârtie, totodată, singurătatea. Nimic nu e mai grav decât a te simți un străin printre ceilalți. Oricare critic al prozei scriitorului bănățean e contrariat și uimit, în același timp, de paradigmele pe care singurătatea ca liant, ca fir roșu, le construiește pe parcursul creșterii sale. Observăm astfel că există mai multe forme de exprimare a singurătății. Pe de o parte, singurătatea apare în absența iubirii, înțeleasă ca împlinire, fie în cazul acelora care au avut cândva parte de acest sentiment, dar cumva l-au pierdut (îl putem numi complexul Gavrilescu), fie cazul acelora care nu au ajuns niciodată să trăiască o astfel de clipă plină, fiind înșelați de pseudosentimente, ei înșiși niște neînțeleși ai sorții (complexul „lupul de stepă”), ori a acelora care au atins doar forma ei platonică (complexul Werther). Cei din prima categorie sunt oameni maturi, care au intuit rostul vieții însă nu l-au putut împlini. Pentru ei, viața e o povară, un deal pe care îl urcă sisific, cu obrazul împietrit, și sufletul pustiit. Este cazul doctorului Tisu din romanul Pasărea și umbra. Căsătorit din iubire, face imposibilul pentru a-și ferici soția (aflați la un bal, în care ea își pierde cerceii mari și grei care îi atârnau ostentativ din urechi, doctorul oprește orchestra, strică petrecerea rugându-i pe toți cei prezenți să îi caute podoabele). Cu toate acestea, la scurt timp după nașterea unicului copil, femeia îl părăsește: „Tisu ăsta [...] a avut mult de pătimit cu femeia lui, săracu. [...] a avut o fată care semăna foarte bine cu maică-sa. Când a fost timpul să meargă la școală, maică-sa a fugit cu un ofițer... Tisu a rămas cu fata și a început să o poarte după el pe la bolnavii lui. O punea să-i ducă cutia cu injecții, și fata rar se întâmpla să se dezlipească de el. Era tare tăcută, nu cred s-o fi auzit cineva vreodată scoțând din gură vreun cuvânt. Când a fost 1 Sorin Titel, Opere. II. Romane. Scenarii de film. Text stabilit, cronologie, note, comentarii, variante și repere critice de Cristina Balinte. Prefață de Eugen Simion, București, Editura Fundației Naționale pentru Știință și Artă, 2005, p. 440. 2 Ibidem, p. 441. 471 mai mare a venit maică-sa și-a luat-o. Tisu a rămas singur, și, la un an sau doi după asta, a o murit.”3 Destinul său e relevat în rândurile care urmează acestei considerații naratoriale, important de reținut însă e că omul acesta, născut trist, își transmite genetic boala. Fiica sa, un Tisu în devenire, e salvată în momentul în care va fi înstrăinată de tată. La fel de imposibilă e și povestea de dragoste relatată de călugărul, care nu fusese dintotdeauna om al mănăstirii, din romanul Clipa cea repede. În tinerețe și-a visat ursita, un moș venit în spațiul oniric i-ar fi spus numele și orașul în care se afla jumătatea sufletului său. A plecat tânărul la drum și a întâlnit-o, într-adevăr, după o călătorie care a ținut șase luni. Iubirea i-a împlinit, le-a dat putere de creație, astfel că ea a ajuns o poetă celebră, iar el un pictor renumit. Scopul creațiilor realizate era împărtășirea prea plinului sufletesc de care erau cuprinși, dar „fericirea nu ține nici ea cât lumea. Helda, așa o chema, s-a îmbolnăvit rău - o durea capul, nu putea să și-l ridice de pe pernă - și nu mult timp după aceea a și murit. Și atunci el, de durere și de părere de rău, s-a hotărât să se călugărească. Dar undeva în altă țară, cât mai departe de locurile acelea.”4. Omului i s-a dat ce avea de trăit, iar acum alege cea mai înaltă cale de însingurare, cea ascetică. E un personaj singular însă în proza lui Sorin Titel. Niciunde nu vom mai întâlni o astfel de soartă. Mai sunt unii, tot din această categorie, care se amăgesc cu pseudoiubiri. Prinși în tăvălugul schimbărilor, ajung să se maturizeze sufletește și atunci constată că nu au nimic în comun cu persoana de lângă ei. Suferă pentru ceea ce ar fi putut avea, după un paradis niciodată atins. E mai degrabă o aspirație spre ceva ce le depășește puterile, întocmai ca în cazul Gavrilescu, personajul lui Mircea Eliade din nuvela fantastică La țigănci. Precum Gavrilescu, personajele lui Sorin Titel se simt purtate de clipele care trec, iar când se trezesc duc un dor metafizic. Ripisa e că visează la Fata Morgana ori la Ileana Cosânzeana, fără să fie ei înșiși Feți-Frumoși. Legate prin acest destin sunt multe personaje. Le întâlnim mai ales în volumele de debut: Copacul, Valsuri nobile și sentimentale, Mi-am amintit de zăpadă. Un exemplu este tânărului din schița Darul. Îndrăgostit, el caută apreciere pentru munca sa (realizează uși, ferestre la noile blocuri ale orașului) în privirea unei adolescente și se încăpățânează astfel o bună parte a vieții sale. Aceasta vede însă doar superficialul în creațiile tâmplarului, banalitatea, iar cei doi se despart. Singurătatea tânărului e vinovată. Și-a fixat centrul energiilor sale în ceva fad, fără substanță. Nu putem spune că iubirea lor e imposibilă pentru că sufletele lor fac parte din „roți” diferite, că unul ar fi superior celuilalt. Pur și simplu nu-și împlineau reciproc „orizontul de așteptare”. Povestirea Valsuri nobile și sentimentale din volumul omonim aprofundează același eșec al neîmplinirii în cuplu. Și de data aceasta oglinda celor doi se fisurează, ei nu se mai reflectă unul în celălat, iar bărbatul declară, în cele din urmă: „«o ura pentru că nu ghicise nicioadată artistul din el»”5, deși nu putem afirma că făcea parte din tagma „sufletelor tari”, avea doar iluzia unei superiorități spirituale. Însingurarea în cuplu este și tema nuvelei Lumină târzie din volumul Noaptea inocenților. Dacă debutul relației de dragoste se înscrie în atmosfera pasională pe care o regăsim și în alte scrieri similare tematic, „felia de viață”, prezentată cumva cinematografic de naratorul omniscient și omniprezent, destăinuie faptul că timpul le măsoară necruțător iubirea, 3 Sorin Titel, Țara îndepărtată. Pasărea și umbra, București, Editura Eminescu, 1989, p. 201. 4 Sorin Titel, Opere. II. Romane. Scenarii de film. Text stabilit, cronologie, note, comentarii, variante și repere critice de Cristina Balinte. Prefață de Eugen Simion, București, Editura Fundației Naționale pentru Știință și Artă, 2005, p. 115. 5 Sorin Titel, Opere. I. Schițe și povestiri. Nuvele. Romane. Text stabilit, cronologie, note, comentarii, variante și repere critice de Cristina Balinte. Prefață de Eugen Simion, București, Editura Fundației Naționale pentru Știință și Artă, 2005, p. 162. 472 transformând-o în monotonie, într-o îmbrățișare a două singurătăți: „Peste tot sunt foarte multe ceasornice vechi, prăfuite, care pot măsura timpul cu neîndurare”6. Pasiunea se scurge sub imperiul clipei trecătoare, devenind o șăgalnică amintire: „Ea stă acolo melancolică, însingurată. La capătul străzii - o clădire cu luminile aprinse [...] Deci în momentul în care ei se îndepărtează unul de celălalt, sesizând fiecare în felul lui falsitatea acelei îmbrățișări retrospective, strada încetează să mai semnifice ceva pentru ei. [...] Întunericul va fi din ce în ce mai dens, și atunci ei vor fi de părere că ar fi bine să aprindă lumina [...] apoi se va stinge și această lumină și întunericul va fi din ce în ce mai mare, încât ei se vor vedea cu mare greutate. Ar putea doar mâinile lor să vorbescă singure, încercând gesturile obosite de căutare, mimând un anumit patetism, fără însă, să îndrăznească să-și facă aluzii hotărâtoare.”7. Nu le rămâne decât să se întoarcă fiecare în cochilia eului personal. Aceste personaje trăiesc dramatic iluzia unei univers pierdut. Înstrăinarea are loc fiindcă nu s-au înțeles mai întâi pe ele și apoi pe cei cu care ar fi trebuit să-și împartă neliniștile ori fericirea. În a doua categorie se individualizează „lupii de stepă”, adică cei croiți parcă dintr-o cu totul altă plămadă, decât adaptații la viață. Ființe superioare, dar nu în sensul literaturii clasice, aceștia sunt suflete camilpetresciene, nemulțumiți, neînțeleși. La exterior, par niște oameni comuni. Sufletul însă le clocotește de stări contradictorii, de traume și nefericiri, de dorințe imposibil de atins. E un carnaval care nu aduce decât foarte rare clipe de fericire. De aceea am ales pentru ei un nume aparte, lupul de stepă, după definiția personajului-narator al cărții lui Herman Hesse este ființa în interiorul căreia se găsesc „două firi, una de om și una de o lup”8, fiecare trăgând după sine alte trăsături, fiecare luptându-se cu cealaltă până la nimicire. Astfel că Harry, protagonistul romanului amintit, ca om era „delicat, inteligent și deosebit”, dar ca lup îl caracterizau: „libertatea, sălbăticia, imposibilitatea de a fi îmblânzit, surprizele lui periculoase și forța”9. Fără a se juxtapune total, personajele lui Sorin Titel se simt altfel în fața lumii. Drama e imensă și îi apropie și de alte personaje moderne ale literaturii universale. Nuvela Noaptea inocenților, cea care deschide și dă numele volumului, e o proiecție subiectivă a unui suflet de artist. El, personajul fără identitate10, e victima propriei existențe, persecutat în planul visului (în care e o simplă păpușă într-un circ ambulant), cât și în cel real (un om singur, care în fiecare zi, pe la prânz, iese în „costumul lui negru și cu bastonul cu mâner în formă de șarpe, în mâna stângă”11). Existența aceasta monotonă, implacabilă, îl aseamănă cu personajele prozei camusiene. Portretul personajului lui Sorin Titel e acela al „străinului” nu doar în viața socială, colectivă, ci și în cea personală. Precum Meursault, nu simte alinare nici în iubire, care e un sentiment uman, distant pentru „lupul” din el: „În sfârșit, întâlnirea din piața din centrul orașului, filmul polițist din sala prost aerisită, camera ei - o mulțime de nimicuri risipite peste tot - în care ascultă ultimele discursuri în timp ce ea se dezbracă. Amândoi goi sub cearfașul alb făcând dragoste. [...] - Nu mă iubești? Îl întreabă ea? - Nu te iubesc, îi răspunde el. - Ai iubit vreodată o femeie? întreabă ea în șoaptă. Când se 6 Ibidem, p. 240. 7 Ibidem, pp. 240-241. 8 Herman Hesse, Lupul de stepă. Traducere din limba germană de George Guțu, București, Rao International Publishing Company, 1995, p. 42. 9 Ibidem, p. 43. 10 Jean Rocardou afirma că „noul roman” trebuie să aducă personaje care se narează pe ele însele, de aceea ele nu au nevoie aproape deloc de însușiri fizice ori de nume care să le individualizeze. 11 Sorin Titel, Opere. I. Schițe și povestiri. Nuvele. Romane. Text stabilit, cronologie, note, comentarii, variante și repere critice de Cristina Balinte. Prefață de Eugen Simion, București, Editura Fundației Naționale pentru Știință și Artă, 2005, p. 227. 473 12 despart - în dreptul bisericii vechi - își spun adio, pentru totdeauna.” . Nu din suferință, ci din neputința de a accepta că această despărțire îl va izola și mai mult, se sinucide: „Seara, când prietenii veniră, îl găsiră în mijlocul odăii zăcând într-o baltă de sânge. [...] O rană în dreptul inimii, probabil ultima, se părea că-i fusese fatală.”12 13. Sinuciderea e o mutilare a inimii care parcă s-a împotrivit în calea fericirilor mărunte. Primele rânduri ale nuvelei Dimineți ciudate din același volum cu precedenta operă duc inevitabil gândul spre prozele lui Kafka. La fel ca domnul K., tânărul din scrierea lui Sorin Titel trece printr-o experiență ieșită din comun (în fiecare dimineață se trezește în altă cameră față de cea în care adormise) pe care o acceptă ca atare, nu o divulgă nimănui de frică să nu fie catalogat drept nebun. La nivel simbolic, existența tânărului (și el fără identitate) traversează un proces de alteritate, devenind pe zi ce trece altul, fugind în personalități distincte (student, profesor, medic) care nu face decât să-i adâncească pustiul și nebunia: „Uneori se trezea în odaia unui student sărac, undeva la mansardă, și pe scaunul de lângă pat descoperea lângă o cană cu apă furoul nu tocmai nou al unei fetișcane. Alteori se trezea în camera bine încălzită a unui crai bătrân, odaia unui medic cu clientelă, profesia fiind ușor descifrabilă după biblioteca cu cărți groase de medicină, improvizată într-un colț al încăperii.”14. Câteodată se regăsește fugar, ca într-un vis pe care timpul îl șterge. Amintiri prăfuite ies la iveală prin intermediul unei fotografii sau al unui obiect lăsat la întâmplare: „descoperi odată chiar în fundul unui sertar o fotografie a unui școlar din primele clase elementare, tuns chilug, și chipul i se păru foarte cunoscut, cu toate că nu-și putea aduce aminte al cui era, în ciuda eforturilor făcute.”15. După o fugă atât de lungă, sentimentul de înstrăinare e singurul care îi rămâne familiar. El, o miriapodă în lumea aceasta, a uitat secretul bucuriei, al împlinirii, de aceea renunță să mai facă pe detectivul. Misterioșii stăpâni ai odăilor în care se trezea dimineața rămaseră în continuare niște străini oarecare. Din dorința disperată de a părea un om normal, nu destăinuie nimic, se adâncește în mediocritate, căci traiul în „cercul strâmt” i se pare sigur. Pe de altă parte, personajul din nuvela Magnificat se simte stigmatizat în această lume-cerc, în care el e prizonierul aflat în centrul ei, spre care se răsfrâng răzbunător toate energiile: „au trecut zile și nopți de când ei stau în fața ferestrelor larg deschise cu ochii îndreptați spre mine, cel din centrul acestei idei circulare”16. Lipsindu-i posibilitatea de a alege, liberul arbitru (depășind orizontul literaturii putem intra în filosofia lui Friedrich Nietzsche; acesta afirmă, în Amurgul idolilor, că liberul arbitru e o invenție a doctrinei creștine care urmărește să-l facă pe om răspunzător de faptele sale), personajul trăiește în lume, dar nu cu ea, în mod conștient, participativ. Până și revolta e inutilă, nu rămâne decât un exilat: „Și eu cresc în umbra lor otrăvită: cresc sub ploile calde ale serii, renunțând de mult să mă mai ascund de ei, pentru că orice încercare a mea ar fi inutilă”17. Aceeași oprimare a lumii o simte și Gheran (din Clipa cea repede), un om al circului, un simbol al existențelor mascate, care își schimbă mereu domeniul de activitate, fiindcă nu e capabil să ducă la îndeplinire sarcina propusă. Joacă mai întâi rolul unui înghițitor de săbii, dar va fi bătut de cei adunați să-l vadă, fiindcă se eschivează de la gestul promis, mai apoi vrea să meargă pe sârmă, însă i se face frică. Nu deține nebunia aceea a lui Don Quijote de a 12 Ibidem, p. 229. 13 Sorin Titel, Opere. I. Schițe și povestiri. Nuvele. Romane. Text stabilit, cronologie, note, comentarii, variante și repere critice de Cristina Balinte. Prefață de Eugen Simion, București, Editura Fundației Naționale pentru Știință și Artă, 2005, p. 230. 14 Ibidem, p. 232. 15 Ibidem, p. 235. 16 Ibidem, p. 313. 17 Ibidem, p. 310. 474 se lupta cu morile de vânt. Îi lipsește încrederea în idealul său. Pentru Gheran, lumea e un spațiu care i se refuză, iar soluția e să fugă în căutarea lui înșuși, curios fiind să afle în ce măsură își dorește el traiul în „cea-mai-bună-dintre-lumile-posibile”. Întâlnește, din fericire, o femeie, ea va deveni destinul său. Ana, o ființa dulce și volubilă, un căutător și ea. Îi va porunci, asistând la una din scenele de eschivare ale omului: „Mergi!”, iar Gheran va păși încrezător pe firava sârmă. Sfidător, asemeni lui Sisif, va ridica ștacheta la o înălțime imposibil de atins. Se simte urcând „muntele vrăjit” unde noțiunile fundamentale sunt altele decât în „vale”, iar de coborât nu mai poate. Nu în aceeași stare. Pedeapsa cade crunt. Un singur pas greșit îi aduce moartea (poate tot un gest suicidal). Conștiința de care nu a ascultat, a bătut sufletul care aspira la mult prea mult. Omul a strivit lupul, arătând, o dată în plus, că idealul rămâne în veci neatins. Și mai există o formă a singurătății: cea care se întinde ca un gol în urma unei iubiri platonice, din care personajul nu se mai poate desprinde. O numim complexul Werther, pentru că macină personajul întocmai cum experimentase protagonistul lui Goethe iubirea pentru Charlotte. Poate printre cele mai triste povești de dragoste regăsite în opera titeliană e cea a lui Ion din Clipa cea repede. Deși e un personaj episodic ce poate fi ușor ignorat, prezentarea lapidară a dramei vieții sale e cea care imprimă cititorului dorința de a nu-l uita. Neîmplinirea vieții lui este aceasta: părinții vor să-l căsătorească cu o fată aleasă de ei. Băiatul refuză în momentul în care o întâlnește pe Minodora. Aceasta nu are însă răbdare ca Ion să-și clarifice situația și se căsătorește cu altul. În aceste condiții sfâșietoare, Ion ia decizia să se însoare aproape de casa ei, în Mănăștur, pentru a-i fi aproape. E conștient că nu poate iubi pe alticneva: „Și-a dat seama, însă, că n-o poate uita și că orice i s-ar întâmpla, o altă femeie n-o să mai fie în stare să iubească.”18. Cuprins de deznădejde, speriat că ar trăi fără imaginea femeii spre care tânjește, se consolează cu gândul că va călca, cel puțin, pe urmele pașilor ei. Subiectul- observăm- nu e original, și chiar dacă această relatare ocupă un spațiu restrâns, piesa de puzzle e necesară în completarea tabloului total. Structura operei titeliene se încheagă ca „organism viu” din astfel de trăiri/ experiențe ale eului naratologic. O sentimentală relatare a unui suflet teribil de îndrăgostit este și povestirea Daphnis și Chloe din volumul Noaptea inocenților. Deși numele conduce cititorul spre tărâmul filmelor de acțiune, povestirea e doar o metaforă a doi oameni care ar fi putut face istorie împreună, cu condiția ca el să o fi abordat măcar. Așa, sentimentul rămâne platonic, ideal, scrierea aflându-se sub simbolul verbului la condițional-optativ „ar fi bine”. Dorința nu coboară însă din idee în senzorial, iar posibilul lor destin se frânge. Și totul din lașitatea, din frica de a nu fi refuzat. Atâta iubire îl sperie. Există scrieri în care personajele găsesc variate mijloace de a păcăli singurătatea, urâtul lumii, căci „cantitatea de singurătate pe care poți s-o suporți fără să mori are și ea limite”19, afirma Faulkner, replica dând cumva credit jocului instituit în câteva povestiri și nuvele titeliene. Un astfel de instrument este binoclul. Cu ajutorul acestui „ochi magic”, Adam, din povestirea Stângăcie a volumului Valsuri nobile și sentimentale, un băiat de 16 ani, reușește să-și spioneze iubita de care se despărțise. Cu ajutorul binoclului, tânărul intră în viața fetei, și-o reapropie: „Știi de ce-i binoclul ăsta grozav? își dădu cu părerea Adam după ce luă binoclul de la Toma [...]. E grozav pentru că ți-o aduce mai aproape, ce știi tu? Învârtești de 18 Ibidem, p. 65. 19 William Faulkner, Cătunul. În românește de Eugen Barbu și Andrei Ion Deleanu. Prefața de Radu Lupan, București, Editura pentru Literatură Universală, 1967, p. 187. 475 rotiță și uite că e lângă tine, lângă obrazul tău, e destul să întinzi mâna și ea e foarte aproape, 20 dar ea nu știe nimic despre asta, și vezi, cam în asta stă tot teribiloiu...”20. Într-un alt gest de învingere a singurătății, un proaspăt absolvent de facultate repartizat la fabrica de acetonă dintr-un oraș anume (o ființa anonimă, cu o slujbă banală, sugerând, probabil, generalitatea) formează la întâmplare numere de telefon. Telefonul este mijlocul prin care oamenii stabilesc relații, comunică, deci un paleativ pentru sentimentul de apropiere. Întrebând la hazard de o fată pe nume Sanda, tânărul o găsește și poartă cu ea discuții lungi păcălind-o cu identitatea lui falsă. Fără a trăi aievea iubirea sau pasiunea, personajele titeliene se mint cu surogate care fac posibilă supraviețuirea în această lume ostilă, fiindcă „dacă suntem singuri, nu facem două parale”. Această fugă de singurătate nu ține însă de vârstă. Chiar și doi oameni, după o viață trăită împreună, la bătrânețe, se pot simți singuri. Atunci fotografiile, crâmpeie din existențele personale sau ale celorlați, pot constitui mijloace de escapadă în „clipe pline”. Ultimul capitol al romanului Dejunul pe iarbă relatează istoria unui bătrân fotograf care, împreună cu soția sa, își găsește alinare în culorile și zâmbetele pline de viață ale celor care își aduc la developat amintirile. Pe acestea le dezvoltă într-o cheie personală, transformând staticul în dinamic, în viață reală, aproape perceptibilă: „Se aplecă deasupra primei fotografii: un bărbat și o femeie pe o plajă aproape pustie, probabil la ceasul târziu al după-amiezii, spre seară. Femeia, întoarsă cu spatele, purta un costum de baie dintr-o singură bucată, bărbatul cu fața spre obiectiv, uitându-se undeva dincolo de aparat, părul femeii strâns într-o căciulița de plastic. Era un ceas apropiat asfințitului, se observa asta, după strălucirea mării. «Mai intrăm o dată în apă?» întrebă femeia. «N-ai idee ce caldă poate să fie. Mi-e urât acum să înot singură.» « Anul trecut am pățit-o. M-am dus la hotel în slip.» Soția fotografului retușează acum a doua fotografie: femeia era întoarsă cu fața spre obiectiv, semânând așa, cu casca de plastic pe cap, cu un băiat tânăr, un adolescent, casca îi masculiniza puțin trăsăturile feței [...]. În sfârșit, o a patra fotografie, ei uzi la ieșirea din mare, foarte bună fotografie, pe pielea întunecată a femeii picăturile de apă, părul ascuns încă sub caschetă, privirile îndreptate spre soarele care coboară în mare, fețele lor păstrând acea expresie de oboseală pe care o ai întotdeauna la sfârșitul unei zile la mare...”21. Pe de altă parte, singurătatea este o stare empatică ce cuprinde omul aflat în interiorul unei lumi care îndeamnă la izolare, ce atrage magnetic ființa care nu are nimic altceva de care să se agațe. Naratorul, vocea care se zice pe sine prin personajele sale, și ea, la rându-i, o voce a omului biografic, demască în nenumărate rânduri dorința de a scrie o carte a singurătății. Pentru aceasta, alege două căi: una în care mărturisește concis, verbal însingurarea (în Dejunul pe iarbă, Clipa ce repede, Melancolie, Femeie, iată fiul tău: „Și nu știm dacă nu cumva în această carte, în care tema singurătății ocupă un loc de prim plan”22) și una în care personajele sunt coborâte din existența lor și păcălite să joace chiar roluri din mitul personal al artistului. Revelator în punctarea acestei idei este incipitul romanului Dejunul pe iarbă. Dacă pagina se deschide cu prezentarea a două personaje, soț și soție, care se descoperă reciproc în patul conjugal, mult prea tineri pentru a da curs simțurilor, uimiți de 20 Sorin Titel, Opere. I. Schițe și povestiri. Nuvele. Romane. Text stabilit, cronologie, note, comentarii, variante și repere critice de Cristina Balinte. Prefață de Eugen Simion, București, Editura Fundației Naționale pentru Știință și Artă, 2005, p. 130. 21 Ibidem, pp. 525-526. 22 Sorin Titel, Opere. II. Romane. Scenarii de film. Text stabilit, cronologie, note, comentarii, variante și repere critice de Cristina Balinte. Prefață de Eugen Simion, București, Editura Fundației Naționale pentru Știință și Artă, 2005, p. 731. 476 diferențele fizice dintre ei, subsolul acestei prime pagini aduce informații exacte despre actul scrierii, despre lumea naratorului și a operei sale, într-o tehnică a metaromanului întâlnită la Camil Petrescu și nu numai: „Așa se întâmplă întotdeauna când e vorba despre istoria unei familii: femeilor li se adaugă frumusețea, iar bărbaților inteligența și viciul. Nu poate înțelege în numele căror legi o memorie ciudată și obscură îi poate scoate la suprafață, îi aduce atât de aproape de el, încât e gata să creadă că sângele trece în alt sânge, într-o mișcare continuă, într-o legătură fără sfârșit. Azvârliți dincolo de foamea lor atroce de cei lângă care au trăit, ei coboară din fotografiile vechi și îngălbenite și el începe să le urmărească povestea, încurcând poate puțin lucrurile - în așa fel încât singurătatea lor devine propria lui singurătate, durerea lor taie răni adânci în propria lui carne - o poveste pe care el o inventează pe măsură ce se desfășoară înaintea ochilor lui, fără a încerca să-i scape aproximația. Și așa apar cei dintâi eroi ai acestei povești, o poveste pe jumătate reală, pe jumătate inventată, legendă și imaginație, istorie și vis.”23. Starea de a fi singur sub clopotul de cristal este mutuală, se transferă de la om la personaj, iar după ce acestea prind identitate și glas o predau încărcată cu sentimente noi creatorului. În Lunga călătorie a prizonierului, singurătatea este înțeleasă sub forma călătoriei spre țara-de-nicăieri pe care cele trei personaje, prizonierul și gardienii săi, o întreprind pe drumuri fără întoarcere, prin piețe pustii, gări, câmpii, pe timp de iarnă, de vară, în ani fără număr, într-o atmosferă kafkiană ori beckettiană. Romanul pune accentul pe existența omului ca ființă interiorizată, singură și singulară. Deși îi lipsește succesiunea evenimentelor, în carte „există o durată. Lunga călătorie este un timp al descompunerii, al alunecării într-un soi de neant. Amintirile, imaginile se obliterează, confuzia crește. Cei trei nu-și mai recunosc, în amintire, nevasta, copiii. Un ciudat joc al preluării, al aglutinării trăirilor are loc. Și cea mai importantă disoluție este tocmai aceea a raportului tiran-victimă. Cu timpul, substituirile, uniformizarea, comunicarea operând, cei trei nu mai sunt decât o masă uniformă. Desprinderea din amalgam e imposibilă. Zadarnică e tentativa evadării, a uciderii celorlați. Individul nu va mai regăsi, singur, drumul. El s-a înecat în grupul amorf care-l poartă.”24. Călătoria s-a dovedit o metaforă a singurătății omului aflat pe drumul spre moarte. În Femeie, iată fiul tău, singurătatea atinge, după cum am sugerat încă de la început, cote maxime. Aici este prezentată sun forma suferinței dată de complexul fiului nedorit, dar și de motivul dublului. Planurile romanului, multe la număr, întrețes viețile a trei personaje: Marcu, fiul Sofiei, o femeie desprinsă din geografia bănățeană, un alt Marcu, fiul învățătorului, ajuns student și apoi pictor la Paris, și Ivo Filipovac, un sârb în armata cezaro-crăiasă, imagine în oglindă a primului. Prima coardă a romanului o ocupă însă Marcu, căci relația dintre el și mama sa e cea care explică numele cărții. Sofia este femeia a cărei suferință, aproape biblică, este nuanțată în cele șase sute de pagini. Legătura dintre cei doi nu e doar de dragoste, de suferință, ci mai ales de apropiere a două singurătăți. Marcu este fiul cel mic al familiei, născut la maturitatea părinților, ceea ce a dus la înstrăinarea lui față de cei trei frați mai mari, care îl vedeau ca pe un intrus, la refuzul colectivității de a-l accepta (nașterea la o vârstă înaintată a mamei era considerată o rușine). Aceasta e trauma cu care Marcu crește și pe care o transformă într-un complex din care se eliberează doar prin moarte. 23 Sorin Titel, Opere. I. Schițe și povestiri. Nuvele. Romane. Text stabilit, cronologie, note, comentarii, variante și repere critice de Cristina Balinte. Prefață de Eugen Simion, București, Editura Fundației Naționale pentru Știință și Artă, 2005, p. 459. 24 Dana Dumitiru, Sorin Titel. Lunga călătorie a prizonierului, în „România literară”, anul I, nr. 16, 15 aprilie, 1971, p. 17. 477 Simțindu-se un inadaptat, s-a retras în sine și a uitat să comunice. Mama era singura legătură cu exteriorul. La rândul ei, Sofia trăia aceeași dramă a singurătății. La început și-o masca involuntar în jocul inocent cu cei trei fii ai săi, nu cu mult mai mici decât ea, fiindcă îi făcuse la o vârstă fragedă, ulterior o camuflase în iubirea descoperită mai târziu pentru soțul ei, iar în cele din urmă acceptată în drama singurătății mezinului ei, în care se vedea ca într-o oglindă. Singurătatea se împrăștie ca o boală și cuprinde aproape toate personajele aflate într-o „seculară căutare” de sine. Aici rolul femeii e cu totul important. Declară Ivo Filipovac într-o lungă scrisoare adresată mamei sale vitrege: „Aveți voi, femeile, o comprehensiune cu totul specială, în fața nefericirii altora, a bărbaților care, cine știe din ce pricini anume și greu de descifrat, parcă nu-și găsesc locul pe pământ. Așa ati fost întotdeauna, ați încercat, chair dacă n-ați ajuns de multe ori la niciun rezultat, să înțelegeți singurătatea bărbaților”25. Așa o fi?! Iar dacă totuși intuiția feminină își spune cuvântul în descifrarea subtilităților sufletești, sperăm ca demersul de față să fi reușit măcar o parte din ceea ce și-a propus inițial. Singurătatea ia adeseori forma călătoriei spre un loc fără de nume, pe care omul Sorin Titel și naratorul, totodată, l-au căutat cu înverșunare ca pe un spațiu al liniștii paradisiace. BIBLIOGRAFIE Cosma, Anton, Romanul românesc și problematica omului contemporan, Cluj-Napoca, Editura Dacia, 1977. Durand, Gilbert, Structurile antropologice ale imaginarului. Traducere de Marcel Aderca. Prefață și postfață de Radu Toma, București, Editura Univers, 1977. Hesse, Herman, Lupul de stepă. Traducere din limba germană de George Guțu, București, Rao International Publishing Company, 1995. Lasconi, Elisabeta, Oglinda aburită. Oglinda lucioasă. Sorin Titel. Universul creației, Timișoara, Editura Amarcord, 2000. Munteanu, Romul, Noul roman francez, București, Editura Univers, 1973. Rachieru, Adrian, Dinu, Scriitorul și umbra, Reșița Editura Timpul, 1995. Ricardou, Jean, Noi probleme ale romanului. În românește de Liana și Valentin Atanasiu. Prefață de Irina Mavrodin, București, Editura Univers, 1988. 25 Sorin Titel, Opere. II. Romane. Scenarii de film. Text stabilit, cronologie, note, comentarii, variante și repere critice de Cristina Balinte. Prefață de Eugen Simion, București, Editura Fundației Naționale pentru Știință și Artă, 2005, p. 258. 478 ȘTEFAN AGOPIAN, SARA DE LA STRUCTURAREA NARAȚIUNII LA CONSTRUCȚIA SENSULUI. Drd. Laurențiu ICHIM Universitatea „Dunărea de Jos”, Galați Lucrare realizată cu sprijinul SOP HRD - TOP ACADEMIC 76822 În lucrarea noastră am încercat să surprindem ineditul unui roman în care nu știi când ești în timpul prezent și când într-un fascinant început de secol optsprezece, conduși fiind de un personaj care te cheamă la evadări în timp, într-un spațiu care nu accelerează pe panta prejudecăților sau a infantilismului, ci, mai mult, spre pendularea dintre real și imaginar, în care singura consistență e dată de iubire, fie ea și una de voyeuriste, ca a bătrânului Casimir Spurck. La Ștefan Agopian acțiunea nu curge firesc, întâmplările devenind o provocatoare așteptare, îmbrăcate într-o formă estetică desăvârșită și rafinată. Naratorul nu e grăbit și nu are revelații omnisciente, făcând salturi, din carte în istorie și din realitate în vis, într-o succesiune incredibilă de registre, astfel încât cititorul pasiv va încerca o profundă senzație de debusolare în fața unei fantezii ce transformă orice întâmplare banală într-o poveste. Agopian focalizează multiplu întâmplările, leagă existențele și le înnoadă, iar totul se petrece într-un timp reversibil, „alchimia” distrugând limitele dintre firesc și nefiresc într-o rotire continuă a sferelor cărții, într-un labirint în care, de cele mai multe ori, întâmplările sunt incompatibile între ele, iar tocmai această dematerializarea a realului ficțional, cu un efect hipnotic, devine marca emblematică a formulei narative agopiene. Cuvinte-cheie: personaj, evadare, real, imaginar Detașat de șabloanele ideologice impuse de epoca în care scrie, Agopian își selectează subiectele și articulează complexa structură romanescă pornind de la problematici personale pe care le include într-un cadru istoric, ramă atât a trimiterilor biblice cât și a analizei ezoterice. Scrie și publică un roman plin de spiritualitate și de trimiteri religioase, în plin regim comunist, forțând barierele cenzurii printr-o scriitură relativ încifrată, aparent destinată inițiaților, și totuși decriptabilă prin însăși substanța sa. Autorul este autonom artistic și își configurează proza din interiorul ei, după o schemă ce nu împovărează cu nimic narațiunea în sine. În rame diferite, faptele personajelor, gesturile și replicile lor, sunt prezentate ca într-un ecou, narațiunea păstrându-și un grad înalt de originalitate, în ciuda, sau mai bine zis datorită, sintaxei aparent fragmentate: „Dumnezeu este în inima noastră, nu pe buzele noastre. Și mama a scuipat și ea și a spus: - Iată, mă lepăd de Iisus, dar Domnul nu se va lepăda de mine! Toți cei de față, fiii și soacra ei, au privit înfricoșați în jurul lor, pentru asemenea cuvinte, Sfântul Orificiu nu pierdea vremea cu nimeni, darămite cu niște evrei botezați, oricât de botezați or fi fost ei.”1 Autorul dă dovadă de o fantezie fără limite, transformând întâmplări banale, sau aparent banale, în povești captivante, singura „sarcină” a cititorului rămânând aceea de a se apleca asupra textului, nu cu dorința singulară de a asimila, ci cu ambiția de a decripta. Elocvent, în acest sens, este portretul baronului Spurck surprins, în deschiderea romanului, într-un moment cât se poate de obișnuit, o plimbare într-o zi de toamnă, „o toamnă oarecare, toamna anului 1703, putem spune, cu dreptul de a greși, desigur, dar și cu 1 Agopian, Ștefan, Opere II, Sara, Editura Polirom, Iași, 2009, p. 129 certitudinea subiectivă care ne mână spre ceva încă neștiut, dar în mare măsură presimțit și închipui de noi, ...”. Astfel, baronul „eultimul baron dintr-un șir lung de baroni...”, „nu este cocoșat, dar, cine știe din ce capriciu, trecător, desigur, și-a împodobit spinarea cu o cocoașă falsă, în lipsa uneia cât de cât adevărate.” „Și nici vizitiul nu este cocoșat. Pentru a fi pe placul stăpânului său, și-a pus și el o cocoașă falsă și, atunci când s-a hotărât să o facă, dar mai ales după aceea, a fost urmat imediat de toți servitorii casei.”2 Însă nu numai portretele frapează și intrigă, toate elementele au viață proprie, densitate și culoare, sentimentele, animatele și nonanimatele fiind legate între ele printr-o rețea de semnificații, fire nevăzute intersectate pe alocuri tocmai pentru a oferi savoare textului, subliniind aroma unei epoci și punctând sentimente adânci. „Hubner stătea la un pupitru mobil, înțesat cu cărți și acum se ridicase puțin . lăsă pana să-i cadă din mână, îl privi. În cameră era puțină mobilă și o lumină ca de lămâie intra prin vitraliile mari, dându-ți o senzație de cald și de bunăstare. . Un astrolab de culoarea mahonului trona singur pe o măsuță, lumina îl poleia și părțile lui metalice îl orbiră o clipă pe Tobit.”3 Prima lectură a romanului are un efect hipnotic, analiza critică refuzându-se parcă, mai ales datorită senzației de amestec al planurilor. Voit sau nu, structura romanului nu pare la primul contact deschisă sistematizării raționale stopând fluxul unui comentariu făcut dintr-o perspectivă detașată de observator aplicat. Acest sentiment, pe care îl încerci de îndată ce-ți propui pătrunderea sensului, se datorează fluxului în exces de explicații, pe care autorul a ales, voit, să le ofere, complicând desenul romanului în așa măsură încât efortul de a-i percepe sensul să fie direct proporțional cu valoarea „descoperirii”, bucuria de explorator în fața iminenței succesului compensând meticuloasa analiză. Pe de altă parte, cu o fascinantă, chiar derutantă ușurință, Ștefan Agopian creează din fraze scene și din scene fraze, pasajele lungi, ample, conturând somptuoasa construcție și subliniind arhitectura romanului în care efortul de a fi cât mai expresiv se combină, în mod evident, cu grija pentru latura stilistică. Sara este un roman încântător, în special datorită amestecului de realism al detaliilor, dar și grație extraordinarei calități artistice a scriiturii, în care regăsim mai multe straturi care se întrepătrund, creând, la o primă analiză, senzația unui amestec întâmplător. Fie că vorbim despre stratul biblic, cu trimiteri spre creștinism sau iudaism, sau despre cel ezoteric, pe care inițiatul este invitat să-l decripteze, nu fără efort însă, fie că ne referim la realismul arid, regăsit în minuțioasele descrieri ale fundalului istoric, care pare numai un pretext, întreaga acțiune, întâlnirile și dialogurile dintre personaje, vizitele și meditația, activitatea și „blânda lenevire”, toate formează suportul „filmului” ce se desfășoară parcă într-un spațiu oniric. O a doua lectură, însă, ne apropie ușor de nucleul simbolic al romanului, sesizându-ne simetriile și analogiile atent insinuate de prozator. Focalizarea este multiplă, întâmplările și personajele fiind urmărite de la nivelul lor, prin prisma experiențelor pe care le trăiesc, dar și de la distanță, dintr-o perspectivă omniscientă. Astfel, prima perspectivă se dorește a fi complicată, confuzând cititorul, pentru a-i răsplăti apoi efortul printr-o limpezire a perspectivei, printr-o clarificare a mesajului, atent indusă prin distanțare și obiectivare. 2 idem, pp. 18-19 3 idem, p. 17 480 Agopian nu poate oferi soluții epice previzibile, refuzând cu obstinație șabloanele și mecanismele literare clasice, considerându-le acaparatoare și generatoare de trasee de la care e greu să te abați. Așadar, pentru a anula funcția predictivă a lecturii, el o atribuie personajelor, cantonate, în majoritate asupra analizei și proiecției propriului lor viitor. În acest moment, lectorului îi este anulată orice ancoră ce l-ar putea face să intuiască parcursul narațiunii anticipând, ca într-un roman realist, al cărui algoritm permite, pasul, pașii sau turnura acțiunii. Prin urmare, după acumularea tuturor elementelor expuse, fapt relativ facil, mai ales datorită prezentării și marcării în detaliu a acestora, acesta încearcă gustul amar al ambiguizării discursului, revelația perspectivei omnisciente fiind anticipată de autor și anihilată. Nu ne rămâne decât să încercăm să introducem noi, cititorii, logica și coerența în universul pe care lectura textelor agopiene ni-l dezvăluie. Mai mult, persoana întâi plural pare folosită tocmai în scopul de a încifra mesajul, mai ales că acest „noi”, de cele mai multe ori nu oferă lămuririle așteptate de cititorul neavizat, acesta neștiind mai mult decât știu cei din carte, iar aceasta curge spre un final imprevizibil impus nu de autor, ci de conținut, un conținut încărcat de întâmplări bizare și situații neobișnuite. Acest plural al majestății de cele mai multe ori imaginează, transmite indirect, parafrazează: „Simon Talabă a scris sau și-a închipuit mai multe scrisori care ar fi trebuit să ajungă la Mikes Kelemen... Nu s-a păstrat niciuna dintre ele, ni le putem închipui: însoțește episoadele prin care trec eroii, focalizarea fiind însă mai puțin lămuritoare decât neam fi așteptat, mai mult vagă, aproximativă sau intuitivă. Astfel de multe ori „Ni-l putem închipui.” pe un personaj făcând un anumit gest, „ne putem gândi” că el a spus ceva. Esența trăirilor din Sara pare să scape de sub controlul romancierului, acestuia rămânându-i închipuirea, amintirea, citarea sau parafrazarea lor, puse într-o sintaxă fragmentată: „Între ei se făcu o pauză, nu lungă, dar destul de lungă pentru ca tăcerea și foșnetul acelei dimineți, ne-o putem închipui senină și încă răcoroasă, acestea două, un fel de linie zigzagată, să aibă timp să se aștearnă peste ei.”4 5 La Agopian totul sau aproape totul devine posibil. „Luxurianta imaginație fantastică este amplificată de rafinamentul stilistic al romancierului, lirismul senzual al narațiunii trădând un veritabil poet, atent la rezonanța misterioasă a universului”6. Prezentul se topește în viitor, iar viitorul plonjează în trecut. Astfel, autorul construiește un labirint romanesc în care coexista o serie de povești, de cele mai multe ori incompatibile între ele. Consistența personajelor sale frapează, fiecare dintre acestea reinventându-se în funcție de momentul narațiunii. Dar efectul de densitate sporită este dublat, la rândul său, de unul contrar: dematerializarea realului ficțional și înscrierea unor personaje centrale în șirul alcătuirilor spectrale, mișcându-se hipnotic, într-o viziune parabolică, cu destule elemente de utopie negativă. Astfel îl surprindem pe baronul Spurck în ipostaze halucinant construite, atrăgând atenția, o dată în plus, asupra „talentului” personajelor de a se reinventa: „Ni-l putem închipui grăsuliu și alb și așteptând încordat și destins totodată, fără gânduri și cu trupul înfruntând scurgerea anapoda și continuă a acelei nopți nesfârșite și încăpătoare ca burta vreunui pește 4 idem, p. 99 5 idem, p. 60 6 Mușat, Carmen, Perspective asupra romanului românesc postmodern și alte ficțiuni teoretice,Ed. Paralela 45, Pitești, 1998, p. 141 481 *7 uriaș și născător” , sau trezindu-se la ora șase dimineața, se dezbrăca în pielea goală și, uneori dârdâind, alteori simțindu-se bine, mângâindu-l aerul plăcut al dimineții, se ducea într-o cameră în care singura mobilă era un scaun fără spătar și se așeza pe scaun.”7 8. Alte scene propun viziuni de-a dreptul terifiante, în fața cărora personajele rămân, în mod inexplicabil, la un prim nivel de interpretare, aparent impasibile „- Orice creier, îi va spune cu câteva zile înainte să se sinucidă lui Tobit, este ca o burtă preaîncăpătoare și flască, și în această burtă plutește fiul nostru adormit și visând și știind. Tobit l-a ascultat și l-a privit și nu a răspuns nimic. Undeva în străfundurile ființei lui, știa, de acolo unde e veșnic un întuneric mocirlos, îl privea, cu ochii larg căscați și cu balele curgându-i puturoase pe la colțurile gurii, fiul lui.”9 Nici secvențele în care sunt ingerate lichidele și solidele nu sunt extrem de plăcut prezentate, autorul insistând asupra laturii involuntar animalice, subliniind degradarea și depravarea. Și pentru a nu-și dezminte maniera abracadabrantă, emblematică pentru formula narativă agopiană, autorul reușește să impună acestor scene, chiar dacă la început stridente, „eleganță”, gesturile, prin repetitivitatea lor și urmărite, în sucul și sosul lor propriu, apărând în final firești, ca un semn concret al viului. Astfel imaginea bătrânului consilier Gross, consumându-și ritualic terciul și berea, trezește mai mult un sentiment de milă decât unul de dezgust profund. „Un firișor de salivă începu să i se scurgă din colțul gurii, părea că un păianjen minuscul se joacă, bălăbănindu-se, prin aerul din apropierea consilierului. . Limba lui albicioasă și subțire se agită cu un plescăit prin aer. .Burta lui ghiorăi prelung, ca un canal nesătul și de mult secat.”10 Infernul domestic, continuă, secvențele culinare devenind, înfricoșătoare și datorită percepțiilor amplificate ale personajelor. Simon Talaba izbucnește în plâns atunci când e îndemnat să bea un pahar cu lapte, descrierea procesului ilustrând în detaliu dezgustul resimțit de personaj: „Cu ochii închiși, bău. Simți recele dulceag, ca și cum cineva i-ar fi îndesat un pumn de fulgi ai unei păsări moarte de frig în gură. Fulgii se transformară într-o vreme într-un lichid unsuros în care stătea, nemișcat ca un animal mort și descompus în mii de franjuri și împăienjenindu-i toate simțurile, caimacul. Icni și împroșcă fața de masă cu mici stropi alburii”11. Acești obsedanți stropi alburii care împroașcă îi regăsim, și în scena băii de seară a lui Simon Talaba, creionând aceleași imagini dezolant dezgustătoare: „Acum stă într-un ciubăr și în ciubăr este apă și deasupra apei plutesc clăbuci și jeg. Jegul poate fi asemuit cu niște pete de mucegai, clăbucii sunt albi și din când în când pocnesc, împroșcând cu stropi fini 12 dușumeaua.”12 Faptul că nu este vorba de amănunte oarecare, ci de niște detalii cu sens, se poate observa și din compararea paginilor în care doctorul Hubner e gazda unor notabilități. Aici avem surpriza de a ni se oferi două scene aflate practic la antipod, menite să sublinieze o dată în plus ușurința cu care prozatorul punctează prin construcție idei încărcate de semnificații. Scena întâi, la care participă comitele și primarul, este aceea a unui prânz rafinat și grațios, felurile de mâncare și băuturile apărând și dispărând gradat, efectul fiind atent pregătit, pentru ca în final, stomacurilor pline ale musafirilor ceremonioși să li se aducă alinare, finele 7 Agopian, Ștefan, op. cit., p. 81 8 idem, p. 62 9 idem, p. 81 10 idem, p. 56-57 11 idem, pp. 58-59 12 idem, p. 115 482 alcooluri bine plasate fiind preparate, cu îndemânare de vrăjitor, de doctor însuși. Două sute de pagini mai târziu, cea de-a doua scenă, din finalul romanului, în care ni se prezintă vizita învingătorilor din sângeroasa luptă politică, Eberhard Kinder și Koork Grell, apare ca monstruoasă. Berea curge dintr-un butoi pe covorul din cabinetul doctorului, iar Grell, icnind, după ce regurgitează tot ce băuse, ia cana de jos, din băltoaca de bere, o umple din nou și închină caracteristic: „Tot ce a fost a fost o minciună”. Apoi, zbierând, răstoarnă berea pe covor și exclamă aparent inexplicabil, dar atât de clar la o analiză atentă a semnificațiilor: „Iată burta mea!”.13 Astfel, dacă ospățul celor doi este prezentat într-o manieră pur kafkiană, burta lui Grell trimite la regăsirea soresciană a sinelui în sine. Esența vieții și a morții pare să nu mai stea în mâinile prozatorului, acestuia rămânându-i închipuirea, amintirea, parafraza lor, insinuate într-o sintaxă fragmentată. Efectul de sporită densitate e dublat, paradoxal, cea mai „centrată” apariție, în roman, cea a îngerului Rafail, preluat din Cartea lui Tobit. Numit „Acela”, Rafail, nu este proiectat în planuri diferite, duplicate sau îngemănate, ci capătă consistență prin însăși menirea sa de intervenient benefic în ajutorul unui ales al Domnului, protejându-și supușii coborâți parcă din apocrifa carte biblică, contribuind la curățirea interioară a demonizatei Sara, entitate care prin puterea de a alterna perioadele de viață cu cele de moarte îi face pe cei din jurul său ajung să se întrebe dacă mai trăiește. Ori, această dematerializare a realului ficțional și înscrierea Sarei în șirul alcătuirilor spectrale subliniază abilitatea de poet al așteptării a lui Stefan Agopian care fascinat de entropia identității, ca un adevărat maestru al tergiversării și întârzierii intrigii, ambiguizează sensul, modificându-i permanent, narațiunii, structura. Sara devine personajul impresionant, deopotrivă prin prezență sau prin absență, prin existența reală, sau prin pseudo-realitățile în care plutește, alături de oameni și îngeri. Este surprinsă murind la cinci ani, în timpul copilăriei din Spania, apoi ne este prezentată, douăzeci de ani mai târziu, adoptată și înviată de către medicul și alchimistul Israel Hubner. Acum este un personaj elegant, reprezentantă a unei feminități surprinzătoare, dar și un personaj care percepe realitatea cu multele-i straturi și substraturi, uneori cu o cruzime care îi sporește drăgălășenia, chiar dacă tabloul în care este înfățișată șochează. Un astfel de moment poate fi cel în care Sara dialoghează cu îngerul Rafail, preluat din Cartea lui Tobit cu tot cu natura lui supraumană și intervențiile benefice în ajutorul unui ales al Domnului: „Sara se înălță atunci, picioarele ei subțiri se înfipseră în țărână, părul sexului ei era în dreptul ochilor Aceluia .”14, în grajdul păcatului sau al plăcerii, stropit din belșug cu sângele țapului sacrificat de Tobit pe altarul iubirii lor împlinite, singura autentică și firească de altfel, prin raportare la diafanul și grotescul celorlalte iubiri convenționale, lipsite de consistență, dar magistral ilustrate de cele două gemene, Clara și Gertruda Barberini. Astfel, prezența îngerului, chiar într-o astfel de ipostază, este mai coagulată decât prestația absentă, cu ochii privind în gol, a bărbaților și femeilor din roman, personaje lipsite de consistență ontică, a căror existență este iluzorie, la fel cum trupurile lor sunt părelnice, cu contururi ce-și modifică mereu desenul. Naratorul face salturi, mai mult sau mai puțin discrete, din istorie în carte și din vis în realitate, astfel încât, succesiunea amețitoare de registre, bulversează și mai mult cititorul cuminte care în naivitatea sa așteaptă o urmă de claritate și predictibilitate și care este atras în 13 idem, p. 220 14 idem, p. 156 483 schimb într-o permanentă pendulare dintre real și imaginar, la Agopian nu realismul fiind magic, ci magia devenind realitate. Ori tocmai această „rotire nesfârșită a sferelor cărții”15 este imaginea definitorie a formulei narative agopiene, polimorfă, labirintică, făcând din acesta unul dintre cei mai imprevizibili, în originalitatea sa, scriitori români de factură postmodernistă, parodiind convențiile romanului, însă păstrându-și apetența pentru discursul descriptiv marcat de „ideea nietzscheeană a ciclului arbitrar al existenței”16. BIBLIOGRAFIE Agopian, Ștefan, Opere II, Sara, Editura Polirom, Iași, 2009 Balotă, Nicolae, Romanul românesc în secolul XX, Editura Viitorul românesc, București, 1997 Mușat, Carmen, Perspective asupra romanului românesc postmodern și alte ficțiuni teoretice,Ed. Paralela 45, Pitești, 1998 Țeposu, Radu G., Istoria tragică & grotescă a întunecatului deceniu literar nouă, ediția a III-a, Editura Cartea Românească, București, 2006. 15 Mușat, Carmen, op. cit., Ed. Paralela 45, Pitești, 1998, p.142 16 idem, p. 141 484 LA PORȚILE NOPȚII - O POEZIE A „RUINELOR” FIZICE Drd. Livia-Elena NEAGOE Universitatea din București Publicat postum, volumul-epilog La porțile nopții expune o sumă de angoase, o varietate de valențe ale sensibilității unui spirit care își deplânge în mod convulsiv existența valorificând durerea ca stare de spirit poetică, iar în această decantare lirică, particulele estetice absorb viața redimensionând-o. Concepută autarhic, această colecție de poeme constituie un important document care redă cu mijloacele expresivității intensitatea dramei trăite de scriitor de-a lungul întregii sale cariere literare. Cuvinte-cheie: angoasă, durere, dramă, ruine fizice „Dacă nu ți-ar fi lene, te-ai sinucide. Oricum, te simți mult mai vecin cu moartea decât cu viața. Ești închis parcă între pereții umezi și între oglinzi verzui. Și ți-e dor, fără putere, de-o fereastră. Până când, într-o zi, iată, o găsești în sfârșit; e caietul. Aprinzi atunci lampa - căci numai lampa e dimineața unei astfel de ferestre - deschizi caietul, scrii Tinerețe ciudată și începi să trăiești. Căci literatura nu e altceva decât un drum spre viață al celor blestemați să nu-și găsească răsunetul pasului și umbra decât acolo.”1 Întreaga viață a lui Ionel Teodoreanu este concentrată în creațiile sale, iar spiritul său, subordonat literaturii, se definește prin transparența cu care i se închină: „Căci literatura n-aș fi cedat-o nimănui. De pe atunci îmi dădeam seama că literatura, pentru cel care o are în sânge nu e altăceva decât un mod de a trăi. A renunța la literatură ar fi însemnat pentru mine a renunța la cea mai substanțială și veridică formă a vieții mele... Fără de literatura mea, n-aș fi fost eu (indiferent de valoarea care mi se acordă sau mi se refuză), ci o simplă tentativă de a ajunge până la plenitudinea mea. Așadar, literatura pentru mine nu era nici podoabă, nici dorință de succes..., ci dimensiune a vieții”2. Literatura devine, în acest context, o utopie, o speranță cu ajutorul căreia, autorul își construiește un drum spre sine spre a se regăsi amplificat. În acest sens, primele sale scrieri Ulița copilăriei, În casa bunicilor celebrează copilăria aflată la intersecția cu adolescența, iar Masa umbrelor și Întoarcerea în timp tezaurizează trecutul, fără a fi cronici ale timpului, ci, mai degrabă, cvasiautobiografii scrise sub imboldul unei sensibilități exacerbate ce-și revendică, în mod constant, drepturile. Pe lângă succesiunea de evenimente și personalități suprinse, aceste opere constituie deopotrivă și biografia interioară, spirituală a stigmatizatului „poet al adolescenței” scindat, în mod constant, între apatie, tăcere, tristețe și elanuri explozive de vitalitate. În consonanță cu acestea, se află și volumul postum La porțile nopții, epilog publicat în 1970, în care autorul deplânge în mod convulsiv efemeritatea existenței unei identități al cărei mers lăuntric este consemnat ca într-un jurnal de dureri resimțite atât fizic, cât și metafizic. 1 Ionel Teodoreanu, Opere alese. Drum bun, Ed. Minerva, București, 1981, p. 402 2 Ionel Teodoreanu, Masa umbrelor, Editura de stat pentru literatură și artă, București, 1957, p. 49 Încă din primul poem, eul liric declamă impasul care dă expresie ființei, cu precădere în cei din urmă ani ai vieții sale și caută, prin decantare lirică, drumul spre „porțile nopții”, metaforă ce desemnează limitele, paroxismul trăirii, deconcertarea, descumpănirea survenite în contextul unei arderi cumplite, al unei desfigurări transfigurate poetic: „Am ajuns? Mi-s tălpile sânge/ De-atâta pustie de cale/ Stai frânt, așteptând pe prag de prăpastie în umeda vale./ Nici pisc. Nici stea. Nici vultur. E tare-/ Ntuneric. Nimic nu răsare: nici licăr, nici zare/ Ce vuie-n adâncuri? Tăcerea? Prăpădul? Ori zvon de urale?/ O, Tată-al speranței, te-ntreb, Tu răspunde-mi:/ Sînt Porțile Nopții? Sau Porțile Tale?”3(La porțile nopții). Într-o continuă disimulare figurativ-metaforică, se resimte detașarea bruscă de optica optimistă definitorie în favoarea reorientării spre consemnarea unei realități interne, a fluctuațiilor sufletului dirijate de înstrăinare, singurătate și decepție: „Numai flacără dreaptă și limpede-am fost în lampa cea mare,/ Dar arderea mea luminoasă n-a dat funingini./ Și iată că eu, cîntărețul viteaz pentru alții,/ Sînt singur, amar și pustiu./ Tîmpla mea visătoare s-apleacă mîhnit cu luceafăr de seară pe lume./ Nu vreau să mai fiu”4 (Tîmpla mea visătoare s-apleacă mîhnit). Tot în cadrul acestor versuri, Ionel Teodoreanu își întocmește și un testament literar ce are ca principale atribute substanța afectivă și consistența ideatică a unei convertiri în vegetal dictate de vibrațiile delicate ale triumfului prin artă: „Dar într-o zi, întors în pământ, voi uita de viață și moarte./ Fraților mei de atunci, dacă-n file/ Veți regăsi prospețimea pădurii în floare, ca cei de pe mare,/ Prin voi, dar fără de mine: cenușă sub cruce,/ Voi fi iar pădurea-nflorită la marginea mării a dorului mare de moarte”5 (Elegie). Dihotomia dintre spiritul artistic și conștiința umană este principala cauză care generează un conflict ce străbate întreg discursul poetic, iar acesteia i se alătură și amenințarea morții: „Cum să nu fiu apăsat,/ Luminatule cer al amiezii de vară,/ Când gura de rai a azurului tău e doar o crezare a ochilor mei, iar eu zbuciumatul, cu toată râvna de rod,/ Cresc și sporesc solitar pe crengile morții”6. Chemarea morții răsună în fiecare interogație retorică, trezește eului o serie de sentimente contradictorii: „Mă auzi?/ Noaptea e grea/ Sînt inima ta!/ Alerg!/ Oh! Alerg,/ cu moartea în mine/ și sânge/ sub cer fără stea.”7 (Moartea aurului) și tot ea pecetluiește o soartă similară cu cea a aspirantului din basmul Tinerețe fără bătrânețe și viață fără de moarte „<<Rătăcitorule, ai mers prea mult. Ai ostenit./ Bine-ai venit!>>/ Oh! În sfârșit, mărinimia unui glas și pentru mine!/ Am spus: <<Cine?/ Tu! Cine ești, multașteptatule?>> gata să-ntind din nou o mână./ <<Nici nu știi de când te-aștept./ Sînt moartea ta./ Întinde-te./ Închide ochii./ Pune-ți mâinile pe piept>>”8(Paria). Astfel, moartea este folosită în repetate rânduri ca metaforă-argument pentru tensiunea spirituală care produce sciziunea dintre eul empiric și cel metafizic în particule ce resorb o filosofie a perisabilității: „Moartea n-a intrat în casă,/ E la geam,/ Galbenă, între colțul lunii și întunecatul ram./ [...] Pace mie, pace ție;/ Tace casa, tace viața-/ Niciodată ce a fost n-o să mai fie”9 (Agonie). Cadru al creionării afectelor, natura devine fundalul descompunerii vieții, al cărei curs nu mai poate fi deturnat de niciun miracol: „De ce îmi vine deodată atâta pustiu de melancolie?/ Ai cui sînt? Ai mei?/ Genunchii aceștia grei?/ Iată-mă alb ca o navă în ceață,/ 3 Ionel Teodoreanu, La porțile nopții La porțile nopții., Ed. Minerva, București , 1970, p.3 4 Ibid., .Tâmpla mea visătoare s-apleacă mâhnit, Ed. Minerva, București , p. 4-5 5 Op. cit., Elegie, p. 6 6 Ibid., Elegie, p. 9 7 Ibid., Moartea aurului, p. 49 8Ibid., Paria, p. 52 9 Ibid., Agonie, p. 18-20 486 Ivit în oglindă, față în față./ Cine e omul acesta nins?/ M-am scuturat de omăt,/ Dar nimic nu cădea fumuriu/ De pe ființa nălucă, pe pragul pustiu/ Eram eu - nu nins -/ Singur, bătrân, învins/ Neauzit de încet,/ Moartea clădise din mine un om de omăt”10 (Joc de iarnă). Stările sufletești corespund mișcărilor naturii, iar aceste corelații, analogii punctează alegoric teroarea din subconștient, stările de penumbră ale psihicului: „Și iarăși mă cuprinde noaptea ta, încrucișare a genunilor din mine./ Umbră din răspântii, cine ești?/ Dar eu?/ Poate totuna./ Sfântul înnegrit de toamne, care a pierdut și-ncumetarea vieții,/ Și poteca de-albăstrimi în zbor a cerului;/ Și a rămas numai în plângerile lemnului pustiu,/ Putred de ploi,/ Ca sperietorile de pasări din livada udă,/ Eu sînt, Doamne.”11 (Întunecare). Mărturie directă a sufletului încarcerat în suferință, poezia lui Teodoreanu se compune în acest ritm într-un registru al agoniei, al unei defulări a fricii, al luptei, al unei resemnări mascate ce-l determină să invoce scheme arhetipale sau dublete romanești din nevoia permanentă de raportare. Astfel, poeme precum Paria și Hamlet parafrazează condiția lui Iov: „Ieșeam din groapa lui Iov/ Cu viermi și gunoaie,/ În păr și pe trup cu puroaie,/ Cu nările-aproape lipite,/ Cu țărnă în ochii rămași în orbite,/ Cu neguri de noapte în zdrențe,/ Cu mînile reci,/ Ca abea deșteptat din somnul de veci.”12 (Paria) și emfaza discursului hamletian: „Oprit între umbră și soartă,/ Față în față cu marea,/ Cuget în turnul fantomei:/ Dacă Aprigul vînt care clatină cer și corăbii/ Ar tresări,/ Tresăltînd din lucirea pumnalului mînilor mele crispate,/ Vînt n-ar mai bate în lume,/ Ci numai în mine- turbat.../ În gînduri, în spadă, în clopotul nunții reginei-mame/ (Vai, mamă!),/ Dorul de ducă-n țărînă înclină spadă și frunte,/ Luîndu-mi în veci diminețile faptei./ A fi, a nu fi./ Totuna.”13 (Hamlet). Nu o dată, fulgerările interioare transferate în declarații supradimensionate afectiv devin ușor expresia pură a sensibilității: „Dar surîsul, bietul acela surîs,/ Nu era decât rana tristețelor mele./ Într-un alt fel deschisă,/ Spre toate-amăgirile dulci ale lumii din jalnicul vad al trecerii noastre”14 (Joc de iarnă), dar și a vulnerabilității ce pretextează instanța protectoare a mamei: „Și iată că nu pot rosti cuvântul inimii omului./ Mama mea care-a fost nu mai e decât un cuvînt/ Pe care eu, fiul, nu-l mai pot spune/ Fiindcă mă tem/ Mă tem să nu plâng.”15(Întunecare). Aparținând în mod organic ființei creatoare, metafora încorporează o lume potențată până la idealizare și devine formă de meditație ce transcende viața. Prin intermediul ei, Ionel Teodoreanu radiografiază existența pe care o reduce la dimensiunea artificiului, a iluziei, a măștii. În acest sens, tumultul de metafore compuse din culori și sunete capătă proporțiile unui instrument de investigare a trăirii ce trădează suprasensibilitatea scriitorului și fixează tensiunea dramatică, al cărei crescendo culminează cu evadarea în vis, într-o contopire de real și ireal ca în poemul Ziua copilăriei, unde are loc o adevărată transcriere narativă metaforic-simbolistă a dorinței de resurecție prin retrospectiva practicilor vitaliste ale acestei perioade: „Aș vrea să fiu undeva, departe/ - Nu știu dacă-n spațiu, sau numai în timp -/ C-un salt peste moarte -/ Numai o zi, bunăoară,/ Dar acea deplină, fierbinte, de vară./ Când m-aș trezi dintr-un somn adânc,/ Clipind somnoros și îndată stârnit,/ În zorii cu fragi de pădure-n surîsul pe zare ivit,/ Să aud trîmbițând din casă în casă,/ Din lină-colină.../ O! Dați-mi numai o zi,/ Dar 10 Ibid., Joc de iarnă, p. 14 11 Op. cit., Întunecare, p.17 12 Ibid., Paria, p. 49 13 Ibid., Hamlet, p. 189-190 14 Ibid., Întunecare, p.. 11-12 15 Ibid., .Noaptea omului,, p. 25 487 s-o văd,/ S-o trăiesc,/ S-o frământ,/ S-o vîslesc,/ Cu ochii în sus fulgerați de albastru.../ În vastul aur de soare,/ Să mă simt între cer și pământ ca un leu./ Eu, singur și-n voie,/ Să fiu numai eu pe pământ, stăpân după voie.”16 Linearitatea compozițională a poemelor mizează pe un exordiu reflexiv ce se deplasează spre declamații axate pe un amalgam de transpoziții, pe o permanentă pendulare între vis, amintire, ficțiune care generează efectul unei suprarealități halucinante. Scenariile onirice sunt difuze, facilitează inserții de fabulos și suprapuneri de imagini artistice, iar nucleul lor este configurat de metamorfoze ce presupun o confruntare organică și complexă între structura de adâncime a sinelui și proiecțiile acestuia: „Te cutremuri?/ Tremur eu în zdreanța vieții?/ Tremură steaua?/ Ploaia?/ Inima?/ Dar mâinile mi-s reci/ Ș-o frunză cade ca un nume plâns./ Numai o frunză, toamna mea.”17 (Insomnie). Pe acest fundal, defilează accente de lamentație regizată de factori intrinseci naturii umane, de egoism, de elegie sau de autocompătimire: „Pe morminte,/ E singurătatea mea,/ A mea, o!/ Cîne negru al unei nopți de vară./ Că i-aș spune ca oricărui cîne:/ Lasă-mă odată; du-te,/ Dar mi-e milă să lovesc în mine/ Și mă gonesc,/ Și-mi rupe inima singurătatea mea.”18 (Înălțarea). Drama individuală se amplifică de la un poem la altul până ce dă naștere unor pasteluri lugubre, poeme-argument ale efemerității precum Întunecare, Moartea aurului, Pastelul destrămării sau Moartea lui Tan, a căror linie melodică și nuanțe stilistice continuă să cânte ritmurile triumfale ale morții devenite deja leitmotiv și postura de victimă a celui bântuit de apropierea ei. Starea dominantă a lirismului pare a fi melancolia, o melancolie gravă ce dezvăluie fondul sfâșietor al unei treceri fantomatice, căci imnul disperării cântat sub amenințarea morții și realul însuși devin metaforă, iar materia întrupează prilejul unei teatralizări, al unui spectacol al poeziei înseși. Nostalgia își pierde astfel conotațiile anterioare, de supliment cicatrizant, pentru a invita la o confruntare directă cu proprii demoni, pentru a certifica prezentul care primește valența de consecință asumată în integralitate: „Numele meu de apus e Toamnă./ Iarnă,/ Clopot de moarte/ Dangăte reci./ Și totuși, Eu-împărat/ Acesta,/ Al toamnei, al verii, al iernii,/ Și al primăverii,/ Al vieții depline,/ Sînt tare învins./ Numele meu dintre voi, o, frați de pe zare, o, frați din valea tumultului vostru/ e Singurătatea./ Lăsați-mă să mă întind cu brațele cruce pe piept./ Lutului meu zbuciumat- somnul de lut,/ Versul meu s-aprinde făclie de moarte.”19 (Eu-Împărat). Structura poeziilor se sprijină pe asimetrie, pe neconvențional, pe abolirea ritmului și a rimei ca reacție împotriva ordinii prestabilite, iar vocabularul variat, eclectic, impune o viziune tranșantă asupra blestemului condiției umane pe care poetul încearcă să-l valorifice și în cadrul monologurilor unde notația febrilă a întrebărilor etic-filosofice tensionează, încarcă afectiv și ambiguizează discursul liric: „Visam?/ Vedeam?/ Îmi aminteam?/ Sau nu eram decât în starea mea firească,/ Făptuind?/ Sporea necontenit mirarea din ea însăși,/ Cuprinzîndu-mă din toate părțile:/ Vibram sub osul frunții unui craniu cosmic?/ Sau mă inelam șerpuitor/ Într-un adînc de pînde?”20 (Monolog). Exclamații, verbe explozive, descrieri minuțioase, substantive din câmpul lexical al extincției, al crepusculului converg în ilustrarea caracterului lucid, retoric, nebulos, eterogen al acestei poezii de explorare laborioasă a eului și a non-eului deopotrivă: „Tăcere! Tăcere!/ Pianul de noapte în care vibrează pulberea 16 Op. cit., Ziua copilăriei, p. 39-40 17 Ibid., Insomnie, p. 163 18 Ibid., Înălțarea, p. 131 19 Op. cit., Eu-Împărat, p. 68 20 Ibid., Monolog, p. 137 488 tainei de-apoi/ Ascultă, Chopin, această postumă nocturnă./ Închide fereastra,/ Pianul,/ Tăcerea./ Aprinde o candelă,/ Roagă-te-o clipă/ Și lasă în umbrele ei încăperea./ Dar afară/ Din nou izgonit în noaptea de vară/ Tresari deodată./ Cine îți pune dulce mîna pe urmă din urmă?/ Te-ntorci tresărind în miracol./ Inima pîlpîie iute./ Nimeni. Nimic./ Luna atîrnă, 21 paianjen, deasupra casei tăcute./ Du-te.”21 (Melancolie). Așadar, creație concepută autarhic, colecția de poeme La porțile nopții reprezintă un document moral revelator, un document de viață convertit în poezie, căci redă cu mijloacele expresivității intensitatea dramei trăite de scriitor de-a lungul întregii sale cariere literare. Astfel, atât în scrierile memorialistice, cât și în elanurile poetice ale lui Ionel Teodoreanu, sublimarea artistică împrumută sensul unei mișcări centripete, în sensul unei permanente întoarceri spre sine în vederea consolării și conservării prin artă, iar când istoria se pulverizează într-un prezent integrator, când moartea este consubstanțială materiei, ba chiar este principalul ei generator, spectacolul pare mai important decât angoasa. BIBLIOGRAFIE PERPESSICIUS, Ionel Teodoreanu, „La porțile nopții”, în Jurnalul de dimineață, 22 iunie 1947. Reprodus în vol. 12 prozatori interbelici, antologie, text îngrijit, cuvînt înainte și notă asupra ediției de Dumitru D. Panaitescu, Editura Eminescu, București, 1980, p. 335-338. PILLAT, Dinu, Ionel Teodoreanu, „La porțile nopții”, în Viața românească, 1970, nr. 10, p. 82-83. PIRU, Al., Ionel Teodoreanu postum („La porțile nopții”), în România literară, 1970, nr. 29, p.13. TEODOREANU, Ionel, La porțile nopții La porțile nopții., Editura Minerva, București , 1970. TEODOREANU, Ionel, Masa umbrelor, Editura de stat pentru literatură și artă, București, 1957. TEODOREANU, Ionel, Opere alese. Drum bun, Editura Minerva, București, 1981. TIHAN, T., Ionel Teodoreanu, poetul, în Steaua, nr. 9,1970, p.71-75. 21 Ibid., Melancolie, p. 153 489 FRACTURISMUL POETIC ROMÂNESC. A FOST SAU N-A FOST? Drd. Oana-Cătălina NINULESCU Universitatea din București 5 De ce fracturismul? Pentru că au trecut treiprezece ani de la publicarea Manifestului fracturist (1998), unsprezece ani de la înființarea cenaclului „Litere 2000”, patru ani de la publicarea ultimului număr al revistei Fracturi (2007) și aproximativ șapte ani de la ultimele ședințe ale cenaclului și dispersarea membrilor ei pe traiectorii individuale. Eseul își propune să abordeze fracturismul ca avangardă a poeziei generației 2000 și să distingă raporturile acestei grupări cu generația 80. Cuvinte-cheie: fracturism poetic, generația 80, cenaclu literar Cenaclul „Fracturi” sau „Abator Fracturi” (deși această ultimă denominație nu apare decât în relatărilor membrilor cenaclului) a funcționat, cu întreruperi, din 2000 până spre sfârșitul lui 2004, reunind o serie de tineri scriitori dintre care cei mai valoroși vor fi integrați „generației 2000”: Marius Ianuș, Domnica Drumea, Răzvan Țupa, Elena Vlădăreanu, Ionuț Chiva, Ioana Baetica, Ruxandra Novac, Bogdan Iancu, Zvera Ion, Marius Ștefănescu, Ionuț Cioană, Raluca Baciu, Cezar Nicolescu, Silviu Gherman și alții. Alte câteva nume de tineri care au avut legături cu „Fracturile” (fie au citit la cenaclu, fie l-au frecventat sporadic, fie au colaborat la revista Fracturi), fără ca prin aceasta să fie „fracturiști”: Marius Chivu, Alex Matei, un cristian, Dumitru Crudu, Mihail Vakulovski, Alexandru Vakulovski, Adrian Schiop, Constantin Virgil Bănescu, Eva Negru, Denisa Mirena Pișcu, Gabi Pavel și alții. Apariția grupului „Fracturi” este indisolubil legată de evoluția cenaclului „Litere”, condus de Mircea Cărtărescu în anii '90 (1993-1999). De fapt, cenaclul „Fracturi” a continuat și a radicalizat direcția cenaclului lui Cărtărescu care, la rândul lui se constituia într-o „replică” la cenaclurile din anii '80 conduse de Nicolae Manolescu și Crohmălniceanu. În acest context, cenaclul Fracturi se situează, în același timp, în continuitatea unei tradiții cenacliste, dar și în opoziție directă cu aceasta. În lipsa unei perspective critice, fie că aceasta ar veni din partea conducătorului de cenaclu, fie din partea unor membri ai cenaclului în calitatea lor de tineri critici în formare, însăși ideea de cenaclu literar este pusă sub semnul întrebării. Pentru că, dacă este să dăm crezare mărturiilor celor care au trecut pe la Fracturi, nu au existat reale dezbateri pe marginea textelor citite în cenaclu, ci mai degrabă o atmosferă de „gașcă” literară, cumva refractară celor din „exterior”. De altfel, componența grupului Fracturi a rămas, cu mici variațiuni, aceeași, de-a lungul celor patru sau cinci ani de reuniuni intermitente. Vorbim, așadar, de un grup de tineri scriitori oarecum paradoxal în alcătuirea lui: lianturile erau mai degrabă subiective și personale, în detrimentul celor strict estetice, în schimb exista pretenția recunoașterii valorice - dacă nu de instanțele literare omologate (critica de tip „academic” sau instituțiile culturale care au fost terfelite, nu o singură dată, în paginile revistei Fracturi), cel puțin de publicul cititor. Și iată cum, din lipsa reală a unor voci critice interne („critice” în sensul derivat de la critica literară, nu în sensul de echivalent al atitudinii contestatare), grupul Fracturi se transformă, încet-încet, într-o variantă de avangardă postdecembristă, similară în multe privințe cu avangarda istorică de la începutul secolului al XX-lea. Fracturismul ca neoavangardă a sfârșitului de mileniu respectă principiile de bază ale avangardei istorice: existența unui grup de tineri cu convingeri comune (cel puțin în faza sa inițială); prezența unui manifest care încearcă să „teoretizeze” mișcarea; caracterul contestatar, adesea în direcția nihilismului și a anarhismului; respingerea nu doar a valorilor tradiționale, ci și a literaturii și a culturii devenite „mainstream” - în acest caz, literatura deja afirmată și validată de critică a scriitorilor optzeciști - (să ne amintim că, în perioada interbelică, și direcția modernistă respingea tradiția literară, fără ca prin acest lucru să fie văzută ca avangardă); existența unei reviste literare neconvenționale care să popularizeze creațiile grupului; alegerea unui oarecare „-ism” ca nume al grupării, cu pretenția ca acesta să se transforme cât de curând într-un adevărat curent literar; orientarea insistentă și aproape violentă către public, inclusiv cu reprezentații publice „scandaloase” (vezi portretul lui Ianuș făcut de Mihai Grecea și înrămat pe peretele Facultății de Litere, printre scriitorii clasici, ispravă pe care Mihail Vakulovski o povestește într-un interviu publicat în revista online Tiuk!) și cu performance-uri în stări de ebrietate; injuriile la adresa instituțiilor culturale sau la adresa a tot ce ține, în mod general, de oficialități și de reprezentanții puterii (fie că este vorba de puterea culturală sau de cea politică); dorința de originalitate, de noutate absolută; intenția de a șoca, de a impresiona, de a scandaliza bunele moravuri; aparenta lipsă de etică socială. Și ar mai fi și altele... Dar putem vorbi despre fracturismca despre un curent literar? Este o întrebare care își poate primi un răspuns prin analiza „Manifestului fracturist”. Trebuie însă precizat, de la bun început, că „Manifestul fracturist” a avut mai multe variante și a suferit multiple transformări și adăugiri. Primul „Manifest fracturist”, semnat de Marius Ianuș și de Dumitru Crudu, a fost publicat în octombrie 1998, în Monitorul de Brașov și republicat în revista Paralela 45 (nr. 45, din 1999). Ulterior, Dumitru Crudu a semnat „Prima anexă”, iar Marius Ianuș „A doua anexă” a manifestului. Ultima completare i-a adus-o Ionuț Chiva, prin fragmentul „Fracturismul în proză”. Varianta completă a „Manifestului fracturist”, pare să fie, așadar, cea publicată în revista Vatra (nr. 2-3/2001). Este interesant de semnalat că acest text are și un intro semnat de Marius Ianuș, un incipit narativ care explică denumirea de „fracturism” ca derivare de la „fractura” osoasă rezultată în urma unei bătăi, în toamna lui 1998. Fie că este vorba de o fractură inventată sau de una reală (cum ar trebui să fie dacă am da crezare preceptelor manifestului), termenul este un „ism” care se susține: există din ce în ce mai multe fracturi, fisuri, interstiții în realitatea societății contemporane. Fracturismul se proclamă, încă din primele rânduri ale manifestului, drept un curent literar („curentul nostru”) definit prin „reflectarea literară a unei realități noi”. Într-adevăr, una dintre caracteristicile oricărui curent literar din orice etapă istorică este o anumită raportare la real. „Fisura” între romantism și modernism a reprezentat-o, fără îndoială, îmbrățișarea unei perspective diferite asupra dimensiunii temporale - accelerarea trecerii timpului și lipsa circularității lui, înțelegerea fluxului temporal ca finit și ireversibil, iată un exemplu al schimbării de paradigmă care s-a produs la sfârșitul secolului al XIX-lea. Altfel spus, o schimbare a realității conduce la transformări și în rândul esteticului. Este un lucru, de altfel, evident, pe care fracturiștii și-l asumă încă din primele rânduri ale manifestului. 491 Impresia este, mai ales la început, că în elaborarea manifestului s-a ținut cont de o serie de „reglementări” specifice oricărui manifest literar, ca de exemplu structurarea și impactul „curentului”, raportate la mai multe niveluri: „socio-cultural, psihologic, estetic”, ba chiar și politic, din moment ce acesta corespunde, întrucâtva, anarhismului social. De asemenea, există o nouă justificare a utilizării termenului de „fracturism”, cu un exemplu în acest sens. Totuși, în continuare, structura manifestului își pierde din organizarea incipientă, trecând treptat către o negație violentă a poeziei contemporane optzeciste („lunediștii”) și nouăzeciste (Dan-Silviu Boerescu și „acoliții” săi). Direct sau indirect, manifestul lui Marius Ianuș și Dumitru Crudu are ceva din spiritul destructiv al oricărui manifest literar, în general, și al manifestelor avangardiste, în mod special. Virulența acuzelor se explică, și de această dată, prin necesitatea poeților tineri de a se afirma într-un context literar în care „stâlpii” sunt deja așezați, aparent imposibil de urnit. Contestările pornesc de la poziția poeților în „societatea” literară („șoarecii de bibliotecă și poeții premiați”) și în societate în sens larg („niște mafioți care încearcă să folosească puținele lor reușite poetice în scopuri sociale (mulți dintre ei au cinci slujbe și nu mai scriu nimic valabil), impuși fiind după modelul sicilian al familiei” sau „nu poți fi, în același timp, un profesor universitar academician, un mic-burghez carierist, comerciant, politician și un poet nonconformist”) și merg până la desființarea literaturii socotite, după revoluție, drept „majoră”: „fracturismul desfide cotidianul și jocurile textualiste ale lui Gheorghe Iova”. Acuzele sunt generalizate, nihilismul este maxim mai ales în această primă versiune a manifestului, în care fracturismul nu se afirmă ca un curent, ci ca un contra-curent, definindu-se în mod permanent prin negație, prin blamarea poeților contemporani care „au trădat poezia pentru un ideal mic-burghez”, prin terfelirea „teoreticienilor” văzuți ca „negustori de idei”. Puține lucruri sunt, realmente, afirmate. Printre acestea ar fi constanta echivalenței dintre existența trăită și existența scripturală, o echivalență care se vrea deplină, radicală, purtată până la ultimele consecințe: „Fracturismul este un curent al celor care există așa cum scriu, eliminând din poezia lor minciuna socială”. Este un deziderat, de altfel, arhi-cunoscut, al suprapunerii perfecte dintre existență și text, cu o nuanță relativ nouă a accentului pe individualitatea creatoare. Însă pentru ca această identificare să fie perfectă ar fi nevoie - nu-i așa !? - de o prezență foarte concretă a poetului în spațiul public și de o supraveghere aproape „voyeur-istă” a acestuia de către cititor. Altfel cum ar putea fi făcută vizibilă suprapunerea perfectă? Altfel cum s-ar putea scăpa de „minciuna socială”? Există, așadar, o contradicție inerentă a acestui deziderat - poetul ar trebui să fie prezent în momentul lecturii, pentru ca efectul de autenticitate să fie complet. El ar trebui să transmită, prin însăși prezența lui fizică, că nimic nu este contrafăcut. Deși scandată în „sloganuri” poetice, dorința fracturiștilor pare să fie doar aceea a unei sincerități absolute cu sine în momentul producerii unui text, dar și după aceea, prin păstrarea aceleiași „atitudini” în planul realului. În anexele manifestului, „programul” fracturist trece de la negație la afirmație. Chiar dacă tonul nihilist se păstrează, se încearcă o explicitare a fracturismului în sine și a mijloacelor sale poetice. În Prima anexă, Dumitru Crudu problematizează raportul textelor fracturiste cu realitate. Da, și optzeciștii au intenționat să pătrundă în miezul realului, să fie „autentici”, iar pentru aceasta au ales să reprezinte în textele lor tot ce ține de cotidian. De asemenea, jocurile intertextuale și toate procedeele revendicate de textualiștii francezi au fost „adaptate” în contextul literaturii anilor '80. Însă fracturismul își propune „transferul atenției 492 dinspre obiectul / obiectele decupate asupra subiectului emițător / receptor. [...] Fracturismul revendică reapariția în prim-plan a subiectului „real” al poetului, în detrimentul obiectului (re)prezentat sau a (prezentării) tehnicilor poetice, pentru că numai în acesta am mai putea surprinde nuditatea fragilă a realului. [...] Realitatea există dincolo de concepte și etichete”. Astfel, dinspre realitatea obiectivă sau cea conceptuală, se face trecerea către realitatea subiectivă, interioară, dar cu atât mai reală. Este vorba de realitatea senzațiilor, a simțurilor, a „reacțiilor” în fața realului, iar nu de procesul de abstractizare specific intelectului. Pentru că „realitatea există dincolo de concepte”, iar orice etichetă este inutilă și desuetă. Mai mult decât atât, Dumitru Crudu propune o serie de „soluții” ale fracturismului, un set de precepte care pot echivala cu o poetică explicită, dar abstractă, a „curentului”. Printre acestea: descrierea (fie ea și excesivă) a cadrului, insolitarea, deconceptualizarea obiectelor, insistența asupra reacțiilor în detrimentul percepțiilor sau „reconstituirea unor situații non-verbale”. În acest context, autenticitatea „poate exista numai la nivel de reacții. Toate, în rest, sunt false. Obiectele rămân aceleași, numai reacțiile noastre se schimbă”. Spre deosebire de concepte și de noțiuni care sunt „comune”, reacțiile (în fața realului) sunt „individuale”, subiective și dinamice, în sensul că se află într-o continuă transformare. În esență, tocmai acest fel de reacții constituie noutatea poeticii fracturiste: micșorarea distanței dintre eul poetic și realitate, ca de altfel și apropierea dintre cititor și text. Pentru că reacțiile individuale nu sunt numai ale eului poetic în fața realității, ci și ale lectorului în fața aceleiași realități, filtrate prin text. În A doua anexă, Marius Ianuș insistă asupra „efectului de ingenuitate”, considerat a fi efectul pe care arta ar trebui, conform esenței ei, să îl atingă la receptare. În paranteză fie spus, procesul receptării și orientarea către cititor nu sunt realmente articulate în cadrul manifestului fracturist. Acestea vor fi descrise și ridicate la rang de trăsătură sine qua non a literaturii mai noi de-abia după câțiva ani, odată cu apariția teoriei „poemului utilitarist” al lui Adrian Urmanov. Însă nu poate fi contestat faptul că tocmai această insistență pe invididualitatea și pe sensibilitatea poetului, laolaltă cu „ideea empatiei” stau la baza dezvoltării ulterioare a teoriilor despre orientarea intenționată, insistentă, aproape violentă spre cititorul contemporan, care cu greu poate fi sustras mediului societății de consum și mijloacelor media care îi induc o hipnoză continuă. Un alt deziderat la poeziei fracturiste, ar fi acela că poetul trebuie să lucreze în mod continuu la „perfecționarea (legăturii cu) stărilor psihice / sufletești, în sensul intensității trăirii și capacității de receptare a lor”. Fracturistul ar trebui să trăiască la maxim și într-un mod extrem, oarecum în ruptură față de ordinea socială, oarecum (deși comparația e, poate, exagerată), în stilul romantic-simbolist al poeților damnați, al decadenților. Pentru că „poezia fracturistă este una dintre cele mai atroce forme de artă. Te consumă la infinit”. Evident, toate aceste afirmații reprezintă invariabil niște locuri comune, sunt lucruri deja spuse de atâtea ori dar, poate, cu alte cuvinte. Totuși, nu putem ignora caracterul lor de neo-avangardă postdecembristă, care se străduiește să „rupă” cu tradiția (în acest caz, optzecismul e considerat, deja, istorie): „«manifestul fracturist» semnat de Dumitru Crudu și de Marius Ianuș nu este un program estetic, ci exprimă o atitudine de frondă la adresa literaturii mai vechi, suspectate de inautenticitate, dar și la adresa unei societăți consumeriste în plin proces de constituire, generând frustrări și acte de insurgență”, spunea Octavian Soviany într-un articol dedicat fracturismului. 493 Refuzând „poezia realului”, „noul antropocentrism” sau a „textualismul”, fracturismul se ia în serios și se autoproclamă „primul model al unei rupturi radicale față de postmodernism”. Comentând acest manifest într-un articol din 2001 publicat în Luceafărul, Marin Mincu (unul dintre printre primii critici care „ia în serios” fracturismul, probabil și datorită cercetărilor sale referitoare la avangarda istorică) îl consideră un „act de curaj fie chiar și prin atestarea publică a unei atitudini de diferențiere netă față de poncifurile răsuflate ale unui «postmodernism» neaglutinat, afișat ostentativ de către promoția optzecistă, ca un «program paradigmatic» coercitiv care să mascheze agresivitatea demolatoare, motivată, cu rare excepții, mai degrabă în planul imediat, acela al ascendenței revendicărilor politico-sociale, și nu estetice”. De aici și până la înființarea cenaclului Euridice (în 2002) sau la declamarea nașterii „generației 2000” nu mai este, în cazul criticului, decât un pas. În orice caz, contestarea postmodernismului, un curent literar în adevăratul sens al cuvântului, cu rădăcini americane și europene, chiar dacă - la limită - descins din trunchiul mai larg al modernismului, augmentează similitudinea Manifestului fracturist cu manifestele avangardiste și caracterul lor de „anarhism” poetic. Evident, în afirmarea unui nou curent literar sau artistic, este absolut necesară contestarea curentului precedent. Totuși, pare destul de greu de crezut că, în cazul literaturii române, postmodernismul se reduce la generația '80, așa cum dau de înțeles fracturiștii. Postmodernismul ca și curent literar este indisolubil legat de postmodernitate, iar aceasta își trăiește, încă, ultimele zile. De altfel, unii critici(printre care și Alex Matei) vorbesc despre existența unui „postmodenism fără postmodernitate”, în contextul tulbure al anilor '90. Ar fi vorba, așadar, de existența unor formule literare care nu se suprapun decât parțial unei realități existente. Într-adevăr, nu s-a produs cu adevărat o fractură sau o fisură la nivelul societății (deși cu toții ne-o dorim în setea noastră de noutate), chiar dacă în cazul societății românești momentul revoluției din 1989 constituie o linie de demarcație. Prelungirile se resimt, șocul nu pare să fi intervenit în această perioadă de „tranziție”. În acest moment, ne este imposibil să conceptualizăm o nouă paradigmă culturală și/sau socială, pentru că suntem prinși în „contemporaneitate”, iar limitele analizei noastre de tip istoric nu pot cuprinde prezentul. Cu toate acestea, fracturismul este deja un „curent” de domeniul trecutului, iar analiza lui devine, pe zi ce trece, posibilă. De fapt, ar trebui făcută diferența între diversele „-isme” și curentele literare (care s-au împotmolit în denumiri cu același sufix generalizat). Fracturismul nu este un curent literar, ci, mai degrabă, o orientare, o „direcție” a unui grup de poeți (și de prozatori încă în formare) care gândesc (și, eventual, trăiesc) în aceiași termeni, fără ca reflectarea acesteia în scris să fie în mod neapărat similară. Este, mai degrabă, o conceptualizare (chiar dacă, în Prima anexă, Dumitru Crudu respinge „noțiunile, conceptele, denumirile, etichetele de tot soiul”) pe care un grup de tineri înțelege să o realizeze în legătură cu propria literatură. Fracturismul este conceptualizarea unei atitudini în fața realului și în fața literaturii deopotrivă, născută din nevoia de ceva nou, de ceva original, din „plictiseala” locurilor comune, din imobilitatea unei literaturi (culmea!) încă în formare. Și, ca orice „direcție” sau grup care se ia în serios, construirea unui manifest era necesară și deloc surprinzătoare. Fracturismul bifrons. Contestarea generației '80 vs. spre o posibilă generație 2000 Vrând-nevrând, atunci când se discută despre fracturism, trebuie să ținem cont de raporturile pe care această mișcare literară le-a întreținut pe de o parte cu generația '80 (prin 494 contestarea ei), iar pe de altă parte cu generația 2000, care a înghițit autorii fracturiști, încercând să „șteargă urmele”. În legătura cu autorii generației '90, scriitorii fracturiști îi respingeau și pe aceștia, dar trebuie precizat, din start, că „vârfurile” acestei promoții poetice au fost asimilate de generația '80. Acest lucru s-a întâmplat probabil datorită faptului că cenaclul Universitas, care a adunat majoritatea scriitorilor desemnați ca nouăzeciști, și-a desfășurat activitatea în anii '80, sub conducerea lui Mircea Martin. Așa se face că autori precum Simona Popescu, Marius Oprea, Caius Dobrescu, Andrei Bodiu, Aurel Dumitrașcu sau Cristian Popescu apar antologați de Alexandru Mușina în deja celebra Antologie a poeziei generației '80. În volumul-document Universitas. A fost odată un cenaclu..., Mircea Martin contestă această tendință „de a extinde limitele optzecismului mult dincolo de acelea ale generației propriu-zise”, semnalând faptul că autorii citați „propun fiecare o poetică greu reductibilă la modelul optzecist”. Am adus în discuție această problemă, tocmai pentru a observa faptul că, într-adevăr, există în cazul optzecismului, tendința de a-și asimila, cumva acaparator și devorator, și alte promoții sau generații literare, cum ar fi nouăzecismul sau douămiismul (folosesc aceste etichete pentru a mă referi la autorii care au debutat, cu precădere, în anii '90 sau în anii 2000). Poate mai mult decât alte „generații” poetice (căci ne vom restrânge discuția la poezie), generația '80 și-a declamat, și-a teoretizat și a încercat să-și mențină statutul de „ultimă” generație, de generație inovatoare și originală, asimilând autori care se îndepărtează destul de mult de crezul postmodernist (pentru a da doar un exemplu). În orice caz, este foarte greu să delimitezi două „generații” succesive (cum sunt '80 și '90), însă lucrurile devin mai puțin complicate în cazul unei paralele între optzecism și douămiism (criteriul biologic, unul sine qua non în definirea unei geenerații, ne mai putând fi pus în practică). Dar să revenim la fracturismul poetic. Încă din prima variantă a Manifestului fracturist (1998), Ianuș contestă (și aproape denigrează) poezia scriitorilor optzeciști, atât a poeților „textuali” de tipul Traian T. Coșovei sau Bogdan Ghiu, cât și a poeților „cotidianului”, de tipul Alexandru Mușina. De Mircea Cărtărescu nu se ia foarte tare (în afară de două-trei glumițe pe care le publică în paginile revistei Fracturi), probabil și datorită statutului, mai mult sau mai puțin recunoscut, de mentor, de pe vremea cenaclului „Litere”. În orice caz, dacă Alexandru Mușina identifica o serie de trăsături care ar putea fi comune poeților generației '80, vorbind despre „încercarea de a da sens absurdului lumii încojurătoare, de a lupta împotriva entropiei. Totul prin (re)aducerea în centru a individualității, a persoanei, care devine sistem de referință”, într-un cuvânt de „noul antropocentrism”, poeții fracturiști îl refuză cu înverșunare. De asemenea, luând în discuție spiritul contestatar al fracturiștilor, nu putem să nu ținem cont de „spiritul de frondă, de refuz al clișeelor de tot felul” despre care vorbește Alexandru Mușina în legătură cu poeții generației '80, atitudine specifică, de altfel, oricărei mișcări literare sau artistice care încearcă să se impună. Practic, există o serie de similitudini cu poetica generației '80, dar și o serie de diferențe. Faptul că Mariana Marin, de exemplu, se regăsește printre modelele implicite ale unor poeți fracturiști, nu este o întâmplare. De asemenea, fracturiștii încercau, la rândul lor, „(re)aducerea în centru a individualității, a persoanei, care devine sistem de referință”, dar într-un sens sensibil diferit de optzeciști. Dacă aceștia din urmă aduceau în scenă mai degrabă persoana creatoare a poetului (laolaltă cu tot bagajul său cultural, plin de referințe livrești), poeții fracturiști se axează pe latura umană, ancorată în social, a aceleiași persoane. De altfel, 495 intertextualitatea, livrescul, ironia și parodia le repugnă celor grupați în jurul cenaclului „Fracturi”. În esență, și optzeciștii și fracturiștii caută autenticitatea, dar fiecare o face într-o manieră sensibil diferită. Să ne amintim, de exemplu, că și generația '27 era în căutarea aceleiași fantasme a autenticității. Autenticitatea poeților generației '80 se fondează pe mărturia directă că „autorul” scrie un text și, prin acest lucru, garantează pentru veridicitatea trăirilor. La poeții fracturiști, această formă de autenticitate este deja implicită, nu mai există nevoia mărturisirii, nu se mai atrage atenția asupra faptului că eul biografic este „același” cu eul liric. Nu, în acest caz, autenticitatea ține mai mult de felul în care i se transmite cititorului senzația de autenticitate, de felul în care cititorul are tendința să se indentifice în momentul lecturii. Iar acest efect de autenticitate este obținut prin profunda ancorare în social, prin rezonarea la „dramele” omului obișnuit sau ale categoriilor defavorizate (un exemplu, din poezia Ruxandrei Novac: „atunci voi lăsa/ inima mea adventiștilor mamelor/ și studentelor sărace/ inima mea pacifiștilor cu ochii cât soarele/ inima mea neagră ca o floare urbană/ celor apropiați și familiilor lor/ generației beat copiilor străzii punkerilor de la tnb/ ca să mănînce din ea/ pînă se fac/ ca petru groza”). Adevărata despărțire a fracturismului poetic de poezia generației '80, ca și „moștenirea” pe care o va lăsa douămiismului, este această formulă (dacă nu nouă, cel puțin diferită) de autenticitate: o autenticitate care dă senzația, mai mult decât oricând, că poezia este desprinsă din viață, că realitatea e prezentă acolo, în text, într-un fel în care nu a mai fost până acum. Bineînțeles, și realitatea s-a schimbat, iar poezia generației '80, deși încă vie, nu poate să nu fie tributară realității din vremea comunismului. Prin urmare, tocmai această formulă de autenticitate va conduce la o trăsătură, pe care o consider incontestabilă, a douămiismului poetic: orientarea către publicul cititor/auditor. Generația poetică douămiistă este una marcat egocentrică și profund narcisistă, și acest lucru se întâmplă nu numai la nivelul strict al textelor, ci și la nivelul mai general al atitudinii. Spre deosebire de „spiritul fracturist”, profund contestatar și veșnic revoltat, în cazul generației 2000 nu există negări virulente, desființări, tendințe destructive sau demolatoare. Excepțiile nu fac, în ultimă instanță, decât să confirme regula. În general, douămiiștii au vorbit mai curând de modele literare sau, dacă nu au făcut-o explicit, cel puțin și-au arătat clar preferințele poetice. Altfel spus, din literatura anterioară anilor 2000, aproape întotdeauna sunt menționate cărțile considerate esențiale, în timp ce spațiul necesar detractării altor scriitori sau generații literare se restrânge într-o proporție considerabilă. Așa se face că generația 2000, măcar la prima vedere, nu s-a afirmat prin negarea valorilor generației anterioare (în speță, generația '80, căci generația '90 nu a avut, cel puțin până acum, aceeași forță teoretică). Această afirmație trebuie, categoric, nuanțată. Evident, literatura poeților douămiiști nu este neapărat o prelungire a unor poetici îmbrățișate în mod direct. Dacă îmi place un autor și recunosc asta în public, nu înseamnă că am împrumutat ceva din sintaxa lui poetică. Faptul că tinerii poeți și-au manifestat preferințele livrești ar putea fi înțeles și ca o confirmare a ideii că, înainte sau concomitent cu ipostaza lor de scriitori, douămiiștii sunt deopotrivă niște cititorifoarte atenți. Bineînțeles, orientarea selecției către un autor sau altul poate fi psihanalizabilă, în sensul unei influențe paradigmatice indirecte, inconștiente. Un alt aspect al acestei discuții ține de alegerea preferințelor poetice din interiorul „generației” (iar la acest capitol, poeții fracturiști se numără printre cei dintâi), dovadă că primii cititori ai douămiiștilor sunt, înaintea criticilor și a eventualilor cititori, ei înșiși. O nouă 496 confirmare a narcisismului intrinsec. Caracterul autoreflexiv, această orientare continuă către sine, explică și eticheta de „teribiliști” care le-a fost aplicată de unii critici. Teribilismul nu este sinonim cu ruptura fățișă și violentă cu generațiile anterioare, ci vine, mai degrabă, dintr-o foarte pregnantă focalizare a discursului asupra propriei persoane, asupra propriei scriituri. Ce aduce cu adevărat nou generația 2000 este foarte greu de spus. Marin Mincu vorbea, în prefața antologiei Generația 2000, despre preocuparea douămiiștilor „de a recupera subiectul scriiturii, în sens lacanian, prin descrierea, adeseori trivială, a reacțiilor la impactul cu un real denudat de orice sacralitate” - cu alte cuvinte, acesta era chiar unul dintre „crezurile” fracturiste declamate în manifest. Aș insista, așa cum am precizat deja, asupra unui aspect pe care îl consider esențial: o relație specială cu cititorul, pentru că poetul douămiist este orientat către cititor tocmai din cauza cvasi-absenței acestuia (și aici aș aminti discuțiile din ultimii ani despre „moartea” poeziei sau, mai general, a literaturii, despre diminuarea numărului de cititori, despre vânzările de carte în descreștere). În acest sens, tânărul poet trebuie să-și caute publicul, să încerce să-l atragă prin ceva, să-i arate că poezia nu este doar cea din manual, că accepțiunea ei se poate apropia foarte mult de cotidian și de contextul mediatic și tehnologic de azi. Este cazul lui Adrian Urmanov care propune conceptul de „utilitarism” și care a lipit într-o vreme scurte poeme pe stâlpii și zidurile Bucureștiului. Și, bineînțeles, este cazul lui Marius Ianuș care scrie o poezie declamativă, o poezie care se „strigă” și care impune mesajul prin tehnici scripturale de o puternică directețe, o poezie aproape „oratorică”, de persuadare. Este și cazul lui Răzvan Țupa și a unor concepte precum „poetica politică”, „republica poetică”, „corpuri românești” sau „casa de poezie”. Este, în fine, cazul tuturor manifestărilor literare publice (lecturi în licee sau în cluburi și cafenele, festivaluri, seri de literatură, cenacluri neconvenționale, spectacole de teatru poetic și, nu în ultimul rând, apariția site-urilor literare și a blogurilor de scriitori) care au proliferat după anul 2000 și care încearcă să „implice” literatura în cotidian - pentru că, invers, cotidianul a fost de multă vreme folosit și inclus în literatură. Iată, așadar, o schimbare de accent specifică literaturii din preajma anilor 2000: mai mult decât oricând, literatura se orientează spre receptarea ei, scriindu-se, uneori, în vederea unei anumite receptări și deturnând, astfel, parcursul consacrat - de secole - al scrierii ei. Paradoxal, literatura nu mai pornește de la viață, ci de la modul în care această viață ar trebui să se reflecte după lectură. Ceea ce până acum era o finalitate, devine astăzi un punct de pornire. Să nu fiu înțeleasă greșit - nu este în intenția mea de a absolutiza lucrurile. Încerc doar să spun că tinerilor scriitori de astăzile este imposibil să nu țină seama, chiar în mod inconștient, de felul în care literatura lor va fi citită. Iar această diferență specifică a orientării către cititor vine, așa cum arătat așa, din două direcții: pe de o parte din utilitarismul lui Urmanov, iar pe de altă parte din poetica fracturistă a autenticității, pe care aș numi-o, mai clar, o poetică a sincerității. De aici nevoia directeții, de aici „efectul de ingenuitate”, de aici „lirismul elementar” de care vorbea Marius Ianuș după renunțarea la fracturism. Și iată cum, încet-încet, păpușile matrioșka se încapsulează unele într-altele - însă în acest caz avem de-a face cu niște păpuși matrioșka de felul căpcăunilor sau de felul lui Chronos devorându-și fii căci, trăind cu toții în contemporaneitate, nu poate fi vorba, din păcate, decât despre „care pe care”. Fracturismul a fost devorat (sau s-a lăsat devorat) de douămiism, iar acesta din urmă luptă să nu fie înghițit de paradigma generației '80. Dacă în cazul utimului raport discuțiile sunt încă în toi, fracturismul a fost un fenomen care s-a 497 (auto)consumat rapid, minat fiind din interior, din cauza dezideratelor sale adesea utopice. Însă rolul de avangardă a douămiismului (orice ar însemna acesta din urmă) nu îi poate fi contestat. Și dacă luăm în calcul teoria conform căreia avangarda (în acest caz, fracturismul) realizează trecerea către o nouă etapă a literaturii „majore”, s-ar putea ca generația 2000 să-și câștige pariul. Asta dacă nu cumva ea însăși este o avangardă... BIBLIOGRAFIE IANUȘ, Marius, interviu realizat de Mihail Vakulovski în 2002-2003, Tiuk !, nr. 8/2005, online la adresa : http://www.tiuk.reea.net/8/mariusianus.html. IANUȘ, Marius, CRUDU, Dumitru, Manifestul fracturist online la adresa: http://agonia.ro/index.php/essay/202813/Manifestul_Fracturist. MARTIN, MIRCEA (coord.), Universitas.A fost odată un cenaclu..., Editura Muzeului Literaturii Române, București, 2008. MATEI, Alex, Fracturismul românesc: scurta viață a ultimei avangarde, în Pana mea, nr. 3/2007, p. 15. MINCU, Marin, „Fracturismul” poetic - o negație neoavangardistă a optzeciștilor, în Luceafărul, 7 februarie 2001. MINCU, Marin, Generația 2000 (antologie), Pontica, Constanța, 2004. MUȘINA, Alexandru, Antologia poeziei generației '80, Aula, Brașov, 2002, ediția a doua, revăzută și adăugită (prima ediție a apărut în 1993, la editura Vlasie). NOVAC, Ruxandra, ecograffiti. poeme pedagogice. steaguri pe turnuri, Vinea, București, 2003. SOVIANY, Octavian, De ce fracturismul?, în Pana mea, nr. 3/2007, p. 3. 498 TRUP ȘI LITERĂ. EXTRAVAGANȚE ALE CORPORALITĂȚII ÎN PROZA LUI 5 5 5 GHEORGHE CRĂCIUN Drd. Sonia VASS Universitatea Petru Maior, Târgu-Mureș Lucrarea abordează problema scrisului ca aventură a căutării trupului, temă recurentă în proza lui Gheorghe Crăciun, și obsesia de a explica limbajul prin intermediul corpului. Miza demersului auctorial este încercarea de a-și „scrie” trupul extras din corsetul alfabetizării și restituirea corporalității autentice printr-un limbaj sustras armurii alfabetice. Sondarea lucidă a interiorității somatice are ca scop accederea la un limbaj adamic, autentic, care să absoarbă emoțiile, senzațiile, sângele, bătăile inimii și viața celui care scrie. Scrisul devine astfel „carnea” textului narativ, seismograma trupului care luptă cu stereotipia și transparența depersonalizantă a literei. Scrisul întors către interior reprezintă chemarea mută a „trupului neștiut”, în care stă încrustat destinul prescris, imposibil de combătut, înregistrat în memoria somatică. Cuvinte-cheie: corporalitate, limbaj, luciditate, autenticitate În volumul intitulat Mecanica fluidului, Gheorghe Crăciun nota: „Conflictul dintre trup și literă poate fi rezolvat de multe ori în favoarea trupului. Victoria e însă momentană și iluzorie. Pentru că eterna soartă a trupului e aceea de a-și transfera viața literei. Trupul viu și autentic, trupul ca expresie a unei sensibilități sincere și libere nu poate exista decât ca imagine scrisă.” 1 Preocupat de raportul dintre trup și literă, Georghe Crăciun consideră că în realitate „corpul cuvântului originar se sprijină direct pe corpul uman, căci metafora e garantată în primul rând de posibilitățile analogice și combinatorii ale simțurilor, de un antropocentrism somatic imanent.” 2 Afirmația prozatorului reia teoria originii limbajului, enunțată de Socrate, conform căreia pentru fiecare lucru există „o dreaptă potrivire a numelui” care ne arată cum este lucrul în sine, iar „dacă nu am avea voce sau limbă și am vrea să ne indicăm unii altora lucrurile, orare nu am încerca, întocmai celor mulți, să facem semne cu mâinile, cu capul și cu restul corpului? (...) Dacă am vrea, de pildă să indicăm susul și ușorul, am ridica mâna către cer, imitând astfel însăși natura lucrului; iar pentru jos și greu am coborî-o spre pământ. (...) Iar în acest fel, zic eu, ar lua naștere o imitație prin intermediul trupului, atunci când acesta O imită, cum ar veni, ceea ce vrea să indice.”3 De aici problema autenticității limbajului, considerat la Gheorghe Crăciun o prelungire a trupului care încearcă să se „scrie” pe sine. Căutarea unui stil echivalează pentru prozator cu găsirea „trupului meu de autor”, ceea ce presupune o aventură a corporalității. Disiparea autorului în materia pulsatilă a textului ilustrează procesul, caracteristic scrierilor postmoderne, de contaminare reciprocă a operei și a trupului. Frgmentul din Ispitirea Sfântului Anton de Flaubert, citat de Gheorghe Crăciun în eseul său Trup și literă, încorporat în romanul Frumoasa fara corp, oglindește edificator fascinația materiei și obsesia diseminării corporale: „să-mi răsucesc trupul, să mă risipesc peste tot, să fiu în toate, să mă volatilizez ca mirosurile, să mă dezvolt ca plantele, să curg ca 1 Gheorghe Crăciun, Mecanica fluidului, Chișinău, Editura Cartier, 2003, p. 36 2 Gheorghe Crăciun, Frumoasa fără corp, București, Grupul editorial Art, 2007, p. 370 3 Platon, Opere complete II, Editura Humanitas, București, 2001, p. 304 apa, să vibrez ca sunetele, să scânteiez ca lumina, să mă aciuiez în toate formele, să pătrund în fiecare atom, să cobor până-n străfundul materiei - să fiu materia!” 4 Pentru prozatorul brașovean vădind o mentalitate subsumată „armoniei sferelor” trupul reprezintă „un factor perturbator”, un spațiu dezordonat al irațiunii, în opoziție cu litera și spiritul literei, care șablonează prin echilibru și transcendență contingența incertă a trupului. Literatura, consideră prozatorul, ar trebui să se guverneze după principul sentio, ergo sum, pentru a-și recupera „naivitatea” prealfabetică și a putea ține piept asalturilor rațiunii. Când litera își manifestă supremația asupra corpului subordonându-l, literatura devine metafizică aridă și abstractă. Tocmai acest raport conflictual dintre literă și trup declanșează mașinăria textuală care gravitează între real și imaginar. Conform lui Roland Barthes, textul „are o formă umană”, el fiind chiar „o figură, o anagramă a corpului”; pentru Gheorghe Crăciun scrisul „prăbușire” sau scrisul „salvare” reprezintă seismograma trupului. Încercând sentimentul unei egalități potențiale între trup și literă sau între senzație și limbaj, tendința literaturii postmoderne echivalează cu „obsesia recuperării corporalității pierdute, fie sub forma autoficțiunii, fie sub cea a heteropiei sau distopiei corespunzătoare celor două tipuri de postmodernism - cel imaginal sau antropocentric și cel ludic și parodic.” 5 Tema recurentă în proza lui Gheorghe Crăciun este scrisul ca „aventură a căutării trupului”, prezentă și în scrierile lui Mircea Cărtrescu și Simona Popescu. Roland Barthes sau Jacques Derrida, citați de Crăciun în eseul său Trup și literă, oferă argumente solide pentru analiza „valorii estetic-formative a trupului”, care primește, în proza postmodernistă, statut narativ distinct. Carmen Mușat remarca oportunitatea unor fenomene ca boala sau iubirea, care oferă individului posibilitatea de a-și simți și explora trupul și interoritatea. Odată cu Max Blecher, proza românească este impregnată de o „corporalitate maladivă” care se transformă în materie primă textuală. Discursul său este centrat pe explorarea materialității trupești, actul de a scrie devenind o modalitate de a-și făuri alt corp, pentru a combate efectele resimțite ale infirmității fizice consumate la modul estetic. Izolarea impusă de boală favorizează meditații asupra perspectivei iminente a morții și sentimentul acut al exilului trupesc. Dorința lui Blecher de ași trăi și experimenta moartea din afara trupului compromis de maladie echivalează cu acel ex-sistere explicat de Gheorghe Crăciun ca o prelungire în exterior a identității și a destinului, care permite autodepășirea, „lepădarea de piele.” La prozatorul interbelic procesul de recuperare a identității se finalizează într-un eu unitar, un singur „trup textual”, pe când în cazul postmoderniștilor, eul făurit se risipește în entități distincte. Promovând o estetică a trăirii centrate pe atenția față de propriul corp, făcând recurs la senzație, percepție și imagine, prozatorul conștientizează că distincția spirit-trup anticipează raportul dintre literatură și corporalitate. Căutarea unui trup fără consistență și a corporalității imateriale instaurează în ficțiune tema trupului ca text și a textului ca trup. Metafora „frumoasei fără corp” din proza lui Gheorghe Crăciun e o tentativă de construire a unui trup textual capabil să exprime semnificațiile somatice ale identității. Preocupat de modul în care se manifestă trupul în materia textului, Gheorghe Crăciun încearcă să descopere în romanele sale calea prin care să evidențieze esențiala „diferență de 4 Gheorghe Crăciun, Frumoasa fără corp, București, Grupul editorial Art, 2007, p.374 5 Carmen Mușat, Strategiile subversiunii. Incursiuni în proza postmodernă, București, Editura Cartea românească, 2008, p. 160 500 corp” în raport cu ceilalți. Dacă în Compunere cu paralele inegale prozatorul propunea o viziune a „trupului-subiect”, Frumoasa fără corp modifică valențele, trupul devenind un „obiect textualizat” care dispune de o memorie literară și existențială. 6 Puritatea absolută a temei este conținută în trup, nu în idee. Pariul auctorial are în vedere restituirea corporalității prin limbaj, „posibilitatea de a scrie trupul fără a-l alfabetiza.” Gheorghe Crăciun descoperă o interesantă similitudine între literatură și medicină, între chirurg și autor. Conform observațiilor psihologului Marc Alain Descamps, chirurgul nu operează niciodată „un corp gol”. În timpul interveției, corpul uman se reduce la „o gaură într-o pânză albă imaculată, pentru a face oroarea inviziblă.” 7 Pentru a putea fi abordat, atât în medicină cât și în literatură, corpul trebuie așadar transformat în obiect iar literatura utilizată ca „un tratat de anatomie”. Vitalitatea corpului este nocivă, ea inhibă stabilirea unei relații obiective între observat și observator. Acoperirea corpului în zonele nesupuse intervenției este o formă concretă de anulare a persoanei. La această concluzie ajunge și Salvatore Battaglia în capitolul intitulat Entificarea obiectelor, cuprins în studiul Mitografia personajului. Trasând harta mutațiilor suferite de personaj din antichitate până în secolul XX, criticul italian ajunge la concluzia ca literatura actuală și-a abandonat personajul. În jurul anilor 1920 s-a produs o adevărată revoluție literară prin reprezentanți ca Pirandello, Joyce, Kafka, Virginia Woolf, Faulkner, Musil, Sartre sau Camus. Structura romanului și rolul personajelor nu mai sunt aceleași, raportul dintre erou și societate s-a schimbat. Reprezentativă este fractura dintre conștiința individuală și ordinea universală. Romanul secolului XX dramatizează condiția omului în societatea capitalistă ajunsă în faza monopolului absolut. Invențiile ce caracterizează noul curs al romanului sunt fluxul conștiinței și monologul interior, bazat pe succesiunea necontrolată gândurilor. Personajul se află în starea dintre somn și trezie. Situația lui nu este irațională ci mai degrabă ilogică, absurdă. Tăind necontenit legăturile dintre el și lume, personajul a fost dizolvat, nimicit, transformat în obiect și trimis la rațiunile neantului, adică la un deznodământ extrem ce constituie limita ultimă a romanului: “În aceste romane eroul (și firește, odată cu el scriitorul) încearcă să fugă din fața forțelor inumane ale societății și să se refugieze în universul conștiinței individuale, un univers ocult și în aparență autonom și imun la influențele exterioare; în felul acesta întreaga realitate obiectivă a vieții, toate forțele sociale sunt expulzate din câmpul lui vizual. (...) izolarea totală (...) duce la distrugerea prsonalității eroului, care se transformă, încetul cu încetul, într-un o depozit impersonal de gânduri incoerente.” 8 Aflat pe această pantă care pare a-l duce pe căi fără ieșire, Noul Roman încetează să mai conteze pe realități precise și nu cunoaște eroi pe care să-i exalte. Noii idoli devin lucrurile și nu personajele tradiționale, acest proces fiind denumit de Georg Lukacs “reificare”. Activă în Noul Roman, criza ontologică este camuflată în anonimatul lucrurilor și obiectelor. În jurnalul său Trupul știe mai mult, Gheorghe Crăciun mărturisea: „nu mi-au plăcut niciodată ideile. Mi-a plăcut să descriu și să analizez ceea ce a apărut în mine sub forma unei 6 Cf. Carmen Mușat, Strategiile subversiunii..., ed. cit., p.185 7 Gheorghe Crăciun Trupul știe mai mult. Fals jurnal la Pupa russa, Pitești, Editura Paralela 45, 2006, p.145 8 Robert Humphrey, Stream of Consciousness in the Modern Novel, apud Salvatore Battaglia, Mitografia personajului, București, Editura Univers, 1976, p. 440 501 idei.” 9 Preocupat de „carnea” textelor narative, scriitorul își focalizează atenția asupra corpului și a felului în care acesta dă consistență textului. Într-un interviu publicat în revista „22”, Georghe Crăciun își mărturisea interesul pentru creațiile unor scriitori ca Simona Popescu, Mircea Nedelciu, Radu Petrescu, Mircea Horia Simionescu sau Ștefan Agopian și în ce măsură trupul devine obsesia personală a scrisului: „mă interesează să descopăr la unii scriitori felul în care corpul dă consistență textului. Se spune deseori ca unele texte narative au sau nu au carne. Ele pot avea un schelet de idei, o construcție bine articulată, dar le pot lipsi acele elemente care dau formă, volum, individualitate, specific, adică amprentă somatografică. (...)am încercat să văd cât de mult este hrănit scrisul de materia de senzații, sentimente, stări, pulsiuni ale corpului.” 10 Pentru prozatorul brașovean literatura nu se putea împlini fără o revalorizare a problematicii trupului: „Literatura își dorește corporalitatea, luptă să și-o câștige. Dar e luptă pentru o himeră. Condiția literaturii va fi mereu aceea a unei frumoase fără corp. Ea îi pune omului în față frumosul, frumusețea, dar nu-i va putea arăta nicodată realitatea acelei frumuseți care nu poate fi îmbrățișată, ci numai privită.”11 Într-o însemnare inclusă în volumul Pactul somatografic Gheorghe Crăciun așează începuturile scrisului său în perioada infantilității, „la vârsta cuvintelor mitice”. Nevoia de a scrie înseamnă a avea „curajul de a înfrunta opacitatea fenomenelor vieții. ” Ros de ambiția unui „limbaj adamic”, prozatorul descoperă încă din copilărie că scrisul înseamnă „puterea de a avea putere”. Autorul își explică ideea prin episodul în care, aflat la o vârstă infantilă, își mânjește mâinile cu cerneală dintr-o călimară spartă găsită pe stradă, doar „pentru a părea mai 12 mare, pentru a avea astfel mai multă putere, pentru a deveni cineva.” 12 La vârsta de 18 ani, aflat la cinematograf, într-o seară de sâmbătă, vizionând un film de Antonioni, prozatorul descoperă că ceea ce intereseză cu adevărat sunt mișcările de pe ecran, dialogurile actorilor și acțiunea rămânând în planul secundar. De aici observația legitimă că aparatul de filmat descrie o mișcare lipsită de logică, fără vreun punct de vedere și fără a trăda prezența unui „ins exterior întâmplărilor, privind neutru și fără întrerupere ceea ce se întâmplă.” Bolnav de continuitate, autorului îi repugnă salturile temporale, viteza sau întreruperile. Atât cititul cât și scrisul trebuiau să fie niște operații savurate pe îndelete. Descoperirea atrage după sine concluzia că lumea nu este „o unitate continuă”, și cu atât mai puțin, pelicula nu furnizează senzația cursivității . Poezia este și ea nesatisfăcătoare, deoarece nu reprezintă „o artă a continuității”. Așadar, abandonarea poeziei (asemenea personajului Vlad Ștefan) după nenumăratele încercări mărturisite în ultimul capitol al Frumoasei fără corp, presupune inaugurarea etapei de proză. Scrisul lui Gheorhe Crăciun se autodefinește prin metafora unui om coborând scările, iar ochiul său înregistrează continuu, asemenea aparatului de filmat, cele mai mici detalii. Acțiunea presupune însă un efort enorm: „Era îngrozitor de greu să scrii proză. Să compui o muzică de cuvinte care se înlănțuie ca pașii în mers. Să găsești cuvinte potrivite 9 Gheorghe Crăciun,Trupul știe mai mult..., ed. cit., p. 245 10 Marius Chivu, Mulți contemporani sunt oameni ai secolului XIX, interviu cu Gheorghe Crăciun, în Revista „22”, nr.666/2002 11 Gheorghe Crăciun, Mecanica fluidului, ed. cit., p. 37 12 Gheorghe Crăciun, Pactul somatografic, Pitești, Editura Paralela 45, 2009, p. 179 502 pentru ceea ce vezi și auzi. Era îngrozitor de greu să scrii încet, să simți înăuntrul tău 13 greutatea fiecărui cuvânt pe care îl pui pe hârtie.” 13 Grja principlă a scrisului ar fi „anularea blancului paginii”, pagina e „ceva ce trebuie distrus prin acoperire, pentru a-i anula astfel virginitatea, albeața infernală, nevrotică, orbitoare (la propriu!).” 14 Ca să instaureze sens și autentcitate, scrisul trebuie să absoarbă emoțiile, senzațiile, sângele, bătăile inimii și viața celui care scrie. El devine un „act de bravură” care atenuează funcțiile vitale dar tinde astfel „să ia în posesie lumea”. Actul scrisului este învestit cu forță generativă iar mecanismul cuvintelor instituie lumea. În acest registru formulează Octavian, unul din protagoniștii Frumoasei fără corp, întrebarea - cheie a cărții: „Oare cu scopul ăsta să existe lumea, ca materia să se piardă în aburul unei fraze?” Odată cu trecerea timpului, scrisul lui Gheorghe Crăciun se transformă, resorturile limbajului se destind iar diemsiunea experimentală a prozei se cronicizeză. Spațiul lingvistic se dilată în căutarea formulei sintactice satisfăcătoare. Volumul Mecanica fluidului îmbină contrapunctic proze ale autorului care încă nu împlinise treizeci de ani, cu secvențe izolate de jurnal, urmărind, așa cum autorul însuși mărturisea în prefață, „să-i ofere cititorului o construcție și nu o culegere disparată de texte.” 15 16 Între cele două compartimente ale volumului se stabilesc corespondențe atât la nivel somatic, cât și reflexiv, dar nu trupul în sine interesează, ci expresia lui și mecanismul cărnii care produce senzația. Hortensia Papadat Bengescu era bântuită de obsesia de a reda senzația însăși, adică de a reface drumul înapoi spre trup. Literatura lui Gheorghe Crăciun se transformă astfel, dintr-o formă de cunoaștere într-una de recunoaștere a lumii și a sinelui intim, la care ajungem prin simțuri și gândire. Un autentic manual de lucru al scriitorului, Mecanica fluidului trasează „biogafia corporală” a autorului obsedat de sondarea interiorității somatice. Volumul încearcă să explice, cu ajutorul unei sintaxe corporale, construcția și funcționarea fluidului identității, al sinelui auctorial. Miza cea mare este încercarea de a-și „scrie” trupul extras din corsetul alfabetizării. Știindu-se și simțindu-se scris, trupul se revoltă împotriva restricțiilor și convențiilor literale. „Armura alfabetică” este înlăturată doar în puținele momentele în care se ajunge la situarea „în afara limbajului”, într-un spațiu de refugiu, departe de condiționările lumii în care suntem siliți să ne disputăm existența. Încercând o defniție a semnului lingvistic, autorul nostru ajunge la ideea că limbajul ordinar este unul epuizat, care deteriorează dimensiunile semantice ale scriiturii: „Ce este de fapt Litera? Ea este uzajul, uzura cuvintelor, sensul comun și comunitar al noțiunilor noastre. Litera înseamnă obișnuitul, banalitatea, transparența depersonalizată, ceea ce pare propriu, limpede, firesc, recognoscibil. Litera este stereotipia.” 16 Pupa russa, romanul cel mai bine recepționat și apreciat de criticii contemporani, reprezintă experimentul emblematic pentru poetica autorului. Transformat într-un exercițiu atât al formei cât și al fondului, atât compozițional cât și lexical, romanul „cu viscerele la vedere”, cum îi plăcea autorului să-l numească, se subordonează exclusiv încercărilor de a 13 Gheorghe Crăciun, Doi într-o carte (fără a-l mai socoti pe autourl ei). Fargmente cu Radu Petrescu și Mircea Nedelciu, Cluj-Napoca, Editura Grinta, 2003, p 130 14 Gheorghe Crăciun, Reducerea la scară, Pitești, Editura Paralela 45, 1999, p. 150 15 Gheorghe Crăciun în prefața la volumul Mecanica fluidului, ed.cit., p. 5 16 Ibidem, p. 10 503 valorifica latența epică a cuvintelor. Așa cum mărturisea însuși autorul, limbajul său suferă presiunea constantă de epuizare a expresivității. Concentrat artistic, suprasaturat prin exacerbare senzorială, limbajul prozatorului etalează o abundență de tropi antrenati în curgerea textului care depășește stadiul recluzionar al narațiunii sau al intrigii convenționale. Ceea ce frapează este remarcabila încercare a prozatorului de ipostaziere în postura unui personaj feminin, capacitatea extraordinară de a iradia consistența somatică a acesteia și a expune realitatea percepută din interor, prin simțurile dilalate ale acestei făpturi complexe. Într-o însemnare din Mecanica fluidului, autorul încearcă să explice sentimentul teribil al proximității viscerale: „un om trăind cu toate organele în afară, la vedere! Unde ar trebui să viețuiască el? Sub un clopot de sticlă? Să-ți vezi ficatul palpitând, zvâcnetul violent al venelor, viscerelor, intestinele învelite în subțirile lor membrane de grăsime, să-ți vezi inima! Să-ți auzi zgomotul acela de organism în mers, acea simultaneitate galactică de sunete și murmure defazate, cu înălțimi și timbruri atât de diferite, să percepi auditiv pârâitul alveolelor care se umplu cu aer! Să-ți simți creierul care se umflă de sânge în tresăltări ritmice...Ah, ce 17 spectacol insuportabil, de-a dreptul inuman!” 17 Prozatorul este un obsedat al explorării corporalității prin prisma senzorialității. Trupul susține intenția scriitorului de a explica limbajul prin corp. Această „anatomie corporală” reprezintă până la urmă și o fromă de eliberare spirituală, în același timp conferind textului 18 „materialitate, densitate, expresivitate și putere de fascinație.” 18 Fiind de nenumărate ori constrâns de situație a da lămuriri poeților tineri la început de drum, autorul ne asigură, parafrazându-i pe Mallarme și Eliott, că ,,poezia nu se face cu sentimente, ci cu cuvinte”, ea nu pleacă de la exprimarea propriei trăiri interoare ci urmărește să declanșeze în cititor, prin rezonanța limbajului, o emoție. Concluzia, greu de acceptat, este că autenticitatea presupune o invenție lexicală: ,,Cum să fii de acord cu faptul că, pentru a deveni cu adevărat personale, trăirile tale trebuie să fie într-o considerabilă măsură inventate? Că nu există decât o contradicție aparentă între un sentiment real și invenția lui prin limbaj? (...) a inventa un sentiment înseamnă, în realitate, a-l corporaliza. Când vorbim despre el și despre tăririle lui, corpul nostru există grație imaginarului lingvistic.” 19 Corpul uman reprezintă o esență nedefinită, aproximabilă, datorită faptului că simțurile și sentimentele noastre nu au un limbaj propriu și nu pot fi redate decât în măsura în care li se construiește un înveliș de cuvinte cu care acestea să relaționeze. Limbajul reușește să transmită cu adevărat trăirile emoționale atunci când reușim să acceptăm că interoritatea, ca să poată fi exprimată, trebuie, întâi de toate, „inventată”. De la Miuguel de Unamuno autorul preia imperativul de a gândi „vital, iar nu logic”. Limbajul este o formă necesară de ordonare a spațiului exterior conștiinței, dar este nociv sentimentelor și senzațiilor. Pentru a putea înfățișa realitatea obiectivă, ar trebui să posedăm un „limbaj procesual al conștiinței” și unul al „acțiunii și percepției simultane.” Lumea există pentru că invadează trupul prin gândire și organele de simț, dar limbajul în care este transpusă nu ne aparține nouă, ființelor viscerale, nu este „invenția” noastră. Așadar, manifestarea interiorității reprezintă o formă subiectivă, alterată de reprezentare a lumii înconjurătoare: „Poți avea conștiința faptului că lumea obiectivă există indiferent de tine. A o percepe în 17 Gheorghe Crăciun, Mecanica fluidului, ed. cit., p. 10 18 Gheorghe Crăciun, Corpul în literatură, în „Cuvântul”, nr. 7/2005 19 Gheorghe Crăciun, Mecanica fluidului, ed. cit., p. 13 504 deplina ei obiectivitate, a o gândi așa e însă imposibil. Orice percepție îți aparține și ea nu 20 reprezină decât o formă deformată a ceea ce te înconjoară.” 20 Eugen Ionescu spunea într-o însemnare: ”ca să fii original trebuie să fii autentic și a fi autentic înseamnă a trăi o perspectivă proprie”. Această perspectivă particulară înseamnă pentru Gheorghe Crăciun un nou tip de scriitură, redactată în limbajul subiectiv, inventat, al propriei corporalități, eterna încercare de a se detașa de condiția iluzorie a literaturii văzute ca o „frumoasă fără corp”. Specialist al „exhibării” viscerale, prozatorul știe că trupul reprezintă adevărata lume (subiectivă, ce-i drept) a ființelor, iar ceea ce sublimăm și exfoliem prin simțuri și se situează în afara percepției noastre, reprezintă lumea obiectivă, adică „adevărata ficțiune.” Astfel, orice încercare de a ține un jurnal se dovedește inautentică, consderată „produsul unei ficțiuni neintenționate”: „Jurnalul e suprema invenție a unei vieți. (...) Jurnalul e o imagine a spiritului tău raportat la real. Dar el nu înregistrează realul, ci rezonanța lui în conștiință. O rezonanță indirectă, literaturizată. Pentru că imediat ce vrei s-o notezi, ai și deformat-o. (...) Ființa ta intimă îți scapă oricum. Și asta începând de la faptul că limba în care 21 încerci să-ți aproximezi interioritatea nu este invenția ta.”21 Jurnalul simulează viața și vidul existențial, actul scrierii reprezentând compensația care salvează autorul din platitudinea tentaculară. Canalizat către un eventual cititor, jurnalul devine o încercare nesfârșită de reinventare a sinelui, o construcție inextricabilă alcătuită din „invariantele” propriei vieți, o evidentă încercare de armonizare estetică a existenței. În aceste condiții, autentic poate fi cosiderat jurnalul unei ființe înstrăinate întru totul de orice tentativă de literaturizare, originalitatea acestuia rezidând tocmai în caracterul său liniar și previzibil. Prind densitatea sa, jurnalul reprezintă o inșiruire imprevizibilă de instantanee ale trăirilor momentane. Autorul nostru suferă de un acut sentiment al insatisfacției, generat de raportul existență-scris. Torturat de profunzimea limbajului, nicio încercare scrisă nu pare concludentă pentru eforturile sale de a restitui corporalitatea lumii exterioare: „orice și oricât aș scrie despre o Singură zi, nimic nu mă va putea lecui de senzația că un alt ansamblu de 22 propoziții ar fi putut constitui un text la fel de semnificativ.” 22 Pornind de la ideea că Homer era orb, iar Iliada și Odiseea sunt scrieri care se disting tocmai prin concretețea și acuratețea lor, prozatorul conchide că, pentru a putea restitui prin limbaj corporalitatea lumii, „scriitorul trebuie să atingă condiția orbului.” Privat de cel mai important dintre simțuri, orbul prelucrează lumea prin toate celelalte organe complementare. Reușind să-și ignore facultățile senzitive disponibile, realitatea redată în momentul scrisului reprezintă o „iluzie consistentă” prin care lumea transpusă în pagină își redobândește corporalitatea. Pentru a putea fi conștienți de propria noastră soma, autorul Meanicii consideră că trebuie să ne canalizăm atenția senzorială spre carențele funcționale ale organismului: „Oamenii perfect sănătoși sunt, la urma urmelor, oameni lipsiți de trup. Sentimentul propriului trup e un produs al maladiei sau al hipersensibilității. Senzațiile exterioare (văzul, auzul, mirosul etc.) sunt atât de obișnuite, atât de în firea monotonei noastre funcționări, că ele pot părea manifestări de la sine înțelese. Am trup atunci când trupul îmi cere să-i acord 20 Gheorghe Crăciun, Mecanica fluidului, ed. cit., p. 36 21 Ibidem, p. 31 22 Gheorghe Crăciun, Mecanica fluidului, ed. cit., p. 95 505 23 atenția, când el mă domină.” 23 Un exemplu elocvent în acest sens ar putea fi prozele lui Max Blecher, pentru care scrisul reprezenta o sublimare a invalidității, singura modalitate de a-și epuiza estetic exilul trupesc. Gheorghe Crăciun distinge trupul interior de trupul exterior, referindu-se nu la structura somatică a organelor ci la „raporturile noastre cu interioritatea.” Făcând referire la tehnicile indiene de meditatie, prozatorul consideră că superioritatea ființei față de fiziologia intimă, dominarea și depășirea materiei interne constitutive înseamnă transferul propriei existențe într-o altă „dimensiune somatică”, optimizând funcționarea mecanismelor reflexive. În Addenda la Mecanica fluidului, prozatorul aduce în discuție relația dintre arta fotografică și literatură. Fotografia, sau „scrierea cu lumină”, reprezintă o alternativă de captare a lumii exterioare. Un instantaneu cu valoare documentară, fotografia își spune propria poveste, închizând în planul ei spectrul amintirilor și sentimentele aferente acestora. Având propria-i corporalitate, ea reprezintă o fereastră decupată în continuitatea existenței. Gheorghe Crăciun vorbea despre nevoia funciară a omului de a conserva lumea, de a secționa fluidul temporal printr-o „pauză” iluzorie „operată în materia continuă”. Fotografia „nu este o intervenție în real, ci o captare, o reținere a unei secvențe de realitate putând provoca iluzia suspendării timpului într-un prezent perpetuu. Fotografia este (...) urmarea unei intenții profund metafizice. Ea reprezintă o încercare disperată și ridicolă de a ține lumea în loc sub 24 egida imperativului <<oprește-te, clipă!>>” 24 Fotografia mai are însă și proprietatea de a dubla obiectele reprezentate, de a suprapune sentimente amintirilor, de a transforma interiorul în exterior, toate acestea însă în regimul implacabil al imobilității. Dublând viața însăși, perspectiva mecanicizată a fotografiei evidențiază latura imparțială, obiectivă și, deci, pe deplin credibilă a acesteia. Cu toate că ea reprezintă un „mijloc mimetic de restituire a imaginii lumii”, autorul Mecanicii observa că la Roland Barthes fotografia întruchipează, prin simulacrul ei vital, un „sinonim al morții.” Prozatorul plasează primul contact cu tehnica fotografierii în timpul adolescenței, când după două săptămâni de muncă asiduă la strânsul fânului, își sacrifică o parte din banii câștigați pentru achiziționarea unui aparat de fotografiat Smena, o mașinărie fără mari pretenții, numai bună pentru un novice în ale artei vizuale. Spre deosebire de întrebuințările comune ale unui astfel de aparat conceput pentru imortalizarea celor apropiați sau a unor momente semnificative ale existenței, prozatorul, pe atunci încă licean, se dovedește un adevărat explorator, fascinat de exploatarea „adevărurilor imediate, misterioase”, revelate ochiului din spatele aparatului. Într-o însemnare datând din 1980, prozatorul își mărturisește însă dezamăgirea vizavi de tehnica nesatisfăcătoare: „Obiectivul aparatului de fotografiat nu este ochiul meu. El nu vede nici ceea ce vede ochiul meu, nici cum vede el. Pentru a putea percepe lumea fotografic, ochiul are nevoie de educație. El trebuie să fie reeducat. Cred că diferența dintre actul privirii 25 și al fotografierii este cu mult mai mare decât aceea dintre vorbire și scriere.” 25 Nutrind vocația detaliului de la o vârstă fragedă, prozatorul tânjește după obținerea unor imagini profunde, asemenea celor văzute prin lupă. Însă ochiul aparatului nu înlesnește o viziune unică sau de adâncime; el reprezintă convenția unei imagini globale, în opoziție cu ochiul uman, care sondează perspectiva revelatoare, rafinată a amănuntului. Dorința sa de a 23 Ibidem, p. 120 24 Ibidem, p. 143 25 Gheorghe Crăciun, Mecanica fluidului, ed. cit., p. 133 506 accede la o viziune diferită, singulară, este ilustrată, conform mărturisirilor auctoriale, de încercările poetice din jurul vârstei de douăzeci de ani: „ o poezie vizuală, statică, punând accentul pe decupaje și analiză.” 26 Atras în mod special de „tăcerea obiectelor”, autorul conștientizează distanța care se interpune între realitate și fotografie, datorită „tăcerii asurzitoare” care izolează cadrul dislocat; așezată însă în contrast cu o imagine plastică - un tablou - care transfigurează lumea exterioară prin subectivitatea cromatică a tușelor sau a raporturilor dimensionale, fotografia rămâne cea mai apropiată de realitate prin fidelitatea reprezentării. Confruntând fotografia cu literatura, critica vehicula într-un timp sintagma „realism fotografic” în sens peiorativ, referindu-se la creațiile „de serie”, fără rezonanță estetică, „maniheiste, aflate la mare distanță de profunzimea și complexitatea vieții. (...) fotograficul desemnează platitudinea, schematismul afirmat cu brutalitate, stereotipia percepției. (...) bidimensionalitatea imaginii (de unde, în situația care ne interesează, acuza lipsei de profunzime), culorile contrastante, alb și negru, condiția statică a obiectului, caracterul de 27 obicei preparat, studiat dinainte al faptelor și lucrurilor reprezentate.” 27 Odată cu apariția realismului, prozatorii par să fie stăpâniți de o acută „foame de concretețe”, care duce la necesitatea reevaluării privirii creatoare. Se întrevăd în literatură influențele fotografiei și artei cinematografice, influențele reflectându-se mai ales la nivelul limbajului, în tendințele Noul Roman sau în poezia obiectivă americană. Interesată de tehnica fotografiei, proza își generează un nou tip de discurs cumulat din notații instantanee și procedee specifice: „decupajul ferm”, „evidențierea amănuntului revelator”, „schimbarea perspectivei și a unghiului de percepție”, „mărirea sau micșorarea succesivă a distanței față de un obiect”, fragmentarea cadrului, toate aceste tehnici fiind deopotrivă prezente atât în poezie 28 cât și în proză. 28 Din mărturisirile autorului reiese că aparatul de fotografiat furnizează purtătorului sentimentul exaltării la gândul că obiectivul mecanic ar putea să absoarbă concretul realității într-o mai mare măsură decât eternul chin de a corporaliza existența și a duce astfel eterna luptă cu limbajul-corset și propoziția care abstractizează. Vederea mediată de obiectiv îndeamnă la o descriere a detaliului, dar nu mijlocește dislocarea unui fragment de realitate, fotografia fiind condamnată la condiția de simulacru, de semnificat al obiectului pe care-l reprezintă. Adevărata provocare o reprezintă chemarea mută a „trupului neștiut”, în care stă încrustat destinul prescris, imposibil de combătut, înregistrat în memoria somatică. Scrisul întors spre interior râmâne eterna căutare a corpului în crevasa filei nescrise, efort care furnizează senzația că lumea a fost învinsă, distrusă și absorbită în întregime în limitele albe ale bucății de hârtie. BIBLIOGRAFIE: Battaglia, Salvatore, Mitografia personajului, București, Editura Univers, 1976 Booth, C., Wayne, Retorica romanului, București, Editura Univers, 1971 26 Ibidem, p. 135 27 Gheorghe Crăciun, Mecanica fluidului, ed. cit., p. 147 28 Ibidem, p.149 507 Chivu, Marius, Mulți contemporani sunt oameni ai secolului XIX, interviu cu Gheorghe Crăciun, Revista „22”, nr.666/2002 Crăciun, Gheorghe, Frumoasa fără corp, București, Grupul editorial Art, 2007 Crăciun, Gheorghe, Pupa russa, București, Editura Humanitas, 2004 Crăciun, Gheorghe, Trupul știe mai mult. Fals jurnal la Pupa russa, Pitești, Editura Paralela 45, 2006 Crăciun, Gheorghe, Mecanica fluidului, Chișinău, Editura Cartier, 2003 Crăciun, Gheorghe, Pactul somatografic, Pitești, Editura Paralela 45, 2009, Crăciun, Gheorghe, Cu garda deschisă, Iași, Edtitura Institutul european, 1997 Crăciun, Gheorghe, Reducerea la scară, Pitești, Editura Paralela 45, 1999 Crăciun, Gheorghe, Competiția continuă.Generația '80 în texte teoretice, Pitești, Editura Paralela, 45, 1999 Crăciun, Gheorghe, Doi într-o carte (fără a-l mai socoti pe autourl ei). Fargmente cu Radu Petrescu și Mircea Nedelciu, Cluj-Napoca, Editura Grinta, 2003 Crăciun, Gheorghe, Corpul în literatură, „Cuvântul”, nr.7/2005 Mușat, Carmen, Strategiile subversiunii. Incursiuni în proza postmodernă, București, Editura Cartea românească, 2008 Platon, Opere complete II, Editura Humanitas, București, 2001 Ursa, Mihaela, Gheorghe Crăciun. Monografie, Brașov, Editura Aula, 2000 508 SPECIFICUL FANTASTICULUI DIN PROZA ANEI BLANDIANA Drd. Viorel CHIRILĂ Universitatea din Oradea Comunicarea analizează specificul fantasticului din proza Anei Blandiana, subliniind principalele sale caracteristice. Este relevată apartenența acestuia la strategiile fantasticului mitic și de mister. Se demonstrează că autoarea valorifică în proza sa motive din categoria mutațiilor fantastice (călătoria miraculoasă; amalgamarea visului și a realității; amalgamarea vieții cu moartea; dispariția fantastică) și a aparițiilor fantastice (ambiguitatea ivirii demonice; apariția thanatică- spectrul; apariția unor zeități insolite). Alte caracteristici ale fantasticului analizate sunt: subordonarea evenimentului fantastic unui mesaj subversiv, fragmentarismul episodului fantastic, atenuarea spaimei în favoarea unei atmosfere ambigue, interferențele fantasticului cu liricul, vizionarul sau simbolicului Cuvinte-cheie: fantastic, mister, călătorie, vis, realitate, fragmentarism 1. În eseuri și interviuri, dar și în unele considerații metanarative din povestiri, A. Blandiana face referire la fantastic, în definirea căruia pornește, când dinspre real, considerându-l o „montare neobișnuită” a acestuia, când dinspre liric și-l consideră o consecință a asimilării liricului în epic. Un text intitulat Pe pământ și în aer1 2 pune problema înrudirii fatasticului cu realul: „Înrudirile realității cu fantasticul nu țin de literatură și nu s-au născut în mintea autorilor de basme. Așa cum fantasticul nu poate exista fără realitate ( mai precis, așa cum el nu este decât o montare neobișnuită, nenaturală, a unor fragmente de realitate), viața nu poate exista fără fantastic, nefiind nici ea, la rândul ei, decât o ansamblare firească, naturală, a unor elemente care, la o analiză atentă, a unui cercetător suspicios îi apar numai ca travestiri nebătătoare la ochi a unor miezuri miraculoase, fantastice.”. Modul autoarei de a defini fantasticul e oarecum diferit de cel canonic, ca „ruptură” în coerența /■> realului (Pierre-Georges Castex: „o irumpere brutală a misterului în cadrul vieții reale” ; o Roger Caillois3: „o spărtură în coerența universului” sau „o amenințare, o ruptură, o rupere aproape insuportabilă, în lumea reală”; Marcel Schneider4: „o intruziune brutală a misterului în cadrul vieții reale”), sau ca ezitare și spaimă în fața evenimentului insolit (Tzvetan Todorov5: „fantasticul nu durează decât doar cât ține ezitarea: ezitarea comună a personajului și a cititorului, aceștia fiind chemați să decidă dacă ceea ce percep ține sau nu de realitate”). Autoarea concepe fantasticul ca o categorie estetică mai largă decât „terifiantul” sau „ezitarea” definițiilor occidentale, fie ca ansamblare „neobișnuită, nenaturală”, a elementelor din realitate, unde pot fi subînțelese unele deformări, alterări, dispuneri nefirești ale elementelor cunoscute, fie ca „travestiri nebătătoare la ochi a unor miezuri miraculoase, fantastice”, unde se pot presupune, de asemenea, unele tendințe de atenuare a insolitului, de 1 Blandiana, Ana, Spaima de literatură, Editura Humanitas, București, 2004, pp. 78-79; 2Castex, Pierre-Georges, Le conte fantastique en France, Jose Corti, Paris, 1951; 3 Caillois Roger, Antologia nuvelei fantastice, Editura Univers, București, 1970, și În inima fantasticului, trad. Iulia Soare, Editura Meridiane, București, 1971 4 Schneider, Marcel, La literature fantastique en France, Fayard, Paris, 1964; 5 Todorov, Tzvetan, Intoducere în literatura fantastică, trad. Virgil Tănase, Editura Univers, București, 1973, pp. 655-686; camuflare a fantasticului în real. În primul caz efortul autorului de proză fantastică vizează descoperirea unui unghi particular din care realul să-și reveleze dimensiunea fantastică, fantasticul fiind în acest context rezultatul unei strategii narative, o consecință a exacerbării simțurilor. În al doilea caz fantasticul își ascunde esența, caută să se nege pe sine, înveșmântându-se în trăsăturile firescului, eforturile autorului mergând în direcția ignorării elementelor terifiante, șocante, care contrazic bunul simț. Cum se vede, Blandiana e preocupată de eliminarea tensiunii radicale dintre insolt și real, de apropierea celor două moduri de reprezentare a vieții în proză. Preferă, la nivel teoretic, un fantastic cu trăsături atenuate, în substanța căruia fundamentul realității să nu poată fi anulat sau ignorat . În eseul intitulat Lentile6 problema este reluată din perspectiva creatorului care este definit prin metafora „lentilei” ce subiectivează imaginea lumii până la treapta fantasticului: „Scriitorul, ca orice artist, este o lentilă în spatele căreia imaginile se refac altfel decât în realitate, deformate, dar tocmai de această mereu surprinzătoare deformare are nevoie realitatea pentru a fi înțeleasă”. Apărându-și domeniul epic, eseista afirmă că orice literatură realistă în intenție ajunge „mai mult sau mai puțin fantastică”, în schimb, literatura declarat fantastică devine paradoxal „singura literatură realistă”. Opiniile eseistei contrazic vechile canoane și delimitări, pentru ea marile capodopere ale realismului (scrierile lui Dostoievski, Dickens, Caragiale) prin deformările și descompunerile subiective ale realului sunt expresii ale fantasticului. Autoarea este convinsă că se poate vorbi de un fantastic dostoievskian, dickensian sau caragialesc în comedii. Prin aceste extensii, în perimetrul său intră toate deformările, îngroșările și supralicitările realului operate în actul transfigurării. E vorba de a pune semnul egalității între fantastic și caricatural, grotesc, sarcastic, supralicitarea urâtului, nebunie, sadism, masochism, proiecție în infernal, ambiguitatea demonic-angelic, societatea-menajerie etc. Deformările, descompunerile, caricaturizările înseamnă „interpretare” și proiectarea unui sens. Reducând toată demonstrația la elementele sale esențiale, fantasticul blandian s-ar putea reduce la binomul: deformare și sens. Un alt eseu, Poezie și proză7, susține că proza contemporană s-a îmbogățit nu atât prin asimilarea achizițiilor recente din psihologie și psihanaliză, cât a celor din lirică. Înnoirea prozei înseamnă evoluție dinspre realitatea aparentă înspre cea secretă, complicată, nebănuită, de dincolo de aparențe; înlocuirea perceperii logice, ambițios obiective a universului printr-o umilă și uimită percepere magică, intuitivă și profund subiectivă a acestuia. Acest proces de subiectivizare și deschidere spre liric este regăsibil la Proust, V. Woolf, în savantele mistere borgesiene, vrăjitoriile lui Ghelderode, rostogolirea generațiilor la G. Marquez, amalgamarea până la confuzie a vieții și a morții la Juan Rulfo. Eseista consideră că toți acești prozatori împrumută din poezie „nu numai spiritul, ci și procedeele”, printre ele aflându-se metafora epică, transformată în nou mijloc de investigare a lumii: „Metafora a adus prozei moderne ceea ce a adus microscopul științei: posibilitatea de a vedea însăși structura elementelor din care este compusă viața.” Printre trăsăturile prozei fantastice eseista menționează: valorificarea ambiguității metaforice, camuflarea conflictului ce devine de nerecunoscut, înlocuirea lui cu tensiunea dintre cei doi poli, exprimat și substituit, ai metaforei, dispariția relației tranșante cu realitatea exterioară, adâncirea privirii auctoriale în miezul realității până la deformarea ei semnificativă, ignorarea concordanței cu lumea de afară, necesitatea unor chei de lectură apropiate de cele utilizate în descifrarea poeziei etc. Adesea A. Blandiana inserează în povestirile sale unele considerații 6 Blandiana, Ana, op.cit. pp.84-85; 7 Blandiana, Ana, op.cit., pp. 116-118; 510 despre modul cum percepe fantasticul, e cazul povestirii Biserica fantomă, unde reflecțiile de factură metanarativă ale naratoarei pornesc de la premisa că există mai multe tipuri de fantastic literar, unele mimează atât de bine realul încât pot fi confundate cu acesta. Nici realitatea nu e totdeauna atât de certă, uneori aceasta își lărgește cu aroganță hotarele și unele zone ale sale rămân ambigue, intrând în spațiul echivocului. În câmpul narativității există și cazuri de scurgere a realului în tiparele fantasticului, sau de invazie a fantasticului în real: „simpla întâmplare a unui fapt, nefiind capabilă să-l scoată din perimetrul imaginarului, după cum umbrele fantastice ale unei întâmplări nu sunt suficiente pentru a o sustrage pe aceasta imperiului efectivității. Între realitate și irealitate există o linie trasată de la facerea lumii, o linie a cărei încălcare nu înseamnă nesocotirea, ci încercarea forței ei, așa cum luarea unui o drog nu înseamnă subaprecierea, ci experimentarea lui”8. Strategiile naratoarei merg înspre a convinge cititorul că există momente privilegiate, când cele două se ating, se amestecă și efectul este un câștig pentru fiecare: „un element fantastic trecut prin realitate se întoarce în imaginar întărit de autoritatea acestei verificări, iar un element obiectiv, ajuns în irealitate se încarcă de semnificații capabile să-i prefacă existență din care, pentru o clipă doar, a evadat”9. Considerațiile naratoarei pot fi corelate cu viziunea lui Mircea Eliade despre camuflarea sacrului în cotidianul banal: „această etapă ultimă ilustrează camuflajul desăvârșit al «sacrului», sau, mai bine zis, identificarea lui cu «profanul»”10. În Proiecte de trecut, naratoarea se întreabă, pe bună dreptate, dacă repovestirea succesivă a unor drame, cum e cea a deportaților în Bărăgan, nu se îndepărteză prin diferite deformări de adevăr. Imaginea vieții riscă să devină doar „o refracție” a adevărului. Prima selecție deformatoare e realizată de conștiința participantului la eveniment, pentru că „priceperea lui de a-și turna gândurile în cuvinte (timpul) a mai strâmtat-o puțin”, a doua selecție e operată de naratoare: „capacitatea mea de înțelegere aburită de halucinațiile, devenite amintiri, ale copilăriei a mai denaturat ceva”. Se mai adaugă deformarea determinată de strategiile exprimării naratorului: „propria mea capacitate de exprimare a continuat să altereze sensurile, așa cum înclinarea unui ecran alterează forma imaginilor proiectate pe el”. La sfârșitul efortului creator autorul poate rămâne doar cu un adevăr schematic, aproximativ, a unui „proiect” de realitate: „Tot ce povesteam eu nu erau decât niște proiecte pentru reconstituirea acelei realități definitiv misterioase ca orice lucru îngropat definitiv în timp, tot ce realizasem eu era un proiect de trecut care putea fi acceptat sau nu la concursul reconstituirii pe care îl declară în fiecare clipă istoria”11. În Dragi sperietori, imaginea lumii pe care naratoarea își propune să o reconstituite este pervertită de un mecanism al amintirii ce funcționeză cu sincope. Profitând de lacunele memoriei, de oboseala logicii, fantezia naratorială umple golurile „cu pete de culoare capabile să schimbe întregul aspect al întâmplărilor”12. Fără o intenție expresă, fantezia sa este înclinată să proiecteze realul în fantastic, ne avertizează eroina: „Fantasticul nu este opus 13 realului, este doar o înfățișare mai plină de semnificații a acestuia”13. 2. Raportând configurațiile fantastice ale Anei Blandiana la tipurile de fantastic acceptate de critica autohtonă (feericul basmelor, miraculos, mitologic, filozofic, enigmatic și absurd), vom observa că predilecția autoarei merge spre fantasticul mitic și enigmatic. În Blandiana, Ana, Proiecte de trecut, proze, p. 226; Ibidem, p. 227; 0 Eliade, Mircea, Încercarea labirintului, traducere de Doina Cornea, Editura Dacia, Cluj-Napoca, 1990, p. 130 1 Blandiana, Ana, op.cit., p. 164; 2 Ibidem, p. 41; 3 Ibidem, p. 41; 511 unele texte se valorifică toposurile, experiențele și ipostazierile din sfera fantasticului mitic, evenimentele la care participă protagonistul intră în tiparul riturilor și experiențelor de inițiere.Interlocutorii fantastici, care provoacă evenimentul ireal, inițiatorii, sunt apariții angelice, demonice sau thanatice inofensive, rareori vag amenințătoare, pentru inițiat. În raportul afectiv ce se stabilește între protagonist și inițiator sau evenimentul ireal nu se instalează teroarea, terifiantul, agresiunea șocantă, ci confuzia, provocarea de a înțelege misterul, o atmosferă enigmatică. Prin desfășurarea ambiguă, atmosfera de mister și solitudine, evenimentele fantastice din această proză aparțin și fantasticului enigmatic. Situațiile epice concrete relevă faptul că fantasticul disidenței maschează revolta în fața răului prin elemente ireale obținute din interferența fantasticului de tip mitic și a celui de mister. Aspectele fantasticului mitic ce se impun primele atenției, la lectură, sunt configurațiile spațiale mitice, construite în opoziție cu realul: o capelă abandonată, extratemporală, invadată de fluturi în plină iarnă (Capela cu fluturi), un straniu depozit de cărți ce devine labirint infinit, o livadă mirifică de gutui cu fructele arzând în crengi și o casă țărănească imaginară, situată în afara timpului (Amintiri din copilărie), un oraș ale cărui clădiri încep să se topească sub presiunea soarelui (Orașul topit), locuința unui mort devenită bizară sală de spectacol (Lecția de teatru), o biserică zburătoare (La țară), altă biserică devenită fantomă ce traverează veacurile și apare din când în când în calea oamenilor (Biserica fantomă), un pustiu situat în inima Bărăganului (Proiecte de trecut), o insulă-obstacol în mijlocul Dunării, ce trebuie să dispară (Reportaj), o altă casă infinită, cu camere ce se deschid una din alta, vizitată în somn (Rochia de înger). Aceste configurații aparțin fantasticului mitic și trăiesc mai ales la nivel descriptiv și vizual. De fiecare dată vocea narativă le construiește prin detalieri și inventarieri cumulative, sugerându-se stranietatea lor. Progresia descriptivă este direcționată și polarizată dinspre exterior spre interior, fiind susținută de un punct de fugă. Spre exemplu, țesutul descriptiv de natură fantastică din Capela cu fluturi pornește de la aspectul exterior vetust: un grilaj de fier, o curte minusculă, un lacăt ruginit, spre interiorul întunecat în care ninge, imaginea vitraliilor și se oprește asupra unei presupuse catapetesme de altar invadată de fluturi. Descoperirea straniilor invadatori lepidopterini, provocarea și zborul lor demonstrativ vor constitui experiența ireală. Descrierea va înregistra dansul fluturilor, subtilă demonstrație de fascinație și teroare, momentul reașezării pe altar, unde pervertesc cu desenele aripilor lor pictura sacră. Aceeași strategie descriptivă cu miză mitică, evoluând dinspre exterior spre interior o putem întâlni în evocarea celorlalte toposuri: biserica prizonieră în carcasa de lut, labirintul-bibliotecă, casa lui Ostafie, insula din mijlocul Dunării etc. De remarcat apoi aspectul stilizat și poematic al acestor descrieri, ele vădesc un cert rafinament și o intenție estetizantă. Detaliile acestor toposuri mitice aparțin picturalului sau decorativului și fascinează prin cromatică sau eleganța formelor. Liniile, formele, culorile au grație, armonie, generează efecte de ordin estetic, devin obiecte de artă. Evocarea lor presupune un ochi de scenograf sau de artist plastic. Toposurile mitice blandiene vizează sublimul (livada mirifică de gutui, poarta ce se deschide pentru a accede în spațiul lunar, refugiul în coroana teiului), alteori identificăm în desenul autoarei resorturi ale esteticii urâtului (hidoasele cuiburi de rândunici, spectacolul dezgustător și imund al lavei, apa Dunării plină de hoituri). Experiența sau aventura fantastică suscitată de relația cu reperele mitice cuprinde cam aceleași momente, desfășurările respectă un anumit scenariu: o intrare sub impulsul curiozității, descoperirea uimită a semnelor irealului, contemplarea atentă a evoluțiilor specifice acestui tărâm, voința de a descifra taina ascunsă în ceea ce se întâmplă (scene simbolice, reprezentări 512 stranii, detalii contradictorii) și ieșirea contrariată spre orizontul profan sau alte orizonturi urmată de confruntarea cu alții în legătură cu semnificația evenimentului. Acest scenariu poate fi ușor identificat în: Capela cu fluturi, Lecția de teatru, Imitație de coșmar, Rochia de înger, Amintiri din copilărie, Orașul topit, La țară, Cel visat, iar experiențele personajelor care se aventurează în toposul mitic se înscriu în tiparul mai larg al ritualurilor de inițiere. Marea încercare la care trebuie să facă față inițiatul e aceea de a înțelege, de a descifra tainele ce-i sunt dezvăluite prin diferitele limbaje sau semne specifice locului. Tainele se comunică mereu în forme încifrate: dansul unor fluturi ciudați, un spectacol bizar de teatru popular, urmele lăsate pe zăpadă, confiscarea unei mâini, topirea sau arderea cărților, regăsirea unor relicve ale copilăriei, gesticulația unor îngeri etc. Actanții fantastici, ce operează în interiorul toposului mitic, sunt preluați din recuzita creștinismului popular sau din cea folclorică. Ca frecvență se impun actanții angelici, figurile de îngeri: îngerul-călăuză, puii de îngeri, îngerul-actor, îngerii-flori, îngerul justițiar, aceștia fiind conturați ca prezențe enigmatice, fascinante, ce uimesc prin insolit și contrazic legile realului. Ei exercită o influență tainică asupra inițiaților, le determină trezirea, aspirațiile, dorința de schimbare (Dragi sperietori). Puii de înger vin să tulbure definitiv convingerile profane ale profesoarei de ateism și ale colegilor ei, sunt dinamici, concentrați în propria joacă, esență suficientă ei înseși, nu au nevoie de hrană terestră, nu scot sunete, derutează cloșca și pe stăpână. Ambiguitatea e deplină: ori profesoara a înnebunit și confundă puii de găină cu îngerii, ori îngerii au coborât în sufletul ei pustiit de necredință și raționalism, și atunci putem vorbi de simbolul recuperării credinței (Zburătoare de consum). Îngerul-actor pare la început un țăran travestit, ulterior masca i se sudează pe chip și după executarea rolului, iese din scenă, zburând pur și simplu pe fereastră. Întreaga sa evoluție e derutantă, intonează o arie disperată, pare a milita pentru salvarea sufletului celui decedat și că face pe avocatul în disputa cu Necuratul. Din tonul implorator se deduce că este de partea omului. Mesajul său rămâne obscur pentru invitatul lui Ostafie, înțelege că i se comunică ceva fundamental, dar sensul acestuia nu se întregește (Lecția de teatru). Copiii-flori sunt alte ipostaze angelice, înrudite cu puii de îngeri, ei cresc în iarba cimitirului de cartier, suferă de singurătate, se simt abandonați, dialoghează ispitind, provoacă raportarea la valorile morale, se oferă a fi culeși și duși acasă, invitând la împlinire maternă (Dragi sperietori). Nici îngerul trimis să judece oamenii pentrul răul săvârșit nu înspăimântă cititorul, acesta își ascunde misiunea, atribuțiile divine, se travestește în pământean, este un perfecționist al camuflajului, face pe actorul și sfârșește prin a deveni concesiv și tolerant în fața fragilității umane. Din atributele divine mai păstrează câteva la vedere: deschide ușa blocului cu degetul în loc de cheie, nu consumă alimente, de aceea le aruncă, își exersează aripile numai cînd nu poate fi văzut de pământeni, la adăpostul garsonierei, înainte de culcare. Nu-și anunță demisia pentru a evita înlocuirea cu un semen mai exigent. Acceptă că oamenii fac rău, dar mai copleșitor e răul pe care îl suferă ei. Din inițiator virtual, îngerul devine adevăratul inițiat al acestei experiențe (Gimnastica de seară). Nici personajele demonice sau thanatice nu generează teroare. Fluturii sunt emanații ale demonicului, transmit o difuză senzație de amenințare prin sunetul și duhoarea degajată. Dansul lor e subversiv, exprimă fascinație și lascivitate, ei cultivă mesajul ambiguu, manipulează prin promisiuni și sugestia unor amenințări. Își ating scopul, lumea sfârșește prin a-i imita din oportunism (Capela cu fluturi). Actorul cu mască demonică pare la început un țăran travestit cu stângăcie, își exprimă rolul printr-o pantomimă grotescă, concurează cu îngerul pentru a dobândi pentru sine sufletul mortului, în final iese din scenă devenind brusc 513 invizibil. E o apariție enigmatică, indescifrabilă pentru oaspetele invitat la spectacol. Spectrul, fantoma, poate fi umană sau obiectuală. În fond, secvența finală din Lecția de teatru, ce cuprinde mărturiile navetiștilor, care nu pot fi puse la îndoială, adeveresc faptul că Ostafie și publicul de la spectacolul de teatru popular erau spectre venite din cealaltă lume. Formează o armata de inițiatori pentru un singur inițiat, actorul bucureștean, ce nu și-a cunoscut tatăl pentru că acesta decedase în timpul detenției politice. Spectralul Ostafie, la sosirea invitatului, e întins pe catafalc, apoi se ridică și stă de vorbă cu acesta formal, refuzând totuși să-i dea informațiile cerute, în final se reîntoarce în lumea umbrelor. Spectru poate deveni și o biserică, fantasma ei alunecă pe firul apelor ca o arcă, apare în fața muritorilor, venind din eternitate pentru a aduce enigmatice mesaje. În ea ard lumânări ca la Înviere și cântă preotul cu cei doisprezece moți, amintind de apostolii lui Isus. Cei ce o văd îi descifrează mesajul în manieră proprie, ei devin inițiații ivirii fantastice: grupul de țărani din Subpiatră, călătorul muntean, pescarii lipoveni și naratoarea (Biserica fantomă). O caracteristică a evoluției acestor actanți mitici este discreția, în cele mai multe cazuri, se strecoară fără a perturba grav ordinea lumii, mecanismul social; aceste apariții afectează doar experiența unor inși singulari. Pregnanța atmosferei de mister devine numitorul comun al tuturor textelor, autoarea învăluie aparițiile mitice într-un halou de mister tipic fantasticului enigmatic. Spectrele sunt benefice și protectoare, demonul e inofensiv, îngerii sunt călăuze îngăduitoare, ce simpatizează cu nefericirea umană. La început spațiile fantastice sunt străine, neprimitoare, pustii sau abandonate. Misterul se instalează repede tocmai prin absența interlocutorilor umani. Când sunt prezenți, semenii devin stranii, nu pot intra în dialog cu inițiatul sau au alt tip de gândire. Desfășurările în care sunt implicați inițiații sunt la limita comprehensibilului, totul e incert, confuz. O voință certă de mister domină textele, centrată în jurul unor motive enigmatice, uneori indescifrabile, alteori neexplicate suficient. Confuzia cititorului e indusă și prin metafizica incertă a unor situații și motive, cum se întâmplă în Cel visat sau Rochia de înger, în alternanță cu realul transpus în forme coșmarești din Reportaj, Proiecte de trecut sau Imitație de coșmar. Când apelează la irealul oniric, confuzia derivă din absența semnelor de trecere dintr-un plan în altul. Așa cum observa și R. Cailllois, „orice lucru perceput în vis e demn de crezare”. Cu toate că e un fenomen iluzoriu, conștiința visătoare îl percepe ca real. Utilizând aceleași mijloace de percepție în stare de trezie și în cea de visare, eul nu mai face distincție între lumea reală și cea visată. În vis eul vede, aude, gândește și acționează ca în realitate, ceea ce constituie baza confundării visului cu realitatea și a generării misterului. Autoarea preferă perspectiva ambiguă, în care lumea visului e descrisă ca reală (Orașul topit, Cel visat, Rochia de înger etc.). Misterul survine și din strategia inversă, realul e împins să copieze lumea coșmarelor, absurdul oniric se inserează în evenimentul cotidian cu aceeași lipsă de raționalitate și enigmă provocatoare (Imitație de coșmar). Sursă de mister, la nivel secvențial, este uneori invocarea unor limbaje indescifrabile, cum ar fi urmele pașilor pe zăpadă, ce sunt considerate hieroglife de nedescifrat pentru destinul propriu (Cel visat). Astfel de limbaje tainice sunt considerate direct: evoluția actorilor, aparițiile sau disparițiile fantastice, interdicțiile, barierele ce survin în calea eroilor. Între strategiile secvențiale intră și amnezia invocată de actanții-naratori, aceștia descoperă brusc că nu știu cu ce scop se află în acel loc, nici cum au ajuns acolo. Îi auzim întrebându-se: „Ce caut eu aici?”, și încercând să-și inventeze un sens măcar provizoriu. E un laitmotiv al personajelor ce-și conștientizează rătăcirea, acestea ajung să susțină la un moment dat că nu cunosc, nu înțeleg, nu descifrează sensul evenimentelor prin care trec. Acest tip de inaderență la eveniment face parte din 514 strategia narativă favorabilă misterului. Se remarcă preferința pentru formula poematic-evocatoare, din care lipsesc dialogurile, dezbaterile de idei, chiar o tramă cât de cât mai consistentă. Locul conflictualității tranșante fiind luat de o succesiune de stări, trăiri, revelații derutante și o stare tensională fluidă. Prin urmare, regăsim în aceste texte ce cultivă fantasticul subversiv unele din trăsăturile clasice ale fantasticului enigmatic, relevate de studiile de specialitate. 3. Specificul motivelor fantastice blandiene rezultă din raportarea lor la tipologia temelor de gen a lui Sergiu Pavel Dan14. De amintit că profesorul clujean operează cu trei scheme tematice: interacțiuni, mutații și apariții fantastice, care cuprind aproximativ cincizeci de teme și motive specifice fantasticității. Precizăm că tematica prozei blandiene este axată pe problematica majoră a condiției umane care-și subordonează motive de natură fantastică. Identificând și extrăgând motivele fantasticității, utilizate de autoare în volumele de proză scurtă, putem observa gruparea lor bipolară, fapul că acestea se integrează în categoriile: mutații și apariții fantastice. Domeniul mutațiilor fantastice este reprezentat de următoarele motive: călătoria miraculoasă (Amintiri din copilărie) ; amalgamarea visului și a realității (Imitație de coșmar, Reportaj, Orașul topit, Cel visat); amalgamarea vieții cu moartea (Rochia de înger, Lecția de teatru); dispariția fantastică (Lecția de teatru, Dragi sperietori). Al doilea domeniu, apariții fantastice, grupează motivele: ambiguitatea ivirii demonice (Capela cu fluturi); apariția thanatică, spectrul (Lecția de teatru, Biserica fantomă); apariția unor zeități insolite (Dragi sperietori, Zburătoare de consum, Gimnastica de seară). În total șapte scheme fantastice, care uneori se manifestă doar ca motive secvențiale. Nota definitorie a acestor ipostaze ale fantasticului este că ele nu funcționează autonom, nu structurează textele, sunt doar scheme epice anexate revoltei. Sunt cadru de organizare a imaginii lumii și a socialului pentru mărturisirea unei conștiințe revoltate. Încadrările sunt formale, ele se justifică prin natura și esența evenimentelor ireale descrise de autoare. Nu devin teme propriu-zise, rămân doar motive epice. Traseul parcurs de bibliotecara bucureșteană din Amintiri din copilărie e suficient de surprinzător, incluzând spații și experiențe ireale: labirint, tărâm paradisiac, eternitate, ieșirea din timpul real etc. pentru a se înscrie în schema călătoriei miraculoase. În cadrul ei apare ca motiv și oprirea timpului. Schema fantastică cu cea mai semnificativă frecvență este amalgamarea vieții cu visul, prezentă în Imitație de coșmar, Reportaj, Orașul topit, Cel visat,. În primele două texte, realul cotidian se apropie brusc de caracteristicile coșmarului. În Imitație de coșmar, așa cum sugerează și titlul, realul imită bizareriile visului, eroina e sechestrată simbolic de un ins cu aspect de brută, fără explicație sau motiv. Pierderea libertății e sursă de teroare, mai ales că agresiunea nu are sens. Cam același traseu de coșmar este imprimat vieții și în al doilea text, zone întinse de pe malul Dunării cad pradă diluviului, agesorul e acum marele fluviu ce se răzbună pe cei ce i-au pus stavile iraționale în cale. În al treilea text, visul e trambulina ce pregătește deschiderea spre spectacolul oniric al topirii ordinii materiale, al disoluției unui oraș și a valorilor sale. Istoria e proiectată în scenariu oniric, prin urmare viața și visul se amalgamează într-o structură accentuat ambiguă, suprarealistă. Aceeași confuzie vis-realitate, savant administrată, ne întâmpină în confesiunea eroinei din Cel visat, despre periplul său hibernal din preajma mării. Aici lumea și oamenii ei sunt doar creaturi efemere ce locuiesc în visul unui Demiurg apatic. În Rochia de înger avem 14 Dan, Sergiu Pavel, Proza fantastică românească, Editura Minerva, București, 1975; Fețele fantasticului, Delimitări, clarificări, analize, Editura Paralela 45, Pitești, 2005; 515 suficiente detalii și sugestii pentru a plasa casa cu odăi nenumărate, ce se deschid una din alta, vizitarea periodică a acestui tărâm ispititor și atemporal cu ideea mutării definitive aici, în schema amalgamării vieții cu moartea. Aceeași structurare fantastică a realului poate fi identificată în popasul de o noapte al actorului bucureștean în casa unui bărbat decedat, prilej de a asista la o scenă din celălalt tărâm, în care are loc judecarea sufletului și disputa pentru obținerea acestuia între înger și demon (Lecția de teatru). Dispariția fantastică rămâne motiv epic, cu dimensiune secvențială, ilustrat de modul în care ies din scenă cei doi actori din Lecția de teatru sau îngerul-călăuză ce se volatilizază brusc din Dragi sperietori. A doua categorie de evenimente fantastice blandiene corespund aparițiilor ireale, din tipologia lui Sergiu Pavel Dan. Putem recunoaște motivul ivirilor demonice în tabloul capelei invadate de fluturi în plină iarnă, ce fascinează și terorizează pe cei ce-l privesc, iradiind în jur o posibilă primejdie pentru viețile oamenilor. Din aceeași categorie a aparițiilor demonice fac parte sperietorile ce păzesc și interzic orice evadare, anulând libertatea cetățenilor unui alt oraș. E prezent în secvența de pantomimă a demonului din spectacolul lui Ostafie. Schema aparițiilor thanatice e legată de întoarcerea lui Ostafie (și a oaspeților săi) din celălalt tărâm, pentru a înscena un spectacol pentru invitatul său, chiar în casa în care locuise până cu câteva zile în urmă. În aceeași schemă se înscrie fantoma bisericii plutind pe ape, în interiorul căreia se văd lumânări aprinse și se mai aud duhurile celor treisprezece moți horind. Cel de al doilea motiv cu ipostazieri multiple este irupția unor zeități insolite. „Puii de înger” ieșiți din banalele ouă clocite pe balcon de o găină de împrumut ilustrează schema în mod ironic, în varianta unei farse (Zburătoare de consum). Tot aici se înscrie povestea îngerului justițiar travestit în biet pământen, ce face eforturi cam naive să pară om de rând (Gimnastica de seară). Ivirea angelică devine motiv fantastic în secvența actorului-înger din spectacolul de teatru popular, în cea a îngerului-călăuză ce o trezește la viață pe eroina din Dragi sperietori, dar și în secvența copiilor-flori din cimitirul de cartier bucureștean, din același text. 4. Dacă fantasticul literar cultivat de romantici sau moderni traduce aspirații general umane, în contextul absolutei gratuități estetice, dând frâu liber imaginației, Ana Blandiana adaptează structurile fantastice unor nevoi de exprimare subversivă, de demascare a unor realități specifice societăților totalitare. Specificul său poate fi surprins cel mai bine de formula: fantastic subversiv sau disident. Disidentul (scriitor) gândește altfel decât ceilalți, mai ales decât puterea, imaginează un fantastic hrănit de o altfel de înțelegere a lumii. Fantasticul său pune în mișcare o gândire opusă celei dominante, e un fantastic adaptat, subordonat unui mesaj demascator de primă urgență. Disidența este factorul dominant ce structurează textele și nu libera imaginație fantastică, construirea tensiunii sau a terorii în sine. Fantasticul blandian e mijloc, nu scop, e instrument de inserare a ideii disidente, de mijlocire a revelației unui adevăr tragic. El este subordonat funcției pur ideatice. Chiar dacă dobândește uneori caracter de aventură sau apare ca simbol, rămâne subordonat dominantei ideatice. Vorbim de un fantastic anexat funcției revelatorii sau intermedierii ideației subversive. E un fantastic ideologizat, un fantastic al demascărilor, un fantastic disident sau al disidenței, ce nu se rupe de funcția revelatorie. Jocul cu cititorul, provocarea derutei se leagă de mesajul subversiv, identificarea lui, descoperirea atitudinii antisociale a instanței auctoriale. Prin această subordonare a fantasticului unor imperative de comunicare cu obiective specifice, evenimentul insolit își limitează autonomia și gratuitatea. El trebuie să se adapteze nevoilor prioritare ale mesajului antitotalitar. Fantasticul irupe, crește, înflorește în cutele unei scriituri în care sancționarea abuzului de putere și a absenței libertății e identificabilă aproape în toate 516 textele. Cum prima miză a textelor este un mesaj protestatar, inacceptabil pentru mai-marii zilei, apelul la fantastic e legat de ocultare acestuia, ocultarea și ambiguizarea criticii sociale. Prin urmare fantasticul este croit pentru aceste nevoi cerute de procesele mistificării. Imaginația fantastică nu are libertatea deplină să-și experimenteze spontaneitatea creatoare. Dezvoltările fantasticității nu se pot extinde în orice direcție, cu toată inocența dorită. Fantasticul devine mereu un veșmânt croit cu rigoare pentru diversele forme de indignare și protest ale unei conștiințe ultragiate de absurdul realității. O primă consecință a acestei subordonări este fragmentarismul irealului, condensarea în secvențe limitate, inserate în diferite momente ale scenariului epic. Fantasticitatea nu acoperă întreaga lume a textelor, are zone de ocupare limitate, condensate în secvențe proprii. În Capela cu fluturi, evenimentul ireal e plasat în prima jumătate a textului, pentru ca restul textului să vizeze realul universului moral al personajelor aflate în fața agresiunii. Invazia fantasticilor fluturi generează spaimă și derută suficientă pentru a pune eroina în stare de panică și cititorul în tensiune, pentru a-l face să ezite în fața fenomenului supranatural. Tensiunea e maximă tocmai în această secvență construită cu abilitate în producerea ambiguității și misterului. Dar intervin celelalte nevoi derivate din mesaj, legate de sancționarea lașității umane, a compromisului jalnic, a oportunismului egoist, care împing scenariul mai departe, solicită alte secvențe care să evidențieze consecințele evenimentului nefast la nivelul colectivității. Textul se dublează astfel, aducând în prim plan secvențe mai puțin marcate de fantastic: atitudinea precaută și retractilă a unui bătrân, inconștiența unei femei simple, lașitatea unor actori și oportunismul unui grup de tineri. Textul se lungește excesiv în dauna tensiunii fantastice, însă în beneficiul criticii sociale, chiar dacă un anume mister învăluie toate aceste evoluții ale precarității morale. După mai multe mostre ale neputinței umane în fața răului, imaginea fluturilor malefici revine - e adevărat - în secvența finală - ilustrând o revoltă prin transfer - când unul e devorat de pisica eroinei, tocmai când intra în apartament, semn că și locuințele oamenilor au fost infestate de demonicul lepidopterin. Este evident că mesajul și structura discursului epic, cu dublă miză, nu favorizează extensia fantasticității, din contră, o limitează și-i rezervă un loc marginal. Altă consecință este atenuarea spaimei, degradarea momentului de panică în atmosferă ambiguă, ce-și asociază misterul și incomprehensibilul. Adăugarea sau alternarea momentelor de ireal cu secvențe ce aparțin orizontului social, fie ele chiar și tragice, afectează tensiunea fantastică. Un exemplu avem în structura povestirii Amintiri din copilărie, unde dialogul cu bătrâna despre magazionerul enigmatic care nu a fost întâlnit niciodată de clienți e în măsură să genereze un șoc în planul raționalității, tensiunea crește prin intrarea în labirint, dar inserarea unor amintiri legate de copilărie, ascunderea bibliotecii familiale în pod, amintirea tatălui ce-și arde unele cărți, amintirile despre refugiul în coroana unui tei etc., micșorează tensiunea acestei avansări în ireal. Inducerea conștiinței că fantasticul e o strategie deliberată, devine alt element definitoriu, ce este susținut programatic chiar de vocea narativă, care lasă să se înțeleagă că straniul faptelor evocate s-ar datora alterării actului perceptiv sau jocului scriptural, că preferă proiecția realului în fantastic („scurgerea realității în tiparele fantasticului”) și a fantasticului în perimetrele realului („invazia fantasticului asupra realității”). Așa cum arată și criticul Ioan Derșidan, fantasticul este înainte de toate o tehnică specifică autorului epic, la care apelează pentru a sugera o altă dimensiune a realului, care poate scăpa controlului rațional și încălca legile firii: „Insolitul își face loc în real, deteriorând numai în aparență plauzibilitatea recognoscibilă a logicii acestuia. Fantasticul are nevoie de temeiul realului, așa cum nefirescul încorporează scheletul 517 firescului. Verosimilitatea prozei fantastice provine din referirile sale la cunoaștere și din formele de asumare a imaginarului. Putem vorbi, așadar, atât de categoria estetică a fantasticului, cât și de genul literar al acestuia: epicul”15. Reținem și interferențele fantasticului cu liricul, vizionarul sau simbolicul. Uneori irealul e constituit dintr-o proiecție vizionară, alimentată de indignare și revoltă. Irealul e viziune poetică, o exacerbare a mâniei la dimensiuni cosmice (La țară). Se distinge forța interioara, voința de a destructura ordinea lumii, transformările ce au loc nu mai sunt o surpriză pentru personaj, pentru că el le pune la cale. Tensiunea nu mai vine dintr-o amenințare, ci exprimă o bucurie a reușitei, uimire în fața împlinirii unei aspirații. Mânia umană e în măsură să salveze biserica pângărită , smulgând-o din teluric. Ceva asemănător se întâmplă în Reportaj, unde realul se deschide spre apocaliptic și simbolic, două modalități ale liricului prin excelență, agresiunea acvatică e transformată în tablou apocaliptic, revanșă stihinică. Irealul ia forma grotescului, în secvența confiscării vizitatoarei în pătulul de porumb de către grupul de bătrâni alienați de singurătate (La țară). Alteori autoarea lucrează cu forme esențializate, cu valențe de simbol, nu caută fenomenele, ci esența lor. Or, această voință de esențializare, de reducere a diversității la unic, este proprie strategiei simbolizante. Adesea formele irealului sunt ajustate și din perspectiva nevoii de simbolizare: insula din mijlocul Dunării (Reportaj) sau insula terestră pe care-și trăiesc calvarul deportații (Proiecte de trecut). 5. Fantasticul subversiv blandian valorifică elemente ale miticului și misterului, se deschide spre orizonturile poeticului, ale vizionarului sau alegoricului și introduce cititorul într-o zonă mai puțin accesibilă a realului. Faptele, personajele, aspirațiile lor antrenează lectorul în ispititoare aventuri spirituale revelatoare. Textele sunt gândite să exercite o misterioasă putere de atracție asupra cititorului prin ineditul evoluțiilor, dar și să-l conștientizeze asupra propriei condiții, prin transpunerea subversiv-mitică a realului. Pe urmele lui M. Eliade, textele fantasticului blandian invită la recuplarea omului modern la sacru și metafizic. Prozele Anei Blandiana au un fond corosiv indiscutabil, trebuie citite în primul rând ca niște satire la adresa societății dictatoriale, abundând în poziții polemice, ironice și sarcastice, fățișe sau ascunse, față de ideologia și practicile totalitare. Bibliografie: Boldea, Iulian, Ana Blandiana, monografie, Editura Aula, 2000; Ciobanu, Vitalie, Miraculosul subversiv al Anei Blandiana în Contrafort, decembrie, 2004; Cristea, Dan, Somnul din somn, Cele patru anotimpuri, în Faptul de a scrie, Editura Cartea Românească, 1980; Idem, Proze fantastice, în Luceafărul, nr. 7/18 februarie,1978, p. 2; Cristea, Valeriu, Cu viziera zâmbetului, în Modestie și orgoliu, Editura Eminescu, 1984; Derșidan, Ioan, Fantasticul prozei Anei Blandiana în Tranziții literare, Editura Fundația Culturală „Cele Trei Crișuri”, Oradea, 1995, Dimisianu, G., Fantasticul poetic, în România literară, nr. 38/22 septembrie, 1977, p. 10; Ivănescu, Mircea, O stare poetică intensă, în Transilvania, nr. 11,1977, p. 35-36; Moraru, Cornel, Ana Blandiana : Cele patru anotimpuri, în Flacăra, nr. 37/15 sept., 1977, p.17; 15 Derșidan, Ioan, Tranziții literare, Ed. Fundația Culturală „Cele Trei Crișuri”, Oradea, 1995, p. 196; 518 Manolescu, Nicolae, Livada cu gutui, în România literară, nr. 11, 1982, p. 9; Idem, Ana Blandiana în Literatura română postbelică (Lista lui Manolescu), vol. I Poezia, Editura Aula, 2002; Raicu, Lucian, Ana Blandiana - Spiritual și terestru, Calitatea de martor în Critica, formă de viață, Editura Cartea Românească, 1976; Raicu, Lucian, Cunoaștere de sine, în Fragmente de nisip, Editura Cartea Românească, 1984; Simion, Eugen, Ana Blandiana, în Scriitori români de azi, IV, Editura Cartea Românească, 1989; Zaciu M., Papahagi M., Sasu A., Dicționarul Esențial al Scriitorilor Români, Editura Albatros, 2000; 519 POEZIA SORESCIANĂ ȘI IRONIA SIMULACRĂ Drd. Veronica BUTA Universitatea „Petru Maior”, Tîrgu-Mureș Ironia dramatică este o formă lirică a ironiei conjugate cu teoria jocului, manifestată prin paidia și ludus, pe de o parte, și prin simulacru sau înscenare, pe de altă parte, care păstrează din conceptul obișnuit de ironie dramatică caracterul jocului teatral, al înscenării, al reprezentării dramatice, dar și complicitatea cu cititorul. Cuvinte-cheie: ironie, joc, simulacru, înscenare Ironia dramatică este un concept ce vine din Antichitate, referindu-se la tragediile inspirate din mitologie, unde subiectul acestora era, așadar, bine cunoscut de spectatori, plasându-i pe aceștia într-o poziție de superioritate față de personajele de pe scenă, oarbe față de adevăratul lor destin. Publicul devenea astfel o instanță superioară, cu un punct de vedere privilegiat, pentru care acțiunile sau cuvintele personajelor făceau parte dintr-o perspectivă mai largă, de care însă ele nu beneficiau. Cu timpul, ironia dramatică a ajuns să fie folosită și în literatură, ca tehnică literară prin care, beneficiind de simpatia și încrederea autorului, cititorului i se împărtășesc mai multe informații, acesta putând urmări acțiunea sau personajele de pe o poziție confortabilă și dintr-o perspectivă mai largă, văzând contradicțiile cărora se supun, prin acțiune, sau la care se expun, prin propriile declarații, personajele. Ironia provine tocmai din această distanță pe care cititorul sau spectatorul o are față de text sau piesă, el putând să înțeleagă de ce o acțiune sau un discurs al personajelor au altă semnificație decât cea pe care le-o atribuie acestea. Ironia ține, în acest caz, de o observație exterioară, este atribuită publicului și intenționată de autor. Vom considera însă ironie dramatică ironia derivată din teoria jocului, manifestată prin paidia și ludus pe de o parte și prin simulacru sau înscenare, pe de altă parte, care păstrează din conceptul obișnuit de ironie dramatică caracterul jocului teatral, al înscenării, al reprezentării dramatice, dar și complicitatea cu cititorul. Conjugând acest tip de ironie cu simulacrul sau mimicry-ul teoretizat de Roger Caillois1, vom obține un tip de ironie dramatică numit în lucrarea noastră ironie simulacră. Dacă asocierea celor două roluri ale jocului, cel cultural, cu al său „te joci” și a celui social, care înseamnă „ești jucat” înseamnă gratuitate recuperată și creare de cultură, perspectiva ironică asupra acestei gratuități, ca și asumarea la modul ironic a celor două roluri ale jocului care conduc viața omului nu pot decât să aducă o reabilitare a acestuia prin libertatea oferită de ironie. „Debutul în poezie al lui Marin Sorescu e o «înscenare»”, scrie Mihaela Andreescu2, referindu-se la Am zărit lumină, prima poezie „serioasă” a lui Sorescu, unde acesta neagă orice urmă de confesiune în favoarea interogării. Ea îi interpretează gestul ca pe acela al unui 1 Cf. Roger Caillois, Les jeux et les hommes. Le masque et le vertige, Gallimard, Paris, 1958 2 Mihaela Andreescu, Marin Sorescu. Instantaneu critic, Editura Albatros, București, 1983, p. 15 timid care folosește ca armă de apărare atacul, căci a pune întrebări e o nevinovată tactică a inocenței. Într-adevăr, Sorescu își stabilește singur, de la bun început, regulile jocului: personajul principal al poeziei este el, aflat într-un dialog mai degrabă monologal cu publicul, ale cărui răspunsuri nu are timp să le asculte, dar pe care și le dorește și pe care le va provoca sistematic. Poziția sa este una de superioritate, după cum scria și Mihaela Andreescu: „autorul și-a regizat situația de dominare: cel care vorbește e mai puternic decât cel care tace o (locvacitatea este viciul operei)” 3. Aceeași superioritate a fost observată de Nicolae Manolescu, acesta scriind despre un autor care e superior operei sale și care se manifestă ca umbră omniprezentă în poezia sa, „el e stânjenit de imaginea lui față de o operă care n-are puterea să-l amăgească, să-l smulgă lucidității lui, să-l nască a doua oară, Marin Sorescu nu caută s-o ascundă, ci o acceptă și o cultivă”4. Înscenarea este un mod ironic de a oferi cititorului o imagine indirectă a poeziei de dincolo de convenție. Folosind un registru ușor recognoscibil, de roluri și recuzită, de regizor și actor totodată, poetul vrea să fie recunoscut ca atare, semnalând însă discret spre ceea ce se află dincolo de spectacolul strălucitor pe care îl montează. Ea îi permite „jubilația copilărească și refuzul pactului și pathosului sentimental”5, dar scopul nu este de mascare a unui timid sau a unui sentimental. Că ironia simulacră face și acest lucru este un beneficiu indirect și oarecum secundar. Ceea ce trebuie ea să facă este, în schimb, să intermedieze gestul unui poet care se prezintă ca actor strălucit, dar dezabuzat și care crede, în realitate, în importanța gestului său, adică în chiar convenția în care a intrat de bunăvoie. Dublat de o conștiință de dramaturg, Sorescu va fi mereu atent la publicul său, în ciuda oricăror declarații sau aluzii. Însuși gestul întrebării e unul de curtoazie, iar gentilețea e dovedită și de acceptarea grațioasă a unei cafele, fie ea și amară („O cafea neagră voi servi, totuși,/ Din mâna ta”). Va urma o faimoasă relație cu publicul, în urma căreia poetul va fi iubit, respectat, dar și blamat și acuzat de pactizare și rețete facile. Interesant însă că și această relație va fi regizată de poet, cel puțin în vremurile poeziei sale de vârf, Mihaela Andreescu scriind despre „imprevizibilul «șoc» al textului sorescian, seninătatea «necomplicată» cu care mimează inerții și convenții a dramatizat și continuă să dramatizeze relația cu publicul și critica. Dar, în același timp, se poate spune că tehnica sa e o «oglindire» a viziunii scenice, a resimțirii «lumii ca teatru» și «teatrului ca lume»”6. Întreaga viziune lirică soresciană ar fi una derivată din dramaturgie. Contaminarea lor este indiscutabilă. Ceea ce-i permite însă poetului asumarea unei astfel de viziuni derivate și impregnate de dramatic, conducându-l de fapt spre ea pentru a-i facilita expresia cât mai îndepăratată de formulele tradiționale ale poeziei este o ironie dramatică, ironie care știe mai mult decât textul pe care îl înscenează și care ascunde în el sensul unei poezii resimțite ca autentică. Viziunea poeziei Sorescu o are, indiferent de viziunea sa dramatică, care nu-i oferă decât o cale de manifestare mai alambicată, mai interesantă, mai spectaculoasă și poate mai potrivită cu firea de regizor-actor a poetului, neputând însă să o deturneze definitiv în spectacol. Codul cotidianului este, s-a văzut, cea mai evidentă transcreiere a relației cu lumea, a problemelor vieții și-ale morții, travestit, însă, în multe poeme într-un joc, ba de șah, ba de 3 Ibidem, p. 16 4 Nicolae Manolescu, Literatura română postbelică. Lista lui Manolescu, vol. I. Poezia. Editura „AULA”, Brașov, 2002, p. 162 5 Mihaela Andreescu, op.cit., p. 99 6 Mihaela Andreescu, op.cit., p. 100 521 bile și cercuri, ba de table. Atitudinea afișată este mereu una sceptică, detașată și evident relaxată, cu o regizare prea accentuată a calmului ca să nu ridice întrebări. Cotidianul va fi uneori înscenat o a doua oară și prezentat sub forma unui joc tragic, în care jucătorii sunt, de fapt, viața și moartea, cum se întâmplă în Șah, unde eul liric e prins într-o partidă de șah cu destinul. Miza e viața. ,,Chibiți"-i: ,,soția, copiii/Soarele, luna și ceilalți". Jocul începe degajat, cu mișcări de tatonare a adversarului: ,,Eu mut o zi albă/ El mută o zi neagră". Apoi, destinul contracarează dur la mișcarea eului liric: ,,Eu înaintez cu un vis,/ El mi-l ia la război”. Următoarea mișcare e tot a destinului, dezvăluind deja existența unei tactici: ,,El îmi atacă plămânii”. Poetul e scos pe tușă: ,,Eu mă gândesc un an în spital", iar mișcarea următoare, de un noroc amar, e și de un succes autoironic: ,,-i câștig o zi neagră". Nenorocirile și cancerul încep să strângă cercul în jurul poetului, care nu se dă bătut însă: ,,eu îi pun în față o carte/ Și-l silesc să se retragă. Îi mai câștig câteva piese/ Dar, uite, jumătate din viața mea/ E scoasă pe margine”. Existența însăși e un joc, pare a spune Marin Sorescu, a cărui miză e viața noastră. Suntem jucători și jucați în același timp. Lumea întreagă e o imensă tablă de joc pe care noi suntem nevoiți să ne mișcăm și astfel, să ne jucăm. Contaminat de ironia sorții, poetul încearcă s-o minimalizeze. Singura noastră salvare e gluma (umorul): ,,O să-ți dau șah și pierzi optimismul,/ Îmi spune el./ -Nu-i nimic, glumesc eu,/ Fac rocada sentimentelor" (subl. n.) și detașarea (ironia): ,,Eu îmi aprind o țigară/ Și continui partida”. Astfel, conștiința ludică e vecină cu aceea tragică. Jocul alunecă în serios, dar se apără tocmai prin întărirea, prin sublinierea condiției sale de simplu joc. Alteori, nostalgia și nevoia poetului de joc e sinceră și nedisimulată de nimic, ca în Jucării, unde tonul e de-a dreptul amar: „Noi care suntem îngrozitori de mari,/ Care n-am mai căzut pe gheață/ Dintre cele două războaie,/ Ori dacă din greșeală am alunecat vreodată,/ Neam și fracturat un an,/ Unul din anii noștri importanți și țepeni/ De gips.../ O, noi cei îngrozitori de mari,/ Simțim câteodată că ne lipsesc jucăriile”. Aici orice transcendeță este negată ironic: „Dar nu putem nici măcar să fim triști/ Din cauza asta/ Și să plângem din tot sufletul/ Ținându-ne cu mâna de piciorul scaunului,/ Pentru că noi suntem niște oameni mari/ Și nu e nimeni mai mare ca noi/ Care să ne mângâie”. Transcendeța e goală, rolul ei iind jucat de un destin orb și implacabil, care face ca orice jucărie și posibilitate de joc copilăresc să fie pierdută pentru cei dureros de mari. Atât sensibilitatea ulcerată de artificial, cât și imaginația debordantă a lui Marin Sorescu contribuie la reprezentarea tot mai frecventă a unui ,,univers-scenă” (Ion Pop) în care se instalează jocul lumii. Și manifestările eului poetic vor fi, ca atare, manipulate în așa fel încât să corespundă teatralității lumii. În acest sens, masca va deveni instrumentul predilect al poetului ce va putea juca astfel orice rol în teatrul vieții. Prin urmare, îi va fi mult mai ușor poetului ascuns sub chipul de bufon, de saltimbanc, de jongleur sau clovn să comunice profunda sa nemulțumire față de inautenticitatea lumii. Tema era familiară și avangardiștilor noștri: Adrian Maniu, Tristan Tzara, Ion Vinea, unde apărea ca semn al conștiinței ,,moderniste” ce pipăia, cu neîncredere, edificiul poeziei, dar și al lumii. Marin Sorescu e vrăjit de spectacol, iar un astfel de show total, ce implică diverși actori și o largă gamă de modalități de reprezentare, e circul. Pentru el însă, întreaga lume nu e decât câmpul de operare al ,,jongleurului din circ” din Bile și cercuri. Și cum acesta ,,mi-e tată”, nimic mai firesc decât ca fiul să-i ia locul când primul ,,A fost chemat urgent până-n noapte”. Acesta ar putea fi un prim indiciu că bufonul e, la Marin Sorescu, trist. Misterioasa retragere a tatălui ,,în noapte” este pentru Cornel Regman corespondentul arghezianului ,,O să 522 lipsească tata vreo lună”, iar poezia Bile și cercuri, o De-a v-ați ascuns soresciană. Cea mai importantă lecție de circ și deci, de viață, pe care tatăl i-o dă fiului este: ,,Tot ce vezi în jur/ Nu-s decât bile și cercuri,/ Mi-a spus, ține minte:/ Bile și cercuri”. Eul e abandonat mecanicii jocului lumii, care e fără sfârșit. Și din moment ce universul are nevoie de un motor prim, care să mențină întregul mecanism în mișcare, pot apărea întrebări asupra adevăratei identități a jongleurului-tată care se retrage din lume, lăsând-o fiului, odată cu pachetul de instrucțiuni atât de buf și grav, în același timp. De altfel, jongleurul, „ ca reprezentant alegoric al poetului, conservă ambiguitatea tradițională [de-acum, n.n.], aliajul de amuzament și melancolie cunoscut”7. „Măscăriciul trist", „clovnul farsor” ascund, sub râs și ingeniozitate, o dramă: nu omul joacă un joc, ci el însuși e cel jucat. Prin mecanismul infernal de bile și cercuri, jongleurul nu are altă soluție decât să continue a le învârti. Ceea ce-l salvează de la tragism e însăși convenția jocului, masca strălucitioare și veselă a bufonului-jongleur, ce pare că se joacă atunci când de fapt e jucat. Cât timp păstrează însă aparența degajării, cât timp crede în convenția străvezie a spectacolului pe care el însuși îl dă, drama nu-l poate afecta. E, în fond, libertatea pe care o oferă jocul cultural, prin care se depășește obligativitatea rolului social pe care fiecare îl joacă și care permite asumarea de noi jocuri prin care ființa se poate manifesta plenar și liber, la adăpostul aceleiași convenții a jocului. Eul nu e străin nici de alte reprezentări scenice și de schimbarea de roluri, față de care o dovedește o veritabilă predispoziție. Ca personaj principal al propriei poezii8, poetul va schimba, ironic și de multe ori autoironic, măști, se va înveșmânta ba în jongleur, ba în regizor, ba în clovn, ba în demiurg somnambul, jucându-și uneori propriul rol de scriitor de succes, suprasolicitat de viața însăși, ce dorește să-i intre în poezie. Identitatea sa poate părea ambiguă, dar e mereu autoritară și stăpână pe spectacolul pe care îl pune în scenă. „Exhibiționismul prezenței poetice, oralitatea formulării sunt un truc, o mistificare. Artistul este, în universul inauntentic al spectacolului constituit din poezia sa, un autor fals. Comedianul, scamatorul, saltimbancul - aceste ipostaze degradante ale «prezenței» auctoriale sunt expresii ale unei false implicări, necesare pentru a crea comunicarea afectivă cu cititorul. Pentru a crea emoția, arta teatrală recurge la un limbaj convențional, iar Marin Sorescu s-a servit de legitățile dramaticului încă de la primul său volum”9. Nu e vorba doar de o falsă implicare, pe care o înscenează autorul pentru se feri de alte convenții tradiționale, ci și de nevoia de a credita cititorul și de a institui o cale de comunicare aparte cu el. Complicitatea instaurată de Sorescu între el și public este un semn de încredere, de considerație presupus cu necesitate de strategia ironiei, care are nevoie să fie înțeleasă, dar și de cea a spectacolului, care oferă o întreagă gamă de procedee pentru captatio benevolentiae. Tema lumii ca teatru apare în Spectacol, ilustrare aparent dezinvoltă a vechii teme, dar nu fără o urmă a obosirii de convenție: „-n fața tuturor scena,/ Una singură/ Unde urmărim toți o piesă./ Piesa nu s-a mai schimbat de multă vreme,/ Spectatorii care vor să vadă mereu/ Ceva nou pe scenă/ Schimbă când și când între ei/ Locul în sală”. Similar procedează de multe ori și poetul, a cărui noutate de concepție vine tocmai din schimbarea perspectivei, ceea ce dă prospețime unor teme vechi ale literaturii. Dar tot aici se simte și solitudinea celui care citește dincolo de regulile scenei și vede că totul e, de fapt, același spectacol, că nimic nu e nou cu adevărat, creatorul fiind singur, dureros de singur. De aici și tema lirică a solitudinii poetului 7 Ion Pop, Jocul poeziei, Casa Cărții de Știință, Cluj-Napoca, 2006, p. 308 8 Cf. Ion Pop, Poezia unei generații, Editura Dacia, Cluj, 1973, pp. 299-323 9 Mihaela Andreescu, op.cit., p. 155 523 10, actor lucid printre profanii în ale teatrului, care nu văd limitele spectacolului, crezând în autenticitatea jocului în care sunt jucați, fiind însă și ironic în singularitatea sa: „Numai eu nu vreau să renunț/ La locul meu.// E enervantă această lipsă de mobilitate,/ Spectatorii chiar se enervează,/ Mă îmbrâncesc,/ Dar eu mă încăpățânez/ Și nu mă clintesc din locul meu”. Inserția teatrului ca viață se face uneori direct, ca în Capriciu, o artă poetică dezabuzată și aproape cinică: În fiecare seară/ Strâng de prin vecini/Toate scaunele disponibile/ Și le citesc versuri”. Patosul este eliminat, iar reprezetanțiile „sunt de obicei sobre,/ Fără entuziasme/ De prisos”, totul fiind redus, ironic, la simpla datorie a celui care e poet prin meserie și-a publicului insensibil și surd uneori la adevărata poezie: „În orice caz,/ Înseamnă că fiecare/ Ne-am făcut datoria,/ Și putem mergem/ Mai departe”. Contaminarea vieții de spectacol până la confuzia lor și la prezentarea teatrului ca „adevărata lume adevărată” ține de o exacerbare a mimicry-ului, de o inversare a unei ordini firești, prin care simulacrul își arogă, din ce în ce mai posesiv, prerogative de realitate. Actorii e o parabolă a măștii ce își cucerește purtătorul, făcând să se uite că în spatele ei mai există o altă identitate. „Cei mai dezinvolți - actorii! (...) Cum știu ei să ne trăiască!// N-am văzut nciodată un sărut mai perfect/ Ca al actorilor în actul trei (...) Moartea lor pe scenă e atât de naturală,/ Încât, pe lângă perfecțiunea ei,/ Cei de prin cimitire,/ Morții adevărați,/ Grimați tragic, odată pentru totdeauna,/ Parcă mișcă!//Iar noi, cei țepeni într-o singură viață!/ Nici măcar pe-asta n-o știm trăi”. Jocul actorilor devine mai natural decât viața, Din simplă reflecție a realului, trece prin pervertirea acestuia, prin idealizate, prin corectitudine excesivă, prin proprietatea mecanică a reprezentărilor (sentimentele se clarifică abia în actul trei la teatru, fără a avea însă termene limită sau preferate în viață) la asumarea pretenției de realitate. Dacă la Jean Baudrillard acest al treilea tip de reproducere apare unde nu există un model, în cazul teatrului care își arogă calitatea de lume veridică modelul, adică realitatea, este discreditat și prezentat ca imperfect față de veridicitatea sau verosimilitudinea artificială și excesiv de pedantă în detalii a spectacolului. Revolta împotriva teatralității excesive, a convenționalității (auto)impuse este Tușiți. Eul e aici un actor raissoneur, căruia unii critici i-au sugerat discret să-și schimbe rolurile, demonstrând aceeași virtuozitate cu care își obișnuise spectatorii, pentru ca publicul să nu mai tușească10 11, ca răspuns la aluzia care circula în epocă, a poeziei născute din reacția negativă a criticii. Pentru alții, ca Lucian Raicu12, poetul resimte uneori o pierdere a răbdării de a înscena efecte, „de-a-se-preface-că-se-preface”, textul nemaireușind să ascundă un strigăt sincer și-o exasperare directă, nu mai puțin voluptoasă în defularea eufonică permisă în sfârșit: „Tușiți,/ Răgușit, pițigăiat, dogit,/ Cu pauze, în accese, uscat, pistruiat,/ Ca la vocalize, ca la doctor,/ Tușiți!”. Eul liric neagă zeflemitor încă o dată actul poetic realizat pentru cititor; dacă poezia era recitată altădată unor scaune, actorul declamă acum „becului roșu dun fundul sălii/ Pentru el vorbesc,/ Lui îi spun sufletul meu învățat în nopți de insomnie,/ Becului roșu care arată locul pe unde, la sfârșit,/ Voi trebuie să evacuați sala,/ Scorpii bătrâne”. Poemul poate, foarte bine, să fie unul cu adresă directă la criticii veninoși care nu mai voiau să aplaude la prestația poetului-actor. Poate, de asemenea, să-l apere de acuzațiile repetate de băi de public și comercializare. Dar poate și să arate, la modul ostentativ, arogant și frondeur, presiunea unei convenții exasperante uneori și singurătatea celui prins în spatele acelei convenții, pe care n-o 10 Cf Ion Pop, Poezi unei generații, ed.cit., p. 308 11 Cf. Aurel Martin, Poeți contemporan, II, Editura Eminescu, București, 1971, p. 216 și, pe aceeași linie, Eugen Negrici, Introducere în poezia contemporană, Editura Cartea Românească, București, 1985 12 Lucian Raicu, Structuri literare, Editura Eminescu, București, 1973, p. 353 524 mai poate rupe și dindărătul căreia fiecare gest al său va fi interpretat doar ca încă o declamație persiflantă, ca încă o mimare de gesturi grave, ca încă o subminare a seriozității. Cea mai spectaculoasă încenare a textului se produce însă în ciclul La Lilieci, unde măiestria și plăcerea jocului ating cote maxime. Impresia covărșitoare, s-a scris, este de „mare spectacol”13, mergând pe umele sugestiei chiar autorului Liliecilor, care evocă „un teatru mare cât satul”. Strategia e una dublă: pe de o parte, se produce aceeași înscenare a lumii cu care cititorul era deja obișnuit; pe de altă parte, vocația polemică e exacerbată în încercarea de a readuce în memorie și text o întreagă lume rurală, demers potrivit cu etnografia sau istoriografia, dar nu cu poezia. Nu doar convențiile epicului sunt plasate deasupra liricului, ci și cele ale dramaticului, deoarece naratorul este de fapt un povestitor țăran, ce introduce în scenă diverse personaje și evenimente, făcându-le prezentarea și creându-le atmosfera potrivită. E o condiție originară de care Marin Sorescu părea că se distanțase, demostrând aici o capacitate extraordinară de a relua legături niciodată dispărute cu un trecut aruncat în groapa de var încă viu și pe care îl resuscitează acum, vrăjit de strălucirea lumii trecute la Lilieci. Este, în același timp, o altă mască pe o va purta autorul, pentru că universul Liliecilor „cu toată «obiectivitatea» lui este (...) o mască stilistică, un apel la convenția oralității țărănești”14, așa cum se va dezvălui în ultimele volume ale ciclului. Efortul constă în reconstituirea culturii și civilizației rurale, cu obiceiurile, tradițiile, valorile ei, cu tehnica rudimentară folosită în agricultură, mai degrabă parte din natură, decât inventată de om și cu respingerea tehncii mecanicizate de mai tărziu pe motiv că se pirde contactul direct cu pământul. Toate acestea sunt readuse însă în memorie prin intermediul cuvântului, și aceasta e adevărata realizare a poeziei soresciene din La Lilieci, un cuvânt suficient de puternic încât simpla lui rostire are putere de instituire. Cuvântul își va crea o lume proprie, bine delimitată în spațiu și timp, aceea a satului oltenesc de primă jumătate a secolului XX, permițând rare incursiuni în lumea de dincolo de granițele acestei cetăți țărănești, după cum o numește autorul. E o lume ce se pliază perfect pe universul jocului, fictivă, pentru că numește ceea ce în lumea reală e dispărut de mult, neproductivă în sensul instituirii temporare a lumii rememorate și a posibilității de fixare a ei doar în cuvânt și în text, existență secundă și mediată, reglementată, supusă convențiilor lingvistice ale oralității țărănești derivate din graiul oltenesc, din care își trage, paradoxal, și libertatea. Câtă vreme rămâne în acest cadru, inventivitatea lingvistică este nelimitată și exuberanța autorului se manifestă nu doar în „culegerea” de limbaj autentic, ci e naturalizată prin internalizarea convenției și crearea de cuvinte noi, prin calchieri sau compuneri după regionalisme ascunse și știute doar de inițiații satului Bulzești. În aceasta stă și un oarecare grad de incertitudine a jocului, pentru că poetul va respecta convenția oralității oltenești, dar o va și îmbogăți și o va face să se plieze pe cele mai neobișnuite subiecte. Ceea ce va rezulta va fi un univers complet, sufieicnt sieși, un cosmos al satului prezentat ca spectacol total al existenței. „Colorat și gălăgios, satul însuși își alcătuiește treptat fizionomia, memoria și relieful psihic din conversații și replici: o lume în cosmosul larmei”15. Interesant e antagonismul cosmosului, ordonat și-al larmei, haotice, neorânduite. Cel care va aduce ordinea în această dezordine a memoriei este autorul. El va aranja fiecare întâmplare, scoțând-o din propria memorie sau din cea a rudelor (cel mai ades a mamei) și dându-i un număr de ordine pentru a ști când e 13 Ion Pop, Jocul poeziei, ed.cit., p. 308 14 Ion Pop, Jocul poeziei, ed.cit., p. 309 15 Eugen Negrici, op.cit., p. 63 525 momentul să intre în scenă. Autorul se configurează ca instanță superioară care poate controla universul amintirii și al cuvântului care trebuie să îl reprezinte, aducându-l în actualitate. „Sentimentul că avem de-a face cu un joc imitativ, teatral, e cu atât mai accentuat cu cât sugestia rememorării, a recuperării unei lumi pe cale de dispariție e prezentă peste tot”16. De-aici și caracterul muzeistic al titlului, scrie Ion Pop, de reconstituire a unui Spoon River oltenesc. Liliecii nu vor fi nicodată muzeul „mortăciunilor” din alte poezii soresciene, unde autorul încearcă să insufle viața poeziei peste un banal uneori complet incompatibil cu viața lirică și insensibil la eforturile sale. Efortul e aici redus și sprijinit de „marea deschidere spre comedie”17 pe care o manifestă lumea bulzeștiană, avidă de senzațional, după cum notează și Mihaela Andreescu. E o lume pe care poetul nu trebuie să se chinuie în a o face să zâmbeacă, așa cum făcea, regizor frustrat și exasperat de nesfârșita convenție a rolului pe care și-l asumase, pentru că această lume de-abia așteaptă să râdă și să fie lăsată să vorbească. Tot ceea ce trebuie să facă aici poetul este să-i împrumute propria voce, iar efectul va fi imediat. Mai mult, ea va fi acoperită de hărmălaia gureșă și veselă a bulzeștenilor, iar sentimentul de continuu monolog, fie el și senzațional, glumeț, ireverențios și ironic din celelalte poezii va fi aici în sfârșit depășit prin multitudinea vocilor care se aud zumzăind în text și care se pot desprinde de vocea superioară care le conduce și le dirijează, într-un veritabil spectacol heteronomic. Poetul e regizor și scenograf totdată, dar nu va mai fi unicul actor în Lilieci, unde inventivitatea și manipularea limbajului sunt atât de reușite, încât se va putea realiza „restituirea vocilor reale ale protagoniștilor, dincolo de vocea poetului însuși”18. Interesantă e și observația autorului însuși, care atrage atenția că scrierea Liliecilor coincide cu nevoia resimțită în dramaturgia sa de a trece la piesele cu mai multe personaje. Ca în orice sat, totul se pretrece în și sub văzul lumii, iar bulzeștenii sunt oricând pregătiți pentru un spectacol bun: „Ochii tuturor sunt pe drum:/ Cine mai trece la deal, la vale?” (Lumea albă), alteori lumea „râdea pe prispă, cu coatele pe pridvor, parc-ar fi/ Stat în balcon la un teatru mare, cât satul” (La strigat). De altfel, însuși profilul psihologic al Bulzeștiului din poezie e de așa natură încât să spijine și să încurajeze orice manifestare teatrală și să însoțească ironic orice acțiune sau poziție a membrilor săi. E o lume „de o neobișnuită mobilitate spirituală, cu un ascuțit simț al observației, sancționând ironic tarele semenilor, gata să se amuze în fața «bâlciului» existenței. E o lume carnavalescă pentru care, bunăoară, poreclele sunt măști pitorești”19. De altfel, chiar în interiorul satului, masca e cea care acompaniază și îmbracă viața obișnuită, sătenii fiind recunoscuți după poreclele lor. Masca se impune în fața existenței reale din spatele ei, atrăgându-și întâietatea atunci când e vorba de identificare, deci de stabilirea rolului social al individului. Semnificativ, copilul nu recunoaște oamenii după numele lor reale, pe care ei înșiși le folosesc doar duminica, deci într-un timp sărbătoresc, opus celui cotidian, al carnavalescului vesel sau mascat în voioșie prin chiar intermediul măștii oferite de ironie. În condițiile în care viața e una grea și sărăcia îi pândește cu fiecare nou război sau schimbare politică, evadarea bulzeștenilor din La Lilieci este ironia, prin care maschează tragismul existenței, zeflemisindu-l și ascunzându-l sub hohotele de râs ale colectivității. E un modus vivendi persiflant, singurul care le permite însă o 16 Ion Pop, Jocul poeziei, ed.cit., p. 312 17 G. Dimitriu, Lecturi libere, Editura Eminescu, București, 1983, p. 122 18 Nicolae Manolescu, , Literatura română postbelică. Lista lui Manolescu, vol. I. Poezia, ed.cit., p. 169 19 Ion Pop, Jocul poeziei, ed.cit., p. 310 526 supraviețuire veselă. De aici și deturnarea multor texte în snoavă, tipică pentru o viziune asupra lumii colorate de un „spectacular ironic”20, ascuzând însă, de multe ori, un sens tragic. Indiferent de temă, scrie Ion Pop, „marea performanță a acestor texte este, de fapt, de ordinul invenției lingvistice, perfect adecvate «scenei» evocate, psihologiei ori condiției sociale a «personajelor»”21. Copleșitoarea materialitate lingvistică, pentru a folosi formula lui Mircea Iorgulescu22 și potrivirea aproape naturală a măștii țărănești fac ca personajele jucate să își dobândească o identitate proprie, să devină de sine stătătoare și nu doar niște partituri jucate de un povestitor proteic și talentat la vorbă. Logosul redevine nomine și readuce o lume în prim plan, chiar dacă puterea sa este limitată la posibilitatea înscenării textului, a aducerii unei lumi în prezență sub formă de spectacol, nedepășind, astfel, condiția de convenție. Substantivul e cel abundă, generând descrieri minuțioase și savuroase, dar fiind îndeajuns de puternic pentru a putea funcționa chiar în simpla enumerare. În radicala Cine mai trece pe drum, poezia e dată de simpla înșiruire de porecle și nume, aducând cu ele parfumul nostalgic al unei lumi bogate și variate, salvată de la neființă prin numirea și înregistrarea ei în cuvântul scris. Mihaela Andreescu ilustrează procesul transcrierii și înscenării vieții bulzeștene printr-o afirmație a lui Camus: „faptul de a trăi este, desigur, oarecum, contrarul faptului de a exprima”. Doar această exprimare neobosită le-ar putea umbri noua existență personajelor, toate trecute prin spațiul Liliecilor, fie definitiv, fie ritualic și temporar doar, la vreme de sărbătoare sau de ceremonial religios și obicei al comunicării cu morții. Nu e, în același timp, o mise-en-scene străină de practicile postmoderne, care își interiorizează tradiția și convenția, prelucrănd-o la modul parodic sau ironic. Demersului lui Sorescu îi lipsește aici ce desăvârșire orice intenție de persiflare a unei convenții dramatice; dimpotrivă, el se folosește la modul activ de procedeele lumii ca teatru și realizează un spectacol cu personaje și situații-cuvinte. Persiflările, multe, și le aduc personajele unele altora sau sunt provocate de situații, dar nu trec în metatextual. Ceea ce-a trecut în postmodernism a fost prozaismul extrem și structura intens dialogică a versului, toate cu 23 sentimentul unei nonșalante detașări și relaxări, mărci indiscutabile ale ironiei23. Bibliografie Referințe critice Andreescu, Mihaela. Marin Sorescu. Instantaneu critic, Editura Albatros, București, 1983 Boldea, Iulian, „Spectacularul ironic”, în „Studia universitatis «Petru Maior»”, Series philologica, Vol. 7/2008 Caillois, Roger, Les jeux et les hommes. Le masque et le vertige, Gallimard, Paris, 1958 Dimitriu, G., Lecturi libere, Editura Eminescu, București, 1983 Gânscă, Crenguța, Opera lui Marin Sorescu, Editura Paralela 45, Pitești, 2002 Huizinga, Johan, Homo Ludens. Încercare de determinare a elementului ludic al culturii, Traducere din olandeză de H.R. Radian, Prefață și notă biobibliografică de Gabriel Liiceanu, Humanitas, București, 2007 20 Iulian Boldea, „Spectacularul ironic”, în „Studia universitatis «Petru Maior»”, Series philologica, Vol. 7/2008 21 Ion Pop, Jocul poeziei, ed.cit., p. 312 22 Mircea Iorgulescu, Ceara și sigiliul, Editura Cartea Românească, București, 1982, p. 148 23 Cf. în acest sens și Nicolae Manolescu, în afirmația: „postmodernismul anilor 80 își află în ea [conversația a doi țărani peste gard] o sursă pe care va trebui s-o recunoască într-o bună zi”, în Despre poezie, ed.cit., p. 238 527 Iorgulescu, Mircea, Ceara și sigiliul, Editura Cartea Românească, București, 1982 Jankelevitch, Vladimir, Ironia, Traducere din limba franceză de Florica Drăgan și V. Fanache, Postafță de V. Fanache, Editura Dacia, Cluj-Napoca, 1994 Manolescu, Nicolae, Despre poezie, Editura „AULA”, Brașov, 2002 Manolescu, Nicolae, Literatura română postbelică. Lista lui Manolescu, vol. I. Poezia. Editura „AULA”, Brașov, 2002 Martin, Aurel. Poeți contemporani II, Editura Eminescu, București, 1971 Negrici, Eugen. Introducere în poezia contemporană, Editura Cartea Românească, București, 1985 Pop, Ion, Jocul poeziei, Casa Cărții de Știință, Cluj-Napoca, 2006 Pop, Ion, Poezia unei generații, Editura Dacia, Cluj, 1973 Raicu, Lucian. Structuri literare, Editura Eminescu, București, 1973 Opere Sorescu, Marin, Poeme, Editura pentru literatură, București, 1965 Sorescu, Marin, Moartea ceasului, Editura Tineretului, București, 1966 Sorescu, Marin, Tinerețea lui Don Quijote, Editura Tineretului, București, 1966 Sorescu, Marin, O aripă și-un picior (despre cum era să zbor), Editura Albatros, București, 1970 Sorescu, Marin, Unghi, Editura, București, 1970 Sorescu, Marin, Tușiți, Editura Eminescu, București, 1970 Sorescu, Marin, Suflete, bun la toate, Editura Albatros, București, 1972 Sorescu, Marin, Astfel, Editura Junimea, Iași, 1973 Sorescu, Marin, Norii, Editura Scrisul românesc, Craiova, 1975 Sorescu, Marin, Descântoteca, Editura Scrisul românesc, Craiova, 1976 Sorescu, Marin, Sărbători itinerante, Editura Cartea Românească, București, 1978 Sorescu, Marin, Ceramică, Editura MIlitară, București, 1979 Sorescu, Marin, Fântâni în mare, Editura Eminescu, București, 1979 Sorescu, Marin, Apă vie, apă moartă, Editura Scrisul românesc, Craiova, 1987 Sorescu, Marin, Ecuatorul și polii, Editura Facla, Timișoara, 1990 Sorescu, Marin, Poezii alese de cenzură, Editura Roza Vnturilor, București, 1991 Sorescu, Marin, Traversarea, Editura Creuzet, București, 1994 Sorescu, Marin, Puntea (ultimele), coperta și ilustrațiile autorului, Editura Creuzet, București, 1997 Sorescu, Marin, Ocolul infiniului mic pornind de la nimic, Editura Fundației Marin Sorescu, București, 2005 Sorescu, Marin, La Lilieci (I-IV). Cu zece texte recent recuperate. Ediție stabilită și îngrijită de Sorina Sorescu, însoțită de interviuri cu Marin Sorescu, un dosar de referințe crtice și un interviu cu George Sorescu, Grupul Editorial Art, București, 2009 528 COMPLEX ȘI ELIBERARE DE COMPLEX Drd. Anca Steluța SÂNTIMBREAN Universitatea „1 Decembrie 1918”, Alba Iulia Titulară a unui simțământ interior efervescent, orientată spre fețele necongruente cu interiorul său ale pantheonului exterior, vigilentă și necruțătoare în viziune, Ileana Mălăncioiu reușește să exalte minți și suflete. Prin poezia ei produce levitații înspre spații fantasmagorice, înrâurite de realități ritualice frapante, contexte neexploatate până atunci: tăierea păsării, jupuirea boului, întâlnirea berbecilor la răscruci. Chiar și atunci când poezia are o semnificație, așa cum are de obicei, poate fi recomandabil să ne lipsim de a o devoala. Înțelegere perfectă va stinge, uneori, aproape toată plăcerea. Poezia genuină poate comunica înainte de a fi înțeleasă. Toată durerea lumii este filtrată în fiecare poem al Ilenei Mălăncioiu, pentru a oferi la final, o plăcere pură. Cuvinte-cheie: spațiu fantasmagoric, complex, inițiere „de fapt o operă poetică nu poate să-și capete unitatea decât printr-un complex. Dacă este absolut complexul, opera lipsită de rădacinile sale, nu mai comunică cu inconștientul. Ea pare rece, artificială, falsă”1 Taierea păsării, ritual menit să hrănească măruntaiele unora, va reuși să zdruncine trăirea infantilă, plecând de la senzațiile pe care le percepe voluntar: „M-au ascuns bătrînii, după obicei,/ Să nu uit de frica păsării tăiate, / Și ascult prin ușa încuiată / Cum se tăvălește și se zbate.” (Pasărea tăiată, în vol. Pasărea tăiată) Puer aeternus sunt termenii latini care desemnează acea stare, simulată aici, a copilui etern, sintagmă folosită în mitologie pentru a denumi copilul-zeu care este mereu tânăr din punct de vedere psihologic, „un om în vârstă a cărui viață emoțională a rămas la un stadiu inferior, specific adolescenței, de cele mai multe ori însoțită de o mare dependență creată de prezența mamei. Puer-ul traiește o viață provizorie, datorată unei frici de a nu intra în situații imposibile.”2 Sintagma puer aeternus o găsim și în Metamorfozele lui Ovidiu care se adresează unui copil-zeu Iacchus, identificat mai târziu ca Dionysos și Eros. Puer-ul este zeul vegetației și al învierii, „zeul tinereții divine, ca o Tammuz, Attis și Adonis.”3 Acest profil este reprezentat și de Osiris care apare în mitologia egipteană ca fiind cel care învinge moartea și „este simbolizat în creștinism de figura lui Hristos.”4 Tânăra căreia i-a rămas „c-o zi rochița mică”, pleacă în căutarea propriei motivații de a trăi. Cu toate că este paradoxală această inițiere, îmbalsămatoare și totodată dureroasă părăsire a vârstei candorii, a universului betitudinii multilaterale, aceasta Dame Merencolye5 1 Gaston Bachelard , Psihanaliza focului, traducere de Lucia Ruxandra Munteanu, Editura Univers, Bucuresti, 2000, p. 46. 2 Daryl Sharp, Jung Lexicon, A primer of Terms and Concepts, Toronto, Inner City Books, 1991, p. 109. 3 Marie Louisee von Franz, The problem of Puer Aeternus, 3rd edition, Toronto, Inner City Books, 2000, p. 7. 4 Ann Yeoman, Now or neverland: Peter Pan an the Myth of Eternal Youth (A Psychological Perspective on a Cultural Icon), Toronto, Inner City Books, 1998, cap. 2. 5 Raymond Klibansky, Erwin Panofsky, Fritz Saxl, Saturn și melancolia. Studii de filosofie a naturii, religie și artă.Traducere de Miruna Tătaru-Cazaban, Bogdan Tătaru-Cazaban și Adela Văetiși, postfață de Bogdan Tătaru-Cazaban, Iași, Editura Polirom, 2002, p. 280. abandonează cu greu zona ocrotitoare: „Copilăria marginea de joc, / Și-o strînge între amintiri fugare, / Doar luna ca o piatră norocoasă / De sub pămîntul umezit răsare / În pătrățelele șotronului uitat.” (Sfârșitul copilăriei, în vol. Pasărea tăiată) Într-un interviu acordat Martei Petreu în anul 1997, în paginile revistei „Apostrof”, poeta vorbește de „pielea sa de poet” pare a avea un corespondent în „rochița” în care nu se mai simte bine deloc, traiește sentimentul că a intrat la apă și că pielea i-a rămas mică și dezideratul uneia noi care să crească dedesubtul celei încercate de ani este imposibil: „Vrem, nu vrem, poezia ține de tinerețe, tot chinul de după aceea este pentru că nu poți accepta să-i supraviețuiești și e omește să fie așa. În ceea ce mă privește cred că un poet este sau nu este. El nu poate să crească tot timpul și să se umfle ca un balon de săpun, cum cred unii dintre noi. Botta cel Mare se află în Întunecatul April, Bacovia cel Mare se află în Plumb, Eminescu n-a apucat să depășească vârsta la care pielea de poet (n.a.) se schimbă de la sine și nu te lasă neacoperit.”6 Pecetea complexului puer se poate întări prin asidua dorință de reîntoarcere la origine, nu de mult abandonată, căutare a vârstei de aur pronunțată încă din primele versuri ale poeziei Întoarcere: „Caut făina răspîndită anume / Să-mi știe dorul drumul înapoi” și foarte sugestiv abordată în subsidiarul poeziei Puii din scorburi: „Iau puii orbi în mînă și-i sărut / Și-aș vrea să-i pun la loc dar nu mai pot.” Primul om este primul vizionar. Lui îi apar toate sub chipul spiritului și „când e atît de simplu și de omenește / Să- ncerci o dată să iubești un zmeu!”. (Rugă, în vol. Pasărea tăiată) Ce altceva sunt copiii decât primii oameni? Privirea proaspătă a copilului este mai exuberantă decât presimțirea celui mai incontestabil vizionar: „Nu ne lipsesc prilejurile de a contempla oamenii de dinafara lumii și anume de dinainte și de după lume - stamine hărăzite a fi și a nu fi oameni, unii sunt copii, ceilați bătrâni.”7 Bătrânii aceștia suferind de-un complex senex (cuvânt latin pentru om în vârstă având ca arhetip conotații pozitive de ființă înțeleaptă sau chiar vrajitor, dar și negative de tată devorator întruchipat în mitologie de Uranus și Cronos) ne ocultează adevăruri: „M-au ascuns bătrînii, după obicei, / Să nu uit de frica păsării tăiate.” (Pasărea tăiată); ”Scărțîitul roților încurcă / Barba tatei sprijinită-n piept, / Juncii aplecați sub greutate / Se împleticesc pe drumul drept.” (Întoarcere). Interdicția este de a face anumite lucruri sau pur și simplu de a nu le oferi copiilor, decât orbirea și nu cunoașterea. Este asemenea interdicției sociale în cazul focului, pe care din start știm că n-avem voie să-l atingem cu toate că încă nu i-am testat reacțiile pe propria noastră piele. Copii fiind, când vrem să atingem flacăra, suntem loviți peste mână. Vrem să facem la fel ca tatăl nostru, fără consimțământul lui, departe de el și ca niște mici prometei furăm chibriturile. Schopenhauer găsește o logică matriarhală deosebită pentru a demasca magnetismul sau gravitația resimțită de orice ființă: „dacă mama tuturor lucrurilor își aruncă copiii fără apărare în vârtejul miilor de pericole care îi pândesc fără încetare, ea o face numai pentru că este sigură că, dacă ei cad, revin la sânul ei, unde sunt la adăpost și astfel căderea lor nu este o decât o glumă.”8 Este puerilă și ruga tinerei de a nu fi răpită: „Mă rog de tine, băiat curajos, / Încercat de bîlciul copilăriei / Nu umbla să mă smulgi de la zmeul cu șapte capete / Ca să căștigi o 6 Ileana Mălăncioiu, Conversații cu Marta Petreu, în Cronica melancoliei, București, Editura Enciclopedică, 1998, p. 231. 7 Novalis, Între veghe și vis. Fragmente romantice. Selecție, traducere, prefață, note și comentarii de Viorica Nicșov, București, Editura Univers, 1995, p. 133. 8 Arthur Schopenhauer, Lumea ca voință și reprezentare,vol. I, Traducere de Emilia Dolcu, Viorel Dumitrașcu, Gheorghe Puiu, proslogion și cronologic de Anton Adămuț, Iași, Editura Moldova, 1995, p. 279. 530 parte-a-mpărăției”(Rugă în vol. Pasărea tăiată), iar respingerea acestui rapt, a acestei încredințări voite a poverii propriei vieți altcuiva (în cazul nostru a zmeului), denotă lipsa de încredere în foțele neexperimentate ale tinerei, frica de necunoscut specifică profilului puer aeternus. A fi răpit, raptul „a fost forma primitivă a dragostei conservată în mitologie sub aspectul centaurului vânător de nimfe pe care le așează pe crupa sa.”9 O rămășiță a răpirii originare s-a păstrat și în ritualul căsătoriei la romani prin trecerea pragului a tinerei mirese prin ridicarea pe brațe, iar, mai recent, este regăsită în abandonarea totală specifică levitației călugărițelor și chiar leșinului îndrăgostiților. Impresionează, dar nu frapează, deoarece poate fi explicată psihologic, starea de abandon total în care se găsește fata răpită: „Eu am venit de bună voie aici, / Am șters vatra-mpăienjenită, / Am frămîntat de două ori pămîntul / Și am umplut cuptoarele cu pită.” (Rugă, în vol. Pasărea tăiată) Zmeii, când le este voia să fure vreo fată, se coboară cu norii pe pământ, ca să nu fie cunoscuți înainte de a se apropia de prada lor, ca nu cumva aceasta să li se piardă din vedere și așa să li se minimalizeze posibilitatea atingerii scopul. Sunt de cele mai multe ori confundați cu Sburătorul. Să nu uităm că ne aflăm pe teritoriul zmeilor, teritoiu marcat pe locurile albe de pe hărți de către cartografi cu sintagma latina HC SVNT DRACONES10 însoțită de desene reprezentând șerpi de mare sau alte creaturi mitologice pentru a denota periculozitatea acestor zone neexplorate . Când oamenii sunt puși în situații limită, ca de pildă atunci când sunt răpiți sau încarcerați, ei resimt o imensă teamă față de suferințele fizice ce le-ar putea fi pricinuite și manifestă convingerea că viața lor este în mâinile răpitorilor; atunci, în mințile lor se dezvoltă o tragedie a supraviețuirii, transformată adesea într-un răspuns psihologic care poate merge până la simpatie și sprijin pentru cauza agresorilor. Reacția pare să constituie un veritabil simptom, numit in literatura de specialitate sindromul Stockholm11 sau așa numita simpatie pentru diavol. Se observă frica puer-ului de a juca cartea cea mare atunci când simte că nu deține kudosul, acea măreție triumfătoare, prezentă întotdeauna la zei și de care oamenii nu beneficiează decât temporar: „A fi zeu înseamnă a poseda kudos-ul permanent, pentru oameni e imposibil”12. Putem asemăna retragerea ființei în gardă, starea ei pasivă prin conștientizarea impotenței temporare cu combatanții din operele lui Homer, care pentru a-și justifica retragerea strategică afirmau „Astăzi Zeus a dat kudos-ul adversarilor noștri, mâine, poate, ni-l va da nouă.”13 Tinerei îi lipsește cheia care să o scoată din impasul existențial atunci când aderă la sfere înalte: „'Nainte de a se face zi adorm / Visînd păduri și drumuri neumblate / Și-o ceață albă care mă desparte, / De-aceste locuri unde vreau s-ajung / Și pasărea îmi cîntă mai departe.” (Cioica, în vol. Pasărea tăiată ) Tabloul aproape coșbucian al poeziei Întoarcere ascunde subtile impricații religioase, Acea protecție patriarhală supremă este activată, Tatăl este alături de Fiul său și empatizează cu durerea junului: „Barba tatei sprijină în piept, / Juncii aplecați sub greutate / Se împleticesc pe drumul drept. / Fulgerul a înroșit resteul / Și le arde blana de la gât,/ Biciul s-a-nnodat în crucea nopții, / Dar ei fug de drag și de urât.” (Întoarcere, în vol Pasărea tăiată) Versurile 9 Jose Ortega y Gasset, Studii despre iubire. Traducere de Sorin Mărculescu, București, Editura Humanitas, 1995, p. 54. 10 „Aici sunt dragoni” (t.n.) 11 Datorită unui incident de acest gen, petrecut în capitala suedeză, în urmă cu mai bine de trei decenii, când o tânără funcționară a unei bancii s-a îndragostit și ulterior s-a căsătorit cu răpitorul ei. 12 Rene Girard, Violența și sacrul. Traducere de Mona Antohi, București, Editura Nemira, 1995, p. 165. 13 Rene Girard, op. cit., p. 166. 531 aduc aminte de momentul răstignirii lui Iisus, de către romani, trădat de Sanhedrin (n.b tribunalul suprem evreiesc) și adorat de poporul din Ierusalim, Iisus care a murit ca rege al iudeilor, condiție pe care cumva și-a asumat-o recitând cu ultima suflare din psalmii lui David. Până azi, orice crucifix poartă literele fatidice INRI, mărturisind prezența continuă în creștinism a unui complex mesianic-politic specific iudaismului secolului I. În psihologie, o persoană care suferă de complexul martirității, de cele mai multe ori asociat cu termenii de complex al victimei, deține dorința de a se martiriza pentru binele propriu, cautând suferință sau persecuție în numele iubirii și al datoriei. Dorința de „martirizare este prezentă câteodată sub diverse forme de masochism14 , pe care Allan Berger le-a descris ca fiind ”diferite căi de a-și provoca durere precum ascetismul și pedeapsa”.15 Tot psihologii susțin că „practicile care produc durere sunt considerate uneori a fi neconstructive în ceea ce privește evoluția spirituală a persoanei, ele pot duce la un narcisism exacerbat dar și la o atitudine incorectă față de trup. ”16 Dureri cumplite îndură bietele animale, chinuri asemănătoare cu durerile christice, iar plumbul bacovian este alchimizat, și, dintr-un metal ordinar el se transformă în metal nobil, compatibil cu trupul sfânt al Mântuitorului. Ghearele și ciocul ce se înfig nemilos în carne și sunt comparabile cu sulițele înfipte in pântecul răsignitului, delirul este alienant: „Bătrânul trece cuiele prin foc / Le potrivește bine și le bate / Și cînd se strîmbă și ajung în carne / Le scoate înapoi însîngerate.” (Drum, în vol. Pasărea tăiată); „Îi simt ciocul și ghearele umblîndu-mi prin carne, / O prind de-o aripă și-ncerc s-o scot.” (Puii din scorburi, în vol. Pasărea tăiată); „Cînd va seca izvorul va fi un prund întins / Cu păsări ce se scaldă în nisip / Și se izbesc în lespezile calde.”(Au să rămână plopii, în vol. Pasărea tăiată) Complexul martirului este preluat de către gruparea catolică Opus Dei și este dus la extrem prin practica numită mortificare: „Și totuși, Silas știa că mântuirea cere sacrificii. După ce-și scoase toate hainele, îngenunche în mijlocul camerei și examină brâul cilice17 care-i încingea coapsa. Toți adevărații urmași ai Căii purtau acest adevărat instrument de tortură -un brîu dintr-o țesătură bătuta cu spini metalici ascuțiți, care pătrundeau în carne, ca un memento continuu al suferințelor îndurate de Iisus. În plus, durerea provocată de cilice potolea poftele cărnii. Deși purtase deja brîul mai mult decît cele două ore impuse zilnic, Silas știa că astăzi nu era o zi obișnuită, așa că mai strânse catarama cu încă o gaură, schimonosindu-se atunci când ghearele metalice îi mușcară mai adânc din carne. Răsuflă 18 adânc și savură ritualul purificator.”18 Nu este o simplă concidență în poezia Ilenei Mălăncioiu, aceea de a alătura făinii, ploaia: „Caut făina răspîndită-anume / Să-mi știe dorul drumul înapoi / Mi-a pocnit sub ploaie felinarul / Și mă luminează piatra / Scăpărată în copitele de boi.” (Întoarcere, în vol. Pasărea tăiată), precum și prezența lutului, a pământului și a apei sub orice stare de agregare. Ne amintește de parabola aluatului spusă de Iisus mulțimilor venite să-i soarbă din cunoaștere: „Le-a spus o altă pildă și anume: Împărăția cerurilor se aseamănă cu un aluat pe care l-a luat o femeie și l-a pus în trei măsuri de făina de grâu, până s-a dospit toată plămădeala.” (Matei 13: 33) Regăsim în aceste versuri, nostalgia tinei originare în care liberatatea tuturor formelor se 14 David B. Seligman, Masochism în „Australasian Journal of Philosophy”, 1970, an I, nr. 48, pp. 67-75. 15 Allen Berger, Choosing to Suffer: Reflections on an Enigma în „Journal of Religion and Health”, an III, nr. 42, pp. 251-255. 16 Corporal Mortification in Opus Dei, în Odan Opus Dei Awareness Network Inc., Http://www.odan.org/corporal mortification.htm (accesat la data de 9 septembrie 2009). 17 (Engl.), din grecescul kilikion -o țesătură de păr aspru din care, în Evul Mediu, se făceau niște măști pe care călugării catolici le purtau pe sub veșminte, pentru a-și mortifica trupul. 18 Dan Brown, Codul lui da Vinci, București, Editura Rao, 2004, p. 3. 532 afla conținută potențial înainte ca degetele Atotcreatorului să fi început a modela ființele: atunci ne transformăm în pastă, pentru a regăsi starea aceea de interdicție plină de toate distincțiile ulterioare și fiind împinși de speranța că puterea lichefiată a materiei ne va îngădui să devenim și să redevenim necontenit, altceva decât ceea ce suntem. Prima și una din cele mai importante lecții pe care ni le dă acesta pildă este aceea ca omul păcătos nu va putea niciodată să devină bun și neprihănit prin propria putere și voință. Este nevoie de o putere din afara omului pentru a se putea realiza minunea transformării lui: „Nu pot să-i las în altă la-ntîmplare, / Mă tem de șerpi, la fel ca mai demult.”(Puii din scorburi, în vol. Pasărea tăiată) Oamenii au încercat mereu să ajungă la neprihănire, desăvârșire și mântuire prin propriile puteri. Religiile păgâne și creștine, în mare parte, i-au învățat pe oameni că ei pot ajunge la mântuire prin eforturi personale, prin sacrificii de tot felul, prin merite personale, dar glasul Bibliei răsună clar: „În nimeni altul nu este mântuire căci nu este sub cer un alt Nume dat oamenilor în care trebuie să fim mântuiți.” (Faptele Apostolilor 4:12) și acest singur Nume este Iisus Christos. Prin El, datorită Jertfei Sale, harul lui Dumnezeu, aluatul ceresc a venit din exterior, pentru ca, pătrunzând în făina firii noastre omenești, să producă minunea transformării. Eul oscilează în ceea ce privește apartenența la specia care conștientizează și acceptă moartea, finitudinea trăirii sub semnul crisalidei pe de o parte și frica de necunoscut: negarea apartenenței la neamul muritor, frica declanșata de asumarea responsabilității de a exista pur și simplu: „Am găsit floarea pe care stătea / viața veșnică sub formă de fluture, / pe cînd treceam înapoi peste apele moarte / polenul a început să se scuture. // Cu mîna mea am luat în taină trupul / crescut sub aripile frînte în mod nefiresc / și l-am închis în crisalida albă / ca într-un mormînt împărătesc. // apoi lespedea s-a dat la o parte / și nimeni n-a știut cum s-a întîmplat / și a fost liniște și a fost ger / și-a nins încet cu aripi ce străluceau în soare / iar viemele s-a înălțat la cer”. (Întunecată zare, în vol. Peste zona interzisă) Așa cum a spus Leonardo da Vinci „odată ce ai gustat zborul, vei călca pământul doar cu ochii ațintiți spre cer, căci de acolo ai plecat, și acolo dorești să te reîntorci”. Înaltul cerului va tenta mereu pe urmașul lui Icar, care din dorința de a evada din lumea pervertită și „somnambulă” va căuta să lase în urmă „pînzele foarte întinse” ale indiferenței umane: „O noapte lungă, un păianjen negru / prinzînd în pînzele lui foarte întinse / zborul meu liber, umblet somnabul / către acoperișurile ninse. // Tu privești în tăcere mersul meu lin / cu pași mărunți pe verticală / și mîinile tremurătoare ca niște antene / care pipăie spaima universală. // Fă-mi un semn să mă pot opri, / în miezul visului încep să încurc / ziua cu noaptea și stînga cu dreapta / și zidurile pe care mă urc.” (Fă-mi un semn, în vol. Peste zona interzisă) Posibilitatea irumperii spre soare a ființei se poate solda cu un eșec, aceasta nefiind încă pregatită să asimileze noile fațete ale adevărului universal.Un complex al lui Icar presupune un optimism incurabil care fabrică, construiește de dragul artei. În poezia Ilenei Mălăncioiu, aripile lipite cu ceară sunt înlocuite cu aripi de fluture doldora de polen, calești trase de cai, câini și chiar de-un șarpe: “Șarpele își luase hamul și praștia, / tîra înapoi sania-n care sta / sufletul meu pregătit de plecare / înfășurat în carnea albă, / Făcută pe măsura sa.” (Șarpele, în vol. Peste zona interzisă) Dublul său providențial va construi plasa paianjenului în care va cădea captiv de fiecare dată, o groapă cu lei unde “smerită aștept sfîșiată să fiu”, o prăpastie, un trup din care “în vis sufletul face exerciții de ieșire”. Activitate este mereu întreruptă, suspendată de “parașuta albă” a unei autorități ce mereu face bilanțul insignifiantelor ființe prinse în insectarul existențial: “întreg pămîntul era un mușuroi, / furnicile ieșiseră la soare / și fierbeau în țărîna încinsă / înainte de 533 ploaia răcoritoare. // Adormisem undeva în drumul furnicilor / și visam că voi fi ocolită / cînd deodată au început să treacă peste mine / cu pasul lin de cale nesfîrșită. // Noi, furnicile spunea regina furnicilor, / ne știm bine drumul prin mușuroi / iar eu cu spaimă răspundema încet: / și noi, regină, și noi. / Atunci m-a luat în spate ca pe un sac / și aș fi vrut să fie cineva viu / să-mi spună dacă ea creștea atât de înfricoșător / sau eu mă micșoram fără să știu.” (În drumul furnicilor, în vol. Peste zona interzisă) De îndată ce visăm sau gândim în lumea micilor dimensiuni, totul se mărește: fluturele este mare, pereții de lut sunt groși, prăpastia este “uitasem cât de înaltă”, “caleșcă trasă de fluturi” cu roțile ei imense, măselele “mîncătorului de fluturi” sunt “ca pietrele morilor neferecate”, “antenele-mi creșteau văzând cu ochii”. Dacă minusculul este enormul, și dacă privirea creatoare se pierde în ea la nesfârșit, atunci împreună cu Gaston Bachelard putem enunța, ca pe un postulat al imaginației că “lucrurile visate nu-și păstrează niciodată dimensiunile, ele nu se stabilizează în nicio dimensiune. Iar reveriile cu adevărat posesive, cele care ne dau obiectul, sunt reveriile liliputaniene. Sunt reveriile care ne dau toate comorile intimității lucrurilor. Aici se oferă cu adevărat o perspectivă dialectică, o perspectivă răsturnată care poate fi exprimată printr-o formulă paradozală: « interiorul obiectului mic este mare »”19. Astfel, imaginația minuțioasă vrea să se strecoare pretutindeni, ea ne invită nu numai să intrăm în cochilia noastră, dar și să ne strecurăm în întregul spațiu închis în ea pentru a trăi aici adevărata viață retrasă, viața răsucită, viața repliată asupra ei însăși: “S-a împlinit chemarea este soare / peste cîmpul verde s-a-nălțat / sufletul desfășurat ca melcul / din cochilia în care-a stat // trece-ncet prin golul nesfîrșit / pare că se-neacă în lumină / și-nvîrtește peste valul alb / două coarne moi de gelatină / nici o greutate nu mai simte / a ieșit cu totul ca în vis / umblă să se-ntoarcă mi se pare / dar cochilia s-a închis.” (S-a-mplinit chemarea, în vol. Ardere de tot) Asistăm la o operație pe cord deschis: sufletul este eliberat de “carnea albă”, se trezește într-un mediu nefast, neprielnic și totodată străin sieși, depistat de precizia chirurgicală a unor “mâini tremurătoare ca niște antene“ sau în cazul poeziei de mai sus, de cele “două coarne moi de gelatină”, extremități instrumentalizate de o conștiință care caută protecție în toate formele dure, o materie moale care vrea să se reașeze în confortabilitatea intimă propriei cochilii, a propriei epiderme: „Adormisem cu cămașa de piele pe mine, / Nu permite regulamentul, mi-am spus, / Și m-au ridicat în capul oaselor / Și mi-au tras-o cu ușurință în sus. // Nu m-am mirat că m-au dezbrăcat așa, fără să mă întrebe, / Aveau și ei obligațiile lor, / M-am mirat doar că pielea mea subțire / Se desprinsese atît de ușor. // Rămăsese întreagă, Era o cămașă sadea, / Dacă ar fi fost puțină lumină / Aș fi putut să cos rîuri pe ea. // Atîta doar că era întoarsă pe dos / Și eu nu puteam s-o întorc pe față, / Atîta doar că nimeni nu se gîndise / Să-mi pună sub pernă un ac și o ață.” (Atâta doar, în vol. Linia vieții) Eul liric nu se conformează „regulamentului”, se conduce după propriile legi în lumea în care totul este obligație și filare a intimității celuilalt. Nu acționează violent, stă în expectativă. Sentimentul independenței este devoalat aici, pentru că oricine ar putea spune ceva în detrimentul ființei, orice act îndeplinit de dragul „obligațiilor” nu va avea un ecou în această formă perfectă, nu va penetra literalmente pielea, eventual o va mototoli, o va „întoarce pe dos”. Pentru că frumusețea și integritatea umană este doar în adâncimea cărnii, iar urâțenia și frica stau lipite de os. Aceasta poezie poartă parcă în crevasele sale tragice un strigăt de ajutor, dar unul lipsit de patetism. Dezideratul este acela de a găsi instrumente suficient de rapide pentru a coase acest poem într- 19 Gaston Bachelard, Pământul și reveriile odihnei. Eseu asupra imaginilor intimității. Traducere, note și postfață de Irina Mavrodin, București, Editura Univers, 1999, p. 14. 534 o pătură, într-un scut protector. Omul ce trăiește sub totalitarismul aproapelui, „prada” este pretutindeni, suferința adună mulțimile oamenilor cu piei subțiri, jupuite de lipsa încrederii în semni și a credinței în salvare: „Mă voi ascunde în mijlocul vostru, / acolo unde nimeni nu mă va căuta, / voi face mecanic gesturile care se fac / și voi bea otrava care mi se va da.” (Cucuta, în vol. Peste zona interzisă) Mitul lui Icar face parte din aceeasi zonă a miturilor jertfei zidirii, dar cu alte conotații decât cele din Mesterul Manole. Soarta meșterilor fusese stabilită aprioric, ei trebuind să dispară, pentru ca au îndeplinit mesajul lumii de dincolo. Complexul meșterului care, atingand sublimul, s-a apropiat prea mult de cer și a căzut, pentru că aripile lui erau prea moi, dar și cutezanța prea mare. Motivul lui Icar cu alte cuvinte, este prezent și aici: meșterii vor încerca să zboare de pe acoperiș pentru a-și salva viața, dar ea li se va frânge odată cu aripile, actul morții fiind ultima piesă de domino a jocului pus în scenă de forțele divine. Icar si tatăl său Dedalus construiesc, ca și Manole, o operă care trebuie să dăinuie. Ei s-au născut pentru a crea opera desăvârșită, dar legea nescrisă a marii creații include, într-o formă sau alta, apariția sacrificiului într-o etapă anume a construirii operei. Echilibrarea energiilor, pe care le-a tulburat tatăl, transformă parcursul existențial al lui Dedalus într-o golgotă tragică, Icarus semnificând entitatea sacrificată. Dedalus rămâne aparent în viață după zborul din labirint, dar cu atât mai mult pedeapsa capătă dimensiuni de necuprins. Condiția de Icar a artistului este determinată de capacitatea acestuia de a asimila înțelepciunea cunoașterii temerare profunde, actul sacrificial fiind diferit prin saltul în conștiință. Orice creator sufera de complexul Mesterului Manole. Întrebat dacă a atins culmea artei sale, nu va arăta spre opera încheiată, ci va ezita și va îndemna la așteptarea unei noi opere, atras de mirajul potențelor și al posibilităților. Cât din energia sufletească îngheață într-o operă? Aproape nimic, și există senzația ca tot ce e mai bun încă nu are carnea cuvântului: “Stau într-un zid ca Ana lui Manole, / Numai că eu nu sunt Ana, iar cel ce m-a zidit / N-a visat nimic niciodată. // El m-a închis într-un zid gata făcut, / În propriul său zid de apărare, / Ca să nu fiu nici înlăuntrul hotarelor lui, / Nici în afară. // El visează abia cum la sfîrșit / Și umblă să mă scoată din piatră seacă, / Dar nu mai știe unde m-a zidit.“ (Legendă, în vol. Linia vieții) Câteodată ne înspăimântă ideea că nu sentimentele sunt întâmplătoare, ci oamenii care le interpretează. O simplă plimbare prin mulțime îți dă ocazia vizionării spectacolului întregului arsenal de sentimente. De aceea apare complexul lui Manole. Nu vom cunoaște niciodată sentimentul în mod absolut și nici nu vom fi siguri că suntem buni actori ai săi. Nu poate exista astfel decat o singură țară - cea a imperfecțiunii, un Turn Babel al incompatibilității: “Descoperisem un nou mod de a ne înțelege, / În ciuda limbilor care s-au încurcat, / Și terminasem de construit Turnul Babel / Și era-nalt și bine așezat. // Cînd nu știu cum, totul a-nceput să se clatine / Și el însuși s-a gîndit că e vremea să urce / Spre noi, să-ncurce limbile din nou, / Dar n-a mai avut ce să mai încurce. // Vorbeam din nou cu toții aceeași limbă, / Spuneam același lucru, vreau să zic, / Iar el se uita liniștit cum scandam același cuvînt / Care nu însemna absolut nimic.“ (Turnul Babel, în vol. Linia vieții) Poeta nu menajează sistemul decadent în care supraviețuiește la limita subzistenței morale. Îi adulmecă fisurile ideologice, lovește în impotența justițiară, pe care o demască în versuri strălucind în umbra unei lucidități debordante. Un anume ideal nu poate fi realizat în condițiile exploatării omului de către om, ale inechității sociale și represiunii: “Ce tristă era casa mea ieri / Că de mîine nu voi mai sta liniștită în ea, / Se clatină încet din temelie, / Aproape să se dărîme, / Și nimeni n-a vrut să știe. // Azi dimineață cînd m-am trezit / Cu 535 mormanul de pietre pe mine / Toată lumea a-nceput să plîngă, / Dar mie mi se părea bine. // Aveam la cap același tablou, / Aveam sub coaste același pat, / Numai acoperișul era un pic mai jos, / Încolo nu era nimic schimbat. / Pînă la prînz au ridicat molozul, / Mai rămăsese doar praful și pulberea, / Tot mie mi se cuvin.” (Ce tristă era casa mea, în vol. Linia vieții) Creația Ilenei Mălăncioiu este după cum și poeta mărturisește, un “exercițiu de salvare”, o rampă de evitare a caruselului conducerii totalitariste. Cu ajutorul spiritului său caustic de Casandră, anunță conspirațiile în care de obicei puterea și influența sunt concentrate in mod pervers. Piramida la costruirea căreia participam nevolnic înainte de '89, își face simțite chiar și acum efectele: se revarsă de sus în jos, de la elită către pleavă, iar un pericol comun tinde să concorde. Comunismul este exploatarea de către cei puternici a celor slabi. Ce sunt sclavii? Oameni cu desăvârșire slăbiți, comprimați: “S-a petrecut o crimă, puneți mîna pe criminal, / Puneți mîna pe mine, complicele.“ (O crimă săvârșită pe strada principală, în vol. Urcarea muntelui) Ce sunt sultanii? Sclavi incitați prin excitații puternice. Cum sfârșesc sultanii și cum sfârșesc sclavii? Violent. Uciși de propriile forțe: „Construiam un imens monument funerar / cum numai fusese altul, / trebuia să se-ntindă cît tot ținutul / și tot înaltul // spre care ridicam cu spaimă ochii / din imensul convoi / unde căram piatra dintr-o parte în alta și înapoi. // Construiam un imens monument funerar, / era aproape gata cu tot confortul, / mai trebuiau cîteva lucruri neînsemnate / și fără îndoială mai trebuia mortul.” (Monumentul, în vol. Peste zona interzisă) În comunism, inegalitatea vine să introducă mediocritate pe același piedestal cu excelența: „Întreg pămîntul era un mușuroi / funicile ieșiseră la soare” (În drumul furnicilor, în vol. Peste zona interzisă) Mediocrii nu sunt neajutorați, ei capătă conștiința propriei lor excelențe, detectează inteligența în aproapele lor și se coagulează în atacurile constante asupra acesteia: „de spaima unei clipe mai senine / ce-n taină-mi pregătește o spaimă mai mare / mă-ntorc peste prăpastia pe care / cu spaimă am trecut-o către tine // un gol imens mă ține acum deasupra lui / și mută munții către care vin / simt marginea prăpastiei pierind / asemeni unui orizont divin // fă un hotar mai sigur între mine / și între țărmul tău care s-a dus / vreau să mă apropii fără să te văd / Mi-e frică și merg ca privită de sus.” (De spaima unei clipe, în vol. Ardere de tot) Această urmărire „de sus” ( „umărul drept îmi era tot adus / și-aici parcă mă priveai de sus - Umblam prin cerul gol, în vol. Ardere de tot) nu este altceva decât o „survolare” a spiritelor elevate, a oamenilor ce ar putea oricând să schimbe opinii și concepții privitoare la traiul sub un regim totalitarist. Zborul „uniform obositor” al „păsărilor cu inel la picior”, părăsind „locul acela unde nu se mai vede nimic / ca-n pîntecele unui animal incolor // care mistuie lumea și flămînzește” aduce aminte de prigoana comunistă, de acea bulimie a informației, menită să satisfacă un complex al puterii. De câte ori mintea umană se scaldă într-un afect, și din ură se îndrăgostește de alegere, încremenind în proiect dă naștere marilor tiranii. Pentru că o ideea fixă, cum este cea a utopiei egalității asemănătoare traiului în paradis sau între zidurile Turnului Babel poate seduce, poate molipsi. Ideologia este practic o schemă, o idee mineralizată, propusă ca idee nu doar pentru o viață. Adoptată de un singur individ, afectează popoare întregi, „devorează minți” și „stîrpește” orice împotrivire: „totul pînă la ultima ființă vie / și pînă la ultima stîncă / în care a fost îngropat un om / și pînă la ultima cruce / pusă în spatele său / înainte de a se duce / așteptam cu spaimă să ne vină rîndul / se apropia fantastica oră / spațiul devora toate lucrurile din el / și ne uitam neputincioși cum le devoră”. (Ultima amintire, în vol. Ardere de tot) 536 O concluzie ar fi pripită, pentru că nu putem vorbi doar în cazul poeziei Ilenei Mălăncioiu de o dominație a complexelor, a iritatiilor de orice fel, dar, nici de o eliberare de complexe. Complexele sunt prezente pretutindeni unde un nume propriu există în poezie, unde există un personaj căruia acest nume aparține, om al antichității ( căzut în hybris, încălcând legi ale vremii lui, legi devenite proprii o dată cu credința în zei) sau un om al creștinismului (sufocat de conceptul de culpabilitate, definit în raport cu existența unui Dumnezeu unic și personal și a păcatului creștin).Va exista mereu un complex al Antigonei, al lui Richard Inimă de Leu, al lui Irod, al lui Arthur etc. Cu toții ne regăsim într-unul dintre personajele acestea tragice și în procesele pe care acestea și le autodeclanșează ”în funție de exigențele morale ale vremii admise de erou ca proprii exigențe morale, de felul cum ajunge acesta să și le încalce și 20 de capacitatea lui de a plăti prin suferință refacerea echilibrului clătinat prin faptele sale.”20 Bibliografie BACHELARD, Gaston, Pământul și reveriile odihnei. Eseu asupra imaginilor intimității. Traducere, note și postfață de Irina Mavrodin, București, Editura Univers, 1999 BACHELARD, Gaston, Psihanaliza focului. Traducere de Lucia Ruxandra Munteanu, Bucuresti, Editura Univers, 2000 BARTHES, Roland, Plăcerea textului. Traducere de Marian Papahagi, Postfață de Ion Pop, Cluj-Napoca, Editura Echino, 1994 BARTHES,Roland,Romanul scriiturii. Antologie, selecție de texte, traducere și prefață de Adriana Babeți, postfață de Delia Șepețeanu-Vasiliu, București, Editura Univers, 1987 BROWN, Dan, Codul lui da Vinci, București, Editura Rao, 2004 GIRARD, Rene, Violența și sacrul. Traducere de Mona Antohi, București, Editura Nemira, 1995 KALIBANSKY, Raymond;Erwin Panofsky; Fritz Saxl, Saturn și melancolia. Studii de filosofie a naturii, religie și artă. Traducere de Miruna Tătaru-Cazaban, Bogdan Tătaru-Cazaban și Adela Văetiși, postfață de Bogdan Tătaru-Cazaban, Iași, Editura Polirom, 2002 NOVALIS, Între veghe și vis. Fragmente romantice. Selecție, traducere, prefață, note și comentarii de Viorica Nicșov, București, Editura Univers, 1995. SCHOPENHAUER, Arthur, Lumea ca voință și reprezentare,vol. I, Traducere de Emilia Dolcu, Viorel Dumitrașcu, Gheorghe Puiu, proslogion și cronologic de Anton Adămuț, Iași, Editura Moldova, 1995 MĂLĂNCIOIU, Ileana, Cronica melancoliei, București, Editura Enciclopedică, 1998 MĂLĂNCIOIU, Ileana, Tragicii greci. Shakespeare, Dostoievski, Kafka, Iași, Editura Polirom, 2001 ORTEGA Y GASSET, Jose, Studii despre iubire. Traducere de Sorin Mărculescu, București, Editura Humanitas, 1995 SHARP, Daryl; Jung Lexicon, A primer of Terms and Concepts, Toronto, Inner City Books, 1991 VON FRANZ, Marie Louisee The problem of Puer Aeternus, 3rd edition, Toronto, Inner City Books, 2000 20 Ileana Mălăncioiu, Tragicii greci. Shakespeare, Dostoievski, Kafka, Iași, Editura Polirom, 2001, p. 21. 537 I.L. CARAGIALE ȘI OSTILITATEA FAȚĂ DE MODERNITATE Drd. Oana SOARE Universitatea București - Paris IV Sorbonne Preambul În studiile occidentale din ultimele două decenii, după epuizarea relativă a discuțiilor centrate în jurul binomului modernism/postmodernism, se pune accentul, în special, asupra tensiunilor de tip contramodern care au însoțit procesul modernității; de altfel, unele concepte fundamentale ale modernității (printre care și concepția despre orientarea teleologică a istoriei după vectorul progres) fuseseră puternic zdruncinate de către postmodernism. Bibliografia franceză, spre exemplu, prezintă fenomenul din perspectivă sociologic-culturală sau sociologic-literară. Filosofi și istorici precum Franșois Furet, Alain Finkielkraut, Pierre Nora, Pierre-Andre Taguieff prezintă polemic procesul modernității, demitizând noțiunea de progres, privită ca impostură ideologică impusă de Revoluția de la 1789. Conceptul de „modernitate” este înțeles în special în sens politico-sociologic, ca și construct impus în mod artificial de un anumit context istoric, orientând imaginarul uman după alte traiectorii. Având ca bornă istorică Revoluția de la 1789, conceptul de modernitate este asociat, în studiile lui Taguieff sau Touraine unor concepte ca progres, trinomului libertate-egalitate-fraternitate, constructului socio-politic de democrație și, inevitabil, practicii votului universal. În plan imagologic, modernitatea ar fi antrenat o raționalizare a mijloacelor de a atinge un anumit scop, o încredere nelimitată în ideea de progres și de sens teleologic al istoriei, toate având drept consecință latentă, manifestată tardiv, așa-numita „des-vrăjire a lumii”. Unul dintre principalele puncte de reper pentru studiul nostru îl va reprezenta teoria propusă de istoricul literar francez Antoine Compagnon în două dintre studiile sale, Cele cinci paradoxuri ale modernității și Antimodernii. De la Joseph de Maistre la Roland Barthes. Contrar specialiștilor care își fundamentează teoriile accentuând dihotomia tradiție/modernitate, Compagnon inversează perspectiva, considerând spiritul modern sub forma unui tulburător Ianus bifrons. Dacă, printr-o estetică inovatoare, aceste spirite inventează și legitimează paradigma modernismului, prin ideologie însă, se dovedesc adversarii modernității exterioare, formale. Altfel spus, antimodernii ar fi „niște moderni, încă și tot niște moderni fără voia lor”; „[...] antimodernii autentici n-ar fi alții decât modernii, adevărații moderni, cei care nu se mai lasă înșelați, care nu-și mai fac mari iluzii cu privire la modernitate”. Pornind de la conceptul propus de Jacques Maritain în lucrarea omonimă din 1922, Compagnon consideră că „epitetul antimodern califica o reacție, o rezistență la modernism, la lumea modernă, la cultul progresului, la bergsonism, dar și la pozitivism. (...) Spre deosebire de marea povestire despre modernitatea dinamică și cuceritoare, aventura intelectuală și literară a secolelor XIX-XX s-a poticnit întotdeauna în fața dogmei progresului, a rezistat raționalismului, cartezianismului, Iluminismului, optimismului istoric - sau determinismului și pozitivismului, materialismului și mecanicismului, intelectualismului și asociaționismului, cum spunea întruna Peguy”. Conform teoriei sale, caracteristicile spiritului antimodern ar fi : Contra-Republica, ca figură istorică sau politică; anti-iluminismul ca figură filosofică, pesimismul ca figură morală, sublimul ca estetică, și, în fine, vituperarea ca figură de stil. Recitită prin aceste teorii, modernitatea românească poate căpăta noi accente sau perspective, altele decât cele reductibile la binomul tradiție/inovație cu care ne-a obișnuit critica literară. Astfel, gruparea „Junimii” ar fi prima formă conștientă de manifestare a antimodernismului românesc, prin raportarea asumat polemică la generația precedentă, cea a Revoluției de la 1848. „Teoria formelor fără fond” ar reprezenta, astfel, o particularitate locală în setul de principii al antimodernității. În comunicarea de față, ne propunem analiza operei lui Caragiale din această perspectivă, insistând îndeosebi asupra publicisticii sale. Caragiale este un antimodern atipic, în cazul său neputându-se regăsi scindarea interioară care caracterizează spiritul antimodern, de raportare dramatică, tragică (a se vedea în acest sens „nebunia” lui Eminescu) la procesul și timpul modernității. Însă Caragiale a ironizat în piesele de teatru și în publicistica sa principiile fondatoare al revoluției franceze (egalitate, libertate, progres, democrație -„vox populi” etc.), inclusiv implantarea lor factice pe teren românesc. „Teoretician” atipic și ironic al unui concept la fel de atipic și de lax precum „moft”, refractar oricărei teorii (ar merita comparată publicistica sa cu cea eminesciană), Caragiale se încadrează în profilul antimodern și prin acest refuz al raționalizării conceptuale, prin preferința pentru transpunerea teoriei în registru dramatic sau în scenariu epic dramatizabil. În cele ce urmează, vom analiza două aspecte ale ostilității scriitorului față de fenomenul modernității: raportarea acestuia la episodul adeziunii sale pro-liberale din anii tinereții (18701877) și contestarea transplantării pe teren românesc a principiilor și mizelor Revoluției Franceze. Liberalul dezamăgit Desigur, așa cum concluzionează Șerban Cioculescu și G. Călinescu (și după ei, cei câțiva istorici literari care au analizat chestiunea), Caragiale a fost, structural, un spirit conservator. Nu neapărat în sensul implicării propriu-zise în politica grupării junimiste (unde nu s-a simțit, de altfel, prea confortabil, iritat de unele pretenții aristocratice ale membrilor), ci în sensul surprinderii celui mai exagerat și mai complex tablou al ravagiilor modernității în societatea românească. Însă acest spirit nu neapărat conservator, cât ostil modernizării artificiale, pe baze neconsonante cu starea lucrurilor, a fost, mai întâi, un liberal dezamăgit, contrazis de evoluția liberalismului în societatea de tranziție a epocii sale. Un antimodern este un modern contrazis, uneori devorat de epoca sa. Fără criza liberală din anii tinereții, dintre 1870-1877/1878, Caragiale nu ar fi devenit niciodată Caragiale. Liberalismul și dezicerea de liberalism marchează astfel o etapă esențială în destinul lui Caragiale. Acest episod biografic, descris în câteva rânduri cu o nostalgie ironică, este, așadar, un episod crucial în evoluția fenomenului Caragiale și, poate nu întâmplător, unul dintre puținele momente în care viitorul scriitor a fost sincron cu mișcarea epocii sale. Ulterior, orice realăturare grupului liberal este mai mult sau mai puțin circumstanțială; adversarul unei doctrine poate fi și prietenul ei, nu neapărat „în părțile esențiale”. Unele articole din Voința națională, din 1885, reprezintă reversul sofistic al celor din Timpul (spre exemplu, [Revoltă în sec], unde încearcă să demonstreze validitatea alegerilor câștigate de liberali), sau, pur și simplu, tratează chestiuni generale de civilizație, cunoscute de altfel și în urma unor experiențe personale ([Instrucția poporului], [Școala rurală]); cele din 1895 din Gazeta poporului, zgomotos ziar liberal, vor fi nu neapărat pro-liberale, cât pregnant anti-junimiste (Grămătici și măscărici, Julica etc.) 539 Relativ târziu, în anii maturității, în câteva articole din Epoca (1896), Caragiale rememorează în cheie jumătate ironică, jumătate nostalgică, episodul crizei liberale din tinerețe. Principiile și idealurile progresiste pe care le implică, în general, „Revoluțiunea” sunt contestate de Caragiale nu prin vituperare (așa cum o va face, de pildă, Eminescu), ci prin opusul ei, prin vitriolul ironiei și auto-ironiei. E drept, personal, scriitorul cunoscuse „Revoluțiunea” într-o formă caragialiană avant la lettre, în ridicola și hilara Republică de o zi de la Ploiești, o concretizare caricaturală a liberalismului românesc și, în genere, a modalității în care ajungeau să fie contorsionate la distanță de aproape un secol principiile Revoluției Franceze. Nimic mai caragialian (în sensul dedublării fără voie în viitoarea magmă a personajelor sale de comedie) și în același timp mai anti-caragialian (în sensul evoluției de mai târziu a scriitorului) decât participarea acestuia la această „republică” de comedie bufă, pe care o va și descrie ca atare în proza Boborul!. Ca „unul dintre cei mai aprigi susținători ai ordinii în Republica Ploieștilor”, Caragiale vede cum „poporul martir” este animat de spirit gregar și devine „bobor”, și cum atât de venerata formă politică a modernității capătă o adaptare carnavalescă: „Născută din, prin și pentru popor, pe la două ceasuri în dimineața zilei de 8 august 1870, tânăra republică a fost sugrumată în aceeași zi, pe la ceasurile patru după-amiazi. (...) A! sunt sublime momentele când un popor martir sfarmă obedele și cătușele tiraniei și, aruncându-le departe, tare de dreptul său, fără ură, uitând trecutul odios, închină des, dar sincer, pentru sfânta libertate și - te pupă! O!”1. Consemnarea etapelor instaurării „republicii” este parodică, cu efecte de farsă și comedie bufă. O dată Republica proclamată, „boborul” suveran se duce să petreacă; intervine însă, în cele din urmă, Reacțiunea și stabilește statu-quo-ul. Descrierea zaiafetului intermediar stabilește adevărata măsură a lucrurilor și reflectă atitudinea antimodernă a scriitorului. Principiul sacrosanct al Revoluției și al modernității în general, după care „noul” răstoarnă „vechiul”, este răstălmăcit în cheie parodic pantagruelică: „Aci, pe iarbă, se-ncinge un zaiafet nemaipomenit în analele celor mai bătrâne republice. Grătarele sfârâie aruncând în aer valuri de miros fierbinte și gras, ca niște altare antice pe cari se ard ofrande unui zeu tutelar. Canalele, o dată deschise, nu se mai închid. Boloboacele golite se rostogolesc hodorogind departe, ca niște ruginite instituțiuni ce nu mai corespund exigențelor moderne și, în locul lor, se-mping cu greutate alte boloboace pline, ca niște reforme pe cari le proclamă spiritul progresist al timpului și interesele vitale ale societății. Ce veselie! ce avânt! ce entuziasm!...” (p. 448). După chef, în timp ce „poporul martir” se retrage „încet-încet, cu ultimii cârnați, cu ultimele fleici și oale”, sosește „un grozav oaspete”, Reacțiunea, „cu tot ce are ea mai oribil și mai hidos”, sub forma unui „batalion de vânători”. Idealistul contrazis se răzbună prin sarcasm. Însă, dacă în comediile sale manifestările concrete ale liberalismului, pe care le cunoscuse în această perioadă, se vor răsfrânge în oglinda întoarsă a absurdului și distopiei, există și câteva articole în care raportarea scriitorului la tinerețea sa liberală este, cu toate accentele ironice, una nostalgică. O primă formă a nostalgiei se reflectă în evocarea unei prime vârste a liberalismului românesc, când principiile idealist-progresiste nu fuseseră contaminate încă de punerea lor în practică. Spre exemplu, în articolul Decadență2 sunt 1 I.L. Caragiale, Opere, I. Proză literară, ediție îngrijită și cronologie de Stancu Ilin, Nicolae Bârna, Constantin Hârlav, prefață de Eugen Simion, Univers Enciclopedic, București, 2000, p. 446, 448. Boborul! a apărut în Epoca, II, nr. 310, 21 noiembrie 1896, p. 1-2, cu subtitlul „Din istoria Republicii ploieștene”, rubrica „Tribuna liberă”. 2 Opere, III, ediție îngrijită de Stancu Ilin, Constantin Hârlav, prefață de Eugen Simion, Univers Enciclopedic, 2001, p. 599-602; articol apărut mai întâi în Epoca, II, nr. 304, 15 noiembrie 1896, p. 1, semnat Caragiale. 540 rememorate întâlnirile liberale de altădată pe un ton ambiguu: „Unde sunt vremurile clasice ale liberalismului român? Unde e sala Slătineanu? Sala Bossel? Circul de la Constantin-Vodă? S-au dus toate ca niște frumoase legende care au încântat de atâtea ori tinerețile mele”(p. 600). Atunci, în anii de până la 1877, Caragiale ar fi fost „unul dintre cei mai fervenți spectatori” ai „eroicei opoziții liberale”, „copilul școalei clasice a opoziției liberale”. Nu descoperise încă faptul că politica este în primul rând retorică; de aceea se lăsa îmbătat de discurs, care nu presupunea „logică” sau „înțeles”, ci „emoțiune, excitațiune, iritațiune!”. Va ajunge, ulterior, să demonteze parodic resorturile acestuia, surprinzând excesul logoreei și specularea aproape actoricească a reacțiilor auditoriului: „Oratorul trebuie să vină la tribună fioros ca un leu, și când o striga o dată Fraților! să mă facă pe mine, fratele lui, să sar din loc. El n-are voie să spună nimic de la tribună; dar trebuie să mă-nfierbânte; să mă asude; să nu-mi dea pas să mai judec; să mă aiurească; să mă clatine fără a mă lăsa să răsuflu; să-mi dea creierii de pereții capului prin salturi enorme de propoziții, chiar ilogice, chiar absurde, stupide dacă e nevoie, numai să fie calde și spontanee, până m-o năuci, până m-o face să scrâșnesc din dinți și să o strig ca un turbat: sus poporul!”3 Discursul liberal este parodiat prin reducerea la frazele sale cheie, prin palparea ironică a principiilor sale de bază calchiate după cele ale Revoluției Franceze: „«Jos reacțiunea! jos ciocoii! sus libertatea, egalitatea și fraternitatea! sus boborul!»”. În această perioadă, în paralel cu „educațiunea națională”, și-o făcea, fără să știe, și pe cea estetică, întâlnind pe mulți dintre „iubiții mei eroi, pe care am căutat, cu modestele mele mijloace artistice, să-i păstrez pentru posteritate”. Caragiale folosește antifraza, ca și în referirea la „operele mele patriotice, aceste opere menite să ajungă peste puțin uitate cu desăvârșire devenind neînțelese, grație părăsirii școalei clasice a liberalismului”. Fără geniu și fără trezirea din beția liberală, Caragiale ar fi fost, probabil, un Rică Venturiano. O altă manifestare a nostalgiei se întrevede în evocarea perioadei de dinainte de 1848, „când nu erau în țară nici liberali, nici conservatori: erau numai boieri, ciocoi, târgoveți și țărani” (Liberali și conservatori, Opere, III, p. 176). În general, în discursul antimodern momentul Revoluției este resimțit ca unul de ruptură, decupând dramatic un „înainte” iremediabil pierdut de un „prezent” cu marginile cât mai friabile. Uneori, ca la Eminescu, acest dramatic „altădată” îmbracă formele imaginarului medieval. Însă drama lui Caragiale este aceea că nu poate trăi decât în prezent (iată unul dintre posibilele motive ale exilului său de la Berlin), cel mult într-un prezent pe care îl face continuu prin actualitatea, reafirmată cu fiecare epocă, a viziunii sale grotești asupra modernității. Ca la toți junimiștii, momentul de ruptură față de trecutul idilic apare o dată cu întoarcerea de la Paris a unor tineri „care știau «multă» carte” și care „voiau niște lucruri, care poate că nu se potriveau cu starea în care se afla societatea română” (p. 176). Mai mult, ca o ironie la adresa înseși noțiunii de progres, principiile liberalismului ar fi degenerat o dată cu trecerea timpului. Caragiale sesizează sarcastic distanța dintre o primă vârstă a liberalismului românesc, cea a generației de la 1848, dominată de exaltare și iluzie, și reverberațiile degradate ale acesteia în epoca cu care era contemporan. Ideea circula în mediile junimiste; și Eminescu se va referi în publicistica sa la decăderea școlii liberale. Pentru Caragiale, liberalismul ar fi oricum o doctrină fantezistă, o utopie a unor principii înalte, dar false și fără nicio reprezentare palpabilă. Privită de Caragiale, așa cum o face în special în articolul Toxin și toxice4, Revoluția de la 1848 pare o 3 Idem., p. 601. 4 Opere, III, p. 625-629; articol publicat în Epoca, II, nr. 331, 15 decembrie 1896, p. 1, semnat Caragiale. 541 epopee exaltată cu accente de operă bufă: „Toxinul a sunat despre ziuă. La glasul lui, s-au deșteptat în grabă tinerii patrioți adăpați la izvoarele europene. Fără să-și ia rămas bun de la părinți, lepădându-se cu entuziasm de dreptul de moștenire al privilegiilor, au ieșit din casa părintească; au coborât hotărâți în piață, s-au amestecat cu poporul, care suferise atâta și au strigat din toate puterile tinereții: Libertate! Egalitate! Fraternitate! Și Popa Șapcă binecuvântă mișcătoarea scenă a fraternizării tutulor fiilor patriei. Negura care atâtea veacuri apăsase asupra țărilor române era spartă: încet-încet, ea trebuia să se risipească pentru a face loc luminii moderne” (p. 625). Doar că, „până la realizarea frumosului vis, trebuia, afară de binecuvântarea lui Popa Șapcă, încă mult”. Pentru junimiști în general liberalismul și cu atât mai mult devenirea acestuia ar fi un fenomen de degenerescență, de involuție, cu un efect cu atât mai hilar cu cât este adăpat de o retorică avântată, pe de o parte, iar pe de alta, de mentalitatea sau practicile balcanice. „Bătrâne[le] idei generoase” se spijineau pe false premise, ceea ce ar fi favorizat apariția unor „toxice partide”, așa cum „fermenții cei mai dulci pot produce toxice primejdioase”. Diatriba la adresa reprezentanților contemporani ai partidului îl apropie de Eminescu, deși Caragiale va prefera sarcasmul vitriolant vituperării. Eminescu era un spirit sfâșiat interior de efectele și contradicțiile modernității, Caragiale un sceptic absolut, în perfectă contradicție interioară cu timpul în care trăia, pe care îl reconstruiește prin caricatură, proiectându-l sub forma unui spectacol hilar. Cu toate aceste deosebiri de structură, unele rânduri ale lui Caragiale par scrise de Eminescu: „Iată haitele catilinare de politicieni liberali, de diplomați de mahala, de vânători de slujbe și de mici gheșeftari: avocățeii lătrători, samsarași dibaci, toate lichelele și drojdiile sociale, tinzând să suie sus, cât mai sus - distincție fără merit, avere fără muncă, pofte fără sațiu - roade minunate ale unei școli ce le-a înarmat numai instinctele pernicioase, pândind alegerile și toate nevoile publice pentru a ciupi pataca; neghiobi fără naivitate, răi fără bărbăție, urând meritul și talentul deosebit ca pe niște vrăjmași de moarte”5. Dacă „roșiii”, „colectiviștii” sunt disprețuiți în grup ca „oratori de cafenele, caricaturi de martiri politici, conspiratori de operetă-bufă”, raportarea la C. A. Rosetti, „sufletul liberalismului utopic”, cu al său „limbaj italo-macaronic” este ambiguă. În opinia lui Caragiale, figura acestuia ar reflecta însăși hiba principală a liberalismului, adică tendința de a gonfla utopic marjele realității în virtutea unei doctrine exaltate. Vina lui C.A.Rosetti ar fi tocmai spiritul său fantast, care ar antrena o lipsă de racordare a viziunii cu realitatea; indiferența față de orice pragmatism ar fiu principala cauză a degradării ideilor progresiste: „Soarta crudă a precipitat rodirea semințelor pernicioase pe cari le aruncase el cu multă bună intenție: semănase umanitarism eterat și liberalism trandafiriu și i-a răsărit cel mai negru egoism și cel mai infect ciocoism; semănase crinul democrației și a văzut răsărind mătrăguna colectivității” (p. 663). Concluzia cade ca o ghilotină: „Pentru o viață așa de veselă, sfârșitul a fost destul de trist”. De altfel, după Caragiale, liberalii din prima generație ar fi devenit, cu timpul, conservatori (ceea ce se și întâmplase, de altfel, cu I.H. Rădulescu, Alecsandri etc.) Luarea în deriziune a principiilor și mizelor Revoluției Franceze Doctrina care stă la baza Revoluției Franceze găsește un adversar redutabil în Caragiale, din cel puțin două motive. Primul ține de adaptarea lor specifică pe teren românesc, 5 Toxin și toxice, în Opere, III, p. 627-628. Sunt numeroase, apoi, articolele în care I.L.Caragiale parodiază imageria politică liberală (v., spre exemplu, Întoarcerea d-lui C.A. Rosetti în patrie sau Crezul patriotic liberal-național, ambele în Bobârnacul, 1879). 542 ducând la o modernizare artificială, forțată; critica lui Caragiale este în acord cu teoria maioresciană a formelor fără fond, după care evoluția se face pe criterii conservatoare, respectând profilul societății. Comediile și prozele lui Caragiale îngroașă doar consecințele acestei modernizări; analizând creația scriitorului, Ion Negoițescu propunea termenul de „distopie”; antimodernismul de fond al scriitorului constă tocmai în surprinderea sarcastică a reversului utopiei liberalismului românesc. Cel de-al doilea motiv ține de neaderența structurală a lui Caragiale la principiile Revoluției Franceze în general: conceptele de egalitate sau fraternitate , sufragiul universal, ideea de republică. Caracterul utopic al modernității s-ar datora concepției eronate că progresul ar fi un rezultat al voinței și al unei orientări programatice a istoriei: „Liberalii pretutindeni sunt iubitori de forme frumoase, de fraze și de formule de senzație, filantropi nesocotiți, considerând progresul omenirii ca o faptă a voinței individuale, iar nu ca rezultat firesc al mersului omenirii prin scurgerea vremilor; așa sunt toți liberalii, și când zicem liberali, voim să înțelegem aci pe liberalii cinstiți, născuți liberali, cari gândesc strâmb și lucrează astfel după temperamentul lor și după cum îi taie capul (...)”6. Dacă doctrina liberală este contestată ca fantezistă, idealurile Revoluției Franceze, în traducerea liberalilor români din epoca sa, primesc echivalente hilare: „Fraternitate? - gheșeft și chiverniseală! Egalitate? - impertinența față cu distincțiunea, cu meritul și cu talentul! Libertate? - bani, insultă și retevei!” (Toxin și toxice, p. 628). Citite în cheia tendențioasă în care au fost scrise (Caragiale era un adept al „tendinței cu artă”, iar opera sa reușește paradoxul de a reda impecabil din punct de vedere estetic unul dintre cele mai tendențioase și mai impregnate ideologic mesaje din întreaga literatură română), piesele sale de teatru persiflează aproape întregul set al principiilor modernității, transpunându-le, în primul rând, într-un discurs absurd și un registru aproape cacofonic. De altfel, supralicitarea comicului de limbaj este în consonanță cu ideea de bază a scriitorului, conform căreia liberalismul ar fi exclusiv o retorică manipulatoare, „o urâtă ironie a sorții”: „proclamarea redeșteptării și emancipării noastre politice a fost semnalul inaugurării celei mai teribile și înjositoare tiranii - tirania vorbei. Iată cine ne-a stăpânit o jumătate de veac cu ultima cruzime: vorba, vorba umflată și seacă - legenda. (...) Niciodată gândirea n-are alt vrăjmaș mai cumplit decât vorba, când aceasta nu-i este roabă supusă și credincioasă (...)”7. Personajele sale au deprins această retorică mincinoasă din presă; în teatrul său Caragiale va imagina o lume analfabetă cu mintea devorată și cu discursul stâlcit de lectura gazetelor (v. și articolul Pâinea noastră cea de toate zilele). În O noapte furtunoasă, principalul personaj ales să reflecteze diform principiile modernității este Rică Venturiano, „studinte în drept și publicist”. Oroarea lui Caragiale (comună cu a celorlalți junimiști) față de ideea votului universal ca principiu al democrației se coagulează în discursul nevertebrat și ilogic al personajului, înțesat de numeroase clișee ale retoricii liberale, discurs pe care îl profera, probabil, și în „articolele” sale: „Nu! Orice s-ar zice și orice s-ar face, cu toate zbieretele reacțiunii, ce se zvârcolește sub disprețul strivitor al opiniunii publice, cu toate urletele acelora ce cu nerușinare se intitulează sistematici opozanți... Nu! în van! noi am spus-o și o mai spunem: situațiunea României nu se va putea chiarifica; ceva mai mult, nu vom putea intra pe calea viritabilului progres, până ce nu vom 6 [Liberalii engleji și români], Timpul, III, nr. 261, 28 noiembrie 1878, p. 1, nesemnat; Opere, III, p. 200. 7 Lascăr Catargiu, în Opere, III, p. 619. 543 avea un sufragiu universale. Am zis și subsemnez! R. Vent... studinte în drept și publicist”. Prin acest vot universal, tot în discursul agramat al lui Rică, nimeni nu ar mai putea „mânca de la datoriile ce ne impun solemnaminte pactul nostru fundamentale, sfânta Constituțiune”, iar nepunerea sa în practică ar fi „o greșeală neiertată, ba putem zice chiar o crimă”. În O scrisoare pierdută, Caragiale va reuși performanța să persifleze acest deziderat al democrației printr-o singură replică, „Eu cu cine votez?”, a „cetățeanului turmentat”. Dar și în aproximarea analfabetă a lui Rică: „Box populi, box Dei”. Până să ajungă, într-o situație limită (anul 1907), să-l echivaleze cu țărănimea, conceptul de „popor” rămâne pentru Caragiale o abstracțiune. O vreme, pare a-l reduce la mahalaua analfabetă, sau la „rărunchii națiunii”, adică la „pătura suprapusă” (și Caragiale se raportează xenofob la clasa liberală, pe care o vede alcătuită din „toată spuma de pe dospeala Orientului poliglot”). Oricum, la o „lume de strânsură” (Politică și cultură). Ar exista, apoi, o elită a spiritului, pe care și el, ca toți junimiștii, pariază. De aceea ideea sufragiului universal și a poporului suveran va fi contestată ca reflectând o simplă utopie a egalitarismului. Antimodernilor din primul val (lui De Maistre, spre exemplu) le repugna susbstantivul colectiv „popor” sau conceptul abstract de „om” ca nereflectând diversitatea realității, diferitele forme de existență ale respectivei o categorii. Și Caragiale face într-un loc o pledoarie în favoarea elitismului spiritual: „ Cel mai extrem utopist nu și-ar putea, credem, închipui o lume compusă din indivizi absolut deopotrivă la spirit, o lume în care toți indivizii să fie egal de talentați sau lipsiți de talent, egal de inteligenți sau egal de proști. Mai înțeleg să nu crează cineva că la un moment dat domnul Voltaire poate fi mai de spirit decât toată lumea; oricine, care se simte singur zicând noi decât zicând eu, are dreptul să se mândrească de concursul anonim ce el îl dă lumii ca să o facă mai de spirit decât celebrul bărbat. Dar ceea ce n-ar fi de înțeles ar fi să-și închipuie cineva o vreme când, în toată lumea, fiecare să aibă tot atâta spirit ca domnul Voltaire”8 9. Altfel, nu este vorba de un „om” generic, ci de „colectivitatea” atât de clamată de discursurile „roșiilor”10. Una dintre cele mai impregnate ideologic piese este Conul Leonida față cu reacțiunea. Aici Caragiale parodiază alte câteva marote ale imaginarului Revoluției, anume pledoaria pentru republicanism și demonizarea reacțiunii. Un bătrân semi-analfabet, cu mintea înfierbântată de citirea gazetelor liberale, pierde controlul realității, pe care o structurează după câteva idei fixe, ajungând, în cele din urmă, la halucinație. Caragiale este fascinat de cazurile de nevertebrare intelectuală și structurală; întreaga piesă este o demonstrație a modului în care anumite concepte pot acționa asupra psihicului uman, dezechilibrându-l și fagocitându-l. Adică, folosind chiar cuvintele personajului: „Omul, bunioară, de par egzamplu, dintr-un nu-știu-ce ori ceva, cum e nevricos, intră la o idee; a intrat la o idee? fandacsia e gata; ei! și după aia, din fandacsie cade în ipohondrie”. În cazul de față, este vorba de retorica liberală, din care personajul a selectat inconștient doi termeni cheie: „republică” și „reacțiune”. În lecția caricaturală de liberalism pe care o ține în fața consoartei Efimița, primul dintre concepte s-ar sprijini pe câteva principii economice hilare: „mai întâi și-ntâi că dacă e republică, nu mai plătește niminea bir...”, „al doilea că fieștecare cetățean ia câte o leafă bună pe lună, toți într-o egalitate” și, nu în ultimul rând, „legea de murături”, „adicătele că nimini 8 În articolul Câteva păreri din volumul Note și fragmente literare, 1897; v. Opere, III, p. 49-87. 9 Idem, p. 80. Aceeași idee se regăsește, printre altele, și în articolul Politica [D. P. S. Aurelian a fost... ], în Opere, III, p. 457-459. 10 Și surprinsă în patru ipostaze simbolice hilare (de „femeie slabă (...) cu părul vâlvoi ca o furie palavratică”; „cu reteveiul” în mână; „înghițind pe nemestecate (...) tunuri, drumuri de fier, hârtii de bancă”, sau „dictând legi norodului”) în articolul Monumentul lui Brătianu, Opere, III, în special p. 646-647. 544 să nu mai aibă drept să-și plătească datoriile”. Fantoma reacțiunii, evocată de personaj în pledoaria sa, își face apariția în mod neașteptat, de unde și aspectul de comedie bufă al scrierii. Este vorba de o confuzie: cu mintea năucită de pledoaria republicană, personajele ajung să halucineze, luând zgomotul spargerii unei petreceri drept intervenție a poliției pentru a înăbuși o imaginară „revuluție”. Personajului îi vine ideea salvatoare de a căuta consemnarea intervenției reacțiunii în ziarele din ziua precedentă: „Leonida (pierdut) Nu e revuluție, domnule, e reacțiune! ascultă: (citește tremurând) «Reacțiunea a prins iar la limbă ca un strigoi în întunerec, ea stă la pândă, ascuțindu-și ghearele și așteptând momentul oportun pentru poftele ei antinaționale... Națiune, fii deșteaptă!» (cu dezolare) Și noi dormim, domnule!”. Persiflarea ascunde uneori, la Caragiale, o auto-persiflare. Piesa are un omolog în publicistica scriitorului în articolul Reacțiunea11. Aici, scriitorul demontează prin parodie și analizează resorturile discursului manipulator, politic sau publicistic, pe care le cunoscuse din experiență proprie, în anii crizei liberale. Primul ar fi recontextualizarea tendențioasă a conceptului prin plasarea lui în aria bestiarului mitologic: „Un monstru odios, eminamente antipatriotic, antinațional, antiliberal, - o Plevnă internă! (...) Era neagră; avea sute de capete ca hidra și mii de gheare de vampir; fugea de lumină și lucra la întuneric, fără să aibă vreodată curajul opiniilor sale, și complota cu străinii contra Românismului. Uneori, ea își înfingea ghearele în coastele Națiunii și, odată călare pe pradă, sugea cu lăcomie sângele și sudoarea poporului-martir (...)”12 etc. Ca și în piesa de teatru, Caragiale surprinde aici capacitatea unui anumit tip de discurs de a crea un construct, o artficialitate paralelă cu realitatea. Această spaimă auto-indusă de „hidra reacțiunii” ar avea, în același timp, și un rol prohibitiv, fiind „sprijinul cel mai pozitiv al patriotismului și liberalismului meau”. Trezirea la realitate, prin sondarea efectivă a existenței „hidrei”, coincide cu debarasarea de discurs și lepădarea de liberalism, cu tot cu animalul său mitologic ostil progresului: „Dar reacțiunea e tot atât de reală cât sunt de reali grifonul, sfinxul, zmeii și căpcăunii din basme. Reacțiunea ta nu este decât o vedenie, un cauchemar cronic, pe care l-ai contractat, nenorocitule, prăpădindu-ți creierul și nervii cu băuturile falsificate ce ți le-au debitat niște șarlatani” (p. 613). Când nu o face punctual, prin surprinderea unui anumit tip de manifestări sau clișee discursive, Caragiale contestă global efectele modernizării, teoria maioresciană a formnelor făr fond găsind în el un adept necondiționat, chiar și atunci când scrie la gazete liberale. Aproape explicit, teoria transpare în articolul Politică și cultură, unde Caragiale imaginează societatea românească a epocii sub forma unui vast bâlci, în care aparența, imitația nefondată iau forme hilar-monstruoase: „La noi n-avem azi decât o strânsură de lume din ce în ce mai mare, mai împestrițată și mai eterogenă. Această strânsură de năvală, care-și schimbă fizionomia în fiece zi, care n-are nicio nevoie mai presus de cele individuale, care nu poate avea o tradiție, și, prin urmare, în nicio împrejurare unitate de gândire și de simțire, este departe de a fi ceea ce se înțelege prin cuvintele «societate așezată». Lumea aceasta se aseamănă cu un vast bâlci, în care totul e improvizat, totul trecător, nimic înființat de-a binelea, nimic durabil.” (p. 91-92). Prinsă în vârtejul modernității adus de 1848, societatea românească ar parcurge o epocă hilară, în care s-ar strădui în van să se reinventeze după alte coordonate, în care s-ar lăsa invadată de forme cărora nu le poate găsi, deocamdată, și fondul. 11 Opere, III, p. 611-614; apărut mai întâi în Epoca, III, nr. 318, 30 noiembrie 1896, p. 1, semnat Caragiale. 12 Idem., p. 612. 545 Dacă pot anima discursurile, principiile nu reușesc să creeze și realități, consideră Caragiale de pe pozițiile pragmatismului de tip conservator și antimodern, dând naștere, cel mult, unor efecte anihilante asupra societăților și mecanismelor care le îmbrățișează. Fenomenul modernizării și, implicit, al imitației formelor occidentale, perceput, de regulă, de junimiști ca unul excesiv, este echivalat de Caragiale cu noțiunea de „moft”. Întreaga școală a Junimii considera că imitația formelor ar fi artificială deoarece nu ar fi generată de trebuințe reale; pragmatismul mișcării era consonant cu doctrina lui Burke sau Spencer, propunând evoluția organică, în consonanță cu profilul societății. Astfel, spiritul pragmatic al lui Caragiale, oroarea sa de falsul cu pretenții și de modernizarea „de-un capriț, de-un pamplezir” a rezonat cu ideologia grupării. În Politică și cultură, întreg procesul modernizării românești este sintetizat în metafora celor „o sută de ace de gămălie”: „O imitare metodică a modelelor și formulelor existente în lumea civilizată, cum am zice, o contrafacere mai mult sau mai puțin dibace a aparatului material, poate da rezultate similare dacă nu egale, adesea destul de fericite. (...) Fabrici, mine, căi ferate, poduri, vapoare, baloane, armată, fortificații - se prea poate: modele sunt destule, formulele gata și contrafacerea e totdauna sigură de aplauze - Europa e un vast teatru cu o mai vastă clacă: ar fi prea simplu acel ce dă o sută de ace cu gămălie să nu aplaude pe cel de la care ia în schimb o baniță de grâu. Firește că e mai minunat și merită mai multă admirație acel ce înghite o sută de ace de gămălie fără nevoie decât acel ce de foame mănâncă o baniță de pâne” (p. 91). Ca și pentru Eminescu, și pentru Caragiale (destul de impregnat de eminescianism în publicistica de la Timpul) principala hibă a procesului de modernizare propus de liberali ar consta în ignorarea unui anumit specific național, care ar funcționa după anumite legi secrete, atavice, și în perturbarea acestuia prin implantul artificial. Pornind de la noțiunea de „moft” și de la comicul absurd, destructurant, critica literară a cultivat, uneori excesiv, imaginea unui Caragiale nihilist, refuzând uneori să vadă fața ascunsă a măștii scriitorului. Cel care contestă atât de dur modernizarea nu o poate face niciodată ex nihilo, fără o eventuală actualizare a unui background reconfortant, regenerator. Pentru scriitor, în chip aproape neașteptat, sau, oricum, paradoxal pentru un ins care ales, în ultimă instanță, exilul, depărtarea, acest fond benefic este cel al tradiției, al trecutului organic. Anumite pasaje din publicistica lui Caragiale , cum ar fi unele din articolul Naționali-liberali13, puteau apărea foarte bine și sub semnătura lui Eminescu sau Maiorescu: „(...) dânșii (național-liberalii, n.n.) au înlocuit limba românească cu acel talmeș-balmeș de păsărească, de care nici până în ziua de astăzi n-am isbutit a scăpa literatura română. De asemenea, printr-înșii ori în urma stăruințelor lor necumpătate, s-a împovărat țara cu o mulțime de așezăminte care nu au deloc a face cu trebuințele, deprinderile, tradițiunile, nu au nimic a face cu firea poporului român. În sfârșit, acești liberali sunt elementul care a împins țara spre o dezvoltare cu desăvârșire nenațională, și astfel ne-a adus zăpăceala în acre ne aflăm” (p. 174-175). Această înstrăinare de trecut prin modernizare este resimțită de Caragiale ca o „ruptură”, ca o întrerupere bruscă a unui proces evolutiv care stătuse la bazele românității materiale și spirituale. După cum am arătat mai înainte, nostalgia unui trecut patriarhal, localizat înainte de 1848, imposibil de reactualizat, se putea întrevedea într-un articol ca Decadență, spre exemplu. Sau în programul revistei Vatra, intitulat Vorba de acasă14, pe care îl semnează alături de Slavici și Coșbuc: „S-a rupt oarecum firul vieții noastre naționale și noi 13 Timpul, III, 29 martie 1878, nesemnat; inclus în Opere, III, p. 172-175. 14 Vatra, I, nr. 1, [ianuarie] 1894, p. 1-2; Opere, III, p. 471-474. 546 nu mai suntem parcă urmașii părinților noștri, nu continuatorii lucrării lor” (p. 472). Restul articolului este conceput într-un ton mult prea moralizator, la care Caragiale, deși adera în fond la spiritul care îl anima, se raporta, probabil, cu ironie detașată. 547 OSTINATO - ROMANUL SUFERINȚEI ÎMPĂRTĂȘITE ȘI AL RĂZBUNĂRII VISATE Drd. Liana CRISTEA Universitatea „1 Decembrie 1918” Alba Iulia Romanul Ostinato reprezintă una dintre cele mai complexe și mai reprezentative expresii ale voinței de schimbare care anima la acea dată literele românești și în special tânăra generație din care disidentul român Paul Goma făcea parte.Nereușind să fie un succes în țară, răzbește să cucerească lumea din afara granițelor României. Cartea devine, în mod real, un succes internațional, cu o presă excelentă, iar Paul Goma este asemuit de mai mulți recenzenți cu Soljenițân. Romanul atrage atenția prin amploarea construcției care pleacă de la unele sugestii dostoievskiene prin miza filozofică, de la James Joyce prin scriitură și de la Alexandr Soljenițân prin miza politică. Cuvinte-cheie: suferință, răzbunare, schimbare, miză filozofică, miză politică I.Proiecția romanescă Cornel Ungureanu afirma în cartea La vest de Eden că ,,prozatorul nu aparține generației sale''1, în raport cu care poate fi considerat ,,un mutant''2. Însușindu-ne opinia sa, credem că Paul Goma este, până la plecarea din țară, un membru activ al generației sale, iar Ostinato este una dintre cele mai complexe și mai reprezentative expresii ale voinței de schimbare care anima la acea dată literele românești și în mod special tânăra generație din care Paul Goma făcea parte. Tendința de noutate era evidentă și pregnantă, atât sub aspect compozițional, cât și tematic. Sub aspect compozițional, scriitorul duce dorința de înnoire a formei românești până la a-și plasa cartea într-o zonă a experimentului. Convins fiind de o faptul că ,,suntem robii succesiunii''3, autorul își propune, asemenea personajului sau, Ilarie Langa, să iasă de sub tutela temporalității și a logicii printr-o tehnică a simultaneității:,,să prefacem succesiunea în simultaneitate''4 În acest sens sunt utilizate atât procedeele îndrăznețe ce presupun plecarea de la banala spargere a normelor de sintaxă și punctuație până la dispunerea grafică a limbajului în pagină pentru a susține imagistic tema, cât și tehnici din repertoriul clasicizat-dar care fuseseră interzise scriitorului român în vremea realismului socialist, fiind redescoperite cu mare entuziasm- al marii proze a secolului XX, cu rolul de a reda fluxul liber al conștiinței și relativismul perceptiv. Cea din urmă metodă vizează schimbarea rapidă a punctului de vedere, suprapunerea și intersectarea vocilor, prezența flash-urilor și a exprimării ilogice. Pe lângă teoria simultaneității, Paul Goma apelează la noi sugestii epice pe care i le oferă muzica și visul. În primul rând, valoarea consecințelor ce decurg din teoriile muzicale pe care Ilarie i le expune pictorului Oscar este mai interesantă și mai importantă în chiar planul compoziției romanești, prin folosirea unor tehnici proprii compoziției muzicale care evidențiază în mare măsură caracterul poematic și contrapunctic al romanului. O a doua 1 Cornel Ungureanu, La vest de Eden, Timișoara, Editura Amarcord, 1995, p. 230 2 Ibidem, p.230 3 Ibidem, p. 236 4 Ibidem, p. 236 alianță care îl preocupă pe Ilarie Langa este cea dintre proză și vis, cu precizarea că proza nu trebuie să depășească visul prin operație de ,,epicizare''5, chiar dacă sunt numeroase paginile în care - contrazicând teoria- dimineața, la ,,programul de vise'', deținutii își povestesc visele, ci să-l redea în ,,forma inițială''6, adică ,,simultaneizat''. De-a lungul mai multor pagini, se explorează tocmai domeniul visului reflectând dezordinea psihică, suprapunerea de imagini, dar și unele adâncimi ale subconștientului ce apar în timpul visului, în special al celui nocturn, fără a ocoli, însă, nici visul de zi, reveria. Într-o convorbire cu Sorin Alexandrescu din 1986, Goma evocă perioada căutărilor sale literare în compania lui Dumitru Țepeneag:,,Prin 1968-69 organizasem cu el [cu Țepeneag] o discuție în „România literară'' despre construcția în proză. Scriitorul român este mai curând un povestitor și construcția la el este de obicei liniară. Pe noi ne interesa lupta cu ordinea succesivă a discursului, simultaneizarea și muzicalitatea lui''7. Cu toate că era o preocupat de înnoirea discursului literar, autorul se folosea încă de ,,pactul ficțional ' ' 8pentru a transcrie și a mărturisi abuzurile autorităților comuniste: ,,Prima mea carte, Ostinato, am scris-o în România cu intenția de a o publica acolo. Pentru a trece de cenzură am scris-o într-o formă oarecum parabolică și, în loc să mă refer la închisoarea <<politicilor>>, m-am referit la o închisoare de drept comun. Artificiul n-a prins: cartea mi-a fost refuzată. M-am hotărât atunci să renunț la orice stratageme. Cartea următoare, Ușa noastră cea de toate zilele, am scris-o prin 1968-69 în România total liberă și cu convingerea că n-o voi publica-o acolo niciodată. La fel cu următoarea, În cerc, și altele, publicate numai în Franța”.9 Lăsând la o parte afirmațiile scriitorului, cărți de genul Ușa noastră cea de toate zilele sau În cerc sunt redactate într-o manieră mai accentuat parabolică decât Ostinato, ceea ce nu subminează valoarea lor de mărturii. De fapt, în Ostinato, după cum recunoaște autorul însuși, parabola are mai mult sensul de stratagemă, de șiretlic sau o substituție ,,cusuta cu ață albă'', care din loc în loc se mai și destramă, motiv pentru care romanul a și fost interzis sub dictatură. ,,Încercând și reușind să rostească adevărul în totalitatea sa''10, afirma Cornel Moraru discutând despre semnificația romanului Ostinato, autorul a fost ,,tentat, în același timp, de vicleniile rostirii disimulate, nu mai puțin veninoase. Cu toate acestea, ca să apară, romanul a trebuit să apuce calea exilului''11 Romanul lui Goma utilizează mijloace moderne si postmoderne care ne aduc aminte adesea, datorită schimbării registrelor, de marii scriitori precum James Joyce sau W.Faulkner, dar și de Dostoievski sau Kafka, prin intensul itinerariu asupra firii omenești. Din punctul de vedere al diversității stilistice și a pespectivei cuprinzătoare asupra vieții, poate fi definită drept o carte a libertății, o carte ce surprinde sensul vieții, investigând atât destinul omului pe pământ, cât și mutiplele sentimente ce-l încearcă pe om: fericirea, iubirea, așteptarea, fragilitatea, gândul la dispariție, răbdare și credință, trădare și statornicie, suferință și bucurie. Paul Goma este un prozator puternic și profund mai ales prin fibra etică decât toți prozatorii români contemporani, iar acest fapt în sine, ce nu poate fi contestat de nimeni, a 5 Ibidem, p. 236-238 6 Ibidem, p.236-238 7 Sorin Alexandrescu, Identitate în rupturi.Mentalități românești postbelice, Traduceri de Mirela Adascăliței, Sorin Alexandrescu și Șerban Anghelescu, Editura Univers, 2000, p. 320 8 Dialog -Paul Goma. Despre Ostinato și altele (I). [Interviu], în ,,Vatra'', an XXII, n4 (253), 1992, p.13 9 Ibidem, p.13 10 Cornel Moraru, Literatură și detenție, în ,,Vatra'', an XXII, nr.255, iunie 1992, p.4 11 Ibidem, p.4 549 devenit atât de incomod încât a fost exclus consensual din breaslă de către confrații săi ce au înțeles valoarea scriitorului, contrapunându-i propria biografie cam zgomotoasă. În ciuda faptului că a deranjat și deranjează pe mulți prin personalitatea morală exemplară, etalată fără nici un fel de complexe, neștirbită și aproape intangibilă, autorul faimosului roman Ostinato, apărut simultan în 1971 la editurile Gallimard și Suhrkamp, a avut șansa unică de a fi publicat la cele mai prestigioase edituri din Europa. 2. Contextul editării Drumul parcurs de această carte a fost presărat de dificultăți, refuzuri și, în cele din urmă, de intervenția cenzurii. Romanul cu care a ieșit în lume în urmă cu peste două decenii, în 1971, a apărut la editura Univers. Din această ,,carte pentru export'', românii, cu câteva excepții, nu i-au cunoscut decât titlul și, eventual, firimituri din ce și cât s-a transmis la Europa liberă înainte de 1989. Însă, după decembrie 1989, au fost publicate câteva fragmente în revista ,,Viața românească''. Început de scriitor în Bărăgan, unde era deportat și rescris în etape successive, manuscrisul viitorului roman Ostinato, purtând deocamdată titlul Cealaltă Penelopă, cealaltă Ithaca, este respins sub pretextul că ,,nu se poate debuta cu un roman, se debutează cu un 12 volum de proza scurtă...'' Ostinato, cel dintâi roman pe care Paul Goma îl va publica la o editură românească, Editura de stat pentru literatura si arta ( ESPLA), în 1966, stă la baza carierei internaționale pe care o va face scriitorul și la baza unui neobișnuit scandal politic și literar. Într-un amplu interviu oferit revistei transilvănene Vatra, scriitorul explica destinul aparte a celei de-a doua cărți. Obligația principală era de a scoate de pe ici și de pe colo, de a modifica și prelucra în felul următor, de a găsi, altfel spus, o cale de mijloc. Nevrând a recurge la nici un fel de compromis, autorul avertizează: ,,Dacă nu-l publicați, trimit manuscrisul în străinătate. Ei au început să râdă. Cum așa, ce-i asta? Până atunci nu mai auziseră o asemenea amenințare de la nici un scriitor român, securitatea era sigură, foarte sigură de supușenia noastră, au râs, au luat-o drept glumă. Ei bine, ei s-au ținut de cuvânt, n- au publicat manuscrisul dacă n-am făcut modificările, dar m-am ținut de cuvânt și eu, nu am 13 modificat nimic și l-am trimis peste hotare''12 13 Respins de ESPLA, după discuții întinse de-a lungul mai multor ani, romanul va fi trimis în Germania, la editura ,,Suhrkamp''care îl va lansa în 1971 cu ocazia Târgului de carte de la Frankfurt. Drept urmare, delegația română a primit indicația să părăsească Târgul, vizita unui ambasador a fost contramandată, dar prima ediție a cărții scriitorului român s-a vândut în numai două săptămâni, devenind un fel de ,,carte a lumii'14 . În timp ce în străinătate ziarele vorbeau despre apariția unui nou Soljenițân, în România asupra autorului au început să se facă presiuni din ce în ce mai greu de suportat. De exemplu, este cu totul reprobabilă poziția oscilantă a prozatorului Nicolae Breban. Astfel, când acesta era director al ,,României literare'', îi ridică dreptul de a mai semna pentru că ,,tovarășii au hotărât așa''. Mai târziu, totuși, Paul Goma va avea generozitatea detașării, recomandându-l de două ori pe Nicolae Breban (în 1972 la Gallimard, iar în 1978 la Edition de Seuil) pentru a fi tipărit la Paris. După cum mărturisește mai târziu, scriitorul N.Breban i-ar 12 Dialog-Paul Goma, op.cit.,p.14 13 Vezi ibidem.,p.6 14 Marin Mincu, Din scrisurile lui Paul Goma, în ,,Luceafărul'', nr.19, 2000, p.10 550 fi răspuns cu ingratitudine lui Jean -Pierre Barou, adică aceluia căruia îi fusese recomandat ca mare romancier de către însuși autorul lui Ostinato, să nu mai fie publicat Paul Goma la Edition de Seuil, fiindcă e ,,complet netalentat''. Contrariat și vizibil afectat de situația creată în jurul scriitorului român, Marin Mincu, într-un articol semnat în ,,Luceafărul'',era de părere că scriitorul n-a greșit prea mult:,,Când un roman este publicat și are succes în alte părți, ar trebui să ne bucure pe toți ceilalți și ar fi firesc ca succesul acestuia să se răsfrângă și asupra noastră, impulsionându-ne să scriem cărți cât mai bune să intereseze un public cât mai larg. Numai literatura română ar intra în circuitul de valori universale pe care-l râvnim cu toții. Ar fi normal să ne sprijinim unii pe alții la editorii pe care-i cunoaștem și să-i lăsăm pe aceștia să decidă asupra talentului autorilor publicați''15 16 În toamna anului 1977, după ce scriitorul sprijinise Charta '77 a disidenților din Cehoslovacia, va fi silit să părăsească țara și să se stabilească în Franta, la Paris. 3. Titlul Ostinato este un cuvânt italian ce semnifică ,,încăpățânare'' și ,,tenacitate'', iar în muzică indică modul în care trebuie interpretată o piesă pe temelia de neclintit, neschimbătoare a bassului-ostinato. Continuând seria confesiunilor către revista ,,Vatra'', Goma recunoaște că, deși n-a făcut vreo școală de muzică sau Conservatorul, a deschis urechile în muzică. În casa natală se cânta; prietenii în vizită erau și ei ,,muzicali'', fiindcă erau învățători, preoți sau doar basarabeni. Plăcerea pentru muzică nu era deloc întâmplătoare, căci mama sa știa să cânte la vioară, iar tatăl la chitară. Completarea cunoștințelor muzicale se produce în 1960, la Lătești, raionul Fetești, aflat acolo în domiciliu obligatoriu. Acolo, în satul Lătești, împreună cu alți studenți (Radu Surdulescu, Aurel Păuna) și cu o familie de bucovineni și-a făcut studiile muzicale la așa-numitul ,,Conservatorul doamnei Bratu''. Aceasta făcuse studii de pian și compoziție la Budapesta și Viena, iar acum fusese arestată. Romanul, care în cele din urmă a căpătat titlul Ostinato, a cunoscut în jur de cincisprezece variante. Textul romanului ar fi vrut să fie, nu partitură muzicală, ci muzica însăși. Deosebirea constă în faptul că textul literar, imprimat, sau doar manuscris, își ajunge sieși; între hârtia cu semne și receptorul-cititor nu există intermediar, interpret sau mediator. Nu e ca în muzică unde, între compozitor și ascultător există muzicieni (instrumentiști, cântăreți, dirijori). Astfel, după spusele autorului, textul ar putea fi perceput ca o piesă în curs de interpretare. Ambiția mărturisită a fost aceea de ,,anulare a timpului și de simultaneizare a succesiunii proprie discursului lingvistico-literar și acustico-muzical''16. Ostinato are ambiții muzicale, nu doar în tentative de a muzicaliza literatura, ci și la nivelul construcției. Autorul însuși motivează alegerea: ,,eu am încercat să construiesc, trăgând cu ochiul la formele muzicale - ce, ar fi fost de colea să propun editorilor un roman- în-formă-de-sonată? Sau o nuvelă în-formă-de-rondo? Mai ales că acele forme(structuri) au devenit ale muzicii, însă compozitorii, la rându-le, au tras cu ochiul la arhitectură; iar când zici arhitectură, zici, totuși, matematice, cum ar fi rostit Dan Barbilian... Iar când eu spun: 17 structuri muzicale, spun Bach; când citesc sau ascult Bach, văd catedrale gotice.''17 15 Ibidem, p.10 16 Dialog-Paul Goma, op.cit., p.13 17 Vezi ibidem, p.13 551 18 Numit de Flori Stănescu ,,un prooroc al zilelor noastre''18, disidentul român completează cu noi precizări titlul propriei creații. Indicația ,,ostinato'' îl avertizează pe interpret că, deși piesa e structurată pe o singură temă, trebuie să o treacă prin toate fibrele sensibilității sale. Autorul plasează în romanul său existența de deținut a lui Ilarie Langa, iar personajul creat încearcă să spună totul despre detenție pentru a provoca ieșirea din cerc, din acea lume în care totul este supus încarcerării: existența, cuvântul, memoria și visul. Romanul este structurat în trei cărți, fiecare dintre ele având un titlu distinct și surprinzând evenimente diferite din viața protagonistului Ilarie Langa. Partea întâi, cu numele Prima carte, se învârte, ca la James Joyce sau la Alexandr Soljenițân, în jurul celor aproximativ 24 de ore pe care Ilarie Langa le petrece în ,,camera de eliberare''a închisorii, alături de alți unsprezece deținuți. În universul acesta, oamenii vorbesc despre propriile lor biografii și ,,dosare'', despre Pitești, Gherla sau despre Canalul unde au lucrat și despre marile obsesii ale detenției ( mâncarea, femeile, paznicii, viața în libertate). Cititorul este apoi inițiat în sistemul rigid de roluri al unei celule și în taina procedeelor de comunicare din închisori (A-Z-ul, codul AFLR sau codul Morse). O discuție pe care eroul Langa o poartă cu ciudatul pictor Oscar introduce tema creației, cu savante relații de extrapolare de la muzică la pictură și literatură și cu noțiuni despre acord, canon și contrapunct. Motivul basului ostinato (adică al temei încercuite de variațiunile obsedante ale unei partituri) oferă și el o cheie pentru a descifra ,,naratologia modernă''19 a cărții lui Paul Goma. Cartea a doua, intitulată Rotund, foarte scurtă, transcrie un fel de coșmar. De fapt, este vorba despre un rezumat strâns, în stare de criză, al tuturor întâmplărilor trăite sau povestite în partea întâi. Este un joc al transparenței pentru că un sistem ,,ciuruit''de locuri imprecise și goale se umple, devine expresiv și coerent dacă e suprapus peste suportul textual al primei părți. Ultima carte a romanului, Înapoi din treaptă-n treaptă, este construită după schema celei dintâi: un interval scurt de timp (câteva ore), în care intră durata detaliată a unor amintiri foarte vechi și a unor întâmplări prin care Ilarie Langa a trecut imediat după eliberare. Esențiale sunt în aceste rememorări obsesia mamei și a camerei în care a murit, obsesia erotică a tânărului, fixat pe amintirea surorii sale vitrege, Teodora, întâlnirea cu Marian Cușa, romancier, închis și el ,,la politici''timp de mai mulți ani. 4.Punerea în pagină Personajul principal al romanului este Ilarie Langa, un student în anul al-II-lea , la Filologie, ce grăbește moartea mamei sale bolnavă de cancer și este condamnat la 7 ani de închisoare, ca deținut de drept comun. Sentința se va modifica însă, de câteva ori, pentru că, în inchisoare, tânărul va mai fi implicat o dată într-un proces politic și pentru că va încerca să evadeze de două ori. Ca urmare, Ilarie Langa va rămâne timp de 11 ani la Canal și în închisoarea de la Jilava, din 1956 până în 1967, când va fi eliberat. Plimbându-ne prin lumea interioară și exterioară a detenției, autorul se lasă în aparență sedus de vorbărie, de glume și de detalii autobiografice accidentale. Dovedindu-si calitatea de stăpân pe mijloacele sale, el posedă arta de a construi un coșmar credibil în care conviețuiesc victima și călăul. 18 Flori Stănescu, Dialog Flori Stănescu-Paul Goma, București, Editura Vremea, 2008, p.2 19 Florin Manolescu, Patimile după Jilava, în ,,Luceafărul'', nr.4, 1992, p.5 552 Atmosfera închisorii readuce în mintea celor rupți de lume semne, vise, mărturii, adică tot ceea ce ține de o experiență inițială, chiar alternând cu pagini de o veselie molipsitoare. Pentru construirea povestirii, autorul surprinde cu ingeniozitate întrepătrunderea trecutului cu prezentul, a realului cu imaginarul, dedus din dialogurile din celulă sau prin revenirile fulgerătoare ale unui vis de iubire. În opinia germanului Siegfried Lenz, reflecțiile, frânturile de amintiri și monologurile interioare compun o adevărată și veritabilă ,,cosmogonie a celulei''. Pentru autorul ce nu uită și nu iartă, este un pretext deosebit de bun în a denunța abuzurile unui regim politic odios, marcat atât prin interziceri aberante, cât și prin represiunea brutală a Securitatii. Observată în fiecare parte a romanului și nu în ansamblu, descrierea detenției este densă, concisă, ca și momentele revelatoare în care lumea de afară comunică cu lăuntricul. În viziunea epică totală din Ostinato, realul nu poate fi separat de posibil, visul de realitate și nici reînvierea trecutului de grozăvia prezentului. Eroul se afla într-o celulă, cu mai mulți deținuți, în care evenimentele nu se succed, ci sunt simultane. Între prezentul celulei și trecutul înspre care îl aruncă un cuvânt, o exclamație sau un gest al vreunui deținut se creează o trecere neîncetată. Astfel, singurele teme sau laitmotive sunt constituite de obsesii: obsesii generale ale închisorii sau obsesii personale ale eroului. Obsesia este în roman ,,singura punctuație care-ți permite să te regăsești, să pui 20 ordine, să reconstitui să fii co-autor''20 Cartea debutează cu o zi obișnuită din viața celor privați de libertate. Din mijlocul lor răsare glasul celui ce face ca zumzetul celulei să înceteze. E vorba de Ilarie Langa ce întreabă în fiecare dimineață ostenit și tremurând de nerăbdare să audă un altfel de răspuns: ,,Și cât o mai fi ceasul -ăla, fraților?''21. Aici, în celulă, solidaritatea în suferință și durere este marcată prin utilizarea afectivă a termenului ,,fraților''. 5. Bolgiile Infernului Starea de detenție este extrem de minuțios investigată în acest roman cu o formulă epică modernă tăioasă ce sugerează existența unui spațiu închis al scrisului, dar și al condiției umane întemnițate. Romanul încearcă să transpună cele două concepte de limită și ieșire din cercul recluziunii totale. Ideea de ieșire dintr-un spațiu concentraționar nu este una abstractă, ci apelează la concretețea închisorii din infernul totalitarist: fie că e vorba despre Gherla sau Aiud, fie că e vorba despre închisoarea noastră cea de toate zilele. Scriitorul nu-și părăsește personajele sale, ci participă fizic și moral la coșmarul prin care trec acestea. De fapt, este unul dintre acestea. Își manifestă suferința față de ele, este mai mult sau mai puțin vinovat, dar este, totuși, mai presus decât ele pentru că are șansa mântuirii: aceea de a scrie. Primul chemat să depună mărturie despre cele întâmplate, scriitorul realizează că nici n-a părăsit încă celula și deja se confruntă cu uitarea. Comparativ cu alții, autorul deține mai acut memoria suferinței și studiază amprentele torturii, reconstituind tortura în toată grozăvia ei, cu toate aversiunile ce o acompaniază și care 20 Monica Lovinescu, Paul Goma și datoria memoriei, ,,22'', 1992, p. 14 21 Paul Goma, Ostinato, București, Editura Univers, 1991, p.5 553 par incredibil de gândit și povestit. De aceea, Ostinato se remarcă prin forța și credibilitatea celor prezentate, fiind scris de cine trebuia și când trebuia. Compromisul și fascinația ,,non-libertății'' nu l-au înșelat pe Paul Goma, el având puterea de a merge până la rădăcina răului în încercarea de a-l suprima. Spre deosebire de alți scriitori români care n-au înțeles că închisoarea era pretutindeni, numai că era o închisoare de o mai mare întindere, Goma introduce la sfârșitul romanului său un personaj care nu-i împărtășește câtuși de puțin părerea. Este vorba despre scriitorul Marian Cușa, ce cunoscuse și el lumea închisorii, dar care nu se hotărâse să scrie. Așteptarea și detașarea erau stările ce-l dominau, căci prin intermediul lui Goma își transmite durerea: ,,Voiam să spun că dacă voi, scriitorii, nu scrieți, acum, despre ce ne doare pe noi toți, acum, - chiar stângaci, chiar orbiți de nedetașare,- nu veți mai scrie niciodată și dacă veți scrie, cândva, atunci nu va mai interesa pe nimeni''22. Sau mai transant: ,,.dacă nu scrii acum, când o să scrii? Când o să ți se dea voie? Dar cine are voie să-ți dea ție voie? În afară de tine și de conștiința ta”.23 6.Teme, motive, obsesii, simboluri 6.1. Celula-ca topos existențial Celula este toposul ce domină întreaga carte, dând prilejul unor comentarii ce devin adevărate chei de lectură: ,,.liberarea nu se face din afara înăuntrului în afara adevărată, nu din celulă; trebuie să trec prin purgatoriul curții.''24. Camera de liberare ar fi sinonimă cu un fel de purgatoriu, ce ține legătura aproape neștirbită cu infernul. Acesta din urmă apare și înainte, va dura și după, dar va fi și unul lăuntric dincolo de zidurile închisorii. În acest spațiu, așteptarea devine insuportabilă, întrucât nu se cunoaște termenul, iar teama captivilor de a nu mai ieși vreodată de aici este mai mare decât speranța că vor fi liberi. Protagoniștii supraviețuiesc prin intermediul memoriei și al imaginației, având dreptul de a sporovăi și de a râde în voie, dar mai ales de a visa. Fiecare și-a creat o fereastră iluzorie cu scopul de a evada în reverie, surprinzând fracțiuni de amintiri, de imagini și gânduri ce revin obsesiv. Decizia cea mai chinuitoare este cea a eliberării. Toți cei de aici se pregătesc pentru o călătorie ce ar putea să nu aibă loc niciodată, iar camera de liberare dobândește, treptat, statutul de spațiu-limită. Umilința și batjocura sunt permanente, dar li se strecoară în minte și în suflet ideea că vina are semnificația crimei. Se lucrează, de fapt, la nivelul conștiinței, inoculându-li-se sentimentul vinovăției nevinovate. Rușinea, teama, groaza, frica, teroarea alcătuiesc un adevărat repertoriu al coșmarului. În lucrarea Călătorie spre centrul infernului. Gulagul în conștiința românească, Ruxandra Cesereanu vorbește despre existența unor anticamere ale morții și ale vieții (dar ale vieții a doua, de după detenție) regăsite în subconștientului personajului Langa. Se identifică în acea anticameră a vieții tocmai celula de eliberare. Paul Goma optează și alege ,,o trambulină a purgatoriului, alegându-l simbolic pe Ilarie, ajuns la vârsta răstignirii / învierii christice și apropiat de vârsta călătoriei dantești''25. Camera de eliberare apare drept un spațiu dezastruos, fatal, nefast, unde ,,oamenii se vindecă de așteptare, așteptând'', viața este concentrată în flash-uri , iar timpul cunoaște posibilitatea dilatării sau restrângerii în funcție de 22 Ibidem, p. 400 23 Ibidem, p.401 24Ibidem, p.43 25 Ruxandra Cesereanu, Călătorie spre centrul infernului. Gulagul în conștiința românească, București, Editura Fundației Culturale Române, 1998, p.230 554 necesități. Refugiat în trăirile interioare și automistuit, deținutul Ilarie caută eliberarea până în cele mai adânci locuri, până în cele mai îndepărtate amintiri: prima eliberare și unica inocentă a fost nașterea, cea de-a doua este una murdară, pătată și depravată, coruptă, deoarece este o naștere din mizerie și infern. Evadarea este înțeleasă și ca o expulzare din pântecul matern. Îndârjirea și încăpățanarea îl determină pe Ilarie Langa să răzbată din această psihoză. La început, este închis pentru că și-a ucis mama bolnavă la dorința acesteia. Apoi îi este atribuită vina politică, la care se adaugă și câteva tentative de evadare pentru care mai primește încă patru ani de pedeapsă. Întregul său zbucium sufletesc se stabilește la limita dintre vina morală și cea politică. Cunoscând până la capăt răul și tortura, Ilarie Langa nu se dă bătut în fața uitării și a forței. Camera de liberare ar trebui să aibă rolul unui loc al purificării, al ,,regenerării sufletului''. În realitate, celula este un compartiment al infernului. Toți deținuții suferă de lipsa de ieșire. Proscrișii acestei lumi nu sunt lipsiți de umanitate, iar sensurile fenomenului detenție sunt multiple. Fie că e vorba de viclenie, cruzime și prefăcătorie, fie că emană omenie, credință, bun simț sau tandrețe. Astfel, celula este centrul acestui mister al sufletului întemnițat. În viziunea Monicăi Lovinescu, Ostinato nu e numai un roman al închisorii, dar și unul al imposibilității de a nu fi închis. Acțiunea, amintirile, planurile de viitor, visările, toate se situează ca pe o imensă scară din care fiecare treaptă reprezintă o experiență a unui spațiu închis. Bibliografie: Alexandrescu, Sorin, Identitate în rupturi. Mentalități românești postbelice, Traduceri de Mirela Adascăliței, Sorin Alexandrescu și Șerban Anghelescu, Editura Univers, 2000, p. 320 Cesereanu, Ruxandra, Călătorie spre centrul infernului. Gulagul în conștiința românească ,București, Editura Fundației Culturale Române, 1998, p.230 Dialog-Paul Goma. Despre Ostinato și altele (I). [Interviu], Vatra, an XXII, nr.4 (253), 1992, p.13 Dialog-Paul Goma. Despre Ostinato și altele (I). [Interviu], Vatra, an XXII, nr.4 (253), 1992, p.13 Dialog-Paul Goma. Despre Ostinato și altele (I). [Interviu], Vatra, an XXII, nr4 (253), 1992, p.6 Dialog-Paul Goma. Despre Ostinato și altele(I).[Interviu], Vatra, an XXII, nr.4(253), 1992, p.13 Dialog-Paul Goma. Despre Ostinato și altele(I).[Interviu], Vatra, an XXII, nr.4(253), 1992, p.13 Dialog-Paul Goma. Despre Ostinato și altele (I).[Interviu], Vatra, an XXII, nr.4 (253), 1992, p.14 Goma, Paul, Ostinato, București, Editura Univers, 1991, p.401 Goma, Paul, Ostinato, București, Editura Univers, 1991, p.43 Goma, Paul, Ostinato, București, Editura Univers, 1991, p.457 Goma, Paul, Ostinato, București, Editura Univers, 1991, p.5 555 Goma, Paul, Ostinato, Bucuresti, Editura Univers, 1991, p. 400 Lovinescu, Monica, Paul Goma și datoria memoriei, ,,22'', 1992, p.14 Manolescu, Florin, Patimile după Jilava, în ,,Luceafărul'', nr.4,1992, p.5 Mincu, Marin, Din scrisurile lui Paul Goma, în ,,Luceafărul'', nr.19, 2000, p.10 Mincu, Marin, Din scrisurile lui Paul Goma, în ,,Luceafărul'', nr.19, 2000, p.10 Moraru, Cornel, Literatură și detenție, în ,,Vatra'', an XXII, nr.6(255), iunie1992, p.4 Stănescu, Flori, Dialog Flori Stănescu-Paul Goma, București, Editura Vremea, 2008, p.2 Ungureanu, Cornel, La vest de Eden, Timișoara, Editura Amarcord, 1995, p.230 Ungureanu, Cornel, La vest de Eden, Timișoara, Editura Amarcord, 1995, p. 236 Ungureanu,Cornel, La vest de Eden, Timișoara, Editura Amarcord, 1995, p. 236-238 556 SPECTACOLUL SINGURĂTĂȚII. TEATRALITATE ȘI PERFORMATIVITATE ÎN CORESPONDENȚA LUI ION D. SÎRBU Drd. Eugen Radu WOHL Universitatea Babeș-Bolyai, Cluj-Napoca Lucrarea își propune investigarea corespondenței lui Ion D. Sîrbu, din perspectiva teatralității, dimensiune capabilă să ofere o un portret al „scriitorului în lume”. Născute dintr-o teribilă nevoie de comunicare „cu lumea, cu semeni, cu tine însuți”, scrisorile „bufonului Gary” radiografiază, de fapt, procesul însingurării, prin trecerea de la dialogul imediat la o formă surogat de dialogare prin spectacol. Publicate postum, scrisorile lui Sîrbu deconspiră o spaimă fundamentală a autorului de a fi singur, resort interior ce îl determină să pună în scenă veritabile spectacole pentru fiecare destinatar în parte, pentru a stârni reacții: aplauze, laude, un răspuns. Cuvinte-cheie: singurătate, teatralitate, performativitate, corespondență 1. Teatralitate și performativitate: definiții de lucru Concepte cu o istorie relativ recentă, teatralitatea și performativitatea și-au însușit, de la introducerea lor în sfera culturii și până acum, o serie largă de definiții și nuanțări care fie le apropie (prin raportare la arta teatrului de la care, cel puțin etimologic, se revendică), fie le distanțează ca aparținând unor domenii culturale distincte, fiecare cu propriile discipline și cu un limbaj specializat propriu. Raporturile dintre cei doi termeni oscilează între coordonare și subordonare, accentul fiind pus când pe unul dintre termeni, când pe celălalt în funcție de spațiul cultural, ideologie, domeniu de cercetare sau unghi de abordare (estetic, antropologic, filosofic etc.)1. Fără a întreprinde o trecere în revistă a manifestărilor teatralității și performativității în toate domeniile în care au fost discutate, voi încercat totuși să ofer o prezentare a acelor puncte de vedere care au marcat evoluția termenilor, în speranța că acestea vor sprjini analiza abundentei corespondențe a lui Ion D. Sîrbu, din perspectiva teatralității și performativității. Teatralitatea este un concept care a ajuns să facă o carieră însemnată în secolul al XX-lea, fiind „împrumutat” și interpretat de toate sferele culturii: „noțiunea de teatralitate se regăsește în diferite discipline: teatru, antropologie, sociologie, psihologie, business, economie, politică și psihanaliză (ca să amintim doar câteva) unde termenul este folosit fie în sens metaforic, fie pentru a defini un concept operațional. Cu toate acestea, la o privire mai atentă, se poate observa că este deseori folosit în moduri contradictorii și divergente.”2 Termenul este introdus la începutul secolului trecut de către Nikolai Evreinoff, regizor și teoretician al teatrului (cunoscut mai ales prin eseul Apologia Teatralității, publicat în 1908), care folosește noțiunea de teatralnost pentru a defini „un instinct pre-estetic, un instinct inerent în toate popoarele și mult mai fundamental decât organizarea estetică sau 1 În articolul „The Politics of Discourse: Performativity meets Theatricality” (SubStance, vol. 31, nr 2-3, 2002, pp. 201-215), cercetătoarea americană Janelle Reinelt operează o analiză comparativă a evoluției raporturilor dintre cele două concepte prin prezentarea principalelor definiții și abordări. (n.n.) 2 Feral, Josette, Forewordîn „Theatricality”, SubStance, nr.98/99 (volume 31, numarul 2&3, 2002, p.3 (trad.n.) o ritualică a teatralității.”3 Spune Evreinoff: „Omul deține un instinct despre care, în pofida vitalității sale inepuizabile, nici psihologia, nici estetica nu au spus deocamdată, nici un cuvânt... Mă gândesc la instinctul de transformare, instinctul de a te opune imaginilor primite fără ajutorul unor imagini create arbitrar în interior, instinctul de a transmuta aparențe regăsibile în natură, în altceva, un instinct care își dezvăluie clar caracterisiticile în ceea ce eu numesc teatralitate...Instinctul de teatralizare, a cărui descoperire am avut onoarea să o fac, poate fi cel mai bine descris ca dorința de a fi <<diferit>>, de a face ceva <<diferit>>, de a te imagina proiectat într-un cadru <<diferit>> de cadrul obișnuit al vieții de zi cu zi. Este unul dintre resorturile principale ale existenței noastre, a ceea ce numim progres, schimbare, evoluție și dezvoltare în toate compartimentele vieții. Cu toții suntem născuți cu acest sentiment în suflet, cu toții suntem, în esență, ființe teatrale.”4 Pe linia deschisă de Evreinoff și care, chiar de la prima definiție, scoate teatralitatea în afara artei spectacolului de teatru și îi da un caracter general uman, cercetătoarea canadiană Josette Feral, în celebrul ei studiu Teatralitatea. Cercetare asupra specificității limbajului teatral, duce mai departe analiza și conferă teatralității un caracter procesual. Prin eliminarea, rând pe rând, a tuturor acelor elemente care păreau indispensabile pentru ca teatrul să existe (actor, spațiu, obiect, eveniment), cercetătoarea descoperă că „teatralitatea nu pare să țină de natura obiectului pe care îl investește”5, deoarece cea ce noi numim „teatru” poate exista și în absența acestora. Concluziile ei deci, transpun teatralitatea din statutul ei de instinct, de dat uman, și o definesc ca un proces vizual ce aparține unei „ producții ce ține în primul rând de privire (s.n.), privire ce postulează și creează un alt spațiu care va deveni spațiul altuia -spațiu ce va fi unul virtual - și lasă locul alterității subiecților și emergenței ficțiunii. Acest spațiu este rezultatul unui act conștient care poate pleca fie de la actor (cel care performează) (...), fie de la spectator, deoarece privirea creează un clivaj spațial unde iluzia poate să apară.”6 Avem, prin această definiție oferită de Feral, o teatralitate procesuală care rezidă într-o interacțiune de ordin vizual, „un proces de reperare a subiecților în acțiune”7 care poate ține atât de cel ce, conștient, se vrea/știe privit, fie de cel ce privește. Acest proces, prin convenționalizarea raporturilor dintre spectator și actor, sală și scenă, transformă spațiul teatral într-un mediu care evidențiază teatralitatea, care prelucrează conștient acest proces inerent oricărei interacțiuni umane. Termenul de performativitate, generat de spațiul Anglo-Saxon (fapt ce, nu de puține ori, îl face intraductibil), are la bază distincția între performance și spectacol de teatru, cel dintâi menit să includă și alte practici spectaculare decât cele incluse, de regulă, în categoria spectacolelor de teatru. Asociată istoric cu ideea de avangardă, de antiteatru, noțiunea desemnează inițial „respingerea practicilor teatrale tradiționale care evidențiau intriga, personajul și referențialitatea, adică principiile aristotelice de construcție și noțiunea platonică 3 Gade, Solveig, „Playing the media keyboard” în Performative realism: Interdisciplinary studies in Arts and Media, edited by Rune Gade, Anne Jerslev, Museum Tusculanum Press, 2005, p. 21 (trad. n.) 4 Evreinoff, Nikolai, Teatrul în viață, New York: Brentano's, 1927, apud. Esther Farmer, „Comunity development as Improvisational performance: A new framework for understanding and reshaping practice” în Community Development:Journal of the Community Development Society, vol. 36, nr. 2, 2005, p. 4, accesat în 31.03. 2011 pe www.eastsideinstitute.org, (trad. n.) 5 Feral, Jossete, „La theâtralite. Recherche sur la specificite du langage theâtral” în Poetique, nr. 75, Seul, septembrie, 1988, p. 350 6 Ibidem. 7 Idem., p.351 558 o de mimesis.”8 A doua jumătate a secolului trecut duce la o expansiune a termenului care va ajunge să includă o gamă largă se produse culturale: „ritualuri, manifestări sportive, dans, evenimente politice, precum și anumite aspecte performative ale vieții cotidene.”9 Pentru Peggy Phelan, trăsătura de bază a performativității este nereproductibilitatatea, unicitatea actului performativ: „Unica viață a unui performance este în prezent. Actul performativ nu poate fi salvat, înregistrat, clasat sau inclus într-o circulație a reprezentării unei reprezentații: dacă acest lucru se întâmplă, el devine altceva.”10 11 Actul performativ, axat pe actor și nu pe acțiune (pe corpul actorului, mai precis), este deci un act spectacular singular care, deși respinge orice formă clasică de convenționalizare, presupune totuși un public spectator. Procesul vizual, condiție sine qua non a manifestării teatralității este prezent și în acest caz, însă accentul va cădea pe actant, pe „subiectul în acțiune”, care, conștient și asumat, ghidează privirea receptorului, o determină să-i perceapă acțiunea ca pe una voit teatrală. Pe scurt, performer-ul atrage atenția asupra faptului că acțiunea sa nu este una cu caracter obișnuit, ci una ostentativ teatrală. Din acest motiv, pe bună dreptate Jossete Feral observă că „performativitatea este inerentă teatralității”, dimensiune care „departe de a contrazice teatralitatea, este mai degrabă unul dintre elementele sale (...) una dintre modalitățile fundamentale de manifestare, care îi conferă teatralității puterea și sensul. (...) Performativitatea reprezintă esența a ceea ce determină unicitatea fiecărui act performativ; teatralitatea îl ajută să fie recognoscibil și purtător de sensuri într-un anume sistem de relații și coduri.”11 2. Spectacolul singurătății. Personajul din spatele scrisorilor Pentru spațiul literar românesc, publicarea postumă a romanelor Adio, Europa! (1992) și Lupul și Catedrala (1995), a jurnalului intim, Jurnalul unui jurnalist fără jurnal (1991), precum și a vastei corespondențe întreținute de Ion D. Sîrbu cu prieteni, colegi și cunoscuți a reprezentat fără îndoială o revelație și a contribuit substanțial la transferarea lui Ion D. Sîrbu „din raftul al doilea al bibliotecilor în primul.”12 Alături de operele de sertar - romanele și jurnalul -, corespondența lui Ion D. Sîrbu, atâta cât a fost publicată în volum13, contribuie substanțial la conturarea „portretului artistului” la diferite vârste și la înțelegerea resortului interior care i-a generat opera. Volumele de corespondență - Traversarea cortinei. Corespondență cu Ion Negoițescu, Virgil Nemoianu, Mariana Șora (1994), Printr-un tunel. Corespondență cu Horia Stanca (1997), Scrisori către bunul Dumnezeu (1998), romanul „epistolar” Iarna bolnavă de cancer (1998), cele 12 scrisori exemplare strânse în volum de Ion Barbu (2002) - , precum și alte scrisori publicate în diferite reviste culturale, sunt dovezi ale unei incontestabile„vocații epistolare”14 și reprezintă veritabile mostre de teatralitate și performativitate, atât la nivelul 8 Reinelt, Janelle, op. cit., p. 202 (trad. n.) 9 Ibidem. 10 Phelan, Peggy, „The Onthology of Performance. Representation without Reproduction” în Philip Auslander (editor), Performance. Critical Concepts in Literary and Critical Studies , vol. III, London and New York, Routledge, 2003, p.320 (trad. n.) 11 Feral, Jossete, Foreword..., p. 5 (trad. n.) 12 Ungureanu, Cornel, Notă asupra ediției sau Despre tragicul de uzură, prefață la Ion D. Sîrbu, Iarna bolnavă de cancer, București, Ed. Curtea Veche, 1998, p. 5 13 Cornel Ungureanu, în sus-citata prefață, face și o trecere în revistă și o estimare a numărului de scrisori care nu au mai putut fi recuperate. (pp. 5-7) 14 Oprea, Nicolae, Ion D. Sîrbu și timpul romanului, Pitești, Ed. Paralela 45, p. 145 559 intrinsec al scrierilor propiu-zise, cât mai ales la un nivel extrinsec, mult mai larg, care permite și includerea persoanei scriitorului în actul scrierii, act ce presupune obligatoriu prezența virtuală a celuilalt. „Bufonul Gary”, cum era cunoscut Sîrbu pentru prieteni, înscenează fiecare scrisoare, o transformă într-un act performativ, unic și nerepetabil, pentru un destinatar/spectator anume. Timpul scrisorilor devine echivalent cu timpul scrierii, care este întotdeauna prezentul. Aproape toți exegeții operei lui Sîrbu au remarcat caracterul profund teatral al scrisorilor, acesta fiind spațiul „în care vedem cum arătau hainele de <<bufon regal>> ale lui Ion D. Sîrbu, aici simțim cum calcă, apăsat, cu o vervă mascând o nesfârșită oboseală, cel care râde, căutând și oferind, cu generozitate, ajutor și dragoste celor din jur.”15 Departe de prieteni, exilat în „Craiova-Isarlîk”, oraș pe care îl resimte ca pe o provincie fără salvare, permanent urmărit de către Securitate și ocolit de colegii de breaslă, Sîrbu își transferă energiile sufletești și harul povestirii în corespondența cu prietenii din țară și de dincolo de Cortina de Fier. Pentru ei, pentru acești prieteni aflați departe, autorul își construiește scrisorile asemeni unor „puneri în scenă”, mici fragmente de viață menite să prevină instalarea uitării și să creeze mereu amintiri vii în mintea destinatarilor. Teama fundamentală a autorului, teama de uitare și singurătate, este resortul care declanșează această intensă nevoie de corespondență, „forma mea de a scăpa de singurătatea ce mi se înfige în gât.”16 Plăcerea scrisului este pentru Sîrbu o formă de suplinire a conversației libere, neîngrădite. Ins social de „o jovialitate feroce”, „neîntrecut maestru al narațiunii orale”17, cum a rămas în amintirea prietenilor, Ion D. Sîrbu consideră dialogul cu ceilalți, unicul fel „de-a fi în lume.” Nu te poți defini pe tine însuți ca individ, decât prin relația cu ceilalți: „Invit pe oricine să înțeleagă că esența vieții și a oricărui progres în lume se face prin nesfârșite drame, prin râs și plâns, prin duhul teribil de util și cumplit de obligatoriu al dialogului: cu lumea, cu 18 semenii, cu tine însuți...”18 Teatralitatea corespondenței lui Ion D. Sîrbu derivă, la un prim și foarte important nivel, tocmai din această nevoie existențială de a fi prezent în mijlocul celorlalți, de a-și crea un loc în vieților lor și de a-i face martori la propria sa existență. Scrisorile, pentru a putea îmbrăca forma unui dialog firesc, trebuie să presupună a priori o anticipare a reacției interlocutorului, iar în construirea spectacolelor sale epistolare, autorul este mereu conștient de „publicul” căruia i le adresează. Scrisorile nu au doar un destinatar în sensul clasic, ele au un destinatar-spectator, prin raportare la care își schimbă mereu forma. Sîrbu dorește „să se facă plăcut adresantului,”19 iar pentru ca acest lucru să fie posibil, el investește energie creatoare în fiecare dintre scrisorile pe care le trimite. Deși repetitive la nivel de conținut - „expeditorul se repetă, revine constant asupra unor episoade, pentru el, importante și le înfățișează într-o lumină diferită, dar pe același contur bine precizat istoric și biografic”20 - actul performativ construit în jurul lor este diferit, „singularizat”, adaptat fiecărui receptor în parte. După cum 15 Patraș, Antonio, Ion D. Sîrbu - De veghe în noaptea totalitară, Iași, Ed. Universității „Al. Ioan Cuza”, 2003, p. 243 16 Ion D. Sîrbu, Traversarea cortinei. Corespondență cu Ion Negoițescu, Virgil Nemoianu, Mariana Șora, Timișoara, Ed. de Vest, 1994, p. 67 17 Nemoianu, Virgil, „I.D.Sîrbu: Satira și lirsmul”, prefață la volumul Traversarea cortinei. Corespondență cu Ion Negoițescu, Virgil Nemoianu, Mariana Șora, Timișoara, Ed. de Vest, 1994, p. 5 18 Sîrbu, Ion D, „Convorbire cu Nicolae Pop” în volumul Atlet al mizeriei, Ed. Fundației Culturale “I.D. Sîrbu”, Petroșani, 1994, p.51 19 Oprea, Nicolae, op.cit., p. 145 20 Cristea-Enache, Daniel, Un om din Est. Studiu monografic, București, Ed. Curtea Veche, 2006, p. 308 560 remarcă și Antonio Patraș, Sîrbu „schimbă măștile în funcție de fiecare spectator în parte”, excepție făcând, spune criticul, corespondența cu Deliu Petroiu unde Sîrbu renunță la orice formă de disimulare pentru a realiza „o comunicare autentică, deschisă, sinceră, având ca substanță existența, în toate aspectele ei majore sau mărunte, esențiale însă pentru înțelegerea 21 omului în lume.”21 În celelate cazuri însă, ieșirea la scenă a bufonului Gary, alter-ego plin de umor și auto-ironie, dorește să atragă atenția destinatarului-spectator, să-l facă părtaș, subtil, la niște adevăruri amare, atent ascunse sub masca de comediant. Un exemplu de „înscenare” dintr-o scrisoare către Eta Boeriu este evocator în acest sens: „Să încep cu prima și cea mai amuzantă din Comediile dell' Anti-Arte, pe care le-am jucat (eu fiind când stupidul Arlecchino, ce se 22 crede Scaramuccia, când un Pantalone ce se crede Dottore).”22 Autorul îmbracă conștient costumul bufonului, presimțind parcă faptul că simpla relatare a faptelor, simpla transmitere a unor informații personale ar înșela orizonturile de așteptare ale destinatarilor-spectatori, ca și cum „interpretul”, bufonul, ar fi bântuit mereu de spaima de a rămâne fără spectatori, deci fără rațiunea de a fi. Prin forma lor manifestă de a „invita la un răspuns”, la o reacție care să confirme calitatea reprezentației scenice și a interpretării actoricești, scrisorile lui Sîrbu se conturează tot mai mult ca spectacole ale singurătății „mascate ingenios în haina verbului sclipitor.”23 Autorul trăiește cu frica de a fi uitat de ceilalți și simte parcă nevoia să-i „ademenească”, să-i amuze și astfel să le provoace un răspuns, o reacție, fie și doar „aplauze” pentru spectacolul comic oferit. Ion Negoițescu, de pildă, îi scrie: „ Noi, aici, te-am citit cu râs și plâns. Când am fost la Koln acum trei zile și mi-am ridicat scrisorile, eram singur citindu-te și râdeam zgomotos ca un nebun, fiind că tu ai un humor nebun în epistolar. Stimatei doamne Lisbeth îi produci mare satisfacție, când îi scrii sau o amintești în scrisori.”24 Într-o altă scrisoare, Virgil Nemoianu îi scrie: „ Scrisorile tale îmi fac totdeauna mare bucurie și plăcere - adesea le citim cu voce tare în familie și râdem în hohote.”25 Pe lângă destinatarul direct, pentru care, cum spuneam, Sîrbu „înscenează” spectacole epistolare, se mai poate observa în aceste scrisori și un al doilea palier al teatralității care, de această dată, se referă la existența „în umbră” al unui al treilea destinatar, respectiv ofițerul de securitate care îi interceptează corespondența. Acest privitor care, după cum preciza Jossete Feral, „reperează subiecții în acțiune” este la rândul lui un factor declanșator al teatralității. Știindu-se observați, expeditorul și destinatarul deopotrivă consimt la o mascare a discursului într-o formă aluzivă. De această dată, ambii protagoniști „observați”, prefăcându-se că nu sunt conștienți de o prezență străină, interpretează „un rol” în fața celui de-al treilea spectator. Deseori, convenția este întreruptă voit, iar „intrusul” este cu ironie înștiințat că a fost la rândul lui reperat: „Mă bucur mult că ai primit scrisoarea mea desfăcută (...) Îmi pare bine că se cunoaște ce îți scriu, fiindcă eu îți scriu numai literatură pură, scrisorile mele sunt toate din imediata mea singurătate. Atât. Tu ești american, eu sunt român, ne iubim; dar e bine ca iubirea asta să fie cunoscută și la primărie. Am urmat o lungă școală de reeducare (tu ești, în materia asta, un jalnic analfabet), eu știu că orice corespondență este particulară, secretul ei 21 Patraș, Antonio, op. cit., p. 245 22 Sîrbu, Ion D, Scrisori către bunul Dumnezeu, Cluj Napoca, Ed. Apostrof, Cluj Napoca, 1998, p.37 23 Patraș, Antonio, op. cit., p. 245 24 Sîrbu, Ion D., Traversarea..., p. 25 Ibidem., p. 174 561 garantat, deci e foarte logic ca ea să fie cunoscută, fiindcă altfel nu am fi în anul Domnului și al Domnilor, 84.”26 Acest palier secund al teatralității corespondenței, derivate din conștiința de a fi supravegheat, nu reușește, din fericire, să blocheze canalul de comunicare cu destinatarul prim, spectator căruia autorul îi atribuie întotdeauna „un fotoliu de orchestră.” Scrisorile lui Ion D. Sîrbu, expresii paradigmatice „ale intelectualului marginalizat, cu 'yi o biografie inevitabil fracturată, sub totalitarism,”27 conțin o sevă a teatralității care permit perceperea lor ca acte performative, unice și irepetabile. Autorul își atribuie conștient rolul de bufon și înscenează cu mare talent spectacole epistolare pentru fiecare destinatar în parte. Într-o scrisoare către Virgil Nemoianu, Sîrbu oferă „cheia” de interpretare a propriei sale existențe: „permiteți-mi să vă descriu un moment de bufonerie autentică, pe care o folosesc ca un motto simbolic în scrisul și în destinul meu: într-o arenă goală, un spot de lumină de sus. Intră August-Prostul urmat de director care îl amenință și îi ordonă: <<curăță murdăria asta că altfel de spânzur!>> August găsește o măturică și un făraș; și exact cum se adună gunoiul, mătură în făraș, dâră după dâră, lumina din arenă. Fărașul devine tot mai plin și mai strălucitor. A terminat, a adunat și ultima rază. Acum numai fărașul luminează. August oferă lumina publicului (care râde, râde de prostia lui) nimeni nu vrea să primească lumina din făraș. Vine directorul, zice: <<Înghite-o!>> El înghite lumina, se luminează pe dinăuntru, 28 cade, moare. Vine un alt bufon, mai mare, cu alt făraș, îl culege și-l duce la gunoi.”28 BIBLIOGRAFIE: Auslander, Philip (ed.), Performance. Critical Concepts in Literary and Cultural Studies, London and New York, Routledge, vol. III, 2003 Cristea-Enache, Daniel, Un om din Est: studiu monografic, București, Curtea Veche, 2006 Farmer, Esther, Comunity development as Improvisational performance: A new framework for understanding and reshapingpractice, articol disponibil la www.eastsideinstitute.org Feral, Jossete, La theâtralite. Recherche sur la specificite du langage theâtral în Poetique, nr. 75, Seul, septembrie, 1988 Feral, Josette (coordonator), „Theatricality”, SubStance, nr.98/99 (volume 31, numarul 2&3, 2002) Patraș, Antonio, Ion D. Sîrbu - De veghe în noaptea totalitară, Iași, Ed. Universității „Alexandru Ioan Cuza”, 2003 Rune Gade și Anne Jerslev (editori), Performative realism: Interdisciplinary studies in Arts and Media, Museum Tusculanum Press, 2005 Sîrbu, Ion D., Atlet al mizeriei, Petroșani, Ed. Fundației Culturale “I.D. Sîrbu”, 1994 Sîrbu, Ion D., Iarna bolnavă de cancer, Un „roman epistolar” gândit de Cornel Ungureanu, București, Ed. Curtea Veche, 1998 Sîrbu, Ion D, Scrisori către bunul Dumnezeu, ediție îngrijită de Ion Vartic, Cluj Napoca, Ed. Apostrof, 1998 26 Ibidem., p. 281 27 Patraș, Antonio, op. cit., p. 244 28 Sîrbu, Ion D., Traversarea..., p. 267 562 Sîrbu, Ion. D., Traversarea cortinei. Corespondență cu Virgil Nemoianu, Ion Negoițescu și Mariana Șora, Timișoara, Editura de Vest, 1994 Investește în oameni ! FONDUL SOCIAL EUROPEAN Programul Operațional Sectorial pentru Dezvoltarea Resurselor Umane 2007 - 2013 Axa prioritară 1. Educația și formarea profesională în sprijinul creșterii economice și dezvoltării societății bazate pe cunoaștere Domeniul major de intervenție 1.5. Programe doctorale și postdoctorale în sprijinul cercetării Contract nr: POSDRU/88/1.5/S/60185: „STUDII DOCTORALE INOVATIVE ÎNTR-O SOCIETATE BAZATĂ PE CUNOAȘTERE” 563 DOMNUL MARE ȘI TARE - ÎN CĂUTAREA PARADIGMEI PIERDUTE1 Drd. Amelia Diana NAN Universitatea Babeș-Boliay Cluj-Napoca Schema narativă dezvoltată de Woody Allen în Domnul mare și tare permite interpretări multiple în contextul distrugerii fundamentale de ordini și structuri prestabilite, atât la nivel socio-politic, cât și în plan ideologic și filozofic. În acest studiu analizăm modul în care textul se pretează unei hermeneuticii contextuale imediate (în raport cu mișcările sociale din America anilor șaizeci), dar și unei interpretări prin perspectiva prăbușirii unor modele paradigmatice de filozofie și gândire occidentală. Studiul pornește de la un exercițiu de hermeneutică bazat pe citire textuală și citire contextuală cu un scop ilustrativ pentru limitele interpretării. Cuvinte-cheie: schemă narativă, perspectivă textuală și contextuală, schimbare Premise Proiectul de față își propune o analiză a povestirii lui Woody Allen, Domnul mare și tare, din perspectivă textuală și contextuală, raportând textul direct la schimbările sociale, culturale și ideologice ce au loc în anii '50 - '70 în Statele Unite. Considerăm că abordarea noastră se legitimează prin teoriile critice care susțin o reconsiderare a interpretării textelor din perspectivă contextuală, ca modele determinate și determinante cultural. “Literature is not a pure art like music, or a relatively pure art like painting and sculpture. Its medium is not abstract like tones and colors, not inorganic like metal and stone. Instead it uses language which is a social creation, changing over the years with the society that created it. The study of any author's language carries us straight into history, institutions, moral questions, personal stratagems, and all the other aesthetic impurities which the New Critics are trying to expunge.” (Cowley în Piper, 1970:46) Pornind de la „colapsul distincțiilor funcționale dintre estetic și real” (Greenblaut în Veeser, 1989: 8, t.n.A.N.), citirea contextuală nu se vrea o interpretare mimetică, ci propune mai degrabă o grilă hermeneutică construită pe interdependența discursurilor istorice, culturale, sociale, ideologice și politice. Astfel, propunem o citire a povestirii lui Woody Allen prin prisma simptomatologiei perioadei în care aceasta a fost publicată. Textul lui Woody Allen ne permite atât contextualizare de formă cât și de fond: narațiunea este creată în jurul unei crime, respectiv uciderea lui Dumnezeu, și este construită pe rețeta literaturii de consum din acea perioadă. Despre Domnul mare și tare Domnul mare și tare apare pentru prima dată în 1971 în New York Times, urmând ca în același an să fie introdusă în primul volum de proză urmoristică al lui Woody Allen, Getting 1 Această lucrare a fost posibilă prin sprijinul financiar oferit prin Programul Operațional Sectorial Dezvoltarea Resurselor Umane 2007-2013, cofinanțat prin Fondul Social European, în cadrul proiectului POSDRU/107/1.5/S/77946, cu titlul „Doctoratul: o carieră atractivă în cercetare”. Even. Firul narativ este simplu, constituindu-se ca o reacție reducționistă la adresa formulelor hardboiled fiction specifice literaturii de consum a vremii. Kaiser Lupowitz, detectiv privat, este angajat de „o blondă cu părul lung” (Allen, 2007: 93) pe nume Heather Butkiss/ Claire Rosensweig/ Ellen Shepherd să îl găsească pe Dumnezeu. În căutările lui, Kaiser Lupowitz reiterează firul narativ al anecdotei populare bazat pe trei încercări: merge la rabin, la ateu și la Papa. Căutarea sa e întreruptă de un telefon nocturn al sergentului Reed de la Omucideri care îl anunță că a apărut la morgă cineva care corespunde întru-totul semnalmentelor lui Dumnezeu. Pe baza informațiilor adunate în cele trei întâlniri, Kaiser Lupowitz reușește să afle adevărata identitate a femeii care l-a angajat: Ellen Shepherd, profesoară de fizică la Bryn Mawr, iar printr-o simplă deducție logică, reușește să descopere și ucigașul lui Dumnezeu: aceeași femeie care l-a angajat. Woody Allen cochetează în acea perioadă cu postura de consemnator a realității. În plan cinematografic, filmează două mockumentaries: Take the Money and Run (1969) și Men of Crisis: The Harvey Wallinger Story (1971). Take the Money and Run este unul dintre primele filme care subscriu genului de pseudo-documentar și reflectă interesul lui Woody Allen pentru pastișa de gen pe care o face și în Domnul mare și tare cu romanul detectiv. Men of Crisis: The Harvey Wallinger Story este un film scurt care satirizează administrația Nixon. Este singurul film al lui Woody Allen cu puternice conotații politice. Având în vedere tipul de preocupări artistice ale lui Woody Allen din acea perioadă, ne putem aventura în interpretarea povestirii Domnul mare și tare ca simptomatică pentru perioada în care a fost publicată: finalul anilor '60 și începutul anilor '70. Căutarea în formă Domnul mare și tare are un fir narativ extrem de simplu livrat într-un ambalaj umoristic specific lui Woody Allen. Alegerea povestirii detective ca gen de pastișat este tributară amplorii pe care o ia consumul de pulp fiction și hardboiled fiction de către publicul american în perioada de după al doilea război mondial. “The veritable explosion of historical detective fiction since 1980 has in itself been one of the more remarkable developments in crime writing. Of course, earlier decades too saw their fair share of this kind of crime fiction.” (O'Haen în Bak, 2004: 336) Povestirea detectivă este consumată pe scară tot mai largă începând cu anii '50 când cărțile devin tot mai accesibile publicului larg (cf. Abbott). Evident că stereotipiile construite în acest gen de ficțiune, în special „bărbatul alb, singuratic, cu simț practic de cartier, prins în zarva haotică a orașului modern” (Abbott, 2002: 12, t.n.) ajung să fie considerate potrivnice ‘bunului simț american', subversive și nocive pentru gândirea de masă, fapt ce atrage cenzura impusă de senatorul McCarthy în 1953 (cf. Abbott). În ciuda acestor măsuri, apetitul publicului pentru acest gen de ficțiune este în creștere, iar eroul alb situat la marginea legalității devine paradigmatic pentru societatea americană: “In the works of popular, or pulp, fiction, the tough guy saturated the literary market—in particular, the flourishing new paperback industry—resulting in a paradigmatic American type with a palpable gritty appeal and an encompassing influence on the American lexicon with a fresh and inescapably “modern”-sounding hardboiled slang.”(Abbott, 2002: 13) 565 Nu intenționăm sub nicio formă să îi dăm lui Woody Allen creditul lui Cervantes în raport cu romanul cavaleresc, dar recunoaștem o oarecare similitudine în schema de bază a parodierii unui gen de consum. Femeia fatală, detectivul iscusit învăluit de un nor de fum de țigară, tensiunea sexuală dintre personajele principale sunt clișeistice pentru aceste formule narative, chiar dacă instituționalizarea lor are loc mai târziu, la începutul anilor '80, odată cu Dick Tracey. Woody Allen prelucrează ironic și reducționist aceste stereotipuri, cochetând vădit cu cititorul în pastișarea acestui gen. Personajele sunt creionate superficial, iar cazul, deși probabil cel mai dificil contractat vreodată de un detectiv particular, este rezolvat pe nerăsuflate. Woody Allen își însușește tipul de discurs, slang-ul specific povestiri detective, rupându-l des cu referințe erudite. Textul creează, astfel, duble efecte comice rezultate pe de o parte din ironizarea tipului de discurs, iar pe de altă parte din trivializarea unor figuri canonice și a discursurilor filosofice clasice: „Am băut o bere la O'Rourke și am încercat să pun totul cap la cap, dar nimic nu avea sens. Socrate se sinucisese - sau cel puțin așa se spunea. Isus fusese omorât. Nietzsche o luase razna. Dacă exista într-adevăr cineva acolo, e al naibii de clar că El nu voia să afle nimeni. și de ce mințea Claire Rosenweig despre Vassar? Oare Descartes avusese dreptate? Oare universul era dual? Sau Kant dăduse lovitura de grație când postlase existența lui Dumnezeu pe bază morală?” (Allen, 2007: 97) Efectul comic este generat și prin mecanisme de rupere a izotopiei textuale: „Ca să nu mai vorbesc de femei, care sunt una dintre preocupările mele minore, plasate în ierarhia personală înaintea respiratului.” (93) Satirizarea acidă a practicilor religioase iudaice și catolice își găsește manifestarea în scenele celor două întâlniri ale lui Kaiser Lupowitz, cu rabinul Itzhak Wiseman și cu Papa. Întâlnirea cu rabinul este folosită drept pretext pentru luarea în derâdere a stereotipului evreiesc (practică uzuală pentru scriitorii evrei în general): „- Și atunci de unde știți că există? [despre Dumnezeu] - De unde știu? Ce fel de întrebare-i asta? Aș putea să-mi cumpăr un costum ca ăsta numai cu paisprezece dolari, dacă n-ar fi nimeni acolo sus? Uite, pipăie și tu gabardina asta - cum poți să mai ai îndoieli?” (95) dar și pentru aluzii puternice la soarta poporului ales: „- Cum de știți atât de multe? - Pentru că suntem poporul ales. Dintre toți copiii Lui, de noi are cea mai mare grijă, și despre asta tare aș vrea să vorbesc cu el într-o bună zi. - Cât plătiți ca să fiți poporul ales? - Nu-ntreba. Deci așa a mers. Evreii plătiseră mult pentru Dumnezeu. Vechea poveste cu protecția. Ai grijă de ei dacă marcă banul. Și, din felul în care vorbea rabinul Weiseman, îi cam storsese.” (96) Trimiterea la zone întunecate și dureroase din istoria comunității evreiești livrate în ambalaj umoristic cu rolul de a atenua afecte negative puternice sunt prezente atât în proza, cât și în filmele lui Woody Allen. Acest mecanism nu îi este specific doar lui Woody Allen, ci mai degrabă întregii comunități evreieși. Conform lui Emanuel Goldsmith, umorul este legat 566 inextricabil de stilul de viață tradițional evreiesc ce reunește sărăcie, ritualism, intelectualism și înțelepciune. Umorul evreiesc a fost descris ca „umorul spiritual al unui popor care alege să râdă în loc să plângă încontinuu.” (Goldsmith în Ziv & Zajdman, 1993: 15) Întâlnirea cu Papa este prilej de atac direct al instituției Bisericii catolice, dar și al instituțiilor care se auto-învestesc cu drepturi și puteri bazându-se pe simboluri lipsite de substanță: „ - Sigur că există, Lupowitz, dar eu sunt singurul care comunică de-adevăratelea cu El. Vorbește numai prin mine. - De ce prin tine, amice? - Pentru că eu am costumul roșu. - Țoalele astea? - Nu râde. În fiecare dimineață mă trezesc, îmi pun costumul roșu și dintr-o dată sunt mare sculă. Totul stă în costum, adică, să fim serioși, dac-aș circula într-o salopetă și o jachetă sport, n-aș putea fi arestat din motive religioase.” (100) Glumele intelectuale și referințele erudite apar peste tot în proza umoristică a lui Woody Allen situând-o într-o zonă de upper-middlebrow2. Adeseori anecdota erudită ia forma discursului prețios, de suprafață, eșuând prin recurență. Repetarea vizibilă a unei rețete unoristice prin referințe academice sofisticate îi aplatizează efectul tansformând discursul într-unul de paradă mai degrabă decât în unul spiritual. Ca cititori, uneori ne întrebăm de ce grad de erudiție e nevoie ca să poți râde la glumele lui Woody Allen. Căutarea de fond O interpretare de fond a textului lui Woody Allen deschide posibilități multiple în alegerea cheii de decriptare. Nietzsche anunță moartea lui Dumnezeu probabil fără să intuiască sau să intenționeze crearea unui precedent de structură ce va putea fi utilizată ulterior de urmași ori de câte ori aceștia au de anunțat dizolvarea unei paradigme sau a unei autorități. Schema uciderii lui Dumnezeu și asocieri simbolice ale personajelor permit utilizarea succesivă a mai multor grile de interpretare a textului lui Woody Allen, atât prin prisma mișcărilor sociale ce au loc în deceniul de dinaintea publicării, cât și la un nivel mai adânc ce vizează apusul modelului vestic de gândire filozofică. Căutarea în socio-politic Anii '60 au adus schimbări substanțiale în evoluția socio-politică, culturală și ideologică a Statelor Unite. Mișcările sociale din acea perioadă au avut ca țintă distrugerea unui sistem construit pe valori perimate în care generația tânără nu se mai regăsea. “the consumer capitalism of the second half of the twentieth century actively encouraged heterogeneous leisure-time behaviour, including actions that rebelled (or appear to rebel) against institutional forces such as ‘patriarchy' or ‘the State'. ”(Gair, 2006: 16) 2 Upperbrow, middlebrow și lowbrow sunt categorii elastice ce se referă la ‘gustul cultural'. Middlebrow reprezintă acea zonă a producțiilor culturale accesibile unui public mai larg decât producțiile de elită, highbrow. (cf. Kammen, 1999) 567 Politicile economice, politica externă, instituția tradițională a familiei, discriminările de gen perpetuau practici pe care generația tânără le reneagă fie politic (Noua Stângă), fie ideologic și cultural (contraculturalii). “They challenged the integrity and virtue of basic institutions and values that had taken on the cover of American tradition, like the nuclear family, anticommunism, the economic bottom line, and material progress. They questioned just how natural feminine and masculine behaviors were and how much individual merit really determined one's status in America. Some challenged the system; others rejected it and tried to create an alternative culture.” (Farber, 1994: 3) În textul lui Woody Allen, pe care am ales să îl interpretăm simptomatic pentru dinamica socio-politică descrisă mai sus, Dumnezeu e ucis de o femeie. Această schemă face o trimitere primă înspre o citire feministă prim prisma luptei împotriva structurilor patriarhale pre-existente. Mișcarea de emancipare a femeii ia amploare în anii '60-'70. Distrugerea hegemoniei patriarhale, a dominației bărbatului alb de clasă medie, face loc nu doar emancipării femeii ci permite creșterea și exprimarea marginalului. Dumnezeul unic al omului alb este substituit cu un Panteon ce în care își găsesc legitimare minoritățile sexuale, de gen și culturale. “In many ways, the most important decade of that revolution was the 1970s, when the "strands" of the 1960s joined with gay liberation, the women's movement, and powerful assertions of the importance of cultural differences in America.” (Bailey în Farber, 1994: 181) Schimbarea autorității culturale prin mișcările sociale de la finalul anilor șaizeci au remodelat și redefinit relațiile rasiale, modele culturale ale generației tinere, statutul femeii, modelul de viață cotidiană, dar și rolul guvernului federal, al politicilor economice și al politicilor militare din Vietnam. Schemele dominante ale gândirii vestice se dezintegrează pe fondul mișcărilor contraculturale din anii '60. Individul în criză nu mai rezonează cu modelele occidentale de gândire. Deschiderea forțată spre marginal se continuă cu căutarea de repere în culturi adiacente. Atfel, contraculturalii împrumută și chiar își însușesc idei și însemne din cultura orientală, vizibile în toate modele de manifestare, de la modă la artă și la mod de a fi. Revoluția sexuală din această perioadă nu țintește exclusiv liberalizarea practicilor sexuale propriu-zise, ci e mai degrabă un mijloc de schimbare a pozițiilor de putere. În Sexual Revolutions, Beth Bailey susține că revoluția sexuală din America din anii '60 a fost mai degrabă despre legitimarea și înțelegerea rolurilor de gen și a rolului sexualității decît despre permisivitatea relațiilor sexuale în sine. Din această perspectivă, Dumnezeul guvernator al Statelor Unite în perioada de după al doilea război mondial este fragmentat și remodelat: „ce au reușit să obțină americanii în anii șaizeci a fost să pună capăt unei epoci îndelungate, o epocă întunecată pentru mulți cetățeni, și să înceapă o alta”. (Farber, 1994: 4 t.n.) Căutarea filozofică/ în filozofie Schema căutării și constatării morții lui Dumnezeu utilizată de Woody Allen este, într-adevăr, tributată lui Nietzsche. În Știința voioasă, Friedrich Nietzsche postulează pentru prima dată moartea lui Dumnezeu: “God is dead! God remains dead! And we have killed him” (Nietzsche, 2001: 120). Pierderea lui Dumnezeu ca reper subliniază imperativul substituirii 568 acestuia cu supraomul și deschide drumul existențialiștilor în constatarea lipsei sensului. Uciderea lui Dumnezeu în Știința voioasă aruncă asupra umanității povara unei existențe în lipsa valorilor absolute: “Is the magnitude of this deed not too great for us?” (Nietzsche, 2001: 120). Moartea lui Dumnezeu înrădăcinată în nihilism, continuată cu lipsa sensului și a valorilor din filosofia existențialistă au influențat considerabil producțiile literare și cinematografice ale lui Woody Allen. Totuși, uciderea lui Dumnezeu în Domnul mare și tare nu trimite înspre o criză spirituală ce atrage după sine imperativul redefinirii sensului și al existenței umane, ci postulează tocmai moartea discursului filozofic tradițional, clasic. Trivializarea filozofilor canonici în text susține tocmai pierderea relevanței discursului lor în contextul celei de-a doua jumătăți a secolului douăzeci: „De Socrate ai scăpat destul de ușor, dar i-a luat locul Descartes, așa că te folosești de Spinoza ca să îl înlocuiască pe Descartes, și când Kant nu se dă pe brazdă, trebuie să scapi și de el. [...] Pe Leibniz l-ai tocat, dar nu ți-a ajuns numai asta, știai că dacă cineva dă crezare lui Pascal, erai ca și moartă, așa că trebuie eliminat și el, numai că aici ai făcut o greșeală când ți-ai pus încrederea în Martin Buber. Dar el, păpușă, era slab. Credea în Dumnezeu, așa că tu însăți a trebuit să scapi de Dumnezeu.” (Allen, 2007: 101) Filozofia a fost ucisă de știință: această ipoteză de interpretare își regăsește argumentări directe și pertinente în text. În plan simbolic, textul lui Woody Allen oferă posibilitatea învestirii personajelor cu valențe de concepte: femeia devine Știința, Dumnezeu devine Filozofia cu sens de discurs filozofic clasic, tradițional, iar bărbatul pentru care s-a comis crima este individul, teritoriul de cucerit și de convertit. „- Profesoară de fizică la Bryn Mawr. Cea mai tânără persoană care a ajuns vreodată în acest departament. La petrecerea de iarnă te-ai cuplat cu un muzician care se dădea în vânt după filozofie. Însurat, dar asta nu te- a oprit. Câteva nopți în așternuturi și părea să fie dragoste. Dar nu merge pentru că intervine ceva între voi. Dumnezeu. Vezi tu, dulceață, el credea, sau voia să creadă, pe când tu, cu mințișoara ta științifică, trebuia să ai certitudini.” (101) Conotarea femeii-asasin cu atribute ‘raționale' și ‘științifice' se regăsește și în alte instanțe din text, iar Dumnezeu este mai tot timpul înconjurat de filozofi. În textul lui Woody Allen, argumentele aduse de teologi legat de existența lui Dumnezeu sunt neconvingătoare și total lipsite de credibilitate. Iar printr-o simplă deducție logică împrumutată din sistemul de raționare al lui Kaiser Lupowitz, putem concluziona că, în căutarea divinității, religia eșuează în fața filozofiei. Prin încărcarea personajului feminin cu valențe științifice și a iubitului ei cu O ‘slăbiciunea'3 dată de credința în Dumnezeu, Woody Allen prelucrează stereotipiile de gen în sensul răsturnării poziției de putere. Dezvoltarea intelectuală și rigurozitatea științifică ca atribute masculine în opoziție cu idealismul și subiectivismul feminin nu își mai găsește susținere în contextul răsturnării hegemoniei bărbatului alb. Insistăm pe înțelegerea utilizării filozofiei cu sensul de discurs filozofic tradițional, specific filozofiei canonice, perspectivă ce se auto-susține prin finalul textului. Ultimul paragraf rupe isotopia discursului de povestire detectivă ușoară și reiterează tocmai tipul de discurs care a fost ucis: 3 Omul puternic, supraomul, se naște doar în absența lui Dumnezeu. (cf. Nietzsche) 569 „- Manifestarea universului ca idee complexă, întoarsă înspre sine, spre deosebire de ființarea în sau în afara Ființei adevărate, e inerent o nimicnicie conceptuală sau Nimicnicie în relație cu orice formă abstractă de existență sau de-a exista sau de-a fi existat perpetuu, și nu ca subiect al unor legi fizice de mișcare sau al unor idei despre non-materie, despre lipsa Ființei obiective sau a alterității subiective.” (102) Prin acest acest artificiu de discurs se insistă pe o încheiere a pledoariei filozofice tradiționale, chiar dacă obiectele și instrumentele sale continuă să existe și vor fi preluate și prelucrate de alte domenii. Diluarea și extinderea discursului filozofic sunt, evident, abordate și în text: „Ah, Kaiser, am putea să fugim împreună. Numai noi doi. Să uităm de filozofie. Să ne liniștim și poate să ne ocupăm de semantică.” (102). Aluzia din text e destul de clară: discursul filozofic tradițional iese din modă și e înlocuit de tradiția saussuriană ce influențează o serie de filozofi și teoreticieni din secolul XX: Jacques Derrida, Roland Barthes sau Jean Baudrillard. Cunoașterea lumi devine sinonimică cu interpretarea lumii, iar instrumentele utilizate sunt făurite de semantică, sintaxă și pragmatică. Iar dacă reluăm interpretarea textului pe baza cheilor interne de decodificare, găsim tot în text primul răspuns la întrebarea dacă Dumnezeu a murit, ce punem în locul lui?: interpretări. Concluzii Schema narativă dezvoltată de Woody Allen în Domnul mare și tare permite interpretări multiple în contextul distrugerii fundamentale de ordini și structuri prestabilite, atât la nivel socio-politic, cât și în plan ideologic și filozofic. În acest studiu, am analizat modul în care textul se pretează unei hermeneuticii contextuale imediate (în raport cu mișcările sociale din America anilor șaizeci), dar și unei interpretări prin perspectiva prăbușirii unor modele paradigmatice de filozofie și gândire occidentală. Uciderea lui Dumnezeu nu e nici religioasă, nici exclusiv filozofică. Ea e simptomatică pentru reacția individului ce duce la răsturnarea de valori neadaptate schimbărilor de mentalitate ce au loc după al doilea război monidal. Nu ne hazardăm în a continua și în a extinde schemele interpretative posibile înspre criza occidentului și a valorilor sale, înspre criza originalității sau spre decandentismul postmodern. Structura de ucidere a figurii autorității permite, după cum menționam mai sus, suprapunerea grilei de procesare a textului peste orice incident soldat în distrugerea unei paradigme. Din precauție hermeneutică alegem să ne limităm la interpretări legate de zona contextuală imediată a textului (Statele Unite, anii '60 - ‘70) și la interpretarea acestuia prin cheile proprii de decodificare, prin referințele directe referitoare la simbolistica personajelor. Altfel, am putea ajunge și la moartea autorului din aceeași perioadă, cu singura diferență că acesta a fost ucis de un bărbat. Bibliografie: ABBOTT, Megan E. - The Street Was Mine. White Masculinity in Hardboiled Fiction and Film Noir, New York, Palgrave Macmillan, 2002, 258p. ALLEN, Woody - Apărarea învocă nebunia. Proză completă, Trad. Ruxandra Ana, București, Humanitas, 2007, 316p. 570 BAILEY, Beth - Sexual Revolutions în Farber, David (ed) - The Sixties. From Memory To History, University Of North Carolina Press, 1994 (179 - 201). COCHRANE, Arthur C., The Existentialists and God, Philadelphia, The Westminster Press, 1956, 175p. COWLEY, Malcolm - Criticism: A Many-Windowed House, în A Many-Windowed House: Collected Essays on American Writers and American Writing, ed. Henry Dan Piper (Carbondale and Edwardsville: Southern Illinois University Press, 1970), 246p. FARBER, David (ed) - The Sixties. From Memory To History, University Of North Carolina Press, 1994, 242. GAIR, Cristopher - The American Counterculture, Edinburgh, Edinburgh University Press Ltd, 2007, 241p. GREENBLATT, Stephen - Towards a Poetics of Culture în Veeser H. Aram (ed.) - The New Historicism, New York: Routledge, 1989, 336p (1-15). GOLDSMITH, Emanuel S.- Sholom Aleichem's Humor of Affirmation and Survival în Ziv, Avner & Anat Zajdman (ed.) - Semites and Stereotypes: Characteristics of Jewish Humor, Westport, Greenwood Press, 1993, 206p (13-29). D'HAEN, Theo - Stalking Multiculturalism: Historical Sleuths at the End of the Twentieth Century (335 - 345) în Bak Hans (ed.), Uneasy Alliance.Twentieth-Century American Literature, Culture and Biography, Rodopi, New Yourk 2004, 368p. KAMMEN, Michael - American Culture, American Tastes. Social Change and the 20th Century, New York, Basic Books, 1999, 354p. MONTROSE, Louise A. - The Poetics and Politics of Culture, în Veeser H. Aram (ed.) - The New Historicism, New York: Routledge, 1989, 336p (15-37). NIETZSCHE, Friedrich - The Gay Science, trad. Josefine Nauckhoff, Col. Cambridge Texts in the History of Philosophy, Cambridge, Cambridge University Press, 2001, 307p. 571 EFECTUL PARERGONAL ÎN CLIPA CEA REPEDE Drd. Aurora ȚEUDAN 5 Universitatea „Babeș-Bolyai”, Cluj-Napoca Lucrarea își propune o abordare și o analiză simptomatică a romanului lui Sorin Titel, Clipa cea repede, în spațiul și din perspectiva zonelor de umbră ale narațiunii. Zonele de ilizibilitate ale narațiunii se sustrag categoriilor cu care analiza tradițională lucrează. Uneltele sale se dovedesc în aceste spații inutilizabile. Cu toate acestea vorbim de niște spații esențiale din punct de vedere stilistic, care condiționează nu doar forma, stilul narativ, ci și conținutul, la nivelul căruia operează un montaj. Aceste zone țin de amprenta auctorială, nu sunt o prezență ornamentală, ci o dimensiune narativă definitorie. Analiza va urmări funcționalitatea parergonală (în sens derridean) a unor zone ale narațiunii care, ori nu sunt în general abordate, ori, dacă sunt, atunci sunt subsumate unor categorii, minimalizate ca prezență și anulate ca efect vizual. Cuvinte-cheie: analiză simptomatică, spațiu, amprentă auctorială, efect parergonal Romanul1 se deschide în afara cadrului într-un timp-spectru, care vine din urmă (dar nu din exterior) ca o supraviețuire și ca o survenire totodată, denunțând convenționalitatea limitelor, lăsând prin aceasta deschisă mișcarea textului și a narațiunii. Când Derrida susține că nu există nimic dincolo de text (Il n'y a rien hors du texte) o face insistând că un text nu trebuie și nu poate fi citit altfel decât în și prin propria sa textură, fără referent, fără semnificat transcendental, fără o exterioritate a textului impusă artificial, importată. Fără o exterioritate care se definește opozitiv doar prin raport cu o închidere. Dacă nu există nimic dincolo de text aceasta este pentru că textul nu are limite, pentru că, firește, un text nu se limitează nici la semnul grafic, nici la cartea care îl conține, nici la discursul pe care îl desfășoară.2 3 Prin urmare, nici analiza unui text nu trebuie să opereze sau să permită o asemenea închidere. Afirmând că nu există nimic în afara textului, Derrida nu neagă referentul. Paradoxul e doar o aparent: La differance est une reference et reciproquement. Referentul nu este șters, ci e prins, adus în prezență în text ca diferanță, o prezență a cărei actualizare, a cărei concretizare e mereu amânată, stă sub semnul continuu al venirii iminente. Referentul, la fel ca interpretarea, rămâne în text dar în continuă instabilitate, el nu este o permanență. Opozițiile care rezultă de aici nu sunt stabile. Ele nu se fixează după modalitățile unei logici, ci urmăresc mișcarea fluidă a textului. Ele sunt fără încetare redelimitate, retrasate. Interpretarea, la rândul ei rămâne posibilă fără să riște o înstrăinare a unui text pe care nu-l poate cuprinde niciodată total, pe care nu-l poate controla, dar pe care îl poate prinde și monta prin recadrări succesive. Romanul lui Titel nu permite o închidere a referenților, ci mizează pe permanenta deschidere și întrepătrundere a narațiunilor pe care le împletește. Prologul are aici aproape rolul unei prefețe, de a pregăti, de a anunța, de a introduce un ritm, de a stabili o mișcare a narațiunii, de a anunța prin narațiunile succesive rămase întotdeauna deschise (dar în același timp și de a amâna) narațiunea propriu-zisă. Prefața, așadar, nu se află nici în text, nici în afara lui. Ea anunță drumul. Ea se detașează de discursul obișnuit, rămânând mereu în 1 Sorin Titel, Clipa cea repede, București, Editura 100+1 Gramar, 1998. 2 Jacques Derrida, Limited Inc., Paris, Galilee, 1990, p. 273. 3 Ibid., p. 253. margine. Ea deschide o inadecvare între forma și conținutul discursului. Prefața rămâne întotdeauna un loc-limită, un limb, un liminar, începutul diseminării, al conturării spațiului textului. Prefața creează deja un cadru și deschide un timp. Un timp al narațiunii care, nefiind liniar și continuu, se reconectează, se reașază, se prelungește prin fisură. Un timp maleabil, morfologic, în care imaginile devin aproape un material plastic ce conține organic toată această forță și tensiune temporală, toate reașezările, devenirile și supraviețuirile ce bântuie sau însoțesc spectral, prezentul, clipa. Personajele sunt ele însele un cadru, un parergon al timpului, iar modul în care acestea percep lumea este filtrat printr-o sensibilitate organică, viscerală a acestui timp, într-un soi de vizualitate tactilă care supraviețuiește în și prin imagini. Însăși interacținea dintre personaje creează în interiorul narațiunii montaje spațiale și temporale. Personajul Ana, spre exemplu, care apare în episoade diferite în roman, este un personaj absent, întotdeauna adus în prezență printr-un montaj temporal. Modul în care personajele își rememorează amintirile creează repetate scurtcircuituri la nivel narativ, timpul și spațiul reconectându-se la rândul lor printr-un montaj care le conferă o coerență și o fluiditate organică. Timpul se reînnoadă, spațiul se reînnoadă, cursul lecturii se reînnoadă operând propriul său montaj și optând pentru propriile sale cadre. Începutul romanului propune din start un cadru artificial, ficțional în interiorul propriei ficțiuni, acela al unui vis pe care Ana îl povestește Nușcăi. Ana visează în detaliu nunta părinților săi, nuntă la care este și ea prezentă. Firescului cu care Ana4 rememorează împrejurările visului, asemenea unui trecut aflat în retenție, Nușca îi opune îndârjirea delimitării, a faptelor adevărate și a faptelor false, a posibilului și a imposibilului, a realului și a ficționalului, acesta din urmă pus sub semnul scornelilor și al înșelăciunii. Pentru Nușca limita dintre posibil și imposibil e insurmontabilă. Pentru Ana, simpla capacitate a unui lucru, a unei imagini de a părea adevărată, de a se comporta ca și cum ar fi adevărată pentru că vine dintr-o zonă reală păstrată de memorie, face ficțiunea egală cu realitatea, ba, mai mult, nedelimitabilă de realitate. Un verdict venit din partea unui personaj care el însuși este la rândul său repovestit, re(în)cadrat, nimic mai mult decât o ficțiune în interiorul ficțiunii. ”- Erau locuri cunoscute ori necunoscute acelea prin care umblați, domnișoară? - Cunoscute, spuse domnișoara Ana. Și nu eram cine știe unde. Eram chiar în satul meu, în care m-am născut și am copilărit. Numai că toate cele din jur nu erau așa cum le știam, ci altfel. Ulițele și casele pe lângă care treceam îmi erau cunoscute și totuși parcă atunci le-aș fi văzut pentru prima oară... (...) - Și nu v-ați gândit, întrebă Nușca mirată, că la nunta aceea nu aveați cum să fiți? Că toate nu erau decât scorneli și înșelătorii, nimic nu era adevărat? - Ba erau adevărate! spuse domnișoara Ana. Așa arăta de parcă ar fi fost adevărate. Nu-i totuna oare?”5 Memoria, la fel ca narațiunea, lucrează prin montaj, în anacronism, pentru că ea decantează și reconstruiește - sau și mai bine - reconfigurează timpul. Relația dintre istoria personajelor și memorie este automat trecută prin filtrul inconștientului și a dimensiunii sale inerent anacronice. Episoadele narațiunii titeliene se înscriu în aceeași formulă a unui montaj anacronic în care timpul nu e linear și cronologic, ci stratificat, cu reveniri și estompări neașteptate care tulbură, bruiază fluxul continuu al narațiunii. Recuperarea acesteia, cu geografia sa instabilă și fluidă se face doar prin montaj. Personajele și narațiunea titeliană sunt 4 Ana este un personaj prins mereu între cadre, prins și redat doar prin intermediul unor narațiuni ale altor personaje, conturându-se în spațiul în care acestea se întâlnesc, se suprapun sau se despart, între real și ireal, memorie-vis-ficțiune, viață și moarte, prezență-absență. 5 Sorin Titel, Op. cit., p.7. 573 prinse într-o mișcare de continuă recadrare, demontare a cadrelor și remontare succesivă. Existând doar prin forța de manifestare a cadrelor care le aduc în vizibilitate, personajele se vor contura demontându-le, vor intra în vizibilitate deplasându-se între cadre și, în acest fel, deplasându-le. Casa mătușii domnului Tiberiu cu toate obiectele ei care, ca un organism viu, se multiplică, amenințând să sufoce viața locatarilor, îl fascinează pe domnul Tiberiu într-un mod ce întotdeauna restabilește un circuit direct între copilăria sa și maturitate, invadându-i prezentul mereu cu aceeași forță a timpului retrăit, reactualizat și care se prelungește dincolo de perioada vizitelor sau șederii sale acolo. La fel, pentru domnul director, grădina păstrează o viață inepuizabilă, organică, capabilă să se perpetueze la nesfârșit. Perioada în care, fascinat de grădină, devine aproape morfologic integrat în acest organism va sfârși într-un impas, într-o criză. Imaginile pe care grădina i le oferă reprezintă nu doar o realitate stratificată, ci și un timp stratificat. Registrele spațiale și temporale devin confuze, amestecate, pulsul vieții domnului director se înpletește cu pulsul grădinii, iar acesta îl atrage inițial prin promisiunea unei neîncetate reveniri, dar îl sperie ulterior prin conștientizarea unui abis temporal care se află în chiar miezul acestei reveniri și acestor imagini: ”Iată însă că, de un timp încoace, îl cuprindea tot mai des un fel de nemulțumire. Nu mai era în stare să se bucure ca altădată de toate cele ce-l înconjurau, de aici venea toată amărăciunea! Îl năpădea, uneori, o foarte stranie indiferență, de parcă grădina ar fi încetat, pe nesimțite, să-i mai aparțină. Între el și merii și cireșii lui - singur îi pusese în pământ și-i altoise, îi văzuse crescând și dând cele dintâi roade - părea să se pună o perdea străină; uneori o ceață ușoară și transparentă, alteori tot mai deasă, mai greu de trecut, care îl despărțea, sau în tot cazul încerca să-l despartă, de grădina lui dragă. Se învălmășeau toate, grădina începea să-și piardă contururile precum și reperele ei sigure: se trezea ducându-se spre fundul grădinii ca să culeagă pere, acolo unde nu erau decât nucii bătrâni și uriași, sau o apuca pe o potecă spre un cireș care nu mai exista de multă vreme.”6 Apatia pe care o manifestă față de natură și față de grădină în general vine dintr-un reflex de a se proteja față de această emergență a unui alt timp, imposibil de controlat, un timp care amestecă registrele, care îi poate reda anii trecuți dar în același timp nu încetează să curgă, să se desfășoare. Domnul director încearcă să se apere de un asemenea timp care, a înțeles el, înseamnă inevitabil și propria moarte, propria aneantizare. Finalul romanului, în care domnul director e în sfârșit convins să fie dus la un doctor, iar în timp ce trăsura se întoarce spre casă, registrele temporale încep să se tulbure, e ilustrativ în acest sens. Domnul director începe să observe peisajul din jur, moment în care imaginile devin tot mai puternice, tot mai aglomerate, ritmul percepției devine tot mai aglutinat. În fața acestor imagini, nu doar domnul director, ci însuși cititorul se regăsește în fața unui timp organic, mobil, care întâi dezorientează, după care se desface, se ramifică, limpezind tot mai tare conexiunile. Alunecarea dintr-un cadru în altul devine imperceptibilă, traiectoriile temporale se reînnoadă, iar peisajul pe care îl percepe acum domnul director devine peisajul actualizat al copilăriei, pe care domnul director nu doar îl rememorează, ci îl recuperează, îl străbate printr-o nișă temporală. Trecerea așadar dintr-un timp și spațiu al bătrâneții, al prezentului și al sfârșitului vieții într-un timp care conține simultan toate dimensiunile temporale, amestecând, fără să intre în contradicție, toate vârstele personajului, nu se face într-un registru simbolic, ci într-un registru anacronic, în care timpul și spațiul nu devin simbol, ci se deschid, se stratifică, se recadrează prin intermediul fisurilor prin care imaginea, funcționând ca simptom, ca bruiaj 6 Sorin Titel, Op. cit., p. 93. 574 în linearitatea și coerența spațio-temporală, asigură un flux temporal continuu. Timpul este într-o continuă reașezare în care spectrele trecutului survin în prezent, reconfigurându-l în permanență. ”Și totuși, într-o zi, caisul uscat și pus în foc să ardă - ieșise foarte de dimineață, în grădină, soarele abia răsărise, o dimineață senină, strălucitoare și blândă - se ivi din nou, mai mare îi fu mirarea, la locul lui, în mijlocul grădinii, cu crengile lui gălbejite și sterpe! Un fel de nălucă ciudată a acelui cais aruncat în foc odinioară, făcut de multă vreme cenușă și 7 scrum.”7 Episoadele descriptive se păstrează în însuși interiorul narațiunii într-o zonă de indeterminare. În mod deliberat, autorul nu clarifică limitele, nu specifică și nu indică deloc cadrele. Acestea, la fel ca în episodul final al morții domnului director, sunt fluide, se rearticulează și se întrepătrund fără a intra însă în alte formațiuni identificabile, delimitabile, concrete. E o modalitate - nu neapărat programată - de a dejuca interpretări cu cheie, care caută corespondenți ficși și răspunsuri exacte. Episoadele non-narative nu au o miză simbolică, ci una simptomatică. Forța lor ține de o vizualitate narativă care nu blochează imaginea, ci o fluidizează, o deschide temporal. De aici și impactul atât de puternic și picturalitatea acestor descrieri: ele deschid imaginea nu doar spațial, ci în toate stratificările și sedimentările sale temporale și prin urmare categoriile care ar încerca să le delimiteze se văd bruiate. Trecerea între vis și realitate, între viață și moarte, între real și iluzie, între real și fantasmă nu mai există. Delimitările acestea nu mai funcționează pentru că ele nu sunt operative în economia narațiunii. Miza lor se joacă în altă parte, dincolo de paradoxuri sau contradicții logice. Jocul narațiunii funcționează prin vizualități narative care îi oferă această libertate de mișcare, această posibilitate de deschidere spre plural, multiplu, indeterminat. ”Și iată că, într-o dimineață, niște fluturi mari și roșii apărură în lumina tulbure a zorilor. În ciuda culorii lor aprinse, aripile acestora semănau cu niște petale de flori veștede, uitate în încăperi cu obloane trase, văduvite de lumină și de aer. Erau fluturi uriași, e adevărat, dar lipsiți de strălucire și de frumusețe! (...) Ei zburau leneși prin aerul nemișcat - încremenită sta creanga, nici o frunză nu se mișca, păsările, toropite de căldură, uitaseră și ele să cânte, cufundate într-un somn de moarte - și erau atât de mulți încât foșnetul aripilor lor uscate aducea cu o ploaie de nisip. O Aripi ca de sticlă, subțiri și fragile: ar fi fost destul să bată ușor vântul ca să le spargă!”8 Efectul pe care îl produce imaginea atunci când ea este percepută în totalitatea ei, când intră în vizibilitate este acela al unui simptom. Imaginea percepută prin marginile sale (parerga), prin terminațiile sale, prin zonele sale de limită, acele zone ale unor registre care în mod normal sunt neglijate, considerate inferioare, decorative este decisivă pentru că ea presupune înțelegerea și deschiderea față de o necesitate vizuală, constitutivă a marginilor, a cadrului, a decorului, a detaliului ce nu poate fi rupt sau desprins de ansamblul narativ. În spațiul parergonului liniile trasate de actul lecturii sunt în permanență încălcate astfel că în spațiul lecturii are loc o dizlocare, o deplasare a pivotului, a centrului de echilibru. Exercițiul de imaginație pe care Derrida ni-l propune în La verite en peinture9 sună în felul următor: imaginați-vă ireparabilul produs de un furt care vine să vă răpească doar ramele (cadrele) sau, mai degrabă, îmbinările acestora, lipsindu-vă astfel de orice posibiltate de 7 Sorin Titel, Op. cit., p. 94. 8 Sorin Titel, op. cit., p. 68. 9 Jacques Derrida, La Verite en peinture, Paris, Flammarion, 1978. 575 (re)cadrare sau încadrare a valorilor și a obiectelor reprezentative care au căpătat o valoare, o semnificație.10 Romanul lui Titel se poate înscrie într-un astfel de exercițiu de imaginație. El oferă în mod repetat cadre pentru a le dezavua, pentru a descentra încadrările și narațiunile conținute sau propuse de acestea. Încheieturi, îmbinări, unghiuri de asamblare, sunt în permanență reformulate, readaptate, restructurate în fiecare capitol, care astfel propune de fiecare dată o reevaluare a actului lecturii și o reconfigurare a parametrilor acestuia, a cadrelor, încadrărilor în care acesta se desfășoară. Nu mai avem un pivot central care coordonează toate îmbinările și ligamentele narațiunii, în funcție de care se amplasează geografia textului și a personajelor (chiar dacă tematic astfel de linii și delimitări ar putea fi trasate). Critica tratează în mod obișnuit acest roman insistând cu precădere asupra stilurilor, genurilor narative (retrasând o miscroistorie a romanului românesc în interiorul acestuia). De la un capitol la altul, narațiunea performează o schimbare de cadru, o reconfigurare a stilului, înscriindu-se într-o nouă formulă narativă. Discursul critic insistă în principal asupra acestui aspect11, identificând și retrasând elementele specifice fiecărei etape a romanului românesc. Aceste etape sunt preluate și reconstituite, ilustrate de roman în siajul unei istorii a narațiunii, ca sistem încadrat de puncte de reper fixe, un set determinat de criterii și caracteristici. Modelele, conceptele, problematicile identificate aici sunt recognoscibile pentru că ele au fost constituite și consacrate prin modele și etape determinate. Ele constituie cadrul, sistemul. Fără a fi eronate, aceste observații expun romanul la riscul de a pierde din vedere printr-o astfel de abordare tocmai ceea ce iese în permanență din acest cadru. In sens derridean, parergon-ul vine să completeze ceea ce e deja prezent. Detaliul, ornamentul (a se citi nu în sensul de artificiu, pură ornamentare a formei, ci ca purtător, conținător și vector al stilului) debordează, iese din cadru, propunând în același timp o re(în)cadrare. Aici parergon-ul devine parțial ceea ce pentru Barthes era punctum-ul în fotografie (rana care se deschide în, din și prin text, detaliul care sfâșie, care săgetează prin care textul/imaginea îl conține pe privitor ca o rană și prin care textul se deschide, pătrunde în privitor/cititor cu această rană ireparabilă). Structura parergonală a romanului ține de aceste deschideri, de acest joc al cadrelor (textul se mișcă prin cadre, trece dintr-un cadru în altul -relațiile dintre cadre sunt la rândul lor complexe) și ea face ca narațiunea și actul lecturii să aibă loc simultan în și în afara cadrului. De aici și funcția bidirecțională și efectul parergonal bifocal al narațiunii. Fie că e vorba de un detaliu de adevăr - toate aceste lucruri nu aveau cum să fie adevărate - sau de un detaliu care conține barthesian un efect de nebunie - păreau adevărate. nu-i totuna oare? - și care tulbură limitele, cadrele ce separă adevărul de nebunie, adevărul de vis, adevărul de ficțiune,12 fie că e vorba de un detaliu estetic, înțeles la nivelul scriiturii, vorbim de tot atâtea ocurențe, paliere sau fețe parergonale. Încă o dată ne regăsim la nivelul aceluiași nod rizomatic. Pe de o parte avem dimensiunea parergonală ce ține de intenționalitatea și alegerile scriitorului, parergon care, parțial, e condus, ghidat și controlat de acesta, iar pe de altă parte, imposibil de ocolit sau ignorat, parergon-ul care conține însuși actul scriiturii, care, la rândul său, are capacitatea de a conduce, ghida, controla firul, opțiunile și cadrele scriiturii. Detaliul care produce un bruiaj la nivelul scriiturii apare ca vizualitate narativă, ca punctum, un element independent de economia narațiunii, o enclavă textuală care 10 Jacques Derrida, Op cit., 1978, p. 18. 11 O altă zonă favorită a discursului critic pentru acest roman fiind și interpretarea tematică - tema morții, a decadenței, a trecerii timpului, a iubirii, a căutării etc. 12 Dar toate acestea rămânând în interiorul ficțiunii, la nivelul desfășurării, evoluției narative. 576 recadrează textul, care pune o amprentă de stil și care produce o ruptură în timpul și ritmul narațiunii. Derrida citește complexitatea parergonului depășind dimensiunea kantiană a ornamentului inert, redundant, a accesoriului exterior care alterează și prejudiciază forma frumoasă, neaducând nimic cu sine și diminuând, diluând impactul acesteia. Parergon-ul care pentru gustul clasic era opus Ergon-ului (operei) păcătuia în viziunea acestui gust prin faptul că devia privirea, abătând-o într-un punct mort, călăuzind-o pe un drum închis, trivial, accesorial al operei în întregime. Parergonul ar rămâne așadar în permanență în afara operei, fiind un rest, o remanență, un artificiu, un accesoriu insolit. Prin urmare, o experiență, o percepție, o conștiință și o preocupare parergonală ar pune imediat între paranteze subiectul principal, narațiunea, fabula, pentru că astfel el deviază atenția, motiv pentru care discursul filosofic kantian îl declină. Opoziția interior-exterior nu se susține, însă. Această tranșare clară ce delimitează două spații ermetizate care se suprapun tangențial dar nu se întrepătrund ne trimite la contrastul pe care Wolfflin îl semnalează între planurile paralele ale picturii liniare a secolului XVI și fuziunea planurilor observată începând cu stilul pictural al secolului XVII. Parergonul nu e în afara operei, ci la limita operei, în margine și ca margine sau, mai degrabă, semnalând, ca posibilitate, o margine, o ruptură în temporalitate. Necesitatea parergonului vine să aducă ceva ce lipsește în reprezentare, deschide timpul și spațiul reprezentării spre o zonă care-i scapă în permanență reprezentării. La fel ca punctum-ul care este conținut în imagine, în țesătura narativă, dar este perceput (adică are efect) doar (re)apărând ca spectru, un model fantomal ce vine, iese mereu dintr-un doliu, imaginea și narațiunea își fac efectul doar ieșind mereu dintr-un cadru, amestecând în mod organic cadrele, reconfigurând și trasferând, transmutând detalii specifice dintr-un spațiu în altul așa cum și memoria o face. O vizualitate narativă ne expune mereu la mai multe cadraje și montaje pentru că se constituie și funcționează în virtutea acestor cadre, survine prin aceste stratificări și alternanțe multiple. Povestirile sau episoadele narative - relația cu cadrul care le conține sau le delimitează dar care în același timp le lasă deschise - conturează o țesătură, o matrice temporală adusă în prim-plan, în imediat, în vizibil. Titlul romanului - Clipa cea repede - nu conține neapărat un motiv, ci sugerează mai degrabă scena, cadrul narațiunii (forma care constrânge - în măsura în care conturează, orientează, delimitează - narațiunea, subiectul, discursul) decât obiectul acesteia, definit de aceasta. Titlul devine, parergonal, efect localizat al ansamblului care îl constituie (și pe care el - titlul - nu îl mai coordonează). La nivel de detaliu, parergonul punctează și ritmează narațiunea prin elemente care, deși nu au o relevanță funcțională în desfășurarea acțiunii, deși nu oferă nicio informație relevantă în acest sens, constituie și conferă marca specifică a scriiturii. Detaliul la nivel de imagine funcționează ca o undă de șoc subterană, tulbură geografia narațiunii și operează un montaj la nivelul fluxului narativ și al imaginilor sale. Emergența sa în text este anacronică și simptomatică, deschizând textul unor posibilități și temporalități multiple. O caisă coaptă a căzut lângă farfuria doamnei Letiția și a pătat fața de masă.”13 Acest detaliu nu-i oferă cititorului nicio informație relevantă pentru modul în care se orientează mersul narațiunii, pentru desfășurarea ulterioară e evenimentelor, nici măcar pentru contextul în care acesta survine. În contextul funcțional al acestei narațiuni detaliul este cu totul inutil și irelevant. Cu toate acestea absența sa, suprimarea sa ar însemna o sărăcire nu doar la nivel stilistic, ci și la nivelul posibilităților narațiunii. Aceste detalii deschid noi cadre, 13 Sorin Titel, Op. cit., p. 63. 577 reașază, remontează narațiunea. Prezența lor nu este ornamentală, ci vine pe linia unei stratificări temporale care se păstrează în gest și devine perceptibilă la nivelul unei imagini. La limită efectul estetic al vizualității narative poate fi redus la acest efect de cadru. Derrida dă în acest sens exemplul unui tablou golit de orice alt conținut și căruia îi rămâne doar cadrul. Fară să aibă nicio finalitate, nicio semnificație și doar prin forța formei el generează o așteptare, o tensiune. Această tensiune bine articulată, bine exploatată creează și eliberează un efect estetic care ține de posibilitatea de a negocia o potențialitate, o tensiune care se află mereu în margine, mereu într-o amânare (a venir) la limita cadrului și care astfel devine (și prilejuiește) un efect de stil, o amprentă. Efectul estetic parergonal se produce dincolo de orice categorii sistematice, ilustrative, de interpretare, tematice sau simbolice. Fiind atopic, parergonul nu este nici în operă nici în afara operei. Asemenea unui simptom, unui spectru ce dublează imaginea, conferindu-i întreaga sa forță de impact, el perturbează ordinea discursului, deraiază contururile și creează spațiul operei.14 Revenind la sfârșitul romanului, drumul spre casă al domnului director se suprapune unei alte linii și țesături temporale, ale cărei deschideri devin deja tot mai vizibile și tot mai pregnante în ultimul capitol: ”Vremurile de demult au fost aproape uitate și iată că, după mai bine de jumătate de veac, ele reînvie cu o asemenea forță, de parcă anii care s-au scurs de atunci nici n-au existat cu adevărat. Dar cât adevăr se afla, oare, în toate aceste amintiri smulse necruțătorului timp? se întreba, pe bună dreptate, domnul director...”15 Iată din nou, rostită problema adevărului, a limitei, a siguranței. Tentația limitei, a certitudinii a delimitărilor pozitiviste se infiltrează în permanență în însăși ruptura temporalității, în supraviețuire, ca o încercare de a disipa sau de a disimula fantomaticul, spectralul care ia o tot mai mare amploare, înghițind practic lumea ținută între paranteze, teritorializată, conținută și delimitată prin contraste clare (real-ireal, prezent-trecut, adevăr-ficțiune) de care domnul director reușește tot mai puțin să se agațe și care, într-un final, își pierde orice contururi, își pierde orice conținut și nu mai păstrează decât o vie și puternică așteptare, o tensiune copleșitoare asemenea unui nod de potențiale intersecții și supraviețuiri. De aceea într-un asemenea spațiu se poate produce o inversare a celor două registre fără ca narațiunea să alunece prin aceasta într-o altă dimensiune (a realismului magic, spre exemplu): timpul trăit și timpul rememorat, clipa prezentă, care trece prea repede, recuperată și retrăită deplin abia în această recuperare (supraviețuire a ei în gesturi, obiecte și imagini rememorate) devine mai mult decât o anamneză sau o rememorare încetinită, o derulare a întregii vieți prin fața ochilor în pragul morții. Este un nod temporal. Un drum circulat, dar a cărui topografie este mereu schimbată, redimensionată pentru că sinapsele care se creează sunt flexibile, ies mereu în afara cadrului și, ca un organism autopoietic, se retrasează în permanență. Narațiunea este într-un mod straniu tensionată, ținută într-o încordare care punctează lectura în timp ce absoarbe ritmuri și sunete, imagini ale lumii, ale peisajului. Ochiul în permanență fluid, metamorfic, mulat organic pe fiecare personaj în parte, care filtrează această lume acționează asemenea ochiului unei camere de luat vederi, un alt personaj care, în același timp observă dar se și amestecă cu personajele, reacționează interactiv la fiecare personaj în parte. Aceste personaje sunt urmate, urmărite, învăluite, uneori depășite și filtrate printr-o privire în urmă, alteori însoțite de pauze, de tăceri îndelungate care permit spațiului și personajelor să se desfășoare, să iasă în față, cu, uneori, o dezarmantă intimitate. Un ochi 14 Jacques Derrida, Op. cit., 1978, p.14. 15 Sorin Titel, Op. cit., p. 222. 578 uneori inconfortabil, decorporalizat, alternând punctele de vedere, însoțește personajele într-un fir narativ care simultan participă la și în același timp demontează etnografia tradițională, alege să păstreze și să pună în scenă un mister nealterat în fața observațiilor și a notațiilor explicative, mediate, interpretative sau a artificiului narativ, ceea ce antrenează o narațiune neconvențională prin care se face accesul în spațiul istoriei și al memoriei. Fie că este vorba de istoria personală a personajelor, fie că este vorba de istoria spațiului, lumii, ficțiunii care le conține. Detaliile, descrierile puse în scenă își păstrează astfel întreaga forță sugestivă, prin impactul vizual pe care îl prilejuiesc: ”Stam la soare și mă uitam la domnișoara cum trece pe lângă mine, cu brațele pline cu sânziene din cele albe.”16 Citirea lor printr-o grilă reductivă simbolică ratează tocmai această dimensiune autentică, vie, organică a imaginii. Într-o astfel de lectură imaginea însăși devine o unealtă, un instrument care nu mai vorbește pentru sine, nu se mai face auzit, nu-și mai comunică efectul, ci, ca un mijloc de transport, este reificat și chiar abuzat, i se impune o funcționalitate externă, de artificiu, de simplu canal de transfer. Cadrajul susține și deja conține ceea ce prin sine se surpă, cedează, scapă sau dispare în mod necontrolat în imagine. Pentru că funcționează doar prin montaj parergon-ul pervertește raporturile dintre parte și întreg. Partea antrenează întregul, străbate întregul, se împletește cu întregul, debordând cadrul, ieșind din cadru, iar toată forța sa sugestivă și de conținere stă în faptul că nu poate performa o închidere, asumându-și o necesară neterminare. Orice mișcare de (spre o) închidere care se manifestă este posibilă întotdeauna doar printr-o nouă deschidere. Pentru Derrida parergonul construiește cadrul și prin aceasta și stilul, fixează formele și reglează spațiul și interacțiunea dintre ele, dar rămâne fragil, rămâne un supliment, în același timp necesar, dar și în plus, funcționând într-o dialectică (non-hegeliană) aparent paradoxală. El funcționează în cadrul vizualității narative la nivelul descrierilor și imaginilor afect spre exemplu ca un rest, un supliment pur care nu mai cadrează și nu mai suplinește nimic, ci doar indică un spațiu, un loc de manifestare a Nachleben-ului, un spațiu al spectrului. Bibliografie : Aumont J., L'Image, Paris, Nathan, 1990. Deleuze G., Guattari F. (1975), Kafka. Pentru o literatură minoră, traducere din lb. franceză și postfață de Bogdan Ghiu, București, Ed. Art, 2007. Derrida J. (1988), Limited Inc., Paris, Galilee, 1990. Derrida J. (1978), La Verite en peinture, Paris, Flammarion, 2005. Didi-Huberman G., Devant l'image. Question posee aux fins d'une histoire de l'art, Paris, Minuit, 1990. Didi-Huberman G., Fra Angelico - Dissemblance et figuration, Paris, Flammarion, 1990. Didi-Huberman G., Devant le temps. Histoire de l'art et anachronisme des images, Paris, Minuit, 2000. Maldiney H. (1961), Regard, parole, espace, Lausanne, L'Âge d'Homme, 1973. Praz M. (1967), Mnemosyne. Parallele entre litterature et arts plastiques, trad. C. Maupas, Paris, Gerard-Julien Salvy, 1986. Ranciere J., Le spectateur emancipe, Paris, La fabrique editions, 2008. 16 Sorin Titel, Op. cit., p. 53. 579 Schefer J.-L., Scenographie d'un tableau, Paris, Seuil, 1969. Titel S., Clipa cea repede, București, Editura 100+1 Gramar, 1998. Vertov D. (1922), Articles, journeaux, projets, trad. S. Mosse et A. Robel, Paris, Cahiers du cinema, 1972. 580 PENTRU O ANALIZĂ A ALTERITĂȚII ÎN LITERATURA CONTEMPORANĂ Drd. Elena BUTUȘINĂ Universitatea Babeș-Bolyai, Cluj-Napoca Lucrarea își propune să analizeze deschis, din perspective multiple, vocea identității narative contemporane. Exemplificând printr-o povestire scrisă de Oliver Sacks, lucrarea vizează prefigurările teoretice ale unui alt tip de subiect literar - identitate fluctuantă, urmărită prin prisma unei analize parțial fenomenologice. Poetica individuală apare astfel ca reacție la tensiunea întâlnirii dintre eu, rostire și eveniment, motivând preeminența evenimențialului în discursul narativ postmodern, în defavoarea unei psihologizări excesive sau a unei construcții biografice retrospective prin lectură. Cuvinte-cheie: alteritate, identitate narativă, identitate fuctuantă, eu, postmodernism Lucrarea susține ideea unei abordări deschise, multiple a vocii și înfățișării identității narative în romanul contemporan. Urmărind modificările de epifanie a realității și a identității narative astăzi, analiza caută revelarea acelor aspecte care diferențiază „eroul” romanului modern, spre exemplu, de cel al romanului actual. Desigur, narațiunea postmodernă se hrănește dintr-o asumare totală, până la saturație și implozie, a formelor trecutului. Cred că inovația se naște dintr-o puternică respirație a prezentului, dar și dintr-o comunicare uneori inconștientă, inevitabilă, cu trecutul. Această lucrare vizează conturarea prefigurărilor teoretice ale unui alt tip de subiect literar - ale unei identități narative fluctuante, urmărite prin prisma unei analize parțial fenomenologice. Percepția individuală a acestui tip de subiect conferă o anumită concepție cadrului structural în care traiectoria literară începe să se desfășoare. Într-un fel, este o punere în abis a principiului de autopoiesis, ca reacție puternică față de un amalgam de ipoteze și contaminări pe care civilizația informațională le aruncă asupra individului. Poetica individuală devine astăzi o reacție asemănătoare răspunsului sisific dat destinului existențialist al individului aruncat în lume. Într-o epocă a vitezei, a discursurilor și a neconvenționalului, explorarea universului ficțional este asemeni călătoriei într-un microcosmos concentrat, stilizat, controlat doar până la un anumit punct de vocea auctorială care, ea însăși, se scindează într-o multitudine de voci, afirmând polifonia unei întâlniri aproape imposibile. Trecerea de la tipul de subiectivitate modernă la cea postmodernă este caracterizată de pierderea legăturii referențiale cu un metadiscurs și de o neîncredere crescândă față de metanarațiuni. În consecință, disiparea autorității și fragmentarea, prin specializare, a limbajului provoacă subiectul la o reîntoarcere violentă către interioritate. Performativitatea unei abordări directe, emoționale, fenomenologice antrenează schimbări cronotopice, într-o eră a globalizării în care spațiul și timpul fuzionează, ducând la extrem anticipările teoreticienilor erei postindustriale de acum câteva decenii. Paradoxal, tot ceea ce este local, personal, fragmentar, se dezvăluie ca fiind indisolubil legat de context, de o țesătură de relații care, împreună, alcătuiesc un întreg hibrid și multiform, funcțional totuși la nivel de imaginar global.1 Noua relație dintre figură și discurs poate fi legată de „mișcarea 1 Marvin Carlson, Performance. A Critical Introduction, Ed. Routledge, New York&London, 2004, pag. 156: This [cultural theorizing] involves a more complex and nuanced view of such matters as relations of power, figurală” a subiectului care vrea să își „apropie un real de nenumit care adâncește și excedează imediatul.” Ieșind de sub protecția limbii, dependent de traiectoria figurii, subiectul își vede suspendată însăși subiectivitatea, în momentul în care tensiunea realizării unei forme pune în joc existența locutorului și a interlocutorului. Din interiorul cadrului formal, doar dezvăluirea sensului individual poate fi un răspuns fericit pentru subiectul ale cărui certitudini au fost zdruncinate de „epifania figurală”. Deși de formație neurolog, Sacks se îndepărtează de ipoteza cognitivistă, apropiindu-se, în concluziile sale, de un nivel poetic al experienței pe care pacienții săi o au în fața bolii sau a medicului. Discursul individului ale cărui emisfere cerebrale au fost afectate și a cărui cunoaștere a lumii a fost periclitată, este unul în care limbajul devine salvarea atât în fața sinelui, cât și a celorlalți - salvarea și legitimarea unui prezent altfel incert. Boala, traumatismul, momentul-limită îl confruntă pe pacient cu necesitatea conștientizării alterității, dintr-o condiție de însingurare în care alienarea reprezintă un risc iminent. Într-o astfel de situație, ideea conform căreia datul real nu aparține nici subiectului, nici obiectului, ci apare prin tensiunea dintre aceste două instanțe devine elocventă, evidențiind „coagularea inter-subiectivă a oricărei experiențe individuale”. Revelator pentru descentrarea discursurilor este subiectul pregnant al lucrărilor lui Oliver Sacks; ecou parcă al „omului căruia i se năruie lumea” (pentru a cita titlul uneia dintre cărțile esențiale ale mentorului lui Oliver Sacks, Alexander Luria), personajul livresc al lui Sacks suferă în permanență de tulburări de recunoaștere și percepție, iar traseul său literar se definește în raport cu procesul de anamneză, din multe puncte de vedere similar anamnezei medicale. Deteriorarea cerebrală, ca urmare a traumei sau a afluxului de informație, conduce către o exacerbare a emoționalului și a concretului, în detrimentul abstractizării. Asocierile firești dintre privire și expresie, dintre lume și percepție se anulează, astfel încât, despre unul dintre personajele sale, Oliver Sacks afirmă: În absența unor „semne” evidente, era cu desăvârșire pierdut, dar de vină nu era doar cunoașterea, gnosis; era ceva profund greșit în felul lui de a proceda. Pentru că aborda aceste chipuri - chiar și cele ale celor apropiați și dragi - ca și cum ar fi fost jocuri de puzzle sau texte. Ne se raporta la ele, nu-i aparțineau. Nicio față nu-i era familiară, privită ca un „cineva”, ci era identificată doar ca un set de trăsături, „ceva”. Era așadar o cunoaștere formală, fără nicio urmă de cunoaștere personală. Și de aici provenea indiferența, sau orbirea lui, față de expresie.* 2 În opțiunea sa pentru un limbaj care măsoară pulsul și pentru o ficțiune care nu inventează, Oliver Sacks reintegrează subiectul în lume, prin limbaj, narativizând o experiență altfel străină și incomunicabilă. Sacks a devenit faimos în lumea literară ca urmare a reușitei sale în încercarea de la literaturiza experiența directă cu pacienții, câștigată în cariera sa de neurolog. În viziunea sa, științele cognitive suferă de agnozie, ignorând caracterele particulare în favoarea abstractizării computeristice. În acest context, literatura realizează tranziția de la caz și studiu spre povestire, oferind subiectului și istoriei sale un loc central (acel ceva al cazurilor clinice devine cineva), iar meleagurile nereprezentabile și ne-tărâmurile pe care whose regulations of bodies, institutions and communities, almost invariably regarded negatively in postmodern thought, are seen as both repressive and productive, and the replacement of the „view from no-where” so typical of postmodern cultural theorizing with a view from „now-here,” which is inescapably local, partial and fragmentary, and yet contextual, interconnected and globalizing. 2 Oliver Sacks, The Lost Mariner, în The Man Who Mistook His Wife for A Hat and Other Clinical Tales, Ed. Touchstone Publishing House, Austin, 1998 582 personajele le locuiesc devine posibile. „Societății îi lipsesc cuvintele pentru asemenea stări”, afirmă Oliver Sacks, pionier al așa-numitei „neurologii a identității”. o Povestirea A Matter of Identity3 debutează cu o „cascadă de identități” pe care un pacient le proiectează asupra medicului său neurolog. Confuzia pornește de la un moment în care William Thompson, băcan de meserie, începe să rostească fraze ciudate, lipsite de vreo legătură cu adevăratul context în care se găsea - acela al unui consult medical, în perioada instituționalizării sale clinice. Din senin, i se adresează medicului ca unui vânzător, apoi, vizibil emoționat la conștientizarea confuziei produse, găsește o altă identitate-substitut pentru a acoperi aparenta sa amnezie. Maniera în care Thompson caută repere pentru clarificarea situației în care se află nu în imediata sa apropiere, ci în lumea sa interioară - în trecutul său de imagini, ticuri, familiarități - este revelatoare pentru modul în care selecția se produce, simultan, la nivel cognitiv și lingvistic. Până și momentul în care Sacks, el însuși medicul din povestire, îi arată instrumentele medicale, nu îl poate face pe pacient să conștientizeze conexiunea necesară realizării adevăratei situații; confuzia în care se află se adâncește și, într-o căutare disperată a reperelor, Thompson îl identifică pe Sacks cu medicul său generalist. Însă nici chiar această constatare temporară nu îl face să se rupă de lumea sa, de magazinul imaginar pe care continuă să îl conducă și atunci când este concret în afara lui - singurul spațiu care îi oferă confortul mental de care are nevoie. După cum medicul mărturisește ulterior, incapacitatea pacientului de a recunoaște sau de a își reaminti oamenii altădată cunoscuți reprezintă un prilej de improvizație lingvistică uneori caraghioasă, alteori tragică. Sindromul Korsakoff de care suferă Thompson îi cauzează atât verbalitatea care îl readuce din golul în care se găsește, cât și inconștiența salvatoare. Energia sa lingvistică nu este, în opinia lui Oliver Sacks, decât reacția la „abisurile de amnezie” care se deschid sub el, o punte care să îi permită trecerea acestor abisuri. Mai mulți pacienți suferinzi de acest sindrom manifestă reacții similare; integrați în societate, exercită asupra celorlalți o foarte puternică fascinație inițial, prin verva lor fabulatorie (fiind, de foarte multe ori, asemănați Șeherezadei) dar, în urma unei mici întâmplări bizare, ajung să dezvăluie faptul că sunt total inadecvați contextului. Lumea lor însă este una în permanentă construcție, mereu vie, în care figurile și situațiile se succed amețitor, până la forme caleidoscopice sau hibride. Senzația celor care intră în contact cu ei este cea a întâlnirii cu o persoană care a trăit mai mult decât este omenește posibil și, mai straniu decât atât, care poate să își amintească și să reproducă, la o viteză uimitoare, toate aceste elemente ale unui trecut fictiv (atunci când este văzut din exterior) dublat, simultan, de o realitate tulburătoare (pentru cei în cauză). Pentru înlocuirea a ceea ce se uită sau se pierde, pacientul ajunge la o inventivitate genială, construindu-și în permanență lumea și, implicit, sinele, prin reconstruirea poveștii identitare, a narațiunii personale. Înzestrat cu alteritate, vorbitorul folosește Energeia pentru a semnifica, iar calea de dialog pe care o deschide astfel nu ține de comunicarea a ceva, ci de comunicare cu cineva, în spirit heideggerian. Dialogismul este coordonata esențială a acestui proces de comunicare, realul devenind ceea ce doar eul poate constitui prin limbaj. Privat de fluxul continuu al unei narațiuni interioare definitorii, pacientul cu sindromul Korsakoff, cum este cazul Thompson, devine victima unei frenezii a povestirii care degenerează într-o formă hibridă populată de „pseudo-personaje, pseudo-lumi, pseudo-continuități, pseudo-povești”. Într-o oarecare măsură înrudită cu lumea joyceană sau borgesiană, lumea unui astfel de 3 În Oliver Sacks, op.cit., Ed. Touchstone Publishing House, Austin, 1998 583 pacient se află între comic și teribil, „mereu pe cale de dispariție, mereu pierzându-și sensul”, dar reacționând la această pierdere prin crearea unor „punți de semnificație” peste haosul neînțelesurilor. De aceea, ca reacție, percepția individuală naște subiectiv o lume, existând o legătură indisolubilă între interioritate și formă, între conținutul subiectiv care se dorește comunicat și poetică - tehnica prin care acest mesaj se întrupează.4 Intrând în logica lui Jenny, cea a unei întâlniri în care cineva nu sosește la timp, provocând „desfacerea lumii” ca urmare a unei neînțelegeri circumstanțiale, dar și esențiale, identitatea narativă postmodernă poate fi pusă în lumină prin următorul proces: violența față de contextul rostirii provoacă o criză a subiectului - un „eșec” al său în cadrul propoziției figurale - , precum și o criză a receptorului; lipsa unei punți de dialog între lumile care intră în coliziune astfel, la nivel intersubiectiv, dar și la nivel formal (generator de forme), aruncă lumea în întuneric, în vreme ce conștientizarea unei legături consubstanțiale între rostire și „epifania” realului redimensionează „gestul discursiv”, universalizând ceea ce, într-una dintre notele anterioare, era numit un „acum-aici” al relației eu-lume.5 Tensiunea întâlnirii dintre eu, rostire și eveniment dirijează întâlnirea eu-celălalt, iar poetica reușește să coreleze haosul acestor întâlniri, presupunând însă și o prealabilă orientare a semnelor către ele.6 Această transformare explică preeminența evenimențialului în discursul narativ postmodern, în defavoarea unei psihologizări excesive sau a unei construcții biografice retrospective prin lectură. Situația determină reacția, iar actorul se află singur pe scenă, căutând resurse energetice interioare care îl pot ajuta să dea coerență unui parcurs existențial într-o lume în care spectacularul, având legături de substanță cu specularul, domină relația subiect-obiect, personaj-lector, privitor-privit. Opera este cuprinsă în propriul său procedeu, despre care scrie Laurent Jenny, cu efectele sale de semnificație care „se consumă în imediat”, refuzând aproape „operei” drumul firesc spre degradare. „Cuprinsă în propriul procedeu, în formula sa combinatorie”, trece prin pericolul „epuizării intrinseci” a limbajului, dar această trecere prin haosul pierderii propriei structuri deschide calea unei inovații reale. „Ineditul evenimentelor și al uzajelor discursive” salvează identitatea narativă de la o „apocalipsă a sensului”. În continuarea demonstrației sale, Jenny abordează amenințarea prin care trece conștiința retorică, antrenată de credința că, în era experimentelor, utopia discursivității extreme a fost atinsă, apertura totală echivalând aici și „lipsei de orizont”.7 4 Laurent Jenny, Rostirea singulară, trad. Ioana Bot, Ed. Univers, București, 1999, pag. 103: (...) „consistența” proprie a subiectului vorbitor nu ține decât de această suită ritmică de fulgerări [ale unui sens] unde, în miezul descoperirii, el se recunoaște ca existent. Și în acest sens, rostirea figurală este „originară”, ea este ocupată în întregime (...) cu „sărbătorirea unei copilării”: cea a unei subiectivități - anonime, transindividuale și mereu gata să renască 5 Ibidem: Într-adevăr, incapacitatea noastră de a ajunge la propoziția figurală nu este doar o problemă de criză a sensului sau de punere la îndoială a rostirii: în ea se încearcă o aneantizare a „eului”, nu în transparența acordului comun unde acest eu își avea locul, ci în stranietatea resimțită față cu o formă aparent lipsită de legătură cu el, și care subzistă în pofida tuturor. Singura noastră alegere este atunci să rupem, să respingem întreg discursul care părea că vrea să ne evacueze. Dar așa ceva se plătește: lumea a câștigat astfel o obscuritate tacită care ne pune deoparte, iar speranța noastră de a ajunge la formă a devenit îndoielnică; numai o altă trecere figurală va ști să ne scoată din lipsa de ființă unde am fost lăsați... Cu totul alta este confruntarea cu succesul figurii. Lumea ni se oferă într-o „epifanie” care pare să țină atât de rostire, cât și de lucruri. Dar, de îndată ce ne întoarcem privirile asupra acestei coincidențe, ea se dislocă. Și totul nu mai e decât incertitudine. 6 Idem, pag. 109: desemnarea presupune nu numai o corelație între semne și „lucruri” sau „fapte”, ci și o orientare a semnelor către ele. Or, figuralul e cel care dă formă acestei orientări, o animă cu propria sau dinamică, întorcând semnele către reversul lor lumesc. De asemenea, figuralul mărturisește despre capacitatea de deschidere a discursului. 7 Idem, pp.142-143 584 Transgresiunile care se întâmplă însă, la nivelul dialogismului ca ideal, accentuează aceeași explicitare a discursului narativ prin conținutul său. Prin această prismă, analiza unor mărturii cum sunt cele ale așa-zișilor bolnavi mintali sau ale pacienților lui Oliver Sacks preced sau confirmă o teoretizare a legăturii dintre tulburarea percepției și geneza unei forme diferite prin stranietatea ei. Participarea interpretativă este solicitată pentru a reduce riscurile o căderii în solilocviu, iar mecanismele discursive ale gândirii nasc forme multiple, tranzitorii.8 „Din această tranzitivitate (dis-cursivitate) trebuie pornit din nou pentru a privi destinul contemporan al rostirii.”9 Trăind într-un fel în discurs, construindu-ne singuri sau la adăpostul narațiunilor cu care dialogăm, un destin în acest discurs, suntem martori, victime și eroi ai unei dispersii a poeticului în zonele cele mai puțin previzibile, iar prin analiza juxtapunerilor stranii de narațiuni și a emblemelor eroicului în cadrul romanului contemporan, „adâncim în rostire un timp (în chip necesar implicat de ea) al întreruperii și al contemplării, al revirimentului și al dezvoltării.”10 11 „Trebuie ca ceva să fie, pentru ca ceva să fie spus”, afirmă Ricoeur, realitatea devenind astfel centrul de forță în jurul căruia gravitează „limbajul ca (...) ființă-spusă a realității”.11 Creația este precedată de descoperire, subminată de o proiecție de sine permanentă care ajunge aproape să relativizeze importanța obiectului exterior. Ființa expresivă este o forță energetică, iar poetica revelează lucrurile în act, procesualitate a unor traiectorii continue. Apartenența „omului la discurs și a discursului la ființă”12 este experiența pe care o parcurge subiectul postmodern în traiectoria sa către constituirea ca identitate narativă, înglobând tensiuni poetice la toate nivelurile creației. Arta a trecut prin evoluții similare, mizând pe o atenție policentrică și dispersivă, asimilând contradicțiile, clișeele și intersectându-le în încercarea de a le da un sens. Fiind și o exacerbare a voinței individuale, trăirile extreme, liminale coexistă în imaginarul contemporan alături de cele ale magiei unei realități aparent banale. Excesele de orice fel, antrenând fiziologicul sau provocând cerebralul, caută de fapt revelarea unui vitalism în extincție -regăsirea unei vieți interioare a sinelui și a lucrurilor, greu de exprimat, dar de la care se revendică tot mai mult căutările artei. Căutarea unui reper cu orice preț, uneori conducând spre gesturi extreme, susține această mișcare spre exterior, generată paradoxal de o mișcare profund interioară. Anxietățile artiștilor, exprimate fie printr-o introversiune morbidă, fie printr-o propensiune bolnăvicioasă spre exterior, populează imaginarul poetic al ultimelor decenii. Stranietatea situației vine din faptul că maxima alienare devine sinonimă maximei re-aproprieri, ființa aflându-se, heideggerian, extrem de departe și extrem de aproape de sine simultan.13 Pe de o parte divizat de voci multiple ale sinelui, pe de altă parte înstrăinat de lume, căutând mai degrabă o dezintegrare a identității convențional acceptate, artistul provoacă timpul și spațiul, constituind, în demersul său, un timp lateral, în nemișcare, eliberat de reguli, împlinindu-se pe sine într-un moment nedefinit și de netraversat. Această asumare duplicitară a cronotopului este vizibilă și în romanul contemporan, în contrast cu schizofrenia dramatică a romanului modern. Există un mecanism involuntar al memoriei care funcționează totuși, transmițând formule poetice sublimate, iar activarea memoriei trecutului este, de cele 8 Idem, pag.163: Cum fiecare din momentele sale anticipează actualitatea celui ce va urma, ea ne apare nu ca „instrument” al unei deschideri, ci ca „răsucirea” în care deschiderea se dăruie într-un proces de forme. 9 Ibidem 10 Idem, pag.164 11 Paul Ricoeur, Metafora vie, trad. Irina Mavrodin, Ed. Univers, București, 1984,pag. 471 12 Idem, pag. 486 13 Lea Vergine, Art on The Cutting Edge. A Guide to Contemporary Movements, Ed. Skira, Milano, 1996, pp. 258-260 585 mai multe ori, punctul central al unei traiectorii inițiatice denaturate, activarea sa reprezentând gestul eroic prin excelență, nelipsind însă ironia postmodernă care redimensionează componenta referențială și auto-referențială. Vocea este elementul central al acestei identități fluctuante, dispersându-se și unificându-se într-o dialectică a unului și a întregului. Puternice, întoarse spre sine, într-o „obsesie a propriului ecou”, vocile pacienților din cazurile lui Oliver Sacks întâmpină dificultăți de conceptualizare din cauza sciziunii persoanei, a rupturii de corp.14 Neregăsind în lume sau deasupra lumii o voce unică, puternică, centralizatoare, vocea auctorială și cea narativă se dezlănțuie, afirmând fără opreliști incompatibilitatea și distonanța, făcând din acestea propriul lor manifest poetic. Spre deosebire însă de eliberarea de sub tirania limbajului care se întâmplă în schizofrenie, deplasarea interesului pentru conținut nu scade ci, dimpotrivă, crește, simultan, într-o geneză reciprocă. Similitudinea efectuată cu exemplele psihopatologice nu este întâmplătoare, dar nici forțată sau totală, provenind mai degrabă dintr-o conștientizare a imposibilității unei percepții obiective asupra realității și a distorsiunilor care capătă nenumărate și subtile forme în civilizația actuală. Suferința nemărturisită, dar disipată în fiecare secvență, în încercările travestite de dialog sau în atenția acordată faptului aparent minor, cotidian, bizareriei de zi cu zi și maniilor comunicaționale în al căror sistem haotic suntem prinși, are multe trăsături comune cu simptomatologia unui subiect suferind în sistemul său de reprezentare a lumii și a sinelui.15 Granița dintre normalitate și anormalitate, dintre nebunie și profeție neînțeleasă este extrem de sensibilă. Valoarea mistică a vocii, concretizată sonor sau sublimată în creația scrisă ori vizuală, este o reminiscență a acțiunii puterii demiurgice, iatrice, deși pentru mult timp handicapul legat de nefuncționarea normală a vocii a fost stigmatizat și marginalizat; dacă astăzi marginalizarea persistă, nu se poate vorbi însă despre lipsă de atenția acordată acestor tulburări de limbaj, acestea fiind analizate (pe lângă perspectiva medicală) și din punct de vedere sociologic, cultural, dar insuficient și din punct de vedere estetic. Laicizarea culturii occidentale înregimentează forța demiurgică a vocii în codul bunelor maniere, după cum observă antropologul Corrado Bologna, în vreme ce numai psihanaliza și, parțial, psihologia reușesc să accentueze spațiul energetic circumscris de vocea individuală. Vocea este și „ singurul canal de contact între pacient și psihanalist: care nu este pur și simplu un medic, ci un „ascultător” și un „interpret” al vocii care răsună mereu în camera de tratament. Pacientul nici măcar nu vede fața interpretului; ajunge până la el doar ecoul vocii sale, care îi furnizează interpretarea.”16 Relația dintre „personaj” și lector poate fi asimilată relației descrise mai sus, în vreme ce camera de tratament devine un echivalent al spațiului narativ în care polifonia vocilor lasă loc de ipostaziere, rând pe rând, fiecărei secvențe identitare. Simbolicul resimțit în voce trece în poetic și legitimează haosul unor construcții altfel greu clasificabile. Bologna își argumentează cercetarea cu exemple aduse din psihologia clasică, accentuând funcția 14 Corrado Bologna, Flatus vocis. Metafizica și antropologia vocii, trad. Gabriela Lungu, Ed. Clusium, Cluj, 2004, pp. 134-136: Puterea „vocilor” pe care le aude schizofrenicul în propriul corp seamănă cu puterea sunetelor pure: „vocile” sunt atmosferice, ca vântul sau frigul, dar se adresează numai unei singure persoane: ele o lovesc nu numai în existența sa vitală, ci chiar în existența sa ca eu individual. 15 Iată cum descrie Corrado Bologna, la aceleași pagini, sciziunea interioară a unui bolnav psihic: (,..)bolnavul, în singurătatea sufletului său zdrobit, trăiește angoasa unei voci-fără-corp, căreia corpul îi răspunde nu cu ecoul atent și condescendent al cuvintelor exacte, ci cu efortul inuman de „a-și da o voce” cu care să poată zice „Eu spun”. 16 Idem, pag. 142 586 cognitivă și erotică a vocii individuale - două dimensiuni regăsite în traiectoria personajului contemporan, a cărui identitate exercită o permanentă atracție în fața lectorului, în ciuda violenței sale factice. Erotismul definește aici nu doar propensiunea instinctuală a unei ființe către o alta, ci și o deschidere cognitivă, interpretativă între două subiectivități distincte.17 În esență, „cuvântul și discursul nu sunt altceva decât una dintre fațetele complexei strategii defensive a personalității”.18Scrierea devine azi o mărturie mult mai acută, cultura ancestrală a vocii transferându-și forța în cultura scrisă, regăsindu-se într-un alt tip de trăire a temporalității, restituindu-i vocii un spațiu de desfășurare, de recompunere labilă a unei identități căutate și confirmate prin scris și lectură. Impulsurile externe și cele venite din interiorul fiecăruia ajung la personaj prin autor și nasc emoționalul, speculând un moment de apertură și vulnerabilitate, în care „eroul” își caută publicul pentru împlinirea unui moment de conștientizare totală, de recompunere a unei traiectorii prin indicii disparate pe care le primește. Această construcție nu are însă nicio forță fără sinele care respiră și vitalizează acțiunile derizorii.19 Mainstream-ul manifestă o puternică reticență în fața deschiderii interiorității subiective, iar când acest lucru se întâmplă, receptorul capătă statutul unui voyeur prins și el în mecanismele comerciale ale unei societăți a spectacolului. Desigur, există și o puternică fațetă socială a manierei în care identitatea narativă este asumată azi, în ciuda contradicției față de societatea de la care opera de artă se revendică. Publicul este atras într-o realitate autonomă, puternică, diferită, confruntându-se astfel cu propria alteritate. Realitatea narativă nu este însă o stare de fapt, ci o împlinire a unei căutări, o experiență a ființei care nu se ascunde de sine. Nivelul de realitate căruia îi aparține este greu de stabilit în absența unei experiențe trăite împreună. Însă chiar și experiența alienantă a unui discurs narativ, străin în totalitate, poate avea efecte revelatorii. Mișcarea interpretării dinspre cazul clinic înspre cel literar vine în sprijinul acestui pericol de dezumanizare a subiectului și de excludere a neînțelesului. Finalitatea unei explorări de acest tip este identitatea în sine, și nu semnificația ei secundă ori o cunoaștere care s-ar situa în 20 raport de transcendență față de identitate.20 Există o legătură indisolubilă între mișcările sinelui și zonele de tensiune din viața culturală, fapt vizibil însă încă de la primul personaj modern - Don Quijote. Eroul este un mediator între sine și lume, intrând într-o dialectică imaginativă identificată ca fiind construcția ficțională. Captiv într-o închisoare formală la a cărei construcție a luat parte prin indiferență sau adeziune tacită, situarea sa existențială se naște prin disparitatea dintre inocența sa și caracterul distructiv al experienței prin care trece. Dezintegrarea eroismului este 17 Un exemplu în acest caz este cel al „contra-eroilor” lui Chuck Palahniuk 18 Corrado Bologna, op.cit., pp.143-144 19 William H. Gass, Fiction and the Figures of Life, Ed. David R. Godine, Boston, 1989, pag. 270: Impulses from without or from within must must use some strength to reach us, we do not go out to them. Machines are made this way. Alert as light and aimed like guns, they only see the circle of their barrels. How round the world is; how like a well arranged. Thus when desire is at ebb and will is weak, we trail the entertainer like a child his mother, restless, bored and whining: what can I do? what will amuse me? how shall I live? (.) The enjoyment of sensation as sensation, a fully free awareness, is very rare. We keep our noses down like dogs to sniff our signs. Experience must mean. The content of an aimless consciousness is weak and colourless; we may be filled up by ourselves instead - even flooded basements, some days, leak the other way - and then it's dread we feel, anxiety. 20 Idem, pag. 283: Nonpersons unperson persons. They kill. For them no one is human. Like cash registers, everyone's the same, shouldn't be addressed, approached, the same: all will go ding and their cash drawers slide out when you strike the right key. So I don't think that it's the message of a work of art that gives it any lasting social value. On the contrary, insisting on this replaces the work with its representation, another way of robbing it of its reality. How would you like to be replaced by your medical dossier, your analyst's notes? 587 urmarea schimbărilor percepției de sine a subiectului, iar singurul răspuns pe care personajul îl mai poate da acestei boli este reacția la impulsul genuin care îl străbate - el însuși o modalitate a conștiinței de sine. Din acest impuls ia naștere narațiunea, entitățile care îl generează fiind deseori procese. Bibliografie: Bologna, Corrado, Flatus vocis. Metafizica și antropologia vocii, trad. Gabriela Lungu, Ed. Clusium, Cluj, 2004 Carlson, Marvin, Performance. A Critical Introduction, Ed. Routledge, New York&London, 2004 Gass, William H., Fiction and the Figures of Life, Ed. David R. Godine, Boston, 1989 Jenny, Laurent, Rostirea singulară, trad. Ioana Bot, Ed. Univers, București, 1999 Ricoeur, Paul, Metafora vie, trad. Irina Mavrodin, Ed. Univers, București, 1984 Sacks, Oliver, The Man Who Mistook His Wife for A Hat and Other Clinical Tales, Ed. Touchstone Publishing House, Austin, 1998 Vergine, Lea, Art on The Cutting Edge. A Guide to Contemporary Movements, Ed. Skira, Milano, 1996 Autorii doresc să mulțumească pentru suportul financiar din partea Programului Operațional Sectorial pentru Dezvoltarea Resurselor Umane 2007 - 2013, Contract POSDRU 6/1.5/S/3 -„STUDII DOCTORALE: PRIN ȘTIINȚĂ SPRE SOCIETATE”. 588 LEONID DIMOV - MANIERISMUL ONIRIC Drd. Romelia POPP Universitatea „Petru Maior”, Târgu-Mureș Poezia lui Leonid Dimov există în umbra născută dintr-un interes limitat, îndreptat exclusiv către aspectul său de strălucitoare operă excentrică. Din poezia lui lipsesc: „suferința”, dar și stările complementare ei, ecourile durerii, formele de manifestare ale eului poetic. Poezia lui Dimov are înfățișarea unui produs detașat cu totul de autorul său, este o operă ce se dispensează de ființa creatorului ei, nu numai de persoana lui, substituindu-se și sfârșind prin a-l exclude. Poezia dimoviană find una care nu-și conține autorul, implicațiile biografice și psihologice îi sunt străine. Inspirația poetică a lui Leonid Dimov operează cu simbolurile, revelând astfel secretele inconștientului, misterele existenței, miturile esențiale. Cuvinte-cheie: manierism oniric, simbol, inconștient, mit, existență Introducere Leonid Dimov a fost privit, în contextul literar al epocii debutului său ca un adevărat „maestru necunoscut”, revelat dintr-o dată și oarecum întâmplător în plenitudinea creației lui, asemenea descoperirii unui depozit de obiecte prețioase despre a căror existență nu se știa nimic; acestea odată scoase la iveală stârnesc în același timp admirație și stupoare. Atitudini care nu sunt de durată, amăgitoare, inconsistente și nestatornice, îngrădind înțelegerea și nu favorizând-o; poezia lui Leonid Dimov existând în umbra născută dintr-un interes limitat, îndreptat exclusiv către aspectul său de strălucitoare operă excentrică. Din poezia lui lipsesc: „suferința”, dar și stările complementare ei, ecourile durerii, formele de manifestare ale eului poetic. Astfel, poezia lui Dimov are înfățișarea unui produs detașat cu totul de autorul său, este o operă ce se dispensează de ființa creatorului ei, nu numai de persoana lui, substituindu-se și sfârșind prin a-l exclude. Poezia dimoviană find una care nu-și conține autorul, implicațiile biografice și psihologice îi sunt străine. Regimul de existență al poeziei este integral artistic, asemenea unei scoici rănite care „se zămislește, în întuneric și tăcere, o strălucitoare perlă”1, în același timp conformă și neconformă, în toată splendoarea ei. Această perlă rezultă dintr-o luptă defensivă cu propria împuținare vitală a moluștei care a produs-o. Poezia lui Dimov are o înfățișare luxuriantă, copleșitoare și bizară asemănătoare unui templu asiatic magnific, neegalabil în ceea ce privește exuberanța, strălucirea precum și complexitatea formelor materiei poetice, reprezentând un triumf al exploatării miraculosului. După cum însuși „vraciul tribului oniric”, Leonid Dimov, mărturisea „Onirismul a dorit să fie o încercare de a încremeni caleidoscopic lumea pentru a face să pătrundă în legitățile specifice visului lăsând (...) cuvintele și implicit ființa ta pieritoare și digitigradă să-și ducă slujba mai departe.” Astfel visul ar putea fi o trapă, un mod de sustragere, de a păcăli Destinul; visul este acela care adaugă crudelor fapte reale un halo magic menit a genera vecinătăți în intercomunicare. În același fel în care visul este indespensabil vieții, este și o componentă a existenței globale. 1 Mircea Iorgulescu în Prefața la Texte, de Leonid Dimov, Ed. Albattros, București, 1980, p. 7. Dimov are capacitatea de a palpa liric lumea concretă; el este un plăsmuitor barbian al unor universuri imaginare prin cuvânt. Poetul înscenează cu o inefabilă ingenuitate un ospăț pantagruelic de cuvinte simulând o permanentă disponibilitate infantilă. Imaginea lumii ca un bâlci etern ni se relevă fantastic în succesiunea unor tablouri galante de o mobilitate fluidă. Poetul călătorește ușor în spații dense, uitând punctul de plecare și debarcând în ținuturile cele mai insolite, istmuri ascunse de fantezie. Dimov inventează o lume embrionară și o travestește în conformitate cu libertățile și rigorile unei percepții infantile. El prezintă insolitul, miraculosul și intruzia imaginarului în spațiul poemului fără o pregătire prealabilă a cititorului, pe care îl surprinde: „A voit în ape să nu pice/Pasărea lovită de alice/Și-a zburat peste mărimi campestre/Până-n pragul camerei de zestre/Unde-au pus-o degete ușoare/Sus, pe perinile de ninsoare.../Noaptea, la opaițe murise/Pasărea. Au curs dintr-însa vise/Ce-n odaia cu blidar și glastră/Le-a privit tot satul la fereastră.” (Uluire) Imaginarul, cu funcția sa de supapă realizează o mică evaziune a spiritului, o întrerupere a descrierii prin introducerea unui nucleu epic: „suim și noi în pas pe pasarele...”, astfel încât materiile aglomerate într-un spațiu limitat care erau pe punctul de a exploda, nu explodează. De nenumărate ori Dimov alunecă în fantastic de pe terenul vieții cotidiene și al îndeletnicirilor domestice. Pentru alunecarea în miraculor și oniric, gândirea producătoare apelează la o materie pauperă, derizorie și comună. Trebuie precizat faptul că ieșirea din banal în fantastic se realizează pe urmele rimei. În procesul de transformare vizionară devin obligatorii precizia descripției și cantitatea „argumentelor”. Tehnica onirică dimoviană Dimov este un poet al manifestării, al exacerbărilor anabasice și nu al retractilității spre esențele lucrurilor; el este exasperat de abundența realității și vizează o concurare a acesteia prin Verb, cantitativ. Astfel se poate explica abundența cuvintelor, așezate în poezie conform liniilor de forță ale unei frenetice energii combinatorii, ca și preeminența substantivului în detrimentul fluidității verbale, ceea ce poate constitui esența acestei poezii spectaculare, după cum observă Iulian Boldea2. Totuși, voluptatea reprezentării masive, abundente, simțul percepției policrome nu exclud fluxul subetran al neliniștii, al fiorului tragic care subminează universul poetic dimovian, insinuându-se subtil în interiorul versurilor. Se poate afirma că poezia lui Dimov este o poezie a performanțelor verbale, a metamorfozelor Logosului surprins în cele mai diverse avataruri. Cuvântul dimovian are carnație și suculență, este somptuos și pregnant, are și rezonanțe exotice. Se mai poate vorbi și despre o artă poetică dimoviană, care este implicită, susceptibilă de a fi extrasă din materia poetică. Este evident faptul că Leonid Dimov atribuie poeziei anumite funcțiuni soteriologice; poezia având valențe recuperatoare și transfiguratoare, ea poate să mântuie de răul existenței, compensând deficitul ontologic prin codificarea lui în expresie poetică. Prin numire poetică lucrurile degradate, chiar banale pot să primească o identitate nouă, să renască din propriul anonimat și să își anexeze noi dimensiuni. În viziunea lui Dimov, accesul la spațiul poetic oniric presupune eliminarea oricăror date corporale, punerea în paranteză a dimensiunilor fizice, anularea ponderii, precum și tot ceea ce îl leagă pe poet de condiția terestră. Această idee poate fi ilustrată de poemul Vis cu deltă; aici, veracitatea detaliilor fiziologice se intersectează cu desenul filigranat al stării onirice, pe când imponderabilitatea visului este 2 Iulian Boldea, Scriitori români contemporani, Ed. Ardealul, colecția Sinteze, Târgu-Mureș, 2002, p. 26. 590 condiționată de pierderea atributelor corporale: „Și-am început să mă dezbrac în gând/Mi-am scos veșmânt după veșmânt/Apoi am continuat, ca-ntr-un fior,/M-am văzut jupuit, roșu, roșu și zâmbitor/Am eliminat mușchii lăsând viscerele suspendate./În spațiul înconjurător, peste plocate(...)/Am anulat vezica biliară/Stomacul, inima, glanda pineală”. Poezia poate fi asimilată cu visul și jocul, după cum însuși poetul consideră, așa cum avataruri echivalente vocii poetice sunt reprezentate de către: bufon, saltimbanc, scamator, acestea dovedindu-se a fi ipostaze ale libertății absolute a omului aflat în exercițiul jocului sau poeziei. Disponibilitatea și libertatea de a extrage și amalgama adevărurile din urmă ale lumii, sensurile grave ale lucrurilor, precum și neasumarea socială și morală, jocul propriu-zis ascunde și un fond tragic, disimulând o percepție dramatică a lumii. Într-un Argument la volumul Veșnica Reîntoarcere poetul repudiază în egală măsură, visul romantic și dicteul automat suprarealist, sustrăgând construcțiile onirice de sub imperiul comandamentelor inconștiente și plasându-le sub zodia elaborării naționale. Visele realizate cu minuțiozitate, regizate cu o abilitate lucidă, au un aer rațional, convențional într-o oarecare măsură. Se observă o îndemânare lingvistică ce modulează cuvintele, fiind semnul unei conștiințe artistice care declară sensibilitatea în stare de inflație. Angoasa care este transpusă în text ne dezvăluie două planuri antinomice, opuse, care structurează viziunea lirică dimoviană: planul ontologic, terifiant și cel estetic, salvator al scriiturii. Se constată că un interes special îl manifestă Dimov pentru bâlci, ca și spațiu de convergență și tranziție; acest topos reconstituind haosul primordial, ca un loc al indistincției și carnavalescului, unde ierarhiile sunt abolite, iar convențiile sociale și cele morale își pierd consistența și autoritatea. Bâlciul, iarmarocul ori târgul reprezintă variațiuni ale aceleiași teme o poetice, adică a lumii ca teatru3, ca succesiune de reprezentații care figurează avatarurile ființei umane, fiind perceput în toată varietatea sa policromă. Alături de tema bâlciului o întâlnim și pe aceea a smalțului, traducându-se în predilecția spre sclipitor, caleidoscopic și policrom a poetului, fiind o ipostază balcanic-orientală a barocului. Astfel, bâlciul, târgul și spațiul urban sunt figurate prin intermediul unei sensibilități care neutralizează tragismul existenței, deturnând în acest fel dramatismul spre burlesc și ludic: „Să plecăm mai devreme din târgul de oale/Cu saltimbanci dansând geamparale/eniți, ne vom duce, ne vom da/În scrânciob peste nopți de baga/Și vom merge, la ziuă, cu toții acasă,/Ulcioare ducând și tigăi peste masă” (Lumească) Se configurează un absurd oniric dimovian în mod gradat, asemenea unei aglomerări vertiginoase de elemente, de la banalul cotidian până la cele terifiante care instituie un vid al logicii și descumpănesc cititorul. În același fel în care bulgărele de zăpadă se rostogolește acumulând tot mai mult volum, asemănător se produce o creștere în proporții absurde ale acestuia, prin intermediul acumulării și juxtapunerii de lucruri, de obiecte și de evenimente disparate. Poemul esențelor este ilustrativ pentru tehnica bulgărelui de zăpadă”4; dacă poemul începe fără dificultăți pentru logica cititorului ingenuu:”Treceau orele, treceau norii”, brusc, poetul trece în alt registru al realului: „treceau mamelucii,/Iar eu am visat azi-noapte că mi-am pierdut papucii”; se observă o schimbare rapidă de unghi, declanșând insolitul, absolutul. Se ajunge la un non-sens, o indistincție între planul real și cel oniric: „Deși știam, încă din leneșa tinerețe/Că narațiunea, ironia, imaginile glumețe/N-au ce căuta în caențe:/Că poezia ține de esențe./Eu, însă, elev fiind, ca toți năucii,/Îmi pierdusem - pe coridoare ori în săli - 3 Iulian Boldea, op. cit., p. 27. 4 Iulian Boldea, op. cit., p. 28. 591 papucii/Și-i căutam, deși era ora de fizică,/Deși acuzat eram că nu mă dedau la metafizică/De către ceilalți versificatori din urbe”. Tehnica oniricului dimovian se configurează folosindu-se datele realității care devin de nerecunoscut. Raporturile neobișnuite pe care le au obiectele unele cu altele neliniștesc, alături de sintaxa lor ciudată, de dispunerea insolită, unghiul neobișnuit din care sunt percepute. Miraculosul poate pătrunde în „realul” oniric printr-o fisură care poate fi reprezentată de un obiect oarecare, unul din cele mai obișnuite; într-un spațiu tranzitoriu cum este bâlciul se pot infiltra prezențe miraculoase, precum în poemul Basm: „Din întinderea care mă reprezintă/A rămas o privire îndreptată țintă/Către temuții regi maiestuoși/Din spatele terenului de la Moși./Alături de căruțașii care/Au coborât din munți cu ciubare/E și Ludovic cel Sfânt și Artur cel Mare/Și așa mai departe”.Poezia lui Dimov reprezintă un loc în care de fapt nu se întâmplă nimic; „personajele” sale își consumă destinul într-o stare de gratuitate, fiind lipsite de pondere de evenimente. Aici se observă foarte clar sforile cu care autorul își manipulează marionetele; autorul este conștient că nu este decât artizanul unei lumi artificiale, al unui simulacru de real, și în consecință trimite semnale discrete spre cititor pentru a-l preveni de aspectul iluzoriu al spectacolului la care este invitat. Poetul pare un demiurg tiranic ce controlează libertatea cuvintelor, păstrându-le într-o stare de dependență absolută. Visul poetic dimovian Leonid Dimov recuperează originaritatea prin descinderi în profunzimile spiritului uman, descinderi care coincid cu regresiuni îmbogățitoare. Scrisul devine o modalitate repetabilă de aproximare a unui arhetip, poetul fiind astfel situat într-o zonă intermediară, și anume între zonele „neștiutului” și lume. Se poate vorbi de un dublu plan al semnificației: pe de o parte, spiritul poetic apare ca o realitate relațională, iar pe de altă parte, se stabilesc contacte cu originaritatea. Actul creației se definește, pentru Dimov, prin potențialul spiritului poetic de a face „un nobil aliaj între poezie și viață, între poezie și lume”, prin intermediul unor „tainice puteri”5. Actul de a scrie poezie este identificat cu puterea de a aproxima o realitate inepuizabilă. În raport cu această Totalitate, spiritul poetic se poate afla în condiția măscăriciului; calitate completată de exigența absolută față de lume a poetului. Acest absolut al exigenței reprezintă un apogeu în care eticul se confundă cu esteticul, motiv pentru care rămânerea în această condiție coincide cu asumarea riscului maxim, poetul aflându-se în imperativul absolut al constanței, fără de care poate pieri. Această pieire, stingerea spiritului este tratată de către Dimov în termenii unei nedreptăți funciare, fiind asimilată imoralității. Ideea de Totalitate dimoviană are destule resurse pentru a fi apropiată de gândirea unor mari poeți ai modernității, cum ar fi Paul Valery, T.S. Eliot sau Gottfried Benn. Valery, fiind spiritul cel mai dispus spre comprehensiune și conceptualizare, acceptă imposibilitatea conceptualizării stării poetice, recunoscând accidentalitatea ei, similară celei a stării de vis; însă poetul este agentul unei alte ordini. Pentru un moment, el suspendă semantismul limbajului; doar din acel moment el se poate numi poet, atunci când întâlnește vocea publică, conform afirmațiilor lui Valery. Acțiunea asupra limbii coincide cu întemeierea unui limbaj indstructibil, a limbajului ce nu se dizolvă prin comprehensiune în acte, în non-limbaj; starea 5 Aurel Pantea, Literatura onirică. Aplicații în poezia românească, Universitatea „1 Decembrie 1918” Alba Iulia, Alba Iulia, 2004, p. 117. 592 poetică fiind repetabilă. Fiecare intervenție a ei primește soluții diferite; fiecare invazie facilitează intrarea spiritului poetic în multe alte ordini semantice. Starea poetică a lui Valery se numește „germen creator” la Benn. Benn considera că poemul se bazează pe ceva nelămurit și un principiu formal, germenul creator și cuvântul fiind de bază. Actualizarea sau concretizarea acelui germen este întotdeauna ratată într-un poem. Asemenea lui Valery, Benn a intuit nemărginitul potențial semantic al cuvintelor, limba având poet un regim potențial, căci este situată între natură și spirit; iar acțiunea poetică coincide cu o activizare a acestei potențialități. Starea poetică a lui Valery, germenul creator al lui Benn sunt expresii, nume ale Totalității; poemul reprezentând unicul căruia poetul îi este încredințat6. Actul imaginației poetice are menirea de a anticipa o lume optimizată, care se va concretiza ulterior. Dimov consideră că prin intermediul actului poetic se realizează o invadare a viitorului prin poezie; invadare care conține o dublă semnificație: asigură rosturile imaginației și realizează conexarea umanității la o anumită profunzime a sensurilor. Pentru Leonid Dimov actul fundamental al imaginării este strâns legat de o azvârlire în „tenebrele neștiutului”7, poetul reface, pe cont propriu, o relație fundamentală: dintre propria-i subiectivitate și o realitate indeterminată, ale cărei chipuri le aproximează. Indeterminatul dimovian își are sursele în inima tenebrelor, reprezentând forma și substanța nopții. Actul scrisului este conceput ca plonjare în tenebre, într-un indeterminat ale cărui urme se pot recunoaște în ființa celui ce a simțit și a văzut radiațiile arhetipului. Ceea ce dă substanță fiecărui poem dimovian este reprezentat de descinderile în noapte; iar licăririle indeterminatului, aparițiile sale hilare, chiar sublime, alcătuirile sale născătoare de coșmaruri, o alături de demoniile și făpturile angelice constituie aproximări ale totalității8. Sublimul dimovian poartă urma grotescului, acesta înfățișând și sugerând grandiosul; demonii și îngerii își împrumută calitățile, iar în cel mai terific coșmar se ascunde un potențial grăunte al euforiei. Acest lucru duce la constatarea că poemele dimoviene poartă în ele stigmatele nopții, ale unei realități, unde se produc metamorfoze ciudate, dar și evenimente genezice. Se pare că totalitatea trimite făpturile neterminate, cu anatomii stranii în imaginație poetului. Fiecare în parte are propriulcomportament, timp, spațiu dar și limbaj. Aceste făpturi alcătuiesc o lume în care distincție dintre coerență și incoerență nu mai este funcționabilă; însă ceea ce funcționează este lumea babilonică, aceasta scăpând judecăților raționalității și instaurând posibilitatea de a faceorice, oricând și oriunde. Visul și reveria rămân singurele modalități ale spriritului de a edifica și înțelege Babelul creat. Visul poetic dimovian este o modalitate de a aduce în limbaj fragmente ale totalității; toate poemele sale au capacitatea de a transforma totul într-un spectacol. Poetul asistă de nenumărate ori fascinat la spectacolul formelor unei totalități a cărei revelație se produce în conștiința sa. Condiția dramatică a spiritului poetic poate fi observată în poemul Dilema9. Aici poetul apare ca purtător de parolă teribilă; teribil fiind un adjectiv ce traduce exact spiritul poetului. Acesta din urmă apare ca un știutor al unui proverb sau ghicitori, pe care însă nu are voie să le rostească, fiind astfel un purtător de investitură enigmatică. Ontologia potențialității textului are trei posibilități de reprezentare, și anume: proverb, ghicitoare sau vorbe adunate la întâmplare. Dacă proverbul are în esența sa experiența umană ancestrală și are valoare axiomatică, atunci ghicitoarea pune conștiința față în față cu enigmele. Atât proverbul cât și 6 Aurel Pantea, op. cit., p. 118. 7 Leonid Dimov, Argumentul din Spectacol, Ed. Cartea Românească, București, 1979, pp. 3-4. 8 Aurel Pantea, op. cit., ibidem. 9 Leonid Dimov, Veșnica reîntoarcere, Ed. Cartea Românească, București, 1982, pp. 7-10. 593 ghicitoarea presupun faptul că vreunul, cineva, ceva, o existență, sau chiar o sumă de existențe au conlucrat pentru a le elabora; proverbul funcționează ca un ghid universal, iar ghicitoarea lansează avertismente asupra posibilității salvării din situații dificile sau asupra pericolului morții. A treia ipoteză a condiției textului care este interzis a-l rosti presupune întâmplarea sau hazardul; niște vorbe adunate în timp și la întâmplare vor vorbi despre faptul că nu a existat nicio intenție semantică într-un alt timp, altcândva, altundeva; spunând de fapt ceea ce conștiința nu trebuie să rostească. Prin urmare orizontul de existență al conștiinței este acela al interdicției rostirii10 11. Astfel, condiția retorică semnifică o existență ieșită din imperativele amintirii sau din cele ale interogației. Actul amintirii șicel al interogării sunt două dimensiuni originare ale poeticului. Pentru Dimov situarea în aceste dimensiunioriginare semnifică pierderea vieții; iar conștiința sa poetică trăiește între teama rostirii și groaza uitării teribilei parole. Spațiile și timpurile imaginației poetice dimoviene sunt neomogene, iar în scenariul poemelor există o conștiință acută a precarității alcătuirilor lumii peste care poate năvăli oricând noaptea cu arătările și subteranele ei, un astfel de loc este reprezentat de adăpostul conștiinței dilematice. Spațiul poetic oniric Odată cu apariția volumului Cartea de vise, onirismul capătă un sens mai precis. Poemele dezvoltă un fir epic, care pare totuși greu de urmărit, căci poetul trece ușor din real în imaginar. Observăm o inepuizabilă putere de a fantaza, observând lumea dintr-o latură carnavalescă. Seria pseudo-baladelor Turnul Babel demonstrează puterea de invenție a poetului și simțul său plastic: se întâlnesc descrieri amănunțite, feericul, insolitul, supranaturalul își fac apariția. După cum afirma Eugen Simion11, Dimov este „un maniac al exactității în lumea onirică”, poetul afirmând că, după părerea lui, valoarea supremă este geometria. Prin urmare imaginea cercului, a rotundului devine primordială: „în cerc de zmalț m-am zăvorât și zbor” aici putem distinge o mișcare complicată a spiritului: o desprindere de materie și o metamorfoză. Apariția celui de al patrulea volum din Cartea de vise duce la fixarea unei tematici a onirismului. Autorul își descrie câteva visuri, unde lasă să se înțeleagă că el nu face decât să transcrie ceea ce se petrece în timpul somnului: „Azi-noapte-n vis mi-am amintit”, apoi „ și m-am trezit tot în vis de vis/ Adus la fântână cu pieptul deschis” (Vis de vis, în vis) sugerând o imprecizie calculată între trăirea onirică și trăirea sub stare de veghe. Visul este de obicei coerent, încât trecute prin el faptele onirice nu contrazic prea mult logica realului. Putem afirma că oniricul angajează viziuni de o amplă materialitate; iar sub protecția visului lucrurile dau pur și simplu năvală în poem. Visele din acest volum, al cărui nume este aproape programatic, nu fac parte din speța viselor monstruoase, a acelor fantazări himerice teratomorfe în care delirul caută să articuleze imagini ale lumii și ale sinelui de o halucinantă și tulburătoare profunzime a ororii. Din contră, visele sale reprezintă rodul unei reverii cu ochii deschiși. Lili și densitatea închipuie un scenariu oniric în care elementele realului sunt inserate în conturul himeric al unei viziuni de o tulburătoare acuitate a desenului, însă în același timp imponderabile și părelnice. Poezia debutează cu o descriere a spațiului unde se derulează spectacolul oniric, descriere realizată cu ajutorul unor cuvinte de intensă concretețe, dar care sunt asamblate în asocieri insolite. 10 Aurel Pantea, op. cit., p. 122. 11 Eugen Simion, Scriitori români de azi, III, Ed. Cartea Românească, București, 1984, p. 45. 594 Specificul oniricului dimovian provine și din prezența sintaxei neobișnuite, în care cuvinte din cele mai neobișnuite sfere lexicale se întâlnesc, se contaminează reciproc de sensuri și semnificații inedite: „În fața ferestrei mele e-un zid cu tignafes/Țintuit cu crampoane în formă de S,/cu insuli de iedră, trist, coșcovit/(...)/E propria mea gândire ce reverberează/isprăvindu-se brusc într-o bucată de amiază./De acolo unde-ncetează umbra, pe după spații,/se-ntinde un balcon năpădit de vegetații,/perpendicular cu zidul, ca o garagață/peste acoperișul casei din față.” Următoarea secvență a textului poetic aduce în scenă profilul fantomatic, ireal și totuși pregnant desenat, al lui Lili, figură himerică ce întrunește în sine idealul unei frumuseți care captează cu totul atenția eului liric. Personajul trăiește o stare de epifanie în spațiul lipsit de repere sigure ale visului și într-un timp mitic, imponderabil. În continuare, dezbrăcarea eroinei poate constitui echivalentul unui act ritual ce simbolizează o eliberare de corporalitate, dar și „o asceză a simțurilor, înaintea clipei de levitație”12, de înălțare: „Într-adevăr (ce gest) molatic, fata se descalță,/bate pasul pe loc cu tălpinle-n trap,/își trage șorțul negru peste cap/(...)/Rămasă-n furou,/Lili zâmbește din nou/și, precum un lăstun atinge oglinda apei,/își scoate ciorapii/mângâindu-și în treacăt, de plăcere,/tălpile netede ca o mângâiere.” Poetul își transcrie propriile senzații, gânduri și reacții declanșate de apariția feminină diafană, reușind să plasticizeze emoția, momentul desprinderii de terestru. Finalul poemului ne pune față în față cu învolburările zborului și dansului, care reușesc să își accelereze la maximum mișcările și ritmul, în așa fel încât pasărea și Lili par a se contopi. Acesta este momentul în care extazul înălțării atinge paroxismul, într-un elan spre absolut, spre o utopică lume a visului fără sfârșit; iar sfârșitul visului echivalează cu regăsirea unei lumi empirice de dimensiuni împuținate, o lume a izolării și claustrării, dar și una a alienării. Astfel, se poate afirma că poezia Lili și densitatea este o poezie de referință pentru imaginarul liric-oniric dimovian, căci reprezintă povestea unui vis de o tulburătoare frumusețe și expresivitate. Volumul cu titlu programatic, Cartea de vise, ne prezintă un visător prizonier al unor straturi onirice imposibil de depășit; continuum-ul oniric conferind substanța integrală acestei cărți. Imaginația dimoviană stă în vecinătatea enigmelor pe care le aproximează; iar gândirea sa poetică presupune, în mod constant, prezența unui termen necunoscut. Concluzii Cel mai în măsură să sintetizeze creația lui Dimov este Nicolae Manolescu: „Oniricul lui Leonid Dimov este un sentimentalism, o visare cu ochii deschiși; poetul cade ușor în nostalgie și deprimare; în „vise” el regăsește starea de copilărie, în care totul pare posibil, în care asociațiile cele mai neașteptate se pot realiza. Ceea ce este frapant este cum „visarea” transformă realul cel mai familiar. Lucrurile par alcătuite altfel, în jurul unei senzații, al unei viziuni particulare”13. Inspirația poetică a lui Leonid Dimov operează cu simbolurile, revelând astfel secretele inconștientului, misterele existenței, miturile esențiale. Poetul este considerat un artizan ingenios și seducător al imaginii, un maestru al „narativității” poetice, un pictor al 12 Iulian Boldea, op. cit., p. 32. 13 Nicolae Manolescu, Literatura română postbelică, vol I, Ed. Aula, Brașov, 2001, p.42. 595 detaliului concret utilizat pentru compoziții intelectualist-calofile, precum și un împătimit al unei perfecțiuni formale tributare tradiției. Bibliografie Bârna, Nicolae, Comentarii critice, Ed. Albatros, București, 2001 Boldea, Iulian, Dimensiuni critice, Ed. Universității “Petru Maior”, Târgu-Mureș, 1998 Boldea, Iulian, Istoria didactică a Poeziei românești, Ed. Aula, Brașov, 2005 Boldea, Iulian, Poezia neomodernistă, Ed. Aula, Brașov, 2005 Boldea, Iulian, Scriitori români contemporani, Ed. Ardealul, Târgu-Mureș, 2002 Boldea, Iulian, Studia Universitatis, „Petru Maior”, Târgu-Mureș, Philologia vol 5, 2006 Breban, Nicolae, Stricte amintiri literare, Ed. Dacia, Cluj-Napoca, 2001 Cărtărescu, Mircea, Postmodernismul românesc, Ed. Humanitas, București, 1999 Cesereanu, Ruxandra, Deliruri si delire. O antologie a poeziei onirice românești, Editura Paralela 45, Pitești, 2000. Cistelecan, Alexandru, Poezie și livresc, Ed. Cartea Românească, București, 1987 Diaconu, Mircea A., Poezia postmodernă, Ed. Aula, Brașov, 2002 Dimov, Leonid și Țepeneag, Dumitru, Onirismul estetic, antologie de texte teoretice, interpretări critice și prefață de Marian Victor Buciu, Ed. Cartea Veche, București, 2007 Dimov, Leonid și Țepeneag, Dumitru, Momentul oniric, Ed. Cartea Românească, București, 1997 Lefter, Ion Bogdan, 5 poeți: Naum, Dimov, Ivănescu, Mugur, Foarță, Ed. Paralela 45, Pitești, 2003 Manolescu, Nicolae, Istoria critică a literaturii române. 5 secole de literatură, Editura Paralela 45, Pitești, 2008. Manolescu, Nicolae, Literatura română postbelică, vol I, Ed. Aula, Brașov, 2001 Negrici, Eugen, Literatura română sub comunism, Ed. Fundației PRO, București, 2003 Paleologu, Alexandru, Despre lucrurile cu adevărat importante, Ed. Polirom, București, 1997 Pantea, Aurel, Literatura onirică. Aplicații în poezia românească, Universitatea „1 Decembrie 1918” Alba Iulia, Alba Iulia, 2004 Pantea, Aurel, Poezie română contemporană, Universitatea „1 Decembrie 1918” Alba Iulia, Alba Iulia, 2004 Pantea, Aurel, Simpatii critice, Cluj-Napoca, Casa Cărții de Știință, 2004 Simion, Eugen, Scriitori români de azi, III, Ed. Cartea Românească, București, 1984 596 DUMITRU POPOVICI ÎN DOCUMENTELE DE ARHIVĂ Drd. Emanuela PORUMB (REȚE) Universitatea “Babeș-Bolyai”, Cluj-Napoca Studiul își propune valorificarea documentelor din Arhiva Popovici și analiza viziunii profesorului D. Popovici asupra istoriei literare ca disciplină academică și sinteză metodologică în perioada dintre cele două războaie mondiale. Scopul cercetării este de a surprinde întemeierea istoriei literare în act, în actul constituirii ei ca demers pedagogic, formativ, întrucât acțiunea înnoitoare a istoricului literar D. Popovici a marcat generații postbelice de specialiști ai literaturii și s-a manifestat în primul rând prin cursurile sale. Din această perspectivă, interesează în primul rând atelierul, procesul, germinația lecturii, tot ce documentează „nașterea ideii noi”, nu doar cercetarea operelor publicate. Cuvinte-cheie: document, viziune, istorie literară, germinația lecturii După 1999, anul morții criticului literar Liviu Petrescu, documentele aparținând familiei Popovici-Petrescu intră în proprietatea statului român, fiind păstrate de Fondul de colecții speciale al Bibliotecii „Octavian Goga”, Cluj-Napoca. Se află aici peste 1300 de volume de literatură română și universală, dar și cursuri universitare, instrumente de lucru pentru cursuri, acte și fotografii personale, precum și manuscrisele a trei mari istorici literari și comparatiști: D. Popovici, Ioana Em. Petrescu (fiica sa) și Liviu Petrescu (ginerele său). Accesul la documente inedite, reconstituirea manuscriselor din variante și versiuni nedefinitivate de autori, restituirea lor circuitului literar e un demers necesar, întrucât dezvăluie peisajul unor reconfigurări ale disciplinei istoriei literare, în curricula academică, dar și în cea preuniversitară (un domeniu de activitate practic necunoscut al lui D. Popovici). Documentele din Arhiva D. Popovici sunt tot atâtea instrumente indispensabile restituirii operei profesorului clujean. Fișe de lectură, corespondența cu diverse personalități ale vremii, dar și cu colegii de catedră, manuale și cursuri, unele scrise de el, programe analitice de seminar, lecții sau "programări" ale cursurilor, toate sunt mărturia unui travaliu intens, a unui interes absolut justificat din perspectiva omului de cultură D. Popovici, atât pentru predarea limbii și a literaturii române la nivel preuniversitar, cât mai ales pentru regândirea acestui domeniu la nivel universitar. Pentru înțelegerea dimensiunii înnoitoare a felului cum D. Popovici gândea noua istorie literară, ca disciplină, valorificarea unor documente de arhivă reprezintă contribuția majoră a cercetării noastre. Este și o încercare de a surprinde întemeierea istoriei literare în act, în actul constituirii ei ca demers pedagogic, formativ, ceea ce reprezintă un aspect rareori investigat în studiile românești de istoria ideilor literare. De obicei, acestea se ancorează în cercetarea textelor, operelor publicate, lăsând deoparte atelierul, procesul, germinația lecturii, punerea acesteia în discurs universitar. Or, acțiunea înnoitoare a istoricului literar D. Popovici, care a marcat generații postbelice de specialiști ai literaturii (istorici și critici literari, profesori universitari și profesori de liceu), s-a manifestat în primul rând prin cursurile sale, care nu erau numai texte, ci și un spațiu paideic, formativ, al susținerii lor, al dialogului ideatic. 597 Materialul arhivat existent în subfondul Popovici este constituit în următoarele serii: acte personale, activitatea universitară, corespondență și manuscrise, ultima categorie având ca sub-serii instrumente de cercetare și scrieri. La acestea se adaugă fondul de carte românescă și străină din biblioteca personală a istoricului literar, un adevărat tezaur de documente și date. Cu toate că D. Popovici este o figură consacrată în istoria și critica literaturii române există însă, cu siguranță, multe aspecte insuficient cercetate ale activității profesorului clujean. Activitatea sa de pedagog, de autor de manuale și de cursuri este prea puțin cunoscută. O oportunitate reală pentru redefinirea calității sale de pedagog este tocmai bogatul material documentar aflat în Arhiva D. Popovici, constând în manuale pentru învățământul secundar, „programări” ale cursurilor, precum și cursuri universitare. O primă direcție de cercetare pe care documentele păstrate în Fondul Popovici o facilitează este stabilirea locului istoricul literar în istoria și critica literaturii române și receptarea operei sale în posteritate (decalaj datorat editării tardive, circulația notelor de curs în mediile filologice ale anilor '50- '60), dar mai ales o privire sintetică actuală privind contribuția profesorului clujean la dezvoltarea istoriei literaturii ca știință. Student al Universității din București (1923-1927), asistent onorific al profesorului D. Caracostea, D. Popovici își desăvârșește mai apoi pregătirea în preajma lui Mario Roques, Mirambel și Paul Hazard, în timpul studiilor postuniversitare urmate la Paris. Accesul la documente inedite, cursuri păstrate din timpul studenției, corespondența cu mentorii săi permite cercetării noastre o redimensionare a parcursului formării intelectualului D. Popovici, scoțând la iveală cărți și oameni care l-au marcat. Notițele păstrate în arhivă (instrumente de lucru pentru cursuri - grupate pe ani, fișe conținute în plicuri și ordonate pe teme, însumând aproximativ 10.000 file format A5) pot dezvălui măsura efortului depus în studierea literaturii române, demers care a făcut posibilă apariția unor opere unice în istoria domeniului (La Litterature roumaine a l'epoque des Lumieres și Eminescu în critica și istoria literară română, ca să numim doar două dintre ele) și emiterea unor judecăți de valoare confirmate în timp. Având în vedere faptul că viața și activitatea lui D. Popovici se suprapun, în bună măsură, primei jumătăți a secolului al XX-lea, un secol agitat, marcat de conflagrații fără precedent și de confruntarea între democrație și totalitarism, este important de stabilit dacă și în ce măsură avalanșa de evenimente istorice, precum ascensiunea dreptei, autoritarismul lui Carol al II-lea, sfârșitul experimentului democratic românesc, pierderile teritoriale din 1940 (în urma cărora D. Popovici e nevoit să se refugieze la Sibiu împreună cu universitatea clujeană), dar și războiul și apoi ascensiunea comuniștilor la putere au influențat atât opera sa (științifică, dar și universitară), cât și receptarea acesteia. Se amintește adesea faptul că Popovici a polemizat cu G. Călinescu, în special în jurul definiției istoriei literare14. Pentru autorul Istoria literaturii române... istoria literaturii nu există decât în măsura în care istoricul literar e o personalitate creatoare. Fără a respinge latura subiectivă și activă a creatorului în procesul creației, pentru profesorul clujean istoria literară este o știință complexă a literaturii cuprinzând critica genetică, critica psihologică și pe cea estetică. Popovici se disociază de Călinescu- Istoria literaturii române de la origini până în 14 Lecția inaugurală a cursului universitar Tendința de integrare în ritmul cultural occidental susținut în anul 1939-1940 la Facultatea de litere din Cluj și editat după notele luate la curs de Gheorghina Damian și Iosif Pervain, antologat de Paul Cornea în Conceptul de istorie literară în cultura românească, Ed. Eminescu, București, 1978, pp. 218-224. 598 prezent, reproșând acestei lipsa periodizării. Studiul literaturii trebuie contextualizat, diacronic, prins în determinațiile concrete ale istoriei și ale devenirii culturale. Viziunea lui D. Popovici asupra periodizării literaturii române este articulată în introducerea la lucrarea despre iluminismul românesc (La Litterature roumaine a l'epoque des Lumieres, Sibiu, 1945.) Considerată ca fiind lipsită de originalitate, datorită influenței slavone și grecești, literatura veche nu e luată în calcul. Început decisiv în epoca Luminilor, procesul modern de emancipare atrage atenția istoricului literar. În viziunea lui D. Popovici evoluția literaturii române moderne este totuna cu istoria regăsirii de sine (a eliberării de ceea ce e străin), în primul rând prin conștientizarea apartenenței latine și europene, și apoi prin romantism conștientizarea identității naționale în context universal. În cea mai controversată lucrare a sa, Eminescu în critica și istoria literară română (la origini un curs universitar susținut între anii 1946-1947 la Facutatea de Filosofie și Litere din Cluj, litografiat în 1947, și editat abia în 1989 de Ioana Em. Petrescu în Studii literare, vol.VI)15, D. Popovici realizează inventarierea etapelor maturizării criticii românești, dar mai cu seamă poziționarea dialogică într-o istorie a eminescologiei. De la critica etică în intenție și didactică în formă a primilor „detractori” precum Aron Desusianu, Grama și Anghel Demetriescu, la cea impresionistă a lui Lovinescu și apoi Călinescu, la cea preocupată de aspectul formal, în studiile lui Ibrăileanu și Caracostea, privirea istoricului literar16 parcurge traseul din unghiul celui care are și el o perspectivă proprie asupra problemei. Receptarea operei lui Popovici în timpul vieții sale a fost îngrădită de circulația cursurilor litografiate doar în mediile academice ale anilor '40-'50 și după moartea profesorului, a intervenit impedimentul editării tardive a manuscriselor (primele lucrări sunt editate abia în 1969). Rămâne de stabilit care a fost destinul ideilor lui D. Popovici, măsura în care li se recunoaște paternitatea, sau din contră se întâmplă folclorizarea lor, și acest demers e informat de prezența, dar mai cu seamă de absența lui Popovici din marile istorii literare și din bibliografiile de specialitate. ISTORICUL LITERAR ÎN BIBLIOTECA PERSONALĂ Materialul bogat al bibliotecii fondului Popovici a fost indexat de Serviciul de dezvoltare a colecțiilor din cadrul Bibliotecii „Octavian Goga” Cluj-Napoca, și s-a realizat un buletin bibliografic al colecției de documente (ce poate fi consultat pe http://www.bjc.ro/new/files/fondul-popovici/fondul_popovici.pdf), conținând 1308 titluri. Analiza acestor titluri poate dezvălui întâi de toate parcursul devenirii individuale, dar și orizontul intelectual al perioadei interbelice, astfel că o altă direcție importantă a cercetării o constituie conturarea imaginii istoricul literar în biblioteca personală. Cartea e un fragment al culturii scrise, ea trebuie plasată în contextul istoriei culturale, care se poate reconstitui cu ajutorul răspunsurilor la întrebări precum: Cine citește și de ce? Ce formație au autorii cărților? Dar cititorii? Care e impactul lecturii asupra cititorilor? Care e modalitatea de obținere a cărților? Aceste interogații vor ghida demersul de configurare a unor practici de lectură din perioada interbelică. Convingerea că războaiele, costurile ridicate, condițiile neprielnice în general au împiedicat achiziția de carte trebuie nuanțată o dată cu accesul în biblioteca particulară a profesorului clujean. În pofida oricăror dificultăți financiare- să nu uităm că Dumitru Popovici 15 Notă asupra ediției, D. Popovici, Studii literare, vol. VI, Editura Dacia, Cluj-Napoca, 1989. 16 Mircea Anghelescu, Istoricul literar, în Transilvania, nr. 1/1990. 599 beneficiază de o bursă modestă pentru a studia la Paris- tânărul, pe atunci profesor în învățământul preuniversitar, achiziționează carte, dar nu orice fel de carte, ci ediții princeps, carte valoroasă, ultimele apariții de specialitate ale editurilor franceze, atitudine care ne îndreptățește să afirmăm că istoricul literar era un bibliofil, dar și un spirit atent la nou, cu un bun discernământ în domeniul specializării sale. Supus analizei, fondul de carte dezvăluie prezența a două tipuri de carte „scumpă”: e vorba mai întâi de carte veche românescă, o raritate astăzi, ținând cont nu numai de trecerea timpului, ci și de epurările bibliotecilor publice în comunism: [Levizac și Moysant], Regulile sau Gramatica poezii, tradusă în rumănesce de I. Eliad, Bucuresci, [s. n.], 1831; Ion Heliade Rădulescu, Historia critică universale : (scriere postumă), Bucuresci, Typographia Statului, 1892, Ion Heliade Rădulescu, Equilibru între antithesi sau Spiritul și material, Bucuresci, [s. n.], 1859-1869; Dimitrie Bolintineanu, Călătorii în Palestina și în Egipt, Iași, [s. n.], 1856, în alafbet de tranziție; Ovidiu Papadima, Creatorii și lumea lor : schițe de critică literară, București, Fundația Regală pentru Literatură și Artă, 1943; Ioan Molnar Piuariu, Retorică adecă Învățătura și întocmirea frumoasei cuvântări alui întâiu izkodită pe limba românească împodobită și întemeiată cu pildele vechilor filosifi și dascăli bisericeșci, Buda, Crăiasca Tipografia Orientalicească a Universitatei Peștii, 1798; Tudor Vianu, Istoria esteticei de la Kant până azi în texte alese; precedate de un studiu introd. și note biobibliografice, București, Institutul de Arte Grafice "Bucovina", I.E. Torouțiu, 1934. Cea de-a doua categorie se constituie din carte străină din timpul lui Popovici, în care se reflectă noile tendințe și discuții din spațiul studiului literaturii în anii '30-'40 (când D. Popovici se afla la Paris), oferind indicii despre titlurile interesante în domeniu și despre cele mai recente apariții în epocă: Henri Bergson, Le pensee et le mouvant : essais et conferences, Paris, Librairie Felix Alcan, 1934; Andre Gide, La porte etroite : roman ; 24 bois originaux de Morin-Jean, Paris, Artheme Fayard, 1934; Jean Gibelin, L'esthetique de Schelling et l'Allemagne de Madame de Stael, Paris, Librairie Ancienne Honore Champion, 1934; Benedetto Croce, Poesia e non poesia : note sulla letteratura europea del secolo decimonono, Edizione, riveduta e aumentata, Bari, Gius, Laterza & Figli, 1935; Albert Thibaudet, Gustave Flaubert, 4eme Edition, Paris, Gallimard, 1935; Thomas Morus, L'utopie, traduit du latin par Victor Stouvenel, illustre par Bernard Roy, Paris, A l'enseigne du Pot casse, [1935]; H. J. Hunt, Le socialisme et le romantisme en France : etude de la presse socialiste de 1830 a 1848, Oxford, Clarendon Press, 1935. Trebuie subliniat și aspectul păstrării intacte pentru mulți ani a bibliotecii (în condițiile traversării perioadei comuniste- cu limitări și constrângeri nenumărate), bibliotecă intrată după moartea prematură a lui D. Popovici (1952) în posesia fiicei, criticul și istoricul literar (de mai târziu), Ioana Em. Petrescu. ISTORICUL LITERAR LA CATEDRĂ Cariera didactică a istoricului literar începe în 1927 ca profesor secundar la Liceul “Radu Greceanu” din Slatina unde predă româna, latina și istoria. Din anul 1930, D. Popovici se transferă la Liceul comercial din Iași. Obținînd o bursă de stat, tânărul profesor ieșean pleacă pentru studii doctorale la Paris, unde urmează cursuri de literatură comparată și de neogreacă, necesare pentru tema doctoratului său care viza istoria ideilor literare și politice ale premodernismului românesc, în context european. Deși avea statut de student, la Școala de 600 Limbi Orientale Vii a fost numit lector și a predat limba română. Reîntors în țară în 1935, obține titlul de doctor în litere cu o teză despre ideologia literară a lui I. Heliade-Rădulescu. La Facultatea de Litere și Filosofie a Universității din Cluj, D. Popovici este angajat în urma unui concurs celebru ce îi recunoaște meritul de a fi profesor agregat la Catedra de Istoria literaturii române moderne (începând cu 1 noiembrie 1936 și până la moartea prematură -1952). Actele privind concursul din 1935-1936 pentru ocuparea catedrei rămase vacante în urma morții lui G. Bogdan-Duică se păstrează în dosarele din seria „activitatea universitară” (Memoriu de titluri, studii și lucrări, 1935) -Arhiva Popovici, consemnând detaliile „unui concurs universitar de altădată” 17 18. Urmându-i la catedră lui G. Bogdan-Duică, tânărul profesor universitar aduce o viziune total diferită de cea a predecesorului său, rod al formării sale la școala comparatismului francez. Aparențele comparatiste ale lui Bogdan-Duică capătă la succesorul său trecut prin școala lui Baldensperger, van Tieghem și Paul Hazard, dimensiunile unei discipline riguroase și ferme, cu o dialectică internă bine consolidată sub raportul filiațiilor, a germinațiilor și a influențelor. Comparatist și istoric literar, D. Popovici este substanțial nou în tot ceea ce face și întreprinde, marcând începul unei noi etape în predarea istoriei literaturii române la nivel universitar. D. Popovici are meritul de a fi atribuit istoriei literare un statut științific, înțelegând prin acesta „supunerea la obiect”, valorificarea informațiilor bibliografice, rigoare critică în raportarea la izvoare, dar nu numai. Profesorul clujean susținea că istoria literaturii implică, de asemenea, studiul genetic și că fenomenul literar este rodul interacțiunii factorilor interni (context socio-cultural, personalitate creatoare) cu factori externi (influențe) . Cursurile lui D. Popovici, păstrate în manuscris și în dactilograme: Literatura română în epoca luminilor (1938-1939); Tendința de integrare în ritmul cultural occidental (19391940); Eminescu în critica și istoria literară română (1945-1946, 1946-1947); Poezia lui Eminescu (1947-1948), credem că pot aduce un plus de lumină pentru aprecierea justă a operei profesorului clujean. Frecvența și durata cursurilor (precizată în programările identificate în arhivă), tematica acestora, metodele folosite, judecățile formulate asupra unor curente ale literaturii sau asupra unor autori, sunt elemente care trebuie decodate prin prisma personalității autorului, dar și raportate la ceea ce întâmpla în epocă în alte universități- și în dezbaterile științifice ale specialiștilor europeni în istorie literară. Cât de originală este contribuția lui D. Popovici și care a fost receptarea cursurilor de către contemporani, rămâne de stabilit prin valorificarea și corelarea documentele. Citat cel mai adesea în calitatea sa de istoric literar, profesorului clujean i se recunoaște arareori meritul de inovator în perimetrul didacticii limbii și literaturii române. Activitatea de profesor și autor de manuale pentru învățământul preuniversitar a fost minimizată. Și totuși D. Popovici își începe cariera didactică profesând în învățământul preuniversitar, la Slatina și la Iași, perioadă în care va scrie un prim manual păstrat în arhivă: D. Popovici și G. Vișoiu, Elemente de istoria limbei și literaturei romîne, Slatina, Tipografia și Legătoria de Cărți Moșt. C. Constantinescu-(Bulbeș), 1928. Abordarea sa pare „canonică” sub aspect formal, conformându-se tiparului obișnuit al epocii. Totuși interpretările personale asupra unor autori sau selecția textelor încep să-l diferențieze, anunțând criticul de mai târziu. Va reveni la acestă preocupare 18 ani mai târziu când împreună cu M. Nanu va redacta Carte 17 Vezi și Mircea Curticeanu, Studii și documente literare, Casa Cărții de Știință, Cluj-Napoca, 2002, pp. 75-89. 18 Paul Cornea, Conceptul de istorie literară în cultura românească, Ed. Eminescu, București, 1978, p. 68. 601 de limba română: pentru clasa I-a a gimnaziului unic, București, Standard Graphica, [1946]. Ca și în cazul cursurilor universitare este relevantă identificarea frecvenței utilizării manualelor sale și a influenței (dacă aceasta a existat) asupra colegilor sau învățăceilor săi. SCRIITORUL D. POPOVICI ÎN DOCUMENTE DE ARHIVĂ Una dintre cele mai mari provocări ale cercetării noastre este restituirea imaginii complete a cărturarului clujean din alte documente de arhivă și din corespondență, care aduc la lumină o ipostază mai puțin cunsocută a istoricului și a profesorului de o mare sobrietate, având sperăm darul de a oferi printre altele imaginea scriitorului D. Popovici. Numărul proiectelor, deși unele abia schițate, altele elaborate în versiuni mai puțin finalizate ne face să optăm pentru ideea că profesorul înțelegea să facă din literatură nu doar un simplu exercițiu, ci un termen complementar al unei activități plurale. D. Popovici provoacă surpriza unei producții literare superioare cel puțin prin Regele din Propontide. „Comedia aproximativ istorică în patru acte” confirmă preferința pentru un comic experimentat prin alegorie și gustul pentru un teatru de idei. Printre însemnările și manuscrisele lui D. Popovici se păstreză alte câteva proiecte: Bucătarul de la Salamandra, „comedie în două acte”, lucrare dramatică redactată integral; Într-o vară la moșie, un proiect pentru un roman mai amplu; manuscrise ce cuprind ciclul de poeme Aur legenadar și o povestire cu accente strict anecdotice, Culionul episcopului. Tindem să apreciem că intențiile scriitorului nu sunt accidentale, fapt mărturisit deocamdată de numărul mare al acestor proiecte literare, semnate discret cu pseudonimul D'Aluta, și că D. Popovici nu e doar profesorul interesat strict de interpretarea literaturii, ci preocupat și de actul elaborării ei. Interesul pe care îl suscită azi conținutul fondului depășește însă inventarul în sine și se transferă în câmpul fenomenului literar. Cercetarea acestui fond permite reconstituirea orizontul intelectual al epocii interbelice și în parte a începutului comunismului, dar și conturarea unui portret al intelectualului în cele două perioade. Corespondența și manuscrisele lui D. Popovici oferă cadrul unei analize centrate pe sferele de influență ideatică sub care s-a format tânărul intelectual, toate acestea venind să completeze imaginea unui timp al eforturilor înnoitoare în istoria literaturii române. BIBLIOGRAFIE ANGHELESCU, Mircea, Istoricul literar, în „Transilvania”, nr. 1/1990. CORNEA, Paul, Conceptul de istorie literară în cultura românească, Ed. Eminescu, București, 1978. CURTICEANU, Mircea, Studii și documente literare, Casa Cărții de Știință, Cluj-Napoca, 2002. POPOVICI, D., Vișoiu, G., Elemente de istoria limbei și literaturei române, Editura Tipografia și legătoria de cărți C. Constantinescu, 1928. POPOVICI, Dumitru, Nanu, M, Carte de limba română pentru clasa a I-a, Editura Standard Graphica, București, pentru anul școlar 1946-1947. POPOVICI, Dumitru, Ideologia literară a lui I. Heliade Rădulescu, Ed. Cartea Românească, București, 1935. 602 POPOVICI, Dumitru, La Litterature roumaine ă l'epoque des Lumieres, Centrul de Studii și Cercetări Privitoare la Transilvania, Sibiu, 1945. POPOVICI, Dumitru, Poezia lui Mihai Eminescu, Editura Tineretului, București, 1969. POPOVICI, Dumitru, Romantismul românesc (1829-1840), Editura Tineretului, București, 1969. POPOVICI, Dumitru, Studii literare, vol. I-VI, Editura Dacia, Cluj, 1972-1989. POPOVICI, Dumitru, Cercetări de literatură română, Editura Cartea Românească din Cluj, Sibiu, 1944. POPOVICI, Dumitru, Etape în dezvoltarea literaturii române, în Transilvania, nr. 8-9, 1944. POPOVICI, Dumitru, Românii în presa Saint-Simoniană, Tipografia „Tătărași”, Iași, 1934. POPOVICI, Dumitru, „Santa Cetate” între utopie și utopie, Editura Institutului de Istorie Literară și Folclor, București, 1935. Documentele conținute în Arhiva Dumitru Popovici, Fondul de colecții speciale al Bibliotecii “O. Goga”, Cluj-Napoca. 603 LITERATURA ROMÂNĂ ÎNTRE ETIC ȘI ESTETIC ÎN EPOCA COMUNISTĂ Drd. Cristina -Elena CIUNTUC Universitatea „Al. I. Cuza” Iași Lectura atentă a celor peste 1500 de pagini ale volumelor Undelor scurte permit decriptarea atitudinii critic - ideologice a Monicăi Lovinescu așa cum s-a configurat de-a lungul a aproape jumătate de secol la microfonul radioului Europa Liberă, vizând, implicit sau explicit, activitatea cultural - literară autohtonă. Monica Lovinescu se declară adepta unei perspective critice personale „est - etice” care presupune conjugarea, conlucrarea celor două principii (estetic/ etic) în actul de validare a unei creații artistice. Poziția acesteia nu trebuie interpretată însă ca fiind dogmatică sau restrictivă, ci, dimpotrivă, respectiv drept o atitudine angajată, asumată, nereducționistă de exercitare a actului critic. Monica Lovinescu respinge teoriile gândirii structuraliste ale disocierii maniheiste instaurate între operă și autorul acesteia, fiind de părere că respectiva legătură este indestructibilă. Acesta este motivul pentru care autoarea consideră procesul contextualizării istorice a operei literare drept o necesitate primară. Autoarea crede că formula criticii est - etice reprezintă unica posibilitate de a caracteriza la modul riguros si percutant realitatea culturală a României epocii comuniste. Metoda critică a Monicăi Lovinescu pe lângă faptul că reprezintă un mijloc de radiografiere corectă a atitudinilor literare ale perioadei, se înscrie și în direcția mai largă a mișcărilor critice contemporane, care recunosc alături de primatul valorii estetice într-un text literar și componente secundare precum dimensiunea morală, socială, filozofică pe care respectivul text le vehiculează. Cuvinte-cheie: etic, estetic, comunism, atitudine critic+ideologică Vorbind într-un interviu despre rolul, rostul și caracteristicile omul de literatură, Monica Lovinescu afirmă faptul că „scrisul pentru autor este o necesitate sau nu este nimic. Dacă poți trăi fară să scrii, înseamnă că nu e o necesitate vitală. Dacă nu poți să nu scrii, dând publicității, sau nedând, e o necesitate ca aceea de a respira.”1 Astfel de cuvinte par mari (și sunt), încât cu ușurință pot fi taxate drept gratuitate. Numai că, în cazul Monicăi Lovinescu, lucrul este cu neputință, căci avem de-a face cu un scriitor, în primul rând, devotat și dedicat cauzei pentru care militează, apoi cu un autor care respectă principiile adevărului (atât istoric, cât și estetic) indiferent de consecințe. Atât ea, cât și Virgil Ierunca nu au fost oameni ai compromisului, ci intelectuali desăvârșiți a căror singură preocupare a fost aceea de a spune adevărul. Pretutindeni, în Europa Răsăriteană unde s-a instaurat regimul comunist urmat de atât de caracteristica-i și nefiresca „teroare”, dezvoltarea socială și intelectuală a respectivei societăți a avut mult de suferit, cursul istoriei schimbându-se, optica valorilor inversându-se. Fenomenul nu a rămas străin nici societății românești, într-o epocă în care nimic nu mai era așezat în tipare prestabilite în epoca interbelică. Starea de normalitate fusese abolită și este firesc ca fenomenul literar să cunoască aceleași opreliști și îngrădări precum oricare alt domeniu ori sector de activitate. A pretinde că în cei aproape cincizeci de ani de comunism lucrurile s-au situat pe un tărâm normal, într-o perfectă continuitate cu literatura din epoca anterioară reprezintă o flagrantă inadvertență, dacă nu un veritabil non-sens. Starea literaturii în perioada comunistă a cunoscut o manifestare deosebită, aparte, iar nu în sens pozitiv, evoluție influențată, în primul rând de intruziunea factorului politic în activitatea literară. Și 1 Doina Jela, O sută de zile cu Monica Lovinescu, Ed. Vremea, București, 2008, p. 134. aici, avem în vedere atât fenomenele ce țin de aspectul sociologiei literare (needitarea de ediții ale autorilor importanți ai epocii interbelice, trunchierea ori distorsionarea mesajului operelor unor autori), dar și pe acelea, mai grave poate, ce îngrădesc sau au îngrădit posibilitatea de expresie a autorilor de literatură și nu numai. Cenzura a funcționat impecabil, literatura fiind adeseori subordonată dispoziților venite de la Partid. De fapt, între ideologia comunistă și fenomenul literar românesc s-a produs o mișcare de ciudată simbioză, de conjugare între coeficienții acestei ecuații mistificator-tenebroase care se cuvin a fi descifrate mai înainte de a discuta despre efectele, cauzele, reușitele și eșecurile literare ale epocii. „Nimic din ce se întâmplă în procesul unei literaturi dezvoltate sub guvernarea totalitară nu are o explicație naturală. Direct sau indirect, totul este replică, reacție, ripostă, repliere defensivă, disperată sau inventivă, stratagemă de supraviețuire.”2 Monica Lovinescu reprezintă tipul intelectualului român care, și datorită contextului extern, faptul că se afla la Paris și nu în România, nu ignoră această realitate a literelor și, implicit, a culturii românești. Ea observă cu acuitate, taxând de fiecare dată, lipsa de logică, inerția sterilă, înclinările propagandistice ale diferitlor elite culturale autohtone. Întotdeauna deplânge lipsa de coezine și de solidaritate care, în viziunea ei, ar fi contribuit cu mult la depășirea ori la procesul de rezistență împotriva opesiunilor venite din partea regimului. Aceasta analizează amănunțit toate mișcările de culise, toare reuniunile Uniunii Scriitorilor, fiecare gest sau atitudine ce, direct sau indirect, poate condiționa evoluția literaturii. Astfel, sunt analizate stări de fapt precum: „Protestul lui Paul Goma la Uniunii Scriitorilor”, „Colocviul traducătorilor”, „Scriitorii la Congresul educației politice”, „Conferința națională a scriitorilor români”, „În perspectiva Conferinței Scriitorilor”, „Radiografia unui comunicat”, „Ceaușescu și scriitorii”, „Puterea și scriitorii”, Uniunea Scriitorilor și plagiatul din Incognito III”, „Două rechizitorii împotriva realismului socialist”, „Criticofobia”, „Noua gardă a compromisului”, „Albanizarea culturii după consfătuirea de la Mangalia”, „Între apologia resemnării și angajamentul politic”. Sunt criticate stările de indecizie, lipsa angajamentului, caracterul duplicitar, ipocrizia, falsietatea, întreaga neorânduire ce a pus stăpânire pe societatea culturală românească în epoca comunistă. De fapt, atitudinile acestea nu fac dacât să trădeze înclinația dintotdeauna a spiritului românul de a se grupa în mici cercuri de interes și de a-și croi, de la adăpostul aceluia, un destin fulminant în viață literară românească. Regretabil este faptul că astfel de practici au atins puncte paroxistice în epocă, denunțul ori delapidarea sfidând de nenumărate ori legile elementare ale moralei. Sunt menținate și o multitudine de manifestări negative ale o „Kulturbetrieb-ului”3(întârzieri nejustificate la editură, imposibilitatea de a trece cartea de exigențele cenzurii, pierdea manuscriselor, confiscarea acestora, publicarea, în schimb, a cărților ce se înscriu în tiparul propagandei comuniste), ca de exemplu aversiuea inexplicabilă a unui editor față de Ion Negoițescu, fapt care se traduce prin nepublicarea Lămpii lui Alladin timp de mai bine de câțiva ani. Totuși, comentând și analizând asemenea aspecte paraliterare, Monica Lovinescu nu cade nici în capcana mistificării puținilor autori sau oameni de cultură care au știut să își mențină coloana vertebrală neatinsă, nici în aceea a respingerii categorice a scrierior acelor autori care au știut, în schimb, cum să colaboreze cu regimul. Este drept că, deși a trăit în Franța aproape un deceniu, fiind martora atâtor evenimente și metamorfoze ale gândirii sau ale sensibilității, autoare nici nu comentează, nici nu-și apropriază limbajul critic vehiculat în 2 Eugen Negrici, Iluziile literaturii române, Ed. Cartea românească, București, 2008, p. 128. 3 Gabriel Liiceanu, Despre seducție, Ed. Humanitas, București, 2008, p. 251. 605 epocă de către reprezentanții Cercului lingvistic de la Praga, nici de către succesorii acestora în tainele structuralismului. Asta, în primul rând pentru că scopul ei era altul, crezul său era diferit și când ajunge să discute despre mișcările culturale ce se desfășoară în capitala Franței, nu le menționează decât pe cele care slujesc țelului propus, respectiv luptă împotriva sistemelor totalitariste în Europa de Est. Astfel, Monica Lovinescu condamnă, în repetate rânduri poziția ambiguă a lui J. P. Sartre și Louis Aragon, la fel cum salută, începând cu mijlocul deceniului al șaptelea, trezirea intelectualității franceze (mișcarea noilor filozofi) care începe să condamne ororile comunismulu și să acorde suport și sprijin intelectualilor aflați în exil, „străduindu-se să contribuie la destrămarea imperiului comunist și la salvarea persecutaților.”4 Monica Lovinescu nu crede în „moartea autorului”, precum Roland Barthes, nu este de acord cu separea maniheistă care se instituie între operă și autorul ei, nu consideră creația literară un sistem omogen, dar independent, de semne lingvistice ordonate după o logică poetică, păstrând nici o legătura cu referența exterioară, extralingvistică. În egală măsură, nici nu crede precum Eugen Simion în „întoarcerea autorului” pentru simplul fapt că în cadrul ecuației critice personale, Monica Lovinescu nu a despărțit nicicând instanța producătoare a textului de textul artistic pe care aceasta il produce, atitudine care astăzi, după ce moda structuralistă a apus, pare cea corectă. Asemenea însă lui Eugen Simion, Monica Lovinescu este, însă, de acord cu implicarea, cu datoria morală pe care autorul empiric o are de față de propria-i plăsmuire: „Sfârșitul acestui veac dificil readuce în discuție responsabilitarea morală a scriitorului. Cel puțin pentru o vreme omul care trăiește are obligații severe față de omul care scrie.”5 Se amintește aici, în opinia lui Eugen Simion, chiar dacă la modul implicit, despre o răspundere de factură etică, civică despre care autoarea noastră a vorbit atât de mult și cu mult patos. Dar, poate fi vorba și despre o altă modalitate de expresie a unui conținut mundan sumbru și incert, știut fiind faptul că este imposibil a imagina o operă literară în care autorul, în direct ori indirect, să nu-și fi exprimat idei, atitudini, opțiuni existențiale prin intermediul structurii semantice pe care textul poetic/ narativ ori dramatic o vehiculează. Mai mult decât atât, teoreticienii literaturii au identificat o instanță, cu precădere narativă, care nu face decât să traducă în termeni artistici intențiile auctoriale, precum „autorul implicit” al lui W. C. Booth sau „autorul abstract” despre care vorbește J. Lintvelt. Specific opțiunii Monicăi Lovinescu îl constituie faptul că ea a cerut scriitorului român din aceea epocă să travestească în literatură un anumit context din viața reală, anume acela al opresiunilor și ororilor celor mai atroce. Este drept că funcția principală a literaturii nu este aceea mimetică, că o atare direcție nici nu este de dorit (Monica Lovinescu însăși taxează lipsa de talent sau sterilitatea artistică) nicăieri în artă deoarece este păgubitoare: „Prin transformarea lumii fenomenale în lume semantică ficțională, adevărul istoric devine adevăr al lumii ficționale, cu care se poate confunda sau de care se distanțează.”6 Nimic mai adevărat! Și nici Monica Lovinescu nu cere altceva din partea literaturii, nu cere să renunțe la propria-i menire. Numai că, din momentul în care o parte importantă a obsesiilor acelui scriitor, în mod inevitabil trec în operă și capată consistență, autoarea este de părere că, primele indicii ce ar trebui să se regăsească ar fi tocmai cele legate de adevărului regimului 4 Monica Lovinescu, Unde scurte. Jurnal indirect, vol. al VI - lea, Insula șerpilor, Ed. Humanitas, București, 1996, p. 6. 5 Eugen Simion apud Monica Lovinescu , Unde scurte. Jurnal indirect, vol. III, Posteritatea contemporană, p. 338. 6 G. Genette, Introducere în arhitext. Ficțiune și dicțiune, traducere și prefață de Ion Pop, Ed. Univers, București, 1994, p. 95. 606 socialist din România, fenomen care, dacă nu se manifestă, însăși opera va avea de suferit știut fiind faptul că „marile accente nu se obțin prin ignorarea unei obsesii.”7 Nu se pretinde transformarea operei literare în reportaj, în document de epocă, ci, reproșează scriitorilor români ignorarea vocii propriei lor conștiințe, refuzarea condiției sine qua non a intelectualului autentic, aceea, de a spune, prin orice mijloce, adevărul. Această condiție a actului critic nu presupune însă eliminarea factorului estetic, acesta jucând în continuare rolul prim în elaborarea unei judecăți critice, rămânând condiția necesară a validității unui demers hermeneutic, nu însă și suficientă. Demersul Monicăi Lovinescu de a aplica o grilă modificată de receptare a textelor literare este demnă de toată apreciera, revenindu-i autoarei întregul merit de a fi sesizat profunda falie cara s-a instalat în cadrul literaturii române o dată cu instaurarea regimului comunist, fapt care reclama și o metamorfoză în ceea ce privește modalitatea de receptare a textului literar, grila valabilă în epoca interbelică, aceea a autonomiei esteticului, nemaiputând fi viabilă în același grad ori pregnanță acum: „Este clar că pentru studierea producției scriitoricești atipice, heteroclite, surprinzătoare, ieșite din incubatorul comunist, sunt necesare alte ustensile și alte căi de abordare decât cele obișnuite. Iar istoricii literari, sesizând procesualitatea precară a fenomenului, ar trebui să preconizeze o o nouă viziune, o situare realistă în timpul istoric și un operator adecvat.”8 Atât Monica Lovinescu, cât și Virgil Ierunca au avut intuiția și inteligența, dar și curajul de a propune, din mers, din perspectiva a ceea ce singuri au numit, citându-l pe T. Vianu, „posteritatea contemporană”, un nou etalon de analiză a creațiilor literare sau culturale autohtone. Conjugarea elementului etic, care ar trebui să transpară dintr-o creație artistică plămădită în perioada comunistă, cu gradul de realizare estetică a unei opere literare, constituie teoria Monicăi Lovinescu, afirmată și asumată, prin care literatura română ar fi, la modul cel mai adecvat, apreciată și/ sau evaluată: „Paginile acestea insistă asupra literaturii. Nedespărțindu-o însă de contextul politic ce o condiționa. A-l ignora într-un regim totalitar, ar fi însemnat să renunți a-i dezlega enigma.”9 Litera de lege pentru fiica lui E. Lovinescu a reprezentat-o dintotdeauna obiectivitatea, operele fiind judecate după gradul lor de realizare artistică și după gradul de ilustrare, la modul creator, a dramelor epocii comuniste, independent și indiferent de mocirla, „șerpăria” denunțurilor, atacurilor, orgoliilor care s-au manifestat în epocă. Monica Lovinescu nu a cerut nicicând literaturii să devină altceva decât ceea ce dintotdeauna a fost, ci doar, în condițiile vitrege în care i-a fost dat să se manifeste, să nu ignore realitatea și multiplele drame pe care realitatea le-a produs. Reproșează literaturii faptul că „teroarea comunistă a fost pusă între parentezele tăcerii. Literatura nu s-a ocupat de ea. La foarte puțini scriitori mai circulă prin romane, câte un personaj care a fost arestat, o greșeală în colectivizare, un non-sens în aplicarea legii. La cei mai mulți nimic: din teroare s-a trecut în literatură, dar nu în literatura asupra acestei terori. Rezultatele evaziunii estetice sunt remarcabile. Avem poate literatura cea mai evoluată din Răsărit.”10 Această ultimă constatare nu reprezintă nici un amendament, nici o acuză adresată literaturii române, ci doar o constatare tristă a incapaciății autohtone de a converti neajunsurile, durerile, crizele individuale sau colective în adevărat material literar-estetic. Monica Lovinescu încearcă o poziție echilibrată, asumată, încă din timpul epocii comuniste (știut fiind faptul căt de dificilă este conservarea intactă a spiritului obiectiv atunci 7 Monica Lovinescu , Unde scurte. Jurnal indirect, vol. I, Ed. Humanitas, București, 1990, p. 10. 8 Eugen Negrici, op. cit., p. 129. 9 Monica Lovinescu , op. cit., vol. III, p. 7. 10 idem, op. cit., vol. I, p. 9. 607 când epoca despre care vorbește, literatura pe care o analizezi îți este contemporană), fiind de părere că fiecare operă trebuie judecată adecvat, respectând aceleași criterii ale raportării. Sinteza originală, cea „est-etică”, îi permite autoarei o poziționare obiectivă, dar în același timp „totală”, adică o raportare ce ia în considerare gama variată a factorilor care, în respectiva epocă, condiționau realizare unei opere artistice. După cum s-a precizat anterior, Monica Lovinescu refuză procesul dihotomiei ce se stabilește între operă și autor. Nu poate accepta, fiind vorba despre aceeași conștiință care scrie și gândește, prăpastia ce se vrea instaurată între plăsmuitorul literar și creația sa: „În momentele-i de cumpănă, literatura noastră a fost silită să se hrănească, spre a supraviețui, cu un curaj aparte, și estetic, dar și etic, constând în ceva foarte simplu: a nu da voie cuvântului să mintă. Punctul de plecare e etic, rezultatul e estetic; când cuvintele se pătează de miciună se degradează, corup, sufocă.”11 Atât conștiința, cât și personalitatea reprezentând structuri pshihologice unice, autoarei îi este imposibil a accepta pervertirea personalității prin pervertirea cuvântului, întrebuințat o dată, real și autentic în opera literară, apoi degradat și pângărit în articolul encomiastic din gazeta de partid. Opțiunea autoarei-critic pentru principiul estetic se vădește din prețuirea pe care o acordă cuvântului și din respingerea totală și definitivă a sistemului limbii de lemn, a stereotipului și a îndoctrinării, practici pe care le amendează atunci când sunt uzitate în pagina de ziar sau de revistă, dar în egală măsură și în pagina de roman ori poezie. Cu toate armele pe care le-a deținut, Monica Lovinescu a combătut, prin toate mijloacele, această practică nefericită și degradantă ce răpește ființei umane unul dintre atributele sale principale, respectiv, pe cel al liberei gândiri și, implicit, al liberei exprimări. Ceea ce a condamnat a fost incapacitatea sau lipsa e reacție a elitelor intelectuale românești față de această tristă realitate, un soi de „mancurtizare” a spiritului. Autoarea dorește să circumscrie exact gradul de manipulare, de exagerare, de îndoctrinare la care se ajunsese în România deceniului al șaptelea, fenomen de care, în parte, se face responsabilă și elita intelectuală a vremii, Monica Lovinescu reproșându-le mereu autorilor români hiatusul, falia autoindusă care se produce la nivel de conștiință și care permite ca același scriitor să compună osanale Partidului în paginile Scânteii, iar, pe de altă parte, în paginile unui roman, să dea formă și contur unui personaj care reclamă, timid, erorile și, pe undeva, ororile înfăptuite de același Partid: „Pe de o parte deci articolul de ziar prin care dai cezarului mai mult decât îi aparține, pe de altă parte cartea unde minciuna să nu fie sau să fie cât mai puțin privilegiată. Numai că penița râmâne aceeași: o singură cerneală (de fapt, o singură conștiință) nu poi obține două culori ale scrisului. (...) Adevăratul păcat - ca și adevărata răspundere - al unui scriitor se săvârșește împotriva cuvântului și în funcție de el.”12 De aceea, distincții precum cea realizată de către criticul Ion Simuț cel care vorbea, caracterizând literatura epocii comuniste, despre „o literatură oportunistă, fidelă ideologiei de partid, o literatură subversivă, aluzivă, cu strategii estetice proprii (metaforizare, alegorizare, simbolizare) și o literatură evazionistă, cea care, eluda, prin excelență, factorul politic.”13 nu poate fi operaținală pentru Monica Lovinescu, cea pentru care nu poate existe, nu se poate manifesta decât o singură modalitate de realizare a literaturii, aceea a implicării și a adevărului total într-o fertilă și subtilă conjugare a adevărului estetic cu adevărul istoric. 11 Monica Lovinescu Unde scurte. Jurnal indirect, vol. IV, Est - etice, Ed. Humanitas, București, 1994, p. 47. 12 ibidem, p. 340. 13 Ion Simuț, Incursiuni în literatura actuală, Ed. Cogito, Oradea, 1994. 608 Problematica specificității actului critic constituie o constantă a litaraturii romane, de fiecare dată aspectele fiind reluate și rediscutate din alte puncte de vedere. Când impus, când izgonit, spiritul critic s-a manifestat însă întotdeauna, acesta făcând dovada gradului de maturitate și responsabilitare a unui popor în fața istoriei și a propriei deveniri. Lupta sfârșitului de secol al XIX-lea și început de secol al XX-lea privitoare la „autonomia esteticului”, purtată între T. Maiorescu și C. Dobrogeanu-Gherea a fost preluată ulterior, în epoca interbelică, de către G. Ibrăileanu și E. Lovinescu determinând în timp conturarea unor puncte de vedere clare și ferme. Adept al teoriei sincronismului, E. Lovinescu vorbește despre necesitatea „unor mutații ale valorilor estetice” din spațiul autohton, considerând, deopotrivă, că valoarea estetică este singura ce validează existența unei cărții. Esteticul constituie astfel unicul principiu de analiză și de sondare a realităților unui text, unica posibilitate de decriptare hermeneutică a sensurilor unui text artistic14. Atitudinea lui E. Lovinescu poate fi înțeleasă dacă ne raportăm la contextul epocii interbelice și, undeva chiar mai devreme de atât, la începutul secolului al XX-lea, atunci când era înțesat climatul literar și cultural românesc cu o multitudine de manifestări tradiționaliste (sămănătorismul, poporanismul) care analizau operele artistice prin prisma unor factori extraliterari precum valoarea etică, socială ori istorică, ignorând cu desăvârșire prezența ori absența atributelor estetice ale textului. Iar apoi, manifestarea tuturor formelor și curentelor extremiste, fie ele de dreapta sau de stânga, au determinat ca opera literară să slujească drept vehicol al transmiterii mesajului ideologic. De cealaltă parte, însă, contrar afirmății curente, G. Ibrăileanu se arată, în ultima parte a activității sale, adeptul criticii totale, neignorând funcționalitatea criteriului estetic în aprecierea critică, dar considerând „critica literară, așa cum s-a constituit de o sută de ani încoace, drept un tot. Critica estetică, critica științifică, critica psihologică sunt părți ale acestui întreg. Critica litarară, când privește opera din toate punctele de vedere, este completă.”15 G. Călinescu adoptă o poziție de echilibru, realizând o sinteză creatoare între opinile antagonice vehiculate de către G. Ibrăileanu și E. Lovinescu, căci „divinul critic” conferă lucrurilor o nouă perspectivă. Viziunea călinesciană presupune conjugarea criticului și a istoricului literar într-o unică personalitate fecundă, polivalentă, enciclopedică, care să fie capabilă să emită judecăți de valoare dintr-o perspectivă subiectivă („în afară de autenticitate și onestitate, noțiunea obiectivității n-are nici un sens.”16). Adept al teoriei autonomiei esteticului, în nenumărate rânduri, G. Călinescu apelează la alte formule precum critica biografică, sociocritica, uneori critica de factură psihanalitică. Un pic mai târziu, spre sfârșitul epocii interbelice, se conturează la Sibiu mișcarea Cercului literar, antrenat de către niște tineri cutezători, dar mai cu seamă, originali, care, deși reclamă autoritatea spiritului lovinescian, nu mizează întru totul pe valențele omnipotente ale ideii supremației criteriului estetic: „Preocupați de ethosul național, membrii Cercului promovau principiile criticii lovinesciene, fără a accepta însă și modernismul teoretizatde mentorul Sburătorului. Tinerii scriitori ardeleni vor susține valoarea etică a implicării culturale de pe poziții pro-clasice și anti-puriste. Întorși spre eroic și sublim, 17 ei erau de acord cu Schiller pe tema implicațiilor morale ale esteticului.”17 14 E. Lovinescu, Istoria literaturii române contemporane, vol. al VI-lea, Mutațiile literaturii române, Ed. Minerva, București, 1981. 15 G. Ibrăileanu, „Dificultățile criticii estetice”, în Al. Piru, Opera lui G. Ibrăileanu, E. S. P. L A., București, 1959, p. 113. 16 G. Călinescu, Principii de estetică, Tehnica istoriei și criticii literare, Editura Litera Internațional, București-Chișinău, 2003, p. 194. 17 Antonio Patraș, I. D. Sârbu- de veghe în noaptea totalitară, Ed. Univ. Al. I. Cuza, Iași, 2003, p. 19. 609 Monica Lovinescu se înscrie în tradiția literară de mai sus, continuându-o de fapt, dar într-o formă inovativă, conformă cu rigorile socio-culturale ale vremii în care scrie. Astfel, ea preia de la părintele său cultul pentru valoarea estetică care legitimează valoarea unei opere de artă. Nu abandonează, în schimb, nici celelalte principii ale criticii, nereducând judecata de valoare doar la evidențierea reușitelor stilistico-estetice ale unui text. În egală măsură, autoarea leagă verdictul critic de condițiile socio-politice , de toate elementele de background cultural-artistic ce au condiționat și determinat configurarea unei adevărate rețele de circulație a cărții. Faptul devine cu atât mai serios și cu atât mai important cu cât epoca ce condiționează manifestarea liberă a expresiei este cea comunistă, ale cărei trăsături au fost deja prezentate. Monica Lovinescu precum și Virgil Ierunca s-au arătat adepții unei forme particulare de critică literară, adaptată realităților României comuniste, aflată în deplină concordanță și în continuitatea mișcărilor critice anterioare, anume critica „est-etică”. Prin aceasta nu trebuie înțelesă supremația principiului etic asupra celui estetic în cadrul procesului de valorizare a operelor artistice, ci o sublimă conjugare a celor două criterii pentru a oferi o perspectivă integratoare a fenomenelor care s-au înregistrat în România anilor '50-'89, de a oferi explicații, iar nu justificări: „Noțiuni precum angajament, adevăr, curaj, literatură militantă fuseseră atât de prostituate de realismul socialist, încât literatura română le-a boicotat vreme îndelungată, încercând salvarea în esteticul pur.”18Astfel se poate justifica reacția de nemanifestare, de obediență a multora dintre autorii români care au screzut sau poate doar au sperat că pot face literatură, doar literatură ignorând realitățile vremii în care trăiau și scriau, nerealizând că, de altfel, print-o astfel de poziționare, nu reușesc decât să nege funcțiile veritabile ale însuși obiectului lor de manifestare: „O cultură care ignoră necesitățile istoriei și le întoarce spatele se ridică, de fapt, chiar împotriva menirii ei, aceea de a fi o parte a libertății și un instrument al ei.”19 Este cât se poate de posibil că dacă regimurile totalitare nu ar fi pus stăpânire pe Estul Europei, iar propaganda acestora nu ar fi fost atât de severă, de inumană, cel mai probnabil că Monica Lovinescu ar fi urmat descendența părintelui ei în aprecierea estetică ce se cuvine unei opere literare. Însă, dificilul traseu pe care literatura română l-a traversat în acești ani, au determinat-o în aborda o altă modalitate de receptare, de apreciere a unui text. Contextul socio-politic a jucat un rol fundamental în procesul de cristalizare a opiniilor „est-etice” ale Monicăi Lovinescu, autoarea fiind de părere, și pe bună dreptate, că nu se poate evalua corect producția literară a acelor ani, fără a nu se realiza, în prealabil, și un studiu pertinent, temeinic al factorilor care au determinat, au impus, au direcționat literele românești să se manifeste doar după anumite traiectorii: „Exemplele analizate arăta cum, de la caz la caz, funcția socială se poate transforma în criteriu estetic, iar lipsa de funcție, în motiv de rezerve, indiferență sau uitare.”20 Critica care se ocupă de respectiva perioadă literară nu poate ignora realitățile vremii aceleia, nu se poate limita doar la sublinierea caracterului estetic al operelor de literatură, nu pentru că acest gest critic ar fi incorect, ci pentru că ar fi insuficient, iar un adevăr trunchiat care se dezvoltă din receptarea în parametrii insuficienți ai unei opere literare, se va repercuta, în timp, în primul rând, asupra actului critic în sine. Lucrul este lesne de înțeles și, în mare, explică polemicile și divergențele care s-au născut imediat după Decembrie '89, între criticii care doreau „un Nuremberg românesc” și criticii care pledau pentru o excesivă îngăduință față de cei care, în epocă, au semnat pactul faustic. De 18 Monica Lovinescu , op. cit., vol. IV, p.76. 19 Octavian Paler apud ibidem. 20 Monica Lovinescu , op. cit., vol. I, p. 546. 610 fapt, după cum s-a subliniat în nenumărate rânduri, condițiile de bază ale manifestării neîngrădite a spiritului au fost cu mult încălcate, în epoca comunistă totul însemnând (mai mult decât oricând în literatura română) relații clientelare, nepotism, ipocrizie, fenomele pe care, de la Paris, Monica Lovinescu le observă cu acuitate și le comentează cu obiectivitate. De fapt, critica estetică de care se face astăzi atâta caz, care ar fi caracterizat literatura română din epoca comunistă, nu constituie de fapt decât un surogat facil, un simulacru superficial al adevăratului act critic: „Ceea ce punem în discuție sunt principiile care au fundamentat actul valorizării (nu operele în sine). Este foarte clar că în epoca comunistă criteriul susținerii unor anumite opere n-a fost valoarea estetică., ci poziția politică a autorilor acelor opere.”21 Într-un asemenea context care, în zilele noastre cu greu mai poate fi combătut, modelul critic- axiologic al Monicăi Lovinescu își găsește pe deplin justificrea, autoarea fiind cea care, situându-se în contemporaneitate, observă și critică toate aceste nedreptăți: „Scriitori care n-au urcat nici o treaptă pe scara ascensiunii, care se mențin voit în afara oricărui joc, care nu se află la nici o gazetă și care nu por asigura nimănui nici un serviciu, pot aștepta multă vreme 22 cronica ce-i va scoate dintr-o îngăduitioare indiferență.”22 Autoarea a considerat valoarea etică drept esențială pentru perpetuarea literaturii române autentice, a literaturii care nu ignoră marile obsesii, adevăratele drame, ce le dă glas într-o formă artistică. În mod inevitabil, aceasta leagă opera unui autor de concretizările directe și nemijlocite ale conștiinței acestuia care se răsfrâng în acțiunile pe care le adoptă, în bătăliile în care acceptă să se angajeze sau în care preferă să fie un simplu spectator. Și asta pentru că, Monica Lovinescu a pretins întotdeauna din partea intelectualilor (iar scriitorul se numără printre aceștia) prezența unei puternice conștiințe etico-morale care să legitimeze atât faptele, cât și atitudinile de viață: „Etica adevărului trăit, care e un adevăr al opțiunii, și nu unul al raținamentului ( s. n.) e o etică în care virtuțile intelectuale se întrepătrund cu virtuțile morale, așa încât nici rigoarea conceptelor să nu divagheze față de concretul, greu clasificabil, al vieții, dar nici proliferarea concretului, a afectelor, a imediatului să nu întunece <<dreapta cugetare>>.”23 De aceea și Monica Lovinescu nu renunță la cerințele principiului etic considerând, pe bună dreptate, formula criticii estetice insuficiente, parțiale, necesitând conjugarea a numeroase forme și aspecte. Un pic mai târziu, urmărind aceeași grilă interpretativă, A. Marino conceptualiza dezideratul dintotdeauna al demersului de specialitate, deopotrivă sintetic și analitic, al „criticii totale”, critica văzută drept o „suprametodă”, cea mai modernă metodă antimetodă, „ars critica magna a sec. al XX- lea.”24 Prin aceasta, Monica Lovinescu a încercat, poate indirect, să redea literaturii funcții și virtuți ale sale de mult pierdute. Din Antichitate și până în epoca romantismului târziu, arta, respectiv literatura, constituiau mai mult decât valoarea estetică pe care un text oarecare o vehicula, fiind implicată activ în viața cetății, îndeplinind anumite funcții de factură socială, magică, teologică. O astfel de funcție care să țină seama de necesitățile intrinseci ale societății românești, nu prin ilustrarea doctrinei comuniste, ci tocmai prin demistificarea ei, un astfel de privilegiu al artei literare a încearcat să-l redea Monica Lovinescu literaturii române. 21 Constantin Pricop, op. cit., p. 157. 22 Monica Lovinescu , op. cit., ed. cit. 23 Andrei Pleșu, Minima moralia. Elemente pentru o etică a intervalului, Ed. Humanitas, București, 2006, p. 72. 24 A. Marino, Introducere în critica literară, ediția a II-a, ediție îngrijită de Sorina Sorescu, Ed. Aius, Craiova, 2007, colecția „Krinein. Opere critice fundamentale”, p. 406. 611 Bibliografie Călinescu, G., Principii de estetică, Tehnica istoriei și criticii literare, Editura Litera Internațional, București-Chișinău, 2003. Genette, Gerard., Introducere în arhitext. Ficțiune și dicțiune, traducere și prefață de Ion Pop, Ed. Univers, București, 1994. Jela, Doina, O sută de zile cu Monica Lovinescu, Ed. Vremea, București, 2008. Liiceanu, Gabriel, Despre seducție, Ed. Humanitas, București, 2008. Lovinescu, Monica, Unde scurte. Jurnal indirect, Ed. Humanitas, București, 1990. Lovinescu, Monica, Posteritatea contemporană, Ed. Humanitas, București, 1994. Lovinescu, Monica, Est-etice, Ed. Humanitas, București, 1994. Lovinescu, Monica, Insula șerpilor, Ed. Humanitas, București, 1996. Marino, Adrian., Introducere în critica literară, ediția a II-a, ediție îngrijită de Sorina Sorescu, Ed. Aius, Craiova, 2007. Negrici, Eugen, Iluziile literaturii române, Ed. Cartea românească, București, 2008. Patraș, Antonio, I. D. Sârbu- de veghe în noaptea totalitară, Ed. Univ. Al. I. Cuza, Iași, 2003. Pleșu, Andrei, Minima moralia. Elemente pentru o etică a intervalului, Ed. Humanitas, București, 2006. Pricop, Constantin, Literatura română postbelică, vol. I, Ed. Univ. “Al. I. Cuza”, Iași, 2005. Simuț, Ion, Incursiuni în literatura actuală, Ed. Cogito, Oradea, 1994. Cercetările au fost finanțate din Fondul Social European de către Autoritatea de Management pentru Programul Operațional Sectorial Dezvoltarea Resurselor Umane 2007 -2013 [proiect POSDRU/ CPP 107/ DMI 1.5/S/7834 612 ȘCOALA DE LA TÂRGOVIȘTE Drd. Oana CODARCEA Universitatea „PETRU MAIOR”, Tg.-Mures Scopul lucrării este de a face cunoscute criteriile de organizare a membrilor într-o grupare literară prezentând factorii externi care favorizează întâlnirea, dar și afinitățile stabilite între aceștia și interesele comune care consolidează relația și o dezvoltă în timp. Am încercat apoi echivalarea grupării târgoviștene cu una elitistă, în primul rând datorită poziției de întemeietori ai postmodernismului în literatura română, într-o perioadă în care termenul era necunoscut. Fiindcă soarta oricărui grup remarcabil este de a se forma, de a se dezvolta și de a ajunge la apogeu, urmând ca destrămarea să fie iminentă, traseul târgoviștenilor nu deviază de la cel tipic, contând însă mai puțin acest aspect al destrămării, cât opera lăsată și mișcarea literară produsă. Cuvinte-cheie: elită, postmodernism, Școala de la Târgoviște Printre grupările literare existente în perioada comunistă se numără și Școala de la Târgoviște, din care fac parte Radu Petrescu, Mircea Horia Simionescu, Costache Olăreanu, Tudor Țopa, Petru Creția, Alexandru George. Au avut șansa existenței în contemporaneitate și astfel și-au putut citi operele reciproc, s-au putut încuraja, au putut ieși în viața spirituală a țării ca un grup compact. Pe Radu Petrescu, Horia Simionescu, Costache Olăreanu îi leagă o frumoasă prietenie, ei fiind târgoviștenii consacrați care hotărăsc să nu publice nimic înaintea vârstei de patruzeci de ani, înțelgere pe care o respectă toți trei. Argument Demersul acestei lucrări este de a face cunoscute criteriile de organizare a membrilor într-o grupare literară prezentând factorii externi care favorizează întâlnirea, dar și afinitățile stabilite între aceștia și interesele comune care consolidează relația și o dezvoltă în timp. Membrii unei astfel de grupări scriu după un „tipar”, neavând intenția de a minimaliza forța creatoare și stilul unic prin care se diferențiază fiecare târgoviștean, dar și acest grup a funcționat după anumite reguli, deloc impuse, ci acceptate în mod voit, fără niciun fel de constrângere, prin discuțiile comune, lectura reciprocă a operelor, prietenia strânsă, lucrul în echipă la scrierea revistei în perioada liceului. Am încercat apoi echivalarea grupării târgoviștene cu una elitistă deoarece membrii ei s-au remarcat prin talent. Demersul scriitoricesc extrem de laborios și discret, devotamentul față de cultul literaturii, produsul final atât de apreciat în zilele noastre și, nu în ultimul rând, poziția de întemeietori ai postmodernismului în literatura română, într-o perioadă în care termenul era necunoscut, ne îndreptățește să îi încadrăm într-un grup de prestigiu. Fiindcă soarta oricărui grup remarcabil este de a se forma, de a se dezvolta și de a ajunge la apogeu, urmând ca destrămarea să fie iminentă, traseul târgoviștenilor nu deviază de la cel tipic, contând însă mai puțin acest aspect al destrămării, cât opera lăsată și mișcarea literară produsă. „Legile grupului” Grupul este o „colectivitate, ansamblu de persoane reunite în mod stabil sau temporar, printr-o comunitate de interese, de scopuri, de idei”1. În situația de față, obiectul discuției este grupul literar, al cărui țel comun trebuie să fie în direcția clară a literaturii. Dar ce alte condiții mai trebuie să întrunească ansamblul pentru a fi atestat ca grupare literară? În primul rând, membrilor grupului trebuie să li se ofere situații conjuncturale de așa natură încât apropierea să devină posibilă: coordonata spațiului, existența concomitentă, și bineînțeles alți indicatori, la fel de importanți: interese comune, țeluri unitare, preocupări similare, empatie, comunicare neîngrădită. Un alt criteriu de organizare a membrilor într-o grupare este cel al vârstei, dar mai potrivit ar fi conceptul „vârstă interioară” propus de Mircea Martin, surprins și de Constantin Schifirneț, care traduce această sintagmă prin „durata artistică”, adică „o anumită durată artistică diferită de timpul real în care se afirmă o anumită sensibilitate creatoare”2. Chiar dacă acceptăm doar criteriul vârstei biologice în cadrul selecției membrilor unui grup, târgoviștenii îl îndeplinesc, fiindcă vârstele le sunt apropiate în momentul întâlnirii din orașul Târgoviște, spațiu natal al lui Mircea Horia Simionescu și „adoptiv” al lui Radu Petrescu și Costache Olăreanu. Ceea ce i-a unit, în primul rând pe târgovișteni, a fost pasiunea pentru lectură, pentru carte, o formă de cultură predominantă, de altfel, în acea perioadă. Era o modalitate de satisfacere a nevoilor personale spirituale, contribuind la cunoașterea de sine, oferind modalități adecvate de evaziune din cotidian. Cel care încheagă grupul este Radu Petrescu, la el acasă având loc întâlnirile, în general, fiindcă locuința îi era suprasaturată de cărți, iar întâlnirile presupuneau împărtășirea lecturilor, încercările poetice, redactarea unor programe literare, schimbul reciproc de reviste-manuscris, caligrafiate într-un singur exemplar, întâlniri posibile datorită relației de prietenie aparte între cei trei, deocamdată. În acea perioadă, Radu Petrescu publică versuri, articole teoretice, polemici, interviuri, volumele fiind prefațate de „confrați” Importanța cărții este reliefată și de mărimea bibliotecii, lărgirea ei devenind o obsesie pentru târgovișteanul inițiator, care își achiziționa cărți ori de câte ori avea ocazia, suferind îngrozitor atunci când nu reușea să își procure bani pentru a le cumpăra . După un studiu consemnat de Constantin Schifirneț, se pare că tinerii care dispun de biblioteci cu un număr o mare de volume preferă teatrul, filmul, proza, pictura, literatura folclorică.3 Tinerii târgovișteni sunt receptivi atât la valorile literare naționale cât și la cele ale culturii universale. Ei discută despre literatură, știință și artă în cadrul grupului, merg la concerte de muzică simfonică, la filme, peripatetizează pe aleile Parcului Ioanid, activități consemnate în Catalogul mișcărilor mele zilnice4. Inovația târgoviștenilor Orice grupare literară se afirmă prin încercarea de fi altfel, de a veni cu ceva nou, de a se individualiza în literatură, de fi original, chiar dacă originalitatea înseamnă apelul la fome de creație vechi, cazul cerchiștilor. Bourdieu vorbește de crearea condițiilor apariției unui model de revoluție al tuturor celor care doresc să impună un model artistic, al unui curent 1 Dicționar enciclopedic, Ediția a V-a, revizuită și actualizată, Ed. Cartier, București, 2004. 2 Constantin Schifirneț, Generație și cultură, Ed. Albatros, București, 1985, p. 232. 3 spre deosebire de cei cu biblioteci mai mici care preferă poezia, muzica ușoară tradițională, populară, teatrul muzical. 4Radu Petrescu, Catalogul mișcărilor mele zilnice, Ed. Humanitas, București, 1999. 614 literar, dar și de o autonomie a câmpului literar5 care se manifestă printr-o stare lipsită de constrângeri în ceea ce privește forma de manifestare și de exprimare a personalității scriitorului. Individualizarea se raportează însă la o generație literară, fiindcă oricât de talentat ar fi scriitorul, oricât de inedit ar fi stilul în care își transmite mesajul, oricât de mult ar încerca să își taie cordonul ombilical de generație, totuși, stilul creat este impregnat de mesajul, ideologia generației sale, spune Constantin Schifirneț. Dacă ar fi să legăm gruparea târgovișteană de o generație, înainte de a fi cunoscut conceptul postmodernismului, cea mai corectă mi se pare a fi cea denumită de Al. Condeescu „redescoperirea literaturii”, cuprinsă între anii 1960-1980, cu precizarea că e aproape imposibil de realizat o clasificare ce răspunde tuturor rigorilor metodei.6 Cornel Regman susține că e de acord cu afirmația că reprezentanții școlii sunt întemeietorii postmodernismului, dacă postmodernismul e înțeles ca o victorie asupra literaturii convenționale, incluzându-i aici și pe cei care au urmat stimulentele primite din literatura anglo-americană: Șerban Foarță, Emil Brumaru, dar și Geo Dumitrescu, C. Tonegaru, Gellu Naum. În urma aserțiunilor unor critici literari precum Cornel Regman, Radu G. Țeposu, Liviu Petrescu, Gheorghe Crăciun, care așază Școala de la Târgoviște la obârșia postmodernismului, dar și a observației că “cronologicul și evenimențialul sunt abandonate, formula obiectivității de tip realist și a determinismului istoric cedează locul unei subiectivități profunde și libere, realul este filtrat și cuprins în sfera culturalului, prezentul istoric interferează cu mitul, imaginile arhetipale sunt reactivate și coroborate cu lumea simbolurilor”7, Mircea Bențea este îndreptățit să-i considere pe reprezentanții Școlii de la Târgoviște “adevărații întemeietori ai postmodernismului la noi”, aceeași convingere având-o o și Ion Bogdan Lefter8. Criticul sesizează la acești reprezentanți conștiința că lumea e un text, că totul s-a spus deja în cărțile anterioare, astfel că e nevoie de un alt tip de textualizare: acel text infinit despre lume ce trebuie descifrat după legile secrete ale palimpsestului sau textul născut din textele anterioare printr-un procedeu ce va extrage un mesaj. Se poate vorbi de o grupare elitistă în cazul Școlii de la Târgoviște? Dacă preluăm definiția dată de Remus Câmpeanu, Elitele românești din Transilvania veacului al VIII-lea „...devine elită orice grup de persoane remarcabile prin dotare și prin realizări, din orice domeniu determinat de activitate: politică, economică, culturală, științifică etc.” sau demersul lui C. Wright Mills de a demonstra că „elita, ca grup status, generează reguli tacite sau proclamate, pliate pe tipare de psihologie socială, în funcție de rolul ce revine fiecărui grup sau individ” , se poate vorbi despre o astfel de grupare, chiar dacă nu exista conștientizarea clară a unui grup atestat „cu toate actele în regulă”. În cazul în care elita își pierde din rigoare și acceptă membri care nu provin numai din medii aristocrate, ci din orice clasă socială, al cărei criteriu principal de selecție să fie cel al competenței, putem alătura termenul „meritocrație”, „elită”, grupării târgoviștene. Scriitori neoficiali, ei alcătuiesc o grupare destul de închegată în ciuda originii modeste a membrilor. 5 Pierre Bourdieu folosește termenul de câmp literar pentru a desemna gruparea literară. 6 celelalte generații după cum urmează sunt raportate la: 1. între 1800-1830 - descoperirea de sine; 2. între 18301860 - descoperirea Occidentului și specificului național; 3. între 1860-18890 - conștiința de sine și a întemeierii; 4. între 1890-1920 - după amurgul titanilor; 5. între 1920-1945 - exploatarea dimensiunilor; 6. între 1945-1960 - părăsirea specificului artistic, apud Constantin Schifirneț, op. cit., p. 238. 7 Mircea Bențea, Farmecul discret al autoreflexivității, Ed. Dacia, Cluj-Napoca, 2000, p. 229. 8 Ion Bogdan Lefter, Postmodernism Din dosarul unei bătălii, ediția a II-a adăugită, ed Paralela 45, 2002. 615 Alexandru Florian definește intelectualul ca făcând parte din acea categorie umană capabilă să se dedice social unei idei, unui principiu și care este chiar lider de opinie, un 9 purtător de mesaj către mase9. Dacă acceptăm sintagma „grupare elitistă” în cazul Școlii de la Târgoviște, atunci trebuie să o consimțim și pe cea de „grup de prestigiu”, ce înglobează „membrii ... prinși într-o rețea de valori și relații sociale care le dau identitate prin raportare la un grup de prieteni, maeștri, idei și valori fixe”10. Fără a avea vreun proiect cultural comun, vreun program, reușesc totuși să formeze un grup datorită talentului, a inovației, a poftei pentru lectură, a schimbării produse și a influenței exercitate unei generații de noi tineri scriitori. Trăiesc într-o perioadă în care nu există prea multă libertate de mișcare în domeniul publicării scrierilor ce nu deserveau interesele partidului comunist, într-o perioadă în care cititorul gustă mai puțin temele propuse de ei, astfel, în condiții mai puțin favorabile receptării pozitive publicului neavizat, într-o perioadă în care târgoviștenii încearcă să ofere, spre publicare, opera încă din anii 50, dar sunt refuzați, fiind nevoiți să scrie pentru sertar, urmând ca după debut, să le apară scrierile într-o avalanșă, dar într-o perioadă cu modele călăuzitoare: George Călinescu, Tudor Vianu, personalități marcante, care deși atent supravegheate de ochiul vigilent al partidului, reușesc să îi atragă, să îi influențeze, să îi formeze. Marea admirație a lui Radu Petrescu pentru George Călinescu se evidenția în desele referiri ale acestuia în fața elevilor de la clasă, în perioada în care este profesor de limba română la școala din Prundul Bârgăului, cu toate că în acea perioadă Călinescu era interzis, consemnează Niculae Vrăsmaș11. Fiind tineri, cultura lor era în formare, astfel că au putut fi înrâuriți de influența acestor dascăli valoroși. Spre deosebire de alți scriitori, vezi cazul Junimea12, membrii târgovișteni nu au apelat la subterfugii pentru a atrage atenția. Într-adevăr ei nu făceau parte dintr-o grupare (re)cunoscută, atât din cauza debutului publicistic tardiv, considerat așa de unii, dar și a unei discreții caracterisitice acestora; s-ar fi putut folosi, însă, de anumite situații pentru a-și îmbunătăți statutul, consideră Sorin Matei Adam, care are în vedere cazul lui H. R. Patapievici13, ei, însă, au preferat să își respecte legământul14. După părerea lui Bourdieu, consacrarea câmpului literar sau artistic se produce atunci când va exista o autonomie în interiorul lui sau când membrii își vor manifesta indiferența față de puteri externe, politice, economice sau chiar față de onoruri și distincții. Datorită deschiderii, toleranței și permisivității, târgoviștenii adoptă noi membri odată cu mutarea, în vederea studiilor la București. E vorba de Tudor Țopa, Petru Creția, Alexandru George, care intră în acest anturaj datorită înscrierii la Universitatea din București15; însă cei 9 Cine stabilește elitele? în vol. coordonat de Mihai Dinu Gheorghiu, Mihăiță Lupu Mobilitatea elitelor în România secolului al XX-lea, Ed. Paralela 45, Pitești, 2008. 10 Sorin Adam Matei, Boierii minții, Ed. Compania, București, 2004, p. 15. 11 Niculae Vrăsmaș, Jurnale paralele. Radu Petrescu văzut de un elev al său, Ed.Erikon, Cluj-Napoca, 2008. 12 Mircea Eliade vorbește de “miturile elitei”, mituri create în jurul lor de unii scriitori, din proprie inițiativă sau de societatea avidă uneori de senzațional. 13 Ascensiunea acestuia s-a datorat unui cumul de situații favorabile care l-au propulsat în fața unui public larg: lecturarea, în perioada studenției, a unor cărți mai puțin accesibile publicului larg, victimizarea lui în urma unei persecuții nedrepte, recrutarea în grupul lăsat de Costantin Noica moștenire lui Gabriel Liiceanu, publicarea unor volume de către Editura Humanitas, condusă de Liiceanu. 14 Radu Petrescu, Mircea Horia Simionescu și Costache Olăreanu hotărăsc să nu publice nimic până la vârsta de patruzeci de ani, înțelegere respectată de toți trei. 15 Singurii, care după finalizarea cursurilor rămân în branșă, adică desfășoară o activitate literară, sunt: Petru Creția, care va fi lector la Catedra de Filologie Clasică a Facultății de Limbi Romanice și Clasice, cercetător 616 care sunt acceptați într-un astfel de „grup de prestigiu”* 16 trebuie să întrunească niște calități de necombătut: să aibă carisma culturii și a geniului, subliniază Sorin Adam Matei. Intelectualismul lor e dovedit prin cultură, intertextualitate, performanță retorică, spune Ion Bogdan Lefter. Jurnalul lui Radu Petrescu e perceput de Cornel Regman ca un „jurnal intelectual”, în care însemnarea zilnică a evenimentului e însoțită de reflecție, spre deosebire de „jurnalele pragmatice” care au misiunea doar de a nota elementul autobiografic, fără vreo interpretare, analiză. Intertextualitatea, dovadă a erudiției, deloc ostentativă, va fi mereu prezentă în cărțile lui Radu Petrescu, personajele lui și ale lui Alexandru George având o perspectivă metafizică, idee avansată de Mircea Bențea. Produsul literar al grupării târgoviștene Istoria Școlii de la Târgoviște prezentată de M. H. Simionescu într-un interviu poate fi rezumată astfel: în fosta cetate de scaun, în anul 1942, s-au cunoscut și au legat o frumoasă prietenie trei dintre membrii acestei grupări; au petrecut lungi seri de lectură, au scos reviste și cărți manuscrise, deși erau încă elevi; apoi, la București, în timpul facultății, li s-au alăturat: Petru Creția, Tudor Țopa, Alexandru George descoperind suprarealismul și fiind vrăjiți de personalitatea profesorului lor, George Călinescu, debutul producându-se în jurul anului 1970. Câteva din ideile menționate de același Mircea Horia Simionescu într-un interviu acordat lui Mircea Nedelciu în revista Echinox, nr 5-6-7, 1982 sunt în legătură cu dorința lor de a face literatură pornind de la trăire, de la impresia directă, de la ce se vede, creând astfel o concordanță între expresia artistică și expresia realității vizibile, cu nevoia tuturor de a scrie jurnal, simțit ca o curățare a simțurilor și cu preocuparea pentru erou, văzut ca o componentă imanentă a cărții. Același Mircea Horia Simionescu explică într-un alt interviu17 această reunuiune inițială, deloc având ca obiective preocupări culturale, ci cu scopul de căuta prieteni cu ajutorul cărora să înțeleagă mai bine lumea. Atunci când au realizat că demersul lor se poate traduce în poezie, a început camaraderia. Faza inițială a constat în scrierea unor eseuri, poezii, mici pamflete ce au fost incluse în câteva reviste literare apărute într-un singur exemplar. Târgovișteanul lămurește cum înainte de orice au făcut exercițiul prieteniei, apoi au așternut pe hârtie ceea ce simțeau, adică au descoperit în celălalt ceea a gândit fiecare. A existat un exercițiu zilnic al acestei preocupări, iar scrierile lor erau diferite de ceea ce învățau la școală la limba română sau la filozofie. Însă, pentru ca scriitura să se nască, e nevoie de o anumită bază formată din lecturile adolescenței, iar raportarea scrierilor se dorea mereu a fi la ei înșiși, nu la ce se întâmpla în afară. Ioan Ilieș sesizează elementele comune ale târgoviștenilor: originalitatea și aspirația permanentă spre perfecționare, munca încununată de răbdare în conceperea unei opere definitorii prin autoreflectare, iar cei trei târgovișteni consacrați, Radu Petrescu, Mircea Horia Simionescu și Costache Olăreanu sunt uniți și prin spațiul geografic târgoviștean datorită studiilor făcute la același liceu din Târgoviște, „Ienăchiță Văcărescu”. În numele prieteniei ce i-a legat și al prețuirii ce i-au purtat-o prietenii, prin demersurile lui Costache Olăreanu, pe științific, redactor-șef la revista “Viața Româească” și director la revista “Manuscriptum”, iar Mircea Horia Simionescu, reporter la ziarul Scânteia, urmând apoi niște funcții în cadrul PCR și C.C., director al Operei Române, observă Mircea Bențea, op. cit. 16 Sorin Adam Matei consideră astfel de grupuri „închise” datorită accesului și participării care se fac prin ritualuri și inițieri. O caracteristică a elitelor intelectuale de azi este închiderea într-un turn de fildeș și respingerea politicului, după cum observă și Mihai Dinu Gheorghiu. 17 Interviu realizat de Marin Chelu în Familia, Nr. 2, februarie 1995, p. 37. 617 zidul casei din Pitar Moș, Nr 23, unde a locuit Radu Petrescu, a fost dezvelită o placă comemorativă. Trăsătura comună a acestor prieteni, care i-a făcut pe critici să-i numească „școală”, după părerea lui M. H. Simionescu, este „îngrijirea deosebită a stilului, mergând 18 până la un stil artificios, dar sincer.”18 Temele literare ale prozei grupării târgoviștene Gruparea târgovișteană trece printr-un război, despre ale cărui urme și traume nu aflăm nici în jurnal, nici în opera ficțională. Obsedantul deceniu, cu siguranță, le marchează existența, însă fenomenul nu devine, nici pe departe, temă „obsedantă” în scrierile lor. Târgoviștenii refuză apartenența la partidul comunist, asumându-și resemnați obscuritatea, ceea ce îl face pe Cărtărescu să îi considere „tardo-moderniști” și nu postmoderniști, pentru că nu s-au dezvoltat în mod natural, prin lipsa contactului real cu literatura din lumea liberă. În perioada comunistă, se înființează cenacluri, ateliere de creație, reviste și chiar școli de literatură, recrutările fiind făcute din rândul țărănimii și al clasei muncitoare pentru că autoritățile comuniste mizează pe formarea propriilor elite literare, observă Lucia Dragomir19 Această școală urmează modelul Institutului „Maxim Gorky” din Moscova, modelul fiind preluat și de RDG, la Leipzig, consemnează aceeași Lucia Dragomir. Cu siguranță, târgoviștenii au stat departe de astfel de grupări. Nicolae Berindeiu e de părere că eii sunt cei care reabilitează esteticul în literatură tocmai pentru că și-au impus tăcerea și în exilul lor interior au putut continua joaca din copilărie: lectura, discuțiile în grup, recenzarea propriilor scrieri. Dezvoltată într-un mediu urban, cu posibilitățile tematice „restrânse”, gruparea se axează pe individ, pe problemele lui mărunte și nesemnificative, tema lor fiind literatura. Se poate vorbi despre o zonă de confort în care activează membrii, spune Marian Popa, care nu are nimic de-a face cu realitatea cotidiană tot mai sumbră, dar nici cu funcția politică a scrisului din acea perioadă. Aceeași părere, în sensul acesta, o are și Ion Buzera, care crede că fuga de realul literar este ceea ce i-a unit pe cei trei prozatori târgovișteni. Spre deosebire de alți prozatori contemporani lor, cei târgovișteni par a fi mai preocupați de realitatea ficțiunii, observă Mihai Dragolea, a cărei temă predilectă va fi literatura ce-l va absorbi pe scriitor transformându-l în personaj care scrie, regizor, renunțându-se astfel la statutul de narator omnipotent. În demersul târgoviștenilor, esențială este întoarcerea privirii scriitorului, când spre text, când spre sine, adică transformarea faptului mărunt, banal în literatură și încercarea de a-l face pe cititor să conștientizeze că există estetic în orice formă a realității, încercare repetată îndelung, ajungându-se, astfel, la”hipotext”, susține Nicolae Berindeiu. Marian Popa vorbește despre o nevoie acută de satiră și umor de calitate în anii 70, în urma unor „abdicări” impuse sau voite ale celor care făceau treabă bună în acest sens, astfel că de multe ori din cauza sau datorită neputinței de a înfrâna porniri instinctive în direcția aceasta, multe opere au fost scrise pentru sertar. Ion Bogdan Lefter crede că Banchetul lui Mircea Horia Siomionescu este o reabilitare a farsei ca specie literară și că ceea ce îl individualizează pe Costache Olăreanu față de colegii săi sunt trei ipostaze: cea de „miniaturist” datorită conciziei sale în orice moment al prozei, cea de „caracterolog”, și cea de „umorist”, ipostază prezentă prin caricaturizare directă, sau prin deviere bruscă de la un debut 18 Ibidem. 19 Școala de literatură și critică literară „Mihai Eminescu”, în vol. cit.coordonat de Mihai Dinu Gheorghiu și Mihăiță Lupu. 618 grav, la derizoriu, ori burlesc. În drumul sensibilizării Ideii avansate în primul rând de Radu 20 Petrescu, se interpune jocul20, acel amestec între spontaneitate și elaborare, joc ce presupune reluarea, rescrierea, observă Ion Bogdan Lefter. Declarând că la baza grupării de la Târgoviște nu a stat niciun plan, niciun program, Mircea Horia Simionescu accentuează ideea că afinitățile membrilor s-au descoperit odată cu publicarea volumelor, nicidecum nu au fost stabilite de anumite norme. Ei și-au dat seama că „au absolvit aceeași formă de învățământ epic mult timp după ce fastul eveniment avusese loc”21 , dovadă cele trei romane „de dragoste”: Radu Petrescu - Matei Iliescu, M.H.Simionescu - Nesfârșitele primejdii, Costache Olăreanu - Avionul de hârtie, romane publicate la intervale de timp diferite și care dezvoltă tema scriiturii mai mult decât pe cea a dragostei, observație făcută de Mihai Dragolea. Același critic emite ipoteza contribuției fiecărui roman de dragoste la formarea unui corp epic: romanul lui Radu Petrescu este cel al cunoașterii dragostei, romanul lui M. H. Simionescu este cel al maturității erotice, iar cel al lui Costache Olăreanu evidențiază experiența postamoroasă și astfel se poate observa combinarea frecventă a două teme: dragostea și scriitura văzute fiecare ca o prelungire a celeilalte. Jurnalul - o constantă a târgoviștenilor Ceea ce au în comun cărțile târgovișenilor este caracterul confesiv, memorialistic, spune Marian Popa, însă o confesiune cuminte, limitată aș adăuga în cazul lui Radu Petrescu și purtând masca parodiei în cazul lui Mircea Horia Simionescu, de exemplu. În opinia lui Mihai Dragolea, reprezentanții Școlii de la Târgoviște revitalizează jurnalul ca specie literară, dar îl supun și la anumite modificări, pe lângă îndrăzneala de a scrie în timpul unei perioade neprielnice, comunismul, ei nu acordă o semnificație atât de importantă confesiunii, cât formei scrisului, calității artistice a notației. Acceași idee o avansează și Mircea Bențea explicând că prin privilegiul acordat biograficului, prin relevarea profunzimii interiorității, prin permisiunea descoperirii individualului, jurnalul este “una din cele mai fascinante aventuri ale Școlii de la Târgoviște”22. Acesta a fost ales în favoarea romanului de moment în care era prezentat un destin colectiv și care devenea un clișeu. Pentru ei, jurnalul e viață. Cu toate că el va conține impresii ale realității, date personale, stări ale sufletului, faze ale sentimentului, trebuie perceput altfel decât o simplă notație a cotidianului, fiindcă dincolo de elementele lumii sunt Idei. În cazul Ocheanului întors al lui Radu Petresu, se pot identifica unele din mărcile ce au consacrat această specie literară: relatarea fragmentară la pesoana întâi, amănuntele cotidiene împăștiate discret pe pagină, amestecul notelor de lectură cu notele banale, conturarea imaginii unei persoane odată cu lecturarea filelor, observă Mihai Dragolea, care iese însă din tiparul cu care ne-a obișnuit prin „fuziunea integrală a vieții cu literatura”. Se naște ideea unei unități la lectura acestui jurnal, aceea între viață și literatură; nu mai putem vorbi aici de două părți distincte, de componente care se întrepătrund din când în când, ci de o îmbinare perfectă și continuă. Ceea ce mai este eliminat sau neglijat în acest jurnal sunt: 20 Există în cazul lui Radu Petrescu un cult al perfecțiunii în ceea ce privește tehnica, însă forma nu se caracterizează prin răceală, ci prin emoție, ca o consecință a travaliului din spatele operei, acea încercare obsesivă de obținere a compoziției, travaliu ce presupune goluri, scăderi, pauze, subliniază criticul Ion Bogdan Lefter care numește scrisul reprezenanților Școlii de la Târgoviște o a doua natură datorită fanatismului cu care își elaborează opera. 21 Mihai Dragolea, În exercițiul ficțiunii-eseu despre Școala de la Târgoviște, Ed Paralela 45, 2006. p. 8. 22 Mircea Bențea, op. cit., p. 226. 619 cronologia, amănuntele, confesiunea intimă, observă Mihai Dragolea. Ineditul constă în surprinderea, captarea și notația unor imagini. Mircea Iorgulescu23 nu consideră Ocheanul un jurnal autentic, în ciuda aspectului exterior cu notații intermitente, fragmentarism, reflecții despre artă, literatură, observații făcute în legătură cu cei dragi sau cu cei cu care intră în contact din obligații sociale, care țin, într-adevăr, de specificul jurnalului, dar din care însă lipsește confesiunea aproape total. Pentru Radu Petrescu, jurnalul este un modus vivendi; acestuia îi dăruiește întreaga existență și spre deosebire de ceilalți camarazi care au scris mai puțin genul acesta de literatură, sau de Tudor Țopa, care a fost doar diarist, jurnalul radupetrescian se întoarce mereu asupra mecanismului scrisului, înlăturând evenimențialul atât de specific, pentru a nu obtura ritmul și compoziția, observații ale lui Mircea Bențea. Tudor Țopa se remarcă printr-o operă constituită numai din jurnal, însă jurnalul este atribuit altcuiva, iar numele reale sunt înlocuite, dar nu integral24, observă Ion Bogdan Lefter, Mihai Dragolea consideră că substanța jurnalului lui Tudor Țopa nu stă în surprinderea esențialului de către un ochi expert, deloc de neglijat nici acest aspect, ci trăirea intensă a unor dimensiuni importante ale vieții: prietenia, dragostea, amintirea, scrisul. După părerea lui Mihai Dragolea, Încercarea scriitorului și Punte sunt părți ale unui Bildungsroman, înțeles corect doar dacă se urmărește direcția vehiculuilui transparent imaginat de copilul Teofil A. Jurnalul Ucenic la clasici al lui Costache Olăreanu „ la un moment dat devine oglinda unui mod de a trăi împărtășit de o întreagă generație”25 . Descrierea este înlocuită de enumerație, atunci când autorul e nevoit să recurgă la enunțuri mai ample, observă Mihai Dragolea. Pentru Costache Olăreanu formula jurnalului nu a fost cea mai ofertantă, completează Ion Buzera, deoarece ar fi trebuit să renunțe la regula conciziunii, ori acest lucru l-a determinat să includă fărâme de jurnal în romanul Cvintetul melancoliei. Observația lui Ion Bogdan Lefter referitoare la întreaga operă a lui Costache Olăreanu este că scrierile sunt o continuă rescriere a biografiei acestuia, considerându-l „cel mai autobiografic dintre târgovișteni” Jurnalul Norii al lui Petru Creția este considerat mai puțin meteorologic de Mihai Dragolea și mai mult un mod de a descrie întâlnirea dintre privirea autorului și cea a cerului. Cea mai importantă formă de manifestare pentru scriitorii târgovișteni, observă Nicolae Berindeiu, sunt privirea și creația, care combinate în mod ideal transformă lumea în „carte vie”. Actul privirii în cazul târgoviștenilor, presupune contemplarea cromaticii și geometriei imaginilor cosmice, completează acesta. În jurnalul lui Mircea Horia Simionescu, Mihai Dragolea observă un interes mai mare al autorului pentru teme ca: familia, prieteniile, literatura. Și în cazul lui Costache Olăreanu , Mircea Bențea sesizează o amprentă a cotidianului. Ceea ce particularizează scrisul lui Alexandru George sunt: pofta de a polemiza, intransigența, aerul războinic26, vocația autoreflexivă, tendința de a privi și de a se întoarce în trecut, o libertate a scrisului, rigoarea în același timp, iar ceea ce îi confirmă aparteneța la 23 Mircea Iorgulescu, Conștința și orgoliul creației, în Convorbiri literare, Nr. 9, 1978. 24 folosește un toponim real, Cernăuți, pentru precizarea locului nașterii autorului, toate explicate și într-o notă bibliografică oferită de autor editoarei sale, ce ajută la identificarea persoanelor reale care stau în spatele personajelor cu nume inventate. 25 Mihai Dragolea, Arhiva de goluri și plinuri, Ed. Dacia, Cluj-Napoca, 1998, p. 99. 26 Pentru a exemplifica firea combativă a acestuia, subliniem portretul lui Radu Petrescu schițat de Alexandru George26 care îl considera pe acesta mult prea dornic de aprobări atunci când emitea o idee, care dacă se întâmpla să nu fie luată la cunoștință și validată, stârnea senzația actului de trădare. 620 grup, după părerea mea este apetența pentru fragmentarism, existența unor goluri, pauze, care în același timp dau naștere unor noi înțelesuri narațiunii. Traseul grupului Grupările literare funcționează asemenea generațiilor literare, însă la o scară redusă. La fel ca în cazul unei generații literare, o grupare literară există în toată plenitudinea ei atâta vreme cât literatura produsă de membrii ei nu depășește granițele grupării, în care operele sunt receptate în cadrul grupului. Grupul își pierde din acuitate, atunci când produsul literar scris ajunge în mâinile cititorului, probabil datorită acceptării unor compromisuri, căci, în final, opera este scrisă pentru a fi receptată și valorizată de un public cititor. După publicare, elementul aglutinant al membrilor târgovișteni începe să-și piardă din puterea adezivă și încep să apară disensiuni, în urma unor schimburi de replici virulente, ajungându-se la situația în care unii dintre ei, Alexandru George, să se autoexcludă din grupare27. Elementele de diferențiere exactă a acestora în vederea conturării individualităților trebuie făcute la nivelul operei și mai puțin din punct de vedere geografic sau istorico-literar, ce pot fi interesante doar dacă sunt percepute drept curiozități, spune Mircea Bențea. Dacă ne întrebăm ce au adus nou târgoviștenii în proza românească, putem spune că au surprins prin noutatea procedeelor narative în scrierile lor, care nu pot fi numite romane, nuvele, schițe sau povestiri, ci texte, observă Ioan Ilieș, dar și prin existența elementelor de metaroman, susține Nicolae Manolescu, referindu-se la cărțile Ucenic la clasici de Costache Olăreanu, Întoarcerea scriitorului de Tudor Țopa și Părul Berenicei de Radu Petrescu. Ceea ce se instaurează odată cu Școala de la Târgoviște e “ livrescul, metaliteratura, autobiografia, 28 ironia sau parodia”28. Bibliografie: Bibliografia operei lui Radu Petrescu: Matei Iliescu, Editura Eminescu, București, 1970 Proze ( Didactica Nova, Sinuciderea din Grădina Botanică, Jurnal, În Efes), Editura Eminescu București, 1971 O singură vârstă, Editura Cartea Românească, București, 1975 Ocheanul întors, Editura Cartea Românească, București, 1977 Ce se vede, Editura Eminescu, București, 1979 Părul Berenicei, Editura Cartea Românească, București, 1981 A treia dimensiune, Editura Cartea Românească, București, 1984 Catalogul mișcărilor mele zilnice. Jurnal 1946-1951/ 1954-1956, Editura Humanitas, București, 1999 Bibliografie critică: Bourdieu, Pierre, Regulile artei, Ed. Art, 2007 Bențea, Mircea, Radu Petrescu-Farmecul discret al autoreflexivității, Ed. Dacia, Cluj 2000 Berindeiu, Nicolae, Corpul și textul, Ed. Limes, Cluj-Napoca, 2010 27 În art. Radu Petrescu și Școala de la Târgoviște, România literară, An XXIV, Nr. 21, mai 1991, p.4, Alexandru George susține că inițiativa de a include în această grupare literară scriitori ca Petru Creția și Tudor Țopa i se pare deplasată din simplul motv că, târziu, au călcat pragul vechii cetăți de scaun 28 Mircea Bențea, op. cit, p.227 621 Dragolea, Mihai, În exercițiul ficțiunii, Ed. Paralela 45, Pitești, 2006 Dragolea, Mihai, Arhiva de goluri și plinuri, Ed. Dacia, Cluj-Napoca, 1998 Gheorghiu, Mihai Dinu și Lupu, Mihăiță, Mobilitatea elitelor în România secolului al XX-lea, Ed. Paralela 45, Pitești, 2008 Ilieș, Ioan, Posteritatea lui Radu Petrescu, Ed. Tipomur, Târgu-Mureș, 1993 Spiridon, Monica; Lefter, Ion, Bogdan; Crăciun, Gheorghe, Experimentul literar românesc postbelic, Ed. Paralela 45, Pitești, 1998 Lefter, Ion Bogdan, Primii postmoderni: „Școala de la Târgoviște”, Ed. Paralela 45, 2003 Lefter, Ion Bogdan, Postmodernism. Din dosarul unei bătălii, ediția a II-a adăugită, Ed. Paralela 45, 2002 Podoabă, Virgil, Metamorfozele punctului, Ed. Paralela 45, Pitești, 2004 Matei, Sorin Adam, Boierii minții, Ed. Compania, București, 2004 Popa, Marian, Istoria literaturii române de azi pe mâine, vol. II, versiune revizuită și augmentată, Ed. Semne, București, 2009 Schifirneț, Constantin, Generație și cultură, Ed. Albatros, București, 1985 Vrăsmaș, Niculae, Jurnale paralele. Radu Petrescu văzut de un elev al său, Ed. Erikon, Cluj- Napoca, 2008 Periodice: George, Alexandru, Radu Petrescu și Școala de la Târgoviște, în România literară, Nr. 21, 1991 Iorgulescu, Mircea, Conștiința și orgoliul creației, în Convorbiri literare, Nr. 9, 1978 Simionescu, Mircea Horia, Școala de la Târgoviște nu înseamnă „literatură ca un bloc, ci prietenie ca un bloc”, interviu realizat de Marin Chelu, în Familia, Nr. 2, februarie 1995 622 SEMANTICA EXPRESIILOR FRAZEOLOGICE Drd. Andreea Nora POP Universitatea „Babeș Bolyai”, Cluj Napoca Articolul nostru se centrează pe analiza expresiilor frazeologice din perspectivă semantică. Mai întâi, vom lua în considerare succint trăsăturile definitorii ale frazeologiei, insistând asupra obiectului de studiu, în special asupra categoriei expresiilor. Vom analiza apoi conceptele de compoziționalitate, respectiv non-compoziționalitate, care se află în deplină coerență cu următoarele dihotomii: motivare/ non-motivare, transparență/ opacizare, analizabilitate/ non-analizabilitate, sens propriu/ sens figurat. Noțiunile de compoziționalitate enciclopedică, compoziționalitate parțială și compoziționalitate holistică/ atomistică vor fi de asemenea tratate. Constitutive și esențiale pentru sfera semantică a frazeologismelor sunt și tipurile de relații semantice care se pot stabili între acestea: sinonimie, antonimie, omonimie, polisemie. Cuvinte-cheie: expresie frazeologică, categorie, compoziționalitate, relații semantice Frazeologia este o disciplină a lingvisticii al cărei obiect de cercetare este „studiul structurii, al sensului și al utilizării combinațiilor stabile de cuvinte” (Cowie, 1994: 36-38, traducere liberă). În ultimul timp se tinde spre considerarea acesteia drept o ramură de sine stătătoare. Există două abordări principale: în sens larg, frazeologia implică stabilitate și polilexicalitate, cuprinzând și proverbe, zicători, aforisme, formule convenționale sau chiar formule de poveste, în timp ce abordarea îngustă se limitează la expresiile propriu-zise (Colțun, 2000: 16). Frazeologia reprezintă un segment important al limbii, atât din punct de vedere calitativ, cât și cantitativ (Cernea, 2009: 8). Studiul îmbinărilor stabile de cuvinte se situează la granița mai multor zone de interes: morfologia, semantica, sintaxa, stilistica și discursul. Din punct de vedere morfologic, se evidențiază polilexicalitatea și se impune necesitatea delimitării unităților frazeologice de cuvintele compuse. Discursul se află în contingență directă cu expresiile cu valoare pragmatică sau cu formulele convenționale, încadrate în frazeologie de unii lingviști (Sinclair, 2008: XVII-XVIII). Legat de stilistică, se poate afirma faptul că asocierea acesteia cu unitățile frazeologice provine din natura expresivă a fenomenului frazeologic (Iordan, 1975: 265-304). În ceea ce privește criteriul sintactic, identificăm valențele combinatorii ale cuvintelor și o flexibilitate sintactică discutabilă. Sinclair (2008: XVII-XVIII) consideră că unitățile frazeologice sunt dominate de gramatică, fiind organizate după anumite tipare sintactice. Din perspectivă semantică, frazeologismele se caracterizează prin restricții sau incompatibilități semantice (se spune să fie într-un ceas bun și nu *să fie într-un ceas îngăduitor/potrivit). De asemenea, se cuvine a menționa și conceptele de compoziționalitate, respectiv non-compoziționalitate (Granger et Paquot, 2008: 30-31). Frazeologismele realizează sensul prin includere mai degrabă decât prin excludere (Sinclair, 2008: XVII-XVIII). Potrivit lui Cernea (Cernea: 2009, 37-38) sensul unei unități frazeologice este în marea majoritate a cazurilor identic sau apropiat de sensul unei unități lexicale echivalente morfosintactic sau al altei unități frazeologice, acesta fiind unul dintre criteriile adoptate pentru recunoașterea structurilor în cauză, dar numai în combinație cu alte criterii relevante. Potrivit lui Corpas Pastor (1996: 20-27), una dintre trăsăturile esențiale ale unităților frazeologice este convenționalizarea/ instituționalizarea, determinată de frecvența apariției. Aceasta este strâns legată de specializarea semantică: expresiile non-idiomatice se transformă în expresii idiomatice, după ce acestea s-au stabilizat în limbă. Spre deosebire de discursul liber, se produce o asociere directă între unitatea frazeologică și interpretarea sa semantică de către comunitate, având loc un proces de schimbare semantică, fie prin extindere de sens, realizând trecerea de la concret la abstract (poner el dedo en la llaga), fie prin restrângere de sens (hacer alusion-„aludir”). Astfel, devine legitimă afirmația lui Colțun (2000: 18) privind necesitatea studierii expresiilor din punct de vedere istorico-etimologic. O dată cu folosirea frazeologismelor se activează competența idiomatică și competența expresivă, corespunzând unor straturi și niveluri diferite: semnificația și sensul, respectiv nivelul istoric și nivelul individual (Munteanu, 2004: 145). Nivelul universal se grefează pe existența unităților frazeologice în fiecare limbă, respectiv pe relațiile interlingvistice (calcuri, împrumuturi, coincidențe, creații paralele). Toate aceste aspecte se reunesc sub conceptul de universalii frazeologice (Munteanu, 2004: 145). Coșeriu induce ideea că discursul repetat face parte din limba funcțională, fiind exclus din limba istorică. Mai mult, doar „tehnica liberă a discursului” este structurată, expresiile neputând fi analizate deoarece nu se opun în mod liber altor expresii- ele semnifică și funcționează în bloc, elementele lor componente nerealizând opoziții funcționale (Coșeriu, 1991: 115-117). Expresiile pot fi consierate lexeme, unii lingviști numind elementele lor componente pseudolexeme (Chitra, Conklin). Se includ într-un câmp lexical acele unități frazeologice care sunt capabile să funcționeze ca unități opuse unor cuvinte simple realizându-se opoziții cu restul unităților care fac parte din câmp (Coșeriu, 1991: 115-117). Obiectul de studiu al frazeologiei este reprezentat de îmbinările stabile de cuvinte, numite în mod convențional unități frazeologice (se mai folosesc următorii termeni: frazeologisme, grupuri sintactice stabile, sintagme fixe, unități sintagmatice, entități frazeologice, discurs repetat). Acestea au fost clasificate de lingviști în feluri diferite în funcție de restricțiile formale sau semantice care caracterizează combinația de cuvinte: non-compoziționalitate, stabilitate sintactică, restricții lexicale sau instituționalizare. Uneori termeni diferiți denumesc unități identice sau asemănătoare, sau un singur termen au în vedere fenomene diferite (Dumitrașcu, 2009: 31). Unele combinații de cuvinte posedă un număr suficient de proprietăți clare, în timp ce la altele se îmbină proprietăți specifice cu proprietăți nespecifice (Cernea: 2009, 36-37). O primă clasificare, întâlnită mai ales în Codul Gimnazial propune o clasificare a unităților frazeologice fără a urmări vreun criteriu specific (Cernea, 2009: 120): locuțiuni (a da năvală, bătaie de joc), locuțiuni de intensitate (în neștire, în disperare), comparații stereotipe (simplu ca buna ziua, galben ca ceara), expresii idiomatice (a da ortul popii), proverbe (Buturuga mică răstoarnă carul mare), zicători (a nimerit-o ca nuca-n perete), formule și clișee celebre (autorul „Luceafărului”, aurul negru), maxime, aforisme, sentințe („Libertatea înseamnă răspundere, de aceea majoritatea oamenilor se tem de ea”- Shaw), citate celebre (artă pentru artă, să fim scrofuloși la datorie). Considerăm această clasificare insuficient argumentată, oferind informații mult prea generale. Colțun (2000: 23-31) desparte clar locuțiunile de frazeologisme1: elementele componente ale locuțiunilor își păstrează sensul de bază, contribuind la realizarea sensului 1 În accepțiunea sa, frazeologismele sunt echivalente expresiilor. 624 unitar, fapt care nu se petrece în cazul frazeologismelor. Hristea (1984: 140-142) consideră că expresiile au o expresivitate care lipsește locuțiunilor, în timp ce Munteanu (2007: 111) susține că expresiile reprezintă îmbinări de cuvinte care sunt „rodul analogiei (metaforă și comparație)”. Astfel, a se da la fund poate fi atât locuțiune („a se scufunda”), cât și expresie („a dispărea, a sta ascuns de ochii lumii”), în acest ultim caz petrecându-se un transfer semantic. Colțun (2000: 23-31) stabilește trei criterii de delimitare a frazeologismelor. Din punctul de vedere al structurii gramaticale, acestea pt fi: 1. asemănătoare după structură cu îmbinările de cuvinte (nici cât vârful acului), 2. asemănătoare după structură cu propozițiile (a-i da borșul în foc) și 3. construite după modelul frazelor (a se băga unde nu-i fierbe oala). După gradul de contopire semantică a elementelor componente, frazeologismele pot avea o fuziune semantică totală a elementelor componente (a rupe mâța în două) sau o fuziune semantică parțială (harnic de mănâncă foc). După origine, autorul (Colțun, 2000: 156-159) face diferențierea între frazeologisme 1. generale- specifice pentru majoritatea țărilor de pe glob (firul Ariadnei), 2. paralelisme- comune pentru un grup de limbi, dar care au luat naștere în mod independent (a-și pierde capul- sp. perder la cabeza- eng. lose one's head), 3. împrumutate sau calchiate din alte limbi (fr. gagner du terrain- a câștiga teren) și 4. indigene, specifice numai unei anumite limbi (a face pe mortul în păpușoi). Dumistrăcel clasifică frazeologismele indigene în expresii imaginare (se fundamentează pe figuri pe stil) și expresii copii ale realității (exprimarea figurată este secundară). Acestea din urmă pot fi marcate temporal prin neologisme (a schimba macazul) sau arhaisme (a da ortul popii) sau pot fi nemarcate temporal, surprinzând aspecte legate de viața colectivității în general (a cresta în grindă), de terminologii profesionale (a pescui în apă tulbure, a-i merge cuiva gura ca o moară neferecată, a veni la spartul stânii) (Dumistrăcel, 1980: 136-138). Se impun a fi nuanțate două concepte cheie: compoziționalitatea, respectiv non-compoziționalitatea. Potrivit principiului lui Frege, sensul unei expresii complexe este funcția sensurilor elementelor sale componente (Lyons, 1995: 204). Unul dintre argumentele aduse în acest sens este faptul că atunci când învață o expresie nouă, vorbitorul găsește o legătură arbitrară între expresie și sensul ei figurat (Benczes, 2002: 18). Această abordare se bazează pe importanța pe care o dobândesc metafora implicită, metonimia și cunoașterea convențională. Totuși, unii lingviști (Nicholas, Schenk) sunt de părere că expresiile fixe sunt non-compoziționale și că nu pot fi echivalate cu discursul liber; cu alte cuvinte, sensul unei expresii nu poate fi dedus din sensul componentelor sale (Svensson, 2008: 81). Așa cum observă Cernea (2009: 41), polisemia unora dintre expresiile frazeologice contrazice ideea compoziționalității. Se consideră de asemenea (Geckeler, 1981: 169) că prin gruparea lexemelor în discurs repetat se pun limite pe flexibilitatea inerentă a sensurilor cuvintelor luate în mod individual. Semnificatele lexemelor intră într-un proces de interacțiune semantică, rezultatul acesteia nefiind determinat de coapariție. Conceptul de non-compoziționalitate este complex și ar trebui înțeles prin următoarele dihotomii, care se activează în același timp: motivare/ non-motivare, transparență/ opacizare, analizabilitate/ non-analizabilitate, sens propriu/ sens figurat. A doua noțiune din fiecare pereche este asociată cu non-compoziționalitatea. În plus, se actualizează alte tipuri de compoziționalitate: enciclopedică, parțială și holistică/ atomistică. 625 a. Motivarea vs. non-motivarea. Motivarea poate fi definită drept posibilitatea de a motiva sensul unei expresii ținând cont de sensul fiecărui cuvânt inclus în expresie, fapt care decurge din dorința de a găsi o explicație posibilă pentru apariția fiecărui pseudolexem. Gradul de motivare a unei expresii variază de la un utilizator al limbii la altul, unii fiind mai intuitivi. O bună exemplificare a motivării e reprezentată de expresiile care conțin culori, acestea din urmă fiind asociate cu o anumită semnificație: albul semnifică puritatea, negrul-pesimismul sau ilegalitatea, verdele- plantele sau tinerețea. Prin urmare, expresii precum eng. bursa neagră, magia neagră sunt motivate, în timp ce altele par arbitrare: noapte albă, zile albe, boală neagră (Svensson, 2008: 83). Tot în cadrul expresiilor românești motivate se includ următoarele: a sta cu mâinile în sân, a nu ridica un pai; a lua calea codrilor, a pune treburile pe roate, a duce poșta sunt semi-motivate. Motivarea este determinată de factori precum gradul de generalizare, desemantizarea sau abstractizarea componentelor expresiei. După cum remarcă Colțun (2000: 34-36), aceasta este în legătură directă cu omonimia: unitățile frazeologice care sunt omonime cu combinațiile libere de cuvinte sunt total motivate. Când nu există o astfel de relație, sau când unul sau două dintre elementele expresiei își păstrează sensul inițial, motivarea este doar parțială. Conform studiilor cognitiviste (Langacker, 1987: 57), motivarea provine din structuri conceptuale din subconștient. Acestea traversează cross-lingvistic și își au originea în metafore conceptuale, în metonimii conceptuale sau în cunoașterea convențională, care conferă o legătură între expresie și sensul său. Marea majoritate a expresiilor sunt metafore implicite, întrucât acestea nu mai sunt vizibile; există însă și cazuri în care metafora este explicită și determină caracterul potrivit al utilizării expresiilor frazeologice în anumite contexte sau construcții (eng. kick the bucket). Interpretarea metaforică a unei expresii este generată de caracterul nepotrivit al sensului propriu al structurii în cauză. Aceasta își pierde individualitatea, iar utilizatorii limbii îi înmagazinează sensul metaforic drept sens standard. Prin urmare, se elimină activarea metaforică, legătura dintre metaforă și sensul propriu al expresiei pierzându-se (expresiile devin metafore moarte). Spre exemplu, expresia eng. to spill the beans implică faptul că mintea este văzută ca un recipient, ideile apar ca entități fizice, sensul expresiei fiind astfel motivat (ideile sunt „scoase” din minte, puse în cuvinte și trimise altor persoane). Frazeologismul menționat este diferit de structura to reveal a secret, care e mai puțin specific în semnificația sa deoarece nu implică o acțiune neintenționată (Benczes, 2002: 18-23). Esențială este și metonimia: de exemplu, capul exprimă abilitatea mentală (eng. to put their heads together; their heads are better than one) sau controlul, raționalitatea (eng. to let one's heart rule one's head). Corpas Pastor (1996: 122-126) consideră reperabile printre mecanismele expresiilor și hiperbola (sp. comerse a alguien de besos), comparația (sp. liso como la palma de la mano), sinecdoca (sp. un don Juan). De asemenea, cunoașterea convențională joacă un rol demn de luat în calcul, înțelegând prin aceasta informația standard din viața cotidiană despre un obiect (eng. to be soft in the head- se știe că la naștere oasele craniului copilului sunt maleabile, prin urmare lovirea de corpuri dure poate genera dizabilități mentale; se explică semnificația expresiei de mai sus). Se includ în această categorie și gesturile precum eng. to shake one's head (a nega); motivarea sensului provine din ceea ce știm despre gestul în sine și din cunoașterea limbii în cauză (Benczes, 2002: 1011). 626 b. Transparență vs. opacizare. Această dihotomie privește dificultatea cu care o expresie poate fi înțeleasă. Dacă vorbitorul înțelege o expresie fără probleme când o vede pentru prima dată, fără a cunoaște altceva decât sensul separat al componentelor, expresia este transparentă (pe nesimțite, pe negândite, zgârcit la vorbă). O expresie este opacă dacă vorbitorul nu reușește să îi reconstruiască sensul din pseudo-lexeme (a mâna porcii la jir, a i se aprinde călcâiele, a spăla putina, a o pune de mămăligă). Unele expresii conțin metafore semi-transparente: a-și găsi beleaua, răbdări prăjite cu foame umplute. În plus, esențială este categoria comparațiilor, care pot fi transparente, deși nu sunt întotdeauna motivate (Fernando, 1996: 70): a merge drept ca neamul, a spune drept ca neamțul, ca o paparudă. Cu toate acestea, unele studii experimentale (Keysar et Bly) au demonstrat faptul că intuiția care stă la baza transparenței expresiilor apare doar după ce vorbitorul a învățat sensul expresiei (Skoufaki, 2009: 21-22). În plus, transparența este strâns legată de context, deoarece acesta oferă indicii importante legate de sensul ei. c. Analizabilitate vs. non-analizabilitate (decompoziția). Această categorie este relaționată cu contribuția fiecarui cuvânt din unitatea frazeologică la nivelul global al expresiei. Expresii precum eng. pop (ask) the question (wedding proposal), sau eng. spill (reveal) the beans (secret) sunt analizabile, deoarece fiecare cuvânt contribuie la interpretarea figurată globală. Unii lingviști susțin că nu există nicio metodă sigură în luarea unei decizii legate de gradul de analizabilitate al unei expresii. Se pot folosi câmpurile semantice: cu cât elementele componente împart cu referentul lor câmpuri semantice mai asemănătoare, cu atât este mai ușoară analiza unei astfel de expresii. În cazul eng. to spill the beans, relațiile semantice nu sunt evidente: se identifică o relație semantică între spill/ reveal, dar nu și între beans/ secret. Analizabilitatea se poate defini și prin structura sintactică (Gibbs, 1989: 579). A-și da (a-și arăta) arama pe față (adevărata fire), a spune (a spune) brașoave (minciuni), a drege (a îndrepta) busuiocul (o greșeală) sunt analizabile, în timp ce când va trece cămila prin urechile acului, bubă franțuzească, a fi bun de trimis după moarte sunt neanalizabile deoarece cuvintele nu contribuie individual la sensul expresiei, fiind imposibil de spus ce reprezintă fiecare parte. d. Sens propriu vs. sens figurat. Sensul propriu este direct proporțional cu compoziționalitatea, în timp ce sensul figurat este asociat în general cu non- compoziționalitatea. Se impune prezența unui context pentru a repera sensul propriu al unei expresii. Receptorul va interpreta sensul în conformitate cu intenția comunicativă a receptorului, ținându-se cont de anumite condiții: cunoașterea semnificațiilor fiecărui termen în parte, cunoașterea semnificației structurii, cunoașterea situației de discurs, capacitatea inferențială (Cernea: 2009: 111-112). În plus, sensul figurat poate fi identificat prin prezența unor contradicții logice sau a unor absurdități din punctul de vedere al interpretării literale (Black, 1993: 34). Din punct de vedere diacronic se constată că sensul general al frazeologismului are „legături directe sau tangențiale cu sensurile elementelor componente ale idiomurilor în cauză, care inițal au fost niște îmbinări libere de cuvinte” (Colțun, 2000: 17). Unele expresii au un grad ridicat de desemantizare: coadă de topor, a tăia frunze la câini, unde și-a spart dracul opincile. Uneori, desemantizarea este parțială, păstrându-se o legătură cu sensul primar al cuvintelor: vorbă lungă, mort de foame, a ieși la liman, cu inima ușară (Colțun, 2000: 33-35). Există expresii ale căror componente nu au nicio semnificație: eng. spick and span. 627 Weinreich (1969: 77-79) se opune încercărilor e a stabili conexiuni între sensul literal și sensul figurat al expresiilor, argumentând prin lipsa de sistematicitate (fiecare caz este un studiu istoric individual, putând fi explicat a posteriori). e. Non-compoziționalitate enciclopedică (expresii pseudo-compoziționale, quasi expresii, quasi frazeme): unele expresii sunt motivate, transparente, analizabile și folosite cu sens figurat, dar sunt considerate non-compoziționale (expresia mai are un sens secundar): eng. green house, the White House (Svensson, 2008: 91). f. Compozițonalitate parțială: dihotomia compoziționalitate/ non-compoziționalitate prezintă diferențe scalare. Prin urmare, atât motivarea cât și sensul literal al unei expresii pot fi parțiale. Fr. marcher sur des aeufs are mai multe semnificații în funcție de context: sensul propriu este posibil; un al doilea sens ar implica faptul de a merge pe sol cu atenție, iar al treilea- a se comporta cu mănuși față de cineva. În această situație, referirea la ouă este motivată prin fragilitate, chiar dacă acestea nu sunt prezente fizic (Langacker, 1987: 449). g. Compoziționalitate holistică (atomistică): sensul global al unei expresii este rezultatul direct al analizei sensurilor individuale ale elementelor care o compun. Compoziționalitatea holistică are în vedere expresiile non-analizabile, în timp ce compoziționalitatea atomistică privește expresiile analizabile (Svensson, 2008: 91). h. Conținut lexical sau formă gramaticală: sensul lexical al unei expresii este asociat în general cu conținutul său. Chiar dacă acesta este nemotivat, forma gramaticală poate fi într-o oarecare măsură motivată. Spre exemplu, verbul dintr-o expresie poate sugera faptul că acțiunea s-a petrecut sau că se află în desfășurare, iar faptul de a folosi un adjectiv în locul unui verb poate indica ireversibilitatea unui eveniment. Prin urmare, trăsăturile gramaticale au un rol important în gradul de motivare sau în transparența unei expresii (Svensson, 2008: 91). Frazeologismul când va trece cămila prin urechile acului proiectează imposibilitatea desfășurării unui eveniment prin folosirea viitorului, chiar dacă această referire nu este explicită. Potrivit lui Nunberg (1978: 56), există trei tipuri de compoziționalitate: normally decomposable idioms (un cuvânt din expresie este folosit cu sensul lui propriu: a mânca rușinea cu lingura); abnormally decomposable idioms (referenții expresiei pot fi identificați la nivel metaforic: a se pune rău cu țara) și semantically non-decomposable idioms (bubă franțuzească, a fi bun de trimis după moarte- sensul elementelor nu contribuie la sensul global al expresiei). În general se analizează compoziționalitatea expresiilor prin atribuirea unor sensuri independente cuvintelor și prin recunoașterea rolului pe care îl are fiecare unitate în interpretarea globală a frazeologismului. Între frazeologisme se pot realiza relații semantice de sinonimie, antonimie, polisemie sau omonimie. Sinonimia frazeologică presupune sinonime cu diverse grade de expresivitate și se încadrează în general în registre diferite: dus cu sorcova= într-o dungă; ași da duhul= a trece în lumea drepților= a intra în lumea umbrelor (Cernea, 2009: 60-62). Prin înlocuirea cuvântului cheie din cadrul unei expresii se obțin sinonime frazeologice: a duce pe cineva cu vorba (cu preșul). Nu este însă cazul modificărilor care parvin termenilor neesențiali: a purta/ a păzi sâmbetele, caz care presupune variante frazeologice (Munteanu, 2007: 150-151). Un alt aspect esențial este înțelegerea sinonimiei drept rezultat al variației diacronice (a face zapt/ a face pradă), al variației diatopice (a purta sâmbetele/ a purta mânie/ a purta alean), al variației diastratice și diafazice (expresiile izvorâte din terminologii 628 profesionale mai ales (a pune în plug, a pune în cârd, a pune în stative) (Munteanu, 2007: 153-161). Antonimia frazeologică e un alt concept cu care se operează în semantica frazeologismelor (făcător de bine f făcăor de rău; a da naștere f a pune capăt). Antonimele frazeologice pot fi graduale (cu caș la gură... în floarea vârstei... bătrân ca lumea), complementare (a fi în toane bune f a fi în toane rele), vectoriale (a aduce la putere- a scoate de la putere), conversive (a da de belea- a scăpa de belea (Cernea, 2009: 60-62). De asemenea, unele expresiile au în structura lor antonime (la bine și la rău, zi și noapte, a fi unul hăis și celălalt cea) (Coțun, 2000: 79). Polisemia presupune adăugarea unor noi seme, păstrându-se unitatea frazeologică existentă; distincția între sensul primar și cel secundar poate fi însă problematică (Cernea, 2009: 60-62). Sememele noi sunt mai expresive și mai abstracte decât cele precedente; printre cauzele polisemiei (Colțun, 2000: 38-39) se numără dezvoltarea inegală a limbii și a gândirii umane, tendința de economie la nivel frazeologic, disproporția între numărul limitat al mijloacelor materiale de care dispune limba și caracterul nelimitat al experienței umane. Potrivit lui Munteanu (2007: 142-143), expresiile se apropie foarte mult de aria lexemului în ceea ce privește semnificatul. Cu toate acestea, expresiile sunt mult mai puțin polisemantice spre deosebire de cuvinte. Cernea oferă următoarele exemple de expresii polisemantice: apă de ploaie: 1. vorbe goale; 2. lucru fără valoare; a băga în boală: 1. a îngrozi; 2. a spăla rufele prost; 3. a tulbura sufletește. Omonimia frazeologică conține trei variante: omonimia dintre frazeologisme și îmbinările libere de cuvinte echivalente fonetic și structural cu primele (a ține isonul: 1.a acompania pe cel care cântă; 2.a aproba vorbele sau faptele cuiva), omonimia intrafrazeologică (de neam prost: 1.de origine modestă; 2.prost crescut, bădăran) și omonimia cumulativă (frazeologisme care semnifică gesturi, mișcări ritualice sau simbolice: a întâmpina cu pâine și sare). Stabilirea limitei dintre polisemie și omonimie creează uneori dificultăți datorită lipsei de claritate a relației dintre sensul fundamental și sensurile derivate (Colțun, 2000: 50-51). În concluzie, expresiile frazeologice reprezintă fenomene lingvistice complexe, care necesită o analiză multiplă (lexicală, semantică, morfologică, pragmatică). Am realizat o incursiune în semantica expresiilor frazeologice, făcând referire la compoziționalitate/ non-compoziționalitate și la alte aspecte relevante pentru conceptele menționate. Motivarea/ non-motivarea, transparența/ opacizarea, analizabilitatea/ non-analizabilitatea, sensul propriu/ sensul figurat sunt cele patru dihotomii care definesc compoziționalitatea, împreună cu noțiuni precum compoziționalitate enciclopedică, compoziționalitate parțială, respectiv compoziționalitate holistică/ atomistică. Prin urmare, conceptul de compoziționalitate este extem de complex, neputând vorbi de un criteriu general specific expresiilor frazeologice. Am inclus în sfera semantică a frazeologismelor tipurile de relații semantice care se pot stabili între acestea, întrucât limbile dispun de un tezaur frazeologic variat și dinamic. 629 Bibliografie BENCZES, Reka (2002). „The semantics of idioms: a cognitive linguistic approach”, în The Even Yearbook, nr. 5, Budapesta, pp 17-30. BLACK, Max. (1993). „More about metaphor”, în Metaphor and Thought, Cambridge, Cambridge University Press, pp 19-41. CERNEA, Maria (2009). Unități frazeologice în limba română, Editura Kreativ, Târgu Mureș. COLȚUN, Gheorghe (2000). Frazeologia limbii române, Editura ARC, Chișinău. CORPAS PASTOR, Gloria (1996). Manual de fraseologia, Editorial Gredos, Madrid. COȘERIU, Eugen (1991). Principios de semantica estructural, Editorial Gredos, Madrid. COWIE, Anthony Paul (1998). Phraseology. Theory, Analysis and Aplication, Oxford University Press, New York. COWIE, Anthony Paul (1994). „Phraseology”, în The Encyclopaedia of Language and Linguistics, Oxford, Oxford University Press, pp 3168-3171. DUMITRAȘCU, Antoanela Marta (2009). English Collocations across Romanian and Italian borders, teză de doctorat, Universitatea de Vest din Timișara, Facultatea de Litere, Istorie și Teologie. DUMISTRĂCEL, Stelian (1997). Expresii românești, Institutul European, Iași. DUMISTRĂCEL, Stelian (1980). Lexic românesc. Cuvinte, metafore, expresii, Ed. Științifică și Enciclopedică, București. FERNANDO, Chitra (1996). Idioms and idiomaticity, Oxford, Oxford University Press. GECKELER, Horst, SCHLIEBEN, Brigitte, TRABANT, Lange Jurgen et WEYDT, Harald (ed.) (1981). Logos Semantikos, Editorial Gredos, vol. III, Semantica. GIBBS, R.W. Jr., N. P. Nayak & C. Cutting (1989). „How to kick the bucket and not decompose: Analyzability and idiom processing” în Journal of Memory and Language 28(5): pp 576-593. GRANGER, Sylviane, et PAQUOT, Megali (2008). „Disentangling the phraseological web” în Phraseology. An interdisciplinary perspective, Sylviane Granger et Fanny Meunier (coord.), Amsterdam/ Philadelphia, John Benjamins Publishing House, p. 27-49. GRIES, Stefan Th. (2008). ,,Phraseology and linguistic theory: A brief survey”, în Phraseology. An interdisciplinary perspective, Sylviane Granger et Fanny Meunier (coord.), Amsterdam/ Philadelphia, John Benjamins Publishing House, p. 3-27. HRISTEA, Theodor (coord.) (1984). Sinteze de limba română, Albatros, București. IORDAN, Iorgu (1975). Stilistica limbii române, București, Ed. Științifică. LANGACKER, Ronald. W. (1987). Foundations of Cognitive Grammar: Theoretical Prerequisites, Stanford, Stanford University Press. LYONS, John (1995). Linguistic Semantics, Cambridge, Cambridge University Press. MEUNIER, Fanny et GRANGER, Sylviane (2008). Phraseology in Foreign Language. Learning and teaching, John Benjamins Publishing Company, Amsterdam, Philadelphia, 259 p. MUNTEANU, Cristinel (2004). Sinonimia frazeologică în limba română din perspectiva lingvisticii integrale, Pitești, Editura „Independența Economica”. NUNBERG, Geoffrey (1978). The Pragmatics of Reference, Bloomington, Indiana Linguistics Club. 630 SKOUFAKI, Sofia (2009). „Investigating the Source of Idiom Transparency Intuitions” în Metaphor and symbol, Taylor and Francis Group, Taiwan. SINCLAIR, John (2008), ,,Preface”, în Phraseology. An interdisciplinary perspective, Sylviane Granger et Fanny Meunier (coord.), Amsterdam/ Philadelphia, John Benjamins Publishing House, p. 3-27. SVENSSON, Maria H. (2008). ,,A very complex criterion of fixedness: Non- compositionality” în Phraseology. An interdisciplinary perspective, Sylviane Granger et Fanny Meunier (coord.), Amsterdam/ Philadelphia, John Benjamins Publishing House, p. 8191. VLAD, Carmen (1974). Limba română contemporană. Lexicologie- Curs universitar, Cluj Napoca. WEINREICH, Uriel (1969). ,,Problems in the analysis of idioms”, în Substance and structure of language, ed. J. Puhvel, University of California Press, Berkely. Această lucrare a fost posibilă prin sprijinul financiar oferit prin Programul Operațional Sectorial Dezvoltarea Resurselor Umane 2007-2013, cofinanțat prin Fondul Social European, în cadrul proiectului POSDRU/107/1.5/S/77946, cu titlul „Doctoratul: o carieră atractivă în cercetare”. 631 LINGVISTICĂ. LIMBI ȘI LITERATURI STRĂINE THE RELATIONSHIP BETWEEN THE MODERN INTELLECTUAL AND CIVIL SOCIETY Asist. drd. Cătălin DRĂCȘINEANU Universitatea “Mihail Kogălniceanu”, Iași The latent but pervading relation between culture and society has taken the form of an unbalanced battle where the former is progressively pushed towards the margin. There are countless voices in the contemporary literary world, from novelists to critics and from journalists to professors, who seem to have tacitly accepted the supposed inability of culture to affect society, its irrelevance to the urgent concerns of life. That can be just one possible explanation why postmodernist thinkers have created a region of academic discourse that is generally unrecognized by most people outside their network: the unconscious attempt to restore the balance between culture and power. Key-words: modern intellectual, civil society, culture, power The history of human civilization can be interpreted as the tedious story of labors and edifices, continually modified, enlarged and adapted to the new challenges of the existing social and political organization. The ideas and beliefs the human mind of every age rests upon are just a mosaic of bits and pieces gathered from here and there along the journey through the history, set into new patterns to serve the needs and taste of a particular state or of a particular time. The “making of the modern intellectual” is not an end result, but an ongoing achievement, the culmination of a long succession of generations who have painfully worked out ideas which, if successful in passing the test of time, have been continually amalgamated and distorted in a composite that accurately reflects the positioning in time of the human mind, just like consecutive photographs taken of an individual, from birth to early childhood and then maturity. As a consequence, the contemporary intellectual can lay little claim on originality. Men live and develop in groups and depend largely on the traditions and customs of the group and society has always managed to mould individuals more or less successfully in its own image: “Anything which may properly be called mind or intelligence is not an original possession, but is a consequence of the manifestation of instincts under the conditions supplied by associated life in the family, the school, the market-place and the forum”1 2. It would be misleading to attempt a definition of the modern intellectual in any other way but in a close connection to society. It is clear, continues Dewey in the same article, “that social institutions and arrangements, including the whole apparatus of tradition and transmission, represent [...] the acquired transformations of original human endowments’” . While the existence of what may be called “intellectual” can probably be traced back to the origins of man, the very word „intellectual” entered public discourse only a century ago, in 1898, when Zola, together with few other contemporary writers interrupted for a while 1 Dewey, John. “The Need for Social Psychology”, in the Psychological Review, 1917, p. 270. 2 Ibid., p. 271. their novelistic labors to enter the political maelstrom of the Dreyfus Affair. Zola and his fellow writers saw themselves as giving voice to humankind's sense of justice and humanity against the anti-Semitism of French nationalists. For intruding where they did not belong and for invoking universal values they were scorned as “deracines” and branded as “Les intellectuels”. Later, in 1907, William James imported the term in the American cultural space and used it as an honorific standing for “ideal interests solely”: “‘Les Intellectuels'! What prouder club-name could there be than this one, used ironically by the party.of every stupid prejudice and passion, during the anti-Dreyfus craze, to satirize the men in France who still o retained some critical sense and judgment!”3. As important as the success of the Dreyfusards' endeavors may have been in France (the acquittal of the unjustly accused captain), what mattered most in the course of time was the establishment of the “specific function” and domain of the modern intellectual. As Jurgen Habermas pointed out, the emergence of the modern intellectual depends on and is simultaneous with the formation of the public political stage. The Dreyfusards, he noted, “created a political public sphere” in which to “intervene on behalf of rights that have been violated and truths that have been suppressed, reforms that are overdue and progress that has been delayed.they count on a recognition of universalist values”4. It is here, in this public sphere, that the relationship between the intellectuals and the civil society is best seen and where people can get together and discuss freely on societal problems, hoping, through that very discussion, to influence political action. According to the German philosopher, the public sphere mediates between the “private sphere” and the “sphere of public authority”, whereas the former comprises civil society and the latter referred to the realm of the State, or the ruling class. The public space is the field where the public reason germinates, through polemics, based on the belief that every political action is steered by the public consensus and that the only legitimate governments are those that listen to the public sphere.5 While the “making of intellectuals” is a complex phenomenon, a comprehensive perspective on the subject requiring an intimate knowledge of various fields, from psychology to sociology, from politics to philosophy or even economy and international relationships, the purpose of the present study is to analyze the formation process mainly from a literary point of view, with an emphasis on the way the political and social world interferes with the development of the literary world and with the contemporary writers. A decent starting point of any attempt at defining the relationship between the “modern intellectual” and the civil society is the identification of the basic common traits in the formation of what might be called “the modern intellectual”, the lines and shades that sketch the portrait of the contemporary intellectual mind. While ideas are much more lasting than anything else in man's civilization, it is obvious that ideas are not like the eternal gods of Olympus, 3 James, William. Writings: 1902 - 1910. New York, Library of America, 1987, p. 1246. 4 Habermas, Jurgen. Heinrich Heine and the Role of the Intellectual in Germany. The New Conservatorism: Cultural Criticism and the Historians' Debate. Trans. Shierry Nicholsen. Cambridge, 1989, p. 75. 5 L'espace publique se decrit le mieux comme un reseau permettant de communiquer des contenus et des prises de position, et donc des opinions; les flux de la communication y sont filtres et synthetises de facon a se condenser en opinions publiques regroupees en fonction d'un theme specifique. Tout comme le monde vecu dans son ensemble, l'espace publique se reproduit lui aussi par le moyen de l'activite communicationnelle, la connaissance d'une langue naturelle etant suffisante pour y participer. [.] Mais l'espace publique ne se specialise par rapport a aucun de ces aspects; dans la mesure ou il s'etend a des questions d'ordre politique, c'est au systeme politique qu 'il abandonne le traitement specialise de ces questions. Habermas, Jurgen. Droit et democratie. Entre faits et norms, Paris, Gallimard, 1997, p. 387. 633 unchanging and forever young; like all human things, they are born and grow and mature and may eventually die. It is therefore safe to say that any change in the social paradigm impacts on the ideas, views, concepts of the intellectuals and, conversely, their choice in the selection, interpretation and reformulation of reality sets off new changes in the social paradigm. Literature, alongside consciousness, is a social product. The story of literature becomes, in many ways, the story of competing paradigms and perspectives which, in turn, define its existence. The human mind is necessarily selective and therefore experience (be it literary, critical, social or cultural) is constructed, often manipulated. The American experiment - be it a huge success or a complete failure - can be seen as a culmination in many ways of human thought and social behavior and, once a certain distance is kept from the tumult of the country's socio-political world, the genuine traits of evolution or involution may be traced down in many fields of human interest. Apart from the positive or negative course of events, one thing is certain: America is perhaps one of the most rapidly changing environments with regard to social relationships and the American contemporary literary world, strongly affected by the social background, is one of the most prolific scenes of expression in the modern world. Literature therefore, just like any other social product, is an accurate reflection of the development of a particular society at a given moment in time. The diffused but omnipresent relation between culture (in its narrower interpretation as literature) and society has turned into an unbalanced battle where the former is progressively pushed towards the margin. There are countless voices in the contemporary literary world, from novelists to critics and from journalists to professors, who seem to resign themselves to the supposed inability of culture to affect society, to its irrelevance to the urgent concerns of life. Their arguments range from the expanding popularity of other media, such as film or television to the neglect of established masterpieces by educational institutions bent on expanding the canon (see Arnold Bennett - Literary Taste: How to Form It, first published in 1909, including a long list of recommended books in an attempt at compiling a literary canon; Lynne Cheney who argues in American Memory, published in 1987, that knowing the classics of Western culture enables students to “realize our human potential”, the “essence” of humanity and it is a duty of education to provide this knowledge; Harold Bloom's The Western Canon, in 1994, a survey of major literary works of post-Roman Europe, whose main goal is to banish politics from literary criticism). Others invoke the disappearance of the independent intellectual, the writer unaffiliated with the university (see Russell Jacoby's The Last Intellectuals: American Culture in the Age of Academe, a provocative book that chronicles the disappearance of the “public intellectual” in America; unlike earlier bohemian intellectuals who wrote for the educated public, Jacoby argues, today's thinkers have flocked to the universities, where the politics of tenure loom larger than the politics of culture, allowing academic careerism and suburbanization to sap the vitality of American intellectual life) or the abandonment by postmodern literature of any claim to rational understanding (Gerald Graff's Literature Against Itself: Literary Ideas in Modern Society, a diagnosis of the endemic fallacies in the avant-garde literary theory). However distinct and individualistic, these reasons for which literature (or culture, in the more general interpretation) counts less and less in contemporary society can all be connected to the notion of power. In fact, the evolution of the concept of “culture” is intimately connected to the evolution of the concept of “power”. People's perspective on both notions has suffered severe shifts throughout history. 634 The dynamics of power progressively influenced culture's position in society, circumscribing it to a smaller and smaller sphere. As way of consequence, postmodernist thinkers have created a region of academic discourse that is generally unrecognized by most people outside their network, and the reason behind it is the unconscious attempt to restore the balance between culture and power. Generally speaking, there are three major factors in the analysis of the relationship between the intellectual mind and the civil society: the evolution of the concept of power, the evolution of the sense of identity (self, conscience) and the technological development. In terms of power, there is an ongoing battle between culture and society on one hand and between intellectuals and the political regime on the other hand, apparently leading to a more and more distinct marginalization of culture. Unnecessary for the day-to-day life, separated from the individual's urgent needs and consciously placed in a realm that requires uncomfortable efforts of mental activity to reach, culture (in its broader sense that includes everything that adds genuine value to an individual) seems to have lost the battle and the subversion of the enlightened needs to regroup in an attempt to diffuse itself towards the nodal points of interest. Unlike the eighteenth or the nineteenth centuries, when the work of the thinkers was readily seen in politics and social organization (although, as history proved, political action has always had a mind of its own, dictating measures that had not been conceived by intellectuals but rather by pragmatism), the contemporary gap between thought and social/political action has become so wide that one wonders if any bridge between them can ever be imagined. It is safe to say therefore that the understanding of the modern mind is unconceivable apart from the social or political context and the key to it is the understanding of the evolution of the concept of power. With regard to power, there are broadly two main perspectives. The most common line of thinking envisages power in terms of “domination” or “coercion”, that is “power over” another. Domination may be either individual, “the possibility of imposing one's own will upon the behavior of other persons”6 or it may refer to groups or classes. Until comparatively modern times, those whose opinion it was worth while to influence were few in number, united by close ties of interest and, generally speaking, highly educated - those who Mills has named “the power elite”. It is at the level of the government where the link between culture and society is most evident and prone to influence and where the relationship between thought and civil society is most vivid. The understanding of the concept of power as concentrated in the hands of a few and in terms of domination or coercion, of imposing one's will upon the others has been challenged by the latest orientations in political thought. In 1975, French philosopher Michel Foucault propounded a new theory of the “disciplinary power” which held that, contrary to the “power over” theory, discipline or domination is not hierarchical, but rather enforced by networks of power that organize the social realm by shaping the way one thinks about the body, sexuality, family and all other fields of contemporary knowledge. In Discipline and Punish, as well as in the interviews collected in Power/Knowledge or in The History of Sexuality, Foucault argues that discipline creates “docile bodies”, ideal for economics, politics and warfare of the modern industrial age - bodies that function in factories, ordered military regimes and school classrooms. 6 Weber, Max, Domination and Legitimacy, in Economy and Society. Ed. Guenther Roth and Claus Wittich. Berkeley University of California, 1978, p. 924 635 Foucault's view on power as visible discipline exercising control through knowledge (the concepts of power and knowledge are in Foucault so fundamentally connected that he often referred to them in a single hyphenated term, “power-knowledge”) has several corollaries. First, and most important, that power is everywhere, it is not concentrated in a single institution or structure but refers to a “complex strategic situation in a particular society”, circulating throughout the entire social body: “It's a machine in which everyone is caught, those who exercise power just as much as those over whom it is exercised”7. Second, particularly under Nietzsche's influence, that power works through a series of “micro-mechanisms”, an architectural structure comprising surveillance, registration, investigation, research and administration and not through overt coercion: “Power must be understood in the first instance as the multiplicity of force relations immanent in the sphere in which they o operate and which constitute their own organization.”8. And third, that power creates its own “subjects”, or, to use one of Foucault's puns, “it subjects us'. Thus our gestures, discourses or desires are determined by power and not the other way around - a key instrument in understanding the cause-effect relation of the modern intellectual faced to the contemporary society. As far as the evolution of the sense of identity is concerned, the analysis should focus on the contemporary shifts in perspective with regard to human/individual rights, the role of religion, the alteration of ethic standards as well as on the concept of self-awareness and loss of identity. A possible starting point in the attempt to tackle postmodernism seems to be the feeling of alienation, of identity crisis and depersonalization of the self. There is, in the contemporary period, an acute spiritual tension due to the profound economic and political changes recorded in the course of the twentieth century on the one hand, and to the accumulation of cultural information that subliminally oppresses the psychic of the postmodern writer. In 1973, Harold Bloom introduced the term “apophrades”9 to refer to the “return of the deceased” - a metaphor used for cultural oppression, the anxiety of the white page, the fear of writing something that has already been written. It is in the realm of consciousness that the intricate relations of history and biography intersect and where the public issues of social structure and the personal troubles of the private individual (the self) interact. Certainly the modern mind was not formed out of the void but was there at its own making. It did not arise fully mature at a given moment but was rather the agent of its own creation: “That form in which all psychic reality comes to consciousness, which emerges as the history of every ego, is itself a product of the creative ego. Mind becomes aware of itself in the stream of becoming, but mind has already marked out the banks and currents of that stream and thereby made it into ‘history'”10. In the course of history, consciousness has gradually become something other than the sum or the average of the thoughts and feelings of given individuals; it no longer consists of the mere psychology of the individual or of a particular moment in time. Nor is consciousness merely the idea which men form about their 7 Foucault, Michel, Power/Knowledge: Selected Interviews and Other Writings 1972 - 1977. Trans. Colin Gordon, Leo Marshall, John Mepham and Kate Soper. Ed. Colin Gordon. New York, Pantheon Books, 1980, p. 156. 8 Foucault, Michel, The History of Sexuality. Volume 1: An Introduction. New York, Vintage Books, 1980, p.92- 93. 9 Bloom, Harold. The Anxiety of Influence. A Theory of Poetry. 2nd ed. Oxford: Oxford University Press, 1997. 10 Simmel, Georg. The Sociology of Georg Simmel, Compiled and translated by Kurt Wolff, Glencoe, Illinois Free Press, 1971, p. 5 636 situation in life and their constant needs and wants - the mutual self-awareness of a group -which itself perhaps reflects an earlier usage of the word ‘consciousness' as ‘shared knowledge'. The meaning of consciousness as it has evolved suggests that it is indeed a social and historical product, but that it exists also as a shared system of symbols and meanings, that is language. Contemporary philosophers and sociologists (among whom Herbert Marcuse and later Jurgen Habermas), stressed the effect of language on consciousness and the manipulative role of the mass media, believing that words such as ‘freedom', and ‘fulfillment' had become meaningless through debasement in propaganda and that the “philosophical discourse of modernity” as Habermas puts it, turns in fact against the very sanity of the modern mind. In a lecture called “Modernism and Postmodernism”, professor Codrin Cutitaru writes: “In less than a hundred years, human consciousness has been subject to one of the greatest aggressions in its millenary history: the gradual transformation from subject to object, or, to put it differently, from the perception and representation factor, to the perceived and represented fact. The manipulator of signs and significations has become himself manipulated by his own semiotic system, involuntarily decomposing in his own network of codes”. The attempt to transcend the subject - object relation has led to an increasing emphasis on language and discourse, each able to supersede the problematic of consciousness. The subsuming of consciousness to language has been common practice in the postmodern development of thought, from the Marxist line of thought to the Frankfurt School and later to the works of Jurgen Habermas, the inherited legacy being a philosophy of “consciousness” in action, the self being captured in the deed, that is in social interaction. As early as 1920, Russian linguist Valentin Voloshinov attempted to incorporate the field of linguistics into Marxism, but, while drawing extensively on the works of Saussure and C.S. Peirce, language, claims Voloshinov, shouldn't be studied abstractly and synchronically, apart from the historical context, as it is made up of dynamic social signs which take different meanings for different social classes in different social contexts. Stating the language and human consciousness are closely related and that language, as a socially constructed sign system, is what allows consciousness to arise, Voloshinov argues that “consciousness becomes consciousness only once it has been filled with ideological (semiotic) content, consequently, only in the process of social interaction”11. Voloshinov propounds that language exists only in individual utterances located in particular moments and relations; one cannot properly understand language apart from its instances of use, embedded within many surrounding utterances. He goes on arguing that every utterance draws on the history of language use, is responsive to prior utterances, and carries forward that history. Individual consciousness itself is thus a social - ideological fact, which can be explained only from the vantage point of the social medium of communication, the word remaining the primary medium of individual consciousness. The common lineage of thought that survives in the contemporary view on consciousness is therefore that language mediates consciousness and allows the cultural transmission of the historical experience of humankind. It is by learning the culturally and historically formed language spoken by our social group that consciousness is formed. If consciousness is socially determined by means of language, we need to identify the precise mechanisms by which writers' consciousness is formed and the way writers deploy texts to create social action. However, if we are to understand how we are acted upon, how we can 11 Voloshinov, V.N. Marxism and the Philosophy of Language, London, Seminar Press, 1973, p. 11. 637 re-act, and how we can act freshly in this complex contemporary world, where major institutions and spheres of activity are saturated by texts, we need to move toward a richer and more participatory creation/understanding of linguistic utterances: “If we - and now I mean the relatively conscious whites and relatively conscious blacks, who must, like lovers, insist on, or create, the consciousness of the others - do not falter in our duty now, we may be able, handful that we are, to end the racial nightmare, and achieve our country, and change the history of the world”12. With regard to literature - the main concern of the present paper - the formation of consciousness, that is the formation of the complex skills and knowledge by means of which we manage to articulate our position and, as the case may be, contribution to the intertextual space, is closely connected to those factors that create authority, agency as opposed to dissolution in everything that has been written before. Thirdly, an updated perspective on the development of the modern intellectual would not be possible without an understanding of the latest technological developments. The fast paced exchange of information and worldwide accessibility has irreversibly shaped both the formation of the contemporary thinker and the display of ideas on the international market. In the nineteenth century, if a baron read poetry, the only social, economic or political effects of this activity could have were indirect: he might have been humanized by the experience and, as a result, he might have changed his behavior toward his wife (social), or change the conditions of employment for his workers (economic) or advise the President not to go to war (political). Improbable as this sequence might seem, it is the main way that culture can be said to have had power in the modern era. The only direct influence would not have been more than local, at least for a rather long period of time. In the postmodern era, the consequences of one's actions - on a political, economic or social level - are almost instant and allow real time dialogue. The tradition of intellectuals is to enter into arguments, to form groups or “coalitions of the mind”13 and, as communication is nowadays faster then ever, culture enjoys an advantage never experienced before. On the other hand, as everything is made for the convenience of men, and, as the main reason for many inventions is to make man's life easier, the imminent danger is that technology not only saves “time”, but also performs various actions as substitutes to man's actions. What happens in the world of day-to-day life -technology taking over an increasing number of human physical activities - also reflects in the intellectual realm: TV commentators “save” time for the common spectators by digesting information for them, be it political, economic or social, computer “socialization” slowly replaces natural communication, and children's education suffers from cognitive overload, from having accumulated too much information to assimilate. As a result, academic teaching is specialized and subspecialized and has expanded from elite to mass systems, allowing the appearance of doctrines that attack the very possibility of knowledge. With hundred thousand books published yearly in the field of humanities and social sciences and another million in the natural sciences, we are literally drowning in a sea of texts, the literate person of today living in a Borges devised infinite library where endless corridors of books contain the universe, but lacking the key to their contents. Ironically, just when we seem to have the technological capacity and the resources needed to discover, arrange or comprehend the 12 Baldwin, James. Down at the Cross: A Letter from a Region in My Mind”, in The Fire Next Time, Vintage Books, New York, 1993, p. 105. 13 See Randall Collins, The Sociology of Philosophies - A Global Theory of Intellectual Change, The Belknap Press of Harvard University Press, 2002. 638 literary creations of all times and all regions we are closing our eyes due to information overload. There is no doubt that technological change brings about social change and that resisting the tide of technological change is impossible. We often discuss how technology has made life easy but easily forget that it has made man overly dependent on it and once again the concepts of power, domination or manipulation need to be reassessed. While, for instance, during the Industrial age the concentration of technology in the hands of the rich and the powerful allowed them to dominate and subdue the population into harsh working conditions, the social impact of the internet and the identification of the manipulative few is getting harder and harder since the internet, in its current form, has been developed as a free exchange of information, unregulated by any one government or owned by one person or company. Even if, given the complexity of information and sources available, it is rather difficult to pinpoint the exact influence of the internet on the direction of development of the modern mind, this particular technological innovation reminds us of Tolstoy's prediction in his diary (1828 - 1910): "When the life of people is unmoral, andtheir relations are not basedon love, but on egoism, then all technical improvements, the increase of man's power over nature, steam, electricity, the telegraph, every machine, gunpowder, and dynamite, produce the impression of dangerous toys placed in the hands of children”. Apart from the unavoidable shortcomings of any technological development, with rather unpredictable end results, the internet in particular proves an indispensable tool in the formation of the contemporary intellectual. The whole intellectual world can be seen as a massive conversation, circulating cultural capital and transcending the particular occasions on which ideas were enacted. While an individual's trajectory of action at any given moment depends on where that person is situated in relation to the local social structure, to the networks in which one participates, in order to understand the whole set of individuals we need to know what the whole network looks like, how each is matched up with the others in cultural an emotional resources and the internet does just that. Successful ideas prove important only in relation to the ongoing conversations of the intellectual community. Great ideas never come around from complete void but from combining elements from previous products of the field: “Ideas cannot be too new, whatever their creativeness. Einsteinian general relativity theory, if plopped down in the midst of the Hellenistic intellectual community, would not make one successful, because the topic would be too far removedfrom what is recognizable”14. And this happens because, unlike most ordinary thoughts, the thinking of intellectuals leaves traces, both immediately, in writing, and more globally, in the structure of intellectual networks. There is a social causation of creativity. The creative intellectual, in playing with different ideas, is playing with different restructurings of the intellectual community, producing a new generalized order in confidence that the intellectual network will reorganize itself around these ideas. As stated before, any change in the social paradigm brings about a change in the literary creation. The decisive category here is not made up of those intellectuals who cherish thinking and ideas, but of public intellectuals, those who contribute to open discussions and have public interventions. One thing is certain: the experience of the intellectuals has changed and the causes are insufficiently explored. In 14 Collins, Randall. The Sociology of Philosophies. A Global Theory of Intellectual Change. The Belknap Press of Harvard University Press, 2002, p. 31. 639 particular, one consequence stands out and is profoundly damaging: the impoverishment of public culture. BIBLIOGRAPHY Baldwin, James. “Down at the Cross: A Letter from a Region in My Mind”, in The Fire Next Time, Vintage Books, New York, 1993. Bloom, Harold. The Anxiety of Influence. A Theory of Poetry. 2nd ed. Oxford: Oxford University Press, 1997. Clayton, Jay. The Pleasures of Babel. Contemporary American Literature and Theory, Oxford University Press, 1993. Dewey, John. “The Need for Social Psychology”, in the Psychological Review, 1917. Du Bois, W.E.B., Writings. New York: Library of America, 1986. Eagleton, Tery. Ideology: An Introduction, London, Verso, 1991 Foucault, Michel, Power/Knowledge: Selected Interviews and Other Writings 1972 - 1977. Trans. Colin Gordon, Leo Marshall, John Mepham and Kate Soper. Ed. Colin Gordon. New York, Pantheon Books, 1980. Foucault, Michel, The History of Sexuality. Volume 1: An Introduction. New York, Vintage Books, 1980. Habermas, Jurgen. Heinrich Heine and the Role of the Intellectual in Germany. The New Conservatorism: Cultural Criticism and the Historians' Debate. Trans. Shierry Nicholsen. Cambridge, 1989. Habermas, Jurgen. Droit et democratie. Entre faits et norms, Paris, Gallimard, 1997. Habermas, Jurgen. The Philosophical Discourse of Modernity, Cambridge University Press, 1990. Hodgkiss, Philip. The Making of the Modern Mind. The Surfacing of Consciousness in Social Thought. The Athlone Press, New York, 2001. Jackson, Turner Frederick. The Frontier in American History. Holt, New York, 1921. James, William. Writings: 1902 - 1910. New York, Library of America, 1987. Weber, Max, “Domination and Legitimacy”, in Economy and Society. Ed. Guenther Roth and Claus Wittich. Berkeley University of California, 1978. McHale, Brian, Postmodernist Fiction. New York/London, 1987. O'Higgins, Harvey. Reede, Edward H, The American Mind in Action, Harper and Brothers, New York, 1924. Parrington, Vernon. Main Currents in American Thought: An Interpretation of American Literature from the Beginnings to 1920, Harcourt Brace and Company, New York, 1927. Posnock, Ross. Color & Culture. Black Writers and the Making of the Modern Intellectual, Harvard University Press, London 1998. Ralph, Henry Gabriel. The Course of American Democratic Thought, Greenwood Press, New York, 1986. Randall, Collins. The Sociology of Philosophies. A Global Theory of Intellectual Change, The Belknap Press of Harvard University Press, 2002. Randall, Herman John. The Making of the Modern Mind. A Survey of the Intellectual Background of the Present Age. Houghton Mifflin Company, Cambridge, 1954. 640 Simmel, Georg. The Sociology of Georg Simmel, Compiled and translated by Kurt Wolff, Glencoe, Illinois Free Press, 1971. Tocqueville, Alexis de. Democracy in America. New American Library, New York, 1984. Voloshinov, V.N. Marxism and the Philosophy of Language, London, Seminar Press, 1973 Weber, Max, “Domination and Legitimacy”, in Economy and Society. Ed. Guenther Roth and Claus Wittich. Berkeley University of California, 1978 Woodward, Keneth. Identity and Difference, London: Sage, 1997. 641 FORMAREA SATELOR DE PE VALEA INFERIOARĂ A RÂULUI SUCEAVA Drd. Maria ALEXANDRIUC DOLHĂSCU Universitatea „Ștefan cel Mare” din Suceava Această comunicare prezintă toponimia inferioară a râului Suceava analizată din perspectiva evoluției proprietății și a denumirii acesteia în funcție de apartenența la unele familii boierești din Moldova, dar și din perspectiva funcției de denominare. Am evidențiat faptul că toponimele au valoare de documente istorice care ajută la o mai bună cunoaștere a evoluției colectivităților umane din zonă. Pentru explicarea etimologiei acestor toponime a fost necesară și analiza lor formală, avându-se în vedere că toponimia minoră reflectă importante aspecte dialectale specifice arealului investigat. Ca urmare, studiul de față prezintă oiconimele din valea inferioară a râului Suceava. Cuvinte-cheie: toponimie, structură semantică a toponimelor, etimologia toponimelor I. Considerații istorico-geografice în formarea numelor topice de pe valea inferioară a râului Suceava „Pentru a fi mai convingătoare, etimologia numelor de locuri trebuie să îndeplinească trei condiții: să apară ca verosimilă sub aspectul motivării socio-geografice, ca posibilă din punct de vedere lingvistic și ca probabilă din punct de vedere istoric”1. Arealul geografic format din comunele Liteni (cu satele Roșcani, Rotunda Siliște și Vercicani), Udești (cu satele Chilișeni, Luncușoara, Mănăstioara, Plăvălari, Poieni, Racova, Reuseni, Ruși Mănăstioara, Securiceni, Știrbăț), Bosanci (cu satele Bulai, Bursuci, Căldărușa, Cumpărătura, Panțic, Podeni, Roșia, Strâmbu), Ipotești (cu satele Tișăuți și Lisaura), Mitocul Dragomirnei (cu satele Dragomirna, Lipoveni, Mitocaș, Ruși) și Șcheia (cu satele Sfântu Ilie, Mihoveni, Florinta și Trei Movile) este situat în partea de nord-est a României, pe unitatea majoră de relief numită Podișul Moldovei. Cercetarea numeroaselor documente istorice care pun în lumină informații importante legate de atestarea unor toponime aparținând toponimiei majore și minore,precum și a unor lucrări de geografie, sunt importante deoarece pot aduce mărturii asupra continuității populației în aceste zone, care reprezintă nu numai unități geografice, ci și o unități sociale și administrative, făcând parte din vechiul ținut al Sucevei din secolele Evului Mediu târziu2. Arealul situat în imediata vecinătate a Cetății de Scaun a Sucevei, cuprinde și sate atestate din veacurile al XIV-lea și al XV-lea, dar și unități demografice mai noi, constituite o de-a lungul secolelor următoare3. Formarea noilor localități s-a produs după modelul străvechi românesc al „roirii” locuitorilor spre zonele învecinate, care erau favorabile constituirii unor 4 noi vetre de sat4.. 1 Vezi Dragoș Moldovanu, Etimologia hidronimului Moldova, în: AnL, A. Lingvistică, Iași, tom XXVIII, 19811982, p. 23. 2 Vezi Dimitrie Cantemir, Descrierea Moldovei, Editura Tineretului, București, 1967, p. 88. 3Vezi Ion-Horia Bîrleanu, Graiurile din Valea Șomuzului Mare, vol. I, Formarea numelor de sate, Editura Sedcom Libris, Iași, 1999, p. 42. 4Vezi Ecaterina Negruți, Satul moldovenesc în prima jumătate a secolului al XIX-lea, Contribuții demografice, Editura Universității „Al. I. Cuza”, Iași, 1984, p. 207. Localitățile luate în discuție s-au format în diverse perioade istorice, mai ales începând cu secolul al XVI-le în urma aportului de populație românească din Transilvania. Bejenarii ardeleni erau românii neaoși care proveneau în primul rând din ținuturile Sibiului, Făgărașului, Bistriței și Maramureșului. Emigrarea lor este atestată încă din secolul al XIII-lea5. Motivul emigrării îl constituia asuprirea socială. Numărul bejenarilor ardeleni din prima emigrație așezați în satele comunei Udești a fost de aproape 120 de familii, din care 18 familii în Reuseni, 20 de familii în Chilișeni și 80 de familii în Udești6. Aceste mișcări de populație au fost consemnate și de Grigore Ureche, care a scris: cîndu păstorii den munții ungurești, pogorînd după vînat, au nemerit la apa Moldovei, locuri desfătate cu cîmpi deschiși, cu ape curgătoare, cu păduri dese, și îndrăgind locul, au tras pre ai săi de la Maramorăș și pre alții au îndemnat, de au descălicat întîiu supt munte, mai apoi adaogîndu-se și crescînd înainte, nu numai apa Moldovei, ce nici Siretiul nu i-au hotărît, ce s-au întinsu pînă la Nistru și pînă la mare”7. Pornind de la unele datini locale, istoricul Ștefan Meteș este de părere că, până în secolele al XII-lea și al XIII-lea, părțile de nord ale Moldovei „au format în timpurile foarte o vechi cu Maramureșul o provincie deosebită, cu un voievod în frunte”8. O mare parte dintre așezările situate pe valea inferioară a Sucevei au constituit ,de-a lungul secolelor, obiectul unor donații către boierii care slujeau domnitorilor Moldovei sau al unor vânzări și cumpărări între aceștia. O serie de sate nu au fost integrate în domeniile boierești, ci au aparținut unor persoane care îndeplineau funcții în statul feudal moldovenesc ori unor rude ale proprietarilor de sate și moșii. Vorbim despre aceste sate doar în momentul în care ele intră sub incidența domniei și a marilor proprietari - mănăstiri și boieri - fără a se aminti însă nimic despre locuitorii lor. În cadrul procesului de dăruiri, schimburi, vânzări și cumpărări, căsătorii și moșteniri, satele sunt menționate tot mai des, deoarece o moșie fără sat nu avea mare valoare, însă proprietarul putea să-și facă un nou sat, chemând oameni din alte părți, organizând slobozii. Denumirile de sate au apărut, cel puțin până în secolul al XIX-lea, spontan, ele constituindu-se pe baza unor norme sau modele cu specific românesc bine precizat9. Dacă satul se risipea sau se muta în alt loc, considerat mai favorabil, vatra părăsită purta numele de seliște1 sau de seliște pustie, la care se adăuga numele vechiului sat. Este și cazul satului Siliștea (Seliște, Siliște), sat așezat în partea de nord-vest a comunei Liteni și care face parte din satele vechi din zonă. Denumirea lui arată că are o istorie veche, luând ființă pe teritoriul unei așezări anterioare (secolele XIII-XIV), dispărută, se pare, prin ardere, în urma unei expediții de jaf a tătarilor. Prima atestare documentară este de la începutul secolului al XVII-lea, mai exact din data de 20 octombrie 1606, de pe vremea domnitorului Simion Movilă, care certifica proprietatea fiilor lui Toader Stănijanu pe „. a cincea parte din a patra parte a satului Siliștea pe Șomuz, care este în ținutul Sucevei”11, cumpărată de tatăl lor Toader. 5 Vezi Ștefan Meteș, Emigrări românești din Transilvania în secolele XIII-XX, Editura Științifică, București, 1972, p. 109. 6Vezi Ion Marțolea, Udești - o comună di Țara de Sus, Editura Litera, București, 1986, p. 25. 7 Vezi Grigore Ureche, Letopisețul Țării Moldovei, Editura Tineretului, București, 1967, p. 75. 8 Vezi Ștefan Meteș, Istoria neamului românesc, vol. I, Editura Asociațiunei, Sibiu, 1922, p. 99. 9Vezi Gheorghe Bolocan, Structura numelor de sate românești, în LR, XXV, Editura Academiei Române, 1976, nr.6, p. 563. 10Vezi Dicționarul explicativ al limbii române, Editura Academiei Române, București, 1975, p. 861. 11 Documente privind istoria României, A. Moldova, veacul XVI, vol. I, Editura Academiei R.P.R, București, 1951-1953, p. 116-117. 643 Satul reapare în documentul din 2 aprilie 1611, când domnitorul Constantin Movilă întărește „părți din satul Siliștea paharnicului Ionașco. Într-un document datat 17 aprilie 1625 la Hârlău, Radu Mihnea Voievod dăruiește prin act domnesc „lui Gheorghie, fratele lui Vasilie... un loc pentru o casă din satul Seliște pe Șomuzul Puturos, care este în ținutul Sucevei” . Folosirea cuvântului seliște este întâlnită și în denumirea unei așezări din Mitocul Dragomirnei.Așa-numita „Seliște pustie Ungurașii” nu poate fi altceva decât un sat risipit, mutat, cu oameni plecați în alte locuri12 13. Satele care formează astăzi comuna Mitocul Dragomirnei sunt mai puține decât în vechime. În documente mai întâlnim sate ca Rusciori, Ungurași, Dragomirești, care erau sate domnești și care au fost date „pentru dreaptă și credincioasă slujbă” unor boieri. Dintr-un document al lui Ștefan cel Mare, din 24 septembrie 1468, aflăm că satul Rusciori, împreună cu jumătate din Răoseani, cu Huețeni și Ungurași din ținutul Sucevei, au fost întărite boierului Ștefan Cernătescu, familie de boieri întâlnită în centrul Moldovei și venită din sud-estul Transilvaniei14. Vechimea satului Dragomirești, mai mare decât cea deductibilă din document, se observă din formula: „hotarul... să fie după vechiul hotar, după cum a umblat din veci”, formulă tipică pentru documentele de danie elaborate de cancelaria statului Moldova și care se referă la cei care au stabilit hotarele satului, înainte chiar de întemeierea satului, care fusese o obște sătească liberă15. După părerea, îndreptățită, a istoricului Teodor Bălan, satul Rusciori a dispărut din cauză că a fost tăiat în două de hotarul Bucovinei; o parte a rămas în Moldova, iar cealaltă a dispărut, contopindu-se cu satul Dragomirna16. O situație similară întâlnim și în cazul localității Liteni. Despre originea numelui satului se cunosc trei păreri. Într-un document din 2 august 1414, domnitorul Alexandru cel Bun acorda lui Șandrul „un sat anume Muntenii Scutași unde iaste cniaz Litu și Șărban”17. Comentând documentul amintit, istoricul Mihai Costăchescu apreciază că „Litu, numele cneazului din 1414, ne amintește de străvechiul Litovoi și satele Liteni”18. Este posibil ca denumirea satului să-și aibă originea în numele cneazului din acel timp, Litu. Atât Mihai Costăchescu, cât și Gheorghe Ghibănescu amintesc de documentul din 18 decembrie 1515, unde se precizează că „Bogdan Vodă întărește Bilcăi și alor săi satul Liteni pe Siret, din drese ce le-a avut moșul lor Coste Liteanul de la Alexandru Vodă19. Documentul este important pentru că pe de o parte atestă pe primul proprietar al localității Liteni, Dragomir Liteanu, care pentru a se deosebi de alții și-a luat și numele satului, lucru care era la modă în Evul Mediu românesc. Pe de altă parte, mai aflăm din același document că exista un sat vecin, Ruși, în fața locului de vărsare a pârâului Vorona în Siret, care nu este altul decât satul Roșcani de astăzi. 12 Ibidem, p. 335. 13Vezi Ștefan Meteș op. cit., p. 169. 14Vezi M. Costăchescu, Documente moldovenești înainte de Ștefan cel Mare, vol. I (1374-1437) ,. p129-132; 15 Vechimea satelor românești după sintagma „pe unde au stăpânit din veac” în „Lumea Carpatică”, nr. 1 (5), 2003, p. 51-59 și Momente din istoria României Orientale, Editura PIM, Iași, 2003, p. 153-163. 16Vezi Teodor Bălan,Documente bucovinene, vol. II Editura Consiliului Eparhial al Mitropoliei Bucovinei Cernăuți, 1934 ,p 140-142; Vezi și Teodor Bălan, Sate dispărute din Bucovina, Institutul de arte grafice și editură „Glasul Bucovinei”, Cernăuți, 1937, p. 12. 17DRH, vol. I, p. 51. 18 Vezi Mihai Costăchescu, op. cit, p. 110. 19 Vezi Gheorghe Ghibănescu, Surete, izvoade, vol. I, Editura Viața românească, Iași, 1930, p. 69. 644 La începutul Evului Mediu, au sosit în zona Liteni o serie de grupuri etnice slave pe care localnicii le-au diferențiat prin nume de origine: litveni, lituani. Venirea grupurilor slave s-a făcut fie ca urmare a repetatelor atacuri ale tătarilor dinspre răsărit și a mișcărilor de populație declanșate de marea invazie tătaro-mongolă de la mijlocul secolului al XIII-lea, fie din motive economice, îndeosebi comerciale și de ordin meșteșugăresc. Populație slavă a contribuit la nașterea denumirii satului Liteni. Într-un alt document datat 15 octombrie 1429, Alexandru cel Bun dăruiește doamnei sale Marina „două sate la Sireti, satul lui Vereșceac și satul lui Nan”20, adică satul Vercicani de astăzi. Prin urmare, întemeitorul satului Vercicani este boierul Vereșceac, de la care și-a luat numele așezarea. Documentul de la 20 septembrie 1479 ne informează că Ștefan cel Mare schimbă cu Mitropolitul Moldovei, Gheorghe, „satele noastre adevărate anume Vereșcecanii pe Siret, la vad, cu Morile și Ungurenii. Și părintele nostru ne-a dat pentru aceste sate anume 21 Jicov partea de Jos, pe Suceavă”21. Tratând tema formării numelor de sate de pe valea inferioară a râului Suceava am amintit și o serie de nume de locuri care au supraviețuit doar în documente, și anume Huețenii, Sineștii, Glodenii, Ungurașii și diverșii proprietari ai acestora. Deși aceste din urmă nume nu sunt consemnate pe nici o hartă, valoarea lor nu trebuie ignorată, deoarece „pe lingvist îl interesează, cel puțin teoretic, orice toponim indiferent dacă el mai există sau nu în 22 momentul cercetării”22. Toponimia unei zone nu trebuie interpretată numai ca o imagine descriptivă a locului, ci și ca o istorie a acestuia, aspect ce trebuie avut în vedere când evaluăm gradul de acoperire spațială al unui toponim. Fără să absolutizăm „valoarea toponimelor ca documente istorice”23, subliniem faptul că, în marea majoritate a cazurilor, „istoria toponimelor ajută să se dezvăluie istoria unui 24 popor și a limbii lui”24. II. Motivația denominativa a oiconimelor din valea inferioara a Sucevei Prezentând detaliat cadrul social-istoric în care s-au format și s-au dezvoltat localitățile din arealul geografic situat, am urmărit o primă etapă în motivația denominativă a oiconimelor existente în această zonă. Căutarea etimologiilor reprezintă un demers dificil. Spre ex.,cercetatorul Nicolae Drăganu a afirmat „...poate nicăieri nu e mai ușor de greșit ca la explicarea numelor proprii”25. Pentru a interpreta etimologia toponimelor și îndeosebi a oiconimelor se impune nu numai tratarea acestora din punct de vedere formal - al expresiei lingvistice de redare a unei denumiri, ci trebuie luate în considerație toate informațiile ce le pot clarifica originea. 20 DIR, vol. I, p. 88. 21 DIR, vol. II, p. 15. 22 Vezi Iorgu Iordan, Toponimie românească, Editura Academiei, București, 1963, p. 218. 23 Vezi Emil Petrovici, Studii de dialectologie și toponimie, p. 241 apud Ilie Dan, Toponimie și continuitate în Moldova de nord, Editura Junimea, Iași, 1980, p. 29. 24 Vezi Ilie Dan, Toponimie și continuitate în Moldova de nord, Editura Junimea, Iași, 1980, p. 34 25 Vezi Nicolae Drăganu, Toponimie și istorie,Institutul de arte grafice „Ardeal” Cluj, 1928, p. 34. 645 Astfel, pornindu-se de la un element geografic definitoriu pentru zonă, se evidențiază legăturile pe care acest element le stabilește cu alte elemente care sunt atrase în sfera sa și determină împreună formarea unui câmp semantic. Inițial, oiconimul Poeni a avut în structura sa semantică drept constituient relevant semele „loc de poiană”, a evoluat la „satul cu poiană” sau „satul din poiană”, dar pe parcurs datorită unor cauze de ordin natural, satul s-a extins și au dispărut poienile. În acest fel, sensul toponimului a devenit altul decât cel al apelativului corespunzător. După acumularea de noi caracteristici semantice, se produce saltul calitativ, adică mutarea totală a semnificației în plan toponimic26 27. Spre deosebire de apelativ, care întotdeauna are un sens bine precizat, toponimul își pierde cu timpul înțelesul inițial, ajungând la un moment dat fără sens lexical, singura funcție care-i rămâne fiind aceea de identificare a unei anumite realități teritoriale. Este vorba despre funcția de desemnare. Apelativele indică categoria, clasa de care țin unitățile lexicale respective, numele proprii, toponimele indică individul, unitatea distinctivă din mulțimea de unități similare. Atât toponimele, cât și apelativele sunt purtătoare de informații și servesc ca mijloace de exprimare a unei noțiuni. În raport cu apelativele, toponimele reproduc la origine cuvintele de la care s-au format, utilizează aceleași mijloace și procedee de derivare. Atât apelativele, cât și toponimele exprimă un anumit conținut și dispun de aceleași forme flexionare. Apariția numelor topice a fost determinată de factori social-istorici, dar și de factori de ordin geografic,ele evocând particularitățile fizico-geografice ale unei regiuni. Numele topice au apărut în anumite împrejurări istorice și în legătură cu anumite momente din viața materială și spirituală a oamenilor, ele purtând amprentele societății din diferite perioade . Pe baza numelor de locuri, se pot urmări căile de pătrundere a unei populații străine în aceste regiuni și, în paralel, „călătoria'' unor nume topice dintr-un loc în altul: Liteni lituanieni Lipoveni lipoveni (ruși) Litean liftean livtean” . Fiecare nume topic este o mărturie istorică de ordin lingvistic, chiar dacă noile împrejurări fac ca vechiul nume să fie înlocuit și uitat. Numele nou nu este decât reflectarea unui fapt istoric, iar funcția sa esențială rămâne aceeași - diferențierea unui element al realității înconjurătoare din șirul similar de astfel de fapte. Pe baza atestărilor documentare și cu ajutorul legilor de dezvoltare a limbii se încearcă reconstituirea formei vechi a numelui, precum și evoluția lui. Dacă mai multe nume topice prezintă o importanță specială pentru însăși originea și evoluția lor, nu e mai puțin adevărat că ele sunt inovatoare, uneori ca argumente plauzibile și convingătoare în cercetarea unor aspecte social-istorice precum: întemeierea și evoluția satelor, colonizarea sau emigrarea unor populații străine, natura raporturilor de proprietate între boieri și mănăstiri, între boieri și țărani, redând astfel anumite fapte și evenimente, din viața oamenilor. Toponimele provenite din antroponime pot avea un caracter nemotivat, deoarece nu țin seama de formele de relief, de geografia economică. Spre deosebire de secolele XV-XVIII, când numele localităților erau date mai mult după bunul plac al proprietarilor sau al locuitorilor așezării, în secolul al XIX-lea situația se 26 Vezi Viorica Florea, Raportul dintre înțelesul numelor de locuri și cel al numelor comune corespunzătoare, în„Limba română”, nr. 3, 1975, p. 215 27 Vezi Iorgu Iordan, op.cit. p. 277. 646 schimbă. Acum numele localităților sunt date pe cale administrativă, fiind puse în legătură cu unele personalități oficiale. Dacă este să vorbim de genul numelor de persoane care stau la baza numelor de localități ,trebuie să menționăm că toponimele masculine sunt mai numeroase decât cele feminine: Liteni, Roșcani, Ipotești, Lipoveni, Tișăuți etc. Faptul se explică prin aceea că bărbații au avut un rol social mai important decât femeile, atât în baza unor străvechi tradiții, cât și prin lege. Cu toate acestea există și toponime feminine ,dar ele nu țin neapărat de dreptul de proprietate, ci, mai degrabă, de natura locului și de alte elemente definitorii: Șcheia, Lisaura, Racova, Rotunda, Luncușoara. Toponimia unei zone se încadrează într-un sistem alcătuit dintr-o sumă de elemente și trăsături comune ce se influențează reciproc și care sunt coordonate de anumite principii.Unul dintre elementele organizatorice ale sistemului, prezentat de cercetătorul A. Eremia28, îl constituie structura numelor topice care constă în identificarea elementelor lor componente, în stabilirea inventarului de formanți, în examinarea relațiilor și corelațiilor dintre elementele constitutive. Să luăm spre exemplificare numele satului Lisaura. Construcția numelui acestui sat ar fi o asociere de doi termeni: lis adică pădure, deci locul acesta era împădurit și hor de la slavonul hora care însemna ,,deal.'' Deci Lisaura vine de la Lisahora (dealul împădurit). Din Lisahora a devenit Lisaora, apoi Lisaura. Astăzi u se aude curat, o a dispărut. „Satul Lisaura și-a luat numele de la o vreme încoace din cuvântul rusesc leas, ce se 29 traduce prin pădure”29. O descifrare corectă a numelui ar fi „locuitorii din pădurea de pe deal”, pentru că oamenii spuneau hodim na lishora30. Cercetarea oiconimelor sub aspectul motivației lor denominative implică urmărirea evoluției structurii lor în diacronie, ceea ce înseamnă „pe de o parte, analiza în timp a modificărilor survenite, sub raportul de desemnare și, pe de altă parte, cercetarea raporturilor stabilite succesiv între toponimul respectiv și alte toponime, denotând elemente ale unui complex geografic sau socio-geografic dat31. Reconstituirea arealului demografic al zonei pe baza informațiilor oferite de documente istorice și topografice ne conduce la concluzia că majoritatea satelor aparțin domeniilor boierești. Denumirile de sate au apărut în cadrul zonei cercetate cel târziu în anul 1835, spontan, constituindu-se pe baza unor norme sau modele cu specific românesc bine 32 determinat32. Analiza din perspectivă lingvistică a oiconimelor din zonă pune în evidență un număr de nume de sate formate pe baza unor antroponime. Cele care au la bază nume de persoane pot fi sistematizate mai întâi din punct de vedere structural, în două categorii reprezentând oiconimele simple formate cu radical antroponimic și oiconimele compuse. 28Vezi A. Eremia, Unitatea patrimoniului onomastic românesc. Toponimie. Antroponimie, ediție jubiliară, Editura Centrul Național erminologic, Chișinău, 2001, p. 74-75. 29 Vezi Mihai Ceaușu Din tezaurul documentar sucevean.Catalog de documente București 1983 p. 563. 30 Vezi Gh. Mihuță și Lucian Costin, Monografia satului Lisaura, Editura Noastra Suburbia Militari, București, 1939, p. 38. 31 Dragoș Moldovanu, Principii ale lexicografiei toponimice, în AnL, tom XXIII, Iași, 1972, p. 76. 32 Gh. Bolocan, Structura numelor de sate românești, în „Limba română”, anul XXV, Editura Academiei RSR, București, 1976, p .563. 647 Oiconimele simple cu radical antroponimic nemotivat semantic s-au format prin utilizarea unor sufixe colective specializate în derivarea toponimică personală ca -eni, -ani. În această situație se poate aprecia că sufixele în discuție reprezintă semnul unei colectivități (grup de persoane) ,eterogene ca nume ,care s-a aflat „în relații de dependență socială (în sens larg) față de un individ purtând un anumit nume”33. De cele mai multe ori, documentele istorice sau chiar tradiția orală locală ne indică acest nume care poate fi pus în relație directă cu oiconimul studiat. Multe nume de locuri se află în legătură cu vechile forme de proprietate a pământului (domeniile mănăstirești și boierești): Mănăstioara, Ruși Mănăstioara,Mitocul Dragomirnei, Florinta. Numele topice pot fi studiate din diferite puncte de vedere: lexical, semantic, derivațional, fonetic, gramatical, funcțional. În toponimie derivarea urmează aceleași legi de formare a cuvintelor ca și în lexicul comun. Procedeul derivării nu are loc pe terenul onimic, ci pe cel al apelativelor de la care sau format numele topice: Poeni de la substantivul poiană(i). Pentru a vedea evoluția unor oiconime, ne putem folosi de două metode de cercetare: comparativ-istorică și tipologică (după criteriile lexical-semantic și structural-derivațional). Metoda comparativ-istorică este aplicată în reconstituirea unor fapte și fenomene onimice din trecut, pe bază de comparație cu cele actuale, în stabilirea apartenenței lingvistice a numelor topice prin identificarea formelor și a sensurilor inițiale ale cuvintelor din care provin și a formelor și sensurilor de tranziție, de la apelative la toponime, în cercetarea evoluției tipurilor și modelelor derivaționale prin determinarea activității și productivității lor în diferite perioade și etape de dezvoltare: secure - Securiceni. Cercetările în plan istoric au demonstrat că majoritatea toponimelor antroponimice (Știrbăț, Ipotești, Udești, Roșcani) au ca punct de plecare în momentul apariției lor, relații de proprietate, de apartenență între posesie și posesor. Pe baza analizei structural-derivaționale se stabilește structura internă a numelor topice, se identifică radicalul sau tema derivativă și formatul (sufixul sau sufixele), se descriu relațiile și corelațiile dintre elementele constitutive, modul de organizare și succesiunea atașării lor, particularitățile semantice și funcționale ale constituenților, se evidențiază principiile după care formațiile onimice se încadrează în categorii structurale sau în tipuri de modele derivaționale. Orice sistem lingvistic presupune existența unui ansamblu de elemente organizate și coordonate între ele după anumite principii. Elementele componente ale subsistemului derivațional sunt morfemele radicale (rădăcinile) și morfemele afixale (sufixele și prefixele). În zona studiată nu s-au găsit denumiri de localități formate cu ajutorul derivării cu prefixe. Cele mai productive sufixe colectiv locale din zonă sunt -eni, -ani, -ar, -ești. Sufixele -eni și -ani indică apartenența locală a unei comunități de oameni, lipoveni sau lituanieni34. 35 Sufixul -ești indică, în primul rând, aspecte sociale35. Reunite într-o anumită ordine, rădăcina și morfemele formează cuvinte, în cazul de față unități onimice, adică denumiri. 33 Ion-Horia Bîrleanu, op. cit., p.18 34Vezi Iorgu Iordan, Limba română contemporană, Editura Academiei RSR, București, 1956, p. 342. 35Vezi Gh. Bolocan, op. cit., p. 599. 648 Unitățile onimice pot fi grupate după natura elementelor componente și după modul de îmbinare a acestora în structura cuvintelor, alcătuind astfel anumite tipuri derivaționale. Derivatele toponimice pot fi clasificate după valoarea lor nominațional-derivațională în: colective-locale, calificative, diminutive și augmentative . Toponimia românească dispune de un bogat inventar de afixe, cu ajutorul cărora pot fi exprimate cele mai variate sensuri și raporturi semantice. Formațiile toponimice sufixate indică diferite particularități și însușiri ale obiectelor desemnate, apartenența lor colectivă sau personală, caracteristicile fizico-geografice ale terenului. Un sufix poate fi considerat formant toponimic numai în cazul în care reprezintă un indiciu diferențial, o marcă derivațională specifică formațiilor toponimice36. În cele ce urmează, vom analiza relațiile de tipul toponim = antroponim, și anume oiconimele provenite din nume de persoană și identice cu ele. Acest tip este întâlnit ceva mai rar, dar se știe că a apărut cu două secole mai devreme decât cel format prin derivare37. În zona cercetată, am întâlnit astfel de exemple, cum ar fi: Știrbăț, Ruși, Bosanci. „Fiecare loc de pe pământ are o poveste a lui , dar trebuie să tragi bine cu urechea ca 38 s-o auzi și- ți trebuie un dram de iubire ca s-o înțelegi.”38 BIBLIOGRAFIE ***DEX=Dicționarul explicativ al limbii române, Editura Academiei Române, București,1975 *** DIR = Documente privind istoria României, A. Moldova, veacul XVI, vol. I-II, Editura Academiei R.P.R, București, 1951-1953 ***DRH =Documenta Romaniae Historica, A. Moldova, vol. I-II, Editura Academiei R.S.R., București, 1954; vol. III-V, Editura Academiei RSR, București, 1951-1953 *** Momente din istoria României Orientale, Editura PIM, Iași, 2003 *** Vechimea satelor românești după sintagma „pe unde au stăpânit din veac” în „Lumea Carpatică”, nr. 1 (5), 2003 Bălan, Teodor, Documente bucovinene, vol. II, Editura Consiliului Eparhial al Mitropoliei Bucovinei, Cernăuți, 1934 Bălan, Teodor Sate dispărute din Bucovina, Institutul de arte grafice și editură „Glasul Bucovinei”, Cernăuți, 1937 Bîrleanu, Ion-Horia, Graiurile din Valea Șomuzului Mare, vol. I Formarea numelor de sate, Editura Sedcom Libris, Iași, 1999, Bolocan, Gh., Structura numelor de sate românești, în „Limba română”, anul XXV, Editura Academiei RSR, București, 1976 Cantemir, Dimitrie, Descrierea Moldovei, Editura Tineretului, București, 1967 Ceaușu,Mihai Din tezaurul documentar sucevean, Catalog de documente 1393-1849, Editura București, 1983 36 Malvina Pătruț, Despre vechimea toponimelor în -ești în „Studia Universitatis Babeș-Bolyai”, Series Philologica, fsc. 2, 1969, p. 131. Vezi și Ioan Pătruț, Nume de locuri, Editura Științifică și Enciclopedică, București, 1984, p. 13. 37 Ioan Pătruț, op. cit., p. 13-14. 38 Nicolae Iorga, Revelatii toponimice pentru istoria nestiuta a românilor, București, 1941, p. 47 649 Costăchescu,Mihai ,Documente moldovenești înainte de Ștefan cel Mare, vol. I, Editura Viața românească ,Iași,1931 Dan, Ilie, Toponimie și continuitate în Moldova de nord, Editura Junimea, Iași, 1980 Drăganu, Nicolae, Toponimie și istorie, Institutul de Arte grafice „Ardealul”, Cluj, 1928 Eremia, A. Unitatea patrimoniului onomastic românesc. Toponimie. Antroponimie, ediție jubiliară, Editura„Iulian ” Centrul Național de Terminologie, Chișinău, 2001 Florea, Viorica, Raportul dintre înțelesul numelor de locuri și cel al numelor comune corespunzătoare, în „Limba română”, nr. 3, 1975 Ghibănescu, Gheorghe, Surete, izvoade, vol. I, Editura Viața românească, Iași, 1930 Iordan, Iorgu, Toponimie românească, Editura Academiei, București, 1963 Iordan, Iorgu, , Limba română contemporană, Editura Academiei RSR, București, 1956 Iorga Nicolae, Revelații toponimice pentru istoria neștiută a românilor, București, 1941 Marțolea, Ion, Udești - o comună din Țara de Sus, Editura Litera, București, 1986 Meteș, Ștefan, Istoria neamului românesc, vol. I, Editura Asociațiunei, Sibiu, 1922 Meteș, Ștefan Emigrări românești din Transilvania în secolele XIII-XX, Editura Științifică, București, 1972. Mihuță, Gh. și Costin, Lucian, Monografia satului Lisaura, Editura Noastra Suburbia Militari, București, 1939 Moldovanu, Dragoș, Etimologia hidronimului Moldova, în AnL, A. Lingvistică, Iași, tom XXVIII, 1981-1982 Moldovanu, Dragoș Principii ale lexicografiei toponimice, în AnL, tom XXIII, Iași, 1972, Negruți, Ecaterina, Satul moldovenesc în prima jumătate a secolului al XIX-lea, Contribuții demografice, Editura Universității „Al. I. Cuza”, Iași, 1984 Pătruț, Ioan, Nume de locuri, Editura Științifică și Enciclopedică, București, 1984 Pătruț, Malvina Despre vechimea toponimelor în -ești în „Studia Universitatis Babeș-Bolyai”, Series Philologica, fsc. 2, 1969 Petrovici, Emil, Studii de dialectologie și toponimie, Editura Junimea, Iași, 1980. Ureche, Grigore, Letopisețul Țării Moldovei, ediția a II-a, Editura Tineretului, București, 1967 650 AUTOTRADUCEREA- O RESCRIERE? CAZUL IRINEI MAVRODIN Drd. Anca A. CHETRARIU Universitatea « Stefan cel Mare », Suceava Când traducătorul întâlnește autorul în una și aceeași persoană avem de-a face cu un tip aparte de traducere, care după părerea unor traducători și teoreticieni ar putea fi considerată o rescriere. Chiar dacă orice proces de traducere implică în sine o recreare a operei originale, în cazul autotraducerii statutul privilegiat de care se bucură autorul-traducător îi asigură acestuia o mai mare libertate asupra textului original, ceea ce face ca opera ce rezultă din autotraducere să se situeze într-un raport de cvasiegalitate cu originalul. În acest articol ne propunem să observăm în ce măsură autotraducerea reprezintă o rescriere, având ca exemplu cazul voulumului bilingv de poezii al Irinei Mavrodin, Capcana/Le piege. Dintr-un punct de vedere ce privește traducerea, poemul este un gen considerat adeseori ca intraductibil și acest a priori ne permite să vedem până unde ajunge libertatea autorului-traducător, acest caz de instanță ambivalentă facilitând traducerea și depășirea barierei intraductibilului. Demersul nostru constituie în același timp o reflecție asupra poieticii/poeticii traducerii imaginată de Irina Mavrodin și implicit asupra straniului joc de dedublare creat de autotraducere. Cuvinte-cheie: autotraducere, traducere, rescriere, ambivalență Autotraducere vs. traducere Printre diferitele tipuri de traducere, autotraducerea a fost relativ puțin exploatată din punct de vedere teoretic, lipsa acestui demers teoretic fiind datorată faptului că se consideră că nu ar exista o mare diferență între a traduce opera unui alt autor și a traduce propria operă. Acest clișeu a fost demontat de scriitorii care și-au tradus ei înșiși creațiile literare, reflectând în același timp asupra complexității procesului de autotraducere și observându-l într-un raport de complexitate care oferă o viziune mai largă asupra acestei problematici, înglogând concepte literare precum rescrierea, bilingvismul, sau libertatea traducătorului/ autotraducătorului. Este cazul Irinei Mavrodin, care trasează anumite repere teoretice privind autotraducerea, definind-o în raport cu traducerea. Prima diferență dintre cele doua procedee trimite, în accepția mavrodiană, la autorul traducerii: dacă în cazul traducerii ne aflăm într-o situație paradoxală de alteritate care are ca rezultat un text « care aspiră la realizarea unei identități »1 în cazul autotraducerii această dualitate este depășită, autorul și traducătorul fiind una și aceeași persoană. Astfel, autotraducerea ar permite autorului-traducător să se sustragă succcesiunii de « simulacre » instaurate de obicei de traducere și să recreeze o operă care nu /■> mai riscă « caducitatea »2. Dar acest joc al alterității și al simulacrelor succesive ce apar în cazul traducerii o văzute ca o « serie deschisă »3 merită observate și dintr-un punct de vedere care ne poziționează în complexitatea presupusă de textul literar în sine, care nu reprezintă o 1Irina Mavrodin, Despre traducere- literal si în toate sensurile, Hermes, Scrisul Românesc, 2006, p. 34 2Ibid 3Ibid linearitate, ci o întreagă rețea de elemente ce se organizează pe cel puțin două niveluri de reprezentare : de suprafață și de profunzime (explicit/ implicit, denotație/ conotație și seria termenilor care trimit la această dicotomie ar putea continua). Or dacă o traducere este « o descriere exhaustivă a unui obiect poetic într-o altă limbă, o reconstruire a textului la toate nivelurile (fonetic, sintactic, semantic) »4, aceasta trebuie să implice reconstrucția, chiar rescrierea textului restituind structura și valoarea estetică a acestuia și păstrând în același timp nivelurile diferite de reprezentare. Dacă în cazul traducerii această rescriere este legată de conceptul de fidelitate față de un text care nu aparține traducătorului, acesta creând prin urmare doar un simulacru5, în cazul autotraducerii am avea de-a face cu o "libertate de interpretare superioară oricărei versiuni de traducere" 6. Această libertate îi permite autorului să introducă noi elemente în rescrierea prin traducere, înlocuind, eliminând, adăugând sau modificând oricum textul, până la a obține o versiune ce poate fi foarte diferită de original. Dar putem oare vorbi de original în cazul autotraducerii, sau este vorba de două texte care se situează într-un raport straniu de complementaritate ? În această paradigmă, autorul-traducator se situează într-un fel de du-te vino între prima versiune și versiunea pe care o dă textului său în altă limbă. De fapt, cele două versiuni se completează reciproc, în funcție de sugestiile care îi vin în minte autorlui-traducător în timpul procesului de traducere și cărora acesta le poate da curs. Este o libertate de care traducătorul aflat în fața unui text ce nu-i aparține nu se poate bucura, chiar dacă procesul de traducere dă naștere unei tentații de a interveni, chiar involuntar, asupra textului. Este o tendință pe care traducătorul e nevoit să și-o reprime, dar care permite autorului-traducator să-și continue procesul de creație și dincolo de facerea propriu-zisă a operei. În același timp, dat fiind faptul că autorul este persoana care cunoaște cel mai bine textul, având asupra lui o viziune dinlăuntru, ni s-ar putea întări convingerea cum că cea mai bună traducere este aceea pe care el însuși o dă, sau, cel puțin, la care acesta participă într-un fel sau altul. Din acest punct de vedere, traducerea din română în franceză a volumului cioranien Lacrimi și sfinți (Des larmes et des saints, L'Herne, 2007) aparținând Sandei Stolojan ar putea fi considerată un caz aparte de autotraducere, având în vedere că autorul participă la rescrierea textului cu o înverșunare pe care traducatoarea n-o poate controla întotdeauna. Autotraducerea se poate așadar manifesta sub diferite aspecte, implicând diferite instanțe ale scrierii, însă elementul constant rămâne gradul de independență pe care aceasta îl are în raport cu textul original și pe care-l vom putea observa mai concret în analiza unor poeme scrise în limba română și cărora autoarea le dă și o variantă în limba franceză. Cazul Irinei Mavrodin Spre a ilustra într-un mod cât mai clar diferențele care separă autotraducerea de traducere, precum și raportul complex pe care cele două concepte îl întrețin, am ales să însoțim delimitările de ordin teoretic prin exemplul Irinei Mavrodin, care după o lungă și prolifică experiență în teoria și practica traducerii și-a îndreptat atenția și spre autotraducere, demers ce poate fi considerat o reflecție asupra întregii opere și asupra procesului traductiv în toată complexitatea sa. 4 Alexandru Niculescu, « Autotraducerea: un tip particular de traducere », in Intre filologie si poetica, Editura Humanitas, Bucuresti, 1980, p.85 5 Irina Mavrodin, Op.cit., p. 39 6 Alexandru Niculescu, Op.cit, p.85. 652 Dar înainte de a trece la această ilustrare a conceptelor mavrodiene privind autotraducerea, este necesară stabilirea unei viziuni cât mai complete asupra întregii activități a Irinei Mavrodin în spațiul cultural român. Vocația de traducător, care o definește înainte de toate pe Irina Mavrodin, s-a manifestat în numeroasele versiuni în română pentru autori ca: Marcel Proust, Gustave Flaubert, Andre Gide, Paul-Louis Courier, Amelie Nothomb, Emmanuele Bernheim, Henry de Montherlant, Frederic Beigbeder, Roland Jaccard, Alice Ferney, Leslie Kaplan, Alexandra Laignel-Lavastine, Camille Laurens, Jean Cocteau, Patrick Rambaud, Yann Appery, Gaston Bachelard, Albert Cohen, P. De Mandiargues, Nina Berberova, Vadime et Danielle Eliseef, Emile Cioran, Elie Faure, Pierre Chaunu, Paul Ricoeur, Maurice Blanchot, Aloysius Bertrand, Gerard Genette, Eugene Delacroix, Henry de Montherlant, Francis Ponge, Mme de Sevigne, Albert Camus, Henri Perruchot, Mme de Stael. Traducerilor din franceză în română, care se caracterizează printr-o diversitate nelimitată în timp sau spațiu, li se adaugă cele din română în franceză, prin care Irina Mavrodin a dorit să facă cunoscut publicului francofon autori români precum Mircea Eliade, Eugen Jebeleanu sau Anton Holban. Traducerea este o componentă intrinsecă a gândirii mavrodiene : a traduce devine o manieră de a gândi, de a acționa și de a se exprima. În această optică, autotraducerea nu este oare un act prin care traducerea este concepută în forma sa desăvârșită ? Fără îndoială, predilecția pentru limba franceză și bilingvismul sub semnul căruia ar putea fi concepută toată activitatea mavrodiană se datorează ambianței intime franco-române în care scriitoarea și-a trăit copilaria și care a făcut din limba franceză a doua limbă maternă, o limbă de adopție care i-a permis acesteia să-și croiască o dublă identitate creatoare. Tocmai de aceea, o parte din creația sa, atât în cazul poemelor cât și al eseurilor, este redactată/ tradusă (aceasta este întrebarea) și în limba franceză. Din acest punct de vedere, alegerea poeziei ca gen căruia Irina Mavrodin îi dă și o variantă în limba franceză se datorează predilecției scriitoarei pentru acest gen literar, care aceasta îl concepe ca începutul, sfârșitul și pretextul întregii sale creații. Acest mod de manifestare a dualității în creația poetică mavrodiană ne permite să afirmăm că alegerea Irinei Mavrodin de a publica două volume de poezie în ediție bilingvă nu se datorează doar voinței de a fi citită de către francofoni, ci și (mai ales) necesității de a permite ambelor voci interioare să se exprime în același timp, stabilind astfel un raport de complementaritate creatoare. Volumul apărut în ediție bilingvă în 2002, Capcana/Le piege (Ed. Curtea Veche, 2002) reunește o selecție de poeme scrise în peste treizeci de ani și ar putea fi privit ca o reflecție de ansamblu asupra întregii creații poetice. Capcana/Le piege este urmat de Uimire/ Emerveillement (Ed. Minerva, 2007), în care poeta continuă reflecția asupra poeziei sale prin autotraducere. O altă operă publicată în ediție bilingvă este Cioran sau marele joc/ Cioran ou le grand jeu (Institutul Cultural Român, 2007). Pe prima pagină a acestui volum de eseuri putem citi : « Ediție bilngvă/ Edition bilingue ; Versiune franceză de/ Version franșaise par Irina Mavrodin », mențiune care ne sugerează că avem de-a face în primă instanță cu un original, secondat de o traducere. Dar dintr-o perspectivă poietică a traducerii, scriitorul-traducător este singurul care cunoaște în ce masură traducerea a modificat modul de a percepe originalul (chiar transformându-l), iar cititorul nu poate percepe decât reminiscențe ale acestui procedeu de rescriere. 653 Capcana/Le piege Dat fiind faptul că autotraducerea poate fi surprinsă în toată complexitatea ei creatoare în cazul poeziei, supunem observației și unei scurte reflecții primul volum bilingv de poezii al Irinei Mavrodin, Capcana/ Le piege, apărut în 2002. Citind aceste poeme, care par « scrise în oglindă »7, nu observăm nicio tensiune între vocea franceză și cea română a poetei-traducătoare, întrucât pentru aceasta spațiul dublu al creației nu constituie o fisură între cele două identități, ci o îmbogățire permanentă și stabilirea unei complementarități care desăvârșește actul creator. După părerea Elenei Brândușa Steiciuc, în acest volum de poeme, « tangajul dintre versantul român și cel francez al expresiei poetice face parte din o binecuvântările unei identități asumate: cea de francofil » 8 (subl.a). Dubla alegere ce privește limba de expresie a poetei este secondată de o dualitate în percepția poetică mavrodiană, teoretizată în volumele de eseuri, dintre care reținem în primul rând Mâna care scrie. În acest volum de eseuri creatorul dezvăluie o parte din secretele facerii operei care ar putea fi extrapolate și în domeniul traducerii și care stau sub semnul unei duble determinări : hazardul și necesitatea. Prin analogie cu Valery, pentru Irina Mavrodin mâna poetului este « o capcană care prinde hazardul de care are nevoie »9. Astfel, mâna, concept de impersonalizare creatoare, este unul din motivele centrale ale poeziei mavrodiene, metaforă desăvârșită a actului creator și laitmotiv în jurul căruia se făurește poezia. Percepția inedită asupra mâinii face referire la complexitatea actului creator și, de ce nu, a demersului (auto)traductiv. Fiind resimțită uneori ca mână proprie, alteori ca o mână străină, autonomă, mâna care scrie este, în accepțiunea mavrodiană, o mână de demiurg ce reprezintă instrumentul prin care hazardul se transformă în necesitate. Dar mâna instrumentalizată capătă pe parcursul creației o tot mai mare precizie și autonomie, separându-se parcă de corpul poetului. Astfel este concepută de Irina Mavrodin mâna creatoare care ne aduce o mărturie despre materialitatea muncii creatoare a scriitorului (și a traducătorului) în poemul Mâna/ La main: « [.] spune-mi cum de mâna mea/ nu s-a chircit/ ca mâna unui spânzurat/ când a început să facă prima literă/ sau poate chiar este/ mâna vrăjită a unui mort » (Mâna, p. 122). În versiunea franceză poemul pare să nu treacă prin nicio modificare, păstrând același vers natural, care curge într-un ritm ce pare să urmeze respirația poetului : « [.] dis-moi comment se fait-il que ma main/ ne s'est pas recroquevillee/ comme la main d'un pendu lorsqu'elle/ s'est mise a tracer la premiere lettre/ ou peut-etre est-elle/ la main ensorcelee d'un mort » (La main, p. 123). Putem remarca doar o ușoară schimbare a ritmului în versul al treilea și al patrulea din strofa citată ; dacă în original adverbul « când » (tr. lorsque) era așezat la începutul versului, marcând și în plan contextual un început, în traducere acesta este deplasat la sfârșitul versului : « comme la main d'un pendu lorsqu'elle/ s'est mise a tracer la premiere lettre ». Aceste detalii care fac referire la metrica poemului contribuie la crearea unui ritm interior al acestuia, așa cum este conceput ritmul în viziunea lui Meschonnic, ca « facere a subiectului »10. Ritmul interior este parte componentă a artei poetice în care demersul 7 Elena Brândusa Steiciuc, Aniversare- Irina Mavrodin 80, România Literara, nr.24, 2009 (http://www.romlit.ro/irina_mavrodin_-_80) 8 Ibid 9 Irina Mavrodin, Mâna care scrie, Bucuresti, Ed. Eminescu, 1994, p. 37 10 Henri Meschonnic, Les etats de la poetique, Presses Universitaires de France, collection dirigee par Beatrice Didier, 1985, p. 84. 654 scriitoricesc apare impregnat de materialitatea pe care o are în accepțiunea curentă doar procesul de creare al pictorului sau al arhitectului. Însă și scriitorul creează direct cu mâinile, iar această dialectică permite poetului să demonteze clișeul conform căruia munca scriitorului ar fi doar rezultatul unei inspirații lipsite de materialitate. Această viziune oferă deschidere înspre un nou concept privit în dualitatea sa : mâna dreapta, mâna stânga, prima fiind percepută ca acțiune, nerăbdare (atribut al oamenilor), iar cea de-a doua ca non-acțiune, înțelepciune (atribut al divinității)11. Astfel, se stabilește un nou raport de complementaritate, de data aceasta în interiorul procesului creației, între mâna dreaptă care scrie și cea stângă, care decide unde începe și unde se termină opera, cea care într-un fel dictează textul creat, astfel încât poetul ajunge să se întrebe : « spune-mi cum prin mâna mea/ a putut măcar trece gândul » (Mâna, p. 122). Aceste două versuri conțin, în versiunea considerată originală, un cuvânt care a fost suprimat în traducere, probabil din nou în virtutea insituirii sau păstrării ritmului interior. Este vorba despre adverbul « măcar » (tr. seulement), care după Le Nouveau Petit Robert, ar fi introdus o nuanță care « atenuează sau corectează caracteristicile unui eveniment, ale unei situații pe care o deplângem »12 (tr.n.). În același timp, substantivul « gândul » (cu un articol definit în limba româna) devine în franceză « cette pensee » (tr. acest gând), adjectivul demonstrativ încărcând conceptul de materialitate și îmbogatind astfel poemul cu nuanțe noi. De remarcat este că acest lucru se petrece prin autotraducere și deși este o intervenție minoră asupra textului, aceasta nu s-ar fi putut produce prin traducere fără a fi considerată o intervenție nejustificată a traducătorului asupra textului : « dis-moi comment a travers ma main/ cette pensee a pu passer » (La main, p. 123). Procesul de creație, parte intrinsecă a poemelor mavrodiene, incontrolabil și spontan, trimite într-un alt poem la durerile facerii : « Puterea/ și chinul/ de a opri mâna/ din mișcarea/ care s-a pornit/ de a renunța la cuvântul/ putere/ și la cuvântul/ chin/ și la cuvântul/ mână » (Epifanie 3, p. 26). Această palpabilă mișcare a gândului creator este descrisă în același mod în versiunea franceză a poemului, singura diferență trimițând la o nuanță: « de a opri mâna/ din mișcarea » (tr. d'arreter la main/ du mouvement) Aceste versuri trec printr-o transformare în franceză « d'arreter la main/ le mouvement », mâna și mișcarea fiind văzute în traducere în individualitatea lor și ca o succesiune de etape care se declanșează în timpul procesului creator: « La force/ et le supplice/ d'arreter la main/ le mouvement/ qui s'est declenche/ de renoncer au mot/ force/ et au mot/ supplice/ et au mot/ main » (Epiphanie 3, p. 27). Titlul Epifanie/ Epiphanie dat mai multor poeme, precum și aspectul de rugăciune pe care îl iau unele dintre acestea, fac din întreaga poezie mavrodiană o metaforă a epifaniei. Scriitura e așadar considerată un gest creator al cărui instrument divin este mâna, prin analogie cu mâna care a facut posibilă Creația: « Și iar îmi spun/ a scrie e un gest sacru/ prin care te poți mântui » (Vocile, p. 130) Această strofă este redată în franceză ca în oglindă, dar insistând de această dată pe reiterarea reflecției poetice prin utilizarea a două verbe : « dire » și derivatul său « redire » : 11 Irina Mavrodin, Mâna care scrie, Ed. cit., p. 37 12 Le Nouveau Petit Robert, nouvelle edition millesime 2009, sous la direction de Josette Rey-Debove et Alain Rey. 655 « Et je me dis et me redis/ ecrire est un geste sacre/ par lequel tu peux te sauver » (Les voix, p. 131). Prin această reflecție reiterată asupra actului scriiturii poetul devine un mediator între lumea concretului și Marele Tot, revelat cunoașterii sale prin numeroase epifanii. Impregnat de chintesența tuturor religiilor lumii, poetul descoperă elementele cele mai umile ale realului, care sunt pentru el și o cale spre un nivel superior de cunoaștere și de înțelegere : « [.] uimirea mea nu are limite/ slăbiciunea ființei/ și cruzimea ei » (Ființa, p. 30) Și versiunea franceză : « [.] mon etonnement n'a pas de limites/ la faiblesse de la creature/ et sa cruaute » (La creature, p. 31). Devenită principiu de creație, uimirea este mai mult decât o atitudine în fața « miracolului repetat », este o posibila cale spre « centrul de aur », spre lumină : « Uimirea aceasta/ în fața unui/ fir de păpădie/ e toată viața mea/ tu nu vei înțelege/ eu nu voi înțelege/ uimirea ta e alta » (Poemul firului de păpădie, p. 50) Posibilitățile limbii franceze permit insistarea asupra unor nuanțe în aceste versuri, cum este cazul formelor tonice ale pronumelor personale « toi » și « moi », care permit poetului să marcheze într-un mod mai evident fisura dintre « eu » și « tu » : « Cet etonnement/ devant un/ pissenlit/ est toute une vie/ toi tu ne comprendras pas/ moi je ne comprendrai pas/ ton etonnement est different » (Le poeme du pissenlit, p.51) Bineînțeles, jocul dintre identitate și alteritate, precum și contactul strâns cu miracolele lumii, comuniunea până la contopire cu elementele cele mai umile ale naturii (cum este un copac, sau chiar praful) îl conduc pe poet spre înțelepciunea primară și universală. Tocmai de aceea, acesta nu mai resimte trecerea timpului ca pe o pedeapsă și nu se teme de pulsiunea morții, dimpotrivă. Poezia sa devine o rugăciune : « Doamne ajută-mă/ și pune puțină ordine/ în bruma de viață/ ce mi-a mai rămas » (Ordinea, p. 20) Este de remarcat faptul că anumite cuvinte, foarte conotate în limba română, cum este cazul substantivului « brumă » (tr. givre) nu pot fi redate în franceză păstrând aceeași încărcătură semantică. Astfel, cuvântul român « brumă », care reda ideea de efemer este redat în franceză prin adverbul « peu » (tr. puțin). Chiar cu această pierdere, traducerea păstreaza totuși aceeași tonalitate solemnă care amintește pe alocuri de rugăciune: « Seigneur aide-moi/ et mets un peu d'ordre / dans le peu de vie/ qui me reste » (L'ordre, p.21) În fața miracolului repetat al fiecărei zile, a « binecuvântatei monotonii » și a jocului cotidian al creației, poetul simte nevoia de a mulțumi lui Dumnezeu pentru liniștea și binecuvântarea de a mai exista și de a putea astfel crea. În imaginarul poetic copilăria și bătrânețea formează « Marele Tot », jocul euforic al celor două vârste se amestecă, iar ceea ce aduce cu sine mirarea poetului si deopotrivă a cititorului este forța extraordinară de a iubi antrenată de bătrânețe : « De ce acum iubesc/ mai mult ființa ?/ puterile mi-s oare/ mai mari ?/ bătrânețea îmi dă oare/ această forță/ de a iubi cu groază/ creatura/ în monotona ei/ diversitate » (Puterile mi-s oare mai mari?, p. 76) În versiunea franceză a acestui poem poetul-traducător accentuează anumite nuanțe prin modularea unor sensuri, cum este cazul adverbului « acum » (tr. maintenant) care este 656 înlocuit în franceză cu adverbul « aujourd'hui » (tr. astazi), introducând astfel un aspect mai punctual asupa duratei: « Pourquoi aujourd'hui / j'aime davantage l'etre ?/ mes forces sont peut-etre/ plus grandes ?/ la vieillesse me donne peut-etre/ ce pouvoir/ d'aimer dans l'epouvante/ la creature/ dans sa monotone/ diversite ? » (Mes forces sont peut-etre plus grandes ?, p. 77). Stilul lapidar al acestor poeme este unul voit, premeditat, poetul manifestând dorința de a scrie o poezie simplă și într-un ritm care urmează respirația. Prin concizie și prin ritmul interior datorat în mare parte și lipsei de punctuație, aceste poeme par să se constituie într-unul singur. Astfel, cele două voci poetice nu formează decât una singură, dar care surprinde o viziune fulgurantă asupra hazardului în poezie, ilustrând astfel viziunea teoretică mavrodiană asupra poieticii/ poeticii. În acest context, rescriere în oglindă a unui număr considerabil de poeme selectate din volumele apărute de-a lungul carierei poetice a Irinei Mavrodin poate fi privită, cum am mai menționat, ca o revenire asupra acestora și o revizuire involuntară antrenată de reflecția din cadrul procesului de autotraducere. Există totuși în volumul Capcana/ Le piege un poem care, din motive ce ne rămân necunoscute, nu-și are corespondentul în română. Acest poem are valoarea unei concluzii la celelalte Epifanii/ Epiphanies în numar de patru și reia ideea bătrâneții asociate cu înțelepciuea : « Je decouvre le Bonheur/ dans la vieillesse/ c'est peut-etre/ la Sagesse/ et la Vie vivante ? » (Epiphanie, Capcana/ Le piege, p. 95). Volumul Capcana/ Le piege ni le aduce împreună pe poeta și pe traducătoarea Irina Mavrodin, într-un demers creator care reprezintă rezultatul ambelor activități cărora le este dedicată scriitoarea. Autotraducerea : traducere sau rescriere ? După ce am observat în paralel o serie de poeme în versiune lor română și franceză, în loc de concluzie ne putem adresa această întrebare la care încearcă să ne raspunda Irina Mavrodin însăși în eseurile care fac trimitere la practico-teoria traducerii pe care aceasta a trasat-o pornind de la experiența traducerii și de la extrapolarea unor concepte literare: autotraducerea este o simplă traducere sau poate fi considerată o rescriere? În eseurile sale Irina Mavrodin atinge această problematică având ca punct de plecare aspecte privind statutul (scriptural și creator) al autorului-traducător și relația autotraducerii cu anumite concepte cum ar fi fidelitatea/ infidelitatea actului de a traduce, literalitate/ literaritate al aceluiași act, sau lectură plurală. Observând traducerea și autotraducerea în ambivalența și în raporul lor care implică un straniu joc între identitate și alteritate, Irina Mavrodin subliniază limitele anumitor concepte în cazul autotraducerii. Astfel, traducătoarea vorbește de propria sa experiență în autotraducerea poemelor sale și mărturisește că nu a reușit să joace până la capăt jocul dedublării autor/traducator, având în vedere că se afla în fața propriei opere. Or, cel care-și traduce propriul text este,după cum am putut remarca, mai liber, neputând înlătura tentația de a rescrie cu o facilitate care face uneori din textul original un simplu pretext, chiar dacă în cazul unei ediții bilingve această iluzie a libertății trebuie reprimată sau cel puțin moderată. Procesul de rescriere inerent autotraducerii ramâne în culise, cititorul neavând decât o viziune aproximativă asupra acestui fenomen, făra a putea ști în ce măsură traducerea a influențat originalul, decât dacă traducătorul îi dezvăluie o parte din aceste secrete. 657 Totuși, cum am putut deja remarca în cadrul analizei noastre, reminiscențele procesului de rescreiere sunt evidente în cazul anumitor nuanțe care sunt îmbogățite sau accentuate sau a unor adăugiri, toate aceste schimbări fiind fructul unei reflecții din interior asupra textului tradus. Această prelungire a procesului de creație trebuie reprimată în cazul traducerii, aspect asupra căruia traducătoarea atrage adeseori atenția. Din acest punct de vedere am putea vedea în autotraducere un teren pe care scriitorul poate crea traducând, putând astfel să se bucure de toată libertatea creatoare. De altfel, traducatoarea și poeta Irina Mavrodin vede în autotraducere un privilegiu prin care se poate stabili cu traducerea o relație 13 mai intimă, « aproape intuitivă ». 13 Prin urmare, în cazul autotraducerii, textul original și traducerea sunt mai divergente datorită procesului de rescriere la care a fost supus originalul. În aceeași optică, am putea considera textul tradus de autor ca pe un text-realitate, nu un simulacru, un text care intră în concurență cu primul text-realitate în lupta împotriva timpului. Aceste reflecții asupra autotraducerii au fost posibile datorită contribuției Irinei Mavrodin, atât la nivel practic, cât și teoretic, scriitoarea oferindu-ne o viziune asupra traducerii în toată complexitatea și în toate ipostazele ei. Exemplul Irinei Mavrodin reprezintă așadar un portret al traducătorului desăvârșit a cărui experiență a facerii traductive și reflecție asupra acestei faceri dau naștere unei întregi poietici/poetici a traducerii în accepțiunea cea mai largă a acestor concepte. Bibliografie : CONSTANTINESCU, Muguraș, „Schiță de portret al traducătorului”, România literară, nr. 20, 2004 (http://www.romlit.ro/schi de portret al traducatorului). MAVRODIN, Irina, Despre traducere- literal si în toate sensurile, Hermes, Scrisul Românesc, 2006. MAVRODIN, Irina, „Din nou despre traducere” in Partea si întregul. Eseuri sau Obsesii fragmentare, Scrisul Românesc, Hermes, 2009. MAVRODIN, Irina, Cioran sau marele joc/ Cioran ou le grand jeu, Institutul Cultural Român, Bucuresti, 2007. MAVRODIN, Irina, Mâna care scrie, Bucuresti, Ed. Eminescu, 1994. MAVRODIN, Irina, Poietică și poetică, Ed. Univers, București, 1982. MESCHONNIC, Henri, Les etats de la poetique, Presses Universitaires de France, collection dirigee par Beatrice Didier, 1985. NICULESCU, Alexandru, « Autotraducerea : un tip particular de traducere », in Intre filologie si poetica, Editura Humanitas, Bucuresti, 1980, pp. 84-96 STEICIUC, Elena Brândusa, Aniversare- Irina Mavrodin 80, « România Literara », nr.24, 2009 (http://www.romlit.ro/irina_mavrodin_-_80) Le Nouveau Petit Robert, nouvelle edition millesime 2009, sous la direction de Josette Rey-Debove et Alain Rey. 13 Irina Mavrodin, Despre traducere- literal si în toate sensurile, Hermes, Scrisul Românesc, 2006, p. 34 658 ELEMENTE ȘI PRINCIPII ALE LEXICOLOGIEI COSERIENE. APLICAȚIE PE FITONIMIA BIBLICĂ ROMÂNEASCĂ Drd. Anuța-Rodica CIORNEI (ARDELEAN) Universitatea „Alexandru Ioan Cuza”Iași Prezentul studiu își dorește să scoată în evidență principiile de lexicologie ale lui E. Coșeriu. Suportul pentru ilustrarea conceptelor promovate de sematica structurală a lui Coșeriu este reprezentat de textele biblice conuscute azi ca reprezentând tradiția biblică românească. Din cadrul acesteia, vom utiliza un corpus de plante, care reprezintă centrul nostru de interes. Finalitatea cercetării este de a verifica în ce măsură plantele din textile sacre sunt structurabile în câmpul semantic. După cunoștința noastră, acest segment lexical cunoaște doar abordări tangențiale, drept pentru care nu putem vorbi despre cercetări complexe privind câmpul lexico-semantic al numelor de plante din tradiția biblică românească. Interesul pentru acest material de studio s-a născut din curiozitate filologică, aceea de a observa cum a evoluat vocabularul biblic. Cuvinte-cheie: lexicologie, expresie, conținut, semnficație, sens, structură lexicală, camp semantic, categorie lxicală, sem, lexem, arhilexem, analiză semică. I. Preliminarii Având în vedere că li n gvist ic a este considerată drept știința care studiază limba și legile ei de dezvoltare, pornim excursul nostru științific de la o ipoteză deja fundamentată - aceea că li mb a e percepută ca „un produs al colectivității”, creat pentru vorbitori spre a le susține comunicarea interpersonală, iar v orb i re a e privită ca „un act individual” ce-și exercită incidența în sânul unei colectivități, folosind limba ca instrument (Șerban - Evseev 1978: 12). În spirit saussurian, lingvistica propriu-zisă ar trebui să aibă ca obiect unic de studiu limba (Saussure 1998: 44). La polul opus, își situează teoria Eugenio Coseriu a cărui concepție lingvistică are ca punct de plecare vorbirea. În raport cu materialul de limbă studiat, au fost delimitate disciplinele subordonate lingvisticii: fonetica (implicit -fonologia), lexicologia (implicit - lexicografia) și gramatica (morfologia și sintaxa). În atenția noastră va sta doar una dintre aceste discipline, l ex i col ogi a , scopul cercetării noastre fiind acela ca, fără a dobândi un caracter exhaustiv, să pună în relief e le me ntele și pri nc ip ii l e lex i co l ogi ei c ose r i en e . Percepând le x i col ogi a drept studiul sistematic și teoretic al vocabularului unei limbi, Eugen Munteanu distinge o l ex icol ogi ei a f orm ei , ce studiază fenomene legate de forma cuvintelor (precum: derivarea, compunerea lexicală, operând cu noțiuni precum: radical lexical, temă, sufix, prefix), și o l ex i co lo gie a co nț in utu lu i , care se preocupă de aspecte semantic-lexicale, precum: sinonimia, omonimia, antonimia, sau, mai recent de structuri semantic-lexicale (câmpul semantic sau solidaritățile lexicale) (Munteanu 2005: 20-21). Avându-și rădăcinile adânc înfipte în teoria saussuriană a limbii ca sistem, dar și în semantica germană, Eugenio Coseriu va fundamenta o semantică structurală, care va prelua parțial, dar va și îmbunătăți considerabil, ideile lui B. Pottier, J. Lyons, A. Greimas ș.a, conturând un sistem original de elemente și principii fundamentale ale lexicologiei. Teoria coseriană, promovată mai ales în cadrul Școlii de la Tubingen, dar și în afară (în urma traducerii studiilor sale în diferite limbi), a avut un mare impact asupra semanticii ulterioare, fiind percepută, de altfel, drept cea mai completă teorie semantică structurală, aptă de a se preocupa de toate structurile lexicale dintr-o limbă. Partea aplicativă în vederea ilustrării conceptelor coseriene o reprezintă texte biblice, fie parțiale, fie în ediție integrală1, cunoscute azi ca reprezentând tradiția biblică românească, din al căror conținut va fi conturat corpusul nu me l or d e p la nte care constituie centrul nostru de interes. Finalitatea cercetării noastre e aceea de a verifica în ce măsură plantele din textele sacre sunt structurabile într-un câmp semantic. După știința noastră, acest segment al lexicului cunoaște doar o abordare tangențială, doar atunci când se fac trimiteri spre num e le d e plant e spre a se ilustra unele concepte teoretice. Cu atât mai puțin putem vorbi de un studiu complex care să aibă în vedere c â m pu l l ex ic o -se m an ti c al n um el or de p lant e în trad iț ia bi bl ic ă ro m ân eas c ă . Am considerat că un astfel de material nu doar că oferă posibilitatea optimă de transmitere la un nivel mediu a cunoștințelor specializate, dar conferă și imparțialitate în privința selectării termenilor, în sensul că nu-i iei doar pe aceia care-ți slujesc unei demonstrații, făcând abstracție de ceilalți. Interesul pentru această temă a izvorât din pura curiozitate filologică de a observa cum a evoluat acest vocabular biblic pe care, în parte, îl valorificăm și astăzi. II. Semantica structurală. Definiție. Obiect de studiu 5 Percepută de Michel Breal drept „o știință a semnificației”, s em an t ica a fost considerată o ramură a lingvisticii consacrată studiului sensului unităților lexicale. În viziunea aceluiași autor, o biec tu l se m an ti ci i se identifică cu problemele sale de cercetare: în ce măsură cuvintele își lărgesc semnificația, care sunt cauzele și structura proceselor de variație a semnificației expresiilor (Breal 1904: 99)2. Cu toate că în timp s-au conturat noi optici și s-au fundamentat diverse școli lingvistice, această viziune asupra semanticii, ca ramură a lingvisticii, s-a menținut în vigoare până astăzi. În ciuda acestui fapt, cam de la mijlocul secolului nostru, semantica a devenit conștientă de faptul că domeniul preocupărilor ei e cu mult mai întins decât acela al sensurilor faptelor de limbă. Spre deosebire de se m an ti ca c l asi că (semasiologie), preocupată cu precădere de studierea sensurilor denotative, reprezentată de M. Breal, L. Șăineanu, H. Paul, K. Erdmann etc., s em an ti ca a ctu al ă acordă atenție nu doar proceselor evolutive a sensurilor lexicale, ci mai ales interdependenței dintre sensuri, legăturilor stabilite între acestea (Șerban - Evseev 1978: 129). Tipologic vorbind, alături de alte clasificări care s-au făcut în timp, în raport cu accepțiile atribuite semnului lingvistic, s-a avut în vedere o se m an t ică tra di ț io nală , asimilată cu lexicologia și lexicografia, o s em an t ică st r uc t ural -fu ncț io na lă , numită lexematică, promovată cu deplin succes de Eugenio Coseriu și de adepții săi, o s emant ic ă g enerati vă (organizată în jurul teoriei lui Noam Chomsky), o s em an ti că b eh av io r ist ă , care privește sensul ca pe o interpretare 1 Tradiția biblică românească reunește, în egală măsură, textele biblice parțiale: Codicele Voronețean (CV), Psaltirea Șcheiană (PȘ), Psaltirea Hurmuzachi (PH), Psaltirea slavo-română, din 1577 (PSV 1577), Palia de la Orăștie (PO), Psaltirea slavo-română a lui Dosoftei, 1680 (D), Noul Testament de la Bălgrad (NTB 1648) și texte în ediție integrală: Biblia de la București, 1688 (BIBL. 1688), Biblia de la Blaj (BIBL. 1795) și Biblia Sinodală (BIBL. 1991). 2 Optica și traducerea le-am preluat de la Adam Schaff , Introducere în semantică, p. 16: „În această a doua parte, propunem să se cerceteze în ce mod cuvintele odată create și înzestrate cu o semnificație determinată și-o lărgesc sau și-o îngustează, o deplasează de la o sferă de noțiuni la alta, îi măresc sau îi scad valoarea, pe scurt o modifică. Tocmai această a doua parte constituie s e m a n t i c a sau ș t i i n ț a s e m n i f i c a ț i i l o r ”. 660 contextuală a realității, respectiv o se ma nt ică l o gi că , care identifică sensul cu obiectul desemnat, reprezentată fiind de G. Frege, R. Carnap, L. Wittgenstein etc. S emant ic a s t ructu r al ă aduce o nouă perspectivă asupra teoriilor semantice deja formulate, percepând limba, implicit lexicul, ca pe un sistem dotat cu structură internă, în cadrul căruia se întemeiază relații de ordin intern. Disociindu-și net preocupările de „lexicologia și semantica tradițională” (Coseriu 2001: 14), lingvistul manifestă interes pentru lexematică - disciplină care are în vedere relațiile, raporturile întemeiate între conținuturile unei limbi: „Sarcina le x emati ci i e stabilirea paradigmaticii și sintagmaticii vocabularului în limbile funcționale.” (Coseriu 1981b: 34). Privită în același studiu ca o disciplină relativ tânără, fundamentată în anii '60, lexematica reprezintă o ramură autonomă a cercetării semantice și o formă specială a lexicologiei. III. Elemente și principii ale lexicologiei coseriene Din perspectivă coseriană, orice studiu structural își justifică eficacitatea numai prin raportare la ceea ce numim l imb ă fu nc ți on ală , adică „limba ca sistem”, și nu cu referire la o l i mb ă i st orică (franceză, germană, română etc.), care poate cuprinde mai multe limbi funcționale diferite (Coseriu 2001: 243). De regulă, descrierea structurală e un demers care se realizează în cadrul fiecărui sistem lingvistic în parte, adică în cadrul fiecărei limbi funcționale date. Apoi, pentru a conferi un statut de sine stătător se ma nti ci i (d i acron ic e ) s tr uc tu r ale între disciplinele lexicologice, menit să o singularizeze, se cuvine făcută o trimitere fundamentală înspre cele două planuri ale limbii, ex p r esi e și c onț in ut , respectiv a relațiilor pe care acestea le implică (Coseriu 2001: 281). În funcție de atenția acordată unuia dintre aceste două planuri, respectiv raporturilor stabilite între ele, se conturează patru discipline lexicologice: o l ex ico l ogi e a ex p resi ei (dacă avem în vedere planul expresiei, adică raporturile dintre semnificanți), o l ex i col ogi e a c onț in ut ul ui (dacă ne raportăm la planul conținutului, adică la relația dintre semnificați), s emas i ol ogi e (dacă avem în vedere raporturile dintre cele două planuri, plecând de la expresie), respectiv o no m asi ol ogi e (care-și centrează atenția pe cele două planuri, pornind de la conținut) (Coseriu 2001: 282). Se cuvine făcută mențiunea că, în studiul intitulat Pour une semantique diachronique, Eugenio Coseriu precizează că, interesat fiind de „schimbările structurale ale semnificaților” (Coseriu 2001: 242), a optat pentru termenii lui L. Hjelmslev de expresie și conținut, în locul termenilor saussurieni de semnificant și semnificat, pe cei din urmă recomandându-i doar la anumite nivele ale cercetării lexematice. De fapt, o bi e ctu l l e x em ati ci i e reprezentat de semnificatul lexical, deci punctul de plecare al teoriei coseriene e conținutul. În acest context, semn ul l i ngv ist ic , prin structura sa binară (formă/conținut, semnificant/semnificat), e la rândul său o componentă a unui sistem lingvistic, care poate fi însăși limba. De altfel, comunicarea umană devine posibilă numai prin mijlocirea semnelor. Utilizarea unui semn atrage prezența se m ni fic aț ie i , acesta oglindindu-se în conștiința omului (Schaff 1966: 290). Într-o transpunere mai simplă, de sorginte coseriană, s em nul l in gvi s t ic nu e altceva decât cuvântul. Cuvintele sunt cele pe care le înzestrăm cu semnificație. În privința semnificației, trebuie avute în vedere trei tipuri de conținut: desemnare, semnificație și sens. Limbajul însuși e mai întâi „limbaj în general” (prin referire la extralingvistic), mai apoi „limbă particulară” (ca de exemplu: româna, germana, franceza, engleza etc.), și, abia apoi, prin folosirea lui în vorbire, devine text sau discurs (întrebare, ordin, presupunere, rugăminte etc.). În această 661 ordine de idei, desemnarea corespunde nivelului general al limbajului, semnificația limbii concrete, iar sensul - textului (Coseriu 2009: 117). Citând din Humboldt, motivat de ideea că un cuvânt nu poate fi separat de ceea ce el desemnează, Eugenio Coseriu promovează mai degrabă teoria lui Hegel, convins că „lucrurile” nu pot fi separate de limbaj, limbajul deținând un rol primordial în relația l i m b a j - l u c r u r i . Limbajul determină faptul de a fi al lucrurilor. Spre exemplificare, e folosit cuvântul arbore. Astfel, lucrul „arbore”, ca specie, nu poate fi separat de limba în care e denumit astfel, pentru că semnificația cuvântului „arbore” e tocmai „faptul de a fi arbore”. În alte limbi, situația se poate modifica de o așa natură, încât „nici arborii nu ar mai fi arbori” (Coseriu 2009: 125-126). În știință, semnificația semnelor e ființa lucrurilor, în limbaj, semnificația unui semn e simpla reprezentare a ființei lucrurilor (Coseriu 2009: 133). De exemplu, dacă spunem plantă, nu înseamnă că avem în vedere planta cu tot ceea ce presupune ea, cu toate determinările ei, în întreaga ei diversitate, ci doar ceea ce ea semnifică, în schimb, în botanică, în sfera fit on i mică , mai exact, nu mai primează semnificația, ci atunci când spui plantă, ai în vedere planta în sine, obiectul / realitatea ca atare. Eugenio Coseriu identifică trei n i v e l u r i a l e l i m b a j u l u i : universal, istoric și individual, autonome de altfel. La nivel universal, limbajul considerat ca activitate e vorbirea, nedeterminată istoric, la nivel istoric, limbajul ca activitate e limba concretă, așa cum se manifestă ea în vorbire, iar la nivel individual, limbajul ca activitate e discursul (Coseriu 2000: 234-235). În timp ce desemnarea se petrece la nivelul general al limbajului, semnificația e legată de o limbă concretă, sensul se manifestă la nivelul textului și al discursului. Cu alte cuvinte, s e n s u l prinde contur într-o situație dată, pe baza conținuturilor cuprinse în semnificație. Pentru o înțelegere deplină a schemei propuse de Eugenio Coseriu, se impune să mai precizăm câteva d ist i ncți i fu ndam en ta le , pe care însă le vom surprinde doar succint, fără a încerca prin aceasta să le subestimăm importanța, ci doar din rațiuni impuse de spațiu și preocupare. Așadar, e vorba de l im bă -vorbire (langue/parole), respectiv de tipurile de competență. Prin l i mb ă (langue), Ferdinand de Saussure înțelege acele cunoștințe care ne permit să vorbim o limbă, pe când v o r b i r e a (parole), are în vedere vorbirea în general, nu doar realizarea limbii în vorbire. Propunându-și să-l interpreteze pe Saussure, A. Gardiner propune o altă distincție între limbă și vorbire (language-speech), dar insistă asupra faptului că v o r b i r e a e faptul însuși de a vorbi, în timp ce l i m b a e un bagaj de cunoștințe (Coseriu 1994: 28). A spune că dispui de o competență elocuțională, în spirit coserian, înseamnă a ști să vorbești în general, independent de o anumită limbă; a ști o anume limbă, concretă, oricare ar fi ea, înseamnă a deține o competență idiomatică, iar a ști să vorbești în situații determinate, adică a ști să construiești discursuri e similar cu ceea ce numim competență expresivă (Coseriu 1994: 33). Semantica structurală ( numită și lexematică), așa cum a fost ea dezvoltată de J. Lyons în Anglia, de B. Pottier și A. Greimas în Franța și de Eugenio Coseriu în Germania, începând cu a doua jumătate a secolului al XX-lea, a fost preocupată de studiul st ru ct uri i s emn ifi ca ț iei , de ceea ce e structurat într-o limbă. Sensul cu care a fost folosit conceptul de s tru ctu ră în accepție coseriană e acela de „formă a relațiilor interne în orice domeniu sau în orice obiect” (Coseriu 1994: 83). În cazul limbajului și al limbilor, aceste relații constau în opozițiile care se stabilesc între unitățile lexicale dintr-o limbă. În cadrul renumitei Școli de la Tubingen, Eugenio Coseriu a promovat următoarele tipuri de structuri sau relații structurale(structuri lexematice): 662 st ru ct uri p aradi gm at i ce și st r u ctu ri s in t agm ati c e . St r uc t uri le p arad i gma ti ce sunt structuri in absentia sau apozitive, iar cele si n ta gm at ic e , in praesentia sau de combinare, care schematic ar putea fi prezentate astfel: dacă A, atunci nu B, pentru cele paradigmatice, iar pentru cele sintagmatice, dacă A, atunci și B. Spre a exemplifica, e folosit un termen din sfera denumirilor de culori: roșu. Astfel, dacă găsim roșu în linia vorbirii, atunci acest roșu e interpretat prin raportare la o întreagă paradigmă, a numelor de culori, și deducem cu ușurință că ceea ce e roșu nu e nici galben, nici verde, nici albastru etc., chiar dacă acești termeni nu sunt menționați evident. Aceasta e un raport in absentia. Sau, de pildă, dacă luăm verbul a treiera, care înseamnă ‘a separa semințele de restul plantei (cu referire la cereale)', în limba română, știm că el poate apărea doar în combinație cu cuvântul cereale. Cerealele sunt cele care se treieră, fie că ne referim la grâu, orz, ovăz etc. Acesta e un raport de tip in praesentia sau o combinare sintagmatică. S t ructu r il e sem an ti ce paradi g ma t ice pot fi, la rândul lor, pri ma r e și se cun dar e . Primar înseamnă atunci când într-un raport o noțiune nu o implică pe cealaltă, în timp ce secundar, implică în definiție o altă noțiune (cf. Coseriu 1994: 87-88). De pildă, dacă cineva ne întreabă ce e un stejar, nu avem nevoie de stejărel pentru a-l defini, în schimb, dacă ar fi să explicăm ce e un stejărel, atunci implicit ar trebui să explicăm că „e un stejar mai mic”. Există două st r uct uri p ara digm ati ce p r i ma re: câm pu l și c l asa, respectiv trei tipuri de st r uct uri se cu ndare , numite: mo di f i care , d ez vo lt are și c omp ozi ți e sau c om pun ere (cea din urmă poate fi p r olex em at ic ă sau l ex e m at ică ). De asemenea, st r uc t uri le si ntagma ti ce sau sol id ari tă ț il e le x ic ale sunt de trei tipuri: afi ni ta t e , se l ecți e și i m pl icaț ie . Autor al celei mai complete t eo r i i asu pr a câmp uri lo r lex ic al e , pe care o susține cu argumente solide, E. Coseriu definește c âm pu l ca pe o „paradigmă care rezultă din împărțirea unei zone continui de semnificat lexical între mai multe lexeme, prin opoziții directe imediate.” (Coseriu 1994: 88). De asemenea, E. Coseriu consideră câmpul lexical o s t ructu r ă l ex emati că paradi gma t ică p r i ma r ă . Prima teorie demnă de atenție despre câmpul lexical, inspirată de ideile humboldtiene și saussuriene despre limbă ca sistem, a fost formulată de Jost Trier și continuată mai apoi de Leo Weisgerber. Noutatea viziunii coseriene e dată de faptul că interesul nu se leagă de descrierea elementelor câmpului lexical, ci de tipurile de raporturi stabilite între ele, de identificarea trăsăturilor distinctive ce permit stabilirea opozițiilor de conținut. Trebuie avut în vedere însă și faptul că nu întregul lexic al unei limbi e structurabil în câmpuri lexicale, respectiv că unele câmpuri pot avea o structură neregulată. Sau că numărul de termeni dintr-un câmp poate fi variabil și că un câmp poate fi subordonat unui altuia. Preocupat de problematica pe care o implică conceptul de c âmp l e x ic al , Eugenio Coseriu îi va consacra acestuia o serie de studii, uneori revenind pentru a face unele precizări, mai ales atunci când fundamentul teoretic expus o a fost perceput oarecum distorsionat.3 Pentru a fi sigur de transparența teoriei sale asupra câmpului lexical, Eugenio Coseriu a făcut mai întâi câteva distincții fundamentale, care lămuresc cu adevărat statutul l ex e m ul ui ca element al structurilor lexicale: distincția dintre l ucruri și l im baj , dintre l imbaj ul p r im ar și me ta l im baj , 3 E vorba de următoarele studii: Pour une semantique diachronique structurale (2001), cel dintâi studiu în care autorul simte nevoia să motiveze importanța aprofundării t e o r i e i c â m p u l u i de până la el și să delimiteze obiectul investigațiilor sale - l e x e m a t i c a , Les structures lexematiques (1968), Vers l'etude des structures lexicales (1966), Vers une typologie des champs lexicaux (1976) ș.a. 663 dintre sin cro ni e și d iacro ni e , t eh nică a di s cursu lu i și d i s cu r s ul r epet at , arh i tect ura li m bi i și st ructu r a li m bii (limbă istorică - limbă funcțională), sistemul și norma limbii, ra port uri le de s em ni fi care ș i ra po rtu r il e de des e mn are . Pentru descrierea câmpului lexical, savantul adoptă concepte de bază ca: le x em, a r hil ex e m și sem . Deci, elementul central al câmpului nu mai e cuvântul, ci l ex em ul , termen introdus de Coseriu, care reflectă conținutul semantic al unui cuvânt: „des significations lexicales, que nous appelons lexemes” (Coseriu 2001: 255). Unitatea ce corespunde întregului conținut al câmpului este un a r hi l ex em , însă pentru că nu pentru toate seriile de cuvinte există un arhilexem, se consideră că arhilexemele sunt în același timp și lexeme (Coseriu 1992a: 38). S em ul este trăsătura semantică distinctivă a lexemelor. În stabilirea tipologiei câmpurilor, lingvistul se folosește de patru c r it erii , pe lângă distincțiile deja amintite: 1. numărul de „dimensiuni”4 relevate de opozițiile unui câmp; 2. modul în care se combină dimensiunile între ele în interiorul unui câmp; 3. tipul „ontic” de opoziții lexematice, adică tipul de raport cu realitatea lingvistică pe care o organizează; 4. tipul de raport (și de opoziții) între conținutul și expresia lexemelor, între semnificați și expresia lor (cf. Coseriu 1981a: 44). Astfel, după nu mă r ul de di me ns iu ni implicat de fiecare câmp, distinge între: câ mp uri u ni di m en s io nal e (cu o singură dimensiune, simple, lineare) și câ mp uri p lu r id i mensi on al e (cu mai mult de o dimensiune, complexe). În funcție de t ip uril e d e o pozi ți i ce le caracterizează, c âmp uri le uni di me nsi onale includ trei subtipuri: an to nimi ce - bazate pe opoziții privative de tipul X-non-X, bipolare (ex: fr. petit-grande, rom. mic-mare), gr adu al e - constituite prin opoziții graduale: ele prezintă un arhilexem corespunzător dimensiunii și în interiorul acestui arhilexem, lexemele sunt aranjate în ordine corespunzătoare gradelor semnificate de substanța semantică în cauză (ex: fr. froid-frais-tiede-chaud, it. freddo-fresco-tiepido-caldo) și se r ia l e - constituite din opoziții multilaterale echipolente; în aceste câmpuri nu vorbim nici de polaritate, nici de gradualitate, ci toți termenii au același nivel și statut logic (ex: numele zilelor săptămânii, ale numelor de păsări, de pești). Cele din urmă câmpuri, pot fi o r di nal e - opozițiile fiind de natură „relațională” sau non- ord i nale - în care opozițiile sunt de natură „substantivală”. Câmpurile ordinale sunt serii închise, lexemele fiind așezate într-o ordine fixă (ex: numele lunilor anului), pe când cele non-ordinale sunt serii deschise, neordonate, admițând noi lexeme (ex: numele de păsări, pești, de arbori, de flori) (ex: plop, brad, stejar etc). C â m pu r il e p l uri di me nsi onale pot fi b id im ensi ona le (cu doar două dimensiuni), incluzând la rândul lor două subtipuri: c o r e l a t i v e și non-c orel at iv e , respectiv mu lt i di mensi onal e (cu mai mult de două dimensiuni). Câmpurile multidimensionale vizează subtipurile: ie r arhi z an te (dimensiunile se aplică succesiv) și sel ecti ve (dimensiunile funcționează toate deodată). Câmpurile ierarhizante 4 Eugenio Coseriu, Către o tipologie a câmpurilor lexicale, p. 45: „ O d i m e n s i u n e este punctul de vedere sau criteriul unei opoziții date oarecare, adică în cazul unei opoziții lexematice, proprietatea semantică vizată de această opoziție: conținutul în raport cu care se stabilește și care, de altfel, există - în limba respectivă - numai în virtutea faptului că o opoziție se raportează la el, că este suportul implicit al unei distincții funcționale.”; idem, p. 68: „d i m e n s i u n e a nu e nici ceea ce e comun termenilor unei opoziții (baza de comparație): este ceea ce este comun diferențelor dintre acești termeni, adică trăsăturile lor distinctive.” De exemplu, cum ar fi /tipul de coroană/ pentru paradigma copacilor sau /utilitatea/ în cazul paradigmei arbuștilor. 664 pot fi c o r e l a t i v e și non- c o r e l a t i v e , iar cele selective - s i m p l e (au un singur arhilexem) și c o m p u s e (implică mai multe arhilexeme care se întrepătrund). În baza celor deja precizate, aplicând metoda a n a l i z e i s e m i c e , câm pu l l e x i c o - s e m a n t i c a l n u m e l o r d e a r b o r i ar putea fi perceput ca un câm p bidimensional (având două dimensiuni) non-corelativ. În raport cu dimensiunile semantice definitorii și specifice, câ mp ul l ex i co - s e m a n t i c a l numelor de arbori are în tradiția biblică românească următoarea configurație (a r b o r e fiind a r h i l e x e m u l întregului câmp): 1. Dimensiunea semantică «înălțime și grosime» are în subsidiar trei diviziuni: a. c o p a c i (reunind l e x e m e l e : abanos, cedru, chiparos, mesteacăn, molid, paltin, platan, plop, salcâm, salcie, stejar, tufar, ulm); b. p o m i (cu l e x e m e l e : castan, finic, dud, măr, măslin, migdal, smochin); c. a r bu șt i (cu l e x e m e l e : ienupăr, liliac, isop, mirt, merișor, rodiu, viță-de-vie). 2. Dimensiunea semantică «(ne)cultivat pentru fruct» implică, la rândul ei, două diviziuni distincte: a. a r b o r i n efru c ti feri/ necu lt iv aț i și b. a r b o r i fructi fe r i/ cul ti va ți . În interiorul fiecărei diviziuni se conturează alte două subdiviziuni: astfel, pentru prima diviziune, corespund subdiviziunile c o p a c i ( abanos, cedru, chiparos, mesteacăn, molid, paltin, platan, plop, salcâm, salcie, stejar, tufar, ulm) și arbuști(ienupăr, mirt, liliac, isop), iar pentru a doua, vorbim de subdiviziunile: pomi (castan, finic, dud, măr, măslin, migdal, smochin) și arb uști (merișor, rodiu, viță-de-vie). Faptul că unele cuvinte s-au regăsit în diferite paradigme, se justifică prin „modul în care dimensiunile, dacă într-un câmp există mai mult decât una, se combină între ele în interiorul câmpului” (Coseriu 1981a: 44). Întrucât în interiorul câmpului putem stabili, în prima secțiune, opo zi ți i gr adu ale , iar în a doua secțiune, op oz i ții echipolente, putem susține calitatea de câmp non-corelativ.Spre exemplificare, există o opoziție graduală în prima secțiune (mesteacăn, măr, mirt etc.), respectiv o opoziție echipolentă în a doua secțiune (castan, finic, măslin, merișor, rodiu etc.). Apoi, există dimensiunile în raport cu care se stabilesc opozițiile directe imediate între lexeme; la nivelul clasei paradigmatice a copacilor acestea sunt: /utilitate/, /factor orografic/, /frunze/, /ramuri/; sau /cultivar/, /fruct/, /mărime/ pentru paradigma pomilor, respectiv /cultivar/ și /utilitate/ pentru paradigma arbuștilor.5 Apoi, dacă avem în vedere faptul că op oz iț ii le le x emati ce pot fi de două feluri - „opozi ți i subst an ti ve ” și „opo z i ți i re la ț io nal e ”6, putem face o diferențiere între câm p uri s ub st an ti ve și c âm pu ri rel aț io nal e . De pildă, noțiunea arbore e o noțiune substantiv, iar noțiuni ca abanos, cedru/liliac, mirt sunt noțiuni relaționale. Câmpurile substantive se întemeiază doar pe opoziții substantive, în timp ce câmpurile relaționale au la temelie opoziții relaționale. Așadar, microcâmpul lexico-semantic al numelor de arbori (copaci, pomi, arbuști) ar putea reprezenta un c âm p s ub s ta nt iv . Din punctul de vedere al re gu l ari tă ți i , câmpul numelor de arbori e un câm p 5 Aplicând modelul propus de Angela Bidu-Vrănceanu, cu privire la tipologia câmpurilor lexico-semantice, câmpul semantic al numelor de arbori este unul de tip poliparadigmatic neomogen, aspect pe care l-am demonstrat într-un articol aflat în curs de publicare în volumul colectiv al Simpozionului Național «Explorări în tradiția biblică românească și europeană», desfășurat la Iași, în perioada 28-29 octombrie 2010. 6 E.Coseriu, Către o tipologie a câmpurilor lexicale, p.59: „Sunt s u b s t a n t i v e opozițiile ai căror termeni sunt noțiuni «substantive»; sunt r e l a ț i o n a l e , opozițiile ai căror termeni sunt noțiuni «relaționale».” 665 n ere gul at întrucât baza cu care funcționează e mereu alta. În cadrul acestui câmp există și secvențe de regularitate, de exemplu în clasa paradigmatică a pomilor (a arborilor fructiferi) al căror nume e derivat din numele fructului: măr, păr, castan, măslin, migdal, smochin. Sub aspectul recu rs iv it ăți i , E. Coseriu distinge între câ mp u ri co nt in ue (omogene) și c âmp uri r ec urs iv e (omoloage). În câmpurile continue, nu se poate vorbi de recursivitate, iar la nivelul celor recursive, aceiași termeni sunt reluați în cadrul mai multor distincții. De pildă, datorită utilității în domenii variate, unele nume de plante pot figura în cadrul diferitelor distincții. Recursivitatea e proprie mai ales anumitor nomenclaturi (de exemplu, numele de plante), dar se regăsește și în lexicul de bază. În limba română, exemplul oferit pentru un câmp tipic recursiv e cel al numelor de rudenie. Alături de câmpul lexical, o structură lexicală de tip paradigmatic primar e și c l asa le x ic ală , definită de Eugenio Coseriu drept „o altă clasificare directă a realității, independentă de clasificarea în câmpuri, anume o clasificare în cadrul unei categorii verbale (= de vorbire) de fiecare dată sau în cadrul unei clase deja delimitate într-o categorie verbală.” (Coseriu 1994: 88-89). Altfel spus, cl asa e o reuniune de lexeme determinate de un c l asem , de o trăsătură semantică distinctivă. Termenul de c la s em , propus de B.Pottier (cf. Coseriu 1966: 212), e perceput în studiile coseriene ca o trăsătură distinctivă ce funcționează într-o întreagă categorie verbală, independent de câmpul lexical (Coseriu 1992b: 48-50). Identitatea claselor e remarcată doar în anumite combinații gramaticale sau lexicale, clasa reunind lexeme care permit aceleași îmbinări de ordin lexical sau gramatical. Apoi, trebuie să putem disocia între c la s e dete r mi nan te și c la s e d et erm in at e . C l as el e de t e rm in an te sunt caracterizate prin claseme, în timp ce acelea determinate se fundamentează pe trăsături distinctive de tipul ‘ce țin de clasa X'. Astfel, de pildă, spic - floare aparțin claselor determinate prin trăsăturile distinctive /pentru cereale/, /pentru pomi/, ca denumind o inflorescență. O ultimă observație de sorginte coseriană (Coseriu 1992b: 48-50) pe care ne propunem să o facem e legată de disocierea claselor lexicale de câmpurile lexicale. Între cele două structuri paradigmatice primare se pot institui trei ti pu r i d e r ap ortu ri . Astfel, câmpul poate aparține în totalitate unei clase. De exemplu, măslin, migdal, smochin, măr, dud, finic, castan constituie un câmp aparținător clasei „po mi ”. O altă situație conturată e cea în care câmpul se situează la confluența a două clase. E cazul verbelor a lăstări și a încolți, incluse în același câmp, dar diferențiate clasematic. De lăstărit lăstăresc doar copăceii, iar verbul a încolți se folosește cu referire la plante, în general, (exceptând copăceii). Și o ultimă situație e cea în care vorbim de un lexem situat la intersecția a două clase, dar de această dată indiferent la diferența clasematică, mai ales că permite folosirea lui în oricare dintre cele două clase. E cazul lui a înflori care se folosește atât pentru flori, cât și pentru pomi. M odi fic are a , d e z vol tar ea și co m pun erea (c om po zi ți a ) sunt structuri paradigmatice secundare. Privite ca procedee interne de formare a cuvintelor, ele corespund unei „gramaticalizări”a vocabularului (Coseriu 1981b: 36). Altfel spus, scopul transformării unui termen primar, a unui lexem, este acela de a-l reda matricei lexicale căreia îi aparține prin originile sale. Lexemele formate prin m od ificar e aparțin întotdeauna aceleiași categorii gramaticale pe care o au lexemele modificate, ce au constituit baza modificării. De exemplu: grâne - grânare, mărăcine - mărăciniș, papură - păpuriș etc. Despre lexemele formate prin de z vol tar e , în schimb, putem spune că ele au altă categorie gramaticală decât lexemele de bază (de pildă, rădăcină - a dezrădăcina; verde - 666 verdeață etc.). Și, în sfârșit, co mp unerea asociază două elemente. În funcție de natura unităților componente, compunerea e pro l ex emati că sau l e x em ati că. În situația în care una dintre unități e de natură pronominală, adică un p r ol ex em , atunci spune despre compunere că e pro l ex emati că (de exemplu, pronominal+a secera--secerător), iar dacă în cazul ambelor unități vorbim de l ex em e , compunerea e numită ca fiind lexematică (germ. Korb ‘coș'+Papier ‘hârtie'-Papierkorb ‘coș de hârtie' sau, în limba română: pom+viață-pomul vieții ‘măr'; ierburi+amare-ierburi amare ‘păpădie' ș.a.). Printre stru ct uri le l ex i ca le si ntagma ti ce cunoscute și ca „s oli darit ăț i l ex i cale ”, ca asocieri lexicale impuse de o limbă dată, alături de se l ecți e și i m pl ica ți e , Eugenio Coseriu situează și afi ni t at ea. În oricare dintre tipurile acestea de solidaritate lexicală, poate fi identificat un t erm en d et erm in ant și unul det erm i nat . Astfel, în accepție coseriană, în a f in i tate , „clasa lexemelor determinante apare ca trăsătură diferențială în lexemele determinate” (Coseriu 1992a: 42). Prin urmare, afin it a te a poate fi înțeleasă ca o relație de tip sintagmatic în care, dintre cele două unități lexicale implicate, una e supraordonată celeilalte (e cazul verbelor a se mărita - a se însura). În ce privește se le cți a , unde „arhilexemul lexemelor determinante apare ca trăsătură diferențială în lexemele determinate”(Coseriu 1992a: 42). În limba română, o situație corespunzătoare e cea a verbului a secera care e folosit doar pentru cereale (grâu, orz, ovăz etc.). În sfârșit, în im plicaț ie , „întregul lexem determinant servește drept caracteristică semantică pentru lexemul determinat” (Coseriu 1992a: 42). Așadar, cei doi termeni vizați, de această dată, se presupun reciproc: cum de altfel se întâmplă în cazul adjectivului coroiat, care selectează exclusiv substantivul nas, sau roib, exclusiv pentru substantivul cal. IV. Concluzii Prezentul material, construit, în principal, pe o dimensiune teoretică, menită să ne edifice asupra element el or și pri nc i pi il or le x i co lo gie i c os eri en e , are ca suport nu me l e d e p la nte identificate în textele circumscrise tradiției biblice românești. Din rațiuni de spațiu și pe motiv că teza de doctorat alocă un spațiu mai extins acestei cercetări, noi ne-am oprit atenția numai asupra c âm p ulu i le xi co -gr amati ca l al n um el or d e arb ori , susținând caracterul său b i di mensi on al no n -c ore l ati v, complex. Având în vedere densitatea informației teoretice, dar și stadiul incipient în care ne aflăm cu acest câmp lexico-semantic, în absența unor informații riguroase căutate în dicționare și în Atlasul botanic, materialul nostru e doar o propunere de abordare a acestui câmp, care, la rândul său, va constitui parte integrantă a m a cro câm pu l ui lex ic o -se ma nti c al nu m el or d e p l an te. Avem certitudinea că, prin organizarea cuvintelor în câmpuri, relațiile de sens devin mai transparente, identificându-se totodată arealul lingvistic de circulație a unor termeni. Ar fi de dorit, dar și de maximă importanță ca, din toate demersurile întreprinse, să se valorifice rezultatele analizei semice în dicționarele ce se vor realiza în viitor. 667 Bibliografie A. Dicționare DEX = Dicționarul explicativ al limbii române, ediția a II-a, Editura Univers Enciclopedic, București, 1998. DEXI = Dicționarul explicativ ilustrat al limbii române, coord. șt. Eugenia Dima, Editura ARC, București, 2007. DLR = Dicționarul limbii române, serie nouă, Academia Română, București, 1965 și urm. (au apărut tomurile corespunzătoare literelor M, N, O, P, R, S, Ș, T, U, X, Y, Z). MDA = Mic dicționar academic, vol. I (A - Me) și vol. II (Mi - Z), Editura Gold, București, 2010. B. Literatură de specialitate Coseriu 1966 = Eugenio Coseriu, Structure lexicale et enseignement du vocabulaire (rapport), în „Actes du premier coloque international de linguistique appliquee”, Nancy, 1966, p. 175217. Coseriu 1981a = Eugenio Coseriu, Către o tipologie a câmpurilor lexicale, Traducere de Maria Iliescu, în „Lingvistica modernă în texte”, Maria Iliescu, Lucia Wald (coord.), TUB, București, p.39-77 (ed. I în „Cahiers de Lexicologie”, 27 (= 1975, 2,1976, p.30-51)). Coseriu 1981b = Eugenio Coseriu, Studiul funcțional al vocabularului, Lexematica, Traducere de Maria Iliescu, în „ Lingvistica modernă în texte”, Maria Iliescu, Lucia Wald (coord.), TUB, București, 1981, p. 34-77. Coseriu 1992a = Eugenio Coseriu, Solidarități lexicale, Traducere de N. Roievschi, în „Revista de lingvistică și știință literară”, nr. 5 (143), Chișinău, 1992, p. 37-52. Coseriu 1992b = Eugenio Coseriu, Structurile lexematice, Traducere de Silviu Berejan, în „Revista de lingvistică și știință literară”, nr. 6 (144), noiembrie - decembrie 1992, p.41-53. Coseriu 1994 = Eugenio Coseriu, Prelegeri și conferințe, (1992-1993), supliment al „Anuar de lingvistică și istorie literară”, T. XXXIII, Iași, 1994. Coseriu 2000 = Eugeniu Coșeriu, Lecții de lingvistică generală, Traducere din spaniolă de Eugenia Bojoga, Editura ARC, 2000. Coseriu 2001 = Eugenio Coseriu, Pour une semantique diachronique , Traducere de Elena Slave, în Lucia Wald/Elena Slave (coord.), Antologie de semantică, CMUB, București, 1976, p.242-324 (ed. I, 1964). Coseriu 2009 = Eugenio Coseriu, Omul și limbajul său, Editura Universității „Alexandru Ioan Cuza”, Iași, 2009. Munteanu 2005 = Eugen Munteanu, Introducere în lingvistică, Editura Polirom, Iași, 2005. Saussure 1998 = Ferdinand de Saussure, Curs de lingvistică generală, ediție critică de Tullio De Mauro, Traducere și cuvânt înainte de Irina Izverna Tarabac, Editura Polirom, Iași -București, 1998 (ed. I, 1916). Schaff 1966 = Adam Schaff, Introducere în semantică, traducere din polonă, Editura Științifică, București, 1966. Șerban - Evseev 1978 = V. Șerban, Ivan Evseev, Vocabularul românesc contemporan (schiță de sistem), Editura Facla, Timișoara, 1978. Acknowledgements: This work was supported by the the European Social Fund in Romania, under the responsibility of the Managing Authority for the Sectoral Operational Programme for Human Resources Development 2007-2013 [grant POSDRU/88/1.5/S/47646]. 668 UNITĂȚILE LEXICALE ÎN CONTEXTUL SOCIOCULTURAL Drd. Tatiana KONONOVA Universitatea Pedagogică de Stat „Ion Creangă”, Chișinău, Republica Moldova Scopul acestui articol este de a analiza unitățile lingvistice, al căror sens demonstrează o corespondență totală, parțială sau lipsa corespondenței în limbile studiate. Cercetarea noastră arată că unitățile lingvistice specificate facilitează, într-o mare măsură, dezvoltarea competenței socioculturale a studențlor. Cuvinte-cheie: unitate lexicală, context sociocultural, deprindere lexicală Ne-am propus drept scop al articolului respectiv investigarea unităților lexicale, care se manifestă diferențiat în procesul funcționării constituentului sociocultural al deprinderii lexicale de vorbire orală. În disertația sa „Formarea competenței socioculturale în procesul învățării vorbirii orale alolingve (școală cu studierea aprofundată a limbilor străine)” Guseva A.V. deosebește 3 grupe de lexic ce ține de domeniul civilizației: - lexic, ce poartă o anumită încărcătură socioculturală, pe care instruitul o identifică cu fenomenele culturii materne; - lexic, sensul căruia instruitul îl presupune, dar nu-l înțelege exact (inclusiv denumirile anumitor realii socioculturale ale țării, limba căreia este studiată); - lexic, sensul căruia nu-l poate stabili, deoarece nu cunoaște fenomenul sociocultural desemnat de acest lexic. [2] Unitățile lexicale enumerate, după cum se menționează în teză, formează la instruiți abilități de înfruntare a dificultăților legate de îmbogățirea vocabularului ce poartă încărcătura socioculturală de bază. Autorul susține că o dificultate relativă o constituie una sau cîteva caracteristici ale unității lexicale, cum ar fi: formele fonetico-grafice și gramaticale, volumul semnificațiilor, variantele de utilizare (îmbinarea). De asemenea, cercetătorii menționează că dificultatea relativă a unității lexicale crește sau descrește în funcție de faptul cît de apropiate sînt semnificațiile în limba maternă și cea studiată în planul conținutului sociocultural. După cum arată cercetările în problema respectivă, în acest plan se constată o corespundere deplină, parțială și lipsa corespunderii. (L.S.Barhudarov, 1980). Referitor la corelația limbilor germană și rusă pot fi menționate anumite legități ale apariției acestor corespunderi. Asemenea noțiuni corelative sînt unitățile lexicale care au un singur sens: - nume proprii, denumiri geografice: Heine- Heine, Munchen- Munchen, Stockholm-Stockholm, Bayern- Bayern, Hermann Hesse- Hermann Hesse, Angela Merkel- Angela Merkel; - cuvinte aparte (termeni științifici și tehnici): z.B.: aus dem Bereich Linguistik (Valenzgrammatik- gramatica valenței, Numerus- numărul, Kasus- cazul, Textlinguistik- lingvistica textului, Kulturbarriere- barieră culturală, Intertextualitat-intertextualitate, Textsorte- genul textului); aus dem Bereich Medizin (die Perikarditis- pericardită, Miokardinfarkt- atac de cord, der Thorax- coșul pieptului, die Antiphlogistik- medicament antiinflamator, die Kontraktion- contracție); aus dem Bereich Wirtschaft (der Konsument- consumator, die Massenproduktion- producție de larg consum, Standardisierung- standartizare, der Produzent- producător); aus dem Bereich Umwelt (Ressourcen- resurse, Abgaskatalysator- catalizatorul gazelor de eșapament); - cuvinte apropiate semantic celor două categorii precedente: der Januar- ianuarie, der Montag- luni, Million- milion; Coincidența/corespunderea parțială, în cazul cînd unui cuvînt rusesc îi corespund 2 sau mai multe cuvinte în germană și viceversa, se întîlnește mai des la nivel interlingvistic. La asemenea unități lexicale se referă fenomenele „includerii” și „intersectării” (“BknroneHue“ u “nepeceneHue“). (L.S.Barhudarov, 1980). [1] Prin includere înțelegem relația dintre două unități a două limbi în care volumul semnificațiilor într-o limbă e mai mare decît în alta. De exemplu, cuvîntul rusesc Mepa și cuvîntul german Mafi au semnificațiile: 1) unitate de măsură (Mepa dnuHu- măsură de lungime, Mepa Beca- măsură de greutate/ 2) Limită în care are loc ceva (inunu, Mepy- a ști măsura, uyBCTBO Mepb- simțul măsurii/ În limba rusă cuvîntul Mepa mai înseamnă și 1) Mijloc de realizare a ceva, măsură (Mepb npedocmopoMHocmu- măsuri de precauție, peMumenbHbie Mepb- măsuri decisive, npuHxmb Mepb- a lua măsuri) 2) Unitate populară rusă de măsură a corpurilor pulverulente (Mepa oBca- o baniță de ovăz). Schematic includerea poate fi reprezentată în felul următor: [1] în care A- cuvîntul dintr-o limbă, E- cuvîntul din altă limbă; partea hașurată reprezintă coincidența semnificațiilor ambelor cuvinte. În cazul intersectării are loc o coincidență parțială a semnificațiilor, cînd volumul semnificațiilor cuvîntului concret dintr-o limbă nu poate fi total inclus în volumul semnificațiilor acestui cuvînt în altă limbă. [1]. Cuvîntul rusesc cmeneHb și cuvîntul german Grad au semnificații comune în următoarele cazuri: 1) măsură, nivel comparativ (cmeneHb 3penocmu- nivel de maturitate, cmeneHb nodromoBneHHocmu- nivel de pregătire^ 2) grad, rang, titlu (yueHan cmeneHb dokmopa Hayk- titlu științific de doctor în științe). [3], [4]. În limba rusă cuvîntul cmeneHb mai are semnificațiile: 1) grad, treaptă (flunnoM mpembeu cmeneHU- diplomă de categoria a treia) 2) în matematică: număr (sau valoare), care rezultă prin înmulțirea unui număr (valori) cu sine însuși. 3) în matematică: același lucru pe care îl indică gradul în gramatică: gradul de comparție (al adjectivelor). [3]. În limba germană cuvîntul Grad mai înseamnă 1) unitate de măsură a temperaturii (20 G. Celsius, 25 Grad Warme, Kalte). 2) măsura longitutinii și a latitudinii (geogr.) (der Ort liegt auf dem 51. G. nordlicher, sudlicher Breite). [4]. Asemenea fel de relații între cuvintele a două limbi pot fi reprezentate în felul următor: 670 [1] Fenomenele includerii și intersectării, după cum menționează L.S.Barhudarov, confirmă proprietatea limbii de a reflecta cultura unei societăți și relațiile din interiorul ei. Limba reflectă distincțiile în obiceiurile și tradițiile sociale și istorice ale poporului, purtătorului limbii. Această stare de lucruri explică în plan extralingvistic deosebirile semantice ale unităților lexicale în diferite limbi. Necorespunderea deplină are loc în cazul lipsei posibilității de substituire adecvată a unității lexicale alolingve cu analogul din limba maternă. În acest caz este vorba despre realii, lexic nonechivalent, conținutul căruia se transmite cu ajutorul substitutelor lexicale/transformațiilor. Lipsa posibilității de substituire adecvată cel mai des se observă în cazul funcționării: - numelor proprii (Arminius der Cherusker, Theodor Fontane, Gudrun, Otto von Bismarck, Anne-Sophie Mutter, Hildegard Behrens, Joseph Vilsmaier, Franka Potente); [5] , [6], [7]; - denumirilor geografice și a altor denumiri ce nu au corespondență în alte limbi. (L.S.Barhudarov, 1980) (Aachen, der Schwarzwald, Allgauer Alpen, der Bodensee, Helgoland, Sylt, der Rheingau, der Chiemsee, Chemnitz); [5], [6], [7]; - unităților lexicale ce desemnează fenomene, obiecte și noțiuni inexistente în cultura maternă- diverse fenomene din lumea materială și spirituală, obiecte de uz național, instituții politice și sociale, noțiuni spațiale și temporale specifice perceperii poporului din țara limbii studiate. (die Berlinale, das Alamodewesen, die Jugendherberge, die Gaststatte, die Dachkammer, die Schutzpolizei, der Ampelmann, das Martinshorn, die Mietspreisbindung, das Abendland, die Lederhose, der Muttertag, die Kirmes; [4]. [5], [6] . În încheiere trebuie să menționăm că unitățile lexicale cercetate deseori sînt dificile pentru traducere, de aceea conținutul lor semantic necesită un comentariu special în plan sociocultural. După cum demonstrează cercetările noastre, pentru multe din asemenea fenomene sînt stabilite corespondențe pe calea împrumutului sau transmiterea sensului lor cu ajutorul cuvintelor din limba maternă. În plan metodic, în procesul asimilării unei limbi străine, lexicul care se manifestă diferențiat este relevant pentru acumularea competenței socioculturale, deoarece tocmai ea servește atingerii scopurilor didactice și comunicative, întrucît oferă instruiților cunoștințe cu caracter geografic, social-politic, cultural-istoric și de viață socială. 671 Bibliografie: EapxygapoB J. C., /hbik u nepeBod (Bonpochi onpeh u uacmHOU meopuu nepeBoda), MockBa, «Me^g. (OmoiiieiiiiJi», 1975,240 CTp. ryceBa A.B., tBopMiipoaanue coiiuoKyahTypnoii MMiiemeniiiiii b npoiiecce ooy'iemui ycTHoMy UHowibimioMy oouț.eHiuo (mkona c ymy6neHHWM u3yueHueM UHocmpaHHoro H3Wka «$pawyy3Ckuu X3bik»), gucc. kaHg. neg. Hayk, MockBa, 2002, 237 CTp. 0>i<eiOB C.H., CioBaph pycckoro icsibiki, MockBa, «Pycckun a'SbiK». 1984, 815 CTp. DEX, Dicționarul explicativ al limbii romane, București, univers enciclopedic, 1998. Duden, Deutsches Universalworterbuch, Mannheim, Dudenverlag, 2001, 1892 S. Frankfurter Allgemeine (Zeitung), 2008/2009 Suddeutsche Zeitung, 2008/2009 672 MOMENTUL RADU TEMPEA ÎN TRADIȚIA GRAMATICALĂ A SECOLULUI AL 5 XVIII- LEA Drd. Andreea DRIȘCU 5 Universitatea ,,Alexandru Ioan Cuza”, Iași Lucrarea își propune să surprindă un istoric al gramaticilor românești din secolul al XVIII-lea, insistând asupra comparației dintre Gramatica lui Radu Tempea (1797) cu cele mai importante lucrări care au precedat-o (gramaticile lui Dimitrie Eustatievici Brașoveanul, Samuil Micu și Gh. Șincai și a lui Ienăchiță Văcărescu). Analiza va urmări contextul în care au apărut lucrările în discuție, precum și compararea unor aspecte de ordin morfologic, sintactic și mai cu seamă lexical, în vederea conturării specificului fiecăreia și a elementelor de originalitate proprii lor. Cuvinte-cheie: gramatică, morfologie, sintaxă, lexic Gramatica este ,,o artă cunoscută și un lucru bun și iscusit” 1 Cunoașterea limbii române literare nu poate ignora contextul în care au apărut primele lucrări cu caracter normativ, trecerea în revistă a celor mai importante dintre acestea, precum și realizarea unor comparații între ele fiind nu numai utilă, ci și indicată pentru descoperirea resurselor limbii din primele ei epoci de formare, dar și a măsurilor de normare și cultivare întreprinse de cărturarii vremii. Secolul al XVIII- lea este o perioadă în care limba nu mai îndeplinește doar funcția ei de bază, aceea de comunicare, ci capătă valori expresive2, o perioadă în care româna devine limbă oficială, folosită în cancelariile domnești, dar și limbă de cult pentru biserică, o perioadă în care se dezvoltă învățământul și activitatea tipografică, fapte care se constituie în premise pentru scrierea, tipărirea și difuzarea cărții în Principatele Române. Limba română începe să capete autoritate, ieșind, treptat de sub influența culturii slavone (prin eforturile lui Radu Greceanu, Constantin Cantacuzino, Dimitrie Cantemir și Antim Ivireanul, cărturari care și-au desfășurat activitatea din secolul al XVII- lea până la începutul celui următor). Eliberarea de sub dominația culturii slavone nu s-a realizat brusc, aceasta furnizând în continuare principalele modele livrești care au orientat, în bună măsură, redactarea scrierilor din această perioadă. Raportarea la aceste modele s-a realizat, fie prin traducere, fie prin preluare și adaptare, sub forma calchierii. În plus, alfabetul în care a continuat să se scrie, timp de mai bine de un secol, a fost cel chirilic. Orientarea cărturarilor vremii asupra surselor slavone, grecești și latine este justificabilă, în contextul absenței unei tradiții solide a scrisului în limba română, a unor modele proprii, a unei terminologii autohtone și a unei experiențe de construire a culturii naționale. Imitarea unor modele de prestigiu este specifică, de altfel, oricărei culturi o incipiente, așa cum arată și D. Macrea, într- o lucrare din 1959 3: ,,Știința gramaticală a lumii 1 Ivireanu, Antim, (Text slavon în ) Gramatica slavonească, Snagov, 1697, CRV 109, f. I ; traducerea românească după BRV, I, p. 353 apud Gheție, Ion și Chivu, Gheorghe (coord.), Contribuții la istoria limbii române literare. Secolul al XVIII- lea (1688- 1780), Cluj- Napoca, 2000, p. 49. 2 Nicolescu, Aurel, Școala Ardeleană și limba română, București, 1971. 3 Macrea, D. , Lingviști și filologi români, București, 1959, p. 10- 11. medievale, dezvoltată de necesitățile scolasticii, s-a bazat în întregime pe cea din antichitate. Schemele gramaticii latine și grecești au fost descrise și analizate secole întregi, încât ele au servit, prin caracterul logic al structurii acestor limbi, de model autoritar pe baza căruia s-au alcătuit primele gramatici descriptive ale diferitelor limbi naționale, fără să se țină în general seama de particularitățile specifice ale acestora. Această situație s-a oglindit și în istoria elaborării gramaticii limbii române, care a fost alcătuită mai întâi după modelul gramaticilor slavone și apoi al celor ale latinei. Abia treptat, prin observarea faptelor concrete de limbă, sau putut alcătui gramatici descriptive științifice ale limbilor moderne, emacipate de schema gramaticilor grecești și latine.” Deși preocupările pentru exprimarea îngrijită sunt vechi, fiind sesizate încă din scrierile cronicarilor, lipsa unor instrumente propriu-zise de cultivare și normare a limbii, precum și presiunea culturilor (și, implicit, a îndreptarelor acestora) de prestigiu, au făcut ca multă vreme scrierea în limba română să se producă în absența unei norme unitare. Normele gramaticilor din această perioadă sunt cele ale limbilor după care se copia. Acestea ofereau gramaticienilor români modele de organizare a unei lucrări de specialitate, de tratare a conținutului științific, de analiză a faptelor de limbă și de terminologie. În acest context, lucrările elaborate sunt private de originalitate, absența unei tradiții gramaticale proprii determinând necesitatea de a ajusta gramatici străine după specificul celei românești. De multe ori, primii grămătici ai limbii noastre au fost aspru criticați din cauza lipsei de originalitate a lucrărilor lor. Se recunoaște, totuși, efortul acestora de descriere și analiză a faptelor de limbă și, mai ales, de creare de termeni prin care să le desemneze. Meritul acestora devine mai evident dacă se iau în considerare și alte aspecte. Unul dintre ele este reprezentat de insuficienta tradiție lingvistică românească, de absența unor preocupări sistematice de cultivare a limbii care să determine existența lingvisticii ca știință. Aceste aspecte îl determină pe Iorgu Iordan să plaseze începutul activității lingvistice românești în a doua jumătate a secolului al XVIII-lea când apar manifestări conștiente, intenționate de normare a limbii și de descoperire a originii ei. 4 Lipsei de scrieri de factură lingvistică i se subordonează inexistența în limba română a unor lucrări cu caracter didactic întrucât ,,Până în secolul al XVIII -lea nu se poate vorbi despre o literatură didactică propriu- zisă”. 5 Abia acum apar primele manuale cu un conținut destul de rudimentar, numite bucoavne sau bucvare. Un alt aspect care evidențiază meritele celor care și-au propus pentru prima dată să redacteze lucrări normative este faptul că la acea dată nu exista o instituție care să coordoneze demersurile de cultivare a limbii; de aceea acțiunile primilor grămătici erau sporadice și izolate. O politică lingvistică de organizare se manifestă odată cu activitatea Școlii Ardelene, ai cărei reprezentanți văd în redactarea de gramatici și dicționare o formă de a demonstra originea latină a limbii române și un mijloc de dobândire de drepturi politice și sociale pentru românii din Transilvania. De aceea, scrierea unei lucrări de gramatică a fost, până la latiniști, o inițiativă plină de curaj. Pe lângă descrierea contextului în care apar primele gramatici românești este utilă o trecere în revistă a lucrărilor de acest gen care s-au păstrat, fie ca manuscrise, fie tipărite, până la Gramatica românească a lui Ion Heliade Rădulescu (1828). Luarea ca reper a acestei scrieri nu este întâmplătoare întrucât ea este considerată ,,prima gramatică descriptivă și 4 Cf. Iordan, Iorgu (coord.), Istoria lingvisticii românești, București, 1978. 5 Gheție, Ion și Chivu, Gheorghe, op. cit., Cluj- Napoca, 2000, p.55. 674 normativă a limbii române” 6, impunându-se în istoria lingvisticii românești prin utilizarea unei terminologii moderne, bazate pe împrumuturi din limbile romanice, și mai puțin pe calcuri, dar și printr-un sistem ortografic simplificat, Ion Heliade Rădulescu fiind promotor al alfabetului de tranziție. Aceste caracteristici îi determină pe cei care au studiat istoria gramaticii românești (Romulus Ionașcu 7, Iorgu Iordan 8, Mariana Costinescu 9, Geanina Cristina Butnariuc 10, Mihaela Marcu 11) să fixeze anul 1828 ca reper important în evoluția studiului gramaticii la noi. Pentru realizarea unui istoric al lucrărilor de gramatică apărute până în 1828 am urmărit o parte din textele propriu- zise (gramaticile lui Eustatievici Brașoveanul, Ienăchiță Văcărescu, Samuil Micu și Gh. Șincai, Radu Tempea, Constantin Diaconovici Loga și Ion Heliade Rădulescu), dar și studiile care s-au ocupat de cercetarea lor (lucrarea Geaninei Butnariuc și a lui Aurel Nicolescu). Cele mai vechi scrieri în care apar preocupări de gramatică sunt datate încă din secolul al XVII-lea, fiind traduceri din gramatici slavone, grecești și latinești. Nefiind proprii limbii noastre, acestea au fost numite ,,prime încercări de gramatică românească.” 12 Cele mai multe dintre aceste traduceri sunt inspirate din gramatica lui Meletie Smotrițki, apărută în 1619. Una dintre ele este Gramatica slavonească a lui Antim Ivireanul care, bazându-se pe lucrarea lui Smotrițki, a fost punct de pornire pentru gramaticile lui Dimitrie Eustatievici Brașoveanul, a ieromonahului Macarie și a lui Ienăchiță Văcărescu. 13 Se consideră că cea mai veche încercare de gramatică românească este Tâlcuirea sau arătarea gramaticii slavonești, a învățătorului Staicu de la Școala din Târgoviște. Concepută ca un manual, lucrarea în discuție este o traducere a gramaticii lui Smotrițki, care, însă ,,nu a urmărit să explice sistemul gramatical al limbii române, ci prin intermediul limbii materne să explice sistemul gramatical al unei limbi străine (slavona), din necesități didactice, nu lingvistice.” 14 De aceea nu poate fi considerat o gramatică românească. Alte încercări modeste de gramatică românească sunt unele ,,traduceri fragmentare din gramatica lui Meletie Smotrițki sau din alte gramatici străine, unele realizate chiar pe paginile gramaticilor originale, în exemplarele care au circulat la noi în țară.” 15 În aceeași categorie se încadrează și lucrarea lui Dimitrie Cantemir Descriptio antiqui et hodierni status Moldaviae. Deși nu sunt gramatici propriu-zise, acestea au meritul de a fi inițiat folosirea primei terminologii gramaticale românești. Autorul primei gramatici complete 16 a limbii române este considerat a fi Dimitrie Eustatievici Brașoveanul (1757) care folosește sursele specifice vremii: slavone- gramatica lui Meletie Smotrițki; grecești- gramaticile lui Lascaris și Antonios Catiforos și latinești- lucrarea 6 Macrea, D., Studii de lingvistică română, București, 1970, p. 136 apud Butnariuc, Geanina Cristina, Istoria gramaticii românești, București, 2006, p.136. 7 vezi Ionașcu, Romulus, Gramaticii români. Tractat istoric despre evoluțiunea studiului gramaticei limbei române dela 1757 până astăzi, Iași, 1914. 8 vezi Iordan, Iorgu (coord.), op. cit. , 1978 și Iordan, Iorgu, Scurt istoric al principalelor lucrări de gramatică românească în ,,Limbă și literatură”, vol. al II- lea, 1956, p. 163- 197. 9 vezi Costinescu, Mariana, Normele limbii literare în gramaticile românești, București, 1979. 10 vezi Butnariuc, Geanina Cristina, op. cit., București, 2006. 11 vezi Marcu, Mihaela, Evoluția terminologiei gramaticale românești în perioada 1757- 1877, Craiova, 2005. 12 Butnariuc, Geanina Cristina, op. cit., București, 2006, p. 6. 13 Cf. Gheție, Ion și Chivu, Gheorghe, op. cit., Cluj- Napoca, 2000, p. 49. 14 Butnariuc, Geanina Cristina, op. cit., București, 2006, p. 7. 15 Idem, ibidem, p.9- 10. 16 Idem, Ibidem, p. 14. 675 lui Gregorius Molnar. Chiar dacă este o gramatică completă, lucrarea lui Eustatievici Brașoveanul nu se bucură de originalitate, depășind totuși încercările anterioare prin faptul că 17 adaptează ideile preluate din surse la specificul limbii noastre, îmbogățindu-le cu exemple. 17 Meritele lucrării lui Dimitrie Eustatievici Brașoveanul devin mai evidente dacă se subliniază dificultățile pe care acesta le-a întâmpinat, atât în ceea ce privește conținutul, cât și forma: ,,Dificultățile de conținut au apărut în determinarea regulilor gramaticale proprii limbii noastre, autorul depărtându-se în acest scop de gramaticile avute ca model. Dificultățile de formă au vizat terminologia. Eustatievici a adaptat la limba noastră terminologia de specialitate, traducând din latină (...) Alături de numeroasele calcuri lingvistice și perifraze, care îngreunează considerabil lectura gramaticii sale, Eustatievici a folosit, însă și multe 18 neologisme, mai ales de proveniență neogreacă și latină, acolo unde nu a putut calchia.''18 Asemănătoare cu gramatica lui Eustatievici în privința surselor folosite (slavone, latinești și grecești) este lucrarea arhimandritului Macarie, al cărei an de redactare nu este bine delimitat (Romulus Ionașcu fixează apariția gramaticii în discuție după 1757, în timp ce Mariana Costinescu consideră că ea a apărut în 1772). Utilizând numeroase calcuri și perifraze care fac ca stilul gramaticii să fie greoi și uneori obscur, lucrarea arhimandritului Macarie, intitulată Gramatica lui Macarie: s'au scris la condică, ilustrează, ca și cea a lui Dimitrie Eustatievici Brașoveanul, trăsăturile limbii române literare de la mijlocul secolului al XVIII-lea. Atât gramatica lui Eustatievici Brașoveanul, cât și cea a arhimandritului Macarie folosesc o terminologie hibridă, bazată atât pe calcuri, cât și pe împrumuturi, caracteristică ce se va păstra la majoritatea grămăticilor din această perioadă. Secolul al XVIII-lea consemnează, apoi o serie de gramatici românești scrise în limba latină. Prima din această categorie este Gramatica de la Kalocsa (1770), numită Institutiones linguae valachicae. Fiind vorba despre un text nedatat, nelocalizat și nesemnat, cercetarea lui a prezentat numeroase dificultăți, însă meritul său constă în faptul că este pentru prima dată când limba română este studiată din perspectiva originii sale latine. Secolul al XVIII-lea cunoaște și o perioadă fructuoasă sub aspectul redactării de gramatici (cu caracter științific sau elaborate în scop didactic) și lexicoane, pe fondul manifestării în cultura română a unei mișcări ideologice numite iluminism. Inițiată în Ardeal, în contextul unirii a unei părți din români cu Biserica Catolică, iluminismul a pătruns treptat și în Moldova și Țara Românească. Deși a fost gândit ca o formă de apropiere a românilor de catolicism, iluminismul s-a dovedit a fi un mijloc prin care tinerii plecați la studii și-au dat seama de originea latină a limbii române și au căutat să o demonstreze prin întocmirea de lucrări normative. Afirmarea originii nobile a limbii și poporului român constituia posibilitatea de câștigare de drepturi pentru românii aflați sub ocupație austro-ungară. Sarcina scrierii de gramatici este asumată acum mai ales de clerici, acestora fiindu-le mult mai ușor să călătorească la Viena, unde tinerii erau instruiți în limba latină. Prima lucrare de o însemnătate capitală pentru acțiunea Școlii Ardelene, dar și pentru cultura română în genere este apariția, în 1780 la Viena a gramaticii Elementa linguae daco-romanae sive valachicae, redactată de Samuil Micu și Gh. Șincai. De altfel, intervalul 17801828 este considerat de către cercetători ca fiind începutul perioadei de modernizare. Importanța gramaticii lui Micu- Șincai este susținută de cei mai mulți lingviști, acesta fiind 17 Cf. Gheție, Ion și Chivu, Gheorghe, op. cit., Cluj- Napoca, 2000, p. 59- 60. 18 Butnariuc, Geanina Cristina, op. cit., București, 2006, p. 20. 676 considerată ,,prima gramatică adevărată a limbii noastre.” 19 În articolul menționat, prima lucrare de gramatică analizată de către Iorgu Iordan este cea a lui Micu- Șincai, cele anterioare având o valoare mult prea modestă: ,,Dacă trecem cu vederea, ca fiind simple imitații ale unor modele slavone și grecești, două gramatici, cele mai vechi, rămase până astăzi în manuscris, alcătuite una la 1757, de către Dimitrie Eustatie Brașoveanul, cealaltă ceva mai târziu, de către arhimandritul Macarie, urmează să socotim drept prima gramatică adevărată a limbii 20 noastre pe aceea a lui Samuil Micu, apărută la Viena în 1780.” 20 Pentru scrierea gramaticii lor, Samuil Micu și Gh. Șincai au ales limba latină din mai multe motive: mai întâi pentru că era forma cea mai sigură de evidențiere a originii latine a limbii noastre, apoi pentru că latina era limbă științifică internațională, ceea ce permitea cercetătorilor străini să cunoască limba română. Un alt motiv era reprezentat de faptul că structura morfologică și sintactică a limbii latine fusese deja studiată, iar terminologia gramaticală în limba latină era deja creată. De aceea, Micu și Șincai nu au întâmpinat aceleași probleme pe care le-au avut primii grămătici, care au fost nevoiți să fie făuritori de terminologie gramaticală. În plus, folosirea limbii latine impunea scrierea cu grafeme latinești, acesta fiind o altă formă de demonstrare a apropierii între limba română și cea latină. Scrierea cu caractere latinești, precum și folosirea de termeni de origine latină (spre deosebire de lucrările anterioare când nomenclatura slavonă făcea de multe ori greoaie înțelegerea textului) sunt semne clare de modernitate. Ceea ce se reproșează gramaticii lui Micu- Șincai este faptul că autorii au preluat alfabetul limbii latine, ignorând faptul că în limba română existau unele sunete care nu aveau corespondent grafic latinesc. De aceea, soluția adoptată nu a fost aceea de creare de grafeme care să noteze modul de pronunțare românesc, ci forțarea corpului fonetic al cuvintelor românești după grafemele latine. Rezultatul s-a concretizat în ceea ce a fost numit sistem etimologic de notare a sunetelor românești. Mircea Zdrenghea, editorul gramaticii lui Micu și Șincai 21 arată faptul că, deși propun un sistem de scriere etimologizant, cei doi gramaticieni fac distincție între sunet și literă: ,,Autorii și-au dat seama că s-ar putea ca unii dintre cei care vor folosi gramatica să citească cuvintele așa cum sunt scrise (greșeală care se mai face și astăzi, uneori), și de aceea ei, după ce scriu cuvintele potrivit regulilor fixate, indică prin citește, cum trebuie pronunțate. Am ținut să subliniem aceasta, căci astfel se vede clar că ei numai în scris apropiau cuvintele românești de origine latină de cele latinești, dar că doreau ca 22 ele să fie pronunțate potrivit uzului.” 22 Totuși Gramatica lui Samuil Micu are meritul de a fi propus primele reguli fonetice din limba română, atrăgând, totodată, atenția străinilor asupra poporului nostru. Importanța Elementelor lui Micu este surprinsă de către Iorgu Iordan : ,,Cu toate lipsurile ei, gramatica lui Micu trebuie socotită ca o realizare vrednică de atenție, și nu numai pentru vremea în care a apărut. Pe lângă faptul că este prima gramatică tipărită a limbii noastre, ea are meritul de a fi servit multor străini, cunoscători ai limbii latine să învețe românește și mai ales să-și dea seama de originea latină a limbii noastre.'' 23 În plus, ea a deschis calea spre elaborarea altor lucrări de acest tip. Iată o listă a lucrărilor de gramatică apărute în perioada Școlii Ardelene, 19 Iordan, Iorgu, Scurt istoric..., 1956, p. 163. 20 Idem, ibidem. 21 Micu, Samuil și Șincai, Gheorghe, Elementa linguae daco- romanae sive valachicae, studiu introductiv, traducerea textelor și note de Mircea Zdrenghea, Cluj- Napoca, 1980. 22 Idem, ibidem, p. XII. 23 Iordan, Iorgu, Scurt istoric..., 1956, p.165. 677 reprodusă după Aurel Nicolescu, Școala Ardeleană și limba română, Editura Științifică, București, 1971 și Romulus Ionașcu, Gramaticii români. Tractat istoric despre evoluținea studiului gramaticei limbei române dela 1757 până astăzi, Iași, Institutul de Arte Grafice N. V. Ștefaniu & Co., 1914: 1780- Samuil Micu și Gh. Șincai, Elementa linguae daco- romanae sive valachicae. 1783-Gh. Șincai, A.B.C. sau Alphavit pentru folosul și procopseala școalelor celor normalicești a neamului româneasc. 1783-Gh. Șincai, Prima principia latinae gramatices quae ad usum scholarum valachico- nationalium. 1785- Ion Budai- Deleanu, Îndreptătoriu al învățăturilor întru a formari și pe tinerii școlari sau Carte trebuincioasă pentru dascăli. 1788-Ioan Molnar- Piuariu, Deutsch- walachische Sprachlehre, Viena. 1797-Radu Tempea, Gramatică românească, Sibiu. 1799- Paul Iorgovici, Observații de limbă românească, Buda. 1805- Samuil Micu și Gh. Șincai, Elementa linguae daco- romanae sive valachicae. 1810- Gramatica lui A. Marki. 1812- Petru Maior, Dissertație pentru începutul limbei românești și Dissertație pentru literatura cea veche a românilor, Buda. 1812- Ion Budai- Deleanu, Fundamenta grammaticis linguae romaenicae seu ita dictae valachicae usui tam domesticorum quam extraneorum accomodata. 1813- D. Țichindeal, Arătare despre starea acestor noao scolasticești instituturi ale nației românești, sârbești și grecești, Buda. 1815- Mihai Boiagi, Gramatică macedo- vlahă, Viena. 1816- Ion Budai- Deleanu, Temeiurile gramaticii românești; Dascălul românesc pentru temeiurile gramaticii românești. 1819-Petru Maior, Dialog pentru începutul limbii române între un nepot și un unchi, Buda. 1821- Gramatica lui Andreas Clemans. 1822- Constantin Diaconovici- Loga, Gramatica românească pentru îndreptarea tinerilor, Buda. 1826- Alexi Ioan, Gramatica daco- romana sive Valachica, Viena. Abundența de lucrări au creat premisele scrierii de gramatici folosindu-se mai puțini termeni slavoni, obținuți prin calc, în favoarea cuvintelor de origine latină. Cu alte cuvinte, se observă progrese importante în privința dezvoltării terminologiei gramaticale românești. De altfel, se consideră că acesta este unul dintre meritele activității Școlii Ardelene în domeniul gramaticii: ,,Meritul cărturarilor ardeleni (...) constă în faptul că au intuit calea de formare a termenilor gramaticali din limba română. Terminologia gramaticii românești care este latină prin structură și organizare nu putea fi obținută decât prin preluarea termenilor latinești și 24 adaptarea acestora la specificul gramaticii românești.” 24 Dacă autorii de gramatici românești scrise în limba latină au avut avantajul preluării din această limbă a termenilor folosiți pentru desemnarea realităților gramaticale, cei care au scris cu caractere chirilice au avut o sarcină mult mai grea. Utilizarea alfabetului chirilic era încă un fenomen obișnuit în epocă, deși se simțea desprinderea de influența culturii slavone și orientarea spre împrumuturile romanice. Mai mult decât atât, se impunea folosirea acestui 24 Nicolescu, Aurel, op. cit., 1971, p. 125. 678 sistem de notare grafică, întrucât grafia latină era prea puțin cunoscută, iar redactarea gramaticilor avea un rol didactic preponderent, fiind concepute pentru învățarea limbii române în școli. Efortul de creare și de folosire a instrumentelor lexicale pentru primii gramaticieni a fost sesizat și de către Lazăr Șăineanu, care, analizând gramatica lui Ienăchiță Văcărescu, justifică orientarea acestuia asupra termenilor slavoni și italieni: ,,scriind prima gramatică românească [tipărită în limba română], autorul avu să întâmpine din capul locului o mare dificultate: nomenclatura șciințifică.” 25 Șăineanu include activitatea lui Văcărescu, alături de cea a lui Golescu și Heliade în așa- numita ,,direcțiune munteană” manifestată ca fiind ,,mai originală, croită de pe firea însăș a limbei și prin aceasta de un caracter mai sciințific.” 26 Lucrarea lui Văcărescu, numită Observații sau băgări de seamă asupra regulelor și orânduielelor gramaticii românești (și tipărită în 1787 la Râmnic și Viena) are mai multe surse de inspirație. Ca și Dimitrie Eustatievici Brașoveanul, el se inspiră din gramatica lui Antonio Catiforos, ceea ce face ca în a doua parte a lucrării sale să predomine termenii grecești. O altă sursă este gramatica lui Girolamo Gigli, de unde preia nomenclatura italiană. Se observă și influența modelelor slavone asupra lucrării sale. Sursele gramaticii lui Văcărescu au fost studiate în lucrarea Geaninei Butnariuc 27, autoare care observă folosirea concomitentă de termeni împrumutați cu traducerea lor. Aceeași autoare arată faptul că lucrarea lui Văcărescu este mai puțin cunoscută întrucât a fost pusă în umbră de apariția gramaticilor reprezentanților Școlii Ardelene. Gramatica lui Ienăchiță Văcărescu se apropie mai mult de specificul cărților scrise cu scop practic, având un mod de a scrie mai puțin savant, caracterizat prin oralitate. Cercetătorii Ștefan Munteanu și Vasile Țâra 28 apropie modul de a scrie a lui Ienăchiță Văcărescu de aspectul limbii vorbite, din a doua jumătate a secolului al XVIII-lea. Această caracteristică va fi preluată, mai târziu, de gramatica lui Radu Tempea (1797). Sfârșitul de secol XVIII este marcat în cultura română de apariția la Sibiu, în 1797 a gramaticii scrise de către Radu Tempea. Lucrarea, ce are ca titlu Gramatica românească, alcătuită de Radu Tempea, directorul școalelor neunite naționalicești prin marele prințipat al Ardealului. Cu slobozenia celor mai mari, a cunoscut o răspândire destul de restrânsă, fiind folosită pentru învățarea limbii române în școlile din Sibiu și Brașov. Apărută în contextul desfășurării activității Școlii Ardelene, este firească orientarea lui Radu Tempea asupra lucrărilor esențiale redactate de corifeii săi, în primul rând asupra Elementelor lui Micu-Șincai. De altfel, lucrarea învățaților ardeleni reprezintă sursa principală care organizează, mai mult ca structură decât ca terminologie, gramatica lui Tempea. Alături de aceasta, scrierea lui Tempea este influențată și de Observațiile lui Ienăchiță Văcărescu, de manualul lui Ioan Piuariu Molnar, dar și de Gramatica limbii latine (publicată cu titlul Prima principia latinae gramatices ad usum scholarum valachico nationalium) a lui Gh. Șincai. Raportarea la atât de multe surse a fost unul dintre motivele care au făcut ca specialiștii să considere lucrarea în discuție ca fiind prea ,,puțin originală.” 29 Trebuie 25 Șăineanu, Lazăr, Istoria filologiei românești, București, 1895, p. 95 apud Marcu, Mihaela, op. cit., Craiova, 2005. 26 Idem, ibidem, p. 91. 27 Butnariuc, Geanina Cristina, op. cit., București, 2006, p. 67. 28 Munteanu, Ștefan și Țâra, Vasile, Istoria limbii române literare, București, 1983, p. 158 apud Marcu Mihaela, op. cit., Craiova, 2005. 29 Iorga, N., Istoria literaturii române, vol III, partea I, București, 1933, p. 295, apud Mușlea, Candid, O dinastie de preoți și protopopi. Radu Tempea. Șase generații de preoți și protopopi din aceeași familie, Institutul de Arte Grafice Astra, Brașov, 1939. 679 evidențiate, însă meritele ei. Importanța lucrării lui Tempea reiese mai întâi din faptul că protopopul sibian își scria lucrarea în absența unei tradiții gramaticale românești solide. Mai mult decât atât, redactarea de lucrări în limba latină luase o amploare destul de mare, ceea ce făcea ca acestea să nu constituie un sprijin teoretic și terminologic real. Trebuie amintită, în acest sens, și autoritatea pe care o căpătase activitatea Școlii Ardelene și presiunea pe care o exercita asupra lucrărilor similare apărute ulterior. Apoi, trebuie evidențiat faptul că, deși Radu Tempea scrie în același demers de apropiere a limbii române de latină, este conștient de exagerările predecesorilor săi și manifestă un latinism moderat. În acest sens, lucrarea lui înregistrează un număr destul de mare de calcuri (căci în privința terminologiei, Tempea se situează în tradiția mai vechilor grămătici, orientându- se asupra modelelor slavone curente încă în epocă). Un alt argument care să sprijine importanța gramaticii lui Tempea este faptul că este o lucrare accesibilă ca nivel de înțelegere, fiind folosită pentru lucrul practic în școli. Accesibilitatea este dată de folosirea alfabetului chirilic, cunoscut mai mult decât cel latin, dar și de prezența în scriere a impresiei de limbă vorbită, această caracteristică fiind dobândită sub influența gramaticii lui Văcărescu. În acest sens, N. Iorga nota: ,,E întâia oară când într-o carte pentru oricine, într-o carte tipărită cu cirilice, într-o carte de școală, limba românească e corectată în sens latin. Aceasta e principala originalitate a gramaticii, altfel puțin originale a directorului neunit Radu Tempea. Cât drum făcuseră Broșovenii către noua îndreptare a 30 spiritului dela gramatica dascălului Eustatievici până la gramatica dascălului Tempea. ” 30 Precizarea lui Iorga (,,limba românească e corectată în sens latin”) este esențială pentru definirea specificului acestei lucrări. Tempea era conștient de faptul că limba română provine din cea latină și că descrierea faptelor de limbă așa cum o făcuseră înaintea lui Micu și Șincai era cea corectă. În felul acesta Tempea corectează ,,în sens latin” limba română. El nu putea folosi, însă și termenii pe care predecesorii săi i-au utilizat, întrucât erau în limba latină. Ceea ce face Tempea este să transpună în limba română termenii latinești din Elementa, așa cum arată și G. Istrate: ,,Conducându-se după Micu- Șincai, în ale căror Elemente el nu întâlnea decât terminologia cu care operau latinii, Tempea n-a făcut, în cele mai multe cazuri, decât să o transpună pe aceasta în limba română.” 31 Pentru a face mai evidentă apropierea limbii române de latină și pentru a facilita cunoașterea limbii latine (,,fiindcă la fieștecare parte și cap al acestei gramatici, am adăogat și terminurile latinești, ca când ar începe orice român a învăța limba latinească mai bine și mai cu lesnire să potă pricepe, și învăța” 32), Tempea traduce fiecare termen folosit în limba latină (traducerea este notată în paranteză, de fiecare dată când este folosit un termen nou). Acest procedeu este interpretat de către G. Istrate, mai întâi ca pe o formă de apropiere de Elementele lui Micu, apoi ca pe un act de nesiguranță de utilizare a limbii române într-un domeniu relativ nou explorat. 33 În acest sens, el folosește metatermeni precum syllabă, diftongus, partițippium, gerundia. Transpunerea termenilor din latină în română, notați cu grafie chirilică, face ca gramatica lui Tempea să fie considerată ,,prima gramatică latinizantă scrisă în limba română.” 34 30 Idem, ibidem. 31 Istrate, G., Gramatica lui Radu Tempea, în Analele științifice ale Universității ,,Alexandru Ioan Cuza” din Iași (Serie Nouă), secțiunea III, tomul VI, anul 1960, p. 9. 32 Tempea, Radu, Gramatica românească, 1797, p. 5. 33 Istrate, G., op. cit., p. 14. 34 Butnariuc, Geanina Cristina, op. cit., 2006, p. 81. 680 Influența latinistă din partea gramaticii lui Micu se îmbină cu cea a limbii vorbite preluată de la Văcărescu, ceea ce îl situează pe Tempea pe o poziție intermediară între cei doi predecesori ai săi. 35 G. Istrate, cercetătorul care s-a ocupat îndeaproape de lucrarea în discuție, explică apropierea de limbă vorbită tot prin absența mijloacelor necesare elaborării unei gramatici: ,,Din moment ce terminologia în limba națională era atât de săracă și, în același timp, exclusiv de nuanță cărturărească, cel puțin în domeniul nostru, elementele populare apar doar în scrisul autorului, în categoria unor exemple pentru care n-a găsit material în gramaticile anterioare.” 36 În absența modelelor proprii, orientarea spre gramaticile străine impune caracteristici în privința modului de analiză a faptelor de limbă, dar mai ales asupra terminologiei. Acest lucru este valabil în cazul tuturor gramaticilor. Specifice lucrărilor elaborate în această perioadă sunt atât împrumuturile (din nomenclatura limbilor care le servesc drept model), cât mai ales calcurile lexicale. Fiind structuri create după termeni folosiți în alte limbi, calcurile reflectă mai mult tipicul limbilor după care se copiază. Exemple precum întâmplare (,,caz”), singuratec (,,singular”), multoratec (,,plural”), nume starnice (,,substantive”) sunt calcuri folosite de gramaticienii secolului al XVIII-lea pentru a desemna realitățile gramaticale. Nefiind proprii limbii noastre, calcurile îngreunează înțelegerea textului; de aceea, se consideră că împrumuturile (mai cu seamă cele din limbile romanice) prezintă un dublu avantaj: ușurează comprehensiunea și stau la baza circulației internaționale a metatermenilor gramaticali. Dificultățile de conținut și de formă cu care s-au confruntat primii gramaticieni rezultă din curajul lor de a folosi limba română într-un domeniu necesar cultivării și normării limbii, însă relativ nou. Cu toate neajunsurile lor, primele gramatici ale limbii române reflectă preocupările cărturarilor vremii de a cunoaște resorturile limbii, de a o face înțeleasă în școli, dar și de a o pune în legătură cu originea ei, limba latină. Bibliografie: Butnariuc, Geanina Cristina, Istoria gramaticii românești, București, 2006. Eustatievici Brașoveanul, Dimitrie, Gramatica rumânească. Prima gramatică a limbii române, Ediție, studiu introductiv și glosar de N. A. Ursu, Editura Știițifică, București, 1969. Gheție, Ion și Chivu, Gheorghe, Contribuții la istoria limbii române literare. Secolul al XVIII-lea (1688- 1780), Editura Clusium, Cluj- Napoca, 2000. Ionașcu, Romulus, Gramaticii români. Tractat istoric despre evoluțiunea studiului gramaticei limbei române dela 1757 până astăzi, Iași, Institutul de Arte Grafice N. V. Ștefaniu & Co., 1914. Iordan, Iorgu (coord.), Istoria lingvisticii românești, Editura Științifică și Enciclopedică, București, 1978. Iordan, Iorgu, Scurt istoric al principalelor lucrări de gramatică românească, în ,,Limbă și literatură”, vol II, 1956, p.163- 197. Istrate, G., Gramatica lui Radu Tempea, în Analele Științifice ale Universității ,,Alexandru Ioan Cuza” din Iași (serie nouă), secțiunea III, tomul VI, anul 1960. 35 Istrate, G., op. cit., 1960, p. 14. 36 Idem, ibidem, p. 15. 681 8.Macrea, D., Lingviști și filologi români, Editura Științifică, București, 1959. Marcu, Mihaela, Evoluția terminologiei gramaticale românești în perioada 1757- 1877, Editura Universitaria, Craiova, 2005. Micu, Samuil și Șincai, Gheorghe, Elementa linguae daco-romanae sive valachicae, Studiu introductiv, traducerea textelor și note de Mircea Zdrenghea, Editura Dacia, Cluj- Napoca, 1980. Mușlea, C. Candid, O dinastie de preoți și protopopi. Radu Tempea. Șase generații de preoți și protopopi din aceeași familie, Institutul de Arte Grafice ,,Astra”, Brașov, 1939. Nicolescu, Aurel, Școala Ardeleană și limba română, Editura Științifică, București, 1971. Tempea, Radu, Gramatica limbii române, Sibiu, 1797. Tempea, Radu, Istoria sfintei besereci a Șcheilor Brașovului, Ediție îngrijită, studiu introductiv, indice de nume, glosar și note de Octavian Șchiau și Livia Bot, Editura pentru Literatură, 1969. Cercetările au fost finanțate din Fondul Social European de către Autoritatea de Management pentru Programul Operațional Sectorial Dezvoltarea Resurselor Umane 20072013 [proiect POSDRU/CPP 107/DMI 1.5/S/78342] 682 TOPONIME DIN VALEA SUPERIOARĂ A PUTNEI VRÂNCENE Drd. Tamara Daniela MOCANCA Universitatea ,,Ștefan cel Mare", Suceava „De Vrancea nu poate vorbi oricine, oricând și oriunde. Întocmai ca preotul care se îmbracă cu veșminte deosebite când se apropie de altar, așa s-ar cuveni să se pregătească cel care vrea să vă spună măcar vreo două vorbe despre bătrâna Vrance, stâlpul cel vechi al țării, mai vechi decât Țara Românească și Moldova.”1 Izvorând din inima Țării Vrancei râul Putna este situat în locul unde odinioară se întâlneau cele trei provincii românești, Moldova, Țara Românească și Transilvania, iar așezările din Țara Vrancei, pe care Putna o străbate, sunt mai vechi decât legenda Tudorei Vrâncioaia și a celor șapte fii ai săi, cele mai multe fiind vechi sate răzeșești, așezate pe culmile subcarpatice și depresionare ale Munților Vrancei, constituite ca urmare a împărțirii munților și moșiei Vrancei, altele sunt de dată mai recentă, înființate prin roirea din vechile așezări. Ca modalități de realizare a toponimelor se remarcă derivarea, care, în toponimie, urmează aceleași legi de formare a cuvintelor ca și în lexicul comun: Făgetu, Brădetu,etc. Un alt mijloc de creare a toponimelor din Valea Superioară a Putnei vrâncene este compunerea, fie prin parataxă: Vetrești-Herăstrău, Carșochești-Corăbița, fie prin subordonare: Podu Nărujei, Podu Șchiopului, Valea Sării etc. Teritoriul din bazinul hidrografic al Putnei și afluenților săi, prin structura, clima și bogăția sa naturală a oferit condiții favorabile pentru desfășurarea vieții omului încă din neolitic. Formele de organizare primitivă ale devălmășiei locale, izolarea regiunii de centrele aglomerate, bogăția pădurilor și a pășunilor, masivele de sare întâlnite la tot pasul precum și faptul că regiunea reprezenta, din timpuri străvechi, locul de convergență a unui important număr de turme transhumante venite din Transilvania, toți acești factori conferă unicitate acestei zone. Considerată din cele mai vechi timpuri un loc sigur și ferit de primejdii, zona bazinului Putnei era văzută ca un loc în care lumea putea să trăiască la adăpost și în mare siguranță. În urma cercetării categoriilor de nume topice și a aplicării noilor metode și principii de studiere, s-au observat circumstanțele în care au apărut și determinanții socio-istorici, economici și culturali ce au influențat în diferite perioade de timp realizarea toponimelor și evoluția acestora. Evoluția sistemului toponimic s-a făcut în strânsă legătură cu nivelul de dezvoltare a societății, cu modul de existență a locuitorilor, raporturile dintre oameni, dintre om și natura înconjurătoare. Reprezentând totalitatea numelor de locuri și localități dintr-o țară sau regiune, toponimia a urmat îndeaproape schimbările ce au avut loc în domenii ale activității umane. Ramură a lingvisticii, ea studiază originea, semnificația inițială, originea și evoluția numelor topice. În plan lingvistic, toponimia prezintă un deosebit interes teoretic și aplicativ-practic, contribuind la elucidarea unor probleme de lingvistică generală (teoria semnului lingvistic, lexicologie, semasiologie, onomasiologie), la soluționarea unor probleme de istoria limbii, 1 Mehedinți, Simion, Conferința rostită la 26 iulie 1935 în vol. La ceas de taină, Editura Terra, Focșani, 2001,p.26 dialectologie, etimologie etc. Pentru celelalte ramuri ale științei toponimia prezintă interes pentru că diverse momente din viața unei comunități - istorice, sociale, economice, politice, psihologice etc. s-au reflectat permanent și definitiv, în nomenclatura topică a unei țări sau regiuni. Făcând o analiză a toponimiei din bazinul superior al Bârladului, Mircea Ciubotaru afirma: „Sporul demografic si fragmentarea proprietății inițiale (obștești si apoi feudale), devenită răzesească în cele mai multe moșii - matcă încă din veacul al XV-lea, au consecințe sociografice prin puternica antropizare a teritoriului, si toponimice, prin crearea unui bogat inventar de nume de locuri. Dealurile împădurite vor fi defrișate si vor primi nume de persoane (proprietari) în defavoarea oronimiei de origine entopică, afluenți mărunți, ascunși prin păduri seculare, vor fi denumiți ca repere si hotare în spațiul devenit agricol sau în /■> parchete sub regimul silvic modern.”2 Prezentând un interes deosebit pentru domeniul lingvistic, toponimia „seamănă cu epocile trecute ale unei limbi fixate în texte, deoarece conservă stări lingvistice care au o dispărut cu vremea” 3aceasta dacă ne referim la apelativele ce s-au transformat în nume de locuri, obținând astfel o stabilitate care le împiedică să dispară. În ceea ce privește toponimele străine, care nu au existat în limba noastră sub nicio formă, acestea demonstrează prezența populației străine, din limba căreia fac parte, pe teritoriile unde au fost descoperite. Alături de aceste nume de locuri, este de așteptat ca limba să se fi îmbogățit și cu alți termeni din limbile respective. În același timp, toponimia oferă informații despre schimbările fonetice care nu întotdeauna respectă regulile la care s-au supus celelalte cuvinte. Cele mai multe localități aflate în Valea Superioară a Putnei sunt vechi sate răzeșești, așezate pe culmile subcarpatice și depresionare ale Munților Vrancei, constituite ca urmare a împărțirii munților și moșiei Vrancei în lungul proces evolutiv, în strânsă legătură cu trăsăturile reliefului și cu factorii economici. Altele sunt de dată mai recentă, înființate prin roirea din vechile așezări. Din „Condica Liuzilor” publicată de Petre Poni rezultă că „în 1817 erau în Vrancea 15 sate”, în Catagrafia Cnejei Moldovei din 1831 sunt date 25 de sate, iar în Catagrafia Moldovei din 1870 „sunt precizate 20 de sate”.4 Alături de numele râului Putna, pe harta Moldovei a lui Dimitrie Cantemir, tipărită în 1737, în Olanda, apar numele a 11 sate, scrise într-o grafie foarte asemănătoare celei actuale: Bârsesty -Bîrsești, Byzantia - Vizantea, Calimach - Căliman, Cococary, Colacul- Colacu, Cucuyeczy, Negrilesty - Negrilești, Paulesty - Păulești, Poiana, Spinești. Pe lângă numele de locuri înregistrate oficial, zona văii râului Putna se remarcă, printr-o mare bogăție toponimică, lucru explicabil prin necesitatea oamenilor de a da nume locurilor din jurul lor, în special nume de munți, vârfuri muntoase, dealuri, păduri, văi, pâraie, izvoare, poieni, ogoare sau alte locuri pe care oamenii le străbat și pe care le cunosc din vechime. Unele denumiri s-au pierdut, altele s-au schimbat deoarece nu mai corespundeau realităților geografice. Din punct de vedere semantic, multe toponime amintesc de natura terenului: Arsuri, Izlazuri, Curătura, Curmătură, Chiul (Tisarului, Giurgiului, Zboini Negre etc.), Muncei, Poiana, Poduri. Alte toponime indică felul vegetației: Brădetu, Făgetu, Mătăcina, Paltin, 2 Frățilă, Vasile, - recenzie: Mircea Ciubotaru, Oronimia si hidronimia din bazinul superior al Bârladului, Iași, Casa Editorială Demiurg, 2001, p. 218. 3 Iordan, I., Op. cit., p. 8 4 Rădulescu, N.Al., Vrancea geografia fizică și umană, Societatea regală română de geografie, București, 1937, pag.126 684 Pietrosul, sau o caracteristică a terenului: Valea Neagră, Mușa Mică, Zboina Frumoasă, Valea Rea, Hârtopul Mare. Ca modalități de realizare a toponimelor se remarcă derivarea, care, în toponimie, urmează aceleași legi de formare a cuvintelor ca și în lexicul comun, ba, după cum se susține adesea, procedeul derivării nici nu are loc pe teren onimic, ci pe cel al apelativelor, de unde noile creații lexicale sunt preluate gata: Făget(u)<făget, Brădet(u)<brădet. Cele mai multe oiconime s-au format prin derivare de la antroponime. Sufixele cele mai productive sunt: sufixul colectivității -ești ce denumește pe cei dintr-o comunitate: Bârsești (de la Bârsan), Bodești (de la Bodea), Negrilești (de la Negrilă), Nistorești (de la Nistor) Păulești (de la Paul), Românești (de la Românul), Vetrești (de la Vatră). Alte sufixe derivative care creează toponime în Valea Superioară a Putnei vrâncene sunt: -ari: Bâtcari (de la Bâtcă), Chiricari (de la Chirică), Ghebari (de la Gheba), Păvălari (de la Pavel), Rebegari (de la Rebegea); - ani: Vâlcani, Tojani(i). Puține la număr sunt oiconimele create prin compunere, fie prin parataxă: Vetrești-Herăstrău, Carșochești-Corăbița; fie prin subordonare: Podu Nărujei, Podu Șchiopului, Valea Sării etc. Abundența creațiilor compuse se vădește însă la nivelul oronimelor: Mușa Mare, Mușa Mică, Piatra Secuiului, Dealul Carpenului, Dealul Lăstunii, Valea Mărului etc. Așa cum observa și Gheorghe Moldoveanu 5 în cartea despre toponimele din Valea Milcovului, cel de-al doilea râu important al Vrancei, cele mai numeroase toponime create prin compunere au în componență entopici, cei mai întâlniți fiind: vale, râu, pârâu, poiană, vârf,câmp, lac, plai, pisc etc.: Plaiul Munteorului, Poienile Sării, Valea Boului, Valea Lapoșului, Câmpul Nerejului etc. Am procedat la analiza toponimelor, mai ales a oiconimelor din Valea Superioară a Putnei, începând cu localitățile cele mai apropiate de izvoarele râului, oprindu-mă la confluența Putnei cu râul Zăbala, pe teritoriul comunei Valea Sării. Graniță cu județul Covasna, comuna Tulnici, cu satele Greșu, Lepșa, Coza și Tulnici este situată la poalele munților Vrancei, Greșu fiind prima localitate străbătută de apele Putnei. Comuna Tulnici este atestată documentar în anul 1466. Se poate spune că nimic din ceea ce este vrâncean nu este străin Tulniciului, tot așa cum tot ceea ce este tulnicean poartă pecetea specificului vrâncean. Oiconimul Tulnici are ca temă tulnicul- „vechi instrument muzical popular de suflat, în formă de tub conic, lung de aproximativ 2 m, făcut din lemn sau din coajă de tei, bucium”(Cf. Noului dicționar al limbii române). Specific regiunilor muntoase, obiceiul de a confecționa tulnice nu se mai păstrează acum în localitate. Considerat de I. Iordan ca făcând parte dintre toponimele ce evocă natura terenului pe care este situată localitatea, numele satului Greșu ar putea proveni de la gresă - „gresie”. Lepșa, sat al comunei Tulnici, are ca temă a numelui, conform opiniei lui I. Iordan slavul lepu - „frumos, drăguț”, regăsit și în toponimul slovac Lepi Dob, Lepi Vrh, croatul Lepoglava, Lepa Ves. Alături de Lepșa apar și Lepșa Mare, Fundul Lepșei, Piscul Lepșei și numele pârâului Lepșulețul. Citat de I. Iordan, N. Drăgan, în lucrarea Numele proprii cu sufixul -șa, Cluj, 1933, p.33, consideră că numele Lepșa ar putea avea ca temă antroponimul Lepa. Alte posibile etimologii ar putea fi lepu care, în vechea bulgară, însemna „cleiu, clisă”, antroponimul maghiar Lepes, sau chiar onomatopeicul lepși - „a bate, a face lip! cu o 5 Moldoveanu, Gheorghe, Nume de locuri din Valea Milcovului, Editura „Neuron”, Focșani, 1996, p. 26 685 palmă”. Gh.Bogaci în Arh. XLVI, p.2786 explică originea toponimelor Lepșa și Lipșea prin ucraineanul lipsyj - „mai bun”. În Valea Superioară a Putnei, toponimul Coza denumește satul aflat jumătate pe apa râului Putna, jumătate pe pârâul Coza, pârâul ce a dat și numele satului, un munte și un platou montan pe unde ciobanii vrânceni merg cu turmele, având posibilitatea de a trece munții în Transilvania. Alte locuri aflate în hotarul satului poartă nume compuse de la Coza: Gura Cozii, Piciorul Cozii. În ceea ce privește originea toponimul Coza sau Cozia cu derivatele Cozianul, Cozieni, Cozla acestea ar avea ca temă slav. koza -„capră”. Despre Coza vrânceană, aceasta ar avea ca proveniență turc. koz - „nucă” intrat prin filieră cumană, lucru care s-ar datora stăpânirii cumane în zonă. O dovadă ar putea fi existența unui episcopat al cumanilor în partea de sud a Moldovei. Comuna Bârsești, ce are în componență două sate Bârsești și Topești, este situată în depresiunea Vrancei, pe colinele râului Putna. Satul Bârsești, dispus în trepte are două părți. Partea de jos care se află chiar în lunca Putnei se numește „În Prund” iar cea de-a doua treaptă a satului este așezată pe podul de terasă de 40-50 m și cuprinde cea mai mare parte a construcțiilor gospodărești. În vestul satului, pe dealul Dumbrava s-au descoperit urme aparținând tracilor și sciților, demonstrând vechimea așezărilor din această zonă. Numele localității ar putea fi un derivat de la antroponimul Bârsan, la fel ca Bârsana, Bârsănești, Bârseasca, Bârsoieni care au aceeași temă. Cel de-al doilea sat, Topești este așezat tot pe terasele Putnei iar numele său ar putea avea ca temă slav. topiti - „a cufunda (în apă)”, „a topi” , proces specific topirii cânepii cultivată în trecut în depresiune și folosită, alături de lână, la confecționarea îmbrăcămintei. Numele localității Negrilești apare pentru prima dată menționat, într-un act de vânzare, din 3 mai 1585. Satul, constituind în prezent comună, cuprinde mai multa cătune, nedelimitate între ele, ceea ce-i conferă unitate. Toponimul Negrilești care denumește satul și, în același timp comuna, are ca temă antroponimul Negrilă, derivat de la negru. Așa cum spune și legenda, numele celor șapte sate întemeiate de feciorii Babei Vrâncioaia dau primit numele întemeietorilor. Satul ce poartă astăzi numele Vrâncioaia apare pentru prima dată menționat în secolul al XV-lea, împreună cu Păulești, Năruja, Spinești. Numindu-se la început Văsui, comuna Vrâncioaia, cu satele Muncei, Ploștina, Poiana, Bodești și Spinești, este situată pe valea Văsuiului iar numele său ascunde vechea legendă a Tudorei Vrâncioaia și a celor șapte fii ai săi ce au fost de ajutor domnitorului Ștefan. Încercările de stabilire a etimologiei toponimului Vrâncioaia trebuie puse în strânsă legătură cu cele ale Vrancei, numele actualului județ care l- y a preluat pe acela al vechiului ținut din fostul județ Putna. Conform opiniei lui I. Iordan7 toponimul Vrâncioaia este la origine un antroponim asemeni lui Vrancea - „soția lui Vrancea”. Toponimul apare și în Bacău - Podul Vrancei iar tema se regăsește și la toponime din alte limbi: croat Vrance, sârb Vrana, ceh Vrany, Vrani. Alte încercări de a explica originea toponimului Vrancea ne conduc la sanscritul vran -„munte” sau la slavul vran (bran) -„poartă”. Alte etimoane ar putea fi vrană - „gaura polobocului”, slavul vran - „negru, corb” derivat cu sufixul „-cea”, făcându-se referire la codrii deși din Vrancea sau la existența corbilor în pădurile de aici. Ținutul ar fi putut primi nunele de „țara neagră” - țara stăpânită, așa cum numeau turcii ținuturile ocupate de ei, în opoziție cu „țara albă” - metropolă. 6 Iordan, I., Op. Cit., p.113 7 Iordan, I.,Op. Cit., p.535 686 Component al comunei Vrâncioaia, satul Muncei este așezat pe pârâul Văsuiului, afluent al Putnei. Toponimul Muncei reprezintă pluralul lui muncel - „munte puțin înalt, deal, colină”, construit după modelul de plural al cuvintelor cățel, purcel etc., datorită asemănării formale cu acestea (forma corectă de plural este muncele). Satul Bodești este una dintre cele mai vechi localități ale Vrancei, fiind întemeiat de Bodiman. Poiana este atestat documentar în 1694, fostă comună, locuitorii au avut ca îndeletniciri, pe lângă agricultură și creșterea animalelor, și comerțul cu humă, extrasă din pârâul Pețic. Se remarcă frecvența în toate regiunile a toponimelor Poiana, folosite singure sau cu determinative și a derivatelor Poienari, Poienița, Poienărie. Mai mult, în Valea Superioară a Putnei, relieful specific depresiunii submontane, cu păduri dese în care sunt „poieni”- „locuri lipsite de vegetație lemnoasă din interiorul pădurilor” justifică existența localității cu acest nume. În afara toponimului înregistrat oficial Poiana, există nenumărate denumiri topice neoficiale din hotarele satelor din Valea Putnei ce conțin termenul „poiana”, împreună cu determinative. o Despre satul Ploștina A. Sava. scria că este așezat în fundătura Văii Negre8 iar numele, ce este un regionalism, înseamnă „islaz, pășune (pe lângă o apă)” având la origine ucr., sârb. plostina. Spinești face parte din seria oiconimelor derivate de la substantive comune cu sufixul toponimic „-ești” de la spin. Comuna Păulești, cu satele Păulești și Hăulișca, este situată în zona Subcarpaților de Curbură, în Depresiunea Vrancei, sector ce a fost numit fie Leadova - Văsui, fie Depresiunea Vrâncioaia. Apele pâraielor Păulești și Hăulișca, ce brăzdează comuna, sunt adunate de Văsui, afluent al Putnei. Păulești este prima comună atestată în Vrancea9 printr-un document înregistrat în catalogul Documentelor Moldovenești, vol. I, 1437-1620, la numărul 272: „7015 (1507), februarie 25, Bogdan vv. Moldovei dăruiește slugilor sale Trifan și Rictor seliștea Păulești, din Vrancea.” Păulești face parte din categoria oiconimelor formate prin derivare cu sufixul colectiv -ești de la antroponimul Paul, variantă catolică pentru Pavel sau Pavăl. Existența toponimului vrâncean trebuie pusă în legătură cu a altor localități cu numele Păulești din vestul Transilvaniei, unde catolicismul are o influență mai mare și poate fi explicată prin înființarea Episcopatului catolic cuman Milcovia distrus de invazia tătarilor în 1234. Toponimul Hăulișca apare mai întâi în contextul Pârâul Hăulișcăi. Trebuie menționat că, alături de toponim, a existat și un antroponim Hăulici ( Costache Hăulici). La origine s-ar putea afla verbul onopatopeic a hăuli, hăulesc sau substantivul hăulă -„casă mare și goală, căsoaie” derivat cu sufixul diminutival -ișca. Alături de Hăulișca există un alt toponim cu aceeași etimologie, Hăulita ( Bogrea- Milcovia IV) Pe harta Moldovei alcătuită de Dimitrie Cantemir, în 1737, alături de celelalte localități menționate anterior, apare și numele Vranczia, atribuit unui sat pe care autorul hărții îl localizează aproximativ in centrul depresiunii, aproape de confluența celor două râuri principale ale acesteia, Putna si Zăbala. Conform opiniei lui Aurel Sava, această localitate ar fi satul Năruja de astăzi. Comuna Năruja, situată pe cele două râuri importante ale Vrancei, afluenți direcți ai Putnei, Zăbala și Năruja, este așezată în „inima Vrancei”, în zona depresionară a Munților Vrancei. Ca unitate social-administrativă, comuna are în componență 8 Sava, A., Op.Cit., vol.I, p.25 9 Neagu, Ștefan, Păulești-500, Editura Terra, Focșani, 2007, p.29 687 satele Năruja, Podu Stoica, Podu Nărujei și Rebegari, fiind unul dintre cele mai vechi sate răzesești din vechea Vrance. În ceea ce privește etimologia toponimului Năruja, I. Iordan propune ca etimon magh. nyires - „mestecăniș”10. Autorul susține că aceeași etimologie ar avea și toponimul Nereju, diferențierea făcându-se doar din nevoia de a sugera două localități învecinate dar diferite. Podu Nărujei și Podu Stoica sunt două toponime compuse din substantivul comun „podul”, nearticulat și substantive proprii, primul în genitiv „Nărujei” iar al doilea în nominativ - acuzativ „Stoica”. Termenul „pod” poate fi interpretat atât în accepțiunea sa cunoscută de „construcție ce leagă malurile unei ape”, cât și ca ”plai cu coastă lin (ușor) înclinat”, trăsătură a reliefului ce ar justifica aceste oiconime. Comuna Nistorești ce cuprinde, oficial, satele Nistorești, Bâtcari, Făgetu, Românești, Ungureni, Vetrești-Herăstrău, Podu Șchiopului, Valea Neagră, Brădetu, este situată la contactul Subcarpaților Curburii - Depresiunea Vrancei și Carpații Curburii - Munții Vrancei, fiind brăzdată de apele mai multor pâraie și a râului Năruja, care își are izvorul pe teritoriul comunei. Alături de satele înregistrate oficial, se întâlnesc cătune și alte așezări ce au fost numite de localnici fie după numele de familie majoritare, fie în funcție de natura terenului. Satul Nistorești este menționat documentar pentru prima dată în 1792, satul Herăstrău în 1817, primul fiind semnalat și în „Condica Liuzilor” din 1803 unde este amintit „bătrânul Rueș, unul din întemeietorii satului Nistorești”.11 Oiconimul Nistorești este unul din toponimele personale, derivate cu sufixul colectiv „-ești” de la antroponimul Nistor. Toponimul Herăstrău este mai recent și vine de la ferăstraiele (popular - hierăstrău) utilizate la debitarea lemnului, acționate prin forța apei. Satul este semnalat documentar la 1757, locuit de răzeși vrânceni, veniți din Spinești.12 Mai înainte se numea Vetrești, „fiind 13 desprins din satul Spinești, în urmă cu 130 de ani, de familia Vatră”13 Așezarea Găinari este recenzată în 1930 la satul Nistorești, cu un număr de 187 locuitori, numindu-se astfel după familiile Găină, răspândite în anul 1820 când satul nu luase ființă, atât în Nistorești cât și în Nereju, Valea Sării, Bârsești și Spinești.14 Satul Bâtcari este înregistrat la recensământul populației din anul 1912 iar denumirea vine de la antroponimul Bâtcă. Familiile cu acest nume au fost semnalate la 1820 în satul Spinești. I. Iordan admite existența toponimelor Bâtcă denumind „piscuri muntoase, în regiunile Moldovei apusene”15. Ungureni este un sat întemeiat de către familiile Ungureanu, răspândite nu numai în hotarul satului Herăstrău, unde a luat ființă mica așezare întemeiată de oieri ardeleni, dar și în alte sate din Vrancea. Aceștia s-au așezat în zonă la 1816. Satul Românești, așezat pe stânga râului Năruja este întemeiat potrivit tradiției „de pribegi veniți din părțile Românului (posibil boier din regiunea de câmpie) din cauza obligațiilor feudale mari”16 Românești face parte din toponimele personale, fiind format de la Roman prin derivare cu sufixul colectiv „-ești”, sau de la Român(ul) ceea ce conduce la ideea apariției unui om numit așa într-o regiune locuită de străini. Ținând cont că regiunea este locuită din vechime de moldoveni, satul ar fi putut primi numele de la un român din Muntenia. Cătunul Podul Roiș este situat pe malul drept al râului Năruja, derivă tot de la un antroponim, Rueș, un 10 Iordan, I., Op. cit., p. 80 11 Sava A., Documente putnene, vol.II (1931), Chișinău, pag.35 12 Hârnea, C., Locuri și legende vrâncene, Bacău, 1972, pag.146 13 Fondul Prefecturii Putna, ds.32/1908 14 Constantinescu -Mircești, C., Vrancea arhaică. Evoluția și problemele ei, București, 1985, pag.146 15 I.Iordan, Op.cit.,p.413 16 Hârnea, C., op. cit., pag. 152 688 17 întemeietor al satului Nistorești. Podul Șchiopului și Podul Țârdei sunt două toponime ce provin tot din antroponime. Termenul „pod” arată aspectul geomorfologic al regiunii cu înfățișare de podiș, interfluvii întinse mărginite de versanți abrupți. Valea Neagră este o așezare care și-a luat numele de la pârâul cu același nume ce străbate partea nord-vestică a satului Herăstrău. Toponimul Brădetu sau Brădetul, denumind păduri, lunci, moșii sau sate, este unul dintre cele mai întâlnite, fiind răspândit pe întreg teritoriul țării, acolo unde există vegetație specific montană, din care nu lipsește bradul. Satul Brădetu, înființat de țiganii schitului Valea Neagră, este numit după vegetația forestieră din zonă. În trecut purta numele Văcărie. Situat în partea centrală a comunei Nistorești, satul Făgetu are un nume din aceeași categorie cu Brădetu, oiconim ce provine de la vegetația caracteristică zonei subcarpatice, <fag, pădure de fagi,care în perioada roirii satului era „tânără și deasă după tăietura pe ras din anii trecuți.”17 18 Ogoare este o așezare devenită vatră după ce zona a fost defrișată și desțelenită pentru agricultură. Așezată pe cursul râului Zăbala, afluent al Putnei, comuna Paltin a fost întemeiată ulterior anului 1840, de locuitori din Nereju care și-au strămutat gospodăriile. Administrativ, comuna Paltin are în componență satele Ghebari, Prahuda, Tepa, Vâlcani și Paltin. Întâlnit în diverse locuri din țară numele Paltin face parte din toponimele ce sugerează natura terenului pe care este întemeiată așezarea sau împrejurimile localității, având ca etimologie paltin - numele arborelui din pădurile Depresiunii Vrancei, acolo unde sunt situate cele mai numeroase localități din Valea Superioară a Putnei. Asupra etimologiei toponimului Ghebari s-au emis mai multe ipoteze, după cum precizează I. Iordan 19. Denumirea ar putea fi un derivat cu sufixul agentului „-ar(i)” de la substantivul ghebă -„manta țărănească lungă, împodobită cu găitane”20 21 < tc. kebe. Cea mai plauzibilă ipoteză este însă aceea conform căreia Ghebari are la origini un antroponim, Gheba iar sufixul „-ar(i)”,„sinonim al lui -(e)an(i)...arată originea locuitorilor din satul respectiv” În cazul derivatelor de la antroponime, sufixul „-ar(i) este unul ce formează substantive colective. Așezat pe vale, de ambele părți ale pârâului Zăbala, satul Prahuda a avut în trecut statutul de cătun. Toponimul Prahuda trebuie pus în legătură cu slav. prah, slov. prachu >praf , fiind vorba, ca și în cazul toponimului Prahova, de o folosire metaforică a cuvântului praf, acesta ar putea sugera căderea tumultoasă a apei. Despre denumirea satului Tepa, încercările de stabilire a etimologiei acestuia au condus la ideea că acesta ar putea veni, fie de la un antroponim de origine polonă Tepa, fie, prin derivare regresivă, de la regionalismul țepar - „țăpoi; lemn înfipt în pământ care sprijină marginile ulucului pe care vin la vale buștenii de pe munte”22. Vâlcani s-a format de la antroponimul Vâlcan, care are ca etimologie slav. vluku -„lup”. Dintr-un document ce datează din 15 aprilie 1702 aflăm că „un Neculai Vâlcan și cu feciorii săi veniți din Țara Românească se învoiesc cu răzășii din satul Năruja să-și facă bordeie pe moșia acestora.” Astfel, toponimul în discuție amintește de urmașii lui Vâlcan. 17 Sava, A., Documente putnene, vol.I, Focșani, 1939, pag.35 18 Hârnea, C., op. cit., pag. 140 19 Iordan, I., Op. cit.,p.317 20 Cf. DEX, p.370 21 Iordan, I.,Op. cit., p.412 22 Noul Dicționar Universal al Limbii române, Editura Litera Internațional, 2007. 689 Satul Spulber este atestat documentar din anul 1734, dar după legendă a fost întemeiat de urmașii lui Spulber, unul din cei 7 feciori ai Vrâncioaiei, oștean de-al lui Ștefan cel Mare. În anul 1968 comuna Spulber a fost desființată fără a se ține cont de voința locuitorilor și a trecut în componența comunei Paltin, reînființarea acesteia realizându-se pe data de 2 mai 2005. Comuna Spulber are în componență următoarele sate: Spulber, Țipău, Păvălari, Carșochești-Corăbița, Morărești, Tojanii de Sus, Tojanii de Jos. Numele localității Țipău este dat de numele pârâului Țipău Mare, afluent al Zăbalei, care se află în vecinătatea satului. Acesta ar putea veni de la substantivul comun țipău, un regionalism având semnificația „pâine mică, rotundă (din făină de grâu) < magh.cipo, poate datorită formei sale. Tojanii de Sus și Tojanii de Jos fac parte din seria toponimelor formate dintr-un nume și un determinativ care sugerează poziția geografică. Așa cum preciza I. Iordan . în Vrancea, «la vale» =« la est», iar«la deal»=«la vest», de pildă «odaia de la vale și odaia de la deal”23. În cazul celor două sate, este clar că unul este situat la o altitudine mai mare, „de Sus”, pe când celălalt este mai în vale, „de Jos”, lucru destul de posibil datorită reliefului zonei. Toponimul Morărești se înscrie în seria celor care arată ocupația locuitorilor24, fiind un derivat al substantivului moară>morar>(a) morări(pers.I morăresc, pers. a II-a morărești). Oiconimul Păvălari are ca temă antroponimul Pavăl (Pavel), foarte rar întâlnit, locul fiindu-i luat de varianta catolică Paul, ca în Păulești, derivat cu sufixul colectiv „-ar(i)”. Nereju este prima comuna situată în apropierea izvoarelor râului Zăbala, situat pe ambele maluri ale râului, în Depresiunea Vrancei, având în componență satele Nereju, Nereju Mic, Chiricari, Brădăcești și Sahastru. Apele care traversează localitățile comunei sunt multe: în afara Zăbalei, există pâraiele Zârna, Valea-Boului, Lapoșul, Cremenea, Hulturul, Monteorul, Hurjuiul, Drăguțoiul, Pârâul Chinului și Nerejul Mic25. Despre toponimul Nereju, ce este întâlnit atât ca oiconim, cât și ca hidronim, am mai discutat, el este unul și același cu Năruja, conform opiniei lui I. Iordan, diferența a fost făcută pentru diferențierea a două localități diferite. O altă explicație a toponimului Nereju ar fi tot de origine slavă, semnificând „mistreț”. Chiricari este un oiconim derivat de la antroponimul Chirică, cu sufixul colectivității „-ar(i)” , având sensul de „al lui Chirică”. Ultima comună din Valea Superioară a Putnei este Valea Sării, ce are în componență satele Prisaca, Mătăcina, Poduri, Colacu și Valea Sării - reședința comunei. Valea Sării este unul din multele toponime compuse, formate din substantivul articulat Valea, termen ce denumește „loc larg între două înălțimi; teren în pantă coborâtoare” 26, de multe ori, „pârâu, apă curgătoare” și substantivul în genitiv Sării, cunoscut fiind faptul că, încă din vechime, de aici se extrăgea sarea pentru toată zona Vrancei. Situat pe cursul râului Zăbala, satul Prisaca are un nume ce provine de la slav. presesti -„a tăia”, slov. preseka - „tăiere (în pădure)”, ceh. preseka - „tăierea pădurii”, ceea ce indică faptul că satul a luat ființă după ce zona a fost despădurită. Alături de forma Prisaca, I. Iordan consemnează oiconime ca Priseaca, Prisecile, Presaca, Priseceana, Prosica.27 Poduri este un toponim ce sugerează natura reliefului, cu multe „poduri”, zone de podiș, interfluvii. 23 Iordan, I.,Op.cit.,p.137 24 Iordan, I., Op. cit.,p.228 25 Lahovari, MDG - Marele dicționar geografic al României, alcătuit de George Ioan Lahovari, General C. I. Brătianu și Grigore G. Tocilescu, vol. I-V, București, 1898 - 1902, vol.IV, p.496 26 Iordan, I., Op. cit.,p.46 27 Iordan, I., Op. cit.,p. 24 690 Mătăcina face parte din oiconimele inspirate de floronime, mătăcina fiind numele a două plante, una „meliferă, originară din Siberia” iar cealaltă, specifică zonei montane, „roinița”, popular „busuioc-de-munte”, „busuiocul-stupului”, plantă căutată de apicultori. Satul Colacu, care apare în Marele Dicționar Geografic al lui Lahovari sub denumirea de Colacul este udat de râul Putna și de pâraiele Sărata, Bărbunța, Fântânele și Orbanul are un 28 nume ce vine, probabil, de la forma terenului, „încolăcit de râul Putna”28 Dintre oiconimele derivate cu sufixele colective folosite pentru derivarea toponimică personală -eni,(-ani), -ești29 se pot menționa Bârsești, Negrilești, Bodești, Spinești, Păulești, Nistorești, Românești, Ungureni, Vâlcani, Brădăcești Hidronimul Zăbala este, conform opiniei lui Weigand, citat de I. Iordan, de origine ucraineană zabalăkati - „ a flecări”, bala - „vorbărie, flecăreală”, sugerând curgerea rapidă a acestui râu de munte, ce izvorăște din același loc ca și Putna. Un alt hidronim, Văsuiul are la bază antroponimul Văsâi (<Vasile), întâlnit frecvent ca nume de familie. Despre Putna s-au formulat mai multe ipoteze, însă toate găsesc aceeași explicație; Putna, Puhna sau Pucna, cum se mai pronunță prin Vrancea ar însemna, în limba slavă „înzestrat cu drum” sau „cu cărare”, lucru ce atestă că, din cele mai vechi timpuri valea râului a fost folosită de vrâncenii din munte pentru a ieși spre șes. Această etimologie este susținută de Gustav Weigand30 31 în studiul despre numele râurilor subcarpatice. Drumul ce mergea pe valea râului era cunoscut în 1649 sub numele de „Calea Vrăncii” însă, odinioară, el s-ar fi numit „Drumul Întunericului”. O altă origine a hidronimului o propune Margareta Ștefanescu , care consideră că „Putna” ar veni de la cuvântul sârb put ce înseamnă „drum, cale” sau de la slavonul păti care poate fi întâlnit în diverse limbi sub forma puten, putn, putnik, putilo. P.Al.Arbore32 propune o origine ucraineană put-(b)na, formă eliptică pentru put-(b)na reka, având ca înțeles „vale de râu cu drum pe ea”. Concluzii Hidronimele din Valea Superioară a Putnei sunt, în majoritatea lor, de origine slavă iar numele sunt date în legătură cu realitățile geografice: Putna, râul al cărei vale constituie drumul de intrare în depresiune, are semnificația - „cu drum”, „cu cărare”; Șușița -„uscata”, lucru explicabil prin faptul că acest râu este aproape secat mai tot timpul anului; Zăbala, râu rapid de munte, poartă un nume ce are legătură cu felul său vijelios - „a murmura, a face zgomot”, Năruja - „Frumoasa” ca și Lepșa.33 Munții poartă denumiri slave: Zboina _ „ridicătură”, Macradeul - „umed”, Lapoșul- „scai”, despre care există unele ipoteze că ar fi de origine maghiară: lapos -„frunzos”. Alături de cele de origine slavă, găsim toponime de origine latină: Văcăria, Găuri, Muncei, Făget, Paltin. Între oronimele de origine latină se încadrează Monteoru, Munțișoarele < mons, montis. Altele sunt creații în interiorul limbii noastre: Negrilești, Topești, Bârsești, etc. Toponimia vrânceană este influențată de limba 28 Lahovari, MDG -Op. cit., București, vol.II, 1898 - 1902, p.560 29 Bîrleanu, Ion-Horia, Graiurile din Valea Șomuzului Mare .I. Formarea numelor de sate, Editura „Sedcom Libris”, Iași, 1999 30 (Ursprung der sudkarpathischen Flussnamen in Rumanien, in Jahresbericht, Leipzig, 1921 31 Elemente rusești în toponimia românească, Arhiva, an.XXVIII; oct. 32 Toponimia putneană (Milcovia, an I, vol.I, Focșani, 1930) 33 Rădulescu, N. Al., Op. Cit., p.164 691 slavă, însă cele mai multe denumiri de munți sunt de origine latină. Există și nume topice de proveniență maghiară, lucru datorat așezării geografice a regiunii34: Tichiriș, Vizăuț. Toponimia Văii Superioare a Putnei, păstrând un substrat moldovenesc, peste care s-au suprapus influențe din graiurile vecine, muntenesc și ardelenesc este o mărturie a existenței neîntrerupte a populației românești pe aceste meleaguri. Bibliografie Bîrleanu, Ion-Horia, Graiurile din Valea Șomuzului Mare. I. Formarea numelor de sate, Editura „Sedcom Libris”, Iași, 1999. Conea, Ion, Monografia geografică a RPR, Bucuresti, EA, 1960, cap. Toponimia geografică. Fondul Prefecturii Putna, ds.32/1908 Frățilă, Vasile, - recenzie : Mircea Ciubotaru, Oronimia și hidronimia din bazinul superior al Bârladului, Iași, Casa Editorială Demiurg, 2001. Grumăzescu, H., Ștefănescu, Ioana, Județul Vrancea, Editura Academiei R.S.R., București, 1970. Hârnea, C., Locuri și legende vrâncene, Bacău, 1972. Iordan, Iorgu, Toponimie românească, București, Editura Academiei R.P.R, 1963. Lahovari, MDG - Marele dicționar geografic al României, alcătuit de George Ioan Lahovari, General C. I. Brătianu și Grigore G. Tocilescu, vol. I-V, București,1898 - 1902 . Macovei, Gabriela, Tezaurul toponimic al Vrancei, vol I , Editura Domino Mehedinți, Simion, La ceas de taină - Discursuri. Conferințe, vol.II, Editura „Terra”,Focșani, 2001. Mehedinți, Simion, Premise și concluzii la Terra - Amintiri și mărturisiri, Editura „Viața Românească”, București, 1998. Mihăilescu, N. Șt., Mihăilescu, Șt. N., Macovei, V., Valea Putnei, Editura Științifică, București, 1970. Moldoveanu, C. Gheorghe, Nume de locuri din Valea Milcovului, Editura „Neuron”, Focșani, 1996. Murariu, I, Organizarea administrativ-teritorială a Ținutului Putna în a doua jumătate a secolului al XVIII-lea și începutul secolului al XIX-lea, în Vrancea. Studii și comunicări,V-VII, Complexul Muzeal Vrancea, Focșani, 1987. Neagu, Costică, Negrileștii Vrancei, Editura „Terra”, Focșani, 2005. Neagu, Ștefan, Păulești - 500, Editura „Terra”, Focșani, 2007. Noul Dicționar Universal al Limbii române, Editura „Litera Internațional”, 2007. Rădulescu, N.Al., Vrancea geografia fizică și umană, Ediția a II-a, Editura „Terra”, Focșani, 2005. Sava, A., Documente putnene, vol.I, Focșani, 1939. Sava, V. Aurel, Documente putnene, vol.I, Focșani, 1929, vol. II, Chișinău, 1931 Sava Jenica, Sava B.,D., Țara Vrancei. Studiu geografic complex, Editura „Europolis”, Constanța, 2007. Tătaru, Alexandra, Organizarea spațiului rural în bazinul Putnei, Editura „Transversal”, București, 2008. ***, Monografia Județului Putna, Tip. „Cartea Putnei”, Focșani, 1943 34 Rădulescu, N. Al., Op. Cit., p. 172 692 STILUL ÎN VIZIUNEA LUI ION COTEANU Drd. Elena DEJU Universitatea „Ștefan cel Mare” Suceava Ion Coteanu introduce în cultura română conceptul „stilistica funcțională“, realizând cea mai importantă lucrare a sa Stilistica funcțională a limbii române, structurată în două volume, primul apărut în 1973 purtând titlul Stil, stilistică, limbaj, iar cel de-al doilea, Limbajul poeziei culte, vâzănd lumina tiparului în 1985. În viziunea sa, în limba română există doar trei stiluri: administrativ, științific și artistic, cel juridic și cel publicistic nu există. Totodată, stilul poate fi diferențiat prin alegere, deviere sau combinare, stilul ca deviere sau abatere de la normă fiind una dintre probleme controversate ale lingvisticii, formulată încă din anul 1939 de Jan Mukarovski. Stilul poate fi definit și ca alegere sau selecție, deoarece în limbă există diferite variante stilistice pentru a defini aceeași noțiune, spre exemplu putem spune că un om a decedat (administrativ), a mierlit-o (argou), s-a ridicat la ceruri (beletristic), etc., acești termeni fiind diferiți în funcție de expresivitate, dar și de stil. Ion Coteanu, dar și Roman Jakobson vorbesc atât de alegere, cât și de combinare, fiindcă emițătorul își adaptează discursul la situația de comunicare, stilul fiind un adaos. Cuvinte-cheie: stil, stilistică funcțională, selecție, deviere Stilul este elementul de bază al stilisticii, Buffon considera că „stilul este omul”, Paul Valery afirma că este o deviație de la normă, după unii cercetători este sinonim cu limbajul, sinonim pentru vorbire sau este considerat elementul definitoriu al unei epoci, al unui curent, al unui scriitor, etimologic vorbind termenul stil provine din latinescul „stilu” care înseamnă „condei ascuțit la capătul cu care se scrie pe tăblița cerată și lat la partea opusă, pentru a netezi ștergînd, compoziție scrisă, fel de a scrie, stil”. Totodată este considerat de către Werner Winter „tipar al selecțiilor repetate sau inventar de trăsături ale limbii”1, Augus Mc. Intosh îl numea în 1963 „material alcătuit din alegerea unor tipare gramaticale, particulare și din secvențe de asemenea tipare, din detalii particulare de vocabular și secvențe de asemenea detalii”2, din cele două definiții reieșind ideea de materializare pe care Coșeriu o numește actualizare a vorbirii. o Ion Coteanu definește stilul ca fiind „expresia unei alegeri individuale”3, el nefiind de acord nici cu afirmația lui Buffon și nici cu cea a lui Jules Marouzeau care spune că „obiectul propriu-zis al stilisticii este un fel de psihologie lingvistică”4, mergând astfel pe direcția lui Charles Bally care atribuia stilului un caracter individual. 1 Winter, Welner, „Style as Dialects“, Preprints of the Hirith International Congres Linguistis, Cambrige, Massachussets, 1962, p. 14 apud Coteanu, Ion, Stilistica funcțională a limbii române, Editura Academiei RSR, București, 1973, volumul I, p. 57; 2 Augus Mc. Intosh, Language and Style in Durham University Journal, XX, IV. 1963, 120, apud Coteanu, Ion, op.cit, p.57; 3 Ibidem, p.57; 4 Ibidem, p.57; Considerat a fi unul dintre cele mai dezbătute subiecte ale filologiei, stilistica este în viziunea lui Ion Coteanu știința care se ocupă cu „studiul limbii în acțiune”, cu studiul frumosului, iar stilistica funcțională este cea care are rolul de a analiza stilul unui anumit limbaj. Deși în lingvistica românească Iorgu Iordan este cel care definește pentru prima dată stilul funcțional ca fiind „stil în sens foarte larg, mijloc de exprimare pe care îl impune natura ideilor din opera respectivă”5, Ion Coteanu este cel care impune în cultura română sintagma „stilistica funcțională”, el fiind autorul studiului Stilistica funcțională a limbii române, alcătuit din două volume, primul apărut în 1973 Stil, stilistică, limbaj, al doilea în 1985, intitulat Limbajul poeziei culte. În Dicționarul de stilistică al Mihaelei Popescu, stilistica funcțională este definită ca fiind un „sistem lingvistic specializat în grade diferite, care este menit să servească necesitatea de exprimare ale unui anumit domeniu, ele nu sunt decât ipostaze ale limbii înseși, atunci când acesta are o destinație specială”6. Stilurile funcționale au apărut datorită evoluției societății, dezvoltării unor noi domenii de activitate, de aceea mai sunt denumite limbaje sectoriale sau de specialitate, limba română literară fiind alcătuită din două variante: limbaj popular și limbaj cult. Plecând de la teoria stilurilor și a limbajelor, academicianul este de părere că limbajul popular se divide în limbaj cotidian și solemn, iar limbajul literar se împarte în limbaj artistic, științific și administrativ. Aplicând însă criteriul expresivității, el este de părere că există o dihotomie a limbii române, pe de o parte limbajul artistic, pe de altă parte limbajul nonartistic, încadrând astfel stilurile administrativ și științific în limbajul nonartistic. Se observă în studiile sale, în special în lucrarea Stilistica funcțională a limbii române identificarea termenului limbaj cu cel de stil, acest lucru nefiind singular în lingvistică, prima dată membrii Școlii de la Praga au numit limbaje stilurile funcționale, limbajul fiind definit în viziunea lui Coteanu ca un „sistem lingvistic mai mult sau mai puțin specializat în redarea conținutului de idei specifice unei activități profesionale”7. Stilurile pot fi diferențiate prin alegere, deviere sau combinare, totodată ele sunt expresia funcției estetice, aceasta fiind „raportul dintre subiect și obiect din care rezultă o transformarea obiectului într-un fapt estetic”8, emițătorul fiind cel mai important în determinarea unui stil, comunicarea sa fiind în permanență influențată de mediul social, de perioada în care trăiește, de preocupările sale deoarece „a crea un stil înseamnă a vorbi cu un dialect particular inimitabil, care să fie în același timp limbajul tuturor și a unuia singur”9, stilul funcțional fiind cel care „servește necesitățile de exprimare ale unui anumit domeniu”10. În Limba română contemporană, Iorgu Iordan susținea existența a șase stiluri, iar Ion Coteanu afirmă că există doar trei: stilul beletristic, științific și publicistic. 5 Iordan, Iorgu, Limba română contemporană, Ediția a II-a, Editura Ministerului Învățământului, București, 1956, p.120; 6 Popescu, Mihaela, Dicționar de stilistică, Editura AllEducational, București, 2007, p. 226; 7 Ibidem, p.226; 8 Coteanu, Ion, Stilistica funcțională a limbii române, Editura Academiei RSR, București, 1973, volumul I, p. 67; 9 Coteanu, Ion, op.cit., p.56; 10 Popescu, Mihaela,op.cit., p.226; 694 Stilul beletristic este cel mai liber, cel științific are o multitudine de variante, cel administrativ nu are un număr foarte mare de variante, dar suferă cea mai rapidă transformare, primele două fiind preluate din vechea slavă. Stilul științific se caracterizeză printr-un limbaj denotativ, este rezultatul unor raționamente logice, în textele științifice nu se apelează la sentimentele receptorului, în timp ce stilul administrativ sau oficial se caracterizează prin prezența formulelor stereotipe, acestea nefiind altceva decât „rezultatele unor raționamente”11. Stilurile publicistic și sportiv nu sunt percepute de Ion Coteanu ca „unități funcționale a limbii”, deoarece în opinia sa stilul sportiv nu este decât o variantă tehnică specială a stilului științific sau cum îl numește Iorgu Iordan un „limbaj tehnic”11 12, textele jurnalistice sunt scrise, conform opiniei lui Coteanu, în stil științific, iar cele juridice în stil administrativ. Secolul al XIX-lea, caracterizat prin numeroase transformări în plan cultural, este foarte important și în evoluția limbii române literare deoarece în această perioadă se încearcă eliminarea regionalismelor din stilurile administrativ și științific, acestea fiind acceptate doar în stilul artistic. Există însă și elemente distincte între stilurile limbii române, astfel în stilul artistic sunt frecvente repetiția, discontinuitatea, acest procedeu fiind analizat de Boris Cazacu în 1954 și de Gheorghe Bulgăr în 1956, vorbirea familiară, totodată în textele beletristice se utilizează un limbaj cu sens denotativ, dar și conotativ, limbajul denotativ fiind specific stilurilor administrativ și științific. Stilul beletristic cunoscut și sub denumirile de „stil al literaturii artistice”, „stil artistic”, „limbă a literaturii artistice” reprezintă „ansamblul cel mai variat de procedee lingvistice”13. El este în strânsă legătură cu funcția de comunicare a limbii, nu trebuie confundat cu limbajul poetic, terminologia specifică celorlalte două stiluri este reprezentată aici de vocabularul poetic. Regionalismele sunt elemente specifice, Ion Coteanu recomandând utilizarea acestora în textele științifice sau administrative să fie redusă, foarte importantă în textele beletristice fiind funcția estetică. Textele literaturii populare se caracterizează printr-un aspect arhaic al stilului artistic, academicianul susținând și existența unui limbaj al poeziei culte. Ion Coteanu nu este de acord cu utilizarea termenului de limbă pentru stilul artistic, deoarece există o diferență între acesta și limba literară, unul dintre cei care fac această confuzie fiind chiar Ion Heliade Rădulescu. Stilul artistic „este oglinda întregii limbi dintr-o epocă spre deosebire de oricare dintre celelalte stiluri, îngăduite de nenumărate restricții lingvistice, este o unitate superioară tuturor celorlalte”14, expresivitatea fiind una dintre trăsături, în celelalte stiluri expresivitatea fiind zero. În limba română veche nu se poate vorbi de un „stil al cărților bisericești”15 deoarece nu există unitate în ceea ce privește scrierile religioase, ele încadrându-se atât în „literatura artistică, în exegeza teologică sau chiar în administrația bisericească”16, cum de altfel nu se poate vorbi de un stil al cărților populare sau un „stil istorico-cronicăresc”. 11 Coteanu, Ion, Romîna literară și problemele ei principale, Editura Științifică, București, 1969,p. 57; 12 Iordan, Iorgu, Stilistica limbii române, Institutul de Linguistică Română, București, 1944, p.341; 13 Coteanu, Ion, Romîna literară și problemele ei principale, Editura Științifică, București, 1969, p.58; 14 Ibidem,.70; 15 Ibidem, p.55; 16 Ibidem, p.56; 695 Nici în ceea ce privește modernizarea celor trei stiluri, Coteanu nu consideră că ar exista o sincronizare fiindcă stilurile administrativ și științific au evoluat mai rapid,cel mai greu dezvoltându-se stilul artistic, stilurile limbii literare culte apărând în forma incipientă încă din secolul al XVI-lea în texte religioase, scrisori, cei care pun bazele stilului științific fiind reprezentații Școlii Ardelene. În concluzie, Ion Coteanu este de părere că „dacă se iau drept criterii anumite condiții, se obțin un număr de stiluri, dacă se iau alte criterii, alt număr. Singura realitate incontestabilă este că orice limbă se divide în cel puțin două limbaje care tind să se specializeze. În fond numărul de stiluri ca și stilistica funcțională sunt aspectele luate de o limbă ca urmare a unor constrângeri social-culturale exercitate asupra ei din mai multe puncte de vedere”17, numărul • ••18 de stiluri variind după cum se înțelege „calitatea de unități funcționale”18 Bibliografie Coteanu, Ion, 1967, Elemente de lingvistică structurală. Cap. Structura stilistică a limbii, București, Științifică. Coteanu, Ion, 1973, Stilistica funcțională a limbii române, București, Academiei RSR, volumul I. Coteanu, Ion, 1985, Stilistica funcțională a limbii române, București, Academiei RSR, volumul II. Coteanu, Ion, 1969, Romîna literară și problemele ei principale, București, Științifică. Coteanu, Ion, Dănăilă, Ion,1970, Introducere în lingvistica și filologia românească. Probleme - bibliografie, București,. Academiei RSR. Ducrot, Oswald, Schaeffer, Jean Marie, 1996,. Noul Dicționar Enciclopedic al Științelor Limbajului. București, Babel. Iordan, Iorgu, 1944, Stilistica limbii române, București, Institutul de Linguistică Română. Iordan, Iorgu, 1956, Limba română contemporană, Ediția a II-a, București, Ministerului Învățământului. Irimia, Dumitru, 1991, Structura stilistică a limbii române contemporane, București, Științifică și Enciclopedică. Parpală, Afana, Emilia, 1998, Introducere în stilistică, Pitești, Paralela 45. Popescu Mihaela, 2007, Dicționar de stilistică, București, All Educational. Coteanu, Ion, 1990, Stilistică, generativism, pragmatică în Studii și cercetări lingvistice, 41, nr.1, pp.3 - 13. Coteanu, Ion, 1959, Pentru studierea stilurilor limbii noastre literare în Limba română, 8, nr.1, pp.69 - 73. Coteanu, Ion, 1961, Locul stilului artistic în limba literară în Limba română, 10, nr. 2, pp.144 - 155. 17 Coteanu, Ion, Dănăilă, Ion,1970, Introducere în lingvistica și filologia românească. Probleme - bibliografie, București, Academiei RSR; 18 Coteanu, Ion, 1961, Locul stilului artistic în limba literară în Limba română, 10, nr. 2, p. 144. 696 ROLUL EUFEMISMELOR ÎN TEXTELE LIRICE ALE LUI GRIGORE VIERU Drd. Oxana CHIRA Universitatea De Stat „Alecu Russo”, Bălți Angela BUCATARU Liceul Teoretic „Constantin Stere”, Soroca Poetul încercă în versurile sale să evite tabu-urile religioase „S-ar putea să plecăm cu toții”, sociale „Sunt fericit/Că n-am cîntat păunii/”; politice „vin acânii”, recurgînd la eufemisme și totodată spunînd adevărul, „parfumîndu-l”. Elevilor din ciclul liceal li se propun la orele de limbă română să exprime opinia argumentată în scris sau oral pe marginea creației lui Grigore Vieru. Elevul este inițiat în depistarea și interpretarea diferitor termini lingvistici și literari, pentru a parcurge o comprehensiune a textului mai originală și mai profundă. Cuvinte-cheie: eufemism, text liric, tabu religios Ținînd cont de faptul că astăzi, curriculum-ul modernizat de liceu orientează în mod expresiv demersul didactic spre formarea de competențe, la ora de limbă și literatură română, dezvoltăm competența de decodare a oricărui text literar sau nonliterar prin analiza și interpretarea faptelor de limbă, prin interpretarea informației stilistice și semiotice. Tot mai insistent în ultimii ani se abordează problematica formării competențelor în ciclu liceal, de aceea am făcut unele încercări de a forma competențele necesare elevilor pentru o analiză mai profundă a eufemismelor în baza poeziei marelui poet Grigore Vieru. Rostul competențelor ne justifică faptul că acestea trebuie să fie „dezvoltate pînă la finalizarea educației obligatorii și urmează să acționeze ca un fundament pentru învățarea pe parcursul întregii vieți” [Cartaleanu et alii, p. 5]. În această cheie, studiind universul creației scriitorilor români, profesorul dezvoltă competența de interpretare și comentare a textelor literare la prima vedere, cu referire la textele studiate sau propuse și la lecturile independente din literatura națională. Surprinde printr-un mod aparte al autoexprimării și confesiunii lirice, poezia Marelui Poet al Mamei și veșnicului matern, un adevărat clopot al trezirii naționale și al Libertății visate -Grigore Vieru. În cadrul orelor de limbă română elevii parcurg în clasele X, XI, XII -receptarea și interpretarea orelor lirice, la nivel de lectură comprehensivă, semiotică și hermeneutică. Rămînînd un poet al Copilăriei și Candorii, al Iubirii de tot ce e înălțător și nobil, firesc și matern, el construiește poezia pe un dialog prin intermediul căruia adresează sau lumii interioare, sau dialoghează cu Dumnezeu, Mama, Femeia iubită, Patria - noțiuni de fapt adunate sub semnul sacrului. Eul liric e în continuă devenire, aprofundare, sondare a stărilor interioare. Pe parcursul demersului didactic, în scopul unei interpretări profunde a textului vierean, am atenționat elevii asupra „prezenței unei ziceri de bun augur”, a unei figuri de stil a ambiguității - eufemismul, care constă în atenuarea, îndulcirea conținutului unei fapte sau idei dure, substituirea cu o expresie acceptabilă, încercînd să-i motivăm prezența în textul liric. Bunăoară, în poezia Formular, care este un crez artistic călăuzitor, un text cutremurător prin dramatismul său, atestăm prezența eufemismelor. Nu sunt pomenite nici noțiunea de război, nici de țară, nici de patriotism. Fiind întrebat care îi este originea, Eul liric se confesează: „Ar și semăn/Dealul acel din preajma codrilor/Știu toate doinele”, unde lexemele codrii și doinele capătă o conotație specială. Poezia amintește indirect de schemele, tiparele impuse de regimul totalitar în care noțiunile de verticalitate, personalitate, demnitate națională erau adevărate tabu-uri. Analizînd definițiile eufemismelor, lesne se poate repeta că „în enunț eufemismul apare în tabu-uri sociale ori religioase, uneori cu valoare onomastică. Ca figură, eufemismul este de cele mai multe ori utilizat ca rezultat al unui tabu, care duce la construcții metaforice ori simbolice” [Bidu-Vrănceanu et alii, p. 205]. La întrebarea: „Ai fost supus judecății vreodată?" Eul răspunde evaziv: „Am stat niște ani închis în sine“, adică într-o evadare; refugiu într-un spațiu al lumii poetului; o lume a emoțiilor, luptelor interioare și reflecțiilor. Criticul literar Mihail Dolgan atestă în acest text trei limbaje: „limbajul administrativ-cancelăresc (întrebări cu dedesubturi ale agentului puterii), limbajul oral (dialogul prin întrebări-răspunsuri) și limbajul propriu-zis poetic (răspunsurile cu substrat polemic și autobiografi c ale însuși eului liric)” [Academos, 1(16) martie, 2010, p. 82]. Întreaga creație a poetului e un dialog al Eului liric cu Universul privit prin ochiul sacru al valorilor durabile. În poezia Casa mea noțiunea de viață e substituită prin versul „Pieptul meu cît va sufla”, pentru a evita expresia trivială, crudă „pînă inima va muri”. În acest context remarcăm că, dacă am studia mai amănunțit relația viață-moarte, lumea umbrelor despre care meditează poetul, aproape în fiecare poezie e sugerată eufemistic ideea. „Stinge-mi-s-or ochii mie/Tot deasupra cărții Sale”, adică mereu va dăinui versul Eminescian, ca un model pentru poetul Vieru, iar recile pleoape nu vor vedea nicicînd cartea închisă. Eufemismele pot apărea în așa fel din cauza atitudinii poetului față de religie și anume de frica față de Dumnezeu, respectiv au apărut tabuurile religioase. Ne vom rezuma la următoarea definire a conceptului de tabu a lingvistului francez Emile Benveniste, care ne propune să reținem natura interdicției în felul următor: ”Este pur și simplu șters din inventarul limbii, scos din uz, nu mai trebuie să existe. Și totuși, condiție paradoxală a tabu-ului, acest nume își continuă existența ca interdicție” [Benveniste, p. 220]. Există multe cauze care determină un vorbitor să se exprime indirect sau să nu spună adevărul, camuflînd mesajul gândit, încercând sa-l înfrumusețeze și să recurgă la eufemisme. În exemplul: Nu mai e maicuța.../Frunzele cobor/, funcția eufemismului o reiau punctele de suspensii, care înlocuiesc lexemul „a muri” Eufemismul care a dus la construcția metaforică leagănul de lut din poezia Morții sunt ca niște copii sugerează ”pămîntul”, „huma”, „lumea de veci”, eufemismul veșnicul repaus din poezia Pictează-mi o miriște are aceeași explicație. Versul „Plecăm să ne-odihnim puțin” din poezia De dor, dedicată Doinei și lui Ion Aldea-Teodorovici, poetul ocolește adevărul morții, înlocuindu-l prin eufemismul metaforizat și așteptîndu-și prietenii cu ochii rourați, substituind în vers „ochii plînși”. În majoritatea poeziilor dedicate Mamei, poetul-copil și copilul-poet plasează acest chip sacru, divinizat între copilăria sa îndepărtată și Dumnezeu. Ea rămîne nașterea, iubirea, căldura, apariția pletelor albe - „îmbătrînirea” și revenirea în pămînt - „moartea”. Grigore Vieru încerca să ocolească factorul biologic de îmbătrînire alături de ceea ce e divin - Mama. Îmbătrînirea mamei, trecerea și destrămarea ființei în timp sunt sugerate prin versurile: „Albește părul tău, mamă”, „Nu-mi lua cercei și salbe/Că de-amu am plete albe”, „Cine m-o 698 vedea-n țărînă”, „Alb împrăștiate/Pletele-i pe valuri”, „Cu-al mamei păr albind”. Același lexem bătrînețe este camuflat în poezia poetului, exprimat prin versul eufemizat: „Încerc să rup strînsoarea/Îmi cade brațul slab.. ./Șipărul ce mă curmă/ Se face tot mai alb”. Albul exprimă candoarea, dar și vîrsta înțelepciunii. Pînă și drumul pe care mama pleacă e alb, înzăpezit, iar iubirea vine pe drum verde, înverzit, iar poetul mereu într-un zbucium etern e la răscrucea alegerii și a armoniei. Alte eufemisme apar în versul vierean, descrierea mamei „Că în ochii ei cei uzi” - „ochii plînși”; „Acum cînd nu te poți, mamă/De sarea din șale pleca/”-„bătrînețe”. Cuvintele din poezia lui G. Vieru sînt selectate cu scopul de a camufla anumite realități, de a provoca cititorul său etc. Toate aceste tipuri de intenții ale poetului sunt exprimate cu ajutorul eufemismelor. Fiind un fenomen prea mult timp neglijat în literatura de specialitate, analiza diverselor manifestări ale eufemismelor ar putea contribui la elucidarea unor aspecte, astfel încît să mascheze realitatea, în special cînd referire se face la aspectele politice din anii 1989. Grigore Vieru e și un poet tribun, o probă a demnității naționale, o lecție de curaj și demnitate oferită urmașilor. Versul Marelui Poet izvorăște din plină dăruire, din glasul iubirii față de Neamul Românesc și Țara reîntregită. În această tematică s-ar înscrie termenii atestați în texte „Bocancul spaimei”, „talpa”, „Bocanc mărșăluind”, „muscali”, „Sfîșiată de colții fiarei roșii”, poetul amintind astfel de vremea bolșevicilor, de vremurile totalitare, de tabuurile social-politice. În poezia Ascultă fratele mai mare, eliberatorul e numit Bre, muscale, iar timpul de atunci numit un timp măreț prin dogmele și așa-zisele idealuri impuse. Propriul pom, stejarul nostru viguros, vine în antiteză cu mesteacănul sub care cîntă muscalul. Tot în poezia Discursul electoral poetul ne atenționează că vin cei ce vor pune pe trunchi capul Limbii Române, vin căpcăunii, vin ienicerii umblă țanțoș cu șapca roșie, pocnind nagaica, iar în locul naiului vine balalaica, cizma muscalească. Trăind o viață cu dor de frații de peste Prut, visînd mereu Țara, fiind o conștiință artistică și cetățenească fermă, Grigore Vieru evocă Prutul prin diferite procedee lexicale, substituind adesea ce e român, România, românesc în versurile sale prin eufemisme. Exemplele „Frumoasă-i limba noastră” - „limba română”, „Ce caut în Țara mea?” - „România”, „Splendorile Patriei mele” - „România”, „Acestea oare să fie/Hotarele Țării?” -„România”, „Cîtă Țară e-n cîntecul tău” - „Ceva românesc”, „Cîntare scrisului nostru” - „grafia latină”, „Iar eu mă uit peste Prut” - „România” etc. ne propun să urmărim în ce măsură a influențat interdicțiile de limbaj dintr-o perioadă istorică dificilă asupra versului lui Grigore Vieru și asupra apariției eufemismelor propuse de poet. Revenim la cuvintele Anei Blandiana în legătură cu rolul poetului în societate „Poeții au devenit astfel plămânii prin care popoarele încercau să respire aerul din ce în ce mai rarefiat al libertății și să se salveze”1. Întocmai acest rol i-a fost menit Marelui Poet, care a suferit, vorbele lui Adrian Păunescu „zdobindu-i și cap și scris și piept/, Pe străzi și în ziare au dat în el cu pietre” [Vieru, p. 36], trăind clipe de dor, neînțeles de mulți, exprimînd suferințele neamului nostru prin eufemisme. Fiind un mare împătimit de Lumea Cuvîntului, cu afecțiune pentru frații săi de condei, poetul Vieru dedică un întreg spectru de versuri conaționalilor săi, poeților și actorilor la școala cărora și-a „ascuțit“ pana. Eul liric ar accentua prin diverse mijloace specificul acestei lumi a Poesis-ului cu tot farmecul, zbuciumul și neîmplinirile adunate într-o viață de poet. Actori cerșind - „săraci”, răpuși de ceroză - „beție”. 1http://www.romaniaculturala.ro/images/articole/Marco%20Cugno.pdf 699 Din cele expuse pînă aici se poate deduce că rolul eufemismelor în poezia lui Grigore Vieru la lecțiile de limbă română este de a dezvolta competența de cunoaștere și înțelegere a procesului literar românesc în contextul istoriei și culturii naționale și competența de interpretare a fenomenelor literare în contextul culturii spirituale românești. „Este foarte complicat zilnic să rămîi frumos și simplu” vorba poetului, care emana prin prezența sa modestă lumină, credință, dragoste și se vedea mereu cu o putere, ce conferă viața acestui neam. În acest context și-a ales și un epitaf simplu dar profund „Sunt iarbă, mai simplu nu pot fi”. Pentru a dezvolta competențele de receptare și de interpretare a textului literar, elevul are nevoie de acumularea unor cunoștințe legate de componența lexicală a vocabularului utilizat eufemistic de „poetul divin al neamului nostru”2. Referințe bibliografice: Academos, Revistă de Știință, Inovare, Cultură și Artă, 1(16) martie, 2010 Benveniste E., Probleme de lingvistică generală, Vol. II, București, Universitas, 2000. Bidu-Vrănceanu A., Călărașu C., Ionescu-Ruxandoiu L., Mancaș M., Pană Dindelegan G., Dicționar de științe ale limbii, București, Nemira&Co, 2005. Cartaleanu T., Cosovan O., Goraș-Postică V., Lîsenco S., Sclifos L., Formare de competențe prin strategii didactice interactive, Chișinău, Centrul educațional Pro Didactica, 2008. Vieru G., Cele mai frumoase poezii, București, Jurnal, 2009. 2Este demn de reținut că această observație de valoare pentru întreg neamul românesc a fost scrisă de Adrian Păunescu în prefața cărții Cele mai frumoase poezii de Grigore Vieru. 700 DISTINCȚIA CÂMP SEMANTIC / CLASĂ LEXICALĂ. CU APLICAȚIE LA ZOONIMIA BIBLICĂ ROMÂNEASCĂ Drd. Cristina-Mariana LUNGU (CĂRĂBUȘ) Universitatea „Alexandru Ioan Cuza”, Iași Ne-am propus, în această lucrarea, analiza unor concepte precum câmp semantic și clasă lexicală, după cum au fost ele dezvoltate de către lingviștii germani, începând cu Jost Trier și Leo Weisgerber, ajungând până la lexematica lui Coseriu. Aceste concepte vor fi aplicate numelor de animale din diverse texte biblice românești (Palia de la Orăștie, Ms. 45, Ms. 4389, Biblia de la București și Biblia modernă din 1991). Având în vedere că materialul lingvistic este prea larg, ne-am limitat cercetarea la cărțile Pentateuch. Cuvinte-cheie: câmp semantic, clasă lexicală, animale, Pentateuch. 1. Introducere Lucrarea noastră prezintă rezultatele cercetării unor texte care fac referire la numele de animale din limba română, așa cum apar ele în tradiția biblică românească. Textele pe care le-am studiat, pentru a întreprinde analiza lexicului animalier, sunt următoarele: Palia de la Orăștie, 1582 (PO), două manuscrise: 45 (MS. 45) și 4389 (MS. 4389), cuprinse în seria Monumenta linguae Dacoromanorum (BB-MON.), Biblia de la București, 1688 (BB), și o ediție modernă a Bibliei Sinodale din 1991 (B 1991)1 2. Vom adopta principiile semanticii structurale cu privire, în special, la conceptele de c â mp s em an ti c și de c l asă lex ic al ă , elaborate de Eugenio Coseriu. Am ales acest model teoretic, întrucât ni se pare cel mai adecvat pentru cercetarea noastră de tip structural. Trebuie să precizăm că vom îmbina perspectiva tradițională, descriptiv-istorică, cu cea structural-funcțională, constând în analiza semică a substanței semantice a lexemelor care formează câmpul semantic «animal» în câteva versiuni biblice românești. Ceea ce ne propunem, în această lucrare, este identificarea și analiza lexico-semantică a unor nume de animale după metoda lexematică. 2. Structuri lexicale Pornind de la cele șapte distincții ale lexematicii coseriene (1. lucruri-limbaj, 2. limbaj primar-metalimbaj, 3. sincronie-diacronie, 4. tehnica discursului-discurs repetat, 5. arhitectura limbii-structura limbii, 6. tip-sistem-normă-vorbire, 7. desemnare-semnificație), E. Coseriu reușește să închege o teorie semantică unitară, delimitând obiectul cercetării: structurile lexematice fac referire la conținuturile lingvistice și nu la realitatea extralingvistică, la limbajul primar și nu la metalimbaj, la sincronie și nu la diacronie, la termenii comuni și nu la terminologii (termeni de specialitate), la tehnica vorbirii și nu la discursul repetat, la limba funcțională, nu la limba istorică, la sistemul lingvistic, nu la norma lingvistică, precum și la raporturile de semnificare și nu la cele de desemnare. Coseriu definește structura lexicală ca fiind: „la configuracion semantica del lexico, o sea, de las palabras lexematicas ” (Coseriu, 1991: 90). Întrucât orice semnificație se leagă de o structură semantică, în semantica 1 Cuprinsul acestei Sfinte Scripturi reproduce textul ediției din 1982. 2 Trad. n.: „configurarea semantică a lexicului, adică, cuvintele lexematice”. structurală a Școlii de la Tubingen s-au stabilit două tipuri de structuri lexematice, identificabile în vocabularul unei limbi: structuri pa r a digm ati c e (in absentia) și structuri sin tagma t ic e (in praesentia). Structurile paradigmatice pot fi: p r im are (c â mp uri lex ic al e și clas e l ex ical e ) sau s ecu nd are (structuri de m od i ficare , de d e z vo l tare și de c omp un ere ). O structură este primară dacă nu are nevoie de altă structură pentru a putea fi definită. De exemplu, pentru a defini lexemul miel, nu avem nevoie de lexemul mieluț. În acest caz, putem spune că primul lexem este primar, iar cel de-al doilea secundar, el derivând din primul. Pentru lexemul mieluț avem nevoie de lexemul miel, întrucât acesta este un „miel mai mic”. Structurile secundare țin de formarea cuvintelor într-o anumită limbă și de procedeele de formare (derivarea, compunerea, conversiunea sau schimbarea valorii gramaticale). Structurile sintagmatice sunt combinatorii, ele fiind de trei tipuri: afi ni ta t e , se l ecți e și i m pl i ca ți e . Prin afinitate, de exemplu, rom. bătrân se asociază numai cu substantive referitoare la ființe umane, animale și uneori la plante, dar nu se combină cu substantive care desemnează lucruri ce se combină cu vechi. În selecție, câmpul respectiv impune o anume selecție (de exemplu, după cum sugerează Coșeriu, călătoria cu avionul în germană cere utilizarea verbului fliegen, călătoria cu un vehicul (mașină, tren, autobuz) impune utilizarea verbului fahren, iar cea pe jos cere utilizarea verbului gehen). În implicație, un lexem impune o anumită combinație. De exemplu, adjectivul roib este cerut de substantivul cal și nu de alte lexeme. 3. Conceptul de câmp semantic La începutul secolului al XX-lea, epocă marcată de structuralism și neohumboldtianism, lingvistica germană se preocupa de studierea lexicului pe câmpuri lingvistice. Lexemul câmp era utilizat în științe, fiind un fenomen lingvistic cunoscut, acela de grupare a cuvintelor pe domenii de sens. Cu toate că au existat mai multe teorii cu privire la câmpul semantic, până la urmă s-a ajuns la teoria reunită a lingviștilor germani Jost Trier și Leo Weisgerber. Această teorie, precum și concepțiile unor lingviști ca Gunther Ipsen, Walter Porzig, Andre Jolles sau ideile teoretice ale lui Wilhelm von Humboldt și Ferdinand de Saussure, au pus bazele teoriei câmpului lexical propuse în 1964 de lingvistul Eugenio Coseriu. Pentru acest concept specialiștii nu utilizează aceeași terminologie. Astfel, Ferdinand de Saussure, în Cours de linguistique generale (1916), discută despre champs associatifs (câmpuri asociative), opinând ideea că un cuvânt nu există izolat în conștiința vorbitorului, ci doar în relație cu alte cuvinte, în cadrul unor serii asociative. Eugenio Coseriu (1968) întrebuințează adesea denumirea de câmp lexical, însă rareori și pe cea de câmp semantic. Lingvistul german J. Trier lansează termenul Wortfeld ‘câmp lexical' sau ‘câmp de cuvinte', iar Pottier (1968) pe cel de champ semantique. L. Weisgerber utilizează termenul câmp lingvistic, iar Duchacek (1968) optează pentru sintagma champs linguistiques, distingând două tipuri: champs linguistiques de mots și champs linguistiques d'idees. G. Matore vorbește de câmpuri noționale, făcând aplicație pe vocabularul politic și social din limba franceză. P. Guiraud vorbește de câmpuri morfosemantice, care reprezintă sisteme semantice formate „din termeni legați între ei prin sisteme de relații de formă și sens” (Cârâc, 2001: 113). Lingvistele Angela Bidu-Vrănceanu și Narcisa Forăscu preferă denumirea de câmpuri sau (sub)ansambluri lexico-semantice (Bidu-Vrănceanu, Forăscu, 1984: 10). 702 În ultimele decenii, semanticienii s-au preocupat mai mult de semantica cognitivă sau generativă și mai puțin de pespectiva câmpului asupra vocabularului, adică de semantica structurală. Totuși, există preocupări în semantica românească pentru perspectiva coseriană privind structurile lexematice, în cadrul cărora câmpul lexical apare ca o structură paradigmatică primară. Dintre domeniile de sens studiate, putem aminti: relațiile de rudenie, numele culorilor, desemnările animalelor sălbatice și domestice, desemnările instituțiilor (Angela Bidu-Vrănceanu), desemnările conceptelor „drum” (Lucia-Gabriela Munteanu), „a gândi” (Doina Negomireanu), „frumos” (Livia Vasiluță). În lingvistica germană de la începutul secolului al XX-lea era preconcepută ideea unei semantici strict lingvistice care avea ca fundament teoria câmpului lingvistic (das sprachliche Feld) sau al câmpului semantic (Bedeutungsfeld). Conceptul de c â mp l in gvi s ti c este întrebuințat de Jost Trier în 1931, iar cel de câ mp s em an ti c ( câm p de se m ni fic aț ie ) de G. Ipsen în 1924. Deși Trier este considerat, în literatura de specialitate, a fi întemeitorul cercetărilor de semantică referitoare la câmpurile lingvistice, totuși, în mod cert, ințiatorul cercetărilor privind câmpurile conceptuale a fost tot un lingvist german din secolul al XIX-lea, K. W. L. Heyse, care, în lucrarea System der Sprachwissenschaft, realizează, pentru prima dată, analiza unui câmp semantic al sistemului conceptual Schall (‘sunet') (Frâncu, 1999: 92). Pornind de la analiza realizată de Heyse, lingviștii germani ajung la rezultate remarcabile care merită să fie amintite. Astfel, Trier, în lucrarea Der deutsche Wortschatz im Sinnbezirk des Verstandes (1931), definea câmpul unui cuvânt sau câmpul unui semn lingvistic ca fiind format dintr-un cuvânt, termenii săi înrudiți și antonimele învecinate: „Sensul cuvântului izolat este dependent de sensul cuvintelor învecinate din punct de vedere semantic” (Bahner, 196: 193). Un cuvânt primește de la câmpul lingvistic din care face parte semnificația sa diferențiată de a altor cuvinte și ea depinde de cea a câmpurilor vecine. Ideea centrală a lui Trier este că teoria câmpului lexical are ca scop analiza cuvântului. Există o apropiere între Trier și Weisgerber în ceea ce privește punerea în legătură a teoriei câmpului cu „conceptul de formă lingvistică internă și cu acela de imagine lingvistică a lumii” (Bahner, 1961: 195). În concepția sa, istoria vocabularului devine istoria noțiunii dacă ne referim la ansambluri și la împărțirea în câmpuri. J. Trier percepe câmpul lexical ca „o structură intermediară între unitatea lexicală și ansamblul vocabularului” (Munteanu, 2008: 241). În lucrarea Spraliche Felder (1932), el revine la principiile teoriei câmpurilor, susținând că întreaga structură lingvistică e formată din câmpuri: „Un element intră în relații nemijlocite numai cu unitatea imediat superioară al cărei element nemijlocit este. Această unitate este la rândul ei parte a unei unități superioare și așa mai departe până la unitatea maximă” (Bahner, 1961: 196). După părerea sa, fiecare câmp cu o anumită structură internă este componentul unui câmp mai mare. Influențat tot mai mult de teoria lui Weisgerber, el oferă următoarea definiție: „Câmpurile sunt acele realități lingvistice vii dintre cuvintele izolate și ansamblul vocabularului, care, în calitate de părți ale unui întreg, au ca trăsătură comună cu cuvintele faptul că fac parte dintr-un sistem de ansamblu, iar cu vocabularul dimpotrivă, faptul că sunt segmentate” (Bahner, 1961: 199). Prin acest lucru, Trier se diferențiază de teoria despre câmpul lingvistic a lui Porzig și a lui Jolles. Cei doi lingviști pleacă de la cuvânt și de la sfera lui semantică, referindu-se deci la un câmp semantic închis spre exterior. Plecând de la înțelegerea stării sincronice, W. Porzig deosebește două feluri de câm pu ri se m ni ficat iv e : câmpuri i mp li cat i ve (einbegreifende Bedeutungsfelder), care sunt sintagmatice, nu paradigmatice, ca în cele aparținând lui Trier, 703 de tipul: bellen (a lătra) - Hund (câine) și câmpuri d i v i z i b i l e (aufteilende Bedeutungsfelder), care sunt paradigmatice, corespunzând câmpurilor lui Trier, de tipul numelor de animale. În Germania, Leo Weisgerber propunea o semantică strict lingvistică, care să se preocupe cu studiul relațiilor dintre concepte în sistemul limbii. El își include teoria câmpurilor semantice în concepția neohumboldtiană a gramaticii conținutului, încercând o sinteză între conceptele structuraliste ale lui Saussure și cele ale lui Wilhelm von Humboldt. Câmpul semantic este definit ca domeniu de sens, a cărui reprezentare este structurată lingvistic într-o grupă de cuvinte. Este cunoscută disputa sa cu F. Dornseiff în privința teoriei câmpurilor, și anume că încerca să înlocuiască semaseologia cu onomaseologia, iar acest lucru i se părea inadmisibil lui Weisgerber, întrucât această orientare, de ordin extralingvistic, se referea la lumea lucrurilor și nu la structura limbii (Frâncu, 1999: 94). Prin c âmp , Eugenio Coseriu înțelege paradigma rezultată din împărțirea unui semnificat lexical între mai multe lexeme, prin opoziții directe imediate (de exemplu, câmpul numelor de animale domestice sau al numelor de animale sălbatice). Acesta poate fi definit ca o „paradigmă constituită din unități lexicale de conținut («lexeme»), care își împart o zonă de semnificație continuă comună și care se găsesc în opoziție imediată unele cu celelalte” (Coseriu, 1981: 39). Tot el precizează mai departe că „opoziția «imediată» se stabilește între o arhiunitate (arhilexem) - exprimată sau nu - și o unitate sau între arhiunități” (Ibidem). Câmpul lexical-semantic este format din unități care acoperă o zonă de semnificare specifică și între care se face alegerea în comunicare. Semantica structurală coseriană se folosește de următoarele concepte: l e x e m , a r h i l e x e m , s e m . Considerăm l e x e m unitatea de vocabular, generalizată sub aspect funcțional. În timp ce cuvântul reprezintă o unitate bilaterală ce prezintă un conținut lexical și unul gramatical, lexemul este o unitate unilaterală ce are doar un conținut lexical. Lexemul poate fi definit ca „o unitate de conținut lexical exprimată în sistemul lingvistic (de exemplu, conținutul ‘senex' în latină)” (Coseriu, 1992: 46). Exemple de lexeme sunt: asin, boaghe, capră, erodiu, mășcă, miel, oaie etc. Lexemul se prezintă ca un cuvânt simplu, descriindu-se ca o sumă de seme (adică un semem) asociată cu un complex sonor. Spre deosebire de cuvinte care pot fi polisemantice, lexemul este monosemantic. Lexemele pot deveni arhilexeme, dacă ținem seama de ansamblul categoriilor semice care constituie cuplurile ocazionale lexemice (Manoliu-Manea, 1973: 247). Pentru A. Bidu-Vrănceanu, lexemul reunește un semnificant cu un semnificat, fiind în mod obligatoriu monosemantic (Bidu-Vrănceanu, 2008: 18). Arhilexemul, în semantica structurală, este definit ca „ansamblu de seme comune diverselor unități din aceeași paradigmă lexicală, care se asociază cu un semnificant constant într-o limbă dată” (DȘL, s.v. arhilexem). În unele teorii, arhilexemul este denumit hiperonim, deoarece el fiind un lexem al limbii naturale, desemnează un microsistem taxinomic, subsumându-i unitățile. Un arhilexem este un „lexem al cărui conținut este identic cu conținutul unui câmp lexical în întregime” (Coseriu, 1992: 46). Deoarece câmpurile de cuvinte se raportează la niveluri diferite, arhilexemele pot fi și ele de nivele diferite. De exemplu, unitatea bovină servește drept arhilexem pentru seria de lexeme: bou, buhai, taur, vacă, vițel. La rândul său, cuvântul animal este arhilexem în câmpul de cuvinte de nivel superior în care intră și bovină. Semul reprezintă o „trăsătură distinctivă din planul semantic paradigmatic” Manoliu-Manea, 1973: 250). Semele reprezintă „trăsăturile distinctive ce constituie lexemele” 704 (acest termen a fost folosit și de Pottier, în sensul că el reprezintă o „trăsătură semantică pertinentă”) (Coseriu, 1992: 46). Deci, semul este cea mai mică trăsătură de conținut ce reiese în urma analizei semice. Un exemplu de sem este /râmător/ pentru lexemul porc. Opozițiile, în cadrul câmpului denumirilor pentru animale domestice, se stabilesc prin trei seme: semul /se x / opune genul /masculin/, adică /mascul/, genului /feminin/, adică /femelă/ (de ex., oaie / berbec, capră / țap, măgar / măgăreață), semul /ge n eraț ie/ opune semul /adult/ semului /pui/ (de ex., cal / mânz, oaie / miel, capră / ied); semul /co le cti vi ta te / opune semul /animal domestic izolat/ unui alt sem /animal domestic în colectivitate/ (de ex., cămilă / caravană, vacă / cireadă, oaie / turmă). În câmpul lexical intră termenii între care se face alegere, deci care sunt posibili de ales, dar excluși într-o comunicare dată, și care sunt reuniți prin arhilexemul care dă numele câmpului, fapt care implică și o ierarhie a celor mai multe arhilexeme. Astfel, arhilexemul vită (din care fac parte lexemele bou, buhai, junc, juncan, juncă3, junincă, taur, vacă, vițel) se include în arhilexemul dobitoc4 (în care intră și lexeme care nu se raportează la vite, precum arete, armăsar, asin, asină, berbec, bivol, cal, capră, catâr, cămilă, câine, cârlan, dromader, ied, iepure, măcicoie ‘catârcă' (PO, Fac. 32: 15), măgar, măgăreață (MS. 4389, Fac. 32: 15), mânz, mășcă ‘catârcă' (PO, Fac. 36: 24), mâșcoi ‘catâr' (BB, Fac. 12: 16), miel, mielușea, mioară5, noaten ‘miel de un an' (MS. 4389, Lev. 14: 10[9], Deut. 29: 13), oaie, pisică, porc6, țap). Arhilexemul dobitoc este o parte a arhilexemului făptură (în care intră și lexeme care nu denumesc vite sau dobitoace, precum sunt nume de păsări domestice: cocoș, găină, porumb (BB, MS. 4389, Lev. 12: 6) și porâmb (MS. 45, Lev. 12: 6) ‘porumbel'; nume de păsări sălbatice: babiță (BB, Lev. 11: 15; Deut. 14: 15), batcă (MS. 45, Lev. 11: 15; Deut. 14: 15), ciuh (MS. 4389, Lev. 11: 15), toate trei cu sensul de ‘pelican' (DLR, s.v.), barză, bâtlan, bogză (BB, MS. 4389, Lev. 11: 15) și boaghe (MS. 45, Lev. 11: 15) ‘bufniță' (DLR, s.v.), brehnace (MS. 45, Lev. 11: 14) ‘uliu' (DLR, s.v.), bufniță, caie, cârstei ‘prepeliță' (MS. 45, MS. 4389, Ieș. 16: 13), cioară, cocor, cocostârc, corb7, corui (BB, MS. 45, MS. 4389, Lev. 11: 13) ‘uliul păsărilor, șoim' (MDA, s.v.), cucuvea, erodiu (BB, MS. 45, MS. 4389, Lev. 11: 19) ‘bâtlan, egretă' (MDA, s.v.), ghipă (BB, MS. 45, Deut. 14: 13) ‘un fel de vultur, pajură' (BB-MON. Deut., 1997: 38), gripsor (BB, MS. 45, MS. 4389, Lev. 11: 13; Deut. 14: 13) ‘pasăre mare de pradă, acvilă, pajură' (DLR, s.v.), haradrion (BB, MS. 45, MS. 4389, Lev. 11: 17) ‘numele unei păsări, probabil păsărel, fluierar, ploier' (BB-MON. Lev. 1993: 21), hăreț (BB, MS. 45, MS. 4389, Lev. 11: 18) ‘uliu' (BB-MON. Lev. 1993: 22), huhurez, lebădă, lipitoare (BB, MS. 45, MS. 4389, Deut. 14: 17) ‘pasăre de noapte care se aseamănă cu rândunica, dar este mai mare' (DA, s.v.), pajăre (MS. 4389, Lev. 11: 14) ‘pasăre răpitoare mai mică decât vulturul' (MDA, s.v.), pelican, pescăruș, porfirion (BB, MS. 45, MS. 4389, Lev. 11: 18; Deut. 14: 18) ‘numele unei păsări acvatice, o probabil lișița' (BB-MON. Lev. 1993: 21), prepeliță, pupăză, rândunică, stârc8 (BB, MS. 45, MS. 3 Lexemul juncă (BB, Deut. 21: 3) e redat în Ms. 4389 prin lexemul junice (Deut. 21: 3). 4 Arhilexemul dobitoc include și lexeme ce denumesc jivine (jiganii): antilopă, arici, bou sălbatic, broască, capră sălbatică, cămilopardos (BB, MS. 45, MS. 4389, Deut. 14: 15) ‘girafă' (BB-MON. Deut., 1997: 38), căprioară, cârtiță, cerb, cerboaică, chițoran / ghigorțan / gorghițan (BB, MS. 45, MS. 4389, Lev. 11: 30) ‘șoarece mare de câmp' (MDA, s.v.), elefant, guziu (MS. 45, Lev. 11: 30) și guzeil (MS. 4389, Lev. 11: 30) ‘cârtiță' (MDA, s.v.), iepure de câmp, jder, leoaică, leu, liliac, lup, nevăstuică, pisică sălbatică, porc sălbatic, șoarece, șomâc ‘șobolan' (BB, Lev. 11: 30) etc. 5 Lexemul mioară apare în MS. 4389 (Num. 6: 14) redat prin lexemul miea. 6 Lexemul porc este redat prin lexemele mascur (BB, Deut. 14: 8) și mascor (MS. 45, Deut. 14: 8). 7 În B 1991, apare și sintagma corb de mare (Deut. 14: 17). 8 În B 1991, lexemul stârc este redat prin ibis (Lev. 11: 17; Deut, 14: 16). 705 4389, Lev. 11: 17; Deut. 14: 16) ‘bâtlan', struț, șoim, șorliță (bb, Lev. 11: 14), ‘zăgan', ‘vultur' (MDA, s.v.), turturea, uliu, vultur; nume de pești: chit (MS. 45, MS. 4389, Fac. 1: 21, BB, Fac. 1: 21 [23]) ‘balenă' (DLR, s.v.); nume de reptile: aspidă (BB, MS. 45, MS. 4389, Deut. 32: 33) ‘viperă, năpârcă' (BB-MON. Deut. 1997: 38), cameleon, crocodel de pământ (BB, MS. 4389, Lev. 11: 29) și corcodel de pământ (MS. 45, Lev. 11: 17) ‘(un fel de) șopârlă' (BB-MON. Lev. 1993: 20), crocodil, scorpie, scorpion9, șarpe, șopârlă, viperă; nume de insecte: lăcustă [incluzând speciile atachis (BB, MS. 45, MS. 4389, Lev. 11: 22), hagab (B 1991, Lev. 11: 22), hargol (B 1991, Lev. 11: 22), solam (B 1991, Lev. 11: 22) și vruh (BB, MS. 45, MS. 4389, Lev. 11: 22)], muscă, tăun, țânțar, viespe. Arhilexemul făptură se include, împreună cu alte arhilexeme, în arhilexemul lighioane (în care intră, pe lângă toate lexemele de dinainte, și lexeme desemnând gândaci, viermi, fluturi), iar acesta împreună cu oameni, în ființe, deosebit de lucruri care își subordonează alte arhilexeme. Ierarhizarea arhilexemelor conduce atât la constatarea după care un lexem se integrează simultan în mai multe arhilexeme care au grade diferite de generalitate, cât și la concluzia după care, în funcție de sensul utilizat, un lexem polisemantic intră în câmpuri lexicale diferite: viu, de exemplu, atât pentru ființă (făptură), cât și pentru culoare. 4. Tipologia câmpului lexical În ceea ce privește tipologia câmpurilor, Coseriu folosește următoarele criterii: a. numărul dimensiunilor relevat de opozițiile unui câmp, b. modul în care se combină dimensiunile între ele în interiorul unui câmp, c. criteriul ontic al opozițiilor și d. tipul de raport între semnificați și expresia lor. Reunind criteriile formulate, putem stabili trei clasificări: după configurație, după sensul obiectiv și după expresie. Un punct important de pornire îl reprezintă tipurile formale de opoziții. E. Coseriu, în lucrarea Vers une typologie des champs lexicaux (1975), oferă o clasificare schematică, însă sugestivă, a lui Leo Weisgerber cu privire la tipologia câmpurilor lexicale. Astfel, Weisgerber făcea referire la două tipuri de câmpuri lexicale: einsschichtig (cu un singur nivel) și mehrschichtig (cu mai multe niveluri). În cadrul primului tip de câmpuri, Weisgerber stabilește trei subtipuri de câmpuri: Reichengliederung (organizare liniară), Flachtengliederung (organizare plană) și Tiefengliederung (organizare stereometrică) (Coseriu, 1981: 42). După configurație, câmpurile sunt divizate în două mari categorii: câm pu r i u nid im en s io nal e , care sunt simple și lineare și câmp uri p l uri di me nsi onale , care sunt complexe. Fiecare dintre aceste categorii are diverse subdiviziuni. Câmpurile unidimensionale pot fi: a nt oni mi ce , bazate pe opoziții privative (de ex. mare / mic, adică animal / pui de animal); gra du al e , bazate pe opoziții graduale (de ex. mic-minuscul, adică mieluț, miel, cârlan); se r i al e , bazate pe opoziții echipolente (de ex. nume de păsări, nume de pești: lexemul porumbel intră în opoziție cu celelalte păsări; lexemul chit intră în opoziție cu alți pești). Câmpurile seriale se divizează în câmpuri ordinale, când lexemele sunt în ordine fixă și non-ordinale, când reprezintă serii neordonate în care intră un număr infinit de lexeme noi. În cazul câmpurilor ordinale vorbim de opoziții de natură „relațională”, fiind considerate „serii închise” (de exemplu câmpul numelor de rudenie), iar în cazul câmpurilor non-ordinale sunt luate în discuție opozițiile de natură „substantivală”, ele considerându-se a fi „câmpuri deschise” (de exemplu câmpul animalelor domestice sau cel al animalelor sălbatice). Câmpurile unidimensionale pot funcționa în 9 În BB, MS. 45, MS. 4389, lexemul scorpion este redat prin bălaur (Deut. 32: 33). 706 interiorul unui câmp multidimensional. De pildă, câmpul numelor de păsări sau al numelor de pești pot funcționa în cadrul câmpului denumirilor pentru animale. Câmpurile pluridimensionale se clasifică, la rândul lor, în: bidimensionale (care au două dimensiuni, de exemplu câmpul culorilor) și multidimensionale(care au mai mult de două dimensiuni, de exemplu câmpul denumirilor pentru animalelor). Câmpurile bidimensionale pot fi de două tipuri: corelative (dimensiunile lor se intersectează, formând fascicule de corelații cu patru termeni) și n o n c o r e l a t i v e (dimensiunile sunt paralele sau vecine și din acestea nu rezultă corelații). În câmpurile corelative există combinarea între două opoziții polare: una antonimică și cealaltă sinonimică (de exemplu: facile / difficile și leger / lourd). Cu privire la câmpurile non-corelative, Coseriu identifică două secțiuni definite prin opoziții de tip antonimic și de tip sinonimic. În fiecare serie există opoziții graduale (de exemplu, seria acromatică alb-gri-negru) și opoziții echipolente (seria cromatică roșu, verde, galben). Câmpurile multidimensionale se împart în: i e r a r h i z a n t e (când dimensiunile aplică succesiv trăsăturile distinctive, funcționând la un anumit nivel și fiind indiferente la un alt nivel al câmpului) și s e l e c t i v e (când opozițiile se realizează în mod simultan). Câmpurile ierahizante se subdivizează în câmpuri c o r e l a t i v e (de exemplu, câmpul a cere / a întreba) și n o n c o r e l a t i v e (de exemplu, în câmpul semantic care desemnează „obiect pentru așezat” intră, pe de o parte, lexemele scaun, jeț, fotoliu, iar, pe de altă parte, bancă, divan, canapea etc.), cele selective pot fi: simple - cu un singur arhilexem (de ex. câmpul denumirilor pentru reptile - cu arhilexemul șarpe) și compuse - cu mai multe arhilexeme (de exemplu câmpul denumirilor pentru animale: cu arhilexemele: vită, dobitoc, fiară, lighioană, făptură). Câmpurile pluridimensionale aparțin lexicului structurat, deoarece reprezintă organizări lingvistice ale unor dimensiuni complexe din continuum-ul semantic al unei limbi, ele cuprinzând în interiorul lor câmpuri unidimensionale formate din diferite serii terminologice sau nomenclaturi. Așadar, numele păsărilor în franceză și spaniolă constituie nomenclaturi, dar distincțiile ave /pajaro, oiseau / volaille sunt distincții ale limbii. După valoarea ontică (a sensului obiectiv), opozițiile lexematice pot avea două clase: opozițiile „substantive” care determină c âm puri le su bstanț ia le și opozițiile „relaționale” care determină câ mp uri r el a ți onale . Exemplificăm cele două tipuri de noțiuni: animal este noțiune substantiv, iar nepot și unchi sunt noțiuni relaționale. Unchiul se află în aceeași relație de rudenie cu nepoții. Câmpul numelor de rudenie, al zilelor săptămânii, al lunilor sunt câmpuri relaționale. În schimb, câmpul „ființelor” (al animalelor, de pildă), al „temperaturii” sunt câmpuri substanțiale. Criteriul expresiei presupune alte două criterii: regularitatea și recursivitate. După criteriul regularității, câmpurile sunt: r e g u l a t e (câmpul denumirilor pentru animale) și neregulate (câmpul denumirilor pentru instituții). Criteriul recursivității subîmparte câmpuri continue (sau omogene) și câmpuri recursive (sau omoloage). Câmpurile continue (denumirile animalelor sălbatice și animalelor domestice) sunt mai frecvente decât cele recursive (care reprezintă nomenclaturi: nume de păsări, de exemplu). Din cele expuse mai sus reiese că numele de animale se încadrează într-un câmp multidimensional (poliparadigmatic), selectiv, omogen, substanțial, regulat și continuu. 707 5. Conceptul de clasă lexicală C l asa se referă la clasificarea realității, independentă de clasificarea de câmpuri, prin trăsături inerente (de exemplu, lucru, ființă, animal). În cazul animalelor, de pildă, se pot identifica trăsăturile mascul - femelă (bou - vacă, capră - țap'). Coseriu definește clasa l ex ical ă ca fiind „o clasă de lexeme determinate de un clasem, acesta fiind o trăsătură distinctivă ce funcționează într-o întreagă categorie verbală (sau, cel puțin, într-o întreagă clasă deja determinată de un alt clasem), într-un mod în principiu independent de câmpurile lexicale” (Coseriu, 1992: 49). Astfel, aparțin aceleiași clase lexemele care permit aceleași îmbinări lexicale sau gramaticale, sau chiar lexicale și gramaticale în același timp. Pentru denumirile de animale se poate, de exemplu, stabili clasa «Ființe vii», iar, în interiorul clasei acesteia, clasa «Ființe non-umane». În privința claselor, s-ar putea pune întrebarea dacă ele aparțin lexicului sau gramaticii. Potrivit lui Coseriu, există clase ce aparțin evident lexicului, deoarece ele implică îmbinări lexicale care le sunt proprii și care se deosebesc de clasele gramaticale propriu-zise. Astfel, de exemplu, putem spune că rom. vită este un termen „neutru”, întrucât se aplică atât boului (genul masculin), cât și vacii (genul feminin). Trebuie să facem distincție între c la s ele de te r m in an te și clas el e d etermi na te . Clasele determinante sunt clase caracterizate prin claseme, în timp ce clasele determinate sunt clase caracterizate prin trăsături distinctive precum ‘ce ține de clasa X'. Astfel, de exemplu, gură - bot, mână - labă aparțin claselor determinate prin trăsăturile distinctive ‘pentru ființe omenești' și, respectiv, ‘pentru animale'. Acest lucru permite clasificări ale lexemelor determinate clasematic după clasele determinate cu care ele se îmbină. În limbă pot fi considerate clase astfel de categorii de cuvinte ca substantivele ce denumesc obiecte animate, ființe și obiecte inanimate, adjectivele ce denumesc calități pozitive și negative, verbele tranzitive și cele intranzitive (sau diverse tipuri de tranzitivitate, în dependență de complement). Trăsătura semantică ce determină clasa este cl ase m ul . O clasă poate să intre în componența altei clase de nivel superior, de pildă, clasa «animal» se include în categoria «ființelor». Clasemele pot să se intersecteze. Astfel, trăsătura clasematică „sex masculin-feminin” caracterizează și clasa oamenilor (bărbat - femeie), și clasa celorlalte ființe vii, a «neoamenilor», adică a «animalelor» (leu-leoaică, asin-asină, cocoș-găină). Clasele și câmpurile se pot afla în trei tipuri de raporturi (Coseriu, 1992: 49). În primul caz, un câmp lexical aparține în totalitate unei clase. De exemplu, bou, capră, oaie, vacă, vițel etc. constituie un câmp ce aparține clasei «animal domestic». În al doilea tip de raport, se constată că un câmp se află la intersecția dintre două clase. Astfel, de exemplu, a lătra și a mugi aparțin aceluiași câmp (animal domestic), dar sunt separate de clasemele «canid» / «cornut» (câinele latră ; vaca mugește). În cel de-al treilea caz, un lexem se află, de asemenea, la intersecția a două clase, dar el este insensibil la diferența clasematică, întrebuințându-se indiferent într-o clasă sau alta. Este, de exemplu, cazul verbului a paște care poate caracteriza atât clasa paradigmatică bou, cât și clasa paradigmatică capră. Clasele nu trebuie confundate cu câmpurile de cuvinte. Câmpul de cuvinte reprezintă un continuum lexico-semantic. Această condiție nu este necesară pentru delimitarea clasei. Este adevărat, câmpul de cuvinte poate să se raporteze integral la o clasă, incluzând pe această bază clasemul corespunzător. La rândul său, unul și același clasem poate să caracterizeze diferite câmpuri de cuvinte. Numele proprii și adjectivele, verbele și adverbele derivate de la ele nu formează câmpuri de cuvinte: Cezar ca nume de om e altceva față de Cezar - nume de câine. Cei care s-au ocupat de numele proprii de animale sunt Grigorie M. Croitoru, Maria V. 708 Croitoru, în lucrarea Nume de oameni, nume de animale, nume de locuri în satul Aluniș (2005) și Ștefan Pașca, în lucrarea Nume de persoane și nume de animale în Țara Oltului (1936). Uneori se creează impresia că arhilexemul coincide cu clasemul, cel puțin în planul expresiei. Astfel, animal servește drept denumire a arhilexemului (se opune „omului”) și totodată a clasei (se opune «ființelor umane»). Din clasa «animal» fac parte și numele proprii ale animalelor care, în mod natural, nu intră în câmpul de cuvinte „animal”. Putem conchide astfel: pentru denumirea claselor nu se folosesc obligatoriu cuvinte simple. Aceasta se întâmplă numai în cazul când clasemul, prin conținutul său, coincide cu arhilexemul care totodată este și lexem. 6. Concluzii Lucrarea de față poate fi încadrată în domeniul semanticii lexicale, făcând referire, în special, la câmpul lexical (concept și tipologie) și la clasă lexicală din perspectiva lui Eugenio Coseriu. Menționăm că în cadrul câmpului animalelor am inclus atât semele /animal/, /pasăre/, /reptilă/, /insectă/, /pește/. Un lucru important de reținut este faptul că teoria a fost aplicată unui macrocâmp omogen, multidimensional, poliparadigmatic al denumirilor de animale care include următoarele microcâmpuri: al denumirilor pentru animale domestice, al denumirilor pentru animale sălbatice, al numelor de insecte, al numelor de păsări, al numelor de pești și al numelor de reptile. Bibliografie A. Surse BB = Biblia adecă Dumnezeiasca Scriptură ale cei vechi și ale cei noao leage toate care s-au tălmăcit dupre limba elinească spre înțelegerea limbii rumănești cu porunca preabunului creștin și luminatului domn Ioan Șărban Cantacuzino Basarabă Voievodă..., tipărită întâia oară în 1688. Biblia 1688, text stabilit și îngrijire editorială de Vasile Arvinte și Ioan Caproșu (volum întocmit de Vasile Arvinte, Ioan Caproșu, Alexandru Gafton, Laura Manea), vol. I Editura Universității „Alexandru Ioan Cuza”, Iași, 2001, vol. II (volum întocmit de Vasile Arvinte, Ioan Caproșu, Alexandru Gafton, Laura Manea, N. A. Ursu), Editura Universității „Alexandru Ioan Cuza”, Iași, 2002. BB-MON. Fac., Ieș., Lev., Num., Deut. = Biblia de la București (1688), în seria Monumenta linguae Dacoromanorum, Pars I, Genesis (autorii volumului: Alexandru Andriescu, Vasile Arvinte, Ioan Caproșu, Elsa Luder, Paul Miron, Mircea Roșian, Marietta Ujică), Editura Universității „Alexandru Ioan Cuza”, Iași, 1988; Pars II, Exodus (autorii volumului: Alexandru Andriescu, Vasile Arvinte, Ioan Caproșu, Corneliu Dimitriu, Elsa Luder, Paul Miron, Mircea Roșian, Marietta Ujică), Editura Universității „Alexandru Ioan Cuza”, Iași, 1991; Pars III, Leviticus (autorii volumului: Vasile Arvinte, Ioan Caproșu, Elsa Luder, Paul Miron, Eugen Munteanu), Editura Universității „Alexandru Ioan Cuza”, Iași, 1993; Pars IV, Numeri (autorii volumului: Alexandru Andriescu, Vasile Arvinte, Ion Florea, Elsa Luder, Paul Miron), Editura Universității „Alexandru Ioan Cuza”, Iași, 1994; Pars V, Deuteronomium (autorii volumului: Alexandru Andriescu, Vasile Arvinte, Ioan Caproșu, Eugenia Dima, Elsa Luder, Paul Miron, Petru Zugun), Editura Universității „Alexandru Ioan Cuza”, Iași, 1997. 709 B 1991 = Biblia sau Sfânta Scriptură, tipărită sub îndrumarea și cu purtarea de grijă a Prea Fericitului Părinte Teoctist, cu aprobarea Sfântului Sinod, Editura Institutului Biblic și de Misiune al Bisericii Ortodoxe Române, București. PO, 2005, 2007 = Palia de la Orăștie, 1581-1582, text stabilit și îngrijire editorială de Vasile Arvinte, Ioan Caproșu și Alexandru Gafton, vol. I, II, Editura „Universității Alexandru Ioan Cuza”, Iași. B. Dicționare DA = Dicționarul limbii române, Academia Română, București, 1913-1948. DLR = Dicționarul limbii române, serie nouă, Academia Română, București, 1965 și urm. (au apărut tomurile corespunzătoare literelor M, N, O, P, R, S, Ș, T, U, X, Y, Z). DȘL = Angela Bidu-Vrănceanu, Cristina Călărașu, Liliana Ionescu-Ruxăndoiu, Mihaela Mancaș, Gabriela Pană Dindelegan, Dicționar de științe ale limbii, ediția a doua, Editura Nemira, București, 2005. C. Literatură de specialitate Bahner, W., 1961, Observații asupra metodelor actuale de cercetare a vocabularului. Teoria câmpului lui Jost Trier, traducere în limba română de Maria Iliescu, în „Limba română”, X, nr. 3, p. 193-203. Bidu-Vrănceanu, Angela, Forăscu, Angela, 1984, Modele de structurare semantică. Cu aplicații la limba română (Polisemie, sinonimie, antonimie, câmpuri), Editura Facla, Timișoara. Bidu-Vrănceanu, Angela, 2008, Câmpuri lexicale din limba română. Probleme teoretice și aplicații practice, Editura Universității din București. Cârâc, Ioan S., 2001, Curs de semantică, Editura Edmunt, Brăila. Coseriu, Eugenio, 1981, Către o tipologie a câmpurilor lexicale, traducere de Maria Iliescu, în Lingvistica modernă în texte, Maria Iliescu, Lucia Wald (coord.), Tipografia Universității din București, p. 39-77 (ediția I Vers une typologie des champs lexicaux, în „Cahiers de Lexicologie”, 27, 1975, 2, 1976, p. 30-51). Coseriu, Eugenio, 1991, Principios de semantica estructural, version espanola de Marcos Martmez Hernandez revisada por el autor, segunda edicion, Editorial Gredos, Madrid (Primera edicion, 1977, Segunda edicion, 1981, 1a reimpresion, 1986; 2a reimpresion, 1991). Coseriu, Eugenio, 1992, Structurile lexematice, traducere de Silviu Berejan, în „Revista de lingvistică și știință literară”, nr. 6 (144), Chișinău, p. 41-53. (ediția I Les structures lexematiques, în „Zeitschrift fur franzosische Sprache und Litteratur”, Beiheft, Neue Folge, Heft 1, Probleme der Semantik (W. Th. Elwert ed.), Wiesbaden, 1968, p. 3-16). Croitoru, Grigorie M., 2005, Nume de oameni, nume de animale, nume de locuri în satul Aluniș, județul Sălaj, Editura Caietele Silvane, Zalău. Frâncu, Constantin, 1999, Curente și tendințe în lingvistica secolului nostru, ediția a II-a revăzută și adăugită, Casa Editorială „Demiurg”, Iași. Manoliu-Manea, Maria, 1973, Structuralismul lingvistic, Editura Didactică și Pedagogică, București. Munteanu, Eugen, 2008, Lexicologie biblică românească, Editura Humanitas, București. Pașca, Ștefan, 1936, Nume de persoane și nume de animale în Țara Oltului, Editura Cartea Românească, București. 710 Acknowledgements: This work was supported by the the European Social Fund in Romania, under the responsibility of the Managing Authority for the Sectoral Operational Programme for Human Resources Development 2007-2013 [grant POSDRU/88/1.5/S/47646]. 711 SAMUIL MICU TRADUCĂTOR AL SEPTUAGINTEI ȘI REVIZOR AL BIBLIEI DE LA BUCUREȘTI. ASPECTE LINGVISTICE ȘI TRADUCTOLOGICE Drd. Ana Veronica CATANĂ -SPENCHIU Universitatea „Alexandru Ioan Cuza”, Iași Studiul “Samuil Micu-traducător al Septuagintei și revizor al Bibliei de la București. Aspecte lingvistice și traductologice” are ca obiectiv principal problemele de traducere ale acestor două texte biblice. Prezentul studiu arată diferențele de limbă și traducere de la o versiune la alta, cu referință constantă la textul grecesc (LXX), creionând, în același timp, portretul de traducător și editor al lui Samuil Micu. Cuvinte-cheie : lingvistică, traductologie, text biblic I. Considerații introductive asupra traducerii biblice Tradiția biblică românească constituie o inepuizabilă sursă de informații și de posibile cercetări prin numărul mare de traduceri parțiale și integrale realizate, dar și prin dificultatea problemelor impuse de acest proces. Stabilind relația între limbi și între culturi, traducerile în limba română a textului sacru constituie elemente fondatoare ale culturii române scrise. Traducerea este un „... proces inextricabil și imprevizibil, care, istoric, apare atunci când o cultură „minoră” își dă seama că trebuie să-și asume rezultatele sau chiar virtuțile uneia pe care o consideră superioară. (...) După cum o limbă de cultură se naște prin traducere, va trebui să admitem că tot traducerea veghează și la moartea sa” (Munteanu, 1987: 8). Pentru cel care dorește să călătorească în trecut, în cazul textelor vechi biblice, dar și în cazul textelor pe care le avem în vedere, o traducere formală, bazată pe formă și nu pe sens, dar nici excluzându-l, îi poate oferi posibilitatea cunoașterii unei limbi, a unei evoluții lingvistice, a contextului social, cultural, a unei civilizații și a autorului textului de tradus. Cu toate acestea, imposibilitatea în unele cazuri de a rezolva anumite situații de traducere poate conduce prin literalitate la texte cu adevărat obscure, însă purtătoare de informații prin păstrarea formei originalului. O altă modalitate de a avea cunoștință despre cultura și civilizația textului sursă se poate realiza prin intermediul traducătorului, care, atunci când se regăsește într-o situație deosebită de traducere, poate opta fie pentru elemente paratextuale, fie de a păstra forma textului sursă fără a avea în vedere sensul în mod precis, fie de a încerca o traducere liberă, care ar defavoriza forma lingvistică. S-ar putea spune că aparatul paratextual constituie o tehnică de compromis în traducerea biblică, deoarece limbile vernaculare, în perioadele de început ale dezvoltării lor nu dispuneau de mijloace de exprimare adecvate exigențelor discursive ale sferei religioase. Textele din această perioadă, fiind în majoritatea lor traduceri, conțineau deosebit de multe elemente comune cu textele originale tocmai din acest motiv. Nu există o unică modalitate de traducere a unui text, mai ales în cazul textului biblic, deoarece Biblia conține texte diferite din punct de vedere tipologic. Orice traducere completă reprezintă alegerea și actualizarea uneia din multele sale posibilități, cu inevitabila renunțare la altele. Această diversitate de posibilități se datorează nu numai diferenței la nivelul structurilor lingvistice și culturale, ci provine din însuși faptul că există o distanță temporală consistentă, iar un text vechi poate să retrăiască prin traducere în două moduri diferite: cu sensul pe care îl avea la origine și cu forma care există astăzi. II. Traducătorul și revizorul. Perspectivă generală Traducerea și revizuirea constituie activități lingvistice și culturale, însă, dacă strategiile de traducere utilizate de traducător pot fi identificate prin analiză, după cum sublinia Eugene Nida, nu putem cunoaște cu siguranță ce se întâmplă în mintea traducătorului în actul traducerii (Nida, 1964: 145). Figura principală în procesul traducerii o constituie în special persoana traducătorului. De cele mai multe ori, modul de referire la o ediție a Sfintei Scripturi, în spații și timpuri diferite, este realizată prin intermediul numelui celui care a realizat traducerea sau de locul sau anul în care aceasta a apărut. De aceea, dacă o ediție este un succes traductologic sau un eșec, cel care răspunde și care se bucură de rezultate nu este altcineva decât traducătorul. Cu o educație, de cele mai multe ori lingvistică, didactică, idiomatică etc. traducătorul va încerca de fiecare dată să respecte textul sursă și să realizeze o transpunere adecvată normelor impuse de textul său, astfel încât rolul său pus în ecuație prin aplicarea unor principii și a unor tehnici de traducere se dovedește deosebit de important. Din această perspectivă, în cazul vechilor traduceri biblice, traducătorul rămânea fidel principiilor sale, însă în multe cazuri avea de ales între două opțiuni: fie de a-și exprima în mod explicit principiile de traducere sau pe cele lingvistice prin intermediul elementelor paratextuale, fie să le aplice tacit, sperând că va fi înțeles intuitiv. Însă, cu excepția specialiștilor, de multe ori, anumite traduceri sunt cunoscute de publicul larg după alte coordonate decât cele discutate. În aceste cazuri numele traducătorului, care a trudit de altfel la o cercetare impresionantă, este trecut în umbră sau rar amintit. Cercetătorul american Eugene A. Nida considera că nu ar trebui să existe o discuție despre principii sau despre metodele de traducere fără a proiecta în discuție portretul traducătorului, însă, „săracul traducător”, după cum se exprima Nida pentru acest context, „nu ar trebui să fie târât în finalul discuției”1. De asemenea, nu ar trebui să existe discuție despre calitatea traducerii sau despre portretul traducătorului fără „să fie analizate mai întâi anumite elemente formale și semantice de bază a procesului traductologic” (Nida, 1964: 145). Fiecare traducător deține un bagaj de cunoștințe specific, o perspectivă proprie asupra realității. Chiar și în cazul în care traducătorul are de a face cu un text foarte ușor de tradus, iar deciziile sale asupra opțiunilor de traducere sunt secundare ca importanță, influența sa asupra textului poate fi notabilă. Dacă astăzi rolul revizorului este acela de a verifica lingvistic o traducere realizată anterior de un către un alt traducător, urmărindu-se nu doar redarea integrală și corectă a mesajului, dar și respectarea unor norme gramaticale și stilistice, revizorii vechilor texte biblice erau adevărați exegeți, comentatori ai textului biblic, având un rol mult mai important decât astăzi. Revizuirea unui text presupunea o concentrare a atenției atât asupra sursei, dar și asupra textului obținut prin traducere, ceea ce reclama cunoștințe temeinice asupra domeniului și stilului în care se încadra textul, competențe lingvistice deosebite în cele două limbi intrate în contact. 1 Nor should the poor translator be dragged in at the end of the discussion (...) (Nida, 1964: 145). 713 III. Problema identificării corecte a sursei (surselor) și a versiunilor de control în traducerea biblică cu aplicație pe B1688 și B1795 Atunci când se discută problema filiației textelor, precum și aspectele practice ale traducerii biblice, critica traductologică ar trebui să aibă în vedere identificarea exactă a textelor sursă și a eventualelor versiuni auxiliare folosite de traducători pentru a aborda și a interpreta corect fenomenul traductologic, altfel discuția are loc in absentia, iar rezultatele sunt viciate sau chiar greșite. Pentru a dobândi siguranță în identificarea surselor, ar trebui să avem dovezi directe, indicate de traducător, sau dovezi indirecte, din care să reiasă care este sursa sau traducătorul textului. Elementele paratextule reprezintă aproape întotdeauna dovada de necontestat a identificării textului sursă, mai ales pentru că, prin intermediul acestora, traducătorul expune oficial printre alte informații și sursa (sursele) traducerii, scopul, metodele și neajunsurile acesteia. Tradiția textuală biblică, începând cu primele traduceri în greacă și latină și continuând cu traducerea Sfintei Scripturi în limbile vernaculare, trebuie cunoscută prin prisma acestei perspective. În demersul nostru, nu ne propunem să prezentăm istoricul textului sacru sau să examinăm problema fidelității traducerilor față de sursele respective, ci am ales să studiem comparativ Biblia de la București (1688) și Biblia de la Blaj (1795), iar identificarea exactă a surselor acestora este de o însemnătate capitală. Samuil Micu revizuiește prima ediție integrală a Bibliei în limba română, realizând însă, în același timp, și o nouă versiune, pornind de la textul Septuagintei Franeker2 (SEPT. FRANEK.) și nu textul latinesc al Vulgatei, textul oficial al tradiției (greco-) catolice. Deși aparținea unui unit, textul de la Blaj va fi utilizat pentru edițiile ulterioare ale Bibliei: ediția realizată în 1819 la Sankt Petersburg, ediția realizată de episcopul Filotei al Buzăului în 18541856, ediția de la Sibiu realizată de mitropolitul Andrei Șaguna, și chiar ediția din 1914, care reproducea de asemenea Biblia de la Blaj, însă supusă unei revizuiri masive. Ediția Bibliei de la Franeker, realizată de elenistul olandez Lambert Bos în 1709, este ediția-sursă a traducerii lui Samuil Micu. Considerată a fi o ediție erudită prin numărul impresionant de note de subsol, Septuaginta Franeker face trimitere la numeroase traduceri ale textului biblic, realizând în același timp un discurs paralel. Prevăzut cu prefață, textul biblic al acestei ediții se află la Biblioteca Filialei din Cluj a Academiei Române, cotele B6709 și R 81820, deține două hărți, dar și imagini ale unor pasaje biblice realizate de Franciscus Halma. Această ediție olandeză fusese stabilită prin „confruntarea variantelor din codicele de la Vatican, Alexandria și Oxford, precum și a celui din siriacă, a versiunilor lui Aquila, Symmachos și Theodotion, prin comparații cu Tetrapla și Hexapla lui Origen, printr-o paralelă critică între Biblia Complutensis, apărută la Alcala de Henares între 1514 și 1517, Biblia Aldina, din 1518, de la Veneția, cu ediția derivată, tipărită la Frankfurt, în 1597, și între Biblia Romana, apărută, sub auspiciile lui Sixtus al V-lea, în 1587” (Pavel, 2001: 5). Samuil Micu consultă pentru realizarea B1795 o ediție poliglotă a Bibliei, de tipul celor îngrijite de Brian Walton, la Londra, între 1653-1657. Adnotările din B1795 trimit la o ediție din 1663 a Bibliei de la Ostrog din 1580-1581, iar prezența în B1795 a Rugăciunii regelui Manase, inexistentă în ediția Franeker sau în altă traducere românească trimite la textul Vulgatei din 1592 (retipărită în 1690) (Pavel, 2001: 6). Septuaginta Frankfurt din 1587 este textul grecesc care a stat la baza traducerii Vechiului Testament a lui Nicolae Milescu în cazul Bibliei de la București (1688), alături de 2 Eugen Pavel și Ioan Chindriș prezintă textul SEPT. FRANEK. ca fiind sursa traducerii B1795 în prefața ediției jubiliare a Bibliei de la Blaj. Această ediție grecească ar proveni din fondul de carte al Bibliotecii din Blaj. 714 versiuni de control precum traducerea slavonă a Bibliei, tipărită la Ostrog în 1581 și Vulgata latină. Manuscrisele 45 și 4389 reprezintă texte premergătoare Bibliei de la București. Manuscrisul 45 este traducerea realizată după Septuaginta a lui Nicolae Milescu, revizuită probabil de Dosoftei în a doua jumătate a secolului al XVII-lea, iar Manuscrisul 4389 este o traducere a Vechiului Testament după versiunea slavonă și latină fiind atribuită lui Daniil Andrean Panoneanul în aceeași perioadă (Munteanu, 2008: 24). Astfel, se poate cu greu discuta despre identificarea sau rezolvarea unor probleme specifice de traducere biblică dacă sursele sunt necunoscute, iar dificultatea indicării textului sursă este mult mai ridicată atunci când nu există informații directe sau indirecte în această privință. IV. Samuil Micu. Expunerea demersului de revizuire și traducere Se cere traducătorului în general să fie obiectiv în traducere, însă acesta niciodată nu va putea să fie cu adevărat lipsit de subiectivitate, deoarece soluțiile gramaticale, stilistice, adaptările, echivalările etc. reprezintă întotdeauna opțiuni proprii. Traducătorii primelor texte biblice alegeau să își expună prin intermediul elementelor paratextuale diferite informații considerate necesare pentru înțelegerea de către cititor a textului, pentru interpretarea corectă a principiilor și a opțiunilor de traducere utilizate. Astfel, se considera oportună precizarea, în precuvântările textelor biblice, a surselor, a obiectivelor propuse, a metodelor, dar și a stilului dorit. Corespondența între ceea ce își propun traducătorii și ceea ce „tălmăcesc” de fapt în textul biblic este în general în concordanță. Acesta este cazul și a tradiției textuale biblice românești din secolele al XVII-lea și al XVIII-lea, după cum vom vedea în cazul lui Samuil Micu pentru Biblia realizată la Blaj în 1795. Plecăm în demersul nostru chiar de la detaliile oferite de filologul român, care ne dezvăluie în prologul textului sacru câteva amănunte din laboratorul său de creație referitoare la stilul, sursele și metodele de traducere utilizate. Astfel, conștient de greutatea și importanța muncii sale, Samuil Micu mărturisea: „Deci, având eu îndeletnicire, m-am îndemnat să mă apuc de atâta lucru și să îndreptez graiul Bibliei ceii mai dinainte româneaște tipărită, iară mai vârtos întru adevăr pociu să zic că mai ales Testamântul cel Vechiu mai mult de Nou de pre cel elinesc a celor șeaptezeci de dascăli l-am tălmăcit” (B1795: Cătră Cititoriu). De fapt, având un exercițiu bogat în actul traducerii, cărturarul își expune obiectivele sale în mod clar, și anume, de a „îndrepta” limba traducerii de la 1688, care nu mai corespundea stadiului de evoluție atins de limba română în secolul al XVIII-lea și de a „tălmăci” textul Septuagintei, textul grecesc al celor șaptezeci de dascăli. Pentru a avea unitate la nivelul traducerii Samuil Micu considera necesar ca textul său să fie tradus după o singură sursă, după cum rezultă din expunerea următoare: „Deci, ca stilul și așezarea graiului întru aceaeași Biblie să nu fie osebit, puindu-se unele dintru acea tălmăcire, altele dintru a altuia, s-au socotit ca toată Bibliia de unul cu asemenea stil și așezare a graiului să se tălmăcească” (B1795: Cătră Cititoriu). Astfel, Samuil Micu puncta dezavantajul traducerilor întreprinse după mai multe versiuni, care ar fi determinat o „așezare a limbii“ neadecvată normei limbii române. Unitatea, care caracterizează traducerea lui Samuil Micu, este un obiectiv îndeplinit în traducerea Bibliei de la Blaj (1795), deoarece lucrarea sa este rezultatul activității de traducere a unui singur individ și nu al unui colectiv de traducători. Semnificativă este explicația pe care cărturarul o oferea cu privire la maniera și la neajunsurile traducerii fidele: „că foarte anevoie easte luminat și chiiar înțeles de pre o limbă a tălmăci pre altă limbă, nici un cuvânt adăogând și țiind idiotismii limbii ceii dintâiu, că 715 fieștecare limbă are osibiți ai săi idiotismi” (B1795: Cătră cititoriu). Astfel, Samuil Micu se regăsește în situația fie de a opta pentru soluții de traducere noi, fie de a prelua soluțiile de traducere deja existente din textul B1688. Acest fenomen poate fi constatat la simpla analiză a gloselor utilizate de traducătorul iluminist. Biblia lui Samuil Micu este caracterizată de un număr impresionant de note marginale și de subsol, înfățișând un adevărat discurs paralel, care întregește textul biblic. Dacă în alte texte de natură asemănătoare funcția aparatului paratextual reprezentat de glose este să informeze sau să orienteze cititorul, în textul avut în vedere de noi, acesta aduce de obicei completări de conținut, și chiar putem spune că face parte din text. V. Strategii implicate în procesul de traducere a Bibliei de la Blaj (1795) Preocupat de studiul limbilor clasice, în special de limba latină și limba greacă, cu solide competențe mai ales în teologie, filozofie, matematică, limba germană, Samuil Micu își va asuma, în cazul traducerii B1795, atât rolul de traducător propriu-zis, prin traducerea întreprinsă după SEPT. FRANEK., dar în același timp va realiza și o revizuire detaliată a Bibliei de la București (1688), adaptând astfel limba la stadiul de evoluție din secolului al XVIII-lea, la nivelurile fonetic, morfo-sintactic și mai ales lexical. Având în vedere problemele implicate de traducerea literală a textului sacru, am constatat, atât în versetele discutate, cât și în cele 195 de glose analizate din primele două cărți biblice, atitudinea conservatoare a lui Samuil Micu față de textul de la 1688. Cu toate acestea, traducătorul își asumă o atitudine inovatoare în actul de traducere și reușește să conserve în nuanțe diferite fidelitatea față de textul sursă, prin metoda glosării, prin perspectiva multiplă a textelor sursă utilizate, prin echivalările și adaptările promovate, precum și prin utilizarea rafinată a calcurilor și a împrumuturilor lexicale practicate. Samuil Micu a încercat să adopte o strategie echilibrată în procesul de îmbogățire a lexicului, împrumutând cu moderație și calchiind cu finețe, după cum afirma traducătorul în Logica sa: „...pentru aceea vorbim, ca alții să înțeleagă. Nu se cade să mestecăm cuvinte străine în limba românească, adică nemțești sau ungurești cu turcești sau slavonești sau dintr-alte limbi ... Iară unde lipsește limba noastră românească și nu avem cuvinte cu care să putem spune unele lucruri, mai ales pentru învățături și pentru științe, atunci cu socoteală și numai cât este lipsă putem să ne întindem să luăm din cea grecească, ca din cea mai învățată, ori din cea latinească, ca de la a noastră maică, pentru că limba noastră cea românească este născută din limba cea latinească” (citat în Arvinte, 2006: 154). V.1. Calcul și împrumutul lingvistic 1. Existența calcului lingvistic este strâns legată de cea a împrumutului, fenomene necesare etapei de evoluție în care se situa limba română. Deoarece și ordinea cuvintelor reprezenta un mister în concepția traducătorilor vechi, începând cu Ieronim, iar singura strategie de traducere era caracterizată de literalitate, cărturarii au recurs la finețea de conținut și expresie a calcului din obligația pe care o resimțeau pentru respectarea textului sacru. Am ales spre exemplificare din numărul mare a acestor fenomene lingvistice doar trei situații: 2. Împrumutul este în cazul lui Samuil Micu o opțiune de traducere constantă, mai ales în cazul denumirilor pentru păsări, preferând termenii de origine greacă, spre deosebire de textul B1688 care este mai conservator. Astfel în Dt.14:12 pentru denumirile de păsări din 716 SEPT. FRANEK., SEPT. VEN.3 toVn ajetoVn kaiV toVn gruvpa kaiV toVn aJliaiveton (14:12) întâlnim în B1795 denumirile vulturul, gripa și alietul, împrumuturi din greacă în cazul termenilor gripa și alietul, iar B1688 prezintă acești termeni prin împrumut gripsorul și prin calc lingvistic vulturul de mare. Termenul grecesc porfurivwna (Dt. 14: 18) este redat în B1688 prin termenul de păun, iar B1795 prezintă forma împrumutată porfirionul. Un alt exemplu care prezintă interes îl întâlnim în Dt. 14:18 din SEPT. VEN și SEPT. FRANEK. prin termenul caradriovn tradus de Samuil Micu prin împrumutul haradrionul, iar în B1688 acesta apare sub denumirea de șoim. Un exemplu cu o traducere deosebită identificat în Dt. 14: 17 este termenul nuktikovraka redat de Samuil Micu în mod rafinat prin calc corbul de noapte, spre deosebire de B1688 care prezintă forma lipitoare (MLD, 1997: 231). La versetul 19 a acestui capitol Micu glosa în nota a: Aceste jivini, în cea veachie, unele cu atât nume se numesc și cu alt rând se pun. 3. Comparând versetul 21, capitolul 4 din cartea Facerii din B1795: Și numele fratelui lui Iuval; acesta au fost care au izvodit canonul și alăuta (i) cu versetul corespunzător din B1688: Și numele fratelui lui, Iuval; acesta era care au/ arătat canonul și copuzul, am constatat o concordanță cu privire la echivalarea termenului grecesc yalthvrion (SEPT. VEN., SEPT. FRANEK.) prin canon, ‘instrument muzical de origine orientală, formată dintr-o ladă sonoră trapezoidală, cu coarde puse în vibrație cu amândouă mâinile', fiind un împrumut din greacă prin filieră slavonă (cf. MDA), însă termenul gr. kiqavran (SEPT. VEN., SEPT. FRANEK.) este tradus în Biblia de la București și MS. 454 prin copuz ‘un instrument cu coarde', termen de origine turcă, care nu pare a fi fost niciodată răspândit și fixat în limbă, precum dovedesc multele variante și nevoia de a-l glosa (cf. DLR). MS. 4389 prezintă, pentru același context, forma schimbată fonetic de plural căpuzele, iar Biblia de la Blaj termenul alăuta, termen cu etimologie multiplă ( tc. laut, ngr. laouvta), care desemnează ‘orice instrument muzical cu coarde care produce sunete prin ciupire, cobză, harpă' (cf. DLR). Semnificativă este glosa i adnotată la acest verset: 21. (i) În grecie: carele au izvodit Psaltirea și ceaterea, adecă muzica, formulă prin care Samuil Micu preciza mai clar sensul acestor echivalări, încercând să identifice instrumentele muzicale semnalate, probabil motivat de inconsecvența prezentată de acești termeni în versiunile paralele utilizate de Samuil Micu, după cum se poate observa în VULG.: psalterium et cithara. (Fc. 4: 21). 4. Termenul grecesc catapeteasma desemnează ‘vălul care despărțea partea numită Sfântă de sfânta sfintelor, unde se află chivotul legii' (cf. MDA) din Iș. 39: 34 din B1795: Și catapeteasma (b) și sicriiul mărturiei, și rudele lui și jertvenicul. este explicat în glosa b astfel: 34. (b) Catapeteazma easte cuvânt grecesc, carea sămnează acoperemânt de pânză, cum sânt la oltare dverile ceale de pânză. Această notă arată preferința traducătorului ardelean pentru termenii de origine grecească atunci când echivalentul românesc era neclar. Adnotarea discutată, deși este o formă calchiată are rolul de a informa receptorul cu privire la termenul de origine greacă, pe care numai un vorbitor nativ l-ar fi putut înțelege pe deplin, dar și asupra unei realități mai puțin cunoscute de acesta. Trebuie menționat faptul că cele două texte biblice românești (B1688, B1795) utilizează pentru acest context termenul catapeteasma, împrumut cu caracter neologistic și nu forma acoperemânt, calcul lexical de semnificat, după gr. katapevtasma (< katapetavnnumi „a acoperi”) (Munteanu, 2008: 113). 3 Acestă ediție este considerată de specialiști a fi foarte apropiată de ediția FRANKF. 4 Textele celor două manuscrise (MS. 45, MS. 4389) le-am preluat din ediția MLD. 717 Spre deosebire de acestea, MS. 45 prezintă pentru acest verset forma calchiată acoperemântul: Și acoperemântul, și sicriiul mărturiei, și verigile lui, și acoperemântul. (Fc. 39:35). V.2. Strategii traductive cu implicația glosării Parcurgerea atentă a textului B1795 ne-a determinat să sistematizăm glosele după diferitele lor trimiteri și după funcția pe care o îndeplinesc pentru receptor. 1. Încercând să depășească obstacolul cultural și lingvistic și să pătrundă în universul textului sursă, Samuil Micu și-a exprimat prin strategia glosării interesul pentru realizarea unei traduceri adecvate limbii și culturii românești, prezentând în acestea variante secundare de traducere a unui verset (Iș. 28: 34 Și va purta Aaron păcatele celor sfinte (a), oricâte vor sfinți fiii lui Israil, a toată darea sfintelor lor, și va fi pre fruntea lui Aaron pururea priimită lor înaintea Domnului. n. (a) Și va purta Aaron păcatele celor ce au adus și au sfințit daruri sau jertve lui Dumnezeu. Sau va purta păcatele, pentru care au adus și au sfințit daruri sau jertvă Domnului.) sau „tălmăcirea” altor traducători (Fc. 49: 6 n. (v) Unii tălmăcesc: întru adunarea lor nu să vor grăi ceale înalte ale meale.), asigurând informarea potențialilor cititori și furnizarea de repere pentru traducerile ulterioare. 2. Spre deosebire de celelalte trimiteri făcute de traducătorul ardelean, glosele adnotate cu referire la Biblia de la București, într-un număr de 23, consemnează: omisiuni, explicitări de natură sinonimică, referiri la tehnica de traducere și lămuriri pentru o înțelegere mai bună a textului. Raportarea la textul B1688 este realizată în trei moduri diferite prin intermediul glosării, permițându-ne în același timp să observăm anumite strategii traductive. În prima situație se poate observa fidelitatea traducătorului ardelean pentru SEPT. FRANEK; totuși, în adnotări, acesta face trimitere la segmente de conținut absente din traducerea sa, dar care sunt prezente în Biblia de la București și corect traduse conform ediției SEPT. FRANKF Și au întrebat Iacov și au zis: „Spune-mi numele Tău” Iară el au zis: „Pentru ce întrebi tu numele Mieu (a) ?” Și l-au binecuvântat pre dânsul acolo. 29. (a) Bibliia cea veachie rumâ. are: pentru ce întrebi tu numele Mieu, care easte minunat (Fc. 32: 29). O altă modalitate se prezintă atunci când Samuil Micu preia soluția de traducere din B1688, așezând-o între paranteze și expunând în mod explicit acest fapt în adnotare Și toate vasele, și toate unealtele, și țerușii (b) curții de aramă (și vei face haine vinete și mohorâte și roșii, ca să slujească cu eale întru ceale sfinte) (v), n. (v) Ce să cuprinde într-acest parentesis din cea veachie Biblie sau pus(Iș. 27: 19). În cel de al treilea caz, Samuil Micu, deși traduce conform ediției Franeker, compensează sensul prin trimiterea făcută la B1688. În această situație putem observa opțiunea traducerii versetului din tipăritura cantacuzinească, care se prezintă cu mici diferențe de ordin lexical sau de topică față de B1795, și, astfel, avem o soluție secundară de traducere, propusă de către cărturarul ardelean. 3. Glosele B1795 fac trimitere la textul biblic de la 1688 sau la textul grecesc, recunoscut de altfel ca sursă pentru traducere, însă semnificativ este faptul că Samuil Micu trimite în adnotări și la alte izvoare. O primă privire asupra acestor trimiteri către numeroasele texte biblice din glosele B1795 ne-ar determina să credem că acestea ar aparține textului sursă al B1795 și ar fi redactate în consecință de Lambert Bos, însă printr-o comparație atentă cu SEPT. FRANEK. am constat că Samuil Micu este autorul acestora, după cum reiese din următoarele adnotări culese pentru exemplificare: 718 Fc. 37: 7: Mi să părea că voi (b) legați snopi în mijlocul câmpului, și s-au sculat snopul mieu, și au stătut drept, și, încungiurându-l, snopii voștri s-au închinat snopului mieu”. 7. (b) Jido., sir., arab., lat., hald., samar. , are: că noi legăm snopi în țarină.; Iș. 21: 7: Iară de-și va vinde cineva fata roabă de casă, nu va ieși, cum ies slujnicele (a). 7. (a) Nu să va duce așea cum să duc roabele. S. Aug; Iș. 3: 7: Și-l vei pune în preajma acoperemântului, care easte preste sicriiul mărturiilor, întru care mă voiu arăta Eu ție acolo (a). 6. (a) S. Chiril Alexand.: întru care Mă voiu cunoaște ție de acolo Dumnezeu.; 4. S eri il e si noni mi ce întâlnite în 7 glose ale lui Samuil Micu reflectă modelul de critică textuală al ediției Franeker, realizat de Lambert Bos (Pavel, 2001: 5). Acest fenomen îl putem constata pentru cuvântul desișurile în adnotarea făcută la versetul 13, capitolul 34, din Ieșirea unde sunt prezentate echivalențele din limba latină și din limba greacă: „Era la păgâni pădure unde jertvea, apoi juca într-acea pădure, carea greceaște alsi, latineaște lucus să zice”. În majoritatea versetelor analizate, Samuil Micu este consecvent cu Biblia de la București, păstrând termenii acesteia, însă glosează în notele sale sinonime adecvate limbii timpului său. 5. Având un conținut valoros pentru cititor, n o te l e ex pl ic at i ve îmbogățesc orizontul de cunoaștere al acestuia prin diversitatea de informații aduse. Un grup consistent de 49 de glose explicative, aparținând integral traducătorului român, prezintă un conținut informațional deosebit, referindu-se la: unități de măsură (Iș. 17: 7, n. 36. (a): Gomor era a zeacea parte a unei măsuri jidovești, carea să chema ifi. Osibite sânt aceale măsuri de ale noastre.); plante (Iș. 22: 29, n.(e): Adecă: pârgă holdelor; (j) Adecă: a viilor.); animale (Iș. 13: 12, n. (b): Turme, cirezi, ciurzi, adecă din toate dobitoacele.); vestimentație ( Iș. 39: 27, n.(a) Rochiile sânt haină cu carea să încinge, mai lungă ceva decât cum au zidarii când lucră.); termeni religioși (Iș. 34: 28 n. (a) Cuvintele legii, ceale zeace porunci; Fc. 1: 1, n. (a) Întru început, adecă, mai înainte de a face alte lucruri care să văd. Sau la începutul vremii. Sau cu cuvântul, adecă prin Fiiul, Carele easte Cuvântul lui Dumnezeu.); toponime (Fc. 14: 2, n. (a) Valacul acesta easte cetatea carea pre vreamea lui Moisi să chema Sigor.); elemente ale ritualului religios (Iș. 29: 41, n. (v) După jertva cea de dimineață, adecă, într-acel chip să se facă, să se jertvească și al doilea miel, și să se toarne vin la el, cum s-au făcut și cel ce s-au jertvit dimineața.). 6. Cele 16 glo s e c o mp l et iv e (Gafton, 2005: 196-268), inventariate în cele două cărți biblice analizate sunt rezultatul necesității resimțite de către cărturarul român în încercarea sa de a se elibera oarecum de constrângerile impuse de o traducere dominată de literalitate și de a exprima cât mai precis sensul. Din această categorie de glose, care încorporează în majoritatea situațiilor forme verbale variate, alegem spre exemplificare următorul verset: Și acum blăstămat (d) tu de pre pământul care au deșchis gura sa să priimească sângele fratelui tău din mâna ta! 11.(d) vei fi Fc. 4: 11, n. (a)). VI. Concluzii Fără a încerca să epuizăm subiectul, am prezentat în prima parte a lucrării rolul traducătorului și a revizuirii în procesul de traducere în perioada veche, am subliniat importanța identificării sursei (surselor) în traducerea biblică, fără de care orice tip de discuție ar avea loc in absentia sau ar prezenta rezultate viciate sau eronate și am stabilit că traducerea realizată de Samuil Micu se înscrie în cadrul literalității. În cea de a doua parte a studiului am 719 urmărit să evidențiez măsura în care autorul traducerii din secolul al XVIII-lea a păstrat soluțiile din textul de la București sau a propus soluții de traducere noi în acord cu nivelul de evoluție atins de limba română în etapa în care se înscrie textul de la Blaj. Deosebit de variate, glosele Bibliei blăjene sunt rezultatul elucidării unor contexte obscure și lacunare, dar nu numai. Prin notele sale, cărturarul ardelean dezambiguizează anumite elemente echivoce, lămurește situații de traducere mai dificile, făcând trimitere la textele sursă, lansează aprecieri cu privire la acomodarea semantică a unor termeni în limba română, captează atenția cititorului, avizat sau nu, prin informațiile oferite asupra realităților necunoscute, descrie o anumită noțiune prin echivalențele acesteia din limba latină sau din limba greacă. Consider că Biblia de la Blaj și traducătorul acesteia ar trebui să se bucure de o atenție deosebită din partea cercetătorilor, deoarece Biblia de la Blaj (1795) stă la baza unor ediții importante ale textului sacru în limba română. Bibliografie 1. Surse B1688 = Biblia adecă Dumnezeiasca Scriptură ale cei vechi și ale cei noao leage toate care s-au tălmăcit dupre limba elinească spre înțelegerea limbii rumănești cu porunca preabunului creștin și luminatului domn Ioan Șărban Cantacuzino Basarabă Voievodă..., tipărită întâia oară în 1688. Biblia 1688, text stabilit și îngrijire editorială de Vasile Arvinte și Ioan Caproșu (volum întocmit de Vasile Arvinte, Ioan Caproșu, Alexandru Gafton, Laura Manea), Editura Universității „Alexandru Ioan Cuza”, Iași, 2001, vol. II (volum întocmit de Vasile Arvinte, Ioan Caproșu, Alexandru Gafton, Laura Manea, N. A. Ursu), Editura Universității „Alexandru Ioan Cuza”, Iași, 2002. B1795 = Biblia, adecă Dumnezeiasca Scriptură a Legii Vechi și a ceii Noao, care s-au tălmăcit de pre limba elinească pre înțălesul limbii românești (...), Blaj, 1795. Biblia de la Blaj (1795),Ediție jubiliară, cu binecuvântarea Î.P.S. Lucian Mureșan, mitropolitul Bisericii Unite, coordonatorul ediției Ioan Chindriș, Roma, 2000. MLD = Biblia de la București (1688), în seria Monumenta linguae Dacoromanorum, Pars I, Genesis (autorii volumului: Alexandru Andriescu, Vasile Arvinte, Ioan Caproșu, Elsa Luder, Paul Miron, Mircea Roșian, Marietta Ujică), Editura Universității „Alexandru Ioan Cuza”, Iași, 1988; Pars II, Exodus (autorii volumului: Alexandru Andriescu, Vasile Arvinte, Ioan Caproșu, Corneliu Dimitriu, Elsa Luder, Paul Miron, Mircea Roșian, Marietta Ujică), Editura Universității „Alexandru Ioan Cuza”, Iași, 1991; Pars III, Leviticus (autorii volumului: Vasile Arvinte, Ioan Caproșu, Elsa Luder, Paul Miron, Eugen Munteanu), Editura Universității „Alexandru Ioan Cuza”, Iași, 1993; Pars V, Deuteronomium (autorii volumului: Alexandru Andriescu, Vasile Arvinte, Ioan Caproșu, Eugenia Dima, Elsa Luder, Paul Miron, Petru Zugun), Editura Universității „Alexandru Ioan Cuza”, Iași, 1997. SEPT. FRANEK. = H PALAIA DIAQHKH KATA TOUS EBDOMHKONTA. VETUS TESTAMENTUM EX VERSIONE SEPTUAGINTA INERPRETUM. Secundum exemplar Vaticanum Romae editum, accuratissime denuo recognitum, una cum scholiis ejusdem editionis, variis manuscriptorum codicum veterumque exemplarium lectionibus, nec non fragmentis versionum Aquilae, Symachi Theodothionis. Summa cura edidit Lambertus Bos, L. 720 Gr. in Acad. Franeq. Professor. Franequerae. Excudit Francisus Halma, Illustr. Frisiae Ord. atque eorundem Academiae typogr. ordinar. MDCCIX. Sept. Ven. = Septuaginta (H Qeiva Grafhv Pallaiav" KaiV Nsav" DiaqnvKnQ A@navca -Divina Scriptura nempe Veteris ac Novi Testamenti Omnia ), Veneția, 1687. VULG. = Bibliorum Sacrorum Iuxta Vulgatam Clementiam Nova Editio Breviario Perpetuo et Concordantiis Aucta Adnotatis etiam locis qui in Monumentis Fidei Solemnibus et in Liturgia Romana Usurpari Converunt, Curavit Aloisius Gramatica, Typis polyglottis Vaticanus, MCMXXIX. 2. Dicționare Badea = Gh. Badea, Dicționar grec-român și român-grec al celor trei sfinte și dumnezeiești liturghii, Editura Doxologia, 2009. Bailly = A. Bailly, Dictionnaire grec-frangais, edition revue par L. Sechan et P. Chantraine, Paris, 1996. Carrez, Morel = Maurice Carrez, Francois Morel, Dicționar al Noului Testament, Traducere de Gheorghe Badea, Societatea Biblică Interconfesională din România, București, 1999. DȘL = Angela Bidu-Vrănceanu, Cristina Călărașu, Liliana Ionescu-Ruxăndoiu, Mihaela Mancaș, Gabriela Pană Dindelegan, Dicționar de științe ale limbii, ediția a doua, Editura Nemira, București, 2005. DLR= Dicționarul limbii române, Editura Academiei R.S.R., București, 1965 și urm. Liddell-Scott = H. G. Liddell, R. Scott, A Greek - English Lexicon. With a revised Supplement, Clearedon Press, Oxford, 1996. MDA= Mic dicționar academic, vol. I (A - Me), vol. II (Mi - Z), Grupul Editorial Univers Enciclopedic Gold, București, 2010. 3. Literatură de specialitate Arvinte, Vasile, 2006, Studii de istorie a limbii române, Editura Universității „Alexandru Ioan Cuza”, Iași. Buzzetti, Carlo, 1973, La parola tradotta, Aspetti linguistici, ermeneutici e teologici della traduzione della sacra scrittura, Morcelliana, Brescia. Chindriș, Ioan, 2001, Secolele Bibliei de la Blaj, în Biblia adecă Dumnezeiasca Scriptură a legii vechi și a ceii noao (...) Blaj, 1795. Biblia de la Blaj, Ediție Jubiliară, cu binecuvântarea Î.P.S. Lucian Mureșan, mitropolitul Bisericii Unite, Ioan Chindriș (coord.), Roma, 2000, p. 1-68. Gafton, Alexandru, 2005, După Luther. Traducerea vechilor texte biblice, Editura Universității „Alexandru Ioan Cuza”, Iași. Munteanu, Eugen, 1987, Despre traduceri și despre limbile de cultură, în „ Dialog”, nr. 120, noiembrie, Iași, p. 8. Munteanu, Eugen, 2008, Lexicologie biblică românească, Humanitas, București. Nida, Eugene A., 1964, Toward a Science of Translating, With special Reference to Principles and procedures involved in Bible Translating, Leiden, E. J. Brik. Pavel, Eugen, 2001, Un monument de limbă literară: Biblia lui Samuil Micu, în Biblia adecă Dumnezeiasca Scriptură a legii vechi și a ceii noao, Blaj, 1795. Biblia de la Blaj, Ediție Jubiliară, cu binecuvântarea Î.P.S. Lucian Mureșan, mitropolitul Bisericii Unite, Ioan Chindriș (coord.), Roma, 2000, p. 1-22. 721 Acknowledgements: This work was supported by the the European Social Fund in Romania, under the responsibility of the Managing Authority for the Sectoral Operational Programme for Human Resources Development 2007-2013 [grant POSDRU/88/1.5/S/47646]. 722 TRANSLATION AS CROSS-CULTURAL COMMUNICATION Drd. Monica NĂSTASI Universitatea ,,Dunărea De Jos” Galați It is common knowledge that different languages reflect different cultures. It is natural that gaps between different cultural systems may occur, especially when they are (very) different. In this respect, the role of the translator as a cultural mediator is to facilitate communication between persons or groups who differ with respect to language and culture. In the translating process, the translator has to grasp the conceptual meaning of the message, the communicative purpose and the overall effect of the message on the actions, thought or beliefs of each representative of culture by establishing and balancing the communication between them. One of the most important cultural models was formulated by Hofstede (1991:7-9). In his chapter on defining culture, he puts forward the idea that the core of culture is composed of values and embroidered with practices. This model has a great impact on the tradition of each culture involved in translation. In the era of globalization and secularization, when people are assaulted by anti-traditional ideologies, the traditional values seem to be eroded. Translation as a means of cross-cultural communication is mediation between the established values of each culture, linguistically expressed, on the one hand, and a bridge across the cultures involved, on the other. Key-words: translation, communication, culture According to Webster's New Explorer Encyclopedic Dictionary, to translate means “to turn into one's own or another language” or “to transfer or turn from one set of symbols into another” (WNEED 2006: 1963). A word in a natural language has more than one ‘equivalent' in another language and, therefore, translation involves more than a mere rendering from one language into another. Translation is “a phenomenon which does not concern only the relationships between two languages or linguistic systems-except in the cases in which one asks native speakers or interpreters how they would translate a given term in their own language [...]. Rather, translation is a process that takes place between two texts produced at a given historical moment in a given cultural milieu” (Eco 2003: 25-26). In other words, “one can translate a word only when it occurs in a text or context referring to a given possible world or state of affairs” (Eco 2003: 26). If that particular word does not occur in a context, the translator cannot take a correct decision. According to Malinowski (qtd. in Katan 2004: 99), “[.] language is essentially rooted in the reality of the culture . it cannot be explained without constant reference to these broader contexts of verbal utterance.” In this respect, he introduces the terms “context of situation” and “context of culture” and mentions that a language can only have meaning when these two contexts are implicitly or explicitly clear to the interlocutors. In his opinion, both the context of situation and the context of culture have relevance for every culture, in general, and in the translating process, in particular. Like Malinowski, Halliday (Halliday and Hassan 1989: 47) also tackles the issues of context of situation and context of culture. It is the context of situation that is thoroughly explained, not the context of culture. He explains that “[.] in describing the context of situation, it is helpful to build in some indication of the cultural background and the assumptions that have to be made if the text is to be interpreted-or produced-in the way.. .the system intends”. Hall (1983: 59-77) defines context as “stored information” which is very close to Halliday's (Halliday and Hasan 1989: 47) “non-verbal environment of a text” which consists of “the context of situation and the wider context of culture.” In terms of communication, Hall (1983: 61) draws a parallel between the text which is “transmitted information” and the context which is “the amount of information the other person can be expected to possess on a given subject.” Moreover, Halliday advocate that the context of situation is “the total environment in which a text unfolds” (Halliday and Hasan 1989: 5, 36) but then goes on to assert that “[I]n the normal course of life, all day and every day, when we are interacting with others through language...we are making inferences from the situation to the text, and from the text to the situation.” As far as the context of situation is concerned, Hymes (qtd. in Ulrych 1992) enumerates a set of variables that contribute to the act of communication: the form and content of the message, the setting, the participants, the intent and effect of communication, the medium, the key, the genre and the norms of interaction. The idea that the translator needs to understand the writer's intention in order to translate efficiently has become the basis of translation theory. In this respect, Benjamin's (qtd. in Katan 2004: 172) statement that the translator's task ”consists in finding that intended effect [intention] upon the language into which he is translating which produces in it the echo of the original” is definitely worth mentioning. Identifying the communicative purpose of the ST message, its textual strategies and cultural features is of utmost importance in the translation process. The translator has to make his/her own choices regarding the meaning(s) he has to transfer depending on what he/she considers to be the writer's intentions. Therefore, the translator's competence relies on his/her ability to analyse, compare and convert the two cultural systems (Croitoru 1996: 60). Moreover, in translating a word or phrase, the translator needs a larger context so that s/he can disambiguate the meaning. Disambiguating textual elements is important to both comprehending the text as a whole and translation because the aim of translation is to “expand, reduce or modify textual components only as far as necessary, to minimize a divergence of experience” (de Beaugrande and Dressler 1981: 217). However, the TL components must always be selected with the whole text and its inclusive communicative function. Taft (1981) deems that the translator needs to be bi-cultural. Moreover, Mary Snell-Hornby (qtd. in Katan 2004: 21) describes him/her as a ‘cross-cultural' specialist. She considers that the translation process can no longer be regarded as being between two languages but between two cultures implying ‘cross-cultural transfer'. Hatim and Mason (1990: 11) assert that: “inevitably we feed our own beliefs, knowledge, attitudes and so on into our processing of texts, so that any translation will, to some extent, reflect the translator's own mental and cultural outlook, despite the best of impartial intentions”. The two translators also deem that the translator's role is to identify and resolve the discrepancy between sign and value across cultures. The idea is also shared that translation is the exploration of a gap between cultures. The translator will mediate between two language cultures in converting LC1 (language 724 culture) into LC2. The translator's cultural competence and knowledge is very important as s/he does not simply search for an ‘equivalent'. His/her intention is to express the same reality through LC2. Unlike adequacy which involves matching a relevant dimension of the ST, equivalence implies matching all its dimensions. Linguistic untranslatability occurs when there is no lexical or syntactic substitute in the TL for a SL item, whereas cultural untranslatability is due to the absence in the TL culture of a relevant situational feature for the SL text. Translation has been defined as “equivalent”, “identical”, “synonymous”; “equivalent message” or equivalent text”. Nida's (1969) two types of equivalence are relevant for our discussion. The formal equivalence aims at the message itself, in both form and content, whereas the dynamic equivalence is based on the principle of equivalent effect, i.e. the relationship between the receiver and message should be as that between the original receivers and the message. Moreover, Nida (1964: 50) suggests that “the purpose of the translation will determine which approach towards the cultural background has to be used: when the translation has to elicit a specific response from the receivers, the translator will have to adapt and modernize the cultural background. If the purpose is to communicate the date of a specific event, the cultural background has to be rendered in a faithful manner”. As a rule, there are three varieties of meaning involved in any translation: cognitive, communicative and associative. It is the translator who will choose which varieties of meaning to transfer depending on his/her intention. There have been, though, statements such as “The translator transfers texts, not meanings or words”. I share Newmark's opinion that “one is transferring all three, it depends on how you prefer to look at the process” (Newmark 1991: 56). The fact must be mentioned that equivalence in translation and absolute synonymy may never be achieved not even among words belonging to the same language, not to speak of those belonging to different languages. The translator is also a negotiator, that is to say, he has to make choices according to the situation of translation. As Taft (1981: 53) puts it, “a cultural mediator is a person who facilitates communication, understanding, and action between persons or groups who differ with respect to language and culture. The role of the mediator is performed by interpreting the expressions, intentions, perceptions, and expectations of each cultural group to the other, that is, by establishing and balancing the communication between them. In order to serve as a link in this sense, the mediator must be able to participate to some extent in both cultures. Thus a mediator must be to a certain extent bicultural”. According to Taft, a competent translator must possess: knowledge about society (history, traditions, customs), communication skills (written, spoken, non-verbal), technical skills (the skills required by the mediator's status) and social skills (knowledge of rules that govern social relations in society and emotional competence). The cultural mediator needs to be able to demonstrate cognitive flexibility and change viewpoint since every language expresses a different world view. It is worth mentioning that “the core of culture is formed by values” (qtd. in Katan 2004: 40). The values are in the centre of Hofstede' s cultural model forming the deepest layer of culture, whereas the more superficial ones form the levels of practices , i.e. rituals, heroes, symbols. I consider the levels of rituals and symbols to be the most important in the translation process. Rituals are 725 associated with our way of doing things. In other words, each culture has its own ritual system including traditions, customs etc. A translation can be total when both the communicative value and the traditional, or culture-specific, elements of the ST have been substituted by the closest equivalent in the TT. Culture-specific elements are very challenging for the translator because culture is an intricate cluster of experiences. With respect to the translation of culture-specific elements, Nida (1964: 15) asserts that “no translation that attempts to bridge a wide cultural gap can hope to eliminate all traces of the foreign setting”. In the translation process, the translator is faced with situations in which there is no corresponding item in the TL or the TL equivalent is considered to be irrelevant in the eyes of the SL reader. Thus, the right equivalent is very difficult to find because of the differences between the SLC and TLC. Translating Preda's Moromeții is a difficult task for the Romanian translator since the language used by the author may not be easily understood by the English natives. Example of such language may be discovered in the ST selected for investigation. ST: Cât ieșeau din iarnă și până aproape de sfântul Niculaie, Moromeții mâncau în tindă la o masă joasă și rotundă, așezați în jurul ei pe niște scăunele cât palma. Fără să se știe când, copiii se așezaseră cu vremea unul lângă altul, după fire și neam. Cei trei frați vitregi, Paraschiv, Nilă și Achim, stăteau spre partea dinafară a tindei, ca și când ar fi fost gata în orice clipă să se scoale de la masă și să plece afară. De cealaltă parte a mesei, lângă vatră, jumătate întoarsă spre străchinile și oalele cu mâncare de pe foc, stătea întotdeauna Catrina Moromete (...). TT: As soon as winter was over, and nearly up to St. Nicholas' Day, the Morometes used to eat outside in the lobby at a low round table, seated around it on little stools no wider than the palm of one's hand. Nobody knew how it happened, but the children had come, as time went on, to an arrangement, each of them sitting beside the one who suited him best, according to temper and kinship. The three stepbrothers Paraschiv, Nilă and Achim sat on the outer part of the lobby, as if ready at any moment to get up from the table and clear off. On the other side of the table, next to the stove, their backs half turned towards the pots and pans with food on the range, was Catrina Moromete (...). The fact must be mentioned that culture-specific elements such as tindă or vatră may not be used in most of the 20th century Romanian villages. Moreover, since there is not such reality specific to the English culture, the Romanian translator had to find approximate equivalents such as lobby and stove. It is obvious that the language used by the author renders popular and local speech such as cât ieșeau din iarnă; fără să se știe când, copiii se așezaseră cu vremea unul lângă altul, după fire și neam; jumătate întoarsă spre străchinile și oalele cu mâncare de pe foc. In translating the popular phrase cât ieșeau din iarnă, the Romanian translator could not render the same SL reality. Given the discrepancies between the two cultures, there are always some losses in translation. In the case of fără să se știe când, copiii se așezaseră cu vremea unul lângă altul, după fire și neam, the translator had to use explicitation to disambiguate the SL meaning. The result is a longer sentence in the TT. 726 Therefore, the translator's task is to make up for all the losses in translation, that is to say, fill in the cultural gap. His/her cultural sensitivity should determine him/her surpass the cultural gap and build a bridge across cultures. REFERENCES: *** (2006) Webster's New Explorer Encyclopedic Dictionary, Massachusetts: Federal Street Beaugrande, R. De and Dressler, W.U. (1981) Introduction to Text Linguistics, Harllow: Longman. Croitoru, E. (1996) Interpretation and Translation, Galati: Editura Porto-Franco. Eco, U. (2003) Mouse or Rat? Translation as Negotiation, G.B: Phoenix. Halliday, M.A.K., Hasan, R. (1989) Language, Context and Text: Aspects of Language in a Social-Semiotic Perspective, Oxford: Oxford University Press. Hatim, B. and Mason, J. (1990) Discourse and the Translator, Harlow, Essex: Longman. Katan, D. (2004) Translating Cultures. An Introduction for Translators, Interpreters and Mediators, UK Northampton M.A: St Jerome Publishing. Nida, E. A. and C. Taber (1969) The Theory and Practice of Translation, Leiden: E.J. Brill. Nida, E. A. (1964) Towards a Science of Translating, Leiden: E.J. Brill. Newmark, P. (1991) About Translation, Great Britain: Multilingual Matters Ltd. Preda, M. (2000) Moromeții, reproducerea ediției 1975, Cartea Românească, București: Editura 100+1 Gramar. Preda, M. (1957) The Morometes, translated by N. Mișu, Bucharest: Foreign Languages Publishing House. Taft, R. (1981) ‘The Role and Personality of the Mediator', in The Mediating Person: Bridges Between Cultures, S. Bochner (ed), Cambridge: Schenkman. Ulrich, M. (1992) Translating Texts. From Theory to Practice, Rapallo: Cideb Editrice. 727 TRANSLATING LITERATURE FOR CHILDREN IN THE CONTEXT OF GLOBALIZATION Drd. Cristina CHIFANE “Dunărea de Jos” University of Galați A complex phenomenon, globalization has major cultural effects in the form of new values and attitudes, understanding and acceptance of cultural differences. In this context, translating literature for children acquires a dynamic character with a continuous adjustment of the translation strategies according to business or commercial norms as well as pedagogical or moral norms. In a highly competitive market dominated by English literary productions, Romanian authors and translators of books for children should intensify their efforts to overcome the linguistic-literary inequality while preserving their cultural specificity and initiating a mutual intercultural transfer. Key-words: translation, globalization, culture, cultural differences Even if the change in discourse reflects contemporary globalization, the same reference to globalization does not exclude the idea of continuity since change always depends upon the social and historical context. Globalization is not just an economic phenomenon, but a diverse set of economic, political, cultural, military or ideological phenomena. Taking into consideration the situation of Romania while trying to understand the re-scaling of the nation-state, Norman Fairclough focuses upon the “changes between the national scale and the macro-regional scale of the EU in the case of Romania impact upon relations between education, government and the market in Romania through EU-initiated processes of educational reform.” (Fairclough 2006: 66) In this respect, educational projects have cultural effects in the form of new values and attitudes, understanding and acceptance of cultural differences. For a very long time, children's literature has been classified as a subsystem of minor prestige within literature. According to the polysystem theory, this marginal position accounts for manipulations on translated texts for children, e.g. the change of text genre to adapt it to preferable models in the target system, disrespect for the integrity and complexity of the text, ideological and stylistic adaptation. When tackling the norms of translating children's books, one should be aware of the following stipulation: “Unlike contemporary translators of adult books, the translator of children's literature can permit himself great liberties regarding the text, as a result of the peripheral position of children's literature within the literary polysystem.” (Shavit 1986: 112) Nevertheless, the status of children's literature is changing in the direction of an independent, fast-developing branch of research. The implications upon the translation of children's literature are numerous. Re-scaling involves the recontextualization of strategies and discourses depending upon economic, political, social and cultural characteristics of the recontextualizing context -including its history, its structural properties, features of its institutions, social relations and relations of power and struggle between different social and political groups, the values, attitudes and identities of its population. If the 1980s and 1990s have been regarded as the period of the ‘cultural turn' in translation studies, nowadays the context of accelerated globalization has shown evidence of an ‘intercultural turn' in the field of translation. The most influential cultural and intercultural translation theories have had an undeniable effect upon the translation of literature for children. Both Polysystem Theory (Even-Zohar 1978; Shavit 1986; Gentzler 1993; Shuttleworth and Cowie 1997; Carta 2008) and translation norms (Toury 1995; Chesterman 1997) could be easily extended and applied to children's literature translation. No matter if it occupies a primary position or a peripheral one, translated literature for children has a dynamic character which requires a continuous adjustment of the translation strategies according to its integration in the literary polysystem. In addition, business or commercial norms as well as pedagogical or moral norms exert an overwhelming influence upon the choice of the children's text to be translated in the target culture. Exploring the nature of the norms operating in children's literature in translation, one can identify both norms which are active in adult literature as well as some norms specific to translated children's books. Consequently, there is reference to didactic, pedagogical and technical norms. (Desmidt 2006: 86) For instance, in the past, the didacticism of children's literature was evident, hence its understanding as a tool for education. At present, the adjusting of the text to the child's level of comprehension seems even more important than its educational value. The two principles are not necessarily complementary since there are cases when these principles contradict each other. Even if a child is supposed to understand a text comprising violence or death, the translator might choose to delete certain aspects which he considers harmful for his mental welfare: “[...] what is right for a ten-year-old will usually be beyond the grasp of a seven year old, while kids on the verge of adolescence feel they're ready to read so-called young-adult literature.” (Landers 2001: 106) Although the two principles might be sometimes contradictory, they should be taken into consideration during the different stages of the translation process. Political correctness, magic, sexuality, death and illness, family strife and divorce are touchy subjects which have to be handled carefully. Publishers would reject a certain translation on the grounds that it might offend someone's feelings or is beyond the understanding of a child belonging to a certain age group. Even if new children's works appear frequently in other cultures, English-language publishers have to be convinced that these texts could resist in a highly competitive market dominated by homegrown originals. Moreover, business norms could be defined as those norms that determine the form of the translation as a commercial product. (Desmidt 2006: 168) They play an important part in the translation of books for adults, but “in the hierarchy of norms that influence children's books in translation, they occupy a very high (if not the highest) position.” (Carta 2008: 39) An interesting phenomenon which is currently happening is that the business norms have come to govern the entire process of translating a book and at the same time they have imposed their control over the original production of children's literature. The extratextual elements are meant to reveal which norms exert their pressure on the original literature and implicitly on translated literature for children and its reception by the target audience: “Contextualization is called for as the only way to examine every phenomenon and to measure the extent to which a specific context has determined the nature and behaviour of norms.” (Carta 2008: 41) To sum up, commercial norms have acquired a lot of significance in 729 the translation process in contemporary society which is under the influence of the market requirements and the publishers and editors' specifications. The role of translation and translators is the necessary part of safeguarding and promoting linguistic and cultural diversity. Translators are perhaps among the first persons to be aware of the consequences of the dramatic changes in technology and in the organization of the economies and societies at national and international level: “[...] translation, and by extension, translation studies, is ideally placed to understand both the translation movement that is globalization and the translational movement which is anti-globalization.” (Cronin 2003: 2) Due to globalization, translation is becoming a more and more important tool to enhance understanding between cultures and cultures that readers are traditionally not familiar with have become more familiar as a result of globalization. Unfortunately, Romanian literature for children is not well-known in the UK, so Romanian translators should intensify their efforts to face the challenge of making Romanian books for children known worldwide. Literary heritage in multicultural Europe should be available to the target readers. With all the attention directed towards multiculturalism and diversity, translators of children's literature should reconsider their position especially with respect to the issue of cultural specificity in the case of both source culture and target culture. In the present age of multiculturalism, images and voices from other cultures should be seen and heard, challenging the prevailing domestic literary and ideological views. Translators in general and translators of children's literature in particular are expected to appreciate cultural diversity and stay sensitive to cultural differences. From the perspective of minority languages such as Romanian, Cronin (in Baker 2010: 248-262) distinguishes between translation-as-assimilation, where speakers of a minority language allow themselves to be assimilated through self-translation into a dominant language and translation-as-diversification where they resist assimilation by retaining and developing their language through translation. According to Cronin, until recently, 70% of the books produced in the world originated in four languages: English, French, Russian and German. If we take children's literature for example, 3% of the output in Britain and the United States are translations. This compares with 70% in Finland, 50% in Italy and 33% in Netherlands. (O'Sullivan 1998: 5) Romanian translators should be extremely careful to the lexical and syntactic levels, so that over time Romanian will not become “a mirror-image of the dominant language.” (2010: 251) If they resort to imitation, translators will end up affecting the specificity of their own culture since “Translation is both predator and deliverer, enemy and friend.” (2010: 251) Attempting to shed some light upon the same issue, Casanova (in Baker 2010: 285302) distinguishes between dominating and dominated languages in the literary sphere. Dominating languages have considerable literary capital, partly because of the number of texts considered universal which are written in these languages. On the other hand, dominated languages have little literary capital. In addition, Casanova (2010: 286) identifies four types of scenarios and argues that the significance of translation in any of these scenarios depends on the respective position of the source and target languages, the author and the translator: a) translation into a dominated language of a text written in a dominating language; 730 b) a text in a dominated language is translated into a dominating language; c) translation into a dominating language of a text written in a dominating language; d) translation into a dominated language of a text written in a dominated language ( a rare occurrence). She is particularly interested in the first two scenarios which she analyzes under the two headings: ‘Translation as accumulation of capital' and ‘Translation as consecration'. Translation as accumulation of capital occurs when writers from a dominated literary field attempt to enter the world literary market by translating the great literary masterpieces which are considered to have universal value. This allows them to import capital and prestige and thus the process of translating the major texts of a dominating language into a dominated language becomes a ‘diversion of capital.' (Casanova 2010: 291) Translation as consecration involves “introducing the periphery to the centre in order to consecrate it” (Casanova 1999: 133) and is dependent on the capital of the translator and other agents involved in the process. The translation of dominated authors is “an act of consecration that gives them access to the literary visibility and existence.” (1999: 135) - that grants them a certificate of literary standing. In initiating the opposite process, i.e. in making the centre - and what has been consecrated the centre - known in the periphery by translating and importing its major works, translators/authors and/or other agents play “an essential role in the process of unifying literary space.” (1999: 134) They also perpetuate the dominance of the centre through this process. Furthermore, Casanova takes into consideration a linguistic-literary inequality which implies that the literary value of a text depends, at least in part, on the language in which it is written: “This inequality has such powerful effects that it can objectively prevent (or at least make difficult) the recognition or the consecration of writers of dominated languages.” (Casanova in Baker 2010: 295) The significance of translation does not depend only on the position of the source and target languages, but it also depends on the position of the translated authors, both in their national field and according to the place that this field occupies in the world field. Like Casanova, Heilbron (in Baker 2010: 304-316) argues that cultural exchanges have a dynamic of their own and that translational cultural exchange is a largely autonomous field, with its own economic, political and symbolic configuration. The starting assumption is that a language is more central in the world-system of translation when it has a large share in the total number of translated books worldwide, bearing in mind that the system itself is dynamic and that this position therefore changes over time. Centrality is essential in structuring translation flows, with more translations flowing from the core to the periphery than the other way around. Moreover, communication between language groups situated at the periphery will also tend to pass through the centre. Thus, “the more central a language is in the translation system, the more it has the capacity to function as an intermediary or vehicular language.” (2010: 311) Another consequence of this structure concerns variety: the more central a language is, the more types of books are translated from it. Finally, fewer translations are undertaken into languages situated at or near the centre of the international translation system, which explains why translations constitute a very small percentage of the total book production in English. 731 Language groups do not always coincide with nation states: some of the more central languages - English, German, French, Spanish - have a supranational character. The flow of book translations between these language groups can be analyzed by using book statistics, but Heilbron warns against the danger of taking the figures in these statistics for granted: “In relying on these figures, however, a great deal of caution is required. Contrary to the normal primary of official statistics, the statistical material itself has to be critically examined before it can be used.” (Heilbron in Baker 2010: 308) Nevertheless, if one cautiously combines the international translation statistics with some of the more reliable national data and with what is known from several case studies, a coherent model can be constructed of the structural dynamics of the international system. The international figures available unambiguously indicate that English is by far the most central language in the international translation system. More than 40% of all the translated books worldwide around 1980 were translated from English. (Curwen 1986: 21, Venuti 1995: 14) Over the years, this percentage seems to have gone up since the position of English is even more predominant, with about 50-70% of published translations being undertaken from English (2010: 309) As a consequence, the international translation system is marked by a very uneven distribution and is firmly dominated by English. Studying the titles of the books for children put forward by the Romanian publishing houses, one can easily notice this uneven distribution and domination of the English translations in the case of the books for children on the Romanian market. For example, one of the most important publishing houses in Romania, RAO Publishing House has an offer of 54 books for children enlisted on the internet in the interval 1998-2008. Out of this total number of books for children, there is not a single book for children written by a Romanian author. On the other hand, most of the books selected by RAO Publishing House to be translated into Romanian are signed by authors of English expression no matter if they are British or of a different nationality. Among the names which they considered worth translating for the Romanian target readers I can mention the following: the American novelist Jim Davies, author of the Garfield series; the Scottish writer J.M.Barrie with his famous Peter Pan; the Australian-born British novelist P.L.Travers and the Mary Poppins series; R.L.Stine, the American writer often called the ‘Stephen King of children's literature' due to his Goosebumps series translated into Romanian too; the prolific and popular American writer of the 19th century J.F.Cooper and his well-known The Last of the Mohicans; one of the greatest British storytellers for children of the 20th century Roald Dahl; another British author, most celebrated for his Paddington series, Michael Bond; the Scottish writer R.L.Stevenson with his Treasure Island or Kidnapped; the British author of books for children Lynne Reid Banks with his Indian series or the Irish-born British novelist C.S.Lewis. A few exceptions stand out on this list: Astrid Lindgren, the Swedish author of Pippi Longstocking series and Katarina Taikon, the Swedish author of the partly autobiographical Katitzi series as well as Louis Pergaud, the French writer of La Guerre des Boutons. Similar examples for other Romanian publishing houses lead to the same inevitable conclusion: the dominance of the English language is so overwhelming and the market requirements are so imperative that the Romanian publishers have chosen translations from English in the detriment of their own national literary productions for children. Their choice seems to have influenced even the writing of original Romanian books for children which 732 have gradually decreased over the last 10 years. A statistics made by the Association of the Romanian Writers proves that between 2002 and 2009, the Prize for the best Romanian writer of literature for children and youth has been awarded only twice: in 2002 for Doina Cetea and her book Binoclul motanului Potifar and in 2003 for Stelian Țurlea with his book Planeta portocalie. Unfortunately, for a period of five years the prize was not awarded at all. The phenomenon should be a matter of concern for those who are interested in supporting the original production of literature as well as for those aware of the necessity of promoting national specificity abroad. The scarcity of original Romanian books for children over the past few years does not mean that we do not have a long history in this domain which has provided a large number of names of Romanian authors for children whose works are extremely valuable and include a diversity of text types ranging from fairy tales, folk tales, myths and legends to poetry, short stories or novels. The list is extremely long and names such as Vladimir Colin, Victor Eftimiu, Ioan Slavici, Ion Creangă, Grigore Băjenaru, Barbu Ștefănescu Delavrancea, Elena Zafira Zanfir, Otilia Cazimir, Dumitru Almaș, Constantin Chiriță, Ionel Teodoreanu, Mihail Sadoveanu and many others should be familiar to children all over the world. In conclusion, a benefic outcome is at hand if globalization becomes an opportunity for both Romanian writers and translators of literature for children and not a reason to fear the dominance of the English language and culture. With their neverending curiosity and acute perception of everything that is new, children all over the world will most definetely react positively to a story that is well written and translated. Bibliography Baker, Mona (ed.) (2010), Critical Readings in Translation Studies, London & New York: Routledge Carta, Giorgia (2008), “Theory and practice of translation: The case of children's literature” in Rebecca Hyde Parker and Karla Guadarrama Garcia (eds.), Thinking Translation: Perspectives from Within and Without, Boca Raton, Florida: Brown Walker Press, pp. 35-47 Casanova, Pascale (1999), La Republique mondiale des letters, Paris: Editions du Seuil: trans. M.B. Debevoise as The World Republic of Letters, Cambridge, Mass.: Harvard University Press Casanova, Pascale (2010), “Consecration and Accumulation of Literary Capital: Translation as Unequal Exchange” in Mona Baker (ed.), Critical Readings in Translation Studies, London & New York: Routledge, pp. 283-303 Chesterman, Andrew (1997), Memes of Translation. The Spread of Ideas in Translation Theory, Amsterdam: John Benjamins Cronin, Michael (2003), Translation and Globalization, London & New York: Routledge Cronin, Michael (2010), “The Cracked Looking Glass of Servants: Translations and Minority Languages in a Global Age” in Mona Baker (ed.), Critical Readings in Translation Studies, London & New York: Routledge, pp. 247-262 Curwen, Peter (1986), The World Book Industry, London: Euromonitor Publications Desmidt, Isabelle (2006) “A prototypical approach within descriptive studies? Colliding norms in translated children's literature”, van Coillie, Jan and Walter P. Verschueren (eds.) 733 Children's literature in translation. Challenge and strategies, Manchester: St. Jerome Publishing, 79-96 Even-Zohar, Itamar (1978), “The Position of Translated Literature within the Literary Polysystem” in James S Holmes, Jose Lambert and Raymond van den Broeck (eds.), Literature and Translation: New Perspectives in Literary Studies, Leuven: Acco, pp. 117-127 Fairclough, Norman (2006), Language and Globalization, London & New York: Routledge Gentzler, E. (1993), Contemporary Translation Theories, London & New York: Routledge Heilbron, Johan (2010), “Towards a Sociology of Translation: Book Translations as a Cultural World System” in Mona Baker (ed.), Critical Readings in Translation Studies, London & New York: Routledge, pp. 304-316 Landers, Clifford E. (2001), Literary Translation. A Practical Guide, Multilingual Matters Ltd. O'Sullivan, Emer (1998), “Ireland and the World of Children's Books: The Aspect of Translation” in Translation Ireland 12(1): 4-6 Shavit, Zohar (1986), Translation of Children's Literature, Athens and London: The University of Georgia Press Shuttleworth, Mark, Cowie, Moira (1997), Dictionary of Translation Studies, Manchester: St. Jerome Pub. Toury, G (1995), Descriptive Translation Studies - And Beyond, Amsterdam-Philadelphia: John Benjamins Venuti, Lawrence (1995), The Translator's Invisibility, London & New York: Routledge 734 LEXICAL PECULIARITIES OF MARITIME DISCOURSE Asist. drd. Ioana Raluca VIȘAN “Dunărea de Jos” University of Galați, Like any other type of specialized discourse, maritime discourse is characterized by certain lexical features which must be taken into consideration by the maritime translator when attempting to produce a good translation. Drawing on different terms and multi-word terms, set phrases and free-formed combinations as well as on collocations and expressions, the present paper aims to highlight such lexical peculiarities of maritime discourse as monoreferentiality, precision, transparency, conciseness, ambiguity, lexical productivity and lack of emotion. Key-words: maritime discourse, translation, expression, monoreferentiality, transparency 1. Introduction Even though the present paper is concerned with the lexical features of maritime discourse, we must reveal the fact that the only reality under investigation is the maritime text. Moreover, in linguistics there is still a degree of confusion over the concepts of text and discourse since they are used interchangeably and in a multiplicity of ways (Widdowson 2004). On the one hand, both maritime text and discourse are restricted in everyday parlance to written maritime texts and on the other to spoken maritime discourse. In the scholarly literature this view seems to be argued against to some extent. Apart from this, a text is often considered to be a longer piece of writing such as a book, a letter or a newspaper (Titscher, Meyer & Wodak 2005: 20). The concept of maritime text can embrace a multitude of definitions. For instance, a maritime text can be viewed as a form of exchange or interaction between its participants, which means that it carries a high degree of communicative value. A maritime text represents the reality of maritime language. Maritime language is regarded as functional because it is language that serves different purposes in a multitude of contexts or, as Hallyday (1989: 10) puts it, it is “language that is doing some job in some context”. A maritime text is made up of terms and sentences that contribute to its overall meaning. The meaning of a text is expressed or coded in words and structures which have to be re-coded in sounds and written symbols. The present study embraces the functionalist perspective of discourse, defining maritime discourse in the terms suggested by Brown and Yule as language in use (1988: 1) or as a means of interaction between the participants in the process of communication (1988: 228). In order to provide a definition for the maritime text we will also resort to the one offered by Brown and Yule according to which a text, (in our case a maritime text) is “the representation of discourse” (1988: 5) or “the verbal record of the communicative act” (1988: 6). As far as the lexical level of maritime discourse is concerned, mention should be made of the fact that there is a very high frequency of multiword terms expressed in the form of collocations and compounds. The fact must also be added that maritime texts also display a constant usage of abbreviations which we consider very important in translation. Since both collocations and compounds are considered to be delicate elements in translation, the translator requires adequate competence in mastering both the source and the target maritime language and the specialized topic at stake. In this paper we will attempt to analyze the lexical characteristics of maritime discourse in the terms suggested by Maurizio Gotti (2008). 2. Characteristics of Maritime Discourse Like any other type of specialized discourse, maritime discourse displays several characteristics which are of great importance to the translator. Monoreferentiality is a characteristic of maritime lexis which does not indicate that each term has only one referent but it signals “that in a given context only one meaning is allowed” (Gotti 2008: 33). The meaning of some terms in maritime discourse may be inferred without reference to their context. Terms such as bow the front part of a ship; stern the rear part of a ship; cofferdam an empty space between the tank and the double bottom, etc. constitute such examples. The fact must be mentioned that such terms cannot be substituted by a synonym but only by their definition or paraphrase. The highly referential nature of maritime terminology is a major advantage for conciseness which is a fundamental requirement of maritime language as a specialized language. Another feature of maritime language is the lack of emotive connotations. Maritime terms have a denotative function. For instance, the word donkey is associated with such attributes as stubbornness and burden. In maritime language these attributes are lost; for seafarers donkey stands for the auxiliary engine on board. Therefore, the informative purpose of maritime language prevails over emotive and aesthetic traits. Other characteristics of maritime lexis are precision by means of which each term must directly point to its own concept (for example: keel, stern, bulkhead, mast, derrick, etc.) and conciseness which is indicative of expressing concepts in the shortest possible form. The need for conciseness generally points to a reduction in the textual surface, as for example in zero derivation or conversion as for instance to list, list a se canarisi, canarisire; to anchor, anchor a ancora, ancoră, to berth, berth a acosta, dană de acostare, etc. Sometimes conciseness in maritime discourse relies on acronyms and abbreviations. Conservatism is another characteristic of maritime discourse and can be especially found in maritime legal texts which make use of archaic forms such as: thereof, whereby, henceforth, hereinafter, hitherto, etc. and lexemes that have disappeared from general language such as deem, expiration or terminate. Dealing with ambiguity is one of the main problems in translating maritime texts. This is particularly important when some constituent elements of a multi-word lexical unit are ambiguous. For instance, cable may refer to an anchor chain, thick rope, electric cable or unit of length measurement. The verb stand by constitutes another example and therefore, it appears in expressions such as stand by the engine pregatiți mașina or stand by fore and aft which translates into Romanian as la posturi. The verb stand by can also mean wait for a period of time or, hold on the VHF channel, keep a watch on VHF channel. Dealing with the semantic and pragmatic values and relations among the different units of lexical sets is a particular problem for the translator. Such instances are indicated by the problems in disambiguating lexical items pertaining to the semantic field of port structure: berth, quay, wharf, pier, mole, jetty, landing place. There have been attempts at normalizing and standardizing the meaning and use of 736 these terms frequent usage and similar contextualization has gradually smoothed or leveled off their semantic differences in everyday usage. For instance, the terms wharf and quay, are usually defined as synonyms and stand for artificial shore structures parallel to the main waterway or to the shoreline used for accommodating ships and loading/discharge cargo or embarking/disembarking passengers; the terms pier and jetty are also synonyms and represent artificial shore structures perpendicular or nearly parallel to the main waterway or to the shoreline used for accommodating ships and loading/discharge cargo or embarking/disembarking passengers. Another characteristic of maritime discourse is the use of metaphorswhich is present both in maritime English and Romanian texts. Metaphorisation, as Gotti (2008: 56) puts it, is not only a characteristic of general language, but also of specialized texts for the purposes of catachresis which involves using “a word in some sense in order to remedy a gap in the vocabulary” (Black 1962: 33 qtd. in id. ibid.). The pervasiveness of metaphors in maritime discourse points to both transparency and effectiveness of terminology as well as to the tangible quality of images from the physical world used to denote abstract and often complex concepts that would be otherwise difficult to define. For example, it is important to mention the constant use of metaphors denoting parts of the body such as: arm, breast, belly, cheek, finger, head, heart, etc. which translate into Romanian as: braț de ancoră, traversă, burtă a velei, gabie, mol îngust, extremitate prova, inimă de parâmă, etc. 3. Some Lexical and Terminological Aspects The IMO SMCP 2001 is an institutional text and represents a typical example of the restricted use of vocabulary, exhibiting the characteristics of specialized discourse as discussed by Gotti (2008). As we have already seen in section 2 above, there are instances of terms which are open to ambiguity. The terminology of Maritime English includes five types of lexical units (Prichard 2005): a) a very limited number (up to 5-7 %) of strictly technical terms, whose central lexical meaning that is, the word used in isolation, outside the context is restricted to maritime use only and thus, unambiguous by nature (nautical terms, ship design and construction terms, cargo work, ship handling terms, etc) b) semi-technical words, often highly polysemous which are disambiguated in the maritime context only, e.g. some verbs, descriptive adjectives and basic concept nouns or semi-lexical nouns (heave, haul, steer, clear, bound; line, set, position, time, situation, current). c) function words (e.g. auxiliary verbs) and semi-lexical items (let, make, provide, set, get). d) an unlimited number of very productive multi-word lexical units consisting of the words of general vocabulary having specific meaning in the maritime context and setting: compound nouns (shipping forecast, deep-see trade, close-quarters situation, vessel traffic service, muster station, master station, land earth station, assistant engineer, finger pier, blue water, beat up) and prepositional / adverbial phrases (heave in, heave on, heave up). Some combinations are free-formed such as rolling and pitching or search and rescue but occur so frequently together that they may be considered set phrases. e) discourse markers or discourse connectors 737 3.1. Abbreviations Acronyms, initialisms or simply abbreviations are also very frequent in maritime discourse and they can pose problems to translators or can easily derail a smooth translation. Since English is the language of the sea, and thus, the language of globalisation, a simple way out is for the translator to render these abbreviations as borrowed words, followed by an explanation if necessary. The formation of abbreviations follows certain patterns, which if the translator is familiar with them, could leave him/her stress free when faced with such sequence of letters. In maritime discourse, abbreviations often occur as names of profession, organizations, conventions, appliances, etc. An area where the abbreviations abound is maritime communications because with the advent of modern communication appliances, there is a series of recently created abbreviations: DSC >an installation on board a vessel or coast station that is intended to digitally announce and initiate ship/ship/ ship/shore, radiotelephone or radio telex calls. Different sequences of abbreviations can be found in maritime discourse. Some of these sequences are given in the table below: Table 1. Abbreviations Sequences of Abbreviations Maritime English Maritime Romanian Reduction of a group of words to their initial letter IMO = International Maritime Organization Organizația Maritimă Internațională , OMI or IMO DSC = Digital Selective Calling Apel digital selectiv SAR = Search and Rescue Căutare și salvare SOLAS = Safety of Life at Sea Siguranța vieții pe mare MMSI = Maritime Mobile Service Identity Identificator în serviciul mobil maritim or MMSI MOB = Man Over Board Om la apă VLCC = Very Large Crude Carrier Nava VLCC ULCC = Ultra Large Crude Carrier Nava ULCC VTS = Vessel Traffic Service Serviciul de control al traficului or VTS Reduction to the initial letter of only 3 words out of 4 SAR Operation = Search and Rescue Operation Operațiuni de cautare si salvare DSC Call = Digital Selective Calling Call Apelare prin apel digital selectiv VHF Radio = Very High Frequency Radio Radio de frecvență foarte înaltă OBO Vessel = Oil Bulk Ore Vessel Nava OBO 738 LPG Carrier = Liquified Petroleum Gas Carrier Nava LPG LNG Carrier = Liquified Natural Gas Carrier Nava LNG Reduction of a group of words to the first 3 letters of each concept NAVTEX = Navigational Telex NAVTEX SITREP = Situation Report SITREP MAREP = Maritime Report MAREP POSREP = Position Report POSREP Omission of 1 or 2 elements out of a group of words OOW = Officer of the Watch Ofițer de cart STCW = Standards for Training, Certification and Watchkeeping STCW ISPS = International Ship and Port Facility Security ISPS ETA = Estimated Time of Arrival Timp estimat de sosire or ETA ETD = Estimated Time of Departure Timp estimat de plecare or ETD GMDSS = Global Maritime Distress and Safety System GMDSS SART = Search And Rescue Radar Transponder SART The fact must be mentioned that most of these abbreviations are preserved in translation as borrowed abbreviations. However, there are also cases where abbreviations are reformulated in translation (IMO -OMI) and therefore, the order of initials change due to difference in the grammatical structure of English and Romanian. Even though in Romanian some of these abbreviations are reformulated in full words, they are still acquired into Romanian as borrowed acronyms. 3.2. Multiword lexical units In translating multi-word terms (compounds and collocations), the problems for most translators generally result from the different syntactic nature of the two languages and different rules of word formation and composition. Our impression is that this is even truer of items containing more than two elements, which are usually nonce formations than items containing only two elements. It seems that most longer compounds can be analyzed in terms of combinations of two elements, each of which may in turn be a compound, so that no generalizations are lost by looking mainly at two-item compounds; as far as we know no extended empirical study of longer compounds has been made to check that this is the case. In what follows we shall present some interesting aspects about both maritime collocations and compounds. 739 3.2.1. Maritime Collocations Collocations are by far the most representative linguistic features of the maritime discourse, all varieties of maritime language reflecting a very high degree of their productivity. Most maritime collocations1 are nominal, however verbal combinations are also worthy to be peer viewed. The fact must be mentioned that most nominal collocations have a metaphorical meaning. Some of the examples of such collocations are illustrated in Table 1. below: Table2. Maritime Collocations with Metaphorical Meaning Maritime English Maritime Romanian Bull rope parâmă de legare la geamadură; apăratoare de parâmă Bull's eye hublou fix Bull nose ureche de ghidare prova; șomar prova Sea Bee navă Sea Bee Buffalo fals bord , parapet de teugă (in AE) Catwalk culoar, pasarelă, scara de pisică Cat head gură de capon Cat's eye nară de parâmă (la pupa); Cat davit gruie de capon Cat's paw gură de știucă (nod marinaresc); Cat's skin vânt slab și cald la suprafața mării; ondulații Cat stopper mărunte ale suprafeței mării (hidr) boț de lanț Crab rail copastie 1 Examples of most nominal collocations were taken from The International Maritime Dictionary, a dictionary I am currently working for as a co-author. The idea of compiling The International Maritime Dictionary belongs to Professor Peter van Kluijven from the Maritime University of Applied Sciences in Rotterdam. This dictionary is meant to create a sort of ‘standard' on maritime English terms, expressions and collocations. The corpus consists of 9200 terms and expressions which have been already translated into Spanish, Russian, Chinese and Arabic. The second version of the dictionary will include translations into: Romanian, Polish, Croatian and French. 740 Dog stopper 1. boț de lanț cu gheară de drac Dog clutch 2. cuplaj cu dinți Dog shore 3. tălpici ai calei de lansare Dog watch 4. cart scurt, redus (16 00-18 00 si 18 00 - 20 00) Dog moon 5. lună falsă Dog's tail 6. carul mic, ursa mică Sea dog 7. navigator experimentat, lup de mare Mooring dolphin dalb, (pilot pentru legarea navei); trei frați; geamandură de radă Dolphin berth doc de staționare la pilot Donkeyman mecanic auxiliar Donkey boiler caldarină Donkey engine mașină auxiliară (de putere mică) Donkey topsail gabier unic/ nedivizat (velă) Another feature that we have noticed in some verbal collocations is that most verbs combine with verbal nouns as in require assistance a solicita/cere ajutor; keep a look-out a executa/ menține o veghe, these collocations being literally rendered into Romanian. Most verbal collocations in maritime discourse consist of transitive verbs denoting activation and combine with nouns expressing physical objects: to jettison cargo a arunca marfa peste bord; to heave the anchor a ridica ancora; to handle a ship/rope a manevra / opera o nava /parâma. The pattern verb + adverbial particle (phrasal verb) + noun is very common in ship handling situations, being especially prevalent in anchoring and mooring orders or in the orders given when a vessel sails in and out of the harbour. Occurrences of phrasal verbs followed by nouns are often confusing and create translation difficulties for non-professional translators, perhaps due to the interference of the standard language where some phrasal verbs have more than one meaning: pay out the chain a fila lanțul; run out the head rope a da parâma prova; cast off the bow spring/ head rope a mola șpringulprova/parâma prova. Some verbs collocate with a compound noun: to engage a windlass a cupla un vinci de ancora; to overhaul the lifeboat a verifica / controla barca de slavare. Other collocations consist of verbs which are generally intransitive in nature and combine with adverbs ending in -ly: sheer rankly a da ambardee, roll badly/heavily a rula puternic, ride easily a se ridica usor pe valuri, steer wildly a avea ambardee puternice, pitch heavily a avea tangaj puternic, heave handsomely a vira usor. Certain collocations include verbs that occur in conjunction with several adverbs prefixed ,a': astern, abaft, aft, aground, abeam, abreast, aft, ahead as in go astern / abaft a merge la pupa; lay aft a trece in pupa.. These word combinations have a high degree of occurrence in the nautical register. 3.2.2. Maritime Compounds According to Trimble (1985: 130), “[N]oun compounds, also called noun strings can be defined as two or more nouns plus necessary adejectives (and less often verbs and adverbs) that together make up a single concept; that is, expresses a single noun idea”. The tendency of 741 use of compound nouns in maritime English texts is very productive and points towards conciseness of expression. This is because the information conveyed in a concise, direct and condensed form has a greater impact upon the reader. A great amount of syntactic and semantic information is compressed into a highly compact form, that is, nominal compounds, compound nominal phrases, or complex nominal groups. Salager (1985: 58, qtd. by Croitoru 1996: 148) holds the idea that compound nominal phrases are more numerous in EST than in common core English, and the more specialized the text is, the longer and more numerous the compounds. The greater amount and complexity of these compounds contribute a great deal to the fuzziness of the non professional translator and therefore, this is the reason why a non-professional translator needs a close collaboration with a domain specialist. By taking up Trimble's model of compounds classification (1985: 133), we can say that compounds in maritime English texts can be categorized as follows: A) Simple: anchor chain = a chain used in anchoring; bulk cargo = cargo that is carried in bulk; berthing place = a place for berthing a ship B) Complex: cargo handling gear = a gear used to handle cargO; life saving equipment = equipment used to save life This transition is particularly straightforward in English because its syntactic rules allow several adjectival uses of phrasal elements. While Romanian relies on left-to-right pattern, in English the right-to-left construction can be easily adopted in order to make the sentences shorter and the noun phrase denser. Nominal adjectivation, as Gotti (2008: 73) puts it, is one distinctive aspect of the right-hand-pattern and “involves the use of a noun to specify another with an adjectival function”. In maritime English this type of specification follows the pattern N + N and can cover such features as: Functions on board: helmsman timonier; donkeyman mecanic auxiliar; storekeeper magazioner; pumpman pompagiu; boatswain nostrom; seaman marinar; Different types of vessels: bulk carrier vrachier; container ship navă portcontainer; icebreaker spărgător de gheață; warship navă de razboi; fisherman pescador; lightship navă far; tugboat remorcher; firefloat navă de stins incendiul; salvage vessel navă de salvare; buoyage vessel navă de balizare; supply boat navă de aprovizionare; survey vessel navă de cercetare marina; pilot tender pilotină; Onboard appliances and hawsers: windlass vinci de ancoră; anchor chain lanț de ancoră; anchor cable lanț de ancoră; cable chain lanț; breast line traversă; bow line parâmă prova; stern line parâmă pupa; head rope parâmă prova; bow spring șpring prova; stern spring șpring pupa. Spaces and separations on board: bulkhead perete etanș; starboard tribord; weather deck punte principala; tanktop puntea dublului fund; chain locker puț al lanțului de ancoră; wing tank tanc lateral; engine room camera motoarelor; cofferdam coferdam; messroom sală de mese; wheelhouse timonerie; chartroom camera harților; quarterdeck punte pupa; gangway scară de acces. As it can be noticed in the examples provided above, most of the compounds consisting of two short nouns are merged into a single term. At first the two nouns are hyphenated and then they become one word. Another important aspect to be considered is that 742 in maritime Romanian the equivalents for some of these compounds may be one word only, or they can be expressed by means of the following sequences: noun + noun as in parâmă prova; noun + prep.+ noun as in navă de cercetare; noun +adj.noun + noun as in puntea dublului fund; noun + adj. as in tanc lateral. The purpose of nominal adjectivation is to make exposition denser and attach semantic weight to the compound. Maritime English texts also reveal instances of compounds comprising three items and taking on the following patterns: ❖ N + Present Part. + N: cargo handling gears — dispozitive de manipulare a mărfii; cargo handling equipment — echipament de manipulare a mărfii; fire-retarding doors — uși cu calitate ignifugă; sound-signalling appliances — dispozitive de semnalizare sonoră. ❖ Adj. + N + N: controllable pitch propeller — elice cu pas reglabil; wet bulk cargo — marfă lichidă în vrac; dry bulk cargo — marfă uscată în vrac. ❖ N + N + N: deck-beam brackets; fire-detection equipment; mine clearance operations — operațiuni de dragare a minelor; cargo stowage factor — indice de stivuire; rudder head shaft — ax al cârmei ❖ Past Part. + N + N: balanced spade rudder — cârmă compensată; swinging derrick system — instalație de încărcare cu braț turnat; ❖ Adj. + Present Part. + N: steady turning radius —— rază statică de întoarcere ❖ N + Past Part. + N: power driven vessel — navă cu propulsie mecanică A method for a better understanding of denser compounds is paraphrasing them by means of a relative clause as the following examples illustrate: radio direction finding station can be paraphrased by a station which finds the direction by radio and translates into maritime Romanian as stație de radiogoniometrare. Similarly, propeller pitch control system can be paraphrased by the relative clause a system which controls the propeller pitch and translates into Romanian as mecanism de schimbare a pasului elicei. The fact must be mentioned that by the use of compounds, maritime texts become more concise but sometimes compounds can lead to loss of conceptual clarity due to their being too dense. For this reason, they should be decoded if possible, by means of a relative clause. 4. Conclusion Lexical maritime characteristics involve terminological units above the word and below the sentence level. These lexical units are highly language- and culture specific and include multi-word terms expressed in terms of collocations, compounds and free-formed combinations. Depending on language-specific conventions, terms may occur as compounds or multiword terms. In order to produce a good translation the maritime translator is required to pinpoint the appropriate lexical and terminological fields and to comprehend the overall tone and intended message in order to get the correct interpretation of terms, of the collocations and idiomatic expressions as well as of the text as a whole. For translation purposes it is vital to record such phrases because a single term in one language may be a complex set phrase in the other. 743 Bibliography Brown, G. and Yule (1988). Discourse Analysis, Cambridge University Press Croitoru, E. (1996). Interpretation and Translation, ed. Porto Franco, Galati Gotti, M. (2008). Investigating Specialized Discourse, Peter Lang AG, European Academic Publishers, Bern 2008 Halliday, M. A. K. and Hasan, R. (1989). Language, context and text: aspects of language in a social-semioticperspective, ed. by Christie, F., Oxford University Press 1989 Prichard, B. (2005). Multi-word lexical units. In Doija Maria (ed.|) Communication and Globalization. Lisboa: ILTEC Standard Marine Communication Phrases (IMO SMCP), 2001, International Maritime Organization Titscher, S. Meyer, M. Wodak, R. and Vetter, E. (2005). Methods of Text and Discourse Analysis, SAGE Publications Ltd. Trimble, L. (1985). English for Science and Technology. Cambridge University Press Widdowson, H.G. (2004). Text, Context, Pretext, Blackwell Publishing, 2004 744 UNELE CONSIDERAȚII PE MARGINEA EUFEMISMELOR FRAZEOLOGICE 5 Drd. Oxana CHIRA Universitatea de Stat „Alecu Russo”, Bălți Din clipa în care ele se răspîndesc și devin proprietate comună, eufemismele frazeologice sunt înlocuite cu altele noi, uneori chiar de către grupul în care au luat naștere. Unele din ele sunt adoptate de ceilalți din societate, astfel alunecînd în limbajul curent și își pierd funcția conspirativă, de camuflare sau mascare. Analiza structurală și contextuală a eufemismelor frazeologice poate fi studiată și în cadrul multiplelor tipuri de texte. Eufemismele nu sunt doar cuvinte separate, dar pot avea structura frazeologismului chiar și a unui text întreg cum sunt proverbele, aforismele, citatele din literatura artistică, din cîntece, din filme, emisiuni, texte reclamă. Cuvinte-cheie: eufemism frazeologic, limbaj, analiză structurală și contextuală 0. Introducere Privite în ansamblu sub diverse aspecte, eufemismele frazeologice se disting de alte tipuri de eufemisme. În limba română nu s-a făcut o amplă analiza a eufemismelor frazeologice în baza elementelor componente ale lor. Trebuie să remarcăm că eufemismele frazeologice au servit obiect de studiu în alte limbi, de exemplu în limba rusă. Precum și eufemismul, eufemismul frazeologic e de natură pozitivă, mai puțin ofensiv, indirect și deseori este exprimat printr-o metaforă. Creativitatea limbii române se relevă bine prin eufemismele frazeologice, de aceea tipurile formării lor diferă începînd de la împrumuturi și finisînd prin derivarea lor în baza limbii române, formînd unități noi. Un eufemism frazeologic pe care îl utilizează Galli de Paratesi este mal di petto [Paratesi, p. 41] - „dureri în piept”, pe care autorul îl explica drept eufemism cu funcția de atenuare a situației pacientului și de voalare a termenului medical „tuberculoză”. În limba română termenul abreviat tbc îndeplinește funcția de eufemism, substituind astfel lexemul „tuberculoză”. Însă avem eufemismul frazeologic după exemplul lui Galli de Paratesi dureri în burtă, care are funcția de a camufla situația din cauza pudorii. Eufemismele frazeologice sunt cele mai indescifrabile, deoarece ele rămîn opace și nu sunt interpretate corect. Noi vom ține cont de sursele eufemismelor, structura și de categoriile lor lexicale. Vom lua în discuție sursele interne și externe ale eufemismelor frazeologice. 1. Sursa internă și externă 5 1.1. Sursa internă derivă din creații lexicale, analogii legate de obiceiuri, asocieri cu istoria neamului românesc. „Creațiile interne, prima sursă de îmbogățire a vocabularului unei limbi, sunt foarte numeroase datorită faptului că limba funcționează ca un organism viu, ca o structură care se modifică în timp” [Sala, p. 34]. Expresia a avea păsărele la mansardă care este un eufemism pentru „a fi nebun”, poate fi substituită tot din cadrul lexical al limbii române a avea probleme la mansardă, a avea lilieci la mansardă, a avea șobolani la mansardă etc. Metafora mansardă care poate substitui cuvîntul „cap” și utilizarea ei a fost explicată în mici detalii de R. Zafiu1. Funcția culturală a eufemismelor frazeologice ține de două componente: limbă și cultură, care nu se pot dezvolta independent, ambele fiind produse ale spiritului omenesc, deci „între limbă și cultură se stabilește o corespondență firească la nivelul sferelor lor conceptuale” [Oprea, p. 233]. Deoarece majoritatea eufemismelor frazeologice posedă funcția culturală, trebuie să menționăm că anume cultura „a început în clipa în care a apărut prima ființă în stare să folosească un lucru găsit în natură pentru a semnifica un înțeles adăugat naturii. Înțelesul este o creație omenească” [Wald, p. 81]. E remarcabil faptul că unele eufemisme frazeologice amintite de vorbitor în comunicarea orală sunt repetate de ascultător în situații asemănătoare de conflict. Altele sunt utilizate ocazional și le putem denumi „eufemisme frazeologice ocazionale”. Spre exemplu voi lua măsuri cu tine acasă, zice mama copilului său, urmează că va fi copilul pedepsit, certat etc. În situația în care un șef îi zice angajatului său Vom lua măsuri cu acest colaborator, atunci va fi eliberat din funcție, lipsit de salariu sau va plăti o amendă etc. În acest caz avem acelaș eufemism frazeologic, sensul instabil diferă de la caz la caz în dependență de situația enunțiativa și de scenografia comunicării: atitudinea vorbitorului față de ascultător, de situație, de funcția socială a vorbitorului și cea a ascultătorului. E cazul să menționăm un aspect foarte important că „Limba este nu numai un mijloc de a comunica, dar și un mijloc de a cunoaște și de a interpreta realitatea înconjurătoare (nu în zadar, se susține că limba este, în ultima instanță, o viziune asupra lumii)” [Popa, p. 15]. 1.1.1. Literatura Unele eufemisme frazeologice sunt rezultatul intertextualității, folosite creativ de grupuri separate de studenți, elevi, intelectuali. În situația în care se face referință la literatura română, putem vorbi de sursa internă a eufemismelor: „Care e fata babei și care a moșneagului în casa aceasta?”, făcînd astfel trimitere la povestea lui Ion Creangă, la o fată „leneșă” și una „harnică”. „E un Moțoc” pentru o persoană „lingușitoare” din opera lui C. Negruzzi. Pentru o doamnă cu multe zorzoane, lipsită de gust, îî zicem Ea e Chirița de la V. Alecsandri. Versuri ale unor cîntece sau poezii pot avea funcție eufemistică: „Multe flori sunt, /Dar puține rod în lume o sa poarte...” (M. Eminescu), în cazul cînd cineva critică ceea ce se face, dar singur nimic nu prezintă. „La vârsta-a treia, cu nepoți, / Tot mai voiești picanterii, / Deși n-ai multe energii / Câte rămân din anii toți” (M. Sălcuțan), text în care autorul vorbește cu o notă ironică despre bătrînețe. Toate aceste exemple pot fi decodificate doar de persoanele ce au citit operele la care se face referire. 1.1.2. Proverbele românești Proverbele românești le considerăm în categoria sursei interne. Ele țin de cultura națională și influențează nemijlocit limbajul, încorporînd activitățile specifice acestei națiuni: religioase, istorice, tradiționale, economice etc. „Proverbele și aforismele pot juca rolul eufemismelor” [KoBrnoBa, p. 248], consideră M. Kovșova și descrie situațiile unde citatele, aforismele și proverbele se prefac în eufemisme. I. Toma susține că „proverbele, zicalele, maximele, sentințele sunt unități frastice, nu frazeologice.“ [Toma, p. 126]. Noi considerăm că multe proverbele dețin funcția eufemismelor frazeologice și nu în ultimul rînd ne 1După cum constată R. Zafiu în 101 cuvinte argotice „eufemismul mansardă se abstractizează și mai mult cînd mansarda e asociată pur și simplu cu problemele, în structurile cele mai banale” [Zafiu, p. 231]. 746 reamintim că există diverse proverbe, ceea ce afirma L. Blaga „Avem proverbe, care sunt biciuri de foc, și proverbe, care înainte de a se preface în cuvinte au fost flori. Unele au urâtul obicei al dascălilor care moralizează. Altele un umor izbăvitor de tristețe” [Maxime și cugetări, p. 245]. De ce nu-ți este sufletul cum îți este fața? [Proverbe românești, p. 136], se face referire la suflet rău, urît, murdar, păcătos, dar nu le spune pe nume lucrurilor. A ajunge de la moară la rîșniță [Dicționar de proverbe, p. 10], se folosește atunci cînd o persoană ajunge foarte sărac, în timp ce odinioară avea o avere bună. A băut pisica oțet! [Proverbe românești, p. 136], se spune celui care a fost înșelat, păcălit. Dă, Doamne, la ăl de doarme, că ăl de lucră capătă singur [Proverbe românești, p. 136], se zice că au nevoie cei leneși de ajutor, că oamenii harnici obțin și singuri. Astfel ăl de doarme devine un eufemism pentru calificativul „leneș”, exprimînd astfel printr-o manieră ocolită calitatea proastă a persoanei. Proverbele sunt acelea care redau gîndurile strămoșilor, care au rămas pîna în prezent și care au un substrat fiosofic, în cadrul căruia decodîndu-l, regăsim eufemismele. 1.1.3. Aforismele și citatele 5 Aforismele și citatele pot juca rolul eufemismelor, în cazul în care subiectul actului de vorbire micșorează neplăcutul și atenuează gîndurile, făcînd trimitere la ceea ce au zis oamenii de știință, filosofii, scriitorii, oamenii istorici. Negativul este redat într-o formă hazlie, de încurajare sau ironică și care sunt binevenite în situații de atenuare a unei idei recurgînd la aforisme, citate etc. Cîteva exemple ne confirmă această idee: - cînd cineva nu a rezolvat ceea ce și-a propus, depunînd efort fizic, dar fără rezultat revenim la citatul lui M. Eminescu „Mulți lucrează, puțini gândesc” [Maxime și cugetări, p. 113]. - L. Blaga vorbind despre plagiat, numește un eufemism direct în citatul „Natura se menține statornic în plagiat. Cuvîntul „ereditate” circumscrie cu un eufemism acest plagiat” [Maxime și cugetări, p. 85]. 1.1.4. Emisiuni televizate Emisiunile televizate, vizionate în mare parte de populație, alcătuiesc unele frazeologisme eufemistice, deseori cu sens ironic. „Ăsta sigur nu va participa la Dansez pentru tine”, vorbind de o persoană, care dansează rău. În aceeași ordine de idei, putem aminti de o situație nedestoinică, care merită să fie luată în rîs, „Cred că meriți să fii chemat de C. Cheianu la Ora de ras”. 1. 2. Sursa externă - Vorbind despre sursa externă a eufemismelor frazeologice, trebuie să ținem cont de împrumuturile lexicale, luate de cele mai multe ori din limbile cu care limba română a intrat în contact de-a lungul timpului. Dintre sursele externe putem enumera: 1.2.1. Literatura universală/ filmul O sursă externă poate servi literatura universală, agrumentînd afirmația prin exemplul: „Acasă e Război și pace”, în sens că sunt certuri, conflicte, etc. În aceeași ordine de idei, trebuie conceput filmul artistic din afara țării un izvor al frazeologismelor eufemistice: „Acest copil e un Terminator, avînd sensul de „distrugător”, unde e comparat cu personajul principal din renumitul film american Terminator. 1.2.2. Citatate și aforisme 5 747 Cu același succes putem afirma că aforismele și citatele ce aparțin marilor folosofi, poeți etc. nu români, în care sunt utilizate eufemisme frazeologice, pot fi înscrise în lista surselor extrene. Deoarece eufemismul este o figură de gîndire sau logică, lesne putem deduce, că eufemismele sunt „ascunse” logic în aforisme, care fac parte din categoria enunțurilor reflexive. Un exemplu pentru cele menționate ar fi momentul, în care orgolioșii, cînd nu cedează, devin ridicoli, ar fi cazul să-l cităm pe H. de Balzac „Nasul pe sus este o demnitate care nu se sprijină pe nimic” [Maxime și cugetări, p. 60], în cazul persoanelor false, nesincere l-am cita pe La Rochefoucauld „Persoanele slabe nu pot fi sincere" [Popescu, p. 157]. 1.2.3. Frazeologismele alcătuite din cuvinte împrumutate a nu face nici două parale (< tr. para „a suta parte din leu”) - „n-are valoare” a sta la țuhaos (< germ. zu Hause „acasă”) - „a sta în închisoare” a fi tabula rasa(< lat. tabula rasa „masă ștearsă”] - „prost” pagube colaterale (< engl. collateral damage) - „pierderi de soldați” body-countul vietnamez (< engl. body-count) - „numărătoare de cadavre din Vietnam” 2. Structura eufemismelor frazeologice 2.1. Indicele de depistare Indicii care ne indică în actul de vorbire eufemismele frazeologice sunt pauzele, punctele de suspensii, ghilimelele sau scrisul italic. Eufemismele frazeologice sunt mai informative în comparație cu eufemismele alcătuite dintr-un singur lexem. Ele posedă și funcții multiple, care oglindesc mai multe aspecte ale evoluției limbii române în societate. Trebuie să remarcăm prezența frecventă în exprimarea eufemistică a adverbelor chiar, tocmai, așa zisul, un fel de. De exemplu: nu chiar bine arăți - „arăți rău”, nu tocmai e persoana potrivită - „o persoană nepotrivită”, cu ajutorul formulelor negative: Nu sunteți în relații bune cu colegii? „Sunteți în relații rele cu colegii?”. Diminutivele oleacă, puțintel, oleacuță exprimate eufemistic diminuează situația în care se află omul „beat”: El a luat puțintel, e oleacuță obosit. 2.2. Clasificarea conform căilor de formare a eufemismelor frazeologice: a. comparație a trăi ca mîța cu câinele - „a se certa” a înainta ca racul - „a nu progresa” a fi zbârlit ca un arici - „a fi supărăcios” a trăi ca un cuc - „a trăi singur”, „a fi egoist” a se potrivi ca scripca cu epurele - „a nu se potrivi” b. metafora a nins în păr - „a fi cu păr cărunt” avea păsărele la mansardă(„cap”) - „a fi nebun” a fi dus cu pluta - „a fi nebun” c. metonimie a trăi din munca cuiva - „pe banii cuiva” la noi sunt lacrimi multe - „necaz, jale” plîns a luat cîteva pahare - „a bea alcool” 748 Să ne propunem să analizăm ultimul exemplu, care într-o manieră politicoasă și elegantă ne vorbește de o nuanță negativă a socetății cu un denotat negativ și putem deduce că frazeologismele ce camuflează acest viciu social, substituind cuvintele „beat”, „beție” prin eufemisme frazeologice a fi aghesmuit, a fi obosit, a fi afumat, a trage la măsea, a fi cu chef etc. sunt cunoscute bine în societate și nu necesită o interpretare sau o explicare ale lor. 2.3. Clasificarea după sens 2.3.1. Eufemismele frazeologice care desemnează realități autohtone referitor la credință, superstiții și au un component religios sunt cele mai vechi, deoacere omul în acest domeniu nu este atît de creativ: a umbla cu iordane (Iordan slujba de Bobotează) - „a spune vorbe goale; a se ține de lucruri neserioase”. slab de înger - „fricos” a trăi ca doamne ferește - „a trăi rău” a fi ușă de biserică - „a nu fi cinstit” ducă-se pe pustii - „dracul” ucigă-l crucea - „dracul” a urca la ceruri - „a muri” somn de veci - „moartea” a se duce la Domnul - „a muri” Tot ceea ce e în strînsă legătură cu lexemul moarte, devenise tabuizat și se evită pînă în zilele noastre utilizarea acestui lexem, totodată atenuînd în așa mod situația neplăcută, susținînd astfel rudele celui mort. Omul nu poate stăpîni natura și tot ceea ce devine pentru el necunoscut, încearcă să evite, alcătuind astfel tălmăciri noi, în cazul nostru eufemisme. 2.3.2. Revenind la caracteristica după sens, propunem o clasă de eufemisme frazeologice referitoare la obiceiurile românești, cele care sunt determinate de cultura comunității lingvistice2, acest fenomen îl observăm în exemplele ce urmează: lipit pămîntului - „sărac, păcătos” mămăligă nefiartă - „om molatic, molău” a face tărîțe (praf și pulbere) - „a bate” a o da pe ulei - „a se îmbăta” a da ca în păpușoi - „a bate tare” a da ca în fasole - „a bate tare” Eufemismul frazeologic a da ca în fasole, prin care se face o comparație cu plantele recoltate și bătute, pentru a obține doar boabele de fasole, ceea ce este specific toamna pentru poporul nostru. În așa caz este camuflat mesajul, încercînd astfel să se vorbească mai pe ocolite despre viciile sociale. 2.3.3. Unele eufemisme frazeologice referitoare la evenimentele istorice, mitologice apar permanent noi, odată cu schimbările istorice din societate. a da sfoară în țară - „a bîrfi, a da vesti peste tot” a fi un Țepeș - „a fi dur” a da dijmă - „a da mită” în vremea Tiranului - „în timpul lui Ceaușescu” 2Vezi despre cultura comunității lingvistice la NYCKEES, V. (2000). « Quelle est la langue des metaphores? », In: Cahiers de Praxematique, n° 35 749 călcîiul lui Ahile - „punctul slab, vulnerabil” vremea lui Nea Nicu - „timpul lui Nicolae Ceaușescu” lovitura americană în Irak - „războiul din Irak” purificarea evreilor - „omorîrea evreilor” organele competente - „KGB” 2.3.4. Unele dintre eufemismele frazeologice, referitoare la lexeme ce exprimă o parte a corpului omenesc, sunt totdeauna descifrate de ascultător, chiar dacă cel din urmă nu cunoaște sensul acestui eufemism. Astfel vorbitorul încearcă să evadeze de la cuvintele aspre, neplăcute, nedorite și să evite cuvîntul „handicap” etc.: tare de-o ureche - „a fi surd, a nu auzi bine” a fi slab de vână - „a fi neputincios” a fi gros la obraz - „bădăran” a avea degete lungi - „a fi hoț” a avea ceafa groasă - „a fi stângaci, neîndemânatic” a avea urechi lungi - „a fi prost” a trage mîța pe spinare - „a aplica o pedeapsă verbală” a fi ușor la gură - „a fi flecar” a mânca din pumn - „a fi zgârcit” a durea în cot - „a fi indiferent” a fi fudul de urechi - „a auzi prost” a ieși ghiocei în barbă - „a avea semne clare de bătrinețe”. Ultimul exemplu ne sugerează ideea că barba a încărunțit, că îmbătrînește persoana, i-au apărut primele semne de batrînețe. Aidoma acestui eufemism frazeologic, care exprimă mai puțin dur, mai voalat vîrsta bătrîneții, mai există multe create ocazional ca de exemplu: se află la a doua tinerețe, e la vîrsta bine meritată, are o experiență în spate, e mai aproape de Dumnezeu, e cu o desagă de ani în spate, e bătut de brumă, amurgul vieții etc. 3. În cele din urmă putem conchide că eufemismele frazeologice, care sunt exprimate prin maxime, aforisme, citate, proverbe au un substrat ironic, comic, vesel, sarcastic, voalat, camuflat etc. Cauza utilizării lor este cea de atenuare a mesajului vorbitorului, astfel excluzînd situațiile neplăcute sau chiar de conflict și dețin funcția culturală. Anume eufemismele frazeologice posedă coloritul unei epoci istorice dintr-o perioadă anumită a limbii, o epocă mai veche (cu arhaisme în componența lor a fi la cheremul cuiva) sau o epocă contemporană (s-a facut de cacao - „s-a făcut de rîs”). Vom încerca să le analizăm în viitor pe fiecare aparte, formînd o clasificare tipologică, în baza structurilor gramaticale. Actualitatea temei rezultă din multiplele surse externe și interne, din care apar eufemismele frazeologice. Necesitatea existenței frazeologismelor în uzul limbii contemporane rezidă în capacitatea expresivă, emotivă de transmitere a informației, iar etimologia frazeologică relevă realități, credințe, obiceiuri din trecut. Referințe bibliografice: Cartaleanu T., Cosovan O., Cartaleanu E., Dicționar de proverbe comentate, Chișinău, Știința, 2007. Galli de' Paratesi N., Semantica dell' eufemismo, Torino, G. Giappichelli, 1964. 750 Maxime și cugetări: Gînduri care vrăjesc... Chișinău, Epigraf, 2004. Muntean G., Proverbe românești, București, Editura pentru literatură, 1967. Nyckees V., Quelle est la langue des metaphores ? In: Cahiers de Praxematique, n° 35, 2000. Oprea I., Elemente de filozofia limbii, Iași, Institutul european, 2006. Popa Gh., Locuțiunile în sistemul unităților nominative ale limbii române, Chișinău, Știința, 2007. Popescu M., Dicționar de stilistică, București, All Educational, 2007. Sala M., 101 cuvinte moștenite, împrumutate și create, București, Humanitas, 2010. Toma I., Limba română contemporană, București, Editura Niculescu, 2001. Zafiu R., 101 cuvinte argotice, București, Humanitas, 2010. Wald H., Limbaj și valoare, București, Editura enciclopedică românească, 1973. 751 STRATEGIES CREATING HUMOR IN FILM DIALOGUE Drd. Viorica CONDRAT Universitatea de Stat “Alecu Russo”, Balti Dialogue production in a film is an intricate process as it has the aim not only to transmit a genuine conversation involving two or more people, but also to create a specific effect upon the viewer. Thus, the screenwriter while creating a seemingly spontaneous interaction between the characters makes use of everyday communication strategies. It should be mentioned that it becomes even more challengeable to design a humorous dialogue. On the one hand, the verbal interaction is governed by specific communicative needs of the interlocutors, on the other, the screenwriter is trying to arouse a particular reaction in the viewer through this conversation. The present article analyzes the strategies applied by the screenwriter in creating humor in the American film “New in Town”. Key-words: humor, film dialogue, character Some erroneously think that a film is exclusively what one sees, nothing more than a skillfully edited sequence of moving pictures. Indeed, it is difficult to deny the importance of the perfect shot of the sunset and its dramatic significance in revealing the emotional load of a certain moment in the characters' lives. Yet, the moment might be spoiled by the wrong word in the wrong place and the totality of that moment is lost. Film dialogue is a special type of dialogue which is created in such a way as to produce a specific effect on the off-screen listener. On the one hand, it is not the genuine conversation taking place between two or more people, it is a ‘particular kind of imitation of people talking' (Kozloff, 2000: p. 29). On the other, dialogue in films is aimed at a particular audience and expected to be perceived as a seemingly accurate speech occurrence. In Sarah Kozloff's opinion: ‘film dialogue has been purposely designed for the viewers to overhear' (Kozloff, 2000: p. 15). The meaning of the word ‘overhear' in this case is extremely significant as it emphasizes the intruder's role reserved for the viewer: the one who sees and hears everything but does not interfere; the one whose invisible presence does not change the progress of the plot in any way. However, one should not undermine the viewer's significance in the process of dialogue creation. The screenwriter is the one to initiate the dialogue with the viewer, thus, the film becomes the channel through which their communication occurs. It is an intricate process where the screenwriter wants the viewer to collaborate in the evolving story in front of him. Proceeding from the assertion that “the word in living conversation is directly, blatantly oriented toward a future answer word: it provokes an answer, anticipates it and structures itself in the answer's direction” (Quinn, 2006: p. 117), we assume that the author of a script arranges his lines in the answer's direction so that the spectator understands his communicative goals and is able to decode the intended meaning. There are researchers who perceive literature as ‘another form of communication' (Holquist, 2001: p.66), claiming that “literary texts, like other kinds of utterances, depend not only on the activity of the author, but also on the place they hold in the social and historical forces at work when the text is produced and when it is consumed' (Holquist, 2001: p.66). We may assume that the script may also be regarded as ‘another form of communication', where the screenwriter is the initiator of the dialogue governed by the specific context he lives in. Upon analysis, we see that most scripts are to a certain degree context-bound and their understanding depends on the knowledge the viewers supposedly possess. In this way the ‘consumption' of the intended message will be influenced by the viewers' social and intellectual background. The screenwriter proceeds from the assumption that his message will be decoded correctly by his viewers, expecting a concrete feedback from them. Something which may be tracked by the way the film was received by the critics and the public. Just like in the case of the authors of literary works (Condrat, 2009: p. 113), the screenwriter carefully selects the strategies to communicate his intentions. His strategies are both linguistic and extralinguistic. However, as a rule, a screenwriter is always indirectly conveying his message. LoCastro states: “one fact of human communication is that more often than not interactants do not say directly what they intend to mean” (LoCastro, 2006: p. 118). In her opinion, this urge for indirectness “may allow the speaker to assess how well the addressee can understand the intended meaning, thus joining the speaker as a member of a select group' (LoCastro, 2006: p.124). It is also worth mentioning that such a strategy helps create humor in conversation, and, consequently, in films as well. Yet, in this off-screen conversation, the screenwriter does not have an immediate feedback the way it happens in real-life dialogue, for example, he will not hear the laughter. Nevertheless, he will make use of those strategies from real-life situations which, in his opinion, will allow him to lead the addressee towards the ‘answer's direction'. We would like to prove our thesis on the example of the American comedy ‘New in Town' written by C. Jay Cox and Ken Rance. This is the story of a self-made woman from Miami who has the characteristics of a feminist and who gets to a conservative town from Minnesota expecting to make some major changes in a dairy company but ends up changing her own perception of life. This macro-theme is indirectly conveyed in the story, whereas, irony is the major communicative strategy helping create humor. Apart from irony, the humorous effect is produced by other means, such as: word play, metaphors, hyperboles, repetitions, etc. There are also extralinguistic features involved in the process of humor generation, beginning with the social and historic context and ending up with the actors' play. As stated, irony is very important in this film. Apart from being a rhetorical device, irony stands for a well-thought communication strategy selected by the speaker in order to obtain the intended reaction from the part of the hearer. Or, on the contrary, to hide the intended meaning from the listener, but not from the overhearer, as in the case of the film. In order to assert our statements we would like to analyze a few passages from the film which will exemplify the communicative strategies used in the movie. Ms. Hill: I' m looking for Blanche Gunderson. My assistant, Cathy, called. Blanche: You must be Miss Hill. I'm Blanche Gunderson. Ms. Hill: You're my executive assistant? Blanche: Oh, heavens no. I'm just a secretary. Did you want me to find you one of those? Ms. Hill: We'll see. 753 Trudy: What you need to find is a place to live. Blanche: Right. This is your realtor, Trudy. Trudy: Trudy van Uuden at your service. That's with too u's. A double u, not a w. I'll drive. What do you say you follow with Ms Hill? Blanche: Oh, good idea. Example 1 This is a passage from the beginning when the main character gets acquainted with her new ‘executive assistant'. This dialogue traces both the social statuses of the female characters and their different perceptions of life. Thus, when Lucy Hill meets her ‘executive assistant' she is shocked to find, in fact, ‘just a secretary'. Her surprise should be analyzed on the suprasegmantal level, as her intonation shows her dissatisfaction and disbelief that there are such women as Blanche in the world. Having a strong feminist bias she cannot understand women who, in her belief, are weaker. On the other hand, we can see that Blanche is not familiar with the subtleties of the politically correct English, thus, her language reveals her openness and lack of hypocrisy. She refuses to pretend to be somebody she does not feel she is, that is why she exclaims ‘Oh, heavens, no.' She is ready to find one ‘executive assistant' if her boss asks for it. Lucy Hill's reply is ironic. She has already labeled her new acquaintance and thinks it is just a matter of time till she fires her secretary. That explains her answer and the use of future simple denoting a certain degree of probability. Blanche does not realize that if she tries to find Ms. Hill ‘ an executive assistant she will lose her job. The third interactant in this conversation is Trudy van Uuden, who indirectly introduces herself. In her attempt to enlighten the conversation she tries to make a joke by using word play, which is not understood by Lucy Hill. We can draw the conclusion that the first short verbal encounter resulted in a conversational failure as the participants did not manage to understand each other. Their different social and cultural background prevents them from realizing their communicative goals even in this short dialogue. As a matter of fact, its length is influenced namely by this communicative failure. Blanche: Oh, your luggage all matches. That's so nice. Say cheese. Are you a scrapper? Ms. Hill Excuse me? Blanche: Oh, there's Merle. Hey, Merle. That's our mailman Merle. That's what we call him, Mailman Merle. Because he delivers the mail and he's our mailman. So you know? Oh, yeah. Do you keep a scrapbook? Because I do. I'm a scrapper, see. We even got a club. I got a mini in my bag here. Ok, this here, is our dog, Winston Churchill. He's dead. He was a bit of a drooler, I'm afraid. And this here is my kitty Snowflake. She's dead too. We had to put her down on account of that kitty-leukemia thing. You should've seen the kinds of things she was barfing up on our couch. Poor thing. Bless her heart. She's not dead in the picture though. She's just sleeping. Ms. Hill: Could I look at that later maybe? Okay? Blanche: So... Are you married? Do you have children? Ms. Hill: No, no. I'm not married. 754 Blanche: Oh, you're still young, you know? Relatively. I mean you still got time, I suppose. Do you eat meat, or are you just one of those vegetarian people? Ms. Hill: No, I'm not a vegetarian. Why? Blanche: Because it's your first night in town. Don't think we're gonna let you go hungry. You're coming to my house for dinner. Nothing fancy, of course. Meatloaf. Do you mind if I ask you a personal question? Ms. Hill: Isn't that what you've been doing? Blanche: Have you found Jesus? Ms. Hill: Well, I didn't know he was missing. It was just a joke. Blanche: Normally we don't joke about Jesus around here. But I can see how you'd think that was sort of funny. Imagine Jesus gone missing. Imagine. Example 2 The second example is created following the same strategy. The screenwriters emphasize the gap existing between these two women. Blanche tries to be polite and to start a conversation: she praises the matching luggage, she tries to make Lucy see the funny side of calling the mailman Merle, and she tells her interlocutor about her hobby. In this way, she makes an attempt to make Lucy be part of her community. This conversation is once again a failure. Due to her openness, Blanche sees nothing wrong in asking some personal questions. Her honesty can be seen in the way she tries to make a self-repair turn ‘Oh, you're still young, you know? Relatively. I mean you still got time, I suppose'. She realizes that she has made a mistake and resolves to change the topic of conversation. She indirectly tries to invite the new-comer to dinner. Then, she again makes a gaffe. This time, she prepares her interlocutor by directly stating that she is going to ask a personal question. Lucy is very reserved and in her answer: ‘Isn't that what you've been doing?', she actually wants to be left alone. So she gives an indirect dispreferred reply, which is not perceived by Blanche. Her pretence prevents her from being honest. However, she is relieved when she hears the question , as, in her opinion, it is not a personal question. We can see that religion is something she does not care much of. Whereas, Blanche's serious reaction emphasizes their difference once again. So this dialogue is another communication failure. Another example is the scene when Lucy Hill comes to dinner and meets the male protagonist Ted Mitchell. Lucy tries to be sociable and have a conversation basically void of any meaning, just to have the semblance of a conversation: Ms. Hill: So, Ted, do you live around here? Ted: Yeah. Example 3 However, their conversation is another failure. This time the issue of gender talk was masterly revealed in the characters' dialogue by the screenwriters. What seems to start as an amiable ritualistic socializing moment ends up in a row. Lucy cannot understand how a rational adult can prefer living in New Ulm to the splendors of a metropolis. Thus she tries to persuade her interlocutors by bringing forth examples of the advantages of living in the city: ‘Well, I mean, the cultural advantages alone. Museums, opera, ballet, theater. Not to mention nightlife' or ‘Do you know I was in a 755 restaurant, and Justin Timberlake walked in?', or ‘You know who else was there, Bobbie? Fergie. I bet you like her music, huh?'. Bobbie's reply was a dispreferred response to Lucy's statement. Bobbie: My dad won't let me like that stuff. Ms. Hill: Well, you seem old enough to decide for yourself what you like. Ted: Excuse me? Women like that just selling themselves as sex objects? What kind of a role model is that for young girls? Ms. Hill: I think that any examples of strong successful young women are vital. Ted: And that's how you measure success? By how provocative a woman can be? We'll pass on that. We'll listen to country. Example 4 Lucy once again cannot understand how a young girl can be told what to listen and what not to listen by her father. She wants to make her understand that it is high time she made decisions by herself. However, her father disagrees and is blatantly expressing his disapproval. He criticizes the stereotyped image of the singers and models who, in his viewpoint, spoil the young generation. Thus, he is the typical representative of the patriarchic society, who will not accept the changing mores of the time, which can be seen in the last line in this example. The conversation goes totally wrong and the two interactants end up shouting and offending each other. So once again, this is a case of a communication failure. They constantly mock and are ironic in everything they say. None of them want to see the other's side or to doubt their own beliefs. Ms. Hill: Greetings, New Ulm. I'm here to usher in a new phase. This is a great opportunity. I'm here to reconfigure for the initialization of Rocket Bars. This will be an exciting utilization of new branding.for capitalizing on a highly profitable demographic. Stu: Cut to the chase. We don't give a fart on a muggy day what you're making us make. Tell us how many you're planning on laying off. Ms. Hill: Management at Munck Foods in Miami has sent me here...........to conduct mechanization and modernization procedures. Stu: Yeah, you Munck-ees all say that crap. But every time one of you comes, we end up losing jobs. Ms. Hill: Well, I'm interested in the jobs we'll create. If you're not, that's fine, but I'll expect you to implement the changes.in a timely manner. Example 5 This example shows another technique used in this dialogue: double-speak. Lucy Hill is the ruthless person who will do anything to get to her goal. However, she cannot directly state her purposes because of the scandal that may appear after the employees find out that they might be fired. That is why she prefers to hide her intentions under such pompous phrases as: ‘to usher in a new phase', etc. Her vocabulary is also a bookish one, as she wants to impress her audience by her use of so many sophisticated words. We can see the contrast between her way of presenting her ‘truth' and the foreman's way of mocking everything she says. Being in the business for a long time, Stu Kopenhafer understands what underlies under her seemingly beautiful speech. That is why he cuts her 756 short and his speech is rude. He makes a pun calling the people from the Miami office ‘Munck-ees', thus evidently showing his position of a man who will fight for the company and its workers. Yet, Lucy is very ambitious and she makes sure that she is the one who tells the last word in this conversation. She refuses to see Stu's side and gives him (and all the other employees) no freedom of choice. This other example of communication failure was realized with help of the distinct stylistic registers used by the interactants. It produces a humorous effect on the viewers and helps get a better understanding of the characters' personalities. The entire film is constructed around such communicative failures based on utterances loaded with an ironic meaning. Definitely, the genre of the film governed the script as well as it has a happy ending where the female character realizes how wrong she was and changes at the end. We would also like to analyze some ironic utterances from the film to show how humor was created. Underlying Meaning Ironic Expression Apparent Meaning I will strongly consider this suggestion. We 'll see. Opposite, politeness (lie). I'm outraged that you decide everything for your daughter. Well, you seem old enough to decide for yourself what you like. Seemingly similar, but it was actually aimed at the father (unsympathetic and dissatisfaction). She is the one who will steal from the poor as a CEO. You better count the silverware before she leaves. Opposite, (sarcasm) I will make some radical changes which means that most of you will be fired. Greetings, New Ulm. I'm here to usher in a new phase. This is a great opportunity. I'm here to reconfigure for the initialization of Rocket Bars. This will be an exciting utilization of new branding for capitalizing on a highly profitable demographic. Opposite, the choice of bookish vocabulary (lie) Stop lying and tell the truth. We are not fools. Cut to the chase. We don't give a fart on a muggy day what you're making us make. Tell us how many you're planning on laying off. Seemingly similar, the use of slang to make his coworkers part of their private community (mockery and dissatisfaction) I have the power to do everything I think is best for the company. Management at Munck Foods in Miami has sent me here to conduct Opposite, the bookish vocabulary (lie). 757 mechanization and modernization procedures. Stop talking about that and get to work. Yeah, well, I doubt that your tapioca recipe is gonna affect the plant. Opposite (dissatisfaction). We can see that in most cases while using irony as a communicative strategy the speakers try to produce a particular effect on the listener. They may lie, show their total disapproval of something, mock somebody or joke. Yet, if we consider the underlying meaning, we can see that they realize their intentions indirectly as they do not openly state what is on their mind. Whereas, in the case of the last example, it is also a case of dramatic irony, as it was Blanche's tapioca that actually saved the plant. It is worth mentioning that the analyzed examples in this article produced a humorous effect on the viewers. All the people whom we asked to watch the film pointed to these examples as humorous and interesting. So while the main characters were not laughing, the ‘overhearers' were enjoying themselves. Thus, we can state that the dialogue between the screenwriters and the viewers was a successful one as the encoded message was understood by the latter. To sum up, communication failures of the interactants as well as irony served as a strategic technique to create humor in the film ‘New in Town'. Indeed, the characters lively dialogue helped the viewers decode the screenwriters' intended messages. They touched upon such vital issues as: gender discrimination, religion, social status, cultural background, snobbism, and double-speak. They followed the rules of the genre offering the long-expected happy-end to the viewers. REFRENCES: Condrat, Viorica, Conversaiton Analysis in ‘Hills like White Elephants' by Ernest Hemigway. // Limbaj și context. Revistă de lingvistică, semiotică și știință literară vol. II. Bălți: Presa universitară bălțeană, 2009 Condrat, Viorica, Literature as Dialogue. // Strategii actuale în lingvistică, glotodidactică și știință literară vol. II. Bălți: Presa universitară bălțeană, 2009 Holquist, Michael, Dialogism. Bakhtin and his World. Second Edition. Routledge, 2002. Kozloff, Sarah, Overhearing Film Dialogue, University California Press, 2000. LoCastro, V. An Introduction to Pragmatics. Social Action for Languge Teachers. Michigan: The University of Michigan Press, 2006 Quinn, E., A Dictionary of Literary and Thematic Terms. Second Edition. Facts on File, Inc., 2006. Tannen, Deborah, Talking Voices. Repetition, Dialogue, and Imagery in Conversational Discourse. Cambridge University Press, 2007. 758 CULTURAL IDENTITY AND STEREOTYPE IN PROVERBS AND IDIOMATIC EXPRESSIONS Drd. Maria ACIOBĂNIȚEI ‘Dunărea De Jos' University, Galați It is a well known fact that people tend to ascribe several characteristics to different nations based on hearsay rather than on reality. We are inclined to judge other people according to their reputation; it is why we have certain images of the Scottish, English or French national character. Various significant aspects such as wars, commerce and different types of social and cultural interactions have made it possible for stereotyped images to be created in the collective mindset of people. More often than not, the defining qualities of a nation, as understood by foreigners, have become proverbial and have therefore been transmitted by means of proverbs and idiomatic expressions. This study aims at examining the way in which a lot of stereotypes attributed to certain nations are depicted in this manner and how idioms and proverbs have, in turns, the role of projecting the stereotype and thus creating a presumably false image of different nationalities. Key-words: cultural identity, proverbs, idiomatic expressions The give-and-take relationship between cultures is expanding more than ever, especially in a day and age when globalization has become the key concept and borders and boundaries are ever more effaced. As this phenomenon increases development at an economic and cultural level, it is also a question mark regarding the preservation of national identity. As a result, individuals today look back on their heritage so as to find that which defines and unifies them as a nation, as a culture. Much of this heritage comes from a time beyond the limits of tradition or recorded history and it can still be traced today in cultural elements such as religion and beliefs, language, norms and values, laws and artifacts. The Merriam-Webster Dictionary gives the following definition to the term culture: ‘the integrated pattern of human knowledge, belief, and behavior that depends upon the capacity for learning and transmitting knowledge to succeeding generations; the customary beliefs, social forms, and material traits of a racial, religious, or social group; the set of values, conventions, or social practices associated with a particular field, activity, or societal characteristic'1 2. Basically, culture refers to a set of characteristics common to people belonging to the same social environment. Human knowledge is transmitted from generation to generation, containing the specificities of each community and relating to values and beliefs which form the cultural heritage of a nation. Sharing the same space, the same history and the same set of values generates patterns of thinking and feeling which are easily recognizable in individuals belonging to the same culture. It is through the values that are preserved through the ages that nations maintain their specificity: ‘To these belong the symbols, the heroes, and the rituals that carry a particular meaning which is only recognized by those who share the culture.' If to the population concerned all of these common elements give a sense of unity and identity, a foreigner might regard them as peculiarities that are impossible to assimilate simply because they are 1 http://www.merriam-webster.com 2 Gavriliu, 2002: 10 unfamiliar to his own values. It is here that cultural differences appear. One of the great sources of cultural insight and historical knowledge comes from the wide range of proverbs and idiomatic expressions. Seeing how identity is such an essential aspect these days, it is important to understand how the characteristics of a nation come across through the use of proverbs and idioms. Therefore, this paper aims at identifying how these linguistic elements help create the image of a certain nation and how this image is perceived by both the individuals belonging to that particular culture and foreigners. One of the scholars to take interest in how a proverb can bring about changes in perspective is Wolfgang Mieder. In his essay, “The Only GoodIndian Is a DeadIndian”: A Slanderous Proverbial Stereotype, he speaks of the way in which a disparaging proverb about Native Americans is still in use today. Apparently, the saying replaced earlier descriptions of the inhabitants of North America, such as ‘good Indian' or ‘noble savage', ‘by reducing the native inhabitants to “wild savages” who were standing in the way of expansionism under the motto of “manifest destiny.” The saying is currently used not only by authors in general, but also by American Natives; Mieder offers as examples the book title The Only Good Indian: Essays by Canadian Indians (1970)3 4, a collection of prose and poetry, and The Only Good Indian: The Image of the Indian in American Vernacular Culture (1973)5, by the Native American folklorist Rayna Green. Using the proverb may have a didactic tone, meant to uncover ‘the “popular” view of Native Americans as expressed by the American population of all age groups, all social classes, and all regions. The result is a shocking stereotypical image that permeates all modes of expression, of which linguistic examples are only a small part.' But the other side of this coin is that the on-going dissemination of this proverb also helps reinforcing this stereotypical view of the Native Americans. The same can be said of almost all proverbs and idioms that are related to nationality. A proverb such as The Frenchman sings well, when his throat is moistened may mean a different thing to a Frenchman than to an Englishman; the first could see it as rendering the outgoing, fun-loving nature of the French people, whereas the latter may see it as a depiction of the French as being outspoken only when drunk, which could be construed as an offensive outlook on the entire French population. This difference between the way in which an individual may see himself and the way in which he may be perceived by others has been under the analysis of the field of study of imagology. As a field of research, imagology appeared in the 1950s, having been discussed by members of the French School of Comparative Literature. The theory of imagology springs from a basic concept in psychoanalysis, imago, a term first used by Carl Gustav Jung in 1912 and borrowed from a novel by Carl Spitteler which bore the same name. Apparently, in Jung's work the term was eventually replaced by the word ‘complex', but imago later became one of the key concepts in Sigmund Freud's psychoanalytical studies. A brief and exact definition of the concept would stipulate that it has to do with the way in which a subject apprehends the other, as determined by the intersubjective relations with family members: ‘Imago is a basic concept employed by Freudian psychoanalytical theory to denote the archetype created by the child's unconscious in relation to the maternal or paternal images.'6. Imago is therefore the starting point of this field of research which deals with the way the other is represented in a 3 Mieder http://www.questia.com/PM.qst?a=o&d=94486265 4 Waubageshig, 1970 : vi. 5 Green, 1973 6 http://www.answers.com 760 literary work or in the ideology of a nation, ‘in the mental structures prevailing in a cultural community at a given historical moment.' The concept of ‘otherness' is also vital to understanding identities, as they are and not o as they are represented by a base culture. As Edward Said had observed in Orientalism , the image that people from a base culture create of representatives of a target culture is more frequently than not biased, subjected to prejudice. In literature however, the perspective has changed and has been following different directions. One of them would be towards representing alterity in a base culture. Alterity is actually synonymous of otherness, yet what it focuses on is exchanging one's own perspective for that of the other. It is a concept established by Emmanuel Levinas in his essays, Alterity and Transcendence.9 The image of the other emerges by contrasting his image to that of the one observing. Until recently, it has been the Western vision of the Eastern peoples, although any individual can think of a foreigner as being the other. The image is formed by creating a representation of a cultural reality based on certain standards and presuppositions, an image of the target culture formed and interpreted by members of the base culture. It is a game of oppositions, of differences between the ‘I' and the other', the strange and the familiar, the ‘here' and ‘there': 'It is the distancing (ecart) between two cultural realities that constitute the essential expression of an image.' 10 * There are certain concepts that Imagology has borrowed from the larger domain of Cultural Anthropology. For instance, the idea that a nation can be described by a set of common features, which would make it possible for others to talk about types and say that all Englishmen are stiff and cold, that all Germans are strict and disciplined or that all Italians are passionate and reckless. There are also other directions of study in Cultural Anthropology which are similar to Imagology. One such direction refers to certain beliefs that one nation may have regarding another, based on generally accepted preconceptions. Another has to do with the reasons why these beliefs come to be and with the ways in which they are implemented. Also, in studying Imagology, one has to consider the ‘model' which generated those mental structures.11 In fact, it is the diffusion of these ‘myths of otherness' that Imagology deals with. Moreover, it looks into the effects that the existence of stereotypes has on the relations between different nations and cultures, which, of course, suffer the consequences. When speaking about otherness and stereotypes, it is easy to see how sometimes an entire nation is judged based upon the features of just one individual and more frequently how the individual is mistaken for the nation he belongs to. Therefore, the individual becomes the carrier of his people's characteristics, which, paradoxically, does not leave much room for individuality. It comes as the direct result of constantly opposing cultures and considering them in terms of superiority and inferiority. All in all, one should keep in mind the fact that the image of the other as it appears in literary works is more often than not false, since it is created by an author who selects which features to describe and which to leave aside, so that the text can be well received by the public which already has a certain perception of the other: Gavriliu, 2002: 5 Said,1978 Levinas, 1995 0 Gavriliu, 2002: 5 1 Gavriliu, 2002: 6 2 Ibid. 761 ‘In analyzing the literary expression of otherness it is important[...] to be aware of the 13 representation of otherness either as mirage or as caricature.' As previously stated, there is a longstanding tradition of attributing positive, negative or even neutral characteristic to specific nations. There are several causes for this, such as wars, commerce and different types of social and cultural dealings between nations. Therefore, stereotyped images developed in the mind of other people and were transformed into a social function; current or past relations between two different groups are presented in stereotypical expressions according to the historical, political or cultural relations of both 14 countries . In analyzing some of the most common and best known idioms and proverbs with nationalities, the first observation that becomes clear is that the majority of them is not particularly flattering to the people it refers to. For instance, in the proverb When the Frenchman sleeps the devil rocks him, the French are seen as a wicked character that is in some way sustained by the devil himself. Idioms such as pardon my French or to take a French leave are no more gratifying, alluding to the French manner of leaving any place without permission or announcement. S.O.E.D. mentions that ‘French leave‘ originally referred to the custom, prevalent in the seventeenth century France, of going away from a reception etc. without taking leave of the host or hostess.15 Then humorously it came to mean to do anything without permission or notice. The French have the same meaning in the phrase filer ă l‘anglaise - ‘to go off in English style‘. It looks as if each nation ascribed bad manners to its hereditary enemy. There are also other uncomplimentary things that the French said were English, and the English said were French16 *. Moreover, the long-lasting rivalry between the French and the English is also found in some of these proverbs: One Englishman can beat three Frenchmen. France French novel - a piece of writing filled with filthy thoughts and deeds ; To loose French - around 1900, thus saying meant to swear or to indulge in 'violent language' as the slang lexicographer J. Redding Ware put it18; Frenchy - adj., means moody, flighty and capricious19; Frenchfare -elaborately polite behavior in the 14th to 16th centuries ; French harp - a harmonica in America ; French disease - Morbvs Gallicvs, i.e. syphilis, referring to the poem Syphilis, sive Morbvs Gallicvs, published in 1530 by the physician, astronomer and poet of Verona, Girolamo Fracastoro. The poem was translated into English in 1686, by Nahum Tate with the title Syphilis: or, a Poetical History of the French Disease - the expression is also known as French gout, French crown, Malady of France ; To take French lessons - to contract the 24 25 disease ; Frenchified - infected ; French faith - in 16th-century English, it meant neither 13 Gavriliu, 2002: 7 14 Hort, 2007: 30 15 http://en.wikipedia.org/wiki/Shorter_Oxford_English_Dictionary 16 Collins,1956: 225 17 Green,1996: 65 18 Ibid. 19 Green,1996: 93 20 Green,1996: 94 21 Green,1996: 95 22 Green,1996: 225 23 Green,1996: 256 24 Green,1996: 256 25 Ibid. 762 faithful nor trustworthy26; To drive French horses - to vomit27 Gr Ib Pl Fe Fe; French land - a land which 28 29 fails to produce a crop ; A French leave-taker - a military deserter ; Send a fool to France 30 31 and he 'll come back a fool ; Send a donkey to Paris, he 'll return no wiser than he went ; Jack would be a gentleman if he could speak French ; Have the Frenchman for thy friend, not for thy neighbor33; The Frenchman is a scoundrel34 Ib; When the Ethiopian is white, the French will love the English . Needless to say, most of the proverbs and idioms about the national characteristics of the French did not originate in France, which reinstates the idea that a foreigner's perspective may not only be biased, but might also help spread the prejudice against certain people. Renowned for their hospitality and generosity to foreigners, very religious but also fond of drinking and merrymaking, the Greek people have their share of proverbs and idiomatic expressions that might make strangers believe that, before anything else, one should fear and avoid them: After shaking hands with a Greek, countyour fingers36 Ib Fe Pa; The Greeks only tell the truth once a year ; Fear the Greeks bearing gifts ; When Greek meets Greek, then comes the tug of war - a reference to any contest between two sides of equal strength. The proverb is based on a line from The Rival Queens by Nathaniel Lee (1655- 92) ; Greek ease - laziness40; Greek back - a simulated illness serving as an excuse for malingering41; Greek trust - no trust at all42; To play the Greek - to drink excessively43. Whenever one thinks of the Dutch, some of the first images that come to mind are the ones of clog-wearing girls, windmills, tall and blonde people and large tulip fields that are common to the Dutch landscape. There is also a large amount of idioms that are related to the Dutch: Dutch courage - courage produced by strong drink; The Dutch have taken Holland44; Double Dutch - coined ca. 1789, unintelligible language or just foreign speech45; Dutch jawbreakers - words that are very difficult to pronounce46 (G Gr; Dutch treat - entertainment: a meal, a film, etc. where each person pays his own share; they go Dutch ; Dutch dab - a poorly executed landscape or still life ; Dutch steak (taking Dutch for Deutsch is a hamburger49; Dutch bargain - also known as wet bargain, is any deal concluded over drinks50; 26 27 28 29 30 31 32 33 34 35 36 37 38 39 40 41 42 43 44 45 46 47 48 49 Green, 1996: 143 Green,1996: 177 Green,1996: 332 Ibid. Plotkin,1955: 240 Fergusson,1999: 240 Fergusson,1999:21 Fergusson,1999: 184 Ibid. Ibid. Fergusson,1999: 186 Ibid. Fergusson,1999: 103 Partridge,1947 Green,1996: 334 (Green,1996: 250) (Green,1996: 143) (Green,1996: 181). (Collins,1956: 179) (Green,1996: 58) (Ibid.) (Green,1996: 176) Green,1996: 86 Green,1996:148 763 I'll be a Dutchman/I'm a Dutchman - ‘under no circumstances' or ‘beyond possibility'. It is believed that Thackeray was the one to introduce this phrase in 1837 in Ravenswing: “If there's a better-dressed man in Europe.. .I’m a Dutchman.”51 * * When asked what are the things they think about upon mentioning England, some famous men made these remarks: ‘Long shadows on county cricket grounds, warm beer, invincible green suburbs, dog lovers and old maids bicycling through the morning mist’ - John Major (Ex Prime Minister ); ‘Beer, honesty, Bulldog-type, Royal Family, Cricket, the Weather1- Dickie Bird (Famous English cricket umpire). With all the good of what a civilized nation represents, with centuries of cultural and colonial tradition, comes the bad in form of prejudices and stereotypes: England is a good land and a bad people ; England is the paradise of women, the hell of horses, and the purgatory of servants54; England is a little garden full of very sour weeds55; Gluttony is the sin of England. Moreover, the national characteristics of the English people are richly described in some of these quotations: The Peerage is the Englishman's Bible - with reference to Burke's Peerage (1826); The English are a nation of shop-keepers - this saying is generally attributed to Napoleon Bonaparte (1769 - 1821), although it was first used by Adam Smith in the Wealth of Nations in 1775 and specifically in the French National Convention in 179456 *; An Englishman's word is his bond -first mentioned in 1500 Lancelot of Lake (STS) l. 1671 “O kingis word shuld be o kingis bonde.” and published in The OxfordDictionary of Proverbs ; The English never know when they are beaten58; A right Englishman knows not when a thing is well59; An Englishman loves a lord60; It is an Englishman's privilege to grumble61; An Englishman's home is his castle - referring to the Englishman's love of privacy62; Long beards heartless; paintedhoods witless; gay coats graceless; makes England thriftless - a contemptuous Scottish proverb63; Beware of the horns of a bull, of the heels of a horse, of the smile of an Englishman64. In the 1800s, the Irish were frequently stereotyped in a negative manner. There were cases where the same prejudices against the Africans and African Americans, such as sloth, corruption and destructiveness were associated with the Irish. In fact, some scientists believed that, like Africans, the Irish were more closely related to apes than to other Europeans. Moreover, in the US, the Irish were classified as Blacks, not Whites.65 These are some of the numerous idioms and proverbs about the Irish as well: An Irishman before answering a question always asks another - apparently, the other question referred to is, “Why do you 50 Green,1996: 319 51 Green,1996: 81 52 http://www.woodlands-junior.kent.sch.uk/customs/questions/stereotypes.htm 53 (Fergusson, 1999: 70) 54 (Ibid.) 55 (Ibid.) 56 (Fergusson1999: 70) 58 59 60 61 62 63 64 65 Fergusson,1999: 79 Ibid. Ibid. Ibid Ibid. Ibid. Champion,1950:50 http://thesocietypages.org/socimages/2008/10/06/negative-stereotypes-of-the-irish/ 764 ask?”); Put an Irishman on the spit, and you can always get another Irishman to baste him -alluding to the civil strife within Ireland; The citizens of Cork are all akin -the implication is that the people of Cork mistrust outsiders, and therefore only marry amongst themselves; Irish diamonds - rock crystal66;Irish compliment - a backhanded compliment67; Irish evidence -perjury68; To weep Irish - to apologize69; Irish legs and Irish arms - thick and heavy legs70 Gr Ib Gr Gr Gr; Lace-curtain Irish - genteel and petit-bourgeois ; Shanty Irish - the lower class ; Irish theatre - British army slang; a military guard-room, alluding to the likelihood of finding Irish soldiers incarcerated there ; Irish kiss - a slap in the face ; Get one 's Irish up - to lose one's 75 temper . The Scots' perception of themselves is a combination of extreme pride and unbelievable cynicism. Apparently, the Scots have a love-hate relationship with their own country: ‘Typical Scots can never praise Scotland without a hint of irony in their voice - and can never criticize it without betraying a deep love of their country. Thousands of Scots went to see the movie ‘Braveheart', and although it moved them to tears - it also moved them to laughter. No one, you see, is more aware of the fake side of Scotland, than the Scots themselves.'76 (G As far as the population of Scotland is concerned, people usually have something to say about their being cheap, but as some of these saying show, they might also be regarded as wise and even entrepreneurial: Scotty - ‘a person of irritable temper, who is easily put in a passion', as James Vaux, Australia's first lexicographer put it in 1812 ; A Scot, a rat, and a Newcastle grindstone travel all the world over; The Scot will not fight till he sees his own blood; Biting and scratching is Scots folk's wooing; A Scotsman is always wise behind the hand; A Scottish mist will wet an Englishman to the skin; To answer Scotch fashion (to answer one question by asking another78; To Scotch - to injure79; The Scotsman is never at home but when he ’s abroad; Three failures and a fire make a Scotsman's fortune; Scotsmen always reckon from an ill hour; A Scotchman is one who keeps the Sabbath and every other darned thing he can lay hands on; A Scotch mist - a drizzling rain that “will wet an Englishman to the skin”, as Francis Grose put it in 178580 (G Va; Scotch coffee - hot water flavored with burnt biscuits . 82 The majority of idioms and proverbs appear under certain patterns: a) contrast: Have the Frenchman for thy friend, not for thy neighbor; b) generalization: All Cornish gentlemen are cousins; c) exaggeration: The streets of London are paved with gold; d) comparison: Learn in Italy, clothe yourself in Germany, flirt in France, banquet in Poland. 66 67 68 69 70 71 72 73 74 75 76 77 78 79 80 81 82 Ibid. Green, 1996: 144 Ibid. Ibid. Green,1996: 194 Green, 1996: 284 Ibid. Green,1996: 296 Green,1996: 209 Green,1996: 301 http://www.visitaberfeldy.com/scots-stereotype.htm (Green,1996: 109) (Ibid.) (ibid.) (Green,1996: 110) (Green,1996: 164) Van Dijk, 1984: 139-141 765 Stereotypes are communicated through the years and become an element of the social and cultural heritage of a certain nation. Passed down from one generation to the next, stereotypes transform into solid beliefs which are quite difficult to change. Strangely enough, the less we know about others, the more we are tempted to make use of these biased opinions. From a political perspective, they are believed to be the source of the development of ideologies and the creation of a primal mind set of people. In Europe, stereotypes are created on the dichotomies East-West and North-South. Traditionally, people who live in north-western countries consider themselves as superior, more civilized and having a richer culture than the people in the south-eastern countries. On an opposite direction, south-eastern nations believe westerners to be egotistical and shallow. The second distinction creates a gap between the southerners, seen as unpredictable, disorganized type of people, whereas northerners are subsequently regarded as immovable, isolated and unexciting. Overall, the perception that a person might have considering his or her nation and characteristics is not consistent with the opinions of foreigners. Therefore, is it possible to form an opinion about the French, the English or the Italian without making use of stereotypes? Especially when the linguistic elements discussed in these paper provide such an easy access and insight in the national character of various nations. The key might be in understanding that what is true for some may not be valid for all. BIBLIOGRAPHY Champion, S. G. 1950. Racial Proverbs. A selection of world's proverbs arranged linguistically. London: Routledge & Paul. Collins, V. H. 1956. A Book of English Idioms. London: Longmans. Dijk, T. A. van. 1984. Prejudice in discourse. An Analysis of Ethnic Prejudice in Cognition andConversation. Amsterdam: Benjamins Fergusson, R. 1999. Dictionary of English idioms. London: Cassel. Fernando Gavriliu, Eugenia, Theory and Practice of Imagology, Editura Fundatiei Universitare “Dunarea de Jos”, Galati,2002 Green, J. 1996. Words Apart. The Languge of prejudice. London: Kyle Cathie Limited. Hort, R. 2007. Vorurteile undStereotype. Saarbrucken: VDM Verlag Dr. Muller. Levinas, E. 1995 Alterity and Transcedence New York: Columbia University Press Partridge, Eric. 1947. A Dictionary of cliches. New York: Macmillan. Plotkin, David George. 1955. Dictionary of American Proverbs. New York: Philos. Libr. Said,E. 1978 Orientalism New York: Vintage books Waubageshig (ed.), The Only Good Indian: Essays by Canadian Indians (Toronto: New Press, 1970) WEBLIOGRAPHY http://www.merriam-webster.com http://thesocietypages.org/socimages/2008/10/06/negative-stereotypes-of-the-irish/ http://www.visitaberfeldy.com/scots-stereotype.htm 83 Hort, 2007: 15 766 http://www.woodlands-junior.kent.sch.uk/customs/questions/stereotypes.htm http://en.wikipedia.org/wiki/Shorter Oxford English Dictionary http://www.answers.com http://www.questia.com/PM.qst?a=o&d=94486265 The present paper is included in the activities of Project SOP HRD - TOP ACADEMIC 76822 767 „NU IMPOZITAȚI MĂGARII !” O PERSPECTIVĂ SEMANTICO-SEMIO-DISCURSIVĂ Drd. Cristina OBREJA Universitatea „Ștefan cel Mare”, Suceava Nestăvilita sete lingvistică a cercetătorilor conduce arta științelor limbajului pe culmi nebătătorite, reinventând realitatea limbii, o realitate aflată într-un proces continuu de evoluție. Muzicalitatea și multiplele sensuri pe care un enunț, o frază sau o sintagmă le poate căpăta, conturează proprietatea intrinsecă a limbii de mulare semantică. Recurgând la anumite subterfugii langagiare, jurnalistul, în speță editorialistul, re-creează limba, reinventează semantica, jocul de-a sensul devenind o stratagemă discursivă. Pentru ilustrarea acestor teorii, am ales spre analiză un editorial din presa scrisă, publicat în cotidianul local, Monitorul de Suceava, care poartă un titlu imperativ: „Nu impozitați măgarii!” Autorul, Lucian Avramescu, un cunoscut editorialist, care s-a făcut remarcat prin aciditatea și imaginarul lingvistic gazetăresc, mizează, în articolul său, pe o dublă semnificare, pe o transcedentaritate plurisemantică, manifestată prin transfuzie de sens. Cuvinte-cheie: limbaj, sens, discurs, stratagemă discursivă Sensibilitatea langagiară gazetărească, manifestată preponderent în articolele de presă de tip editorial, funcționează ca un instrument tranzitoriu, care transpune, prin cuvânt, realitatea discursivă într-o realitate mediată, impregnată cu subiectivism. Discursul acid rezultat nu este neapărat o descriere a faptelor dintr-un anume moment discursiv, ci o reinterpretare argumentativă, redată printr-o tonalitate langagiară specifică, în care abundă elemente proprii registrului oral. Obiectul prezentei analize, articolul lui Lucian Avramescu, publicat la 28.05.2010, în cotidianul local Monitorul de Suceava, abundă de elemente langagiare expresive care mențin tenta ironică pe întreg parcursul expunerii. Imperativitatea adresabilității, împletită cu asertivitatea frazeologică descriptiv-argumentativă, se impune încă din titlu, dezvăluind, pe măsura avansării expunerii, dezambiguizarea semantică incipientă. Titlul însuși, ca macro-act de limbaj dominant, performativ, cu tentă imperativă, marchează directa relaționare cu ansamblul textual. Dorit ca o concentrare semantică a întregului discurs, sensul real al titlului este subordonat sensului discursiv, unitar, al textului. Luat independent de natura și contextul său, ca o simplă frază, acesta nu semnifică și nu sugerează, fiind redundant și indescifrabil din punct de vedere semantic. Sensul acestuia decurge și se succede piramidal, în straturi compacte, revelatoare de semnificații, pe parcursul lecturării textului. Tema abordată de editorialist, pentru exemplificarea unor relatări și fapte, este de natură politică și implicit socială. Tonul folosit este unul ironic, având un caracter ascendent, impregnat cu elemente discursive proprii discursului oral, vulgar.1 Articolul este construit pe trei paragrafe, inegale ca dimensiune, segmentat în tot atâtea perioade discursive. Deși neavând o formă fixă, convențională, epistolară, rețeaua textuală ierarhică evidențiază exordiul, prin segmentarea fatică a primelor două enunțuri. Cel de-al doilea enunț al exordiului, format doar dintr-un conector explicativ și un verb, conchide în el 1 Folosit aici cu sensul de „ popular”, „comun”. ideea inițiată în primul enunț. Ultima frază a textului marchează perorația, concluzia finală păstrând tonul ironico-subiectiv. În primul paragraf, distorsionarea și resemantizarea frastică, specifică editorialistului, creează, în discursul acestuia, noi sensuri, noi subînțelesuri și implicaturi: „președintele Băsescu (...) ne-a spus (...) că situația e sub control, sub controlul său firește!” Această răsturnare ludică de sens produce în mintea cititorului turbulențe, menite să răscolească întreaga arie semantică. Fraza următoare, „Adică murim”, se prezintă ca o explicitare ce concluzionează și conchide în ea o întreagă inferență deductivă, redusă la un verb precedat de un adverb, dar care exprimă finalitatea prin fatalitate. Caracterul tragic al acestui enunț este estompat de fraza imediat următoare, fiind reluat prin sintagma „concluzie șugubeață”, dorită ca o cromatizare anaforică a imaginii sumbre prezentate anterior, marcată prin caracterul ludic al cuvântului „șugubăț”. Nu poate fi decât o revenire parțială, o resuscitare menită doar să ucidă din nou, cu cinism și delăsare, remarcată în fraza „Murim, ce mare brânză?”. Incontestabilă, din punct de vedere semiotic, este argumentarea pe baza căreia se ajunge la această concluzie sumbro-hilară, îmbrăcată în sintagme metaforice, concluzie care reamintește de conștientizarea efemerității omului: „Dacii din care ne tragem (...) mureau și ei râzând, deci o anumită susținere în arheologia neamului există.” Preponderența cuvintelor și expresiilor argotice, familiare, caracteristice ale limbajului oral, popular („crapă”, „hodorogi”, „pagube în ciuperci”, „suit”, „i se fâlfâie”, „babe”, „kil”, „se fâțâie”, „baban”, „hodinesc”, „străinătățuri”, „peșcheș”), coboară discursul la un nivel langagiar aparent mediocru. Autorul se autointegrează în peisajul lingvistic comun, devenind scenaristul langagiar al unei tragi-comedii dramatice jucate pe scena politică, de actorii-politicieni. Întâlnim, în finalul textului, un fel de alegorie, o transpunere a realității celor care „se trag din Traian Băsescu” într-un ceremonial de înmormântare, susținut chiar de șeful statului, al cărui discurs, asemuit bocetului de la marginea gropii mortuare, nu face decât să întețească finalitatea morbidă a mesajului. În cadrul construirii textuale a referinței, ca legătură semantică, anaforele și izotopiile contribuie la înlănțuirea dicursivă și la coeziunea textuală. Astfel, anafora pronominală „El”, marcată prin majusculă, care îl are ca referent pe Traian Băsescu, subliniază întreaga ipostază de supraapreciere ironică evidențiată de editorialist și suplimentată de ideea unicității și a supremației pe care jurnalistul i-o atribuie. Același referent îl are și sintagma „cel din cer”, folosită de data aceasta cu minuscule, fiind, din punct de vedere lingvistic, o anaforă nominală, infidelă, descriptivă, care subliniază, încă o dată, omniprezența dar și intangibilitatea președintelui, aflat la adăpostul înălțimii funcției pe care o reprezintă. Rămânând în același registru lingvistic ecleziast, în care termenul „prohodul” (anaforă nominală, infidelă, asociativă) nu poate fi decât discursul lui Traian Băsescu (referent virtual), transpunerea alegorică a morții capătă contur și sens în contextul sacrificării poporului. Subiectivismul editorialistului glisează relatarea faptelor, prin registrul oral, pamfletar, către interpretare polifonică, indicând o mașinațiune langagiară abundentă de sensuri duale. Semantismul interpretativ merge până într-acolo încât sensul unor potențiale relatări este multiplicat (președintele, acuzat de uciderea națiunii, se apără cu următoarele argumente, puse de editorialist pe seama referentului: „Am promis eu, măi gânganie obraznică, pensii minime de 5 milioane lei? (...) Am zis eu așa ceva? Poate eram sub influența băuturilor alcoolice sau eram în campania electorală.”) Polifonia textuală are aici rolul de a sublinia și suplimenta 769 credibilitatea, însă, nefolosindu-se ghilimele, se subînțelege că relatarea expunerilor nu este conformă cu realitatea, jurnalistul recurgând la subterfugiul discursiv de atribuire transcedentară de subînțelesuri. Acest lucru augmentează incertitudinea creată în mintea cititorului, punând sub semnul întrebării veridicitatea relatărilor. Limbajul familiar utilizat creează iluzia empatizării cu cititorii - receptorii mesajului discursiv - cărora li se inoculează, sub formă de realități faptice, informații, cunoaștere și implicit formare de opinii sau reformatarea mentalului. Reluarea anaforică a informației din prima frază (construcția referențială „pensii de 5 milioane” prin sintagma anaforică „așa ceva”) întărește ideea expusă inițial, subminând inferențele contextuale, reducându-le la o singură variantă subînțeleasă, care implică o interferență extracontextuală („așa ceva nu, dar, ați promis că...”). Analizând fraza următoare din punct de vedere pragmatic, observăm interferarea unui act de limbaj, scuza, ca element de eliminare a cauzalității relatărilor inițiate anterior. Un act de limbaj care creează, la rândul lui, interferențe enunțiative deoarece, în contextul prezentat, scuza, ca act de limbaj persuasiv, are un efect contrar: incriminează, prin natura elementelor justificatoare prezentate, marcând eșecul discursiv. Suita de întrebări retorice din acest prim paragraf, evidențiază polifonia textuală, vocea aceluiași referent fiind omiprezentă și intercalată cu remarcile (im)pertinente ale editorialistului. Al doilea paragraf, cel mai scurt dintre cele trei, marchează centrul ideatic al problematicii expuse, devenind el însuși o metaforă, prin asocierea cumulativă a ideilor din ultima parte a paragrafului anterior, printr-o inferență inductiv-enunțiativă. Tipurile de legături dintre unitățile textuale de bază întâlnite anterior marchează aici coerența discursivă și progresia textuală. Combinarea legăturilor semnificatului (anafore, izotopii) cu cele ale semnificantului asamblează secvențele discursive creând o unitate de text coerentă și fluidă. Dacă în paragraful precedent s-a făcut referire efectivă la „măgari”, ca animale de povară, în cel de-al doilea paragraf, construirea subiectului se stabilește prin asociere semantică cu „măgarii puterii”, prin progresie tematică și prin crearea unei situații de enunțare interdiscursive. Polifonia textuală își face din nou simțită prezența, prin intercalarea vocii președintelui băsescian, redusă la un imperativ-asertiv: „Nu vă atingeți (...) de măgari.” Discursul, privit ca acțiune, se înscrie într-un proces de declanșare a unui factor mental, care pune în cauză veridicitatea relatărilor. Secvența monologală explicativă, declanșată în titlu, capătă contur, printr-o regularizare semiotică a mesajului, cititorul fiind informat abia acum asupra referentului cataforei nominale rezomptive din titlu, „măgari”, un referent virtual dedus din context. Referirea simbolică la aceste specii animalifere, nu este decât o transgresare de sensuri, o reinventare semiotică pusă sub semnul ilarității, al unui amuzament jurnalistic, dar care înglobează în el o suită de subsemnificații. Glisarea registrului animalifer înspre registrul uman și invers, prin amplificarea unor proprietăți non-umane, declanșează referența imediată, punând în cauză punctul de vedere inițial. Referentul animal pare să se mențină pe întreg parcursul textului, revenind progresiv și intermitent. Ultimul paragraf stă sub semnul argumentativ al relatărilor anterioare, dar aduce informații suplimentare generatoare de sens. Anafora descriptivă, „tipul acela mărunt care se dă mare și prim”, îl are ca referent pe „domnul Boc” și este utilizată în scopul detalierii elementelor fizico-personalizatoare ale referentului. Tonul ironic se păstrează și în cazul anaforelor descriptive „flămânde jumătăți de ministru”, „termite pentru buget și sfredelitori 770 hulpavi”, care fac referire la „secretarii de stat”. Marcate prin comparații personificatoare și păstrând același registru animalifer, intercalat izotopic prin legături între semnificanți, acestea se manifestă, la nivel lingvistic, pe principiul echivalenței semantice. Editorialistul dezvaluie, relatând, în manieră progresivă, o realitate, parafrazând, explicit și didactic, faptele, permițându-și o subiectivitate a relatării, într-un calambur defăimător: „secretarii de stat. De stat, în restul timpului, degeaba'” Și, din nou, o anaforă („amploaiați”), de data aceasta rezomptivă, cu același referent. Termen apelativ, adaptat limbajului și tonalității ironice discursive, re-inventare a termenului francez „employe” („angajat”), folosit repetitiv în acest paragraf, ironizează, păstrând același registru și aceeași coloratură descriptivă, discursul editorialistului fiind impregnat cu elemente simbolistice populare. Sintagmele „armata asta”, „turma asta” care, afirmă editorialistul, „ar cam trebui tunsă numeric și scotocită pe la avantaje” reprezintă o anaforă infidelă, depreciativă, având același referent, menținând explicit registrul lingvistic al asocierii cu elemente animalifere. Implicaturile întâlnite în acest text, mai mult explicite decât implicite, conțin informații subiacente, a căror interpretare semantică impun ansamblul consecințelor și concluziilor, ca stratagemă enunțiativă. Finalul textului introduce, din nou, în acea atmosferă morbidă, în manieră descriptivă, identificabilă la nivelul conținuturilor frazeologice. Mecanismele discursive ale înșiruirii frazelor se succed descriptiv iar, pe măsura avansării lecturii, cititorul este, practic, condus pe traiectoria expozitivă a unei realități, transgresate dincolo de bariera umană. Comparația uman-animal induce, la nivelul cititorului literat, suplimentată fiind de ironia enunțiativă a jurnalistului, la o relaționare intrinsecă, la inferențe enunțiative, la o perlocuționaritate mascată de o intenționalitate depreciativă. La nivel populist, acest impact provocat de un discurs tranșant, asezonat cu o empatie vericondițională, creează impresia instabilității. O interceptare duală de sensuri și subînțelesuri explicite, o metaforizare discursivă a unui proces langagiar structurat și secvențial, coerent și coeziv, amalgamat cu elemente de oralitate și ironie, prin ilustrarea unor realități antagonice. Dincolo de ideea unor fraze înlănțuite, elementele configuraționale aparținătoare ale unui ansamblu semantic precum și structurile secvențiale compoziționale declanșează semioza internă, evoluând, din spațiul imediat, într-un cadru mediat, estompând și augmentând, în funcție de necesitățile discursive ale enunțiatorului. Planul textual utilizat de Avramescu este unul liber, impregnat cu elemente specifice epistolei, marcând progresia semantică injectată în titlu, în manieră piramidală, finele textului reprezentând baza acestuia. Conectorii argumentativi și organizatorii textuali asigură fluența și tematizează orientarea argumentativă spre un punct de vedere subiectiv. Polifonia textuală și actele de limbaj atribuite unui terț enunțiator sugerează distațarea aparentă de subiect, dar vizează inducerea unor atitudini și crearea de mentalități colective convertite, retrograde, ambigue. Mesajul, încarcat de sens și semnificații, transcende mentalul, acaparând și inoculând idei, concepții și convingeri non-vericondiționale. REPERE BIBLIOGRAFICE ADAM, Jean-Michel, Lingvistică textuală. Introducere în analiza textuală a discursurilor, (traducere de Corina Iftimia), Institutul European, Iași, 2008 771 ARDELEANU, Sanda-Maria, COROI, Ioana-Crina, Analyse du discours - elements de theorie etpratique sur la discursivite, Ed. Universității Suceava, 2002 ARDELEANU, Sanda-Maria, Repere în dinamica studiilor pe text, Ed. Didactică și Pedagogică, București, 1995 MAINGUENEAU, Dominique, Analiza textelor de comunicare, (traducere de Mariana Șovea) Institutul European, Iași, 2007 MANOLACHE, Simona-Aida, De l'anaphore et de la cataphore en frangais et en roumain, Ed. Universității Suceava, 2006 ROVENȚA-FRUMUȘANI, Daniela, Analiza discursului. Ipoteze și ipostaze, Tritonic, București, 2004 ARTICOL REFERINȚĂ AVRAMESCU, Lucian, Nu impozitati măgarii, publicat în „Monitorul de Suceava” la 28.05.2010 http://www.monitorulsv.ro/Editorial/2010-05-28/Nu-impozitati-magarii (consultat la 24.01.2011) Notă: Această lucrare a beneficiat de suport financiar prin proiectul cu titlul “Doctoratul: o carieră atractivă în cercetare", număr de contract POSDRU/107/1.5/S/77946 cofinanțat din Fondul Social European prin Programul Operațional Sectorial Dezvoltarea Resurselor Umane 20072013. Investește în Oameni! ANEXĂ Nu impozitați măgarii! Autor Lucian Avramescu Cu un ton relaxat, (ce ironie onomastică pentru destinul democratic al României!), nea spus pe la miezul nopții că situația e sub control, sub controlul său firește. Adică murim. Concluzia șugubeață e învelită în staniolul cifrelor și în doct-ininteligibile demonstrații financiar-economice. Murim, ce mare brânză? Dacii din care ne tragem (e drept că de la o vreme istoricul Elena Udrea ne lămurește că de fapt nu prea ne tragem din daci, ci doar din Traian Băsescu) mureau și ei râzând, deci o anumită susținere în arheologia neamului există. Crapă întâi, cum e și normal, pensionarii. Pagubă în ciuperci, adică în hodorogi. Suit pe un scaun în televizoare, fără cohorte de consilieri și susținători politici, ca în campania electorală, Traian Băsescu a vrut să transmită concomitent și definitiv ideea că El singur e Dumnezeu. El decide, el e stăpânul și, pentru a prelua o expresie uzuală, i se fâlfâie. Cel din cer nu-și permite, oricât de atotputernic ar fi, să i se întrevadă o astfel de îngâmfare bulevardieră. Printre snoavele prohodului eminamente umoristic aflăm și câteva dintre cele spuse partidului vasal. Am promis eu, măi gânganie obraznică, pensii minime de 5 milioane lei? Se adresa (vorbele mele sunt din subtext) unui parlamentar portocaliu care își permitea luxul memoriei. Am zis eu așa ceva? Poate eram sub influența băuturilor alcoolice sau eram în campania electorală. În campania electorală, acreditează fără să clipească președintele, poți minți orice, că se uită și se iartă. Ce ținere de minte au babele alea de la țară care au pensii de 10 lei și pe care le-am cumpărat electoral cu un kil de mălai și o basma cu portretul meu? În plus nu-i 772 merită nici pe ăia, că ceapiștii n-au cotizat, în dobitocia lor, la sistemul de pensii, iar ce le dăm, din milă, se cheamă ajutor social. Poți să te duci în curte la amărăștenii ăștia și să le pui impozit pe capră, pe oaie, sau pe măgar? Nu poți. Deci tăiem. Înțeleg, în nepriceperea mea gazetărească, uzată în atâția ani, că măgarii, în epoca Băsescu, nu vor fi impozitați. Dacă sunt măgarii la care mă gândesc eu, nici n-au fost impozitați vreodată. Măgarii scapă mereu de fisc, iar unii dintre ei circulă, precedați de girofar, pe bulevardele neîncăpătoare ale Capitalei. Nu vă atingeți, a transmis ferm și amuzat președintele, pus întruna pe râs, de măgari. Firește, nu putea fi vorba decât de măgarii puterii. Cei din curțile țăranilor erau doar cârja unei simbolici demonstrative, utile în colorarea discursului. Să rămân, dacă tot veni vorba, la măgarii cu girofar. Din programul băsescian de austeritate ei nu numai că nu sunt impozitați, dar absentează cu desăvârșire. Din spusele mitraliate ale domnului Boc (tipul acela mărunt care se dă mare și prim) în fiecare minister am avea câte unul, maximum doi secretari de stat. Secretarii de stat sunt niște flămânde jumătăți de ministru, termite pentru buget și sfredelitori hulpavi în afacerile care aduc peșcheș. Treburile murdare sunt făcute adesea, pentru a proteja igienic ministrul, de secretarii de stat. De stat, în restul timpului, degeaba. Ei bine, după aplicarea măsurilor Băsescu-Boc de „austeritate” avem peste 300 (trei sute) de secretari de stat, cât un parlament unicameral baban. Toți acești amploaiați, neatinși de șomaj, consumă, nu glumă, au secretare (una cu cafelele, una cu curieratul, una cu spus zâmbitoare „bună-dimineața” șefului, înainte de a pleca la birou), șoferi, aparat birocratic propriu. Toate garajele cârmuirii gem de limuzine ultimul răgnet. Toată armata asta are telefoane celulare achitate de la buget, drept de decont la deplasări, avantaje și prime obraznice, date pe bunăvoință. Și bunăvoință a fost din belșug, până s-a ajuns la fundul sacului. Turma asta (rămân la simbolica prezidențială cu caprele, oile și măgarii) n-ar cam trebui tunsă numeric și scotocită pe la avantaje? Pe la fiecare ușă de înalt amploaiat găsești doi, trei, patru băgători de seamă care se fâțâie pe acolo, îndeletnicirea fâțâitului fiind retribuită consistent. Boc și-a adus fâțâitori și fâțâitoare de la Cluj (una, mută, e, cică, purtător de cuvânt!) care au drept de avion pe banii statului că nu pot înțepeni niște ardeleni fițoși între Miticii de la București și drept la plata camerei în hoteluri de lux sau vile de protocol discrete. Aici își hodinesc energiile neconsumate și mai scapă și prin străinătățuri, în cohorta șefului. Despre ei n-a prea vorbit, în discursul lui bășcălios și râzător, Traian Băsescu. Amnezie? Nu știu. Oricum, sunt sigur că n-am mai auzit vreodată în viața mea un discurs la o înmormântare, pe marginea unei gropi care-și așteaptă mortul deja îmbălsămat, rostit și pigmentat cu atâta frivolitate și cinism. 773 FORME ȘI FUNCȚII ALE CONECTORILOR DISCURSIVI. PERSPECTIVĂ INTERLINGVISTICĂ Drd. Gabriela CIORNEI Universitatea „Ștefan cel Mare” Suceava În prima parte lucrarea survolează succint asupra conceptului de conector și asupra tipologiei vaste și complexe a acestei clase. Analiza atentă a conectorilor scoate la lumină un sistem neomogen al limbii române, dar cu un rol bine definit în organizarea discursului. În partea a doua articolul face o analiză detaliată a unui corpus de texte (beletristic, publicistic, științific, juridic-administrativ, religios) cu scopul de a marca diferențele dintre conectorii discursivi din limba română și franceză. Pornind de la similitudinile semantice descoperite între secvențele opoziționale, lucrarea își propune să analizeze comparativ transpozițiile de sens ale câtorva conectori cu regim special din franceză și ale echivalentelor sau corespondentelor lor semantice din română. Cuvinte-cheie: conector, discurs, semantică, perspectivă interlingvistică Termenul „conector” (cf. lat. „connectivus”, fr. „connecteur”, „care conectează, care leagă”) face parte din noua terminologie a Gramaticii Academiei1 ce „reprezintă o clasă eterogenă de elemente lexico-gramaticale cu rol în articularea relațiilor gramaticale dintre componentele discursului”. În tratatul academic2 „conceptul lingvistic de conector are în vedere mijloacele lingvistice (mai ales conjuncții și adverbe) care stabilesc relațiile dintre propozițiile componente ale enunțului, dar și relațiile dintre unități comunicative sintactic independente, adeseori superioare enunțului ca extindere și/sau complexitate”. Astfel, conectorii contribuie la coerența ansamblului comunicativ de dimensiuni diferite și realizează legătura frastică și transfrastică a componentelor textului. Termenul „conector” a fost utilizat pentru prima dată în limbajul natural de Roman Jakobson, în anul 1957. Pornind de la aceasta, definițiile pe care le găsim în domeniul lingvisticii sunt foarte diverse. După Jean Dubois, conectorul este „un operator susceptibil de a face din două fraze de bază una singură” și operatorul, la rândul său, „un element lingvistic vid de sens care servește la construcția unei structuri frastice”3. Marianne Shelling distinge clar „conectorii” de „operatori”. Ea definește conectorul „un termen care permite să regrupezi folosirile interfrastice ale conjuncțiilor coordonatoare și ale unor adverbe care joacă același rol: d'ailleurs, eh bien, mais, puis, enfin de compte. Operatorul „poartă asupra conținuturilor și pune existența unei relații specifice între conținuturi; această relație se produce în interiorul unui act de vorbire unic”4. 1 Gramatica limbii române, Ed. Academia Română, Institutul de Lingvistică „I. Iordan - Al. Rosetti”, București, 2005, vol. II, p. 728. 2 Idem, vol. I, pp. 59-60. 3 Jean Dubois, Dictionnaire de linguistique et des sciences du langage, Larousse, Paris, 1994, p. 110. 4 Marianne Shelling, Remarques sur le role de quelques connecteurs, in „Cahier de Linguistique Francaise”, no. 5, 1983, pp. 169-187. Oswald Ducrot vorbește de „mots du discours”, aceste morfeme (conjuncții de coordonare, locuțiuni conjuncționale etc.) care structurează discursul indiferent cum ar fi. Tot lingvistul Ducrot îi numește „mots outils” (mais, d'ailleurs, car) conținând instrucțiuni în ceea ce privește argumentarea vizată de enunțurile în care aceștia apar. Ei informează despre valoarea argumentativă a unităților conectate. În timp ce conectorii pot „servi la legarea a două sau mai multor enunțuri fixând fiecăruia un rol particular într-o strategie argumentativă unică”, operatorii, „contrar conectorilor, au ca și câmp de aplicare un enunț unic căruia îi conferă un potențial argumentativ specific”5. Ca urmare a ideilor lui Oswald Ducrot, Jacques Moeschler consideră conectorii ca „morfeme ce articulează actele de limbaj, adică (altfel spus) enunțuri care intervin în realizarea actelor argumentării”6 7. El îi definește ca „un exemplu clasic de conexiune transfrastică (sau între enunțuri). Un conector pragmatic este un cuvânt gramatical (conjuncție, adverb, locuțiune) a cărui funcție este pe de o parte, de a lega segmentele discursului (enunțurile) și pe de altă parte de a contribui la constituirea unităților discursive complexe plecând de la unitățile discursive simple”. Definiția lui Dominique Maingueneau este mai prudentă: „Se vorbește de obicei de conectori ca morfeme ce stabilesc o legătură între două propoziții. Poate fi vorba de elemente adverbiale (cependant, du reste), de conjuncții de coordonare (et, car. sau de subordonare (bien que, parce que...). Aceștia joacă un rol esențial în stabilirea coeziunii unui text” . Michel Charolles înscrie conectorii „printre instrumentele de care dispunem pentru a optimiza un tratament pertinent al informației, expresiilor lingvistice, indicii susceptibili de a ghida subiectul”8. Doina Paula Spiță9 scoate în evidență diferențele dintre conceptul de „conector” și „operator” chiar dacă nu întotdeauna există o rigoare în folosirea lor, astfel „un operator este un functor care are ca argument o propoziție atomică”, în timp ce „un conector este un functor care are ca argument o pereche ordonată de propoziții. Conectorii sunt relatori sau predicate relaționale ce pun în joc cel puțin două argumente”. Conectorii sunt identificați ca făcând apel la un evantai destul de larg de termeni plecând de la „expresie lingvistică” și „cuvânt gramatical”, până la „semn”. Suntem îndreptățiți să ne întrebăm ce raport poate exista între conectori și semnele de punctuație care relevă aceleași funcții în limbaj . Chiar și denumirea clasei este departe de a fi stabilă. La sintagmele care apar în definițiile menționate se pot adăuga și altele: „conectori semantici” (Taun A. van Dijk), „conectori argumentativi” (Ducrot), „conectori discursivi” (Diane Blakemore), „conectori interactivi” (Roulet), „mărci ale conexiunii” (Luscher) etc. Această „inflație terminologică” nu face decât să exprime recunoștința unanimă a caracterului conectorilor în limbajul natural și faptul că, jucând rolul de relator, ei dovedesc maleabilitatea și chiar subtilitatea funcțională. 5 Oswald Ducrot, Operateurs argumentatifs et visee arguentative, in „Cahier de Linguistique Francaise”, no. 5, 1983, pp. 7-36. 6 Jacques Moeschler, Discours theâtral et analyse conversationnelle, in „Cahier de Linguistique Francaise”, Geneve, 1985, pp. 52-53. 7 Dominique Maingueneau, Les termes cles de l'analyse du discours, Seuil, Paris, 1996, p. 27. 8 Michel Charolles, Marquages linguistiques et resume du texte, Centre d'Analyse Syntaxique de l'Universite de Metz, 1989, pp. 11-27. 9 Doina Paula Spiță, Les Connecteurs en frangais et en roumain. Plan d'organisation du discours, Ed. Institutul European, Iași, 2003, p. 59. 775 Dicționarul Larousse10 definește conectorul logic ca „un cuvânt ce permite să alcătuiești o propoziție complexă pornind de la una sau mai multe propoziții simple, valoarea de adevăr a propoziției complexe (compusă) fiind funcția valorilor de adevăr a propozițiilor simple”. Tot aceeași sursă numește conectorul lingvistic „un cuvânt de legătură care marchează o relație între fraze”. Conectorii sunt frecvent întâlniți deoarece ei articulează propoziția dându-i un sens. Fără aceștia textul ar părea o suprapunere de enunțuri fără structură sau fără formă. Patrick Charaudeau11 afirmă că aceste cuvinte gramaticale, încă numite conjunctions (în tradiția gramaticală), conecteurs, ouvreurs, relateurs (în tradiția lingvistică) nu sunt monosemantice. El dă ca exemplu relatorul „et” care poate exprima relații logice diferite (alăturare, consecință, opoziție). Într-o altă lucrare specializată, L'argumentation dans la langue, autorii J.C. Anscombre și Oswald Ducrot12 pun în prim-plan legăturile dintre conectori și argumentare. Un conector este un cuvânt de legătură și de orientare care articulează și informațiile și argumentările unui text, punând informația textului în slujba intenției argumentative. Cercetarea despre conectori și argumentare continuă în Les echelles argumentatives de Oswald Ducrot13. Conectorii și nu doar valoarea argumentativă a unui enunț sunt, într-o mare măsură, independenți de conținutul lor informativ, dar de asemenea valoarea argumentativă este susceptibilă de a determina parțial conținutul. În La grammaire methodique du frangais autorii M. Riegel, J. Ch. Pellat, R. Rioul14 susțin ideea prin care conectorii sunt elemente de relație între propoziții sau grupări de propoziții; ei contribuie la structurarea textului marcând relații semantico-logice între propoziții sau între secvențele care le compun. „Conectorii nu sunt deci simpli operatori logici care marchează relații între propoziții, ci au de asemenea și o funcție enunțiativă: marchează strategiile de organizare a discursului puse în discuție de către locutor”15, notează Ducrot. D.D. Drașoveanu în Teze și antiteze în sintaxa limbii române16 realizează o contradicție între „conective” - prepoziții și conjuncții subordonatoare, conjuncții subordonatoare și coordonatoare, adverbe și conjuncții, pronume relative și adverbe - care se exclud una pe cealaltă dar care sunt considerate la fel de adevărate, deosebirile dintre clasele de „cuvinte relaționale” având consecințe în interpretarea diferitelor fapte gramaticale. Astfel, prepozițiile și conjuncțiile subordonatoare pot fi diferențiate după regim care prezintă un paralelism atât în privința claselor de cuvinte pe care le reclamă, cât și în privința categoriilor gramaticale pe care le impun. 10 Dictionnaire Larousse, Paris, 2001. 11 Patrick Charaudeau, Grammaire du sens et de l'expression, vol. I, Hachette, 1992, p. 109. 12 J.C. Anscombre, Oswald Ducrot, L'argumentation dans la langue, Mardaga, Bruxelles, 1988, p. 182. 13 Oswald Ducrot, Les echelles argumentatives, Les Editions de Minuit, Paris, 1980, p. 136. 14 Martin Riegel, Jean- Christophe Pellat, Rene Rioul, La grammaire methodique du frangais, Imprimerie des Presses Universitaires de France, Paris, 1999, pp. 93-94. 15 Oswald Ducrot, Cahiers de linguistique frangaise, no.4, Paris, 1982, p. 620, op. cit. de Dominique Maingueneau. 16 D.D. Drașoveanu, Teze și antiteze în sintaxa limbii române, Ed. Clusium, Cluj, 1997, p. 226. 776 Magdalena Vulpe17 optează pentru termenul „conectiv” atunci când face referire la elementele de relație subordonatoare, realizând totodată o ierarhizare în ceea ce privește frecvența conectivelor în sintaxa dialectală. Tot în această perspectivă, Constantin Th. Popescu18, referindu-se la raportul de subordonare din frază, opune „elementele conective” (prepoziții, locuțiuni prepoziționale și adverbe comparative) din propoziție - „elementelor relaționale” din frază făcând câteva observații menite să ducă la diferențierea lor. Astfel realizează o clasificare a elementelor relaționale: conjuncții și locuțiuni conjuncționale subordonatoare, pronume și adjective pronominale întrebuințare singure sau însoțite uneori de prepoziții sau locuțiuni prepoziționale, pronume și adjective pronominale nehotărâte însoțite câteodată de prepoziții sau locuțiuni prepoziționale, adverbe și locuțiuni adverbiale însoțite uneori de prepoziții și adverbe comparative. Consultând lucrările de specialitate care tratează conectorii suntem surprinși de diversitatea lor metodologică și teoretică, având în vedere faptul că sunt utilizați în domenii diferite, cum ar fi: logica, lingvistica, matematica, electrica etc. După cum putem observa, conectorii formează un sistem complex și nu foarte omogen al limbii române, dar cu un rol bine definit în organizarea discursului. In cele ce urmează voi analiza rolul pe care conectorii discursivi îl au în înlănțuirea textelor aparținând diferitelor stiluri funcționale. Folosirea conectorilor în stilul beletristic are o puternică valoare argumentativă, indicând implicarea subiectivă a autorului și direcția de gândire în care vrea să-și conducă ascultătorii. „ Vânătorii nu sunt oameni care numaidecât fac jertfă juru-le. Sunt mulți care nu pușcă niciodată nimic, și sunt dintre aceștia și între dumneavoastră, deși niciodată nu veți mărturisi. Susțin că și aceștia sunt din nobila noastră rasă, pentru că se simt ai ei și au, cum v-am mai spus, iluzia. Vânătorii nu sunt numai acei care trag bine cu pușca, - asta e un lucru cu totul secundar; - vânători sunt toți acei care iubesc libertatea și natura, fug de furnicarele celorlalți oameni și au darul fanteziei. Fraților, toți cei care scăpați vânatul, pentru c-ați tras prea departe, spuneți-ne minunatele isprăvi pe care le-ați săvârșit fără martori și eu voi fi mulțămit și fericit să vă ascult. Din nobila voastră categorie a izvorât literatura care, în definitiv, n-are nimic comun cu adevărul. Deci, dacă nouă ni se datoresc invențiile și arta, atunci se cuvine să fim foarte respectați de ceilalți muritori.”19. Astfel, remarcăm folosirea diferitelor tipuri de conectori: - conectori care exprimă cauzalitatea și concluzia: pentru c-ați tras prea departe; pentru că se simt ai ei și au... iluzia; - elemente corelative care exprimă un raționament de tip cauză - efect: dacă nouă ni se datoresc invențiile și arta, atunci se cuvine să fim foarte respectați de ceilalți muritori; -conectori de ierarhizare a argumentelor: cum v-am mai spus; Sub aspect morfologic, în stilul juridic - administrativ conectorii textuali aparțin clasei adverbelor și conjuncțiilor, incluzând și locuțiunile corespunzătoare. Din punctul de vedere al frecvenței, în primul rând întâlnim locuțiunile adverbiale de asemenea, tot astfel și 17 Magdalena Vulpe, Subordonarea în dacoromâna vorbită, Ed. Științifică și Enciclopedică, București, 1980, p. 239. 18 Constantin Th. Popescu, Gramatica limbii române, III, Sintaxa frazei și unele probleme de sintaxă, Suceava, 1998, pp. 24-26. 19 M. Sadoveanu, Țara de dincolo de negură, p. 21-22 777 adverbul și. Dintre conjuncții, cea mai des întâlnită cu funcția de conector textual este dacă, în alternanță cu adverbul relativ când și locuțiunea conjuncțională în cazul când. Frecvent, acești conectori stabilesc relații comparative în cadrul textului: La stabilirea stării de recidivă nu se ține seama de hotărârile de condamnare privitoare la [...]. De asemenea, nu se ține seama de condamnările pentru care a intervenit reabilitarea[...] (art.38). Sau Cu aceeași pedeapsă se sancționează însușirea sub orice formă[...]. Tot astfel, se sancționează distrugerea în întregime sau în parte, ori însușirea sub orice formă, nejustificată de vreo necesitate militară și săvârșită în proporții mari, a oricăror bunuri.(art.359). Sau Când persoana față de care s-a luat această măsură nu se prezintă regulat la tratament, se poate dispune internarea medicală. Dacă persoana obligată la tratament este condamnată la pedeapsa detenției pe viață sau la pedeapsa închisorii, tratamentul se efectuează și în timpul 20 executării pedepsei. (art.113). Stilul științific transmite informații științifice pe baza unor raționamente argumentate, folosind în acest sens conectori specifici: astfel, așadar, pe de o parte, pe de altă parte, în schimb, atât...cât și. Structura este specifică unui astfel de text; ca particularitate, textul începe cu concluzia: Așadar, interesul pentru analiza câmpurilor lexico-semantice este justificat. Urmează formularea tezei: de aspecte teoretice, metodologice, pe de o parte, și aplicative, pe de altă parte. Teza are două dimensiuni marcate prin conectori specifici: pe de o parte, pe de altă parte. Așadar, interesul pentru analiza câmpurilor lexico-semantice este justificat de aspecte teoretice, metodologice, pe de o parte, și aplicative, pe de altă parte. Astfel, compararea aceluiași câmp semantic în două sau mai multe limbi diferite pune cu claritate în evidență diferențele de sens și de lexicalizare (semne deosebite, cuvinte inexistente și opoziții diferite de la o limbă la alta). Sesizarea acestor diferențe interesează atât tipologia limbilor, cât și învățarea lexicală dintr-o limbă sau din diferite limbi. Niciun vorbitor nu dispune cu ușurință de întreg inventarul unui câmp semantic. În schimb, după descrierile științifice se pot 21 valorifica rezultatele pe diverse căi, lexicografice sau didactice. 20 21 Stilul publicistic este un stil de interferență a celui beletristic cu cel științific, preluând, la nivelurile sale de exprimare, caracteristici din amândouă. Membrii guvernului din Nepal au găsit o modalitate inedită de a atrage atenția asupra pericolului încălzirii globale. Ei vor să organizeze, pe 4 decembrie, o ședință de cabinet pe Everest. Prim-ministrul nepalez și unii membri ai guvernului vor folosi un elicopter pentru a ajunge la 5.250 de metri, potrivit BBC. Prin urmare, ei vor fi însoțiți de medici care îi vor supraveghea și le vor acorda sprijin de urgență. După ce în luna octombrie a acestui an, guvernul din Maldive a ținut o ședință subacvatică, pentru a trage un semnal de alarmă asupra creșterii nivelului mărilor, această întâlnire are loc pentru a atenționa cu privire la pericolul topirii ghețarilor. Ședința, organizată înainte de summitul de la Copenhaga, dorește să accentueze, în primul rând situația topirii ghețarilor din Himalaya, deoarece topirea rapidă a ghețarilor contribuie la formarea unor lacuri ce pot inunda așezările învecinate. În plus, căile de acces montane vor deveni mult maipericuloase.(http:/www.bizcar.ro/știri) În ceea ce privește construcția discursului, remarcăm preferința pentru conectorii care exprimă cauzalitatea și concluzia, dar și cei de ierarhizare a argumentelor. Acest lucru este în acord cu tipul textului care are drept finalitate convingerea receptorului de importanța 20 Lege privind codul penal adoptată de Parlamentul României 21 Angela Bidu -Vrânceanu, Câmpurile lexico-semantice, în revista „Limba și literatura română” 778 evenimentelor sau informațiilor prezentate. Din punctul de vedere al frecvenței cu care apar remarcăm prezența conectorilor care explică o consecință: Prin urmare, ei vor fi însoțiți, deoarece topirea rapidă a ghețarilor. De asemenea, apar cu o frecvență destul de mare conectorii care ierarhizează informațiile, dar și cei care înlănțuie argumentele. Trăsăturile caracteristice stilului religios în majoritatea limbilor moderne constau în: caracter arhaic, monumentalitate, păstrarea unei distanțe față de vorbirea curentă, echilibru între tradiție si modernitate, sacralitate etc. La nivel lexical, același stil se caracterizează printr-o limitare a libertății de alegere a termenilor (tradiția impunând respectarea si păstrarea 23 unor cuvinte/termeni), sinonimie redusă și preferința pentru cuvinte românești. Un om avea doi fii. Cel mai tânăr dintre ei i-a zis tatălui său: tată, dă-mi partea de avere care-mi revine. Atunci el le-a împărțit bunurile sale. Mai târziu, nu după multe zile, fiul mai tânăr și-a adunat toate lucrurile și a plecat în călătorie, într-o țară îndepărtată unde și-a risipit averea trăind în desfătări. A venit apoi foamete mare în țara aceea și el a ajuns în nevoie el s-a dus și s-a alipit de unul din locuitorii țării aceleia, iar acesta l-a trimis pe câmpurile sale să pască porcii. Și dorea să-și sature pântecele din roșcovele pe care le mâncau porcii, însă nimeni nu-i dădea. " (Luca 15,11-32). Din punct de vedere morfologic, conectorii care realizează coeziunea unui text religios sunt cei care aparțin clasei conjuncției, fie subordonatoare, fie coordonatoare. Frecvența acestora este însă redusă, comparativ cu celelalte stiluri funcționale, iar acest lucru se datorează și faptului că textul este alcătuit din enunțuri scurte. Analiza lingvistică a unui articol jurnalistic polemic POUR LA LANGUE FRANQAISE On ne doit plus dire un con mais un mal- comprenant. Il semblerait que les mots simples, directs, precis, blessent les oreilles modernes. A la fin de son 1984, Georges Orwell nous explique la fonction de la nov langue, si proche de celle qu'utilisent en permanence nos medias. «La novlangue etait destinee non ă etendre, mais ă diminuer le domaine de la pensee.» Les robotises d'Orwell ne disaient plus mauvais, mais inbon. Chez nous, aujourd'hui, la non-vie se substitue ă la mort. D'autres exemples de cette gangrene ? Unprix litteraire attendu devient une non-surprise, et si des footballeurs prennent une raclee, on parle de la non-qualification de l'equipe de France. Michel-Antoine Burnier, L'Express, 21/3/96 Textul propus spre analiza lingvistică a conectorilor este un context polemic, controversa având ca subiect natura și efectele noului limbaj desemnat sub termenul de nov'langue. Remarcăm dominanța conectorului mais cu valoare argumentativ canonică, mai ales în prima parte a textului, care introduce gradat cele patru argumente ale textului denunțând efectele nocive ale noului limbaj: diminuarea domeniului gândirii, disimularea realității, îngreunarea înțelegerii, ascunderea slăbiciunilor gândirii. Dominanța conectorului mais este concurată de cea a conectorului et care înlănțuie diversele componente ale problemei prin enumerarea defectelor noului limbaj și asigură progresia strategiei argumentative. 22Rodica Zafiu, Diversitate stilistică în româna actuală, București, p.162 23 Marcu Mihail Deleanu, Stilul religios al limbii române literare, în LL, XLII, vol.II, p. 28-39 779 Analiza lingvistică a unui text științific Specificitatea lexicului științific creează de obicei un obstacol suplimentar înțelegerii lui. Prezența conectorilor logici contribuie la procesul de construire a coerenței semnificației acestui tip de text. Un des problemes les plus importants que doit traiter l'ingenieur est celui de concevoir des structures qui resistent aux efforts auxquels elles sont soumises. Ces efforts sont, dans un certain nombre de cas, dus a l'ecoulement d'un fluide, par exemple une tour dans un vent traversier (...) Il importe donc de bien connaître ces efforts. Ils sont le resultat de l'action, sur chaque element de surface de la structure, de la pression et des contraintes visqueuses. On pourrait donc penser qu'il est necessaire de connaître ces grandeurs sur toute la surface du corps. On contourne tres souvent cette difficulte en recherchant directement la resultante des efforts, soit de fagon experimentale, soit par utilisation des bilans physiques sur des volumes finis qui donnent directement acces aux efforts resultants. Cette information globale suffit le plus souvent a l'ingenieur. De meme, alors que les ecoulements autour des structures sont pratiquement toujours turbulents et donc les efforts engendres fluctuants, c'est a leur moyenne (au sens de la turbulence) que l'on s'interessera d'abord. P.L. Viollet, J.P. Chabord, P. Esposito, D. Laurence, Mecanique des fluides appliquee Par exemple, primul conector ilustrativ al textului, necesar în reprezentarea globală coerentă a textului, este secundat în finalul textului de ainsi, conectori cu o mare frecvență în textele științifice. Conclusivul donc adaugă valoare deductivă conectorului ilustrativ. Un al doilea donc, reluativ, introduce premisele unei supoziții. Conectorul soit.. .soit servește la prezentarea în aceeași frază a două idei alternative. Al treilea conector donc concluzionează prin reperarea elementelor de complexitate. Conectorul d'abord structurează discursul prin introducerea prezentării cronologice a datelor științifice, lucru vital în desfășurarea unui proces fizic, în cazul de față, eforturile induse de scurgerile de fluide asupra structurilor. Analiza lingvistică a unui text literar Condamne a mort ! Voilă cinq semaines que j'habite avec cette pensee, toujours seul avec elle, toujours glace de sa presence, toujours courbe sous son poids ! Autrefois, car il me semble qu'il y a plutot des annees que des semaines, j'etais un homme comme un autre homme. Chaque jour, chaque heure, chaque minute avait son idee. Mon esprit, jeune et riche, etait plein de fantaisies. Il s'amusait a me les derouler les unes apres les autres, sans ordre et sans fin, brodant d'inepuisables arabesques cette rude et mince etoffe de la vie. C'etaient des jeunes filles, de splendides chapes d'eveque, des batailles gagnees, des theâtres pleins de bruit et de lumiere, et puis encore des jeunes filles et de sombres promenades la nuit sous les larges bras des marronniers. C'etait toujours fete dans mon imagination. Je pouvais penser a ce que je voulais, j'etais libre. Victor HUGO, Le dernier jour d'un condamne Textul literar descriptiv de mai sus, organizat în cinci paragrafe și divizat în două părți aproximativ egale prin prezența frazei non verbale Condamne a mort ! purtătoare a sensului global principal al textului, este structurat de conectorii temporali autrefois și maintenant care opun trecutul prezentului. Această opoziție trecut/prezent este semnificativă pentru textul pus 780 în discuție pentru că pune în contrast valoarea de bogăție a gândirii libere și universul concentraționar al unei unice idei: Je suis captif [...] mon esprit est en prison dans une idee. Paragraful central, în întregime consacrat unei lente și insistente introduceri referitoare la gândirea unică și invadatoare (mon esprit est en prison dans une idee. Une horrible, une sanglante, une implacable idee !), este pus în evidență de laitmotivul enunțat mai sus și de organizarea temporală, fiind delimitat vizual de aceste două repere: începe cu conectorul temporal maintenant și se termină cu laitmotivul Condamne ă mort ! Et puis encore are în text valoare aditivă și menține progresia lineară constantă a textului care ilustrează caracterul obsedant al ideii centrale, de întrupare gradată mai întâi într-un « refrain horrible », apoi într-un « couteau ». Această idee devine în final fatală căci cel condamnat nu o mai resimte doar spiritual ci și fizic în tot ceea ce-l înconjoară. Analiza lingvistică a unui text religios Textele religioase, fundamentul culturii și civilizațiilor, se circumscriu în sfera de cuprindere a limbii literare, păstrând însă un fond lexical și modele sintactice ce se sustrag evoluției limbii, limbajul fiind ultimul determinant al oricărei investigații teologice. Textul biblic conține în mod deosebit, implicit sau explicit, după caz, un apel existențial adresat lectorului. Je suis le Seigneur ton Dieu qui t'ai fait sortir du pays d'Egypte, de la maison de servitude. Tu n'auras pas d'autres dieux devant ma face. Tu ne te feras pas d'image taillee, de representation quelconque des choses qui sont en haut dans les cieux, qui sont en bas sur la terre, et qui sont dans les eaux plus bas que la terre. Tu ne te prosterneras pas devant elles, et tu ne les serviras point; car moi, le Seigneur ton Dieu, je suis un Dieu jaloux, qui punis la faute des peres sur les enfants jusqu'ă la troisieme et ă la quatrieme generation de ceux qui me haissent, et qui fais misericorde jusqu'ă mille generations ă ceux qui m'aiment et qui gardent mes commandements. Les dix Paroles : Deuteronome 5,6-21 Absența cvasi-totală a conectorilor în acest text (exceptând marcatorii integrativi lineari ni.ni) nu-i afectează unitatea funcțional-comunicativă, căci, cu cât un text este mai dependent de ei, cu atât posibilitatea decodării lor diferite este mai mare. Enunțarea funcționează ca act ce are ca scop mai puțin fair savoir cât faire croire, cu alte cuvinte locutorul influențează auditoriul ca să adere la discurs. Analiza lingvistică a unui text juridic administrativ PREAMBULE ATTENDU QUE l'article 6 de la Constitution de 1996 de la republique d'Afrique du Sud reconnaît le principe du multilinguisme en prevoyant onze langues officielles en l'Afrique du Sud et, pour toutes ces langues, de beneficier de la parite de reconnaissance et du meme traitement equitable; ATTENDU QUE l' Etat est dans l'obligation de prendre des mesures pratiques et positives 781 pour elever le statut et accelerer l'usage des langues historiquement marginalisees en l'Afrique du Sud; ATTENDU QUE chacun a le droit, selon les termes de l'article 30 de la Constitution, d'employer la langue de leur choix; ATTENDU QUE toutes les obligations imposees par la Constitution doivent etre respectees. Projet de loi sud-africain sur les langues, (Projet de revision finale du 24 avril 2003) O caracteristică a limbajului juridic ar fi polisemia internă (unii termeni juridici presupun mai multe sensuri juridice), fapt ce presupune apariția conectorilor ilustrativi sau explicativi mai intens decât a altor tipuri. Un alt tip de conectori este la fel de răspândit : este cazul conectorilor (en cas..., si..quand., lorsque... mais attendu que..., attendu cependant quealors que.) care limitează strict posibilitățile de interpretare ale enunțului în care apar la principala specificitate: funcțională și normativă. Redundanța conectorului attendu que. în poziție inițială evidențiat prin majuscule într-un număr de patru fraze conduce premisele cauzalității spre conclusivul donc care echilibrează acumularea de materie informativă din preambul .Terminologia juridică reprezintă un cod metalingvistic, riguros definit, în interiorul căruia cei mai evidenți sunt termenii care desemnează funcții (Ministre), relații și instituții sociale (ministere, Parlement, Etat) sau care exprimă un ordin (loi), o decizie (IL EST DONC DECRETE), o cerință (respect, traitement equitable, obligations). Bibliografie Anscombre, J.C., Ducrot, Oswald, L'argumentation dans la langue, Mardaga, Bruxelles,1988 Bidu -Vrânceanu, Angela, Câmpurile lexico-semantice, în revista „Limba și literatura română”, 1996 Charaudeau, Patrick, Grammaire du sens et de l'expression, vol. I, Hachette, 1992 Charolles, Michel, Marquages linguistiques et resume du texte, Centre d'Analyse Syntaxique de l'Universite de Metz, 1989 Drașoveanu, D.D., Teze și antiteze în sintaxa limbii române, Ed. Clusium, Cluj, 1997 Dubois, Jean, Dictionnaire de linguistique et des sciences du langage, Larousse, Paris, 1994 Ducrot, Oswald, Operateurs argumentatifs et visee arguentative, in „Cahier de Linguistique Franșaise”, no. 5, 1983 Ducrot, Oswald, Les echelles argumentatives, Les Editions de Minuit, Paris, 1980 Ducrot, Oswald, Cahiers de linguistique frangaise, no.4, Paris, 1982, p. 620, op. cit. de Dominique Maingueneau Maingueneau, Dominique, Les termes cles de l'analyse du discours, Seuil, Paris, 1996 Moeschler, Jacques, Discours theâtral et analyse conversationnelle, in „Cahier de Linguistique Franșaise”, Geneve, 1985 Popescu, Constantin Th., Gramatica limbii române, III, Sintaxa frazei și unele probleme de sintaxă, Suceava, 1998 Riegel, Martin, Pellat, Jean- Christophe, Rioul, Rene, La grammaire methodique du frangais, Imprimerie des Presses Universitaires de France, Paris, 1999 782 Shelling, Marianne, Remarques sur le role de quelques connecteurs, in „Cahier de Linguistique Francaise”, no. 5, 1983 Spiță, Doina Paula, Les Connecteurs en frangais et en roumain. Plan d'organisation du discours, Ed. Institutul European, Iași, 2003 Vulpe, Magdalena, Subordonarea în dacoromâna vorbită, Ed. Științifică și Enciclopedică, București, 1980 Zafiu, Rodica, Diversitate stilistică în româna actuală, Ed. Universității din București București, 2003 ***Dictionnaire Larousse, Edition Hachette, Paris, 2001 ***Gramatica limbii române, Ed. Academia Română, Institutul de Lingvistică „I. Iordan -Al. Rosetti”, București, 2005, vol. II Corpus de texte Marcu Mihail Deleanu, Stilul religios al limbii române literare, în LL, XLII, vol.II Michel-Antoine Burnier, L'Express, 21/3/96 Victor HUGO, Le dernier jour d'un condamne Mihail Sadoveanu, Țara de dincolo de negură, Ed. Agora, București,2007 P.L. Viollet, J.P. Chabord, P. Esposito, D. Laurence, Mecanique des fluides appliquee *** Lege privind codul penal adoptată de Parlamentul României *** Les dix Paroles : Deuteronome 5,6-21 *** Projet de loi sud-africain sur les langues, (Projet de revision finale du 24 avril 2003) 783 VERBA DICENDI ÎN FRAZEOLOGIA ROMÂNEASCĂ ȘI SPANIOLĂ Drd. Alina - Viorela VARVAROI Universitatea „Ștefan cel Mare”, Suceava Cercetarea sistematică a echivalențelor frazeologice între două sau mai multe limbi este abia la începuturi, așa încît, cu excepția lucrărilor cu caracter lexicografic, puține sînt lucrările de traductologie care să teoretizeze aspectele legate de această problemă și să ofere modele de rezolvare. Scopul acestui demers este de a clarifica unele aspecte legate de comportamentul unităților minimale în situații concrete, axîndu-ne pe frazeologisme construite cu verbe ale zicerii. Vom analiza un corpus alcătuit din expresii idiomatice construite cu verbele a vorbi, a zice, a spune pentru limba română, respectiv cu verbele hablar și decir pentru limba spaniolă. Cuvinte-cheie: frazeologie, traductologie, verba dicendi Frazeologia ca disciplină lingvistică a fost considerată în mod tradițional ca o ramură a lexicologiei. Deși legătura coerentă dintre cele două este de necontestat, abordările moderne privesc frazeologia ca fiind o disciplină aparte, tributară lexicologiei, dar cu caracteristici proprii, analizabile din perspective sintactice sau discursive. Fiind o disciplină relativ nouă, frazeologia este un domeniu încă prea puțin explorat la ora actuală, ceea ce înseamnă că încă există unele incongruențe în ceea ce privește terminologia, delimitarea noțiunilor sau comportamentul unităților minimale în situații concrete, cum ar fi demersul de traducere. În cele ce urmează, ne propunem să clarificăm unele aspecte legate de chestiunile menționate mai sus, cu care vom opera în această lucrare. În interiorul inventarului lexical al unei limbi apar uneori îmbinări stabile de cuvinte, conform unor reguli ce normează relațiile sintagmatice între acestea. Repetarea acestor îmbinări face ca ele să se lexicalizeze sub această formă, ajungînd uneori pînă la evoluții formale sau semantice în care forma și/sau sensul inițial să fie greu de identificat. Analizînd combinațiile repetate în discursul colectiv al unei comunități etnolingvistice, putem remarca faptul că unitățile frazeologice sau frazeologismele alcătuiesc o categorie aparte. Lingvista spaniolă Gloria Corpas Pastor1 propune următoarea clasificare a unităților frazeologice: 1. Colocări - unități relativ stabile, prefabricate în norma limbii, bazate pe solidarități lexicale, cu următoarele trăsături distinctive: au fixare externă analitică, nu sînt enunțuri complete, nu sînt acte de vorbire (ex. a nega vehement, imagini de coșmar, aplauze furtunoase, decizii pripite etc.); 2. Locuțiuni - elemente de propoziție fixate în sistemul limbii, cu următoarele trăsături distinctive: au fixare internă, au coeziune semantică și morfosintactică, au fixare externă pasematică, sînt echivalente cu un lexem, nu sînt enunțuri complete, nu sînt acte de vorbire (ex. slab de minte, un Don Juan, prost ca gardul, litera legii, a o lua pe arătură, a-i lăsa gura apă, în loc de, în vederea, referitor la etc.); 1 Gloria Corpas Pastor, Manual de fraseologia espanola, Gredos, Madrid, 1996, pp. 52 et seq. 3. Enunțuri frazeologice - au fixare internă (materială și de conținut) și externă, sînt enunțuri complete, constituie acte de vorbire. Se împart în două categorii: paremii (proverbe, zicători, sloganuri, aforisme, citate) și formule rutinare (clișee, stereotipii al căror uz este determinat de contextul actului de comunicare). Toate tipurile de frazeologisme, indiferent de structura, comportamentul sau etimologia lor, sînt elemente de lexic, așadar statutul și funcționarea lor în procesul traducerii este asemănător pînă la un punct cu al lexemelor propriu-zise (unități minimale ale nivelului lexical). Teoriile traductologice moderne observă, pe bună dreptate, că procesul de traducere nu înseamnă o transpunere a unor cuvinte dintr-o limbă în cuvinte din altă limbă, ci constă în echivalarea unei idei exprimate în limba de pornire prin mijloace de expresie specifice limbii țintă. Cu alte cuvinte, traducerea presupune un demers semasiologic, prin care de la planul expresiei se trece la planul conținutului, urmat de un demers onomasiologic, prin care de la planul semantic se trece la cel al expresiei. Cercetarea sistematică a echivalențelor frazeologice între două sau mai multe limbi este abia la începuturi, așa încît, cu excepția lucrărilor cu caracter lexicografic, puține sînt lucrările de traductologie care să teoretizeze aspectele legate de această problemă și să ofere modele de rezolvare. Lingvista Sabine Fiedler identifică cinci tipuri de echivalare a frazeologismelor în traducere2: - echivalare denotativă, orientată spre realitatea extralingvistică; - echivalare conotativă, privitoare la latura afectiv-expresivă; - echivalare pragmatică, ce ține cont de reacția unui receptor-standard; - echivalare formal-estetică, vizînd particularitățile stilistice ale unui autor; - echivalare normativă, raportată la stilurile funcționale. Însă în echivalarea frazeologismelor este necesară atît cunoașterea sensurilor și funcționării unei unități frazeologice, cît și particularitățile ei expresive; în plus, nu trebuie neglijată latura pragmatică, așadar trebuie cercetate contextul comunicativ și cel cultural. În acest sens, remarcăm o altă clasificare a tipurilor de echivalare, corespunzînd unor modele de traducere3: - echivalență lingvistică, în care există omogenitate la nivel lingvistic între textele din limba sursă și limba țintă, acestui tip de echivalență corespunzîndu-i traducerea de tip mot ă mot; - echivalența paradigmatică, în care este vorba despre echivalența elementelor axei paradigmatice expresive; acest tip de echivalență este superioară celei lexicale; - echivalența stilistică (translațională), în care există o echivalență funcțională a elementelor din textul original și din textul tradus, cu scopul unei identități expresive, pe baza unui sens care nu se modifică; - echivalența textuală (sintagmatică), adică echivalența structurării sintagmatice a unui text (echivalență în formă și structură). Procesul de traducere se referă la texte particulare, constituite din acte de comunicare particulare. Selecția unui anumit element lexical pentru limba țintă presupune, alături de 2 Sabine Fiedler, English Phraseology. A Coursebook, Gunter Narr Verlag, Tubingen, 2007, p. 118 et seq. 3 Susan Bassnet, Translation Studies, Routledge, New-York, 2002, p. 32, apud Daniela Ene, Conceptul de «echivalență» în traducerea îmbinărilor stabile de cuvinte din limbile engleză și română, „Philologica Jassyensia”, An VI, Nr. 2 (12), 2010, p. 202. 785 identificarea unei desemnări anume, conștiința asupra unui conținut conceptual, a unui conținut cultural, a unei intenții comunicative adresate unui prototip concret de receptor. Aspectul cultural este, fără îndoială, hotărîtor în procesul de traducere a frazeologismelor, în special a expresiilor idiomatice și a structurilor paremiologice. Aceste elemente frazeologice sînt adesea rezultatul unor evoluții proprii unei anumite comunități etnolingvistice: aspecte ce țin de cultura sau civilizația proprie sînt codificate în limbă și devin mărci lexicale specifice. În cele ce urmează, ne propunem să analizăm separat expresiile din limbile română și spaniolă din perspectiva echivalenței lor semantice, oprindu-ne asupra unor aspecte legate de demersul de traducere. În acest scop, ne vom concentra asupra echivalențelor dintre construcțiile fixe dintr-o perspectivă mai generală, unde latura pur semantică predomină asupra celorlalte (afectivă, pragmatică, stilistică); din acest punct de vedere, remarcăm trei tipuri de echivalențe4: 1. echivalență totală - atunci cînd două construcții se suprapun perfect ca sens (de obicei se întîmplă în cazul expresiilor împrumutate direct sau al celor internaționale); 2. echivalență parțială - atunci cînd pentru o construcție din limba sursă se găsesc mai multe echivalente posibile în limba țintă (este situația cel mai frecvent întîlnită, atunci cînd traducătorul aproximează o construcție din limba sursă, încercînd să conserve pe cît posibil sensul, funcțiile și valorile acesteia); 3. construcții intraductibile - atunci cînd o construcție din limba sursă nu are niciun echivalent (formal sau semantic) lexicalizat în limba țintă, iar aproximarea se face prin crearea unei sintagme. Statutul particular al vorbirii între activitățile specific umane explică numărul mare de expresii (formule rutinare și locuțiuni) construite cu verbe ale zicerii. Cele mai multe dintre aceste frazeologisme caracterizează în diverse privințe actele concrete de comunicare, cu alte cuvinte se referă la diferite modalități de a vorbi, la participarea efectivă a actanților, la nivelul cultural al acestora, la rostire, la valoarea de adevăr a conținutului mesajului lingvistic etc. Lingvista spaniolă Monica Aznarez Mauleon propune o clasificare semantico-pragmatică extrem de detaliată a frazeologismelor cu verba dicendi pe baza unei serii de criterii ce vizează codul, mesajul și participanții la procesul de comunicare5; pornind de la această taxonomie, vom propune o variantă simplificată a acestei clasificări, punînd accentul pe codul lingvistic și pe mesajul propriu-zis. Analizînd un corpus alcătuit din expresii idiomatice construite cu verbele a vorbi, a zice, a spune pentru limba română, respectiv cu verbele hablar și decir pentru limba spaniolă, constatăm că majoritatea acestora se încadrează în una din următoarele categorii generale: 1. Expresii cu sensul „a vorbi clar” 2. Expresii cu sensul „a vorbi neclar” 3. Expresii cu sensul „a vorbi exagerat” 4. Expresii cu sensul „a insulta” 5. Expresii cu sensul „a minți” 4 Irina Condrea, Traducerea din perspectivă semiotică, Cartdidact, Chișinău, 2006, pp. 54 et seq. 5 Monica Aznarez Mauleon, La fraseologi.a metalingidstica con verbos de lengua en espanol actual, Peter Lang, Frankfurt am Mein, 2006, pp. 81 et seq. 786 6. Expresii cu sensul „a tăcea” 1. Expresii cu sensul „a vorbi clar” Dacă limbajul articulat definește umanitatea în opoziție față de celelalte ființe vii, „necuvîntătoare”, idiomul unei populații este trăsătura definitorie a respectivei comunități etnolingvistice, așadar expresiile în care verbele zicerii se combină cu glotonime vor marca acest statut special. „Limba și cultura proprie sînt considerate a fi punctul zero al civilizației umane în general, de aceea ajung să fie un punct de referință universal. Este de la sine înțeles că limba reprezintă un mijloc de coeziune al comunităților etnice și constituie trăsătura care definește cel mai bine aceste comunități, precum și factorul de maximă opoziție față de alte comunități lingvistice. După cum o demonstrează cercetarea lexicului romanic, existența expresiilor care privesc limba proprie a unui popor ca etalon al normalității este un fapt general. Expresiile rom. a vorbi românește și sp. hablar en castellano au ca variante, respectiv, rom. a vorbi omenește și sp. hablar en cristiano („a vorbi creștinește”). În ambele cazuri, se pare că ceea ce se consideră drept normal, natural, propriu ființelor omenești în general - și creștinilor în particular- nu poate fi altă limbă decît cea proprie. Un sens asemănător îl au expresiile cat. [parlar] clar i catală, esp. [hablar] en castellano de a pie, fr. [parler] en bon frangais, port. [falar] em portugues, utilizate pentru a desemna un mod de a vorbi clar, explicit și fără ocolișuri.”6 Vom adăuga aici expresiile similare sp. hablar en (buen) romance / român paladino. În aceeași linie semantică putem menționa expresia rom. a vorbi / a spune clar și răspicat, cu un corespondent semantic aproape perfect în limba spaniolă, unde hablar claro este forma lexicalizată ca locuțiune. Expresia rom. a vorbi / a spune pe șleau este un idiotism, intraductibil în limba spaniolă printr-o construcție asemănătoare. Găsim, în schimb, două expresii idiomatice specifice limbii spaniole echivalente semantic, și anume: hablar a calzon quitado și hablar a chilepelon, ambele cu același sens, „a vorbi deschis, a spune pe șleau”. Cu sensul de „a vorbi explicit, fără ocolișuri” cităm expresia rom. a spune verde în față, care implică, de multe ori, rostirea unui adevăr dureros sau frust; expresia spaniolă înrudită, poner verde a alguien, înseamnă mai curînd „a ocărî, insulta pe cineva”, pentru că în cultura spaniolă culoarea verde, alături de sensurile existente și în alte limbi romanice, este un epitet metaforic cu sensul „indecent, obscen”; sinonimă cu aceasta este construcția hablar mal. Mai apropiată de sensul expresiei românești este sp. decirle a alguien cuântas son cinco, ce implică o exprimare frustă, dar nu insultătoare. Pentru construcția rom. a vorbi fără ocolișuri vom cita echivalentele sp. hablar sin rodeos / ambages. Expresiile sp. hablar sin rebozo(s) / tapujos sînt oarecum similare ca sens, însemnînd „a vorbi deschis, fără ocolișuri, chiar cu riscul de a supăra sau jigni pe cineva”. Expresia sp. decrselo a alguien deletreado are sensul de „a explica pînă și aspectele evidente”, deci prezintă conotații ușor ironice; expresia ar putea fi tradusă literal în limba română prin construcția a spune pe litere sau prin verbul a silabisi sau, în funcție de context, prin construcții de tipul a spune ca la proști / a spune să priceapă tot prostul. Pentru exprimarea unui sens asemănător, reținem expresia sp. <do he de decir cantado o rezado?, 6 Lavinia Seiciuc, El mito del otro: las calumnias etnicas en las lenguas românicas, Colocviul Internațional „Omul și mitul. Ființa umană și aventura spiritului întru cunoaștere. Dimensiune mitică și demitizare”, Ediția a III-a, 7-9 mai 2009, Suceava, Editura Universității, Suceava, 2009, pp. 328 et seq. (trad. noastră). 787 utilizată doar la forma interogativă, ca răspuns atunci cînd cineva pretinde că nu a înțeles ceea ce i s-a spus sau i s-a cerut. Claritatea și proprietatea exprimării se exprimă prin expresiile sp. decirlo con todas las letras sau decirlo con puntos y comas. În această categorie generală putem cita și expresia sp. decirlo de cabo a rabo, cu sensul de „a vorbi deschis, a spune tot adevărul”. Echivalentul românesc pentru sensul de „a spune adevărul” este expresia a spune drept, care, în funcție de context, poate prezenta și o componentă emoțională, prin sensul secundar „a mărturisi”. 2. Expresii cu sensul „a vorbi neclar” Prolixitatea, incoerența sau lipsa de proprietate în exprimare sînt sancționate de o serie de frazeologisme proprii fiecărei limbi. În general, construcțiile din această categorie sînt expresii idiomatice, iar traducerea lor în alte limbi se poate face doar prin echivalarea semantică relativă. Puținele excepții le constituie unele îmbinări relativ stabile de cuvinte, dar în care termenii își păstrează sensul lexical, iar sensul construcției este însumarea sensurilor termenilor componenți. Astfel, construcțiile rom. a vorbi prostii / a spune tîmpenii sînt echivalente semantic și formal cu construcțiile sp. decir estupideces / idioteces / necedades / tonterîas / disparates sau hablar babosadas. Cu același sens amintim expresia sp. hablar basura, unde basura înseamnă „gunoi”; din acest motiv, la prima vedere ar putea fi interpretată eronat ca însemnînd „a vorbi murdar” (cf. și engl. to talk trash = to talk dirty). Expresia sp. decir una burrada (și cu var. decir una caballada) pune o problemă asemănătoare în traducere: dacă în limba română cuvîntul măgărie înseamnă mai curînd „obrăznicie, impertinență”, expresia spaniolă are același sens ca cele de mai sus, și anume „a spune o prostie”. Atrage atenția o expresie glumeață din limba spaniolă, ușor învechită în prezent: hablo el buey y dijo mu; această expresie se utilizează atunci cînd cineva păstrează tăcerea o perioadă de timp și deodată face o afirmație stupidă sau o gafă. Evident, această expresie face aluzie la lipsa de inteligență a persoanei în chestiune, iar sursa acestei expresii pare să fie o fabulă a poetului madrilen Juan Bautista Arriaza y Superviela (1770-1837)7. În cadrul aceluiași compartiment semantic putem distinge și o altă serie de expresii, care au în comun ideea de „a vorbi incoerent și prolix, eventual a vorbi enormități”. Cu acest ultim sens cităm expresia sp. hablar adefesios, „a spune lucruri extravagante, enormități”; cuvîntul adefesio este un singular reconstruit după adefesios, provenit din lat. ad Ephesios, „către Efesieni”, titlul Epistolei Sfîntului Pavel, ca o aluzie la neajunsurile pe care le-a avut de o suferit acesta în timpul predicii8. Expresiile rom. a zice vrute și nevrute / a spune verzi și uscate9 au sensul de „a vorbi dezlînat sau mult, fără discernămînt”; un sens asemănător îl au expresiile sp. hablar a tontas y a locas și hablar como un perico (amer.). Incoerența involuntară în exprimare este redată în limba română prin expresiile rom. a vorbi în dodii și a vorbi fără șir10, în timp ce formele a 7 Monica Aznarez Mauleon, op. cit., p. 74 și p. 250; „Junto a un negro buey cantaban / un ruisenor y un canario,/ y en lo gracioso y lo vario/ iguales los dos quedaban. «Decide la cuestion tu», / dijo al buey el ruisenor./ Y metiendose a censor / hablo el buey y dijo «mu»”. 8 *** Diccionario de la Lengua Espanola, vigesima segunda edicion, Real Academia Espanola, Madrid, 2001. 9 Expresii construite și cu verbe non dicendi: a înșira, a îndruga etc. 10 Cu echivalente construite fără verba dicendi, precum rom. a o lua pe după vișin / pe arătură, sp. irse / andarse por los cerros de Ubeda. 788 vorbi (într-)aiurea și a vorbi în doi peri presupun, în general, o incoerență sau ambiguitate intenționată11. Vorbirea lipsită de finalitate practică, în care nu se comunică nimic, este sancționată prin expresii precum rom. a vorbi ca să n-adoarmă / ca să nu tacă, asemănătoare ca sens cu sp. decir por decir / hablar por hablar / hablar sin ton ni son / hablar a humo de pajas; aceste expresii au sensul de „a vorbi fără a comunica nimic”. În limba spaniolă există cîteva expresii cu sensul „a vorbi despre lucruri irelevante, a purta discuții inutile”, precum: sp. hablar del / de la mar y de los (sus) peces, hablar de pajaros y flores sau hablar de bueyes perdidos (amer.). Cu un sens asemănător, cel de „a discuta despre chestiuni absurde, lipsite de sens practic”, cităm expresia sp. hablar / discutir del sexo de los angeles, care trimite la disputele religioase ce au precedat Marea Schismă (sp. discusiones bizantinas). 3. Expresii cu sensul „a vorbi exagerat de mult” Deși utilizarea limbajului articulat conferă omului statutul de ființă superioară, vorbirea în exces este sancționată prin numeroase expresii și proverbe, căci rolul comunicării lingvistice este acela de a transmite informații conform principiului economiei, adică a spune multe în cuvinte puține. Un număr mare de expresii din această categorie sînt construite sub formă de comparații de egalitate: rom. a vorbi ca o meliță / moară (hodorogită / stricată / neferecată) / morișcă, sp. hablar como una lora / un loro / papagayo / una cotorra / chicharra / tarabilla (descompuesta) / un descosido. Unele expresii ce redau sensul de „a vorbi în exces” au forma unor comparative de superioritate: sp. hablas mas que siete / mas que un sacamuelas. În limba spaniolă există pentru acest sens unele construcții metonimice foarte expresive: sp. hablar (hasta) por los codos / por el cuello de la camisa. Uneori, la excesul de vorbe se adaugă rapiditatea cu care acestea sînt emise. Expresiile care exprimă simultan cele două sensuri sînt metafore care fac aluzie la fluxul verbal, asemănat cu un fluid care curge: sp. hablar a chorros / hablar a chorretadas, „a vorbi mult și repede”. 4. Expresii cu sensul „a insulta” Expresiile pe care le-am grupat în acestă categorie alcătuiesc, în realitate, un inventar lexical destul de neomogen, pentru că ele vizează atît insultele propriu-zise, adresate unui interlocutor real, cît și vorbirea pe un ton nepotrivit, jignitor sau utilizarea de cuvinte vulgare. În primul rînd, o serie de expresii vizează insultele propriu-zise, eventual însoțite de amenințări11 12 la adresa unui destinatar anume. Construcția rom. a-i zice cuiva vreo două are sensul de „a certa, a mustra, a dojeni”, în timp ce variantele rom. a-i zice cuiva ceva de dulce și sp. decir una fresca / cuatro (dos, tres) frescas presupun și insulte sau cuvinte injurioase. Expresia sp. decir pestes13 se utilizează cu sensurile „a profera injurii” sau „a pronunța cuvinte vulgare”. O serie de comparații cu formă fixă se actualizează cu un sens asemănător, 11 A se vedea și infra, Expresii cu sensul „a minți”. 12 Alături de expresiile analizate în text, există și construcții cu alte verbe ale zicerii (ex. a profera amenințări / blesteme / insulte). 13 Apare frecvent într-o variantă fără verb dicendi, și anume echar pestes. 789 mai ales atunci cînd limbajul vulgar constituie o obișnuință a individului respectiv: sp. hablar como una verdulera / un carretillero / carretero „a injura ca un birjar”. Referindu-se tot la o exprimare vulgară, expresia sp. hablar en plata, semnifică „a utiliza cuvinte licențioase atunci cînd se consideră oportun acest lucru”. Cu un sens similar, expresia sp. hablando mal y pronto apare între scurte pauze în exprimarea orală și vizează anaforic sau cataforic o expresie vulgară sau obscenă din discurs, considerată necesară sau justificată pentru emfatizarea unui aspect sau pentru a spori expresivitatea contextului14. În sfîrșit, construcțiile sp. decirlo / hablar sin pelos en la lengua sînt utilizate cu referire la persoanele care folosesc fără nici o reținere un limbaj frust sau vulgar. 5. Expresii cu sensul „a minți” Eludarea adevărului poate avea diverse grade, mergînd de la a păstra tăcerea asupra unui subiect și pînă la comunicarea unor informații nereale. Limbile română și spaniolă dețin unele construcții cu verbe ale zicerii care se referă la vorbirea aluzivă; astfel, expresiile sp. hablar con segundas și hablar a medias palabras au sensul de „a vorbi cu dublu înțeles”, așadar sînt oarecum echivalente cu construcția rom. a vorbi pe ocolite; expresia rom. a vorbi cu tîlc are sensul de „a vorbi cu subînțeles”. Ocultarea parțială a adevărului este redată prin expresiile sp. decirlo con la boca chica / chiquita / pequena, hablar de boquilla, „a vorbi șovăielnic (mințind)”, în timp ce expresiile rom. a vorbi cu jumătate de gură / cu gura altuia au sensul de „a vorbi evaziv, fără convingere”. Pentru sensul propriu-zis de „a minți”, fără alte informații suplimentare, în limba spaniolă există expresia hablar de la boca para afuera, care face aluzie la lipsa de sinceritate a celui care nu vorbește din străfundul inimii, ci doar din gură. Atunci cînd punctul de interes nu este activitatea în sine, ci rezultatul sau manifestarea ei concretă, se utilizează expresii construite cu verb al zicerii care primește un complement direct: rom. a spune povești / gogoși15 / bazaconii, a spune cîte-n lună și-n stele. Lipsa de fundament pentru o informație neverificată este redată prin expresiile sp. hablar por boca de ganso, rom. a vorbi din auzite, care au sensul de „a reproduce o afirmație făcută de terți, fără o verificare prealabilă, a propaga un zvon”. 6. Expresii cu sensul „a tăcea” Pentru sensul „a păstra tăcerea”, în limbile română și spaniolă există cîteva construcții în care verbele zicerii apar cu formă negativă sau însoțite de o prepoziție cu sensul „fără”. O primă categorie o constituie acele construcții unde complementul de obiect direct este exprimat printr-o onomatopee: rom. a nu zice nici pîs, a nu spune nici cîrc / mîrc, a nu zice nici bleau, sp. sin decir nipio, sin decir ni mu. În limba spaniolă pot ocupa funcția obiectului direct unele structuri bimembre rimate, ale căror elemente (sau măcar unul dintre ele) sînt forme „inventate” și apar doar în aceste expresii: sp. no / sin decir oxte ni moxte, sin decir tus ni mus; pentru limba română semnalăm expresia rom. a nu zice nici cîr, nici mîr. Simetria bimembră apare și în alte expresii, în care fie se coordonează două complemente directe (sp. no decir alguien ni malo ni 14 Monica Aznarez Mauleon, op. cit., pp. 424-425. 15 Și cu variante fără verba dicendi, de tipul: a turna, a înșira. 790 bueno, no decir un s ni un no), fie se coordonează două verba dicendi cu funcție de predicat verbal: sp. ni hablar ni parlar. Pentru același sens, „a păstra tăcerea”, există expresii cu complement intern, de tipul sp. sin decir / hablar palabra / ni media palabra sau rom. a nu zice nici două, unde complementul intern este neexprimat. În sfîrșit, merită menționată expresia sp. sin decir “esta boca es mia”, care sugerează o tăcere care ascunde ceva suspect (supărare, teamă, vină etc.) BIBLIOGRAFIE Dicționare *** Diccionario de la Lengua Espanola, vigesima segunda edicion, Real Academia Espanola, Madrid, 2001 *** Dicționarul explicativ al limbii române, Academia Română, Institutul de Lingvistică „Iorgu Iordan”, Editura Univers Enciclopedic, București, 1998 *** Micul Dicționar Academic, vol. I-IV, Univers Enciclopedic, București, 2001-2003 *** The Alternative Spanish Dictionary, The Alternative Dictionaries, www.alternative- dictionaries.net/dictionary/Spanish *** Word Magic Translation Software, http://www.wordmagicsoft.com/dictionary/es-en/ Moliner, Mana, Diccionario de uso del espanol, Gredos, Madrid, 1990 Neagu, Valeria, Necheș, Gabriela, Șandru-Mehedinți, Tudora, Albu, Maria Melania, Dicționar frazeologic spaniol-român, Univers Enciclopedic, București, 2008 Oprea, Ioan, et alii., Noul dicționar universal al limbii române, Editura Litera Internațional, București - Chișinău, 2006 Pisot, Rafael, Mahalu, Loreta, Teodorovici, Constantin, Dicționar spaniol-român de expresii și locuțiuni, Editura Polirom, Iași, 2002 Ramos, Alicia, Serradilla Castano, Ana Mana, Diccionario AKAL del espanol coloquial. 1.492 expresiones y mâs, AKAL, Madrid, 2000 Seco, Manuel, Andres, O., Ramos, G., Diccionario fraseologico documentado del espanol actual. Locuciones y modismos espanoles, Aguilar, Madrid, 2004 Varela, Fernando, Kubarth, H., Diccionario fraseologico del espanol moderno, Gredos, Madrid, 2004 Bibliografie critică Aznarez Mauleon, Monica, La fraseologia melalingiiislica con verbos de lengua en el Diccionario fraseologico documentado del espanol actual (2004), în Ramon Gonzalez Ruiz, Manuel Casado Velarde, Miguel Angel Esparza Torres (eds.), Discurso, lengua y metalenguaje: balance y perspectivas, Buske, Hamburg, 2006, pp. 37-48 Aznarez Mauleon, Monica, La fraseologia metalingu^stica con verbos de lengua en espanol actual, Peter Lang, Frankfurt am Mein, 2006 Bîrcă, Maria, Posibilitățile de îmbinare ale verbelor zicerii, în „Limba și literatura moldovenească”, 1973, nr. 1, pp. 67-72 Cehan, Anca, On Coherence and the Metalinguistic Function of Conversational Routines, „Philologica Jassyensia”, An III, Nr. 1, 2007, Institutul de Filologie Română „A. Philippide”, Iași, pp. 117-122 791 Condrea, Irina, Traducerea din perspectivă semiotică, Cartdidact, Chișinău, 2006 Corp as Pastor, Gloria, Manual de fraseologia espanola, Gredos, Madrid, 1996 Ene, Daniela, Conceptul de «echivalență» în traducerea îmbinărilor stabile de cuvinte din limbile engleză și română, „Philologica Jassyensia”, An VI, Nr. 2 (12), 2010, Institutul de Filologie Română „A. Philippide”, Iași, pp. 199-210 Fiedler, Sabine, English Phraseology. A Coursebook, Gunter Narr Verlag, Tubingen, 2007 Ruiz, Leonor, Fraseologia del espanolcoloquial, Ariel, Barcelona, 1998 Seiciuc, Lavinia, El mito del otro: las calumnias etnicas en las lenguas romanicas, Colocviul Internațional „Omul și mitul. Ființa umană și aventura spiritului întru cunoaștere. Dimensiune mitică și demitizare”, Ediția a III-a, 7-9 mai 2009, Suceava, Editura Universității, Suceava, 2009, pp. 327-336 Zafiu, Rodica, Diversitate stilistică în româna actuală, Editura Universității, București, 2001 792 ACTANȚII INTERACȚIUNII COMUNICATIVE DIN DEZBATEREA CULTURALĂ TELEVIZUALĂ - IDENTITĂȚI, ROLURI ȘI ATITUDINI Drd. Lăcrămioara COCÎRLĂ Universitatea ,,Ștefan cel Mare”, Suceava Propunând teme care privesc raportul dintre individ și societate sub forma schimbului de opinii, dezbaterea culturală privilegiază atât transferul informațional cât și dimensiunea relațională. Modul în care se desfășoară schimburile lingvistice, modul în care se construiesc identitățile, rolurile și atitudinile actanților comunicării creează în dezbaterea culturală televizuală un stil interacțional aparte. Astfel, pentru a se construi, identitatea socială impune necesitatea unui proces de recreare, de întărire sau de ocultare prin rolurile și atitudinile discursive adoptate, în timp ce identitatea discursivă, pentru a se construi are nevoie de un cadru deja creat de identitatea socială și cea mediatică. Cuvinte-cheie: actant, interacțiune comunicativă, dezbatere culturală televizuală I. Argument Dezbaterea televizuală se prezintă telespectatorului ca un produs finit în care se suprapun și se combină mai multe materiale semiotice, relativ autonome în semnificațiile pe care le degajă, cu strategii discursive multiple și limitate de constrângerile contractului mediatic dominant. Modul în care se desfășoară schimburile lingvistice, modul în care se construiesc identitățile, rolurile și atitudinile actanților comunicării creează în dezbaterea culturală televizuală un stil interacțional aparte. Existența unor categorii de invitați diferiți prin statutul lor social, dar uniți prin dependența lor la contractul global al emisiunii, se confirmă prin reperarea rolurilor comunicaționale ca indici ai normelor de comportament discursiv. Studiul nostru își propune o analiză semio-lingvistică a identității, rolurilor și atitudinilor actanților comunicării în dezbaterea culturală televizuală, prin care aceștia produc opinii, validează discursul partenerilor de discuție sau dau explicații despre faptele prezentate. Corpusul de studiu pe care se aplică analiza noastră este alcătuit dintr-un grupaj de emisiuni de dezbateri culturale pe care le-am considerat reprezentative pentru realitatea investigată. Dat fiind interesul nostru față de dimensiunea verbală a produsului televizual, prima etapă pe care am parcurs-o a fost trecerea de la un corpus oral la unul scris prin transcrierea acestor emisiuni. Demersul analitic urmat de noi are la bază raționamente de tip inductiv (prin observarea unui fenomen întâlnit în mai multe emisiuni de dezbatere și generalizarea lui) și analogic-deductiv (plecând de la teorii am construit enunțuri noi reflectate în faptele înregistrate). II. Identitatea și componentele sale Noțiunea de identitate a făcut obiectul unor numeroase reflecții și cercetări. Astfel, preluând aspecte din filozofia contemporană (din fenomenologie, în special), care a tratat problema identității ca fundament al ființei, P. Charaudeau definește identitatea ca fiind «ce 793 qui permet au sujet de prendre conscience de son existence qui se constitue a travers la prise de conscience de son corps (un etre-la dedans l'espace et le temps), de son savoir (ses connaissances sur le monde), de ses jugements (ses croyances), de ses actions (son pouvoir de faire).»1 Identitatea, așadar, presupune conștiința de sine iar această conștiință identitară se naște odată cu percepția diferenței celuilalt, identitatea devenind «etre ce que n'est pas l'autre»1 2 Potrivit acestui principiu, fiecare din partenerii unui schimb este angajat într-un proces reciproc, dar nesimetric, de recunoaștere a celuilalt și de diferențiere față de acesta, fiecare legitimându-se și legitimându-l pe celălalt. Din punct de vedere al comunicării verbale, putem spune, amintindu-l pe Benveniste, că nu există eu fără tu, nici tu fără eu, deoarece tu înseamnă eu. În dezbaterea culturală televizuală, atât moderatorul cât și invitații săi își construiesc prin comportamente și realizări discursive identități diferite. Abordând problematica identității în discursul televizual, Guy Lochard - specialist în semiologia audiovizualului, propune o analiză bazată pe distincția a trei tipuri de identități: identitatea socială, identitatea mediatică o și identitatea discursivă3, tipologie pe care o vom adopta în demersul nostru analitic. II.1. Identitate socială Identitatea socială («on est ce que l'on dit que vous etes»4) prezintă particularitatea de a trebui să fie recunoscută de către ceilalți, ea reprezentând acel ceva care dă dreptul la cuvânt, pe care se bazează această legitimitate care desemnează calitatea pe baza căreia cineva acționează într-un anume mod. În emisiunile de televiziune, invitații unei dezbateri culturale participă la emisiunea de platou în calitatea lor de scriitori (Doina Uricariu, Andrei Pleșu, etc), actori, regizori (Cristi Puiu), pictori, etc. Mecanismul prin care ei sunt legitimați este un mecanism de recunoaștere a acestor personalități de către opinia publică, în numele unei valori unanim recunoscute. Putem vorbi, aici, și de o altă legitimitate atribuită prin simpla recunoaștere din partea membrilor unei comunități a valorii unuia dintre ei. Este legitimitatea pe care o dă atribuirea unui premiu sau a unui titlu onorific (de exemplu, premiile obținute de invitatul emisiunii Garantat 100% , regizorul Cristi Puiu: Ursul de Aur la Berlin și premiul Un Certain Regard de la Festivalul de Film de la Cannes), apartenența la o societate savantă (Academia), performanța sau victoria într-o anumită competiție dintr-un alt domeniu de activitate: «C'est que le prime, le medaille, l'honore, l'angage et le temoin sont comme places sur un piedestal, c'est en eux qu'une communaute peut se regarder et se reconnaître.»5 Identitatea socială este în mare parte determinată de situația de comunicare în cursul căreia această identitate socială poate fi reconstruită, mascată sau deplasată. Charaudeau preferă s-o numească identitate psiho-socială (deoarece poartă amprenta trăsăturilor psihologice), recunoscută în numele unui savoir creat prin instituționalizare și a unui savoir- 1 P. Charaudeau 2009, «Identites sociales et discursives du sujet parlant. Un jeu de miroir fondateur de l'activite langagiere», in Identites sociales et discursives du sujet parlant (sous la direction de P. Charaudeau), L'Harmattan, Paris, p.15. 2 Ibidem, p. 15. 3 Guy Lochard, 2009, Identites sociales, mediatiques et discursives â la television in Patrick (coord.), Identites sociales et discursives du sujet parlant, L'Harmattan, Paris, pp. 133-143. 4P. Charaudeau 2009, op.cit., pp.18-19. 5ibidem., p. 20. 794 faire creat de performanța individului expert care accede la o poziție de putere recunoscută sau de martor care a trăit un anume eveniment. I. 2. Identitate mediatică Spre deosebire de identitatea socială ale cărei dimensiuni sunt importante și ratificate în spațiul televizual, identitatea mediatică este determinată în întregime de programul emisiunii care reprezintă un loc de impunere de roluri și statusuri; acest tip de identitate poate fi determinat în funcție de doi parametri: a) statutul mediatic Acesta se referă la locurile acordate în emisiune atât moderatorului, cât și invitaților acestuia. Astfel, moderatorul unei emisiuni de dezbatere culturală poate să își asume funcția de maestru de ceremonii așa cum se prezintă moderatorul Eugenia Vodă în emisiunea Profesioniștii sau moderatorul Horia Roman Patapievici în emisiunea Înapoi la argument; alteori, acesta doar intervine în secvențe specifice, ca de exemplu, moderatorul Cătălin Ștefănescu în emisiunea Garantat 100%. Invitații, la rândul lor, pot accede la statutul de experți într-un anumit domeniu (cazul artistului fotograf Eugen Ciocan în emisiunea Nocturne), de autori (regizorul Cristi Puiu, pictorul Ștefan Câlția în emisiunea Garantat 100%) sau comentator (Andrei Pleșu în emisiunile Înapoi la argument și Profesioniștii, Sânziana Pop în emisiunea Profesioniștii). b) rolul comunicațional se reflectă în activitățile comunicaționale pe care trebuie să și le asume fiecare individ pe scena vorbirii. Moderatorul este constrâns în funcție de statutul său să își asume rolul de informator (Cătălin Ștefănescu în emisiunea Garantat 100%) sau cel care intervievează (Eugenia Vodă în emisiunea Profesioniștii). I.3. Atitudini în construirea identității discursive Identitatea discursivă («on est ce que l'on pretend etre»6) prezintă această particularitate de a fi construită de către subiectul vorbitor răspunzând la întrebarea: Eu sunt aici pentru a vorbi. În ce fel?, de unde ea ar corespunde unei duble mize de credibilitate și de captare. Miza de credibilitate se bazează pe nevoia locutorului de a fi crezut, fie în raport cu ceea ce spune, fie în raport cu ceea ce gândește în mod real. Actantul comunicator trebuie așadar să-și apere imaginea despre el însuși (ethosul) care antrenează răspunsul la întrebarea: Cum pot fi luat în serios?, iar de aici decurg mai multe atitudini discursive7: a)de angajare - care îl conduce pe subiect să opteze (mai mult sau mai puțin conștient) pentru luarea unei poziții în alegerea argumentelor sau a cuvintelor. Aici adevărul se confundă cu forța de convingere a celui care vorbește și care trebuie să-l influențeze pe interlocutor: „S.P.: Da.Mi-am dat seama că, la fel ca și mine, cititorii și publicul consumator de mass-media din România, ăăă.speriat de lipsa orizontului material, mai ales, și care are nevoie să fie dus spre ziua de mâine cu blândețe, încurajat. Deci eu cred că dacă ceva s-a comunicat, s-a comunicat prin acest drag de cel care te citește; dorința să vezi că-i mai bine; încercarea de a-i spune cuvinte care să-l ajute să depășească 6 Ibidem, p. 19. 7 Cf. Ibidem, pp. 21-22. 795 disperarea în care se află.” (emisiunea Profesioniștii, invitat directorul revistei Formula As, Sânziana Pop) b) demonstrativă - atitudine prin care sunt impuse celuilalt argumente, un anumit mod de gândire pe care acesta ar trebui să le accepte fără discuție: „Ș. C.: [...]. Dacă mergeam în pădure, sau cu tata pe munte, într-o călătorie, la sfârșit.ziceam: « Păi să lăsăm ceva, că poate trece ursul pe-aici». Și noi știam cui lăsăm. Lăsam o bucată de slănină, o jumătate de pâine, pentru că ei erau aproape, te vedeau din tufiș. Cine erau ei? Când mă uit în fața mea: tineri. Rezistența din Țara Făgărașului au fost premianții a două licee: au fost niște copii, care, de fapt, au fugit în munți pentru că n-au suportat ideea că lumea poate fi barbară, tâmpă și idioată. Erau copii școliți și educați într-un anumit spirit. ” (emisiunea Garantat 100 %, invitat pictorul Ștefan Câlția) c) de distanțare - conduce subiectul la adoptarea unei atitudini reci și controlate a specialistului care raționează și analizează fără pasiune, așa cum ar face-o un expert, fie că e pentru a explica cauzele unui fapt, a comenta rezultatele unui studiu sau a demonstra o teză: „A. P. ...unor centre care nu sânt în interiorul lor. Oameni fără centru. Și care sânt afiliați unor centre externe. Și există un al doilea caz patologic, de oameni care au multe centre. Care au nenumărate multe centre în interiorul lor și care se dizolvă în această...în acest țesut de centre care până la urmă se anulează reciproc.” (emisiunea Înapoi la argument, invitat Andrei Pleșu) Întrucât în debaterile culturale televizuale locutorul nu se află față de interlocutor într-o relație de autoritate, procesul de captare a interlocutorului devine mai pregnant. Miza captării se bazează pe necesitatea ca partenerul schimbului comunicativ să împărtășească aceleași idei, opinii, deci să se găsească într-o poziție de a trebui să creadă. Pentru a persuada sau a seduce, invitatul emisiunii poate avea mai multe atitudini discursive, printre care: a) atitudinea polemică - subiectul încearcă să-și imagineze obiecțiile posibile pe care celălalt le-ar putea face și își combate adversarul impunându-și ideile sau chiar persoana sa. „A P.: .Domeniul...aicea sântem noi mai puțin...Știi ce avem? E și o chestie de modă: în lumea de azi, dacă invoci India, ești mai plauzibil. Dacă vorbești despre metoda de rugăciune și dă așezat pă scaun pă care o dă Grigore Isinaitul... H. R. P.: ..se cheamă că ești bigot... A P.: ...ești fundamentalist. Așa, dacă spui dă yoga, dă nu știu ce...lumea zice: «Da, Dom'le!, sântem și toleranți, cu alte spații de cultură, celălalt, diversitatea... alteritate...» Dacă începi cu popii noștri din Răsărit, ăăă...devii suspect.[...]” (emisiunea Înapoi la argument, invitat Andrei Pleșu) 796 b) atitudinea de seducție - prin care propune interlocutorului un imaginar în care interlocutorul ar putea fi eroul beneficiar (o povestire în care personajele pot juca rolul de suport de identificare): „E. C.: Foarte pe scurt este că se intră prin niște proceduri de demachiere, ca să zic așa, de ăăă... eliminare a penumbrelor cotidiene, ca să zic așa, deci o sedare a gândurilor, am spus deja, intrăm într-o mică conversație în care eu încerc să-mi cunosc puțin subiectul, nu faci nici un portret fără să nu simți un pic portretul interior, ca să zic așa, și se intră într-un ceremonial de aranjare care ăăă...cum spuneam, îl liniștește pe om și are darul...[...]” (emisiunea Nocturne, invitat artistul fotograf Eugen Ciocan) c) atitudinea de dramatizare - este atitudinea adoptată de actantul care descrie fapte referitoare la dramele vieții: S.P.:„ Au murit amândoi. Vreau să vă spun că a fost pentru noi...pentru sora mea și pentru mine, a fost aproape ca un blestem. A fost groaznic. Groaznic să nu poți să fii cu ei la un loc, tot timpul să-ți fie dor de unul și celălalt. A fost cumplit.” (emisiunea Profesioniștii, invitat directorul revistei Formula As, Sânziana Pop) Identitatea discursivă se construiește cu ajutorul modurilor de luare de cuvânt, a organizării enunțiative a discursului, a mânuirii imaginarului socio-discursiv. Ținând cont de datele identității sociale și ale identității mediatice, identitatea discursivă rezultă din libera alegere a subiectului. Astfel, putem constata că, uneori, identitatea discursivă reactivează identitatea socială, lipindu-se de aceasta pentru a forma o identitate unică: „C.P.: -...Știu că par antipatic, dar I can't halped. Știi? C.Ș.: -O.K. Cum e pe val? C.P.: -Păi, nu știu. Chestia asta cu valul, te-am auzit din culise, și nu știu dacă sunt chiar pe val, ăăă...în primul rând că sunt destul de prost la...la...contabilitate, la contabilizări. Știi, când ești pe val trebuie să ți contabilizezi și să contabilizezi just succesul. Nu prea-mi dau seama de el, toată lumea spune că fac fițe, că...ăăă...fac figuri, nu știu ce...” (emisiunea Garantat 100 %, invitat regizorul Cristi Puiu) Alteori, identitatea discursivă se diferențiază de identitatea socială, formând o identitate dublă de a fi și de a zice: „Eu nu sunt ceea ce zic”: „E.V.: - Am uitat să amintesc la „risipiri” Colegiul Noua Europă, nu? ați construit o școală și... comisia de studiere a dosarelor, ceva de genul ăsta... A.P.: - Asta ar fi ultima greșeală, să spunem, în care am consimțit, în care am consimțit să cad și e o risipire, este o investiție de timp, de energie și dă...dă... sensibilitate nervoasă, pe care nu cred că am făcut bine s-o asum.” 797 (emisiunea Profesioniștii, invitat Andrei Pleșu) În această situație, observăm că în discursul actanților a zice maschează a fi (minciună, ironie, provocare) sau a zice dezvăluie un a fi care se contrazice. Jocul dintre identitatea socială, identitatea mediatică și identitatea discursivă, influența care decurge din acesta nu pot fi considerate în afara situației de comunicare. Situația de comunicare determină, în avans, identitatea socială a partenerilor de schimb verbal și, într-o anumită măsură, le trasează „instrucțiuni” pentru modul de comportament discursiv. Din această perspectivă, considerăm că în emisiunile de dezbatere culturală raportul dintre identitatea socială, identitatea mediatică și identitatea discursivă trebuie perceput ca un proces fluid și reversibil. II. Roluri și atitudini în dezbaterea culturală televizuală 9 În dezbaterea culturală televizuală se poate constata existența a trei roluri dominante în comportamentele actanților comunicării, roluri reprezentate prin: aserțiunea de opinie, validarea și aserțiunea explicativă. II.1. Rolurile Moderatorului: a) Prezentator - informator Acest rol nu poate fi deținut decât de moderator, rolul său dominant fiind acela de releu informativ și explicativ între invitatul său și telespectatori: „E.V.: - Bine v-am găsit, stimați telespectatori! Am invitat în studio o figură de prim-plan a culturii românești contemporane: Andrei Pleșu. Stimate domnule Andrei Pleșu, m-am gândit să vă prezint ca un profesionist al...înțelepciunii.” (emisiunea Profesioniștii, invitat eseistul Andrei Pleșu) b) Aserțiunea de opinie este un rol comun pentru toți actanții dezbaterii și al doilea ca importanță pentru moderator. Analiza discursivă în context poate determina căror strategii de comportament corespunde acest rol cheie: exprimarea unei subiectivități a moderatorului, un mod de a-și atenua și relativiza discursul, indicele unei participări afective la ceea ce spune, etc: „M. C.: Ăăă...această situare în imediata...în imediata apropiere a kitch-ului și după aceea în...brusc într-un urât iremediabil...iremediabil...mi se pare că îmi pune mie, personal, foarte multe întrebări, asupra a ceea ce se cheamă frumos. Frumosul are atâtea cărți, care îl...definesc, care îl studiază, dar este frumosul pe care fiecare îl consideră așa. Am fost de curând în Maramureș și...ceea ce pentru mine înseamnă frumos și pentru din ce în ce mai puțini oameni din Maramureș, casele țărănești cu șindrilă, cu lemn, casele acelea reper pentru noi, sânt îndepărtate de maramureșeni și în locul lor apar...” (emisiunea Nocturne, invitat artistul fotograf Eugen Ciocan) 798 c) Validarea reprezintă rolul care ilustrează aspectul consensual al funcției de moderator și implică funcția de recunoaștere a acestuia. În același timp, prin acest rol, moderatorul se situează în poziția de receptor principal: formulările invitaților sunt îndreptate spre moderator, căruia i se cere acordul într-o relație duală: „D.U.: [...]și cred că Botta nu m-ar fi ajutat să-l cunosc mai mult, dacă l-aș ~ fi întâlnit. Sau nu eram pregătită... M.C.: Da, și oglinzile în care se reflecta el și în poezie și în realitate, puteau să fie destul de înșelătoare. Să te întorcă...” (emisiunea Nocturne, invitat poeta Doina Uricariu) Interesant este modul de realizare al cererii de validare, adică tehnica de interogare clasică în situația de interviu și privilegiată în raport cu întrebările factuale. Această cerere de validare se caracterizează prin faptul că exclude morfemele de interogare și este mai rigidă deoarece include în enunțul său conținutul care trebuie validat prin răspunsul așteptat. „M. C.: Tu propui...cu foto-cabinetul un tip de meserie, să spunem, nu doar o lume pe...pe care o...ăăă...reconstruiești până în cele mai mici detalii. Propui...ăăă...un tip de meserie așa cum exista...el pe vremuri, în orice oraș european și nu numai; ăăă...și un tip de...atitudine și de ceremonial, care să reintre în...ăăă...chiar și în filozofia subconștientului nostru. O nevoie de care... E. C.: - Da, în circuitulfiresc...al unui oraș... (emisiunea Nocturne, invitat artistul fotograf Eugen Ciocan) II.2. Rolurile Invitaților a) Aserțiunea de opinie este un rol generic pentru toți invitații. Este în același timp un rol dominant prin excelență. „Ș.C.: Învățământul românesc din 1949, nu era cel mai bun învățământ din lume. Dar în 1949, cadrul în care să se desfășoare învățământul românesc, era cel mai bun din Europa sau printre cele mai bune sau la același nivel.” (emisiunea Garantat 100 %, invitat pictorul Ștefan Câlția) b) Aserțiunea de validare se manifestă ca indice al rolului prin care invitații pun în scenă un consens prin schimburile lingvistice cu moderatorul. În dezbaterea culturală, mărcile acordului sunt foarte numeroase ceea ce o deosebește net de dezbaterile politice, în care dezacordul este exprimat la cote maxime: „H.P.: Sunt două situații: distingem situația în care societatea fiind anormală joci după un program de impuse... A.P.: Da. 799 H.P.: ...și unul în care societatea fiind normală ai libertatea să-ți alegi tu programul A.P.: Da și ești un agitat care...în... H.P.: Da, dar problema nu e similară? A.P.: Da.” (emisiunea Înapoi la argument, invitat Andrei Pleșu) c) Aserțiunea explicativă reprezintă rolul specific invitaților prin care aceștia sunt solicitați să explice și să povestească despre activitatea lor , să se justifice în context argumentativ. Prin acest rol se manifestă intenția pedagogică explicativă a unui profesor specialist în fața unui public neavizat, corespunzătoare statului său social: „A.P.: -Era un amestec dă dramă și dă curiozitate...dă...dă excitație față de ce urmează. Dramă, pentru că părinții mei au hotărât să mă trimeată la București întrucât taică-meu a fost trimis într-un sat, după Pârscov, unde nu mai era nici lumină electrică, nici școală, nu mai era nimic, erau încă lupte cu chiaburii pentru colectivizare și acolo pur și simplu nu a putut să mă ia. Iar eu am fost trimis la niște rude din București. Eu de la 9 ani am trăit fără părinții mei, crescut de mătuși și unchi. Asta dă oricărui copil o...un mic cearcăn dă...dă melancolie.” (emisiunea Profesioniștii, invitat Andrei Pleșu) Toate aceste trei roluri prezentate mai sus sunt dominante, dar alături de ele am întâlnit și manifestarea unor roluri particulare reprezentate prin: a) Răspunsurile explicative ce au legătură cu statutul de martor al invitatului; atunci când moderatorul i-o cere, acesta explică prezentându-și mărturiile individuale asupra diferitelor evenimente: „E.V.: Modelul în gazetărie al tatei, care era? S.P.: Era presa ardeleană. Tata venise de la Cluj...Presa ardeleană era o tradiție fabuloasă! Agârbiceanu a fost un mare sculptor de ziare. Era presa obiectivă, presa în care trebuia să vii, cum fac nemții astăzi: fapte, fapte, fapte.” (emisiunea Profesioniștii, invitat directorul revistei Formula As, Sânziana Pop) b) Declarațiile de principiu reprezintă un rol specific caracterizat prin aceea că invitatul are tendința de a produce un discurs general sub forma unor maxime sau declarații de principiu exprimându-și poziția asupra unor fapte: „A.P.: În momentele proaste ale unei țări, foarte mulți cetățeni ai ei sunt constrânși la figuri impuse. O țară normală e o țară în care tu îți decizi ritmurile. O țară prost grădinărită, aflată într-un moment prost al istoriei ei e o țară care își omogenizează cetățenii punându-i în 800 ritmuri care îi sunt străine sau care apar ca niște ritmuri impuse, erodante.” (emisiunea Înapoi la argument, invitat Andrei Pleșu) Dacă analizăm rolurile comune pe ansamblul partenerilor putem obține o descriere a normelor de comportament impuse de contractul de comunicare al emisiunii. Această suprapunere a comportamentelor discursive în roluri dominante/roluri particulare dau forță ritualului emisiunii. III. Concluzii În dezbaterea culturală televizuală, atât moderatorul cât și invitații săi își construiesc prin comportamente și realizări discursive identități diferite. Analiza din perspectiva statutului mediatic sau a rolului comunicațional ne-a condus la ideea că între identitatea socială și identitatea mediatică există evidente corelații, dar nu există o determinare absolută a identității mediatice de către identitatea socială. Pentru a se construi, identitatea socială impune necesitatea unui proces de recreare, de întărire sau de ocultare prin comportamentul discursiv, în timp ce identitatea discursivă, pentru a se construi are nevoie de un cadru oferit de identitatea socială. Alături de acestea, identitatea mediatică se manifestă din perspectiva rolurilor și statusurilor impuse de programul de televiziune. Ceea ce am remarcat în toate emisiunile de dezbatere culturală este absența oricărei atitudini de neutralitate, acea atitudine care îl determină pe locutor să șteargă din discursul său orice urmă de judecată a unei evaluări personale, fiind vorba despre atitudinea martorului care povestește ce a văzut, auzit sau trăit; în discursul mediatic, miza de credibilitate se traduce printr-un discurs de autentificare a faptelor. Studiul în context al diferitelor strategii discursive impuse de un anumit rol ne-a dezvăluit diferențe în manifestarea și interpretarea rolurilor de către cele două categorii de actanți ai comunicării. Astfel, există două roluri comune moderatorilor și invitaților reprezentate prin aserțiunea de opinie și validare. Prin aserțiunea de opinie actanții își exprimă propria părere cu privire la o anumită activitate, o anumită perioadă istorică pe care au trăit-o, etc., exprimarea opiniei fiind marcată de un puternic grad de subiectivitate. Referitor la rolul manifestat prin validare, spre deosebire de dezbaterile politice, în care dezacordul este exprimat la cote maxime, în dezbaterile culturale polemica nu este prezentă, motiv pentru care mărcile acordului sunt foarte numeroase. Emisiunile de dezbatere culturală realizează pentru telespectator punerea în scenă a unui consens localizat în schimburile întrebare-răspuns. Alături de aceste două roluri comune, moderatorilor le corespunde rolul generic de prezentator-informator, impus de dispozitivul emisiunii de dezbatere iar invitaților le corespunde rolul reprezentat de aserțiunea explicativă prin care aceștia povestesc despre activitatea lor, explică sau justifică propriile afirmații. Analiza rolurilor comunicaționale și a atitudinilor discursive asociate ne permit definirea tipului de activitate comunicațională a fiecărui participant. Felul în care își realizează fiecare rolul comunicațional îl legitimează în raport cu contractul de schimb și strategiile discursive pe care le adoptă în cursul emisiunii de dezbatere. 801 Recurențele acestor roluri ne permit să identificăm diferite profiluri comunicaționale specifice locutorilor. Rolul cel mai pregnant al fiecăruia dintre locutori ne poate facilita caracterizarea generală a locutorului în discuție, care se explică prin statutul sau universul său de cunoaștere, prin modul său propriu de a comunica. BIBLIOGRAFIE BENVENISTE, Emile, 1966 - Problemes de linguistique generale, Gallimard, Paris. CHARAUDEAU, Patrick (coord.), 2009, Identites sociales et discursives du sujet parlant, L'Harmattan, Paris. CHARAUDEAU, Patrick, 2005 - Les medias et l'information. L'impossible transparence du discours, Ed. De Boeck, Bruxelles. CHARAUDEAU, Patrick, (coord.), 1991, La television. Les debats culturels «Apostrophes», Didier, Paris. CHARAUDEAU, Patrick, MAINGUENEAU, Dominique (coord.), 2002 - Dictionnaire d'analyse du discours, Seuil, Paris. COURTES, Joseph, 2005, La semiotique du langage, Armand Colin, Paris. COURTES, Joseph, 1998, L'enonciation comme acte semiotique, Limoges, Pulim. FONTANILLE, Jacques, 1998, Semiotique du discours, Presses Universitaires de Limoges. CORPUS DE STUDIU 1) Emisiunea Garantat 100% (moderator Cătălin Ștefănescu, invitat regizorul Cristi Puiu); 2) Emisiunea Garantat 100% (moderator Cătălin Ștefănescu, invitat pictorul Ștefan Câlția); 3) Emisiunea Înapoi la argument (moderator Horia-Roman Patapievici, invitat eseistul Andrei Pleșu); 4) Emisiunea Nocturne (moderator Marina Constantinescu, invitat artistul fotograf Eugen Ciocan); 5) Emisiunea Nocturne (moderator Marina Constantinescu, invitat poeta Doina Uricariu); 6) Emisiunea Profesioniștii (moderator Eugenia Vodă, invitat eseistul Andrei Pleșu); 7) Emisiunea Profesioniștii (moderator Eugenia Vodă, invitat Sânziana Pop, director al revistei Formula AS). Codarea actanților: C.Ș. - Cătălin Ștefănescu; C.P. - Cristi Puiu; Ș.C. - Ștefan Câlția; H.-R.P. - Horia-Roman Patapievici; A.P. - Andrei Pleșu; E.V. - Eugenia Vodă; S.P. - Sânziana Pop; M.C. - Marina Constantinescu; D.U. - Doina Uricariu. 802 INFORMATIVITATEA TEXTUALITĂȚII ÎN DISCURSUL INFORMATIC Drd. Georgeta COLĂCEL Universitatea „Ștefan cel Mare”, Suceava Informativitatea, trăsătură esențială a textualitățiii, vizează structurarea informației în discurs, raportul dintre ceea ce este cunoscut și necunoscut, așteptat și neașteptat în text. Caracterul de informativitate este direct proporțional cu numărul posibilităților oferite de text: cu cât acestea sunt mai numeroase, cu atât densitatea informațională este mai mare. Prezenta lucrare analizează modul în care textul informatic reușește să stabilească un echilibru între cele trei niveluri ale informativitatății, informativitatea variind aici între ordinul al doilea, în discursul de popularizare, și ordinul al treilea, în discursul specializat, discursul didactic fiind unul mixt. Cuvinte-cheie: textualitate, informativitate, discurs, informație Caracterul de textualitate este condiționat de materializarea în text a unor trăsături definitorii, și anume, coeziune, coerență, intenționalitate, acceptabilitate, informativitate, situaționalitate și intertextualitate, cele șapte standarde ale textualității, identificate și delimitate de Robert de Beaugrande și Wolfgang Dressler în Introduction to Text Linguistics (1981). Informativitatea, cel de-al cincilea standard, desemnează caracterul informativ al textului, bazat pe numărul informațiilor introduse de text și pe gradul de noutate sau previzibilitate a acestora. Conform teoriei informației, avansată de Claude Shannon și Warren Weaver1, bazată pe noțiunea de probabilitate statistică, cu cât este mai mare numărul de alternative posibile oferite de un text la un moment dat, cu atât mai mare va fi valoarea informativă a textului atunci când va fi selectată una dintre alternativele cel mai puțin probabile. Totuși, numărul informațiilor noi, imprevizibile, nu ar trebui să fie nici prea mare, căci în această situație textul riscă să devină ermetic, dar nici prea mic, densitatea prea redusă a variantelor imprevizibile generând un text banal, care nu îndeamnă la lectură. Pornind de la o gradație a probabilităților generale, au fost identificate trei niveluri de informativitate, suficient de cuprinzătoare pentru ca utilizatorii limbii să le distingă în timpul comunicării1 2. Primul ordin al informativității este totdeauna prezent într-un text, și încadrează opțiuni obligatorii, atât de bine integrate într-un sistem încât primesc foarte puțină atenție. Întră aici instrumente gramaticale precum articolul, prepozițiile, conjuncțiile, care semnalează relații și nu conținuturi. Acestea au gradul cel mai înalt de probabilitate. Al doilea ordin al informativității este unul de mijloc, care presupune selectarea variantelor neașteptate, dar verosimile, prezente în cunoașterea enciclopedică a fiecărui vorbitor. Al treilea ordin al informativității conține variante neobișnuite, care solicită multă atenție în procesul de interpretare, și de aceea sunt mult mai provocatoare. Discontinuitățile și discrepanțele dintre lumea textuală și cunoașterea enciclopedică a receptorului sunt rezultatul numărului mare de informații noi introduse de text. Receptorul este pus în fața unei probleme care trebuie 1 Apud De Beaugrande and Dressler, 1981, VII. 2. 2 De Beaugrande and Dressler, op. cit., VII. 7-13. 803 rezolvată prin descoperirea semnificațiilor opțiunilor selectate și a modului în care acestea se relaționează cu informațiile precedente, pentru a restabili continuitatea, care este baza comunicării. Este foarte important pentru succesul comunicării ca un text să păstreze un echilibru între cele trei niveluri de informativitate, o cantitate prea mică sau prea mare de informații noi o nefiind indicată. De altfel, maxima cantității introdusă de Paul Grice3 cere introducerea unei cantități de informații care să nu fie mai mare decât este necesar. În textul informatic, informativitatea variază între ordinul al doilea, în discursul de popularizare, și ordinul al treilea, în discursul specializat. Discursul didactic este unul mixt, putînd fi încadrat în ambele niveluri. Pentru fiecare secvență a discursului, la fel ca și pentru întregul discurs, trebuie să se indice, atât în structura de suprafață, cât și în cea de adâncime, modul în care fiecare frază se relaționează cu frazele precedente și cele următoare, modul în care informația conținută de fiecare enunț se leagă cu informația din celelalte enunțuri și cunoașterea pe care ar trebui să o aibă receptorul despre contextul comunicării și despre lume în general. Ceea ce înseamnă că fiecare punct al discursului ar trebui să conțină cel puțin o informație nouă, iar această informație nouă ar trebui să se lege de informația veche într-un mod corespunzător. Informația veche poate fi textuală, introdusă anterior în același discurs, sau contextuală, derivabilă din cunoașterea contextului comunicării sau din cunoașterea enciclopedică a receptorului. Așadar, informativitatea este strâns legată de coeziune și coerență. Dintre mijloacele coezive cele mai însemnate care asigură transmiterea și receptarea informației textului, vom aminti recurența, co-referința și pro-formele. Recurența4 constă în repetiția directă a unor cuvinte sau expresii. Elementele repetate pot avea referent identic sau diferit, ceea ce condiționează activarea unui conținut conceptual corespunzător. Prin repetarea unor elemente, discursul este mai legat, decurge mai logic și este ușor de urmărit. Recurența este motivată de nevoia de stabilitate și economie a textului, totuși, trebuie impusă o limită a frecvenței cu care repetăm un anumit element. În caz contrar, rezultatul este un text plictisitor, cu un grad redus de informativitate. Deși repetiția unor expresii de suprafață cu același conținut conceptual și același referent este specifică mai ales limbii vorbite, spontane, în textul științific (informatic, în cazul nostru), în ciuda aridității textului, folosirea termenilor de specialitate trebuie să fie constantă, pentru a asigura receptarea și însușirea corectă a mesajului. Repetiția este justificată în acest caz mai ales la nivelul discursului didactic, cu atât mai mult cu cât sinonimia este, în cel mai bun caz, un exercițiu aproximativ. Precizia discursului științific este, astfel, realizată prin apelul la repetiție. Recurența este foarte importantă în marcarea relației dintre informația veche și cea nouă, situație în care coeziunea textuală este asigurată prin tematizare. Elementul repetat de mai multe ori, imediat sau la distanță, reprezintă, de regulă, tema secvenței de discurs. Astfel, tema secvenței următoare o constituie „datele de intrare”: (1) Ca utilizatori, nu avem decât să transmitem calculatorului da te de i n tra r e sau comenzi/instrucțiuni pe care mașina să le prelucreze pentru a obține rezultatul sau datele de ieșire. Calculatorul prelucrează da te l e de i nt r a re cu 3 Apud De Beaugrande and Dressler, op. cit., VI.9. 4 Vezi de Beaugrande & Dressler, op. cit.; de Beaugrande, 1980. 804 ajutorul unui program - listă de instrucțiuni. Pe scurt, omul oferă calculatorului date de intrare, îl învață ce operații trebuie să facă pentru a ajunge la rezultat [...]. (TIC: 6)5 Dacă referința este relația dintre elementele de expresie și obiectele, evenimentele sau situațiile din lumea reală pe care ele le desemnează, coreferința, în sens larg, presupune folosirea expresiilor alternative într-un text pentru a desemna aceeași entitate a lumii textuale. În sens restrâns, formele coreferente sunt acele forme lipsite de înțeles de sine stătător care, pentru a fi interpretate semantico-referențial, trebuie raportate la elemente apărute anterior în text. Pentru a putea fi interpretate, formele coreferente direcționează receptorul în interiorul sau în exteriorul textului. Atunci când referința se găsește în exterior, în contextul comunicării, relația dintre coreferent și referent este una exoforică. Când însă interpretarea coreferentului este posibilă în interiorul textului, prin raportarea la un alt element prezent în text, relația este una de tip endoforic și are o funcție definitorie în securizarea informației textului. Raphael Salkie tratează endofora ca „referință textuală” (TEXT REFERENCE), iar exofora ca „referință situațională/contextuală” (SITUATION REFERENCE).6 Relațiile endoforice, la rândul lor, pot fi și ele de două tipuri: anaforice, dacă y raportarea se face la un referent antecedent, și cataforice7, dacă interpretarea elementului se face prin raportare la un referent următor. (2) În final, monitorul detectează cadrele orfane setând b it ul m o n i t o r din octetul de Control al accesului, ori de câte ori trec pe la el. Dacă un cadru sosit are a ces t bit setat, înseamnă că ceva este în neregulă [.] (RC: 277) În exemplul de mai sus avem de-a face cu două tipuri de anaforă, ambele având ca antecedent expresia „bitul monitor”. Referința la antecedent se realizează mai întâi, în o interiorul aceleași fraze, prin anafora pronominală liberă8 (prin pronumele personal de persoana a III-a singular „el”), pentru ca în fraza următoare anafora să fie exprimată printr-o expresie nominală indexată9 (prin repetarea nominalului „bit”, însoțit de adjectivul demonstrativ „acest”, care funcționează ca indice anaforic). Există situații în care tipul acesta de expresie are rol rezumativ, ea reluând informațiile conținute de un întreg enunț uneori, cum se întâmplă în textul de mai jos unde „în acest caz” sintetizează tot conținutul informațional din propoziția precedentă: (3) [Un zgomot apărut pe linie poate distruge un cadru în întregime.] În ac est caz, programele nivelului legătură de date de pe mașina sursă pot să retransmită cadrul. (RC: 28). Exemplele de cataforă sunt foarte rare în discursul informatic, cazul cel mai frecvent fiind cel al adverbului astfel, când introduce algoritmul care trebuie urmat în rezolvarea unei probleme: (4) Procedura se desfășoară de obicei a s tf el : 5 Exemplele vor fi numerotate, între paranteze rotunde, la începutul fiecărui text. Trimiterile ulterioare vor face referire doar la numărul exemplului. Pentru a evidenția structurile care ne preocupă vom folosi spațierea, iar în cazul structurilor mai complexe, paranteze pătrate. 6 Salkie, 1995, p.64. Trad. n. Sublinierea autorului. 7 Terminologia aparține lui Halliday & Hasan, apud Brown & Yule, 1983, p.192. 8 Cf. Gramatica limbii române, vol. II, Enunțul, Editura Academiei Române, București, 2005, p. 666. 9 Ibidem, p. 671. 805 1. Periodic, fiecare agent pentru străini difuzează un pachet anunțăndu-și existența și adresa [...]. 2. Calculatorul mobil se înregistrează la agentul pentru străini [...]. 3. Agentul pentru străini contactează apoi agentul local [.]. (RC: 341) În cele mai multe cazuri, procedeele coezive sunt folosite pentru a simplifica suprafața textului, iar proformele sunt un mijloc foarte eficient de atingere a acestui obiectiv. Proformele sunt „cuvinte scurte, economice, lipsite de conținut propriu, care în structura de suprafață a textului pot ține locul unor expresii autonome, capabile să activeze un conținut”.10 Intră în această categorie pronumele personale de persoana a III-a, pronumele reflexive și reciproce, adjectivele posesive de persoana a III-a, unele pronume demonstrative, pronume nehotărâte, relative, adverbele demonstrative, numeralele, verbul a face însoțit de pronumele personal cu formă de acuzativ o, unele adjective și locuțiuni adjectivale și adverbiale etc. Cele mai tipice proforme sunt pronumele, care sunt utilizate în locul substantivelor sau expresiilor nominale cu care intră în relație de coreferință. În afară de pronumele personal de persoana a III-a (supra (2)), informația este redată și prin folosirea pronumelor demonstrative (acesta/aceasta, aceștia/acestea) și a pronumelor relative care introduc propozițiile relative cu antecedent: (5) Procesorul este montat pe placa de bază sau motherboard, a c e a s ta fiind placa principală din interiorul unui calculator, pe c a r e se montează și memoria, și perifericele. (TIC: 8) Aici, pronumele demonstrativ aceasta reia antecedentul placa de bază/motherboard, aflat în imediata sa apropiere. Totodată, semnalează și o schimbare tematică, elementul inițial rematic (motherboard) fiind adus în poziție de temă prin proforma aceasta, ceea ce atrage după sine și modificarea funcției sintactice în propoziție. Pentru a desemna același referent, în acest text se folosește și proforma (pe) care (pronume relativ), cu rol de element introductiv al propoziției relative din care face parte. Și adverbele demonstrative (aici, acolo; acum, atunci) pot funcționa ca proforme (anafore adverbiale), putând avea sensul de „în acest/acel punct al discursului” sau exprimând un conținut referențial comunicat într-o secvență anterioară a textului. Adverbele așa și astfel sunt proformele cu cea mai complexă utilizare, ele putând avea ca antecedent un circumstanțial de mod sau chiar o întreagă propoziție. A doua situație este extrem de frecventă în textul informatic. De cele mai multe ori astfel, mai rar și așa, face trimitere la conținutul referențial evocat de secvențe întregi de enunț, cum se întâmplă în exemplul: (6) [Dacă ne limităm doar la algoritmi de dirijare cu cale unică (single path-routing), așa cum am făcut pînă acum, există un număr finit de moduri în care putem dirija pachetele de la fiecare sursă către fiecare destinație.] Astfel, întotdeauna este posibil să scriem un program care să încerce fiecare variantă, una după alta [.]. (RC: 329) Un enunț poate fi compus din elemente probabile sub aspect sintactic, având astfel un grad scăzut de informativitate la nivel coeziv, dar care din punct de vedere conceptual sunt improbabile, ceea ce duce la un grad ridicat de informativitate la nivelul coerenței. În 10 de Beaugrande & Dressler, op. cit., IV.21; trad. n. 806 discursul științific, în general, și în cel informatic în special, spre deosebire de discursul literar, interesează mai ales noutatea la nivel conceptual. (7) Calculele cu valori întregi modelează exact aritmetica întregilor, dar operațiile de tip real produc rezultate aproximative. Aceste aproximări provin din erorile de rotunjire generate de numărul finit de cifre folosite în reprezentarea valorilor reale. [Tipurile reale care există în limbajul Pascal sunt: Real, Single, Double, Extended, Comp]. (IGP: 31) Ultima frază a secvenței de mai sus este convențională prin structura sa sintactică, dar la nivel conceptual este încărcată de informații noi (limbajul Pascal, Real, Single, Double, Extended, Comp.) care le continuă și le completează pe cele actualizate de enunțurile anterioare. Așadar, o chestiune esențială în interpretarea discursului în general și a celui științific în particular, o constituie reprezentarea coerentă a referentului. Acest lucru este posibil dacă sensurile atribuite expresiilor discursului și relațiile care se stabilesc între ele sunt compatibile cu ceea ce de Beaugrande & Dressler și van Dijk11 numesc „cunoașterea despre lume” (world knowledge). Fără un volum consistent de cunoștințe despre lume, interpretarea discursului este imposibilă. Discursul constă într-o succesiune de propoziții și fraze care exprimă o succesiune de afirmații (o afirmație fiind formată dintr-un predicat și un număr de argumente). La fel cum propozițiile și frazele se succed într-o manieră liniară, structurile semantice de la baza lor (afirmațiile) au și ele o organizare ierarhică, putând fi ordonate spațial, condițional sau temporal, ceea ce înseamnă că discursul nu este doar un set aleatoriu de propoziții, ci o succesiune ordonată în conformitate cu anumite restricții convenționale care asigură continuitatea sensurilor. Un principiu care stă la baza coerenței locale cere ca ordonarea propozițiilor și a afirmațiilor să reflecte ordonarea faptelor de la general la particular, adică în text să apară mai întâi specificarea unei acțiuni sau situații mai generale, pentru ca apoi să se facă trecerea la detalii particulare legate de acțiunea sau situația în cauză. Același principiu al ordonării este valabil și pentru reprezentarea modului în care sunt percepute informațiile. De regulă, acestea sunt exprimate pe măsură ce sunt descoperite și este normal ca acest aspect să se reflecte și în ordonarea propozițiilor care poartă informațiile respective: (8) Compilatorul realizează și verificarea sintactică a programului, semnalând erorile detectate. Corectarea erorilor se face prin editare, de la tastatură, fiind urmată de o nouă compilare. (IPR: 8) Ar fi nefiresc ca, mai ales în a doua parte a textului, să se spună „Urmează o nouă compilare după ce corectarea erorilor se face prin editare, de la tastatură”, întrucât s-ar întrerupe astfel continuitatea cu sensurile actualizate de expresiile anterioare ale textului, cu alte cuvinte, s-ar diminua coerența textuală. Van Dijk11 12 consideră că cele mai evidente constrângeri sunt impuse asupra coerenței în reprezentarea relațiilor temporale și condiționale care se stabilesc între evenimente și 11 Teun A. van Dijk, “Semantic Discourse Analysis”, în Teun A. van Dijk (Ed.), Handbook of Discourse Analysis, Vol. 2, Dimensions of Discourse, Academic Press, London, 1985, pp. 103-136. 12 Op. cit., p. 109-111. 807 acțiuni. Condițiile, fie ele posibile, probabile sau necesare, trebuie menționate înaintea consecințelor lor: (9) Numărul elementelor (n) memorate la un moment dat în tablou nu poate depăși valoarea maximă nrmax. În c onsecin ță , tipul variabilei folosite ca indice de adresă trebuie să accepte valori în domeniul [valoare de referință, nrmax]. (IPR: 39) (10) În cazu l î n care tabloul este ordonat descrescător, analiza se desfășoară analog. (IPR: 57) Totodată, lingvistul olandez distinge două mari clase de condiții care stau la baza coerenței semantice: coerența condițională, conform căreia „o succesiune de afirmații este coerentă condițional dacă denotă o succesiune de fapte relaționate condițional, cum ar fi cauzele și consecințele”, și coerența funcțională, conform căreia „o succesiune de afirmații este coerentă funcțional dacă afirmațiile respective îndeplinesc ele însele o funcție semantică definită în termeni de relație cu afirmații anterioare”13. Astfel, o afirmație poate funcționa ca specificare, explicație, exemplu, comparație, contrast sau generalizare în raport cu afirmația anterioară. Aceste două tipuri de coerență se pot suprapune într-un anumit grad. Prin urmare, în textele (9) și (10) avem de-a face cu o coerență de tip condițional, relație semnalată nu doar prin modul de ordonarea a afirmațiilor, ci și prin prezența conectorilor interfrastici în consecință și în cazul în care. Van Dijk consideră că „în afara structurii semantice locale, un discurs are și o structură semantică globală, sau macrostructură (Jones, 1977; van Dijk, 1972, 1977, 1980). Astfel, o macrostructură este o reconstrucție teoretică a unor noțiuni intuitive, cum ar fi „subiectul” sau „tema” unui discurs. Ea explică ce este cel mai relevant, important sau evident în informația semantică a discursului ca întreg.”14 O propoziție sau expresie reprezintă macrostructura unui text dacă ea este implicată de toate elementele constitutive ale textului respectiv. Macrostructura poate fi implicată direct, prin intermediul titlului, intertitlului, al frazelor cheie sau al rezumatului, și indirect, prin reprezentarea ierarhică a relațiilor dintre concepte și fapte. Construirea macrostructurii se realizează prin operațiile de selecție, simplificare, generalizare și reconstruirea conținutului informativ în afirmații mai puține și în același timp mai generale și/sau mai abstracte. În discursul informatic coerența globală se bazează pe incluziune hiperonimică, pornindu-se fie de la termenul general la cel particular, fie invers, de la cel particular la cel general. Van Dijk numește aceste operații care asigură constituirea macrostructurii „macroreguli” (macrorules): „Ele sunt reguli de interpretare semantică de gradul al doilea: după interpretarea propozițiilor și a perechilor de propoziții, ele permit o interpretare ulterioară a secvențelor ca afirmații (globale) care caracterizează înțelesul unei secvențe sau a unui discurs văzut ca întreg.”15 Macroregulile elimină informația relevantă doar la nivelul local, neesențială pentru înțelegerea textului, selectează și organizează elemente disparate în clase de obiecte, generalizându-le, și redau componentele, cauzele și consecințele unei acțiuni printr-un concept general. Macroregulile pot compune o structură ierarhică a macrostructurilor, 13 Van Dijk, op. cit., p.110; trad. n. 14 Ibidem, p. 115; trad. n. 15 Ibidem, p. 116, trad. n. 808 derivând mai întâi o serie de macrostructuri din secvențe mai largi ale discursului, cum ar fi capitolele, pentru ca apoi să le folosească pentru identificarea și formularea unor teme și mai generale. Proiecția cea mai clară a macrostructurii este titlul, care poate reda esența conținutului informațional al unui manual, tratat sau articol, printr-o formulare adecvată tipului de text (Tehnologia informației și a comunicațiilor). Macrostructura are ca reflex titlul și la nivelul mai mic al capitolelor (de exemplu „Calculatoare și rețele de calculatoare. Noțiuni introductive”, „Sistemul de operare Windows”, „Comunicarea prin Internet”, „Pagini Web. Noțiuni introductive”), în interiorul cărora macrostructura se reflectă în intertitluri (cum ar fi „Structura unui calculator personal”, „Funcțiile componentelor hardware”, „Rețele de calculatoare”, „Securitatea datelor”, „Ergonomia muncii”, „Aspecte legislative”). După cum se poate observa, în discursul științific în general, și în cel informatic în special, distanța semantică dintre titlu și text este minimală, titlul fiind explicit, sintetizând cu exactitate conținutul textului (spre deosebire de cel literar, metaforic). Titlul are rolul de a motiva receptorul în procesul lecturii, având o funcție cataforică în raport cu desfășurarea textului, dar una anaforică în raport cu lumea reală. Titlul reprezintă tema textului, iar textul propriu-zis este rema. Discursul informatic, mai ales în varianta sa didactică, antrenează frecvent macrostructuri triadice, de tipul problemă - soluție - concluzie, cu posibile variații: probleme propuse - soluțiile problemelor ( vezi IGP), iar în cazul aplicațiilor, analiza problemei -raționamentul problemei - reprezentarea algoritmului - verificarea algoritmului (IPR: 33-35) sau raționamentul metodei - reprezentarea algoritmului - tabelul de variație (IPR: 52) sau analiza problemei - raționamentul de rezolvare - reprezentarea algoritmului - analiza eficienței (IPR: 57-58). Macrostructura este exprimată mai detaliat de rezumatul unui text. În RC, de exemplu, ultima secțiune a fiecărui capitol prezintă rezumatul acestuia. Discursurile care nu pot fi rezumate nu au macrostructură, deci nu sunt coerente la nivel global. Având în vedere faptul că nivelul de cunoaștere, opiniile, atitudinile și interesele diferă de la un emițător la altul și de la un receptor la altul, macrostructurile aceluiași text pot varia, întrucât un participant la comunicare poate considera ca fiind relevantă o informație care pentru celălalt nu prezintă importanță majoră pentru înțelegerea discursului. Totuși, indiferent de variații, cea mai mare parte a interpretărilor individuale coincid, garantând astfel comunicarea. M. Charolles a formulat patru reguli indispensabile instituirii coerenței locale și globale, și anume, regula de repetiție, regula de progresie, regula de non-contradicție și regula de relație.16 Regula de progresie vizează stabilirea unei relații optime între temă (T) și remă (R), adică între subiectul și predicatul propoziției. Charolles distinge două ipostaze ale progresiei: a) progresia cu temă constantă, atunci când mai multe fraze succesive au aceeași temă (T1), variind doar informațiile (remele) care i se atașează (R1, R2, R3.): (11) Mot oar el e d e cău ta r e ( T 1 ) sunt principalele site-uri pe care trebuie să le vizitezi atunci când cauți o informație și nu știi exact adresa la care o poți găsi (R1) . M oto arel e d e c ău tare ( T 1 ) sunt o categorie foarte 16 Apud Daniela Rovența -Frumușani, Analiza discursului. Ipoteze și ipostaze, Editura Tritonic, București 2004, p. 93. Autoarea utilizează termenul „metareguli” pentru a descrie regulile lui Charolles. 809 importantă de site-uri web menite să ajute utilizatorii Internetului; pentru realizarea căutărilor ele utilizează pagini web interactive (R2). Mot oar el e de căut are ( T 1 ) caută în paginile web cuvintele „cheie” (keywords) specificate de utilizator și întorc o listă cu adresele paginilor care conțin cuvintele „cheie” solicitate (R3). (TIC: 127) b) tematizarea liniară, atunci când rema unei fraze (R1) devine tema frazei următoare (T2), R2 devine T3 și așa mai departe: (12) Când textul programului nu mai conține nici o eroare, compilatorul (T1) generează un fi ș i e r o b i e c t (R1) cu extensia obj (exemplu: program1.obj). Fiși eru l o biect (T2) este executat prin comanda Run (R2). (IPR: 8) Există însă și variații la cele două tipuri propuse de Charolles. Se pot întâlni situații în care cele două tipuri de progresie se îmbină, cum se întâmplă în textul următor: (13) Cea mai mică unitate de măsură a informației (T1) este b it- ul (R1). Un bit (T2) poate memora o valoare 0 sau o valoare 1 (R2). Biț ii (T2) sunt grupați câte 8 și formează u n o ctet sau byte (R3). Fi ec a re oct et (T3) poate fi identificat printr-o adresă unică (R4). (TIC: 8) Regula de non-contradicție cere ca un text, cu atât mai mult cel științific, să nu conțină în structura sa informații care să contrazică o secvență anterioară sau conținuturi inferențiale, bazate pe ce s-a articulat precis în secvențele anterioare ale textului. Regula de relație are o funcție pragmatică și prevede ca faptele evocate de text să fie congruente, mai ales la nivelul discursiv, adică să țină cont de diferențierile sociale (în cazul discursului informatic, limbajul standard) și funcționale (limbaj tehnico-științific). Principiile care guvernează comunicarea se răsfrâng asupra informativității care, la rândul său, se calibrează pe competențele producătorului discursivității, vizând așteptările publicului țintă. Gradul de informativitate exprimă raportul amintit mai sus în măsura în care textul de popularizare, didactic sau specializat abordează coeziunea și coerența ca mijloace de realizare a comunicării în scop descriptiv, informativ, respectiv, academic. Bibliografie De Beaugrande, Robert, Text, Discourse and Process, Norwood, N.J., Ablex; Longman, London, 1980, formatată digital în 2004, http://www.beaugrande.com/TDPOpening.htm, 10.05.2008. de Beaugrande, Robert & Dressler, Wolfgang, Introduction to Text Linguistics, Longman, London, 1981, formatată digital în 2002, http://www.beaugrande.com/introduction to text linguistics.htm#Basic%20notions, 08.05.2008 Bell, Roger T., Teoria și practica traducerii, Polirom, Iași, 2000 Brown, Gillian, Yule, George, Discourse Analysis, Cambridge University Press, 1983 van Dijk, Teun, Pragmatic Connectives în „Journal of Pragmatics” 3, North-Holland Publishing Company, 1979, p. 447-456. van Dijk, Teun, “Semantic Discourse Analysis”, în Teun A. van Dijk (Ed.), Handbook of Discourse Analysis, Vol. 2, Dimensions of Discourse, Academic Press, London, 1985, p.103- 136. 810 Rovența-Frumușani, Daniela, Semiotica discursului științific, Editura Științifică, București, 1995 Rovența-Frumușani, Daniela, Analiza discursului. Ipoteze și ipostaze, Editura Tritonic, București 2004 Salkie, Raphael, Text and Discourse Analysis, Routledge, London and New York, 1995 xxx, Gramatica Limbii Române, Vol. 2, Enunțul, Editura Academiei române, București, 2005 Abrevieri IGP = Clara Ionescu, Adina Bălan (coord.), Informatică pentru grupele de performanță, clasa a IX-a, Dacia Educațional, Cluj-Napoca, 2004 IPR = Mioara Gheorghe (coord.), Informatică. Profil real. Manual pentru clasa a X-a, Editura Corint, București, 2005 RC = Andrew S. Tanenbaum, Rețele de calculatoare, Computer Press AGORA, 1998 TIC = Mioara Gheorghe (coord.), Tehnologia informației și a comunicațiilor. Manual pentru clasa a IX-a, Editura CORINT, București, 2004 811 EPISTOLĂ ȘI PANEGIRIC CĂTRE BRÂNCOVEANU. PROBLEMATICA 9 FILOLOGICĂ Drd. Silvia CHIOSEA Universitatea „Alexandru Ioan Cuza”, Iași Lucrarea reprezintă o etapă inițială a unui studiu filologic ce vizează două texte aproape necunoscute de la sfîrșitul secolului al XVII-lea (1692), și anume: Epistolă și panegiric greco-român, adresate lui Constantin Brîncoveanu. Textele originale se află la Biblioteca Academiei Române, București, unde sunt înregistrate ca ms. 766. Pentru cercetare, am folosit textele de pe un microfilm, din colecția N. A. Ursu, iar pentru detalii filologice am consultat și originalele. Autorul acestor manuscrise este Gherasim Palada, patriarhul Alexandriei, iar traducătorul lor este ieromonahul Atanasie de la mănăstirea Agapia. Prin acest studiu filologic intenționez să aduc elucidez unele chestiuni privind autorul textelor, cu ce scop au fost scrise, în ce context au fost închinate lui Brîncoveanu, dacă e manuscris unic, dacă mai există și alte documente semnate de Gherasim și oferite domnitorului român. De asemenea, voi avea în vedere și activitatea călugărului Atanasie în acest domeniu al traducerilor Cuvinte-cheie: autor, context, traducere, manuscris Am ales pentru această comunicare două texte aproape necunoscute de la sfârșitul secolului al XVII-lea, datate 1692, și anume: Epistolă și Panegiric greco-român, adresate lui Constantin Brâncoveanu. Avem a face cu două manuscrise inedite, pe care le voi publica integral, cu un studiu filologic, ca teză de doctorat. Aceste documente literare au fost transcrise parțial de către Ghenadie Enăceanu1 și Nicolae Iorga1 2. Textele originale se află la Biblioteca Academiei Române, București, unde sunt înregistrate ca ms. 766. Pentru cercetare, am folosit textele de pe un microfilm, din colecția N. A. Ursu, iar pentru detalii filologice am consultat și originalele. Autorul manuscriselor Autorul textului grecesc este Gherasim Paladâ sau Palama (cum apare în descrierea lui Enăceaunu), patriarhul Alexandriei. Despre acesta avem câteva informații biografice datorate lui Dimitrie G. Ionescu3. Palama, de origine cretană, vine pe scaunul patriarhal la 25 iulie 1688 și rămâne în funcție timp de douăzeci și doi de ani. Patriarhia Alexandriei întreține o legătură destul de puternică cu țările române în timpul său, stabilind relații cu Cantemireștii și cu Constantin Brâncoveanu, la curtea căruia este primit adeseori. În 1692 - anul redactării manuscrisului ce ne interesează -, se afla la București, la mănăstirea domnească Mihai-Vodă. Patriarhul petrece o bună bucată de vreme și în Moldova, la Iași, unde participă la 1 G. Enăceanu, Două manuscrise românești din secolul al XVII-lea, în AARMSL, s. II, t. XII, 1892, p. 163-200. 2 N. Iorga, Pilda bunilor domni din trecut față de școala românească, în AARSI, s. II, t. XXXVII, 1914-1915, p. 175-177. 3 D. G. Ionescu, Relațiile Țărilor Române cu Patriarhia de Alexandria, Imprimeria Națională, București, 1935, p. 26-33. 812 înmormântarea lui Constantin Cantemir și la ceremonia înscăunării lui Dimitrie Cantemir. Toate șederile sale în țările române au fost consemnate de cronicarul muntean, logofătul Radu Greceanu. Având în vedere o serie de scrisori din Alexandria și de omilii, precum și un panegiric cu viața Sfântului Constantin, care ar fi putut circula în epocă, activitatea lui Gherasim pare a fi exercitat o anume influență în viața religioasă și culturală a Țării Românești. Una dintre intențiile cunoscute ale lui Gherasim a fost aceea de a tipări la București o lucrare de retorică (cuprinzând predici și panegirice), cu sprijinul financiar al lui Constantin Brâncoveanu, dar proiectul nu s-a finalizat, deoarece unul din profesorii școlii domnești, Marcu Cipriotul, s-a opus vehement, motivând că „părerile cuprinse în ea sunt greșite și « Kai SYY^-ZoovTsg to oo’/lio rqg ;',i<i<noiu< pag»”4 („și ating dogma bisericii noastre”). Dintre toate documentele emise de patriarhul Alexandriei, o importanță majoră o are scrisoare de laudă adresată lui Brân coveanu, text aflat ca prefață a unei cărți de retorică, („o6in/iu< pip/iov 'PnTopnKov”5). Autorul traducerii În ceea ce îl privește pe traducătorul scrisorii și al panegiricului, avem doar câteva informații, acestea găsindu-se în postafața Panegiricului, unde se prezintă ca „smeritul și mai micului tuturor, robul și rugătoriul mării sale, ermonah Athanasie ot Agapia” (Ms. BAR 766, 136v). S-a emis ipoteza că acesta ar fi corydaleean de formație și, așa cum dovedește traducerea și acel Elogiu al cuvântului, un bun cunoscător al limbii grecești și românești. Despre activitatea sa ca traducător mai apar două indicii: unul furnizat de Ghenadie Enăceanu, care bănuiește că ieromonahul ar putea fi popa Athanasie, „dascăl moldovenesc care a tradus de pre «elinie» Albina”6, adus în Muntenia de către Mitrofan, episcopul de Huși, sau chemat de Brâncoveanu. Bazându-ne pe faptul că cele două personaje sunt contemporane, pe identitatea numelor și a locului de proveniență, se poate presupune că este vorba de una și aceeași persoană. G. Enăceanu crede că Athanasie și Mitrofan ar fi fost elevi ai Academiei vasiliane din Iași. Tereza Sinigalia7 aduce în discuție un alt element semnificativ, și anume faptul că în finalul Evangheliei greco-române, apărută la București, în 1693, se găsește o scrisoare către cititori, unde întâlnim numele traducătorului versiunii românești, acelați „tot mic printre călugări, Atanasie din Moldova”, fapt care confirmă identificarea propusă. Descrierea manuscriselor Textele în cauză au fost prezentate mai întâi de Ghenadie Enăceanu, episcopul Râmnicului, în studiul menționat. Acesta, relata cum, „visitind acum din nou vestmântăria, carele se afla în turnul clopotniței și păstra mai ales odoarele și cărțile ritualului, n-am găsit acum pe urmă decât pulberea secolelor trecute. Dar se vede că în pulbere îi este omului dat a găsi petrele scumpe, și eu în pulberea vestmântăriei de la Horezu am găsit la 1889 acest manuscris, care este jumătate grecesc și jumătate românesc, și care, pe cotorul cărței, are însemnarea: «134. Carte scrisă «cu măna grec. și rom. către Constandin Vod. Brâncoveanu. 4 Ibidem, p. 28 5 N. Iorga, Domnii români Vasile Lupu, Șerban Cantacuzino și Constantin Brâncoveanu în legătură cu patriarhii Alexandriei, în AARMSI, s. III, t. XIII, 1932, p. 10. 6 G. Enăceanu, Două manuscrise românești din secolul al XVII-lea, în AARMSL, s. II, t. XII, 1892p. 198. 7 T. Sinigalia, Un manuscrit greco-roumain enlumine datant de l'epoque de Constantin Brâncoveanu în „Revue roumaine d'histoire de l'art”, serie Beaux-Arts, tome XXVI, 1989. 813 Cart. 1». Această nestimată o aducem Academiei Române, însoțind-o de descrierea ce urmează”. O nouă descriere a manuscrisului a fost realizată de Violeta Barbu. O reproducem pe aceasta: „I. 1692, hârtie groasă, albă, velină, de foarte bună calitate (trei semilune, ancoră); 273 x 202 mm; I. II. Ff (65. 66. 137. albe); 23 rânduri (2r - 64v), 25 de rânduri (67v - 136r). II. 2r - 4v Epistolă grecească către Constantin Brâncoveanu 5r - 64v Gherasim al Alexandriei, Panegiric grecesc adresat Sf. Constantin 67v - 70v Traducerea românească a epistolei 71r - 134r Traducerea românească a panegiricului 134v - 136r Cuvântul traducătorului, Athanasie de la Agapia III. S: semicursivă, elegantă, cu cerneală neagră, titluri scrise cu aur, inițiale și punctuație cu roșu (ff. 67v - 136r). L: de epocă, piele maron pe scoarțe de lemn, cu bogate ornamentații aurite de factură barocă; colțare cu palmete dispuse în evantai; pe coperta anterioară un medalion romboidal cu marginile dantelate are înscris un al doilea medalion, oval, în care se află Răstignirea; pe coperta a doua, medalionul central închide un ornament vegetal. P: Gherasim Palada, patriarhul Alexandriei (pecete circulară a patriarhiei de Alexandria reprezentându-l pe Sf. Marcu la f. 4v); Ghenadie Enăceanu, episcopul Râmnicului (însemnare de posesie și ex-libris). IV. Miniaturi: la f. 1r icoana Sfinților Împărați, în guașă și aur (245 x 170 mm).”8. De asemenea, beneficiem de alte descrieri pentru manuscrisul BAR 766, una în datorată lui Gabriel Strempel9 și alta lui G. Popescu-Vâlcea10. Conținutul textelor În cele ce urmează, voi prezenta succint conținutul textelor. Astfel, scrisoarea începe cu titulatura patriarhului și a destinatarului, caracteristică scrierilor encomiastice: „Gherasim cu mila lui Dumnezeu Papa și Patriarhul Alexandriei și a tot Eghipetului. Prea blândului și prea înălțatului Domnu și ighemon Ioan Constandin Băsărabă Voevodă, carele cu blagocistie oblăduiaște stăpânirea a toată Țara Româniască”. Epistola este un elogiu la adresa domnului român, motivând și panegiricul, anume pentru o mai bună cunoaștere a vieții Sfântului Împărat Constantin cel Mare. Tot de aici reiese că Gherasim o cunoaștea pe Maria, doamna lui Constantin Brâncoveanu, pe Bălașa, mama domnului, pe Constantin, fost mare sfetnic, Gheorghie, fost mare spătar, pe unchii lui Brâncoveanu și pe mitropolitul Teodosie. Enăceanu aduce în discuție, pentru a întări autenticitatea documentului, prezența titulaturii, iar, în final, pecetea patriarhiei din Alexandria reprezentându-l pe sfântul evanghelist Marcu. Partea centrală a panegiricului se constituie într-o serie de laude aduse împăratului Constantin cel Mare, prin descrierea vieții și faptelor lui „presentes et commentes de la maniere specifique du theologiens orienteaux de l'epoque dans lequel on combine les elements narratifs tires des sources historiques avec des citations et des maximes des livres sacres (de 8 V. Barbu, Miniatură brâncovenească. Manuscrise ilustrate și ornamentate, Ed. Meridiane, București, 2000, p. 60-64. 9 G. Catalogul manuscriselor românești, vol. I, Ed. Științifică și pedagogică, București, 1978, p. 174-175. 10G. Popescu-Vâlcea, Miniatura românească, Ed. Meridiane, București, 1981, p. 113. 814 preference de l'Ancient Testament et des Epitres de Paul)”11. Așa cum reiese din descrierea lui Enăceanu, prin acest panegiric Gherasim a dorit să răspândească și să facă și mai bine cunoscute faptele împăratului pentru combaterea idolatriei și ereziilor, campania sa în vederea impunerii dogmelor ortodoxe și, mai ales, aflarea și înălțarea Sfintei Cruci. Existența unui număr apreciabil de scrieri cu caracter encomiastic din secolul al XVII-lea adresate lui Constantin Brâncoveanu face dovada că acesta este domnul cel mai slăvit de către contemporanii săi. Violeta Barbu realizează o scurtă prezentare a discursurilor de laudă închinate lui Brâncoveanu: cel despre împăratul Constantin, tipărit la Snagov în 1697, panegiricul scris de Ioan Comnen (ms. suppl. graec. nr LI al Bibliotecii Naționale din Viena); bineînțeles, autoarea menționează și panegiricul lui Gherasim. Violeta Barbu aduce în discuție faptul că un topos precum slăvirea domnului Constantin Brâncoveanu, „prin încadrarea lui în paradigma suveranului creștin și a bazileului bizantin, reprezentată de Sf. Constantin cel Mare”11 12, impune în mod automat un raport de reciprocitate și anume: „Instituit la naștere prin mecanismul automat al determinării onomastice, raportul dintre personajul sacru și cel real comportă obligația protecției din partea celui dintâi și cea a comportamentului mimetic din partea celui din urmă”13 14. Encomiul, așa cum apare prezentat în manualele de retorică și, mai ales, în tratatul de retorică cel mai cunoscut al epocii, Ilepi p^ropiKnQ rsxvi, al lui Theofil Corydaleu, se definește prin raportare la retorica lui Aristotel: „este o cuvântare expozitivă (TkTstikoJ prin care se reliefează frumusețea calităților unei persoane (iov npcov tsv tivi KaXXrov apnț), expunându-se în chip elogios faptele ei (sK^spscSag ;r/i<(')Liiu< sov 5s npoconais Kai np(r.'LiUTa)”1'1. Panegiricile sunt texte care au pătruns în literatura românească sub auspiciile Bisericii, iar în limba română, potrivit aprecierii lui Iulian Ștefănescu15, s-ar găsi trei panegirice care-l preamăresc pe Sfântul Împărat Constantin, și anume: unul este textul în cauză, apoi un altul, fără titlu, Viața din Învățăturile lui Pseudo-Neagoe, București, 1843 (menționat de D. Russo în Studii bizantino-române), și un al treilea, realizat de Ștefan Brâncoveanu: Cuvânt panegiric la cel întocmai cu apostolii marele Constantin. Postfața manuscrisului se dovedește a fi o creație proprie a traducătorului. Athanasie ot Agapia aduce un elogiu Cuvântului, care nu mai este înzestrat cu o încărcătură mistică, caracteristică scrierilor religioase, ci cuvântului ca modalitate de cunoaștere a lumii, acela prin care omul se distinge de celelalte creații ale lui Dumnezeu. Tot aici, Athanasie elogiază atitudinea patriarhului Alexandriei, încercarea sa de a contribui la dezvoltarea culturii românești. Astfel se conturează imaginea lui Gherasim ca un bun predicator, un cleric cult, „adăpat din izvorul cel neputred al învățăturii” (Ms. BAR 766, 135v). Datarea și localizarea manuscriselor Având în vedere datarea dată de prezența sigiliului lui Gherasim, se poate susține faptul că manuscrisul grec a fost realizat în 1692, dată susținută, așa cum constată și Enăceanu, de următoarele observații: la această dată mitropolitul Teodosie se afla pe scaunul 11 T. Sinigalia, op. cit., p. 28. 12 V. Barbu, op. cit., p. 12. 13 Ibidem, p. 13. 14 Ms. grec. BAR 453, f. 49r, apud V. Barbu, Locuri ale memoriei: panegiricele dedicate lui Constantin Brâncoveanu, în vol. In honorem Paul Cernovodeanu, Ed. Kriterion, București, 1998, p. 377. 15 I. Ștefănescu, Legende despre Sf. Constantin în literatura română, în „Revista istorică română”, I, 1930, p. 294. 815 mitropoliei Ungro-Vlahiei (mențiune în scrisoarea lui Gherasim); tot în acest an se finalizează construcția bisericii mari de la Hurezu, ce poartă hramul sfinților împărați Constantin și Elena. De aici, ipoteza că acest panegiric ar fi fost scris pentru citirea lui de către clerici mai ales la hramul bisericii. În schimb, traducerea românească nu mai este datată, dar se poate presupune a fi nu cu mult timp posterioară redactării textului grecesc. Tereza Sinigalia emite ipoteza conform căreia Brâncoveanu ar fi comandat traducerea pentru momentul în care s-a sfințit biserica, adică după finisarea picturii, încheiată, potrivit inscripției din pronaos, la 30 septembrie 1694; ca urmare, sfințirea oficială se va fi săvârșit curând după completarea ansamblului pictural. Se știe din cronica lui Greceanu că domnul nu ar mai fi întreprins nicio vizită la Mănăstirea Hurezu până în anul 1697. Astfel, traducerea românească ar putea fi datată în intervalul 1692-1694 sau 1694-1697. În ceea ce privește locul scrierii manuscrisului grecesc, Enăceanu susține ferm că acesta ar fi fost Alexandria, reședința patriarhului Gherasim, lucru confirmat de caligrafia manuscrisului grecesc, de titulatura patrairhului, de sigiliu și, mai ales, de chipul Evanghelistului Luca din sigiliu: „Ornamentațiunea manuscrisului grec, care, după cum am văzut și mai sus, poartă asupra sa semnele unei culturi bizantino-turcești și care, pentru noi, este sigiliul culturei alexandrine din secolul XVII”16. Cât despre versiunea românească, așa cum reiese din caligrafie, frontispicii și inițiale (Enăceanu vorbește despre „văzdoaga”, o floare românească, ce apare la toate literele inițiale din text), este mai mult decât evident că este realizată în Muntenia: Athanasie, venit cu ajutorul lui Mitrofan sau chiar fiind chemat de domnul însuși, ar fi locuit la Mănăstirea Horezu pe toată durata traducerii panegiricului. Încheiere Criteriul artistic și cel istoric fac din acest manuscris drept unul dintre cele mai importante din secolul al XVII-lea, iar din punctul de vedere al filologiei textul constituie încă un prilej pentru observații privitoate la limba română literară veche; de asemenea, existența originalului grecesc permite realizarea unei comparații cu versiunea românească, pentru o mai bună înțelegere a procesului de traducere specific acestui veac. Bibliografie Barbu, Violeta, Proza oratorică în cultura românească veche: un gen literar?, în AIIA «A. D. Xenopol», 28, 1991. Barbu, Violeta, Miniatura brâncovenească. Manuscrise ilustrate și ornamentate, Editura Meridiane, București, 2000. Barbu, Violeta, Locuri ale memoriei: panegiricele dedicate lui Constantin Brâncoveanu, în vol. In honorem Paul Cernovodeanu, Editura Kriterion, București, 1998. Enăceanu, Ghenadie, Două manuscrise românești din secolul al XVII-lea, în AARMSL, seria II, tomul XII, 1892. Greceanu, Radu, Istoria domniei lui Constantin Basarab Brâncoveanu, Studiu introductiv și ediție critică întocmite de Aurora Ilieș, Editura Academiei Republicii Socialiste Române, București, 1970. 16 G. Enăceanu, op. cit., p. 68-69. 816 Ionescu, Dimitrie, G., Relațiile Țărilor Române cu Patriarhia de Alexandria, Imprimeria Națională, București, 1935. Iorga, Nicolae, Domnii români Vasile Lupu, Șerban Cantacuzino și Constantin Brâncoveanu în legătură cu patriarhii Alexandriei, în AARMSI, seria III, tomul XIII, București, 1932. Iorga, Nicolae, Activitatea culturală a lui Constantin Vodă Brâncoveanu și scopurile Academiei Române, în AARMSI, seria II, tomul XXXVII (1914-1915), București, 1915. Iorga, Nicolae, Pilda bunilor domni din trecut față de școala românească, în AARMSI, seria II, tomul XXXVII (1914-1915), București, 1915. Popescu-Vâlcea, G., Miniatura românească, București, 1981. Sinigalia, Tereza, Un manuscrit greco-roumain enlumine datant de l'epoque de Constantin Brâncoveanu, în „Revue roumaine d'histoire de l'art”, serie Beaux-Arts, tome XXVI, 1989. Ștefănescu, Iulian, Legende despre Sf. Constantin în literatura română, în „Revista istorică română”, I, 1930. Mulțumiri, „Cercetarile au fost finanțate din Fodul Social European de către Autoritatea de Management pentru Programul Operațional Sectorial Dezvoltarea Resurselor Umane 2007-2013 [proiect POSDRU/CPP 107/DMI 1.5/S/78342]". 817 ANGLICISMELE - ASPECTE ALE INFLUENȚEI LIMBII ENGLEZE Drd. Maria Emanuela ROȘA ZAH Andre Goosse afirmă: „ La neologie est a la fois un bien et un mal. Un bien, parce qu'elle montre que la langue est capable de s'adapter a des conditions nouvelles(...), un mal, parce qu’elle rompt sans cesse l'equilibre qui est a la base de la notion de systeme.” Conceptul de dinamică a limbii este asociat cu reprezentarea unor intervale de timp, în decursul cărora se produc modificări semnificative ale mijloacelor verbale de care dispunem pentru a comunica. Vocabularul românesc se află pe o direcție de modernizare și internaționalizare. Relația între limbă și societate se reflectă în vocabular, epocile de mari prefaceri în viața unei societăți sunt epoci de mari prefaceri ale formelor de expresie lingvistică folosite în mod curent. Progresul omenirii s-a reflectat, în primul rând, la nivelul lexicului. O serie de cuvinte și sensuri ies din uz sau capătă conotații specifice, se produc inversări ale modului de valorizare a unor termeni și, mai ales, apar cuvinte și sensuri noi. Asemenea epoci sunt epoci de intensă creativitate lexicală - baza fondului existent - și de mare deschidere spre noi surse de împrumut. Cuvinte-cheie: anglicism, dinamică, creativitate, internaționalizare Dinamica vocabularului românesc are multiple implicații interdisciplinare, care interesează deopotrivă lingvistica teoretică și pragmatica actului de comunicare. Structura actuală a vocabularului românesc reflectă fenomenul specific epocii pe care o trăim: ieșirea din izolare. Preferința pentru anumiți formanți, extinderea anumitor procedee de îmbogățire a lexicului, numărul mare de împrumuturi și de calcuri după engleză, modificarea poziției elementelor de argou, toate acestea sunt tendințe active în limbi extrem de diverse. Limba română suferă, în această perioadă, de abundența influențelor englezești, care pe de o parte sunt benefice, deoarece denumesc realități noidin societate, dar pe de altă parte au un caracter de alterare al limbii, datorită faptului că această penurie de neologisme rupe echilibrul care se află la baza sistemului, al limbii, în general. Formele neologismelor pot fi alterate și de neștiința vorbitorilor. Dictonul latin „aurea mediocritas” cred că trebuie să dicteze în acest proces de preluare și de folosirea a împrumuturilor din alte limbi. În comparație cu fonetica, morfologia sau sintaxa, lexicul este domeniul în care se produc cele mai rapide schimbări. În general, pentru a putea vorbi de schimbări în limbă, sau de schimbări lingvistice este absolut necesar să se constate, de la o etapă la alta sau chiar în aceeași etapă a evoluției limbii, răspândirea sau adoptarea, generalizarea unor inovații, adică a unor noi fapte de limbă. Deci lexicul românesc se schimbă în măsura în care unele inovații de natură lexicală se răspândesc, se generalizează. O inovație lexicală poate consta în folosirea unei noi unități lexicale, precum și în modificarea formei de bază și/sau structurii semantice a unui cuvânt deja existent. O data generalizată, inovația lexicală devine o categorie istorică, în sensul că numai compararea diferitelor stadii în evoluția limbii o mai poate pune în evidență. De exemplu, 818 pentru un actor putem folosi cuvântul vedetă, provenit din franțuzescul vedette. Relativ recent, acest cuvânt a început să fie conturat în uzul limbii actuale de sinonimul său de origine englezească star. Deci folosirea lui star, alături de vedetă, este o inovație. Dar și vedetă, în momentul în care a început să fie folosit în română, a constituit, la rândul său, un fapt nou, adică o inovație lexicală. Simpla existență a unor fapte noi în lexic, a unor inovații lexicale, nu contribuie implicit și la producerea unor schimbări ale vocabularului în ansamblul său, adică nu determină o dinamică anume. În secolul al XIX-lea s-au folosit cuvinte precum cozarisi „ a purta o conversație ușoară”, frescheță-,prospețime”. Deși, la vremea respectivă, au fost inovații lexicale, aceste cuvinte, datorită faptului că nu s-au răspândit, nu au contribuit la intensul proces de modernizare al lexicului din perioada amintită, așa cum au făcut-o inovațiile similare: cozerie, picta, franchețe. Schimbările din lexic nu se produc instantaneu, ci în timp, putându-se constata un fenomen de concurență și de selecție a inovațiilor. Răzbel, formă refăcută după modelul lat. Bellum a mai vechiul cuvânt de origine slavă război, „conflict armat” inovație lexicală a latiniștilor, justificată de necesitatea de a se deosebi acest cuvânt de omonimul război „unealtă casnică de țesut”, era destul de des folosit în secolul al XlX-lea. Cele două cuvinte răzbel și război, nu mai stau însă pe același plan, inovația „latinizantă” fiind astăzi învechită, eventual folosită numai cu o tentă umoristică. Nu același lucru se poate afirma și despre variantele rătund și rotund. Varianta rătund din lat. retundus este astăzi învechită și regională, în timp ce varianta rotund este literară și foarte răspândită, susținută de o întreagă familie etimologică: rond, rondel, rorondă. Se poate vedea că fiecare inovație lexicală în parte are destinul ei, determinat de anumite șanse de a se impune sau nu într-un aspect sau altul al limbii. Unele inovații sunt la origine abateri de la ceea ce există în limbă la un moment dat. trebuie făcută însă precizarea că unele abateri se produc din cauza necunoașterii normelor, a regulilor sau din aplicarea lor greșită, iar altele sunt determinate de necesitatea de a corecta, completa aspecte deja existente sau pur și simplu de a corela exprimarea cu noile realități extralingvistice apărute o dată cu evoluția vieții sociale. Varianta mesadă „bucată de blană confecționată din mai multe piei, folosită pentru căptușitul paltoanelor” a apărut și aproape că s-a generalizat ca urmare a faptului că vorbitorii s-au abătut de la pronunțarea mult mai apropiată de etimon misadă, incorect interpretată ca neliterară. În schimb, în cazul adjectivului nou, vorbitorii au înlocuit cu timpul forma de plural feminin nouă, cu noi pentru a evita confuzia cu numeralul nouă ( s-au redactat nouă capitole/noi capitole). S-ar putea afirma că în cele două situații amintite, ca și în multe altele de acest fel, avem a face cu „greșeli de limbă” generalizate sau în curs de generalizare, cum este și cazul variantelor frecție, paliativ, piuneză (forme recomandate: fricție, paliativ, piuneză). Însă și „greșelile” au rolul lor în evoluția limbii, deoarece, așa cum s-a remarcat, „ceea ce considerăm noi astăzi drept greșeală poate deveni mâine forma corectă; greșelile actuale pregătesc, într-o anumită măsură limba viitoare.” De-a lungul evoluției și formării limbii române au existat o serie de influențe care au contribuit la dezvoltarea acesteia. Cea mai recentă și poate cea mai „agresivă” este limba engleză. Influența engleză asupra lexicului românesc s-a exercitat, cu începere din a doua jumătate a secolului al XIX - lea, atât indirect, cât și direct, cu precădere la sfârșitul secolului 819 al XX-lea. Au pătruns în limba română, probabil prin franceză, fără a fi exclusă posibilitatea împrumutului direct din engleza britanică, termen referitor la viața mondenă: bridge, club, dandy și mai ales, la terminoligia sportivă box, derbi, golf. Ulterior au fost asimilați și unii termeni tehnici, prin intermediul germanei boiler, cocs sau al rusei buldozer, radiolocație. Direct din engleză, inclusiv din engleza americană, sau din engleză și franceză îb același timp au fostîmprumutate recent numeroase substantive, adjective și adverbe, referitoare la: • Vestimentație: blugi, pulover, trenci,trening; • Gastronomie și denumiri comerciale de băuturi răcoritoare: biftec, bacon, chec, cheeseburger, coca-cola, fanta, gin, hamburger; • Economie, comerț, industrie, politică și viață socială: business, card, dispecer, job, manager, management, marketing, summit, supermarket; • Muzică, artă spectacole, divertisment, comunicarea cu publicul: designer, hit, hobby, interviu, jazz, mass-media, rock, show; • Electronică, electrotehnică, telecomunicații : computer, e-mail, exit, lap-top; • Terminologia sportivă: box, corner, fault, gol,meci, penalti; • Realități ale culturii materiale nord-americane: bungalow, cowboy, ranch, scalp, șerif. Se poate constata o anumită concurență între termenii englezești adoptați de curând în română și termenii românești sinonimi mai vechi sau de proveniență franceză. Asemenea termeni se grupează în perechi sinonimice și există o preferință a uzului actual al limbii pentru cuvintele englezești. Deși pare a fi deosebit de puternică, influența engleză are anumite limite față de influența latino-romanică. Se poate constata incapacitatea limbii române de a asimila din engleză verbe sau adjective, întrucât în această limbă mărcile flexionare ale acestor părți de vorbire nu diferă prea mult de cele ale substantivelor. Destul de multe împrumutri englezești se scriu și se pronunță ca în limba de origine, fiind simțite ca englezisme autentice. Mai trebuie făcută precizarea că în prezent, ca și în trecut, anumite categorii de vorbitori manifestă preferința pentru utilizarea unor termeni anume. Cei familiarizați cu folosirea calculatorului au tendința de a utiliza chiar și în vorbirea cotidiană termeni ca: procesa, procesare. Astfel, răspândirea sau generalizarea în limbă a unor împrumuturi neologice depinde, în mare parte, de preocupările vorbitorilor, dar și de nivelul de cultură și educație al acestora. În plan practic, al comunicării uzuale, un rol important în asimilarea corectă a împrumuturilor „necesare” ar putea reveni unui viitor dicționar de anglicisme și americanisme, cu caracter explicativ și normativ, care ar elimina multe dintre abaterile discutate. Alături de definiții conforme uzului actual un asemenea dicționar ar trebui să cuprindă indicații de tip ortografic, ortoepic și morfologic, precum și precizări de natură contextuală și stilistică, însoțite eventual de contexte ilustrative. Importanța și stabilitatea în limbă a unui anglicism, a unui neologism în general, sunt determinate și de contribuția acestuia la modernizarea lexicului românesc. Multe recomandări ale unor lingviști, scriitori, oameni de cultură referitoare la folosirea anglicismelor au fost infirmate de ceea ce uzul limbii române a reținut în cele din urmă. Cuvintele care exprimă 820 noțiuni deosebit de importante au o stabilitate foarte mare în limbă, tocmai datorită rolului pe care îl are în comunicarea completă, corectă și exactă dintre oameni. BIBLIOGRAFIE: Avram, Mioara, Anglicismele în limba română actuală, Editura Academiei Române, București, 1997; Bălan Mihailovici, A., Noțiuni de terminologie - despre viața cuvintelor sau câteva probleme de terminologie actuală, Editura Oscar Print, București 2010; Bidu-Vrânceanu, Angela, Dinamica sensurilor în româna actuală,- în LL, 1997, vol 3-4, p 39- 44; Bidu-Vrânceanu, Angela, Dinamica vocabularului românesc după 1989. sensuri deviate ale termenilor tehinco-științifici, în LL, 1995, vol 1, p 38-45; Bidu-Vrânceanu, A., Lexicul specializat în mișcare. De la dicționare la texte, Editura Universității din București, București, 2007; Ciobanu, Georgeta, Anglicisme în limba română, , Editura Amphora, Timișoara 1996; Ciobanu, Georgeta, Adaptation of the English Element in Romania, Editura Mirton, Timișoara, 1997; Dima, Emanuela, Probleme ale neologiei traductive, în SCL, LVI, nr. 1-2, 2005, p 91-100. (Dima 2005); Dimitrescu, Florica, „O maladie - mai multe denumiri”, în Tradiție și inovație în studiul limbii române, Editura Universității din București, 2004, p. 271-276; Graur, Al., „Capcanele” limbii române, Editura Humanitas, București, 2009; Idem, Dicționar al greșelilor de limbă, Editura Humanitas, București, 2009; Groza, Liviu, Elemente de lexicologie, Editura Humanitas, București, 2004; Guțu Romalo, Valeria, Corectitudine și greșeală: limba română de azi._Versiune nouă, Editura Humanitas, București, 2000; Idem, Aspecte ale evoluției limbii române, Editura Humanitas, București, 2005; Isaac, Ștefania, Dezvoltarea competențelor comunicative vs.Anglicismele recente in limba română. Monografie, Chișinău, 2004; Lăzărescu, Rodica, Dicționar de capcane ale limbii, Editura Corint, București, 2007; Manea, Constantin, „Nou și vechi în împrumutul lexical din limba engleză”, în Tradiție și inovație în studiul limbii române, Editura Universității din București, 2004, Radu Voica, Limba engleză și globalizarea,Ed.Amphora, Timișoara, 2009; Sala, Marius, 101 cuvinte moștenite, împrumutate și create, Seria: Viața cuvintelor, Editura Humanitas, București, 2010; Stoichițoiu-Ichim, Adriana, „Asimilarea împrumuturilor englezești: aspecte actuale ale dinamicii sensurilor”, în Aspecte ale dinamicii limbii române actuale, Editura Universității din București, 2002, p. 249-258; StoichiNoiu-Ichim, Adriana, „Observații privind grafia anglicismelor din presa actuală”, în Studii de gramatică și de formare a cuvintelor, Editura Academiei Române, București, 2006, p. 390-409; Stoichițoiu-Ichim, Adriana, Vocabularul limbii române actuale.Dinamică, influențe, creativitate,Editura ALL, București, 2007; Zafiu, Rodica, 101 cuvinte argotice, Seria: Viața cuvintelor, Ed. Humanitas, București, 2010. 821 LEXICAL ASPECT IN CHILD LANGUAGE Prep. drd. Ioana STOICESCU University of Bucharest The aim of this paper is to discuss the influence of lexical aspect on the acquisition of tense morphology in child language. Research on the acquisition of several European languages has shown that young children's use of tense morphology is connected to the aspectual class of the predicate. Present and/or imperfective morphology is associated with atelic predicates while past and/or perfective morphology appears on telic predicates. The question this paper addresses is whether the same pattern appears in early child Romanian. Key-words: child language, lexic, tense morphology, predicate 1. Introduction The early language of children is of interest to the student of language because it is a window onto the functioning of Universal Grammar. The study of language acquisition tells us something about the way in which the innate principles and parameter values provided by Universal Grammar become operative. Language acquisition studies focus on a wide range of subdomains among which the acquisition of functional morphology is quite prominent. Children start using language between the age of 1;0 and 2;0. However, their initial speech has characteristics that distinguish it from the adult norm. The children start off by using one-word utterances and they move to multi-word utterances only gradually. For instance, the sentences of a Romanian speaking child B. (Avram corpus) at the age of 1(year);5(months).12(days) may refer to persons, objects, onomatopoeia or a particular direction of movement. We see that in these early utterances no verbs are employed: (1) a. Moața. b. Fata! c. Tac-tacu. d. Bîc. e. Sus! Later, the child enters a stage where he or she is able to string words together, going from two words only in the beginning to three or more as he gets older. For instance, in the sentence below the child is 1;6.9 and speaks about her father who is not present and perhaps has left in or is using a car. Here again no verbs are used. (2) Tati tutu. The first verb that child B. uses in the portion of the corpus we analysed occurs at the age of 1;5.26 and is a reduced present tense copula preceded by a negation: 822 (3) Nu-i. (B. does not manage to find something in the toy box) As the child approaches the age of 2;0, more verbs enter the stage, but the number of spontaneous verbal predicates is limited, as can be seen from the table below, which shows the number of verbal predicates in the first recordings of the same Romanian child (child B., Avram corpus). The child does not use more inflectional forms for the same verb (i.e. different moods, tenses, numbers or persons) at very early ages. Table 1: Spontaneous Verbal Predicates in the Speech of Child B. Age of the child Number of child utterances Number of spontaneous verbal predicates 1;5.12 348 0 1;5.19 408 0 1;5.26 356 1 1;6.02 387 0 1;6.09 383 0 1;6.18 445 10 1;6.24 448 2 1;9.03 449 5 The first verbal morphology to be used spontaneously is usually present/imperfective tense morphology, as well as past/perfective tense morphology. The scholar credited as the founder of the language acquisition studies, Roger Brown (1973) gave the following order for the acquisition of functional morphology in English: Table 2: Order of acquisition for English verbal morphology 1 Present progressive (-ing) 2 Past irregular 3 Uncontractible copula (is, am, are) 4 Past regular (-ed) 5 Third person singular (-s) As we can see from the table above, in child English, the first overt verbal inflectional markers that appear are the -ing ending on the verb, the copula, and the regular past tense ending -ed. In other studies, the -ing progressive ending and the past participle are attested as early as 1;8 and 1;6 respectively. (4) a. Baby talking. (Hayley 1;8, Radford 1990:159, ex. 42a) b. Daddy gone. It gone in. (Paula 1;6, Radford 1990:161, ex. 45a) 823 Apart from this overt morphological markers, English children use a large number of verbs without any overt morphology, which are used in present and past tense contexts (Schutze & Wexler 2000), to refer to both present and past events. (5) a. Adult: What does the pig say? Child: Pig say oink. (Claire 2;1, Radford 1990:150, ex.18b) b. Adult: What did you draw? Child: Hayley draw boat. (Hayley 1;8, Radford 1990:149, ex. 17) In child Romanian, the spontaneous verbal morphology is limited to only a few forms, as can be seen in Table 3. Table 3: Early Romanian verbal morphology 1. contracted copula 2. imperative & non-contracted copula 3. present 4. bare past participle 5. bare/full subjunctive 6. full perfect compus [auxiliary + past participle] However, even if the morphology in Table 3 is attested in the corpus, further research is needed in order to establish the exact moment when the child is able to analyse these forms and use them appropriately. In conclusion, once the child enters the two-word stage, he becomes able to use verbal predicates, but his verbal uterances are restricted to a limited range of tenses, persons and moods. 2. Lexical and grammatical aspect Having discussed some characteristics of early child language, we can move on to the main topic of our paper, the influence of lexical aspect on the acquisition of verbal morphology. To begin with, we should clarify the terminology we use in the rest of the paper, namely the difference between tense and aspect, and lexical and grammatical aspect. Tense and aspect are grammatical categories of the verb, alongside mood, person and number. Comrie 1985:9 defines tense as a “grammaticalized expression of location in time”. In another work, he states: “Tense relates the time of the situation referred to to some other time, usually to the moment of speaking” (1976:1-2). Consequently, tense is a deictic category, in the sense that tense morphemes indicate the temporal position of an event relative to speech time. The event may take place before, at or after speech time, in which case it is said to be anterior, simultaneous or posterior to the moment of utterance. Aspect is not a deictic category, as aspect morphology does not express the relation of the event to the speech event. Aspect refers to the properties of the event as such and the way in which the speaker chooses to describe the event. Grammatical aspect (or viewpoint aspect) refers to the perspective that a speaker may take upon an event. Depending on this perspective, the speaker chooses perfective or imperfective morphology. If the speaker wants 824 to describe an eventuality as “a single unanalysable whole, with beginning, middle and end rolled into one” (Comrie 1976:3), he will use perfective morphology. If the speaker wants to look inside the situation and describe the middle phase of the event, he will use imperfective morphology. In English, for instance, past tense morphology not only carries tense information, but also grammatical aspect information: a verb marked with the past tense sends the message that the event referred to is both past, i.e. anterior to speech time, and finished/completed. The same applies for the Romanian perfect compus. Perfective aspect refers thus to completion or termination (Smith 1980:269). Imperfective aspect refers to the fact that the event is ongoing, and no reference is made to its termination. Lexical aspect (situation aspect or Aktionsaart) indicates whether the predicate describes events having an in-built endpoint or not. As such, classifications looking at lexical aspect take into account the meaning of the verb phrase and the way the verb interacts with its arguments. Verbal predicates are classified function of lexical aspect into telic or atelic events. For instance, the predicate in I built a house is telic, because it entails the emergence of a result, whereas the predicate in I am running is atelic, as no result is entailed. The telicity of a predicate is standardly determined by the way in which it combines with in or for time adverbials. Telic predicates can only combine with adverbials of the type in an hour, whereas atelic predicates can only combine with adverbials of the type for an hour. It is important to note that lexical aspect judgements are always compositional. The arguments of the verb may change the lexical aspect category of a sentence, as shown by the difference between (6a) which is telic and (6b) which is atelic. (6) a. I have built the castle in/*for a year. b. I have built castles *in/for a year. At the same time, grammatical aspect morphology may change the lexical aspect category of the predicate. The formerly telic predicate in (6a) becomes atelic if it combines with progressive, i.e., imperfective morphology (6c): c. I have been building the castle *in/for a year. 3. Lexical and Grammatical Aspect in Child Language In connection with the early verb forms, the following observation was made: perfective morphology usually combines with telic predicates, while imperfective morphology combines with atelic predicates. This phenomenon was noticed in a large number of child languages. For instance, Antinucci and Miller (1976) investigate child Italian and English. Theirs is a study based on naturalistic data obtained from the spontaneous production of children in conversation with adults. They analysed the speech of 1 English-speaking and 7 Italian children aged 1;6-2;5 and noticed that they first used the past tense (the passato prossimo or English -ed) with telic verbs referring to changes of state, never with atelic verbs denoting activities or states. The latter are used with the present or the imperfect. Unfortunately, Antinucci & Miller's quantitative analysis is not detailed enough. They only provide a list of 825 the verbs used by Italian children and the American child and they highlight the verbs used in the past. For instance, change of state verbs like portare (bring, carry), cascare (fall), cadere (fall), venire (come) are the most numerous and are used with the passato prossimo. Activity verbs like dormire (sleep), springere (push), urtare (fight) giocare (play) and state verbs like volere (want), sapere (know), bisognare (need) are mainly used with the present. The imperfetto tense emerges at around the age of 2;1 (1976:185). When it emerges, it is associated with state and activity verbs in contexts related to story telling: (7) Child: C' e una bambina che piange. “There is a girl who is crying” Adult: Una storia; raccontala, avanti! “A story; tell it go on” Child: No. Mother: Non conosci una favola? “You don't know a story?” Child: C'era una bambina. Una bambina che piangeva. “There was a girl. A girl who was crying” (2;1, Antinucci & Miller 1976:185, ex. 83) Bronckart & Sinclair (1973) look at child French and build an experiment in which the starting point is event structure. The researchers enact with toys several situations that precede ST, but have distinct aspectual properties, and ask children to describe these events. The subjects are 74 French speaking children aged 2;11-8;7. The events the children have to describe are of three types: 1) actions where a target point is reached (labelled “perfectives”) e.g. a truck slowly pushes a car towards a garage; 2) actions without any target (labelled “imperfectives”), e.g. a fish swims in the basin (circular movement), 3) animal cries, namely events that can be heard, not seen (labelled “aperfectives”), e.g. the sheep bleats. The most frequently used tense in connection with events with a target point is passe compose (78%): Table 4: “Perfective” events, tenses used passe compose present imparfait. 78 % 19 % 3 % The most frequently used tense for the non-resultative animal cries is the passe compose (52%) but the present follows it closely (45%, a larger percent than the one registered for perfectives). The imparfait maintains the same low percentage it had with perfective events (3%). Table 5: “Aperfective” events, tenses used passe compose present imparfait 52 % 45 % 3 % The most frequently used tense for atelic (“imperfective”) events is the present (76%). The imparfait and the passe compose are used in almost equal proportions. Table 6: “Imperfective” events, tenses used 826 passe compose present imparfait. 11 % 76 % 13 % In conclusion, the associations Bronckart & Sinclair find are the following: telic events (pushing a truck to the garage, hitting a marble) are mostly denoted by the passe compose. Aperfectives (bleating once, cat crying 8 times, baby wailing) are expressed by passe compose and present. Atelic events (duck swimming circularly for a long or short time ) are encoded with the present. Consequently, the authors argue that children under 6 are not as much concerned with the relation between event time and speech time as they are with the structure of the event itself - they use the past because they notice a result of the action. This is evidenced by the fact that imperfectives are described mainly with the present, very rarely with the past (1973:126-127), even though they are staged to precede speech time. As regards child Romanian, Buja 2008 uses a children's picture book Frog, where are you? as stimulus for narrative elicitation. Her study is cross-sectional and her subjects are 37 Romanian speaking children divided into 4 groups (7 children aged 3;2 - 3;10, 10 children aged 4;2 - 4;9, 10 children aged 5;3 - 5;10, 10 children aged 9;1 - 9;11). She also have a control group of 10 adults aged 18-45. She finds that the first tenses acquired are the present and the perfect compus, accompanied by infrequent uses of the imperfect for the 3-year olds. In the case of the 4 year-olds the number of imperfect predicates increases. With respect to the relation between tense and aspect in early child speech, she suggestes that, initially, tenses are used as means of expressing the aspectual distinction perfective/imperfective (events). Only later do they encode temporal relations. She claims that the perfect compus emerges for telic events and the prezent or the imperfect for atelic events: (8) A căzut băiețelul și cățelul fuge. (Buja 2008, ex. 3) (9) Băiețelul striga (...) . (Buja 2008, ex. 5) 4. The Aspect Before Tense Hypothesis Results such as the ones discussed above led to the idea that, in early child language, tense morphology does not express tense, but lexical aspect distinctions. This idea came to be known as the Aspect Before Tense Hypothesis. For instance, Buja 2008 makes the strong claim that children “at the age of 3 are not yet capable of handling and expressing temporal relations ... The shift from one tense to another at this age (3 years) serves the purpose of locally marking the aspectual distinctions at the level of the clause” (Buja 2008). Thus perfective tense morphology would mark telicity, while imperfective tense morphology would mark atelicity. While Buja 2008 was based on an experimental elicitation task, we analysed a longitudinal corpus of child Romanian to look for the same asymmetrical distribution of tense morphology. The data consisted of 370 verbal utterances (84% prezent, 26% perfect compus) selected from a a total of 9644 child utterances. The two children were aged 1;5-2;2 and were generally recorded monthly for one hour while talking to their mothers or other carers. The recordings were carried out and transcribed by Larisa Avram in CHILDES format 827 (MacWhinney & Snow 1985). The first tense attested in the corpus was the present, followed by the perfect compus, and the imperfect. We tested the present and perfect compus predicates in the corpus using the tests for telicity summarised in Dowty 1979 and we placed them into two classes: telic and atelic verb phrases. As shown in Tables 7 and 8, 70% of present predicates are atelic, while 76% of perfect compus predicates are telic. Table 7: Present predicates Present No. pred. % Telics 93 30 Atelics 218 70 Table 8: Perfect compus predicates PC No. pred. % telics 45 76 atelics 14 24 5. Conclusions It would seem that the data in the longitudinal corpus support the results in Buja 2008. In child Romanian, like in child French, English or Italian, there is a tendency for past tense morphology to be associated with telic predicates and for present tense morphology to be associated with atelic predicates. Lexical aspect plays a role in the way children use tense morphology to describe events. However, this clear tendency does not necessarily mean that children are incapable of of “handling and expressing temporal relations” as Buja 2008, alongside Antinucci & Miller 1976, or Bronkart & Sinclair 1973 argue. Studies of children's memory show that they are able to form representations of objects and events witnessed in the past. They are also able to to place events in a sequence. More research is thus needed to clarify the process through which children map temporal relations of simultaneity, anteriority or posteriority to specific language forms and the role of lexical aspect. References Antinucci F. & Miller R. 1976 “How Children Talk About What Happened,” Journal of Child Language 3,167-189. Bronckart J. P. & Sinclair H. 1973 “Time, Tense and Aspect,” Cognition 2, 107-130. Brown, R. 1973 A First Language: the Early Stages. Cambridge, Massachusetts: Harvard University Press. Buja E. (2008) Relating Events in Narrative: a Case Study of Romanian, Brasov: Editura Universitatii Transilvania. Comrie B. 1976. Aspect. Cambridge: Cambridge University Press. 828 Comrie B. 1985. Tense. Cambridge: Cambridge University Press. Dowty, D. 1979. Word Meaning and Montague Grammar. Dordrecht: Reidel. Radford A. 1990 Syntactic Theory and the Acquisition of English Syntax. Oxford: Blackwell. Schutze, C. & K. Wexler 2000 “An Elicitation Study of Young English Children's Knowledge of Tense: Semantic and Syntactic Properties of Optional Infinitives,” in S. C. Howell, S. A. Fish, and T. Keith-Lucas, eds., Proceedings of the 24th Boston University Conference on Language Development, Somerville, MA: Cascadilla Press, 669-683. 829 COMPLIMENTUL ȘI GLUMA - STRATEGII ALE POLITEȚII POZITIVE ÎN DISCURSUL POLITIC ROMÂNESC ACTUAL Drd. Marius-Claudiu PINTILII Universitatea „Alexandru Ioan Cuza”, Iași Situându-mă într-o perspectivă pragmalingvistică, voi urmări maniera în care actorii politici recurg în discursurile lor la două strategii ale politeții pozitive (complimentul și gluma) cu intenția atenuării potențialului agresiv al actelor verbale. Pentru a ilustra aceste comportamente strategice la nivelul discursului politic românesc actual, mă voi raporta la modelul teoretic al lui Brown și Levinson (1987), potrivit căruia orice individ are o imagine publică (face) bivalentă (positive face / negative face), esențială pentru menținerea echilibrului la nivelul relațiilor intersubiective. Cuvinte-cheie: politețe, startegie, discurs politic, pragmalingvistică 1. Obiectul de cercetare În lucrarea de față, voi analiza dintr-o perspectivă pragmalingvistică formele de concretizare în discursul politic românesc actual a două strategii esențiale ale politeții pozitive: complimentul și gluma. Materialul de analiză pe baza căruia voi urmări aceste strategii este alcătuit din transcrierile a cinci dezbateri politice televizate: două electorale (1. Prima confruntare electorală de la Cluj dintre candidatul PNL la președinția României, Crin Antonescu, și Traian Băsescu - 14 noiembrie 2009/ Realitatea TV; 2. Confruntarea electorală finală pentru președinția României dintre Mircea Geoană și Traian Băsescu - 3 decembrie 2009/ Antena 3) și trei neelectorale (3. Dezbaterea televizată din cadrul emisiunii Ora de foc -29 iunie 2009/ Realitatea TV; 4. Dezbaterea televizată din cadrul emisiunii Q&A - 10 octombrie 2009/ Antena 3; 5. Dezbaterea televizată din cadrul emisiunii Arena publică - 18 martie 2010/ TVR1). Înregistrarea acestor dezbateri a fost realizată cu ajutorul unui TV tuner, iar transcrierea s-a efectuat pe baza sistemului de simboluri și convenții utilizat în Corpus de română vorbită (CORV). Eșantioane (Dascălu Jinga, 2002). 2. Politețea prin prisma managementului feței Necesitatea fundamentării unui model pragmatic al politeții, schițată de Robin Lakoff (1977) încă din 1973, se va impune într-o manieră sistematică după doar cinci ani. În 1978, într-un studiu ce va fi reluat în volumul Politeness. Some universals in language usage (1987), Penelope Brown și Stephen C. Levinson elaborează cel mai solid model pragmatic al politeții. Raportându-se asemenea lui Lakoff la principiul cooperării din teoria lui Grice, cei doi cercetători subliniază încă de la început diferența de viziune. În concepția lor, principiul cooperării are un caracter relativ diferit față de principiile politeții, în sensul că funcționează ca un presupus cadru al comunicării „nemarcat sau neutru din punct de vedere social (asocial)”, având o natură fundamental rațională. Astfel, dacă principiul cooperării funcționează după ipoteza „nicio deviere de la eficiența rațională fără vreun motiv”, principiile politeții reprezintă „tocmai astfel de motive principiale pentru deviere” (Brown&Levinson, 1987: 5). Autorii declară în această direcție situarea pe poziția raționalistă 830 a lui Grice în abordarea comunicării, cu atât mai mult cu cât avansează ipoteza p erso an e i m odel (Model Person), a vorbitorului unei limbi naturale, care este descris prin două proprietăți esențiale: r aț io na li ta t ea și fa ța / im agi n ea so c ia l ă (face). Dacă raționalitatea desemnează maniera specifică de a gândi, ce face posibilă realizarea inferențelor de la finalități/scopuri la mijloacele ce vor satisface aceste finalități, fața se referă la două tipuri particulare de dorințe ale vorbitorului: „the want to be unimpeded and the want to be approved of in certain respects” (Brown/Levinson, 1987: 58). De altfel, conceptul de f aț ă - fundament al modelului politeții elaborat de Brown și Levinson - este preluat din teoria sociologică a lui Erving Goffman, potrivit căreia interacțiunea implică un ritual specific, constând într-un management al feței (denumit face-work „figurație”). Fața este percepută prin această prismă ca o valoare socială pozitivă pe care fiecare vorbitor o pretinde pentru sine în cadrul unei situații de comunicare determinate: „Face is an image of self delineated in terms of approved social attributes” (Goffman, 2005: 5). Cu alte cuvinte, în comunicarea zilnică, interlocutorii sunt în permanență atenți la protejarea propriei imagini, urmărind să prevină o pierdere a feței („to lose face/to be out of face/to be in wrong face”) sau să-și recâștige fața („to save one's face”) odată ce aceasta va fi pierdută: „Ordinarily, maintenance of face is a condition of interaction, not its objective. Usual objectives, such as gaining face for oneself, giving free expression to one's true beliefs, introducing depreciating information about the others, or solving problems and performing tasks, are typically pursued in such a way as to be consistent with the maintenance of face” (Goffman, 2005: 12). Brown și Levinson dezvoltă noțiunea lui Goffman, propunând distincția dintre fața negativă și cea pozitivă, corespunzătoare celor două tipuri de politețe. Dacă, în comunicare, fața negativă vizează păstrarea intactă a teritoriului privat al vorbitorului prin non-distragerea atenției și respectarea libertății de acțiune, fața pozitivă se referă la imaginea de sine pe care vorbitorul și-o construiește în interacțiune, cu dorința ca aceasta să fie apreciată și aprobată de ceilalți: „negative face: the want of every ‘competent adult member' that his actions be unimpeded by others. positive face: the want of every member that his wants be desirable to at least some others” (Brown&Levinson, 1987: 62). Așadar, potrivit acestei teorii (Brown&Levinson, 1987: 65-68), în interacțiune pot interveni diferite acte de amenințare (Face Threatening Acts - FTAs) la adresa interactanților. Puși în fața unor astfel de amenințări (FTAs), pentru a eficientiza interacțiunea, vorbitorii vor căuta să le evite sau, dacă nu este posibil acest lucru, cel puțin să le minimalizeze cu ajutorul unor strategii ale politeții. În acest sens, intențiile comunicative pot fi exprimate clar, neambiguu sau într-o manieră ambiguă prin intermediul ironiei, metaforei, aluziilor ș.a. (Brown&Levinson, 1987: 68-70). 3. Complimentul și gluma în dezbaterea politică televizată În discursurile din dezbaterile politice, actele verbale sunt potențial amenințătoare fie pentru fața pozitivă, fie pentru fața negativă a politicienilor. Pentru a înlătura sau a diminua efectele acestor amenințări, actorii politici recurg la diverse strategii direcționate spre satisfacerea eului pozitiv al celuilalt sau spre satisfacerea eului negativ. Deși, în principiu, discursul politic se înscrie într-o logică a distanțării de adversar, pot fi identificate și forme de manifestare a strategiilor politeții pozitive, care mizează pe „hiperbolizarea comportamentelor politicoase și orizontalizarea relației interpersonale” (Rovența-Frumușani, 2005: 58). P oli tețe a po zi tiv ă constă în „adoptarea unei atitudini de familiaritate față de 831 interlocutori”, având o „funcție integrativă”, în sensul unei favorizări a dezvoltării relațiilor sociale prin accentul pus pe „elementele de comunitate” (Ionescu-Ruxăndoiu, 1999: 108). Strategiile specifice politeții pozitive (Brown&Levinson, 1987: 101-129), considerate în literatura de specialitate „strategii ale solidarizării cu interlocutorul” (GALR II, 2005: 815), se caracterizează prin manifestarea admirației, prin exprimarea simpatiei față de persoana/bunurile celuilalt. În teoria lui Brown și Levinson (1987: 103-106, 129), primele două strategii ale politeții pozitive - „1. Notice, attend to H (his interests, wants, needs, goods); 2. Exaggerate (interest, approval, sympathy with H) - se află într-o strânsă relație (chiar ambiguă1) cu cea de-a cincisprezecea strategie - „15. Give gifts to H (goods, sympathy, understanding, cooperation)” - prin aceeași orientare spre dorința interlocutorului de a fi aprobat, remarcat. Din această perspectivă, cadoul vizează, într-un sens larg, actele cu funcția de satisfacere a feței pozitive a destinatarului: oferirea de bunuri materiale și spirituale, exprimarea simpatiei, a admirației, a grijii față de celălalt, manifestarea cooperativă. Totuși, diferența pare a fi una de nuanță: primele două strategii țin de observarea/remarcarea (exagerată sau nu) a dorințelor celuilalt („dorințele destinatarului sunt admirabile, interesante”), pe când ultima ține de valorizarea propriu-zisă a acestora („dorințele destinatarului sunt satisfăcute prin cadou material sau spiritual”). Pentru eliminarea ambiguității, în analiza de față, cele trei strategii vor fi reduse la două care au, în esență, aceeași funcție: complimentul și cadoul (cf. Kerbrat-Orecchioni, 1992, 1996). Dacă în primul caz, vorbitorul are în vedere valorizarea feței celuilalt prin „bunuri spirituale” (exprimarea aprecierii, admirației, simpatiei, atenției), în cazul cadoului, este vorba de o valorizare a feței interlocutorului prin „bunuri materiale”. Desigur, conform teoriei lui Brown și Levinson (1987: 66-68), până și actele expresive de tipul complimentelor sau al mulțumirilor sunt potențial amenințătoare pentru fețele participanților: pe de o parte, atunci când primește un compliment, vorbitorul poate avea tendința de a-și proteja obiectul admirat, se poate simți constrâns să diminueze valoarea obiectului sau chiar se poate simți obligat să întoarcă complimentul; pe de altă parte, atunci când mulțumește, vorbitorul își asumă îndatorarea față de celălalt, iar celălalt, acceptând mulțumirile, se poate simți constrâns să diminueze îndatorarea vorbitorului (de exemplu, pentru nimic). Totuși, Catherine Kerbrat-Orecchioni (1992: 176) subliniază ideea că interacțiunea reală nu poate fi privită exclusiv prin prisma negativă a amenințărilor potențiale; în comunicare, sunt produse și acte cu efecte pozitive (anti-FTA) prin care sunt valorizate fețele interactanților (complimentul, mulțumirea, cadoul, acordul, oferta, invitația ș.a.). Din perspectiva politeții, actele anti-amenințătoare implică o punere în umbră a propriei imagini concomitent cu o punere în lumină a imaginii celuilalt, însă această situație nu trebuie explicată în termenii amenințărilor, ci în termenii „paradoxurilor pragmatice ale politeții” (Leech, 1983: 110-114). Cu alte cuvinte, fenomenul politeții are o natură contradictorie: lauda la adresa celuilalt este mai convenabilă decât lauda de sine, după cum propria devalorizare este mai puțin gravă decât devalorizarea celuilalt (în unele situații chiar recomandabilă) (Kerbrat-Orecchioni, 1992: 189). 1 Maria Sifianou ilustrează dificultatea asocierii complimentului unei singure strategii a politeții pozitive din teoria lui Brown și Levinson (1987), însă înclină să-l discute din perspectiva strategiei oferirii de cadouri: „compliments are closely related to offering gifts (not only tangible) to others” (2001: 396). 832 3.1. Actul de a com pl im en t a va fi înțeles aici în sens larg drept actul de a aprecia diferite aspecte ale condiției celuilalt pentru consolidarea sau stimularea solidarității (cf. Sifianou, 2001: 396). Cu alte cuvinte, locutorul remarcă, admiră anumite apecte ale condiției interlocutorului ce țin de dorința acestuia de a fi aprobat. Complimentul constă, deci, în valorizarea feței celuilalt, funcționând ca un fel de cadou verbal. În clasificarea actelor verbale realizată de J. L. Austin (2005: 146), complimentele sunt incluse în categoria comportamentivelor care vizează reacția sau atitudinea față de comportamentul sau situația celorlalți: a se scuza, a mulțumi, a critica, a toasta, a blestema, a saluta, a protesta ș.a.; mai precis, complimentul intră în subcategoria actelor de exprimare a simpatiei alături de a deplânge, a compătimi, a exprima condoleanțe, a felicita. În teoria lui Searle (1979: 15), actul de a face complimente nu este exemplificat, însă s-ar încadra în clasa expresivelor care au ca scop ilocuționar exprimarea unei anumite stări psihologice (specificată de condiția de sinceritate) față de starea de lucruri (specificată de conținutul de propozițional). În plus, după Maria Sifianou (2001: 392), complimentele țin mai degrabă de adecvarea la convențiile sociale specifice conduitei politicoase decât de exprimarea unor sentimente autentice. a) În general, în dezbaterile televizate, actorul politic satisface dorința interlocutorului de a fi aprobat/remarcat cu scopul de a redresa actul amenințător: (1) CA: Permiteți permiteți o glumă^ pentru că SUNteți un om cu simțul umorului. O s-o spunv cu speranța că o permiteți. TB: Aveți în vedere că fac și eu o glumă pe urmă. [râsete în sală; Traian Băsescu râde] (pce) În dezbaterea politică, gluma are o latură amenințătoare, aceasta fiind deseori o armă eficientă de (contra)atac (v. infra 3.2.). Din acest motiv, în exemplul (1), Crin Antonescu ține să își susțină intenția de a glumi cu ajutorul unui act valorizant (SUNteți un om cu simțul umorului). De asemenea, fața pozitivă a interlocutorului poate fi valorizată de către locutor cu scopul de a motiva însăși avansarea FTA-ului. În următorul exemplu (2), Traian Băsescu satisface fața pozitivă a adversarului său prin faptul că apreciază ocupația, statutul social al acestuia pe fondul minimalizării propriei fețe pozitive (Sunteți diplomat de carieră^ eu nu sunt diplomat de carieră.). Totuși, ceea ce pare a fi o manifestare a modestiei nu este aici decât o motivare strategică a unui act amenințător. În realitate, Traian Băsescu intenționează să îl atace pe Mircea Geoană, iar valorizarea este utilizată pentru a masca intențiile non-cooperative. Cu ajutorul acestei strategii, Traian Băsescu pune în practică un dublu atac la adresa contracandidatului pesedist; supunându-l la proba recunoașterii unui citat, candidatul susținut de PDL, pe de o parte, ilustrează incompetența lui Mircea Geoană (Nu știu poate îmi spuneți dumneavoastră...), iar, pe de altă parte, îl acuză de trădarea intereselor naționale (Dacă ați fi știut acest lucru nu mergeați pe furiș la Moscova.): (2) TB: Dar aș vrea să: văd dacă recunoașteți următorul citat. [TB citește de pe o foaie] „Politica externă a unei țări se face prin aprecierea rațională a punctului de vedere național^ prin ferma și demna apărare a lui în cadrul internațional^ iar nu prin iscălituri date din teama de a te diferenția iscălituri care pot să vrăjească aziv dar care să oblige mâine”. Sunteți diplomat de carieră^ eu nu sunt diplomat de carieră. MG: Se vede. [rumoare; aplauze în sală] TB: Știți cine:: a spus acest lucru? 833 MG: Nu știuX poate îmi spuneți dumneavoastră că îl aveți scris pe hârtie. TB: Titulescu domnule. MG: E important. TB: Titulescu. Dacă ați fi știut acest lucru nu mergeați pe furiș la Moscova. [aplauze în sală] (cef) De altfel, politicianul poate recurge la aprecierea unor aspecte ale condiției celuilalt ca pretext nu numai pentru devalorizarea adversarului, ci și pentru propria valorizare: (3) CA [către TB]: Ați susținut MULte TEze corecte] în timpul acestui mandat. [aplauze] Nu m-am sfiit să le... susȚIN și eu ca atare^ chiar când m-am pus în conflict cu:: mă rog" chiar cu colegii mei de partid. Marea problemă este că din toate acestea.. nici din lupta cu mogulii" nici din lupta cu foștii dumneavoastră asociații politic vreau să spunv Patriciu^ Vântule (AK) Vantuv Voiculescu^ Iliescu^ n-ați câștigat niciuna din aceste bătălii. (pce) b) Totodată, complimentul la adresa adversarului politic poate fi utilizat strategic pentru devalorizarea unei a treia părți (a unui alt oponent). În această direcție, cu prilejul confruntării electorale din 14 noiembrie 2009, Crin Antonescu satisface fața pozitivă a contracandidatului său, Traian Băsescu, (Apreciez informațiile dumneavoastră ca fiind exacte), doar pentru a-i ataca pe colegii de partid ai acestuia (spre deosebire de ale altor colegi de partid] de-ai dumneavoastră): (4) CA: Apreciez informațiile dumneavoastră ca fiind exacte | spre deosebire de// TB: Vă mulțumesc. CA: ale altor colegi de partid^ de-ai dumneavoastră. (pce) c) Complimentele pe care politicianul le adresează moderatorilor au o cu totul altă natură. În relația cu aceștia, actorii politici își exprimă adesea disponibilitatea de a coopera și recunoștința față de buna organizare a dezbaterii: (5) CA: Vreau să:: ne lămurim asupra unui lucru. Gazdele noastre] sigur] fac o emisiune de ținută] centrată pe tema Constituției] și e foarte frumos. EB: Eu n-am vorbit decât DESpre Constituție. CA: Eu nu vreau" eu nu vreau să le încalc această doRINță^ pe care o înțeleg =” (ap) (6) CA: Când președintele Camerei^ doamna Roberta Anastase iese și vă SPUne cu naturalețe^ cred chiar într-o emisiune GĂZduită cu noblețe de dumneavoastră domnu' Ursu = AU: = Vă mulțumesc. (of) După cum se poate remarca, strategia complimentului prin manifestarea/exagerarea interesului față de emisiunea moderatorilor constă în utilizarea construcțiilor de evaluare caracteristice aprecierii superlative: o emisiune de ținută, foarte frumos, emisiune găzduită cu noblețe. Această strategie poate fi susținută totodată și de alte strategii ale politeții pozitive, precum autoincluderea în orizontul interlocutorului din exemplul (5): eu nu vreau să le încalc această doRINță] pe care o înțeleg. Interesantă este situația în care complimentul politicianului vizează direct persoana moderatorului. Astfel, în următorul exemplu, Corneliu Vadim Tudor îi adresează 834 moderatoarei Alessandra Stoicescu un compliment pe un ton glumeț (Ai o dantură foarte drăguță.) cu scopul de a o asigura de bunele sale intenții; cu alte cuvinte, politicianul recurge la compliment pentru a-i transmite moderatoarei că actele sale amenințătoare nu o vizează: (7) VT: Păi asta-i culmea. Îmi spune un om// AS: Vă rog frumos. VT: un om cu două' și cinci de ani mai tânărt că eu sânt ca nuca-n perete doamnă? AS: Am înțeles. Ați spus punctul de vederet haideți să-l ascultăm. VT: Altceva știe el ceva cu nuca. Eu sânt o nucă prea tare pentru dinții lu' Băsescu. AS: Da' pentru dinții mei nu. Vă rog frumost să-l ascultăm pe domnu' Predat vă rog mult de tot. VT: Ai o dantură foarte drăguță. AS: Mulțumesc frumos. Haideți domnu' Preda vă ascult. (qa) 3.2. Gluma constituie una dintre cele mai eficiente strategii ale politeții pozitive, care vizează facilitarea înțelegerii dintre interlocutori prin relaxarea atmosferei dezbaterii și prin minimalizarea potențialului agresiv al actelor: „Since jokes are based on mutual shared background knowledge and values, jokes may be used to stress that shared background or those shared values” (Brown&Levinson, 1987: 124). În cazul confruntărilor politice, finalitatea propriu-zisă a strategiei glumei nu este atât destinderea atmosferei, cât mai ales apărarea propriei poziții sau atacul (prin râs) la adresa adversarului. a) Pe de o parte, pentru politician, gluma poate reprezenta o s t r a t e g i e defensivă prin care își proiectează calea de scăpare din fața acuzațiilor adversarului. Gluma devine în asemenea situații o modalitate de distragere a atenției, de creare a unei diversiuni care să atenueze efectele amenințărilor. De pildă, în momentul în care Crin Antonescu sugerează că Traian Băsescu ar fi făcut averi dubioase, președintele României iese din impas profitând de o expresie a contracandidatului (dacă o să dea Dumnezeu) pentru a face o glumă: (8) CA: Sunt multe deosebiri între noi aproPO de TEma de azi educație și economie. Mi-ar fi plăcut să discutăm despre educația și economiile dumneavoastră^ despre educația și economiile melet și să vedeți aCOlo deosebiri^ foarte mari. Dar dați-mi voie să [discurs înterupt de aplauze] să vă adresez să vă:: să vă adresez.. cu tot respectul^ și pregătindu-mă să fiu președintele <MARC tuturor MARC> românilort INclusiv al dumneavoastră dacă o să dea Dumnezeu. Domnu' Băsescut ați susȚInut// TB: Dumnezeu dă[ da' nu bagă în traistă domnu':: Antonescu. [râsete și aplauze în sală] (pce) În apărarea poziției sale, politicianul poate folosi gluma și pentru a evita răspunsul direct, menajând într-o anumită măsură fața pozitivă a interlocutorului: (9) TB: Ce va face președintele Băsescu sau președintele Antonescu pentru a opri acest exodt din punct de vedere legal și din punct de vedere al mesajului spiritual? CA: Credeți că voi fi președinte? Bun. TB: Vă las să vă iluzionați. [râsete] (pce) Situându-se pe o poziție defensivă, politicianul glumește mai ales pentru relaxarea atmosferei tensionate, create de atacul celuilalt în vederea pregătirii contraatacului. În exemplul de mai jos (10), Crin Antonescu îi reproșează lui Traian Băsescu că, în timpul mandatului său, nu a susținut sistemul educației; în această situație, într-o primă fază, 835 candidatul din partea PDL încearcă să neutralizeze tensiunea provocată de actul critic prin intermediul unei glume (Trei minute cu tot cu aplauze <@ sau fără@>?) pentru ca apoi să treacă la contraatac, făcând aluzie la faptul că președintele PNL nu s-a dus zilnic la serviciu (spre exemplu eu m-am dus în fiecare zi la servici (sic!)... ! Nu știu dacă dumnea-//): (10) CA: Modelele promovate în acești ani^ de către domnul preșeDINte și nu numaif// MM: Vă mulțumesc. CA: mă raportez la cel mai important^ n-au spus astav [că învățătura e primul secret al reușitei în viață] și atunci nu putem vorBI SErios și sincer despre educație. MM: Vă mulțumesc. Domnule Băsescuf trei minute. TB: Și eu vă mulțumesc. Să știți că::// [discursul este înterupt de aplauzele susținătorilor]... Trei minute cu tot cu aplauze <@ sau fără@>? MM: Fără fără. TB: E o glumă nu. /ă.. Domnu' Antonescu să știți că am CĂutat să fiu un moDEl.v și spre exemplu eu m-am dus în fiecare zi la servici (sic!)... ! Nu știu dacă dumnea- // [ discursul este înterupt de aplauzele și râsetele susținătorilor] /ă:... (pce) Strategia glumei este utilizată frecvent de Traian Băsescu pentru atenuarea atacurilor la adresa sa. De exemplu, în confruntarea electorală din 14 noiembrie 2009, atunci când Crin Antonescu îl critică pentru faptul că a ignorat situația fermierilor din România neplătindu-le la timp subvențiile, Traian Băsescu îi dă replica pe calea unei glume care „absoarbe” efectele criticii (Dacă trecea Poșta la domnu' lân/u{ ajungeau.): (11) TB: dovada faptului că <MARC știu MARC> ce li se întâmplă [fermierilor] este că i-am și sprijinit să obțină nouăzeci la sută din subvenție^ domnu' Antonescu. CA: Păi bun^ dar să ajungă banii la oameni. [aplauze] TB: Au început să ajungă^ nu pot ajunge într-o zi... Dacă trecea Poșta la domnu' Vântu[ ajungeau. [Traian Băsescu râde; râsete în sală] CA: Asta e problema dumneavoastră cu domnu' Vântuf nu e-a mea. (pce) Mai mult chiar, se poate observa că și în dezbaterea electorală din 3 decembrie 2009 Traian Băsescu îi răspunde lui Mircea Geoană în aceeași manieră: (12) MG: Dacă tot vorbim de Vântu și de momentul în care v-ați stricat relația cu el| din câte știu eu cearta a pornit într-adevăr de la Poștă. Domnul Vântu a vrut Poșta iar dumneavoastră ați vrut să i-o dați domnului Cocoș. [TB râde zgomotos] Dacă asta este informația cea mai bună^ cred că ăsta este probabil momentul în care v-ați certat. Deci// TB: Îl vedeți dumneavoastră pe Cocoș poștaș șef? [TB râde; râsete și aplauze în sală] MG: Îl văd chiar că-l văd. (cef) b) Pe de altă parte, politicienii glumesc și cu scopul subminării indirecte a poziției adversarilor. Gluma ca s tra t e gie ofen s iv ă în discursul politic este dificil de contracarat, deoarece, prin destinderea fundalului dezbaterii, se îngreunează inițierea serioasă a contraatacului: (13) CA: Da. N-aș putea decât să constat următorul lucru'^ ca să ne mai descrețim frunțile^ în caz că erau încreȚIte. EB: Vă rog să nu jigniți românii! 836 CA: Domnul prim-ministru nu NEAgă fapta] da'-l toarnă și pe domnu' Ponta. (ap) (14) CA: Da. Ultima carte pe care am citit-o este o carte despre:: creștere și decădere^ Creșterea și decăderea Imperiului Britanic. Cartea mea favorită rămâne Maestru' și Margareta^ și filmul... și filmul meu// TB: Aveți și o apropiere de decădere [Traian Băsescu râde] (pce) Ieșirea din capcana glumei ofensive se poate realiza în mod eficient tot prin glumă. În schimbul de replici din exemplul (15), Crin Antonescu îl acuză - cu ajutorul glumei - pe Traian Băsescu că nu recunoaște situația dificilă a agricultorilor, care au protestat din cauza neplății subvențiilor (Păi și oamenii aceia erau SPP-iști deghizați sau ce erau domnu':: Băsescu?); în acest context, președintele României contraatacă glumind și el (Erau liberali deghizați] na.): (15) TB: /ă: Știți ce rugăminte aș avea? Să nu strecurăm /ă: dezinformarea în dezbaterea noastră. Vă pot spune pentru că mă interesează^ și pentru acum și pentru în continuare^ problema subvențiilor a fost rezolvată în acest an cum n-a fost rezolvată în <MARC nici un alt MARC> anv când subvențiile s-au plătit în două etape pentru animale. CA: Păi și oamenii aceia erau SPP-iști deghizați sau ce erau domnu':: Băsescu? TB: Nu. CA: <Î care au venit la dumneavoastră acolo^ la gard. Î> TB: Erau liberali deghizați] na. [Traian Băsescu râde; râsete și aplauze în sală] CA: Liberali erau? TB: /ă Deci nu nu vreau să aduc un afront liberalilor da' dacă tot|// CA: Nici eu SPP-iștilor. [râsete în sală] (pce) Gluma repetată este iritantă pentru politicianul care încearcă să susțină în mod serios diferite teze: (16) TB: /î:: Acum două săptămâni s-a semnat un contract de două sute cincizeci de milioane de dolari. Pentru ce? [râsete în sală] MG: Pentru domnu' Cocoș? [rumoare; plauze în sală] TB: Nu. Mai încercați. MG: În zona asta trebuie să fie. Domnu' Videanu domnu' Manțog? TB: Nu. MG: Înseamnă că nu e energie. [râsete; aplauze în sală] TB: Domnu' Geoană domnu' Geoană /ă sigur că poți să-ți ascunzi incompetența și sub glume dar eu vorbesc serios pentru că:// (cef) În concluzie, complimentul și gluma constituie două strategii complexe ale politeții pozitive pe care politicienii le valorifică în dezbaterile politice televizate sub diferite forme. Sigle și abrevieri Transcrieri pce - Prima confruntare electorală de la Cluj dintre candidatul PNL la președinția României, Crin Antonescu, și Traian Băsescu - 14 noiembrie 2009/ Realitatea TV cef - Confruntarea electorală finală pentru președinția României dintre Mircea Geoană și Traian Băsescu - 3 decembrie 2009/ Antena 3 837 of - Dezbaterea televizată din cadrul emisiunii Ora de foc - 29 iunie 2009/ Realitatea TV qa - Dezbaterea televizată din cadrul emisiunii Q&A - 10 octombrie 2009/ Antena 3 ap - Dezbaterea televizată din cadrul emisiunii Arena publică - 18 martie 2010/ TVR1 Politicieni CA - Crin Antonescu TB - Traian Băsescu MG - Mircea Geoană EB - Emil Boc VT - Corneliu Vadim Tudor Moderatori AU - Adrian Ursu AS - Alessandra Stoicescu MM - Mihnea Măruță Bibliografie *** Gramatica limbii române II. Enunțul, Editura Academiei Române, București, 2005 [= GALR II]. AUSTIN, J. L., Cum să faci lucruri cu vorbe, traducere din limba engleză de Sorana Corneanu, prefață de Vlad Alexandrescu, Editura Paralela 45, Pitești, 2005. BROWN, Penelope/LEVINSON, Stephen C., Politeness. Some Universals in Language Usage (Studies in Interactional Sociolinguistics 4), Cambridge University Press, 1987. DASCĂLU JINGA, Laurenția, Corpus de română vorbită (CORV). Eșantioane, Editura Oscar Print, București, 2002. GOFFMAN, Erving, Interaction ritual: essays in face-to-face behavior, Transaction Publishers, New Brunswick, New Jersey, 2005. IONESCU-RUXĂNDOIU, Liliana, Conversația. Structuri și strategii, Editura All Educational, București, 1999. KERBRAT-ORECCHIONI, Catherine, Les interactions verbales. vol. II, Armand Colin, Paris, 1992. KERBRAT-ORECCHIONI, Catherine, La conversation, Editions du Seuil, Paris, 1996. LAKOFF, Robin, What you can do with words: Politeness, pragmatics and performatives, în Rogers, Andy/Wall, Bob/Murphy, John P. (ed.), Proceedings of the Texas Conference on Performatives, Presuppositions, and Implicatures, Center for Applied Linguistics, Arlington, Virginia, 1977: 79-105. LEECH, Geoffrey N., Principles of Pragmatics, Longman, London, 1983. ROVENȚA-FRUMUȘANI, Daniela, Analiza discursului. Ipoteze și ipostaze, Editura Tritonic, București, 2005. SEARLE, John R., Expression and Meaning. Studies in the Theory of Speech Acts, Cambridge University Press, Cambridge, 1979. SIFIANOU, Maria, “Oh! How appropriate!” Compliments andpoliteness, în Bayraktaroglu, Arin/Sifianou, Maria (ed.), Linguistic Politeness Across Boundaries. The case of Greek and Turkish, John Benjamins Publishing Company, Amsterdam/Philadelphia, 2001: 391-430. 838 HYBRID TERMS IN THE ROMANIAN LANGUAGE OF COMPUTER SCIENCE Asist. drd. Sorina POSTOLEA “Petre Andrei” University of Iași In Romania, as well as in other non-English speaking countries, the language of computer science is an odd mixture of English and native terms. From a translational and terminological point of view, apart from borrowings and one-word calques, hybrid terms - as I have named them - are a special type of lexical units found in this field, defined as “set phrases produced by a combination of transfer and translation, of borrowings and loan translations”. This article aims to outline some of their features. Key-words: computer science, hybrid terms, translation Whether in the form of computers, Internet access, mobile phones or digital gadgets, it is almost pointless to stress that information technology has become a crucial part in the lives of modern people, shaping not only individual behaviours and habits but also society as a whole. As many authors have pointed out, the informational and globalised society wherein we live could not have emerged in the absence of the information technology revolution that has provided the means, the tools and the materials for it to happen. Defined as the “study of computers, their design, and their uses for computation, data processing, and systems control, including design and development of computer hardware and software and programming”1, computer science is both the origin and the most consistent branch of information and communication technology (ICT). According to the latest estimates of the International Telecommunication Union1 2, in 2010, 0.6 billion households worldwide had a computer. In developed countries, 71% of households had at least a computer and 65.6% had Internet access. Globally, the ratio of Internet users has doubled from 15.9% in 2005 to 30.1% in 2010, that is, from 1 billion to over 2 billion users in five years. Under these circumstances, the specialized language of ICT and computer science is evolving at an incredible pace, crossing boundaries and cultures and expanding globally at a scale that is difficult to match by any other science. Thus, in my opinion, and not surprisingly, this specialised language plays a fundamental role in the progressive establishment of English, usually the source-language of ICT, as the new lingua franca used worldwide. It is in this process that computer science professionals and translators come to play a very important part: on the one hand, they act as facilitators, introducing ICT concepts into their various mother tongues, on the other they may help or otherwise counteract the phenomenon of English as an international language in this field. Interested in finding out more about what happens in the Romanian language of computer science, in 2006, for my dissertation paper, I conducted a small size terminological and translational study in this field. Its methodology and a part of its results are presented 1 http://www.britannica.com 2http://www.itu.int/ITU-D/ict/material/FactsFigures2010.pdf 839 below, with a special focus on a particular type of lexical units commonly used the Romanian language of computer science: hybrid terms. Corpus methodology Embracing M. Teresa Cabre's definition of a terminological unit/term - “a conventional symbol that represents a concept defined within a particular field of knowledge” (1999: 81) -, my research started from two issues of two different Romanian IT&C magazines: PC World (February 2006) and XtremPC (May 2006). In choosing two competing publications I was motivated by the concern of avoiding the influence of a particular editorial direction and style. I did not aim to produce an inventory of Romanian computer science terms, but to find and study the strategies used by IT specialists and/or translators in order to introduce English terms into the target language. In accordance with this objective, I selected the specialised terms to be included in my corpus according to two criteria: a) their particular meaning in the specialised language of computing: for instance, the verb to scan means “to look quickly through written material in order to find important or interesting information” but, in computer science, “if a picture or document is scanned into a computer, a machine passes a beam of light over it to make a copy of it in the computer”3; b) the specialised concepts/objects that the terms name: memory stick, floppy disk, etc. For the purpose of my research, I did not include into my study proper names (Epox, GigaByte, etc.), names of buttons/commands (Enter, Caps Lock, etc.) and terms that had been identified by inverted commas as belonging to a different idiom («Ear-muff-urile» învăluie urechea ca două cupe). Subsequently, my database consisted of 360 computer science terms. Microsoft Access from the Microsoft Office Suite was the software used in the analysis and the construction of my database. 215 terms were extracted from PC World and 145 from XtremPC. Each term sheet comprised seven fields: entry/term, English equivalent, Romanian plural/singular form, Romanian grammatical category, context, magazine/no/page, and subfield. Results Apart from the abovementioned descriptive items, each term was also characterised according to the type of transfer/translation it was subjected to in order to be introduced into Romanian. Thus, the 360 specialised lexical units included into our database were divided into two main types: borrowings and calques. Both types of transfer belong to what Vinay and Darbelnet (1958: 84) referred to as direct translation. In their view, commonly used in translation “to overcome a lacuna, usually a metalinguistic one (e.g. a new technical process, an unknown concept), borrowing is the simplest of all translation methods. It would not even merit discussion in this context if translators did not occasionally need to use it in order to create a stylistic effect” (Vinay and Darbelnet 1958: 85). As Magda Jeanrenaud notices, along with other authors, when they do not overcome a metalinguistic lacuna, loans are usually 3 Collins Cobuild Dictionary on CD-ROM, 2006. 840 contested as a translation procedure, being seen as a sign of intellectual laziness (2001: 78). On the other hand, “a calque is a special kind of borrowing whereby a language borrows an expression form of another, but then translates literally each of its elements. The result is either i) a lexical calque, (...) i.e. a calque which respects the syntactic structure of the TL, whilst introducing a new mode of expression; or ii) a structural calque, (...), which introduces a new construction into the language” (Vinay and Darbelnet 1958: 85). In our database, borrowings were further analysed according to their degree of integration into the Romanian language, which varied from null (no sign of integration) to naturalisation (specific Romanian articles, separated by hyphen from the English word: mouse-ul) to integration (no hyphen: gamerii). Calques were divided into one-word calques and hybrid terms. Each of these criteria or attributes was marked in the database with the help of the Yes/No boxes. The following figure presents the structure of our database according to the type of transfer used in the accommodation of English terms: calques borrowings 0 50 100 150 200 250 300 Fig. 1 Database structure according to type of transfer Thus, the small size study I conducted shows that borrowings are the main procedure used in the transfer of English terms in the Romanian language of computer science, with a ratio of 79.8% borrowings and 20.8% calques. However, in the following lines, I am going to focus on a special type of calques identified in our corpus: hybrid terms. Hybrid terms What I refer to by the name of hybrid terms are set phrases produced by a combination of transfer and translation, of borrowings and calques. They are a particular type of calques, which, in my study, were divided into one- word calques and hybrid terms. A distinction is necessary before we continue. As much as possible, I tried to exclude from this category the support words that are extremely frequent in the Romanian language of computer science. They are a special kind of lexical units, such as standard, tehnologie, suport, soluție, etc., which are used by IT professionals/translators when they need to explain foreign words: Căștile cu noise-reduction folosesc o tehnologie active noise control” (PCW: 33). Because they do not form terminological units with their determiners and are interchangeable with other similar words, I did not include them into my database. Returning to hybrid terms, in my database they represent 57.3 % of the calques and only 12 % of the total number of analysed terms. From a formal point of view, according to the number of words they include, hybrid terms have the following structure: 841 Fig. 2 Hybrid terms by number of constituent words The category of two-word hybrid terms, which is the most consistent, with 35 occurrences, may be further divided into: (a) set phrases composed by juxtaposition (b) set phrases built with the help of the Romanian preposition de. Category (a) comprises 29 terms: ambalaj retail, cameră web, componentă PC, computer standalone, core grafic, decoder digital, ecran wide, filtru antispam, floppy disc, format bulk, format video, hard disc, joc multiplayer, joc skirmish, joc stealth, manager IT, memorie cache, memorie flash, modelare freehand, PC desktop, PC notebook, pen digital, placă video, port USB, sistem office, tuner TV, univers fantasy, versiune full, versiune trial/demo. These hybrid terms present several characteristics: ■ with some exceptions (floppy disc, hard disc), they usually follow the Romanian word order (noun + determiner); ■ usually, it is the determiner that maintains its English form: filtru antispam, joc stealth, versiune full; ■ the determiner may also be an acronym: port USB, manager IT; ■ some of these terms form semantic networks: joc skirmish - joc multiplayer -joc stealth; Category b) consists of only 6 terminological units: chip de memorie, kit de memorie, platformă de gaming, rată de refresh, site de torrent, stick de memorie. The characteristics mentioned in the case of juxtaposed two-word hybrid terms are also valid in the case of hybrid terms that comprise three or four words, which are, however, less frequent: - three-word hybrid terms: cablu multi-mode, cablu single-mode, formatare low-level, joc single player; - four-word hybrid terms: rețea de file-sharing, joc adventure point&click, PC All-in- One, rețea peer-to-peer. We note that in the case of these terms, the determiner is, in fact, a compound English word. In terms of the subfields they belong to, hybrid terms present the following distribution: 842 Fig. 3 Subfield distribution of hybrid terms If calques seem to be more frequent in the field of software, hybrid terms seem to favour the concepts related to computer hardware. From a neonymic point of view4, if calques result mainly in semantic neologisms, hybrid terms are a means of creating both formal and semantic neological units in the Romanian language of computer science. They are a transitional phase between the processes of transfer and that of translation proper and all the features they imply. Conclusions For anyone who happens to read a computer science text written in Romanian, regardless of where this text is published (specialised journals, course books, advertorials, etc.), it is quite obvious that the language used in it is a kind of translationese4 5. If we are to use one of Catford's classifications of translations (Dimitriu 2002: 28), we could say that in the Romanian field of computer sciences there are mainly cases of partial translation (when parts of the SL text are left untranslated). Also, the main texts produced in the Romanian language of computer sciences are rank-bound translations, because they copy to a large extent the morphological, syntactic and stylistic structure of their English source texts. From a terminological-translational viewpoint, our study showed that borrowings represent the main procedure used in the transfer of English terms in the Romanian language of computer science. They represent 79.8% of the total number of terms included into our database. Calques are less used in the process of creating Romanian IT terms, but they still remain an important technique. Hybrid terms are a special type of terminological units that combine borrowings and calques and that are also quite frequent in the Romanian language of computer science. Starting from this small study carried out in 2006, I indent to develop this classification of Romanian computer science terms in my doctoral thesis entitled Terminology and Translation of IT&C Text: A Romanian Perspective. 4 Neologismele se pot împărți în două grupe mari: - neologisme de limbă comună, - neologisme ale limbilor de specialitate. Neologismele din a doua categorie se mai numesc și „neonime” (Pavel & Rucăreanu 2001 : 52) 5 “A pejorative general term for the language of translation (...), often indicating a stilted form of the TL resulting from the influence of ST lexical or syntactic pattering” (Munday 2009: 236) 843 References Cabre M.T. (1999) Terminology. Theory, methods and applications, translated by Janet Ann DeCesaris, Amsterdam/Philadelphia: John Benjamins Publishing Company. Dimitriu R. (2002) Theories and Practice of Translation, Iași: Institutul European. Jeanrenaud M. (2006) Universaliile traducerii. Studii de traductologie, Iași: Polirom. Munday, J. ed. (2009) The Routledge companion to translation studies, Oxon: Routledge. Pavel E., Rucăreanu C. (2001) Introducere în terminologie. Noțiuni fundamentale, București: Editura Academiei Române, Editura Agir. Vinay J.P., Darbelnet J. (1958) A Methodology for Translation, translated by Juan C.Sager and M.- J. Hamel, in Venuti, L. ed. (2004) The Translation Studies Reader. Taylor & Francis e-Library. 844 ON THE ACQUISITION OF THE ENGLISH PASSIVE CONSTRUCTION BY L1 SPEAKERS OF HUNGARIAN. EXPERIMENTAL DATA, RESULTS AND CONCLUSIONS Drd. Eniko TANKO University of Bucharest The aim of the paper is to investigate parameter setting in L2 English by L1 speakers of Hungarian, also to provide empirical evidence in favour of the partial access hypothesis (Schachter, 1996) regarding the parameters of the passive. The main question to be investigated is to what extent native speakers of Hungarian understand and acquire the English passive voice, as the passive category is missing from the Hungarian grammar (Siewierska, 1984, Abondolo, 1998). As we will show, native speakers of Hungarian tend to use the predicative verbal adverbial construction when translating English passive sentences, though they are not aware of the similarities between the two structures. Key-notes: passive construction, acquisition, predicate, translation 1. Introduction The primary aim of the present research paper is to investigate parameter setting in L2 English by speakers of Hungarian as L1, also testing the partial access hypothesis (Schachter, 1996, White, 2003, among many others) regarding the parameters of the passive / passive-like constructions. The main questions we shall pursue are whether there is transfer of the passive-like structures from L1 into L2 (in some cases from L2 to L3, as well), furthermore if learners of English as L2 can reset the parameters. This topic is worth pursuing because it can provide evidence in favour / against the claim that the parametric values of L1 are imposed on L2. If knowledge from L1, regarding passive-like structures, transfers to L2, Hungarian learners are expected to commit errors when using the passive voice, at least in the initial stages of learning English. At a more advanced level, the L2 learners adopt the correct parametric value as a result of general learning mechanisms and use well-formed English passive constructions. It is the aim of the empirical research to test these predications. As such, a secondary aim of the paper is to analyse the data of the experiment in which we investigated the problems native speakers of Hungarian might encounter when learning the English passive. The main question to be investigated in this paper is: how do L1 speakers of Hungarian deal with passive constructions in an L2 which has grammatical markers for the passive (in our case English), to see whether L2 learners of English succeed to set the appropriate parameters in L2 and whether appropriate parameter setting occurs in later or earlier stages of language learning. The paper has five main parts. The first part introduces the topic, the second section throws light upon the predicative verbal adverbial construction in Hungarian, while the third part presents the main hypotheses, followed by the research methodology and the results of the experiment on the acquisition of the English passive voice by L1 speakers of Hungarian. The paper ends with conclusions. 845 2. The problem The main question to be investigated is to what extent native speakers of Hungarian understand and acquire the English passive voice, as the passive category seems to be missing from Hungarian grammar (Siewierska, 1984; MacWhinney, Pleh and Bates, 1985; Abondolo, 1998). Hungarian used to have a synthetic verbal passive, formed with the suffix -tat/-tet (attested in the codices, Toth, 2000: 253). However, they occur extremely rarely in contemporary Hungarian, and only with certain verbs, e.g.: szuletik ‘be born', from szul ‘give birth', adatik ‘be given', from ad ‘give', viseltetik ‘owe somebody certain feelings', from visel ‘bear', foglaltatik ‘be included', from (magaba) foglal ‘include'. Most of these forms (except for szuletik) are considered archaic. In contemporary Hungarian, passive meaning is most commonly expressed by the predicative verbal adverbial construction which is the closest in meaning and structure with respect to the passive in English. In what follows we will shortly present the construction and its main characteristics. 2.1. The predicative verbal adverbial construction and other structures The predicative verbal adverbial construction (henceforward PVAC) is formed with the existential verb van 'to be' plus the adverbial participle form of the verb (ending in -vA1). It is mainly used when the result of the action is emphasized. (1) Az ajto be van csuk-va. the door PERFin is close-ADV.PART 'The door has been closed.' (de Groot, 1989: 196) We can form the PVAC by replacing the existential verb with lett/lesz 'become', as well, thus introducing more dynamicity into the sentence (compare the sentences below). From the point of view of dynamicity, the PVAC with lett/lesz resembles the English get-passive. (2) Az asztal le van the table PERFdown is 'The table has been painted.' fest-ve. paint-ADV.PART (3) Az asztal le lett fest-ve tegnap. the table PERFdown became paint-ADV.PART yesterday 'The table got painted yesterday.' (Laczko, 1995: 190) The PVAC resembles the passive construction from English in the sense that the main verb loses its case assigning ability, so the internal object has to move to get case. In both cases it moves into the canonic subject position. Another similarity is that the existential verb is used as an auxiliary. An important difference is that instead of the participial verb form (the case of English), the Hungarian PVAC uses an adverbial verb form. 1 The capital letters of the vowels signal that they have variable forms according to the vowel harmony: -va/-ve and -van/ -ven, the choice depends on the phonological properties of the vowels of the stem (Bartos, 2009: 75). 846 2.1.1. Constraints on the PVAC The PVAC raises a number of questions regarding the verbs, which can occur in this type of construction. Kertesz (2005: 2), following other linguists, argues that only transitive and unaccusative (change of state verbs) verbs are compatible with the PVAC, as telicity represents a strong aspectual constraint for the already mentioned construction. Unergative verbs are incompatible with the PVAC. (4) A kave meg van orolve. the coffee PERF be:3sg grind.adv.part 'The coffee has been ground.' (5) A to be van fagyva. the lake PERFin be:3sg freeze.adv.part 'The lake is frozen.' (6) * Mari enekelve van. Mary sing.adv.part be:3sg *' Mary is sung.' (Kertesz, 2005: 2) As already stated, telicity is a decisive factor when it comes to verbs which are compatible with the PVAC. Atelic predicates do not occur in the mentioned construction: (7) Zsuzsa dolgozott. Zsuzsa work-past:3sg 'Zsuzsa was working.' (8) * Zsuzsa van dolgozva. Zsuzsa be:3sg work-adv.part *'Zsuzsa is worked.' (de Groot, 1989:197) From an aspectual point of view, states and processes are incompatible with the PVAC, as the first class of verbs lacks any change of state, furthermore they are not telic. On the other hand processes do not involve a state. As such, only aspectually complex verbs may occur in the PVAC, that is accomplishments, as they can be decomposed into a process and a resulting state, thus affecting the implied subject. Another class of compatible verbs is that of achievements, as they are telic. Compare the following sentences: (9) * Mari Mary 'Mary is l szeretve love.adv.part oved.' van. be:3sg (10) * Az eso zuhogva van. the rain pour.adv.part be:3sg 'The rain is pouring.' (11) A level meg van irva. the letter PERF be:3sg write.adv.part 847 'The letter has been written. (12) Az uveg el van pattanva. the glass PERFaway be:3sg crack.adv.part 'The glass is cracked.' (Kertesz, 2005: 16-17) 2.1.2. The structure of the PVAC With respect to the structure of the PVAC, the main idea Bartos (2009) argues for follows Toth's (2000) theory, namely the -vA adverbial suffix can enter the syntactic structure at several points in the extended projection of the predicate. This is the key to the different available interpretations, as the actual point of entry has consequences for the further projection of the predicate and its arguments. Bartos (2009: 86) claims that the higher -vA is inserted, the stronger the tendency for a transparent adverbial reading, that is stative interpretation. Following Kratzer (1996) and Alexiadou (2006), among others, Bartos (2009) assumes that all predicates are syntactically structured, as shown in (19) below: (13) [(externai arg) Voice [CAUS [v [Vroot (internaiarg)]]]] (Bartos, 2009: 84) If -vA is merged low, immediately after verbalization, it would disrupt further projections of the root (i.e. no V-shells or no Voice-layer) and no external argument would be projected; and even when there is an internal argument, no accusative case is available for this DP, Bartos (2009) argues. The internal argument will be promoted to become the subject of the clause we built on the copula, thus it can receive nominative case in the finite matrix domain. Bartos (2009) further claims that these are the adverbial forms found in the stative predicative construction, embedded under some copular verb: (14) [tp [vp [Le van [mosva [az auto le]]]]. PERFdown is wash-vA the car 'The car is washed down.' (15) [TP [vp [Festve van [festve a pad]]]. paint-vA is the bench 'The bench is (=has been) painted.' (Bartos, 2009: 87-88) The adverbial verb form describes a state which came about as a result of the event expressed by the base verb, it cannot be interpreted as eventive, as proven by Toth (2000) by using some tests: the construction with the existential verb is not compatible with adverbials of the type in a minute, while adverbials expressing the exact point in time can only indicate the moment when the state already exists and cannot refer to the time when the action took place. Another test is that of the manner adverbials, for example quickly, which can only modify events, is not compatible with the PVAC. (16) *A level gyorsan van meg-rva. the letter quickly is PERF -write-VA 'The letter is written quickly.' (Toth, 2000: 241) 848 Another important characteristics of the PVAC with the existential verb is that no by-phrase can appear to express the agent of the action: (17) *Afal le van fest-ve a fiu altal. the wall PERFdown is paint-VA the boy by 'The wall is painted by the boy.' (Toth, 2000: 242) However, the above mentioned constraints disappear when the construction is formed with the other copula (lett/lesz 'become'), as the examples below show: (18) A level gyorsan lett meg-ir-va. the letter quickly became PERF -write-VA 'The letter got written quickly.' (19) A fal le lett fest-ve a fiu altal. the wall PERFdown became paint-VA the boy by 'The wall got painted by the boy.' 2.2. Using the PVAC Though the Hungarian PVAC is the structure closest to the English or Romanian passive, native speakers are not aware of the passive-like properties of the structure. As we will later see in the experiment, not all speakers will use the structure when they are supposed to translate English passive sentences into Hungarian. This is due to not learning about the PVAC during Hungarian classes, thus not being able to identify the common properties of the construction in case and the passive structures from English or Hungarian. When it comes to translating a passive construction into Hungarian, it is highly probable that L1 speakers of Hungarian will use the PVAC, as this structure resembles passives in many respects. However, when it is not possible to use the PVAC due to constraints on the structure, native speakers of Hungarian would probably use active structures with the direct object in topic position that carry the passive meaning when they are to translate a passive construction. 3. The hypotheses For Hungarian learners of English who are not really familiar with the characteristics of the PVAC (i. e. expressing the passive meaning), it might seem awkward to use it when establishing a correspondent to an English or Romanian passive sentence. The issues is even more important, as it provides evidence/ counter evidence for the hypotheses regarding the influence of the first language parameters on second language acquisition (Avram, 2002). If the mother tongue has, indeed, influence on second or third language acquisition, and this is true in the case of passive or passive-like constructions, L1 speakers of Hungarian are expected to make mistakes, at least in the initial stages of learning English. At a more advanced level, the learners acquire the correct passive constructions as a result of general learning mechanisms and use well-formed English passive sentences. Another point of interest represents seeing whether the subjects who know more or less Romanian will solve the test using relatively the same structures as the subjects from Hungary who have no contact with Romanian or there will be important differences. To put in 849 another way, we want to test whether the Romanian L2 influences the English L3, thus facilitating the access to the English passive. Our hypothesis is that subjects from Romania will have better results in the tests involving the English passive voice, as we believe there is transfer from L2 Romanian. As such, we expect that the group of subjects from Budapest, Hungary will commit more mistakes when using the English passive. Another issue to investigate is whether subjects will use the Hungarian PVAC when establishing a correspondent for an English passive sentence, without being aware of the similarities between the two mentioned structures, or will resort to some other structure carrying the passive meaning. This would prove the role of the UG when learning an L2 or L3. 4. Research methodology 4.1.The test In order to investigate the hypotheses raised in this experiment, the participants were asked to complete a test consisting of a set of tasks, including comprehension task, grammaticality judgement task and translation, all related to passive constructions. The experiment presented in this paper was designed in order to examine the difficulties that L1 speakers of Hungarian might encounter when acquiring and using the English passive voice, since the corresponding linguistic phenomenon in Hungarian is fairly different. All subjects in all groups were allowed to use dictionaries. This was to avoid problems due to poor vocabulary or bad spelling, as we did not intend to measure these. When evaluating the tests, we neglected the following types of mistakes: spelling problems; leaving out the definite article; using another verb instead of the given one, if the construction was correct in all other respects; using a nominative form of the pronoun after the preposition by or translating the singular with a plural. In turn, we paid special attention when it came to the 0-role assignment, the pre-verbal position of the internai argument (direct object), the correct construction (proper form of the existential verb, agreement with the subject, suitable form of the main verb - the form with -ed or the past participle) or the placement of the externai argument (logical subject) in the by-phrase at the end of the sentence. 4.2. The subjects The empirical research examines the use of the passive constructions by two groups of subjects including a number of 69 subjects. In the first group there were eleventh grader subjects attending a secondary school in Miercurea Ciuc (n=48), while the second group consisted of 21 students in the tenth grade at a secondary school in Budapest, Hungary. The participant students were 16-18-year-olds. All the subjects were native speakers of Hungarian, however only the first group had contact with Romanian, which could influence their knowledge on the English passive. As already mentioned, these pupils had been learning Romanian since kindergarten, however, their contact with Romanian is limited; the majority had been using Romanian exclusively at school, during the 4-5 Romanian classes per week. The group of students from Hungary had learnt only English as a foreign language, and as such could not be influenced by knowledge from other languages regarding the passive structures. 850 The pupils from the first group had been learning English two hours per week since third grade (that is for six, respectively nine years), the respondents from Hungary had been learning English since first grade (that is for ten years). The students had more or less the same level of foreign language knowledge inside the given group. Based on the test at the beginning of the current semester the majority of learners could be considered intermediate and upper-intermediate students. The research was carried out in two, fairly different parts: in Miercurea Ciuc in October 2010 and in March 2010 at the secondary school from Budapest. The subjects were tested during their English classes. In order to differentiate between the three distinct groups, we will use abbreviations: IR for the group from Miercurea Ciuc and IH for the group of from Hungary. 4.3. The tasks 4.3.1. The first task was a warm-up, in order to exclude the negative effect of anxiety or frustration. As expected, there were only minor mistakes, as the task was easy. Subjects had to select an appropriate picture for the given passive sentences. There were three pictures in each case: a neutral distractor and two other pictures, where the agent and theme only changed roles. Table 1 shows the results of the first task. The results show that most of the subjects recognized the correct theta-roles, though answers were predictable in certain cases (e.g. The rabbit is eaten by the lion. - it would have been unusual the other way around: The lion is eaten by the rabbit.). Table 1: Results of task1, picture-matching comprehension task (appropriate pictures appear in bold) Gr. 1. a 1. b 1. c 1. d 1. e 1. f Correct answer % P1 P2 P3 P1 P2 P3 P1 P2 P3 P1 P2 P3 P1 P2 P3 P1 P2 P3 IR ... --- 48 48 --- 48 --- 48 38 10 --- 48 --- 96.52% IH --- --- 21 21 --- --- --- 21 --- --- --- 21 19 2 --- --- 21 --- 98.41% Several subjects had problems with the sentence in (1e), The bear is being washed. All of these subjects chose the picture where the bear is washing instead of the one in which the bear is being washed. This problem could be due to the fact that the verb wash has a distinct form in Hungarian when used in the reflexive, furthermore there is no present progressive form of the Hungarian PVAC. 4.3.2. The second task was a grammaticality judgement task. Subjects were required to select from the given sentence-pairs (i.e. active sentences and their passive counterpart) the grammatically well-formed ones. The sentences ranged from easy examples to complex ones, for example with phrasal verbs. There occurred a single incorrect passive sentence, namely with a reflexive verb. All the other sentences were correct and this probably influenced the results in this task, as most of the subjects looked for a mistake in every sentence-pair, as Table 2 shows. It could have been the change of focus, which bothered them and made them 851 choose mostly passive sentences as flawed, or the subjects could have interpreted the task erroneously. Table 2: Results of task 2, grammaticality judgement task Gr. 3.a 3.b 3.c 3.d 3.e 3.f Percentages A P A P A P A P A p* A P IR 41 33 46 11 34 35 35 41 34 8 42 30 71.52% IH 21 21 21 12 21 17 21 21 21 13 21 15 89.28% * Incorrect passive sentence. A variant of the present task could have been identifying the passive sentences in a given text. This would have reduced the possibility of choosing a certain answer at random, without truly knowing whether it is passive or not, or if it is really grammatical or not. It would have provided a clearer picture on whether subjects can identify passive structures or not. 4.3.3. In the third task there were four English passive sentences with expressed agent in the BY-phrase to be translated into Hungarian. The task was meant to test whether English passives are translated with the PVAC, with active structures expressing the passive meaning or with a ‘taken-over' structure, the word-for-word translation of the English passive structure. In Table 3 we have provided a list of frequency of the used constructions, showing that even without being aware of the similarities between the Hungarian PVAC and the English passive, subjects associate them in translation tasks. The majority of subject from the first group (IR) used the PVAC with the existential verb when translating, though the agent is not compatible with this type of construction, while the subjects from the second group (IH) chose active sentences with the direct object in topic position when translating the same sentences. On the one hand, it could be due to the Romanian influence, but on the other hand it could be due to dialectal variations, as well. Table 3: Results of task 3, the first translation task Gr. Translation 4. a 4. b 4. c 4. d No translation Percentages IR with PVAC 40 39 37 37 5 (10.41%) 88.95% with active, DO topic 3 4 6 6 11.04% IH with PVAC 2 1 1 6 1 (1.19%) 11.90% with active, DO topic 19 20 20 14 86.90% 4.3.4. In the last task there were three Hungarian sentences with the PVAC, the closest structure to English passives available in Hungarian, and one active sentence with the direct object in topic position to be translated into English. With this task we tested whether the English passive is being used or avoided. When analysing the results of the task, minor errors 852 were not taken into consideration, as improper agreement, wrong tense or erroneous past participle form of the lexical verb. Table 4: Results of task 4, the second translation task Gr. Translation 5. a PVAC 5. b PVAC 5. c A, DO topic 5. d PVAC No translation Percentages IR with Act 4 7 12 7 6 (12.5%) 17.85% with Pass 38 35 30 35 82.14% IH with Act — — 19 14 1 (1.19%) 39.28 with Pass 20 20 1 6 55.95% In Table 4 we provide a list of frequency of the constructions used in translation. As it can be seen, most of the subjects used a passive structure when translating the Hungarian sentences into English, both for the PVAC , and for the active verb form with the direct object in topic position. 4.4. Possible negative effects of the experiment A possible problem could be that in case of multiple-choice tasks, subjects could choose a variant, even though they do not know the answer for sure, just to appear in a better light in front of the experimenter. So, the results could be erroneous in certain cases. In order to avoid this case as much as possible, translation and elicited production tasks were introduced, where no given variants are available. Subjects could be bored after fulfilling several tasks. To avoid boredom, the requirements at the different tasks vary, there are also different types of exercises. 5. Conclusions Our main purpose was to show that subjects tend to use the Hungarian PVAC (88.95% in case of respondents from Miercurea Ciuc ) when translating an English passive sentence, though they are not aware of the similarities between the two structures. This proves the role of the UG in learning an L2 and provides evidence for the partial access hypothesis on the second language acquisition of the English passive voice. Contrary to what we expected, respondents from Hungary did better, in certain cases, than their counterparts from Romania. Thus, knowledge of Romanian seems to have little influence on the acquisition of the English passive. This does not necessarily mean that L2 does not influence the L3, that is Romanian does not facilitate the access to the English passive. It could be the case that our subjects do not know enough Romanian so that it would influence their acquisition of the English passive. To have a better picture on the issue, a further step in our research should be involving native speakers of Hungarian (also learning English) who have unlimited contact with Romanian, being able to use it not just at school, but in everyday life conversations, as well. Comparing the result of the groups having different contact with Romanian will lead us to establishing if the Romanian knowledge really facilitates learning the English passive. 853 An interesting observation is that, in case of many tasks, subjects from Budapest, Hungary did much better, as their counterparts from Romania. As already mentioned, this could be due to the fact that they had been learning English for a longer period than students from Romania. Furthermore, they might have been influenced by socio-cultural factors, as well (consider the possibilities of getting in contact with a foreign language, like English in a city vs. a small town). REFERENCES ABONDOLO, D. (1998): The Uralic Languages, London, New York, Routledge. ALEXIADOU, A. (2005): A note on non-canonical passives: The case of the get-passive, in: Broekhuis et al. (eds.), Organizing Grammar: Linguistic Studies in Honor of Henk van Riemsdijk, Berlin, Mouton de Gruyter, pp. 13-21. AVRAM, L. (2002): An Introduction to Language Acquisition from a Generative Perspective, Bucharest, University Press. BARTOS, H. (2009): The syntax of Hungarian VA- adverbial participles. A single affix with variable merge-in locations, in: E. Kiss, K. (ed.), Adverbs and Adverbial Adjuncts at the Interfaces, Berlin, Mouton de Gruyter, pp. 75-102. GROOT, C. de (1989): Predicate Structure in a Functional Grammar of Hungarian, Functional Grammar Series, 11, Dordrecht, Foris Publications. KERTESZ, J. (2005): Esemenyszerkezet, aspektus, mondatszerkezet. A predikativ hatarozoi igenevek, [Event structure, aspect, clause structure: The predicative adverbial participles], PhD dissertation, Eotvos Lorand University, Budapest. KRATZER, A. (1996): «Severing the External Argument from its Verb», in: Rooryck, J., Zaring, L. (eds.), Phrase Structure and the Lexicon, Dordrecht, Kluwer Academic Publishers, pp. 109-139. Laczko, T. (1995) The Syntax of Hungarian Noun Phrases. A Lexical-Functional Approach, Frankfurt, Peter Lang. MACWHINNEY, B., PLEH CS., BATES, E. (1985): «The development of sentence interpretation in Hungarian», Cognitive Psychology, 17, pp. 178-209. SCHACHTER, J. (1996): «Maturation and the issue of Universal Grammar in second language acquisition», in: Ritchie, W., Bhatia, T. (eds.), Handbook of second language acquisition, San Diego, Academic Press, pp. 159-193. SIEWIERSKA, A. (1984): The passive. A Comparative Linguistic Analysis, London, Croom Helm. Toth, I. (2000): va- and vân- Participles in Hungarian, in: Alberti, G., Kenesei, I. (eds.), Papers from the Pecs Conference. Approaches to Hungarian, 7, Szeged, JATE Press, pp. 237256. WHITE, L. (2003): «On the Nature of Interlanguage Representation», in: Doughty, C. J., Long, M. H. (eds.), The Handbook of Second Language Acquisition, Blackwell Publishing, pp. 19- 42. 854 MULTILINGUALISM OF AUTOCHTHONOUS MINORITIES: THE CASE OF TRANSYLVANIA PhD student Zsuzsanna DEGI University of Szeged, Szeged, Hungary Studies concerning multilingualism are abundant and multilingualism gains more and more attention from linguists, politicians, sociologists, psychologists etc. However, multilingualism in the Eastern-European context has just recently started to develop. The present research aims at providing an insight into a specific multilingual context: the Transylvanian autochthonous minority situation. The paper proposes an exploration of the literature on the term multilingualism and its relations to bilingualism research. Moreover, it will consider the lay-people's “definitions” or understanding of the term. The study will highlight three overlapping questions around multilingualism: a) how is multilingualism perceived by the foreign language learners (students); b) what are the educational stakeholder's (teachers and principals) views on multilingualism; and finally what types of multilingualism do schools promote? In order to answer the questions above, research was conducted in the Transylvanian school context. Six high schools were contacted where interviews were carried out with students, teachers and the school principals. Interviews show that ‘elite' multilingualism is preferred, being almost equated with English language knowledge or learning. However, according to different aims in the learners' future career several types of multilingualism have been named. So as to say, for learners who want to stay in the country and start working as blue-collar workers multilingualism in the mother tongue and the majority language will suffice. Key-words: multilingualism, minority, type, context Introduction The last decade has witnessed a rapid increase in interest in multilingualism. Commitment to diversity in European society is now being recognized as one of the key requirements for its successful future development. This development is certainly linked to the commitment of the European Union to a multilingual Europe. In 1995 it was proposed that EU citizens should be proficient in three European languages, their L1 and two other community languages, to ensure multilingualism as an essential characteristic feature of European identity. These ideas, which were developed on a socio-political level, do not necessarily correspond to the attitudes towards bi- and multilingualism which still exist in the European population. Although, according to the Eurobarometer Report 54, the majority of parents consider it important to learn other European languages, multilingualism is still seen as an exception because it is misunderstood. Multilinguals are still seen as multiple monolinguals in one, which most of the time necessarily leads to the treatment of multilinguals as incompetent speakers in each of their languages. The misunderstanding of the phenomenon of multilingualism is rooted in the long-standing Western tradition of prejudice against bi- and multilingualism, ascribing a negative and harmful effect on the cognitive development of bi- or multilingual children (Jessner 2008:15). 855 However, the recent growth of research into multilingualism has expanded into many new areas in the last ten years and a critical mass of information and experience in research techniques is beginning to be built across this complex field. One of the characteristics of emerging disciplines is that terms and definitions undergo a process of specification, refinement and agreement resulting in a convergence of usage of terms. The purpose of this paper is to explore different definitions of multilingualism and related terms and to compare it with the lay-people's “definitions” and understanding of the term. Why should multilingualism be a problem? Monolingualism is often seen by people in western nation-states as the unmarked case to which bilingualism and multilingualism are compared, even though it is estimated that most of the human language users in the world speak more than one language, i.e. they are at least bilingual. Moreover, multilingualism is not something new. It existed already in the very first centuries when Julius Caesar conquered large parts of Europe and the Roman Empire stretched all around the Mediterranean from the Atlantic to the Caspian Sea; then later, the Habsburg monarchy in the 19th century is another example of a multilingual and multicultural state. The marginal role research on multilingualism has played within linguistics until some decades ago is a result of the monolingual bias of (particularly) European thinking about language which came into being during a phase of European history in which the nation states defined themselves by the one language which was chosen to be the symbolic expression of their unity. The European (standard) languages were seen to “naturally” belong to and justify the existence of the European nations in a one-to-one relationship. Being part of a nation was equated with being a native speaker of its language. Seen from this perspective, multilingualism deviated from the norm (Auer & Wei 2007: 1-2). Multilingualism was considered to be the consequence of some kind of disturbance in the ‘language order', such as migration or conquest, which brought language systems into some kind of unexpected and ‘unnatural' contact with one another, often leading to structural simplification. What I perceive as the problems surrounding multilingualism today are to a large degree a consequence of the monolingualism demanded, fostered and cherished by the nation states in Europe. The idea that multilingualism is detrimental to a person's cognitive and emotional development can be traced back to this ideology. Language purism is nothing than a symbolic battlefield for social conflicts (Auer & Wei 2007: 3). The way from the double monolingualism hypothesis to the holistic multicompetence Early restrictive definitions of bilingualism view bilingual speakers as people who have “native-like control of two languages” (Bloomfield 1935:56) or in order to qualify as a bilingual an individual needs to master two languages, both acquired as mother tongues, and needs to speak them “perfectly well” (Ducrot and Todorov 1972: 83). On the basis of this monolingual view bilinguals were seen as the sum of two monolinguals in one person with two separate language competences and consequently bilingual proficiency has generally been 856 measured against monolingual proficiency. At the same time in Second Language Acquisition (SLA) research, it was initially held that bilingualism would have a detrimental effect not only on the language development as such but also on cognitive development in general. Several studies in SLA concentrated on transfer as an explanation of linguistic deficiency of bilinguals. Interference or negative transfer has been defined by Weinreich (1953:1) as “those instances of deviation from the norms of either language which occur in the speech of bilinguals as a result of their familiarity with more than one language”. The frequency of transfer was thought to be proportional to the dominance of one language system over the other. Thus transfer presupposes the existence of two or more separate language systems which leads back to the reduction of language competence measured in monolingual terms. In 1972 Selinker introduced the concept of interlanguage to refer to the transitional stage in the SLA process. This theoretical construct is still used to identify the stages of development in language learners on their way to native language proficiency in the target language. The term interlanguage has been widely used as a cover term for incomplete or transitional processes of language learning. Although this double monolingualism hypothesis has been used as a prevailing concept in studies on bilingualism and SLA, there have been several attempts to explain contradictory results. One among the first studies which had an impact on bilingualism research is the study of Peal and Lambert in 1962 who found a positive relationship between bilingualism and intelligence in ten-year-old, middle class French-Canadian bilinguals. However, the greatest change was brought about by Grosjean in 1982, who introduced the bilingual or holistic view of bilingualism which focuses on the bilingual as a competent but specific speaker-hearer. Also contact between the bilingual's languages is not seen as a detrimental cognitive effect but it is considered as being characteristic of a bilingual's speech. According to Grosjean's perspective, the bilingual is a human communicator who has developed a communicative competence sufficient for everyday life. The bilingual is not the sum of two complete or incomplete monolinguals; s/he rather has a specific linguistic configuration characterized by the constant interaction and coexistence of the two languages involved (Herdina & Jessner 2002: 59). In contrast to early research which showed bilinguals to be greatly disadvantaged in comparison to monolinguals, many studies in the last 35 years or so have shown that bilingualism can result in advantages not only in terms of language competences, but also in terms of cognitive and social development. Grosjean's attempt to present the bilingual speaker in a holistic approach has influenced the scientific debate on multilingualism. Etymologically, bilingual means a person knowing two languages. It has been used indiscriminately however to refer to any individual knowing more than one language, and any language acquired after the first one could be labeled L2, meaning that one could possess several L2s. Most researchers in language research use the term bilingual for users of two languages and multilingual for three or more, but this is not universal. Some definitions of multilingualism do not use numeric scale but make a binary distinction between monolinguals and multilinguals (e.g. Saville-Troike 2006). A need for finer distinctions and recategorization emerged with the onset of trilingualism research (Cenoz & Jessner 2000; De Angelis 2005). Trilingualism researchers set out to investigate whether there are any differences between trilinguals and bilinguals. Multilinguals have been found to differ indeed from bilinguals in that they suffer less from 857 communicative anxiety (Dewaele 2002; Dewaele, Pertides and Furnham 2008) and develop higher levels of metapragmatic awareness. Multilingualism in general terms can be defined as the command and/or use of two or more languages by the respective speaker (Herdina & Jessner 2002: 52). Herdina and Jessner (2002) in their study construct a dynamic model of multilingualism where bilingualism is considered as ‘a particular variant of multilingualism', or the ‘simplest form of multilingualism'. However, they also argue that essential changes take place in the learner or speaker as soon as the number of languages exceeds two. They attribute this change to the fact that acquiring two languages leads to the development of specific metaskills that will certainly have an effect on further language learning processes (Herdina & Jessner 2002:132). As multilingualism has gained more and more attention and studies concerning multilingualism are abundant, several definition of multilingualism can be found in today's language research. The main idea that can be found throughout the literature is that the term multilingualism is the capacity of societies, institutions, groups and individuals to engage on a regular basis with more than one language in everyday life. Several authors also stress that the different languages are used for different purposes and that multilinguals may not have equal proficiency in all the languages they know (Edwards 1994; Kemp 2009; Franceschini 2009). Each language in the multilingual's repertoire is a part of a complete system and not equivalent in representation or processing to the language of a monolingual speaker (Kemp 2009: 19). As Grosjean has argued and has been pointed out before the double monolingualism view is inadequate in the attempt to develop a realistic model of multilingualism. The alternative models to be used in multilingualism research are those suggested by Grosjean, Cook, Herdina and Jessner. Cook's model of multicompetence (1991) is by his own definition a holistic one. The language systems as such do not represent separate systems but one system. The dynamic model of multilingualism, introduced by Herdina and Jessner (2002), also takes a holistic approach to multilingualism. Besides claiming that multilinguals cannot be measured by monolingual standards they also interpret multilingual systems to be characterized by continuous change and non-linear growth (Herdina and Jessner 2002:151). On the basis of the brief literature review above, we can draw the conclusion that a shift in norms is characterizing the current research on linguistics. Among them is the move from the previously dominating monolingual norm to regarding multilingual speakers as the norm. The language learner is a person who is able to communicate in the additional languages and is not being a copy of a native speaker. This, in turn, has led to a need to restructure language learning/teaching practices, strategies, aims and materials (Aronin & Hufeisen 2009: 109-110). Research Questions The present study intends to present a specific multilingual community's perspective on multilingualism and to find out how these existing views on multilingualism affect foreign language education, a key factor in achieving multilingualism. The study focuses on three overlapping questions around multilingualism, namely: 858 a) How is multilingualism perceived by the foreign language learners (students)? b) What are the educational stakeholder's (teachers and principals) views on multilingualism? and finally c) What types of multilingualism do schools promote? Subjects/Setting In order to answer the research questions above empirical research was conducted in the Transylvanian school context. If we accept multilingualism to mean the ability of individuals or groups of individuals to use more than one language in their everyday life, then Transylvania is a strongly multilingual region. Its speakers are Romanian or Hungarian mother tongue speakers (we can include even the Roma minority here) representing all possible levels of multilingual competence. Hungarian minority students learn their mother tongue and the state language from the first year in school, foreign languages being introduced from the second grade (if not in kindergarten already). By the time students reach their school-leaving exam at the age of 18-19 they have already knowledge in at least three or four languages. Field work was conducted in six high schools from Târgu Mureș and its surrounding localities. Interviews were carried out with students, teachers and school principals. The interviews were conducted either in Hungarian or Romanian according to the interviewee's preferences and the length of the recordings ranges from 30 to 60 minutes. The number of the students interviewed is six and they were in the 12th grade (18-19 years old). In addition 6 school principals and 14 teachers accepted to participate in the study. Data belongs to a larger research project carried out between 2008- spring 2010. Results and discussion In what follows I will try to give an account of students' and teachers' beliefs about multilingualism and make connections with the trends found in the literature about this concept. It has become obvious that the complex, heterogeneous societies of Europe today can no longer function in linguistically homogeneous terms. It is the multilingual competencies of citizens which serve as the most appropriate means of engaging with the new challenges facing Europe's linguistically and culturally complex societies. Being considered a multilingual speaker is becoming more and more popular, especially among young people. However, the extent to which an individual should be able to speak or use each of their languages in order to be considered multilingual is a recurrent question throughout the data. First, a presentation of students' perceptions on multilingualism will follow in order to gain an insight into students' expectations and interests. Students' future career prospects, their attitudes towards language learning and languages in general represent key factors in motivation and language learning effort. Student interview data can be characterized by a positive light concerning multilingualism. All students consider multilingualism as being important, often mentioning the phrase: “the more languages you know, the more of a person you are”, the origin of which according to some people is a Czech saying, according to other it is a Slovak proverb; 859 anyway, it is rooted in an East-European culture. The general definition for multilingualism provided by the students is: “multilingualism means knowing/speaking more languages”. However, we take a closer look at the data, we can see that certain ideas appear that are common in the literature on multilingualism as well. Zs: What do you think multilingualism means? N: Well, that I am more persons, that I am three kinds of person, because I know three languages, and that I can easier to whatever country I go to, I can orient myself more easily, not only here in Romania, and that in more languages, you can understand people better, what they want (...) Zs: Then, do you consider yourself as being a multilingual person? N: Yes. (SerDGenMS) In the interview extract above we can see that the student considers multilingualism to be practical and to be an asset in international communication and contact with other people. In the case of another student, however, the benefits of multilingualism are placed on a more abstract ground - being “wiser” and having “greater culture”. RK: Multilingualism means that somebody speaks more languages, I think, I only don't know on what level should the other languages, because I think it would normally mean that somebody has more mother tongues, or at least speaks the language on a mother tongue level. (RefKollHiSchMS) This second extract provides a nice example of the issue concerning levels of language knowledge in “other” languages, i.e. languages besides the mother tongue. And the student reflects the well-known monolingual perspective (see Bloomfield 1935) according to which the multilingual person is required to have a native-like control in all his/her languages. Thus, the student later hesitates calling herself multilingual, and answers my question on whether she considers herself a multilingual person saying ‘Maybe yes, but I am not satisfied with my Romanian and English knowledge”. This perception of incomplete multilingual appears at another student as well, in the sense that he considers himself ‘partly multilingual” because ‘I could learn more languages”. This incomplete or partial multilingualism view suggests that students view multilingualism as being an end-state, an endpoint that should be achieved and those who have not reached the “ideal” multiple-monolingual-in-one-person goal are not worth to be considered true or full multilinguals. Finally, on the basis of the interviews we can point out that students have a double position towards multilingualism. In one hand, they consider multilingualism to be a benefit and important most probably due to the public and political discourse around today's multilingual Europe (increased mobility, easier access to information, knowledge economy etc.). On the other hand, their understanding of multilingualism is rooted in the monolingualism perspective and it is thought to be complete if and only perfect language knowledge is achieved. This second position may have its roots in the traditional foreign language teaching practices the students may have experienced, where the goal was achieving 860 native-like competence and there was a demand for perfect and ideal comprehension and production. Teachers' and school principals' perception of multilingualism is again crucial in language teaching and education in general. As it was previously mentioned the Transylvanian region is multilingual in nature, local languages, environmental or state language and the existence of other European languages constituting a de facto multilingual situation. In the present-day multilingual situation there is a clear desire in communities to maintain not only their local, heritage languages, i.e. linguistic diversity, but also the acquired multilingual competence as well, with the local schools managing this task. Moreover, schools constitute the preparatory institutions for multilingualism and for future employment in which language knowledge gains more and more importance. At supranational levels, the aim of the European language policy is to foster the readiness of European citizens to have at their disposal knowledge of different linguistic codes and socio-cultural norms, as well as socio-pragmatic functions of language choice. Therefore, the main objective of language education should be to prepare European citizens to communicate in different cultural and linguistic environments and to develop plurilingual and intercultural competence. In many countries all over the world learning a third language at school presents a common experience for many children. These days multilingual education is becoming more and more widespread due to the recent trends to foster multilingualism and foreign languages are often introduced at an early age or one or two second foreign languages in secondary school. In our case, I interviewed teachers and school principals about the languages that are offered to students in schools and about the importance/reason of teaching these languages. What resulted from the interviews with educational stakeholders is that schools are dominated by certain languages and only certain foreign languages are accepted or promoted in schools and other languages simply do not play a role in the ‘market' of the school. The general trend is that in Romania students learn at least two foreign languages, the first being introduced at primary level (1st or 2nd grade), while in grade 5 or high school they start learning another foreign language. Usually, the languages learnt in elementary schools are the ones continued in high schools. Unfortunately, the rigidity of the educational system and the bad economic status hardly allows for any change in the type of languages to be learnt. Thus, children learn foreign languages that were provided by the school at the time they were 8 years old, or the languages that were chosen by their parents. In this way, the types of languages that are offered by schools depend on parental needs or preferences, which are influenced by the parents' attitudes towards languages. In information about possible languages to choose and probably also during teaching teachers' attitudes towards certain languages are influencing students and parents. The foreign languages offered by schools are English, German and French in the first place and occasionally Italian or Spanish were also mentioned: Zs: What languages are taught in this school? Iwee: As foreign languages: English, German and French. It is almost the fourth year since it is compulsory to learn two foreign languages in high schools. And in this school, everybody 861 learns English, in the Romanian section the second foreign language is French and in the Hungarian section it is German. (princHiSchLd) As we can see the teaching of English are encouraged. English is considered as the preferred option for linguistic unity, allowing people from different first language backgrounds to communicate. As a consequence, nearly all Europeans, irrespectively of social class are provided with instruction in English and English is accepted as an international or global language. Transylvanian schools offer these languages obviously to satisfy the parents' demand on one hand and on the other hand, to adjust to the global language teaching trends where English is considered to be the most required for future employment. Looking at the answers given to questions about the reasons for choosing to teach these languages and their importance we can observe how these attitudes are closely related to the perceived instrumentality of the languages, and there is only one case when a respondent talks about English as being “not a beautiful language”. The general usefulness of English is undoubted; however it is connected to the international sphere being “widely spread in the world” and “it is spoken everywhere” and “who wants to succeed beyond our borders, then s/he has to learn English” (teachHiSchMs). On a national level the state language, Romanian, is the most important language and the general assumption is that minority Hungarian students have to know it if they plan to stay and work in the country. Especially, in vocational schools teachers spend time or even extra lessons to teach the technical terminology in both languages, Hungarian and Romanian. It (i.e. Romanian) should be acquired on a level to have the basics for living and for work. On the other hand, there are many opinions that it (i.e. learning Romanian) is not so important as there is Europe, so English or French is more important, but in my opinion, I think this refers to those who want to continue their studies, in the first place, to be successful there at the universities, and is less important for those who go to lay bricks in construction. (princHiSchMs) Attitudes towards foreign language can be shortly described by the dominance of English. English is thought to be the language that leads to success, a language with which you can make yourself understood in all other countries worldwide. English is usually followed by German and French, but while English is important for practicality reasons, learning French is good only for the sake of learning languages. I told children that English is on the first place anyway. We can think about French as a good thing that we can learn another language. (teachHiSch2Ms) When English is thought to be “the most important language”, to be “on the first place anyway” this is the foreign language that is requested by parents and also the FL that the school offers. On the demand of the parents every child starts with English and then in the 5th grade comes mostly German. Less and less choose French. (teachHiSch3Ms) 862 I cannot tell which is the most important (language), but I am aware of the fact that Romania being a country of the European Union we have to provide the teaching of at least one European language so that the child, the future adult, wherever he goes in the EU to be able to communicate with that language. However, English is outstanding in this respect, as being the most widely spread European language, and not only. (princHiSch2Ms) These beliefs around English as having the highest instrumentality are shared by the rest of the European population mentioned in the report on multilingualism of the European Commission in 2007: ‘90% of all pupils in secondary education in the EU are now learning English [.] it confirms earlier findings, according to which 71.1% of those questioned believed that EU citizens should be able to speak a language in addition to their mother tongue, and roughly the samepercentage - 69.4% - thought that this language should be English”(CoE 2007:7). „The appeal English holds for young people is a well-researched topic. However, what is perhaps even more important is that for a variety of reasons many policy-makers and decision-makers - including parents - firmly believe that all that children at the beginning of the 21st century need to acquire is a good command of English” (CoE 2007:8-9). Clearly, the steady growth of English as a lingua franca plays an important role in the development of multilingualism. Some researchers, however, fear that the spread of English is a threat for cultural diversity and a threat towards plurilingualism. According to House (2002), if we accept the distinction between language for communication and language for identification (Hullen, 1992), an increasing linguistic unity is not a threat for cultural diversity because English functions as a language for communication not as a language for identification. In line with Cenoz and Jessner (2000) and Hoffmann (2000), I believe that the spread of English in Europe will not be a threat towards plurilingualism, if it is understood within the framework of the hybridity hypothesis. This means that in communicative situations what we have is a process of language choice at different levels which enables speakers to maintain their native language and cultural identity, but at the same time being able to use different language as an instrument to understand each other. The increased acquisition of English in Europe does not counteract multilingualism but leads to the development of “multilingualism with English” (Hoffman 2000) on a societal and individual level. On the basis of what has been said so far, we can identify some patterns of multilingualism that are preferred by the respondents who took part in the study. Multilingualism in the broad sense, i.e. speaking/knowing more languages, has gained a definitely positive view both on the students' and teacher's part. Although, multilingualism as such is considered to be highly functional, several patterns of social and individual multilingualism can be traced along the interviews. In the figure below I tried to concisely organize the types of multilingualism promoted by the interviewees. Figure 1: Types of multilingualism promoted in/by schools in Transylvania: 863 The main perspective on the basis of which types of multilingualism are categorized is motivation. As Figure 1 shows, subjects differentiate between learning languages for pleasure and learning languages in order to advance in career. In second language motivation research, to Dornyei and Ushioda (2009:26) suggest the terms integrative and instrumental orientation, where integrative orientation refers to the positive attitudes and feelings toward the target language group, whereas instrumental orientation means the potential utilitarian gains of language proficiency, such as getting a better job or a higher salary. Borrowing these terminologies from SLA research, we can adjust these terms for motivation towards language learning in general, where integrative orientation would mean positive attitudes and feeling towards learning languages. Using a concept from the field of arts, we can even call learning languages for pleasure as a kind of ‘multilingualism for multilingualism's sake' similar to ‘L'art pour l'art'. At the same time, instrumental orientation means learning languages with some kind of practical or functional purpose. However, throughout the interview data clear distinctions can be found on the type of languages that can fall into the instrumental or ‘career' orientation. While English language is considered to be “useful”, “the most important language”, “widely spread in Europe” and to be “on the first place anyway”; French is “a good thing that we can learn another language”. In this way, ‘career-multilingualism' described by the dominance of English is equated with ‘multilingualism with English'. As it was mentioned previously, English is thought to be the language that leads to success, a language used for international, worldwide communication. Although the general usefulness of English is undoubted, we can find another distinction within ‘career-multilingualism' concerning future mobility. English, as the language of success, is always connected to other European countries or the USA, conveying a cross-border - “beyond our borders” - significance. Thus, within ‘career-multilingualism' we can further distinguish between ‘local/national multilingualism' and ‘international-multilingualism'. According to the respondents' opinions, English is important for language learners who intend to study further or to travel and work abroad. English, a language seen as connected to future mobility prospects, becomes equal with ‘international-multilingualism'. Whereas, for language learners 864 who plan to stay and work in the country, the state language is the most important language in achieving success in career. According to this, ‘local/national-multilingualism' means ‘multilingualism with Romanian'. Conclusion The section on development in the literature on multilingualism has brought evidence that the present situation concerning multilingualism is strongly characterized by a period of change. These changes in linguistic, political and public discourses on multilingualism are linked to the European Union and its roles in promoting a multilingual Europe. With the intensification of mobility within and outside the Union, with opening up the borders between the European countries and the new policies concerning language revitalizations and language teaching that were implemented, have brought about some shifts in linguistic needs. The new European identity calls for multilingualism and language diversity moving away from nation-states with ‘one state-one language' perspective. Multilingualism gains more and more ground and tends to overcome monolingualism views. Data, upon which the present paper is based, brings about evidence that schools and language education favors and promotes multilingualism. Even if students were socialized in a ‘monolingual view of multilingualism', they still consider themselves multilinguals to a greater or lesser degree. Foreign language education is characterized by the dominance of English. Multilingualism with English is perceived as a key factor in future international career prospects. National career development, however, is linked to a proficiency in Romanian. Other foreign languages (e.g. French) tend to lose their ground, less and less parents choose French or German (not to mention how Russian has disappeared) and schools' language offers adjusting to parental demands offer English as the first foreign language to be taught. In this way, these other foreign languages remain important or relevant for those who want to learn languages for the sake of learning languages and English stands to represent ‘career-multilingualism' important for students - the future European citizens and work force in a European knowledge-based society. References Aronin, Larissa and Hufeisen, Britta. 2009. Methods of research in multilingualism studies. Reaching a comprehensive perspective. In: Larissa Aronin and Britta Hufeisen (eds.) The exploration of multilingualism. Development of research on L3, multilingualism and multiple language acquisition. Amsterdam/Philadelphia: John Benjamins Publishing Company, pp: 103-120. Auer, Peter and Wei, Li. 2007. Introduction: Multilingualism as a problem? Monolingualism as a problem? In: Peter Auer and Li Wei (eds.) Handbook of multilingualism and multilingual communication. Berlin: Mouton de Gruyter, pp: 1-12. Bloomfield, Leonard. 1935. Language. London: George Allen and Unwin LTD. Cenoz, Jasone and Jessner, Ulrike. 2000. English in Europe: the acquisition of a third language. Clevedon: Multilingual Matters. 865 Cook, Vivian. 1991. Second language learning and language teaching. London: Arnold. De Angelis, Gessica. 2005. Multilingualism and non-native lexical transfer: an identification problem. International journal of multilingualism, 2/1: 1-25. Dewaele, Jean-Marc, Dino Petrides and Adrian Furnham. 2008. The effects of trait emotional intelligence and sociobiographical variables on communicative anxiety and foreign language anxiety among adult multilinguals: A review and empirical investigation. Language Learning, 58/4: 911-960. Dewaele, Jean-Marc. 2002. The effect of multilingualism and socio-situational factors on communicative anxiety of mature language learners. In: Jehannes Ytsma and Marc Hooghiemstra (eds.), Proceedings of the second international conference on trilingualism. Leeuwaarden: Fryske Akademie. Dornyei, Zoltan and Ushioda, Ema. 2009. Motivation, language identity and the L2 self. Clevedon: Multilingual Matters. Ducrot, Oswald and Todorov, Tzvetan. 1972. Dictionnaire encyclopedique des sciences du langage. Paris: Seuil. Edwards, John. 1994. Multilingualism. London: Rotuledge. Franceschini, Rita 2009. The genesis and development of research in multilingualism. Perspectives for further research. In: Larissa Aronin and Britta Hufeisen (eds.) The exploration of multilingualism. Development of research on L3, multilingualism and multiple language acquisition. Amsterdam/Philadelphia: John Benjamins Publishing Company, pp: 2761. Grosjean, Francois. 1982. Life with two languages. Cambridge, MA: Harvard University Press. Herdina, Philip and Jessner, Ulrike. 2002. A dynamic model of multilingualism. Perspectives of change in psycholinguistics. Clevedon: Multilingual Matters. Hoffman, Charlotte. 2000. The spread of English and the growth of multilingualism with English in Europe. In: Jasone Cenoz and Ulrike Jessner (eds.) English in Europe. The acquisition of a third language. Clevedon: Multilingual Matters, pp: 1-21. House, Juliane. 2002. Developing pragmatic competence in English as a lingua franca. In: Knapp, Karlfried and Meierkord, Christiane (eds.) Lingua franca communication. Frankfurt am Main: Peter Lang, pp: 245-267. Hullen, Werner. 1992. Identifikationssprachen und Kommunikationssprachen. Zeitschrift fur. Germanistische Linguistik, 20/3: 298-317. Jessner, Ulrike. 2008. Teaching third languages: findings, trends and challenges. Language Teaching, 41/1: 15 - 56. Kemp, Charlotte. 2009. Defining multilingualism. In: Larissa Aronin and Britta Hufeisen (eds.) The exploration of multilingualism. Development of research on L3, multilingualism and multiple language acquisition. Amsterdam/Philadelphia: John Benjamins Publishing Company, pp: 11-26 Peal, Elizabeth and Lambert, Wallace E. 1962. The relation of bilingualism to intelligence. Psychological monographs, 76: 1-23. Saville-Troike, Muriel. 2006. Introducing second language acquisition. Cambridge: CUP. Selinker, Larry. 1972. Interlanguage. International review of applied linguistics, 10/3: 209- 231. 866 Weinreich, Uriel. 1953. Languages in contact: findings and problems. The Hague: Mouton. 867 CORESPONDENȚA DINTRE COMPLEMENTELE NECIRCUMSTANȚIALE ȘI PROPOZIȚIILE ECHIVALENTE Asist.univ.drd. Măduța GYONGYVER Universitatea ,,Aurel Vlaicu“, Arad Propozițiile subordonate îndeplinesc în frază, raportate la termenul regent, anumite funcții sintactice, astfel spus, ele corespund, în planul frazei unei părți de propoziție. Relația dintre părțile de propoziție subordonate corespunzătoare se realizează în cadrul unui sistem bine determinat, corespondență care se realizează pe baza paralelismului relațional și funcțional. În cadrul acestei corespondențe partea de propoziție se corelează funcțional cu propoziția corespunzătoare, iar sintagma se corelează relațional cu fraza, deoarece în planul sintaxei se recunosc următoarele niveluri: cel al părților de propoziție, al sintagmelor, al propozițiilor și al frazelor. Părțile de propoziții și propozițiile sunt purtătoare de funcții, în timp ce sintagma și fraza sunt unități relaționale, de unde rezultă și diferențele de ordin taxonomic - fraze coordonatoare, fraze subordonatoare și mixte. Cuvinte-cheie: regent, frază, coordonare, subordonare Partea de propoziție și propoziția subordonată corespunzătoare se realizează ca expresie sintactică a aceleiași relații de dependență sau subordonare. Atât partea de propoziție, cât și propoziția subordonată corespunzătoare sunt determinanți ai aceluiași termen regent. Calitatea de regent este îndeplinită de toate părțile de vorbire care pot contracta o relație sintactică și pot îndeplini în același timp o funcție sintactică. Selecția elementelor de relație, ca modalitate de exprimare a relației de subordonare, vor fi condiționate de determinant și de trăsăturile semantice și gramaticale ale determinantului, adică ale termenului regent. În limba vorbită, datorită tendinței de dezvoltare a expresivității comunicării, se produce între termenul regent și unitatea determinativă o schimbare de poziție sintactică, regentul trecând în poziția sintactică a determinantului, iar determinantul în poziția regentului, fenomen denumit inversiune sintactică. În acest caz unitățile sintactice rezultate nu sunt corespondente, realizarea lor fiind posibilă la un singur nivel, la cel sintagmatic: „ un om ca un munte- un munte de om”. Față de termenul regent, atât partea de propoziție, cât și propoziția subordonată corespunzătoare, îndeplinesc aceeași funcție sintactică, acestea fiind unități homofuncționale, care se realizează în condiții gramaticale similare. Această unitate se realizează atât prin referința la același termen regent, dar și de prezența aceleiași relații de determinare care antrenează ambele unități. Expansiunea unei părți de propoziție într-o propoziție se face în primul rând prin intervenția unui predicat și a unui element de relație, ceea ce antrenează adesea și modificări secundare în restul propoziției. Predicația se realizează în două feluri: prin modificarea unei forme verbale nepredicative în una predicativă sau prin transformarea în verb predicativ a unui derivat 868 verbal, substantiv sau adjectiv; prin introducerea unui predicat sau, mai ales, a unui verb copulativ. Joncțiunea se realizează prin: introducerea unui pronume sau adverb relativ, înlocuirea cu conjuncții a prepozițiilor sau a unor adverbe relative. Modificări secundare se pot produce în legătură cu fostele determinante ale unui substantiv transformat în verb: atributele substantivelor verbale devin subiecte sau complemente de diverse feluri. În locul prefixului „ne-„ de la formele verbale nepredicative și de la substantivele, uneori și de la adjectivele, din enunțul originar, predicatul corespunzător este însoțit de adverbul „nu”. Noua Gramatică a limbii române evindețiază existența a patru complemente necircumstanțiale și, implicit, a patru propoziții corespunzătoare, astfel că: a) subordonata completivă directă este subordonata care îndeplinește funcția sintactică de complement direct pe lîngă un verb tranzitiv, o locuțiune verbală tranzitivă sau o interjecție predicativă. Am văzut că a primit o scrisoare. Are de gând să vină în ospeție. Iată ce am găsit eu. Altfel spus, subordonata completivă directă arată fie obiectul asupra căruia se exercită direct acțiunea unui verb tranzitiv a unei locuțiuni verbale tranzitive sau conținutul tranzitiv al unei interjecții predicative din propoziția regentă, fie rezultatul unei asemenea acțiuni. Subordonata completivă directă îndeplinește în frază o funcție identică cu cea a unei părți secundare de propoziție (complementul direct), la care se poate reduce prin contragere. Valoarea ei este dictată de natura elementelor determinate din propoziția regentă, de relația cu acestea, de conținutul semantic al întregii propoziții subordonate. Corespondența dintre subordonata completivă directă și complementul direct este aproape totală și ea se reflectă nu numai în conținut și în denumirile lor asemănătoare, cât și în folosirea acelorași întrebări, a acelorași elemente determinate, a aceluiași procedeu de anticipare și reluare, a aceleiași topici și punctuații, în absența elementelor corelative. De asemenea, ea se reflectă și în faptul că această subordonată e reprezentată tot atît de bine din punct de vedere cantitativ, în planul frazei, ca și complementul direct în planul propoziției. Subordonata completivă directă are însă alte mijloace de introducere în frază decît complementul direct în propoziție. Subordonata completivă directă răspunde la aceleași întrebări la care răspunde și complementul direct (pe cine? ce?). b) Complementul secundar funcționează în grupul verbal ca termen subordonat față de centrul grupului într-o structură ternară din care face parte și un complement direct subordonat aceluiași centru verbal. Așadar, poziția de complement secundar este determinată de tranzitivitatea dublă a verbului-centru (verbul este obligatoriu trivalent). Prezența complementului secundar implică prezența complementului direct, nu și invers: El te-a învățat a vorbi cu atâta dârzenie ? (C. Negruzzi); Profesorul îi învață pe elevi declinările; L-a examinat toată materia; Se silea din răsputeri să-l învețe pe Briceag un cântec nou; îl roagă nu știu ce etc. c) Subordonata completivă indirectă este subordonata care îndeplinește funcția sintactică de complement indirect pe lângă un verb tranzitiv, o locuțiune verbală, un adjectiv sau o interjecție predicativă din propoziția regentă. De exemplu: Scriu și eu / cui mi-a scris. A avut grijă / să-l scoale mai devreme. E un om îngăduitor / față de cine greșește. Vai / de cine nu muncește. Altfel spus, subordonata completivă indirectă 869 arată obiectul asupra căruia se răsfrânge indirect acțiunea unui verb, a unei locuțiuni verbale sau conținutul unei interjecții predicative din propoziția regentă, sau căruia i se atribuie o acțiune, o însușire sau o caracteristică. Subordonata completivă indirectă îndeplinește în frază o funcție identică cu aceea a unei părți secundare de propoziție (complementul indirect), la care se poate reduce prin contragere. Corespondența dintre subordonata completivă indirectă și complementul indirect este aproape totală și ea se reflectă nu numai în conținut (ideea de obiect indirect) și în denumirile lor asemănătoare, ci și în folosirea acelorași întrebări, a acelorași elemente determinate, a aceluiași procedeu de anticipare și reluare, a aceleiași topici și punctuații, în absența elementelor corelative. Subordonata completivă indirectă are însă alte mijloace de introducere în frază decât complementul indirect în propoziție, singurele lor elemente comune, din acest punct de vedere, fiind numai unele prepoziții, folosite în propoziție pentru legarea complementelor indirecte de elementele lor regente, iar în frază, înaintea unor elemente introductive, pentru asigurarea unor nuanțe de sens sau a unor funcții sintactice ale acestora. d) La nivelul frazei, complementului prepozițional îi corespunde propoziția subordonată completivă preopozițională. Cf. Ca să vad-un chip se uită / Cum aleargă apa-n cercuri (M. Eminescu); Pentru cine o cunoaște, / Toate-s vechi și nouă toate (M. Eminescu). S-a lovit de ce-i stătea în cale (de ce s-a lovit?); Manifestă înțelegere față de toți cei care pătimesc (față de cine manifestă înțelegere?); Locurile sunt rezervate pentru cei care vor întârzia (pentru cine sunt rezervate?); Omul se cunoaște după ceea ce face (după ce se cunoaște?). Necesită o atenție deosebită din partea specialiștilor cele două complemente, cel secundar și cel prepozițional, recent introduse în ultima ediție a Gramaticii Limbii Române. Prin numirea lor, s-a făcut o distincție clară în cadrul complementului direct și a celui indirect din cazul acuzativ, delimitându-li-se zonele de specificitate BIBLIOGRAFIE Gramatica limbii romane. Enunțul. Vol. II, București, Editura Academiei Române, 2005, p. 397-415. Constantinescu-Dobridor, GH., Sintaxa limbii romane, București, Editura Științifică, 1998, p. 189-195. Diaconescu, I., Probleme de sintaxă a limbii romane actuale, București, Editura Științifică și Enciclopedică, 1989, p. 258-260. Dimitriu, C., Tratat de gramatică a limbii romane. Sintaxa, Iași, Institutul European, 2002, p. 1377-1384. Drașoveanu, D. D., Tranzitiv / intranzitiv și direct/indirect - două antinomii contextuale // CL, nr. 1, 1992, p. 53-63. Goian, E., Limba romană, Probleme de sintaxă, București, Editura Recif, 1995, p. 124-127. Guțu-Romalo, V., Sintaxa limbii romane. Probleme și interpretări, București, Editura didactică și pedagogică, 1973, p. 154-172. Irimia, D., Gramatica limbii romane, Iași, Polirom, 2000, p. 408-415. 870 Merlan,A. , Sintaxa limbii romane. Relații sintactice și conectori, Iași, Editura Universității „Al. Ioan Cuza”, 2001, p. 94-98. Mihuț, L., Gramatica limbii române, Editura Multimedia, Arad, 1996; Mihuț, L., Limba română contemporană. Sintaxa. Sinteze, Seria Cursuri Universitare, Universitatea Aurel Vlaicu, Arad, 1995; Pană-Dindelegan, G., Complementele necircumstanțiale (direct, indirect și de agent) și propozițiile corespunzătoare // LLR, nr. 3, 2003, p. 3-6. Pană Dindelegan, G., Teorie și analiză gramaticală, București, 1994, p. 125-131. Rădulescu,M., Note despre complementul indirect in genitiv și regentul său // LR, 1992, nr. 1-2, p. 95-99. Șerban, V., Sintaxa limbii romane. Curs practic, București, Editura didactică și pedagogică, 1970, p. 219-226. 871 FACTORI CARE INFLUENȚEAZĂ STRUCTURAREA LEXICONULUI MENTAL AL PREȘCOLARILOR BILINGVI ROMÂNI-MAGHIARI. STUDIU DE CAZ. Drd. Bernadette KAJCSA Universitatea București Lexiconul mental, ca acea parte a creierului uman care depozitează unitățile limbii și le activează atunci când este necesar, oferă o hartă a acelor relații lexico-semantice care se stabilesc între cuvintele acestei imense “pânze de păianjen” odată cu dezvoltarea capacităților mentale ale copiilor (Aitchison 2003). În acest studiu am analizat proporția relațiilor sintagmatice și paradigmatice în denumirile de imagini ale 100 de copii români-maghiari (grupa de vârstă 3-7 ani), cu o atenție specială asupra factorilor (Ex.: vârsta copiilor, clasa lexico-gramaticală a stimulilor utilizați, limba dominantă a familiei bilingve și a comunității interetnice) care ar putea influența semnificativ această distribuție. Cuvinte-cheie: preșcolar, lexicon, limbaj, factor 1. Introducere: cadrul teoretic al cercetării În domeniul psiholingvisticii sunt cunoscute mai multe denumiri metaforice ale lexiconului mental. Navracsics (2007: 93) îl definește ca fiind „un sistem mare de depozitare al cuvintelor”, „un punte între formă și sens”. În definiția lui Aitchison (2003), lexiconul mental ca acea parte a creierului uman care depozitează unitățile limbii și le activează când este necesar, nu este altceva decât „vocabularul mintelui uman”. Tot de numele lui Aitchinson se leagă „teoria pânzei de păianjen”, conform căreia cuvintele se leagă una de alta în mod direct (Ex.: mama-tata) sau indirect, prin intermediul altor unități ale lexiconului mental (Ex.: crăciun-familie-tata-mama-dragoste). Studiul organizării interne a lexiconului mental oferă o hartă a acelor relații lexico-semantice care se stabilesc între cuvintele acestei pânze de păianjen odată cu dezvoltarea capacităților mentale ale copiilor. Din punct de vedere al perceperii și al producerii vorbirii este extrem de important să cunoaștem modalitățile prin care informația ajunge în lexiconul mental al celor mici. Dacă studiem aceste probleme prin prisma a două sau mai multor limbi, atunci studiul lexiconului mental bi-sau multilingv devine și mai complex, în primul rând pentru că reflectă acele relații lexico-semantice care nu au bariere și se suprapun în diferitele limbi (Bialystok, 1998). Cercetătorii interesați de dezvoltarea lexiconului mental bilingv de vârstă preșcolară au căutat răspunsuri la următoarele întrebări principale: a) Ce fel de relații lingvistico-logice se stabilesc între unitățile celor două limbi și care este ordinea de apariție a acestora în lexiconul mental al subiecților tineri? b) Care sunt factorii principali care influențează predominanța uneia sau alteia dintre aceste relații? În ceea ce privește răspunsul la prima întrebare există un consens în rândul cercetătorilor conform căruia cele mai importante relații lexico-semantice care se stabilesc 872 între cuvintele lexiconului mental sunt cele sintagmatice și cele paradigmatice. În răspunsurile sintagmatice clasa lexico-gramaticală a unui anumit stimul și a răspunsului oferit diferă și împreună formează colocații, structuri predicative sau diferite relații de subordonare (Ex.: câine-latră). În cele paradigmatice stimulul și răspunsul asociativ aparțin aceleiași clase morfo-sintactice sau/și semantice, care posedă între ele relații virtuale de substituție: șiruri de sinonime, pereche-antonime, hiponime, meronime, precum cuvinte care aparțin aceluiași câmp semantic (Ex.: câine-pisică). Relațiile sintagmatice sunt cele care apar primele și predomină în lexiconul mental al copiilor de vârstă fragedă. Odată cu creșterea copiilor apar și relațiile paradigmatice. În privința factorilor principali care influențează structurarea lexiconului mental bilingv în studiile precedente pe primul loc s-a menționat vârsta copiilor. Între anii ‘60-‘70 specialiștii din domeniul psihologiei dezvoltării1 au susținut că trecerea din planul sintagmatic la cel paradigmatic are loc în perioada cuprinsă între 7 și 8 ani. În acest sens, Cronin (2002)1 2 a recomandat un interval de timp mai larg, și anume cel cuprins între vârstele de 5-9 ani. Ca urmare, concluzia generală ar fi că copiii cu vârste mai mici de 5 ani dau cu predominanță răspunsuri sintagmatice, iar copiii mai mari dau mai multe răspunsuri paradigmatice. Este demn de menționat faptul că Francis (1972) a fost printre primii care lângă vârsta subiecților participanți la diverse analize de asocieri de cuvinte a accentuat importanța clasei lexico-gramaticale a stimulului ca un posibil factor care ar putea determina tipul răspunsurilor asociative, și a observat că chiar copiii mai mici de vârsta de 7 ani au dat cu predominanță răspunsuri paradigmatice atunci când stimulul a fost un substantiv. 2. Obiectivul principal al cercetării În studiul nostru am dorit să aflăm dacă cei doi factori mai sus-amintiți, vârsta subiecților și clasa lexico-gramaticală a stimulilor utilizați au un impact semnificativ asupra distribuției și proporției acelor relații sintagmatice și paradigmatice care se stabilesc între stimul și răspuns în exercițiul denumirii de imagini organizat în rândul copiilor bilingvi români-maghiari de vârstă preșcolară. Din analiza datelor am încercat să tragem concluzii referitoare la faptul dacă limba dominantă în familia copilului bilingv, limba dominantă a mediului înconjurător și limba de predare în grădinița frecventată pot fi considerați și ei factori esențiali în structurarea lexiconului mental bilingv de vârsta copilăriei. 3. Prezentarea subiecților Participanții testării au fost 100 de copii preșcolari bilingvi români-maghiari din Miercurea-Ciuc și Brașov (grupa de vârstă 3-7 ani). Micii subiecți (50 fete/50 băieți) au fost subgrupați în două grupe de vârstă, pe baza cărei subgrupări au fost comparate datele obținute: ❖ Grupa de vârstă < 5.00 ani: 48 de copii ❖ Grupa de vârstă > 5.00 ani: 52 de copii Cel mai tânăr copil avea vârsta de 3.1 ani, cel mai în vârstă avea 7.00 ani, vârsta medie era de 5.2 ani. Toți copiii bilingvi care au participat la analiză au aparținut tipului de 1 Lista autorilor: Ervin, 1961; Entwisle, Forsyth & Muuss, 1964; Entwisle, 1966; Palermo, 1963, 1971; Nelson, 1977, apud Emerson, H.F. - Gekoski, W.L. , Interaction and Categorical Grouping Strategies and the Syntagmatic-Paradigmatic Shift, 1976, p. 1116. 2 Cronin, V. S., The syntagmatic-paradigmatic shift and reading development, 2002, apud Wimmer, M. C.-Howe, M.L. , The Development of Automatic Associative Processes and Children's False Memories, 2009, p. 12. 873 bilingvism timpuriu. În această caracterizare am urmărit și respectat succinta argumentare a psiholingvistei Navracsics, care a susținut că putem vorbi despre însușirea timpurie a limbii a doua nu doar în cazul în care copilul crește într-o familie mixtă și, ca atare, este bilingv de la naștere, dar și atunci când procesul de achiziție are loc în jurul vârstei preșcolare (2007: 96). În cadrul întregului lot de subiecți 64% a fost procentul celor bilingvi de la naștere, iar 36% au devenit bilingvi datorit mediului instructiv-educativ (creșa, grădinița) și mediului înconjurător (comunicare în situații diverse: prieteni de familie, teren de joc pentru copii etc.). Este important să accentuăm și faptul că subiecții au reprezentat și un alt tip de bilingvism denumit de către Vancone (2009: 139) „bilingvismul în limba minoritară și majoritară” al unei comunități interetnice. În Miercurea-Ciuc predomină vorbitorii nativi ai limbii maghiare, iar în Brașov situația inversă este adevărată, adică procentul vorbitorilor nativi ai limbii române este mai mare. În ambele cazuri, limba minoritară este refugiată din ce în ce mai mult în mediul familial, pe când cea majoritară este utilizată în magazine, pe stradă, cu prieteni, deci elementele ei intră într-o anumită măsură în viața de toate zilele a vorbitorilor limbii minoritare. Experiența demonstrează că și cea mai perseverentă utilizare a limbii materne poate fi influențată de faptul că copilul între vârsta de 2-3 ani „ intră” în societatea mai largă (reprezentată mai întâi de grădiniță și mai târziu de școală), și începând cu această perioadă copilul folosește elementele lexicale ale ambelor limbi în diverse contexte. În grupa celor bilingvi de la naștere: ❖ 34% a familiilor au susținut că respectă modelul de un părinte-o limbă al bilingvismului ❖ 30% a celor întrebați nu s-au considerat consistenți în alegerea limbii de comunicare în familie ❖ 53% a părinților și-au înscris copiii într-o instituție preșcolară unde limba de instrucție a fost limba a doua În grupa celor care au devenit bilingvi la grădiniță: ❖ 47% : copii din familii monolingve maghiare ❖ 53%: copii din familii monolingve române ❖ 64% a acestor familii a considerat important să accentueze în chestionar faptul că acești copii, chiar dacă au posibilitatea propriu-zisă de a utiliza limba a doua în mediul instructiv-educativ, ei aud acea limbă de la naștere, deoarece au prieteni vorbitori ai limbii a doua cu care păstrează o legătură foarte strânsă. Pe baza distribuției copiilor bilingvi după criteriul limbii de predare în grupa de grădiniță trebuie accentuat faptul că din cei 100 de copii bilingvi 41 la număr au fost testați în grădinițe cu predare în limba maghiară, iar 59 la număr în unele cu predare în limba română. Pe cei 24 de copiii din Brașov i-am întâlnit doar în grădinițe cu predare în limba maghiară (Grădinița nr. 13 și Grădinița “Aprily”), ceea ce înseamnă că din cei testați în Miercurea-Ciuc doar 17 copii bilingvi au frecventat grădinițe cu predare în limba maghiară, iar majoritatea celor care au luat parte în experiment, 59 la număr, au fost înscriși în grupe cu predare în limba română. Aceste date demonstrează faptul că o parte semnificativă a părinților copiilor bilingvi din Miercurea-Ciuc (care au participat la analize!) preferă grupa cu predare în limba română tocmai pentru a compensa lipsurile pe care un mediu mai larg cu limba dominantă maghiară nu le poate oferi. Pe de altă parte, părinții care au ales grupa cu predare în limba 874 maghiară, în special cei monolingvi români, astfel doresc să sprijine adaptarea copiilor la nevoile unei comunități interetnice. 4. Metoda de cercetare Ca metodă principală de cercetare a fost utilizată denumirea imaginilor alb negru, în total 30 la număr, selectate în cea mai mare parte (26 la număr) din Colecția de imagini LAPP (Lorik et. al., 1995), o colecție de imagini redactată de lingviști și psihologi unguri, standardizată în domeniul diferitelor testări ale dezvoltării lexicale a copiilor, și parțial (4 la număr) din The Peabody Picture Collection-III (Dunn & Dunn, 1997). Ele au fost subclasificate în două clase lexico-gramaticale: ca cuvinte stimul, 15 imagini de animale au o reprezentat clasa substantivelor, alte 15 imagini cu acțiuni clasa verbelor3. În alegerea metodologiei utilizate am urmărit două criterii esențiale: În primul rând, există o problemă metodologică cu privire la testarea copiilor de vârsă fragedă. Cu toate că asocierile libere de cuvinte au fost cele preferate în testarea lexiconului mental de vârsta copilăriei, acestea au fost utilizate în special cu grupa de vârstă mai mare de 5 ani. Gosy (2005: 290) a atras atenția asupra faptului că exercițiile de asocieri pot fi folosite doar de la o anumită vârstă și , chiar în acele cazuri, cu foarte mare grijă. Copiii mai mici prezintă tendința de a da răspunsuri asociative care nu formează neapărat relații lingvistico-logice cu stimulul utilizat, ci dimpotrivă, „foarte des reflectă cauze psihice” (Navracsics 2007: 115). A fost foarte important deci să luăm în considerare faptul că cel mai tânăr copil testat a avut vârsta de 3.1 ani în timpul analizelor. În această privință am respectat opinia lui Masterson et al. (2008: 379), care în urma unor studii asemănătoare, utilizând metoda de denumire a imaginii cu copii de vârstă preșcolară, au ajuns la concluzia că și cei mai mici copii sunt „excelenți cititori de imagini”, ca urmare, denumirea de imagini ca metodă oferă cea mai mare credibilitate în ceea ce privește rezultatele. În al doilea rând, am considerat important să utilizăm o metodă cu care putem analiza reprezentările semantice fără să pre-activăm cele două limbi ale copiilor bilingvi. N-am prezentat cuvintele respective într-un context anume înaintea exercițiului propriu-zis (de exemplu într-o poveste), și n-am așteptat să ni le repete în cealaltă limbă. Snodgrass4 (1993) a afirmat că denumirea imaginilor este metoda cea mai potrivită în analiza reprezentărilor semantice, deoarece ne arată foarte clar dacă forma lexicalizată a unui concept (adică unitatea lexicală folosită în L1 sau L2 în timpul denumirilor) se leagă sau nu de aceleași reprezentări în memoria semantică a persoanei bilingve. Toți copiii testați au fost în modulul de vorbire bilingvă formulat de către Grosjean (1992: 58) pentru că conducătoarea testării a vorbit ambele limbi și a lăsat copiii să denumească imaginile în oricare dintre cele două limbi. Copiii au fost salutați în ambele limbi, metoda testării a fost explicată și întrebările au fost formulate în ambele limbi. Aceaste întrebări, în cazul clasei substantivelor au fost MI EZ? (lb. magh.) și CE ESTE? (lb.rom.), iar pentru clasa verbelor MIT CSINâL? (lb.magh.) și CE FACE? (lb.rom.). Testarea a fost individuală, într-o încăpere separată, izolată de restul grupei de copii. Răspunsurile copiilor au fost înregistrate pe dictafon digital și au fost transcrise. Datele obținute au fost analizate cu 3Lista cuvintelor stimuli este prezentată în Anexa nr. 1 4 Snodgrass, J., Translating versus Picture Naming: Similarities and Differences, 1993, apud Navracsics, J., A ketnyelvu mentălis lexikon, Budapest, 2007, p 72. 875 ajutorul programului pentru analiza statistică și predictivă SPSS 17.0, indispensabil în zilele noastre în vederea realizării profesionale a cercetării în științe. Cu scopul de a stabili gradul de veridicitate al ipotezelor științifice am utilizat testarea statistică de semnificație prin proceduri statistice. 5. Rezultatele analizelor Ca prim pas de analiză am făcut un tabel de frecvență cu scopul de a afla despre distribuția relațiilor sintagmatice și paradigmatice atât în categoria denumirilor imaginilor cu animale (stimul: substantiv) cât și în cea a denumirilor imaginilor cu acțiuni (stimul: verb), pentru întregul lot de subiecți. Ieșirile testurilor dirijate au indicat o relație semnificativă din punct de vedere statistic între proporția celor două relații lexico-semantice analizate și clasa lexico-gramaticală a stimulilor utilizați. Îmaginile cu animale au atras un procent semnificativ de mare al răspunsurilor paradigmatice (80.7%), și un procent foarte mic al răspunsurilor sintagmatice (6.9%). Denumirile imaginilor cu acțiuni, pe de altă parte, se caracterizează printr-un număr semnificativ de mare al relațiilor sintagmatice (77.9 %) și un număr redus al celor paradigmatice (16.4 %). Această fază a analizelor a scos în evidență extremele rezultatelor, dar noi am dorit să aflăm și despre detalii esențiale, de genul: în clasa substantivului (ca stimul) care dintre cele două grupe de vârste analizate a fost „mai paradigmatică”, iar în clasa verbului (ca stimul), cei mici, sau cei mari au fost „mai sintagmatici”? Ca urmare, în al doilea pas de analiză am dorit să verificăm gradul de relație între variabila dependentă ‘proporția relațiilor sintagmatice/paradigmatice” și variabila independentă ‘grupa de vârstă mai mică/ mai mare, atât în clasa substantivului, cât și în cea a verbului, utilizați ca stimuli. Am dirijat teste de semnificație (ANOVA unifactorială) pentru fiecare clasă lexico-gramaticală în parte. Analiza datelor a arătat că relația între cele două variabile examinate a fost semnificativă (p=.004, p<0.05) doar în clasa substantivului, dar nu și în cea a verbului (p=.710, p>0.05). Cu alte cuvinte, grupa de vârstă mai mare de 5 ani a copiilor bilingvi analizați a oferit un număr semnificativ mai mare al răspunsurilor de tip paradigmatic în denumirea imaginilor cu animale. Se pare că vârsta de 5 ani este o tranziție în organizarea lexiconului mental al copiilor de vârstă preșcolară: această vârstă marchează intrarea în stadiul mai sofisticat al organizării semantice a lexicului, accentuăm încă odată, doar în clasa lexico-gramaticală a substantivelor. Pe de altă parte, în clasa verbului utilizat ca stimul, proporția răspunsurilor de tip sintagmatic oferită de către grupa de vârstă mai mică de 5 ani, din punct de vedere statistic, nu diferă semnificativ de cea dată de către grupa de vârstă mai mare. Acest rezultat ne sugerează faptul că copiii bilingvi preșcolari, indiferent de vârstă, au probleme mult mai serioase în denumirea acțiunilor reprezentate pe imagini, fie prin verbele corespunzătoare acțiunii respective, fie prin sinonimele acelora. În al treilea step de analiză am verificat gradul de relație între variabila dependentă ‘proporția relațiilor sintagmatice/paradigmatice” combinată separat cu variabilele independente ‘limba dominantă în familia copilului bilingv”(maghiară sau română),‘limba dominantă a mediului înconjurător (maghiară sau română, adică Miercurea-Ciuc sau Brașov), și ‘limba de predare în grădinița frecventată (maghiară sau română)”, atât în clasa substantivului, cât și în cea a verbului, utilizați ca stimuli. Ieșirile testărilor (ANOVA unifactorială) au arătat că în clasa substantivului (utilizat ca stimul), unde au predominat răspunsurile paradigmatice, nici una dintre grupele de copii 876 analizate nu a fost „mai mult paradigmatică” din punct de vedere statistic în funcție de următoarele variabile independente: limba dominantă în familia copilului bilingv, maghiară sau română (p=.212, p>0.05) și limba de predare în grădinița frecventată, maghiară sau română (p=.195, p>0.05). O diferență semnificativă în clasa substantivului a fost observabilă doar în funcție de limba dominantă a mediului înconjurător, cu un număr semnificativ mai mare al răspunsurilor paradigmatice (p=.041, p<0.05) în grupa copiilor din Brașov (limba dominantă a mediului mai larg fiind româna). Acest rezultat este explicabil prin faptul că numărul acestor copii a fost mult mai mic (24) în comparație cu al celor din Miercurea-Ciuc (76), și cu toții au dat doar răspunsuri paradigmatice în denumirile imaginilor cu animale. În clasa verbului (utilizat ca stimul), unde au dominat răspunsurile sintagmatice, rezultatele testărilor au relevat diferențe semnificative cu privire la numărul acestui tip de răspuns în funcție de toate variabilele independente, cu următoarele valori: copiii bilingvi cu limba dominantă maghiară în familie (p=.003, p<0.05) și cei care trăiesc într-un mediu cu limba dominantă maghiară, adică în Miercurea-Ciuc (p=.018, p<0.05) au oferit un număr semnificativ mai redus al răspunsurilor de tip sintagmatic. Tot în această clasă lexico-gramaticală a stimulului, în funcție de limba de predare în grădinița frecventată, acei copii bilingvi au dat un număr semnificativ mai redus (p=.004, p<0.05) al răspunsurilor sintagmatice în denumirile imaginilor cu acțiuni, care au fost înscriși în grădinițe cu predare în limba română. 6. Concluziile analizelor Datele cercetărilor noastre nu se apropie în totalitate de cele întâlnite în literatura de specialitate. Pe baza rezultatelor nu putem afirma foarte hotărât că vârsta subiecților noștri a fost factorul principal care a determinat proporția relațiilor sintagmatice și paradigmatice în răspunsurile exercițiului de denumire a imaginilor. Nu s-a demonstrat faptul că grupa de vârstă mai mică, indiferent de clasa lexico-gramaticală a stimulului utilizat, oferă întotdeauna mai multe răspunsuri de tip sintagmatic și mai puține răspunsuri de tip paradigmatic. Este important să accentuăm faptul că, așa cum ne-au arătat rezultatele testării noastre, tipul de răspuns depinde foarte mult de clasa lexico-gramaticală a stimulului. Dacă privim problema transferului de la sintagmatic la paradigmatic prin prisma clasei lexico-gramaticale a stimulilor utilizați, putem constata că aceasta este factorul esențial în această privință. Cu toate că acest transfer se pare că se produce până la vârsta intrării la școală doar în cazul substantivului utilizat ca stimul, când într-adevăr grupa de vârstă mai mare de 5 ani, adică copiii bilingvi din grupa mare și cea pregătitoare de școală au scos în evidență abilități superioare de organizare semantică a lexiconului mental, asta nu însemnă că cei mici nu au dat nici un răspuns paradigmatic în această categorie. Când le-am arătat imaginile cu animale, la majoritatea copiilor, dar la cei mari într-un număr mai mare, s-au activat aceleași gânduri și semnificații, ceea ce a rezultat în denumirea concretă a conceptului reprezentat pe imagine în cel mai mare număr prin hiponime (Ex.: câine-‘cățel', ‘cățeluș' în limba română; ‘kutya', ‘kutyus' în limba maghiară), mai rar prin hiperonime (Ex.: rândunică- ‘pasăre' în limba română, ‘madăf în limba maghiară) și meronime (Ex.: rinocer- 'horn' în limba română, ‘szarv' în limba maghiară), sau cuvinte care aparțin aceluiași câmp lexical-semantic (Ex.: curcan- ‘cocoș', ‘găină' în limba română; ‘kakas’, ‘tyuk' în limba maghiară, toate acestea fiind exemple pentru câmpul lexical al păsărilor domestice). Răspunsurile de tip sintagmatic în această categorie au aparținut în primul rând grupei de vârste mai mici de 5 ani (Ex. : 877 curcan- ‘e un cocoș, dar e prea mare în limba română, ‘pettyes tyuk în limba maghiară, cu sensul de ‘găină cu buline' în limba română). În clasa verbului utilizat ca stimul acțiunile reprezentate pe imagini s-au lexicalizat cu mult mai puțin succes, adică cea mai mare parte a copiilor testați, indiferent de vârstă, nu au găsit verbele corespunzătoare în lexiconul lor mental pentru a denumi acțiunile exacte de pe imagini, mai mult, nu au prezentat tendința de a folosi alte verbe, ca sinonimele acțiunilor ilustrate. Ca urmare, mai rar am avut posibilitatea de a nota răspunsuri paradigmatice, adică verbe în limba maghiară și română care au denumit corect și exact acțiunile, cum a fost de exemplu în cazul stimulilor: fotografiază- fotografiază/ lefenykepez, greblează- greblează / gereblyezik, schiază- schiază / sel. Majoritatea copiilor au preferat descrierea imaginilor cu cuvinte care au fost în relație sintagmatică cu cuvântul stimul, ori cu sintagme mai lungi. (Ex.: piaptănă- a atras în ambele limbi descrieri foarte asemănătoare, cum ar fi 'o fetiță care face la cealaltă părul' în limba română, 'a kislăny a măsik kislănynak csinălja a hajăt' în limba maghiară; fotografiază- am primit ca răspuns atât denumirea agentului cât și a instrumentului acțiunii, iarăși în ambele limbi, cum ar fi 'băiat'/ 'fiu', și 'aparat fotografiat'/ 'fenykepezogep', dar am găsit și sintagme mai scurte sau mai lungi printre răspunsuri, de genul 'face poze' /'csinăl kepet'; 'un om care face poze'/'az ember fenykepet csinăl'; 'un băiat face poze'/'egy fiu fenykepez'/). Cu toate acestea, ar fi mai corect să afirmăm că atunci când stimulii utilizați au fost verbe, organizarea lexiconului mental bilingv a reflectat un proces în curs de dezvoltare care, cu mare probabilitate se va finaliza după debutul școlar. Recomandăm organizarea mai multor testări asemănătoare în rândul copiilor bilingvi maghiari-români din nivelul primar al sistemului educațional. În urma analizelor statistice efectuate am constatat și faptul că diversele variabile independente stabilite de către noi, cum a fost limba dominantă a familiei bilingve, a mediului înconjurător și a grupei de grădiniță frecventate (maghiară sau română), nu au avut o influență semnificativă din punct de vedere statistic asupra variabilei dependente, adică asupra distribuției tipului de răspuns, sintagmatic sau paradigmatic, în denumirea imaginilor cu animale. Clasa substantivului, utilizat ca stimul, a atras în mare parte alte substantive sub forma unor răspunsuri paradigmatice, indiferent de limba dominantă a mediilor mai sus amintite. Pe de altă parte însă, în categoria denumirilor imaginilor cu acțiuni aceleași variabile s-au dovedit a fi semnificative. Datele colectate în acest fel au dat naștere unor concluzii foarte evidente: acei copiii bilingvi care au fost testați în Miercurea-Ciuc (limba dominantă a mediului mai larg fiind maghiara) dar au frecventat grădinițe cu predare în limba română în timpul cercetării au dat numărul cel mai redus al răspunsurilor sintagmatice, deci ei au oferit mai multe răspunsuri paradigmatice prin denumirea acțiunilor cu verbe propriu-zise. Cu privire la limba dominantă a familiei bilingve am văzut că cei cu limba dominantă maghiară au fost „mai puțin sintagmatici”. Ținând seama de faptul că foarte mulți copii bilingvi cu limba dominantă maghiară frecventează grădinițe cu predare în limba română, prezența lor mare în aceste grupe poate fi acceptată ca o posibilă explicație pentru numărul mai redus al răspunsurilor sintagmatice observat în grupele respective. Ca concluzie finală, putem afirma că rezultatele analizelor, dincolo de caracteristicile de bază ale organizării lexiconului mental bilingv timpuriu, ne atrag atenția asupra câtorva aspecte esențiale ale dezvoltării limbajului de vârstă preșcolară: ne trimit către o problemă ce ține de ordinea apariției și frecvenței diferitelor părți de vorbire în limbajul copilului. S-a 878 demonstrat că substantivele, indiferent atât de vârsta copiilor analizați cât și de caracteristicile mediului înconjurător, sunt mult mai frecvente în vocabularul lor, pe când verbele, datorită faptului că matricea lor semantică este mai complexă, sunt însușite mai greu, apar mai târziu în lexiconul copilului, iar frecvența lor depinde în mare parte și de caracteristicile mediului (să ne gândim la rolul modelului lingvistic și al inputului pe care-l oferă părinții copiilor de vârstă preșcolară, care în cazul copiilor bilingvi trebuie să fie motivatoare în ambele limbi). Această temă merită să fie abordată și dezvoltată în alte articole. Anexă1: Lista de cuvinte-stimul subgrupate în două clase lexico-gramaticale Imagini cu animale Clasa lexico-gramaticală a cuvintelor stimul: substantive Imagini cu acțiuni Clasa lexico-gramaticală a cuvintelor stimul: verbe șarpe Stă câine deschide șoarece piaptănă rac schiază curcan greblează cosaș râde păianjen cade focă taie urs panda consultă șopârlă plantează rinocer fotografiază vultur ciocănește cerb arată cărăbuș ridică rândunică servește Bibliografie Aitchison, J. (2003): Words in the Mind: An Introduction to the Mental Lexicon, Oxford: Blackwell. Albert, M., Obler, L. (1978): The Bilingual Brain, New York, San Francisco, London: Academic Press. Bialystok, E. (2001): Bilingualism in Development. Language, Literacy, & Cognition, Cambridge: Cambridge University Press. Cronin, V. S. (2002): «The syntagmatic-paradigmatic shift and reading development», Journal of Child Language 29/1, p. 189-204. Dunn Lloyd, M., Dunn Leota, M. (1997): Peabody Picture Vocabulary Test-III, American Guidance Services Publishing. 879 Emerson, H. F.-Gekoski, W. L. (1976): «Interaction and Categorical Grouping Strategies and the Syntagmatic-Paradigmatic Shift», Child Development 47, p. 1116-1121. Entwisle, D. R. (1966): Word Associations of Young Children, Baltimore: Johns Hopkins University Press. Francis, H. (1972): «Toward an explanation of the syntagmatic-paradigmatic shift», Child Development 43, p. 949-958. Gosy,M. (2005): Pszicholingvisztika, Osiris Kiado: Budapest. Grosjean, F. (1992): «Another View of Bilingualism», In: R.J. Harris (ed) «Cognitive Processing in Bilinguals», Amsterdam: Elsevier Science Publishers B.V., p. 51-62. Lorik, J., Ajtony, P., Palotas, G., Pleh, Cs. (1995): Az akliv szokincs vizsgălata (LAPP 3-8), Budapest. Masterson, J., Druks, J., Gallienne, D. (2008): «Object and action picture naming in three-and five-year-old children», Journal of Child Language 35, p.373-402. Navracsics, J. (2007): A ketnyelvu mentălis lexikon, Budapest: Balassi Kiado. Nelson, K. (1977): «Explorations in the Development of a Functional Semantic System», In: W. A. Collins, (ed.) Children's Language and Communication 12, Minnesota: University of Minnesota. Institute of Child Development, p. 52-79. Nelson, K. (1996): Language in cognitive development: The Emergence of the Mediated Mind, Cambridge: Cambridge University Press. Palermo, D. S. (1971): «Characteristics of word association responses obtained from children in grades one through four», Developmental Psychology 5/1, p. 118-122. Snodgrass, J. (1993): «Translating versus Picture Naming: Similarities and Differences», In: Schreuder, R.-Weltens, B. (eds) The Bilingual Lexicon, Amsterdam-Philadelphia: John Benjamins, p. 83-114. Vancone Kremmer, I. (2009): «The development of bilingual speech perception: a longitudinal study», In: Lengyel, Zsolt-Judit Navracsics (eds.) Studies on the Mental Lexicon, Budapest: Tinta Konyvkiado, p. 135-155. Wimmer, M. C.-Howe, M. L. (2009): «The Development of Automatic Associative Processes and Children's False Memories», Journal of Experimental Child Psychology 104/4, p. 447465. 880 VIZIUNILE LUI G. IVĂNESCU ȘI E. COȘERIU ASUPRA SCHIMBĂRII LINGVISTICE Drd. Cătălin NICOLAU Universitatea „Alexandru Ioan Cuza” Iași Am dorit, în această lucrare, să descriem (și să comparăm) conceptul de schimbare lingvistică, după cum a fost înțeles de doi mari oameni de știință, și anume G. Ivănescu și E. Coseriu. Având în vedere că această noțiune este îndeaproape legată de modul în care lingvistul înțelege fenomenul diacronic, ne-am referit și la ideile celor doi oameni de știință legate de dezvoltarea lingvistică. Pornind de la tipul de abordare pe care Ivănescu și Coseriu l-au folosit în operele lor, am încercat să-l integrăm pe fiecare într-o metodologie specifică de cercetare științifică. Cuvinte-cheie: schimbare lingvistică, diacronie, metodologie În această lucrare vom încerca să prezentăm sumar conceptul de schimbare lingvistică, așa cum a fost înțeles și descris de către fiecare din cei doi mari savanți, G. Ivănescu și E. Coseriu. Felul în care este concepută schimbarea lingvistică este strâns legat de și chiar decurge din modul în care cercetătorul înțelege devenirea istorică a unei limbi. Mai mult, în cazul lui E. Coseriu, unele aspecte ale schimbării lingvistice (cum ar fi caracterul finalist al acesteia) reprezintă o consecință nu doar a modului în care este imaginat fenomenul limbii, ci, mai ales, a naturii lingvisticii, ca disciplină a culturii. De aceea, definirea conceptului vizat trebuie precedată de o prezentare succintă a ideilor celor doi lingviști în legătură cu istoria unei limbi. În studiul intitulat Principiile și metodele istoriei limbii1, Ivănescu schițează câteva modalități de abordare a istoriei limbii, folosite de diferiți lingviști ai secolelor al XIX-lea și al XX-lea, modalități pe care le grupează în două categorii: prima dintre ele vizează începuturile studiului diacronic al limbilor, iar a doua se referă la perioada „de maturitate” a cercetării lingvistice evolutive. Analizând comentariile lui Ivănescu pe marginea acestor tipologii de istorii lingvistice, precum și ideile enunțate în alte studii cu caracter diacronic, putem trage câteva concluzii referitoare la principiile care, în opinia savantului ieșean, ar trebui să stea la baza expunerii istoriei unei limbi. Astfel, o prezentare a istoriei unei limbi, pentru a putea fi considerată valoroasă, trebuie să îndeplinească câteva condiții. În primul rând, ea trebuie să urmărească evoluția limbii respective în mod etapizat, adică etapă cu etapă, de la limba de origine până în contemporaneitatea cercetătorului. Prin urmare, prioritară pentru cercetător trebuie să fie delimitarea unor faze de evoluție sau epoci în dezvoltarea unei limbi, în care faptele de limbă trebuie încadrate. Aceasta presupune o cronologizare, adică o ordonare în timp, a fenomenelor diacronice: „Dar într-o istorie a limbii române, ca și a oricărei alte limbi, marile subdiviziuni trebuie să plece numai de la fazele de evoluție ale limbii, de la epocile * G. Ivănescu, Principiile și metodele istoriei limbii, text inedit, aflat la Biblioteca Filialei Iași a Academiei Române, fondul Ivănescu. 1 881 reale în care se descompune istoria ei. Atunci cînd vrem să scriem o istorie ... a unei limbi, problema fazelor care se disting în dezvoltarea limbii este de o însemnătate capitală”2. Nu este suficientă, așadar, simpla menționare a transformărilor lingvistice înregistrate de-a lungul istoriei unei limbi, ci acestea trebuie clasificate în funcție de epocile în care s-au produs. Gramaticile istorice și dicționarele etimologice, care au reprezentat prima etapă a studiilor diacronice, nu puneau accent pe stabilirea unei cronologii a fenomenelor lingvistice. Consecința a fost că ele ofereau doar o „imagine” vagă, incompletă a evoluției limbii. Pentru Ivănescu, numai istoria pe epoci este în măsură să ofere o prezentare adecvată și corectă a unei limbi, aceasta fiind, după Ivănescu o condiție sine qua non, chiar dacă presupune un oarecare risc: „o cronologizare a faptelor trebuie încercată chiar cu riscul de a greși”. Un al doilea criteriu de clasificare care poate fi folosit apoi, după cel cronologic, este legat de categoriile unităților lexicale stabilite de gramatică. Așadar, după repartizarea fenomenelor pe epoci, acestea trebuie ordonate, în cadrul fiecărei etape, în funcție de nivelul căruia îi aparțin în cadrul lexicului, adică fonetic, lexical, morfo-sintactic, eventual și stilistic. În al doilea rând, în prezentarea istoriei lingvistice este necesar ca istoricul limbii să o determine „cauzele reale ale faptelor lingvistice”3. Pentru Ivănescu nu este suficientă menționarea ordonată a fenomenelor lingvistice înregistrate, ci este obligatoriu ca cercetătorul să încerce să le justifice, adică să identifice cauzele (posibile) care au dus la producerea lor. Acest interes pentru cauzalitatea faptelor de limbă îl înscrie pe lingvistul ieșean în metodologia pozitivistă, care identifică realitățile naturale cu cele ale culturii, pretinzând, prin urmare, o tratare similară, după aceleași principii, a celor două tipuri de obiecte. Asupra acestui aspect vom reveni mai jos. Un al treilea aspect definitoriu pentru o istorie a limbii se referă la relația dintre evoluția unui popor și cea a limbii acestuia. În concepția lui Ivănescu, istoria unei limbi este strâns legată de cea a poporului care o vorbește și, în consecință, studiul celei dintâi trebuie pus în legătură cu viața socială și culturală a națiunii respective. Prin urmare, etapele de evoluție a unei limbi trebuie stabilite în corelație cu etapele dezvoltării istorico-sociale ale vorbitorilor ei, nu independent de acestea. Istoria unui popor începe o dată cu istoria limbii sale, deci procesului de etnogeneză îi corespunde, implicit, și cel de formare a unei noi limbi4, cele două fiind strâns legate între ele: „procesul de etnogeneză se reduce la un proces de glotogeneză (glotogonie)”5. Nu se poate vorbi despre formarea unui popor fără a vorbi și despre formarea limbii sale și invers. Cele două procese sunt, așadar, inseparabile și se implică reciproc: formarea unui popor se reflectă lingvistic prin nașterea unei limbi proprii, iar limba nou formată reprezintă o marcă a identității etnice a poporului care o vorbește de-a lungul întregii sale existențe. Ivănescu consideră că dintre cele două procese, cel esențial este etnogeneza pentru că poporul este cel care își creează limba, nu invers. Studiind istoria limbii române literare, Ivănescu postulează și un al patrulea principiu de care istoricul limbii trebuie să țină cont. Deși limba literară reprezintă o componentă a istoriei limbii unui popor, lingvistul ieșean este de părere că aceasta trebuie tratată în capitole 2 G. Ivănescu, Istoria limbii romîne în lumina materialismului dialectic, extras din „Buletinul Institutului de Filologie Romînă“, vol. XIII-XIV (1946-1947), Iași, p. 8. 3 Ibidem, p. 3. 4 Pentru a desemna procesul nașterii unei limbi, Ivănescu utilizează termenii de glotogeneză sau glotogonie. 5 G. Ivănescu, Istoria limbii române, ediția a II-a, Junimea, Iași, 2000, p. 12. 882 separate de cele în care sunt studiate graiurile populare. Este vorba, așadar, de principiul separării studiului limbii vorbite (populare) de cel al studiului limbii literare. Istoria limbilor populare nu se suprapune peste cea a limbii de cultură, deci cele două varietăți trebuie cercetate și prezentate separat. Factorii care stau la baza evoluției celor două tipuri de varietăți lingvistice sunt diferiți6, deci avem de-a face cu evoluții lingvistice diferite, ce trebuie tratate ca atare. Din punct de vedere doctrinar, Ivănescu își mărturisește apartenența la școala lingvistică a profesorului său, Alexandru Philippide7, continuată, între alții, de G. Pascu, D. o Găzdaru și I. Iordan, și la direcția școlii lingvistice ieșene8. Totodată, învățatul ieșean respinge unele principii ale orientării structuraliste, considerându-le limitative în studiul istoriei limbii și preferă să le coroboreze cu unele idei anterioare acestui curent. Astfel, structuraliștii considerau limba ca un sistem izolat, necondiționat de acțiunea unor realități exterioare, care evoluează conform unor tendințe interne și care trebuie, prin urmare, studiat ca atare. Ivănescu, însă, respinge această concepere a limbii ca o realitate autonomă, a cărei evoluție este separată de acțiunea factorilor externi și, implicit, de vorbitori, întrucât, în concepția sa, tendința de a explica limba numai prin ea însăși implică izolarea ei de „omul fizic, psihic și spiritual și de dezvoltarea societății”9. O componentă principală a viziunii sale asupra fenomenului lingvistic evolutiv se referă la factorii care dirijează dezvoltarea limbii. Neacceptând tendințele interne limbii ca singurul factor determinant al dezvoltării limbii, Ivănescu pledează pentru acceptarea acțiunii factorilor externi alături de a celor interni. Dintre aceste două categorii de factori, este privilegiată cea dintâi, în interiorul căreia Ivănescu distinge trei tipuri de factori: factori de ordin social (structura socială a comunității lingvistice, adică clasele sociale ce intră în componența unei societăți), factori de ordin mental (structura gândirii și a culturii) și, nu în ultimul rând, factori materiali, mai precis, fiziologici (conformația organelor articulatorii). Așadar, în opinia sa, dezvoltarea unei limbi stă sub semnul unor tendințe interne ale sistemului lingvistic, dar se datorează mai ales acțiunii unor influențe externe acestuia. În încercarea de a explica cauzele externe ale schimbărilor lingvistice, Ivănescu este clar influențat de teoriile lui Philippide legate de baza de articulație și baza psihologică. Factorul extern ce determină esențial schimbările lingvistice este baza de articulație, un concept pe care Ivănescu îl preia, cu unele amendări și completări, de la profesorul său, Philippide. Prin bază articulatorie, Philippide înțelegea specificitatea fizică a organelor fonatoare, cu alte cuvinte conformația acestora, care ar fi răspunzătoare de modul propriu în care oamenii dintr-o anumită colectivitate lingvistică pronunță sunetele. Ivănescu, în schimb, este de părere că baza de articulație trebuie să cuprindă și totalitatea deprinderilor articulatorii ale unui anumit popor, adică modul specific al vorbitorilor respectivi de a pronunța sunetele. Baza articulatorie este răspunzătoare de evoluția limbii sub aspect fonetic. Evoluția unei limbi se realizează în primul rând la nivel fonetic, și abia apoi sub aspect gramatical. Schimbările fonetice sunt, așadar, considerate de Ivănescu cele mai importante 6 Ivănescu subliniază faptul că evoluția limbilor populare, vorbite, are loc în mod diferit față de cea a limbilor literare. Dacă graiurile populare suferă o evoluție oarecum „naturală”, neintenționată, limbile literare stau sub semnul „voinței” vorbitorilor; vezi infra. 7 G. Ivănescu, Istoria, p. VII. 8 Direcția ieșeană este considerată de Ivănescu distinctă de cele ale școlilor lingvistice de la București și Cluj. 9 G. Ivănescu, Op. cit., p. 3. 883 schimbări, întrucât ele modifică cel mai mult „aspectul” unei limbi, făcând-o de nerecunoscut, și, totodată, destructurând și sistemul morfologic. Față de Karl Vossler, care susținea caracterul spiritual sau psihic al schimbărilor fonetice, Ivănescu este de părere că aceste evoluții sunt de natură materială (nu spirituală), întrucât sunetele, care sunt vizate de aceste transformări, sunt de natură fizică, materială10 11. Ele se datorează adaptării unei limbi la o bază de articulație nouă. Exemplul cel mai elocvent în ceea ce ne privește este cel al limbii latine, care, sub acțiunea bazelor articulatorii ale popoarelor cucerite, a suferit anumite transformări fonetice, care au dus la nașterea limbilor romanice. Ivănescu îl contrazice pe Meillet11, afirmând că transformările care au dus la apariția acestor limbi noi nu își au originea în interiorul sistemului lingvistic însuși. Ele nu sunt consecința unor tendințe ale limbii, ci a tendințelor vorbitorilor. Mai exact, schimbările fonetice reprezintă efectul trecerii limbii latine de la baza de articulație italică la bazele articulatorii ale popoarelor cucerite, adică la niște moduri noi de articulare a sunetelor. În pofida faptului că au adoptat o limbă nouă (latina), popoarele cucerite și-au păstrat anumite deprinderi articulatorii, care, ulterior, au modelat limba latină, transformând-o în diferite limbi romanice. Pe lângă factorul material (baza de articulație), un alt element răspunzător pentru evoluția limbii este reprezentat de acțiunea unor factori de ordin mental (spiritual), ce țin de gândirea și mentalitatea unei societăți (pe scurt, de cultura ei). Acțiunea factorului mental se bazează pe strânsa legătură dintre gândire și limbă: limba a fost creată pentru a exprima gândirea, așa că este normal ca structura ei să fie impusă și modelată de cea a gândirii. Când vorbește de gândire și de acțiunea ei asupra dezvoltării limbii, Ivănescu distinge două componente ale celei dintâi: o componentă formală și una de conținut. Elementul formal al gândirii vizează un număr de categorii logice, „reflexe ale celor ontologice”12, prin intermediul cărora realitatea este făcută inteligibilă și interpretabilă. Exemple de categorii logice sunt determinarea sau genul substantivelor. Componenta formală este aceeași pentru toate popoarele și nu se modifică în timp. Componenta care ține de conținut se referă la noțiuni sau, în sens mai larg, la cultură. Spre deosebire de categoriile logice, acestea sunt variabile în timp și în spațiu (adică de la un popor la altul). Cu alte cuvinte, reprezentanții unor culturi diferite gândesc la fel, adică utilizând aceleași categorii logice, însă folosesc mijloace de expresie diferite pentru a le reda lingvistic. Atunci când condițiile istorice impun schimbarea culturii, apar cuvinte noi pentru a denumi noile noțiuni și, în același timp, dispar cuvinte vechi. În opinia lui A. Meillet, și trecerea termenilor de la o pătură socială la alta poate determina schimbarea sensului cuvintelor. Așadar, limba evoluează în sensul adaptării continue la sistemul de categorii al gândirii umane și la cultura ce variază de la o structură socială la alta. Factorul mental este ceea ce Philippide numea bază psihologică, iar Ivănescu, într-un sens mai larg, bază spirituală; această sintagmă se referă la un cumul de trăsături ale psihicului, intelectului și afectivității unui popor. Ea desemnează, așadar, specificitatea psihologică, interioară, modul propriu fiecărui neam de a percepe, de a interpreta lumea și de a reacționa față de ea. Această bază este proprie fiecărui popor în parte și are urmări, în 10 Ivănescu respinge distincția făcută de structuraliști între sunet și fonem, considerând-o artificială. 11 A. Meillet nu precizează cauza transformărilor fonetice, ceea ce îl face pe Ivănescu să deducă faptul că, pentru lingvistul francez, ele ar fi rezultatul unor tendințe interne ale limbii. 12 G. Ivănescu, Istoria, p. 4. 884 special, asupra morfologiei și sintaxei limbii. Astfel, potrivit lui Ivănescu, viziunea diferită a popoarelor asupra lumii determină, între altele, tendința unor limbi spre parataxă și a altora către hipotaxă, precum și o anumită ordine a cuvintelor în propoziții. Lingvistul ieșean adaugă aici și deosebirile de temperament dintre popoare. Aceste deosebiri privesc afectivitatea (unele popoare sunt mai „afective” decât altele), iar aceasta se manifestă în limbă prin prezența a numeroase diminutive, augmentative și superlative. Ivănescu își ilustrează ideea cu exemplul limbii italiene, ai cărei vorbitori manifestă un grad ridicat de afectivitate. Ideea influenței viziunii lumii a unui popor asupra limbii sale este de origine humboldtiană. Limba nu este o realitate statică, ci una dinamică, fiind în permanentă schimbare. Această evoluție, însă, nu este constantă în timp, ci are loc cu intensități diferite în epoci diferite, în sensul că există perioade de timp în care se produc mai multe schimbări, deci evoluția este mai rapidă, între alte etape de relativă stagnare. Acest ritm variabil al schimbării nu a fost pus în lumină de adepții metodei comparativ-istorice, întrucât aceasta evidențiază doar schimbările care s-au produs în decursul istoriei unei limbi, nemenționând și momentele în care acestea au avut loc. Ivănescu preia de la A. Meillet ideea că epocile de „revoluționare lingvistică” coincid cu etapele de glotogeneză, adică de formare a limbilor. Exemplul latinei este din nou ilustrativ, aceasta în doar câteva secole dând naștere limbilor romanice. Aceste secole, care constituie perioada de formare a limbilor romanice, au fost caracterizate de transformări intense, în special la nivel fonetic, transformări puse pe seama adaptării sunetelor latinei la noile baze de articulație ale popoarelor cărora le-a fost impusă această limbă. Ivănescu subliniază că schimbările fonetice care au avut loc ulterior, deci după încheierea perioadei de formare a limbilor romanice, se datorează modificării în timp a bazelor de articulație ale popoarelor respective datorită schimbării „raportului cantitativ dintre tipurile umane componente13, adică datorită schimbării configurației etnice a diferitor popoare prin amestecul cu alte populații sau chiar prin mutații biologice. Totuși, această manifestare a bazei de articulație nu se produce oricând, ci doar în anumite etape de dezvoltare istorică. Factorul decisiv este, în concepția lui Ivănescu, nu cel politic14, cum susțineau Meillet și Philippide, ci cel de ordin economic, care privește structura socială, relațiile din interiorul unui anumit mediu social. Condițiile economice specifice unei anumite structuri sociale dintr-o anumită etapă istorică sunt cele care favorizează sau, dimpotrivă, inhibă manifestarea bazei de articulație în direcția apariției unor limbi noi. Astfel, procesul de formare a unor noi sisteme lingvistice, sub influența bazei articulatorii, este specific epocilor caracterizate de o economie naturală, adică în comuna primitivă și în evul mediu. Acest lucru nu se întâmplă în perioadele caracterizate de o intensă circulație a oamenilor și mărfurilor, cum sunt epocile socialistă și capitalistă, când singurele predispuse schimbării sunt graiurile populare, nu și limbile literare. În cazul nostru, bazele articulatorie și psihologică traco-dacice s-au manifestat datorită schimbării condițiilor economice, mai exact, datorită trecerii de la o economie de schimb, ce favoriza circulația oamenilor și bunurilor dintr-o regiune în alta, la una locală, regională, specifică epocii feudale. Reiese de aici și importanța factorului social în evoluția lingvistică. Ivănescu pare a considera acest factor drept esențial pentru istoria unei limbi, din moment ce această idee apare și în unul dintre principiile sale de bază în descrierea evoluției lingvistice: cel al 13 G. Ivănescu, Istoria, p. 9. 14 Meillet și Philippide înțeleg prin factorul politic disoluția autorității Imperiului Roman. 885 corelației dintre epocile istorice și etapele istoriei limbii. Acest lucru reiese și din monumentala sa Istorie a limbii române, în care fiecare capitol dedicat unei anumite etape din evoluția limbii noastre începe cu câte o amplă prezentare a condițiilor istorice (evenimente istorice importante, care au urmări în planul istoriei limbii) și sociale (descrierea păturilor sociale și a relațiilor dintre acestea) ce caracterizau viața poporului român în perioada avută în vedere. Istoria limbii este tratată, așadar, dintr-o perspectivă pronunțat sociologizantă asupra limbii și societății. Despre schimbările fonetice cercetătorul ieșean crede că au un rol negativ din perspectiva funcției primordiale a limbii (cea de comunicare); ele dăunează sistemului lingvistic, fiind astfel „nefuncționale”15. Singurul aspect pozitiv al schimbărilor fonetice este faptul că acestea aduc „un plus de comoditate pe plan articulatoriu”16. Această idee amintește de opinia lui Ferdinand de Saussure, potrivit căreia schimbările fonetice ar avea un caracter asistematic, atentând la destabilizarea ordinii sistemului lingvistic. În concepția lui Ivănescu, limbile populare (vorbite) și cele literare (de cultură) reprezintă varietăți ale unei limbi naționale, care evoluează, prin natura lor, în mod diferit (sub acțiunea unor factori diferiți) și care trebuie, în consecință, studiate separat. Cu referire la aceste două tipuri de varietăți, Ivănescu se referă la o „stare de natură” (K. Vossler) și de una de cultură. Starea naturală corespunde utilizării graiurilor populare, folosirea acestora făcându-se în baza unor „instincte articulatorii”. Starea opusă este cea de cultură, ce caracterizează exprimarea prin intermediul limbilor literare. Acest tip de exprimare nu mai este „instinctuală”, ci se face prin adoptarea și aplicarea conștientă și voluntară a unor norme. În cazul limbilor populare, schimbările fonetice sunt determinate de nevoia de comoditate articulatorie, în timp ce, în cazul limbilor de cultură, inovațiile sunt inițiate din nevoia de claritate și, eventual, din motive ce țin de estetica limbii. O altă diferență dintre cele două tipuri de varietăți constă în faptul că evoluția graiurilor populare stă sub semnul cauzalității, adică este determinată de acțiunea unor factori (articulatorii, mentali, sociali; vezi supra), în timp ce dezvoltarea limbilor literare este îndreptată spre anumite finalități, adică scopuri. Această distincție apare foarte clar într-o scrisoare adresată de Ivănescu lui Coseriu: „În special consider eronată ideea că lingvistul n-ar trebui să caute cauze, că nu va găsi cauze. Eu cred că scopurile domină limbile literare - în această privință concepția ta este perfect valabilă -; dar, când e vorba de graiurile populare sau de orice limbă din faza ei preliterară, situația se schimbă: cauzalitatea e la ea acasă. Acolo avem 17 factori materiali, ca organele articulatorii, și cauze, exact ca în biologie.”17 Așadar, dacă schimbările din cadrul limbilor populare sunt involuntare și se datorează unor factori materiali, cum este baza articulatorie, în cazul limbilor literare, acestea (schimbările) sunt „cerute de spirit”. Acestea din urmă sunt schimbări „raționale”, cerute de dorința (și intenția) de a perfecționa limba. Concluzia este că evoluția graiurilor populare este fundamental diferită de cea a limbilor literare, în sensul că se produce după alte principii și legi. 15 G. Ivănescu, Istoria, p. 12. 16 Idem, ibidem, p. 13. 17 Scrisoare adresată de G. Ivănescu lui E. Coseriu, text inedit aflat la Biblioteca Filialei Iași a Academiei Române, fondul Ivănescu, p. 2. 886 Demersul lingvistului ieșean, atunci când cercetează evoluția graiurilor populare, este caracterizat de o pronunțată dimensiune „deterministă”, orientată către identificarea cauzelor fenomenelor lingvistice. Ca în domeniul oricărei științe a naturii, el încearcă să justifice fenomenele cercetate, adică schimbările lingvistice, prin evidențierea unei relații de cauzalitate între factori (în special) extralingvistici și planul lingvistic. E. Coseriu este un cercetător care abordează schimbarea lingvistică într-o manieră originală și diferită de cea a cercetătorului ieșean. Pentru a înțelege modul în care Coseriu concepe schimbarea lingvistică, trebuie pornit de la distincția pe care acest cercetător o face între științele obiective sau ale naturii și științele umaniste sau ale culturii18. Științele naturii studiază obiectele naturale, pe care le privesc dintr-o perspectivă a necesității sau a cauzalității; potrivit acestei perspective, cauzele produc efecte, așa că cercetarea trebuie să se axeze pe evidențierea cauzelor care au dus la apariția obiectului studiat. Științele culturii, pe de altă parte, se ocupă de obiectele culturale; acestea sunt creații ale omului ca subiect universal, liber și, în consecință, aparțin unei lumi a libertății, din care „necesitatea” (specifică lumii naturale) este exclusă. Aici, „faptele <<create>> nu sunt determinate de cauze, ci se produc în vederea unei finalități”19. Obiectele de cercetare diferite impun celor două tipuri de științe abordări metodologice distincte: „domeniul culturii nu admite abordări cauzale, ci doar abordări finaliste”20. Întrucât produsele culturale nu au cauze exterioare libertății și sunt create de om cu un anumit scop, nu ne interesează cauza unui fapt cultural, ci finalitatea acestuia, adică scopul pentru care a fost creat. Limbajul, ca spațiu de manifestare a libertății ființei umane, se înscrie în sfera obiectelor culturale și trebuie, deci, abordat conform principiilor și metodelor specifice științelor culturii. Concepția lui Coseriu în legătură cu schimbarea lingvistică trebuie privită „din perspectiva înțelegerii dinamice a limbajului drept creativitate”21. Până la Coseriu, schimbarea lingvistică a fost văzută ca un fenomen negativ, ca un efect de alterare a semnelor lingvistice în timp, ceea ce perturbă ordinea sistemului lingvistic, atentând la destabilizarea sa (vezi supra, la Ivănescu și la Saussure). Ceea ce a unit părerile „pre-integraliste” a fost conceperea schimbării ca „problemă”. Coseriu arată că schimbarea lingvistică nu trebuie văzută ca „problemă”, ci ca pe un atribut firesc al tuturor limbilor, știut fiind că toate limbile se schimbă în decursul istoriei lor. Mai mult, el respinge înțelegerea schimbării ca deteriorare a limbii și susține că aceasta este, dimpotrivă, „reconstrucție” a limbii și, implicit, o condiție necesară funcționării limbilor. Nu trebuie pornit de la sistem, ca de la ceva dat, pentru a înțelege schimbarea, ci invers, trebuie să pornim de la schimbare pentru a înțelege formarea sistemului. Deci schimbarea nu este, după Coseriu, un element distructiv (sau cu potențial distructiv), ci un element constitutiv al limbilor, este procesul prin care se constituie limba („limba pe cale de a se face”22). Coseriu nu este de acord cu perspectiva retrospectivă din care a fost privită schimbarea până la el, ci susține necesitatea adoptării unei perspective prospective: schimbarea lingvistică 18 E. Coseriu, Principiile lingvisticii ca știință a culturii și Antipozitivismul în vol. Lecții de lingvistică generală, editura ARC, Chișinău, 2000. 19 E. Coseriu, Lecții de lingvistică generală, editura ARC, Chișinău, 2000, p. 51. 20 Idem, ibidem, p. 52. 21 E. Coseriu, Nu există schimbare lingvistică, în vol. Omul și limbajul său, Editura Universității „Alexandru Ioan Cuza” Iași, p. 317. 22 Idem, ibidem, p. 320. 887 trebuie abordată nu din perspectiva dispariției unui fapt anterior, ci din cea a apariției elementului nou. După Coseriu, trebuie „să privim înainte, nu înapoi”23. Coseriu nu urmărește să explice schimbările lingvistice prin căutarea cauzelor, ci prin identificarea tipurilor celor mai frecvente de motivație finală. Pentru el nu este important ce determină o schimbare lingvistică, ci în vederea cărei finalități se produce ea. Tradițional, schimbarea lingvistică a fost concepută ca „produs”, ca rezultat final al substituției unui fapt de limbă mai vechi cu unul nou. Coseriu consideră că s-ar sugera aici un caracter brusc, „instantaneu” al schimbării, ceea ce nu corespunde realității. El concepe schimbarea nu ca rezultat, ci ca proces, arătând că acesta include o perioadă de coexistență a celor două fapte de limbă, deci susține un caracter mai degrabă gradual al schimbării. Schimbarea, ca proces, are 4 etape: 1) adoptarea - apariția unei inovații la nivelul unui singur individ; 2) difuzarea - „adoptarea ei de către mai mulți vorbitori”24; 3) selectarea - folosirea în paralel a tradiției vechi cu cea nouă și 4) mutația - reținerea uneia dintre cele două posibilități. Majoritatea schimbărilor lingvistice sunt plasate la nivelul normei25 limbii, însă acestea nu modifică sistemul (adică nu schimbă limba), ci, dimpotrivă, se realizează în conformitate cu procedeele existente deja în sistem. Schimbarea de la nivelul normei este o simplă aplicare (sau funcționare) a sistemului. Într-un mod similar, tipul lingvistic este aplicat în schimbarea ce are loc la nivelul sistemului. Coseriu își exemplifică teoria aplicând un principiu general al tipului limbilor romanice26: „determinări interne (paradigmatice) pentru funcționări interne (non-relaționale) și determinări externe (sintagmatice) pentru funcționări externe (relaționale)”27. Acest principiu, arată Coseriu, a dirijat anumite schimbări lingvistice încă din timpul latinei populare: pentru funcțiile non-relaționale, cum sunt numărul, genul sau timpurile primare ale verbului, s-a menținut exprimarea acestora prin procedee sintetice („expresia paradigmatică a fost menținută”28), iar pentru funcțiile relaționale cum este comparația, expresia sintetică a fost înlocuită cu cea analitică, proces care este vizibil chiar și astăzi.29 Conform acestei demonstrații, schimbarea lingvistică de la nivelul normei nu afectează limba, adică sistemul, cu alte cuvinte „schimbarea lingvistică nu există”30. Consecința metodologică a acestei teorii este suspendarea opoziției saussuriene sincronie/ diacronie, cel puțin la nivelul obiectului de cercetare: distincția dintre sincronie (funcționare) și diacronie (schimbare) sau, dintre aplicarea regulilor și, respectiv, schimbarea lor nu este reală, întrucât diacronia (adică schimbarea) normei are loc doar în interiorul sincroniei (adică funcționării) sistemului. Nu trebuie să vorbim de sistem și de „mișcare” ca de două lucruri distincte, ci trebuie să vorbim mai degrabă de „sistem în mișcare”. Schimbarea nu este asistematică, cum susținea Saussure, ci trebuie înțeleasă ca o permanentă (re)sistematizare. 23 Idem, ibidem, p. 321. 24 Idem, ibidem, p. 232. 25 Este vorba de unul dintre cele trei niveluri ale tehnicii lingvistice: sistem, normă și tip. 26 Acest tip nu include însă și franceza modernă. 27 E. Coseriu, Nu există schimbare lingvistică, în vol. Omul și limbajul său, Editura Universității „Alexandru Ioan Cuza” Iași, p. 330. 28 Idem, ibidem. 29 Ne referim la tendința actuală a înlocuirii dativului sintetic cu cel prepozițional (ex. „dau pământ oamenilor” este înlocuit cu „dau pământ la oameni”). 30 Acesta este, de fapt, titlul unuia dintre articolele lui Coseriu pe tema schimbării lingvistice. 888 În concluzie, concepția lui Ivănescu în legătură cu schimbarea lingvistică (adică schimbarea lingvistică ca „produs”, cercetată în direcția „cauzalității” și atribuită unor factori de ordin material) îl plasează pe lingvistul ieșean în sfera cercetării pozitiviste, dominată de asimilarea faptelor lingvistice obiectelor naturale și de studierea lor ca atare (adică din perspectiva cauzelor care le produc). Coseriu se înscrie într-o altă metodologie de cercetare pe care o numește „antipozitivistă”31, în special prin atenția acordată aspectelor funcționale, în detrimentul celor ce țin substanță, prin distincția clară între obiectele naturale și cele culturale și, în ceea ce privește tema acestei lucrări, prin perspectiva finalistă adoptată, în opoziție cu cea „cauzalistă” a lui Ivănescu. Bibliografie Vasile Arvinte, Studii de istorie a limbii române, Editura Universității „Alexandru Ioan Cuza” Iași, 2006. E. Coseriu, Lecții de lingvistică generală, traducere din spaniolă de Eugenia Bojoga, ARC, Chișinău, 2000. E. Coseriu, Introducere în lingvistică, traducere de Elena Ardeleanu și Eugenia Bojoga, editura Echinox, Cluj, 1999. E. Coseriu, Omul și limbajul său, traducători: Emma Tămîianu, Dumitru Irimia, Eugen Munteanu ș.a., Editura Universității „Alexandru Ioan Cuza”, Iași, 2009. E. Coseriu, Sincronie, diacronie și istorie, traducere de Nicolae Saramandu, Editura Enciclopedică, București, 1997. G. Ivănescu, Istoria limbii romîne în lumina materialismului dialectic, în „Buletinul Institutului de Filologie Romînă“, vol. XIII-XIV (1946-1947), Iași, p. 3-48. G. Ivănescu, Istoria limbii române, Junimea, Iași, 2000. G. Ivănescu, O nouă teorie despre formarea limbilor romanice și despre cauzele schimbărilor limbii, în „Revista de filologie romanică și germanică“, București, V, 1961, nr. 2, p. 361-371. Eugen Munteanu, Introducere în lingvistică, Polirom, Iași, 2005. Carmen-Gabriela Pamfil, Alexandru Philippide, Litera Internațional, București, 2008. F. de Saussure, Curs de lingvistică generală, traducere de Irina Izverna Tarabac, Polirom, Iași, 1998. Profesorul Gheorghe Ivănescu la 70 de ani. Omagiul elevilor și colaboratorilor, Centrul de multiplicare al Universității din Iași, 1983. Funding Acknowledgement This work was supported by the the European Social Fund in Romania, under the responsibility of the Managing Authority for the Sectoral Operational Programme for Human Resources Development 2007-2013 [grant POSDRU/88/1.5/S/47646]. Avem în vedere aici tipul de cercetare pe care Coseriu îl definește în studiul Antipozitivismul din vol. Lecții de lingvistică generală. 31 889 THE TRUTHFULNESS OF NEWS TRANSLATION Drd. Ramona-Agneta CIORANU (NEDEA) “Dunarea de Jos” University of Galati When referring to “news translation”, although we use the term “translation”, it is clear that the process of transfer from one language to another is not that of translation proper as generally understood. Bringing information from one cultural context into another involves interlingual transfer, but the focus is on the transposition of information in a way that it fulfills the demands of the target readership. Huge networks of foreign correspondents working for news agencies write and shape stories and the result is the creation of completely new texts which exceed the definition of translation. Key-words: translation, news, cultural context, interlingual transfer The substantial overcoming of spatial barriers and the centrality of knowledge and information gave rise to an increased mobility of people and objects and consequently heightened contact between different linguistic communities. This contact is known as the phenomenon of globalization. Globalization is generally associated with the shrinking of our world and with the possibility to instantly communicate across the globe. Thus globality is manifested in the creation of supraterritorial spaces for finance and banking, commodity production, global markets and also in the increased significance of travel and international movements of people such as mass tourism, business travel, migration and exile, all these demanding the consolidation of a global communication system which distributes images and texts to virtually any place in the world. In spite of the predominance of English as a global lingua franca, these developments signal an exponential growth in the significance of translation which becomes a key mediator of global communication. It is important to understand the significance of translation in a global context, analyzing its place and its key role in the articulation of the global and the local. As already mentioned, globalization is associated with the shrinking of our world, with instant communication all over the world and with an accelerated mobility. This focus on mobility and deterritorialization has made the role of translation in global communication invisible, obscuring the complexities involved in overcoming cultural and linguistic barriers. Translation is definitely a key process in the development of global correctedness and the central core for an understanding of the material conditions that make possible this global connection. Globalization has caused an exponential increase of translation. The global dominance of English came together with a growing demand for translation as people's own language continues to be the preferred language for access to information. 1. Global media and news agencies Global news agencies gather, process and transmit news to subscribing institutions around the world. News agencies produce raw information and also more elaborate ready-to- print news reports, analysis or comments for the subscribing news organizations which they can freely reproduce, fully or partially, introducing other pieces of information or rewriting 890 them without even mentioning the source. It is important to remark that news processing includes significant amounts of translation, fully integrated in the production of news. Actually it is not an exaggeration to say that news agencies are huge translating organizations having the technology and skills required for the production of fast and accurate translation. They offer a variety of linguistic products designed to meet the needs of the most consistent news markets and to facilitate global news circulation. Global news agencies traditionally produce news in the major European languages. Reuters and Agence France Press provide newswires in English, French, Spanish, Portuguese and German. Associated Press does not offer a Portuguese service but produces a Dutch wire. To this only Arabic has been added by Reuters in 1954 and by Agence France Press in 1969. In the case of other languages, it is the subscribing news organizations which assume the task of translating the information provided by the news agencies. Consequently the need to deal with linguistic diversity makes translations an important part of news agency work. What is important to know is the fact that news agencies do not tend to employ translators as such because news translation is not conceived as separate from other journalistic tasks of writing up and editing. This job is assumed by the news editor who is usually part of a team or a desk where news reports are edited, translated and sent to a specific newswire. Edition and translation imply both the selection process, correction, checking, completion, addition or reduction that will give texts the final form. Translation is thus an important part of journalistic work and is subject to the same requirements of genre and style that govern journalistic production in general. News organizations employ journalists rather than translators because it's the journalist who has the specific skills needed for the job. As for news translators if they are not journalists, they must work as if they were. News translation challenges the role of the translator perceived as an active participant in this context. News agencies use mainly multilingual journalists who may not have specific training in translation but they are often experts in news translation. They are able to produce fast and reliable translations on a wide range of subjects that cover the journalistic medium. News agencies usually hire agents in different locations throughout the world and they are British in the case of Reuters or France Press. They produce news reports in their own native language. On the other hand there are local journalists employed in the agencies offices worldwide. They also write news reports in their own language and translate news reports from the other wires to make them available to the local market. We speak here of two different kinds of journalists, local and global, producing news in different languages for different newswires. For example Reuters office in Madrid employs Spanish journalists who write original reports in Spanish and translate English written reports for the Spanish market, and international journalists who produce English reports about Spain for the English newswire. This dual structure, local and global reduces the need for translation practically minimizing the time needed for the news circulation worldwide. But in spite of these strategies and methods developed by certain news agencies to minimize the need for translation, we find it still central in all the stages involved in the production of the news. 2. Common strategies in translation Nowadays, translation has taken a significant role in the communication process. In terms of communication, translation can be seen as a kind of tool connecting two or more 891 different languages and, thus, connecting people with different languages. The closest thing related to translation is text, or written media. Today, written media is going global. Big novels, newspapers, magazines and other written media are being distributed almost all around the world. Along with the rapid growth of written media, people's interest and need to read has also grown. However, translating written media is not easy at all. Each type and genre requires different techniques or strategies. As mentioned before, the translation process of news is not separate from the other operations and practices involved in the production of news. In order to analyze the translation practices of news agencies we should pay attention to the main processes involved in news production in these organizations. After an analysis of journalistic text types we see they are different and we can classify them in genres: ■ The informative genre - the typical news report which contains factual descriptions of events ■ The interpretative genre - here we speak about reportage in which the information is selected, interpreted and narrated by the journalist ■ The argumentative genre - here the opinion of the author prevails and he is often not a journalist; we speak about opinion articles or columns. It's only natural that different journalistic styles need different translation rules and strategies. While informative genres in which the author's personal style is reduced and so it offers space for intervention upon the original text, the translation of argumentative genre, much closer to literary translation, is more restrictive, demanding subordination to the author's style. Reading news, watching news, we quickly realize that news agencies mostly produce texts of the first type, that is informative, and so, translation of agency news is generally characterized by a high degree of transformation of the source text. We can speak about translation rules also with respect to the style, which is kept simple and clear, emphasizing consciousness in order to maximize the informative content. Sentences and paragraphs must be short and economical, the use of active rather than passive verbs is preferred and the presence of adjectives limited. These stylistic rules are supposed to fit the agencies norms of objectivity and neutrality, an expression of the fact that news is a market commodity to be sold to a whole range of different media. What kind of textual changes do translators make in order to language and the cultural gap? Most often they are summed up together as strategies. Strategies are also known as shifts, or procedures or techniques. There have been early classifications made by Nida, mentioning changes of order, omission, structure and addition, or by Vinay and Darbelnet, identifying calque, literal translation, transposition, modulation, total syntagmatic change and adaptation. Among many others, I find Newmark (1988) and Fawcett (1997) worth mentioning here. Newmark makes a difference between translation methods and translation procedures. He states that translation methods refer to the whole text and translation procedures are used for smaller units, like sentences. His classification of the translation methods comprises the following types: ■ Word-for-word translation - Here the source language word is translated in another language by its most common meaning, which can also be out of context at times, especially 892 in idioms and proverbs, the word order being preserved as well. ■ Literal translation - In this case, the source language grammatical constructions are translated into the nearest target language equivalent, however, the lexical words are translated singly, out of context. ■ Faithful translation - Here the translation provides the exact contextual meaning of the original within the constraints of the grammatical structures of the target language. ■ Semantic translation - Semantic translation is not very different from the faithful translation type, but takes more into account the aesthetic value of the source language text. ■ Adaptation - Adaptation refers to that type of translation which is used mainly for plays and poems. The text is rewritten considering the source language culture which is converted to the target language where the characters, the themes and the plots are usually preserved. (probably the freest form of translation) ■ Free translation - This method of translation produces the target text without preserving the style, the form or the content of the source text. ■ Idiomatic translation - It translates the message of the original text but tends to distort the original meaning at times by preferring colloquialisms and idioms. ■ Communicative translation - This method displays the contextual meaning of the original text in a manner where both content and language are easily acceptable and comprehensible to the readers. Peter Fawcett's translation techniques list (1997:34-41) mentions ■ Direct translation techniques - used when structural and conceptual elements of the SL can be transposed in the TL • Borrowing • Calque • Literal translation ■ Oblique translation techniques - used when the structural or conceptual elements of the SL cannot be directly translated without altering meaning or upsetting the grammatical and stylistic elements of the TL • Transposition • Modulation • Reformulation or Equivalence • Adaptation • Compensation Borrowing. Borrowing is the taking of words straight into another language without translation, because the TL has no equivalent or because the borrowed word would sound better in the SL or because the translator wishes to retain some “feel” of the SL. Many English words are “borrowed” in other languages; for example software in the field of technology or funk in culture. English also borrows words from other languages as cafe, resume from French or hamburger or kindergarten from German. Calque. A calque or loan translation is a literal translation at phrase level. Sometimes calques work, sometimes they don't. An unsuccessful calque can be extremely unnatural, and can cause unwanted humor, often interpreted as indicating the lack of expertise of the translator in the target language. 893 Literal translation. A literal translation is just what it is. A word-for-word translation can be used in some languages depending on the sentence structure. Just like calque, sometimes it works, sometimes it doesn't. e.g. Acestea urmează a fi livrate către dealer în perioada următoare, potrivit oficialilor companiei. e.g. These are due to be delivered to dealers in the following period, according to the company's officials.( Ziarul Financiar) Transposition. Transposition is the process where parts of speech change their sequence when they are translated. It is in a sense a shift of word class. Grammatical structures are often different in different languages, and also the word order. The translator needs to know how to replace a word category in the TL without altering the meaning of the ST. e.g. ochi albaștri - blue eyes e.g. lucrat manual - hand-made Modulation. Modulation is slightly more abstract than transposition and consists in using a phrase that is different in the SL and the TL to convey the same idea. e.g. Păstrează-l! - You can have it! This type of change of point of view makes the reader feel at ease with the text, as the modulation technique is a kind of text domestication. Reformulation or Equivalence. The reformulation process is a creative one and also quite difficult. Here the translator has to express something in a completely different way, for example when translating idioms or proverbs or advertising slogans. Adaptation. Here something specific to the SL culture is expressed in a totally different way that is familiar or appropriate to the TL culture. Sometimes it is valid, and sometimes it's problematic. It involves changing the cultural reference when a situation in the source culture does not exist in the target culture (for example the French has the Belgian jokes and the English have the Irish jokes) Compensation. In general terms compensation can be used when something cannot be translated, and the meaning that is lost is expressed somewhere else in the translated text. Peter Fawcett defines it as “making good in one part of the text something that could not be translated in another” and gives example the problem of translating the nuances of formality from languages that use such nuances, as French and Spanish as compared to English. Romanian language offers the same problem in translating the informal tu or the formal dumneavoastră into English. Considering the translation strategies classified by the above mentioned, we can try including them in three categories: Syntactic changes Semantic strategies Pragmatic changes • Literal translation • Calque (loan) • Transposition • Unit change • Structural change • Cohesion change • Using a synonym • Using an antonym • Using a hyponym • Using a hyperonym • Condensing • Expanding • Addition • Omission • Explicitation • Implicitation • Domestication • Foreignization 894 • Modulation • Formality change • Speech act change • Transediting 3. Strategies used in translating news When translating news, journalists must rewrite texts to make them suitable for their context according to the conditions imposed by the medium in which they work. News translation supposes a considerable amount of transformation of the source text, resulting a considerable different content or aspect of the target text. But the process of news translation cannot be separated from the other operations and practices involved in the production of news. Through editing news reports are checked, corrected, modified, polished up and prepared for publication. Acknowledging that a certain amount of editing has always been part of the work of a news translator, Karen Stetting proposed the concept of transediting to cover “the grey area between editing and translating” (1989:371). The news translator indeed needs to incorporate cultural and situational variations, and in many cases has to deal with poor manuscripts, but rather than accepting this concept as another form of translating news, we should just refer to news translation as to a combination between editing and translating, a special form of translation designed for the journalistic field. Journalistic texts are of different genres, they can be informative, interpretative or argumentative. The informative genre is found in the typical news report which contains factual descriptions of events. The interpretative genre is found in reportages where the information is selected, interpreted and narrated by the journalist. In the argumentative genre the opinion of the author prevails, and it often happens that the author here is not a journalist. We speak here about opinion articles or columns. It becomes obvious that different journalistic styles need different translation rules and strategies. The big variety of journalistic texts allows us to say that generally all the translation strategies apply to news translation as well. Analyzing several translated news of different genres and with a variety of topics, we found the most frequent textual changes that characterize news translation, be they syntactic, semantic or pragmatic. ■ The changing of the title and the lead (informative subtitle) - titles and subtitles are often replaced with new ones to better suit the needs and expectations of the target audience. e.g. Traian Băsescu: 2010 va fi un an al reformelor și al solidarității President Băsescu: 2010 will be a year of reforms and solidarity Traian Băsescu ^President Băsescu; disambiguation, for the foreign public, instead of the first name, the function “president” was used. All the Romanians know the name of their president, it's not the same for a foreign public and so this information was mandatory. Otherwise, the news could have been of no interest for the foreign readers, not knowing from the title what to expect, they would have skipped the article. ■ The cutting out of unnecessary information - information can become redundant either because it is already known by the readers (especially in the case of daily newspapers) or it becomes to specific and difficult to digest by the mass audience. e.g. Un purtător de cuvânt al Forței Navale a Uniunii Europene (EU NAVFOR) a menționat că nava, construită în 1993, a fost capturată în timp ce se afla în 895 Coridorul Recomandat de Tranzit Internațional (CRTI) și se îndreaptă în prezent către coasta somaleză. A European Union Naval Force spokesperson said the ship was seized while traveling through the International Recommended Transit Corridor (IRTC) ■ Adding important background information - when the target readers change it becomes mandatory to add background information that might not be known in the new context. e.g. București, 1 ian /Agerpres/ - Anul 2010 este un an care trebuie dedicat reformelor, “în care românii trebuie să fie solidari cu aspirațiile lor, trebuie să fie solidari cu ei și, toți la un loc, solidari cu țara”, a spus președintele Traian Băsescu în mesajul său de Anul Nou transmis românilor din Sinaia. Bucharest, Jan 1 /Agerpres/ - 2010 is a year that need to be dedicated to reform, a year when the Romanians must identify with their aspirations, 'join in solidarity with each other and with the country,' said President Traian Basescu in the Year New message he conveyed to the Romanians from the mountain resort of Sinaia (center-south). Romanilor din Sinaia ^the Romanians from the mountain resort of Sinaia (center-south); again disambiguation. The town was disambiguated, Sinaia, a mountain resort and also the geographical location, center-south. ■ Reordering paragraphs - the relevance of the information in a new context and the style of the publication might make it necessary to change the order of the paragraphs. ■ Summarizing information - this method is often used to fit the source text into the space available and to reduce long paragraphs of no relevance for the target readers. e.g. Adrian Mihălcioiu a spus că din echipajul de 26 de membri ai petrolierului sub pavilion britanic fac parte și doi marinari români - un secund și un cadet. El nu a putut oferi alte detalii despre cei doi marinari. Alături de marinarii români, la bordul navei se mai află ruși, ucraineni, georgieni, bulgari, filipinezi, polonezi, indieni și turci. The other sailors that make up the captured ship's 26-strong crew are from Russia, Ukraine, Georgia, Bulgaria, the Philippines, Poland, India and Turkey. Such interventions on the source text have the purpose of making the translated version more like an original new text, specifically tailored for the needs of the publication in which they appear. With respect to the classical debate between equivalence and non-equivalence in translation, in translating news the equivalent effect is not preserved and this seems to be a perfectly normal operation in journalism, on condition of properly justifying the new angle. This change of news angle is not only usual in translation of news reports but is also a frequent practice in news agencies especially when different source texts are combined with the purpose of setting them up in a single target text. It appears that this change of angle is the spice needed to make a successful translation for a different public, and pushes the very notion of equivalence to its limit, revealing how different versions of global news events can function in very diverse local contexts. 4. Shaping and reshaping news material Any news story is subject to spatial and temporal constraints. The worthiness of a story is determined by its timing and by the circumstances within it emerged. There are editorial decisions whether to publish the story immediately or to hold it and in the second case the circumstances might slightly change. There are also spatial constraints including word length, position on page, 896 front page or middle. Part of the process of news shaping may involve stories that have originated in another language. Editors have two possibilities with these stories, they can use direct translation of a text written in a different language and this is the least common form of news translation or they restructure the material in a form tailored specifically for the target readership. In the case of direct translation of a published text, though there may be a relatively straightforward transmission of content, there may have to be a series of adjustments in terms of stylistic conventions. An even more difficult job for an editor-translator is when there is no published text to be translated for publication. There is only a mass of material assembled in different ways and from different sources. After assembling the pieces together, cutting out the unnecessary and adapting to the need of the target readers the story is sent round the world and it is again translated into other language for local use. All these happen at high speed, fighting for the first place all the time. A story born like this may have gone through different translations before reaching destination, being reshaped at every stage according to the linguistic and stylistic constraints. There are millions of words moving around the world every day undergoing translation and all kinds of other transformations like cutting, adding, synthesizing several different sources. From the translation perspective regarding news, it's worth mentioning that many journalists prefer to call themselves journalist-translators, international reporters or just journalists with knowledge of a foreign language. This preference clearly emphasizes the importance they give to the cultural understanding and knowledge of the target norms rather than to the interlingual transfer. Journalists see translators as someone who provides a literal version of a text, for them there is no such thing as just translation, for all translated texts involve manipulation of an original and reshaping for a new audience. 5. Conclusions Globalization has caused an exponential increase of translation. The global dominance of English came together with a growing demand for translation as people's own language continues to be the preferred language for access to information. Global news agencies traditionally produce news in the major European languages, consequently the need to deal with linguistic diversity makes translation an important part of news agency work. Translation is thus an important part of journalistic work and is subject to the same requirements of genre and style that govern journalistic production in general. Different journalistic styles need different translation rules and strategies challenging the role of the translator perceived as an active participant in the context. Although the common strategies in translation can be used in news translation as well, the dominant strategy is absolute domestication, the news material being tailored to suit the expectations of the target audience. Former debates about formal and stylistic equivalence find no place in a mode of translation primarily concerned with the transmission of information. Although research into the strategies of news translation is still relatively underdeveloped there is interest in examining the process of exchange and transfer in the media. Research in translation studies up to now has focused mainly on text types and has tended to ignore news translation. Research into news translation has tended to fall between other fields of investigation that have received probably much more attention such as media studies and journalism, focused mainly on language cases, paying less or no attention to the interlingual transactions. Because news transmission around the world is a continuous process, happening every minute and its importance is increasing every day with advances in 897 technology ensuring a greater speed of communication, it has become important to have a clear understanding of what happens between the occurrence of an incident somewhere in the world and the time when we hear about it locally. The term “breaking news” has entered everyday language. Regular updated become of outmost importance with breaking news, and the speed in transmitting information is vitally important in a highly competitive new market. References: Baker, M., 1996. Linguistics and Cultural Studies: Complementary or Competing Paradigms in Translation Studies Bassnett, S., 1994. Translation Studies, revised edition, Routledge. Croitoru, E., 1996. Interpretation and Translation, Galati: Editura Porto - Franco. David, K., 2004. Translating Cultures (An introduction for Translators, Interpreters and Mediators), St. Jerome Publishing. Deslisle, J.; Woodsworth, J., 1995. Translators through history, Amsterdam: J. Benjamins. Fawcett, P., 1997. Translation and language. Linguistic Theories Explained, St. Jerome Publishing Garzone, G., 2003. Domain-Specific English and Language Mediation in Professional and Institutional Settings, Arcipelago Edizioni. Gambier, Y., 1996. Translating for the Media, Papers from the International Conference Languages & The Media, Berlin, University of Turku, Centre for Translation and Interpreting. Giddens, A., 1991. Modernity and Self-Identity, Cambridge: Polity Press. Newmark, P. 1988. A Textbook of Translation, New York Reah, D., 2006. The Language of Newspapers, second Edition, London. Schaffner, C., 2004. Translation Research and Interpreting Research, Multilingual Matters Ltd. Stetting, K., 1989. Transediting - A New Term for Coping with the Grey Area Between Editing and Translating. Venuti, L., 1995. The Translator's Invisibility: A History of Translation, London: Routledge. Wagner, E., 2002. Translating for the European Union Institutions, St. Jerome Publishing CORPUS *** Oxford Advanced Learner's Dictionary of Current English, 2005, Hornby, Seventh Edition, Oxford University Press. *** Longman Dictionary of Contemporary English, 1995, Third Edition, Longman Group Ltd. *** Webster's Third New International Dictionary Unabridged, 1993, Merriam - Webster, Incorporated, USA *** Jurnalul national, ediția online, http://www.jurnalul.ro/ *** Ziarul financiar, ediția online, http://www.zf.ro/ *** Agenția Națională de Presă AGERPRES, http://www.agerpres.ro/ *** Agenția de Presă MEDIAFAX, http://www.mediafax.ro/ *** Agentia de Presa ROMPRES, http://www.rompres.ro/ 898 INDICATIVE AND SUBJUNCTIVE COMPLEMENT CLAUSES IN ROMANIAN: SOME RELEVANT ASYMMETRIES Assist. PhD Maria Aurelia COTFAS Academy of Economic Studies, Bucharest The paper will look at indicative complements versus subjunctive complements in Romanian with respect to the selecting (matrix) predicate as well as type of complementizer (i.e., introductory element) and will discuss differences thereof in terms of subject licensing (overt or null) and temporal specification. Furthermore, on the basis of two important recent studies in the literature (Landau 2004 and Alboiu 2007), a distinction will be shown to obtain within the class of Romanian subjunctives as well, depending on the type of complementizer involved (i.e., să vs. ca (...să)). Key-words: indicative complements, subjunctive complements, predicate, complementizer 0. Introduction In the present paper, we aim to show two important things. First, that indicative complement clauses differ from subjunctive complement clauses in Romanian not only in point of type of introductory element selected (că vs. ca (..să)), but also in point of the type of embedded subject and temporal specification. Second, we want to point out that this asymmetry is maintained even within the class of subjunctive clauses (ca vs. să). The premise to start from is that on selectional grounds, the type of (matrix) verb selects a specific type of complementizer C (i.e., introductory element), determining not only the type of subordinate clause (indicative (că) vs. subjunctive (ca .să)), but also its transparency with respect to elements in the Main Clause. As such, ‘transparent' complement clauses are those which are not closed, available for processes outside the subordinate clause. This means that elements in the subordinate clause can ‘entertain' relations with elements in the Main Clause - such as in the case of subjunctive clauses. Conversely, ‘opaque/non-transparent' complement clauses will be described as closed domains, unavailable for further ‘computation' from the Main Clause. In other words, elements in the complement clause are ‘locked' within, without being able to entertain relations with elements in the Main Clause - the case of indicatives. The paper is divided into three sections: Section 1 offers an overview of the asymmetries obtaining between subjunctive Clauses on the one hand and indicatives on the other in terms of subject licensing and temporal interpretation. Section 2 then goes on to discuss identical asymmetries within the class of Romanian subjunctives, showing that the type of subject allowed in the complement clause as well as the latter's temporal specification ultimately depend on the type of matrix verb selecting the subjunctive clause. Finally, a brief Section 3 draws the relevant conclusions. 899 1. The Indicative / Subjunctive Cut 2. The notion of ‘transparency” is not new in the literature, but it has been used extensively in recent articles by Gallego (2007; 2009) to discuss the distinction between the indicative and the subjunctive in Spanish. Proportions kept, the authors' assumptions can also be extended to other languages, including Romanian. What he shows is that both syntactically and semantically the subjunctive is more ‘transparent' than the indicative. Syntactically, due to its ‘defective' nature, the subjunctive has to ‘agree' with the matrix tense, unlike the indicative (see (1b) and the ex. under (2)): (1) a. [CP [C-T Indicative[T: present/past/future].. ...[CP C-T Indicative[T: present/past/future] ..]] b. [CP [C-T Indicative[T: present/past/future].[CP C-T Subjunctive[T-]..]] (2) a. Borges dice [CP que {admira/admiro/admirara} a Quevedo ] ‘Borges spune [că îl admiră/l-a admirat/ îl va admira pe Quevedo] b. Borges quiere [CP que {admire/*admirase/ *admirare} a Quevedo] ‘Borges vrea [să-l admire/ ?să-l fi admirat pe Quevedo] (Gallego 2009: 6-7) For Romanian, the lack of syntactic independence of subjunctive clauses could also explain why some extraction phenomena work better with subjunctives than indicatives: (3) a. Știe să scrie poezii frumoase. b. Ce știe să scrie? (4) a. Știe că a scris câteva poezii. b. ?? Ce știe că a scris? 2.1. On the Indicative vs. Subjunctive in Romanian / că vs. ca (să) Motapanyane (1995) points out that in Romanian indicative complements introduced by că display distinct semantic and syntactic behaviour from subjunctives (introduced by the string ca...să). Thus, că is only compatible with indicative verbs (cf. (5a), it can acquire hypothetical interpretation (i.e., be replaceable by whether) (5b), it cannot be deleted (5c) and - most importantly - functions as barrier for the licensing of poliarity elements by elements in the main clause (5d). Furthermore, indicatives allow their subjects to surface both pre-verbally (i.e., in between C° (că) and the embedded verb) and post-verbally (5c). All of the above point out that indicative complement domains are opaque, i.e., indicatives are closed to elements from the Main Clause. (5) a. Mi-a spus că studenții pregătesc o grevă./ Căuta (*că) a mă convinge./ I-am dat (*că) de citit o carte. b. Că vine sau nu, noi tot mergem. c. Mi-a spus *(că) Maria va veni mâine // * Mi-a spus *(că) va veni Maria. d. * N-am spus [că Maria a invitat pe nimeni] d'. N-am spus [că Maria n-a invitat pe nimeni] (adapted from Motapanyane 98-100) The subjunctive particle ca on the other hand is only compatible with subjunctive verbs (6a), it can also function as a prepositional element (6b), it can be deleted1 (6c) - unlike că - 1 The deletion of ca in Romanian subjunctive complements is an intricate matter and not of direct interest for the purposes of the present presentation. Suffice it to say that most studies connect the presence or otherwise absence of ca to what has been termed in the literature left-dislocation phenomena. 900 and (again unlike its indicative counterpart) does not constitute a barrier for polarity elements. This means that such elements within the complement domain can be licensed by elements in the Main Clause (6d) and shows that the subjunctive complement domain is more ‘transparent'. (6) a. Vreau ca Maria să vină. //* Vreau ca Maria vine. b. E inteligentă ca / *că tine c. Vroiam ca Maria să vină (SVO)// Vroiam să vină Maria. (VSO) c'. ? Voiam Maria să vină. // *Voiam Maria ca să vină. d. Nu vroiam [ca Maria să invite pe nimeni]/[să invite pe nimeni Maria] d'. *Voiam [ca Maria să invite pe nimeni] / [să invite pe nimeni Maria] 2. The asymmetry within Subjunctive Complement Clauses in Romanian 2.1. Some empirical evidence If we consider relevant data, we shall notice that function of the selecting predicate, subjunctive complements in Romanian behave differently with respect to subject reference, temporal specification and the type of C° selected: a. with control verbs (modals: a putea ‘can', a trebui'have to'; aspectuals: a începe ‘begin', a continua ‘continue'; implicative: a reuși'succeed', a încerca ‘try'), the null subject of the subordinate is not interchangeable with lexical NPs (7a) (i.e., the subordinate has to share the same subject with the matrix clause verb), the subordinate does not allow the ‘conjunctiv perfect' or adverbs with a different time specification from that of matrix tense (7b) and also disallows ca as complementizer (7c) (7) a. Maria poate să cânte *Petru. * ‘Mary can sing Peter' b. Am început *ieri să citesc *azi. //* Încerc / am încercat să fi venit. *'Yesterday I started to sing today.// I'm trying to have come.' c. *Ion a încercat ca pe Mihai să-l pedepsească. (Dobrovie Sorin 1994: 60-61) *‘John tried to punish Mihai'. b. with volitional verbs (a vrea/a(-și) dori ‘want/wish'), the null subject of the subordinate freely alternates with lexical NPs (6a) (i.e., the subordinate can have its own subject, different from that of the matrix clause verb), it allows both ‘conjunctiv perfect' and adverbs with a different time specification from that of the matrix tense (8b) and allows ca as introductory element (see fn. 4) (8c) (8) a. Maria vrea să cânte.// Maria vrea să cânte Petru. ‘Mary wants Peter to sing' b. Acum vreau să plec la Chicago pe 14 aprilie. (Farkas 1984: 362) ‘Now I want to leave for Chicago on April 14th' c. Ion vrea ca Mihai să plece mâine. ‘John wants Mihai to leave tomorrow' Importantly, we find supporting evidence for this asymmetry also in Gramatica Academiei (2005: 674 -77), where four types of modal markers are identified, as follows: 1) the verbs' mood itself; 2) lexico-grammatical markers (adverbs/adverbial expressions, modal 901 verbs (modal operators); 3) lexical markers (verbs with modal reading (epistemic, 2 volitional, deontic) and 4) prosodic markers: intonation2 For the purposes of the present discussion, mainly the elements under 2) and 3) above are of interest for us, in that they stand proof that there is a distinction at work between modal verbs/ modal operators and verbs with a modal meaning. This difference mirrors the difference we have pointed at above between control verbs and volitional verbs (regarding the subjunctive complements they select). Let us therefore see what exactly are the differences between modal operators on the one hand and verbs with modal reading on the other, as documented in GALR I (2005). Modal verbs are analysed as grammaticalized operators (semi-auxiliaries) (GALR I: 675). As such, the sequence [modal operator + ‘support' verb] forms a complex predicate (semantical-syntactic unit). There can be several modal operators in one sentence, according to a specific syntactic hierarchy: [modal operator 3 [aspectual operator2 [copula/passive operator1[semantic support (i.e., the lexical verb)]]]]: (9) Profesorul trebuie3 să înceapă2 să fie/ a fi1 mai exigent. // pare3 să înceapă2 a fi1ascultat. (GALR I: 253) There are also different degrees of grammaticalization of the modal verb/operator, as shown below: a) it lacks semantic and grammatical autonomy: a putea/a trebui cannot appear without a support verb and cases of ellipsis are always recuperable in context, see (10a) (10). a. “Crezi să o să poată să vină Ion?” “Sigur o să poată __” b. * “Crezi că o să poată __ Ion?” “Sigur o să poată __” b) with ‘a putea', the infinitive ‘competes' with the ‘conjunctiv' (11) . Poți să pleci. // Poți pleca. However, when pronominal clitics appear, they can be left-dislocated only with the infinitive: (12) a. Pot să-l văd. // Îl pot vedea. b. * Îl pot să văd. // * Pot îl vedea.// ? Pot a-l vedea. Relevant for the present discussion is the following observation, which actually brings to mind the difference between the type of selecting predicate: c) control phenomena are involved: “a ,putea controls the subject of the support verb, which is always null and obligatorily identical to that of the modal operator”; a trebui - with agreement markers in colloquial language - necessarily shares the same subject with its support verb: (13) a. Mariai poate 0i să citească. // Eii trebuiau 0i să meargă. (GALR I: 675) b. El începe să mănânce.//Ion dă să plece./se apucă să lucreze. b'. Ion începe *să mănânci tu. (GALR I: 70) 2 Emphasis mine 902 The other type of modal markers, namely Lexical verbs with modal meaning listed as epistemic, deontic, volitional, evaluative verbs. They may function as modal markers, but “their use does not always enter the realm of modality “ (GALR: 677). This might account for the different behaviour of the (subjunctive) subordinates they select (as compared to those selected by the so-called ‘control' verbs), illustrated in (7) and (8) above. 2.2. Types of subjunctive complements. The asymmetry within the class of subjunctive complements in Romanian Two studies will prove relevant for this sub-section, both of which discuss asymmetries within the class of (Balkan and Romanian) subjunctives. Landau (2004) starts from the premise that subjunctive complements in Balkan languages pattern the behaviour of infinitival complements in English. As such, the author divides the class of (Balkan) subjunctives into two sub-classes (on the model of English infinitives that give rise to Obligatory Control structures on the one hand and Non-Obligatory Control constructions on the other) One first class is made up of subjunctive complements selected by control verbs (know (how), learn, dare, manage, begin, stop, continue), which - as the infinitives they are likened to - are Obligatory Control structures (OC) which Landau dubs Controlled Subjunctives or C-subjunctives. The second class comprises those subjunctive complements selected by believe, decide, arrange, persuade, wish, want, hope. These are called Free Subjunctives (F-subjunctives). C-subjunctives differ from F-subjunctives in a number of non-trivial ways: With C-subjunctives, the null subject is analyzed as PRO (the null subject has to be identical to the subject of the main clause verb, see (5a) above). Furthermore, they describe a sigle event via the subordinating verb (‘support vb' cf. GALR I (2005)) (14) a. Pot să plec (e = the leaving, not the ability) b. Am început să citesc. (e = the reading; the matrix verb is a mere inchoative) c. Trebuie să învăț. (e = the learning, not the necessity to do so) F-subjunctives on the other hand do not impose any restrictions on the type of NP subject of the subordinate. Their null subject is this time analyzed as a pro element and as such it can be interpreted as disjoint in reference from the subject of the main clause (15a, a', a''). Moreover, these clauses describe two separate events (aspectually), which means that they define their own temporal domain (16): (15) a. Ion vrea să plece. a'. Ioni vrea să plece proi . (Ioni vrea să plece Ioni) a''. Ioni vrea să plece proj. (Ioni vrea să plece musafiriij) (16) a. Aș vrea să plec (e1= the wishing; e2 = the leaving) b. Sper să reușesc. (e1 = the hope; e2 = the succeeding) c. Am decis să plecăm devreme. (e1 = the decision; e2 = the leaving) Basically, C-subjunctives differ from F-subjunctives in point of both temporal specification and the type of (null) subject licensed, but they are nonetheless similar in that both are subject to a selection process (17): 903 (17) selecting predicate selected tense anaphoric (C-subjunctives) (matrix verb) [+ SUBJ] dependent (F-subjunctives) Needless to say that both types of subjunctives differ from indicative complements in that indicative complements are ‘independent' and their selecting verb does not impose any sort of restrictions on the structure of the complement clause. (i.e., with indicative subordinates, there is no selection process involved) Looking more closely at the Romanian data, Alboiu (2007) roughly makes the same assumptions as Landau (2004), though they have a different stance on the interpretation of what the latter termed the F-subjunctives. In the same vein as Landau (2004), Alboiu (2007) shown that subjunctive complements selected by control verbs (which she dubs să-subjunctives) are transparent/not closed for elements in the Main Clause because: 1) they do not allow ca as complementizer (the subordinating element does not function as a blocking category) (18) and 2) they do not have their own time specification and no Nominative case position (since they cannot have their own subject) (19) (18) a. Victor încearcă / pare [(*ca pe Mihai) să-l ajute]. b. Victor încearcă / pare [să-l ajute pe Mihai] (Alboiu 2007: 197) (19) a. Încearcăei [ să cânteu2 Mihaiei,e2 la violoncel] b. *ÎncearcăU1 Victor^ [ să cântee2 Mihai,u2 la violoncel] Contrary to Landau (2004), the author points out that subjunctive complements selected by volitionals (ca-subjunctives) can be both transparent as well as opaque to elements in the Main clause. In other words, volitionals can select both să-subjunctives and ca-subjunctives: (20) a. Mihai vrea să citească romanul săptămâna viitoare. b. Mihai vrea ca săptămâna viitoare să citească romanul. c. Mihai vrea ca romanul să-l citească săptămâna viitoare. In the absence of ca therefore, subjunctive complements selected by volitional verbs are ambiguous: they can be either transparent for elements in the main clause (and share with it the same subject and temporal interpretation, see (21a, b), or opaque to elements in the main clause (and hence have their own subjects and time specification, see (22 a, b): (21) a. Vrea [să cânte Mihai la violoncel] b. Vreau1 [să cânteu2 Mihaiu1,u2 la violoncel] (OC) (22) a..pro*i/j vrea [să cânte Mihaii la violoncel] b. El/eaj vrea [ să cânte Mihaii la violoncel] (NOC) To sum up, the type of complementizer selected by the main verb (să or ca) has consequences on the transparency of the subordinate (whether and what type of restrictions are imposed on the complement clause): whenever să is selected (Obligatory Control structures), the complement clause is more transparent for elements from outside (it has to share with the 904 matrix the same subject and the same time specification). Conversely, whenever ca is selected (Non Obligatory Control structures, (here) with volitionals), the complement clause is opaque for further operations by elements in the Main Clause (it can have its own temporal specification). 3. Concluding remarks: In the present paper we have dwelt on some important ditinctions both between subjunctive and indicative complements as well as between types of subjunctive subordinates. First of all, we have shown that there is wide consensus in the literature that indicative complements - unlike their subjunctive counterparts - are not transparent for elements from outside (specifically, Matrix Clause elements). As such, indicative complements are said to be opaque domains (both semantically & syntactically). Secondly, there is also considerable evidence to suggest that the class of subjunctive complements is not unitary, i.e. that there is an asymmetry dictated by the type of selecting predicate. Thus, within the class of subjunctive complements, some (those selected by OC verbs) are more transparent than others (those selected by voilitionals (here) and giving rise to NOC structures). The two studies we have taken into account (Landau 2004 and Alboiu 2007) capture this asymmetry along (more or less) similar lines: C-subjunctives vs. F-subjunctives in Landau (2004), să-subjunctives vs. ca-subjunctives in Alboiu 2007. Roughly, the representation below in meant to illustrate the points made above: Indicative >> F(ree) -Subjunctives >> C-subjunctives (cf. Landau 2004) >> Ca- subjunctives >> Să - Subjunctives (cf. Alboiu 2007) că | | (ca) ...să | | să opaque / _| L opaque or transparent _| L transparent Selected bibliography: Alboiu, G. 2007. Moving Forward with Romanian Backward Control and Raising. In William Davies & Stanley Dubinsky (eds.), New Horizons in the Analysis of Control and Raising: 187-211, Springer Chomsky, N. 2000. Minimalist Inquiries. The Framework. In R. Martin, D. Michaels & J. Uriagereka. Step by Step. Essays on Minimalist Syntax in Honour of Howard Lasnik. Cambridge, Massachusetts: MIT Press, 89-155 Chomsky, N. 2008. On Phases. In C. Otero et al. (eds.), Foundational Issues in Linguistic Theory. Cambridge, Massachusetts: MIT Press, 1-52 Dobrovie Sorin, C. 1994. The Syntax of Romanian. Comparative Studies in Romance. Mouton de Gruyter: Berlin, New York Gallego, A. 2007. Phase Theory and Parametric Variation. PhD Thesis, Universitat Autonoma de Barcelona 905 Gallego, A. 2009. Subjunctives and Reprojection. (Cyclic Transfer and Reprojection). Conference on Minimalist Approaches to Syntactic Locality. Research Institute for Linguistics of the Hungarian Academy of Sciences. Budapest, 26-27 August 2009 Landau, I. 2004a. The scale of finiteness and the calculus of control. Natural Language and Linguistic Theory 22: 811 - 877 Motapanyane, V. 1995. Theoretical Implications of Complementation in Romanian. Padova: Unipress 906 ASPECTE TOPONIMICE DE PE VALEA MOLDOVEI Drd. Maria - Loredana PENTELESCU (BUCULEI) Universitatea „Ștefan Cel Mare”, Suceava Drd. Neculai MUSCALU Universitatea „Ștefan Cel Mare”, Suceava Acest studiu, ce are caracter teoretic și aplicativ, oferă o definiție a termenului entopic, în general, și o definiție a apelativelor existente în bazinul superior al râului Moldova, mai precis în comunele Pojorâta și Sadova, care constituie baza unor toponime. Majoritatea toponimelor sunt nume comune care se identifică cu entopicul din care s-au format, dar în timp, din cauza necesității pentru o utilizare de specialitate, au primit caracteristici distinctive, pierzând sensul inițial și astfel, s-au încadrat în noua clasă de nume topice care nu se mai referă la o clasă de obiecte, ci la un singur obiect, diferit de cel entopic, subliniind relația existentă între nume și denumirea de la baza formării sale. Cuvinte-cheie : termen entopic, apelativ, toponim În întregul „înveliș toponimic al Terrei”1, format din nume de locuri, zona bazinului superior al râului Moldova reprezintă părticica toponimică care realizează continuitatea acestui înveliș în spațiul românesc și est - european. Cercetarea noastră cuprinde o parte a arealului din bazinul superior al Moldovei, care include comunele Pojorâta și Sadova, din județul Suceava. Comuna Pojorâta este situată în partea de nord - est a României, între 47027 și 47032 latitudine nordică și între 25001 și 35033 longitudine estică și în partea de vest a județului Suceava. Se învecinează la est cu orașul Câmpulung Moldovenesc, la nord - est cu Sadova, la nord - vest cu Fundu Moldovei, la sud - vest cu Iacobenii și la sud cu Dorna Arini și orașul Vatra Dornei, fiind situată la confluența râurilor Moldova, Putna, pârâul Colbului și pârâul Pojorâta, ceea ce face să fie o „adevărată piață de adunare a apelor”1 2 3. Așezat în partea de vest a județului Suceava, la intersecția paralelei de 47030 latitudine nordică cu meridianul de 25039 longitudine estică, spațiul geografic al comunei Sadova se suprapune peste bazinul hidrografic al pârâului Sadova, afluent al râului Moldova. Teritoriul comunei Sadova se întinde de-a lungul pârâului cu același nume, încadrat la nord - est de Obcina Feredeului, în partea de sud și vest de satele Pojorâta și Fundu Moldovei, la nord face hotar cu satul Breaza, iar spre sud-est se învecinează o municipiul Cîmpulung Moldovenesc. 1 Ion Nicolae, Bogdan Suditu, Toponimia românească și internațională, Editura Meronia, București, 2008, p. 10; 2 Nicolae Barbu, Obcinele Bucovinei, Ed. Științifică și Enciclopedică, Bucuresti, 1976, p.38. 3 Poziția a fost determinată pe harta topografică sc. 1:250 cu ajutorul hărții județului Suceava la scara 1:100.00, Editura Institutul de geodezie, fotogrametrie, cartografie și organizarea teritoriului în colaborare cu O.C.O.T. Suceava, 1973; 907 Având în vedere originea etnică a locuitorilor din județul Suceava, toponimia acestei zone reflectă evoluția și geografia locurilor respective, cu implicații istorice în trecutul și prezentul acestei arii. Ca elemente ale lexicului, toponimele reprezintă ,,o clasă de termeni ai cărei membrii au ca principală caracteristică faptul că, indiferent de sensul pe care-l au în limba comună, constituie numele unui loc, indică un loc spre a-l deosebi de celelalte în limitele unei colectivități sociale”.4 Numele topice, ca elemente care au ca principală funcție denominația, devin părți componente ale lexicului curent ,,care printr-o întrebuințare specială în împrejurări determinate au devenit nume proprii”.5 Numeroși termeni topici sunt astăzi cuvinte arhaice, la început constituindu-se în apelative care desemnau o realitate astăzi dispărută, iar alții au la bază o serie de cuvinte care particularizează anumite aspecte dialectale. Toate acestea au un rol important în îmbogățirea vocabularului. Prin intermediul unor toponime se pot prezenta o serie de particularități fonetice specifice graiului în care se utilizează anumite nume topice. În graiul respectiv se regăsesc aspecte care pot fi dovezi ale existenței unei populații într-un anumit loc și a modalității în care aceasta și-a lăsat amprenta asupra populației locale. În cadrul unor comunități lingvistice învecinate există împrumuturi care vizează elemente dispersate ale unor câmpuri toponimice, care au drept scop preluarea unor structuri toponimice dintr-o zonă în alta. La baza formării unui toponim, de cele mai multe ori, apare un entopic (un apelativ) care desemnează o unitate geografică (deal, munte, pârâu, culme, etc.), iar aceste entopice au dat în zona cercetată un număr mare de unități toponimice și în același timp lexicale, acest fapt datorându-se acțiunii asupra mediului înconjurător și denumirii aspectelor acestuia printr-o serie de apelative. Datorită evoluției în timp, multe apelative și-au pierdut sensul inițial, chiar dacă o perioadă au fost folosite cu dublă valoare: ,,de cuvinte obișnuite și de toponime”6, însă atâta timp cât ele se mai păstrează în graiul local, vorbitorul stabilește o legătură între apelativul respectiv și toponimul în devenire. Multe apelative au fost toponimizate din necesități practice, deoarece omul a dorit o diferențiere a aspectelor desemnate de apelative, iar odată cu apariția dreptului de proprietate acesta a trecut la individualizarea unui munte, a unui deal, a unei câmpii, a unui râu, a unei văi, a unei păduri, etc. În zona cercetată au fost identificate numeroase toponime provenite din apelative, cele mai multe fiind utilizate și astăzi în lexicul zonal. Din bogăția termenilor entopici, înregistrați în anchetele toponimice efectuate în zona cercetată, vom reda etimologia și definiția unor structuri toponimice și apelative geografice care intră în componența acestor structuri. Ca urmare, în continuare, vor fi prezentate alfabetic apelativele cu funcție toponimică existente în toponimia bazinului superior al Moldovei. Bâtcă < magh. botko, botk, botok - „măciulie”; „munte mai mic, vârf al unui deal, loc arid de soare” (cf. MDA, I, 249); „înălțime pe coasta unui munte, ridicătură de pământ 4 Gheorghe C. Moldoveanu, Nume de locuri din Valea Milcovului, Focșani, Editura Neuron, 1996, p. 66. 5 Ilie Dan, Toponimie și continuitate în Moldova de Nord, Iași, Editura Junimea, 1980, p.145. 6 Ilie Dan, Nume proprii românești, Iași, Editura Timpul, 2006, p.88. 908 *7 împădurită, măgură” (cf. DM, 83); „vârf rotunjit de munte”7; „deal, dâmb singuratic în mijlocul uni șes” (cf. CADE, 151); „cf. butika, pisc izolat mai mic decât runcul, fr. butte, „deal” (cf. Scriban, D., 176): „Bâtca Anițanului” localizată în sectorul estic al Muntelui Giumalău; „Bâtca Neagră” sau „Obcina lui Gheronde”, pădure situată în sud - estul Masivului Giumalău. Bobeică - „provine de la apelativul bobeică (var. bobeaucă, bobeucă), atestat în zona muntoasă a Bucovinei și în jumătatea nordică a Moldovei cu sensul „vârf de deal o rotunjit” sau „deal cu vârful rotunjit”8: „Bobeică”, deal situat în nord - vestul Pojorâtei; Cârjoi < slav (v.sl. kry:i, „cruce”), „(rar), cotitură a unui drum, serpentină” (cf. DM, 153; DLRL, 451); „Cârjoi”, pârâu, afluent pe parte stângă, dinspre vest, al pârâului Putnișoara, care udă teritoriul comunei Pojorâta. Dâmb < magh. domb, „formă de relief mai mică decât dealul; colină” (cf. DEXI, 594; DM, 254); „ung. domb” (cf. CADE, 422; Șăineanu, D., 190; Scriban, D. 436); „muchie a unui deal”, „ridicătură de teren mai mică decât dealul, delușor, colină, colnic” (cf. DLRL, 641): „Dâmbul Covățălor”, semn de hotar sau parte de hotar. Dosul < din lat. pop. dossum - dorsum; „lat. vulg. dossus < dorsus - coasta unui munte care privește spre miază - noapte, loc apărat de soare, de ploaie” (cf. CADE, 430); „lat. dossum - loc unde nu bate soarele; loc ferit, ascuns, adăpostit” (cf. DM, 259); „lat. vulg. dossum/dorsum” (cf. Șăineanu, D., 218); „lat. dorsum și dossum” (cf. Scriban, D., 443); „versantul umbrit al muntelui cu expunere nordică, lăsat împădurit”9: „Dosul Obcinei” - țarină, pădure pe teritoriul comunei Pojorâta.; „Dosul Opcina Flocească” -cătun (sec. XIX), în comuna Pojorâta. Fața < lat. pop. facia < facies - „partea dealului (sau a muntelui, etc.) îndreptată spre soare sau spre miazăzi” (cf. DM, 294; DLRL, 265), „versantul însorit al muntelui cu expunere sud - estică, preferat pentru culturi, pășuni, așezări”10: “Fața Runcului”, “Fața Hâgii”, “Fața Muncelului”, partea însorită a munților care străjuiesc comuna Sadova. Fundoaia < fund + suf. - oaie; fund < lat. fundus (cf. DA, II, partea I, 192); „înfundătură în munți” (cf. CADE, 518; Șăineanu, D., 263); „drum înfundat” (cf. Scriban, D., 533; DM, 322); „loc ascuns printre munți, dealuri, păduri” (cf. MDA, I, 483): „Fundoaia”, semn de hotar sau parte de hotar, în comuna Pojorâta. Gura < lat. gula „gâtlej, gât” (cf. DA, II, partea I, 329; CADE, 504; Șăineanu, D., 285 - 286; Scriban, D., 581; DM, 350), desemnează „sfârșitul văii, râului sau al pârâului” când acest apelativ este însoțit de un determinant în genitiv (cf. TR, 72): „Gura Chiștii”, parte de hotar, „Gura Pojorâtei”, parte de sat sau târlă (1939), „Gura Putnii”, parte de sat. Hatna, hat < ucr. zam „zăgaz”; „fâșie îngustă de pământ nearat care servește drept hotar (și potecă) între două terenuri agricole aparținând unor gospodării diferite; câmp nelucrat, pârloagă;” (cf. DEXI, 839), „fâșie îngustă de pământ nearat care desparte două ogoare; răzor, hat” (cf. DM, 355; DLRL, 443): „Hatna”, hotar între localitățile Pojorâta și Sadova. 7 Mihai Ielenicz, Laura Comănescu, Alexandru Nedelea, Bogdan Mihai, Răzvan Oprea, Ileana Pătru, Dicționar de geografie fizică, București, Editura Corint, 1999, p. 47. 8 Dragoș Moldovanu, Resemantizarea toponimelor, în ALIL, XXX,. 1985, A, p. 26. 9 Mihai Ielenicz, ș.a., op. cit., p. 138. 10 Mihai Ielenicz, ș.a., op. cit., p. 161. 909 Iezer < sl. jezeru, „lac adânc (de munte)” (cf. DEX 2009, 489; Șăineanu, D., 383): „Lacul Iezer - un lac de tip montan, situat în nordul satului Sadova, format prin bararea pârâului Iezer, în urma unei alunecări de teren” (cf. informator Moroșan Dumitru, Sadova): „Pârâul Iezer“, afluent pe partea stângă a pârâului Sadova. Iurugă, Iorugă, Ierugă < sb. jaruga, (reg.) „canal prin care se abate apa de la moară; locul unde se strânge apa care cade de pe roata morii” (cf. DM, 373; DLRL, 488), „canal mic ce duce apa la moară” (cf. DAR, I, 226), „pârâu efemer ce apare doar când plouă, ca un pârâiaș de obârșie, care băltește prin livezile de pe teritoriul satului Pojorâta, izvorăște din munții Adam și Eva, afluent al râului Moldova (a dispărut în anii 1968)”, (cf. inf. Cernăuțean Viorica, Pojorâta). Jgheab < v.sl. zliebu, zlebi, zlibi, srb., bg., zleb, ung. zsilip, zselep, zsilib, „uluc, canal de dus apa la moară; drum îngust între dealuri; jghebătură” (cf. Scriban, D., 713); din. v. sl. zlebu „scobitură în stânca unui munte formată de ape” (cf. CADE, 678; DM, 436); „termen regional acordat șanțurilor de șiroire, canalelor de scurgere înguste” (cf. DGF, 227), „depresiune, groapă, adâncitură de teren în formă de jgheab pe coasta unui deal sau munte”11: „În fundul Jgheabului”, semn de hotar; „Pârâul Jgheabul Covățălor”, parte de hotar, în comuna Pojorâta. Măgură < alb. magulle; „movilă, delușor izolat; ridicătură de pământ” (cf. CADE, 738); „alb. magulle - deal, muncel izolat, dâmb” (cf. Scriban, D., 785); cf. alb. magulle „deal mare, munte” (cf. DM, 484); „masiv conic montan, ridicat deasupra unor culmi joase; deal mare ridicat sau izolat ca un trunchi de con” (cf. DEXI, 1109); „formă de relief relativ izolată într-un ansamblu de culmi montane sau deluroase”11 12, „movilă, pădure situată pe un deal înalt” (cf. TR, 321): „Măgura Pojorâtei”, munte (1167 m) situat în partea estică a satului Pojorâta; plai; deal; cătun (sec. XIX). Muchie < lat. mutila = mutulus, „partea cea mai înaltă, ascuțită și alungită a unei forme de relief; creastă, coamă; ext. coastă a unui deal sau a unui munte; pantă, povârniș” (cf. DEXI, 1202; DM, 519): „Muchea Obrejii”, semn de hotar; „Muchea Orugii”, parte sau semn de hotar; „Muchea Piciorului”, semn de hotar, în comuna Pojorâta. Muncel < lat. monticellus „munte mic, deal, colină” (cf. CADE, 809; DM, 521); „lat. monticellus, it. monticello, sp. montecillo, „munte mic, deal mare”, (cf. Scriban, D., 841); „formă de relief convexă sau plată, situată între două văi, care face parte din treapta mai coborâtă a unui masiv sau a unui lanț muntos; munte puțin înalt; deal în formă de căciulă, cu locuri de pășune, de arat și de cosit” (cf. DEXI, 1207): „Muncelul Străjii”, munte localizat în nordul Pojorâtei; vârf (1303 m); „Runcul Muncel”, cătun în comuna Pojorâta. Obcina < din sl. obcina; „termenul apare comparat cu ceh. obcina1” - culmea, coama munților care continuă lanțul de munți de la un pisc la altul” (cf. CADE, 898); ceh. obcin „hotar de ogor al unei comune”, obcina „imaș comunal”, (cf. Scriban, D., 903); „culme, coamă de deal sau de munte care leagă împreună două piscuri și pe care se poate umbla cu carul; munte sau deal prelung”, (cf. DM, 552); „culme muntoasă sau deluroasă, netedă, rontujită, prin care din loc în loc se găsesc vârfuri domoale, are înălțimi de 900 - 11 Dumitru Loșonți, Toponime românești care descriu forme de relief, Cluj-Napoca, Editura Clusium, 2000, p. 176. 12 Mihai Ielenicz, ș.a., op. cit., p. 256. 910 1600 m și este specifică Carpaților Orientali” (cf. DGF, 288), „obcină, opcină în V. și N. Moldovei, culme de deal sau de munte care desparte două văi și care formează limită între moșiile satelor din cele două văi < sl. de est obcina, cf. ucr. opcina, numele unui munte”, rus. obcina “proprietate comună”13: „Obcina Armeneasa”, localizată în nordul satului Valea Putnei, comuna Pojorâta; „Opcioara (Opcionara)”, pârâu, afluent pe partea stângă, dinspre sud, al pârâului Putna Mică. Piatră < lat. petra, (cf. CADE, 930; Șăineanu, D., 479; Scriban, D., 956; DM, 612), „rocă solidă, dură, răspândită la suprafața sau în interiorul pământului”, (cf. DEXI, 788): „Piatra Albastră”, stâncă și peșteră situată în stânga pârâului Valea Putnei pe cursul său inferior; „Piatra Găunoasă”, semn de hotar; Picior < lat. petiolum (cf. CADE, 931; DM, 613); lat. petioles (Șăineanu, D., 480; Scriban, D., 976); „partea de jos a unui munte, zona mai largă aflată la baza acestei forme de relief” (cf. DEXI, 1446): ,,Piciorul Bouărie”, pădure și poiană, situate în sectorul sud -estic al Masivului Giumalău; ,,Piciorul cel Mare”, parte de hotar; ,,Piciorul Lat”, țarină; pădure localizată în sectorul vestic al Masivului Giumalău; Plai < lat. pop. plagius, „versant al unui munte sau al unui deal; creastă, culme, vârf al unui munte sau al unui deal; regiune de munte sau de deal aproape plană, acoperită în general cu pășuni; drum sau cărare care urmează o culme sau care face legătura între poala și creasta unui munte; potecă” (cf. DEXI, 1474); bulg. planina - „munte” (cf. Șăineanu, D., 661); „Plaiu Florii”, situat în satul Sadova, între pârârul Slatina și pârâul Ardeloaia, „Plaiu Ioanii” situat în satul Sadova, în imediata vecinătate a pârâului Ioanii. Prelucă < srb. preluka, ucr. npunyka „poiană mică, înconjurată de munți sau de dealuri, pe valea unei ape” (cf. DEXI, 1543); ucr. pryluka „poiană mică” (cf. DM, 656); bg. proluka, „poiană mică într-o pădure” (cf. CADE, 994); rut. preluka, din luka „pajiște”, v. sl. lonka „luncă”, bg. proluka „crăpătură”; „poiană, trecătoare îngustă” (cf. Scriban, D., 1039); „poiană mică într-o pădure, poiană de pe coastă; poiană fără locuri umede” (cf. TR, 529): „Priluca Burduhosului”, poiană; parte de hotar și „Priluca Schiopescului”, parte de hotar, ambele situate în comuna Pojorâta. Rariște < lat. rarus, rar + suf. - iște, „loc (într-o pădure) unde copacii sunt rari” (cf. Șăineanu, D., 741; DEXI, 1625; DM, 689): „Rariștea Muncel”, deal situat în nordul satului Pojorâta. Runc < lat. runcus, „loc despădurit într-o pădure, care este folosit ca teren sau ca pășune” (cf. DEXI, 1706); lat. runcus, „curătură, laz, izlaz ori ogor pe unde a fost pădure” (cf. Scriban, D., 1143; DM, 729); lat. vulg. runcus < runcare, „parte de loc unde s-a tăiat pădurea, spre a sluji ca loc de pășune” (cf. CADE, 1087); „derivă de la lat. runcare, care înseamnă a plivi, a curăți, a despăduri; prin urmare runcul este muntele despădurit”14, „odinioară cuvântul avea un înțeles comun, însemna curătură, loc curățit de pădure spre a fi întrebuințat la pășuni ori la arătură”15: „Runcul”, pădure; țarină localizată în satul Valea Putnei, comuna Pojorâta; „Runcul Poștei”, localizat în satul Valea Putnei; 13 Emil Petrovici, Studii de dialectologie și toponimie, Editura Academiei R.S.R., București, 1970, p. 189. 14 Teodor Balan, op. cit., p. 20, Cf. și Nicolae Drăganu, Toponime și istorie, Cluj, Institutul de arte grafice “Ardealul”, 1928, p. 120. 15 Ion Nicolae, Toponimie geografică, București, Editura Meronia, 2006, p. 13. 911 Săhăstria < v. sl. sihastrija, „loc pustiu; singurătate; pustietate” (cf. DEXI, 1800), sl. sihastrija, gr. med. isyhastirion, „loc singuratic, izolat; singurătate în care trăiește cineva; pustietate, pustnicie; (cf. Șăineanu, D., 859), „loc, schit unde trăiește un sihastru”, (cf. DM, 768): „Săhăstria Dodului”, pădure situată în Masivul Rarău. Scăldătoare < lat. excaldare, (cf. DM, 744); „loc de scăldat; scaldă; pop. albie”, „loc într-o apă, într-un râu unde se poate scălda cineva” (cf. DEXI, 1738): „La Scăldătoare”, „locul mlăștinos unde se scăldau porcii mistreți”, (cf. inf. Cernăuțean Viorica, Pojorâta). Sforac < magh. forras, „smârc care se formează la obârșia unui izvor, a unui pârâru, etc.” (cf. DEXI, 1793); ung. forrăs, „smârc pe coasta unui munte; (reg.) confluența a două râuri; locul unde se întâlnesc două văi” (cf. Șăineanu, D., 855); sb. svor, „(reg.) loc mocirlos, smârc”, (cf. DM, 766), “loc de unde țâșnește din pământ apă, formând o mocirlă; curent în mijlocul unei ape curgătoare” (cf. inf. Străjeru Petru, Pojorâta): „Sforac”, semn de hotar (izvoraș la obârșie) situat în comuna Pojorâta. Smidă < v. sl. svida, pn. swid și swidwa, rus. svidina „corn”, înrudit cu ngr. simyda „mesteacăn”; „desiș de corni, aluni, porumbi, zmeură” (cf. Scriban, D., 1215); (reg.) „pădure tânără și foarte deasă (de molid, de jnepeni și alte tufe)”; „pădure cu copaci doborâți de vânt și printre care au crescut mărăcini, aluni, corni și prin care cu greu se poate străbate”, fără a preciza etimologia acestuia (cf. CADE, 1165); „desiș format din copaci tineri sau din tufe de spini” (cf. DM, 778; DEXI, 1829), „pădure tânără crescută în locul alteia care a ars, luminiș mic sau tufăriș crescut între copaci”, (cf. TR, 61): „Muntele Smizii”, situat în Masivul Giumalău. Stârpari (sterp + - ar, din alb. shterpe), „loc îngrădit la stână, pentru oile sterpe, miei și berbeci”, (cf. DEXI, 1885): „locul unde erau vărate oile sterpe în satul Pojorâta” (cf. inf. Cernăuțean Viorica, Pojorâta). Stegi < sl. v. stena, sb. stenje „colț (ascuțit) de stâncă; bolovan mare de piatră”, (cf. DEXI, 1880); „colț de stâncă” (cf. DM, 798): „Vârful Stegei”, „numele acestor stânci este dat de ciobanii care pășteau oile prin aceste locuri, ca urmare a faptului că, altădată, ștefia, numită și stege, stegie, steghe (măcriș), ocupa suprafețe întinse pe pajiștile subalpine”, (cf. inf. Străjeru Petru, Pojorâta): „Poiana Stegilor”, situată în Masivul Giumalău. Strâmtura < lat. strinctura (= strictura), „loc strâmt, îngust; strâmtoare între munți sau între dealuri; defileu, cheie, trecătoare”, (cf. DM, 809; DEXI, 1905); lat. strinctus (< strictus, stringo), strâmt + -ură, „loc strâmt, strâmtoare; trecătoare; îngustime” (cf. Șăineanu, D., 928 - 929), „strâmtoare, loc îngust, pas” (cf. DAR, II, 319): „Cheile Pojorâtei” sau „Strâmtura”, aflate pe teritoriul comunei Pojorâta. Surduc < tc. surduk, magh. szurdok, „vale strâmtă între doi munți, coastă râpoasă și pietroasă” (cf. DM, 824), tc. surduk, „potecă îngustă între doi munți”, ung. szurdok, „vale strâmtă, râpoasă, între doi munți” (cf. Șăineanu, D., 955), „coastă râpoasă și pietroasă, vale strâmtă cu versante repezi și prăpăstioase” (cf. DAR, II, 338), „vale strâmtă cu versanți prăpăpstioși”, „trecătoare îngustă pe o vale” (cf. DEXI, 1941): „Pârâul Surducului”, udă o parte a teritoriului comunei Pojorâta. Tarniță < ucr. mapinuin; „(reg.), culme, coamă de munte sau de deal în formă de șa”, (cf. DEXI, 1982); rut. tarnica (cf. CADE, 1278); srb. tarnice (cf. Scriban, D., 1299); ucr. tarnic'a, reg. „culme, coamă de munte sau de deal în formă de șa; drum de munte 912 bătut de oi sau de vite (cf. DM, 847); „sinonim cu șea; lăsătură domoală între munți sau dealuri”16, reg. „termenul are sensul de „curmătură, adâncitură între munți”: „Tarnița Lupului”, situată în satul Sadova, în Obcina Feredeului, înspre localitatea Vatra Moldoviței. Tihărăi < magh. cihere; „povârniș pe coasta unui munte; râpă abruptă; loc râpos, acoperit cu vegetație deasă”, (cf. DEXI, 2014); origine necunoscută, cf. ung. Cihere, „râpă, coastă abrupt; loc râpos acoperit cu vegetație deasă; pădure tânără și deasă” (cf. Șăineanu, D., 1005), „râpă, coastă, povârniș; pădure tânără și deasă” (cf. DAR, II, 402), „stufărie, păpuriș”, (cf. DM, 859): „Pădurea Tihărăi”, pădure localizată în partea vestică a Masivului Giumalău; „Tihărăi” pârâu, afluent pe partea dreaptă al pârâului Frumosu. Tîniș, tinos (tină) < sl. v. tina; „care este plin de tină; noroios” (cf. DEXI, 2016 -2017; DM, 860), sl. tina, (tină + os), „noroios, plin de tină, cu tină multă” (cf. Șăineanu, D., 1006): „Pârâul Tîniș” și „Pădurea Tîniș”, aflate pe teritoriul comunei Pojorâta. Vad < lat. vadum; „porțiune îngustă din albia unei ape curgătoare, cu malurile joase și cu apa puțin adâncă, permițând trecerea prin apă, cu piciorul, cu căruța, etc. de pe un mal pe altul” (cf. DEXI, 2136), lat. vadum, „loc în albia unei ape curgătoare, cu maluri joase și adâncime scăzută, prin care se poate trece de pe un mal pe altul cu piciorul, căruța; albie minoră a unei ape curgătoare; matcă” (cf. Șăineanu, D., 1062), “loc pe cursul unui râu unde malul e jos și apa puțin adâncă, permițând trecerea prin apă de la un mal la altul”, (cf. DM, 915): „Pârâul Văduțului”, aflat pe teritoriul comunei Pojorâta. Zăvoară, zăvoi < megl. zăvoi, sl. v. zavoj „învârtire”; „pădurice la marginea unei ape, formată din diverse specii de salcie, plop, de arin, etc.; loc (inundabil) pe care crește această pădurice” (cf. DEXI, 2220; DM, 951): „La Zăvoară”, luncă situată în comuna Pojorâta. Orice nume topic de pe valea superioară a Moldovei nu poate fi prezentat decât în relația sa individualizantă cu obiectul geografic denumit, încercând astfel să realizeze o serie de delimitări în realitățile înconjurătoare, deoarece ,,identificarea obiectelor geografice nu se poate realiza arbitrar, ci trebuie să se pornească de la caracteristicile geografice ale obiectelor”.17 Datorită faptului că fiecare toponim se încadrează într-o mapă geografică determinată, acesta are un rol esențial în „crearea unei fizionomii onomastice distinctive” 18 care caracterizează un anumit areal geografic. Considerat a fi o structură semantică complexă, toponimul este definitoriu pentru istoria locurilor și oamenilor, a limbii și vieții lor materiale și spirituale. SIGLE ȘI ABREVIERI BIBLIOGRAFICE CADE - Candrea, I.A., Damescu, Gh., Dicționarul enciclopedic ilustrat, București, 1931. 16 Iorgu Iordan, op. cit. p. 45. 17 Vlad Cojocaru, Toponimia Văii Mijlocii a Trotușului, Iași, Casa Editorială ,,Demiurg'', 2005, p. 8. 18 Mircea Ciubotaru, Oronimia și hidronimia din Bazinul Superior al Bârladului, Iași, Casa Editorială ,,Demiurg'', 2001, p. 5. 913 DA - Dicționarul limbii române (sub redacția lui Sextil Pușcariu), București, Academia Română, 1913 - 1941. DAR - Bulgăr, Ghe., Constantinescu - Dobridor, Ghe., Dicționar de arhaisme și regionalisme, București, Editura Saeculum Vizual, 2005. DLRL - Dicționarul limbii române literare contemporane, vol. I, A - C, București, Editura Academiei Republicii Populare Romîne, 1955. DM - Dicționarul limbii române moderne, București, Editura Academiei R.S. R., 1958. DEX - Dicționarul explicativ al limbii române, București, Editura Univers Enciclopedic Gold, Academia Română, Institutul de Lingvistică „Iorgu Iordan - Al. Rosetti”, 2009. DEXI - Dicționar explicativ ilustrat al limbii române, coord. Eugenia Dima, București, Editura Arc/Gunivas, Chișinău, 2005. DGF - Ielenicz, Mihai, Comănescu, Laura, Mihai, Bogdan, Nedelea, Alexandru, Oprea, Răzvan, Pătru, Ileana, Dicționar de geografie fizică, București, Editura Corint, 1999. MDA - Micul Dicționar Academic, Academia Română, Institutul de Lingvistică „Iorgu Iordan - Al. Rosetti”, Editura Univers Enciclopedic, București, 2002. Scriban, D., Scriban, August, Dicționarul limbii românești, Iași, 1939. Șăineanu, D., Șăineanu, Lazăr, Dicționar universal al limbii române, Craiova, 1925. TR - Iordan, Iorgu, Toponimia românească, București, Editura Academiei Republicii Populare Române, 1963. BIBLIOGRAFIE Balan, Teodor, Din istoricul Cîmpulungului Moldovenesc, București, Editura Științifică, București, 1960. Barbu, Nicolae, Obcinele Bucovinei, Ed. Științifică și Enciclopedică, Bucuresti, 1976. Ciubotaru, Mircea, Oronimia și hidronimia din Bazinul Superior al Bârladului, Iași, Casa Editorială ,,Demiurg'', 2001 Cojocaru, Vlad, Toponimia Văii Mijlocii a Trotușului, Iași, Casa Editorială ,,Demiurg'', 2005. Dan, Ilie, Nume proprii românești, Iași, Editura Timpul, 2006. Dan, Ilie, Toponimie și continuitate în Moldova de Nord, Iași, Editura Junimea, 1980. Drăganu, Nicolae, Toponime și istorie, Cluj, Institutul de arte grafice “Ardealul”, 1928. Grigorovitza, Em., Dicționarul geografic al Bucovinei, București, 1908. Ielenicz, Mihai, Comănescu, Laura, Nedelea, Alexandru, Mihai, Bogdan, Oprea, Răzvan, Pătru, Ileana, Dicționar de geografie fizică, București, Editura Corint, 1999. Iordan, Iorgu, Toponimia românească, București, Editura Academiei Republicii Populare Române, 1963. Loșonți, Dumitru, Toponime românești care descriu forme de relief, Cluj-Napoca, Editura Clusium, 2000. Moldovanu, Dragoș, Resemantizarea toponimelor, în ALIL, XXX,. 1985, A, p. 23-29. Moldoveanu, Gheorghe, C., Nume de locuri din Valea Milcovului, Focșani, Editura Neuron, 1996. Nicolae, Ion, Toponimie geografică, București, Editura Meronia, 2006. 914 Nicolae, Ion, Suditu, Bogdan, Toponimia românească și internațională, Editura Meronia, București, 2008. Petrovici, Emil, Studii de dialectologie și toponimie, Editura Academiei R.S.R., București, 1970. 915 PRAGMATIC ASPECTS OF BUSINESS COMMUNICATION Drd. Brîndușa DODIȚĂ-FARCAȘ Universitatea Babeș-Bolyai , Cluj-Napoca Communication helps people go beyond the sea of misunderstanding and brings them closer. It is a bridge that connects countries and people; it is the most powerful tool human beings have in order to express their ideas and feelings. In my paper I will speak about communication within the dynamic business environment and I will focus on the written communication with internal and external orientation. Internal communication's purpose is to help people in an organization work together to accomplish common objectives. External communication's purpose is to improve communication with stakeholders, namely with all those who can affect or are affected by the achievement of the company's objectives Key-words: communication, business communication, pragmatics, dynamics 1. Definition of Communication I.A. Richards (English literary critic and author) established in 1928 one of the first and maybe still the best definition of communication as a discrete aspect of human enterprise: “Communication takes place when one mind so acts upon its environment that another mind is influenced, and in that other mind an experience occurs which is like the experience in the first mind, and is caused in part by that experience” (Encyclopedia Britannica). Communication comes into being when there is a meaningful exchange between two or more human beings. This exchange does not refer strictly to information, but data, as data becomes information when it elicits some form of meaning. It may also refer to transfer of knowledge, skills and wisdom. The communication process assists people in an organization to work together, to develop themselves and to accomplish the common goals and objectives. And this because it is a collaborative process based on people sharing information and waiting for others to respond. Every person working in an organization needs to link his work to that of the others, and he can do this only through communication. People at their workplace develop their skills and their education, while knowledge is enriched by connecting with other people's education and knowledge. Not a single person knows everything, so they need the others to learn from them and also to be able to adapt to changes that might appear. Communication is defined by Clutterbuck as “a contract between individuals, the organization and each other. Communication only works when people are willing to engage with others. The quality of communication depends on whether the ‘contract' is one of listening, discussing or genuine dialogue” (Clutterbuck: 2002:13-15). In my paper I will focus on the communication with the two most important categories of people related to a company's activity, namely its customers (external communication) and its employees (internal communication). Internal communication has blossomed in the last years, although employees' satisfaction with communication within their organizations is around 50%. However, 916 communication is not just making information available, but it requires interaction. The majority of people complaining about communication that does not work well in an organization refer to the quality of interactions between people. Large organizations, for example, are seen as one-way communicators due to impact and often lack of feedback. The managers perceive communication as a tool for getting messages across to the employees so that they understand the company's expectations as well as the business guidelines. But the communication process is efficient if it develops a mutual understanding. The communication process needs to be aligned with clear business goals and priorities. Managers need to make strategy happen, face change effectively, sustain people's commitment and not lose authority, as people, due to recent technological developments, can communicate easily, and often manage without any help from their managers. On the market a company's brand and reputation are important assets and efficient communication is the pillar they stand on. On the other hand, referring to internal environment, the big challenge for business is to retain people. They can do so by keeping them informed and also by giving them the chance to express their opinions and knowledge, without being afraid of negative consequences. Powerful businesses need strong people. Therefore internal communication's role is nowadays considered to be more and more important and is not just about informing employees that their salaries will not be increased or about writing a speech to be delivered by the chief executive officer at a company Christmas party. Companies may use communication for their competitive advantage, especially for internal consultancy - as this is considered in some studies to be the challenge to internal communication for the next decade. The different types of written communication used in the business environment are: business letters; memoranda/ internal memos; reports; emails; minutes of the meetings/ notices; business plans; mission statements, newsletters External communication involves the communication process between companies with their representatives and the external environment, customers, suppliers, shareholders -all known as stakeholders. Communicating with stakeholders, namely with all those who can affect or are affected by the achievement of the company's objectives, should be proactive and thoroughly analyzed. One of the definitions of selling states that to sell is to help people to buy (Forsyth: 2008: 32). It is the same if a company wants to sell or to buy something, to negotiate a contract or a commitment, because any persuasive process is considered to be a tool which assists people to make a decision. Companies face more and more difficulties in guiding people to make a decision as there are hundreds of possibilities and information is easily accessible to everybody. Therefore businesses need solid strategies and efficient measures to make the others consider them always the best choice on the market. They need to maintain a good relationship with their competitors, as good relationships do not occur only between individuals, but also between organizations. Companies have been subject to change all the time, but nowadays due to technological developments and also economical and political factors, the business environment is more dynamic than ever and change has become a common word within any 917 organization. Effective communication helps each company to recognize and accept change, but in the same time also to implement any necessary measures in order to remain competitive on the market. 2. Objectives of Communication In the business environment good communication can make success more certain and help in achieving excellence. Within an organization people and communication are very important; of course there are other aspects to be considered too such as hard work, commitment, but if we take the people and communication out of an organization there is little, if anything, left. So managers, as leaders and supervisors, must always remember that people create success and that in a company everyone is dependent on other people. But for this they need communication to oil the wheels and make things run smoothly. Communication is inherent to the managing of businesses and it directly affects performance. If someone wants to indicate a direction to be followed, to generate ideas, change attitudes, stimulate creativity, improve efficiency or to increase productivity he or she needs to communicate. But generally speaking communication may be used to: > Inform; > Motivate; > Instruct; > Prompt discussion. Although some may consider communication easy, it is not so. Most of the time we spend in our offices is to communicate with the others in order to make things work. So it is easy to take communication for granted. Often people do not analyze the methods, objectives and the results of communication and the consequences of their actions can affect the quality of work and the efficiency, but the most important is that they can affect the success of the company. So the responsibility for effective communication lies in each actor of this complex process. 2.1 Making communication work One of the theories of the current management gurus speaks about “the value of communication as the glue that holds the organization together”. Many important studies in the field confirm that communication matters; they also show that the two essential stakeholder groups for a company are first its customers and second its employees (Clutterbuck: 2002:19). Communicating to people is an important part of the process of making an organization work. So we need to make sure that people: a. hear our message, listen to us or that they read our message; b. understand us; c. accept our message; d. respond and begin to act. Each of these objectives includes the following difficulties: 918 a. People will hear or listen to us, but not for a very long period of time. They will not like monologues but to have an active role in the conversation. Also people will not like written communication with no headings, underlined ideas and without breaks. The ideas must be clearly expressed and the text must contain only the information necessary for the respective target group. So the communicator, either in oral or written communication, needs to highlight the important aspects, repeat them and not to give unnecessary information to people. b. A target group will understand the communicator if he uses the information appropriately, without assuming a greater competence than actually exists and if the message contains elements that people can relate to their past experience. Jargon, ‘professional slang', should be therefore used only when communicating with people used to it. For example a production worker will not understand a balance sheet or a quality assurance audit report. This does not mean that a communicator cannot transmit new information, but in this case he should pay attention to other aspects as well. Lewis Carroll's character, Alice, from Alice's Adventures in Wonderland said: “What is the use of a book without pictures or conversation?” (Sherrin: 1995). And she was right. A message presented with a few slides or a text with pictures, charts, diagrams, etc., will be by far better understood than a message containing only lot of words. c. Will people easily accept change? For sure not. They will happily accept things they know than changes or shifts towards new trends; and this because the majority of us are reluctant to change. It is indeed difficult to make them understand and accept something new, but if it is made clear to them that change is for everybody's best, their deeds will be directed towards another destination. d. Especially at work people are reluctant to answer to their managers or to other colleagues and even if they do so, they often hide their real feelings and their reactions are deliberately camouflaged. But the feedback is important; only after the communicator receives feedback, he will know for sure if his message was understood or not and what still needs to be done to make people act. 3. Elements of Communication The process of communication involves the following elements: a. the sender or the communicator It is the one that generates the transfer of information or skills and it may be an individual or a company. The communicator chooses its target group (a team, a department, a third party), as well as the way his message will be sent (oral or written message). The feedback should return to him, in order to be sure that the message was delivered according to his intentions. It is considered to be the most important element of the communication chain, because without communicator/ sender the communication process does not take place. b. the message It is the information or skills that the communicator wants to transfer to somebody else. With an organization there are oral messages (dialogues, telephone calls, meetings, 919 interviews, presentations, speeches, seminars) or written messages (reports, newsletters, minutes of the meeting, letters, internal memos, press releases). c. the receiver It represents the person or entity chosen as destination of the message. It has an important role because it needs to understand the message, to process the information and to generate feedback, closing this way the circle of communication. Processing the information will involve certain filters, assumptions and other elements specific to each individual, such as education, experience, preferences, etc. d. the feedback It is defined as the return message generated by the receiver, necessary for the original sender to be sure that the message was received, understood and followed by action. It is the reversed process: receiver becomes sender and sender becomes receiver. And if we look at the word itself we see that it refers to the activity of feeding back (or putting something back into the process of communication), as a response to some stimulus, in order to make something different. After receiving the feedback, the original sender decides the next steps. If the message was understood, the sender is responsible for watching the follow-up actions of the receivers. If the message was not understood, then the sender prepares the message differently and sends it once again. 4. FORMS OF BUSINESS COMMUNICATION The ability to communicate well is a key to business effectiveness and this is applicable for both written and verbal communication. Internal documents such as business letters, memos, reports, etc., often provide one-way communication due to the fact that the recipient is not able to ask questions, to clarify certain confusing aspects or to respond immediately to the sender. Therefore written communication needs to be carefully planned and clearly expressed to ensure full understanding of the message. Although in case of written communication the feedback rarely returns to the sender, using this type of communication has certain advantages: - written communication is more formal than verbal communication and carries an innate authority; - the written messages are longer and contain more information that can be traced back in time; - no personal contact is involved, so there are no emotions and feelings that can distort the content of the message, as in verbal communication. So when there are a lot of recipients written communication is the best solution for saving time and money. - the risk of changing the content or the information during transmission is reduced, as verba volant scripta manent. CONCLUSION Communication is essential to human condition. Human beings use their communication skills because of a need. They need to share their ideas with people around them. For the communication process to take place certain elements are needed: the sender, the message, the receiver and the feedback. 920 The two forms of communication are: verbal and non-verbal. We mainly use the verbal communication, which can be split into spoken or written. Internal communication's purpose is to help people in an organization work together and accomplish the common goals and objectives; external communication's purpose is to improve communication with stakeholders. It takes time and effort to improve the quality of communication; this process needs to come to maturity so that people involved in it see the expected result of their work and that is success. For the communication to be effective, the sender needs to plan the process and analyze all the important details such as recipients, core message, channel, understanding of the message, resending the message differently if the first communication attempt failed. Business communication is more “expensive” than other types of communication, and this because a message sent out wrongfully or not received as it was intended can generate huge losses. The written word is an important tool in business organization and development. It builds the image of the company in the eyes of the stakeholders. This is why every message issued by a company needs to be planned, well structured, logical, correct and clear. Written documents are often recorded to be traced back in time, therefore no mistake is permitted. The different types of written communication generated by an organization can be used for internal and for external communication. They are written in formal style and use a standard format; their purpose needs to be clear to the recipients. Developments in information technology in the last years represent an important helping hand for both internal and external communication. In a knowledge-based economy, progress is measured by such factors as increased innovation, improved productivity, or better financial performance. As a result, implementing best practices is not merely a matter of collecting facts and data, but rather of identifying and disseminating knowledge. And that requires clear, effective, flexible communication (Sant: 2008:3). Bibliography: Clutterbuck, D. & Hirst S. - Talking Business - Making Communication Work, Butterworth-Heinemann, Great Britain, 2002; Encyclopedia Britannica: http://www.britannica.com/EBchecked/topic/129024/communication Forsyth, P. - The Art of Successful Business Communication, The Institution of Engineering and Technology, London, 2008; Forsyth, P. - Business Communication, ICSA Publishing, 2005 Naterop B., Weis E., Haberfellner E. - Business Letters For All, Oxford University Press, 2002; Sant, T. - The Language of Success, Amacom, New York, 2008. Sherrin, N. - The Oxford Dictionary of Humorous Quotations, Oxford University Press, 1995; Sharma, R. - Lider fără funcție, Finmedia, București, 2010; Yeager P. - “Literally, The Best Language Book Ever”, a Perigee Book - Penguin Group, 2008 921 ON EDITORIALS Emanuela Cristina PORUTIU, Ph D Candidate Laura Adina MURESAN, Ph D Candidate Universitatea ,,Babeș Bolyai" din Cluj Napoca Every major newspaper, with regional or national coverage, has an editorial section or page. Wherever printed, an editorial is a distinct type of newspaper article. It can be approached as a specific type of journalistic (media) discourse, consequently it should be given separate consideration. This paper takes into discussion the definition of the editorial, its main characteristics as well as the differences between editorials and news reports as two representative newspaper articles, with an emphasis on the former. Key-words: editorial, news, journalistic discourse Newspapers still matter. People of all proffesions still read them on a regular basis. There is a great variety of news sources nowadays: newspapers and magazines in print press, radio, television and Internet in electronic media; neither the advent of television, nor the Internet led to the 'death' of the newspaper. There are voices which regard the newspaper as 'a thing of the past'. It is, indeed, one of the oldest forms of mass media, which does not mean that it needs replacement. Due to the current economic crises, the media business started to stagger. A large number of newspaper companies have been forced either to close their doors, or to modernize by keeping up with the technological developments. This meant providing their readers with a modern, online version of the traditional print form. Still, newspapers are relevant and essential to society, being culturally-bound. They give us news and views. In print or online version, they cannot be easily replaced by another 'product', as complex as this one. As the term 'newspaper' suggests, the content of any newspaper consists of the news of the day, but also of analysis and comment on this news. However, surprisingly enough, large part of the newspapers nowadays contains many other items, other than those previously mentioned, such as advertising, TV listings, sport and entertainment. A clear distiction is drawn in journalism between news writing (or reporting) and opinion writing as two representative types of newspaper articles. While the first category has to mirror the reality, 'just the facts', the editorials are restricted to expressing opinion, either of the editorial writer's or of the newspaper's editorial board (the governing body of the newspaper). Objectives The overall aim of this paper is to expose the main characteristics of editorials, as well as to put in contrast editorials and news reports. Every major newspaper, with regional or national coverage, has an editorial section or page. Wherever printed, in Romania or Great Britain, an editorial is an editorial, and it can be approached as a specific type of journalistic 922 (media) discourse and should be given separate consideration because it renders a number of distinct characteristics. We will focus on essential aspects such as: definition of the term, basic principles and practices as well as the differences between editorials and news reports. We have mainly considered editorials from British and Romanian press. We will also highlight those rules which are fairly strict and general, as well as those of a more particular nature which make the editorials differ from newspaper to newspaper, from culture to culture. The Editorial: Definition Broadly speaking, an editorial is a newspaper or magazine article which presents the publication's opinion on an issue, reflecting the majority vote of the editorial board (the editorial board is the governing body of the newspaper or magazine, usually made up of editors and business managers, or/and owners). Rivers et al. (1988: 13) consider the editorial 'the thought of an institution testifying before the bar of public opinion', a presentation of opinion more than of fact, 'opinion that interprets significant news and influences public thoughts.' Editorials enjoy universal prevalence in publications of all types: broadsheets or tabloids, dailies or weeklies, for general public or specialised in a particular field of study (business newspapers, health and lifestyle publications etc.). It may be clearly marked as 'editorial' (see the Guardian online edition, Adevarul, Romania libera), but it may also be referred to as a 'leading article' (generally in UK, see The Independent), or simply 'leader', published on the 'Opinion and comment page' (American press) inside the newspaper or in the 'Opinion section' of the on-line editions (The Independent, Adevarul, Romania libera). Specialists make a distinction between personal editorials which are by-lined with the writer's name, and institutional editorials which are unsigned. The newspapers consulted for the present study contain both personal and institutional samples of editorials. The editorial page has a complement 'op-ed page' (abrreviated from 'opposite the editorial page'), which consists of article or articles, usually written by journalists who are not affiliated with the newspaper's editorial board and sign their articles. The first modern op-ed page is attributed to the American journalists of the 1920s, who realized that the page opposite the editorial page was full of potential and was not entirely exploited. As readers regarded opinion as more interesting than news, the journalists provided them with what they wanted. In the context of the rise of other forms of mass media (radio and television) which somehow threatened the print media, more and more newspapers began including subjective and opinionated journalism, improving even growing their op-ed pages. They have served to expand or to complement the editorial page of a newspaper. It is beyond doubt that editorials have a singular, privileged position among newspaper articles. Danuta Reah (2002: 45) argues that they exist in order to 'allow the newspaper (usually in the person of its editor) to comment, give news and draw conclusions from the day's event.' As opinion articles and as official views of the newspaper, we can state that editorials represent the 'backbone' of the respective newspaper, defining its direction. Paradoxically, the editorial writer's medium is ephemeral as it is written for the public of the same hour. Moreover, the language of an editorial published in a broadsheet is generally regarded as 'a model of press language', as Fowler (1991: 40) underlines. 923 If in the past the editorials were not always assigned a special position or page in the newspaper, nowadays this particular type of newspaper article is usually located in a fixed position, always on a left-hand inside page, referred to as the 'leader page', 'editorial page' or 'opinion page', as previously mentioned. It has particular typographic characteristics (being set in larger-than-normal type, frequently inside panel rules), which makes it stand out of from the rest of the page and thus be easily found. Regarding the length of the editorials, it varies depending on the newspaper, though the chosen newspapers contain editorials that have 5 to 8 paragraphs, which seems to be a standard length. While in the British broadsheets the editorials are published anonimously, the situation is totally different in the Romanian press as the majority of editorials are signed. The decision of publishing editorials anonimously may suggest that the owners and publishers of the newspapers want their editorials 'to speak for someone or something other than an individual writer' (Rystrom 1983: 84). On the other hand, anonimity may impose greater authority. An array of arguments may be advanced in favour of both unsigned and signed editorials. The metamorphosis from prominent to anonymous editorial writers came gradually in Britain. The editorial page started to become a significant, serious and respectable portion of the daily newspaper in the 19th century, conjointly with readers becoming more and more literate and sophisticated. The famous editorial writer began to be replaced by anonymous corporate editorial staffs, while newspapers claimed increasing independence. The second half of the 20th century marked the emergence of a younger, more educated, more aggressive and more pragmatic editorial writer, committed to a general editorial philosophy. Their position is highly respected, but the person may remain unknown to the public. The situation is not the same in our press; Romanian editorial writers are known to the public, but sometimes their position does not impose sufficient respect. The image of the editorial writer is extremely important for the Romanian readers as it gives the piece of writing (editorial or other type of article) a kind of power: the power to be believed and trusted. It offers more authoritativeness to the writing as the image of the person is reflected in and by its writing product. On the other hand, the editorial writer's authority may be augmented by the prestige of the newspaper (age, history of achievements), or of the institution to which the newspaper belongs to. And there are situations when the newspaper takes full advantage of this fact. Those in favour of unsigned editorials consider that they generally represent more than a single person's point of view. The opinion reflects to a certain extent the policy of the newspaper's owner or of the publisher. In the large context of media business, publishers may influence, even settle editorial policy, consequently, imposing their views on major issues. In this case, it is extremely difficult, if not impossible, to define who the editorial 'we' is. On the other hand, the editorial may be the result of the editorial staff's debate over a topic, the editorial writer being in this case the technician responsible for expressing the conclusions in a suitable form, for putting ideas into words. Even though the editorial is the result of a group work, it does not make too much sense to put on the paper the name of every participant into discussion. There are voices who promote the notion of 'editorial policy' as representing more than the sum of the opinions of the members of the editorial page stuff, but a set of guiding principles, the editorial 'we' being the expression of a certain newspaper addressing its 924 readership. Editorial writers may come and go, but the set of principles that distinguish a respective newspaper stay there, surviving personnel changes. However, the main reason why newspapers run unsigned editorials is to indicate to their readers that they express not the views of a single person, but of the newspaper's. We could notice in Romanian editorials shifts from 'I' to 'we', from 'I believe' to 'everybody believes'. The reason of such shifts could be that the opinion of the editorial writer gains more weight if supported by 'larger' agreement ('everybody considers/believes'), on the other hand, he wishes to convince the audience of the universal, generalized dimension of his personal beliefs. In the Romanian context, a famous journalist and editorial writer gives confidence to readers as they know exactly who is behind 'we', or 'I'. It is also beneficial for the writer as those who write their name are more likely to take pride in their work directly, gain public recognition, and even struggle more in their research not to disappoint his readers as they are thoroughly aware of the fact that they are directly associated with what they write. The disadvantage of such a choice would be that the editorial writer is thus directly responsible for his words, directly exposed to his readers. Newspapers, in their historical development needed an astute understanding of the readership in order to survive financially; they had and still have to appreciate correctly the needs of their readers and even consider their requirements. Whether at its beginnings the primary function of a newspaper was to inform the people, in time it developed another one, which seems of great importance nowadays, to engage the public. Obviously, the strategies and techniques employed are in accordance with the type of the newspaper. As mentioned earlier, newspapers are generally divided into two main categories: broadsheets (The Independent, the Guardian, Adevarul, Romania libera), and tabloids (The Sun, the Mirror, Cancan, Click). Both British and Romanian national press is mainly divided into 'popular' and 'quality'. The 'quality press', sometimes called 'the serious press', describes papers with a long tradition, following 'the journals of record and opinion of the 18th and early 19th century' (Hodgson,1997: 3). The 'quality press or journalism' aims at the elite audiences interested in the main issues (political, social, ecomonic) of the community they belong to. The 'popular' or 'tabloid press' is associated with spectacle journalism, as it seeks out those aspects which are sensational and emotional. It is represented by those papers published after the launch of the Daily Mail at the end of the 19th century and strongly influenced by the approach promoted by this paper, aiming at the working-class and lower middle-class. There exists a small number of newspapers of intermmediate type, though the polarization of the national papers is basically between 'quality' and 'popular', between 'broadsheets' and 'tabloids'. Irrespective of the type of newspaper or the cultural context in which it occurs, the editorial page follows the front page regarding its importance in the economy of the newspaper, which is not surprising at all considering its basic purposes: to explain and analyze. The editorial must transmit a message to its readers, hence its significance and a widespread effort along history to attract famous journalists and transform the editorial page into a page of reference, into a landmark of the newspaper. Editorials vs. News Reports 925 The term 'newspaper' itself suggests that a newspaper's content is 'primarily devoted to the news of the day, and some analysis and comment on this news' (Reah, 2002: 2). However, newspapers, irrespective of the type, contain wide variety of items: news (local, national and international), opinion and analysis, advertising, sport and entertainment. An important point is to be made here: nowadays, the news reporting does not represent the major content of the newspaper anymore; advertising (the vital source of revenue for all newspapers), sport, and entertainment occupy a greater number of pages than news does. The editorial, unlike the news report, must take a stand regarding a matter of public concern, already signalled in the press and known to the readers. This means that, without any exception, the editorial comments on a piece of information already familiar to the audience, piece of information which is only the starting point of the text or simply, the pretext. The editorial writer attempts to re-interpret it, to offer a new perspective on the approached topic, to reveal the hidden threats, and even to warn. Newspaper readers do not have to read the editorial if they want to find out the news of the day; they are presented in detail in the news column. The news stories represent the main sourse of inspiration for the editorial writer who generally approaches and analyses issues raised by such stories. Bovee (1999: 70) points out the main distinction between the two types of newspaper articles: while explicit opinion must be excluded from news reports, news is generally not excluded from opinion articles. What the editorial writer needs to do is to step back a little in order 'to take a broad view of the stream of news that rushes through the pages of a newspaper', as Rystrom (1983: 56) puts it, and place the interpretation of the meaning of events in context. Unlike a news article writer, an editorial writer has to choose the most relevant aspect from the block of events, slow down the information flow with detailed and relevant explanation, and relate these events to the readers; it is more than just presenting the information in depth, it is step-by-step analysis, it is, as Rystrom says, 'digging into a subject, and figuring out something meaningful, often controversial to say about the subject'. The way writers evaluate events depends on their preferences and abilities. When it comes to deciding on a certain topic to write about, the editorial writer may have difficulties of selection, not on discovery. In comparison to the old-fashioned editorial page which was almost entirely political, today editorials are mostly suggested by the news of the day, and when they do not approach current events, they can be related to any subject already existent in the public consciousness. Flint (1920) considers that the editorial writer can go to any field for his subjects, unlike the news writers who are constrained by the world of events. This does not mean that one category has an easier task than the others. Even though the editorial writer skips the hard labour of gathering events, usually done by reporters, he still needs to verify information, to decide which details are relevant and of interest and, moreover, be accurate in every single detail. Interestingly enough, a good reporter does not make a good editorial writer, or the reverse way. The great Charles Dickens proved how a marvellous reporter became a poor editor in his London News (Flint, 1920: 4). Moreover, Van Dijk (1988) argues that press editorials have a different structure from that of the news reports to which they make reference or which represent the starting point of a related editorial. From a formal point of view, they exhibit particular properties 926 related to length restrictions (between 300 and 500 words), fixed placement in the newspaper and specific typographic features, different from one newspaper to another. From a semantic point of view, they may be defined especially in terms of newsworthy socio-political and economic topics. We can conclude the editorials always include some news, functioning as a generating elements, and some explanatory material which forms the most consistent part of it. The news report is meant to inform the readers, the editorial to 'enlight' them, to express instructive opinion on a variety of topics, covering all the fields of interest. Conclusions Irrespective of the type of newspaper, they all host a journalistic genre called 'editorial' which has a priviledged position among newspaper articles and has become an essential part of the conception of any newspaper. News reports and editorials are two main different but interrelated newspaper articles. While the former are objective pieces of writing containg facts of the world, the latter are opinionated newspaper articles meant to expand ideas, to foreground opinions, to cast light upon issues, to state positions, no matter whether they belong to individuals, or to institutions. Editorials are always based on a familiar topic to the reader, already approached in the news report, the editorial writer offering a reinterpretation or a new perspective on it. Whether they are read or not, whether they are signed or not, they are a landmark of the newspaper, bringing more prestige to it. They are perceived as prominent, superior expressions of journalism, superior forms of newspaper articles, the 'Interpreter's House', as Flint (1920: 22) calls it, by supplying 'a thought element necessary to its completion'. That's why neither the editorial nor the editorial page will ever atrophy as it is 'a vital organ of the journalistic body' (Flint, 1920: 12). We will end with a quotation from Flint (1920: 2) which we consider to render the essence of the editorial: 'It is the flower of journalism, not the root. News is the root and stem. Interpretation of that news is the flower and seed, giving significance and worth to the whole plant.' Bibliography: Bovee, W. G. (1999) Discovering Journalism, Westport: Greenwood Press Fink, C. C. (2004) Writing Opinion for Impact, 2nd edition, Oxford: Blackwell Publishing Flint, L. N. (1920) The Editorial: A Study in the Effectiveness of Writing, D. Appleton & Company Fowler, R. (1991) Language in the News. Discourse and Ideology in the Press, London: Routledge Franklin, B, (ed.) (2008) Pulling Newspaper Apart: Analysing Print Journalism, New York: Routledge Hodgson, F. W. (1997) Modern Newspaper Practice: A Primer on the Press, 4th edition, Oxford: Focal Press Lanson, J., Stephens, M. (2008) Writing and Reporting the News, 3rd edition, New York: Oxford University Press 927 Preda, S. (2006) Tehnici de redactare in presa scrisa, Iasi: Polirom Reah, D. (2002) The Language of Newspapers, second edition, New York: Routledge Rivers W. L., McIntyre B, Work, A. (1988) Writing Opinion: Editorials, Ames: Iowa State University Press Rystrom, K. (1983) The Why, Who and How of the Editorial Page, New York: Random House van Dijk, T. A. (1988) News as Discourse, Hillsdale, NJ: Erlbaum 928 TEACHING CREATIVE TRANSLATION Drd. Andreea NĂZNEAN Universitatea Alexandru Ioan Cuza, Iași The main objective of this paper is to demonstrate that translation is not an ordinary activity when teaching a foreign language but it involves our creativity as well. A creative translation must be characterised by unforeseen elements of surprise and remarkable characteristics, but it must also achieve definite requirements and integrate in reality. Key-words: translation, teaching, creativity The aim of my paper is to prove that translation can contribute to the development of the students' creativity provided that the texts selected for translation are appropriate to the students' level of mastering the target language. I will also highlight the idea that the ability to find synonyms for a given expression, the self-confidence and the self-awareness are typical features for creative translation. Speaking, writing and translating texts are typical creative activities which should be used during the foreign language class as often as possible since they are a successful means of improving the students' knowledge of the target language. I will present the impact that these creative activities have on my students and the extent to which they are useful in their attempt of learning a foreign language. Another important factor in teaching translation in class is to make students aware of the processes they make use of during the creative activities and translation tasks. Ideally creative translation is defined as a rewriting process which meets three independent requirements: accuracy, naturalness and communication. The first is bound up with transmitting the overall meaning of the ST accurately, the second with applying suitable natural forms of TL to the ST, while the third with carrying the meaning and emotional force of the ST to the target reader, as much effectively as they are communicated to the ST readers. The following examples can be kept in mind and used as models to show the possibilities that are offered for translator training: > Questionnaires > Chat > Forum > Glossary > Workshop > Comparisons Questionnaires This activity allows teachers to create questionnaires with closed or open responses. Choosing the option “short answers” (open responses) one of the exercises we can think of is 929 to revise text parts of an imperfect translation by comparing it with a source text. The chunks can be contiguous parts of one text, but they would be presented comparatively as the working interface of a translation memory. Therefore, the errors have to be clearly identified as linguistic or cultural ones, and a collection of model solutions for each sentence or paragraph has to be offered. The difficulty of the exercise can be increased by emphasizing stylistic or grammar aspects. As learners can be given the chance to make several attempts, this type of exercise is suitable for self-training. Besides a general point system which assesses the learner after successfully finishing the exercise, there will be automatic feedback on the performance in each presented text unit. In the case of a bad performance, the checking, the related grammar topics in referred bibliography or supplied additional texts will be suggested. In addition, learners will be given the chance to repeat parts of the units. A variant of this exercise could be suggesting different alternative translations of which learners have to select the version they consider to be the best. In this case, the skill focused on is the critical view of correcting and revising target texts. Chat Chat is a synchronous means by which communication among people can take place while they are at different places. Teams of not more than five learners translate a short text, but each member communicates with the rest of the group through the chat effectiveness and explains why he or she would make this translation decision, and no other, and suggests how to research or look up terminology and where. In this way, learners are forced to think carefully about and become aware of the different steps of the translation process. Besides, instructors can observe translation as a process and examine it closely, although the result will be distorted up to a certain point, as learners will not have the same level of spontaneity as in a conventional translation process. Before beginning the exercise, learners have to know that their chat conversations will be recorded. A variant of this exercise could be the participation of the instructor in order to give feedback or a new idea. Exercises like this one emphasize collaborative learning and construction of knowledge, but they also make the students see the translation process as a series of problem-solving and decision-making steps. Forum Forums, like chats or emails, can be used as class tools. Instructors work also as chair people and as motivators to facilitate contacts and debates. Basically, it is a tool that has to do with social interaction and attitudes. That is why it is often used as an element of collaborative learning. Translator training can hereby be developed in several ways. Instructors can hand out a source text where problems are already marked, or with an imperfect translation to be corrected. Another variant would be to have the learners correct each other's work. Solutions proposed on the forum have to be discussed and justified. When working with a forum, learners have enough time to decide what to write, and so their contributions are much more reflected. Glossary The aim of this activity is to create a list of similarities or definitions that works like a dictionary. The instructor can arrange the settings so that the defined terms will be marked by hyperlinks leading to the glossary entry, wherever the term appears in texts used in the fundamental school grounds. The requirements of the glossary entries can be as strict as the teacher wishes, comprising the consulted sources such as dictionaries, corpora, and web sites, 930 definitions, grammar and other linguistic information, context examples, visualizing figures and pictures, and much more. The glossary does not only work as an information instrument, but also assures quality as it standardizes the terminology that should be used in certain texts. Workshop The workshop is an activity that allows a great number of various group tasks. The most common one is the suggestion of a text, which can be accompanied by questions which the teacher raises, with the assignment of a proper translation done in teamwork. This teamwork may simulate an authentic project translation such as in a virtual translation company, where each member has to carry out different tasks like previous thematic and terminological research previous to bringing together parallel texts, translating, editing and post-editing, revising linguistic and content accuracy, terminology and consistency checking as part of the quality assurance. The groups can discuss problems that arose and explain why they chose a certain solution. During the whole process, the teacher must be available to the learners and give them advice. The assessment of colleagues' translations can be included as an element to construct the final grade. The increasing importance of electronic communications and instruments for translators, as well as of teamwork and social abilities, should lead us to rethink our teaching models and to integrate electronic tools and collaborative learning not only as means, but also as an objective in language teaching. There is no definite “proof” to reveal that translation in the classroom can help learners in their learning process. Nevertheless, with the material that is tried out by some teachers, it is hoped that more people will consider the prospective efficacy of translation as a characteristic of language learning, work with it, and suggest more information that will enable teachers to make a more knowledgeable decision about it. Comparisons Learner groups work on short texts then regroup and compare their translations, before creating a final text. This text can then be compared with an “authorized” version. Different learners translate the same part of a text, then compare versions and talk about the differences. Learners find the “bad” translations and study the causes of errors. Translation software programmes and web pages can also be good sources of these. Teachers can ask learners to find different kinds of texts for comparison and translation, for instance recipes, e-mails, technical texts, brochures, etc. Learners can also bring in short texts, proverbs, poems and present them to the class, giving explanations of why they like them. These are then used for translation. Difficulties encountered in translation activities Difficulties related to students Although translation does teach learners about language, it does not teach them how to use it and it also does not help them develop their communication skills. Some of the difficulties that can be encountered when developing translation skills in classroom are: • it encourages learners to use L1, often for long periods of class time and the skills implicated in translation may not be appropriate for all kinds of learners. 931 • learners may not observe the importance of translation as an activity to help them learn or improve English, but they will perceive it as a specialised and difficult activity instead. • translation involves a whole motivated class. Translation is a complex skill which must be done well in order to be creative and satisfying. Students and teachers not only have to take into account meaning but also a range of other concerns, including form, register, style, and turn of phrase. Difficulties related to teachers • translation activities are delicate to set up and take a lot of research, especially when predicting possible problems. • the teacher needs to master a sophisticated knowledge of the L1 and also of the L1 culture. Without these characteristics, translation can produce more disadvantages than advantages. But this level of understanding is almost impossible in a multi-lingual class. • translation takes a long time to be done properly and sometimes it is also intricate, but the teacher must be gifted in order to be able to deal with the activity in a successful way. Benefits of translation activities Many teachers now see the value of translation as a significant activity in communicative classrooms. If the activities are designed accordingly to the students' level of studying the foreign language, then translations can have a positive impact. Also, if they are planned well, translation activities in the classroom can practise all the 4 skills. In terms of communicative competence, they require accuracy, clarity and flexibility. According to Duff, it “trains the reader to search (flexibility) for the most appropriate words (accuracy) to convey what is meant (clarity)”. Translation is by its nature a highly communicative activity, the challenge is to make sure that the matter being communicated is appropriate and that we make use of all possibilities for communication during the activity. If translation is done in groups, it can encourage learners to discuss the significance and use of language at the deepest possible levels as they work through the process of understanding and they look for equivalents in another language only after this process has definitely been completed. Especially at lower levels, translation can be a support for the writing process because learners often seem to be able to access more information in their own L1, which they can translate afterwards. Conversation about the differences and similarities during the translation process can help learners comprehend the interaction of the two languages and the problems caused by their L1. It also helps learners appreciate the strengths and weaknesses of the L1 and L2, for example in the comparison of idiomatic language such as metaphors. Teachers can make use of translation activities on specific learning aims, for instance practice of vocabulary, grammar aims or even styles. For many learners developing skills in translation is a common and reasonable part of proficiency, and being able to do this well is highly motivating. 932 Conclusion In order to have success in a translation class, it is necessary to plan it carefully and to identify the right kinds of aims. Teachers should ensure that their source material really does focus on these, and has not been introduced just because they like it. They should try to integrate translation with other skills where possible. It is important to recognise the problems associated with traditional approaches to translation and find solutions to these, such as ensuring these tasks are short, but not necessarily easy, always working in groups, encouraging students to explore translation further by themselves since it is a captivating, complex and praiseworthy process. References Baker, Colin, Foundations of bilingual education and bilingualism, available online at: http://books.google.com/books?id=lJd- 27Vu66AC&printsec=frontcover&source=gbs_v2_summary_r&cad=0#v=onepage&q=&f=fa lse, viewed on 11th September 2009 Baker, Mona, 1992, In Other Words, A Coursebook On Translation, Routledge, Abingdon, Oxon Cummins, Jim, Language, power, and pedagogy: bilingual children in the crossfire, available online at http://books.google.com/books?id=fM4KdFOicGcC&printsec=frontcover&dq=pedagogy&lr= #v=onepage&q=&f=false, viewed on September 12th 2009 Davies Gonzalez, Maria, 2004, Multiple Voices in the Translation Classroom. Activities, tasks and projects, John Benjamins Publishing Company, Amsterdam/Philadelphia Harmer, J. 2007, The Practice of English Language Teaching (4th edition), Pearson Education Limited, Harlow, England Kelly, Dorothy, 2005, A Handbook for Translator Trainers. A Guide to Reflective Practice St. Jerome Publishing, Manchester, UK & Northampton, USA Kussmaul, Paul, 1995, Training the Translator, John Benjamins Publishing Company, Amsterdam/Philadelphia Kuhiwczak, Piotr, Littau, Karin, (ed.), 2007, The Companion to Translation Studies, Multilingual Matters Ltd, UK Samuelsson-Brown, Geoffrey, 2004, A Practical Guide for Translators 4th ed. Multilingual Matters Ltd, UK Schaffner, Christina, Adab, Beverly (ed.) Developing Translation Competence, vol. 38, 2000, John Benjamins Publishing Company, Amsterdam/Philadelphia Superceanu, R. 2009, Translating Pragmatic Texts Timișoara: Orizonturi Universitare Translation procedures, strategies and methods, available online at http://accurapid.com/j ournalM1culture.htm, viewed on September 1st 2010 Translation. Getting it right. A guide to buying translations. American translators association available online at http://www.atanet.org/docs/Getting it right.pdf, retrieved on 16th September 2009 933 CONTRAR, POTRIVIT ȘI CONFORM. ADVERBE ȘI/SAU PREPOZIȚII? Drd. Valeriu-Nicolae NICHITEAN Universitatea "Babeș-Bolyai", Cluj-Napoca În stadiul actual, interpretarea gramaticală a cuvintelor neflexibile contrar, potrivit și conform pune probleme din cauza unor anumite ambiguități. Ediția a Il-a a Dicționarului ortografic, ortoepic și morfologic al limbii române nu le consemnează decât statutul de adverbe, însă pe baza unor distincții subtile, dar cât se poate de reale, vom încerca să le recâștigăm recunoașterea și ca prepoziții. Existența a două statute pentru acestea, cel adverbial și cel prepozițional, nu trebuie să fie privită ca o îngreunare a sistemului gramatical "oficial", ci ca o reflectare cât mai fidelă a realităților lingvistice din limba română. Cuvinte-cheie: adverb, prepoziție, sistem gramatical §1. Cu toate că în analiza gramaticală a unui enunț oarecare în limba română, circumscrierea fiecărui element într-o parte de vorbire nu pune, în majoritatea situațiilor, probleme, excepții totuși există, fapt deloc anormal pentru o limbă al cărui sistem gramatical este în tranziție între caracterul sintetic și cel analitic. Situația pe care o vom urmări în cele ce urmează este cea a cuvintelor contrar, potrivit și conform, pe care le vom discuta în ordinea respectivă. Atenția noastră se concentrează în primul rând pe interpretarea acestora în calitatea de cuvinte neflexibile, caz în care diferențierea între părțile de vorbire - neexistând o flexiune care să contribuie la clarificare - se face mai greu. Și în ceea ce privește cuvintele neflexibile avem criterii limitative (cum ar fi raporturile sintactice în care intră), ceea ce ne conduce la concluzia că într-un număr relativ mare de ocurențe, identificarea corectă a părții de vorbire poate decurge cu ușurință. Eliminând acele părți de vorbire care în mod de la sine înțeles nu intră în această serie de confuzii (verbul, substantivul1, interjecția, conjuncția), rămânem cu trei clase: adjective, adverbe și prepoziții. Dintre acestea, adjectivele au un avantaj care permite o recunoaștere facilă, anume prezența unei flexiuni care actualizează categoriile gramaticale ale genului, ale numărului și ale cazului. Este vorba, bineînțeles, de acord, care subordonează adjectivul unui substantiv: „Dacă potrivit, contrar, conform sunt în relație prin acord cu un substantiv, ele sunt adjective și nu se mai pune problema de a fi nici adverbe și nici prepoziții.”1 2 Așadar, într-un exemplu ca o părere contrară majorității, termenul contrară nu poate fi decât adjectiv, de vreme ce nici adverbele, nici prepozițiile nu sunt variabile după gen, după număr și după caz. Însă în ciuda existenței acestor trei părți de vorbire în care se pot încadra cuvintele analizate de noi, mai degrabă decât o confuzie trihotomică „adjectiv/adverb/prepoziție”, ne confruntăm cu două confuzii distincte dihotomice, anume „adjectiv/prepoziție”, respectiv 1 Evident, omițând instanțe ale metalimbajului, ca „Potrivit” are trei silabe. De asemenea, se va discuta și despre potrivit ca formă nepersonală a verbului. 2 G.G. Neamțu, Teoria și practica analizei gramaticale. Distincții și ... distincții, Pitești, Ed. Paralela 45, [2007], p. 39. 934 „adverb/prepoziție”. Criteriul prin care o instanță individuală va fi încadrată într-o confuzie o dihotomică sau în cealaltă este termenul regent cuvântului supus confuziei3: dacă termenul regent este un nominal (precum în exemplul de mai sus, în care regentul este un substantiv; aici, în schimb, se evită ambiguitatea prin prezența unei forme indiscutabil adjectivale -conformă), atunci confuzia dihotomică poate avea loc între adjectiv și prepoziție; în caz contrar - când regentul este un verb - potențiala confuzie are loc între adverb și prepoziție. Argumentul nostru este faptul că dintre aceste trei părți de vorbire, adjectivul se va subordona unui nominal, iar adverbul în mod tipic unui verb. Pe de altă parte o prepoziție poate să introducă un termen subordonat atât pe lângă un substantiv (încât termenul subordonat să fie atribut prepozițional), cât și pe lângă un verb (încât termenul subordonat să fie circumstanțial). Puținele situații când un adverb se poate subordona unui nominal - neluând în considerare adverbele introduse de o prepoziție, precum în urgența de acum, care nu au relevanță pentru discuția noastră - se produc sub condiții stricte, neîndeplinite în cazul de față. Acele situații ar cere ca substantivul regent să fie de origine verbală, iar adverbul să nu fi fost obținut prin conversiune dintr-un adjectiv corespunzător, din rațiuni pe care le vom lămuri în cele ce urmează. Pentru a oferi un exemplu, când în sintagma a pleca târziu încercăm să înlocuim verbul cu un substantiv derivat, adverbul târziu se va transforma obligatoriu înapoi în adjectiv, dovada fiind acordul cu substantivul feminin plecare: plecare târzie. În contrast cu acestea, un adverb neobținut prin conversiune nu se va putea transforma înapoi în adjectiv, rămânând ca adverb pe lângă substantivul nou format: a pleca acasă versus plecarea acasă. Conform GALR, „O particularitate a limbii române constă în conversiunea în adverb a formei de masculin singular a adjectivului. În situația identității formale, distincția între cele două clase este posibilă numai pe baza criteriului sintactic, adjectivele determinând substantive, iar adverbele verbe și adjective”.4 Prin urmare, un adverb care are un adjectiv corespunzător nu va putea să se subordoneze unui substantiv, pentru că adjectivul ar avea pur și simplu precedență în poziția respectivă. Iar situația tipică5 (de altfel, și singura) în care adverbele sunt obținute prin conversiune din adjective este subcategoria adverbelor circumstanțiale de mod, din care nu fac excepție nici contrar, potrivit și conform. Odată ce am arătat că posibila calitate prepozițională a acestor trei cuvinte lasă loc confuziei fie cu cea adjectivală, fie cu cea adverbială, dar nu simultan cu ambele, atragem atenția că am stabilit deja că statutul adjectival este mai ușor de reperat, în baza declinării. Prin urmare, contextul care este cel mai susceptibil ambiguităților este cel în care termenul regent este un verb, întrucât confuzia se va realiza între două părți de vorbire neflexibile, adverbul și prepoziția. După cum am menționat și mai înainte, mai există un criteriu limitativ care blochează ambiguitatea. Este vorba despre prezența sau absența unui termen în dativ (fie că în urma analizei îl considerăm dativ 1 sau dativ 3) după aceste cuvinte. Mai exact, în absența unui regim6, varianta de interpretare ca prepoziție iese din discuție, astfel încât vorbim fie de un adjectiv, fie de un adverb, în funcție de termenul regent: un procedeu contrar, respectiv a procedat contrar. 3 În cazul în care cuvântul supus confuziei este prepoziție, nu va fi vorba, bineînțeles, de un „regent al prepoziției”, ci de regentul termenului introdus prin prepoziție, față de care aceasta acționează ca relatem. 4 GALR, vol. I, p. 603. 5 „Adverbele de mod constituie o clasă numeroasă, lărgită prin conversiunea adjectivelor calificative.” GALR, vol. I, p. 596. 6 Exemplele de față se referă la un dativ, însă există și posibilitatea unui regim de cu + acuzativ. 935 §2. Limitându-ne, așadar, pe moment la distincția „adverb/prepoziție” în singurul context posibil, anume obligatoriu în prezența unui regim, notăm în cele ce urmează interpretarea „oficială” a celor trei cuvinte, așa cum apare ea exprimată în ediția a doua a Dicționarului ortografic, ortoepic și morfologic al limbii române”, respectiv în Gramatica limbii române, cunoscută, neoficial, și ca Gramatica Academiei. DOOM2 are o abordare ușor asimetrică asupra celor trei, întrucât recunoaște pe contrar și conform ca adjective și ca adverbe, dar pe potrivit doar ca adverb7, lăsându-ne să înțelegem că în situațiile când acesta este acordat cu un nominal, îl consideră un simplu participiu al verbului a potrivi, problemă pe care o vom dezvolta în momentul când analizăm individual fiecare dintre cele trei cuvinte. Cât despre o potențială valoare prepozițională pentru contrar, potrivit și conform, aceasta nu este recunoscută de DOOM2. Pe de altă parte, GALR, în ceea ce privește distincția dintre valoarea adverbială și cea prepozițională, cu toate că recomandă interpretarea adverbială în toate situațiile, admite poziția „intermediară” a acestor cuvinte neflexibile, făcând chiar observații legate de interpretarea trecută a acestora: „Statutul adverbial al elementelor menționate este discutabil. În general, cele care cer dativul au fost considerate prepoziții [...].”8 În același loc, în capitolul dedicat adverbului, se menționează două argumente care trag în direcția interpretării prepoziționale: • Existența unor exemple de tipul Conform declarațiilor martorului, acuzatul nu este implicat. și Acționează potrivit indicațiilor., în care caracterul adverbial ar fi mai greu sesizabil. • Echivalența cu un grup prepozițional, pentru care se dă exemplul Ia medicamentul potrivit indicațiilor medicului / ~ după indicațiile medicului. Pentru a consolida, totuși, interpretarea adverbială a acestor cuvinte, se menționează în capitolul dedicat prepozițiilor că „Aceste elemente prezintă însă și trăsături comune cu ale adverbului, cum ar fi corespondentul adjectival sau forma negativă.”9 [italicele noastre] În continuarea acestor raționamente, se declară interpretarea finală a volumului, în favoarea valorii adverbiale: „Pentru unificarea interpretării, conform, contrar, potrivit [...] sunt încadrate în clasa adverbului.” Am aborda cu precauție această justificare, anume „pentru unificarea interpretării”. După un raționament asemănător, am putea să căutăm o interpretare unificată pentru un cuvânt ca acesta în două exemple precum Omul acesta nu mai vine. [adjectiv pronominal] și Acesta este omul care nu mai vine. [pronume]. Similar am putea aplica principiul și în Cum a acționat? [adverb] și Cum a acționat, inamicii s-au împrăștiat. [conjuncție]. §3. Vom începe cu contrar, întrucât dintre cele trei adverbe/prepoziții, este cel care are, aparent, cea mai mare capacitate de a constitui și altă funcție decât circumstanțialul de mod. În fapt, valoarea concesivă de necontestat a lui contrar în unele situații este enumerată de G.G. Neamțu ca unul dintre argumentele puternice în favoarea statutului prepozițional al acestuia: „Sensul concesiv clar al lui contrar, echivalent cu cel din locuțiunile prepoziționale în ciuda, în pofida, evidențiază o deplasare semantică față de adverbul de mod contrar, nemailăsând loc unei funcții concesive. (Altfel spus, dacă aici contrar este adverb urmat de un complement indirect în dativ, dispare complementul concesiv, căci nu avem un adverb 7 V. DOOM2, s.v. contrar, conform, respectiv potrivit. 8 GALR, p. 593. 9 GALR, p. 629. 936 concesiv contrar, ci doar unul de mod, ceea ce este mai greu de acceptat.)”10 11 Pe de altă parte, există situații când valoarea circumstanțială de mod a lui contrar este de necontestat, ceea ce ne permite să îl considerăm, în condițiile respective, adverb de mod: S-a comportat contrar așteptărilor. Nu poate fi vorba de altceva decât un circumstanțial de mod, pentru că a se comporta este un exemplu rar de verb ce este însoțit în mod obligatoriu de această funcție: *S-a comportat. Suplimentar, propunem următorul test: orice adverb de mod obținut prin conversiune sau prin derivare de la un adjectiv cu sufixul -ește ar trebui să poată fi înlocuit prin „într-un mod + adjectivul corespunzător” sau prin „ca un (om) + adjectivul corespunzător”: Vorbește engleza satisfăcător. Vorbește engleza într-un mod satisfăcător. sau Aleargă împrejur nebunește. Aleargă împrejur ca un (om) nebun. În cazul de față, înlocuirea este posibilă: S-a comportat contrar așteptărilor. S-a comportat într-un mod contrar așteptărilor. Prin urmare, aici este vorba de un adverb de mod care îndeplinește funcția de circumstanțial de mod. Cu toate acestea, funcția concesivă nu îi poate fi negată global lui contrar, afirmație în favoarea căreia poate fi adusă aplicarea testului precedent asupra unui alt exemplu: Contrar așteptărilor noastre, el a plecat totuși acasă11. *Într-un mod contrar așteptărilor noastre, el a plecat totuși acasă. De vreme ce în primul exemplu funcția modală este singura posibilă, iar în al doilea funcția concesivă nu poate fi negată (iar aici nici nu poate fi avansată cea modală), tragem concluzia logică a necesității decelării celor două interpretări, renunțându-se la ideea că trebuie găsită o „interpretare unitară”. Validitatea ambelor funcții este demonstrată într-o propoziție ca [Contrar speranței] [noastre], [străinii] [s-au comportat] [contrar] [legislației] [locale]., exemplu în care doar al doilea contrar poate fi înlocuit convingător cu într-un mod contrar. Tragem concluzia că în cazul lui contrar, apartenența la categoria adverbelor sau a prepozițiilor este condiționată de valoarea semantică modală sau concesivă, mai exact valoarea concesivă într-un exemplu oarecare obligă interpretarea lui contrar ca prepoziție în acea situație; valoarea modală este obținută prin excludere și se confirmă prin aplicarea testului. §4. Situația lui potrivit este mai dificilă, întrucât apare și problema diferențierii între participiul verbului a potrivi și un ipotetic adjectiv propriu-zis potrivit, nerecunoscut ca atare de DOOM2. Considerăm că existența unui adjectiv potrivit, diferit de participiul lui a potrivi este un fapt, deoarece de multe ori, folosit acordat, diferă semantic de verbul corespunzător. Ediția din 1998 a Dicționarului explicativ al limbii române îi recunoaște, pe de altă parte, patru sensuri ca adjectiv: 1. „Care are însușiri comune cu altcineva sau cu altceva, care se armonizează cu cineva sau cu ceva; asemenea. 2. Corespunzător (scopului urmărit), adecvat, nimerit. (Adverbial). Conform cu ..., în concordanță cu ..., în raport cu Bine ales, indicat. 3. Aranjat, așezat; întocmit, meșteșugit. [...] 12 4. Moderat, temperat; de mijloc, acceptabil. [...]”12 Dintre cele patru sensuri, considerăm că #3 se apropie cel mai tare de sensul verbului a se 13 potrivi, prin urmare este mai bine să fie pe drept cuvânt analizat ca participiu.13 Cel puțin 10 G.G. Neamțu, op. cit., p. 40. 11 Un alt semn al valorii concesive este prezența lui totuși în propoziția regentă. 12 http://dexonline.ro/definitie/potrivit . 13 Argument suplimentar: în DEX, la explicațiile pentru sensul #3 apar oricum doar participii. 937 sensurile #2 și #4 ale adjectivului pot fi transferate și adverbelor corespunzătoare obținute prin conversiune, cu toate că în DEX valoarea adverbială este menționată doar pentru #2. De exemplu, pentru #4 avem: Unii invitați au vorbit prea mult, alții prea puțin, dar noi, din fericire, chiar potrivit. Pentru înțelesul #2 se potrivește chiar un exemplu din G.G. Neamțu: Ei au procedat potrivit.14 Dacă este să aplicăm testul enunțat la contrar, obținem un enunț valid: Ei au procedat într-un mod potrivit. Însuși acest din urmă sens este cel relevant pentru demersul nostru, pentru că este cel ce se poate vehicula în contextele în care apar ambiguitățile constatate în această lucrare, în vreme ce #4 nu are implicație în această direcție. Precum sugerează și definiția din DEX, acest sens poate fi probat folosind în loc de potrivit pe adecvat, atât când acestea ar fi adverbe, cât și când sunt adjective: Ei au procedat potrivit. Ei au procedat adecvat. Ei au procedat într-un modpotrivit/adecvat. Completarea sensului #2 printr-un complement indirect este firească și oricând posibilă, atât pentru cele două adverbe, cât și pentru cele două adjective corespunzătoare: Ei au procedat potrivit/adecvat momentului. Ei au procedat într-un mod potrivit/adecvat momentului. Nu este niciun motiv rezonabil pentru care funcția de complement indirect ar trebui acceptată în urma adjectivelor și nu în urma adverbelor sau invers. Însăși simetria se adaugă tuturor celorlalte argumente în favoarea interpretării analitice (adverb + complementul său) și în detrimentul celei sintetice (prepoziție + dativ 3). Autonomia lexicală a lui potrivit/adecvat este evidentă, același lucru neputând fi spus despre un exemplu ca El nu a asamblat biroul potrivit manualului, ci potrivit propriei experiențe ca meșter. Aplicând testele concepute până în acest punct, exemplul de față pică de fiecare dată. Nu se poate produce înlocuirea cu adjectivul corespunzător: El nu a asamblat biroul potrivit manualului, ci potrivit propriei experiențe ca meșter. *El nu a asamblat biroul într-un mod potrivit manualului, ci într-unul potrivit propriei experiențe ca meșter. Este imposibilă folosirea în același context a sinonimului: *El nu a asamblat biroul adecvat manualului, ci adecvat propriei experiențe ca meșter. La acestea se pot adăuga oricând și alte teste care să ne sugereze dacă e mai indicat să-l privim în acest exemplu pe potrivit ca adverb sau ca prepoziție: • spre deosebire de Ei au procedat potrivit., unde potrivit este cert adverb, în acest exemplu nu putem nega enunțul folosind antonimul lui potrivit. A se compara Ei au procedat potrivit momentului. f Ei au procedat nepotrivit momentului (însă alții ceva mai potrivit). cu *El a asamblat biroul nepotrivit manualului, ci potrivit propriei experiențe ca meșter. Exemplul dintâi de la acest argument permite mișcare liberă între potrivit, nepotrivit, adecvat și neadecvat, în vreme ce al doilea este înghețat la potrivit. • sensul #2, anume cel în cauză, nu este un sens absolut, deci ar trebui să fie deschis gradelor de comparație. A se compara: Ai dreptate, dar ea s-a comportat și mai potrivit/adecvat (momentului). cu *El a asamblat biroul mai potrivit manualului. Precum în cazul lui contrar, oferim un exemplu în care cele două valori, cea adverbială și cea prepozițională, coexistă: [A avut] [ghinion], întrucât, [potrivit dorinței] [organizatorilor], [urma] [să se îmbrace] [mai puțin potrivit] [unui moment] [oficial], [pentru a destinde] [atmosfera]. E demn de observat că al doilea potrivit e deja în gradul comparativ (și poate fi 14 G.G. Neamțu, loc. cit. 938 înlocuit cu mai nepotrivit). Primul potrivit pică testul gradelor de comparație, precum le pică și pe toate celelalte. Un alt sens în care potrivit ar trebui considerat prepoziție este unul frecvent folosit de pildă în media, unul foarte specializat, anume precizarea sursei unei informații: potrivit declarațiilor martorului sau agenției de presă. Pe lângă că niciunul dintre sensurile de dicționar ale adjectivului potrivit, care ar trebui să se transfere și adverbului, nu este apropiat într-un mod rezonabil de ceea ce se exprimă în acest exemplu, toate argumentele prezentate pentru exemplul cu meșterul sunt valabile și pentru acesta. Într-un exemplu ca „Potrivit agenției de presă, + restul enunțului”, noi trebuie să înțelegem „Agenția de presă informează că + restul enunțului.” Urmează că trebuie să remarcăm că acest uz se concretizează ca un comentariu la adresa întregului enunț, fapt probat de separarea prin virgulă. Această caracteristică îi conferă un statut asemănător cu cel de modalizator. Motivul pentru care o propoziție ca Am procedat potrivit indicațiilor primite. pune atâtea probleme în interpretarea gramaticală este că se găsește undeva la mijloc între uzul adverbial și cel prepozițional. Aceasta nu ar trebui să ne conducă la concluzia că există un singur sens interpretabil în două moduri, ci pot fi două sensuri (în funcție de intenția vorbitorului): fie interpretăm ca Am procedat adecvat indicațiilor primite., caz în care toate caracteristicile adverbiale, cum ar fi comparația, sunt identificabile, fie ca Am procedat după indicațiile primite., caz în care potrivit funcționează ca prepoziție, de vreme ce trece singurul test oferit până acuma pentru valoarea prepozițională, înlocuirea cu după (pe lângă faptul că dacă ar fi interpretat așa, ar pica testele oferite pentru valoarea de adverb). Asemenea ambiguități sunt produse de prezența unor substantive relativ abstracte, ca indicații, ce permit, pentru precizarea sursei unei comenzi/a unui îndemn/a unei informații, folosirea prepoziției potrivit (interschimbabilă cu după), fără să se anuleze posibilitatea ocurenței sensului de adecvat. Totuși, în asemenea situații prioritate ar avea, după părerea noastră, sensul prepozițional. §5. Argumentația pentru potrivit este valabilă și pentru conform, al cărui sinonim este. Prin tranzitivitate, putem, deci, opera echivalența conform = potrivit = adecvat. O chestiune specifică pentru conform este, după cum precizează și Neamțu, faptul că acesta „nu apare singur, ci doar urmat de un dativ, ceea ce i-ar pune în dificultate statutul de adverb, deși există și alte cuvinte care nu pot apărea decât cu regimul [...] satisfăcut [...]”.15 Într-adevăr, este discutabil dacă conform poate fi utilizat independent ca adverb, fără un complement, întrucât în acele cazuri vorbitorii folosesc, în schimb, fie structura aproape gramaticalizată în conformitate16, fie locuțiunea ca atare: Normele sunt clare și vei acționa ca atare/în conformitate/conform (?) ! Din nou asemănător lui potrivit, unele substantive abstracte în urma lui conform lasă loc interpretării duble: Meciul s-a desfășurat conform regulamentului.17, interpretabil fie ca Meciul s-a desfășurat adecvat/într-un mod conform regulamentului. (=adverb), fie mai degrabă ca Meciul s-a desfășurat după regulament. (=prepoziție). Acest exemplu arată că în ciuda incapacității lui conform de a fi utilizat fără regimul satisfăcut, acesta totuși trebuie supus acelorași rigori când se aplică testele folosite pentru potrivit. 15 G.G. Neamțu, loc. cit.. 16 Netransformată încă în locuțiune din cauza posibilității inserării unui adjectiv: în deplină conformitate. 17 Id.m, op. cit., p. 39. 939 În sfârșit, încă o confirmare a valorii prepoziționale a acestor cuvinte se găsește în funcțiile de nume predicativ cu prepoziție sau atribut substantival prepozițional (așadar, intrând pe teritoriul celeilalte dihotomii, „adjectiv/prepoziție”), pe care GALR le consideră un simplu dezacord18: rezolvarea conform regulamenului = rezolvarea după regulament. sau rezolvarea este conform regulamentului = rezolvarea este după regulament. Departe de a fi dezacord, această situație ne arată că în mintea vorbitorilor, conform se liegitimizează ca prepoziție. De altfel, testele aplicabile adverbului conform se pot extinde și la adjectivul corespunzător, situație în care o succesiune de tipul asamblarea conform manualului, pe care GALR ar forța-o la asamblarea conformă manualului, nu permite variația după gradul de comparație a lui potrivit fără deturnarea semnificativă a sensului acestuia. Așadar, concluzia la care am vrut să ajungem este că există trei tipuri de situații: situații în care potrivit, contrar sau conform sunt cert prepoziții, situații în care sunt cert adverbe și situații în care sunt, din varii motive, valide ambele interpretări. Faptul că se pot găsi la nivel general argumente pentru statutul prepozițional (cum ar fi înlocuirea cu un grup prepozițional) sau cel adverbial (precum proba antonimelor) nu înseamnă că acestea se exclud reciproc; din contră, trebuie abordată o analiză individuală a situațiilor, iar o generalizare în favoarea „ușurării” sistemului de niște complicații nu ar face decât să ignore unele evidența faptelor de limbă, ceea ce nu poate fi decât în detrimentul studiului gramaticii românești. Bibliografie: DEXonline. Dicționare ale limbii române. (2011). http://dexonline.ro/definitie/potrivit . Guțu-Romalo, V. (coordonatoare). (2005). Gramatica limbii române [GALR]. București: Editura Academiei Române. Neamțu, G.G. [2007]. Teoria și practica analizei gramaticale. Distincții și ... distincții. Pitești: Editura Paralela 45. Vintilă-Rădulescu, I. (coordonatoare). (2005). Dicționarul ortografic, ortoepic și morfologic al limbii române [DOOM2]. Ediția a II-a, revizuită și adăugită. București: Editura Univers Enciclopedic. Această lucrare a fost posibilă prin sprijinul financiar oferit prin Programul Operațional Sectorial Dezvoltarea Resurselor Umane 2007-2013, cofinanțat prin Fondul Social European, în cadrul proiectului POSDRU/107/1.5/S/76841, cu titlul „Studii doctorale moderne: internaționalizare și interdisciplinaritate”. 18 GALR, p. 629. 940 STRATEGIES IN THE TRANSLATION OF MEDICAL ARTICLES Asist. univ. drd. Adrian NĂZNEAN Universitatea Alexandru Ioan Cuza, Iași Due to the growing number of medical articles published worldwide, translators are faced with the difficult task of translating medical texts from different areas. This paper aims to focus on the particularities of medical texts in the fields of histology and pathology and to analyse some of the strategies that can be successfully applied in translating such articles. Key-words: translation, medicine, strategies, translatology The history of translatology as an academic discipline does not coincide chronologically with the history of any of the various translating traditions (Baker 2004: 295) or with the act of translating, which is about as old as human communication itself. Medicine is one of the three oldest recorded fields of human knowledge and discovery, along with theology-philosophy, and astronomy-geography (Fischbach 1986: 16). The history of medical translation dates back to times that precede the writings and the work of the Western father of Medicine, Hippocrates. Pilegaard quotes Fischbach who states that medical translation “is the most universal and oldest field of scientific translation because of the homogenous ubiquity of the human body” (Trosborg 1997: 160). This is due to the fact that Greek medical scholars had access to earlier writings in languages such as Sanskrit or Egyptian. Other great civilisations like Indian or Chinese also produced writings of medical research. They sometimes combined their medical observations with elements of religion or magic in order to try to explain different phenomena. After a contribution of over 2,000 years, Greek and Latin have shaped today's medical English. English has “inherited” roots and affixes. Thus for a professional in the field of medicine, reading papers in English or other languages may not pose much difficulty since many European languages have built their medical terminology on Greek or Latin. Munday quotes Mary Snell-Hornby (Munday 2008: 76) who includes medical texts in the category of special language translations, along with legal, economic, science or technology language. Reiss, quoted by Munday (Munday 2008: 72) categorises text types into informative, expressive, operative and audiomedial. According to her classification medical texts belong to the group of informative texts in which the language is expected to be objective and factual, logical, and the TT should “transmit referential content”. Pilegaard quotes Brunt (Trosborg 1997: 159) who attributes medical English to the field of “technical” or “scientific English”. Regardless of category or belongingness, when it comes to translating such texts from English into another language or vice versa, the translator is faced with numerous difficulties. Medical translation covers a range of genres, from health information brochures and articles on health in magazines for the general public to medical textbooks, instructions accompanying prescription drugs, specialised articles in medical journals, summaries of PhD 941 thesis, patient education brochures, case reposts, etcetera. Medical articles intended for publication in medical journals differ significantly from the type of health-related articles published in popular magazines. In the case of such texts, it is not enough to perform the translation of the ST, to check it for accuracy of grammar, and to make sure that all the terms are correct. Such a translation is expected to be as accurate and coherent as if it had been produced in the target language. Difficulties in translating medical articles arise from the translator's lack of medical knowledge, of medical terminology or phraseology. There are several stages and steps to be taken into account. Translations can be done in different ways, depending on whether the focus is on the ST or on the TT. Even the correctness of a translation depends on the intended reader (Nida 1969: 1). Thus, translators can make use of word-for-word translation, literal, faithful, communicative, free translation or adaptation. Regardless of the mode and method applied, the TT has to fulfil the need of its purpose. The same text can be translated differently depending whether it is intended to be published in a journal, newsletter, health magazine, etc. Superceanu (Superceanu 2009: 66) gives a list of four modes and the methods that these translations can use. Full-content and selective translations can both use linguistic (faithful and semantic) or pragmatic/ communicative methods. The condensing mode will use the methods of consecutive or concomitant translation, whereas adapting can be of two types: linguistic or cultural adaptation. Nevertheless, choosing the most suitable mode or method still does not solve the difficulty of the translation process. Nord (Trosborg 1997: 58) sets forth a list of four translation problems. These are: 1. pragmatic 2. intercultural 3. interlingual 4. text-specific translation problems. Since there are two different communicative situations ST and TT, pragmatic translation problems arise from the contrast between the two situations. Intercultural translation problems are due to the fact that different cultures have different habits, or norms. Interlingual translation problems derive from the structural differences in the vocabulary and syntax of different languages, while text-specific translation problems are related to the translation of figures of speech, rhetorical figures, etc. Sager (Trosborg 1997: 32) suggests new types of strategies. These are: 1. strategies changing content 2. strategies changing intention 3. strategies changing content and intention. Once the translator knows the requirements and expectations of the readers, he or she can decide what strategy best applies in order to achieve the skopos. The skopos theory, developed by Katharina Reiss and Hans Vermeer around the 1980s, signalled a change in thinking from the structural linguistic approach that had been the dominant one. Dimitriu (Dimitriu 2002: 55) states that “defining the translation skopos is the first step translators must take before actually proceeding to the translation proper”. According to the first strategy from the list above, it is the translator's decision whether the text should be summarised, abridged, 942 reduced or whether certain parts may be left out. However, such omissions of parts of the text should not affect the TT in any way but they should improve the quality of the text. Apart from omissions, the translator may decide whether explanations or extensions would be necessary to make the TT coherent and clear for the reader. Annotations or exemplifications can be inserted in the text but these should never be disruptive or too extensive to pose difficulties for the readers. As far as strategies that change the intention of the text are concerned, translators need to be aware of the way the TT is going to be delivered. This can be a printed article or an oral presentation. Thus, the text type should be adapted to the intention of the TT. The third group of translation strategies applies to cases when there are various cultural differences between the readership of the source language and that of the target language. In this case, the translator may have to deal with both the changing of the content to make the target text suitable to the new readership and with the changing of intention of the TT. Nida (Nida and Taber 1982: 33) integrates Chomsky's generative-transformational model in the following three-stage system of translation: A (source language) B (receptor language) (analys s) (restructuring) X (transfer) Y In Nida's view, a good translation depends on achieving equivalent response Achieving such a response is one of the ‘four basic requirements of a translation', along with making sense, conveying the spirit and manner of the original, having a natural and easy form of expression, producing a similar response in the reader of the TL as the original produced in the SL. For this purpose a medical text should be approached with both types of equivalence, that is, formal, so that the message of the TT matches the one in the ST and dynamic, so that the effect in the reader of the TT is the same as the one the ST has in the SL on the reader, adapting grammar, lexicon or cultural differences in order to achieve naturalness (Nida and Taber 1982: 13). While medical professionals learn the language of medicine during their education and training, unfortunately the case of linguists is different. Desirably, a medical translator should have specialised knowledge but the lack of formal training is not an insurmountable obstacle. It is more that the translator understands the text and can see beyond it. Reading medical articles undoubtedly contributes to enriching the knowledge of the translator. 943 Due to the widespreadedness of English, many Romanian medical professionals publish their articles in world renowned journals, some of which are available on the Internet, such as PubMed, Medline, etc. this might have contributed to the adaptation of Romanian medical articles to the organization of English ones. Thus, such articles are structured into four parts under the following headings: Introduction, Material and methods, Results, Discussion. Even if a commissioned article written in Romanian, for example, does not have this structure, the translator should adapt the text in such a way that it according to the requirements of the English one. There are cases when medical articles produced in the native language of the medical professional lack coherence, parts are included under the wrong sections. Since Romanian and English differ significantly, a writer of a Romanian article will freely use long sentences, with different types of imbedded subclauses. This cannot be the case of English, where a medical article is expected to be coherent, to make use of comprehensible sentences, omitting useless, embedded subclauses which distort the meaning or make the reader confused. Some problems in the translation of medical articles may stem from acronyms are frequent in medical English, thus the translator should either build a list or glossary of acronyms in the target text and place it at the beginning or the end of the text, depending on the text type, or simply avoid using acronyms in the TT if these may mean something else or if the target language does not use acronyms for certain terms. For example, there are acronyms that can be translated into other languages such as WHO (World Health Organisation, OMS - Organizația Mondială a Sănătății) but there are others that remain unchanged, Hungarian uses AIDS just as English does, while Romanian calls it SIDA. A frequent acronym in pathology is ACC, that is, acinic cell carcinoma. Nevertheless, Romanian does not use CCA to render the same concept. GIST (gastrointestinal stromal tumour) is another example pertaining to histology and pathology. Although Romanian calls such conditions tumori stromale gastrointestinale, it uses the same acronym: GIST. A translator can easily translate cellule canceroase as cancerous cells. Although every reader would understand the meaning of cancerous cells, they would expect the English tumour cells or cancer cells, where the noun itself can function as an adjective. Virusul papiloma uman is translated as human papilloma virus; here Romanian uses the same acronym as English, that is, HPV. Regardless of the mode, method or strategy used by the translator, the main focus is that of the skopos. The translation of the ST does not necessarily have to be utterly faithful to the ST, the translation can simply be a rewriting of the original, but the TT has to be clear and coherent as if it had been written in the target language. Adaptations or omissions can be used as long as they contribute towards the skopos of the text in order to produce a functionally adequately target text. References Baker, M. (ed.) (2004): Routledge Encyclopedia of Translation Studies, London, Routledge Dimitriu, R. (2002), Theories and Practice of Translation, Iași, Institutul European 944 Fischbach, H. (ed.) (1998), American Translators Association Series Translation and Medicine, Amsterdam/ Philadelphia, John Benjamins Publishing Company Fischbach, H. Some Anatomical and Physiological Aspects of Medical Translation: Lexical equivalence, ubiquitous references and universality of subject minimize misunderstanding and maximize transfer of meaning, in Meta: journal des traducteurs/ Meta: Translators' Journal, Volume 31, numero 1, Mars 1986, p. 16-21 Munday, J. (2008), Introducing Translation Studies Theories and Applications, London/ New York, Routledge Nida, E. and Taber, C. (1982), The Theory and Practice of Translation, Leiden, E. J. Brill Superceanu, R. (2009), Translating Pragmatic Texts, Timișoara, Orizonturi Universitare Trosborg, A. (ed.) (1997), Text Typology and Translation, Amsterdam/ Philadelphia, John Benjamins Publishing Company 945 CRISTALIZAREA FORMEI ȘI A SENSULUI ÎN SCRIERILE LUI HENRY BAUCHAU Drd. Corina BOZEDEAN Universite de Cergy-Pontoise, Franța În configurarea operei, cistalizarea formei și a sensului începe pentru Henry Bauchau prin acumularea nediferențiată a materiei brute, asociată adesea la nivel imaginar cu materia geologică ce iese din străfunduri la suprafață. Forma ia naștere din juxtapunerea aleatorie a materiei compozite, precum în procedeul colajului, specific picturii, artă pe care Bauchau o practică alături de scriitură. Preocuparea de integrare coerentă a fragmentului într-un ansamblu apropie tehnica colajului bauchalian de cea a montajului, semn al preocupării sale pentru o dimensiune arhitecturală a operei. Analog formei, sensul poate lua naștere din acumularea de sunete și cuvinte, procedee stilistice precum oximoronul și paronomaza exemplificând caracteristica esteticii lui Henry Bauchau în care forma ia naștere din inform și sensul din non-sens. Cuvinte-cheie: formă, sens, imaginar, tehnica colajului Conceput ca un demers de revelare a profunzimilor psihice, actul creator reprezintă pentru Henry Bauchau o manieră de a atinge fondul originar ce conține substanța ființei și cea a lumii. Astfel, scriitorul întreprinde o explorare a straturilor sedimentate ale memoriei, purtătoare de imagini-amintiri și de ritmuri, provenite dintr-un trecut individual și colectiv, pentru a le aduce la suprafață și a investi cu ele spațiul textual. Ideile ce țâșnesc în mod inopinat îmbogățesc reflecțiile scriitorului, preocupat înainte de toate de a acumula pagină după pagină, așa cum personajul său, pictorul Florian „continue d'accumuler, les uns au-dessus des autres, les cartons qu'il dessine” (DEL, p. 64). Nevoia de a acumula material poetic corespunde dorinței de a aduna suficientă materie primă pentru a face din aceasta o bază textuală, deoarece materia nediferențiată izvorâtă din profunzimi, „les moments de flou” (GM, p. 223), conține reminiscențe în interiorul cărora vor trebui căutate semnificatele. Fenomenul acumulării, ce caracterizează într-o primă etapă punerea în formă a textului, s-ar putea explica la nivel poetic prin „regula fundamentală” a analizei, aceea de „a spune totul”; dar ține în egală măsură și de o exigență etică, devenită estetică, ce constă în a se anula ca prezență pentru a crea o cale de emergență vocilor profunde, după o idee a lui Simone Weil, la care Bauchau aderă pe deplin, conform căreia creația constă „non pas a s'etendre, mais a se retirer” (PC, p. 169). Imaginile acumulate de scriitor trimit la cele ale aluviunilor, impunând mai întâi materiale semnificante, și nu un veritabil sens. De exemplu, personajul Antigone, care bântuie în mod confuz spiritul scriitorului, e perceput prin intermediul câtorva „images disloquees” (JA, p. 98). Diferitele părți se adaugă unele altora, ca unități autonome, se suprapun și se 946 solidifică, evoluând spre un conglomerat. Opera se constituie progresiv din juxtapunerea materiilor compozite; detaliile îmbogățesc prima schiță și deschid noi perspective. Suprapunând diverse viziuni, straturi succesive de semnificație, opera câștigă în intensitate și în profunzime. Sensul central al unei povestiri nu preexistă, ci rezultă din convergența fragmentelor, iar unitatea se face dincolo de diversitate. Acest fapt e evident mai ales în alegerea titlurilor romanelor sau capitolelor. În momentul în care scriitorul își dă seama că titlul prevăzut inițial pentru romanul L 'Enfant bleu, “ le peuple du desastre ”, e prea sumbru, notează o listă de titluri de examinat, printre care va putea alege în funcție de evoluția autonomă a materiei literare: Le carrefour d'angoisse, L'île paradis no 2, L'enfant bleu, l'île paradis qu'on ne doit pas dire, On ne sait pas (PI, p. 48). Va trebui mai apoi să analizeze materia verbală acumulată, încă informă, pentru a descoperi potențialele sale semantice. Romanele lui Henry Bauchau reprezintă în general o juxtapunere de acțiuni care în ansamblul lor recompun unitatea acțiunii. Rupturii afective, semnalate la nivel tematic, îi corespunde o poetică a discontinuității în care enunțurile născute din adevăruri intime și intuitive coexistă cu tăcerea. La nivelul tehnicii narative, se constată în general acumularea mai multor povestiri individuale, emanând de la mai multe voci, precum în romanul ttdipe sur la route : povestirea lui Clios vorbește despre iubirea homosexuală dintre el și un băiat dintr-un clan rival, Alcyon, dar clarifică în egală măsură și felul în care a devenit bandit, condiție în care se află în momentul întâlnirii cu ffidipe și fiica acestuia, Antigone. Interacțiunea dintre diversele povestiri converge spre constituirea sensului central. Fapt interesant, tăcerea precede diferitele monologuri ale personajelor. Povestirea lui Clios e introdusă de ffidipe care, după „quelques instants de silence” îl invită să vorbească: „Commence” (OSR, p. 73). Povestirea lui ffidipe despre lupta sa cu Minotaurul e precedată de asemenea de “un long silence” și de „les mineraux du sommeil” (OSR, p. 189). Monologul lui Clios, care relatează finalul călătoriei lui ffidipe, e precedat de asemenea de un „desir de silence” (OSR, p. 369) ce urmează povestirii lui Narses către Diotime. La fel, monologul lui Ismene în romanul Antigone e declanșat de tăcerea lui Antigone : “ je me saisis de ton silence et parviens parfois a lui donner un sens” (A, p. 91). Tăcerea ce precede povestirea personajelor e indiciul unei dificultăți de a asambla discursul, derivată din dificultatea de a-și spune trecutul, de a-i da un sens în raport cu prezentul. Dar indică în egală măsură un fel de ruptură lingvistică, înțeleasă ca imposibilitate de a aduna cuvintele împrăștiate, pentru a constitui un sens. Se știe cât de inhibat a fost cuvântul pentru Henry Bauchau la începutul activității sale de scriitor, când s-a văzut, precum personajul său ffidipe, “enferme dans le silence” (A, p. 104) sau precum un alt personaj, Promethee, ce auza l' „obscurite de la parole, plus lourd supplice du silence” (TC, p. 150). În acest sens, tăcerea din povestire este semnul unei scriituri ce poartă în ea dificultatea de a fi, de a trăi. Dacă la nivelul povestirii, tăcerea reprezintă momentul necesar asamblării ideilor, aceasta joacă de asemena un important efect discursiv, după cum lasă să se înțeleagă un pasaj din romanul L'enfant bleu : Orion m'ecoute avec grande attention, on dirait que je suis entree dans son monde. Si je ralentis ou m'arrete pour rassembler mes idees, il leve vers moi des yeux presque suppliants et dit : ‘Et apres ?'. Cela me rappelle mon pere et 947 ses histoires, il s'arretait toujours un peu pour preparer l'arrivee d'un evenement ou annoncer le denouement. Alors, suspendue a ses levres, je disais, moi aussi : ‘Et apres ?' (EB, p. 56). Ideea tăcerii ca o condiție a atenției, sugerată de acest episod, pare în legătură cu o idee a lui Simone Weil, astfel formulată în Lettre a un religieux : Quand l'intelligence, ayant fait silence pour laisser l'amour envahir toute l'âme, recommence de nouveau a s'exercer, elle se trouve de nouveau contenir davantage de lumiere qu'auparavant, davantage d'aptitude a saisir les objets, les verites qui lui sont propres. Bien plus, je crois que ces silences constituent pour elles une education qui ne peut avoir aucun autre equivalent et lui permettant de saisir des verites qui autrement lui resteraient toujours cachees. Il y a des verites qui sont a sa portee, saisissables pour elles, mais qu'elle ne peut saisir qu'apres avoir passe en silence a travers l'inintelligible1. E vorba de o tăcerea-ascultare, similară celei a liturghiei, necesară gândirii, trezirii conștiinței; ca pauză în discurs, aceasta seamănă cu tăcerea „questionnant[e] de la Sibylle ”1 2, grație căreia ceea ce părea fără importanță devine dintr-o dată esențial, vidul de sens devine expresiv. De unde exigența manifestă la Bauchau de a tăcea „s'apaiser” , pentru a reuși în demersul ce are ca scop “ polir et affiner l'esprit ” (PC, p. 371). Privind cu atenție, se constată că există de fapt două feluri de tăcere în opera lui Henry Bauchau : cea legată de imposibilitatea cuvântului, pe de o parte, și cea căutată, a meditației, opusă zgomotului lumii moderne, pe de altă parte. Aceasta din urmă are rolul să traducă inexprimabilul, l'„abrupt” (EB, p. 67) dintr-un discurs - precum sintagma „on ne sait pas” repetată în mod recurent de personajul Orion - imposibilitatea de a da un sens. Când Antigone încearcă să-i explice lui Clios de ce nu a putut să-l abandoneze pe Oedipe pe drum, tăcerea are drept scop atenuarea tensiunii, pentru a da protagoniștilor posibilitatea de a-și retrăi trecutul comun. În această situație, apariția cuvintelor e asociată verbelor „tomber” și „rouler [...] avec un fracas enorme” (A, p. 27), ele riscând să distrugă totul. O situație similară apare în scena ce evocă munca în grădină a lui Antigone împreună cu Hemon, care „ne parl[ent] guere ”, dar a căror corpuri „en silence se nourrissent d'une sourde joie” (A, p. 58). Aici tăcerea permite transformarea indicibilului într-un discurs posibil. Bucuria tăcerii e întreruptă de vocea lui Hemon anunțând plecarea sa la luptă împotriva lui Polynice, ceea ce dă naștere unui răspuns „abrupte” (A, p. 59) din partea lui Antigone. Asprimea cuvintelor ce vin să întrerupă o comunicare senzorială armonioasă, reafirmă încrederea lui Henry Bauchau într-un limbaj originar, pre-reflexiv, propriu cunoașterii mitice. Tăcerea ține aici de un adevăr al limbajulul care, potrivit lui Adriano Marchetti referitor la Pascal Quignard, „n'appartient plus o tant a la ‘semantique' qu'a une ontologie de la revelation”3. 1 Simone Weil, Lettre a un religieux, Paris, Seuil, « Livre de vie », 1974, p. 62. 2 Myriam Watthee-Delmotte, Myriam Watthee-Delmotte, « La guerre et le bris de la loi. La question de l'autorite chez Jouve et Bauchau » dans Pierre Jean Jouve et Henry Bauchau : les voix de l'alterite, Dijon, EUD, « Ecritures », 2006, p. 21. 3 Adriano Marchetti (sous la direction de), Pascal Quignard : la mise au silence, Seyssel, Editions Champ Vallon, « Essais », 2000, p. 39. 948 În opera lui Henry Bauchau, imperioasă necesitate a tăcerii, justificată și de predispoziția meditativă a scriitorului, nu este semnul unei disonanțe, ci al unei consonanțe, nu reprezintă o absență a limbajului, ci o intensificare a acestuia. În ansamblul său, din scriitura bauchaliană transpare o luptă împotriva tăcerii, dar și o căutarea a tăcerii, o oscilație între dorința de a vorbi și necesitatea de a tăcea, ceea ce a constituit de altfel o veritabilă dilemă în existența lui Henry Bauchau. La nivelul textului, tăcerea, și implicit fractura textuală, e uneori impusă de semne grafice. Contactul vizual cu anumite poeme, punerea lor în pagină, chiar înaintea lecturii, dau impresia unei dispuneri a versurilor care e departe de a constitui un bloc monolitic; e cazul poemelor Regards sur Antigone sau Succinctes în care versurile sunt separate de asteriscuri. Materialitatea grafică a textului oferă o segmentare netă ce indică explicit o ruptură și o delimitare între diferitele unități de sens. Fragmentarea grafică marchează o ruptură în continuitatea discursivă, dar care e în mod paradoxal constitutivă de sens, deoarece frazele lapidare, fără legătură aparentă, își dezvăluie sensul într-o abordare globală a operei sugerând, prin urmare, o continuitate ce se creează prin intermediul diverselor opere ales scriitorului. Sensul anumitor versuri, aparent blocuri textuale alipite la întâmplare, e clarificat în analogie cu alte scrieri, cea ce indică coerența internă a operei. Astfel, în poemul Regards sur Antigone, cele două versuri izolate sugerează Je vous salue / Marie Colere” (PC, p. 299), capătă un sens doar în raport cu un episod din romanul Le Boulevardperipherique : strigătul de revoltă a lui Mary, prima soție a scriitorului, contra trupelor SS în timpul Rezistenței. Aceste versuri rezumă, prin intermediul unei alte opere, strigătul lui Antigone din romanul eponim, născut de asemenea dintr-o furie („colere” - A, p. 172) împotriva nenorocirilor, și susținut în egală măsură de o „obscure esperance ” (A, p. 173). În opera lui Bauchau, fragmentul conține în autonomia sa potențialele signifiante ale totului în care se înscrie, o continuitate subterană fiind reperabilă în discontinuitatea aparentă. Le Journal d'Antigone arată că penultimul bloc al versurilor din poemul Regards sur Antigone („Fraise des bois / sous la feuille / fera mieux l'eloge du rouge” - PC, p. 299), care au un sens complet independent față de celelalte versuri, a fost de altfel conceput ca o parte autonomă, așa cum apare într-o notă de jurnal, datată 31 decembrie 1994. Scriind aceste trei versuri, Henry Bauchau remarcă : „Ce petit poeme s'eleve en moi comme une derniere pensee resumant cette annee ou le chagrin de la perte de memoire de L. s'est accompagne de tant de signes d'amitie et d'une marche tres lente, mais reelle, vers la detente et le sourire ” (JA, p. 369). Rezultă că în cazul lui Henry Bauchau, opera se dezvăluie mai întâi pe fragmente, printr-o juxtapunere aleatorie a parcelelor textuale. Textul, dincolo de categoria generică în care se înscrie, devine un loc de acumulări. Grupată în opt tablouri, piesa de teatru Gengis Khan reprezintă, cum a arătat-o Eric Pellet, „une juxtaposition de parties autonomes”, „hormis les tableaux 3 et 4, qui sont en continuite dans une meme unite de temps et de lieu”4 Această tehnică e prezentă de asemenea în jurnale, un gen care, cum a observat și Deborah Gabriel „se 4 Eric Pellet, Gengis Khan : problemes de dramaturgie, dans « L'Ecriture â l'ecoute », Presses universitaires de Louvain, no. 1/2008, p. 40. 949 determine par son heterogeneite et sa discontinuite”5 ; jurnalele reprezintă nu doar o transpunere a experiențelor realului, ci și o transpunere a viselor, a experiențelor de lectură și a considerațiilor etice și estetice ale scriitorului. Ele reprezintă o materie eterogenă, constituită în egală măsură din autobiografie și ficțiune. Mixitatea discursivă a povestirii (în acest sens pot fi amintite „les dictees d'angoisse” ale lui Orion sau poemele lui Veronique care intersectează narațiunea în L'Enfant bleu, precum și cânturile lui ffidipe ce completează povestirea în (Edi/w sur la route), e indiciul unei scriituri a cărui principiu constă în suprapunerea formelor discursive diferite. Fiecare reprezintă în sine un ansamblu coerent, dar și o parte dintr-un întreg. Un astfel de demers scriptural mărturisește despre necesitatea de a valorifica toate posibilitățile expresive, o modalitate de a sesiza lumea în eterogenitatea sa. O constatare care se impune e că opera, asemeni ființei, poate foarte bine să existe în ruptură, înțeleasă ca o formă înscrisă în disonanță. Ea apare expresia numeroaselor rupturi ale universului, a unei totalități fragmentate, a cărui martor devine. Unui „eu” ambivalent îi corespunde o însumare proteiformă a fragmentelor, într-o permanentă dialectică a fragmentării și a agregării. Pe lângă fragmentele textuale ce se impun singure, avansarea redactării necesită prezența unor agenți agregatori care să faciliteze sedimentarea operei. Rolul lor e de a umple golurile din structura textului, precum în (Edipe sur la route care la data de 20 august 1985 îi apărea scriitorului „encore plein de trous et de faiblesses” (JJ, p. 136). Materia acumulată prin viziuni, intuiții și lecturi rămâne pe alocuri lacunară; actul scriiturii impune noi aporturi textuale pentru a umple golurile, necesare sensului general a romanului, elucidării mișcării generale a povestirii. De exemplu, povestirea despre trecutul lui Veronique în romanul L'enfant bleu nu făcea partea din primele versiuni, ci a fost introdusă ulterior, pentru a aduce lămuriri cu privire la acțiunile acestui personaj. Umplerea golurilor textuale are rolul de a da un plus de densitate textului, de a reuni intuițiile primare și ideile vagi. Ea reprezintă o etapă intermediară în elaborarea operei, când scriitorul începe să lucreze mai sistematic pentru aprofundarea subiectului. Aceasta se întâmplă mai ales în cazul subiectelor impuse din exterior, ca de exemplu articolele cerute de anumite reviste sau eseul despre Mao Zedong. Redactarea impune atunci o turnură, cea a unei documentări minuțioase, ceea ce încetinește foarte mult avansarea operei. În redactarea lui Mao, care a durat opt ani, scriitorul s-a simțit obligat să efectueze numeroase lecturi pentru ași clarifica proiectul literar. Încercând să reconstituie istoria unei personalități, Henry Bauchau a sondat un alt trecut, cel documentar, al arhivelor, ceea ce nu e lipsit de legătură cu tentativa sa de examinare a propriei conștiințe. Irigându-și poetica cu o masă de cărți, scriitorul s-a șlefuit el însuși iar sedimentarea operei a fost realizată la confluența experienței personale cu cea a personajului istoric. Infiltrarea anumitor aluviuni textuale prin intermediul lecturilor apare necesară, chiar și atunci când subiectul ia naștere din cea mai intimă interioritate, ca în cazul romanului (Edipe sur la route, despre care scriitorul notează în jurnalul său din 4 martie 1983: “ Il faut que je nourrisse le sujet par des lectures, que je prenne des notes ” (AD, p. 436). Autorul 5 Deborah Gabriel, « Les journaux, l'autre voix de l'ecriture », dans Les constellations imperieuses d'Henry Bauchau, sous la direction de Marc Quaghebeur, AML Editions/Editions Labor, Collection Archives du futur, Bruxelles, 2003, p. 210. 950 recurge la mai multe lecturi care devin constituive de sens și îl ajută să înțeleagă anumite teme de-abia schițate sau să conceapă un principiu organizator al narațiunii. O lectură a lui Tolstoi îi aduce răspunsul la întrebările pe care și le pusese cu privire la imaginea Templului roșu („Le Temple rouge”): acesta va devine o altă grotă, la începutul romanului, în raport cu cea de la sfârșit, în care Creon a închis-o pe Antigone: “ Les deux lieux se repondent, comme les gares dans AnnaKarenine, et le premier prefigure l'autre ” (JA, p. 302). Lecturile dau naștere uneori unor noi personaje: e cazul lui K., inițiala lui Kafka, pe care scriitorul decide să îl introducă în romanul său, într-o perioadă în care recitea Castelul și era obsedat de gândirea scriitorului ceh. Lecturile îi furnizează de asemenea scriitorului sugestii de titlu, precum afirmația lui Holderlin că „le monde du cheminement dans Antigone est celui d'une insurrection”, care îl face să se gândească că „L'Insurrection pourrait etre le titre de mon livre” (JA, p. 341). Desigur, opera lui Henry Bauchau e departe de a fi o simplă sinteză a lecturilor sale, deoarece asamblarea diverselor idei reperate în aceste cărți nu face decât să umple golurile unei structuri pe care sensibilitatea a edificat-o deja. Aporturile textuale necesare unificării diverselor fragmente sunt dictate de o necesitate de semnificație, născută din exigenta de completudine, în sensul lui Paul Ricoeur conform căruia o unitate de compoziție necesită ca interpretarea unei părți să fie subordonată interpretării întregului6. Prin acest procedeu, textul se compactează și se reduce distanța între diferitele fragmente; e o operațiune ce ajută la definirea ideilor directoare, fără să țină totuși de prelucrarea la nivel stilistic a operei. Dar, în ciuda dorinței de completudine, opera rămâne mai degrabă un proces decât un produs finit, îmbrățișând o estetică ce acceptă ”golurile” în interiorul creației, tensiune între continuu și discontinuu. Tehnica scriiturii trimite astfel la cea a colajului, despre care autorul vorbește în mod explicit: “ Apres des essais rates, j'opte pour un collage qui transforme mon personnage en une sorte de Grand Inquisiteur rouge et noir ” (AD, p. 49). Colajul, termen împrumutat picturii - Le Grand Inquisiteur este de altfel titlul unui tablou al lui Henry Bauchau - constă în a lipi împreună materiale eterogene. Conform lui Corinne Contini-Flickeril, colajul face trimitere în literatură la orice fragment integrat într-un ansamblu, el ține de o „vision eclatee du monde moderne erigeant l'heterogeneite en principe de creation” 7. Numeroase aluzii la tehnica colajului sunt reperabile în scrierile lui Henry Bauchau. În romanul Deluge se poate observa cum pictorul Florian lipește cu grijă paginile : „Il colle successivement plusieurs autres feuilles, chaque fois plus petites, ou il y a toutes sortes de choses terribles : des explosions, des batailles, des fusees, d'enormes monstres disloques ” (DEL, p. 63). La data de 18 septembrie 1996, Bauchau nota în jurnalul său: “ j'ai repris un texte insuffisant et court de fevrier 1995, je l'ai ameliore et j'y ai ajoute le passage du grand cerisier en fleurs que j'avais ecrit en mars 1993 ” (JA, p. 469). Henry Bauchau renunță la o anumită ordine verbală prestabilită, privilegiind o incoerență structurală. Textul nu e întotdeauna o sumă de enunțuri structurate logic, sensul putând reieși și dintr-o structură aparent incoerentă, ca în cazul oximoronului, pe care se 6 Paul Ricoeur, Temps et recit, Paris, Seuil, tome II, 1984. 7 Corinne Contini-Flicker, « Mouchoir de nuages (1924) de Tzara, collage de Hamlet : une reecriture Dada » dans Poetiques de la discontinuite : de 1870 a nos jours, sous la direction d'Isabelle Chol, Clermont-Ferrand, Presses Universitaires Blaise Pascal, « Litteratures », 2004, p. 283. 951 bazează o serie de poeme din volumul „L'escalier bleu” : Liant deliant, Vivant ne vivant plus, Dormant ne dormant plus, etc. Această formulă stilistică e semnul unei rupturi a interiorității, o a unei „duree douloureuse et sans issue” cum a definit-o Genevieve Henrot8. Pentru Henry Bauchau constituirea formei și a sensului se poate face independent de principiile logice; e suficient să ai încredere în evidențe, ca în cazul proceselor geologice, fără să încerci să le înțelegi. În geneza lumii, ca în cea a limbajului, există același adevăr al începuturilor, a cărui sens scapă întotdeauna tentativelor de explicare bazate exclusiv pe rațiune. Materia verbală urmează legile materiei terestre și, departe de a rămâne în inerție, se structurează după o ritmicitate care îi este proprie. Dar tehnica colajului practicată de Henry Bauchau nu neagă pe deplin ideea tradițională de creație, cum o face scriitura automată. Ea se naște dintr-o „ecoute” care „n'est pas l'automatisme de la langue des pulsions, mais action visant a entendre et a voir ce qui est sous l'audible et le visible de la vie courante” (JA, p. 405). Henry Bauchau încearcă să stabilească o anumită continuitate între viziunile ca apar în mod discontinuu; astfel, el concepe sosirea personajelor K. și Main d'or la Clios „sous la forme de visions fragmentees d'Antigone ”, propunându-și totuși „de ne pas rompre l'unite de ton du recit ” (JA, p. 356). Chiar dacă, pe parcursul redactării, scriitorul “ vi[t] des fragments avec [s]es personnages ”, prevede ca într-o etapă ulterioară a redactării să intre „dans la totalite de l'reuvre ” (PI, p. 67). Libertatea cuvintelor devine astfel o libertate supravegheată; colajul vizează să realizeze asamblarea într-un bloc compact în care asocierea aleatorie a ideilor, lipsa de sens, să înceapă să capete sens. În această perspectivă, colajul textual practicat de Henry Bauchau nu e doar o simplă acumulare aleatorie, ci o veritabilă tentativă de restructurare. În acest sens, ar putea fi apropiat de tehnica montajului, așa cum e definită de Jean-Jacques Thomas : „le collage se caracterise [...] par la preservation explicite du caractere heterogene de ses composants, alors que le montage vise a l'integration des divers elements combinatoires ”9. O dorință evidentă de sistematizare e reperabilă la Bauchau, mai ales în preocuparea manifestă de a găsi „les points de jonction” (PI, p. 94) în interiorul materiei brute, adică punctele de convergență dintre intuițiile primare, pentru a face să transpară sensul de ansamblu. Le Journal d'Antigone lasă să se întrevadă o preocupare constantă, uneori epuizantă, de a stabili legături între diversele părți ale manuscrisului care îi apare pe alocuri „tres decousu” (JA, p. 277) și “ informe” (JA, p. 284) ; la rândul său, romanul Antigone arată în mod explicit o rețea de corespondențe între diferitele părți, dincolo de diversitatea episoadelor puse în scenă. Capitolul al patrulea, „Thebes”, și al cincelea, „Hemon ”, independente unul față de celălalt la nivelul povestirii, se termină amândouă printr-o întrebare retorică : „Est-ce qu'il ne faut pas etre rejete pour devenir soi-meme ?” (A, p. 49) și „Est-ce qu'on peut mesurer le temps du bonheur ?” (A, p. 63). Mai mult, numeroase elemente de legătură sunt solicitate pentru a susține împreună diversele capitole, dincolo de caracterul fortuit și fragmentar al textului. Capitolul al doilea relatează în ultimele sale fraze sugestia lui d'Hemon către Antigone, „Pour aller chez Polynice, il faudra t'habiller en homme” (A, p. 124) și răspunsul acesteia care mărturisește că adesea, părăsind Les Hautes Collines a fost 8 Genevieve Henrot, Henry Bauchau poete. Le vertige du seuil, Geneve, Droz, « Histoire des idees et critique litteraire », 2003, p. 72. 9 Jean-Jacques Thomas, La langue, la poesie: essais sur la poesie franșaise contemporaine, lille, Presses Universitaires de Lille, « Problematiques », 1989, p. 159. 952 „habillee en berger” (A, p. 124). Capitolul al unspezecelea începe prin anunțarea călătoriei lui Antigone către Polynice, „en [s]'habillant en berger” (A, p.125) și se termină prin relatarea despărțirii dintre Polynice și Antigone, după eșecul concilierii între frați, idee ce marchează începutul capitolului al doisprezecelea : „L'echec de ma rencontre avec Polynice [...]” (A, p. 147). În plus, capitolul al doisprezecelea se termină cu cuvântul „malheur” („ce sera une belle fașon d'oublier nos malheurs ” - A, p. 159), în timp ce capitolul următor începe exact cu același cuvânt: „Le malheur, c'est vrai, est en train de fondre sur nous ” (A, p. 161). Aceste câteva exemple ilustrează dificila muncă de prelucrarea a materiei verbale ce vizează integrarea diverselor părți într-o structură coerentă și sunt în același timp mărturia dimensiunii arhitecturale a operei, asociată adesea de scriitor unui „chantier” (JA, p. 369). Dacă textul poate lua naștere din asamblarea diverselor cuvinte, fraze sau povestiri, sensul poate să transpară din acumularea mai multor sunete. În opera lui Henry Bauchau, procesul de acumulare privește nu doar materia verbală, ci și cumulul de sens, înțeles ca maximizare a potențialului de semnificare a unui cuvânt, pe sensul căruia se suprapun semnificații secundare. Cuvântul „mer”, de exemplu, trimite în multe contexte la semnificații ce se intersectează, precum în paronomaza mer / mere, „la mere” fiind asociată idii de răceală și mutism, prin înlăturarea e-ului final. Variațiile sonore sunt indiciul puterii de deformare și reformare a sensului. Am putea vorbi în acest caz, în termeni geologici, de o „alunecare” semantică, ce constă în extinderea semnificației unui cuvânt, fără a-i schimba forma fonică. Cum a arătat și Myriam Watthee-Delmotte, în primul roman, La Dechirure, „la mer apparaît au seuil du recit, des la premiere page, par association avec son homonyme la mere ”10. Aceeași identificare semantică e lizibilă și la începutul romanului Antigone : „Depuis la mort d'ffidipe, mes yeux et ma pensee sont orientes vers la mer et c'est pres d'elle que je me refugie toujours ” (A, p. 7). „La mer” sugerează de asemenea starea sufletească datorată absenței afecțiunii materne, „l'amer”, cum apare de altfel într-o frază ce acuză absența mamei: „J'etais triste, amer, toujours fatigue ” (D, p. 22). Jocul omonimic din piesa de teatru La Reine en amont ține de asemenea de un cumul de sens, ce combină efectul de similitudine și de diferență : Obstacle, oracle et debâcle en miracles / Sacre, massacre, nacre des simulacres / Desirable delit, delire indelirable / Cascade et sade embuscade d'Iliades / Fable d'equitable, etreinte et sainte, ceinte d'enfreintes (TC, p. 28). Sunetul comun care unește ceea ce e diferit, subordonarea cuvântului față de substanța sa fonică, e reperabilă și în cazul cuvintelor sudate, precum „Merence” („mere” și „absence” sau „Princier”, adică „prince heritier ” (TC, p. 17), cum explică personajul Aristote. Asamblarea cuvintelor autonome, a sonorităților diferite, similară asamblării discursurilor autonome, densitatea sensului ce rezultă de aici, sunt indiciul porozității cuvintelor, ce autorizează trecerea de la semnificant la altul. În această perspectivă, paronomaza prezentă în anumite fraze sau versuri, nu are o funcție retorică, ci revelă ezitarea între sunet și sens. Adesea, proximitatea fonică atrage o înrudire semantică, ca în poemul „Les Miroirs ” (PC, p. 145) : Reflet sterile sortilege / Cortege des miroirs chiffres / Plus sacrileges que la neige / Sur les solfeges de paves / Ou l'ignorante metaphore / Pierre d'aveugle diamant / Forme des angles jubilants / Entre les pas des meteores. 10 Myriam Watthee-Delmotte, Parcours d'Henry Bauchau, Paris, L'Harmattan, « Espaces litteraires », 2001, p. 26. 953 Apropierea dintre „metaphore” și „meteore” instaurează o anumită echivalență între fenomenul meteorologic și cel poetic: meteoritul, care e semnul intensității și al imprevizibilului, neagă ideea de ordine și de structură, asemenea metaforii. Am mai putea semnala în aceste versuri și materialitatea poemului, sugerată de imaginea diamantului, semn al purității, al compacității și concentrării, al rezistenței și solidității care sunt proprii poeziei. Nu e vorba totuși de o estetică a purității în sensul lui Mallarme, ci de o scriitură care în mineralitatea sa (diamantul), își păstrează caracterul radios („Les angles jubilants”), capabil să învingă obscuritatea nocturnă. Frumusețea nu ține deci pentru Bauchau de răceala sterilă, de „le reve de pierre ” a lui Baudelaire, ci de spiritul arzător și de spontaneitatea materiei feminine, veritabilă „pierre brulante” (DEL, p. 129), cum e reprezentată și Eve de către pictorul Florian în tabloul său. Importanța acordată sonorității textului atrage atenția asupra materialității limbajului poetic care acordă întâietate semnificantului, capabil să dea naștere la diverse semnificate. Nașterea formei din inform și a sensului din non-sens, confirmă faptul că materia verbală reprezintă pentru Henry Bauchau o conjugare a contrariilor. A afirma un lucru și contrariul său fără a le opune, reprezintă o constată a esteticii sale, fundamentată în egală măsură pe conceptele de complet și incomplet. Bibliografie selectivă a operei: Bauchau, Henry, (Edipe sur la route, Actes sud, 1990; Journal d'Antigone, Arles, Actes Sus, 1999; L'ecriture a l'ecoute, Arles, Actes Sud, 2000; Theâtre complet, Arles, Actes Sud, 2000; Jours apres jour. Journal 1983-1989, Arles, Actes Sud, 2003; La dechirure, Arles, Actes Sud, 2003; L'enfant bleu, Arles, Actes sud, 2004; Le present d'incertitude, Actes Sud, 2007; Le boulevard peripherique, Actes sud, 2008; Poesie complete, Arles, Actes Sud, 2009; Deluge, Arles, Actes Sud, 2010. 954 A COMPARATIVE ANALYSIS OF THE NATIVITY MOTIF IN LIBRO DE ALEXANDRE AND IN GENERAL ESTORIA OF ALFONSO THE WISE Drd. Mihai ENACHE Universitatea ”Dunărea de Jos” Galați 5 Dincolo de importul mecanic din faimosul roman al lui Pseudo-Calistene, Motivul Nativității ne dă deja o orientare în ceea ce înseamnă stabilirea subiectului față de erou. Au existat numeroase versiuni ale acestui motiv literar încă de la început, după cum o demonstrează variatele texte ale lui Pseudo-Calistene. Dacă General Estoria este mai aproape de tradiția literară păgână sub acest aspect, El Libro de Alexandre face povestea să devină creștină, lăsând în loc doar unele aluzii. În ambele dintre aceste narațiuni spaniole din secolul al XIII-lea, figura marelui cuceritor devine principalul mijloc în dezvăluirea paradigmelor culturale și politice ale acelei epoci istorice. Cuvinte-cheie: erou, motiv, creștinism, cuceritor, paradigmă culturală Nașterea unui erou a reprezentat, dintotdeauna, un eveniment excepțional, prevestit și marcat în curgerea vremii prin semne și minuni importante. Figura legendară a lui Alexandru Macedon nu a făcut excepție de la această regulă. Dacă literatura profetică iudaică îl înfățișează pe Alexandru ca țapul destinat de către YHWH să zdrobească berbecele medo-persan1, Romanul lui Ps.-Kallisthenes a fost vehiculul predilect prin intermediul căruia faima mitică a personajului a transgresat secolele, cunoscând o iradiere teritorială uimitoare1 2. Motivul Nativității constituie o piesă de greutate în angrenajul unei hagiografii, originea și împrejurările venirii pe lume a eroului reprezentând aspecte esențiale în creionarea poziției acestuia în economia cosmică. În acest sens, cele două mari Alexăndrii medievale spaniole pornesc de la premise sensibil diferite. Dacă General Estoria, operă enciclopedică, o ieșită din atelierele de creație literară3 ale regelui Alfonso al X-lea, supranumit El Sabio (1221-1284)4, alege să importe motivul, în integralitatea sa, din Historia de Proeliis, care, la rândul său, îl preluase dintr-o traducere latină a unui manuscris din Tradiția 5 a lui Ps.-Kallisthenes, făcută în secolul X de către arhimandritul Leon din Neapole5, El Libro de Alexandre6, din rațiuni pe care le vom cerceta, preferă să se debaraseze de aproape întreaga 7 poveste7. 1 Biblia, Daniel VIII.3-8.20-22. 2 R. Stneman, Alexander the Great. A Life in Legend, New Haven and London 2008, 2-4. 3 I. Fernandez-Ordonez, ‘El taller de las Estorias', în S. G. Armistead et alia (eds.), Alfonso X el Sabio y las Cronicas de Espana, 61-82. 4 C. Alvar, J. M. Lucia Megias (eds.), Diccionario Filologico de Literatura Medieval Espanola, Madrid 2002, 14.42-54. Pentru o istorie a monarhului, vezi M. Gonzalez Jimenez, Alfonso X el Sabio, Barcelona 2004. 5 T. Gonzalez Rolan, P. Saquero Suarez-Somonte (eds.), Alfonso X el Sabio. La Historia novelada de Alejandro Magno, Madrid 1982, 15-24 (singura ediție a operei). Istoria lui Alexandru cel Mare, care include Romanul Troiei, formează partea a IV-a a monumentalei General Estoria. A fost scrisă pe la 1279-1280. 6 Ediții : J. Canas Murillo, Libro de Alexandre, Madrid 1978; E. Catena, Libro de Alejandro, Madrid 1985; Fr. Marcos Martin, Libro de Alexandre, Madrid 1987; J. Casas Rigall, Libro de Alexandre, Madrid 2007; J. Garda 955 Povestea nașterii marelui cuceritor coagulează, în Romanul lui Ps.-Kallisthenes, în jurul unei serii de legende egiptene* 7 8, care circulau, în Țara Faraonilor, în epoca imediat posterioară morții eroului. În linii mari, se speculează dispariția misterioasă a ultimului faraon indigen, Nectanebos al II-lea, în momentul invaziei persane din anul 343 î. Hr., pentru a se făuri mitul unei relații adulterine a reginei Macedoniei, Olympias, cu faraonul travestit în mag Nectanebos, care căutase refugiu la curtea lui Filip al II-lea9. Intenția transparentă a poveștii este aceea de a face din Alexandru moștenitorul legitim al tronului faraonilor, fiul lui Ammon-Ra și urmașul ultimului faraon egiptean. Acest motiv al nativității a convenit, se pare, propagandei lui Ptolemaios I Soter și, mai ales, celei a lui Ptolemaios al II-lea Philadelphos10 11. O interesantă contrareplică la aproprierea egipteană a marelui cuceritor o oferă literatura medievală persană, care inventează un motiv al nativității alternativ, în care Iskandar (Alexandru) apare ca nepotul lui Filicus (Filip al II-lea), ”regele Rum-ului (Romei)”, ca fiul lui Darab (rege achaemenid fictiv) și ca frate mai mare al lui Dara (Dareios al III-lea), adevăratul moștenitor al tronului Imperiului Persan11. Motivul Nativității lui Alexandru cel Mare debutează în General Estoria12 cu o descriere a ”los muy sabios de Egypto”, a cunoștințelor lor în materie de geometrie, astronomie, astrologie și magie. În ceea ce privește magia, Egiptul se bucura de un larg prestigiu în Antichitate13. Departe de a stârni oprobiul pe care creștinii l-au moștenit de la evrei, magul era asociat, adeseori, în cultura egipteană, cu oficiul respectabil de preot. În epoca ptolemaică, în cadrul Poveștii lui Sethon Khamoies, eroul, fiu al faraonului, este, în Lopez, Alexandre, Barcelona 2010. Majoritatea specialiștilor se învârt, în ceea ce privește datarea acestei opere anonime, în plaja temporală cuprinsă între 1182 (data redactării lui Alexandreis al lui Gautier de Chatillon, din care El Libro se inspiră) și 1250 (data în jurul căreia se pare că apare El Libro de Fernan Gonzalez, care utilizează Alexăndria anonimă în discuție). 7 Referințele la Nectanebos din El Libro de Alexandre sunt următoarele : strofa 19 (zvonul despre ”el sabio Netanabo”, ca tată natural al copilului), strofa 20 (asasinarea lui Netanabo), strofa 27 din Manuscrisul P (declarația lui Alexandru). 8 R. Jasnow, ‘The Greek Alexander Romance and Demotic Egyptian Literature', Journal of Near Eastern Studies 56 (2), 1997, 97-100, avansează teza existenței unui Roman al lui Nectanebos originar, scris în egipteană, pe care autorul sau autorii anonimi ai Romanului lui Ps.-Kallisthenes l-au tradus și preluat în această din urmă scriere. Această presupunere este întărită de Ps.-Kallisthenes I.1.1-2, în care autorul pare a invoca o scriere egipteană anterioară. În orice caz, originile egiptene ale poveștii sunt indiscutabile, vezi R. Stoneman (ed.), The Greek Alexander Romance, London 1991, 11-12 și C. Jouanno, Roman d'Alexandre. Domain grec, Paris 2002, 57-58. 9 Personajul istoric se retrage, într-adevăr, din calea invaziei lui Ochos, spre miazăzi, în Nubia, dispărând astfel din istorie. Cf. M. A. Dandamaev, A Political History of the Achaemenid Empire, Leiden 1989, 309-311. 10 P. Goukowski, Essai sur les origines du mythe d'Alexandre, Nancy 1978, I, 2-6.130-132. 11 R. Stoneman, Alexander the Great. A Life in Legend, New Haven and London 2008, 24-26, care observă faptul că arabii au preferat versiunea persană, deoarece elibera povestea de elemente considerate blasfemice, precum nașterea divină sau oficiul de magician al lui Nectanebos. Y. Yamanaka, ‘Ambiguite de l'image d'Alexandre chez Firdawsi : les traces des traditions sassanides dans le Livre des Rois', în L. Harf-Lancner et alia (eds.), Alexandre le Grand dans les litteratures occidentales et proche-orientales, Paris 1999, 341-354. În afara spațiului cultural arab însă, versiunea persană nu a penetrat, creștinătatea medievală având de optat între acceptarea sau respingerea lui Nectanebos, ca părinte natural al eroului. Cf. G. Cary, The Medieval Alexander, Cambridge 1956. 12 Motivul Nativității ocupă în General Estoria, partea a IV-a, cap. I-VII, în vreme ce cap. VIII încheie povestea lui Nectanebo prin asasinarea sa de către fiul său, Alexandru. 13 Figuri ilustre ale Antichității, precum Pitagoras sau Zamolxes, se spune că și-au dobândit puterile oculte din contactul cu Țara Faraonilor. Există o întreagă literatură antică egipteană dedicată magiei, vezi A. Roccati, S. Siliotti (eds.), La magia in Egitto ai tempi dei faraoni, Milano 1987. 956 același timp, un mare mag și un cititor asiduu al scrierilor sacre14. Așadar, nu este nimic straniu în faptul că faraonul însuși este creditat, în Ps.-Kallisthenes, cu asemenea îndeletniciri oculte. Ceea ce ne poate ridica semne de întrebare este adopțiunea acestor elemente antice în Cronica alfonsină. O explicație s-ar putea găsi în respectul pentru cărțile vechi, cultivat la curtea regelui castilian, precum și în interesul său pentru științele oculte15. După acest preambul, povestea ne exemplifică cunoștințele superioare ale înțelepților Egiptului, în domenii atât de puțin accesibile publicului larg, în persoana regelui Neptanabo (Nectanebos)16. Acesta este anunțat de faptul că regele Archaxerxes al Persiei se pregătește 17 să-i invadeze țara17. Fără să se tulbure defel, faraonul a luat un vas cu apă de ploaie și o baghetă de abanos18 și a procedat la o incantație magică. Privind în luciul apei, magul a văzut flotele și oștile persane nenumărate și a înțeles că nu le va putea înfrunta, iar dacă se va decide să o facă, își va pierde viața sau libertatea.19 În cel mai autentic limbaj medieval, ni se relatează faptul că unul dintre ”principii” vasali regelui egiptean, care păzeau punctele de trecere dinspre porturile persane, s-a înfățișat înaintea lui Nectanebos și i-a raportat despre faptul că Archaxerses al Persiei a invadat Egiptul, în fruntea unei oștiri imense, compuse din turci, mezi, perși, sirieni, mesopotamieni, arabi, bosforeni, grecii din Argos, chaldeii, baccarii, sciții din Insulele Sciției și ale Scoției, hyrcanii, agriopagii și multe alte popoare din Orient, ”atâtea că ele însele nu-și știu numărul”20. În raport cu sursa sa latină, versiunea alfonsină introduce două mențiuni interesante, ”turcii” și ”Scoția”21. Nectanebos mai face o încercare de a influența cursul evenimentelor prin arta sa magică. Construiește din aramă niște figurine, care înfățișau navele inamice, și le introduce în vasul cu apă. Cu ajutorul unei baghete de palmier, magul face o nouă incantație, prin 14 F. Lexa, La Magie dans l'Egypte ancienne, de l'ancien empire jusqu 'ă l'epoque copte, Paris 1925, II, 193-197. L. Kakosy, Zauberei im alten Ăgypten, Budapesta 1989, 190 consideră că Sethon este o proiecție romanțată a unui personaj istoric, Chaemwaset, fiul lui Ramses al II-lea, mare preot la Memphis. 15 În cadrul producției literare alfonsine își găsesc locul și opere precum Libro de saber de astrologia. Tablas afonsies, Cănones de Albateni, Libro del cuadrante senero, Tablas de Zarquiel sau chiar un titlu precum Astromagia. Vezi C. Alvar, J. M. Lucia Megias (eds.), op. cit., 35-40. 16 Nectanebos al II-lea (360-343 î.Hr.) a fost ultimul faraon al Dinastiei a XXX-a. Vezi M. Pieper, ‘Nektanebos', Real Encyclopadie, 1935, XVI, 2, col. 2234-2240. Există mai multe texte egiptene, care vorbesc despre sfârșitul acestui faraon, e.g. Visul lui Nectanebos, care ni s-a păstrat, fragmentar, pe un papirus copiat în sec. II î.Hr., într-o traducere greacă (editat de L. Koenen, ‘The Dream of Nektanebos', Bulletin of the American Society of Papyrologists, 22 (1985), 171-194) sau Cronica demotică, vezi infra n. 28. 17 Este vorba de un moment istoric, situat în anul 343 î.Hr., când are loc a doua tentativă de cucerire a Egiptului de către Artaxerxes al III-lea Ochos, soldată de această dată cu succes pentru trupele persane. Vezi A. T. Olmstead, History of the Persian Empire, Chicago 1948, 430-445. 18 Dacă majoritatea elementelor magice au o certă proveniență egipteană, cf. C. Jouanno, op. cit., 83, bagheta magică pare a fi un import grecesc. F. Lexa, op. cit., I, 111 și II, 30, arată faptul că nu a întâlnit decât un singur exemplu de baston magic în literatura egipteană veche, în Cartea formulelor magice pentru mamă și copil, compusă în timpul Dinastiei a XVIII-a (cca 1450 î.Hr.), în vreme ce artefactul în cauză avea o largă răspândire în practica greacă de invocare a zeilor. 19 T. Gonzalez Rolan, P. Saquero Suarez-Somonte (eds.), op. cit., I.16-32. 20 Ibidem, I.42-47. 21 Sursa principală, urmată de Alfonso el Sabio, este Historia de Proeliis, recenzia J2, care enumeră următoarele popoare invadatoare, în acest pasaj : ”Parthi, Medi, Perses, Syri, Mesopotamii, Arabes, Bosphori, Argini, Chaldei, Bactrii, Scytes, Hyrcani atque Agriophagi et alie plures gentes de Orientis partibus innumerabiles” (1.21-23). 957 22 intermediul căreia vede că în fruntea navelor perșilor se aflau chiar zeii egiptenilor22 23. Înțelegând că situația este pierdută, Nectanebos ”alege răul mai mic”, adică acela de a-și pierde doar regatul, nu și viața. Spre deosebire de fiul său, Alexandru, Nectanebos nu excelează în vitejie sau în spirit de sacrificiu. Reunindu-și ”las cosas en que catasse en la astrologia e en la mathematica e en el arte magica” și luând cu sine aur, cât putu să ducă, faraonul fugi pe ascuns din țară24, după ce avu prevederea să-și radă capul și barba. Se îndreptă spre Pelusion, ceea ce, în realitate, nu poate fi decât o inadvertență din partea autorului anonim antic, căci, prin poziția sa geografică, această așezare a fost printre primele cucerite de către Ochos, și de aici ajunge în Etiopia. În această țară, faraonul travestit îmbracă haine albe de in, după moda profeților egipteni, și, prin cunoștințele sale de ”astronomie”, descoperă faptul că e mai bine să părăsească Etiopia și să se stabilească în Macedonia, ”una dintre cele șapte provincii ale Greciei”25. În absența sa, în Egipt, supușii săi consultă idolul ”Seraphin, que avien por el mayor que era entonces en toda Egypto”26, care le revelează faptul că faraonul lor a fugit din țară, dar că, după o vreme, se va întoarce și o va recuceri, însă nu sub înfățișarea unui om în vârstă, ci a unui tânăr în putere. Neînțelegând mesajul divinității27, egiptenii i-au ridicat lui Nectanebos o 28 statuie din piatră neagră, la picioarele căreia au gravat răspunsul zeului Seraphin28. Pe când regele Filip era plecat la război, Nectanebos, urmând se pare un plan29, merge la palatul regal, unde o vede pe regina Olimpias și se îndrăgostește de frumusețea ei. Premeditarea vizitei la palat intră, desigur, într-o oarecare contradicție cu spontaneitatea afecțiunii pe care fostul faraon o încearcă față de regina macedoneană, însă verva poveștii nu se împiedică de astfel de detalii. Nectanebos o abordează pe Olimpias cu cuvintele : ”Dios te salve, reyna de los macedonios”30, cronica alfonsină având grijă să ne informeze că fostul faraon a evitat apelativul obișnuit de ”senora” (stăpână), pe care eticheta curții o cerea din partea supușilor. Cum Alfonso el Sabio urma să ne înfățișeze pe magul exilat drept tatăl natural al lui Alexandru, intenția sa este aceea de a evidenția faptul că Nectanebos nu-și pierduse orgoliul de rege. Regina, fără să se deranjeze din pricina licenței, pe care și-a permis-o față de ea Nectanebos, se interesează asupra cunoștințelor magice pe care înțeleptul egiptean le posedă. 22 Visul lui Nectanebos oferă o explicație romanțată privind supărarea zeilor Egiptului pe faraon. Vezi supra n. 16. 23 T. Gonzalez Rolan, P. Saquero Suarez-Somonte (eds.), op. cit., II.18-19. 24 Diodor din Sicilia, XVI.51.1. ne relatează episodul fugii lui Nectanebos, în aproape aceiași termeni precum Ps.-Kallisthenes și, după el, General Estoria. 25 T. Gonzalez Rolan, P. Saquero Suarez-Somonte (eds.), op. cit., II.27. 26 Ibidem, III.6-7. 27 Profeția va fi înțeleasă în cadrul lui Ps.Kallisthenes, în momentul în care Alexandru, în fruntea oștirii sale, eliberează Egiptul de perși (I.34). 28 Oracolul Mielului, scriere profetică demotică, compusă probabil în epoca achaemenidă, îi identifică pe dușmani cu perșii și anunță venirea unui rege eliberator. Cf. K. T. Zauzich, ‘Das Schreiber der Weissagung des Lammes', Enchoria 6 (1976), 127-128. Cronica Demotică (începutul epocii hellenistice) îl amintește pe Nectanebos, îi numește pe greci ”câini” și deranjează identificarea ”salvatorului” din Oracolul Mielului cu Alexandru, anunțând că el va fi egiptean și că venirea sa este încă în viitor. Cf. J. H. Johnson, ‘The Demotic Chronicle as a Historical Source', Enchoria 4 (1974), 1-17. 29 ”Neptanabo sabiendo todo esto e veyendo tiempo...” (IV.5-6). Formularea indică un plan prestabilit, prin care faraonul mag urmărea să profite de absența regelui. 30 T. Gonzalez Rolan, P. Saquero Suarez-Somonte (eds.), op. cit., IV.12-13. 958 Magul îi câștigă încrederea, lăudându-și cunoștințele și cerându-i o întrevedere privată, în care să-i dezvăluie ”frumoasele răspunsuri” pe care el le-a auzit din partea zeilor. Rămas singur cu regina, Nectanebos scoase din sân un întreg instrumentar astrologic. O placă de fildeș, amestecată cu aur și argint, care cuprindea, în structura ei, trei cercuri concentrice, cercul exterior conținea cele douăsprezece ”inteligențe”, cel de la mijloc, cele douăsprezece genuri animale, iar cel interior, soarele și luna. O cutie, de asemenea, de fildeș, din care vrăjitorul a scos șapte stele strălucitoare, care ascundeau orele zilei și ale nașterii oamenilor, și șapte pietre tăiate, care aparțineau celor șapte stele și care aveau menirea de a-i proteja pe oameni. Pentru a-i proba autenticitatea cunoștințelor de astrolog, Olimpias îi cere să-i ghicească anul, ziua și ora nașterii regelui, iar Nectanebos trece examenul, folosindu-se de ”el arte mathematica, que es el saber del adevinar” . Câștigându-i astfel încrederea, fostul faraon îi profetizează reginei faptul că un zeu puternic se va apropia de ea și o va ajuta, iar ceea ce zeul îi va face, va fi bine protejat, în sensul vă va avea un mare viitor (”de guisa que el to fecho sera bien parado”31 32). Cronica alfonsină introduce ”profeția” lui Nectanebos pe fondul dezvăluirii temerilor matrimoniale, cultivate de Olimpias. Fără să fie menționată în mod explicit, lipsa unei progenituri, de preferință de sex masculin, punea sub semnul întrebării mariajul regal. În acest context, Nectanebos iese în întâmpinarea nevoilor reginei, anunțându-i o concepere divină, care se va produce chiar în acea noapte, în vis. Întrebat fiind asupra identității zeului amorez, Nectanebos îi indică un personaj de vârstă mijlocie, cu coarne de vițel în frunte și cu barba rasă, fără a-i pomeni numele. Semnalmentele, care trimit la zeitatea egipteană Ammon, sunt în același timp, în mod abil, făcute compatibile și cu vârsta și înfățișarea de profet egiptean ale lui Nectanebos însuși. Începând din acest moment, povestea adulterină33 navighează în registrul imprecis al unei escrocherii amoroase, dublate de o teofanie. Motivul incantațiilor, bazate pe sucul stors din plante speciale, pe care magul le culege de pe câmp, apare în două pasaje. În VI.6-11, incantația are ca rezultat visul anunțat Olimpias-ei, în vreme ce în VI.47-54, ea conduce tot la un vis, de această dată al lui Filip, efectul incantației producându-se cu ajutorul unei păsări de mare, care a fost mai întâi unsă cu sucul de plante, după care a fost trimisă în zbor spre locul în care se găsea regele aflat în campanie. Dacă visul Olimpias-ei nu ne lămurește în privința unui contact fizic real, cererea formulată ulterior de către Nectanebos, în care o roagă pe regină să-i ofere găzduire în interiorul palatului, promițându-i că dacă va face astfel, ”te mostrare yo en verdad aquel dios que tu viste en suenos, que al es el sueno e al la verdad, ca aquel dios que yo digo e tu soneste en figura de dragon verna a ti de comienșo, e despues tornar-se en figura de omne como yo so”34, ne induce ideea că visul a fost doar o iluzie onirică. Cererea magicianului de a fi găzduit în palat și precizarea că, după epifania ofidiomorfică, zeul îi va împrumuta înfățișarea, tranșează tensiunea impostură-teofanie în favoarea celei dintâi. Regina însă intră în jocul egipteanului, replicându-i, cu o naivitate simulată : ”Maestro, bien dixieste; e manda guisar en 31 Ibidem, V.18-19. 32 Ibidem, V.35. 33 P. M. Fraser, Ptolemaic Alexandria, Oxford 1972, I, 49 avansează ipoteza unei refulări a orgoliului național egiptean, în condițiile în care cuceritorii greco-macedoneni se opuneau căsătoriilor mixte. C. Jouanno, op. cit., 61, comentează acest aspect drept ”la soumission sexuelle de la Macedonienne â l'Egyptien”. 34 T. Gonzalez Rolan, P. Saquero Suarez-Somonte (eds.), op. cit., VI.18-21. 959 el palacio un lecho pora ti, e si tu yaziendo alli esto pudieres provar por verdad, avre a ti como por padre del nino” . În acea noapte, prin arta magiei sale, Nectanebos a pătruns în iatacul reginei sub chipul unui șarpe șuierând. Cronica alfonsină folosește în acest pasaj verbe reflexive, căutând, cu umor, să îndepărteze orice dubiu în privința identității amorezului. Nectanebos/Neptanabo "levantosse”, ”trasfiguro-se”, "tornosse”, "metiosse”... După consumarea adulterului, ”levantando-se”, același ”el”, care nu poate fi altul decât Nectanebos însuși, îi atinge cu degetul pântecele reginei, în zona ombilicului, și-i profetizează că din acea uniune trupească se va naște un viteaz care-și va învinge toți dușmanii. General Estoria își permite, la acest moment, o notă, plină de un umor sprințar, la adresa reginei - "Olimpias enartada yaziendo omne con ella, cuedando ella que era dios”35 36. Pentru a-i înșela suspiciunile lui Filip, cei doi amorezi se înțeleg să recurgă din nou la arta magică a lui Nectanebos, acesta trimițând la Filip o pasăre de mare, unsă cu sucul ierburilor descântate. Regele macedonean are astfel un vis, în care i se arată cum zeul Amon se culcă cu soția sa și o lasă însărcinată. Cronica alfonsină adaugă, cu același umor jucăuș,”la emprenava e que lo veye ell visible mientre” (VI.58-59). În final, zeul Amon, după ce ”acabava lo fecho con ella”, îi închide și îi pecetluiește pântecele reginei cu un inel de aur, pe care erau încrustate o piatră, cu un cap de leu, cu carul soarelui și cu o spadă, și-i spune : ”Mugier, agora concebiste tu deffendedor e de su padre Philippo” (VI.65-66). Pus în fața unei situații deloc comode pentru un soț, Filip oscilează între revoltă și acceptare. Deși visul vorbea de la sine, regele consultă un ghicitor care îl asigură că soția lui a rămas însărcinată, însă nu prin intervenția unui om, ci a unui zeu. Fiul, care se va naște, a prezis ghicitorul, va cuceri ”oamenii și regatele”. Campania militară, în care era angajat regele Macedoniei, s-a finalizat cu o bătălie, în care acesta vede mergând înaintea sa pe dragonul din vis. Arătarea fioroasă l-a condus la victorie, omorându-i adversarii. La întoarcerea acasă, în momentul în care își revede soția, Filip îi adresează următorul discurs ambiguu, dominat de aceeași stare de spirit șovăielnică : "^Olimpias, a quien te dist? Pequest, pero non pequest, ca te forșo dios e tu non pudieste mas. E todo aquello que en ti es fecho yo lo vi en suenos”. Deși o disculpă formal, Filip nu este convins de faptul că nu este victima unei înșelătorii. Pentru a înfrânge rezistența soțului, Nectanebos pune în scenă o epifanie impresionantă, cu ajutorul căreia speră să tranșeze definitiv problema. În sala de ospețe a palatului, pe când cuplul regal se afla în mijlocul ”maimarilor” Macedoniei, Nectanebos și-a făcut intrarea, sub înfățișarea unui dragon înfiorător. Manopera magică a dat excelente rezultate. În vreme ce Filip și invitații săi au intrat în panică, dragonul s-a apropiat de Olimpias, și-a pus capul în poala ei și, culmea îndrăznelii!, a început s-o sărute în fața întregii asistențe. Depășit de situație, regele a declarat speriat că acela era dragonul care-l ajutase în bătălie. Filip a fost într-atât de impresionat de lucrurile stranii care se întâmplau în casa lui, încât, într-o zi, pe când se găsea singur în palatul său, a văzut o pasăre neasemuit de frumoasă, care i-a lăsat în brațe un ou. Tulburat, regele a scăpat oul din mână, acesta s-a spart și din el a 35 Ibidem, VI.22-24. 36 Ibidem, VI.40. Așa după cum vom vedea, această remarcă ironică, adresată naivității femeii, va fi contrazisă atunci când, după asasinarea lui Nectanebos, regina va recunoaște în el pe tatăl copilului său. 960 ieșit un pui de șarpe. Șerpișorul a ocolit oul spart și, pe când încerca să reintre în el, a murit. Înțeleptul chemat să tălmăcească întâmplarea l-a asigurat pe rege că i se va naște un fiu, care va cuceri întreaga lume, însă că va muri fiind încă tânăr, înainte de a mai apuca să-și revadă țara natală. Pe când simțea că se apropie momentul nașterii, Olimpias a trimis să-l cheme pe Nectanebos. Acesta, consultând astrele, a rugat-o să mai reziste puțin, căci ora astrală nu era favorabilă. Curios este faptul că, atunci când sosi momentul optim, în care astrele promiteau un destin excepțional37, pe Olimpias au părăsit-o ca prin farmec toate durerile, având parte de o parturiție ușoară. Natura a intrat în rezonanță cu nașterea marelui cuceritor, noaptea a acoperit o mare parte din zi, pământul s-a cutremurat, fulgerele au brăzdat cerul, iar din văzduh au început să cadă cu un zgomot asurzitor pietre uriașe38. În același ton descrie și El Libro nașterea eroului : ”Grandes senales hubo cuando el nino nacio:/el aire fue turbado, el sol se obscurecio,/el mar se puso airado, y la tierra temblo;/casi por poco el mundo alli no perecio”. Poetul reușește o figură de stil de mare efect, arătând că semnele au fost atât de mari în natură, că nu a lipsit mult ca lumea întreagă să piară în acea ocazie. Și în relatarea poetului anonim, cad pietre gigantice din ceruri, două acvile imperiale s-au luptat o zi întreagă, în Egipt a vorbit un mielușel recent născut, iar o găină a născut un șarpe. Un alt element propriu poemului anonim, introdus ca semn special al venirii pe lume a marelui om, îl reprezintă nașterea concomitentă a mai mult de o sută de fii de nobili conți, despre care ni se explică faptul că ”fueron para servirle todos de gran talento”39. Providența s-a îngrijit astfel ca marele cuceritor să dispună de un stat major calificat, care să-l asiste în campaniile sale. Atmosfera din cele două Alexăndrii, în acest moment important al poveștii, se află într-un abrupt contrast. Dacă în General Storia, ea este sumbră, marcată de îndoiala și de rezervele regelui de a-și accepta fiul, în El Libro, Filip și Olimpias ”a todo esto atendian con rostros sonrientes”40. Tremurând de frică, Filip din cronica alfonsină îi mărturisește soției sale că avusese de gând să nu crească pe lângă sine un fiu, despre care știa bine că nu este al lui, dar că, în fața impresionantei desfășurări de forțe ale naturii, a hotărât să accepte pruncul41 și să-i pună numele Alexandru. Contrastul dintre cele două versiuni spaniole ale Alexăndriei se prelungește și în descrierea pruncului Alexandru. În cronica alfonsină, produs al unei înșelăciuni vrăjitorești, Alexandru nu seamănă fizic cu niciunul din părinții săi, ”mas el se avie su figura apartada e fecha d'otra guisa”. Părul său amintește de coama unui leu, iar ochii, mari, au culori diferite, 37 Alexandre de Paris consideră că intervenția lui Nectanebos a fost mai degrabă malefică, moartea prematură a eroului fiindu-i imputabilă. C. Gaullier-Bougassas, ‘Nectanabus et la singularite d'Alexandre dans les Romans d'Alexandre francais', în L. Harf-Lancner et alia (eds.), op. cit., 308. General Estoria, însă, nu împărtășește această opinie. 38 T. Gonzalez Rolan, P. Saquero Suarez-Somonte (eds.), op. cit., VII.66-72. Toate relatările antice, privind nașterea lui Alexandru, descriu evenimente neobișnuite, care ar fi marcat unicitatea momentului istoric și importanța deosebită a personajului. 39 El Libro de Alexandre, 8-11.3. 40 Ibidem, 13.3-4. 41 T. Gonzalez Rolan, P. Saquero Suarez-Somonte (eds.), op. cit., VII.75-83. Este interesantă mențiunea pe care Filip o face în acest pasaj, pomenind de un fiu pe care l-a avut de la o altă soție care i-a murit. O reflectare, este probabil, a figurii istorice a lui Arrhidaios. 961 unul negru și celălalt verde42. Dinții îi erau ascuțiți, iar mersul se asemăna cu acela al unui leu înfuriat. În replică, El Libro ne prezintă un prunc care ”comenzo a demonstrar que era de muy gran prez”, prin aceea că refuza să sugă de la sânul unei femei, dacă ea nu era de neam nobil43. Prin vigoarea corpului și prin pasiunea precoce pentru arme, poemul îl asemuiește cu Hercules44. Sub acest aspect, ca și sub cel al instrucției școlare, ambele scrieri cad de acord în privința performanțelor neobișnuite ale tânărului45. El Libro de Alexandre, urmând tradiția franceză46, renunță cu totul la povestea adulterului regal și la diligențele vrăjitorești implicate în nașterea eroului. Pentru poetul anonim, ascendența faraonică este lipsită de importanță47, cu atât mai mult cu cât ea trebuia plătită prin transformarea eroului într-un bastard. Poemul preferă să descrie o familie normală, chiar dacă fiul este un om cu însușiri neobișnuite, recunoscute, de altfel, de către natură, la nașterea sa. Figura lui Nectanebos apare, totuși, în El Libro, într-un scurt pasaj, 19.2-20.4., în care poetul anonim își propune să recupereze această referință antică, oferindu-i însă un rol diferit. Poemul integrează pasajul, în fluidul versificației sale, legând elogierea intelectului precoce al copilului de faima ”înțeleptului” Nectanebos. Faraonul apare, așadar, în Alexăndria anonimă, drept un cărturar, un maestru de școală, un ins de rang social inferior. Asocierea intelectuală dintre cei doi a dat naștere unui zvon, care vorbea despre faptul că Alexandru ar fi fiul lui Nectanebos, un zvon pe care micul și impetuosul prinț nu-l putea suferi. Apărându-și ascendența regală, Alexandru l-a ucis pe nefericitul înțelept, aruncându-l dintr-un turn. Încheierea pasajului (20.4) este problematică - ”Hijo - le dijo el padre -, Dios te deje vivir”. Însă cine este personajul care vorbește aici? Filip, care roagă divinitatea să nu-i condamne copilul, sau muribundul, care-i oferă paricidului iertarea sa? Sensul general al textului ne determină să adoptăm prima dintre variante. Filip este pomenit ca tată al copilului de mai multe ori în debutul poveștii și permanent apoi. Nectanebos nu apare decât în mod fulgurant, calitatea sa de părinte întemeindu-se doar pe un zvon. De altfel, strofa 27 pune o concluzie, în chiar gura eroului. Acesta, confundându-l pe Achilles cu Hercules, afirmă că el se aseamănă cu cel care a ucis în leagăn șerpii, veniți să-l mănânce. De aici, concluzia - ”as^ de Nectanabo hijo no podre ser”. 42 Un vechi motiv demonic, preluat și de M. Bulgakov, în descrierea demonului principal din romanul său, Maestrul și Margareta. 43 El Libro de Alexandre, 7.2-4. Ideea nu este plasată la întâmplare de către cultul și talentatul poet anonim, ea slujind de argument în refutarea paternității lui Nectanebos, un cărturar, ce-i drept, însă de condiție socială inferioară unui rege. El Libro nu suflă o vorbă despre calitatea de fost suveran al Egiptului a ”cărturarului” Nectanebos. 44 Ibidem, 15.4. 45 Ibidem, 14-15 (pentru vigoarea fizică și pentru pasiunea pentru arme), 16-19.1. (instrucția școlară, care se spune că se referea la cele șapte ”arte” medievale); T. Gonzalez Rolan, P. Saquero Suarez-Somonte (eds.), op. cit., VII.94-99. 46 În privința motivului nativității, El Libro se desparte de sursa sa predilectă, Alexandreis a lui Gautier de Chatillon. Aceasta din urmă suprimă cu totul acest motiv, povestea debutând aici cu un Alexandru, căruia aproape că începe să-i crească barba (Alexandreis, I.28-30). El Libro se apropie, în ceea ce privește această parte a legendei alexandrine, de concepția poemului decasilabic. 47 Mai mult decât atât, pentru autorii medievali din epoca cruciadelor, o ascendență macedoneană, europeană, pentru marele erou, era de preferat uneia egiptene. C. Gaullier-Bougassas, op. cit., 305. Alberic îl suprimă cu totul pe Nectanebos din lucrarea sa, considerându-l o calomniere a eroului. Alexandre Decasyllabique face din fostul faraon un simplu preceptor al lui Alexandru, îi menționează cunoștințele în domeniul științelor oculte și folosește episodul asasinării sale de către Alexandru ca o dovadă a lipsei oricărei legături de sânge. 962 Pasajul paralel din General Estoria face din Nectanebos maestrul de astrologie al tânărului Alexandru. Filip continuă în aceeași atitudine șovăielnică în privința copilului. Pe de o parte, se bucură de succesele cavalerești ale tânărului - care este campionul turnirurilor, în care se înfruntă cu tineri mult mai mari decât el -, însă, așa după cum îi declară soției, este profund întristat de faptul că fiul său nu-i seamănă deloc la chip. Consultându-și amorezul magician, Olimpias află de la acesta că soțul său s-a întors împotriva ei, în inima lui. În acest moment al poveștii, are loc asasinarea maestrului astrolog de către Alexandru. Dacă în El Libro, motivația asasinului a fost aceea de a-și spăla numele de zvonul care-l asocia cu un om de condiție inferioară, General Estoria rămâne la nota de farsă sângeroasă, pe care tânărul discipol i-o joacă maestrului său, pe care o transmitea textul antic al lui Ps.-Kallisthenes. Întrebându-l pe astrolog dacă știința lui răzbește până acolo încât să cunoască și împrejurările morții proprii, Alexandru află cu surprindere că Nectanebos știe până și acest amănunt. Alexandru din cronica alfonsină se manifestă în cunoaștere cu aceeași ferocitate, cu care se poartă în înfruntările armate. General Estoria ne spune că, la școală, prințul își înfruntă colegii în ceea ce privește instrucția și-i învinge pe toți prin puterea sa intelectuală. Verbul utilizat este acela de ”lidiar” (VII.97), care are un sens militar. Întorcându-ne la ora de astrologie, învățăcelul s-a simțit provocat de atotputernicia științei maestrului său, pe care s-a hotărât s-o amendeze. Cum Nectanebos își descrisese moartea ca fiind opera fiului său, Alexandru, voind să-i arate că se poate înșela până și un astrolog atât de sigur de cunoștințele sale, l-a împins într-o prăpastie. Ca explicație pentru gestul său criminal, Alexandru îl întreabă ironic pe muribund de ce a aspirat la tainele stelelor, când îi puteau fi de ajuns cunoștințele ”terrenales”. Însă Nectanebos își ia revanșa, arătându-i că el într-adevăr știa tainele stelelor și că ceea ce spusese în privința propriei morți tocmai se adeverea. Mișcat de un simțământ de pietate, Alexandru ridică pe umăr cadavrul tatălui său și îl transportă la palat. Aici, Olimpias îi confirmă adevărul spuselor lui Nectanebos - în acest pasaj, vălul ambiguității privind o posibilă inocență a reginei este ridicat -, iar eroul își dezaprobă mama, în cuvinte aspre : "como la tu locura lo fizo, assi es fecho” (VIII.57-58). În concluzie, cele două mari Alexăndrii spaniole din secolul al XIII-lea prezintă importante deosebiri în ceea ce privește motivul nativității lui Alexandru cel Mare. General Estoria este mai fidelă originalului antic, al lui Ps.-Kallisthenes, reproducând, în integralitatea sa, povestea lui Nectanebos. Însă, spre deosebire de romanul antic, unde teofania are contur și greutate, Alfonso el Sabio preferă să raționalizeze legenda. În acest fel, fără a contesta valoarea științelor oculte, pe care el însuși le prețuia, monarhul castilian face din Nectanebos un simplu șarlatan amoros. Pe de altă parte însă, descriind cu umor detaliile adulterului, cronica alfonsină nu lasă nici o umbră de îndoială în privința complicității reginei. Cu un umor gros, care se apropie de sarcasm, atât de propriu spiritului medieval, General Estoria îl pune pe regele păcălit să asiste, în vis sau aievea, la detaliile insuportabile, pentru el, în care se consumă adulterul soției sale. Prin contrast, El Libro de Alexandre, fără a renunța cu totul la Nectanebos, preferă să se apropie de tradiția literară franceză. Ni-l înfățișează redus la condiția unui simplu cărturar, despre care se zvonește doar că ar fi tatăl lui Alexandru. Procesul de raționalizare este vizibil și în această scriere, în intenția transparentă a autorului de a refuta zvonul. Astfel, pruncul Alexandru refuză să bea lapte de la femei care nu sunt de condiție nobilă, iar, mai târziu, atunci când ajunge la vârsta adolescenței, este foarte iritat de zvonul menționat. Iritarea sa 963 merge până la asasinat, iar crima este folosită în economia demonstrației pentru a proba absența unei legături de sânge dintre cei doi. Mai mult decât atât, Alexandru invocă valoarea sa personală, care amintește de isprăvile legendare ale lui Hercules, pentru a respinge categoric ideea înrudirii cu Nectanebos48. General Estoria, deși face din Alexandru un fiu bastard, îi salvează oarecum reputația prin aceea că Nectanebos este el însuși un rege și, pe deasupra, un mare magician. Atmosfera sumbră, aproape demonică, pe care lumea medievală o asocia cu practica vrăjitoriei, este reprodusă cu multă acuratețe în cronica alfonsină. Nesiguranța permanentă din cadrul cuplului regal, înfățișarea feroce a copilului și destinul său măreț, însă tragic, paricidul sunt, toate, elemente care conferă poveștii nota întunecată intenționată de autorii alfonsini49. Bibliografie selectivă E. Catena, Libro de Alejandro, Madrid 1985. T. Gonzalez Rolan, P. Saquero Suarez-Somonte (eds.), Alfonso X el Sabio. La Historia novelada de Alejandro Magno, Madrid 1982. S. G. Armistead et alia (eds.), Alfonso X el Sabio y las Cronicas de Espana. M. Gonzalez Jimenez, Alfonso X el Sabio, Barcelona 2004. C. Alvar, J. M. Lucia Megias (eds.), Diccionario Filologico de Literatura Medieval Espanola, Madrid 2002. G. Cary, The Medieval Alexander, Cambridge 1956. R. Stoneman (ed.), The Greek Alexander Romance, London 1991. Idem, Alexander the Great. A Life in Legend, New Haven and London 2008. C. Jouanno, Roman d'Alexandre. Domain grec, Paris 2002. L. Harf-Lancner et alia (eds.), Alexandre le Grand dans les litteratures occidentales et proche-orientales, Paris 1999. 48 În toată această demonstrație amplă, poetul anonim se adresează prejudecăților contemporanilor săi. Pentru aceștia, condiția nobilă era o premisă sine qua non pentru res gestae. Vezi M. Lida del Malkiel, La Idea de la Fama en la Edad Media Castellana, Madrid 1952. 49 Mihai Enache este doctorand POSDRU. 964 POPOARELE ''NECURATE'' GOG ȘI MAGOG ÎN VERSIUNILE RUSEȘTI ALE 5 5 ROMANULUI LUI ALEXANDRU* Drd. Alexandru COSTANDACHI Universitatea ,,Dunărea de Jos”, Galați Popoarele”Necurate” au o istorie interesantă, cu originea în vechea cultură evreiască, trecând prin Vechiul Testament spre spiritualitatea creștină și cea arabă. Cu textul revăzut al lui Pseudo-Calistene, ele intră în încurcata poveste medievală a lui Alexandru cel Mare. După acest text se realizează Romanul sârbesc al lui Alexandru, a cărui traducere a dus la nașterea romanului rusesc în sec. Al XIV-lea. Acest motiv literar ridică probleme interesante de geografie mitologică, legate de percepțiile antice ale triburilor nomade care au trăit la nord de Munții Caucaz și de legendele slave. Cuvinte-cheie: spiritualitate creștină, motiv, geografie mitologică Varietatea tematică, prezentată de Romanul lui Alexandru, a constituit un factor esențial pentru calificarea legendei alexandrine drept una din cele mai îndrăgite și citite opere ale Evului Mediu. Dacă unii erau atrași de diferitele scene de luptă, care aduceau în atenție eroul neînfricat, iar alții vedeau în roman o sursă importantă pentru lărgirea orizontului lor cultural, trebuie spus că preocupările legate de predicțiile biblice în privința sfârșitului lumii stârneau viul interes al celor cu frică de Dumnezeu, temă de care Romanul lui Alexandru nu era deloc străin. Astfel, printre mărețele fapte săvârșite de tânărul rege în roman, se numără și episodul închiderii de către Alexandru, în spatele munților, a popoarelor apocaliptice Gog și Magog* 1. Avându-și originea în tradiția iudaică, acolo unde sunt menționați pentru prima dată în predicțiile lui Iezechiel, Gog și Magog apar în mitologia și folclorul ruse legați de numele lui Alexandru cel Mare. Devine, astfel, foarte interesant să vedem modul în care poporul rus s-a raportat la aceste legende, conotațiile pe care acestea le imprimă imaginii regelui macedonean în acest spațiu cultural, dar și modul în care sunt rezolvate problemele de geografie mitologică care derivă din roman. * The work of Alexandru Costandachi was supported by Project SOP HRD-SIMBAD 6853, 1.5/S/15-01.10.2008. 1 A.R. Anderson, Alexander and the Caspian Gates în Transactions and Proceedings of the American Philological Association, Nr. 59, 1928, 130-163; Idem, Alexander's Gate, Gog and Magog, and the inclosed nations, Cambridge, Massachusetts, 1932; R. Beile, Zwischenruf aus Patmos. Der zeitgeschichtliche Rahmen der Johannes-Apokalypse und seine Folgen. Inaugural-Dissertation zur Erlangung der Doktorwurde der Philosophischen Fakultăt der Julius-Maximilians-Universităt Wurzburg, 2002; B. Sverre, Gog and Magog. Ezekiel 38-39 as Pre-text for Revelation 19,17-21 and 20,7-10, Tubingen, 2001; W. Bousset, Beitrăge zur Geschichte der Eschatologie: Gog und Magog în Zeitschrift fur Kirchengeschichte, Nr. 20, 1900, 113-131; H.J. Nissen, Geschichte Altvorderasiens, Munchen, 1999; V. Scherb, Assimilating Giants: The Appropriation of Gog and Magog in Medieval and Early Modern England în Journal of Medieval and Early Modern Studies, Nr. 32, 2002, 59-84; G.J. Reinink, Heraclius, the New Alexander. Apocalyptic Prophecies during the Reign of Heraclius în G.J. Reinink, B.H. Stolte, The Reign of Heraclius (610-641): Crisis and Confrontation, Groningen, 2002, 8194. 965 Trebuie să spunem de la bun început că episodul despre închiderea de către Alexandru a popoarelor Gog și Magog apare în ambele redacții ale romanului cunoscute în spațiul cultural rus, respectiv în romanul bulgăresc sau în așa-numita Alexandrie cronografică și în Alexandria sârbească. Momentul nu este menționat, așa cum era de așteptat, în spiritul fiecărui roman în parte. Astfel, prima versiune, din cele patru existente, ale romanului bulgăresc nu conține episodul la care ne referim. Acesta apare, însă, în cea de-a doua versiune, în capitolul 29 al cărții a treia, unde citim despre închiderea popoarelor necurate cu ajutorul lui Dumnezeu2. Contrar redacției căreia îi aparține romanul bulgăresc, în cadrul acestui pasaj întâlnim imixtiunea divinității. Putem constata, prin urmare, împrumutul acestui episod din cadrul Otkrovenija Mefodija Patarskogo, așa cum demonstrează Vasili Istrin, împotriva lui Aleksandr Pypin, care susține, în teza sa de disertație3, că redactorul Letopisi po Ipatevkomu spisku nu avea cunoștință de romanul bulgăresc sau, pur și simplu a preferat să facă această interpolare din cadrul lucrării lui Pseudo-Methodius. Argumentația lui Vasili Istrin se bazează pe apariția mai timpurie a cronicii în discuție și pe faptul că aici întâlnim episodul închiderii popoarelor necurate înainte de apariția lui în Alexandria bulgărească4. Romanul sârbesc, în traducerea sa rusească, conținea de la bun început acest episod, fapt care corespunde tiparului recenziei din care face parte. Momentul este relatat întocmai ca în Alexandria bulgărească, doar că aici, alături de Gog și Magog apar și alte popoare, pe care Alexandru le-a închis pentru idolatrie: ninagosei și aghiesi, zanihi, navanrisi, feți și anevi, afarzani, klemiazi, zanetirii și teianii, marțianii și hamonii, agrimatri, anufagheii cu cap de câine și fardeii, ananeni și salatrii5. Există mai multe tradiții, pe lângă cea legată de Alexandru cel mare, care aduc în atenție miturile legate de Gog și Magog. Astfel, cele mai vechi legende legate de acest subiect sunt cele iudaice și se referă la luptele dintre giganți, care apar sub aceste nume. Într-una din cele mai vechi povestiri ebraice transmise de Iezechiel, acesta avertizează poporul evreu în privința aducerii, de către Iehova, asupra țării lor pe regele Gog din țara Magog, care, venind cu armata sa puternică dinspre miazănoapte , va distruge țara lui Israel, iar după ce își va împlini misiunea va fi distrus, la rându-i, de mânia cerului. Prorocul Ieremia menționează și el acest popor, pe care îl numește „praedo gentium” (prădătorul ginților) și care va veni dinspre miazănoapte, de la capătul pământului, și cu armata sa puternică va distruge, fără milă, cetatea Israelului, transformându-i pe evrei în sclavi. 2 „OrekcaHgpB, uapt. MakegoHCKiH, BB3Bige Ha boctohhmh crpaHH go Mopa, Hapiuae\ioe CorHue m^cto, u Bigi ae.roBKa HeaucTBia otb uMeHy A((ieTOBa; uxB^e HeaucroTy BugiB: agaxy CKBepHy Bcaky, KoMapBi, MyxBi, kotkbi, 3Mia, MepTBeua He norpe6aru, ho agaxy u ^eHCKHi H’SBBparbi u ckotbi Bca HeaucTBia. To BugiBB OreKcaHgp y6oaca, ega, khko yMHo^aTBca, ocKBepHaTB 'icarra, 3arHa ux Ha no.rvHo^HBia crpaHBi y ropBi bbicokbh u Eory noBeriBmro, cocrynumaca o hux ropBi 12 .tokbtto; u crBopuma BpaTa MigHaa u noMa3ama cyhbk.ihtomb u a^e xotht b3htu u He BocMoryTB, hu orHeMB \TO>KeTB u^B^e^u” - Letopis' po Ipatevkomu spisku, Sankt-Petersburg, 1871, 164 apud V.M. Istrin, Aleksandrija russkih hronografov, Moscova, 1893, 93. 3 Vezi A.N. Pypin, Ocerk literaturnoj istorii starinnyh povestej i skazok russkih, Sankt-Petersburg, 1857, 96. 4 V.M. Istrin, op. cit., 94. 5 Aleksandrija. Roman ob Aleksandre Makedonskom po russkoj rukopisi XV veka (Ed. Ja.S. Lur'e, O.V. Tvorogov), Moskova-Leningrad, 1965, 120. 966 În perioada clasică a tradiției iudaice se fac, de asemenea, referințe la Gog și Magog. Astfel, Josephus Flavius identifică pe Magog cu sciții6, nume de referință în Antichitate pentru popoarele din nordul Mării Negre. În termenii tradiției iudaice rabinice, Gog este menționat ca fiind regele națiunii Magog, descendent din Magog al lui Iafet, fiul lui Noe. Această tradiție cunoaște, însă, mai puține referințe, întrucât nici o națiune din nordul Israelului nu poate fi asociată cu ei7. Șase sute de ani mai târziu Gog și Magog sunt amintiți, în cadrul tradiției creștine, de către Ioan Teologul în Apocalipsa. Vorbind despre timpurile de apoi ale omenirii, Ioan menționează că satana va ieși din temniță și va conduce la război popoarele Gog și Magog, o răspândite în cele patru colțuri ale lumii, al căror număr este cât nisipul mării8. Încă înaintea profeților biblici, Oracolele Sibiliene făceau, și ele, referință la Gog și Magog. Acestea par să plaseze aceste popoare în Etiopia9, termen care a fost aplicat în cultura clasică greacă atât Africii, cât și Asiei. În tradiția islamică, găsim mențiuni referitoare la Gog și Magog în Coran10 11. Potrivit cărții sfinte a islamului, Gog și Magog sunt fiii lui Adam care vor fi eliberați în momentul întoarcerii oamenilor în orașul care a fost distrus, probabil cu referință la Ierusalim și în care ei au fost interziși. Potrivit eruditului filolog musulman Javed Ahmed Ghamidi, Gog și Magog sunt descendenții lui Iafet, fiul lui Noe, care a locuit în părțile nordice ale Asiei, însă, mai târziu, triburi ale acestora s-au stabilit în Europa, America și Australia11. Scurta trecere în revistă a principalelor tradiții despre popoarele Gog și Magog ne aduce în atenție, în primul rând, caracterul barbar al acestor neamuri. Opoziția dintre lumea civilizată și cea barbară a ieșit s-a manifestat încă din cele mai vechi timpuri. În diferite momentele ale timpului istoric omul civilizat s-a văzut mărșăluind alături de indivizi aflați la un nivel de dezvoltare inferior, din punct de vedere social și cultural. Marile civilizații s-au obișnuit cu comparația, uneori nefirească, între ele și acești vecini barbari, care le apăreau în diferite grade de suspiciune, dispreț și groază. Omul civilizat, cu instituțiile lui urbane, cu modul său de viață agrar și sofisticat din punct de vedere economic și tehnologic, cu arta sa preponderent literară și plastică, s-a conceput ca fiind superior acestor popoare, cu care, de multe ori, a luptat pentru dominarea asupra celor mai bogate părți ale lumii. Cu mult înainte ca grecii să fi inventat termenul de „barbar”, pentru a descrie pe sciți și pe alte popoare care erau altfel decât ei, în ceea ce ținea de idealurile culturii grecești, alți oameni civlizați au manifestat sentimente similare față de străinii cu care au intrat în contact. Acesta a fostul 6 Flavius Josephus, Antichități Iudaice, Vol.I, Cartea I, Cap. VI, București, 1999. 7 Vezi Mikraot Gedolot (așa-numita Biblie rabinică în engleză), HaMeor, 400. Anumite explicații în acest sens ne oferă și comentatorii Talmudului Rashi și Radak - R.R. Apple, DavidKimchi's responce to Chritianity in his Psalm commentary, Australian Association of Jewish Studies Conference, Sydney, 2010. 8 Biblia, Apocalipsa, 20. 7-8. 9 Vezi Oracolele Sibiliene, III, 393-394. Acestea menționează popoarele în cauză, fără să facă alte comentarii: „Woe to thee, land of Gog and Magog, situated in the midst of Aethiopian rivers”. 10 „But there is a ban on a town which We have destroyed: that they (the people of the town) shall not return. Until the Gog and Magog are let through (their barrier), and they spread out from every direction” - Coran, 21, 96-97. 11 Javed Ahmed Ghamidi, The Signs and Events of the Day of Judgement în Renaisssance, iulie 2010. 967 punctul de vedere pe care un vechi autor akkadian a încercat să-l expună atunci când a adus în 12 discuție triburile vecine, caracterizându-le ca necunoscând cerealele și orașul12. Barbarii, al căror mod de viață era văzut ca fiind inferior celui din Grecia, în perioada culturii clasice, a fost de cele mai multe ori calomniat de către scriitorii greci13. Cei mai mulți comentatori romani, urmând aceeași cale grecească, au apreciat pe barbarii germani, dar și pe alții, ca fiind prea sălbatici lor14. O asemenea retorică a existat și în cadrul opiniei medievale despre barbari. Conotația peiorativă a termenului de „barbar” a fost utilizată, cu precădere, în Antichitatea greco-latină, dar și în Europa Medievală și Bizanț, deși aplicarea exactă a termenului a reflectat circumstanțe istorice diferite. Furor barbaricus era evocat în mințile civilizate, termenul aplicându-se deopotrivă cimerienilor, sciților, celților, germanilor, tătarilor sau turcilor. Termenul trezea sentimente de groază, neîncredere și ură pentru o varietate de populații, care erau considerați de criticii lor civilizați ca fiind mai mult sau mai puțin războinici, imprevizibili și cruzi. În Asia, Grecia, Roma, dar și în Europa Medievală, înțelesul termenului de „barbar” era ca un mănunchi care se reuneau mai multe aplicații specifice ale termenului. Se poate observa că partea civilizată, în raport cu cruzimea barbară a constituit o barieră morală, care despărțea două culturi și părea că justfică „războiul rece” dus între ele pe plan istoric15. Atunci când ambiția și aroganța omului civilizat au coincis cu obiective politice, militare sau religioase, asemenea antagonisme au fost mascate de unele acțiuni idealiste de tip civilizator sau misionar. În alte cazuri nu a fost nevoie de nici un efort pentru a le ascunde. Astfel, bariera morală era suficientă pentru a explica agresiunea reciprocă dintre cele două lumi, atunci când scopurile politice sau pasiunea o cereau16. Tema amenințării barbare asupra lumii civilizate este exprimată într-o formă mitologizată de către Romanul lui Alexandru, tocmai prin menționarea în roman a episodului referitor la închiderea de către Alexandru cel mare în spatele Porților Caspice a teribilelor popoare Gog și Magog17. Regele macedonean exclude, prin urmare, aceste popoare din lumea civilizată, construind pereți groși din fier sau alamă, localizați tradițional în zona caucaziană la trecătoarea lui Derbent18. Semnificația eshatologică a popoarelor Gog și Magog este o altă caracteristică cu care acestea au intrat în percepția populară. Această însușire le-a fost atribuită încă înainte de 12 S. Piggott, Ancient Europe from the Beginnings of Agriculture to Classical Antiquity, Chicago, 1965, 256; S.N. Kramer, The Sumerians: Their History, Culture and Character, Chicago, 1963, 63. 13 O lucrare importantă pe tema viziunii grecești asupra barbarilor este aceea a lui J. Juthner, Hellenen und Barbaren aus der Geschichte des Nationalbuwusstseins, Leipzig, 1923. 14 Vezi A.N. Sherwin-White, Racial Prejudice in Imperial Rome, Cambridge, 1967. Titlul cărții lui Sherwin-White este înșelător, întrucât romanii se refereau, mai mult, la o diferență pe plan cultural, decât rasială, în înțelesul modern al termenului. 15 Vezi A. Alfoldi, The Moral Barrier on Rhine and Danube în Congress of Roman Frontier Studies ( Ed. E. Birley), Durham, 1952, 1-16. 16 Vezi P. Bagby, Culture and History: Prolegomene to the Comparative Study of Civilization, Berkeley, 1959. 17 Unica monografie pe această temă aparține lui A.R. Anderson, Alexander's Gate, Gog and Magog, and the Inclosed Nations, Cambridge, Massachusetts, 1932. 18 Derbent este considerat a fi cel mai vechi oraș din Rusia, identificat cu legendarele Porți ale lui Alexandru. Orașul, cu o vechime de peste cinci mii de ani s-a dezvoltat între doi pereți, întinzându-se dinspre munte spre mare. De-a lungul timpului, diferite națiuni au numit în mod diferit această așezare, însă toate denumirile au în comun termenul de „porți”. 968 asocierea lor cu numele regelui macedonean. Astfel, autorul Otkrovenija Mefodija Potarskogo descrie venirea acestor hoarde ca pe un simbol sigur al osândei iminente19. Confundarea acestor popoare cu diferiții dușmaini ai civilizației devenea, prin urmare, un lucru firesc. Este posibil ca Iezechiel să-i fi avut în vedere pe cimerieni, iar autorul Otkrovenija Mefodija Potarskogo pe sciți. Potrivit lui W. R. Jones, mitul închiderii popoarelor necurate de către Alexandru a fost consolidat, fără îndoială, în relevanța sa istorică, de către invazia hunilor din 39520. Legenda a circulat, ulterior, în bazinul mediteranean în versiunile siriană, latină și grecească21. Printr-o schimbare ușoară a numelui, Gog și Magog puteau deveni Goți și Magoți, iar legenda să se refere la invazia germană din secolul al V-lea22. Autori precum Sfântul Ambrozie, Paulus Orosius, Isidor din Sevilla, Gotfrey din Viterbo sau Ranulph Higdon au făcut, potrivit lui Anderson23, cu siguranță acest lucru. Tendința generală este, prin urmare a aceea de a identifica aceste popoare cu nomazii stepelor, precum sciții, hunii, alanii, avarii și tătarii sau cu toate acele triburi care încercau ocazional să penetreze linia de apărare a civilizației europene. Identificarea popoarelor Gog și Magog cu tătarii și turcii a fost popularizată în Europa prin intermediul Revelațiilor lui Pseudo-Methodius24 și Cosmografiei lui Aethicus Ister25, ambele datând din același secol VII. Gentes inmundas et aspectu orribilis pare să fie conformă cu descrierea hoardelor tătare descrisă de misionarii europeni, iar autori precum Rudolf din Ems, Peter Comestor, Roger Bacon, Riccoldo da Monte di Croce, Albertus Magnus sau Marco Polo par să aprobe acest cadru26. Un cronicar englez din secolul al XIII-lea, Matthew Paris, citează o scrisoare de la Henry Raspe, în care bestialitatea mongolă este descrisă în termeni care amintesc despre Gog 19 Pasaje din Revelațiile lui Pseudo-Methodius întâlnim începând cu primele cronici autohtone rusești, de la sfârșitul secolului al XI-lea până la cronografele din secolul al XVII-lea. Mai multe pe această temă vezi la V.M. Istrin, Otkrovenie Mefodija Potarskogo i apokrificeskie videnija Daniila v vizantijskoj i slavjano-russkoj literaturah, Moscova, 1897; S.H. Cross, The earliest allusion in Slavic literature to the Revelations of Pseudo-Methodius în Speculum, Nr. 4, 1929, 329-330. 20 W.R. Jones, The Image of the Barbarian in Medieval Europe în Comparative Studies in Society and History, Vol.13, Nr.4, Octombrie 1971, 399. 21 A.R. Anderson, Alexander's Gate, Gog and Magog, and the Inclosed Nations, Cambridge, Massachusetts, 1932, 20. 22 W.R. Jones, op. cit., 399. 23 A.R. Anderson, Alexander's Gate, Gog and Magog, and the Inclosed Nations, Cambridge, Massachusetts, 1932, 9-11. 24 Una din acela mai bune ediții ale lucrării lu Pseudo-Methodius a fost publicată de E. Sackur, Sibyllinische Texte und Forschungen, Halle, 1898. Potrivit editorului, popularitatea lucrării în Evul Mediu, până spre secolul al XVI-lea, se datorează profețiilor acestea despre o eventuală victoriei a lumii creștine în fața diferitelor rase a barbarilor orientali, care amenințau, din când în când, pacea și civilizația Europei occidentale. Potrivit lui Sackur, op. cit., 5 u., opera a fost redactată în Siria sau Egipt în tipul ultimilor ani ai domniei lui Constantin al IV-lea. Cea mai importantă ediție rusească a lucrării rămâne cea a lui V.M. Istrin, Otkrovenie Mefodija Potarskogo i apokrificeskie videnija Daniila v vizantijskoj i slavjano-russkoj literaturah, Moscova, 1897. 25 Autorul identifică pe turci ca fiind descendenți ai lui Gog și Magog: „Gens ignominiosa et incognita, monstruosa, idolatria, fornicaria in cunctis stupriis et lupanariis truculenta, a quo et nomen accepit, de stirpe Gog et Magog. Comedent enim universa abominabilia et abortiva hominum,i uvenumc arnes iumentorumqueet ursorum,v ultorum,i tem charadriuma c milvorum, bubonum atque visontium, canum et simiarum.” - Aethici Istrici Cosmographia ab Hieronymo ex Graeco Latinum breviarium redacta, (Ed. H. Wuttke), Leipzig, 1853, 18. O ediție recentă a acestei lucrări aparține lui O. Prinz, Die Kosmographie des Aethicus în Monumenta Germaniae Historica, Munchen, 1993. 26 W.R. Jones, op. cit., 400. 969 y-l și Magog27. O transcriere a discursului din 1244 a unui arhiepiscop rus, păstrat în aceeași sursă28, pare să reflecte influența lui Aethicus Ister, o sursă medievală importantă pentru difuzarea Romanului lui Alexandru. Aceste influențe par să aibă, însă, o importanță minoră în evocarea popoarelor necurate pentru poporul rus, în momentul luării în stăpânire, de către hoardelor tătare, a unei mari zone controlate anterior de principatele rusești. Unul din cele mai interesante aspecte ale problemei care ne interesează este identificarea popoarelor Gog și Magog cu hazarii29. Cel care face această asociere este călugărul francez, cunoscut drept Christian of Stavelot. Potrivit lui Christian, Alexandru cel Mare s-a rugat lui Dumnezeu pentru a închide popoarele Gog și Magog în spatele munților, adăugând că aceste popoare au fost redenumite hazari (Gazara)30. În opinia călugărului francez existau șapte triburi ale lui Gog și Magog, printre care se numărau și bulgarii31, deși în eshatologia medievală numărul popoarelor Gog și Magog era cotat la douăzeci și doi32. Asocierea hazarilor cu numărul simbolic „7” apare și în literatura bizantină, acolo unde, în descrierea „celor șapte climate”, ultimul dintre acestea (al șaptelea) - extremitatea nordică a oicumenei - era populat de către franci33 și hazari34. În secolul al XI-lea, în traducerea slavonă a Cronicii lui Gheorghe Hamartolos, termenul de hazari se referă la Sciția35, termen care și-a găsit ecoul și în Povest' vremennyh let36. Aceast monument literar prezintă o paralelă apropiată de comentariile lui Christian, din moment ce ambele surse înglobează pe bulgari în cadrul grupului de triburi ale hazarilor. 27 „Sunt enim corpore terribiles, vultu furiosi, oculis iracundi, manibus rapaces, dentibus sanguinolenti, et eorum fauces ad carnem hominum comedendam et humanum sanguinem absorbendum omni tempore sunt paratae.” -Chronica Majora, VII, 77 apud W.R. Jones, op. cit., 400. 28 Ibidem, 400. 29 Popor turcic seminomad, cu ascendență scită, din Asia Centrală a cărui majoritate s-a convertit la iudaism. Numele 'hazar' pare a fi legat de o formă a unui verb turcic care înseamnă a umbla (gezer în turca modernă). O lucrare interesantă referitoare la istoria hazarilor este aceea a lui A. Koestler, The Thirteenth Tribe, Londra, 1976. Informații utile despre hazari vezi și la M. Artamonov, Istorija hazar, Ediția a II-a, Sankt-Petersburg, 2002. Despre istoria hazarilor evrei vezi D.M. Dunlop, The History of the Jewish Khazars, Princeton University Press, 1954. 30 „Sed tamen sciendum quod Dominus omnipotens convenientibus locis montes omnes instituit; et non est necesse transferre a loco ad locum, licet legamus Gregorium Nazianzenum hoc facisse, et de Alexandro rege legimus quod ad conclusionem gentium Gog et Magog, que Gazara nunc uocantur, gentes quondam Hunorum cum non posset eos bello delere, ad Deum conversus petierit, et Deus ad conclusionem eorum montem aduxerit, et quod remansit ipse cum populo suo conclusit, et portas aereas subter ipsum montem posuerit.” - Migne's Patrologia Latina, Vol. 106, col. 1405 B-C apud L.S. Chekin, Christian of Stavelot and the Conversion of Gog and Magog. A Study of Ninth-Century Reference to Iudaism Among the Chazars în Russia Medievalis, Tom. IX, Nr.1, 1997, 16. 31 Migne's Patrologia Latina, Vol. 106, col. 1456 A-B apud L.S. Chekin, op. cit., 18. 32 E. Sackur, op. cit., 33-39; A.R. Anderson, Alexander's Gate, Gog and Magog, and the Inclosed Nations, Cambridge, Massachusetts, 1932, 54-55. 33 A. Ducellier, La notion d'Europe a Byzance des origines au XIIIeme siecle: Quelques reflexions în Byzantinoslavica, Nr. 15, 1994, 5-6. 34 E. Honigmann, Die sieben Klimata und die noXeig emanam: Eine Untersuchung zur Geschichte der Geographie und Astrologie im Altertum un Mittelalter, Heidelberg, 1929, 225, 228. 35 „...u Adera u EBponera u Cky^uera, pekme Ko3apti....” - V.M. Istrin, Knighi vremennyja i obraznyja Gheorghija Mniha: Hronika Gheorghija Amartola v drevnem slavjanorusskom perevode, Tom.1, Petrograd, 1920, 36, 318. 36 „....npugoma ot CKy^n, pekme ot KO3apn, pekOMuu oo.irape u cigoma no flyHaeBu...” - Privolzkii Sojuz Literatov, Tom.1, Leningrad, 1926, 11. 970 Înțelesul general al termenului de „hazari” împătrășit de Christian, dar și de sursele slave târzii, implică faptul că hazarii din mențiunile lui Kiril (Constantin)37 ar fi putut locui oriunde în arealul nord-estic, atribuit, în mod tradițional, popoarelor Gog și Magog. Astefel, trebuie luată în considerație opinia lui Vladimir Lamanski, care, analizând viața lui Kiril, ajunge la concluzia că hazarii menționați de acesta pot fi identificați cu rușii38. Autorul rus face distincție între țară și popor, dar își concentrează atenția asupra înțelesului general al termenului de „Hazaria”, susținând că întreg teritoriul Imperiului Hazar putea fi cunoscut sub acest nume, în același fel în care, mai târziu, numele de „Rus'” s-ar fi putut răspândi asupra 39 acestui teritoriu39. Christian ne oferă și o mostră a dimensiunii eshatologice a convertirii bulgărești. Botezul canibalilor Gog și Magog ar reprezenta, potrivit călugărului, un ultim succes al creștinătății. Tema creștinării barbarilor a fost utilizată în mod repetat pentru a-i descrie pe barbarii nordici, inclusiv pe normanzi, omologii occidentali ai hazarilor. Între 851-852, pe când Sfântul Anspar pregătea o călătorie misionară spre nord, a avut o viziune a lui Abbot Adalhard, care răspândea profețiile lui Isaia despre sfârșitul lumii (Isaia, 49, 1-7). Aceste profeții s-ar aplica direct zonei Suediei, compusă din mai multe insule unde s-ar afla capătul lumii. Cititorii medievali ai Vieții lui Ansgar găseau, cu ușurință, paralele între referințele la insulele și extremitățile nordului din cartea lui Isaia și profețiile lui Iezechiel despre Gog și Magog. Un astfel de cititor al Vieții lui Ansgar a fost Adam of Bremen, care în ultimul sfert al secolului al XI-lea a dedus etnonimul local Gotar din biblicul Gog40. Rolul malefic, destinat popoarelor Gog și Magog în cadrul sfârșitului lumii ca agenți ai lui Antihrist ar putea dovedi un succes parțial al creștinătății, întrucât unul din aceste triburi a adoptat iudaismul. Anderson oferă câteva exemple de identificare a popoarelor Gog și Magog cu cele zece triburi ale Israelului din scrierile occidentale, începând cu secolul al XIII-lea41. Trebuie menționat, însă, că această recunoaștere a fost favorizată de către zvonurile răspândite de către hazari și de către vecinii acestora, în legătură cu originile hazarilor42. Făcând abstracție de convertirea hazarilor la iudaism, trebuie să spunem că legendele despre „cele zece triburi” și cele legate de Gog și Magog au fost destinate să se întrepătrundă datorită pretinsei lor locații nordice, precum și funcției eshatologice. În finalul acestui mic studiu trebuie să spunem că popoarele Gog și Magog, așa cum sunt prezentate ele în ambele redacții ale Romanului lui Alexandru corespund, în cea mai 37 Vezi G.A. Habugaev, Pervye stoletija slavjanskoj pismennoj kul'tury: istoki drevnerusskoj kniznosti, Moskova, 1994. 38 Vezi V.I. Lamanski, Slavjanskoe zitie Svjatogo Kirilla kak relighiozno-epiceskoe proizvedenie i kak istoriceskij istocnik în ZurnalMinisterstva Norodnogo Prosvescenija, Nr. 347, mai-iunie 1903. 39 Ibidem, 358. 40 Adam von Bremen, Hamburgische Kirchengeschichte (Ed. Bernhard Schmeidler), Ediția a III-a, Hanovra, Lepzig, 1917, 32. Cronicarul german era străin de tradiția antică care îi identifica pe Gog și Magog cu goții care au capturat Roma, dar a preferat să aplice tradiția biblică despre Gog și Magog asupra goților din Suedia. 41 A.R. Anderson, Alexander's Gate, Gog and Magog, and the Inclosed Nations, Cambridge, Massachusetts, 1932, 58-86. 42 Hazarii înșiși găseau o asociere între ei și „cele zece triburi” ale Israelului în sensul aplanării tensiunilor ideologice privind adoptarea de către aceștia a iudaismului. Vezi C. Zuckerman, On the Date of the Khazar's Conversion to Judaism and the Chronology of the Kings of the Rus' Oleg and Igor: A Study of the Anonymous Khazar Letter from the Genizah of Cairo în Revue des etudes Byzantines, Nr.53, 1995, 242; L.S. Chekin, The Role of Jews in Early Russian Civilization in the Light of a New Discovery and New Controverses în Russian History, Nr.17, 1990, 386-389. 971 mare parte, ipostazelor în care acestea apar în cadrul tradițiilor relevate mai sus. Elementele de geografie mitologică care derivă din roman, dar pe care le scot în evidență și tradițiile care se raportează la legenda închiderii de către Alexandru a popoarelor Gog și Magog, fac trimitere, în general, la zona caucaziană, fapt care poate menține vie opinia identificării acestor popoare cu strămoșii rușilor. Elementul nou pe care această legendă îl imprimă imaginii lui Alexandru cel Mare în cadrul spațiului cultural rus este cel apotropaic, fapt care servește la consolidarea rolului pe care îl are Alexandru în ipostaza de apărător al creștinismului. Pe de altă parte, trebuie spus că popoarele Gog și Magog din Romanul lui Alexandru întrunesc cele două caracteristici de bază - latura barbară și funcția eshatologică. Din momentul apariției, în secolul al IV-lea, legenda lui Alexandru și a popoarelor închise a servit nu doar pentru a identifica diferiți dușmani istorici, dar a dat speranța unui eventual triumf al civilizației creștine asupra forțelor păgâne. Conținutul eshatologic al legendei a satisfăcut curiozitatea Europei civilizate în privința popoarelor uimitoare și înfricoșătoare, asigurând omul medieval că ele ocupă locul lor în planul creștin al mântuirii. Bibliografie selectivă: A.N. Pypin, Ocerk literaturnoj istorii starinnyh povestej i skazok russkih, Sankt-Petersburg, 1857. A.R. Anderson, Alexander's Gate, Gog and Magog, and the inclosed nations, Cambridge, Massachusetts, 1932. Aleksandrija. Roman ob Aleksandre Makedonskom po russkoj rukopisi XV veka (Ed. Ja.S. Lur'e, O.V. Tvorogov), Moskova-Leningrad, 1965. C. Zuckerman, On the Date of the Khazar's Conversion to Judaism and the Chronology of the Kings of the Rus' Oleg and Igor: A Study of the Anonymous Khazar Letter from the Genizah of Cairo în Revue des etudes Byzantines, Nr.53, 1995. D. M. Dunlop, The History of the Jewish Khazars, Princeton University Press, 1954. L.S. Chekin, Christian of Stavelot and the Conversion of Gog and Magog. A Study of Ninth-Century Reference to Iudaism Among the Chazars în Russia Medievalis, Tom. IX, Nr.1, 1997. S.H. Cross, The earliest allusion in Slavic literature to the Revelations of Pseudo-Methodius în Speculum, Nr. 4, 1929. V.I. Lamanski, Slavjanskoe zitie Svjatogo Kirilla kak relighiozno-epiceskoe proizvedenie i kak istoriceskij istocnik în Zurnal Ministerstva Norodnogo Prosvescenija, Nr. 347, mai-iunie 1903. V. M. Istrin, Aleksandrija russkih hronografov, Moscova, 1893. Idem, Otkrovenie Mefodija Potarskogo i apokrificeskie videnija Daniila v vizantiiskoj i slavjano-russkoj literaturah, Moscova, 1897. W. R. Jones, The Image of the Barbarian in Medieval Europe în Comparative Studies in Society and History, Vol.13, Nr.4, Octombrie 1971. 972 TRĂSĂTURI FONETICE ALE GRAIURILOR DIN VALEA SUPERIOARĂ A RÂULUI PUTNA, JUDETUL VRANCEA Drd. Tamara Daniela MOCANCA Universitatea ,,Ștefan cel Mare", Suceava O colectivitate de oameni care aparține unui anumit teritoriu geografic, deși cunoaște o normă convențională de exprimare, aduce un plus de originalitate expresiei, fiindcă, așa cum spunea S. Pușcariu, „Nu există subiect vorbitor, oricât de umil ar fi, care să nu adauge la expresia uzuală o notă individuală.”1 Particularitățile graiurilor din Valea Superioară a Putnei au vizat nivelul vorbirii populare și cel al vorbirii literare neîngrijite, la un moment al evoluției limbii, datorită influențelor tot mai puternice ale limbii literare, lucru sesizat la informatorii de diferite vârste și grade de instruire. În ciuda acestor interferențe cu limba literară, s-au păstrat enclave de limbă populară vie și nealterată, în cea mai mare parte din subdialectul moldovean, cu unele influențe, puține ce-i drept, din graiurile transilvane și cele muntenești. Cuvinte-cheie: limbă, grai, subdialect, fonetică „Fonetica este studiul care se ocupă cu cercetarea obiectivă a sunetelor, așa cum le rostește gura, le percepe urechea și le fixează memoria”1 2 Vorbitorii unei limbi sesizează deosebirile de grai de la o regiune la alta, realizate fie frecvent, fie aleatoriu, într-un număr restrâns, puțin perceptibile. Trăsături distinctive ale limbii pot să apară atât la nivel fonetic, gramatical, cât și lexical, apărând astfel variantele dialectale. Exprimarea dialectală se face cu precădere la nivelul limbii vorbite, deoarece, sub influența limbii normate literare, scrierea este una care respectă normele limbii îngrijite. În scris, desprinderea de graiul regional este mai ușoară, norma literară influențând mai ales nivelul lexical. Dacă aspectul fonetic și cel gramatical cedează mai greu în fața limbii literare, vocabularul este cel mai supus schimbării. Totodată, trebuie amintit faptul că zona a fost considerată o „țară”-Țara Vrancei, o arie oarecum închisă, cu reguli proprii, păstrătoare de tradiții și obiceiuri, dar și de fapte de limbă. 1. Accentul. Un enunț nu reprezintă o îmbinare de elemente fonetice realizată în multiple moduri. În fiecare spațiu lingvistic există componente aflate în strânsă legătură cu succesiunea de foneme care generează o anumită muzicalitate limbii respective. Unul dintre aceste elemente este accentul care diferă de la o limbă la alta și de la o etapă lingvistică la alta. Accentul reprezintă punerea în valoare a unei silabe în raport cu celelalte silabe din cuvânt, având rolul, uneori, de stabilire a sensului cuvintelor. Această reliefare a unei silabe în raport cu celelalte poate consta în diferența de intensitate sau de înălțime. Considerat de către Diomede „sufletul cuvântului”, accentul în limba română este liber și variabil, având 1 Pușcariu, Sextil, Op. Cit.,p.5 2 Pușcariu, Sextil, Limba română, B. Rostirea, Editura Minerva, București, 1976, p.60 973 posibilitatea de a sta pe orice silabă a unui cuvânt, contribuind la realizarea de mari variații ritmice. Caracteristic limbii române este frecventa accentuare oxitonă a radicalelor, urmată de accentuarea paroxitonă și proparoxitonă.3 Un lucru diferit de limba latină îl reprezintă existența în limba română a unei categorii de cuvinte accentuate oxiton. Anumite cuvinte sunt accentuate diferit în anumite graiuri decât în limba literară. Astfel graiurile din sud, cele de tip muntenesc, cunosc același mod de accentuare ca în limba literară. Accentuarea oxitonă (pe ultima silabă) din exemplele bolnăv, dușmăn, firăv, miros este specifică acestor graiuri și limbii literare, în timp ce în graiurile de nord întâlnim accentuarea de tip paroxiton (accentul căzând pe penultima silabă): bolnav, dușman, firav, miros. În ceea ce privește cuvintele bisilabice, în zona cercetată constatăm existența celor două tipuri de accentuare, ultimul fiind mai des întâlnit. In legătură cu cele două forme bolnav -bolnăv, I. Gheție4afirmă că „Prima formă de accentuare apare în graiurile moldovenești și în câteva puncte din Muntenia și Dobrogea. A doua se întâlnește în arie compactă în Muntenia, sudul Banatului, Transilvaniei, și Dobrogei și, pe alocuri în Moldova (cea sudică)(ALRM I, vol.I, h.191 ) Astfel se înregistrează formele :b uolnav, b u lnav, b uălnav dar și b uolnăv, buolnăv și bualnăv. Tot în aceeași situație se află și perechea blestem și blestem. Accentuarea oxitonă a cuvântului a determinat trecerea vocalei neaccentuate ă la e (lat.blastemo) sub influența acțiunii asimilatoare a vocalei e din următoarea silabă, fenomen considerat o inovație a graiurilor de tip muntenesc, întâlnit și în cazul cuvintelor necaz, pereche, perete și speria 5 Cele mai frecvente cazuri întâlnite în Valea Superioară a Putnei din Vrancea sunt formele cu accentuare oxitonă, caracteristică și limbii literare, „întâlnită în Muntenia și sudul Transilvaniei...izolat și în Moldova, Banat și restul Transilvaniei”. 2.Vocalismul. Particularitățile graiurilor din Valea Superioară a Putnei surprinse au vizat nivelul vorbirii populare și cel al vorbirii literare neîngrijite, la un moment al evoluției limbii datorită influențelor, tot mai puternice, ale limbii literare, lucru sesizat la informatorii de diferite vârste și grade de instruire. S-a căutat să se culeagă și să se interpreteze acele particularități native ale vorbitorilor. S-a constatat că, așa cum era de așteptat, persoanele din categoria de vârstă 50-70 de ani sunt mai conservatoare, pe când tinerii și copiii nu mai păstrează în totalitate trăsăturile celor menționați anterior. Trăsăturile reprezentative înregistrate, la nivelul sistemului vocalic, sunt următoarele: 2.1. Închiderea vocalelor. Ca trăsătură generală a rostirii vocalelor în graiurile din această zonă se remarcă tendința de închidere, mai ales a vocalelor anterioare, tendință ce se manifestă în graiurile de tip moldovenesc. Scorpan remarca :”Toate schimbările vocalelor au același sens, merg adică de la articulațiile deschise către cele închise, mai bine zis de la sunetele mai ample, cu o plenitudine mai mare către cele mai puțin ample, cu o plenitudine mai mică”6 Majoritatea cercetătorilor constată că închiderea vocalelor are legătură cu accentul 3 Dimitrescu, Florica, Pamfil, Viorica, Barborică, Elena, Călărașu, Cristina, Cvasnii, Maria, Marta, Mihai, Ruxăndoiu, Liliana, Theodorescu, Mirela, Toma, Elena, Istoria limbii române, Editura Didactică și Pedagogică, București, 1978, p.125 4 Gheție, Ion, Baza dialectală a românei literare, Editura Academiei Române, București, 1975, p. 94 5 Gheție, Ion. Op. Cit., p. 98 6 Scorpan, Grigore Gr., Graiul moldovenesc. Tendințe fonetice. Expresivitate, în BPh, 11-12, 1945, p. 431 974 care are un rol important în graiurile moldovenești. Conform tendinței de închidere a vocalelor, ce se manifestă în această zonă, vocala deschisă a aflată în poziție inițială se închide la vocala semideschisă medială ă: ășkii, ălgii, ălbușî ( în construcția dou-ălbușî) ; ârâ, sâpâ, katrâ, varâ; frâti, cârti, mmti, niști, mi ni, le mnili, laUpti. În situațiile în care vocala medială e nu se află în silabe accentuate, tendința este de închidere. Astfel în poziție protonică e devine i ca în cuvintele: fimeii, fisuor, uo vinit. Această închidere la i a vocalei e este Q comună graiurilor din Valea Superioară a Putnei și „celor din Moldova și Transilvania”7 8. Astfel, în Valea Superioară a Putnei se întâlnesc formele: fetile, fetili; numile, numili. În cazul numeralului trei, regăsim forma tr i: no uusuti tr izâșîtr i dar și tre izăștr i.9 În ceea ce privește cea de-a două grupă de cuvinte identificat e de Gheție, se constată în zona cercetată forme în care se păstrează e etimologic, alături de altele în care acesta a trecut s-a închis la i: bisărică, bisăricâ, biserică, bisericâ; ceti alături de citi; dimineâță, dimineâțâ, prisepi. Aceeași închidere are loc și atunci când vocala e se află în poziție posttonică, însă cu o mai mică frecvență: âpili, gâlbin, eptini. În cazul cuvintelor formate prin derivare cu prefixe, se observă aceeași închidere la i a lui e; cu prefixul negativ ne- se înregistrează formele ni mâtî, nimaritâtî, nivadut, nigâsît. Prefixul privativ des- devine în graiurile din Valea Superioară a Putnei dis- sau diz-, ca în cuvintele: dispăturăm, dispârt, diizgUiețat, disfâc. În legătură cu verbele derivate cu prefixele des-, dez-, Ion Gheție10 11 stabilește, pe baza analizei Atlaselor Lingvistice, aria de repartiție a fenomenului de închidere a vocalei e la i, aceasta reducându-se la zona Moldovei. În cazul prepozițiilor de, pe, peste, pentru, transformarea lui e la i se produce, chiar dacă vocala se află în silabă accentuată, înregistrându-se formele di, pi, piste sau pisti, pintru. Rostirea închisă în cazul acestor secvențe se regăsește și în unele cuvinte care conțin grupul de sunete de în poziție inițială: dișt iept, disârî, divremi. Închiderea vocalei posterioare semideschise o la u se înregistrează în interiorul diftongului ascendent oa, care devine ua în cuvinte ca: rua□ tî, nua□ pti, fua□ rfica, fuaUrti. Trecerea vocalelor palatale e și i la corespondentele lor din seria centrală, ă și î, fenomen ce se produce după consoanele s, z, ș, j, ț, dU, și chiar r, datorită pronunției dure ale acestora ce nu admit după ele decât vocale din seria centrală: sămn, zăr, șînă, i □jăcțiii, r r 11 surzăsc, prăjînă, odîc, pătrunjăl, șî, dăsi. Conform opiniei Matildei Caragiu-Marioțeanu , această transformare suferită de vocalele e și i în ă și î se regăsește în toate graiurile, cu excepția celor muntenești. 2.2. Deschiderea vocalelor. În ceea ce privește vocala ă protonică și posttonică, aceasta se deschide la a în cuvinte ca: bătâie-batâie, vărsât-varsât, vătămât- vatamat. Conform NALR Moldova și Bucovina12, vol. I, în zona cercetată se întâlnesc atât formele cu ă păstrat cât și cele cu a, deși acest fenomen de asimilare este specific „graiurilor bucovinene și 7 NALR pe regiuni Moldova și Bucovina, Editura Universității „Alexandru Ioan Cuza”, Iași, vol.III, 2007 material necartografiat, p.342 8 Bîrleanu, Ion-Horia, Graiurile din Valea Șomuzului Mare, Editura Sedcom Libris, Iași, 2000, p.147 9 NALR . Moldova și Bucovina , Texte dialectale, Vol. I, Partea a 2-a, Editura Academiei Române, Iași, 1995, p.172 10Gheție, Ion, Op.Cit., p. 106 11 Caragiu-Marioțeanu, Matilda, Compendiu de dialectologie(nord- și sud-dunăreană), Editura Științifică și Enciclopedică, București, 1975, p. 153 12 NALR Moldova și Bucovina, Editura Academiei RSR, București, 1987, p. 975 1 o /\ graiurilor nord-estice ale teritoriului dacoromân”13. În cuvinte în care ă protonic este urmat de silabe accentuate care însă nu conțin vocala a, se remarcă păstrarea nealterată a acesteia, în cuvinte ca păduche, pe care îl întâlnim sub forma de păduki, păduk, păduki. 2.3. În rostirea cuvintele de genul câine, mâine, pâine, se remarcă două situații: prima este cea în care se păstrează pronunțarea etimologică iar cea de-a doua, cu introducerea semivocalei i .Explicată ca o anticipare a unei vocale palatale din silaba următoare, epenteza lui i în cuvinte ca mâine, pâine, câine, poimâine este prezentă în unele localități din Valea Superioară a Putnei, ca semn al influenței subdialectului muntean, unde acest fenomen este atestat, datorită apropierii geografice a acestei zone, aflate la granița cu Muntenia. Astfel, am înregistrat variantele: câinele, câinili, mâine, mâini, pâine, pâini, poimâine, poimâini, coexistând formele din limba literară alături de cele rostite cu închiderea vocalei finale e la i, dar și fonetismele moldovenești în care nu apare epenteza lui i, păstrându-se doar â .+.rrrrrrr etimologic: c ne, c ni, m ne, m ni, p ne, p ni, puo imâni. „Inovație a graiurilor muntenești”14, anticiparea vocalei palatale i în aceste cuvinte se regăsește atât în Muntenia cât și în Dobrogea, jumătatea de est a Olteniei și în localități izolate din sudul Moldovei și al Transilvaniei 2.4. Diftongarea vocalelor. Aceeași situație de „diftongare moldovenească”, despre care vorbește Ion-Horia Bîrleanu15 în graiurile din Valea Șomuzului Mare, citându-l pe Emil Petrovici, se întâlnește și în vorbirea populară a locuitorilor din Valea Superioară a Putnei vrâncene: • Diftongarea vocalei inițiale e: ieu,iel,iei,iefli, iefste, (ie^sti),iera^m,ieraf . Același fenomen îl suferă și alte cuvinte în care vocala e se află în poziție neaccentuată: jegzamen, (egza minrje.ro' u.jepi' scup,jele.ga nt, (iiligafnt); în poziție medială : vrie□ mi, pie□ ști, știe□ rzi, fierăstrău, (hfierăstrău), fiif^ftilț. • Diftongarea vocalei i, ce devine diftongul ii- în cuvinte ca: iiUțe, Jizmâ, JcuaUnâ, JIuoUn, în care fenomenul nu este etimologic. În alte cuvinte ca: jin,jiUie^, jiUți prezența semivocalei i- din diftongul îi- este un fonetism etimologic obținut ca rezultat al evoluției consoanei latine l. Aceste cazuri de apariție a semivocalei i în poziție inițială sunt rare în Valea Putnei. Aceeași diftongare apare după o consoană dură, nepalatalizată: biiUni, fe□ rbii, vii□ ni, liiUmbî, sau în poziție medială: uo□iili, jăn(uiiim, sîfiii, sa lciii,făiiUna. • Vocala posterioară rotunjită semideschisă o se diftonghează, în zona cercetată, ajungând la grupul uo cel mai adesea atunci când urmează după o consoană dar și în inițiala cuvintelor: uoda^ie,uo^iili,uo (articolul nehotărât o),uo cuoșl,uodăi, puo^du, fuoc. Fiind un fenomen al limbii vorbite, mai ales populare16, acest diftong ascendent prezent atât la începutul cuvântului, cât și în interiorul său în poziție postconsonantică sau la început de silabă, se regăsește și în cuvintele din vechiul fond, cum ar fi: uom,uorb,uorfa^n,uoleafcâ, dar și la termeni mai noi: duo □ ctor, uonoaUre. • Diftongarea vocalei posterioare închise u la uu se înregistrează în poziție inițială în 13 Tratat de dialectologie românească, Editura „Scrisul Românesc”, Craiova, 1984, p.211 14 Gheție, Ion, Op.Cit., p.111 15 Bîrleanu, Ion-Horia, Op.Cit., p.71 16 Calotă, Ion, Contribuții la fonetica și dialectologia limbii române, Editura Scrisul Românesc, Craiova, 1986, p. 63 976 cuvânt, ca în exemplele: uurzât, uuUnu, uun,uuHntu; dar și după o consoană: cuum, luut, întruuDna, gauură. Prezența semivocalei u în diftongul ascendent uu are uneori rolul de e a evita hiatul pentru care, așa cum spunea Sextil Pușcariu, limba română are o „aversiune”: sca uun, a uud, ști uut. În anumite cazuri, inerția semivocalei u are o explicație etimologică: în cuvântul ga uură, u reprezintă pe v intervocalic latinesc din cavula iar u din sta uur este vocala / 7 latină b din stabulum. 17 • Diftongarea vocalei mediale semideschise ă, prin inserția elementului asilabic î, în cuvinte precum pîăr, pîătra □ tuur1 reprezintă cazuri rare, deoarece semivocala î, datorită locului de articulare, central, posibilitatea de a crea diftongi este redusă doar la vocalele din aceeași serie cu acesta. Despre vocalele mediale a, ă, î, Emanuel Vasiliu afirma18că acestea fac parte dintr-o clasă de vocale caracterizate prin: „.niciunul din membrii clasei respective nu poate forma diftong împreună cu un alt membru al aceleiași clase.” 2.5. Monoftongarea diftongului ea la vocala a după vocalele s, z; ș, j; ț, d în cuvinte ca: saOră, zaUmă, nădușală, țapân. Reducerea grupului ea la a apare, foarte rar în zona anchetată, după consoanele labiale b sau m: albață, sî margî. În schimb s-a înregistrat trecerea aceluiași diftong, în poziție finală în cuvânt, la f □ sau eU: ni sărve , pune. vide . 2.6. Evitarea rostirii hiatului. Conform opiniei lui Sextil Pușcariu, limba română manifestă o „aversiune” față de realizarea hiatului, astfel încât se încearcă prin diferite mijloace evitarea acestuia. Acesta remarcă existența a două modalități de evitare a rostirii hiatului: prima ar reprezenta-o intercalarea semivocalei i sau u în interiorul grupului de vocale care se află în hiat; a doua este reducerea celor două silabe la una singură. Stelian Dumistrăcel vorbește de trei modalități de evitare a hiatului, și anume: contragerea vocalelor într-un diftong, păstrarea în silabe diferite, cu intercalarea unei semivocale înaintea celei de-a doua vocale a hiatului și, ultima, reducerea vocalelor la una singură. Se știe că hiatul nu este un fenomen moștenit în limba română, ci împrumutat prin intermediul neologismelor, de acea limba română, mai ales cea populară, manifestă tendința de evitare a acestuia prin introducerea unui sunet între cele două vocale alăturate.19 20 Studiind graiurile din Valea Șomuzului Mare, Ion-Horia Bîrleanu stabilește, după prezentarea opiniilor mai multor lingviști, trei fenomene prin care hiatul este evitat: epenteza unei semivocale, sinereza și contragerea hiatului la o singură vocală. În urma anchetelor realizate în Valea Superioară a Putnei vrâncene, am constatat manifestarea aceleiași tendințe de a evita hiatul, mai ales în cazul vorbitorilor din segmentul 50 - 80 de ani, mulți dintre ei cu un nivel al educației redus. Acest lucru se realizează fie prin inserția unei semivocale în interiorul unui diftong, fie prin transformarea unei vocale în semivocală, astfel încât se creează un diftong în locul hiatului sau prin dispariția totală a unei vocale, hiatul reducându-se de această dată la o singură vocală. 2.6.1. Evitarea hiatului prin epenteza unei semivocale: a ier, du iel, ști iințî, fi iințâ, cuiișoa□ re, puiișor, găii□ nă, străii□ nă; continuua□ , îevoluua□ , împreuu□ nă, vre□ uunul, etc. 17 Calotă, Ion, Op. Cit., p. 59 18 Vasiliu, Emanuel, Fonologia, în Limba română contemporană, I, p. 115 19Conform Ciobanu- Sfîrlea , în Bîrleanu, Ion-Horia, Op. Cit., p. 89 20 Bîrleanu, Ion-Horia, Op.Cit., p. 85 977 În Valea Superioară a Putnei din Vrancea, în cele mai multe cazuri, rostirea conform normei literare nu este respectată, hiatul nu se păstrează decât în graiul celor mai tineri, vârstnicii preferând pronunția cu inserția semivocalei u și în numele proprii dar și în celelalte cuvinte comune. Astfel, s-au înregistrat formele: Ii uon, Ii uana, Simi uon, Vi uori ca, Ii ua na, Viuole ta. gestiuona^r h .iuoros, h .iuolă, seriuoHs, stiuo .s, viuorea. 2.6.2. Sinereza, ca modalitate de evitare a hiatului Conform definiției din DEX, sinereza reprezintă fuziunea într-un diftong ascendent a două vocale învecinate prin transformarea primei vocale într-o semivocală. Cazurile de realizare a diftongilor din hiat fiind foarte răspândite în graiurile dacoromânești21, apar atât în graiurile populare, cât și în vorbirea literară neîngrijită, după cum vorbirea individului este mai „îngrijită sau mai neglijată, mai repede sau mai înceată, mai solemnă sau mai familiară.”22 Diftongarea hiatului poate conduce la realizarea unui flux mai rapid al vorbirii prin reducerea pronunțării a două vocale la rostirea unei singure vocale și a unei semivocale. Astfel, în zona cercetată, se înregistrează transformarea hiatului în diftongi ce conțin semivocalele i și u în cuvinte ca: ceriuli (sau serialii), ștcyje. spăriat, s-uo apruok jet. 2.6.3. Reducerea hiatului la o singură vocală. O altă modalitate de evitare a hiatului o constituie contragerea lui într-o singură vocală, lucru datorat unui ritm rapid al vorbirii. Acest fenomen se observă atunci când cele două vocale sunt identice sau fac parte din aceeași categorie, din punct de vedere al locului de articulare. Dintre cazurile înregistrate se remarcă : betoneră, brigadiUr, preUtin, cantoneUr, fincî, scrim și scriți, alcol, coptat. 2.7. Conservarea hiatului. Deși graiurile din Valea Superioară a Putnei vrâncene respectă direcția tuturor graiurilor populare dacoromâne de a evita rostirea hiatului, se înregistrează, cum este și normal, și cazuri în care hiatul este păstrat. În cuvinte precum: aur, audi i, Icurdi. ianua ri. înregistrate cu precădere în vorbirea persoanelor mai tinere, aflate sub influența școlii și în încercarea de a vorbi cât de cât îngrijit în fața anchetatorului. 3. Consonantismul La nivel consonantic, caracteristic subdialectului moldovean, în care se încadrează zona Văii Superioare a Putnei vrâncene, este păstrarea, cei drept în puține cazuri, și mai ales în vorbirea vârstnicilor, unor fonetisme ce reprezintă rămășițe ale evoluției sunetelor din limba latină către stadiile lor actuale înregistrate pe întreg teritoriul dacoromân. Unul dintre acestea este existența consoanei africate sonore od în timp ce, în restul teritoriului, apare sunetul z în cuvinte precum: grumaUod, gălbeaodî (gălbao d't). odîc. Alături de cuvintele moștenite din limba latină, aceeași consoană o regăsim în termeni de alte proveniențe, unde nu exista fricativa dentală z : liveo d, sl uobood, treodât , dar și în împrumuturi în care z exista și totuși fonetismul s-a transmis și la acestea: vânoduolit, flămânod(-zi), surod(-zi) Una dintre cele mai importante trăsături ce individualizează subdialectul moldovean o reprezintă trecerea consoanelor africate alveolo-palatale c și g în seria consoanelor fricative alveolo-palatale s și z fenomen datorat pierderii elementului oclusiv. 3.1. Palatalizarea consoanelor labiale, un fenomen lingvistic foarte rar, caracteristic subdialectelor limbii române, a constituit obiect de cercetare pentru lingviștii români și străini. Acest fenomen constă în transformarea consoanelor oclusive labiale p, b, m și a fricativelor labio-dentale f și v, urmate de un element palatal, în consoane palatale, prin schimbarea 21 Bîrleanu, Ion-Horia, Op. Cit., p. 107 22 Pușcariu, Sextil, Op.Cit., p. 978 locului de articulație al acestora: p>k (piept>kkkept), b>g (hincginc). m>n (miercuri>nUercuri), f>h >s (fier>hUer>ser), v>y>gkk>z (vierme>yerme>gUerme>zerme, ierme). Fenomenul palatalizării este întâlnit și în dialectele altor limbi, cum ar fi cele italiene de sud, în graiurile neogrecești din Chios și, mai rar, în albaneză.23 Transformarea consoanelor labiale în palatale, vechimea acestui fenomen și întinderea geografică, cât și gradul de palatalizare la nivelul fiecărui grai în parte a constituit obiect de studiu și de controverse între diferiți lingviști. În ceea ce privește vechimea acestei transformări suferite de consoanele labiale, pentru consoanele f și p palatalizarea este atestată în secolul al XVI-lea, în nordul, centrul și estul teritoriului dacoromân, necuprinzând Țara Românească, Oltenia, Banat și sudul Ardealului, iar un secol mai târziu, Dimitrie Cantemir constată prezența fenomenului în graiul femeilor moldovence. În zona Văii Superioare a Putnei, arie din jumătatea sudică a Moldovei, se întâlnesc frecvent stadiile finale ale palatalizării. Conform hărților lingvistice, palatalizarea s-a extins din sud-est, unde se găsesc stadiile finale ale transformării, spre nord-vest unde apar stadii intermediare, altele incipiente și aria nepalatalizantă. Așa cum aprecia D. Macrea24 25, evoluția diftongului ie care urmează după consoane labiale a urmat două direcții opuse: 1. În sud-est s-a manifestat o tendință de rostire dură a iotului ajungând la transformarea acestuia în într-o consoană oclusivă sau fricativă palatală, urmând să elimine, în final, cu totul labiala: piept>phUept>phD(k )epipkeplkepl. Această tendință este una veche care se încadrează în influența exercitată de iot asupra consoanelor precedente, în cuvintele moștenite din limba latină. 2. În partea de sud-vest se observă dispariția iotului care duce la monoftongarea lui ie în e ca în exemplul: piele>pele, fier>fer. Monoftongarea reprezintă o tendință mai nouă datorate influenței sârbe asupra graiului din Banat, de unde s-a extins spre Hunedoara și vestul Olteniei. Așa cum consideră D. Macrea, cea mai veche zonă de palatalizare este cea în care se înregistrează stadiile finale ale fenomenului, adică Moldova, sud-estul Transilvaniei, estul Munteniei și Dobrogea. • Consoana oclusivă bilabială surdă p. Fenomenul palatalizării consoanei oclusive bilabiale surde p este atestat în zona Vrancei în textele vechi încă de la sfârșitul secolului al XVI-lea în cinci forme reprezentând stadiul final al palatalizării: chicioarele, cheziș, chescu, chiscu, și grochi. Consoana bilabiala surdă p apare aici sub forma k□, formă finală a procesului de transformare a acestei consoane, întâlnită și în sud-estul Transilvaniei, estul Crișanei, Dobrogea și ariile din Muntenia care cunosc acest fenomen. Exemplele sunt numeroase, fiind necesară precizarea că formele în care consoana este rostită palatal alternează cu acelea în care labiala este păstrată. Astfel întâlnim: k cptu. kepiini, /c /w /7sau k□ isuo□ r), kiUeUli, kUicaUti, li~ înkUefriUm, mă scark in, lik□jg□□ști, tokUieUști, skUna□ ri, cuopk..il, cuopkilctrie. Alături de formele palatalizate se întâlnesc și forme cu bilabiala p păstrată, mai ales în graiul tinerilor, sub influența școlii. 23 Macrea, D., Probleme ale structurii și evoluției limbii române, Editura Științifică ș Enciclopedică, București, 1982, p. 175 24 Macrea, D., Op. Cit., Editura Științifică ș Enciclopedică, București, 1982, p. 182 25 Macrea, D., Probleme ale structurii și evoluției limbii române, Editura Științifică și Enciclopedică, București, 1982, p. 177 979 • Consoana oclusivă bilabială sonoră b. În mod asemănător cu palatalizarea consoanei oclusive surde p, și sonora b urmată de i cunoaște în această zonă stadiul final al acestui fenomen în cuvinte ca: g □ ini, alg □ înî, zg□ iărî, g iho litu. • Consoana nazală bilabială m cunoaște în Valea Superioară a Putnei din Vrancea forma n□ în cuvinte ca: n□ iua□ râ, n□ia, nUic, nUieUre, nOJeljuoOcu. Așa cum remarcă Ion-Horia Bîrleanu26, conform ALRM I, pe o arie extinsă a teritoriului dacoromân ce cuprinde regiunile Crișana, Maramureșul, partea centrală și de nord a Transilvaniei, pe arii mici din partea de vest a Olteniei, nord-vestul Munteniei și din sudul Transilvaniei, consoana nazală bilabială m, urmată de iot cunoaște forma mnU pentru ca în partea de sud și sud-est a Transilvaniei, cea mai mare parte a Moldovei, estul Munteniei și Dobrogea această să fie rostită sub forma nU. • Consoana fricativă labio-dentală surdă f , în situațiile în care este urmată de elementul vocalic i sau semivocalic i devine, în Valea Superioară a Putnei din Vrancea, consoana fricativă hU. Conform opiniei cercetătorilor, fenomenul apariției fricativelor hU șiy ca urmare a palatalizării consoanelor f și v este unul foarte vechi. Atestat încă din secolul al XVI-lea în Moldova, unde coexista cu variantaf, fricativa hU apare și în zona Focșani, din Vrancea: să hUie. În Muntenia atestarea acestei transformări este mai târzie, datând din prima jumătate a secolului al XVII-lea iar în secolul al XVIII-lea apare în Oltenia și în Transilvania. În zona cercetată, exemplele în care fricativa f urmată de i devine h □ alternează cu acelea în care f se păstrează nepalatalizată: h ier, c uoh ițâ, sî h i i, h erbi nti, h iartâ, h ierăst îă uu. • Consoana fricativă labio-dentală sonoră v urmată de e, i se transformă în consoana fricativă palatalăy: la cules djyi□//, sîyiUi, yin, ye m i. yitî, yier (yieru). Aceeași consoană v urmată de iot cunoaște în Valea Superioară a Putnei din Vrancea și forma gd în cuvinte ca: giia. gUițăUlu. Consoana inițială v urmată de vocalele o sau u devine consoana fricativă laringală h în: holbură, hulpi. Aceeași transformare o suferă consoana și atunci când se află în interiorul cuvântului, fiind urmată de o sau u: g iholițâ, În ceea ce privește existența formelor palatalizate ale consoanei v în documente, atestarea fenomenului este „posterioară secolului al XVI-lea”27 28 În Moldova este înregistrată palatalizarea în stadiul y după anul 1600 iar în secolul al XVIII-lea apare în stadiul gd în sudul Transilvaniei. • Consoanele dentale t și d . Urmate de iot, consoanele dentale cunosc stadii diferite ale palatalizării, ajungând până la o pronunțare asemănătoare cu aceea a oclusivelor n O n palatale k□ și g □ sau cu a africatelor prepalatale c și g. În Crișana (mai puțin partea de sud), Maramureș, nordul și vestul Ardealului, unele localități din nordul Moldovei și din nord-vestul Olteniei formele sub care apare palatalizată oclusiva dentală sonoră d sunt: d', d'(g'), d" și d iar oclusiva dentală surdă t: t', t'(k'), t" și c. În Valea Superioară a Putnei vrâncene, consoanele dentale t, d urmate de i sau e nu suferă fenomenul palatalizării, ele apar în forma lor nealterată: dinte, minte, frunte. 3.2. Rostirea dură a unor consoane și efectele lor asupra vocalelor următoare • Consoanele fricative palato-alveolare ș, j. În graiurile de tip moldovenesc și 26 Bîrleanu, Ion-Horia, Op. Cit., p.224 27 Gheție, Ion, Op. Cit., p.123 28 Ionescu-Ruxăndoiu, Liliana, Op. Cit.,p.143 980 muntenesc a fost înregistrată velarizarea vocalelor e și i sub influența consoanelor fricative palato-alveolare ș și j care le precedă, datorită rostirii dure a acestora. Fenomen s-a produs după secolele al VII-lea și al VIII-lea29 și a cuprins mai întâi graiurile din subdialectul sudic, muntenesc, ca mai apoi să se extindă la cele nordice, de tip moldovenesc din Moldova, Bucovina și Transilvania care, până în secolele al XIII-lea - al XIV-lea, „nu cunoscuseră decât rostirea muiată a șuierătoarelor”.30 Astfel am înregistrat trecerea vocalelor e și i la ă și î și reducerea diftongului ea la a după consoanele șuierătoare ș, j: șîr, așăz, șî, șăOsî, șărkUi, mașâUnă, jăli. Același fenomen apare și în cazul pronumelui reflexiv se, în care vocala anterioară e devine ă sau î pe aproape întreg teritoriul lingvistic românesc și, deci, și în zona cercetată. • Consoana vibrantă apicală alveolară r. Cele două situații care surprind rostirea dură - rostirea moale a consoanei vibrante alveolare r sunt evidențiate și în Valea Putnei din Vrancea. În cuvântul răpede( răpidi) consoana r este rostită dur în aproape toată O 1 Moldova 31. Pronunțarea dură a consoanei r a favorizat monoftongarea diftongului ea la a ca în uraște. Uneori, rostirea dură a acestei consoane s-a produs după ce a avut loc monoftongarea lui ea la e și a determinat transformarea lui e în , ă sau chiar a: urăște, să arăți, să arate. Aceeași situație se înregistrează și în răce și răle. În ceea ce privește rostirea moale a consoanei r, aceasta se evidențiază în cuvinte ca strâmt, cu varianta strimt. • Consoana laterală alveolară l . Laterala l cunoaște în cea mai mare parte a teritoriului lingvistic dacoromân o rostire moale. Analizând materialul necartografiat din ALR I în ceea ce privește rostirea consoanei l în cuvântul fel, I. Gheție constată că în Muntenia, câteva localități din sudul Transilvaniei, Dobrogea și o parte din Oltenia, izolat în Banat, partea de nord a Transilvaniei și Moldovei rostirea este dură. În Valea Putnei vrâncene sunt foarte puține cazurile în care rostirea este dură, mai ales în localitățile învecinate cu acelea în care subdialectul muntean are o influență mare. 3.3. Asimilarea consonantică - transformarea consoanei laterale l în consoana nazală n. O modificare o suferă consoana l care trece la n în cazul pronumelui demonstrativ de diferențiere celălalt care devine celălant ca rezultat al fenomenului de asimilare consonantică. Atestată în Moldova și Muntenia, forma celălant, cealantă, ceilanți, cestălant, ălâlant, se regăsește și în graiul locuitorilor din Valea Putnei . Alături de aceasta, asimilarea consonantică a dus la pronunțarea înant sau nant pentru înalt. 3.4. Fricatizarea consoanelor africate c și g. În Moldova, consoanele africate c și g devin consoane fricative alveo-palatale, cu o rostire ușor posterioară și z. Fenomenul este întâlnit și în partea de nord-est a Transilvaniei și are o importanță deosebită, reprezentând pentru Emil Petrovici un criteriu esențial de delimitare a graiurilor dacoromâne, mai ales tratamentul africatei g. Astfel în Valea Putnei vrâncene întâlnim consoanele fricative și z ca foneme independente de fricativele prepalatale ș și j. Am întâlnit existența atât a formelor cu africatele păstrate: ce □ rgă, cer, fa □ cimu, cola □ ci, înce □pi; ălegi. cât și forme cu fricativele s, z: căpăsiOca, căsuUlili, faose□ m, k□ isua□ ri, seva□ , dip-e-se□ ie, aoseUla, șî~ îse□ k□ - eJăisî. strâdnzim, îndruUzi, serzi, dțmizianî. Concluzii 29 Bîrleanu, Ion-Horia, Op. Cit.,p. 167 30 Arvinte, V., în Bîrleanu, Ion-Horia, Op. Cit.,p. 167 31 Gheție, Ion, Op. Cit., p. 151 981 „După credința mea, despre Țara Mioriței, decât să povestească cineva, s-ar potrivi mai degrabă să cânte.Vrancea e aproape în mijlocul României, acolo unde Munții Moldovei se împreună cu cei ai Țării Românești, la cotul cel mare, unde Milcovul și Putna ies spre lunca Siretului” spunea Simion Mehedinți, într-o Conferință rostită la 26 iulie 1935. În strânsă legătură cu evoluția societății, limbajul nu este un segment închis, fiind și el supus schimbării. Poziția geografică și organizarea socială a localităților situate în bazinul superior al râului Putna au influențat, cum era și firesc, transformările și la nivelul graiului. Considerată până nu demult o „Țară”, zona în discuție este păstrătoare a unei bogății folclorice, cu tradiții și obiceiuri străvechi, cu fapte de limbă nealterată. În urma cercetărilor făcute pe teren, am observat că, deși zona se încadrează din punct de vedere lingvistic în subdialectul moldovean, graiul muntenesc și foarte puțin cel transilvan, alături de limba literară, cunoscută prin intermediul școlii, au influențat, în mare măsură, vorbirea locuitorilor din Valea Putnei. Cu toate acestea, există aici mărturii de limbă curată, „nestricată”, adevărate dovezi ale originii răzășești ce au învins timpul. Bibliografie Arvinte, Vasile, Român, românesc, România, Editura Științifică și Enciclopedică, București, 1983. Avram, Andrei, Nazalitatea și rotacismul în limba română, Editura Academiei Române, București, 1990. Bălășoiu, Cezar, Discursul raportat în textele dialectale românești, Editura Universității din București, 2004 Bîrleanu, Ion-Horia, Graiurile din Valea Șomuzului Mare, II. Fonetica, Editura Sedcom Libris, Iași, 2000. Calotă, Ion, Contribuții la fonetica și dialectologia limbii române, Editura Scrisul Românesc, Craiova, 1986. Caragiu-Marioțeanu, Matilda, Giosu, Ștefan, Ionescu-Ruxăndoiu, Liliana, Todoran, Romulus, Dialectologie română, Editura Didactică și Pedagogică, București, 1977. Densusianu, Ovid, Istoria limbii române, vol.I-II, Editura Științifică, București, 1961. Dimitrescu, Florica, Pamfil, Viorica, Barborică, Elena, Călărașu, Cristina, Cvasnii, Maria, Marta, Mihai, Ruxăndoiu, Liliana, Theodorescu, Mirela, Toma, Elena, Istoria limbii române, Editura Didactică și Pedagogică, București, 1978. Dumistrăcel, Stelian, Hreapcă, Doina, Bîrleanu, Ion-Horia, Ancheta dialectală ca formă de comunicare, Editura Academiei Române, Iași, 1997. Gheție, Ion, Baza dialectală a românei literare, Editura Academiei R.S.R., București, 1975 Gheție, Ion, Graiurile dacoromâne în secolele al XIII-lea - al XVI-lea (până la 1521), Editura Academiei Române, București, 2000. Ionescu-Ruxăndoiu, Liliana, Probleme de dialectologie română, Universitatea București, 1976 Iordan, Iorgu, Limba română contemporană, București, 1956. Ivănescu, G., Istoria limbii române, Editura Junimea, Iași, 2000 Macrea, Dimitrie, Probleme ale structurii și evoluției limbii române, Editura Științifică și Enciclopedică, București, 1982. 982 Noul Atlas lingvistic al României. Moldova și Bucovina, de Vasile Arvinte, Stelian Dumistrăcel, Ion A. Florea, Ion Nuță, Adrian Turculeț, București, vol. I-II, 1987-1997. Noul Atlas lingvistic român pe regiuni. Moldova și Bucovina, de Vasile Arvinte, Stelian Dumistrăcel, Ion A. Florea, Ion Nuță, Adrian Turculeț și Luminița Botoșineanu, Doina Hreapcă, Florin-Teodor Olariu, vol. III, Editura Universității „Alexandru Ioan Cuza”, Iași, 2007. Noul Atlas lingvistic român, pe regiuni. Moldova și Bucovina. Texte dialectale, culese de Stelian Dumistrăcel și publicate de Doina Hreapcă și Ion-Horia Bîrleanu, Editura Academiei Române, Iași, vol.I, partea I, 1993, partea a 2-a, 1995. Petrovici, Emil, Studii de dialectologie și toponimie, Editura Academiei R.S.R., București, 1970. Pușcariu, Sextil, Limba română, vol.I, Editura Minerva, București, 1976. Pușcariu, Sextil, Cercetări și studii, Editura Minerva, București, 1974 Rosetti, Al., Introducere în fonetică, Editura Științifică, București, 1963. Rosetti, Al., Istoria limbii române, Editura Științifică și Enciclopedică, București, 1978. Sala, Marius, Contribuții la fonetica istorică a limbii române, Editura ?, București, 1970. Todoran, Romulus, Contribuții la studiul limbii române, Editura Clusium, Cluj-Napoca, 1998 ***, Tratat de dialectologie românească, Editura „Scrisul Românesc”, Craiova, 1984. Vasiliu, Emanuel, Fonologia istorică a dialectelor dacoromâne, Editura Academiei Române, București, 1968. 983 TENDINȚE DE RESTRUCTURARE A CONSTRUCȚIILOR FIXE ÎN PRESA SCRISĂ Drd. Ramona-Olga POHOAȚĂ Universitatea „Ștefan cel Mare”, Suceava Aflat în competiție cu alte mijloace de informare în masă eficiente, ziarul, în forma lui clasică -tipărit pe hîrtie - apelează la o inovare a formelor de expresie cu rolul de captatio benevolentiae. Una dintre tehnicile folosite frecvent constă în restructurarea construcțiilor fixe cu scopul îndeplinirii cu succes a funcției fatice. După o definire, delimitare și clasificare a construcțiilor fixe în limba română, această lucrare analizează un corpus de astfel de unități întîlnite în publicații românești, fie în forma lor canonică, fie într-o formă modificată. Cuvinte-cheie: presă scrisă, informare, inovare, construcție fixă 1. Considerații teoretice asupra construcțiilor fixe Deși vorbitorul își construiește liber discursul, desigur, raportîndu-se la normă, el poate actualiza în actul lingvistic și structuri fixe preexistente, asimilate în mod conștient sau nu de-a lungul existenței lui. Acestea au devenit unități care, în procesul selecției dintr-o paradigmă amplă, se apropie de comportamentul unui element lexical. Eugen Coșeriu consideră că un discurs concret poate fi asemănat cu realizarea unui tablou prin procedeul colajului: „în tablou, pe lîngă porțiuni executate cu tehnica pictorului care pictează, pot exista deopotrivă fragmente luate din alte tablouri, pictate de către alți pictori”1. Lingvistul opune „tehnicii libere a discursului”, care cuprinde „elementele constitutive ale limbii și regulile «actuale» cu privire la modificarea și combinarea lor, adică «cuvintele», instrumentele și procedeele lexicale și gramaticale”1 2, „discursul repetat”. El propune acest concept sub forma de „discurso repetido”, pentru limba spaniolă, și „wiederholte Rede”, pentru limba germană, și îi circumscrie „tot ceea ce în vorbirea unei comunități se repetă într-o formă mai mult sau mai puțin identică sub formă de discurs deja făcut sau combinare mai mult sau mai puțin fixă, ca fragment, lung sau scurt a «ceea ce s-a spus deja»“3. Sînt elemente ale „discursului repetat”: citate din opere literare, proverbe, locuțiuni, formule de comparație, perifraze, wellerisme4, nume proprii, sloganuri etc. Definirea și clasificarea construcțiilor fixe ramîn arii pentru care nu există soluții definitive, însă lingvista de origine spaniolă Gloria Corpas Pastor propune o serie de condiții pe care îmbinările de cuvinte trebuie să le îndeplinească pentru a fi considerate construcții 1 Eugeniu Coșeriu, Lecții de lingvistică generală, București, Editura ARC, 2000, p. 258-259. 2 Ibidem. 3 Ibidem. 4 Wellerismele sînt „expresiile introduse de (sau însoțite de) formule de tipul: it. come diceva quello che, come disse colui che, sp. como deda (dijo) aquel que etc.” (ibidem, p. 261). Se numesc astfel deoarece un personaj celebru al lui Dickens din Pickwick Papers, Sam Weller, le folosește foarte des. 984 fixe5. Spre exemplu, nu orice fragment dintr-o operă literară poate fi considerat o formă de „discurs repetat”. Acesta trebuie să prezinte o frecvență ridicată în uz, astfel încît, implicit, să fie recunoscut și reprodus în continuare. Dincolo de acest criteriu, care se referă nu numai la frecvența cu care construcția apare în vorbire, ci și la co-ocurența elementelor care o constituie, o structură este considerată fixă atunci cînd, datorită uzului repetat în diacronie, aceasta pătrunde în conștiința colectivă, altfel spus, este instituționalizată. Instituționalizarea conferă acestor structuri un grad de stabilitate, care, însă, este variabil de la un caz la altul. Pe de o parte, elementele constitutive prezintă flexiune și, în plus, pot fi supuse procesului de derivare (a strînge mîna - strîngere de mînă), iar, pe de altă parte, o construcție fixă dată poate prezenta variante obținute prin substituirea unui element, fără a determina o schimbare importantă a sensului (a da bătăi / a da jar). O caracteristică importantă a structurilor discutate este idiomaticitatea lor, care se referă la specializarea semantică în gradul cel mai înalt, astfel încît semnificatul construcției nu se poate deduce din semnificatele izolate ale elementelor constitutive. Nu toate construcțiile fixe prezintă, însă, idiomaticitate (spre exemplu, construcția a strînge mîna cuiva este suficient de transparentă pentru ca sensul general să fie deductibil din sensurile componentelor sale), iar altele o prezintă doar în grad redus. Tocmai această trăsătură semantică face ca structurile fixe să pună probleme traducătorilor, puține fiind situațiile cînd acestea coincid formal în două limbi diferite (rom. a-și face sînge rău / sp. hacerse mala sangre). Gloria Corpas arată că unitățile fixe respectă aceste condiții în măsuri diferite, iar, din acest punct de vedere, propune următoarea clasificare6: 1. Colocări - unități relativ stabile care nu constituie un enunț complet, fixate în norma limbii pe baza unor compatibilități semantice - unele combinații sînt posibile, pe cînd altele nu sînt (ex. vise plăcute, imagini de coșmar, aplauze furtunoase etc.). Au un grad variabil de idiomaticitate, iar uneori permit comutarea (a aboli sclavia, însă nu a opri / stopa sclavia); 2. Locuțiuni - construcții fixate în sistemul limbii, care nu sînt enunțuri complete, caracterizate prin: fixare internă, coeziune semantică, sensul lor nu este suma sensurilor elementelor ce le constituie, sînt echivalente cu un lexem (ex. slab de înger, a spune verzi și uscate, a o lua la sănătoasa etc.). Substituția, eliminarea sau adăugarea unui element alterează semantic construcția (din lac în puțul vecinilor). 3. Enunțuri frazeologice - enunțuri complete fixate în vorbire, au fixare internă (materială și de conținut) și externă. Se împart în două categorii: paremii (proverbe, aforisme, sentințe, citate, sloganuri) și formule rutinare (clișee, stereotipii care depind de contextul comunicării, precum: bună ziua, noapte bună, foarte bine, din punctul meu de vedere, încîntat de cunoștință). 2. Restructurarea construcțiilor fixe În mass media se constată în prezent un fenomen de manipulare creativă a construcțiilor fixe orientat spre captatio benevolentiae. Acestea sînt modificate în vederea 5 Gloria Corpas Pastor, Manual de fraseologia espanola, Gredos, Madrid, 1996, pp. 20 et seq. 6 Ibidem, pp. 52 et seq. 985 obținerii unui efect surprinzător, declanșînd astfel, eventual, nașterea unor structuri fixe noi. Aceste alterări se identifică cu „figurile” retorice pe care le definea Marcus Fabius Quintilianus în Antichitate. După Quintilian, „figurile” (de cuvînt), ca și tropii, „dau ideilor putere sau le împrumută farmec”7 și constau în abaterea „de la exprimarea simplă și directă pentru a da frumusețe stilului”. Termenul figura se referă la „o înlănțuire de cuvinte diferită de felul de exprimare obișnuit și de acela care ne vine primul în minte”, respectiv la „o formă reînnoită a vorbirii printr-un meșteșug artistic”. Atracția se datorează elementului-surpriză; „figurile” înseși „au farmec tocmai datorită asemănării lor cu greșeala, așa cum în mîncări uneori acreala însăși e plăcută”. Speciile lor sînt patru, formînd o quadripartita ratio: detractio (suprimarea), adiectio (adăugarea), immutatio (substituirea) și transmutatio (permutarea). Succesul lor depinde atît de cel care le formulează - de măiestria cu care alege asocierile noi -cît și de receptivitatea cititorului. Acesta din urmă trebuie să fie capabil să recunoască forma originară și modificările care i s-au adus pentru a înțelege intenția comunicării, noul ei sens. 2. 1. Detractio se referă la suprimarea unuia sau a mai multor termeni ai construcției fixe. Ea se poate identifica și la nivelul unui lexem, putîndu-se produce la începutul, la sfîrșitul sau în interiorul cuvîntului. Obținem astfel, pe rînd, afereza, apocopa și așa numita abscisio de medio, reprezentată de sincopă. Statistic vorbind, procedeul suprimării este mai puțin folosit în discursul public decît cel al adăugării (adiectio) și mai ales decît cel al substituirii (immutatio). Dintre toate figurile quintiliane, permutarea (transmutatio) este cel mai rar întîlnită pentru că implică cel mai mare efort din partea emițătorului creator și a receptorului, care trebuie să identifice figura și să reconstruiască enunțul originar. Suprimarea, bazată pe reducerea unei părți din corpul unității, trebuie să permită recrearea construcției-mamă, cu alte cuvinte, necesită o mare grijă în alegerea elementelor care pot fi eliminate fără compromiterea posibilității de reconstituire. Totodată, în cazul unui cititor necultivat, există riscul scăpării de sub control a sensului. Acesta este motivul pentru care, de cele mai multe ori, paremiile, făcînd parte din cultura orală, foarte extinsă, sînt supuse acestei tehnici de modificare a structurilor fixe. 2. 2. Adiectio se referă la adăugarea de elemente fie prin antepunerea sau postpunerea lor la structura fixă, fie prin intercalarea lor în corpul propriu-zis al acesteia. Este una dintre modificările cel mai ușor de relizat de către autor și de decodificat de către cititor. Se poate identifica o formă dublă de adiectio, care presupune un efort superior și o mai mare virtuozitate din partea vorbitorului și care constă în combinarea a două construcții fixe pe baza unui element comun. Dacă pînă acum funcția actualizată era cea fatică, aici prevalează funcția poetică sau expresivă. Vom ilustra această modificare infra. 2. 3. Immutatio, substituirea unuia sau a mai multor elemente în construcția fixă, este figura de construcție cu cea mai mare frecvență în textul jurnalistic actual, în primul rînd datorită accesibilității procesului în sine. Modificarea prin substituire reflectă mai pregnant decît alte figuri de construcție intenția de manipulare. Prin proiecția acestui tip de colaj receptarea este dirijată, adesea agresiv, spre acceptarea punctului de vedere al emițătorului (astfel se explică, de exemplu, practicarea predilectă a substituirii în textul publicitar). 7 Quintilian, Institutio oratoria, I 5, apud Stelian Dumistrăcel, Limbajul publicistic românesc din perspectiva stilurilor funcționale, Iași, Institutul European, 2006, p. 128. 986 2. 4. Transmutatio, permutarea unor termeni din construcțiile fixe (mai ales de tipul construcțiilor bimembre) sau a unor secvențe ale acestora este mai rar întîlnită, deoarece implică un efort sporit din partea creatorului. 3. Construcții fixe modificate în presa română În prezent nu ne mai bazăm exclusiv pe ziarul tipărit pentru a obține informații despre evenimentele petrecute în lume de la o zi la alta. Nici radioul sau televizorul nu mai sînt principalele mijloace de informare. Internetul deține supremația din acest punct de vedere prin rapiditate, cantitate, diversitate, accesibilitate și preț. Chiar atunci cînd avem de ales între mai multe ziare, criteriul principal după care cumpărăm unul în detrimentul celuilalt nu mai are de ce să fie conținutul informativ. Aceleași știri le citim peste tot, sau le auzim, după caz. Presa de larg consum, cea care face obiectul analizei noastre, este, așadar, un produs care trebuie să fie vîndut, astfel încît ea intră în competiție cu alte produse asemănătoare. Implicit, ea intră în jocul publicității, al strategiilor de vînzare. Aspectele care pot face un astfel de produs mai atractiv pentru consumator pot fi de ordin grafic, tematic (ne referim aici la acele publicații sau emisiuni cu un public redus tocmai pentru că se adresează persoanelor cu anumite preocupări și interese - chiar și acestea se găsesc în situații de competiție între ele și cu Internet-ul), iar, la nivelul care ne interesează, acela lingvistic, se observă o preferință din ce în ce mai evidentă pentru jocul de cuvinte, pentru asocierile neobișnuite și pentru restructurarea construcțiilor fixe. În cazul limbii spaniole, aceasta din urmă are o frecvență redusă, motivată fie printr-o caracteristică de mentalitate colectivă, fie prin faptul că fenomenul se află în fază incipientă sau printr-un mai mare profesionalism al jurnaliștilor care se simt mai puțin nevoiți să recurgă la artificii pentru a seduce publicul. În cazul publicațiilor săptămînale românești, precum „Academia Cațavencu” (AC) și „Jupânu'” (J), supuse analizei aici, recurgerea la tehnici de captatio benevolentiae se explică prin faptul că ele cuprind informații care nu mai sînt de actualitate pentru cititor în momentul lecturii lor. Atunci cînd se citește un articol despre un eveniment care s-a petrecut cu cîteva zile în urmă și despre care s-a scris deja suficient, acel articol trebuie să ofere ceva interesant pentru a suplini lipsa elementului de noutate. Evident, noutatea se va substitui cu modul de a relata faptele, cu punctul de vedere exprimat, astfel încît articolele nu mai urmăresc informarea publicului, ci exprimarea de opinii, atitudini și, totodată, crearea unor opinii și atitudini la nivelul receptorului. 3. 1. Detractio În corpusul supus analizei nu se găsesc exemple de manipulare creativă prin detractio a colocărilor și a locuțiunilor, fenomen explicabil prin reprezentarea slabă a suprimării, în general, dar mai ales prin faptul că aceste două categorii de construcții fixe au un număr redus de elemente. Astfel, prin suprimare, elementele rămase sînt insuficiente pentru reconstituirea structurii originare. Cu atît mai mult, detractio nu ar fi productiv în cazul locuțiunilor cu cît acestea nu sînt recognoscibile doar printr-o parte a lor, dat fiind că sensul acestora nu este o sumă a sensurilor componentelor. Enunțurile frazeologice alterate, însă, sînt bine reprezentate: „Colaci în coadă” (J, Anul IX, nr. 14 (397)) este o formulă a cărei formă originară este ușor de actualizat: „Umblă cîinii cu colaci în coadă”. Acesta este un exemplu de detractio pur, însă în ziarul „Jupânu'” se 987 pare că mai dese sînt cazurile de detractio intersectat cu immutatio. Spre exemplu, „După treabă, după port” (J, Anul IX, nr. 13 (396)) evocă o secvență din Scrisoarea III, poemul lui Mihai Eminescu: „Și s-apropie de cort / Un bătrîn atît de simplu după vorbă, după port”. Drept urmare, prima operațiune de modificare a acestei construcții fixe constă în suprimarea primei părți, iar cea de-a doua este substituirea substantivului vorbă cu treabă. „La îmbrăcăminte, înainte” (J, Anul IX, nr. 4 (387)) este încă un caz de combinare a celor două figuri. Din enunțul originar „La plăcinte, înainte, la război, înapoi”, a doua parte a fost eliminată, iar plăcinte a fost substituit cu îmbrăcăminte. O immutatio reușită, întrucît păstrează reminiscențe ale aspectului inițial prin rimă. „Anii nu aduc fericirea”, față de „Banii ~”, este un exemplu de detractio la nivel fonetic, cu consecințe in plan lexical, ce apare ca titlu al unui articol în care se comunică faptul că a fost identificat cel mai vîrstnic alegător din Harghita, cu vîrsta de 107 ani, despre care spune autorul că ar fi atît de înțelept datorită vîrstei lui încît votul lui ar conta mai mult decît toate campaniile electorale la un loc (AC, Anul XVIII nr. 47 (832)). În titlul „Grama tică treaba”, față de proverbul „Graba strică treaba”, putem observa o figură de virtuozitate, formată din substituirea bilabialei b din cuvîntul „graba” și înlocuirea ei cu sunetul m alături de suprimarea grupului de litere str din cuvîntul „strică” (AC, Anul XVI nr. 31 (764)). „Ca Fluturul la poarta nouă” față de expresia „a se uita ca boul la poartă nouă”, este o figură mixtă de substituire a substantivului „poartă” cu substantivul propriu „Fluturul”, și de suprimare a primei părți a structurii, exprimînd o atitudine dezaprobatoare față de decizia președintelui Consiliului Județean al Sucevei, Gheorghe Flutur, de a monta o poartă în stil bucovinean la intrarea în instituția pe care o conduce. „Ca Rădulescu la mal” față de expresia „a se îneca ca țiganul la mal”, figură de virtuozitate: substituirea substantivului „țiganul” și suprimarea verbului. Titlul este în strînsă legătură cu mesajul articolului, întrucît se pare că primul soț al Mihaelei Rădulescu a dat-o în judecată pe aceasta pentru că i-a făcut de rîs numele prin implicarea în diferite scandaluri. Rădulescu îi cere Mihaelei să renunțe la nume, iar dacă va reveni la numele de fată, acesta va fi Mihaela Țiganu (AC, Anul XVIII, nr. 49 (885)). 3. 2. Adiectio 3.2.1. Colocări „Atlas de hazoologie” este o modificare fericită a colocării „Atlas de zoologie”, întrucît sugestia hazului se potrivește perfect cu conținutul rubricii: o caricatură pe teme politice. „Fabrici și duzine” (J, Anul VIII, nr. 47 (380)), față de „Fabrici și uzine”, este un comentariu ironic la adresa promisiunilor electorale nerealiste ale unui politician de a reconstrui zona industrială a orașului Suceava. „Sarmale de prost” față de „sarmale de post”, titlul unui articol prin care se informează că numeroși cetățeni au apelat numărul de urgență 112 de Anul Nou, pentru că au mîncat foarte multe sarmale. „Atîtea probleme cauzează sarmalele astea, încît ar trebui interzise prin lege, ca petardele” (AC, Anul XIX, nr. 1, (889)). Și în titlul „Natura de noapte” (AC), față de „Tura de noapte” se observă folosirea procedeului adăugării la nivel fonetic, cu efect de substituire la nivel lexical. 988 3.2.2. Locuțiuni „Cu autoBuzele umflate” (J, Anul VIII, nr. 49 (382)), față de „(A lăsa pe cineva) cu buza umflată”, în varianta de plural care să permită jocul de cuvinte, relatează situația pensionarilor cînd autoritățile au retras subvențiile pentru transportul lor cu autobuzele. „ProstănAc de cojocul PSD-ului sucevean” (J, Anul IX, nr. 1 (384)), față de „(A avea) ac de cojocul cuiva”, conferă titlului o conotație peiorativă la adresa partidului invocat. Adăugarea se produce, ca și mai sus, prin intercalarea unei secvențe fonetice, cu consecințe în plan lexical. „Liberalii sunt ținuți la curent (electric) cu funcțiile de stat... ” față de locuțiunea „a ține la curent pe cineva” (AC, Anul XVIII, nr. 50 (886)). În acest context avem de-a face cu o adiție tipică, realizată prin inserarea unui determinant care modifică sensul general al construcției. 3.2.3. Expresii frazeologice Și în cazuri de adiectio se pot identifica figuri hibrid, de exemplu, în „Zbor deasupra unui cuib de cruci” (J, Anul IX, nr. 1 (384)), față de Zbor deaupra unui cuib de cuci, titlul romanului lui Ken Kesey, adăugarea consoanei r produce un cuvînt nou, astfel încît creează efectul de immutatio a substantivului cuci cu cruci. Un caz și mai complex este „Tunelul timpului pierdut” (J, Anul IX, nr. 3 (386)), față de „Tunelul timpului” și În căutarea timpului pierdut, romanul lui Marcel Proust, unde, pe lîngă dublul adiectio avem de-a face și cu detractio, titlul romanului fiind cu mult redus. Iată încă cîteva exemple de cazuri în care construcții fixe au fost modificate prin adăugarea unui element, în „Academia Cațavencu”: „Dumnezeu nu bate cu parul, ci cu Ion Iliescu” față de „Dumnezeu nu bate cu parul” (AC, Anul XVII, nr. 39 (824)). „Les fleurs du normal” față de titlul volumului de poezii al lui Charles Baudelaire „Les fleurs du mal” (AC, Anul XIX, nr. 1, (889)) - adiția unei secvențe fonetice, cu consecințe în plan lexical. „La anul și la mulți bani!” față de urarea „La anul și la mulți ani”, formulă pe care o întîlnim din ce în ce mai des și în limbajul colocvial, iar în „Academia Cațavencu” este o formulă recurentă, de exemplu AC, Anul XIX, nr. 1, (889). „Reducere și ți se va da!” față de cuvintele biblice „Cere și ți se va da”, articol ce povestește că un angajat al unui supermarket din America a fost călcat în picioare (la propriu) în perioada reducerilor de către clienți (AC, Anul XVIII, nr. 50 (886)). „Banii n-aduc fericirea, ci nefericirea altuia”, față de „Banii n-aduc fericirea”. Pornind de la o cercetare științifică din Anglia ale cărei rezultate arată că banii ne aduc fericirea doar dacă ceilalți sînt mai săraci decît noi, autorul articolului concluzionează astfel: „o parte dintre țările vecine nouă sînt foarte fericite! În plus, înseamnă că multe țări din Europa, deși sînt foarte bogate, sînt nefericite și că, în adîncul inimii lor, și-ar dori să fie vecine cu România” (AC, Anul XVIII nr. 47 (832)). „Ce ție nu-ți place, altuia nu-i Face-Book”, față de „~ face”. FaceBook este o comunitate online, un site social, iar articolul ia în discuție tocmai existența altor astfel de site-uri de socializare prin Internet (AC, Anul XVIII nr. 47 (832)). „Mare e grădina ta virtuală, Doamne!” față de „Mare e grădina ta, Doamne!”, este titlul unui articol în care autorul autorul ia în discutie conținutul extravagant sau neobișnuit al unor pagini web (AC, Anul XIX, nr. 1, (889)). 989 3. 3. Immutatio Cea mai productivă figură din quadripartita ratio este immutatio. În „Jupânu'”, mai mult de cinzeci la sută din titluri o folosesc ca procedeu retoric. Cititorul nu întîmpină dificultăți în a reconstitui enunțul originar pentru că, cel mai adesea, elementul nou conține o parte din elementul substituit; poate fi vorba despre un caz de omonimie sau de rimă, de exemplu. 3.3.1. Colocări „Lumea lui cuptor”, rubrică pe teme culinare, față de „Luna lui cuptor”, adică luna iulie. Aici nu mai există nicio legătură semantică între enunțul-mamă și rezultatul modificării. Acesta din urmă păstrează ca element-cheie lexemul cuptor pentru a sugera tematica articolelor. „Statul de plută” (J, Anul IX, nr. 2 (385)), față de „Statul de plată”. „Speranțe mici și mijlocii” (J, Anul IX, nr. 4 (387)) față de „Întreprinderi mici și mijlocii”. 3.3.2. Locuțiuni „...a fost ras de pe fața politicii românești” față de „a fi ras de pe fața pămîntului”, fiind vorba aici de partidul lui Coposu, care nu mai există (AC, Anul XVIII, nr. 50 (886)). „...Little Wolfgang n-a stat cu microfoanele în sîn” față de locuțiunea „a sta cu mîinile în sîn”, articol în care se povestește cu Mircea Moga supranumit „Micul Mozart” pentru talentul său, l-a dat în judecată pe Shaggy pentru că i-a plagiat o melodie (AC, Anul XVIII, nr. 50 (886)). „...care pune degetul pe gamă” față de locuțiunea „a pune degetul pe rană”, același articol de mai sus unde se arată că Moga a plagiat, la rîndul său, o piesă muzicală, iar prin accesarea adresei www.catavencu.ro se pot face comparații între varianta originală și cea realizată de Moga (AC, Anul XVIII, nr. 50 (886)). 3.3.3. Expresii frazeologice „Critic, deci rezist!” (J, Anul VIII, nr. 48 (381)), față de „Cuget, deci exist!” („Cogito, ergo sum”), cuvinte rostite de celebrul filozof francez Rene Descartes. „Dudui, deci exist” (J, Anul IX, nr. 2 (385)) se raportează la aceeași construcție fixă, însă inserarea elementului colocvial trădează tonul dezaprotor. „Promit, deci rezist” (J, Anul IX, nr. 3 (386)) face referire la demagogia politică. „Prins și cerșetor” (J, Anul VIII, nr. 49 (382)), față de Prinț și cerșetor, roman al lui Mark Twain, prin înlocuirea substantivului cu un participiu pune alături două noțiuni care reprezintă cauza și efectul. Cerșetorul, pentru că desfășoară o acțiune ilegală, este prins. „Poluare humanum est” (J, Anul IX, nr. 2 (385)), față de „Errare humanum est sed perseverare diabolicum” („A greși e omenesc, dar a persevera (în greșeli) este diabolic”), cuvintele lui Seneca. Avem din nou de a face cu o figură hibrid, întrucît dictonul a fost scurtat, apoi s-a operat substituția. Deci, este un caz de detractio și immutatio. „Nimeni nu se pierde, totul se transferă” (J, Anul IX, nr. 2 (385)), față de „În natură nimic nu se pierde, nimic nu se cîștigă, totul se transformă”, cuvinte care îi aparțin omului de știință Antoine-Laurent Lavoisier. Și aici immutatio se combină cu detractio. „Gura dentistului adevăr grăiește” (J, Anul VIII, nr. 46 (379)), față de „Gura păcătosului adevăr grăiește”. 990 „...Luna noastră cea de toate zilele...” față de „Pîinea noastră cea de toate zilele”, în articol descriindu-se un fenomen astrologic, conjuncția planetelor Venus și Jupiter, „întîlnire la care s-a înghesuit și Luna noastră cea de toate zilele” (AC, Anul XVIII, nr. 48 (884)). „Puieți îs posmagii” față de „Muieți ~”, replică a leneșului din Povestea unui om leneș a lui Ion Creangă (AC, Anul XVII nr. 40 (825)). „Dunguța cu doi bani”, față de numele poveștii lui Ion Creangă, Punguța cu doi bani, autorul exprimîndu-și nemulțumirea de a locui într-o zonă a Bucureștiului (de altfel, în majoritatea zonelor din București se întîmplă la fel) unde posesorii de mașini nu au unde să parcheze din cauza defectuoasei gestionări a spațiului public (AC, Anul XVII nr. 40 (825)). 3. 4. Transmutatio Transmutatio este cea mai rară dintre cele patru figuri de construcție. La fel ca formele hibride despre care am discutat și ca formele de adiectio dublu, și aceasta este rezultatul virtuozității, presupunînd un efort considerabil. Am identificat în corpusul studiat un caz de colocare manipulată: „Furtuna dinaintea liniștii” (J, Anul IX, nr. 5 (388)), față de „Liniștea dinaintea furtunii” și două expresii frazeologice: „Ai parte, ai carte (de muncă)” (J, Anul VIII, nr. 48 (381)), față de „Ai carte, ai parte”, este un hibrid între transmutatio și adiectio marcat în mod evident din punct de vedere grafic. „Musca care latră nu cîine”, față de ,,Cîinele care latră nu mușcă” povestește despre o muscă rătăcită în apartamentul naratorului, care i-a devenit în scurt timp un fel de animal de companie. De aici și asocierea insectei cu un cîine (tipul animalului devotat): „Am impresia că e destul de deșteaptă (n.r. musca), pentru că se așază pe picior, ca un cîine, și deseori mă lasă să o mîngîi pe aripi, deși eu nu vreau, pentru că mi-e frică să nu mă atașez prea tare de ea” (AC, Anul XVIII nr. 47 (832)). 3. 5. Construcții fixe nemanipulate Unele construcții fixe sînt folosite ca atare, deoarece ele deservesc scopul titlului fără ca autorul să intervină asupra lor în sensul comunicării. Aceste cazuri sînt rare, deși nu la fel de puține ca în cazul transmutatio, iar cele identificate se înscriu în categoria expresiilor frazeologice. Unul dintre ele este Dacă doriți să revedeți, titlul unei rubrici care cuprinde știri scurte despre evenimente petrecute pe parcursul săptămînii. Enunțul canonic își este suficient pentru a transmite mesajul: „Urmează o serie de informații pe care le-ați mai receptat. Aici le puteți revedea”, așa cum se întîmpla - la unele posturi de televiziune încă se mai întîmplă - cu programul de Revelion. Acesta era redifuzat, pe fragmente, cîteva zile la rînd după începerea noului an. Alte astfel de titluri sînt: New York, New York (J, Anul VIII, nr. 48 (381)), Misiune imposibilă (J, Anul IX, nr. 4 (387)), Sînge din sîngele lor (J, Anul VIII, nr. 50 (383)), Drumurile noastre toate (J, Anul IX, nr. 4 (387)), și Unora le place Jazz-ul (J, Anul VIII, nr. 48 (381)). Concluzii Diferitele tipuri de construcții fixe se pretează în mod diferit la manipulări creative, în funcție de caracteristicile lor. Astfel, colocările, fiind alcătuite dintr-un număr redus de elemente, nu vor fi supuse procesului de detractio. Secvența rămasă în urma lui este 991 insuficientă pentru reconstituirea structurii originare și actualizarea sensului ei, aspecte importante în decodificarea intenției emițătorului. Adiectio, însă, permite recunoașterea formei canonice și recuperarea sensului, de aceea se folosește și în modificarea colocărilor, însă cu o frecvență destul de redusă. La fel de puțin frecvente sînt situațiile de immutatio, în care, pentru ca structura-mamă să fie identificată, fie elementul substituit trebuie să fie asemănător cu cel care îl substituie, fie celelalte componente trebuie să asigure un context minim care să facă aluzie la forma originară. Situațiile de colocări restructurate prin transmutatio sînt foarte puține în corpusul analizat, însă considerăm că această figură ar putea fi mai productivă, pentru că permutarea termenilor permite recunoașterea colocării, însă presupune un efort creativ superior. În ceea ce privește locuțiunile, detractio este o figură neproductivă și din considerentul insuficienței contextului rămas în urma operațiunii pentru a asigura reconstituirea lor, dar și pentru că sensul acestora nu este o sumă a sensurilor componentelor. Adiectio și immutatio nu presupun astfel de probleme. Prin adăugarea sau substituirea unui element, locuțiunile rămîn recognoscibile, iar sensul construcțiilor originare contribuie la conturarea sensului structurii manipulate. Aceste doua figuri sînt, însă, rar întîlnite în cazul acestui tip de construcții fixe. În corpusul studiat nu am întîlnit locuțiuni restructurate prin permutarea elementelor, iar explicația poate fi că realizarea unui joc de cuvinte avînd un inventar redus de componente este dificilă. Mai mult, în structura unei locuțiuni se stabilesc raporturi sintactice care nu se pot schimba cu ușurință. Statistic, expresiile frazeologice alterate sînt cele mai numeroase, indiferent de figura folosită. Numărul superior de membri permite ca, și după suprimarea, adăugarea, substituirea sau permutarea unora dintre ei, construcția să poată fi identificată. Manipularea creativă a structurilor fixe în presă surprinde cititorul capabil să le reconstituie și joacă un rol important în îndeplinirea funcției fatice. În mass media românească fenomenul este unul intens, extinzîndu-se de la presa satirică pînă la publicații de mare prestanță. Bibliografie critică *** Dicționarul explicativ al limbii române, ediția a II-a, București, Editura Univers Enciclopedic, 1998 Botezatu, Grigore, Hîncu, Andrei, Dicționar de proverbe și zicători românești, București, Editura Litera Internațional, 2001 Breban, Vasile, Bulgăr, Gheorghe, Grecu, Doina, Neiescu Ileana, Rusu Grigor, Stan Aurelia, Dicționar de expresii și locuțiuni românești, București, Editura Științifică, 1969 Colțun, Gheorghe, Frazeologia limbii române, Chișinău, Editura „Arc”, 2000 Comșulea, E., Teiuș, S. Șerban, V., Dicționar de expresii și locuțiuni, Editura Știința, 1998 Corp as Pastor, Gloria, Manual de fraseolog/a espanola, Gredos, Madrid, 1996 Coșeriu, Eugen, Lecții de lingvistică generală, Editura ARC, București, 2000 992 Dumistrăcel, Stelian, Discursul repetat în textul publicistic, Editura Universității „Alexandru Ioan Cuza”, Iași, 2006 Pegulescu, Anca Mariana, Relativismul lingvistic în proverbe, în „Limbaj și context. Revistă de lingvistică, semiotică și știință literară”, Anul I, nr. 2, 2009, Universitatea de Stat „Alecu Russo” din Bălți, Republica Moldova, 2009, p. 123-127 Zafiu, Rodica, Diversitate stilistică în româna actuală, Editura Universității, București, 2001 Izvoare J: „Jupânu'”: AC: „Academia Cațavencu”: 993 TEORIA LITERATURII SPAȚIALITATEA CA INIMĂ A DISCURSIVITĂȚII Drd. Viorica COJOCARIU (BLINDA) Universitatea Stefan cel Mare Suceava Subiectul acestui studiu este spațialitatea și relațiile sale tridimensionale ca practici discursive. Spațiul fixează și condensează valori, dar locurile purtătoare de valori proiectează spațiul într-un univers de sens, iar sensul, în dimensiunea spațială. Spațiul apare într-o manieră implicită în multe texte și poziționează individul în lume. Spațiul fixează identități, situează și localizează obiectele și ființele, simbolizează și ierarhizează apartenențele, ia în calcul declinările pornind de la loc până la rețea, de la peisaj la teritoriu, ca rețele complexe. În funcție de poziționarea spațială referitoare la forme se diferențiează, de asemenea, și relațiile spațiale: implicite (spaghetti și plasă), explicite (topologice). Localizarea, situarea, denominarea în spațiu și de către spațiu produc cuplajul și decuplajul obiectiv al spațiului, de care depinde viziunea unui grup cultural proiectată spre lume. Imaginea spațială a lumii reprezentată de hărți este ca o carte sau un text: de văzut, de citit, de imaginat. Cuvinte-cheie: afirmație identitară, localizare, simbolizare-referențialitate, relații spațiale, mărci spațiale. Remarci liminare Spațialitatea ocupă un loc central în discurs în toate stările ei, astfel încât acționează asupra indivizilor și grupurilor cu scopul de a se orienta, de a situa-localiza, de a relaționa, etc. Spațiul în toate manifestările sale este un ” ingredient indispensabil vizibilității, lizibilității și deci înțelegerii lucrurilor” /“ingredient indispensable a la visibilite, a la lisibilite et donc a la comprehension des choses”. (Michel Lussault, article Action(s), 2000:14). Având ca punct de plecare acest citat, ne-am propus o analiză textuală a spațiului și a spațialității, folosind un corpus de studiu variat (manuale de geografie din România și din Franța, cărți de specialitate geografică). 1. Spațiul și diversitatea abordărilor spațiale Pornind de la teoria saussuriană a semnelor, trecând prin mitul lui Roland Barthes, prin renumitul triunghi semiotic, propus de Charles Kay Ogden și Ivor Armstrong Richards, apoi de Michel Ballabriga în (Semantique structurelle), am construit triunghiul semiotic propriu discursului științific geografic cu valențe didactice. Astfel semnificatul descompus în seme1 este spațiul geografic, semnificantul este spațiul cartografic, iar referentul este reprezentat de spațiul terestru: Semnificat: spațiul geografic Semnificant: spațiul cartografic Referent: spațiul terestru 1 Seme (unitate semantică minimă care permite definirea unui sens). 994 Spațiul este privit «ca un fixator și un condensator de valori societale; această fixare și condensare la fel de fizice, în locuri, obiecte, teritorii, rețele particulare ca ideal, în ideologii, reprezentări- valorizează spațiul și spațializează valorile, conferindu-le astfel un registru specific».(...). Modelele teritoriale ale acțiunii “pun în scenă, prin povestire și figuri, un teritoriu scandat de locuri purtătoare de valori citadine și, astfel, injectează spațiul în universul sensului și înscriu sensul în dimensiunea spațială. În acest cuplaj interactiv, spațializare-semantizare își are originea statutul de obiect de valoare al spațiului”/ « comme un fixateur et un condensateur de valeurs societales; cette fixation et cette condensation-tout autant physiques, en des lieux, objets, territoires, reseaux particuliers qu'ideelle, en des ideologies, des representations-valorisent l'espace et spatialisent les valeurs leur conferant ainsi un registre specifique» (...). Les modeles territoriaux de l'action «mettent en scene, le recit et les figures, un territoire scande par des lieux porteurs de valeurs citadines et, ainsi, injectent l'espace dans l'univers du sens et inscrivent le sens dans la dimension spatiale. Dans ce couplage interactif, spatialisation-semantisation, s'origine le statut d'objet de valeur de l'espace”. (Michel Lussault, 2000: 31-32). 2. Funcția de afirmare identitară /■> Funcția de identitate potrivit sociolingvistului Henri Boyer2 preia pasul asupra funcției de localizare dincolo de numire, este vorba de un act de natură net politică sau mai precis glotopolitică/”le pas sur la fonction de localisation: au/dela de la nomination, il s'agit d' un acte de nature nettement politique ou plus specifiquement glottopolitique. (Henri Boyer, Marie-Anne Paveau: 2008:11). Spațiul apare într-o manieră implicită în numeroase texte geografice. De ce? Răspunsul îl găsim cu ajutorul autorului Denis Retaille:” Ca habitat, Terra este mai întâi limitată terenului parcurs transformat pas cu pas, muncit cu mâna, construit în sensul propriu al teremenului: ar trebui spus fasonat. Această primă concepție dominată de materialitatea Terrei privilegiază natura moștenită și amenajările aduse generațiilor anterioare. Ele contribuie puternic la fixarea identităților” /”Comme habitat, la Terre est d'abord limitee au terroir parcouru transforme pied a pied, travaille a la main, construit au sens le plus propre du terme: on devrait dire fașonne. Cette premiere conception dominee par la materialite de la Terre privilegie la nature heritee et les amenagements apportes par les generations anterieures. Elle contribue fortement a fixer les identites ». (Denis Retaille, 2000:274- 275). De aceeași părere este și geograful Guy di Meo care abordează în operele sale marile noțiuni ale geografiei spațiale: “ spațiu de viață, spațiu trăit, spațiu social, teritorii și locuri” raportând individul, în Lume”. (Guy di Meo, 2000:38-39-40). Dragostea de locurile natale este o relație concretă care se naște între om și Terra sau după cum arată “Dardel o geograficitate ca mod de existență și destin/une geographicite de l'homme comme mode de son existence et de son destin”. (Eric Dardel, 1990:2). Dragostea pentru continentul natal, Europa este ilustrată astfel: Toată lumea știe că Europa este un continent. Pentru noi, europenii (adică locuitorii acestuia), el este cel mai important și credem că este cel mai frumos și cel mai civilizat. Prin Europa nu se înțelege, însă, numai ce întâlnim pe întinderea lui-țărmuri, râuri și fluvii, forme și unități de relief, resurse și activități economice, oameni și orașe, țări, regiuni și peisaje-, ci 2 Henri Boyer est professeur de sociolinguistique, directeur du laboratoire de recherche Dipralang a l'Universite Paul Valery Montpellier III, France. 995 și un anumit mod de a trăi, de a te comporta și de a te înțelege cu ceilalți oameni, de a te bucura de tot ce este important, frumos și permanent, adică înțelegem un anumit nivel de civilizație. (Octavian Mândruț, 1997:7). Tot la fel vede și Elsa Ramos care distinge trei categorii de traiectorii, privind identificările spațiale printre care și înrădăcinările («les enracines»), alături de îndepărtări (“les eloignes») și detașări («les detaches»). (Elsa Ramos, 2006:199). Diversitatea culturală o după Paul Claval3 se simte în” limbile” vorbite de anumite popoare, în „muzică”, în „gastronomie”, în elementele contrastive ale naturii care le impun anumite moduri de viață: de a se hrăni, de a se îmbrăca, de a-și construi case, ca de exemplu: cum se ilustrează în textul geografic următor: Satele europene se diferențiază și prin materialele de construcție folosite. Astfel, în regiunea mediteraneană predomină piatra, în Peninsula Scandinavă lemnul, iar în regiunile montane se îmbină cele două materiale. În câmpiile din nordul continentului predomină lutul (cărămida), iar în zonele umede, deltaice și mlăștinoase, lutul și stuful. Diferă și culoarea dominantă: de exemplu, în zonele însorite mediteraneene predomină cea albă, în timp ce în regiunile nordice, mai reci și ploioase, culorile vii: roșu și verde. De asemenea, diferă și forma acoperișului: în regiunea mediteraneană, săracă în precipitații, este plată, în timp ce în ținuturile cu ploi și zăpezi bogate (Peninsula Scandinavă, munții mai înalți) acoperișul este înalt și “în două ape”. (Octavian Mândruț, 1996:31). În opinia autorului Paul Claval”nu toate societățile dispun de același arsenal de cunoștințe și tehnici, și de același registru de interpretare și de motivații. Indivizii și grupurile sunt condiționate de educația pe care au primit-o: cultura apare astfel ca o moștenire. Modalitățile după care ea este transmisă de la o generație la alta, sau de la un loc la altul, în favoarea schimburilor, a deplasărilor de scurtă durată sau migrațiilor, depind de mediul și nivelul tehnic; ele contribuie larg la diversitatea societăților » / »Toutes les societes ne disposent pas du meme arsenal de connaissances et techniques, et du meme registre d'interpretation et de motivations. Les indivdus et les groupes sont conditionnes par l'education qu‘ils ont reșue: la culture apparaît ainsi comme un heritage. Les modalites selon lesquelles elle est transmise d'une generation a l'autre, ou d'un lieu a l'autre, a la faveur des echanges, de deplacements de courte duree ou des migrations, dependent du milieu et niveau technique; elles contribuent largement a la diversite des societes”, (Paul Claval, 2003:5). 3. Funcția de relaționare în spațiu Ținând cont de poziția relativă a formelor în spațiu, autorii Jean Denegre et Franșois Salge disting următoarele tipuri de relații spațiale: relații de intersecție, de includere, adiacente, de proximitate. În cadrul relațiilor spațiale de tip booleen care pot să fie implicite sau explicite, autorii Jean Denegre et Francois Salge disting: “relațiile spațiale implicite modul spaghetti în care formele geometrice se ignoră unele pe altele. Ele pot să se taie din nou, fără ca acestea să fie explicite, în descrierea digitală a liniilor (succesiune de coordonate) .Tot relații spațiale implicite sunt și cele de tip fileu. În modul fileu, relațiile spațiale sunt implicite pentru că formele geometrice sunt de asemenea, implicite. Relații spațiale explicite sunt topologice. O manieră de a reda explicit relațiile spațiale este de a considera că ansamblul formelor geometrice formează un graf. Acest concept este adeseori numit topologie prin Voir Paul Claval, 2003, Geographie culturelle- Une nouvelle approche des societes et des milieux. 996 confuzie între mijlocul pentru a reprezenta relațiile spațiale (teoria grafului) și relațiile spațiale, ele- însele (teoria topologiei).” (Jean Denegre et Franșois Salge, 1996:24-25-26). Claude Raffestin afirmă că “trebuie să se treacă prin vârf pentru a se întreține o relație la nivelul bazei: localul nu are semnificare pentru că se vorbește «foarte» abstract și formalizat-qu'il faut passer par le sommet pour entretenir une relation au niveau de la base: le local n'a de signification que parle “tout”abstrait et formalise. (Claude Raffestin, 1980:165). Din punct de vedere funcțional , conectorii care organizează reprezentarea referentului discursiv,”țin cont de de relațiile spațiale (mai sus /jos, în față/în spate, la dreapta/la stânga, sus/jos, etc.), după un punct de vedere descriptiv particular /rendent compte de relations spatiales (plus haut/bas, devant/derriere, a droite/gauche, au dessus/dessous, etc.), selon un point de vue descriptif particulier” .( Jeandillou Jean-Franșois, 1997:84). În discursul științific geografic se folosesc atât aceste opoziții cât și adeseori opoziția în amonte/în aval față de un reper, sau direcțiile opuse cardinal și intercardinal, după cum observăm în textul următor: Sectorul Brăila-Marea Neagră, denumit Dunărea Maririmă, permite, în aval de Brăila, intrarea navelor matitime. Octavian Mândruț, 2000 pag 41, (...) au culmi paralele, orientate pe directia NV-SE (în nord și centru) sau curbate (în sud).Astfel, culmea muntoasă principală se curbează de la direcția nord-sud la direcția est-vest, munții sunt formați în totalitate pe rocile sedimentare (fliș). (Octavian Mândruț, 2000:12). Denis Bertrand distinge trei moduri diferite în referențializarea intradiscursivă în figurile spațialității și în operațiile de spațializare în discursuri: - izotopizarea când este vorba de”referențializarea minimală, comună oricărui discurs care se vrea „urmat”: dar, pentru ceea ce ne privește, noi vom spune numai că redundanța unei unități figurative selecționate (...) este o condiție indispensabilă pentru ca să se pună în loc, într-un text spus «figurativ», un efect de iconicitate. Izotopizarea nu face decât să mențină un continuum omogen de semnificare; ea este în ea însăși o procedură dinamică (...). (Denis Bertrand 1984:15). -referențializarea este constituită prin debraiaje interne în discurs, prin care se găsește asigurat pasajul de la o unitate discursivă la alta. Dar ea se interesează puțin de faptul că aceste unități nu se disting numai între ele prin ceea ce spun, ci de asemenea prin modul lor de a spune: în alți termeni, prin orice joc de distanțe stabilite între enunțiator și discursul pe care îl produce. Aceste distanțe sunt analizabile în semiotică plecând de la procedurile de debraiaj și de ambreiaj: un ambreiaj actorial permite să se treacă de la «povestire» spre exemplu, «la dialog», un debraiaj spațial va permite detașarea de povestire pentru a se reveni la descriere; un debraiaj temporal va asigura returul de la «descriere» la «povestire», etc. (Denis Bertrand 1984:15). -anaforizarea. Anafora din punct de vedere lingvistic, poate să fie definită ca reluarea unui element din context printr-un alt element care n-ar fi echivalent primului în afara contextului. În sens strict, anafora este un element care nu are, prin el-însuși referință: singur un context, explicit sau nu, îi poate permite o actualizare. Este deci un element prin care se construiește o referință în al doilea grad, s-ar putea aproape spune prin delegație». (Denis Bertrand, 1984:16). Jean Franșois Jeandillou (1997:85) arată că «marcatorii de conexitate contribuie la progresia structurată a textului/les marqueurs de connexite contribuent a manifester la progression structuree du texte», iar «procesele anaforice prezervă continuitatea (în coeziunea 997 sa) grație reluării elementelor introduse în prealabil/les processus anaphoriques preservent sa continuite (dans sa cohesion) grâce a la reprise d'elements prealablement introduits ». Selon Denis Bertrand (1984:16)” elementele anaforizante lui și el nu se constituie într-o referință decât atribuindu-i-se cea de grup nominal la care ei trimit/s'appropriant celle du groupe nominal auquel ils renvoient... Se spune adeseori, astfel, că relația anaforică constituie un caz particular de co-referință. Particularitatea sa se rezumă în relația asimetrică care se stabilește între cele două elemente, în timp ce co-referința ordinară implică o relație simetrică (...) ambii termeni pot să fie substituiți unul prin celălalt, ceea ce nu este în cazul relației anaforice”. Reluarea anaforică se rezumă în a referențializa, cu ajutorul unui termen condensat, un element de discurs, poate să fie o unitate lexicală, o sintagmă sau o secvență care răspunde unei operații de referențializare. Anafora și co -referința asigură continuitatea referențială. După cum afirmă Jean-Michel Adam, fenomenele anaforice nu asigură numai coeziunea ci joacă un rol important și în progresia tematică prin modificările progresive ale unui referent pentru că este vorba rareori de a-l relua. (Jean-Michel Adam, 2004:55). Oswald Ducrot et Jean-Marie Schaeffer (1995:548) definesc anafora în felul următor “Un segment este numit anaforic când face aluzie la un alt segment, bine determinat, din același discurs, fără de care nu ar ști să i se dea o interpretare (chiar literală). Reluând un termen al lui Tesniere, numim sursă semantică segmentul la care trimite anaforicul ( se vorbește de interpretant, sau adeseori de antecedent, căci el precede în general anaforicul”/ « Un segment de discours est dit anaphorique lorsqu'il fait allusion a un autre segment, bien determine, du meme discours, sans lequel on ne saurait lui donner une interpretation (meme simplement litterale). En reprenant un terme de Tesniere, nous appellerons source semantique le segment auquel renvoie l'anaphorique (on parle aussi d'interpretant, ou souvent d'antecedent, car il precede generalement l'anaphorique». Anafora înseamnă reluarea aceluiași cuvânt, la începutul mai multor fraze sau părți de frază, pentru a accentua o idee sau pentru a obține o simetrie, ca de exemplu: Au sein des dolomies et des calcaires,” les eaux” qui s'infiltrent forment une nappe aquifere qui est limitee vers le nord par le contact par faille avec les ruffes impermeables du bassin permien de Lodeve. “Les eaux” debordent au point le plus bas de ce contact, immediatement au nord de Salasc, (Jean -Claude Bousquet, 2008: 75). Anafora din textul de mai sus este o anaforă nominală fidelă prin reluarea aceluiași termen «apele» “les eaux”, cuvânt situat în mijlocul frazei, în primul caz și reluat la începutul frazei, în al doilea caz. Această reluare a lexemului «eaux»/«ape» are rolul de a susține construcția și dinamica oralului, redate perceptibil pentru auditoriu. În accepțiunea lingvistului Jean-Michel Adam, coreferința este o relație de identitate referențială între două sau mai multe semne semantic interpretabile independent unul (prin diferența unui pronume demonstrativ, vid de sens fără referentul său/“ La co -reference est une relation d'identite referentielle entre deux ou plusieurs signes semantiquement interpretables independamment l'un de l'autre (a la difference d'un pronom demonstratif, vide de sens sans son referent)”. (Jean-Michel Adam, 2005:86). Astfel în textul geografic următor cursul de apă Vis este obiectul desemnărilor variat prin unități lexicale coreferențiale: Ce “cirque” est un ancien cours de la Vis et n'a donc rien de comparable avec d'autres cirques de la region, tel celui de Moureze (lapie geant, page 72) ou celui 998 du Bout-du-Monde pres de Lodeve, simple reculee de la corniche calcaire et dolomitique du bord du causse du Larzac sous les effets de l'erosion. Ce changement de parcours de la Vis est tout a fait typique des rivieres dont le trace sinueux dessine de nombreux boucles ou meandres. Ce phenomene est frequent: en amont de Navacelles, trois autres meandres abandonnees, dont celui de Vissec, sont tout a fait plus visibles, (Jean -Claude Bousquet, 2008: 22). Astfel, toate reluările din acest text marcate cu italic sunt reluate prin raporturi de co-referință, și de fapt din punct de vedere semantic, complementar. După, Jean Francois Jeandillou (1997: 85) este preferabil de a nu se asimila anafora și coreferința. Aceste două fenomene caracterizează proprietatea pe care o au elementele lingvistice de a viza același referent într-un context precis « /“il est preferable de ne pas assimiler anaphore et coreference. Ces deux phenomenes caracterisent la propriete qu ‘ont des elements linguistiques de viser un meme referent, dans un contexte precis. Elipsa și redundanța în dimensiunea spațiului geografic Elipsa, termen inițial folosit în geometrie pătrunde și în lingvistică, ca figură de stil găsindu- și însă rezonanța de asemenea în spațiul geografic, definit ca evitare a unui termen exclus printr-o referință contextuală. Redundanța care este o figură de stil contrară elipsei, permite identificarea termenului evitat prin elipsă pe care - l reia. (Jean-Francois Augoyard, 1979: 50-51). 4. Funcția de ordonare a spațiului Pour Denis Retaille: măsurarea și punerea în ordine nu sunt posibile decât după o primă definiție a obiectelor și a operației de numire permit punerea în evidență a obiectelor invizibile care ar lua progresiv un nume comun sau un nume propriu după gradul de pertinență sau foarte simplu după succesul întâlnit după uzajele Terrei și teritorii astfel pătrate. Măsurarea totuși nu este posibilă decât cu două condiții:ca un obiect să fie delimitat sau ca un caracter să fie definit »/ « La mesure et la mise en ordre ne sont possibles qu'apres une premiere definition d'objets et l'operation de nomination permet la mise en evidence d'objets invisibles qui prendront progressivement un nom commun ou un nom propre selon le degre de pertinence ou tout simplement selon le succes rencontre aupres des usagers de la Terre et des territoires ainsi quadrilles. La mesure, cependant, n'est possible qu'a deux conditions: qu'un objet soit delimite ou qu'un caractere soit defini». (Denis Retaille, 2000:277). Conceptul de peisaj geografic face parte din discursul geografic care pune în ordine lumea geografică pe care fiecare dintre noi o percepe prin simțul și filtrul propriei structuri mentale. Elementele naturale care se îmbină între ele, dobândind un aspect exterior vizibil poartă numele de peisaj. Peisajele diferă între ele formând mai multe varietăți care au caracteristici comune. Octavian Mândruț, definește peisajul natural ca “o îmbinare a elementelor naturale așa cum au fost înainte de intervenția omului sau neluând în considerație această intervenție. Peisajele puternic transformate de om se numesc, prin opoziție cu cele dintâi, peisaje antropice. Europa atlantică (sau fațada atlantică a Europei) cuprinde peisaje care încep din nordul Scandinaviei și se întind până în sudul Peninsulei Iberice. Elementul de unitate este dat de Oceanul Atlantic, care influențează peisajul acestei regiuni prin precipitațiile ridicate, prin curentul Atlanticului de Nord (sau Curentul Golfului) care încălzește iarna clima, prin 999 maree și platforma litorală. Diversitatea este dată de relief fiorduri în Scandinavia și Insulele Britanice, țărmuri joase în fața Câmpiei Nord-Europene, relieful accidentat al zonelor alpine și hercinice. (Octavian Mândruț, 1996:23). 3. Funcția de situare-localizare în spațiu În discursul său geograful își aranjează ideile în materie de mediu, de spațiu și de timp, de amenajare, a ceea ce el studiază.”Aceasta ca urmare a unui decupaj obiectiv al lumii pe care-l produce localizarea-situarea, dar a nu se uita că acest decupaj depinde de viziunea grupului cultural proiectat asupra lumii”/”C'est a la suite d'un decoupage objectif du monde qu'on produit la localisation-situation, mais on n'oubliera pas que ce decoupage depend de la vision qu'un groupe culturel projette sur ce monde”. (Sanda-Maria Ardeleanu, 2002:91). În opinia autorului Michel Lussault, spațiul situației care naște combinarea celor trei planuri: cadrul material, aranjament spațial al locului, relația practică și idealul spațiului constituie obiectul geografului. (Michel Lussault, 2000:25). Gândirea geografică a evoluat considerabil încât abordarea dimensiunii spațiale” privește spațiul social și diferitele sale declinări, de la loc la rețea, de la peisaj la teritoriu, ca o rețea complexă“/” regarde l'espace social et ses differents declinaisons, du lieu au reseau, du paysage au territoire, comme une realite complexe”. (Guy Di Meo: 2000). 4. Funcția de simbolizare- emblematizare- personalizare a locurilor Spațiul este privit de către Patrick Garcia “ ca un adevărat conservator care stabilizează analizele istorice; fixând limitele inițiativelor transformatoare el face figură realității obiective »/ “ comme un veritable conservatoire qui stabilise les analyses historiques; en fixant les limites des initiatives transformatrices, il fait figure de realite objective ». (Patrick Garcia, 2000:79). La ville americaine est caracterisee par son paysage de gratte-ciel au centre de l'espace urbain. Symboles de la ville americaine, ils abritent banques, sieges sociaux d'entreprises et hâtels. Leur concentration permet de definir un Central Business District (quartier des affaires). En s'eloignant du centre, apparaissent des quartiers ou petits immeubles et rangees de modestes maisons abritent des groupes defavorises...La ville americaine s'etale en vastes pavillonnaires dans la verdure. L'habitat typique est la maison individuelle (pelouse, garage, jardin, piscine dans les quartiers aises)4. (Manuel Histoire-Geographie, 6e , Magnard). Prin aceste simboluri ale orașului american se observă că oamenii produc și reproduc cadrul lor de viață în funcție de capacitățile lor tehnice, în funcție de arhitectură, gust, culoare, materiale de construcție disponibile în funcție de bugetul fiecăruia.”O emblemă este un semn deliberat ales, din partea individului sau a unei comunități, vrea să afirme o personalitate, să proclame identificarea unei valori, ca o deviză exprimată vizual”/” Une embleme est un signe deliberement choisi, qui, de la part d'un individu ou d'une communaute, veut affirmer une personnalite, proclamer l'identification a une valeur, comme une devise exprimee visuellement». (Henri Suhamy, 1981: 37). Spre exemplu, pescarii din Delta Dunării au contribuit la personalizarea locurilor construindu-și casele cu materiale de construcție oferite 4 Yves Boquet, Les Etats-Unis, Belin, 2003. 1000 de cadrul natural local (deci au casele acoperite cu stuf, garduri confecționate din stuf, câte o lotcă atașată fiecărei gospodării pentru a se deplasa, etc). Legătura comunității izolate a pescarilor lipoveni cu natura locurilor din Delta Dunării, izolați prin referința la mediul acvatic a produs o relație intimă cu acest colț, greu accesibil. 5. Funcția de memorare a locurilor În memorie nu se rețin din trecut decât elemente izvorâte din imaginație care operează cu munca de selecție, deformare, și reconstituire, rescriere a evenimentelor și amintirilor legate de un anumit loc după cum afirmă Elsa Ramos „Dans le souvenir, ce qu'on garde ce ne sont pas des lieux. C'est l'image des lieux a un moment donne”. (Elsa Ramos, 2006: 89). Geografia are ca finalitate majoră fixarea memoriei locurilor înregistrate într-o idealitate aceea a lumii concepută ca o unitate. (D. Retaille, 2000:27). În opinia autorului Jean-Jacques Bavoux “orice ansamblu spațial este prin definiție mai mare decât fiecare din părțile sale, dar poate de asemenea să constituie el-însuși una din părțile unui ansamblu de talie superioară (...) fiecare parte a ansamblului poate să fie «descompusă în subpărți (...) »/”tout ensemble est, par definition, plus grand que chacune de ses parties, mais peut aussi eventuellement constituer lui-meme l'une des parties d'un ensemble de taille superieure» (...) chaque partie est a son tour decomposable en sous-arties (...). (Jean-Jacques Bavoux, 2010:10). Pentru geografie, Denis Retaille arată că ea “se forțează să gândească lumea în materialitatea sa sau în relațiile pe care le connsideră societățile (sub forma culturilor sau sub forma organizărilor), această dezvoltare conduce mai întâi la habitatul circumscris (de mică dimensiune apoi progresiv întins) la geometria ansamblului (forma sau conținutul în care conținutul nu este decât un indiciu al formei apoi la sens (sau la interogarea și acțiunea asupra devenirii coprezenței)”/ »s'efforce de penser le monde dans sa materialite ou dans les relations qu'y envisagent les societes (sous la forme de cultures ou sous la forme d'organisations), ce developpement conduit d'abord de l'habitat circonscrit (de petite dimension puis progressivement etendu) a la geometrie de l'ensemble (forme sans contenu ou dont le contenu n'est qu'un indice de la forme puis au sens (ou a l'interrogation et a l'action sur le devenir de la copresence) . (Denis Retaille, 2000:281). Julien-Algirdas Greimas 5(1979) a introdus sintagma semiotică topologică distingând întindere și spațiu: întinderea este un continuum populat de obiecte naturale și artificiale, o substanță, care devine spațiu și formă, susceptibilă de a servi în vederea semnificării este transformată de om în spațiu selecționează anumite proprietăți și anumite nivele pertinente ale întinderii. Jocul de opoziții, aici-în altă parte, înglobat-înglobând, permite construcția spațiului. Concluzie Coordonatele spațio-temporale corelate determină ca toate lucrurile, să fie așa cum ne apar ele în minte, cu istoricul și cu semnificațiile lor, căpătate în timp și în spațiu. Distribuția proceselor geografice este raportată de fiecare dată la cele două coordonate în timp și în spațiu. Procesele geografice se produc în anumite circumstanțe sau condiții, în anumite momente, în anumite locuri. A localiza- a situa înseamnă a găsi locul pe care îl ocupă un 5 Julien-Algirdas Greimas a ecrit en 1979, en Introduction l'article Les parcours du savoir par A.J.Greimas et E. Landowski et Des accidents dans les sciences dites humaines, Analyse d'un texte de Georges Dumezil par A.J.Greimas dans la Premiere Partie, En quete de certitudes. 1001 obiect, un proces geografic în spațiu și în timp. Contrar termenilor nominali care trimit la concepte, acești marcatori trimit la indivizi, fie la momente, fie la locuri în cazul spațiului. Societățile traversând dimensiunile lor spațiale iau în calcul interacțiunile dintre om și spațiu, jocul indivizilor și societăților cu distanțele. Identitățile multiple și mobile, relațiile dintre grupurile umane cu natura, dezvoltarea noilor rapoarte ale indivizilor în timp și în viteză, dezvoltarea tehnicilor informatice și a tehnicilor de comunicare sunt inevitabile în discursul științific geografic cu valențe didactice. Schimbarea pe care o numim mondializare este experiența trăită a simultaneității și a coprezenței în viața comună. Prin acceastă trecere statutul lumii se schimbă. El redevine habitat, constrângerile care se exprimau în mica dimensiune a țării se măsoară și se resimt la scară globală. (Denis Retaille, 2000: 274). În relația omului cu spațiul terestru se observă o creștere a limbajului cartografic prin transcrierea fenomenelor pe hărți, prin lizibilitatea repartiției și redarea cercetării corelațiilor cu alte fenomene repartizate în spațiu. Pentru marcarea sau delimitarea frontierelor unui stat, ale continentelor, ale teritoriilor și locurilor se folosec harta geografică și planurile. Imaginea lumii ca și carte sau text, idee reluată de Eric Dardel în 1952, pentru care pământul este un ansamblu de semne sau de indicii care permit o analiză semiologică6 . Diversele tipuri de discurs, relativ stabile în forma lor, au cunoscut creșteri sau scăderi în funcție de locuri, de epoci și de societăți, plasate la intersecția creativității spontane și a cerererii societății cu funcții diferite. NOTĂ Această lucrare a beneficiat de suport financiar prin proiectul "Provocările cunoașterii și dezvoltare prin cercetare doctorală PRO-DOCT Contract nr. POSDRU/88/1.5/S/52946 ", proiect cofinanțat din Fondul Social European prin Programul Operațional Sectorial Dezvoltarea Resurselor Umane 2007-2013. REFERINȚE BIBLIOGRAFICE DE LINGVISTICĂ ABLALI Driss, DUCART Dominique, 2009, Vocabulaire des etudes semiotiques et semiologiques, HONORE CHAMPION EDITEUR Paris, PRESSES UNIVERSITAIRES DE FRANCHE-COMTE Besanșon, ISBN:978-2-7453-1969-2, ISSN: 1279-8207. ADAM, Jean- Michel, 2005, La linguistique textuelle- Introduction a l'analyse textuelle des discours, Armand Colin, Paris, ISBN2-200-26752-5. ADAM, Jean- Michel, 2004, Linguistique textuelle-Des genres de discours aux textes-Une introduction methodique a l'analyse textuelle des discours, Editions NATHAN/SEJER, ISBN: 2-09-191342-1. ARDELEANU Sanda-Maria, 2002, Analyse du discours - Elements de theorie etpratique sur la discursivite, Editura Universitatii Suceava, 2002. BARTHES, Roland, 1957, Mythologies, Editura du Seuil, Paris BERTRAND Denis 1984, Langue frangaise semiotique et enseignement du frangais, revue trimestrielle, n. 61, fevrier Larousse, 1984, Paris. 6 Eric Dardel 1952,1990, L'homme et la Terre- Nature de la realite geographique, PUF Paris, ISBN 2-73550200-7. 1002 BOYER Henri, PAVEAU Marie-Anne, 2008, Toponymes. Instruments et enjeux, Mots -Les langages du politique, n. 86 mars, Universite de Montpellier 3 Paul Valery ARSER/DIPRALANG-Laboratoire de recherche en linguistique. DUCROT Oswald, SCHAEFFER Jean-Marie, 1992, Nouveau dictionnaire encyclopedique des sciences du langage, Editions du Seuil, 1995 ISBN: 978-2-02-038181-9. GREIMAS Julien-Algirdas, LANDOWSKI Eric, ALEXANDRESCU Sorin, BORDRON Jean-Franșois J.-F., COQUET Jean-Claude J.-C. COURTES, DARRAULT Ivan, FLOCH Jean-Marie, GENINASCA Jean-Luc, GEOLTRAIN Pierre, GIROUD Jean-Claude, PANIER Louis, 1979, Introduction a l'analyse du discours en sciences sociales, Langue-Linguistique-Communication, collection dirigee par Bernard Quemada, classiques Hachette, Paris. JEANDILLOU Jean-Franșois, 1997, L'Analyse textuelle, Armand Colin, Paris, ISBN: 2-20001524-0 SAUSSURE Ferdinand (de), Curs de lingvistică generală, Editura Polirom Iași, 1998, Traducere de Irina Izverna Tarabac. SUHAMY Henri, 1981, (10 edition, 2004), Les figures de style, collection Que sais-je?, Presses Universitaires de France, Paris. REFERINȚE BIBLIOGRAFICE DE FILOSOFIE AUGOUYARD Jean-Franșois, 1979, Pas a pas-Essais sur le cheminement quotidien en milieu urbain, Editions du Seuil, Paris. RAMOS ELSA, 2006, L'invention des origines - Sociologie de l'ancrage identitaire, Editeur : Armand Colin Collection : Societales ISBN : 2-200-26940-4 EAN : 9782200269401, Franșois de Singly (Prefacier). REFERINȚE BIBLIOGRAFICE DE GEOGRAFIE BAVOUX Jean-Jacques, 2010, Initiation a l'analyse spatiale, Armand Colin Editeur Paris. CLAVAL Paul, 2003, Geographie culturelle, Une nouvelle approche des societes et des milieux, Armand Colin Paris, ISBN 2-200-26360-0 DARDEL Eric, 1952, 1990, L HOMME ET LA TERRE, Nature de la realite geographique, PUF Paris, ISBN 2-7355-0200-7. DENEGRE Jean, SALGE Franșois, 1996, Les systemes d ‘information geographiques, Presses Universitaires de France, Paris, ISBN 2 13 053923 8. DI MEO Guy, 2000, Que voulons-nous dire quand nous parlons d'espace, p.37-49, chapitre 2, en LOGIQUES DE L ESPACE, ESPRIT DES LIEUX Geographies a Cerisy, sous la direction de LEVY Jacques et LUSSAULT Michel Editions Belin, Paris, ISSN:1275-2975 ISBN2-7011-2840-4. GARCIA Patrick, 2000, articol L'espace geographique et les historiens, chapitre 5, p. 73-93, in LEVY Jacques et LUSSAULT Michel, 2000, LOGIQUES DE L ESPACE, ESPRIT DES LIEUX Geographies a Cerisy, Editions Belin, ISSN1275-2975 ISBN2-7011-2840-4 LUSSAULT Michel 2000, articol Action(s), 2000, în LEVY Jacques et LUSSAULT Michel, LOGIQUES DE L'ESPACE, ESPRIT DES LIEUX Geographies a Cerisy, Editions Belin Paris, ISSN1275-2975 ISBN2-7011-2840-4. RAFFESTIN Claude, 1980, Pour une geographie du pouvoir, preface par BRUNET Roger, LIBRAIRIES TECHNIQUES (LITEC), Paris, I.S.B.N 2-7111-0271-8, ISSN 0150-7443. 1003 RETAILLE Denis (2000). «Penser le monde», în J. LEVY et M. LUSSAULT, Logiques de l'espace et esprit des lieux. Geographes a Cerisy. Paris: Belin, collection «Mappemonde», p.273-286. ISBN: 2-7011-2840-4. BIBLIOGRAFIE ELECTRONICĂ http://coursval.free.fr/coursL2/LaSemantiqueTextuele%2895%29.pdf, consultat pe data de 28 ian. 2011, prof. univ. dr. Michel Ballabriga, Semantique structurelle. CORPUS DE STUDIU AZZOUZ Rachid et GACHE Marie-Laure (Academie de Creteil), Manuel Histoire-Geographie, 6e, Magnard, ISBN:978-2-210-16717-9.www.hgeleve-magnard.fr BOUSQUET Claude, 2008, Decouverte geologique: les plus beaux sites de l'Herault, Editions Ecologistes de l'Euziere- Prades - le -Lez, ISBN: 978-2-906128-24-8. MÂNDRUȚ Octavian, Geografia României, Manual pentru clasa a VIII a Editura Corint 2000, ISBN: 973+653+030+2. MÂNDRUȚ Octavian, 1996, Geografia Europei, Manual pentru clasa a VI-a, Editura Corint, ISBN: 973-9281-71-0. Manuel Histoire-Geographie, 6e, Magnard. NEGUT Silviu, IELENICZ Mihai, APOSTOL Gabriela, BALTEANU Dan, Geografie fizică generală- Manual pentru clasa a IX-a, Editura Humanitas Educațional, 2004, ISBN 973-828999-8. 1004 F. BRUNEA-FOX - DRUMUL DE LA LITERATURA DE AVANGARDĂ LA REPORTAJ1 Drd. Alexandru GRUIAN Universitatea „1 Decembrie 1918” Alba Iulia Comunicarea pe care intenționez să o prezint este parte integrantă a lucrării de doctorat „F. Brunea-FOX - Reporterul cu ochi multiplu”. Prin manifestele sale succesive și dorința de sincronism cu fenomenele similare din vestul Europei, avangarda literară românească a încercat să introducă noi repere, legate (inclusiv) de civilizația tehnologică și modalitățile de comunicare. Considerat reprezentant marginal al avangardei, Brunea-FOX a fost de fapt unul dintre cei care au aplicat ad litteram preceptele conținute în manifeste, devenind unul dintre cei care au renunțat la afirmarea literară în favoarea presei. Lucrarea își propune să refacă traseul spre jurnalism al lui Brunea-FOX, analizând în ce măsură principiile avangardei au avut un rol în plasarea pe poziția de reporter-vedetă al anilor '30. Cuvinte-cheie: avangardă, reportaj, sincronism, comunicare Din ghetoul ieșean în avangarda literaturii Scriitorul, poetul și publicistul cunoscut ca Filip Brunea-Fox, pseudonim literar al lui Filip Brauner, s-a născut în 18 ianuarie 1898 la Iași, fiu al Leiei și a lui Simcha Brauner.1 2 Deși ulterior se va integra perfect în viața Bucureștiului, nu a uitat Iașiul și va face trimiteri nostalgice spre copilăria sa din ghetou, mediul care i-a favorizat contactele cu mișcarea de avangardă, alcătuită în mare parte din evrei. La Iași a dobândit și un alt tip de cunoaștere, cea a vieții oamenilor simpli, discriminați nu atât etnic, cât mai mult prin neșansa socială numită sărăcie. Nu poate fi separată preferința ulterioară a reporterului Filip Brunea-Fox pentru periferia socială de această copilărie în mediu marginal, dar pulsând de viață, în care lupta pentru supraviețuire conferea existenței dinamism și dădea naștere unor personaje interesante, colorate, distribuite pe o scară a valorilor ce se sustrage regulilor urmate de obicei peste un anume prag de referință. În 1 Lucrarea de față este inclusă și în cuprinsul proiectului de cercetare doctorală intitulat „F. Brunea-Fox -Reporterul cu ochi multiplu”, desfășurat în cadrul Facultății de Istorie și filologie a Universității „1 Decembrie 1918” din Alba Iulia, îndrumător prof.univ.dr. Constantin Cubleșan. Lucrarea de doctorat face și obiectul unei burse doctorale, acordate prin FONDUL SOCIAL EUROPEAN, Programul Operațional Sectorial pentru Dezvoltarea Resurselor Umane 2007 - 2013, Axa prioritară 1 „Educația și formarea profesională în sprijinul creșterii economice și dezvoltării societății bazate pe cunoaștere”, Domeniul major de intervenție 1.5. „Programe doctorale și postdoctorale în sprijinul cercetării”, Titlul proiectului: „Bursele doctorale, premiza pentru creșterea competitivității și competențelor în cercetarea științifică”, ID proiect 63269 Programul Operațional Sectorial pentru Dezvoltarea Resurselor Umane 2007 - 2013 , Axa prioritară 1 „Educația și formarea profesională în sprijinul creșterii economice și dezvoltării societății bazate pe cunoaștere”, Domeniul major de intervenție 1.5. „Programe doctorale și postdoctorale în sprijinul cercetării”, Titlul proiectului: „Bursele doctorale, premiza pentru creșterea competitivității și competențelor în cercetarea științifică”, ID proiect 63269 2 Datele bibliografice sunt în conformitate cu Dicționarul general al literaturii române, (coord. E. Simion), A/B, Editura Univers Enciclopedic, București, 2004, p. 671. 1005 România începutului de veac XX, este prematur să definim acest prag de referință cu expresia sociologică de „clasă de mijloc”, practic inexistentă. Putem însă accepta că mahalaua se dorea parte a unui mediu citadin cristalizat, din care făcea parte geografic și chiar administrativ, dar nu ca mentalitate. Aspirația spre „centru”, văzut ca spațiu al unei relative bunăstări și stabilități materiale, era motorul alimentat de energiile brute ale periferiei. Metodele de a scăpa din mahala existau - mai multă școală, șansa unei slujbe mai bine plătite, o moștenire sau pur și simplu lumea interlopă, atât de bine adaptată mediului. Nu va exista însă categorie socială caracteristică periferiei care să se poată sustrage unei adevărate disecții simbolice pe care o va practica peste ani Filip Brunea-Fox. O disecție în care nu-l găsim permanent în postura comodă și sigură a celui care ține bisturiul, sau, la rigoare, oglinda care reflectă realitatea de sub pragul de referință. Nu ezită, când e cazul, să schimbe perspectiva, absorbit în complicatele mecanisme de existență și supraviețuire ale mahalalei generice, în care s-a născut și pe care a cunoscut-o direct. La Liceul Național din Iași, Brunea-Fox a fost coleg cu Ionel Teodoreanu și cu Al. A. Philippide. Debutul literar și-l face în 1915, cu poezii, sub pseudonimul Pan, la revista „Versuri și proză”, unde semnau mulți viitori reprezentanți ai avangardei, între care Tristan Tzara, Benjamin Fundoianu (care va deveni cel mai bun prieten al său), Felix Aderca, Ion o Pillat, Cezar Petrescu.3 Debutează ca gazetar la revista „Arena”. Colaborează și la revista „Zări senine” a lui Al. A. Philippide. Versurile sale confirmă aplecarea spre ludic, caracteristică de seamă a avangardei literare, la care Brunea-Fox nu va ezita să adere, după plecarea din Iași și stabilirea la București. Poezia lui Brunea-Fox este constatativă, vizuală. Cititorul este pe stradă, aude zgomotele, sunetele care îl înconjoară, își poate imagina cu ușurință atmosfera locului, mobilierul urban, este integrat în acțiune. Îl anticipează poetul de 17 ani Brunea-Fox, încă provincial în Iași, pe reporterul bucureștean impetuos, creator de stil și de școală jurnalistică? Din perspectiva noastră, a celor din veacul al XXI-lea, am putea spune cu certitudine că da. Aceeași manieră cinematografică de relatare din poezia Cronică ritmată. Nocturnă4 o vom regăsi peste ani în volumul care relatează zilele rebeliunii legionare din ianuarie 19415. Filip Brunea-Fox părăsește Iașiul la 20 de ani, după cum spune soția sa, Lisette Daniel-Brunea, „pentru un București necunoscut”. Iată momentul plecării, așa cum apare descris cu mulți ani mai târziu, în textul Dulce târgul Ieșilor, publicat în 1973 în revista „Tribuna României”: „Exact la sfârșitul primului război mondial, în 1918, trenul așa-zis al «armistițiului», cel dintâi tren care readucea la vetrele lor pe bejenarii din Muntenia și Oltenia goniți de urgia armiilor nemțești în 1916 din provinciile natale și pribegiți în «dulcele și ospitalierul târg al Ieșilor» luase, zic, în vagoanele înțesate și înghețate de gerul iernii și câțiva tineri de pe meleagurile Bahluiului. Pe Benjamin Fundoianu, Iosif Ross, Alexandru Philippide și pe mine. Prieteni încă din școala primară, ademeniți încă din adolescență de mirajul Bucureștilor.”6 3 Dan C. Mihăilescu, în Prefață la F. Brunea-Fox, Memoria reportajului, Editura Eminescu, București, 1985, p. 16. 4 Pan, Cronică ritmată. Nocturnă, în „Versuri și proză”, an IV, nr. 6, 12 sept. 1915, pp. 140-1?44, apud. Dan C. Mihăilescu, în Prefață la F. Brunea-Fox, Memoria reportajului, Editura Eminescu, București, 1985, p. 16. 5 F. Brunea-Fox, Orașul măcelului. Jurnalul rebeliunii și al crimelor legionare., Editura Hasefer, București, 1997. 6 F. Brunea-Fox, Memoria reportajului, Editura Eminescu, București 1985, pp. 232-233. 1006 Se stabilește la București, unde timp de un an frecventează „Universitatea liberă”. Probabil și sub influența cercului de prieteni, aderă fără rezerve, cu entuziasmul celor 20 de ani, la avangarda literară, împreună cu mulți dintre cei care ulterior o vor consacra. „Erau, majoritatea, autodidacți sau elevi prin ultima clasă de liceu și care, peste puțină vreme, au devenit nume cunoscute: Armand Pascal, Luca Gridu, Ilarie Voronca, Mihail Cosma (viitorul Claude Sernet), Stephan Roll (pe adevăratu-i nume Gheorghe Dinu), Henri Gad, F. Brunea, Ross...”7 8 Criticul Ion Pop asociază avangarda literară cu efervescența generală a științelor, caracteristică sfârșitului de secol XIX și începutului de secol XX. Din această pespectivă, avangarda românească pare chiar puțin întârziată față de manifestările similare europene, cu o unele excepții semnificative - dadaismul, spre exemplu . La rândul său, Ovidiu Morar consideră că „Îmbrăcînd forme variate și impresionante, avangardismul românesc a reprezentat un fenomen prolific prin care cultura română s-a sincronizat perfect cu cea europeană. Mai mult, se poate chiar afirma cu îndreptățire că, printr-o serie de personalități de excepție, avangarda românească a avut un aport considerabil la înnoirea literaturii și artei moderne universale.”9 Numeroși scriitori evrei de limbă română au aderat la modernism, chiar dacă nu și-au declarat zgomotos acest demers. Avangarda românească a fost copios dominată de evrei. Felix Aderca, Sașa Pană, Camil Baltazar, Ury Benador, Ion Călugăru, Gheorghe Dinu, Sergiu Dan, Emil Dorian, Leon Feraru, Benjamin Fundoianu (ucis la Auschwitz), Enric Furtună, Virgiliu Monda, Barbu Nemțeanu, Eugen Relgis (scriitor și sociolog de orientare socialistă, stabilit în America de Sud), Atanasie Toma și mulți alții au scris în maniere ce se deosebesc radical de clasicismul veacului XIX din literatura română. Tristan Tzara, (Samuel Rosenstock, unul dintre pseudonime fiind S. Samyro), este inițiatorul mișcării dada. Zigu Ornea încearcă o explicație a acestui fenomen, chiar dacă ea intervine pe fondul unei reacții critice la adresa unei lucrări a lui Ov. S. Crohmălniceanu10: „Mă așteptam ca acel capitol introductiv (Evreii în mișcarea de avangardă) să fie mai dezvoltat și să cuprindă și un examen de antropologie culturală care să expliciteze de ce evreii au aglomerat, întreținut și dezvoltat mișcarea românească de avangardă. Din păcate, această modalitate de abordare antropologică a fenomenului lipsește, totul reducîndu-se la menționarea spiritului constant contestatar și insurgent al evreilor, în cazul de față al unor literați și artiști evrei. Și acestui spirit insurgent și contestatar i se datorează, în destulă măsură, mișcarea românească de avangardă. Regretatul Ov. S. Crohmălniceanu îl citează pe Călinescu cu opinia sa despre scriitorii evrei și, în general, despre evrei: «Ei sunt totdeauna informați, colportori de lucrurile cele mai noi, 7 Pană, Sașa, Născut în '02, Editura Minerva, București 1973, p. 116 8 În volumul Avangarda românească în context european, Editura Universității, Suceava, lector univ.dr. Ovidiu Morar apreciază că „Îmbrăcând forme variate și impresionante, avangardismul românesc a reprezentat un fenomen prolific prin care cultura română s-a sincronizat perfect cu cea europeană. Mai mult, se poate chiar afirma cu îndreptățire că, printr-o serie de personalități de excepție, avangarda românească a avut un aport considerabil la înnoirea literaturii și artei moderne universale”. Apud Ioana Rostoș, Nordlitera, pe site http://www.nordlitera.ro/modules.php?name=News&file=article&sid=521, [accesat 11.10.2010]. 9 Ovidiu Morar, Avangarda românească în context european, apud Ioana Rostoș, recenzie la Ovidiu Morar, Avangarda romănească în context european, pe site NORDLITERA, http://www.nordlitera.ro/modules.php?name=News&fde=article&sid=521, [accesat 20.09.2010] 10 Zigu Ornea face referire la volumul lui Ov. S. Crohmălniceanu, Evreii în mișcarea de avangardă românească, text îngrijit, adnotat și prefațat de Geo Șerban, Editura Hasefer, București, 2001 1007 anticlasiciști, moderniști, compensează inerția tradiției și o fac să se revizuiască». Iar E. Lovinescu, mai înainte, observase, constatînd prezența masivă a evreilor în avangarda românească, că, în general, spiritul semit are vădită aplecare către negația vehementă iar consecința acesteia este revoluționarismul estetic ca și politic. Năzuiau frenetic acești tineri scriitori evrei de după primul război mondial și ceva mai înainte, considera Lovinescu, să creeze «o artă internațională peste hotare». Și au izbutit magistral.”11 Raționamentul este completat de Boris Marian11 12, scriitor român de etnie evreiască: „Spiritul inovator al evreului eliberat de prejudecățile ghetoului, dar și de ancestralul antievreism, atunci și acolo unde acest sentiment era învins de cultură și de morală, s-a manifestat din plin în literatură și în artă, în numeroase țări europene, inclusiv România, ale cărei legături culturale cu Occidentul datează 13 de mai multe secole... un corespondent, în plan jurnalistic, a fost Brunea-Fox...”13 Nu se poate trece peste biografia lui Brunea-Fox fără să remarcăm singurul an universitar absolvit de cel caracterizat ca fiind îngrădit cu cărți, închis între ele ca în interiorul unei fortărețe. După cum se va vedea, Brunea-Fox nu a fost doar un admirator de la distanță al avangardei, ci un membru activ al ei, poate singurul care a aplicat ad-literam principiile prezentate în manifestele editate succesiv de Tristan Tzara, Ion Vinea și Ilarie Voronca. „Une oeuvre comprehensible est produit de journaliste...”14 scrie în 1918 Tristan Tzara în Manifestul DADA nr. 2. În felul său nostim, Brunea-Fox va face peste ani o reverență în fața mișcării Dada, numind-o plastic „pușcă încărcată cu zgomot pur”15. Filip Brunea-Fox demonstrează că nu a fost un scriitor devenit jurnalist de conjunctură, ci s-a îndreptat spre ziar, cum s-ar spune, cu arme și bagaje. Între bagaje se afla și cel cultural, dobândit inclusiv prin apartenența sa la mișcarea de avangardă: „...în anii '30, câțiva foști avangardiști români (Geo Bogza, Brunea-Fox) vor ilustra cu excelență această specie modernă (jurnalismul, n.a.), scoțând-o de sub incidența paraliterarului”16. Într-un interviu acordat Sânzianei Pop în 1972, Brunea-Fox, cu franchețe, acordă bagajului intelectual al reporterului un rol esențial. „În reportaj se ajunge printr-o sursă grea de intelectualitate. Nu poți sări din maidanul ignoranței direct în reportaj. [...] Reportajul a avut mult de suferit de pe urma ignoranților. Și înainte și acum reportajele seamănă cu niște procese-verbale seci și 17 uscate, sau, cum spune Geo Bogza, insultătoare pentru viață.”17 Dadaism, constructivism, integralism, bornele esențiale ale curentelor de avangardă românești, inegale ca profunzime și apartenență la acest spațiu, insuficient pregătit pentru a le 11 O postumă a lui Crohmălniceanu de Z. Ornea, pe site: http://www.romlit.ro/o postum a lui crohmlniceanu?caut=brunea-fox [accesat: 28.11.2010] 12 Pentru detalii despre activitatea și opera lui Boris Marian, se poate consulta blogul său personal la adresa de Internet http://borismarian.blogspot.com/ 13 Un secol de modernism de Boris Marian, pe site http://www.romlit.ro/un secol de modernism?caut=brunea-fox, [accesat: 28.11.2010] 14 „Opera inteligibilă aparține jurnalistului”, în Șapte manifeste DADA, pe site http://n3krozoft.com/ xxbcf67373.TMP/doc/dada/manifestes.html, [accesat 10.10.2010]. 15 Ion Pop, Avangarda în literatura română, Editura Minerva, București, 1990, p. 79, apud F. B[runea], Sept manifestes dada, în „Integral”, I, 1925, nr. 1. 17 F. Brunea-Fox în „Iubirea de oameni cere migală”, interviu acordat Sânzianei Pop în „Luceafărul”, 29 aprilie 1972, p. 7. 1008 primi. Tristan Tzara și-a transplantat ideile la Zurich, unde a găsit un spațiu cultural mult mai propice pentru răspândirea ideilor sale. Criticul Ion Pop este însă de părere că dadaismul a fost, într-un anume sens, „retrăit”18 în alte reviste avangardiste după decesul simbolic anunțat de către chiar creatorul său, în 1922, la reuniunea de la Weimar.19 În spiritul avangardist, faptul era inevitabil, deoarece totul se trăia cu o intensitate maximă, după principiul că ceea ce ieri a fost la modă astăzi este depășit, căzut în desuet și privit cu cinism. Dorința de a-l trăi pe azi chiar cu o bună doză de exaltare, negarea până și a curentelor imediat anterioare, acceptarea tradiției doar pentru a marca punctul de cotitură dintre avangardă și tot ceea ce a fost înaintea ei, teama de academism îl vor determina pe Brunea-Fox să scrie că până și iconoclaștii dadaiști „dormiseră fără să știe sub zidurile Academiei”20. Cronologic, constructivismul a fost prima mare subdiviziune a avangardismului românesc, bine delimitată programatic și beneficiind de reviste în care noua atitudine artistică era redată explicit, teoretizată și transpusă în realitatea literară prin poeziile și proza adepților curentului21. În opinia Gabrielei Duda, constructivismul i-a influențat pe avangardiștii români mult mai mult decât dadaismul, considerat ca reprezentând „o sfidare prea categorică a tradiției pentru literatura românească, abia intrată în rezonanță cu spațiul european... Tehnica lui narativă subminează în permanență convențiile literare și a servit drept model pentru numeroase imitații, unele mecanice (Jacques Costin, Ion Călugăru, cu mai mult umor F. Brunea-Fox), altele cu reale calități literare (Grigore Cugler, St. Roll în Parabola paratrăsnetului risipitor sau Gellu Naum în Vasco da Gama).”22. Artă abstractă, fără sentimente, rigoare schematică, austeritate, elemente preluate de la dadaism, dar și de la futurism, cu care se asemăna prin dinamism, elogiul tehnologiei și sinteza artelor, constructivismul românesc este reprezentat, în plan literar, de trei reviste importante: „Contimporanul”, ce va apărea din 1922 până în 1932, fondat de Ion Vinea, autorul Manifestului activist către tinerime, „75 H.P.”, revistă ce va apărea într-un număr unic, în octombrie 1924, și „Punct”, editată în perioada noiembrie 1924-martie 1925. Filip Brunea-Fox va colabora, mai discret sau cu intensitate, la toate publicațiile de avangardă. Sub pseudonimele Fox, Mac, Pan, Potomac, Brunea-Fox scrie în stilul lui Urmuz23, scriitor prin care George Călinescu crede că suprarealismul românesc este anterior 18 Ion Pop, Avangarda în literatura română, Editura Minerva, București, 1990, p. 81. 19 „Decesul” simbolic al mișcării avangardiste Dada a survenit ca urmare a certurilor tot mai violente dintre dadaiști și scriitorii grupați în jurul lui Andre Breton, teoreticianul suprarealismului - cf. Gabriela Duda, Literatura românească de avangardă, antologie, prefață, postfață, tabel cronologic, note, comentarii și bibliografie de Gabriela Duda, Humanitas Educațional, București, 2004, p. 29. Sfârșitul activității publice Dada s-a produs în iulie 1923. 20 F. Brunea-Fox, „Sept manifestes Dada”, în „Integral”, 1925, apud Ion Pop, Avangarda în literatura română, Editura Minerva, București, 1990, p. 14. 21 Constructivismul a înlocuit Mișcarea Dada, când aceasta a fost considerată epuizată de însăți creatorul său, Tristan Tzara. O mare parte dintre activiștii Dada s-au regăsit în constructivism, curent bine reprezentat în Germania și Rusia (unde a rezistat până în anii '30, când a fost impus realismul socialist). Marcel Iancu, arhitect, unul dintre inspiratorii construtivismului românesc, scria în 1925 în „Contimporanul”: „Constructivismul este arta abstractă care, crescută dintr-un optimist simț al vieții, purifică arta de orice urme de romantism, fiind expresia dorului de construcții al zilelor noastre”. Apud. Avangarda literară românească, vol. I-II, antologie, studiu introductiv și note bibliografice de Marin Mincu, Editura Minerva, București, 1999, p. XII. 22 Gabriela Duda, Literatura românească de avangardă, antologie, prefață, postfață, tabel cronologic, note, comentarii și bibliografie de Gabriela Duda, Editura Humanitas Educațional, București, 2004, p. 12. 23 Urmuz, psudonim literar pentru Demetru Dem. Demetrescu-Buzău, prin parodiile absurde Ismail și Turnavitu, Pâlnia și Stamate, Fuchsiada, a fost intens publicat de către avangardiști mult după sinuciderea sa, survenită în 1923. În 1928, la Câmpina, apare revista „Urmuz”, subintitulată revistă de avangardă, avându-l ca director, 1009 24 celui francez24. Avangardiștii se vor raporta permanent la Urmuz, chiar dacă acesta nu a fost niciodată un reprezentant al avangardei. În numărul 8 al publicației „Punct”, autointitulată „revistă a constructiviștilor internaționali”, va fi publicat textul Emil Gayk al lui Urmuz, iar un număr special al revistei „unu”, cel din noiembrie 1930, îi va fi consacrat în întregime lui Urmuz, sub genericul „Urmuz premergătorul”. Criticul Paul Cernat apreciază că „textele prozastice ocazionale semnate de iconoclaști precum Romulus Dianu, Sergiu Dan, F. Brunea, Filip Corsa [...] țin de un alt «etaj» tipologic și valoric. [...] Printre cele mai șarjate bucăți în proză de la «Contimporanul» se numără - în afara textelor lui Jacques G. Costin și Urmuz - cele semnate de Romulus Dianu («Rezumat pentru femeile urâte», «De inimă albastră...», «Romanță 1897», «Dama cu inima zgâriată», ș.a.), Sergiu Dan («Rocambole. Mare roman de aventuri»), Felix Aderca («Scrisoare disperată. Din carnetul intim al d-lui Aurel»), Filip Corsa («Fantome»), F. Brunea («Povești 25 pentru bolnavii de ochi»), G. Mănciulescu («Absint anonim»).”25 Foarte scurte, prozele din perioada constructivistă a lui Brunea-Fox uzează de același limbaj dublu caracteristic textelor care se pare că l-au inspirat, cele ale lui Urmuz. Acest limbaj poate fi decodificat acceptând asocierea directă (parțial logică, dar fără intermediere explicită) dintre personaje și o anume semiotică cotidiană a gesturilor și limbajului. Absurdul, devenit scop în sine, este cultivat cu moderație, lăsând scrierii un sens epic ce evoluează de multe ori spre un final abrupt, neprevăzut. Ludicul păstrează un rol important, ca de exemplu în Răzbunarea lui Papufili26. Personajul este „manechin la fabricantul de sicrie”. Alter-ego-ul său se numește Filipapu, iar acest alter-ego devine adulterin cu nimeni alta decât soția lui Papufili, care tocmai își făcuse un nod la batistă, spre a nu uita că-i fericit. Astfel, Papufili „se duse la baie unde jură să se răzbune, împușcându-se pe cadavrele celor doi mizerabili. Și, pe când se îmbrăca, conform unui vechi obicei, ca să NU UITE hotărârea, își făcu un semn la tâmplă cu revolverul.” Criticul Dan C. Mihăilescu identifică în schița Răzbunarea lui Papufili o posibilă știre, a unui fapt divers care se poate rezuma printr-un titlu ca Sinuciderea unui distrat. „Știrea are tot ce-i trebuie: senzațional, economie stilistică, umor, abilă complicitate cu lectorul, doza de insolit dublată de aparenta indeterminare a finalului, etc.”27 Această aplecare a lui Brunea-Fox spre relatări seci, jurnalistice, va fi mai evidentă, după cum se va vedea, în a doua mare etapă a avangardei românești, integralismul. Formulări de tipul „Supușii erau negrii. Prințul era însă negru.”28(subl.n.), „Înecatul n-avea nici un copil. Prințul dimpotrivă era steril”(subl.n.) nu sunt însă formulări neapărat absurde, ci delimitări într-un alt spațiu, un alt mod de a atribui caracteristici, introducând o altă convenție logică pentru individualizarea situațiilor, acțiunilor sau personajelor. Mai redactor-șef și editor pe Geo Bogza. În 1930, Sașa Pană publică la editura unu scrierile lui Urmuz, sub titlul Urmuz. 24 George Călinescu, Istoria literaturii române de la origini până în prezent, Ediția a II-a revizuită și adaugita, Editura Minerva, București, 1982. 25 Cernat, Paul, Avangarda românească și complexul periferiei, Editura Cartea Românească, București, 2007, p. 194 26 Filip Brunea-Fox, Răzbunarea lui Papufili, în „75H.P.”, 1 oct. 1924, p. 6. Răzbunarea lui Papufili este singura proză din revista (la rândul său cu un singur număr) „75 H.P.” .27 Dan C. Mihăilescu în Prefață la F. Brunea-FOX, Memoria reportajului, Editura Eminescu, București, 1985, p 15 28 F. Brunea-Fox, Insula cu bivoli, în „Punct, revistă de artă constructivistă internațională”, nr. 6-7, ian. 1925, p. 8 1010 plastic, este ca și cum un personaj bidimensional ar fi introdus într-un spațiu tridimensional, în care una dintre coordonate ar fi lipsită de sens fizic pentru personajul în cauză, dar discrepanța ar fi relativ ușor sesizată de ceilalți privitori. În alte pasaje ale aceleiași proze, separarea planurilor de referință este mai evidentă: „La vânătoarea de struți prințul nu omorî decât patru supuși și un misionar. Din biblie făcu foi de plăcintă și nefiind savant îi căzu dintele ce-i servea ca monogramă.” Cu siguranță însă că parcurgerea unor asemenea texte poate fi obositoare, dacă ele sunt lecturate într-o altă cheie decât cea strict ludică. Cititorul obișnuit va renunța să găsească sensuri și să demonteze conexiuni doar pentru a le reconstrui într-o formulă acceptabilă, mai ales când nu există nici o certitudine că operațiunea coincide cu intenția inițială a autorului. Încercarea de a stabili neapărat un sens pentru textele constructiviste, prin procedee asemănătoare dezlegării unor șarade sau descifrării unor documente codate nu garantează nici succesul și nu dă nici certitudinea că s-a ajuns la matricea logică transpusă de autor într-o convenție literară specifică avangardismului. Din avangardă în realitatea imediată În 1925 a apărut revista „Integral”, autodefinită „organ al mișcării moderne din țară și străinătate”. Avangardiștii credeau că e nevoie de noi manifeste, chiar dacă ele reluau, într-o altă formă, ceea ce se mai spusese. Asemeni unui pseudo-perpetuum mobile, era mereu nevoie de energie introdusă în sistem, pentru a potența menținerea sincronismului dintre viteza tehnologică și viteza de evoluție a artei. Noul manifest integralist, nesemnat dar atribuit lui Ion Călugăru, postulează: „Trăim definitiv sub zodie citadină. Inteligență-filtru, luciditate-surpriză. Ritm-viteză. Baluri simultane... atmosfere concertează - miliarde saxofoane, nervi de telegraf din ecuator până la poli - fulgere; planete de steaguri, uzini; un steamer gigant; danțul Mașinilor peste slăvi de bitum. O răscruce de ev. Clase descind, economii inedite se 29 contruiesc. Proletarii impun forme. Cresc noi psiho-fiziologii.”29 F. Brunea-Fox va publica mult în „Integral”, revistă care marchează și încheierea perioadei sale avangardiste. Este unul dintre principalii redactori ai revistei, alături de Ion Călugăru, M. H. Maxy și Ilarie Voronca dând consistență redacției din București. Benjamin Fondane și Mattis Teutsch activau în redacția pariziană. Criticul Dan C. Mihăilescu apreciază că prozele din „Integral” prefigurează opțiunea din ce în ce mai clar conturată pentru jurnalism. „Integral” va face și recursul explicit la reporter, scriitor al vremurilor interesante, iar Brunea-Fox va fi portretizat de către unul din mentorii mișcării românești de avangardă, Ilarie Voronca: „Iată-i aici pe cei cîțiva îmblînzitori, sălbateci ei înșiși, cu buza în mușcătură barbară, westmani cu bicepșii amplificați. Iată-l pe Ion Călugăru această ciudată apariție cu adevărat cel mai puternic poet prozator după război. Ce diastolă scrisul lui, aerul se umple de sînge ca un ventricol, păduri țipă, cerul se prăvale ca o piatră de moară. Iată-1 pe F. Brunea în curele de transmisiune cu capul prins de pieptul de pescar dobrogean ca o nucă de cocos, F. Brunea cu fraza în rostogolire blondă ca un păr foarte brun, cu gări și vînători neînțelese, 30 Abraam Texas cu linia trasă peste America de Sud a Dîmboviței”30. 29 Revista Integral, nr. 1, 1 martie 1925, apud Ion Pop, Avangarda în literatura română, Editura Minerva, București, 1990, pag. 106 30 Ilarie Voronca, în „Integral”, nr. 1, martie 1925, p. 3. 1011 Încă din primul număr al „Integralului”, apărut în martie 1925, Brunea-Fox scrie necrologul publicației imediat anterioare, „75 HP.” „75 HP a murit intoxicat cu lapte”, pentru că „...șaptezecihașpiștii trebuiau să știe că atâta vreme cât artistul va cerși icoanelor și semnelor liturgice lețcaia extazului, nu i se pot dărui din progres decât nasturii automați sau 31 feștilele perfecționate pentru opaiț.”31 Tot în primul număr din „Integral” Filip Brunea-Fox începe să publice, sub titlul Supraamericanul, fragmente anunțate de redacție ca fiind parte a unui roman ce va fi publicat de editura purtând același nume cu al revistei. Proiectul nu a fost finalizat, iar prima parte a ceea ce va fi până la urmă doar o trilogie se numește Omul expresie32, eroul principal fiind Puk Taylor33. Criticul Emilia Drogoreanu consideră că „există similitudini între acest fragment și prozele unui alt scriitor, Urmuz. Întrebuințările anterioare ale lui Puk, redus la simplu obiect, sînt înrudite cu cele ale lui Ismail, unul dintre cele mai expresive și mai stranii personaje urmuziene. Cei doi ilustrează personajul kitsch, o interesantă invenție a literaturii de avangardă: «La început debutase la un fotograf și ca fundal și ca baron cu o pulpană de pelerină pe umăr, pentru oglinda midinetelor, ca înserare și Apus de soare în munți. Se exhibă cu succes într-un muzikhal, apoi la serate particulare ca fenomen». Proximitatea lumii teatrului futurist, stridentă și multicoloră, este și în acest caz evidentă. Literatura și teatrul pe teme sentimentale apar și ele îngroșate caricatural. Sînt demistificate astfel formele de anchiloză din artă și existență.” Semantic, povestirea seamănă cu prozele constructiviste, extensia ei este însă mult superioară, iar atmosfera tipic nord-americană, potrivită cu stilul avangardiștilor - viteză, civilizație industrială cu efect asupra tipului de om care locuiește un spațiu obligatoriu citadin: „Puk Taylor era singurul pământean care frecventa mansarda savantului din Building Row. Spre deosebire de Texas, inventatorul cauciucului sintetic, Puk era îndopat cu expresie din ceafă până-n călcâi, încât tăiat în șapte ca un șarpe, ar fi Puk Taylor în fitece sucursală, în fitece crâmpei. Când pășea pragul, odaia se umple brusc cu două narine enorme ca două țevi de pușcă, care descărcau surd flăcările sprâncenelor exact deasupra pleoapelor luate ca țel... Omul expresie își bătea efigia pe fiece moleculă. În preajma lui aparențele deveneau omogene, ca pulverizate cu aceeași anilină; chipurile șarade. Voluntar printr-o sforțare pneumatică Puk se retrăgea în sine. Descongestionate, formele redeveneau normale. Atunci de abia, prin obrăzarul de sticlă, se putea vedea surâsul lui Texas, un surâs oxidat, de douăzeci de ani, care ținea loc de scaun. Puk se așeză.” Spre sfârșitul colaborărilor sale avangardiste în general și la revista „Integral” în special, F, Brunea-Fox publică textul Requiem. Proces-verbal scris cu creionul34 „Chitanță: sa primit de la Ploești capul lui Ogaru. Morga București. [...] Fata ovreiului pretinde că e grea. Avea o gaură în piept, ca să poată răsufla în caz de moarte. Ispravnicul așteaptă să nască fata ovreiului pentru corpul delict.” Criticul literar Dan C. Mihăilescu consideră că această scurtă 31 Brunea-Fox, Sept manifestes Dada, în „Integral”, nr. 1, martie 1925, p. 6 32 Cele trei părți ale trilogiei - Omul expresie (nr. 1, martie 1925), Avatarurile lui Abraam Texas (nr. 5, iulie 1925) și Miss Dolly and partner (nr. 8, ianuarie 1927). 33 Emilia Drogoreanu, Influențe ale futurismului italian asupra avangardei românești. Sincronie și specificitate, pe site http://www.scritube.com/literatura-romana/carti/EMILIA-DROGOREANU-Influente-al121139191 .php [accesat 18.11.2010] 34 F. Brunea-Fox, Requiem. Proces-verbal scris cu creionul, în „Integral” nr. 11, febr.-martie 1927, p. 12. 1012 35 proză prefigurează Reporterul.35 De fapt, Recviem. Proces-verbal scris cu creionul nu este doar un text de ficțiune și poate fi privit drept o transpunere avangardistă a unui eveniment cât se poate de real și mai mult decât atât, cu mare impact asupra opiniei publice: prinderea banditului Terente. Brunea însuși își amintește împrejurările în care a fost scris textul: „... în reportajele mele au figurat nu numai leproși, oameni politici, dansatoare ademenite pentru tavernele din Malta și alte porturi orientale... au existat și bandiți. Pe unul din ei, Terente, spaima Dunării, l-am cunoscut personal. I-am istorisit în zeci de coloane de gazetă aventurile auzite chiar din gura lui într-o colibă din bălțile Brăilei, în vreme ce poterele îl căutau pretutindeni. Ba i-am consacrat și o «pomenire» (Requiem, n.a.) atunci când, capturat și ucis, i s-a adus capul tăiat la Morga din București.”36 Terente a avut deci parte de o existență virtuală „de avangardă” în paginile unei reviste elitiste, „Integral”, dar și de una „reportericească”, în „Dimineața.” Există în prozele lui Brunea-Fox câte o frază, uneori doar o propoziție care, scoase din context, contribuie esențial și premonitoriu la definirea menirii lui. În partea a III-a din Supraamericanul („Miss Dolly and partner”), brusc, aproape mascat în text, „Puk Taylor sări din mers în realitate”. Saltul lui Brunea-Fox nu a fost însă unul brutal, după cum s-a văzut reporterul incisiv a coexistat destul de multă vreme, absolut pașnic, cu avangardistul contestatar dar pedant, dacă avem în vedere că în 1921 scria deja la „Adevărul”, iar colaborarea la „Integral” ia sfârșit odată cu ultimul număr, apărut în 1928. Brunea-Fox avangardistul a lăsat loc definitiv pentru Brunea-Fox reporterul, a cărui carieră fulminantă era abia la început. În numărul special dedicat de revista „România literară” lui Brunea-Fox, în 1973, Radu Popescu apreciază că Brunea-Fox a realizat într-o versiune proprie și originală sinteza atât de dorită de avangardiști: „Printre ctitori - F. Brunea-Fox a dat presei noastre reportajul de tip modern, actual. Cu o îndrăzneală și cu o naturalețe care nu e decât a marilor talente, și cu un instinct sigur al prezentului, al necesităților și al imperativelor epocii sale, Brunea-Fox a creat reportajul modern, contemporan, asociind, unificând, contopind într-un aliaj captivant trei îndeletniciri, trei concepții, trei sfere de activitate intelectuală, care, cu înțelesurile și mai ales cu «malendentus»-urile, de care erau legate pe atunci, erau foarte greu fuzionabile: avangarda literară (dominant dadaist-suprarealistă), teribilistă și contestatară, democratismul progresist și presa de mare tiraj. Împăcându-se în călimara lui Brunea. Fiecare sluji pe celelalte și primi de la ele; avangarda deveni accesibilă unor cercuri (în cazul lui Brunea se putea vorbi, în proporțiile vremii, chiar de mase) largi de cititori; progresismul democratic căpătă un nou instrument de investigare a realității, o nouă formă de contact cu viața, cu realitățile și cu suferințele ei, și totodată, un limbaj inedit și mult denunțător; iar presa de mare tiraj își îmbogăți sursa informativă, își lărgi paleta, cuprinse mase de cititori, și își spori... tirajul. Avangardă, democratism, presă de mare tiraj - iată formula reportajului pe care a intuit-o și a 37 găsit-o F. Brunea-Fox.”37 35 Dan C. Mihăilescu, în Prefață la F. Brunea-Fox, Memoria reportajului, Editura Eminescu, București, 1985, p. 18: „Coexistă aici faptul (decapitarea unui bandit și expedierea acestuia la București), informația (aducerea capului la Morgă), «complicitatea» acestuia cu «eroul», ironia macabră și coeficientul de relativizare ce transformă morbidul în carnavalesc, șocând spiritul leneș prin dialogul în poantă, arghezian, din final.” 36 F. Brunea-Fox, Reportajele mele.1927-1938., Editura Eminescu, București 1979, p. 21. 37 Radu Popescu, Telegramă, în „România literară”, nr.5/01.02.1973, p. 5. 1013 Bibliografie F. Brunea-FOX, Reportajele mele.1927 - 1938., Editura Eminescu, București 1979 F. Brunea-FOX, Memoria reportajului, Editura Eminescu, București 1985 F. Brunea-FOX, Orașul măcelului. Jurnalul rebeliunii și al crimelor legionare., Editura Hasefer, București, 1997 Rad, Ilie, Incursiuni în istoria presei românești, Editura Accent, Cluj-Napoca, 2008 ***, Manual de jurnalism, Tehnici fundamentale de redactare, volum coordonat de Mihai Coman, Editura Polirom, Iași, 1997 Coman, Mihai (coordonator), Manual de jurnalism, vol. I-II, Editura Polirom, Iași, 2001 McLuhan, Marshall, Mass-Media sau mediul invizibil, Editura Nemira, București, 1977 Cioran, Emil, Schimbarea la față a României, Editura Humanitas, București, 1993 Zaciu, Mircea, Papahagi, Marian, Sasu, Aurel (coord.), Dicționarul scriitorilor români, Editura Albatros, București, 2002 Dicționarul general al literaturii române, A/B, Academia Română, Editura Univers Enciclopedic, București, 2004 Hangiu, Ioan, Dicționarul presei literare românești, Editura Fundației culturale române, București, 1996 Călinescu, George, Istoria literaturii române de la origini până în prezent, Ediția a II-a Ov. S. Crohmălniceanu, Evreii în mișcarea de avangardă românească, text îngrijit, adnotat și prefațat de Geo Șerban, Editura Hasefer, București, 2001 Duda, Gabriela, Literatura românească de avangardă, antologie, prefață, postfață, tabel cronologic, note, comentarii și bibliografie de Gabriela Duda, Humanitas Educațional, București, 2004. Grigorescu, Dan, Dicționarul avangardelor, Editura Enciclopedică, București, 2003 Pană, Sașa, Născut în '02, Editura Minerva, București 1973 Pop, Ion, Avangardismul poetic românesc, Editura pentru literatură, București, 1969. Pop, Ion, Avangarda în literatura română, Editura Minerva, București, 1990 Pricop, Lucian (coord.), Dicționar de avangardă literară românească; scriitori, reviste, curente, Editura Tritonic, București, 2001. Cernat, Paul, Avangarda românească și complexul periferiei, Editura Cartea Românească, București, 2007 Drogoreanu, Emilia, Influențe ale futurismului italian asupra avangardei românești. Sincronie și specificitate, Editura Paralela 45, București, 2004 Marino, Adrian, Dicționar de idei literare, I (A - G), Editura Eminescu, București, 1973 ***, Avangarda literară românească, vol. I-II, antologie, studiu introductiv și note bibliografice de Marin Mincu, Editura Minerva, București, 1999. ***, Avangardismul literar românesc, studiu și antologie de Nicolae Bârna, Editura Gramar, București, 2003. 1014 ***, Literatura românească de avangardă, antologie, prefață, postfață, tabel cronologic, note, comentarii și bibliografie de Gabriela Duda, Editura Humanitas, București, 1997. “Adevărul”, 1919 - 1937 “Dimineața”, 1923 - 1937 “Bilete de papagal”, 1928 “Contemporanul”, 19.01.1973 “Integral”, 1925 - 1928 “75 H.P.”, 1924 “Punct”, 1924 - 1925 „unu” „Torța” „Versuri și proză”, 1915 „România literară”, 16.06.1977 „Luceafărul”, 29.04.1972 „Lupta” „Adam” Viața românească Cernat, Paul, Subterana politica a avangardei romanesti http://www.observatorcultural.ro/Subterana-politica-a-avangardei- romanesti*articleID_19500-articles_details.html Avangarda literară, pe site http://ro.wikipedia.org/wiki/Avangard%C4%83_literar%C4%83 Șapte manifeste DADA, pe site, http://n3krozoft.com/ xxbcf67373.TMP/doc/dada/manifestes.html Marshall McLuhan, pe site http://en.wikipedia.org/wiki/Marshall McLuhan#The Gutenberg Galaxy .281962.29 Filippo Tommaso Marinetti, pe site http://en.wikipedia.org/wiki/Filippo_Tommaso_Marinetti Drogoreanu, Emilia, Influențe ale futurismului italian asupra avangardei românești. Sincronie și specificitate, pe site http://www.scritube.com/literatura-romana/carti/EMILIA-DROGOREANU-Influente- al121139191.php Dada Democracy și Intemporala Dadaistă: Tzara-Spinoza-Atena, pe site http://atelier.liternet.ro/articol/7521/Bogdan-Ghiu/Dada-Democracy-si-Intemporala-Dadaista- Tzara-Spinoza-Atena.html http://www.librariaeminescu.ro/isbn/973-645-028-7/Truman-Capote Cu-sange-rece Tiberiu HENȚEA, De la Cotul Donului la Aiud, Ed. Gordian, Timisoara, 1996, pe site http://www.miscarea.net/1-hentea-tiberiu1.htm, [accesat: 28.11.2010] Liliana Nicolae, Brunea-Fox, „prințul reportajelor”, pe site http://www.romania- actualitati.ro/brunea fox printul reportajelor-20113 Ion Gheorghe Duca, pe site http://ro.wikipedia.org/wiki/Ion Gheorghe Duca Ion Pop, Paul Morand și România, pe site http://www.romlit.ro/paul morand i romnia 1015 DUBLA REFLEXIVITATE A TEXTULUI METAFICȚIONAL Drd. Anamaria BLANARU Universitatea „A.I.Cuza” Iași Lucrarea de față are ca punct de plecare terminologia impusă în teoretizările metaficțiunii, și anume: autoreflexivitate/autoreflecție a textului și a autorului, autoconștiința, dedublare, caracter reflexiv. Vom analiza modalitățile în care aceste strategii sunt prezente în formă explicită sau implicită și cum influențează ele receptarea. Vom încerca să stabilim rolul acestor dedublări în proză, precum și falia între tehnicism pur și artă narativă. Lucrarea va prespune și o evaluare a raportului textualism-autenticitate în cadrul generației de autori români de după 1960. Cuvinte-cheie: reflexivitate, metaficțiune, dedublare,autoconștiință Proza metaficțională a fost discutată în critica de specialitate din două perspective contradictorii care au reevaluat statutul romanului și mutațiile pe care le suferă de la mutarea prim-planului viziunii auctoriale asupra relației realitate-verosimilitate la o reevaluare chiar în interiorul ficțiunii a strategiilor și convențiilor narative. În aces sens, critica a contestat autoconștiința romanului considerând că reducerea ficțiunii la o schemă ar înlătura orice tip de autenticitate și de imaginar în roman. La un alt nivel, s-a considerat că, de vreme ce romanul ar fi explorat până atunci toate modalitățile de inovație, o reevaluare a convențiilor expuse chiar în roman ar însemna o nouă punere în scenă a acestuia și o revitalizare. Trebuie totuși trasată falia între o textualizare dusă la extrem a ficțiunii, ceea ce presupune accentuarea enunțului și a semnificatului, ficțiunea reducându-se la un joc textual, și o dedublare a ficțiunii în propria materie pe principiul mise en abym-ului, conferind lectorului un rol de producător activ de sens. David Lodge în The Novel Now1 trasează temporal structuralismul anilor '60 și teoriile lingvistice ale lui Saussure drept punctul de modificare a viziunii asupra prozei. Acest moment literar ar echivala cu o prevalare în roman a reflectării ficțiunii în același text, și anume a conștiinței auctoriale care devine propriul critic al romanului perceput ca simultaneitate a actului scrierii și al lecturii. Pentru Lodge apariția autoreflectării a vizat dubla poziție a romanului: a avut în vedere, pe de o parte, nevoia autorilor de a clama adevărul ficțional al scrierilor sale, acea verosimilitate, prelungire a realismului, și, pe de altă parte, o garantare intratextuală a acestui adevăr. Acest fapt nu s-ar putea realiza fără autoconștiința textului asupra propriei materii romanești prin care mistificarea adevărului va fi supusă atenției lectorului prin metaficțiune. Lodge contestă opoziția realism-metaficțiune de vreme ce procesul enunțării în proză nu este unul mimetic, ci presupune o activare continuă a strategiilor ficționale. Susținerea fundamentului unei literaturi metaficționale comparându-se cu literatura realistă a fost evaluată și de Patricia Waugh care pune accentul pe plierea culturală a prozei în raport cu modificările din societate: „In showing us how literary fiction 1 David Lodge, The Novel Now, apud Metafiction. Edited and Introduced by Mark Currie, Longman: London and New York, 1995, p.11-24. 1016 creates its imaginary worlds, metafiction helps us to understand how the reality we live day 9 9 2 by day is similarly constructed, similarly written ”2. Dubla reflectare în roman are în vedere palierele textului narativ, actanții implicați în procesul de formare a sensului, precum și tipurile de reflectare a acestor structuri. O o stratificare pe trei nivele a palierelor narative este susținută de teoria lui Lucien Dallenbach3 în ceea ce privește procedeul mise en abyme-ului. Ar exista astfel trei situații care se pot regăsi în textul ficțional: putem vorbi de o simplă reduplicare a părții în întreg, urmată de un al doilea caz al fragmentului reflectat care la rândul său va avea un alt fragment oglindit în propria structură, și un ultim nivel în care secțiunea narativă reflectată va include opera din care ea însăși face parte. În cazul acesta, după cum se observă, putem vorbi de o triplă reflectare, care va lua numele și de cutie chinezească sau păpușă rusească. Din aceeași perspectivă, se va analiza în textul metaficțional dubla reflectare a enunțului și a enunțării, prin urmare a ficțiunii și a scrierii despre ficțiune. S-ar considera un al treilea palier care să conțină chiar reflectarea metaficțiunii, punându-se în chestiune faptul că de vreme ce o ficțiune este conștientă de statutul său de ficțiune, de ce nu ar fi conștientă și de statutul său metaficțional. Linda Hutcheon stabilește o terminologie amplă cu care putem opera în ceea ce privește stabilirea raporturilor enunț-enunțare în proză. „Narațiunea narcisistă” după cum o numește chiar în titlul studiului său, ar presupune un proces de oglindire a ficțiunii în ficțiune, urmate însă și de planul metacritic, printr-o evaluare lucidă chiar în roman de către autorul însuși. Hutcheon preferă termenului de metaficțiune narațiunea narcisistă pentru a implica chiar în terminologie ideea oglindirii textului: „«Metafiction», as it has now been named, is fiction about fiction-that is, fiction that includes within itself a commentary on its own narrative and/or linguistic identity. «Narcissistic»-the figurative adjective chosen here to designate this textual self-awareness is not intended or derogatory but rather as descriptive and suggestive”4. O a doua precizare pe care o face Linda Hutcheon este cea de „historiographic metafiction”, metaficțiunea prin urmare reevaluând statutul istoriei și al discursului în același text. Ca și narațiunea narcisistă, metaficțiunea istoriografică își va accentua autonomia ficțională și lingvistică. Ceea ce mai aduce nou Linda Hutcheon în terminologia și clasificarea prozei reflectate are în vedere o dublă stratificare a procesului narativ, și anume structurile închise („covert forms”) și cele deschide, care pun la vedere chiar scrierea simultană a textului și convenția („overt forms”). În cazul binomului covert-overt distincția majoră va fi implicită în termenul autoconștiință a textului asupra propriei materii. Dacă termenul „covert” va presupune orientarea textului în perimetrul său, cititorul fiind obligat să caute semnele, în cel de-al doilea caz textul se va deschide către cititor punându-i la vedere întreaga convenție ficțională. Proza postmodernă română se va centra pe cel de-al doilea caz, al punerii la vedere a strategiilor narative, la autori precum Gh. Crăciun, D. Țepeneag, M. Nedelciu, M. Cărtărescu etc. Gh. Iova rămâne în literatura română scriitorul care a impus ideea de „textuare”, prin accentuarea până la extrem a procesului oglindirii lingvistice. În TEXTEIOVA, volumul său de debut, textul se confundă cu visceralul și cu 2 Patricia Waugh, What is Metafiction and Why are They saying such Awful Things About it? apud Metafiction.Edited and Introduced by Mark Currie, Longman: London and New York, 1995, p.53. 3 Lucien Dallenbach, Le Recit speculaire, Sauil, Paris, 1977, apud Linda Hutcheon, op.cit., p.56. 4 Linda Hutcheon, Narcissistic Narrative. The Metafictional Paradox. Methuen: New York and London, 1980, p.1. 1017 însăși ființa celui care scrie: „Textele au o singură substanță, substanța Iova. (...) Textul nu este haina, ci carnea lui”5. „Fanatismul formulei”, „sterilitatea experimentală” sunt încadrările de referință promovate de Iova drept artă literară. Salvarea din abstractismul dus până la dizolvarea ca scriitor va fi găsită de scriitorii din aceeași generație, un exemplu edificator fiind Gh.Crăciun și romanul Pupa russa, în descoperirea trupului și a sensibilității. Scripturalul și corporalul își vor modifica raporturile, își vor înlocui proprietățile, dându-ne nouă, cititorilor, impresia de scriitură palpabilă, vie. Incluzându-se în generația mult discutată a scriitorilor optzeciști, Crăciun pune în discuția autenticitatea care re-naște o dată cu literatura lor, recunoscând însă că aceasta este implicit legată de realitatea scrisului, „marea lor obsesie și marea lor spaimă”. Limba sub toate aspectele sale, semantice, fonetice, gramaticale se va transforma prin textul literaturii într-un „mecanism matematic cu funcționare implacabilă” sau într-un „organism ascuns, necunoscut și greu descifrabil”6. Scriitorii generației „incomode” vor recupera potențialul ironic al limbii, aducându-se în discuție în critica timpului asemănarea între discursul optzecist și limba lui Caragiale, cu tot arsenalul lingvistic format din oralitate, derizoriu, comic. De la strategia textului, paralelismul va viza insăși tematica abordată, și anume mutarea focalizării dinspre temele majore și implacabile ale literaturii de până atunci, pe radiografierea banalului cotidian, în maniera lui Caragiale. Radu G. Țeposu va pune întreaga generație de textualiști (Gh. Iova, Gh. Crăciun, M. Nedelciu), după cum îi clasează, sub semnul „caragializării”, conștienți fiind în propria scriitură de acest proces al pastișei și al parodiei. De la funcția ludică a scriiturii, generația 80 se va îndrepta către procesul narcisistic al actului scrierii, în maniera teoretizată de mișcarea Tel-quel pe de o parte, sau de viziunea despre carte și scris borgesiană. Autoreferențialitatea scriiturii este punctul de pornire în discutarea generațiilor D70, D80, și, deși mulți dintre autorii acestei generații au în vedere textualismul în texte teoretice, se sustrag încadrărilor ulterioare în această direcție. Punctul de pornire însă în orice polemică a mult discutatei existențe reale a textualismului este reprezentat fără drept de apel de scrierile lui Marin Mincu. La această confruntare de opinii și încadrări s-ar adăuga și distincția între textualism și autenticitate; sau, mai exact, întrebarea care se cuvine a fi pusă este când anume un text literar își pierde autenticitatea prin surplusul de autoreflexivitate. Mergând pe filiera semioticii italiene, cu rădăcini și în tel-quelismul francez, M. Mincu ajunge la răspunsuri edificatoare în ceea ce privește generația care s-a născut sub umbrela literaturii care declasează tematica în detrimentul limbajului. I. Barbu. Eseu despre textualizarea poetică (1981), Textualism și autenticitate (1993) devin centrele de iradiere a viitorelor teoretizări ale textualismului. Pentru criticul literar primează acum o „autenticitate a scriiturii”, fără de care textul literar ar decade în simpla „frivolitate a imitației”. Existența se cere a fi transpusă într-un limbaj care se vede pe sine în oglindă, iar capacitatea unui autor de a găsi raportul adecvat acestui proces îi dă valoare literară. Procesul reflectării presupune dispariția atât a subiectului reflectat, cât și a obiectului în care se produce acțiunea. În acest sens, oglindirea coincide cu „dispariția noțiunii de personaj ca figură antropomorfică a textului. Nici măcar ca figură textuală omul nu mai apare”7. De la anularea radicală a subiectului prin reflecatre, Mincu 5 Gheorghe Crăciun, Pactul somatografic. Gh. Iova și căutările sale. Observator cultural, nr. 146, decembrie 2002. 6 Gheorghe Crăciun, Competiția continuă. Generația 80 în texte teoretice, Ed. Vlasie, București, 1994, p.13. 7 Marin Mincu, Ion Barbu. Eseu despre textualizarea poetică. Ed. Minerva, București, 2000, p. 67. 1018 deschide drumul spre autenticitate explicând relația dintre text și antropos, pe coordonatele interacțiunilor care survin între text și omul reflectat în text: „Textul poate fi considerat, în acest fel, ca un nivel superior de comunicare și auto-comunicare al omului. (...) vorbindu-se Q pe sine, el vorbește despre om”8. Pe aceeași direcție, Radu G. Țeposu consideră autenticitatea unui textualist în deplină legătură cu o anumită „conștiință auctorială și naratorială”. Raportul textualism-autenticitate devine o adevărată păpușă rusească, fiecare teoretician adăugând, nuanțând punctul de plecare al lui M. Mincu. Autenticitatea prozei optzeciste este reprezentată pentru M. Nedelciu de o bună funcționare a aparaturii textuale. Linia de demarcație între autenticitatea ca formă a trării reale și aceea a dedublării prin țesătura textului este înlăturată de o nouă imagine a scriitorului meșteșugar care își reflectă arta mânuirii strategiilor limbajului simultan cu amprenta realului. Cât este joc conștient sau imitație facilă a unor strategii matematic proiectate, cât artă literară, rămâne o întrebare deschisă. Nedumerit la rândul său, Gh. Crăciun, inclus în generația textualiștilor alături de colegii de la grupul Noii, se întreabă în ceea ce privește textualismul care este de fapt substratul acestuia; dacă este doar „simplu efect de cultură asimilată în exces” sau desubstanțializare și „sterilizare gramaticală”. Dacă avem în vedere reflectarea limbajului în materia narativă pe care o denumește, putem merge pe teoria lingvistică a lui Hjemslev care distinge între limbajul care numește acte non-lingvistice și cel care se întoarce asupra sa, luând limbajul ca punct de referință. Hjemslev operează cu termenul de „metalimbaj” pentru semnele lingvistice care nu doar denumesc, ci se și autodenumesc. Teoria lingvistică va fi continuată și reevaluată de Roland Barthes, Genette, Tzvetan Todorov etc. Cazul extrem al utilizării procedeului se va realiza în proza textualiștilor care elimină orice raportare mimetică la realitatea exterioară, alcătuindu-și parcursul narativ doar pe un joc lingvistic. Al. Cistelecan pune în oglindă generațiile Q60 și □ 80 pe coordonatele centrale ale strategiilor narative și ale modului de raportare la convențiile ficționale; dacă incantația și declamația șaizeciste vor ceda locul prozaismului și ironiei, senzorialialitatea, spune criticul, va fi înlocuită de cerebralitate. În ceea ce privește ultima afirmație, putem infirma încadrarea lui Cistelecan, de vreme ce s-au scris romane precum Pupa russa care, așa cum vom vedea, abundă de o senzorialitate corporală și, mai mult, de una a scrisului în sine. Criticul atinge și problema reflectării lingvistice, considerând că „în vreme ce unii sunt niște răsfățați ai limbii, ceilalți sunt niște truditori ai limbajului”9. Sintagma din urmă poate fi interpretată, fără doar și poate, drept parcursul scriptural al acestor scriitori care depășesc etapa de joc cu textul, către o conștientizare a scrisului ca entitate de sine stătătoare. Gh. Crăciun își intitulează Autenticitate ca metodă de lucru unul din articolele din revista „Astra” având în vedere aceeași dorință de recuperare a substanței în scriitură; metoda de lucru nu va fi alta decât conștiința reflectoare, în timp ce autenticitatea va viza, din perspectiva sa, o corporalitate a limbajului. Într-un alt articol din aceeași publicație, Crăciun pune deschis problema definirii textualismului, mai presus de încadrările din critica autohtonă pentru care metaficțiune, inter sau intratextualitate trimit către aceeași conștiință a textului de sine. Întrebarea retorică a lui Crăciun vizează de fapt ceea ce nu este în viziunea sa textualismul: „Simplu efect de cultură asimilată în exces? Sindrom de desubstanțializare și 8 Ibidem, p.109. 9 Al. Cistelecan, Generația și polii ei, „Ateneu”, nr. 5, mai, 1984, apud Competiția continuă. Generația 80 în texte teoretice. Ed. Vlasie, București, 1994, p.122. 1019 sterilizare gramaticală? (...) Se va vedea poate în timp că viața și cultura, tehnica și substanța, litera și trupul sunt date fundamentale și recesive ale literaturii”10 11. Analizând raportul enunț-enunțare în prozele scriitorilor optzeciști, Radu G. Țeposu îi încadrează pe M. Nedelciu, Gh. Crăciun, C-tin Stan sau Tudor Daneș în clasa textualiștilor, argumentând că aceștia își „supraveghează atent scrisul, sugerând o simultaneitate între procesul scriptural și nașterea semnificației”11. Mai mult, criticul surprinde și mutațiile ludice la nivelul registrelor și funcțiilor povestirii, care la rândul lor sunt denunțate prin reflectare sau prin parodierea genului literar. Un alt palier narativ care se are în vedere în cazul textului metaficțional este raportul dintre materia intratextuală și intruziunea lectorului ca producător activ de sens. Se consideră că textul metaficțional îi va oferi cititorului o serie de metasemne care să-l instruiască în privința lecturii. Același rol activ al lectorului va prima și în teoriile receptării ale lui Iser sau Roman Ingarden. Se cere totuși cititorului situarea în același coduri sociale și culturale cu cele promovate de textul citit în vederea producerii sau reactualizării sensului. Bibliografie Cărtărescu, Mircea, Postmodernismul românesc. Ed.Humanitas, București, 1999. Crăciun, Gheorghe, Competiția continuă. Generația 80 în texte teoretice, Ed. Vlasie, București, 1994. Crăciun, Gheorghe, „Pactul somatografic” în Observator cultural, Seria Septembrie-Decembrie 2002. Hutcheon, Linda, Poetica postmodernismului. Traducere de Dan Popescu, Ed. Univers, București, 2002. Hutcheon, Linda, Narcissistic Narrative. The Metafictional Paradox. Methuen: New York and London, 1980. Metafiction. Edited and Introduced by Mark Currie, Longman: London and New York, 1995. Mincu, Marin, Ion Barbu. Eseu despre textualizarea poetică. Ed. Minerva, București, 2000. Scholes, Robert, Fabulation and Metafiction, University of Illinois Press, Chicago, 1979. Multumiri "Cercetarile au fost finantate din Fodul Social European de catre Autoritatea de Management pentru Programul Operational Sectorial Dezvoltarea Resurselor Umane 2007-2013 [proiect POSDRU/CPP 107/DMI 1.5/S/78342]". 10 Gh. Crăciun, La început a fost literatura?, „Ateneu”, nr.12, decembrie, 1988, apud Ibidem, pp. 335-336. 11 Radu G. Țeposu, Cu ochii deschiși, pe tărâmul unei alte paradigme literare în Ibidem, p.204. 1020 ADAPTING CINEMATIC STRATEGIES.THE CASE OF APOCALYPSE NOW REDUX Drd. Monica EFTIMIE “Dunarea de Jos” University of Galati Filmmakers use an infinite number of strategies for making their ideas and/or emotions heard (or seen). These revolve around the use of different settings, of sound, the portrayal of characters, the ability to employ a variety of camera techniques, and the editing of shots into particular scenes. Each of these approaches influences our perception of events as shown and suggests ways of interpreting any film. Understanding the techniques that are used and taking into consideration the effects that might be achieved by using them is perhaps the fundamental demarcation between an ordinary spectator and one who wishes to go beyond the standard boundaries. Key words: filmic medium, editing strategies, mise en scene. Going to the cinema has been a pleasurable pastime enjoyed throughout the world for around 100 years. Despite the ever increasing DVD market which seemingly makes people enjoy watching films at home, the spectacle offered by the cinema experience continues to be valued as something completely different. Perceiving film as pure escapist entertainment is one possible approach to films, but one should consider a much greater range of ways of understanding and experiencing film by recognizing the complexity of our interaction with it. In the early days of cinema, the camera was simply set and the film exposed. But filmmakers quickly realised that rolls of film could be edited together to create a montage, that the camera could move and what was being filmed could be controlled. If film are constructs that have been “put together” by filmmakers from a series of common elements that we can identify and name, then, in studying any film one may deconstruct it in an attempt to understand how and, most importantly, why the various bits have been used in the particular way they have. The present study is focused on the analysis of Apocalypse Now Redux, a film directed by Francis Ford Coppola and written by John Milius and Coppola himself. Inspired by Joseph Conrad's book Heart of Darkness (about a journey up a river into the Congo and African jungle - and into the darkest places of the human psyche), the film tells the story of an US Army assassin, Captain Willard (Martin Sheen), who is sent to infiltrate enemy lines and to “terminate” former Colonel Kurtz (Marlon Brando) one of the Army's most decorated soldiers, now leading his own band of tribesmen. With this mission, Willard embarks for a long journey in a hostile country, and at the same time he begins a slow descent into the corruptive madness and folly of the war. What follows is an analysis of the visual material that this film offers, whereby the technicalities of the filmic medium are considered, with particular interest in editing and mise en scene. A. EDITING Film editing, also called “film construction” has been perceived by many as the “invisible” art that lies behind some of the greatest motion picture sequences of all time. Film 1021 editing presupposes a selection of shots taken from thousands of feet of film and their absorption into sequences, thus establishing a structure, tempo, or style. Editing is a means of expression which has its own language. This language can either be shaped during the process of script writing, on the set, or in the editing room. Nevertheless, editing usually works best when it is combined with the other means of expression used in the given film. Therefore, the major editing techniques will be explained in brief (with concise examples taken from the film) in the subsequent paragraphs, only to be referred to and analysed in close connection with elements of mise en scene. Editing has been seen by some to be a key defining feature of film, as it gives narrative shape and consistency to the selection of shots recorded by the camera. For some theorists the long take - a single, continuous camera shot that lasts longer than standard shots - has been seen as the quintessence of filmmaking, offering the spectator a privileged place from where he/she can witness the events. The 1922 documentary, Nanook Of The North, was praised for its use of long takes to faithfully record a fisherman waiting to catch something, just like 1964 Andy Warhol's continuous take of the Empire State Building. In Apocalypse Now Redux, the longest shot would be the slow-moving opening sequence which introduces the spectator to the hallucinatory images of the brutal and destructive war in Vietnam. The sound of the helicopter blades, the dust swirling and the flame sight create a terrifying picture. (see Apocalypse Now Redux, Miramax Home Entertainment, 00:01-01:34) For those theorists who have tried to determine the best way to construct films, cutting a wide range of shots together in a montage that would challenge the spectator to find connections between the shots has been seen as the key to filmmaking. In practice, most filmmakers are aware of the usefulness of both cinematography and editing, opting for a combination of these two possible extremes. When it comes to camera movement and angles, it should be kept in mind that the filmmaker has the power to manipulate our physical point of view. By simply deciding on the location and movement of the camera, the filmmaker may make us feel at ease or uncomfortable, in control or weak. Thus, the direction the camera is pointing distorts the image of what is being filmed: looking down may suggest vulnerability or smallness, just like looking upward may express power and freedom. The camera may either zoom in (close-up or big close-up) on an area or zoom out from it, offering a bird's eye view. Such movements direct the viewer's glance in particular directions, reveal narrative points or try to generate a particular reaction - tension, panic, excitement, suspense. It can help or prevent the viewer from identifying with a character. An example for camera movement may be observed in the scene where the camera looks upward, filming the helicopter while it gets closer to the ground. The feeling this image creates is one of inferiority on the part of the spectator as the presence of the helicopter becomes suffocating. (see Apocalypse Now Redux, Miramax Home Entertainment, 08:36- 08:50) Nevertheless, the opposite effect is achieved when the camera looks down at the victims of the Viet Cong's assault. (see Apocalypse Now Redux, Miramax Home Entertainment, 26:03- 26:15) When zooming in on the face of Captain Willard while he is questioned by Colonel Lucas about a confidential mission, the spectator can almost experience the Captain's discomfort and nervousness. (see Apocalypse Now Redux, Miramax Home Entertainment, 10:05- 10:35) 1022 Editors may use straight cuts that facilitate the instant transition from one shot to another. Or they may apply “fades” (when a shot fades out to a blank screen and fades in to the next shot from a blank screen), or “dissolves” (when one shot dissolves into another through superimposition). They may also choose to preserve continuity by the use of cause and effect (making sure that each shot has a ‘cause' in the previous shot and an ‘effect' in the following one). Or, they may prefer to create a discontinuous sequence that would confuse the viewers and compel them to make sense of the series of images they are confronted with. At all times, the juxtaposition of shots will be vital to creating meaning, one shot connecting in some way with the previous shot or adjusting its potential meaning. More often than not, what ensures the continuity of shots in Apocalypse Now Redux is the technique known as “dissolve”, by means of which one shot merges into another. The opening sequence of the film is linked to the main character through the image of his face and the image of the ceiling fan overlapping that of the flaming jungle. It is actually the sound of the helicopter blades that makes the connection possible in the viewer's mind. (see Apocalypse Now Redux, Miramax Home Entertainment, 01:31- 01:55) Another instance where dissolving works as a connector is when it associates the tortuous course of the river (symbolically standing for the complexity of this journey into one's psyche) with Captain Willard, the main character (the big close-up on his eye functioning as the opening of the door to his soul), and the letter that Kurtz had sent to his son. (see Apocalypse Now Redux, Miramax Home Entertainment, 1:15:41-1:16:08) The possibilities in terms of permutations of distance from subject and angle of shot are obviously endless, not to mention the cinematographer's decision of moving the camera while taking the shot. The filmmaker could opt for panning to left or right, or for tilting up or down so as to capture more of a scene or to bring into attention other objects. But he could also prefer to move the whole camera along a track (a tracking shot), or simply on wheels (a dolly shot), or on a crane (a crane shot). Moreover, by using the lens of the camera, the filmmaker may create additional changes to the type of shot we see. He may adjust the lens to bring some objects into focus while leaving others blurred; or he may employ deep focus to have objects from foreground to background, all in acceptable focus. The panning shots at the beginning of the film are illustrative for the bits and pieces of the Captain's past and present. While the dog tag and the gun under his pillow imply danger and the lonely life of a soldier, the bills, the money, the picture of a woman, and the letters all suggest a rupture from the world of the army. (see Apocalypse Now Redux, Miramax Home Entertainment, 02:37-03:23) The vertical movement of the camera may also be of great importance. By slowly lowering the camera, the center of attention switches from the ceiling fan to the interior of a room, and on the blinded window. (see Apocalypse Now Redux, Miramax Home Entertainment, 03:29- 04:08) This technique acts as “a wake-up call” for the spectator, as it draws a clear line between dream - suggested by the nightmarish depiction of the war and the sound of the helicopter blades overlapping the image of the ceiling fan - and reality (zooming in on the window only to zoom out, offering an overall picture of the actual location: Saigon, the capital of South Vietnam). While in dialectical montage the camerawork draws attention to itself, centering on the staging of events, the majority of films from Hollywood use what is known as continuity editing, a technique which ensures the progression of events, making the spectator barely 1023 notice the shift from shot to shot. Taken together, all the shots in a sequence give the impression of a continuous space. Perhaps the most frequent editing technique is for the camera to focus upon a face, either head-on or to one side, and then to cut to either what they can see or to a shot peering over their shoulder. In dialogue sequences, what they are looking at is another character, so a part of the dialogue is followed by the reaction of the other character. The eye lines and camera angles are set up in such a way that the two characters are situated in relation to each other in a defined space and the audience knows whether or not they are looking at each other. This general technique is known as shot reverse shot or eyeline match. During the conversation between Captain Willard and the soldier who informs him that he is to report to Com-Sec Intelligence at Nha Trang, the camera mainly focuses on the face of the Captain who is confused: - What are the charges? [...] What did I do? [...] Nha Trang for me? (Apocalypse Now Redux, Miramax Home Entertainment, 07:58) It is the soldier's reaction to these questions that emphasizes the absurdity of the Captain's suspicions: Sir? [.] There's no charges. (see Apocalypse Now Redux, Miramax Home Entertainment, 07:30- 08:15) Another means of preserving a sense of continuous space within a location is by using the 180° Rule which presupposes that any shots that might apparently reverse the posture of the characters should be avoided. This is achieved by imagining a line running across the set or location, which the camera cannot cross. If the imaginary line is established on an axis from directly in front to directly behind, and we see a shot of his right profile, we cannot then cut to a shot from his left profile without getting confused about the space. (Butler 2005: 26) The 180° rule is best observed when Captain Willard is informed of his mission in Cambodia. (see Apocalypse Now Redux, Miramax Home Entertainment, 10:44- 17:32) General Corman, Captain Willard and a civilian-dressed man are sitting at the table, except Colonel Lucas. Obviously, the camera only records what happens on the right side of Captain Willard, and according to its position, mostly from his point of view. Nevertheless, the imaginary line between Captain Willard and General Corman is crossed once Willard turns his head leftward, towards the window, generating a break and thus a new shot. Moreover, just like extreme leaps between camera set-ups may confuse the audience, small changes in angle may fail to feel like a cut at all. In fact, any difference in angles of less than 30° may feel like a mistake, a break in the film rather than an edit. To maintain a continuous space, the camera is limited as to where its next shot can come from. Usually found at the beginning of a scene, an establishing shot delineates the setting by showing the connection between the main characters and the objects around them. While this technique is known as the Hollywood standard and was considered an essential element throughout the period of Classical Hollywood, filmmakers have not always employed the establishing shot. The omission of such a shot may force the spectator to struggle with making sense of the relationship between the characters shown. His/Her disorientation and perhaps a defiance of the expected filmic norm - challenging any presumption that there are certain correct ways of making films - will be part of what the filmmaker attempts to achieve. In our case, the establishing shot coincides with the long take that also introduces the setting at the opening of the film. 1024 B. MISE EN SCENE Having considered some basic ways of putting different shots together, it now seems necessary to look into that which is captured within the shot: the fictional world of the film and its diegetic architecture. Taken together, the visual elements on the screen - setting, lighting, symbols, and motifs - form the mise en scene, a French term taken from the theatre. It refers to staging, or “putting on stage”, and it may help the spectator think of the elements that he/she can see in the staging of a play: a particular location will be suggested on the stage, characters will be dressed in particular ways, certain objects will be carried by characters or will be prominently placed on the stage, and the actors will be directed to move or perform in particular ways. These theatrical elements became central to the analysis of the Cahiers Du Cinema critics in the 1950s and afterwards, as a means of distinguishing film criticism from that of other media, as well as being the element which was most controlled by the director. 1. Setting Perhaps setting could be recognized as the most obvious and all encompassing of all the elements of film construction that may be seen within the frame of an individual shot. The earliest films were made in and around the engineers' workshops. Nevertheless, in time, an essential key in creating a successful film was represented by the control over a particular environment. Thus, sets started being used, especially for interior shots where a studio afforded more space to fit the camera, crew and lighting equipment. Although there is a difference in feel between studio and location footage, the setting contributes to the meaning of the film. In Apocalypse Now Redux, Vietnam provided the perfect background that mirrored the geographical setting of Conrad's Heart of Darkness. Similar to the African Congo region, Vietnam was also able to accentuate the hot, humid weather conditions, the seemingly impenetrable jungle, and the river that proved to be vital to the plot. 2. Lighting In as far as lighting is concerned, a number of factors need examining: type, source, quality and colour. When it comes to type, one should decide whether to use natural lighting or not (i.e. whether to film outside or in the studio), but in reality, lights set up by the crew will always be added to natural lighting. By source one refers to the point of origin and the direction of its beams, which can be either naturalistic - from a direction that one would expect light to be coming from - or expressionist, having a symbolic meaning. Lights can be positioned anywhere around, above or below the object being filmed, each obviously creating different images and suggesting something about the character being lit in this way. In our case, the sequence of shots that illustrate the crew of the boat in the first half of the movie is filmed in bright, naturalistic colours. (see Apocalypse Now Redux, Miramax Home Entertainment, 19:23- 20:13) However, as they proceed up the river, closer to Captain Willard's mission, i.e. closer to Kurtz, the colours become dimmer and more disturbing. (see Apocalypse Now Redux, Miramax Home Entertainment, 1:49:12- 1:49:25) Quality includes the light's intensity and continuity - it might be diffuse, it might be cutting through fog or smoke and it might be flickering. The use of fairly bright lighting sources as those seen in romantic comedies suggest a certain atmosphere or mood that is completely different from that created by the relatively dark lighting used in film noir, for example. In the same way, soft lighting may suggest different feelings by the use of a more 1025 diffuse beam in comparison with the tone set up by a hard light with its narrow, powerful beam. Finally, the colour of the light - red, green, blue and so forth - will have an impact on how we relate to a scene. A significant change in feelings is once again obtained by the use of lighting. The tender seduction scene presenting Captain Willard and the beautiful, blue-eyed French widow is painted in warm colours and soft lights, giving the episode an intimate air. But the atmosphere is soon altered as the previous scene dissolves into a foggy, gloomy morning, as the Captain's adventure has not yet reached its end. (see Apocalypse Now Redux, Miramax Home Entertainment, 2:12:26- 2:14:10) In the same manner, lighting emphasizes the duality of Kurtz's character, as well as that of almost all soldiers who struggle to defeat the dark side imposed by the war. Presented in semi-darkness, as light is shed only on half of his face (the same technique is used with Colonel Kilgore's men on the beach), Kurtz reveals his double nature: of a so-called demigod and of a soldier who has lost his way. (see Apocalypse Now Redux, Miramax Home Entertainment, 29:23- 30:02 and 2:52:39- 2:53:03) When filming, there is a certain recipe regarding the lighting positions that are to be used around the main character: a key light (usually on an arc 45 degrees either side of the camera), a fill light (giving softer lighting from the opposite side of the camera to the key light) and a back light (making the subject stand out from the background). Nevertheless, more lights can be added or taken away. The angle at which any light is placed in relation to the camera or the subject can vary, as there is a choice of either hard or soft lighting available for each lighting position. 3. Colour Another element that can clearly influence the appearance of the film as a whole, or may have an effect on the spectator's understanding of particular scenes is the cinematographer's decision when dealing with colour. It can either be used in highly artificial ways for particular expressive purposes [...] or it can be employed in an effort to achieve naturalism by re-creating the colours of the real world. (Benyahia, Gaffney and White 2006: 26) What really has an impact on the viewer in Apocalypse Now Redux is the use of the black and white. Willard's only genuine connection to his “mission” is through the pictures of Kurtz that were given to him in the dossier. These black and white photographs reveal the gap between the characters, between their beliefs and the worlds they live in. (see Apocalypse Now Redux, Miramax Home Entertainment, 11:37- 11:40; 21:07- 21:12 and 22:27- 22:31) 4. Sound effects Apart from dealing with the visual aspects of filmmaking, the further dimension of filmmaking that needs to be considered is that of sound effects. Sound effects are also regarded as decisive elements that help create the overall effect in a theatre, but with regard to film, these ingredients go under the heading of “sound”, and may be observed on three levels: the use of dialogue, sound effects and musical accompaniment. Without any doubt, dialogue (the narrator's voiceover may also be included) is now an important part of film and crucial to our perception and interpretation of the narrative. It facilitates our understanding of the characters, their actions and feelings, and their possible relationship to others in the film. Dialogue may also provide hints of themes and ideas that might be dealt with by the film. The best example of how powerful words can be is the 1026 “speech” delivered by General Corman in front of Captain Willard in an attempt to justify his decision (assigning the Captain to eliminate Kurtz): - Well, you see Willard, in this war, things get confused out there.power, ideals, the old morality and practical military necessity. But out there, with these natives it must be a temptation to be God. Because there is a conflict in any human's heart. Between the rational and irrational, between good and evil and good does not always triumph. Sometimes the dark side overcomes what Lincon calls the better angels of our nature. Every man has his breaking point. You and I have them. Walt Kurtz has reached his. And very obviously has gone insane. (Apocalypse Now Redux, Miramax Home Entertainment, 07:58) In addition, sound effects are usually used to emphasize a realistic sense of place or to produce heightened audience response and expectation. Background music is also a powerful tool in creating and enhancing mood and atmosphere, just as the absence of sound may be used sometimes even more effectively to create audience engagement. What came to be known as silent cinema was, in fact, characterized by the lack of dialogue, not of sound altogether. Actually, the music used, which could have come from a single piano or from a wider range of instruments, provided additional meaning by increasing the dramatism of some moments, and in certain cases it masked the mechanical noises from the projector. The music played after Willard is given his mission stresses the dramatism of the situation, just like the lack of sound creates suspense in the scene where Willard's boat enters Kurtz's territory and they are surrounded by Kurtz's tribesmen. (see Apocalypse Now Redux, Miramax Home Entertainment, 10:44- 17:32 and 2:21:48- 2:22:11) Performance and movement of the actors As with setting, the performance and movement of the actors (also part of mise en scene) may function in similar ways, suggesting possible alternatives for analysing given characters or for understanding the relationships between them. What needs emphasizing is that everything revolves around movements which can vary from the smallest to the most expansive gestures; they may involve the whole body or just smaller parts of it. Everything from slow movements of the eye to a sudden state of agitation can be deciphered in different ways. Captain Willard's reaction when he is questioned by General Corman is enlightening for how body language functions: he is sweating, he clears his throat while speaking, he looks down when asked about the assassination of a government's tax collector, and he moves from one foot to another. (see Apocalypse Now Redux, Miramax Home Entertainment, 10:05-10:35) Interactive movements between two or more characters are usually carefully planned focusing on the details of body language intended to communicate certain features about a character. As with all other dimensions of film construction, decisions have been made for particular reasons by those involved in the creative process, and even if the reasons often become clear, they can be easily missed if one neglects the active thinking interaction with the screen images. 1027 Michael Caine has said film acting is all to do with the eyes: prolonged looks or minute glances towards or away from some object or person can convey (obviously with the assistance of the camera) so much meaning. (Benyahia, Gaffney and White 2006: 21) Through the use of the camera, film is able to give the spectator a privileged close-up perspective on characters and events, emphasizing even the smallest details of body language: the proximity of the characters, their orientation to one another, head movements, facial expressions, and body posture. 5. Costumes and props Within the overall area of mise en scene and associated with the performance and movement of the actors, are the decisions made by the filmmakers concerning the costumes and props that are to be used by particular characters. The items of clothing that are to be worn by characters (mainly military in our case) and the objects seen within any given setting may take on considerable significance for the whole film. While the costumes may give an insight into what the character is supposed to be like, props may provide an indisputable sense of place; they can in effect become symbols for some key ideas or concepts: Colonel Kilgore's cowboy hat stands for freedom and individuality in the homogeneous world of the army. (see Apocalypse Now Redux, Miramax Home Entertainment, 25:11- 25:22). All things considered, the demarcations we are attempting to set up as basis for film analysis should not be regarded as distinct areas of film construction. For making their ideas and/or emotions heard (or seen), filmmakers use an infinite number of strategies that are interconnected. These techniques revolve around the use of different settings, of sound, the portrayal of characters, the ability to employ a variety of camera techniques, and the editing of shots into particular scenes. Each of these approaches influences our perception of events as shown and suggests ways of interpreting any film. Understanding the techniques that are used and taking into consideration the effects that might be achieved by using them is perhaps the fundamental demarcation between an ordinary spectator and one who wishes to go beyond the standard boundaries. REFERENCES Benyahia, Sarah Casey; Freddie Gaffney; John White (2006), As Film Studies. The Essential Introduction, Routledge Taylor & Francis Group: London and New York Butler, Andrew M. (2005) Film Studies, Pocket Essentials: Harpenden Welsh, James M.; Peter Lev (eds.) (2007), The Literature/Film Reader. Issues of Adaptation, The Scarecrow Press Inc.: Toronto, Plymouth FILMOGRAPHY Apocalypse Now Redux, Miramax Home Entertainment, Director: Francis Ford Coppola * The present paper is part of the activities included in the SOP HRD - TOP ACADEMIC 76822 1028 VIZIUNEA CRITICĂ A LUI NICOLAE BALOTĂ Drd. Carmen-Elena NIȚĂ 5 Universitatea din Oradea Lucrarea de față își propune să prezinte principalele idei ce configurează viziunea critică a lui eseistului, criticului și scriitorului Nicolae Balotă în contextul marilor schimbări de paradigmă culturală din anii 1960. Necesitatea racordării criticii literare la tendințele de înnoire ce se manifestau în diverse domenii culturale, cu precădere cel al științelor umaniste, precum și la mutațiile majore în viziunea artistică a noilor generații de scriitori impunea desprinderea de modelul impresionist călinescian și stabilirea unor noi coordonate axiologice în valorizarea actului artistic. Alături de esteticienii Cercului literar de la Sibiu, Nicolae Balotă se angajează așadar într-un demers de configurare a profilului necesar al criticii românești contemporane. Cuvinte cheie: critică fermentativă, critică directoare, axiologie critică, critică filosofică, critică antropologică, structuri esențiale ale operei, critică de interpretare, critica descriptiv-signaletică, hermeneutică. Polemica stârnită de apariția în nr.1/1967 al revistei Familia a articolului său Direcția nouă în critica literară își avea sorgintea, în opinia lui Nicolae Balotă, în percepția eronată privind opoziția călinescian-anticălinescian în peisajul critic al vremii. De aceea, criticul va acorda o atenție deosebită acestui subiect, atât în paginile revistelor literare din epocă, cât mai ales în volumul său de debut Euphorion. Noile evoluții ale literaturii de la Maiorescu până după cel de-al doilea război mondial impuneau, în opinia autorului, o „nouă direcție” in critica româească. Acum mai mult ca în orice epocă, critica juca și urma să joace un rol foarte important, fiind mult mai mult decât un „epifenomen” al literaturii. Invocând pleiada marilor întemeietori ai criticii moderne: Sainte Beuve, H.Taine, De Sanctis, care au promovat și analizat literatura secolului al XIX-lea, Nicolae Balotă susține ideea unei imperioase necesități a înnoirii criticii românești, de vreme ce literatura însăși producea o schimbare de paradigmă, care se putea traduce printr-o „sciziune” a artelor de divertisment de arta „de explorare antropologică-ontologică-cosmologică”.(1) Transformările care apar în literatura contemporană sunt puse mai ales pe seama unui lanț de schimbări antropologice și ale conștiinței de sine a omului contemporan. Noua critică românească nu exclude formele tradiționale ale stiinței textului și nici nu se confundă cu speciile noi ale criticii secolului al XX-lea (Nouvelle Critique, New Criticism, Neue Kritik) . Rolul acestui tip de critică ar trebui sa fie acela de conștiință propulsoare, activă a literaturii, care să urmărească efortul uman în sfera promovării valorilor. Abordarea trebuie să fie sistematică, acceptând participarea complementară a unor sisteme diverse și este văzută prin prisma termenilor hegelieni: spirit subiectiv, obiectiv și obiectivat. Așadar, „critica actuală” este descrisă ca un teren al „confruntărilor ideologice”, 1029 unde mutațiile ce se produc afectează însăși „natura criticii”, dar si „condiția umană a criticului literar”. Complexa întrebare: De ce facem critică? devine pretextul concentrării demersului demonstrativ asupra cauzelor ce generează actul critic, căci: „A cerceta intenționalitatea actului critic nu este unul și același lucru cu a cerceta sensurile și funcțiile criticii”.(p.240) Prin analogie cu opera literară, opera critică tinde să se obiectiveze față de creatorul său. Independent de voința criticului opera sa se așează într-un univers al său care nu coincide cu cel imaginat de creator. Este însă un proces de obiectivare imperfect, de vreme ce criticul consideră actul critic, asemenea oricărui act de creație, un mod propriu de „a se exprima”. Intervine întrebarea retorică legitimă „...nu facem oare critică pentru a ne exprima”? (p.242) Pe de-o parte, în raport cu obiectul său, actul critic își definește rolul primordial, acela de a revela literalitatea operei, iar pe de altă parte reflexivitatea critică, apariția factorului subiectiv, individualizator vine ca o consecință a acestei „chemări” a operei. Concluzia implicită a demonstrației este aceea că „facem critică pentru că opera incită spiritul nostru, solicită luarea unei atitudini”(p.243). Nicolae Balotă vorbește chiar despre o atracție organică, atavică a criticului față de opera literară. Demersul critic ar avea așadar o dublă fundamentare: antropologică și axiologic-estetică. O succintă, dar necesară definire a „eului critic” se face prin analogie cu eul liric, ca o manifestare diferită de eul empiric, cel subiectiv al autorului. Ipostaza concretă de manifestare a eului critic o reprezintă conștiința critică, acel nisus normativus, a cărei caracteristică este aspirația spre normă. Aceasta adaugă o nouă componentă justificatoare a actului critic, cea axiologică. Desigur, această abordare implică un vizionarism aparte în ceea ce privește evoluția criticii, pe care Laura Pavel îl evidențiază astfel: „Capacitatea de prospecție a eseistului, a analistului cultural care profețește realizarea unora dintre proiectele euphorionice în secolul XXI, presupune o încredere principială, „euphorionică”, într-un „orizont axiologic” canonic, atemporal /.../, univers sub care stau deopotrivă artistul și criticul său peste timp”. (2) Una dintre expresiile favorite ale criticului, forma mentis, definește la rândul său vocația critică generată de un exces de reflexivitate ce se cere exercitată. Edificiul critic se clădește pe fundația solidă a unor forme predeterminate, dar implică participarea reflexiv-activă a criticului. Critica literară se impune, în viziunea lui Nicolae Balotă, ca „o disciplină pilot a literaturii și artelor” cu misiunea nobilă de a sonda spațiul în care experiențele artistice și ideologice ale unei epoci se manifestă. Iar această aserțiune devine un corolar al factorilor care-l motivează pe critic în demersul său. Legătura organică a criticului cu opera, supusă analizei în capitolul Conștiința critică și opera de artă, este cea care justifică însăși exercitarea actului critic. Criticul este „o conștiință care caută și se caută” în aceeași măsură, iar conștiința criticului își trage seva din conștiința artistului, opinează Nicolae Balotă făcând referire la acel libido sciendi, comun criticul și poetului. Există chiar un presupus maniheism al spiritului critic, care se manifestă concomitent ca atracție și ca opoziție față de tutela operei supuse analizei. Totul se delimitează însă prin preceptul etic-epistemiologic al respectului datorat operei. Punctul nodal al demersului argumentativ în a doua parte a studiului îl constituie definirea actului critic ca act de revelație, conform căruia „Critica face ca opera să devină ceea ce este”.(p.250) E. Simion vorbește despre „realitatea ascunsă a operei”, iar N. 1030 Manolescu despre „infrastructura nevăzută a operei”, pe când, în opinia lui Nicolae Balotă, atitudinea critică dezirabilă se raportează la statutul de „realitate închisă” al operei, care justifică demersul revelator al actului critic în sine prin însăși nevoia descoperirii experienței umane a autorului, pe care aceasta o înmagazinează. Pentru a ilustra afirmația, eseistul face apel la psihanaliza existențialistă la care subscriu Sartre, G. Picon sau criticii americani E. Hyman și F. Hoffman. Însă, ca entitate bine definită, opera literară revelează nu doar eul lăuntric al autorului, ci și „ceva ce depășește pe creatorul ei” (p. 251). Există așadar, în opinia lui Nicolae Balotă, un arhe al operei, al cărei punct-origo se află în intenția sa generatoare, „sursa valorilor încorporate în operă” ce fac din ea mai mult decât o experiență de viață, o experiență de creație. Foarte sugestivă este aici trimiterea la analiza cazului Leonardo da Vinci facută de Freud. Într-un algoritm al analizei structurilor esențiale ale operei, Nicole Balotă întrevede o serie de demersuri care vor porni în mod necesar de la descoperirea „intenției originare” a autorului. Urmează apoi: descifrarea semnelor (analiza semiotică), interpretarea semnificațiilor (analiza semantică), revelarea cosmicității operei (analiza cosmologică) și a originalității ei ( analiza hermeneutică). Demersul critic nu poate însă face abstracție nici de funcția sa explicativă (analiza normativă), actul critic fiind în mod indiscutabil un act valorizator. Eseistul distinge între adevărul mesajului artistic și adevărul operei, pe care-l definește ca „ceea ce o face să fie ceea ce este, așa cum este” (p.252), adică valorile pe care opera le înglobează și le propune. În consecință, rolul criticului este acela al unui cautător de comori axiologice ascunse în text, care sălășluiesc atât la nivelul unor structuri axiologice, obiective, cât și „posibile în abstract”, de ordin estetico-filosofic. Nicolae Balotă definește astfel „noul in critică” drept un act legitim de renaștere a operei prin revelarea unui nou model al ei, ajutând-o să devina „ceea ce este” și nu de exprimare a unui simplu punct de vedere al criticului. Opera critică își revendică chiar un statut de independență față de opera supusă analizei devenind ceea ce De Sanctis numea: „o operă asupra unei alte opere”.(2) Pornind de la premisa că, prin însăși condiția sa criticul este un luptător, Nicolae Balotă distinge, în jurul anului 1966, disputa dintre două direcții contrare în critică: „cea călinesciană și cea anti - ori necălinesciană”(p.255), într-un capitol pe care-l intitulează sugestiv Direcția nouă și călinescianismul. „Direcția nouă” în critică rezidă, după opinia sa, în „tinerețea spirituală”, de preocupări și de metodă a adepților săi. Principala manifestare a acestui nou curent presupune întâi de toate activizarea criticii. „O critică activă e o critică avidă”, spune Nicolae Balotă, care urmărește sincronizarea cu marile valori universale, într-un act conștient de autodefinire și afirmare a unei conștiințe critice extrem de exigente. Actul critic călinescian îi pare eseistului a se legitima mai ales prin impactul pe care l-a avut asupra generațiilor de cititori și mai puțin prin valoarea sa intrinsecă. De aceea, Nicolae Balotă se disociază de un cult al lui Călinescu: „nu este un idol intangibil, cuvintele sale nu sunt revelația unică a Adevărului”. În sprijinul afirmațiilor sale, eseistul aduce tocmai maniera criticii călinesciene, care „a cultivat o critică nedogmatică, nesentențioasă, neacademică”(p.256). De fapt, Nicolae Balotă își manifesta rezerva față de modelul impresionist călinescian, înțeles de unii ca singura direcție fecundă în noua critică. (3) O primă obiecție a sa se referă la absența din actul critic călinescian a „unui schelet filozofico-estetic”, fără de care opera critică 1031 nu se poate constitui. În susținerea ideii sale, Nicolae Balotă face apel la mari nume ale criticii literare: Saint-Beuve, De Sanctis, Boileau sau Thibaudet, iar posibile modele ideologice pentru critica actuală sunt considerate existențialismul, structuralismul, psihanaliza și chiar marxismul. Pentru a întări punctul său de vedere, Balotă oferă exemplele „modelului critic maiorescian” și pe cel al criticii lui E. Lovinescu, pe care le consideră profund întemeiate filozofic, fără a dezvălui însă filonul la care face referire. Într-o retorică întrebare, eseistul punctează „criza” prin care esteticul trece la începutul celei de-a doua jumătăți a secolului al XX-lea, a cărei principală victimă este Călinescu însuși. Concluzia la care se ajunge este una fermă: insuficiența criteriului estetic în valorizarea operei literare și, deci, necesitea instituirii unor noi criterii axiologice în critica contemporană. „Să lărgim esteticul angajându-l într-un sistem valoric mai amplu și mai suplu, mai adecvat sesizării fenomenului literar contemporan”.(p.259) Actele normative ale analizei de text și-au găsit reflectarea de-a lungul epocilor literare în artele poetice, ca expresie mai mult sau mai puțin explicită a unor criterii estetice la care au aderat creatorii lor. Ori, tocmai absența unei astfel de opere programatice consideră Nicolae Balotă că ar fi „punctul slab” al poeziei și criticii din epocă. „Călinescianismului îi lipsesc tocmai criteriile pentru a constitui îndreptarul poetic al unei epoci”(p.260). Pentru a nuanța poziția sa critică față de călinescianism, Nicolae Balotă afirmă la finalul considerațiilor sale: „Critica lui Călinescu este exemplară prin unicitatea, prin originalitatea ei”(p.262) chiar dacă ea nu reprezintă asemenea criticii maioresciene, la timpul său, o autoritate indispensabilă evoluției culturii noastre. De altfel, concluzia lui Nicolae Balotă este aceea că într-o epocă a înnoirilor era necesară acceptarea diversității și la nivelul abordării critice a literaturii. În această ordine de idei dezvoltă eseistul ideile următoarei componente a studiului său, Critica creatoare, critica normativă, critica fermentativă. Dincolo de un alexandrinism al criticii, însoțit de suspiciunea că opera critică își trage seva exclusiv din opera supusă analizei, Nicolae Balotă afirmă că „arta e doar ocazia criticii”, iar opera critică trăiește prin ea însăși, reprezentând o entitate scăpată de sub tutela operei de referință. De aceea, eseistul statuează ca pe un jurământ de credință, încrederea sa indivizibilă „într-o critică ireductibilă, creatoare”, capabilă să producă „mutații în lumea valorilor”. Mai vechea polemică privind poziționarea criticului față de obiectul analizei sale, opera, relevă preferința lui Balotă pentru „criticul-poet” în raport cu criticul filolog, adept al unei „construcții lucide”. Totuși idealul rămâne acela al unui „uomo universale, întrunind finețea și geometria”(p.264). Afirmarea în epocă a celor două tendințe critice dihotomice: critica diectoare și critica de interpretare, îi provoacă eseistului setimentul unei forțate schematizări a actului critic, de vreme ce, în opinia sa, cele două nu pot exista în stare genuină, așa cum fuseseră ele definite până atunci. Nicolae Balotă susține însă necesitatea „reabilitării” criticii normative, aducând ca principal argument orientarea axiologică a oricărei conștiințe critice. Critica normativă nu trebuie desigur înțeleasă ca un act ce determină apriori creația, ci ca un produs firesc al momentelor de plenitudine ale unei culturi, căci, observă eseistul, „Artele poetice [...], tipice opere de critică directoare, au apărut [...] în asemenea momente de pleromă literară( este elocvent exemplul lui Titu Maiorescu, care a vegheat asupra primei vârste de aur a literelor românești)” (p.266). 1032 Legitimitatea demersului critic director, este atribuită mai degrabă unor creatori decât „criticilor de meserie”. Sintagma poetul-critic desemnează pe acei creatori care prin artele lor poetice au influențat destinele literaturii pe termen lung, la fel cum au făcut și eseurile de „critică fermentativă” ale lui Poe, Baudelaire, Valery, Eliot ș.a. Opțiunea lui Nicolae Balotă este pentru critica de interpretare, pe care o numește și „critică directoare” și o consideră „conștiința unei literaturi care devine”. De altfel, Nicolae Balotă nuanțează clasificarea sa identificând cel puțin trei tipuri de critică de îndrumare: creatoare, normativă și fermentativă, aflate în raport de „concatenațiune” și care nu se opun criticii de interpretare, ci „o presupun”. O altă delimitare, nu doar terminologică, se realizează între critica descriptiv-signaletică și critica normativă, în sensul că cea din urmă are rolul de revelator și decident asupra semnificațiilor operei. Totuși autorul avertizează: „A nu se confunda, însă, norma cu regula, critica normativă cu pedanteria pedagogizantă”(p.269). Astfel, în urma unei adevărate desfășurări argumentative demne de un foarte fin analist, autorul ajunge la definiția primară a noului tip de critică, pe care o va promova el însuși, hermeneutica: „A urmări, a descoperi, a surprinde însă valoarea, /./, iată itinerarul unei critici care înlocuiește rigoarea justițiară prin subtilitatea pe care îmi permit să o numesc hermeneutică.”(ibidem). Cu un corect simț al rectiliniului conduitei față de orice creație, Nicolae Balotă observă necesitatea constituirii în paralel cu actul critic în sine a unei critici a criticii, care să fie ironică și chiar autoparodică, în scopul de a evita absolutizarea oricărui relativism critic. Disertația privind Hermeneutica și critica antropologică pornește de la etimonul elin al primului termen, epitetul platonician „hermeneutike”, tocmai pentru a emfaza rolul de instrument al interpretării textului pe care hermeneutica l-a jucat dintotdeauna. Fără echivoc, autorul delimitează scopul acestei tehnici, acela de „a face ca opera să devină ceea ce este” (p.270), de „a deschide opera”, arătând că primul pas al acestui demers trebuie făcut în sensul de a afla „cheile” potrivite. Pluralul este, desigur, intenționat, pentru că Nicolae Balotă susține existența pluriperspectivismului în lectura critică a oricărui text. Astfel, actul critic devine prin excelență un demers valorificator, iar criticul, prin capacitatea sa de interpret al unor valori superioare, devine însuși Hermes. Eseistul simte nevoia unei confesiuni, asemenea unei profesiuni de credință, căreia îi va rămâne fidel în demersul său critic de-a lungul timpului: „Dacă mă interesează de aproape sau de departe faptul literar, mai presus de orice - mărturisesc - mă preocupă modul în care opera literară se poate deschide meditației filozofice”(p. 272). Urmează o descriere succintă a modalităților de raportare a operei la principii estetice sau filozofice: „scoliile” filozofice, cu rol în exegeza critică; glossele filozofice, ca un fel de prelungiri ale filonului ideatic al operei în filozofie; comentariul filozofic, „construcție liberă de gândire”, o structură oarecum autonomă față de operă, ce folosește opera ca un pretext pentru a dezvolta propriilor idei. În viziunea lui Nicolae Balotă acesta din urmă poate fi integrat eseului literar-filozofic, în care operele literare sunt asimilate propriei viziuni a eseistului, devenind „pietre pentru propriul lor templu filozofic”(p.272), așa cum le simte Hidegger sau Montaigne spre exemplu. Pentru o clarificare în plus a poziției sale, Nicolae Balotă se disociază de maniera criticii pozitiviste sau impresioniste pe care le consideră iremediabil ancorate în „factologia” operei. Spre deosebire de adepții acestui tip de critică, hermeneutul este „un vivificator” al spriritului oricărei creații. Așadar, în opinia autorului, orice operă critică semnificativă trebuie să își tragă seva din filozofia artei, a culturii. 1033 Conceptul de „critică antropologică” este introdus prin apelul la evoluția antropologiei filozofice, care a și-a definit sensul abia în romantismul german, când a încercat o analiză a naturii omului gânditor prin cercetarea operelor culturii umane. Pe această filiațiune, critica antropologică devine, în concepția lui Nicolae Balotă, cea mai cuprinzătoare formulă de anchetă asupra omului prin excelență. O poziție favorabilă actului artistic ar trebui să-l situeze pe artist la o distanță egală de ascetism și epicureism, în sensul păstrării justei măsuri între etic și estetic în alchimia operei sale, vrea să demonstreze Nicolae Balotă în capitolul Etosul creației și imperativele etice ale criticii. Cu toate acestea, literatura modernă abundă în exemple ale alunecării spre una dintre cele două extreme. Spre pildă, „Frumosul însuși, valoarea valorilor estetice, va apare în curând compromis: mișcare anarhică, dadaismul, va refuza artei însuși caracterul ei artistic”(p.274). În opinia lui Nicolae Balotă, „conflictul originar” care stă la baza scindării actului artistic se observă atât la nivelul obiectiv al manifestărilor în arta contemporană, cât si la nivel subiectiv, al conștiinței unor artiști. Canoanele artei au fost rând pe rând răsturnate, fapt ce a produs „o mai profundă tulburare în actul scrisului” (p.275). Întrebându-se retoric: „ Sunt oare scriitori ca Samuel Beckett gropari ai artei?”, autorul opinează că este vorba mai degrabă de o „zdruncinare a bazelor etice ale actului creator”, mergând până la convingerea că „disoluția etică își găsește corespondentul într-o estetică a disoluției”(ibidem). De aceea, Nicolae Balotă reiterază că, în lupta poetului cu inerția cuvântui, cu stereotipiile de orice fel, geneza universului poetic e prin excelență „o cosmogonie etică”. Un exemplu elocvent găsește autorul în revolta romantismului împotriva formelor „anchilozate” ale poeziei, pe care o consideră „motorul său etic”. Actul creației devine astfel nu doar o „cosmogonie poetică”, dar în aceeași măsură o „antropogonie etică”. Existența unui adevărat model uman în substanța oricărei opere capătă uneori proporții monstruoase precum în opere ale unor mari creatori: Dante, Cervantes, Rabelais, Shakespeare sau Balzac. Nuanțările atât de necesare sunt făcute imediat, prin referire la opere a căror valoare etică este mult mai absconsă, discernământul cititorului fiind mereu alertat (Pădurea spânzuraților, Ultima noapte de dragoste, înâia noapte de război, Craii de Curtea-veche). Nicolae Balotă notează dubla calitate a literaturii în acest plan: aceea de a activa energia etică și cea de a satisface conștiința etică. Forța energetică a literaturii devine evidentă încă de la vechea dispută dintre Platon și Aristotel pe tema rolului purificator al tragediei și comediei. În aceste condiții, ale incontestabilei existențe a componentei etice a oricărei creații literare, este incontestabil faptul că „actul critic devine un gest etic” (p.279). Responsabilitatea actului critic, ce fie condamnă, fie consacră o operă, reprezintă motorul etic al criticii. Din proiecția actului critic în viitor se naște „avangarda critică” a literaturii, cea care poate exercita rolul director. Pentru toate este însă nevoie de un climat moral puternic al intregului mediu cultural. Expresia clară, ordonată și elocventă a actului creator al lui Nicolae Balotă își găsește reflectarea în capitolul Observații asupra criticii actuale, ce propune o analiză a componentelor definitorii ale unui corp atât de complex și complicat precum critica contemporană. Problemele pe care le pune în discuție sunt fundamentale, de natură să afecteze configurația criticii celei de-a doua jumătăți a secolului al XX-lea. Dezideratul „operei totale”, pe care Mallarme o propunea ca substitut al absolutului, are ca o consecință 1034 directă sublimarea genurilor și speciilor, a artelor chiar, într-un conglomerat estetic; această mutație structurală favorizează, în viziunea lui Nicolae Balotă, ba chiar facilitează apariția criticii, de vreme ce se poate vorbi despre o suprapunere a celor două „evenimente” culturale în a doua jumătate a secolului al XIX-lea. În problema primatului criticii, autorul face precizarea absolut necesară asupra tipului ierarhic: „un primat în ordinea funcțiilor scriitoricești”(p.281), iar explicația se regăsește în opinia sa în faptul că un act creator de pură expresie estetică nu poate supraviețui în epoca modernă decât dublat de un act critic valorizator, căci „critica e construcție lucidă și temelie a oricărei expresii”. Nicolae Balotă își asumă aparenta obscuritate a mesajului atunci când afirmă: „Poate să sune bizar, dar mediatul primează asupra imediatului”(ibidem). Hegel, prin Estetica sa, este privit ca un precursor al criticii apărute abia în a doua jumătate a sec. al XX-lea, dar și ca un vizionar care prefigurează rolul major al criticii filozofice în epoca următoare lui. Raportul creație-reflecție este pus într-o lumină inedită, căci Nicolae Balotă consideră alături de marele filozof creația a fi „jocul secund precedat de actul prim al reflecției”(p.282). Mai mult chiar, autorul relevă și maniera profetică în care Hegel a anunțat metamorfoza literaturii, care va deveni în secolul următor reflecție asupra cuvântului uman, mergând până la o viziune „întrucâtva eschatologică”, observă criticul, privind preluarea prerogativelor artei de către filozofie. Nicolae Balotă nuanțează însă viziunea hegeliană asupra agoniei literaturii, aducându-i în prim-plan pe marii poeți-critici Poe sau Baudelaire, prin intermediul cărora „conștiința critică devine marele instrument al renovației artistic-literare”(p.283). O viziune originală proiectează Nicolae Balotă și asupra modelului critic, ce trebuie să se detașeze de aspectul său șablonard, dogmatic. Este evidențiată, în acest sens, versatlitatea actului critic, care „va trebui să fie în același timp universal și particular”, iar critica însăși „o interpretare modelatoare”(ibidem). Pledoaria pentru funcția catalizatoare a criticii subliniază statut privilegiat al disciplinei în etapa actuală, ce se naște printr-o reevaluare a trecutului său, fapt ilustrat prin celebrul îndemn al lui Husserl: „Înapoi la lucrurile înseși”.(3) Criticul se poziționează în postura celui care vede dincolo de aparența, de „învelișul” de cuvinte al operei, printr-o abordare hermeneutică: „Nu numai ce spune Dostoievski ne introduce în labirintul tainic și complicat al lumii sale, dar și ceea ce tace”(p.285). Doar astfel actul critic își realizează pe deplin menirea de a aduce la suprafață întregul corolar de sensuri ale operei, fără a „ucide țesuturile pe care le descoperă”. Pentru a justifica vocația antropologică a criticii, Nicolae Balotă face apel la criza de conștiință a omului modern, precum și la abordarea structuraliștilor, care repudiază sensurile si în consecință „reneagă însăși realitatea umană”(ibidem). Pentru reprezentanții structuralismului: Levi-Strauss, Lacan sau Foucault doar sistemul există cu adevărat, spune Nicolae Balotă, fiind preexistent realității umane; sensul este doar un epifenomen al sistemului, „filtrat printr-o experiență umană”. Din punctul său de vedere, autorul consideră atingerea, înțelegerea sensurilor unei opere rezultat al descifrării acesteia. De aceea, el se declară adeptul unei critici de tip hermeneutic care interpretează și descoperă sensuri. Și pentru că orice lectură a unei opere implică pe lângă interpretare și trăire, criticul explică impactul criticii structuraliste tocmai prin pierderea treptată a trăirii omului modern, a individualității sale, ceea ce permite sistemului să prevaleze., cu atât mai mult cu cât „Sistemul preexistă trăirii individuale”(p.286). Evocarea paradoxului lui Levi-Straus conform 1035 căruia mitologia și muzica nu sunt traductibile, deși sunt imediat inteligibile, îi oferă lui Nicolae Balotă prilejul de a-și întări aceeași opțiune pentru critica hermneutică, deoarece ea caută să găsească drumurile de acces spre esența unei opere. Iar aceste căi implică și viziunea structuralistă, dacă avem în vedere, asemenea autorului, că, pentru a fi înțeleasă, o operă trebuie încadrată într-un organism mai vast, cel al literaturii unei epoci, al literaturii naționale și universale. Așadar, fără a exclude abordarea structuralistă a operei, Nicolae Balotă conchide că o viziune completă asupra operei implică abordarea ei nu doar ca experiență estetică, ci și ca „o experiență axiologică și antropologică”(p. 287). Rădăcinile hermeneuticii sunt căutate în spiritul alexandrin al anticilor. Căci Platon, în Kratylos, denumea deja hermeneutica atunci când se referea la exegeza miturilor, a operelor poetice, statuând rolul de tălmăcitor al voinței zeilor jucat de oracole, pe care hermeneuții îl preiau. Trecând în epoca medievală, Nicolae Balotă face referire la tripla interpretare a sensusilor, în viziunea lui Origene - preluată de la Platon - conform trihotomiei acestora: literal (istoric-gramatical), psihic (moral) și pneumatic (spiritual, alegoric sau simbolic). Autorul observă cum criticii-exegeți moderni revin la acest tip de pluriperspectivism analitic, considerându-l ca exponent pe Roland Barthes, care vorbește despre „cvadruplul sens scolastic al tuturor textelor: literal, alegoric, moral și anagogic”.(4) Esențializând astfel traseul istoric al demersului interpretativ, Nicolae Balotă ajunge la principiul de bază al criticii noi, de natură relativistă, desigur, cel al „multiplicității sensurilor”, aflat în relație de dependență față de planul de referință la care se rapotează orice realitate. Autorul subsumează teoriile lui Barthes și Eco (despre opera deschisă) perspectivismului sociologului german Georg Simmel, cu mențiunea că cei doi critici „radicalizează relativismul”, în sensul că ei „nu consideră modificarea sensului operei ca pe un fapt istoric, ci ca pe un dat ontologic”(p.289). Opera are în mod obiectiv, intrinsec, mai multe sensuri, cărora li se adaugă cele subiective numite de către critică. Concluzia lui Nicolae Balotă este aceea că „relativismul involuntar al noii critici nu este epistemiologic, ci, mult mai grav, ontologic”(ibidem). În Excursul dedicat lui Titu Maiorescu, îl regăsim pe Nicolae Balotă om al cuvântului, făcând apologia unei alte mari personalități stăpânite de patima Logosului. Universalitatea spiritului maiorescian este construită pe temelia integrării fertile a mai multor domenii, ceea ce-l face pe Nicolae Balotă să afirme: „Titu Maiorescu face parte dintre acele mari spirite cosmotice, înzestrate cu o mare forță de integrare”(p. 290). Filozofia si logica, ca domenii cheie ale formației maioresciene, vor prevala în întregul său demers critic sau estetic. Nicolae Balotă venerează rigoarea ideilor maioresciene, consecvența și intransigența acestuia în afirmarea principiilor limbii literare într-o cultură aflată abia în formare. Căci autorul vede autenticitatea criticii maioresciene mai ales în faptul că ea se întemeiază pe o estetică a cuvântului. Critica normativă se eliberează astfel de dogmatism căci, pentru Titu Maiorescu, estetica „oferă normele pe care se întemeiază judecata critică în stabilirea valorii” (p.291). Iată așadar premisa sigură a promovării valorilor estetice autentice. Ca într-o oglindă a propriei conștiințe, Nicolae Balotă afirmă despre marele om de cultură: „S-a considerat exact ceea ce a fost: om care prin cuvântul și actele sale a exercitat magisteriul critic al generației de aur a literaturii noastre clasice” (p.292), dar face în același timp un implicit jurământ de credință, dacă privim la reflectarea afirmației în propria sa operă critică, la un secol distanță de Titu Maiorescu. De fapt, în încheierea studiului său, Balotă vorbește tocmai despre necesitatea 1036 imperioasă a unei critici „în care ponderea etică a cuvântului trebuie mai mult decât oricând să depindă de autoritatea morală a cuvântătorului”(ibidem). Autoritate pe care Nicolae Balotă o va dovedi cu prisosință în toate domeniile preocupărilor sale cărturărești. NOTE: (1) Toate citatele din Nicolae Balotă sunt preluate din volumul Euphorion, Editura pentru Literatură, București, 1969; (2) Laura Pavel, Canonul și ficțiunea critică, în Vatra, nr.10, 2008, p.59 (3) De Sanctis, Francesco, Saggi criticii, Napoli, 1849, apud Nicolae Balotă, op.cit., p. 254; (4) Trimitere la articolul lui Adrian Marino din Gazeta Literară nr. 46/1966, p.7; (5) Husserl, Edmund, Meditații carteziene, 1931, apud Nicolae Balotă, op.cit.,p.284 BIBLIOGRAFIE: Balotă, Nicolae, Euphorion, București, Editura pentru Literatură, 1969; De Sanctis, Francesco, Saggi criticii, Napoli, 1849; Husserl, Edmund, Meditații carteziene, București, Editura Humanitas, 1994; Ricoeur, Paul, Eseuri de hermeneutică, București, Editura Humanitas, 1995; Eco, Umberto, Opera deschisă.Formă și indeterminare în poeticile contemporane, Pitești, Editura Paralela 45, 2002; Barthes, Roland, Le bruissement de la langue: Essais critiques IV, Editions du Seuil, Paris, 1984; Platon, Opere complete II, București, Editura Humanitas, 2001 Poulet, Georges, Conștiința critică, București, Editura Univers, 1969 Acknowledgment: This work was partially supported by the strategic grant POSDRU/88/1.5/S/53501, Project ID53501 (2009), co-financed by the European Social Fund-Investing in People, within the Sectorial Operational Programme Human Resources Development 2007-2013. 1037 FANTASTICUL - REPERE TERMINOLOGICE. OPȚIUNI METODOLOGICE ȘI CONCEPTUALE - Drd. Ancuța DINU (GURBAN-DINU) Universitatea din București Comunicarea intitulată „Fantasticul - Repere terminologice. Opțiuni metodologice și conceptuale”prezintă o abordare terminologică, etimologică și istorică a conceptului de „fantastic”. Orientările din acestă lucrare vor evidenția multitudinea de unghiuri atât de diferite din care a fost și este privit genul fantastic de unii teoreticieni și exegeți, străini și români deopotrivă, precum: Howard Philips Lovecraft, Pierre-Georges Castex, Louis Vax, Marcel Schneider, Franz Hellens, Roger Caillois, Tzvetan Todorov, Irene Bessiere, Jean-Baptiste Baronian, Jacques Finne, Rosemary Jackson, Neil Cornwell, Dumitru Roșca, Sergiu Pavel Dan, Marin Beșteliu, Nicolae Manolescu, Ioan Vultur, Nicolae Ciobanu și, nu în ultimul rând, Eugen Simion. Din studiile acestora despre fantastic vom prezenta definițiile, criteriile și domeniile de înrudire, frontierele și funcțiile, temele și motivele acestui gen. Cuvinte-cheie: fantastic, terminologie,concept, definiție Terminologie și etimologie Mai întâi de toate se incumbă a defini conceptul de fantastic pentru a putea sesiza multiplele accepțiuni pe care le posedă. Termenul fantastic cuprinde o plajă largă de sensuri, și anume: extraordinar, extravagant, bizar, grotesc, excentric, insolit, absurd, irațional, halucinatoriu etc. Conform Dicționarului explicativ al limbii române fantastic (din fr. fantastique, lat. phantasticus) înseamnă ceva „care nu există în realitate; creat, plăsmuit de imaginație; ireal, fantasmagoric, fabulos”1. În Dicționarul de idei literare Adrian Marino notează că fantasticul pentru a se declanșa are nevoie de „o adevărată fisură a ordinii existente, de o irupție directă, brutală și invincibilă a „misterului” în cadrul mecanismelor și previziunilor cotidiene ale vieții: invazia sacrului în interiorul ordinii laice, profane; a supranaturalului în mijlocul naturalului; a faptului inadmisibil, absurd, imposibil, monstruos, în plin determinism comod și previzibil”1 2 3. De asemenea Dicționarul de termeni literari desemnează fantasticul (fr. fantastique, lat. lit. phantasticus,) drept ceea ce nu există în realitate, ceea ce pare ireal, aparent, iluzoriu, lucrurile imaginate, de necrezut, lumea fantasmelor. Genul fantastic o Moto: „La litterature fantastique est fille de l'incroyance” 1 Dicționarul explicativ al limbii române, coordonatori Ion Coteanu și Lucreția Mareș, ediția a II-a, București, Univers Enciclopedic 1998, p. 366 2 Marino Adrian, „Fantasticul” în Dicționar de idei literare, vol I, București, Eminescu, 1973, p. 664. 3 „Literatura fantastică este fiica necredinței.” (Vax Louis, L' art et la litterature fantastique, Paris, Presses Universitaires de France, 1960, p. 72). 1038 Literatura fantastică a apărut la sfârșitul secolului al XVIII-lea odată cu Cazotte și cunoaște o mare dezvoltare. Lovecraft numește pe drept cuvânt fantasticul „copilul secolului al XVIII-lea”4. În acest secol anglo-saxonii vădesc un interes crescut pentru lumea exotică, pentru vechile legende, pentru întâmplările miraculoase, inexplicabile pe cale rațională, și pentru mister. Începutul secolului al XIX-lea a preferat în schimb elementele gotice, și anume: folclorul straniu, legendele macabre, întâmplările supranaturale, istoria medievală, mormintele părăsite și mănăstirile în ruine. În prima jumătate a secolului al XX-lea fantasticul a cunoscut o dezvoltare extraordinară prin poveștile cu fantome și prin arta suprarealistă care au marcat istoria culturală a timpului nostru. De-a lungul vremii fantasticul a focalizat interese teoretice multiple care i-au determinat pe critici să se aplece cu abnegație asupra studiului acestui gen. Acest lucru a dus la apariția numeroaselor cărți, articole, studii vizând fantasticul. Vom începe discuția despre fantastic pornind de la cercetarea întreprinsă de către Sigmund Freud în studiul său, Das Unheimliche (Straniul), apărut pentru prima dată în revista Imago, volumul al V-lea, spre sfârșitul anului 1919. În cadrul acestuia Freud pune în opoziție doi termeni „heimlich” (= familiar, intim, confortabil, secret, ținut ascuns) și „unheimlich” (= nefamiliar, inconfortabil, straniu, neliniștitor, spectral). Analizând cu atenție termenul de „straniu” Freud arată că este înrudit sau chiar coincide cu „înfricoșătorul”, deci cu ceea ce provoacă teama, angoasa, groaza. În opinia psihanalistului atunci când părăsim spațiul realității înaintăm fără să ne dăm seama spre imposibil, spre angoasant. Primul studiu notabil despre fantastic îi aparține unuia dintre cei mai buni critici ai acestui gen din literatura americană, Howard Phillips Lovecraft. În cartea sa intitulată Supernatural Horror in Literature apărută în 1945 Lovecraft declară că fantasticul se construiește pe temeiul raționalului, al supranaturalului, al straniului și al misterului lumii reale. În opinia sa criteriul fantasticului nu trebuie căutat în operă, ci în experiența particulară a cititorului. O lucrare impresionantă despre fantastic scrie Pierre-Georges Castex în 1951. În remarcabila sa cercetare, Le Conte fantastique en France de Nodier a Maupassant, susține că „fantasticul nu se confundă cu afabulația convențională a povestirilor mitologice sau a feeriilor care implică o derutare a spiritului”5. Din contră el „se caracterizează printr-o intruziune brutală a misterului în cadrul vieții reale”6. Un alt studiu care vine în sprijinul fantasticului este cel al lui Louis Vax, L'art et la litterature fantastiques. Autorul propune o cercetare interdisciplinară legând fantasticul de domenii precum: feericul, poeticul, tragicul etc. Studiul lui Vax se înrudește, într-o anumită măsură, cu cel al lui Roger Caillois, mai ales în ceea ce privește descrierea manifestării fantasticului, diferențele sale în raport cu basmul, motivele genului etc. 4 Lovecraft Howard Phillips, Epouvante et surnaturel en litterature, Paris, Union Generale d'Editions, 1969, p. 26. 5 „le fantastique ne se confond pas avec l'affabulation conventionnelle des recits mythologique ou des feeries, qui implique un depaysement de l'esprit” (Castex Pierre-Georges, Le Conte fantastique en France de Nodier a Maupassant, Paris, Jose Corti, 1951, p. 8). 6 „se caracterise au contraire par une intrusion brutale du mystere dans le cadre de la vie reelle”. (Ibidem). 1039 În capitolul intitulat „Fantasticul” Louis Vax subliniază că fantasticul „se hrănește din conflictele realului și ale posibilului” și deține capacitatea de a se menține în incertitudine. Autorul integrează în frontierele fantasticului: feericul, superstițiile populare, poezia, oribilul, macabrul, literatura polițistă, tragicul, umorul, utopia, alegoria, fabula, ocultismul, psihiatria, psihanaliza și metafizica. Totodată reușește să prezinte publicului larg șapte motive fantastice: vârcolacul, vampirul, părțile separate ale corpului uman, tulburările de personalitate, jocurile vizibilului și al invizibilului, alterările cauzalității și regresia. Tot în 1964 Marcel Schneider în cartea sa intitulată La litterature fantastique en France afirmă că fantasticul tinde să descopere spațiul lăuntric. El explorează spațiul din o interior și este în strânsă legătură cu „imaginația, cu angoasa de a trăi și cu nădejdea izbăvirii7 8. Printre motivele folosite în literatura fantastică Schneider amintește: iluzia, delirul și speranța salvării. Autorul își finalizează studiul accentuând ideea că „fantasticul este o continuă, o irepresibilă protestare împotriva a ceea ce este, împotriva lumii create și împotriva vieții pe care o conduce”9. La patru ani distanță de studiul lui Marcel Schneider, Dumitru D. Roșca remarcă în Existența tragică: încercare de sinteză filosofică, apărută la Editura Științifică în anul 1968, faptul că fantasticul reprezintă recursul sentimentului tragic al existenței. După analiza întreprinsă de filozoful român, Marin Mincu în studiul său intitulat „Între fantastic și real” afirmă o nouă ipoteză despre fantastic. Conform acesteia realul, concretul, obișnuitul și firescul se transformă în fantastic. Mincu vorbește despre un fantastic impur care „scaldă coloanele realității în apele fascinante ale mirajului”10 11. Mai târziu, Franz Hellens precizează în cartea sa, Le fantastique reel11, că fantasticul este un mod prin care vezi, simți și îți imaginezi, ceea ce duce la o explozie a realului. În opinia sa, scopul fantasticului este să scuture nervii sufletului și fibrele muzicale ale unei emotivități de-a dreptul spirituale. Pe aceeași linie pe care a mers odinioară Louis Vax înaintează cu multă forță Roger Caillois în impresionanta sa analiză despre fantastic, Au coeur du fantastique, atunci când notează frontierele genului fantastic. În opinia lui Caillois fantasticul presupune „o întrerupere a ordinii recunoscute, o năvală a inadmisibilului în sânul inalterabilei legalități cotidiene și nu substituirea totală a universului exclusiv miraculos”12. Fantasticul nu se relevă ca un fenomen de voință, ci ca unul de inexplicabilă și obscură necesitate. Autorul socotește că fantasticul trebuie să conțină „un element involuntar, acceptat, o întrebare neliniștită și neliniștitoare totodată, țâșnită pe neprevăzute din cine știe ce întunecimi, întrebare pe care propriul ei autor a fost obligat s-o preia așa cum a venit și căreia a dorit uneori din tot sufletul să-i poată găsi un răspuns”13 și că piatra de încercare a fantasticului este impresia de ireductibilă stranietate. 7 „se nourrit des conflits du reel et du possible”. (Vax Loius, L'art et la litterature fantastiques, Paris, Presses Universitaires de France, 1960, p. 6). 8 „l'imagination, l'angoisse de vivre et l'espoir du salut” (Schneider Marcel, La litterature fantastique en France, Paris, Artheme Fayard, 1964 pp. 148-149). 9 „le fantastique est une continue, une irrepressible protestation contre ce qui est, contre le monde cree et la vie qu'on y mene”. (Idem, p. 409). 10 Mincu Marin, „Între fantastic și real” în Critice, București, Editura pentru Literatură, 1969, p. 112. 11 Franz Hellens, Le fantastique reel, Bruxelles, Sodi, 1970. 12 Caillois Roger, În inima fantasticului, București, Meridiane, 1971, pp. 65-66. 13 Idem., p. 31. 1040 În prefața Antologiei nuvelei fantastice apărută în limba română în anul 1970 Matei Călinescu scrie un studiu intitulat „Despre conceptul de fantastic” în care definește fantasticul ca fiind „ruptura în ordinea semnificației, tulburarea semnificației”14. În concepția sa fantasticul provoacă un dezechilibru care se produce tocmai în interiorul realității: „fantasticul urmărește prin evocarea unor apariții stranii, insolite, pline de mister să tulbure și să răvășească sentimentul nostru de realitate, certitudinile noastre. Plăsmuirile imaginației fantastice nu se mișcă în spațiul ireal, îndepărtat al feeriei, ci irump în mijlocul realității celei mai obișnuite, instaurând teroarea. Fantasticul ar avea drept obiectiv instituirea unui climat psihologic particular, făcut mai ales din anxietate, perplexitate în fața misterului insondabil [...]”15. În cuprinsul aceleiași antologii Caillois are o analiză introductivă intitulată „De la basm la povestirea științifico-fantastică” în care aduce în discuție problematica feericului, a fantasticului și a miraculosului. Tot aici Caillois prezintă cititorilor o impresionantă listă de teme fantastice: „pactul cu diavolul; sufletul supus la chinuri, care pretinde pentru odihna sa ca o anumită acțiune să fie îndeplinită; spectrul condamnat la o cursă dezordonată și veșnică; moartea ivită, sub înfățișarea unei persoane, printre cei vii; „lucrul” de nedefinit și invizibil, dar care are greutate, e prezent, omoară sau face rău; vampirii, adică morții care își asigură o tinerețe veșnică sugând sângele celor vii; statuia, manechinul, armura, automatul, care pe neașteptate se însuflețesc și dobândesc o înfricoșătoare independență; blestemul unui vrăjitor, care aduce după sine o boală înspăimântătoare și supranaturală; femeia-fantomă, venită de dincolo, seducătoare și funestă; intervertirea domeniilor visului și al realității; camera, apartamentul, etajul, casa și strada dispărute din spațiu; oprirea sau repetarea timpului”16. O altă viziune asupra fantasticului o aduce de această dată volumul Eseuri17 semnat de Ion Biberi în care autorul își expune punctul de vedere preponderent psihologic. Și pentru Ion Biberi fantasticul se opune miraculosului și feericului, însă ceea ce diferențiază miraculosul de fantastic „nu este materialul întrebuințat, elementele supranaturale acceptate și introduse în țesătura narațiunii, cât atitudinea spirituală a autorului, orientarea lui, tremurul emotiv”18. Feericul, în schimb, este dominat de o atmosferă cvasi-poetică, „rarefiată, pură”, în timp ce fantasticul accentuează spaima, teroarea, misterul, producând o modificare a ritmului vital care la rândul său schimbă întreaga optică a lumii. Biberi consideră fantasticul drept o categorie a sensibilității, „mărturia unor suflete căzute, îmbolnăvite de tristeți și disperare”19. Una dintre cele mai valoroase cercetări în domeniul fantasticului îi aparține lui Tzvetan Todorov. În lucrarea sa, Introducere în literatura fantastică, Todorov subliniază că fantasticul este un timp, o ezitare, un moment evanescent. Definiția pe care teoreticianul o propune pentru fantastic vizează nehotărârea: „fantasticul este ezitarea cuiva care nu cunoaște decât legile naturale pus față în față cu un eveniment în aparență supranatural”20. 14 Călinescu Matei, „Despre conceptul de fantastic” în Antologia nuvelei fantastice, București, Univers, 1970, p. 8. 15 Idem. p. 6. 16 Caillois Roger, „De la basm la povestirea științifico-fantastică” în Antologia nuvelei fantastice, București, Univers, 1970, pp. 24-26. 17 Articolul intitulat „Literatura fantastică” a apărut mai întâi în Revista Fundațiilor Regale, an XII, nr 3-4, 1945, fiind apoi reprodus în anul 1971 cu ușoare modificări în volumul Eseuri. 18 Biberi Ion, „Literatura fantastică” în Eseuri, București, Minerva, 1971, p. 95. 19 Ibidem. 20 Todorov Tzvetan, Introducere în literatura fantastică, București, Univers, 1973, p. 42. 1041 În accepțiunea lui Todorov fantasticul trebuie să satisfacă trei condiții: I. textul trebuie să-l constrângă pe cititor să considere lumea personajelor drept o lume a ființelor vii, iar el să se lase pradă ambiguității și iluziei realiste încât să ezite între o explicație naturală și una supranaturală a evenimentelor evocate (este vorba aici de aspectul verbal al textului); II. ezitarea devine una dintre temele operei (aspectul sintactic și semantic al textului). Todorov spune că cu cât o povestire prelungește timpul de ezitare, cu atât ea aparține fantasticului. În opinia sa o povestire fantastică ideală ar fi cea în care ezitarea s-ar menține până la finalul intrigii; III. cititorului i se incumbă o anumită atitudine față de text, el trebuie să refuze atât interpretarea alegorică cât și pe cea literală, adică el poate opta între mai multe moduri de lectură. Todorov adaugă la cercetarea sa și funcțiile pe care fantasticul le îndeplinește în cadrul operei: el produce asupra cititorului groază, oroare sau curiozitate; slujește narația; întreține „suspans-ul” (elementele fantastice permit organizarea strânsă a intrigii); înlesnește descrierea unui univers fantastic, iar acesta nu are nicio realitate în afara limbajului. În accepțiunea lui Todorov fantasticul ține practic de zona incertitudinii, însă în momentul în care se alege un răspuns sau altul se părăsește zona fantasticului și se intră fie în straniu, fie în miraculos. Fantasticul se găsește deci la granița dintre straniu și miraculos. Todorov propune totodată și un alt tip de clasificare a faptelor în afara tipologiilor tematice anterioare. El vorbește pe de-o parte de straniul pur și de fantasticul pur și, pe de altă parte de fantasticul-miraculos și de miraculosul pur. Între fantasticul-straniu și fantasticul-miraculos Todorov inserează fantasticul pur. Semnificativă este, de asemenea, și lucrarea semnată în 1974 de Irene Bessiere, Le recit fantastique. La poetique de l'incertain. În cartea sa autoarea surprinde într-o perspectivă diacronică evoluțiile și înnoirile fantasticului și, mai ales, modalitățile de manifestare ale acestuia în cadrul literaturii europene și americane. Pentru ea fantasticul este un simplu joc al rațiunii cu care se încearcă deslușirea și înțelegerea realului și care îndeplinește o funcție subversivă, după cum se poate remarca și în titlul lucrării. Prima cercetare notabilă a prozei fantastice românești intitulată Proza fantastică românească îi aparține lui Sergiu Pavel Dan. Pentru el fantasticul reprezintă „o funcție, un raport dintre un ce normal și altceva supranormal (ireductibil rațional)”21. Sergiu Pavel Dan urmează linia de cercetare propusă de Louis Vax prin circumscrierea frontierelor literaturii fantastice. În cadrul acestora el inserează: fabulosul feeric, miraculosul mitico-magic și superstițios, ocultismul inițiatic, literatura științifico-fantastică, proza poetică și alegorică, proza vizionară (de factură absurdă), literatura de aventuri și proza de analiză. Sergiu Pavel Dan împarte temele literaturii fantastice în trei categorii: I. Temele interacțiunii fantastice: „înrâurirea magică, anticipația fantastică, consemnul fantastic, comunicație transmentală (telepatie, clarviziune fantastică) și mesajul spiritist”22; II. Temele mutației fantastice: „mutația metafizică în spațiu, mutația metafizică în timp, dedublarea fantastică, conversiunea onirică a realității, transfigurarea edenică a realului, 21 Sergiu Pavel Dan, Proza fantastică românească, București, Minerva, 1975, p. 108. 22 Idem, pp. 92-95. 1042 transfigurarea infernală a ambianței, devenirea nefirească a omenescului, însuflețirea 23 obiectelor și dispariția fantastică”23; III. Temele apariției fantastice: „apariția tanatologică și irupția panică a unei zeități insolite”24. Pe aceeași linie de abordare pentru care va opta Jean-Baptiste Baronian merge în literatura română Marin Beșteliu, care se apleacă asupra teoretizării literaturii fantastice autohtone. Beșteliu evidențiază că miticul, fabulosul și magicul sunt avataruri ale fantasticului. Autorul nu omite să remarce în ce constă realismul fantasticului: „literatura fantastică este o formă specifică a unui realism determinat de acuitatea relației de oglindire în care subiectivitatea creatoare este constrânsă să-și evidențieze excesele”25. O carte interesantă care prezintă structurat originile și evoluția fantasticului francez este semnată de Jean-Baptiste Baronian și se intitulează Panorama de la litterature fantastique de la langue frangaise. Din punct de vedere teoretic Jean-Baptiste Baronian definește fantasticul ca fiind demersul literar care ar consta în a vorbi logic despre ceea ce în percepția noastră asupra lumii nu ține de resortul raționalului, nu aparține, în sens strict, analizei obiective. Tot un critic francez, de această dată, Jacques Finne scrie o analiză valoroasă, La litterature fantastique. Essai sur l'organisation surnaturelle, în care pleacă de la postulatul conform căruia fantasticul reprezintă un joc cu cititorul, cititor care se regăsește într-un personaj și care este din ce în ce mai convins de o lămurire extraordinară: „în povestirea fantastică cititorul este de asemenea, deopotrivă reprezentat printr-un personaj care, în mijlocul unui cadru realist, crede din ce în ce mai mult în explicația supranaturală”26. Finne realizează, de asemenea, o opoziție între două tipuri de povestire: povestirea fantastică care dezvăluie un suflu supranatural cu o reprezentare logică sau o explicație ambiguă care trage mai mult spre fantastic decât spre rațional, și povestirea fără suflu fantastic care nu simte absolut nevoia să impună o explicație prea cunoscută și care se axează exclusiv pe valorificarea acesteia. O carte care nu trebuie trecută cu vederea atunci când vorbim despre fantastic este Fantasy: The literature of subversion scrisă de Rosemary Jackson. Autoarea definește fantasticul fiind literatura care încearcă să creeze „un spațiu pentru un discurs altul decât unul conștient și care duce la problematizarea limbajului cuvântului în pronunțarea, exprimarea dorinței”27. Rosemary Jackson precizează că fantasticul „recombină și răstoarnă realul, dar nu poate scăpa de el: el există într-o relație parazitară sau simbiotică cu realul. Fantasticul nu 23 Idem, pp. 95-101. 24 Idem, pp. 101-102. 25 Beșteliu Marin, Realismul literaturii fantastice, Craiova, Scrisul Românesc, 1975, p. 85. 26 „dans le conte fantastique le lecteur est egalement represente par un personnage qui, au milieu d'un cadre realiste, croit de plus en plus a l'explication surnaturelle”. (Finne Jacques, La litterature fantastique. Essai sur l'organisation surnaturelle, Bruxelles, Editions de l'Universite de Bruxelles, 1980 p. 76) 27 „a space for a discourse other than a conscious one and it is this which leads to its problematization of language of the word in its utterance of desire”. (Jackson Rosemary, Fantasy: The literature of subversion, USA, Methuen and Co, 1981, p. 62). 1043 poate exista independent de acea lume reală pe care pare să o considere finită până la frustrare”28. În 1984 un ilustru critic român, Nicolae Manolescu, după ce s-a ocupat în mai multe rânduri de fantastic, revine la acest subiect în volumul Julien Green și strămătușa mea, în care aduce în discuție specificul fantasticului pe care îl pune pe seama „întrepătrunderii perfide a realului cu nerealul”29. Pentru Manolescu fantasticul este un simplu joc cu incredibilul, bizarul și cu neobișnuitul. În continuarea lui Manolescu, Ioan Vultur se apleacă cu acribie asupra studiului fantasticului românesc. În cercetarea sa el observă că fantasticul este „rezultatul articulării între povestirea verosimilă orientată spre reprezentarea realității imediate și o serie de elemente împrumutate legendei, basmului, mitului etc.”30. În viziunea sa fantasticul presupune „un context. O situație istorică în cadrul căreia domină o concepție raționalistă asupra lumii; o interacțiune cu o pregnantă forță interpelativă, interogativă, având ca premisă theticitatea universului reprezentat; un univers referențial bazat pe o structură antinomică, opozitivă în raport cu sistemul dominant de sens, în cadrul căruia un eveniment (sau o suită) este indecidabil(ă); producerea unui efect de deconcentrare, de perplexitate, soldat cu sentimente de teamă, spaimă etc.”31. Un alt studiu bine documentat și care merită amintit îi aparține lui Nicolae Ciobanu. În cartea sa, Între imaginar și fantastic în proza românească, el plasează fantasticul în relație nemijlocită cu miticul și magicul: „în pofida statutului său de „bun comun” al fenomenologiei artistice la scară universală - sau tocmai de aceea - fantasticul închide în sine, de fiecare dată, un revelator coeficient de spiritualitate matricial diferențiată, care își impune pecetea inconfundabilă; el își relevă vitalitatea în măsura în care refuză a fi interpretat și „aplicat” în practică doar ca o simplă „formulă”, beneficiară a unui tipar modelat, o dată pentru totdeauna, de o sumă de convenții intolerante, înțepenite în propria lor fixitate”32. O altă abordare foarte interesantă a fantasticului este realizată în 1990 de către Neil Cornwell. În cartea sa, The Literary fantastic, în capitolul intitulat „The Fantastic/ Fantasy Disarray” Cornwell precizează că fantasy este „un subgen al prozei ficționale”33, iar fantastic este „mai curând un element al lui sau al altor forme de literatură, de asemenea”34). Cornwell pleacă în cercetarea sa de la schema propusă de Todorov (fantastic-straniu - straniu-pur -fantastic pur - fantastic- miraculos - miraculos-pur) și ajunge la două planuri: primul este dominat de impulsul mimetic: „non-ficțiune - ficțiune - realism - realism straniu - fantastic- 28 „recombines and inverts the real, but it does not escape it: it exists in a parasitical or symbiotic relation to the real. The fantastic cannot exist independently of that real world which it seems to find so frustratingly finite". (Jackson Rosemary op.cit., p. 20). 29 Manolescu Nicolae, „Cap sau pajură” în Julien Green și strămătușa mea, București, Cartea Românească, 1984, p. 172. 30 Vultur Ioan, Narațiune și imaginar. Preliminarii la o teorie a fantasticului, București, Minerva, 1987, pp. 105106. 31 Idem, p. 97. 32 Ciobanu Nicolae, Între imaginar și fantastic în proza româneacă, București, Cartea Românească, 1987, pp. 10-11. 33 „fantasy is seen as a subgenre of prose fiction”. (Cornwell Neil, The literary fantastic, from gothic to postmodernism, New York & London, Harvester Wheatsheaf, 1990, p. 28). 34 „merely an element therein - or, indeed, with other forms of literature, too”. (Cornwell Neil, op.cit., p.28.) 1044 35 straniu - fantastic-pur”35 și cel de-al doilea de fantasticitate: „fantastic-miraculos - miraculos - mitologie”36. Atât reperele terminologice cât și opțiunile metodologice și conceptuale despre fantastic le finalizez cu studiul lui Eugen Simion „Fantasticul real” din volumul Sfidarea retoricii. Recenzând cartea lui Franz Hellens, exegetul român precizează că fantasticul ne așteaptă la „colțul străzii”37, fiindcă el ține de lumea reală, de logic, de natural, de firesc. 38 Fantasticul nu este „prizonierul terorii, fricii, angoasei. Planeta lui nu este ocolită de soare”38. Pentru criticul român fantasticul este „o creație a nordului cețos, borealic, și numai în rare cazuri o proiecție a inteligenței surescitate a Sudului. Regimul lui e visul, umbra, somnul hibernal, vântul țiuitor, ceața ce se lipește de lucruri și transformă orice arbore într-o zeitate...”39. Departe de a fi exhaustiv articolul de față și-a propus să contureze în linii mari multitudinea de unghiuri din care poate fi analizat fantasticul. Obiectivul lui este îndeplinit numai dacă cititorul va dori să pătrundă de acum înainte în fascinantul și, totodată, deconcertantul tărâm fantastic. Bibliografie critică În volume Baronian Jean-Baptiste, Panorama de la litterature fantastique de la langue frangaise, Paris, Stock, 1978 Bessiere Irene, Le recit fantastique. La poetique de l'incertain, Paris, Larousse, 1974 Beșteliu Marin, Realismul literaturii fantastice, Craiova, Scrisul Românesc, 1975 Caillois Roger, În inima fantasticului, București, Meridiane, 1971 Castex Pierre-Georges, Le Conte fantastique en France de Nodier a Maupassant, Paris, Jose Corti, 1951 Ciobanu Nicolae, Între imaginar și fantastic în proza româneacă, București, Cartea Românească, 1987 Cornwell Neil, The literary fantastic, from gothic to postmodernism, New York & London, Harvester Wheatsheaf, 1990 Finne Jacques, La litterature fantastique. Essai sur l' organisation surnaturelle, Bruxelles, Editions de l'Universite de Bruxelles, 1980 Franz Hellens, Le Fantastic reel, Bruxelles, Sodi, 1970 Jackson Rosemary, Fantasy: The literature of subversion, USA, Methuen and Co, 1981 Lovecraft Howard Phillips, Supernatural Horror in Literature, New York, Ben Abramson, 1945 35 „non-fiction - fiction - realism - uncanny-realism - fantastic-uncanny”. (Idem, p. 39). 36 „fantastic-marvelous - marvelous -mythology”. (Ibidem). 37 Simion Eugen, „Fantasticul real” în Sfidarea retoricii. Jurnal german, București, Cartea Românească, 1995, p. 54 38 Idem., p. 57. 39 Idem., p. 54. 1045 Lovecraft Howard Phillips, Epouvante et surnaturel en litterature, Paris, Union Generale d'Editions, 1969 Schneider Marcel, La litterature fantastique en France, Paris, Artheme Fayard, 1964 Sergiu Pavel Dan, Proza fantastică românească, București, Minerva, 1975 Roșca Dumitru D., Existența tragică: încercare de sinteză filosofică, București, Editura Științifică, 1968 Todorov Tzvetan, Introducere în literatura fantastică, București, Univers, 1973 Vax Louis, L'art et la litterature fantastiques, Paris, Presses Universitaires de France, 1960 Vultur Ioan, Narațiune și imaginar. Preliminarii la o teorie a fantasticului, București, Minerva, 1987 Studii și articole În volume Caillois Roger, „De la basm la povestirea științifico-fantastică” în Antologia nuvelei fantastice, București, Univers, 1970 Călinescu Matei, „Despre conceptul de fantastic” în Antologia nuvelei fantastice, București, Univers, 1970 Freud Sigmund, „Straniul” în Eseuri de psihanaliză aplicată, București, Trei, 1994, pp. 249285 Biberi Ion, „Literatura fantastică” în Eseuri, București, Minerva, 1971 Manolescu Nicolae, „Cap sau pajură” în Julien Green și strămătușa mea, București, Cartea Românească, 1984 Mincu Marin, „Între fantastic și real” în Critice, București, Editura pentru Literatură, 1969 Simion Eugen, „Fantasticul real” în Sfidarea retoricii. Jurnal german, București, Cartea Românească, 1995 Dicționare Marino Adrian, Dicționar de idei literare, vol I, București, Eminescu, 1973 Dicționar de termeni literari, coordonator Al. Săndulescu, București, Editura Academiei, 1976 Dicționarul explicativ al limbii române, coordonatori Ion Coteanu și Lucreția Mareș, ediția a II-a, București, Univers Enciclopedic, 1998 1046 TEXTUL CA LOCUȚIUNE 5 Dan LOTOTCHI ”LOCUȚIUNE: tip de expresie fixă, (de grup neanalizabil) caracterizată, în afară de sensul global unitar, prin trăsături morfo-sintactice probând, pe de o parte, pierderea autonomiei gramaticale a măcar unuia dintre elementele grupului, iar, pe de alta, funcționarea de ansamblu ca un singur cuvânt... Trecerea de la grupurile sintactice libere (analizabile) la locuțiuni este un proces continuu, cu faze intermediare, oscilante, care fac ca frontiera dintre cele două categorii să nu fie tranșantă, iar practica delimitării lor să fie dificilă... Apariția unei locuțiuni are cauze diverse, fie de istorie internă, locuțiunile creându-se ca efect al mișcării continue a grupurilor sintactice, fie de istorie externă, unele locuțiuni introducându-se ca împrumuturi sau calcuri în contactul direct sau cultural a două limbi. În consecință, inventarul de locuțiuni este propriu oricărei limbi și modificabilă aceleași limbi.” 1 Cuvinte-cheie: locuțiune, autor, referent, referință .dar cine ș-au apropriat auzul, după auz judecata, și după judecată hotărîrea care au făcut? Încă din zorii textuali ai literaturii române relația dintre autor și referent/referință a impus o exigență care astăzi ne-ar putea apărea ca neproblematică, drept un câștig indiscutabil, fiind ascunsă în evidență; și chiar evidența e cea care resuscită tensiunea inițială și inițializatoare: efortul alchimic al expresiei, bucuria de a comunica, staza ”cuvântului potrivit”, a ”expresiei potrivite”, frugalitatea inițiatică care prezidează orice act de expresie; obliterându-i prin chiar această voință expresivitatea pierdută în evoluție diacronică. Nu numai limba evoluează, cum susține o anumită tradiție lingvistico-filologică de surginte comparatistă, cât si interpretul situabil și el în timp- în celălalt capăt al acestei ecuații temporale. Pe de altă parte, știm astăzi, sau avem pretenția că știm, cât este investiția noastră subiectivă în interpretarea ”obiectivă” a unui text diacronicizat, distanțat față de modalitățile noastre tot mai limitative, mereu în căutarea distonanței sau a asonanței, în orice caz, în punerea în acord, chiar enarmonic, cu un text care să poată să ne mai inducă ”plăcerea” interpretării. Conceptul barthesian al ”plăcerii textului” trebuie distins mereu de un humus anorganic, acumulat în straturi geologice peste palimpsestul evoluției oricărui text: deși el, textul originar, se conține pe el însuși, nu poate evita receptarea lui diferită în succesiunea diferenței. Și tocmai această succesiune, acest drept la succesiune, îl reclamă texte ca cel de care ne vom ocupa acum: Însemnare a călătoriii mele, Constandin Radovici din Golești, facută în 1 Gabriela Pană Dindelegan, Dicționar de științe ale limbii, Ed. Nemira, București, 2001, p. 299 1047 anul 1824, 1825, 1826; și această însemnare o vom ridica în spațiul alveolar aerând interpretările care i s-au acordat. Ilustră rămâne și astăzi cea al lui George Călinescu. Peste ea nu au reușit să treacă nici cei mai contestatari ai ”marelui critic” (având in situediția critică al lui Mircea Anghelescu, Ed. Minerva, București, 1990) dar nu tradiția de interpretare prozelitică sau originală ne interesează acum, ci modul în care ea a fost activată, în spiritul călinescian, pentru a contura un text, repet, important, nu în sensul în care limba se reactiva pentru programul traductibilității ei hermeneutice, ci în activarea lui, a acestui text, ca mediu de pulsiune a limbii în spațiul alveolar. Călinescu trece această scriere în categoria ”trei stânjeni” din punct de vedere estetic; o distincție care, deși despărțea remarcabil o obsesie tradiționalizată a textului ca lectură cronicărească, vedea mai mult în el funcția de ”răboj” mnemotehnic; o distincție, de asemenea, implicită în analiza călinesciană, este și măsura semiotică a ceea ce poate fi măsurat cu măsura nemăsurabilului. ”Astfel a ieșit Însemnarea călătoriei, scrisă la început în grecește din lipsă de termeni și apoi tălmăcită, care este întâiul jurnal de călătorie de studii. Că scopul său a fost de a observa mai cu seamă fenomenele de civilizație, administrația și economia țărilor văzute (Austria, Italia imperială, Bavaria, Elveția) se vede din titlu, unde arată că a însemnat ”deosebirea neamurilor și a semănăturilor, cum și apele și poștele, și orice obicei de faptă bună am văzut”. Băgarea de seamă a golescului merge către lanuri și gospodărie sătească, spre instituțiile publice, spre școli, spitaluri, aziluri, muzee, teatre, edilitate, și numai întâmplător către caracterul estetic al priveliștilor.” 2 Aici însuși Călinescu nu dă decât detalii estetice decât ca semn ironic și, pe această cale de lectură, toată școala călinesciană s-a înșelat. De fapt, avem de a face nu doar cu o măsurare, în sensul semiotic, în care textul se instituie ca referent (deși voința golescului aceasta era), ci mai precis cu însuși principiul referențial de măsurare: de aceea numim textul său înlocuitor al referentului și în același timp ca o încercare dramatică de a se substitui realului printr-o voință textuală. Fără îndoială că eforturile sale, așa cum le remarcă și Călinescu, pot lua aspecte comice (vezi descrierea vaporului cu aburi) dar, în subsidiar, lectura noastră atentă nu poate să nu participe la acest efort înfiligramat în text de a transcrie în limbaj o realitate trăită, și această realitate este trăită la un mod uman cvasiemoțional. Călinescu realizează abinitio registrul emoțional al autorului, de la ”băgarea de seamă” prin ”naivitate”, până la uimire și extaz reținut și decăderea în tonul elegiac (ca și corespondentul lui echiponent: invectivă) acțiune textuală evidențiată de cuvântări deosebite pe care interpretarea filologică de până astăzi nu a știut unde să le claseze. Este însă evident că sunt adăugiri ulterioare, ca un fel de paranteze ale textului, ca un comentariu de autor în fața unui text în care autorul era considerat absent. ”El e înfipt ca un japonez modern, vrea să vadă tot și intră pretutindeni, în ciuda îmbrăcăminții orientale ce atrage atenția asupră-i și probabil, amuză. În ”Ailvagen” se așează lângă conductor ca să vadă mai bine pe unde trece, în vapor dă târcoale în jurul motorului ca să prindă meșteșugul, ”mehanica” și, în sfârșit, cu toată interzicerea, se încredințează că ”este un cuptor zidit în cămara corăbiii,care are un coș de fier drept în sus pe care iese fumul; la spatele cuptiorului, împotriva gurii, un alt coș de fier, care este scos din cuptor înspre mehanica ce au, prin care-i ese căldură cu abureală, întocmai ca la cazanul care scoate rachiul, 2 George Călinescu, Istoria literaturii române de la începuturi până în prezent, București, Fundația pentru literatură și artă, 1941, Ediția reimprimare, p. 79 1048 la care la fund îi arde focul și capacul strânge lacrămă de abureală. Așa acel abur al coșului mișcă cea dintâi roată, unde sunt poate întreite decât la un ceasornic, și cea din urmă roată, o prin dinții ei și prin dinții ce sunt pe osia de fier, sucește osia dimpreună cu roatele.”3 Remarca lui Călinescu privind ”japonezul modern” distanțează textul de rafinamentul lui actual, actualizat, actualizabil. Structura emoțională, însă, diferă. În admirabilul său eseu -Firescul ca excepție - Mircea Iorgulescu constată că (distanțându-se oarecum de umbra lui Călinescu) ”O mare încredere în cuvântul tipărit, în învățătură și cultură îl susține de altfel pe Constantin Golescu în însăși scrierea însemnării ; scrisul, pentru el este o formă de acțiune, idee care înseamnă o ruptură față de mentalitatea curentă, anunțând intrarea într-o epocă nouă: ”condeile nu vor mai fi uscate, și asemenea urmări nu vor mai fi cunoscute numai duhovnicilor și suferită de pătimași ci condeiul va da în veleagul obștii atât urmările cele spre folosul neamului, cât și cele spre prăpădenia lui.” 4 În considerentul raportului dintre eul narator și eul comentator al narațiunii observațiile de până acum ne pun în situația de a le considera în circularitate semiotică: adică, ”eul” dispus a vedea lumea prin gradientele ei emoționale încetează de a vedea textul în funcția lui retorică, argumentativă și convinctivă. Textul jurnalistic pe care Eugen Simion îl consideră doar un memorial , nu desparte, și nici nu dorește acest lucru, funcțiile eu-narator, ba mai mult, după cum constată același Eugen Simion: ”Nu-i vorba, să ne înțelegem de la început, de un jurnal intim (încă n-a venit pe de-a-ntregul timpul său pentru că la începutul secolului al XIX-lea ființa românească este încă tributară mentalităților lumii medievale orientale), ci - cum am spus mai înainte - de un memorialun termen pe care trebuie să-l definim în spațiul literaturii subiective. Nu-i un concept, este o formă hibridă între cronică, jurnal de călătorie și descripție în sens geografic, sociologic, etnografic, totul ”îmbogățit”(în sens chimic) cu amintiri, reflecții morale și accente lirice. Memorialul este limitat în timp și spațiu (călătoria este precisă, de aici până colo, și din cutare zi a lunii.. până în ziua de.). O deplasare și o scriere încheiată, în timp ce jurnalul intim propriu-zis nu are sfârșit și nu are nici un scenariu prestabilit. Diaristul, cum am spus de mai multe ori până acum, începe când poate, abandonează când vrea, reia scrisul când își amintește. Memorialistul (în sens de: autorul unui memorial!) își fixează dinainte spațiul, timpul și scenariul. Începe cu începutul și termină când trebuie, adică atunci când călătoria a ajuns la capăt. El nu poate sări peste etape, pentru că însemnarea lui (care trebuie să arate, să convingă) trebuie să fie coerentă, consecventă și credibilă de la A la Zet.”5 În fapt, pactul somatografic este indiscernabil atâta timp cât în textul, în masiva lui înfățișare, reprezintă o locuțiune a lumii pe criterii semiotice și nu somatografice. Nu ar fi inutil de semnalat în parantezele aceleași interpretări călinesciene și încercările mai noi care sau făcut la adresa acestui text. De exemplu, Mihaela Marcu, doctorandă la Universitatea din Craiova, 2010, remarcă faptul că ”în domeniul vocabularului, Dinicu Golescu apelează la diferite limbi pentru descrierea călătoriilor sale. Se pot observa termeni de origine germană: ausbruh (vin de calitate), p.99; clavir (pian), p.129; creițari (monede), p.66; termeni de 3 Ibidem p. 80 4 Dinicu Golescu, Însemnare a călătoriii mele, Ed.Minerva, București, 1977, Postfață de Mircea Iorgulescu, p.249 5 Eugen Simion, Ficțiunea jurnalului intim, Vol. III. Diarismul Românesc, Ed. Univers Enciclopedic, Bucuresti, 2005, p. 37 1049 origine turcească: cumbara (proiectil),p.26, havuz (bazin mare de apă), p.16; tarsana (șantier naval), pg.86; termeni de origine italiană: societa (societate), p.66,67; nobilita (noblețe), p.124; lostărie (cârciumă), p.42; termeni de origine neogreacă: politefsit (politicos), p.111; politicos (politician), p.139; termeni de origine franceză: națion, p.90; pansion, p.140; termeni de origine rusă: comandir (comandant), p.9; gubernie (provincie), p.11; termeni de origine maghiară: tituluș (titlu), p.22. În câteva situații, Dinicu Golescu preferă în locul neologismelor folosirea perifrazelor, ceea ce este un indiciu că el nu a abuzat de cuvintele străine. Făcând o comparație între volumul vocabularului tradițional, raportul este net în favoarea acestuia din urmă. Se remarcă efortul boierului muntean de a încetățeni o serie de neologisme contribuind astfel la îmbogățirea lexicului limbii române. Sub acest raport, al vocabularului, în Însemnare a călătoriei mele., constatăm că avem de-a face cu o limbă nouă. Lucrarea lui Dinicu Golescu oglindește în mod strălucit tocmai procesul de trecere de la limba literară veche la limba română literară modernă.”6 Observație cu o valoare doar statistică: în pactul somatografic autorul nu renunță prea ușor la limbajul corporal - și prin limbaj corporal, înțelegem la Dinicu Golescu, ”tot ceea ce nu poate fi tradus”, adică pre-existența limbajului față de staza textului; o pre-eminență care nu poate fi constatată prin analiză textuală. Și revenind la constatările lui Eugen Simion: ”Putem deduce că impresiile sunt încă proaspete și, deși autorul n-a călătorit cu un carnet și un condei în mână, el nu inventează, altfel zis: nu se lasă înșelat de memorie, și nici de fantezia lui. Sunt, totuși, unele propoziții care ne fac să credem ca memorialistul notează pe loc, nu mai așteaptă răgazul bun, comoditatea cabinetului de acasă. Iată ce scrie îndată ce părăsește Brașovul: ”Eu, plecând din Brașov, am început să scriu, celea ce vedeam, în limba națională, și nu după zile multe, ci după puține, am fost silit să scriu in limba grecească: căci foarte des întâmpinam vederi de lucruri ce nu le aveam numite în limba națională, cum : șadârvanul, statue, cascade și altele, pentru care ar fi trebuit să zăbovesc ceasuri, socotindu-mă de unde s-ar cuveni să le întrebuințez; și așa, am fost silit să las limba națională, și să încep grecește. Și acesta nu făr de a încerca rușine, căci toți tovarășii drumași scriia fieșcare în limba sa cea națională; și scriind și eu, m-au întrebat de este aceasta scrisoare în limba națională. Și, de nevoie, am spus că este grecească, mai poftorind că, în patriia noastră, toți fiii noblețiiobicinuesc mai mult în limba grecească să scrie.” Dacă-l credem pe cuvânt și nu suntem prea atenți la nuanțele temporale din aceste propoziții, putem zice ca Dinicu Golescu scrie, aici, - și poate și în alte împrejurări - pe măsură ce trăiește evenimentele. Nu-i întotdeauna așa. La drept vorbind, autorul descinde sistematic în trecut ( al său și al patriei pe care o plânge) pentru a arăta proasta așezare a lucrurilor, obiceiurile rele, pe scurt, întârzierea noastră în istorie. Deschide, atunci, paranteze și compune, în tihnă și cu mare pricepere, cuvântări deosebite unde face asemuiri cu țara de unde plecase și introduce reflecții morale și sociale, scrie cu mijloace retorice ale timpului. De aici se vede că Dinicu Golescu, născut și format în celălalt veac, capătă o conștiință europeană și propune patriei sale un proiect european, civilizator, moral, intelectual...Este un spirit cârtitor, lucid, fin, cu mare haz în supărările sale. E rușinat de sărăcia și injustiția de acasă, se plânge de legile proaste sau de lipsa legilor. Când vede cum sunt îmbrăcate țărăncile în alte 6 Mihaela Marcu, Teză de doctorat: Dinicu Golescu, Limba Jurnalului de călătorie, Universitatea din Craiova, 2010 1050 părți, își amintește de femeile de la noi înfășurate în zdrențe și, iarăși, glasul lui devine mânios. Dinicu este, nu mai încape vorbă, un personaj extraordinar, simbolul unei lumi care se trezește din inerția și nedreptatea dunăreană. Scrie în două stiluri, sau, mai bine zis, cu două retorici: una a uimirii (retorică bazată pe capacitatea de a descoperi lucruri noi și de a se bucura de ceea ce descoperă) și alta a jeluirii (când se gândește la ce este acasă, la întârzierea noastră în istorie). Uimirea merge laolaltă cu sentimentul curiozității (cunoașterii), esențial la Dinicu Golescu. Din acest punct de vedere el este un spirit întemeietor, un logothet, în fine, un om care nu are astâmpăr în istorie. Deviza lui este ”ca să văz mai multe locuri””.7 Limbajul corporalizat nu depinde la Golescu de unde pact somatografic, cât de ceea ce se poate reține din el în inserțiile textului. Și anume, dezlocuirea și înlocuirea textografică cu un limbaj frugal, frugalitate situabilă în mod explicit în spațiul alveolar. Spațiul respirației nu a devenit, însă, cel al autorului. Nu este comprimabil la definiția de autor, el funcționează oarecum independent de autor ca și respirația ce în funcția ei de dublu control al corpului introduce o falie topologică. Ar fi interesant de urmărit analogia cu spiritul zenului (fiindcă tot remarca Călinescu instinctul japonez al lui Golescu): ”Această extraordinară invenție a fost sistemul gong an(în japonezăkoan) sau ”problema Zen”. Literal, acest termen înseamnă ”document public” sau ”caz” în sensul unei decizii care creează un precedent legal. Astfel, sistemul koan implică ”trecerea” unor serii de teste bazate pe mondo sau anecdote ale bătrânilor maeștri. Unul din koan-urile de început este răspunsul lui ZhaoZhou, ”Wu” sau ”Nu”, la întrebarea dacă un câine are natura de Buddha. Studentul trebuia să arate că el a simțit înțelesul koan-ului în timpul demonstrații specific și, de obicei, non-verbale, pe care el o trebuia să-l descopere intuitiv.8 Nu trebuie considerată pernicioasă această abordare în privința lui Golescu. El nu răspunde tropologic ca în cazul koan-ului cu directivitatea exprimată textual a gradientelor dintre uimire și jeluire, cum le consideră Eugen Simion. El, pur și simplu, inventează un spațiu textual în care toate aceste categorii estetice se substituie una alteia într-un sistem în care procesul de substituire este invizibil. Și într-adevăr, cum am putea considera altfel ”Apoi, aflând că din cîți să află în theatru, numai a zecea parte pot pricepe, au zis că cest lucru nu numai nu l-au văzut în cîtă lume au umblat, ci nici că crede ca într-altă parte vor vorbi în theatru întru altă limbă, ci nu întru acea națională. Căci a fieșcăriia țară theatru este întemeiat întîi pentru naționul lui, apoi să întîmplă de vine și alte trupuri streine. După aceasta au început să întrebe de nu are acest națion limbă și scrisoare naționalicească. Care aceste vorbe negreșit toate le făcuse în București, cu aceia de care au fost întovărășit: ci aciia au deschis această vorbă numai ca să mă bucur eu, auzind cum vorbește frumos pentru națiia mea. Judece acum fieșcine, cît am fost de strîmtorat de a-i răspunde. Și ce? Adevărul? Ar fi fost spre defăimarea națiii mele. O minciună prefăcută? N-am putut, căci era mulți care nu numai știu cele ce să urmează, ci parcă au condice si de viețuirea fieșcăruia. Și de au zis altul că în Țara Românească mulți știu limba nemțească, iar nu m-au ajutat căci i s-au împotrivit, zicîndu-i că 200 neguțători și 20 boieri ce știu această limbă nu pot ținea theatru, și ceilanți, 7 Eugen Simion, Ficțiunea jurnalului intim, Vol. III. Diarismul Românesc, Ed. Univers Enciclopedic, Bucureșți, 2005, pp.38-40 8 Alan W. Watts, Calea Zen, Ed. Humanitas, București, 1957, p.134 1051 nepricepînd, nu pot găsi plăcere, și așa nația nu poate alerga. Și că de ar fi vorbit în theatru în limba națională, dupa lumea ce el au văzut în București, și 4 theatre ar fi puține. Apoi, întorcîndu-mă la Sibiu, mi-au spus și un prieten de mirarea și rîsul acestui englez, iar asupra theatrului, și cu alte multe prisosiri. Acum nu am ce alt mai mult zice, decît că cel ce nu are mîndrie națională, rămîie nesupărat.”9 Nu întâmplător, ceea ce a scăpat tradiției interpretative post-călinesciene,este faptul că Golescu replasează spațiul scriiturii nu numai într-un spațiu teatral, gol după definiția unui Peter Brook. Trebuie să regândim această deplasare în raport cu scriitura și mai ales în raportul pe care această scriitură îl stabilește în zona spațiului alveolar: în-ființare și desființare a oricărui spațiu nediferențiat. Localizările pot fi actuale, prin forța noastră de a interpreta ezitările etice ale autorului - privind limba națională sau cea nemțească - sau posibile, privind spațiul nemăsurabil în care textul se inserează ca dezlocuitor al limbajului precedat. ”Este vorba de La conscience de l'espace(Aix-en-Provence, 1969, 204 p.), unde autorul face o interesantă aplicare a tendințelor sale filozofice de a trece valorile absolute -ființă, adevăr, natură umană, timp - prin conștiința umană, dîndu-le astfel un nou relief. Un Bergson, spune el, a degradat ideea de spațialitate, în efortul său de a arăta caracterul privilegiat al temporalității și duratei. Este necesar însă ca spațiul să fie scos din inerția lui, în măsura în care omul își deschide lumea prin el. În definitiv, dacă astăzi ne îngăduim să ”umanizăm” natura, cum poate filozofia întîrzia să umanizeze această realitate, fundamental împletită cu omul, care e spațiul? În acest sens, gînditorul grec pune în loc un spațiu concret (cel al conștiinței), alături de spațiul gîndirii științifice, dar, firește, nu împotriva lui. În prezentarea spațiului conștiinței, va începe de la simpla experiență, spre a se ridica la una fenomenologică și a sfîrși, în spirit modern, cu o analiză a limbajului. Chiar istoria ideii de spațiu, spune autorul, arată cît de complexă este problema acestuia. Într-un sens, istoria spațiului este una a eforturilor omului de a se ridica peste nevoile și orizontul lui imediat. Pentru un primitiv, spațiul omogen newtonian este de neconceput; chiar spațiul infinit nu poate fi conceput încă, așa cum nu-l concepe nici omul homeric. Abia cu Zenon se ivește un spațiu omogen, cu atomiștii, unul care e și vid. Platon va vorbi de un spațiu infinit, dar și de unul local, Aristotel mai ales de cel local. Cînd, mai tîrziu, în Renaștere, conceptul de infinitate a spațiului va fi definitiv cucerit, iar caracterul de omogenitate asigurat și el prin viziunea lui Newton, imaginea cea nouă a spațiului va fi, sub raport științific, și unul necesar. Dar, așa cum astăzi, pe plan științific, cu teoria relativității se regăsește un sens mai concret pentru spațiu, unul de spațialitate, la fel din punct de vedere filozofic imaginea obișnuită a spațiului trebuie întregită cu cea a experienței spațiale făcute de om. Problema psihologică a spațiului ar consta din punerea în discuție a următoarelor teme: spațialitatea internă a corpurilor; raporturile eului cu spațiul înconjurător; percepția așezării spațiale a lucrurilor. Ideea de spațiu este o idee de existență. Se poate vorbi, în acest sens, de un apriorism al conștiinței, dar firește nu acest sens, de un apriorism al conștiinței, dar firește nu cu rolul constitutiv pe care-l pune Kant în joc. După autorul modern, spațiul este, pentru conștiință, domeniul pur în care subiectivitatea și obiectivitatea s-ar confunda. ”10(E vorba de 9Dinicu Golescu, Însemnare a călătoriii mele, Ed. Minerva, Bucuresti, 1977, pp. 111-112 10 Constantin Noica, Simple introduceri la bunătatea timpului nostru, Ed. Humanitas, București, 1992, pp. 156157 1052 comentariile lui C. Noica la un autor:EvanghelosMoutsopoulus, al cărui studiu, ”Categoriile estetice”, prilejuiește și remarcile noastre). Dar problema spațiului, așa cum o tratează autorul citat prin Noica, privește un spațiu al logosului, al raționalității circulare în care mitul și funcțiile lui estetice se distanțează de spațiul modern al scriiturii. Sigur că noțiunea de a-spațialitate este conținută și ea în determinațiile indeterminabile ale spațiului alveolar. Am vorbit până acum de spațiul scriiturii la Golescu care dezlocuiește ceva. Ce anume, însă, înlocuiește el? Înlocuiește el un spațiu al categoriilor estetice, în care ele sunt substituibile reciproc prin tensiuni pe care doar scriitura le poate demarca, sau această înlocuire rămâne provizorie față de un cititor liber să citească textul așa cum este: adică fără complicațiile pe care hermeneutica contemporană le implică, uneori inutil. Este într-adevăr spațiul alveolar activ și în însemnările lui Golescu? Avem pretenția să fi circumscris, dacă nu chiar răspuns, la întrebarea, inevitabilă pentru un lector post-modern, că mărcile textuale ale însemnărilor conduc mereu la același tratament al ”uimirii”: noi simpatetizăm cu un text simpatetic al uimirii, ne reîntâlnim cu aceeași uimire prin care limbajul își instituie frugalitatea și sensul. Nu este important cât de neologistic este Dinicu Golescu, cât de traductibil poate fi el, într-o tradiție călinesciană, pe care o vedem indestructibilă, cât senzația că acest text este o manifestare a unui loc de neînlocuit: e ca și cum ai încerca să explici înflorirea mărului printr-un discurs despre botanică, sociologia botanicii, arta grădinăritului. Și există o artă a grădinăritului precum consideră în studiul ei GerdaHaBlerca fiind o incompatibilitate a denumirilor emoției în relația lor sinonimică cu limbajul natural. Ea consideră, studiind un corpus statistic, că în privința acestui tip de analiză poate exista o zonă, cel puțin pentru limba franceză de care s-a ocupat, a concurențelor dintre mirare, încântare, surpriză și stupefacție. Pentru limba franceză, studiul ei reperează un inventar onomasiologic bazat pe teoria lui Peter Blumenthal care definește profilul combinatoriu (în uzaj) ca ”structura schematică a vecinătății sintactice și semantice a unui cuvânt, așa cum ea se manifestă într-un corpus vast” (Blumenthal, 2002: 116). Este evident că acest demers nu are a ne folosi acum. Nimic nu demonstrează, ca în cazul lui Golescu, că textul poate înlocui ceva: de exemplu, prezența altui text. Co-prezența textelor rarefiază, însă, limbajul în care au fost scrise. Ele își corespund într-un spațiu continuu din care este exclusă discontinuitatea lexicală. Puterea probantă a acestui text ar fi următoarea: ”Nu evitarea redundanței reprezintă cheia înțelegerii alfabetului fonetic și a efectelor lui asupra indivizilor și a societății. ”Redundanța” este un concept care ține de ”conținut”, la rândul lui produs al tehnologiei alfabetului. Adică, oricare scriere fonetică a devenit un cod vizual al vorbirii. Vorbirea este ”conținutul” scrierii fonetice, dar al nici unui alt tip de scriere. Variantele pictografice si ideografice ale scrierii sunt gestalt-e sau instantanee ale diferitelor situații, personale sau sociale. De fapt ne putem face o idee despre formele nonalfabetice ale scrierii din ecuațiile matematice moderne, cum este E=mc2, sau din ”figurile de retorică” folosite în Grecia și Roma antică. Astfel de ecuații sau figurile retorice nu au conținut, ci sunt structuri asemănătoare unei melodii simple, care evocă propria lume. Figurile de stil - hiperbola, ironia, litota, comparația, metonimia - sunt atitudini ale minții. Scrierea pictografică de toate tipurile se aseamănă cu un balet al acestor posturi, ce satisface pe deplin aplecarea noastră modernă spre sinestezie și spre bogăția experienței audio-tactile într-o măsură mult mai mare decât forma alfabetică - goală și 1053 abstractă. Nu ar fi rău dacă astăzi copiii ar fi învățați mai multe lucruri despre ideogramele chineze și despre hieroglifele egiptene, încât să poată aprecia la justa valoare alfabetul nostru. În concluzie, Colin Cherry nu pricepe caracterul unic al alfabetului nostru, și anume faptul că el disociază (sau abstractizează) nu numai imaginea de sunet, dar separă tot sensul de sunetul literelor, exceptând situația în care literele lipsite de sens sunt legate de sunetele lipsite de sens. Atât timp cât orice alt înțeles este întemeiat în imagine sau sunet, despărțirea dintre văz și celelalte simțuri rămâne incompletă, așa cum se întâmplă în cazul tuturor formelor de scriere, cu excepția alfabetului fonetic.”11 Îl amintim aici nu numai pe Golescu în experiența textuală și tactilă a manuscrisului său original, cât în modul în care experiența călătoriei sale exterioare, cât interioare, introduce un mod vizual de situare față de text. Acest mod vizual are ca referent nu numai lumea (textul ca înlocuitor), cât însăși imaginea ca text al textului. Adică, conform demersului golescian o atitudine inerentă, semiotic, când e vorba de scriere ca atare. Golescu scrie văzând lumea sau lumea se vede prin intenția scrierii? Cât de tactil poate fi văzul în intențiile acestui autor? Sunt suficiente citatele din Călinescu (vezi descrierea vaporului, Ailvagen, grădinile din Schonbrunn, cataracta Rinului - care ar merita o analiză fenomenologică în spiritul unui Bachelard, de exemplu) ca demersul nostru să se oprească aici. Ne conferă și astăzi un model de interpretare căzut în desuetudine, indiferent că e călinesciană sau iorgulesceană etc., acest tip de analiză vizual-semiotică? Precum vedem, însemnările lui Golescu nu pot substitui nici astăzi, oricărui model de analiză creditabil, plăcerea de a le citi. Nu putem înlocui, cu nicio categorie estetică, modelul acestei frugalități inițiatice. Însemnarea, dincolo de faptul de a însemina, însemnează, pentru noi, cititorii actuali, o altă spațializare a lecturii: cea în care autor și lector sunt indiseminabili. Oare nu ar trebui să terminăm acest loc al retragerii autorului în spațiul alveolar cu un citat din ”modernistul” Baudelaire ”Oh,hypocritelecteur, monsemblable, monfrere!”? Oare Dinicu Golescu nu poate fi un post-modernistavant la lettre? Bibliografie Barthes,Roland, Romanul Scriiturii, Ed. Univers, Bucuresti, 1987 Călinescu,George, Istoria literaturii române de la începuturi până în prezent, București, Fundația pentru literatură și artă, 1941, Ediția reimprimată Ciocârlie,Livius, Paradisul derizoriu, Jurnal despre indiferență, Ed. Humanitas, București, 1993 Dindelegan, Gabriela Pană, Dicționar de științe ale limbii, Ed. Nemira, București, 2001 Durand,Gilbert, Aventurile Imaginii. Imaginația simbolică. Imaginarul, Ed.Nemira, București, 1999 Foucault,Michel, Hermeneutica subiectului, Ed. Polirom, Iasi, 2004 Golescu,Dinicu, Însemnare a călătoriii mele, Ed. Minerva, București, 1977 Golescu,Dinicu, Scrieri, Ed. Minerva, București, 1990 (ediție îngrijită de Mircea Anghelescu) 11 Marshall McLuhan, Texte esențiale, ediția a II-a revizuită, ed. Nemira&Co, București, 2006, pp. 206-207 1054 HaBlerGerda, Synonymie et incompatibilite des nomsd'emotions,Lidil- revue de linguistique et de didactique des langues, 2005 Marcu,Mihaela, Teză de doctorat: Dinicu Golescu, Limba Jurnalului de călătorie, Universitatea din Craiova, 2010 McLuhan,Marshall, Texte esențiale, ediția a II-a revizuită, Ed. Nemira&Co, București, 2006 Noica,Constantin, Simple introduceri la bunătatea timpului nostru, Ed. Humanitas, București, 1992 Simion,Eugen, Ficțiunea jurnalului intim, Vol. III. Diarismul Românesc, Ed. Univers Enciclopedic, Bucureșți , 2005 Starobinski, Jean, Textul și interpretul, Ed. Univers, București, 1985 Watts, Alan,W., Calea Zen, Ed. Humanitas, București, 1957 Wittgenstein,Ludwig, Despre certitudine, Ed. Humanitas, București, 2005 1055 CONTEXTE ALE LITERATURII. INFLUENȚE, TRADUCERI, IDEOLOGII Drd. Irina GEORGESCU Universitatea din București Cercetător științific: Institutul de Istorie și Teorie Literară „G. Călinescu” În a doua jumătate a secolului trecut, critica literară românească s-a dezvoltat potrivit principiului „acțiune - reacțiune”, acesta presupunând un proces continuu de asimilare și de decantare a ideilor modernității culturale. Între spasmele și ororile totalitarismului ideologic, literatura și metaliteratura au subzistat, fiecare în feluri diferite, racordându-se la suprastructurile epocii. Este important de semnalat faptul că atât traducerile din rusă, masive în această perioadă, dar mai ales cunoașterea limbilor franceză și engleză au influențat reprezentarea literaturii pe harta culturală. Cuvinte-cheie: acțiune - reacțiune, modernitate culturală, totalitarism ideologic, metaliteratură Critica românească, tributară în primă instanță ideologiei marxist-leniniste, își va negocia statutul odată cu anii '60 și va ajunge în situația de a-și alege alte modele intelectuale. Salvarea acestor critici este fie adoptarea unui stil occidental și emigrarea, fie menținerea înlăuntrul unei „ordini” oficiale și, eventual, subminarea ei tacită, din interior, prin intermediul atitudinii față de critica, teoria și istoria literară. Cât despre studiile recente orientate spre critica românească și influențele occidentale, acestea sunt destul de puține în raport cu tematica extinsă și materia vastă a domeniului: Oana Fotache prezintă succcint în Divanul criticii relația dintre critica românească și critica internațională în a doua jumătate a secolului al XX-lea, fără să problematizeze însă, iar Alex Goldiș, în teza de doctorat „Rolul progresist al cronicii literare în anii '60” - din care au apărut fragmente în presa literară -decupează cu inteligență speculativă doar o singură epocă literară. Dependența istorică de context funcționează ca epifenomen: în a doua jumătate a secolului al XX-lea, contextul a impus formarea unor automatisme lingvistice, subjugând principiile vieții și ale libertății de expresie, favorizând însă dezvoltarea mutantă a „limbii de lemn”. În primă instanță, intelectualii se raliază la principiile comuniste, aderând la „noul tip de gândire”, în speranța unei reveniri rapide după catastrofa celui de-Al Doilea Război Mondial, mai cu seamă pentru că noul regim politic părea să desființeze tensiunea între clase. În perioada imediat următoare, luciditatea le este mascată și chiar pedepsită, renegată, printr-o logică a degradării ființei umane. Pentru început, putem să delimităm ideologii de scriitorii de propagandă, deși ambele categorii acreditează idei recurente ce-și găsesc aplicabilitatea într-un sistem închis. Mihai Novicov, Nicolae Moraru, Traian Șelmaru, Mihail Petroveanu, Ov. S. Crohmălniceanu, Paul Georgescu se vor legitima ca ideologi ai noului regim1. O altă categorie o formează criticii și teoreticienii literari, formatori de opinie, de care mă voi ocupa cu 1 Vezi Rolul progresist al cronicii literare în anii '60 de Alex Goldiș, în Cultura, serie nouă, anul IV, nr. 41 (245), 15 octombrie 2009, p. 14-16 și Cultura, serie nouă, anul IV, nr. 42 (246), 22 octombrie 2009, p. 1416. 1056 precădere, încercând să identific mecanismele de rezistență și gradul de inovație, ținând cont că „procesul de comunizare” presupune „o transformare socialistă a structurilor sociale și a conștiințelor individuale”2. Odată cu instalarea regimului comunist în România și în alte țări ale Europei Centrale și Orientale, câmpul artistic s-a subordonat ideologiei totalitare. Magda Cârneci, în Art et pouvoir en Roumanie 1945-1989, disociază între arta europeană liberă și arta totalitară, supusă unor mecanisme specifice de funcționare: „le champ artistique a ete subordonne drastiquement aux regles d'un mode d'existence marque par le lourd primat de l'ideologie o totalitaire”3. Obligat să fie tributar unei gândiri coercitive, câmpul cultural-artistic s-a manifestat într-o „continuitate” fragmentară, dublată de ruptura cu evoluția estetică de după război: „ingerințele fatorilor politici n-au încetat să se facă simțite și după 1964, iar după 1971 au fost chiar amplificate, dar nu mai ființai inhibiția, presiunea constantă, dar flască, un fel de amenințare surdă, agonică, nesecondată de măsuri punitive”4. Puternic exprimate, trăsăturile totalitarismului sunt discutate de Hannah Arendt, în Originile totalitarismului (1951). Mai mult decât atât, în Poezia unei religii politice, Eugen Negrici asociază comunismul cu o religie de tip satanic, structurată în jurul urii de clasă. Totodată, potrivit cercetătoarelor Beatrice Compagnon și Anne Thevenin, ideologia este „un sistem de explicare a lumii; ea se exprimă printr-un ansamblu de credințe, idei și atitudini care caracterizează un grup social”5. Din cei 45 de ani de totalitarism din Europa de Est, se pot decupa trei perioade distincte de manifestare a formelor artistice și culturale: în primă instanță, perioada de instaurare cu forța a noului regim - începând cu ocuparea țărilor din Est de către Uniunea Sovietică (1944-1947), până spre sfârșitul anilor '50 și începutul anilor '60 - are ca scop „construirea” fundamentelor societății socialiste, și ajungând să se suprapună pe diverse forme de revizionism (campanii împotriva „colaboraționismului” - simpatizanți hitleriști, germanofili, simpatizanți ai lui Antonescu, legionari)6. „Purificarea” culturii în sens totalitar a presupus epurarea din funcții, „interzicerea cărților școlare ce conțineau texte și nume inacceptabile, epurarea bibliotecilor publice de toate imprimatele «potrivnice vremii» și, în o seamă de cazuri, arderea acestora, suprimarea publicațiilor «reacționare» și chiar a celor democratice, progresiste, dacă se dovedeau «șovăielnice», întemnițarea unor scriitori, ca și a tuturor intelectualilor culpabilizabili”7. Printr-o lege din 1945, sunt „interzise din principiu” toate scrierile lui A. C. Cuza, Octavian Goga, Nichifor Crainic, Romulus Dianu, Radu Gyr, Alexandru Marcu, Mircea Vulcănescu, Pamfil Șeicaru, Stelian Popescu, Ion Sân-Giorgiu. Numeroși oameni de cultură sunt supuși oprobriului public și întemnițați. Multor autori li se va ridica, după 1948, dreptul 2 Mircea Martin, „Cultura română între comunism și naționalism”, în Revista 22, nr. 654, anul XIII, 1723 septembrie 2002, p. 6. 3 Magda Cârneci, Art et pouvoir en Roumanie 1945-1989, Paris, L'Harmattan, 2007, p. 7. 4 Eugen Negrici, Literatura română sub comunism, Poezia I, București, Editura Fundației Pro, 2003, p. 7. 5 Beatrice Compagnon, Anne Thevenin, O cronologie a secolului al XX-lea. Principalele tendințe și datele cele mai importante, trad. Radu Valter și Rodica Valter, București, Editura All Educațional, 2000, p. 72. 6 Atacul a fost pregătit și de către presa țărănistă (vezi Oscar Lemnaru, care începe pe 2 septembrie 1944 „Perna cu ace” în Dreptatea). Liviu Rebreanu este anatemizat și diabolizat după moarte de Caraion, Aceeași atitudine de negare și de ostracizare este orientată și spre Radu Gyr, Nichifor Crainic, Aron Cotruș, Al. I. Brătescu-Voinești etc. 7 Dumitru Micu, „Spre și sub realismul socialist”, în Lucian Chișu, Laurențiu Hanganu (coord.), Literatura în epoca totalitarismului, Academia Română, Institutul de Istorie și Teorie Literară „G. Călinescu”, București, Editura Printech, 2008, p. 13. 1057 la semnătură. În același timp, sunt scoase din uz ediții incluzând „scrieri intolerabile sau îngrijite, prefațate și adnotate de personae non gratae din aproape toți creatorii literaturii române moderne: Eminescu, Coșbuc, I. H. Rădulescu, Bălcescu, Kogălniceanu, Gr. Alexandrescu, C. Negruzzi, Anton Pann, N. Filimon, D. Cantemir, Gh. Șincai, Petre Ispirescu, D. Anghel, Șt. O. Iosif”8. Cel de-al doilea stadiu este caracterizat printr-o „normalitate” ambiguă, având ca efect consolidarea „societății socialiste” (anii '60-'70). Această perioadă de „latență” caracterizează „regimurile politice semi-autoritare”9, după clasificarea Marinei Ottoway, în care existența și persistența mecanismelor care previn transferul de putere în mâinile unui singur partid este impus, în ciuda pretenției de libertate politică garantată pentru cetățeni. Mai mult decât atât, competiția de la „centru” este o ficțiune, iar structurile impuse funcționează piramidal. Dar, începând cu a doua perioadă, are loc diversificarea spectaculoasă a producției artistice, găsirea unei nișe de reprezentare a realității, chiar subversivă: „dans ce contexte, l'art totalitaire peut continuer de designer la production d'art officiel, cree pour les besoins ideologiques du pouvoir en place, mais a câte de lui, un art independant prend son essor. Cet art tend a reassimiler le plus vite possible le cours artistique international, en s'ouvrant vers les neo-avant-gardes occidentales d'apres-guerre”10 11. În acest sens, „cultura totalitară”, care își păstrează în esență funcția coercitivă, prin natura oficială, se opune „culturii alternative”. A treia etapă este, din perspectiva Magdei Cârneci, o perioadă „post-totalitară”, de stagnare și degradare, care se termină odată cu revoluțiile din 1989. Suprapunându-se pe declinul socio-economic, situația dihotomică dintre cultura totalitară și cultura alternativă persistă și în a treia perioadă: „les deux cultures continuent d'exister l'une a câte de l'autre, mais la distance et l'incompatibilite entre elles continuent de s'accroître”11. Cu alte cuvinte, modelul ideologic, structurat prin forță și violență, se opune modelului estetic de evoluție a culturii, liber de obligativitatea înregimentată a primului. Forțele irepresibile ale culturii totalitare se conjugă diferit în fiecare dintre cele trei perioade ale regimului comunist, fiecare dintre ele având efecte specifice. Teritoriilor-satelit ale URSS-ului le sunt impuse, începând cu 1945, transformări radicale, totalitare, iar viața culturală va căpăta un caracter cețos, ambiguu, plin de tensiuni și de așteptări. Contextul își reclamă importanța, impunându-și, totodată, legile de funcționare, prin imaginea culturii colective. Teroarea și alienarea morală fac corp comun cu viziunea ciuntită asupra literaturii. Pe fondul acestor schimbări, are loc și campania împotriva decadentismului - concept care viza literatura „ne-socială”, evazionistă, antiprogresistă, de altfel, întreaga literatură modernistă, tradiționalistă, simbolistă, naturalistă - desfășurată în anii 1947, 1948, în direcția ideologizării, în Contemporanul, prin articolele critice ale lui 8 Ibidem, p. 14. 9 Martha Brill Olcott, Marina S. Ottaway, Challenge of Semi-Authoritarianism, Carnegie Paper No. 7, October 1999, p. 75: “In choosing the term semi-authoritarian, we are not seeking to engage in a semantic discussion, but to highlight what we view as the defining characteristic of these regimes: the existence and persistence of mechanisms that effectively prevent the transfer of power through elections from the hands of the incumbent leaders or party to a new political elite or political organization. These mechanisms function despite the adoption of formal democratic institutions and despite a degree of political freedom granted to the citizens of the country. Semi-authoritarian countries may have a reasonably free press, for example; the regime may leave space for autonomous organizations of civil society to operate, for private business to grow, and thus for new economic elites to rise”. 10 Magda Cârneci, op. cit., p. 9-10. 11 Ibidem, p. 10. 1058 Ovid. S. Crohmălniceanu, Ion Vitner, N. Moraru, Al. I. Ștefănescu, Mihail Petroveanu. Această campanie drastică va face loc „noului model de sorginte sovietică: realismul socialist” . Agonia literaturii este întreținută prin dirijismul devenit, din 1948, politică de stat, astfel încât „literatura nu putea fi îndrumată decât spre dispariția ei ca atare”12 13. De altfel, contextul convenea „autorilor mediocri, cu atât mai mult veleitarilor, impostorilor, întrucât le oferea soluții literare cu anticipație, îi scutea de eforturi, de frământări, de căutări. Mai comod le era să lucreze pe scheme date, decât să-și bată capul pentru a construi original, inedit și unor scriitori de talent, dispuși să și-l vândă spre a încasa mai curând onorarii și, eventual, a obține premii”14. Încurajarea mediocrității și pedepsirea valorilor, opacizarea raportului dintre adevăr și fals, „tăcerea și consimțământul, conformismul cel mai obedient și răbdător sunt însemnele inconfundabile ale zodiei totalitare”15. Pe de altă parte, sunt „reabilitați” și reapar public critici formați în interbelic care veneau însă cu alte opțiuni decât cele afișate public în comunism: Șerban Cioculescu, Vladimir Streinu, Tudor Vianu, G. Călinescu, Perpessicius. În egală măsură, devin vizibili critici formați în perioada războiului, și care au moștenit o cultură interbelică: Ion Negoițescu, Corneliu Regman (filiera franco-germană), Adrian Marino, Al. Piru (filiera franceză), Dinu Pillat. Totodată, apariția unei noi generații de critici a impus un alt tip de receptare. Generația șaizecistă se va remarca printr-o schimbare de perspectivă, prin strategia „ignorării sau a «sublimării» temelor oficiale”, criticii contribuind direct la „încețoșarea mesajelor prea directe ale realismului socialist”16 - Matei Călinescu, Eugen Simion, Lucian Raicu, Gabriel Dimisianu, Valeriu Cristea, Nicolae Manolescu, Mircea Martin. Schimbarea s-a datorat și condițiilor istorice, pe fundalul liberalizării de la începutul anilor '60. Exegeți precum Virgil Nemoianu, Toma Pavel, Sorin Alexandrescu, Mihai Zamfir modifică maniera de percepție a literaturii române și a relației acesteia cu alte literaturi, prin specularea subtilă a mijloacelor artistice. Odată cu - s-o numim? - „generația '40”, ai cărei lideri sunt Paul Georgescu, Ov. S. Crohmălniceanu, au loc o serie de schimbări în traseul criticii românești. În acest sens, succesiunea perioadelor de validare a literaturii oficiale și de susținere înverșunată, necondiționată a autorilor realismului socialist, dar și de ignorare treptată a acestei perioade poate fi explicată nu doar prin modificarea sensibilității critice, cât mai ales prin detensionarea relațiilor cu regimul, prin relativa liberalizare din anii '70, care, posibilă datorită slăbirii cenzurii, a permis și afluxul de teorii ale modernității occidentale. Traduceri și influențe Este important de semnalat lărgirea orizontului traducerilor, dincolo de autori comuniști (Nikolai Ostrovski, Așa s-a călit oțelul, A. Fadeev, Tânăra gardă), simpatizanți comuniști (Louis Aragon, Paul Eluard, Ernest Hemingway, J. P. Sartre, Pablo Neruda, Giorgio Bassani) și dincolo de clasici, a unor autori noi (cu precădere din literatura anilor 1930-1960: F. Scott-Fitzgerald, Virginia Woolf, John Dos Passos, James Joyce). Pe lângă 12 Ibidem, p. 25. 13 Dumitru Micu, art.cit., p. 58. 14 Ibidem, p. 59. 15 Vladimir Tismăneanu, art. cit., p. 11. 16 Alex Goldiș, „Rolul progresist al cronicii literare în anii '60”, în Cultura, serie nouă, anul IV, nr. 41 (245), 15 octombrie 2009, p. 16. 1059 autorii sovietici și câțiva ruși cu cărți despre Uniunea Sovietică și rolul creator al poporului sovietic, la Editura pentru Literatură și Artă (Al. Rosetti, editor) se publicau V. Alecsandri, N. Bălcescu, I. L. Caragiale, Ion Creangă, Tolstoi, Cehov, Balzac și Mark Twain, în vreme ce autori ca Tudor Arghezi (Ochii Maicii Domnului), Perpessicius (Mențiuni critice), Al. Philippide (Scriitorul despre arta lui), Marcel Proust (În căutarea timpului pierdut) erau refuzați la tipar „din lipsă de fonduri”17. Tudor Arghezi va traduce în 1952 Fabule de Krîlov și Povestiri de Saltîcov-Scedrin. Un an mai târziu, în 1954, Arghezi publică Prisaca (versuri pentru copii) și traduceri din La Fontaine, Fabule și Suflete moarte de Gogol. Secolul 20 va include treptat poezie germană, italiană, spaniolă, belgiană (cu mici concesii ideologice) - Norge, Arthur Haulot - fragmente din prozele scurte ale lui Hemingway, poeme de Pablo Neruda și Giorgio Bassani, denumiți „prieteni ai României” (în traducerea lui Florian Potra), dar și „forme moderne ale criticii literare marxiste” (eseurile lui Frederic Jameson, „Marxism și formă - către o critică dialectică”18 și Virgil Nemoianu, „Estetica dialectică a lui Jameson”19). În 1969 apare prima traducere a romanului Petersburg de Andrei Belâi, la Editura Univers. De altfel, importanța Editurii Univers crește odată cu studiile de critică și teorie literară, care vor conecta cu mai multă ușurință literatura română de literaturile occidentale. Corespondența dintre Virgil Nemoianu și Sorin Antohi clarifică diverse probleme lăsate în așteptare. Volumul România noastră. Conversații berlineze reunește fragmente transcrise dintr-un „dialog început prin corespondență după 1989” și finalizat în iunie 2005, la Berlin. Cei doi locutori, rafinați cunoscători ai istoriei literaturii și ai culturii, pornesc de la premisa că evoluția culturii se structurează pe baza unor decalaje și rupturi. Experiența personală, dar și interpretarea polemică a istoriei și a culturii face posibilă comunicarea fără sincope și deschiderea unor piste de lectură inedite. Decalajul între lumea culturală autohtonă și teoreticianul și istoricul literar plecat la mijlocul anior '60 în Statele Unite se resimte nu doar la nivel ideatic, dar și strict biografic. Atașat de Cercul Literar de la Sibiu, Virgil Nemoianu își construiește un canon personal, deloc accidental, delimitat de autorii „obsedantului deceniu”, reunind scriitori, artiști plastici, arhitecți. Figurile care populează acest imaginar teoretic vizează atât istoria literaturii, dar și a culturii în sens larg. Cum bine remarcă Sorin Antohi, vaga tipologie a scriitorilor se structurează pe baza raportului dintre cenzură și autocenzură, deși „în principiu critic (revizionist chiar) pe care noile romane îl făceau anilor '50 era mai sărac, mai mincinos și mai pervers decât «fresca» realist-socialistă” (p. 18), acolo unde nu acționa chiar instituția corespunzătoare, ale cărei atribuții guvernau la păstrarea ordinii perfecte: „Falsul model al «obsedantului deceniu» a fost inventat de ceaușism - o spunem pentru generațiile mai tinere - pentru a lua distanță de stalinismul dejist. Printr-un contrast controlat și mincinos, ceaușismul trebuia să apară drept un tărâm al 20 făgăduinței”20. Relevante pentru lucrarea de față sunt lucrările Conferințelor Uniunii Scriitorilor și ale Consiliilor Uniunii Scriitorilor, Conferințele anuale publicate în presă, care creează imaginea criticii literare românești, consemnate în presa vremii: Scânteia, Gazeta, 17 Marin Radu Mocanu, Cenzura a murit, trăiască cenzorii (Documente), București, Editura EuroPress, 2008, p. 9. 18 Secolul 20, nr. 9-10 (164-165), 1974, trad. rom. Anca Nemoianu, p. 172-181. 19 Ibidem, p. 182-186. 20 Virgil Nemoianu, Sorin Antohi, România noastră. Conversații berlineze, București, Editura Muzeul Național al Literaturii Române, 2009, p. 17. 1060 Contemporanul, Luceafărul, România literară, Cahiers roumains des etudes litteraires, Secolul 20. În presă, este vizibilă ciocnirea între direcțiile ideologice, oficiale, și opțiunile scriitorilor, dar și rezistența acestora în anii '70-'80. Generația '60 „Generația '60” a ilustrat resurecția criticii și istoriei literare, în condițiile în care ideologia își perfecționase automatismele. În acest sens, „critica estetică a generației '60 și-a dovedit destul de repede autoritatea”21, iar noul canon critic a devenit aproape imediat un canon didactic. Unii dintre reprezentanții de vârf ai generației - Eugen Simion, Matei Călinescu, Mircea Zaciu, Gabriel Dimisianu, Lucian Raicu, Alexandru George, Virgil Nemoianu, Mircea Martin, Ion Pop, Sorin Alexandrescu, Eugen Negrici, Mihai Zamfir - vor fi preocupați cu precădere de structuralismul francez, apoi de semiotică, iar alții de critica de identificare (Lucian Raicu, Mircea Martin) ori de studiile sociologice. Canonul neomodernist încearcă să mențină, să apere și să cultive specia artistică, ilustrând chiar o „goană după nou”, prin înnodarea raportului cu tradiția interbelică, pe de o parte și restabilitarea relațiilor cu tradiția universală și modernă, pe de altă parte. Decanonizarea se realizează cu greu, în sensul îndepărtării de realismul socialist, la început, și este urmată de o recanonizare, astfel încât canonul neomodernist nu se mai asociază cu canonul social și politic. Are loc, astfel, în ciuda dictaturii, o ruptură între canonul politic, ideologic și cel literar și cultural. După 1964, canonul neomodernist impune o legitate specifică - valoarea estetică. Extinderea canonului neomodernist a avut drept consecințe încercarea majorității scriitorilor de a publica, făcând diverse concesii, astfel încât publicarea să fie posibilă. În consecință, în literatura română există puțină literatură de sertar, nu ca în alte țări comuniste. Relația între critică și cronicile literare („cronica la zi”) ține de o „dispensă de ideologie a cronicii”, deși „înnoirile și promovările s-au făcut întotdeauna cu nuanțe, câștigurile au fost compensate cu pierderi”22. Majoritatea criticilor șaizeciști debutează și se consacră în calitate de cronicari: Matei Călinescu, Lucian Raicu, Gabriel Dimisianu, Eugen Simion la România literară, Nicolae Manolescu la Contemporanul, Mircea Martin la Amfiteatru, Gheorghe Grigurcu la Familia, Ion Pop la Echinox.. Pentru șaizeciști, critica înseamnă mai ales cronică, adică zona lor de interes rămâne actualitatea, noile apariții editoriale, indiferent că este vorba de colegi de generație sau de scriitori și critici „reabilitați” (în viață sau decedați) și reeditați - Tudor Arghezi, Lucian Blaga, Ion Barbu, Vasile Voiculescu, Ion Pillat; Emil Botta, Gellu Naum; „generația pierdută”: Constant Tonegaru, Dimitrie Stelaru, Ștefan Aug. Doinaș, Ion Caraion; Vladimir Streinu, Ion Negoițescu, Șerban Cioculescu, Edgar Papu, Adrian Marino. „Nu e de mirare, așadar, că în această perioadă, cronica literară ține loc de program, de manifest, de spațiu privilegiat al schimbării criteriilor literaturii”23. În ceea ce-i privește pe debutanți, cronica înseamnă judecată de valoare estetică, 21 Nicolae Manolescu, Istoria critică a literaturii române. Cinci secole de literatură, Pitești, Editura Paralela 45, 2008, p. 1201. 22 Alex Goldiș, „Rolul progresist al cronicii literare în anii '60”, în Cultura, anul IV, nr. 41 (245), 15 octombrie 2009, p. 14. 23 Ibidem, p. 14. 1061 de cele mai multe ori, elogioasă. Scriitorii tineri sunt lăudați în tentativa de a concura critica oficială, asociată „sociologismului vulgar” (ideologi și scriitori de curte). Se întâmplă ca și în cazul unor scriitori maturi, din generația interbelică tânără (cu debut editorial în anii '30), criticii să se exprime favorabil în cazul antologiilor nepătate ideologic. În cazul scriitorilor decedați, cronica literară vizează reinterpretarea operei, tinzând să devină exegeză: „că foiletonistica e instituția principală a schimbărilor de mentalitate din anii '60 o dovedește și defazarea dintre mesajul unuia și aceluiași critic în cronică față de ideile din articolele de direcție sau din volume”24. Treptat, când noua generație șaizecistă se conturează (poezie: Nichita Stănescu, Ana Blandiana, Ioan Alexandru, Cezar Baltag, Dan Laurențiu etc.; proză: Nicolae Breban, Augustin Buzura, D. R. Popescu, Fănuș Neagu, Constantin Țoiu etc.), cronica vizează un mic tablou de evoluție a stilului și a tehnicilor de scris, a retoricii, a tematicii, a idiosincrasiilor, a clișeelor și a inovațiilor fiecărui scriitor. Prin urmare, vârfurile încep să se distingă, tonul elogios se transformă într-unul coercitiv, amendator, iar congenerii sunt judecați prin raportare la celelalte cărți publicate. Totodată, concepția criticilor șaizeciști despre literatură se legitimează de la câteva principii: literatura n-are valoare socială și nu înseamnă propagandă. În ceea ce privește relația între critică și teorie, criticii șaizeciști nu refuză teoria, însă refuză să teoretizeze. Nu le plac metodele, pentru că spiritul scientist contravine impresionismului pe care l-au moștenit. Această situație se datorează pe de o parte absenței unei tradiții a studiilor de estetică și de teorie literară în spațiul românesc și, pe de altă parte, impresionismului moștenit de la criticii interbelici (Eugen Lovinescu, G. Călinescu, Vladimir Streinu). Având asemenea modele, șaizeciștii nu resimt nevoia să facă tratate de erudiție. Critica e o îndeletnicire aproape literară, un fapt de stil prin excelență: metafora, fraza alambicată, paradoxul, ambiguitatea, raționamentele sofiste sunt părți de rezistență în articole. Demonstrațiile lor sunt vagi, contradictorii. Contează verdictul, nu și revendicarea acestuia de la anumite principii universale de valorizare a operei: „fiecare cronică e o piesă într-o lungă și istovitoare demonstrație, fiecare carte valabilă estetic și clasată acum în seria valorilor sigure reflectă o atitudine critică generală, umple un gol în însăși concepția asupra literaturii”25. Cronicarii șaizeciști au un singur parti pris: autonomia esteticului. Niciunul nu se străduiește să probeze această axiomă. Cât despre relația între critică și istorie literară, putem spune că, făcând cu precădere cronică literară, fiind observatori ai momentului, șaizeciștii nu se ocupă de istoria literară, deși nu resping abordarea diacronică. Însă refuză istoria literară de tip marxist. Pentru că, în primul rând, respectiva metodă - literatura văzută ca produs al unor factori socio-economici -contravine crezului lor literar; iar în al doilea rând, pentru că istoria literară marxistă consideră proza, poezia și dramaturgia instrumente de propagandă. Șaizeciștii recuperează spiritul istoric în anii '80, atunci când Mircea Martin scrie G. Călinescu și complexele literaturii române (1981) și analizează istoria literaturii române, apoi Nicolae Manolescu recuperează istoricitatea romanului în Arca lui Noe (1980-1983) și începe să redacteze Istoria critică a literaturii române. 24 Ibidem, p. 16. 25 Ibidem, p. 16. 1062 Bibliografie: ALEXANDRESCU, Sorin, Privind înapoi, modernitatea, trad. Mirela Adăscăliței, Șerban Anghelescu, Mara Chirițescu, Ramona Jugureanu, București, Editura Univers, 1999. ARENDT, Hannah, Originile totalitarismului, trad. Ion Dur și Mircea Ivănescu, București, Editura Humanitas, 1994. BABEȚI, Adriana, Ungureanu, Cornel (coordonatori), Europa centrală: memorie, paradis, apocalipsă, Iași, Editura Polirom, 1998. BARTHEEEMY-MADAULE, Madeleine, L'ideologie du hasard et de la necessite, Paris, Editions du Seuil, 1972. CÂRNECI, Magda, Art et pouvoir en Roumanie 1945-1989, Paris, Editions L'Harmattan, 2007. CĂLINESCU, Matei, Cinci fețe ale modernității: modernism, avangardă, decadență, kitsch, postmodernism, traducere din limba engleză de Tatiana Pătrulescu și Florin Țurcanu, traducerea textelor din addenda de Mona Antohi, postfață de Mircea Martin, Iași, Editura Polirom, 2005. Idem, Eseuri critice, București, Editura pentru Literatură, 1967. CERNAT, Paul, Manolescu, Ion, Mitchievici, Angelo, Stanomir, Ioan, Explorări în comunismul românesc, vol. I-II, Iași, Editura Polirom, 2005. CHIȘU, Lucian, Laurențiu Hanganu (coord.), Literatura în epoca totalitarismului. Perioada 1945-1965 în cultura română, Academia Română, Institutul de Istorie și Teorie Literară „G. Călinescu”, București, Editura Printech, 2008. CHOMSKY, Noam, Ideologie et pouvoir, Bruxelles, EPO, 1991. COMPAGNON, Antoine, Demonul teoriei. Literatură și bun simț, trad. Gabriel Marian și Andrei-Paul Corescu, Cluj, Editura Echinox, 2007. Idem, Les cinq paradoxes de la modernite, Paris, Editions du Seuil, 1990. COMPAGNON, Beatrice, Thevenin, Anne, O cronologie a secolului XX. Principalele tendințe și datele cele mai importante, trad. Radu Valter și Rodica Valter, București, Editura All Educațional, 2000. CORDOȘ, Sanda, Literatura între revoluție și reacțiune: Problema crizei în literatura română și rusă a secolului al XX-lea, Cluj, Editura Apostrof, 2002. CORNEA, Paul, Regula jocului. Versantul colectiv al literaturii : concepte, convenții, modele, București, Editura Eminescu, 1980. Idem, Studii de literatură română modernă, București, Editura pentru Literatură, 1962. CRĂCIUN, Gheorghe, Aisbergul poeziei moderne, Pitești, Editura Paralela 45, 2002; ediția a II-a, 2009. Idem, Competiția continuă. Generația '80 în texte teoretice, Pitești, Editura Paralela 45, 1999. CRISTEA, Valeriu, Fereastra criticului, București, Editura Cartea Românească, 1987. Idem, Alianțe literare. 5 studii critice, București, Editura Cartea Românească, 1977. CROHMĂLNICEANU, Ovid S., Literatura română și expresionismul, ediția a II-a, București, Editura Minerva, 1978. DELETANT, Denis, Ceaușescu și securitatea. Constrângere și disidență în România anilor 1965-1989, trad. Georgeta Ciocâltea, București, Editura Humanitas, 1998. 1063 DELAPERRIERE, Maria (coord.), (Post)modernisme en Europe Centrale. La crise des ideologies, Paris, L'Harmattan, 1999. DERRIDA, Jacques, Deconstrucția politică, trad. de Emilian Cioc, Ciprian Mihali, Bogdan Ghiu, ediție îngrijită de Ciprian Mihali și Emilian Cioc, cu o postfață de Jean-Luc Nancy, Cluj, Editura Idea Design & Print, 2005. FOTACHE, Oana, Divanul criticii. Discursuri asupra metodei în critica românească postbelică, București, Editura Universității din București, 2009. GRIGURCU, Gheorghe, Critici români de azi, București, Editura Cartea Românească, 1981. JAMESON, Fredric, The Ideologies of Theory: Essays 1971-1986, London, Routledge, 1988. KARNOOUH, Claude, Adio diferenței: eseu asupra modernității târzii, trad. Virgil Ciomoș, Horia Lazăr, Ciprian Mihali, ediția a II-a, Cluj, Editura Idea Design & Print, 2001. KUHLMANN, Marie, Kuntzmann, Nelly, Bellour, Helene, Cenzura și bibliotecile în secolul XX, trad. George Bogdan Țâra, Timișoara, Editura Amarcord, 1999. LEFTER, Ion Bogdan, Adrian Marino: un proiect pentru cultura română. Analize și evocări, Craiova, Editura Aius, 2006. Idem, Primii postmoderni, Pitești, Editura Paralela 45, 2003. Idem, Anii '60-'90. Critica literară, Pitești, Editura Paralela 45, 2002. Idem, Recapitularea modernității. Pentru o nouă istorie a literaturii române, Pitești, Editura Paralela 45, 2000. FICEAC, Bogdan, Cenzura comunistă și formarea „omului nou”, București, Editura Nemira, 1999. MANOLESCU, Nicolae, Istoria critică a literaturii române. Cinci secole de literatură, Pitești, Editura Paralela 45, 2008. PETCU, Marian (coord.), Cenzura în spațiul cultural românesc, București, Editura Comunicare.ro, 2005. Articole: GOLDIȘ, Alex, Rolul progresist al cronicii literare în anii '60 (I), în Cultura, serie nouă, anul IV, nr. 41 (245), 15 octombrie 2009, p. 14-16 Idem, Rolul progresist al cronicii literare în anii '60 (II), în Cultura, serie nouă, anul IV, nr. 42 (246), 22 octombrie 2009, p. 14-16. MARTIN, Mircea, „Cultura română între comunism și naționalism”, în Revista 22, anul XIII, nr. 654, 17-23 septembrie 2002, p. 6-8. Idem, „Cultura română între comunism și naționalism (II)”, în Revista 22, anul XIII, nr. 660, 29 octombrie - 4 noiembrie 2002, p. 10-12. Idem, „Cultura română între comunism și naționalism (III)”, în Revista 22, anul XIII, nr. 661, 5-11 noiembrie 2002, p. 10-11. Idem, „Cultura română între comunism și naționalism (IV)”, în Revista 22, anul XIII, nr. 665, 3-9 decembrie 2002, p. 10-11, 13. 1064 PROLETCULTISMUL ÎNTRE „A FI” SAU „A NU FI” Drd. Andreea DRĂGHICESCU Universitatea din București 9 „Fără să abdice dela crezul artistic, scriitorul român înțelege să părăsească izolarea de până azi și să devină un luptător social, un luminător, un călăuzitor al neamului, câștigând, astfel, locul ce i se cuvine în noua organizare a lumii. Această misiune el n’o poate exercita decât în cadrul ideilor de libertate ale marilor democrații occidentale și ’n lumina revoluției rusești, care a dat muncitorului intelectual toate posibilitățile de a trăi cu demnitate și de a se manifesta ca fruntaș al poporului.”1 1 Articolul Organizarea scriitorilor, declarația-program a noului comitet condus de Victor Eftimiu, în cadrul adunării generale a Societății Scriitorilor Români din 24 septembrie 1944, „Scânteia” - Organ al Comitetului Central al Partidului Comunist Român, Anul I, nr.6, marți 26 septembrie 1944, p. 2. 1065 Imaginea este preluată din revista „Contemporanul”, săptămânal politic-social-cultural, nr. 130-131, 6 aprilie 1949, „număr special închinat Congresului Intelectualilor din R.P.R. pentru Pace și Cultură” organizat la București, în sala Ateneului, în martie 1949. Prolog „Criza identității este procesul de deconstruire în cursul căruia se (re)construiește o identitate nouă, mai mult sau mai puțin stabilă, dacă nu apare cumva imposibilitatea de a reconstitui o identitate solidă; în acest ultim caz, subiectul trebuie să se acomodeze, dacă reușește, cu o stare de criză mai mult sau mai puțin permanentă” 2 (s.n.). DE-structurare -----------------------------------------►RE-structurare CRIZĂ PERMANENTĂ România - R.P.R. - se află începând cu 23 august 1944 într-o criză resimțită din ce în ce mai acut ca fiind o criză. O “criză a identității”, pentru a prelua exprimarea folosită mai sus3, care de-a lungul anilor va deveni o “permanență”/“constantă” a societății la toate nivelurile și palierele sale, bineînțeles, cu variații de intensitate de la un an la altul, în cadrul aceleeași etape sau de la o etapă la alta. Cel puțin pentru prima etapă, cea în care Stalin și Dej au dominat scena artistică românească, mai întâi împreună, până în 1953, iar mai apoi separat, după moartea lui Stalin, 2 Apud Jacques Le Rider, Modernitatea vieneză și crizele identității, traducere Magda Jeanrenaud, Iași, Editura Universității „Al. I. Cuza”, 1995, p. 54, în Sanda CORDOȘ, Literatura între revoluție și reacțiune. Problema crizei în literatura română și rusă a secolului XX, ediția a II-a adăugită, Editura Apostrof, Cluj-Napoca, 2002, p. 13. 3 Pentru mai multe detalii cu privire la criza europeană și mondială a se consulta lucrarea Sandei Cordoș, Literatura între revoluție și reacțiune. Problema crizei în literatura română și rusă a secolului XX, Editura Apostrof, Cluj-Napoca, 2002 (ediția a II-a adăugită). 1066 Gheorghe Gheorghiu Dej devenind figura centrală, principiul DEconstruirii/DEstructurării -REconstruirii/REstructurării funcționează la cea mai mare putere/intensitate modificând prin înlocuire agresivă trecutul și prezentul în vederea “construirii viitorului”: „În ce privește formele de organizare artistică, pe urmele modelului sovietic, regimul Dej procedează la o destructurare și o restructurare a vieții și a mediului artistic românesc”4. Nicolae Manolescu, ca și Magda Cârneci cu privire la artă, observă la rândul său această situație a REscrierii istoriei trecute și/sau prezente, referindu-se, însă, strict la literatură de această dată: „Nu era deloc încurajator ce se întâmpla după 1944, indiferent de temeiurile pe care unele atitudini le puteau avea într-o vreme în care se păstra vie amintirea carlismului și a legionarismului ori a scurtei dictaturi antonesciene, cu deportările și pogromurile ei. Mai ales dacă avem în vedere ceea ce demascatorii puneau în loc. Cum epurarea s-a întins și asupra trecutului, a clasicilor, foarte curând s-a observat că se urmărea o reconfigurare a istoriei literare, a canonului cu alte cuvinte” 5 (s.n.). Prezentul și viitorul trebuie să fie marcate de NOU: o literatură nouă, idealuri noi, principii noi, o viață nouă a omului nou cu o identitate nouă spre care se tinde: „Oamenii muncii din Uniunea Sovietică au descoperit o țară nouă, au clădit într'o geografie nouă o lume pe baze nuoi, în care toate domeniile muncii și realizărilor au căpătat pecetea luptei pentru demnitatea și libertatea omului”6. Deși idealul noului este atins, fisurile din interiorul societății fac ca această identitate, în primii ani ce au urmat „anilor de tranziție” (poate cea mai scurtă perioadă de tranziție din istoria noastră care face loc unui regim bine instalat pe locul ocupat prin forță), „stabilă” și „solidă” să nu devină o constantă a întregii epoci, iar în această “luptă” (unul dintre termenii cel mai pe placul oficialităților) de acomodare să se instaleze o altă constantă, cum spuneam, aceea a crizei „mai mult sau mai 7 puțin permanente”7. Cum sugeram și mai sus, comunismul este astăzi analizat, comentat, discutat, prezentat nicidecum unitar, ci etapizat în funcție de o serie de evenimente ce au avut loc pe de o parte pe plan intern (23 august 1944, 6 decembrie 1945, 30 decembrie 1947, 1965, 1971), pe de altă parte pe plan internațional (23 august 1944, 1953, 1956, 1968). De fiecare dată mutațiile au avut loc, fără îndoială, fie mai rapid, fie mai lent, dar cu efecte pe termen lung. Este adevărat că pentru fiecare domeniu etapizarea s-a făcut și în funcție de propriile evenimente,cele interne, iar adeseori fiind condiționată de anumiți factori intrinseci. În cazul literaturii, Eugen Negrici propune o etapizare viabilă (dar, se pare, cam prea elaborată pentru a fi pusă în circulație), iar cât privește artele vizuale, cea a Magdei Cârneci este de departe cea mai cunoscută și folosită printre specialiști, ambele devenind sisteme de referință, din punctul meu de vedere, o dată cu apariția lucrărilor celor doi. Rezultatul, cu siguranță, unul interesant. În studiul dedicat prozei din seria volumelor semnate de Eugen Negrici o dată cu „întoarcerea” propriilor sale „arme” stilistice împotriva literaturii vechi pentru a-și concentra scrisul înspre „direcția nouă”, autorul, în urma unei analize minuțioase, ajunge la împărțirea literaturii scrise „sub comunism” în patru mari etape: etapa fundamentalistă, etapa concesiilor tactice, etapa reorientării politice a României și etapa naționalismului comunist și a 4 Magda CÂRNECI, Artele plastice în România 1945-1989, Editura Meridiane, București, 2000, p. 19. 5 Nicolae MANOLESCU, capitolul „Contemporanii. 1947-2000. Un lustru de tranziție. Realismul-socialist”, în Istoria critică a literaturii române. 5 secole de literatură, Editura Paralela 45, Pitești, 2008, p. 888. 6 Articolul „Filmul sovietic, filmul realismului socialist”, în Scînteia, nr. 15, joi 5 octombrie 1944, p. 2. 7 Apud Jacques Le Rider, op. cit. 1067 o izolaționismului ceaușist8. De cealaltă parte, cum spuneam, etapizarea Magdei Cârneci care ajunge la trei perioade distincte: perioada de instaurare prin forță a noului regim, perioada de „normalizare” și perioada „post-totalitară”. În fiecare dintre domenii, prima etapă este reprezentată astfel: literatura este dominată de o poezie agitatorică, cu priză la realitate, o proză și poezie aservite și cu vădit caracter propagandistic, iar artele vizuale de o artă totalitară (evidentă astăzi fiecăruia dintre noi - și mult mai la îndemână - în arhitectura produsă în epocă - Casa Scânteii și Opera fiind două dintre cele mai cunoscute produse arhitecurale din prima parte a regimul comunist). Proletcultismul între „a fi” sau „a nu fi” Diferența de opinii dintre cei mulți care afirmă existența proletcultismului în arta primelor două decenii de comunism și cei puțini care, dimpotrivă, o contestă a fost destul de puțin adusă în discuție de-a lungul anilor. Motivul nu este lipsa de spațiu acordat acestei problematici în literatura de specialitate sau ignoranța generațiilor mai noi cu privire la epoca pe care o avem în vedere în acest eseu. Cred că este vorba pur și simplu de o inconsistență a termenilor și lipsă de interes față de teoretizări, de o privire de ansamblu asupra celor două literaturi (sovietică și română, în această ordine și nu invers), iar aici poate principala cauză este numărul tot mai scăzut al vorbitorilor de limbă rusă. Cert este faptul că în mediu academic termenul are o răspândire extrem de largă, este folosit printre specialiști fără nicio problemă atunci când vine vorba de literatura română din prima epocă de comunism (epoca internaționalistă Dej) evitându-se, probabil, astfel explicațiile suplimentare și delimitările necesare. „... am prins problema sub forma istoriei consumate”9 Astfel cum Daniel Vighi rugat de redactorii revistei Vatra să scrie câteva rânduri despre (am senzația, totuși!) „proletcultism” își recunoștea neputința cuprinderii acestuia în afara propriei sale existențe și cu atât mai mult „darea de seamă” a verdictelor de orice tip10, îmi asum și eu o poziție similară, însă nu numai cu privire la perioada sus numită, ci cu întreg orizontul încenușat pe care îl zăresc (neputința necuprinderii sale nu este pe atât de liniștitoare pe cât cred reprezentanții altor generații de cercetători/critici) când îmi ridic (de fiecare dată!!!) ochii dintre paginile „organului de partid” pentru a privi... (surpriză!) îndărăt. Înapoia mea. Și a unui abia întrezărit răsărit. Dar până acolo drumul este lung și cel puțin la fel de greu ca cel al lui Sisif. Nu putem însă ignora faptul că istoria se vede mult mai detașat de la distanță, iar atunci când vine vorba de delimitări istorice și precizări teoretice acestea pot fi mai ușor recuperabile prin distanțare. 8 Eugen NEGRICI, „Scurt istoric al raporturilor literaturii cu propaganda”, în Literatura română sub comunism. Proza, Editura Fundației Pro, București, 2006, p. 17-76. 9 Daniel VIGHI, „Proletcultismul dincolo de el însuși, dincolo de ce a vrut și a aspirat”, în Înapoi la proletcultism, dosar, revista „Vatra”, nr. 9-10 (402-403)/2004, p. 60). 10 „Așa și cu realismul-socialist cu arhetipalități proletculte din anii 50, nici despre el n-aș putea spune mare lucru, încruntat și revendicativ, pentru că nici nu l-am apucat, nu aveam o vîrstă posibilă să percep ce și cum, nu am fost pe fața pămîntului, iar cînd am început să percep cultural existența acestuia, se și consumase deja liberalismul din anii 60, și treceam direct la aversele reci de toamnă de după tezele din iulie '71. Așa că am prins problema sub forma istoriei consumate...” (Daniel VIGHI, „Proletcultismul dincolo de el însuși, dincolo de ce a vrut și a aspirat”, în Înapoi la proletcultism, dosar, revista „Vatra”, nr. 9-10 (402-403)/2004, p. 60). 1068 Un loc comun printre specialiști este faptul că Sanda Cordoș este prima care publică un studiu dedicat conceptului în discuție, la sfârșitul anilor 90, în volumul Literatura între revoluție și reacțiune. Studiul își afirmă poziția încă din titlu: Proletcultismul n-a existat. Dacă însă din acest punct de vedere ulterior i se vor alătura și alți colegi de breaslă, ceea ce va rămâne în definitiv inedit până astăzi (și neuzitat) este substitutul propus de Sanda Cordoș: jdanovism. Ceea ce nu este deloc de ocolit, dar pentru a accepta o variantă ca aceasta trebuie să fi parcurs articolele program de la care fiecare dintre termeni pornește. Argumentele propuse de Sanda Cordoș (avizate și rezultate dintr-o documentare a surselor primare, așa cum este și firesc) pot fi completate. Autoarea respinge categoric existența proletcultismului în producția literaro-artistică a anilor 1948-1964 (în această zonă identifică ea însăși discuțiile de astăzi despre proletcultism): „în literatura română proletcultismul n-a existat și cred că această greșeală se cuvine îndreptată pentru a putea restitui perioadei respective (1948-1964), precum și avatarurilor sale care, resuscitate oficial după tezele din iulie 1971, pot fi identificate în 1989, numele adevărat și, o dată cu el, natura lor adevărată: jdanovism”.11 Primul dintre argumentele pe care Sanda Cordoș le aduce demonstrației sale cu privire la imposibilitatea promovării unui model proletcultist în absența unuia de acest tip în Uniunea Sovietică la momentul în care literatura română devine direct subordonată literaturii sovietice ar trebui poate completat cu câteva aspecte istorico-teoretice. Este adevărat că în Uniunea Sovietică acest curent fusese treptat interzis de către Lenin, însă nu acesta este motivul esențial pentru care literatura română este privată de proletcultism. Practic, ce se întâmplă în literatura română imediat după 23 august 1944 (cum arată documentele, articolele ilustrative și cele program) este destul de confuz dacă analizăm situația cu atenție. În 1944 literatura română trebuie să pornească de la baze noi, dar care în același timp să recupereze cei aproximativ 30 de ani pe care patria-mamă îi are în avans. Esența, însă, rămâne aceeași. Atragerea și implicarea cât mai activă (și în același timp cât mai pasivă) a proletariatului. Cum însă lucrurile se precipită, iar totul trebuie să se întâmple în cel mai rapid mod cu putință, se preia literatura cu cel mai mare succes, care este cel mai ușor de parcurs, simplă, dar cu o forță de atracție și convingere care atinge inimaginabilul, iar Partidul trebuie să se implice în mod nemijlocit pentru ca planul să nu fie cu nimic alterat și îndeplinit cu rezultatele propuse. Cu toate că proletcultismul s-a dorit, la origini, o literatură independentă de putere și care să fie ea însăși putere în sfera culturii sovietice de la începutul secolului XX, nu a reușit să se desprindă de direcția impusă de Lenin (care îl condamnă încă din 1920, la primul Congres general al Proletkultului, la trei ani de la apariția sa oficială prin înființarea Organizației conduse de A. A. Bogdanov, organizație ce se autodefinește ca fiind o „organizație de clasă, de cultură și creație a proletariatului”), ci s-a văzut nevoită să se afilieze puterii politice deși a negat-o până la sfârșit într-un mod sau altul. Un posibil contraargument, nejustificat până la finalul expunerii cu caracter demonstrativ propuse de Florin Mihăilescu și fără o ancorare corectă în realitate, susține parțial cele completate aici: „«proletcultism» este un termen împrumutat vocabularului sovietic și definește tendința de a da naștere unei culturi cu totul noi, reprezentând în exclusivitate interesele și aspirațiile proletariatului. Deși dezarmată chiar de Lenin însuși, 11 Sanda CORDOȘ, Literatura între revoluție și reacțiune. Problema crizei în literatura română și rusă a secolului XX, ediția a doua adăugită, Editura Apostrof, Cluj-Napoca, 2002, p. 273. 1069 această tendință s-a manifestat furibund în primii ani ai regimului bolșevic pentru a fi mai apoi blamată, sub acuzația de «stângism» și, prin urmare, de exagerare și deviere de la «linia partidului». Cu toate acestea, ea a reapărut la începuturile majorității noilor direcții culturale de după primul război mondial din țările așa-numitului lagăr socialist, fapt explicabil printre altele prin excesul de zel al noviciatului sau al convertirii unei bune părți a intelectualilor 12 acelei vremi la noua ordine politică.12” (s.n.) Dacă la prima vedere teoria propusă de Florin Mihăilescu pare în consens cu evenimentele din epocă, totuși termenul proletcultism este supralicitat și utilizat la întâmplare pe parcursul întregului studiu (deloc neglijabil cantitativ). De altfel, nu o singură dată, cum vom arăta, criticul se contrazice și contrazice în definitiv esența regimului totalitar: „Aici e locul de a preciza că, cel puțin pentru etapa de acut proletcultism, izvorul de inspirație al comuniștilor români, ca și al celor din toate țările satelite ale Moscovei, a fost de bună seamă întotdeauna și aproape exclusiv experiența teoretică și practică a «marelui frate» de la Răsărit. (...) Fenomenul a avut asemenea amploare și profunzime, încât se poate spune că ani de zile ideologia acestor țări n-a fost altceva decât o simplă copie, deloc palidă, ci uneori dea dreptul excesivă, a celei sovietice, în varianta sa cea mai dogmatică și am zice chiar troglodită, recte stalinistă. Doar aplicațiile au dat eventual o notă de culoare și de originalitate și au nuanțat câteodată tezele fundamentale, fără a le modifica și altera cât de puțin substanța”13. Să înțelegem de aici că proletcultismul devine nota de originalitate a literaturii realist socialiste? Căci altfel nu știu cum ar putea fi explicate confuziile și neconcordanțele ieșite la iveală în urma unei lecturi, chiar și artificiale, astfel încât să fie resemnificate, iar textul (și criticul) în consecință salvat. Ceea ce apropie și preia realismul-socialist (termenul consacrat în epocă, și nicidecum cel de proletcultism cum sugerează unele cărți de specialitate) de/de la proletcultism14 în arta românească din primele două decenii de comunism (epoca Dej) este pe de o parte constanța luptei de clasă, iar pe de altă parte marcanta prezență a proletariatului nu numai ca subiect al creației, dar și ca subiect creator. De altfel, această nouă categorie de scriitor este avută în vedere încă de la prima adunare generală a Societății Scriitorilor Români care a avut loc după 23 august 1944 și care se reunește pe data de 24 septembrie, în urma semnării unei petiții de către 30 dintre membrii săi, în vederea alegerii unui nou comitet de conducere, întâlnire consemnată de organul de partid în unul dintre primele sale numere. Comitetul, reprezentat de noul său președinte „d. Victor Eftimiu” (al cărui contracandidat a fost I. Al. Valjean, dar a cărui listă „a fost retrasă” chiar înainte de a se trece la vot) propune o listă cu 11 priorități ale Societății Scriitorilor Români. La cel de-al doilea punct (imediat dup problema „epurării”) se precizează: „Sindicalizarea Societății pentru realizarea unei vieți libere și demne a tuturor scriitorilor. Exemplul Rusiei Sovietice, unde muncitorul intelectual este prețuit ca unul din 12 Florin MIHĂILESCU, De la proletcultism la postmodernism. O retrospectivă critică a ideologiei literare postbelice, capitolul „Fundamentele proletcultismului”, Editura Pontica, Constanța, 2002, p. 19. 13 Ibidem., p. 35. 14 Cu toate acestea propun un amendament la afirmația Sandei Cordoș: „proletcultismului i se intentează un aspru proces în România la începutul anilor '50. Devenit un substantiv comun, nemaidesemnând o organizație, ci o tendință dăunătoare, proletcultismul nu este deloc un model de urmat, ci un pericol de înlăturat.” (ibidem., p. 274) 1070 factorii cei mai de seamă ai colectivității, va fi ideia directoare pentru noua organizare a scrisului în România”15. Iar acesta este numai începutul...16 Niciun moment, însă, ideologicul și politicul nu vor fi excluse din literatura și arta produse în această perioadă (spre deosebire de încercarea de păstrare a autonomiei și independenței Proletkultului). Realismul-socialist se definește „ca «expresie principală» a «principiilor de creație» comune, în numele cărora toți scriitorii sunt reuniți într-o organizație unică, realismul socialist are drept rol de a asigura integrarea literaturii (și, conform acestui model, a celorlalte arte) structurii unei societăți «ideocratice» aflate sub controlul ideologiei «Partidului Proletariatului», și care se vrea expresie a «adevărului 17 științific» al istoriei”.17 Dar ar mai fi ceva ce trebuie subliniat. Spre deosebire de directivele leniniste, de a păstra ca bunuri/valori culturale, ale fiecărei „culturi naționale” în parte, atât produsele „culturii exploatate”, cât și pe cele ale „culturii exploatatoare” (reciclabile, în fond), „ideea esențială a orientării proletcultiste s-a dovedit în toate împrejurările ideea de ruptură, de discontinuitate, în intenția utopică, apropiată de aceea a oricărei avangarde, de a elabora o cultură integral nouă, fără a recunoaște în definitiv nici un precursorat.”18 Iar în acest sens literatura română de după război și dezideratele ei se alătură celor enunțate de proletcultism. Literatura română de până la război este anulată, iar ceea ce urmează este un program cu minuțiozitate stabilit de centru, de „clădire a unei literaturi nuoi”. Din acest moment se intră într-o criză. Care din păcate nu va mai părărsi definitiv cultura română. „Presupușii oamenii ai anului 2000 sînt în realitate cititorii din orice epocă; ei au dreptul să afle chipul adevărat al vremii despre care li se relatează”19 „Noi în anul 2000 când nu vom mai fi copii... Vom fi meșteri iscusiți, să vă facem fericiți Pe voi părinții cei veți fi 20 La a doua tinerețe... în 2000”20 15 Articolul Organizarea scriitorilor, „Scânteia” - Organ al Comitetului Central al Partidului Comunist Român, Anul I, nr.6, marți 26 septembrie 1944, p. 2. 16 La aceeași adunare, în declarația-program propusă de noul comitet de conducere, apare și primul paradox, care va fi urmat de un lung șir de paradoxuri și contradicții între ceea ce se spune și ceea ce se gândește (parcă mai mult ca niciodată se aplică principiul propus de Grice, what is said is not what is meant), totul având de fapt la bază efectiv înșelarea și amăgirea opiniei publice și atragerea oamenilor simpli: „Prima ședință a noului comitet ales, a avut loc în aceiași zi și a hotărât să suprime formula umilitoare a petitionării pentru a fi primit printre membrii Societății. Comitetul va solicita el de acum înainte, tuturor scriitorilor calificați, intrarea în Societate.” (s.n.) (idem., articolul Organizarea scriitorilor). 17 Michel AUCOUTURIER, Realismul socialist, traducere din limba franceză de Lucia FLONTA, Editura Dacia, Cluj-Napoca, 2001, „Introducere”, p. 6. 18 Florin MIHĂILESCU, op.cit., p. 19. 19 Geo BOGZA, A fi scriitor, extras din Geo Bogza interpretat de..., p. 27. 20 Versuri preluate din cântecul Noi în anul 2000. 1071 Pentru o „nuouă artă” a mimesisului O foarte bună observație cu privire la esența realismului-socialist, la care Alice Popescu ajunge în urma lecturilor sale socio-psihanalitice, se referă la tipul de mimesis (căci s-a vorbit adeseori de calitatea artei realist-socialiste de a reda întocmai, cât mai fidel cu putință realitatea înconjurătoare), noul tip de mimesis de care arta ideologică/aservită este impregnată, în care operele realiste nu mai corespund unei realități cu adevărat reale, ci uneia contrafăcute: „pentru comuniști arta este un mimesis al vieții, ea chiar trebuie să fie «realistă», spre deosebire de cea burgheză”21. Se ajunge astfel la un un realism de clasă. În epocă s-au scris nenumărate rânduri, sub toate formele, dintre cele mai diferite, despre cum ar trebui să arate literatura născută după 23 august 1944. Încă de la început scriitorii, aceia reciclați din perioada interbelică (și nu numai în literatură avem de-a face cu acest proces, ci și în celelalte arte - în pictură, Ciucurencu, Dărăscu, în arhitectură Octav Doicescu și Duiliu Marcu, pentru a nu-i mai aminti pe avangardiști), sunt invitați printre reprezentanții proletariatului, deoarece numai din interior viața se vede așa cum este cu adevărat, viața în sine: „Fiecare etapă istorică impune oamenilor anumite sarcini. Etapa istorică pe care o străbatem, de luptă a poporului român pentru cucerirea libertăților sale sociale, impune și scriitorilor anumite sarcini. Nu cu fraze mari și deviații de stânga își vor dovedi existența, ci unificarea tuturor forțelor democratice deci în breaslă, în vederea legăturii indestructibile pe care trebuie s’o aibă cu țăranii, cu muncitorii, cu cărturarii țării. Nu din afară trebue să scrii, ca niște turiști despre propriul lor popor, ci din lăuntrul frământărilor, ca purtători de cuvânt și luminători aii maselor”22. Iar acesta este unul din nesfârșitele exemple care ar putea fi date. Iar primul pas înspre nuoa direcțiune se face la sfârșitul lunii septembrie, atunci când „Scânteia” publică Adeziunea Societății Scriitorilor Români la Proectul de Platformă: „Sriitorii români, înțelegând necesitatea de a părăsi izolarea în care se complăceau, înțelegând că ei trebuie să stea în mijlocul poporului, cărui exponenți sunt și ale căror aspirații trebuie să formeze centrul preocupărilor lor, au crezut că nu pot rămâne indiferenți față de un act care reprezintă o răscruce pentru viața noastră politică”23. Dar întrebarea este ce ne rămâne nouă, cititorilor anilor 2000, ale căror amintiri devin din ce în ce mai greu de decupat din trecutul nostru, amintiri care greu mai pot fi reactualizate în vederea analizării lor. Crochiuri. Fragmente. Fotografii rupte sau șterse pe margini, fără contur. Luăm de acolo puțin, de dincolo încă puțin și încropim eseuri. Cât privește noțiunile și conceptele, teoretizările și sistematizările acestea sunt relative. Suprapunerile mai mult decât evidente. Deci ce ne rămâne? Confuzia și deruta. Sper că nu uitarea și oboseala, ci amintirea și încăpățînarea pentru a-l parafraza pe Camus. 21 Alice POPESCU, O socio-psihanaliză a realismului socialist, Editura Trei, București, 2009, p. 114. 22 „Scânteia”, nr. 9, Vineri 29 septembrie 1944, articolul Despre sarcina actuală a scriitorilor. Câteva reflecții după adunarea de la S.S.R. 23 „Scânteia”, nr. 10, Sâmbătă 30 septembrie 1944, articolul Adeziunea Societății Scriitorilor Români la Proectul de Platformă, p. 1. 1072 Bibliografie a. Dicționare și Istorii literare: 5 5 COURTOIS, Stephane (coord.), Dicționarul comunismului, traducere de Mihai Ungurean, Aliza Ardeleanu, Gabriela Ciubuc, Editura Polirom, Iași, 2008. NEGRICI, Eugen, Literatura română sub comunism. Proza, Editura Fundației Pro, București, 2006. NEGRICI, Eugen, Literatura română sub comunism. Poezia I, ediția a II-a, Editura Fundației Pro, București, 2006. SELEJAN, Ana, Literatura în totalitarism. 1949-1951, vol. I - Întemeietori și capodopere, ediția a doua adăugită cu trei texte teoretice ale autoarei: „Proletcultismul”, „Realismul socialist” și „Asemănări și deosebiri între proletcultism și realismul socialist”, pp. 497-513, Editura Cartea Românească, 2007. b. Lucrări teoretice și critice: AUCOUTURIER, Michel, Realismul socialist, traducere din limba franceză de Lucia Flonta, Editura Dacia, Cluj-Napoca, 2001. CÂRNECI, Magda, Artele plastice în România 1945-1989, Editura Meridiane, București, 2000. CORDOȘ, Sanda, Literatura între revoluție și reacțiune. Problema crizei în literatura română și rusă a secolului XX, capitolul inclus în Addenda - „Proletcultismul”, ediția a II-a adăugită, Editura Apostrof, Cluj-Napoca, 2002, pp. 273-279. CROHMĂLNICEANU, Ovid S., Despre originalitate, Editura de Stat pentru Literatură și Artă, București, 1955. CROHMĂLNICEANU, Ovid S., Pentru realismul socialist, Editura de Stat pentru Literatură și Artă, București, 1960. FADEEV, A., De pe pozițiile realismului socialist: articole, cuvântări, scrisori, Editura pentru Literatură Universală, București, 1962. MIHĂILESCU, Florin, De la proletcultism la postmodernism. O retrospectivă critică a ideologiei literare postbelice, capitolul „Fundamentele proletcultismului”, pp. 19-112. NEGRICI, Eugen, Poezia unei religii politice. Patru decenii de agitație și propagandă, o antologie a poeziei proletcultist cu prefață și curs de Eugen Negrici, Editura Fundației Pro, București, 1995. NIȚESCU, M., Sub zodia proletcultismului - O carte cu domiciliul forțat (1979-1995). Dialectica puterii - Eseu politologic, ediție îngrijită de M. Ciurdariu, Editura Humanitas, București, 1995. NOVICOV, Mihai, Realism: realism critic: realism socialist, Editura pentru Literatură, București, 1961. POPESCU, Alice, O socio-psihanaliză a realismului socialist, Editura Trei, București, 2009. c. Reviste: VATRA, nr. 9-10 (402-403)/2004, dosar Înapoi la proletcultism. 1073 d. Articole: „Scânteia” - Organ al Comitetului Central al Partidului Comunist Român, Anul I, nr.6, marți 26 septembrie 1944, articolul Organizarea scriitorilor, p. 2. „Scânteia” - Organ al Comitetului Central al Partidului Comunist Român, Anul I, nr. 9, vineri 29 septembrie 1944, articolul Despre sarcina actuală a scriitorilor. Câteva reflecții după adunarea de la S.S.R. „Scânteia” - Organ al Comitetului Central al Partidului Comunist Român, Anul I, nr. 10, Sâmbătă 30 septembrie 1944, articolul Adeziunea Societății Scriitorilor Români la Proectul de Platformă, p. 1. e. Surse online: Raportul final al Comisiei prezidențiale pentru analiza dictaturii comuniste din România, varianta online pusă la dispoziție pe site-ul Președinției României: http://cpcadcr.presidency.ro/upload/RAPORT_FINAL_CPADCR.pdf Anexă Nevoile de cultură ale poporului24 Despre temele de inspirație ale scriitorilor Avem în fața ochilor trei reviste apărute în cursul lunii Septembrie: Revista Fundațiilor Regale, Democrația și Academia. Găsim în aceste reviste schițe și nuvele. Proza din „Revista Fundațiilor Regale” este semnată de fasciști cu reputația bine stabilită: nu ne mai oprim asupra ei. „Democrația” revistă proaspăt apărută publică o nuvelă de marele scriitor sovietic Ilia Ehrenburg și o notă în care se spune. „Literatura pășește spre destine imperiale. Pearl Buck domnește peste 130 milioane de americani, Huxley peste restul de cititori în limba engleză, ceea ce însumează un sfert din omenire; de o pătrime de miliard de ruși are grijă Ilia Ehrenburg. Proporție dreaptă între număr de populație și talent, între nemărginiri geografice și putere de creație. Deprimant pentru literatul de țară mică. Rapsod al patimilor mărunte, înghesuit în cadre strâmte, asistă, cu amărăciune, cum, peste capul lui, se încrucișează mărețele reflectoare cu care continentele își semnalează geniul.” Iar „Academia” publică o foarte lungă nuvelă, „Ispășire” din viața jucătorilor de cărți, în care se pot ceti fraze întortochiate, neînțelese ca: „Ea se trezi din toropeală, zâmbi absentă și își bău paharul cu fasoane neobișnuite numai din vîrful buzelor, contemplându-și apoi unghiile strălucitoare, cercetându-și cu cyclamen buzele. Ce o interesa pe ea că el pierduse în trei minute iar cinci mii? Bob împărți cărțile și Sergiu neavând nici cu ce deschide și nici cu ce merge, renunță dezolat și se capacita să urmărească atent jocul. Se uita la Sandu cum i se mișcau mâinile și acesta roși...” Ce observăm? 24 Scânteia”, nr. 23, vineri 13 octombrie 1944, p. 2. 1074 Că o revistă a tinerilor care se intitulează „organ săptămânal de atitudine spirituală, socială și politică” „Academia” nu găsește altceva de răspândit decât o schiță slabă cu „Bob care împarte cărțile și cu Sergiu care n’are carte”; asta dovedește secătuirea sufletească a tineretului grupat în jurul „Academiei”. Un tineret cu astfel de preocupări, care se oprește asupra unei astfel de teme de inspirație, este osândit de procesul inevitabil al istoriei. Notița din „Democrația” merită mai multă atenție. Pentru că denotă, că mentalitatea imperialistă în literatură găsește ecou într’o revistă românească, apărută după 23 August, revistă al cărei titlu ar trebui să fie un program anti-imperialist. Un scriitor nu stăpânește niciodată. El formulează aspirațiile cetitorilor. Cu cât el exprimă mai adânc, mai just sentimentele și ideile păturilor mai largi, cu atât scrisul său e mai popular, mai reprezentativ pentru epocă. Preocuparea unui scriitor nu trebue să fie ca „peste capul lui, să se încrucișeze mărețele reflectoare cu care continentele își semnalează geniul”, ci să exprime cât mai simplu și just dramele, bucuriile și nevoile poporului său. Scriitorii români trebue readuși la realitate. Să li se reamintească de rolul pe care trebue să-l joace în baza activității lor. Unii dintre ei au făcut războiul. Au fost martorii crimelor ce s’au comis dela Prut până la râul terek din Caucaz. Au văzut și trebuesc să scrie ce au văzut. Au trăit momentele dramatice ale retragerii când nemții își croiau cale trăgând cu mitralierele în unitățile românești. Alții au trăit înlăuntrul țării ocupația hitleristă, anii de rușine națională a dictaturei legionaro-antonesciene. Alții în sfârșit, au văzut cum se făceau rechizițiile la țară, cum erau luați de pe la casele lor feciorii și trimiși să moară pentru războiul lui Hitler, cum au trăit văduvele, orfanii, invalizii. Niciunul dintre aceste momente nu se reflectă în scrisul lor. Este drept că cenzura lui Antonescu, exercitată prin legionari, și ofițeri nemți hitleriști, ar fi interzis publicarea schițelor și nuvelelor în care s’ar fi descris în culori adevărate, războiul lui Antonescu, aliații lui Antonescu, trupele cotropitoare naziste și dosul frontului alcătuit din milionari ai „Patronajului”, din sașii și șvabii profitori, din îmbogățiți C. N. R. - ului. Astăzi ei au libertatea să publice. Anii din urmă, cu tot ce au făptuit cotropitorii hitleriști și aliații lor trebue să se oglindească, în literatură. Încordarea poporului român și lupta lui - sub diferitele forme - împotriva cotropitorului hitlerist, e plină de teme admirabile care ar interesa în gradul cel mai înalt pe cetitor. Lupta ilegală care s’a dus pentru eliberarea țării, duelul dintre patrioți și agenții siguranței, pildele de eroism ale acelor care au rezistat mergând până la sacrifiul vieții lor sunt momente dramatice care ar putea sluji ca temei; ca și ieșirea masselor la iveală, meetingurile de pe stadioane, viața de stradă, uzină și ogor, tot ceiace gândește, simte și pentru care se încordează, în acest moment istoric poporul român. Poporul român luptă alături de firești săi aliați pentru lichidarea definitivă a hitlerismului cotropitor și pentru nimicirea fasciștilor dinlăuntru. Scriitorii - dacă vor să facă parte din avantgarda progresistă a poporului, așa cum li este sarcina - trebue să se inspire din actualul moment istoric și să-l exprime în opera lor. 1075 O PERSPECTIVĂ ASUPRA CONDIȚIEI CRITICE Drd. Adriana RUSU Universitatea ,,Ștefan cel Mare” din Suceava Pornind de la studiul minuțios și analitic al condiției critice actuale, se identifica o tendința spre repoziționarea către observațional și reflexiv a discursului teoretic cu privire la arta, dincolo de obișnuitele abordari strict estetice. Se accentueaza metamorfoza esteticii actuale - devenite relativista și subiectiva prin concentrarea discursului asupra multiplelor criterii de evaluare - și se surprinde evoluția criticii de la ,,judecata de gust” (cautarea frumosului / estetica), specifica secolului al XVIII-lea la ,,judecata interpretativa” (cautarea sensului / hermeneutica) din secolul al XIX-lea, relevând actualitatea condiției postestetice a discursului teoretic. Denunțând pretențiile hegemonice ale esteticii în evaluarea formelor de arta, se poate vorbi despre geneza unei contrateorii estetice și a unei teorii postestetice depliate în melanjuri dintre critica culturala, critica de arta și arta critica. Cuvinte-cheie: condiția critică, estetică,artă, discurs Motto: ,,Zborul artei trebuie să-și aibă corespondentul în sfera vieții obișnuite, precum se așterne umbra condorului peste pământ.” (Witold Gombrowicz) Arhitectura lucrării dezvăluie o structură adaptată la explicitarea celor trei elemente vizate: critica culturală, critica de artă și arta critică. În capitolul intitulat Critica culturală, autorul oferă o evaluare a situației actuale a culturii, relevând codificarea unor opțiuni micro-sau macropolitice (de direcționare) în orice discurs sau investigație culturală, nuanțând simbioza dintre cultural și social și, de aici, accentuând fragilitatea delimitarii dintre creație și stilul de viață. Cel mai complex context în abordarea critică a culturii este dat de studiile cotidianității („everyday life studies“), considerându-se că pozițiile critice asumate din acest unghi influențează expresiile artistice care, la rândul lor, sunt influențate de pluralitatea de teorii critice1 actuale: psihanalitice, (neo)marxiste, postestetice (văzute ca un demers critic cu structuri plurivalente; situaționale, comunicaționale, relaționale, postproductive, postmedia) poststructuraliste (în care semnificațiile propuse de un autor devin secundare în raport cu percepțiile lectorului, în circumstanțe în care sinele - „unitate singulara și coerenta“ constituită din tensiuni generate și amprentate de gen, rasă, profesie, clasă etc. - este relevant în interpretarea semnificațiilor), postcolonialiste (care ar presupune ilustrarea unor aspecte ce vizează multiculturalitatea și se poate referi la expresii culturale precum celebrarea și explorarea diversității, a hibridității și a diferenței, motivând angajarea politică). În opoziție cu teoria estetică, bazată pe ,,judecata de gust”, teoria postestetică depășeste raportarea exclusivă 1 Tipurile de critici dominante rămân, însă, cea tehnică/ instruită/ avertizată, bazată pe dimensiunea cognitivă și cea subiectivă/ impresionistă, fundamentată pe experiența estetică. 1076 2 la obiectul de arta și recurge la „judecata socială” , „judecata politică”, „judecata economică”, „culturală” sau „antropologică”. Întorcându-se de la teoriile criticii la artă, autorul observa că arta poate duce la o reinventare a cotidianului („cultural do-it-yourself“) și înregistrează o tezele propuse de Michel de Certeau și de Nicolas Bourriaud2 3 4, privind valența „semionautică“ a operelor de artă. Este semnalată, de asemenea, comutarea accentului de la mesajul autorului (din critica tradițională) la cel al textului (din structuralismul anilor '50) și, în final, la cel al cititorului (din poststructuralismul de după 1968). Deși aspectele semnalate (descifrarea, decodarea, interpretatarea) se regăsesc și în proteicele forme ale lecturii, experiențele și educația vizuală nu se pot suprapune integral peste modelele textualității5, de aceea sunt necesari termeni ai unor combinații specifice de semnificații și de subiecte, numite „regimuri scopice“ (cum ar fi „teoria panopticonului“ a lui Jeremy Bentham creată în 1787 și dezvoltată de Michel Foucault în 1975). Astfel, opera de artă, un sistem de semne care ar depăși conceptul de mimesis, trebuie să exprime valorile culturale ale momentului istoric căruia îi este integrat artistul, încât lucrările de artă mai curând ar produce decât ar reflecta semnificațiile politice, sociale și culturale. Raportându-se la Bryson, Holly și Moxey6 și detașându-se de explicațiile marxiste privind distincția dintre baza și suprastructura societății (dintre circumstanțele producției economice și activitățile religioase, filozofice și artistice), criticul de artă român instrumentează teoria semiotică pentru a arăta că atât activitățile economice, cât și cele culturale sunt învestite cu valoare socială care le-ar reprezenta mai curând ca modalități diferite de discurs decât ca manifestare a dezvoltărilor distincte în procesul social.7 Critica de artă, a doua parte, propune prospectarea viitorului și conturarea previziunilor asupra dinamicii fenomenului artistic, arătându-se că, potrivit unui raport asupra politicilor europene în 2015, „arta ar ajunge să fie masiv instrumentalizată, fiind înțeleasă ca un serviciu social, ca apel critic, ca formă de cunoaștere, ca modalitate de cercetare ori ca o produs comercial“8. Hegemonia teoriei este condiționată de pierderea autorității autorului (R. Barthes), concomitent cu deconstruirea și cu implicarea activă a receptorului. Autorul se referă la critica de artă ca la o stare metamorfotică, plecând de la o practică angajată, 2 Una dintre cele mai importante variabile în analiza culturală (a artei vizuale, în special) este contextul (în receptare, dar și în producerea și distribuirea imaginii), consideră Cătălin Gheorghe, apud Martin Lister și Liz Wells. Astfel, imaginea unei campanii publicitare este receptată diferit pe autostrada și într-o galerie de artă. 3 Michel de Certeau, The Practice of Everyday Life, trad. De Steven Rendell, University of California Press, Berkeley, 1984 și Nicolas Bourriaud, Relational Aesthetics, trad. De Simon Pleasance și Fonza Woods cu participarea lui Mathieu Copeland, „Les pressesdu reel“, 2002, apud Cătălin Gheorghe, Condiția critică. Studiile vizuale în critica culturală, critica de artă si arta critică, INSTITUTUL EUROPEAN, Iași, 2010, p. 179; 4 „Bourriaud numește această nouă formă de cultură o «cultură a întrebuințării» în care opera de artă e o narațiune ce extinde și reinterpretează narațiuni precedente, funcționând ca un terminal temporar al unei rețele de elemente interconectate, fiind doar un simplu moment dintr-un lanț nesfârșit de contribuții. Acest fapt implică o transformare a statutului operei de artă care devine un spațiu al negocierii dintre artistșsi privitor, pierzându-și caracterul de receptacul al viziunii artistului“ ( p. 53); 5 „Vizualitatea nu ar putea înlocui discursul lingvistic, ci l-ar face mai comprehensibil și mai rapid.“ Cătălin Gheorghe, op. cit., p. 77; 6 Norman Bryson, Michael Ann Holly si Keith Moxey (editori), Visual Culture: Images and Interpretation, Wesleyan University Press, Hanover, 1944 apud Cătălin Gheorghe, op. cit., p. 75; 7 Cătălin Gheorghe, Condiția critică. Studiile vizuale în critica culturală, critica de artă si arta critică, INSTITUTUL EUROPEAN, Iași, 2010, p. 77; 8 Maria Lind, Raimund Minichbauer (editori), European Cultural Policies 2015. A Report with Scenarios on the Future of Public Funding for Contemporary Art in Europe, IASPIS, Londra, Stocholm, Viena, 2005, apud Cătălin Gheorghe, op. cit., p. 90; 1077 pasionată și informată istoric (critica obiectului, critica originalității, critica diferenței, critica limbajului, critica instituționalizată), către „o practica masiv finanțata, însa invizibila și fara voce“ (p. 96) și care nu mai parcurge stadiile cunoscute: descriere, analiză, judecare și teoretizare: „Sarcina criticii de arta nu este aceea de a-și judeca obiectul din punct de vedere estetic, nici de a-i aprecia probitatea ideologica, în funcție de o agenda politica mai mult sau mai puțin predeterminata, nici aceea de a împlini ori de a revitaliza obiectul prin interpretare, nici aceea de a-l reconstitui sub forma unui simulacru critic care i-ar clarifica logica, ci aceea de a investiga obiectul în locul lui propriu și de a-l articula cu alte asemenea reprezentari psihosociale, cautând sa le relaționeze discursiv pentru a le pune în criza cu scopul de a le transforma.“9 Partea referitoare la Arta critica aproximează dimensiunea politica a artei (recurgând la lexeme precum „platforma“, „program“, „mesaj“, „acțiune“, „decizie“, „dialog“, „conflict“, „colaborare“, „cooperare“, ,,protocol“, ,,alianța“), alături de cea economică („capital“, „producție“, „distribuire“, ,,consum“, „investiție“, „prosperitate“, „noutate“, „publicitate“ etc.), culturală („cultivare“, „germinare“, „culegere“, „semioza“), socială, istorică, antropologică, psihologică, tehnologică etc. Arta critică presupune provocarea unor răspunsuri față de diferite problematici și deschiderea unui dialog subtil și sofisticat între înțelegerea culturii ca muzeu și recursul la cultură din perspectiva armoniei între orizontul de așteptări și practicile de ameliorare a relațiilor sociale. De aici ar decurge dezvoltarea practicilor discursive ale teoriei critice a artei și șansa revitalizării critice a educației artistice văzute ca „(inter)mediere edificatoare“10. Accentuând ideea că situația actuală a culturii, a artei și a criticii reclamă o amplificare a viziunii teoretice și o depășire a canoanelor strict estetice, criticul declară că se simte necesitatea conjugării polului evaluativ cu cel hermeneutic, astfel încât educația artistică -instrument de investigație a schimbărilor sociale determinate de mediile politicii, economiei și tehnologiei - să-și completeze misiunea de a acționa ca un mecanism cultural și ideologic de dezvoltare a abilităților tehnice și de contemplare a experiențelor artistice. Referințe bibliografice Cărți si articole Barthes, Roland, Moartea autorului, 1942; http://www.poezie.ro/index.php/essay/164976; Gheorghe, Cătălin, Condiția critica. Studiile vizuale în critica culturala, critica de arta și arta critica, Institutul European, Iași, 2010; Gheorghe, Cătălin, Restaurarea artei critice, în „22. Revista grupului pentru dialog social“, nr.1/2005. Website-uri http://www.poezie.ro/index.php/essay/164976; http://librarie.carturesti.ro/conditia-critica-247200; http://www.revista22.ro/restaurarea-artei-critice-1411.html; http://www.young-emerging-artists.net/?p=636. 9 Cătălin Gheorghe, op. cit., p. 188; 10 Ibidem, p. 231. 1078 HERMENEUTICA DE TIP CREATOR Drd. Mihaela-Alina TEODOR CHIRIBĂU-ALBU Universitatea „Ștefan cel Mare”, Suceava Lucrarea prezintă conceptul de „hermeneutică creatoare”, atât din perspectiva semnificației pe care savantul Mircea Eliade a conferit-o acestei sintagme, cât și din punctul de vedere al exegezelor ulterioare. Firul călăuzitor al demersului nostru evidențiază faptul că hemeneutica de tip creator trasformă omul, operând schimbări chiar la nivelul conștiinței acestuia, convertindu-se într-o tehnică spirituală care modifică însăși calitatea existenței. Cuvinte-cheie: hermeneutică creatoare, metodă, tehnică, interpretare Hermeneutica a fost numită și metoda metodelor1, avându-l ca patron simbolic pe Hermes, mesagerul și ,,interpretul” zeilor, al voinței și ,,mesajelor” divine, oculte (oracole, profeții, declarații criptice, ermetice etc.). Același rol de intermediar, de mediator, îl au și poeții, viziune — foarte înrudită — cu a lui Platon (poeții comunică prin limbaj suflul și conținutul inspirației divine; ei doar transmit ,,comunicările” unor ființe superioare. Trecut prin această filieră, mesajul conține nu numai o ,,informație”, ci și o ,,interpretare”. Paul Ricoeur, în cartea Conflictul interpretărilor (eseuri de hermeneutică), afirmă că hermeneutică vine din Peri hermeneias (Despre interpretare), a lui Aristotel. Hermeneia1 2 nu se limitează la alegorie, ci se referă la orice discurs care semnifică. Originea sacră a hermeneuticii este indiscutabilă. Inițial a fost știința regulilor de exegeză a textelor biblice, apoi și a celor profane. Paul Ricoeur considera că hermeneutica nu mai poate fi definită doar prin interpretarea simbolurilor, ci este căutarea dinamicii interne a unui text care guvernează structurarea operei, iar pe de altă parte, putința operei de a se proiecta în afara ei și de a naște o lume care este cu adevărat ,,lucrul” textului. Dinamica internă și proiecția externă constituie o travaliul textului. Hermeneutica trebuie să reconstruiască acest dublu travaliu al textului.3 Dacă sensul originar al hermeneuticii este de exegeză (=comentare, explicare de sensuri, texte etc.), atunci rolul ei este de interpretare, de iluminare a textului, de punere în valoare a sensului. Opera este o lume de semnificații, iar interpretarea înseamnă dinamica devenirii și a ființării-în-lume, termenul aparținând lui Paul Ricoeur4. ,,Textul oferă interpretării propunerea unei lumi, pe care să o pot locui pentru a proiecta în ea unul dintre posibilii mei cei mai 1 În Critica ideilor literare, Editura Dacia, Cluj, 1974, cap. Hermeneutica ideilor literare, Adrian Marino, susține că: ,,Redescoperirea hermeneuticii” corespunde preocupărilor actuale pentru această disciplină (simbolistică religioasă, ontologie, psihanaliză, metodologie generală), hermeneutica ideilor literare regăsește și înțelege să reia în același timp, de la nivelul actual și cu alte mijloace, vechiul fir al hermeneuticii tradiționale românești, rupt odată cu moartea retoricii și apariția noilor metode critice. Reapare acest concept în unele studii: Nicolae Balotă, „Hermeneutică și critică“, în Euphorion, București, Editura Eminescu, 1969, pp. 270-271, ulterior Aurel Sasu, Hermeneutica: textul și contextul lecturii, în „Echinox“, nr. 11 - 12, 1973. 2 Paul Ricoeur, Conflictul interpretărilor (eseuri de hermeneutică), Cluj-Napoca, Editura Echinox, 1999, p. 8. 3 Paul Ricoeur, Eseuri de hermeneutică, București, Ed. „Humanitas“, 1995, pp. 22 - 84. 4 Ibidem, pp. 105 - 106. 1079 proprii. Este ceea ce numesc lumea textului, lumea proprie acelui text unic”, continua în același context hermeneutul amintit. Exercițiul hermeneutic aplicabil operelor literare ale lui Mircea Eliade presupune plăcerea descoperirii, a aventurii spirituale. Mecanismul aplicabil este cel al unui joc de puzzle, a cărui de-construcție este absolut necesară pentru a savura plăcerea re-construcției. În urma acestui efort - creator în esență - cititorul parcurge un traseu interesant, către descoperirea fenomenelor lumii moderne, a condiției individului modern, către recuperarea sensurilor originare ale arhetipului, pierdut prin uitare și prin desacralizarea gesturilor umane. Originalitatea viziunii sale asupra lumii vine dintr-o atitudine care îl va urmări în permanență: percepția realului sub unghiul fantasticului. În felul acesta, opera lui Mircea Eliade devine o lecție de înțelegere a realului contemporan dintr-o perspectivă cu totul inedită, aceea că de fapt trăim într-o lume în care sacrul conviețuiește cu profanul, în care aventura spirituală este singura cale de salvare de „teroarea istoriei” și care oferă totuși soluții de recuperare a înțelegerii arhetipale și a inocenței începuturilor. Opera lui Mircea Eliade se caracterizează în primul rând prin unitate. Nu de puține ori, însuși scriitorul atrage atenția asupra acestei unități surprinzătoare între opera științifică, opera literară și cea diaristică. Într-o carte fundamentală pentru înțelegerea lui Mircea Eliade, Încercarea labirintului, savantul român declară: „Îi invidiez pe scriitorii care se realizează într-un singur mare poem sau într-un mare roman. [...] Eu, din nefericire, n-am scris nicio carte care să mă reprezinte în întregime. Unele din cărțile mele sunt, fără îndoială, mai bine scrise, mai dense, mai clare decât altele; și altele suferă fără îndoială de repetiții și probabil că sunt semi-eșecuri... Dar, încă o dată, nu se va putea sesiza sensul vieții mele și ceea ce am făcut decât în ansamblu”5. În mod evident, afirmația se referă la opera literară, dar funcționează prin raportare la întreaga activitate a scriitorului și a omului de știință. Mircea Eliade imaginează un Jurnal care să cuprindă toate pasiunile sale: literatura, istoria religiilor, filosofia, orientalistica, mistica, aventura. Concepția sa, atât literară, cât și științifică, nu poate fi înțeleasă decât ca totalitate - „Literatura și știința sau filosofia sunt două moduri de a exista în lume, amândouă îmi sunt indispensabile, probabil că nu puteam trăi fără să visez, să imaginez, și probabil că nu puteam trăi fără să reflectez asupra anumitor fenomene care mi se par esențiale, fenomene pe care le numesc religioase, dar care sunt mai mult decât religioase, pentru că sunt și filosofice, și culturale în general.”6 Se cuvine deci să remarcăm totalitatea manifestată ca instinct al omului-creator și al omului-savant, care are ca placă turnantă literatura diaristică. S-a remarcat de către critici că textele autobiografice dobândesc și funcția de nivelare a demersului creator, prin care se scoate la lumină filonul unificator, care se alimentează din aceeași experiență totală a vieții. Treptele creației lui Mircea Eliade, ordonate structural, nu axiologic, își extrag identitatea din rădăcina comună a unui orizont ontic particular și se subordonează instinctului ascensional. Cele două domenii, literatura și știința, „nu numai că interferează, ci și, într-un anume fel, se substituie în forme și ipostaze greu de urmărit dintr-o parte în alta”7, subliniază Marcel 5 Mircea Eliade, Încercarea labirintului - Convorbiri cu Claude-Henri Rocquet, București, Ed. „Humanitas“, 2007, p. 181. 6 Monica Lovinescu, Întrevederi cu Mircea Eliade, Eugen Ionescu, Ștefan Lupașcu și Grigore Cugler, București, Ed. „Cartea românească“, 1992, pp. 12 - 13. 7 Marcel Tolcea, Eliade, ezotericul, Tmișoara, Editura MIRTON, 2002, p. 58. 1080 Tolcea, referindu-se la poetica alchimică - nucleu al creației lui Eliade. Obsesia totalității construiește un Weltanschauung deopotrivă enigmatic și edificator. Problema l-a preocupat pe însuși pacientul acestui fenomen, care vorbește în repetate rânduri despre el. Deși este foarte vehement în a disocia între regimul diurn (științific) și cel nocturn (artistic) al activității sale, se pot remarca însă înțelegeri de subtext ale fenomenului. În legătură cu geneza nuvelei Șarpele, scriitorul declară: „Dar mai e ceva: despre simbolismul șarpelui, dispuneam de un material folcloric și etnografic considerabil, și cu toate acestea nu l-am consultat. Poate că, dacă mi-aș fi dat osteneala, simbolismul din Șarpele ar fi fost și mai coerent - dar atunci, probabil, invenția literară ar fi fost stânjenită. Nu știu. Faptul care mi se pare interesant e următorul: că, deși «atacam» un subiect atât de scump istoricului religiilor care eram, scriitorul din mine a refuzat orice colaborare conștientă (n.n.) cu eruditul și interpretul simbolurilor, a ținut cu orice preț să rămână liber, să aleagă ceea ce îi place și să refuze o simbolurile și interpretările pe care i le ofereau, de-a gata, eruditul și filozoful”8. Dacă legăm însă această observație, de o alta, conform căreia simbolurile nu apar în mintea creatorului conștient, ci sunt niște elemente care apar implicit în operă, date fiind acele patterns, arhetipuri (culturale), atunci putem înțelege - și accepta - teoria că opera lui Mircea Eliade este expresia unei viziuni totalitare și unitare, construite în timp și extrem de benefice. În fond, discursul științific se îmbogățește cu o capacitate mult mai flexibilă de a înțelege și comenta fenomenele analizate, discursul literar se îmbogățește cu valențe simbolice complexe, iar discursul diaristic devine expresia celor mai directe gânduri și sincere manifestări ale conștiinței creatoare. Și mai ales acest lucru face opera lui Mircea Eliade atât de interesantă. O foarte interesantă calificare face în acest sens Ioan Petru Culianu, demnul urmaș al marelui profesor: „Mircea Eliade este incontestabil unul dintre cei mai mari făuritori de mituri din epoca noastră. Personaj care, prin jurnalele, memoriile și romanele sale autobiografice, s-a dezvăluit publicului ca nimeni altul, el este și - cum puțini bănuiesc -un mistagog al literelor, un creator conștient și uneori ludic de enigme. Mircea Eliade nu se oferă: se derobează; el nu spune: sugerează. Spre a încerca să-i înțelegi opera, nu e suficient să-i extragi ideile, adică ceea ce se manifestă prin excelență fiindcă i s-a imprimat voința de a fi manifest; trebuie sa ai pasiunea ocultului și răbdarea alchimistului. [...] Eliade este făuritor de mituri prin incapacitatea celorlalți de a-i descifra povestea; el însuși însă se străduiește s-o facă misterioasă, dacă nu cumva ocultă.”9 Astfel, orice cititor este provocat la o adevărată aventură a spiritului, tot așa cum procesul de creație avusese valențe inițiatice pentru creatorul însuși. Exercițiul hermeneutic pe care-l învățăm de la acest autor presupune abordarea din perspectivă pragmatică a textului, și prin urmare o experiență de lectură creatoare. Mircea Eliade nu creează pentru un cititor comod sau comun, ci se adresează unui cititor dispus să pornească alături de el în această aventură a descoperirii de sine și de celălalt, o aventură a înțelegerii lumii în care trăiește. Hermeneutica devine pentru Mircea Eliade un scop în sine, atâta vreme cât studiul se bazează pe descifrarea sensurilor absconse, oculte ale textelor și ale manifestărilor lumii arhaice. Dacă sensul inițial al termenului se referea la „descifrarea sensurilor textelor sfinte”, la savantul român conceptul evoluează într-o manieră particulară și mult mai largă. Pentru 8 Mircea Eliade, Fragment autobiografic, în „Caete de dor”, nr. 7, 1953, p. 229. 9 Ioan Petru Culianu, Mircea Eliade, Iași, Ed. POLIROM, 2004, p. 172. 1081 acesta, hermeneutica reprezintă căutarea sensului, a semnificației sau semnificațiilor pe care o idee sau un fenomen (religios) le-au avut de-a lungul timpului, înțelegerea hierofaniilor - a manifestărilor sacrului exprimate în simboluri, mituri, ființe supranaturale. Aceasta este știința - și arta, putem spune - de a identifica sensurile din ce în ce mai profunde ale expresiilor religioase. Adrian Marino distinge două sensuri majore, privilegiate, ale hermeneuticii eliadești: „1. Creație și tradiție a sensurilor textelor sacre, hermeneutica urmărind dezvăluirea înțelesului realității ultime implicate în totalitatea textelor de această categorie; 2. Metodă de studiere a acestor sensuri, efortul organizat de a „surprinde mai puțin imperfect valorile religioase ale societăților preistorice”10 11. Mircea Eliade dovedește o orientare spirituală ezoterică, nu exoterică, astfel încât ajunge să facă - și să provoace la rândul său - o hermeneutică pe texte, prin texte, cât mai aproape de texte, decupate, încadrate și interpretate conform unei scheme riguroase. „Hermeneutica creatoare” eliadiană cere interpretului o perfectă deschidere spre semnificație. Fiind întrebat de Claude-Henri Rocquet ce înțelege prin ,,hermeneutica creatoare”, istoricul religiilor a adus două argumente pentru a-și clarifica acest concept. În primul rând, este creatoare pentru că ,,descifrează revelația prezentată într-o creație religioasă - rit, mit, figură divină - ca să-i înțeleagă semnificația, funcția, scopul, acest efort îmbogățește în mod deosebit conștiința și viața cercetătorului; în al doilea rând, hermeneutica este creatoare pentru că dezvăluie anumite semnificații latente ale simbolurilor și devenirea lor. Munca este una de cunoaștere. Dezvăluie nu numai solidaritatea între condiția umană și condiția cosmică, dar și faptul că este vorba, pentru fiecare de propriul său destin”11. Micea Eliade în mai multe cărți își exprimă ideile în legătură cu rolul inițiatic al hermeneuticii creatoare. În Nostalgia originilor scrie că hermeneutica transformă în cele din urmă omul; ea este o tehnică spirituală. Hermeneutica creatoare este calea regală a istoriei religiilor, ea deschide noi perspective. Arată ,,situații semnificative de a fi în lume”. Ajută la descifrarea și elucidarea comportamentelor și situațiilor enigmatice, făcând să progreseze gândirea omului prin recuperarea sau restabilirea unor situații uitate, discreditate sau desființate. Originalitatea și importanța unor astfel de contribuții rezidă tocmai în faptul că ele explorează și luminează universuri spirituale greu accesibile.12 Omul nu poate trăi în haos, afirmă Eliade, nu poate trăi sub un ,,cer gol”. Metoda de interpretare eliadescă se sprijină în mod constant pe o serie de construcții schematice - teoretice și euristice - realizate prin simplificare, unificare și rezumare de mituri și simboluri, sub formă de scenarii. Etapele hermeneuticii clasice - interpretarea, înțelegerea, transpunerea, intenția, comparația, paralela - sunt și ele folosite, dar integrate unui cerc hermeneutic13. Adrian Marino descoperă că Mircea Eliade reinventează, redescoperă singur o serie de procedee topice, care fac parte dintr-un adevărat pattern metodologic al hermeneuticii. Cercul hermeneutic presupune o desfășurare circulară, parcurge diferite circuite, care implică o succesiune permanentă de relații alternative, de reveniri, de repetiții, de demonstrații „în spirală”. 10 Adrian Marino, Hermeneutica lui Mircea Eliade, Cluj-Napoca, Ed. „Dacia“, 1980, p. 30. 11 Mircea Eliade, Încercarea labirintului - Convorbiri cu Claude-Henri Rocquet, ed. cit., p. 113. 12 Mircea Eliade, Nostalgia originilor, București, Ed. „Humanitas“, 1994, pp. 102 - 105. 13 Adrian Marino, Hermeneutica lui Mircea Eliade, ed. cit., pp. 103 - 211. 1082 a. Preînțelegerea este prima etapă a cercului hermeneutic, căci să interpretezi un fenomen presupune să operezi cu o serie de termeni, de preconcepte, incluse în definiție și schema soluției esențiale a problemei. Pericolul tautologiei este evitat prin faptul că premisa revine în concluzie întotdeauna îmbogățită, modificată, cercul începând altfel întotdeauna. b. Momentul originar e postulat și realizat pe parcursul desfășurării analizei spiralate. Înțelegerea devine posibilă prin transpunerea hermeneutică într-o situație primordială, de început, care instituie un arhetip, un model, un nivel cosmic, o semnificație fundamentală, care instituie un adevărat „centru” al interpretării. Numai prin raportare la izvorul specific poate fi descifrată semnificația originară, sensul pur, nealterat al unui fenomen, structura sa de bază. c. Intuiție-reflexie: punctul de plecare constă dintr-o intuiție originară, o „revelație” a soluției globale. Aceasta este rezultatul unui salt calitativ al actului de cunoaștere, urmarea unor numeroase acumulări cantitative (documentare, erudite) anterioare. După această etapă urmează imediat una de ordin introspectiv, analitic, prin raportare la document. d. Inducție-deducție: toate exegezele se ridică de la fapte la esențe, de la particular la general, de la o singură constatare la structura sau sistemul de semnificații construit pe această bază. Toate studiile lui Mircea Eliade au organizarea următoare: acumularea unui număr de documente ca infrastructură a unei descrieri morfologice, tipologice sau structurale generale, se formulează o structură, apoi urmează expertiza hermeneutică, argumentarea care o confirmă. Inducția anticipează, deducția ulterioară doar consolidează inducțiile anticipative. e. Analiză - sinteză: etapa este fundamentală, pentru că întâi sunt analizate documentele, apoi detaliile sunt subsumate unor scheme, integrate în mod necesar unor sinteze. Hermeneutica nu operează decât prin sinteză, care este în același timp o etapă, o alternativă și o finalitate hermeneutică. Studiul structurilor simbolice implică în mod necesar nu o operație de reducție, ci de integrare. f. Parte - tot: orice schematizare, tipologie sau sinteză implică în mod necesar totalizarea. Schema integrează, unifică, totalizează elemente, iar hermeneutica lui Mircea Eliade operează numai cu și prin ansambluri, are în mod esențial vocația și viziunea totalității. Căci totalitatea primordială este ontologică, esențială și deci semnificativă. Totalizarea simbolică unifică aspectele cele mai contradictorii ale existenței, realizează o coincidentia oppositorum. Totalitatea există în și prin părțile care o compun, după cum în fiecare din părțile sale există și poate fi surprinsă structura totalității. g. Trecut - prezent: interpretările noi și vechi coincid într-un punct de esență. Momentul hermeneutic originar constituie însăși schema trecut/prezent, întrucât el recuperează o realitate istorică, transformată în mod necesar într-o realitate prezentă. Trecutul, citit și interpretat de la nivelul prezentului constituie o imagine prezentă a trecutului, proiectată retrospectiv asupra trecutului. Acesta este raportul circular trecut-prezent. Astfel de omologii presupun recunoașterea continuității celor două lumi: actuale și trecute, contemporane și istorice, solidare prin aceleași sisteme de semnificații (arhetipice, mitice, simbolice). Miturile lumii moderne reîntâlnesc și repetă miturile lumii arhaice. h. Sacru - profan: reprezintă cea mai profundă și largă relație hermeneutică și obiectivul central al hermeneuticii eliadești, prin morfologia, tipologia și fenomenologia 1083 sacrului disociat de profan. La Mircea Eliade, sacrul are valoarea unui a priori epistemologic, care traduce preocuparea ultimă a spiritului, o experiență primordială și universală. Sacrul devine referentul și semnificația esențială și, prin caracterul ei paradigmatic, condiția însăși a semnificației. Hermeneutul realizează operația demistificării inverse: descoperirea tuturor semnificațiilor sacre ale lumii moderne, secularizate, punerea în valoare a tuturor simbolurilor și a miturilor „camuflate”. Oricât de relativă ar fi dialectica sacru/profan, ea pune în lumină un număr enorm de fenomene spirituale semnificative, scoate în evidență și descifrează o cantitate nebănuită de semnificații esențiale. Acest exercițiu hermeneutic este creator, din cel puțin două perspective. În primul rând, pentru hermeneut în sine, ale cărui viață și conștiință sunt îmbogățite enorm prin efortul de a descifra revelația prezentă într-o creație religioasă - rit, simbol, mit, figură divină. În al doilea rând, ea dezvăluie anumite valori care nu erau evidente în planul experienței imediate. Munca de hermeneut dezvăluie semnificațiile latente ale simbolurilor și devenirea lor. Însă hermeneutica devine creatoare și la nivelul intentio lectoris. Înțelegerea semnificației arborelui cosmic presupune mai mult decât o bucurie intelectuală, poate fi o revelație foarte importantă pentru viața sa, căci de atunci va privi anumiți copaci din perspectiva misterului ritmului cosmic. Prin exercițiul hermeneutic, „omul descoperă o anumită poziție a spiritului în lume. Și chiar dacă această poziție nu este a ta, ea te impresionează. Tocmai datorită unor astfel de întâlniri spiritul este creator.”14 Aceasta este și o hermeneutică „totală” pentru că este chemată să descifreze și să explice orice tip de întâlnire a omului cu sacrul. Pentru Mircea Eliade, hermeneutica devine un mod de viață, căci, așa cum subliniază I.P. Culianu, prin memorii și jurnale, el face ca acest tip de studiu să dobândească un statut existențial. Își asumă și înțelege anumite episoade din propria viață și din cultura modernă printr-o activitate hermeneutică: iubirea îi revelează „misterul totalității” etc. În literatura lui Mircea Eliade hermeneutica păstrează acest rol existențial, fiind considerată „tehnică principală de subzistență și de eliberare”15. Sensul este propriu omului, care nu poate trăi dacă nu are unul. Eliberarea vine din a găsi un sens, or, tocmai asta face hermeneutica. „Trebuie ca fiecare să-și caute Graalul său. Căutarea Graalului este o activitate în mod esențial hermeneutică. «Primul» Eliade, teoreticianul miracolului ce irupe în lume, credea că sensul este transcendent față de hermeneutica însăși. Cel de «al doilea» Eliade, cel al «Graalului jalnic, căutat și găsit», crede că sensul este stabilit de hermeneutica însăși. Astfel, mistagogul care acționa ca inițiator în mistere obiective și transcendente față de operator își dă seama că nu e decât un născocitor de mistere prin intermediul hermeneuticii”16. Prin urmare, hermeneutica este o formă de supraviețuire. Dintre modalitățile hermeneuticii, cea care se potrivește cel mai mult omului este criptografia, ce presupune descifrarea misterelor. Ea nu spulberă îndoiala, ci dimpotrivă, o creează, este mecanismul producător de mister. Mircea Eliade se transformă prin cărțile sale într-un mistagog pentru fiecare cititor. Căci o astfel de operă cere un cititor care-și pune întrebări despre partea nevăzută a icebergului, care-și pune la încercare capacitatea operei de a se adapta ca opera aperta la schimbări de viziune hermeneutică. Hermeneutica poate fi aplicată din prisma acestui cerc și pe operele literare, 14 Mircea Eliade, Încercarea labirintului - Convorbiri cu Claude-Henri Rocquet, ed. cit., pp. 127 - 128. 15 Ioan Petru Culianu, Mircea Eliade, ed. cit., p. 276. 16 Ibidem, p. 277. 1084 generând efectul său creator. Se face raportare la interpretarea „anagogică” sau „mistică”, mesajul fiind conceput sub semnul „revelației” și „misterului”, având un caracter „inițiatic”. Dacă ar fi să numim o reprezentare simbolică ce s-ar putea constitui într-o emblemă pentru întreaga experiență de viață a lui Mircea Eliade, un simbol care să corespundă și operei științifice, și celei literare, și celei autobiografice, puțini ar fi cei care nu s-ar gândi la un labirint. Este cu siguranță simbolul definitoriu, atâta vreme cât această existență stă sub semnul inițierii, al revelației, al drumului către Centru. Pentru autorul atâtor studii științifice sau opere literare, „orice existență omenească este alcătuită dintr-o serie de încercări inițiatice; omul se face printr-un șir de inițieri inconștiente sau conștiente”17. O astfel de concepție era firească pentru cineva preocupat încă din adolescență de propria devenire, care revine constant la ideea că realitatea perceptibilă și cea imperceptibilă stau sub semnul transformării, care crede cu tărie în perpetuarea formelor arhetipale. Labirintul este forma care sintetizează cel mai exact ideea de experiență umană, deoarece „Un labirint este uneori apărarea magică a unui centru, a unei bogății, a unui înțeles. Pătrunderea în el poate fi un ritual inițiatic, după cum se vede în mitul lui Tezeu. Acest simbolism este modelul oricărei existențe care, trecând prin numeroase încercări, înaintează spre propriul său centru, spre sine însuși, Atman, ca să folosesc termenul indian... De mai multe ori am avut conștiința că ies dintr-un labirint, că am găsit firul. Înainte, mă simțeam disperat, deprimat, rătăcit... Desigur, nu mi-am spus: „sunt pierdut în labirint”, dar, la sfârșit, am avut totuși impresia că am ieșit biruitor dintr-un labirint. Fiecare a cunoscut această experiență. Mai trebuie spus că viața nu e făcută dintr-un singur labirint, încercarea se reînnoiește”18 . Omul găsește de mai multe ori Centrul, îl pierde, apoi se confundă din nou cu propria căutare: „Așa e condiția noastră, nu suntem nici îngeri, nici eroi. Când omul își atinge centrul se îmbogățește, conștiința îi devine mai largă și mai profundă, totul se limpezește, devine semnificativ: dar viața continuă: se ivește alt labirint, alte încercări, alte feluri de încercări, la un alt nivel...”19 Pe plan psihologic, labirintul concentrează căutarea centrului spiritual, legată de rătăciri și riscuri. Eliade decodează simbolul labirintului pornind din două direcții esențiale: ideea apărării Centrului ca topos sacru și ideea drumului spre Centru (inclus în treptele inițierii). Configurația labirintică definește drumul ființei spre sine, spre centralitatea existenței sale. „Oriunde există un Centru al lumii. Odată aflat în acest centru, ești la tine acasă, ești cu adevărat în adevăratul sine și în centrul cosmosului. Exilul te ajută să înțelegi că lumea nu îți este niciodată străină, de îndată ce ai în ea un centru. Acest „simbolism al centrului” nu numai că îl înțeleg, dar îl și trăiesc.”20 Desemnându-l pe Ulise drept figura emblematică în care se recunoaște și care constituie un anumit mod de a exista în lume, Eliade corelează cu acesta ideea de inițiere și drum către centru: „Ulise este pentru mine prototipul omului, nu numai modern, dar și al omului legat de viitor, pentru că este tipul călătorului hăituit. Călătoria sa este o călătorie spre centru, spre Ithaca, cu alte cuvinte, spre sine însuși. El era un bun navigator, dar destinul - mai bine zis încercările inițiatice din care trebuie să iasă biruitor - îl constrânge mereu să-și amâne întoarcerea acasă. Cred că mitul lui Ulise 17 Mircea Eliade, Încercarea labirintului - Convorbiri cu Claude-Henri Rocquet, ed. cit., p. 35. 18 Mircea Eliade, Încercarea labirintului - Convorbiri cu Claude-Henri Rocquet, ed. cit., p. 179 19 Ibidem. 20 Ibidem, p. 101. 1085 este foarte important pentru noi. Fiecare dintre noi va avea ceva din Ulise, ca și el, căutându-ne, sperând să ajungem, și apoi, fără îndoială, regăsind patria, căminul, ne regăsim pe noi înșine. Dar, ca și în Labirint, în orice peregrinare există riscul de a te pierde. Dacă reușești să ieși din Labirint, să-ți regăsești căminul, atunci devii o altă ființă”21. Parafrazând pe Constantin Noica, se poate spune că labirintul este o rătăcire întru regăsire. Dar înțelegerea orientării prin labirint se desfășoară prin anamneză, care presupune implicit nostalgia față de ceea ce a fost pierdut cândva și acum trebuie recuperat. Labirintul se definește încă de la început ca dublă rațiune de a fi, Moarte și Viață. Conform unui principiu fundamental pentru Mircea Eliade, labirintul permite sau interzice, relevă sau ascunde; el apără sau cedează, dezorganizează sau instaurează o nouă ordine. Într-un studiu dedicat labirintului și funcției acestuia la Mircea Eliade, Grațiela Benga notează „identitatea dintre experiența labirintului și descinderea în subconștientul propriu. [...] firul Ariadnei este aici un tip de hermeneutică aplicată sinelui”22. Literatura eliadescă reprezintă în concepția autoarei un joc secund al semnificațiilor, provocat de multiplicitatea semnelor mitice dintr-o geografie unică, desenată prin raportul dialectic dintre opacitatea și transparența labirintului. Simbol al vieții, labirintul este spațiul tenebros, dar regenerator din trupul Marii Zeițe, formă a imaginarului născător de excese și proiecție a infinitului. Este creat din răspântii, oferă posibilități de alegere23. Eliade afirmă deseori că ritualurile labirintice au drept scop luminarea neofitului, care după inițiere trebuie să descopere drumul, fără a se rătăci în teritoriile morții. Ca și viața, moartea poate fi un labirint pentru cel nepregătit, deși rolul ei principal este cel de poartă spre o nouă viață. Emblemă a infinitului, labirintul este figurat adesea printr-o spirală, sugestie a nelimitelor și a măcinării. In opera lui Mircea Eliade apare obsesiv ideea că din universul limitat există ieșire - o punte, o trecere, moartea însăși, resimțită ca supremă fericire. Prozele lui Mircea Eliade sunt toate, indiferent de temă, un joc al aparențelor și al sensurilor. Construcția lor labirintică nu este un mister pentru nimeni. În aceasta constă și paradoxul artei narative eliadești: sensurile se arată pentru a se ascunde și mai mult, simplitatea irită, poate pentru a cuceri definitiv. Iar aceasta este poate și capcana - cu caracter inițiatic - în care au căzut destul de mulți critici sau cititori. Cine caută în prozele sale mecanisme narative complicate, personaje savant elaborate, configurări elevate, nu le va găsi aici. Cititorul dispus să se lase condus (în sensul etimologic de a duce împreună) în această aventură de MISTAGOGUL Mircea Eliade va trebui să lase la intrare nu orice speranță, ci orice prejudecată, orice pre-concepție. Căci acest scriitor (re)demonstrează că literatura poate fi și altceva: descoperire, joc, mister. Prin simplitate se câștigă enorm, iar lecția pe care o dă cititorului modern este de neprețuit. Aceea că el este o întruchipare fidelă a individului modern, care trăiește o existență absurdă, golită de sens prin desacralizare, individ incapabil să mai distingă coerența universului în care trăiește, să-i înțeleagă limbajul și semnele. Ficțiunea lui Eliade nu oferă răspunsuri, ci ridică întrebări. Fiecare „istorie” are un sens asupra căruia trebuie să ne oprim. Iar răspunsul este al fiecăruia dintre noi, căci, în ultimă instanță, inițierea este o experiență absolut individuală. 21 Mircea Eliade, Încercarea labirintului - Convorbiri cu Claude-Henri Rocquet, ed. cit., p. 96. 22 Grațiela Benga, Traversarea cercului - centralitate, inițiere, mit în opera lui Mircea Eliade, Timișoara, Ed. „Hestia“, 2006, p. 13. 23 Doina Ruști, Dicționar de simboluri din opera lui Mircea Eliade, București, Ed. „Coresi“, 1998, pp. 79 - 81. 1086 Metoda hermeneutică aplicată de Eliade, încadrabilă prin structura și mecanismul său de funcționare în desfășurarea circulară a cercului hermeneutic, presupune că scopul interpretării nu este, de fapt, decât regăsirea punctului de pornire. Activitatea din procesul de interpretare este precondiționată: înțelegem mai bine ceea ce suntem predestinați să înțelegem prin propria noastră vocație, prin background-ul nostru cultural și istoric. Situația se supune unei mișcări paradoxale - o semnificație poate constitui o descoperire personală și, simultan, poate să fie rodul unei prescrieri sau precondiționări. Interesant este că această situație nu corespunde unei circularități mecanice. Chiar dacă punctul de origine al procesului hermeneutic a fost prestabilit de hermeneut, el apare mereu îmbogățit și modificat, fie că este vorba de propriile noastre interpretări, fie că avem în vedere interpretările oferite de-a lungul timpului. Cercul hermeneutic se desenează totdeauna altfel, în funcție de nuanțele și de amănuntele constitutive inovatoare; dimensiunea sa creatoare iese mereu la iveală. Bibliografie: Balotă, Nicolae. Euphorion, București, Ed. „Eminescu“, 1969. Benga, Grațiela, Traversarea cercului - centralitate, inițiere, mit în opera lui Mircea Eliade, Timișoara, Ed. „Hestia“, 2006. Culianu, Ioan Petru, Mircea Eliade, Iași, Ed. POLIROM, 2004. Eliade, Mircea, Încercarea labirintului - Convorbiri cu Claude-Henri Rocquet, București, Ed. „Humanitas“, 2007. Lovinescu, Monica, Întrevederi cu Mircea Eliade, Eugen Ionescu, Ștefan Lupașcu și Grigore Cugler, București, Ed. „Cartea românească“, 1992. Marino, Adrian, Hermeneutica lui Mircea Eliade, Cluj-Napoca, Ed. „Dacia“, 1980. Ricoeur, Paul, Conflictul interpretărilor (eseuri de hermeneutică), Cluj-Napoca, Editura „Echinox“, 1999. Ricoeur, Paul, Eseuri de hermeneutică, București, Ed. „Humanitas“, 1995. Ruști, Doina, Dicționar de simboluri din opera lui Mircea Eliade, București, Ed. „Coresi“, 1998. Tolcea, Marcel, Eliade, ezotericul, Timișoara, Editura „Mirton“, 2002. 1087 ”PREISTORIA” STRUCTURALISMULUI ROMÂNESC Drd. Adriana STAN Universitatea ”Babeș-Bolyai”, Cluj-Napoca Lucrarea analizează, din perspectiva istoriei ideilor conjugată cu teoria literară, condițiile acomodării structuralismului în cercetarea literară românească postbelică. În contextul ideologic al ”liberalizării” șaizeciste, precum și în cadrul raporturilor de forțe specifice câmpului intelectual românesc, vom aborda versantul universitar al criticii literare autohtone, relevând rațiunile, manifestările și efectele noilor provocări teoretice către care aceasta se deschide. Cuvinte-cheie: teorie literară, structuralism, ideologie, liberalizare Literatura română și contextele ei ideologice și-au demarcat, de obicei, puțin teren pentru necesitățile teoriei. Acțiunea practică a fost, în schimb, încă de la deschizătorii de drumuri pașoptiști, prioritatea culturii noastre literare. Discernerea valorilor, sprijinirea ”noilor direcții”, încurajarea sincronizării etc. impuneau activism critic imediat, la firul vieții literare. Pe Mihail Dragomirescu sau pe D. Caracostea - tot mai cufundați în edificiile lor scientiste - contemporanii i-au privit cu deriziune, iar istoria literară păstrează despre ei o imagine complezentă. Interbelicul cunoaște oricum diferite moduri de individualizare a principiului critic. O dată cu instaurarea comunismului însă, evoluția în branșă pare, o vreme, fatal împotmolită. În vidul cultural de după 1947, critica literară devine o pseudopodă a aparatului de propagandă, iar ideologismul, militantismul, partinitatea care i se cer fac, desigur, ridicolă orice aventură teoretică. După o maturizare întârziată și apoi brusc întreruptă, critica românească se vede nevoită, de pe la finele deceniului 6, ca înainte chiar de a putea privi spre viitor, să se re-legitimeze printr-o tradiție, pentru a-și regenera tulpina agresată. ”Reînnădirea firului rupt în anii agresivității proletcultiste”1 e mai necesară acum decât eventualele reforme strict metodologice. Mai mult, criticii postbelici vor rămâne ulterior parantezei sociologiste cu un sindrom al dogmei obsedante. Recucerirea unor drepturi simbolice - în critică și în literatură -se leagă acum și de o anumită rezistență la ”teorie”. Noțiunea în sine moștenește o parte din semnificațiile iremediabil compromise ale ”dogmei” din ideologie. Insistența în dezbaterile critice din anii 60 pe principiul estetic, capitalul cultural în creștere al cronicarilor, modul (dominant) anti-metodologic în care e înțeleasă ”critica creatoare” sugerează, toate, nevoia literaților de a-și circumscrie un spațiu vital pur, cu libertăți cât mai ”specifice”. Miza decadei, cel puțin în cea de-a doua sa parte, este decongestionarea ideologică a instrumentelor critice. Totuși, mijloacele simbolice activate în acest scop diferă la criticii implicați foiletonistic, respectiv la universitari. Căci dacă în prim-planul publicistic, integritatea critică înseamnă și independența față de metode, pe de altă parte -cercetătorii din 1 Florin Mihăilescu, De la proletcultism la postmodernism. O retrospectivă critică a ideologiei literare postbelice, Ed. Pontica, Constanța, 2002, p. 128. 1088 facultățile de litere își vor manifesta apolitismul tocmai prin erudiție, specializare, tehnicism. Oferta de cursuri a Literelor bucureștene la începutul anilor 60 arată într-adevăr o mică avangardă teoretică: lingvistica structurală, teoria informației, semiotică. Roman Jakobson conferențiază în România (în 1959 și 1967), publică alături de Boris Cazacu analiza structurală a poemului ”Revedere”, în Cahiers de linguistique theorique et appliquee, 1/1962. O tendință de pozitivare a studiilor literare se face văzută prin conjuncția lor instituțională cu studiile de limbă. Sub influența lingvisticii sovietice, programele universitare vor include noua disciplină de ”istoria limbii literare”2. În plus, conjuncția limbă-literatură o girează reorientarea, în special după 1948, a lui Tudor Vianu dinspre estetică și filosofia culturii înspre stilistică aplicată. Distincția pe care o făcea deja, în ”Dubla intenție a limbajului și o problema stilului”, între limba care ”comunică” și cea care ”se comunică”3 anticipa, de fapt, o direcție mai accentuat lingvistică în stilistica sa, petrecută mai ales după anii de ostracizare la Institutul de lingvistică (1952-1955). El va coordona Dicționarul limbii poetice a lui Eminescu (1968) și cele 3 volume de Contribuții la istoria limbii române literare în secolul al XIX-lea (1956, 1958, 1962), desțelenind calea primei Istorii a limbii literare române, apărută în 1964. Pe scurt, prin implicațiile proiectelor sale, modelul Vianu sugerează posibilitatea obiectivării studiului literar pe baze lingvistice. Convergența metodelor și domeniilor - lingvistică-literatură - s-a făcut așadar pe cale organică, intra-instituțională, valorificând un anumit background de tradiție academică. Fapt cu totul diferit de mediul intelectual francez: acolo, preluarea lingvisticii ca model pentru studiul literar putea să ia proporțiile unei adevărate turnuri culturale. Până în anii '60, la Sorbona ființa doar un simplu institut de lingvistică, nu un departament. Viitoarele vedete structuraliste și marii admiratori ai lingvisticii - Barthes, Greimas, Althusser, Todorov, Lacan - erau, inițial, marginali instituției universitare centrale (afirmați la College de France, Ecole 4 pratique... etc.).4 Din contră, în universitatea românească de la începutul anilor '60, specializarea duală lingvistică-literatură se verifică în cazul generației ce-i include pe Mihai Nasta, Virgil Nemoianu, Sorin Alexandrescu, Toma Pavel, Sanda Golopenția, Liliana Ionescu, Monica Rahmil-Brătulescu, Mihaela Mancaș. Cercul de Poetică și Stilistică e demarat în 1963 de Al. Rosetti, Tudor Vianu și Mihai Pop, pe lângă Institute ale Academiei: Centrul de Cercetări Fonetice Și Dialectale și Institutul de Etnografie și Folclor. Lingviști, folcloriști, critici literari (în devenire), matematicieni (S. Marcus) se întâlnesc aici în ședințe periodice (aproximativ lunare), cu agendă de prezentări și dialog viu. Primii ani ai cercului, de documentare în ”metodele moderne”5, seminarii speciale și expuneri publice ale cercetărilor, trebuie să le fi creat tinerilor literați formați aici un sentiment protector de seră. Astfel își descrie Sanda Golopenția experiența din anii '60: ”Eu am traversat intelectual tot ce traversa generația mea. Am început cu structuralismul, care ne-a izolat de ideologie. Asta a fost funcția majoră a structuralismului. Nu eram creiere logice, dar 2 Ileana Oancea, Istoria stilisticii românești, Ed. Științifică și Enciclopedică, București, 1988, p. 245. 3 Tudor Vianu, ”Dubla intenție a limbajului și problema stilului”, în Studii de stilistică, Editura didactică și pedagogică, București, 1968, p. 32. 4 V. Francois Dosse, Histoire du structuralisme. I. Le Champ du signe: 1945-1966, Ed. La Decouverte, Paris, 1992, p. 448. 5 Studii de poetică și stilistică, Comitet de redacție: Tudor Vianu, Al. Rosetti, Mihai Pop, Editura pentru Literatură, București, 1966, p. 7. 1089 accentuînd numai textul, numai limba, puteam să ne sustragem obligațiilor ideologice”.6 Pe lângă specialiștii efectivi, Cercul bucureștean și-a creat un consistent public studențesc și universitar. Tocmai Mircea Martin, critic cu un drum complet diferit, își amintește: ”Dacă vă voi mărturisi că, student fiind, și proaspăt absolvent, m-am inițiat în structuralism - așa cum era el practicat în Cercul de Poetică (...), vă voi surprinde probabil. (...) structuralismul și, în genere, formalismul, aveau de ce să fie revelatoare după sociologismul vulgar și terorizant în spiritul căruia mi-am făcut eu studiile universitare”.7 Volumul colectiv Studii de poetică și stilistică, din 1966 reunește o parte din producțiile Cercului, purtând amprenta unei discipline teoretice strânse. Pur imanentiști, autorii analizează folclorul și literatura cultă pe terenul ”structurii interne a textului”. o Focalizându-se pe o unitate minimală, ”o formă stabilă în contexte deosebite”8, analiștii îi argumentează sensul exclusiv în contextul verbal (”configurația”). Platforma teoretică este dominant formalistă, în sensul rus al noțiunii, iar în rândul citărilor R. Jakobson face figură de erou tutelar.. Pe de altă parte, în ce-i privește pe scriitorii români, studiile confirmă doar concluzii critice deja canonizate, de mare generalitate, dar schimbând doar modul de argumentare: se vorbește de ”suportul necesar”9 adus criticii de instrumentele statistice și de rigoarea analitică, de ”evitarea unei prezenări subiective, impresioniste”10. Ar fi, poate, abuziv să vedem în aceste cercuri de cercetare un fenomen critic integral și matur. Dar, ca soluție culturală la momentul respectiv, este evident că frenezia tehnicistă de care au beneficiat cercetătorii din jurul catedrelor de limbă română a reprezentat o opțiune intelectuală semnificativă, perpetuată instituțional și contagioasă pentru generații de studenți. O relativă modernizare metodologică a fost deci posibilă intra-universitar, prin acumulări teoretice lente, fără ca în acest parcurs instituția academică să fie nevoită să se reformeze din interior sau să se ”deschidă”. Ne gândim, desigur, la exemplul opus al structuralismului francez: ”noua critică” din anii '60 a depins și de lărgirea bazei sociologice a învățământului superior, de recunoașterea autonomiei științelor umane în sânul facultăților de litere. În primul rând folcloriști și lingviști, profesorii bucureșteni sunt buni cunoscători ai formalismului și ai funcționalismului praghez, iar din bibliografia discipolilor fac parte nume ca Veselovski, Bogatyrev, Hjelmslev, Jakobson, dar și Monroe Beardsley sau Cleanth Brooks. Un peisaj destul de multicolor, așadar, ce reflectă mai degrabă entuziasmul decât siguranța teoretică. Ce-i drept, reperele livrești ale mentorilor (Al. Rosetti, Mihai Pop), din zona formalismului est-european (rus și ceh), transpar uneori fără rest în producțiile discipolilor. Pe de altă parte, figură separată în volumul din 1966 fac Sorin Alexandrescu, Virgil Nemoianu și Toma Pavel. Lor le aparțin, de fapt, trimiterile la New Criticism-ul american, oarecum incongruente în enumerarea de mai sus. Cei trei tineri literați depășeșc orizontul pur formalist al colegilor de Cerc. Spre deosebire de ei, Alexandrescu, Nemoianu și Pavel nu procedează parțializant (alegând adică spre studiu sintetic un procedeu, o convenție literară), ci totalizator și concentric, mobilizând, pe câte un singur text, impresionante artilerii teoretice pentru a identifica nucleul de sens și a-i justifica extensia la toate registrele expresiei. Întrucât pun în 6 Sanda Golopenția, ”Primejdia devierii unui destin intelectual”, în Observator cultural, nr. 274, 23 iunie 2005. 7 Mircea Martin, interviu cu Ghe. Grigurcu, Familia, august, 1982, cf. idem, Singura critică, ed. a II-a, Cartea Românească, București, 2006, p. 301. 8 Studii de poetică și stilistică, op. cit.,p. 95. 9 Idem, p. 250. 10 Ibidem, p. 252. 1090 valoare nu aspectul algebric (reducția la invariantă), ci cel dialectic al structurii textuale (în termeni de ”tensiune”, ”armonizare”, ”simetrie”), analizele celor trei comentatori ilustrează un formalism cu față umană, mai apropiat în spirit de organicismul critic al lui Vianu (și de concepția sa despre opera-”arhitectură”). Alexandrescu, Nemoianu și Pavel par singurii cu adevărat acaparați de misterul - nedefinit descriptibil - al textului. Lucru explicabil, dacă nr gândim la formația livrescă diferită, specific literară, față decolegii lor de la Cerc, lingviști sau folcloriști. Pe de altă parte, este cu atât savuros de urmărit cum suporterii de mai târziu ai unui anumit ireductibil al literarității (Nemoianu din O teorie a secundarului și Pavel din Lumile ficționale chiar) se obstinează acum în a executa diviziunea sintactică precisă și ordonarea simetrică infailibilă a unui text. Chiar și așa, copleșitorul demaraj tehnic pus în acțiune cu această ocazie lasă să se ghicească la cei trei autori un sentiment înalt despre literatură, unul pe care tocmai extensia fastidioasă a analizelor îl trădează a fi greu de formalizat, în esență. Modelul structural de analiză al lui Sorin Alexandrescu - bazat pe relațiile dintre unitățile textului și pe focarul de sens - este, în fond, deschis spre categorii substanțialiste (”autorul”, ”simbolul”), cu totul nespecifice structuralismului propriu-zis. De altfel, acest structuralism al metodei criticul pare că îl înțelege mai curând ca metaforă pentru coerența inextricabilă a operei. În plus, Alexandrescu e interesat de limbajul individual al scriitorului, de aceea nu renunță la ideea ”intenționalității” organizatoare11. Punctul de vedere local și structural, al rețelelor/combinațiilor verbale e proiectat prin unghiul subiectului, stăpân al regulilor semantice. Această ”analiză organică”11 12 deschisă va accentua expresivitatea mai mult decât regularitatea formală, semantica (a sensului plin) mai mult decât poetica și instrumentarul său lingvistic. Relevantă pentru lămurirea acestui mod românesc, oarecum umanizat, de a (ne)înțelege structuralismul este cartea lui Virgil Nemoianu din 1967. El distinge un structuralism atemporal, tipologic - ”procedură indispensabilă oricărei cunoașteri autentice, ca orientare spre constituția obiectului”13 - și structuralismul istoric, curent modern ce ”absolutizează” interesul formal prin metode adesea ”agresive”14. Aceeași va fi, de fapt, și sursa nemulțumirii de mai târziu a lui Toma Pavel: structuraliștii s-ar fi sustras ”mecanismelor de control intelectual”15 când au impus violent paradigma lingvisticii împotriva normelor și metodelor existente în propriile domenii. Și Pavel și Nemoianu valorizează un structuralism ”moderat” sau ”organic” (regăsit în stilistica germană, formalismul rus și ceh, New-Criticism-ul), în defavoarea structuralismului ”scientist”16 sau ”schematizant”17 (cuprins în antropologia, poetica și naratologia franceză). Ideea unui structuralism ”organic” e parțial oximoronică, prin sugestia idealist-romantică și substanțialistă placată unui concept - la origine - pozitivist-relațional. Ea pare să fie, totuși, constantă în dezbaterea românească18. 11 Or, stilistica pur structuralistă (cum este cea a lui Ch. Bally), ca și cea a formalismului rus sunt generice (vizând limba literară/literaritatea), nu particularizante (interesate adică de limbajele individuale ale scriitorilor). 12 Studii de poetică și stilistică, op. cit., p. 324. 13 Virgil Nemoianu, Structuralismul, Editura pentru literatură universală, București, 1967, p. 38. 14 Idem, p. 33. 15 Toma Pavel, Mirajul lingvistic. Eseu asupra modernizării intelectuale, traducere de Mioara Tapalagă, Ed. Univers, București, 1993, p. 162. 16 Idem, p. 12-13. 17 Virgil Nemoianu, op. cit., p. 27. 18 V. Rene Wellek, Austin Warren, Teoria literaturii, în românește de Rodica Tiniș, Studiu introductiv și note de Sorin Alexandrescu, Editura pentru literatură universală, București, 1967, p. 9. 1091 Deși intuiesc dubla rădăcină epistemică a structuralismului: fenomenologie, respectiv (neo)pozitivism, Nemoianu și Pavel tind totuși să valorizeze primul radical (invers deci față de evoluția istorică a structuralismului). Ontologizantă, perspectiva fenomenologică se potrivește mai mult vocației dintotdeauna umaniste a culturii române. Pentru Nemoianu și Pavel, pozitivismul lingvistic (structuralist) constituie un exces, incompatibil cu științele spiritului. Iată de ce Nemoianu situează autenticul structuralism, cel ”intrinsec critic”19, în școlile din zona de emanație a fenomenologiei, ca imanentismul anglo-saxon din linia Eliot-Wellek. Putem concluziona, prin urmare, că morfologia literară de care se simt apropiați membrii Cercului de Poetică și Stilistică de la București îi menține în limitele unui structuralism moderat, cu mare unghi de difracție, unul ce nu va jura niciodată la modul absolut pe modelul metodologic lingvistic, cum se întâmplă la congenerii francezi. Metoda le inspiră totuși cercetătorilor români posibilitatea unui limbaj critic purificat. E dezideratul ce reiese și din Analizele literare și stilistice, din 1967, semnate de Sorin Alexandrescu și Ion Rotaru. Elaborate în cadrul unor seminarii universitare, studiile vor viza mai ales canonul ”școlar”, drastic secționat sub comanda sociologismului anilor 50. Cu miză didactică, prin urmare, sunt analizate nume de tradiție, mai vechi vedete ale canonului, defavorizate de manualele recente, readuse acum cu precauție în fața publicului: Macedonski, Barbu, Blaga, Arghezi, Mateiu Caragiale. Fără a sufla, firește, vreun cuvânt de scuză pentru ”ideologia burgheză” ce-i marcase pe aceștia, așa cum încă se mai întâmpla în anii '60 prin unele tribune partinice. Probabil tocmai urgențele acestui context specific explică închiderea analizelor ”asupra textului”. Reîntâlnirea cu literatura autentică, despuiată de orice comandament ideologic are, în cuvintele autorilor, ”ingenuitatea unei prime întîlniri de dragoste” și permite ”a fi mereu proaspăt, expus radiației operei20. Termenii vitali în care este percepută aici literatura - paradoxali într-un cadru tehnic de analiză - amintesc, nu întâmplător, de fiorul senzorial cu care formaliștii ruși receptau insolitarea în limbaj21. Or, acest gen de cult pietist al esteticului se justifică în ambele situații (rusă și românească), tocmai prin delimitarea de un monolit politic ce antrena colonizarea autoritară a vieții intelectuale. Cu toată nuanța sa relativ tautologică, afirmația autorilor că ”analiza de text aparține întru totul stilisticii”22 poate fi deci citită și prin prisma încercării de a epura studiul literaturii de orice conținutism, ușor de colorat ideologic. Autonomia esteticului, sub mantaua căreia s-au demarcat călinescienii impresioniști ai anilor '60, s-a manifestat și în această formă pozitivistă, pentru care izolarea claustrofobică în ”analiza de text” constituia, nu mai puțin, un refugiu față de ideologie23. Destinate inițial unui public universitar, astfel de culegeri de ”analize” vor cunoaște o carieră longevivă și în programa școlară. De pildă, ultima carte de Comentarii și analize literare. Bacalaureat și admiterea în învățământul superior la care va mai colabora și Ion 19 Virgil Nemoianu, op. cit., p. 50. 20 Sorin Alexandrescu, Ion Rotaru, Analize literare și stilistice, Ed. Didactică și Pedagogică, București, 1967, p. 6. 21 V. Victor Șklovski, ”Reînvierea cuvîntului” în Ce este literatura? Școala Formală Rusă, Antologie de Mihai Pop, Editura Univers, București, 1972, p. 373-374). 22 Sorin Alexandrescu, Ion Rotaru, op. cit., p. 7. 23 În acest sens, ”structuralismul [și deconstrucționismul], cînd au pătruns la noi, au tins în general să fie epurate de valențele lor ideologice de stînga, pentru a rămîne la nivelul unor metode critico-literare, asociate ”autonomiei esteticului”” (Andrei Cornea, în Intelectualul român față cu inacțiunea, vol. coord. de Mircea Vasilescu, ed. Curtea-Veche, București, 2002, p. 50) . 1092 Rotaru datează chiar din 2006. Autorul scrie, într-adevăr, cu precizia informativă și la nivelul speculativ mediu care să îl facă memorabil de armate întregi de elevi. Ion Rotaru se rezumă la situarea documentară a textului, la punctarea unor dominante formale, la enumerarea unor clișee. Abordarea sa tradițională se apropie, de fapt, de școala veche franceză, așa cum apărea ea întruchipată de Raymond Picard în celebra dispută cu Roland Barthes24. Cunoscuta explication de texte din rutina universitară franceză interbelică mergea pe o cale filologică similară: lămurirea gramaticală a sensului literal, și istorică, a sensului literar25, prin analiza lexicografică, examinarea fără prea multe abstractizări a tehnicilor retorice, un exercițiu încă intim legat de istoria literară pozitivistă. Împotriva ei se ridică ”noua critică” structuralistă, prin iconoclasm academic. Din contră, avangarda metodologică românească (atâta câtă este) crește pe sol universitar, fiind mentorată de spirite prin excelență academice. Lingvistica nu ajunge un model totalitar pentru literații români (deși mediul formator era, cum arătam, dublu disciplinar) tocmai pentru că este temperată prin conservarea unei dimensiuni filologice, de critică mai veche, ce ține mereu trează atenția la text ca purtător al unicității literare. Mariajul dintre vechi și nou reiese chiar din coalizarea lui Ion Rotaru cu Sorin Alexandrescu, în culegerea din 1967. Ion Rotaru rămâne mai apropiat de stilistica ”tradițională”, în vreme ce Sorin Alexandrescu își propune o stilistică ”structurală”. Optimismul său metodologic vădește totuși, ca și în cadrul studiilor din 1966, un șantier livresc destul de eclectic. De fapt, ceea ce înțelege Alexandrescu prin ”cercetarea structurală a literaturii” nu înseamnă și varianta ei structuralistă, așa cum se edifica ea în acei ani în bazinul francez. Căci modelele la care se raportează sunt ”I.A Richards, Wellek și Warren, M.C. Beardsley, R. Jakobson, V.V. Vinogradov, Cleanth Brooks”26. La intersecția New Criticism— ului anglo-saxon, formalismului rus și funcționalismului praghez, stilistica non-genetică preconizată de Alexandrescu perpetuează, în nouă terminologie, estetica lui Tudor Vianu bazată pe unitatea în varietate. Viziunea holistică a textului cu ”organe” și ”funcții” interdependente, ideea acordului între părțile operei și întregul ei, exegeza ca descoperire a unei ”arhitecturi de simetrii”27 - arată în maniera hermeneutică a lui Sorin Alexandrescu lecția învățată de la Vianu. Analiza polifonică parcurge toate etajele prin care străbate structura singulară a textului- sonor, gramatical, lexical, semantic etc. Genul acesta de integralism ține totuși de o vârstă pre-structuralistă a criticii, în pofida aspectului său sincronic, una contemporană în spirit teoriilor interbelice ale purismului artistic. El se înrudește cu modelele stratificate ale esteticii fenomenologice (R. Ingarden) sau ale funcționalismului praghez (derivat de acolo), în cadrul cărora accentul cade pe expresivitatea sistemului - mai mult decât pe regularitatea sa obiectivată, cum se va întâmpla în structuralismul francez. Nu reductivă, ci expansivă se dorește a fi metoda lui Sorin Alexandrescu: analiza încearcă, într-un fel, să potențeze corola de mistere a textului, chiar pe măsură ce-i dezvăluie alcătuirea concretă. Comentariile sale sunt pigmentate cvasi-poetic cu expresii ca ”farmec straniu”, ”textul care ne învăluie, fascinant”, ”halo enigmatic”, de parcă interpretul s-ar scufunda în close reading până la a-și uita cuvintele și conceptele. Ca și în impresionism, o 24 V. Serge Doubrovsky, De ce noua critică? Critică și obiectivitate, traducere de Dolores Toma, studiu introductiv de Romul Munteanu, Ed. Univers, București, 1977. 25 Cf. Antoine Compagnon, La Troisieme Republique des Lettres. De Flaubert a Proust, Ed. du Seuil, Paris, 1983, p. 80. 26 Sorin Alexandrescu, Ion Rotaru, op. cit., p. 8. 27 Eugen Simion, ”Tudor Vianu”, în Scriitori români de azi, vol. II, Cartea Românească, București, 1977, p. 370. 1093 intuiție inefabilă pare să stea la baza comprehensiunii critice. Dar, invers decât acolo, interpretul ”structural” va clădi în spatele emoției ce îl animă un bloc compact de argumente. În privința poeziei, preferința (specifică formalismului și structuralismului, în general) vizează formele fixe, cu opoziții și paralelisme transparente. În fine, e limpede că exercițiul metodologic de inspirație structuralistă se leagă, pentru început, de moduri mai tradiționale/”școlare” ale comentariului literar. De asemenea, tot în studiul liricii, fixat pe opoziții binare, pregnantă pare să fie influența lui Roman Jakobson (căruia literații ce îi audiaseră conferințele de la București îi păstrează o amintire prodigioasă); or, marele lingvist și-a edificat un adevărat ”stil intelectual” din ”simetrizare”28. Nu putem să nu observăm totuși că deschiderile oferite de noul tip de analiză sunt, în unele rânduri, remarcabile la vremea aceea, ele privind mai cu seamă proza. Două ni se par câștigurile critice respective. În primul rând, se demonstrează posibilitatea de a resuscita dintr- un unghi de sclipitoare modernitate textele vechi (direcție urmată de Eugen Negrici câțiva ani mai târziu): Alexandrescu descrie în acest sens constituirea incipientă a ”punctului de vedere”29 la cronicari. În al doilea rând, e vorba de situarea sub o zodie strict artistică până și a formelor literare celor mai susceptibile unei interpretări ”de clasă” (accent încă important în deceniul 7): ”realismul obiectiv”, așadar, e analizat exclusiv prin prisma ”organizării 30 materialului epic”30, nu a conținutului său așadar. Iată deci cum studiul literar poate fi dez-ideologizat pe căi pedante și cu totul opuse celor pe care mergea generația lui Manolescu și Simion. Impactul acestui gen scientist rămâne însă, o vreme, limitat la cercurile universitare din jurul catedrelor și institutelor de cercetare. Iar dacă G. Călinescu este renegat în substanța criticii sale tocmai în măsura în care este citat, precursoratul lui Tudor Vianu este implicit și nu o dată aureolat. La momentul '60, după paranteza sociologistă, imanentismul criticii estetice post-maioresciene se putea situa, din punct de vedere metodologic, la răscrucea modelelor divergente Călinescu-Vianu. Influența acestora nu e comparabilă nici în cantitate, nici în calitate, nici în palierele pe care se exercită. Dacă numele lui Călinescu ajunge adevărată monedă simbolică în dezbaterile critice de prim-plan, influența lui Vianu rămâne mai curând mandarinală și ea va fi în bună măsură cuantificabilă retrospectiv, după limpezirea direcțiilor pe care le deschide. Prezența sa la catedră a fost totuși esențială pentru așezarea profesională a unei promoții de cercetători. De un structuralism incipient la Vianu se putea vorbi, trasabil în orizontul esteticii germane afine lui și implicat ulterior în dezvoltările lingvistice ale stilisticii sale. Sorin Alexandrescu avea dreptate să observe: ”adevărata continuare a stilisticii lui Vianu mi se pare a consta nu în studiile de limbă literară, ci în cele de poetică structurală”31; ”Caracterul deschis al stilisticii sale, împingerea metodei de lucru și a principiilor ei teoretice, printr-un efort conștient și sistematic, dincolo de limita stilisticii mai vechi, pînă în acel punct în care încadrarea ei în ”structuralism” s-ar fi făcut de la sine, printr-un proces firesc de evoluție internă”32. Fapt e că, într-o formă sau alta, în a doua jumătate a celei de-a șaptea decade problema înnoirilor metodologice și a efectelor acestora se pune la scara întregii noastre critici. Florin 28 Jean-Claude Milner, Le periple structural. Figures etparadigmes, Ed. du Seuil, Paris, 2002, p. 134. 29 Sorin Alexandrescu, Ion Rotaru, op. cit., p. 160. 30 Idem, p. 203-204. 31 Sorin Alexandrescu, note la Rene Wellek, Austin Warren, op. cit., p. 420. 32 Sorin Alexandrescu, ”Concepția stilistică a lui Tudor Vianu”, în Studii de stilistică, op. cit. p. 17. 1094 Mihăilescu vede în anii ”1965-1967 momentul culminant al meditațiilor și efervescenței autoconștiinței criticii. Delimitarea (...) dintre participanții la discuție s-a conturat în funcție de 33 dubla dependență a activității critice: de știință și artă”33. Fără a intra în detaliile luărilor de poziție, vom rezuma lucrurile spunând că opțiunea critică creatoare-critică explicativă e rezolvată majoritar în favoarea celei dintâi. La acest moment, cel puțin, nu se poate vorbi statistic de o contraparte ”științifică” structuralistă, în domeniul criticii literare. Efervescența din jurul catedrelor de limbă și literatură română este reală, însă eclectică metodologic, iar protagoniștii săi sunt imprevizibili (Virgil Nemoianu și Toma Pavel se dezic deja de structuralism în jurul lui 1968). Cei mai coerenți în instrucție și aplicație sunt folcloriști și lingviști, nu critici literari. În cazul tuturor, noile metodologii sunt legitimate cu suficiente rezerve, adaptate fiind temperamentului nostru moderat, cât și, firește, canoanelor ideologice. Căci regimul epocii privea desigur mefient reformele disciplinare explicite, ca orice ar fi venit din apusul putred. Pe de altă parte, intra în aceeași logică a guvernării luminate un anumit nonintervenționism strategic: la o adică, ce gânduri reacționare ar mai fi nutrit cineva care se scufunda amnezic în ”analiza de text”? Micro-poetica universitarilor români constituie, prin contextele pe care le exclude, o declarație de integritate intelectuală. Motivată deci mai mult de conjunctura socio-intelectuală decât de nevoia disciplinei critice de a se reforma, ea deviază de la tulpina autentic structuralistă europeană, ce evolua atunci macro-poetic, spre problematici mai abstracte ale literarității. În plus, orizontul de referință al ”scientismului” literar românesc e rus/praghez, anglo-saxon și german. Nu francez, deocamdată. Bibliografie: Alexandrescu, Sorin, Rotaru, Ion, Analize literare și stilistice, Editura Didactică și Pedagogică, București, 1967 Compagnon, Antoine, La Troisieme Republique des Lettres. De Flaubert a Proust, Ed. du Seuil, Paris, 1983 Dosse, Francois, Histoire du structuralisme, Ed. La Decouverte, Paris, 1992 Doubrovsky, Serge, De ce noua critică? Critică și obiectivitate, trad. de Dolores Toma, Ed. Univers, București, 1977 Martin, Mircea, Singura critică, ed. a II-a, Cartea Românească, București, 2006 Mihăilescu, Florin, Conceptul de critică literară în România, vol. II, Ed. Minerva, București, 1977 Mihăilescu, Florin, De la proletcultism la postmodernism. O retrospectivă critică a ideologiei literare postbelice, Ed. Pontica, Constanța, 2002 Milner, Jean-Claude, Le periple structural. Figures et paradigmes, Seuil, Paris, 2002 Nemoianu, Virgil, Structuralismul, Editura pentru literatură universală, București, 1967, Oancea, Ileana, Istoria stilisticii românești, Ed. Științ. și Encicl., București, 1988 Pavel, Toma, Mirajul lingvistic. Eseu asupra modernizării intelectuale, trad. de Mioara Tapalagă, Ed. Univers, București, 1993 Simion, Eugen, Scriitori români de azi, vol. II, Cartea Românească, București, 1977 Vianu, Tudor, Studii de stilistică, Editura Didactică și Pedagogică, București, 1968 Florin Mihăilescu, Conceptul de critică literară în România, vol. II, Ed. Minerva, București, 1977, p. 47-48. 1095 Wellek, Rene, Warren, Austin, Teoria literaturii, trad. de Rodica Tiniș, Studiu introductiv și note de Sorin Alexandrescu, EPLU, București, 1967 * Ce este literatura? Școala Formală Rusă, Antologie de Mihai Pop, Editura Univers, București, 1972 * Intelectualul român față cu inacțiunea, vol. coord. de Mircea Vasilescu, ed. Curtea-Veche, București, 2002 * Studii de poetică și stilistică, Comitet de redacție: Tudor Vianu, Al. Rosetti, Mihai Pop, Editura pentru Literatură, București, 1966 1096 SPECIFICUL ALEGORIEI ȘI NIVELURILE SALE DE SENS Drd. Daniela FILIP Universitatea „Babeș - Bolyai”, Cluj-Napoca Demersul pe care ni-l propunem în această lucrare este unul din unghiul lingvisticii textului în sens restrâns ca studiu-descriere, interpretare și, eventual, prezentare a istoriei unui text particular în vederea formulării unor posibile concluzii în planul lingvisticii generale a textului. Cercetarea noastră are drept obiective descrierea modalităților specifice de articulare a sensului într-un text concret din unghiul contribuției metaforelor. Această investigare va fi orientată în acord cu viziunea coșeriană asupra lingvisticii textului ca hermeneutică a sensului. Fiindcă textul suport al analizei metaforicului este Țiganiada de I.B.Deleanu, paginile de față nu vom acorda atenție"modelelor" Țiganiadei) ci analizei integrale a unor pasaje în care funcțiile textual-metaforice au un rol relevant pentru construcția de sens. Cuvinte-cheie: alegorie, lingvistica textului, sens, hermeneutică 1. Lingvistica textului Pornind din interiorul lingvisticii integrale, de la palierul cercetării textului, ca nivel autonom al limbajului1, studiul unui text se extinde dincolo de limitele disciplinare ale lingvisticii integrale a textului, într-o arie a semanticii textuale, cuprinsă în sfera trandisciplinară a studiilor integraliste. Dimensiunea creativă a limbajului este situată chiar la rădăcina activității de vorbire și manifestată în două 'dimensiuni' diferite: în vorbire în plan universal, pe de o parte, și în planul individual, cel al textului, pe de altă parte. Dintre toate cele trei planuri ale limbajului, planul individual, al textului, permite libertatea maximală a subiectului vorbitor, chiar până la instituirea acestuia ca subiect absolut, la negarea fundalului experiențial al cunoașterii lumii și la instituirea de lumi noi. Fascinația pentru text derivă din faptul că el este unicul loc de manifestare plenară a posibilităților de a semnifica ale limbajului și domeniu al tuturor posibilităților semantice. Obiectivul central al cercetării concrete a planului textului, se referă așadar, la captarea sau surprinderea sensului textual, iar demersul investigațional pornește de la o intuiție unitară, care este justificată, apoi, la nivelul ”constituției” textuale În cercetarea de față adoptăm ideea coșeriană că sensul, conținut ultim, a cărui articulare o putem urmări pornind de la distingerea unități minimale de sens din constituția /■> textului, este perceput global1 2 intuitiv ( întrucât competența expresivă ne-o exersăm la modul intuitiv). Cercetarea noastră are drept obiective descrierea modalităților specifice de articulare a sensului într-un text concret din unghiul contribuției metaforelor. 1 Fiecare dintre cele trei planuri ale limbajului este studiat de câte o ramură a lingvisticii integrale: planul universal este obiectul de studiu al lingvisticii vorbirii, planul istoric - al lingvisticii limbilor, iar planul individual - al lingvisticii textului, deci o '"lingvistică a sensului". Coșeriu 1981/1997: 77 "Ceea ce am numit aici lingvistica textului propriu-zis este o « lingvistică a sensului»". 2 Ibidem. 1097 În plan textual, așa cum reiese din sarcinile lingvisticii textului, urmărirea în text a construcției/ articulării sensului ar presupune în primul rînd surprinderea funcțiilor textuale (ca posibilități date prin limbaj) efectiv realizate în text. Fiindcă în cercul nostru de interes se situează textul alegoric care denumește principiul fundamental al „dedesubtului”, amintim că pentru Coșeriu aluzia, ca act lingvistic, o care contribuie la construcția sensului poate fi considerată ca având o funcție textuală3. 2. Funcții textuale metaforice Cercetarea metaforelor sau a oricăror alte fapte semanticed textuale nu poate fi scoasă în afara contextelor prezente (instituite) în text, ci se realizează doar prin continua raportare la acestea. Cercetarea de față urmărește stabilirea funcțiilor textuale ale metaforelor în cadrul tabloului funcțiilor textuale în general. În acest sens, vom utiliza, în discutarea unor funcții textuale ale metaforelor, conceptul de procedeu textual4, explicitat de E.Tămâianu ca 'formă textuală' ce contribuie la constituirea sensului și este subordonnată categoriei de text ( înțeleasă ca ansamblu de procedee textuale).5 În studiul de față nu ne vom centra atenția asupra metaforelor „punctuale” (ca unități textuale) din norma vorbirii, ci asupra metaforelor ca procedee de configurare a textului la niveluri superioare de sens. Subliniem că, spre deosebire de termenul tradițional, retoric, de metaforă, prin care se desemnează o ocurență metaforică, o "figură" singulară, un "trop", termenul coșerian de „metaforă” și corelatul său substantivizat metaforicul prezintă o contragere6 a sintagmei proces metaforic și vizează, într-un sens mai larg și mai profund, activitatea de vorbire ca vorbire metaforică. Vorbirea în modul metaforic, ca asociere spontană non-reflexivă a două conținuturi, pe temeiul intuirii identității dintre două elemente (în virtutea unei analogii), circumscrie acea zonă a creativității culturale numită metaforicul primar.7 Situată în planul textului, finalitatea vorbirii se polarizează între interpretarea lumii și, în mod exponențializat, creația de lumi. În această perspectivă se valorifică teoria o metaforicului elaborată de L. Blaga în Trilogia culturii (1937/1944)8. Această înțelegere a fenomenului metaforic în perspectivă 'integralistă' a fost propusă de profesorul clujean M. Borcilă, care schițează o viziune complexă structural-funcțională, de inspirație blagiană, asupra domeniului dublu de funcționare a metaforei: domeniul lingvistic și domeniul cultural trans-lingvistic.9 Din acest unghi, în interiorul categoriei metaforei în text 3 Idem, p.125: ”Multe funcții textuale pot trimite la ceva ce nu s-a spus , dar tocmai la care se face referire. Acte lingvistice ca aluzia, insinuarea, sau sugestia («trimiterea discretă») funcționează adesea datorită acestor «omisiuni» din text, recunoscute de cel ce interpretează ca fiind presupuneri referitor la ceea ce este spus, ca ceva ce trebuie în mod tacit umplut”. 4 Vezi mai sus exemplele date de Coșeriu: salutul, opinia, ironia etc. 5 Tămâianu, op.cit., p.74. 6 Zagaevschi 2005, p.97. 7 E. Coșeriu, (1952/1999:16) - "Ne aflăm în prezența a ceea ce, într-un sens foarte amplu, numim metaforă, pe care n-o înțelegem aici ca fiind o simplă transpunere verbală, ca o comparație prescurtată, ci ca expresie unitară, spontană și imediată (adică fără nici un ca interemediar) a unei viziuni, a unei intuiții poetice." 8 Teoria filosofică a lui L. Blaga în perspectiva unei poetici a culturii în M. Borcilă, 1997: "Filosoful definește două tipuri de articulație structurală: în primul rând, tipul structural al metaforei pe care o numește "plasticizantă" și pe care o consideră ca ilustrând funcția fundamental "expresivă" a limbajului. Un al doilea tip, bazat pe alt principiu, este cel reprezentând funcția "revelatoare" definitorie pentru poezie." 9 Vezi studii esențiale precum Borcilă: 1995a, 1996, 1997a, 2000, 2000b. 1098 se distinge metafora semnificațională (lingvistică), care funcționează după același principiu cu metafora "pretextuală"10 11, și metafora trans-semnificațională. Păstrând unghiul de vedere dinspre text, metafora din planul sensului sau metafora textuală (matafora II) este o manifestarea a creativității cu mijloace de limbaj, dar cu o finalitate diferită de cea a limbajului. Metafora textuală, ca fenomen ce ține de sfera sensului textual, se poate realiza între cei doi poli ai săi: minimal și maximal, iar lucrarea de față se focalizează asupra nivelului minimal în creația de sens. Privite sub unghiul funcțional, metaforele din planul limbajului (I) (re)descriu lumea, iar metaforele din planul textului, deci al sensului, spun ceva despre ea (‘lumea' din text). La rândul său, metafora II, în funcție de finalitatea procesului de articulare a sensului, se disociază în: metafora semnificațională sau lingvistică (metafora IIA) și metafora trans-semnificațională sau trans-lingvistică (IIB).11 Accentuăm în acest studiu rolul și mecanismul de inserare a metaforei II A până la un anumit nivel (de suprafață), reperabil intutiv, în care manifestă diverse relații cu elemente relevante pentru sens din vecinătatea sa în text. Metafora II A este similară ca "mecanism" de funcționare prin analogie (designare indirectă) cu metafora I din limbaj, dar cu finalitatea în planul sensului și limitată la interpretarea faptelor lumii date. Unul din obiectivele importante ale cercetării noastre ar fi să demonstrăm, în ideea specializării funcționale, menționate mai sus, că metaforele semnificaționale ca 'unități minimale de sens' comportă și ele funcții de sens. Discuția noastră va conduce în mod firesc și la elaborarea unor observații sau judecăți de valoare limitate la fragmente din textul lui I.B.Deleanu. Ele nu încearcă, desigur, să epuizeze modalitățile de realizare a metaforicului primar în opera poeților, ci atrag numai atenția asupra unora dintre multiplele posibilități ale acestei realizări. 3. Specificul alegoriei și nivelurile sale de sens Alegoriile, la fel ca și proverbele, zicătorile, fabulele, sunt metafore „semnificaționale”,dezvoltate la nivelulu sensului, ca niște microtexte care interpretează lumea. În paginile de față, vom propune la început un survol teoretic asupra modului cum, în textul alegoric12, se instituie sensul pe verticală, care presupune extensiunea „lumii” fenomenale, chiar transcenderea ei și implicit depășirea sensului lingvistic, care devine sens poetic. Luăm în discuție și faptul că textele alegorice13, propuse spre analiză în paginile următoare, cunosc o modelare a constucției sensului textual pe niveluri, pe care le vom detalia, arătând care sunt punctele nodale reiterate între nivelurile alegoriei. 10 Metafora "pretextuală" sau metafora I ‘din limbaj' este o manifestare a creativității în limbaj. Vezi Coșeriu, op.cit, p.75. 11 M. Borcilă, Paradoxul funcțiilor metaforice în poetica lui Blaga, în Tribuna, Cluj-Napoca,1987, p.2: „Între metafora lingvistică sau funcția I și metafora poetic-culturală sau funcția II a procesului metaforic, unde în termenii lui Blaga funcția I presupune «semnificația faptelor», iar domeniul II se limitează prin criteriul «sporirii semnificației faptelor». În interiorul domeniului II se distinge metafora A (”plasticizantă”) și metafora B (“revelatorie”), pentru A fiind specific principiul blagian al analogiei, iar pentru B - cel al dizanalogiei în articularea sensului metaforic.” Vezi despre acest aspect și L. Zagaevski op.cit. 12 Opțiunea noastră în acest studiu merge înspre a considera alegoria un prototext, adică nu ne interesează dacă se încadrează într-un gen gen anume. diferențiat: epic, liric sau dramatic. 13 Țiganiada de I.B.Deleanu (pe care o considerăm o alegorie de tip clasic) și Levantul de M.Cărtărescu (o alegorie modernă) 1099 Din multitudinea de lucrări dedicate alegoriei, traseul nostru investigațional va pătrunde, pentru început, în sfera abordării pe care o propune M.Quilligan în The language of allegory,14 lucrare care este o investigație temeinică de mare anvergură ce vizează acest fenomen. Deoarece vom acorda și noi acestor concepte o valoare operațională, sintetizăm aici termenii asupra cărora vom reveni15. Când vorbim despre alegorie deobicei vorbim despre diferențele dintre sensul literar și sensul metaforic. Vorbind despre acest proces „tăinuit” al alegoriei, Angus Fletecher explică de ce alegoria, de la primul nivel de lectură, distruge expectanțele normale pe care noi le avem despre limbaj: „that our woed mean what they say”16. În aceste condiții, sugestiile soluției integraliste provin în special din „schițele interepretative coșeriene” . Aceste „schițe”, cum se știe, se sprijină, în mod declarat, pe metoda cercului hermeneutic. De aceea, pe traiectoria pendulării hermeneutice între „conturul” textului și „centrul” său, Coșeriu mijlocește posibilitatatea unei adevărate proiecții de planuri sau niveluri ale sensului, concepute prin analogie cu organizarea internă a planului istoric al limbajului. Metoda complementară identificării acestora în fiecare caz în parte este determinarea modului în care unitățile minimale interacționează, atât între ele, cât și cu celelalte componente textuale, pentru a înlesni configurarea palierelor de sens de rang superior . În ceea ce privește faptele textuale, deși risipite în text, pot fi totuși adiacente (conexe) înt-o anumită dimensiune a sensului, situație pe care, în cercetarea noastră, o vom ilustra în două feluri conform tabelului anexat. Astfel, începând cu sensul „literal” care ne spune simplu ce se întâmplă, narațiunea clarifică principii/reguli cu care noi putem vedea faptele ca reale, ca posibile, iar aceasta determină alegoria propriu-zisă. În final, regăsim sensul „tăinuit”, „anagogic/mistic. Vom considera, în acord cu interpretările tradiționale, alegoria literară, un mod de expresie care presupune o suprafață literală și un plan al semnificațiilor secunde, acesta din urmă justificator al planului prim. Planul literal (indiferent dacă este ușor descifrabil) este alcătuit din elemente distincte, denominabile. Planul prim este, cu alte cuvinte, un plan emblematic și situațional. Pentru a susține această idee, regretata Vera Călin argumentează, în 14 Quilligan: 1979. 15 Capitolul dedicat Textului decelează cu acuratețe diferențierea între alegorie și calambur, alt fenomen lingvistic caracterizat prin polisemie. Termenul de alegoria (de la grecescul „allos” = alt și „agoreuo” = a vorbi în agora, în piață) a indicat dintotdeauna o putere, o eficacitate a limbajului ceea ce ii permite să creeze extrasemnificații: „Allegory therefore names the fact that language can signify many things at once. It does not name the many other things language means, or the disjunctions between saying and meaning, but the often problematical process of meaning multiple things simultaneously with one word”. (p.26) Ca și teremenul „calambur” (pun), teremenul „alegoria” definește un fel de limbaj care semnifică prin calitatea vorbirii duplicitare. Prin Pretext autoarea înțelege sursa care stă întotdeauna în exteriorul narațiunuii Pretextul este textul pe care narațiunea îl comentează reconstituindu-l, ca și o pretenție a narațiunii pentru a deveni ficțiune și nu construită pe un alt text. Pretextul nu este pur și simplu o magazie de idei, el este tezaurul original al adevărului, și chiar dacă acest tezaur ar fi jefuit și pare a fi gol, el își mai păstrează statutul privilegiat de ghid nu numai al interpretării , dar și al posibilităților alegoriei. O ultimă observație legată de Contextul lingvistic al alegoriei semnalează ideea că alegoriile vorbesc întotdeauna despre limbaj și căile prin care limbajul însuși poate arăta omului finalitatea sa supremă în cosmos. 16 Fletcher 1964: 2. 1100 17 studiul său „clasic”17, că toate definițiile date alegoriei accentuează două planuri: planul semnificației și planul expresiei. Semnificația secundă, care ne invită la descifrare, ne împiedică să vorbim ca despre un mod de „oglindire”, dat fiindcă în „oglinda” alegoriei deslușim (stabilind mental o seamă de paralelisme sau inversiuni) date de ordin filosofic, metafizic, social, a căror comunicare are drept punct de plecare ideea că limbajul nu semnifică ceea ce spune. NIVELUL PRIMAR DE SENS (DE SUPRAFAȚĂ) • sensul literal (prim) • paliere de sens de rang primar • oferă o primă coerență textului (pe baza funcției 2 a lui Coșeriu) • într-o formă primă, sensul se construiește pe baza cunoașterii generale a lumii exeperiențiale • faptele orizontului experiențial • ex. nivelul superficial al poveștii peripețiilor pline de haz ale unui grup de personaje, drumul țiganilor. • Ex. metafora de tip A1 'punctuală', 'de suprafață', a unei mulțimi amorfe: „dalba noastră țigănie”, „tabăra nesperioasă”, „sloboda mulțime” NIVELUL SECUND DE SENS (DE PROFUNZIME) • sensul metaforic (sens intenționat, derivat) • paliere de sens de rang superior • prima coerență a textului conduce la o altă coerență preexistentă care e pretextul (vezi M.Quilligan): „e tezaurul original al adevărului...caracterul aluziv, dedesubtul textului, ecoul cuvintelor dincolo de text”. • sensul este inferat din ceea ce există, dar nu transformă radical ceea ce există, doar interpretează • ex. sensul este profund filosofic și politic a cărui descifrare aparține „cetitoriului înțălept” • ex. metafore de tip A2, tot ,punctuale', dar mai de profunzime: abundența metaforelor slobozeniei, a drumului-centru, a legii-căpetenia cetății, evocă efortul societății române de a se organiza și strădania omenirii de a ajunge la ideal. 4. Învestigarea și rolul metaforei în textul alegoric Țiganiada de I.B.Deleanu În ceea ce privește cercetarea noastră, am ales să investigăm locul metaforei între multiplele posibilități de realizare a sensului, atât din punctul de vedere al rolului său „singular” cât și din cel al modalităților de interacțiune cu fenomene textuale echivalente din punct de vedere funcțional. Paginile de față nu vor acorda atenție problematicii estetice a operei ("modelele" Țiganiadei) și nici investigației comparatist-sursologice, ci analizei 17 Călin 1969: 10-20 „Trebuie văzut modul în care poetul alegoric stabilește aceste corelații între planul literal și nivelul profund. Generalizând, aș spune că, pentru alegoria de tipul aceleia de mai sus, fiecărui punct din planul prim îi corespunde un punct în planul secund, fiecare element figural al planului superior se poate uni printr-o dreaptă cu o semnificație din planul profund”. 1101 integrale a unor pasaje în care funcțiile textual-metaforice au un rol relevant pentru construcția de sens. În a doua parte a studiului ne propunem să surprindem o perspectivă asupra metaforicului din unghiul celei de a treia forme a creativității metaforice, propuse de 18 E. Coșeriu în cunoscutul studiu publicat în 1952.18 Analizând cântul X vom încerca să răspundem la întrebarea dacă metafora poate produce efecte de sens comparabile cu ironia prin „identificări între contrarii absurde din punct de vedere logic” 19. Vor fi supuse analizei o serie de metafore "punctuale" în construcția sensului sau 'unitatăți minimale de sens' în care cei doi termeni implicați în procesul metaforic sunt exprimați prin lexeme sau unități de limbă ( în sensul termenului coșerian). Valoarea de sens pe care o poate avea o asemenea metaforă se poate realiza fie A1, la nivel local "de suprafață" al sensului textual având importanță limitată la acel pasaj în care apare, fie A2 la nivel "mai de adâncime" al sensului textual, constituindu-se în noduri semantice puternice, cu ocurențe repetate coagulându-se în jurul său niște "zone" semantic textuale specifice: noduri metaforice20. Din multitudinea studiilor dedicate Țiganiadei, reținem formula sintetică a lui Paul Cornea care definește Țiganiada în studiul său 21. În interpretarea lui Budai-Deleanu ,"drumul spre ideal" devine, însă, subiect de parodie: eroii săi aleg o cale greșită sau aleargă, orbi, pe un drum ce nu duce nicăieri.. Vom asimila, aici, 'metafora conceptuală' VIAȚA ESTE O CĂLĂTORIE( LIFE IS A JOURNEY) metaforei din norma vorbirii în limba română: drumul vieții.22Regăsim, în cele două fragmente selectate, motivul centrului23 spre care drumul 18 Vezi nota 2. Coseriu circumscrie trei forme primordiale ale creativității metaforice: ”metafora este[...] expresie unitară, spontană și imediată a unei viziuni, a unei intuiții poetice, care poate implica o identificare momentană a unor obiecte diferite (cap-dovleac), sau o hiperbolizare a unui aspect particular al obiectului [...] și chiar o identificare între contrarii, «absurdă» din punct de vedere logic, dar cu semnificat și cu efect evident ironice, cum ar fi în cazul lui negru-blond sau în cazul când un gras este numit slab sau un bătrân e numit tinerel" 19 Despre acest subiect vezi și M. Borcilă (2002/2003: 22-23). 20 L.Blaga, ibidem, p.276: "Adevărul este: cuvintele sunt așa de anemice, încât ar fi nevoie de un alai infinit de vocabule, esențiale de specificare pentru a reconstrui cu mijloace de limbaj faptul concret. Metafora plasticizantă are darul de a face de prisos acest acest infinit alai de cuvinte". Cu privire la distincția schițată aici vezi Zagaevshi 2005:165-176 21 Cornea 1962: 18: „"o meditație asupra condiției umane [...] o odisee umană" structurată în jurul "metaforei drumului", căci mersul țiganilor "evocă strădania omenirii de a ajunge la ideal. 22 Semantica cognitivă, prin studiul lui Lakoff și Turner: 1980, propune niște structuri conceptuale al căror uz e convențional, inconștient, automat, tipic neobservabil ca de exemplu: VIAȚA ESTE O CĂLĂTORIE, VREMEA VIEȚII ESTE O ZI, DRAGOSTEA ESTE UN JOC, MOARTEA ESTE PLECARE DEFINITIVĂ. Aceste 'metafore conceptuale' (basic metaphors) sunt active semantic în limba și gândirea noastră de la care va deriva uriașa arie a metaforelor poetice despre viață, moarte, timp etc. Vezi, în acest sens, M. Borcilă (1997b: 98-99): " Strategia propusă de Lakoff și Turner este să selecteze mari metafore ale vieții, morții și ale timpului din lucrări importante din literatura occidentală clasică și să propună derivarea acestora din simple operații ca extindere, elaborare, compunere sau punerea sub semnul întrebării dintr-un set de metafore convenționale. [...] Pentru a înțelege acest "nou" mod de "elaborare neconvențională a schemelor" se poate admite că "poeții merg mai departe de uzul convențional al metaforelor"...este tocmai puterea imaginației poetice de a transcede primul nivel de "imagine sau structurare conceptuală". Acesta este, cred, studiul funcției metaforice care a schimbat procesul poetic." 23 Călin 1969: 46-77 „Nenumărate alegorii bazate pe simbolismul centrului derivă din arhetipul analizat de M. Eliade „eterna reîntoarcere”. Ritmicitatea, simetria, repetiția, care marchează fabula, sunt câteva dintre schemele alegorice cele mai frecvente. Un călător se angajază pe un drum cu o destinație cunoscută sau bănuită, care-l atrage și-l despăgubește pentru toate piedicile întâmpinate. Călătorul e de obicei un prototip uman - omul, sufletul creștinului însetat de mântuire, ca în Divina Comedie sau omul dorinic însetat de cunoaștere ca Guliver”.pp.46-47. 1102 trebuie sa-l conducă pe erou, centrul însemnând aici alegerea tipului de guvernare pe care l-ar adopta această etnie, aflată într-un moment de răscruce a existenței sale. Ca o considerație preliminară putem afirma că schema imagistică, cronotopul drumulu, are funcție instrumentală - vehicul pentru sens. Drumul corespunde, în principiu, unui parcurs de un anume fel, presupunând efort interior al "drumețului". Țelul, destinația drumului, este ceea ce modelează acest parcurs. Organizarea statală ar putea fi un caz particular, specific al acestei scheme. Domeniul semantic - 'sursă' este cel al călătoriei, iar domeniul semantic - 'țintă' este cel al vieții.24 Cântul X debutează cu o încadrare explicită a Strofei-Argument în rețeaua epică a poemului, fixând toposul evenimentelor ce vor urma: țiganii, odată ajunși la Spăteni, unde le era rânduită tabăra, doresc să pună bazele unui stat, și încep astfel o interminabilă discuție despre sistemul ideal de guvernare: "Aleg pe cei învățați la carte,/ Care între sine fac sobor/ Să hotărască ce stăpânie/ Ar fi bună pentru țigănie". Încă din primele două sextine se observă construcția Țiganiadei în jurul motivelor alegorice: motivul drumului spre o țintă ideală și motivul luptei prin care idealul este afirmat. Poetul reinterpretează, însă, într-o manieră ironică aceste două motive ale eposului. Următorul pasaj conține o metaforă semnificațională "drum larg", construită în conformitate cu schema tradițională 'drumul vieții': poporul ajunge la un moment de răscruce, de cotitură - și cu aceasta suntem în deplină consonanță cu metafora conceptuală cognitivistă VIAȚA ESTE O CĂLĂTORIE: "De unde apoi drum larg se deschide / La mult amarnica despoție /.../ Cu sfaturile tale necoapte/ Că așa n-om fârși până la noapte". Drumul ia, practic, înfățișarea goanei în urma carului cu bucate25, iar lupta devine o încăierare irațională: "Cându-s pântece bine sătule/Atunci e și gura vorbitoare..../Dară în lipsa de bucate /Nu știu cum și mintea să tâmpește". In următoarele strofe constatăm metaforele unei mulțimi amorfe, cu efect de sens plasticizante, care funcționează ca elemente ale vorbirii și îndeplinesc funcții textuale de tip A1, ce aparțin unui nivel de suprafață al construcției de sens: "adunare spartă", "dalba noatră țigănie", "norodul fără osebire", "tabăra nesperioasă","sloboda multime", "țigănia noastră așezare".Cu o superioară forță plasticizantă sunt descrise masele în mișcare, forfota mulțimilor. Pornind de la exemplele precum cele mai sus amintite se face saltul de la invenția epică a textului la comentariile ironice de tip metadiscursiv, menite să salveze descrierea, comentarii 'meta' care se pot constitui într-un mănunchi de funcții textuale destul de frecvente în înteg poemul. Ironia contribuie și ea la spulberarea oricărei certitudini cât privește univocitatea sensurilor alegorice. Exemplele ilustrate mai sus, transpuneri între contrarii cu efect ironic, ilustrează tocmai strategia circumscrisă de Coșeriu în ceea ce privește a treia formă a creativității metaforice. 24 Lucrarea noastră nu va aborda clasificări ce vizează relațiile gramaticale care apar între termenul țintă și teremnul sursă, de tipul metaforă „predicativă”, „apozitivă”, etc. (vezi Mancaș, 1991); am dat întâietate unei organizări a materialului de studiu care pornește de la semnificațiile teremenilor incluși în metaforă și funcțiile pe care le dobândesc în text , la palierul „secund”, al sensului. 25 Ioana Em. Petrescu 1974: 199. 1103 Prin metafora "țigănimii" I.B.Deleanu se arată a fi un excelent observator al aglomerărilor umane, al maselor văzute sub aspect colectiv. Adept al filosofiei luminilor I.B.Deleanu atacă și satirizează, cu o necruțătoare ironie, viețile „țiganilor”, prin care "să înțeleg ș-alții", adică, prin extensiune, acordă o semnificație alegorică mai largă. Finalitatea parodică a întregii lucrări e mărturisită franc în Epistolie26. Dar cine sunt „țiganii”? De vreme ce autorul „jucărelei” 27 se declară „țigan” el însuși, asemenea lui „badea Perea”, este învederat că oamenii Țiganiadei sunt românii, mai exact românii din secolul al XVIII-lea transilvănean, încă neintegrați structurilor propriei lor societăți, simbolizată de „armată”. Fiecare ia vorba altuia din gura vecinului, iar cel care "apucă" o clipă cuvântul are sentimentul izbânzii. Când cuvintele nu mai au putere, încep strigătele și pumnii. Acestea nu se nasc, firește, din gândire, ci sunt resimțite ca act, ca faptă. Esențial nu e conținutul, ci gustul comunicării și inevitabil al răfuielii. Aici poate fi invocată și celebra metaforă conceptuală a cognitiviștilor: CEARTA ESTE RĂZBOI (ARGUMENT IS WAR). "Sfătuind din prânz până în cină", ei dezbat, în principal două probleme: organizarea militară a taberei și organizarea politică a statului țigănesc. Cei trei tigani -filozofi care discută despre formele de guvernare, par a fi trei gânditori din secolul luminilor. Principiul monarhic iluminist, susțiut de Baroreu și reprezentat în acțiune prin Vlad (singurul personaj pozitiv al poemei), eșuează simbolic în epopee odată cu eșecul domnitorului. Baroreu, de pildă, socotește: “Cum că stăpânia monarhică/Este întru toate mai harnică”, republica părându-i-se “o țarină pustie”, "Să chiamă anarhie pe grecie/ O idră cu capete mai multe/ Ce nici unul de altul vrea să asculte", unde, din cauza arivismului celor mai tari, '“venitul de obște pierd”. Și în cazul metaforei „republica-hidră” regăsim legătura dintre termeni care se face printr-un transfer semantic pe baza unei similitudini de sens. Momentul constituirii metaforei este definit prin faptul că, în context, sensul propriu al termenilor atribuției mataforice s-a pierdut, ceea ce permite realizarea mentală a unei imagini cu un surplus de sens: o formă de guvernământ ale cărei organe supreme ale puterii e închipuită ca un monstru fabulos cu multe capete (care, odată tăiate, cresc la loc). În această secvență, poetul a simțit nevoie concretizării convenției animaliere.28 Semnalăm această „răsturnare” a planurilor pentru că, în literatură ficțiunea animalieră se identifică mai ales în opere în care umanul ne trimite către bestial și nu viceversa. În replica lui Slobozan regăsim o metaforă animalieră, cu efect plasticizant, care funcționează după același plan primar de construcție de sens. Astfel monarhul este: "Un oblăduitor în cetate/Este un vierme pus la rădăcina/A unui capaciu cu desfătate ramuri". Fenomenele textuale analizate mai sus comportă valori de sens restrânse în ansamblul textului poetic, producând efecte de sens punctuale sau locale, care se limitează la acea apariție izolată a metaforei, atât ca realizare în constituția textuală, cât și ca profunzime în 26 Deleanu, 1973, p.12: „Să află întrânsa și critică [...] toată povestea mi se pare că-i numa o alegorie în multe locuri, unde prin țigani să înțăleg ș'alții carii tocma așa au făcut și fac ca și țiganii oarecând.Fiind eu țigan ca și tine, am socotit cuvios lucru de a scrie pentru țiganii noștri”. 27 Concret, I.B.Deleanu motivează soluția sa în Epistolia Închinătoare: „Răvărsându-să în mine nește scântei fin focul cela al muselor [...] am izvodit un feliu de poesie de-acestea, ce se cheamă epicească sau mai bine zicând jucăreauă, anume un gust mai nou de poesie romănească”.p.8. 28Călin, op.cit., p.91: ”Alegoriile animaliere prezintă un capitol bogat al literaturii alegorice. Antropomorfismul domnește în asemenea producții literare. Animalele au intrat însă în literatură înzestrate cu un suflet, acel suflet pe care vechile credințe îl vedeau migrând din om în animal.[...] Amintesc doar câteva metafore în care societatea e asemuită cu o junglă, iar relațiile dintre oameni sunt comentate în temeni zoologic ”. 1104 stratificarea palierelor de sens. Prin abundența metaforelor ce țin de sfera sfera semnatică a libertății sociale și politice, Țiganiada se relevă ca un text neașteptat de modern. BIBLIOGRAFIE Blaga 1937/1944 = BLAGA, Lucian, Geneza metaforei și sensul culturii, în idem, Trilogia culturii, București, Fundația Regală pentru Literatură și Artă, 1937/1944. Bobăilă 2010 = BOBĂILĂ, Iulia, Metafora și articularea sensului. Aplicații la lirica lui Ocavio Paz, Universitatea „Babeș-Bolyai” (teză de doctorat), 2010. Boc 2007 = BOC, Oana, Textualitate poetică și lingvistica integrală. O abordare funcțional-tipologocă a texte lirice ale lui Arghezi și Apollinaire, Cluj-Napoca, Editura Clusium, 2007. Borcilă 1987 = BORCILĂ, Mircea, Paradoxul funcțiilor metaforice în poetica lui Blaga, în „Tribuna”, Cluj-Napoca, 4 iunie, 1987. Borcilă 1995 = BORCILĂ, Mircea, Geneza sensului și metafora culturii, în Centenar Lucian Blaga (1895-1995). Zilele Lucian Blaga, ed. V, Societatea culturală ”Lucian Blaga”, Cluj-Napoca - Paris, mai 1995. Borcilă 1996 = BORCILĂ, Mircea, Bazele metaforicii în gândirea lui Lucian Blaga, în „Limbă și literartură”, XLI, vol. 1,1996, pp. 28-39. Borcilă 1997a = BORCILĂ, Mircea, Între Blaga și Coșeriu. De la metaforica limbajului la o poetică a culturi, în „Revista de filosofie”, XLIV, nr.1-2, 1997, pp.147-163. Bordas 2003 = BORDAS, Par, Eric, Les chemins de la metaphore, Paris, Presses Universitaires de France, 2003. Budai Deleanu 1877/1973 = BUDAI-DELEANU, Ion, Țiganiada sau Tabăra Țiganilor (varianta B, 1877), ediție îngrijită de Florea Fugariu, București, Editura Minerva, 1973. Caietele Simpozionului Național Ion Budai Deleanu 250 - Țiganiada azi, Cluj-Napoca, Editura Casa Cărții de Știință, coord. Irina Petraș, 2010. Călin 1969 = CĂLIN, Vera, Alegoria și esențele, București, Editura Univers, 1969. Cifor 2009 = CIFOR, Lucia, Trasee hermeneutice, Iași, Editura Tehnopress, 2009. Cornea 1962 = CORNEA, Paul, I.B.Deleanu - un sciitor de renaștere timpurie într-o renaștere întârziată, în vol. „Studii de literatură română modernă", București, 1962. Coșeriu 1952/ 1999 = COȘERIU, Eugeniu, Creația metaforică în limbaj, în "Revista de lingvistică și știință literară", 1999-2000-2001, nr.184-198, p.8-26, (traducere în română de Eugenia Bojoga) Coșeriu 1955/2004 = COȘERIU, Eugeniu, Determinare și cadru. Două probleme ale unei lingvistici a vorbirii în Coșeriu 1962/2004, pp. 287-329. Coseriu 1881/1997 = COSERIU, Eugenio, Linguistica del testo. Introduzione a una ermeneutica del senso, Roma, La Nuova Italia Scientifica, 1981/1997. Coseriu 2002 = COSERIU, Eugenio, Prolusione.Orationis fundamenta: La preghiera come test în „I quattro universi di discorso”. Atti del Congresso Internazionale „Orationis Millennium”. L'Aquila, 24-30 giugno 2000, a cura di Giuseppe de Genaro S.I., Libreria Editrice Vaticano, Citta del Vaticano, p.24-47 și Bilancio provvisorio. Iquattro universi di discorso, p.524-532. 1105 Dicționar conceptual al lingvisticii integrale, Centrul de studii integraliste, Cluj -Napoca, 2002. Durrenmatt 2002 = DURRENMATT, Jaques, La metaphore, Paris, Honore Champion Editeur, 2002. Fletcher 1964 = FLETCHER, Angus, Alegory: The theory of a Symbolic Mode, Ithaca, N.Y.Cornell University Press, 1964. Man 1979 = de MAN, Paul, Alegories of Reading. Figural language in Rousseau, Nietzsche, Rilke and Proust, New Haven and London Yale University Press, 1979. Petrescu 1974 = PETRESCU, Emanuela, Ioana, I.B.Deleanu și eposul comic, Cluj-Napoca, Editura Dacia, 1974, p.199-220. Phelan 1989 = PHELAN, James (Ed.), Reading Narrative. Form, Ethics, Ideology, Columbus, Ohio State University Press, 1989. Quiligan 1979 = QUILIGAN, Maureen, The Language of Allegory. Defining the Genre, Ithaca and London, Cornell University Press, 1979. Ricoeur 1975 = RICOEUR, Paul, La metaphore vive, Paris, Seuil, 1975. Ricoeur 1972 = RICOEUR, Paul, La metaphore et le probleme central de l'hermeneutique, în „Revue Philosophique de Louvain.Quatrieme serie”, tome 70, nr.5, 1972, pp.93-112. Tămâianu 2001 = TĂMÂIANU, Emma, Fundamentele tipologiei textuale. O abordare în lumina lingvisticii integrale, Cluj- Napoca, Editura Clusium, 2001. Vartic 2005 = VARTIC, Ion, Ultimele pagini ale lui Adrian Marino, in Apostrof, nr.6, iunie, 2005. Zagaevschi 2005 = ZAGAEVSCHI - CORNELIUS, Lolita, Funcții metaforice în luntrea lui Caron, Cluj-Napoca, Editura Clusium, 2005. 1106 ASPECTE PERATOLOGICE ÎN BASMUL POPULAR ROMÂNESC Drd. Alexandra GRUIAN Universitatea „1 Decembrie 1918”, Alba Iulia The folk tale named “Ileana Simziana”, gathered by Petre Ispirescu, and Gabriel Liiceanu's work, ”Despre limita”, were used as the basis of the philosophical analysis of the boundary concept that is present in Romanian folk tales. The folk tales' characters can be classified as novices, the ones living during a transition, inside inter mundi. The first threshold that the novice is confronted with is the interior boundary, the inner self that drives us to conquer the limit to be reached. This very limit is the same one as our destiny. The folk tales' characters start their journey to discover their inner boundaries driven by self- or outside-imposed goals . This journey is exactly the limit to be reached, the succession of various tasks that need to be accomplished and through this accomplishments the fulfillment is attained. Consequently, each and every moment of the existence of the folk tales' characters' draws their own destinies. Cuvinte-cheie: peratologic, basm popular, personaj, călătorie „Așa cum zborul nu e cu putință în afara gravitației, libertatea nu are sens decât în condițiile existenței limitei”1 Pragul, hotarul, este cel care dă hotărâre actelor și vieții noastre. Din punct de vedere filosofic, libertatea poate fi definită doar în condițiile existenței limitei. Potrivit lui Gabriel Liiceanu suntem limitați de „faptul de a fi”, de faptul de a fi conștienți de existența noastră și de a fi conștienți că suntem finiți. „Ceva este în măsura în care are hotare. Actul hotărârii este actul ontologic suprem”1 2. A da hotare înseamnă astfel a te constitui ca Eu, a lua naștere ca ființă. Dar înainte de a hotărî noi înșine, am fost hotărâți, am primit acele limite care ne constituie ca ceea ce suntem dinaintea alegerii noastre, ne constituie ca oameni, ne oferă o zestre, o structură intimă pe care noi nu am cerut-o și care a apărut în noi fără participarea sau știința noastră; de aceea o resimțim ca străină. „Fondul intim - străin”, cum îl numește filosoful Gabriel Liiceanu, este format din hotarele primite, imuabile (zestrea somatică, zestrea mentală, sexul, ascendența, rasa, națiunea, epoca în care ne-am născut) și limitele modificabile, asupra cărora libertatea poate reveni (locul, limba, religia, numele, clasa socială din care facem parte). Hotărârile pe care le luăm ne schimbă cursul vieții, ne tulbură liniștea, ne fac să ne fie frică de ceea ce va urma, de deznodământul faptelor ce rezultă în urma hotărârii noastre. Dar „a mă hotărî știind ce este frica înseamnă a putea sa-mi pun în o discuție eul meu, ființa mea strânsă, prin frică, în propriul ei contur”3. Am luat aceste lucruri în discuție deoarece basmele sunt metafore ale creării propriului destin. Fiecare decizie apropie eroii basmelor și mai mult de conturarea Eului interior. Drumul lor inițiatic începe în momentul în care iau hotărârea de a pleca, iau prima lor decizie, încep să-și contureze destinul înafara limitelor primite. 1 G. Liiceanu, Despre limită, București, Editura Humanitas, 2004, p.11 2 Ibidem, p.35 3 G. Liiceanu, op. cit., p. 50 1107 Prima limită cu care se confruntă personajele basmelor este limita interioară, „natura din noi”, personalitatea fiecărui individ. Limita de depășit este limita interioară resimțită ca neajuns în condițiile existenței unui obstacol ce trebuie surmontat, iar limita de atins e împlinirea destinului deschis de către limita de depășit. Porniți în aventura de cunoaștere a propriilor hotare, cu scopuri impuse de alții sau autoimpuse, călătoria inițiatică a eroilor basmelor, indiferent de natura ei, este o limită de depășit, o succesiune de obstacole ce vor culmina cu reușita spectaculoasă resimțită ca împlinire4. Basmul luat în discuție este „Ileana Simziana” cules de Petre Ispirescu, un basm ce respectă canoanele, dar are în centrul lui un personaj feminin, o fiică de împărat ce îndeplinește toate funcțiile unui erou solar, masculin. Pornind de la acest basm vom încerca să identificăm hotarele, limitele, pragurile așa cum apar ele în basmele populare românești. În „Ileana Simziana”, un împărat nu poate ascunde celor trei fiice ale sale mâhnirea de a nu avea un fecior care să meargă, pentru zece ani, să slujească „celui mai mare și mai tare împărat de pe fața pământului”5, căruia acesta a trebuit să i se supună. Sunt stabilite deci relații de vasalitate potrivit cărora fiecare împărat - vasal trebuia să trimită împăratului -seniorului un fecior. Cifra zece are sensul de împlinire, e un număr totalizator, dual ce „poate să exprime atât viața cât și moartea”6. Feciorii trimiși la curtea împăratului se supun astfel acestei dualități. Pe rând cele două fete mai mari încearcă să plece, dar, de fiecare dată, tatăl le așteaptă la marginea împărăției, sub un pod, transformat în lup. Speriate, acestea se întorc acasă. Eșecul lor se datorează faptului că nu sunt pregătite, limita lor interioară nu e resimțită ca neajuns, sunt mulțumite de condiția lor și deci nu au o limita de depășit. Prea grăbite, („Fata ieși din curte ca fulgerul; (...) într-o clipă nu se mai văzu”7) nu au un proiect interior bine determinat pe care vor să îl înfăptuiască, deci nu sunt gata să-și făurească destinul. Fetele cele mari nu sunt capabile să transforme limită interioară în limită de depășit. Se complac în situația în care se află, sunt mulțumite cu felul în care au fost hotărâte, deci nu evoluează spre destinul lor. Din acest punct de vedere sunt încremenite în propriile limite, ele doar viețuiesc, subzistă. Frica pe care o resimt în fața lupului, erou solar, nu face parte din scenariul hotărârii lor, nu au prevăzut-o. Apariția primului obstacol le face să renunțe pentru că hotărârea luată nu este una de substanță, nu le aparține în totalitate, este doar de conveniență. Fiica cea mică, în timpul mesei (comensualismul fiind parte integrantă a riturilor de separare), cere și ea permisiunea tatălui de a pleca spre curtea celuilalt împărat. Aceasta își pregătește cu grijă călătoria. Își alege calul din tinerețe al tatălui său, asigurând astfel continuitatea. Este vorba de un animal special al cărui destin se împletește cu cel al împăratului. Dobândirea lui a însemnat înfruntarea morții („p-aci-p-aci era să-mi pierz viața până l-am dobândit”),dar acum, asemenea stăpânului său, „a îmbătrânit și el: abia își târâie și o el viața de azi pe mâine”8. „Șoimuleanu” îi cere fetei celei mici să-l îngrijească cu mâinile ei, creându-se astfel o legătură specială; „să mă spele în toate zilele cu apă neîncepută, să-mi dea orzul fiert în lapte 4 Ibidem, p. 65-78 5 P. Ispirescu, Legende sau Basmele românilor, Editura Facla, 1984, Timișoara, p. 15 6 Chevalier Jean, Gheerbrant, Alain, Dicționar de simboluri, București, Editura Artemis, 1995, vol 3, p. 488 7 P. Ispirescu, op. cit. p. 16 8 Ibidem, p. 15 1108 dulce ca să-l pot roade și, în fiecare zi o baniță cu jăratec”9. Este afirmată astfel „unidimensionalitatea” (Max Luthi10 11) ființelor intervalice, prin atitudinea total neuimită a personajelor în fața unor lucruri miraculoase. Pentru fata împăratului, totul, real și miraculos deopotrivă, aparține aceleiași dimensiuni. Cerințele calului sunt, desigur, simbolice: spălatul cu apă neîncepută, pură, are valoare de botez, întreg ritualul ducând la o renaștere a animalului miraculos („m-ai îngrijit și m-ai făcut să mai fiu odată pe lume cum doream”11). Faptul că cere orzul fiert în lapte nu este nici el întâmplător. Se subliniază astfel că nu este un devorator, nu e dominat de agresivitate. Pe de altă parte, laptele este considerată băutura vieții, băutura primordială, e un simbol al nemuririi, „prima hrană în care toate celelalte există în stare potențială”12. Banița cu jăratec, pe care majoritatea cailor năzdrăvani ai basmelor noastre o cer în ritualul lor de renaștere, face trimitere la foc ce simbolizează viața, puterea creatoare și purificarea. Perioada de răgaz cerută de cal este de zece zile, cifră ce are sensul „de totalitate, de desăvârșire, de întoarcere la unitate”13. Calul este un simbol al Soarelui, iar împreună cu stăpânul său formează o singură ființă. Prin zborul lui, este un mediator între cer și pământ unindu-le pe amândouă. Pregătirile fiind terminate, hotărârea luată și acceptată, fata de împărat își alege „haine curate, dar fără podoabe, nițele merinde și ceva bani de cheltuială14”. Este astfel pregătită să pătrundă în tărâmul celălalt. E supusă și ea la aceleași încercări precum surorile ei pentru a trece hotarul împărăției. Sub podul de aramă o așteptă tatăl transformat în lup, iar sub cel de argint înfruntă un leu, animale devoratoare ale soarelui și lunii ce simbolizează marea schimbare15. Frica nu face, de această dată, decât să-i strângă „ființa în propriul ei contur. În frică îmi negociez ființa, o pierd ca ființă pur și simplu, ca să o pot câștiga ca ființă liberă.”16 Deoarece face parte din hotărârea ei, pericolul este așteptat de fiica de împărat, iar frica poate fi înfrânta. Aceasta începe acum să-și construiască propriul destin, propria devenire. În același „no man' s land”, eroina va trece printr-un câmp inundat de flori, în care cântecele păsărilor sunt în stare să te adoarmă, iar apele sunt limpezi ca lacrima. Este un Paradis terestru care conduce spre podul de aur unde o așteaptă o ultimă încercare, cea a învingerii balaurului cu doisprezece capete din gurile căruia ieșeau văpăi de foc. Lupta cu acest monstru echivalează cu o încercare a cunoașterii și a renașterii, o purificare. Fata împăratului ne apare ca o imagine a Sfântului Gheorghe cu „frâul calului în mâna stângă și (...) cu paloșul în dreapta se repezi asupra acelui balaur”17. Armele sale, simboluri ale puterii și purității, dar și ale virilității, fac din ea un erou exemplar, un spintecător de balauri. Paloșul este un mijloc războinic de separare, gravitează în jurul ascensiunii și iluminării. Eroina se supune astfel ritualurilor de separare, de purificare prin spadă, foc, aer și apă, pentru a putea începe riturile dure de inițiere. Trecerea prin câmpia ce îndeamnă la somn este tot un mijloc de purificare în care converg vegetalul (florile), animalul (păsările, păstrătoarele misterelor de la începuturile 9 Ibidem, p. 17 10 Ileana Benga, Intervalul de dincolo de hotare. Comunicare și liminaritate: între lumea de aici și tărâmul celălalt în în cultura tradițională românească, Teză de doctorat, 2005, p. 22-23 11 Ibidem, p. 18 12 Chevalier Jean, Gheerbrant, Alain, Dicționar de simboluri, București, Editura Artemis, 1995, vol 2, p. 198 13 Chevalier Jean, Gheerbrant, Alain, op. cit., vol 3, p. 488 14 P. Ispirescu, op. cit., p. 18 15 G. Durand, Structurile antropologice ale imaginarului, Editura Univers enciclopedic, București, 1998 16 G. Liiceanu, op. cit., p. 50 17 P. Ispirescu, op. cit, p. 19 1109 timpului) și acvaticul ce-și trage seva din mineral (apa „limpede ca lacrima ce izvora din câte un colț de piatră din coastele dealurilor”18). Somnul este o „întoarcere la unitatea organică primordială, la starea paradisiacă a creației fără conștiință”19, o privire spre propria lume interioară. După depășirea acestor probe și recunoașterea hotărârii ei, fata de împărat își continuă drumul cu binecuvântarea tatălui. Întâlnește între niște munți mari și înalți doi zmei, prinși parcă în mrejele unui blestem, ce se luptau de nouă ani. Fiecare îi promite fetei o recompensă dacă îl omoară pe adversarul său. Un zmeu îi promite ajutorul, iar celălalt un „telegar fără splină, pe care îl cheamă Galben - de - Soare”20. Fata alege, la povața calului, pe Galben - de - Soare, fratele mai mic al armăsarului său, salvându-l pe zmeul care i-l promisese. Personajul câștigă, prin luptă, la fel ca tatăl său în tinerețe, un bidiviu înaripat, fără splină, capabil să fugă oricât. Calul uranian, Galben - de - Soare, este un atribut al lui Apollo, iar cifra nouă „anunță deopotrivă un sfârșit și o reîncepere, adică o mutare pe un alt plan”21, deschide faza transmutațiilor. Va fi supusă de muma zmeului la alte trei probe pentru a vedea dacă aparține eroilor solari, iar apoi călare pe noul său „telegar”, mai tânăr „și mai sprinten” va pleca la drum. Demascarea ei ar fi însemnat ruperea jurământului zmeului și pierderea lui Galben - de - Soare. Găsirea unei cosițe de aur duce la luarea unei alte decizii, conturându-și astfel drumul spre destin. Cosița este un obiect ce aparține altei lumi. Părul, și mai ales tăierea părului, face parte din riturile de separare, din riturile sacrificiale. Aurul este considerat metalul perfect, este o „lumină minerală”, reprezintă perfecțiunea, nemurirea, focul solar, renașterea22. La sfatul armăsarului său ia cosița, deși e avertizată că „de o vei lua te vei căi; de nu o vei lua, iarăși te vei căi; dară mai bine este să o iei”23. Repetându-se scenariul de la hotarul împărăției tatălui său, trece bariere minerale, vegetale și acvatice („trecură munți și văi, lăsară în urmă păduri dese și verzi, câmpii cu flori de care nu mai văzuse fata, izvoare cu ape limpezi și reci”24). Se subliniază astfel caracterul insolit al călătoriei și statutul de novice al fetei. Ajunsă la curtea „celui mai mare și mai tare împărat de pe fața pământului”25, se remarcă prin înțelepciune și supunere atrăgându-și astfel antipatii. Este trimisă de împărat să o aducă pe cea căreia îi aparținea cosița de aur găsită, pe „Ileana Simziana, cosiță de aur, câmpul înverzește, florile-n florește”, un fel de Zâna a fertilității, o Zeiță - Mamă, răpită de un zmeu pe care „nu voiește nici în ruptul capului să-l iubească până nu-i va aduce herghelia ei de iepe” cu armăsar cu tot. Tărâmul în care Ileana Simziana a fost dusă de zmeu se află în „smârcurile mărilor”, adică la izvoarele mării. Se dovedește deci a fi o călătorie spre origini, un drum către centru. Pentru a o salva, fata de împărat cere douăzeci de corăbii pline cu mărfuri scumpe. Douăzeci este numărul Zeului Solar ca arhetip al Omului Perfect. Ileana Simziana este ademenită de 18 Ibidem 19 M. Eliade, Drumul spre centru. Antologie alcătuită de Gabriel Liiceanu și Andrei Pleșu. București, Editura Univers, 1991, p.131 20 Ibidem, p.20 21 Chevalier Jean, Gheerbrant, Alain, op. cit., vol 2, p. 352 22 Chevalier Jean, Gheerbrant, Alain, op. cit. , vol 1, p. 154 23 Ibidem, p. 22 24 P. Ispirescu, op. cit., p.22 25 Ibidem, p. 15 1110 mărfuri pe corabie, răpită și dusă în larg. Sunt urmăriți pe uscat de muma zmeului, ce vine „cu o falcă-n cer și cu alta pe pământ”. Aceasta reprezintă feminitatea devoratoare, e un simbol gigantizant, un personaj dominat de agresivitate și cruzime, ce mistuie și roade. Aparținând Regimului Nocturn al imaginarului, muma zmeului se află în antiteză cu verticalitatea masculină, solară, a Regimului Diurn, reprezentată în acest basm, în mod insolit, de fata împăratului. Pentru a scăpa, Galben - de - Soare o povățuiește pe stăpâna sa să ia din urechea lui stângă o gresie. Aceasta se va transforma într-un „munte de piatră care atingea cerul” pe care muma zmeului îl trece cățărându-se. Din urechea dreaptă va scoate apoi o perie care, odată aruncată în spate, se transformă într-o „pădure mare și deasă”. Muma zmeului roade copacii, se agață de ramuri și sare din vârf în vârf. Poate fi oprită doar de inelul de logodnă al Ilenei Simziene transformat în zid de cremene până la cer (simbol al totalității temporale și reîntoarcerii). Urmărind împlinirea limitei de atins, eroina își modelează necontenit destinul în funcție de deciziile pe care le ia, și de sarcinile la care este supusă. „Existența secvenței de depășit - de atins explică de ce omul este singurul „animal nedeterminat”, singura ființă care se definește fără încetare prin succesiunea limitelor de depășit și de atins care alcătuiesc parcursul unei vieți”26. Încercările la care este supusă fata împăratului sunt o serie de astfel de limite, care se înscriu în marele scenariu al limitei de depășit, determinată de hotărârea ei inițială și a limitei de atins, destin ei, construcția originală, proiectul său de viață realizat conștient și voluntar27. În demersurile ei este ajutată de calul năzdrăvan, simbol ascensional, Diurn, asociat morții și simbolurilor htoniene, solare și acvatice în același timp. Ca dublu al păsării, acesta este un instrument al intermedierii între cele două lumi, agent al morții care transportă doar sufletele de pe un tărâm pe altul. Prezent în toate riturile de trecere, calul are și un caracter apotropaic, el călăuzește și apără eroul pe parcursul călătoriei sale. O va îndruma pe fata împăratului în îndeplinirea altei încercări la care este supusă: aducerea hergheliei de iepe și a armăsarului zânei, fapt care implică și omorârea zmeului ce o răpise pe Ileana Simziana. Aceasta este prima sarcină cerută de Simziana pentru a se logodi cu împăratul. Omorârea zmeului, căruia fata de împărat îi retează capul cu paloșul, nu face decât să întărească imaginea solară, masculină a acesteia, ce nu a putut fi demascată nici măcar la începutul călătoriei sale. Credem ca acest basm este unul foarte vechi, datând din vremea când Zeița - Mamă, războinică, amazoana era în centrul riturilor magico-religioase. Dar suprapunerile ulterioare sunt evidente în următoarele probe la care este supusă fata împăratului. Aceasta apelează la Dumnezeu pentru a o ajuta să depășească următoarea încercare, să mulgă iepele aduse, pentru ca Ileana Simziana să se îmbăieze în lapte „cu celui mai mare și mai tare împărat de pe fața pământului”, în cadrul unui rit prenupțial. O treia probă este aceea de a aduce „vasul de botez care se păstrează într-o bisericuță de peste apa Iordanului”28. Aflat în centrul lumii, pe o masă în mijlocul bisericuței, păzit de călugărițe cu nu dorm niciodată, această probă se dovedește a fi hotărâtoare. Cupa este un simbol al intimității, face parte din schemele coborârii și interiorizării, „cumulează intimitatea 26 G. Liiceanu, op. cit., p. 68 27 Ibidem, p. 71 28 P. Ispirescu, op. cit., p.28 1111 29 navei și sacralitatea templului”29. Este cea care păstrează elixirul tinereții veșnice și simbolizează întoarcerea la origini, „regressum in uterum”, deci moartea și renașterea. Astfel se explică ciudatul blestem pe care îl aruncă asupra fetei de împărat pustnicul: „Doamne, Doamne sfinte! Fă ca nelegiuitul care a cutezat să pună mâna lui pângărită pe sfântul vas cu botez să se facă muiere, de va fi bărbat; iară de va fi muiere să se facă bărbat”29 30. Eroina renaște deci transfigurată. I se dă, de fapt, forma a cărei conținut l-a avut pe parcursul întregului basm. Din momentul în care s-a hotărât să devină „fiu de împărat”, să ia atributele unui fiu s-a comportat ca un adevărat erou solar, justițiar, pur, exemplar, spintecător de baluri, înarmat cu paloș, arhetip veticalizant și diairetic al Regimului Diurn, cu conotații falice. Trecând apa Iordanului ea primește un botez și un nume, Făt-Frumos. După parcurgerea integrală a spațiului între limita de atins și limita de depășit, adică după împlinirea destinului, fata de împărat forțează datele imuabile cu care a fost hotărâtă, fără consimțământul ei, și își ia adevărata formă. Este, după știința noastră, singurul personaj din basmele românești care reușește, chiar dacă prin intermediul unui blestem, să intervină asupra datelor cu care a fost hotărât. Ea trece hotarul între ființă și neființă și renaște în adevărata sa condiție, aceea de erou solar. Destinul ei este acum conturat. De la fata „care nu ieșise din casă de când o făcuse mă-sa”(p.19) și despre care tatăl său spune că „nu știi nici cum să mănânci mămăliga”(p.16), trece printr-o primă etapă de maturizare în drumul său spre împăratul „cel mare și tare” în momentul întâlnirii cu zmeii dintre munți. Deși muma zmeului e convinsă că este „fată, și încă din cele mai prefăcute” (transfigurate), fiul său „o dată cu capul” nu putea crede că „o mână muierească să răsucească paloșul așa de bine cum făcea Făt-Frumos”31. Ajunsă la curtea împăratului „vorbea cu înțelepciune și supunere”, demonstrându-se astfel că a depășit o parte a ritului de limită. Metamorfoza ei totală necesită mai mult timp și mai multă maturitate. În secvența revenirii fetei de împărat, deja metamorfozată, la curtea împăratului -senior, raporturile se schimbă. Odată cu împlinirea destinului, vasalul și-a câștigat libertatea și-a atins finitudinea („Socotesc că acum am sfârșit”). Libertatea este singura dintre limitele care ne-au fost date în virtutea căreia putem alege, deci putem să constituim, la rândul nostru limite. Recunoscându-i libertatea, cel „mai mare și mai tare împărat de pe fața pământului” îi promite sceptrul monarhului atotputernic. Ileana Simziana evidențiază caracterul său omnipotent: „toți se supuneau la porunca lui”32, dar se instituie și ca personaj punitiv, ce instaurează ordinea firească. În baia purificatoare promisă împăratului, dinaintea cununiei, săvârșită în laptele iepelor (lichidul primordial), armăsarul Ilenei Sâmziene „suflă cu o nară spre dânsa răcoare, iară cu altă nară înspre împărat aer înfocat, încât fierse și mațele dintr-însul, și rămase mort pe loc”33. Făt-Frumos urcă pe tronul împăratului ce nu rezistase focului purificator și este ales de zână să-i fie soț pentru că „Tu m-ai adus aici, tu mi-ai adus herghelia, tu ai omorât pe zmeul care mă furase, tu mi-ai adus vasul de botez, tu să-mi fii bărbat”34. 29 G. Durand, op. cit., p. 247 30 P. Ispirescu, op. cit., p.29 31 Ibidem, p.20-21 32 Ibidem, p. 29 33 Ibidem 34 Ibidem, p.30 1112 „Sub destin, (...) adică sub tensiunea limitelor de depășit și de atins se trăiește, sub liniștea pacientă a limitelor interioare se viețuiește”35. Aceasta este de fapt diferența între fata cea mică a împăratului și surorile sale. Ele se mulțumesc cu viețuirea, cu condiția lor inițială, pe când fata cea mică are un proiect pe care îl duce la îndeplinire, este nemulțumită de propria ei condiție pe care tinde să o schimbe. Frica, firească și necesară, este acceptată și pericolul așteptat de cea care hotărăște în mod conștient ce drum va lua viața ei. „Curajul este mersul prin frică înspre faptul de a fi liber. Știu că sunt pentru că, fiindu-mi frică, sunt amenințat să 36 nu mai fiu.”36 Prin seria de hotărâri pe care le ia, fata cea mică a împăratului își creează de fapt soarta, alcătuiește ansamblul unei vieți. Fiecare clipă a existenței ei se înscrie în coerența unui destin. Fetei de împărat i se schimbă, în mod insolit, datele limitei interioare; dacă Dumnezeu este cel care a hotărât-o, tot El este cel care poate schima această hotărâre. Prin împlinirea blestemul pustnicului îi este modificat „fondul intim-străin”, se face un fel de „corecție a existenței” experimentându-se limitele. Peratologia este o „teorie a limitelor”, fie că este vorba de limitele naturale care determină identitatea corpurilor finite („ontologia limitei fizice”), sau limitele din câmpul experienței umane („ontologia limitei raportate la conștiință”37). „Complexul peratologic” este sistemul de relații dintre limită (peras), „parcursului dintre limite (poros), resimțit ca depășire a unui obstacol și ca pășire dincolo (peran), și este, în sfârșit, experimentarea (peira) limitei”38. Întregul drum al fetei de împărat se înscrie în cadrul general al „complexului peratologic”. Limita de atins este deci echivalată cu un sfârșit resimțit ca împlinire a unui lucru. Pentru Heidegger, prin prezența limitei se face pasul decisiv de la neființă la ființare39. Ca principiu de organizare, limita justifică existența oricărui univers, așadar o lume fără hotar e o lume a preființei, a nedeterminatului. Călătoria inițiatica (cuprinsă între hotărâre, definirea limitei de depășit și împlinirea hotărârii, limita de atins) este doar un prag pe care trebuie să-l treacă eroina pentru a-și atinge destinul. Formula de încheiere a basmelor „au trăit fericiți până la adânci bătrâneți” traduce absolutizarea limitei de atins, finalizarea fără echivoc a scopului, atingerea sensului împlinirii. Dacă esența omului este „in-definitul” deoarece „nici o limită depășită și nici o limită atinsă nu epuizează sensurile împlinirii”, personajele basmelor ajung la destinul reprezentat ca „împlinirea vieții în condițiile finitudinii”40. Pentru noi acest lucru este sinonim cu Moartea. Bibliografie: Benga, Ileana, Intervalul de dincolo de hotare. Comunicare și liminaritate: între lumea de aici și tărâmul celălalt în cultura tradițională românească, teză de doctorat, coordonator științific prof. Dr. Ion Șeuleanu, Universitatea “Babes-Bolyai”, Cluj-Napoca. 35 G. Liiceanu, op. cit., p. 70 36 G. Liiceanu, op. cit., p. 50, 115 37 Ibidem, p. 66 38 Ibidem, p. 161 39 Ibidem, p.162 40 Ibidem, p. 66 1113 Chevalier Jean, Gheerbrant, Alain, Dicționar de simboluri, București, Editura Artemis, 1995. Durand, Gilbert, Structurile antropologice ale imaginarului. Introducere în arhetipologia generală, traducere de Marcel Aderca, postfață de Cornel Mihai Ionescu, București, Editura Univers Enciclopedic, 2000. Evseev, Ivan, Dicționar de magie, demonologie si miotologie româneasca, Timișoara, Editura Amarcord, 1997. Eliade, Mircea, Drumul spre centru. Antologie alcătuită de Gabriel Liiceanu și Andrei Pleșu. București, Editura Univers, 1991. Ispirescu, Petre, Legende sau basmele românilor, Timișoara, Editura Facla, 1984. Liiceanu, Gabriel, Despre limită, București, Editura Humanitas, 2004. Van Gennep, Arnold, Rituri de trecere, Iași, Editura Polirom, 1996. 1114 TEXTE ȘI PREFIXE. DIN POSTMODERNISM ÎN PREZENT 5 Drd. Laurențiu MALOMFĂLEAN 5 Universitatea Babeș-Bolyai, Cluj-Napoca Voi defini și compara trei forme textuale, fiecare specifică unei anumite perioade culturale și, mai ales, unui anumit curent literar. Astfel, într-o viziune diacronic-evolutivă, cele trei tipologii textuale în cauză vor fi hipertextul - înțeles numai ca principală categorie de text scris pe hârtie în hipermodernism (un termen pe care-l voi folosi în locul mai uzualului, uzatului și, mai ales, profund-eronatului „postmodernism”) - apoi cibertextul ca umplând spațiul dintre hârtie și ecranul calculatorului într-un curent ce s-ar putea numi cibermodernism și, în sfârșit, relativ noul concept de digitext, ca dominantă textuală în digitalismul contemporan. Cuvinte-cheie: hipertext, cibertext, digitext În prezent, termeni ca hipertext, literatură cibernetică și, mai puțin sau mai mult nou, conceptul de text digital sunt suprapuși, amestecați și luați împreună, fără nicio logică. Hiper-nu este echivalent cu ciber-1 și era cibernetică nu e totuna cu era digitală. Diferențele sunt minime poate, dar acolo. Pentru început, să fim de acord că lumile ficționale1 2 au devenit lumi virtuale, dar că modalitățile prin care cele două sunt construite3 nu diferă prea mult. În orice caz, logica este aceeași: ficționale sau virtuale, aceste lumi mai puțin sau mai mult textuale îndeplinesc și pun în practică o singură dorință: cea de a fi cu mult mai reale decât frumoasa noastră lume, cea mai frumoasă dintre lumile imposibile. 1. Hipertext(ualitate) și hipermodernism De obicei, când vine vorba de hipertext, facem o legătură automată cu (hiper)linkurile sau cu ceea ce ar trebui să fie numit hiperstructură web. În această accepțiune, termenul de hypertext a fost inventat în 1963 de către Ted Nelson, un pionier al Sfântului nostru Internet. Însă, grosso modo, hipertextul a fost folosit pentru prima dată în poetică, mai exact în preambulul volumului Palimpsestes de Gerard Genette. În această carte, autorul francez definește o relație transtextuală pe care o numește hipertextualitate, care ar fi, în propriile sale cuvinte, "orice relație ce unește [!] un text B (pe care îl voi numi hipertext) cu un text anterior A (pe care îl voi numi, desigur, hipotext) pe care acesta se grefează într-o manieră care nu este cea a comentariului. [...]. Cu alte cuvinte, vom propune o noțiune generală de text de gradul al doilea [(...)] sau text derivat [!] dintr-un alt text preexistent.”4 Este foarte important să evidențiem cele două verbe folosite de Genette - (a) uni și (a) deriva - raportat la ceea ce un 1 Nicidecum cyber - așa cum spunem cibernetic(ă), și nu cybernetic(ă), nu văd de ce am spune cybertext, în loc de cibertext. Problema intervine când vrem să traducem în romănă termeni ca cyberpunk sau cyber literature; primul nu poate fi tradus, al doilea da. 2 Evident, sintagma îi aparține lui Toma Pavel, autor al unei cărți omonime; 3 Așa cum au fost ele clasificate de Nelson Goodman în a(le) sa(le) Ways of Worldmaking; 4 Gerard Genette, Palimpsestes. La litterature au second degre, Editions du Seuil (collection Poetique), Paris, 1982, pp. 11-12; toate citatele din acest volum sunt în traducere proprie; 1115 așa-numit hiperlink face în mod obișnuit: acesta numai leagă, el niciodată nu unește sau derivă un (cyber)text cu/dintr-un altul. Într-un mod coincident onamastic, poeticianul ilustrează o abordare genetică, arătând că un hipertext este un text generat de un hipotext (așa cum Ulise de James Joyce este conceput aproape la propriu de și prin Odiseea lui Homer). Astfel, hipertextul este un text născut dintr-un alt text prin mijloacele rescrierii, neo-și re-contextualizării, continuării sau pur și simplu parodierii. Literatura devine un proces perpetuu de redactare și reciornare. Desigur, și Genette pune accentul foarte mult pe acest fapt, există legături între toate textele scrise și asta creează o rețea hipertextuală de cărți. Nu intertextuală, ci hipertextuală. Iar autorul analizează diverse forme de transformare textuală, cum ar fi pastișa sau parodia. Pentru a fi mai poetic precis, ca în borgesiana Bibliotecă Babel, există conexiuni și interconexiuni, descriind metafora cărții total-infinite - un vis mallarmean realizat în cele din urmă, odată ce Internetul apare de nicăieri. Pentru că Grădina cu cărări ce se bifurcă n-ar fi trebuit să devină reală. Trebuia să rămână doar în imaginarul acelui hipercititor botezat Borges. Real, hiperreal, șocul se duce pe aripile unui vânt la rândul său hiperreal. Ca într-un film din genul freecinema (cazul Amelie), nu mai există nimic lăsat pentru noi, nimic de imaginat în plus. Totul e acolo deja, fiecare unică opțiune este deja (pre)făcută. Nu (ne) mai putem imagina, pentru că trebuie să alegem o cărare pre-textuală din start acolo. Când vine vorba de cum citim un hipertext, Gerard Genette adoptă ceea ce Philippe Lejeune a numit „lectură palimpsestică”5, definind-o în termeni relativ simpli dar, în același timp, ambigui: „lectură relațională (a citi două sau mai multe texte unul în funcție [s.a.] de altul)”6. Personal, nu aș folosi calificativul de relațional, deoarece acesta se referă mai bine la modul cibertextual de lectură. Cu alte cuvinte, aș prefera un termen precum lectură referențială sau chiar referentivă, ceea ce înseamnă a citi două texte simultan: hipertextul și hipotextul său - deși nu mai e clar aici în ce măsură hipertextul e al hipotextului sau viceversa (de fapt, nici nu contează), ne(mai)știind care dintre ele este gazda7 celuilalt. Pentru a corecta o metaforă, în caracterul ei de cea mai comună practică textuală, hipertextualitatea generează mai degrabă un index hipertextual babelic decât o carte sau o bibliotecă virtual infinită. Și tocmai din acest motiv suntem nevoiți să reconsiderăm ceea ce înțelegem prin lectură, prin actul lecturii. Deoarece un index nu poate fi citit, el poate fi doar consultat, ca orice dicționar. Literatura ca muzeu clas(ific)at hipertextualist... Chiar dacă hipertextul este un termen tipic postmodern(ist) - definind un moment care s-a numit și textualism în zona literară, după bine-cunoscuta butadă derrideană Il n'y a pas de hors-texte - hipertextualitatea a fost adevărata bază și logică a literaturii încă de la originile sale, mai puțin sau mai mult îndepărtate. Însă, prefigurată în baroc și decadentism, această practică textuală a devenit dominantă abia pentru ceea ce Gilles Lipovetsky definește drept hipermodernism - văzând hipermodernitatea ca pe o modernitate la superlativ și, mai ales, negând ceea ce a fost într-o atât de greșită și nefericită manieră calificat drept postmodernism și postmodernitate. Pentru că, etimologic scriind, hiper- înseamnă tocmai acel de hors din franceză! Iar termenul de hipertext înseamnă, în același timp, în afara textului și textul din 5 Gerard Genette, Op. cit., p. 451; 6 Ibidem; 7 Și aici luăm de bună metafora dezvoltată de J. Hillis Miller în eseul său „The Critic as Host”; 1116 afara unui altui text. Astfel, ar trebui să reformulăm, poate cu mai multă acuratețe: de hors-texte c'est toujours un autre texte - l'hypertexte. Oricum, accepțiunea hipertextului ca structură subiacentă (a) Internetului, conceput ca o rețea globală hipermediatică (și) fără sfârșit, este rezultatul unui proces de literalizare, care a pus în practică tocmai ceea ce Derrida postulează la modul metaforic în a sa L'Ecriture et la difference. Acele hiperlinkuri virtuale sunt formele hiperreal(ist)e ale referințelor ce unesc la modul invizibil diverse texte scrise pe hârtie. Desigur, am putea spune că este același lucru. Numai că hiperreal! Diferența nu constă pur și simplu doar în formatul textual (tipărit sau digital), ci și în două aspecte ale realității textuale, care transgresează limitele ce fac posibilă însăși existența unui text. În concluzie, la o primă constatare, ceea ce face Internetul sau mediul digital e doar să pună în practică o metaforă, să facă literală o figură, distrugându-i orice farmec. Rezultatul este hipertextul așa cum îl folosim în fiecare zi. Dar accentul ar trebui pus pe sinonimia lui hiper- cu ... hârtia. În descrierea unui text translatat pe un suport digital, este mai adecvat un termen precum cibertextul, așa cum voi arăta în următoarea parte a prezentei lucrări. 2. Cibertext(ualitate) și cibermodernism În 1997, Espen J. Aarseth definea cibertextul ca fiind un tip de literatură ergodică8, subliniind rolul jucat de mediul cibernetic în receptarea realităților cibertextuale. Dar nu doar în acest caz mediul este un personaj, daca vrem să urmărim îndeaproape formulările lui Aarseth. În primul rând, un mediu este întotdeauna definit în contrast cu un alt mediu, și chiar hârtia este prezentă mai mult decât într-un mod tactil atunci când citim o carte. În al doilea rând, alegerea cititorului devenit user / utilizator este numai o gradație în plus a aceleiași posibilități, preexistente în era nonvirtuală. În ultimul rând, mult proclamata deschidere a cibertextului este numai un pic mai mare decât a textului tradițional. Aș afirma că deschiderea textuală devine reală, și nu mai denumește doar o metaforă critică. Pe scurt, cibertextul este o tranziție între hipertext și digitext9 sau, în mai multe cuvinte, un text translatat de pe hârtie în format digital, dar cu nicio trăsătură digitală. Mai exact, pura și simpla transcriere a unui text din forma sa analogică în formatul său digital. Extrapolând, cred că ar trebui să extindem această definiție în ambele părți - id est în toate direcțiile posibile. Astfel, cibertextualitatea ca practică textuală ar fi proliferarea literaturii dincolo de suportul hârtiei scrise și, de asemenea, penetrarea domeniului literaturii de către mediile digitale. Un blog, de exemplu, este în principal un colaj de texte indirect sau chiar direct copiate de pe un suport clasic pe unul digital. Însă, pe de altă parte, avem toată această considerabilă cantitate de literatură cyberpunk scrisă pe hârtie, ce se mișcă dinspre realitatea virtuală înspre cea clasică - sau mai degrabă modernă!? În orice caz, avem doar o translatare, o transliterare între două limite textuale, provocate de megaproliferarea spațiului cibernetic. Desigur, termeni precum cibertextualitate și cibertextualism devin absolut necesari în aceste condiții, și ei trebuie definiți în relație cu hipertextualitatea și hipertextualismul. Apoi, acest nou tip de text permite o lectură participativă și colaborativă (când se mută de pe suportul de hârtie pe celălalt, electronic), făcută posibilă de hiperlinkuri - deși mai corect ar fi 8 Cf. Aarseth, Espen J., Cybertext: Perspectives on Ergodic Literature, The Johns Hopkins University Press, Baltimore, Maryland, 1997; 9 Așa cum îl voi defini în ultima parte a lucrării de față; 1117 să le spunem ciberlinkuri. Însă, repet, la acest nivel un (hiper)link doar conectează, fără să unească propriu-zis niciodată două texte aflate într-un raport de succesiune scriptică. Voi da un singur exemplu de producere a cibertextelor: în spațiul virtual românesc (dacă nu cumva o atare localizare nu e superfluă), cea mai recentă practică de scriere colaborativă este cea desfășurată pe situl Babel Story10, o platformă gratuită pentru autorii cibernautici. Însă, la fel ca în cazul sitului Storyspace inaugurat în anii ‘80, acest proiect autohton babelic se folosește prea puțin de specificitatea digitală, putând fi conceput la fel de bine și într-un mediu analogic-tradițional, ca o sesiune prelungită de scriere creativă - și colectivă, cum altfel. Noul mileniu marchează sfârșitul postmodernismului (deși, după cum am precizat mai sus, termenul de hipermodernism este mult mai potrivit realității denumite), iar cibermodernismul emerge ca o tranziție spre o paradigmă culturală complet nouă, care să nu mai încerce nicio legătură cu modernitatea. Dacă hipermodernitatea ne-a propus nouă, profund-uman(oiz)ilor și mult prea omeneștilor, nici mai mult nici mai puțin decât sfârșitul umanității ca subiect colectiv și mai ales, al Omului ca subiect unic, am putea considera cibermodernitatea ca propunându-ne modelul cyborgului, în funcția lui de alternativă la moartea omului. Conform DEX-ului, acest personaj din literatura de anticipație se prezintă „sub forma unui hibrid creier-mașină-microprocesor”. Conform unei viziuni psihanalitico-regresive, același caracter nu reprezintă decât o persona cibernetică învelind un imens vid interior. Un individ vid veșnic on-line. Dar totul are un sfârsit. Chiar și sfârșitul. Dacă această (sau acea deja?) ciberumanitate a fost literalizarea - id est real-izarea - unei metafore culturale, datorată postum(an)ității clamate de Foucault, ar trebui să fim martorii și mesagerii renașterii Omului. Dar această lucrare este despre literarizare, nu despre literalizare. 3. Digitext(ualitate) și digitalism Când vine vorba de ceea ce voi defini drept digitext, pre-exemplele sunt deja comune, deși aparțin cu toate suportului de hărtie: Raymond Queneau cu ale sale O sută de mii de miliarde de poeme, Șotronul lui Julio Cortazar sau romanele lui Milorad Pavic, în care lectura este un proces combinatoric, ordonat de către cititor și nu de către autor, acesta din urmă doar propunând mai multe traiectorii diferite. În plus, am putea spune că teoria receptării acestui tip de texte e dincolo de actul lecturii, depășindu-l într-o interacțiune mult mai complexă. Desigur, cuvântul digitext e alcătuit din subcuvintele digital și text. Însă oricum l-am lua, noul cuvânt este complet nou. Pentru că nu e nici derivat, cum sunt hipertextul și cibertextul, cazuri în care avem doi termeni - un prefix și un cuvânt rădăcină - nici compus. Un cuvânt nou-născut, ce nu are nimic de-a face nici cu digital, nici cu textul comun. Deoarece în digitext cele două părți componente sunt unificate în acel "-t-" intern, care le contopește și anihilează. Ca într-o reacție chimică, avem doi reactanți - în acest caz, digital și text - ce produc o nouă substanță. Ce are de-a face sarea cu sodiul și clorul? Oricum, dacă hipertextul rămâne pe hârtie și cibertextul rămâne doar forma virtuală a unui text scris pe suport clasic (sau realitatea virtuală transpusă pe hârtie - cum am arătat mai sus), putem defini digitextul ca pe un text inscriptibil, operabil și performabil doar într-un mediu digital, cu alte cuvinte un text imposibil de convertit pe un suport de hârtie. Evident, ne-am putea juca puțin 10 www.babelstory.com; 1118 și spune că literatura digitală e scrisă cu toate cele zece degete ale mâinilor noastre la o tastatură. În contrast, deja vechea cealaltă literatură este încă scrisă cu un stilou, să spunem, ținut într-o singură mână, fiind astfel o literatură manuală. Pentru că, surprinzător sau nu, analog înseamnă tocmai manual! Totuși, această literatură digitală pare să fie condamnată la imaturitate. În afară de ficțiunea interactivă, să luăm poezia, de exemplu. Desigur, poeme ar putea fi scrise la două mâini, pe yahoo messenger. Însă poezia, adevărata Poezie, (va) rămâne permanent un act solipsist. În rest, doar falsuri și ipocrizie. Literatura, la cele mai înalte și periculoase cote ale sale, este rezultatul unui pact singuratic și nerepetabil cu realul - indiferent ce (și cum) ar fi acest real. De aceea, poezia digitală nu va depăși etapa de ciudățenie fără gust și fără culoare. Sau cel puțin o va face cu extremă dificultate. Și poate că proza și dramaturgia digitală vor avea mai mult noroc. Pentru că poezia nu poate fi deconectată de la sufletul nostru, fără să înceteze să mai fie poezie. Mais, helas, c'est une autre histoire! Pentru moment, trebuie să cădem de acord că fiind o culme a liberalizării actului de a scrie (rezultat al blogging-ului, fenomen cibertextual par excellence), valoarea estetică a digitextului dispare sub un foarte comun principiu al plăcerii, denumind o formă forțată de literatură, mult prea puțin spontană. Dar cine știe? Poate că digiscriitorul adevărat nu s-a născut încă. Apoi, lectura e un concept mort în epoca noastră digitală. Totuși, am putea defini și accepta o lectură performativă, egală în importanță cu procesul scrierii. Oricum, pentru a termina cu aceste categorii vetuste, pentru digitext - însă nu doar pentru el - critica literară a devenit un mit. Digitextul își conține propria manieră critică. Digitextul se (auto)plasează dincolo de criticism și valoare estetică. Iar acesta e un fapt incontestabil. Mai sus, am definit cibermodernitatea ca pe o zonă tampon între hiper-și-nu-post-modernitate și o nouă epistemă, care, să completăm acum, doar ea s-ar rupe de modernitate. Cum ar trebui să o numim? Dacă privim digitextul drept forma textuală specifică noii paradigme culturale, devine cât se poate de logic s-o numim digitalitate, iar mișcării literare corespunzătoare să-i spunem digitalism. De ce această deviere de la o variantă textuală spre un -ism dominant?! Inaugurată de relația dintre textualism și postmodernism, o atare direcție de gândire a devenit aproape o regulă. Așa că fie digitalism. Totuși, în acest punct sunt obligat să-l menționez și citez viguros pe Alan Kirby, critic și filosof oxfordian al culturii contemporane, a cărui carte apărută anul trecut, Digimodernism. How New Technologies Dismantle the Postmodern and Reconfigure Our Culture, dezbate subiectul nostru. Voi amâna polemica terminologică referitoare la deficiențele unui cuvânt ca digimodernism, acceptându-i însă conținutul: „Încă de la prima sa apariție în a doua jumătate a anilor ‘90 sub impulsul noilor tehnologii, digimodernismul a înlocuit decisiv postmodernismul pentru a se instaura ca nouă paradigmă culturală a secolului XXI [Kirby se grăbește aici: paradigma s-ar numi digitalitate]. Acesta își datorează emergența și pre-eminența computerizării textului, fapt ce produce o nouă formă de textualitate, caracterizată în variantele sale cele mai pure prin avansare, hazardare, evanescență, respectiv paternitate anonimă, socială și multiplă. Acestea, la rândul lor, în moduri noi și stabile, devin mărcile distinctive ale unui grup de texte ce manifestă de asemenea trăsăturile digimoderniste de infantilism, seriozitate, interminabilitate și realitate aparentă. Textele digimoderniste se regăsesc în cultura contemporană, variind de la "reality TV" la superproducțiile fanteziste hollywood-iene, de la platforme Web 2.0 la cele mai 1119 sofisticate jocuri video, și de la anumite tipuri de show-uri radio la ficțiunea crossover. În forma sa pură, textul digimodernist îi permite cititorului sau privitorului să intervină textual, să producă text din punct de vedere fizic, să adauge conținut vizibil sau să modeleze dezvoltarea narativă într-un mod concret. Prin urmare, «digimodernismul», înțeles cum trebuie ca o contracție a «modernismului digital», e un joc de cuvinte: este locul în care tehnologia digitală se întâlnește cu textualitatea și în care textul este (re)formulat de către degete [fingers and thumbs (the digits) - în original; n.m.], clicând și tastând și apăsând în actul pozitiv al elaborării textuale parțiale sau obscur-colective.”11 Evident, acest proces de digit(al)izare textuală n-a tâșnit de nicăieri, și, în continuare, Alan Kirky afirmă că "în primii săi ani, un digimodernism înmugurit co-exista cu un postmodernism slăbit, în retragere; este epoca textului hibrid sau de frontieră”, cu alte cuvinte a literaturii cyberpunk și altor forme de cibertext. Așa cum am precizat mai sus, cibermodernismul a fost tocmai acea graniță dintre hipermodernism11 12 și digitalismul zilelor noastre. În sfârșit, polemica promisă. De ce digitalism și nu digimodernism? Pe de o parte, contracția "modernismului digital" este improprie în acest caz, pentru că rezultatul ne dă un termen fără nicio legătură cu digitalul. Nu avem prefixul digi-, trebuie să-l folosim pe digit-. Ceea ce în cuvântul digitext funcționează ca o fuziune, aici este nonsens. Pe de altă parte, ar trebui să ne debarasăm odată de acest modernism, care, de-a lungul deceniilor, a devenit tot mai mult un stereotip și, astfel, o durere de cap autosuficientă! Revoluția digitală mărșăluiește dincolo de modernitate, instaurând epistema digitală - sau digitalitatea. Pe scurt, de ce nu digitalism? De ce trebuie mereu, din nou și din nou, să refolosim acest sufix de secol XX numit -modernism? Trebuie să mergem mai departe, nu ne mai putem împotmoli în trecut! Desigur, tehnologiile digitale deschid literatura și literaritatea spre noi forme de practică literară, și nu putem nici măcar sugera „moartea literaturii” în epoca digitală. Se mainifestă numai o diminuare a literarității ca ingredient inefabil ce face un text să fie de fapt text, și, în al doilea rând, asistăm la o proliferare de noi practici textuale, stiluri alternative de lectură și spectaculoase modalități de colaborare. Bibliografie: AARSETH, Espen J.: Cybertext. Perspectives on Ergodic Literature, The Johns Hopkins University Press, Baltimore, Maryland, 1997; DERRIDA, Jacques: Scriitura și diferența, traducere de Bogdan Ghiu și Dumitru Țepeneag, Univers, Bucuresti, 1998; FOUCAULT, Michel: Cuvintele și lucrurile, traducere de Bogdan Ghiu și Mircea Vasilescu, Rao (Biblioteca Rao), București, 2008; 11 Deoarece nu am reușit să intru în posesia volumului, am citat situl www.alanfkirby.com/Introduction.pdf (accesat pe 27 martie 2010), unde autorul și-a încărcat primele pagini ale cărții; din nou, traducerea îmi aparține; 12 Pentru Kirby, hipermodernismul e succesor postmodernismului și similar într-un fel cu digimodernismul pe care îl teoretizează. Dar pentru Gilles Lipovetsky, părintele terminologiei hiper-, acest hipermodernism este echivalent cu postmodernismul în conținut. 1120 GENETTE, Gerard: Palimpsestes. La litterature au second degre, Editions du Seuil (collection Poetique), Paris, 1982; GOODMAN, Nelson: Ways of Worldmaking, Hackett Publishing, Indianapolis, 1978; HILLIS MILLER, J.: „The Critic as Host”, în Critical Inquiry, vol. 3, nr. 3, The University of Chicago Press, 1977, pp. 439-447; KIRBY, Alan: Digimodernism. How New Technologies Dismantle the Postmodern and Reconfigure Our Culture, New York, Continuum, 2009; LIPOVETSKY, Gilles (+SERROY, Jean): Ecranul global. Cultură, mass-media și cinema în epoca hipermodernă, traducere de Mihai Ungurean, Polirom (Plural M, 146), [Iași], 2008; PAVEL, Toma: Lumi ficționale, traducere de Maria Mociorniță, prefață de Paul Cornea, București, Minerva (BPT. Cultură generală, 1383), 1992. 1121 GENURILE REDACȚIONALE ÎN PRESĂ ȘI ORGANIZAREA LOR ÎN HIPERSTRUCTURI Drd. Delia GAVRILIU1 Universitatea “Alexandru Ioan Cuza”, Iași Studiul fenomenului de hiperstructură în presă intersectează problema genurilor de presă. Hiperstructura întărește și conferă o nouă importanță genurilor jurnalistice. În descendența teoriilor lui Bahtin, genurile au, se cunoaște deja acest fapt, o valoare capitală în interacțiunea lingvistică fiindcă permit integrarea enunțurilor în experiența noastră intra și extralingvistică. Această lucrare își propune să urmărească pe un corpus definit de ziare modul în care hiperstructura, ca modalitate de organizare a categoriilor cunoașterii în general, se transpune în presă și favorizează în structurarea comunicării mediatice anumite genuri jurnalistice. Key-Words: unitate redacțională, unitate tematică, categorie, prototip. 1. Introducere Studiul nostru cu privire la specificul textului jurnalistic și al genurilor presei scrise ne-a determinat să aducem în discuție diferitele modalități de regrupare a articolelor în ansambluri cunoscute sub numele de hiperstructuri. Punctul de referință în demersul nostru este reprezentat de viziunea non-literară a reflecției teoretice abordate: redefinirea conceptului de text jurnalistic. Tema propusă se situează la intersecția a trei domenii de cercetare care sunt astăzi foarte apreciate : analiza discursului cu modelele sale teoretice și metode de cunoaștere, analiza discursului mediatic (presă, radio, audiovizual) și analiza lingvistică a textului jurnalistic. Direcția de cercetare pe care o urmărim și în cadrul căreia se înscrie și această intervenție este analiza lingvistică a textului de presă axat pe studiul anumitor secvențe textuale (narațiune, desciriere, argumentare) sau al anumitor genuri ale presei scrise și mai ales asupra chestiunilor legate de teoria genurilor jurnalistice cum ar fi: caracterul fluctuant al tipologiilor stabilite de manuale și de către analiștii discursurilor, configurația generală eterogenă a articolelor de presă. După ce definim hiperstructura și funcțiile ei, încercăm să prezentăm rezultatele unui mic studiu cantitativ. Inițial, vom prezenta caracteristicile corpusului nostru pentru a le pune în relație ulterior cu numărul și tipurile de hiperstructuri privilegiate de fiecare ziar în parte. 1. 1 Hiperstructura ca element de structurare /■> Hiperstructura este conform specialiștilor Centrului LASELDI1 2 o formă de scriitură jurnalistică, un element de structurare a informației intermediar și facultativ, care desemnează un nivel de structurare a textelor jurnalistice situat între ziar și articol. În presa românească acestă formă tinde să se generalizeze. Din câte cunoaștem, E. U. Grosse et E. Seibold (1996) 1 Acest articol a fost publicat cu sprijinul CNCSIS - UEFISCU, proiect PNII - IDEI 1121/2008 (This work was supported by CNCSIS -UEFISCSU, project number PNII - IDEI 1121/2008). 2 Laboratoire de Semiotique, Linguistique, Didqctique et Informatique al Universității din Franche-Compte, Franța 1122 o au fost primii care au avansat un asemenea concept reluat de Gilles Lugrin3 și integrat în studiile sale teoretice privind conceptul de text, frontierele sale peritextuale și relațiile de co-textualitate între texte și iconotexte reunite într-o aceeași arie scripturală. În aceeași idee, Jacques Mouriquand (Mouriquand, 1997 : 109) a subliniat că ziarele au tendința de diviza articolele lor în module multiple cât mai mici propunând astfel o altfel de construcție a mesajului informativ, care asociază unități semiotice nu numai verbale dar și iconice și verbo-iconice. La modul general, observăm două tendințe în evoluția presei scrise. Pe de o parte o dispersare a articolelor în module mai scurte pentru a le identifica mai repede și mai ușor și pentru a favoriza o lectură parțială și selectivă a ziarului. Lugrin (2001) arată de asemenea că dezvoltarea hiperstructurilor este acompaniată de o întărire sensibilă a genurilor. Nu este vorba deci doar de o reducere a lungimii articolelor, dar și de o creștere a numărului de intrări posibile ale unui subiect cu scopul de a favoriza lectura selectivă. Pe de altă parte observăm o mai mare atenție - în cazul presei scrise, un mai mare spațiu - acordată elementului vizual. Jacques Mouriquand remarcă faptul că ziarele tind să reducă partea dedicată articolelor în favoarea unei „puneri în scenă de actualitate” (Mouriquand, 1997:12) în care fotografia și ceea ce numește el „infographie” joacă un rol determinant. Definiția hiperstructurii o dă același Gilles Lugrin ca fiind o structură co-textuală ce regrupează în cadrul unei arii scripturale care nu depășește două pagini, „un ansamblu de texte-articole acompaniate în majoritate de iconotexte fotografice și/sau infografice” (Lugrin 2000:35). Aceste co-texte, care au legătură cu același eveniment mediatic, sunt de obicei unite de un titlu general (acompaniat adesea de un subtitlu destul de întins pentru a fi considerat un șapou) de un articol dominant sau un hiperarticol și de un cadru delimitând perimetrul hiperstructurii. Realizând o scară a complexității articolelor de presă menționam următoarele trepte: de la un articol simplu și până la un dosar de mai multe pagini, trecem prin articolul compus (articol și fotografie ilustrativă cu legendă referențială), hiperstructură elementară - jumătate de pagină sau complexă - una sau două pagini, asociind mai multe articole și una sau mai multe infografii și/sau fotografii cu o legendă mai mult sau mai puțin dezvoltată. 1.2 Hiperstructura - rezultat al dispersării în unități a unui subiect de presă Trebuie să distingem două tipuri de hiperstucturi de bază. Un prim tip este produsul divizării și al unei redistribuiri a unui articol de bază în subunități. Această împărțire permite diminuarea lungimii articolelor și oferă diferite cai de acces pentru cititori, lectura fiind astfel mult ușurată. Al doilea tip de hiperstructură se prezintă ca o regrupare de articole complementare provenind din surse diferite.Vom încerca să dăm exemple din ambele categorii de structuri. Hiperstructura H1 este extrasă din cotidianul național Jurnalul Național din 16 martie 2011 și privește problema cutremurului, a tsunami-ului și a dezastrului nuclear din Japonia. Pe baza acestui subiect se creează de fapt o unitate redacțională /un eveniment mediatic de mari dimensiuni, am putea spune pe măsura, gravitatea și impactul evenimentelor trăite de națiunea japoneză. Vorbim de hiperstructtură în măsura în care articolul din pagina cinci, acoperind întrega pagină numită „Special” poate fi considerat articolul principal sau hiperarticolul (A1), ’ Centre de Recherches en Linguistique Textuelle et Analyse des Discours - Universite de Lausanne, Elveția 1123 fiind continuat pe următoarele patru pagini de alte articole pe același subiect al dezastrelor naturale (cutremur) și nucleare. Desigur acestor pagini li se circumscriu importante zone fotografice. Aceste articole fiind semnate de autori diferiți, putem considera aceasta hiperstructură o regrupare a aceleiași teme în subiecte diferite. Asistăm de fapt la o diverisificare a punctelor de vedere asupra dezastrelor: sunt astfel intervievați și menționați specialiști în fizica pămâtului, specialișți ai Institutului Național de Sănătate Publică, diverși cercetători. 1.3 Dezvoltarea hiperstructurii: definiții și funcții principale Deducem din studiile de specialitate că o hipestructură reprezintă un ansamblu redacțional compus din corpul unui articol, peritext și elemente auxiliare. De multe ori, cititorul nu mai are răbdare să surmonteze anumite așa zise dificultăți de lectură, termeni greoi, mai puțin cunoscuți, specializați și atunci, lectura se încheie. Astfel se pot explica nenumăratele eforturi în domeniul „ îmbrăcării” aticolelor și a unei scriituri jurnalistice mai atractive și mai eficace. J. Mouriquand merge mai departe și subliniază importanța reducerii lungimii unității articolului: „la longueur decourage systematiquement”. Specialiștii francezi precizează că un text mai lung de 1800 de semne va pierde din ce în ce mai repede cititorii. De aici tendința de a împărți /diviza textele în multiple module (Mouriquand, 1997:109). Or, hiperstructura participă la acest efort de mărire a vizibilității informației. Prototipul hiperstructurii este compus dintr-un articol și un cadru, prezența unei fotografii cu legendă, care poate veni să completeze dispozitivul. Hiperstructurile sunt produsul fie al unei redistribuiri a articolelor în fracții distincte, semnate de un singur jurnalist, fie al unei reuniri de elemente care țin de categorii generale diferite, dar complementare, semnate de mai mulți jurnaliști. Articolele auxiliare sunt în general distribuite în jurul unui articol principal și separate de acesta din urmă prin titluri sau caractere colorate. Specialiștii discursului mediatic recunosc importanța crescândă a „spectacularizarii / a ecranizării” informației. După ei, peritextul încurajează, conduce și ușurează lectura. De fapt, această dezvoltare a genurilor hibride text-imagini și apariția frecventă a hiperstructurilor răspunde de fapt nevoilor acestei noi tehnici de lectură, mai rapide și mai selective. Cititorul vrea să aibă acces la informații diferite rapid și ușor, o consecință fiind creșterea ponderii articolelor aparținând genurilor de informare, mai ales de serviciu -utilitare. În paralel asistăm la dezvoltarea importanței imaginii. Grosse & Seibold semnalează în legățură cu acest subiect o recentă evoluție : „Notons ici une nouvelle tendance celle de substituer bien des passages textuels par des images. (...) Des ensembles complementaires "texte et image(s)" se profilent: la breve en image, le recit en images et le reportage en images” (Grosse & Seibold 1996:41). În acest context, E. U. Grosse et E. Seibold enumeră trei avantaje ale hiperstructurii: (1) facilitarea lecturii unui text evitând structurile complexe (digresiuni, explicații, background-uri); (2) introducerea unei serialități publicând o contribuție în numere diferite; (3) evitarea coexistenței diferitelor intenții într-un singur articol (Grosse & Seibold 1996:54). Specialistul Gilles Lugrin concluzionează în studiul său despre amestecul genurilor în hiperstructură că funcțiile hiperstructurii pot fi rezumate astfel : S Reducerea lungimii medii a articolelor 1124 S Creșterea numărului de intrări posibile ale unui subiect, lectură selectivă și mozaicată S Întărirea genurilor jurnalistice, mai ales împărțirea în unități mai autonome S Realizarea legăturilor privilegiate între diferiți constituanți S Circulația sensului în interiorul hiperstructurii S Punerea în scenă / spectacularizarea informației. 2. Genurile presei și hiperstructura Studiul cantitativ ale cărui rezultate încercăm se le schițăm aici urmărește de fapt verificarea ipotezei conform căreia în hipertsructură se realizează o întărire a genurilor jurnalistice. Corpusul nostru este format din două ziare (Jurnalul Național și Adevărul) luate în considerare pe durata unei săptămâni, 9-16 martie 2011. Încercăm să decelăm ansamblul de hiperstructuri, relevând de asemenea care este modul lor de producere (prin distribuire / dispersare sau regrupare), tipul de articole auxiliare, funcția acestor articole auxiliare (evidențiere, facilitare a lecturii, distincția genurilor) precum și o scurtă referire la diferitele ilustrații care intevin în compoziția hiperstructurii (infografie, fotografie, serie de fotografii). Această evaluare cantitativă ne va permite, pe de o parte să precizăm dacă hiperstructura favorizează anumite genuri jurnalistice, pe de altă parte dacă modul de producere (dispersie -regrupare), tipurile de genuri jurnalistice, funcțiile articolelor auxiliare sau diferitele imagini pot fi corelate cu diferitele profiluri ale ziarelor ce constituie corpusul nostru. 2.1 Descrierea corpusului : două tipuri de ziare diferite Fiecare ziar încearcă să atingă un public cât mai larg, pentru a-și asigura veniturile și bineînțeles pentru a-și atinge scopurile publicitare care le-ar permite să supraviețuiască. Astfel fiecare caută într-o manieră sau alta să răspundă cititorilor săi, atât din punctul de vedere al conținutului cât și din punctul de vedere al formei pe care o îmbracă acest conținut. Una dintre problematicile la care am încercat să răspundem prin acest material a fost să precizăm dacă numărul hiperstructurilor, modul de obținere a acestora, recurența genurilor jurnalistice în cadrul lor, funcțiile articolelor auxiliare și utilizarea diferitelor imagini sunt specifce unui tip particular de presă. Manualele de jurnalism operează o distincție între diverse tipuri de presă: de calitate sau elitistă, pe de o parte și presă populară sau tabloid pe de altă parte. O distincție cu care suntem de acord este aceea conform căreia presa populară nu se definește neapărat prin cititorii săi ci mai degrabă prin tematicile pe care le abordează - o predilcție pentru sport, scandal și sex, dar și pentru informațiile practice, în detrimentul actualitătilor naționale și internaționale. Aceste trăsături par să caracterizez ziarul popular șî in opinia specialiștilor Herman și Lugrin (1999) - și mai ales după modul de structurare a informației a informației după cum vom vedea, adică prin utilizarea hiperstructurilor. Sub eticheta de presă populară și de presă de calitate nu trebuie să vedem o judecată de valoare a tipului de cititori ci mai degrabă diferențele de abordare în alegerea modului de structurare a informației. La o simplă privire în presa tabloidă ne putem da seama că presa populară favorizează hiperstructura, mai ales cea rezultată în urma unui proces de divizare. Această ipoteză pare parțial confirmată de sspusele lui B. Jouanno, citat de Lugrin în articolul său despre amestecul genurilor în hiperstructură: „La communication populaire privilegie le 1125 recit, l'aventure, l'anecdote et le fait divers, se mefie des longs discours savants et abstraits. [...] Elle cherche a distraire, a expliquer, a montrer, a emouvoir, a etre utile” (Lugrin, 2001). Utilizarea pe scară largă a imaginilor și comprimarea informației par a fi câteva dintre caracterisiticile dominate ale presei populare. Deși poate părea surprinzător, ne este dificil să găsim definițiile stabile ale unui cotidian de calitate. Una dintre remarci s-ar putea face în legătură cu conținutul ziarului : accentuarea tematicii politice, economice și culturale, în detrimentul paginilor de sport și așa numitelor pagini-magazin. O scurtă privire asupra Jurnalului Național ne confirmă că ziarele de calitate au o așezare în pagină ceva mai tradițională, mai puțin „fărâmițată”. Aceasta ar fi o primă distincție între ziarele populare și de calitate. Am ales cele două ziare de talie naționale, întrucât peisajul mediatic românesc este slab reprezentat la nivelul cotidienelor regionale, iar cele locale nu ni s-au părut deocamdată reprezentative pentru tema abordată. Jurnalul Național este un cotidian de calitate care caută să arate și să explice fenomenele curente atât naționale cât și internaționale precum și implicațiile acestora. El propune numeroase articole și chiar „dosare” de reflecție. Nu același lucru putem afirma despre cotidianul Adevărul care propune în mare parte din conținutul său subiecte „practice”, cât mai apropiate de preocupările zilnice ale populației. Subiectele de politică și mai ales chestiunile externe ocupă pagini marginale, de la sfârșitul publicației, de obicei. La capitolul fotografii, nu se lasă mai prejos nici Jurnalul Național, dar spre deosebire de Adevărul care preferă imagini mari acompaniate de texte scurte, acesta acordă mult spațiu articolelor de fond, articolelor lungi care invită la reflecție. Adevărul privilegiază informația rapidă și diversă, care vizează un public compozit, care trebuie să citească / să traverseze esențialul informatiilor fără a le aprofunda. Revenind la hiperstructuri, precizăm încă o dată că pot apărea două tipuri de hiperstructuri, după cum vom vedea și în cotidienele analizate. Într-o primă situație menționăm hiperstructura care provine dintr-o dispersare a unui articol (cu o semnătură unică), în care caz scopul este acela de a scurta articolul și de a evita amestecul genurilor, evident pentru a ușura lectura materialului. În a doua sittuație, găsim hiperstructura care regrupează articolele (cu semnături diferite) și care exprimă puncte de vedere diferite în legătură cu același subiect. În acest caz, hiperstructura oferă mai multe posibilități de lectură cititorului pentru același subiect. Adevărul privilegiază în mod evident o dispersare / o explozie a articolelor care pare a caracteriza tabloidele. De fapt, aici trebuie să menționăm, ca diferența este dată de tipul de subiect abordat. O astfel de hiperstructură este întâlnită atât în tabloide câț și în presa de „calitate”/elitistă. Dacă luăm exemplul Jurnalului Național și considerăm subiectul dezastrului din Japonia, care ne-a oferit o bază de studiu consistentă, putem concluziona că s-a realizat mai mult decât o hiperstructură în fiecare număr de după dezastrul nipon (în timpul săptămânii luate în considerare), s-a realizat de fapt un întreg dosar de presă. În mai multe numere consecutive ale cotidianului din perioada urmărită, articolele, analizele asupra acestui subiect depășesc cele două pagini considerate de către specialiștii francezi ca aparținând tradițional unei hiperstructuri. Pe de altă parte, luăm în considerare faptul că situația mediatică creată de situația din Japonia este una cu totul specială și că este posibil să depășim cadrul teoretic al hiperstructurii. Așadar ni se pare necesară distincția între subiectele abordate de cele două cotidiene. În timp ce Adevărul face o hiperstructură din subiectul referitor la alimentație sănătoasă, greutate și obsesia dietei (exemple : numărul 6421 1126 din 15 martie 2011, paginile 34 și 35: „Capcanele regimului cu alimente sănătoase”, „Greutatea excesivă o traumă”, „Obsesia dietei perfecte”, „Testul Bratman”, care continuă cu pagini de sănătate), Jurnalul Național dedică articole de informație și mai ales de gândire asupra implicațiilor pe care evenimentele din lumea japoneză le poate avea pentru România sau ce semnale de alarmă ar trebui trase (exemple: pagina 1 din numărul 5617, 16 martie 2011: „ Nu cred că sunt sigure clădirile construite după ‘89”, articol care se continuă cu o dublă paginație în interiorul ziarului, paginile 8-9, pagina cinci „Coșmar nuclear”, paginile 67 „Europa începe războiul cu energia atomică”). Preocuparea principală a unui tabloid nu este aceea de a propune diferite puncte de vedere ci de a scurta lungimea articolelor pentru ca cititorul să găsească rapid informația de care are nevoie. Jurnalul Național, ca reprezentat a presei de calitate, procedează exact invers: nu operează această explozie a articolelor, decât atunci când propune în jurul unui articol / al unui subiect principal un punct de vedere bine marcat. 2.2 Genurile privilegiate Studiul hiperstructurilor intersectează problema genurilor: în cercetarea noastră plecăm de la ideea că în hipertsructură anumite genuri jurnalistice capătă o importanță deosebită. Funcția sa va fi deci aceea de marca diferite instanțe sau poziții enunțiative: jurnaliști diferiți, știri de la agenție. Trebuie să precizăm, în continuarea ideii lui Bahtin că genurile au o importanță capitală în interacțiunea langajieră (lingvistică) pentru a putea determina sensul enunțurilor într-o manieră globală: „Les genres du discours organisent notre parole de la meme lacon que l'organisent les formes grammaticales (syntaxiques)” (Bakhtine 1984:285). Numeroasele descrieri și tipologizări aproape prescriptive din manualele de jurnalism și nu numai confirmă această afirmație. Și în discursul mediatic, această poziție a fost adoptată întrucât modul de structurare a ideilor de către un jurnalist a fost și este încă extrem de important în înțelegerea mesajului jurnalistic. Dacă noi cunoaștem trăsăturile obișnuite ale unui gen, această capacitate ne va da ghida în sensul interpretării corecte a unui text ; există așadar câteva criterii care „dirijează” lectura textelor „lumii” în general și ale presei în special. Teoria genurilor jurnalistice conține deci în germenele ei o artă a științei de a face, de a recepta în mod activ și conștient producția textelor din acest domeniu. Aceste genuri care țin de formația discursivă într-o perpetuă evoluție, sunt marcate istoric: unele pot evolua, altele pot dispărea, iar altele noi pot desigur apărea. Analiza genurilor jurnalistice ce se manifestă în cadrul hiperstructurilor devine astfel interesantă. Din alt punct de vedere hiperstructura se găsește la intersecția noilor tehnologii ale informației și comunicațiilor. Ea participă astfel la evoluția presei scrise și va marca, credem, alături de specialiștii francezi care au manifestat o atenție deosebită cu privire la acest subiect (Gilles Lugrin, Jean-Michel Adam), evoluția anumitor genuri precum și apariția altor genuri jurnalistice. Analiza rezultatelor ne trimite la o primă constatare aceea că hiperstructura se fundamentează pe un articol principal care aparține genului informativ și nu comentariului. Un articol comentariu este greu de divizat, de aceea el va apărea mai degrabă într-o regrupare și va reprezenta o contextualizare, o nuanțare a informațiilor din articolul principal. În cazul a două genuri putem vorbi de gen-vedetă sau gen des utlizat de ziarele autohtone: interviul și știrea de agenție. Dacă interviul poate fi articol principal în cazul 1127 ambelor tipuri de ziare - elitist și popular - știrea de agenție este utilizată mai ales de Adevărul (ca reprezentant al presei populare) care propune o informare rapidă și scurtă, foarte apropiată ca redactare de știrea de agenție. Tot în Adevărul întâlnim această tendință de împărți / de a diviza subiectele, de aceea hiperstructurile nu sunt un fenomen bine conturat în acest tip de presă. De multe ori, pe două pagini consecutive ale ziarului găsim subiecte atât de diferite, încât cu greu le găsim locul chiar și sub auspiciile unui același capitol: social, politic, școală. De fapt, ceea ce propune Adevărul este o lectură mozaicată / diversificată, dar scurtă pentru a oferi o lectură cât mai rapidă cititorilor săi. Jurnalul Național, ni se pare a se poziționa pe altă axă, în ceea ce privește utilizarea hipestructurii. Aici găsim în nenumărate rânduri, teme dezbătute pe mai multe coloane, sub mai multe semnături, dar și puncte de vedere diferite. Comentariile sunt exploatate la scară largă în Jurnalul Național. Interviul, de asemenea, este des utilizat. Dar el este întotdeauna completat, prin comentarii, analize pe subiectul interviului, creându-se astfel hiperstructura. Interviul, prin vivacitatea pe care o imprimă și prin autenticitatea emoțiilor se înscrie mai degrabă în linia ziarelor populare. Dar, în Jurnalul, după cum menționam există întotdeauna o plus valoare, conferită de amplificarea temelor abordate. 3. O încercare de bilanț cantitativ Lecturile noastre atente, din punctul de vedere al formei mai ales, ne-au relevat câteva aspecte ale tratării informației. Astfel: în Adevărul, articolele care nu se autodesemnează („Știri”, „ Editorial”, „Anchetă”) sunt mai des întâlnite decât în ziarele așa-zise de calitate. În al doilea rând, dispersarea / împrăștierea (ca echivalent a termenului franțuzesc „eclatement”) sau regruparea articolelor poate varia în funcție de mijloacele financiare și de personalul avut la dispoziție de ziar. Constatăm totuși, o unitate mai mare a subiectelor abordate în Jurnalul Național și o mai strânsă corelație între articolele acestuia. Privilegiate sunt totuși: știrea de agenție, interviul și mai ales comentariul. 3.1 De la hipertext la hiperstructură sau necesitatea de a vinde informație De multe ori, în presa românească distincția considerată firească în teoriile comunicării și ale jurnalisticii nu se mai face atât de tranșant. Totuși, Jurnalul Național, încercând să păstreze această linie de demarcație, privilegiază articolele de opinie sub forma articolelor auxiliare. Imaginile sunt frecvente în hiperstructură. Aceste două componente ale unui articol, nu ar trebui considerate separate și tratate separat, ci dimpotrivă, ele se circumscriu unui același tablou. Uneori, imaginile pot deveni elementul central al hiperstructurii. Constatăm, nu de astăzi ci de douăzeci de ani, o hiperutlizare (ca să ne păstrăm în aceeași linie a vocabularului utilizat) a imaginilor în presă, în urma căreia vine infografia. Tratarea și așezarea în pagină a informației sunt legate de tipul de jurnal. Jurnalul Național și Adevărul se opun (într-o oarecare măsură) la nivelul structurării informației, a genurilor jurnalistice și a imaginilor, ceea ce confirmă și faptul că așteptările publicului-cititor nu sunt identice: hiperstructura pare să corespundă unei tendințe a presei de a favoriza o lectură „bucățită”, disparată și mai degrabă vizuală a infomației, după modelul Internetului. 3.2 Câteva consecințe asupra scriturii de presă Apariția formulelor online a ziarelor a avut drept consecință modificarea prezentării informațiilor și chiar practica jurnalistică. Daca inițial s-a plecat de la formatul pe hârtie care impunea sau influența puternic linia prezentării și formatul variantelor online, astăzi impresia 1128 noastră este că drumul este efectuat invers: versiunea online, care astăzi își dezvoltă propria identitate își impune din ce în ce mai mult ziarelor tipărite (în general asupra media tradiționale) trăsăturile. Dacă urmărim un bilanț al presei, putem concluziona alături de specialiștii din domeniu, că o serie de transformări a fost determinată de modificarea actorilor economici (iar peisajul românesc are multe exemple din acest punct de vedere) precum și de revoluția modalitaților de informare (rețelelor de informare). În lupta sa de supraviețuire în era televiziunii și a multimedia, în cadrul capitalismului avansat sau a marketingului omniprezent, presa a fost nevoită să se transforme și să-și remodeleze conținutul și mai ales modul de prezentare a acestuia, genurile și ilustrațiile. Două aspecte pot fi considerate fundamentale: dezvoltarea fără egal a elementelor vizuale și întărirea și diversificarea genurilor. Hiperstructura poate fi considerată un element al acestor transformări, o formă hibridă, aflată la intersecția a două media - presa și internetul: „L'hybridation ou la rencontre de deux media est un moment de verite et de decouverte qui engendre des formes nouvelles” (Mc Luhan 1968:77). Internetul a exercitat o formă de influență asupra presei prin punerea în mișcare a unui adevărat dispozitiv de „navigare” prin ziar. Și dacă presa a avut o influență puternică în momentul creării primelor pagini de internet, se pare că astăzi, această tendință s-a inversat, cel puțin parțial. Bibliografie BAKHTINE, M. M., Esthetique de la creation verbale, Gallimard, 1984. GILLES, L., Le melange des genres dans l'hyperstructure, Semen [En ligne], 13 | 2001, mis en ligne le 30 avril 2007, consulte le 03 mars 2011. URL : http://semen.revues.org/2654 GROSSE, E.U. & SEIBOLD, E., Typologie des genres journalistiques, în Panorama de la presse parisienne, Berlin Peter Lang, 1996. HERMAN, T. & LUGRIN, G., Formes et fonctions des rubriques dans les quotidiens romands: Approches theorique & quantitative, Fribourg : Universite de Fribourg, Institut de journalisme et des communications sociales, coll. Media Papers, 1999. LUGRIN, G., Les ensembles redactionnels comme mode de structuration pluri-semiotique des textes journalistiques, în Actes du Colloque international: Les relations inter-semiotiques, Presses Universitaires de Lyon, 2000. MCLUHAN, H.M., Pour comprendre les medias, Seuil, coll”Points”, 1968. MOURIQUAND, J., L'ecriture journalistique, Puf, coll. „Que sais-je ?”, 1997. 1129 INTERDICȚII CULTURALE: TABU-UL PUBLICITAR Drd. Adriana MILICĂ Universitatea „Al. I. Cuza” Iași Lucrarea își propune analiza în sincronie a spoturilor publicitare difuzate la T.V. care tratează subiecte tabu precum sexul, disfuncțiile corporale, mirosurile neplăcute din spațiul casnic, produsele de igienă intimă etc., cu referire la metodele prin care aceste subiecte sunt mascate. Studiul pornește de la premisa că reticența abordării unor astfel de subiecte se reflectă vizibil în alcătuirea mesajului publicitar, care devine o oglindă ce transpune modul în care ne comportăm din punct de vedere social. Cuvinte-cheie: tabu publicitar, spot publicitar, mesaj, societate Motto: „Publicitatea funcționează în măsura în care confundăm a avea cu a fi”1 Domeniul publicității, privit din unghiul lingvistului este unul care suscită interes atât din punct de vedere al elementelor de limbă cât și sub aspect cultural. Pe lângă scopul primar de a vinde, publicitatea are și rolul de a reflecta modul în care o anumită societate se vede pe sine, setul de credințe după care se ghidează, comportamentele, ideile, percepțiile pe care le ea deține. Discursul publicitar influențează atitudinea indivizilor față de produsele/serviciile promovate și abordează în manieră proprie interdicțiile culturale impuse de mentalul social din care consumatorul provine. Lucrarea de față își propune observarea metodelor și strategiilor folosite în spoturile publicitare TV (care abordează subiecte tabu) cu scopul de a masca realitatea considerată interzisă, rușinoasă sau vulgară așa încât să poată fi livrată publicului consumator. Corpusul pe care se bazează analiza este alcătuit din clipuri publicitare actuale difuzate prin intermediul canalelor de televiziune românești. Opțiunea pentru spoturi publicitare promovate prin TV este motivată de faptul că mesajul este transmis prin mai mult de un cod (forma lingvistică, imagine, sunete, voce de fundal, muzică) iar impactul asupra majorității publicului este considerabil. Incursiune psihanalitică a tabu-ului. /■> Din punct de vedere psihanalitic tabu-ul1 2 se manifestă cu precădere prin restricții și interdicții. În lucrarea Totem și tabu, Sigmund Freud notează că „interdicția tabuistă se lipsește de orice întemeiere; aceste interdicții au o proveniență necunoscută, neînțeleasă o pentru noi, ele par de la sine înțelese pentru cei care se află sub dominația lor”3. Deși lipsită de atestare scrisă, interdicția tabu acționează în societate ca un set de legi ce ghidează 1 Doris Louise Haineault, J.J Roy, Publicitate și psihanaliză, Editura Trei, București, 2002. 2 Folosit pentru prima dată de Captain James Cook în timpul vizitei din anul 1771 în Tonga, termenul tabu era pus în legătură cu noțiunea de putere a conducătorului care avea capacitatea de a-l institui. 3 Sigmud Freud, Totem și tabu, editura Mediarex, Ploiești, 1993, p. 30. 1130 comportamentul și reglementează dorințele inconștiente. Respectarea tabu-ului își are rădăcinile în frica de a nu fi pedepsit sau de a nu atrage consecințele nerespectării lui asupra celor apropiați. La baza acestei afirmații se află „un act interzis spre care împinge o puternică tendință din inconștient”4, dar cu toate acestea „plăcerea de a încălca continuă să existe în inconștientul său; oamenii care respectă tabu-ul au o atitudine ambivalentă față de ce este tabu”5. Considerat cel mai vechi cod de legi nescrise al umanității6, prin tabu se restabilește sau se păstrează echilibrul distrus sau afectat de călcarea normelor și se exercită controlul social. Așa cum remarcă Lynn Holden, puterea manifestată de tabu se reflectă cel mai vizibil în interdicțiile sociale și în situațiile când apare „control a society or certain sections of a society to structure it through a system of hierarchies and differentiation, to separate one community from another and, on a psychological level to separate the self from others”7. În prezent, noțiunea de tabu cunoaște o schimbare semantică față de accepția inițială8, o dată cu creștinismului latura sacră a tabu-ului începând să se reducă la relația păcat-pedeapsă. Avand rădăcini adânci în civilizație, tabu-ul își păstrează dimensiunea de „lege nescrisă”, însă pierde din puterea de control exercitată inițial, sensul său fiind rezumat, cel puțin în societatea românească, la „interdicția” de a folosi anumite cuvinte sau imagini din rușine, pudoare. Tabu-ul publicitar Publicitatea se adresează unui public larg însă percepția mesajului publicitar este un proces strict individual influențat în mare măsură de cumulul credințelor, nevoilor, experiențelor și așteptărilor fiecărui receptor în parte. De cele mai multe ori, tabu-ul ia naștere în momentul în care se face „trecerea de la secret la cunoscut, de la privat la public, de la intim la afișat”9. Referitor la existența tabu-ului în publicitate, se face distincția între reclamele care tratează subiecte tabu și reclame care se folosesc de subiecte tabu prezentate indirect pentru a suscita interesul consumatorului și a declanșa dorința de achiziționare a produsului/serviciului respectiv. O altă clasificare a spoturilor publicitare este constituită pe baza dihotomiei interzis/acceptat făcându-se diferența între: spoturi publicitare interzise a mai fi difuzate pe canalele media și spoturile publicitare acceptate, care circulă indiferent de subiectele pe care le tratează10. Cum tabu-ul este ceva ce trebuie ascuns sau despre care nu e bine să se vorbească rolul creatorului de publicitate devine cu atât mai anevoios în conceperea și transmiterea unor astfel 4 Idem., p. 44. 5 Idem, p. 46. 6 Wundt, apud Freud, p. 30. 7 Lynn Holden, Taboos. Structure and Rebellion, Monograph Series, no. 41, The Institute for Cultural Research, www. i-c-r.org.uk . 8 Freud subliniază că „restricțiile legate de tabu sunt altele decât interdicțiile religioase sau morale” totuși dicționarele explicative nu neagă această dimensiune: „interdictie cu caracter religios, în anumite societăți primitive, aplicată la ceea ce este considerat sacru; interdicție rituală; fig. persoana, lucru despre care nu se discuta de teama, din pudoare etc. Fenomen de evitare a folosirii unui cuvânt și de înlocuire a lui cu altul, din superstiție sau din pudoare; interdictie de limbaj /din fr.tabou”. (Dicționarul Explicativ al Limbii Române, Editura Univers Enciclopedic, București, p. 1066) 9 Doris Louise Hainlaut, Jean Ives Roy, op. cit, p. 12. 10 Consiliu Național al Audio-vizualului reprezintă în România autoritatea care reglementează programele audiovizuale iar „misiunea CNA este de a asigura un climat bazat pe libera exprimare și responsabilitatea față de public în domeniul audiovizualului” (http://www.cna.ro/). 1131 de mesaje. Din acest punct de vedere spoturile publicitare ce tratează subiecte tabu pot fi împărțite în 4 registre: 1. registrul igienei, unde sunt încadrate spoturile publicitare la produse de curățenie corporală [deodorante, geluri de duș, produse de igienă intimă feminină (absorbante), aparate de ras, pastă de dinți, adeziv pentru proteze, hârtie igienică etc.], 2. registrul murdăriei, care însumează spoturile publicitare la produsele de curățenie menajeră, împrospătare a zonelor urât mirositoare, 3. registrul corporal, cuprinzând spoturile publicitare la produse medicinale pentru diverse disfuncții organice sexuale, tulburări gastrice, la nivelul aparatului digestiv etc., 4. registrul erotic, din care fac parte spoturile publicitare la produse (prezervative) și jucării sexuale etc. Registrul igienic și registrul murdăriei tratează același tip de subiecte însă, trebuie făcută precizarea că registrul igienic face referire la corpul uman pe când cel al murdăriei vizează spațiul domestic. Lucrarea de față va detalia taxonomia din urmă întrucât oferă un unghi de abordare nuanțat. Registrul igienei Spoturile publicitare din registrul igienei sunt stânjenitoare din cauza conotațiilor negative la care trimit în mod indirect, provocând astfel stânjeleală în a fi abordate sau promovate căci „taboos connected with disease, bodily smeels and excretions cause social embarrassment”11. Murdăria, de orice natură, este încadrată în categoria factorilor poluanți, așadar ceva ce trebuie evitat. De cele mai multe ori, abordarea este indirectă nepunând accent pe cauzele care motivează folosirea unor astfel de produse, ci pe rezultatul folosirii lor. Spoturile de acest gen, încearcă să ascundă aspectele tabu și să mute atenția receptorului spre situații mai plăcute. Pentru exemplificare notăm cazul spoturilor publicitare pentru produsele Rexona care propun două modalități de abordare a subiectului tabu: evidențierea calităților produsului sau prezentare umoristică (comicul de situație). În primul spot publicitar propus desfășurarea evenimentelor este plasată în punctul culminant, când personajul principal este supus unui interogatoriu sub presiunea detectorului de minciuni. Dramatismul situației este sugerat la nivel auditiv prin intermediul melodiei alerte. Inițial eroina spotului a folosit deodorantul Rexona pe suprafața palmelor pentru a evita apariția transpirației și implicit a condamnării pentru furt. Reclama mizează pe implicit și sugestie, mesajul care se dorește a fi transmis fiind acela că deodorantul are calitătea de a masca efectele nedorite ale transpirației, chiar și în cele mai delicate situații. În ansamblu întreaga construcție a spotului se bazează pe exploatarea sensului cuvântului „protecție”. Abordarea indirectă și prezentarea situației sub forma unei aventuri eroice mută atenția receptorului din sfera subiectului tabu (transpirația urât mirositoare) spre zona firească a normalității. Un impact mai puternic asupra publicului îl au spoturile publicitare care tratează interdicțiile tabu în manieră umoristică. Construit minimalist, cel de al doilea spot publicitar sub marca Rexona, surprinde prin lipsa dialogului, simplitate și modalitatea directă de abordare. Acțiunea se desfășoară într-o stație de autobuz, în imediata vecinătate a spațiului de depozitat reziduri menajere, cu numai două personaje: nevăzătorul și femeia. Ghidându-se după simțul olfactiv, personajul masculin lasă sacul din mână la picioarele acesteia sugerând * Simoes Lucas Feritas, Taboo in adverising, John Benjamin Publishing Company, Amsterdam, 2008, p. 89. 1132 11 asemănarea supărătoare dintre mirosul de transpirație și cel al deșeurilor. Subiectul tabu este astfel ascuns de o metaforă vizuală, iar ceea ce se presupunea a fi serios este tratat în manieră comică. Spoturile publicitare care fac referire la produse încadrate în registrul igienei folosesc o serie de mijloace pentru a ascunde subiectul tabu. Interdicția tabu este marcată uneori prin: 1. menționarea directă a avantajelor folosirii produsului promovat fără a se face referire la cauzele declanșării procesului în sine. Este cazul spoturilor publicitare la absorbante care transmit ideea de „prospețime” și „protecție”, Alteori, interdicția tabuistă este mascată prin folosirea termenilor tehnici sau a detaliilor în exces (Always ultra plus). 2. folosirea copiilor și animalelor cum se întâmplă în spotul Zewa. Aici se pornește de la premisa că ceea ce este spus de copii este mai tolerabil. 3. imaginea unei persoane publice care folosește produsul și garantează astfel eficacitatea acestuia: cazul spotului publicitar la adezivul pentru lipit proteze Corega. 4. folosirea animației utilizată în spotul publicitar Orbit. Acizii din produsele alimentare care atacă smalțul dinților sunt metamorfozați în vietăți distructive [destinatarul nu va mai fi atent la faptul că se vorbește de un subiect tabu (respirația urât mirositoare)], ci asupra imaginilor animate. 5. supraestimarea calităților cumpărătorului metodă valorificată în spotul publicitar pentru aparatele de ras feminine Venus (sloganul „Descoperă zeița din tine”) cu trimitere la zeița frumuseții și fertilității din Roma antică. Subiectul tabu (părul nedorit sau în exces) este opacizat, rezultatele folosirii produsului asupra persoanei este prezentat în manieră idealizată (transformarea în zeiță). Registrul murdăriei În registrul murdăriei sunt cuprinse spoturile publicitare care promovează produse de curățătorie, întreținere a spațiului locuinței sau de înlaturare a mirosurilor neplăcute din spațiul domestic. Murdăria este văzută ca o amenințare la adresa ordinii și apartenenței sociale, în acest sens fiind necesară anihilarea dezordinii produse. Termenii utilizați în astfel de spoturi publicitare fac parte din câmpul semantic al „eliminării”: a opri, a omorî, a preveni, a stopa. Spațiul domestic trebuie apărat de invazia elementelor nocive deoarece, conform tabu-ului, cel care îl atinge devine el însuși tabu. Factorii poluatori sunt considerați elemente tabu, ei trebuind combatuți întrucât sunt sunt cei care dezechilibrează ordinea firească. Cea mai mare parte a acestor spoturi utilizează mascote emblemă (Mr. Proper, Ciff, Domestos, Fairy, Anitra) sau introduc personaje copii pentru a sustrage atenția de pe subiectul tabu (Glade Micro Spray) și a livra mesajul în manieră comică. Mascotele emblemă sunt reprezentări metonimice ale produsului de curățat, metamorfozări care prind viață deținând soluția salvatoare. 1133 12 Pentru exemplificarea primei situații, avem cazul spotului publicitar Mr. Proper12, produs universal de curățătorie, reprezentat la nivel imagistic de un marinar din flota Statelor Unite13. Acțiunea este simplă: în spațiul bucătăriei, grav afectată de murdărie, femeia (responsabilă pentru împrospătarea spațiului) îl invocă pe Mr. Proper ca pe cel în măsură să ofere soluții. Melodia de fundal „Mai curat și mai ușor cu așa un ajutor - Mr. Proper” (adaptare a variantei originale) argumentează mesajul transmis prin intermediul imaginii: produsul te ajută să cureți chiar în cele mai dificile locuri. Pentru a doua situație s-a ales spotul publicitar pentru odorizantul Glade Micro Spray14. Produsul promovat atinge un subiect tabu (mirosul neplăcut din toaletă), atent mascat prin schimbul de replici dintre cele două personaje - mama și copilul. Introducerea copiilor în publicitate permite apelul la naivitatea și inocența acestora. Ceea ce spun ei nu are un impact atât de puternic în comparație cu ceea ce ar spune un adult. Spotul începe cu imaginea copilului aflat pe vasul de toaletă, evident deranjat de mirosul neplăcut și emițând în mod repetat chemarea: „S-a terminat, s-a terminat!”. Inițial, mesajul este ambiguu, receptorul nereușind să descifreze scopul exclamației. Ulterior, odată cu apariția mamei, misterul este elucidat prin întrebarea: „Ce s-a terminat?” urmată de răspunsul copilului: „Glade Micro Sparay s-a terminat”. Se observă detașarea față de subiectul tabu prezentat întrucât copii sunt percepuți ca amuzanți chiar și atunci când vorbesc despre subiecte delicate. Registrul corporal În seria subiectelor tabu sunt incluse și referirile la disfuncțiile corporale deoarece „taboo are the orifices of the body, the body's boundaries, because they are places of transition between the internal and the outer world”15. Principalele mijloace de construcție a spoturilor publicitare din această sferă vizează doi tropi: referirea metonimică și/sau metaforică. Seria de spoturi publicitare pentru produsele medicale contra afecțiunilor digestive din gama Smecta apelează la primul procedeu, metonimia se construiește datorită prezentării produsului pe principiul - efect pentru cauză. Spotul se deschide cu imaginea gros plan pe sulul de hârtie igienică, pe fundalul sonor auzindu-se sunetul apei de toaletă. Perspectiva se mută apoi (schimbarea cadrului se face prin intermediul geamului de la toaletă) din intimitatea toaletei spre plaja populată de turiști veseli și relaxați. Pe fundalul sonor rulează mesajul: „Prins cu treburi în vacanță? Ia-ți liber cu Smecta”. Subiectul tabu -disfuncția organică - devine subsidiar prin evitarea prezentării directe. Destinatarul spotului publicitar trebuie să decodifice mesajul și să înțeleagă că sulul de hârtie igienică stă pentru disfuncția corporală care îl împiedică pe individ să se bucure de vacanța în care se află. Ulterior, în spotul publicitar, apar trei imagini suprapuse care sugerează trei fotografii de călătorie realizate din incinta toaletei în care turistul și-a petrecut toată vacanța. Sugestia, abordarea detașată, obiectivă și indirectă fără menționarea tabu-ului îl fac pe receptor să nu aibă restricții în a lua contact cu acest spot publicitar. 12 Conceptul datează din 1957, când agenția Tatham - Laird & Kunder din Chicago, Illionois desenează un bărbat musculos, capabil să curețe orice tip de murdărie, proiect asimilat rapid în toate țările europene. 13 http://en.wikipedia.org/wiki/Mr._Clean. 14 spot conceput de una dintre cele mai mari companii multinaționale SC Jonhnson Wax și difuzat pentru o vreme pe piața românescă. 15 Lynn Holden, op.cit., p.13. 1134 Un alt exemplu care susține ideea abordării metaforice este spotul pentru produsul Digest Duo - combate efectele tulburărilor gastro - intestinale, exces de aciditate și hipermotilitate. Aici este exploatată metafora vizuală. În prim-plan apar doi luptători, plasați în spațiul confruntării, înconjurați de foc. Mesajul texual ce rulează este minimal: „arsuri”, „durere”, „balonare” (este schimbată perspectiva, fiind prezentată pe ring o confruntare între doi luptători summo), „greață”. Vocea din fundal descifrează metafora vizuală prin transmiterea mesajului „După fiecare masă în stomacul tău se dă o luptă. Acum există pastila albă pentru arsuri și durere și pastila verde pentru greață și balonare. Digest - duo, un duo pentru digestia ta corectă”. Folosirea metaforei vizuale ajută la plasarea spotului publicitar în zona indeterminatului și a vagului, care elimină acuzațiile posibile de indecență, transmise de tabu. Cadrul metaforei vizuale este reprezentat de secvența de cuvinte care ghidează destinatarul să stabilească exact care elementele vor fi rețiunte. Registrul erotic Tot ceea ce face referire directă sau indirectă la registrul erotic este considerat interzis întrucât „sex is taboo because of the ambiguous feelings it evokes”16. De aceea, cuvintele și obiectele din această sferă semantică sunt interzise, se evitată sau doar se ascund. Spoturile publicitare care promovează registrul erotic exploatează mai mult partea vizuală apelând la metafore cu rol de mascare a tabu-ului. În acest registru se întâlnesc cele mai multe cazuri de reclame interzise a mai fi difuzare tocmai datorită dificultății de a aborda subiectele ce implică nuditatea sau actul sexual. Interdicția provine din conștiința colectivă a percepției asupra corpului uman, tot ceea ce implică dezvelirea sau sugerarea goliciunii contravine legilor sociale nescrise. Tabu-ul este construit de societate pe baza percepției acesteia despre lume în concordanță cu credințele poporului respectiv. Stârnind controverse și fiind în cele din urmă interzis, spotul publicitar la inelul vibrator Durex este un argument pentru discuția de față întrucât, în Marea Britanie, același spot a primit validarea de a fi difuzat pe posturile TV (după o anumită oră). În plan vizual, imaginile înfățișează, succesiv, cupluri care fac dragoste, cu prim-planuri pe chipurile femeilor care își manifestă extazul. La nivel auditiv, acompanierea este susținută de o arie de operă pentru a sugera intensitatea emoțională, complexitatea și nivelul calitativ al actului. Principalul motiv pentru interzicerea acestui spot publicitar a fost acela că “nu prezintă produse care previn transmiterea bolilor cu transmitere sexuală sau o sarcina nedorită, ci produse care au ca scop îmbunatațirea performanțelor sexuale”17. Interdicția este susținută și de Codul Audiovizualului conform căruia “anunțurile promoționale pentru produse sau servicii cu destinație sexuală nu pot fi difuzate”18. Așadar, tratarea în mod direct sau indirect a subiectelor cu tentă sexuală este interzisă la nivel public, tot ceea ce provoacă plăcere este considerat neadecvat. Constrângerile sunt alimentate de viziunea social-colectivă, de confruntarea cu propria moralitate care impune limite între particular/colectiv, intim/public. În construcția discursului publicitar, cu cât mai stânjenitoare sunt conotațiile negative la care trimite produsul, cu atât mai multe tehnici sunt folosite pentru a le ascunde, așa încât 16 Elsa Simoes Lucas Feritas, op. cit., p. 142. 17 http://www.9am.ro/stiri-revista-presei/Social/135743/Spotul-publicitar-Durex-interzis-de-CNA.html. 18 http://www.cna.ro/Decizia-nr-722-din-02-07-2009.html?var_recherche=durex%20play. 1135 receptorul să poată fi adus între limitele decenței. Metodele întrebuințate sunt diverse: se evidențiază calitățile produsului, se supraestimează cumpărătorul, se introduc personaje copii sau animale, se face apel la imaginea unei persoane publice (produse din registrul igienei/murdăriei), se folosesc tropi precum metafora, metonimia, se apelează la sugestie, implicit sau la abordarea comică (produsele din registrul corporal/erotic), pentru a face neobservabilă traversarea intern/extern, firesc/nefiresc, acceptat/inacceptabil. Toate acestea, pentru că în fond, însăși existența tabu-ului - dincolo de concepția care impune acest tip de construcție - indică în primul rând, forța deținută de impulsurile naturale mult mai puternice decât constructele cultural sociale. Bibliografie: Dicționarul explicativ al limbii române, ediția a II-a, Editura Univers Enciclopedic, București, 1990 Doris Louise Haineault, J.J Roy, Publicitate și psihanaliză, Editura Trei, București, 2002 Elsa Simoes Lucas Feritas, Taboo in adverising, John Benjamin Publishing Company, Amsterdam, 2008 Lynn Holden, Taboos. Structure and Rebellion, Monograph Series, no. 41, The Institute for Cultural Research, www. i-c-r.org.uk Sigmund Freud, Totem și tabu, Editura Mediarex, Ploiești, 1993 www.cna.ro www.iqads.ro www.stiri-revista-presei.ro www.wikipedia.org Mulțumiri "Cercetarile au fost finantate din Fodul Social European de catre Autoritatea de Management pentru Programul Operational Sectorial Dezvoltarea Resurselor Umane 2007-2013 [proiect POSDRU/CPP 107/DMI 1.5/S/78342]". 1136 CORPORALITATE ȘI CONTRACULTURĂ1 Drd. Oana DEMETER Universitatea Babeș-Bolyai, Cluj-Napoca Prin înscrierea sa în ampla perspectivă deschisă de Noul istorism asupra fenomenului artistic, lucrarea de față își propune o abordare diacronică a conceptului de coporalitate, urmărind modul în care acesta se definește în contextul contraculturii americane, și mai ales influența pe care noua accepțiune a corpului o exercită asupra produselor artistice, inclusiv literare, ale perioadei. Două lucrări consacrate din domeniul antropologiei culturale, aparținând sociologului francez Henry- Pierre Jeudy, respectiv antropologului David Le Breton, au concurat la realizarea acestui studiu, întărindu-i orientarea social-istorică. Legitimitatea și importanța unei atari întreprinderi în domeniul studiilor literare derivă din stringența cu care se cere creat un simț al contextului în raport cu obiectul estetic. Sub acest aspect, prezentul studiu ia forma unui răspuns la imperativul inseparabilității literarului de non-literar în câmpul reflecției critice, ceea ce îi impune anumite obligații, cu precădere în zona interdisciplinarității. Cuvinte-cheie: corporalitate, contracultură, antropologie, literar, non-literar Preambul Corpul este nu doar spațiul existenței noastre cotidiene, ci, s-ar părea, însuși spațiul culturii noastre. Revendicat deopotrivă de discursul științelor tari și slabe, el face obiectul privilegiat al antropologiei, al psihanalizei, al filosofiei, al psihologiei, dar și al medicinii și ciberneticii, ajungând să constituie, astăzi poate mai mult decât oricând, punctul unei articulații comune în studiile interdisciplinare. De unde și întrebarea ridicată de mulți dintre teoreticienii contemporani ai culturii și criticii, și anume, în ce măsură a ajuns astăzi corpul să fie o inepuizabilă metaforă? Dar discuția despre corp se deschide înspre cel puțin alte două metafore ale discursului cultural: spațiu și timp. Locuim și trăim în primul rând în spațiul și în timpul propriului corp, ne cunoaștem și ne recunoaștem înainte de toate în aceste dimensiuni interioare pe care le antrenăm în interacțiunea socială, inserându-le astfel într-o spațialitate și o temporalitate exterioare. Intervine însă aici o altă întrebare mult discutată în teoriile contemporane ale culturii, mai precis, în ce măsură ne (mai) identificăm cu acest corp? A urmări aventura corpului de-a lungul istoriei culturii occidentale constituie o întreprindere ce depășește cu mult intenția și obiectivele lucrării de față, astfel că ne vom limita la schițarea unui cadru de discuții capabil să susțină subiectul propus care, în linii mari, ar viza chestiunea corporalității în contextul contraculturii americane și al mișcărilor care au făcut-o posibilă. Înainte de a examina, contextual, modul și locul de situare a subiectului și a percepției sale în raport cu propriul corp în ceea ce numim astăzi contracultură, se impun niște discuții preliminare a căror specificitate este dată de perspectiva pe care o deschid privirii cercetătorului înspre anumite fenomene și manifestări artistice ale contemporaneității noastre. 1 Această lucrare a fost posibilă prin sprijinul financiar oferit prin Programul Operațional Sectorial Dezvoltarea Resurselor Umane 2007-2013, cofinanțat prin Fondul Social European, în cadrul proiectului POSDRU/107/1.5/S/77946, cu titlul „Doctoratul: o carieră atractivă în cercetare”. 1137 „Trupul conține povestea vieții tot atât cât creierul.”2 Citatul îi aparține lui Edna O'Brien, dar este și linia care premerge povestea din romanul lui Philip Roth, Animal pe moarte. Desigur, în contextul romanului, alegerea scriitorului american își găsește justificarea prin subiectul narațiunii ce se constituie ca model de reflecție, oferind astfel un posibil cadru de interpretare. Senzația este însă aceea că abia prin decontextualizare, prin sustragerea lor oricărei relații de posibil determinism, aceste cuvinte își găsesc deplina legitimitate. Ceea ce ni se spune nu este altceva decât faptul că, extrapolând referenții, istoria omului este istoria - reprimării, ar adăuga Freud - naturii sale „tot atât cât” este istoria culturii sale. Pe scurt, istoria corpului este istoria culturii umane, în măsura în care îi relevă rațiunile, modul de a fi și cel de a face. Dacă în capitolul Astăzi corpul... din ampla sa lucrare dedicată corpului uman, David Le Breton constata că „[a] vorbi despre corp astăzi în societățile occidentale înseamnă a o suscita evocarea științei anatomo-fiziologice, pe care se bazează medicina modernă.”3, compatriotul său Henri-Pierre Jeudy, într-un alt studiu consacrat acestei metafore ce pivotează bună parte dintre discursurile teoriei contemporane, observa fenomenul aproape devastator de estetizare la care corpul și percepția noastră asupra acestuia sunt supuse în societatea contemporană. Ideea care se conturează tot mai puternic pe măsură ce demersul critic avansează, totodată cea care închieie turul de forță dat de profesorul francez în jurul acestui obiect-subiect plin de indecidabile, reține inevitabil atenția: astăzi corpul a fost absorbit, și el, în logica alienantă a valorii. El a devenit „bun”, „obiect” între obiecte într-o societate în care una din trăsăturile dominante este dată tocmai de exaltarea corpului uman. Doi factori esențiali au concurat în opinia profesorului Jeudy la realizarea acestui tip aparte de corpocentrism ce caracterizează societatea contemporană. El constată, pe de o parte, manifestarea unei tendințe generalizate de idealizare a suveranității propriului corp, iar pe de altă parte, deprinderea unei percepții puternic estetizante asupra corpului uman, deprindere în virtutea căreia, spune Jeudy „[c]eea ce [astăzi] e numit de obicei « estetism » trimite întotdeauna la corp [...] ca și cum corpul ar fi ceea ce fondează estetica « raporturilor cu lumea ».”4 De la practica marcării pielii prin tatuaje și inserții diverse, la cea vestimentară dictată de imperativele Modei, de la intervențiile chirurgicale realizate în numele unei estetici impuse de dictatura implacabilă a Frumuseții, și până la practicile artistice de tip performance, corpul este tratat ca obiect al cărui potențial artistic trebuie exploatat, adesori dincolo de orice limite.5 Ne interesează aspectele sesizate în măsura în care ele transpun reflecția asupra corpului în două câmpuri de apreciere, respectiv în cel ideologic și cel estetic. Ceea ce ambele demersuri critice expun este popularitatea crescândă a unui anumit model de percepție a corpului specific societății contemporane. Noul model de percepție este unul care operează prin sciziune, unul în care corpul este tot mai mult disociat de subiect, în consecință tot mai mult definit ca exterioritate a acestuia din urmă. Privind întreaga chestiune din perspectiva propusă de Noul istorism e clar că, mai înainte de a recunoaște, explica și, de ce nu legitima 2 Edna O'Brien, apud. Philip Roth, Animal pe moarte, Apostrof, Cluj-Napoca, 2001, p. 7; 3 David Le Breton, Antropologia corpului și modernitatea, Amarcord, Timișoara, 2002, p. 81; 4 Henry-Pierre Jeudy, Corpul ca obiect de artă, Eurosong & Books, 1998, p. 262; 5 A se vedea cazul artistei franceze Orlan, care folosindu-se de mijloacele noilor tehnici, în special de cele ale chirurgiei estetice, dar nu numai, și-a pus în practică intenția declarată de a-și dărui, în sensul cel mai literal al cuvântului, propriul corp artei. 1138 acest model de percepție, el trebuie înțeles. Or, această înțelegere implică un minuțios examen critic în măsură să permită identificarea agenților sub acțiunea cărora ceea ce în anii '60 era perceptibil ca tendință a ajuns să se stabilizeze într-un model, mai mult sau mai puțin conștientizat. Acest proces comprehensiv, deși redus la formele sale de bază, este mult facilitat de distincția pe care David Le Breton o face între a fi corp și a avea un corp, între (a) corpul-subiect - model ce funcționează în societățile tradiționale, de tip holist, bazat fiind pe o identificare totală de substanță între eu-corp și implicit eu-lume - (b) corpul-obiect - model prevalent în prima etapă a individualismului european care a urmat Renașterii - și (c) corpul ca alter ego - modelul care se impune cu tot mai multă forță în cea de a doua etapă a individualismului occidental „cea a atomizării actorilor și a apariției unei sensibilități narcisice [...]” (Le Breton, 2002, p. 151), etapă în care corpul se sustrage destinului, devenind o reală agora în care se desfășoară voința individului, „un obiect pe care-l modelezi după voie.” (Le Breton, 2002, p. 154) Astfel, vechiul dualism ce fundamenta modernitatea, produs al Occidentului prin excelență, „o idee care se sprijină pe distincția dintre materie și spirit,”6 lasă loc în cultura contemporană altor două dualisme, al căror impact asupra unității ființei umane este chiar mai corosiv. În întreținerea acestor distincții intervin însă nu doar acele practici despre care am văzut că presupun o relație estetizantă cu propriul corp, ci însăși practica medicală care tinde tot mai mult să disocieze boala de subiect. Medicina occidentală, constată în acest sens David Le Breton, este o „medicină a corpului” (Le Breton, 2002, p. 9), o medicină preocupată să trateze boala, iar nu bolnavul. Un fenomen similar se poate constata în planul conștiinței individuale (dar și sociale) dominată de ceea ce s-ar putea numi o ideologie corporalistă. Reductibilă la aspectul său major, ideologia corporalistă traduce înainte de toate convingerea că o acțiune antrenată la nivel corporal - acțiune motivată eminamente estetic -are puterea de a amorsa o schimbare în plan existențial. Altfel spus, transformarea (calitativă a) corpului este expectată să producă o schimbare (calitativă) a vieții. Un aspect aparte al problematicii expuse ține de faptul că fenomenul actual de instrumentalizare a corpului din rațiuni reglate social este inițiat și realizat chiar de către subiect. Și mai interesant este faptul că atât la nivel estetic cât și ideologic, relația de alteritate pe care subiectul o întreține cu propriul corp - perceput ca exterioritate perfectibilă, ba chiar una ce poate fi depășită prin sublimare estetică - este întărită, dar și perpetuată, prin ceea ce s-ar putea numi un proces sistematic de exploatare a posibilului. Identificat drept „un criteriu fondator al practicii științifice” (Le Breton, 2002, p. 227), posibilul a ajuns să dea (și) măsura corpului. Henri-Pierre Jeudy remarca sub acest aspect că „[l]a întrebarea « Ce stă în puterea corpului? », practicile artistice desemnate ca performanțe răspund prin exacerbarea posibilului” (Jeudy, 1998, p. 141). Consecința vizibilă în societatea contemporană a acestui proces de exploatare a posibilului, cum l-am numit, este modificarea însăși noțiunii esteticii - redusă tot mai mult la această ideologie a corpului. „Eliberarea corpului” Istoria își spune însă cuvântul, iar rolul decisiv jucat de anii '60 în definirea și devenirea imaginarului contemporan al corpului nu este trecut cu vederea de niciunul dintre 6 Koffi Kwahule, în Frați de sunet, Discuții despre jazz, teatru și scriitură, Koffi Kwahule și Gilles Mouellic, Grinta, Cluj-Napoca, 2008, p. 96; 1139 teoreticienii citați. Sintagma care suscită cu predilecție opinii de ambele părți este cea a „eliberării corpului”, expresie care a ajuns aproape sinonimă cu „revoluția sexuală”, apogeul contraculturii americane, „explozia întârziată, asaltul ireverențios asupra normalității postbelice și consensului cultural.” (Roth, 2001, p. 48). Dacă David Le Breton identifică în această sintagmă „o formulare tipic dualistă” (op. cit., p. 7), un clișeu perpetuat de discursul individualismului occidental care separă omul de corpul său, concluzionând că „eliberarea corpului” nu va fi efectivă decât atunci când preocuparea față de corp va fi dispărut.” (op. cit., p. 137), Jeudy introduce o nouă variabilă în reflecția sa - specularitatea - pentru a arăta că această sintagmă a „eliberării corpului”, care fundamentează „[t]oată ideologia anilor '60-'70”, „e semnificativă pentru această revoltă împotriva dominării reprezentărilor și a referințelor morale care rezultă de aici.” (Jeudy, 1998, p. 142). Însă tot Jeudy este și cel care observă că a reduce ideologia anilor '60-'70 la „un simplu schimb în regimurile de reprezentare” este totuna cu „a respinge toată aventura exhibiției corpului în istoria modernității noastre.” (Jeudy, 1998, p. 142). De vreme ce la originea corpocentrismului actual, caracterizat înainte de toate de un ehxibiționism exacerbat, se află modelul de percepție a corpului propus de contracultură, și el bazat tot pe o sublimare, însă nu întru-totul estetică (!), a ideologicului, rămâne atunci să ne întrebăm ce anume diferențiază modelul original de cel care funcționează în contemporaneitate? În primul rând trebuie menționat că se poate, desigur, argumenta și ataca estetismul inerent contraculturii chiar prin simplul apel la subprodusele pe care le-a generat. La această categorie s-ar înscrie deopotrivă minijupa și blue jeanșii - accesorii vestimentare care au dat naștere așa-numitei estetici fesiere -, păpușa Barbie lansată în 1958 și devenită fenomen social în anii '60, sau chiar primele utilizări mediatice ale termenului supermodel, toate reflectând noua accepțiune a corpului. Se poate adăuga la acestea recuperarea picturii corporale, body painting-ul, și practica artistică pe care a inspirat-o în anii '60. Având un reprezentant de seamă în persoana lui Yves Klein, dovadă stând așa-numitele Anthropometries, noua tehnică picturală consta în obținerea de imagini prin impregnarea „naturalistă” a pânzelor de către corpuri feminine nude și acoperite în vopsea. Unde plasăm așadar diferența? Căci ea există chiar dacă nu este relevată de aceste manifestări, trebuie spus secundare, ale contraculturii. Întrebarea este unde? Răspunsul ar fi în estomparea treptată a conținutului subversiv până la pierderea lui totală în estetic. Căci, după cum observă și Jeudy, „[î]n anii '60-'70, [...] corpul era locul (și nu instrumentul) idealizat al tuturor expresiilor antimoralismului.” (op. cit., p. 144), iar aceasta cu atât mai mult cu cât, dacă acceptăm metafora „eliberării corpului”, el urmărea transgresarea acelei normalități în virtutea căreia se ajunsese „la identificarea „moralului” cu „sexualul”.7 Admițând ca estetică funcțională în contextul contraculturii ceea ce criticul Alain Gerber numește în aprecierile sale muzicale asupra jazzului „estetica NU-ului”, întreaga perioadă a contraculturii poate fi revăzută ca o suită de „NU-uri”, exprimate tare și răspicat. Astfel, dacă în anii '50 membrii generației Beat, prin practica artistică și civică, urmăreau democratizarea dreptului la strigăt, la protest, în anii '60 a fost rândul așa-numitei „revoluții sexuale” să democratizeze „dreptul la plăcere” (Roth, 2001, p. 50), în vreme ce 7 Olivier Clement, Trupul morții și al slavei, Asociația Filantropică Medicală Creștină Christiana, București, 1996, p. 65; 1140 mișcarea pentru drepturile civile inițiată în 1955 polemiza în continuare cu realitățile impuse de principii reglate instituțional precum Legile Jim Crow, ori cel de „separat, dar egal”, cerând să le fie recunoscute drapturile fundamentale din Constituția Statelor Unite. NU-ul contraculturii nu trebuie însă confundat cu o atitudine nihilistă, ci trebuie înțeles ca o respingere, fie chiar și negare, a normelor existente, dar în numele deschiderii care ar putea fi astfel obținută, îngăduind acel moment de discontinuitate menit să scoată societatea modernă din inerția și imobilismul posbelice. În acest sens trebuie subliniat că libertinismul despre care se vorbește adeseori în relație cu contracultura nu s-a dezmințit nici o clipă de spiritul dreptății comunale, fiind numai una dintre formele pe care le lua protestul, așa cum au fost marșurile și sit-ins-urile pentru drepturile civile, ori cele împotriva războiului din Vietnam. Acest aspect particular manifestat de angajamentul civic și politic al contraculturaliștilor este cel care, pentru a-l cita din nou pe Roth, făcea adeseori „orgia greu de discreditat.” (op. cit, p. 51). Sexualitatea, mai precis „liberalizarea” ei, a fost o altă luptă dusă de mișcările contraculturale. Instinct al vieții ancorat în inconștient, sexualitatea se leagă nu doar de noțiunea de plăcere, ci și de dorință, ca manifestare a urgenței cu care plăcerea se cere satisfăcută. Iar plăcerea sexuală, dintre toate, ne spune Freud, este cea mai pură. La rândul ei dorința este „ceea ce ne fondează statutul de ființă umană”, ea este „motorul tuturor lucrurilor” (Kwhule, 2008, p. 93), dar și un semn distinctiv al culturii negre, cultură o înrădăcinată în Africa, „în civilizația lui Eros,”8 opusă culturii albe, „faustiană” și „lipsită de dorință.” (Kwhule, 2008, p. 93). 9 Două influențe majore au concurat la crearea noii accepțiuni a corpului în ideologia contracuturalistă. Este vorba, pe de o parte de psihanaliza freudiană concentrată în jurul Erosului definit ca forță unificatoare pusă în slujba vieții, iar, de altă parte, de acțiunea modelatoare exercitată de cultura neagră, cu precădere prin muzica afro-americană a cărei gestație începuse o dată cu masele de sclavi deportate din Africa în secolele precedente, și care, o dată pătrunsă în conștiința populară americană, avea să se propage pe continentul european, provocând un adevărat hiatus în cultura occidentală. O a treia influență distinctivă o găsim în gândirea nietzscheană care, recunoscând tot atât cât psihanaliza rolul inconștientului în dezvoltarea individului, completează noțiunea de Eu corporal derivată de psihanaliză, cu cea de Sine corporal. Desigur, ar fi loc pentru nuanțarea fiecăreia dintre aceste referințe culturale la confluența cărora s-a conturat specificitatea noii accepțiuni a corpului, însă din motive de economie ne vom mulțumi aici cu inventarierea lor, și reținem ca aspect prioritar ideea că sensul de modificare a accepțiunii corpului în mentalitatea contraculturală nu a fost deloc întâmplător. Din contră, noul model de percepție este produsul agenților culturali, economici, sociali a căror dinamică este în măsură să indice un prim câmp de forțe în care acest model poate, și trebuie, să fi examinat.. Înarmate cu o „poetică personalistă” ce definea poezia ca „extensie a personei”10 [n.t] și cu o „muzică fizică”, puternic erotizată prin nenumăratele moduri de a-și revendica „atașamentul la carne” (Mouellic, 2003, p. 63), primele zvâcniri contraculturaliste s-au 8 Gilles Mouellic, Jazzul o estetică a secoluluiXX, Grinta, Cluj-Napoca, 2003, p. 57; 9 „Când nu mai dorești,” spune Koffi Kwahule, „intri într-un fel de sferă faustiană.” (op. cit., p. 93) 10 “personalist poetics” [...] considered poetry an extension of the person.”, James Farrell, The Spirit of the Sixties, The Making of Postwar Radicalism, Routledge, New York, 1997, p. 59; 1141 articulat de la bun început în jurul unor subiecte extrem de sensibile în conștiința publică americană, problematizând sexul, rasa, libertatea, și drepturile umane, și conducând treptat la ceea ce cunoaștem astăzi sub numele generic de contracultură. Procesualitatea inerentă ideii de contracultură relevată de analiza istorică a fenomenului, este evidențiată, de data aceasta la nivel sintactic, chiar de titlul lucrării universitarului american Theodore Roszack, cel care a lansat termenul de contracultură. Termenul apare mai întâi în articolul Youth and the Great Refusal, publicat în The Nation, în 1968, pentru a fi dezvoltat la un an mai târziu în celebra lucrare The Making of a Counter Culture: Reflections on the Technocratic Society and Its Youthful Opposition (1969). Personalism politic. De la corpul ca principiu al individuației la „corpul politic”. Am încercat până acum să arătăm că în centrul mișcărilor care au conlucrat la această „facere” a contraculturii s-a aflat în mod suveran corpul, și, mai precis, o nouă percepție a sa. E adevărat că a lua corpul drept referent în contextul unor mișcări, până una alta umane, nu este o idee tocmai originală, cât un fapt mai curând redundant. Și totuși, contracultura ar fi aproape de neconceput în absența acestui referent care a constituit punctul nodal al mișcărilor pe care le integrează. Activismul generației Beat, activismul politic al mișcării pentru drepturile civile, afirmarea primelor manifestări feministe, revolta studențească, revoluția sexuală - toate au avut ca punct de plecare o violență adusă corpului. Dacă în cazul generației Beat rezistența la cultura americană viza polemic letargia postbelică, imobilitatea „societății afluente”11 a cărei dorință de viață se aliena tot mai mult în materialitate și consumism, în cazul manifestărilor pentru drepturile civile și al celor feministe, violența făcută corpului de societatea americană etnocentrică și paternalistă era mult mai intim resimțită, discriminarea vizând însuși corpul în determinismul său biologic, rasa și sexul atrăgând cu sine un soi de infirmitate socială. Întrucât discriminarea rasială și cea de gen constituie un caz mai aparte, merită un plus de atenție, pentru a explica măcar unul dintre principiile subiacente. Partea problematică rezidă în faptul că acest principiu constituie însăși baza modului de organizare a societătilor moderne. Este vorba de organizarea speculară a acestor societăți, organizare ce amorsează în plan social ceea ce Henri-Pierre Jeudy numește în studiul său „imperativul moral al echivalenței corpurilor” (op. cit., p. 123), și care coexistă cu obligativitatea morală a individului de a-și recunoaște dublul în corpul Celuilalt, respectiv obligativitatea de a percepe corpul Celuilalt ca alteritate reductibilă. Astfel, privite prin prisma modului de organizare speculară specific societăților occidentale, atât rasismul cât și discriminarea de gen pot fi percepute ca fiind efectele adverse care însoțesc și marchează confruntarea cu o „alteritate ireductibilă [ subl. nos.]”, căci, remarcă Jeudy, întâlnirea corpului Celuilalt implică întotdeauna o „violență” care nu este altceva decât imposibilitatea realizării imperativului „echivalenței corpurilor.”11 12 Se constată sub acest aspect că deopotrivă corpul negru și cel feminin fac obiectul unei discriminări în virtutea unor criterii genetice date, unul pentru culoarea pielii, celălalt pentru slăbiciunea maternității, și independente de voința individuală. Nu este de aceea deloc surprinzător că atât de o parte cât și de cealaltă s-a încercat depășirea statutului de simplă alteritate, bazat pe o 11 The Affluent Society este titlul lucrării publicate de economistul John Kenneth Galbraith în 1958; 12 „În numele unui rasism mereu prezent, care se dezvăluie în mod agresiv și insidios, e condamnată ideea unei alterități ireductibile.”, op. cit., p. 123. 1142 relație de reprezentare inițiată de un subiect exterior, urmărindu-se în schimb dobândirea statutului de subiect recunoscut ca atare, în toată ireductibilitatea diferenței sale. Pe scurt, atât mișcarea pentru drepturile civile cât și cea feministă au fost mișcări de afirmare a diferenței, revendicând recunoaștere, iar nu integrare, egalitate în societate, iar nu în „separat” [sic!]. Spuneam însă că nici tinerii nu au rezistat forței de atracție exercitate de perspectiva unei schimbări culturale și sociale, cerând să li se recunoască locul și libertatea de expresie, și dovedindu-și angajamentul civic prin organizarea acelor sit-ins-uri împotriva discriminării și a războiului din Vietnam. Efectele acestor voci marginale nu au întârziat să se concretizeze, deși, ele s-au resimțit mai întâi în alt plan decât cel scontat. În studiul său asupra evoluției industriei publicitare americane, intitulat The Conquest of Cool: Business Culture, Counterculture, and the Rise of Hip Consumerism, Thomas Frank observă schimbarea radicală de paradigmă care marchează sfârșitul anilor '50 în domeniul publicitar. Se poate vorbi de o adevărată ruptură între imaginarul publicitar al anilor '50, marcat de imagini saturate de conformismul și complezența figurilor, și stilul anilor '60 când, remarcă Frank, „[r]eclamele înseși, nu doar cei din domeniu, au devenit hip” [nos.trad.], întreaga afacere culminând în 1968 cu adoptarea bine cunoscutului slogan al contraculturii, celebrul „Tune in. Turn on. Drop out.” lansat de Timothy Leary, în campania publicitară pentru hainele sport Petrocelli.13 Din toată această expunere, cel mai mult interesează faptul că toate aceste mișcări s-au coagulat în jurul unui corp comun de idei și în jurul unei estetici comune, formând niște corpuri politice, mici facțiuni socio-comunitare. Ceea ce James Farrell afirmă despre beatnici, se aplică în egală măsură fiecăreia dintre aceste mișcări: „Susținând că privatizarea corpului era politică, ei și-au tranformat propriile corpuri într-un corp politic” [nos. trad.].14 Noțiunea comună care a stat la baza creării acestor „corpuri politice”15 este cea de personalism politic. Ea explică cel mai bine principiile care au antrenat trecerea, în contextul contraculturii, de la modelul de percepție a corpului specific societăților occidentale bazate pe o structură individualistă, la cel prevalent în comunitățile populare de tip tradițional, holist,16 unde corpul uman constituie „vectorul unei includeri, nu motivul unei excluderi (în sensul în care corpul va defini individul și îl va separa de ceilalți, dar și de lume);” (Le Breton, 2002, p. 31). Corpul este totodată cel care, în conștiința comunităților populare, „leagă omul de toate energiile vizibile și invizibile ce parcurg lumea.” (Le Breton, 2002, p. 31). Deși o discuție asupra spiritualității contraculturii nu intră în intenția acestei lucrări, trebuie totuși menționată credința într-o dimensiune spirituală a ființei umane, credință prezentă atât în muzica afro-americană, în spirituals, în gospel, precum și în formele ei mai „occidentalizate” 13 “Ads, not only admen, became hip during the ‘60s.”, Thomas Frank, The Conquest of Cool: Business Culture, Counterculture, and the Rise of Hip Consumerism, Chicago: University of Chicago Press, 1997, p. 133; p. 215; 14 “They claimed that the privatization of the body was political, and they transformed their own bodies into a body politic.”, op. cit., p. 64; 15 Deși termenul din limba engleză “body politic” permite să fie tradus prin noțiunea de “Stat”, găsim mai potrivită pentru scopul tezei traducerea literală a sintagmei, respectiv cea de “corp politic”, pe care o vom utiliza în această formă pe tot parcursul lucrării. 16 Ne vom referi la holism în sensul pe care i-l atribuie Louis Dumont, respectiv ca „ideologie care pune în valoare ansamblul social și neglijează sau subordonează individul uman;” [n.t.]; “We call holist (holistic) an ideology that valorizes the social whole and neglects or subordinates the human individual;”, Essays on Individualism, Chicago: University of Chicago Press, 1986, p. 279; 1143 cum sunt bluesul și jazzul, cât și în creațiile literare ale scriitorilor Beat. Este exemplară în acest sens nota de subsol care încheie poemul Howl al lui Allen Ginsberg, unde repetiția cuvântului „holy” produce efectul unei incantații, urmată de recunoașterea naturii divine a omului,17 confirmând observația criticului „beatnicist” John Clellon Holmes care în articolul This is the Beat Generation (1952) observa că „problema vieții moderne este una 18 esențialmente spirituală.”18 Revenind asupra discuției noastre, în lucrarea The Spirit of the Sixties, James Farrell definește personalismul politic al anilor '60 ca un tip aparte de personalism „o integrare eclectică a tradițiilor radicale din istoria americană”, „o combinație care îmbină învățătura socială catolică, anarhismul comunitarist, pacifismul radical, și psihologia umanistă”, „un mod de a privi, și de a veghea, lumea.”19 Între principalele trăsături care susțin această viziune asupra lumii se disting „demnitatea inviolabilă a persoanelor” („the inviolable dignity of persons”), privilegerea marginalității și a celor în nevoie, suspiciunea față de ideea de sistem (fie el economic ori statal), credința în „revoluția inimii” („the revolution of the heart”) bazată pe voluntarism și cetățenie (înțeleasă ca „o colaborare activă în vederea bunului comun”, „an active collaboration for the common good”), credința că schimbarea socială poate fi obținută prin „transformarea conștientă a conștiinței” („changes in consciousness and in “counscious-ness”), respingerea individualismului în favoarea comunității care ar fi trebuit să fie „produsul unui proces de iubire” („the beloved community would be the product of a process of love”). Toate aceste trăsături sunt identificabile în mișcările contraculturale antrenate de un puternic spirit comunitar pozitivat prin cultivarea unui sentiment de iubire în raport cu alteritatea, iubirea fiind, din perspectiva social-antropologică adoptată de Jeudy, singura în măsură să dizolve acea „reținere morală” impusă de „imperativul echivalenței corpurilor”, singura dimensiune în care individul „poate în sfârșit să spună [...] toată plăcerea produsă de un corp străin, de un corp radical diferit.” (op. cit., pp. 123-24). Sub acest aspect, anii '60 au fost marcați nu doar de exacerbarea spiritului contestatar, ori de afirmarea Erosului nesublimat, ci și de spiritul comunitar aflat la baza acestor „corpuri politice” și de apariția ecologismului și cultivarea produselor organice, cele mai multe comunități rurale din istoria Statelor Unite fiind stabilite între anii 1965 și 1970 de către contraculturaliști. Tot în sensul creării unor comunități artistice și sociale funcționau și performanțele oferite de poeții generației Beat în locații deschise publicului, în barurile, cafenelele și cluburile de jazz din Sab Francisco, spații în care poezia și muzica se îmbinau „într-o critică captivantă a “Vieții 20 Sociale” din America anilor cincizeci”, ducând treptat la nașterea unei „culturi de cafenea.”20 La rândul ei, comunitatea neagră urmărea să-și creeze o identitate instituțională prin figura marcantă a lui Martin Luther King, „the King of Love”, așa cum îl numește Nina 17 “Holy! Holy! Holy! Holy! Holy! Holy! Holy! Holy! Holy! Holy! Holy! Holy! Holy! Holy! Holy!/ The world is holy! The soul is holy! The skin is holy! The / nose is holy! The tongue and cock and hand and/ asshole holy!/ Everything is holy! everybody's holy! everywhere is holy!”, Allen Ginsberg, Howl; 18 “[.] the problem of modern life is essentially a spiritual problem;”, This is the Beat Generation, New York Times, 16 noiembrie, 1952; 19 “Political personalism was an eclectic integration of radical traditions in American history. The prsonalism of the 1960s was a combination of Catholic social thought, communitarian anarchism, radical pacifism, and humanistic psychology. It was a way of looking at, and looking out for, the world.”, op. cit., p. 6; 20 “They influenced the creation of a coffeehouse culture in which poetry, jazz, and folk music came together in a captivating critique of the “Social Lie” of Fifties America.” (Farrell, 1997, p. 53) 1144 Simone, cântăreață de culoare și una dintre vocile reprezentative ale mișcării pentru drepturile civile, identitate susținută pe plan cultural de întreaga estetică afro-americană manifestată cu precădere în muzică, în bebop, în swing, în blues, și bineînțeles în jazz - această „proiecție estetizată de conflicte”, cum îl numește Gilles Mouellic - „o „imagine” a dificultăților de integrare a comunității negre într-o lume în care puterea este în mâinile albilor.” (op. cit., p. 88). Cântece precum celebrul Respect, al lui Aretha Franklin, ori Backlash Blues și Mississippi Goddam ale Ninei Simone, devenite adevărate imnuri ale mișcării pentru drepturile civile, confirmă această „imagine”, cerând respect, și egalitate - condiții de viață de 21 mâna întâi, iar nu „second class”.21 Modele ale corpului propuse de contracultură Arta protestatară a epocii a dus la cristalizarea unui prolific „imaginar al disidenței” -după cum este deja numit de Mary Lee Muller în lucrarea Imagery of Dissent: Protest Art from the 1930s and 1960s - catalogul unei expoziții organizate în 1989 la Elvehjem Museum of Art, și al cărui spațiu este în consecință consacrat cu predilecție artei vizuale. Însă imagini născute din practica personalismului politic și inserabile în ceea ce am putea deopotrivă numi imaginarul ideologic al disidenței, inspirat de atmosfera și mentalitatea social-politică a epocii, pot fi întâlnite în mai toate zonele și formele creației artistice din perioada respectivă. O inventariere a câtorva imagini reprezentative pentru imaginarul corporal contracultural se dovedește mai mult decât necesară în încheierea subiectului abordat în lucrarea de față. Am văzut mai înainte modul în care se prefigurează și acționează acest „corp politic” sub forma căruia s-au coagulat și au acționat cele mai relevante mișcări contraculturale. O imagine pregnantă în literatura contraculturală este oferită de metafora corpului christic. Dacă în partea finală a poemului Howl (1955), imaginea Mântuitorului este suprapusă lui Carl Solomon, căruia Ginsberg îi conferă astfel rolul de Eliberator al omenirii, văzându-l înviind din mormântul său de supraom și despărțind în două raiurile din Long Island, în poemul Christ Climbed Down (1958), Lawrence Ferlinghetti utilizează imaginea Christului crucificat pentru a denunța „neajunsurile unui Crăciun american afluent, și ale unei creștinătăți americane domesticite.” (Farrell, 1997, p. 67).22 Mai târziu, în 1966, în lucrarea intitulată Love's Body, profesorul american Norman O. Brown recurge la imaginea trupului christic resurect, corpul mistic - „corpul indivizilor ca un corp perfect” în care „totalitatea este în fiecare” - pentru a accentua stringența acelei „eliberări a corpului.” Imaginea unei corporalități hibride este pusă în joc de eseul lui Norman Mailer, The White Negro, publicat în 1957 în revista Dissent, care, remarca sociologul american Daniel Bell în anii '60, era unul dintre puținele periodice culturale din S.U.A cu tentă socialistă și radicalistă declarate.23 Utilizată inițial pentru a desemna acei „copii leopard” - copii africani a căror piele prezenta depigmentări datorate albinismului, dar atribuite unei presupuse, și mai ales temute, interrasialități, și care prezentați pe post de curiozități anatomice, un soi de 21 “You give me second class houses/ And second class schools/ Do you think that all colored folks/ Are just second class fools?”, Nina Simone, Backlash Blues; 22 “Ferlinghetti's 1958 poem “Christ Climbed Down” used the image of the crucified Christ to criticize the shortcomings of an affluent American Christmas, and a domesticated American Christinaity.” 23 “Dissent is one of the few cultural periodicals in the United States avowdly socialist in politics and radical in its criticism of contemporary culture”, Daniel Bell, The End of Ideology, On the Exhaustion of Political Ideas in the Fifties, The Free Press, New York, 1962, p. 308; 1145 mirabilia ai secolelor colonialismului, au născut și întreținut oroarea față de ideea încrucișării rasiale - sintagma de white negro a început treptat să fie utilizată pentru a desemna persoane din marginea societății, în general imigranți și nevoiași, fiind mult mai târziu recuperată de scriitorul american Norman Mailer în eseul citat pentru a desemna tot un marginal, însă unul al epocii sale, respectiv hipsterul. El este albul care „a absorbit sinapsele existențiale ale 24 Negrului” și care, „din rațiuni pragmatice, poate fi considerat un Negru alb”.24 În cântecul Four Women al Ninei Simone, cântăreață de culoare, ea însăși un icon al culturii afro-americane, patru imagini transpun patru stereotipuri ale femeii negre, sau ceea ce Patricia Hill Collins va numi „imagini reglatoare” ale feminității negre.25 Prima este „aunt Sarah”, imagine a femeii negre din popor, care ne spune că „pielea-mi e neagră, mâinile lungi/ Am părul lânos, și-un spate vârtos”. Îi urmează apoi Saffronia, imagine a metisajului interrasial, disprețuit de negrii și temut de albi; acestui dispreț față de rasa albă impusă pe filieră paternă îi dă glas Saffronia în cea a doua strofă a cântecului: „Pielea-mi e galbenă, părul lung/ Între două lumi îmi e dat să m-ajung/ Dar taică-miu era alb și bogat/ Și pe maică-mea o forță târziu, într-o noapt'”. În penultima strofă a cântecului ni se prezintă Sweet Thing, imagine a femeii negre constrânse să se prostitueze: „Pielea-mi e bronz, părul mi-e fin/ Coapsele te invită, iar gura-mi e vin/ A cui fetiță-oi fi? A cui o fi”. Peaches este ultima, nu doar în succesiunea strofelor, ci și în succesiunea temporal-istorică pe care cântecul pare să o indice, o proiecție a femeii negre evocând sclavia părinților săi: „Pielea-mi e brună, expresia dură/ pe cea dintâi mamă ce-o văd o omor, căci viața dură mi-a fost/ Amărâtă foarte sunt în ziua de azi, căci ai mei părinți amândoi au fost sclavi.”26 [n.t] Concluzii Atrăgeam atenția, chiar de la începutul ultimei secțiuni, că modelele prezentate reprezintă numai o parte dintre imaginile corpului identificabile în imaginarul artistic, și nu numai, al contraculturii. Ceea ce rămâne însă de reținut este faptul că afirmând rasa și sexul (atât în sensul de dat biologic cât și în cel de orientare sexuală) ca tropi ai diferenței, dar și ca instrumente privilegiate în lupta împotriva culturii americane moderne, mișcările contestatare ale anilor '50-'60 au forțat limitele acceptabilității sociale, impunându-i în acest fel o deschidere, nu doar înspre dimensiunea estetică - estetica Hip care îmbină „viziunea beatifică” (Farrell, 1997, p. 67) a beatnicilor cu elemente ale esteticii afro-americană - ci și înspre cea ideologică, oferind o altfel de percepție a corpului Celuilalt - prin recunoașterea, respectarea și chiar îmbrățișarea diferenței. În final, reluând distincția pe care David Le Breton o face între a fi corp și a avea un corp, s-ar putea spune că anii '60 au fost anii unei repuneri, ai unei re-așezări a omului în propriul corp, anii în care această percepție dihotomică a corpului prins între dat și posesie, între natură și cultură, între a fi și a avea a fost temporar suspendată. 24 “The hipster had absorbed the existentialist synapses of the Negro, and for practical purposes could be considered a white Negro.” Norman Mailer, The White Negro, Dissent Magazine, 1957; 25 “controlling images of Black women”, Patricia Hill Collins, Defining Black Feminist Thought, passim. Mark Anthony Neal, Nina Simone: She Cast a Spell - andMade a Choice; 26 Vezi ANEXA 1; 1146 Anexa 1 Nina Simone - Four Women My skin is black, my arms are long My hair is woolly, my back is strong Strong enough to take the pain, inflicted again and again What do they call me? My name is aunt Sarah My name is aunt Sarah, aunt Sarah My skin is yellow, my hair is long Between two worlds I do belong But my father was rich and white He forced my mother late one night And what do they call me? My name is Saffronia, my name is Saffronia My skin is tan, my hair fine My hips invite you, my mouth like wine Whose little girl am I? Anyone who has money to buy What do they call me? My name is Sweet Thing My name is Sweet Thing My skin is brown, my manner is tough I'll kill the first mother I see, my life has been rough I'm awfully bitter these days, because my parents were slaves What do they call me? My name is Peaches BIBLIOGRAFIE Cărti: Bell, Daniel, The End of Ideology On the Exhaustion of Political Ideas in the Fifties, The Free Press, New York, 1962; Brown, Norman O., Love's Body, Vintage, Vintage Books are published by Alfred A. Knopf, Inc. and Random House, Inc., 1966; Clement, Olivier, Trupul morții și al slavei, Asociația Filantropică Medicală Creștină Christiana, București, 1996; Dumont, Louis, Essays on Individualism, Chicago: University of Chicago Press, 1986; Farrell, James, The Spirit of the Sixties, The Making of Postwar Radicalism, Routledge, New York, 1997; Frank, Thomas, The Conquest of Cool: Business Culture, Counterculture, and the Rise of Hip Consumerism, Chicago: University of Chicago Press, 1997; Ginsberg, Allen, Howl, în Aullido y otros poemas, Visormadrid, Madrid, 1993; 1147 Jeudy, Henry-Pierre, Corpul ca obiect de artă, Eurosong & Books, 1998; Kwahule, Koffi și Gilles Mouellic, Frați de sunet, Discuții despre jazz, teatru și scriitură, Grinta, Cluj-Napoca, 2008; Le Breton, David, Antropologia corpului și modernitatea, Amarcord, Timișoara, 2002; Mailer, Norman, The White Negro, Dissent Magazine,1957; Martin, Charles D., The White African American Body: a cultural and literary exploration, New Jersey: Rutgers Univ. Press, 2002; Mouellic, Gilles, Jazzul o estetică a secolului XX, Grinta, Cluj-Napoca, 2003; Roth, Philip, Animal pe moarte, Apostrof, Cluj-Napoca, 2001; Articole: Collins, Patricia Hill, Defining Black Feminist Thought; http://odr.uniandes.edu.co/pdfs/Centrodoc/Investigacionesprof/defeningblack.pdf Holmes, Clellon John, This is the Beat Generation, New York Times, 16 noiembrie, 1952; Neal, Mark Anthony, Nina Simone: She Cast a Spell - and Made a Choice, SeeingBlack.com Music Critic, June 4, 2003; http://www.seeingblack.com/2003/x060403/nina simone.shtml 1148 SUB MASCA ADÂNCĂ A CONȘTIINȚEI CONVENȚIEI1 Drd. Corina BOLDEANU Universitatea Babeș-Bolyai Urmărind figura clovnului în lirica românească, în dimensiunea sa de ipostază poetică, și postulând faptul că preferința pentru această mască denotă o înaltă conștiință a convenției, lucrarea tratează modul în care poetul-clovn, inițial expresie a conștiinței convenției literare, ajunge să redea, pe fondul mutațiilor de sensibilitate survenite în urma celor două războaie mondiale și a experienței regimului totalitar la noi, o acută conștiință a convențiilor sociale. Demersul vizează, astfel, trecerea de la un raport reflexiv întreținut cu creația, la o raportare lucidă la viață și, văzând în clovnul liric un exponent nu atât al comicului, cât al ironiei, de la o ironie estetică la o ironie etică. Cuvinte-cheie: convenție, poet-clovn, reflexivitate, luciditate, ironie Semnalată de Jean Starobinski în debutul studiului său, Portrait de l'artiste en saltimbanque1, varietatea studiilor despre originea clovnului indică un interes constant acordat temei din numeroase perspective. Ele se încadrează inițial în breșa investigațiilor istorice asupra nebunilor de la curțile regale, pentru a se orienta, ulterior, spre rafturile de istoria artei, dramaturgie, literatură sau sociologie. O astfel de evoluție a cercetărilor este, însă, extrem de relevantă pentru trasarea genealogiei acestui personaj derizoriu care se autonomizează în lumea circului - acolo unde simțul comun e rapid tentat să îl plaseze - abia la începutul secolului al XIX-lea. Or, înainte de stablilizarea sa în această ipostază, spiritul clovnesc trebuie depistat în jocul nebunului Evului Mediu, devenit bufon și recuperat, în Renaștere, de literatură, prin teatrul shakespearian. De altfel, până la adopția literară a bufonului, realizată de teatrul elisabetan - de unde va fi preluat, mai târziu, de romantici, care fac din această figură, observă Starobinski, un motiv literar autentic, expresie voluntar deformată a artistului și a condiției artei -, terenul predilect al cercetării rămâne cel al culturii populare medievale. Deși Antichitatea înregistrează concepții interesante asupra nebunului, care este, în egală măsură, evitat, din teama de contaminare, și respectat, pentru privilegiul de a fi fost luat în posesie de către daimon, o mutație esențială în statutul acestuia se va produce în perioada medievală. Creștin și inchizitor, Evul Mediu nu perpetuează, desigur, viziunea naturalistă a lui Hipocrate, care scosese totuși nebunia de sub determinismul supranatural, explicând-o ca dezechilibru umoral, ci o (re)cufundă într-un con de umbră în care bolnavii mintal sunt identificați cu ereticii și pedepsiți în consecință: „deloc nouă, teza demonică atrage, începând cu secolele al XIV-lea și al XV-lea, sancțiuni tragice și aprinde ruguri în toată Europa”1 2. 1 Această lucrare a fost posibilă prin sprijinul financiar oferit prin Programul Operațional Sectorial Dezvoltarea Resurselor Umane 2007-2013, cofinanțat prin Fondul Social European, în cadrul proiectului POSDRU/107/1.5/S/76841, cu titlul „Studii doctorale moderne: internaționalizare și interdisciplinaritate”. 1 Jean Starobinski, Portrait de l'artiste en saltimbanque, Gallimard, Paris, 2004. 2 Yves Pelicier, Histoire de la psychiatrie, Presses Universitaires de France, Paris, 1971, p. 32. [t.n.] 1149 Dincolo de involuția mentalitară a raportării la boală, de data aceasta pe considerente punitiv-creștine, același Ev Mediu e, însă, martorul unei translații foarte interesante de la nebunul autentic la nebunul actant, căci el consemnează fenomenul nebuniei jucate atât în cultura religioasă (binecunoscutele festa stultorum, interzise în secolul al XV-lea), cât și în cea populară și „statală” (organizarea curților regale). O primă observație asupra statutului nebunului în cultura cultura populară, a râsului medieval, vine din partea unui reputat teoretician al perioadei, Mihail Bahtin: „Bufonii și nebunii [...] nu trebuie confundați cu actorii de comedie de mai târziu, care interpretau pe scenă rolul de bufon ori nebun [...].Bufonii și nebunii medievali își păstrau identitatea , întotdeauna și pretutindeni, oriunde își făceau apariția. Ca atare, erau purtătorii unei forme de viață deosebite, reale și totodată ideale. Ei se află la hotarul dintre viață și artă [...]; nu sunt niște extravaganți ori niște nătărăi - în sensul cotidian - dar nu sunt nici o comedianți”3. Pe lângă confirmarea situării liminale a nebunului/bufonului în societate, considerația lui Bahtin ridică două distincții prețioase: nebunul sărbătorilor populare nu e un nebun autentic, dar nu e nici un nebun-actor. El este, mai degrabă, un nebun actant, permanent și ireversibil atașat măștii, pe care o asumă fără a o mai abandona, însă, la sfârșitul reprezentației. „Nebunia” sa un modus vivendi. Cazul nebunului de curte identificat în ceea ce am numit, generic, cultura „statală” medievală întărește aceeași idee, căci, inițial selectați din rândul bolnavilor mintal4 și achiziționați în scop de divertisment, nebunii de curte vor fi înlocuiți treptat de reprezentanți ai păturii sociale sărace care intuiesc posibilitatea câștigului financiar, asumându-și definitiv acest rol. Odată atașați măștii, ei rămân prizonierii unei naturi străine, reversul nemaifiind posibil. Momentul este esențial pentru configurarea personajului, deoarece el marchează apariția conștiinței rolului, deci a convenției5. De aici și contrastul aparență-esență din care derivă forța simbolică a prezenței sale, funcția sa de profetic demascator al inadvertențelor sociale, de subminator al ierarhiilor și al ordinii preexistente și, tot de aici, frecvența ipostazei clovnești (cu variațiile sale de nebun, bufon, arlechin, saltimbanc ș.a.m.d.) în literatură, ori de câte ori aceasta e chemată să problematizeze condiția artistului sau a libertății umane. Clovnul. Recurs la discurs Fără îndoială că, străină de această simbolistică subversivă, intuiția elementară investește cel mai adesea clovnul cu o funcție comică. În arena circului, evoluția lui pândește 3 Mihail Bahtin, Francois Rabelais și cultura populară în Evul Mediu și în Renaștere, traducere de R. Recevschi, Editura Univers, București, 1974, pp. 12-13. 4 Conform lui Alfred Canel, familiile de demenți devin în perioada Renașterii adevărate industrii care alimentează frecvent curțile regale și nobiliare. V. Alfred Canel, Recherches historiques sur les fous des rois de France, Editeur Alphonse Lemerre, Paris, 1873. 5 Elocvent în acest sens este exemplul regelui Franței, Carol al VI-lea, el însuși bolnav. Cu o demență declanșată în urma unei bătălii, suveranul - care, în timpul crizelor, se credea pahar de sticlă, suferind de teama de a nu se sparge - deținea un număr impresionant de nebuni datori să-l înveselească. Cazul e paradoxal, dar punctează foarte bine problema conștiinței rolului, adusă aici la paroxism, căci sarcina bufonilor constrânși să mimeze nebunia în fața unui nebun autentic e tulburătoare: „Totuși, nebunia încoronată trebuie să fi îngrozit nebunia cu joben. Sub domnia unui frenetic, rolul de nebun distractiv nu putea fi decât penibil și șters”, v. Alfred Canel, Ibidem, p. 67. [t.n.] 1150 cu tact așteptările publicului, pe care le răstoarnă, la momentul prielnic, provocând râsul. Ludică, reprezentația sa e, însă, joc numai la suprafață, fiindcă, așa cum observă Johan Huizinga, între comic și joc se produce o fractură: „Și comicul se înadrează în non-serios, el prezintă un anumit raport cu râsul și îl provoacă, dar tangența sa cu jocul e de natură accesorie. În sine, jocul nu e comic nici pentru jucători, nici pentru spectatori [...] Mimica clovnului, comic și rizibil, nu poate fi percepută ca joc decât într-un sens larg [...] Comicul intră într-un raport strâns cu prostia. În schimb, jocul nu e prost”6 7. Din acest punct de vedere, prelucrarea literară a clovnului anunță un ecart de la efectul comic, în măsura în care literatura tinde să vadă în spectacolul acestui personaj nu atât o dovadă a ignoranței, cât un exercițiu al inteligenței capabile să mimeze ignoranța. Sensibil atrași de această perspectivă, în care se regăsesc, scriitorii transformă clovnul într-un motiv al salvatorului sacrificat, al celui care, fiind superior mulțimii - sau tocmai de aceea - se lasă totuși batjocorit de ea. Joaca prostească devine, astfel, joc intelectual pus în slujba imaginii pe care artistul alege să o dea despre sine însuși. Lipsit de avantajele corpului „semaforizat”, scriitorul e nevoit, pentru a-și susține jocul, să compenseze lipsa fizionomiei prin alte categorii de semnale: morfologice, tipografice, retorice, sintactice, ritmice, lexicale. Cu alte cuvinte, el e constrâns să-și construiască o mască la singurul nivel posibil de acum: cel al discursului. Numai că, formă directă și sinceră de manifestare, comicul nu convine expresiei sofisticate a scriitorului (în cazul de față, a poetului) care optează mereu, cu atât mai mult în autodefiniri, pentru sensuri implicite. De aceea, nevoia sa de codificare fuzionează cu ironia, strategie discursivă oblică și ascunsă, cu care masca de bufon se armonizează instantaneu. În poezie - spațiu colonizat cu predilecție de ironie în baza unor resurse concrete dintre care Philippe Hamon, în L 'ironie litteraire , amintește rima (ca repetiție formală), imaginea (în dimensiunea ei analogică) și paralelismul (poziție sintactică a unor unități echivalente) -clovnul și ironia își corespund într-un registru mai larg ce vizează o modalitate specifică de raportare la lume. Simpatic sau crud, textul ironic este, fără îndoială, incomod, la fel ca turbulentul program artistic al clovnului repudiat care „prin autoritatea pe care și-o arogă sau care îi e o acordată, apare ca un încurcă-lume”8, cu precizarea că „elementul de dezordine pe care îl introduce în lume este medicația corectivă de care societatea bolnavă are nevoie pentru a-și regăsi ordinea adevărată”9. Parodiind regulile realului, el refuză ordinea prestabilită și instituie, într-o formă ritualizată, universul lumii pe dos, al spiritului de sărbătoare în al cărei prezent etern domnește libertatea. Intervenția lui zdruncină gratiile simțului comun, demobilizează, dar nu e nihilistă, fiindcă respingerea sistemului preexistent depășeșete gratuitatea. Articulată în doi timpi, reprezentația sa refuză structurile osificate și prăfuite ale cotidianului, în favoarea elasticității inofensiv neconvenționale a guvernării ludice. Similar, ironia e o figură dublă, având o latură logică, de răsturnare, pe care toată tradiția retorică a pus-o sub semnul noțiunii de contrar și care constă în a lăsa să se înțeleagă 6 Johan Huizinga, Homo ludens. Essai sur la fonction sociale du jeu, traduit du neerlandais par Cecile Seresia, Gallimard, Paris, 1951, p. 23. [t.n.] 7 Philippe Hamon, L'ironie litteraire. Essai sur lef formes de l'ecriture oblique, Hachette, Paris, 1996. 8 Jean Starobinski, Op. Cit., p. 92. [t.n.] 9 Ibidem, p. 93. [t.n.] 1151 opusul a ceea ce se spune de fapt. Departe însă de a se confunda cu minciuna, de care se desparte nu în metodă, ci în intenție10 11, ironia mai are și o latură axiologică, a judecății de valoare, din perspectiva căreia aserțiunea trucată e o formă de evaluare negativă. Numai că, la fel ca în cazul mișcării destructiv-institutive a jocului clovnesc, și ironia își contestă referentul în marginea adeziunii ei la o dimensiune superioară: „orice ironist este un idealist, prin încrederea pe care o are în perfectibilitatea omului: chiar în momentul în care își manifestă respingerea, ironistul își exprimă totodată adeziunea la o lume perfectă, la care aspiră sau a cărei nostalgii o are”11. Precum bufonul în cheie simbolică, ironistul este, în plan discursiv, un reacționar preocupat să discrediteze sursa nemulțumirilor sale în numele propriilor aspirații. El exprimă, fără excepție, o judecată critică și își rezervă, în același timp, plăcerea de a hrăni o lume ideală și de a o face astfel să supraviețuiască celei reale. Scepticismul lui e un idealism. Pe fondul acestei dinamici comune, care transmite în subsidiar contrariul a ceea ce promovează în primă instanță, clovnul și ironia obligă la interpretare. Odată cu ipostaza poetului-clovn, jocurile lor - diferite ca registru, dar asemănătoare ca finalitate și procedeu -se contrag într-un singur joc, poetic. Conștiința convenției literare În Cuvintele și lucrurile12, Michel Foucault constata că atât poetul, cât și nebunul interpretează lumea conform regulilor analogiei, cu observația că poetul aduce voluntar asemănările la semne, în vreme ce pentru alienat distincția între asemănări și semne nu există: toate asemănările sunt semne. Din acest punct de vedere, imaginea poetului-nebun surprinde fuziunea dintre principiul valorizării conștiente a lucrurilor (prin asumarea travaliului poetic) și principiul reflexului necondiționat al procesului semnificant - care se transformă într-un pretext al celui dintâi. Altfel spus, mimând spontaneitatea inocentă a discursului sub travestiul lejer al nebuniei, poetul ascunde în fond o acută conștiință a convenției. O prefigurare a unui asemenea travesti se conturează, în ceea ce privește literatura română, în versurile eminesciene, odată cu ipostaza „maestrului nebun” din finalul Scrisorii a IV-a („[...] Unde-s șirurile clare din viața-mi să le spun?/ Ah! Organele-s sfărmate și maestrul e nebun!”) și se manifestă, în toată puterea jocului cu convenția, la poeții simboliști care prelucrează motivul cu mijloacele unei exacerbate apetențe pentru artificiozitate. În lirica lui Ion Minulescu, de pildă, „nebunia” poetică e interpretată, nu ca damnare, în ordine eminesciană („Iar în lumea cea comună a visa e un pericul,/ Căci de ai cumva iluzii, ești pierdut și ești ridicul”, Scrisoarea a II-a), ci ca obediență indiferentă: „Ei sunt cuminți .../ Eu sunt nebun .../ Dar cum eu sunt ce-am fost mereu -/ Poate că cel cuminte-s Eu -/ Deși de câte ori le-o spun,/ Eu pentru Ei ... sunt tot nebun ... [...] Dar cum din Ei toți numai Eu/ Nu sunt ca Ei,/ Am să mă duc/ De voia mea la balamuc -/ Și fiindcă nu-mi va părea rău,/ Cumintele voi fi tot Eu! ...” (Cântecul nebunului). Antiteza Eu/Ei, care problematizează însăși condiția artistului în societate, e rezolvată acum pe principiul logicii elementare a minorității care cedează, cu aportul asumării resemnate a rolului de poet, deci de exclus: „Aș vrea să-mi sparg 10 Conform distincției edificatoare a lui Philippe Hamon, mincinosul spune A, gândește non-A și vrea să se înțeleagă A, în timp ce ironistul spune A, gândește non-A și vrea să se înțeleagă non-A. 11 Pierre Schoentjes, Poetique de l'ironie, Seuil, Paris, 2001, p. 87. [t.n.] 12 Michel Foucault, Cuvintele și lucrurile, traducere de Bogdan Ghiu și Mircea Vasilescu, Editura Rao, București, 2008. 1152 vitrina cu minciuni/ Și-nchis apoi în rafturile goale,/ Solemn ca-ntr-un ospiciu de nebuni/ Să-mi fac bilanțul boalei ancestrale” (Solilocul nebunului). Ceea ce depășește în importanță asumarea statutului de artist este, însă, la Minulescu, tematizarea determinismului rigid al acesteia, cu tot tragismul consecințelor ce derivă de aici: „La Circ .../ Un accident banal -/ Un acrobat,/ Un salt mortal/ Și .../ Acrobatul nu s-a mai sculat...// Alămurile din orchestră au tăcut,/ Iar clovnii din arenă au țipat .../ Dar publicul din staluri n-a crezut/ Că poate fi și-un accident adevărat/ Și-a fluierat ...” (Ultima oră). Ca poet care „se joacă pe sine, ca și Minulescu, dar nu spre a se disimula, ci spre a se exprima”13, Bacovia stăpânește, la rândul său, o pronunțată conștiință a rolului, pe care o poezie precum Unui clovn o chestionează într-un mod fidel minulescian: „Talentul râde sardonic/ Cu aspirații nobile/ Se duc, se duc nori albi/ Pe bolta de safir.// Când în stradă ți-a tras unul/ Două palme adevărate/ Lumea râdea ca la arenă/ Zicând că sunt iar simulate”. Asemeni lui Minulescu, Bacovia are, așadar, revelația joncțiunii inextricabile dintre subiect și masca lui, cu diferența că, în ceea ce-l privește, „«personajul» bacovian are, practic, exclusiva conștiință a faptului de a fi jucat - pradă și jucărie a mecanismului cosmic și social, lipsindu-i conștiința rolului asumat, a implicării din proprie voință în «jocul lumii»”14. Pion devitalizat în angrenajul universal și performer al râsului hidos, supus grimasei eterne printr-o implicită teorie a hybris-ului, eul bacovian îl depășeșete în luciditate pe cel minulescian și, vertical în fața determinismului absolut al rolului de care este jucat, își potențează mimica, respinge perspectiva evazionistă, dar și soluția ironizării ei (valabilă la Minulescu)15, în profitul victimizării conștiente pe calapodul altei ironii, care e cea a sorții: „Aici sunt eu/ Un solitar,/ Ce-a râs amar/ Și-a plâns mereu.// Cu-al meu aspect/ Făcea să mor,/ Căci tuturor/ Păream suspect”, Epitaf. Dacă, așa cum remarca Ion Pop, modernismul avangardist își are originile într-o „fisură a conștiinței autentic simboliste, adică în dezechilibrarea perspectivei ce armonizase sentimentul neoromantic al inefabilului [...] și conștiința artefactului”16, atunci preferința poeților avangardiști pentru proiecțiile clovnești în discursul literar - ca expresie a frondei anticonvenționale - nu trebuie să surprindă. Mai mult decât Bacovia sau Minulescu, sub auspiciile căruia debutează, Adrian Maniu intră în jocul ironic cu convenția, „una din ipostazele predilecte ale poetului este [...] aceea de trouble-fete; aproape cu orice ocazie, el tulbură ceremonia comunicării lirice [și] recurge la un fel de «bruiaj» al presupusei armonii a poemului”17. Asumându-și statutul de nebun ca și predecesorii săi („Lumea ar zice: «E tot nebun ...»,/ Neștiind ce aproape sunt de tăcere./ Când aș fi vrut să fiu atât de bun./ (Și nimeni bunătatea nu mi-o cere.)”, Iarna cu zăpezi de argint), poetul aderă la un limbaj al diferenței și disonanței; el profită de distanța pe care calitatea de paria i-o oferă pentru a-și epuiza reprezentația insurecțională fără riscul de a-și atrage sancțiuni. Sub scutul figurii exilului forțat, își stabilește coordonatele de regie și, devenit „clovn farsor”, se supune rolului ingrat în fața unui public care, neinițiat, plătește tristeții autentice moneda râsului zgomotos (Balada 13 Nicolae Manolescu, Lecturi infidele, Editura pentru Literatură, București, 1966, p. 85. 14 Ion Pop, Jocul poeziei, Editura Casa Cărții de Știință, Cluj-Napoca, 2006, pp. 31-32. 15 Matei Călinescu vorbește despre tendința lui Ion Minulescu de a demitiza ironic compensațiile imaginative, de a se opune, ca și Laforgues, evazionismului poetic prin ironie. V. Matei Călinescu, Ion Minulescu. Poetul, prozatorul, dramaturgul, prefață la Ion Minulescu, Scrieri, vol. I, Editura pentru Literatură, București, 1966. 16 Ion Pop, Avangarda în literatura română, Editura Minerva, București, 1990, p. 23. 17 Idem, Jocul poeziei, p. 52. 1153 spânzuratului). Cu toate acestea, bufonul sacrificat în piața publică a râsului colectiv își conservă superioritatea față de spectatorii frivoli, fiind singurul care le poate revela acestora sensul jocului. Numai el deține cheia semnificațiilor, după cum poetul însuși, programatic conștient de resorturile techne-ului său, îi dezleagă cititorului algoritmul creației: „La încheierea maldărului de pagini din care nu am izbutit să zmulg destule (să le dau focului și uitării ...), tălmăcesc spectacolul, întocmai ca un saltimbanc la capătul reprezentației, destăinuind publicului tâlcul meșteșugului”18. Ceea ce trădează, de data aceasta la modul explicit, însăși negocierea cu convenția. Spre deosebire de Adrian Maniu, care cultivă imaginea clovnului farsor (der dumme August), Gellu Naum manifestă interes pentru tipologia Clovnului Alb, reprezentant al visului și al poeziei, adecvând motivul la prerogativele suprarealismului. Conștientizarea rolului presupune, de aceea, poza tragică și se realizează teatral, ca descoperire inerentă modificării de perspectivă: „Pe întuneric una m-a lovit cu cotul/ (o fată de vreo șaisprezece ani cam deșirată n-o vedeam bine mai ales că plângeam)/ Nu mai plânge mi-a spus nu pot să urmăresc acțiunea/ Cum să nu plâng i-am spus când bărbatul acela tragic sunt eu” (Clavicula). De altfel, eul păstrează, aproape în exclusivitate, o gestică a solemnității triste, pășind rătăcitor în peisajul unei suprarealități evanescente. În ultimă instanță, mesajul său se înscrie într-o heraldică a extenuării solitare, ce indică renunțarea la public în favoarea unei intimități morbide, a jocului pentru sine. Tratat exponențial de un alt cavaler al tristeții, Emil Botta, jocul pentru sine ajunge să respingă, ulterior, tragicul, eul consumându-și angoasele la suprafața oglinzii netede a deriziunii mecanicizate. Moartea e pentru subiect un rol reluat la infinit („și mor mereu, repetat/ ”, Oglinzile), așa cum frica ce o precedă nu e altceva decât un pretext al râsului strident („Mult am să râd. Las râsul să mă-nghețe,/ pân'moartea vine, moartea rea, hidoasă”, Verba volant). Tensiunea în care jongleriile prind viață e dată, la rândul ei, de ciocnirea gustului pentru absolut cu luciditatea ironică ce-i revelează ființei inautenticitatea propriei existențe și chiar a propriei morți, devenită scenariu inepuizabil. Confruntarea cade astfel în derizoriu iar macabrul își pierde resorturile terifiante, stabilizându-se cu sobrietate în spațiul tutelat de iminența unui sfârșit care nu mai îngrozește: „Și te rog să nu-mi râzi/ la umorul negru,/ nici un surâs pentru fanfaronadele mele,/ pentru proverbialul meu râs/ aici în baracă,/ în cazarma-salon/ unde se poate dormi/ pe patul de pușcă” (Concertul). Mecanismul funcționează cu solemnitate riguroasă și, în lipsa unui subiect eroic, deconstruiește prin repetiție obiectul spaimei, instituind un univers al trăirii mimate și al stărilor artificiale. Cu Emil Botta, nici determinismul nu mai e tragic, nici clovnul nu mai e un intrus în lumea reală, fiindcă lumea reală a încetat să mai existe pentru el. Singura realitate cunoscută și acceptată de acum e cea a convenției devenite natură primă. În cele din urmă, oricare i-ar fi extensia, spectacolul ironic presupune, întâi de toate, însușirea unui rol, deci a unui scenariu intențional care să răspundă nevoii de dedublare a subiectului. Fără îndoială, figura clovnului se oferă cu succes acestei necesității a artistului, întrucât ea reușește să conjuge frivolitatea apariției cu profunzimea trăirii și complexitatea mesajului transmis. Mișcările caraghioase, adesea disonante, ale poetului-clovn traduc, în fond, melancolia unei armonii pierdute, în vreme ce acrobațiile sale retorice îl expun și îl 18 Adrian Maniu, Revăzând manuscrisul, prefață la Adrian Maniu, Cântece tăcute, Editura pentru Literatură, București, 1965, p. 3. 1154 adăpostesc deopotrivă de posibile riposte sau explicații. Dincolo de avantajul refugiului confortabil, predilecția pentru mască mai indică, însă, și o autonomizare a gândirii poetice în raport nu doar cu obiectul literar, ci și cu subiectul lui. Iscodindu-și jocul clovnesc, poetul își anchetează degajat, dar critic, propria condiție supusă convenției pe care, în cele din urmă, neputând-o depăși, o manipulează ironic. Ironia etică și conștiința convențiilor sociale Dacă discursul poetului-clovn de la Minulescu la Emil Botta este vădit îndatorat ironiei romantice care intră, fără îndoială, într-un raport reflexiv cu creația și rămâne, ca uzanță, un fenomen elitist, discursul clovnilor lirici ai literaturii noastre postbelice e, mai degrabă, unul al ironiei angajate. Tranziția e posibilă pe fondul mutațiilor de sensibilitate survenite în urma Primului Război Mondial, care, demonstrează Pierre Schoentjes în studiul amintit, fac ironia accesibilă tuturor în baza acelorași trăiri. De altfel, democratizarea ironică devine, în cazul particular al literaturii române, o popularizare ironică, întrucât imediata instalare a regimului comunist și al performantului său mecanism de cenzură o transformă într-o practică poetică (subversivă, desigur) preferențială. În consecință, nu doar adresat, noul discurs al poetului-clovn este și unul angajat. El nu mai e tributar ironiei romantice, pe principiul demascării conștiente a techne-ului poetic, ci ironiei etice, interesată de travaliul angajării în relație cu - iar nu în vederea (după distincția lui Predrag Matvejevic19) -realitatea, deci și cu evenimentul istoric conotat politic. Spectacolul liric al unor poeți precum Eugen Jebeleanu, Adrian Păunescu sau Mircea Dinescu, se desfășoară în decorul acelorași jonglerii clovnești, însă nu cu scopul exersării lucide a instrumentarului literar, ci cu cel al demitizării unui prezent copleșitor, în care puterea politică impune individului noi și incomode reguli de organizare. Fiindcă „a vorbi despre existența eului, a persoanei sau a individului e o întreprindere în mare măsură riscantă întrucât întreaga politică a partidului [...] este orientată spre dizolvarea categoriei individualului”20, nici exhibarea subiectivității lirice nu poate fi o alegere facilă, existând mereu pericolul ca responsabilitatea discursului subiectului liric să-i fie delegată, sfidând tocmai convenția literară, eului biografic. Surprinzător sau nu, amenințarea confuziei între cele două instanțe își conține propria soluție, deoarece și reversul este valabil: contând pe faptul că o interpretare ad literam nu e sustenabilă, fiind în mod ostentativ eronată, eul biografic îl investește pe cel liric cu propriul bagaj iconoclast, reușind să aproximeze riposta și să i se sustragă anticipat. Incapabili să ignore spațiul cotidian și timpul curent, dar constrânși să întrețină ambiguitatea vitală a mesajului transmis, poeții care își însușesc acum masca de clovn disimulează în fond o nemulțumire pe care nu și-o pot reprima. De aceea, „alegerea imaginii clovnului nu e numai un motiv poetic, ci și un mod ironic, deturnat și parodic, de a pune problema vieții și a artei”21. Ca mod ironic, ipostaza poetului-clovn, prinsă mereu între conștiința limitei și aspirația spre libertate, comportă numeroase variații. La Eugen Jebeleanu - poet al cărui 19 Predrag Matvejevic, Poetica evenimentului, traducere de Luminița Beiu-Paladi, Editura Univers, București, 1980. 20 Sanda Cordoș, Literatura între revoluție și reacțiune, ediția a II-a, Editura Biblioteca Apostrof, Cluj-Napoca, 2002, p. 148. 21 Mircea Doru Lesovici, Ironia. Ipostaze în poezia română contemporană, Editura Institutul European, Iași, 1999, p. 162. 1155 traseu include, ca în cazul lui Geo Bogza sau în cel al lui Geo Dumitrescu, un debut normal în interbelic, urmat de convertirea la realismul socialist stalinist și poststalinist, de care se va distanța ulterior - motivul clovnului se configurează tardiv, în Parabolele civile (1972). Asemeni lui Geo Dumitrescu, cu care nu împarte numai afilierea generaționistă, ci și tovărășia partidică dublată de o dezicere receptată ca enigmatică, Jebeleanu contemplă cu luciditate portretul terifiant al istoriei de pe poziția unui prezent alarmant: „Nebunii se-nmulțiră grozav după statistici/ și-ororile văzute-n al doilea război/ n-or să se mai repete - spun cei lucizi, nu mistici, -/ căci nici nu pot să fie, vor fi orori mai noi” (A doua ediție specială). Ironia lui e asumată indirect, prin filtrul abia sugerat al insului transformat în bufon împotriva voinței sale: „Omul acesta nu mă vrea trist/ și mă silește să râd/ și cu cât mă silește mai mult,/ obrazul meu este mai hâd// Dar el așa vrea și nu altfel/ și-mi strecoară între dinții fierbinți o floare/ și-mi spune: „râzi sau/ prefă-te în fată nepăsătoare”.// Și-mi anină de urechi cercei/ și-mi pune pe cap un castron din paie de soare/ și eu strig: „veniți și culegeți ghiocei” -/ și gura mi-e strâmbă și mare” (Nu cu tristețe). Clovn trist, cu înfățișare grotescă și caracterizat de eșec, asemeni lui August Prostul, poetul defilează metaforic în canonicul „veac generos” după cum o instanță străină (posibilă aluzie la tiran) îi dictează și, având premoniția sfârșitului ce i s-a pregătit și pe care-l simte aproape, își dedică jocul celorlalți, convins de altruismul gestului său. Stângăciile sale de acrobat imperfect, situat la antipodul dictatorului agil, scenarizează astfel condiția întregii societăți tutelate de o vină comună: „Perfectul acrobat este acela/ care n-a călcat nicicând în noroi,/ cel care totdeauna este deasupra noastră/ cel care vinovat fiind, spune: «Vinovați sunteți voi...»” (Perfectul acrobat). Nefericirea lui e nefericirea taciturnului personaj colectiv de care se disociază prin inițiativa fricii declamate, dar cu care continuă să empatizeze în amintirea umilinței comune. Îndreptat spre un „el” atotputernic sau spre un „voi” infidel, discursul cotește, la Jebeleanu, înspre ironia amară, fiindcă, în ultimă instanță, „trebuie să învăț cum se moare,/ căci de trăit, omul trăiește oricum” (Lecție). Docil asumată în cazul lui Eugen Jebeleanu, postura clovnescă de țap ispășitor e exploatată și de Adrian Păunescu, pentru care masca nu e, însă, o formă de identitate colectivă, ci una de existență subiectivă. Oscilant și contrariant, poetul se declară comediant fără voie și migrează, de la o poezie la alta, spre statuturi diferite: e când măscărici („sunt măscăriciul, sunt oricine”, Facle mincinoase), când actor („O, noi actorii fără de noroc”, Repetiție generală II), când autorul unei tragedii în care îndeplinește frenetic toate rolurile („Eu sunt autorul tragediei,/ Eu declam împreună cu actorii,/ Eu fac fibrilații la inimă odată cu regizorii,/ Eu aplaud și huidui împreună cu spectatorii, Eu mă spânzur împreună cu administratorul teatrului/ În acest final de veac/ În care dragostea/ A ajuns atât de prost vandabilă”, Iubiți-vă pe tunuri), fără a se regăsi cu adevărat în niciunul dintre acestea. Disponibilitatea însușirii oricăruia dintre ele dovedește în acest caz o elasticitate circumstanțială care nu-l părăsește pe poet nici în viața reală. „Tovarăș de drum”, autor a numeroase poeme ditirambice, Păunescu reușește, ca și ironia, să afirme un lucru și contrariul său, într-o gimnastică perfect cameleonică, așa încât, dacă „există poeți care-și duc duplicitatea înspre perfecțiune, publicând aproape simultan poeme politice de encomiere [...] și altele cu caracter pamfletar”22, atunci el se numără indubitabil printre aceștia. Paradoxul se sprijnă și pe volumul impresionant de poezii care-i permite să jongleze cu formulele și să 22 Marian Popa, Istoria literaturii române de azi pe mâine, Editura Semne, București, 2009, p. 223. 1156 modifice - aproape insesizabil în interiorul unui cantități atât de mari de versuri - nu atât tema, cât perspectiva asupra temei, cu riscul indeterminării viziunii personale, sau, poate, tocmai cu scopul ei. Astfel, ipostaza de clovn se conturează inițial prin gestica tragică a inocenței persecutate, pentru a fi reluată ulterior drept imagine a celui condamnat pentru o „crimă” atribuită altui autor moral: „Uite, cel ce mi-a zis că sunt claun perfect/ Mă împroașcă acum și mă face nebun,/ Pentru el am ajuns un sărman obiect [...] Eu prea tragicul, comicul claun ocult” (Claun la pensie). Pe modelul sedusului abandonat, subiectul instituie un dezacord între două sensuri pe care nu le articulează simultan (ca un veritabil ironist), ci consecutiv, ceea ce lasă impresia unor inconsecvențe atitudinale flagrante. În consecință, revolta eternului actor se dovedește un pur exercițiu de mimă, fără a fi prin aceasta mai puțin semnificativă, întrucât, regizată - chiar excesiv prelucrată și cosmetizată - e neverosimilă în demonstrație, dar autentică în premise. Falsă în sine, opoziția clovnului condamnat la bâlciul existențial implică totuși raportarea la un adevăr: cel al incomodelor convenții sociale, reluate până la saturație într-un joc contaminat de propriile obsesii. Asemeni lui Jebeleanu sau Păunescu, raportul pe care eul îl stabilește cu realitatea este, în poezia lui Mircea Dinescu, unul bazat pe capacitățile ființei de a percepe și de a reprezenta acțiuni și relații care o implică, dar mai ales stări și evenimente care o claustrează. Astfel, în condițiile în care puterea politică ordonează cu strictețe existența indivizilor, făcând imposibilă ieșirea acestora din rolul ce le-a fost repartizat, Mircea Dinescu intuiește posibilitatea asumării unei revolte și alege, la rândul său, masca bufonului prin excelență ironic: „Eu n-am un sânge clar ci-un soi de ladă/ cu haine vechi și roșii de paradă/ pe care mi le scot rânjind alene/ piticii beți cu acele din vene/ seara la circ și ziua-n piața mare/ să uite neamprostia de mâncare” (Eu n-am un sânge clar). Pe calapodul deriziunii înscrise genetic, el își construiește discursul împotriva dictatorului, a societății și a sinelui, sancționând infirmitatea universului cotidian și invitând la soluții de reorganizare. Fără excepție, poetul revoltat-solitar își asumă pe deplin poziția de renegat, însă nu fără autoironie: „Din sila de-a nu fi forțat/ m-am născut,/ pe limba mea se pot aprinde chibrituri/ știu atât de multe/ încât unii mi se uită în gură ca la un rug vorbitor// în rest beau ceaiul călduț ca toți ceilalți/ urc de trei ori pe zi și dau bună seara” (Bună seara). Convențional, deci, doar în formă, nu și în expresie, eul dinescian rămâne un visător lucid, captiv al unei mișcări vibrante între exaltarea curajoasă și resemnata prăbușire: „Cum m-am născut eu Doamne/ roșu de furie/ vociferând într-o limbă neștiută de nimeni/ încărcat de fulgere și ifose ca un mare actor/ și cum o să dispar/ bâțâindu-mă și purtând tava,/ plin de trac înaintea morții/ ca un amator pe-o scândură de provincie/ cu sufleorul în cușca pieptului asfixiat” (Teatru ambulant). Drama lui constă în a accepta că alternativa propusă nu face o regulă și în a-și asuma, în consecință, statutul exceptiv în galeria personajelor. Complice, jocul lui destinde, dar nu instituie definitiv, fiindcă, deși lumea libertății propuse e atemporală, inversiunea operată rămâne pur temporară. În „teatrul sfintei glume” reprezentația ironică a clovnului e salutară, dar perisabilă, căci impactul ei rămâne embrionar racordat la conștiința eșecului. În loc de concluzie Arborat fie în literar, fie în social, clovnul liric rămâne, în cele din urmă, expresia unei conștiințe a convenției. El e sursă de ironie și instinct de detașare, critică și idealizare, mască și profunzime. E personajul conștient și ridicol, dublu și refugiu al scriitorului suspendat în 1157 superioritatea izolării sale creatoare. Incapabil să genereze schimbări, se complace în a le simula într-un joc caraghios și solemn care, asemeni ironiei, nu trebuie crezut, ci înțeles. Pe aceste coordonate, jocul poetului-clovn ilustrează, pentru poezia românească de la Eminescu la Emil Botta, existența unei acute conștiințe a convenției literare și redă, după debutul seismic și experiența totalitară a secolului XX, un viraj brusc spre social, acolo unde subiectul se aventurează în demistificarea absurdului cotidian, oscilând între fronda pe principii etice și eschiva pe considerente estetice. Confortabilă, poziția lui de scriitură îl înfățișează de acum ca pseudoerou, în măsura în care, deși respinge ordinea preexistentă și deconstruiește ironic realitatea bolnavă, revolta sa nu este, într-o lume a terorii palpabile, decât un substitut al rezistenței și al opoziției veritabile. Ea traduce conștiința convențiilor sociale pe care eul lezat le subminează continuu cu inteligența propriilor mijloace. Demersul e perdant sub aspect literar, întrucât angajamentul etic compromite valoarea estetică a creației, dar profitabil în plan existențial, căci spectacolul derizoriu al clovnului activează o funcție terapeutică - pe care, de pildă, fondarea unei asociații umanitare precum Clowns sans frontieres nu poate decât să o confirme. Jocul poetului-clovn dublează critic realitatea reușind prin aceasta să alimenteaze o lume ideală și să o facă să supraviețuiască lumii reale, și demonstrând, astfel, avantajele unei libertăți nu atât negatoare, cât fondatoare. Departe de a fi nihilistă, ironia clovnilor lirici rămâne contestatară, fiindcă libertatea nu e posibilă decât în dezordinea protestului însuși. Dincoace de el, pândește rigida realitate, dincolo, înșelătoarea ordine ideală. Între aceste două direcții, e de preferat pragul confortabil și protector al coincidenței contrariilor. Acolo unde poetul-clovn, simultan erou și renegat, rămâne liber. BIBLIOGRAFIE: Opera poetică: BACOVIA, George, Plumb, Editura Litera Internațional, București-Chișinău, 2001. BOTTA, Emil, Scrieri, Editura Minerva, București, 1980. DINESCU, Mircea, Proprietarul de poduri, Editura Cartea Românească, București, 1976. DINESCU, Mircea, La dispoziția dumneavoastră, Editura Cartea Românească, București, 1979. DINESCU, Mircea, Democrația naturii, Editura Cartea Românească, București, 1981. DINESCU, Mircea, Rimbaud negustorul, Editura Cartea Românească, București, 1985. EMINESCU, Mihai, Poezii, Editura Cartea Românească, București, 1978. JEBELEANU, Eugen, Poezii, Editura Cartea Românească, București, 1989. MANIU, Adrian, Cântece tăcute, Editura pentru Literatură, București, 1965. MANIU, Adrian, Versuri, Editura Minerva, București, 1979. MINULESCU, Ion, Scrieri, Editura pentru Literatură, București, 1966. NAUM, Gellu, Partea cealaltă, Editura Cartea Românească, București, 1980. NAUM, Gellu, Malul albastru, Editura Cartea Românească, București, 1990. PĂUNESCU, Adrian, Rezervația de zimbri, Editura Eminescu, București, 1982. 23 Asociația umanitară Clowns sans frontieres a luat ființă în Franța, în 1994, având la origine ideea unui clovn catalan de a juca pentru copiii din țările aflate sau recent ieșite din război. Inițiativa a primit în scurt timp caracter de mișcare internațională, adresându-se unui număr din ce în ce mai mare de societăți defavorizate. 1158 PĂUNESCU, Adrian, Manifest pentru mileniul trei, Editura Eminescu, București, 1984. PĂUNESCU, Adrian, Viața mea e un roman, Editura Cartea Românească, București, 1987. PĂUNESCU, Adrian, Poezii cenzurate, Editura Păunescu, București, 1990. Referințe critice: BAHTIN, Mihail, Francois Rabelais și cultura populară în Evul Mediu și în Renaștere, Editura Univers, București, 1974. CANEL, Alfred, Recherches historiques sur les fous des rois de France, Editeur Alphonse Lemerre, Paris, 1873. CORDOȘ, Sanda, Literatura între revoluție și reacțiune, Editura Biblioteca Apostrof, Cluj-Napoca, 2002 FOUCAULT, Michel, Cuvintele și lucrurile, Editura Rao, București, 2008 HAMON, Philippe, L'ironie litteraire. Essai sur les formes de l'ecriture oblique, Hachette, Paris, 1996. HUIZINGA, Johan, Homo ludens. Essai sur la fonction sociale du jeu, Gallimard, Paris, JANKELEVITCH, Vladimir, Ironia, Editura Dacia, Cluj-Napoca, 1994. LESOVICI, Mircea Doru, Ironia, Editura Institutul European, Iași, 1999. MATVEJEVIC, Predrag, Poetica evenimentului, Editura Univers, București, 1980. POP, Ion, Jocul poeziei, Editura Casa Cărții de Știință, Cluj-Napoca, 2006. POPA, Marian, Istoria literaturii române de azi pe mâine, Editura Semne, București, 2009. PELICIER, Yves, Histoire de la psychiatrie, Presses Universitaires de France, Paris, 1971. SCHOENTJES, Pierre, Poetique de l'ironie, Seuil, Paris, 2001. STAROBINSKI, Jean, Portrait de l'artiste en saltimbanque, Gallimard, Paris, 2004. VIGOUREUX-FREY, Nicole, Le clown: Rire et/ou derision?, Presses Universitaires de Rennes, 1999. 1159 VOCEA UMANĂ - FORȚA EXPRESIVĂ A MESAJULUI LITERAR 5 Drd. Letiția GOIA 5 Universitatea „Babeș-Bolyai” Cluj-Napoca Purtătoare a gândurilor și emoțiilor noastre, dătătoare de sens și expresivitate, mijlocul de comunicare cel mai răspândit dar totodată și primul și cel mai valoros instrument muzical, vocea umană a stârnit pe rând admirația, interesul sau uimirea. Acest miracol care face parte din toate aspectele vieții noastre - vocea umană - are un caracter esențial în redarea expresivă a ideilor literare și a celor mai profunde trăiri. De la spectacolele de teatru sau operă până la cărție audio foarte populare în ziua de azi, vocea umană e cea care transmite atât mesajul autorului cât și cele mai fine nuanțe expresive prezente în textul literar. Cuvinte-cheie: mesaj, voce umană, expresivitate Vocea umană poartă cu sine un ansamblu impresionant de caracteristici care, dacă sunt cunoscute, pot fi valorificate în beneficiul celor pentru care vocea a devenit un element esențial în desfășurarea activității profesionale. Studierea vocii umane, sub toate aspectele ei, are o importanță deosebită și în domeniul literar. În redarea textului literar propriu-zis în teatru, cinema, operă sau cărți audio, vocea, dincolo de exprimarea cuvintelor, aduce cu sine o serie de trăsături care constituie forța expresivă a mesajului literar. Vocea umană poate să creeze dar să și distrugă, poate să mângâie, dar să și taie, ea poate să farmece sau să dezguste; prin glas acționăm asupra celuilalt, dar în același timp ne dezvăluim propriul caracter. Ambasador al personalității noastre, vocea ne caracterizează și poate scoate la lumină cele mai lăuntrice emoții și sentimente. Vocea este mișcarea sufletului, iar cantabilitatea intrinsecă a fost mereu un model pentru creatorii de instrumente muzicale care de-a lungul timpului au căutat necontenit să-i atingă frumusețea și cât mai multe din caracteristicile sale. „Firește, elementul inițial, prim, al muzicii instrumentale îl constituie toate sunetele din natură, începând cu ciripitul păsărilor, foșnetul frunzelor, susurul apei, etc. și terminând cu vuietul mării, tunetul, mugetul uraganului, etc. Dar ce se poate asemui cu vraja și expresivitatea glasului omenesc? Este cu neputință să uităm de glas, de om, de sunetul omenesc, părinte al tuturor sunetelor; ca un zeu ascuns, el trăiește în orice muzică, totul pleacă de la el și duce la el” (NEUHAUS 1960:151). În încercarea de a înțelege complexitatea fenomenului misterios pe care îl numim vocea umană se fac studii în numeroase domenii, de la fiziologie, anatomie, neurologie, laringologie, acustică, lingvistică și până la muzică, teatru sau cinema. Cercetarea este cu atât mai complexă cu cât buna funcționare a aparatului vocal este influențată de nenumărați factori: conformația aparatului fonator, sănătatea fizică, cea a sistemului nervos central, sistemul glandular, factorii psiho-afectivi precum și tipologia biologică a individului1. 1 Din punct de vedere anatomic, vocea umană este „rezultatul vibrațiilor coardelor vocale care se află în laringele omului. În timpul cântatului sau al vorbirii, aerul care vine din plămâni trece prin trahee în laringe, face coardele vocale să vibreze și să emită un sunet. Acesta se transmite afară prin cavitatea buco-nazală care joacă rol de 1160 Prima funcție a vocii umane este cea de suport acustic al cuvântului, fiind utilizată în comunicarea orală. Însă alături de limbajul verbal, specialiștii în comunicare pun un accent foarte mare pe cel paraverbal, sau limbajul vocii. PRUTIANU (2004) semnalează cât de importante sunt tonul, ritmul și modulația vocii, transmise la nivelul vocal al comunicării, ce spune vocea care rostește cuvintele și nu înțelesul acestora: „La nivel conștient, deja acordăm cuvintelor o importață exagerată, enormă, nemeritată și, mare greșeală, ne antrenăm zilnic în marginalizarea mesajului vocii care le rostește” (p.8). Astfel sunt menționate unele studii recente potrivit cărora limbajul verbal, codificat în cuvinte, e adresat aproape în exclusivitate minții care gândește, în timp ce limbajul vocii și cel al trupului sunt adresate minții care simte. Totodată, informația transmisă prin cuvinte reprezintă doar 10% din totalul registrelor de comunicare, restul fiind ocupat de gestică, mimică și limbajul paraverbal (p.41). BĂDĂRĂȘAN (2006) menționează opt caracteristici ale paralimbajului care sunt atinse prin voce: ritmul, tonul, intonația, volumul, accentul, fluența, dicția și manifestările sonore (râs, geamăt, oftat, tuse, dresul vocii). Tot în aceeași categorie intră și pauzele intenționale (tăcerile) sau cuvintele (sunetele) de umplutură. Tonul „transmite ceva despre starea, emoțiile și atitudinea vorbitorului și îl poate influența pe interlocutor în receptarea mesajului. Pentru a avea succes, într-un discurs este preferabil să se folosească un ton calm și sigur, dar care să nu fie uniform. Schimbările tonului sunt importante întrucât ele rup monotonia, făcând expunerea mai plină de viață” (p. 85). În drumul de la comunicarea orală la exprimarea muzicală, vocea umană trece prin arta discursului teatral. MACKAY (2010) consideră că „în definirea artei teatrale este folosită fraza prin expresia justă a limbajului artificial și natural. Cuvântul just poate să însemne ce înseamnă în mod normal, corect, adevărat; în timp ce cuvântul expresia cu sensul său original înseamnă a trimite sau a scoate afară. Astfel descoperim că expresia justă a unei emoții înseamnă să enunți, să rostești limbajul artificial atât de armonios întrepătruns cu cel natural încât să prezinte minții o imagine fizică adevărată a emoției” (p. 83n.t.). Inflexiunile vocii trădează atât identitatea vorbitorului cât și aspecte ale caracterului său sau ale stării de moment: „Vocea ne furnizează numeroase informații despre personalitatea vorbitorilor, despre starea de sănătate, despre psihicul lor și despre poziția socială. O voce slabă, fără volum, timorată sau răgușită, aparține, de regulă, unei pesoane care este fie excesiv de timidă, fie suferindă, fie exagerat de umilă. De cealaltă parte, o voce clar conturată, cu volum mare, denotă o bună stare de sănătate, dar și o personalitate puternică, dominantă, fiind vocea potrivită pentru actori, dascăli, preoți, manageri, etc. (BORCHIN 2006:183). Pentru ca o voce să devină importantă și bine exploatată de către cei care au nevoie de ea în meseria pe care o practică, ea poate fi educată în acest sens; ea poate dobândi volum, expresie, siguranță, nuanțare sau putere. Se cunoaște faptul că actorii fac cursuri de canto în acest scop, în special exerciții de impostație și de respirație. De asemenea și viitorii preoți se pregătesc în acest sens în cadrul cursurilor de cânt bisericesc. Calitățile principale ale vocii sunt înălțimea, intensitatea, debitul și timbrul. Aceste însușiri caracteristice comunicarii verbale sunt foarte importante în teatru, iar în muzică ele constituie trăsăturile de bază ale vocii cântate. „Intensitatea, puterea sau volumul vocii este forța cu care se emite un sunet. Un sunet cuprinzând același număr de vibrații, deci fiind de o rezonator. Înălțimea vocii depinde de lungimea coardelor vocale și de gradul lor de întindere în timpul cântatului” (DOLJANSKI 1960:470). 1161 înălțime constantă, poate fi emis mai tare sau mai slab și acest lucru se realizează în funcție de presiunea și volumul aerului sulfat din rezervorul pulmonar spre glotă. Intensitatea sunetului variază după amplitudinea undelor sonore, după mediul, ambianța în care se emit și după distanța la care este percepută vocea” (DORIZO 1972:183). Intensitatea este extrem de importantă pentru expresivitatea vocală, în trecerea de la nuanțele mici la cele mari și invers. Cu cât discursul este mai variat din punct de vedere expresiv, cu atât acesta captează mai bine atenția. „O voce lipsită de expresivitate dăunează mesajului, enunțarea deficitară făcându-l imposibil de perceput sau deformându-i conținutul. Tărăgănată, uniformă sau sfârșită, vocea locutorului ajunge să atragă atenția în asemenea măsură asupra ei înseși, încât receptorul este preocupat mai ales de forma stranie de enunțare, neglijând semnificația enunțului și fiind insensibil la forța perlocuționară a mesajului. Un enunț care nu se aude este pierdut și, în formă orală, nu mai poate fi recuperat. Rostirea este singulară” (BORCHIN 2006:185). „Înălțimea sau frecvența este calitatea, însușirea vocii de a fi emisă în sunete grave sau acute în funcție de numărul de vibrații al undelor sonore pe secundă, fiind direct proporțională cu numărul acestor vibrații. Cu alte cuvinte, cu cât vocea este mai înaltă, numărul vibrațiilor este mai mare și invers2” (DORIZO 1972:185). Debitul verbal reprezintă viteza cu care sunt rostite cuvintele, respectiv numărul de silabe pe secundă. PRUTIANU (2004) apreciază că un ritm de vorbire poate fi considerat normal atunci când sunt rostite în jur de 250-450 silabe pe minut (p.24). Debitul vocal face parte din mijloacele de expresie ale vocii vorbite și ale celei cântate, iar prin alternarea vitezei de expunere a unui text se pot scoate în evidență anumite cuvinte sau propoziții în cadrul unui discurs. Ritmul vorbirii alternează în funcție de mesajul transmis și de efectul scontat. „Timbrul vocal este rezultatul sonor al vibrațiilor care se produc într-o cavitate rezonatoare de formă particulară, grație adaptării funcționale prin contracțiile musculare ale pereților organelor care formează această cavitate. În acest fel timbrul vocal este acea însușire care face să se deosebească două voci care emit același sunet ca intensitate și înălțime” (DORIZO 1972:186). Această caracteristică este unică pentru fiecare individ în parte permițând recunoașterea și deosebirea vocilor una de cealaltă. În comunicarea orală sunt căutate persoanele înzestrate cu timbre vocale deosebite în special în radio sau televiziune, iar la vocile cântate timbrele frumoase sunt cele mai apreciate, chiar dacă acestea sunt doar o parte din gama de timbre cerute în multitudinea de personaje existente în repertoriul de operă. În ciuda apartenenței la o anumită rasă, cultură sau societate care își pune inevitabil amprenta asupra oralității vocii umane, vocalitatea rămâne totuși unică datorită originii sale în străfundul ființei și caracteristicilor unice fiecărui individ. Timbrul, cel mai important dintre aceste trăsături, reprezintă practic individualitatea, personalitatea vocii. BOLOGNA (2004) îl identifică cu „gestul sufletului” (p.121) sau cu stilul unui scriitor, amprenta individuală, „baza pe care se elaborează un stil al vocii, singura trăsătură a ei memorizabilă în timp, traductibilă doar în emoție” (p.112). DUȚESCU (2002) vorbește depre o căldură, o dulceață personală și 2 „Există între limitele extreme ale posibilităților de înălțime vocală o porțiune de sunete pe care vocea respectivă le emite cu maximum de ușurință, comoditate și claritate. Această întindere se numește țesătură vocală și există atât la vocea vorbită, cât și la cea cântată. Cu cât țesătura vocală este mai mare, cu atât cresc calitățile și posibilitățile de perfecționare ale posesorului acestei voci” (DORIZO 1972:186). 1162 un farmec senzual în sonoritatea unei voci (p.91). Însușirile particulare ale fiecărui timbru vocal nu țin doar de structura anatomică a organelor de fonație ci în special de glandele endocrine. DUTOIT-MARCO (1985) vorbește despre influența unor hormoni asupra diferitelor aspecte ale vocii: testosteronul e responsabil de coborârea cu o octavă a vocii masculine la adolescență, iar progesteronul coboară vocea fetelor cu o terță în aceeași perioadă. Glandele suprarenale - influențează puterea și ușurința emisiei. Un veritabil șef de orchestră, hipofiza acționează constant și pe toată durata vieții asupra corzilor vocale, decide caracterul metalic al vocii, iar secreția insuficientă a acesteia duce la voalarea vocii (p.19). DORIZO (1972) menționează în plus și hormonii tiroidieni a căror acțiune asupra emisiunii vocale este destul de marcantă, ea având întotdeauna o influență favorabilă asupra emisiunilor în registrul înalt (p. 212). Alături de factorii interni care au un impact asupra caracterului și evoluției vocii umane se află și cei de ordin extern cum ar fi clima sau poziționarea geografică. VAN LOON (1944) și DUTOIT-MARCO (1985) s-au ocupat mai îndeaproape de acest aspect extrem de interesant al vocalității. „Englezii n-au făcut niciodată impresia de a fi mari amatori în aceasta [muzica instrumentală], dar au avut întotdeauna coruri bisericești desăvârșite. Astăzi e la fel. Și e ciudat că din aceste coruri rar s-a ridicat un virtuos, un cântăreț de faimă internațională. Oarecare influență poate să aibă și clima. Italienii au dat pe cei mai mari cântăreți, virtuoși individuali, înzestrați cu voci la care în zadar râvnesc artiștii din nord. În mare măsură e de vină, desigur, limba. Coardele vocale care sunt obișnuite să modeleze sunetele unei limbi ca aceea italiană, care cântă nu numai când proclamă că la donna e mobile, dar chiar și când e vorba să cumpere un pachet de țigări, pot mai ușor să scoată o arie nobilă, decât organul unui fiu al nordului înghețat, care vorbește olandeza sau finlandeza. În schimb, nordicii excelează în cântul coral, poate pentru că sunt mai înclinați spre disciplină decât meridionalii. Acestea sunt, mărturisesc, simple presupuneri, dar știu că dacă vreți să auziți o interpretare bună a Pasiunii după Sfântul Matei, veți găsi-o mai curând într-un sat din Suedia, Germania sau Olanda, decât la Milano sau la Roma, pe când Pagliacci va fi cu siguranță mai simțit cântat în teatrul municipal al unui orășel din Italia, decât la Opera Regală a vreunei capitale mai apropiate de cercul polar” (VAN LOON 1944:388). DUTOIT-MARCO (1985) notează: „Vocea cântată formează un întreg cu limba vorbită, iar tipul de melodie e puternic influențat de modul de viață, de peisaje, de lumină și climă. Cu titlu de indicație, fără dezvoltări exhaustive, putem afirma că vocile și melodiile țărilor din nordul Europei sunt mai degrabă melancolice, vocile mai dulci, confirmând astfel influența limbilor cu sunete mai puțin colorate, mai puțin incisive, în timp ce vocile și melodiile din sudul Europei sunt mai nervoase, timbrele mai clare, stridente, iar ritmurile mult mai marcate. Aceste caracteristici sunt evidente dacă sunt comparate cântecele irlandeze cu cele italiene. Pe de-o parte melodii melancolice, asemeni timpului și culorii cerului, care îi provoacă pe oameni să caute în ei căldura care le lipsește, melodii foarte interiorizate, servite de voci cu timbru dulce și rotund. De cealaltă parte, teme colorate, adesea foarte ritmate, marcate de ritmuri ridicate și proiectate de voci la fel de luminoase, strălucitoare, arzătoare ca lumina care scaldă decorul și care lasă pete mari de umbră deasă. Vocea din nord exprimă ceea ce nu se vede în ființa umană, e conștientizarea vieții interioare, modalitate de alungare a singurătății. Cea din sud scoate în evidență ceea ce se vede, ceea ce e conform cu imaginea 1163 socială, cu rolul jucat de individ, pentru a ascunde grădina personală care trebuie să rămână secretă” (p.36) La interferența dintre universul poetic și cel muzical, vocea are un caracter esențial în redarea expresivă a ideilor literare și a celor mai profunde trăiri. În slujba muzicii, cel mai important atribut al vocii umane este vocalitatea, pe care Paul Zumthor o definește atât de clar în prefața volumului lui Corrado Bologna: „definesc prin oralitate modul în care funcționează vocea ca purtătoare a limbajului, iar prin vocalitate totalitatea activităților și valorilor ei proprii, independent de limbaj [...] Loc de articulare a cuvintelor și frazelor, vocea depășește, cu întreaga ei forță existențială, materialitatea și semnificația acestora. Nimeni nu vrea să nege cuvântului faptul că este expresia principală a vocalității, dar el nu este singurul și poate nici cel care are rădăcinile cele mai profunde” (BOLOGNA 2004:15-16). Este ceea ce BARTHES (1981) numește le grain de la voix: „rareori ascultăm o voce în sine, ascultăm ceea ce spune; vocea are statutul limbajului, care e un obiect despre care nu credem că-l putem percepe decât prin intermediul a ceea ce vehiculează; însă, cu cât în ziua de azi, datorită noțiunii de text, învățăm să citim materia însăși a limbajului, cu atât va trebui să învățăm să ascultăm textul vocii, semnificația sa, tot ceea ce se revarsă dincolo de semnificație” (p.176 n.t.). Incursiunea în arta cântului este asemeni unui drum inițiatic, iar descoperirea vocii este mai mult decât deschiderea spre vocalitate: este dezvăluirea propriei identități, a naturii interioare a propriei ființe, a ceea ce e mai profund și mai de neatins. BOURLET (1978) sugerează astfel că înainte ca vocea să fie folosită pentru cântat, existența ei trebuie să fie conștientizată. Ea există și trebuie doar întâmpinată. Astfel, odată ce e înțeleasă existența și utilizarea vocii în vorbire, munca necesară pentru dobândirea vocii cântate e mult mai simplă (p.26). BOLOGNA (2004) pe de altă parte consideră că „Singurul mod de a prinde din zbor vocea care scapă este adaptarea la ritmul interior, la vibrația sângelui care, pentru a se face gând, este obligată să se facă perceptibilă în cuvinte” (p.50). Imensa disponibilitate artistică a vocalității a fost exploatată în mod diferit de muzicienii vremii în funcție de tendințele culturale și artistice din fiecare epocă, moda muzicală, loc sau libret. Valorificarea acestui instrument a fost realizată la maximum în secolul al XIX-lea odată cu apogeul muzicii de operă în paralel cu dezvoltarea liedului romantic. O perioadă interesantă atât științific cât și artistic din istoria muzicii vocale o reprezintă prezența vocilor de castrati mai întâi în biserică și apoi în muzica profană, respectiv în spectacolele de operă. La trecerea de la monodie la polifonie a apărut necesitatea vocilor înalte. Astfel, în cadrul serviciilor religioase acest tip de voce permitea diversificarea repertoriului, compensând lipsa vocilor feminine din biserică, iar în muzica profană a deschis noi perspective compozitorilor care au exploatat din plin această oportunitate. În stilul interpretativ belcanto, „nu intensitatea expresiei și a declamării jucau rolul principal, ci motilitatea și omogenitatea vocii, capacitatea de a cânta în cele mai fine gradații, înnobilarea emisiunii vocale și frumusețea sunetului” (DUȚESCU 2002:41). Evoluția tehnicii vocale se aprofundează odată cu cerințele din ce în ce mai exigente ale compoitorilor. Dificultățile de emisie vocală cresc necontenit de la Mozart, Rossini, Pucinni, Verdi până la Wagner și compozitorii moderni, astfel încât școlile de canto precum și soliștii de grande opera sunt din ce în ce mai numeroși și mai bine pregătiți. 1164 Clasificarea vocilor așa cum este acceptată astăzi s-a cristalizat în timp. HUSSON (1968) apreciază că inițial erau doar voci înalte și grave pentru ca abia în secolul al XVIII-lea să se compună și pentru o voce medie. „Dramele lirice ale secolului al XIX-lea au spart aceste vechi cadre. Tipuri vocale bine definite se fixează încetul cu încetul și compozitorii vor scrie pentru ele. Pentru vocile masculine se cade de acord asupra celor trei țesături destul de bine delimitate de bas, bariton și tenor, și pentru vocile feminine, asupra tipurilor corespondente de contraltă, mezzo și soprană. Cu toate acestea în curând și noile diviziuni sunt găsite insuficiente, și compozitorii de lucrări teatrale lirice introduc noi tipuri vocale” (p. 118). Mai mulți autori au identificat o corespondență între anumite trăsături fizice și tipologia vocii. DUTOIT-MARCO (1985) consideră că există mulți factori atât interni cât și externi care influențează dezvoltarea vocii, însă totuși în cazul cântăreților de operă se poate constata o tendință ca vocile de tenor să aparțină unui tip constituțional brevilin, cu gât gros și scurt, cu pieptul deschis, spre deosebire de cele de bas care aparțin unui individ mai degrabă longilin. La fel se spune despre sopranele wagneriene că trebuie să fie mai robuste pentru a avea un sprijin mai bun (p.25). Enciclopedia dello spettacolo (1975) sugerează o corespondență asemănătoare, indicând faptul că clasificarea unei voci, la fel ca și întinderea sa, nu sunt legate în mod absolut și doar de talie și dimensiunile corzilor vocale, ci depind și de un ansamblu de caracteristici anatomice, vocale și funcționale ale subiectului (p. 1756). BOLOGNA (2004) consideră că „fiecărui corp și fiecărui suflet sau caracter îi va corespunde, astfel, nu numai o voce naturală, ci și una simbolic-culturală: tenorul întruchipează în general în melodrama occidentală rolul omului bun pedepsit pe nedrept, soprana pe cel al feminității pozitive, vocile medii (bariton și mezzosoprană) sunt mediatorii, uneori caraghioși, alteori tragici, vocile întunecate și joase (bas și contralto) pot întruchipa înțelepciunea sau nebunia (p.117). În funcție de moda și preferințele vremii de-a lungul timpului s-au creat tipare care aveau priză la public. Pe de altă parte, unii compozitori aveau preferințe pentru anumite tipuri de voci. Un factor important a fost și existența anumitor soliști pentru care muzicienii creau roluri. Atunci când nu exista constrângerea textului literar, libretiștii propuneau povești care să prezinte interes. Dintre toate vocile se pare că vocea de tenor este cea mai căutată de marile scene și de public, atât prin spectaculozitatea ei cât și prin faptul că e mai rară, mai sensibilă și mai geu de stăpânit din punct de vedere tehnic. „Berlioz râdea de tenor, o ființă deosebită care are drept de viață și de moarte asupra lucrărilor pe care le cântă ... Nu e un locuitor al lumii, el însuși e o lume (Soirees de l'orchestre). Odată cu Verdi, baritonii neglijați multă vreme își iau revanșa și primesc rolurile frumoase. (BRUNEL și WOLFF 1980:111 n.t.). „La fel de adevărat e și faptul că tinerețea, puritatea, prospețimea și frumusețea fac casă bună cu vocile acute, sopran sau tenor [...] Mozart face din tenorii săi tineri nobili sau tineri eroi (Mithridate, Idomeneo, Belmonte, Ferrando, Titus, Tamino); în timp ce predilecția pe care o manifestă pentru vocile de sopran, înzestrate cu o mare diversitate de caractere, expresii și scriitură, e probabil unică în tot repertoriul, fie că e vorba de eroine (Constance, Pamina, Donna Anna, Elvira, Fiordiligi), subrete și țărăncuțe (Blonde, Suzanna, Zerlina, Despina) sau de nobile (Regina nopții, Contesa)” (DULAC 2005:363 n.t.). Același autor consideră că vocile de mezzo-sopran sunt rezervate în special mamelor, surorilor, rivalelor, divinităților, copiilor. Aceeași constatare și în cazul altistelor, tot femei în vârstă și mame sau bone (p.365 n.t.). Trebuie amintit faptul că vocile feminine grave întruchipează și prototipul 1165 de femei fatale (Dalila, Carmen, Madalena, Lola), dar pot interpreta și rolurile așa-numite de travesti: paji, băieți tineri, sau personajele vechilor castrati (Cherubino, Orfeu). Baritonii ilustrează în general figuri serioase, uneori înțelepți. „Verdi, care se servește în mod special de vocile masculine grave, face din baritoni tirani politici sau paterni” (DULAC 2005:365 n.t.). În cazul vocilor de bas, vârste mature și caractere bine gândite. Bătrâni și străbuni, reprezentanți ai ordinii morale sau ai înțelepciunii, oameni ai bisericii, suverani. De partea cealaltă se află basul-buf, rezervat cetățeanului ridicol. (cf. DULAC 2005:366). Resursele vocale specifice tuturor tipurilor mai sus amintite sunt infinite și folosirea acestora pentru exprimarea textului literar se constituie într-un sistem de analiză și de execuție a acestuia foarte profund și extrem de responsabil atât din partea compozitorului cât și din partea interpretului. Vocea cântată aduce cu sine nu doar textul literar ci și toate elementele ce se află în jurul personajului care rostește acele cuvinte, istoria sa proprie, cultura din care face parte, societatea care l-a format și totodată o sinteză artistică a intonațiilor emoționale și a trăirilor o sale. Astfel, în cazul lui Lakme din opera cu același nume3, vocea nu e încătușată de cuvânt, ci prin vocalitatea ei e liberă să scoată la suprafață toate sentimentele din adâncurile ființei. Tânără hindusă e interpretată de o soprană de coloratură. Aceasta trebuie să posede din punct de vedere timbral o voce foarte caldă și senzuală, cu o întindere deosebită în registrul acut, cu ușurința exprimării rapide și foarte variate ca intensitate a înălțimilor sonore, cu alte cuvinte, folosirea extrem de agilă a tuturor mijloacelor de expresie și a calităților vocii umane. În general sopranele de coloratură întruchipează caractere pure, sincere și uneori naive, registrul înalt în care acestea se desfășoară sugerând ingenuitatea fetei. Lakme, îndrăgostită de un ofițer englez care intră în templul tatălui său fără ca acest lucru să-i fie permis, este nevoită să-l atragă în mrejele cântecului său pentru ca brahmanul să-l poată ucide. Limbajul muzical al acestei arii, în strânsă legătură cu textul, de asemenea muzical, al limbii franceze, ilustrează toate trăirile prin care trece fata, de la dragostea puternică pe care o simte pentru ofițer până la sentimentele de spaimă și neliniște provocate de misiunea ei. Partea inițială cântată pe vocaliză exprimă toate emoțiile sale, toate valențele trăirilor izvorâte din sentimentul iubirii. Vocea în sine, neînsoțită de text, prin vocalitatea ei duioasă și foarte liniștită se manifestă ca într-o visare, redând suflul interior al tinerei hinduse. Este o învăluire timbrală de o cantabilitate deosebită, principala calitate a acestei manifestări vocale fiind senzualitatea care provine din trecerea foarte nuanțată dintr-un sunet în altul al melodiei, prin acele creșteri și descreșteri ușoare ale intensității. În momentul în care fata începe să cânte legenda fiicei de Paria, ea se află încă sub farmecul sentimentelor contrare și chiar dacă misiunea ei e să-l vrăjească pe tânărul englez, printre cuvinte răzbate toată pasiunea ei, dragostea nou descoperită, teama de a-l da în vileag, dar în același timp și supunerea față de tatăl său. Lakme povestește legenda fiicei de Paria care până la urmă ajunge să fie propria ei tragedie. Ou va la jeune Indoue, / Fille des Parias, / Quand la lune se joue / Dans les grands mimosas?/ Quand la lune se joue / Dans les grands mimosas? / Elle court sur la mousse / Et ne se souvient pas / Que partout on repousse / L'enfant des parias. / Elle court sur la mousse, / L'enfant des parias; /Le long des lauriers roses, /Revant de douces choses, / Ah! / Elle passe sans bruit / Et riant a la nuit a la nuit! Ah! În prima parte tânăra își cântă dragostea, iar în melancolia ei 3 Lakme, operă în trei acte compusă de Leo Delibes în anul 1882 pe un libret francez de Edmond Goudinet și Philippe Giles 1166 sufletul este asemeni lunii ale cărei raze se desfată în compania mimozelor. Spațiul acustic vibrează într-o atmosferă ușor învăluită în misterul gândurilor ei; noaptea înmiresmată de lauri și mimoze este sugerată și de lipsa de constrângere ritmică a fragmentului muzical. Acompaniamentul se limitează la blocuri armonice care sunt când majore, luminoase, extrovertite, când minore, întunecate, extrem de melancolice, iar vocea este lăsată să curgă liberă. Prin lipsa rigorilor ritmice vocea ei trece dincolo de cuvinte și spune mai mult decât cuvintele. Expresivitatea vocală e extrem de rafinată: acolo unde apare armonia creată de acordurile orchestrei, fundalul acustic se contopește cu linia melodică și textul, realizându-se astfel multiplele dimensiuni ale gândirii personajului. Prin armonie e redat faptul că sufletul său se află alături de iubit, în timp ce cuvintele sunt conforme cu dorințele tatălui. În pasajul următor ritmul se concretizează, atât textul cât și fata revin la realitate: Lă-bas dans la foretplus sombre, / Quel est ce voyageur perdu?/ Autour de lui des yeux brillent dans l'ombre, /Il marche encore au hasard eperdu! /Les fauves rugissent de joie, /Ils vont se jeter sur leur proie / La jeune fille accourt et brave leurs fureurs, / Elle a dans sa main la baguette / Ou tinte la clochette, ou tinte la clochette /Des charmeurs. / Ah! ah! ah! Scopul ei este să-l seducă pe ofițer ca astfel el să se trădeze în fața celor care caută să-l omoare. Stau cu toții la pândă și așteaptă ca ea să-și îndeplinească misiunea. În vocea și melodia ei se simte acestă dualitate, bagheta cu clopoței e la ea, soarta lui e în mâna ei. Atât inflexiunile muzicii orientale cât și elementele de percuție care imită clopoțeii contribuie la crearea acestei atmosfere. Lakme știe că are puterea să-l ademenească și cunoaște faptul că dragostea a pus deja stăpânire pe el. Însă nu doar tânărul englez e îndrăgostit ci și frumoasa hindusă a fost la rândul ei fermecată: L'etranger la regarde, / Elle reste eblouie, / Il est plus beau que les Rajahs ! /Il rougira s'il sait qu'il doit la vie / A la fille des parias. Finalul legendei fiicei de Paria este o prefigurare a sfârșitului tragic al fetei. Lakme vede rezolvarea problemei sale doar în ceruri. Atât în melodie cât și în inflexiunile vocii se simte detașarea, povestea este a fiicei de Paria. Printr-un pianissimo de mare efect tânăra este ridicată la cer de Vishnou, zeul protector: Mais lui, l'endormant dans un reve, / Jusque dans le ciel il l'enleve, / En lui disant : « Ta place est lă ! ...» / C'etait Vishnou, fils de Brahma ! Implicarea emoțională nu mai e la fel de puternică însă aceasta se amplifică pe măsură ce tânăra coștientizează ce va lăsa în urmă. Ultimele versuri sunt încărcate de neliniște interioară și foarte multă emoție. Legenda pe care o cântă va deveni propria ei poveste: Depuis ce jour au fond des bois, / Le voyageur entend parfois / Le bruit leger de la baguette / Ou tinte la clochette, / Ou tinte la clochette / Des charmeurs. / Ah! ah! ah! Fiecare sunet are o formă de implicare a trăirilor fetei, iar varietatea acestora se manifestă într-un joc timbral extrem de sugestiv. Partea muzicală a ariei clopoțeilor este extrem de generoasă și cu ajutorul valențelor nelimitate ale vocii umane muzica nu tinde să îmbrace textul într-o haină prea strâmtă, să limiteze, să supună cuvântul vorbit, ci urmărește un discurs muzical pur care se afirmă și în afara textului poetic, purtând mesajul unui cadru emoțional profund și țâșnit din sufletul personajului. Asemeni lui Lakme, majoritatea personajelor din capodoperele genului muzical liric, cu ajutorul miracolului vocalității, reușesc, unele în mod mai concret, iar altele în mod mai subtil, să transmită mesaje poetice, ilustrând - așa cum a numit-o Wagner - dragostea dintre aceste două arte: muzica și literatura. 1167 Literatura nu este doar citită, ea este și ascultată, poate acum mai mult ca oricând. Prin intermediul glasului omenesc, textul literar ajunge la public. Dincolo însă de simpla redare a cuvintelor, vocea le învăluie într-un ansamblu de trăsături unice, le însoțește cu vocalitatea specifică și le încarcă cu forța ei expresivă. BIBLIOGRAFIE *Enciclopedia dello spettacolo (1975), Editura Unione editoriale Unedi, Roma, vol.9: SIP-Z BARTHES, Roland (1981) Le grain de la voix, Editions du Seuil, 1981 BĂDĂRĂȘAN, Gabriel (2006) Curs practic de comunicare orală, Excelsior Art, Timișoara BOLOGNA, Corrado (2004) Flatus vocis, Clusium, Cluj-Napoca BORCHIN, Mirela-Ioana (2006) Comunicarea orală, Excelsior Art, Timișoara BOURLET, Dominique (1978), Le Vlac! Approche napolitaine du chant lyrique, Editions Francis Van de Velde, France BRUNEL, Pierre et Stephane WOLFF, (1980) L 'Opera, Edition Bordas, Paris DOLJANSKI, A. (1960) Mic dicționar muzical, Editura muzicală, București DORIZO, Alexandru (1972), Vocea, mecanisme, afecțiuni, corelații, Editura Muzicală, București DULAC, Phillippe (2005) Inventaire de l'opera, Universalis, France DUTOIT-MARCO, Marie-Louise, (1985) Tout savoir sur la voix, Editions Pierre-Marcel Favre, Paris DUȚESCU, Mircea (2002) Voci mari, voci bizare, Protel, București HUSSON, Raoul (1968) Vocea cântată, Editura Muzicală, București MACKAY, Frank Findley (2010) The art of Acting, Bibliobazaar, Charleston, UK NEUHAUS, Henrich Gustanovici (1960) Despre arta pianistică, Editura muzicală PERNON, Gerard (1984) Dictionnaire de la Musique, Ouest-France PRUTIANU, Ștefan (2004) Antrenamentul abilităților de comunicare, Polirom VAN LOON, Hendrik Willem (1944), Istoria artelor, Imprimeriile Independența, București 1168 BAZARUL ȘI CATEDRALA - MODELUL CITIRII CREATIVE ÎN MEDIUL 9 DIGITAL1 Drd. Ruxandra BULARCA Universitatea Babeș-Bolyai, Cluj-Napoca În cadrul contextului mediului digital, transformat deja într-o conversație și nemaireprezentând un simplu depozit de informații, se petrece o schimbare de paradigmă. Această schimbare duce la apariția unor micro-canoane personale și la rediscutarea unor roluri literare tradiționale: text, autor, cititor. Bazându-se pe manifestul lui Eric Raymond privind libera circulație a informației în mediul digital, acest studiu va încerca să compare două modele de lectură: catedrala - care servește lectura tradițională și bazarul - care este, de fapt, obiectul specific al acestui mediu digital unde lectura produce scriere, unde sensuri și interpretări diferite sunt negociate ad hoc, iar narațiunea este o perpetuă și infinită (re)scriere. Cuvinte-cheie: mediu digital, conversație, microcanon, text, autor, cititor “We are the last. The last generation to be unaugmented. The last generation to be intellectually alone. The last generation to be limited by our bodies. We are the first. The first generation to be augmented. The first generation to be intellectually together. The first generation to be limited only by our imaginations. We're so exquisitely privileged to be living în this time, to be born right on the precipice of the greatest paradigm shift in human history, the only thing that approaches the importance of that reality is finding like minds that realize the same, and being able to make some connection with them.” Ray Kurzweil, The Singularity is Near. Argument • ... 2 În 1997, Eric S. Raymond prezintă eseul său intitulat The Cathedral and the Bazaar1 2, în Wurzburg, în cadrul Congresului Linux. Eseul cu pricina - prima carte distribuită integral gratuit, conform ideologiei open-source pe care o promovează - este o fascinantă poveste a ceea ce va duce ulterior la încetățenirea sistemelor de colaborare în World Wide Web (încă marginale, dar teribil de eficiente) care funcționează atât în teritoriul mișcării open-source 1 Această lucrare a fost posibilă prin sprijinul financiar oferit prin Programul Operațional Sectorial Dezvoltarea Resurselor Umane 2007-2013, cofinanțat prin Fondul Social European, în cadrul proiectului POSDRU/107/1.5/S/76841, cu titlul „Studii doctorale moderne: internaționalizare și interdisciplinaritate”. 2 http://www.catb.org/~esr/writings/cathedral-bazaar/cathedral-bazaar/ (text integral), ultima accesare la data de 03.03.2011. 1169 3 software, cât și în ceea ce profetul internautic Tim Berners Lee numește Read/Write Web . Autointitulându-se un “revoluționar accidental”, Raymond pune în contrast două modele de producție de software eponime, Catedrala - un model ierarhic, închis și lent, dar ordonat, și Bazarul - un model non-ierarhic, deschis, aparent haotic, dar eficient și permanent perfectibil. Și, bineînțeles, augumentat precum în textul citat aparținând lui Kurzweil3 4. Pornind de la manifestul pentru circulația liberă a informației în mediul digital al lui Eric Raymond, studiul de față va încerca să identifice consecințele acestui “manifest” în ceea ce privește literatura digitală și să compare două modele de lectură - catedrala - care corespunde citirii tradiționale pe suport de hartie și - bazarul - care face obiectul specificității mediului digital, unde lectura produce scriere, sensurile și interpretarile se negociază ad hoc și narațiunea este în perpetuă si infinită (re)scriere. Datorită spațiului restrâns dedicat acestui studiu voi apela foarte puțin la terminologia de specialitate5 utilizată de Raymond și mă voi referi la consecințele menționate din prisma celor două sisteme pe care autorul le propune, însă aplicate la literatură. De asemenea, în lucrarea de față am omis elementele teoretice auxiliare care nuanțează conceptul de colaborare, elemente precum “comunitățile colaborative” care se aseamană, cu mici diferențe, cu cele “interpretative” ale lui Stanley Fish, diferența majoră fiind că ultimele se limitează la interpretare, în timp ce primele dau glas interpretării prin (re)scriere. De asemenea, am omis o dezbatere despre controlul scriiturii și copyright, precum și o discuție complexul cititor/autor care funcționează doar în mediul rețelar digital și care presupune retrasarea narativă permanetă și infinită a unui text colaborativ dat, de către contribuțiile multiple ale utilizatorilor-interpreți. Studiul va pacurge trei instanțe de crescendo al autonomiei lectoriale și va urmări, astfel, modelul de lectură al cărții clasice (Catedrala), în opoziție cu edițiile electronice sau cybertextele (Bazarul intratextual) și cu modelul de (re)lectură/(re)scriere al textului colaborativ digital (Bazarul intertextual), dupa cum urmează. Modelul Catedralei sau citirea solitară Imaginați următoarea situație: într-o “cârciumă” se bea bere și se discută, printre politică și cultură, despre un meci de fotbal; un tânăr intră, își cumpară treizeci de țigări, cinci beri și citește fără ca nimic să îl tulbure; “mușterii”, cu creierii înflăcărați de fotbal și alcool, încep să comenteze această sfidare beletristică; tânărul citește netulburat; cel mai enervat este barmanul, care îi aruncă vorbe din ce în ce mai grele. Într-un final, după ce Slavia (echipa de fotbal a cărei fani s-au adunat în după-amiaza cu pricina în barul cu pricina) face o remiză păguboasă, tânărul achită nota. Vrea să îi lase bacșiș barmanului indignat. Acesta refuză 3 “[..] a collaborative medium, a place where we [could] all meet and read and write”. The Read/Write Web. Apud. Tim Berners-Lee, interviu acordat BBCRadio in 2005-08-09. 4 Ray Kurzweil, The Singularity is Near, http://www.kurzweilai.net/index.html?flash=1, ultima accesare 07.2010. 5 "I believed that the most important software (operating systems and really large tools like the Emacs programming editor) needed to be built like cathedrals, carefully crafted by individual wizards or small bands of mages working in splendid isolation, with no beta to be released before its time. Linus Torvalds's style of development—release early and often, delegate everything you can, be open to the point of promiscuity—came as a surprise. No quiet, reverent cathedral-building here—rather, the Linux community seemed to resemble a great babbling bazaar of differing agendas and approaches (aptly symbolized by the Linux archive sites, who'd take submissions from anyone) out of which a coherent and stable system could seemingly emerge only by a succession of miracles" (ecran 2-3, The Cathedral and the Bazaar) 1170 sfidător. Tânărul cititor ia atunci hârtia de trei coroane și își aprinde grașios o ultimă țigară. După care se ridică și pleacă citind. Este povestea cititorului “tăcut, bucolic”6 7 din “O după-amiază anostă”, povestirea lui Bohumil Hrabal . Un cititor indiferent față de lume și mai grav, față de fotbal (sic), ne este servit într-o ipostază în care nimic nu îl atinge decisiv; nu se lasă posedat de personaje sau emoțiile lor - o aspirație demnă de luat în seamă a cititorului clasic al zilelor noastre, care nu mai caută neapărat catharsis sau trăiri intense dincolo-de-text. El este cititorul cărții-Catedrală. Tradiția literară clasică ne-a obișnuit cu noțiunea de carte ca obiect estetic (bineînțeles, mă refer la conținutul său) solitar, singular, unic, irepetabil și conceput de o singură instanță auctorială. Cartea-catedrală este cadrul-lume în care cititorul intră pios și respectuos, făcând cuminte pactul cu textul, întoarce paginile una câte una conform instrucțiunilor de utilizare seculare intrând pe vârfuri în lumea descrisă pentru a nu deranja rândurile (și astfel eposul, sic) și vorbind în șoaptă (în marginalia sau însemnările pe marginea textului - însemnări care nu vor intra niciodată în textul final al cărții care va ramâne neinfiltrat de gânduri profane și de-a pururi virgin pentru generațiile ulterioare care vor apela la textul acesteia). Ne putem imagina textul cărții ca o dogmă ce educă privirea și cugetul unui cititor neinițiat încă în meandrele lumii lumite de către autor în paginile scrise, iar autorul un soi de predicator ce stă în amvon și vorbește mulțimii de cititori tăcuți și anonimi despre lumea pe care o creează, personajele ei și rețelele narative care se țes între ele. Fiecare text poate fi astfel asemănat unei religii care își conține propriul său manual cu instrucțiunile de utilizare (pactul textual, instrucțiuni de citire precum cele ale moderniștilor năstrușnici, tipul de naratar etc.), riturile de întemeiere (ars poetică, locul său în Rețeaua literară8) și bineînțeles ritualurile de închinăciune și adorare (ritmul citirii, de cele mai multe ori prestabilit de autor prin cadența părților de vorbire sau referințele la care acel text particular trimite). Ideea catedralei este travaliul îndelungat depus pentru construcția migăloasă atât a cronotopului textual cât și a aliajelor semantice utilizate în modul de expresie (pentru că de ce nu, fiecare catedrală își atestă și revelează somptuos curentul arhitectural pe care și-l revendică). Cartea tradițională și cititorul ei aparțin deci unui mediu la fel de tradițional, mediului analog, care va fi descris mai detaliat, în opoziție cu mediul rețelar, în secțiunile ce urmează. Charles Baudelaire, Florile Răului, Odă cititorului, http://www. scritube. com/literatura- romana/poezii/CharlesPierre-Baudelaire-Din-F831120161.php, ultima acceasare 09.2010. 7 Bohumil Hrabal, Minunea noastră cea de toate zilele, povestirea O după-amiază anostă, ed. Paralela 45, colectia Ficțiune fără frontiere București, 2004. 8 Pierre Bayard, Cum vorbim despre cărțile pe care nu le-am citit, traducere de Valentina Chiriță, Polirom, 2008. Bayard se folosește de Balzac și de romanul său, Iluzii pierdute, pentru a arăta cum o carte nu constituie un punct fix și prestabilit, ci beneficiază de o mobilitate inerentă în Rețeaua Literaturii conferită bineînțeles de poziția (socială!) a criticului care o recenzează. Scopul final, poate prea subtil, al acestei cărți este de a face oamenii să citească mai mult însă cu o libertate mai mare de mișcare între magistralele referințe literare. Cititorul este învestit de autor cu dreptul de a zburda nestingherit în Rețeaua Literară sau Marea Bibliotecă Virtuală fără a etala vreun fel de incorectitudine politică și este invitat să se simtă liber și nepedepsit în cazul în care strâmbă din nas în fața vreunei opere literare prăfuite din Canon. 1171 Modelul Bazarului Mediul rețelar nu mai este de multă vreme spațiul de joacă al unei elite tehnologice, ci un fapt cotidian și o unealtă esențială pentru orice promotor al cuvântului (scris, sic). El are de asemenea înfățișarea unei conversații (între utilizatori/cititori) care pare a fi scena unui a 8-lea păcat capital: lăcomia lectoriala. Acest lucru poate fi observat în paralelele, încrucișările și disonanțele între formele creative născute în mediul digital și activitățile scriitorilor și cititorilor creativi care își aleg ca mediu de expresie, rețeaua. Emerg astfel practici care își au originea în ambele spații; și cu toate că problemele calității, accesibilității și participării rămân centrale, peisajul în care sunt dezbătute acestea s-a schimbat irevocabil. În primii douăzeci de ani de existență, mediul de rețea și-a dezvoltat propria cultură. Orientat inițial către valori contraculturale, schimb peer-to-peer și colaborare, cultura “geek” a evoluat în paralel cu lumea neconectată (la Internet). Însă în era rețelei 2.0 (web-ul conversațional) suntem martorii unei convergențe- sau coliziuni - a acestei culturi cu multiplicitatea vocilor care s-au așternut peste fostul teritoriu privat (și elitist) al culturii (web, sic). Deși ne putem bucura de lipsa sistemelor “aristocratice”, sisteme impuse prin excelență de mediul analog, există păreri care discută că ar fi potrivit să se abandoneze toată tradiția critică instituționalizată (canoanele) pentru a se (de)săvârși egalitatea gusturilor și consumarea individualizată de conținut cultural digital. În consecintă, problema principală devine cum anume se poate prezenta și desfășura mai adecvat și mai eficient literatura în acest nou spațiu. Există mai multe căi spre publicare decât înainte, dar sunt și mai mulți cei care scriu. Când marea parte a culturii online este creată de voluntari, cum poate fi găsită și impărtășită excelența? Textele literare pot fi create fără un cost solicitant, online; unele sunt o replică a culturii tipărite prin crearea unei zone închise pentru a focaliza atenția asupra unei selecții de lucrări alese (acestea nu fac obiectul colaborativității); altele utilizează toate facilitățile hiper/tehnotextuale ale mediului rețelar și creează comunități de contributori neremunerați care încurajează forme de peer-review și gradează ierarhic contribuțiile după noul și până acum infamul criteriu al popularității. Scrierea New Media, caracteristică rețelei 2.0, care încorporează efecte vizuale, sunet și diferite platforme de redare; jocurile de realități alternative care împletesc narative și joc interactiv; romane wiki colaborative și alte tipuri de creativitate “open source” extind posibilitățile pentru cuvântul scris și merită înscrise pe radarul cultural. Web-ul face posibilă crearea unei rețele active9 de cititori. Convergența culturilor a hrănit dezvoltarea conversației literare peer-to-peer, o conversație care dinamitează nonșalant ierarhiile critice ale establishment-ului. Nemaifiind legați de opinia criticilor, suntem toți liberi să găsim comunitatea de interes literar pe măsura interesului și “lăcomiei” noastre informaționale și astfel să ne alegem atât micro-canonul personal favorit și grila după care acesta se construiește, cât și pe cei care evaluează excelența celor așezați în acest micro-canon. În mod similar putem publica toți: în fiecare zi, se nasc noi 9 În mediul digital prezența/existența lectorială se face prin discurs. Cititorul își poate atesta prezența doar prin comentariu, prin inserțiile de text care vor intra mai apoi în întregul opusului textual. În mediul digital deci cititorul își atestă prezența doar textual devenind astfel ceea ce numesc în acest studiu autor secundar. 1172 site-uri unde scriitorii pot împărtăși munca lor, se pot autopublica, discuta critică și angaja într-ale literaturii. Bazarul intratextual Vom porni de la premisa că atât ochiul literar cât și judecata literară de valoare pot fi educate la fel de eficient în ambele medii (analog și digital). Efectul este aproximativ același. De cele mai multe ori citirea excesivă de cărți face obiectul unei lecturi la fel de superficiale precum cea a numeroaselor articole accesate prin linkuri și care au același caracter, cel de pură informare. Linearitatea citirii necesită o liniște (calm) și un flux neîntrerupt care se construiește gradat în intensitate, într-un crescendo. Acest act devine disruptiv, deconectat și deconectant, într-un mediu în care textul devine o pură referință în interiorul jocului produs și promovat de alte texte care par a glosa pe marginea celui principal citit. De asemenea, în momentul citirii digitale, referințele, trimiterile și eventualele nevoi ale lectorului de confirmare/infirmare sau simplă clarificare conferă textului principal un caracter relativ în țesătura internautică care îl glosează pe acesta și norul sau de semnificație. Non-linearitatea citirii digitale, întreruperile sau rupturile de ritm ale narațiunii și implicit de stil fac astfel că textul citit să nu mai primească acel caracter unic și special, îl dezasamblează de pe piedestalul atenției lectoriale pentru a-l amâna, pentru a-l ocoli pentru ca apoi să se reia imersiunea cititorului în textul care în cele din urmă devine pre-text. Citirea internautică, grație formelor sale specifice, hypertext, tehnotext, cybertext, norilor de link-uri și a caracterului lor transmediatic transformă cititorul elegant de șemineu al bunei tradiții literare într-un cititor schizoid, compulsiv și distrat. Atenția distribuită necesară citirii în mediul digital este una care seduce. Mult-doritul cititor informat al Noii critici devine o pseudo-realitate în rețea. Lectorul își imaginează că accesând din ce în ce mai multe linkuri poate trasa contururile norului de semnificație a textului și că are acces la toate interpretările posibile ale acestuia. Cartea izolată are un ritm care conduce lectorul prin meandrele temporale pe care le presupune. Datorită rupturilor în lectură, cititorul internautic poate să își aleagă propriul timp de zăbovire asupra norului de texte ce glosează cartea primă, dozându-și astfel propria plăcere în lectură. Citirea tradițională în schimb mizează pe o înțelepciune căpătată prin zăbovirea asupra paragrafelor prin reflecție. Citirea “cum se cuvine” a unei cărți înseamnă intrarea tacită într-o istorie a conversației culturale a cărei nișă o reprezintă cartea respectivă; bineînțeles această conversatie are un caracter de conferință unde întrebările sunt rezervate pentru final și în care auditoriul se abține cuminte și politicos de la ramarci pe tot parcursul discursului cu pricina. Internetul oferă însă șansa unei conversații analog uneia reale în care interlocutorul polemizează cu autorul, colaborând în construirea discursului cu acesta și eventual extinzându-l într-un tip de narațiune mai mult decât deschisă, buclantă, infinită. Mediul digital oferă micro-narațiune după micro-narațiune însă nu există o Mare Narațiune care să includă și să confere cadru și măsură, acestora. Putem purta în buzunare un dispozitiv menit să ofere lectura electronică precum un iPhone însă acesta nu poate crea timp de lectură. Citirea autentică se hrănește din istorie/cronologie și creează memoria (lecturilor). Citirea internautica, departe de a fi o 1173 denigrare a acestor concepte, oferă un cadru pentru crearea propriei istorii personale a lectorului, un micro-canon personal și memoria propriilor parcursuri. Logica rețelei mizează pe a pune semne de carte mai mult decât a înghiți informație cu orice preț. Drept urmare, dacă nu se cere o mnemotehnică informațională, reflecția are de câștigat. În momentul în care dispunem de informația de la un click distanță parcursul ideatic este cel care cere zăbovire asupra lui însuși și deci câștigă în calitate. Citirea cărții generează memorie conducând lectorul în universul narativ creat de un autor și într-o poveste clădită pe constructe culturale definite și nuanțate în cărți de dinaintea ei, analoge intertextului - referinței călătoare barthesiene10 11. Internetul, în schimb, oferă acces la toate interpretările/intertextele acestor constructe culturale simultan și astfel nuanțează aproape complet constructul social în cauză oferind noi posibilități de interpretare și câteodată formatări de care autorul, om al timpului său, nu este conștient. Departe de a vedea acest parcurs ca unul perfect intruziv în intenția auctorială inițială, putem spune că mediul digital oferă o privire panoramică asupra unei societăți sau culturi la un moment dat și explică chirurgical parcursuri literare evolutiv-sincrone care pot explica și pune în context utilizarea unei metode, a unui concept, a unei tehnici literare sau a unei forme stilistice. Citirea internautică înseamnă conectare, o funcție care până acum era accesibilă și apanaj al mărilor minți reflexive de-a lungul secolelor care întocmeau demersuri comparatist(ic)e11 avant la lettre sau care eseizau modificările culturale subtile în mici tratate enciclopedice tributare și închinate unui posibil demers genealogic12. S-a scris enorm despre așa-zisa Moarte (cu majusculă) a Cărții în era digitală, însă 13 trebuie avut în vedere, în momentul afirmării unui asemenea lucru, că mecanica dorinței13 narative rezistă și își revendică creativ atât autorii, cât și cititorii,. S-a schimbat doar suportul narațiunii, dinamica acesteia și regulile de accesare a ei și, bineînțeles, eventuala “echipare” a utilizatorilor de povești - de a se lasa prada imersiunii epice. Textul cărtii reprezintă pentru mine, cititorul, procentul din “lumea cărții” pe care autorul îl actualizează în textul acesteia. Cartea devine astfel totalitatea “lumii” generată de textul cărții la contactul cu mine, cititorul. Ea este generata (powered by) de mine atât prin procesul imaginativ, ca asociere de date ale realului si prezentului meu, cât și de subiectivitatea mea care intră în joc prin suma tuturor experiențelor lecturilor mele anterioare, însă aparține, bineînțeles, autorului (sau cărții) în aceeași măsură precum textul propriu-zis. Ceea ce se produce este o inversare a raporturilor în ceea ce Gadamer numește cerc hermeneutic. Acesta propune renunțarea gradată la interpretările care se dovedesc a fi 10 Roland Barthes în The Semiotic Challenge (Hill and Wang, traducere de Richard Miller, New York, 1988) și Plăcerea Textului (ed. Cartier, trad. de Marian Papahagi, București, 2006 ) unde îl « acuză pe Proust » de o memorie circulară și definește intertextualitatea - fenomen mental ce se petrece pe parcursul lecturii. Intertextul este astfel în accepțiunea barthesiana « imposibilitatea de a trăi în afara textului infinit, fie că este vorba de Proust, de gazeta zilnică sau de ecranul televizorului : cartea creează sensul, sensul creează viață » (Plăcerea textului, p.36) « există bunăoară Textul Vieții » (The Semiotic Challenge), afirma Barthes în apogeul perioadei sale post-structuraliste. Barthes ajunge în cele din urmă a postula un model temporal al memoriei circulare a cititorului care este recuperat astăzi în mediul digital de către teoriile cybertextuale, v. Espen Aarseth « Cybertext. Perspectives on ergodic Literature », London, 1997, The John Hopkins University Press. 11. Operele lui Dante, Goethe, Proust, etc, edificii monumentale care pretind, prin structură și întindere, să dea o replică definitivă tradiției și să devină de nedepășit și, mai ales, de neocolit pentru tot ceea ce vine din urmă. 12. Flaubert, Valery, etc. 13. Apud. Peter Brooks în The melodramatic Imagination, Columbia University Press, New York, 1985. 1174 redundante sau în neconcordanță cu “datele” în permanență actualizate de orizontul de așteptare, reformatat și el pe măsură ce se inainteza în lectură. Mediul digital, însă, face ca proiecțiile de sens (din cercul hermeneutic) care se dovedesc “greșite” (văzute, în acord cu Gadamer, drept posibilități de existență ale cărții) să nu fie lăsate la o parte (aruncate) doar pentru că nu s-au actualizat. Ele aparțin, de fapt, cărții -acelei zone neactualizate de autor, ci de cititor, după parametrii autorului. Biblioteca devine astfel “lumea” subiectiv-psihologizantă care este generată de rețelele de sens care se țes din conectarea și suprapunerea posibilităților de existență anterioare. Cititorul își “lumește” propriul context operând cu suma virtualităților create de cărți. Practica citirii digitale determină necesitatea unei reconfigurări chiar și cu “mediul” cărții. Bazarul intertextual sau Creativitatea open source și provocarea asupra originalității În această secțiune mă voi referi la un tip de scriere specific mediului digital și anume scrierea colaborativă unde funcționează exclusiv complexul cititor-scriitor, scriere care cuprinde componenta intratextuală menționată mai sus însă conferă lectorului o autonomie fără precedent. Acest tip de scriere se referă la proiecte unde lucrările sau textele scrise sunt create de mai mulți autori, în mod colaborativ și se opune auctorialității clasice singular-induviduale. Instanța auctorială definitivă este în unele cazuri înlocuită de instanța editorială, însă de cele mai multe ori aceste narațiuni sporesc fără a beneficia de o ierarhie piramidală, adeptă a unui incisiv și acerb copyright. Într-un mediu colaborativ, precum cel web 2.0, fiecare contributor are o poziție egală cu toți ceilalți având posibilitatea de a adăuga, edita sau chiar elimina textul. Instanța auctorială cu atotputernicia sa autoritară a textului clasic se retrage lăsând locul său unei mulțimi mai mari sau mai mici de “autori primi” care pot modifica textul în egală măsură, într-un parcurs mai degrabă rizomatic decât vectorial. Scrierea devine astfel un proces recursiv, unde fiecare modificare atrage după sine o ramură de alte modificări întocmite ulterior de către alți utilizatori. Bineînțeles, eficiența acestei sarcini crește direct proporțional cu claritatea scopului final al scrierii, însă pivotul esențial al acestui demers este creativitatea, și deci (re)citirea. Ficțiunea colaborativă prezintă două instanțe ale ei. Ea poate fi liberă și fără reguli sau poate beneficia de o structură forțată scriitori/cititori pe măsură ce evoluează de la o scriere la alta, de la un cititor/scriitor la altul. Totuși, majoritatea ficțiunilor colaborative adoptă o anumită formă de convenție, un ghid pentru scriitorii secundari pentru ceea ce înseamnă o contribuție “acceptabilă” sau binevenită în universul deja creat. Unul dintre cele mai importante imperative este înțelegerea/comprehensiunea și menținerea caracteristicilor genului impus sau ales, în unele cazuri. De asemenea este importantă păstrarea unei anumite viziuni și a unui anume timp gramatical ales în afara cazului în care narațiunea și regulile sale logice interne cer contrariul. Este imperativ a se păstra un anumit ritm al scriiturii (recognoscibil), o temă centrală aleasă sau impusă și o anumită emulare a stilului textual. Bineînțeles, respectarea normelor (de gramatică ) a(le) 1175 limbii (având în vedere că scriitorii pot aparține oricărei comunități culturale, etnice, lingvistice datorită caracterului global al rețelei) este de la sine înțeles, că un astfel de imperativ, odată cu impunerea limbii de expunere a narativei. La fel este și restricția în ceea ce privește numărul de cuvinte/semne permise pentru fiecare contribuție. Autorul prim este cel care lansează ficțiunea, platformă în care textul este scris sau personajul. El este cel care va fi mai apoi parazitat textual de către cititori care vor deveni autori secundari. Autorul secundar este în primul rând cititorul colaborativ14. El face pactul cu textul inițial și preia lumea, personajul sau contextul imaginat de autorul prim și le reasamblează, le recompune intervenind în scriitură primă sau oferind o alternativă a acesteia prin actul său creator propriu. Ficțiunea colaborativă este o formă de scriere care se face de către doi sau mai mulți autori care alternează în a scrie porțiuni din narațiune. Un ”autor colaborativ” alcătuit din mai mulți autori primi sau secundari, se poate concentra în jurul unui protagonist anume sau a unui personaj în proprietatea autorului prim și aparținând unui fir narativ. El pasează apoi narativa unui alt cititor- autor secundar, care va face adăugiri sau va schimba punctul focal al narativei. Bazarul astfel creat face trecerea de la descrierea tradiționala a textelor literare în termenii caracteristicilor lor interne către o discuție asuprea unei re-creări (re-creații) de sens sau a sensului pe parcursul și prin intermediul actului de citire și al celui de scriere. Cei care scriu în mediul digital văd compunerea de text ca actualizare a textului literar prin “umplerea” golurilor create de indeterminanța de sens sau legarea firelor narative libere. Bineînțeles, acest fapt nu duce niciodată la un text complet sau “închis” în termenii lui Eco. Imposibilitatea acestui fapt o oferă tocmai latura colaborativă a scrierii de text. Universul literar se mărește astfel exponențial. Toate drepturile inversate: Jenny Everywhere Aplicațiile, platformele și orice tip de “Open source” au câștigat teren în mediul de rețea. O mare parte din codul de computer care stă la baza aplicațiilor moderne este creat sub această egidă, fiecare programator contribuind la “commons” care este un fond comun de cod cu care se lucrează. Însă această idee a fost complet necunoscută în domeniul creativității până la Jenny. În 2001 Tom Coates, comentator web și fondator al comunității online Barbelith și artistul de benzi desenate Steven Wintle au condus o discuție în comunitatea respectivă online despre figuri narative open-source. Prin urmare grupul a decis să-și creeze propriul personaj open source (și singurul la momentul cu pricina): în dezbaterile ce au urmat în lunile de travaliu, s-a născut personajul (inițial de benzi desenate) Jenny Everywhere15 cunoscută și sub numele de “The Shifter”. 14 În mediul digital prezența/existența lectorială se face prin discurs. Cititorul își poate atesta prezența doar prin comentariu, prin inserțiile de text care vor intra mai apoi în întregul opusului textual. În mediul digital deci cititorul își atestă prezența doar textual devenind astfel ceea ce numesc în acest studiu autor secundar. 15 She has short, dark hair. She usually wears aviation goggles on top of her head and a scarf around her neck. Otherwise, she dresses in comfortable clothes. She is average size and has a good body image. She has loads of confidence and charisma. She appears to be Asian or Native American. She has a ready smile. Conform www.TheShifterArchive.com 1176 Grupul a hotărât asupra câtorva caracteristici de bază pentru Jenny și-apoi au purces în a crea propriile lor benzi desenate sau texte narative care o aveau ca protagonistă pe aceeași Jenny. Singura condiție de uz era ca în fiecare dintre aceste lucrări, precum și în cele care vor urma, să fie inclus următorul text: The character of Jenny Everywhere is available for use by anyone, with only one condition. This paragraph must be included în any publication involving Jenny Everywhere, in order that others may use this property as they wish. Totuși această licență nu împiedică scriitorii în a-și menține drepturile de autor asupra propriilor personaje și situații unice, asupra stilului, poveștii în sine, a titlului sau asupra pictogramelor. Ceea ce aparține irevocabil domeniului public este numele, personajul însuși și ideea acestui personaj. Adică all rights reversed. De pildă, Nelson Evergreen a lansat varianta antagonică (the evil twin) a lui Jenny, numită de asta data Jenny Nowhere în “A Damn Hostile Takeover” (partea 1 și 2), sub egida aceleiași licențe publice precum cea a personajului Jenny Everywhere. Jenny diferă de un personaj mitic sau de un personaj de fanfiction care frizează limitele legalitații prin faptul ca a fost creată intenționat ca un personaj deschis aparținând domeniului public. Ea este descrisă ca aparținând și existând în fiecare/oricare realitate și fiind capabilă să se translateze între realitați. Aceasta caracteristică îi dă posibilitatea de a fi introdusă în continuitatea oricărei opere existente (vreodată), indiferent că se referă la benzi desenate, texte sau conglomerate multimedia. După cum spune David “Fesworks” Leyk, artist de benzi desenate și actual gardian al arhivei Jenny Everywhere: “Nu există site oficial pentru Jenny. Din moment ce ea face parte din “domeniul public” și open-source, practic fiecare bandă desenată sau poveste cu Jenny din lume este un soi de fan-fiction[fără fiction]. Lucrările se conectează cu poveștile altor persoane doar dacă ele hotărăsc să o facă.”16 Și chiar dacă au trecut 10 ani, poveștile prilejuite de “Jenny cea ubicuă” continuă să apară. Până acum exista doar unul sau două precedente tipărite, însă nici un alt asemenea personaj. Însă fără îndoială, Jenny reprezintă o cultură de rețea distinctivă care amestecă creativitatea individuală cu deschiderea - una care a transformat ideea de scriitor și rolul său. Ea nu are propria narațiune care pre-există tuturor celorlalte, este ceea ce ce se poate numi un personaj fără operă, un personaj în căutarea unui autor. De asemenea ea nu are un univers, este un personaj în căutare de univers ficțional pe care să îl populeze, respectiv locuiască - spre deosebire de fanfiction-ul „parazitar”. Valoarea literară canonică clasică are mai putină greutate într-un spațiu în care valoarea scriiturii se măsoară prin gradul de adaptare la nevoile subculturii care produce scriitura în prima instanță, caz în care noile canoane mici sunt stabilite de jos în sus. Prin deducție. Majoritatea serviciilor din rețea pe care le numesc în mod cuprinzator și vag “platforme colaborative de creativitate”17 sunt mai mult sau mai puțin efemere în mediul de 16 Idem. www.theshifterarchieve.com 17 În 2008 s-a lansat proectul WikiStory. Com care urmareste un target mai larg și declara ca scopul sau cuprinde colaborarea în ceea ce privește povestirile scurte, poezii, romane, simple fire narative sau descrieri de personaje. Mai târziu, în același an, s-a lansat METAnovel cu speranța de a scoate complet din joc editorii clasici printr-o caracteristică ce permeit un carncen peer-review și voturi din partea celorlalți cititori ai comunității. Fabulate este 1177 1Q rețea18, evident acesta nefiind cazul scrierilor de tip wiki, cea mai prolifică formă de colaborativitate, platformă ce a dat naștere involuntar lui Jenny. Bazarul se opune astfel modelului tradițional și structurilor dominante ale criticii literare, oferind voce cititorului. Odată aflat în interiorul acestui bazar literar, poți negocia nu doar propria interpretare, ci poți să îți calibrezi această interpretare parcurgând până la act propunerea de reconfigurare textuală care te satisface, și bineînțeles, poți negocia termenii și condițiile în care acest lucru se va desfășura. Astfel, Eric Raymond, prin conceptele sale, a propus involuntar un instrumentar care poate servi atât în cazul literaturii tradiționale, cât și a celei de rețea. Modelul mai nou prezentat în acest studiu, cel al bazarului este un model adoptat de un citior creativ care zburdă fericit din comunitate în comunitate internautică, contribuind binevoitor la fondul cultural internațional și celebrând creativitatea în cele mai pure forme ale sale. Să ne imaginăm dorințele teoriilor orientate către cititor ale secolului trecut îndeplinite elegant și hotarât în bucuria creativă a citiorului născut digital. Bibliografie: Hrabal, Bohumil, Minunea noastră cea de toate zilele, povestirea O după-amiază anostă, ed. Paralela 45, colecția Ficțiune fără frontiere Bucuresti, 2004. Pierre Bayard, Cum vorbim despre cărțile pe care nu le-am citit, traducere de Valentina Chiriță, Polirom, 2008. Barthes, Roland, The Semiotic Challenge, Hill and Wang, traducere de Richard Miller, New York, 1988. Barthes, Roland, Plăcerea textului, ed. Cartier, trad. de Marian Papahagi, București, 2006. Aarseth, Espen, Cybertext. Perspectives on ergodic Literature, London, 1997, The John Hopkins University Press. Brooks, Peter in The melodramatic Imagination, Columbia University Press, New York, 1985. Webliografie/Webografie: Kurzweil, Ray, The Singularity is Near, http://www.kurzweilai.net/index.html?flash=1 , ultima accesare 07.2010. un alt proiect similar unde autorii au o limita de 500 de cuvinte pentru fiecare postare care va fi “pagina urmatoare” a povestirii, utilizatorii putând alege care din postările în cauza continuă povestea în mod oficial. Tailtelling. Com este un alt exemplu de astfel de spațiu în care utilizatorii pot crea povești și în care ceilalti membri ai comunitatii pot contribui în oricare punct al narativei. În ultimii ani au aparut numeroase astfel de site-uri precum Orion's arm și Galaxiki, site-uri care încurajează dezvoltarea universurilor science-fiction, iar site-uri precum Epic Legends of the Hierarchs: the Elemenstor Saga se concentrează pe dezvoltarea narativelor ce țin de genul fantasy. Astăzi mizele sunt mai mari. Dintr-o simplă unealtă de marketing și testare a gusturilor pieței, un proiect ambițios numit The Autobiography of Pain încearcă să intocmească și să publice un roman wiki în mod gratuit, fără nici o intervenție a unei a treia părti. Setările de editare sunt în așa fel contruite încât se vor bloca la o anumită dată și oră. 18 Reacțiile la romanele wiki - colaborative si mai ales la cel mai celebru, A Million Penguins, comisionat de prestigioasa editură Penguin Books, au fost diverse. Anumiți comentatori și-au exprimat interesul în ceea ce privește parcursul proiectului însă au descris progresul sau din start ca fiind“predictibly horrible” (Pressley, James (2007) “În Wikinovel, Big Tony Craves Pizza, Carlo Shoots Up” pe www.Bloomberg.com. 1178 Raymond, S. Eric, The Cathedral and the Bazaar, http://www.catb.org/~esr/writings/cathedral -b azaar/cathedral-bazaar/ (text integral), ultima accesare la data de 03.03.2011. Baudelaire, Charles, Florile Răului, Odă cititorului, hllp: www.scrilube.comlileralura-romana/poezii/CharlesPierre-Baudelaire-Dm-F831120161.php, ultima acceasare 09.2010. www.TheShifterArchive.com A Million Penguins [dead link] Pressley, James, www.Bloomberg.com. http://www.wikia.com/Wikia hllp: www.wikia.com Wikia hllp: www.galaxiki.org hllp: melanovel.wikia.comwikiMelaNovel hllp: www.wikislory.comwiki WikiSlory Home hllp: www.fabulale.co.uk http://www. tailtelling.com/ 1179 MITUL ȘI SOCIETATEA DE CONSUM 5 Phd: Simona GRUIAN Universitatea Babes-Bplyai, Cluj-Napoca O dată cu desacralizarea miturilor, cu luarea în stăpînire a spațiului virtual, lumea postmodernă devine un mediu propice pentru nașterea unor noi mitologii care au în prim plan făpturile artificiale și dezvoltă paradigma omului-mașină. După Kathleeen Woodwar, înțelegera epicii postmoderne ar avea nevoie de suportul unor mituri adecvate noului context științific, economic, cultural: mitul societății post-industriale - mitul societății cibernetice și mitul schimbării tehnologice -felul în care computerul ne-ar putea influența viziunea despre lume. Ne propunem, așadar, în acest studiu, analiza morfologiilor mitice care se încadrează în tipologia Omului mașină, axîndu-ne cu precădere pe imaginea robotului și a cyborg-ului. Urmărim, de asemenea, evidențierea specificului conceptului de societate cyber, a receptării lumii virtuale drept concurentă a lumii reale. Pentru aceasta vom încerca să descriem aspecte precum fenomenul avatarizării, al creării societăților virtuale -din cadrul unor jocuri precum SimCity- create după principiul simulării prefigurat de către Baudrillard. În acest sens, cartea lui Steven G. Jones, Cybersociety va constitui unul dintre aparatele critice pe care îl vom utiliza în cadrul mai larg al studiului. Ca metodologie ce va sta la baza acestui studiu vom face uz de deconstructie si demitizare. Cuvinte cheie : Cybercultura, consumerism, cyborg, identitate virtuală, mitologizare Motto: „Dacă ne-am orienta după eseistica zilnică « mit» ar fi orice idee acuzat ireală, îmbibată de o credință mistică sau, dacă ținem seama de o întrebuințare mai ștearsă a cuvîntului, «mit » ar fi orice idee care, despuiată de orice altă valoare, și-a mai păstrat doar prețul unei ficțiuni utile, ori chiar inutile în economia vieții sau în gospodăria cunoașterii utile."1 Secolul în care ne aflăm reprezintă, poate, o perioadă de efervescență economică, adevărat boom informațional, în ideea că viața noastră e supusă aproape în totalitate transformării tehnologice. Digitalizarea existenței umane e urmarea venerației fabuloasei holograme a morții lui D-zeu ca rezultat al distanțării omului de sacralitate . Aici se întrevede o explicație de conținut: când spunem existență umană ne referim cu precădere la coordonata socială a individului, dar avem în vedere și existența spirituală a acestuia. Astfel, monitorul PC-ului devine un concurent al ecranului cinematografului, al cărții, al ziarului pe care odinioară obișnuiam să îl răsfoim dimineața sorbindu-ne cafeaua. Suntem ”piese” ale unei culturi computerizate, adepți ai socialzării în rețea, al comerțului electronic, jucători și ”jucați”, fictiuni și ficționalizări, subiecți avatarizați pentru care realul/realitatea nu mai 1 Lucian Blaga, Trilogia culturii, Ed. Fundațiilor, București, 1944, p. 377 1180 înseamnă doar mediul social, căci, aflați în era tehnologiilor, a gadget-urilor, devenim cu toții adepții unei mitologii virtuale. Mitologizarea virtuală presupune încrederea în lumea virtuală, încrederea în noi mitologii și nașterea unora noi, căderea în tehnologie, mai întîi ca fan, iar mai apoi ca adept convins al noii societăți: concurentă a celei reale, care îți oferă puterea de a fi ceea ce în realitate nu poți fi. Marcați de spiritul-rețea ne aflăm sub zodia semnului, așa cum observa și Fredric Jameson care leagă postmodernismul de al treilea stadiu de dezvoltare al capitalismului, ce ar presupune anularea referinței. Anularea referinței presupune, însă jocul: jocul semnificanților. Impactul lumii virtuale asupra umanității produce mutații covîrșitoare, așa cum preconiza Michael Dertouzos, acesta "va schimba modul nostru de lucru și de joacă, dar mai important, va modifica aspecte profunde ale vieții noastre și ale umanității”(...) Majoritatea lumii nici nu 2 își dă seama că unval uriaș se îndreaptă spre ea."2. Geometria mentalității postmoderne e o ars combinatoria. Ideea e sustenibilă în măsura în care pentru fiecare națiune în parte postmodernismul înseamnă altceva. Putem vorbi despre un postmodernism francez, italian, american, de aici poate și greutatea ce intervine în definiția curentului. Internetul, spațiul virtual ca atare oferă, însă, posibilitatea vizualizării acestor particularizări ale postmodernismului ca într-un ambițios tabel al lui Mendeleev. De aici viziunea globalizantă, globalizarea fiind o atitudine (postmodernă, în esență) care ar ține și de acest meta-discurs al combinatoricii și al puterii. Globalizarea ne induce unicitate, dar în fond nu e decît diversitatea pervertită, e piulița care strînge în loc de un șurub mai multe deodată. În ce măsură, însă, putem să considerăm postmodernitatea drept recul al lucifericului, așa cum ar spune Blaga de pildă? Dispus experimentelor, configurat înspre explicitare și egalare a actului divin (mă refer aici la experimentul de la Geneva, la acceleratorul de particule și ambițioasa încercare de a recrea particula primordiala) omul postmodern e acest stăpîn al inelelor corupt de puterea consumului, de transgresarea propriilor limite, de tentația luării în stăpînire prin intermediul științei. După Gilles Lipovetsky termenul de societate de consum își găsește obîrșia undeva în zorii anilor 1920, înțelenindu-se cu precădere între anii 1950-1970, pentru ca în contemporaneitate aceasta să ajungă drept ”evidență”, ”una dintre figurile de stil cele mai o emblematice ale ordinii economice și ale vieții cotidiene din societățile contemporane”3. Lecția teoriei anti-mimetice a cărei inițiator nu este altul decât Jean Baudrillard4 ne relevă cele trei faze evolutive ale societății: cea pre-industrială (sau cea a "tranzacțiilor simbolice"), societatea industrială (sau a "societatății axată pe producție") și societatea de consum (caracterizată în esență printr-o euforie a simulacrelor). Prin societate de consum înțelegem o lume guvernată de mărci înregistrate, obiecte, brand-uri, o lume în care predomină consumismul, îndeletnicirea de bază a acestui homo consumans fiind shooping-ul. 2 Dertouzos, Michael - Ce va fi:Cum vom trăi în lumea nouă a informației, Editura tehnică, București, 2000, p.21 3 Lipovetsky, Gilles -Fericirea paradoxală.Eseu asupra societății de consum, Buc.edit. Polirom, 2007, p.17 4 Baudrillard, J e a n - Societatea de consum: mituri și structuri ; trad.: Alexandru Matei; pref.: Ciprian Mihali. Ed. a II-a. București: Comunicare.ro, 2008, p.86 1181 Acestă societate a etichetei, a satisfacției ochiului și a abundenței impune cultul vitrinei, al plimbărilor prin mall, în fine, isteria super-ofertelor dintre cele mai profitabile. E era publicității cancerigene, a intoxicației vizuale, care capătă conotații enorme: e hiperpublicitatea, ”spectaculoasă și decalată, onirică și complice (...) ce instaurează un univers al mărcilor-staruri”5. Ombilic al receptării sociale, look-ul, devinde măr al discordiei între posibilitățile reale de cumpărare și proiecția, uneori mitologizantă a idealului de frumusețe, sau mijloc de propagandă, de reclamă gratuită ce repede își găsește adepți deoarece șochează. Șocul ca mijloc prim de stîrnire a ovației, suprastima de sine, acest ”cult al mărcilor care se hrănește din dorința narcisistă”6 reprezintă pârghiile unei strategii de marketing. Aceste reverberații ale unei identități isteric-narcisiste se pot repera în tot atîtea lady Gaga, sau Madonne care sunt 7 gata-gata să se sacrifice de dragul imaginii. În fapt, cele două întruchipează efectul diva7, sunt glasul unei identități conștiente de puterea manipulării, au cultul mărcii și al sloganului, șochează prin gesturi extreme, cel puțin în cazul primeia. Aproape peste noapte și-au clădit mitul, precum se țese tehnic, aproape programabil pînza de paianjen. Și tot atît de repede locul eroilor civilizatori a fost luat de fel de fel de figuri mai mult sau mai puțin robotizate, de făpturi cibernetice ce pot astîmpăra exigențele de putere ale cetățeanului. Basmele copilăriei devin epopei de carton ale unor mașini vorbitoare, roboți, sau mutanți. Desacralizarea specifică societății actuale e măsura distanțării de vechile mitologii, e configurația mitologizatoare a gândirii slabe (Vattimo). În fond, ceea ce se proiectează în conștientul colectiv este această fantasmă a mitului vîrstei de aur, societatea de consum fiind, societatea abundenței, a satisfacției, o utopică și promisă Țară a Canaan-ului. Existența diurnă a individului se reduce la spasm-ul achiziționării, la febra cumpărăturilor, însă toate acestea vor conduce la exces, la acea ”pierdere a controlului de sine: fashion victims, cumpărături compulsive, îndatorarea familiilor, supradependența de jocurile video, ciberdependența, toxicomaniile (..) anarhiile o alimentare, bulimia și obezitatea”.8 Vinovat pentru toată această psihoză se face hipermarket-ul, mall-ul, spațiu hilar al ofertelor, al delirului, dar și al manipulării, care se dispune în forma unui satelit ce bîntuie orașul9, o morfologie -clonă a modelului cibernetic. Apariția acestor construcții la periferia orașului, precum și a cartierelor noi, a fabricilor abandonate ne lasă impresia că, indubitabil conștiința sacrală a comunității e departe de modelul arhitectural evidențiat cândva de Eliade. Biserica nu mai este axul central al așezării, de fapt nu mai există un centru..ci multe alte centre, orașul e tentacular, rizomatic, se întinde fantomatic. Mediul Virtual prin rețelele sale de socializare, facebook, twiter, dar și prin magazinele on-line accelerează pofta turbo-consumatorului. Dacă în magazinul real clientul ”se emancipa de sub dominația vînzătorului”, ciberconsumatorul ”se eliberează de toate legăturile spațio-temporale, nemafiind obligat să fie prezent fizic într-un spațiu comercial și putând face comenzi, din orice loc și la orice oră, unei mașini, nu unei persoane”. Esența 5 Lipovetsky, Gilles- op. Cit. Pag. 82 6 Idem p. 86 7 Termenul îi aparține lui Lipovetski, op. Cit. 8 idem. p.108 9 Baudrillard, Jean- Simulacre și simulare, Cluj, Ideea Design, 2008, p.56 1182 marketului virtual constă în ”sistemul de informații fără limite, fără constrângere de timp și de spațiu, care formează tocmai specificul epocii turbo-consumeriste”10 11. Rezultat al tehnologizării și triumfului științei, al schimbării de paradigmă reclamate de către postmodernitate, cultul societății cybernetice devinde un element decisiv în creionarea unui nou tip de identitate. Este vorba, în esență, despre o identitate virtuală care se definește drept adiacentă unei existențe sociale reale. Subiectivitatea specifică postmodernității trebuie gîndită în raport cu mijloacele tehnologice ale prezentului, caci, afirmă Guattari, ” La fel ca mașinile sociale, pe care le putem grupa în categoria Echipamentelor colective, mașinile tehnologice de informație și comunicare operează în centrul subiectivității omului, nu numai în cadrul amintirilor și inteligenței, ci și în cel al sensibilității, al afectelor și fantasmelor sale inconștiente”11. Dacă Identitatea socială reprezintă rezultatul ”socializării individului și încadrării acestuia într-o tipologie socială, prin conformare la modelele de mentalitate și comportamentele dezirabile social, este mai degrabă o identitate normativă pentru că aceasta conține ceea ce trebuie să fie individul nu ceea ce este”12, identitatea virtuală presupune fragmentarea, teatralismul, simularea și simulacrul, este o ”prezentare teatrală a sinelui, în 13 care fiecare este capabil să se autoprezinte într-o multitudine de roluri, imagini și activități”13. Cybersocietatea anulează cele două forme de manifestare ale identității, regimul diurn și nocturn, impunând în locul acestora existența on-line și off-line. Comunitățile virtuale sunt generatoarele de noi realități bazate pe o altă tipologie a realțiilor sociale. Acestea sunt rezultatul nevoii individului de a aparține unei comunități, de a se integra și de a se afirma în cadrul acesteia14. Lumii virtuale, înțeleasă ca simulacru al lumii reale, ca iluzie tehnologică ce dizolvă realitatea înseși în interiorul unui spațiu (Baudrillard) putem să-i atribuim posibilitatea de a conferi subiectului șansa de a-și construi o lume care se reclamă drept concurentă a celei reale. Dificultatea definirii termenului de cyberspace este evidentă. Mike Featherstone si Roger Burrows circumscriu trei sensuri ce au fost atribuite termenului: 1. “ciberspatiul gibsonian în care utilizatorul, tehnologia si media sunt considerate a fi o singura entitate; 2. realitatea virtuală: un mediu 3D ciberspațial în care oamenii pot „intra” și „se pot mișca în el”, pot să interacționeze atât cu computerul cât și cu alte fiinte umane; 3. ciberspațiul ca mediu de transmisie electronică, digitală: ca o zona greu separabilă; poate deveni viitorul laborator al omului de știință, viitorul simulator cybernetic, cu alte cuvinte el este pur și simplu spațiul viitorului.”15 Dimensiunea asupra căreia trebuie să insistăm în cuprisnul acestei pagini este cea care privește realitatea virtuală înțeleasă ca spațiu al socializării și al afirmării unei subiectivități 10 Lipovetsky, Gilles- op. Cit. Pag. 94 11 Deleuze Gilles, Guattari Felix -Capitalism si schizofrenie (I) Anti-Oedip, Buc. Edit. Paralela 45, 2008, trad. din franceză de Bogdan Ghiu, p.113 12 Juncan, D. - Identitate si societate. Cluj-Napoca: Editura Ekoin. 2005,p.66 13 Giddens, A. - Consecințele modernității. București: Editura Univers. 2000, p. 154 14 Marcotte, J.F.- Communautes virtuelles et sociabilite en reseaux: pour une redefinition du lien social dans les environnements virtuels, Esprit Critique, v. n.4, 2003, p. 156 15 Featherstone, Mike&Burrows, Roger, 1996,Cyberspace/Cyberbodies/Cyberpunk. Cultures of Technological Embodiment, Sage, London: 5-7, apud Gabriela GROSSECK, “Incursiune în ciberspațiu”, în revista Informatica Economica, nr. 3(27)/2003 1183 reale/ fictive. Intrarea într-o astfel de lume presupune luarea în posesie, acțiune ce presupune un ritual al intrării în rețea, care constă în înregistrarea cu un username și o parolă, în completarea unor chestionare ș.a.ș.m.d. Procesul reprezintă, de fapt, o teatralizarea a ființei, căci, deseori cei care se înscriu în rândul unor astfel de comunități virtuale proiectează o imagine cu totul neadevărată, își autoficționalizează existența, închipuindu-și și asumându-și, deseori conștient diferite măști. Avatarizarea în sine reprezintă o mască, un icon în spatele căruia se ascund identități împrumutate, imaginate, jucate. Sim City este un joc ce pune la dispoziția user-ului posibilitatea de a-și construi și dezvolta propriul oraș și demonstrează în opinia lui Steven G. Jones o ”surprinzător de puternică interacțiune uman-computer (virtual), o interacțiune foarte diferită de alte hypertexte sau de cinema-ul interactiv”16. Sim City este mai mult decît un joc în ideea în care permite utilizatorului sa-și construiască o lume proprie, să-și elibereze creativitatea și dorințele refulate vizavi de posibilitățile pe care i le oferă lumea reală în care trăiește, și, nu în ultimul rînd, să exploreze o existență virtuală. Locuitorii acestei societăți virtuale se numesc the sims și simulează, în funcție de dorințele și resursele tezaurului orașului diverse activități de construcție: de la spitale la biserici, case familiale etc. Prin intermediul unui astfel de joc asistăm la ceea ce Donna Haraway (Manifestul Cyborg) denumea drept extensia organică a conștiinței umane prin computer, iar jucătorul o prelungire a computerului. Jucătorul poate primi diverse denumiri, fie prinț, împărat, rege etc și poate să adopte nume istorice precum Napoleon, Hitler sau Lincon. Asumarea acestui rol ține de teatralitate, de identificarea cu simulacrul. Odată intrat în joc, subiectului i se deschide o lume în care el este singurul D-zeu, primește atributele omnipotenței și omniprezenței. Mitologia societăților virtuale ne seduce prin puterea anulării limitelor (saltul de la limitat la inlimitat17) căci, omul”fiind prin natura sa situat într-un punct al lumii, internetul îl face ubicuu, prezent peste tot. Această omniprezență a tradiției religioase era un atribut al lui D-18 zeu pe care internetul l-a pus la dispoziția omului”18 Loc al exteriorizării mentale, cyberspațiul prelungește raportul minte- mașină, subiectul aflându-se într-o ”tentativă constantă de a se remarca, de a se implica probînd emoții dialogice, dar iremediabil condiționate de un soi de narcisism electronic. Astfel, dorința de a stabili multiple legături, de a interacționa se transformă într-o realitate care tinde să se confunde cu existența”19. În acest fel, lumea virtuală oferă individului posibilitatea de a se exterioriza, de a ieși din cotidian și de a-și crea propria lume. Din acest punct de vedere 1616 Jones G. Steven- Cybersociety, Sage Publications, London, 1995. P.83 17 Galimberti, Umberto- Orme del sacro. Il crestianesimo e la desacralizzatione del sacro, Milano, 2000, p.207 18 Idem, op. Cit.p.206 19 Bellini, P. - Tra Mito e Logos: Il concetto di Mitopia e la civilta tecnologica postmoderna, în Metabasis, novembre 2009 anno IV n° 8 : ” Grazie, cioe, all'invenzione dei computer e del cyberspazio le normali attivitâ mentali custodite nella sfera dell'interioritâ personale, come alcunche di assolutamente privato ed sprimibile collettivamente solo grazie a uno sforzo letterario (in senso lato) deciso e a lungo meditato, si trovano improvvisamente proiettate all'esterno, grazie ai computer e allo spazio virtuale che diventano i luoghi per eccellenza dell'esternalizzazione mentale. Il computer, infatti, imita alcuni processi mentali come la computazione e allo stesso tempo stimola, in chi ne fruisce, procedure tipiche dell'analogia, e della simpatia che affondano le loro radici nella dimensione immaginale dell'esistere. Il cyberspazio, invece, prolunga il rapporto mente-macchina (elettronica) oltre la dimensione solipsista di tale interazione, in uno spazio sconfinato dove ci si relaziona ad altre analoghe diadi (mente-macchina), nel costante tentativo di rendersi visibili, di partecipare, provando emozioni dialogiche ma irrimediabilmente condizionate da una sorta di narcisismo elettronico. Cosi il desiderio di stabilire connessioni plurime, si trasforma in una visibilitâ che tende a confondersi con l'esistenza.” 1184 putem relua în discuție problematica lumilor compensatorii pe care o anunța programul esteticii romantice, întrucât conștiința postmodernă e predispusă dialogului cu trecutul, e specializată în arta fragmentarismului Raportul dintre cultura de masă si tehnologia informatiei, explorarea spațiului virtual, cybercultura în esență, determină o altă problematică, cea a relației uman / postuman. Din acest punct de vedere figura pe care trebuie să o includem în cadrul acestei conjuncții este cea a cyborg-ului, organism cibernetic -sinteză a biologicului cu tehnica/electronica, un tip de existență ce se afirmă cu precădere în imaginarul filmic postmodern - Blade Runner, Matrix etc-. La origine, termenul de cyborg a fost impus de către Manfred E. Clynes și Nathan S. Klyne în 1960, pentru a denumi implanturile, tehnicile bio-medicale, pentru ca ulterior să-și facă loc produse hibride, jumătate om, jumătate mașină, o combinatorică a metalului cu carnea, a organicului cu tehnica, despre care vorbește N.Katherine Hayes în volumul How we became posthuman. Virtual bodies in cybernetics, literature and informatics (1999). În schimb, pentru Bellini cyborg-ul este o mitopie întrucît acesta relansează o teorie a 20 evoluționismului ce ”permite să gândească omul ca un a fi mereu perfectibil genetic”20. Cybersocietatea reprezintă o lume compensatorie, o alternativă la lumea reală. Este lumea ca rezultat al simbiozei dintre imaginar și tehnolologie, dintre mit și utopie lumea-pereche ce se înfățișează, printr-un amplu proces de deteritorializare ca un semeț proiect al sensibilității postmoderne. În fond, realitatea virtuală nu este decât proiecția interacțiunii dintre corpul nostru și mașină, este ceea ce face să se afirme în acel spațiu propriul nostru simulacru. BIBLIOGRAFIE Critice: Baudrillard, J e a n - Societatea de consum: mituri și structuri ; trad.: Alexandru Matei; pref.: Ciprian Mihali. Ed. a II-a. București: Comunicare.ro, 2008, Baudrillard, Jean- Simulacre și simulare, Cluj, Ideea Design, 2008, Deleuze Gilles, Guattari Felix -Capitalism și schizofrenie (I) Anti-Oedip, Buc. Edit. Paralela 45, 2008, trad. din franceză de Bogdan Ghiu, Dertouzos, Michael - Ce va fi:Cum vom trăi în lumea nouă a informației, Editura tehnică, București, 2000, Juncan, D. - Identitate și societate. Cluj-Napoca: Editura Ekoin. 2005, Lipovetsky, Gilles -Fericirea paradoxală.Eseu asupra societății de consum, Buc.edit. Polirom, 2007, 20 Bellini, P. Op. Cit. P.9: ” L'evoluzionismo si qualifica allora in quanto narrazione mitopica poiche, aprendosi a un futuro ancora indefinito, permette di pensare l'uomo come un essere eneticamente sempre perfettibile, su cui e possibile, in linea di principio, intervenire tecnologicamente, manipolandone il codice genetico (cioe sostituendosi alla natura) e innestando nel suo corpo parti elettroniche al fine di migliorarne le caratteristiche. In questo senso la narrazione evoluzionista anche se, inizialmente, si limita a giustificare la presenza dell'uomo sul nostro pianeta (come accade nel Mito), tuttavia in quanto mostra un'apertura fin dall'inizio verso il futuro, sulla scorta delle scoperte in campo genetico e delle nuove tecnologie elettroniche e informatiche, si trasforma attraverso l'immagine del cyborg in una mitopia”. 1185 Jones G. Steven- Cybersociety, Sage Publications, London, 1995. Giddens, A. - Consecințele modernității. București: Editura Univers. 2000, Marcotte, J.F.- Communautes virtuelles et sociabilite en reseaux: pour une redefinition du lien social dans les environnements virtuels, Esprit Critique, v. n.4, 2003, p.156 Galimberti, Umberto- Orme del sacro. Il crestianesimo e la desacralizzatione del sacro, Milano, 2000, p.207 Periodice: Bellini, P. - Tra Mito e Logos: Il concetto di Mitopia e la civilta tecnologica postmoderna, în Metabasis, Noiembrie, 2009 anno IV n° 8 Grosseck, Gabriela, “Incursiune în ciberspațiu”, în revista Informatica Economica, nr. 3(27)/2003 1186 IPOTEZE PRIVIND LITERATURA ROMÂNĂ SUB COMUNISM Drd. Adriana RUSU Universitatea ,,Ștefan cel Mare” din Suceava Reconsiderarea literaturii române din perioada comunista presupune configurarea - mai mult decât definirea - unor structuri noi și a unor nexuri flexibile, generate de circumstanțializarea (apreciata, uneori, ca indezirabila , iar alteori ca obligatorie ) și de contextualizarea producerii și a receptarii textului literar. Demersul critic include, așadar, și inventarierea unor contexte sociale și politice, istorice și biografice care ar permite accesul în unghiul optim de evaluare, cel al expresivitații textului, în opoziție cu unghiul mort al ancrasarii în prejudecata lipsei de valoare a unei literaturi la comanda și cu unghiul defavorabil al principiului estetic. Se contureaza, astfel, o panorama a formelor de manipulare, de constrângere și de compromis, între care se zbate sa supraviețuiasca literatura Cuvinte-cheie: comunism, contextualizare, receptare, manipulare Motto: „... poporului, în întregul lui, îi va fi răpit Scriitorul, prin compromiterea imaginii lui: Scriitorul nu ca scriitor, ci ca simbol al onoarei naționale.“ (Eugen Negrici) Reconsiderarea literaturii române din perioada comunistă îl determină pe Eugen Negrici să configureze - mai mult decât să definească - structuri noi și nexuri flexibile, generate de circumstanțializarea (apreciată, uneori, ca indezirabilă1, iar alteori ca obligatorie1 2) și de contextualizarea producerii și a receptării textului literar. Demersul critic include, așadar, și inventarierea unor contexte sociale și politice, istorice și biografice care ar permite accesul în unghiul optim de evaluare, cel al expresivității textului, în opoziție cu unghiul mort al ancrasării în prejudecata lipsei de valoare a unei literaturi la comandă și cu unghiul defavorabil al principiului estetic. Se conturează, astfel, o panoramă a formelor de manipulare, de constrângere și de compromis, între care se zbate să supraviețuiască literatura. Literatura română sub comunism: 1948-1964 (vol.I, ed. a II-a revizuită, Editura „Cartea Românească“, București, 2010) este o reeditare a celei din 2002, din care a fost eliminat, voluntar și declarat, capitolul dedicat istoriei raportului literaturii cu propaganda, o considerat „prea abraziv“3 și „vinovat de părtinire“. Efectul prevăzut este bipolar: se evită 1 Alex Ștefanescu recomanda (în Istoria literaturii române contemporane. 1941-2000, Editura „Mașina de scris”, București, 2005, p. 52) ca textele literare produse în perioada amintita sa fie abordate „fara ca în judecarea lor sa se ia în considerare circumstanțe atenuante (sau agravante)“; 2 „Limbajul luptei de clasa e violent și incitator, îl regasim în caricaturile epocii, în lozincile «mobilizatoare», în reportajele ziariștilor sau în cele cinematografice. De aceea, înainte de a stabili statutul «producției literare» a perioadei de care se ocupa, Eugen Negrici e obligat sa contureze cadrul, contextul (și intertextul!) generator, sa întreprinda «traducerile» necesare stabilirii reperelor minime de inteligibilitate, pentru a-l ghida pe lectorul de azi“, considera Smaranda Vultur în articolul Poezia ca forma de agresiune, din „22. Revista grupului pentru dialog social“, nr. 5/2004; 3 Alex Goldis, în http://revistacultura.ro/articol.php?rezultat=1374; 1187 unele „asprimi, încrâncenări și lamentații“4, dar se prevede apariția unei stări de „dezamăgire în rândul celor care consideră că asemenea izbucniri neacademice au, totuși, noima lor, după anii de teroare psihică si fizică pe care i-au trăit“5. Tonul cărții este dat de chiar primul capitol, în care autorul declară, vorbind despre o morfopatologie literară, că „nu se putea să nu înrâurească maladiv progenitura, să nu provoace modificări bizare gândirii producătoare zămislirea în trei, de conivență cu cenzura (complezentă, dar protejând minciuna și liniștea) și cu cititorul (pervertit, poftind adevărul, fie el în fărâme sau cu înlocuitori)“6. Literatura română sub comunism... relevă consecințele raportării scriiturii la ideologia partinică impusă opresiv, fără îngăduința protestului ori posibilitatea refugiului, oferă o periodizare a celor 45 de ani de comunism în funcție de atitudinea cenzurii (încrâncenată și devastatoare; relaxată; recuperatorie), în funcție de reacția scriitorului (generator de literatură aservită / de partid/ de propagandă; creator de literatură tolerată/ de literatură care aspiră la literatură - tentând evaziunea), dezvăluie stratagemele impuse de nefirescul „zămislirii în trei (scriitor, cenzor, cititor)“7, dar și mecanismele de producere a unei literaturi ce evoluează după legi proprii, într-un spațiu ostil și îngrădit; accentuează componenta expresivă (augmentată în defavoarea celei estetice) a textelor - comparabile, din acest punct de vedere, cu scrierile vechi, pe care criticul și-a exersat acuratețea analizei; propune un diagnostic și o valorificare fragmentară a unei literaturi intrate deja într-un accentuat proces de perimare. Toate acestea sunt așezate sistematic, dintr-o ipostază critică mai curând accentuat polemică (decât accentuat detașată precum cea a lui Eugen Simion sau ironică precum cea a lui Alex Ștefănescu) care presupune o modificare a unghiului de observație, astfel încât evenimentele, scriitorii și cărțile lor să fi percepute într-o lumină insolită, generatoare a unei perspective nealterate și incitante care permite ca literatura română sub comunism să devină un „exercițiu de înțelegere a mecanismelor prin care omul poate fi mistificat“8. Încercând o etapizare, dintr-o perspectivă detașată, a literaturii „ghetoizate“9, Negrici stabilește următoarele perioade: a proletcultismului10 11 (1948-1964), perioada liberalizării și a recuperării (1964-1971) și o perioada naționalistă a comunismului (până în 1989). Cea dintâi, arată Negrici în consonanță cu alți istorici literari11, se suprapune stalinismului integral și înregistrează destabilizarea nu numai a literaturii române, ci și a ființei naționale, prin acțiuni antiromânești cu consecințe devastatoare: elita este eliminată, mulți scriitori importanți sunt exterminați sau marginalizați12, populația este îndoctrinată după modelul sovietic, cultura suferă, în totalitatea sa, un proces de ideologizare și de dislocare, se 4 Eugen Negrici, Literatura română sub comunism: 1948-1964 , Editura „Cartea Românească“, București, 2010, ed. a II-a revizuită, p.7; 5Ibidem, p. 19; 6ibidem, p. 14; 7 ibidem, p. 47; 8 Smaranda Vultur, Poezia ca formă de agresiune, in ,,22. Revista grupului pentru dialog social” nr.5/ 2004; 9 ibidem, p. 11; 10 Deși Liviu Țeghiu considera, în Fenomenul proletcultist în literatura română (Ed. „Mirton“, Timișoara, 2000. ), ca termenul este adecvat întregii perioade comuniste, în dezacord cu Sandra Cordoș (Literatura între revoluție și reacțiune. Problema crizei în literatura română și rusă a secolului XX, „Biblioteca Apostrof“ , Cluj, 1999); 11 Nicolae Manolescu, Paul Caravia, Alex Ștefanescu etc.; 12„În toamna anului 1944 se produc primele epurări morale. De morți ca și de vii“ semnaleaza dramatic Nicolae Manolescu în Istoria critică a literaturii române. 5 secole de literatură (p. 887), deschizând lungul șir al ilustrarilor cu regimul postum al lui Liviu Rebreanu; 1188 impune izolarea de cultura europeană demonizată și - cel mai grav- cartea românească trece prin pogrom13. (Se interzisese, deja, apariția unor opere - catalogul Publicații scoase din circulație , apărut în 1946, conținea 1863 de titluri dintre care 762 în limba română, iar ediția din 1948, - 8438 de titluri14, în 522 de pagini, cu un supliment de 11 de pagini; se adăugaseră toate manualele școlare de dinainte de 1947 - și, mai mult, fuseseră inspectate și parțial distruse bibliotecile suspectate că ar conține opere neagreate, precum s-a întâmplat cu biblioteca lui Eugen Lovinescu sau cu cea a Brătienilor.) Sunt interzise cărți ale lui Vasile Alecsandri, Gr. Alexandrescu, Ion Agârbiceanu, Lucian Blaga, Dimitrie Cantemir, Șerban Cioculescu, George Coșbuc, Garabet Ibrăileanu, Titu Maiorescu, Costache Negruzzi, Liviu Rebreanu, Vasile Voiculescu, Paul Zarifopol și ale multor altora. Un an mai târziu, teroarea roșie îi declară indezirabili pe Tudor Arghezi, George Bacovia, Ion Barbu, Hortensia Papadat-Bengescu, Cezar Petrescu, Constant Tonegaru și, din nou, pe mulți alții. Sunt menționate, pentru această perioadă, și două ,,închisori pentru cărți”15. Este debutul așa-numitei gulagologii românești16. Holocaustul cultural impune modelul rigid și unic al realismului socialist și formarea unei culturi eminamente proletare (de la denumirea rusească a proletkultului) care să stabilească o relație de ruptură cu trecutul. Criteriile de selecție (aberantă, abuzivă, planificată de către o cenzură subordonată Securității) a textelor publicate nu vizează esteticul, ci ideologia, cultivând redundanța, superfluul în texte de o pseudoliteraritate tipizată dupa modelul doctrine unice. Secțiunea longitudinală prin discursurile acelei perioade, așa cum o performează bisturiul lui Eugen Negrici, permite detectarea unei uniformizari greoaie și osificări detestabile a limbajelor captive între limitele ideologiei. „Cine nu scrie într-un limbaj accesibil, cine nu are o concepție înaltă, materialist-dialectică asupra vieții, cine arată o cât de mică simpatie pentru intimități poetice, pentru naturalism, pentru erotism și divertisment, pentru proza analitică psihologizantă și pentru aceea polițistă sau de aventuri se descalifică în ochii partidului ca scriitor“17. Rezultatul este - subliniază Eugen Negrici -cu putine excepții, o subliteratură propagandistică, aprobată și încurajată de o critică literară anexată Securității, ce construiește o proză pe doua direcții: cea a conflictelor antagonice (romanele luptei de clasă, reportajul și pamfletul) și cea istorică orientată politic. După cum spune Marin Preda mai târziu, neobosita inventivitate a tipului infect produce aneantizarea culturii, ceea ce obligă literatura să adopte diverse poziții defensive pentru a exista, generând, în astfel de context, un interesant (sub aspect clinic și al unei posibile estetici totalitare) tablou al speciilor. Cu toate acestea, proza înregistrează, în a doua jumătate a acestei prime etape comuniste, mai exact în timpul destalinizării formale (1953-1964), câteva excepții meritorii ( din proza tolerată), precum Bietul Ioanide de G. Călinescu (în 1953), Moromeții, volumul I, 13 Eugen Negrici, Marele pogrom al cărții românești, în „Vitraliu”, Bacau, XV, nr. 1-2/2006; 14 Gândirea interzisă. Scrieri cenzurate. 1945-1989(coord. științific: Paul Caravia), cuvânt înainte de acad. Virgil Cândea, Editura Enciclopedica, București, 2000, apud Alex Ștefanescu, Istoria literaturii române contemporane. 1941-2000, Editura ,,Mașina de scris”, București, 2005, p. 23; 15 „Simultan se alcătuiesc listele cu bibliotecile din țară care au dreptul să dețină fondul D («documentar», accesibil doar unor specialiști, cu aprobare) și fondul S («special», aproape inaccesibil)“ semnaleaza Alex Ștefanescu în Istoria literaturii române contemporane. 1941-2000, Editura ,,Mașina de scris”, București, 2005, p. 25; 16 http://ro.wikipedia.org/wiki/Cronologia_disidenței_anticomuniste_în_România; 17 Eugen Negrici, Iluziile literaturii române, Editura „Cartea Româneasca“, București, 2008, p. 245; 1189 de Marin Preda (în 1955), Cronică de familie de Petru Dumitriu (în 1956), Toate pânzele sus! de Radu Tudoran ( în 1954), Groapa de Eugen Barbu (în 1957). Acestea nu se înregimentează conștiincios în tematica impusă, nu relevă cu admirație rolul partidului victorios în lupta cu exploatatorii retrograzi aparținând unui trecut stigmatizat, nu se construiesc pe stridența unei antiteze dintre eroul reprezentând binele absolut al comunismului și personajul concentrând răul perioadei trecute (sugrumate, șterse din istoria poporului român și rescrise tendențios), precum scriiturile din primii ani ai acestei perioade. Dimpotrivă, constată criticul, eroii sunt atipici18, viața intimă se dezvăluie, uneori, iar scenele primesc nuanțe ale ambiguității. Poezia a fost canalizată, cu încrâncenare, după cum observă criticul, pe aceeași tematică impusă și prozei (omul de tip nou19 și prezentul progresist ca realitate măreață creată de cuceririle socialismului - termeni ai unui binom abrupt, fără nuanțe sau subtilități, fără ambiguizări ale mesajului), în forme ale poemului narativ imitând balada populară. Poezia devine, și ea, în perioada stalinistă, instrument de propagandă, cu direcții unice și obligatorii. A doua perioadă înregistrează, cu voia partidului, o emancipare a culturii, la care contribuie Marin Sorescu, Ana Blandiana, Cezar Baltag, Ioan Alexandru, Gabriela Melinescu, Nichita Stănescu, Nicolae Manolescu, Matei Călinescu (tânăra generație), dar și Ștefan Augustin Doinaș, Ion Caraion, Virgil Carianopol, Al Philippide, Emil Botta. Efectul este acela al genezei poeziei cu substanță, dense și diversificate. Aria tematică tabuizată anterior înregistrează nișe, prin augmentarea permisivității cenzurii. Abia acum se poate vorbi despre atât de vehiculatul realism socialist, care presupune, în fapt, „preluarea critică și creatoare a celor mai valoroase cuceriri“ și glorificarea omului de tip nou, după cum afirma Jdanov, cel care influențează în mod determinant aceasta doctrină20, (și nu impunerea abisului - construit de proletcultism - între prezentul ce pretinde că oferă totul și trecutul renegat, considerat repulsiv). Prozatori importanți precum Marin Preda, Al. Ivasiuc, Augustin Buzura, Ion Lăncrănjan își propun recuperarea adevărului - sufocat de abrupta inerție impusă în perioada stalinistă. Apare, astfel, o literatură a mărturisirilor, a dezvăluirilor ,,fără voie de sus” ale unor scriitori precum Mircea Dinescu, Dorin Tudoran, Ana Blandiana, Paul Goma, Dan Deșliu. Referitor la această perioadă, se consemnează, în general, în critica și în istoria literară, apariția unei literaturi „a obsedantului deceniu“21, temă pe care autorul Iluziilor literaturii române o reia, explicit, și cu alt prilej: „Literatura «obsedantului deceniu» a putut să pară un argument al libertății scriitorilor în socialism. Criticii s-au străduit să remarce «îndrăzneala» scriitorului român de a vorbi despre dramele, ororile și crimele din vremea lui 18 Interesant este faptul ca Ilie Moromete este considerat, înca, un erou paradigmatic: înainte era legat „de prejudecata marxista a saracirii maselor țaranesti exploatate de capitaliști“, dupa cum observa Nicolae Manolescu, (Istoria critică..., p. 957), iar dupa ieșirea din comunism a semnificat „declinul moral-psihologic“ al satului românesc. 19 „Emanație a utopiei comuniste, a unui proiect doctrinar cu intenții de înregimentare - cum bine arata E. Negrici în paginile pe care i le consacra -, omul nou e personajul predilect al baladelor care-i nareaza faptele de necrezut sau al imnurilor ce-i exalta calitațile, dar e si ținta principala, adresant al desfașurarii poetice. Pe el trebuie sa îl produca acest discurs, pe el trebuie sa îl propuna ca model și oglinda lectorului care, printr-un fel de identificare spontana, va deveni una cu modelul sau ficțional“ - http://www.revista22.ro/poezia-ca-forma-de-agresiune-907.html; 20 Dicționar enciclopedic ( coord. Marcel Popa), vol VI, Editura Enciclopedica, București, 2006, p. 65; 21 În sensul înregistrat de folclorul critic, acela de holocaust cultural care aduce cu sine închisorile politice, colectivizarea, sovietizarea și nu în sensul articolului lui Marin Preda, acela ca literatura ,,revoluționara” a anilor ‘50 nu trebuie lasata în afara literaturii. 1190 Gheorghiu-Dej. «Libertatea» aceasta i se datorează însă noului secretar general Nicolae Ceaușescu, cel care în două plenare din 1966 a demascat crimele regimului dejist (la care fusese părtaș). În acele plenare s-a vorbit despre excesele Securității și despre hotărîrile de partid greșite. Ceaușescu avea nevoie să-și consolideze puterea și o făcea prin distrugerea mitului predecesorului. Prin urmare, la inițiativa partidului, scriitorii au căpătat dreptul de a vorbi despre crimele epocii Dej. Au apărut atunci numeroase cărți despre «obsedantul deceniu». Cum? Cu voie de la stăpînire! Și prin hotărîrile unor plenare. În bună măsură, literatura scrisă în comunism a fost dependentă de deciziile unor plenare.“22 Eugen Negrici constată, în plus, o potențare a echilibristicii ideologice a scriitorilor (pornind de la devoalarea minusurilor societății socialiste și de la problematica moralității /a scriitorului în comunism). Tot el subliniază strategia revelării prin recurs la alegorie sau la reflecțiile filosofice în camuflaj literar. Dorința de literaritate presupune, de fapt, în această perioadă, metamorfoza realismului tradițional și zbaterile spre modernizare, prin manifestarea interesului pentru complexitatea naturii umane (proza biografică marcată de subiectivitate auctorială și proza de introspecție) și apoi prin tendința de transfigurare a realului și prin experimentele formaliste. Negrici declară categoric că: „nu uzarea modelelor sau schimbarea generațiilor (în sens biologic) a determinat cursul literaturii după 1948, ci evenimentele politice cu urmări în plan ideologic. 1948, 1964 și 1971 sunt datele cheie, momentele cruciale ale istoriei literare [...] scriitorii răspund, deliberat sau nu, provocărilor factorului politic într-un mod care le organizează destinul literar și îi grupează într-un soi de perechi de generații de creație 23 marcate ideologic: ideogenerații“23. Oarecum în opoziție, Manolescu remarca faptul că Marin Preda și Eugen Barbu, cărora le aparuseră deja cele mai bune scrieri ale lor - primul volum din Moromeții și Groapa, opere fară structura ideologică - „revin, când practic nu le mai cerea nimeni, în deceniul următor, cu romane în care clișeele abundă [...]. În 1970, nu în 1950, ia Preda apărarea literaturii revoluționare inspirate din marxism-leninism”24, continuă autorul Arcei lui Noe., dar după ce creatorul Moromeților este apreciat drept „oglinda fidelă a antidogmatismului“. Perioada dintre 1971 si 1989 este consemnată în Literatura.lui Eugen Negrici drept „cea mai fertilă dintre etapele comunismului românesc“25, deoarece literatura suferă o metamorfoză tinzând către mitizare, iar scriitorii sunt considerați singurii capabili să genereze frumosul. „Literatura română sub comunism.“ este, așadar, oricât de clișeistic ar suna, o radiografie în care sunt expuse cu acuratețe mecanismele de ființare, dar și lipsa de organicitate a literaturii române de dupa 1848, din perspectiva relației cu sistemul comunist ( iar concluzia este aceea ca arta totalitară nu are tradiție26). Acestea sunt relaționate cu metamorfozele cenzurii politice, urmărindu-se variabilele precum: regimul (burghez pervertit - socialist de tip rigid - socialist permisiv la observațiile privind erorile trecutului), eroul 22 http://www.observatorcultural.ro/0-comentarii.html*articleID_20452-articles_details; 23 Eugen Negrici, Literatura română sub comunism: 1948-1964, Ed. „Cartea Românească“, București, 2010, ed. a II-a revizuită, p. 15; 24 Nicolae Manolescu, Istoria critică a literaturii române. 5 secole de literatură, „Paralela 45“, Pitești, 2008, p. 951; 25 Eugen Negrici, Literatura română sub comunism: 1948-1964, Ed. „Cartea Românească“, București, 2010, ed. a II-a revizuită, p.31; 26 vezi și Mihai Zamfir, Discursul anilor '90, Editura Fundației Culturale Române, București, 1997; 1191 (muncitorul plin de ură contra burghezilor sau țăranul înveninat împotriva chiaburilor, ambii perfecți, totuși - proletarul dispus a-și recunoaste propriile greșeli; ironic este faptul că figura eroului comunist puternic și devotat este aceeași și în textele fasciste sau legionare), specia literară (fabula, reportajul, balada; imnul, oda; poezia epică, poezia vizionară, poezia metonimică, poezia ludică; romanul social, romanul epopeic, romanul fluviu, drama istorică, drama realistă), lexicul predominant în producțiile literare (de la etichete infamante precum „descompus“, „degenerat“, „morbid“, „irațional“, „putred“, „decadent“, „retrograd“ la „avântat“, „înălțator“, „vestit“, „aprins“, „iubit“, „nemuritor“, „tovarăș drag“, „brav“, „învingător“, „scânteietor“, „înfrățit“, „multiubit“, „binemeritat“, „înaripat“, „luminos“, 27 „luptător“, „ostaș“ etc)27, tendințele ostracizate (simboliste, ermetice, naturaliste, suprarealiste, expresioniste), personalul didactic („specialiști“ formați în câteva luni, în locul profesorilor autentici, trimiși la canal sau închiși, cu interdicția la formele cuvântului scris ), resursele stilistice (ambiguizarea, aluzia, construcția parabolică, alegoria, analogia, metonimia, tautofonia, ironia și autoironia), tipologiile (literatura aservită - literatura tolerată: literatură de nișă, literatură de replică), contribuția cititorilor (care aplică, în decodarea textului, o grilă aluziv-subversivă) și, desigur, scriitorul (criticul nu se sfiește să eticheteze și să categorisească atitudini și condeieri: Jebeleanu dovedeșeste „mai mult decât o simplă probă de lichelism; [...] semnul de maxima gravitate al unei pervertiri spirituale profunde“ când îl elogiază pe ostașul sovietic anonim și invaziv; Eugen Frunză suferă de „o neîntreruptă efervescență irațională“, Maria Banuș îl proslăvește pe zeul Târnăcop, Zaharia Stancu este de un oportunism funciar etc. Cu toate acestea, aprecierea generală, aceea de „emitenți lipsiți de personalitate, anonimi și folclorici“ este contestată acum, considerându-se că ea este adecvată doar literaturii, nu și scriitorilor, „din capul locului, foarte cunoscuți sau tinere promisiuni“28, dar constrânși să utilizeze exclusiv limba de lemn a propagandei. Toposurile literare accesibile (și accesate) sunt inventariate sistematic și puse în directă legătură cu politica și cu sociologia acestei perioade. Sunt două decenii de degradare, în care Ceaușescu încearcă să imprime o notă naționalistă comunismului. Se disting, din nou, „pe de o parte - cenzură, canonul realismului socialist, literatură aservită și de comandă; pe de altă parte - literatură tolerată, cu aspirație la adevăr și literalitate, și literatură neoficială, cea de sertar și de samizdat“29. Ceea ce lipsește din acest inventar al variabilelor este tocmai trecerea în revistă a tehnicilor de creație care ar dezvălui mecanismul detaliat al fiecărei opere. Câteva sugestii, în acest sens, apar, însă. Negrici afirmă că „relativizarea faptelor trecutului (și, până la urmă, pulverizarea adevarului) începe să fie o metodă perfidă de amăgire și a cenzurii și a cititorilor epocii, prin alibiul modernizării“, ceea ce semnifică deplasarea accentului de pe importanța tehnicii, ca și cum aceasta ar fi devenit ,,o instrumentalizare exterioară”. Trebuie menționat aici faptul că, în acest segment temporal, ajung pe lista publicațiilor permise nume ale unor scriitori occidentali precum Hemingway, Shaw, Heinrich Mann, Feuchtwanger, Malraux, cel din urmă fiind un susținător (comunist cu reputație artistică) al romanului de analiză, în defavoarea celui de creație, ca să uzăm de terminologia lui Garabet Ibrăileanu. Efectul este acela de recuperare a unor valoroși creatori români precum Rebreanu. 27 Este ceea ce Manolescu numește , în Istoria. sa, lexic „poros, inflamat, inconsistent și pe deasupra și milităros“ (p. 894) 28 Ibidem; 29 http://www.icr.ro/bucuresti550-17 1192 Văzută de către Eugen Negrici ca un set omogen (marcat de alterarea discernabilității elementelor) de atitudini, practici și structuri productive impuse, perioada comunistă devine, pentru literatura română, o forță consecventă de obturare a conștiinței culturale identitare și de eradicare a eticii intersubiective. Cu toate acestea, slabele variații ale dinamicii cenzurii securiste aduc contradicții reflexive și, în special, afective, cu privire la mesajul aparent și la cel obținut după lectura în cheie subversivă a textului. În această direcție, Negrici realizează descrierea și analiza legăturii intime dintre linia ideologică - cu puternic impact socio-istoric -și literatură - devenită o provocare existențială pentru foarte mulți dintre scriitori. Interesantă este, însă, teza lui Eugen Negrici referitoare la substituirea religiei în statul comunist cu ideologia marxist-leninistă. Autorul Iluziilor literaturii române este cel care a impus conceptul spectaculos de religie politică, ilustrând maniera în care partidul a uzat de tehnici și motive specifice poeziei religioase. Demonstrația este surprinzătoare, bine și sistematic argumentată, „scrisă cu talent și umor, care disecă tehnicile de manipulare utilizate, de la cele muzicale, precum refrenele și aliterațiile, până la cele complicate, care apelează la frustrări latente și instinctele pe care le aprind“30. Istoricul literar construiește analogia proslăvirilor izbânzilor partinice - întrețesute cu îndemnuri la vigilență sau la ură - cu liturghia ortodoxă, formată din imnuri de slavă și rugăciuni alternate cu afurisenii și chiar cu exorcizări. Se reia sintagma ,,religie satanică” - adaptată dupa modelul creștin si mizând pe ură, într-un binom considerat imbatabil: ,,adoratio et imprecatio”. Poezia devine, așadar, slavoslovia, iar proza este marcată de prezentarea încleștării cu Răul. În aceste condiții, poezia va condensa „tradiția encomionului și lirica magnificării“31, prezentând figuri ale profeților și ale apostolilor credinței (Stalin, Lenin, Gh. Gheorghiu-Dej), ale martirilor credinței (eroii comuniști), alături de chipul omului nou (izbăvit, lepădat de trecut), de imaginea bisericii (Partidul) și a Raiului (patria comunistă). Sunt inventariate procedee specifice encomiasticii religioase: „hiperbolele, analogiile standardizate, clișeele și stereotipiile denominative, gestualitatea liturgică și seria de posturi protocolare adoptate de prea umilul și veșnic neajutoratul poet orbit de slava cerească a Pantocratorului“32 (care poate fi, simultan, „un virtuoz al șmecheriilor retoricești“, precum Eugen Jebeleanu în Altfel de cântec); afectarea neputinței, pelerinajul la locurile sfințite prin nașterea profetului, emoția 33 copleșitoare a consecințelor ivirii acestuia, predilecția pentru voci naive si simple33. Dimpotrivă, Nicolae Manolescu vede o exagerare în aprecierile lui Negrici, considerând că impactul noii literaturi este mult mai slab, iar „ritualurile satanice observate de Negrici seamănă cu niște lozinci prozaice, plate, vlăguite ideatic, fără putere de 34 convingere“34 . Mai târziu, în Iluziile literaturii române, într-o extensie a analogiei semnalate, Eugen Negrici vorbește despre mituri care compensează neajunsuri prin geneza unor amplificări, cele 30 http://www.adevarul.ro/cultura/Literatura-romana-comunism_0_49795472.html; 31 Eugen Negrici, ,,Literatura română sub comunism: 1948-1964”, Ed. Cartea Românească, București, 2010, ed. a 2-a revizuită, p.113; 32 Ibidem, p. 114; 33 Negrici noteaza obiectiv și necruțator ca ființele elementare -atât de dragi Fiului Domnului, așadar prezențe consevente, constante în din poemele religiei satanice - obliga scriitorul „la un efort stilistic notabil de cretinizare, de simplificare pâna la idioțenie a limbajului.“ ( p. 117) 34 Nicole Manolescu, Istoria critica a literaturii române. 5 secole de literatura, Paralela 45, Pitești, 2008, p. 894; 1193 mai multe exponențiale (ale simbolismului unor figuri, ale semnificațiilor unor evenimente), ca de fiecare dată când civilizația se impune culturii, creând anxietate. Observăm că Eugen Negrici se ferește de ridicolul evaluării unor opere pe criterii strict estetice, fapt ce ar fi generat un studiu găunos; nici nu încearcă să rămână cantonat într-o perspectivă distantă, rigidă si pretins obiectivă. Nu formulează, într-o maniera oraculară, sentințe și nu anunță (pre)viziuni. Cu toate acestea, câteva idei par să fie imuabile ( și reluate în Iluziile literaturii române): anul 1948 marchează , printr-o falie, debutul unei perioade în care literatura va avea legi proprii de funcționare; evoluția literaturii române presupune sincope, distorsiuni și rupturi care fac imposibilă o pretinsă teză a continuității; dorința acentuată de normalitate duce la mistificări legate de organicismul literaturii române. (Pe de altă parte, considerăm că „remorcarea la politică a tuturor operelor, formelor, temelor or perspectivelor din deceniile de comunism este excesivă“35. ) Tonul amar sau reprobativ, vag confesiv în debutul lucrării, surprinderea sistematică a metamorfozelor literaturii aflate în simbioză cu detestabilul regim politic, selectarea riguroasă a textelor care au permis concluzii legate de fiabilitatea și de diagnoza literaturii câte unui întreg segment temporal, istorismul redat cu acuratețe, toate acestea construiesc un discurs critic autentic. Mai mult, Marius Chivu vorbeste, chiar, despre ,,un efect pervers” al istoriei lui Eugen Negrici: „Acest studiu se poate reciti la infinit, romanele despre care vorbește (cu excepțiile de rigoare, bineînțeles), chiar și cele pe care nu le-am parcurs, ne vor atrage tot mai puțin. Prevăd un efect pervers al acestei cărți: ea va scuti generațiile următoare de balastul lecturii a mii de pagini. Intrat imediat în bibliografia obligatorie, această neconvențională istorie literară va înlocui o bibliotecă întreagă; dincolo de ea se vor avânta doar cei cu un spirit de sacrificiu mai mare decât al criticului.“ Nu putem ignora opinia lui Alex Goldiș, aceea că „ținând cu încăpățânare la organicismul literaturii române sub postcomunism și la perspectiva patologiei ei incurabile, Negrici își sacrifică adevarata concluzie a studiului: aceea că am iesit de sub comunism având o literatură aproape vindecată. Teza «locurilor goale» conform căreia ar fi trebuit să parcurgem toate etapele (sau toate genurile) modernismului pentru a ajunge la postmodernism mi se pare de un dogmatism extrem“36. Dar oricât ar părea de cinic, literatura română scrisă în comunism este incitantă și complicată și ar fi fost la fel de interesante și aprecierile privind prelungirile literaturii în teatre sau în cenacluri literare, într-o perioadă a echilibristicii între idei literare și ideologie partinică, între morală și estetică, între compromis și rezistență, între reușită și ratare. Și dacă încă mai sunt voci care contestă marele semn interogativ sub care așază Eugen Negrici literatura osificată, închisă în scheme ideologice, din perioada comunistă, ne putem raporta la afirmația lui Witold Gombrowicz: „ valoarea artei pure constă în aceea că ea sparge schemele. [...] menirea artei veritabile e alta - ea va rămâne în veci ceea ce a fost de la facerea lumii, adică glasul individului, expresia omului la singular. O literatură de 35 Nicolae Manolescu, Istoria critică a literaturii române. 5 secole de literatură, „Paralela 45“, Pitești, 2008, p. 1257; 36 Alex Goldiș, Istoria clinică a literaturii române, în ,,Cultura literara”, nr. 75/ 2007; 1194 calibru mare trebuie să aibă grijă în primul rând ca acestea să-și atingă ținta. Dacă doriți ca 3"7 glonțul să nimerească departe, îndreptați țeava puștii în sus“.37 Referințe bibliografice Volume Chaney, David, Cultural Change and Everyday Life, Palgrave Macmillan, Gordonsville, 2002; Comloșan, Doina; Borchiu, Mirela, Dicționar de comunicare (lingvistică și literară), Editura „Excelsior Art“, Timișoara, 2006; Cordoș, Sandra, Literatura între revoluție și reacțiune. Problema crizei în literatura română și rusă a secolului XX, „Biblioteca Apostrof“, Cluj, 1999, ediția a doua adăugită 2002; Gheorghe, Cătălin, Condiția critică. Studiile vizuale în critica culturală, critica de artă si arta critică, Institutul European, Iași, 2010; Ibrăileanu, Garabet, Spiritul critic în cultura românească, Editura „Minerva“, București, 1984 Manolescu, Nicolae, Arca lui Noe. Eseu despre romanul românesc, Editura „Minerva“, București, vol. I (1980), vol. II (1981), vol. III (1983); Manolescu. Nicolae, Istoria critică a literaturii române. 5 secole de literatură, „Paralela 45“, Pitești, 2008; Micu, Dumitru, Istoria literaturii române.De la creația literară la postmodernism, Editura Saecululm I. O, București, 2000; Mușat, Carmen, Strategiile subversiunii.Descriere și narațiune în proza postmodernă românească, Editura „Paralela 45“, Pitești, 2002; Negrici, Eugen, Iluziile literaturii române, Editura „Cartea Românească“, București, 2008 ; Negrici, Eugen, Literatura română sub comunism: 1948-1964, ed. a II-a revizuită, Editura „Cartea Românească“, București, 2010; Negrici, Eugen, Marele progrom al cărții românești, în ,,Vitraliu”, Bacău, XV, nr. 1-2/2006; Negrici, Eugen, Poezia unei religii politice, București, Editura Pro, 1995; Piru, Alexandru, Istoria literaturii române de la început până azi, Editura „Univers“, București, 1981; Popa, Marcel (coordonator), Dicționar enciclopedic, vol VI, Editura Enciclopedică, București, 2006; Ștefănescu, Alex, Istoria literaturii române contemporane. 1941-2000, Editura ,,Mașina de scris”, București, 2005; Țeghiu, Liviu, Fenomenul proletcultist în literatura română, Ed. „Mirton“, Timișoara, 2000; Vianu, Tudor, Arta prozatorilor români, Editura „Lider“, București, 1996; Zamfir, Mihai, Discursul anilor '90, Editura Fundației Culturale Române, București, 1997; Periodice ,,Ateneu”, anul XLV ( serie nouă), nr.11-12/ 2008; ,,Arca”, nr. 4-5-6/ 2010; ,,Contemporanul. Ideea europeană”, anul XIX, nr. 5 ( 674)/ 2008; 37 Witold Gombrowicz, Jurnal, Editura „Univers“, București, 1998, selecție și traducere de Olga Zaicik, pp. 3738; 1195 ,,Contemporanul. Ideea europeană”, anul XX, nr. 1 ( 682)/ 2009; ,,Monitorul cultural”, nr. 23 2010; ,,Observator cultural”, nr. 560 /2011; ,,România literară”, nr. 1/ 2003; ,,Vitraliu”, XV nr. 1-2/ 2006; ,,22. Revista grupului pentru dialog social” nr.5/2004. Website-uri http://www.adevarul.ro/cultura/Literatura-romana-comunism 0 49795472.html; http://www.atheneum.ca/modules/news/article.php?storyid=190; http://www.icr.ro/bucuresti550-17; http://www.observatorcultural.ro/Fata-in-fata-cu-literatura-scrisa-in- comunism*articleID_12057-articles_details.html; http://revistacultura.ro/arti col.php? rezultat=1374; http://www.romlit.ro/cresterile_si_descresterile_prozei_sub_comunism; http://ro.wikipedia.org/wiki/Cronologia disidenței anticomuniste în România; http://bucuresti.time4news.ro/educatie-cultura/eugen-negrici-un-sfert-din-literatura-romana- este-produsul-plenarelor-pcr/. 1196 IOAN GROȘAN - INTERTEXTUALITATE ȘI VIZUALITATE Asist. univ. drd. Aurora PAȘCAN Universitatea „Petru Maior”, Târgu-Mureș Ioan Groșan este unul dintre cei mai importanți scriitori ai deceniului literar cunoscut ca „optzecism”. Ca scriitor postmodern, a fost etichetat în multe feluri de către critici: textualist, intertextualist, metanarator, realist, experimentalist; a fost comparat cu mari scriitori români, ca Sadoveanu, I.L. Caragiale, Mateiu Caragiale, Rebreanu sau cu scriitorul contemporan Mircea Cărtărescu, dar și cu scriitori străini, precum Rabelais, Cehov și Faulkner. Ne vom concetra, în această lucrare, asupra a două aspecte ale operei sale: intertextualiatea și vizualitatea. Cuvinte-cheie: intertextualitate, vizualitate, postmodernism, realist Optzecist prin generație și postmodern prin stilul său literar multivalent, Ioan Groșan își conturează, încă de la debut, o personalitate literară cuceritoare, abordând, ca mai toți prozatorii optzeciști, teme axate pe cotidian, sublimând banalul și ridicolul într-o manieră ludică, ironică, dar și sensibilă. Cărțile sale, deși scrise, după mărturisirea autorului, cu greutate și chiar cu distanțe de ani buni între ele, se citesc ușor, având o fluență, o virtuozitate de “a pune în scenă” decoruri și personaje și o forța de captivare de tip cinematografic. Ritmul alert, stilul direct, preferința pentru proza scurtă, concentrată, umorul irezistibil atrag imediat, iar elementele textualiste și intertextualiste sunt ingenios inserate în povestire, cu o mână de maestru. Etichetările critice care îl vizează pe Ioan Groșan acoperă o paletă largă: de la textualism, intertextualitate, metaficțiune, fantezism alegoric, experimentalism, la realismul de sorginte caragialiană, sau în stilul lui Rebreanu, sau realismul magic. „Ioan Groșan este printre puținii creatori de școală nouă care n-au devenit prizonierii unei singure formule epice, asimilând, cu o complicitate matură, atât experiența intertextualității, cât și stilul perifrastic faulknerian ori minuția cehoviană în descrierea platitudinii existențiale. Convergența aceasta nu e câtuși de puțin stridentă, fiindcă nu eclectismul definește prozele acestui autor, ci predispoziția, savant întreținută, de a amesteca în pasta perfidă a parodiei și ironiei cele mai diverse maniere.”1 Ioan Groșan, prozator înnăscut și excelent umorist, subtil și niciodată tentat de vulgar, a avut de luptat, de la începutul carierei sale literare, cu prejudecata conform căreia o scriere cu tentă umoristică e automat facilă și nu are șanse de a fi considerată mare literatură. Chiar Nicolae Manolescu etichetează dur tot ce a scris Groșan după 1989, drept „divertisment”.1 2 El consideră că și romanul istoric și parodic O sută de ani de zile la Porțile Orientului, deși premiat de Uniunea Scriitorilor, intră în această categorie. Irina Petraș apreciază că Groșan nu 1 Radu G Țeposu, Istoria tragică și grotescă a întunecatului deceniu literar nouă, Cluj-Napoca, Dacia, 2002, p. 232. 2 Nicolae Manolescu, Istoria critică a literaturii române. 5 secole de literatură, Pitești, Paralela 45, 2008, p. 1371. 1197 este un scriitor comic, ci un scriitor “ludic și ironic”, iar piesa de teatru Școala ludică poate fi asumată, retrospectiv, ca artă poetică. “Comicul înregistrează detalii de care râde, satirizându-le, cu doze variabile de otravă, dar o face înăuntrul coerenței indiscutabile a lumii. Ludicul, în schimb, constată superlucid că lumea e strâmbă, scăpată de sub controlul omenescului, și atunci intervine: schimbă turația, introduce referințe multiple, lichefiază locuri comune și aparent imuabile, înalță oglinzi deformatoare, obligă lumea să fie așa cum o scrie el, să accepte coerența jocului dezlănțuit (...) La o privire atentă, în spatele jocului său se văd o plânsul, tristețea, disperarea. ”3 Interesul lui Ioan Groșan a vizat, pe lângă proză și publicistică, și filmul. A fost, o perioadă, director artistic al studioului de creație cinematografică al Ministerului Culturii (condus de Lucian Pintilie) și redactor la Contrapunct, Academia Cațavencu și Ziua. În 2010, Titus Munteanu ecranizează, într-o manieră savuroasă, nuvela Caravana cinematografică. De fapt, interesul lui Ioan Groșan pentru relația literatură-film s-a manifestat încă din studenție, la Facultatea de Filologie a Universității „Babeș-Bolyai” din Cluj, pe care a absolvit-o cu o lucrare de licență intitulată Filmul și literatura română, lucrare ce anticipează câteva din temele esențiale ale viitorului prozator. Mai târziu, va cocheta și cu actoria, apărând în filmele lui Lucian Pintilie Balanța și Prea târziu. Despre experiențele sale în domeniul cinematografic precum și despre legătura dintre film și literatură, Groșan a vorbit în diverse interviuri. „M-a fascinat dintotdeauna lumea cinematografică, a platourilor de filmare, și am avut șansa imensă de a mă fi luat alături de el, câțiva ani buni, Lucian Pintilie.[...] E un univers aparte, cu alte legi decât cele ale scrisului. De la Pintilie am învățat - dacă am învățat - că talentul, geniul în cazul său, trebuie să se sprijine pe rigoare, pe o disciplină de fier. E o muncă sisifică, de echipă, e ceva asemănător - cum zicea tot Domnia-Sa - cu „o sculptură a apei”. Apoi, dintr-o experiență cinematografică, mai poți învăța, ca scriitor, și alte chițibușării: tehnica montajului, a suspansului, a secvențelor”. 4 În Caravana cinematografică și alte povestiri, tema este ceea ce Mircea Cărtărescu numește “texistența”5, adică o continuă pendulare între existența reală și cea recreată prin artă, respectiv, text. Cărtărescu apreciază că unele din prozele lui Groșan sunt printre cele mai clare, cele mai didactice texte ale postmodernismului metanarativ din proza anilor 80. “Între ele, Insula și Marea amărăciune, ambele din volumul său de debut (și cel mai bun publicat de el până azi), Caravana cinematografică, pot figura în orice antologie postmodernă.”6 Această contopire viață- literatură este poate cea mai interesantă și valoroasă trăsătură a acestor proze. Raportul dintre a fi și a scrie se regăsește perfect ilustrat în O dimineață minunată pentru o proză scurtă. Aici scrierea e mai importantă decât resortul ei real, decât pretextul care îi aduce alături pe tânărul redactor cu veleități de scriitor și pe directorul Gostatului, un jalnic vânător. Tânărul vrea să scrie o proză scurtă, de “trei pagini jumătate, nu mai mult”, despre o vânătoare de fazani. Dar realitatea înșeală așteptările “scriitorului”: fazanii nu se arată, iar cerbul ivit pe neașteptate nu poate fi vânat deoarece directorul nu are “permis de cerb”. Singura salvare pentru plănuita proză scurtă e o derizorie vânătoare de ciori. Ironia nu e atât una de limbaj, cât una de situație. Nicolae Manolescu apreciază modalitatea 3 Irina Petraș, Literatură română contemporană, Cluj-Napoca, Casa Cărții de Știință, 2010, p. 297. 4 Hyperion, nr. 4-5-6/2010. 5 Mircea Cărtărescu, Postmodernismul românesc, București, Ed. Humanitas, 2010, p. 428. 6 Ibidem. 1198 spirituală a lui Groșan de a ironiza importanța exagerată ce se acordă temei în literatură, adică obiceiului de a împărți temele în mari și mici, rezervându-le pe primele pentru roman și pe ultimele prozei scurte.7 Ioan Groșan preferă clar “scurtmetrajele” pline de substanță unor “lungmetraje” care nu-și justifică întinderea. Însușindu-și anumite tehnici de tip cinematografic, Groșan le aplică în proza sa, încă de la primul volum. “Derularea secvențială a epicului, stilul cvasi-consemnativ și observația comportamentistă sunt tehnici cinematografice de construcție, pe care Ioan Groșan le adaptează prozei, astfel încât reușește o să evite orice comentariu auctorial, impunându-și, însă, concepția.”8 Și criticul Alexandru Cistelecan subliniază, cu umor, calitățile “cinematografice” ale prozei lui Groșan, scriitor care-și răsfață publicul: “Ioan Groșan e dintre tot mai puținii prozatori care mai cred că lectura nu trebuie să fie neapărat un coșmar sau o pedeapsă pe capul cititorului. El pune la bătaie toate armele seducției, începând cu construcția subtilă a atmosferei, cu cea rafinată a personajelor și cu cea savantă a povestirii ca atare.”9 În Insula, fantezismul alegoric și fascinația intertextualității își găsesc poate cea mai strălucită realizare dintre prozele lui Groșan. Acestea contribuie la reconstituirea unui spectacol vizual copleșitor, de o picturalitate aparte. Mircea Cărtărescu remarcă acuratețea povestirii: “Simplă ca un mulaj anatomic, povestirea lui Groșan este ideală pentru deschiderea unui curs despre metaficțiunea postmodernă.”10 11 Nuvela debutează meditativ, cu scriitorul șovăind cu privire la ceea ce ar trebui să imagineze și să aștearnă pe hârtie: “Sigur, tu înțelegi, ar trebui acum să încerc să scriu altceva, o nuvelă morocănoasă, o povestire șoptită, dramatică sau în orice caz o schiță pitică și parșivă, în fond cred că mă pricep în suficientă măsură să inventez." Autorul, înainte de a se apuca propriu-zis de lucru, rătăcește printre amintiri, într-o manieră proustiană, evocând figuri ale copilăriei sale, mătușile sau bunicul care-i aștepta pe americani. “Ce frumos ți-aș înșira, de pildă, toată suita de mătuși bătrâne pe care le-am avut la țară și pe care le-am urmărit cu aviditate cum mor treptat, încercând să fac din ele, pe vremea când mai trăiau, niște personaje memorabile, înspăimântate de moarte, clătinate în toate credințele și certitudinile lor, dar care, spre deziluzia mea, s-au străduit- și-au reușit- să sfârșească cât mai discret, mai șters cu putință, ca și cum s-ar fi rușinat că faptul morții lor producea totuși în familie o oarecare agitație (trebuia anunțate rudele, cumpărate coroanele, angajați groparii).”11 Apoi conștiința scriitorului rătăcește într-un spațiu literar în care se aglomerează și o mulțime de imagini-obiecte, în buna tradiție a postmodernismului, dar totodată alcătuind un tablou suprarealist. Tabloul amestecă “broșuri mai ușoare, mânate de apă”, "iarba marină și scoici murdare", “dulapuri uriașe, stând într-o rână”, "vecinătatea răcoroasă a mării", în care scufundă cu pietre "volumele mari, verzui, ce mai pluteau încă în jurul țărmului." Pe un promontoriu baroc stă o ființă feminină, "o formă de femeie", care are o carte în mână și picioarele pe jumătate scufundate în apă. Citând din “câteva cărțulii polițiste și două broșuri sentimentale” bărbatul spune: "Baby, Im the best, dar tu ai făcut din mine o cărpă!", și apreciază că femeia ar putea fi o soție excelentă, pentru că este "mediocră de la un capăt până la altul". În dialogul celor doi se amestecă la întâmplare Caragiale, Faulkner, Jules 7 Nicolae Manolescu, op. cit., p. 1370. 8 Nicoleta Cliveț,op.cit., p. 7. 9 Alexandru Cistelecan, Vatra,nr. 7, iulie, 1996. 10 Mircea Cărtărescu, op. cit., p. 431. 11 Ioan Groșan, Caravana cinematografică și alte povestiri, București, Corint, 2005, p. 21. 1199 Verne, Eusebiu Camilar, Agatha Christie, Dostoievski, Cella Serghi, Brecht, Breban, Cehov, Sadoveanu, Dreiser, etc. Într-un siloz imaginar, scriitorul sapă și găsește coperta unei cărți uriașe, "Grande Encyclopedie", cu litere mari de un stat de om și cuvinte lungi de zece-cincisprezece metri. Cuvintele se citesc greu din cauza obstacolelor naturale, rafturi prea grele sau arbuști încăpățânați, astfel că într-o săptămână abia se putea citi o pagină întreagă. Cartea se dovedește a fi chiar creația prozatorului, care o recunoaște cu uimire, în cuvintele scoase de sub pământ: "Sigur, tu înțelegi, ar trebui acum să-ncerc să scriu altceva, o nuvelă morocănoasă, o povestire șoptită, dramatică sau...". Eugen Simion descrie într-o formulă inspirată parabola intertextuală pe care se construiește nuvela: „O insulă pustie și un cuplu care descoperă că lumea stă pe o carte, așa cum într-o legendă veche asiatică lumea se sprijină pe un elefant.”12 Caravana cinematografică surprinde cu acuratețe convențiile și absurditățile epocii antedecembriste, limbajul de lemn, comportamentele de marionete. Literatura “obsedantului deceniu”, care dusese proletcultismul pe culmi grotești, este aici parodiat într-o formă subtilă, mascată de incriminarea balcanismului. Tavi, un activist cultural înflăcărat, sosește în satul ardelean Mogoș pentru a proiecta filme rusești de propagandă, și deci pentru a ridica nivelul ideologic al locuitorilor. Dacă personajul activistului este destul de comun în proza deceniilor anterioare apariției Caravanei..., aici abordarea e total diferită. Demersul activistului se va ciocni de încăpățânarea sătenilor, a căror îndoctrinare va eșua lamentabil. Povestea debutează în stilul lui Rebreanu, cu descrierea intrării în sat. Sosirea este însă total lipsită de fastul pe care activiștii îl așteptau. Satul pare pustiu sub ploaia rece și insistentă, iar în loc de oficialități, musafirii sunt întâmpinați doar de niște vaci rătăcite. Încet, “ardelenește”, personajele intră în scenă: Tanasie, președintele Sfatului Popular, Benea, directorul școlii, soția lui, învățătoarea, plutonierul Atanasiu Gică, Corina, bibliotecara sfioasă de care se îndrăgostește Tavi, și un personaj pitoresc, țiganul Darcleu. În rest, satul pare gol, depopulat de migrația țăranilor la oraș. Activiștii vin și pleacă, fără a schimba cu nimic viața celor câțiva locuitori rămași. Criticul Nicolae Manolescu aseamănă această rezistență cu cea din Nopțile de sânziene a lui Sadoveanu. De altfel, el consideră că tema secretă a nuvelei este din nou, tema literaturii și identifică mai multe referințe intertextualiste. Chiar propoziția de început: “Caravana cinematografică intră în sat pe la orele cinci după-amiază”, e o trimitere la celebra formulă romanescă “marchiza a ieșit la ora cinci”, așa cum propoziția “ am încurcat cânepa mătușii Madeleine” din Insula face aluzie la mătușa Mărioara a lui Creangă (episodul 13 cu cireșele și cânepa) și la tante Leonie a lui Proust din secvența cu madlena muiată în ceai,13 sau aluzia la “doamna Bovarinski, lăptăreasa poloneză...”, care nu mai are nevoie de nici un comentariu. Țiganul Darcleu, prins că a furat o găină, se salvează prin stratagema Șeherezadei, adică prin... povești. Memorabilă e povestea cu măcrișul care are puteri miraculoase, precum spanacul lui Popeye marinarul: “Dezvoltă, dom' șef. Dezvoltă al dracului. Dă-i unei copile măcriș, așa, de pe la 10 ani, și să vezi ce domnișoară iese! Mănâncă singur măcriș tot cam la vârsta asta și la 15 ani ești beton, schiaună femeietul numai să te vadă!”14 Caravana cinematografică a lui Ioan Groșan are multe trăsături ce o recomandă din start pentru ecranizare: umorul anecdotic, subversiv, personaje foarte bine conturate, decorul 12 Eugen Simion, Scriitori români de azi, IV. București, Cartea Românească, 1989, p. 653. 13 Nicolae Manolescu, op. cit., p. 1371. 14 Ioan Groșan, Caravana cinematografică și alte povestiri, București, Corint, 2005, p. 56. 1200 descris cu maximă minuțiozitate și foarte familiar cititorului care a apucat “epoca de aur”, aspectul de scenariu împărțit pe secvențe. La acestea se adaugă concizia, stilul alert, accentele ironice presărate la tot pasul, de la ridiculizarea eforturilor propagandistice și până la stângăcia activistului îndrăgostit, care nici în momentele sensibile nu poate ieși din tiparele limbajului de lemn. Atitudinea autorului față de personajele sale este totuși una ironic-înțelegătoare, mai ales față de localnicii care se întorc la rutina lor cotidiană, după trecerea “pericolului” ideologic. În proza Trenul de noapte, binomul a scrie-a trăi își deplasează sensul spre cel de-al doilea termen. A trăi și a găsi sensul profund al existenței sunt imperative mai presus de orice. Prozatorul preferă aici o simplitate de tip tradiționalist, care evoluează înspre realismul magic. Șeful de gară Fotiade și acarul Simion par, la prima vedere, personaje din Caragiale, care își alungă plictisul cu cărțile de joc și cu povești. Fotiade începe să spună povestea care-l obsedează, a trenului “de la trei și șapte minute “ care “miroase a trandafiri”. La început neîncrezător, Simion devine tot mai interesat, până în punctul în care vrea să încerce el însuși experiența călătoriei cu misteriosul tren. El va opri trenul care nu oprea niciodată, doar cât să reușească să se urce pe scară, încercând să deschidă ușa. Aici, încordarea și curiozitatea lui Simion, dar și a cititorului atinge punctul maxim: “Apăsă pe clanță și împinse cu umărul, dar ușa nu cedă. Stâlpul semnalului cu lumina pâlpâitoare trecu pe lângă el și el continua să izbească în ușa întunecată cu umărul și cu genunchiul drept și-abia mai zări cu coada ochiului câinele zbătându-se în lanț și-apoi cantonul dispărând și grinzile verticale ale magaziei de lemne înșirându-se tot mai iute în urmă și se întoarse puțin și văzu dalele peronului fugind una după alta și, ca-ntr-o fulgerare, în lumina verzuie a propriei lanterne, fața îngrozită a domnului Fotiade, fântâna și se gândi c-ar mai putea sări în șanțul cu iarbă ce trebuia să urmeze, dar atunci ușa se deschise, trăgându-l înăuntru, și-n clipa aceea simți, izbindu-l greu, mirosul de trandafiri.”15 Tehnica gradării suspansului ține cititorul cu răsuflarea tăiată, “lipit de scaun”, ca la cinema. Fluența relatării nu e fragmentată mai deloc de pauze sau semne de punctuație. Cuvintele se înșiră cu repeziciune, precum traversele de cale ferată în urma trenului, iar efectul vizual e percutant. Finalul poveștii survine brusc, implacabil, în timp ce finalul întâmplării se pierde în neant, precum “trenul de noapte”. Frustrarea cititorului, lăsat să găsească singur răspunsuri, e însăși miza acestei proze, splendid exemplu de virtuozitate literară. Criticul Radu G. Țeposu apreciază la superlativ volumul Caravana cinematografică și alte povestiri, notând că cele patru nuvele care îl compun, Caravana cinematografică, O dimineață minunată pentru o proză scurtă, Insula și Marea amărăciune ilustrează trei tipuri de parabolă: socială, estetică și existențială, constituindu-se într-o sinteză inefabilă și rafinată. “Prin capacitatea excepțională de a sugera sensuri înalte, în cele mai neînsemnate amănunte, prin vocația, tot mai rară azi, de a despica platitudinea în patru pentru a scoate la iveală drame mocnite și, desigur, prin maturitatea stilului, care e a unui autor îndelung exersat, Ioan Groșan a arătat, încă de la debut, o vocație indiscutabilă de prozator.”16 Romanul O sută de ani de zile la porțile Orientului, recompensat cu Premiul Uniunii Scriitorilor din România pentru proză, în 1992, și considerat unul dintre cele mai importante romane de după 1989, este scris sub formă de episoade scurte, pline de substanță și umor 15 Ioan Groșan, Trenul de noapte, București, Cartea Românească, 1989, p. 32. 16 Radu G. Țeposu, op. cit, p. 236. 1201 savuros. Autorul mărturisește intenția omagial- parodică la adresa lui Sadoveanu, pe care îl consideră un scriitor de geniu, și a Hanului Ancuței, folosind o serie de topos-uri, de construcții stilistice și personaje sadoveniene pe care le-a grefat, aluziv, pe o serie de realități din vremea dictaturii. Este, prin urmare, doar aparent, un roman istoric, după anumite opinii, de inspirație rabelaisiană, în care însă se amestecă mereu trecutul și prezentul, epicul și liricul, imaginația și livrescul, arhaismele și neologismele, descrierile impecabil meșteșugite și dialogurile spumoase. Pe tot parcursul poveștii, abundă referințele intertextualiste, atât din literatura română, dar și din cea universală, iar neologismele creează un comic irezistibil. Amestecul de întâmplări și replici nu respectă nici o logică, decât, eventual, pe cea a absurdului. Acțiunea propriu-zisă a romanului se petrece în secolul al XVII-lea și urmărește călătoria celor doi călugări, cel bătrân- Metodiu și cel tânăr- Iovănuț, care au misiunea secretă de a ajunge la Roma pentru a cere Papei să facă alianță cu Moldova, împotriva otomanilor. Pe de altă parte, povestea se concentrează, la celălalt pol, pe acțiunile voievodului Barzovie, însoțit de spătarul Vulture și rapsodul Broanteș, în drum spre Istanbul, pentru a încerca să recupereze tronul pierdut în Moldova. Pe parcurs, ei se intersectează cu o serie de personaje, fiecare cu istoriile lor ciudate sau caraghioase, care sporesc, cu fiecare episod, farmecul povestirii. Fiecare popas, înseamnă o altă întâlnire fascinantă, o altă experiență „de pomină”. Huruzuma tătăroaica, Parnasie, Cancioc, Ruxăndrița, Despina, Cosette sunt doar câteva dintre personajele pitorești care străbat romanul lui Groșan, cu poveștile lor captivante, de la Hârlău la Stambul. Un episod memorabil este cel comic intitulat "Popas la topos", cu trimitere la toposul simbolic al ținuturilor moldovenești: "Drumețului care la începutul sec. al XVII-lea intra în Moldova pe la ceasurile cinci după-amiaza îi era peste putință ca până la ceasurile șapte seara să nu dea peste un han..."17 Hanul Stăniloaiei adună o mare varietate umană, dar și literară, căci autorul realizează un melanj antologic în care se pot identifica Eminescu, Creangă și Sadoveanu, Miorița, etc.: “...căruțe, cai deshămați, focuri de frigare, tarabe cu nimicuri, oameni de tot soiul: polaci rumeni, scumpi la vorbă, privind mereu nu știu ce în jariștea focului, ovrei tânguinzi, cu niște târsoage de bărbi cât badanalele, grecotei cu nas subțire, bulgăroi cu ceafa destul de groasă, cazaci trosnindu-și fălcile a spleen, nemți stăpânindu-și cu demnitate vagi zgomote interioare, ungureni chipeși vorbind ceva cu niște vrânceni șovăitori, moldoveni lăcrimând de atâtea povești, ba, într-un colț, mai la fereală, și doi turci, afumați bine, cercând a măsura și mereu căzând peste el, niște postav."18 Stăniloaia, care nu prea seamănă cu celebra Ancuța, strigă cu o voce groasă, puternică, peste capetele tuturor: "- Că parcă nu v-aș ști eu, r-ați ai dracului de mitocani!" Un alt episod savuros îl prezintă pe Barzovie-Vodă și pe însoțitorii lui ajungând la curtea sultanului, unde sunt întâmpinați de „cadâna de serviciu”. Mai mult, îl găsesc pe sultan în „sala de fortză”, făcând flotări și pregătindu-se pentru un masaj... erotic. Metodiu și Iovănuț ajung și ei la destinație, la Roma. Momentul întâlnirii cu Papa e memorabil. Dialogul ironic, ridicolele exerciții de retorică ce sunt contracarate de replici spirituale, în spatele cărora comunicarea e, de fapt, nulă, se constituie într-o satiră mușcătoare care, evident, țintește mult 17 Ioan Groșan, O sută de ani de zile la porțile Orientului, București, Editura Fundației Culturale Române, 1992, p. 26. 18 Ioan Groșan, O sută de ani de zile la porțile Orientului, București, Editura Fundației Culturale Române, 1992, p.27. 1202 dincolo de secolul al XVII-lea. Papa le cere oaspeților informații despre Moldova, dar după ce află unde este, devine refractar la orice propunere de alianță. Situațiile comice nu-i ocolesc nici pe Barzovie-Vodă și ai săi. Întorcându-se de la Istanbul cu vaporul, Barzovie debarcă pe un sol noroios, emoționat la culme de a simți din nou sub tălpi „pământul scump al țării”. Într-un impuls de exaltare, el cade în genunchi și sărută „mâzga puturoasă”, pierzându-și echilibrul și căzând „într-o rână”, în noroi. Spătarul Vulture însă își dă seama „după cum au început să mă doară șalele”, că au debarcat mult mai sus de Chilia, adică pe pământ rusesc și constată: ”Aoleu, Măria-Ta, ..., cred c-ai sărutat greșit.” 19 Firul epic e întrerupt uneori de episoade marcate de accente lirice, în care povestitorul se adresează aparent „cetitoriului”, de fapt, sinelui. Astfel, autorul se eschivează ingenios de la a relata ce s-a întâmplat în camera Cosettei, între ea și Broanteș, invocând... „jena.” :” Cât oare din măreția binemeritată a atâtor și atâtor eroi de poveste n-ar fi considerabil știrbită dacă, printr-o instanță nelalocul ei, măritul Cetitor i-ar putea urmări zi și noapte fără răgaz? Un Romeo săpunindu-se de zor în fața oglinzii sau un Karamazov cercând niște bretele, ca să dăm două exemple destul de blânde, ...”20 Alte întreruperi conțin răspunsuri la scrisorile pe care autorul le-ar fi primit de la cititori pe parcursul publicării romanului în serial, și care, în general, îl critică. Totuși, se pare că O sută de ani de zile la porțile Orientului i-a convins pe majoritatea cititorilor că se află în fața unei ficțiuni parodic-istorice, și i-a cucerit prin stilul ludic, dexteritatea narativă, tonul amuzant și umorul de bună calitate. În 2010, Ioan Groșan publică romanul Un om din Est, o cronică a ultimelor luni ale comunismului, scrisă în binecunoscutul său stil umoristic și caricatural, aici cu accentul pe derizoriu și erotism. Personajul Nelu Cucerzan, profesor “de provincie” - poreclit și Nelu Sanepidu, în studenție, când “curăța bună parte din suflarea feminină a universității”,- e prezentat într-un moment de cumpănă al existenței sale, în pragul împlinirii a 30 de ani, moment ce îi provoacă o meditație profundă asupra vocației și a ratării sale. În portretul lipsit de menajamente pe care Ioan Groșan îl face profesiei de dascăl, se poate recunoaște experiența sa personală. Nelu Cucerzan, un boem tipic și, în plus, provincial, se refugiază din fața spectacolului trist al ratării sale, în alcool și aventuri erotice. Neavând, însă, prea evidente înclinații “bahice”, el descoperă că, de fapt, unica vocație clară a sa e ... amorul fizic. Parafrazând celebrele deziderate ale Revoluției Franceze, deviza neobositului cuceritor este: „Liberte, egalite, sexualite”. Ioan Groșan oferă o viziune personală asupra mitului lui Don Juan. Nelu Sanepidu nu pierde nici o ocazie pentru a face ori a elogia sexul, ca sport care nu are nimic de-a face cu iubirea sau romantismul. Iși alege locațiile viitoarelor cuceriri aruncând pe hartă o săgeată de darts și apoi explorează aria respectivă căutând “nu orice femeie, ci pe aceea, pe ființa aceea care exprimă într-un spațiu dat fizionomia, chintesența acelui loc, spiritul lui, fie el un spirit nu prea elevat. Spiritus loci.”21 Cuceririle sale sunt provinciale “bovarice”, abandonate, nu fără cruzime, imediat după seducere. “N-am mai văzut-o de atunci niciodată. Sper să n-o mai văd. În fond asta e condiția oricărei capodopere amoroase.” 22 Acțiunea romanului se derulează pe mai multe planuri, dar firul epic este 19 Ibidem, p. 144. 20 Ioan Groșan, O sută de ani de zile la porțile Orientului, București, Editura Fundației Culturale Române, 1992, p. 72. 21 Ioan Groșan, Un om din Est, București, Tracus Arte, 2010, p. 99. 22 Ibidem, p. 149. 1203 întrerupt mereu de câte o nouă istorie din însemnările erotice ale lui Nelu Sanepidu, care constiuie, de fapt, partea viabilă, de substanță a romanului și care conțin o foarte diversă și interesantă galerie de figuri feminine, uneori cu rezonanțe livrești: Saveta, “fruntașă pe ramură la întreprinderea Progresul”, planturoasa Mariana B. din Militari, un „Nilă feminin“, săsoaica virgină Annelise M. din Sighișoara, masiva brutăreasă Tița din Zalău, pe numele complet Tit-Livia Porolissa Pop (fiică de „mare latinist“ ardelean, locuind în fosta casă a lui Ady Endre), N.R.M., directoare la Banca Națională, rafinată și iubitoare de lux, Liliana D. din Drumul Taberei, cu “cei mai frumoși sâni pe care i-am văzut în viața mea...”, etc. “Panoplia sa de femei e decorativă, acidă, excesivă, romanțioasă și grotesc-sentimentală, precum la Peter Esterhazy, cel din “enciclopedia erotică” O femeie, sau la Charles Bukowski, cel din Femei.”23 Un alt personaj “intertextualist” este Grigore Samsaru (aluzie parodică la kafkianul Gregor Samsa), profesor de biologie la aceeași școală, care se trezește brusc, într-o dimineață, cu „o irepresibilă dorință de a intra în partid“ reușind, în final, doar seducerea secretarei de partid, tovarășa Szekely. În Un om din Est impresionează nota realistă, pulsul vieții surprins în toată măreția sa tragi-comică. Remarcabilă e grija pentru detalii, ce reconstituie o lume în care cititorul care a cunoscut epoca se regăsește în totalitate. Irina Petraș remarcă în roman, pe lângă dimensiunea politică și cea erotică, prezența pregnantă a Culturii. “Dacă politicul e suportat mai mult ori mai puțin traumatizant, iar eroticul e un refugiu nu de puține ori alienant ori o simplă, meschină amăgire, culturalul are firescul unei temelii existențiale, nu de umplutură, ci de esență. S-ar putea ca acesta să fie cel mai “adevărat” portret al epocii și, totodată, cea mai bună cale de recuperare a echilibrului romanesc și existențial deopotrivă.”24 Criticul Iulian Boldea vede în prozele lui Ioan Groșan nu doar parabole ale condiției umane, regizări rafinate ale dramei omului alienat, ci și parabole sau alegorii ale intertextualității, incluse în jocul ironic și parodic în care e implicată literatura în dinamismul evoluției ei, de la mimesis la 25 autoreflexivitate.25 Ioan Groșan reușește încă de la debut să impună un stil propriu, inconfundabil. El se revendică de la moștenirea marilor scriitori ardeleni (Ioan Slavici, Ion Agârbiceanu și Liviu Rebreanu), dar și a lui Caragiale, așa precum în viața personală s-a mutat de la Cluj-Napoca la București, unde se pare, se simte ca un bucureștean veritabil. El rămîne însă un scriitor postmodern, care asimilează experiențele literare ale înaintașilor din perspectivă ironică și, în același timp, admirativă. A mai fost comparat cu Mateiu Caragiale sau, dintre postmoderni, cu Mircea Cărtărescu. Talentul de povestitor și umorist, referințele livrești, tehnica cinematografică, dozarea suspansului, arta regiei și a montajului, tehnica prim-planului, ironia sunt trăsături incontestabile ale prozei lui Ioan Groșan și argumente clare în favoarea calităților literare, în special, a celor de factură intertextualistă și vizuală. 23 Irina Petraș, op. cit., p. 300. 24 Ibidem, p. 301. 25 Iulian Boldea, Scriitori români contemporani, Editura Ardealul, Târgu-Mureș, 2002 http://www.scribd.com/doc/46120652/Iulian-Boldea-Scriitori-Romani-Contemporani 1204 BIBLIOGRAFIE BIBLIOGRAFIA OPEREI Groșan, Ioan, Caravana cinematografică și alte povestiri, București, Corint, 2005. Groșan, Ioan, O sută de ani de zile la porțile Orientului, București, Editura Fundației Culturale Române, 1992. Groșan, Ioan, Trenul de noapte, București, Cartea Românească, 1989 Groșan, Ioan, Un om din Est, București, Ed. Tracus Arte, 2010. CRITICĂ LITERARĂ Cărtărescu, Mircea, Postmodernismul românesc, București, Ed. Humanitas, 2010. Manolescu, Nicolae, Istoria critică a literaturii române. 5 secole de literatură, Pitești, Paralela 45, 2008. Oțoiu, Adrian, Trafic de frontieră. Proza generației '80. Strategii transgresive, Pitești, Paralela 45, 2000. Petraș, Irina, Literatură română contemporană, Cluj-Napoca: Casa Cărții de Știință, 2010. Simion, Eugen, Scriitori români de azi, IV, București, Cartea Românească, 1989. Țeposu, Radu G, Istoria tragică și grotescă a întunecatului deceniu literar nouă, Cluj-Napoca: Dacia, 2002. Iulian Boldea, Scriitori români contemporani, Editura Ardealul, Târgu-Mureș, 2002 http://www.scribd.com/doc/46120652/Iulian-Boldea-Scriitori-Romani-Contemporani ARTICOLE PUBLICATE ÎN PERIODICE Cistelecan, Alexandru, Vatra, nr. 7, iulie, 1996. Hyperion, nr. 4-5-6/2010. „ACKNOWLEDGEMENT: This paper is partly supported by the Sectorial Operational Programme Human Resources Development (SOP HRD), financed from the European Social Fund and by the Romanian Government under the contract number POSDRU 80641" 1205 EXILUL ROMÂNESC POSTBELIC Drd Sofia Sonia ELVIREANU Universitatea “1 Decembrie 1918” din Alba Iulia Ne propunem o succintă sinteză asupra problematicii exilului românesc postbelic. Abordăm în introducere diferența semantică între conceptele folosite în abordarea exilului în diverse domenii: exil, emigrare, diasporă, migrare. Partea substanțială a comunicării e consacrată tipologiei și periodizării exilului: exilul temporar, definitiv, impus, voluntar, individual, colectiv, politic, cultural, interior și exterior, exilul din exil. In funcție de criteriul de periodizare se disting două-trei valuri ale exilului. Nu putem omite viziunea despre rolul exilului exterior din perspectiva celor care au trăit trauma dezrădăcinării și fragmentării identității. Cuvinte-cheie: exil, emigrare, diaspora Conceptele de exil, emigrare, diaspora, migrare Înainte de a încerca o succintă perspectivă asupra exilului românesc postbelic ca fenomen istoric, vom încerca să diferențiem semantic noțiunile folosite de analiști pentru a vorbi despre exil și problematica sa. În acest sens, remarcăm incursiunea pe care o face Sanda Galopenția, de pe poziția exilatului, în semantica cuvântului exil în articolul Cuvintele exilului. Autoarea indentifică sensurile cuvântului exil pornind de la rădăcina indoeuropeană « el * », care înseamnă « a se mișca », cu accent pe ideea de deplasare dintr-un loc în altul, apoi precizează sensul acestuia în latină, franceză și română. În latină prefixul « ex » ar avea sensul de „a ieși”, „absență”, „lipsă”, „trecere de la o stare la alta”, ceea ce adaugă sensului inițal ideea de absență, în sensul de deposedare de bunuri materiale. Exilat ar fi în latină „exul”, adică „exilat”,”expatriat', verbul „exultare” semnificând „a fi exilat, a-și părăsi patria”, în franceză ar avea un dublu sens, „mizerie” și „expulzare”, iar în limba română exil are următoarele sensuri conform afirmației autoarei : „1. (în unele state) Pedeapsă, îndeosebi cu caracter politic, constând în obligarea unei persoane de a părăsi țara al cărei cetățean este, surghiun“. 2. Părăsirea unei țări, de obicei din motive politice. 3. Situația în care se găsește o persoană exilată.” 1. Conform Dicționarul explicativ al limbii române semnificația cuvântul exil, este pedeapsa aplicată unei persoane pentru delicte politice, expulzarea unui cetățean din țara sau localitatea în care trăiește, dar și părăsirea voluntară a țării de către o persoană, pentru a scăpa /■> de o prigoană, anticipând astfel exilul obligatoriu.1 2 Dacă consultăm, din pură curiositate, un dicționar străin, în cazul nostru Dicționarul limbii franceze Micro Robert (1989), constatăm următoarele sensuri pentru exil „1. expulzare a unei persoane în afara patriei sale cu interdicția de a se întoarce, deportare, surghiun 2. obligația de a sta în afara unui loc, 1 Sanda Galopenția, Cuvintele exilului, în vol. Între patrii, mărturii despre identitate și exil, coord. de Mirela Florian și Ioana Popescu, București, Polirom, 2008, pp. 198-1999. 2 http://dexonline.ro/search.php?cuv=exil. 1206 departe de o persoană pe care o regreți,” Remarcăm că, sensului inițial de deplasare, limba franceză îi adaugă sensuri multiple: expulzare, îndepărtare, separare, surghiun, cu referire la părăsirea forțată a unui loc și interdicția de întoarcere, la fel ca limba română, însă îi adaugă și un sens afectiv: separarea, îndepărtarea de o persoană dragă, sentimentul de regret. S-ar putea replica că aspectul afectiv e subînțeles în semantica cuvântului exil menționată de Sanda Galopenția sau prezent și în alte dicționare. Vrem doar să subliniem că o definiție mai complexă are mai mare putere de sugestie tematică implicită, ne referim la inducerea în mintea cititorului a ideii de traumă și nostalgie, cele două axe tematice ale analizei noastre literare. Între termenii folosiți curent pentru a vorbi despre exil distingem între emigrare, exil, diaspora, migrare. Exilul se diferențiază de emigrație, deși sunt două fenomene complementare, care au în comun plecarea și ruperea de un spațiu familiar, în primul rând prin motivația lui, rațiuni de natură politică, indiferent dacă e vorba de exil voluntar sau impus: “Chiar dacă exilarea constă din părăsirea din inițiativă proprie a țării natale, în spatele ei se subînțeleg în continuare rațiuni politice majore care te silesc s-o faci".3 Pe de altă parte, exilul este investit cu o misiune, « o misiune minimă, cea de a nu uita, de a nu te adapta prea de tot, de a apăra în tine cultura de pornire ascuțind-o prin frecare de alte culturi ale lumii”.4 Eva Behring, Sorin Alexandescu, Monica Lovinescu, Sanda Galopenția, Irina Mavrodin, Mihaela Albu, Otilia Ignătescu și alții delimitează semantic termenii emigrație, exil, diasporă, azil, migrație, vehiculați în cercetarea problematicii exilului. Dacă exilul e perceput ca pedeapsă de natură politică, emigrația se referă la părăsirea țării sau a locului natal pentru stabilirea în altă parte, din diverse motive. Dacă exilul e condiționat de factorul politic și cultural, emigrarea e mai degrabă motivată personal și economic. Diaspora, termen bisericesc, înseamnă etimologic dispersarea unei etnii în lume. Azilul presupune protecția pe care un stat o acordă unei persoane care cere adăpost pe teritoriul său, dar și o limitare a șederii sale și întoarcerea acasă. Iar dreptul la azil se referă la posibilitatea unei persoane de a se stabili pe teritoriul unei altei țări, de care se bucură în virtutea legii un refugiat politic. Emigrația politică și culturală este o formă de exil voluntar determinat de măsuri represive, însă cu speranța reîntoarcerii în țara de origine. Disidența politică implică actul de a se opune măsurilor represive ale unui regim prin blamarea regimului și aderarea la grupuri subvesive, cazul Paul Goma, sau prin proteste care iau uneori forma unor scrisori deschise, Radu Tudoran. Disidența literară presupune opere în care se deconspiră și se critică regimul, (Paul Goma, Mircea Dinescu, Ana Blandiana). Există și exilul bilbic, care ține de istoria poporului evreu, exilul ca destin, cazul lui Norman Manea, scriitor român de origine evreiască care alege exilul voluntar, în 1986, pentru că nu mai speră într-o posibilă schimbare a regimului politic din România comunistă. Monica Lovinescu consideră că exilatul este cel ce nu se mai poate întoarce în țara de origine fără a-și pune în pericol libertatea, iar noțiunea de diasporă se referă la cei rămași în Occident după 1989, când dispar practic motivele exilului. La rândul său, Sorin Alexandrescu, în studiul Invizibilitatea emigrației, consideră necesar să facă precizări în definirea conceptelor de exil, emigrație și diasporă: exilul e politic, emigrația economică, iar diaspora 3 Sanda Galopenția, Introducere sau despre exil și emigrație, în Între patrii, vol. coord. de Mihaela Florian și Ioana Popescu, București, Polirom, 2008, p. 201. 4 Idem 1207 se referă la o minoritate etnică aflată în altă țară decât cea de origine, indiferent de motivul politic ori economic, care a determinat plecarea. Florea Firan și Constantin M. Popa definesc termenul de diasporă din punct de vedere etimologic ca « dispersie a unei etnii în lume » și biblic ca « ieșire înspre lumină, speranță, libertate »5. Contrar opiniei lui Sorin Alexandrescu referitoare la conceptul de diasporă, Paul Goma propune în loc de diasporă conceptul de exil pentru toți cei plecați dintr-un motiv sau altul din țara lor, exilați voluntar, expulzați sau suprinși de evenimente și rămași în afara granițelor țării de origine. Sorin Alexandrescu atrage însă atenția că după 1989 nu se mai poate vorbi de exil și propune termenii de emigrație (plecare într-o altă țară) și imigrație (stabilire în țara adoptivă). Termenul de emigrație e folosit de Mihai Pelin în Opisul emigrației politice românești pentru întreg exilul românesc anticomunist din anii 1940-1990, pentru a desemna pe românii exilați voluntar pentru o perioadă îndelungată sau definitiv. În viziunea lui George Astaloș „emigrarea este un act pur economic »“, iar pentru Georgeta Orian „ singura tentativă de emigrare (ca fenomen organizat și conștientizat) este exodul transilvănenilor din anii '30-'40 spre SUA. Celelalte sunt doar aventuri individuale sau de grup”.6 Considerăm că nuanțările legate de exil sunt necesare pentru a evita confuziile legate de termenii diferiți care au același referent, exilul, mai ales că fenomenul este cercetat de istorici, sociologi, istorici literari, scriitori. Remarcăm că opiniile analiștilor exilului românesc concordă în necesitatea de a distinge semantic noțiunile de exil, emigrare, diasporă, noțiunile cele mai frecvent întâlnite în studiile despre exil din Estul și Sud-Estul Europei. Tipologie și periodizare Noțiunea de exil « pare să fie atribuită cel mai adesea acelor caracteristici care se referă la valorile emigrației dintre 1944-1989 și la motivația lor, la condițiile specifice de viață și de creație ale artiștilor în străinătate și la specificitatea literaturii de după 1944, din afara patriei”.7 Pornind de la această afirmație a Evei Behring, se impune o privire sintetică asupra formelor de exil, după diversele criterii identificate de analiștii problematicii exilului : motive, perioade, distanță, spațiu. În articolul său Spațiile identității, din volumul Între patrii, coordonat de Mirela Florian și Ioana Popescu, Șerban Anghelescu menționează mai multe tipuri de exil, exilul temporar, definitiv, impus, voluntar, individual, colectiv. Adăugăm la această clasificare o alta, exilul politic și exilul cultural, exilul interior și exilul exterior, cele două tipuri majore de exil din România postbelică, și exilul din exil, sintagmă avansată de Sanda Galopenția în articolul Exilul intelectual de la Paris, care se referă la exilații din Estul Europei, ajunși între intelectualii de stânga din Franța, într-un Occident de orientare marxistă. Autoarea adaugă tipurilor cunoscute de exil și o clasificare în funcție de distanța față de țara de destinație, geografică, dar și culturală. Distinge astfel exilul apropiat, mijlociu și depărtat. Emigrarea și migrația sunt de natură economică. Dacă emigrarea poate fi temporară sau definitivă, migrarea înseamnă plecarea temporară pentru a câștiga bani și întoarcerea în țară. Mihai Dinu Gheorghiu, citat de Eva Behring în Scriitori români din exil 1945-1989, 5 Florea Firan, Constantin M. Popa, Literatura diasporei. Antologie comentată, alcătuită de Florea Friran și Constantin M. Popa, Craiova, Editura Poesis, p. 5 6 Georgeta Orian, Exilul românesc după al doilea război mondial: literatură, probleme, publicații, Raporturi, http://www.uab.ro/reviste recunoscute/philologica/philologica 2003/17 g orian.doc, p. 121. 7 Eva Behring, Scriitori români din exil. 1945-1989, București, Editura Fundației Culturale Române, 2001. Traducere din limba germană de Tatiana Petrache și Lucia Nicolau, p.12. 1208 folosește sintagma de « exil intelectual », pe care îl definește astfel : « Exilul intelectual poate fi definit printr-o dublă opoziție, față de regimul politic din țară, dar și față de încercările de a constitui o comunitate în exil, de a reduce exilul la o dimensiune militantă-exilul ca singură o opoziție sau « elită autentică ». 8 Dinu Gheorghiu deschide astfel calea spre un alt aspect al exilului, rolul emigrației românești. Mihaela Albu se raliază ideior despre exil ale Evei Behring. Exilul politic poate fi impus sau voluntar, individual sau colectiv, temporar sau definitiv, interior sau exterior, iar cel cultural este individual, nu colectiv, pentru că nu este vorba de o exilare a unui grup literar, ci de o atitudine estetică individuală, liber asumată. De altfel, în totalitarism, cu excepția grupului oniric inițiat de Leonid Dimov și Dumitru Țepeneag, ca o alternativă la realismul socialist de sorginte sovietică, nu a existat o mișcare literară de opoziție. Exilul politic impus e determinat de regimurile politice autoritare sau totalitare din orice timp. De exemplu, în Franța, sub Vechiul Regim, înainte de revoluția de la 1789, exilul sau deportarea erau aplicate ca pedepse de natură politică fără nici un fel de judecată. În Rusia, la începutul secolului al XVIII-lea, deținuții politici sunt trimiși în Siberia de Petru cel Mare. Siberia devine locul Gulagului sovietic din secolul XX. Exilul exterior presupune ruptură și deplasare în alt spațiu, iar exilul intern se aplică scriitorilor rămași acasă “care refuză actul compromițător cu istoria, retrăgându-se într-o izolare orgolioasă, de factură disidentă”.9 Exilul politic e determinat în totalitarism de opoziția față de ideologia Partidului Comunist, iar cel cultural de refuzul de a subordona literatura ideologiei de partid. Deci, exilul politic și cel cultural sunt determinate de motive politice și cultural-politice : amenințări, intimidări, prigoană, arestări, aruncarea în închisori, interdicția de a publica, cenzură, discriminare. În ceea ce privește exilul interior, considerăm necesară distincția între exilul interior din totalitarism și retragerea în turnul de fildeș, condamnată de Albert Camus, ca atitudine de detașare de social, tipică omului modern din secolul XX, atitudine prezentă și în lumea occidentală liberă. În totalitarism însă, retragerea în estetic are sensul unei rezistențe pasive față de agresarea ideologică a literaturii în comunism. Exilul interior, ca retragere din istorie și întoarcere spre sine, spre propria conștiință, nu este specifică doar secolului XX. Îl regăsim în exilul romantic al contemplativilor din secolul XIX, la omul modern al secolului XX, dar și în secolul XXI, la exilatul postmodern, al cărui exil e tot de natură interioară, fiindcă omul postmodern găsește în retragerea în singurătate o formă de supraviețuire în postmodernism, după cum afirmă Andreea Deciu. Nu trebuie însă confundat ca semnificație cu exilul interior din comunism. Vorbind despre exil, Eva Behring distinge între exil real și exil aparent, între exilul politic și aparentul exil al scriitorilor care au vrut să evadeze dintr-o cultură provincială pentru a se integra într-o cultură deschisă internațional. Este cazul scriitorilor români avangardiști, dadaiști sau suprarealiști, Tristan Tzara, Gherasim Luca, Paul Păun, și a celor din perioada interbelică, B. Fundoianu și Eugen Ionescu. După Eva Behring, aceștia au părăsit Romînia nu din motive politice, ci din motive culturale, primii pentru o deschidere culturală, iar Eugen Ionescu pentru că a refuzat să accepte sistemul cultural oficial, fascizarea incipientă a generației sale. De altfel, Franța nu reprezenta pentru Ionesco o patrie adoptivă, ci patria sa 8 Ibidem, p. 13. cf. Mihai Dinu Gheorghiu, Exil, disidență și a doua cultură, p. 62. 9 Gheorghe Glodeanu, Incursiuni în literature diasporei, București, Libra, 2000, p. 6. 1209 după mamă. Prin origine Eugen Ionescu aparține culturii franceze și culturii române, datorită originii părinților săi. Scriitorul nu face decât să revină în cultura franceză, după terminarea studiilor la București și dezamăgirea creată de climatul cultural din țară. Pornind de la aceste considerente, acești scriitori nu sunt în opinia Evei Behring exilați. De aceea, avangarda literară românească nu poate fi considerată un precursor al exilului românesc postbelic după Eva Behring, opinie împărtășită și de Laurențiu Ulici. Originile exilului postbelic s-ar afla în secolul XVIII, continuat în secolul XIX prin exilul scriitorilor revoluționari de la 1848, primul exil politic în masă în opinia lui Mircea Anghelescu. Tot astfel, evreii ce pleacă în Israel sau germanii ce se întorc în Germania nu pot fi considerați cu adevărat în exil, deoarece ei se reintegrează în neamul lor, revin într-o țară în care ai lor sunt majoritari. Exilul unor minorități nu reprezintă decât o ruptură aparentă, exilul fiind perceput ca o integrare într-o comunitate de același neam (Eva Behring, Sanda Galopenția și alții). Am putea completa perspectiva sintetică despre tipologia exilului amintind de exilul bilbic, care ține de istoria poporului evreu. Pentru scriitorii evrei, exilul face parte din destinul poporului lor. Ei sunt într-un permanent exil în lume prin originea lor, un prim exil, dublat de un exil politic sau cultural în epoca postbelică. E cazul lui Norman Manea, scriitor român de origine evreiască care alege exilul voluntar, în 1986, pentru că nu mai speră într-o posibilă schimbare a regimului politic din România comunistă. Pentru creștini exilul e de natură metafizică, prin ruptura de divin. O imagine asupra exilului literar românesc postbelic și a problematicii sale ne oferă Enciclopedia exilului literar românesc: 1945-1989 a lui Florin Manolescu, Dicționarul general al literaturii române, coordonat de Eugen Simion sub egida Academiei Române, studiile de istorie literară ale lui Cornel Ungureanu, Mircea Anghelescu, Gheorghe Glodeanu, Eva Behring, Nicolae Florescu, Vasile C. Dumitrescu, Florea Firan și Constantin M. Popa, Andrei Sergiu Marinescu, Mircea Popa, Silvia Constantinescu, Nicoleta Sălcudeanu, Laurențiu Ulici, Ion Simuț, Monica Lovinescu, Sorin Alexandrescu, Mihaela Albu, Andrei Sergiu Marinescu, Otilia Ignătescu. Aceștia încearcă o clasificare a exilului românesc în funcție de periode istorice sau de motive politice, culturale, economice, personale. Ion Simuț semnalează necesitatea unei sinteze asupra exilului românesc pentru a revela cei trei factori care au determinat exilul: politic, economic și cultural. Laurentiu Ulici radiografiază exilul românesc postbelic în funcție de motivația lui psihologică, socială, morală, politică etc.: «Exilul ca fugă, exilul ca fugărire, exilul ca sancțiune, exilul ca opțiune, exilul ca aventură, exilul ca destin. [.. .] exilul ca salvare, exilul ca regăsire [...] exilul din motive politice, exilul din motive economice, exilul din motive personale, exilul din motive psihologice [...] exilul din dor de ducă, exilul din lehămite, exilul din întâmplare, [...] exilul din frică, exilul din curaj».* 10 Există deci tot atâtea feluri de exil câte feluri de exilați, însă ele se circumscriu celor două tipuri opuse, exilul interior și exilul exterior, unul din factorii care au dus la falia dintre scriitorii care au trăit în exteriorul României și cei din interior, atât în timpul comunismului cât și după 1989. În eseul Avatarii lui Ovidiu, Laurențiu Ulici menționează două valuri ale exilului literar românesc postbelic, în funcție de numărul de emigranți din două perioade istorice: între 1945-1949 au emigrat aproximativ 50 de scriitori datorită prigoanei declanșate de regimul comunist împotriva 10 Laurențiu Ulici, Avatarii lui Ovidiu, în vol. Intâlnirea scriitorilor români din întreaga lume, Neptun, 5- 10 iunie 1995, Bucuresti, 1995, p. 7. 1210 intelectualilor, în faza sa stalinistă, iar între 1972-1989, cam 200 de scriitori părăsesc România din cauza dictaturii ceaușiste. Procentual, 12% din scriitorii români au ales exilul, cel mai ridicat procent din țările din Sud-Estul Europei. În Scriitori români din exil 1945-1989, Eva Behring, folosind drept criteriu deceniul, distinge trei „valuri” ale exilului: 1. Anii '40-'50: Mircea Eliade, Emil Cioran, Monica Lovinescu, Virgil Ierunca, Constantin Virgil Gheorghiu, Vintilă Horia, Aron Cotruș, Pamfil Șeicaru, Horia Stamatu, George Uscătescu, Ștefan Baciu, Alexandru și George Ciorănescu ; 2. Anii '60-'70: Dumitru Țepeneag, Paul Goma, Petru Popescu, Matei Călinescu, Virgil Nemoianu, Ion Negoițescu, Virgil Tănase, Ioan Petru Culianu, Gelu Ionescu, Gabriela Melinescu, Sanda Golopenția ; c.Anii '80: Norman Manea, Ion Caraion, Dorin Tudoran, Matei Vișniec, Bujor Nedelcovici, Nicolae Balotă, Mircea Iorgulescu. Ion Simuț nuanțează această periodizare a exilului românesc, pe criteriul politic, pe care-l consideră mai obiectiv: „Criteriul de periodizare a exilului literar românesc nu poate fi, în mod obiectiv, decât unul politic, în funcție de epoci, de interdicții și, bineînțeles, de sinuozitățile dictaturii comuniste, [ ] aș propune una mai exactă, mai pliată pe realitățile și etapele politicii comuniste”: „1. exilul din 1941 până la sfârșitul anului 1947, când granițele se închid sever și ermetic; 2. blocajul aproape total al exilului în perioada 1948-1964, cu singurul eveniment notabil (în domeniul literar) al fugii lui Petru Dumitriu; 3. exilul progresiv crescut în perioada Ceaușescu, declanșat semnificativ după 1971 și intensificat în anii '80. Cele trei perioade sau valuri ale exilului ar fi, de fapt, numai două. Cum în anii '50-'60 nu se întâmplă ceva semnificativ, altceva decât închiderea ermetică a granițelor, nu văd de ce am lipi aici deceniul următor, anii '70, numai pentru a nu înregistra un gol. Perioada Ceaușescu trebuie discutată în ansamblu, punând în evidență accelerarea numărului de scriitori exilați din 1965-1971 spre 1989, într-un fenomen coerent de reacție la dictatură». În prima perioadă, deciziile scriitorilor români (simultan cu ale unor intelectuali și politicieni) de a rămâne în exil se iau fie în 1941-1942, după înfrângerea rebeliunii legionare, fie în intervalul 1945-1947, când devine din ce în ce mai clar că România este o țară ocupată de trupele sovietice și că regimul politic se îndreaptă spre o dictatură comunistă. Scriitorii care cer azil politic provin din sectorul diplomatic (atașați culturali sau atașați de presă) sau sunt beneficiarii unor burse”.11 În eseul său O paranteză cât o existență Monica Lovinescu se referă la trei etape ale exilului : între 1946-1956, cu caracter eminamente politic, exilații fiind mai ales bursieri în străinătate, a doua etapă, după evenimentele din Ungaria din 1956, un exil de natură economică, iar a treia, disidența exilată, din anii '70, când se intensifică mișcările pentru drepturile omului în Europa, iar scriitorii români încep să-și afirme deschis atitudinea de disidenți. În articolul său « Între oglinzile paralele ale istoriei : Elemente de structură ale exilului literar românesc dintre anii 1945-1989”, Otilia Ignătescu preia cele trei tipuri de exil ale Monicăi Lovinescu. Remarcăm o periodizare în două sau trei valuri ale exilului, în funcție de importanța evenimentelor politice pentru cei din interior sau a exilaților din exterior. Cercetătorii actuali se raliază uneia sau alteia dintre cele două periodizări, a lui Laurențiu Ulici sau a Evei Behring, nuanțându-le în funcție de un criteriu politic (Ion Simuț). 11 Ion Simuț, Cronologia exilului literar postbelic, în „România literară”, nr. 23, 2008. 1211 Dacă inițial exilul a fost perceput ca ceva temporar, în timpul regimului comunist se înrădăcinează convingerea că acesta este peren, ceea ce schimbă mentalitatea românilor despre exil și emigrare care nu mai sunt percepute ca ceva temporar, ci ca „plecări definitive”.12 Primul val de exilați credeau într-un exil temporar, însă se conving treptat, mai ales după evenimentele din Ungaria din 1956, de iluzia intervenției Occidentului în evoluția politicii din țările comuniste din Est. Acest val e constituit din diplomați, atașați culturali, atașați de presă, bursieri, surprinși de război pe teritorii străine, care refuză să se întoarcă în țară când sunt rechemați din posturi diplomatice, monarhiști, reprezentanți ai mișcării legionare. “Primul „val” al exilului este de proveniență conservatoare (simpatizanții și adepții mișcării legionare, partizanii mareșalului Antonescu, monarhiștii, tradiționaliștii, în general), își alege drept centru Madridul și nu obosește să demonstreze că Vestul decade, nefiind capabil de Tradiție. În acest prim „val” se poate vorbi despre „grupări de exil”. (Ideea de „grupare” presupune existența unei asociații, a unei reviste, a unui cadru ideologic, chiar a unor lideri de opinie ».13 Astfel de grupări au existat în Spania, unde îi găsim ca exilați pe Alexandru Busuioceanu, Alexandru Ciorănescu, Vintilă Horia, George Uscătescu, Traian Popescu, Radu Enescu și alții. O altă grupare s-a format în Franța: Mircea Eliade, Emil Cioran, Eugen Ionescu, Constantin Virgil Gheorghiu, Virgil Ierunca, Monica Lovinescu. Gheorghe Astaloș, Paul Goma, Matei Vișniec, Bujor Nedelcovici și alții. În fine, un alt pol al exilului a fost S UA : Mircea Eliade, Ioan Petru Culianu, Petru Popescu, Norman Manea, Matei Călinescu, Sanda Golopenția și alții. În ceea ce privește celelalte două valuri ale exilului, al doilea val, după '72, este determinat de încercarea de reideologizare a literaturii prin „revoluția culturală” inițiată de Nicolae Ceaușescu prin emiterea Tezelor din iulie '71, iar al treilea val, după 1980 este provocat de costrângeri ideologice, cenzură, cultul personalității. În toate cele trei etape ale exilului se poate vorbi de exil politic și literar, marcat dramatic de experiența traumatizantă a exilatului: sacrificii inevitabile și dureroase, dezrădăcinare prin ruperea de țară, limbă, familie, cultură, criză de identitate prin pătrunderea într-un spațiu necunoscut, alteritate În fața propriei identități amenințate exilatul caută un reper, o posibilă ancorare, un punct de echilibru, ca formă de protejare, ca replică la limba și cultura țării de adopție și le găsește în propria sa limbă ce devine mijloc de rezistență la alteritate, dar mai ales formă de afirmare a identității românești prin actul de a scrie. Dacă exilații din primul val al exilului credeau în revenirea din exil, pentru valul al doilea plecarea e însă definitivă. Exilul presupune o rupere brutală de un spațiu familiar, o aventură în necunoscut, o permanentă căutare a ceva ce le lipsește, o sfâșiere lăuntrică ce nu se poate vindeca decât prin întoarcerea în Ithaca. Exilul înseamnă o peregrinare prin diverse spații până la fixarea definitivă într-un loc, un exil în zigzag, cum îl numește Sanda Galopenția. E cazul lui Vintilă Horia, Mircea Eliade, Sandor Marai, Nabukov și alții din țările comuniste din Estul Europei. Rolul exilului exterior Exilații români de pretutindeni încearcă să-și servească țara de origine prin singurul mijloc de care dispun, scrisul, pentru a determina presa străină să ia act de realitatea din România 12 Ibidem, p. 8. 13 Georgeta Orian, Art.cit., p. 123. 1212 comunistă. De asemenea, ei înființează reviste românești în care publică scriitori cenzurați în România, încercând să-i reunească pe scriitorii din exil în jurul unui lider cum a fost Mircea Eliade în Franța, în jurul unor reviste. Nevoia de participare activă a intelectualilor români, din lumea liberă occidentală, în plan spiritual, s-a concretizat prin apariția la Paris, în 1948, a revistei « Luceafărul », considerată de Mircea Anghelescu prima manifestare colectivă importantă și programatic gândită a emigrației românești în domeniul cultural. În primul număr al revistei „Luceafărul”, Mircea Eliade pune problema semnificației spirituale a exilului în conturarea unei “viziuni ecumenice a lumii și a istoriei”, cu consecințe fundamentale asupra destinului și culturii României, dar și al Europei. 14 Eliade era conștient de necesitatea integrării culturii române în cea universală, prin renunțare la închistarea culturii naționale între propriile sale granițe și deschiderea ei spre universalitate, pe de o parte, iar pe de altă parte, de datoria exilaților de a proteja patrimonial cultural românesc împotriva deformării lui de către regimul totalitar. În articolul Pentru o Bibliografie a pribegiei, Eliade surprinde caracteristica « fenomenului cultural românesc » din exil, „creativitatea românească pe toate planurile și la toate latitudinile”, deși numărul scriitorilor exilați este restrâns raportat la marea majoritate rămasă în țară. „Datorită lor, România există astăzi, în foarte multe țări, nu numai prin tragedia fără pereche care ne sângerează patria - ci există și ca prezență spirituală”. 15 Scriitorii din exil erau conștienți de rolul emigrației: să apere patrimoniul cultural românesc de deformarea lui sub regimul totalitar comunist, să asigure continuitatea culturii române, să formeze intelectuali cu o gândire liberă, capabili să joace un rol social într-o lume eliberată de comunism. Mircea Eliade formulează clar rolul emigrației românești : „În momentul istoric în care ne aflăm, cei de dincoace de Cortină, nu putem face decât un singur lucru: cultură. Este, de altfel singura datorie pe care o avem: aceea de a salva pe cât putem continuitatea creației culturale românești. [ ] Noi, care ne aflăm în libertate, dincoace de Cortina de fier, avem datoria să păstrăm și să continuăm tradiția culturală românească. »16 În exil se formează spiritul critic, anihilat în comunism, prin comentariile Monicăi Lovinescu la postul de radio „Europa liberă”. Ea atrăgea atenția asupra falsificării literaturii române de către ideologi ai marxismului prin omisiuni, răstălmăciri, schematizare și ideologizare tendențioasă a discursului literar. În felul acesta “Europa liberă” acționează din exil deconspirând manipulările puterii comuniste afirmă Eliade. În ciuda activității culturale a românilor exilați de pretutindeni și intenției lor de a atrage atenția presei occidentale asupra pericolului comunismului, se pare că Occidentul a dat dovadă de opacitate, în special presa franceză și mai ales față de evenimentele din România comunistă și de « totală lipsă de receptivitate față de [ ] suferințele țărilor care intraseră în stăpânirea fostului aliat sovietic. Persecuțiile, spolierile, arestările și condamnările fără proces, asasinatele politice și celelalte n-au avut ecou până mult după 1950, când sistemul represiv se instalase definitiv în funcție și prigoana devenise un instrument organizat de dominație politiă ».17 În Exilul intelectual la Paris, Sanda Stolojan 14 Mircea Anghelescu, Cămașa lui Nessus, Cartea Românească, 2000, p.116. 15 Mircea Eliade, Pentru o bibliografie a pribegiei, în vol. Profetism românesc, București, Editura„Roza vânturilor”, 1990. pp. 151-155 .Sublinierea aparține autorului. 16 Ibidem., pp. 65-66. 17 Mircea Anghelescu, Op. cit., pp.115-116 1213 reconstituie atmosfera din exil și confirmă existența exilului în exil în Parisul primelor decenii de după război, explicându-l prin orientarea marxistă a intelectualității franceze. Între francezii de stânga, prosovietici și procomuniști, exilații români anticomuniști și antisovietici s-au trezit din nou aruncați contra curentului. Pe de altă parte, propaganda comunistă din Occident îi discredita pentru a le zădărnici acțiunile, opinia publică era manipulată așa încât exilații din Est nu erau credibili în mediile pariziene : ” Multă vreme comunismul internațional și antenele lui din Occident au intoxicat opinia publică și mai ales intelectualitatea pariziană, așa cum se știe. Lucru paradoxal, în aceeași Franță în care refugiații români erau primiți fără prea multă dificultate, situația intelectualului, mai ales a scriitorului exilat, era ingrată. Din principiu, cel care fugise de comunism era suspect în ochii intelighenției, care dădea tonul. Se trăia la Paris sub dictatura stângii marxiste pro-comuniste și pro-sovietice. Cel care încerca să demaște adevărul despre sistemul comunist la putere era taxat drept anti-comunist "visceral" sau "primar", drept consevator retrograd. Drept retrograd. Cu ocazia unei întâlniri între intelectualii din Europa de Est, poetul francez Pierre Emmanuel răspunsese poetului din exil Ion Cușa: "on ne peut pas vous croire car vous etes concerne". Mărturiile se loveau de propaganda comunistă și 18 erau înmormântate de conspirația tăcerii“.18 Abia în deceniile șapte-opt atmosfera se schimbă în Occident o dată cu dezvăluirea crimelor din Gulagul sovietic, când intelectualii francezi marxiști devin antimarxiști și se alătură protestelor exilaților din Est contra comunismului. Sanda Stolojan numește momentul acesta « ieșirea din ghetou ». Apelul "Cartei 77", lansat la Praga, are ecouri și în România prin Paul Goma, scriitorul care se opune regimului și aderă la „Carta 77”, fiind sancționat prin expulzarea în Franța în 1977. „În anii '80, Parisul, până ieri capitala stângismului intelectual marxist, a susținut și încurajat opoziția și acțiunile pornite din cercurile Exilului românesc pentru demascarea lui Ceaușescu și pentru denunțarea crimei majore comise de comunism în România: prăbușirea valorilor morale, fără de care omul este un sclav”.19 Primul val de exilați a avut un rol considerabil în „constituirea grupurilor în exil, după principii politice (de-o parte foștii legionari, de alta oamenii Fundației Regale Universitare "Carol I" etc.) sau culturale (în jurul unei reviste, al unui cenaclu sau al unui post de radio), și turbulențele create de conflictele de interese», dar și în „crearea unor instituții vitale pentru supraviețuirea culturală a exilului: reviste, edituri, fundații, institute de cercetare, cenacluri și colaborarea la posturi de radio care au asigurat cunoașterea activității și a atitudinii lor politice».20 Dintre cele mai importante reviste ale exilului românesc menționăm: la Paris, revistele „Luceafărul”(1949), „Ființa românească” (1963), Ethos (1973), la Paris; la Madrid, revistele « Destin » și „Liberatea românească”, la Munchen, revistele „Îndreptar” și „Apoziția”, la Berlin, „Glasul patriei”, la Frankfurt, revista „Dialog”; în Argentina, la Buenos Aires, revista „Cuget românesc”, în SUA, revistele „Lumea liberă”, „România”, „Micron”, iar în Mexic, la Ciudad de Mexico, revista „Drum”. Dintre instituțiile exilului românesc vom aminti în primul rând Bilioteca Română din Freiburg, înființată în 1949 de Virgil Mihăilescu, 18 Sanda Stolojan, Exilul intelectual la Paris, în revista « Memoria file://localhost/C:/DOCUME~1/dan/LOCALS~1/Temp/Rar$DI17.6969/exilul%20literar%20parizian%20Memor ia%20-%20revista%20gandirii%20arestate.mht 19 Idem. 20 Ion Simut, Art. cit. 1214 pentru rolul ei în crearea unui depozit considerabil de cărți, reviste, documente despre exil, colecții de reviste apărute în străinătate, publicarea de cărți în limba română. Ea constituie „o sursă de documentare obiectivă pentru toate problemele istoriei și culturii române”, afirmă Florin Manolescu în Enciclopedia exilului literar românesc. În al doilea rând trebuie menționate Centrul de promovare a cărții “Hyperion” și Centrul Român de Cercetări, Fundația Regală Universitară Carol I, de la Paris, din Franța, iar în Italia, la Roma, Societatea Academică Română, iar în SUA Academia Româno-Americană de Arte și Științe. Existența unor grupări de exilați mai ales în spațiul european și cel american confirmă dorința acestora de-a se solidariza cel puțin în două direcții ce continuă și azi, pentru cei care, din diverse motive, au refuzat după 1989 întoarcerea : « voința de a decide și ei, din exterior, asupra identității culturale a românilor” 21, ca parte a unei culturi identitare, determinantă pentru formarea lor spirituală, și dorința de a crea o legătură între cultura română și cultura patriei adoptive, pentru reintegrarea lor în cultura-matrice, pe de o parte, dar și pentru acceptarea culturii române între valorile spirituale universale. Însă, rolul exilaților s-a redus la acela de intermediari între Occident și România, fără a putea influența din exterior politica țării lor, a fost de natură culturală. Conștient că supraviețuirea spirituală a unui popor se face prin cultură, Mircea Eliade atrăgea atenția asupra rolului scriitorilor din exil în păstrarea culturii române și în continuarea ei. Exilații și-au asumat acest rol, cel mai bun argument îl constituie creația lor în exil, pasiunea cu care continuau să scrie în limba română pentru a supraviețui prin limbă și cultură, într-un spațiu străin. Însă, Eliade cerea mai mult decât supraviețuire, depășirea provincialismului culturii române, cu circulație exclusiv interioară, integrarea ei în universal, ceea ce nu se putea realiza decât prin afirmări internaționale. Astfel de consacrări au cunoscut Mircea Eliade, Eugen Ionescu, Emil Cioran, Vintilă Horia, Constantin Virgil Gheorghiu, Norman Manea și alții. Romanul lui C.V. Gheorgiu Ora 25 este considerat “cea dintâi creație literară importantă a emigrației românești”, cartea care „validează, în fața noastră și a străinătății, forța de creație autentică, nesusținută și neprovocată de nici un efort oficial “22. Pe de altă parte, deschiderea lor spre limba și cultura țării care i-a asimilat într-un fel, oferă unora șansa unor cariere universitare de excepție, Mircea Eliade, Vintilă Horia, Matei Călinescu, Ștefan Baciu, Toma Pavel și alții, confirmând prin ei existența unei elite intelectuale, provenită dintr-o țară estică aflată sub dictatură. Sanda Galopenția investește exilul cu o misiune: „să mențină și să comunice memoria celor petrecute”, „să spună adevărul cu privire la ce se petrece în țară”, ”să reprezinte puncte de informare competente în statele și culturile mai norocoase”.23 Emigranții sperau într-un exil provizoriu. De aceea, cel puțin în primul val, preocuparea lor era restabilirea situației politice din România, revenirea în țară. Însă, datorită orientărilor politice diferite, n-a existat coeziune în cadrul emigrației politice, al cărui centru era Madridul. Permanentele atacuri reciproce și tendința de a considera că doar emigrația este o formă de luptă politică autentică a condus la limitarea exilului la exacerbarea laturii sale militante și a făcut ineficientă pentru cei din interior lupta din exteriorul României. C. Mihăilescu dezvăluie acest aspect al emigrației românești din 21 Georgeta Orian, Art.cit. 22 Mircea Eliade, Împotriva deznădejdi. Ediție îngijită de Mircea Handoca, cu o prefață de Monica Spiridon, București, Humanitas, 1992 pp. 38-39. 23 Sanda Galopenția, Art. citat, p. 8. 1215 Occident, iar Vasile C. Dumitrescu, unul din reprezentanții activi ai exilului românesc din Germania, confirmă prin propria sa experiență de exilat ineficacitatea activității politice a exilului, în sensul că exilații n-au putut modifica din exterior situația politică a României. Exegeții exilului românesc, exilații înșiși pun problema semnificației exilului. Sub acest aspect trebuie recunoscut că în ciuda încercărilor de pretutindeni de organizare a emigrației în jurul unor lideri sau reviste, acțiunea lor în plan politic a fost un eșec. Însă, exilul, în general, trebuie privit în primul rând ca încercare de supraviețuire în contextul dramatic al unei rupturi identitare. Motivația inițială a tuturor acțiunilor este supraviețuirea, fizică sau spirituală, și pe urmă încercarea de a fi de folos din exterior țării. Dacă exilul a probat ineficacitatea de acțiunea politică, cel puțin în plan cultural lucrurile stau altfel. Pe de o parte, același motiv al supraviețuirii cu orice preț a subminat uneori vocația de scriitor, ceea ce înseamnă tot un eșec în plan spiritual, însă, scriitorii consacrați în România înainte de exil, au reușit să supraviețuiască prin creație, să spargă barierele lingistice și culturale pentru a face carieră internațională fie ca profesori universitari, fie ca savanți sau scriitori. Exilații nu și-au renegat niciodată identitatea culturală românească, dimpotrivă, au continuat să supraviețuiască într-un spațiu geografic, afectiv și cultural străin, prin limba română în care continuau să gândească și să scrie: „Toate cărțile scriitorilor din exil sunt legate prin mii de fire, oricât de subtile și greu de sesizat la prima vedere, de cultura, de tradițiile, de atmosfera țării din care au plecat.” 24 Pentru scriitorul exilat, scrisul în limba maternă devine mijloc de afirmare a identității, dar și act terapeutic pentru că scrie despre însăși condiția sa de exilat: „identitatea amenințată se caută prin însuși actul afirmării ei: cel mai direct, mai simplu, probabil cel mai eficient chip de a o afirma este scrisul, scrisul despre însăși condiția de exilat, despre identitatea pusă în cauză”. 25 Așa se explică faptul că identitatea românească este prezentă în orice creație, ca replică la alteritate. Exilul s-a transformat pentru unii exilați în act creator, dând posibibilitatea integrării lor și a culturii române în cultura universală. În ciuda condiției lor actuale paradoxale, care îi situează între două patrii, exilul nu ia anihilat, ci le-a asigurat prin rezistență o împlinire în plan literar, s-a dovedit a fi creator, oferindu-le o formă de eliberare și terapie prin creație. Exilul i-a împins pe scriitorii români în arena mondială a competiției literare, care i-a consacrat și asimilat. E singura compensație pentru nostalgia și neîmplinirea unui timp românesc pe care nu-l vor mai putea recupera decât prin creație. George Băjenaru vorbește despre exilul creator și afirmă că “ exilul creator a cunoscut două viziuni de creație: una a întoarcerii în sine și spre izvoare, mai exact spus, spre elementele distictive, laice și religioase, ale culturii de origine; alta, a explorării dintr-o nouă perspectivă, a unor elemente de cultură, istorie și civilizație universală”.26 Cornel Ungureanu surprinde cele două fețe opuse ale exilului cultural, pe de o parte descătușarea de energii creatoare, pe de altă parte desfigurarea, mutilarea creatorului din nevoia de supraviețuire. Exilul ca eliberare și împlinire în plan creator nu poate fi generalizat. Pentru unii exilați bătălia pentru supraviețuire s-a dat pe tărâmul culturii și a însemnat șansa afirmării internaționale, Mircea Eliade, Emil Cioran, Eugen Ionescu, Vintilă Horia, Norman Manea, 24 Mircea Anghelescu, Op. cit., p. 8 25 Ibidem., p. 6 26 George Băjenaru, Exilul creator, în revista canadiană “Alternativa” pe situl http://www.alternativaonline.ca/george%20bajenaru.HTML 1216 Petru Popescu și alții. Însă, exilul a însemnat și mizerie, eșec creator, simplă supraviețuire. Mircea Hondoca deconspiră și el fața brutală a exilului, mizeria și degradarea intelectualului, nevoit să găsească o cale de supraviețuire, care îl poate însă îndepărta definitiv de vocația sa de scriitor. Dacă pentru Mircea Hondoca importantă e supraviețuirea intelectuală, nu fizică, pentru Cornel Ungureanu fiecare exilat devine un erou al exilului, “o frîntură din istoria eroică a lumii noastre” 27, pentru că „un exilat are șanse de a reface întreaga istorie a exilului, exilatul are șansa de a regăsi adevărurile umane esențiale”.28 BIBLIOGRAFIE ANGHELESCU, Mircea, Cămașa lui Nessus, Cartea Românească, 2000. BEHRING, Eva, Scriitori români din exil. 1945-1989, București, Editura Fundației Culturale Române, 2001. Traducere din limba germană de Tatiana Petrache și Lucia Nicolau. ELIADE, Mircea, Pentru o bibliografie a pribegiei, în vol. Profetism românesc, București, Editura „Roza vânturilor”, 1990. ELIADE, Mircea, Împotriva deznădejdi. Ediție îngijită de Mircea Handoca, cu o prefață de Monica Spiridon, București, Humanitas, 1992. FLOREA, Firan, POPA, Constantin M., Literatura diasporei. Antologie comentată, Craiova, Editura Poesis, 1996. GALOPENȚIA, Sanda, Cuvintele exilului, în vol. Între patrii, mărturii despre identitate și exil, coord. de Mirela Florian și Ioana Popescu, București, Polirom, 2008. GALOPENȚIA Sanda Galopenția, Introducere sau despre exil și emigrație, în vol. Între patrii, coord. de Mihaela Florian și Ioana Popescu, București, Polirom, 2008. GLODEANU, Gheorghe, Incursiuni în literature diasporei, București, Libra, 2000. SIMUȚ, Ion, Cronologia exilului literar postbelic, în „România literară”, nr. 23, 2008. ULICI, Laurențiu, Avatarii lui Ovidiu, în vol. Întâlnirea scriitorilor români din întreaga lume, Neptun, 5-10 iunie 1995, Bucuresti, 1995. UNGUREANU, Cornel, La Vest de Eden, O introducee în literatura exilului, Timișoara, Editura „Amarcord”, 1995. SITURI INTERNET 1.http://dexonline.ro/search.php?cuv=exil. BEJENARU, Exilul creator, în revista canadiană “Alternativa” pe situl 27 Cornel Ungureanu, La Vest de Eden, O introducee în literatura exilului, Timișoara, Editura „Amarcord”, 1995, p. 5. 28 Ibidem, p. 10. 1217 http://www.alternativaonline.ca/ george%20baj enaru.HTML http://www.uab.ro/reviste recunoscute/philologica/philologica 2003/17 g orian.doc, ORIAN, Georgeta, Exilul românesc după al doilea război mondial: literatură, probleme, publicații, Raporturi. STOLOJAN, Sanda, Exilul intelectual la Paris, în revista « Memoria file://localhost/C:/DOCUME~1/dan/LOCALS~1/Temp/Rar$DI17.6969/exilul%20literar%20p arizian%20Memoria%20-%20revista%20gandirii%20arestate.mht 1218 BEYOND GOOD AND EVIL: MIRCEA ELIADE'S QUEST FOR UNIVERSAL MAN Drd. Ana Maria FOMIN “Ștefan cel Mare” University of Suceava This paper aims at bringing into focus the complex relationship Mircea Eliade has established with the tradition of humanism, and his continuous attempt to articulate the basis of an anthropological philosophy structured on archetypal models. If endowed with imagination, disenchanted man can be engaged in a creative and liberating process that will bring back to the surface the primordial paradigm that should define Universal Man. Mircea Eliade offers a holistic approach, open to the valorization of otherness and intuition in order to lay the foundation of a mythical science of spiritual development. Key-words: good, evil, universal man, hierophany With a view to providing a new evaluation of Homo Religious, Eliade defines the quest for a new humanism as a hermeneutic endeavour that would guide humanity towards a better understanding of different cultures and the symbolic forms they offer. Anthropology, in Mircea Eliade's thought, is to open new perspectives towards grasping the profound meanings of the ”morphology of the centres”, of the symbols that inspire the human being through hierophany, by reflecting the image of the world (imago mundi) beyond time (in illo tempore). What Mircea Eliade has always insisted upon in his writings is precisely that special and extremely powerful ,”structure within human consciousness” that can guide humanity towards a different relationship with what is named as real. This identification of the sacred with the real has generated the impression that Eliade describes an autonomous ontology. In his scientific work, the historian of religions does not insist upon the sacred as an ontological entity although, methodologically, he seems to be open to this possibility. More relevant are, in this respect, his autobiographical texts and the literature in which he felt he could freely express his views on how wonderful the human being can become when surrounded by miracles that he or she can see camouflaged in the realm of the profane. If endowed with imagination, disenchanted man can be engaged in a creative and liberating process that will bring back to the surface the primordial paradigm that should define Universal Man. Homo Religiosus, while still having to endure the ”terror of history”, is open to authentic experience, exploring not only scientific but also religious and metaphysical levels of existence in an attempt to enhance creativity and achieve absolute freedom. In so doing, Homo Religious aims to go beyond the limits of Homo Faber in order to define a new cultural model based on searching for the sacred dimension of life. Laying the foundations of a new science of humanism could better serve man's thirst for knowledge and understanding through its great potential of making human existence meaningful, transforming each destiny in a work of art. The perspective offered by Mircea Eliade on his own existence underlines, apart from the guiding principles of a creative attitude to life, his vision of a way of being in the 1219 world that is enriched through the development of extraordinary hermeneutic abilities. Therefore, exploring Eliade's entire work becomes essential in the attempt to understand the complexity of a cultural project which would promote a new understanding of humanity's spiritual revival. If literary texts reveal the scientist's intuitions, representing a privileged space for the author's expressed viewpoints on mythical thinking, the autobiographical discourse points out the significance of an exceptional existence, brilliantly illustrating universal man's attitude towards the connection between history and transcendence. As Roy Pascal argues, “life is presented in the autobiographical discourse in the shape of a building process, a process of the writer's self-revelation”1, the text becoming significant only due to the fact that it presents existential patterns in a continuous transformation. Eliade's autobiographical literature “combines questioning with the discovery and evaluation of the self”1 2, permanently focusing on the meaning of the major events he has witnessed. Working as a historian of religions, Eliade is at times worried that he might have to leave “the path that should have been followed, sacrificing literature in order to draw people's attention to “a new understanding of homo religiosus”. His novels and autobiographical texts, nonetheless, offer him the freedom that “a writer can only experience through the act of o creation”3, revealing in this manner the author's reflections on himself and the human condition in general. Recalling his prolonged personal conversations with Eliade, Rodney Taylor insists on the difference between his memoirs and his autobiographical stories. If, in the memoirs, the emphasis is on events and the way in which these are conceived in the historical period in which they occurred, gradually, the writer's attitude changes. Eliade becomes fascinated with the discovery of self-development, whilst faced with memories of the past days. “As the autobiographical text took shape, Eliade managed to perceive the transformation of his own being, not in static images such as photographs in a book, but as a sort of journey, revealing its secrets with each step taken”4. Most of these passages reflect the writer's endeavour to understand the impact various learning experiences had on the development of his life in the following years. As an illustration, Eliade's reference to the fantastic narration entitled “How I have found the Philosopher's Stone”, which was written in his youth for a scientific competition, gains in autobiographic perspective the importance of a turning point in the author's destiny. If alchemy hadn't become a major interest, with significant consequences on Eliade's career, this episode wouldn't have represented an element which would point to the continuity of this reconstructive process. In the chapter “Navigare Necesse Est”, Eliade identifies another moment of transition in his existence, which is invested with an overwhelming importance. The decision of leaving the natural sciences behind was going to significantly change the course of his life towards what would become an essential preoccupation: 1 Roy Pascal, Design and Truth in Autobiography, Cambridge, Harvard University Press, 1960, p.9 2 Karl Weintraub, The Value of the Individual: Self and Circumstance in Autobiography, University of Chicago Press, Chicago, 1978, p. Xviii 3 Mac Linscott Ricketts, On Reading Eliade's Stories as Myths for Moderns, in Mircea Eliade, A Critical Reader, ed. Bryan Rennie, Equinox Publishing, London, 2006, p. 365 4 Rodney L. Taylor, Mircea Eliade: The Self and the Journey, in Waiting for the Dawn, Mircea Eliade in Perspective, ed. David Carasco, Jane Marie Law , University Press of Colorado, 1991, p.127 1220 “Without noticing, in the 7th grade, I found myself being detached from my beloved natural sciences and physics and chemistry whilst being more and more fascinated by Orientalism and the History of Religions. [...] In those years of a nearly mystical admiration towards the Antique Orient, when I believed in the mysteries of the pyramids, in the deep wisdom of the Chaldeens, in the dark sciences of the Persian magi, all my efforts were driven by the hope that, one day, I would reach the secret source of all these traditions and that, on that day, I would answer all the riddles: the ones concerning religion, history, man's fate on Earth.”5 It so appears that this is practically the beginning of his journey; a bit earlier, the young Eliade had felt a powerful anxiety and an inexplicable sadness which announced major changes, settling the necessity of orientation towards new horizons of knowledge. His trip to India is looked upon as a pilgrimage, a promise of future fulfilment for a man willing to enrich himself spiritually through having access to the subtleties of oriental wisdom. Apart from having the chance to study under Dasgupta, one of the most important researchers of that time, an expert in the classical systems of the Indian mentality, another opportunity, that of gaining access to what he calls “eternal India”, which would complete the experience of “historical India”, opened to Eliade. “I felt that I could not get out of the labyrinth until after I had returned to the centre. At any costs, I had to focus, to retrieve my true centre. The meditations and yoga techniques which I had studied with Dasgupta in the classical texts and which I had applied under the supervision of Swami Shivanada had convinced me once again that they were the result of magnificent knowledge in the field of the human condition. I had indeed tested what I liked to call the camouflaged optimism of Indian spirituality, the belief that an excess of suffering triggers the thirst for liberty and that, in the end, the more unhappy and lost you feel, the closer you are to absolution, to freedom.”6 This correlation between history and transcendence demonstrates how the significance of life experience is only revealed through interacting with both of them, beyond good and evil. The journey to the West comes as a closure to the self-discovery circle. Returning to Romania is not only a comeback, as it offers the young man, transformed by the initiatic experience of India, the chance of reconsidering some already-known thinking patterns. On the other hand, the contact with “eternal India”, of which Eliade speaks so little, generates the temptation of mystification7. Undermining history, Eliade explores his own ability to create myths through which he can underline certain explanations of his experience. Understanding Indian spirituality proves to be of great use in Eliade's attempt to analyse Romanian cultural patterns. The characteristics of Indian religiosity, above all the cult of the fertility god-figures, represent the results of a synthesis between the current spirituality and the Indo-Arian one. The historian of religions will shortly reach the conclusion 5 Mircea Eliade, Memorii 1907-1960, Editura Humanitas, București, 2003, p. 90 6 Ibid., p. 194 7 See the argumentation offered by Ioan Petru Culianu in Mircea Eliade, Nemira, Bucharest, 1995, p.194: ,,It will be easy to understand why Eliade systematically refused to explain his views: because every hermeneutical process will only amplify the mythical structure of his perceptions. He was not only characterised by an outstanding intelligence and depth of spirit but also by a fascinating simplicity, as innocence is the one that generates Eliade's creativity. His most powerful message and the aim of his myth is both pedagogical and angogic.; he genuinely aims towards helping people to find a way in the freedom that is also their sentence.” 1221 that similar phenomena had happened in the history of the Romanian culture as well. In “Admiration Exercises”, Emil Cioran notes Eliade's significant transformation under the influence of the Indian experience, the writer manifesting attraction “to the accident and the essence, the timeless and the daily, mysticism and literature. This duality does not inflict any suffering on him; it is his nature and opportunity to be able to live simultaneously or gradually on different spiritual levels, to be able to follow the ecstasy and study the anecdotic without o the tourment of tragedy.”8 In this manner, Eliade develops a new understanding of the function of intercultural dialogue, placing History under the sign of the Universal. Broadening the ability to understand human experience and regain authenticity thus involves outgrowing the utilitarian and mechanical patterns of existence in order to transcend time and space. In his autobiography, Eliade insists on the paradoxical trait of his existence, placed not only in history, but beyond it, bearing the sign of a permanent attempt to recognize the coincidence of contraries, through which the significance of one's own destiny can be perceived and, later on, shared. In this manner, there is a relevant passage from the memoirs in which Eliade refers to the motivation of his promise to marry Nina Mareș, although most of his friends and relatives, except for Mihail Sebastian, considered the relationship was very unlikely to succeed. “Trivial existences attracted me. I used to tell myself that if the fantastic or the supernatural, or the super-historical were to be accessible, we could only find it hidden in the mundane. I believed in the impossibility of recognizing a miracle [...], as I believed in the dialectical necessity of camouflaging the exceptional in the trivial and the trans-historical in the historical events. These ideas, which I was to design later on in The Snake (1937), The Forbidden Forest (1949 - 1954) and in a few papers on the history and philosophy of religions, helped me in the experiment that I had begun. After all, instead of returning to India, I had accepted a situation which fatally led to marriage and this is how I did, in Bucharest what I would have had to choose in Calcutta or Benares: camouflage my secret life into one apparently dedicated to scientific research. The difference would have been that, this time, a somewhat tragic element would intervene, as it implied my certainty that I had understood my destiny: simply because, apparently, my marriage to Nina seemed disastrous, it must have meant, if I believed in the dialectic and mystery of camouflage, the exact 9 opposite.”9 The unifying perspective of the writer underlines, in this context, the way in which, to a certain extent, personal experiences and their revaluation in autobiographical writings lead to revelatory orientations in his scientific activity. Since the 1930's, it seems that Eliade starts to be guided in the hermeneutics of his own life by a more profound understanding of the theory of camouflage of the sacred in the profane. Such a revelation determines him to look upon the trajectory of his research as being a proper method to disguise his preoccupations for understanding the ontology of the sacred which he will never explain clearly enough in his scientific work. In spite of all these, Eliade states in Oceanography the idea of the objective status of the sacred which can only be recognized by religious man. “The unrecognizable is the perfect form of divine revelation; for divinity no longer manifests itself, 8 Emil Cioran, Exerciții de admirație, Translated by Emanoil Marcu, Humanitas, București, 1993, p.116 9 Mircea Eliade, Memorii 1907-1960, Editura Humanitas, București, 2004, p. 299 1222 no longer accomplished through contrast, but it works directly in humanity, through contact, through coming together.”10 11 Such a vision determines Eliade to see, even in times of decay, signs of a new, significant moment of transition to a new stage of his existence, through which he could take a new step to the fulfillment of the mission in which he wholeheartedly believed. Moments of intense living of what the author calls “the terror of history” are interpreted as signs of a misunderstanding of the sacred messages to which he may have had access due to his focus on decoding them. Eliade is aware of the fact that he could have chosen an easier way, starting right from the choice of watching Nina's destiny in a detached manner, thus paying perhaps the price of losing his way in his personal labyrinth. It appears that these beliefs represent the source of an extraordinary capacity to “withdraw even from the most depressing ambient”11, as Florin Țurcanu notes. Moreover, in such difficult circumstances, Eliade manages to ”see” the contents of some literary and scientific work considered essential for his opening towards universality. The writer feels with more and more intensity that time is at an end, that the “awakening of the readers” must take place quickly, while he is still allowed to express his ideas freely. Soon enough, these fears prove to be well-founded. Nae Ionescu's death imposes the necessity of leaving for London where, although feeling liberated from the past for a short while, he is confronted with the uneasiness of the thought that, by choosing a path which was unbecoming of him, he could face “the enigma of collective death”. Death in a shelter in London is not perceived as meaningful for a new beginning, it bears the sign of error, misunderstanding and drifting away. “If such a sad finale awaits me, it can only mean that, at a certain point, I embarked on a journey which was not part of my destiny”12. Eliade repeatedly underlines the fact that his main purpose is that of playing a significant part in and beyond history mostly through culture, a political involvement being close to failure. The fact that he is saved from “collective death”, so absurd and unnatural to any human being, multiplies, on the one hand, the obsession of an error which could, at any time, cause an abrupt and meaningless ending. This revelatory experience marks a general change in the sense of a remarkable optimism, generated by the revelation of a profound dimension of his personality, that of a man of culture, whose role is to contribute to the reawakening of the thirst for freedom and authenticity in the human being. While in Portugal, Eliade constantly seeks the way out of the labyrinth, becoming more and more certain that he would begin a new life after the end of another transition stage13. This perspective, generated by overcoming the cultural provincialism of the Western world, indicates the main directions of his scientific research, while at the same time 10 Mircea Eliade, Oceanografie, Editura Humanitas, București, 2008, p. 69 11 Florin Țurcanu, Mircea Eliade: prizonierul istoriei, Editura Humanitas, București, 2003, p. 405 12 Mircea Eliade, Memorii 1907 -1960, Editura Humanitas, București, 2004, p.336 13 This seemed to be the turning point after which Eliade could have contributed to the transformation of the world in the sense anticipated earlier in his life, as he points out in his Memoirs, p. 391: ,,India was close to gaining independence and, unavoidably, Asia was reentering history. For me, the event did not have only political significance. Soon, a new confrontation will be possible between western and oriental spirituality, this time on equal terms. However, initiating an exchange of information between the two cultures was conditioned by a correct understanding of authentic oriental spirituality. Fenomenology and history of religions, as I practised it, seemed to me the most convenient method of preparing this impending dialogue. On the other hand, the archaic world, the primitives that the anthropologists had been studying for a century, couldn't remain under colonial pressure for long although, for the west, understanding archaic spirituality was even more problematic as it entailed a minimum comprehension of mythical thinking.” 1223 signalling that this could also be the only way towards personal fulfilment. At that time, Eliade suggested an optimistic outlook, indicating the fact that the true knowledge and understanding of the oriental world is open only to those truly motivated by the desire of effective participation in the cultural life of a place which is impossible to understand from the outside. Despite this, thirty years later, Edward Said14 would comment on the crossing of those barriers, outlining the fact that only through valuing the difference between cultures could we gradually witness the disappearance of any kind of hostility. Like Mircea Eliade, Said insists on the necessity of studying the orient “from the inside”, in order to overcome the limitations of various orientalist doctrines, dominated by the idea of European superiority. Orientalism, partly an artificial structure, also involves, in Eliade's vision, attempts towards approaching what is essential for a correct definition of the Eastern specificity in comparison to the Western world. “We have also destroyed cultures”, Eliade states in his discussion with Claude-Henri Roquet. “Fortunately, there have been occidentals who have deciphered languages, have preserved myths, and have guarded masterpieces of art. There have always existed a few orientalists, a few philosophers, and a few poets aiming to rescue the meaning of certain exotic, extra-European spiritual traditions.”15 Due to his effort and the efforts of other researchers, such as Ananda Coomaraswami, modern man, limited by his existence in a desanctified world, will be able to have access to the profound message of the Eastern tradition. Regarding his own roots in connection to the permanent impulse which motivates him in his scientific work, Eliade highlights the essential role of his Romanian cultural legacy, found at the meeting point of both worlds. “I originated equally from these two universes: the Western one, through the Latin language and the Roman inheritance, in customs; but I also came from an orientally influenced culture, rooted in the Neolithic. All these are true to a Romanian, but I believe them to be just as true to a Bulgarian, a Serbian-Croat, ultimately to the Balkans, to the South-East of Europe and a piece of Russia. This Eastern-Western tension, traditionalism and modernism, mysticism and religion, contemplation and analytical thinking, sensibility and desire of true creation: this polarity is to be found in all cultures. [...] Yet, this creative tension is perhaps slightly less complex to us, because we are at the border of two dead empires, as a French writer stated. To me, my Romanian identity meant living, expressing and valuing this way of being in the world.”16As noted by Sorin Alexandrescu17, Eliade interprets Romanian history in relation to the European context. In the meantime, as a defence mechanism against the mass hysteria generated by the dark future of his country, Eliade manages to think of his great books, which will concentrate the essence of his thoughts linked to the mystical fact and the religious experience. History, without the country as it was known by the young man of culture can no longer present a significant interest, not even in the “splendid times” announced by Churchill. The only path that opens in this context is that of “mysticism, of retreat from the world of anarchy, of total detachment from it. Never has the fight been more powerful in my judgement, in my flesh, between hope and despair, as it is now. That is why 14 Edward W. Said, Orientalism. Concepțiile occidentale despre Orient, translated by Ana Andreescu și Doina Lică, Editura Amarcord, Timișoara, 2001, p.268 15 Mircea Eliade, Încercarea labirintului, Convorbiri cu Claude-Henri Rocquet, Editura Humanitas, București, 2007, p.70 16 Ibid., p.71 17 Sorin Alexandrescu, Mircea Eliade dinspre Portugalia, Editura Humanitas, București, 2006, p.27 1224 my production is paralysed. Any creation is suspended by the development of the operations on the Russian front.”18 Gradually, whilst waiting for history to be fulfilled, Eliade stops writing about the war, preparing for the end of the Romanian stage of his existence.The Romanian culture will, however, remain that through which the Romanian values could be saved. Nina's death is also religiously understood as a necessary departure for the absolution of both of them. Parting from Nina through her passing away is compared to the disappearance from his life of his first love, Maitreyi, in an effort of integrating all these moments of spiritual “mineralisation” in an initiatic scenario in which death is just a step forward to another life. The mourning period and the meditations on death, through which Eliade tries to access the deeper significances of his options, highlight the vision of his own religiosity. “For my pathetic love towards Nina or my legionnaire adventure, the correspondent was my passion for the Absolute, in metaphysics and religion, although in the recent years I have come to understand that melancholy is the only religious experience God has enabled me to have.”19 Remarkable here is the transition towards a new way of viewing region and the connection with the sacred. The apparently meaningless succession of historical and personal events imposes the necessity of constructing a discourse which would fill them with meaning. Understanding the message beyond history mainly depends on the creative imagination of one who goes through experiences of life in which the sacred dimension is only brought to life through the human mind's ability to embrace it. It is difficult to say how the ontological comprehension of camouflaging truly evolves, bearing in mind that the writings on his personal life imply revaluations of these events. The Portuguese Journal thus represents an exception due to the fact that it reveals more confessions and emotions from the writer, rather than philosophical reflections. The literary work offers more relevant information thanks to Eliade's characters, which reflect, through their behaviour and message, ideas which have influenced the writer's choices in the moment of confrontation with the major changes in his life and in the surrounding environment. What is more, the writer declares himself to be, in many situations, amazed at the revelations which he experiences, concerning the pattern of his own existence, exactly because of the liberty he obtains in the nocturnal universe of the artist. The separation from Portugal happens under a reconstructed identity, more inclined towards cultivating the professional dimension of his existence. In the exile experience, the writer sees a new chance of retrieving his self and of enhancing his creative spirit through which he can overcome the suffering generated by exile and Nina's death. Obviously moved by the political evolutions of those years and by the feeling that, at a certain moment, he had committed a mistake by going on a path which was not his, Eliade decides to look for another path, that of a man of culture, capable of delivering in his speech the significance of a creative fate. The exile, a new experience of alterity, interpreted as a way of returning home, is thus marked at the same time by the necessity of a creative hermeneutics, alongside the continuous effort of saving the Romanian cultural values through creative and research activities. Those who have had the chance of relocating beyond the Iron Curtain, free and safe, had the mission 18 Mircea Eliade, Jurnal Portughez, Aceste vremuri extraordinare, Vol. II, Editura Humanitas, București, 2009, p.48 19 Ibid., p.302 1225 of continuing the Romanian cultural tradition, this being “the only intelligent political action”20 in which they could get involved. Admitting the inefficiency of any political action, Eliade chooses to follow his vocation as a researcher and militate for the culture of a free Romania through publishing literature and studies which would have been censored by the communist regime in his native country. Far from letting himself be overwhelmed by nostalgia, a man of culture can only follow the creative pattern of reaction to the difficult historical moments with which he is confronted, just as Dante, Buddha or Socrates did in their time. Acting “on a different level” and with “another language”, they have managed to trigger “real spiritual evolutions” which have generated hope and have offered the perspective of changing one's consciousness.In this context, Eliade defines the main purpose of his activity, that of contributing to finding a solution for the crisis of the occidental man, a task which can be accomplished only through opening towards universality. Eliade insists on the fact that, in order to achieve this aim, any act of creation must be complemented by authentic feeling. The Romanian connection continues to persist because of the liberty of creation and memory. The consequence of this new way of being in the world builds, in the interior world of the artist, a significant, mystical establishment, an eternal Romania worthy of comparison to the heavenly Jerusalem of the Jewish people. Romanian becomes the language in which the writer creates and dreams, the main instrument of communication with the loved ones. Far from confronting identity dilemmas as they appear in numerous diasporic texts commented by theorists such as Jana Evans Braziel and Anita Mannur21, Mircea Eliade shows a remarkable capacity of reconstructing himself through his discourse in his native language which, gradually, frees itself from discontinuities, offering a new perspective on opening up to the metaphysical dimension of existence. The experience of the American setting is revealed in the personal written work of those years more from the scientist's point of view, preoccupied with studying unsanctified societies, in which the human being lives in forgetfulness, incapable of recognizing its Centre or truly enjoying freedom. Attracted by the pleasant ambient of the University of Chicago and by his students' and colleagues' openness to dialogue, Eliade decides to remain there for the rest of his life. The pedagogical relevance of his activity increases during this period and, as a teacher, Eliade is determined see the fruit of his work in a different light. The seminars with American students confirm his intuitions concerning the spiritual crisis of modern man, while at the same time reinforcing his belief that, due to the increased interest in the study of religious experiences, the manifestation of the sacred could be rediscovered. In a society which is profoundly characterized by artificiality, where “the 22 disappearance of the outside”22 and the retreat into the cyberspace are looked upon as signs of diminishing human essence, Eliade looks hopefully towards the future, declaring himself confident in the human being's ability to surpass this new growth crisis in search of new forms of creativity and liberty. Mircea Eliade appreciatively looks upon the American 20 Mircea Eliade, Împotriva Deznădejdii, Humanitas, București, 1992, p.66 21 Jana Evans Braziel, Anita Mannur, Nation, Migration, Globalization: Points of Contention in Diasporic Studies, Theorizing Diaspora : A Reader, ed. Braziel Mannur, Blackwell Publishing, Malden, 2003, p.128 22 Andrei Codrescu, The Disappearance of the Outside: A Manifesto for Escape, Addison Wesley, 1990 1226 practical spirit and the attention paid to family values in that area. However, he insists on the fact that he maintains his European identity, feeling that he must contribute to enriching a culture which is distancing itself from its dream. It is safe to say that he managed to achieve this aim, bearing in mind that upon his arrival in America, in 1957, there were only three departments of History of Religions in the U.S.; in the following twenty years, thirty more of these departments were established, more than half of them coordinated by former students of the Oriental Institute in Chicago. In the context of valorising his entire existence, significant is the confession which Eliade makes in the Journal, referring to the perception of life as duration. As he was returning from the University, Eliade intensely experiences a moment of illumination which illustrates, in all its splendour, the significance of the joy of life: “I suddenly felt not older, but richer and capable of recollecting my childhood and youth in Bucharest, the time of India together with that of Portugal and Paris. [...] I am now able to see it all, from the beginning to the end, with all the wealth of meanings associated 23 with human historical existence. Optimism.”23 Eliade emphasizes in this passage his openness to the values of the entire world, his confidence in his capacity to understand the essence of man's destiny in the world. To Eliade, existence itself can represent a hierophany, when embraced with imagination. Those who have followed Mircea Eliade's path, not only scientists and artists, who have tried to continue his work, but also his readers, confess that they have thus been helped to perceive how beautiful the human mind can become provided that it is open to the miracles of the surrounding world. Looking at Mircea Eliade's work in perspective, researchers who have managed to provide a balanced vision on Eliade's life and work do not hesitate to continue their professor's legacy. With this project in mind, graduates of “Eliade's school”24 from Chicago, Paris, Bucharest or any other place in the world promote the idea of building new cultural values, thanks to which humanity's interest in a creative approach towards man and religious symbolism will be kept alive. REFERENCES: ALEXANDRESCU, Sorin, Mircea Eliade dinspre Portugalia, Editura Humanitas, București, 2006 CĂLINESCU, Matei, Despre Ioan P. Culianu și Mircea Eliade, Editura Polirom, Iași, 2002 CODRESCU, Andrei, The Disappearance of the Outside: A Manifesto for Escape, Addison, Wesley, 1990 CIORAN, Emil, Exerciții de admirație, translated by Emanoil Marcu, Editura Humanitas, București, 1993 CULIANU, Ioan Petru , Mircea Eliade, Editura Nemira, București, 1995 23 Mircea Eliade, No Souvenirs: Journal, 1957-1969, quoted by David Carasco in Mircea Eliade and the Duration of Life: An Abundance of Souvenirs, Waiting for the Dawn, Mircea Eliade in Perspective^ University Press of Colorado, 1991, p.139 24 Mihaela Gligor, Întâlniri cu Mircea Eliade, Editura Humanitas, București, 2006, p. 8 1227 ELIADE, Mircea, Memorii 1907-1960, Editura Humanitas, București, 2003 ELIADE, Mircea,The Two and the One, Harvill Press, London, 1965 ELIADE, Mircea, Oceanografie, Editura Humanitas, București, 2008 ELIADE, Mircea, Jurnal Portughez, Editura Humanitas, București, 2009 ELIADE, Mircea, Încercarea Labirintului,Convorbiri cu Claude-Henri Rocquet, Editura Humanitas, București, 2007 HANDOCA, Mircea, Pe urmele lui Mircea Eliade, Editura Petru Maior, Târgu-Mureș, 1996 IDEL, Moshe, ”Camouflaged Sacred in Mircea Eliade's Self-Perception, Literature, and Scholarship”, în Hermeneutics, Politics and the History of Religions, The Contested Legacies of Joachim Wach and Mircea Eliade, ed. Christian K. Wedemeyer și Wendy Doniger, Oxford University Press, 2010 PASCAL, Roy, Design and Truth in Autobiography, Cambridge, Harvard University Press, 1960 RENNIE, Bryan, ”The Ontology of the Sacred”, in Mircea Eliade, A CriticalReader, Equinox Publishing, London, 2006 RICKETTS, Mac Linscott, ”On Reading Eliade's Stories as Myths for Moderns”, in Mircea Eliade, A Critical Reader, ed. Bryan Rennie, Equinox Publishing, London, 2006 SAID, W. Edward, Orientalism. Concepțiile occidentale despre Orient, translated by Ana Andreescu și Doina Lică, Amarcord, Timișoara, 2001 TAYLOR, L. Rodney, ”Mircea Eliade: The Self and the Journey”, in Waiting for the Dawn, Mircea Eliade in Perspective, ed. David Carasco, Jane Marie Law, University Press of Colorado, 1991 ȚURCANU, Florin, Mircea Eliade: prizonierul istoriei, Editura Humanitas, București, 2003 WEINTRAUB, Karl, The Value of the Individual: Self and Circumstance in Autobiography, University of Chicago Press, Chicago, 1978 Lucrarea a beneficiat de suport financiar prin proiectul cu titlul “Doctoratul: o carieră atractivă în cercetare", număr de contract POSDRU/107/1.5/S/77946 cofinanțat din Fondul Social European prin Programul Operațional Sectorial Dezvoltarea Resurselor Umane 20072013. Investește în Oameni! 1228 IPOSTAZE IDENTITARE ÎN PROZA EXILULUI ROMÂNESC DIN AMERICA: NORMAN MANEA, DUMITRU RADU POPA, CONSTANTIN VIRGIL NEGOIȚĂ Drd. Liliana Stela ȚIGĂNAȘ (BALAN) Universitatea „Ștefan cel Mare'', Suceava Lucrarea își propune să identifice în literatura exilului românesc din spațiul american o tipologie identitară, construită prin raportare la experiența exilică a unor scriitori români precum Norman Manea, Dumitru Radu Popa sau Constantin Virgil Negoiță, prozatori ce confruntă în scriitura lor două experiențe fundamentale ale lumii postmoderne: exilul și globalizarea. Profund și dureros - Norman Manea, de o ironie subtilă și mușcătoare - Dumitru Radu Popa, integrator și ermetic - Constantin Virgil Negoiță, prozatorii români din exilul de peste Ocean ne propun o literatură ce problematizează din unghiuri și nuanțe diferite, în esență, o unică provocare: a consistenței lumii în care trăim. Cuvinte-cheie: exil, ipostaze identitare, globalizare Din orice punct de vedere am privi, identitatea unui individ se confruntă în cazul experienței exilului, dacă nu cu o criză, cel puțin cu o situație-limită. Dislocat, provocat, frustrat, confruntat mai direct decât în alte cazuri cu alteritatea, interpretând, nu întotdeauna pregătit, rolul străinului, exilatul se vede pus în situația de a se întreba: ,,Cine sunt eu?'', ,,Cine sunt ceilalți?'', ,,Cine voi deveni oglindindu-mă în ceilalți?'', ,,Cum pot să rămân eu în timp ce devin un altul?''. Dacă între exil (exterior sau interior) și identitate (individuală sau colectivă) există, fără tăgadă, o relație de interdeterminare, ce fel de relație se ivește din întâlnirea dintre eul biografic supus căutării identitare prin experiența exilică și eul creator? Scriitorii exilului românesc din Statele Unite trăiesc în chiar miezul acestei schimbări de paradigmă, devenită matrice identitară a contemporaneității, relevându-i din plin toate nuanțele; aflați în permanență ,,la graniță'', ei refac din plin traseul exilului1, coordonată ontică a omului tuturor timpurilor. Din spațiul cenzurii comuniste în țara tuturor /■> posibilităților, din exil în post-exil1 2, din modernitate în postmodernitate, dintr-o lume cramponată de ,,valorile naționale'' în vremea globalizării, se ivește o literatură ce problematizează, într-un discurs rizomatic, devenirea ființei, având ca pretext povestea exilului. Ceea ce Foucault numea ,,întoarcerea spre sine”, recuperarea, regăsirea și împăcarea cu sine însuși presupune parcurgerea unui drum dinspre exterior spre interior. Felul în care este parcurs acest drum depinde în mare măsură de felul în care sunt privite, primite și acceptate întâmplările din care face parte ,,subiectul” acestui proces. Recuperarea sinelui este 1 Cornel Ungureanu, La Vest de Eden, Ed. Amarcord, Timișoara, 1995, p. 10: ,,un exilat are șansa de a reface întreaga istorie a exilului.” 2 Aurelia Klimkiewicz în Configurații cronotopice ale exilului: de la exil la post-exil, stabilește ca timpuri ale exilului pre-exilul, exilul și post-exilul; disponibil la http://www.poexil.umontreal.ca/events/colloquetemp/colloqtempaffiche.htm. 1229 definită de Foucault printr-o negație, pentru că aceasta nu trebuie făcută mecanic, prin impulsuri exterioare. Prin metafora titirezului se sintetizează complexul proces al ,,întoarcerii spre sine”: ,,Titirezul este, într-adevăr, ceva care se învârtește în jurul propriei sale axe, dar care, tocmai, se rotește în jurul propriei axe așa cum nu trebuie ca noi s-o facem.[...] Or, în comparație cu mișcarea titirezului, înțelepciunea va consta, dimpotrivă, în a nu ne lăsa niciodată induși într-o mișcare involuntară la solicitarea sau sub impulsul unei mișcări exterioare. Tocmai în centrul sinelui nostru va trebui să căutăm, dimpotrivă, punctul de plecare față de care ne vom fixa și față de care vom rămâne nemișcați. Spre sine, spre centrul o sinelui nostru, în centrul sinelui trebuie să ne fixăm țelul.”3. Contemporaneitatea impune o nouă aporie, aceea a exilului generalizat. Tensiunea dintre globalizare și pluriculturalitate, ridicarea relativismului la rang de doctrină, schimbările majore în politica mondială, toate proiectează într-o nouă lumină raporturile național/universal, eu/altul. Pe linia acestor adânci schimbări de perspective se reconfigurează și felul în care este receptată literatura celor ce creează din afara granițelor țării. Chiar dacă practic, pentru scriitorii români, exilul politic s-a încheiat, scriitorii plecați din România înainte de '89 și care au revenit în viața literară după înlăturarea dictaturii comuniste își construiesc discursul în jurul exilului ca centru de gravitație și temă recurentă. Aflându-se în chiar nucleul ce iradiază mutațiile amintite mai sus, State Unite, exilații români explorează în registre diferite reconfigurarea identitară, căutarea de sine prin ficțiune. Elementele realității și cele ale eului se proiectează într-o nouă cunoaștere, aceea a drumului spre sine. Propunem în cele ce urmează trei ipostaze ale exilului românesc din spațiul american, care chiar dacă nu epuizează problematica amintită, pot fi considerate reprezentative. Avem în vedere ca punct de plecare al demersului nostru ultimele romane ale autorilor amintiți, o analiză a întregii opere depășind cu mult intențiile și spațiul lucrării de față. Dintre prozatorii români, Norman Manea se distinge de departe ca fiind cel ce însumează, parcă sub zodia unei fatalități, aproape toate felurile de exil ce i-au fost date omului. Remarcabil eseist, Norman Manea își stabilește în volumele ce adună articole, studii, convorbiri sau interviuri, poziția față de exil, evreitate, țară, limba română. Traumă, durere, ruptură, nostalgie - trăiri intense determinate de experiența exilului devin la Norman Manea o înțelegere superioară a vieții și generează o atitudine etică ce se resimte în subteranele întregii sale opere. Pentru că exilul este, după cum autorul însuși mărturisește, citându-l pe Brecht, ,,cea mai bună școală a dialecticii.''4 Evoluție, fenomene în strânsă legătură și condiționare reciprocă, arta descoperirii adevărului prin confruntarea raționamentelor contrarii - se metamorfozează la Norman Manea într-o nevoie imperioasă de a se raporta la spectacolul lumii ridicând probleme, fără patimă dar cu intransigență atunci când vine vorba de încălcarea principiilor de bază ale dialecticii în sens hegelian: teză, antiteză, sinteză. Este interesant ce se întâmplă cu sinteza în cazul lui Norman Manea; ne-am aștepta să fie oferite soluții, perspective clare, lămuritoare, or impresia generată de literatura lui Norman Manea este aceea 3 Michel Foucault, Hermeneutica subiectului. Cursuri la College de France, Ed. Polirom, Iași, 2004, traducere din limba franceză de Bogdan Ghiu, pp. 202-203. 4 Norman Manea, Despre clovni, Dictatorul și artistul, Polirom, Iași, 2005, p. 270. 1230 de ambiguitate, critica literară vorbind chiar despre o ,,obsesie a incertitudinii''5. Acceptăm definirea în sensul în care pentru scriitor ,,literatura însăși este o incertitudine''6. Opera lui Norman Manea se poziționează etic în sensul neabdicării de la anumite constante, constante determinate de o trăire dialectică a existenței individuale, colective, istorice. Autorul ne propune o frumoasă alegorie a incertitudinii prin ultimul său roman, Vizuina. Apărut în 2009 la Polirom, Vizuina este o invitație la a re-gândi. Ce s-ar mai putea adăuga, acum, în plină epocă a globalizării și a informației care circulă cu viteze uimitoare, a schimbărilor sociale, politice și de mentalitate, a individului cosmopolit și cu acces la tone de informații, despre cărți, suflete, iubire, libertate sau moarte? O mare parte a cronicilor dedicate romanului Vizuina îi reproșează autorului stilul greoi, trama epică insuficient conturată, trimiterile evidente la cazul Eliade-Culianu. Exilul este nucleul romanului, după cum autorul însuși mărturisește7. Pornind de la condiția de exilat a personajelor, autorul înfășoară, ca pe un ghem, firele narative. O primă poveste este cea a profesorului Augustin Gora. Intelectual rafinat, ajuns în State, profesorul se vede pus în situația de a se găsi și aici în fața întrebărilor ce l-au urmărit dintotdeauna. O altă pistă narativă urmărește destinul lui Peter Gașpar. Drumurile celor doi bărbați se întâlnesc prin iubirea pentru aceeași femeie, enigmatica Ludmila și legăturile cu alți doi exilați, Dima și Palade. Trimiterea înspre cazul Eliade-Culianu este evidentă. Vizuina este însă mai mult decât povestea unor exilați și readucerea în actualitate a întrebărilor legate de biografia lui Mircea Eliade sau de misterul morții lui Ioan Petru Culianu. Norman Manea ficționalizează elemente din propria biografie. Tema centrală a romanului este, într-adevăr, exilul. Iubirea, creația, relația magistru-discipol, alienarea sunt însă tot atâtea teme de primă importanță, a căror congruență trimite la filosofia lui Heidegger. Dincolo de stratul narativ care nu întâmplător pare că nu este suficient de legat, după ce toate poveștile s-au spus, rămâne întrebarea: și ființa? Nu cumva, furați de vârtejul unei lumi în continuă mișcare, de evenimente, trăite individual sau colectiv, sub destinul propriu sau sub presiunea istoriei omul uită să se întoarcă tocmai la ceea ce este? Veșnic exilat, veșnic rătăcitor, prin sine sau prin lume, are el acces la adevăr? Cât și până unde trebuie să rătăcească pentru a afla Răspunsul? Sau, poate, trebuie doar să se întoarcă în vizuină? Impresia de text frânt, de incoerență, este o dovadă în plus că romanul dezvăluie o lume care se reașează după alte criterii, ale unui sine discontinuu, ale unui exilat ce pendulează între lumi. Or, tocmai această aparentă lipsă de unitate în organizarea narațiunii conturează la un prim nivel al lecturii o atmosferă ambiguă. Această ambiguitate va persista 5Editura Polirom, Ambasada Franței în România și Institutul Francez au numit masa rotundă organizată la Romexpo, cu prilejul Târgului de Carte Gaudeamus, 2010, la care a participat scriitorul însuși: Norman Manea: obsesia incertitudinii. 6 Interviu cu Daniel Cristea Enache, disponibil la: cristea-enache.ro/literatura-de-azi-tvr-cultural-13-decembrie- 21-30 7 Reproducem un fragment dintr-un interviu acordat de Norman Manea lui George Onofrei în „Ziarul de Iași”-,,Suplimentul de cultură” din 19.10.2009: ,,Vizuina este un roman și așa sper să și fie receptat. Faptul că se inspiră, pe unul din traseele sale epice, din realitate (pe care o și variază, conform cerințelor textului) nu îl face copia realității. Tema centrală a cărții este exilul. Gașpar, Gora, dr. Koch. Palade și logodnica sa Ayesha, Dima, Lu, șoferul de taxi Boltanski, chiar și italianca Beatrice Artwein sau vietnameza care este șefa securității colegiului unde predă Gașpar sunt, toți, exilați, precum și multe alte personaje episodice, tot exilate.''. 1231 până în final, adâncindu-se prin ambiguitățile pe care le primesc drept răspuns în căutările lor, personajele. S-a spus despre Vizuina că ar fi un roman cu filon polițist. Există în roman comploturi, asasinate, anchete. Moartea suspectă a lui Palade, o crimă căreia nu i s-a descoperit făptașul, „complotul” în care este antrenat Peter Gașpar, moartea acestuia, sunt tot atâtea întrebări fără răspuns. Oricât ar încerca personajele și cititorul odată cu ele, să afle adevărul, acesta le este refuzat. Ne este permis însă, în spiritul dialectic pe care îl generează problematica exilului, pornind de la aceste întrebări fără răspuns, să medităm pe marginea unor subiecte ca moralitate și artă, venerație și dezamăgire în relația discipol-maestru, istorie și responsabilitate, vină personală, vină colectivă. S-ar părea, până la un punct, că în Augustin Gora vom găsi o clarificare a misterelor cărții, ipoteză întărită și de faptul că relaționează cu aproape toate celelalte personaje și își asumă rolul de mentor în ale exilului. Ascuns în spatele cărților observă și învață să trăiască în Orașul de pe Lună. El își asumă singurătatea așa cum Gașpar își asumase aventura. ,,Sfântul Augustin” nu ne dă însă nici un răspuns. Nu ne va spune ce s-a întâmplat cu Palade, nu ne va lămuri în legătură cu Marele Dima ci va trăi și el, alături de cititori, neliniștea dispariției lui Gașpar. Imaginea bătrânului înconjurat de cărți care privește lumea din bibliotecă, printre amintiri din viață și amintiri din cărți, pe care le trece dintr-o parte în cealaltă, funcționează ca un liant pentru toate aparentele disfuncții narative ale romanului. Pendularea între un eu real și un eu împrumutat din viața cărților ce au fost scrise, între biografie și creație, între ceea ce este și ceea ce ne imaginăm a fi este însuși miezul romanului. Străin în țara al cărui cetățean este, înstrăinat de propria țară, nu suficient de familiarizat cu invențiile lumii moderne, știind mai mult decât unele personaje ale romanului și mai puțin decât altele, Augustin Gora trebuie să mai facă față unei alte provocări, aceea a alienării care îi invadează propriul trup, stenturile ce-i mențin inima în funcțiune. Paginile ce descriu boala și dorința de a trăi a profesorului sunt de o tulburătoare melancolie și se constituie într-o pledoarie pentru viață așa cum este ea: fragilă, nomadă, iluzorie, limitată în ale cunoașterii. O zi în plus șterge suferința, anulează neputința de a cunoaște, oferă liniștea îndelung căutată: ,,Gimnastica, dușul. Începe ziua. Câștigase o zi, nimic nu putea fi comparat cu această performanță, susțineau concetățenii din o Lumea Nouă. Aveau dreptate. O nouă zi, farsa de a fi, minunea de a exista.”8 Exilul și identitatea se întâlnesc în scrierile lui Norman Manea sub semnul unei interogări reciproce, care, la rândul său, pune sub semnul întrebării însuși locul și rostul omului în lume. Recuperarea, întoarcerea spre sine se realizează prin tensiunea generată de problematica ridicată de Norman Manea care întreține ambiguitatea la toate nivelurile pentru că în triada teză, antiteză, sinteză, literatura este sinteza însăși. Urmărind căile propuse de Michel Foucault descoperim în literatura lui Dumitru Radu Popa predilecția pentru o înțelegere a lumii prin recompunerea din jocul dintre ceea ce este și ceea ce pare a fi. Aparenta dezarticulare a unui univers construit în mod evident prin artificiu și făcătură trimite la necesitatea descoperirii și înțelegerii formelor din care ia naștere această incongruență. Nu se poate vorbi la Dumitru Radu Popa despre o ,,criză de identitate'' provocată de experiența exilului în sensul unei traume de nedepășit. Totuși, conștient că o 8Norman Manea, Vizuina, Ed. Polirom, Iași, 2009, p. 354. 1232 ruptură s-a produs, autorul se plasează de ,,partea cealaltă'' și mărturisește9: ,,Din partea cealaltă e un fel de stare de spirit: încercarea de a desluși, prin aerul nebulos al amintirii, ceea ce leagă identitatea unui om matur de anii lui de formație, de crâmpeie fulgurante care, altfel, nespuse pe hârtie, nu ar însemna nimic''. În cazul scriitorilor plecați din țară este firească abordarea operei având ca punct de reper exilul. Pentru cei mai mulți, metamorfozele scriiturii sunt evidente, mai ales în contextul în care mare parte a literaturii scrise și publicate în țară trecea prin lupa neiertătoare a cenzurii comuniste. Și în cazul lui Dumitru Radu Popa este evidentă o astfel de traiectorie. Literaturile post-totalitare poartă în ele, ca o rană, experiența comunismului. Fie că încă sângerează sau că e închisă, trauma produsă de aproape jumătate de veac de totalitarism nu poate fi ascunsă. Proza lui Dumitru Radu Popa se schimbă trecând prin experiența exilului, rămânând însă constantă sieși. În contextul acestei transformări ce se reinventează din propria substanță, personajele se transplantează și ele dintr-o lume în alta, spunând povești despre comunism, minciună, nevoia de libertate, dorul de acasă, evadare, esență și aparență. Urmărind traseul personajului înainte și după exil, descoperind continuitățile și metamorfozele, refacem atât întregul literaturii lui Dumitru Radu Popa, cât și parte din însăși literatura exilului. Scriitorul însuși ține să-și recupereze proza scrisă înainte de 1989, prin reeditarea volumelor Călătoria și Fisura. Apariția în 2005 la editura Curtea Veche a volumului Skenzemon face posibilă această recuperare și oferă cititorilor acces la texte ce se găseau în exemplare puține, volumele originale fiind retrase de pe piață la scurt timp după apariție. Titlul volumului, preluat de la povestirea ce îl deschide, Skenzemon, nu este ales întâmplător. Aflăm de la narator, personaj martor al celor relatate, că Skenzemon ,,însemna un fel de noroc, la mulți ani, prozit (foarte răspândit în nord), sănătate și așa mai departe.''10 11 Intrăm într-o lume a ascunzișurilor, a jocului dintre ce este și ce pare a fi. Volumul reînvie figuri de mineri, medici de mină, muncitori, gospodine superstițioase, bătrâni, strungari sau țărani - un univers apăsător, în care realul gri al epocii este întretăiat de ființe fantasmatice, obiecte ciudate, corbul lui Poe, Odiseu sau oameni cu patru mâini. Naratorul însuși este personaj sau martor, narațiunea la persoana întâi alternând cu cea la persoana a treia, perspectiva unică schimbându-se în viziune omniscientă. Se conturează o lume ce-și articulează sensul prin subînțelesuri. Totul este semn ce trebuie decodat prin raportare la absurdul unei existențe dominate de frică și minciună. Un absurd sumbru, greoi plutește peste mundanul unui comunism nenumit, sugerat însă prin toate resorturile fine de care dispunea un scriitor la acea vreme și care, prin tocmai faptul că erau de o subtilitate inaccesibilă ,,neinițiaților'', reușeau să păcălească cenzura. 11 Primele proze publicate în țară după 1989 păstrează aceeași linie a absurdului care se ridică, de data aceasta, din două lumi: cea a post-comunismului românesc și cea a 9Dumitru Radu Popa, Din partea cealaltă, Scrisul Românesc Fundația - Editura, 2007, Craiova, p. 9. 10 Ibidem, p. 15. 11 Mircea A. Diaconu în Dumitru Radu Popa și morfologia aparentei, ,,Convorbiri literare”, nr.1, ianuarie 2006, pp.31-34 analizează capacitatea prozatorului de a construi din frânturile unui real dezmembrat o cale de recuperare a sinelui, vorbind despre ,,o proză de crâmpeie risipite și de sugestii, de bănuieli, supoziții și suspiciuni amare, care, finalmente, trec dincolo de biografic și dincolo de conjuncturalul politic, dincolo de tot ce e conjunctural, pentru a se înfige în existență. Sugestiile, supozițiile, bănuielile, suspiciunile, toate acestea privesc rațiunile existentei și formele ei de a fi; sunt chiar o metodă de cunoaștere.”. 1233 emigrantului în plină adaptare. Volumele Panic Syndrome (1997) și La revoluția română (2000) sunt reeditate sub numele Lady V. în 2006. Autorul însuși numește volumul ,,ciclul româno-american'' și mărturisește că îl consideră ,,o etapă esențială în re-venirea acasă, adică în cadrul literaturii române''12. În nuvela ce dă titlul volumului reeditat, Lady V. (apărut și în traducere în engleză), pendularea între real și oniric produce revelații ce trimit pe de o parte la ,,spaimele'' exilatului, pe de alta la cele ale contemporaneității confruntate cu propria alienare: ,,Avu senzația, ca de atâtea alte ori, că lucrurile s-ar putea opri subit, într-un anume 13 moment, pentru a continua cine știe când, poate niciodată, ori cu totul în altă parte.''13 Despre adaptare și descoperirea unor repere identitare prin stabilirea unor corespondențe între cultura maternă și cea adoptată, vorbește, la un prim nivel, Panic Syndrome. Sunt aduși față în față Caragiale și un psihiatru american. Căutând leac pentru ,,un rău general'' ce nu putea fi controlat, care revenea periodic, ,,din senin, din iarbă verde'', autorul-personaj-narator, ia decizia să apeleze la psihanalist (moft?!): ,,Până aici toate bune, dar cum să-l fac eu pe doctorul Goldenberg, o somitate în materie, asta e indiscutabil, să înțeleagă ce este moftul. M-am grăbit, cum am putut mai bine, să-i traduc, din Caragiale, cam ce înseamnă.''14 Un alt nivel al textului propune ca reper identitar literatura, ,,pacientul'' concluzionând: ,,Iar despre psihiatri în general: «a se slăbi!» Și asta tot de la Caragiale cetire!”15 Cele două romane ale lui Dumitru Radu Popa, Traversând Whasington Square și Sabrina și alte suspiciuni dezvăluie o altă etapă a prozei autorului. Am putea-o numi etapa de maturizare, de sedimentare a experienței exilice. „Întoarcerea” autorului postmodernist, biografia, Bucureștiul, New-York-ul, literatura română, literatura franceză, literatura engleză și cea germană, spațiul cultural american, cenzura, libertatea și „pământul făgăduinței”, învăluite într-o ficțiune fluidă, dublată de o cultură rafinată, toate acestea dau în proza lui Dumitru Radu Popa pagini emblematice ale condiției de scriitor român exilat în State. Cităm în acest sens un fragment din Traversând Whasington Square: ,,Spuneam că Bucureștiul murise în mine, sau poate murea în fiecare zi dar, de fapt, nu murise și nu murea el zilnic și în partea cealaltă, adică în realitate, unde poate nu mai era deloc, unde sucombase probabil definitiv, în acel urlet monocord care ar fi însemnat povestitea timpului ?”16. Lacrimi, artificiu (în sensul de făcătură, construcție), glisarea între două lumi (un balet du-te vino), identitate într-o continuă devenire - iată câteva dintre constantele prozei scrise de Dumitru Radu Popa după plecarea din România. Sabrina și alte suspiciuni reia temele amintite mai sus, de data aceasta în alt registru; spațiile geografice sunt simple pretexte ale scenariului narativ, nefiind impregnate de melancoliile exilatului din Europa de Est. Scris la cinci ani după Traversând Washington Square, Sabrina depășește și clasează experiența exilului personal, deplasându-se spre condiția de exilat a individului în genere, a celui care trăiește în plină postmodernitate în special. Cu toate că în romanele lui Dumitru Radu Popa sunt evidente aluziile sociale și politice și există trimiteri clare la anumite realități și epoci, substanța textului e dată tocmai de 12Dumitru Radu Popa, Lady V. Proze româno-americane, București, Curtea Veche Publishing, 2006, p. 5. 13 Ibidem, p. 51 14Dumitru Radu Popa, Lady V. Proze româno-americane, Ed. Curtea Veche Publishing, București, pp. 54-55. 15Ibidem, p. 85. 16Dumitru Radu Popa, Traversând Washington Square, Ed. Cartea Românească, București, 1999, p. 11- 12. 1234 depășirea acestor conjuncturi spre zona întrebărilor fără țară sau ideologie politică. Autorul folosește experiența exilului pentru o înțelegere cuprinzătoare a ceea ce se întâmplă în lumea în care trăim, propunându-ne o atitudine deschisă, dezinvoltă, neîncrâncenată dar în același timp sensibilă, nostalgică, uneori dureros de profundă, dublată de ironie în diferite dozaje: ușoară, sapiențială, adâncă sau mușcătoare. Celor enumerate mai sus li se suprapune, ca o ,,marcă'' a scriiturii prozatorului, ,,suspiciunea''; nu în sensul de neîncredere, îndoială, necunoaștere, ci ca provocare de a privi mai departe și mai adânc decât se vede cu ochiul, de a redimensiona lumea, literatura și sinele, pornind de la suprafață spre interior, de la fenomen la cauză. Plecat din România cu o bursă în Statele Unite în 1982, Constantin Virgil Negoiță hotărăște să nu se mai întoarcă în țară, continuându-și la Hunter College munca de cercetare în domeniul logicii vagi și al ciberneticii. Începe să publice și literatură, inițial în limba engleză, continuând cu autotraduceri deoarece nu se regăsea în textul tradus, pentru ca într-un final să revină la limba română. Literatura sa este o provocare, o surpriză, un alt fel de literatură, o abordare inedită, aceea a unui informatician-filosof. Amintind prin formația realistă și viziunea integratoare de Ion Barbu și Basarab Nicolescu, revendicându-se din filosofia lui Blaga și Noica, Constantin Virgil Negoiță este ,,un autor pentru resurecția 17 existenței”17 Cum cărțile lui Constantin Virgil Negoiță ,,se înghit” una pe cealaltă, vom porni în demersul nostru de la ultimul său roman, Martori apropiați, pentru a descoperi felul în care se articulează literatura sa. Volumul, apărut în 2010 la Paralela 45, stârnește puternice controverse legate nu numai de povestea din care s-a născut, ci și de integritatea morală a scriitorului însuși. ,,Volum de memorii'', ,,exercițiu de biografie a unor povești de iubire, de lungă durată, unele începute în timpul vampirului Nic'', romanul este alcătuit dintr-un periplu epistolar al cărui nucleu îl constituie niște scrisori de dragoste. Printre ele se strecoară scrisori ale părinților sau prietenilor, scrisori oficiale sau informative, scrisori amicale sau protocolare, scrisori trimise de autorul însuși. Toate reconstituie atmosfera anilor optzeci, ani ce se derulează prin ochii martorilor ce au trăit în chiar mijlocul evenimentelor și ale căror mărturii reconstruiesc, din cioburi, oglinda. Spuneam câteva rânduri mai sus că Martori apropiați aduce în discuție moralitatea autorului, felul în care acesta se raportează la ceilalți, la trecutul său, la literatură. Faptul că miezul volumului este alcătuit din scrisorile de dragoste primite de autor de la o fostă iubită, faptul că acestea au fost publicate, după spusele autoarei lor, întocmai, fără nici o modificare, că sunt făcute publice, peste ani, sentimente, mărturisiri și intimități care nu erau destinate tiparului, ridică o serie de întrebări: În ce măsură a avut dreptul autorul să facă publice scrisorile de dragoste ale Anei Mureșanu? Este vorba aici de o încălcare a dreptului la viața intimă? De un plagiat? Dat fiind faptul că cea mai mare parte a volumului este alcătuită din aceste scrisori, în ce măsură mai este Constantin Virgil Negoiță autorul cărții? Este Martori apropiați un roman, îl mai putem considera literatură, știind că ceea ce ni se prezintă nu e nici pe departe rodul ficțiunii autorului? Într-o lume împărțită în alb și negru, în bine și rău, corect sau greșit, întrebările de mai sus greu și-ar găsi răspunsul care să-l apere, sau măcar să-l 17 Mircea A. Diaconu, Un autor pentru resurecția existenței - Constantin Virgil Negoiță, în La sud de Dumnezeu: exerciții de luciditate, Pitești, Ed. Paralela 45, 2005, p. 109. 1235 îndreptățească pe autor. Lumea nu este însă în viziunea lui Constantin Virgil Negoiță bazată pe ori/ori. Ceea ce face diferența sunt tonurile de gri. Dacă privim lucrurile din acest unghi, volumul ne apare dintr-o dată în altă lumină. Întrebările ce se ivesc, atunci când renunțăm să mai gândim în sistem dual opus, deschid, ca straturile unui palimpsest, alte întrebări care ne ajută să regândim lumea și literatura. Excluderea terțului fiind ,,exclusă” se conturează o nouă dimensiune, aceea a înțelegerii dincolo de aparențe, care ne amintește de misterul lui Blaga. Romanul epistolar, folosind ca tehnică literară convenția scrisorii, ce ne dă, mai mult decât alte artificii narative, iluzia realității, hrănește micul voyeur ce se află în fiecare din noi. Cu atât mai mult va incita un text ce dezvăluie chiar amănunte dintr-o intimitate reală. Despre scrisorile Anei Mureșanu se poate afirma, fără riscul de a cădea în capcana cuvintelor mari, că sunt unele dintre cele mai frumoase texte de iubire scrise în literatura română: ,,Iubirea mea, Bărbatul meu, Stăpânul destinului meu, Dinu al meu, te îmbrățișez cu toată ființa mea, cu toată fidelitatea și dorința mea de tine, cu toată nebunia și forța pe care mi-o dă dragostea 18 noastră, în care cred și de care mulțumesc în fiecare zi lui Dumnezeu că mi-a dăruit-o.18'' Mai aflăm din aceleași scrisori și despre București, despre viața literară și academică a anilor optzeci, despre apariții editoriale, cronici literare, evenimente mondene. Toate acestea însă, strecurate prin simfonia de sentimente ce creionează imaginea omului iubit și aflat departe. Din aceleași scrisori putem doar intui răspunsurile autorului. Acesta nu comentează, nu analizează și nu explică nicăieri în text, afirmații ale femeii. Ne face părtași doar la trăirile acesteia, înșiruind sub ochii noștri, scrisoare după scrisoare. Intervine de puține ori pentru a întrerupe șirul scrisorilor primite din țară, însă atunci nu dă un răspuns peste timp acestora, ci pune în fața cititorului o altă oglindă, aceea a poveștii propriului destin. Un destin pe care autorul ni-l oferă cu generozitate ca ,,studiu de caz'', ca ilustrare vie a faptului că nimic nu este întâmplător, că nu sunt tocmai aleatorii coincidențele, că detaliile sunt semne și nuanțe care transmit mesaje, că lucrurile se leagă mai bine decât credem, că cel mai bine putem observa legăturile după ce privim în urmă. O fi reală imaginea pe care ne-o facem despre destinatarul scrisorilor, faptul că este un ,,martor apropiat'' o face pe Ana și să fie un martor credibil în ceea ce-l privește? Nu cumva din iubire, depărtare, suferință și nevoia de a comunica și de a se comunica, femeia, scriind iubitului său, scrie unui personaj? Privindu-se pe sine, cel din scrisorile Anei ca personaj, ,,ființă de hârtie”, potențând această imagine din perspectiva trecerii timpului, nu o desprinde autorul și pe Ana de realitate, transformând-o în personaj prin rolul pe care îl joacă? Acest rol nu i-a fost desemnat de Constantin Virgil Negoiță însuși, căruia acest text îi aparține prin construcție și sensul pe care i-l atribuie? În acest context, al așezării pe tărâmul întrebărilor deschise, al răspunsurilor posibile, Martori apropiați nu este numai o mărturie despre un timp, un loc, o iubire sau un om, ci devine o provocare la regândirea literaturii și chiar a lumii. Miza cărții nu este în nici un caz una narativă sau de tehnică literară. Ultimele rânduri ale autorului au, în acest sens, rolul de a oferi cititorului o cheie de lectură atât prin sugestia lor testamentară, cât și prin crezul artistic pe care îl exprimă: ,,Când istoricii de serviciu se vor duce, și ceilalți, cei următori, cei ce vin mai târziu, vor scăpa de nevoia de lingușire, iar aprecierile veninoase vor veni numai din partea dușmanilor consacrați, cunoscuți, clasicii, ușor de identificat după tipul înjurăturilor, 18 Constantin Virgil Negoiță, Martori apropiați, Pitești, Ed. Paralela 45, 2010, p.12. 1236 indiferent dacă sunt elegante sau birjerești, atunci cioburile acestei biografii, memoriile martorului cel mai apropiat s-ar putea dovedi prețioase.''19 Afirmația de mai sus este în fapt ecoul felului în care Constantin Virgil Negoiță înțelege menirea scriitorului și rostul literaturii. În numeroase rânduri, scriitorul și-a făcut cunoscută poziția, mărturisind că venind dinspre știință, a înțeles că scriitorul trebuie să se detașeze și să privească de sus iar ceea ce vede să spună și altora. Martori apropiați este romanul unui destin individual care devine exemplar tocmai pentru că reunește experiențele fundamentale ale contemporaneității : dictatura, exilul, globalizarea. Personajele sunt o epocă (ce se cere înțeleasă tocmai pentru că i s-a refuzat accesul la înțelegere prin supunerea ei logicii de tipul alb/negru) și un dublu destin : al unui om și al unei cărți. Fără a avea pretenția de a realiza o clasificare sau de a institui o tipologie, se poate observa că în ceea ce privește spațiul literar al exilului românesc din Statele Unite s-ar distinge trei posibile direcții, în funcție de felul în care se produce ,,întoarcerea spre sine”, dat fiind că exilul este un moment al reevaluărilor. O primă ipostază ar fi reprezentată de Norman Manea. Mai mult, poate, decât în cazul altor prozatori ce trăiesc aceeași experiență, Norman Manea pornește pe drumul recuperării și regăsirii propriei identități din perspectiva străinului, aceasta prilejuindu-i o permanentă nevoie de analiză, autoanaliză, meditație. Discutând acest aspect în eseul Exil, autorul mărturisește: ,,Într-adevăr, exilatul, refugiatul devine străin ca rezultat al unei schimbări. Prin însăși existența sa, străinul este mereu obligat să mediteze asupra schimbării.” ,,Întoarcerea spre sine” se va face la Norman Manea din această perspectivă interogatoare. Prin urmare, am considerat potrivită în cazul său sintagma exilul, o dialectică a identității ,,eul” supraviețuind în viziunea autorului numai printr-o atitudine problematizantă, dialectică. Un al doilea caz luat în discuție este cel al lui Constantin Virgil Negoiță. Avem de-a face de această dată cu un scriitor pentru care exilul este încă un pas făcut spre împlinirea propriului destin. Întreaga sa operă este o teleologie a destinului, o mărturie a credinței nestrămutate că nimic din ce i se întâmplă nu este rod al hazardului. Individul se regăsește, identifică drumul spre sine în măsura în care înțelege că propria existență este un destin ce trebuie împlinit pentru a desăvârși Marele Destin, acela al umanității însuși. O a treia ipostază avută în vedere este cea ilustrată de Dumitru Radu Popa. Situat între dialectica lui Norman Manea și teleologia lui Constantin Virgil Negoiță, Dumitru Radu Popa ne propune o literatură în care jocul dintre ceea ce este ți ceea ce pare a fi determină repoziționarea identitară. Sub crusta aparenței se ascunde drumul către sine. Exilul, fără a resimțit ca o traumă majoră, devine pretextul pendulării între două lumi, între aici și acolo, între viață și text, între suprafață și profunzime. Dacă Norman Manea problematizează iar Constantin Virgil Negoiță ne propune o viziune integratoare, Dumitru Radu Popa se găsește între cei doi, realizând prin exil, o fenomenologie a sinelui. 19 Ibidem, p. 365. 1237 BIBLIOGRAFIE: I. CORPUS DE OPERE: NEGOIȚĂ, Virgil Constantin Logica postmodernului , Editura Paralela 45, Pitești, 2004 VAG, Editura Paralela 45, Pitesti, 2003 Martori apropiati , Editura Paralela 45, Pitești, 2010 MANEA, Norman Anii de ucenicie ai lui August Prostul, ed. a doua revăzută, Editura Polirom, Iași, 2005 Despre clovni: dictatorul și artistul, Editura Polirom, Iași, 1997 Întoarcerea huliganului, Editura Polirom, Iași, 2008 Vizuina, Editura Polirom, Iași, 2009 POPA, Dumitru Radu Din partea cealaltă, Editura Scrisul Românesc Fundația - Editura, 2007, Craiova Lady V. Proze româno-americane, Editura Curtea Veche Publishing, București, 2006 Sabrina și alte susppiciuni, Editura Polirom, Iași, 2004 Skenzemon, Editura Curtea Veche Publishing, București, 2005 Traversând Wasington Square, Editura Cartea Românească, București, 1999 II. CRITICĂ ȘI ISTORIE LITERARĂ DIACONU, Mircea A, La sud de Dumnezeu: exerciții de luciditate, Editura Paralela 45, Pitești, 2005 FOUCAULT, Michel, Hermeneutica subiectului, Editura Polirom, Iași, 2004 UNGUREANU, Cornel, La Vest de Eden, Editura Amarcord, Timișoara, 1995 ARTICOLE ÎN REVISTE ȘI PERIODICE: DIACONU, Mircea A, Dumitru Radu Popa și morfologia aparenței în ,,Convorbiri literare”, nr. 1, ianuarie 2006 MUREȘANU, Ana, Despre unele scrisori din Martori apropiați în ,,Observatorul cultural”, nr. 541, 2010 ONOFREI, George, Interviu în „Ziarul de Iași”-,,Suplimentul de cultură” din 19.10.2009 POPA, Dumitru Radu, Străinătatea nu există în ,,Viața Românească”, nr. 11-12, 2010 BIBLIOGRAFIE ELECTRONICĂ: BAUMIER, M., DUGUY,G., Entretien avec Norman Manea, disponibil la: www.lavielitteraire.fr/index.php/norman-manea-entretien ENACHE, Cristea Daniel, Interviu cu Norman Manea, disponibil la: cristea- enache.ro/literatura-de-azi-tvr-cultural-13-decembrie-21- KLIMKIEWICZ, Aurelia, Configurații cronotopice ale exilului: de la exil la post-exil, disponibil la: www.poexil.umontreal.ca/events/colloquetemp/colloqtempaffiche.htm 1238 EMINESCU ȘI C. A. ROSETTI: DIALOG ÎN ANTITEZĂ Drd. Diana DARABANĂ Universitatea „Al. I. Cuza”, Iași Publicistica românească a secolului al XIX-lea este marcată de prezența a doi mari publiciști: Mihai Eminescu care a activat la Timpul și C. A. Rosetti care a activat la ziarul Românul. Cei doi aparțin la două direcții politice diferite (liberalism vs. conservatorism), de aici derivând o serie de dispute și polemici bine-cunoscute în epocă. Atât Rosetti, cât și Eminescu nu râmân doar pe teritoriul opoziției pur ideologice, ci construiesc și un sistem argumenativ care demonstrează că avem doi publiciști maturi, care cunosc importanța actului de a scrie pentru două mari periodice ale vremii. De multe ori negată, de cele mai multe ori controversată, publicistica eminesciană se așază într-o tradiție, al cărei început îl marchează Mihail Kogalniceanu și Dacia literară. Continuând linia deschisă de înaintașul său, Mihai Eminescu aduce o serie de îmbunătățiri, fapt observabil în influența acestuia asupra publicisticii românești. Pe de o parte, publicistul Mihai Eminescu s-a format la școala junimiștilor, lucru demonstrat prin adoptarea unui model oratoric în textele publicistice. Spre deosebire de aceștia, care se considerau mai mult apărători ai unor valori, decât contestatari și acuzatori ai unui sistem care-și scoate la vedere disfuncționalitățile, Eminescu preferă o atitudine austeră, monahală, lipsită de strălucirea frazelor șlefuite și o modalitate de abordare extrem de directă, brutală chiar în unele situații. Pe de altă parte, Eminescu își manifestă originalitatea formală și de gândire în numeroasele articole publicate, disociindu-se net de tot ceea ce s-a scris până atunci și de tot ceea ce exista în acel moment. Publicistul se impune ca o forță nouă și unică ce nu se aseamănă cu nimic. Nu de puține ori se opune Junimii și lui Titu Maiorescu, cunoscute fiind, în acest sens, luările de poziții, împotriva anumitor decizii luate de conservatori și susținute de Maiorescu. Mutat de la Iași la București, unde ajunge redactor șef al ziarului Timpul, Mihai Eminescu continuă să adopte o poziție neașteptată. Deși ziarul Timpul era unul dintre “organele” partidului conservator, redactorul acestuia își păstrează imparțialitatea, judecând aspru pe chiar membrii acestui partid pentru greșelile făcute. O dovedesc numeroasele articole, printre care și articolul „De când guvernul conservator s-a retras.” din 13 aprilie 1878, articol în care Eminescu aduce serioase reproșuri acestuia cu privire la atitudinea față de Rusia: „Înainte de a fi izbucnit războiul, cu ocaziunea încheierii convențiilor, în cursul războiului, după încheierea păcii, în sfârșit totdeauna și față cu toate cestiunile mari, Timpul, organul partidului conservator a combătut mereu pe guvern, l-a combătut adeseori chiar cu multă amărăciune; niciodată însă nu a uitat că, fie oricât de rău, acest guvern, din nenorocire, 1239 reprezintă statul român.”1 Direct și adoptând mereu poziții împotriva a tot ceea ce consideră nedrept, publicistul Eminescu nu ezită să se împotrivească chiar celui care multă vreme i-a fost mentor: Titu Maiorescu. Dar cea mai vie și puternică polemică a purtat-o cu ziarul Românul și cu reprezentantul acestuia, C. A. Rosetti. Fiecare articol aproape își are ca primă țintă gruparea adversă. Publicistul are în vedere două moduri de a-și promova ideile: una prin argumentarea propriilor păreri, cealaltă prin a pune sub semnul întrebării cele susținute de gruparea adversă și chiar prin atacul direct asupra acesteia: „De câte ori făceam observările noastre asupra infructuozității intrării în război a românilor contra turcilor, liberalii și alții de un gând cu ei ne înșirau marele avantaje morale pe care nația le-a caștigat trimițându-și floarea fiilor săi să moară de frig, de foame și de gloanțe înaintea valurilor de pământ a întăriturilor Plevnei. Când le spuneam că o asemenea conlucrare, ce pentru ai noștri era un fel de martiriu, trebuia să fie ținută în cumpănă de foloase, chezășuite în scris și legate cu noduri, foile liberale râdeau de zapisuri și chezășie, vorbeau de generozitatea aliatului nostru, de vitejia cu care se bat dorobanții, de “A! bravii mei copii” exclamat de cutare sau cutare ofițer străin, de laudele jurnalelor străine. Cu un cuvânt, amăgitoare glorie, vorbele mari la care aplauda necunoscătoarea mulțime se îmflaseră ca râul de munte, înecând glasurile celor puțini cari, cunoscători ai istoriei marelui vecin, prevedeau de mai înainte ce frumuseți or să se întâmple 2 când vremile se vor limpezi.”1 2 Când face referire la „foile liberale”, Eminescu se referă, indirect, la Românul care, după cum se știe, se afla sub directivele partidului liberal. În aproape toate chestiunile de politică internă sau externă, atitudinea liberalilor și a organului lor de promovare este menționată și atacată. De cele mai multe ori se pune semnul egal între membrii partidului liberal și clasa de demagogi pe care Eminescu a denunțat-o în numeroase articole. Polemica cu liberalii și cu ziarul Românul merge până la a răspunde direct unor articole publicate de acesta: „De o seamă de vreme Românul năvălește aprig asupra Presei, inculpând-o că s-ar fi contrazicând că ar fi susținut odată primirea Dobrogei, iar azi pledează în contra ei. Lucrul stă astfel: Presa în realitate nu s-a rostit până azi nici pro, nici contra, dar a ținut cont de opiniunile amânduror taberele. În unul dintre ultimii ei numeri organul conservator a găsit de cuviință a da o deosebită atențiune moțatei moțiuni a celor patruzeci și șase din cameră, spre a arăta, zice Presa, respectul nostru pentru orice opiniune care este rezultatul unei corecțiuni onorabile, iar pe de altă parte ca să supunem aprecierii publice modul de a vedea al o unor barbați destinși asupra unei așa de grave cestiuni.”3 Polemica merge și mai departe, iar strategia ei stă în citarea de fragmente din Românul și demontarea structurală a acestora: „Numărul de azi și de ieri al Românului au meritul de a trezi veselia publică prin declarațiile cuprinse în ele, precum și prin prăpastiile visate de onorabilii confrați, cari văd pericole pentru țară acolo unde nimeni nu vede decât cel mult căderea rușilor de la putere.”4 La rândul lor, cei de la Românul, în frunte cu C. A. Rosetti ripostează la articolele și 1 Mihai Eminescu, Opere, vol. X, p. 80, [= Eminescu, Opere], Editura Academiei, București, 1989. 2 Ibid, p. 81. 3Eminescu, Opere, p. 84. 4 Ibid, p. 326. 1240 ironiile lui Eminescu, creându-se un context mai larg, în care fiecare dintre cele două grupări își asumă rolul de emițător și de receptor, pe rând, într-un pamflet cu o desfășurare mai largă. Există o serie de articole, atât la Eminescu, cât și la Rosetti, ce sunt construite pe modelul răspuns - contrarăspuns. Fiecare dintre cele două publicații, respectiv cei doi jurnaliști, deschid un dialog în care se exprimă opinii diferite cu privire la aceeași problemă. Cei doi jurnaliști își opun atât păreri, cât și concepții. Articolele celor doi, puse în context realizeză o imagine complexă asupra publicisticii românești din secolul al XX-lea. Se observă modul în care cei doi țin seama de context și de publicul căruia se adresează și modul în care aceștia realizează textul, modul în care își prezintă părerile cu privire la problemele abordate. Diferența de păreri nu ține numai de expunerea lor, ci este cu mult mai adâncă și merge până la atacuri directe înte cele două publcații și între cei doi publiciști. Cele două publicații, afiliate fiecare dintre ele câte unui partid important, Partidul Liberal, respectiv Partidul Conservator, se opun una alteia în probleme ce țin de modul de abordare a fiecărui partid a unor probleme de actualitate pentru societatea românească din acea perioadă, cum ar fi relația cu Marile Puteri, Războiul de Independență, atitudinea și deciziile celor două partide față de probleme de politică internă și externă. Deși acuzele pe care și le aduc cele două publicații și, implicit cei doi jurnaliști, sunt grave, mergând până la a se acuza reciproc de rele intenții și fals, în ambele cazuri primeză interesul pentru adevăr și pentru convingerea cititorilor de acesta prin dezvoltarea și utilizarea unor strategii argumentative variate și complexe (citat, întrebare retorică, negație polemică, metaforă complexă etc.). La cele două publicați diferă perspectiva și modul de abordare al opiniilor susținute. Cei doi ziariști au convingerea că opinia lor este cea corectă și nu ezită să facă uz de toate mijloacele pe care presa le deține pentru a-și susține ipotezele. Este, de asemenea, foarte importantă poziția pe care o au cele două publicații cu privire la problemele ce privesc statul român: aici se va constata o apropiere a opinii lor. În articolele sale Eminescu nu atacă instituțiile, ci indivizii care le conduc și sistemul. El nu vede, la nivel general, când sunt la conducere, deosebiri amri între Partidul Liberal și Partidul Conservator, ci numai la nivel ideologic. De aceea, când sunt la guvernare ambele partide fac greșeli pe care publicistul Eminescu le sancționează și le denunță. De aici vine și liberalismul lui Eminescu, înțeles nu ca adoptare a punctelor de vedere liberale, ci ca independență în gândire și în atitudine. În problemele de politică internă sunt mai puțin vizate Capul Statului și Constituția și în mod aproape exclusiv Administrația. În ceea ce privește administrația, ținta predilectă a criticilor eminesciene o constituia partidele și justiția. Scapă ochiului critic al publicistului școala și biserica. Un statut aparte îl are armata. Pe de o parte este văzută negativ, întrucât este supusă intereselor puterii și conducătorii acesteia sunt aleși nu după criteriul valorii, ci în funcție de relații și interese. Pe de altă parte, ținând cont de trecut (marii domnitori erau și mari ostași, adevărați conducători ai armatei) și de faptul că aceasta se sprijină pe popor există și o atitudine favorabilă a lui Eminescu fașă de aceasta. În problemele de politică externă Eminescu este extrem de interesatde atitudinea Marilor Puteri față de România (ca nou stat apărut după Unirea de la 1859) și față de teritoriile românești aflate sub stăpânirea altor puteri (Basarabia, Transilvania, Bucovina și Dobrogea). Un loc aparte îl ocupă și atitudinea României față de deciziile Marilor Puteri. Din această atitudine, mai precis din atitudinea politicienilor și dn deciziile interne ale acestora apare 1241 dezacordul lui Eminescu față de politica externă a țării mai ales în perioada guvernării liberale, dar și în perioada guvernării conservatoare. Dezacordul față de guvernarea liberală duce la conflictul cu Românul și cu Rosetti, membru marcant al acesteia. De cealaltă parte, dezacordul liberalilor față de greșelile consevatorișor se prezintă în mod clar, deschis, atât în Parlament, cât și în paginile publicației lor, ziarul Românul. Fiecare dintre cele două publicații se află în căutarea adevărului, adevăr care se pliază pe modul de a concepe și de a vedea realitatea. Cele două publicații diferă atât atitudinal (în privința concepției, ca univers de așteptare), cât și formal. Cei doi publiciști reflectă moduri total diferite de prezentare a faptelor, de argumentare a lor, de fapt avem de-a face cu „două strategii discursive diferite.”5 Discursul celor doi publiciști reflectă pe de o parte orientarea ideologică - politică a fiecăruia dintre ei, pe de alta tipologia scriitoricească a fiecăruia. De aceea fiecare dintre ei va găsi și soluții diferite la ceea ce ține de situațiile criză ale perioadei: Eminescu va propune comparația calitativă cu trecutul, în scopul aprecierii acestuia și găsirii unor elemente definitorii pentru români, după modelul marilor domnitori a căror imagine este chemată în ajutor în articolele sale. La rândul său, Rosetti propune un alt set de soluții care fac apel la situația prezentă și la configurarea viitorului prin evaluarea situației contemporane și comparația cu alte societăți moderne ale timpului. Soluțiile pe care cei doi publiciști le propun prezentului deplorabil arată moduri de gândire influențate de cele două ideologii al vremii: liberalismul în cazul lui C. A. Rosetti, respectiv conservatorismul în cazul lui Eminescu. Liberalismul lui Rosetti își are origine în Revoluția de la 1848 spre care se îndreaptă mereu ca spre punctul de pornire a lumii... a lumii moderne de fapt. Pentru Rosetti revoluția de la 1848 constituie punctul cel mai îndepărtat din trecut spre care se poate îndrepta, deorece în acel moment se pun și bazele doctrinei liberale de la noi. Acestei doctrine, Eminescu îi opune coservatorismul, considerat de poetul - publicist mult mai apropiat de realitățile social - istorice ale țării. Pe bună dreptate, opinia lui Eminescu este justificată până la un punct, întrucât mare parte dintre ideile puse în circulație de doctrina liberală sunt împrumutate din occident și nu se potrivesc societății româneși a vremii. Din această diferență de ideologie se nasc multe dintre discursurile în opoziție ale celor doi publiciști. Aceasta este și cauza care duce la deschiderea unui conflict dialogal între cei doi. Eminescu respinge adoptarea unor forme doar de dragul modernizării, fără a le trece mai întâi prin filtrul posibilităților de integrare în sânul societății românești. La rândul său Rosetti, având experiența revoluției de la 1848, este conștient de importanța adoptării unor principii străine pentru modernizarea și sincronizarea socității noastre la cele occidentale. Fără aceste împrumuturi ideologice nu ar fi fost posibilă realizarea statului modern român. Această ideologie se reflectă și în articolele sale din ziarul Românul al cărui program „avea mult mesianism, generalități, formulări vagi umanitaristo - mistice: reîntregirea omului în societate în toate credințele sale, o dată cu reîntregirea națiunii.”6 De fapt, "teoretic programul Românului era al unui filantropism patriotic, unde Rosetti făcea poezie politică, afișând o politică dincolo de interesele de grup, a tuturor, voind progres prin iluminare, pe o linie oficială - conservatoare." 7 5 Rodica - Magdalena Baciu, Conștiință critică și viziune tragică în publicistica eminesciană, p. 71, [= Baciu, Conștiință], Editura Universitaria, Craiova, 2005. 6 Marin Bucur, C. A. Rosetti, p. 137, [= Bucur, C. A. Rosetti] Editura Minerva, București, 1970. 7 Marin Bucur, C. A. Rosetti la ziarul Românul, în Revista de istorie și teorie literară, nr. 2, Tomul 16, p. 1. 1242 Conflictul dintre cele două publicații, respectiv dintre Rosetti și Eminescu se adâncește pe fondul problemelor cu care se confruntă țara și a soluțiilor propuse și susținute de cele două partide care se cauză reciproc de trădare, incapacitate de a lua hotărâri adecvate situației și primatul intereselor personale. Vom discuta un articol din ziarul Timpul, din 21 februarie 1878, în care Eminescu respinge acuzele aduse de ziarele liberale și mai ales de Românul, ba mai mult, demontează toate ipotezele pe care cei de la Românul le susțin, aruncând asupra lor îndoiala. Toate acestea Eminescu le realizează punctual, după un plan dinainte stabilit. Mai întâi prezintă contextul, prilejul cu care scrie acest articol. Apoi, pe un ton ironic, stabilește factorii care ar trebui sa determine acceptarea ipotezelor ziarelor liberale, iar în cele din urmă aduce argumente pentru care acestea ar trebui respinse. Argumentele aduse sunt atât de natură socială, cât și de natură istorică, jurnalistul facând apel atât la documente istorice cum este protestul Divanului de la 1812, cât și la expunerea faptelor așa cum sunt ele înscrise în istoria relațiilor româno - ruse: „De câteva zile limbagiul ziarelor liberale s-au înăsprit preste măsură; ele bat toba cea mare și ne învinovățesc - ca totdeauna - că unica noastră țintă este de a compromite și răsturna ministerul în momente atât de grele. O acuzare și mai gravă este că, cu ajutorul Rusiei, am voit să înlăturăm Constituția și că pierdem ocazia de a ne recomanda învingătorilor, cedându-le Basarabia și primind în schimb... o altă constituție. În „Corispondința politică” găsim știrea că M. S. Domnul va abdica în caz dacă rușii ar insista în cererea lor pentru Basarabia, iar rușii propun candidat pentru domnie pe prințul Grigorie Mih. Sturdza. Prințul Grigorie Mih. Sturdza este însă unul dintre cei care au subsemnat petiția de la Iași. Alăturând „Corispondința politică” cu acuzațiunile „Românului” vedem că știrile acestea trebuie să aibe unul și același izvor. De aceea vom discuta punct cu punct aceste știri, nu pentru a răspunde „Românului”, pentru că o spunem de mai înainte, cine ne credepe noi răi români, răi naționaliști și răi patrioți nu merită ca să discutăm cu dânsul. Cine este în stare să creadă că partidul conservator, a cărui existență este legată de existența țării, a cărui istorie până ieri era însăși istoria țării, ar fi în stare să dea astăzi mâna cu rușii, după esperiențele făcute cu Cantemir Vodă, după fanarioți, după vânzarea Bucovinei, care s-a făcut printr-un general rus, după răpire Basarabiei, făcută de asemene prin cumpărarea lui Moruzi, după Regulament care au introdus începururile de statornicie economică și socială în clasele istorice ale țărei, cine ar crede deci că noi, cari vedem limpede toate înrâuririle rele și toate dezastrele urmate din alianțele cu Rusia, am da astăzi mâna cu ea pentru a schimba legile interne ale țărei, acela ar trebui să-și zică pe față: conservatorii sunt străini, trădători de țară și trebuie esterminați. Aceasta-i singura concluzie ce se poate face din acusarea „Românului” și-i rugăm s-o facă. 8 Dar repetăm că asemenea acusator nu merită nici un răspuns.”8 La rândul lor cei de la Românul atacă și răspund acuzelor aduse de Timpul. Articolul din 1 iulie 1877 o demonstrează pe deplin. Articolul are în vedere respingerea acuzațiilor aduse de ziarul advers, acuzații ce denunță atât politica celor de la Românul, cât și pe liderii acestora, chair și familiile acestora. „Siliți de Timpulu și de Pressa a răspunde la necurmatele loru bombardări, vomu face ori- 8 Eminescu, Opere, p. 52. 1243 cari întâmpinări, fără însă a rămâne cu dânșii pe ternul acusărilor personale. Dovadă că Timpulu nu are pe inimă decâtu cestiuni personale, avemu că chiaru Dumineca trecută se sili s-atace pentru a treia sau a patra oară și în modulu celu mai neadevăratu pe înșiși fiii lui C. A. Rosetti. În această privință le zicemu din nou că nu vom vorbi despre familiile protivniciloru noștri. Le zicem în fine că fii Rosetti câte trei și-au făcutu și-și voru face datoria și că cei cari atacă și încă pe nedreptu în locu d-a iubi ș-a suferi, pe cându fii poporului cu grămada își espun viața se degradă ei înșiși și în gradulu celu mai mare în ochii națiunii ș-ai întregii omeniri. Dovadă că protivniceloru noștri cu orice prețu, nu le arde de de Patria, ci numai de personalități, ne-o dă Timpulu chiar ieri. (...) Este respetuosu pentru diplomația rusă acestu limbagiu? (...) Pentru cine le spune aceste, grațioșii noștri protivnici? Pentru națiune? Daru i le-a spusu necurmatu de la 1857 și pân'acum. Pentru guvernulu Rusieloru? Daru elu scie tote. Ș-apoi pentru cine i se spunu? Și ce impresiuni producu denunțările și mai cu semă denunțătorii?”9 Articolul începe prin precizarea motivului pentru care apare și se continuă prin permanenta grijă de a respinge toate acuzațiile ce se aduc în paginile celor două publicații adverse, menționate și de a reconstrui buna imagine a Românului și a liberalilor în ochii cititorilor. Preocuparea pentru cititor, pentru modul în care acesta receptează acuzațiile făcute de adversari se observă din strategia argumentativă adoptată: multitudinea întrebărilor retorice care au rolul de a pătrunde în conștiința acestora și de a submina buna - credință a Timpului și a Pressei. Citatul inserat în articol dă un plus de veridicitate articolului și celor susținute, dar, în același timp, este și mod de reconstituire ce duce la modificarea intențiilor inițiale.10 Prin intermediul citatului se reîmprospătează memoria cititorului și, în același timp, prin segmantarea articolului advers și citarea doar a unui fragment cel care citează are posibilitatea de a interpreta afirmațiile făcute de adversar. Pe aceeași direcție a citatului merg și cei de la Timpul, însă aici citatele sunt cu mult mai ample, iar interpretarea lor este pusă într-un context mai larg. Citatelor din ziarul Românul, Eminescu le opune citate din documente oficiale sau din istorie. De la simpla respingere a acuzațiilor liberale, Eminescu ajunge la întoarcerea acestora chiar împotriva celor ce le formulează. „Românul în numărul de vineri 1 septemvrie începe prin a contesta buna-credință a organelor coservatoare, combate maniera noastră de a vedea în privirea modului de sncțiune a stipulațiunilor Tratatului de la Berlin și în urmă vine în favorul teoriei sale, că o simplă Cameră poate ceda Basarabia șă primi Dobrogea - cu citate din Bluntschli. Noi am fost aciia cari am susținut că citate din socotințe, păreri, opinii din autorii străini dovedesc lipsa de cugetare proprie și abuzarea de buna- credință a publicului, căruia nu i se dă spiritul întregii cărți, prin urmare nici spiritul locurilor citate, ci numai petece de fraze care se potrivesc cu ceea ce voim a dovedi. 9 Românul, 1 iulie 1877. 10 Vezi Luminița Hoarță Cărăușu , Teorii și practici ale comunicării, , p. 394, [= Cărăușu, Teorii], Editura Ceremi, Iași, 2008. 1244 Lăsând deoparet toate acuzările de rea - credință, vorba ceea: el dă, el țipă, prin care Românul voiește să inducă mai înainte în eroare pe public, prevenim numai pe confrații de la Românul de a nu ne sili să ne întoarcem la argumenta ad baculum cu cari am fost adesea nevoiția ne servi față de acești iubitori de adevăr confrați. În fapt însă dacă renunțăm de aîntrebuința o manieră mai viguroasă de a discuta n-o facem doar pentru că Românul ar fi încetat de a mai merita un tratament părintesc, ci pentru că ne-am săturat noi înșine de-a mai îndrepta un lucru strâmb prin chiar firea lui. Deci, lăsând la o parte buna sau reaua - credință cu care discută Românul, venim la citatele din Bluntschli. Iată-le: Fiindcă am invocat pe Bluntschli și fiindcă Pressa a admis autoritatea acestui jurisconsult, să ne referim din nou la dânsul: În dreptul internațional codificat Bluntschli zice: Art 706. când o apret de teritoriu este cedată printr-un tartat de pace, această cestiune este valabilă în dreptul internațional chiar dacă constituțiunea statului care cedează interzice acest act. (...).”11 Textul eminescian duce argumetarea poziției până la eliminarea ultimului obstacol. Tehnica argumentării are în vedere desființarea textului din Românul. Pentru aceasta, Eminescu face apel la un aparat complex în care profită de lacunele textului căruia îi răspunde. Ca în majoritatea textelor de acest fel, Eminescu pornește de la enunțarea motivului pentru care este scris articolul. Apoi, pentru a accentua scopul articolului și a justifica ironiile la adresa adversarilor, recurge la citarea unui fragment pe care apoi îl comentează pe scurt, comentariu ce se bazează pe recurgerea la surse. Dacă adversarii de la Românul decupează fragmente din diverse documente sau cărți, Eminescu citeză întreg paragraful cu scopul de a le denunța intenția de manipularea a acestora. Ironiile de la începutul textului se sprijină pe o argumentare riguroasă și punctuală a poziției adoptate. Argumentele vin din înseși lacunele textului advers. Citatele decupate, transformate și interpretate de Românul determină luarea de poziție fermă din partea lui Eminescu care demontează punctual poziția acestora. Integritatea citatului (din ziarul Românul și din Bluntschli), exprimarea clară a poziției, dicolo de ironii („iubitori de adevăr confrați”, „ar fi încetat de a mai merita un tratament părintesc” etc.), prezentarea părților în care articolul avut în vedere nu este coerent (contardicțiile pe care jurnalistul le descoperă între situația României și cea a Prusiei), intenționat sau neintenționat, concluziile ce decurg în mod clar și coerent din materialul prezentat, accentuarea la nivel grafic a importanței unor cuvinte („iubitori de adevăr”, „buna - credință”, „rege”) toate acestea duc la distrugerea poziției adversarului și o apreciere a propriei poziții. Românul și Timpul, două publicații care au coexistat într-o perioadă destul de tulbure, dar și destul de plină a istoriei României pun bazele discursului publicistic românesc. Aparținând unor ideologii diferite și având drept redactori doi oameni structural diferiți, cele două publicații au deschis drumul unei noi forme de argumentare în publicistica românească: una bazată pe dialogul între ele, pe polemica și animozitatea ce se crease de-a lungul timpului. Ideologia diferită și dezacordul dintre ele duce la apariția unui real dialog, în care fiecare caută să dovedească adevărul celor susținute, folosind o gamă largă de strategii și metode. „În această 11Eminescu, Opere, p.110. 1245 polemică celebră, care a angajat cele două partide ale României ultimelor decenii ale secolului trecut, un temperament s-a salvat prin genialitate, o iluzie s-a întărit prin tenacitate. Eminescu a biruit prin patosul unei credințe, C. A. Rosetti prin perseverența unei ideologii. Unul s-a ridicat deasupra partidului pe care îl reprezenta, altul a făcut ca partidul său să triumfe prin sine.”12 Eminescu și C. A. Rosetti și-au opus pe lângă ideologie și discursuri diferite. În acest dialog, de cele mai multe ori conflictual, există două strategii discursive diferite: una îndreptată spre modelele trecutului, o alta îndreptată spre viitor, spre modernizare; una care accentuează dimensiunea poetică a limbii, alta care merge pe dimensiunea pragmatică a ei. Articolele eminesciene accentuează dimensiunea poetică a limbii, iar strategia discursivă vizează folosirea trecutului ca model pentru prezentul nemulțumitor, degradant. De aceea, în interiorul textului publicistic, Eminescu folosește o varietate de tehnici, majoritatea avînd la bază comparația. Prin utilizarea comparației Eminescu convertește “cuvântul în imagine și 13 construiește un univers specific, rezultantă complexă a lumii imaginare cu lumea rolului”13 stăpân îmbogățit semantic, iar Eminescu îl orientează în direcția intenționată de la bun început. Astfel “jurnalistului îi reușește un tur de forță: o răsturnare de funcție, grație căreia adevărul însuși este silit să se dovedească verosimil.”14 Cu toate acestea, Eminescu este tributar și cititorilor pe care-i are în vedere. Niciodată Eminescu nu uită că se adresează unor cititori care au contact zi de zi cu realitățile vremii. De aici orientarea către cititor și poate și virulenta polemică cu C. A. Rosetti. De cealaltă parte, ziarul Românul și C. A. Rosetti sunt mult mai ancorați în prezent și merg pe dimensiunea pragmatică a limbii. În cazul lor, cititorul este cu mult mai important și de aceea apare mereu implicat sau măcar subînțeles în textul publicistic. Întrebările retorice care apar într - un număr mare și se succed într - un ritm alert. Răspunsurile mai mult presupuse sau subînțelese decât clar și precis formulate, toate acestea presupun implicarea cititorului, persuadarea sa prin apelul la capacitatea lui de judecată, la inteligența lui și prin inducerea ideii că-i stă în putere să facă o alegere, fie ea politică, fie de partea cui se situează în polemica cu adversarii. Polemica dintre cei doi jurnaliști relevă și tehnici de argumentare diferite. Eminescu este omul detaliului, este cel care își construiește textul după un plan bine stabilit, are strategii variate (demonstație, teatralitate, povestire, recurgerea la surse etc.); C. A. Rosetti pare să nu aibă un plan dinainte stabilit, iar modelul întâlnit este cel retoric; el pare a fi oratorul care se adresează unui public variat și care folosește diferite tehnici pentru a se insinua în mintea receptorului: ba îl bombardează cu întrebări la care aproappe nu are timp să-și răspundă, ba îi răspunde acestuia cât se poate de clar, în funcție de intenția sa și de ceea ce trebuie subliniat. Uneori blamați, alteori negați, Eminescu și C. A. Rosetti sunt, pentru secolul al XIX-lea două figuri marcante ale publicisticii românești. Disputa dintre ei, cunoscută în epocă, are rolul de a scoate la iveală moduri diferite de a privi realitățile vremii și de a le da expresie. Unul este adeptul liniei conservatoare și al argumentării cu scopul de a convinge, celălalt este 12 Bucur, C. A. Rosetti, p. 392. 13 D. Irimia, Limbajul poetic eminescian, p. 268, [= Irimia, Limbajul], Editura Junimea, Iași, 1979. 14Monica Spiridon , Eminescu. O anatomie a elocvenței, p. 51, [= Spiridon, Eminescu], Editura Minerva, București, 2004. 1246 adeptul direcției liberale și al argumentării cu scopul de a persuada. De aici, strategii argumentative diferite care duc la convingerea și persuadarea cititorului și care vor fi utilizate și perfecționate ulterior de jurnaliști. În același timp, Eminescu și Rosetti par a fi și primii care deschid un nou drum în publicistica romănească, un nou tip de discurs publicistic, bazat pe dialogul între două ideologii, între două doctrine. BIBLIOGRAFIE Eminescu, Mihai, Opere, volumul IX, ediție critică întemeiată de Perpessicius, Editura Academiei, București, 1980. Eminescu, Mihai, Opere, volumul X, Editura Academiei, București, 1989. Românul, 1877, 1878. Baciu, Rodica - Magdalena, Conștiință critică și viziune tragică în publicistica eminesciană, Editura Universitaria, Craiova, 2005. Bucur, Marin, C. A. Rosetti la ziarul Românul, în Revista de istorie și teorie literară, nr. 2, Tomul 16, Editura Academiei. Bucur, Marin, C. A. Rosetti, Editura Minerva, București, 1970. Irimia, Dumitru, Limbajul poetic eminescian, Editura Junimea, Iași. 1979. Spiridon, Monica, Eminescu. O anatomie a elocvenței, Editura Minerva, București, 2004 1247 FEMEIA ORIENTALĂ ÎN OPERA MARTHEI BIBESCU Drd. Lavinia ȘERBU Uniersitatea. UAIC Iași Accepția termenului de „Orient” in opera Marthei Bibescu are ca scop o abordare tematica ,apoi teoretica a acestui concept. In sprijinul sau intervine femeia orientala care joaca un rol esențial in special in cartea intitulata „Cele opt raiuri”, în care figurii femenine îi sunt atribuite valențe pozitive, aceasta nemaifiind văzuta ca o victima în societatea in care aceasta traiește. Valul, elementul definitoriu al femeii musulmane nu va mai trimite la non-identitate sau neutralitate, ci la libertatea de a acționa dincolo de masca. Astfel EA devine o prelungire a exotismului spațial, aceste trasaturi fiind puse in valoare prin măiestria descrierilor pe care numai Martha Bibescu le poate realiza. Cuvinte - cheie : Orient, femeia musulmana jurnal intim, călătorie, poeticitate. “ Atotputernicul a creat două lucruri pentru fericirea bărbaților: femeile și parfumurile. Mahomed1” Imaginea femeii orientale a fost un subiect de interes sporit timp de multe secole si abordat de către scriitori iluștri , dintre care amintim pe Gerard de Nerval sau Gustave Flaubert. In continuarea acestei idei, dar din altă perspectivă decât cea pur ficțională vine si opera lui Edward W. Sai'd , L 'orientalisme care sustine ca cei doi autori depășesc orientalismul tradițional. Nerval „gustă” Orientul focalizând în special pe femeia din Voyage en Orient3, in timp ce pentru Flaubert în Salammbo4, imaginea sexualității este cea pusă in discuție. Iar daca am dezvolta aceasta idee, am observa ca în mentalitatea occidentală, acest spațiu este atribuit experiențelor sexuale. Inițiată de însuși Flaubert, această temă a devenit foarte populară tocmai datorită mărcilor care au consacrat-o: dansul inconfundabil, condiția femeii, haremul. Ceea ce ne captează atenția in opera bibesciană este absența acestei sexualități. Din contră, autoarea elogiază femeia persană în particular și pe cea musulmană în general. Iar pentru a le exprima frumusețea ea se servește de versuri ale cânturilor cavalerești pe care ea le aude la Rescht, primul „Rai” văzut dintre cele opt. Martha Bibescu practica un tip de scriitură - mărturie, o literatură de călătorie în care surprinde veritabilul dar atribuindu-i valențe insolite. Printre aspectele care ne atrage atenția este si citarea repetată a lui Flaubert in opera sa, cu paragrafe din La Tentation de Saint Antoine, însă fără a păstra imaginile panoramice oferite de autor in operele sale. Martha Bibescu va prefera mai degrabă cadrele „față in față”, descrierile ușor de imaginat pentru că 1Principesa Martha Bibescu, Cele opt raiuri, Editura pentru literatura si arta , Bucuresti, 1946,p. 135. 2 Edward W. Said1 2, L'orientalisme: l'Orient cree par l'Occident, chap. Pelerins et pelerinages anglais et franșais - Nerval et Flaubert, Seuil, Paris, 2005,p. 136. 3 Gerard de Nerval, Voyage en Orient, Gallimard, Paris, 1978. 4 Gustave Flaubet, Salammbo, Paris, Ed. De Cluny, 1937. 1248 ele presupun o lateralitate (Orient - Occident) despre care Hamon5 vorbește in cartea sa. In cazul romancierei putem vorbi despre felul in care aceasta „știe” să observe, respectiv „vrea” să observe ceea ce urmează să descrie subiectiv. Personaje sau spații, acestea vor fi prezentate cititorului in amănunt pentru a ne asigura parca verosimilitudinea lor. Analizând familia orientală, scriitoarea face apel la mijloace literare variate printre care descrierea ocupă primul loc de altfel ca în întreaga sa creație. Remarcăm spre exemplu că ea condamnă puterea supremă a bărbatului musulman, refuzându-i rangul de prinț, numindu-l „fiul regelui, un copil debil”, care este urmat de „cele trei prințese ale sale”. Atitudinea sa este una extrem de actuală ca statutul femeii musulmane în sine, în ciuda faptului că vorbim despre o situație petrecută la început de secol XX când astfel de problematizări nu erau puse incă in discuție. De altfel, portretul fizic al personajelor masculine este rezumat la remarci scurte și adesea ironice, în timp ce figura feminină este atent descrisa, iar capacitatea romancierei de a explica aceasta frumusețe naturală are un puternic caracter vizual, ea pare atât de reală incât cititorul și-o poate imagina cu ușurință : „Niciunul din cele trei chipuri nu este fardat si carnea lor palida le servește strălucirii ochilor splendizi[...]”, (C.O.R.,p. 19). Pentru prima data femeia occidentala se găsește in fața femeilor orientale și surprinzător, simțim o fină invidie din partea acestora tocmai pentru că ele sunt puse in situația de a-și înțelege mai bine ca niciodată condiția. Insa cea care se declară cucerită de către șarmul lor este insăși autoarea care face tot posibilul să le câștige prietenia prin limbajul non verbal, făcând apel la privire. Vom observa de-a lungul lecturării că astfel de abordări sunt frecvente. Respectarea statutului și refuzul criticării lor din perspectiva unui european educat în cu totul altă manieră, sunt aspecte prezente in opera bibesciană. Pe de altă parte, Claude Anet, însoțitorul Marthei în acest voiaj în Persia (Iranul de astăzi), in una din cărțile sale6, face distincția clară și obiectivă între femeile prostituate. El va spune că acestea fie sunt căsătorite, fie sunt prostituate. In cazul femeilor casnice, acestea nu au permisiunea de a participa la reuniunile soților care „ iși servesc plăcerile și vinul intre ei (F.P., p. 12)”. Din contră, cele care nu au un statut demn in societatea musulmană, prostituatele, însoțesc societatea masculină. Autorul ne face sa înțelegem că acest comportament este unul cât se poate de normal, acceptat si ascultat de către toată lumea. Conform normelor societății in care trăim și am fost educați, am avea tendința de a-i judeca : femeia măritată ar fi pusă intr-o situație incomodă, chiar umilitoare. Dar situația este inversă: printr-o astfel de atitudine bărbații musulmani fac diferența intre femeile demne de respect și cele de moravuri ușoare. Opera lui Anet (scrisă tot la persoana intâi ca si cea bibesciană) scoate la iveala conduita unui popor necunoscut până in acel moment. Cartea Marthei Bibescu este de fapt un jurnal in care ea iși pune întrebări, ia notițe in fiecare zi despre câte un personaj, o scenă sau un peisaj și in care implică intr-un fel sau altul cititorul față de care se arată foarte grijulie. Ea va fi incă de la început conștientă că acest jurnal nu-i va aparține, ci îl va impărtăși lumii, de aceea va acorda mare atenție explicațiilor. Acesta va deveni parcă martor la aceste episoade datorită clarității și coerenței scriiturii ca mai apoi sa devină confesorul scriitoarei ; opera include adesea cititorul in acțiune prin întrebările care sunt aparent retorice. 5 Philippe Hamon, La description litteraire, chap. « Le regard descripteur », ed. Macula, Paris, 1991, p. 87. 6 Claude Anet, Feuilles persanes, chap. “La route de Mazanderan », ed. Bernard Grasset, Paris, 1924. 1249 In ceea ce privește personajele, observăm la ea respectul pentru femeile musulmane si pentru capacitatea lor de a se supune. Femeia occidentală se arată uimită de răbdarea de care acestea dau dovadă. Sentimentul de compasiune și cel de admiratie se confundă realizând un agreabil tablou unde se regăsesc atât portretul moral cat și portretul fizic al acestei lumi. De altfel, romanciera evidențiază vestimentația femeii persane punând-o pe aceasta in antiteză cu femeia orientală si subliniind faptul că prima este mult mai riguroasă si mai sobră; in plus, ea merge dincolo de funcția sa de a acoperi corpul și i se recunoaște marele avantaj de creare a egalității între clasele sociale. Iesind pe strada femeile nu se disting si astfel au libertatea de a acționa intr-o lume plină de constrângeri. Deodată, non- identitatea și neutralizarea personajului nu mai sunt drame, ci modalități prin care li se permite unor femei să fie ele. Putem de asemenea considera ca este o tehnică de tip „trompe l'oeil” din punct de vedere teatral pentru cel care este pus in postura de observator (occidental). Scopul poate fi unul protector dar și incitant întrucât ținuta lasă doar ochii la vedere. Scriitoarea face in câteva pasaje ale cărții o critică lejeră vizavi de acest popor pe care îl găsește prea serios și care transformă femeile intr-un fel de umbre întunecate printre care aceasta se simte rătăcită. Ea subliniază faptul că intr- o comunitate fizicul transmite emoții puternice iar impactul vizual are un rol definitoriu. In conceptia sa vălul are o dublă semnificație; îl acceptă ca făcând parte din costumul oriental, comparând femeia cu o actriță a cărei mască nu cade niciodată in fața societății, iar apoi ii acuză non-culoarea : mereu neagră. Opinia sa, tipic occidentală, scoate in evidență dorința impetuoasă de a fi diferită prin accesorii. Ea se arată chiar contrariată cu privire la femeile bogate din această țară care aleg aceeași egalitate, „doliu etern”. Această expresie exprimă compasiunea dar si frustrarea pe care autoarea le simte vizavi de aceste femei. Nu e de neglijat faptul ca aceasta replica vine din partea unei femei care începuse să cunoască succesul in saloanele pariziene datorita talentului sau, frumuseții evidente și a ținutelor de marcă, intr-un cuvânt datorită capacității dar și posibilității de se diferenția de masă. Practic, in această carte vedem față in față femeile a două lumi complet diferite care se admiră si se critică reciproc. Un exemplu al acestui decalaj este simbolistica vălului prezentată de către A. Gheerbrandt si J. Chevalier ca „intermediar și nu ca obstacol intre cel care îl poartă și lume. Ascunzând, el invită la descoperire. El este cunoașterea ascunsă sau revelată”7. In ceea ce privește culoarea neagră, aceasta nu este perceputa ca fiind marca a doliului (ca in cazul lui Flaubert), avand un aspect rece sau negativ ca in Occident. La popoarele orientale, negrul reprezintă viața latenta, fertilitatea, originea. Dicționarul de simboluri o supranumește o culoarea „nisip”8care desemnează prudența, înțelepciunea și puterea. Pentru musulmani este culoarea divina si nu cea a confuziei pe care o menționam mai sus, a dezordinii sau a neantului. In aceasta lume, pe lângă admirația romancierei față de femei, regăsim și frumusețea copilului persan care se raportează mereu la mamă. Printr-o descriere minuțioasă, Martha Bibescu ii explică cititorului că micuțul este oglinda, copia fidelă a celei căreia i-a dat viață. El este un fel de mărturie vie a ceea ce mama sa ascunde dincolo de văl: „ [...] ele se consolează un pic cu frumusețea copiilor. Sprâncenele ca niște antene de fluture, paloarea 7 Alain Gheerbrandt si Jean Chevalier, Dictionar de simboluri, vol. III, ed.Artemis, 1997 , p. 431. 8 Alain Gheerbrandt si Jean Chevalier,op cit. ed. cit., vol. II,p. 337. 1250 iasomiei micilor figuri, ochii de umbra si repaos releva inocent splendoarea mamelor”, (C.O.R., P. 88). Maniera de a descrie prospețimea chipurilor infantile se raportează mereu la cele doua mari pasiuni ale scriitoarei: flora si fauna. Și aici putem ghici gustul său pentru tot ce este natural, autentic. In antiteză cu aceste figuri candide apare imaginea unei micuțe dansatoare, numită sugestiv Antigona si care prin instinctul său de tragediană cât și prin șiretenia de care dă dovadă, o uimește pe scriitoare. Chiar dacă aceasta precizează ca nu ii apreciază deloc interesul pentru material, Martha Bibescu o descrie atent evitând astfel ca tonalitatea sa ironică sa fie peiorativa in ochii cititorului. Insă ea va recunoaște că este un amestec precoce de copilărie si maturitate, sugerând astfel destinul său implacabil de viitoare prostituată. Tot pe teritoriul persan, ea va regăsi un personaj considerat liant intre Orient si Occident, o figură feminină jumătate englezoaică, jumătate israelită, dar care din punct de vedere psihic si fizic aparține culturii orientale. Ea ne este prezentată ca având discrete trăsături vestimentare europene, astfel că este singura femeie din oraș care poarta o pălărie, dar care niciodată ca toate celelalte, nu a depășit zidurile Isaphanului, unde s-a născut si unde va muri. In vocea sa scriitoarea reușește sa vadă regretul de a nu putea să-și cunoască si celelalte origini, ea simțindu-se „prea bătrâna ca sa mai catadicsească sa mai schimbe continentul”, (C.O.R., p. 113). Pe parcursul lecturii noastre, ne putem da seama cu ușurință de atașamentul care există intre Martha Bibescu si acest popor. Curioasă sa vadă tot, romanciera adora sa hoinărească pentru a surprinde persoanele obișnuite cu ocupațiile lor cotidiene, cu bucuriile si grijile de fiecare zi. Cu o măiestrie recunoscută, ea surprinde tablouri de tip „scene de bazar”, discuții in grădină carora le atribuie valențe nebănuite prin lirismul acela de nuanță , fără a cădea insă in acel exotism banal prin descrieri plictisitoare. De aceea preferă sa explice totul înainte să evoce. Astfel, cititorul va lectura cu mare plăcere fiecare pagină si va avea lejeritatea de a-și imagina lucrul explicat datorită puternicului impact vizual ce caracterizează întreaga opera bibesciana. Bibliografie Opere ale Marthei Bibescu Cele opt raiuri, Editura pentru literatura si arta , Bucuresti, 1946 Les huit paradis, Paris, Librairie Hachette & Cie, 1908. Isvor, le pays des saules, Paris, Plon, 1923. Feuilles de calendrier, Paris, Plon, 1939. Echanges avec Paul Claudel, Paris, Mercure de France, 1972. Anet Claude, Feuilles persanes, Paris, Plon, 1947. Bibliografie generala Alain Gheerbrandt si Jean Chevalier, Dictionar de simboluri, editura Artemis, 1997. Alberes, R.M. Histoire du roman moderne, Paris, Albin Michel, 1962. Adan, Jean - Michel, et Petitjean, Andre, Le texte descriptif, (Poetique historique et linguistique textuelle), Nathan Universite, Paris, 2005. Diesbach, Ghislain, La Princesse Bibesco - la derniere orchidee, Perrin, Paris ,1986. 1251 Flaubert, Gustave, Salammbo, Paris, Ed. de Cluny, 1937. Gilbert Durand, Structurile antropologice ale imaginarului , Cartea I , Editura Univers, Bucuresti, 1977. Jourdain, Am, La Perse ou le tableau de l'histoire, du gouvernement, de la religion, des mteurs et des coutumes de cet Empire, Ferra Libraire, Rue des Grands - Augustin, nr. 11, Paris, 1961. Hamon, Philippe, La description litteraire: anthologie de textes theoriques et critiques, Paris, Macula, 1991. Nerval, Gerard, Voyage en Orient, ed. Gallimard, Paris, 1978. Sutherland, Christine, Fascinanta Martha Bibescu si lumea ei, Vivaldi, Bucuresti, 2005. Sai'd, W., Edward ,L'orientalisme : l'Orient creepar l'Occident, Seuil, Paris,l 2005. 1252 FEMINITATEA - COMPLEMENTARITATE ȘI/SAU CONTRADICȚIE. GLOSE PE MARGINEA TEXTELOR EXEGETICE ALE LUI VASILE LOVINESCU Drd. Mariana ANTON Universitatea ”Dunărea de Jos” Galați Analiza personajului feminin în basmul cult, al lui Ion Creangă mai cu seamă, reprezintă în viziunea lui Vasile Lovinescu un veritabil mijloc de radiografiere a complexității. Coagulând semnificații numeroase, feminitatea este înainte de toate necesara cale de accedere către „Marile” și „Micile mistere”. Pe de altă parte, prezența acesteia poate atrage adesea și răsturnarea echilibrului dorit. Darul mistic și/sau profetic se poate transforma într-o adevărată măsură a crizei identitare pe care o poate parcurge masculinul în traseul devenirii sale. La limita dintre complementaritate și/sau contradicție, feminitatea poate fi considerată ghid al sublimării eului. Cuvinte cheie: feminitate, masculin, complementaritate, alchimie spirituală, simbol, mit, tradiție „Adevărurile cele mai înalte, imposibil de comunicat ori transmis prin orice alt mijloc, devin comunicabile sau transmisibile până la un anumit punct atunci când sunt, dacă se poate spune așa, încorporate în simboluri care, fără îndoială, le vor disimula pentru mulți, dar care le vor manifesta în tată strălucirea ochilor celor ce știu să vadă.” (Rene Guenon, Simboluri ale științei sacre1) În mod voalat sau voit ancorat în concretețe, autorii din toate timpurile au încercat să imprimat feminității îndeosebi coordonatele sensibilului, ale infefabilului feciorelnic. Este știut faptul că schema care articulează un astfel de portret este de cele mai multe ori o formă de reiterare a imaginii sacrale. Pură, sensibilă, candidă etc., feminitatea apare dacă nu ca proiecție a idealității, cel puțin ca încercare de plasticizare a ceea ce este „fără prihană”. Feminitatea vrăjește, amăgește și adesea topește spiritul dornic de elucidare. In creuzetul misterului pe care îl degajă se adună și se decantează frumusețe, maternitate, devotament, sacrificiu etc. Istoria (a se citi istoria începuturilor, și/sau mitologia!) ne învață însă că dincolo de valențele pozitive, care nu sunt decât un pilon al încercărilor de a elucida, de a descifra tot /■> ceea ce ne înconjoară, putem desprinde și trăsături la antipod.1 2 In aceste condiții, feminitate nu înseamnă numai ceea ce este imaculat, uneori dimpotrivă, chiar și ceea ce se află la polul opus, cu toată galeria de conotații negative. Structurile feminității conjugă semnificații dintre 1 Rene Guenon, Simboluri ale științei sacre, Editura Humanitas, București, 2008, p. 17 2 Teorii privind dubla valență a simbolului pot fi consultate în Chevalier, Jean și Gheerbrant, Alain, Cuvânt înainte la Dicționar de simboluri literare, I, Editura Artemis, București, 1995, p. 9-64. De asemenea, una dintre cele mai cunoscute apare la Durand, Gilbert, în Structurile antropologice ale imaginarului. Introducere în arhetipologia generală, Editura Univers Enciclopedic, București, 2000, p. 39. Autorul argumentează existența unui „izomorfism al schemelor, al arhetipurilor și al simbolurilor în cadrul sistemelor mitice sau al constelațiilor statice ne va duce la constatarea existenței anumitor protocoluri normative ale reprezentărilor imaginare, bine definite și relativ stabile, grupate în jurul schemelor originale”, numite „structuri”. 1253 cele mai neașteptate, confirmând astfel simbioza firească a contrariilor, pe linia antinomiilor masculin și feminin, putere și sensibiliate, moarte și viață etc., dar și „nostalgia” permanentă a dualității, specifice cuplului. O astfel de viziune complexă asupra feminității oferă în comentariile sale Vasile Lovinescu, mai cu seamă în considerațiile pe marginea basmelor lui Ion Creangă. Finețea interpretativă uimește înainte de toate prin bogăția documentării, autorul valorificând compartimente numeroase tangente din punct de vedere tematic: literatură, folclor, mitologie, simbologie, alchimie etc. Limitând sfera de interes a considerațiilor lovinesciene doar asupra comentariilor pe marginea volumului Creangă și Creanga de aur3, remarcăm două idei fundamentale care orientează afirmațiile pe marginea feminității. Pe de o parte faptul că autorul punctează valențele antinomice ale feminității, insistând cu precădere asupra dimensiunii negative, după cum, pe de altă parte, abordarea tematică nu exclude o veritabilă pledoarie pentru modelele creștine, pe care de altfel, oricând are prilej, le invocă, demonstrând intenționat sau nu că „mitologiile sunt depozite de sensuri așezate pe un teren epic de factură religioasă”.4 Lovinescu insistă pe aceste două metode de punctare a originalității lui Creangă, pledând pentru finețea intelectuală a acestuia, demontând de departe asocierea numelui humuleșteanului cu „țărăniile” atât de hulite în diferite contexte. Construiește indirect un portret al unui superior cunoscător al simbologiei universale, dedat semnificațiilor mitice, folclorice, antropologice chiar, stăpânite cu mare artă de scriitorul artist. Acestea însă nu constituie decât suportul necesar marii demonstrații, căci adevărata analiză urmărește ancorarea băsmuitorului în seria, pe cât de restrânsă, pe atât de complexă, a scriitorilor români ce aparțin Tradiției, întrucât descoperă în Creangă un scriitor inițiat. Teoria lovinesciană se deschide pe marginea acceptării existenței în spațiul românesc, îndeosebi la sfârșitul secolului al XIX-lea, a unei organizații inițiatice de „povestași”5, în care locul nu era dobândit în funcție de talent, ci în funcție de posibilitatea, capacitatea de a ascunde un secret, de a-l oculta.6 Se asigura astfel o formă, cel puțin bizară pentru lumea profană, de a proteja un secret. Analiza textului lovinescian devine astfel „o hermeneutică totalizantă”, un mod superior de a ne forța mintea să gândească după alte tipare, „deranjând schemele noastre mentale încărcate de rațiuni și prejudecăți pozitiviste.”7 Prin Creangă și creanga de aur se afirmă pe de o parte originalitatea scriitorului-artist, maestru al povestirii, dar, pe de altă parte, se conturează și eșafodajul unei demonstrații de mare finețe: teoria privind „semnele sfârșitului și începutului unei tradiții care, cu toate ocultările ciclice, n-a începtat să existe în aceste ținuturi bântuite de furtunile și incendiile istoriei”, existența hiperboreeană a spațiului cultural românesc, în fapt „un nou început în o remanifestarea tradiției prin întoarcerea la originele ei imemoriale, hiperboreene și atlante”. 8 3 Lovinescu, Vasile, Creangă și Creanga de aur, Editura Cartea Românească, București, 1989 4 Liiceanu, Gabriel, Om și simbol, Interpretări ale simbolului în teoria artei și filozofia culturii , Editura Humanitas, București, 2005, p. 44 5 Lovinescu, Vasile, op.cit., p. 14 6 Acuzația de masonerie care planează asupra biografiei lui V. Lovinescu pare a fi respinsă de cei care l-au cunoscut: „nu făceam <masonerie>, ci mai degrabă <massenie>, ca aceea a Sf. Graal, în jurul unei nevăzute mese rotunde a tradiției perene.”, după cum aflăm la Mihăescu, Florin, Vasile Lovinescu și funcțiunea tradițională, Editura Rosmarin, București, 1998, p. 16-21 7 Cf. Spiridon, Vasile, Analogii răsfrânte, în “Ateneu”, nr. 10, octombrie, 1993, p. 4 8 Cf. Mihăescu, Florin, op.cit., p. 63 1254 In sprijinul acestei teorii Creangă articulează două idei care presupun obligatoriu raportarea la originar, sacru, primordial în ceea ce privește construirea feminității: maleficul, care nu exlude însă valorificarea dimensiunii creștine. Se remarcă distinctiv pentru textul exegetic propus de Vasile Lovinescu insistența, de tip cumul, pe marginea semnificațiilor negative asociate feminității în scriitura lui Creangă. Sursa acesei viziuni este, evident, cea mitologică. Feminitatea distructivă, funestă9, care maculează, pervertește etc., amintește de Erinii/Furii la greci, care ca și Harpiile ori Gorgonele sunt instrumentele răzbunării zeilor,10 11 pedepsind pe toți cei care încalcă legile naturii și ale ordinii fizice sau morale. Privite din acest punct de vedere, basmele lui Creangă sunt pronunțat ancorate în dimensiunea morală, care apare nu atât ca o concluzie, cât mai degrabă ca formă de a construi un epic tezist, conform schemei basmice, după modelul: triumful binelui asupra răului. In ceea ce privește raportarea la valențele creștin-sacrale ale feminității, teza fălticineanului nu este nouă. Evident lectura, oricât de superficială ar fi, dacă nu trezește sclipiri de raportare la Marele Cod11, la sensul „anagogic”, măcar readuce în memorie fragmente mitologice devenite clasice, deoarece autorul pare să transforme demonstrația într-un text dublu, grație limbajului „kerigmatic”. Din acest punct de vedere rândurile lovinesciene oferă premisele unui text dublu: la un prim nivel derulându-se considerațiile legate de scrierea lui Creangă, iar ca suport este oferit un al doilea nivel, elevat, care se dezvăluie ca o rafinată enciclopedie mitologică, ce susține îndeaproape ideea „societăților tradiționale [ce] aveau in rațiunea lor suficientă în mit”12, autorul mișcându-se cu o inegalabilă lejeritate în lumea simbolului, indiferent de compartimentul la care acesta este raportabil, cel puțin la o primă analiză. Astfel, exegeza este una inedită. Discipolul lui Guenon, în pofida comentariilor legate de îndepărtarea de la ortodoxie13, pare a demonstra exact contrariul în scrierile sale, întrucât, de câte ori are prilejul, nu refuză popasul în universul biblic, remarcile devenind adesea o reală lecție de religie.14 Oprindu-se asupra complexității personajului feminin central din Soacra cu trei nurori, Lovinescu afirmă că există în realitate „două fețe ale feminității”15 în creația basmică a lui Creangă. Putem distinge între o valență „superioară”, ale cărei dominante sunt tributare în special pozitivului, marcate de predicțiune, răbdare, ingeniozitate, dragoste - așa cum se aflăm, de pildă, în incipitul din Povestea porcului, când „băbușca” realizează că „la casa fără de copii nu (...) mai este vreun Doamne-ajută!”16 sau prin prezența bătrânei/Sfintei Duminici din Povestea lui Harap-Alb. La celălalt pol se află „feminitatea inferioară”, reprezentând aspectul negativ în Soacra cu trei nurori, baba din Punguța cu doi bani, baba și fata ei din 9 Pentru o bibliografie minimală Cf. http://ro.wikipedia.org/wiki/Gorgone#Feminitatea funest.C4.83 și Kernbach, Victor, Dicționarul de mitologie generală, Editura Albatros, București, 1995 și Evseev, Ivan, Enciclopedia simbolurilor religioase și arhetipurilor culturale, Editura Invierea, Timișoara, 2007 10 Cf. Chevalier, Jean și Gheerbrant, Alain, op.cit., II, p. 21 și Kernbach, Victor, op.cit. 11 Frye, Northrop, Marele Cod. Biblia și literatura, Editura Atlas, București, 1999 12 Lovinescu, Vasile, op.cit., p. 7 13 Menționăm aici doar faptul că a fost acuzat de a se fi îndepărtat de la religia ortodoxă prin ratașarea islamică. ortodoxia, dimpotrivă a participat la slujbe ortodoxe și inclusive înmormântarea acestuia s-a desfășurat după ritual creștin ortodox. Cf. Aioanei, Arhim. Timotei, Portrete în lumină: Un cărturar și o pioasă doamnă, în “Lumina”, 06 iunie 2007, ediție online: http://www.ziarullumina.ro/articole;1341 ;0;193;0;Portrete-in-lumina--Un-carturar-si-o-pioasa-doamna.html 14 In acest sens, confirmare a ideilor privind circulația în timp a valențelor religioase asociate feminității poate fi studiul lui Baldock, John, Femeile din Biblie, Editura Lider, București, 2008 15 Lovinescu, Vasile, op.cit., p. 54 16 Creangă, Ion, Soacra cu trei nurori, în Povești. Amintiri. Povestiri, Editura Minerva, București, 1970, p. 44 1255 Fata babei și a moșneagului, codoașa din Stan Pățitul, mama fetei și scroafa din Povestea porcului și Talpa Iadului din Ivan Turbincă. Chiar și simpla înseriere demonstrează aplecarea lui Creangă în suprinderea dimensiunii negative a feminității, apetență ce poate fi interpretată drept „necesarul golgotian”.17 Evident fiecare dintre aceste personaje simbolice poartă cu sine semnificații individualizante, prin raportare directă la trama propusă de lumea basmică. Soacra din binecunoscutul basm simbolizează „gelozia mamei”, a unei mame IO „divine”18, ce amintește de dimensiunea matricială a Lumilor. Ea pare a fi pe rând Gaia, ce-și apără Titanii, dar și „ochiul rău”, sinistru, inversul celui ciclopic, sau al înțelepciunii - ochiul celui lui Șiva. Precum cerbul din Povestea lui Harap-Alb ea amorțește feciorii și nurorile, e însăși Medusa, pusă la extrema nurorii celei tinere „mai șugubață decât cele două”19, chemată parcă pentru a purifica miasmele, pentru a pune ordine în haosul provocat de babă. Dacă soacra nu este decât răul suprem, „coextensivă cu temelia lumilor și a manifestării integrale, constituindu-i rădăcina tenebroasă”20, nora aduce cu sine „trezirea gunelor”, a ielelor, 21 „milostivelor”, cum le numește Tudor Pamfile.21 De departe însă putem observa faptul că feminitatea coroborează dimensiuni mitice articulate pe eșafodaj sacerdoțial. Această particularitate Lovinescu o consideră definitorie pentru scriitura humuleșteanului. Suntem în fața unui „sacerdoțiu feminin deviat”22, pe care, se pare, humuleșteanul îl preia din „lecția” oferită de cultul Dianei, al Proserpinei sau Persefonei lui Homer. Filiera prin care Creangă preia aceste imagini este Ispirescu. Basmele culese de acesta pun în valoare dimensiunea mai puțin cunoscută a „feminității orgiastice” în Cele douăsprezece fete de împărat și Palatul fermecat și Fiul vânătorului. Analiza textului propune însă o coborâre mult mai adâncă în mit, considerându-se că sursa feminității care maleficiază trebuie asociată kșatriylor23, locuitori din munții Rodopi, rămași liberi până în vremea lui Herodot, considerați a fi strămoșii nației noastre pe traseul regentat Tradiției Primordiale. Un alt exemplu de „sacerdoțiu feminin satanizat”24 Lovinescu analizează în Punguța cu doi bani. Și aici asistăm la o „revoltă contra autorității spirituale supreme din această lume”, baba - „câinoasă la inimă”25 trimițând la „Atlantida însăși, căzută în nemernicie”26. Ceea ce șochează este violentarea masculinului, copleșit și covârșit ca în vremea Amazoanelor. Avem de-a face cu o „feminitate nocivă”, o „feminitate deviată”27. O imagine interesantă poate fi asociată caprei din basmul cu titlul omonim. Capra reprezintă „văduva simbolică”, amintind de portretele simbolice, articulate pe schema sacrificiului feminin: Isis, Demeter, Maica Domnului sau Iștar.28 Auzind cele întâmplate cu 17 Lovinescu, Vasile, op.cit., p. 118 18 Ibidem, 53 19 Creangă, Ion, Soacra cu trei nurori, în op.cit., Editura Minerva, București, 1970. p. 14 20 Ibidem, p. 68 21 Pamfile, Tudor, Mitologia poporului român, vol 2, Editura Vestala, București, 2008, 87-98 22 Lovinescu, Vasile, op.cit., p. 29 23 Miulescu, Nicolae, Cine au fost sygnii, în “Noi, tracii”, Buletin circular tracologic al Centrului de Studii istorice de la Veneția, Anul II, nr. 14 - octombrie 1975, p. 8, ediție online - http://www.def.ro/media/10 1975 nt ottobre.pdf 24 Lovinescu, Vasile, op.cit., p. 102 25 Creangă, Ion, Punguța cu doi bani, în op.cit., p. 27 26 Ibidem, p. 112 27 Ibidem, p. 94 28 Cf. Lovinescu, Vasile, op.cit., p. 82 1256 iezii săi, aceasta nu are timp de jelit. Nu asistăm, cum ne-am fi așteptat la o perspectivă ofelizantă, ci, dimpotrivă, știind că „până la Dumnezeu, sfinții își ieu sufletul”29 și găsește de cuviință să găsească repede ac de cojocul lupului. „Divina capră”, cum o numește Lovinescu, poate fi asociată totemului Atlantidei30, semnificațiile sacrificiale complexe pe care aceasta le impune coborând dincolo de istoria creștinismului, către Tradiția Primordială, hiperboreeană. Binecunoscut este faptul că răul este adesea necesarul pilon prin care se poate proba binele. Așa se întâmplă și în Fata babei și fata moșneagului. Avem două modele simbolice: fata cea bună, o adevărată Vestală ce însumează aici virtuțile teologale: Speranța, Credința (Caritatea) și Iubirea31, iar cea rea o „contra Vestală” 32, care alături de babă asigură răul necesar. Este interesant de obseservat faptul că răul este prezent în dublă ipostază feminină: fata și baba construiesc un adevărat „sacerdoțiu parazitar”, cele două „miasme corporificate” „țesându-și propiul giulgiu, îmbrăcămintea Neantului”.33 Ne întrebăm dacă nu cumva și binele este sugerat, la un alt nivel, tot prin complementaritate. Pe de o parte avem fata moșneagului, care însumează calități ce o propulsează în panteonul feminității, simbol al însuși Focului Sacru, Centrul Lumii, dar și al Maicii Domnului ce-și caută fiul, sau chiar al Șehinei, prezența reală a Divinității în lume34, pe de altă parte, făcând paredru cu aceasta, Sfânta Duminică, cea „blândă și îngăduitoare, [care] n-a vrut să-și pună mintea c-o sturlubatică și c-o leneșă de fată”35. Avem în față imaginea sacrală sublimată. Sfânta Duminică este „stăpâna Cheilor, Vieții și a Morții, reprezentanta lui Dumnezeu în lumea noastră”, „imagine a inepuizabilului”36, deținând secretele polare, așadar hiperboreene. In Povestea lui Stan Pățitul ideea centrală se construiește pe marginea mitului creării femeii. Nașterea acesteia este una compensatorie, pornind de la androginia adamică, justificată doar de dorința celui dintâi bărbat de a nu fi singur, „toate ca toate, dar urâtul îi venea de hac.” 37 Lovinescu analizează textul lui Creangă, supunându-l unei exegeze de tip alchimie spirituală, văzând în Chirică - Demiurgul , iar feminitatea - o adevărată „Pandoră”, pe marginea unei interesante analogii: „în creștinism femeia (elementul negativ) este reabilitată de Maria, dar aceasta numai după ce 'Kiriakos' a făcut operațiile preliminare” 38. Prin această demonstrație cititorul reiterează lecția Facerii din de mitologie creștină. Un alt exemplu de acribie analitică în sublinierea particularităților feminității se realizează în comentariul la Povestea porcului. Si aici nocivul este coordonata definitorie. Basmul este unul dintre cele mai pedant analizate, întrucât se pot identifica numeroase racorduri mitologice: de pildă fata de împărat e „Anima Mundi” 39, după cum „hârca de babă”- scroafa cu purcei „... în tot basmul e activă forța feminină virulentă, deviată și nocivă în proporții diverse”. Inseși apelativele acesteia, „băbornița”, „pohoanța de babă”, „hoanghina”, ”Talpa Iadului”40, trimit către „rădăcina tenebroasă a lumii, Mula Devi, Tamas în totalitatea ei, tendința descendentă din Prakriti. Influența ei pulverizează sau cel puțin 29 30 31 32 33 34 35 36 37 38 39 40 Creangă, Ion, Capra cu trei iezi, în op.cit., p. 22 Cf. Lovinescu, Vasile, op.cit., p. 86 Ibidem, p. 129-130 Ibidem, p. 123 Ibidem, p. 120 ș.u. Idem Creangă, Ion, Fata babei și fata moșneagului, în op.cit., p. 136 Ibidem, p. 134 Creangă, Ion, Povestea lui Stan Pățitul, în op.cit., p. 61 Lovinescu, Vasile, op.cit., p. 199-201 Lovinescu, Vasile, op.cit., p. 262 Cf. Creangă, Ion, Povestea porcului, în op.cit., p. 44-59 1257 maleficiază toate stările de existență” etc. 41 Insă, ca în orice basm, aceasta este anulată prin mortificare, de o „feminitate transcendentă, compensatoare”. Nu trebuie uitat faptul că în final, „eul feminin” pornește către un veritabil pelerinaj către propriul Sine, justificând dependența omului de Principiu, în deplină Tradiție hiperboreeană, dar și interdependența om-cosmos. Din acest punct de vedere, Lovinescu analizează magistral tribulațiile feminității pe „graficul celor trei gune: Exaltarea, Amploarea și Cufundarea în abis.”42 De asemenea o atenție deosebită acordă Lovinescu teoriei complementarității femininului, căutarea simbolică pe care acesta o presupune în vederea restabilirii echilibrului primordial. Ajutându-se de obiectele simbolice: furca și cloșca cu puii de aur, în ipostaze ce amintesc de sfintele ce porneau în pelerinaj, „nenorocita drumeață”, „străina”, „zbuciumata drumeață” , feminitatea trebuie să asigure nevoia completitudinii masculine, liantul fiind pruncul ce aștepta să se nască, chinuindu-și mama de patru ani, semn al nevoii parcurgerii tuturor treptelor inițiatice. Exegeza se transformă și aici în alchimie spirituală. Considerat cel mai complex dintre basmele lui Creangă, „locul de întâlnire a numeroase simboluri, venind din toate orizonturile tradiționale”43, Povestea lui Harap-Alb presupune ca obligatorie raportarea la feminitate, aceasta asigurând în drumul hiperboreului necesara inițiere. Putem considera din acest punct de vedere că simbologia acestui basm poate fi rezumată sub semnul mitului Creației. Personajul parcurge un veritabil drum al Creației, care presupune repetate nașteri, orientate cu sprijinul direct al feminității. Prezența acestui simbol întemeiază la nivelul textului și, implicit al receptării sale, un „cod” conform căruia se construiește un model de reprezentare a lumii, o „armătură susceptibilă de transmitere sub formă de mesaj”44. Si aici avem de-a face cu o inițiere războinică, sacerdoțiul feminin fiind asigurat de Fata Impăratului Roș, „cumplita farmazoană”. Intâlnirea sacrificială cu cea care poate fi considerată o „Mare Preoteasă atlantă”45, Lovinescu o așază sub semnul semnificațiilor asociate Druideselor la Celți, sinteză simbolică a forțelor terestre și cosmice. Ea este deopotrivă o „Atlantidă”46 47, dar la fel de bine și o Atalantă grecească, reunind cele două mituri devine copleșitoare prin semnificația complexă asociată chemării către stabilirea echilibrului, necesara balanță cerută de Tradiția primordială, fata este cea care umple „spațiul gol” al bărbatului, se completează dar numai trecând alături de acesta peste probele vieții și ale 47 morții . Ghidajul simbolic pe care i-l oferă fata Impăratului Roș îi asigură dimensionarea spirituală, drumul către Marile Mistere, necesara „sublimarea” alchimică a lui Harap-Alb, ajutându-l să-și păstreze ritmul vieții în macro și microcosmos, prin ceea ce alchimiștii numesc „solve et coagula”. Cu ajutorul acesteia și al Sfintei Duminici, personajul va anula distanța dintre cer și pământ, țintind și ajungând la esențe, ca în faimosul dicton hermetic din 41 Lovinescu, Vasile, op.cit., p. 273 42 Ibidem, p. 205-206 43 Ibidem, p. 278 44 Stănciulecu, Traian, Miturile Creației. Lecturi semiotice, Editura Performantica, Iași, 1995, p. 20-21; Pe teoria codului religios, ca bază a tuturor simbolurilor omenirii își construiește demonstrația și Frye, Northrop, op.cit. 45 Lovinescu, Vasile, op.cit., p 376 46 Ibidem, p 393 47 Utilă este în acest sens definiția simbolică: „Ce este un bărbat? Un bărbat e un spațiu gol: dorul după o femeie. Si ce este o femeie? Femeia este un spațiu gol: dorul după un bărbat. Ei sunt ceea ce le lipsește.”, în Alves, Ruben A., Cuvinte și trup, în Cartea cuvintelor bune de mâncat sau Bucătăria ca parabolă teologică, Editura Deisis, Sibiu, 2007, p. 95 1258 48 Tabula Smaragdina : „ce este deasupra e la fel cu ceea ce este dedesubt [...]”48, devenind în cele din urmă „Avatar, mâtuitor al Lumii”. Sunt propuse astfel două personaje feminine coextensive simbologiei alchimice. Considerăm mult mai complexă și plină de semnificații Bătrâna/Sfânta Duminică, cea care îl ajută pe erou să se descopere și să se „construiască” în plan cosmologic. Pentru bunătate și milostenie Harap-Alb va fi orientat în drumul ce va urma în „nașterile” sale, în drumul către/prin Micile Mistere. Acest fapt poate fi confirmat și de una dintre explicațiile pe care le oferă un exeget al operei Trismegistului. „Hobotul”/Vălul este asociat cu „simbolul Misteriilor”, cu „Veșmântul lui Isis”, cu natura spirituală a omului, pe care, pentru a-l putea ridica, trebuia să treacă peste limitele individualității49. Revenind la subiectul basmic, putem rezuma: personajul asistă aici la o Teofanie. Interesantă este însă valența sacrificială, căci, după comentariul lovinescian această Bătrână a Timpului poate reprezenta „cele trei fețe ale timpului (...), o triplă Șakti50, un sacerdoțiu virginal, o triplicitate de Vestale, identică probabil (și) cu ternarul Ielelor”.51 De asemenea, nu este lipsită de importanță insistența pe care Lovinescu o dovedește în descifrarea simbologiei complexe: ea poate fi în accepția hindușilor „Manu, Intelectul cosmic, oglindire în lumea noastră a Intelectului necreat”, dar și „Îngerul solar Mikael (...) „Acela care este ca Dumnezeu” ori „Dea Syra”- Zeița soare52. Sfânta Duminică - „cea mai mare peste toate sfintele cărora Dumnezeu le-a dat în stăpânire zilele săptămânii”53 apare justițiară, dar și înțeleaptă, o adevărată Sofia ce sporea nevoile sale ascetice pentru a-și dovedi credința, aici semnificând cu precădere o dimensiune cosmică, „aspectul sapiențial și moralizator”, cu „rol de reglator al activităților umane, de instanță morală supraumană”54. Rolul ei mistagogic vine ca reflex direct al legăturii cu divinitatea.55 Faptul că prima ei apariție este de „babă gârbovă de bătrânețe, care umbla după milostenie”56, nu este decât o confirmare a dualității, „alternanță de strălucire și de stingere, de umilință și de măreție”57, motiv frecvent teologic, acolo unde sfinții apar în ipostaze umile, asemenea Sfinților Vasile cel Mare, Pantelimon ori lui însuși Iisus, demonstrând faptul că materialitatea nu decât o haină aruncată vremelnic peste spirit. De altfel Lovinescu explică nevoalat semnificația bătrânei: „Nu e o chestiune de „smerenie” în sensul religios al cuvântului; în punctul de vedere transcendent în care se află Sfânta nu mai poate fi vorba de smerenie și de orgoliu (...) E o succesiune de eclipse și de epifanii, a afirmări și de negări, de plus și de 48 Trismegistos, Hermes Mercurius, Tabula Smaragdina, Editura Herald, București, 2006, p. 20 49 Cf. Mead, Robert-George, Hermes Trismegistos. Gnoza și originile scrierilor trismegiste, Editura Herald, București, 2007, p. 21: „In Panathenaea, renumitul Peplu, Văl, Pânză sau Veșmânt al lui Atena, zeița înțelepciunii, era purtat la înălțime precum vela unei galere; dar acesta nu era decât simbolul Misteriilor. Din punct de vedere mistic, semnifica Vălul universului fereacat cu stele,Vălul multicolor al Naturii, renumitul Văl sau Veșmânt al Lui Isis, pe care niciun muritor nu l-a ridicat, căci acel Văl era chiar natura spirituală a omului, iar pentru a-l ridica acestea trebuia să depășească limitele individualității (...)” 50 Principiu feminin, acea energie divină, personificată ca soție a Divinității (Brahma, Vișnu, Șiva) 51 Cf. Lovinescu, Vasile, op.cit., p. 282 52 Ibidem, p. 287 53 Bârlea, Ovidiu, Mică enciclopedie a poveștilor românești, Editura Stiințifică, și Enciclopedică, București, 1976, p. 452 54 Evseev, Ivan, op.cit., p. 548-549 55 Cf. Ruști, Doina, Dicționar de teme și simboluri din literatura română, Editura Univers Enciclopedic, București, 2002, p. 125: „(...) ea apare în miturile românești ca mamă a celor douăsprezece luni ale anului, așadar ca simbol al ciclului încheiat, privilegiu descins și din faptul că ziua de duminică este cea de-a șaptea, cea care încheie săptămâna, dar și perioada Zidirii lumii.” 56 Creangă, Ion, Povestea lui Harap-Alb,, în op.cit., p. 84 57 Lovinescu, Vasile, op.cit., p. 289 1259 minus, voite și riguros obligatorii (...) Pomana pe care o cere e o punte caritabilă aruncată de Sfânta Duminică între cer și Pământ”58. Tot în accepție sacrală trebuie înțelasă și semnificația cuvântului. Ințelepciunea Sfintei Duminici se țese prin cuvântul ce trimite către sfatul începutului de lume, căci: „cuvintele sunt vehicule de prim rang ale miturilor”.59 Când Sfânta îi rostuiește lui Harap-Alb destinul: „Vedea-te-aș împărat!”, nu uită să invoce învățătura biblică: „De unde dai, milostivul Dumnezeu să-ți deie (...) și mult să te înzilească (...) că mare norocire te așteaptă.”60 Bătrâna scrie astfel poezia destinului eroului. Tot acesta este și momentul în care neofitul se împărtășește cu valențele acestuia, pășind către demiurgie, căci, din cuvânt s-au născut și se nasc toate, el este „uni-Vers” 61. Euharistic, cuvântul este poezia nașterii și ființării. Neîndoielnic, demonstrația, făcută de Vasile Lovinescu pe marginea textelor lui Creangă, dincolo de un exemplar enciclopedism mitic, țintește către conturarea unui cutremurător model arhetipal. Panoplia feminității luxuriante la care ne-am aștepta într-un text basmic este înlocuită cu una în care se articulează mai degrabă valori morale, cele mai multe coextensive și complementare masculinului. Analiza atentă a textului exegetic demonstrează însă un aspect interesant, prin faptul că, adesea, chiar și acestea sunt anulate în favoarea prefigurării unei feminități predominant nefaste, traumatizante. Lovinescu sesizează această apetență a prozatorului și comentariile sale nu sunt decât prilej pentru demonstrația unor astfel de structuri complexe ale feminității. Lectura unui astfel de text naște firesc întrebarea, inexistentă în textul exegetic al lui Lovinescu, dacă nu cumva Creangă, cel atât de acuzat de verbiajul popular, nu a gândit, dincolo de funcțiunea tradițională pe care o descifrăm cu ușurință la nivelul mesajului scriiturii sale, către o deturnare a feminității în favoarea estetizării, sau e doar ochiul critic lovinescian cel care împinge către coagularea unor astfel de portrete. Bibliografie Aioanei, Arhim. Timotei, Portrete în lumină: Un cărturar și o pioasă doamnă, în “Lumina”, 06 iunie 2007, ediție online: http://www.ziarullumina.ro/articole;1341;0;193;0;Portrete-in-lumina--Un-carturar-si-o-pioasa-doamna.html Alves, Ruben A., Cuvinte și trup, în Cartea cuvintelor bune de mâncat sau Bucătăria ca parabolă teologică, Editura Deisis, Sibiu, 2007 Baldock, John, Femeile din Biblie, Editura Lider, București, 2008 Bârlea, Ovidiu, Mică enciclopedie a poveștilor românești, Editura Stiințifică, și Enciclopedică, București, 1976 Chevalier, Jean și Gheerbrant, Alain, Cuvânt înainte la Dicționar de simboluri literare, I-III, Editura Artemis, București, 1995 Creangă, Ion, Povești. Amintiri. Povestiri, Editura Minerva, București, 1970 Durand, Gilbert, în Structurile antropologice ale imaginarului. Introducere în arhetipologia generală, Editura Univers Enciclopedic, București, 2000 58 Idem 59 Kernbach, Victor, Universul mitic al românilor, Editura Lucman, București, 2001, p. 189 60 Creangă, Ion, op. cit., p. 84-85 61 Alves, Ruben A., op.cit., p. 94 1260 Evseev, Ivan, Enciclopedia simbolurilor religioase și arhetipurilor culturale, Editura Invierea, Timișoara, 2007 Frye, Northrop, Marele Cod. Biblia și literatura, Editura Atlas, București, 1999 Guenon, Rene, Simboluri ale științei sacre, Editura Humanitas, București, 2008 Kernbach, Victor, Dicționarul de mitologie generală, Editura Albatros, București, 1995 Kernbach, Victor, Universul mitic al românilor, Editura Lucman, București, 2001 Liiceanu, Gabriel, Om și simbol, Interpretări ale simbolului în teoria artei și filozofia culturii, Editura Humanitas, București, 2005 Lovinescu, Vasile, Creangă și Creanga de aur, Editura Cartea Românească, București, 1989 Mead, Robert-George, Hermes Trismegistos. Gnoza și originile scrierilor trismegiste, Editura Herald, București, 2007 Mihăescu, Florin, Vasile Lovinescu și funcțiunea tradițională, Editura Rosmarin, București, 1998 Miulescu, Nicolae, Cine au fost sygnii, în “Noi, tracii”, Buletin circular tracologic al Centrului de Studii istorice de la Veneția, Anul II, nr. 14 - octombrie 1975, ediție online: http://www.def.ro/media/10 1975 nt ottobre.pdf Pamfile, Tudor, Mitologia poporului român, vol 2, Editura Vestala, București, 2008 Ruști, Doina, Dicționar de teme și simboluri din literatura română, Editura Univers Enciclopedic, București, 2002 Spiridon, Vasile, Analogii răsfrânte, în “Ateneu”, nr. 10, octombrie, 1993 Stănciulecu, Traian, Miturile Creației. Lecturi semiotice, Editura Performantica, Iași, 1995 Trismegistos, Hermes Mercurius, Tabula Smaragdina, Editura Herald, București, 2006 http://ro.wikipedia.org/wiki/Gorgone#Feminitatea_funest.C4.83 1261 PERSONAJUL SCRIITOR Lector univ.drd. Lia Faur Florica Universitatea de Vest „Vasile Goldiș” Arad Camil Petrescu își delegă personajele să relateze în scris experiența existențială, asumându-și astfel scrisul la persoana întâi. Cunoașterea de sine nu poate avea loc decât în limitele scrisului, care poate fi nelimitat sau limitat, atât cât permite autorul. Personajele sale vorbesc despre ele însele, prin scrisori, atitudine, dar, în același timp, realizează „o dezbrăcare” caracteristică păpușilor „Matrioșka”. În acest caz, autorul dispare încet, iar procesul ia forma unei diviziuni asemănătoare celei celulare, în care o celulă dă naștere altei celule cu individualitate proprie. În urma acestui proces, celula mamă dispare definitiv. Este bine cunoscută promovarea autenticității ca politică a romanului la Camil Petrescu. Lăsând în urmă o întreagă tradiție etică a autenticității, de la Montaigne la Balzac, Camil Petrescu exersează o sincronizare cu științele vremii sale, după cum remarcă în Noua structură și opera lui Marcel Proust. Cine este Camil Petrescu? Fred Vasilescu, Ștefan Gheorghidiu, Ladima sau Doamna T., după formla „Madame Bovary, c'est moi!” Toate aceste personaje au trăsăturile sale de analiză, finețe, rafinament, cultură, orgoliu, dar niciunul nu este Camil Petrescu, însă toate poartă marca lui. George Călinescu afirmă în Istoria literaturii române de la origini până în prezent: „Eroii lui [...] au toți repeziciunea discursului și tonul acela tipic de iritație care sînt ale autorului însuși în scris, încât toți sub felurite veșminte par a purta capul multiplicat al vorbitorului la persoana întâia. Stilul lui Camil Petrescu zugrăvește prin ritmica lui pe un singur erou, pe acela care observă și analizează.”1 Pentru doza de autenticitate, personajul este supus metodei cunoscute de a exprima „în scris cu o liminară sinceritate ceea ce a simțit, ceea ce a gândit, ceea ce i s-a întâmplat în viața lui și a celor pe care i-a cunoscut, sau chiar obiectelor neînsuflețite. Fără ortografie, fără compoziție, fără stil și chiar fără caligrafie.”1 2, principiu mărturisit de autor în Teze și antiteze. El urmărește aici și teoria lui Husserl, conform căreia este necesar să facem abstracție de lumea exterioară și să ne închipuim că există doar gândirea și fluxul conștiinței. În timp, autenticitatea s-a definit prin cele trei părți distincte: ca sinceritate (sens etic), originalitate (sens obiectiv) și originaritate (sensul filozofic), astfel Camil Petrescu își construiește noul său roman, bazat pe „dosare de existență”, pe „procese-verbale” care să ofere credibilitate maximă, nu fără un oarecare artificiu însă. Autorul nu este etic, ba dimpotrivă, o minte pe doamna T., promițându-i discreție, iar mai târziu își recunoaște acest demers: 1 George Călinescu, Istoria literaturii române de la origini până în prezent, Fundația Regală pentru Literatură și Artă, București, 1941, p. 743 2 Camil Petrescu, Patul lui Procust, Prefață și tabel cronologic de Constantin Cubleșan, Editura Minerva, București, 1982, p. 6 1262 Autorul recurge din nou la o șiretenie cu Fred Vasilescu spunându-i că poate ar scrie el romanul pe care acesta îl are în minte, dar are nevoie de el scris, nu povestit. Comportamentul celui care dorește să pună, cu orice preț, pe hârtie „viața trăită” este când moral, când imoral. Seamănă cu un detectiv, de altfel Ovid S. Crohmălniceanu remarcă afinități cu romanul o polițist sau cu Gide și ale sale L 'Affaire Radureau și La Sequestree de Poitiers (1930) . Actul confesiv, mărturisirea ca atare, are un caracter polițienesc pentru că ea nu e liberă, spontană și directă, ci impusă, în diferite scopuri. Un spirit detectivist manifestă în tot ceea ce întreprinde pentru a realiza „dosarul de existențe”, îl determină pe Fred să scrie, nu atât pentru a afla despre el, ci despre relația lui cu doamna T.: „Dacă m-am convins că într-adevăr D. nu forma nici pe departe centrul preocupărilor corespondentei mele, n-aș putea tăgădui că acel enigmatic X nu îmi ațâța curiozitatea într-un mod aproape de neîngăduit. Cu scuza vagă a unui interes scriitoricesc, nu m-am lăsat până când, nu numai că l-am identificat, dar l-am cunoscut personal, ba încă, după cum se vede curând am devenit și prieteni.”3 4 La fel procedează și în momentul când Fred i-o arată pe Emilia. Toate demersurile sale nu sunt fără ecou, astfel că se reinventează pe sine ca autor. Iese pe scenă pentru a crea un eveniment, pentru a se umple de glorie. Fără intervențiile sale, alcătuirea „dosarului de existențe” nu ar fi posibilă, fără „note de subsol” și „epilog”. Demersul lui Camil Petrescu seamănă, pe alocuri, cu cel al romanului polițist. Chiar dacă în Modalitatea și tehnica romanului polițist, scriitorul face o pledoarie împotriva acestui tip de roman, motivând că este o „întoarcere la exerciții puerile, la dificultăți sporite nu din condiția obiectivă, ci prin precaritatea intelectuală a cetitorului” 5 și are dreptate, însă în Patul lui Procust el se folosește de anumite tehnici specifice acestui tip de roman pentru a ține un permanent suspans. Atunci când lucrurile par a se ambiguiza, intervine în notele de subsol pentru a nu se uita că el, romancierul, are cheia cazurilor aduse în cercetare. Pentru a-l salva pe cititor de mediocritatea care îl amenință într-un scenariu polițist, îi lasă perspectiva unui martor care, uneori, suferă din lipsă de probe. Tehnica celor două serii întretăiate, cum numește Camil întretăierile de planuri, se regăsesc și în romanul său, fără a avea acuratețea previzibilă a celei din celălalt tip de roman. Doamna T. declanșează acțiunea, prin ea ajungem la Fred, prin Fred la Emilia și Ladima, ca să ne întoarcem din nou la doamna T., beneficiara averii acestui atlet care este Fred. O prima serie se referă la povestea dintre doamna T. - Fred, întretăiată de cea a lui Ladima - Emilia. Fred are legături și cu Emilia și cu Ladima, doamna T. îl cunoaște și pe Fred și pe Ladima. D. este confundat adesea, chiar și de critici, cu Ladima, având aceleași trăsături fizice și morale, pe alocuri. Așadar, schema narativă de factură polițistă nu îi este cu totul străină lui Camil Petrescu. Perspectivă dublă de a privi personajul este o altă caracteristică a scrisului lui Camil Petrescu ce conferă curiozitate și vitalitate chiar și acolo unde nu se petrece o acțiune. Influențat de abordările „noului roman” de analiză, cu ascendență în romanul dostoievskian, 3 Ovid S. Crohmălniceanu, Cinci prozatori în cinci feluri de lectură, Editura Cartea Românească, București, 1984, p. 192 4 Camil Petrescu, Patul lui Procust, op. cit., p. 32 5 Camil Petrescu, în Teze și antiteze, Ediție îngrijită, prefață și tabel cronologic de Aurel Petrescu, Editura Minerva, București, p. 54 1263 unde „personajele trăiesc drama morală în interior”6, Camil Petrescu scrie un roman de factură proustiană, dar în manieră proprie, care nu invită cititorul la o pătrundere leneșă în straturile memoriei involuntare, ci îl determină să găsească răspunsuri la poveștile pe care le provoacă prin curiozitatea sa. În abordarea lui Proust, latura morală este ignorată, el estetizează moravurile cunoscând împlinirea în partea artistică. Dana Dumitriu radiografiază fenomenul „romanului de analiză” și extrage câteva trăsături care-l caracterizează: „romanul de analiză încearcă elucidarea unei sensibilități, surprinderea unei coerențe în comportamentul afectiv, explicitarea dinlăuntrul fenomenelor psihice a personalității eroului. [...] nu reprezintă un personaj în evoluție, impresia de mișcare venind din procesul introspecției sau mai exact că personajul nu evoluează din punct de vedere psihic, ci doar în cunoașterea de către autor sau de către sine însuși a structurii sale sufletești. El nu se modifică în sine, ci își modifică doar cunoașterea de sine.”7 Camil Petrescu își delegă personajele să relateze în scris experiența existențială, asumându-și astfel scrisul la persoana întâi. Cunoașterea de sine nu poate avea loc decât în limitele scrisului, care poate fi nelimitat sau limitat, atât cât permite autorul. Formula scrisului la persoana întâi nu este inovată de Proust, cum lasă să se înțeleagă, ea a fost folosită în multe scrieri cunoscute, Gulliver, Suferințele tânărului Werther, Adolescentul, Moby Dick. Cum ar fi Patul lui Procust cu personaje într-un cuplu triunghiular: Fred-Emilia-Ladima sau Fred-Emilia-Doamna T., sau Fred-Doamna T.-Ladima, sau Ladima-Emilia-Doamna T., unde relațiile s-ar baza pe bârfă și compromis? Sunt câteva scenarii clasice unde intriga este cunoscută, de genul „el, ea și celălalt”, „el, ea și cealaltă”. În aceste scrieri se urmărește relația cauză-efect, iar personajele sunt incapabile de a prevedea finalul, chiar dacă acesta este evident. În romanul de analiză, autorul le oferă personajelor sale terapia scrisului prin care cunoașterea de sine se modifică, iar cititorului i se oferă un joc de măști, care se descoperă din când în când una pe alta. Camil Petrescu nu face eforturi să aducă noutăți cititorilor săi, să dramatizeze scenelele, ci mai degrabă se comportă ca un psihanalist șef care își coordonează discipolii în „știința cunoașterii adâncimilor”. Fred, căruia îi lipsește o literă din nume pentru a fi un posibil Freud, stă tolănit el însuși în pat și caută să descifreze atitudini, gesturi, comportamente ale persoanelor pe care le cunoaște. Îi place mai mult să facă asta decât să facă dragoste cu Emilia, dialogul său cu ea fiind unul de necesitate. Necesitate pentru că este asemenea autorului care nu iubește realitatea ce ar trebui să-l inspire, ci analiza însăși a realității. Malraux spunea despre pictori că sunt niște oameni care nu iubesc realitatea, ci pictura o însăși. Până la urmă „Un paysage quelconque est un etat de l'âme.”, cum spune un alt pictor.8 Inexistența profundă a ființei ar duce la inutilitatea poveștii. Personajele lui Camil Petrescu sunt aplecate spre scris, spre lectură. Dacă ne întoarcem la legendă, Procust încerca să-i încadreze, pe toți cei care-i treceau pragul, după propriile măsuri, Procust înseamnă „cel care întinde” , așadar încerca să-i mărească, mai mult decât să-i micșoreze, altfel ar fi purtat un cu totul alt nume. 6 Dana Dumitriu, Ambasadorii sau despre realismul psihologic, Editura Cartea Românească, București, 1976, p. 16 7 Dana Dumitriu, op. cit., p. 23 8Henri-Frederic Amiel, Journal intime, 31 octobre 1852, Citatul provine din Dictionnaire des Citations franșaises, Ed. Larousse, Paris, 200, p. 11. 1264 Autorul face cam același lucru cu personajele sale, le ajută să-și croiască o personalitate unele prin altele, „să se întindă” la nivelul său. Dar nu să-l depășească, și de aceea el este un fin mânuitor de marionete. După Chevalier și Gheerbrant, „(Procust, n.r.) reprezintă pervertirea idealului transformat în conformism. Este simbol al acestei tiranii etice și intelectuale exercitate de persoanele care nu suportă și nu tolerează acțiunile și judecățile celorlalți decât cu condiția ca ele să fie conforme propriilor criterii.”9 Își construiește sistemul după care vor funcționa, experimentând în mers, după cum remarcă și George Călinescu: „Camil Petrescu rămâne o inteligență mereu în căutare de sisteme artistice, unul dintre acei scriitori mai puțin înfăptuiți poate, dar care încântă în perpetuitate spiritele delicate. Nu este al doilea ori al treilea în literatură, ci unicul pe un drum lăturalnic, într-o junglă virgină, în care nu intră decât pionierii.”10 11 În Patul lui Procust, autorul îi îndeamnă să scrie pe Fred și pe Doamna T., Ladima este el însuși scriitor, dar scrie și pentru că petrece prea puțin timp cu Emilia. Îi place să stea de vorbă cu Emilia, să asculte, el are uneori rolul autorului, acela de a asculta. Ceea ce aude (n.n.de la Emilia) nu îi creează revelația unui început de roman. Emilia deține scrisorile lui Ladima și este obiectul iubirii, astfel împărtășite, fără de care cititorul nu ar afla niciodată cine a fost el cu adevărat. În același timp, ea folosește scrisorile lui Ladima și ca o formă de șantaj pentru amanții care îi trec pragul. Le arată ca a fost „unul care a iubit-o mult”. La fel procedează și cu Fred Vasilescu atunci când acestuia îi piere interesul. Doamna T. îl prezintă pe D., ca pe un personaj aparent șters, „cu ochii tulburi și gura informă, uscată ca o smochină”11, dar care primește strălucire pentru că ea va scrie despre el. Scrisul ei este condus tot de autor pentru că, altfel, ea nu s-ar încadra în regimentul scriitorilor. Este aleasă, printre altele, și pentru că avea „pe deasupra, un comerț, la propriu și la figurat, intens cu arta și cetitul”12. Fiecare personaj face o terapie prin scris. Doamna T. se mărturisește autorului prin cele trei scrisori, de ce are nevoie să o facă? Poate ca să scape de amintirile care o năpădesc, să-și justifice trăirile și pentru că a dat peste un bun ascultător care nu îi pune întrebări, ci îi îngăduie să povestească. După „lungi convorbiri, după-amiaza între trei și cinci, în refugiul acela cu mobilier geometric și lăcuit de la <<Arta decorativă>>”13, Doamna T. scrie. Fred scrie tot la îndemnul autorului, el este personajul cu rolul cel mai important, ales de autor să psihanalizeze în permanență și să desăvârșească opera. El este pilonul de legătură cu toți ceilalți și este un mic magician în a înșela percepția cititorului. Nu fără propriul sacrificiu însă. Cititorul nu va afla niciodată taina lui Fred sau, daca va dori să o afle, va trebui să devină un fel de detectiv care produce scenarii. În finalul romanului, Autorul se întreaba: „Dealtfel, când e un acord aproape unanim asupra relativității spațiale, de ce n-am crede că sistemul de repercutare al cauzelor nu poate afla nicăieri un punct absolut.” Și sporește misterul: Taina lui Fred Vasilescu merge poate în cea universală, fără nici un moment de sprijin adevărat, așa cum, singur a spus-o parcă, un afluent urmează legea fluviului.”14 9 Jean Chevalier, Alain Gheerbrant (coord.), Dicționar de simboluri, Editura Polirom, Iași, 2009, p. 757 10 G. Călinescu, op. cit., p. 661 11 Camil Petrescu, Patul lui Procust, op. cit., p. 7 12 Idem, p. 3 13 Idem, p. 4 14 Idem, p. 363 1265 Personajele din romanele lui Camil Petrescu vorbesc despre ele însele, prin scrisori, atitudine, dar, în același timp, realizează „o dezbrăcare” caracteristică păpușilor „Matrioșka”. Păpușa cea mare este autorul, pe care, la prima vedere, suntem tentați a-l substitui personajelor sale, dar pe măsură ce le descoperim, constatăm, cu surpriză, că fiecare are o personalitate distinctă, care o sfâșie pe cea a autorului. În acest caz, autorul dispare încet, iar procesul ia forma unei diviziuni asemănătoare celei celulare, în care o celulă dă naștere altei celule cu individualitate proprie. În urma acestui proces, celula mamă dispare definitiv. Ovid Crohmălniceanu, citându-i pe Genette și Glotz, face distincția dintre „povestire” și „discurs” în opera lui Camil Petrescu și alegerea fericită a discursului care „poate încorpora fără nici o dificultate povestirea, adică relatarea depersonalizată, alcătuită din enunțuri obiective.”15 Sorin Alexandrescu analizează, pornind de la ideea lui Greimas, că ,,în planul discursului, personajul poate fi analizat în planul profund al structurii textului, ca o combinație de seme” și propune în Analyse structurelle des personnage et conflits dans le roman Patul lui Procust de Camil Petrescu.16, un arbre semique al romanului, cu tabele și construcții geometrice din care s-ar putea extrage raporturile dintre personaje : ,,Ces dernieres relations de commutabilite demontrent que Ladima et Fred, en tant que personnages sociaux, sont completement differents. En politique, ainsi que dans leurs vies privees, les deux personnages se comportent d'apres deux codes totalement differens.” Este respectat principiul autenticității, dar pentru o dinamică a discursului, povestitorul nu-și expune doar propria interioritate, ci și pe cea a celorlalte personaje. „Discursul” lui Gheorghidiu se încadrează în perspectiva unică, pe când în Patul lui Procust are loc o spargere a perspectivei. Așadar, Camil Petrescu nu respectă tiparele proustiene, ci pornește de la ele, și ajunge să-și creeze propriul tipar petrescian. Autorul se strecoară printre personaje și trăiește senzațiile acestora. Ștefan Gheorghidiu își începe discursul la persoana I în chiar primele rânduri ale romanului, dar faptul că scrie se înțelege abia la pagina 130: „Astăzi, când le scriu pe hârtie , îmi dau seama, iar și iar, că tot ce povestesc nu are importanță decât pentru mine, că nu are sens să fie povestite. Pentru mine însă, care nu trăiesc decât o singură dată în desfășurarea lumii, ele au însemnat mai mult decât războaiele pentru cucerirea Chinei, decât șirurile de dinastii egiptene, decât ciocnirile de aștri în necuprins, căci singura existență reală e aceea a conștiinței. Și, în organizarea și ierarhia conștiinței mele, femeia mea era mai vie și mai reală decât stelele distrugător de uriașe, al căror nume nu-l știu.”17 Întregul citat surprinde rolul femeii ca element determinant al tuturor stărilor interioare ale lui Gheorghidiu în „singura existență reală, cea a conștiinței” în care el trăiește dureros de lucid. Orice mișcare bruscă în sentimentele lui are efectul unui cataclism cosmic care răstoarnă totul, părelnic, fără putința de a reveni. Eul său este în centrul narațiunii, o condiție a ionicului în care se încadrează acest roman. În comparație cu statutul personajelor din Patul lui Procust, naratorul din Ultima noapte lasă loc de ambiguități, scrisul său nefiind adresat cuiva, iar „ionicul pretinde, în 15 Ovid S. Crohmălniceanu, Cinci prozatori în cinci feluri de lectură, Editura Cartea Românească, București, 1984, p. 189 16Sorin Alexandrescu, „Analyse structurelle des personnages et conflits dans le roman Patul lui Procust de Camil Petrescu”, în Cahiers de linguistique theorique et appliquee, 1969, p. 222 17 Camil Petrescu, Ultima noapte., op. cit., p. 130 1266 sprijinul verosimilității, un răspuns la cel puțin trei întrebări: de ce scrie naratorul? când scrie? ce formă dă narațiunii? Fapt semnificativ: la nici una din aceste întrebări, Ultima noapte nu 18 conține un răspuns clar.”18 Ovid S. Crohmălniceanu oferă un răspuns plauzibil primei întrebări: „De ce scrie Ștefan Gheorghidiu? Ca să înțeleagă cum a fost cu putință să iubească o femeie până a fi în stare să facă o crimă din cauza ei și apoi, deodată, aceeași persoană să-i devină indiferentă. E o problemă capitală de lămurit, pentru cine are ambiție să trăiască sub regimul lucidității, să-și cunoască ultimul ascunziș sufletesc, să aducă toate motivațiile actelor sale în lumina 19 conștiinței.”19 Citind cu atenție, s-ar părea că Gheorghidiu începe să-și noteze în așa-zisul jurnal în momentul concentrării la Dâmbovicioara. El devine scriitor pe măsură ce scrie și este exact tipul de scriitor agreat de Camil Petrescu, „fără stil”, dar care preferă, asemenea, Doamnei T., „să trăiască” 20 timpul în durată bergsoniană. Actul creației la care se supune este un act de sacrificiu, iar, în final, nu poți ști din ce iese istovit, dintr-o mare iubire sau dintr-un mare act creator: „Actul creator ca act de instituire a ordinii în marea diversitate haotică a senzațiilor și <<ideilor>> scriitorului nu rămâne fără urmări asupra ființei și existenței acestuia.”21 Într-un fel, momentul în care hotărăște să scrie este un „pact cu diavolul” precum la Adrian Leverkuhn. Gheorghidiu e cuprins de febră și scrie cu o pasiune năucitoare pentru a-și învinge boala sufletească. Scrisul său ia o formă terapeutică cum ar spune Tudor Vianu 22 „Am scris această lucrare - [.] - în epoca de mari încercări morale de la finele anului 1940 și începutul lui 1941, când totul se clătina în jurul meu, amenințând să mă îngroape sub dărâmături. Cartea mea a fost încercarea de a-mi reorganiza certitudinile și de a-mi consolida temeliile. A fost, într-un fel oarecare, o cură terapeutică, din care am ieșit cu sănătatea refăcută.” Terapeutic este scrisul și pentru Camil Petrescu, după cum declară, știut fiind faptul că biografia lui se împletește adesea cu cea a personajului său, Ștefan Gheorghidiu. Travaliul pentru Ultima noapte... este descris de autor în postfața romanului său, douăzeci și cinci de ani mai târziu: „A fost o ardere continuă, mistuitoare, în care rândurile se chemau unele pe altele, fără nici un răgaz, sfârșită, după luni și luni de trudă a condeiului, odată cu căderea ultimelor 23 frunze în băltoacele ploilor de toamnă, lăsându-l pe autor bolnav în pat pentru multă vreme.”23 Așadar, transpunerea în pielea personajului său l-a secătuit pe autor pentru că el face un exercițiu de dedublare. În Patul lui Procust se prezintă pe sine ca pe un personaj -„compere”, termenul îi aparține lui N. Manolescu, pentru a-și susține reprezentația. Și să nu uităm că acest roman a urmat Ultimei nopți. unde Ștefan Gheorghidiu scrie el însuși un roman, cum bine observa Nicolae Manolescu: „Căci, în fond, eroul și naratorul aceasta face: nu doar își povestește iubirea răvășită de 24 gelozie, dar o așterne pe hârtie, cum să zic, cu mâna lui. E un <<romancier>> virtual.”24 18 N. Manolescu, op. cit., p. 364 19 Ovid S. Crohmălniceanu, „Naratologie cu Camil Petrescu “, în op. cit., p. 181 20 C.Petrescu, Patul lui Procust, op. cit., p. 5 (ghilimele îi aparțin autorului.) 21 Lucian Raicu, Reflecții asupra spiritului creator , Editura Cartea Românească, București, 1979, p. 226 22 Apud Lucian Raicu, op. cit., p. 45 23 Camil Petrescu, Ultima noapte de dragoste, întâia noapte de război, Prefață de Nicolae Manolescu, ,în postfață Cuvânt după un sfert de veac (1955), scris de autor pentru ediția romanului, apărut la E.S.L.A, București, 1955 24 Nicolae Manolescu, Istoria critică a literaturii române, Editura Paralela 45, Pitești, 2008, p. 665 1267 Dacă despre prima parte a romanului, Camil Petrescu mărturisește că este o „fabulație” referindu-se la faptul că el nu era căsătorit la acea vreme, dar nu și infirmând că eroul avea aceleași convingeri ca și ale sale, partea a doua a romanului Ultima noapte... este jurnalul mărturisit al autorului care trebuia să strige niște adevăruri trăite de el în timpul războiului. Limbajul lui Ștefan Gheorghidiu are mult umor, în prima parte a romanului, mai ales 25 când este dispus să schimbe oboseala în „joc și destindere”.25 Este îndrăgostit și se exprimă folosindu-se de comparații, cu intensitatea pasiunii: „Cu formele ei calde și vii, era ca o bucurie a serii.”26, „Își răsucea mijlocul, se vânzolea opintindu-se în călcâie, făcând ca o punte arcuită din trupul ei oferit tot unui zenit al voluptății, vădind goală, floarea de mătase palidă din mijloc, în lumina cristalină crudă a lămpii.”27 Se remarcă atenția sporită pentru proprietatea cuvintelor. Gheorghidiu are un limbaj „spălat” și ni-l putem închipui vorbind într-o curățenie deplină a termenilor. Această observație se remarcă în momentele în care explică febril proprietatea cuvântului „gafă” și „imbecilitate”. Își apără cuvintele cu patima omului de știință pentru „gândacii lui”. Camil Petrescu accentuează într-un eseu despre „Limba literară”28 importanța proprietății expresiei „ca o calitate indispensabilă artistului adevărat și omului de știință în sensul superior al cuvântului”. Glumește adesea cu Ela, o tratează cu gingășie, dar nu aflăm niciodată cum vorbește ea, decât prin felul lui de a relata. El se exprimă fermecător, dar, în același timp, se întrevede obsesia de a fi unic în toate ideile pe care le emite, de a-și domina partenera de discuție. Se știe că Ela terminase „filologia”, așadar, să fi trecut prin școală ca o ignorantă a oricărei activități intelectuale? Uneori, lui îi scapă câte-o mărturisire care îi contrazice afirmațiile, că în tot ce face sau spune ea, se ascunde un gând vinovat. Astfel, Ela îi sugerează să nu mai poarte „cărți în buzunarele hainei” sau să-și comande două costume noi „căci hainele, dacă le porți cu rândul, se păstrează mai bine.[.]”. Gheorghidiu suferă la gândul de a-i fi inferior femeii sale sau altui bărbat, ceea ce se și întâmplă cu G., care este un mai bun dansator decât el. Ce se știe cu certitudine e că Gheorghidiu este un foarte bun scriitor. Un fel de martor al vieții sale și al soției căreia nu-i dă dreptul să se exprime, ba chiar ne-o prezintă într-o lumină care nu o avantajează, ceea ce îl determină pe cititor să-i caute calitățile absente. Nicolae Manolescu îl numește „narator necreditabil (ca în Justiție, acel martor care ar fi soțul gelos) ”29 care sporește enigma în loc să o dezlege. Spre deosebire de Ultima noapte., în Patul lui Procust personajele încep să scrie, să se destăinuie, fără însă a lămuri prea mult misterul. Confesiunea lui Fred Vasilescu are un caracter lacunar, doamna T. vorbește în scrisorile sale despre iubirea pentru X (Fred) , iar Fred povestește despre legătura Emilia - Ladima. La baza scrisorilor lui Fred stă nevoia de a-și explica sie însuși relația celor doi, raportându-se la întâmplările trăite de el în perioada când Ladima își ducea cu greu existența. 25 C. Petrescu, Ultima noapte., op. cit., p. 85 26 Idem, p. 88 27 Idem, p. 97 28 C.Petrescu, “Delimitări critice-<<Limba literară>>”, în Teze și antiteze, Ed. Minerva, București, 1971, p. 98 29 Nicolae Manolescu, Istoria., op. cit., p. 668 1268 Prin modelul scrisorilor, Camil Petrescu se apropie oarecum de literatura cavalerească. Scrisoarea, ca mijloc narativ, apare, mai întâi, în „romanul” grec, apoi în cel cavaleresc și pastoral. Pornind de la o singură perspectivă narativă, romanul utilizează epistolarul (scrisorile), oferind în acest fel mai multe perspective asupra realității sale. El reușește să-și scrie „romanul în scrisori” într-un mod ingenios care încorporează mai multe vieți, toate la fel de bine prezentate. Intră într-un joc al măștilor, strategie narativă a ficțiunii. Bibliografie: Alexandrescu, Sorin. „Analyse structurelle des personnages et conflits dans le roman Patul lui Procust de Camil Petrescu”, în Cahiers de linguistique theorique et appliquee, 1969. Călinescu, George. Istoria literaturii române de la origini până în prezent, Fundația Regală pentru Literatură și Artă, București, 1941. Chevalier, Jean, Gheerbrant, Alain, (coord.). Dicționar de simboluri, Editura Polirom, Iași, 2009. Crohmălniceanu, Ovid S. Cinci prozatori în cinci feluri de lectură, Editura Cartea Românească, București, 1984. Dumitriu, Dana Ambasadorii sau despre realismul psihologic, Editura Cartea Românească, București, 1976. Manolescu, Nicolae. Istoria critică a literaturii române, Editura Paralela 45, Pitești, 2008. Petrescu, Camil. Teze și antiteze, Editura Minerva, București, 1971. Petrescu, Camil. Ultima noapte de dragoste, întâia noapte de război, Editura Curtea veche, 2009. Raicu, Lucian. Reflecții asupra spiritului creator, Editura Cartea Românească, București, 1979. *** Dictionnaire des Citations frangaises, Ed. Larousse, Paris, 2000. 1269 INSTANȚELE COMUNICĂRII NARATIVE ÎN NUVELELE FANTASTICE ALE LUI MIRCEA ELIADE Drd. Mihaela-Alina TEODOR CHIRIBĂU ALBU Universitatea „Ștefan cel Mare“, Suceava Lucrarea identifică, pornind de la câteva modele teoretice, instanțele comunicării narative în nuvelele fatastice aparținând lui Mircea Eliade. Am evidențiat atât trăsăturile autorului, așa cum apar ele în mărturisirile literare, și ale cititorului de proză fantastică,— instanțe extratextuale, precum și pe cele ale naratorului, naratarului și ale personajelor — instanțe intratextuale/textuale. Cuvinte-cheie: comunicare narativă, instanță, fantastic, intra/extratextual Preocupări pentru teoretizarea instanțelor comunicării literare s-au identificat încă din Antichitate de la Aristotel care a încercat să definească poetul care „e un imitator, ca pictorul sau orice alt artist; imitația lui trebuie să redea lucrurile: fie cum au fost sau sunt, fie cum se spune sau par a fi, fie cum ar trebui să fie”1 și să îi determine rolul: „Datoria poetului nu e să povestească lucruri întâmplate cu adevărat, ci lucruri putând să se întâmple în marginile verosimilului și ale necesarului”1 2. În stabilirea instanțelor comunicării narative literare, s-a folosit drept model comunicarea obișnuită, însă, în discursul narativ, instanțele comunicării sunt fictivizate. Astfel, au fost identificate mai multe nivele ale comunicării narative: extratextual, intratextual și textual, iar fiecărui nivel îi sunt specifice anumite instanțe. Atunci când ne referim la instanțele comunicării narative literare avem în vedere autorul, cititorul, naratorul, naratarul și personajele. Diversitatea opiniilor pertinente despre instanțele comunicării literare, numeroasele clasificări și subclasificări evidențiază caracterul proteic al acestor concepte operaționale. O scurtă trecere în revistă a instanțelor comunicării narative literare distinge funcții specifice pentru acestea. Autorul este cel care creează o operă literară (funcție de creație), naratorul are o funcție narativă, funcție de reprezentare, funcția de control/ regie, dar și o funcție de interpretare. Personajele ca dramatis personae au funcție epică, de acțiune și funcție de interpretare. Naratorul și personajul sunt ființe de hârtie. Naratorul nu este niciodată autorul3. Manfred Jan consideră că la nivel extratextual există un contact comunicațional între autor și cititor (nivel al comunicării non-ficționale), la nivel intratextual între narator și naratar (nivel al medierii ficționale și al discursului), iar la nivel textual (nivel al acțiunii) între personaje. El propune următoarea schemă:4 1 Aristotel, Poetica, București, Ed. IRI, 1998, p. 102. 2 Ibidem, p. 49. 3 Cf. Jaap Lintvelt, Punctul de vedere. Încercare de tipologie narativă, București, Ed. „Univers”, 1994, p. 34. 4 Cf. Manfred Jan, Narratology: A Guide to the Theory of Narrative. Part III of Poems, Plays and Prose: A Guide to the Theory of Literary Genres, English Department, University of Cologne, http://www.uni-koeln.de/~ame02/pppn.htm , 25 martie 2011. Traducerea și adaptarea ne aparține. 1270 Autor........(Nivel extratextual)....... >Cititor Narator .(Nivel intratextual) Aaratar Personaj. (Nivel textual) > Personaj Nivelul acțiunii Nivelul medierii ficționale și al discursului Nivelul comunicării non-ficționale La nivel extratextual, nivel al comunicării non-ficționale, distingem instanța de emisie, autorul de proză. Autorul este cel care textualizează, fiind în același timp și instanță de recepție, deoarece este primul receptor al textului său. Dar, la același nivel extratextual, identificăm adevărata instanță de recepție, și anume, cititorul, care detextualizează. La nivel intratextual, nivel al comunicării ficționale și al discursului, instanța de emisie este naratorul, vocea delegată de autor pentru a relata evenimentele, iar instanța de recepție este naratarul, proiecția cititorului așa cum apare în text. La nivelul textual al acțiunii, identificăm alte instanțe ale comunicării narative, și anume, personajele. Instanțele comunicării narative literare interelaționează, neputând concepe existența uneia fără alta, însă, în același timp, au funcționalitate specifică, așa cum observă Wayne Booth subliniind că „criteriile pentru opere, autori și cititori sunt îndeaproape înrudite - atât de mult încât este imposibil să te ocupi de vreunul din ele timp mai îndelungat fără să le atingi și pe celelalte. Cu toate acestea [...] ele se deosebesc tranșant unul de altul”5. Interdependența autor - cititor a fost susținută de Umberto Eco în lucrarea Lector in fabula, care afirma că a postula cooperarea cititorului nu înseamnă a altera analiza structurală cu elemente extratextuale; cititorul, ca principiu activ al interpretării, face parte din cadrul generativ al textului însuși6. Cititorul e un „detectiv”, în căutarea unui sens mai mult sau mai puțin pierdut/ascuns în text sau în afara textului, în viața scriitorului. Miza muncii literare este de a nu mai face din cititor un simplu consumator, ci un producător de text. Rolul lui e de a identifica codurile la care opera literară face apel, de a dezvălui acele mijloace prin care textul încearcă să controleze răspunsul față de el, permițându-ne în calitate de cititori să participăm la procesul de construcție textuală. Teoreticienii au identificat numeroase tipuri de autori și cititori. Pe lângă autorul empiric, concret, cel care instituie o lume prin imagini artistice, selectează, combină, nuanțează limbajul pentru a oferi o altă imagine a realității și cel care îl plăsmuiește pe narator, dar inventează și acțiunea, Umberto Eco introduce noțiunea de „autor model”: 5 Wayne C. Booth, Retorica romanului (trad. rom.), București, Ed. „Univers”, 1976, p. 68. 6 Cf. Umberto Eco, Lector in fabula. Cooperare interpretativă în textele narative (trad. rom.), București, Ed. „Univers”, 1991, p. 28. 1271 „Autorul model e o voce care vorbește afectuos (sau imperios, sau cu viclenie) cu noi, și care ne vrea alături de el, și vocea asta se manifestă ca strategie narativă, ca ansamblu de instrucțiuni ce ne sunt distribuite la fiece pas și de care trebuie să ascultăm atunci cînd ne •7 hotărîm să ne comportăm ca niște cititori-model”7. O altă instanță narativă o constituie instanța de recepție. La nivel extratextual „[...] autorul se adresează unui cititor, ascultător virtual, celuilalt, tu-ului, a cărui imagine Q intervine activ în procesul discursiv”8. Conceptul de „ascultător virtual” este sinonim cu cel de „cititor ideal”, „cititor implicit”, „cititor virtual” sau „metacititor”, consideră Umberto Eco. Criticul introduce și conceptul de „cititor model” care nu se suprapune însă cu „cititorul empiric”: „Cititorul empiric poate citi în multe feluri și nu există nici o lege care să-i impună cum anume să citească [...]. Cititorul model este un cititor-tip pe care textul nu numai că îl prevede ca pe un colaborator, dar pe care și caută să-l creeze”9. „[...] Cititorul model [...] este un ansamblu de instrucțiuni textuale care se manifestă în suprafața textului chiar sub formă de afirmații sau de alte semnale [...], nu figurează numai ca cineva care cooperează și interacționează cu textul [...], se naște o dată cu textul. Creat împreună cu textul, închis în el, acesta se bucură de atâta libertate câtă îi permite textul”10 11. Orice univers diegetic se lasă construit de cititor-ascultător pornind de la ceea ce se spune explicit, dar și de la ceea ce este presupus implicit de text. Umberto Eco vorbește, în Lector in fabula, de „cooperare textuală”, făcută să umple golurile, să completeze elipsele oricărui enunț11. Jaap Lintvelt, aplicând o concepție pragmatică discursului ficțional, distinge între instanțe literare abstracte (autor abstract, cititor abstract), instanțe literare concrete (autor concret și un cititor concret) și instanțe literare fictive (narator, naratar, actor)12. Dar pe lângă aceste tipuri menționate s-a adus în discuție și un autor implicit și un cititor implicit (receptor ideal) întrucât compunându-și opera literară, autorul concret produce în același timp o proiecție literară despre sine însuși, aceștia fiind incluși în opera literară, fără a fi 13 reprezentați direct, și fără să se exprime direct și explicit13. În nuvelele lui Mircea Eliade, relația autor - cititor obligă la un exercițiu de tip hermeneutic, deoarece este una a provocării. Dacă un lector inocent poate gusta talentul incontestabil al prozatorului pentru a inventa povești, întâmplări, acesta este obligat prin însuși exercițiul lecturii la inițiere, astfel încât finalul operei înseamnă de fapt provocarea la o nouă interpretare, la o altă lectură. Ciclul se reia la nesfârșit și repetă în felul acesta exercițiul inițiatic despre care vorbește hermeneutica. În repetate rânduri, și chiar foarte insistent, autorul Mircea Eliade face distincția între experiența sa de scriitor și cea de istoric al religiilor: „Când ești posedat de un subiect, viziunea interioară e, fără îndoială, hrănită cu tot ce porți în tine, dar această viziune nu este legată de cunoașterea intelectuală a miturilor, a riturilor și simbolurilor. Scriind, uiți tot ce știi”14. Scriitorul se prezintă pe sine ca un posedat de subiect, de frântura de revelație 7 Umberto Eco, Șase plimbări prin pădurea narativă (trad. rom.), Constanța, Ed. „Pontica”, 1997, p. 23. 8 Ioan Vultur, Narațiune și imaginar, București, Ed. „Minerva”, 1987, p. 52. 9 Umberto Eco, Șase plimbări prin pădurea narativă, ed. cit., p.15. 10 Ibidem, p. 25. 11 J. M. Adam; F. Revaz, Analiza povestirii (trad. rom.), București, Ed. „Institutul European”, 1999, p. 34. 12 Jaap Lintvelt, op. cit., pp. 32-33. 13 Ibidem, p. 25. 14 Mircea Eliade, Încercarea labirintului - Convorbiri cu Claude-Henri Rocquet (trad. rom.), București, Ed. „Humanitas”, 2007, p. 167. 1272 creatoare, mai ales că declară că nu a avut niciodată capacitatea de a-și face vreun plan. Eliade a scris ficțiune dintr-o necesitate ontică, pentru a-l satisface pe omul care caută tulburat, șovăitor sau plin de speranță, ieșirea din labirint. Acest autor oferă pretexte inepuizabile de gândire, de adâncire în apele ispititoare ale comprehensiunii, prin jocul artistic, re-creator al simbolurilor care se dezvelesc uneori puțin câte puțin, niciodată pe de-a-ntregul. Autorul Mircea Eliade oferă cheia pentru interpretarea și mai ales înțelegerea nuvelelor sale fantastice: „Este prezentarea unui Univers nou, inedit, cu legile lui proprii, și această prezentare constituie un act de creație, nu numai în înțelesul estetic al expresiei. Pătrunzând în acest univers, învățând să-l cunoști, savurându-l - ți se revelează ceva.”15. Așadar e mult mai aproape de intenția autorului o interpretare care justifică funcția revelatorie a nuvelelor sale fantastice, care propun cititorului o nouă modalitate de a înțelege lumea și care-l provoacă la un alt fel de receptare decât fusese obișnuit, conducându-l astfel printr-un labirint inițiatic. Nuvela fantastică eliadescă e în fapt o invitație pe care autorul o face cititorului pentru a deschide un „dialog”; atrăgându-l în spațiul semnificant, orientându-i receptarea, punându-l în situația de a se interoga pornind de la text, lectorul va încerca să surprindă semnificația fenomenelor pe care universul narativ i le oferă. Lectura impusă de nuvela fantastică devine asemănătoare unei anchete întreprinse pe urmele personajului sau pornind de la reprezentările din text. Angajându-se într-un act de construire a sensului, cititorul va parcurge aventurile eroului, se va lăsa antrenat în dilemele pe care le propune textul, va regăsi antinomiile, contradicțiile, rolurile ce-i sunt rezervate, prin intermediul naratarului, și în final va trebui să interpreteze pornind de la caracterul nonconcluziv al narațiunii. O foarte interesantă calificare a autorului Mircea Eliade o face Ioan Petru Culianu: „Mircea Eliade nu se oferă: se derobează; el nu spune: sugerează. Spre a încerca să-i înțelegi opera, nu e suficient să-i extragi ideile, adică ceea ce se manifestă prin excelență fiindcă i s-a imprimat voința de a fi manifest; trebuie sa ai pasiunea ocultului și răbdarea alchimistului”16. Eliade nu creează pentru un cititor comod sau comun, ci se adresează unui cititor dispus să pornească alături de el în această aventură a descoperirii de sine și de celălalt, o aventură a înțelegerii lumii în care trăiește. La nivel intratextual, instanțele comunicării narative sunt naratorul, atât extradiegetic, cât și intradiegetic, și naratarul, instanța de recepție care „constituie un releu între narator și lector, autor și lector”17. Naratorul de text fantastic îndeplinește funcția de emițător dedublat: cooperează cu receptorul în măsura în care îi oferă acestuia un minimum necesar de informație, dar îl abandonează voit în momentele cheie ale narațiunii, când intenția sa narativă nu mai corespunde, voit, cu așteptările lectorului, căci scopul său fundamental, impus de natura textului, nu este de a-i furniza certitudini cititorului, ci de a-i stârni acestuia curiozitatea și confuzia. Dacă în textele non-fantastice, naratorul conturează o lume mimetică, pentru înțelegerea și interpretarea căreia cititorul apelează la parametrii universului său de referință, în textul fantastic, naratorul dobândește un ascendent deoarece postulează un nou univers, pentru decodarea căruia abilitățile deținute în mod obișnuit de lector sunt insuficiente. 15 Mircea Eliade, Jurnal. I, București, Ed. „Humanitas”, 1993. 16 Ioan Petru Culianu, Mircea Eliade, Iași, Ed. POLIROM, 2004, p. 172. 17 Ioan Vultur, Narațiune și imaginar, București, Ed. „Minerva”, 1987, p. 53. 1273 Când întâmplările narate frapează prin caracterul lor neverosimil, prin trasgresiunile pe care le realizează în raport cu lumea experienței, discursul este încredințat naratorului-martor. Acesta păstrează o poziție de neutralitate, de raționalitate, constituind în cadrul narațiunii „persoana” căreia i se poate acorda tot creditul, deoarece nu se înșală în legătură cu ceea ce a văzut. Jean Bellemin-Noel numește acestă funcție narator-releu și o consideră specifică fantasticului, deoarece „este un factor de autentificare a ficțiunii”18. Ipostaza de martor nu poate fi însă păstrată până la final, deoarece acesta e antrenat și el în vârtejul întâmplărilor, ca în nuvela Secretul doctorului Honigberger. Cercetând biblioteca doctorului Zerlendi, specialist în istoria medicinei, pasionat de indianistică, naratorul descoperă jurnalul acestuia, redactat în limba română însă cu litere sanscrite. Prin intermediul jurnalului, descifrat și comentat de narator, descoperim etapele surprinzătoare ale inițierii în practicile yoga și aflăm că „dispariția” sa reprezintă atingerea capacității de a se face nevăzut celorlalți, pătrunzând în tărâmul Shambalei. În raport cu acest plan epic, naratorul se află în ipostaza de martor avizat care confirmă autenticitatea experiențelor și calităților extraordinare ale doctorului Zerlendi. Atunci când încearcă să restituie jurnalul, pe care forțat de împrejurări îl luase acasă, naratorul nu reușește. Le întâlnește după câteva luni pe d-na Zerlendi și fiica acesteia, dar nu mai e recunoscut, biblioteca e risipită, iar naratorul se vede implicat într-o „uluitoare întâmplare”, al cărei tâlc mărturisește că nu-l va dezvălui. În Nopți la Serampore, evenimentele sunt narate de un narator-protagonist participant împreună cu prietenii săi la întâmplări stranii ce dau naștere interogației: „Ce vrajă necurată ne luase la toți mințile și ne pironise acolo, atâta timp ...?”. Narațiunea fantastică e astfel orientată spre descrierea unor stări, atitudini, gânduri ale personajului principal, care urmăresc să înregistreze surpriza, deruta resimțită datorită producerii, de multe ori neașteptate, a unui fapt extraordianr, imprevizibil, incomprehensibil. O un alt tip de narator identificabil în nuvela fantastică îl constituie naratorul extradiegetic, care „recurge la o bogată informație pe care o comunică cititorului, neimpunându-și nicio restricție”19. Din punctul de vedere al actualizării naratarului la nivel intratextual, una dintre nuvelele reprezentative este Pe strada Mântuleasa. Narațiunea se desfășoară la persoana a treia, dar, după primele momente, releul narării e trecut unui narator reprezentat, Zaharia Fărâmă, care va relata istoriile, pentru a fi preluat de același narator nereprezentat când vor fi notate reacțiile lui Fărâmă în timpul anchetei la care e supus sau reacțiile diferiților lectori, auditori, interpreți ai întâmplărilor scrise sau povestite de Fărâmă. Spre deosebire de situația tradițională de narare, în care naratorul, bucurându-se de respectul ascultătorilor săi, le împărtășește o anumită experiență, povestește lucruri extraordinare, menite să-i inițieze în tainele lumii, în nuvela lui Eliade ascultătorii nu mai sunt conduși de aceleași principii, ci își asumă un rol activ, intervenind în dirijarea actului narativ, impunând anumite cerințe, abreviind sau oprind povestirea atunci când li se pare că acesta se abate, este digresivă în raport cu așteptările lor „naratarul joacă în textele fantastice rolul unui exemplum, în sensul 20 că prin intermediul lui se induce un anumit mod de a reacționa și interpreta evenimentele”20. Ioan Vultur afirmă că, într-o anumită măsură, în spațiul narațiunii homodiegetice, naratorul ajunge la identificarea cu naratarul deoarece „el povestește împins de nevoia de a 18 Apud Ioan Vultur, op.cit., p. 44. 19 Ibidem, p. 51. 20 Ioan Vultur, op.cit., p. 56. 1274 înțelege retrospectiv ceea ce în momentul producerii i s-a părut incredibil și ininteligibil, 21 refuzându-se logicii comune, trimițând la o altă logică și o altă ordine”21. La nivel textual, nivel al acțiunii, instanțele comunicării sunt personajele. Clasa personajelor aparținând nuvelelor fantastice este destul de numeroasă și eterogenă. Existența a două universuri, natura dublă a narațiunii fantastice, ca îmbinare de lumi distincte impun o nouă categorie de personaje - personajele-racord „personaje prin 22 intermediul cărora se face trecerea de la o lume la alta în interiorul narațiunii fantastice”22. Personajul-racord poate fi și narator (Nopți la Serampore, Secretul doctorului Honigberger) sau se limitează la a participa la acțiune, neavând de-a face cu procesul de producere a textului (La țigănci, Douăsprezece mii de capete de vite). Pe lângă principala funcție pe care o îndeplinesc personajele-racord, aceea de a face translația între cele două universuri, unanim îndeplinită, acestora li se mai pot atribui alte câteva funcții variabile, deduse din natura relațiilor personaj - evenimente, personaj -receptor, personaj - semnificația textului. Pe axa personaj - evenimente se manifestă funcția diegetică a personajului-racord, care presupune natura sa de agent, de participant activ la evenimente. Funcția diegetică dinamizează natura personajului-racord, ni-l înfățișează în continuă mișcare și în diverse ipostaze. Relația personaj - cititor determină activizarea unei alte funcții, aceea de generare și întreținere a ezitării. Acest tip de funcție va fi reprezentat gradat în nuvela fantastică, în raport cu rolul de narator sau de simplu participant la evenimente pe care personajul-racord și-l asumă în text. În cazul personajului-racord narator, gradul de cooperare între personaj și cititor tinde spre maximum, de aceea ne putem aștepta la un grad la fel de mare de ezitare. Între ezitarea personajului și ezitarea resimțită de receptor există un raport direct proporțional. Deoarece funcția de generare și întreținere a ezitării reprezintă o condiție a încadrării unui text în categoria nuvelei fantastice, dacă personajul-racord nu actualizează această funcție, naratorul introduce în text indicii care să inducă deruta receptorului. Raportul dintre personajul-racord și semnificația textului conduce spre funcția de decodare și interpretare. Personajul-racord care experimentează evenimentele este întotdeauna tentat, la revenirea în universul inițial să identifice în derularea acestora o cauzalitate logică, și de aceea caută, aproape întotdeauna, explicații. Personajul -racord al narațiunii heterodiegetice nu participă la procesul decodării decât în măsura în care intenționează să-și lămurească anumite necunoscute ale aventurii sale, decodarea propriu-zisă aparținând naratorului și cititorului. Personajele-racord sunt esențiale în arhitectura nuvelei fantastice deoarece, în lipsa lor, universurile existente ar părea dispersate; ele joacă un rol important în procesul de corelare a sub-structurilor narative. Eugen Simion, în Mircea Eliade, spirit al amplitudinii, clasifică personajele elaidești din nuvelele fantastice în funcție de atitudinea lor în fața misterului, a mitului: „cei care știu, dar nu spun” și „cei care nu cred”, adică agenții istoriei profane, reprezentanții spiritului îngust, raționalist. Fostul marinar Beldiman (Ghicitor în pietre), băiatul „găsit” Brânduș din Fata căpitanului, Dumitru și Dr. Martin (O fotografie veche de 14 ani), chiar Gavrilescu din 21 Ibidem. 22 Ileana Ruxandra Popescu, Proza fantastică românească. Structuri narative și conversaționale, Pitești, Editura „Paralela 45”, 2005, p. 62. 1275 La țigănci intră în prima categorie. Agripina, căpitanul Lopată, grupul monden din Ghicitor în pietre, intelectualii snobi și existențialiști din O fotografie veche de 14 ani sau martorii perplecși ai lui Iancu Gore constituie familia celor care nu cred în astfel de parascovenii, mofturi, superstiții. Ioan Petru Culianu face o distincție tipologică fundamentală: „tipologia inițiatică cunoaște două forme specifice, care circulă sub numele tehnice de „căutare” (the quest) și „chemare” (the call). Căutarea presupune un subiect activ care își dă silința să aprofundeze experiența șamanică și necesită inițiere; „chemarea”, în schimb, presupune un subiect pasiv, care suportă, uneori involuntar, alegerea unor entități supranaturale”23. Criticul distinge trei etape fundamentale în cadrul narațiunilor fantastice ale scriitorului. Astfel, primele povestiri alcătuiesc „ciclul indian”, în care există un personaj inițiat, adică „un specialist al sacrului”, un personaj de tip „quest”. Cel de-al doilea ciclu al creației se caracterizează prin „irupția fantasticului în cotidian”. De data aceasta, locul specialistului este luat de „idiot”, personaj de tip „call”, individ sărac cu duhul. Nuvele precum Douăsprezece mii de capete de vite sau La țigănci dezvăluie o nouă modalitate prin care sacrul se dezvăluie în lumea modernă. Cel de-al treilea ciclu narativ este denumit „ciclul spectacolului și al criptografiei” și începe cu narațiunea Uniforme de general, la care se adaugă Incognito la Buchenwald, Les Trois Grâces, Pelerina, Tinerețe fără de tinerețe, Dayan. Autorul Pergamentului diafan este de părere că „ciclul spectacolului” diferă radical de „ciclul savantului” și de cel al „idiotului”, el răspunzând unei intenții „de «recuperare» a tuturor celor ce suferă, a conștiințelor în derivă”. Personaje de tip „quest” apar încă de la începuturile prozei fantastice eliadești. Primul dintre ele poate fi Andronic din Șarpele, definit de Eugen Simion ca având „o construcție armonioasă” în care „acțiunea se strânge ingenios în jurul unui mister bine pregătit. Șarpele este, repet, o frumoasă poveste în care erosul, magia, simbolul, feericul se întâlnesc grație unei bune tehnici de a organiza surpriza”24. Nuvela tratează tematic eterna tentativă de reiterare a cuplului originar și reprezintă una din cele mai bune scrieri eliadești după părerea criticilor. Deși scriitorul avertizase asupra faptului că nimic din erudiția sa nu trecuse conștient în text, e evidentă filiația cu simbolismul folcloric al șarpelui, cu semnificațiile sale erotice și inițiatice. Agent al sacrului, Andronic, apare aproape de nicăieri în grupul petrecăreților mic-burghezi - deci agenți ai condiției umane limitate -, exercitând o fascinație complexă asupra tuturor. E din ce în ce mai evident că personajul are o istorie personală tulbure și o experiență a timpului diferită de cea a oamenilor obișnuiți („Mie nu mi se pare că am trăit odată, de mult, o altă viață. Eu simt că am trăit aici, încontinuu, de la începuturile mănăstirii..'”). Andronic este personajul tipic pentru Mircea Eliade, ce rupe structurile realului și provoacă pe indivizii modești spiritualicește să intre într-o experiență care le revelează destinul. Pentru Dorina, este agentul inițierii, care sosește la momentul hotărât de către destin, pentru ceilalți, este hierofania care demonstrează cât de limitată și ternă este existența lor plină de automatisme și așteptări frustrate. Prezența sa magică este dată de viețuirea continuă în orizontul magic al pădurii, în care pune la cale jocul inițierii și al rătăcirii inițiatice. Hierofanii, paradoxuri temporale, deghizări și irecognoscibilitate, mitul paradisului și al tinereții veșnice, condiția umană proto- și postistorică, acestea ar fi cadrele în care se țes 23 Ioan Petru Culianu, Mircea Eliade, ed. cit., p. 77. 24 Eugen Simion, op. cit., p. 120. 1276 narațiunile eliadești în care viețuiesc personaje care ilustrează acea atitudine ontologică a „căutării”. Anti-eroul/ personajul de tip „call” reprezintă o tipologie interesantă, singulară în peisajul literaturii române interbelice. Acesta este o întruchipare perfectă a scindării de sine, a crizei omului modern, care trăiește într-o lume total - aparent - desacralizată. Eugen Simion remarcă, în articolul dedicat lui M. Eliade din Dicționarul general al literaturii române, editat de Editura Academiei, faptul că scriitorul creează o tipologie memorabilă. Caracteristica acestor personaje este aceea că, deși intrați fără voie în situații anormale, cred cu încăpățânare în normalitatea, în coerența existenței. Gavrilescu nu are deloc sentimentul că și-a părăsit de mulți ani casa, Iancu Gore nu observă discontinuitățile existenței, credința lui este că totul are o logică și o determinare. „Ei suferă de o misterioasă amnezie. [...] Modul personajelor de a se apăra în fața invaziei de semne ale existenței paradoxale, anormale, este fabulația. A povesti (a imagina) este un verb esențial în opera lui Eliade. El înseamnă cel puțin două lucruri: a prelungi într-o existență profană întâmplările mari narate de mituri și a apăra individul de ceea ce Eliade numește teroarea istoriei”25. Personajului comun i se întâmplă întotdeauna ceva („o încurcătură teribilă”), care-l duce în alt loc și în alt timp, ceva care-i marchează destinul, schimbă sensul unei existențe de regulă mediocre. Este proba inițiatică pe care eroul o trăiește de cele mai multe ori fără să-și dea seama. „Momentul capital al nuvelei este acela în care individul ia act, printr-un accident, de existența unui univers ascuns, moștenit ca datele genetice. El înțelege ce se întâmplă cu el, dar nu cunoaște ce anume, nu înțelege până la capăt. [...] cititorul este acela care se încarcă de semne, ca un acumulator de mașină, pe măsură ce le primește din text. El (lectorul transformat fără să știe într-un veritabil hermeneut) trăiește acest nemaipomenit sentiment că în noi și dincolo de noi este o altă realitate, un univers paralel în care trăiesc simbolurile”26. Una dintre cele mai reușite ipostazieri a personajului de tip „call”, ilustrare perfectă a individului modern, a cărui conștiință e golită de orice apetență pentru sacru este Gavrilescu din nuvela La țigănci. Figură cenușie, modestă și condamnată la stereotipie existențială, personajul pare să-și trăiască viața mașinal, abulic, sedat, ca și când el însuși ar fi proiecția visului propriu. Nimic din trăsăturile sale nu justifică aventura pe care o va trăi și pe care nu o va înțelege nici măcar în final, aventură pe care nu o caută, ci îi este impusă de destin. Practic, nuvelele fantastice ale lui Mircea Eliade se doresc o continuă rescriere a unor modele mitice. Lumea imaginată este o lume plină, o lume cu o identitate clar formulată, întotdeauna raportată la Realitate, care este chiar Evenimentul insolit ce intervine cu o surprinzătoare naturalețe într-o existență oarecare, schimbându-i traseul și finalitatea Bibliografie: Aristotel, Poetica, București, Ed. IRI, 1998 Adam, J.M.; Revaz, F., Analiza povestirii (trad. rom.), Iași, Editura „Institutul European”, 1999. 25 Eugen Simion, „Eliade, Mircea “, în, Dicționarul general al literaturii române. S/T (coord. gen. Eugen Simion), București, Ed. „Univers Enciclopedic”, 2005, pp. 26-27. 26 Eugen Simion, op. cit., p. 166. 1277 Alexandrescu, Sorin, Dialectica fantasticului, prefață la vol. Mircea Eliade, La țigănci și alte povestiri, București, Editura pentru Literatură, 1969. Aristotel, Poetica, București, Ed. IRI, 1998. Booth, Wayne C., Retorica romanului (trad. rom.), București, Editura „Univers”, 1976. Culianu, Ioan Petru, Mircea Eliade, Iași, Editura „Polirom”, 2004. Dan, Sergiu Pavel, Fețele fantasticului. Delimitări, clasificări, analize, Pitești, Editura „Paralela 45”. Eco, Umberto, Lector in fabula. Cooperare interpretativă în textele narative (trad. rom.), București, Editura „Univers”, 1991. Eco, Umberto, Șase plimbări prin pădurea narativă (trad. rom.), Constanța, Editura „Pontica”, 1997. Eliade, Mircea, Încercarea labirintului - Convorbiri cu Claude-Henri Rocquet, București, Editura „Humanitas”, 2007. Eliade, Mircea, Jurnal, I - II, București, Editura „Humanitas”, 1993. Lintvelt, Jaap, Punctul de vedere. Încercare de tipologie narativă, București, Editura „Univers”, 1994. Manfred Jan, Narratology: A Guide to the Theory of Narrative. Part III of Poems, Plays and Prose: A Guide to the Theory of Literary Genres, English Department, University of Cologne, http://www.uni-koeln.de/~ame02/pppn.htm Popescu, Ileana Ruxandra, Proza fantastică românească. Structuri narative și conversaționale, Pitești, Editura „Paralela 45”, 2005. Simion, Eugen, Mircea Eliade, spirit al amplitudinii, București, Editura „Demiurg”, 1995. Simion, Eugen, Mircea Eliade. Nodurile și semnele prozei, Iași, Editura „Junimea”, 2006. Simion, Eugen, Scriitori români de azi, II, București, Editura „Cartea Românească”, 1984 Vultur, Ioan, Narațiune și imaginar, București, Editura „Minerva”, 1987. 1278 ELEMENTE DE MODERNITATE ÎN CONCEPȚIA DOINAȘIANĂ DESPRE TRADUCERE Drd. Maria CHEȚAN Universitatea „Petru Maior”, Târgu-Mureș Conceptul de traducere la Ștefan Aug. Doinaș exprimă două realități distincte, corespunzând ipostazei auctoriale de eseist și interpret: creație literară pe de o parte (denumită de el traducere imaginară), iar pe de altă parte, traducere, însemnând interpretarea propriu-zisă dintr-o limbă în alta. Perspectiva lui Ștefan Aug. Doinaș asupra traducerii este rezultatul unei opera întinse, a propriei sale experiențe de mai bine de o jumătate de secol în domeniu. Traducătorul a fost dublat, din fericire, de un poet înzestrat și de un lucid teoretician al fenomenului poetic în general, astfel încât a putut să se ocupe de traducere pornind de la un material examinat. Ideile sale despre traducere rămân relevante și își demonstrează modernitatea și când (sau mai cu seamă când) sunt comparate cu conceptele pe care alți teoreticieni le folosesc în arta traducerii. Cuvinte-cheie: modernitate, traducere, ipostază auctorială, creație literară Poetul, eseistul și traducătorul Ștefan Aug. Doinaș sunt doar fațetele consubstanțiale ale aceluiași creator proteic ,,al cărui scris îmbină neîncetat frenezia conceptuală și tonul măsurat, echidistant.”1 Alcătuind o culegere de traduceri (Atlas de sunete fundamentale, Ed. Dacia, Cluj-Napoca, 1988), în care a adunat nu capodoperele liricii universale, așa cum intenționase inițial (proiect grandios, abandonat din cauza anvergurii lui, ce ar fi presupus, poate, un întreg colectiv), ci doar ,,sunete fundamentale”, adică voci lirice puternic individualizate și imediat recognoscibile, Ștefan Aug. Doinaș realizează în același timp, în postfață, și o sinteză a ideilor sale despre traducere. Arătând, din capul locului, că nu a dorit să elaboreze o teorie generală a traducerii, autorul își prezintă observațiile sub forma unor fragmente a căror unitate este asigurată tocmai de practica sa îndelungată de traducător (conform propriilor mărturisiri, Doinaș a început să traducă poezie pe la vârsta de 18 ani). Postfața Atlasului de sunete fundamentale, intitulată Despre traducerea fidelă a poeziei, indică posibilele tipuri de trădări ce pândesc activitatea de traducere, mai ales atunci când aceasta este, în mod exclusiv, urmare a unei lecturi estetice: mai întâi e vorba despre trădarea sunetului inconfundabil, unic, al versurilor, prin trecerea din registrul fonic general al limbii-sursă în limba traducătorului, apoi despre trădarea oricăruia dintre elementele care formează expresia literară (semnificantul în defavoarea semnificației și invers), precum și despre trădarea spiritului epocii în care a fost creat textul original, deoarece orice traducere a unei opere din trecut trebuie să respecte rigori asemănătoare cu acelea ale /■> unei lucrări de ,,restaurare a unui monument vechi.”1 2 1 Iulian Boldea, Eseistica lui Ștefan Aug. Doinaș, în România literară, nr. 25 /2009. 2 Ștefan Aug. Doinaș, Atlas de sunete fundamentale, p. 542. 1279 Concluzia lui Doinaș ar fi că lectura estetică, pentru un traducător, reprezintă doar un moment de tranziție, o etapă, care se cere completată cu lectura hermeneutică și lectura genetică. Lectura hermeneutică presupune o avansare dinspre lectura contemplativă înspre aceea operativă, specifică traducerii propriu-zise, lucrările de exegeză ale operei fiind auxiliare de neprețuit în acest context. Lectura pentru de-codificarea și pentru pătrunderea în adâncimea unui text, cum este aceea hermeneutică, nu trebuie să fie urmată nicidecum, spune autorul, de o sărăcire a sensurilor operei literare de tradus: <<În această lumină, traducerea nu este una din lecturile posibile ale originalului, ci - ca fidelă re-producere a contextului verbal în „grosimea ” structurilor sale - le precedă și le garantează pe toate. >>3 În mod cert, traducătorul nu are permisiunea de a interveni în textul de tradus în sensul decriptării acestuia, ci trebuie să acționeze pentru conservarea bogăției lui semantice, cerința traducerii de calitate fiind ca „o tălmăcire să nu fie cu nimic mai clară, dar nici mai plată decât originalul.”4 Lectura genetică a operei de tradus constituie o altă premisă importantă a unei traduceri reușite, consideră autorul Atlasului de sunete fundamentale; prin acest demers, Doinaș înțelege „vedere și comprehensiune dinlăuntru a originalului”5, adică o investigare a modalității în care s-a născut opera literară, o identificare a criteriilor care au condus la instaurarea unei creații, pentru descoperirea ,,alchimiei” poetice, a modului secret în care s-a produs, acest aspect având o importanță majoră pentru traducătorul care, cunoscându-l, ar putea re-face în acest fel traseul originalului într-o altă limbă. Lectura genetică include și celelalte două tipuri de lecturi, cea estetică și cea hermeneutică, punctul ei final fiind reprezentat de re - producerea unui text în altă limbă, element care nu înseamnă simpla repetare mecanică , ci o altă operă artistică : <<Traducătorul e chemat să re - facă ,,obiectul estetic” nu din afară, ci din dinlăuntru: să parcurgă, adică, pas cu pas, drumul parcurs de poetul pe care-l traduce: să repete, în spațiul de cultură al limbii sale, efortul făcut de autor în spațiul de cultură al limbii lui, adică să își însușească un anume poiein. >>6 În concluzie, fără să fie ,,nici interpretare, nici parafrazare, nici meta-limbaj”7, traducerea trebuie să refacă în țesătura, în materialul lingvistic străin, originalul, în așa fel încât claritatea sau obscuritatea textului să rămână nealterate, singura fidelitate necesară fiind respectarea poieinului autorului tradus, acest tip de fidelitate garantându-le pe toate celelalte și implicând, în același timp, posibilitatea lecturilor plurale. Ideea fidelității față de original se regăsește în multe texte doinașiene, unul dintre acestea fiind și articolul Cum am tradus Faust din volumul Eseuri (Ed. Eminescu, 1996). Apar aici și alte considerații referitoare la actul traducerii cum este aceea că „o bună o traducere de poezie în românește trebuie să fie o bună poezie românească”8, adică nivelul calitativ al traducerii trebuie să încerce a fi cât mai aproape de nivelul originalului sau că traducerea trebuie să aibă în vedere faptul că ea face o trecere „dintr-o poezie națională într-o altă poezie națională”9, și că ceea ce se traduce reprezintă un tot realizat între semnificații ideatice și expresia verbală, adică este necesară respectarea esteticii originalului. 3 Ibidem, p. 545. 4 Ibidem, p. 547. 5 Ibidem, p. 548. 6 Ibidem, p. 556. 7 Ibidem. 8 Ștefan Aug. Doinaș, Eseuri, Ed. Eminescu, București, 1996, p. 400. 9 Ibidem. 1280 Altă calitate a actului traducerii ar fi „trezirea, în structurile creatoare ale limbii române, a unor valențe poetice care dormitau”10 11, iar dacă traducătorul nu are la dispoziție mijloacele poetice necesare în experiența poetică națională, acesta trebuie să fie capabil a le crea el însuși. Al cincilea principiu enunțat de Ștefan Aug. Doinaș se referă la faptul că o traducere autentică reprezintă „repetarea creatoare a unei experiențe poetice, datată istoric și localizată geografic în alt timp și în alt loc”11. Distanța în timp a traducerii în raport cu originalul este văzută de Doinaș ca fiind benefică prin aportul de orizont cultural pe care îl primește opera tradusă. Viața estetică postumă a unei capodopere nu poate fi concepută în afara exegezei operei literare în cauză; traducătorul nu poate înțelege complexitatea unei structuri doar printr-o lectură individuală, ci trebuie să aibă în vedere lecturile diverse realizate în timp de către comentatori. Fidelitatea față de original este absolut necesară și imixtiunile nu sunt permise, explică Doinaș în același articol; fiindcă dacă la lectură traducătorul înțelege un text ambiguu, el nu trebuie să-l decripteze la traducere: „lectura ajutată de exegeză este o hermeneutică, dar traducerea, pe baza aceleiași exegeze, trebuie să rămână o creație”12. În cartea de interviuri Templul memoriei. Ștefan Aug. Doinaș în dialog cu Emil Șimăndan, apărută în 1998, autorul Mistrețului cu colți de argint revine asupra unor idei și teme legate de traducere, arătând că aceasta nu este, în mod evident, o translație mecanică a semnificațiilor, ci că ea trebuie să fie mai curând re-creare de sens în interiorul altei limbi, subordonată unui ansamblu estetic, scriitorul susținându-și ideile prin câteva exemple. Astfel, referindu-se la traducerea unor poezii cu formă fixă, Doinaș arată că sunt deosebiri majore între sonetele scrise de Dante, Petrarca sau Michelangelo, chiar dacă toate au fost scrise în limba italiană; cu atât mai mult sunt diferite așadar sonetele scrise în limbi diferite ( germană și în engleză), aparținând unor autori diferiți (Goethe și Shakespeare). Diferențierile merg și mai departe, Ștefan Aug. Doinaș arătând că traducătorul trebuie să fie înzestrat cu talentul de a simți sunetul specific al sonetului și de a-l putea reda, astfel încât, aceeași persoană, traducând sonete aparținând unor creatori diferiți, să nu le facă să semene între ele. O condiție pentru a sesiza specificul fiecărei opere literare este pătrunderea în intimitatea laboratorului poetic al autorului și aceasta seamănă cu o re-facere a traseului poetic urmat de scriitorul însuși (Ștefan Aug. Doinaș exemplifică acest aspect prin textul în care E. A. Poe explică felul cum a scris poemul Corbul). Un alt aspect important de care traducătorul trebuie să țină cont este că poezia este o ars combinatoria: „Orice cuvânt are o dimensiune ideatică și emoțională; are o dimensiune imagistică și are o dimensiune sonoră. Or, există poeți care pun accentul pe una dintre 13 dimensiunile amintite, ori fac combinații între acestea.”13 Pasiunea de explorator și dorința de a reda „carnația” poemului sunt necesare traducătorului care trebuie să reconstituie atât lumea sonoră (Poe afirma că orice poem este o construcție în auz), cât și lumea ideatică (începând cu suprarealismul, accentul cade pe imagine, arată autorul Doinaș). 10 Ibidem. 11 Ibidem, p. 401. 12 Ibidem., p. 402. 13 Templul memoriei. Ștefan Aug. Doinaș în dialog cu Emil Șimăndan, Fundația Culturală ,,Ioan Slavici”, Arad, 1998, p. 35. 1281 Într-un interviu cu Daniel Cristea Enache, apărut în Adevărul literar și artistic,14 Ștefan Aug. Doinaș face următoarea afirmație: ,,Arghezi și Blaga sunt traducători slabi, deoarece puternica personalitate a fiecăruia îi obligă să fie ei înșiși chiar și atunci când ar trebui să fie... celălalt.” Nu trebuie să înțelegem din aceste cuvinte că Doinaș subapreciază în vreun fel valoarea scriitorilor amintiți, mai ales în condițiile în care declară, inclusiv în articolul amintit, că pentru sine, Lucian Blaga a reprezentat un model în multe privințe. În alt context (e vorba de articolul din Eseuri, intitulat Cum am tradus Faust), autorul face o apreciere de ansamblu referitoare la calitățile traducerii blagiene, în care evidențiază și meritele certe ale acesteia: „Fericita consonanță spirituală între Goethe și Blaga și - până la urmă - marile realizări (fragmentare, ce-i drept) ale traducerii blagiene se sprijină tocmai pe această practică similară a celor doi poeți: și pentru unul, și pentru altul, poezia filozofică este, în expresia sa verbală, extrem de concretă, iar poetica ei implicită se arată mereu a fi hrănită de o gândire analogică, refuzând dezvoltările discursive, poposind și desfătându-se într-un imagism colorat al contrastelor reale, urmărind polaritățile existenței și - dincolo de ele tiparul adânc genuin al lucrurilor, fenomenul originar.”15 În mod cert, multe dintre condițiile unei bune traduceri erau îndeplinite, traducătorul fiind el însuși un mare poet și având și un tip de gândire asemănător cu al modelului pe care îl traducea, o gândire care operează cu simboluri, preocupată de lumea obârșiilor și transpunând conceptele în forme poetice. Însă până unde a reușit traducătorul Blaga să respecte originalul și de unde amprenta sa personală a început să se simtă, cât anume este ,,trădare”, acesta e un aspect asupra căruia Doinaș va reveni în mai multe rânduri. Traducerea pune și o problemă de o natură specială, ținând poate și de structura intimă, de personalitatea umană, o problemă de ,,acomodare” a traducătorului cu modelul literar, de ,,pliere” a acestuia pe structurile textului de bază. În acest context, Doinaș vorbește despre un model extrem de interesant, acela al cameleonului: ,,Cât despre faptul de a traduce poeți cu care nu ești structural înrudit, aș vrea să spun doar atât: a traduce poezie înseamnă -simplu și vulgar vorbind - a scrie versuri ă la maniere de... acest fapt presupune un anumit tip de înzestrare: capacitatea de a imita verbal pe altul. Un bun traducător dispune de un fel de vocație parodică sau cameleonică: putința de a lua, firesc, culoarea ( de a împrumuta modul de expresie poetică) originalului pe care ,,se așează”. A transforma în bun al limbii tale un original aparținând altei limbi, altei culturi - iată în ce constă talentul de a traduce versuri.”16 Ideile despre traducere ale lui Doinaș rămân actuale și își demonstrează modernitatea și când (sau în special când) sunt comparate cu conceptele cu care operează alți teoreticieni ai actului traducerii. Ne vom referi în continuare la posibile asocieri între unele concepte cu care operează Paul Ricoeur, cunoscut traducător, hermeneut, fenomenolog și interpret al Bibliei, în cartea Despre traducere (Ed. Polirom, 2005) și conceptele utilizate de către Doinaș de-a lungul timpului, în eseurile, articolele și interviurile menționate. Având în vedere că fiecare limbă are propria modalitate de a organiza și de a vedea lumea, iar, în traducere, textul de plecare și cel de sosire nu se vor suprapune, actul de 14 Adevărul literar și artistic, nr.582 / 28 august 2001, interviu cu Daniel Cristea -Enache: Pe mine, umbra pe care o aruncă asupra mea orice mare poet mă luminează. 15 Ștefan Aug. Doinaș, Eseuri, p. 405. 16 Adevărul literar și artistic, nr.582 / 28 august 2001, interviu cu Daniel Cristea -Enache: Pe mine, umbra pe care o aruncă asupra mea orice mare poet mă luminează. 1282 traducere fiind imperfect prin definiție, Paul Ricoeur arată că momentul acceptării acestei evidențe echivalează cu un doliu, formulă împrumutată din lexicul psihanalitic: ,,Or, la originea plăcerii de a traduce se află tocmai doliul după traducerea absolută.[.. ^Mărturisind și asumând ireductibilitatea perechii alcătuite de propriu și străin, traducătorul își află recompensa în recunoașterea statutului dialogic de nedepășit al actului traducerii, ca orizont rațional al dorinței de a traduce.”17 Arătând așadar că actul traducerii este ,,replica dată dispersării și confuziei de la Babel”18, Paul Ricoeur reia probleme generale ale acestei discipline, vorbind despre prezumția de nontraductibilitate, identitatea culturală a unui popor, bilingvii culturali sau mediatorii, plajele de intraductibilitate, polisemia și contextul, uniunea sens-sonoritate (în cazul poeziei) etc. Dintre conceptele aparte cu care operează Paul Ricoeur, enumerăm doar câteva ce vor avea, parțial, relevanță pentru ideile pe care vrem să le susținem referitor la modernitatea conceptelor doinașiene despre traducere, printre care acelea de lucrare a doliului, pierdere și câștig, lucrarea amintirii, rolul evenimentelor fondatoare, modelul schimbului de memorii, ospitalitatea limbajului, străinul, cititorul și formele rezistenței la traducere. În mod surprinzător (sau poate foarte firesc!) am regăsit corespondențe între unele idei cu care operează Paul Ricoeur și considerații făcute de Ștefan Aug. Doinaș în eseurile și articolele sale despre traducere, acest aspect evidențiind în opinia noastră actualitatea conceptelor doinașiene despre traducere. În acest sens, vom încerca să evidențiem unele similitudini, dacă nu conceptuale, cel puțin de viziune, între cei doi teoreticieni ai traducerii. Un concept inovator pe care l-am întâlnit în lucrarea Despre traducere, acela al schimbului de memorii, este definit de către Paul Ricoeur în felul următor: ,,A comunica, în planul spre care ne-a condus deja îndeletnicirea traducerii cu a sa artă a transferului și etica ospitalității lingvistice, impune un pas suplimentar, constând în a asuma, la nivelul imaginației și cu bunăvoință, istoria celuilalt prin intermediul propriilor povestiri despre viață”.19 Considerăm că acest model al schimbului de memorii își are corespondentul în imaginea calului troian și în conceptul de traducere imaginară pe care le regăsim în considerațiile doinașiene despre traducere: ,,Traducerea imaginară arată, cum nu se poate mai sugestiv, că nu traducem dintr-o limbă în alta, ci dintr-o cultură în alta...”20 și ,,A traduce poezie înseamnă a crea condițiile propice pentru ca un inefabil străin - pe care geniul limbii proprii n-avea cum să-l ivească de la sine - să pătrundă, oarecum pe nesimțite, în spațiul tău cultural.”21 Dacă schimbul de memorii este văzut de Paul Ricoeur ca un element consecutiv actului traducerii, un pas ulterior așadar către comunicare reală între populații, Doinaș arată că o traducere autentică presupune acest gest al trecerii graniței lingvistice cu arme și bagaje în tabăra celuilalt, un gest implicit așadar. Există aspecte comune și generale pentru problematica traducerii, care sunt arătate atât de către filozoful francez Paul Ricoeur, cât și de către scriitorul român; astfel, un aspect care delimitează tranșant la traducere zonele beletristicii (poezia și proza), arătând că poezia impune ,,dificultatea majoră a uniunii inseparabile dintre sens și sonoritate, dintre semnificat și semnificant”22 este evidențiat și de Doinaș într-unul din interviurile acordate lui Emil 17 Paul Ricoeur, Despre traducere, Ed. Polirom, Iași, 2005, p. 74. 18 Ibidem, p. 130. 19 Ibidem , p. 52. 20 Ștefan Aug. Doinaș, Orfeu și tentația realului, Ed. Eminescu, București, 1974., p. 266. 21 Ibidem, p. 267. 22 Paul Ricoeur, Despre traducere, p. 69. 1283 23 Șimăndan în Templul memoriei...23, atunci când vorbește despre cele două laturi, carnea diafană sau pulpa cuvintelor pe de o parte și construcția în auz pe de altă parte (cum îi place autorului să numească partea sonoră, citându-l pe E. A. Poe). Un alt aspect, referitor la relația dintre cititor, autor și traducător, la medierea apropierii primilor doi prin intermediul limbajului, este ceea ce Paul Ricoeur numește, atât de elegant, ospitalitatea limbajului: ,,Să-l călăuzești pe cititor către autor, să-l călăuzești pe autor către cititor, cu riscul de a sluji și a trăda doi stăpâni, înseamnă să practici ceea ce îmi place să numesc ospitalitatea limbajului.”24 Această dialectică a apropierii se regăsește în cuvintele cu care Doinaș arată că munca traducătorului trebuie să o egaleze într-un anume sens, pe aceea a autorului, adică primul are de dus aceeași bătălie cu limba-gazdă, precum a purtat-o însuși autorul cu limba-sursă în care a fost creată opera tradusă. Astfel, spune Doinaș, traducătorul este dator ,,să repete în spațiul de cultură al limbii sale, efortul făcut de autor în spațiul de cultură al limbii lui...”25Atât Paul Ricoeur, cât și scriitorul român evidențiază așadar același rol de mediator pe care este dator să îl joace traducătorul, el făcând posibilă comunicarea autentică în spații de cultură diferite, ca într-un veritabil joc de oglinzi imperfecte dar seducătoare. Un alt aspect, ideea plajelor de intraductibilitate circumscrie, la Paul Ricoeur, acea zonă în care rezistența la traducere îmbracă forme ce schimbă tălmăcirea într-o adevărată aventură: ,,Textul este presărat cu plaje de intraductibilitate ce transformă traducerea într-o dramă, iar speranța într-o traducere bună, într-un pariu. Din acest punct de vedere, traducerea operelor poetice a pus în cel mai înalt grad mințile la încercare...”26 Această idee este semnalată de către Doinaș încă din anul 1974, când, în eseul Trădare și fidelitate, scriitorul român vorbește despre ,,enclavele lingvistice ireductibile, cuvinte prețioase sau rare”27 ce reprezintă un fel de heraldică a unor autori și care uneori nu au echivalent lingvistic în limba-gazdă. Subliniind veridicitatea acestor afirmații, și alți traducători actuali afirmă, în același spirit, că limba este conservatoare și unele structuri ale ei devin aproape intraductibile, iar 28 vorbitorii le resimt ca pe niște „legitimări obscure ale eului etnic”.28 Chiar dacă a stabilit care sunt punctele esențiale pentru ca un traducător să manifeste fidelitate față de textul tradus, Doinaș știe foarte bine că gândul traducerii perfecte este o utopie, că orice scriere este un unicat, iar ceea ce se poate crea în spațiul unei alte limbi este nu o dublură, ci doar un ecou: ,,Nu există traducere adevărată decît atunci cînd, prin intermediul unei personalități creatoare, geniul unei limbi preia, și reia pe cont propriu, o inițiativă a spiritului uman: nu elementul necategorial al unei opere (aceasta, fiind un unicat, e limpede că nu poate fi reprodusă), ci ecoul ei, semnul sonor inconfundabil, vibrația eterului cultural care-i atestă prezența ca o biruință asupra timpului.”29 Utilizând concepte din psihanaliză, Paul Ricoeur scrie și el despre acest aspect pe care îl numește lucrarea doliului și pe care îl definește în felul următor: ,,[...] lucrarea doliului își află echivalentul în traductologie, aducându-i o amară, însă prețioasă compensare. O voi rezuma într-un singur cuvânt: renunțarea la idealul traducerii perfecte. Doar această renunțare îngăduie să suporți, ca 23 Templul memoriei. Ștefan Aug. Doinaș în dialog cu Emil Șimăndan, Fundația Culturală ,,Ioan Slavici”, Arad, 1998, p. 35. 24 Paul Ricoeur, op. cit., p. 92. 25 Ștefan Aug. Doinaș, Atlas de sunete fundamentale, p. 556. 26 Paul Ricoeur, op.cit., p. 68. 27 Ștefan Aug. Doinaș, Orfeu și tentația realului, p. 265. 28 Irina Petraș, Fragmente despre traducere, în revista Vatra, 8-9, nr. 473-474, 2010, Târgu-Mureș, p. 43. 29 Ștefan Aug. Doinaș, Orfeu și tentația realului, p. 267. 1284 pe o deficiență acceptată, imposibilitatea enunțată mai sus, aceea de a fi slugă la doi stăpâni: autorul și cititorul.”30 Ideea comună care apare la autorii citați este aceea a imposibilității de găsi echivalentul perfect al unei opere prin activitatea de traducere, această opinie fiind reflectată în conceptele de ,,operă-unicat” și ,,traducere-ecou” (la Doinaș) și ,,lucrare a doliului” (la filozoful francez). Există în istoria traducerii, arată Paul Ricoeur, forme ale dezideratului unei tălmăciri perfecte, utopii în definitiv, dar tentante tocmai din această pricină, un fel de iluzie a omnitraducerii: ,,.. .visul de a alcătui o bibliotecă totală, ce ar constitui prin acumulare Cartea, acea rețea ramificată la infinit și formată din traducerile tuturor operelor în toate limbile, 31 cristalizându-se într-un soi de bibliotecă universală .”31 Traducătorul român conturează și el un asemenea spațiu virtual; fiindcă piatra, bronzul ori culoarea sunt limbaje universale, iar capodoperele artelor plastice constituie, în totalitate, un fel de ,,muzeu imaginar”, Doinaș imaginează prin corespondență un alt asemenea loc, literar de această dată: ,,[.] traducerile formează, la rândul lor, locul geometric verbal în care marile valori literare, și îndeosebi poetice, ale umanității izbutesc să vorbească fiecărui popor în limba lui particulară, transgresând barierele lingvistice.”32 Imaginarul spațiu verbal al traducerilor ar trebui să îndeplinească, în viziunea doinașiană, sarcina de a face posibilă comunicarea poparelor prin intermediul artei și de a demonstra, în mod indirect, că atâta timp cât Dante sau Goethe își găsesc în graiul nostru traduceri memorabile, înseamnă că și valori ale literaturii noastre naționale, cum sunt Eminescu, Blaga, Arghezi sau Barbu pot sta alături de cele ale literaturii universale prin traduceri de mare calitate. Părerile lui Ștefan Aug. Doinaș despre actul traducerii sunt rezultatul unei îndelungate munci, al experienței proprii de o jumătate de secol în acest domeniu. Traducătorul a fost dublat, din fericire, de un înzestrat poet și de un teoretician lucid al fenomenului poetic în general, astfel încât el a putut să abordeze problematica traducerii din interior. Parcă autoportretizându-se, în repetate rânduri, Doinaș a definit condiția unui autentic traducător, arătând că acesta trebuie să fie atât un bilingv cultural, cât și un artist în adevăratul sens al cuvântului, capabil să sesizeze valoarea unui produs estetic verbal, dar și să producă el însuși, în spațiul altei limbi, o formă artistică nouă prin traducerea realizată: ,,Acest poet-traducător trebuie să posede, întâi de toate, o vie și activă conștiință a materialității limbajului; apoi, să aibă un înnăscut simț instrumental și o remarcabilă capacitate mimetică.”33 Această capacitate a traducătorului de a se adapta, de a se plia pe structura textului de tradus, de a imita verbal pe altul, mai este numită de către Doinaș ,,vocație cameleonică”34. Ar fi total eronat însă a crede că autorul acordă un credit nelimitat acestei înzestrări native de a versifica în maniera scriitorului tradus. Pe lângă sensibilitatea artistică și capacitatea de a produce text, traducătorul mai trebuie să fie capabil a face anumite tipuri de lectură (estetică, hermeneutică și genetică) care să îi faciliteze accesul spre straturile profunde ale operei de tradus. 30 Paul Ricoeur, op.cit., pp.71-72. 31 Ibidem, pp. 72-73. 32 Ștefan Aug. Doinaș, Orfeu și tentația realului, p. 262. 33 Ștefan Aug. Doinaș, Atlas de sunete fundamentale, p. 556. 34 Pe mine, umbra pe care o aruncă asupra mea orice mare poet mă luminează, interviu cu Daniel Cristea-Enache, în Adevărul literar și artistic, nr.582 / 28 august 2001. 1285 Dintre termenii utilizați de Doinaș pentru a teoretiza actul traducerii, unii se regăsesc ca atare și în lucrările altor specialiști în domeniu, cum ar fi de exemplu aceia de ,,câștig” și ,,pierdere”, dar cel mai frecvent apare o terminologie proprie, acest lucru datorându-se, probabil, faptului că traducătorul a fost dublat, în permanență, de un creator autentic. Foarte cunoscute sunt conceptele sale de ,,trădare” și ,,fidelitate”, traducerea ca ,,re-creare” a operei sau ,,traducerea imaginară”, acestea din urmă funcționând deja ca un fel de heraldică pentru autor. Mai puțin cunoscuți sunt alți termeni, care sunt însă înzestrați cu o deosebită capacitate plastică și evocatoare, cum ar fi modelul calului troian, al păsării în colivie, modelul cameleonului sau locul geometric verbal al traducerilor, termeni utilizați de autor pentru a plasticiza conceptele utilizate. Am încercat să demonstrăm că între termenii utilizați de Doinaș și cei folosiți de alți teoreticieni moderni ai traducerii ( Paul Ricoeur) se pot găsi echivalențe, mulți dintre aceștia denumind de fapt aceleași noțiuni. Prin abordarea diacronică a celor mai cunoscute texte doinașiene despre traducere am urmărit să observăm dacă, în timp, apar schimbări semnificative în concepția autorului și am concluziona că, de la primele texte la ultimele, există o deplină coerență și unitate de opinii, observându-se poate doar o îmbogățire a acestora, precum și o mai tranșantă precizare a opiniilor în unele situații ( ca de exemplu afirmațiile din 2001, din interviul cu Daniel Cristea Enache, apărut în Adevărul literar și artistic, referitoare la calitățile de traducători ale lui Arghezi și Blaga). Putem așadar afirma că Doinaș este nu numai unul dintre cei mai reprezentativi poeți români ai perioadei postbelice, ci și unul dintre cei mai înzestrați traducători, iar din articolele ori eseurile prin care teoretizează actul traducerii reiese modernitatea concepțiilor sale. Convins că doar cultura este cea care legitimează existența unui poet autentic, scriitorul extinde această viziune și asupra traducerilor, în care vede o posibilitate de a arunca punți de comunicare între popoare, în sensul în care și Paul Ricoeur sublinia că “Traducerea este medierea dintre pluralitatea culturilor și unitatea umanității.”35 Având conștiința imposibilității realizării traducerii perfecte, Doinaș arată că traducătorul trebuie să fie un bilingv cultural și o personalitate creatoare în același timp, capabil de a manifesta fidelitate față de textul tradus, dar înzestrat și cu suficient simț artistic, astfel încât traducerea să nu fie cu nimic mai prejos decât originalul și schimbul dintr-o cultură în alta să poată avea loc cu adevărat, iar traducerea respectivă să poată fi așezată în “locul geometric verbal” al valorilor literare universale. 35 Paul Ricoeur, op. cit., p. 130. Bibliografie a. Bibliografia operei Atlas de sunete fundamentale, Ed. Dacia, Cluj- Napoca, 1988 Eseuri, Ed. Eminescu, București, 1996 Orfeu și tentația realului, Ed. Eminescu, București, 1974 4. Pe mine, umbra pe care o aruncă asupra mea orice poet mare mă luminează. , interviu cu Daniel Cristea Enache în Adevărul literar și artistic, nr.528/28, aug. 2001 Templul memoriei. Ștefan Aug. Doinaș în dialog cu Emil Șimăndan, Fundația Culturală ,,Ioan Slavici”, Arad, 1998 1286 b. Bibliografie critică Bantaș, Andrei; Croitoru Elena, Didactica traducerii, Ed. Teora, București, 1999 Boldea, Iulian, Eseistica lui Ștefan Aug. Doinaș, în România literară, nr 25/26.06.2009 Bulgăr, Gh., Cultură și limbaj, Ed. Eminescu, București, 1986 Castellanos, Antonio Morillo, Teoretic, globalizarea este un factor care favorizează meseria noastră, dialog cu Mariana Gorczyca în Revista Vatra, 8-9, nr. 473-474, Târgu-Mureș, 2010 Eco, Umberto, În căutarea limbii perfecte, Traducere din limba italiană de Dragoș Cojocaru, Ed. Polirom, Iași, 2002 Flămând, Dinu, Poezia în limbă <<străină>>, în Revista Vatra, 8-9, nr. 473-474, Târgu-Mureș, 2010 Han, Bianca, Traducerea: Comunicare, controverse, globalizare culturală, Teză de doctorat, Cond.științific prof. univ. dr. Iulian Boldea , Tg. Mureș, 2010. Petraș, Irina, Fragmente despre traducere, în Revista Vatra, 8-9, nr. 473-474, Târgu-Mureș, 2010 Ricoeur, Paul, Despre traducere, Ed. Polirom, Iași, 2005 „ACKNOWLEDGEMENT: This paper is partly supported by the Sectorial Operational Programme Human Resources Development (SOP HRD), financed from the European Social Fund and by the Romanian Government under the contract number POSDRU 80641". 1287 MESAJ, IMAGINAR, CREATIVITATE, REFLEXII ALE IMAGINARULUI LINGVISTIC ÎN DISCURSUL JURNALISTIC Drd. Cristina OBREJA Universitatea „Ștefan cel Mare”, Suceava Creativitatea lingvistică, norma(ele) și abaterea de la normă(e), concepte lingvistice intrate de curând sub lupa cercetătorilor, determină o studiere mai profundă și din perspectivă jurnalistică. Pornind de la teoriile lansate de cercetători asupra imaginarului lingvistic, ne-am propus, în lucrarea de față, să scoatem la lumină stilul lingvistic gazetăresc, având la bază o serie de articole publicate în revistele pamfletare Academia Cațavencu și Plai cu boi, în care rezidă o tendință spre agresivitate și vulgaritate lingvistică, manifestate creativ printr-un limbaj care sfidează legile lingvisticii. Atracția spre inedit, spre abatere de la normele lingvistice, spre ironizare și violență verbală, bazată pe principiul conform căruia fiecare locutor vorbește propria sa limbă, se manifestă prin metaforizare, argou, inventare de cuvinte, toate purtând masca oralității, marcând dinamica limbii, progresul și permanenta reînnoire lingvistică. Cuvinte-cheie: mesaj, imaginar, creativitate, discurs jurnalistic I. Introducere, conceptualizare Conceptul de imaginar lingvistic, privit ca raportul dintre subiectul vorbitor și limbă, a fost introdus în domeniul lingvisticii de către Anne-Marie Houdebine-Gravaud. Ideea centrală prezentată de teoria imaginarului lingvistic are la bază principiul conform căruia fiecare locutor vorbește propria sa limbă. Tip jurnalistic analitic, editorialul impune o nouă direcție de cercetare lingvistică, din perspectivă imagistică. Fenomenul editorialistic datează din secolul al XIX-lea, cunoscând o ascensiune mai pregnantă după căderea comunismului, moment în care s-a pus un accent deosebit pe libertatea de expresie și de manifestare lingvistică, precum și pe dreptul la informare. Imagistica discursivă editorialistică își face loc din ce în ce mai pregnant în presă, acordându-și dreptul la cenzură. Pentru ilustrarea acestor teorii am alcătuit un corpus de studiu din articole de presă selecționate din revistele pamfletare Academia Cațavencu și Plai cu boi, ediția electronică, pe care le-am considerat reprezentative pentru acest tip de cercetare lingvistică. II. Etimologie. Nașterea cuvintelor și a sensului prin discurs. Marius Sala afirmă, în lucrarea sa, 101 cuvinte moștenite, împrumutate și create, că, în lipsa unor elemente clare care să ateste etimologia cuvintelor, lingviștii „apelează des la explicații de felul lui « creație expresivă ».”1 Aceste creații expresive ale discursului pamfletar se nasc, trăiesc și mor1 2 o dată cu obiectul pe care îl desemnează sau cu referentul lor. Tot referitor la nașterea cuvintelor, există o corelație bazată pe necesitate lingvistică, deoarece „cuvintele apar când este nevoie de ele.”3 De asemenea, punând în oglindă două limbi romanice surori, româna și franceza, Marius Sala susține că „deosebirile dintre forma unui 1 Marius Sala, 101 cuvinte moștenite, împrumutate și create, Humanitas, București, 2010, p. 23 2 Termene utilizate de Marius Sala („viața cuvintelor”). 3 Sextil Pușcariu in Marius Sala, op. cit. p. 34 1288 cuvânt în franceză și cea a cuvântului echivalent din română se explică prin faptul că în cele două limbi-surori au funcționat reguli de transformări fonetice diferite. Aceste reguli, numite legi fonetice, sunt foarte stricte.”4 Strictețea acestor legi și norme lingvistice nu îi pune însă în dificultate pe gazetari, ci dimpotrivă, îi îndeamnă la creativitate, la libertatea de utilizare a cuvântului ca instrument de manifestare discursivă. „Nu trebuie să fii lingvist ca să-ți dai seama că în orice limbă, pe lângă cuvintele moștenite din limba-mamă (latina, în cazul limbii române), mai există și altele, care sunt fie create în limba respectivă prin mijloace interne de formare a cuvintelor (derivare cu prefixe sau/și sufixe, compunere din cuvinte deja existente, etc.), fie dobândite prin mijloace externe, adică prin împrumut. Creațiile interne, prima sursă de îmbogățire a vocabularului unei limbi, sunt foarte numeroase datorită faptului că limba funcționează ca un organism viu, ca o structură care se modifică în timp. (...) există în limbă și cuvinte virtuale, care pot apărea oricând.”5 Nașterea cuvintelor, creația lingvistică și creația semantică i-au incitat pe cercetătorii din domeniul științelor limbii prin ponderabilitatea manifestărilor langagiare. Cu atât este mai incitant studiul limbii actuale, din punctul de vedere al imaginarului creator (de cuvinte, sens și mesaj), cu cât limba, aflată în plin proces de îmbogățire și actualizare, manifestă un dinamism tranzitoriu, interdomenial și interlangagiar. Domeniile de interes imagistic ale editorialiștilor se învârt de cele mai multe ori în sfera politicului și implicit a vieții sociale. De aici și avalanșa terminologică specifică, marcată prin libertatea de utilizare a cuvântului. În procesul lingvistic creator, „vorbitorii vor căuta să elimine polisemia, mai ales când diferențierea semantică se referă la nuanțe de sens.”6 7 Prin urmare, creația lingvistică presupune „o remodelare a structurii lexico-semantice.” Și imaginarul lingvistic mediatic se supune oarecum ideii că „aceste fenomene sunt, de cele mai multe ori, produsul, inovația vorbirii unei singure persoane, ulterior fiind acceptate (n.r. sau nu) de ceilalți membri ai o comunității.”8 Gradul de acceptabilitate lingvistică a producțiilor langagiare jurnalistice este relativ cu numărul cititorilor de presă, în general și a tipului de presă, în particular. Deseori acceptarea creațiilor lingvistice se produce involuntar, în măsura în care un sens sau o nuanță de sens nu poate fi redată decât prin forme lingvistice din limbajul colocvial, prin argou sau prin regionalisme. III. Dinamism9 și imaginar lingvistic (normă vs creativitate) Societatea în plină ascensiune antrenează dinamica limbii într-o evoluție ireversibilă. Aflată sub influența factorilor externi, limba își manifestă caracterul adaptabilității și al modelării, în funcție de necesitățile vorbitorilor. Dacă în secolul al XIX-lea se manifesta o 4 Marius Sala, op. cit., p.28 5 Ibidem, p. 34 6 Ibidem, p. 49 7 Ibidem 8 Marius Sala, op. cit., p.49 9 Dinamism lingvistic, construcție lingvistică proprie, legată semantic de conceptul de dinamică a limbii și derivată din acesta, face referire la capacitatea limbii de modelare și de adaptare, în funcție de necesitățile expresive ale locutorilor. Iar dacă limba este un „organism viu”, aceasta se regenerează în permanență, marcând evoluția proprie printr-o capacitate dinamică de reînnoire și remodelare. 1289 predilecție pentru franțuzisme, fiind folosite mai ales în înalta societate și dorind a exprima un grad ridicat de cultură (sau de snobism), începând cu evoluția tehnologică și mediatică, invadarea anglicismelor (americanismelor, mai bine spus) reflectă o preponderență a limbii române de asimilare și chiar de înlocuire a unor termeni, manifestată la toate nivelurile și registrele de limbă. Acest fenomen, numit de Marius Sala „avalanșă de americanisme din romgleză”, este catalogat drept „unică justificare a snobismului.”10 11 Trebuie remarcat faptul că limba română este, din acest punct de vedere, foarte permeabilă, locutorii favorizând înlocuirea unor cuvinte deja consacrate în limbă, cu termeni mai „cool”, poate și din dorința de identificare lingvistică cu vorbitorii de limbi occidentale. Imaginarul utilizatorilor de anglicisme este însă scăzut, preponderența adaptabilității scrierii la pronunția autohtonă rămânând la stadiul de utopie lingvistică. Mijloacele de informare în masă contribuie, în mod deosebit, la progresia acestui fenomen, editorialul devenind un fel de dicționar explicativ al evenimentelor, în termeni actualizați, din punctul de vedere al formei, conținutului și statutului lor în limbă, cu ajutorul cărora editorialistul, dând frâu liber imaginarului, reușește să transforme informația în alegorie. Manifestări ale imaginarului lingvistic sunt întâlnite și în literatură, în special în cea interbelică, unde mărcile oralității populare își arogă dreptul la existență. Lipsa cunoștințelor lingvistice ale personajelor din acea perioadă determină o abatere de la normă sau crearea unei norme proprii, nescrise, pe fondul necesităților lingvistice ale vorbitorilor. În cartea sa, L'imaginaire linguistique francophone, Sanda-Maria Ardeleanu ne vorbește despre imaginarul lingvistic al personajelor de gradul al doilea ale lui Marin Preda, făcând referire la „imaginarul lingvistic al subiectului vorbitor.”11 Este știut faptul că, în cazul literaturii, nu personajul este cel care vorbește; acesta este doar un mesager, un purtător al cuvântului scriitorului care, la rândul său, este reprezentantul unei societăți, al unei epoci și al unei clase sociale. Limbajul țăranului român din perioada interbelică rămâne un subiect de studiu preferat de lingviștii contemporani, căci până la urmă, ceea ce se manifestă dincolo de normă și care fuzionează într-o oarecare măsură cu creativitatea, marchează granița dintre limbajul academic și vulgaritate (limbaj comun, neelevat). Aceste elemente distinctive dintre vorbitori sunt numite de Anne-Marie Houdebine-Gravaud „trăsături arhaice” care funcționează ca „embleme”, ca „indici” lingvistico-sociali. Cercetătorii din domeniul lingvisticii fac distincția dintre normă și creativitate, norma fiind privită ca „regulă de bază”, în timp ce creația reprezintă o abatere de la normă, între cele două concepte existând o notă de complementaritate și de reciprocitate. Cunoscând un proces de transformare și îmbogățire lingvistică continuă, sub influența factorilor diverși, imaginarul lingvistic al locutorului intervine în discursul său, dând astfel noi forme, noi sensuri, unor structuri lingvistice, creând anumite efecte stilistice cu caracter tranzitoriu. Cercetările Ruxandrei Cesereanu asupra imaginarului lingvistic al românilor, au dezvăluit o preponderență gazetărească pentru limbajul pamfletar, satirizant. Aceasta vorbește despre Eminescu, gazetar la Timpul, în ale cărui articole poetul uzează de un limbaj violent, impregnat cu elemente satirice, xenofobe și antisemite: „El [Eminescu] admite că a folosit « espresiile cele mai tari cu putință » în scop emoțional, pentru a mișca publicul cititor. Își justifică pana « înmuiată în fiere » și « estraordinara asprime » verbală, datorită corupției 10 Marius Sala, op. cit., p. 51 11 Sanda-Maria Ardeleanu, L'imaginaire linguistique francophone, casa Editorială Demiurg, Iași, 2006, p. 55 1290 politice și decăderii din România. În această situație-limită, crede el, « rolul scriitorului ar trebui să-nceteze și să-nceapă rolul călăului. »”12 Nu știm cu exactitate dacă tonul violent gazetăresc, îndreptat mai ales împotriva anumitor formațiuni politice, a fost dat de Eminescu, însă în prezent, această manifestare lingvistică pamfletar-ironică este des întâlnită, chiar specifică editorialiștilor. Nuanțele de limbaj agresiv evidențiază un imaginar împins către o extremă lingvistică, manifestată prin cuvânt. De aici și forța ilocuționară pe care o capătă cuvântul, o forță metaforică, constructiv-distructivă. IV. Moduri de manifestare lingvistică. Marcări ai imaginarului lingvistic. La nivelul conținuturilor și formelor lingvistice imaginare există conexiuni și concordanțe de ordin fonetic (formal), semantic (de conținut), funcțional (fondul principal lexical), geografic (împrumuturi), semantico-onomasiologic, istorico-social, care oferă locutorului cadrul propice dezvoltării imaginarului lingvistic propriu și posibilitatea accederii la creațiile imagistice deja consacrate. Imagistica discursivă, pe care ne-o oferă textele editorialistice selecționate pentru analiza noastră, își propune transmiterea unui mesaj colectiv, persuasiv. Pornind de la ideea că orice discurs public marchează, dintr-o perspectivă pragmatică, „intenția locutorului de a-l influența pe celălalt” (Benveniste), construirea mesajului încalcă deseori normele lingvistice admisibile, plecând de la metaforizarea în relatare și ajungând până la vulgarizare și trivial. Astfel, competența lingvistică a emițătorului își dezvăluie caracterul implicit și mizează pe interrelaționarea cu cititorul, prin respectarea sau încălcarea anumitor reguli discursive. Ca modalități prin care se manifestă imaginarul lingvistic al editorialiștilor întâlnim, de regulă, metaforele, arhaismele (cuvintele învechite sau ieșite din uz), injuriile și chiar inventarea unor cuvinte pornind de la o rădăcină existentă deja, precum și folosirea excesivă a unor termeni familiari, argotici, în scopul nuanțarii semantice. IV.1. Metafora, marcă a imaginarului lingvistic violent Conform teoriei că „sistemul nostru conceptual obișnuit, pe baza căruia gândim și acționăm, are o natură fundamental metaforică”13, în mass-media aceasta capătă noi valențe expresive, având un rol pregnant în construirea imaginii realității politice și sociale. Astfel, metafora devine parte existențială și existența însăși devine o metaforă. Mecanismele după care sunt construite metaforele reflectă un mod de gândire, un imaginar sustras din capacitatea intelectuală, perceptivă și de relaționare, din care rezultă îmbinări de cuvinte cu sensuri simbolice, reprezentări ale unui limbaj nuanțat, expresie a unei realități. Pentru ilustrarea acestor teorii am cules din textele corpusului nostru exemple, sperăm noi, elocvente, care să ofere o imagine de ansamblu asupra imaginarului metaforic editorialistic. Ideea de combativitate, întâlnită în articolele supuse prezentei analize, marchează trecerea de la imaginarul propriu asupra realității (evidențiat prin construcția enunțiativă „fosta cantină a orașului [...] trântită de-a dreapta străzii principale”- metaforă personificatoare depreciativă), către un imaginar lingvistic agresiv, prin utilizarea, într-un context diferit, a unor termeni de război, sau prin „îmblânzirea” vizuală adusă de existența 12 Ruxandra Cesereanu, Imaginarul violent al românilor, Humanitas, București, 2003, p. 15 13 George Lakoff, Mark Johnson, Metaphor we live by, The University of Chicago, Press, Chicago&London, 1980, p. 3 1291 unui lăcaș de cult: „Priveliștea e acum îmblânzită de o biserică din apropiere.” Sensul metaforic al sintagmei „frumosul stil arhitectonic I.V. Stalin” sugerează agresivitatea imaginii asupra viziunii generale, o viziune ironică, depreciativă îndreptată împotriva unui vechi sistem. Imaginarul lingvistic popular, arhaic, pus în valoare prin limbaj publicistic, este marcat prin metafora „afară crăpau pietrele de frig”, sintagmă des întâlnită în limbajul familiar, care are menirea de a evidenția starea meteorologică extremă, întruchipând o realitate glaciară, imobilă. Etimologia acestei sintagme poate avea caracter realistic (fenomenul îngheț determină dilatarea pietrelor și implicit crăparea acestora), prin contragerea sensului literal în sens metaforic. În enunțul „domnul Boc a țâșnit din ceața autobuzelor cu drept de vot, dându-se rănit de parcă douășpe mii de cauciucuri l-ar fi călcat pe-o bătătură închipuită”, pleiada de construcții lingvistice marchează, prin imagistica reinterpretării faptelor și prin retribuirea de sensuri unor relatări, o agresivitate față de un personaj din sfera politicului. Redactarea poartă marca oralității discursive („douășpe”) și populare („a călca pe bătătură”), segregând sensul literal, printr-o imagistică disjunctivă. Editorialistul, emițător al discursului publicistic, afirmă că „ardelenii pedeliști n-au în dotare scule cu care să meșterească o șmecherie cu ghivent regățeană” care să se ridice la înălțimea așteptărilor „șmecherașului de port constănțean” (Traian Băsescu), defăimând astfel, atât ideologia politică cât și pe cei care fac parte din ea. Referirea la o profesie pe care referentul a practicat-o înainte ca acesta să îmbrățișeze cariera politică este, din punct de vedere lingvistic, o producție imagistică argotică, aproape vulgară („șmecheraș de port” fiind format după modelul nenormat încă „băiat de cartier” sau „băiat de băiat” ). Epitetele metaforice personificatoare, „haine inteligente”, „micuța bruxelleză” (Elena Băsescu), „cometa blondă” (Elena Udrea) care „i-a sucit mințile și i-a defectat radarul tătucului său” (Traian Băsescu), „mioare pedeliste” și „mâncători germani de urdă” dezumanizează referenții și personifică obiecte („haine inteligente”), îmbinarea poetică de cuvinte menținând violența verbală și creând o imagine astrală, teatrală, sumbră. Asocierile de termeni cu sensuri opuse marchează trecerea din sfera lingvistică normată, în sfera depravării lingvistice. Ideea de luptă este menținută și în exemplul următor: „o voce de tunet o va trimite înapoi pe băncile școlii, să se lupte în continuare cu acordul dintre subiect și predicat” (referentul fiind Elena Băsescu). Lipsa tactului și antrenului discursiv al „micuței bruxelleze”, catalogată ca fiind mai puțin inteligentă decât hainele pe care le poartă, o face pe fiica președintelui ținta ironiilor jurnaliștilor, în demersurile lor pamfletare și ironizante. O imagine care menține același registru lingvistic ne prezintă și exemplele următoare: „o metodă sigură și ieftină de a convinge papagalul occidental să vină și să ne ciugulească bomboane agricole din palmă”, „tătucul Băsescu bâzâind ca albinuța prin supermarket”, „când nu abuzează de cărucior, abuzează de tricolor, pe care are obiceiul a-l giugiuli doar în secuime, să-l doară la pipotă pe Marko Bela când președintele clipește cu subînțelesuri adânci, cu un ochi spre slănina ardelenească și cu celălalt spre făina măcinată la moara naționalistă a lui Vadim.” Prin metaforizarea elementelor din domeniul agricol și alimentar, jurnalistul transpune o realitate subiectivă, individualistă, impregnată cu comparații și epitete, menite să scoată la lumină, să parodieze. Circul lingvistic creat astfel evidențiază viciile națiunii, ale unui popor cu un imaginar lingvistic violent, vulgar, care instigă la revoltă. Rana 1292 națiunii, diagnosticată lingvistic de jurnaliști, este materializată scriptic prin articole și editoriale redactate într-un limbaj incizant. Să-i ascultăm: „În rest perie și domnia sa ce poate: filosofi căzuți în transă sau tinichigii căzuți în cap”; „Traian Băsescu a ajuns, în sfârșit, primul frizer mioritic al României”; „pe vremea când era berbecuț al școlii de cadeți maritimi fost-a cu siguranță ras și tuns, fiindcă de frezat nu se punea problema”; „S-ar fi băgat în reactor în aplauzele oamenilor de știință să extragă rădăcina din pătrat cu patentul și să lipească la loc nucleele atomilor cu Super Glue?”; „Pentru un președinte de țară însă, postura frizerească e de bun augur, căci se apropie alegerile și nu-i rău să exersezi pe oi înainte de-a tunde la zero o turmă de douăzeci de milioane de capete.” Potențialul lingvistic creator al editorialistului rămâne însă un teren nebătătorit și neexploatat îndeajuns. Asocierile de sensuri și cuvinte creează imagini suprarealiste. Expresia celor mai profunde sentimente provoacă înșiruiri langagiare care sfidează normele, atât pe cele lingvistice cât și pe cele etice. Panorama imagistică creată astfel abundă de sensuri. IV.2. Injurătura, marcă a imaginarului lingvistic sau a lipsei acestuia? Injurătura, marcă a oralității, este mai puțin întâlnită în presa scrisă, jurnaliștii manifestând cu precădere o afinitate pentru alte elemente prin care să-și marcheze ura și dezacordul. Și totuși ea există: „păi, la dracu' să mai sun”. Se uzează, în mod frecvent, de invocarea divinității, a personajelor malefice sau a elementelor din sfera religioasă, fără ca acest lucru să aibă vreo conotație divină, fiind doar simple sintagme „cu valoare didactică sau afectivă: a apuca/ prinde pe Dumnezeu de un picior, a da cu crucea peste cineva, a nu avea niciun Dumnezeu, a-i pune Dumnezeu mâna în cap, a da/ lăsa dracului pomană, a da la Maica Precista, Ducă-se dracului! Dumnezeu să-l ierte!, a se face frate cu dracul până trece puntea etc., făcând parte din inventarul de expresii la care vorbitorii fac apel, în scop persuasiv, pentru a obține un anumit efect prin autoritatea termenului religios.”14 Folosirea acestor termeni în articolele de presă, determină menținerea registrului oralității, dând cititorului impresia vorbirii directe și exprese. Exprimată în mod direct, înjurătura are rolul de a pigmenta limbajul, de a expune sentimente, frustrări, de a ofensa și de a umili. Aceste acte de limbaj, înzestrate cu forță ilocuționară, creează o punte de legătură cu receptorul. În cazul nostru, înjurătura care invocă diavolul (entitate malefică, mitică, provenită dintr-un imaginar religios marcat de dualitatea existențială bine/rău), mult prea obișnuită în limbajul colocvial, evidențiază aici o stare de nemulțumire îndreptată către subiectul abordat în discurs. IV.3. Termenii inventați, alăturările inedite de cuvinte - mărci ale funcției imagistice a limbajului „Cuvintele noi se importă (...) împreună cu obiectul pe care îl denumesc și care era absent înainte”, căci „vocabularul este un sistem deschis, permeabil, care permite o fluctuație continuă.”15 Iar dacă nevoia redării unei anumite nuanțe semantice nu se poate rezuma la cuvintele din limba autohtonă sau din alte limbi de contact, termenii se inventează. Uneori jurnaliștii, în periplul lor imagistic langagiar, recurg la utilizarea unor cuvinte inexistente în dicționarul explicativ al limbii române, dar care se fac inteligibile prin natura 14 Gina Necula, Limba de lemn împotriva imaginarului lingvistic religios în discursul literar. Expresii izgonite, in Philologica Jassyensia, An IV, Nr. 2, 2008, p. 89 15 Marius Sala, op. cit. p. 36 1293 provenienței lor. Găsim în articolele analizate aici câteva exemple formate de la rădăcina unor cuvinte existente în limbă, care iau naștere prin prefixare sau prin îmbinare de cuvinte din alte limbi, adaptate la ortografia autohtonă: „munțomani”, „autobuziada”, „capot angle” (sintagma din urmă, ne lămurește editorialistul, este de fapt o pronunțare incorectă a unui termen franțuzesc, chapeau anglais, termen care desemna un produs contraceptiv). Prin alăturări de cuvinte („fabulospiritul”, „juna modistă”), jurnalistul dorește o reinventare lingvistică de sens și semnificații, prin simularea unor posibile interpretării și prin hiperbolizarea anumitor trăsături. Evidența imagistică a scrierii nu are astfel cum să rămână indiferentă. IV.4. Termenii învechiți, preferați de editorialiști Descoperim, pe măsura cercetării limbajului editorialistic, o preferință pentru utilizarea arhaismelor și a cuvintelor învechite. Nuanța laică, populistă a acestui fapt sporește derizoriul și fabulosul lingvistic, într-o coloratură diafană, în care noul se împletește cu vechiul, în folosul (sau în detrimentul?) limbii. Folosirea, în politica prezentului discursiv, a unor termeni învechiti, ieșiți din uz sau care mai subzistă doar prin unele regiuni, dar care, iată, se ivesc în limbajul gazetăresc, având aceleași sensuri sau îmbrăcând altele noi, creează o anumită simbolistică, dă culoare stilului și îmbogățește de semnificații: „taman”, „carevasăzică”, „pălește”, „pălălaie”, „tulumbă”, „juni”, „matroz”, „zvârli”, „iacătă”, „șuți”, „lustragiu”, „mușterii”, „pasămite”, „giugiuc”, „temenele”, „să vază”, „asemui”, „budigăi.” În detrimentul folosirii unor termeni literari, acest limbaj are menirea de a scoate în evidență trăsături ale unei societăți rămase la stadiul ei lingvistic primordial. IV.5. Cuvintele argotice, familiare, mărci ale oralității În cazul cuvintelor familiare, argotice, proprii registrului oral, imaginarul lingvistic este mult mai pregnant („s-o mierlească”, „o măgăoaie”, „mâncău”, „să tacă chitic”, „fomiști”, „șmecheraș”, „bașbuzuci”, „terchea-berchea”, „fraierul care pune botul”, „euroi”, „teșcherea”, „bâzdâc”). Ca definiție a argoului, o considerăm mai potrivită pe aceasta: „Argoul e o variantă socială a limbii, prin care un anumit număr de vorbitori își marchează apartenența la un grup sau la o comunitate « marginală » și, implicit, diferențierea față de cultura oficială și față de limba standard.”16 Acest tip de limbaj „fascinează prin exotism și familiaritate, fiind un limbaj deopotrivă depărtat și apropiat, al altora și al nostru: alcătuit din cuvinte uneori misterioase, cu formă de neînțeles, dar, mai adesea, înșelătoare prin sensul neobișnuit asociat unei forme banale. În același timp, argoul e o ilustrare a posibilităților ludice și estetice ale limbii; un 17 spațiu în care își manifestă creativitatea vorbitori anonimi, dotați cu ingeniozite și umor.”17 Discursul jurnalistic actual tinde spre o familiarizare vulgară, spre o aparentă exprimare neglijentă care, prin natura ei, creează un sentiment de familiaritate și complicitate cu cititorii. Argoul marchează pe de o parte și dorința de a ieși din șabloane. Un discurs plat, academic ar plictisi cititorul. 16 Rodica Zafiu, 101 cuvinte argotice, Humanitas, București, 2010, p. 15 17 Rodica Zafiu, op cit., 2010, p. 9 1294 V. Registre de limbă: oralitate, pamfletar Registrele de limbă, afirmă Sanda-Maria Ardeleanu în L'imaginaire linguistique 18 francophone, pot da indicații asupra originii sociale, vârstei, profesiei, sexului locutorului,18 făcând distincție între termenele „nivel” de limbă, utilizat mai frecvent și „registru”, acesta din urmă având o expresivitate lingvistică mai pronunțată, fiind deci recomandat. Registrele de limbă marcante din articolele noastre diferă în funcție de intenționalitate, scop și publicul-țintă. Remarcăm, în cadrul discursului publicistic, o amalgamare de registre. Un gen aparte, pe care îl vom numi registru pamfletar, din dorința de a încadra acest stil de limbaj într-o categorie distinctă, surprinde toate aspectele lingvistice, proprii pamfletului. Registrul pamfletar definește stilul lingvistic al acestei categorii discursive, dând astfel naștere unui nou gen de scriitură, aflată la granița dintre cult și oralitate. Satirizarea fină sau pamfletarea directă uzează de structuri lingvistice proprii registrului oral. Preferința editorialiștilor pentru oralitate, i-a determinat pe cercetători să-și îndrepte atenția asupra acestor preponderențe, concluzionând astfel: „anticipăm cel puțin două răspunsuri care pot fi luate în considerare: fie se speră un câștig comunicațional (mesajul este perturbant, deci remarcat sau, dimpotrivă, corespunde obiceiurilor lingvistice (...) ale receptorilor vizați); fie emițătorii acestui tip de mesaj, ca întemeietori ai unei norme de avangardă, (...) gestionează astfel raportarea la Norma lingvistică.”19 „Presa funcționează ca un filtru enorm care reține toate reziduurile rezultate din dificilul proces de îmbogățire (...) lingvistică. Limba intră apoi într-un proces de cizelare (...). Toate aceste calități, o dată câștigate, se repercutează asupra limbajului gazetăresc care continuă în permanență să filtreze alte noi elemente.”20 În procesul filtrării lingvistice din presa scrisă se rețin anumite elemente lingvistice fără de care presa și-ar pierde din caracterul ei oral, pamfletar, devenit blazon. VI. Concluzii Discursul public, de orice natură ar fi acesta, poartă cu el un mesaj, încărcat de semnificatii, care are rolul de a manipula, de a crea o punte de legătură între emițător și receptor. Cu cât mesajul transmis este redat printr-un limbaj familiar, apropiat de cel al receptorului, cu atât el reușește să-și atingă scopul. Manifestat prin diverse forme langagiare cu caracter oral, imaginarul lingvistic al jurnaliștilor nu cunoaște granițe, marcând dinamica limbii, progresul și permanenta ei reînnoire. Noțiunea de imaginar lingvistic este, în general, asociată cu un dublu raport între limbă, gândire și creație. În această analiză succintă ne-am propus să scoatem la lumină stilul lingvistic editorialistic pamfletar. Tendința spre agresivitate și vulgaritate lingvistică manifestată prin media, continuă să ia amploare, poate și datorită faptului că lingviștii își îndreaptă din ce in ce mai mult atenția asupra ei. Atracția spre creativitate, spre abatere de la normele lingvistice, spre ironizare și violență verbală se manifestă și în cazul cercetătorilor care doresc, poate, să se îndepărteze de 18 „Un mecanic nu vorbește la fel ca un academician sau ca o prințesă; nu vorbim la fel când avem 20, 40 sau 60 de ani; o femeie poate fi recunoscută adesea după stilul limbajului pe care îl folosește.” (traducerea noastră din Sanda- Maria Ardeleanu, op. cit., 2006, p. 82) 19 Traducerea noastră din Sanda- Maria Ardeleanu, op. cit., 2006, p. 117 20 Ibidem, p. 120 1295 un discurs prea plat sau prea rigid și să creeze o coloratură lingvistică provocatoare. Studiul limbii, în toate formele ei, sugerează și acceptarea academică a formelor lingvistice imagistice colocviale, pentru că, până la urmă, și ele marchează evoluția și dinamica limbii. BIBLIOGRAFIE SELECTIVĂ ARDELEANU, Sanda-Maria, L'imaginaire linguistique francophone, Casa Editorială Demiurg, Iași, 2006 ARDELEANU, Sanda-Maria, Dynamique de la langue et imaginaire linguistique, Casa Editorială Demiurg, Iași, 2000 ARDELEANU, Sanda-Maria, Mesaj și imaginar lingvistic în discursul public, in Limbaje și comunicare, X2, Creativitate, semanticitate, alteritate, CISL Suceava, Casa Editorială Demiurg, Iași, 2009, pp. 235 - 239 ARDELEANU, Sanda-Maria, Innover, inventer, transgresser - une affaire du locuteur des journaux, in Limbaje și comunicare IX, partea a II-a, Ed. Universității Suceava, 2007, pp. 118-125 ARDELEANU, Sanda-Maria, PROUET, Liliana, La norme dans les imaginaires des langues, in Limbaje și Comunicare, IV, Ed. Universității Suceava, 2000, pp. 127-131 ARDELEANU, Sanda-Maria, Sur l'imaginaire linguistique des roumains, in Limbaje și Comunicare III, Expresie și sens, Junimea, Iași, 1998, pp. 33-42 ARDELEANU, Sanda-Maria, Etude sur l'imaginaire linquistique dans Moromeții de Marin Preda, in Analele Universității „Ștefan cel Mare”, Suceava, anul V, 1996, pp. 8-12 ARDELEANU, Sanda-Maria, L 'imaginaire linguistique - sa theorie, in Analele Universității „Ștefan cel Mare”, Suceava, anul IV, 1995, pp. 9-11 CESEREANU, Ruxandra, Imaginarul violent al românilor, Humanitas, București, 2003 CESEREANU, Ruxandra, Instrumentarul imaginar al pamfletarului. Undreaua, peria de sârmă, răzătoarea, fierăstrăul și sculele de măcelărie ale lui Tudor Arghezi, in Caietele Echinox, volumul 2, Teoria și practica imagini. 1. Imaginar cultural, Editura Dacia, Cluj Napoca, 2001, pp. 194 - 202 COROI, Ioana-Crina, La norme linguistique au commencement du XXe siecle, in Limbaje și comunicare IX, partea I, Ed. Universității Suceava, 2007, pp. 201-209 COROI, Ioana-Crina, La creativite linguistique dans la publicite televisee, in Limbaje și comunicare X2, Creativitate, semanticitate, alteritate, Ed. Demiurg, Iași, 2009, pp. 264-269 HOUDEBINE-GRAVAUD, Anne-Marie, Norme et normes, in Limbaje și Comunicare IV, Ed. Universității Suceava, 2000, pp. 205-211 HOUDEBINE-GRAVAUD, Anne-Marie, L'imaginaire linguistique, questions au modele et applications actuelles, in Limbaje și Comunicare III, Expresie și sens, Junimea, Iași, 1998, pp. 9-32 LAKOFF, George, JOHNSON, Mark, Metaphor we live by, The University of Chicago, Press Chicago&London, 1980 NECULA, Gina, Limba de lemn împotriva imaginarului lingvistic religios în discursul literar. Expresii izgonite, in „Philologica Jassyensia”, An IV, Nr. 2, 2008, p. 87-97 SALA, Marius, 101 cuvinte moștenite, împrumutate și create, Humanitas, București, 2010 ZAFIU, Rodica, 101 cuvinte argotice, Humanitas, București, 2010 1296 BIBLIOGRAFIE CORPUS Academia Cațavencu (http://www.catavencu.ro/) (consultat la 24.01.2010) Haiti, sictir! (http://www.catavencu.ro/haiti sictir-12261.html#Scene 1) Paradisul Victoriei sau victoria Paradisului (http://www.catavencu.ro/i_paradisul_i_victoriei_sau_victoria_i_paradisului_i-11897.html) Plai cu Boi (http://www.plaicuboi.ro/) (consultat la 24.01.2010) Autobuziada (http://www.plaicuboi.ro/autobuziada/) Haine inteligente (http://www.plaicuboi.ro/haine-inteligente/) Cum se va juca Traian Băsescu de-a Lăpușneanu cu Emil Boc (http://www.plaicuboi.ro/cum-se-va-juca-traian-basescu-de-a-lapusneanu-cu-emil-boc/) O metodă ieftină de a ne vinde țara (http://www.plaicuboi.ro/o-metoda-ieftina-de-a-ne-vinde-tara/) Epoca micului lustragiu (http://www.plaicuboi.ro/epoca-micului-lustragiu/) Nea Alecu, nea Alecu (http://www.plaicuboi.ro/nea-alecu-nea-alecu/) Notă: Această lucrare a beneficiat de suport financiar prin proiectul cu titlul “Doctoratul: o carieră atractivă în cercetare", număr de contract POSDRU/107/1.5/S/77946 cofinanțat din Fondul Social European prin Programul Operațional Sectorial Dezvoltarea Resurselor Umane 20072013. Investește în Oameni! ANEXĂ Haiti, sictir!, autor Andrei Mantog Transmisiunile Realitatea TV din Haiti au fost dureroase. Și din punct de vedere uman, și jurnalistic. Materialul începea, invariabil, cu o prezentare din studio în care ni se spunea că Realitatea TV este singura televiziune din România care are un trimis special la locul marii catastrofe. S-a notat. Felicitări! Apoi, omul din fața televizorului căsca ochii mai atent, curios să afle de ce a trimis Realitatea un reporter în Haiti. El, omul, se aștepta ca el, reporterul, să-i dezvăluie evenimente de la fața locului pe care nu le știa de la agențiile internaționale, citate oricum de toată presa autohtonă. Dar nu. Cristi Zărescu continua ce se începuse în studio. La orice intervenție, ne povestea despre măreața inițiativă jurnalistică a Realității și, mai ales, despre cît de periculos este să te afli acum în Haiti, unde „poți fi omorît chiar și pentru o sticlă de apă”. Acesta era doar unul din multele pericole care te pasc (sau, mă rog, îl pășteau pe reporter) la tot pasul în Haiti. De fapt, nu chiar pe el, că el avea „pază”. Dar, teoretic, dacă n-ar fi fost păzit, ar fi putut s-o mierlească. Ceea ce e destul de departe de „periculos”, dar în fine... În timp ce Zărescu ne trăncănea despre infracțiunile din Haiti și despre oamenii răi care te pîndesc după colțuri să-ți fure apa și mîncarea, cameramanul focaliza pe chipurile unor copii localnici care îl priveau mirați pe reporterul terifiat. În ochii înlăcrimați ai copiilor, mirarea se amesteca cu speranță, la vederea, probabil, a camerelor de luat vederi. Norocul lui Zărescu că avea pază, că altfel pun pariu că-l mîncau sălbaticii. Chiar așa, la kilogramele lui, 1297 cam cît credeți că ar rezista Zărescu fără pază în Haiti? Trimiteți răspunsurile voastre pe adresa redacției. Taman cînd mă întrebam de ce nu s-a dus Tatulici în Haiti, să facă o ediție din Stradă, școală și spital, dau pe Realitatea și ce văd? Exaaact! Teledon cu Tatulici. O inițiativă lăudabilă, de altfel. Dar parcă după ce ai văzut teledonul ăla mare, de la americani, unde chiar a existat o mobilizare de excepție, copierea formatului la un nivel atît de redus este ușor jenantă. Întîmplător am văzut întreaga transmisiune a MTV-ului în direct, vineri noaptea, pe National Geographic. Formatul presupunea ca vedete din showbiz-ul american să răspundă la telefoane oamenilor care făceau donații. Și cînd spun „vedete” vreau să spun că le știa și bunică-mea. Mie nu mi s-a întîmplat să nu recunosc pe cineva, de exemplu. Și erau peste 100! Dintre vedetele care răspuneau la telefoanele puse la dispoziție de Realitatea TV, în schimb, o cunoșteam pe Anca Țurcașiu, pe Anamaria Prodan și pe un fost domn ministru cu care mergeam într-o vreme la fotbal. Păi, la dracu' să mai sun, ca să vorbesc cu Anamaria Prodan la telefon? Mersi, dar eu dau SMS. PS - un coleg mi-a spus că domnul reporter Zărescu nu este la prima catastrofă din carieră. Cică ar fi fost trimis și la Sichuan în 2008, la cutremurul de acolo. Și, intervievat pe aeroportul din București la plecare, Cristi Zărescu s-ar fi declarat „foarte fericit” că pleacă în China. Ce să mai zicem? La mai mare! Paradisul Victoriei sau victoria Paradisului Dacă nu le ai cu muntele, mai ales cu Făgărașul, e puțin probabil să fi auzit de Victoria. Orașul Victoria. Aparent, nici o pagubă, că oricum n-a auzit nimeni de el, în afară de localnici și de maniacii munțomani; dar, de fapt, e mare păcat pentru gurmanzi, că în Victoria se poate mânca mai bine, mai mult și mai ieftin ca oriunde în țara asta. Cu condiția să nimerești la Paradis. Prost să fii și tot nimerești: e fosta cantină a orașului, o măgăoaie paralelipipedică în frumosul stil arhitectonic I.V. Stalin, trântită de-a dreapta străzii principale. Priveliștea e acum îmblânzită de o biserică din apropiere, dar înainte de ridicarea acesteia (până în 1989, Victoria era singurul oraș fără biserică!), cantina, „magazinul universal“ și Casa Sindicatelor erau grozăveniile locului. Acum lucrurile s-au mai civilizat, aproape ai putea confunda Victoria cu un oraș normal - asta până intri în fosta cantină, actualmente restaurantul Paradis. La parter, garderobă ca la Teatrul Național; urci la etaj pe o scară monumentală, proiectată probabil pentru camioane; ajuns sus, ai de ales între „salonul mic“ (puțin peste 100 de metri pătrați) și salonul mare (care-i cât terasa La Motoare). În orice salon intri, ai parte de același meniu. Meniul de la Paradis merită în sine un studiu sociologic. Este copleșitor, imens, bulversant: te sufoci doar frunzărindu-l. Zeci de pagini. Un restaurator parizian ar muri de rușine citind meniul ăsta: caviar, somon, midii, anghilă, caracatiță, doradă, crap, știucă, nisetru, șalău, păstrăv, somn, lipan, pui de baltă, raci. Dai pagina: preparate din porc (listă obositor de lungă). Dai de la-nceput: aperitive. Deschizi la mijloc: preparate din oaie (apoi vită, pasăre, vânat). Urmează „specialități“, apoi „preparate de post“, „salate“, „garnituri“, „deserturi“; meniul de băuturi este separat. Înnebunești, pur și simplu. Pentru că prețurile sunt neverosimile. Nu numai că-s mult sub cele bucureștene, dar sunt mult și sub cele românești în general: la Paradis, doi oameni serioși 1298 mănâncă și beau cu 30 de lei până nu mai pot (hai, 40, dacă se îmbată și exagerează cu bacșișul - care, apropo, aici nu se prea cunoaște!). Iar porțiile sunt grotesc de mari, pe principiul „Trăiești ca să mănânci, nu mănânci ca să trăiești!“, dar trebuie remarcat că-n minunatul oraș Victoria (în care „trăiesc“ sub zece mii de locuitori) iarna ține șase-șapte luni, și e iarnă serioasă, nu jucărie! Probabil de-aia băștinașii obișnuiesc să mănânce așa bine. Să mănânce bine, dar mai ales să bea bine! Nu vă recomand să vă așezați la masă cu ei dacă n-aveți bătături serioase pe ficat. Eu așa am făcut și mi-am luat-o. Am început cu o țuică fiartă, apoi am trecut pe vin fiert, la saramura de somn (pește gras, trebuie „dizolvat“!). Pe urmă m-am lăsat păcălit la o costiță pe care n-am putut s-o dau gata, deși sunt mare mâncău, tot cu vin fiert, dar alt soi, că aveam de unde alege și experimenta. Afară crăpau pietrele de frig, iar eu am ieșit în tricou, să mă frec cu zăpadă să mă răcoresc (simțeam că mor de cald); am reintrat după vreo juma' de minut și-am dat pe la toaletă. Nu m-am recunoscut în oglindă. Tipul ăla nu era în nici un caz de rasă caucaziană, era o piele-roșie rătăcită cine știe cum în țara Făgărașului. Vinul, bată-l vina. A doua zi urma să plecăm de dimineață pe traseu, spre cabana Turnuri. Am plecat spre seară, pe traseul spre restaurantul Paradis: mai erau multe necunoscute în meniul ăla, ar fi fost și păcat! De câte ori în viață ajunge omul în orașul Victoria?! Autobuziada, autor Mircea Dinescu La o baie comunală ce forfotea de mușterii, cineva dădu într-o zi ușa de perete strigînd din toți bojocii: „Să iasă prostul din baie!” Stalactitele trase în glazura clăbucilor de săpun au încremenit preț de cîteva secunde în aburul primordial, pînă cînd o voce mieunată a destrămat misterul: „Da' de ce să ies, domnule, ce, eu n-am plătit?” Cam asta-i povestea numită „a sări ca prostul din baie”. În loc să tacă chitic, domnul Boc a țîșnit din ceața autobuzelor cu drept de vot, dîndu-se rănit de parcă douășpe mii de cauciucuri l-ar fi călcat pe-o bătătură închipuită. Carevasăzică, cineva strigă „Foc! Foc!” și pompierul Boc, în loc să vină cu tulumba și să stingă incendiul, își scoate bățul de chibrit de la brîu ca pe un buzdugan cu trei peceți și își pălește în cap colegul de guvernare, provocînd o pălălaie și mai mare, ce l-ar putea trimite în brațele întristatei sale mămici, în satul de lîngă Cluj, unde-i penurie de cosași. Un lucru e cert: ardelenii pedeliști n-au în dotare scule cu care să meșterească o șmecherie cu ghivent regățeană, de aceea în această poveste cusută cu rață albă nu s-au ridicat la înălțimea șmecherașului de port constănțean, care a declarat, cu seninătate, în fața profesorilor că se consideră un bun produs al școlii românești, fără să specifice dacă e vorba de școala de barbut sau de școala de „alba-neagra” absolvită cu brio la Anvers. Haine inteligente, autor Mircea Dinescu După ce NASA a anunțat că va scoate pe piață un soi de haine inteligente, fiica președintelui Băsescu va fi supusă la o grea încercare, căci nu-i va fi ușor să demonstreze că e 1299 mai deșteaptă decît hainele pe care le poartă. Va fi oare EBA la fel de ageră ca o bluziță cu un IQ atît de ridicat încît e capabilă în cîteva secunde să comunice temperatura corpului și cantitatea de zahăr din sînge datorită fibrelor ultrasensibile care în contact cu transpirația reacționează mai prompt decît laborantele dintr-o policlinică românească? Scîrbită de intelectuali, ca odinioară angajatele de la APACA ce refuzau valuta, juna modistă, ce speră să treacă voioasă pe lîngă junii alegători tractată de cometa blondă care i-a sucit mințile și i-a defectat radarul tătucului său, va avea o mare problemă. Căci nu va trece la fel de zglobie prin fața Cotrocenilor dacă pică examenul. Cu siguranță Traian Băsescu va juca în final rolul mamei lui Ștefan cel Mare și-n clipa în care EBA va zgîlțîi clanța fugărită de bașbuzucii cu drept de vot, o voce de tunet o va trimite înapoi pe băncile școlii, să se lupte în continuare cu acordul dintre subiect și predicat. Cum se va juca Traian Băsescu de-a Lăpușneanu cu Emil Boc, autor Mircea Dinescu Tatăl meu, care avea într-adevar o clasă mai mult decît trenul, pentru că într-a patra își luase adio de la școală, căuta din cînd în cînd să-mi demonstreze că, în ciuda acelui accident biografic, face și el parte din lumea intelectualilor. Cu vreo doi ani înainte de a pleca într-un concediu fără plată, adică pe la optzeci de ani, mi-a pus o întrebare care m-a lăsat tuț: “Bă, tu știi cum se numea prezervativul pe vremea cînd făceam eu armata la Marină? Capot angle, bă, că nu eram niște terchea-berchea, dacă foloseam capoate englezești.” Un lingvist din aceeași generație căruia i-am povestit întîmplarea m-a lămurit că în realitate chestia cu pricina se numea în franțuzește chapeau, adică un soi de șapcă, sau mai degrabă fes englezesc, dar marinarii noștri, în traducere liberă, îl numeau capot. La numirea lui Emil Boc ca prim-ministru, socotind că e exagerat de zis că Băsescu îl folosește ca pe o manta de vreme rea, gîndii că fostul matroz îl privește pe subalternul său mai degrabă ca pe un fes englezesc de vreme rea pe care-l va zvîrli mulțimii înfuriate peste gardul de la Cotroceni înainte de ultima juisare ca președinte al României. O metodă ieftină de a ne vinde țara, autor Mircea Dinescu Dacă pe vremuri strîngeam din buci nu cumva să vină străinii și să ne fure țara, iacătă, între timp ne-am relaxat cu asupra de măsură dacă în căutarea unui brand turistic pentru România ministerul condus de doamna Udrea a pus la bătaie 75 de milioane de euro. Firmele matrimoniale specializate în măritatul babelor cocoșate și cu neg pe nas au tresărit la asemenea sumă, ce aruncă în derizoriu cele șase milioane cheltuite pe fascinantul album cu țărăncuța de pe copertă, care nu iese la cosit fără Rolex la mînă și budigăi Yves Saint Laurent. Nici cu fabulospiritul dîmbovițean n-a ținut figura, dacă ne gîndim că morocănoșii bulgari, fără să abuzeze de Kirill și Metodiu, au atras pe țărmul mării mai mulți mîncători germani de urdă decît noi. 1300 O metodă sigură și ieftină de a convinge papagalul occidental să vină și să ne ciugulească bomboane agricole din palmă contra cost ar fi ca în marile intersecții din Roma, Sevilla, Londra sau Paris să se instaleze bannere uriașe cu următorul îndemn: „Vreți să vă petreceți o vacanță liniștită? Vă așteptăm în România atîta vreme cît șuții noștri de buzunare și violatorii fără prejudecăți sînt plecați în țara dumneavoastră, la specializare!” Epoca micului lustragiu, autor Mircea Dinescu În ultima vreme Traian Băsescu a început să aplece metoda lustrangiului din Istanbul care văzîndu-se ignorat de mușterii recurge la următoarea stratagemă: trece grăbit prin fața ta lăsînd să-i cadă, pasămite din neatenție, peria de lustruit iar fraierul care pune botul și o ridică de jos are parte de giugiuc, de temenele și de dorința aprigă a păgubașului de a-i lustrui din recunoștiință, gratis, pantofii. Pînă să te dezmeticești te trezești îmbrîncit cu drag pe un scăunel uns cu cremă, lustruit cu ceară și stropit cu apă de trandafir și somat în final să scoți 10 euroi de la teșcherea pentru excesul de materie primă folosită pe ilustrele tale încălțări. Are probleme președintele cu micuța bruxelleză și cu scăderea în sondaje? Nu-i bai! Suavitatea cu care își împinge căruciorul la Carrefour ca să-i cadă cîte o eugenie pe jos și să se fotografieze cu fomiștii ca să vază poporul ce președinte familist și ce mare băutor de apă plată e el va fi plătită cu vîrf și îndesat la toamnă cînd fraierii își vor aminti de scena cu tătucul Băsescu bîzîind ca abinuța prin supermarket. Cînd nu abuzează de cărucior, abuzează de tricolor, pe care are obiceiul a-l giugiuli doar în secuime, să-l doară la pipotă pe Marko Bela cînd președintele clipește cu subînțelesuri adînci, cu un ochi spre slănina ardelenească și cu celălalt spre făina măcinata la moara naționalistă a lui Vadim. În rest perie și domnia sa ce poate: filosofi căzuți în transă sau tinichigii căzuți în cap. Nea Alecu, nea Alecu, autor Mircea Dinescu După modelul Regelui Carol și al lui nea Nicu, Traian Băsescu a ajuns, în sfîrșit, primul frizer mioritic al României, surclasîndu-l pe oierul Gigi Becali cu brînza căruia trăiește astăzi în concubinaj politic marele mîncător de c***t comunist Corneliu Vadim Tudor. Bucuria președintelui României - care pe vremea cînd era berbecuț al școlii de cadeți maritimi fost-a cu siguranță ras și tuns, fiindcă de frezat nu se punea problema - era cît se poate de vizibilă, căci nu-i puțin lucru s-o tunzi cu atîta dexteritate pe Bisisica în public, în aplauzele mulțimii. Mă întreb însă ce-ar fi fost dacă președintele României ar fi vizitat Institutul de Fizică Atomică. S-ar fi băgat în reactor în aplauzele oamenilor de știință să extragă rădăcina din pătrat cu patentul și să lipească la loc nucleele atomilor cu Super Glue? Pînă una-alta, le cer scuze tinerilor noștri cititori obișnuiți mai degrabă cu internetul decît cu opera lui Marin Preda și care nu știu că Bisisica e cea mai celebră oaie cu bîzdîc din literatura română. În plan politic, am putea-o asemui, dacă vreți, cu Elena Udrea, care a surclasat-o nu doar pe doamna Mantale, ci și pe celelalte mioare pedeliste. 1301 Pentru un fost comandant de vas, tunderea unei oi e o inacceptabilă cădere în derizoriu. Pentru un președinte de țară însă, postura frizerească e de bun augur, căci se apropie alegerile și nu-i rău să exersezi pe oi înainte de-a tunde la zero o turmă de douăzeci de milioane de capete. 1302 RELAȚIA METAFORICĂ DINTRE NUMELE PROPRII ȘI NUMELE COMUNE Asist.univ.drd. Maria-Alexandrina TOMOIAGĂ Universitatea Babeș-Bolyai, Cluj-Napoca Între numele proprii și cele comune există asemănări și deosebiri, atât din punct de vedere semantic, cât și sintactic. În limba română, se constată o mare varietate de nume proprii, care își au originea în cele comune. Aparent, asocierea a două elemente, din clase diferite, pare imposibilă, însă, prin intermediul imaginației creatoare a unor indivizi, ia naștere metafora sau metasemia. Lucrarea abordează problema relației metaforice dintre numele proprii și cele comune din perspectiva lingvisticii integrale, dar cu referiri la semantica referențială și la gramaticile generative. Cuvinte-cheie: semantică referențială, gramatică generativă, nume comun, nume propriu Numele (substantivul) propriu este circumscris în uzul lingvistic curent ca „nume care se dă unui lucru sau unei ființe spre a le deosebi de alte lucruri sau ființe din aceeași categorie și care se scrie cu inițială mare“ (v. DEX: 859). Domnița Tomescu (1998: 20-22) distinge patru tipuri de definiții ale numelui propriu: a) prin ce înseamnă;b) prin ce arată; c) ce denumește; d) ce este numele propriu. Pentru a sintetiza prezentarea acestor grupe de definiții, vom ilustra doar câteva particularități, cum ar fi sublinierea unicității obiectului desemnat prin numele propriu, funcția lui de a indica obiectele sau cea de denominație. În cel de-al patrulea tip de definiții sunt cuprinse încercări de a stabili genul proxim al acestei noțiuni, prin formularea lui Ion Heliade Rădulescu (v. Tomescu, op. cit.), „numele propriu este un nume“ sau cea a lui Nicolae Bălășescu (ibidem), „o proprietate a unor lucruri sau ființe“. Pentru a marca diferența specifică, numele propriu este opus celui comun, care „indică elemente de același fel“ (DEX: 205). Limba română este foarte bogată în nume proprii care își au originea în nume comune. Exemplele relevante pentru expunerea de față sunt numele de familie care, după conținutul lor semantic, pot fi clasificate astfel: • etnonime: Cazacu, Grecu, Maghiar, Rus, Sârbu, Slavu, Ungur, Turcu, Tătaru etc; • nume referitoare la starea socială: Fugaru, Mazilu, Robu, Șerb, Țăranu etc; • nume de meserii, ocupații, funcții: Blidar, Cârciumaru, Cojocaru, Coșar, Croitoru, Dascăl, Dogaru, Dulgheru, Fieraru, Lemnaru, Olaru, Popa, Preoteasa, Zidaru etc; • fitonime: Arbore, Bujor, Busuioc, Floare, Mazăre, Trandafir, Usturoi etc; • zoonime: Ariciu, Berbec, Broască, Cocoș, Coțofană, Iepure, Lupu, Mâț, Motan, Păun, Șarpe, Ursu, Vulpe, Vultur etc; • nume de insecte: Flutur, Muscă, Puric etc; • fenomene ale naturii: Brumă, Fulger, Iarnă, Ploaie, Soare, Vântu, Vijelie etc; • nume care denumesc obiecte: Bota, Butoi, Ciocan, Hârdău, Vatră etc; • nume de substanțe: Argint, Cenușă etc. 1303 Din perspectivă lexico-semantică, procedeul care stă la baza utilizării unui nume propriu în locul celui comun poartă denumirea de antonomază. Potrivit lui Gh. N. Dragomirescu (1975: 111), antonomaza este „figură [de substituție] prin care se înlocuiește: a) un nume propriu de persoană cu unul comun (tratat ca nume propriu) sau b) un nume comun cu unul propriu (tratat ca unul comun), pe baza unei relații de interpretare cvasisinonimică: numele (comun sau propriu) trebuie să exprime o caracterizare a celuilalt“. Dorin N. Uritescu (2009: 101, s.n.) observă că, în afara funcției antonomazice, aceste substantive se comportă, din punct de vedere semantic, morfologic și sintactic, ca orice substantiv comun, iar pentru a exemplifica, utilizând elemente enumerate mai sus, se poate spune: Dascălul din copilărie m-a fascinat, sau Mi-e frică de șerpi. Se poate observa astfel că, revenite la starea lor inițială de nume comune, acestea primesc articol sau categoria gramaticală a numărului. Prin antonomaza numelui comun pentru nume propriu, se renunță la schema sintactică originară a numelui comun, iar din punct de vedere semantic, el își pierde conținutul. Trecerea de la numele comun la cel propriu se realizează, în opinia lui Dorin N. Uritescu prin selectarea unui element-cheie comun (fizic, psihic, comportamental), care devine „etichetă“ a „referentului-reper, prin hiperbolizare și metaforizare“ (op. cit.: 217). Exemplul dat de Dorin N. Uritescu urmărește procedeul antonomazei într-un context jurnalistic, citând două fraze din Formula As (22/28 oct., 2002: 3): Dădea un decret și gata, sa zis cu tine. Ce fericită ar fi compania să iasă Decretul din mormânt. Prin substantivul scris cu majusculă, Decretul, este individualizat și identificat Ceaușescu. Prin exemplul preluat de la Dorin N. Uritescu am urmărit apropierea de mecanismul originar prin care substantivul comun devine substantiv propriu: între termenul A și termenul B se produce, la un moment dat, o asociere spontană, cu toate că cei doi termeni provin din clase diferite (act oficial/persoană). În metaforă este vorba despre o analogie între viziuni, sau termeni în contiguitate referențială, iar această relaționare trebuie să fie izvorâtă din imaginație, Eugeniu Coșeriu denumind-o „creație metaforică“ (Coșeriu 1952: passim) și este definită ca „expresie unitară, spontană și imediată a unei viziuni, a unei intuiții poetice care poate implica o identificare momentană a unor obiecte diferite, sau o hiperbolizare a unui aspect particular al obiectului și chiar identificare între contrarii“ (s.n.). În completarea teoriei lui Coșeriu, profesorul Mircea Borcilă face o distincție între metafora situată în planul vorbirii, numită „metasemie“, și cea situată în plan textual (Borcilă 2004). Numele proprii provenite prin antonomază din numele comune sunt rezultatul unei asocieri spontane situate la nivelul vorbirii, adică al metasemiei. Vom detalia în cele ce urmează procedeul metasemiei în cazul câtorva nume proprii extrase de mai sus. Iepure, Busuioc, Ciocan sunt antroponime care referă direct, dar, în perspectivă diacronică, provin din nume comune. Asocierea dintre un individ din clasa umană și altul din clasă animalieră, vegetală sau obiectuală, imposibilă „din cauza transdomenialului“ (ibidem), s-a făcut spontan, nu ca mod de ființă, ci ca particularități comportamentale sau aspectuale. Această asociere a fost posibilă prin identificarea unui „conținut imaginar intuitiv“ în elementul iepure,de pildă și transferul lui înspre om, la nivelul percepției. Spre exemplu, pe linie etimologică, o trăsătură fizică precum obrajii îmbujorați ai cuiva au făcut conexiunea, la nivelul imaginației, cu roșul bujorului, astfel această culoare a trecut la nivel de percepție către ființa umană purtătoare a acestei culori în obraji, fiind numită la un moment dat Bujor. Utilizată inițial cu rol de poreclă, ca etichetă atașată unei persoane, este posibil ca denumirea să fi devenit ulterior chiar numele de familie al acelei persoane. 1304 Din perspectiva semanticii referențiale, expresiile lingvistice sunt constituite din sens și referință. Referința stabilește relația dintre expresia lingvistică și denotatul ei, astfel când spun Dascăl, mă refer la eleva mea din clasa a VIII-a, iar Dulgheru mă trimite la vecinul meu de la scara 4. Cele două exemple de nume proprii sunt lipsite însă de sens, adică „un nivel de reprezentare mentală situat între expresiile lingvistice și lume“ (Oltean 2006: 23). Nu același lucru se poate spune însă despre numele comune, în cazul cărora dascăl și dulgher sunt deținătoare de sens (dascăl are sensul de profesor, iar dulgherul este un muncitor specializat în confecționarea obiectelor din lemn), dar și de referință (dascălul meu din școala primară, respectiv, bunicul meu). Numele proprii au o semnificație ce depinde direct de referința care e fixată în mod convențional, ele „nu au un conținut descriptiv care să medieze legătura cu purtătorii lor“ (ibidem: 25), astfel ele sunt atașate direct referentului, sub formă de etichetă sau „cod numeric personal“ (ibidem). Lipsa lor de sens poate fi și explicația intraductibilității numelor proprii, drept urmare propoziția Dulgheru este vecinul meu este tradusă în limba franceză: Dulgheru est mon voisin, nu Le charpentier est mon voisin, care ar fi traducerea propoziției Dulgherul este vecinul meu. În ceea ce privește forma numelui propriu Dulgheru, se impune o mică precizare în legătură cu lipsa articolului hotărât: numele proprii nu pot primi niciodată articol hotărât sau nehotărât, deoarece în momentul în care se utilizează un enunț de tipul He is the Shakespeare of our times (ibidem), he este un individ descris ca fiind Shakespeare, dar nu este Shakespeare. Pe de altă parte, substantivul Dulgheru, la fel ca Ursu, Sârbu sau Vântu păstrează încă dovezi ale antonomazei prin care s-au transformat din nume comune în nume proprii, deoarece în limba vorbită există tendința de a nu pronunța articolul hotărât -l. Diferența dintre numele propriu și cel comun se manifestă și la nivel sintactic, nu doar la nivel semantic. Se propun două exemple: Coțofană este mândru și Coțofana este mândră. Limba română are o flexiune puternică, iar în primul rând se poate observa flexiunea adjectivului care în primul exemplu este la genul masculin, iar în al doilea este la feminin, în ambele exemple el se acordă cu substantivul în poziție de subiect, dar în cele două cazuri Coțofană desemnează două elemente diferite. Acordul la masculin se face cu individul designat de acest nume, iar cel la feminin se justifică prin acordul cu substantivul comun de gen feminin. Substantivelor proprii le lipsește categoria gramaticală a genului (Coțofană are formă de feminin, dar desemnează un individ de sex masculin, la fel cum se poate spune Dascăl este silitoare, acordul la feminin justificându-se prin referirea la un individ de sex feminin). Pe de altă parte, majuscula cu care sunt scrise cele două substantive Coțofană și Coțofana este o coincidență, deoarece numele comun este poziționat la început de enunț. Numele comune și cele proprii pot fi reprezentate prin arbori generativi, prin urmare vom ilustra situația acestor nume și le vom traduce în limbile franceză și engleză pentru a observa diferențele. Exemplele care se vor folosi sunt următoarele: Iepurele este prietenul meu, Le lapin est mon ami și The rabbit is my friend, precum și Iepure este prietenul meu, Lapin est mon ami și Rabbit is my friend. Reprezentarea primului exemplu este ilustrată în figura 1. GD este abrevierea grupului determinal, deoarece numele comun iepure este însoțit de articolul hotărât -le, iar t provine de la trace (urmă), iar i reprezintă urma inițială. Deplasarea substantivului de sub nodul nominal sub nodul determinal este posibilă, deoarece limba română are o flexiune puternică. 1305 În limba română se întâmplă același lucru și cu substantivul propriu, acesta cade sub incidența grupului nominal (GN), dar, fiind definit, se deplasează, pentru a cădea sub incidența grupului determinal (fig. 2). Numele propriu este reprezentat diferit în forma logică și în cea sintactică, după cum urmează: [GD[D][GN[N Iepure]]] este forma sintactică, iar în formă logică este [GD[D Iepurei[GN[N ti]]]], întrucât numele devenind propriu, se deplasează. Pe de altă parte, având o flexiune puternică, și în cazul numelui comun, situația este similară în limba română, forma sintactică fiind [GD[D -le][GN[N iepure]]], iar cea semantică, [GD[D iepurei-le[GN[N ti]]]]. În cazul limbilor franceză și engleză, unde flexiunea este mai slabă decât în limba română, situația este cu totul diferită în ceea ce privește numele comune, care descriu obiecte, dar nu se schimbă pentru numele proprii, acestea fiind elemente nedescriptive (fig. 3, 4, 5, 6). 1306 După cum se poate observa în figurile 3 și 4, numele comun în cele două limbi cu flexiune slabă nu poate fi ridicat la grupul determinal, deoarece această poziție este deja ocupată de către le, respectiv the, articole. Situația numelor proprii în limbile franceză și engleză este însă cu totul deosebită de cea a numelor comune în aceste limbi, iar substantivul se va deplasa de sub incidența grupului nominal sub grupul determinal, deoarece sunt definite (fig. 5, 6). Forma logică a substantivelor comune le lapin și the rabbit este total diferită de limba română, în timp ce substantivele proprii Lapin și Rabbit se comportă exact ca Iepure: [GD[D le[GN[N lapin]]]] [GD[D the[GN[N rabbit]]]] [GD[D Lapini[GN[N ti]]]] 1307 [GD[D Rabbiti[GN[N ti]]]] În concluzie, funcția numelor proprii este de a referi, de a denota un anumit obiect, iar teoria cea mai simplă cu privire la numele proprii este că acestea sunt folosite pentru a referi, nu pentru a descrie un obiect, că un nume propriu are referință și nu are sens. Pe de altă parte, în ceea ce privește numele proprii provenite prin antonomază de la numele comune, acestea au o origine metasemică și nu în ultimul rând diferența dintre numele proprii și cele comune poate fi observată și studiată atât la nivel logic (semantic), cât și la nivel sintactic, trasând perfect diferențele dintre ele și urmărindu-le prin traducere în limbi cu flexiune slabă. Bibliografie Borcilă 1981 = Borcilă & McLain (ed.), Poetica americană. Orientări actuale, Cluj-Napoca, Ed. Dacia. Borcilă 1988 = Mircea Borcilă, Eugenio Coseriu și orizonturile lingvisticii, în „Echinox“, XX, nr 5, p. 1, 4-5. Borcilă 2004 = Mircea Borcilă, Lingvistica integrală și fundamentele metaforologiei, în Dacoromania, VII-VIII, p. 47-77. Chomsky = Noam Chomsky, Aspecte ale tepriei sintaxei, București, Tipografia Bibliotecii Centrale de Stat, f.a. Chomsky 1969 = Noam Chomsky, Structures syntaxiques (traducere de Michel Braudeau), Paris, Editions du Seuil. Coșeriu 1952 = Eugeniu Coșeriu, Creația metaforică în limbaj, trad. E. Bojoga în „Revista de lingvistică și știință literară“, nr. 184-198, 1999-2001, p. 8-26. Coseriu 2001 = Eugenio Coseriu, L'homme et son langage, Louvain, Editions Peeters. Coșeriu 2009 = Eugeniu Coșeriu, Omul și limbajul său. Studii de filozofie a limbajului, teorie a limbii și lingvistică generală, Iași, Editura Universității „Alexandru Ioan Cuza“. Dicționarul explicativ al limbii române (1998). București, Univers Enciclopedic. Dragomirescu 1975 = Gh. N Dragomirescu, Mică enciclopedie a figurilor de stil, București, Editura Științifică și Enciclopedică. Flaux 1991 = Nelly Flaux, L'antonomase du nom propre ou la memoire du referent, în „Langue franșaise“, nr. 92, p. 26-45. Jonasson 1991 = Kerstin Jonasson, Les noms propres metaphoriques : construction et interpretation, în „Langue franșaise“, nr. 92, p. 64-81. Kripke 2001 = Saul Kripke, Numire și necesitate, (traducere de Mircea Dumitru), București, ALL Educațional. Oltean 2006 = Ștefan Oltean, Introducere în semantica referențială, Cluj-Napoca, Presa universitară clujeană. Tomescu 1998 = Domnița Tomescu, Gramatica numelor proprii în limba română, București, ALL. Uritescu 2009 = Dorin N. Uritescu, Fascinația numelui, București, S.A.I.S. 1308 CARACTERISTICILE DISCURSULUI DIN PERSPECTIVA MODELELOR INTEGRATOARE ȘI A LINGVISTICII INTEGRALE Drd. Adriana-Maria ROBU Universitatea “Alexandru Ioan Cuza” Iași Discutat din perspective teoretice diverse, aflate la confluența lingvisticii cu psihologia, sociologia, filosofia limbajului și teoria comunicării, termenul discurs cunoaște astăzi o serie de accepții complementare și chiar contradictorii. Demersul nostru urmărește precizarea elementelor de diferențiere care vizează statutul discursului, cu referire la modelele integratoare, de sorginte semiotică, pe de o parte, și la lingvistica integrală/coșeriană a textului, pe de altă parte. Dacă primul tip de abordare se bazează pe corelarea condițiilor pragmatice cu elemente textuale semantico-sintactice, în cadrul unui demers inductiv care folosește date descriptive și cantitative, lingvistica integrală a textului, fiind o lingvistică a sensului, urmărește utilizarea funcțiilor și mijloacelor idiomatice în constituirea semnificantului textual ca expresie pentru sens. Vom urmări astfel criteriile de definire și tipologizare a discursului/textului în viziunea celor mai importanți reprezentanți ai acestor direcții, demonstrând superioritatea și utilitatea concepției coșeriene în înțelegerea complexității discursului. Cuvinte-cheie: lingvistică integrală, discurs, modele integratoare Diversitatea perspectivelor din care este privit astăzi discursul a contribuit la formularea unor opinii complementare, dar și contradictorii în ceea ce privește definirea și statutul tipologic al acestuia. Abordările din cadrul teoriei textului sau discursului urmăresc în general clasificări bazate pe situația de comunicare și structurarea clasei respective, iar ca urmare, tipurile discursive sau textuale sunt fundamentate fie pe unul din criterii, fie pe principii aflate la intersecția celor două. În ciuda faptului că tendința lingvisticii actuale este să descrie limbajul în totalitatea sa, se poate observa o diferență majoră între demersul propus de modelele integratoare, de factură semiotică morresiană, și viziunea integralistă/coșeriană asupra limbajului, ca urmare a înscrierii epistemologice a doctrinei integraliste în paradigma antipozitivistă. Dacă orientările pozitiviste au în vedere faptul individual, considerat în materialitatea lui perceptibilă, din perspectiva relației cauzalitate și necesitate naturală, viziunea coșeriană antipozitivistă se fundamentează pe înțelegerea lingvisticii integrale ca știință a culturii, prin raportare la universaliile esențiale ale limbajului (semanticitate, alteritate, creativitate)1, pornind de la cunoașterea vorbitorului și de la activitatea de vorbire. Pentru a pune în evidență relevanța concepției integraliste pentru cercetarea discursului, vom ilustra în continuare principiile teoretice pe care își construiesc cadrul epistemic cele două orientări. Aflate sub semnul pozitivitivismului, orientările integratoare vizează integrarea diferitelor trăsături și proprietăți discursive descrise de gramaticile textului, stilistică, pragmatică, sociolingvistică, psihologie etc. Având la bază principiul adiției, abordarea integratoare urmărește criterii de tipologizare descriptive și cantitative, bazate pe punerea în relație a unor factori externi cu factori interni, mai exact a unor condiții pragmatice, cu 1 Coșeriu 2009: 78. 1309 elemente textuale semantico - sintactice. Corelarea acestor două criterii privește, pe de o parte, scopul, sau finalitatea pragmatică a textului, iar pe de altă parte, mărcile lingvistice prin care se construiește această finalitate. Practica analizei discursului arată însă că dezvoltările post - morresiene preiau superficial metoda inițiatorului, optând pentru tendința de a considera criteriul pragmatic drept supraordonat celui semantico - sintactic, datorită aplicării unei semantici referențiale și a sintaxei de tip logic - formal. Această tendință urmărește mai întâi scopul pragmatic spre care se orientează textul și apoi analiza strategiilor sintactico -semantice de construcție a textului. Definițiile discursului pe care ni le oferă adepții modelelor integratoare relevă pluralitatea perspectivelor din care este privit conceptul, tocmai ca urmare a faptului că sunt vizați adesea factori exteriori activității de vorbire. Fiind o noțiune de bază a lingvisticii și în special a analizei discursului din ultimile decenii, discursul este definit de unii teoreticieni în opoziție cu fraza, cu enunțul sau cu limba, iar alți autori îl asociază cu fraza, textul și/sau contextul de enunțare. Lingvistul E. Benveniste susține opoziția dintre limbă și discurs pornind de la dubla accepție a termenului limbă: limba ca ansamblu de semne formale constituite în clase și îmbinate în structuri și în sisteme, iar apoi limba ca manifestare în comunicarea vie. Luând ca punct de reper abordarea saussuriană a frazei, Benveniste consideră ca fraza nu este unitatea limbii, pentru că, o dată cu fraza, părăsim domeniul limbii ca sistem de semne și pătrundem în sfera limbii ca instrument de comunicare, având ca expresie discursul. Astfel, autorul reduce discursul la frază, considerând că fraza este unitatea discursului în măsura în care este “creație infinită, varietate fără limite, este însăși viața limbajului în acțiune. Cu aceasta putem concluziona că odată cu ea intrăm într-un alt univers, cel al limbii văzute ca instrument de comunicare, a cărui expresie este discursul” (2000: 123). Ca urmare a acestor diferențieri, Benveniste distinge între o lingvistică a limbii ca sistem sau semiotică, a cărei unitate este semnul și o lingvistică a discursului sau semantică, având ca unitate fraza. Poziția lui Benveniste este criticată de J.-M. Adam ( 2008: 48) care, citându-l pe M. Focault, susține că articularea semioticului și semanticului de la Benveniste nu este suficientă, datorită faptului că „ o unitate lingv. (frază sau propoziție) devine unitate de discurs (enunț) numai dacă leagă acest enunț de altele, în cadrul interdiscursului unei formațiuni sociale ”. Preluând distincția lui Saussure dintre langue și parole, cu includerea frazei în sfera lui parole, nivel al activității și al inteligenței, D. Maingueneau va defini discursul, nu ca pe o realitate sau obiect concret oferit intuiției, ci drept rezultatul unei construcții care își fixează scopul în realizarea unui text, înțeles ca formă lingvistică a discursului. Totodată, Maingueneau oferă și o definiție pragmatică a discursului: “Înțelegem prin discurs, organizările transfrastice relevate de o tipologie articulată, emise în condiții de producere socio - istorice” (1976: 19). Tot din punct de vedere pragmatic definesc discursul Anne Reboul și J. Moeschler în opinia cărora discursul, nefiind un fenomen lingvistic, nu poate fi redus la frazele care îl compun; acesta este un fenomen pragmatic care se rezumă la suite de enunțuri. Pentru autorii amintiți, “discursul [...] nu este o categorie naturală pertinentă din punct de vedere științific [...]. Deci nu are nevoie de un tratament propriu și economia științifică constă în a te rezuma la studiul funcționării unei categorii naturale pertinente din punct de vedere științific, adică enunțul” (Moeschler& Reboul 1995: 246). Acest tip de pragmatică a enunțurilor se caracterizează printr-un reducționism evident deoarece, în 1310 viziunea autorilor amintiți, atât discursul, redus la unitățile componente, cât și textul nu au o teorie specifică. În ceea ce privește relația discurs - text, adepții modelelor integratoare analizează discursul ca ancorare într-un anumit context socio - cultural, orientat fiind de o anumită finalitate, la rândul ei determinată de rolurile pe care le îndeplinesc agenții discursivi; pe când textul apare ca o suită de fraze cu proprietăți semantice. Raportul dintre cele două aspecte, consideră Daniela Rovența - Frumușani (2005: 73), este dat de faptul că “discursul este structura profundă a textului căruia îi asigură linearizarea”, iar „investigarea discursului nu este posibilă decât prin intermediul urmelor lăsate în textele - performanță”. Alți analiști ai discursului, precum D. Maingueneau, privesc textul și discursul ca fiind aspecte complementare, analizate, pe de o parte, de gramatica textului din punctul de vedere al structurării (cu privire la coeziune, coerență, intenționalitate, situaționalitate etc) și de analiza discursului din perspectiva legăturii contextuale. Ca urmare, clasificarea discursuilor în funcție de finalitatea pragmatică a condus la identificarea unor tipuri precum: discurs publicitar, discurs politic, discurs literar, juridic, scrisoare oficială etc., iar clasificările construite pe seama trasăturilor formale asociate unui efect de sens oferă tipuri ca: narativ, descriptiv, argumentativ, expozitiv, informativ. Aceste tipologizări recunosc faptul că, în realitate, textele sunt îmbinări de mai multe tipuri, în interiorul cărora se poate recunoaște un tip dominant căruia i se adaugă moduri de semnificare secundare. Opusă analizei discursului din sfera modelelor integratoare (bazate pe adiționarea de componente), cercetarea integrală urmărește tratarea analitică a limbajului în toate aspectele sale: universal, istoric și individual, care derivă din natura lui fundamentală de activitate (energeia). Potrivit lui E. Coșeriu, o teorie obiectivă asupra limbajului va porni de la premiza că vorbirea este o activitate general umană înfăptuită în mod individual de reprezentanți ai unei tradiții de tehnică lingvistică, iar această activitate de vorbire poate fi considerată din trei puncte de vedere: a) ca activitate creatoare, b) în calitate de cunoaștere deja acumulată și c) ca produs al activității. Puncte de vedere Niveluri energeia Activitate dynamis Cunoaștere ergon Produs universal A vorbi în general Cunoaștere elocuțională Totalitatea expresiilor istoric O limbă anume Cunoaștere idiomatică (O limbă anume extrasă) individual Discurs Cunoaștere expresivă Text Coșeriu 2009: 307. În acest cadru general al conceperii limbajului în toate formele sale, discursul și textul se plasează la nivelul individual al limbajului, nefiind considerate componente in mod real distincte ale vorbirii, deoarece acestea exprimă doar puncte de vedere diferite din care este privită activitatea de vorbire. Astfel, discursul este definit de Maestrul de la Tubingen ca fiind activitatea „înțeleasă ca vorbire și înțelegere, (care) nu se epuizează în procesul de realizare 1311 mecanică sau de aplicare a unei cunoașteri deja existente. Este, cu adevărat energeia, actus, adică o activitate creatoare care se folosește de dynamis, o cunoaștere deja acumulată pentru a spune totuși ceva nou, ceva într-un fel sau altul unic; și, în măsura în care este creativ, întrucât manifestă «fapte de vorbire» în sens strict, trece dincolo de dynamis și produce o cunoaștere nouă, virtuală, de exemplu fapte care pot fi dynamis pentru alte acte de limbaj” (Coșeriu 2009: 305). Cât privește textul, acesta „nu este decât produsul unui act de limbaj sau al unei serii de acte de limbaj, sau și mai bine: chiar actele de limbaj ca produs care poate fi reținut în memorie, fie înregistrat și păstrat pe un suport material, înregistrat pe bandă, scris sau tipărit” (Coșeriu 2009: 305). Așadar, termenul discurs, din viziunea coșeriană, face referire la aspectul procesual, iar termenul text are în vedere produsul activității de vorbire, încât abordarea lor simultană în cadrul lingvisticii integrale relevă clar diferențierea față de înțelegerea celor două concepte de către adepții teoriei integratoare (care studiază discursul în relație cu contextul socio -cultural, iar textul ca o suită de fraze cu proprietăți semantice). Deși cele două direcții se nasc în anii 1950, în mod evident acestea nu au aceeași origine epistemică. Ca dovadă, în cadrul modelelor de sorginte pozitivistă discursul este studiat de analiza discursului, iar textul de gramatica textului; pe când E. Coșeriu propune studierea celor două concepte de lingvistica textului. Pe urmele lingvistului integralist, complementaritatea dintre gramatica textului și analiza discursului, va fi concepută de J.-M. Adam (2008: 61-62)2 ca relație indispensabilă deoarece „aceste două puncte de vedere complementare nu sunt separate decât din motive metodologice. [...] În practica analizei textuale a discursurilor, această distincție este chemată să se estompeze. Încă de la începutul anilor 1980, lingvistica textuală a extins observația faptelor cotextuale de textură și de structură la cea a intenționalității (axa producerii) și a accesibilității (axa receptării-interpretării) textului, adică o evaluare a pertinenței contextuale”. Pentru J.-M. Adam, textul ca obiect abstract este analizat de gramatica transfrastică, însă din perspectiva lingvisticii textuale, ca teorie a producerii contextuale a sensului, textul este obiect concret, material, empiric. Discursul, în viziunea aceluiași autor, reclamă considerarea situației de enunțare - interacțiune „în unicitatea ei și interdiscursivitatea în care se încadrează fiecare text în parte”. Prin aceasta, autorul francez se afiliază în mod evident concepției coșeriene asupra discursului/textului. Sintetizând domeniile de cercetare ale discursului/textului, recomandate de E. Coseriu, Emma Tămâianu (2001: 33-34) amintește de trei paliere importante: (1) lingvistica generală a textului care se ocupă de definirea modurilor discursive și a tipurilor textuale precum și principiile de organizarea care stau la baza costruirii sensului; (2) lingvistica textului care vizează tipologiile textuale în funcție de specii, categorii, tipuri de texte; și (3) analiza textuală sub semnul căreia se descrie și interpretează fiecare text cu specificul lui. Denumirea lingvistica textului acoperă în general palierele (2) și (3), iar mai recent se vorbește de analiză textuală a discursurilor (J.-M. Adam 2008: 23). Investigarea discursului/textului are ca punct de plecare ideea că în discurs sunt antrenate atât componenetele cunoașterii lingvistice (cunoașterea lucrurilor în general, metalimbajul, diacronia, discursul repetat, varietatea diatopică, diastratică și diafazică a limbii istorice), cât și cunoașterea extralingvistică, ambele constituindu-se în surse ale construcției 2 J.-M. Adam preia distincția lui Eugeniu Coșeriu între „gramatica transfrastică” și „lingvistica textuală”, urmând, de altfel, modelul coșerian în cadrul cercetării discursurilor, pe care o va numi „analiză textuală a discursurilor”. 1312 textului. Altfel spus, în ceea ce privește activitatea discursivă, lingvistica integrală a textului nu urmărește explicarea textului ca determinare ulterioară, dată de factori externi, ci se centrează asupra posibilităților sensului, conferite de limbaj prin funcția lui semificativă (logos semantikos). Semanticitatea reprezintă trăsătura constantă a limbajului, care, în plan discursiv, este determinată de finalități discursive interne. Urmând tipologia aristotelică, lingvistica integrală (Coșeriu 2002: 18-19) își asumă următoarele finalități discursive: finalitatea științifică (cu sursa în logosul apofantic), finalitatea pragmatică (logos pragmatic în funcție de care se determină eficacitatea practică) și finalitatea poetică (logos poetic). Fiecare dintre aceste finalități surprind „atitudinea”, „intenția” subiectului vorbitor și chiar „relația cu interlocutorul”, însă considerate ca relații interne ale subiectului vorbitor cu propria sa vorbire, nu ca procese sau orientări extrene (pragmatice). Finalitățile de acest tip o reprezintă un prim nivel al formei textuale3, forma fiind înțeleasă ca modalitate de construcție a sensului în funcție de care se conturează modurile discursive (cum ar fi poetic și prozaic în accepție humboldtiană). La un al doilea nivel al formei textuale, sunt avute în vedere sub tipurile modurilor discursive, care nu vor reflecta tipurile de discipline științifice, cu referire la modul discursiv apofantic, sau situații ale acțiunilor practice, dacă se are în vedere modul discursiv practic. De exemplu, vorbind despre finalitatea practică într-un studiu asupra discursului politic, Coșeriu susține că „discursurile orientate spre valoarea eficacității practice, în care, prin urmare, predomină funcția apelativă, există în toată viața practică, în orice tip de relații umane, de la dragoste până la comerț, de la sport până la învățământ, nu numai în viața și activitatea politică propriu-zisă. Și procedeele lingvistice (sau «retorice») sunt analoage în aceste cazuri: discursurile politice nu constituie o clasă prin forma sau structura lor lingvistică, ci numai prin conținutul lor extralingvistic” (2002: 25-26). La acest nivel se urmăresc funcțiile textuale specifice, pe care E. Coșeriu (1997: 206) le separă în: funcții textuale implicite (date pe baza presupozițiilor textuale), cum ar fi: respingere, acceptare, aluzie, afirmație, exemplu, replică, constatare, ironie, opinie etc., și funcții textuale explicite (independente de presupozițiile textuale) ca: instrucțiune, îndemn, informație, rugăminte, explicație, sfat, promisiune etc. E. Coșeriu mai precizează un criteriu de caracterizare tipologică a textelor prin funcții textuale dialogice (întrebare/răspuns) și funcții textuale nondialogice. Trebuie precizat faptul că aceste funcții textuale nu coincid cu funcții frazale, pentru că aceeași propoziție dintr-o limba poate îndeplini funcții textuale diferite (de exemplu o propoziție interogativă poate să exprime atât întrebarea, cât și îndoiala). La cel de-al treilea nivel al formei textuale este analizat tipul textual din perspectiva funcțiilor semantice de evocare care vizează: relațiile cu alte semne, relațiile cu semne din alte texte, relații între semne și „lucruri”, relații între semne și „cunoașterea lucrurilor”, precum și cadrele (intorni) de tipul: situativ, regional, al universului de discurs etc. (Coserio 1997: 97 -131). Investigația noastră a urmărit câteva dintre principalele aspecte pe care le reclamă modalitatea de concepere, definire și tipologizare a discursului/textului în cadrul celor două direcții importante: cercetarea integratoare, de factură pragmatică și perspectiva lingvisticii integrale, ca lingvistica a sensului, convinși fiind de originalitatea și utilitatea înțelegerii conceptelor amintite prin metodele promovate de abordarea integralistă. 3 O prezentare și analiză detaliată a paliereleor textual -tipologice oferă EmmaTămâianu, Fundamentele tipologiei textuale. O abordare în lumina lingvisticii integrale, Cluj, Editura Clusium (pp. 91 -167). 1313 Bibliografie: Adam 2008: Jean-Michel Adam, Lingvistica textuală. Introducere în analiza textuală a discursurilor, trad . Corina Iftimia, prefață de Rodica Nagy, Iași, Institutul European. Benveniste 2000: Emile Benveniste, Probleme de lingvistică generală, trad. Lucia Magdalena Dumitru, București, Teora. Cărăușu 2008: Luminița Hoarță Cărăușu, Teorii și practici ale comunicării, Iași, Editura Cermi. Coserio 1997: Eugenio Coserio, Linguistica del testo. Introduzione a una ermeneutica del senso, Edizione italiana a cura di Donatella Di Cesare, Nuova Italia Scientifica, Roma. Coșeriu 2002: Eugeniu Coșeriu, Limbaj și politică în vol. Identitatea limbii și literaturii române în perspectiva globalizării (editat de Ofelia Ichim & Florin-Teodor Olariu), Editura Trinitas, Iași. Coșeriu 2009: Eugeniu Coșeriu, Omul și limbajul său. Studii de filosofie a limbajului, teorie a limbii și lingvistică generală. Antologie, argument și note de Dorel Fânaru, Iași, Ed. Univ. „Al.I.Cuza”. Coșeriu 2000: Eugeniu Coșeriu, Lecții de lingvistică generală. Traducere din limba spaniolă de Eugenia Bojoga, cuvânt înainte de Mircea Borcilă, Ed. Arc, Chșinău. Maingueneau 1976: Dominique Maingueneau, Initiation aux methods de l'analyse du discourse. Problemes et perspectives, Paris, Hachette. Moeschler & Reboul 1995: Jaques Moeschler & Anne Reboul, „Le dialogue n'est pas une categorie naturelle scientifiquement pertinente”, Cahiers de linguistique frangaise, nr. 17, Universite de Geneve. Reboul & Moeschler 1998: Anne Reboul & Jaques Moeschler Pragmatique du discourse, Paris, A. Colin. Rovența-Frumușani 2003: Daniela Rovența Frumușani, Analiza discursului. Ipoteze și ipostaze, București, Editura Tritonic. Tămâianu 2001: Emma Tămâianu, Fundamentele tipologiei textuale. O abordare în lumina lingvisticii integrale, Cluj, Editura Clusium. "Cercetările au fost finanțate din Fodul Social European de către Autoritatea de Management pentru Programul Operațional Sectorial Dezvoltarea Resurselor Umane 2007-2013 [proiect POSDRU/CPP 107/DMI 1.5/S/78342]". 1314 LITERATURĂ COMPARATĂ TEMATISM ȘI SIMBOLISM ÎN OPERA LUI JACQUES CHESSEX Drd. Otilia-Carmen COJAN Universitatea Alexandru Ioan Cuza, Iași Jacques Chessex, exponent al literaturii elevețiene romande își înscrie opera la nivel tematic și simbolic pe făgașul regăsirii propriului sine. Scriitura sa preponderent autobiografică este una eliberatoare, în măsura în care doar confesându-se scriitorul reușește să împace trecutul personal cu prezentul personajelor ce îi populează ficțiunile. Tematica scrierilor sale ilustrează femeia - sursă a erotismului devastator, entitatea supremă - Dumnezeu, către care tind toate personajele sale (incluzând aici eul său interior - lupta cu propria condiție), legătura indestructibilă a omului cu natura, moartea - sursă a reflecțiilor de natură metafizică. Dincolo de această tematică se află dorința nestăvilită a scriitorului de a descifra simbolistica lumii văzute și nevăzute, de a pătrunde misterele încă nedeslușite ale umanității. Cuvinte-cheie: tematism, simbolism, sine, femeie, erotism Scrierile lui Jacques Chessex reprezintă produsul final al mai multor genuri și specii literare, înscriindu-se în rândul literaturilor contemporane care se detașează de trecut prin predispoziția la forme noi și la reinterpretarea unor simboluri vechi. Adesea catalogat drept scriitor baroc, Jacques Chessex se remarcă prin stilul preponderent autobiografic, printr-o oarecare violență în exprimare și prin abordarea unor teme a căror frecvență amintește de ceea ce Charles Mauron numea cândva metafore obsedante. „Ecrire, c'est mettre en place sans cesse un jeu dans lequel celui qui ecrit pense „soi”, pense „je”1, explică Jacques Chessex. Scrierea este așadar în viziunea sa o experiență cu precădere subiectivă, rezultat al unei introspecții, o analiză aprofundată a structurilor intime ale sinelui. Unicul său scop este unul eliberator, în măsura în care doar împărtășind din experiențele trecutului reușește să se răscumpere. Această răscumpărare, un proces anevoios de altfel, se traduce la nivelul scrierilor sale printr-un stil considerat de mulți ca fiind unul dur, intens, lipsit de inhibiții sau prejudecăți literare. Chessex a scris opere aparținând unor genuri diferite, cuprinzând teme diferite : Le Calviniste (poeme) în 1983, Jonas în 1987 (roman), Ou vont mourir les oiseaux (nuvelă) în 1980, Portrait des Vaudois (cronică) în 1969, Le Renard qui disait non a la lune (carte pentru copii) în 1974, Ecrits sur Ramuz (critică literară) în 2005 sau eseuri despre pictură Figures de la metamorphose, 1999. Dacă ar fi să-l situăm în câmpul literaturii romande ar trebui să menționăm tendința sa de a oscila între narativ și poetic, intenția sa de a transgresa realitatea pentru a se plasa într-o lume situată în plan metafizic, cu mult în afara lumii acesteia, fascinația sa pentru elementul feminin sau dorința disperată de a scăpa de sub dominația post-mortem a tatălui său, de a șterge amintirea suicidului comis de acesta. Specificul operei sale este dat de o căutare perpetuă a propriei identități, de o necesitate evidentă de a se reconstrui și de a se regăsi dar și de nevoia de a se raporta la ceilalți, de 1 Genevieve Bridel, Jacques Chessex. Transcendance et transgression, La Bibliotheque des arts, Lausanne, 2002, p. 36 1315 curiozitatea de a afla maniera în care lumea exterioară percepe interiorul. Situându-se între trecut și viitor, profund marcat de procesul construirii unei noi identități, personajul lui Chessex este unul zbuciumat, intens încercat de procese de conștiință și de conflicte interioare, un personaj a cărui existență este deseori bulversată, intens interiorizată și percepută ca fiind una imperfectă, neterminată, incapabilă de a atinge un alt nivel. Mișcările neregulate ale destinului personajelor sale reprezintă de fapt o ilustrare a propriului destin, scriitorul afirmând de nenumărate ori că fiecare din personajele sale reprezintă o alternativă a individualității sale, un alter-ego ușor modificat, dar care rămâne în esență același. Prin intermediul personajelor sale scriitorul reușește să trăiască toate viețile care nu i-au fost date spre a le trăi: „J'ai d'ailleurs souvent dit que les personnages de mes livres etaient titulaires de 2 l'un des destins que je pourrais avoir”2 Prima arie tematică vizează elementul feminin considerat a fi unul primordial în economia de ansamblu a operei chessexiene. Femeia este privită ca fiind în același timp sursa de mântuire a bărbatului și factorul care îi determină căderea. În viziunea lui Chessex, femeia reprezintă singura modalitate de a transcende realul, de a ajunge la o percepție a metafizicului și în ultimă instanță de a se apropia de divinitate. Protagonistă a multor scene erotice, femeia scrierilor chessexiene este superioară bărbatului prin forța cu care reușeste, prin intermediul sexualității sale, să depășească granițele acestei lumi și să transceandă în lumea de dincolo. Într-unul din capitolele cărții sale Carabas, intitulat Feminaire, scriitorul mărturisește importanța capitală pe care o are femeia în viața sa, admițând că nu ar putea crea fără o femeie alături: „Je ne peux ni vivre ni ecrire sans une femme aupres de moi. [...] Une femme ainsi nourrit l'heure, porte l'existence et tout acte: sans femme je ne pourrais ecrire quoi que ce soit, faire aucun projet, inventer ou refaire aucune route. C'est une absolue certitude: femme o au milieu de toute vie.”3 Așadar femeia nu reprezintă doar calea către divinitate ci și muza creatoare, motorul care pune în mișcare mecanismul scrierii: „Voila mon breviaire: c'est le feminaire qui dicte et qui montre la voie. Cette merveille, et par elle l'ecriture, dressee comme un chant dru contre la mort.”4 Opera scriitorului elvețian are ca idee centrală existența unui mister de nedeslușit al femeii, un secret pe care mintea bărbatului nu îl poate concepe, dar în căutarea căruia se află permanent. Chessex crede în superioritatea elementului feminin, afirmând că acesta reprezintă, spre deosebire de elementul masculin, o totalitate: „[.] la difference vient de ce que la femme est une totalite, de ce que la femme est infinement superieure a l'homme. L'homme n'est qu'une virgule dans l'eternite feminine.”5 Femeia este, în viziunea lui Chessex, o totalitate plastică, psihologică, mentală, totalitate a dorințelor, sentimentelor și a expresiei. Prin totalitate scriitorul înțelege desăvârșire iar prin superioritate, bogăție. Cu alte cuvinte bărbatul nu este inferior femeii ci este sărac prin raportare la bogăția sa. Elementul feminin apare la Chessex într-o ipostază plenară, situându-se aproape de perfecțiune. De cealaltă parte, elementul masculin este imperfect tocmai din cauza incapacității sale de a percepe și de a pătrunde misterul elementului feminin. Femeia este prima sferă a lumii, centrul ei. Bărbatul încearcă să se agațe de această sferă, să se plieze după circumferință sa dar nu va deveni niciodată la rândul său sferă. De aici provine, conform spuselor scriitorului, dorința de dominare totală a femeii pe care o resimt majoritatea bărbaților: „La femme est la 2 Genevieve Bridel, Op. Cit., p. 37 3 Jacques Chessex, Carabas, Cahiers de la Renaissance Vaudoise, Lausanne,1971, pp.140- 142 4 Ibid., p. 149 5 Genevieve Bridel, Op. Cit., pp. 88-89 1316 premiere sphere du monde, c'est le centre du monde. Dans sa pauvrete, l'homme essaie tout au plus de s'agripper, de s'ajuster a elle, mais a aucun moment de l'egaler. D'ou sans doute, cette rage de dominer la femme que manifestent tant d'hommes.”6 Totodată femeia reprezintă un instrument erotic. Erotismul la Chessex are însă o cu totul altă conotație. Deși există numeroase referințe și trimiteri la instincte și la animalitatea umană, erotismul rămâne singura formă ce poate da ființei umane iluzia autodepășirii și a uitării condiției sale de muritor. Din această perspectivă femeia reprezintă un abis fără fund în care bărbatul riscă să se piardă definitiv: „La femme est un abîme sans fond dans lequel l'homme risque de se perdre. L'ambiguite de l'erotisme de l'ecrivain est la: il faut essayer d'incorporer la femme a soi, mais eviter de sombrer en elle.”7 Personajele feminine ce populează scrierile lui Chessex reprezintă ipostaze diferite ale feminității, așa cum o percepe scriitorul. Astfel în Portrait des Vaudois, femeia apare ca fiind centrul în jurul căruia se organizează familia, pilonul de rezistență al întregii societăți romande. Femeile sunt descrise aici ca fiind mai curajoase decât bărbații, luptătoare, tenace, înțelepte, în stare să riște totul pentru a reuși. În La Confession du Pasteur Burg sau în Dans la buee de ses yeux, femeia apare ca fiind sursa unui erotism devastator, înger și demon în același timp, element salvator dar și declanșator de emoții puternice care duc la pierderea echilibrului afectiv și a rațiunii. În viziunea scriitorului elvețian femeia este așadar o figură intens conotată erotic, obiect al dorințelor și viselor bărbatului, un sprijin, un mijoc de transgresare a realității, o modalitate de a învinge moartea și de a sfida uitarea. Prin intermediul femeii protagoniștii lui Chessex încearcă să se regăsească, să se cunoască și să ajungă și la o formă de cunoaștere a spiritualității și a divinității. Pentru Jacques Chessex elementul feminin constituie sursa intimă a inspirației sale creatoare, fapt ce se regăsește de altfel și la nivelul scriiturii sale, intens dominată de fraze încărcate de lirism, de o anumită tonalitate feminină și de o atmosferă poetică. A doua sferă tematică cuprinde divintatea și raporturile pe care le stabilește scriitorul, respectiv personajele sale cu aceasta: „Dieu est le sujet immanent ou explicite de mes livres, recits ou poemes qu'il porte, inspire, suscite dans la culpabilite, le desir de lui, ou l'allegement o du superflu que j'abandonne pour le mieux voir.”8 afirmă Chessex. Dumnezeu este așadar subiectul imanent și explicit al cărților sale, fiind prezent sub o formă sau alta în toate scrierile sale, reprezentând un punct de reper în cadrul existenței personajelor. Scriitorul își exprimă viziunea privitoare la divinitate într-o carte intitulată Le Desir de Dieu, unde explică faptul că Dumnezeu este prezent în scrierile sale, în ființa sa, în tot ceea ce înseamnă viață însă admite totodată faptul că încercarea sa de a ajunge la Dumnezeu se soldează de cele mai multe ori cu un eșec. Pentru Chessex, Dumnezeu reprezintă o entitate prezentă și în același timp absentă, un tot către care ființa umană tinde în imperfecțiunea sa, o tensiune, un ritm, un flux în interiorul acestei ființe care o face să devină ceea ce este: „Je te saisis, je ne te vois plus, je te ressens dans le discontinu et le continu, tu es pareil a une tension, un rythme, un flux qui ne cesserait d'emettre en moi une rumeur, tel son, tel echo de ce son et de cette rumeur ou ta presence explique et calme les heurts du monde, le souci d'etre, le regret de mon imperfection.”9 6 Ibid., p. 90 7 Anne Marie Jaton, Jacques Chessex. La lumiere de l'obscur, Editions Zoe, Geneve, 2001, p. 130 8 Jacques Chessex, Le Desir de Dieu, Editions Grasset%Fasquelle, Paris, 2005, p. 11 9 Ibid., p. 14 1317 Scriitorul are sentimentul nimicniciei și al duratei mult prea scurte a existenței umane, de unde se naște uneori o oarecare revoltă împotriva unui Dumnezeu care este perceput de această dată ca fiind o forță nemiloasă, nedreaptă și responsabilă de tot răul din lume: „Dieu obscur, tu as invente le mal. Tu as voulu, ou permis l'epaisseur sans fond du mal. Le mal fade. Le mal au gout de retour sur moi par les pires voies. O Dieu mechant, Dieu infâme, qui souilles ta creation par cette folie!”10 11 Demersul lui Chessex sfidează tradiția literară și religioasă. Nu doar că scriitorul îndrăznește să abordeze un subiect considerat încă tabu, dar îl și aspectează diferit, dintr-o perspectivă considerată de altfel de mulți critici ca fiind mult prea îndrăzneață. În concepția sa, răul nu reprezintă o abatere de la cele sfinte ci este tot parte integrantă a creației divine. Dumnezeu este cel care permite răul. Mai mult decât atât Chessex se declară în mod direct sau indirect împotriva ideii de dragoste necondiționată, idee ce caracterizează de secole noțiunea de divinitate. Din punctul său de vedere, Dumnezeu, cel care iubește nemăsurat, fără a cere nimic în schimb, poate fi asemuit unui bolnav ce stă la soare pe o bancă, în curtea unui ospiciu: „Des milliers d'heures j'ai envie l'idiot de Dieu. Celui qui t'aime sans questionner, sans reserve, sans aucun scrupule d'adequation a la totalite. Souvent sans rien demander pour lui-meme. Ainsi est le simple, le ravi, le debile, au soleil, sur le banc de l'hospice.”11 Revolta sciitorului și implicit cea a personajelor sale se naște împotriva ideii conform căreia credincioșii trebuie să accepte tot ceea ce vine de la Dumnezeu, fără drept de apel, fără să-și pună întrebări sau să încerce să schimbe într-un fel sau altul voința divină. Chessex simte nevoia de a cunoaște ce înseamnă credința, de „a pipăi” materia din care e țesut misterul acestei credințe. Contrar vechii tradiții „Crede și nu cerceta!” scrierile autorului elvețian sunt populate cu naratori care își pun întrebări cu privire la existența divinității sau cu protagoniști care amintesc de existența unor personaje biblice, un exemplu în acest sens fiind Jonas, erou al romanului cu același nume. Asemenea personajului biblic Iona ce a locuit vreme de trei zile în pântecele balenei, protagonistul lui Chessex, un fost scriitor celebru, căzut însă în dizgrație, revine în orașul său natal, Friburg, unde va rămâne preț de opt zile, rătăcind din bar în bar în încercarea de a îneca trecutul și neajunsurile unei existențe terne în câteva pahare de alcool. Dar spre deosebire de personajul biblic, protagonistul lui Chessex nu crede în Mântuire. Mai mult decât atât acesta regretă că nu poate fi asemenea lui Dumnezeu, că este muritor: „La revolte et l'amour de Dieu, se disputent mon esprit [.].”12 afirmă el, recunoscând astfel natura duală a sentimentului său față de divinitate. De o parte se află dragostea sa pentru Dumnezeu, de cealaltă parte aflăm revolta, nevoia de a se răzvrăti împotriva celui pe care el îl percepe a fi singurul vinovat de existența pe care o duce. În ciuda dragostei pe care i-o poartă lui Dumnezeu Jonas este ferm convins că în cazul său nu va exista Mântuire: „Malgre mon amour de Dieu, malgre le Fils, [.] la grâce est morte et j'ai l'âme dessechee. Et je le sais aussi de source sure: il n'y aura pas de 13 Resurrection.”13 Puternic înțesate cu aluzii și referințe biblice cărțile lui Chessex nu își propun să separe fața luminoasă a existenței de partea ei obscură. Rezultatul unui astfel de demers nu este ambiguitatea ci dimpotrivă o mișcare de du-te-vino între aceste două părți. În aceasta constă de fapt, în viziunea scriitorului elvețian, existența umană. Importantă nu e destinația ci calea pe care o urmezi pentru a ajunge la ea. Concepția lui Chessex despre divinitate nu este 10 Ibid., p. 19 11 Ibid., p. 22 12 Jacques Chessex, Jonas, Livre de poche, Paris, 1989, p. 188 13 Ibid., p. 188 1318 legată de credință ci de misterul care există dincolo de ea. Personajele sale nu cred orbește în existența unui Dumnezeu ci cred cu tărie în existența unui mister aflat dincolo de această credință în Dumnezeu. Acest secret se scaldă într-o luminozitate opacă iar în fața sa capacitatea de a cunoaște și de a înțelege a ființei umane rămâne pentru totdeauna limitată: „Je crois au mystere, a l'insondable, au cache, a l'absurde pression de croire. Une lumineuse opacite porte et garantit le secret, et devant ce secret je demeure a jamais sot, prive de tout moyen de savoir ou de comprendre.”14 Autorul concluzionează afirmând că sentimentul său încă nedefinit față de Dumnezeu este unul vertical, născut dintr-o forță ce urcă din și în interiorul ființei sale, izvor de apă și de foc. Dumnezeu este pentru Chessex înainte de toate o prezență interioară: „C'est un sentiment vertical: une force monte en moi, puissante, allegeante, elle tient de la source, du jaillissement d'eau et d'ecume, elle ressemble aussi a du feu selon les circonstances, l'action, le vreu a vivre. Je nomme Dieu cette eau et ce feu. Sentiment diffus et precis, chaleureux et frais, de la presence qui parle en moi.”15 Cea de-a treia arie tematică este construită în jurul fascinației pentru moarte pe care o nutresc toate personajele chessexiene. De altfel însuși autorul vorbește în repetate rânduri de importanța pe care a căpătat-o fenomenul morții în cadrul operei sale, în urma traumei suferite de pe urma suicidului comis de tatăl său. Astfel Jean Calmet, protagonistul romanului L'Ogre trăiește urmărit de imaginea tatălui său sinucis, mereu în umbra personalității acestuia, nereușind să se elibereze de sub puterea sa nici chiar după moartea lui. În cele din urmă, alege la rândul său să comită suicid, văzând în moarte singura scăpare. Pastorul Burg, protagonist al cărții intitulate La Confession du Pasteur Burg, va sfârși la fel ca și precedentul personaj, prin a-și lua viața, în urma unei povești de dragoste cu final nefercit. Și de această dată moartea reprezintă un gest eliberator, menit să readucă liniștea unui spirit îndelung încercat de o existență controversată. În Le Vampire de Ropraz, protagonistul își va găsi finalul tot în moarte, de această dată scriitorul alegând un sfârșit eroic, atribuind protagonistului său meritele Eroului Necunoscut ce a căzut la datorie. În viziunea lui Jacques Chessex moartea reprezintă o trecere în altă dimensiune, cea a spiritualului și a metafizicului. Existența terestră este una imperfectă. Omul încearcă de-a lungul ei să se autodepășească, să ajungă la o formă profundă de cunoaștere a sa, a lumii ce-l înconjoară, a divinității etc. Însă din cauza puterilor sale limitate, această autodepășire nu are loc. Ea este posibilă doar prin intermediul unui proces cum e moartea care asigură un ciclu complet. Doar după moarte omul va putea să atingă desăvârșirea spirituală. Toate personajele sale nutresc sentimentul inutilității existenței și suferă de obsesia mormântului, spațiu închis, sumbru, care îi fascinează în totalitate. Ele aleg de cele mai multe ori calea suicidului ca urmare a unei concepții a scriitorului conform căreia doar în cazul unui suicid, omul își poate stăpâni viața cu adevărat, chiar dacă doar pentru câteva clipe: „Je pense que les derniers instants d'un suicide doivent etre parfaits. Qu'il y a, meme au plus profond du desespoir, dans l'abîme, une nettete de la vision, une acuite du regard interieur, une mise en place de l'ordre et du desordre philosophique, une fașon d'affronter, de sonder le mystere de la mort si proche.”16 14 Jacques Chessex, Op. Cit., 2005, p. 28 15 Jacques Chessex, Op. Cit., 2005, p. 52 16 Roger Francillon, « Ecriture du corps et erotisme » in Histoire de la litterature en Suisse Romande, tome 4, Editions Payot, Lausanne, 1999, p. 291 1319 Pentru Jacques Chessex singurul refugiu împotriva uitării, odată cu trecerea în moarte sau dincolo de ea, este scriitura și opera de artă. „E mai puțină moarte atunci când există mai multă artă”17 18, afirmă scriitorul. În concepția sa existența umană este tragică doarece este promisă morții încă înainte de a începe dar prin intermediul operelor de artă sau prin intermediul literaturii omul poate reuși să învingă uitarea, lăsând posterității ceva din ființa sa: „Il y a comme une perfusion de l'eternite par le chef-d'reuvre, par les sommets ou brule cette flamme altiere qu'on trouve dans une peinture, une reuvre, un poeme, un essai.” Într-unul din capitolele cărții sale De l'encre et du papier intitulat La mort, scriitorul admite că moartea a devenit coloana vertebrală a tuturor scrierilor sale, fiind mereu prezentă în viața sa, într-o formă sau alta: „La mort est partout presente dans mes livres. Il y a beaucoup de suicides. Avec une part de fantasme. D'exorcisme. Les personnages que j'invente, je ne les „invente” pas, ils figurent dans des destins qui auraient pu etre les miens, mes destins autodestructeurs. [.] La vie de chaque personnage est un de mes destins possibles. Je me suis tue, je suis mort, je me suis puni a travers ces gens.”19 Chessex nu simte teamă față de moarte, ci teamă pentru suferința celor apropiați. Considerând că omul trebuie să își accepte destinul de muritor, împăcâdu-se cu ideea că viața nu e decât un interval temporal prin care trecem în călătoria noastră către lumea de dincolo, autorul elvețian vorbește despre iminența morții. Cu toate acestea el declară că nu își poate imagina propria moarte. În ciuda fascinației pe care moartea o exercită asupra sa, autorul recunoaște că e incapabil să găsească o modalitate de a o personifica sau o metaforă care să o cuprindă. Moartea este moarte. Și cu toate că are un gust dezvoltat pentru alegorii și imagini baroce, în ciuda înclinației către tot ceea ce e legat de moarte - cranii, morminte, mituri - Chessex admite faptul că nu își poate reprezenta, adică închipui, propria moarte: „Je n'ai jamais trouve de personnification, encore moins de metaphore. Elle est „la mort”. On sait combien j'aime les allegories, les images baroques, toute cette esthetique qui va de la tombe a la mort peinte a travers tant de chefs-d'reuvre [...] 20 J'aime les crânes, les gisants, les mythes [.], mais pour moi, je ne me la represente pas.”20 Concluzionând am putea afirma că moartea, împreună cu divinitatea și cu elementul feminin constituie din punct de vedere tematic axele centrale în jurul cărora se construiesc ulterior toate celelalte subteme. Pentru Chessex Dumnezeu, dragostea și moartea constituie un fel de trinitate, reprezentând pentru el un tot, un ansamblu ce cuprinde toate scrierile sale, un întreg în care se cufundă și se afundă întreaga literatură pe care o semnează: „Cette espece de trinite - Dieu, l'amour, la mort, ou selon un autre ordre, l'amour, la mort en Dieu - represente pour moi un tout, dans lequel se fond et se prolonge la litterature que j'ecris.”21 Scriitorul explică existența unor legături strânse între divinitate, moarte și erotism, acesta din urmă fiind perceput ca fiind o contopire a sinelui în fința celuilalt, o dispariție care reprezintă de fapt unica sfidare a destinului de care este capabil omul: „Devant la mort on n'a plus a etre ni jaloux, ni inquiet, il faut l'affronter lucidement, en rassemblant en soi autant de paix que possible.”22 Din punct de vedere simbolic, scrierile lui Jacques Chessex folosesc numeroase imagini și figuri care trimit la simboluri vechi, reinterpretate în relație strânsă cu tematica mai 17 Genevieve Bridel, Op. Cit., p. 194 18 Genevieve Bridel, Op. Cit., p. 194 19 Jacques Chessex, Op. Cit., 2001, pp. 54-55 20 Ibid., pp. 56-57 21 Genevieve Bridel, Op. Cit., p. 92 22 Ibid., p. 100 1320 sus analizată. Astfel în Portrait des Vaudois apare cocoșul care cântă în zorii zilei, înainte de începutul slujbei de Paște, anunțând totodată un nou început pentru comunitatea din regiunea Vaud: „La petite aube orangee des coqs s'est levee sur les pres et les cours fraîchement balayees de la veille, et a neuf heures les deux grosses cloches de bronze ont commence leur danse dans le clocher, ohe, ohe, louez Dieu et la sainte paresse de dimanche!”23 Substantivul coq provine de la rădăcina celtă Kog care însemna roșu. Roșu este culoarea aurorei și a planetei Venus, simbolizând trecerea de la întuneric la lumină. În strânsă legătură cu simbolul cocoșului se află soarele întrucât acesta se ridică abia la cântecul cocoșului. Așadar cocoșul anunță renașterea zilnică a soarelui și prezidează înfrângerea tenebrelor. Pasăre solară, cocoșul este asociat cu elocvența, cu vigilența, cu fecunditatea și uneori cu desfrâul.24 Întruchipare a luminii, cu toate valențelele sale cosmice și spirituale cocoșul simbolizează și la Chessex, o ruptură prin raportare la un trecut tenebros și anunță începutul unei noi perioade luminoase. Cocoșul vestește zămislirea unei noi zile, a unui nou început, o nouă eră: „ca vestitor al luminii ce vine să risipească întunericul nopții, cocoșul este considerat dușman redutabil al 25 tuturor forțelor întunericului.”25 Un alt simbol întâlnit la Jacques Chessex, simbol ce se află în strânsă legătură cu tematica morții, este cel al craniului uman. Romanul său, Le dernier crâne de M. de Sade, are ca protagonist craniul vestitului Marchiz de Sade, care, după moartea sa, rătăcește din loc în loc și din proprietar în proprietar dând naștere unor adevărate legende. Craniul reprezintă locuința sufletului, receptacolul vieții și simbolizează în același timp moartea fizică prin care trebuie să trecem pentru a renaște și pentru a ajunge la un nivel superior. În numeroase legende europene și asiatice craniul uman reprezintă omologul boltei cerești, o cavernă în miniatură, care, la rândul ei, reprezintă o miniatură a Cerului:„[.] craniul simbolizează moartea fizică, pur corporală, privită drept preludiu la o renaștere în domeniul spiritului.”26 Adesea interpretat ca semn al deșertăciunii lumești, craniul apare la Chessex ca fiind în același timp semn al naturii trecătoare a omului dar și ca simbol al posibilității de a trece într-o altă dimensiune sfidând efemeritatea existenței terestre: „Oh le sourire de ce crâne, sa belle mâchoire aux fortes dents! Oh le volontaire temporal, les maxillaires et le front intacts, les larges orbites profondes, que le regard du genie encore dans l'ombre en creux!”27 Craniul reprezintă așadar ceea ce rămâne după moarte, ceea ce nu poate fi pierdut. Există de altfel un adevărat cult al craniilor, ce poate fi legat de strămoși, care considerau că un craniu-trofeu reprezintă o dovadă a superiorității vânătorului. La Chessex craniul este o rămășiță a vieții și totodată un simbol al permanenței spiritului. Mormântul, strict legat tot de tematica morții, este frecvent întâlnit în scrierile lui Jacques Chessex și simbolizează o poartă către lumea de dincolo, un punct de plecare pentru suflet către o destinație spirituală. În interiorul mormântului sufletul se separă de învelișul carnal și se eliberează pentru a avea acces la lumea de dincolo și la divinitate. Loc de trecere, de eliberare și de metamorfozare, mormântul permite înălțarea sufletului la un nivel superior al conștiinței. Aici are loc lepădarea simbolică de toate legăturile terestre și înălțarea 23 Jacques Chessex, Portrait des Vaudois, Editions de l'Aire, Lausanne, 1982 p. 15 24 www.dictionnairedessymboles.fr site consultat în data de 23 martie 2011 25 Ivan Evseev, Dicționar de simboluri și arhetipuri culturale, Editura Amarcord, Timișoara, 1994, pp. 42-43 26 Ibid. p. 42-43 27 Jacques Chessex, Le dernier crâne de M. de Sade, Editions Grasset, Paris, 2009, p. 109 1321 spirituală: „Cea mai veche și cea mai persistentă semnificație a mormântului este aceea legată 28 de asocierea sa cu pântecul matern, cu interiorul pământului.”28 Toata simbolistica lui Jacques Chessex este construită în jurul unui ax central dat de cuplul antinomic viață-moarte. Astfel, scrierile sale se fundamentează pe două mari opoziții, care însă studiate în amănunt relevă anumite conexiuni: pe de o parte avem opoziția viață-moarte iar pe de altă parte opoziția erotism-divinitate. Însă aceste perechi opozitive se înscriu într-un circuit care alcătuiește concepția literară și existențială a scriitorului elvețian. Toate elementele care se înscriu în circuit întrețin relații de interdependență. Astfel viața reprezintă prima etapă intermediară către atingerea unui nivel superior al spiritualității. Erotismul este privit ca fiind parte integrantă a vieții, nu atât din perspectivă fizică, cât mai mult din perspectivă spirituală, psihică și mentală. Odată atins un anumit stadiu al spiritualității, prin intermediul erotismului, calea către divinitate rămâne deschisă. Moartea, reprezintă ultimul stadiu intermediar, înainte de apropierea de cele divine. Ea este, în același timp, început și sfârșit, drum de hotar, moment esențial în cadrul circuitului mai sus amintit, întrucât reglează diferențele dintre cele două existențe umane, cea terestră și cea spirituală, și pregătește individul pentru întâlnirea cu Dumnezeu. Ultima etapă este cea a divinității. Ea rămâne însă la stadiul de ideal, întrucât niciunul din personajele chessexiene, nici scriitorul de altfel, nu a cunoscut încă esența divină. Marea întâlnire este una presupusă, imaginată, ideală. Ea este punctul ultim, centrul cercului, către care tind toate personajele lui Chessex, însă atingerea sa este o probabilitate. Mulțumiri: Am dori să mulțumim Programului Operațional Sectorial pentru Dezvoltarea Resurselor Umane (proiect Studii Doctorale : portal către o carieră de excelență în cercetare și societatea cunoașterii), cod contract: POSDRU/88/1.5/S/47646 Bibliografie: Bridel, Genevieve, Jacques Chessex, Transcendance et transgression, La Bibliotheque des Arts, Lausanne, 2002; Chessex, Jacques, Le dernier crâne de M. de Sade, Grasset, Paris, 2009 ; Chessex, Jacques, Carabas, Cahiers de la Renaissance Vaudoise, Lausanne, 1971 ; Chessex, Jacques, Le desir de Dieu, Grasset, Paris, 2005 ; Chessex, Jacques, De l'encre et du papier, La Bibliotheque des Arts, Lausanne, 2001 ; Chessex, Jacques, Portrait des Vaudois, Editions de L'Aire, 1982 ; Chessex, Jacques, La Confession du Pasteur Burg, L'Age d'Homme, Lausanne, 1991 ; Chessex, Jacques, Le Vampire de Ropraz, Grasset, Paris, 2007 ; Chessex, Jacques, L'Ogre, Bernard Grasset, Paris, 1973 ; Chessex, Jacques, Jonas, Livre de poche, Paris, 1989; Evseev, Ivan, Dicționar de simboluri și arhetipuri culturale, Editura Amarcord, Timișoara, 1994; Francillon, Roger, « Ecriture du corps et erotisme » in Histoire de la litterature en Suisse Romande, tome 4, Editions Payot, Lausanne, 1999, p. 291 ; Jaton Anne Marie, Jacques Chessex, La lumiere de l'obscur, Editions Zoe, Geneve, 2001 ; www.dictionnairedessymboles.fr 28 Ivan Evseev, Op. Cit., p. 80 1322 THE GOLDING HERO IN SEARCH OF EXPIATION Drd. Eduard CONSTANTINESCU Universitatea ”Alexandru Ioan Cuza,” Iași The present essay explores three of William Golding's novels looking to find answers in a world sunk in selfinflicted evil. The Golding Hero is a collective character that embodies the whole set of character traits of the heroes of each individual novel of this writer. Our challenge here is to observe the world through the eyes of the Hero, who functions as a higher conscience of mankind and needs some sort of expiatory action, to show the way out of the mess into which it plunged and continues to roll over in our time. Key-words: expiation, hero, evil The problem of evil has been discussed probably since the beginnings of humankind and it was detailed and studied in depth by many philosophers and artists. Results varied according to the approach and aimed interests. This discussion uses a set of terms that should be our points of reference and guides, in order to assess our progress, and before we go into further considerations about the problem of evil there are three terms we should be refering time and again: sin, suffering and death. Each of these is experienced by everybody at some point in his/ her existence. „One of the main causes of suffering is violence which man exerts onto man”1, explains Paul Ricoeur. So, in order to be more specific and limit our discussion, we will refer to evil made by someone to his/ her fellow man and the judgments produced by his/ her conscience. Whether we talk about deceit, betrayal, fury, hedonism or genocide it falls under the same category of evil, it damages the human race, personality and character. Unfortunately its stains touch everybody with no exceptions, our closest of kin or friends, and that is when it really hurts. So, identifying evil with some external source that threatens each of us every day is not our chosen topic here. We agree with C. Mathewes who mentions in his book on evil, „any report that locates evil outside your self cannot admit the real inner character of evil, its real root in our lives.”1 2 This seems to coincide with Golding's principles. And the critics' most favourite example is the comparison between Lord of the Flies and Ballantyne's Coral Island a youth novel written a century before. The group of children thrown on a Pacific island in Ballantyne's book represent the good [of civilization] since they stand for the Western civilization, whereas the primitive tribes attacking them symbolize the evil, expressed by primitivism, cannibalism and violence in general, whereas Golding regards the evil as coming from the inside of the human being. Golding's heroes are sometimes clear alter egos of their author, having some things in common with him, yet some other times they evade in their own reality eluding his commands, or his cognitive powers. That is why we introduced, for the sake of this research, the term the Golding Hero, who is a corporate personality who embodies most of the main features of the individual heroes of all the novels. What we are intent on noticing and 1 Ricoeur, Paul, Le Mal. Un defi a la philosophie et a la theologie, Editions Labor et Fides, Paris, 2004, p. 22. 2 Mathewes, Charles, Evil in the Augustinian Tradition, Cambridge University Press, Cambridge, 2001. 1323 observing are his movements to and fro his human existence - his leadership qualities, but deficient communication, his marginalization odyssey, his artistic modes of contemplating the world, his numerous crises, inclination towards faith and denial of it, hesitations, saintly attitudes even to being sacrificial in a Christ-like fashion and his desperate existentialist cries. His cries are due to his sense of guilt that arises within a war context of which he was obsessed along most of his novels. The Hero cries sometimes with the impotence of finding ways to expiation, he craves for salvation, but somehow it eludes him. As we make up the profile of the Hero, like a big stained glass figure in a Mediaeval cathedral, a dynamic, even Protean figure with many contradictions and unexpected evolutions, we will be interested in his message to the world, which is another challenge. The Golding Hero contends that his needs for expiation and atonement are generally valid and everybody needs these divine given gifts. He identifies with everyone in this context. He tries to serve his community by warning it of potential danger in the area of unsolved bitterness and even hatred, intolerance of all types as well as from escalation of these into another potential big scale war, as a stigma carved on the fallen human DNA. He's been through a world conflagration and saw his friends killed or mutilated or suffering himself from metaphysical disabilities which can be illustrated by following the evolution of Sammy Mountjoy in the novel Free Fall, his destiny of being thrown into a Nazi jail, or Matty from Darkness Visible, who emerged from a building in flames - a victim of the London bombings. The hatred of a handful of people eventually destroyed the lives of millions in order to gain control over as big a chunk of the world's countries as possible. We will discuss in some detail the source of guilt and the awareness of the need for expiation and atonement of the Golding Hero, this complex figure of Golding's creation along three of his novels, Pincher Martin, Free Fall and Darkness Visible. Actually we start from a zero guilty conscience in the first novel and a revolt against the very idea of a higher authority who reigns over all including himself, Christopher Martin. God, in His turn is nevertheless present and warns him of his transgressions sending flashbacks into his mind while he expected to die lingering on a stone. Yet, he is unable to deal with these in a corrective positive way and turns down God's offer of expiation before dying. Our excursus continues with the Golding Hero's dealings with a guilty conscience in a tiny Nazi cell, but in a more cooperative way, reflecting on the past mistakes, especially those that had to do with his carnal affair with Beatrice Ifor. Sammy wants to change all that when gets out of prison, but the new developments prevent him from putting things right. The next hypostasis of the Hero, Matty, is the man who emerges from the fires of a building in a spectacularly miraculous way and tries to bring in a typically saintly manner the light into the lives of others to whom he is contrasted with, especially the Stanhope sisters, Toni and Sophy. Pincher Martin This novel is about a naval officer who floats on a wooden board, a pathetic remain of his torpedoed ship and reaches a barren rock in the Atlantic. This is a typical Golding way of breaking all the time-space ties, to expose his hero with his own evil nature and let him react as he sees fit. Although in a critical situation, close to the end of his life, this counterpart of the Golding Hero, called Christopher Martin in this novel, chooses to rebel against God. Pincher Martin (1956) may be considered Golding's top sermon on the absolute greed and lust of man. 1324 The reader learns in the last few pages that Martin's death occurred on the second page of the book - a fact that transforms the novel from a struggle for earthly o survival into a struggle for eternal salvation.3 The discovery of the sailor's corpse at the end of the story constitutes what has been called a “gimmick” ending and gives the book a metaphysical turn in the fact that the reader learns that Martin has been dead from the beginning of the narrative. Martin is the tragic figure of the man who lacks a critical attitude towards his past mistakes, of the anarchic spirit that opposes God's divine will of extending forgiveness over his fallen creatures. Martin refuses his own atonement. In order to perceive these metaphysical narrative movements we should note Golding's usage of the flashback in this novel. Flashback is used as a powerful narrative device that brings out all the inner struggles of the Hero. Commenting on the role of the flashbacks in Pincher Martin, Avril Henry writes in an article in Southern Review that the motivation of using it reflects the Hero's state of isolation and miserable circumstances that will eventually put an end to his life. She discerns several types of functions they bear in the novel. First of all, flashbacks relate to each other and to the varied forms in which they are repeated throughout the book. In a second instance they also relate to the details of Martin's survival on the rock and finally, they relate to the six days structure of the narrative, since Martin is in the actor of a wild parody of the six days of divine Creation. What we are have before our eyes is a man attempting to create himself his own God while deconstructing the world created by God. To this list we would like to add that flashbacks function fundamentally as a boomerang curse emerging from a guilty conscience which finally backfires to itself. If we go back to possible sources of influence, Homer's Oddyseus and Defoe's Robinson Crusoe, the Golding Hero stands out by bringing everything to an internal court of justice which functions according to its unique rules and (ethical) codes. In a volcanic anarchic frenzy the Hero wipes out, in a similar way to Nietzsche's Ubermensch, all the Judeo-Christian value system legacy to instate a new one and complains he has no time to create it and let it function in a parallel world to the traditional one. That is why the author creates an artificial, purely imaginary six days structure. But, as Medcalf suggests the author gave Martin more external conditions of his own life than to any other of his characters and among others the innate actor talent was a very significant one. So, because of this gifting and the complex system of symbols and metaphors used, things are far from easily discernible in the area of jumping to clear cut conclusions about the dynamics of the Golding Hero in this book. May we qualify Martin's flashbacks as more than a nonsensical blubber of a half-drowned mariner? Can we raise it to the level of gnose (gnosis) or a real knowledge of personal evil? It could have worked if the right purpose would have been intended. Here the veil of abstraction that used to cover evil and sin is raised and permits the transition from an illusive lack of guilt to an assumed culpability - its first step to expiation. Expiation needs gnose, which is achieved by the mediation of hermeneutics. When achieved the act of knowledge of the evil has a quality about it “manifesting at the same time the recognition of sinfulness as such and the hope of overtaking it in effect.”4 In Pincher Martin though there is no assumed culpability, thus no admission of sinfulness, no request for forgiveness and consequently no expiation. That is why we were discussing about an abnormal zero degree 3 Encyclopaedia of World Biography, ‘Golding, William', New York: Putnam's, 1956. 4 Ricoeur, Paul, Le Mal. Un defi a la philosophie et a la theologie, Editions Labor et Fides, 2004. 1325 culpable conscience and desire for expiation. Martin may be considered similar to Wilf Barclay in The Paper Men, a later novel of the same author, who was compared to a crayfish that uses its exoskeleton to protect itself from the outside enemies. In the same way he used to protect himself of the accusations of those around. But the trap of this conservation spirit was that he repelled the good advice at the same time which prevented him from reaching gnose and expiation. Virginia Tiger argues that the fable is designed to demonstrate the relevance of the Augustinian view of the world in order to make the larger fabulist's point about the necessity of vision. Augustine focused on the origins of evil or on the original sin in connection with the free will theology which applied to Martin would be to realize he had the free will to believe or disbelieve. Yet, he chose to rebel against all authority, mainly the divine one and he finally collapses from his “re-created” godless world because of the physical limitations of his troubled existence and dangling between sea and heaven, a pack of malign bitterness. Martin's ambitious (and hopeless) project of reinstating another authority in the heavenlies only transforms him into “one chemically pure state of Being: the cosmic maggot.”5 This is one image that comes across after examining his evolution. Another one that actually gave the author the starting point of this novel was “a pair of red claws (lobster claws)”, a symbol that contains the true character of this Hero - his absolute greed. Free Fall From the very beginning we have to affirm the dynamics of this character we call the Golding Hero from one novel to another, so we will follow closely the progression of the Hero's character traits to the next two novels under examination. Martin's sea odyssey, where the author displays the perdition of Being, the Golding Hero seeks to demonstrate the presence of a spiritual reality, an unseen world that interpenetrates with the visible one, by his own experiences by being trapped between these two worlds. Sammy Mountjoy, the Hero of this novel, starts his fable by asking a question to the universe above without any possibility of getting an answer: “When did I lose my freedom?”6. He establishes some clear landmarks to be able to decode the riddle of his existence: “For once, I was free. I had power to choose”7. He is Augustinian in reckoning his God given free will, but he soon realizes that being “a o guilty adult he has lost his freedom of choice and has no access to this celestial mode”8, as Virginia Tiger puts it. As an artist and as a man he clearly sees his condition, “I am a burning amateur torn by the irrational and incoherent, violently searching and self-condemned”9. Later on he becomes aware of the free fall status he manifests, a floating one, as the author clarifies in an interview, since the gravity is suspended in his novel. The Hero starts as a well known consecrated painter and ends up in a Nazi jail, where he has the opportunity of reviewing his whole life and accept responsibility for some misdeeds and finds that he could not have acted differently in certain situations from his past. His relationship to Beatrice Ifor brings painful memories in his seclusion as a prisoner of war. Far more painful is what he discovers after arduous investigations about his Beatrice - he eventually finds her in a madhouse in a totally disturbed insane condition after his release at the end of the war. 5 Tiger, Virginia, William Golding, The Dark Fields of Discovery, Calder & Boyars, London, 1974, p. 135. 6 Golding, William, Free Fall, Faber & Faber Ltd, London, 1959, p. 5. 7 Idem. 8 Tiger, V., op. cit., p. 140. 9 Golding, William, op. cit., p. 5. 1326 In these circumstances he states his philosophy: “Man is not an instantaneous creature. He is an incredible bundle of miscellaneous memories of feelings, of fossils and coral growths”10 11. Our Hero's thinking goes on to a new moral level declaring: “Perhaps consciousness and the guilt which is unhappiness go together”11. He becomes aware all of a sudden that all philosophies lied to him since ancient times, according to his postulate above, that his teachers lied to him and some people in his life brainwashed him to be able to control him easier. All philosophy and theology up to that moment seem just a puppet show. Then he tries to go back to his roots. Will he find them? The Hero, threatened by a huge identity crisis, one that looks like a chasm over the shores of history comes to Sammy's conclusion: “What men believe is a function of what they are; and what they are is in part what has happened to them”12. Here he brings together his religious beliefs and philosophy of life. The first sentence is maturely true - men's belief system is a prolongation of their beings, their identities. The second one brings into picture experience as an important factor for delineating character and building up the uniqueness of his personality. “The idea that man creates his own hell is carried into the prison cell of Free Fall”,13 which brings him a lot closer to God than his predecessor Martin. The background prepared by the author is constituted by a multitude of levels of experience that overlap and create the “picture of patternlessness of man's existence”, as the writer himself comments. This picture resulted from a lack of system of reference, of spiritual gravity, there were no creeds or codes to operate and sustain the individual. After his period of incarceration the Hero is brought back to the point where he can choose freedom again, “a freedom he has lost in youth when he chose freely, but because of his given nature, to commit a sin.”14 The Golding Hero received back his freedom in order that he should be able this time, after experiencing hardship and crisis, to discover a pattern emerging from his own past that shapes his future and the inner structure of the novel. And the pattern is one of guilt. The awareness of guilt develops the need for expiation and forgiveness. There are common points between Free Fall and Pincher Martin at the character delineation process in that the revelation of character in retrospect is a manifestation of character not as process but as state. The cell period is such a time when Sammy's whole universe is enclosed in a few square meters of the cell, which gives the static impression and stimulates the Hero to formulate his options and rethink his life in the light of his present experience and the doubt about his chances of life. Sammy is no more able o mould his own consciousness than Martin was seen to be. The change undergone by Sammy after his carnal transgression is not an alteration of what previously existed but merely the fulfilment of a latent possibility. There is a whole process of discovery of the roots of his old fear of dark. His rather childish thought was “Once upon a time I was not frightened of the dark and later on I was.”15 This brings about the idea we have mentioned above that we are in a closed static system here: man carries his destiny within him. Yet, Sammy is looking beyond those prison walls seeking his freedom that is experienced and known as acutely as “the taste of potatoes”. Yet, let us not forget that the author intends to present the fusion of the two worlds - the material and the spiritual one, he 10 Golding, William, Free Fall, Faber & Faber Ltd, London, 1959, p. 36. 11 Ibidem, p. 60. 12 Ibidem, p. 161. 13 Axthelm, Peter M. , The Modern Confessional Novel, Yale University Press, 1967, p.4. 14 Tiger, V., op. cit., p. 141. 15 Golding, W, op. cit., p. 165. 1327 is trying to reconcile the Age of Reason, whose main representative was his father and the present outburst of violence and hatred that have no explanation, no meaning and direct man's gaze towards the spiritual world. In childhood the two worlds interlocked, but for the adult Sammy, the past follows to condemn like grey faces forever unreconciled. There is no bridge. There is no forgiveness; the world of the spirit is experienced only as a condemnation of guilt, not as holiness or wholeness.16 From the mental flow we realize that Sammy is a compassionate Martin, but they share in common their egotistic sensuality. Pincher Martin's tyrannical personality goes as far as to impose a pattern of his own to the Rock, naming various parts as Piccadilly Circus or Regent Street in order to control them. Whereas Sammy is trying to discover the pattern that suits him. He organized and reorganized his own past, event after event, not chronologically, but according to their affective significance. Finally he learns how to live in a divided and double world. Sammy might have kept his double vision, but he was free to decide for egocentric and sensual reasons that it was unimportant. His headmaster advised him once, If you want something enough, you can always get it provided you are willing to make the appropriate sacrifice. But what you get is never quite as you thought; and sooner or later the sacrifice is always 17 regretted.17 Sammy admitted to make the appropriate sacrifice but he turns his back to the spiritual world for the transient pleasures of the body, by which he loses the freedom to enjoy both worlds. Sammy is by nature hedonistic, a fact proven by his own name that sounds like “mount-into-joy”. In the second phase of his career a literary allusion is ironically inverted. It is Beatrice whose name hints at the Dantean pattern revealing this quest for the bridge between the world of the flesh and the world of the spirit. She is more like a translucent presence, the image of Sammy's pubescent carnal dreams. Of course, the two worlds that Sammy believes interlock do so only in his frivolous imagination. Golding intends Beatrice Ifor to hint to Dante's exalted Beatrice in Vita nuova, but he does that having in mind an ironic inversion of the poet's sublime sequence of poems and prose in that book. There are numerous passages in Free Fall that correspond to the ones described in the prose chapters of the Italian book. Sammy decides at one point to sacrifice everything for “the white unseen body of Beatrice Ifor” (p. 235). Beatrice is to Sammy some superior Otherness that remains untouchable - an instrument of lust, not like the other Beatrice who was an inspiration for contemplation, exaltation and finally salvation (in The Paradise). In Golding's novel Beatrice is never a character in her own right, she is just a presence, a candid, passing image that sends a beam of light on Sammy's life and character. However, the Dantean inversion is posited as the answer to the book's dilemma: “where did I lose my freedom?” Unlike Dante, Sammy considers sex his heaven and enthrones Beatrice as his goddess, but since she is frigid, she becomes his hell instead of his heaven. Sammy is no innocent, but nor is he among the wicked. “The innocent and wicked live in one world” (p. 251). Yet, he belongs to a third category - the guilty. His curse is to live in both worlds, suffering “the mode which we call the spirit” (p. 253) as self-condemnation. 16 Tiger, V., op. cit., p. 149. 17 Golding, W., op . cit., p. 235. 1328 And thus, with this second hypostasis of the Hero we come closer to the momentum of human revelation of expiation towards redemption. Darkness Visible In this novel we are going to discover in a last phase another extreme of the Golding Hero metamorphosis - the saintly figure playing in a contemporary Golding parable. The author actually derives his fable in Darkness Visible from Milton's description of hell in Paradise Lost, confronting his readers with extreme pictures of a total war - fire, mutilation and pain, presented in Biblical terms. Bernard McCabe, reviewer for the Commonweal, notes that “the novel's opening describes a small child ‘horribly burned, horribly disfigured, [who walks] out of the flames at the height of the London blitz.” The firemen, absolutely incapable of putting off the fire call the building 'a burning bush' and gaze at the child who walks with a ritual gait, appearing to having been born from the sheer agony of a burning city. The rescued child, called Matty, the left side of whose face has been left permanently mutilated, grows up to be a religious visionary. He is our last hypostasis of the Golding Hero and will end up our cycle of an awaken conscience to the level of realizing his need for expiation. Our Hero lives here the life of a different type of victim. His war accident mutilated him physically and emotionally and left him in complete existential solitude, having lost his whole family in that burning building, and changed his identity and destiny for ever. Back in those times (even today sometimes) the life of an impaired person was almost impossible and chances of survival almost nil. That is why Matty who would have behaved very different had he been a normal person, has a slip of personality and behaves quite closely to a modern saint, as we know it. Ian Gregor says in his article on Darkness Visible: Being a Golding character, the Holy Man turns out to be a very odd creature indeed, but it has to be said that odd or not, Golding succeeds in making him a compelling figure...18 Matty has already the spiritual closeness to Moses resulting from his description, “a flickering brightness” materialized from a “burning bush” similar to the one God had spoken to Moses from in the book of Exodus. He enters the novel like being reborn into a world of unexpected wickedness, a hostile world that wiped out his family in minutes and that would look at him in disgust till the end. The darkness of human soul is made visible by the devastating fire. Fire is not a symbol of purification, which is a collateral sense attached only to Matty as a son of fire, but of utter destruction. Matty is in search for redefining his own identity because of his burned half-face. Everything changed for him after that. He tries to cover up somehow, but people will persecute him for his mutilation. During his time at school, a schoolmate has an accident and dies falling from the school roof. Because Matty's gym shoe is found under the dead body Pedigree, his friend considers it an evidence of complicity. The schoolmaster's words mutilate Matty's psyche - “You horrible, horrible boy! It's all your fault!” Now Matty's misfortunate habit was to take people's words literally at all times, being thus incapable of distinguishing irony or sarcasm from literal meaning. This time he did that and takes it as an act of indictment, which imbued him with a sense of guilt and sinfulness, thus determining a permanent impairment of his psyche. He tried hardly to change his destiny, to avoid falling into the pit of sin in an extreme way, bringing to mind a 18 Kinkead- Weekes, Mark, William Golding, The Man and His Books, Faber & Faber, London, 1986, p. 94. 1329 Mediaeval monkish figure. His isolation from human presence enhanced his spiritual receptivity. He turned to the Bible more and more for answers regarding his identity quest. Without any guidance he created a personal doctrine, many times quite different from the true Christian one, but the reader is made aware that this is due to ignorance only. He had several “mystical revelations that, like his various imitations of Christ, are as ironic as they are ingenuous.”19 He then took off to Australia which was an exile similar to that of Ezekiel with whom he explicitly identified and constituted an incubator for revelation, at least, that was his plan. Unfortunately, here he has had a terrible experience with an aborigine who furiously wanted to emasculate him, occasion when he remembered the biblical quotation about the man-made eunuchs for the sake of the Kingdom of God. The quote came in a very inappropriate moment for him, and were to express the secret longing for the impotence that would permanently extinguish the fires of lust. Matty's desire to punish himself under these circumstances, paradoxically “helped” by the Abo, was termed by the critics a “crucifarce”. After the Australia ordeal the question of personal identity is reformulated by Matty and “Who am I?” had become “What am I?” and then “What am I for?” These three stages in the development of his identity quest which had its deep structure in the delineation of his self-image brought him back to UK and made him remain true to his destiny, the fire, by means of a secondary metaphor called the matchbox, interpreted as a major calamity by the secretary of the house where he was temporarily employed. Before he departs he performs a strange ritual that eventually prepared him for prophecying with Ezekiel as a role model. Friedman argues that “Matty's watery rite of passage suggests baptism with its overtones of purification, sanctification and initiation - likely prerequisites for prophecying.”20 Unfortunately, his return to Britain brought about his untimely death in a bonfire, his main guilt problem being solved at a metaphysical level. Here we have a hypostasis of the Hero quite opposite to that in Pincher Martin. The Hero is aware of his mistakes, puts them to heart and overemphasizes them until they create a burden of guilt and sinfulness, most of the time imaginary. Matty lives the nightmare of a guilty conscience that cannot find a way to expiate its burden. Friedman argues that “Matty's composite makeup suggests the ambivalence of human nature.”21 On the one side, the fire spares the right side of his face, but leaves the left utterly disfigured. This can be symbolically generalized to dealing with his status in society, he is at the same time everyman and no man. We can approach this and relate it back to the famous morality play of the 15-th century, Everyman, play that had its destiny in capturing in a nutshell the profile of an age drawing its roots from the Judaeo-Christian value system. There is a common link here, considering Golding's close contact with drama and allegory as a means of expression, on the form level, but also Matty's pilgrimage towards expiation and salvation is a deep structure link with the Mediaeval play. This allegory of death and the destiny of the soul in Everyman brings us closer to Matty's story than we have anticipated, at least on a philosophical level. The way Matty emerged from the flames was indeed a miracle, but on a personal level this accident erased his whole identity ever since. And this had a bad impact on his evolution as a personality within his community. He was at first called “number 19 Friedman, Lawrence, William Golding, Continuum Intl Group, NY, 1993, p. 128. 20 Ibidem, p. 129. 21Ibidem, p. 124. 1330 seven” and then Matthew Septimus. The specificity of these names is belied by the vagueness of his assigned surname - Windrove. Friedman comments: Endlessly confused by everyone he meets, the shifting surname (Windup, Windrop) emphasizes the arbitrariness of his identity and his essential 22 anonymity in the eyes of others.22 This creates a clearer image of his identity as an individual within his prejudiced community and at a cosmic level. All this systematic hostility directed to him created a fake aura of assumed guilt. Our community prejudice level determines our place in it but that may be totally different from our place in the story of salvation, and it may also be distinctly different from each other. The community's perception on Matty was not only cruel, but also shallow as “Matty's identity is predictably determined by his disfigurement” and leads to alienation and a strong sense of guilt. In a way, we may say that this leads us to easily anticipate his destiny as a brief, sorrowful one. He finds his end in a fire rounding up his short life on earth in the same way he had emerged into it. Matty's identity crisis in the book is by far the worst of all the other Hero's counterparts. If Martin is so fond of his identity as a titanic rebel who attempts at imposing his personality pattern upon creation, giving new names to different stones and holes in a demiurgic manner, Sammy is not so sure about the path his personality should develop and the new course his identity should take after being released from prison. So, there is a perfect regression as we come to the third stage of the Hero's evolution, as the identity awareness is concerned. But, regarding the guilty nature and need for expiation we perceive a progression from Martin to Matty. This last phase of the Golding Hero, Matty is a strange character described as from the fire and of the fire - an embodiment of Eliot's formula: “To be redeemed from fire by fire.” As usual in the prose of William Golding we have to define heroes in terms of the circumscribing motifs and symbols in whose intricate cobweb the heroes move and interact with each other. The main symbol here is fire and you cannot describe Matty without finding his right relationship with this all encompassing symbol. So, fire is the means by which Matty's personality is shaped, but also the purifying tool that expiates his assumed guilt. Matty fulfils his redemptive destiny in Pedigree's apparent salvation. In a Christ-like fashion Matty sacrifices his life that another may “live.” In rescuing the child by his sacrifice, the Hero defeats on the one hand the evil expressed by Sophy and on the other hand preserves the Messianic spirit who will “bring the spiritual language into the world.” He mentions in his diary that only in the unlikely event that man chooses no longer to reject but to emulate Christ, (and himself) will the necessary change of heart take place. The journey we have completed across the stages of development of the Golding Hero from a zero awareness of guilt and expiation respectively, in Pincher Martin to some sort of playing back his memories in tormenting flashbacks to a certain degree of success of reaching expiation in a Christ-like fashion, by self-sacrifice, which will be a terrible hit to all individualism and egotistic drives as the main aspect of evil in mankind. This creates a better picture of the pessimistic perspective on man that Golding put into novels of a great aesthetic value voicing the inner concerns of the 20-th century artist as a member of his community. The best way to conclude this excursus is with his own words in Darkness Visible: 22 Idem. 1331 We're all mad, the whole damned race. We're wrapped in illusions, delusions, confusions about the penetrability of partitions, we're all mad and in solitary confinement. BIBLIOGRAPHY Axthelm, Peter M., The Modern Confessional Novel, Yale University Press, 1967. Friedman, Lawrence, William Golding, Continuum Intl Group, New York, 1993. Gekoski, P. A. Grogan, William Golding: A Bibliography, 1934-1993. London: Andre Deutsch, 1994. Gindin, James. William Golding, Macmillan Modern Novelists, Macmillan Education, Basingstoke, 1988. Granofski, Ronald. The Contemporary Symbolic Novel. DAI, 47(2), 1986 Aug 526A. Gregor, Ian and Kinkead-Weekes, Mark. Introduction and Notes to Golding, William, Lord of the Flies', Faber and Faber Educational Editions, London, 1962. Grimes, Mary Loftin. The Archetype of the Great Mother in the Novels of William Golding. DAI, 37, 1977, 6496A. University of Florida. Gunnel, Cleve, Elements of Mysticism in Three of William Golding's Novels, Finland: University of Turku, 1986. Kinkead-Weekes, Mark; Ian Gregor, William Golding, London: Faber and Faber, 2002. Runion, Dianne Lucille Braley. ‘Pincher Martin', Symbolism Serving Fable: a Doctoral Essay. Doctoral essay (DA) University of the Pacific, 1980. Sanders, Joseph, Lee. Fantasy in the Twentieth Century British Novel. DAI, 32, 1972, 764A. Indiana University. Scott, James, B., Golding's ‘Lord of the Flies': A Critical Commentary, Star Notes Literature Study and Examination Guides, Barrister Publishing House. NY, 1966. Self, David. ‘Lord of the Flies': William Golding, New Guidelines Series, Mary Glasgow, London, 1987. Tiger, Virginia. An Analysis of William Golding's Fiction. Dissertation, University of British Columbia, 1971. Tiger, Virginia, William Golding: The Dark Fields of Discovery, London: Marion Boyars Publishers, Ltd.. 1974. 1332 JUNGIAN HALLMARKS IN JOHN FOWLES' THE MAGUS Drd. Iulia - Alina MOCANU Universitatea „Alexandru Ioan Cuza” - Iași John Fowles' writings reflect his views on postmodernism and the techniques used in order to build his narratives. He makes use of Jungian concepts in his attempt to illustrate the complex process of individuation undergone by the protagonists of his novels. These features are highly regarded especially in The Magus, under the form of a God-game. Along with the metafictional means of creating a text, one might also notice the intricacies at the level of sujet et fabula. Therefore, Fowles' works can be deconstructed from many perspectives. Key-words: postmodernism, narrative, individuation Jung describes the “central concept” of his psychology as the idea that all human beings should strive to achieve individuation. Individuation is a term which illustrates the complex process of personal transformation that occurs over a lifetime. In a few words, the process can be resumed to several stages: differentiation of personal values from collective values, relinquishing the grip of the persona, or mask, that many people present as a defensive self-representation in social situations, experiencing the activation of personal complexes to realize their inherent opposition and gradually relinquish their sovereignty, which was maintained by their remaining unconscious, “realizing the existence of a collective as well as personal unconscious by experiencing the archetypal nature of images and dramas at the core of constellated complexes, and gradually diminishing identification with the ego and opening to the influence of the self, the archetype (original form) of wholeness at the core of the personality.”1 Jung considers that this process typically starts at mid-life, after a person had met the culture's demands to form an ego, become an adult, establish a career, attract a mate through instinctual processes, and raise a family. Nevertheless, there are people who even if they achieved their goals can often experience a vague lack of satisfaction. Little by little, dissatisfaction turns itself in a mid-life identity crisis and prompts the self-exploration that starts the quest of individuation. Other people are confronted with an eruption of unconscious contents which can be interpreted, amplified, and worked through in order to open the way to individuation. Later on in his works, Jung deepens his view on his this concept and admits that “the individual is a discontinuous whole, subject to fragmentary archetypal contents emerging from the unconscious.”1 2 This process evolves over many years and is similar to a descent into the unconscious. The approach to The Magus is very complex due to the fact that one might also apply a Freudian or Lacanian perspective on the protagonist's behaviour. At the margins of this consciously constructed, and therefore inauthentic, depiction of the unconscious, an authentic unconscious voice breaks through. Lacanian analysis reveals important characteristics of 1 Carl Gustav Jung, The structure and dynamics of the psyche, Pantheon Books, New York, 1960, pp. 92-104 2 Carl Gustav Jung, The Archetypes and the Collective Unconscious, NJ: Princeton University Press, Princeton, 2nd ed., 1959, p. 278 1333 Urfe's psychic state from his linguistic patterns. Nicholas Urfe suffers from a psychosis that is emblematic of masculinity construction in the 1950s. There are also some aspects presented in the novel which can be viewed in Freudian terms: the infantile fixation and the accompanying phobias, the psychiatrists' analysis, the Oedipus complex. Yet, that would represent only a surface analysis, because these aspects do not focus on anything “unconscious”, but simply express what Urfe identifies with equal clarity himself. In addition, the most appropriate approach to the unsatisfied human being represented by Nicholas Urfe seems to be the Jungian one. The protagonist appears as a self for whom individuation has become impossible due to a rejection of the feminine qualities of the psyche: his rejection of a soul mate in Alison, complete misdirection caused by his deep desire for Lily / Julie, and the abandonment of his quasi-adoptive daughter Jo-Jo. His accepting the job in Greece reveals the difficult customary voyage of the epic hero into an underworld in search for knowledge. The journey from Britain to Greece can be paralleled to the one from the conscious, social part of Urfe's life to his unconscious side. The voyage at sea stands for his ability of transgressing the collective unconscious, a symbolical value attributed to the sea by Jung, “because unfathomed depths lie concealed beneath its o reflecting surface.”3 The Greek island of Phraxos provides isolation because he finds great difficulty in dealing with social existence, and it also has a compensatory function like the unconscious, being home to archetypal situations. Moreover, the island grants Urfe the possibility of real change, proving that “the Unconscious is a process.the psyche is transformed or developed by the relationship of the Ego to the Unconscious.”4 Maurice Conchis will provide a God-game like situation which enables Nicholas to project various archetypal figures onto the “visions” he presents. Conchis simulates for Nicholas “these moments in the individual's life, when the universal laws of human fate break in upon the purposes, expectations, and opinions of the personal consciousness. stations along the individuation process.”5 The visions created by Conchis enable the breaking of the reality barrier between the stories of Urfe's past experience and his experiences on the island. These visions also break the barrier between literature and dreams themselves, sharing the qualities of myth -following the artifices of fiction. Thus, Conchis resembles the didactic quality of the dream. For instance, apart from Freud who thinks that dreams are just wish-fulfillments, Jung considers dreams an autonomous and meaningful product of psychic activity. Conchis can be associated with the archetype of The Old Wise Man. As Jung argues, The Old Wise Man appears in the form of a king, hero, medicine man, savior, magician, saint, ruler over man and spirits, God's closest friend, and so on. This archetype is a real danger for the personality, because once it has been aroused, a man can easily believe that he possesses ‘mana', real magical power, and wisdom. He who is possessed by this archetype believes he is gifted with great (maybe esoteric) wisdom, prophetic gifts, the ability to heal and so on. This archetype has a fascinating power, intuitively felt by people and not easily resisted. The power of the old wise man can be destructive as it forces a man to act above his power and capacity. He does not posses the wisdom he claims. In reality it is the voice of the unconscious that 3 Ibid., p. 280 4 Ibid., p. 285 5 Ibid., p. 292 1334 should be subjected to criticism and analysis. Likewise, Conchis becomes the symbol of true paternal knowledge, creating a taboo area which gives Urfe the possibility to meet the Unconscious. Lily / Julie / Dr. Vanessa Maxwell embody the Anima archetype. The Anima is the personification of all female psychological tendencies in the psyche of a man, including feelings, moods, intuition, receptivity for the irrational, the ability for personal love, a feel for nature, and the man's attitude toward the unconscious. She can be the pure, good, noble figure, almost a goddess, but she can also be a prostitute, a seductress or a witch. In essence, the Anima is a guide to the psychological development of a man. As a result, each time when Urfe's logical mind is not able to recognize or understand unconscious contents, one of the women will help him discover them. His Anima helps him tune himself to the correct inner values, giving him the chance to open the door to his inner world. Thus, the Anima takes the role of guide and mediator in his inner world. The main concern is that Urfe has to take seriously the messages sent by his Anima, and put them into another form. If he deals properly with this information, he might be able to establish a connection between his past experience and the present situations that he has to cope with. The worst part for the protagonist is that he falls in love with an imago. Jung situated the imago "between the unconscious and consciousness, in a sense, as if in chiaroscuro."6 It is a partially autonomous complex that is not completely integrated into consciousness. The women encountered on the island by Urfe seem to belong to the well-known trilogy Maiden -Mother - Hecate. Nicholas finds himself at a loss, being unable to make head or tail of what is happening to him. All these women are connected to his inner projection of the ideal woman. But all these illusions seem to turn into “delusions”, a certain pathological state being hinted at in the trial episode. The only feminine figure that is placed beyond this madness is Alison -the meaning of her name being “without madness”. All delusions provide the missing signifier and give meaning to the world. Urfe is able to pinpoint the way in which he has textually constructed himself: “we didn't understand that the heroes, or anti-heroes, of the French existentialist novels we read were not supposed to be realistic.”7 Lacan argues that “the normal man makes his discourse the signifier of his own being and if he speaks of things, he differentiates them from himself, he seeks to render his o Ego identical to his subjectivity, which is mediated through language.”8 As a result, Urfe has come to be the construction of the Ego, and thus his own subjectivity. The imaginary register is restructured, rewritten, or “overwritten” by the symbolic, by the words and phrases. The new symbolic or linguistic order supersedes the imaginary order. Lacan talks about the dominance and determinant nature of language in human existence. This imaginary identification serves to deconstruct the binary between Self and Other. Urfe has a “hole” in his Self (the absence of the “name of the father”) which exposes him to the “whole” of the continuum alienated by the Image identification. “Whole” and “hole” are signifiers that undo themselves. 6 Carl Gustav Jung, Psychology of the unconscious. A study of the transformation and symbolism of the libido. A contribution to the history of the evolution of the thought. Coll. works, Vol. 5, Routledge & Kegan Paul, London, 1952, p. 139 7 John Fowles, The Magus: A Revised Version, Cape, London, 1977, p. 368 8 Jacques Lacan, The Language of the Self: The Function of Language in Psychoanalysis, The Johns Hopkins University Press, Baltimore, 1968, p. 165 1335 By choosing Lily/Julie's world before Alison's, Nick denies reality and fails to find the door to freedom. Lily/Julie is de facto no more than a reflection of his ego or, as Lily de Seitas, her mother, says towards the end of the novel: “My daughters were nothing but a personification of your own selfishness.”9 The structural ambiguity of the novel is reflected in the passage in which the disenchanted Urfe says: “All my life I had turned life into fiction, to hold reality away; always I had acted as if a third person was watching and listening and giving me marks for good and bad behaviour - a god like a novelist, to whom I turned like a character with the power to please, the sensitivity to feel slighted, the ability to adapt himself to whatever he believed the novelist-god wanted. This leech-like variation of the super-ego I had created myself, fostered myself, and because of it I had always been incapable of acting freely. It was not my defence; but my despot. And now I saw it, I saw it a death too late.”10 The ego of the protagonist is torn apart between his super-ego and his unconscious. He refuses reality by all means and he tries to identify himself with the world that is manufactured for him at Bourani. However, the Greek myths, the psychoanalysis, the Nazis, the shifting explanations of the mysterious events contribute to Urfe's deeper self-knowledge and rebirth. In conclusion, Fowles uses the strategies of self-consciousness in order to explore the different possible freedoms available within and operating upon the text. The Magus highlights very well the problematic relationship between the author as potential tyrant and the characters as questers after freedom. Fowles' avoidance of closure relates to Urfe's inability to achieve individuation. Even if at the end he goes back to the real side of his life -to Alison - he is a different man that will always long for the Imago encountered on the remote island. His rebirth is only partial, because there are a lot of features which he couldn't incorporate in his personality. So, the refusal of closure reveals in fact a way of repudiating the author's force majeure and safeguarding the freedom of characters and reader alike. Closure would be the betrayal of individual freedom. Therefore, the end of the novel gives us not necessarily a brand new Urfe, but the same character who has learnt a few things about his psyche and who finds himself on the path to personal development. Bibliography: Conradi, Peter, Contemporary Writers - John Fowles, Methuen, London & New York, 1982; Fowles, John, The Magus: A Revised Version, Cape, London, 1977; Lacan, Jacques, The Language of the Self: The Function of Language in Psychoanalysis, The Johns Hopkins University Press, Baltimore, 1968; Jung, C. G., Psychology of the unconscious. A study of the transformation and symbolism of the libido. A contribution to the history of the evolution of the thought. Coll. works, Vol. 5, Routledge & Kegan Paul, London, 1952 ; Jung, C. G., The Archetypes and the Collective Unconscious, NJ: Princeton University Press, Princeton, 2nd ed., 1959; Jung, C. G., The structure and dynamics of the psyche, Pantheon Books, New York, 1960. 9 John Fowles, op.cit., p. 601 10 John Fowles, op.cit., p. 539 1336 SIN, PUNISHMENT, AND REDEMPTION. HESTER PRYNNE VS. AGATA SÂLCEANU Drd. Adriana Carina DUBAN ”1 Decembrie 1918” University of Alba Iulia The present paper attempts to offer a comparative study between Hester Prynne's story in Nathaniel Hawthorne's novel, ”The Scarlet Letter”, and Agata Salceanu's destiny in "Diplomatul, tabacarul și actrița” (“The Consul, the Tanner, and the Actress”) by Carol Ardeleanu. In the present study we shall undertake to compare two narratives about guilt, passion, punishment, and redemption, and to present the way in which two different communities and environments can influence women's lives in a similar manner. Key words: sin, punishment, guilt, redemption, community American writer Nathaniel Hawthorne generally writes about men or women and their life in society. The main themes of his works are sin and guilt, and the psychological implications of the sin. Hawthorne's characters usually have a secret or a problem which keeps them at distance from other people. They are usually proud, and dominated by a certain desire. Moreover, Hawthorne is interested in the dark part of the human mind. He is not interested in the plot itself but in the exploration of the human mind. These are the main reasons why Nathaniel Hawthorne's novel, The Scarlet Letter, is read by everybody like a relevant classic tale on universal themes. Carol Ardeleanu's novel, The Consul, the Tanner, and the Actress, is also a novel about guilt, passion, punishment, and redemption, and the way in which community and environment can influence a woman's life. It is interesting to note that the Romanian novel is/was not popular at all; many critics even thought carefully about whether or not to include the name Carol Ardeleanu in the category with forgotten writers. The reasons why these two authors chose for analysis the same topics are quite similar. Hawthorne was born in Salem, Massachusetts, in 1804, and he was part of an important Puritan family. His ancestors were among the earliest settlers in the colony. They had strict moral and religious principles, and wanted to worship God. Nathaniel Hawthorne was a descendant of Major William Hawthorne, one of the Puritan settlers in America. Hawthorne therefore wrote about the Puritan community he lived in, and The Scarlet Letter became “a classic enquiry into the nature of American Puritanism and the New England conscience” (Drabble, 1985: 443). Carol Ardeleanu wrote about the slums, i.e. about the environment he lived in, too. If Hawthorne's novel is set in the Puritan world of seventeenth-century Boston, in New England, Carol Ardeleanu's novel is set in the slums of Broșteni, on the outskirts of Bucharest, in a hostile environment sharing “Puritan views”. Even if both authors examine the strict moral code of the life of the community they describe, the difference is that Hawthorne's work, The Scarlet Letter, is an attack on Puritanism but Carol Ardeleanu's work is the result of the author's sympathy for the humbles, and the oppressed people living on the outskirts, in the slums. 1337 Both stories were also inspired by real facts: in the introductory part of The Scarlet Letter, The Custom House, the readers found out the events that led to the writing of the book, and to the act of creation. Hawthorne portrayed Salem Custom House, a place where he had worked as measurer and surveyor, and the place where he had found an ambiguous embroidered letter A which started his imagination and Hester Prynne's story. Carol Ardeleanu admitted that his novel was inspired by real facts, too: he met a tanner, an actress, and a boot maker, and they all told him the story of their lives. They all reminded him about his own life, too. Since their stories troubled his existence, the author “gave them life” in a novel. Despite the abovementioned assertions, the most interesting part of a comparative study between The Scarlet Letter and The Consul, the Tanner, and the Actress remains a comparison between Agata Sălceanu's destiny (‘the actress', the most important feminine character in The Consul, the Tanner, and the Actress), and Hester Prynne's life, from Nathaniel Hawthrone's, The Scarlet Letter. The two novels present the lives of two significant feminine characters of the abovementioned novels, and two women who will both suffer the consequences of their sins because of the environment they live in. In the present study I will therefore undertake to compare two narratives about the effects of our main passions, about guilt, punishment and redemption, fear, shame, and pride, i.e. the main themes of the novels written by Hawthorne and Carol Ardeleanu. From the very beginning, mention should be made about the fact that both authors are not interested so much in the sin itself, but in its effects. Hawthorne is not interested in the love story. The love affair is not significant but the consequences that sin has upon characters are essential. Henry James stated very clear that “to Hawthorne's imagination the fact that two persons had loved each other so well was of an interest comparatively vulgar; what appealed to him was their moral situation in the long years that were to follow” (Henry James in Ruland&Bradbury, 1992: 145). To Carol Ardeleanu's imagination, Agata's love for Andrei Grigore, a millionaire from Bucharest, is also not important; what appealed to him was Agata's moral situation on the outskirts, in the slums, after the moment when the community she lived in found out about her relationship with the rich man. Hawthorne's story begins with the sin itself, not with the love affair between Hester Prynne, an already married woman, and the Puritan minister Arthur Dimmesdale, a young and highly respected priest of the community. It starts with the consequences of sin, “with Hester standing on Boston's public scaffold, the child of liaision in her arms, and the red emblem of sexuality, the scarlet letter, the embroidered A for Adulteress, emblazoned on her breast” (Ruland&Bradbury, 1992: 145). Agata's sin is committed almost in the end of the book when she gives herself to Andrei Grigore, the director of the factory where her father works. Nevertheless, it can be commonly accepted that The Consul, the Tanner, and the Actress starts with Agata's sin, too, since her biggest guilt is not her bodily sin, but the fact that she was a dreamer, and had hopes in an environment where a better way of life and survival should not be asked or wished for. This is Agata's biggest sin: she was a dreamer, and Andrei Grigore was her most important dream. Her dreams - not her bodily sin - finally destroy her. Both women have an affair outside a decent marriage, and they will both wear the sign of their sins in one way or another: Hester Prynne has to wear a scarlet letter “A” on her breast that will identify her as an adulteress wherever she goes. Hester is punished to stand on Boston's public platform with her child in her arms, and with the emblem of sexuality on her 1338 breast. She waited for two years for her husband, an ageing English scholar, to join her, but he had been captured by the Indians; meanwhile, she had an affair with another man, the father of her child, Pearl. On the other hand, the people in the slums, be them young or old, will always laugh about Agata, and they will neither forget nor forgive her sin and relation before marriage. Agata has always waited for her “love” and chance to get out of the outskirts to come; it was obvious than when she the chance came, she took it, and she had an affair with millionaire Andrei Grigore; like Arthur Dimmesdale, Andrei Grigore seems to want to follow Agata, but when he discovers the place where she lives in with her family, and the fact that her father is “worker no. 178” of his factory, in his eyes, she becomes another mistress or one more “street walker”. In this situation, Agata has to stop dreaming about a possible white wedding dress, and both she and Hester become objects of insult for their community. Hester and Agata are both punished by their societies, but one might notice, from the very beginning until the end of the novel, that Hester registers a victory upon her community, too. She was sent to prison, but before the moment she entered the door, Puritan people could see not the frustration, but the dignity of a young woman, and her force of character. She was lady-like, gentile, delicate, evanescent. They could not destroy her: she was more lady-like than ever. People who had known her expected to see an obscure figure, a sad woman affected by misfortune, but they were astonished since her beauty shone out strength more than sadness. Agata Sălceanu lived the same story of a woman with dignity and force of character, but the difference was that her dignity was not natural, but artificial. She appeared in front of the people in the slums delicate and pure, but it was only an appearance: everything was lie since she was actress; everything was a dream since she was a dreamer. Moreover, Agata was ashamed with her life and her family, and tried to imitate the dignity of princess or queenall the time. Walking like a cat of Angora, she never said “hello” or “good bye” to the people who visited her family (Ardeleanu, 1972: 44). The end of the novel The Consul, the Tanner, and the Actress does not register Agata's victory upon the environment she lived in. On the contrary: Agata Sălceanu is forced by circumstances to marry Alexandru Gangu, a boot maker in the slums, and to remain on the outskirts of Bucharest for life. Both Hester and Agata are forced to live in communities formed of the most incompetent persons in the world who could have been chosen to judge the heart of a woman in love, and two women who had made mistakes. Hester's mistake cannot be forgiven by Boston of that time, a small town with one square, one church, and one prison and Agata's mistake cannot be forgiven on the outskirts of Bucharest, in a community “where everybody knows everybody and what everybody does”. The men that Hester and Agata love are both characterised by moral cowardice as well. Arthur and Andrei Grigore allow Hester and Agata to face guilt and shame alone: Hester is forced to stay at the pillory with her lover's baby in her arms, alone, and Agata has to face other people's bad words alone, or even worse: “the fight” between Agata and the people in the slums of Bucharest broke out because of Andrei's bad stories about the woman. For seven years, after her deeds, Hester's life finally becomes similar to that of Agata's: Hester will be forced to walk away from Boston, and to live her life on the outskirts of the town, in a similar environment with the slums of Broșteni. The stories of the two women were different from the point of view of what happened after their sins were discovered, when consequences should be suffered. If Hester begins a decent life on the outskirts of Boston and starts making beautiful clothes for her daughter, 1339 Pearl, Agata starts a dissolute life, having affairs with officials, and married men, and she finally returns to the same poor house in the slums (Ardeleanu, 1972: 166). Despite this, children follow Hester in the town and shout after her, and the scarlet letter “A” persists as symbol of the fire from Devil in The Scarlet Letter. Hester's daughter, Pearl, suffers the consequences of her mother's sin: she has no friends, and does not like the games about church and religion. Being a child, Pearl signifies, in a way, the natural innocence, and the “strange child” (Hawthorne, 2000: 12), an innocent Agata before her love affair with Andrei Grigore. Product or amalgam of adult passion, Pearl can also be compared with her mother or Agata after sin. Pearl is the innocence of every Romantic child, of every Romantic woman, but she is capable to recognize the evil as well. The child and the scarlet letter “A” are tangible proofs and consequences of the affair between Hester and Arthur, just as Barbu Salceanu's corpse (Agata's father) and Agata's non-white dresses are tangible proofs and consequences of Agata's love affair with Andrei. It is obvious that if there are similarities between Hester and Agata, there are also similarities between Pearl and Agata, Pearl being her mother's successor, and the “mischievious elfin child who reminds Hester of her guilt (Ousby & Atwood,eds., 1995: 818). Moreover, both Pearl's and Agata's fathers are tormented by their conscience and become “sick” men when they understand that the women made mistakes because of them, and suffered for their guilt alone. Consul Barbu Salceanu, Agata's father, is tormented by his conscience thinking about the fact that Agata gave herself to Andrei with a view to helping him, a drunkard father, to have a better life. In the end, the Consul is noble and human, and sees in Agata a good, “clean” girl, without the marks of her bodily sin; in The Scarlet Letter, ‘seven years have passed since Pearl's birth and Hester' condemnation as an adultress. Dimmesdale, who has never raised any strong suspicion that he is the father of the child, is tormented by qualms of conscience' (Delaney, Ward, Fiorina, 2003: F65), too. Both Barbu Salceanu's sadness and final intoxication with alcohol and Dimmesdale's sickness are results of the torment of their soul and conscience. Sometimes people become sick because of the secrets in their hearts. Both novels are also full of women's hidden truth. From the very beginning, Hester does not tell the truth about the father of her child, and she protects Roger's identity. Pearl does not know her mother'sin. Agata is hiding the truth about the fact that her family lives on the outskirts of Bucharest. She also lies about her father's death, and she keeps the secret about the fact that he is “no. 178” from Andrei Grigore's factory, etc. In the end, both women understand that lie is not good. Hester decides to reveal the hidden truth, and Roger's real identity, in a beautiful scene in the forest: “O Arthur, cried she, forgive me [...] a lie is never good, even though death threaten on the other side! Dost thou not see what I would say? That old man! - the physician ! - he whom they call Roger Chillingworth ! - he was my husband !” (Hawthorne, 1994: 165). Arthur dies in Hester's arms, but he cannot enter the other world with his hidden truth. He comes to peace only when he stands on the public scaffold where Hester once stood (Ruland&Bradbury, 1992:146). In his deathbed confession made in the centre of the town, he publicly admits that he is Pearl's father: “People of New England! cried he, with a voice that rose over them [.] behold me here, the one sinner of the world! At last! - at last! - I stand upon the spot where, seven years since, I should have stood” (Hawthorne, 1994: 216). It is useless to hide the truth since truth will be finally revealed - this is the lesson 1340 that should be learnt from Hester's and Agata's stories. People cannot avoid the punishment for their guilt, and it is better to show the worst part from us from the very beginning in order to avoid sufferance later. Many critics stated that Nathaniel Hawthorne's novel is not mainly about Hester, but about Arthur Dimmesdale, the man inside of whom there was a constant battle between personal morality and confession. Guilt makes him human and capable of understanding the others. The same assertions were made by the critics who interpreted Carol Ardeleanu's novel, The Consul, the Tanner, and the Actress: most critics did not consider it another story about periphery and outskirts, or Agata's novel, but Consul Sălceanu's story about decay, decline, guilt, and the capacity of understanding the others. In the end, all the men who destroyed Hester's and Agata's lives, Arthur Dimmesdale, Roger Chillingworth, Consul Sălceanu and Andrei Grigore, will share the same destiny: they will both become part of the so-called “Devil's army”. When he could not stand his thoughts and sin, Arthur Dimmesadale, Nathaniel Hawthorne's character, went to the central square in Boston and climbed onto the pillory where Hester had been publicly condemned, crying out in the hope that people would come out of their homes and he would have the chance to explain what he had done; yet, nobody comes to see him but Hester, Pearl and Roger Chillingworth. Roger appears to all of them like Devil itself: “Had a man seen old Roger Chillingworth, at that moment of his ecstasy, he would have had no need to ask how Satan comports himself when a precious human soul is lost to heaven and won into his kingdom” (Hawthorne, 1994: 117). In the Romanian novel, Consul Sălceanu kills Andrei Grigore, and then he kills himself when he finally understands that nothing will ever happen, that nothing will change his destiny in the slums. Both endings emphasize the fact that when one desperately hates or loves a person, if that person dies (the object of the passion disappears), life becomes meaningless, and the soul becomes empty without its spiritual food. Undoubtedly, there are many differences between the two abovementioned novels. Nathaniel Hawthorne's novel is characterised by signs and symbols. In The Scarlet Letter, the author uses “a mixture of fantasy and realism, symbols and allegories to explore one of his constant themes: the relationship between the individual and society” (Delaney, Ward, Fiorina, 2003: F 141). Only the scarlet letter “A” alone can be considered, at the same time, symbol of adultery, of the red hot colour of infernal fire from the Devil (Hawthorne, 2000: 7), and symbol of blood; the hidden “A” from Arthur's body functions as physical stigmata, and the “A” in the sky is the symbol of Heaven imprinted on the sky at night. Forced to wear her sign, Hester complicates it, and turns the initial letter “A” from Adulteress to Adam, i.e. to innocence or original sin, to Able or Angel (Ruland&Bradbury, 1992: 146), and Arthur becomes the heavenly guardian of the Puritan community. Number 7 that obsessively appears in the novel might be interpreted in connection with the seven days of creation, or the number of the capital sins. Hester also lives seven years on the outskirts of Boston. The Scarlet Letter loses its singleness of meaning. It is full of mysteries, and “the novel's main passions - sin and guilt, punishment and redemption, fear and shame, pride and selfishness, hatred and destructive revenge - are described in allegorical style and through rich suggestive symbolism” (Delaney, Ward, Fiorina, 2003: F71). The Consul, the Tanner and the Actress cannot be approached in such a complex manner. Nevertheless, the endings of the two novels bring more similarities between the two books. If Arthus comes to a peace only when he returns to the society to which he belonged and Pearl settles in Europe, away from Puritanism, 1341 Hester “continues her life of penance, a model of endurance” (Ousby, Atwood, eds., 1995: 819). In The Consul, the Tanner, and the Actress, Agata marries Alexandru Gangu, a boot maker in the slums, and is forced to remain on the outskirts, where everybody knows the story of her sin. The final question of our comparative study is the following one: were Agata and Hester really sinful? In a world were nobody is perfect ,and we are all sinful after all - since we were born -, the answer to this question is not interesting at all. The reader, Agata and Hester finally understand that a life with lies and sins is not good, and tragedies can be determined by environment and/or community that govern our inescapable world, an environment “where private action is both of public and providential concern” (Ruland&Bradbury, 1992:145). This might be the most interesting idea of all. The two narratives about guilt, passion, punishment, community, and redemption remain two stories about the eternal human nature, about relationships, responsibilities, facts and consequences, two works about our human sorrow, grief, weaknesses and dreams. Even if Hester's story is a triumph of life over the Puritans, and Agata's story is not a triumph on the outskirts, both Nathaniel Hawthorne's The Scarlet Letter and Carol Ardeleanu's novel, The Consul, the Tanner, and the Actress' remain two tragic stories about women's shame and the cruel treatment they suffer in the societies they live in and where their dreams are broken; they remain two narratives about the woman's sinful, yet very human heart, full of contradictions and complexity, and its need for expression, two books about women who strongly believed in or dreamt about their happiness, and true love that should not be considered sinful at all. Both Hester and Agata dreamt about the day when people will understand the miracle of love, and they were both punished for their dreams. Nevertheless, we believe that Agata and Hester's “day” will come one day: it will come the day when people will understand that love and dreams keep us alive. It will come this day one day. One day, but not today. Bibliographical references: Ardeleanu, Carol (1972). Diplomatul, tăbăcarul și actrița. Edition and preface by Henri Zalis. Bucharest: Minerva Publishing House. Delaney, Denis, Ciaran Ward, Carla Rho Fiorina (2003). Fields of Vision. Volume 2. Longman: Harlow. Drabble, Margaret, ed. (1985). The Oxford Companion to English Literature. Fifth Edition. Oxford: Oxford University Press. Hawthorne, Nathaniel (1994). The Scarlet Letter. London: Penguin Books. Hawthorne, Nathaniel (2000). The Scarlet Letter. Level 2. Retold by Chris Rice. Series Editors: Andy Hopkins and Jocelyn Potter. Harlow: Penguin Books. Ousby, Ian, Margaret Atwood, eds. (1995). Companion to Literature in English. Hertfordshire:Wordsworth Reference. Ruland, Richard and Malcolm Bradbury (1992). From Puritanism to Postmodernism. A History of American Literature. New York: Penguin Books. 1342 REVISTA „CULTURA” - PARADIGMĂ A APROPIERII ROMÂNO-MAGHIARE Drd. Eniko OLCAR Universitatea ,,1 Decembrie 1918” Alba Iulia Revista „Cultura” subintitulată „Sciences - Lettres - Arts” („Științe - Litere - Arte”) este o piesă valoroasă a presei interbelice din România. Cele patru numere redactate în limbile română, maghiară, germană și franceză au apărut la Cluj în 1924 sub direcția lui Sextil Pușcariu, iar redactorii responsabili au fost Lucian Blaga, Kristof Gyorgy, Yves Auger și Oskar Netoliczka. Traducerile reciproce, studiile și articolele din diferite domenii semnate de colaboratori prestigioși au asigurat recunoașterea națională și internațională a revistei. Viziunea modernă, perspectiva europeană, ideologia și dorința sinceră de colaborare între naționalitățile conlocuitoare cristalizate în ,,Cultura”, au creat un model al apropierii româno-maghiare. Cuvinte-cheie: presă interbelică, traducere, colaborare Relațiile culturale și literare româno-maghiare din perioada interbelică reprezintă o pagină a colaborării dintre intelectuali, un document cultural și social a conviețuirii popoarelor din arcul intracarpatic, o istorie vie a contactului milenar, caracterizat prin bogate interferențe, influențe, contacte și paralelisme. Cataclismul Primului Război Mondial nu a obturat dezvoltarea culturală, dimpotrivă, perioada interbelică a fost marcată de o efervescență fără precedent a mișcărilor literare și artistice, de căutări ale izvoarelor și de afirmare a identității culturale. În ciuda conflictelor sângeroase, literatura a găsit mereu drumul care unește sufletele oamenilor indiferent de naționalitate, limbă și religie. Încetul cu încetul, s-a conștientizat că singura cale aptă să asigure trecerea de la o politică marcată de antagonisme la una democratică este cea culturală. În perioada incertă a dibuirilor, încercările de dezvoltare a culturii române și maghiare în mod independent, erau sortite eșecului; intelectualii, cuprinși de dorința cunoașterii și înțelegerii reciproce, sunt primii care au pregătit terenul capabil să asigure temelia viabilă a unei culturi comune. Tărâmul cultural și literar s-a dovedit favorabil acestei apropieri, din motivul că efectele devastatoare ale manevrelor politice nu acționau la fel de puternic, uneori chiar devastator, ca în celelalte domenii ale vieții sociale. Printre instrumentele antrenate în acțiunea de apropiere culturală, se află revistele plurilingve focalizate pe cunoașterea reciprocă, care au acordat un interes major vieții culturale, literare și artistice, incluzând în programul lor și ideea înfrățirii între diferitele naționalități prin consemnarea manifestărilor care serveau aceste inițiative: expoziții, recenzii de cărți și antologii, traduceri reciproce, evenimente literare, sociale și politice, dar și demascarea divergențelor cauzate în general de amprenta negativă a politicii. Exemplul revistei bilingve ,,Aurora” de la Oradea-Mare sub direcția lui George Bacaloglu nu a rămas fără ecou în rândurile intelectualilor care nu s-au lăsat debusolați de evenimentele politice și sociale, ci și-au focalizat energiile spre înființarea unei reviste cu un program și mai ambițios. Este vorba despre ,,Cultura” cu subtitlul în franceză ,,Sciences-Lettres-Arts” (,,Științe-Litere-Arte”) care a înregistrat doar 4 numere în perioada dintre 1 ianuarie și iulie 1924. Toposul destinat redactării este Clujul, unde aportul diverselor naționalități a imprimat acțiunilor culturale un timbru specific. Publicația urmărea continuarea 1343 și consolidarea programului „Aurorei”, ,,își propune să ofere o imagine fidelă a vieții literare, științifice și artistice din viața noastră și să contribuie la cunoașterea reciprocă a unor valori ale literaturii române și maghiare”1. Revista, beneficiind de o bună susținere, a apărut sub conducerea lui Sextil Pușcariu, cel dintâi rector al Universității clujene, cunoscutul lingvist, istoric literar, memorialist, filolog de renume european; în perioada respectivă, mai exact din 1922 a devenit membru permanent delegat din partea României la ,,Liga Națiunilor” cu sediul la Geneva. Lui i se datorează ,,inițiativa unei reviste originale, de o factură specific transilvană și o ținută științifică fără reproș”1 2. Sosit în România din Geneva și ,,influențat de ideea prieteniei popoarelor”3, a inițiat primul proiect serios al apropierii culturale după șase ani de la Unire. Redacția revistei a fost fixată la Muzeul Limbii Române de pe strada Elisabeta, nr. 23, unde se redacta și cealaltă revistă a lui Pușcariu - ,,Dacoromania”. Concepută să apară în 6 numere anual, ,,Cultura” se tipărea în 1200-1500 de exemplare4. Conform arhivei epistolare a revistei, ideea înființării a apărut în 1923, dată la care s-a încheiat contractul cu Institutul de Arte Grafice ,,Ardealul”, sau trimis invitațiile către colaboratori, iar la 17 octombrie s-a organizat prima ședință a comitetului de redacție5. Secretarul redacției a fost Valeriu Bologa, care mai târziu s-a afirmat ca profesor, iar din comitetul de redacție făceau parte profesorul universitar clujean de origine franceză Yves Auger responsabil pentru partea franceză, apreciatul poet Lucian Blaga pentru partea română, profesorul de limba și literatura maghiară Kristof Gyorgy se ocupa de partea maghiară, iar de cea săsească, Oskar Netoliczka, directorul Gimnaziului ,,Honterus” din Brașov. Acceptarea colaborării la „Cultura” de către Kristof după aderarea la activismul Partidului Maghiar, poate fi explicată printr-o strategie abilă care l-a mobilizat pentru apropierea româno-maghiară: ,,Acțiunea aceasta nu a fost lipsită de orice interes politic”, ci doreau ,,să demonstreze cu putere de convingere credibilitatea de cetățeni români”6. Din dorința de a redacta o revistă enciclopedică cu profil științific, colaboratorii vizați au aparținut unor domenii dintre cele mai diverse, numele lor asigurând prestigiul revistei: Nicolae Iorga, Octavian Goga, Ion Lupaș, C. Daicovici, George Vâlsan, G. Oprescu, Mihail Sadoveanu, Victor Babeș, Dimitrie Gusti, G, Rădulescu-Motru, Al. Borza, N. Georgescu-Tistu, Bitay Arpâd, Petre Grimm, Karâcsonyi Jânos, Kiss Erno, Vasile Pârvan, Emil Racoviță, Ioan Bianu, N. Leon, Lutz Korodi, Friedrich Teusch, O. W. Cisek, C. Siegel, Iaklovszcky Denes, Buday Arpâd, Roska Mârton, Pâlffy Mârton, Makkai Sândor etc. Perspectiva europeană a fost garantată de viziunea modernă de tip occidental a redactorilor. Revista s-a bucurat de o solidă propagandă și de subvenții acordate de Ministerul Artelor condus de Al. Lapedatu, intelectual și politician convins de necesitatea apropierii româno-maghiare. Aceștia au semnat 49 de articole - câte 17 în limba română și germană, 14 în maghiară și un articol în limba franceză, încercând să cuprindă întreaga arie a vieții culturale, cu informații și rezultate din domeniul vast al științelor naturii, precum și abordarea 1 I. Hangiu, Cultura. Științe, litere, arte, în vol. Dicționarul presei literare românești 1790-1990. Ediția a Il-a revizuită și completată, București, Editura Fundației Culturale Române, 1996, p. 124. 2 Mircea Zaciu, Reviste uitate: ,,Cultura”, în vol. Colaje, Cluj, Editura Dacia, 1972, p. 59. 3 Miko Imre, Csendes beszelgetes Bologa professzorral, în vol. Akik elottem jârtak, Bukarest, Kriterion Kiado, 1976, p. 267. 4 Idem, Kozos hagyomânyokforuma, în ,,Korunk”, nr. 11, 1965, p. 1596. 5 Mircea Zaciu, op. cit., p. 59. 6 [t.n.], Gâll Erno, Erdelyiseg? ,,Româniaisâg”?, în vol. Szâmvetes. Huszonket ev a Korunk szerkesztosegeben, Korunk Barâti Târsasâg, Kolozsvâr, Komp-Pressz Konyvkiado, 1995, p. 129. 1344 problemelor sociale, politice și literare. Articolele publicate în limba maghiară erau urmate de rezumatele lor în franceză, ceea ce a conferit obiectivitate impusă ca ,,principala calitate a lucrărilor publicate în „Cultura”. Se urmărea astfel o sistematizare temeinică a relațiilor culturale dintre grupurile etnice din România”7. Unificarea forțelor naționalităților conlocuitoare nu s-a putut realiza până la apariția ,,Culturii”. Lipsa cunoașterii reciproce s-ar putea explica prin aceea, că legăturile dintre intelectuali se bazau mai ales pe simpatii, iar nu pe profesionalism. Redacția a concentrat aceste relații sporadice și întâmplătoare, care dublate de un înalt profesionalism, au reușit să formeze un sistem solid cu scopuri bine definite. În comparație cu ,,Aurora”, revista clujeană se adresa unui public mai restrâns, pentru cei cultivați. Prin programul ei, încerca să fixeze interesele comune care puteau asigura reconcilierea pașnică, atât de necesară între majoritate și minoritățile conlocuitoare. Redacția a dorit apropierea culturală și înțelegerea reciprocă a popoarelor prin înlăturarea barierelor, prin încurajarea traducerilor, și nicidecum nu și-a propus promovarea talentelor sau ierarhizarea valorilor deja existente, un alt deziderat fiind omagierea personalităților istorice, culturale și literare. Întemeietorii au vizat ,,un organ de legătură intelectuală” care să unifice sufletele intelectualilor: ,,Departe de orice influență politică, vom avea curajul opiniilor noastre, dar vom păstra imparțialitatea la care ne obligă respectul reciproc al unora pentru ceilalți. Pornim la drum cu speranța de a spori numărul celor ce-și întind prietenește mâna, o peste baricade efemere, luând ca deviză CULTURA”8. Programul ,,poartă pecetea viziunii lui S. Pușcariu despre fenomenul cultural românesc cu aplicare specială la cel din Transilvania”9. Filologul revenise de la Geneva optimist, cu gândul unor idei mărețe, unde ,,Liga Națiunilor” milita pentru asigurarea păcii și pentru apărarea drepturilor minorităților. Cotidianul clujean ,,Patria” a consemnat despre inițiativa redactării revistei în patru limbi, că ,,ar putea să formeze cheagul unei întregi organizații culturale de împrietenire sufletească deasupra diferențelor de partid și ai prea îngustelor interese individuale”10 11, iar Vasile Bogrea anunța astfel apariția revistei destinate apropierii: ,,Ca unii ce avem convingerea că numai acesta e drumul, pe care se poate ajunge la dorita «atmosferă de sănătate și respect reciproc» între elementele alogene, chemate să contribuie, într-o banală convergență de sforțări, la înălțarea prestigiului cultural al patriei comune, salutăm cu bucurie această frumoasă inițiativă, urându-i tot succesul pe care-l merită”11. Începutul era promițător: inițiativa a fost apreciată călduros, Clujul asigura baza cercetărilor prin instituțiile nou-înființate, momentul, marcat de dorința de a consolida noul stat, era favorabil, minoritatea maghiară și cea săsească doreau fixarea raporturilor cu poporul român. Revista a debutat cu cinci poezii de Ady Endre - Târziu, Poet, Martir, Ogorul unguresc, Ce caut? - în traducerea lui Octavian Goga, prefațate de considerațiile pertinente 12 ale poetului, care a promis, după cum suntem informați într-o notă de subsol12 că va reveni cu un studiu amplu despre rolul revoluționar al operei lui Ady, asemănat cu un ,,uragan pustiitor 7 Nae Antonescu, Cultura, în Reviste din Transilvania, Biblioteca Revistei Familia, Oradea, 2001, p. 313. 8 [t.n.] în „Cultura”, an I, nr. 1, ianuarie 1924, p. 1. („Eloignes de toute influence politique, nous aurons le courage de nos opinions, mais nous conserverons l' impartialite a laquelle nous oblige notre respect recip roque les uns pour les autres. Nous nous mettons en chemin avec l' espoir d' accroitre le nombre de ceux qui se tendent la main amicalement, par dessus les barricades ephemeres, en prenant pour devise: CULTURE”.) 9 Gabriel Vasiliu, A. IV. Cultura (1924), în vol. Sextil Pușcariu. Director de publicații, Cluj-Napoca, Editura Napoca-Star, 2004, p. 24. 10 ***Apropieri culturale, în ,,Patria”, an V, nr. 254, 23 noiembrie 1923, p.1. 11 ***Inițiative culturale, în ,,Ramuri”, an XVII, nr. 24, 15 decembrie 1923, p. 529. 12 Octavian Goga, Andrei Ady, în ,,Cultura”, an I, nr. 1, ianuarie 1924, p. 26. 1345 13 în atmosfera mocnită dela Budapesta”13. Prin acuitatea observațiilor, Goga a dovedit cunoașterea temeinică și, mai ales, o apreciere până la identificare cu poezia lui Ady, fixându-l pe un loc de frunte: ,,Desrobit de influențe tradiționale, luând contact cu civilizația latină, vigurosul poet născut în Sălajul nostru, a reîntronat spiritul de rasă în literatura ungurească. Poezia lui, deși zbiciuia multe neajunsuri din societatea maghiară și afișa lozince umanitare, e o poezie națională cum nu s-a mai scris de la Arany încoace. Prin puterea de expresie, prin noutatea formei și prin necontenita flagelare a unui temperament zbuciumat, Ady a devenit cel mai de seamă reprezentant al liricei maghiare moderne și unul din marii autori ai prozei contemporane”14. În studiul său despre ,,Cultura”, Mircea Zaciu a notat despre observațiile lui Goga: ,,Scrise la Ciucea, în decorul unde umbra nefericitului confrate se întorcea poate în unele nopți fiindcă fusese acolo, timp de câteva luni, rând pe rând fericit și prăbușit în disperare, rândurile lui Octavian Goga respiră omagiul și afecțiunea postumă”15 16 17. Tot în primul număr, sub titlul Eminescu koltemenyeibol1 (Din poeziile lui Eminescu), Revai Kâroly a semnat șase traduceri, alături de alte trei ale lui Franyo Zoltân. Iorga își începe colaborarea cu evidențierea formelor artei din Orient și Occident, studiu închinat lui Dimitrie Cantemir , care a devenit un simbol al culturii prin personalitatea sa polivalentă , iar Karâcsonyi Jânos s-a ocupat de lupta comună a poporului român și maghiar contra turcilor, evidențiind eforturile comune a celor două popoare împotriva cotropitorilor. Sextil Pușcariu a prezentat ,,Liga Națiunilor”, a cărei activitate se desfășura de patru ani, într-o locație neutră, la Geneva: își începe prezentarea cu sala de ședințe, apoi cu membrii, fiecare guvern fiind reprezentat de trei delegați cu puterea unui singur vot. Întrunirile erau mascate întotdeauna de diverse propuneri și opinii contradictorii. Dintre personalitățile întâlnite la Geneva, a fost impresionat de Lordul Balfour, de Robert Cecil, dar mai ales de Bergson: ,,Mărunțel, bătrân acum, desigur mai mult de muncă decât de ani, președintele comisiunii «Cooperării Intelectuale» a dezvoltat planul măreț al unei biblioteci mondiale, cu o bibliografie universală care să dea cercetătorului indicații sigure și imediate despre tot ce s-a scris în oricare limbă asupra oricărei materii...”18. Studiile istorice și arheologice ale lui Roska Mârton și Buday Arpâd subliniază legătura dintre popoare și cultură în perioada ocupației romane și în cea a retragerii aureliene din 27419. De o problemă arzătoare a vremii, cea a raselor, s-a ocupat Gheorghe Popoviciu20 21 într-o analiză a raporturilor dintre poporul român cu popoarele vecine, concluzionând că nu superioritatea rasei interesează, ci diferențele acesteia din cadrul unui popor și la diferitele popoare, care odată identificate, puteau contribui la apropierea naționalităților. Etnografia este reprezentată de studiul lui Kos Kâroly despre Călata și un altul semnat de G. Vâlsan. 13 Ibidem, p. 26. 14 Ibidem, p. 26. 15 Mircea Zaciu, op. cit., p. 65. 16 ,,Cultura”, an I, nr. 1, ianuarie 1924, pp. 64-65. 17 N. Iorga, Dimitrie Cantemir. Cu prilejul comemorării lui, în ,,Cultura”, an I, nr. 1, ianuarie 1924, pp. 2-11. 18 Sextil Pușcariu, Liga Națiunilor. Impresii, în ,,Cultura”, an I, nr. 1, ianuarie 1924, p. 37, reluat în Ce am crezut că va interesa pe cititorii Culturei să știe despre Liga Națiunilor, în vol. Memorii, pp. 565-576. 19 Dr. Roska Mârton, A nepvăndorlăsok regeszeti megvilăgităsban, în „Cultura”, an I, nr. 2, martie 1924, pp. 143-145; Dr. Buday Arpâd, Probleme de arheologie romană în România, în ,,Cultura”, an I, nr. 2, martie 1924, pp. 146-152, respectiv articolul A Balkănfelsziget jelentosege a romai korban, în „Cultura”, an I, nr. 4, iulie 1924, pp. 328-333. 20 Dr. Gheorghe Popoviciu, Diferențe și asemănări în structura biologică de rasă a popoarelor României, în ,,Cultura”, an I, nr. 3, mai 1924, pp. 224-234. 21 Ch. Kos, Kalotaszeg, în ,,Cultura”, an I, nr. 4, iulie 1924, pp. 379-384. 1346 Lucrarea acestuia din urmă, în care toate gândurile respiră umanismul și dorința de înțelegere, a fost rostită la ,,Societatea Etnografică Română” din Cluj la 24 ianuarie 1924, iar publicarea în ,,Cultura” a echivalat cu asumarea opiniei expuse de către toată gruparea22. Merită să cităm un fragment amplu pentru a demonstra intenția, dar mai ales profesionalismul colaboratorilor de a promova apropierea româno-maghiaro-săsească din perspectiva, de această dată, a etnografiei: ,,Diversitatea de aspecte etnice nu e o piedică în raporturile naționale, iar discuția contradictorie științifică cu privire la caracterizarea acestor aspecte e un stimulent al aflării adevărului și un mijloc de a înlătura erori periculoase care trăiesc și fac rău numai fiindcă nu sunt scăldate într-o lumină suficientă. Trebuie numai paralizată pornirea ostilă și orgoliul, care sunt mai grave în raporturile dintre națiuni decât în raporturile dintre indivizi. Dacă științele despre națiuni evită coloratura sentimentală și caută baze de discuție comună, se precizează problemele spinoase prin fapte și date riguros exacte și controlabile, o înțelegere și o liniștire e totdeauna posibilă. Toate neamurile sunt nobile și demne să trăiască, prețuindu-și capitalul lor de fapte eroice sau obscure. Un singur lucru nu li se poate permite: ca pe temeiul faptelor trecutului sau al forței prezentului, să batjocorască, să urască sau să înăbușe alte popoare. Trebuie să se ajungă la o armonie stabilită pe concesiuni reciproce și pe lipsa de jigniri naționale. Și învățatul care se ocupă de chestiuni naționale poate face mult în această privință. A grada valoarea popoarelor, a pune pe unele în frunte și a le decreta menite să fie stăpâne, iar pe altele la coadă și a le arăta capabile numai de slugărie, e o copilărie primejdioasă care uneori nu rămâne fără urmări. Un popor nu e entitate divină și predestinată decât în mintea misticilor și aceștia nu au făcut niciodată bună știință. În fața lui Dumnezeu și a învățatului cuminte popoarele sunt unități egale. Fiecare are latura sa interesantă și de multe ori un crâmpei risipit de popor prezintă din multe puncte de vedere mai mult interes decât un popor puternic și mare, cu mai multe coroane și cu aparat de reprezentări impresionant. Origine, trecut, vechime, fapte mari, sunt lucruri pe care nu trebuie să le uite niciodată un popor. Ele fac parte din personalitatea lui, ele sunt admirabile elemente interne, dar niciodată acestea nu trebuie să fie întrebuințate ca arme împotriva altui popor. Înaintea oricărei calități personale trece bunăcuviința și respectul reciproc. Aceasta nu numai ca un semn de bună creștere și 23 civilizație, ci e o garanție pentru liniștea viitoare”23. Articlolul scris în limba franceză despre Bartok Bela24 este un preilej pentru Seprodi de a formula opoziția dintre Ady și Goga; primul a fost acuzat că s-a îndepărtat de popor, în timp ce poetul român se bucura de prețuiri elogioase pentru că a reprezentat interesele și lupta poporului său. Intersectarea muzicii cu literatura a fost sesizată prin curentul popular cultivat de Petofi cu activitatea muzicală a lui Bartok, care a acordat o atenție sporită muzicii populare din Europa și Asia. Articolul Anei Voileanu25 despre viața muzicală clujeană completează acest domeniu. Programul devine recogniscibil în paginile revistei; articolele semnate au reușit să surprindă cele mai diverse domenii ale vieții culturale și științifice. Un alt merit este concepția și efortul echipei de a-și uni forțele pentru asumarea unor informații contradictorii. Aria largă a părerilor avizate a permis lărgirea sferei de investigare - un drum sigur spre cunoașterea reciprocă. Locul prin excelență a revenit literaturii. Petre Grimm a cercetat confluența 22 Vezi Mircea Zaciu, op. cit., pp. 66-67. 23 G. Vâlsan, Menirea etnografiei în România (Cuvântare la ,,Societatea Etnografică Română” din Cluj, la 24 Ian., 1924), în ,,Cultura”, an I, nr. 2, pp. 101-106. 24 I. Seprodi, L' importance de Bela Bartok dans la musique, în ,,Cultura”, an I, nr. 3, mai 1924, pp. 295-297. 25 A. Voileanu, La vie musicale a la Cluj, în ,,Cultura”, an I, nr. 2, martie 1924, pp. 196-197. 1347 romantismului românesc cel european26, Jaklovszky Denes proba influența realismului rus în 27 literatura română prin paralelismul dintre Gogol și Brătescu-Voinești27 28 29, în timp ce, de 28 influența lui Kant și Nietzsche se arăta interesat C. Siegel . Redactorul maghiar Kristâf Gyorgy a semnat un studiu amplu despre poezia maghiară din Ardeal în care amintește activitatea de traducător a poeților Iustin Ilieșiu și Fekete Tivadar, admițând necesitatea unei selecții obiective a operelor, iar în unele cazuri propune traducerea întregii opere a unui autor. Deschiderea europeană a revistei era garantată prin colaborări, în care urma să se prezinte ,,tabloul de echilibru, variat și sobru totodată prin care ne înfățișăm lumii, demonstra (...) vechimea culturii noastre, relațiile ei fertile cu alte popoare, un orizont cu o deschidere largă, receptivă, străin exclusivismului și toleranțelor”30 31 32. 31 Anul 1924 fiind un an al aniversărilor, „Cultura” l-a elogiat și pe Andrei Șaguna și pe Gheorghe Lazăr . Bitay Arpâd este și autorul unui studiu despre activitatea de traducător al lui Acs Kâroly la aniversarea a 100 de ani de la nașterea sa33. Acs fusese primul traducător în maghiară al baladelor românești pe care de altfel le-a și publicat în 1858 sub titlul Virăgok a romăn nepkolteszet mezejerol (Flori de pe câmpia literaturii române populare). După participarea la revoluția din 1848 a fost întemnițat și, la îndemnul lui Jâkai Mâr, a profitat de timpul acesta pentru a-și însuși limba română. La un an după apariția volumului de traduceri, a publicat un ghid de conversație maghiaro-român, ceea ce demonstrează că dorința de apropiere avea rădăcini puternice în Ardeal. În cazul lui Acs Kâroly, literatura și traducerea operelor românești constituiau un ,,fapt politic”34. Există informații despre o broșură din 1872 întitulată Meg hărom romăn nepballada (Încă trei balade populare românești) care ar fi conținut balade românești, alături de un manuscris amplu despre poezia românească, trimise lui Cuza Vodă prin intermediul lui Koâs Ferenc, însă după ce au ajuns în posesia ministrului Dimitrie Bolintineanu, urma lor s-a pierdut35. Celălalt poet-traducător a cărui amintire a fost reactualizată este Revai Kâroly36, cunoscut pentru numeroasele lui prietenii cu scriitorii români. A recunoscut și a apropiat valorile literaturii române de sufletul poporului său prin traduceri foarte reușite. Revista ,,Cultura” i-a publicat șase traduceri din Eminescu, demonstrând posterității că ele constituie o cale culturală capabilă să înlăture neîncrederea. Poetul preferat al lui Revai a fost Eminescu din care a tradus numeroase poezii, publicate împreună cu Bran Lorinc sub titlul Romăn koltokbol (Din poeți români), volum apărut la Baia Mare în 1909. Un alt poet care i-a stârnit interesul a fost Coșbuc, volumul din traducerile acestuia apărând în 1905 la Budapesta. Revai era un excelent cunoscător al limbii române, iar intuiția lui artistică îi permitea transpunerea emoțională în ipostaza actului creator al poetului din care traducea. Această putere de 26 P. Grimm, Byron și Byronismul, în ,,Cultura”, an I, nr. 3, mai 1924, pp. 255-259. 27 Jaklovszky Denes, I. A. Brătescu-Voinești și scriitorii ruși, în ,,Cultura”, an I, nr. 3, mai 1924, pp. 269-272. 28 C. Siegel, Nietzche - Kunstler oder Philosoph?, în „Cultura”, an I, nr. 2, martie 1924, pp. 136-142; respectiv articolul Der Gottsucher Kant. Zur 200. Wiederkehr seines Geburt-stages, în ,,Cultura”, an I, nr. 3, mai 1924, pp. 260-266. 29 Kristâf Gyorgy, A magyar lira mai fokepviseloi Erdelyben, în „Cultura”, an I, nr. 4, iulie 1924, pp. 309-319. 30 Mircea Zaciu, op. cit., p. 62. 31 I. Lupaș, Semicentenarul morții lui Andrei Șaguna, în „Cultura”, an I, nr. 1, ianuarie 1924, pp. 49-53. 32 S. P., Gheorghe Lazăr, în ,,Cultura”, an I, nr. 1, ianuarie 1924, pp. 76-77. 33 Bitay Arpâd, Acs Kăroly (1824-1894). A romăn nepkolteszet elso ontudatos, muveszi forditoja a magyar irodalomban, în ,,Cultura”, an I, nr. 3, mai 1924, pp. 267-268. 34 Dâvid Gyula, Acs Kăroly, în vol. Talălkozăsok. Tanulmănyok a romăn-magyar irodalmi kapcsolatok multjăbol, Kolozsvâr-Napoca, Dacia Konyvkiadâ, 1976, p. 165. 35 Ibidem, pp. 163-167. 36 Dr. Kiss Erno, Revai Kăroly (1856-1923), în ,,Cultura”, an I, nr. 1, ianuarie 1924, pp. 59-63. 1348 adaptabilitate i-a permis să traducă din poeți români diverși: Dulfu, Goga, Sterca Suluțiu sau Emil Isac. Fidel programului ei, revista ,,Cultura” a inserat traduceri valoroase; după poeziile traduse din Eminescu din primul număr, a publicat patru poezii de Vlahuță în traducerea lui Pâlffy Mârton37, alături de perlele folclorului românesc semnate de Acs Kâroly și Kâdâr 38 Imre38, iar în ultimul număr, Jaklovszky a tradus nuvela caragialeană A Mânjoală csărdăjăban (La hanul lui Mânjoală)39. Din literatura maghiară au fost traduși în românește poezii de Ady și nuvela lui Nyiro Jozsef - Cad cocenii de brad în traducerea lui I. Gociman40. În germană au fost traduse fragmente din opera lui Mihail Sadoveanu, Cezar Petrescu și câteva poezii de Nichifor Crainic. Un punct al programului, care, din păcate nu s-a mai realizat, se referea la editarea unor antologii în diferite limbi. De la fostul secretar de redacție Valeriu Bologa aflăm despre această inițiativă nobilă: ,,Plănuiam, împreună cu Blaga și Netoliczka, să reunim într-o antologie traducerile germane ale poeților noștri, (între care câteva cu totul remarcabile, datorite lui Franyo Zoltân), apărute sau programate pentru viitor. În special Netoliczka insista mult”41. Din corespondența revistei reiese că Blaga intenționa pentru numerele următoare publicarea unor traduceri din Goga și Agârbiceanu, după cum arată recomandarea redactorului preluată dintr-o scrisoare adresată lui Bologa: ,,Spune-i totodată lui Kristof că din românește să se dea câteva poezii de Goga în ungurește și «Fefeleaga» de Agârbiceanu. Netoliczka să dea în nemțește o poezie din Dem. Botez (de la Cisek)”42. La rândul său, Octavian Goga a încurajat traducerile, considerând că pentru realizarea apropierii, contactul dintre intelectuali sau cunoașterea poeziei lui Ady, făceau parte dintr-un pașaport cultural, fără de care, accesul era interzis: ,,Ady cu puternica lui personalitate se înfige tot mai adânc în conștiința poporului unguresc și traducerea poeziilor lui e o necesitate pentru toți care vor să pătrundă fibrele intime ale sufletului din vecini”43. Notele din rubrica Cronica oferă date prețioase despre evenimentele culturale. Revista redactată în patru limbi a înregistrat cu multă obiectivitate manifestările care s-au intersectat cu obiectivele ei. Directorul revistei urmărea în primul rând consolidarea noului stat prin aportul produselor culturale, iar cele patru numere ale ,,Culturii” și-au îndeplinit rolul ,,formării opiniei publice și a conștiinței”44. Rubrica Cronica, asemenea unui satelit, a înregistrat și a transmis o multitudine de fenomene ale celor trei națiuni, prezentând reviste, evenimentele teatrale, muzicale sau artistice, activitatea unor societăți sau asociații. Impresiile despre congresul ,,Ligii Culturale” organizat la Suceava în 1924 sub conducerea lui Iorga, al cărui scop declarat viza dezvoltarea culturii naționale, sunt comunicate de Bitay Arpâd45. Istoricul literar Dâvid Gyula consideră că la acest congres unde au fost invitați și reprezentanți din partea ,,Erdelyi Muzeum Egyesulet” („Societatea Muzeului Ardelean”) și ,,Erdelyi Irodalmi Târsasâg” (,,Societatea Literară Ardeleană”), s-a consolidat legătura dintre Bitay și 37 ***vlahuță koltemenyeibol, în „Cultura”, an I, nr. 2, martie 1924, pp. 174-178. Poeziile sunt: Vanitas, Melancholia, A kuszobon, Nunquani ridenti. 38 ***Fordităsok a romăn nepkolteszetbol, în ,,Cultura”, an I, nr. 3, mai 1924, pp. 273-277. 39 A Mânjoală csărdăjăban. Irta: Caragiale Jănos Lukăcs, în traducerea lui Iaklovszky Denes, în ,,Cultura”, an I, nr. 4, iulie 1924, pp. 365-369. 40 Cad cocenii de brad. - I. Nyiro, în traducerea lui I. Gociman, în ,,Cultura”, an I, nr. 2, martie 1924, pp. 157164. 41 Valeriu L. Bologa, Trei traduceri din Eminescu de Blaga, în ,,Steaua”, an XVII, nr. 5, 1966, pp. 96-97. 42 Mircea Zaciu, op. cit., p. 64. 43 Octavian Goga, Andrei Ady, în ,,Cultura”, an I, nr. 1, ianuarie 1924, p. 26. 44 [t.n.]Dâvid Gyula, Tudomăny, irodalom, muveszet - negy nyelven, art. cit., p. 191. 45 Bitay Arpâd, A Suceava, în ,,Cultura”, an I, nr. 4, iulie 1924, p. 389. 1349 Iorga, legătură care a culminat cu proiectul studiilor și comunicărilor despre literatura maghiară la Universitatea Liberă de la Vălenii de Munte. Revista a fost destinată intelectualilor din întrega Europă: Titulescu o citea la Londra, Elena Văcărescu în capitala Franței, Pușcariu și George Oprescu la Geneva, dar era trimisă și unor instituții de cercetare ori unor grupări științifice din Berlin, Praga, Milano, Stuttgart, Graz, Verona, Windhoek, Viterbo, în unele cazuri trimisă direct lui Titkin, Schuchardt, Mario Roques și alții. În România era difuzată în Brașov, Sibiu, Sighișoara, Orăștie, Mediaș, Sebeș, Timișoara, București, Iași, Craiova etc.46. ,,Cultura” a înregistrat recenzii favorabile47, dar era firesc ca idealul înfrățirii popoarelor să aibă adversari chiar și în rândurile intelectualilor. În publicația ,,Timpul” poetul Teodor Murășanu sub pseudonimul ,,Hyperion” a semnat: ,,aproape nu putem pricepe cum a intrat în acest grotesc amalgam d-nii 48 Iorga, Oct. Goga, Sextil Pușcariu, I. Lupaș etc.”, catalogând ideea ,,barocă și grotescă”48. Cert este că activitatea colaboratorilor, precum și poziția privilegiată de care se bucura în presa vremii, au furnizat revistei clujene imense satisfacții intelectuale și conturarea unei imagini profesionale solide. După cele patru numere apărute, ,,Tribuna nouă” de la Arad, probabil chiar directorul Ion Montani, așternea pe hârtie frumoasele sale gânduri despre revista clujeană, în așteptarea numărului dublu 5-6: ,,Până la No. 4, la care a ajuns revista «Cultura», a adus material bogat și interesant, deschizând paginile-i unei frățești colaborări culturale, în virtutea căreia a luat ființă... Scopul revistei clujene e apropierea sufletească, prin cultură, a popoarelor pe care istoria le-a așezat și le-a perpetuat, unele alăturea de altele, pe aceste meleaguri binecuvântate. Noi românii ardeleni vrem să uităm trecutul de asupriri, și să întindem mână de frați tuturora... Sforțările noastre se îndreaptă spre o cunoaștere reciprocă în ceea ce noi și minoritățile noastre avem mai bun. Ceea ce nu va putea face politica, va putea, poate, săvârși arta... «Cultura» e lăcașul unde se întâlnește sufletul neamurilor din Ardeal, pentru a se cunoaște, pentru a se înțelege... Din paginile acestei reviste, ungurii și sașii de la noi vor cunoaște adevăratul suflet românesc. Vor vedea în noi, nu canibali, ci oameni mai buni decât ne-au crezut vreodată. Vor vedea că între ai noștri, sunt inși superiori sfâșiați de marile întrebări ale vremii și-ale vieții, sub cerurile nepăsătoare. Și poate într-o zi ne-or căuta mâna și se vor apropia încrezători și sinceri spre noi. Revista «Cultura» a aruncat punțile de aur ale gândului peste prăpastiile deschise de istorie între oameni din Ardealul nostru. Se va răspunde cu înțelegere atitudinei noastre înțelegătoare?!...”49. În ciuda înaltei ținute intelectuale, științifice și artistice, revista ,,Cultura” s-a izbit de probleme financiare și de indiferența publicului-cititor. Totuși, în timpul relativ scurt de apariție, a ,,creat un for comun pentru intelectualitatea progresistă”50, demonstrând dorința acestora de a conlucra în interesul dezvoltării și afirmării unei culturi comune. Corespondența lui Sextil Pușcariu publicată în Memorii și scrisorile de la redacția ,,Culturii” dovedesc îngrijorarea care îl agasa în dificultățile întâmpinate în editarea numerelor următoare51. Politica literară a ,,Culturii” a fost preluată și de alte reviste românești: ,,Studiile literare de primă importanță, traducerile, climatul obiectiv și amical, prezent în cronici, 46 Mircea Zaciu, op. cit., p. 62. 47 Vezi Ibidem, p. 61. 48 ,,Timpul”, an XXIII, nr. 264, 30 ianuarie 1924. 49 (x.), Revista ,,Cultura”, în ,,Tribuna nouă”, an I, nr. 25, vineri 18 iulie 1924, p. 1. 50 [t.n.] Miko Imre, art. cit., p. 1597. 51 Vezi scrisorile din 7. VI. 1924, 9. VI. 1924, 10. VI. 1924, op. cit., p. 643, pp. 645-646, pp. 646-647. 1350 alcătuiesc premisa cea mai elocventă pentru una din temele programului de la «Gând 52 românesc», contactul dintre literatura română și literatura naționalităților”52. Dezideratul colaborării s-a manifestat de ambele părți, prin recunoașterea unicei posibilități de conviețuire pașnică. Elita intelectuală, înzestrată cu spirit lucid și inteligent, permeabil la semnele vremii, animat de un larg spirit democratic, atitudine liberală și umanism atotcuprinzător, a desfășurat o activitate prolifică pe terenul apropierii, lăsând fără ecou reacțiile șovine și tendințele izolaționiste. Sextil Pușcariu, Octavian Goga, Lucian Blaga, Kristâf Gyorgy sau Bitay Arpâd și-au asumat misiunea sacră a culturii de a uni sufletele oamenilor în numele suprem al artei, impunându-se ca ambasadorii apropierii culturale, veritabile exemple de rațiune și de toleranță, al căror mesaj a fost mult mai prețios decât retorica banală a diplomaților și a politicienilor. Notele conștiinței române, maghiare și săsești din paginile revistei formează o simfonie comună, inedită, care și-a convins toți ascultătorii de prioritățile inițiatorilor ei. În decupajul temporal al anului 1924, radiografierea vieții literare și sociale, intersectarea diferitelor culturi cu coloratură specifică - s-a perpetuat ca un act exemplar și nobil până în momentul actual. Bibliografie: Antonescu, Nae, Reviste din Transilvania, Biblioteca Revistei Familia, Oradea, 2001. ***Apropieri culturale, în ,,Patria”, an V, nr. 254, 23 noiembrie 1923, p. 1. Bitay Arpâd, Acs Kăroly (1824-1894). A romăn nepkolteszet elso ontudatos, muveszi forditoja a magyar irodalomban, în ,,Cultura”, an I, nr. 3, mai 1924, pp. 267-268. Bitay Arpâd, A Suceava, în ,,Cultura”, an I, nr. 4, iulie 1924, p. 389. Bologa, I. Valeriu, Trei traduceri din Eminescu de Blaga, în ,,Steaua”, an XVII, nr. 5, 1966, pp. 96-98. Dr. Buday Arpâd, A Balkăn-felsziget jelentosege a romai korban, în ,,Cultura”, an I, nr. 4, iulie 1924, pp. 328-333. Dr. Buday Arpâd, Probleme de arheologie romană în România, în ,,Cultura”, an I, nr. 2, martie 1924, pp. 146-152. Dâvid Gyula, Talălkozăsok. Tanulmănyok a romăn-magyar irodalmi kapcsolatok multjăbol, Kolozsvâr-Napoca, Dacia Konyvkiadâ, 1976. ***Eminescu koltemenyeibol, în ,,Cultura”, an I, nr. 1, ianuarie 1924, pp. 64-65. Fanache, V., ,,Gând românesc” și epoca sa literară. Studiu și bibliografie cu un cuvânt înainte de acad. David Prodan, București, Editura Enciclopedică Română, 1973. ***Fordităsok a romăn nepkolteszetbol, în ,,Cultura”, an I, nr. 3, mai 1924, pp. 273-277. Gâll Erno, Szămvetes. Huszonhet ev a Korunk szerkesztosegeben, Korunk Barâti Târsasâg, Kolozsvâr, Komp-Press Konyvkiadâ, 1995. Goga, Octavian, Andrei Ady, în ,,Cultura”, an I, nr. 1, ianuarie 1924, p. 26. Grimm, P., Byron și Byronismul,, în ,,Cultura”, an I, nr. 3, mai 1924, pp. 255-259. Hangiu, I., Dicționarul presei literare românești 1790-1990. Ediția a II-a revizuită și completată, București, Editura Fundației Culturale Române, 1996. 52 V., Fanache, Reviste savante și umanitariste, în vol. ,,Gând românesc” și epoca sa literară. Studiu și bibliografie cu un cuvânt înainte de acad. David Prodan, București, Editura Enciclopedică Română, 1973, pp. XXXIII-XXXIV. 1351 Hyperion, [,,Cultura”], în ,,Timpul”, XXIII, nr. 264, 30 ianuarie 1924, p. ***Inițiative culturale, în ,,Ramuri”, an XVII, nr. 24, 15 decembrie 1923, p. 529. Iorga, N., Dimitrie Cantemir. Cu prilejul comemorării lui, în ,,Cultura”, an I, nr. 1, ianuarie 1924, pp.2-11. Jaklovszky Denes, A. I. Brătescu-Voinești și scriitorii ruși, în ,,Cultura”, an I, nr. 2, martie 1924, pp. 269-272. Dr. Kiss Erno, Revai Kăroly (1856-1923), în ,,Cultura”, an I, nr. 1, ianuarie 1924, pp. 59-63. Kos Kâroly, Kalotaszeg, în ,,Cultura”, an I, nr. 4, iulie 1924, pp. 379-384. Kristof Gyorgy, A magyar lira mai fokepviseloi Erdelyben, în „Cultura”, an I, nr. 4, iulie 1924, pp. 309-319. Lupaș, I., Semicentenarul morții lui Andrei Șaguna, în „Cultura”, an I, nr. 1, ianuarie 1924, pp. 49-53. Miko Imre, Akik elottem jărtak, Bukarest, Kriterion Kiado, 1976. Miko Imre, Kozos hagyomănyok foruma, în ,,Korunk”, nr. 11, 1965, pp. 1594-1597. Dr. Popoviciu, Gheorghe, Diferențe și asemănări în structura biologică de rasă a popoarelor României, în ,,Cultura”, an I, nr. 3, mai 1924, pp. 224-234. Pușcariu, Sextil, Liga Națiunilor. Impresii, în ,,Cultura”, an I, nr. 1, ianuarie 1924, pp. 29-38. Pușcariu, Sextil, Memorii. Ediție de Magdalena Vulpe. Prefață de Ion Bulei. Note de Ion Bulei și Magdalena Vulpe, București, Editura Minerva, 1978. Dr. Roska Mârton, A nepvăndorlăsok regeszeti megvilăgităsban, în ,,Cultura”, an I, nr. 2, martie 1924, pp. 143-145. Seprodi, I., L' importnace de Bela Bartok dans la musique, în ,,Cultura”, an I, nr. 3, pp. 295297. Siegel, C., Der Gottsucher Kant. Zur 200. Wiederhehr seines Geburt-stages, în ,,Cultura”, an I, nr. 3, mai 1924, pp. 260-266. Siegel, C., Nietzche - Kunstler oder Philosoph?, în ,,Cultura”, an I, nr. 2, martie 1924, pp. 136-142. S. P. (Sextil Pușcariu), Gheorghe Lazăr, în ,,Cultura”, an I, nr. 1, ianuarie 1924, pp. 76-77. Vasiliu, Gabriel, Sextil Pușcariu. Director de publicații, Cluj-Napoca, Editura Napoca-Star, 2004. Vâlsan, G., Menirea etnografiei în România (Cuvântare la ,,Societatea Etnografică Română” din Cluj, la 24 Ian., 1924), în ,,Cultura”, an I, nr. 2, martie 1924, pp. 101-106. ***Vlahuță koltemenyeibol, în ,,Cultura”, an I, nr. 2, martie 1924, pp. 174-178. Voileanu, A., La vie musicale a la Cluj, în „Cultura”, an I, nr. 2, martie 1924, pp. 196-197. (x.), Revista ,,Cultura”, în ,,Tribuna nouă”, an I, nr. 25, 18 iulie 1924, p. 1. Zaciu, Mircea, Colaje, Cluj, Editura Dacia, 1972. 1352 RESEMANTIZAREA UNUI MIT: JEAN D'ORMESSON, POVESTEA JIDOVULUI RĂTĂCITOR Drd. Irina GHIORGHIASA Universitatea „Al. I. Cuza”, Iași În romanul european din secolul al XX-lea, legenda medievală a „evreului rătăcitor” suportă un proces de resemantizare. Perspectiva comparatistă evidențiază felul în care elementele definitorii ale nucleului legendar sunt adaptate de scriitorul modern. Crearea unor structuri narative complexe, care evidențiază poziția privilegiată a personajului-narator în raport cu materialul epic, reprezintă o modalitate de a stabili legături cu sensuri arhaice, dar și o posibilitate de a propune sensuri noi, asociate spiritualității moderne. În romanul lui Jean d'Ormesson modificarea sensurilor se realizează printr-un amplu proces de ficționalizare, care se manifestă la toate nivelurile operei. Cuvinte-cheie: resemantizare, mit, perspectivă comparatistă, personaj-narator Introducere Mitul parabiblic avându-l ca protagonist pe evreul rătăcitor se înscrie în seria operelor care au ca nucleu relația conflictuală a eroului cu divinitatea. Tema pedepsei eterne pe care o suportă omul / zeul care ofensează divinitatea este foarte veche în literatura universală. În mitologie, pedeapsa exemplară reprezintă un topos. Prometeu sfâșiat de un vultur, Sisif urcându-și bolovanul în vârful muntelui, Tantal, însetatul și înfometatul, sunt exemple clasice de răzvrătiți împotriva zeilor, pedepsiți pentru eternitate. Între pedepsele exemplare, rătăcirea eternă reprezintă o formă particulară de ispășire a păcatului de lezare a divinității, prin posibilitatea relaționării cu senmificațiile mitice ale călătoriei1 și cu aspecte definitorii ale marilor doctrine religioase: Oriental and Occidental legendry alike yield examples of one form of tedious punishment - eternal wandering. [...] Classical mythology holds no monopoly on the eternal tedious punishment; the three great religions of the world - Christianity, Mohammedanism, and Buddhism - all furnish examples in their legendry of an Eternal Wanderer. In fact, Christianity has more than one. The wandering Jew, Cain, Al-Sameri, Pindola, the Wild Huntsman, the Flying Dutchman, and the peculiar American contribution, Peter 2 Rugg, all blasphemed, or were at least disobedient to God.1 2 1„Depuis l'arche de Noe et les peregrinations d'Ulysse, le voyage est l'une des grandes representations symboliques de la vie. Concu comme une quete, il propose une metaphore adequate de l'existence humaine comme parcours dans le temps, pourvu d'un commencement, d'une direction irreversible et d'une fin, egalement percue comme un but - la fin du voyage. [...] Contrairement â Noe et â Ulysse, dont les figures symboliques sont ancrees dans un passe mythique et dont le voyage, lineaire, s'acheve lorsque le but est atteint, le Juif errant jette un pont entre le passe mythique ou legendaire et le present. Cyclique et interminable, son errance evoque l'exil.” (Galit Hassan-Rokem, L'image du Juif errant et la construction de l'identite europeenne, în Le Juif errant. Un temoin du temps, Musee d'art et d'histoire du Judai'sme, Adam Biro, Paris, 2001, p. 45 și urm.) 2 Anderson, George K., The Legend of the wandering Jew, Brown University Press, University Press of New England, Hanover, 1965, pp. 2,3. 1353 Mitul evreului rătăcitor reliefează ideea pedepsei divine. În romanul lui Jean d'Ormesson, Povestea jidovului rătăcitor, imaginea divinității care pedepsește nu mai constituie centrul de interes al intrigii, ci un pretext narativ pentru a pune în lumină complexitatea personajului-narator. Relația intertextuală dintre nucleul mitic originar și varianta lui modernă permite extinderea sensurilor până la universalizarea acestora. Premisa o de la care pornește autorul modern este aceea că „a fi evreu e mai întâi de toate o idee”3. 1. Elemente originare ale mitului despre evreul rătăcitor În contextul larg al relațiilor pe care le stabilește omul cu diferitele forme de manifestare a divinității, legendele despre evreul rătăcitor ocupă un loc aparte, atât prin particularitățile de construcție a personajului, cât și prin originalitatea liniilor tematice dezvoltate. Acestea se definesc pe parcursul câtorva secole, integrând elemente specifice mai multor arii culturale. George K. Anderson4 consideră că legendele despre evreul rătăcitor se dezvoltă prin prelucrarea unor elemente preluate din textele biblice și din legendele create în jurul Sfântului Apostol Ioan. Primele se referă la personajul biblic rănit de unul dintre discipolii lui Iisus în noaptea confruntării din Grădina Ghetsimani, care, în Sfânta Evanghelie după Ioan, este numit Malhus5, celelalte - la episoade din viața sfântului6. Prin contaminare, cele două tipuri de surse contribuie la crearea unui scenariu narativ în care un locuitor al Ierusalimului asistă la trecerea lui Iisus purtându-și crucea spre locul răstignirii și refuză să-I permită un moment de odihnă în dreptul casei sale. Respingerea este pedepsită cu rătăcirea până în momentul celei de-a doua veniri a lui Iisus pe pământ. Procesul de elaborare a scenariului narativ se produce într-un timp îndelungat, iar legenda evreului rătăcitor, așa cum se prefigurează în scrierile lui Jean Moschus sau în cronicile lui Roger de Wendover și Matthew Pâris, cunoaște numeroase variante. În Lemonarion-ul lui Jean Moschus (sec. al VI-lea d. Hr.) este consemnată relatarea abatelui Isidor din Melitene, menționând întâlnirea cu un etiopian, care îi mărturisește că a fost pedepsit pentru vina de a-l fi lovit pe Iisus Hristos7. Consecința gestului săvârșit - plânsul permanent - accentuează ideea de regret, de căință tardivă. Caracterul aluziv al întâmplării la care face referire Isidor și evocarea în treacăt a „etiopianului” susțin ideea că personajul „care l-a lovit pe creatorul universului” este o figură intrată deja în legendă, asociată unei pedepse exemplare, cu o durată nedeterminată. Acest prim nucleu narativ curpinde câteva linii tematice - păcatul săvârșit de martorul la suferințele lui Iisus, pedeapsa, durata nedeterminată a acesteia și, ca trăsătură distinctivă, necesitatea ispășirii pedepsei pe pământ, în planul existenței cotidiene - , care vor fi reluate și dezvoltate sau asociate altor influențe în variante ulterioare. Elemente ale nucleului narativ din care se va dezvolta structura mitică sunt consemnate și în cronici mănăstirești din secolele al XII-lea, al XIII-lea d. Hr., în Italia și în Anglia. Cele mai cunoscute sunt acelea ale lui Roger de Wendover (Flores Historianum) și Matthew Pâris 3 D'Ormesson, Jean, Povestea jidovului rătăcitor, Univers, București, 1995, p. 196. 4 Ibidem, p. 13 și urm. 5 „Dar Simon-Petru, având sabie, a scos-o și a lovit pe sluga arhiereului și i-a tăiat urechea dreaptă; iar numele slugii era Malhus.” (Sfânta Evanghelie după Ioan, 18:10). 6 Sfânta Evanghelie după Ioan, 21: 20-24. 7„Je suis celui qui a frappe sur la joue le createur de l'univers, Notre Seigneur Jesus-Christ, au temps de la Passion. Voilâ pourqoui je ne puis m'empecher de pleurer.”, în Jean Moschus, Le pre spirituel, intr. și trad. de M.-J. Rouet de Journel, Cerf, Paris, 1946, p. 13. 1354 (Chronica Majora), care individualizează personajul și dau amploare prezentării circumstanțelor în care se conturează destinul rătăcitorului. În Evul Mediu european, legendele inspirate de scenele biblice ale patimilor și răstignirii cunosc o largă răspândire și, în căutarea certificării existenței unui martor în viață al momentelor respective, personajului cunoscut sub numele generic de „evreul rătăcitor” i se atribuie diferite identități - Malhus sau Marcus (personaj al misteriilor și al cărților populare ale patimilor), Cartaphilus sau Iosif (în cronicile mănăstirești). Cea mai cunoscută variantă a acestui scenariu narativ, considerată drept cea mai o coerentă sub aspectul compoziției și al construcției personajului8, este aceea apărută în 1602, în Germania, sub forma unei cărți populare cu titlul Kurtze Beschreibung und Erzehlung von einem Juden mit Namen Ahasverus (Scurtă descriere și povestire despre un evreu numit Ahasverus). Această carte populară sintetizează elementele constitutive ale mitului din versiunile anterioare și creează prototipul unui personaj cu o îndelungată carieră literară. Lui Ahasverus i se creează o biografie - este cizmar în Ierusalim, are o soție, copii, „a fost stârnit împotriva Domnului Hristos pe care l-a luat drept un eretic și un ispititor, căci altceva nu aflase din partea marilor preoți și a cărturarilor, în care s-a încrezut fără să fi avut vreo altă învățătură.”9 Reacția la gestul lui Iisus de a se opri în dreptul casei sale se înscrie în firescul atitudinii care era de presupus în contextul creat de autorul anonim - „Când Domnul Hristos a fost dus pe acolo purtându-și crucea, s-a oprit puțin în fața casei sale; el însă i-a spus cu mânie să plece de acolo și l-a gonit cu vorbe de ocară. Atunci Hristos l-a privit intens și a rostit voința sa: Eu am să stau și am să mă odihnesc, tu însă vei merge.”10 11 Pedeapsa rătăcirii până la a doua venire a lui Iisus fără a se putea opri mai mult de trei zile într-un loc și particularitățile comportamentale sunt alte elemente pe care cartea populară din 1602 le fixează în conștiința receptorilor: Ahasverus are o atitudine umilă, vorbește puțin, răspunde în limba țării în care ajunge, ca și cum ar cunoaște toate limbile pământului, este onest. Martorii peregrinărilor sale sunt impresionați, în aceeași măsură, de aspectul fizic și de comportamentul său în cadru religios: În duminica ce a urmat a văzut în biserică la predică un bărbat foarte înalt, cu un păr lung care-i atârna peste umeri, stând în picioarele goale lângă amvon: un om care asculta predica cu atâta evlavie, încât nu-i puteai zări nicio mișcare. Și de câte ori se rostea numele lui Iisus Hristos se înclina și își lovea pieptul și ofta adânc. Și nu avea nicio altă îmbrăcăminte în acea iarnă aspră decât o pereche de pantaloni uzați, o haină până la genunchi și pe deasupra o manta până la călcâie.11 Rolul pe care acest personaj și-l asumă este de a-și trăi suferința până la prescrierea pedepsei și de a mărturisi despre întâmplările extraordinare la care a fost martor direct. În acest sens, cartea populară din 1602 propune un personaj cu o existență literară autonomă, încadrabil în categoria martorilor direcți ai unui timp al originilor, pe care o creează cultura Evului Mediu, alături de alte forme de venerare a eternei prezențe cristice: 8 Referințe ample în acest sens, apar, printre alții, la Gael Milin (Le Cordonnier de Jerusalem. La Veritable Histoire du Juif Errant, Collection « Histoire », Presses Universitaires de Rennes, 1997), George K. Anderson (The Legend of the wandering Jew, Brown University Press, University Press of New England, Hanover, 1965), Marcello Massenzio (La Passion selon le Juif errant, L'Echoppe, Paris, 2006), Avram Rotenberg (Evreul rătăcitor, Hasefer, București, 2003). 9 Rotenberg, Avram, Evreul rătăcitor, Hasefer, București, 2003, p. 14. 10 Ibidem, p. 15. 11 Ibidem, p. 13. 1355 La culture chretienne du Moyen Âge repose sur un double rapport, contradictoire, au temps: d'une part, elle cultive la memoire d'un evenement passe et fondateur, la Passion du Christ, le Fils de Dieu fait homme et mort sur la croix; d'autre part, elle affirme sa volonte de reactualiser sans cesse cet evenement fondateur, d'abolir la distance temporelle qui se creuse inexorablement entre elle et lui. Les procedures qui visent â abolir le temps, â maintenir la presence du Christ parmi les hommes, sont extremement nombreuses [...] La legende a fait du Juif errant un temoin direct et meme un acteur de la Passion du Christ; son comportement ambigu, d'agressivite â l'egard de Jesus, mais aussi de repentir, lui aurait valu d'etre condamne â ne pas mourir; c'est pourquoi, depuis lors, il peut continuer â temoigner 12 parmi les hommes de la verite de l'evenement...12 Evreul rătăcitor are, așadar, o funcție primordială bine stabilită: el este, în sensul pe care îl redă structura mitică originară, martorul prezenței divine, păstrătorul misterului și mărturisitorul adevărului de-a lungul timpului. În calitate de om care s-a îndoit și a renegat, el devine cu atât mai credibil cu cât își trăiește resemnat suferința adusă de pedeapsa divină. Asigurând relația dintre un trecut sacru și un prezent avid de confirmarea existenței „reale” a acestui trecut, martorul rătăcitor prin istorie se pierde ca individualitate în spatele poveștii pe care este dator să o spună: „En racontant le passe aboli, ou le present lointain, le temoin nous rappelle que nous avons, nous aussi, unde destinee unique, qu'etre au monde est correlatif 13 d'un ancrage dans une singularite.”13 2. Identități ale evreului rătăcitor Numeroasele creații care îl au drept protagonist pe evreul rătăcitor începând cu secolul al XII-lea propun un număr mare de variante onomastice, iar această diversitate susține proteismul structurii mitice. Într-o cronologie aproximativă, puțin relevantă dacă se ține cont de faptul că toate personajele, indiferent de numele pe care îl poartă, trăiesc, în esență, același destin dramatic, trebuie menționate câteva identități ale personajului, care îi jalonează devenirea literară. În cronica lui Jean Moschus, „evreul rătăcitor” apare în ipostaza „etiopianului”, pe care Jean-Claude Schmitt o consideră mai mult aceea a unui suflet damnat decât a unui personaj pedepsit prin privarea de moarte: „En fait, L'Ethiopien, figure traditionelle du diable, peut faire penser â l'apparition d'une âme damnee plutât qu'â un homme dont le châtiment 14 terrestre consiste â ne jamais mourir.”14 O altă identitate asociată „evreului rătăcitor” este aceea a lui Malhus, rezultând din contopirea a două personaje biblice menționate în Sfânta Evanghelie după Ioan - soldatul roman venit să-l aresteze pe Iisus, în urma trădării lui Iuda și o slugă a lui Pilat, care îl pălmuiește pe Hristos. Numele acestui personaj înregistrează și varianta Marcus. 12 Scmitt, Jean-Claude, Le Genese medievale de la legende et de l'iconographie du Juif errant, în L. Sigal-Klagsbald, Le Juif errant. Un temoin du temps, Musee d'art et d'histoire du Judai'sme, Adam Biro, Paris, 2001, p. 55. 13 Dulong, Renaud, Le temoin occulaire. Les conditions sociales de l'attestation personelle, Ecole des hautes etudes en sciences sociales, Paris, 1998, p. 204. 14 Schmitt, Jean-Claude, Le Genese medievale de la legende et de l'iconographie du Juif errant, în L. Sigal-Klagsbald, Le Juif errant. Un temoin du temps, Musee d'art et d'histoire du Judaisme, Adam Biro, Paris, 2001, p. 58. 1356 În 1223, o cronică anonimă italiană menționează povestea unui „evreu” anonim, condamnat să aștepte a doua venire a lui Iisus pentru vina de a-L fi lovit pe drumul calvarului. La numai cinci ani diferență (în 1228), cronica lui Roger Wendover propune un alt nume, enigmatic prin semnificațiile posibile, Cartaphilus. Pentru Jean-Claude Schmitt, care îl citează pe Gaston Paris, Cartaphilus, nume de rezonanță greacă, trimite, în esență, la Sfântul Apostol Ioan, discipolul „prea iubit” al lui Iisus: Gaston Paris en nottait la „bizarrerie”. Il est sur qu'il se veut grec, en associant l'adverbe karta avec le sens de „fort”, „tres”, „fortement”, et l'adjectif philos, „ami”, „aime”. Ce recours approximatif au grec (...) pourrait viser â dissuader de voir un juif dans ce premier „Juif errant”. [...] Paradoxalement, le plus „juif” de ses noms est celui qu'il a requ au bapteme, puisque „Joseph” peut faire allusion â l'epoux de Marie ou encore au fils de Jacob. Le nom Cartaphile, „Tres aime”, evoque pour sa part le „disciple bien-aime”, saint Jean, dont les autres compagnons de Jesus pensent „qu'il ne mourrait pas” (Jean 21: 20-23). Il y a du reste chez les deux personnages une dimension eschatologique forte: Carthaphile/Josef ne mourra pas avant le retour du Christ, dont l'Apocalypse de Jean decrit les tribulations futures. On verra que toute une branche de la tradition legendaire attache au Juif errant le nom de Jean.”15 Cartaphilus devine Iosif, în cronica lui Matthew Pâris, iar personajul se construiește sub semnul ambivalent al alesului, dar și al damnatului, creând, în acest mod, premisele pentru conturarea profunzimii psihologice. Până în secolele al XV-lea, al XVI-lea, personajului îi vor fi atribuite diferite nume, dintre care merită menționate, pentru rezonanța lor simbolică, Johannes Butadeus / Giovanni Buttadeo (explicat prin proveniența din latina vulgară, batuere însemnând a bate, a lovi, iar deus - zeu), devenită, uneori, prin contaminare populară, Votadeus, cu semnificație antitetică (devotat/dedicat lui Dumnezeu), exprimând atitudini contradictorii în raport cu personajul cristic (de la disprețul manifest la devoțiunea totală). Sunt înregistrate și alte variante onomastice - Juan Espera en Dios (în Spania), Joăo Espera em Dias (în Portugalia), Giovanni Servo di Dio (rar, în Italia)16, Isaac Laquedem (în Franța) - care fac trimitere la o gamă largă de sentimente și de manifestări afective. Numele care a fost asociat, însă, cel mai frecvent, cu imaginea evreului rătăcitor este acela propus de autorul anonim german din 1602, care îi fixează și destinul: Ahasverus. 3. Nivelurile resemantizării mitului în romanul lui Jean d'Ormesson Polisemantismul mitului care îl are ca protagonist pe evreul rătăcitor rezultă mai ales din asocierile paradoxale pe care acesta le propune: personajul trăiește într-un timp ireversibil, în durată, dar reprezintă mărturia vie a unui timp circular, reversibil; este om, dar nu moare; nemurirea nu îi asigură comuniunea spirituală cu divinitatea, pentru că el nu trăiește nemurirea obținută prin mântuire, ci este prizonierul unei stări intermediare, de păcătos a cărui căință nu este urmată de izbăvire; este ultimul martor al patimilor lui Iisus și totuși nu face parte dintre apostolii Săi; rătăcește și, în același timp, așteaptă iertarea divină. 15 Ibidem, p. 59. 16 Referințe ample la diversitatea onomastică a personajului în diferite spații culturale apar în studiul lui George K. Anderson, The Wadering Jew, p. 22 și urm. 1357 Toate aceste relații paradoxale sunt valorificate în romanul lui Jean d'Ormesson, într-un proces amplu de resemantizare a mitului, decelabil la toate nivelurile operei. Autorul preferă o structură de tip polifonic, în măsură să permită atât desfășurarea narativă simultană a celor 159 de „istorii”, alcătuind cele trei părți ale romanului, cu titluri sugestive - Vama Mării, Noaptea timpurilor (cuprinzând, fiecare, câte 46 de povestiri), De-a pururea slavă (cu 67 de povestiri) - , cât și suprapunerea planurilor narative, intervențiile metatextuale, obținerea efectului de ambiguitate spațio-temporală. Procesul de resemantizare se realizează la nivelul ideatic, al personajului și al semnificațiilor, într-o relație evidentă de continuitate cu structurile mitice inițiale, dat fiind faptul că scenariul epic propus de Jean d'Ormesson completează cu detalii sau propune explicații introspective pentru evenimentele pe care cronicile medievale și legendele ulterioare le lasă la nivel schițat - întâlnirea privirilor celor doi protagoniști ai scenei confruntării (Iisus și evreul rătăcitor), trăirile interioare pe care le naște în sufletul celui condamnat la rătăcire întâlnirea cu Mântuitorul: Se întoarce către Galilean, care-l privește în tăcere, și cu o ură puțin silită ca să nu lase loc milei, atât de ispititoare și de aproape, îi strigă: - Mergi! Mergi odată! Omul cu crucea se întoarce spre el și, cu un glas abia auzit, îi spune: - Eu merg fiindcă trebuie să mor, Tu, până la întoarcerea mea, vei merge fără să 17 poți muri.17 Era o neliniște lăuntrică, era timpul trecător, era o greșeală ce se confunda cu existența lui. El era greșeala însăși. Chiar și prezența lui în lume era o crimă ce nu va cunoaște iertarea. Vedea limpede. Înțelegea. Avu încredințarea că viața 18 lui e isprăvită, că de-aum începe altceva.18 3.1. Resemantizarea la nivel ideatic Romanul lui Jean d'Ormesson păstrează elementele definitorii ale structurii mitice originare - personajul martor și colportor al poveștilor despre patimile lui Iisus, rătăcind în așteptarea mântuirii, circumstanțele în care are loc întâlnirea cu divinitatea - , pe care le integrează într-un cadru mai amplu, ilustrând relații temporale și spațiale complexe. Personajul-narator prim este Simon Fussganger, un străin misterios pe care un cuplu tânăr îl întâlnește la Veneția. Istorisirile lui modifică radical perspectiva celor care îl ascultă asupra propriilor vieți și a existenței umane, în general. O modificare esențială la nivel ideatic - acțiunile personajului, care își dezvăluie, treptat, identitățile succesive, sunt motivate prin trăirea intensă a unor sentimente profund omenești (ura, gelozia, iubirea dezamăgită) - atrage și posibilitatea interpretării în alt registru a gesturilor săvârșite de personajele care devin avatari ai evreului rătăcitor în roman (Ahasverus, Juan Espera en Dios, Demetrios, Cartaphilus, Luis Torres etc.). Primul gest de respingere al lui Iisus motivat de iubirea dezamăgită pentru Miriam / Maria Magdalena îl săvârșește, firesc, avatarul Ahasverus. Cizmarul moștenind meseria tatălui se îndrăgostește tardiv de Miriam, fata din Magdala care l-a iubit cu o pasiune „de copilărie, violentă și absurdă”19. În momentul în care Ahasverus este pregătit să-și declare dragostea, Miriam este 17 D'Ormesson, Jean, Povestea jidovului rătăcitor, Univers, București, 1995, p. 51. 18 Ibidem, p. 64. 19 Ibidem, p. 15. 1358 deja o femeie bogată. Ea e mai presus de el prin viața sclipitoare, dar, în același timp, e mai prejos pentru că „ajunsese o prostituată”20. Drumurile celor doi se despart până în momentul în care Miriam / Maria din Magdala vine la Pilat din Pont pentru a obține anularea pedepsei unui „amărât, complet inofensiv”21, trimis în închisoare de Caiafa. În sufletul lui Ahasverus devenit, între timp, ușierul lui Pilat, substituindu-i-se lui Cartaphilus, se naște ura față de acela care i-a luat locul în inima lui Miriam. Gestul său în raport cu Iisus este motivat de gelozia trăită cu intensitatea celui incapabil să înțeleagă semnificația înaltă a sentimentului de dragoste, care i se revelează mult mai târziu, în timpul îndelungatei peregrinări prin lume, când, încercând să uite neputința de a muri, descoperă că drama sa este provocată, de fapt, de neputința de a iubi mai presus de firea umană: Să mergi la nesfârșit, să nu ai parte de moarte, să ai tot timpul cinci bănuți în buzunar și să vorbești toate graiurile pământului, asta era o nimica toată, ceva ca o părere, o snoavă, un basm. El era blestemat chiar în străfundul inimii sale. Nu-i era îngăduit să iubească, după cum nu-i era îngăduit nici să moară. Acolo unde nu exista moarte, nu exista nici iubire. Căci moartea și iubirea sunt cei doi copii gemeni ai istoriei și ai timpului. Și într-una și în cealaltă există ceva care vorbește de o altă lume. Poate că tocmai din acest motiv galileanul căruia refuzase să-i dea un pahar cu apă sfârșise pe cruce.22 Toate ipostazele care îi sunt atribuite personajului în roman se asociază cu trăirea profundă a unui sentiment de dragoste, în care se caută izbăvirea. Aceasta nu se produce însă, pentru că singurul gest care ar fi putut fi motivat de iubirea trăită ca sentiment absolut nu a fost săvârșit. A doua modalitate de insolitare a sensurilor mitului la nivel ideatic se realizează, în romanul lui Jean d'Ormesson, prin introducerea meditației asupra timpului, temă centrală a monologurilor lui Simon Fussganger și modalitate de a sugera inutilitatea umanității, supusă trecerii și repetării unor destine, alta cu fiecare generație și totuși aceeași, în ansamblu. În această lume, evreul rătăcitor e martorul ignorat al istoriei și al destinelor individuale: „Și oare de ce anume mă tot îndepărtez așa și, firește, mereu în zadar? Mă îndepărtez de mine însumi și de ceea ce nu am făcut. Domeniul meu e spațiul, un spațiu nemărginit, domeniul meu e timpul, un timp nesfârșit.”23 Meditația asupra timpului și asupra propriei condiții în raport cu ireversibilitatea acestuia are rolul de a conferi profunzime psihologică personajului, conștient că sensul vieții sale îi scapă, că acesta nu se poate construi decât prin raportare la moarte: „Mai mult decât oricine, eu sunt un om al vieții, uitat de ea. Fiindcă moartea nu mă iubește, eu nu pot renaște. Sunt un om al neființei. Mor fiindcă nu pot muri. Și tocmai fiindcă nu pot 24 muri, nu pot nici să trăiesc.”24 Cele două direcții de extindere a sensurilor mitice inițiale adoptate de Jean d'Ormesson apropie povestea cizmarului din Ierusalim de „spiritul” secolului al XX-lea, dar o îndepărtează de semnificația ei primordială. Simon Fussganger povestește, e adevărat, despre întâlnirea cu Iisus, dar această poveste nu este unica pe care o spune. Spre deosebire de evreul 20 Ibidem, p. 17. 21 Ibidem, p. 26. 22 Ibidem, p. 405. 23 Ibidem, p. 136. 24 Ibidem, p. 136. 1359 rătăcitor mitic, care este colportorul unei povești unice, Simon Fussganger este colportorul întregii istorii. El vorbește despre sine cu mult mai mult decât o face Ahasverus, își analizează reacțiile, încearcă să-și explice intențiile și gesturile, e un om al secolului al XX-lea. 3.2. Suprapunerea identităților legendare Structura particulară a romanului este susținută de suprapunerea planurilor narative și de pendularea între subiectiv și obiectiv în relatarea evenimentelor. Fiecărui capitol îi este consacrat câte un stil, iar registrele stilistice variază de la stilul jurnalistic la epopee și la scenariul dramatic. În această construcție narativă, suprapunerea identităților mai multor personaje devine posibilă, evenimentele relatate înscriindu-se într-o axă temporală organizată după principiul spiralei. Pe rând, Ahasverus, Cartaphillus, Giovanni Buttadeo, Juan Espera en Dios, Luis Torres, Demetrios, Omar Ibn Battuta, Isaac Laquedem, Simon Fussganger apar în scenă, își deapănă poveștile, dispar, revin sub alt nume și își cedează unul altuia locul, iar impresia pe care o lasă succesiunea acestor identități asociate cu mitul evreului rătăcitor este una de eternitate a întrupărilor. În prelungirea mitului, identitățile sub care se prezintă personajul unic sunt expresia unei esențe comune, iar, la nivel metatextual, suprapunerea acestora sugerează universalitatea vinovăției, ca trăsătură fundamental umană: „...sunt în inima miturilor și a visurilor omului.”25; „În toată istoria omenirii existau doi vinovați în vecii vecilor. Întâiul vinovat era Adam. Cel de-al doilea era el.”26 Martor sau participant direct la evenimente care au marcat istoria omenirii, evreul rătăcitor creat de Jean d'Ormesson iese din limitele binomului mobilitate-marginalitate socială caracteristic personajului mitic: „C'est precisement le binâme mobilite-marginalite sociale qui peut avoir contribue â fașonner l'image du Juif errant comme le cordonnier de Jerusalem, codifie par la Courte Description.” 27 Simon Fussganger, cu toate identitățile anterioare, stă în umbră, dar nu în umbra „marginalității sociale”. El e ușierul lui Pilat din Pont (cu identitatea de Cartaphilus sau de Ahasverus), umbra lui Nero (sub numele de Cartaphilus), grămăticul marelui rege vizigot Alaric, sfetnicul lui Odoacru sau al lui Teodoric cel Mare (Demetrios), singurul chinez care vede umbra lui Buddha, Stăpânul Legii (Hsiian Tsang), deținătorul secretului celor nouă numere (Omar Ibn Battuta), prietenul lui Francesco din Assisi (Giovanni Bottadeo), tălmaciul lui Cristofor Columb în drumul său spre Lumea Nouă (Juan Espera en Dios / Luis Torres), singurul capabil să străbată distanța dintre Moscova și Paris pentru a duce Franței vestea că Micul Caporal se va întoarce dintre zăpezile care i-au biruit armata (Isaac Laquedem), misteriosul agent care favorizează raidul aerian israelian pentru salvarea ostaticilor de la Entebbe. Personaj creat de romancierul din secolul al XX-lea nu mai păstrează nimic din tăcutul pelerin evlavios ale cărui gesturi îl impresionează pe abatele Paul d'Eitzen, care vorbește puțin despre sine și se retrage în muțenie imediat după ce răspunde la întrebările adresate. Golurile istoriei sunt completate de insinuările sau de explicațiile detaliate ale lui Simon Fussganger, care nu-și asumă merite, este adevărat, dar nu ignoră rolul pe care îl joacă în viața personalităților evocate. Această încercare de înțelegere a resorturilor intime ale propriilor acțiuni îl îndepărtează de modelul mitic și îl transformă într-un personaj complex, 28 care e capabil să-și depășească până și statutul de „ființă de hârtie”28! 25 Ibidem, p. 58. 26 Ibidem, p. 125. 27 Massenzio, Marcello, Le Juif errant ou l'art de survivre, Cerf, Paris, 2010, p. 39. 28 Barthes, Roland, Poetique du recit, Seuil, Paris, 1977, p. 45. 1360 Eu sunt mai ales cel fără nume și întotdeauna toți la un loc. Fiindcă, mai înainte de a fi un om, un călător, un ins blestemat, un erou de roman - îngrozitor lucru! - , eu sunt înainte de toate un mit. Înțelegeți ce spun? Sunt nelipsit din toate amintirile, închipuirile, spaimele, speranțele voastre. Sunt tot ceea ce ați făptuit voi până acum și mai ales ceea ce nu veți făptui niciodată. Nefericit precum Oedip, la fel de vestit ca și doctorul Faust, mai cuceritor - haideți, recunoașteți! - decât acel fante de Don Juan, eu întruchipez puțină istorie în ceea ce are ea unic, întâmplător și cu toate acestea inevitabil. Sunt asemenea lumii și vieții. Aș fi putut nici să nu exist. Dar de vreme ce sunt, nimeni nu mă va mai putea da la o parte. Aveți în fața ochilor imaginea 29 inutilității înseși care, prin harul ființării, s-a făcut necesară.29 În această afirmație îndrăzneață pot fi descoperite două planuri referențiale, unul făcând trimitere la realitatea exterioară, care a dat naștere mitului, celălalt la interioritatea operei literare, ale cărei legi convenționale presupun, în ultimă instanță, gratuitatea actului creator. Complexitatea pe care o dobândește personajul este evidentă atât la nivelul realizării, cât și la nivelul receptării. Concluzii Personajul creat de Jean d'Ormesson este construit în replică la antecesorul său mitic. El a acumulat experiența secolelor parcurse și a dobândit conștiință de sine. Aplecarea înspre sine, meditația asupra existenței umane, oboseala și dorința de a sfârși sunt atribute pe care acest personaj nu le poate avea decât în secolul al XX-lea. Dobândind profunzime, el începe să-și pună întrebări despre mecanismele care fac istoria să evolueze în sens ireversibil, dar și să repete situații, creând impresia de circularitate. Simon Fussganger întruchipează trecutul și prefigurează viitorul, dar trăiește într-un prezent etern, martor al desfășurării unui proces evolutiv pe care el îl privește cu detașarea celui care a trăit totul. La întrebarea „Dumneata crezi?”30, pe care i-o adresează Marie, personajul lui Jean d'Ormesson evită să răspundă direct, așa cum ar fi făcut-o Ahasverus. El are conștiința propriei degradări, povestea lui nu mai este subordonată unicei revelații avute, ci spectaculosului evenimentelor la care a fost martor. Zbuciumul interior se estompează în meditația asupra inutilității existenței umane și, implicit, asupra propriei existențe. BIBLIOGRAFIE Surse Biblia sau Sfânta Scriptură, Institutul Biblic și de Misiune Ortodoxă, București. 2008. D'Ormesson, Jean, Povestea jidovului rătăcitor, Univers, București, 1995. Moschus, Jean, Le pre spirituel, Cerf, Paris, 1946. Literatură de specialitate Anderson, George K., The Legend of the wandering Jew, Brown University Press, University Press of New England, Hanover, 1965. Barthes, Roland, Poetique du recit, Seuil, Paris, 1977. 29 D'Ormesson, Jean, op. cit., pp. 393, 394. 30 Ibidem, p. 345. 1361 Dulong, Renaud, Le temoin occulaire. Les conditions sociales de l'attestation personelle, Ecole des hautes etudes en sciences sociales, Paris, 1998. Hassan-Rokem, Galit, L'image du Juif errant et la construction de l'identite europeenne, în Le Juif errant. Un temoin du temps, Musee d'art et d'histoire du Judaisme, Adam Biro, Paris, 2001. Massenzio, Marcello, Le Juif errant ou l'art de survivre, Cerf, Paris, 2010. Rotenberg, Avram, Evreul rătăcitor, Hasefer, București, 2003. Schmitt, Jean-Claude, Le Genese medievale de la legende et de l'iconographie du Juif errant, în L. Sigal-Klagsbald, Le Juif errant. Un temoin du temps, Musee d'art et d'histoire du Judaisme, Adam Biro, Paris, 2001. Acknowledgements This work was supported by the the European Social Fund in Romania, under the responsibility of the Managing Authority for the Sectoral Operational Programme for Human Resources Development 2007-2013 [grant POSDRU/88/1.5/S/47646] 1362 IDENTITARY HYPOSTASES IN CENTRAL -EUROPEAN PROSE Drd. Georgiana CIOBOTARU Universitatea “Dunarea de Jos”, Galati Ricoeur emphasises the fact that a narrative identity pendulates between two extremes, namely the time constant arising from the ideal superposition between idem and ipse, and the reverse of this constant rendering the idem void in favour of ipse. Character lies in one of these extremes and represents the whole range of durable traits mirroring one's identity. This identity is the resultant of a person's identification with another individual's values, beliefs, norms to which the self becomes loyal. Key words: idem, ipse, identity, character, ideal Motto: “As far as I am concerned whenever I plunge into the deepest level of what I call my Self, I always stumble over some preconceived ideas, warm or cold, light or shadow, love or hate, pain or pleasure. I never find myself unaccompanied by any perception, and I can never observe anything else but perception.”David Hume, Human nature Two recurrent themes of the Central-European writer, Milan Kundera appear in his novel Identitatea, namely love and identity. As for love, it has been defined in many ways along the centuries: It begins with the admiration for a person, continues with the enthusiasm and culminates with the passion which may lead us either to happiness or misery. (1) The theme of love is closely related to the motif of marriage or couple due to the fact that conventionally speaking, marriage reflects the realm where two complementary individualities meet and confront with one another. From the marital perspective, both the masculine and the feminine entail not only a biological, social and cultural predestination, but also the elements of a mechanism characterized by contrasting features which also unite. It is quite obvious that the feminine cannot be defined without taking into consideration the masculine as it is impossible to dissociate the former from the relation in which it manifests itself. Milan Kundera creates a novel whose secondary themes such as: friendship, dissension or suburbs contribute to the emergence of identity and love, the border between real and unreal or imaginary being virtually imperceptible. As for the identity theme, it is reiterated in Kundera's work and it represents a central focus in the novel Identitatea. Jean Marc and Chantal is a couple whose relationship despite not being officially acknowledged, seems to behave like a normal couple, oscillating between harmony and monotony, estrangement and isolation. The woman is torn apart by the obsessive thought that she is no longer attractive, men not turning their heads to gaze at her: “Men no longer turn their faces towards me. He looks at her, hardly grasping what she is saying, what she means to say. Is she unhappy that men no longer turn their faces towards her? Jean Mark would like to tell her: 1363 Fine, but how about me? Can't you see that I am eager to wander all over the beach in search for you? Can't you see that I sob whenever I call your name? Can't you see that I would gladly run like mad to the other side of the world only to find you?”(2) Chantal is terrified at the thought that is no longer attractive while Jean Marc feels the apprehension that one day he will no longer recognize his lover as she will turn into an ordinary dull woman who will then be replaced by another. Thus, the mere thought that his lover will estrange from him saddens him: Jean Mark had a dream: he is worried about Chantal, he is looking for her, he is running along the streets and eventually from behind he can see her walking away. He starts running after her, calling her name. He is only few steps away from her when she turns her head and Jean Mark is shocked at the sight of a completely different person, a strange repellent face.”(3) Terrified that she no longer attracts men's attention, Chantal reconstitutes the opposite view of Jean Mark's anguish, that of changing into an ugly disgraceful woman whom her lover just like the other men will find dull and insignificant. One of the heroine's identitary hypostases refers to her turmoil triggered by the loss of identity as a lover, the one who has loved and has been loved. If Chantal's presentiment will come true, Jean Marc will suffer a double loss: the woman he has loved as well as his own identity of lover. She confesses the motif of her uneasiness to Jean Marc and feels the burden of enormous guilt and after her lover is offended by her mistrust, he decides to help her by sending her love letters signed under the initials C.D.B., Cyrano de Bergerac. The heroine is anxious about the fact that she is followed closely, having every movement scrutinized by this stranger C.D.B. who knows everything about her. This mysterious character knows everything about Chantal just because he is no other but Jean Marc who is thus omnipresent in her life. Jean Marc resorts to a disguise which he considers innocent as long as the woman accepts it by giving her consent to following the rules of the game. This Cyrano embodies a symbol, the symbol of the lover under the disguise of another lover, the letters' sender whose identity is consequently specious. Chantal is the one who ought to comprehend that beyond the enigmatic stranger who stalks her, there is the real lover who strives to get closer in order to gain visibility. Despite Marc's expectations, the heroine fails to decode the messages. Chantal can hardly imagine that the real sender is actually her lover due to the fact that just from the beginning she longs for attracting not only her lover's attention, but also the other men's attention. Her numerous attempts at guessing who is behind C.D.B initials lead her to several individuals who could bear such a name: “A signature, however, even under the guise of some initials shows the intention of inevitably lifting the mask sooner or later. C.D.B, she keeps saying with a smile: Cyrille-Didier Bourguiba, Charles-David Barberousse. She pores over the text: perhaps the man followed her in the street; “I am stalking you like a spy”, he writes in his last letter; thus, Chantal could have noticed him. Yet, she looks at people around her with little interest, and even less on that day as she is accompanied by Jean Marc.”(4) For weeks the protagonist suspects a whole range of men who could possibly have sent her those mysterious letters, ignoring the alternative of Marc's involvement. Chantal's identity changes as she gradually begins to transform into a woman yielding to the desires and calls of that stranger who has appeared in her life. Once this transfiguration occurs, Chantal gradually estranges from Marc and hides the letters under the underwear from her wardrobe which becomes the depositary space of her so-called secrets, the place where a new identitary hypostasis germinates. Therefore, through the mere gesture of keeping the letters from now on Chantal 1364 becomes the woman who is caught in the tempting game of another luring man” who seduces her, who instills remorse in her but who at the same time makes her willing to answer to the signals sent. The moment Jean Marc decided to send the letters in order to help his lover to find herself, regain her self-confidence and inner balance he purposefully inserts “lusty fantasies” (5) about her body, thus creating another physical identity: “By describing her own body as perceived by a mysterious man seduced by its beauty, what Jean Marc meant to do is to rekindle the woman's conviction that she is still attractive, but in time his obsession that his descriptions do not help Chantal rediscover herself, but imposes another person with tastes and whims that she rejects.” (6) The letters sent by C.D.B give birth to a new Chantal, a woman who will sometimes change unwillingly, caught into the trap of a new identity built up on the fragmented projections of that stranger. The letters incriminate her, determining her to assume the illegitimacy of the virtual affair with the spy. The motif of red is recurrent in this creation, in the letters often describe Chantal as wearing red garments so she ends up buying a vivid red night gown which makes her feel far more attractive when mirroring herself, not realizing that in fact what she sees in the mirror is just the loving spy's phantasm. The heroine gradually identifies herself with that virtual woman depicted in the letters, thus Jean Marc's apprehension becomes willy-nilly a certainty namely that her lover becomes alienated after assuming what C.D.B desires. The estrangement from each other can be noticed as soon as they become aware of the all-seeing eye, an omnipresent and omniscient eye. It is Jean Marc who sets up the disguise while Chantal makes it unfold by consenting to getting involved and assuming the person envisaged in the letters. When she realizes that those letters have been sent by her lover, she is struck by a violent revolt as she is now assured by the fact that Jean Marc is a man who wants to have a total control over her life, that he wants to know her reactions, the responses she gives to erotic temptations launched by him and therefore she considers a mere pawn of an experiment. “But if she has guessed (God, how can she have guessed?) that he is the one who has written the letters, why does she react so harshly? Why is she so cruel? If she has figured out everything, why hasn't she guessed the reasons behind this mystification? Is she suspecting him of anything? Apart from all these questions, Jean Marc has a sole certainty: he cannot understand what is on her mind. Neither does she understand what is going on. Their thoughts are diametrically opposed and Jean Marc has the feeling that they will never be on the same wavelength.” (7) After the recent findings, Chantal decides to set out on a journey to London, wishing now in a sort of vengeful action to continue her lover's game since the last letter hints to a meeting in London. As soon as both partners can see their faces and the masks worn by them are removed, the identities of the two characters become ambiguous. Jean Marc can no longer comprehend what is real and what is not, not having the certainty that Chantal's leaving for London is real or that their date will really happen. Their flat, a symbol of the couple formed of Chantal and Jean Marc represents a space where their identities unfold, once they leave the dwelling, everything slips beyond reality, the two protagonists plunging into a nightmarish phantasmagoria. The train journey reveals Jean Marc the transfigured image of his lover who is extremely exuberant. However, it is not her exuberance which he finds annoying but the fact that beyond the compartment windows Chantal seems so unreal, Jean Marc not being able to recognize the woman he once fell for. “Jean Marc stayed still; he could clearly recognize Chantal's laughter among the other people who were laughing. She was 1365 cheerful. Yes, her cheerfulness saddened him. He was watching her gestures whose vitality struck him for the first time. He could not overhear what she was saying but he could see her hand eagerly waving up in the air: a hand that he simply could not recognize; it was the hand of a stranger.” (8) Chantal's condition is even more complicated as it depends on her ability to recognize or not her lover and once the train enters the tunnel, everything is invaded by bizarre happenings, the woman being torn apart by nightmares, the ultimate point of her estrangement from her identitary realm being when she cannot retrieve the name: “We are going to descend, said the distinguished lady with a voice that revealed her hesitating exaltation. In hell, added Chantal as she suspected that Leroy wished she were more naive, puzzled and scared. She felt as if she were his diabolic assistant now. She was amused at the idea that he will lie down with that stylish chaste lady in bed which she didn't imagine as being in a luxury hotel room from London but on a scaffold surrounded by flames, groans, devils and smoke [...]” (9) Chantal is surrounded by grotesque creatures that use another name to call her therefore she continually tries to rediscover her identity by recalling the times when her lover called her name. Chantal hopes that by recreating the image of her lover she will regain her lost identity and in fact he is the one who will enable her to rediscover herself by reiterating her name ceaselessly. The protagonists of Kundera's novel merge their apprehensions, losing and eventually regaining their identities, the binder of the epiphany (10) they undergo being ensured through that recognition. Jean Marc was at a certain moment terrified at the thought he might no longer recognize his lover and this glimpse prefigures the imminent break-up, yet the possibility of their estrangement guarantees love itself and determines them to place and identify themselves as related to the Other. As for Kundera's work, it always highlights a meeting which will lead to a break-up, Jean Marc's anguish of losing his lover being projected beyond the boundary between the so-called encounter and the process of welcoming the Other. (11) Love metamorphoses ordinary people into unpredictable beings; but when the other does not come up to my projections and troubles my phantasms, I have the certainty that I love that person.”(12) Jean Marc feels the urge to be in his lover's presence, always gazing at her but he often fails to do so. Levinas considers that the face and the sight represent the way in which the Other appears in front of us, the way in which that person becomes individualized and unique, this aspect not overlapping with what we think or imagine about the Other. Throughout the novel the two lovers' gazing is symbolized by the motif of the eye: “I wanted to see your eyelid which wipes your cornea like the wind-screen wiper. [.] the eye: the soul's window; the facial center of beauty; the point where an individual's identity is concentrated; and at the same time a sighting instrument which must be permanently washed, moisturized, maintained in good condition by a liquid consisting of a small dose of salt. Therefore, the sight which is the paramount wonder a man has been endowed with, is regularly interrupted by that mechanical blink which has a cleansing effect.”(13) As a result, the lover is in a permanent supervision which is intermittent and uncertain just because as Marc points out ten seconds could be enough for the adored one to disappear from sight and mind and to replaced by another person. Jean Marc has the impression that every time he closes his eyes, he misses the certainty of the Other's existence, thus he resorts to memory in order to attain the sight before and after gazing at his beloved one. Both Chantal and her lover have suffered a separation 1366 regarding the past. The woman had been married once and she even had a child's who died in an accident which led to the wrecking of marriage. The child's death surprisingly brings a sort of liberating sense of relief to Chantal who still feels obviously nostalgic about the past which she wants to remove just like Jean Marc who estranges from his friend. Another writer who belongs to the Central-European literature, a representative of the Romanian literature is Ioan Slavici who depicts the theme of love and motifs like marriage and the couple in the novel entitled Mara. From Magdalena Popescu's point of view, Mara is a novel of love and implicitly of marriage which is illustrated by the couple of Persida and Națl. In Slavici's work men are depicted as being inferior to women not only from a psycho-moral perspective, but also physically speaking. In this respect, Națl is depicted as a weak person: “[.] as a butcher he had a feeble appearance, he looked more like a lass” resembling with a confectioner which was a typically feminine trade. Marriage is presented as an institution governed by certain universal laws which imply both domination and obedience towards the partner. A novel of love and marriage, Mara depicts the relationship between Persida and Națl, their love story embodying the phenomenon of woman's victimization (14) and man's stigmatization. “[.] Persida is an unpredictable and deceiving figure, sometimes typically feminine as well as typically masculine. During her relationship with Națl she nourishes feelings of guilt more or less fictitious.”(15) Persida was brought up to worship divinity and parents, mother Aegidia being a model for her. She is characterized by firmness as she has no hesitation to get involved in events like her father's rescue, his revenge, her return from the monastery despite her mother's will. Her future husband, Națl is just the opposite since he is under the direct domination of his mother and he is characterized by innocence and passivity. We can observe that in this creation also appears the motif of encounter which occurs in a monastery, a space of interdictions when Națl notices Persida behind a window. “[.] it was not the splintered window he saw, but a girl who seemed astonishingly beautiful. In fact, he would have perceived her like that, even though she were less charming. What appears at a nun monastery window always has a mysterious and delightful aura.”(16) Once she meets Națl, Persida undergoes an estrangement process as she discovers the Other in Națl and despite understanding that she is sometimes alone, she is able to form a couple. The protagonist cannot escape the education received in the monastery, being always torn apart by guilt because she feels as if she were under the judgmental scrutiny of everyone around her, her inner turmoil growing in intensity. “It is the permanent fear of accepting herself that makes her oscillate continually between the two dimensions of her own personality, between her two egos which are represented mainly by that social acceptability and the individual free will.” (17) Thus, Persida opts for her own identity, choosing between the feminine represented by obedience and the masculine represented by freedom and firmness. Once she meets Națl, she strives to avoid meeting him as she is convinced of the negative effects that their attraction can bring about: “thousands and thousands of dangers, misfortunes, troubles, a life full of dissatisfactions and sufferance: she foresaw them, feeling that they were to set in.” (18) There is a certain polarity in the relationship between Persida and Națl, the contrasts highlighting a Persida marked by masculinity and a Națl marked by femininity. The 1367 monastery is a place of interdiction, of seclusion, but also a place where Persida can take refuge whenever she feels dissatisfied with what happens in her life. The literary critic, Magdalena Popescu underlines the fact that there is a sort of ascetic process in Slavici's work which however implies the avoidance of domineering the Other. Yet, Persida perceives Codreanu as a feeble person who can easily be manipulated, this relationship predicting how she will interact with Națl upon whom she will fully exert her domination. Persida dominates Națl to such an extent that the latter can no longer evolve, unable to live on his own as he is trapped into this permanent attraction and rejection game to which his beloved one subjects him, thus disappointing his mother and falling out with his father. Even after getting married secretly, they continue to stay away from the others as if their relationship were still illegitimate. As soon as she gets married, Persida assumes a great responsibility for her family, the same role that her mother has fulfilled for her two offsprings. Națl is permanently haunted by the fear that he will lose Persida when he sees that she can elude the norms, her spontaneity triggering unpredictable reactions: ”Whenever I look at you or think about you, I feel overwhelmed and I fear you will grasp my apprehension and leave me behind (...) You are an beautiful intelligent woman and I wonder if there aren't so many other men who find you attractive and may be worthier than I am. What you have done for me, you could very well do for another lucky man. Persida feels unfairly judged.” (19) In Nostalgia identității Andreea Deciu considers that the idea of equality or especially that of inequality between the two representatives of the marital couple is illustrated in Slavici's work just due to the fact that there is a perpetual tendency to compete with one another in the pursue of gaining power over the spouse. Persida does not yield to Națl physical strength, but she even steps forward to challenge her ability to lift the barrel of grapes. Their marriage is wrecked just because of the disconcerting actions done by the man who falls into the temptation of alcohol, overspending and becoming violent towards his wife. From this point onward their life is plagued by decline, chaos and sordid incidents: “[...] he didn't see anything but pubs, dumb subjects and drunken men, among whom her husband plays cards with his friends.” (20) Persida detests the world around her, she hates her husband's weaknesses and she is often reproachful in this respect and advises him to show his manhood. In her marriage, Persida assumes the status of martyr and despite showing the bruises made by her husband, she sticks to her husband, the novel ending with the acknowledgement of their marriage as the baby brings about the reconciliation between the two. Persida's identity is thus defined in close relation with the Other, the former playing a game of manipulation while the latter plays the game of deconstructing the Other's personality. The identitary construction of the two lovers forming the couple reflects the two poles of the Self which are also mentioned by Paul Ricoeur: that which implies a steadiness in time striving for permanence and the other one which is subjected to transformation. The analysis of the relationships between the two sexes requires us to deal with the theme of marriage seen as a place of moral, ethical and social legitimacy of the Self as opposed to the one of the soul mate. During life, a person is bound to metamorphose and these identitary changes are characterized by complementarity. The etimological approach to the concept of identity highlights the existence of two opposing poles: “idem” and “ipse”, and from Ricoeur's point of view it is the ipse that 1368 triggers the transformation and implicitly the alteration. Consequently, the narrative identity oscilates between the permanent coexistence of idem and ipse, and the total annulment of idem in favour of ipse. *The work of Georgiana Ciobotaru was supported by Project SOP HRD - EFICIENT, 61445/2009. Notes: 1. Paz, Octavio, Dubla flacără. Dragoste și erotism. 2. Kundera, Milan, Identitate, Humanitas București, 2008, p. 23 3. Idem p. 33-34 4. Kundera, Milan, Identitatea, Humanitas București, 2008, p. 57 5. Deciu, Andreea, Nostalgiile identității, Ed. Dacia, Cluj-Napoca, 2000, p. 79 6. Idem p. 79 7. Kundera, Milan, op.cit. , p. 116 8. Kundera, Milan, op.cit. , p. 123 9. Kundera, Milan, op.cit. , p.129 10. Deciu, Andreea, op.cit. , p.82 11. Deciu, Andreea, op.cit. , p.83 12. Finkilekrant și Bruckner, p. 123 13. Kundera, Milan, Identitatea, p.21 14. Deciu, Andreea, op.cit. , p.90 15. Deciu, Andreea, op.cit. , p.91 16. Slavici Ioan, Mara, Ed. București, 2006, p.145 17. Deciu, Andreea, Nostalgia identității, p.98 18. Slavici Ioan, op.cit., p.145 19. Slavici Ioan, op.cit., p. 183 20. Slavici Ioan, Mara, op.cit., 2006, p. 198 Bibliography Deciu, Andreea, Nostalgiile identității, Ed. Dacia, Cluj Napoca, 2004 Kundera, Milan, Arta romanului, Humanitas, București,2006 Kundera, Milan, Identitate, Humanitas, București,2008 Popescu, Magdalena, Slavici, Ed. Cartea Românească, București, 1997 Ricreur, Paul, Si-meme comme un autre , Paris, Seuil, 1991 Starobinsky, Jean, Melancolie, nostalgie, ironie, Ed. Minerva, București, 1993 Slavici, Ioan, Mara, Ed. Art, Bucuresti,2006 1369 POSSESSION - REFLECTING ON FICTION Drd. Anca MANEA PhD Student (supported by Project SOP HRD - TOP ACADEMIC 76822) “Dunărea de Jos” University of Galați During the second half of the twentieth century, women's writing came into sharp focus as the meeting place for different theories on women and on the manner women express themselves on paper and not only. Authors, such as Antonia Susan Byatt, consider that feminism has lowered the standards concerning women's literature out of a desire to promote feminist values at any cost. Therefore, her novel ‘Possession' reflects not on women's issues but on the nature of fiction itself with regard to language, self-reflexivity and the process of creation. Key-words: fiction, women's writing, feminist values The second half of the twentieth century brought about the second wave feminism, along with its tense endeavours to find a proper theoretical framework for the feminist movement. Women's writing came into sharp focus as the meeting place for different theories on women and on the manner women express themselves on paper and not only. As such, critics like Elaine Showalter developed the concept of gynocritics which emphasises the importance of analysing women's writing as a means of understanding women's psychological, biological, cultural and social differences from men. Furthermore, critics like Cixous, Irigaray and Kristeva promote the idea that the way women write is a direct expression of their biological or psychological construction. It comes as no surprise, thus, that it is common practice, nowadays, to recurrently use feminism as the main reading grid whenever women writers come into focus even though this means the obliteration of other important literary concepts that may be tackled by their work. Writers such as Virginia Woolf and Simone de Beauvoir, as well as the subsequent development of feminist criticism, have made it difficult to act otherwise, which is to read a text written by a woman and not search for the implicit or explicit expression of feminist values and techniques. Nonetheless, there are contemporary women writers who are more interested in being considered for their contribution to literature in general, rather than to feminism; consequently, their novels debate issues like author and authority, writing and reading or fiction and reality, from a postmodernist perspective. Antonia Susan Byatt considers that feminism has lowered the standards concerning women's literature out of a desire to promote feminist values at any cost. In an interview with Mireia Aragay, Senior Lecturer in English literature and film at the University of Barcelona, Byatt stated that British feminists took over feminism from America and France and they started claiming that women writers had always been understudied, discredited, without respect. It simply wasn't true; they were telling themselves a series of lies and they persuaded themselves of this, and then a lot of writers started writing books within closed groups of women, for women, about women, which is what the great English women writers have not done. [...] There were men and women writing on Iris 1370 Murdoch, on Doris Lessing, as the most important writer of her time. There isn't one woman now under 40-45 that people could honourably be writing about as the best writer. (1994: 155) In order to account for Byatt's belief that women writers can transgress the limit of feminism and of women's issues, the form and content of her novel Possession are to be briefly analysed. What seems to concern Byatt the most is language, self-reflexivity and the process of creating an artefact in connection or not to reality. The debates regarding feminism, Victorianism, modernism and post-modernism become just (pre)texts to the novel's meta-dimension. As such, they provide Byatt with attractive intertexts on which to shape the intricacies of the plot. While the reader is engaged in deciding whose side to be on, concerning the above-mentioned debates, the novel self-referentially plays with both the forms and patterns of traditional literature and the reader's expectations. Therefore, the manner in which Byatt addresses the nature of fiction foregrounds her choice of making fiction and not women the focal point of her novel. One of the reasons why it is so difficult for readers to grasp the metafictional discourse at work within Possession is its complex structure that deals with a double plot taking place simultaneously in Victorian and contemporary times, its defragmented narration made up of different discourses such as letters, diary entries, journal or literary criticism fragments, poems and classic third person narration and its constant play with readers' expectations. Feminism is one of the main aspects that draw the reader's attention when presented with this novel. Byatt makes sure to depict women as realistically as possible so as to lure readers into the novel's fictionalised universe. On the one hand, the Victorian woman is portrayed as struggling to free herself from the confined space of her household and of the male-oriented vision of what a woman is supposed to be like. Christabel LaMotte is characteristic of the sacrifice of an entire generation of women artists who had to fight against a patriarchal society that had already drawn a suitable life for them, one that did not include art: We were to Renounce. Not the lives that then encompassed us—cramped Daughterly Devotion to a worldly mother—nor the genteel Slavery of governessing—those were no loss—those were gleefully fled and opposition staunchly met. But we were to renounce the outside World—and the usual Female Hopes (and with them the usual Female Fears) in exchange for—dare I say Art—a daily duty of crafting—-from exquisite curtains to Mystical Paintings, from biscuits with sugar roses to the Epic of Melusina. It was a Sealed Pact—/say no more of that. It was a chosen way of life—in which, you must believe, I have been wondrously happy—and not alone in being so. (Byatt 1990: 187) 1 On the other hand, the contemporary woman is presented as alienated from reality, living in ‘a world of her own'. Thus, Maud's gesture of hiding her hair is seen as an uncalled for attempt to hide her true self, to deny, in fact, her femininity which somehow makes her devoid of any personality: “She had a clean, milky skin, unpainted lips, clearcut features, 1 All references, with the exceptions of some that will be marked accordingly, are to be made to the novel Possession, edition of 1990 1371 largely composed. She did not smile” (38 - 39). For Christabel, feminism meant a gate towards a much desired goal, that of becoming an artist; for Maud, however, it only means alienation and poorly developed social skills: “Why could she do nothing with ease and grace except work alone, inside these walls and curtains, her bright safe box?” (136-137). Furthermore, the author's double folded criticism, first of how women were socially ignored, then of their self-imposed social alienation, is also implied by the reversed portrayal of the two main couples. In the Victorian couple, Christabel is depicted as a “shy poetess” (38) while in the contemporary couple, shyness becomes one of Roland's characteristics, Maud being “not very polite to him. Even bossy” (136). Contemporary feminism (mainly French theories advocating for the woman's language as the language of her body) is best mocked at through Leonora Stern's hyper-sexualised piece of criticism of LaMotte's “Fairy Melusina” which, in Roland's words “makes the whole earth read as the female body - and language - all language. And all vegetation is pubic hair” (253). Such well-structured controversy regarding women, past and present, hides, in-between the lines, Byatt's mockery at the gullible reader who is so caught up in the debate that he/she fails to perceive the novel's metafictional side. Another aspect addressed by the novel is the subjectivity of the historical facts one is confronted with at some point or another. The intratexts Byatt inserts within the novel are, in fact, as many intertextual allusions to the work of Victorian poets such as Robert Browning, Lord Alfred Tennyson, Elizabeth Barrett Browning, Christina Rossetti and Emily Dickinson, their personality inspiring that of the leading Victorian characters, while their artistic work is recycled as Ash's and LaMotte's own artistic creations. Indeed, with the exception of Robert Browning's poem “The Medium” which opens the novel, the rest of the Victorian creation recycled throughout Possession becomes transparent based on the reader's being familiar with it. Once the reader makes the connection to the previous texts, the fictional world is shattered as well the universally accepted claim that history is truth. What Byatt seems to suggest is that both past and history can only be grasped through people's limited and subjective viewpoints which, obviously, can only lead to a distorted perception of what people have initially wanted to transmit. This is expressed by the defragmented structure that accounts for people's subjective and disparate manner of retelling the past but also by the fact that the reader is taken back to the Victorian period from a contemporary perspective, the author's. Possession also questions issues related to postmodernism and the theories it has engendered such as Derrida's post-structuralist deconstruction or Freud's and Lacan's view of the illusory self. Byatt attacks not so much the ideas promoted by these theories as their being whole-heartedly accepted as universal. As such, instead of using theory to theorise texts, contemporary academics have used theory to theorise their own lives, dehumanizing themselves; this is something Roland comes to question: We are very knowing. We know all sorts of other things, too - about how there isn't a unitary ego - how we are made up of conflicting, interacting systems of things - and I suppose we believe that? We know we are driven by desire, but we can't see it as they did, can we? We never say the word Love, do we - we know it's a suspect ideological construct - especially Romantic Love - so we have to make a real effort of imagination to know what it felt like to be them, here, believing in these things - Love - themselves - that what they did mattered. (267) 1372 The author argues that the involvement of theory to such an extent into one's life leads to misleading information and ultimately to no knowledge about one's self, which is both absurd and surreal: “Roland had learned to see himself, theoretically as a crossing place for a number of systems, all loosely connected. He had been trained to see his idea of his ‘self' as an illusion, to be replaced by a discontinuous machinery and electrical message-network of various desires, ideological beliefs and responses” (424). If Leonora Stern is conceived so as to mock extreme feminism, Fergus Wolff is her male counterpart when it comes to taking theory (Freud, in this case) to the extreme: He used to prance around the flat—with nothing on—quoting Freud saying that 'at no point in one's analytic work does one suffer more from a suspicion that one has been preaching to the winds than when one is trying to persuade a woman to abandon her wish for a penis'—I don't think he—Freud—is right about that—but anyway—there was something intrinsically ridiculous about this silly shouting—before breakfast— letting it all hang out. (271) The authorial intrusions presented above, as well as the novel's narrative structure, go against Roland Barthes's famous claim regarding the death of the author. To two plots are organised in such a manner so as to constantly mirror themselves either through character portrayal or reiteration of facts, events and symbols, eventually leading to a Chinese box structuring of the novel. Here are a few of the many recurrences that appear in the novel: Christabel and Maud have similar physical features; they both buy a brooch for their friend from the same place; both couples have a first moment of intimacy next to the same fountain; Roland turns to writing poetry at the end of the novel. Brian McHale addressed the aspect of the Chinese-box worlds in Postmodernist Fiction arguing that although there is always an ontological discontinuity between the primary diegesis and hypodiagetic worlds, this discontinuity need not always be foregrounded. Indeed [...] it is rather the epistemological dimension of this structure which is foregrounded, each narrative level functioning as a link in the chain if narrative transmission. Here recursive structure serves as a tool for exploring issues of narrative authority, reliability and unreliability, the circulation of knowledge and so forth. (1987: 113) Fictionality is exposed not only through multiple diegetic plans but also through characters that become aware of their own fictionality; moreover, such discovery is a recurrent item, too, as both Randolph and Roland question the same issues. On the one hand, Randolph states that: “And the plot which holds us, the conventions which bind us, declare that I must, as a gentleman, acquiesce in that requirement, at least for a time, and hope that Fate, or the plotter who watches over our steps will decree some further meeting, some accidental re-opening . . .” (193); on the other hand, Roland thought, partly with precise postmodernist pleasure, and partly with a real element of superstitious dread, that he and Maud were being driven by a plot or fate that seemed, at least possibly, to be not their plot or fate but that of those others. He tried to extend 1373 this aperșu. Might there not, he professionally asked himself, be an element of superstitious dread in any self-reflexive, inturned postmodernist mirror-game or plot-coil that recognises that it has got out of hand? (421) Therefore, not only do characters lay bare art's fictionality, but they also expose the infinite regress of their actions into the novel's narcissist diegesis. Such validation and awareness of the novel's structure on the part of the characters, together with their being inspired by real-life poets, accounts, in fact, for them being as artificially constructed as the plot they claim to belong to. Indeed, with the exception of the four main characters that are more carefully portrayed (Randolph and Christabel; Roland and Maud), the rest of the characters are either mere personifications of the theory they study or representative of various human typologies existing at some moment in history: Victorian wife (Ellen Ash), first wave feminist (Blanche Glover), feminist critic (Leonora Stern), psychoanalytic critic (Fergus Wolff), passive twentieth century woman (Beatrice Nest), narrow-minded academic researcher (Cropper and Blackadder). The concern with creating and then disrupting the illusion of reality within the realm of art has also drawn David Lodge's attention, leading to his analysis of contemporary novels that hesitate with regard to the boundary between fiction and non-fiction. Lodge gathers these hesitations under the label “the problematic novel” (1986: 19) describing it as “the novel that leads the reader (who wishes, naively, only to be told what to believe) through a fair ground of illusions and deceptions, distorting mirrors and trap-doors that open disconcertingly under his feet, leaving him ultimately not with any simple or reassuring message or meaning but with a paradox about the relation of art to life” (1986: 19). Therefore, Possession is not aimed at putting across a comforting message but at alerting the reader, making him/her to question everything he/she is reading. Authorial intrusions also come under the guise of academic characters created only so as to express Byatt's discontent with the manner academic research and activities are conducted. What seems to dissatisfy the author is the fact that criticism has become more important than the actual text even though, paradoxically, everything is turned into a text. Maud forwards this idea in the opening chapters of the novel, as an excuse for having been oblivious for such a long time to LaMotte's actual message: “I even feel a sort of squeamishness about things she might have touched, or places she might have been—it's the language that matters, isn't it, it's what went on in her mind” (55). Byatt implies that what goes on the author's mind is always connected with what goes on outside its mind, therefore the textual analysis should also consider details related to an author's private life. This comes as yet another argument which contradicts the loss of authorial power over the text. Moreover, what Byatt advocates for is the rejection of the limitation imposed by one theory or another onto a text; she advocates, thus, for approaching the text from as many points of view as possible which most of her contemporary colleagues refuse to do. They have become so obsessed with the one theory they have specialised in that all other simply seem too futile to consider. More importantly, such obsessed critics are unable to perceive the paradox that their activities engender. For example, Derrida's deconstruction theory is aimed at actively involving the reader in a process of textual analysis, therefore letting him/her decide the meaning of what he/she reads. However, the reader's free interpreting is actually limited by the fact that he is constrained to approach the text only with regard to its textuality. 1374 The same paradox functions for feminist critics, too, as, while they discuss about male oppression and restriction towards women writers they are in fact imposing their own feminist readings of women's writing onto women readers, limiting their understanding of the text to a great extent. Leonora Stern's critical overview of LaMotte's “Fairy Melusina” ironically points to the diffusion of erroneous commentaries of texts that are immediately adopted as such by uninitiated readers. Not only is the meaning of a text obliterated by these one-sided approaches to it but the whole activity also becomes uninteresting and tedious. In this sense, Byatt differentiates between British and American academics, mostly attacking the former as the latter, though insisting on the same limited approach, have found a way of conducting their research in an active manner. Mortimer Cropper published Ash's biography only after “he had undertaken all Ash's major journeys, visiting Venice, Naples, the Alps, the Black Forest and the Breton coast. One of his last ventures had been the reconstruction of the wedding journey of Randolph and Ellen Ash in the summer of 1848” (107 - 108). On the other hand, his English counterpart, Blackadder “had not stepped outside the British Isles for many years, except to attend international conferences on Victorian poetry, all of which took place in identical seminar rooms reached by car from identical hotels” (107). However, neither escapes Byatt's sharp criticism for having allowed their occupations to engulf their personal lives: “All scholars are a bit mad. All obsessions are dangerous” (332). Possession also looks with a critical eye at the rapid development of popular culture, tabloids becoming far more interesting for the public at large than literature. As such, American academics are criticised for having adapted their academic research to look more like a tabloid than a true piece of literary criticism. Thus, Cropper had persuaded the Vicar [...] that biography was just as much a spiritual hunger of modern man as sex or political activity. Look at the sales, he had urged, look at the column space in the Sundays, people need to know how other people lived, it helps them to live, it's human. A form of religion, said the Vicar. A form of ancestor worship, said Cropper. Or more. What are the Gospels but a series of varying attempts at the art of biography? (384) Last but not least, Byatt addresses the issue of the reading process and insists on the concept of the “hermeneutic activity of the reader and upon what Eco designates as the reader's own encyclopaedia” (Letissier 2009: 7). However, Byatt cannot simply abandon her role as an author being convinced that the reading process should be a parallel dialogue between the reader and the text and the reader and the author. Better said, the reader should be aware that the connections triggered by the text may be his own but they also may be some of the author's ideas regarding his/her own work: Think of this—that the writer wrote alone, and the reader read alone, and they were alone with each other. True, the writer may have been alone also with Spenser's golden apples in the Faerie Queene, Proserpina's garden, glistening bright among the place's ashes and cinders, may have seen in his mind's eye, apple of his eye, the golden fruit of the Primavera, may have seen Paradise Lost, in the garden where Eve recalled Pomona and Proserpina. (471) 1375 This authorial intrusion is followed by a categorisation of the reading activity which may be either “personal, that snatch for personal meanings” (471) or “impersonal - where the mind's eye sees the lines move onwards and the mind's ear hears them sing and sing” (471). However, what the author values is the kind of reading that instantly unifies both reader and text so that meaning could emerge on its own, along with the full conviction such spiritual connection cannot be experienced by somebody else as well: In these readings, a sense that the text has appeared to be wholly new, never before seen, is followed, almost immediately, by the sense that it was always there, that we the readers, knew it was always there, and have always known it was as it was, though we have now for the first time recognised, become fully cognisant of, our knowledge. (471 - 472) There is no method to guarantee such unique bonding with the text, Byatt implies, hence readers should read as much as they can in order to reach the level of intimacy described above. Nonetheless, the entire novel structure seems to point to the fact that this kind of reading is favoured by the readers' considering as many points of view as they can when interpreting a text. Moreover, they should also bear in mind the fact that every reading is partial and as changing as they, as readers, are. Byatt clearly expressed this idea in her interview with Mireia Aragay: In the last few years of my teaching career I began to have students who treated Barthes and Derrida [...] as priests of a kind of religion [...] And whereas I enjoy reading the people [...] I didn't enjoy reading the work of my students who tried to use the vocabulary of the people. I found it intensely boring. I was think it was stopping the students from having any ear to how the language works in texts. The thing I think you shouldn't do literature without is a sensuous response. If you can't hear the singing of the language, you ought to be doing something else. (1994: 157) One cannot help connecting Byatt's authorial intrusions and their manner of commenting on the nature of fiction to the god-game John Fowles performs in The Magus. All of the topics Byatt chooses to tackle (literary and social movements, past and present, writers, critics and readers) combine so elegantly and on such a complicated structure that the common reader stands almost no chance of perceiving the whole process as nothing more than “a coldly calculated exercise in fantasy, a cerebral game” (Fowles 1983: 6). As such, Byatt the writer and Byatt the professor prevail upon Byatt the woman, and her novel is inspired, first of all, by her authorial and academic experiences, whose wrongs she tries to set right. Instead of writing “her self” (Cixous 1976: 875), Byatt consciously chooses to write the self of fiction, reflecting on its nature and on the underlying perception of reality. Therefore, she mocks both women who are thoroughly examining the novel in search of issues that they can claim as their own and readers who fall into the trap of the fictionalised world. What Byatt hopes to achieve, by doing so, is an honest and open dialogue with cultivated, open-minded readers who refuse to take fiction for granted. 1376 References Books Byatt, A.S. 1990. Possession. London: Random Century Group Fowles, J. 1983. The Magus. England: Triad/Granada Letissier, G. (ed). 2009. Rewriting/Reprising: Plural Intertextualities. England: Cambridge Scholars Publishing Lodge, D. 1986. The Novelist at the Crossroads and Other Essays on Fiction and Criticism. London: Routlege McHale, B. 1987. Postmodernist Fiction. New York: Methuen Periodicals Cixous, H. “The Laugh of the Medusa”. Signs: Journal of Women in Culture and Society. Summer 1976, vol. 1, no. 4: 875 - 93 Aragay, M. “The Long Shadow of the Nineteenth Century. An interview with A.S. Byatt”. Bells: Barcelona English language and literature studies, 1994, vol.5: 151 - 164 1377 HERTA MULLER ȘI SPIRALA EXISTENȚEI Drd. Livia Silvia MARCU( RĂU) Universitatea” Dunărea de Jos” din Galați Romanul ”Leagănul respirației“ pune problema existenței individului în condiții - limită, ceea ce validează o perspectivă insolită asupra eului și a lumii. Formele de supraviețuire redefinesc omenescul în raport cu universul concentraționar: tentația dedublării, războiul instinctualității, metafora tăcerii, obsesia labirintului ori tirania obiectelor. Spațiul contingent devine astfel un pretext pentru călătoria către sine, iar eșecul istoriei se dovedește marele câștig al scriiturii. Universul distopic construit de Herta Muller presupune și reîncărcarea cu sens a vieții, înțeleasă ca dureroasă desfășurare a “pânzei Penelopei”. Cuvinte - cheie: distopie, mituri politice, dedublare, niveluri de lectura. Având recunoașterea valorii scriiturii care oglindește o perspectivă originală asupra universului totalitar, prin obtinerea în 2009 a Premiului Nobel pentru literatură, Herta Muller este o scriitoare cu un profil intelectual și cultural inedit. Debutează în 1982 cu volumul de povestiri Ținuturile joase, urmând să publice în Germania romane precum: Omul e un mare fazan pe lume (1986), Călătorie într-un picior (1989), Încă de pe atunci vulpea era vânătorul (1992), Animalul inimii (1994), Leagănul respirației (2009), ori volume de eseuri (Foame și mătase, 1995, Regele se înclină și ucide, 2003. Primește Premiul Kleist (1994), Premiul european pentru literatură Aristeion (1995), Premiul IMPAC Dublin (1998), Premiul pentru literatura al Fundației Konrad Adenauer (2005), ceea ce o recomandă drept o voce a Cetății, capabilă să transfigureze cu sensibilitate și luciditate drama umanității aflată sub spectrul dictaturii comuniste. Herta Muller realizează parabola sistemului totalitar, într-o carte - Leagănul respirației (2010) - care presupune multiple chei de lectură : distopie, discurs existențialist, confesiune lirică, proză-document, memorial al durerii, roman modern, subiectiv, cu elemente postmoderniste. Spiritul lucid, blocat între două lumi, este erou-narator, Leo Auberg, un tânăr de 17 ani care parcurge retrospectiv un labirint dureros, atât în planul amintirii, cât și în cel concret, al lagărului rusesc, din nevoia de a-și regăsi identitatea. Supraviețuirea în captivitate capătă forma unui discurs despre limitele omenescului, despre izolare, generând mutații fundamentale pe care ființa le resimte în confruntarea cu realitatea kafkiană devenită coșmar. Existența ca spirală presupune reveniri, redefiniri ale insului care își recompune trecutul, prin flash-back-uri, devenite exerciții de supraviețuire și de cunoaștere. Astfel, pentru a continua să trăiești este necesar să te întorci în amintire, în locuri și momente pe care le încarci cu semnificații noi. Legătura cu realitatea este susținută și prin inserții intertextuale, expresie a bucuriei de retrăi afectiv paradisul pierdut definitiv: „Acasă-n curte crește-un tei,/ La umbra lui ades am stat,/ De-o fi să mă întorc cândva/N-am să mai plec de-aici vreodat' ”1 (p.146). Așadar, timpul spiralat, recuperat prin memorie involuntară sfidează timpul linear al 1 Toate citatele trimit la romanul “Leagănul respirației”, ediția 2010, ed. Humanitas Fiction (traducere din germană și note de Alexandru Al. Șahighian) 1378 realității, el oferă iluzia libertății, a nevoii de a fi. Timpul psihologic, definit bergsonian, ca durată, este semnul solidarității cu sine, potențează distincția dihotomică între materie și spirit, între orologiul instinctelor și trăirea prin emoție. Romanul rămâne un cronotop, o mărturie a ororilor într-un regim totalitar, însă adaugă semnificații inedite ale omenescului. Comportamentul uman aflat în situații-limită este analizat de Martin Heidegger, care face corelații între frică, teamă și nevoia ființei de a-și camufla în trecut prăbușirea : „Deși cele două moduri ale situării afective, frica și angoasa, se întemeiază primordial într-un trecut esențial, totuși originea lor este diferită dacă ținem seama de temporizarea care le este proprie de fiecare dată în întregul grijii. Angoasa ia naștere din viitorul stării de hotărâre, frica, în schimb, din prezentul stării de pierdere, acel prezent care este înfricoșat înfricoșător de frică, pentru a cădea în cele din urmă cu totul sub stăpânirea ei.“ ( Timpul și ființa, p.352) Țesătura epică adună mărturii și, aparent, are un aspect documentar, însă nevoia de concret echivalează cu dorința de a trăi. Huila grasă, cărbunele sulfuros, cărbunele marca K și huila de gaz devin puncte de sprijin pentru mintea care nu poate fi controlată. Memoria afectivă slăbește ființa, potențează suferința, oferă iluzia vieții. Astfel, pasaje plate, cu descrierea resemnată a muncii silnice, alternează cu secvențe de anamneză lirică: „În costumul de marinar cusut de mâna ei, mama stă întinsă în iarba înaltă din mijlocul pajiștii de munte și crede că sunt deja în ceruri”(p. 122). Trecutul și prezentul țes o ”pânză a Penelopei“, un destin în derivă care caută cu obstinație soluții pentru trăire. Imaginea tatălui care pregătește cartușele cu alice a încărcat cu sens o altă vânătoare, absurdă, cinică, de popândăi, din lagăr. De altfel, textul scris este o formă de disidență, însemn al detașării de lume („Hârtia e strict interzisă”), dar și o formă de a exprima libertatea. Referințele intertextuale (Zarathustra, Faust) amplifică angoasa, deznădejdea, sentimentul de inutilitate: „Apoi, m-am tocmit la sânge și-am primit pe cincizeci de pagini Zarathustra - de răsucit țigări - o litră de sare, iar pe șaptezeci chiar o litră de zahăr. Pentru întregul Faust legat în pânză, Peter Schiel mi-a fabricat pentru uz personal un pieptăne de păduchi din tablă. Antologia de poezie din opt secole am devorat-o sub formă de mălai și untură de porc, cât despre volumașul Weinheber, pe ăla l-am transformat în mei. Asemenea chestii nu te fac nicidecum mai fin, ci doar mai discret.”(p. 114). Călătoria în amintire pentru explorarea unui univers compensatoriu care eliberează eul afectiv constituie un prilej pentru invocarea sentimentului apartenenței la grup/familie: „Noi, adică mama, eu și servitoarea Lodo”.(p.114). Peisajele românești (Sighișoara), detaliile vestimentare idilice: „ie albă și basma neagră tivită cu trandafiri și cu franjuri verzi de mătase”(p. 115) amorțesc instinctele și amână acceptarea realității dureroase: „După ce am povestit asta, toți cei de pe marginea patului am simțit legănându-se golul din stomac”.(p. 116). Eroul se află permanent la limita subțire dintre rațiune și instinct, dintre viață și moarte, supus de instincte, de propriile limite. Tirania obiectelor pare să substituie, treptat, liberatea cu obsesia supraviețuirii, pâinea devine simbolul acesteia, iar drama are drept efect metamorfozarea lumii: „De la pâinea proprie la pâinea obrajilor”.(p. 117). Eul-confident înregistreză, mecanic, transformările pe care le suportă și la care asistă detașat, autocunoașterea fiind un indiciu pentru păstrarea structurii raționale: „Înainte de a face schimbul, în creierul meu se produce un moment centrifugal, și imediat după aceea, unul dubitativ”(p.117). Relația insolită om-obiecte schimbă raportul formă-conținut al cuvintelor. Poetica suferinței este validată de nevoia omului de a se uni cu universul, o altă formă de evadare. 1379 Astfel, contemplarea cerului copleșește ființa, iar liniștea lui acoperă suferința. Pacea sărbătorită în octombrie cu nisip galben echivalează cu existența într-un spațiu concentraționar ostil și generează sentimentul damnării. Timpul pare că stă în loc, iar eroul trăiește, pentru câteva momente, bucuria supremă a desprinderii de realitate: „Timpul, tăcut și neted, de jur împrejur un licăr microscopic. În minte ți se isca o depărtare ca și cum ai fi luat-o din loc și-ai aparține oricărui alt nisip de oriunde pe lume, și nu muncii forțate de-aici. Evadarea în poziția de culcat, asta era. Roteam privirea în jur: mă cărăbănisem furișându-mă pe sub orizont fără pericol și consecințe. Nisipul îmi proptea de jos spatele și cerul trăgea în sus către sine chipul meu. Curând cerul devenea orb, iar ochii mei trăgeau cerul jos spre ei, globii ochilor și sinusul mi se umpleau de cer, era deplin și neclintit de albaștri. Acoperit de cer cum eram, nimeni nu știa unde sunt. Nici dorul de casă. În nisip, cerul nu punea timpul în mișcare, dar nici nu-l putea da înapoi, la fel cum nisipul galben nu putea nici el schimba pacea - nici pe-a treia, nici pe-a patra. Și după a patra pace tot in lagăr eram.”(p. 126). Nisipul galben exercită fascinație și pare o binefacere, în contrast cu materii toxice precum cimentul, cărbunele, huila. Karli Halmen mănâncă nisip, iar lacrimile amestecate cu praful auriu purifică, eliberează. Asumarea destinului capătă deseori aspectul dedublării instinctuale care poate fi stăpânită doar acceptând-o. Astfel, eul și foamea sa formează un parteneriat, un pact faustic necesar supravietuirii: „ La ora 11 m-am înființat la poartă și am pornit la drum - am pornit amândoi la drum, foamea mea și cu mine.”(p.135). Realitatea este înlocuită de jocul imaginației. Rețetele culinare devin rețete de cuvinte, ele apără ființa, oferă halucinații și chiar putere. A vorbi despre mâncare în vreme de foamete este un mod de a controla foamea, de a dicta ființei reacții neobișnuite, ca forme de supraviețuire. Analogiile culturale scot omul din realitate, reprezintă compensații care dau iluzia puterii spiritului: „Cel mai detaliat vorbesc femeile de la sate. Pentru ele, fiecare rețetă culinară are cel puțin trei acte ca o piesă de teatru. Și fiindcă mere fac economie la toate, rețetele lor nu-s bune nici barem de prologul unei piese de teatru.”(p.113). Capitolul „Despre Îngerul foamei” validează asumarea unei etape dureroase dominată de un simbol - laitmotiv, expresie oximoronică a existenței umane în condiții - limită, căci eroul se află în situația vinovatului fără vină care își inventează vinovăția pentru a-și reduce suferința interioară. Recursul la memorie înseamnă recuperarea timpului pierdut, a paradisului inaccesibil. De fiecare dată amintirile salvează ființa, atenuând durerea prezentului. Prima permisie oferă iluzia libertății, încheiată însă cu sentimentul vinovăției de a înțelege că lagărul devenise singura casă a eroului: „De ce-aș mai merge la bazar, lagărul mă ține prizonier spre binele meu, nu pot s-ajung de râsul lumii decât în locuri de care nu aparțin. În lagăr sunt acasă, santinela de dimineață m-a recunoscut, mi-a făcut semn cu mâna șă intru pe poartă. Iar câinele de pază a râmas culcat pe pavajul cald, mă știe și el. Mă cunoaște și locul de apel, si drumul spre baraca mea îl găsesc cu ochii închiși. Ce nevoie am de-o permisie în afara lagărului? Eu am lagărul, și lagărul mă are pe mine. Am nevoie doar de-un pat și pâinea Feniei și de blidul meu de tinichea. Nici măcar de Leo Auberg n-am nevoie.”(p. 139). Existența într-un univers concentraționar are propriile legi, iar eroul lucid ințelege că drumurile „înafară” duc, de fapt, tot „înăuntru”. Romanul devine astefel o metaforă a claustrării, al existenței umane într-un spațiu labirintic, inițiatic. Ieșirea din spațiul limitativ, în bazar, încheie o lecție de cunoaștere, tragică: lagărul anulează identitatea. Aduce chiar sentimentul că locul suferinței - „axis 1380 mundi” - este singura soluție pentru supraviețuire, iar gestul previzibil este acceptarea necondiționată, definitivă. Glisarea planurilor trecut- prezent are, prin urmare, efecte contradictorii: adâncește ființa în planul amintirii, compensând ororile prezentului ori, mai grav, reprezintă o dureroasă conștientizare a martirajului: „Maică-mea, cu două bucle spiralate pe obraji și cocul ca un coșuleț de răchită, dansează în sandale maro-deschis cu tocuri înalte și-n jurul gleznelor curelule subțiri ca niște coji de pară. Poartă o rochie verde din mătase satinată și chiar pe inimă o broșă cu patru smaralde, trifoiul cu patru foi. Iar taică-meu - costumul cenușiu ca nisipul cu batistă albă la rever și garoafă albă la butonieră. Eu însă dansez ca un codamnat la muncă forțată și am păduchi în pufoaică, și obiele-mpuțite în galoși, și mă amețește amintirea sălii de bal de-acasă, și golul din stomac.”(p.143) Romanul ia forma unei lungi confesiuni lirice, căci acceptarea dezumanizării anulează și sentimenul vinovăției. Foamea, frica, boala devin firești într-o lume nevie. Paradoxal, sinceritatea generează un discurs eufemistic, căci anormalitatea devine normalitate: „Vorbim despre baraca bolnavilor - că nu-i decât o șandrama unde oamenii crapă. Trudi Pelikan zice: -N-avem nimic care s-ajute la ceva, doar ihtiol pe care-l ungem pe piele. Felcera-i rusoaică și e de părere că nemții mor în valuri. Valul de iarnă e cel mai mare. Cel de vară cu epidemiile e-al doilea ca mărime. Toamna se coace tutunul după care urmează valul de toamnă. Ăia se otrăvesc cu decoct de tabac, că-i mai ieftin ca rachiul de huilă. Și să-ți taie venele cu cioburi de sticlă e absolut gratis, cum e și să-ți retezi mâna sau piciorul. Și tot gratis, dar mai anevoios - mai zice Trudi Pelikan - e să te dai cu capul de zidul de cărămidă până cazi lat.”(p. 145) În același timp, scriitura asimilează consecvent caracteristicile literaturii - document: „Pe cei mai mulți nu-i cunoșteai decât din vedere, de la strigarea apelului sau de la cantină. Știam deja că mulți nici nu mai erau. Dar, dacă nu-i văzusem cu ochii mei prăbușindu-se la pământ, nu-i socoteam morți. Mă feream să-ntreb unde-s ăia acum. Când dispui de-atâta material didactic despre alții care ies din horă mai rapid ca tine, frica ajunge să fie mare. Și cu timpul - covârșitoare, seamănă deci ca două picături cu indiferența. Cum altfel ai putea fi sprinten când îl descoperi primul pe mort. Trebuie să-l despoi iute cât încă mai e elastic și mai înainte ca un altul să-i ia hainele. Trebuie să-i dai din pernă pâinea economistă mai înainte s-apară un altul. Scuturatul morților e felul nostru de a-i jeli. Când în baracă sosește targa, conducerea lagărului nu trebuie să se mai aleagă cu nimic altceva în afara cadavrului.”(p.145). Lagărul închide boli, foamete, frică, destin. Legătura dintre oameni și lucruri se înscrie în paradigma vieții. Prin urmare, romanul proiectează locuri ale fericirii lumești pe care memoria le salvează de la uitare și indiferență, ca rețetă pentru nemoarte. Scena dansului forțat de sâmbătă seara , din baracă, adaugă noi ipostaze ale decrepitudinii și umilinței: victimele nu pot dansa, fie din cauza degerăturilor, fie din cauza oboselii. Conversațiile trimit la aceeași realitate, suferință pe care Trudi Pelikan o cuprinde în cuvinte: „Poliartrită, miocardină, dermatită, hepatită. Encefalită. Pelagră. Distrofie cu botu-n dungă, numită țeastă-de-macac. Distrofie cu mâna-nțepenită rece, numită gheară-de-cocoș. Demență. Tetanos. Tifos. Eczeme. Sciatică. Tuberculoză. Apoi urmează dizenteria cu sânge roșu-deschis în scaun, furuncule, abcese, atrofie musculară, piele uscată cu râie, paradontoză cu căderea dinților, carii dentare. Am ascultat-o pe Trudi Pelikan cu atenție și simt în mine câte ceva din secretele ei latinești. Muzica mai dezmorțește Moartea care mă ia de braț cu ceilalți, legănându-se ritmic.”(p. 147). Limitele durerii par să fie mult mai generoase decât 1381 acelea ale bucuriei, iar eroul-narator consemnează tragic: „Muzica mai dezamorțește Moartea...”(p. 147). Memoria afectivă, involuntară, oferă șansa legăturii cu sine, a salvării propriei indentități. Copilăria nu mai este o vârstă, ci o sursă inepuizabilă de energie și sentimente, compensație pentru dezumanizarea indusă în lagărul rusesc ori pentru înspăimântătoarea încremenire a timpului. Deși orele, zilele, nopțile se scurg, prizonierul resimte suspendarea temporală, neantizarea, ca pe o formă de dispariție a vieții reale. Paradoxal, realitatea este aceea din amintire, iar lagărul e coșmarul continuu: „Prin sforăitul ușor al amărâților care nu mai au putere să meargă la dans mi-aud glasul de copil. E-atât de catifelat, că mă trec fiorii. Un cățel de COCOLITși CULCUȘIT la piept - ce mai cuvinte pentu un cățel de pluș umplut cu rumeguș. Și-aici, în lagăr, tot timpul doar: CULCAT! - căci te supui și taci de frică. Iar pe rusește la „a mânca” îi zice KUȘATI. Numai asta nu vreau acum, să mă gândesc la mâncare. Mă cufund în somn și visez. Apoi mă trezesc și-mi șterg cu perna colțurile gurii. E locul pe care noaptea-l iubesc ploșnițile”.(p.149). Timpul resimțit ca eternitate, ca povară, potențieză suferința, sentimentul de neputință ori de condamnare definitivă: „Era vremea-lui-piele-și-oase, veșnicia supei de varză”.(p.155) Treapta următoare a dezumanizării, dincolo de pierderea identității, este dispariția solidarității cu ceilalți: „Fiecare cuvânt de foame e un cuvânt de mâncare, ai imaginea mâncării în fața ochilor, și gustul ei în cerul gurii. Fiecare-și mânca singur cuvintele. Ceilalți care mănâncă o fac tot pentru ei înșiși. Participarea afectivă la foamea celorlalți e zero, nu poți flămânzi împreună cu alții.”(p. 155). Coborârea în infernul existențial produce mutații fundamentale în plan psihologic. Strategia de camuflarea a realului prin anamneză este dublată de acceptarea destinului prin refuzul plecării din lagăr. Teama de eșec, frica paralizantă își găsesc compensații prin asumarea vieții infernale. Schilodirea fizică este urmată, previzibil, de cea sufletească. Rădăcinile umanității devin din ce în ce mai subțiri, iar metamorfoza eului presupune și schimbări radicale ale lumii elementelor: „Soarele se chircise, însă ca turbat, globul său era compact ca un dovleac. În ochi îmi ardea mâncărimea , capul îmi pulsa din toate cusăturile.”(p. 161). Obsesia coborârii, înțeleasă, paradoxal, ca o formă de libertate, este anticipată descriptiv prin imagini ale lumii cărbunelui, zgurei. Teluricul își exercită puterea maladivă, iar eroul resimte organic această adâncire în „neunde”, într-o prăpastie a sinelui și a morții eliberatoare. Tocmai de aceea, materia supune ființa, o transformă în obiect, căci percepția eroului este răsturnată, iar obiectele îi fură sufletul. Alături de predispoziția pentru evocarea documentară, care validează trecerea prin lumea concretă (confirmate mai ales prin note de subsol), limbajul metaforic exprimă nevoia detașării de lume, ca o supapă care salvează sufletul disputat de cele două ipostaze ale eului: „Și-aici ca și-acolo luna are un cearcăn în care arde lumina toată noaptea, așa încât poți inventaria tot ce-i al ei din străvechime - un fotoliu de pluș și o mașină de cusut. Fotoliul de pluș miroase a flori de lămâie, mașina de cusut a ceară de mobilă.”(p.181) Literatura experienței exprimă adevăruri universale, căci drama eroului este drama umanității în derivă. Legătura cu lumea este anulată concret, foamea distrusese coeziunea ființei și a universului: „Lucrurile durabile nu se irosesc, n-au nevoie decât de o unică legătură mereu egală cu lumea. Legătura stepei cu lumea e pânda, legătura Lunii e luminatul, legătura popândăilor, fuga, legătura ierburilor, legănatul. Iar legătura mea cu lumea e mâncarea.”(p.192). Dematerializarea este rezultatul umilinței repetate. Păduchii, ploșnițele, 1382 bolile, foamea fac ca prizonierii să creadă că nu mai au corp, că acesta nu le mai aparține, o altă formp de înstrăinare: „Învelișul ăsta le-aparținea rușilor”(p.227), ceea ce reprezintă forma evidentă de abandon de sine, ca destin asumat ori ca semn al unui pact faustic necesar. Povestea trăită retrospectiv se încarcă, treptat, de semnificații, iar legătura dintre cuvinte și realitate distorsionează percepția eroului asaltat de amintiri. Revenirea acasă face însă imposibilă uitarea, ceea ce presupune retrăirea suferinței. Perspectiva răsturnată asupra relației logos-viață este de sorginte postmodernistă prin recuperarea ironică și parodică a trecutului, desolemnizarea discursului, valorificarea prozaismului și prin mitologizarea ostentativă a lucrurilor comune: ”Există cuvinte a căror țintă sunt eu, ca și cum ele n-ar fi făcute decât pentru recidivarea în lagăr - în afara cuvântului însuși: RECIDIVĂ. Acest cuvânt e impropriu în caz de recidivă. Impropriu e și cuvântul AMINTIRE. Nici cuvântul TRAUMATISM nu folosește la nimic în acest caz. Și nici cuvântul EXPERIENȚĂ. Dacă va fi să mă confrunt cu aceste cuvinte improprii, trebuie să mă dau mai prost decât sunt. Dar după fiecare întâlnire a lor cu mine, ele sunt și mai necruțătoare ca înainte.”(p. 224) Dacă în lagăr visul aduce un univers afectiv necesar supraviețuirii, odată eliberat el înseamnă întoarcerea obsesivă la locul suferinței, căci acesta “închide” definitiv conștiința condamnatului: “Și cu 60 de ani mai târziu, visez noaptea că am fost deportat o a doua, o a treia, ba uneori chiar o a șaptea oară.”(p. 229). Treptat, realitatea este înlocuită de vis, lumea însăși devine un lagăr din care eroul nu mai poate ieși. Așadar, “ieșirea” este doar o iluzie, eliberarea eului nu mai este posibilă nici măcar în plan oniric, planurile narative se suprapun. Opțiunea pentru scriitură este singura soluție pentru întâlnirea cu sine, prin clarificări succesive, aduceri - aminte care aduc în prezent farmecul dureros al dorului de casă: “În ce lagăr a nimerit visul meu ? Oare visul chiar e interesat de faptul că lopata de inimă și pivnița de zgură au existat intr-adevăr ? Că mi-au ajuns cinci ani de detenție ? Vrea cumva visul să mă deporteze veșnic, pentru ca apoi nici măcar să nu mă lase să muncesc într-al șaptelea lagăr ? Asta chiar că-i jignitor. Nu pot opune visului nimic, indiferent de a câta oară mă deportează și de lagărul în care tocmai mă aflu.”(p. 230). De altfel, amenințarea morții se prelungește peste viață, lagărul devine o stare, singura certitudine a vieții, căci doar moartea poate aduce adevărata eliberare, “un strop-prea-mult-de-fericire”: „I-am dat dreptate, fiindcă atunci când scuturai morții de tot ce mai aveau, le vedeai ușurarea că, în sfârșit, cuibu-ncremenit din țeastă, leagănul amețit al respirației, pompa din piept batând frenetic, sala pustie de așteptare din burtă le dăduseră pace. Fericirea capului în stare pură n-a existat niciodată, fiindcă foamea era în toate gurile.”(p. 238). Astfel, „leagănul respirației“ înseamnă legătura subtilă între viață și moarte, între durere și resemnare, între vis și realitate. Pulsația vieții este resimțită ca formă de evadare. La început, sensul acesteia este din lagăr în amintire, iar după eliberare, înapoi, în lagăr, ceea ce reface spirala existenței eroului damnat. Lumea însăși devine spațiu concentraționar, căci experiența rusească generază mutații fundamentale în existența protagonistului. Legăturile dintre cele două lumi nu pot fi anulate, iar viața rămâne doar o iluzie ce așteaptă eliberarea definitivă în moarte: ”Ticăitul pe perete este leagănul respirației mele, în piept ticăitul mi-era lopata de inimă. Tare-mi lipsea !“(p. 255). Eroul se află într-un labirint existențial multiplicat, din care ieșirea este imposibilă. Revenirea „acasă“ nu aduce fericirea, ci doar confirmarea singurătății, nevoia solidarității cu sine: „Eram închis în mine și dat afară din mine - lor nu le-aparțineam, și mie îmi lipseam“.(p. 261). 1383 Romanul devenit metatext este soluția salvării prin scriitură a unui erou frust, captiv amintirilor. Jurnalul conferă acestuia iluzia retrăirii, a întoarcerii într-o captivitate voluntară, de această dată, ceea ce reprezintă soluția ființei resemnate în fața istoriei. The work of Livia Marcu ( Rău) was supported by Project SOP HRD - TOP ACADEMIC 76822" Bibliografie: Arendt, Hannah, Originile totalitarismului, Editura Humanitas, București, 1994 Furet, Francois, Trecutul unei iluzii. Eseu despre ideea comunistă în secolul XX, Editura Humanitas, București, 1996 Heidegger, Martin, Ființa și timp, Editura Humanitas, București, 2003 Lefter, Ion Bogdan , 7 postmoderni: Nedelciu, Crăciun, Muller, Petculescu, Gogea, Danilov, Ghiu, Editura Paralela 45, Pitești, 2010 Sitografie: http://www.observatorcultural.ro/*articleID 23675-articles details.html www.observatorcultural.ro/Citeste-articolul*articleID 24579-articles details.html 1384 MITUL FAUSTIC ÎN MICA SIRENĂ Drd. Marcela Cristina IUGA Universitatea „1 Decembrie 1918” Alba Iulia Povestea lui Hans Christian Andersen, Mica sirenă este, de obicei, încadrată în aria literaturii pentru copii. Pentru micul lector povestea este ideală pentru că are o locație misterioasă (marea), personaje fabuloase (sirenele) și o poveste de dragoste. În cărțile pentru copii este redat finalul fericit asumat în ecranizarea Disney, succesul poveștii constând tocmai în fericirea micii sirene, Ariel. Însă există un model mitic pe care această poveste se construiește: Faust și pactul cu diavolul, mitul androginului. Datorită credinței Micii sirene că prințul este jumătatea sa predestinată, face un schimb cu vrăjitoarea mării (figură mephistophelică): glasul și sufletul său în schimbul picioarelor. Cu toate acestea ea nu reușește să câștige dragostea prințului, și aproape că și-ar fi pierdut sufletul dacă nu ar fi fost pentru sacrificiul său. Prin urmare, mica ființă naivă a adâncurilor devine o ființă a aerului. Povestea are și o morală creștină, care spune că păcatele sunt iertate dar doar dacă există un sacrificiu personal. Cuvinte cheie: literatură pentru copii, sirene, pactul cu diavolul, androginul, morală creștină. It is said that Hans Christian Andersen's story, The little Mermaid, belongs to children's literature. For the little reader the story is perfect because it has a mysterious location (the sea), fabulous characters (the mermaids) and a love story. In the children's books there is a happy ending to the story, given by Disney, the story's success depending upon Ariel's happiness. But, nevertheless, there is a mythical pattern of the story: Faustus and the pact with the devil, the androgynous myth. Because the little mermaid thought that the prince was her better half, she strikes a bargain with the sea witch (a mephistophelic figure): the voice and soul in exchange of her legs. However she fails to win the prince's heart and would have almost lost her soul, had it not been for her sacrifice. In the end, the little, naive being of the sea becomes a daughter of the air. There is also a Christian moral to the text, which states that the sinners' sins are forgiven but only if there is a personal sacrifice. Key words: children's literature, mermaids, the pact with the devil, androgynous, Christian moral. De la o vârstă mică copilul trăiește într-o lume a poveștii. Povestea dă semnificație lumii, o explică astfel încât copilul să nu se simtă un străin în ea fiind considerată o „formă esențială și arhetipală a epicului.”1 Acest fapt face ca povestirea să fie o specie literară aparte deoarece presupune o întindere mai mică, ceea ce literatura de specialitate delimitează ca fiind „mai scurtă decât nuvela și mai întinsă decât schița”, însemnând că micul lector poate urmări acțiunea și personajele. Însă literatura pentru copii, fie ea poveste sau roman nu se va adresa doar cititorului copil ci și adult. În același spirit Hans Christian Andersen scria: „Ajunsesem la convingerea că oamenii de diferite vârste erau la fel de amuzași de poveștile mele. Copiii se 1 D. Fierăscu, Gh. Ghiță, Mic dicționar de terminologie literară, București, Editura Ion Creangă, 1979, p.321. 1385 bucurau pentru ceea ce am putea numi actorii poveștilor; oamenii mai în vârstă, din contră, erau interesați în semnificația de adâncime.” Povestirea are o serie de valențe informativ-formative: „ a) Prin intermediul povestirii, elevii dobândesc un cerc de reprezentări despre obiecte, fenomene, fapte, întâmplări, situații, ce nu pot fi percepute ca atare. [...] b) Povestirea devine un model de vorbire, dar aceasta este prezentată într-o formă corespunzătoare din punct de vedere gramatical și stilistic.[...] Din punct de vedere moral, povestirea reprezintă o prețioasă cale de influențare a conștiinței elevilor.[.] d) Povestirea exercită o puternică influență și asupra educației estetice. Mulți .3 elevi își aleg ca model de conduită eroii din basmele audiate.”3 Mica Sirenă este povestea lui Hans Christian Andersen, un tandru autor de literatură pentru copii. Spun tandru pentru că destinul scriitorului, ca de altfel și al Micii sirene, este unul nefericit în dragoste. Însă perioada copilăriei este de grație pentru că de aici se declanșează imaginația artistului. Andersen crește într-o lume a poveștilor: „Tatăl lui Andersen îi citea din O mie și una de nopți, La Fontaine, și din operele dramatice daneze ; i-a făcut teatre de jucărie, și l-a dus la teatre locale”4 Cele peste 150 de povești scrise de autor au devenit clasice ale literaturii pentru copii: Crăiasa zăpezilor, Hainele cele noi ale împăratului și Rățușca cea urâtă, Privighetoarea, Prințesa și mazărea (cunoscută si ca Adevărata prințesă), Degețica, Mica sirenă în 1836, Lebedele, Soldățelul de plumb, Fetița cu chibriturile. Andersen apare drept o figură stranie pe plan social, fiind din punct de vedere fizic neatractiv: „era diform fizic, înalt, cu un nas mare și ochi mici.”5 De aceea când, criticul Georg Brandes l-a întrebat pe Andersen dacă intenționa să-și scrie biografia, el a răspuns că este deja scrisă în Rățușca cea urâtă.6 Consecințele complexului său au mai fost și eșecul iubirilor sale. Deși suspectat de homosexualitate, Andersen a suferit pentru Riborg Voigt și Louise. Louise Collin se logodește cu altul iar autorul se inspiră din viața sa în două dintre poveștile lui Turma de porci și Mica Sirenă: „ea îl simpatiza dar a fost atentă să nu îl încurajeze și în curând s-a logodit cu altcineva. Andersen s-a răzbunat pe ea portretizând-o ca prințesa arogantă din Turma de porci și ca prințesa din Mica sirenă.” Prin urmare toate personajele create de autor au un 2 “I had arrived at the conviction that people of different ages were equally amused by the tales. The children made themselves merry for the most part what might be called the actors; older people, on the contrary, were interested in the deeper meaning.“ [traducerea noastră] Humphrey Carpenter, Mari Prichard, The Oxford Companion to Children's Literature, Oxford University Press, Oxford, New York, 1984, p.22. 3 Elvira Crețu, Constantin Iliescu, Silvia Nichita, Stela Popescu, Îndrumător metodic. Dezvoltatrea vorbirii la clasele I, a II-a și a III-a și activități recreative la clasa I, Editura didactică și pedagogică, București, 1981. 4 “ Andersen's father .read to him from the Arabian Nights, La Fontaine and Danish dramatic works; he made him toy theatres, and took him to the Odense playhouse..” [traducerea noastră] Humphrey Carpenter, Mari Prichard, The Oxford Companion to Children's Literature, Oxford University Press, Oxford, New York, 1984, p.21. 5 “ he was physically ungainly, tall, with a large nose and small eyes. ” [traducerea noastră] Humphrey Carpenter, Mari Prichard, The Oxford Companion to Children's Literature, Oxford University Press, Oxford, New York, 1984, p.21. 6 Apud Hans Christian Andersen, wikipedia, 15 mai 2009, 9:45. 7 „She was found of him, but was careful not to give him any encouragement and was soon engaged with someone else. Andersen took revenge by casting her as the haughty princess in the Swineherd, and as the prince in the Little Mermaid.” [traducerea noastră] Humphrey Carpenter, Mari Prichard, The Oxford Companion to Children's Literature, Oxford University Press, Oxford, New York, 1984, p.21. 1386 fundament în realitate: „majoritatea operelor mele sunt o reflecție a mea. Fiecare personaj este 8 din viața mea.” Mica sirenă, pe care o vom analiza în cele ce urmează, a fost publicată în 1838 iar autorul recunoaște că, după publicarea ei, a fost încurajat să mai scrie și alte povești din imaginația sa. Firul narativ este următorul: când împlinește cincisprezece ani, fiica cea mai mică regelui mării, asemenea celorlalte cinci surori, primește permisiunea de a se ridica la suprafață. Întâlnirea cu un așteptat prinț dar și dobândirea nemuririi o va face să apeleze la vrăjitoarea marii cu care face o înțelegere: glasul sirenei în schimbul picioarelor de care are nevoie pe uscat. Consecințele sunt dezastroase pentru mica prințesă, durerile pe măsură. Alinarea ar fi câștigul iubirii prințului care să-i jure iubirea în fața unui preot. Destinul micii sirene este trist pentru că nu reușește să dobândească iubirea prințului iar condamnarea ei este să se transforme în spumă de mare. Totuși se salvează datorită sacrificiului ei, devenind o fiică a aerului. Incipitul fixează locul „departe, foarte departe, în adâncul mării” și personajele „poporul mărilor”8 9 Palatul e descris feeric „ În locul cel mai adânc se află palatul împăratului mărilor. Zidurile acestui palat sunt de mărgean iar ferestrele cele mari sunt făcute din chihlimbarul cel mai pur. Acoperișul este făcut din scoici, ce se deschid și se închid, după cum vălurește marea.”10 11 Pe acest tărâm împăratul mărilor și bătrâna sa mamă, își crește cele șase fiice: „ frumoase erau cele șase prințese, dar cea mai mică era mai frumoasă decât toate”. Textul este construit pe comparații care creează frumoase imagini vizuale: „ căci avea pielea catifelată ca petala trandafirului și ochii albaștri și adânci ca lacul”11 sau un alt exemplu este imaginea soarelui: „ soarele - floare de purpură uriașă din ale cărui adâncuri izvorăște lumina.”12 13 Micile prințese au o copilărie obișnuită, înconjurate de dragoste, jocuri și povești, elemente potențatoare ale copilăriei: „ prințesele se puteau juca toată ziua prin odăile cele mari” „ fericirea cea mare a prințesei rea când auzea pe cineva vorbind despre oameni; și o punea mereu pe bunica-sa să-i povestească despre corăbii, oameni și animale.” Mica prințesă se deosebește de celelalte surori fiind mai „ciudată”, ea îndrăgostindu-se de imaginea unei statui pe care o va asocia mai târziu cu prințul: „Statuia întruchipa un tânăr foarte frumos, care ajunsese pe fundul mării...”14 În lumea mării vârsta maturității este cincisprezece ani: „Când vă veți face de cincisprezece ani, zicea bunica, veți avea voie să vă ridicați până la suprafața mării.”15 Prințesa cea mare se ridică la suprafață și vede „orașele mari, în care străluceau lumini ca o sută de stele”16; a două soră vede astrele, cerul, norii; a treia soră merge în natură și vede colinele și pădurile, a patra rămâne pe mare, bucurându-se de frumusețile ei de suprafață; a cincea iese iarna și sperie corăbierii, destin impus sirenelor. 8 “Most of what I have written is a reflection of myself. Every character is from my life.” [traducerea noastră] Humphrey Carpenter, Mari Prichard, The Oxford Companion to Children's Literature, Oxford University Press, Oxford, New York, 1984, p.22. 9 Hans Christian Andersen, Povești alese, Editura E.V.& A., București, 1991, p.3. 10 Hans Christian Andersen, op.cit, p.3. 11 Ibid , p.4. 12 Ibid, p.4. 13 Ibid, p.4. 14 Ibid, p.5. 15 Ibid, p.5. 16 Ibid, p.7. 1387 Literatura, în general, se așează în zona mithosului. Discursul mitic va deschide zone ale nespusului pe care unii le intuiesc dar nu le spun. Călinescu vede în mit o ficțiune ermetică, un simbol al unei idei generale. Mitul va deveni un alt fel de reprezentare a lumii iar omul nu poate trăi decât în această zonă, raportându-se mereu la ea: „ El s-a închis în așa fel în forme lingvistice, imagini artistice, simboluri mitice sau rituri religioase încât el nu ly poate vedea sau cunoaște nimic decât prin interpunerea acestui mediu artificial.”17 * În mitologia elenă sirenele reprezentau „nimfe marine [...] fiicele râului - zeu.. .Toate cele trei surori: Partheope, Leukosia și Lygia moșteniseră de la mama lor grația, frumusețea și darul de a cânta.” Acestea sunt transformate în păsări cu chip de femeie care amenință navigatorii: „ Iată ce-i spune Kirke lui Odyseus: Sirenele ademenesc pe toți cei ce se apropie de ele și vai de cine le ascultă, că nu se mai întorc la femeile și la copiii dragi. Ele îi încântă cu viersul lor limpede între mormane de oase omenești și de cărnuri ce putrezesc”(Homer, Odiseea)” Alți care au aproape au căzut farmecelor sirenelor au fost Argonauții „salvați de 18 Orpheus, care le-a învins prin melodioasele sunete ale lirei lui.” Surorile prințese au aceeași menire, de a-i fermeca pe marinari: „ Uneori se luau câteșicinci de mână și urcau dimpreună la suprafața apei. Aveau glasuri foarte frumoase, mult mai frumoase decât ale oamenilor și, [.] înotau în jurul corăbiilor, îngânând cântece cu glasuri dulci.ei nu înțelegeau vorbele și .odată corabia scufundată, numai cadavrele lor ajungeau la palatul împăratului mărilor.”19 În același peisaj se întâlnește și mica sirenă, la cincisprezece ani, când îi este permis să vadă lumea de la suprafață, cu prințul ei. Acesta era „ mai frumos, dar mai frumos din toți era un prinț tânăr, cu ochii mari negri.” O furtună amenințătoare se instalează pe mare care va duce la scufundarea corăbii. Mica sirenă îl salvează pe prinț de la înec, dar el nu va știi acest lucru niciodată. Imaginea prințului se suprapune cu cea a statuii din grădina palatului submarin: „ Sirena îl sărută pe fruntea 21 frumoasă, și i se păru că era statuia de marmură din grădina ei.” O dată cu el, mica prințesă începe să simtă primele atingeri senzuale ale dragostei. Deși e sigur că autorul este inconștient de mitul zburătorului, totuși îl actualizează aici: „îi 22 simțise capul lăsându-i-se pe sân și [se gândea] la sărutarea înfocată pe care i-o dăduse.” În urma acestei întâlniri se mai declanșează în mintea prințesei și conștiința morții. Ea realizează efemeritatea vieții sirenelor: „Noi o ducem până la trei sute de ani și, când murim, 23 ne prefacem în spumă de mare.. .Noi n-avem suflet nemuritor și nu mai așteptăm altă viață” Monologul bătrânei aparține tanatologiei creștine care spune că moartea nu e capăt de drum pentru om pentru că sufletele noaste câștigă nemurirea: „ Sufletul oamenilor nu piere însă niciodată; corpurile lor se prefac în țărână iar sufletele se ridică din ele spre a urca în văzduh,. spre lăcașuri necunoscute, pe care noi nu le vom vedea niciodată.” În cele din urmă, ceea ce-si dorește prințesa nu este altceva decât tinerețe fără bătrânețe și viață fără de moarte. Sufletul nemuritor se poate dobândi doar printr-o taină creștină și anume cununia „ 17 Ernst Cassirer, Eseu despre om, O introducere în filozofia culturii umane, traducere de Constantin Cosman, Humanitas, București, 1994, p.43/44. 18 Maria Cordoneanu, Radu Cordoneanu, Dicționar mitologic ilustrat, mitologie greacă, romană și românească, Casa Cărții de Știință, Cluj- Napoca, 2008, p.264. 19 Hans Christian Andersen, op.cit, p.9. 20 Ibid, p.9. 21 Ibid, p.12. 22 Ibid, p.14. 23 Ibid, p.15. 24 Ibid, p.15. 1388 numai dacă vreun bărbat te va iubi mai mult decât pe mama și pe tatăl său.. .și dacă un preot 25 își va pune mâna ta într-a lui, făgăduindu-ți credință veșnică.” Ceea ce se susține aici aste tocmai pe de-o parte și mitul androginului „ființa fabuloasă bisexuată,din mitologia greacă, cu aspect dublu, pedepsită de Zeus și tăiată în două când a vrut să se emancipeze și să-i domine pe zei”.25 26 Blestemul jumătăților este de a se căuta mereu până la refacerea unității: „Mitul e frecvent în religiile timpurii. Adam și Eva în tradiția rabinică erau făcuți spate în spate , prinși la umeri până când Yahveh i-a despărțit printr-o lovitură de secure”.27 Imaginea prințului și a prințesei este ușor de asociat cu o unitate: „Prințul și prințesa sunt idealizarea bărbatului și a femeii, din punctul de vedere a frumuseții, iubirii, tinereții și erotismului.”28 Astfel „sufletul lui trece în trupul tău și iei și tu parte la 29 fericirea oamenilor. Atunci el îți dă sufletul lui fără să îl piardă pe-al său”29 Dorința Micii sirene de nemurire dar totodată și de a fi iubită o împinge până la actul definitiv pactul cu diavolul: „Am să fac tot ce voi putea numai să dobândesc suflet nemuritor”30 Pactul cu diavolul este un motiv situat între creștinism și pre-creștinism o dată cu Cartea Iov. Acolo nu Iov va face înțelegerea ci va fi miza lui Dumnezeu pentru salvarea ființei umane: “.Nimeni nu este pe pământ, ca robul Meu Iov, bărbat drept și fără de prihană, temător de Dumnezeu și ferindu-se de orice lucru rău” (Iov 1, 8). În suferința sa Iov îl aseamănă pe Dumnezeu cu un leu, drept simbol al prădătorului: „Și astfel fără vlagă cum sunt, Tu mă vânezi ca un leu și din nou Te arăți minunat față de mine.”(Iov, 10,16). Supus încercărilor, Iov nu va ceda, nici nu-l va învinovăți pe Dumnezeu pentru necazurile lui pentru că Iov este cel încercat de Dumnezeu și în bine, în perioadele sale de bunăstare: „ Dumnezeu a dat, Dumnezeu a luat. Fie numele Domnului binecuvântat!” Altfel, în literatura de specialitatea pactul cu diavolul se asociază cu mitul faustic, prin urmare cu figura lui Faust. Interpretarea lui Goethe este cea care a intrat în substratul cultural colectiv, însă motivul este diseminat și la Marlowe, Byron, Calderon de la Barca și Bulgakov. Premiza de la care se pornește e următoarea: diavolul vrea să se retragă din lume din cauză decadenței umanității. Faust este propus de Dumnezeu pentru ca diavolul să-și recupereze respectul față de om. Pactul se încheie între Mephistophel (ne -iubitorul - de - lumină) și Faust care caută imortalitatea. Tipul de relație între cai doi este do ut daes (îți dau ca să îmi dai). Mephisto devine obiectul lui Dumnezeu în mântuirea lui Faust. Acesta îi cere lui Faust sufletul iar Faust va primi grația opririi timpului „Oprește-te clipă!” am adăuga, de fericire. Faust întinerește datorită filtrului magic deci suferă o metamorfoză. Prin nefericitul schimb obține damnarea, fiind pe punctul de a-și pierde sufletul. Mântuirea lui se va face datorită eternului feminin, principiul salvator care dă viață. Ce stă în cercul acestui principiu este o tipologie romantică a femeii fatale, femeia meduzică, sirena, care devin personificări ale animei refulate de către cultura patriarhală a Europei. 25 Ibid, 1991, p.15. 26 Victor Kernbach, Dicționar de mitologie generală. Mituri. Divinități. Religii, Editura Albatros, București, 1995.p. 31. 27 Victor Kernbach,,op.cit.p. 31. 28 James Chevalier, Alain Gheerbrant, Dicționar de simboluri, mituri, vise, obiceiuri, gesturi, culori, numere, Editura Artemis, București, 1994, vol.III, p. 127. 29 Hans Christian Andersen, Povești alese, Editura E.V.& A., București, 1991, p.16. 30 Hans Christian Andersen, op.cit., 1991, p.17. 1389 Byron în Schimbarea Schilodului (The Diform's Transform) pactul există pentru că personajul, adânc romantic este un cocoșat. Arnold este un monstru care își dă sufletul diavolului iar în schimb ia corpul lui Ahile. Însă frumusețea fizică aduce urâțenia sufletească. Alte două destine influențate de pact sunt ale lui Manfred dar și a Maestului lui Bulgakov. Manfred vrea nemurirea dar la sfârșit nu cade nici sub influența lui Dumnezeu dar nici sub influența diavoluilui. Își decise singur soarta, creând un microcosm în propria sa imaginație. Dacă Romantismul este magic și permite descătușarea imaginației, modernitatea nu. Astfel că soarta Maestrului seamănă cu a lui Manfred dar soluția este mai apropiată de creștinism. Maestrul scrie un roman despre Iisus în care însă nu recunoaște învierea Domnului. Plasarea sa într-un regim totalitar și ateu poate fi o cauză. Sacrificiul salvării îl face Margareta care întruchipează din nou eternul feminin. În final Woland (un alt Mephisto) și îngerul își dispută soarta Maestrului. Maestrul nu merită lumina dar nici damnarea. Soarta lui vor fi limburile, spații pentru cei care au fost curați dar nu au cunoscut creștinismul, copiii nebotezați. Astfel că primește liniștea dar nu și revelația deci desăvârșirea și fericirea. În povestea lui Andersen mica prințesă merge la vrăjitoarea mării. Vrăjitoarea implică pactul cu diavolul. Vrăjitoarele rup legătura cu Dumnezeu și fac pactul cu diavolul, înscriindu-se în Cartea morții.31 32 Vrăjitoarele se rup din ens a se (ființa care există de la sine) și cad într-un non ens (neant): „vrăjitoarea, slujitoarea a Diavolului Principala funcție a vrăjitorului, după cum o indică și numele lui, era de a face vrăji oamenilor cărora, pentru un motiv sau altul, le voia răul. El chema asupra lor blestemul infernului, așa cum preotul chema binecuvântarea cerului. Sau, semnând pacturi cu diavolul, vrăjitorul își procura bunuri 33 materiale, și își satisfăcea răzbunările personale.”33 Vrăjitoarea știe de dorința prințesei de dinainte „Știu ce vrei” dar o avertizează „aceasta te va duce la pierzanie”34 De asemenea, îi spune consecințele fizice „O să te doară.la fiecare pas pe care îl vei face vei crede că pui piciorul pe tăișuri de cuțite” morale „ nu-ți vei mai vedea părinții” și finale „ inima ta se va preface în spumă de mare.”35 Pactul e tot do ut daes : „ Glasul tău e cel mai frumos glas dintre cele de aici.Trebuie să mi-l dai mie, să-ți cer cea mai scumpă comoară a ta în schimbul băuturii ce-ți voi da”36 Sacrificiul este total dar în schimb, ceea ce dă nu e doar glasul ci sufletul însăși. O moarte simbolică se petrece în momentul transformării din sirenă în om: „ două tăișuri îi spintecă inima. Leșină și rămase vreme îndelungată ca și când ar fi fost moartă”37 Dar dobândește picioare și rămâne doar cu frumusețea fizică precum cocoșatul Alfred: „schimbările de formă nu par să afecteze personalitatea adâncă care-și păstrează, în general, numele și psihismul. Sar putea deci conchide, dintr-un punct de vedere analitic, că metamorfozele sunt expresii ale dorinței, cenzurii, idealului, sancțiunii, ivite din adâncul inconștientului și luând formă în 38 imaginația creatoare.”38 31 Apud Curs Literatură comparată (Mitul faustic), prof. Corin Braga. 32 Apud Curs Literatură comparată (Mitul faustic), prof. Corin Braga. 33 James Chevalier, Alain Gheerbrant, Dicționar de simboluri, mituri, vise, obiceiuri, gesturi, culori, numere, Editura Artemis, București, 1994, vol.III, p. 370-372. 34 Hans Christian Andersen, Povești alese, Editura E.V.& A., București, 1991, p.18. 35 Hans Christian Andersen, op.cit., p.18/19. 36 Ibid, p.19. 37 Ibid, p.20. 38 James Chevalier, Alain Gheerbrant, Dicționar de simboluri, mituri, vise, obiceiuri, gesturi, culori, numere, Editura Artemis, București, 1994, vol.II, p.297. 1390 Sacrificiul făcut dă rade parțial, prințul ajunge să o iubească dar nu atât cât să-i dea inima. Și aceasta din cauza faptului că el nu știe că mica sirenă este salvatoarea lui. Imaginea salvatoare pentru el este o alta și anume a fetei care l-a găsit: „ semeni cu o fată pe care am întâlnit-o într-o zi și pe care am pierdut-o.”39 Fata care îl găsește se dovedește a fi și ea o prințesă, deci apare și un motiv al triunghiului amoros. Deci prințul își dăruiește inima ei și nu celei care a făcut într-adevăr sacrificiul suprem: „Ziua cununiei prințului nu avea să fie pentru ea ziua morții? [.] cel pentru care își părăsise părinții și căminul, jertfindu-și glasul cel frumos.fără ca el să bănuiască ceva.”40 Trebuie să existe un substrat mitic arhetipal pentru că se activează aici un motiv mioritic moartea ca nuntă. Omul nu poate trece în lumea de apoi fără a fi trecut prin toate tainele: naștere, nuntă, moarte. În cele din urmă cununia și nemurirea era și ceea ce sirena își dorea. Ea le primește pe toate un unificate în moarte: „ N-avea suflet nemuritor și nici nu-l putea dobândi”41 În final apare o rază de speranță, o singură șansă de salvare. Surorile ei fac un sacrificiu pentru ea, își vând părul vrăjitoarei în schimbul salvării micii sirene: „Ea ne-a dat cuțitul acesta cu vârf ascuțit. Înainte de a răsări soarele străpunge inima prințului cu el.”42 Salvarea ei cerea o altă jertfă dar sirena își asumă propriul destin și eșecul acestuia, refuzând un al doilea pact. Decizia ei este de a accepta moartea „ se aruncă în valuri și-și simți trupul prefăcându-se în spumă. Sirena cea mică muri fără durere.”43 Asemenea leului Aslan, din Cronicile din Narnia ale lui C.S.Lewis, sacrificiul sirenei nu trece neobservat. Adevăratul sacrificiu final, de a-și jertfi viața, o salvează. Salvarea sunt niște ființe ale cerului, nu îngeri dar totuși sunt „fetele aerului”. Lipsite de corporalitate, acestea „ n-au nici ele suflet nemuritor, dar îl pot dobândi prin fapte frumoase.”44 Mica sirenă câștigă acest privilegiu pentru că a trecut probelor din calea sa inițiatică: „ Ai suferit, ai fost pusă la încercare. Când ai călcat pe pământ, te-ai ridicat în rândul spiritelor eterate și poți, peste trei sute de ani de fapte bune, să dobândești și tu, ca noi, suflet nemuritor.” Lecția este creștină pentru că mica prințesă s-a confruntat cu sacrificii dure în schimbul iubirii care urma să-i aducă nemurirea. Dragostea nu o câștigă iar nemurirea depinde de copii: de câte ori un copil „își îndeplinește datoriile și e bun” îi scurtează suferința, contrariul aducând prelungirea suferinței. Actul final al sirenei este și el unul adânc creștin, prin care obține iertarea divină. Incapabilă până atunci să plângă, acesteia „ i se umplură ochii de lacrimi”45 de bucurie. Vom încerca o abordare a textului dintr-o perspectivă diferită. Întâi vom activa motivul oglinzii și al oglindirii: „ Ce reflectă oglinda? Adevărul, sinceritatea, conținutul inimii și al conștiinței” „ De altfel, oglinda dă o imagine inversată a realității.”46 Există două lumi reflectate: lumea de sub ape si lumea de la suprafață. Inițial lumea marină pare cea autentică. Apoi lumea oamenilor este cea spre care aspiră mica sirenă. Ceea ce ne duce spre locuitorii acestor lumi: în adâncuri mica sirenă/ prințesă și oamenii mărilor/ sirenele iar la suprafață prințul și oamenii. Aceste lumi sunt diferite și incompatibile. În vreme ce mica sirenă e 39 Hans Christian Andersen, Povești alese, Editura E.V.& A., București, 1991, p.22. 40 Hans Christian Andersen, op.cit, p.24/25. 41 Ibid, p.25. 42 Ibid, p.26. 43 Ibid, p.27. 44 Ibid, p.27. 45 Hans Christian Andersen, Povești alese, Editura E.V.& A., București, 1991, p.28. 46 James Chevalier, Alain Gheerbrant, Dicționar de simboluri, mituri, vise, obiceiuri, gesturi, culori, numere, Editura Artemis, București, 1994, vol.II, p.369-370. 1391 conștientă de condiția sa și vrea să o depășească, prințul își găsește fericirea în „cercul strâmt”. Destul de ironic sirenele reprezintă nu doar „ simbolul seducției mortale” dar și „ capcanele pe care ni le întind dorințele și pasiunile.”47 Cea sedusă rămâne aici sirena iar dorințele defulate sunt tot ale ei și nu ale alterității. Reflectarea apare în cel puțin două opere literare: Edgar Allan Poe Căderea casei Usher/ The Fall of the House of Usher și Lewis Carroll Alice în țara oglinzilor/ Alice through the Looking Glass. În nuvela lui Poe refractarea casei în apă provoacă fiori: „Stăpânit de aceste gânduri, mi-am îndreptat calul spre malurile râpoase ale unui negru și lugubru eleșteu care își așternea neclintitul său luciu în fața locuinței și — cu un fior și mai pătrunzător — am privit în unde la icoana răsturnată și înmulțită a trestiilor cenușii, la copacii trunchiați și fantomatici și la ferestrele asemănătoare cu niște ochi fără priviri.”48 După o aventură în țara minunilor, Alice traversează și țara oglinzilor, unde totul se reflectă invers. Mersul e stat, stânga e dreapta, susul e jos: „În următorul moment Alice trecea prin oglindă, și a sărit în camera oglinzilor. Primul lucru la care s-a uitat era dacă focul ardea în șemineu, și a fost fericită să constate că era unul real, arzând ca cel lăsat în urmă.”49 O interpretare psihanalitică a poveștii ne va spune că sufletul Micii sirene face o mișcare ascendentă. Din adâncurile oceanului care ar putea reprezenta subconștientul, starea embrionară în lichidul amniotic deci fericirea supremă, se îndreaptă spre pământ care poate fi conștiința, crudă, nemiloasă. Este o stare de trecere, o mediere dură dar și o suferință profundă. Pentru că a aspirat la o stare superioară și a suferit primește iertare și dobândește urcarea la ceruri cu fiicele aerului. Inițierea sa nu este un eșec ci o reușită. Interpretarea creștină a mai fost abordată anterior dar dacă luăm în considerare tot aceste trei planuri putem spune că adâncul reprezintă starea paradisiacă, sufletul e fericit. Nașterea este ieșirea la suprafață dar și metamorfoza. De altfel dobândirea picioarelor de către sirenă poate fi asemănată cu pornirea micului om în picioare. Asumarea condiției umane aduce cu sine poziția verticală. De aceea căderea omului poate fi un refuz de a-și asuma verticalitatea iar durerea micii sirene o pedeapsă pentru a-și fi renegat propria condiție. Prin intermediul probelor ea devine o bună folositoare a talanților. Deci va trece într-o a reia etapă care are deschidere spre nemurire. O putem vedea pe Mica sirenă încercată la fel ca Dreptul Iov, care iși va exprima credința totală în Domnul, și va fi salvat de El: „ Că este viu și că El ridica - Se - va Cel din urmă pe pământ.Și după ce nu voi mai fi.voi vedea pe Dumnezeu, și -L voi vedea spre mântuirea mea” (Iov, 19, 25- 27). 47 James Chevalier, Alain Gheerbrant, op.cit., p.230. 48 E.A. Poe, Masca Morții Roșii, Schițe, nuvele, povestiri 1831-1842, Editura Polirom, București, 2003, p.281. 49 “In another moment Alice was through the glass, and had jumped lightly down into the Looking-glass room. The very first thing she did was to look whether there was a fire in the fireplace, and she was quite pleased to find that there was a real one, blazing away as brightly as the one she had left behind.” [traducerea noastră] Lewis Carroll, Through the Looking-glass and what Alice Found there, with fifty illustrations by John Tenniel, the book is designed and published by pdfreebooks.org, p.5. 1392 BIBLIOGRAFIE Andersen, Hans Christian, Povești alese, Editura E.V.& A., București, 1991. Carpenter, Humphrey, Prichard, Mari, The Oxford Companion to Children's Literature, Oxford University Press, Oxford, New York, 1984. Carroll, Lewis, Through the Looking-glass and what Alice Found there, with fifty illustrations by John Tenniel, the book is designed and published by pdfreebooks.org. Cassirer, Ernst, Eseu despre om, O introducere în filozofia culturii umane, traducere de Constantin Cosman, Humanitas, București, 1994. Chevalier, James, Gheerbrant, Alain, Dicționar de simboluri, mituri, vise, obiceiuri, gesturi, culori, numere, Editura Artemis, București, 1994. Cordoneanu, Maria, Cordoneanu, Radu, Dicționar mitologic ilustrat, mitologie greacă, romană și românească, Casa Cărții de Știință, Cluj- Napoca, 2008. Fierăscu, D., Ghiță, Gh., Mic dicționar de terminologie literară, București, Editura Ion Creangă, 1979. Kernbach, Victor, Dicționar de mitologie generală. Mituri. Divinități. Religii, Editura Albatros, București, 1995. Poe, E.A., Masca Morții Roșii, Schițe, nuvele, povestiri 1831-1842, Editura Polirom, București. Hans Christian Andersen, http://ro.wikipedia.org/wiki/Hans_Christian_Andersen, 15 mai 2009, 9:45. Corin Braga. Curs Literatură comparată (Mitul faustic). 1393 REMINISCENȚE CENTRAL-EUROPENE ÎN LITERATURILE DIN 5 TRANSILVANIA Dr. Imola Katalin NAGY Universitatea Sapientia Târgu-Mureș În această lucrare ne propunem să aruncăm o privire asupra a ceea ce noi numim importuri vieneze, dorind să surprindem cum anume se răsfrânge modelul vienez în literaturile regiunii, în particular în lituratura română și în cea maghiară din Transilvania. Europa Centrală este un concept cultural, care desemnează spațiul conturat de influența Centrului, a ceea ce se numește Wiener Kultur, aflată într-o permanentă interpenetrare a culturilor naționale de la Periferie. Spiritul central european este profund impregnat de spiritul vienez, în sensul acceptării pluralității ca valoare în sine. Un posibil import vienez ar putea fi tematica discursului literar și estetic. Alte importuri central-europene țin de tematica discursului cultural, teme, motive, personaje sau atitudini socio-culturale care au structurat peisajul cultural și literar ardelean. Cuvinte-cheie: import vienez, cultură națională, pluralitate, discurs cultural O istorie culturală a Europei nu nu poate să nu ia în discuție ceea ce a însemnat Viena de la 1900 pentru devenirea culturii europene. Amintim, în acest sens, contribuția lui Sigmund Freud la dezvoltatrea psihanalizei, a lui Gustaw Mahler în muzică, a lui Gustav Klimt în pictură, a lui Ludwig Wittgenstein în filosofie, a lui Ernst Mach sau Ludwig Boltzman în domeniul fizicii moderne, a lui Carl Menger în teoria economică ș.a. Marii novatori menționați anterior au rupt, mai mult sau mai puțin, legătura cu trecutul, și fiecare dintre ei s-a aplecat într-o manieră proprie asupra naturii individului aflat într-o societate în plină dezintegrare. „Contribuția Austriei la o nouă viziune asupra omului a fost rodul acestor preocupări”1. Modernitatea- in termeni vienezi și central-europeni- a fost formulată pe fondul premoniției sfârșitului unei lumi. La o primă vedere Viena începutului de secol XX pare o metropolă provincializată, care și-a pierdut poziția pe care o avusese între capitalele europene. În mod paradoxal, în plin proces de dezintegrare a Imperiului , capitala cunoaște un remarcabil proces de înflorire artistică. „Specificitățile Imperiului, eterogenitatea etnică și tensiunile astfel generate nu sunt, singure, în măsură a justifica extraordinara creativitate manifestată în toate domeniile de un oraș aflat într-un declin relativ”1 2, scrie Michael Pollak în cartea Viena 1900. O identitate rănită. Creativitatea și dezvoltarea artistică debordantă, cu repercusiuni și influențe în majoritatea regiunilor Imperiului, inclusiv deci a periferiilor, are multiple cauze. Una dintre cauzele acestei fecundități artistice ar putea fi rapiditatea schimbărilor structurale ale câmpului intelectual și artistic. Anterior, în perioada a ceea ce numim mecenatul artistic al curții, saloanele și teatrele fuseseră locurile de comunicare artistică. Însă spre sfârșitul secolului XIX apare un public burghez instruit, care a contribuit la multiplicarea formelor de expresie literară, jurnalismul și literatura romanescă luând un avânt nemaiîntâlnit. Paralel, asistăm la un alt fenomen important, apariția cafenelelor literare , care iau locul saloanelor. În 1 Carl. E. Schorske,1998, 4. 2 Michael Pollak,1998, 6 1394 celelalte țări, Franța, Anglia spre exemplu, aceste transformări structurale s-au întâmplat într-o perioadă de timp destul de lungă, cam două secole. La Viena însă acestea s-au întâmplat foarte rapid, în circa 40 de ani (cenzura fusese înlăturată doar după 1848). Modernitatea vieneză s-a constituit în jurul anului 1870. Prin 1880 începe să se dezvolte un curent antisemitist, care a favorizat deziluzia politică a tinerilor artiști și intelectuali. „Astfel, dezvoltarea unei noi culturi părea să aibă loc în Austria ca într-o seră, sursa de căldură fiind reprezentată de crizele politice. Înapoiata Austrie, era, deodată, în o travaliu, așa cum spune unul dintre poeții săi, mica lume în care cea mare își ține repetițiile”3, repetițiile pentru disoluția socială și politică a Europei, am spune noi. La sfârșitul secolului tendința puternică de reînnoire politică coincide și cu un proces de revigorare estetică. „Această convergență paradoxală dintre reînviereea patriotismului și estetism depinde în mod considerabil de imposibilitatea recunoscută la sfârșitul secolului al XIX-lea de a fonda sensul unei identități naționale în legătură cu discursul istoric”4 . Viena începutului de secol XX cunoaște un fenomen interesant de interrelaționare artistic-istoric. „Literatura vieneză se instalează adesea într-un fel de luptă împotriva istoriei în numele apărării anumitor valori culturale și estetice transistorice... mitul austriac care stă la baza literaturii sfârșitului de secol propune înlocuirea politicii valorizării cu anumite valori estetice”5. Viața intelectuală și artistică din această perioadă are deci trei preocupări fundamentale-identitatea culturală și națională, puritatea artistică și raporturilre dintre sexe. Proiectele și operele care se nasc sunt, în mare măsură, încercări de a formula răspunsuri, e drept, adeseori sceptice, detașate, marcate de un anumit elitism. Aspectul contradictoriu și tensionat al culturii vieneze se datorește și formării conștiinței și identității austriece, distinctă de cultura germană. Acest context favorizează o literatură reflexivă, înclinată spre psihologie, preocupată profund de figura artistului, surprins în evoluția relațiilor lui sociale. O tendință a acestei literaturi a fost numită apocalipsa veselă, o alta fiind o critică a culturii care cunoaște o creștere a bestialității care caracterizază modernitatea. Viena de la 1900, acest laborator de cercetare a distrugerilor lumii, cum am mai spus, „poate fi descris în mod succesiv ca leagăn al nenumăratelor inovații care au marcat lumea modernă și ca loc unde au fost formulate cele mai apocaliptice și profetice critici aduse chiar acestei lumi”6. Elita culturală vieneză, bine delimitată social, „cu îmbinarea sa neobișnuită de provincialism și cosmopolitism, de tradiționalism și modernism”7diferă substanțial de cea din celelalte capitale europene. La Paris, Londra sau Berlin, intelectualii din diferite ramuri artistice sau științifice s-au constituit în caste, comunități profesionale izolate, uneori nici măcar nu se cunoșteau între ei. La Viena coeziunea elitei culturale era destul de puternică, oamenii se cunoșteau între ei, deci și fluxul comunicării culturale era altul. Nemaivorbind de instituțiile saloanelor și cafenelelor, mediul prolific al schimburilor de idei și informații. Alienarea intelectualilor de celelalte sfere ale elitei a apărut la Viena mai târziu decît în celelalte capitale. Așa cum spune Carl E. Schorske în cartea Viena fin-de-siecle. Politică și cultură, „numai în ultimul deceniu dinaintea primului război mondial apare alienarea o intelectualului de întregul societății”8. 3 Carl. E. Schorske,1998, XXVI. 4 Michael Pollak,1998, 7. 5 ibidem, 7. 6 ibidem, 9. 7 Carl. E. Schorske, 1998, XXVI. 8 ibidem, XXVI. 1395 Avântul unei arte cosmopolite, care se naște exact în momentul în care Austria multinațională începe să dispară, din punct de vedere politic, se datorează, în egală măsură, următorilor factori- apariția unui public burghez cult considerabil ca număr, dezvoltarea învățământului superior (să nu uităm, câți dintre scriitorii remarcabili ai literaturilor Periferiilor Imperiului au studiat la Viena), o puternică valorizare socială a culturii, sporirea mijloacelor de difuzare culturală, dezvoltarea jurnalismului și apariția unui număr remarcabil de reviste literare și artistice, popularitatea foiletoanelor, statutul de scriitor începe să aibă respectul social cuvenit, aceștia putând deja să trăiască din scris. Un rol considerabil revine grupării Jung-Wien, constituit în jurul anului 1890. Regrupați sub titulatura Freie Buhne, Vereinigung fur moderne Literatur (Scena liberă. Asociația pentru literatura modernă), membrii grupării (Hermann Bahr-cel care va populariza termenul de modernitate-, Arthur Schnitzler, Theodor Herzl, Hugo von Hofmannstahl, Karl Kraus ș.a.) practică un anume mod de socializare: ei se întâlnesc, unde altundeva, decât la cafenea (Cafe Grienstedl). Literatura de la Jung-Wien este una reflexivă, psihologizantă, care propune căutarea identității La sfârșitul secolului al XIX-lea meritele elitismului estetic al celor de la Jung-Wien sunt recunoscute, paralel cu o impresionantă renaștere culturală în toate domeniile, datorită afirmării artiștilor tineri. Teatrul redevine un loc privilegiat al vieții culturale vieneze. Gustav Mahler, devenit directorul teatrului în 1895, produce o reformă a stilului și a producției dramatice. În artele plastice Gustav Klimt pune bazele asociației Secession, după ce, în 1897, rupsese orice legătură cu Academia (ruperea legăturii cu trecutul, nu-i așa?). Sloganul său este Fiecărei epoci arta sa, iar artei libertate. Renașterea artistică și patriotică de la sfârșitul secolului a reușit să închege un anumit elitism cultural, comun tuturor scriitorilor, dar nu a reușit să consolideze un sentiment național comun. Sfârșitul primului război mondial va marca dispariția Imperiului multinațional. „Trăind în universul multinațional, intelectualii făcuseră din problema identității o inepuizabilă sursă de inspirație și reflecție. După război, ei sunt nevoiți să se adapteze la condițiile unei lumi în care bântuie sărăcia și în care Viena nu e mai mult decât un oraș de provincie”9. Robert Musil critica, într-un articol din 1919, Wiener Kultur în următorii termeni: „Mitul culturii austriece, obligată să prospere în interiorul unui stat mai compozit decât oricare altul, precum și vocația binecunoscută a Sanctei Austria nu sunt decât niște puncte de vedere teoretice, nicicând dovedite în practică; susținerea lor îndârjită, împotriva realității, e sinonimă cu situația în care acești oameni, neputându-și permite o pâine, se hrănesc cu iluzii”10 11. Un lucru însă este cert: așa cum formulează Oskar Kokoschka, o dată cu definirea omului modern ca fiind condamnat să își re-creeze propriul univers ,,cultura vieneză a secolului XX își va găsi propria voce specifică. Schimbarea de paradigmă esențială a secolului XX constă în apariția omului psihologic, care ia locul omului rațional. Iar acest om psihologic ia naștere la Viena. În mod straniu, crede Carl E. Schorske, catalizatorul apariției omului psihologic a fost tocmai „sentimentul de frustrare politică”11 . În restul Europei l'art pour l'art însemna renunțarea adepților ei la clasa socială căreia îi aparțineau. Numai la Viena nu se întâmpla la fel, ba dimpotrivă. Hofmannstahl explica atracția pentru arte tocmai prin angoasa rezultată din eșecul pe plan politic. „Trebuie să ne despărțim de lume înainte ca acesta să se năruie”12, scria el în 1905. „Marile catastrofe europene ale secolului XX transformă mitul habsburgic ... într-o 9Ibidem, 181. 10 R. Musil, L imposture, Le Magazine litteraire, 205, 1984, 28. 11 Carl. E. Schorske, 1998, 4. 12Ibidem, 8. 1396 utopie retrospectivă a conștiinței naționalităților într-un spațiu cultural cosmopolit, într-o republică a literelor acoperind un vast teritoriu central european”13, scrie Jacques le Rider în Europa Centrală sau paradoxul fragilității. Dincolo de aspectele legate de cultura vieneză, trebuie să analizăm influența și rolul acesteia pe teritoriul fostului Imperiu, pornind într-o călătorie prin cenușa unui imperiu. Vom avea în vedere ceea ce se numește Europa Centrală sau Mitteleuropa, așa cum scrie Kundera lansează ideea că tragedia Europei Centrale este, de fapt, tragedia Europei, căci marile romane central europene (cele ale lui Hermann Broch, Robert Musil, Jaroslav Hasek sau Franz Kafka) nu sunt altceva decât meditații asupra posibilului sfârșit al umanității europene. Europa Centrală este un concept cultural, care desemnează spațiul conturat de influența Centrului, a ceea ce am numit mai înainte Wiener Kultur, aflată într-o permanentă interpenetrare a culturilor naționale de la Periferie..căci la urma urmei, imperiul trăia mai ales prin marginile sale. Așa cum spune Cornel Ungureanu, „Nu se poate înțelege nimic din structura imperială fără a studia marginile”14. Mitteleuropa culturală se definește din întâlnirile și conflictele culturale menționate. Spiritul central european este profund impregnat de spiritul vienez, în sensul acceptării pluralității ca valoare în sine. „Spiritul central-european este o atitudine, o viziune asupra lumii, un tip de sensibilitate estetică ce ia în considerare complexitatea și multilingvismul, o strategie care constă în a-ți înțelege până și dușmanii de moarte”15. Spiritul central european se înscrie deci într-o rețea de relații și transferuri culturale germano-evreiești, germano-române, germano-maghiare, germano-slave etc. dar și româno-maghiare, româno-evreiești ș.a. Transferul, relația interculturală rezultă nu doar din interferențe și influențe directe sau indirecte, ci și din fenomene de respingere, de disimulare, din rezistența la difuziunea unui sistem cultural majoritar. Legătura dintre capitalele țărilor mici trece prin Viena, lingua franca a acestei regiuni era germana, este firesc deci ca transferurile culturale româno -germane să joace un rol important (ajunge să amintim substratul cultural german al operei lui Eminescu, Blaga ș.a.). Dar Mitteleuropa nu a fost doar o arie ce se învârtea în jurul Centrului -Viena. Trebuie să avem în vedere, crede Jacques Le Rider „și un sistem pluricentric, având constelații de vecinătate, rețele regionale și transfrontaliere”16. Cum anume se răsfrânge modelul vienez în literaturile regiunii? Una din modalități este periodizarea literaturii. Literatura austriacă și cea maghiară sau română se aseamănă în următoarele: fuziunea dintre iluminism și romantism, acesta din urmă coincide cu momentul conștientizării identității lingvistice și culturale naționale, cariera timidă și modestă a naturalismului, apoi momentul trecerii în modernitate și în secolul XX, momentul de apogeu al vieții artistice vieneze, dar și al creativității literare din celelalte metropole central europene. În privința orașelor provinciale, acesteau afirmau un policentrism interesant. Ele se dezvoltau la confluența dintre valorile Centrului, ale Vienei și ale Imperiului (este remarcabilă apariția unor instituții „vieneze” ca teatrele, cafenelele, saloanele, gara, poșta, cazarma etc. la Cluj, de exemplu sau în celelalte orașe provinciale), pe de altă parte conservau valorile naționale, mitul național. Una din primele publicații științifice de literatură comparată din Europa Acta litterarum Comparationis apare la Cluj, între anii 1877 și 1890, editată de Hugo Meltz ( școlit în Germania și coleg cu Nietzsche la Leipzig), aceasta fiind deci prima 13 Jacques Le Rider, 2001, 118. 14 Cornel Ungureanu, 2201, 12. 15ibidem. 119. 16Ibidem, 125. 1397 publicație care-și propunea abordarea comparativă a literaturilor, germană, română, maghiară în special. „În Mitteleuropa până la 1938, modernitate rimează cu pluralitate: multietnicitate, multiculturalitate. Această multiculturalitate generatoare de conflicte este de asemenea și 17 principala explicație a neobișnuitei creativități a Europei Centrale în jurul anului 1900”17. Contradicția și paradoxul acestui boom cultural este însă faptul că, deși pluralitatea a dat naștere modernității, ea însă „nu a adus fericirea națiunilor pe care istoria le amestecase. ... 18 Această pluralitate care o făcuse posibilă a fost totodată și cauza distrugerii Mitteleuropei”18 . Înțelegerea mai multor limbi nu însemna cu necesitate și înțelegerea celuilalt. Fritz Mauthner, având lectura criticii limbajului lui Nietzsche și student al lui Ernst Mach, își exprima și el convingerea că „limba divide și izolează în loc să-i unească pe oameni, că mereu cuvintele înșală individul asupra realității, creând neînțelegeri și conflicte”19. Pe de altă parte însă spiritul mitteleuropean se bazează pe cultul limbii natale, dar și pe respectul spontan față de pluralitatea lingvistică și culturală. Moritz Csaky vorbește de două caracteristici ale status quo-ului vienez respectiv central-european: „ instaurarea pe scară largă a unei stări de spirit apocaliptice, a unui sentiment de letargie, de impas fără ieșire ...(și) accentuarea esteticului în sens figurat-estetizarea politicii și a vieții publice semnifica o 20 evadare din realitate, din universul concret în universul posibilităților”20 Momentul sfârșitului primului război mondial pune capăt policentrismului orașelor defunctului Imperiu. În 1945 Mitteleuropa pierde și un alt război, devenind Europa de Răsărit. Tot ce este legat de preistoria acestui moment devine tabu demonizat, tot ce este legat de amintirea Imperiului, a spiritului vienez devine spațiu exlusiv al crimei și mortificării. Tocmai de aceea, recuperarea valorilor spirituale care structurează și azi cultura central europeană înseamnă și recuperarea spiritului vienez în definirea și devenirea modernismului, respectiv reabilitarea, din acest punct de vedere, a mitului imperial. Nici cultura și literatura română nu se pot sustrage influenței spiritului vienez. Corneliu Ungureanu consideră că nu s-a studiat încă modelul imperial care domină literatura Școlii Ardelene, a lui Coșbuc, Slavici, Agârbiceanu, Rebreanu, Cioran. Ce anume împrumută fenomenul literar românesc de la cultura vieneză? Mai multe. În primul rând trebuie să menționăm existența a două tipuri de scriitori care exprimă prăbușirea, sfârșitul lumii în bun stil vienez. Avem de-a face cu tipul scriitorului imperial legat de lumea veche -Slavici, apoi tipul scriitorului imperial „ne-imperial”, adică nelegat de lumea care a trecut-Rebreanu. „Nu-i greu de observat că eroii tânărului Eminescu, ai lui Slavici sau ai lui Aron Cotruș aparțin unui Centru al lumii. Sau, dacă nu sunt în Centru, depun toate eforturile să ajungă acolo ... Slavici coboară nu numai către originile Imperiului, ci către întemeierea lumii”21. Pornind de la modelul epopeic al literaturilor marginilor, putem spune că Pădurea spânzuraților a lui Rebreanu este integrata în acest model, prin prezentarea unui antierou, aidoma antiepopeicului Om fără însușiri. Întorcându-ne la Slavici, enumerăm cîteva reminiscențe posibil vieneze în romanul Mara. Romanul apare mai întâi în foileton. Este posibil ca acest tip de editare să fi fost impus de necesități care țineau exclusiv de implicarea autorului în munca redacțională de la Vatra, 17Ibidem, 129. 18Ibidem, 130. 19Ibidem, 133. 20 Moritz Csaky, 2003, 33. 21 Cornel Ungureanu, 2001, 20. 1398 însă este posibil ca și moda foiletoanelor, atât de răspândită în Viena de la cumpăna dintre secole, să fi influențat această variantă de publicare. Lumea lui Slavici este una exemplară. Este Lumea. Tema romanului este condiția omului, devenirea acestuia întru (ne)fericire. Ca bun scriitor imperial ce este, Slavici pune în centrul demersului său romanesc Familia- una din componentele esențiale ale mitului imperial. Hubăr are 46 de ani, tot atîția cîți are Slavici când începe să scrie romanul. Hubăr a plecat de la Viena, din Centrul lumii. Ofensând Tradiția, el încalcă legile și va fi pedepsit ca atare. „Hubăr trăiește fascinația lumii de jos, a subteranei. E o ființă care coboară. Este măcelar, profesiunea sa, onorabilă, poate fi împlinită cu cinste. Dar ceva se termină. Ceea ce trăiește el- sentimentul finalului- trăiește fiecare personaj exponențial al Imperiului”22. Episodul vienez al lui Națl, calfă tînără plecată într-o călătorie inițiatică, are multe similitudini cu devenirea tânărului Slavici. În Mara se conturează un univers al femeilor (literatura ardeleană cunoaște o abundență remarcabilă a figurilor feminine voluntare, puternice). Asumându-și rolul de salvatoare ale Lumii, sau cel puțin a părții care a mai rămas din ea, femeile par a-și rata , într-un fel, menirea. Slavici este comparabil din acest punct de vedere cu un alt creator de figuri feminine puternice, Sacher-Masoch. Figura Marei, devenirea acesteia prezintă multe similitudini cu destinul unui alt personaj feminin interesant din literatura maghiară, eroina din Vrăjitoarea apelor de Kemeny Janos. Rebreanu poate fi inclus în analiza noastră în două puncte ale devenirii sale literare: momentul debutului, altul însă decât cel amintit în manuale-debutul prin nuvele- respectiv Pădurea spânzuraților și figura lui Apostol Bologa. Nicolae Gheran publica în 1974 Caietele lui Liviu Rebreanu, în care se creionează un altfel de Rebreanu, cel al începuturilor absolute, care oscila între a deveni ofițer sau scriitor, pe de o parte, respectiv scriitor de limba maghiară sau română, pe de altă parte. Journal-ul lui Rebreanu, un caiet redactat în limbile maghiară, franceză, germană și română, între 14 decembrie 1904 și 12 februarie 1908 trădează proiectele literare maghiare ale celui care avea să devină unul din cei mai de seamă romancieri români- un șir de proiecte printre care se numără un fragment de roman Cazarma, piesele Locotenentul Valko, Rivalii ( A vetelytârsak), Vâltoarea (Orveny) ,Gigi, prozele Sublocotenentul (A hadnagy), Domnul locotenent (A fohadnagy ur) si Maiorul (Az ornagy), ciclul de povestiri Scara măgarilor (Szamarletra). Vasile Voia remarcă integrarea scrierilor de început ale lui Rebreanu într-un șir de opere central-europene, în acea paradigmă a disoluției unei lumi în care aparatul birocratic al armatei funcționează anacronic și absurd. „Mai importantă decât materia propriu-zisă a epicului ni se pare ideea încadrării producției literare de început a lui Rebreanu, scrisă în limba maghiară, într-o anumită tendință evidentă la scriitorii austrieci sau cehi care au trăit și scris în epoca de disoluție a imperiului ... Un anumit sentiment crepuscular se instalează. Nu este vorba de faptul că Liviu Rebreanu îi precede ..., deși în fond cu toții provin din condiții și medii asemănătoare, cât de atmosfera generală și starea de spirit ca atare. Literatura din cuprinsul vastului imperiu se definea în primele decenii prin parodie, grotesc și absurd”23. Opera lui Rebreanu desfășoară un tip de personaj specific literaturii ex-centrice a Imperiului, care se înscrie în mult discutata paradigmă a de-realizării: tipul dezrădăcinatului. Într-o lume crepusculară, care și-a pierdut reperele și coordonatele, Omul aflat în plin proces de înstrăinare face carieră. „Apostol Bologa pare legat printr-un cordon ombilical de alte 22Ibidem, 161. 23 Vasile Voia, 2002, 154. 1399 personaje exponențiale din literatura Imperiului. Pregătindu-se a deveni ofițer asemenea celor din romanele lui Roth, Musil, Broch ș.a.m.d., ... e personajul care circulă liber prin toate literaturile ce definesc Mitteleuropa periferiilor”24. Pădurea spânzuraților afirmă statutul de ex-centric al eroului, un fel de cavaler devalorizat. Degradarea surprinsă la bravul soldat Svejk a lui Hasek, la zeul croat al războiului a lui Krleza, al ultimului Trotta din opera lui Joseph Roth este un proces care atinge o serie de valori ale imperiului. În romanul lui Rebreanu asistăm însă și la procesul invers, de re-umanizare, romanul integrându-se astfel perfect dublei tradiții a literaturii ardelene: vitalism/ disperare, idilism/fatalism, integrare/înstrăinare. Romanul lui Rebreanu urmărește devenirea acelui om psihologic de care aminteam mai înainte ca fiind una din inovațiile spiritului vienez. Omul psihologic Apostol Bologa pornește la drum, către descoperirea propriului interior, al unui înăuntru, al unui Centru al propriului sine. O altă latură a reminiscențelor vieneze se leagă de tipul de discurs cultural promovat în Ardealul interbelic în special: e vorba de discursul identitar opozițional tipic transilvanismului. Marcel Cornis Pope dezvoltă, în capitolul Crossing Geographic and Cultural Boundaries. Reinventing Literary Identities din Istoria literaturilor central-est europene, ideea dinamicii foarte complexe care a redefinit și repoziționat și extins în continuu hotarele culturilor literare ale regiunii. Literaturile Europei centrale și de est au avut, în acest sens, un rol major în (re)inventarea regiunii, și prin (re)imaginarea și (re)configurarea identității ei. Tendințele regionale ale demersurilor culturale sunt încercări de (re)găsire a acestei coeziuni și a echilibrului. Dacă tendințele regionale apar în cultura literară ardeleană imediat după război - transilvanismul promovat de intelectualii maghiari fiind un astfel de impuls regional prin excelență -, către sfârșitul anilor 1920 apar tendințe și viziuni similare și în viața spirituală și intelectuală românească din Ardeal. Paralel cu aceste tendințe regionale va câștiga teren și ideea paneuropeană sau ideea central-europeană. Această alăturare de literatură regională și deschidere europeană poate fi surprinsă, în primul rând, la Kuncz Aladar și la Ion Chinezu. Denis de Rougemont formulează o definiție a europeanului, unde înșiră multe din caracteristicile umane care vor deveni și ingredientele ideologiei transilvane. „În această moștenire culturală de Rougemont descoperă secretul omului european. Este un om dialectic, dialogic, lipsit de speranța de a-și găsi echilibrul altfel decât prin sinteze dificile, condamnat la alegere perpetuă, deci la conștientizare, la punerea sub semnul întrebării a tuturor rezultatelor și a tuturor valorilor, autorul creației... în laboratorul european... au apărut ideile de revoluție, pasiune și progres”25. Alte caracteristici, după Rougemont, ar fi gustul furios de a diferi, gustul de a fi original, spiritul de concurență și nevoia de a-și exprima adevăratul eu26. De aici deducem obsesia autodefinirii, a I statement-urilor. Transilvanismul sau ardelenismul este, în fond, un astfel de I statement, un discurs identitar, un demers de autodefinire construit pe un set de idei și sintagme cheie care nu sunt, după cum vom vedea, neapărat invenții ardelene, ci sunt, multe dintre ele, constructe teoretice specifice discursurilor central sau est europene. Obsesia alterității și naționalismul sunt și ele caracteristicile europeanului. „Dislocarea indivizilor din mediul lor familial îi supune arbitrariului, anxietății, nesiguranței materiale și 24 Cornel Ungureanu, 2001, 176. 25 Cristina Gheorghe, 2005, 76-77. 26 ibidem, 78. 1400 morale, mentale și spirituale, omul devenind dezrădăcinat, izolat și dezorientat, deschis naționalismelor, pasiunilor eclectice și sistemelor totalitare”27. Probabil că și mișcările de masă de după război au întreținut această atmosferă, anxietatea indivizilor transformîndu-se ușor într-o compensatoare ură pentru alții. Eugen Ionescu diagnostichează maladia spiritului cultural român: criza cronică de identitate și interesul obsesiv în legitimarea modelelor referențiale. Cultura maghiară ardeleană este, în opinia lui Ștefan Borbely, o cultură a dramelor și exacerbărilor identitare. Sentimentul de insecuritate colectivă poate cataliza fobiile naționaliste28, iar un astfel de sentiment este detectabil și la români și la maghiari. Analiza atentă a modernității vieneze sau central-europene de la momentul 1900, având o relevanță transeuropeană, poate facilita înțelegera complexității și fragilității celei mai recente dintre modernități: aceea din epoca globalizării - spațiul de desfășurare, împrumutând o expresie devenită celebră, a omului recent. Căci avem de-a face, și azi, cu aceeași conștiință a diferenței, a fragmentarului, aceeași nesiguranță individuală și colectivă, aceeași criză de identitate, aceeași obsesie a libertății, aceeași criză a valorilor, același pesimism și incertitudine, același proces de reașezare a interacțiunilor sociale, economice sau estetice. Bibliografie Carl E. Schorske, Viena fin-de-siecle. Politică și cultură, , Polirom, Iași, 1998. Michael Pollak, Viena 1900. O identitate rănită, Polirom, Iași, 1998. Jacques Le Rider, Europa Centrală sau paradoxul fragilității, Polirom, Iași, 2001. Cornel Ungureanu, Mitteleuropa periferiilor, Polirom, Iași,2002. Cornel Ungureanu, Proza românească de azi, Ed. Cartea Românească, 1985. Milan Kundera, Tragedia Europei Centrale, in Aurora, Oradea, 1993/2. Moritz Csaky, Viena și Europa Centrală. Modernitate vieneză-postmodernitate-globalizare, in Secolul 21, 2003/ 7-8-9. Ștefan Borbely, Grădina magistrului Thomas. Eseuri. Editura Didactică și Pedagogică, București, 1995. *History of the Literary Cultures of East-Central Europe, Junctures and Disjunctures in the 19th and 20th centuries, I-III, edited by Marcel Cornis Pope-John Neubauer, John Benjamins Publishing Company, Amsterdam/Philadelphia, 2004/2006. Gheorghe, Identitatea omului european la Denis de Rougemont, in altera 26/27, anul XI, 2005. Vasile Voia, Aspecte ale comparatismului românesc, Editura Dacia, Cluj, 2002. 27 ibidem, 78. 28 John Neubauer-Marcel Cornis Pope, 2004, 93. 1401 SLAVITATEA ÎN CONCEPȚIA LUI VELIMIR HLEBNIKOV Drd. Ana-Maria ȚIPEL (ZĂLOAGĂ) Universitatea „Al. I. Cuza”, Iași Acest articol propune evidențierea concepției mentorului futurismului rus, Velimir Hlebnikov, asupra slavității, concepție situată în descendența slavofilor și într-o fericită prefigurare a eurasianiștilor. Intenționăm să analizăm discursul hlebnikovian pentru a arăta modul în care slavitatea i-a servit drept model de a relaționa cu lumea, cu timp-spațiul acesteia, dar și ca material micro- și macroimagistic de structurare a formelor poetice adecvate de scriitorul-gânditor unei înnoiri avangardiste uimitoare, întemeiate pe forme de gândire și de creație tradiționale. Cuvinte-cheie: slavitate, futurism, forme poetice Situat la răscruce de veacuri și poziționat între două continente, Velimir Hlebnikov se raportează, ființial, la timp-spațiul în care se naște și pe care îl umple cu cuvântul-ființă cel mai viu și mai grăitor, cu însuși „cuvântul în sine”. Acest „cuvânt în sine”, puternic ancorat în textele teoretice, în creațiile poetice, în proză și în cele dramatice hlebnikoviene, este sustenabil prin formule și axiome matematice, științifice, așa cum chiar autorul lor o demonstrează. Și tot el, „cuvântul ca atare”, este cel care asigură creatorului său un alt timp-spațiu, desmărginit de ceea ce neamul omenesc măsoară prin trasarea unor granițe și a unor periodizări. Însuși Victor Vladimirovici Hlebnikov (1885-1922), mentorul futurismului rus, mărturisea direct opțiunea pentru un stat al lumii care să unească popoarele, o comunitate în care limba este înțelepciune, iar timpul - de fapt, supratimpul sau Timpul - este guvernat de legile unui limbaj unificator al popoarelor: „... limbajul transrațional este germenele limbajului universal al viitorului. Doar el îi va putea uni pe oameni. Limbile raționale îi despart.”1 Trimiterile spre un altfel de timp-spațiu propice omenirii și viitorului sunt multiple și traversează câmpia hlebnikoviană1 2 (metaforă a creației preferată de însuși autorul ei), fiind concretizate în atenția pe care poetul o acordă, în mod constant, slavității. Slavitatea este, în concepția autorului Lumiidelacapăt, etimonul unui stat al lumii, rădăcină a unității lumii atât de des vizate în creațiile hlebnikoviene. Fuziune a culturii popoarelor slave, esență a limbii universal-transraționale ridicată din „straturile surdo-mute ale limbii”, slavitatea este esența din care s-a hrănit mai apoi rusitatea, al cărei exponent este și „Principele lumii” (după cum se numea eseul său nepublicat din anul 1912), Velimir Hlebnikov. Concepția despre slavitate a autorului poemului Ka este articulată atât în textele teoretice publicate, în creațiile poetice transraționale, cât și în scrisorile sale ori în notele de jurnal, așa cum au arătat, în mai multe rânduri, criticii fascinați de puterea cuvântului autotelic hlebnikovian. Fie mărturisită în mod direct, fie întrezărită prin mixtura de teme, motive și simboluri utilizate, viziunea lui Hlebnikov în privința slavității este o constantă și constituie o importantă cheie de lectură a întregii creații a marelui gânditor. De altfel, substratul 1 Hlebnikov, V., Limbajul transrațional, în traducere de L. Cotorcea, Introducere în opera lui V. Hlebnikov, p. 263-264, Istros, Brăila, 1997. 2 Hlebnikov, V., În noaptea cea adâncă, în traducere de L. Cotorcea, Introducere în opera lui V. Hlebnikov, p. 152-153, Istros, Brăila, 1997. 1402 antropologic al creației lui Hlebnikov, impregnat puternic de rezonanțele culturii slave și ale culturii, în general, reprezintă un sol încă fertil, generator de interpretări și conexiuni din cele mai diverse, având atingeri cu domenii variate precum lingvistica, poetica, semiotica, filosofia limbajului, geopolitica, psihologia etc. Considerăm vizibilă îndatorarea viziunii hlebnikoviene panasianismului, într-o anume depășire-perpetuare a panslavismului și, totodată, intr-o fericită prefigurare a eurasianismului. Desigur, poziționarea lui Hlebnikov în descendența slavofililor necesită o privire amplă asupra orientărilor filosofice ale secolului al XIX-lea, respectiv, al XX-lea. Toți acești termeni (slavofilie, panslavism, panasianism, eurasianism, rusificare, occidentalism), cu cronologii diferite și interesante, numesc curente ale gândirii filosofice ruse antrenate în jurul axului central și comun al ideii naționale, al misiunii sfinte a poporului rus. Aflate în relație de opoziție (slavofilie - eurasianism, naționalismul rus - eurasianismul) ori în raport de complementaritate (panslavismul - eurasianismul), aceste orientări au în comun misiunea națională a poporului rus care se vedea ca o a treia Romă, având menirea sfântă a creștinării neamurilor lumii. Hlebnikov este preocupat în creațiile sale în mod constant de a dezvălui rădăcina comună a popoarelor slave, înrudirea acestora cu asiaticii, în armonie cu celelate neamuri ale lumii (europenii), împărtășind și el ideea unei misiuni sfinte a neamului în care sa ivit. Astfel, în creația în proză scrisă în perioada 1907-1908 Iunoșa - Ia - Mir (l(')iiomd-/l-Mup), Hlebnikov se întreba retoric dacă poartă vina faptului că și în el dăinuiește încă sămânța de roman, sugerând în această manieră înrudirea neamurilor, originea lor comună, care ar justifica limba unică și modelul noului stat al timpului, imperative declarate ale creației hlebnikoviene: „CTapwn Pum, kak My>K, HaknoHunca Hag CMyraon u TeMHon >i<eHCTBeHOCTbro CeBepa u KUHyn cbou ceMeHa b Monogoe Teno. Pa3Be a BUHOBaT, mto bo MHe kocthk 3 puMnaHUHa?” Bătrâna Romă, ca un bărbat aplecat deasupra întunericului tulburător al feminității Nordului, și-a aruncat semințele într-un corp tânăr. Cumva sunt eu vinovat că în mine este osatură romană? (trad. n.) Evocarea imaginii Romei este unul dintre argumentele de ordin istoric de care Hlebnikov se servește în propovăduirea unității lumii, a unificării neamurilor în noul stat al timpului. Roma este centrul spiritual al umanității, simbolul absolut al unității lumii, fiiind adesea folosit de marii poeți ai începutului de secol XX. Așadar, Hlebnikov, născut în Astrahanul îndepărtat, nu respinge legătura ființială cu romanii, în sensul misiunii spirituale a Rusiei, însă privirea sa pare mereu ațintită asupra Asiei, ceea ce denotă mai curând apropierea de panasianism (sau panmongolism), de credințele păgâne decât de ortodoxism, respectiv de catolicism. Retorica interogațiilor acestei proze este doar un pretext de a indica într-o semantică subsidiară legitimitatea poporului rus de a se extinde, într-o predestinată cuprindere a lumii întregi, întrucăt Rusia este sufletul viu al umanității. Ideea națională a datoriei sfinte de a salva omenirea pe care și-o asumă prin tradiție poporul rus este asimilată și de Velimir Hlebnikov, care nu se mărginește la a perpetua rolul Rusiei de centru al slavității, ci subliniază lărgirea sferei de influență a Rusiei asupra celorlalte neamuri ale lumii. Preocuparea aceasta îl situează pe Hlebnikov între marii gânditori și filosofi ai vremii, atenți la destinul spiritual al Rusiei 3 Hlebnikov, V., Sobrannîe socinenii, tom 3, p. 38, Sankt-Petersburg, 2001. 1403 încă din prima jumătate a secolului al XIX-lea, când s-a manifestat în stare incipientă slavofilia4. Mișcarea slavofilă a societății ruse de la jumătatea secolului al XIX-lea a avut printre adepți personalități marcante ale culturii ruse, între care A.S. Homiakov, I.V. și P.V. Kireevskii, A.I. Koșelev, K.S. Aksakov, F.V. Cijov, V. Soloviov. Acesta din urmă, fiul marelui istoric S.M. Soloviov, se întâlnește pe alocuri, sub raportul concepției despre slavitate și naționalism, cu poziția pe care o împărtășește Velimir Hlebnikov. Astfel, Vladimir Sergheevici Soloviov (1853-1900) considera că Imperiul Rus va deveni o sinteză între spiritul Orientului și cel al Occidentului, iar Rusia se va metamorfoza într-o „familie de popoare”, unite benevol, opunându-se ferm rusificării acestora. Firește, Soloviov duce pe o altă treaptă orientarea slavofilă, el respingând, ca și Hlebnikov de altfel, rusificarea forțată, luptele sângeroase, considerând că supremele bunuri morale și universale stau deasupra intereselor materiale. De altfel, observațiile lui Soloviov cu privire la rolul Rusiei în marea „monarhie universală” evidențiază dinamica dialogică ce se instituie între acesta și artistul Hlebnikov, dinamică ce relevă atât întâlnirea sub raportul ideatic dintre cei doi gânditori, cât și diferențele de opinie: „ U,e.nb Pocuu... b Sonee npaMon u BceoobeMBW^eH c.ny>i<6e xpucTuaHCKOMy geny, gna KOToporo u rocygapcTBeHHocTb u Mupckoe npocBe^eHne cyTb Tonbko cpegcTBa. Mm BepuM, hto Pocua uMeT b Mupe penuruo3Hyro 3agawy 5 Misiunea Rusiei... e mai degrabă în slujba directă și neostoită a creștismului, pentru care statalitatea și instruirea laică sunt doar mijloace. Suntem încredințați că Rusia are în lume o datorie religioasă. (trad.n.) În creația sa, Hlebnikov se arată preocupat nu doar de Rusia, ci de destinele providențiale ale popoarelor slave și, am putea spune, ale neamurilor omenești, în general. Astrahanul copilăriei, așezarea mongolă Hunskaia stavka ori Tundotovo - în care vedea lumina zilei Velimir Hlebnikov - justifică apropierea acestuia de Orient, iar această apropiere își lasă amprenta asupra registrului tematic și al motivelor operei sale. Cunoscător al legendelor populare și al credințelor străvechi tătărăști, Hlebnikov inserează creației sale poetice pagini evocatoare din istoria acestui neam și aduce în lumină figuri eroice, așa cum se poate observa chiar din prima sa perioadă de creație, într-un poem ca Hadji-Tarhan: „ Ax, MycynbMaHe, Te >i<e pycckue, H pycckuM MO>KeT ObiTb ucnaM. Munbi raa3a, HeMHoro y3kue, Kak nyTb otkpmtmh cTaBeHb paM. Ka3aHu cmpa'/K-noa CyMSeku, TaM nunucb cne3 u kpoBu peku. TaM ronySb, TeMeHeM KvpaaB, Cboux gpvaeîi onepegun H iiaga.i Ha 3eMnro CTpeMrnaB, noneT Ha oSnake nepTun. 4 Termenul inițial nu a fost acela de slavofilie, ci a fost preferat termenul slavofil, care exprima pe atunci ideea de viață a societății ruse în legătură cu dezvoltarea gândirii ruse. Asupra dualității semantice a acestui termen au existat multiple referințe, cu atât mai mult cu cât spre sfârșitul secolului al XIX-lea termenului i se adaugă o nouă nuanță, între slavofilie (slavofili) și naționalism instituindu-se sinonimia. 5 Soloviov, V., Literaturnaia kritika, p. 303, Sovremennik, Moscova, 1990. 1404 ^pyryro >i<M3Hb y3Han tot yroB, rge CMOTpUT A^pukon Poccufl, H3ru6 SpoBen nrogen rge i<pvroj, A OTOBecK bhu u mhct u CMyroB, rge gwrnuT b oawHax Accupua.”6 Oh, musulmane, ești ca și rusul, Și rusul ar putea fi musulman. Ochi blânzi, puțin îngustați Aproape ca un cadru de oblon. Gardă Kazanului stă țeapa lui Sumbeka, Acolo aunde râurile au vărsat lacrimi și sânge. Acolo porumbelul, înfricoșat de întuneric, Prietenii și i-a chemat, Și în cădere mâncând pămâmtul Prin nori o dâră-a desenat. O altă viață a cunoscut ținutul Unde Rusia privește Africa, Oamenii arcuind sferic spâncenele Sub licărirea feței și sub bronzul, Unde stăruiesc turnurile Asiriei. (trad. n.) Toposul tătărăsc devine nu doar prilej de incursiune în istoria neamului - sursă nesecată de inspirație, ci pretext de unificare a Vestului cu Estul, fuziunea fiind necesară lumii hlebnikoviene a esențelor și viziunii lui Soloviov asupra umanității. Așa cum apare încă din anul 1912 în creația Hadji-Tarhan, Astrahanul e locul din care Rusia privește Africa („rge cmotput A^pukon Poccufl” - De unde Rusia privește Africa), sub oblăduirea turnurilor Asiriei. Poezia, cuvântul poetic de fapt, are capacitatea de a reuni două lumi aparent opuse, de a aduce în dialog culturi, religii și tradiții diferite, căci cuvântul este cel care zămislește, cel care dă viață. Efuziunea lirică prilejuiește o mărturisire-cheie a poetului („Ax, MycynbMaHe, Te >i<e pycckue,/ H pycckUM \io>i<eT 6i>iti> ucnaM” - Ah, musulmane, ești ca și rusul/ Și rusul ar putea fi islam) care nu poate fi interpretată altfel decât ca rod al unui vizionarism planetar, al unei înțelegeri ce depășește cu mult limitarea spațio-geografică a contemporanilor săi, fiind evidentă deplasarea concepției lui Hlebnikov dinspre panslavism - ca unificare pașnică a popoarelor slave - spre panasianism, în sensul reconcilierii Orientului cu Occidentul. În viziunea hlebnikoviană microspațiul din Kazan devine emblemă a spațiului slav și, concomitent, oglindire a macrospațiului lumii, matrice în care universul își proiectează legile. O Rusie între Europa și Asia devine mijloc de acces spre adevărata cunoaștere, căci ieșind din mările Rusiei, poetul năzuiește spre nașterea unui nou neam de oameni („^pyryro '/i<ii3in> Y3iia„i tot yron,/rge cmotput A^pukon Poccua” - O altă soartă a aflat ținutul/De unde Rusia privește Africa), circumscris Eurasiei, un loc în care coexistă Alexandru Macedon, Hannibal, 6 Hlebnikov, V., Sobrannîe socinenii, tom 3, p. 121, în red. R.V. Duganov, IMLI RAN, Moscova, 2002. 1405 Copernic, Jan Hus, Razin, Lomonosov și chiar Hlebnikov însuși (Copiii Vidrei). Forțele Rusiei, așa cum apar în poemul amintit, sunt Volga și Ra, imagini care constituie centrii poetico-semantici ai creației hlebnikoviene. Volga, hotarul natural de odinioară, justifică proiectarea slavității dincolo de granițele asociate de omenire ținutului rus, constituind argumentul natural invocat de Hlebnikov în sprijinul statului nou de oameni, un stat eurasiatic. Deosebit de interesantă ne apare asocierea sinestezică a imaginii râului cu Ra, figură emblematică a pantheonului egiptean (zeul sorelui), asociere care în poemul Hadji-Tarhan are menirea de a susține concepția autorului cu privire la legile ciclice ale istoriei. Ra este și numele antic al râului Volga, corespondența dintre cele două imagini sugerând voința supremă, primordiile care cheamă omenirea spre începutul-armonie, spre natură, într-o ciclicitate impusă de legile firești ale naturii și ale timpului laolaltă. Cu conotații profunde în imaginarul slav și în cel egiptean deopotrivă, Ra simbolizează forțele cosmice care pot intra în relație cu anima mundi, restituind omenirii echilibrul ontologic. În acest punct, devine evidentă orientarea hlebnikoviană spre eurasianismul pe care îl precede sau, în orice caz, pe care îl sesizează încă din vremea în care acesta era în matca intelighenției ruse. Eurasianismul este un concept geopolitic, care începe să se manifeste, în varianta lui clasică, odată cu apariția la Sofia a cărții mentorului acestei orientări, N.C. Trubețkoi, Europa și umanitatea (EBpona u ueioBeuecmBo), în anul 1920. În această lucrare, ca și în articolul Despre adevărul și falsitatea naționalismului (06 uctuhhom u djichom iidiiuornuirse).. inclus în volumul Exod către Occident, publicat în anul următor tot la Sofia -de către lingvistul Roman Jakobson (1896-1982), etnologul Nikolai Trubețkoi (1890-1938), geograful Piotr Savițki (1895-1968) și istoricul Ghiorghi Vernadski (1887-1973) - Trubețkoi atrăgea atenția asupra dimensiunilor spirituale și a caracterului poporului rus care ar reprezenta țelul activității culturale și politice a națiunii și a statului. Trubețkoi, alături de ceilalți iluștri gânditori aflați în exil, e tot mai preocupat de definirea identitară a rușilor în raport cu Europa, marcând astfel epoca fondatoare a eurasianismului. Și Hlebnikov s-a arătat interesat de raportul Rusiei cu Alteritatea prin oglindirea antagonistă, atât înspre Orient, cât și înspre Occident, identificând soluția reconcilierii celor două lumi în poziționarea geografică unică a Rusiei. Astfel, eurasianismul hlebnikovian constă în înțelegerea Rusiei ca spațiu intermediar, între Asia și Europa, care unește, paradoxal, două vârste, două culturi și diferite opțiuni religioase, întru instaurarea statului „budetlianin” al lumii, în propovăduirea unei noi umanități al cărei creuzet pare să fie Astrahanul. Viziunea aceasta asupra Astrahanului-rădăcină a slavității, a esenței ființei, este mărturisită nu doar în poemul amintit din anul 1912, ci și în alt loc, într-o scurtă proză, datată 26-27 noiembrie 1918: „Astrahan este fereastra spre India.”7 Așadar, deschidere spre marea lume și oglindire a universului întreg, la intersecția dintre culturi și religii diferite, Astrahanul reunește liniile de forță ale popoarelor lumii, care au hrănit legitima năzuință a lui Hlebnikov de a contura legile noului stat al lumii, croit după modelul oferit de spațiul slav. Accepția aceasta se desprinde și din articolul său Statul indo-rușilor din septembrie 1918: „În Astrahan - se adună trei lumi: cea ariană, indiană și caspică, într-un triunghi alcătuit de Hristos, Buda și o Mahomed.”8(trad. n.) Confluența religiilor și conectarea celor trei mari destine ale umanității 7 Hlebnikov, V., Mbicnu no noeodY-’ „...AcTpaxaHt - okho b Hhjhm.”. în Sobrannie socinenii, tom 3, p. 236, IMLI RAN, Moscova, 2002. 8 Hlebnikov, V., Hndo-pyccKuu coioj: „B AcTpaxaHH, coejnHaro^en Tpn Mnpa: apnncKnn, HHgHHCKHH n KacnnncKHH, Tpcyro.iHHK XpncTa, Eygti n MaroMeTa”, în Sobrannie socinenii, tom 3, p. 231, IMLI RAN, Moscova, 2002. 1406 își au punctul de referință în Astrahanul copilăriei lui Hlebnikov, căci acolo cuceritorii și cuceriții conviețuiesc pe strunele Asiei insulare, din care s-au desprins Persia, India, Rusia, Siria, Afganistanul, China, așa cum se arată în articolul amintit. Istoria comună a acestor neamuri îndreptățește căutarea rădăcinilor în timp-spațiul ivirii lor, în obârșia înscrisă în apele Volgăi, iar Astrahanul - centru al noului stat - este un nou mit pe care creația futuristului îl naște și îl propovăduiește în repetate rânduri, justificând conștiința hlebnikoviană de sorginte panasiatică, orientalistă. Totodată, recursul insistent la unitatea în diversitatea religioasă instituită în spațiul în care „triunghiul” Hristos, Buda, Mahomed inspiră complementaritate, cumpătare, echilibru, face ca Hlebnikov să se situeze în avangarda eurasianiștilor, a căror viziune s-a sprijinit pe fundamente spirituale, pe tolerarea păgânismului popoarelor necreștine ale Eurasiei, pe propovăduirea creștinismului, într-o anume afinitate cu budismul și cu islamul.9 Slavitatea reprezintă una dintre coordonatele definitorii ale întregii creații hlebnikoviene. Înțeleasă ca origine, dar și ca devenire a popoarelor slave, implicit a Rusiei, și urmărită în etapele istorice succesive, aceasta - reconstituită cu ajutorul imaginilor evocatoare, al eroilor legendari și al faptelor acestora, al figurilor istorice cunoscute ori al transformărilor care au avut loc la nivelul limbii - prefigurează imaginea lumii înseși. Toate aceste metamorfoze sunt prospectate istoric, în diacronia lor și, în același timp, în sincronia cerută de rădăcina comună a tuturor fenomenelor, de slavitatea însăși, considerată a fi „rădăcină pătrată din nu-unitate” (Surorile fulgere). Astfel, creațiile hlebnikoviene trimit atât la perioada preistorică a slavității înscrisă între preistoriile celorlalte popoare (Copiii Vidrei, Zanghezi), cât și la perioada veche rusă (Maestrul și învățăcelul), la eposul eroic (Monumentele, Și-atunci când mistuit de foc, globul pământesc), la elemenetele istorice propriu-zise (Noapte pe Neva, O noapte în fața Sovietelor). În etapa de început a creației sale, Hlebnikov este preocupat de perioada preistorică, a cărei alegorie o transpune în Copiii Vidrei (1911-1913). Incursiunea în illo tempore, în „noaptea cea adâncă”10 a începuturilor, se țese din imagini metaforice și în personaje legendare pe seama cărora este pusă nașterea universului: „Legănând primele zile ale fericirii de aur, Muma Lumii, Vidra, iese din valuri...”. Fericirea de aur pare să fie obiectivul instituirii noului stat hlebnikovian al lumii, adică al spațiului-timp necesar manifestării viitoarei umanități, care ar trebui să se întoarcă la origini pentru a regăsi esențele, pentru a se recunoaște pe sine în centrul lumii. Considerăm că asocierea metaforică a stării de „extasis” (reverberațiile heideggeriene sunt susceptibile în acest construct) cu simbolistica aurului nu se naște din rațiuni plastice, pur expresive, ci transpune opțiunea autorului pentru așezarea slavității într-o ierarhie a neamurilor lumii. Poziționarea slavității în fruntea acestora, deci instituirea ei drept sămânță a noului stat hlebnikovian, nu se întemeiază doar pe noblețea, puritatea, plusvaloarea conotate de metalul prețios, cât mai curând pe relația ei cu soarele sacru, din a cărui energie prin unda luminoasă s-au întrupat popoarele. Nașterea Universului înfăptuită de Copiii Vidrei prin înlăturarea sorilor potrivnici vieții este tema dramei cu același nume, așa cum mărturisea Hlebnikov în eseul din 1919, Svoiasi (Casa mea): 9 A se vedea, în acest sens, Chaudet, D., Parmentier, F., Pelopidas, B., Imperiul în Oglindă. Strategii de mare putere în Statele Unite și în Rusia, trad. de Gabriela Siclovan, Cartier, Chișinău, 2008. 10 În noaptea cea adâncă este titlul unui poem hlebnikovian, însă accepția folosită în acest context este aceea a metaforei, în care întrevedem concepția autorului cu privire la nașterea Universului. Legitimitatea acestei accepții este conferită și de recurența imaginii poetice, atât în versuri, cât și în proză. 1407 „ În Copiii Vidrei am folosit strunele Asiei, aripa ei grea de fontă și, urmărind destinele diferite ale personajelor de-a lungul veacurilor, dar în același timp sprijinindu-mă pe cea mai veche tradiție a lumii despre starea de foc a pământului pe care am descoperit-o la oroci, i-am pus pe fiii Vidrei să arunce cu sulița în soare și să ucidă doi dintre cei trei sori, pe cel roșu și pe cel negru. Astfel, Orientul oferă aripilor fiului Vidrei densitate, în timp ce Occidentul îi conferă o fluiditate aurie.”11 Confesiunea autorului dă seama nu atât de întinsa cuprindere a cunoștințelor sale (a fost poet, ornitolog, cu reale achiziții matematice, fizice, astronomice, istorice etc), cât mai ales de sistemul filosofic de gândire în care cosmogonia vizată de el este legată de strunele Asiei. Dincolo de sincretismul inerent limbajului hlebnikovian, inserat în metafora strunelor-cuvinte și în structura muzicală a creațiilor dramatice, atrage atenția o altă imagine - „aripa ... grea de fontă”, care se construiește pe simbolistica metalului, bronzul fiind amintit și în alte contexte hlebnikoviene. Nivelul simbolic conotează rezistența, duritatea, neclinitirea - orientalismul ca o veritabilă barieră împotriva timpului și, totodată, sugerează o comunitate fără fisură, aceea a Răsăritului și a Apusului laolaltă. Această semantică subsidiară legitimează preferința poetului pentru slavitate ca model al unui stat al Timpului. Mai mult, confesiunea din Svoiasi cuprinde imaginea panoramică asupra nașterii popoarelor survenite victoriei solare, într-o corespondență susținută de mitologiile slave (transpuse în Zeul fetelor), panasiatice (legenda amintită a orocilor de pe Amur, alegorizată în Copiii Vidrei), egiptene (în poemul în proză Ka) etc. Dacă pentru pământul asiatic Hlebnikov găsește echivalența în sunetul bronzului, pentru slavitate aceasta ar fi în „sunetul de aur”, iar pentru africani, argintul: „ Pentru Egipt am luat drept reper anul 1378 î.e.n., când vechile credințe ale Egiptului s-au frânt ca un mănunchi de vreascuri când zeitățile-persoane au făcut loc Soarelui [...]. Dacă e să definim pământurile ca sunete, Zeul fetelor e un sunet de aur, Ka e un sunet de argint, iar poemul Copiii Vidrei e un sunet de fier și de bronz. Sonul asiatic al Copiilor Vidrei, Sonul slav în Zeul fetelor și 12 Sonul african - în Ka.”11 12 Nașterea lumii pare să subîntindă trei etape, însoțite de sonuri alese, corespondente ale caracteristicilor celor trei neamuri și ridicate pe semnul lui Unu, simbolizat de victoria primordială a unuia dintre cei trei sori. Concepția lui Velimir Hlebnikov despre slavitate ca paradigmă a noii lumi este în bună măsură explicitată într-unul din articolele sale nepublicate, datat în anul 1913, unde autorul se identifica cu „luptătorul unui regat ce va să vină” și consfințea principiile acestui nou stat: „1. [...] Noi suntem vocea destinului. Am ieșit din adâncurile mării ruse. Noi, luptătorii, vom pune bazele unui nou neam de oameni într-un nou stat. 2. Afirmăm insula gândirii dinlăuntrul limbajului în sine, aidoma mâinii care are cinci degete, trebuie să se sprijine pe cele cinci raze de suntete, vocale sau consoane, care străbat cuvântul cu forma lui palmată [...] În vorbirea noastră sunt destule exemple de structuri pentagonale, care au forma stelelor de mare. 11 Hlebnikov, V., Casa mea, în traducere de L. Cotorcea, Introducere în opera lui V. Hlebnikov, p. 251-252, Istros, Brăila, 1997. 12 Hlebnikov, V., Casa mea, în traducere de L. Cotorcea, Introducere în opera lui V. Hlebnikov, p. 252, Istros, Brăila, 1997. 1408 3. Cerem să se deschidă barajele pușkiniene și să cadă coloana lui Tolstoi, pentru ca • 13 limba rusă să cadă în cascade nezăgăzuite.” 13 Sunt evidente, încă din primele principii enunțate de autorul limbajului transrațional, ca fiind necesare noului model al lumii căteva constante de viziune, care fac ca planul gândirii și planul creației să fie definitiv interrelaționate. Noul stat „budetlian” al lumii, ridicat pe modelul slavității, se structurează pe legi ale timpului și pe legi ale limbajului, altele decât cele consemnate prin tradiție, datorate unei înțelegeri inadecvate, de suprafață a realității, ori -mai degrabă, legi încifrate, înscrise adânc în tradiție și menite spre revelare „semănătorului de ochi” (așa cum înțelegea Hlebnikov în poezia Singurătatea artisului, sub semnul unei vizibile nostalgii poetice). În consecință, înțelegerea prototipului mundan pe care îl propune Hlebnikov nu se poate înfăptui în afara Timpului și a Limbii, care se întrepătrund și condiționează ființarea în egală măsură. În mod firesc, decriptarea acestor legități constituie obiectul altor analize menite să configureze statul hlebnikovian, așa cum se desprinde acesta din creațiile futuristului rus. Eseul de față se limitează la a sublinia rolul fundamental ce îi revine slavității în paradigma noii lumi, paradigmă furnizată de creuzetul avangardelor ruse pe care, fără îndoială, Velimir Hlebnikov le-a reprezentat cu strălucire și le-a depășit cu mult. Aknowledgement: This work was supportedby the European Social Fund in Romania, under the responsibility of the Managing Authority for the Sectorial Operational Programme for Human Resources Development 2007-2013 (grant POSDRU/88/1.5/S/47646). BIBLIOGRAFIE În limba rusă: XneSHukoB, B., CodpaHue couuHeHuU b 6 moMax, peg. P. ^yraHoB, Hacnegue, MockBa, 2000-2006. ^yraHoB, P., BenuMup XnedHUKOB.npupoda TBopuecmBa, MockBa, 1990. ConoBbeB, B.C., HumepamypHan kpumuka, CoBpeMeHHuk, MockBa, 1990. În limba română și în alte limbi: Chaudet, D., Parmentier, F., Pelopidas, B., Imperiul în Oglindă. Strategii de mare putere în Statele Unite și în Rusia, trad. de Gabriela Siclovan, Cartier, Chișinău, 2008. Cooke, R., V. Hlebnikov. A critical study, University Press Cambridge, 1987. Cotorcea, L., Introducere în opera lui V. Hlebnikov, Istros, Brăila, 1997. Cotorcea, L., Avangarda rusă. Antologie, traducere, note, Editura Universității „Al. I. Cuza”, Iași, 2005. Koulieri, O., Russian Eurasianism & the Geopolitics of the Black Sea, http://www.da.mod.uk/CSRC/documents/Special/S43/S43.pt4, 16 august 2010. Petrovich, M.B., The emergence of Russian Panslavism, Columbia University Press, New-York, 1956. Walicki, A., The Slavophile Controversy. History of a Conservation Utopie in 19 Century Russian Thought, Clarendon Press, Oxford, 1975. 13 Hlebnikov, V., Articol nepublicat, în traducere de L. Cotorcea, Introducere în opera lui V. Hlebnikov, p. 244245, Istros, Brăila, 1997. 1409 CRIMĂ ȘI PEDEAPSĂ... ȘI RENAȘTERE 5 5 5 Drd. Marius IOSIF Universitatea ”Petru Maior” - Târgu-Mureș Articolul se axează pe problema momentului revelatoriu care face din Dostoievski nu doar un foarte mare scriitor, ci și un iluminat căruia ruptura de nivel îi deschide sensibilitatea spre un sacru real, cu totul diferit de cel sintetic, cum am numit sacralitatea religiilor istorice. Cuvinte-cheie: sacru real, sacralitate, renaștere Există, cu siguranță, doi scriitori Dostoievski: primul cel de dinaintea arestării, condamnării și deportării sale din 1849 și un al doilea Dostoievski, de după acest eveniment crucial. Primul Dostoievski este cel care a scris, Oameni sărmani, Dublul, Un roman în nouă scrisori, romane și nuvele de fină observație psihologică, în vreme ce al doilea, marele Dostoievski, e cel care avea să scrie Omul din subterană, Crimă și pedeapsă, Idiotul, Adolescentul, Demonii și Frații Karamazov. ’ 5 » Care a fost calea care a făcut din scriitorul talentat, dar obișnuit totuși, un foarte mare scriitor, iar prin mare scriitor vom înțelege un vizionar și un om profund religios ? Evenimentele vieții sale transpar în operă, dar nu e vorba doar de observațiile sale și de evenimentele cotidiene - Dostoievski era un mare cititor de presă - care i-au oferit materialul analizelor sale, ci de Evenimentul crucial care a produs mutația gândirii și sensibilității sale. Ceea ce frământa intelighenția rusă în acea perioadă erau marile narațiuni1. Pornită pe drumul modernizării prin hotărârea unui singur om, Petru cel Mare, țar între 1682-1725, Rusia se va mișca încet, nu numai datorită indolenței, ci și a unui feudalism înrădăcinat adânc. Rusia 2 avea să fie secole de-a rândul marcată de o profundă sfâșiere între o minoritate1 2 care dorea modernizarea de tip european și o majoritate ce nu se lăsa schimbată, mai ales că nobilimea, care acceptase schimbarea de formă, nu putea accepta o schimbare de fond ce i-ar fi lezat interesele economice. Intelighenția rusă era în căutatarea unor soluții, a unor metapovestiri, 1 Jean-Francois Lyotard, Postmodrenul pe înțelesul copiilor, Traducere de Ciprian Mihali, Editura Biblioteca Apostrof, Cluj, 1997. „Aceste povestiri nu sunt mituri în sensul de fabule (nici măcar povestirea creștină). Desigur, asemeni miturilor, ele au ca scop legitimarea instituțiilor și practicilor sociale și politice, a legislațiilor, a eticilor, a modurilor de a gândi. Dar spre deosebire de mituri ele nu caută această legimitate într-un act originar întemeietor, ci într-un viitor de atins, dică într-o Idee de realizat. Această Idee (de libertate, de„lumină”, de socialism etc.) are o valoare legimantă, pentru că este universală. Ea orientează toate realităile umane și oferă modernității modul său caracteristic: proiectul, acel proiect despre care Habermas spune că a rămas neîmplinit și că trebuie reluat, reînnoit”, p. 23-24. 2 Albert Camus, Omul revoltat, Traducere de Mihaele Simion, Editura RAO, București, 1994. „În această țară tânără, fără tradiție filosofică, oameni foarte tineri, frați ai liceenilor tragici ai lui Lautreamont, s-au împodobit cu gândirea germană și i-au încarnat, prin sânge concluziile. Astfel un „proletariat de bacalureați” a preluat ștafeta marii mișcări de emancipare a omului, pentru a-i da înfățișarea cea mi convulsionată. Până la sfârșitul secolului al XIX-lea, acești baclaureați n-au fost niciodată mai mulți decât câteva mii. Totuși, doar ei, în fața absolutismului celui mai compact al vremii, au pretins să elibereze și, în mod provizoriu, au contribuit la eliberarea efectivă a patruzeci de milioane de mujici. Aproape toți au plătit această libertate prin sinucidere, execuție, ocnă sau nebunie”, p. 341. 1410 mari narațiuni presumtive, care să-i justifice și să-i autorizeze o acțiune efectivă de schimbare socială. Revoluția franceză indicase calea și creease un curent revoluționar care își căuta justificări narative așa cum era filosofia lui Hegel, dar și ideile utopice care începuseră să circule în Occident și care erau dezbătute, împrumutate și adaptate Rusiei. Lentoarea schimbărilor avea să ducă la o nerăbdare care va lua forme tot mai violente, ajungându-se până la terorism. În acest climat, Dostoievski participă la întâlnirile cercului de intelectuali liberali al lui Mihail Petrașevski, un gânditor social cu tendințe socialist-utopice, inspirat de Saint-Simon, Fourier și Proudhon. Deși cercul nu era unul revoluționar, se discutau idei ce vizau mari schimbări sociale, iar una dintre ele era desființarea iobăgiei. Dostoievski, după recitarea odei lui Pușkin despre desfințarea iobăgiei, avea să-i replice cuiva din asistență care făcuse observația că aceasta nu se putea obține decât printr-o revoluție: „Ei bine, fie și prin revoluție!” Discuțiile cercului sunt considerate subversive și conducătorul cercului împreună cu treizeci și patru de participanți sunt arestați de regimul țarului Nicolai I, judecați, și împotriva a douăzeci și unu dintre acești, printre care se număra și Dostoievski, se pronunță sentința pedepsei capitale. După opt lui de detenție, la 22 decembrie 1849, condamnații sunt duși în piața Semionovski pentru a fi executați. Într-o scrisoare adresată fratelui său, Dostoievski relatează: „Ni s-a citit sentința de condamnare la moarte, ni s-a dat crucea s-o sărutăm, s-au frânt niște săbii deasupra capetelor noastre și am fost îmbrăcați în cămăși albe. Trei dintre noi au fost legați de stâlp în vedere execuției. Eram al șaselea, căci eram chemați trei câte trei, făceam parte dintr-a doua serie și nu mai aveam de trăit decât câteva clipe. Mi-am adus atunci aminte de tine, frate, și de toți ai tăi. În ultimul moment, numai tu erai în mintea mea și am înțeles atunci cât te iubesc. Am mai avut timp să îmbrățișez pe Plesceev și pe Durov, care erau lângă mine, și să-mi iau rămas bun de la ei. S-au auzit atunci trâmbițele sunând retragerea, cei legați la stâlp au fost dezlegați și ni s-a citit că maiestatea-sa imperială O ne dăruise viața”3. Relatarea de mai sus nu poate spune mai nimic despre profunzimea experienței reale care va transpare însă în textele ulterioare, în care se va vădi și răsucirea4 de conștiință care a făcut din „revoluționarul” Dostoievski, un om profund religios, nu atât în sensul credinței, ci al unei nemărginite înțelegeri și al iubirii de aproape. Din registrul virtual al teoretizărilor sociale, Dostoievski, devenit prin succesul său literar o personalitate, coboară brusc în registrul sever al morții personale. Marele cutremur are loc ducând la o schimbare radicală a modului său de a simți și gândi. „Smuls din conștiința comună, azvârlit în afara singurei lumi reale, a cărei realitate este fondată tocmai pe această conștiință comună, - căci pe ce altă bază s-ar fi putut vreodată fonda realitatea ? - Dostoievski s-a aflat suspendat între cer și pământ. Pământul i-a alunecat de sub picioare iar el nu știe de fapt ce i se întâmplă : moartea, ori a doua renaștere, miraculoasă”5. Ceva crucial se întâmplase și Dostoievski se referă la acel ceva în Idiotul. Prințul Mîșkin, așteptând să fie primit de generalul Ivan Feodorovici Epancin, cu a cărui soție, 3 Apud Tudor Vianu, op. cit., p. 139. 4 Platon, Republica, Traducere de Andrei Cornea, Editura Științifică și Enciclopedică, București, 1986. „Discuția noastră arată însă -am spus eu - că, după cum ochiul nu e în stare să se întoarcă spre strălucire dinspre întuneric, decât laolaltă cu întreg corpul, la fel această capacitate prezentă în sufletul fiecăruia, ca ți organul prin fiecare cunoaște, trebuie să se răsucească împreună cu întreg sufletul dinspre tărâmul devenirii până ce ajunge să privescă la ceea-ce-este și la măreața lui strălucire. Binele pe aceasta o numim, nu ?”, 518c, p. 317. Răsucirea, mutația, de care vorbește Platon, este, se pare, chiar acea capacitate revelatorie care permite un salt al gândirii. 5 Lev Șestov, Revelațiile morții, Traducere de Smaranda Cosmin, Editura Institutul European, Iași, 1993, p. 29. 1411 Elizaveta Prokofievna, se știa rudă îndepărtată, începe o discuție cu lacheul generalului, povestindu-i execuția la care asistase în Frața, la Lyon. „O să-ți pară ciudat, de necrezut, chiar, dar, - spunea prințul - cu puțină imaginație, te poate încerca și o asemenea idee. Gândește-te, de pildă, la cele ce se-ntâmplă în caz de tortură; toate acestea îl distrag pe om de la suferința morală într-așa fel, încât, până în clipa morții, numai rănile îl chinuiesc. Dar principala, cea mai groaznică suferință nu ți-o pot pricinui rănile, ci conștiința, certitudinea că peste un ceas, apoi peste zece minute, apoi peste o jumătate de minut, peste o clipă, sufletul ți se va despărți de trup, că n-ai să mai fii om și că asta-i absolut sigur, mai ales că-i absolut sigur”6. De ce insistă Dostoievski asupra acestui absolut sigur ? Cu siguranță, pentru că trăise acea realitate. Momentul prin care trece Dostoievski e similar celui din ritul de inițiere7, când tânărul novice, dus la casa din pădure e înspăimântat cu ajutorul bull roares-urilor și e convins că va muri. Omul, ființă a posibilului ce din prezentul său mental construiește și alege dintre multiplele variante ale viitorului, își creează diferite scenarii asupra lui, se trezește închis în prezent, gândurile vagante se opresc și el rămâne cu o singură variantă în față: neființa. În registrul real evantaiul posibilelor se îngustează până la dispariție și viața se restrânge la atât cât este. Ce se poate întâmpla atunci când căile toate se închid ? Prințul Mîșkin relatează cazul unui om care fusese condamnat la moarte pentru crimă politică. Urcat pe eșafodul unde urma să fie împușcat trăiește efectiv sentimentul sfârșitului până în momentul în care i se anunță grațierea, prin comutarea pedepsei. Dostoievski își relatează prin intermediul unui personaj propria experiență. „Cunoscutul meu era al optulea pe lista condamnaților și deci urma să fie executat în seria a treia. Un preot, cu o cruce în mână, se apropie rând pe rând de fiecare. Asta însemna că nu le rămăsese decât cinci minute de trăit, atâta tot. El spunea că cele cinci minute îi părură de o durată nesfărșită, de o bogăție imensă; i se părea că în aceste cinci minute are de trăit atâtea vieți, încât n-avea nici un rost să se gândească de pe acum la clipa cea din urmă și, ca atare, omul se apucă să-și facă ultimele dispozițiuni ; își împărți deci timpul în felul următor : două minute pentru a-și lua rămas bun de la prieteni, două - ca să se gândească la sine însuși și-i mai rămânea un minut ca să arunce cea din urmă privire în jurul său...... Nesiguranța necunoscutului și oroarea față de acel ceva nou care va fi și trebuie să survină îndată erau insuportable ; dar nimic, spunea el, nu i se păruse în acele clipe mai îngrozitor decât gândul continuu : „Dar, dacă ar fi să nu mor ? Dacă ar fi să mă întorc la viață ? ce infinit ! Și mi-ar aparține în întregime ! Aș transforma atunci orice clipă într-un secol, n-aș pierde nici una măcar, aș drămui, socotind cu zgârcenie fiecare minut pentru a nu irosi nimic zadarnic !” Spunea că în cele din urmă gândul acesta îi devenise atât de nesuferit, atât de o chinuitor, încât ar fi vrut să fie împușcat cât mai repede”8. Dacă primul Dostoievski este un scriitor ce se bazează pe experiența sa de viață, descriind omul de pe o poziție de autoritate auctorială, urmărind ca un fin psiholog trăirile personajelor, al doilea Dostoievski își scrie operele pătruns de experiența sa de moarte. Berdeaev observa : „Însemnările din subterană” împart creația lui Dostoievski în două perioade. Până la „Însemnări...” era încă psiholog, deși cu psihologia sa originală el este un umanist plin de compătimire față de „oamenii sărmani”, 6 F.M. Dostoievski, Idiotul, Traducere de Tamara și Nicolae Gane, Editura Pentru Literatură Universală, Bucrești, 1962, p. 52. 7 Mircea Eliade, Încercarea labirintului, Traducere de Doina Cornea, Editura Dacia, Cluj-Napoca, 1990. „Fie că e vorba de inițiere obișnuită sau extraordinară, scenariul este mereu acela al unei morți simbolice urmată de o renaștere, de o înviere”, p 136. 8 F. M. Dostoievski, op. cit., p. 101. 1412 față de „umiliți și obidiți” și de eroii „Casei Morților”. Cu „Însemnările...” se înfiripă dialectica genială a lui Dostoievski. Deja el nu mai este psiholog, e metafizician, cercetează până în străfunduri tragedia spiritului uman. De acum nu mai este umanist în sensul vechi al cuvântului, are puține în comun cu Georges Sand, Victor Hugo, Dickens etc. A rupt definitiv cu umanismul lui Belinski. Dacă este și umanist, atunci umanismul său este cu totul nou, tragic. Omul pătrunde și mai mult în esența creației sale, iar destinul omului constituie obiectul exclusiv al interesului. Însă omul nu se socoate în dimensiunea plată a umanismului, ci în cea de adâncime, cu lumea nouă dezvăluită a spiritului”9. Rodion Romanovici Raskolnikov, personajul romanului Crimă și pedeapsă, e, ca și cel al Omul-ui din subterană, un om bolnav și a cărui boală constă într-un exces de conștiință. 5 î ii „Vă jur, domnilor, că a fi prea conștient, a fi hiperconștient e o boală ; boală ca toate bolile. Pentru uz curent, oamenilor le-ar fi destul și prea destul dac-ar rămâne la conștiința umană de rând, așadar, la jumătatea sau chiar la un sfert din porția luată asupră-i de omul evoluat din nenorocitul nostru secol al nouăsprezecelea... Dar, domnilor, - spune anonimul personaj -unde-i individul capabil să se umfle-n pene, s-o facă pe grozavul cu bolile de care suferă ? Adică, ce spun eu ? O fac toți, care mai de care; se fudulesc pe-ntrecute cu bolile lor - iar eu poate chiar mai mult ca alții. Dar să lăsăm vorbăria; obiecția mea era absurdă. Ceea ce n-o să mă împiedice a rămâne ferm convins că nu numai prea multă conștiință, dar orice conștiință reprezintă o calamitate”10. Hiperconștiința e boala unei ființe captive în spațiul virtual al minții sale. Dacă în Omul din subterană, Dostoievski urmărește simptomele și pune un diagnostic care constă în esența sa într-o decorporalizare, desensibilizare și abstractizare a ființei umane, în Crimă și pedeapsă, el va arăta căile vindecării, nu, desigur, la modul explicit, ci implicit. Apatia care îl cuprinde pe Raskolnikov, delăsarea în care cade, însoțite de o mizerie de nedescris, sunt semnele unei captivități lăuntrice, ale unei decorporalizări în folosul unei morbide „meditații”. Mitul e condus romanesc cu întreaga artă a unui scriitor realist și intuiția stărilor psihice ale personajului inventat, dar avem de-a face cu un mit romanesc, nu cu un roman mitic și asta pentru că ceea ce-l conduce pe Dostoievski în scrierea sa e un înțeles de dincolo de înțelesuri, obținut prin experiența de moarte. Romanul e pasionant prin amănunte, prin felul în care Raskolnikov e prezentat pas cu pas pe calea sa. Ideea răului, o dată încuibată, naște o viclenie de nebănuit la un idealist cum este, de fapt, Raskolnikov. Eroul începe prin a face o repetiție a acțiunii propuse și descoperă că pălăria sa, un țilindru ponosit, fără boruri, era ridicolă și putea atrage atenția cuiva, devenind un indiciu. Urcând treptele spre apartmentul bătrânei cămătărese, Raskolnikov se întreabă: „Dacă de pe acum mi-e frică, ce-ar fi dacă aș veni într-adevăr aici pentru ceea ce vreau să fac ?” Teama eroului ține de ieșirea în realitate, din registrul virtual în care se simte închis. Lupta cu sine nu e una morală, ci existențială, e încercarea unui om din subterană de a ieși afară, de a renaște, în fond. „Și atunci soarele o să lumineze tot așa!” își spune el, în treacăt, presimțind trecerea într-o altă lume. Raskolnikov descoperă suferința umană prin întâlnirea familiei Marmeladov și, din nou, prin fata batjocorită ce stătea pe o bancă în parc și pe care un individ odios încerca să o ademenească. Se implică din nou, mânat de aceeași generozitate, ca apoi să renunțe. 9 Nikolai Berdiaev, Filosofia lui Dostoievski, Trducere de Radu Părpăuță, Editura Institutul European, Iași, 1992, p. 17. 10 F. M. Dostoievski, Însemnări din subterană din Dostoievski , Opere, Volumul 4, Editura pentru Literatură Universală, București, 1413 Generozitatea lui Raskolnikov e una ce vine din minte, în numele dreptății, iar nu din inimă. Amețit de foame intră într-un birt unde mănâncă și bea un păhărel de vodcă care îl trage la somn și, nemaifiind în stare să gândească, amețit, se culcă în niște tufișuri. Visul pe care îl are e legat de o scenă cumplită din copilărie în care asistase la omorârea în bătaie a unui cal istovit. Cutremurătoarea scenă ivită din adâncurile subconștientului îl purifică pe moment căci trezindu-se din nou în fața proiectului său acesta îi apare în toată monstruozitate sa și simte că e peste puterile lui să-l înfăptuiască. Ușurat, va spune: „Doamne! Se ruga el... Arată-mi calea și am să renunț la... visul acesta blestemat !” Fără să-și poată explica de ce, eliberat de povara gândului criminal, alege, în locul drumului cel mai scurt spre casă, un drum ocolit prin piața Sennaia unde nu avea nici o treabă și nu-l atrăgea nimic. Mai târziu nu-și va putea explica de ce alesese acea cale. Probabil aici e cheia romanului; dacă ar fi renunțat, Raskolnikov ar fi rămas un om fără păcat, dar abia prin păcat și-apoi prin îndurarea pedepsei ajunge la mântuire. Calea deschisă de Dumnezeu nu e una simplă, de evitare a păcatului. Și Raskolnikov răspunde provocării, și încă având câteva idei originale - lațul pentru topor, pachețelul cu un așa-zis obiect de amanetat, legat cu multe noduri pentru a-i distrage atenția cămătăresei - și comite crima. O dată comisă, crima care, imaginată, nu părea a mai avea vreo consecință în planul conștiinței, pune o graniță de netrecut între cel care fusese până atunci și cel de acum. Crima îl dedublase, făcând din el un om ce niciodată nu va mai putea fi el însuși. Marea ruptură, deși explicabilă în plan moral, este, dacă avem în vedere experiența lui Dostoievski, o ruptură de nivel11. Realitatea sa mentală se dezagregă și, Raskolnikov cade în percepție. Lumea, mereu supravegheată, judecată și organizată de eu, începe acum să plutească în derivă. Gândirea sa proiectivă se oprește, acea minte de deasupra minții, și, în momentul în care Natașa îi vorbește de moartea Lizavetei, care îi dresese și lui o cămașă, el se concentrează pe o floare a tapetului, studiind-o cu atenție. Omeneasca lui minte nu mai poate funcționa. Floare de pe tapet, „importanța” ei, îl ajută să uite. „În timpul acesta, Raskolnikov zăcea, tăcut, pe spate și-l privea țintă, stăruitor, deși fără nici o expresie, pe noul venit. De când își luase privirea de la floricica de pe tapet, chipul lui, extrem de palid, exprima o nespusă suferință, ca și cum abia ar fi trecut printr-o operație chinuitoare sau ar fi fost slobozit din niște cazne grele”11 12. Schimbarea lui lăuntrică începe să fie observată de ceilalți care-l văd urmărit de o „idee fixă”. O altă cheie a romanului e dezvăluirea firii lui Raskolnikov ca un om cu un nemăsurat orgoliu, ce are o foarte bună părere despre el, un om închis în fruntariile propiului eu și, mai ales, din chiar această cauză, un om ce nu poate iubi pe nimeni. Pentru Dostievski crima lui Raskolniokov, ca și crima sa revoluționară, e de fapt calea prin care marea crima e ispășită, crima dezumanizării în numele omului, a iubirii în general, o iubire abstractă, față de iubirea omului concret13. Lupta lui Dostoievski e cea cu Marele Om, 11Mircea Elide, Mituri, vise și mistere, în volumul Mircea Eliade, Eseuri, traducere de Maria Ivănescu și Cezar Ivănescu, Esitura Științifică, București, 1991. „Ruptura de nivel efectuată prin „zbor” semnifică, pe de altă parte, un act de trancendență. Nu este lipsit de importanță faptul că întâlnim, chiar în stadiile cele mai arhaice de cultură dorința de a depăși „prin înălțare” condiția umană, de a o transmuta printr-un exces de ”spiritualitate”, p. 205. Pentru Eliade , ruptura de nivel este chiar saltul spiritualizării, dar credem că ar fi mai aproape de fenomenul real să împărțim procesul în doi pași: ruptura de nivel, dureroasa desprindere de realitatea obișnuită, urmată de saltul de nivel, momentul miraculos al intrării în dimensiunea spirituală. Mutația lăuntrică a spiritualizării are, parcă, însușirile unui adevărat salt cuantic de conștiință. 12 F.M. Dostoievski, op.cit. 13 G. W. F. Hegel, Spiritul creștinismului și destinul său, Traducere de Dragoș Popescu, Editura Paideia, București, 2002, p. 64. „Iubirea de oameni, care trebuie să se întindă asupra tuturor, asupra celor de care nu ț 1414 cu supraomul, mai ales fiindcă el însuși încercase să devină un asemenea Mare Om. Jocul psihologic pe care îl înfățișează Dostoievski ascunde o miză mai mare, cea a Vinovăției „criminalului nevinovat”, a Marelui Om pentru care crima nu e decât „unele piedici”. Anchetatorul Porfiri Petrovici îl intuiește perfect și prin toate discuțiile încearcă să îl facă să-și mărturisească crima pe care supraconștiința sa de Mare Om nu o admite. Pentru Marile Conștiințe pătrunse de marile lor narațiuni nimic din ce-i viu nu se justifică. „Teoriile lor nu admit o umanitate care se dezvoltă istoric, urmând o cale vie și transformându-se până la urmă de la sine într-o societate bine organizată, ci, dimpotrivă, un sistem social izvorât din cine știe ce cap de matematician, care organizează umanitatea și o face într-o clipă să devină sfântă și lipsită de cusururi, fără să mai treacă prin niciun proces de transformare, fără să urmeze calea dezvoltării firești, vii, istorice ! Și de aceea, ei, instinctiv, urăsc atât de mult istoria: „Istoria este numai monstruozitate și prostie” , zic ei, și pun totul pe seama prostiei ! De aceea urăsc ei atât de mult procesul viu al vieți ; ei nu au nevoie de suflete vii ! Sufletul viu cere viață, nu vrea să se supună ca un automat, sufletul viu este suspicios, sufletul viu este retrograd ! pe când la ei omul poate să miroasă a hoit, numai să fie suplu, ca de cauciuc - n-are suflet viu, nare voință, e un suflet de rob și n-are să se răzvrătească ! Până la urmă ei reduc totul la așezarea cărămizilor, la împărțirea coridoarelor și a odăilor în flanster ! Poftim: falansterul e gata ; atâta doar că firea noastră nu-i coaptă pentru falanster, ea vrea viață, ea nu și-a desăvârșit încă procesul viu și e încă prea devreme s-o înmormântăm ! Înarmat numai cu logica nu poți trece peste fire ! Logica prevede trei cazuri și ele se numără cu milionele ! Să tai milioanele și să reduci totul numai la o problemă de confort ! Ce soluție ușoară ! E ispititor de limpede. Nici măcar nu-ți cere să gândești ! Taina vieții se reduce la două pagini !” Articolul pe care Rodion Raskolnikov îl publicase într-un ziar cuprindea în el aceeași idee completată discret de ideea că Marele Om are dreptul „... nu oficial, ci de la sine putere, ar avea dreptul să permită conștiinței sale să treacă... peste unele piedici, și asta numai în cazul când realizarea ideii lui (care uneori ar putea fi salvatoare pentru omenire) ar putea cere acest lucru”. Crima reală dă consistență acestor teorii la modă în acele vremuri și, dacă Rusia nu ar fi căzut în mâna lui Lenin și a bolșevicilor săi, devenind o țară a crimei, problematica acelor vremuri ar putea fi considerată o dispută teoretică așa cum a rămas în Occident, cu excepția Germaniei care „s-a salvat” din criza postbelică prin național-socialismul lui Hitler. Poate că ar trebui să înțelegem regimurile totalitare ca maladii sociale produse de persoane-microb ce se folosesc de momentele de criză ale unei națiuni. Dostoievski a intuit însă pericolul real pe care îl constituia Marele Om, motiv pentru care va scrie și Demonii, într-o țară ce se afla într-o îndelungă tranziție spre modelul de civilizație european. Noul Ierusalim, acest țel al marilor narațiuni trebuia întemeiat chiar prin crimă, dacă era nevoie, și se pare că a fost mare nevoie, o nevoie atât de imperioasă și de îndelungată încât a înlocuit chiar atingerea Noului Ierusalim. Mijloacele au devenit scopul în sine al unor societăți conduse de criminali. Zameatov, care asista la ancheta, se va întreba în final: „Oare nu cumva un Napoleon în devenire a dat-o gata săptămâna trecută și pe Aleona Ivanovna a noastră ?” Ceea ce Dostoievski pune în opoziție e principiul, atât de frumos, atât de serafic, și sângeroasa crimă. Pentru un om ca Raskolnikov, realitatea crimei pe care și-o imaginase foarte tehnic și fără știm, pe care nu-i cunoaștem, cu care nu ne găsim în niciun raport, această generală iubire de oamneni este o invenție insipidă, dar caracteristică, a epocilor care nu pot să nu ridice pretenții idealiste, virtuți față de un obiect al gândirii, pentru a apărea, în atari obiecte gândite, de-a dreptul mărețe, deoarece realitatea le e atât de săracă. - Iubirea aproapelui este iubirea pentru oamenii cu care fiecare în parte intră în raport. Ceva gândit nu poate fi iubit.” 1415 urmări, e insuportabilă : „Trebuia să știu, se gândea el cu un zâmbet amar, cum am îndrăzit, cunoscându-mi firea, presimțind ce are să se întâmple, să iau toporul și să fac vărsare de sânge ? Trebuia, eram dator să știu dinainte... Ei ! Dar am știut, am știut !...” „Urmașii” lui Raskonikov, demonii, vor avea grijă să nu mai ucidă direct, ci prin ordine secrete. Marea șansă și cale a lui Raskolnikov este Sonia, fiica lui Marmeladov. Devenită prostituată din cauza mizeriei, Sonia nu își pierde puritatea sufletească și credința în Dumnezeu. Dintr-un impuls de semernie Raskolnikov se pleacă și îi sărută piciorul: „Nu m-am plecat în fața ta, - spune el - ci în fața întregii suferințe umane...”14. Pus în fața măreției acestei copile nefericite și totuși plină de o sublimă tărie, Raskolnikov începe să înțeleagă că dincolo de calculele pragmatice, de teoriile perfecte, există o nebunie mântuitoare, o taină, la care el nu putea avea acces prin iscodirile minții. „Îmi dă tot” îi răspunde Sonia la întrebarea ce face Dumnezeu pentru ea. „Asta este explicația !” hotărî el, cercetând-o cu lacomă curiozitate. Se uita cu un sentiment nou, ciudat, aproape dureros, la acest obrăjor palid, slăbuț, cu trăsături neregulate, colțuroase, la ochii blânzi, albaștri, în care putea să se aprindă atâta foc, atâta ptimașă putere, la trupșorul acela micuț care tremura încă de revoltă și mânie, și toate acestea îi păreau tot mai ciudate, aproape fantastice „E nebună ! Nebună!” își repeta el în sinea lui”. „Nebunia” Soniei ține de supraraționalul pe care Raskolnikov îl poate doar presimiți. „Dar pentru Dostoievski există o singură salvare ce deschide într-o nouă formă calea uniunii cu Dumnezeul Viu. Iar Sonia nu doar întrupează salvarea dar prezintă o imagine percepută vizual de Raskolnikov - o icoană”15. Lupta care se dă în Raskolnikov este cea între încredințarea de a fi el însuși un Mare Om și vinovăția cu toată amintirea sângeroasă care îl roade. „Uite, zise el, așa a fost: am vrut să fiu un Napoleon și de aceea am ucis... Acum pricepi ?” Acoperit de autoritatea lui Napoleon, Raskolnikov se mai amăgește că a ucis doar „un păduche” dar Sonia îi va replica „Păduchele ăsta era o ființă omenească!” Ceea ce voise Raskolnikov era să cuteze, să-și dovedească faptul că e un Mare Om ce nu se împiedică de fleacul conștiinței, că a ucis un „păduche” atunci când țelul lui era binele omenirii. Și totuși, mărturisindu-i Soniei, el va descoperi: „Și oare pe babă am ucis-o ? M-am ucis pe mine! Acolo, pe loc, m-am ucis pe mine, pe veci !” Sonia ea cea care îi va arăta calea învierii : „Du-te acum, - îi spune ea -chiar în clipa asta la o răscruce de drumuri, închină-te adânc, sărută întâi pământul pe care l-ai pângărit, apoi închină-te în cele patru zări, în fața lumii întregi, și spune tare, să audă toți: „Eu am ucis !” Atunci Dumnezeu are să-ți redea viața”. Tot Sonia e cea care vrea să meargă cu el, să-i fie alături acolo la ocnă. „O să mergem să ispășim împreună și împreună o să ducem crucea” îi va spune ea. Conștiința sa de Mare Om nu cedează însă ușor și abia dârzenia Soniei îl va face pe Raskolnikov să-și mărturisească omorul. Miracolul care se petrece la ocnă, unde Raskolnikov își ispășea pedeapsa, începe să se ivească prin oprirea minții. O nepăsare pentru soarta sa îl cuprinde pe el căruia: „Niciodată nu i-a fost de ajuns numai să trăiască; întotdeauna a dorit mai mult. Poate că numai datorită puterii pe care o aveau dorințele lui se socotise cândva un om căruia îi este permis mai mult decât altora”. Gândirea da vagantă, dorințele se pliază în trup, devenind una cu el. Trupul său se înstăpânește asupra ființei sale și, după cum spune Michel Henry : „În adâncul Nopții sale 14 F. M. Dostoievscki, op.cit. 15 Tatyana Kastkina, The Epilogue of Crime and Punishement, in the volume Fyodor Dostoevski's Crime and Punishement, A Case Book, Edited by Richard Peace, Oxford University Press, 2006, p. 171. 1416 trupul nostru e Dumnezeu”16. Abia întrebarea de ce nu se omorâse, aruncându-se în râu, e semnul unei renașteri, al învierii sale pe care o află în momentul în care începe să o iubească pe Sonia. „Deodată, n-ar fi știut să spună cum s-a întâmplat, dar parcă o putere nevăzută l-a aruncat la picioarele ei. Plângea și îi îmbrățișa genunchii. În prima clipă ea se sperie grozav, fața îi păli ca de moarte. Sări în sus și-l privi, tremurând. Dar aproape numaidecât înțelese tot. În ochii ei se aprinse o fericire fără margini, înțelese că nu mai era nici o îndoială că el o iubea, o iubea nemăsurat : că, în sfârșit, sosise clipa...” El, omul care nu se putea iubi decât pe sine, care nu putea iubi, începe să trăiască întru-un adevăr dincolo de rațiune. „Voiau să vorbeasă și nu puteau. Le erau ochii plini de lacrimi. Amândoi erau palizi și slabi ; dar pe chipurile acestea bolnăvicoase și palide străluceau zorile unor preschimbări depline, ale învierii și renașterii lor la o viață nouă. Îi regenerase dragostea, inima unuia cuprindea izvoare nesecate de viață pentru inima celuilalt. Hotărâră să aștepte și să rabde. Mai rămâneau șapte ani până atunci - câtă suferință cumplită, câtă fericire nemărginită ! Dar el înviase și știa acest lucru, îl simțea cu întreaga lui ființă renăscută la viață, iar ea - ea nu trăia decât prin el !” „Viața înlocuise judecata ; în conștiința lui se născuse ceva nou” spune Dostoievski la sfârșitul romanului, iar această afirmație e valabilă și pentru transformarea pe care o suferise propria lui gândire și simțire. Dostoievski a trăit și simțit mai mult decât a putut spune în scrierile sale. Experiența spirituală nu poate fi și nici nu se cuvine a fi conceptualizată, ea răzbate adesea mai mult printre rânduri decât în semnificația propozițiilor. Dincolo de trama romanescă, dar întrețesută ei, stăruie acea cale pe care Dostoievski însuși a urmat-o, fără voie, fără să știe unde îl va duce. Renașterea omului Dostoievski, nu ține de vreo teorie nouă, ci de o experiență spirituală neanticipată, experiență pe care o trăiește în urma unei situații limită în care i-a fost dat să ajungă. Abia moartea trăită avea să-i reveleze viața, sacralitatea ei, și acea frumusețe încărcată de mister pe care omul captiv în lumea virtuală, în păienjenișul său de gânduri, nu o mai poate percepe. A explica toate acestea este de fapt imposibil pentru că experiența nudă e incomunicabilă, dar urmarea ei, spiritualizarea, se întrevede apoi într-un înnoit mod de existență ce pentru scriitorul Dostoievski răzbate în creațiile sale17. Pentru a reda experiența nudă Dostoievski scrie romane pentru că abia prin viața unor personaje, experiența se arată fără a trebui să fie conceptualizată. Pentru raționalism există o enigmă a vieții, enigmă care o dată explicată, viața poate fi perfectată. Dostoievski știe însă că nu enigma e importantă, ci misterul, or misterul nu explică sensul existenței, ci îl implică. Raționalismul poate fi atacat de iraționalism, dar ele dau lupta în chiar planul raționalismului, cu mijloace logice. Adevărata schimbare se produce nu prin negarea iraționalului, ci prin 16 Michel Henry, Întrupare, O filozofie a trupului, Traducere de Ioan I. Ică jr., Editura Deisis, Sibiu, 2003. Cităm în continuare: „Nu i s-a cerut încă vreodată trupului să dețină în el principiul cunoașterii și, mai mult, cunoașterea supremă. De aceea el deconcertează și sfidează înțelepciunea înțelepților și știința știutorilor, orice formă de cunoaștere ce ține de lume, care gândește, măsoară și calculează în ea tot ceea avem de gândit, de făcut și crezut. Nu i s-a cerut încă trupului să dețină în el principiul cunoașterii și acțiunii noastre, dar nici el însuși -a cerut de la nimeni și de la nimic să-l lumineze, să-l lumineze despre el însuși și să ne spună ce anume este. Când în inocența ei fiecare modalitate a trupului nostru se încearcă ea însăși, nefiind nimic altceva decât ea însăși, când suferința spune suferința și bucuria spune bucuria, atunci cel care vorbește e trupul și nimic n-are putere împotriva cuvântului său. Nu există însă trup decât prin efectul venirii sale în sine, într-o în-trupare, în Întruparea Cuvântului în Arhi-posibilitatea Vieții asolute”, p. 366-367. 17 Ion Ianoși, Dostoievski, „Tragedia subteranei”, Editura pentru literatură Universală, București, 1968. „Deși confuz în adrese și ineficace în soluții, antinihilismul lui Dostoievski iese în afara oricăror îndoieli ; antinihilismul lui Nietzsche reprezintă limita extremă a nihilismului însuși. Cunoscând haosul și chiar resimțindu-i efectul, Dostoievski n-a contenit să i se împotrivească, chiar dacă prin mijloace ce nu puteau duce la izbândă; convins că l-a biruit definitiv, Nietzsche a capitulat de fapt în fața haosului”, p. 111. 1417 suportarea lui până la capăt și astfel se produce saltul într-un plan nebănuit, cel al supraraționalului. „Totul e să accezi la un alt plan, să găsești această a patra dimensiune care este cea a împărăției Spiritului. Atunci Libertatea e regină, atunci Dumnezeu triumfă, iar omul împreună cu el”18. Și Raskolnikov e întruchiparea acestui drum ascendent, iar Dostoievski pare a nu conduce el acest scenariu, de a se lăsa el însuși purtat de el. Scrierea însăși e revelatoare, textul fiind nu o alegorie, ci simbol, construindu-se de la sine. Dostoievski are desigur codul, dar acest cod nu e informațional, ci existențial, un cod la care a avut acces prin propria sa experiență spirituală. Abia când își descoperă propria sa viață prin încercarea morții, Dostoievki înțelege că nicio revoluție, nicio mare narațiune nu justifică uciderea unei ființe umane. Dostoievski descoperise sacralitatea vieții și pe Dumnezeu, nu ca o figură mitică, ci ca viața însăși. Omul istoric e desigur un om mult mai complicat decât omul arhaic, și pe cât e de complicat, pe atât este de superficial. În vreme ce omul arhaic știa că cel mai important lucru pentru o ființă omenească era să renască - renașterea făcându-se prin întâlnirea efectivă a sacrului, a Unului - să străbată traseul experienței spirituale, omul istoric, rupt de natură, a reușit să se rupă și de natura sa, devenind un om sintetic ce și-a pierdut darul renașterii. Ritul de inițiere fusese o încercare de a crea o pedagogie spirituală dar, cu vremea, el nu mai e înțeles, ajunge o formalitate, și un politeism lucrativ îi va lua locul, punând în locul evidenței revelate a sacrului un complicat sistem de credințe. Chiar și acolo unde monoteismul nu dispare, el își pierde harul și capătă trăsăturile politeismului, acel do ut des pe care monoteismul primitiv nu-l avea, el neavând un cult propriu-zis. Creștinismul lui Dostoievski este unul profund, întemeiat nu pe o educație religioasă, ci pe experiența pură ce i-a fost dat să o trăiască. „Creștinismul lui Dostoievski - spunea Berdiaev - nu este unul întunecat, ci luminos, este creștinismul lui Ioan. Dostoievski a dăruit multe pentru viitorul creștinismului, pentru triumful Evangheliei, al religiei libertății și iubirii. Creștinismul este în pragul mortificării, din el emană miasme putrede ce otrăvesc izvoarele spirituale ale vieții. Multe lucruri în creștinism nu mai seamănă a organism viu, ci mineral. A intervenit osificarea. Guri moarte rostesc cuvinte moarte din care spiritul a zburat. Spiritul nu vrea să răsufle în sufletele mortificate, osificate religios. Sufletele trebuie să se topească, să se supună celui de al doilea botez de foc pentru ca spiritul să respire din nou. Victoria duhului antihristic în lume, pierderea credinței și avântul materialismului sunt rezultate secundare și consecințe ale osificării instalate în interiorul creștinismului, al vieții religioase”19. Actualitatea lui Dostoievski vine din fapul că, trăind el însuși experiența spirituală, trezește în omul istoric întrebarea dacă viața sa atât de rațional organizată, nu e, de fapt, o falsă viață, o viață moartă. Nihilismului ce se instaura, Dostoievski îi va răspunde nu cu teorii optimiste, ci cu realitatea unei spiritualizări, a unei renașteri ce nu se putea petrece decât prin suferința asumată și a cărei neașteptată urmare era un salt de nivel, o mântuire reală prin recorporalizarea ființei umane sfâșiate între viață și judecarea ei. În locul omului-dumnezeu, Dostoievski pune omul îndumnezeit printr-o experiență spirituală reală, iar nu livrescă. Dostoievski nu dă o soluție, el este soluția, dar nu pentru că o propune, ci pentru că lui însuși i-a fost impusă atingând acel loc deschis în care sacrul se revelează ca evidență, iar nu ca simplă credință ce, ca orice credință poate duce la necredință. Pe cât de reală este nevoia 18 Henri de Lubac, Drama umanismului ateu, Traducere de Cornelia Dumitriu, Editura Humanitas, București, 2007, p. 246. 19 Nikolai Berdiaev, op. cit., p. 149. 1418 noastră de sacru, pe atât de asfixiată este de reziduurile livrești ale unor experiențe spirituale care nu se transmit, punându-ne în postura de a ști doar ceea ce s-ar cuveni trăit cu adevărat. Și-apoi, din chiar aceste reziduuri, demoni cu chip uman pot construi cele mai aberante ideologii. Ceea ce este uimitor e faptul că, trăirea unei experiențe spirituale, chiar în vremurile istorice, duce la descătușarea unor energii extraordinare, și opera lui Dostoievski o dovedește cu prisosință. Ceea ce Dostoievski ne-a oferit a fost o mică narațiune, dar abia o astfel de narațiune e una pătrunsă de Adevăr și mântuire. E curios de știut cum ar fi evoluat Dostoievski în absența experienței de care a avut parte. E probabil că ar fi rămas un scriitor talentat, dar, dacă acea experiență nu i s-ar fi ivit, poate și pe alte căi, nu ar fi atins profunzimea care îl așează printre cei mai mari oameni, el devenind un Mare Om, dar nu pe căile căutate, ci pe cea găsită neașteptat și care părea cea mai rea dintre toate. 1419 ANALIZA COMPARATISTĂ CA POSIBILITATE A PARALELISMELOR INEDITE: DOSTOIEVSKI ȘI MARIN PREDA 5 Drd. Diana CUȘMERENCO 5 Universitatea „Alexandru Ioan Cuza“ Iași Într-o lume în care se tinde atât către unitate, dar și către diversitate, comparatismul literar ne apare ca o disciplină deosebit de actuală, prin care diverse literaturi și implicit culturi pot fi redescoperite în alchimia contemplării și reflectării nu doar asupra Sinelui, cât și asupra Celuilalt. Uneori, studiul comparatist oferă posibilitatea reierarhizării valorice a textelor, a scriitorilor, chiar a literaturilor catalogate poate în mod nedrept marginale. Astfel, se poate ajunge la revelația unei întregi literaturi prin raportarea ei la alte literaturi considerate superioare. Particularizând, un scriitor poate fi reinterpretat prin schimbarea unghiului de receptare, o realitate benefică literaturii în general. În acest context, o paralelă care poate părea inițial surprinzătoare, între romanele dostoievskiene și cele ale lui Marin Preda, conduce spre revelarea unor structuri profunde comune, care, odată dezvăluite, vor apărea apoi în toată evidența lor. Avantajul unui asemenea demers este indicarea unui alt traseu de receptare a operei lui Marin Preda, anume prin filieră dostoievskiană. Cuvinte-cheie: paralelism, comparatism literar, sine, celălalt În contextul unei lumi în care conceptul de globalizare se impune tot mai mult și capătă în sfera culturală și sensul unui dialog fructuos între literaturi, comparatismul literar ne apare ca o disciplină deosebit de actuală, interesând și hermeneutica. Tocmai comparațiile ce se pot stabili între texte pot conduce la niște revelații, care scapă la prima vedere și cercetătorului atent. De fapt, comparatismul literar se constituie și ca o formă de opoziție și -de ce nu? - de negare la adresa criticii suficiente, care manifestă tendința de a impune niște concluzii interpretative ca unicele reale, ce nu fac decât să îngrădească posibilitățile de deschidere a textului. Ca material de bază al cercetării literare, textul oferă multiple căi de interpretare, însă unele dintre ele se împlinesc ideatic în baza unor paralelisme, stabilite prin comparatism. Uneori, putem descoperi autorii și prin intermediul altora, așa cum avem revelația sinelui și prin comparația cu ceilalți. Extinzând, putem avea revelația valorii unei întregi literaturi prin raportarea ei la alte literaturi considerate superioare. Însăși cultura română, catalogată în mod superficial minoră, în virtutea unui fals complex al unei „culturi mici“, evidențiat și de Ioan Constantinescu în Moștenirea modernilor. Eseuri de literatură comparată1, își poate schimba locul în ierarhia valorică prin compararea ei cu alte literaturi. Au fost cazuri când paralelismele stabilite între creatorii români și cei străini au reașezat măcar o parte a literaturii române în contextul literaturii universale, estompând complexul de inferioritate al unei culturi ce nu a găsit șansa impunerii politice și, implicit, culturale în lume. Comparatismul literar oferă tocmai șansa integrării literaturii române în contextul celei universale, fără a forța însă această asimilare. Între cei doi termeni ai comparației nu trebuie să fie neapărat o identificare deplină, ci manifestarea acelui suflu comun pe care scriitorii, care au aparținut unor spații și timpuri și chiar mentalități 1 Ioan Constantinescu, Moștenirea modernilor. Eseuri de literatură comparată, Editura Junimea, Iași, 1975, p. 6. 1420 diferite, l-au împărtășit la modul ideatic. Marii creatori au găsit în permanență căi de comunicare, deși poate n-au avut cunoștință unul de celălalt, așa cum observă și Paul Iruc în 2 Eminescu și devenirea poeziei europene moderne2. Subtilele legături, ce țin în primul rând de o nivelul ideilor și al sentimentelor, se constituie ca o zonă de cercetare insuficient explorată3 și care, astfel, ispitește comparatistul ca un cântec de sirenă. În mod evident, textele și, implicit, literaturile nu au decât de câștigat de pe urma efortului hermeneutic al comparatistului. În acest context, o comparație între un scriitor român, cum este Marin Preda, și un titan al literaturii ruse dar și universale, așa cum este Dostoievski, deși pare îndrăzneață și chiar riscantă, este totuși posibilă și fructuoasă. Deocamdată, ne vom mărgini să anticipăm că între cei doi se pot stabili niște corelații reale, alături, desigur, de multe diferențe. Cercetarea comparatistă nu se limitează doar la revelarea unor relații de similitudine, ci implică și evidențierea aspectelor particulare ale fiecărui scriitor supus analizei. Trebuie precizat faptul că apropierea dintre acești doi scriitori, deși nu este o idee nouă4, totuși nu a fost aprofundată pe deplin. Realități comune ambilor scriitori indicate până la noi, însă insuficient explorate, sunt: existența în spațiul închis, tema morții, raportul fiu - tată, fascinația Ideii. Adâncirea demersului comparatist permite însă descoperirea unor paralelisme noi, precum: agresivitatea Istoriei, confruntarea tragică a omului cu limita, disperarea ce conduce la fuga absurdă, la delir și la nebunie, subterana trăirii, violența sub forma crimei, căutarea luminii și căderea în abis, credința și ateismul, scriitura sub forma confesiunii și nu în ultimul rând iubirea ca salvare ontologică. Un alt punct comun este reprezentat de tema melancoliei, ca rezultat al confruntării omului cu o limită pe care o resimte a fi tragică. De aici se ajunge de altfel la conștientizarea limitei și a spațiului închis. Atât personajele lui Marin Preda, cât și cele ale lui Dostoievski se simt izolate într-o lume căreia nu pot să i se adapteze. Acesta este cazul lui Ștefan al lui Parizianul din Delirul, al lui Ilie Moromete din Moromeții, al lui Victor Petrini din Cel mai iubit dintre pământeni, dar și al omului subteran din Însemnările dostoievskiene sau al celui din Visul unui om ridicol. Există totuși o deosebire între aceste personaje, ce rezultă tocmai din modul în care fiecare dintre acești doi scriitori se raportează la istorie. Personajele lui Marin Preda rămân legate de evenimentele istorice pe care le trăiesc, în timp ce protagoniștii dostoievskieni amintiți anterior se instituie ca adevărați ideologi, adresându-se parcă lumii întregi. În Însemnări din subterană, dar și în Visul unui om ridicol, o idee centrală este tocmai lumea ca închisoare, * î 5 5 însă lumea văzută în toată evoluția ei. Astfel se explică violența pe care o au atât omul subteran, cât și cel ridicol în negarea acestei lumi, învinuite pentru orgoliul de a se simți unica deținătoare a adevărurilor supreme, câștigate prin intermediul științei. Ambii protagoniști repudiază o societate în mod real desacralizată. Astfel, un scriitor cum este Dostoievski depășește limitele contemporaneității, impunându-și propriul sistem de valori și de principii, care pot fi la un moment dat contrare celor înrădăcinate de secole în mentalitatea omenirii. 2 Paul Iruc, Eminescu și devenirea poeziei europene moderne, Editura Europolis, Constanța, 2008, p. 47-48. 3 Cf. Paul van Tieghem, Literatura comparată, traducere și prefață de Al. Dima, Editura pentru Literatură Universală, București, 1966, p. 92-93: „[...] sunt rare cazurile în care schimburi de idei sau de sentimente între doi autori sau între două literaturi să fi fost studiate în ele însele.“ [s.a.]. 4 Vezi Ovid. S. Crohmălniceanu, capitolul Fioroasele tragedii din dormitor, în Pâinea noastră cea de toate zilele, Editura Cartea Românească, București, 1981, p. 143-146, Valeriu Cristea, Modestie și orgoliu, Editura Eminescu, București, 1984 sau Gheorghe Barbă, Momentul Dostoievski în opera lui Marin Preda, în „Luceafărul“, nr. 32 (2003), p.12-13. 1421 Revolta împotriva adevărului comun, împotriva a ceea ce Lev Șestov numește omnitudine5, este trăsătura care leagă omul ridicol de omul subteran, dar, spre deosebire de acesta din urmă care se izolează definitiv de lume, cel care a văzut Adevărul se simte obligat să-l propovăduiască lumii întregi. Dacă omul ridicol trăiește iluzia că poate fi un adevărat erou, salvând lumea de la pierzanie, omul subteran se va defini la sfârșitul mărturisirilor sale ca un antierou6, ajungând să se compare chiar cu un șoarece, care, pentru a fugi de lumea care l-a repudiat, se va retrage în gaura sa, unde, în loc sa regăsească liniștea, „se cufundă într-o furie rece, înveninată și, mai ales, veșnică.“7. Se explică astfel profundul dispreț pe care omul din subterană sau omul din om, cum îl mai numește Dostoievski, îl nutrește față de o lume nedreaptă: „Dacă-i de ales: să se dărâme lumea, ori să-mi beau eu ceaiul, eu spun că mai bine o s-ar dărâma lumea, numai ca să-mi pot eu bea ceaiul.“8. Transpare ideea că omul este la rândul său un produs al mediului, nefiind singurul vinovat pentru frustrările pe care le are. Similar, în romanele lui Marin Preda, omul agresat de Istorie devine el însuși violent, ieșind la lumină latura sa instinctuală. Astfel se explică cele două crime pe care le săvârșește Victor Petrini din Cel mai iubit dintre pământeni. Uciderea gardianului din mina de plumb este o acțiune în legitimă apărare, întrucât torționarul trăia plăcerea de a lovi în cap, pe motivul că acela este sediul inteligenței, iar gândirea și, implicit, libertatea trebuie reprimate. Tot în legitimă apărare se simte Petrini, atunci când, în teleferic, soțul lui Suzy, definit și sub pseudonimul „dipsomanul“, îi atacă într-un mod surprinzător de violent. Pseudonimul este simbolic, deoarece poate sugera că întreaga lume este dipsomană. Astfel, atât gardianul, cât și „dipsomanul“ sunt reprezentări ale unei lumi care tinde să distrugă omul. De aici provine disperarea personajului, care-și va găsi salvarea în scris. Depoziția inițială capătă treptat caracterul unui jurnal până când ajunge să se transforme într-un adevărat roman. Se remarcă posibilitatea salvării, vizibilă și în cazul lui Raskolnikov, care la rândul său este un produs al unei lumi care se instituie ca un spațiu al închiderii. De altfel, gândurile sale tenebroase, legate de uciderea bătrânei cămătărese, se nasc tot într-un spațiul închis. Constatarea Pulheriei Raskolnikovna, mama lui Raskolnikov, despre locuința acestuia, pe care o aseamănă unui coșciug, nu este deloc întâmplătoare: „- Ce locuință urâtă ai, Rodia, ca un coșciug [...] Sunt sigură că odaia asta e cel puțin pe jumătate vinovată de neurastenia ta.“9. Și Raskolnikov recunoaște acest lucru: „- Odaia? [.] Da. a contribuit mult. M-am gândit și eu la asta. De-ai ști, mamă, ce gând straniu ai exprimat acum [.]“10 11. Atunci, închiderea nu are conotația unei posibile ocrotiri, dimpotrivă conduce la neantizarea sinelui. Ar fi opusul lui acasă, adică acel topos în care omul caută să se regăsească pe sine. Impresionează în Crimă și pedeapsă, în dialogul pe care Marmeladov îl are cu Raskolnikov în cârciumă, atunci când cei doi se cunosc pentru prima oară, tocmai nostalgia față de acest spațiu ocrotitor: „Or, fiece om ar trebui să aibă pe lumea asta măcar un loc unde să se poată duce, la o adică.“11, „[.] firesc ar fi ca orice 5 Lev Șestov, Revelațiile morții. Dostoievski - Tolstoi, în românește de Smaranda Cosmin, Editura Institutul European, Iași, 1993, p. 40. 6 Feodor Mihailovici Dostoievski, Însemnări din subterană, traducere de V. Em. Galan și Igor Block, în Opere în 11 volume, volumul 4, Editura pentru Literatură Universală, București, 1968, p. 232: „[.] aici sunt înadins strânse trăsăturile proprii unui antierou.“[s. a.]. 7 Ibidem, p. 135. 8 Ibidem, p. 226. 9 Idem, Crimă și pedeapsă, ediția a II-a, versiune românească de Ion Covaci, Editura Leda, București, 2007, p. 254. 10 Ibidem, p. 255. 11 Ibidem, p. 27. 1422 12 ființă umană să aibă un locșor unde cuiva să-i pese de ea!“12, „Vă dați seama, vă dați dumneavoastră seama, stimate domn, ce înseamnă să nu mai ai unde te duce?“13. Absența acestui spațiu este trăită nu doar de tatăl Soniei, ci și de Raskolnikov, care, după înfăptuirea crimei, conștientizează doar nevoia de a fugi cât mai departe, în realitate, cât mai departe de sine. De fapt, acest spațiu trebuie să fie înainte de toate unul interior, însă Raskolnikov cade în ispita căutării lui în afară. Cuvintele anchetatorului Porfiri nu fac decât să-i atragă atenția asupra eliberării spirituale de sub povara crimei: „În clipa asta, n-ai nevoie decât de aer, aer, aer...“14, realitate posibilă doar prin redescoperirea lui Dumnezeu, metamorfoză determinată de iubirea necondiționată a Soniei. Căutarea lui acasă există și în Frații Karamazov prin disperarea și încrâncenarea fiilor în raport cu tatăl. În afară de Alexei, care își mântuiește sufletul prin iubirea față de Dumnezeu, ceilalți: Ivan, Dmitri și în special Smerdeakov trăiesc frustrări imense față de tatăl pe care îl simt că nu i-a iubit. Această problematică este expusă de către avocatul lui Dmitri, Fetiukovici: „Dragostea filială este imposibilă, este chiar absurdă atunci când tatăl căruia îi este acordată nu justifică acest sentiment. Nu este posibil să creezi dragoste din nimic, din nimic nu poate făuri decât Dumnezeu.“15. Mai mult, fiul se poate întreba: „«Dar oare el m-a iubit atunci când mi-a dat viață? [.] Oare m-a zămislit de dragul meu?»“16. Neiubiți se simt și fiii lui Ilie Moromete: Paraschiv, Nilă, Achim, dar și Niculaie. Dacă frustrările primilor trei sunt de ordin material, întrucât bănuiesc că Moromete și Catrina strâng în cufărul din casă zestre pentru fete, Niculaie se desprinde la modul ideologic de tată. El se consideră reprezentantul lumii noi, al unei noi religii pe care o identifică în mod utopic socialismului. Se poate spune că Niculaie, asemenea personajelor dostoievskiene, este dominat de o Idee, aceasta fiind aici tocmai oarba credință în comunism, o ideologie care se va întoarce treptat împotriva sa. Astfel, fiul va fi predestinat sa trăiască singurătatea tatălui și nu întâmplător următorul roman, Marele singuratic, îl va avea ca protagonist tocmai pe Niculaie, care se va identifica acestui pseudonim. Tema singurătății creează din Niculaie un personaj melancolic, asemenea personajelor dostoievskiene: „[.] sunt singur, nimeni nu e cu mine, și tristețea mea e fără leac, într-o lume în care totul strălucește și înflorește.“17 18. Nebunia, delirul și fuga absurdă spre. nicăieri sunt alte structuri comune ambilor scriitori. Impresionează în Moromeții, volumul al doilea, fuga lui Ilie Moromete de acasă, în încercarea sa disperată de a fugi din fața unei Istorii care îl agresează. Similar, în Demonii, Stepan Trofimovici fuge de o lume care a înnebunit spre o alta care a fost cândva: „Fug de o lume în delir, fug de coșmar, alerg în căutarea Rusiei, existe-t-elle la Russie?“ . Și în Delirul lumea este „pe dos“, pentru că Istoria însăși este anormală: „Ce se întâmplă? Se mută lumea dintr-un loc într-altul? Fuge de undeva?“19. Istoria pare „un coșmar din care încerci să te trezești [.] Istoria e pasionantă după ce faptele care o compun au trecut.“20. În fața Istoriei agresive, omul rămâne derutat și, după panica inițială, copleșit de frică. Tocmai acest 12 Ibidem, p. 28. 13 Ibidem, p. 30. 14 Ibidem, p. 500. 15 Idem, Frații Karamazov, volumul II, traducere de Ovidiu Constantinescu și Isabella Dumbravă, Editura pentru Literatură Universală, București, 1964, p. 570. 16 Ibidem, p. 573. 17 Marin Preda, Marele singuratic, volumul I, Editura Minerva, București, 1978, p. 158. 18 Feodor Mihailovici Dostoievski, Demonii, ediția a II-a, traducere din limba rusă de Nicolae Gane, EdituraPolirom, București, 2007, p. 582. 19 Marin Preda, Delirul, Editura Cartea Românească, București, 1987, p. 339. 20 Ibidem, p. 374. 1423 sentiment acut al fricii îl reduce la o stare anormală de muțenie și supușenie, relevabilă în acest sens fiind metamorfoza lui Niki: „Inteligența lui [.] ai fi zis că murise și locul ei fusese luat de un singur gând pe care el și-l însușise și nu mai putea avea altul: supunere! Sub amenințare, el alesese. Și ceea ce era mai rău, încetase orice luptă [.].“21. Omului îi este furată individualitatea, așa cum reiese și din reflecțiile lui Victor Petrini, care are neplăcuta revelație că, fără să vrea, în timpul manifestațiilor închinate partidului are tendința de a se subsuma vocii colective, ca și cum propria sa individualitate n-ar mai fi contat și ar fi dispărut în virtutea celei colective. Abia mai târziu, când omul rămâne singur cu sine și reflectează la ceea ce i s-a întâmplat are posibilitatea de a se conștientiza. Așadar, se poate constata o reală apropiere a lui Marin Preda de universul simțirii dostoievskiene. Fascinația pe care scriitorul rus a exercitat-o asupra lui Marin Preda este dovedită și de numeroasele exemple de metatextualitate și intertextualitate. Marin Preda a fost un creator interesat de opera lui Dostoievski, așa cum mărturisesc traducerea din rusă a romanului Demonii, dar și numeroasele referiri din documentele personale și din interviuri la adresa scriitorului rus. De asemenea, se impun frecventele citări din opera lui Dostoievski în romanele scriitorului român: Risipitorii, Intrusul, Marele singuratic, Delirul, Cel mai iubit dintre pământeni. O mărturisire a autorului din romanul autobiografic Viața ca o pradă ne-a atras în mod special atenția. Scriitorul rememorează un dialog avut în stațiunea Sinaia cu Nicolae Moraru, secretar general la Minister. La întrebarea acestuia din urmă: „Ce scrii?!“22, Preda își aduce aminte că a avut un moment de ezitare: „Ce să-i răspund? Și îndată mi-a venit în minte romanul scris la Bălcești. Ce subiect avea? Da, un bătrân țăran, în conflict cu niște 23 fii ciudați. Karamazov, Feodor Pavlovici, Mi-tia, Grușenka. Achim Moromete.“23. Evident, opera scriitorului rus a avut asupra lui Marin Preda un impact mai mare decât a recunoscut și a conștientizat însuși autorul, însă această problematică nu interesează comparatistul. Realitatea care se impune ca o evidență de necontestat este regăsirea unor structuri dostoievskiene în creația scriitorului român, structuri ce țin de nivelul de adâncime al textelor și, de ce nu, al trăirilor umane. Astfel, se poate impune și un alt traseu hermeneutic al operei lui Marin Preda, anume prin filieră dostoievskiană, și, pe această cale, o redescoperire a scriitorului român. Bibliografie Lucrări de referință: Dostoievski, Feodor Mihailovici, Crimă și pedeapsă, ediția a II-a, versiune românească de Ion Covaci, Editura Leda, București, 2007. Dostoievski, Feodor Mihailovici, Demonii, ediția a II-a, traducere din limba rusă de Nicolae Gane, Editura Polirom, București, 2007. Dostoievski, Feodor Mihailovici, Frații Karamazov, volumul II, traducere de Ovidiu Constantinescu și Isabella Dumbravă, Editura pentru Literatură Universală, București, 1964. 21 Ibidem, p. 453. 22 Idem, Viața ca o pradă, Editura Albatros, București, 1977, p. 134. 23 Ibidem, p. 135. 1424 Dostoievski, Feodor Mihailovici, Însemnări din subterană, traducere de V. Em. Galan și Igor Block, în Opere în 11 volume, volumul 4, Editura pentru Literatură Universală, București, 1968. Dostoievski, Feodor Mihailovici, Visul unui om ridicol, în Jurnal de scriitor, volumul II, traducere de Adriana Nicoară, Marina Vraciu, Leonte Ivanov și Emil Iordache, Editura Polirom, Iași, 2006. Preda, Marin, Cel mai iubit dintre pământeni, volumele I, II, III, IV, Editura Prietenii Cărții, București, 1992. Preda, Marin, Delirul, Editura Cartea Românească, București, 1987. Preda, Marin, Marele singuratic, volumul I, Editura Minerva, București, 1978. Preda, Marin, Moromeții, volumele I, II, III, Editura Minerva, București, 1970. Preda, Marin, Viața ca o pradă, Editura Albatros, București, 1977. Bibliografie secundară: Barbă, Gheorghe, Momentul Dostoievski în opera lui Marin Preda, în „Luceafărul“, nr. 32 (2003), p.12-13. Constantinescu, Ioan, Moștenirea modernilor. Eseuri de literatură comparată, Editura Junimea, Iași, 1975. Cristea, Valeriu, Modestie și orgoliu, Editura Eminescu, București, 1984. Crohmălniceanu, Ovid. S., capitolul Fioroasele tragedii din dormitor, în Pâinea noastră cea de toate zilele, Editura Cartea Românească, București, 1981. Iruc, Paul, Eminescu și devenirea poeziei europene moderne, Editura Europolis, Constanța, 2008. Șestov, Lev, Revelațiile morții. Dostoievski - Tolstoi, în românește de Smaranda Cosmin, Editura Institutul European, Iași, 1993. Tieghem, Paul van, Literatura comparată, traducere și prefață de Al. Dima, Editura pentru Literatură Universală, București, 1966. Acqnowledgments Lucrarea a apărut cu sprijin financiar în cadrul proiectului POSDRU/88/1.5/S/47646, cofinanțat din Fondul Social European, prin Programul Operațional Sectorial Dezvoltarea Resurselor Umane 2007-2013. 1425 MODALITĂȚI DE REDARE A DIMENSIUNII SPAȚIO-TEMPORALE ÎN OPERA LUI BORIS VIAN Drd. Silvia-Oana ALESTAR Universitatea „Ștefan cel Mare” Suceava Scopul lucrării noastre este acela de a identifica mijloacele lingvistice folosite pentru a contura noile dimensiuni ale cadrului spațial și temporal al unei opere literare. Intenția noastră este de a identifica mecanismul prin care instrumentele discursive, folosite pentru sublinierea acestor două entități, organizează textul. Relevarea schimbărilor survenite la nivel semantic, sintactic și pragmatic va fi realizată prin intermediul literaturii cu trăsături suprarealiste, oferită de trei din cele șase romane aparținând scriitorului francez Boris Vian, și anume - L'Ecume des jours, L'Herbe rouge și L'Arrache-coeur. Lucrarea se constituie atât într-o secțiune verticală, cât și într-o privire pe orizontal, prin care vom încerca să identificăm tehnicile discursive inovatoare folosite de către Vian în scrierea propriul discurs literar. Cuvinte-cheie: spațiu, timp, discurs, suprarealist Cele două noțiuni fundamentale ale operei lui Boris Vian, timpul și spațiul, stabilesc cele două planuri ale relației dintre narator și narațiune. Conform bipartiției dintre tipul narațiunii/timpul ficțiunii, noțiunea temporală determină o variație a celor două dimensiuni, prima dintre ele corespunzînd actului narativ, iar cea de-a doua acțiunilor care se desfășoară în cadrul narațiunii. Fiecare dintre aceste dimensiuni sînt supuse unui număr de transformări și relația care le marchează este, în mod simultan, cea care se stabilește între narator și narațiune. Dacă această relație este în mod special de ordin tehnic, cea care susține descrierea și, implicit, spațiul romanesc reprezintă ceea ce se numește angajamentul naratorului față de ceea ce povestește. Omniprezența este cea care îi oferă accesul necondiționat la universurile descrise, fie că ele ocupă o suprafață considerabilă, fie că sînt stratificate sau supuse unor schimbări mai puțin obișnuite. 1. Noțiunea temporală în romanul L’Ecume des jours Narațiunea acestui roman se desfășoară inițial foarte lent, fiind centrată pe erou și pe mediul căruia i se circumscrie. Colin este prezentat cu ajutorul tehnicii detaliului semnificant, portretul său avînd dimensiuni fizice, psihologice și existențiale. O primă indicație a accelerării timpului o depistăm în decizia lui Colin de a-i propune lui Chick o întîlnire într-o sîmbătă seara, de vreme ce aceste întîlniri au loc de regulă lunea. Aceasta este, de altfel, principala caracteristică a cazurilor de anticipație: ele se află mereu în relație cu evenimentul evocat înainte. Doar distanța dintre indiciu și revelație poate varia, de la o perioadă lungă și dificil de datat, pînă la cîteva momente, pentru a pune în relație descrierea lui Alise cu cea a lui Isis, purtînd „par un hasard etrange” haine identice. (L'Ecume des jours: 18). Prolepsa se poate prezenta în formă explicită: „Nicolas devait les rejoindre un peu plus tard”, această variantă de anacronie narativă regăsindu-se în partea narațiunii relativ stabile. Viteza accelerată exclude prolepsele și analepsele, nenorocirea iminentă decupînd legăturile temporale cu un trecut irevocabil și cu un viitor atît de sumbru, pe care nici naratorul și nici 1426 protagoniștii nu îndrăznesc să-l ghicească. De vreme ce Colin rămîne personajul principal al scenelor și perspectiva naratorului coincide cu perspectiva sa, o simultaneitate generală marchează cele două niveluri temporale. O altă variantă a simultaneității le diferențiază pe cele două: pregătirile pentru nuntă au loc în patru locuințe, pe rînd, în timp ce evenimentele raportate au loc în același timp. Derulările simultane sînt redate într-o suită lineară pe care cititorul trebuie să le suprapună pentru a avea o viziune de ansamblu a scenei. Dacă inima lui Chloe bate cu rapiditate la plecarea în voiajul de nuntă, aici trebuie regăsit un semn al nenorocirii care amenință cuplul, prin urmare, un caz de anticipare. Perioada fericită ia sfîrșit odată cu ceremonia căsătoriei, iar finalul tragic este prevestit de primul acces de tuse a lui Chloe. Pe planul temporalității, această situație este secondată de o accelerare evenimențială care, la rîndul său, afectează timpul narațiunii. Cu cît evenimentele se succed cu o viteză considerabilă, cu atît narațiunea exclude detaliile cu care am fost obișnuiți la început. Viteza paralelă a celor două niveluri temporale este coroborată, spre exemplu, cu o natură unde anotimpurile se confundă, unde trei generații de fructe se succedă în fața protagoniștilor, și unde cîteva secunde separă momentul contaminării și pe cel al declarării bolii: „- (...) Mais tu as tort de toucher ca. Tu vas avoir froid. - Oh! Non, dit Chloe, et elle se mit a tousser (L'Ecume des jours: 70-71) Dacă luăm în considerare capitolele III și XXXI, constatăm diferența de viteză între debut și stadiul mai avansat al narațiunii. Descrierea minuțioasă a activităților patinatorilor lasă loc unui tratament sumar al unei situații aproape identice. Timpul ficțiunii rămînînd același, timpul narațiunii arată o povestire săracă în detalii, care se rezumă la trăsăturile faptelor altă dată etalate cu grijă: „Tojours les memes filles, toujours les memes garșons, toujours les chutes et toujours les varlets-nettoyeurs avec la raclette.” (L'Ecume des jours: 84). Accelerarea pare contagioasă și narațiunea care alternează cu dialogurile tinde să devină la fel de scurtă precum cuvintele schimbate de către protagoniști, ca, spre exemplu, o conversație între Colin și farmacist (L'ecume des jours: 98-99). Accelerarea vitezei narațiunii se poate observa prin contrast: pe măsură ce Chloe devine imobilizată de boală, Colin este nevoit să-și asume funcții pînă atunci necunoscute, cum ar fi faptul că trebuie să-și caute un loc de muncă. Narațiunea oscilează între aceste două extreme și alternanța devine apăsătoare: „Chloe reposait, tres claire, sur le beau lit de leurs noces. (...) Mais Colin ne savait pas, il courait, il avait peur. (...). La main de Chloe, tiede et confiante, etait dans la main de Colin.” (L'Ecume des jours: 86). Rupturile linearității acestei povestiri sînt rare, prima dintre ele putînd apărea în interesul comun lui Colin și naratorului: „- Je vais epouser Chloe dans un mois, dit Colin. Et je voudrais tant que ce soit demain!... (L'ecume des jours: 46)” „Ce sera une tres belle noce...C'est demain, demain matin.” (L'Ecume des jours: 47) Este vorba aici de o ruptură temporală, de eliminarea unei epoci pe care cei doi vor să o scurteze pe cît posibil, de vreme ce își doresc ca ceremonia căsătoriei să se oficieze cît mai rapid. Este vorba despre rupturi care nu sînt nici explicabile, nici justificate: capitolul XXVIII face parte dintr-o deplasare spațială și una temporală dificil de situat și care, prin aceasta, acordă conferinței lui Jean-Sol Partre importanța particulară pe care o va avea pentru viața lui Chick. Efectul acestei rupturi pare ambiguu: pe de o parte dăunează unității narațiunii, pe de 1427 altă parte pune în relief eficacitatea unei atmosfere, alta decît cea în care trăiește cuplul principal. Cu excepția acestor cazuri de importanță secundară pentru impresia generală a narațiunii, avem de-a face, în ceea ce privește L'Ecume des jours, cu romanul cel mai linear dintre cele semnate Boris Vian. 2. Dimensiunea temporală în L'Herbe rouge Narațiunea romanului L'Herbe rouge prezintă evenimente care se succed într-o suită lineară, inclusiv călătorii în trecut care sînt întoarceri în timp, însă nu analepse narative: Wolf este personajul principal al narațiunii și prin intermediul perspectivei sale mnemotehnice apar „les lambeaux du temps jadis” (L'Herbe rouge: 66), iar drama povestirii rezidă în incompatibilitatea celor două ipostaze ale eu-lui său. Wolf este totodată subiect și obiect al viziunii și al oglindirii care reprezintă rezulatul portretului psihologic al acestui erou. În ceea ce privește narațiunea, constatăm că prolepsele lipsesc cu desăvîrșire (nu există nimic mai incert decît viitorul rezervat locuitorilor acestui univers romanesc), iar analepsele - și ele rare - redau simultaneitatea celor două incidente. Să luăm ca exemplu explozia din camera lui Lazuli care coincide cu una dintre aterizările lui Wolf. O dată camera sărită în aer, există o deplasare temporală și spațială pentru a reda interogatoriul lui Wolf efectuat de către Heloise și Aglae care ia sfîrșit în momentul în care acesta pune din nou piciorul pe pămînt, pentru a avea „vaguement conscience d'un remue-menage du câte de la maison lorsque le toit se souleva pour retomber un peu plus bas”. (L'Herbe rouge: 178). Într-o zi, Lazuli dispare, cititorul neștiind nici unde pleacă, nici cît timp va rămîne acolo, astfel creîndu-se un vid temporal și unul spațial în narațiune. Acest decalaj poate fi considerat o contractare a timpului ficțiunii. Viteza narațiunii nu prezintă nici o deformare în afară de diferența de bază între narațiune, mai rapidă, și descriere, care comportă o imobilizare care îi este inerentă. În schimb, timpul ficțiunii nu se supune ideii pe care o avem cu privire la viteza naturală: „Se lava les mains, laissa pousser sa moustache, constata que șa ne lui allait pas, la coupa sur-le-champ et noua sa cravate d'une autre, plus volumineuse, fașon, car la mode venait de changer” (L'Herbe rouge: 23). Împărțirea pe capitole pune în acest roman probleme care se raportează nu numai la alcătuirea, ci de asemenea la temporalitatea operei. Pauza este cel mai adesea motivată de o schimbare de scenă, cea care separă spre exemplu capitolele X și XI (L'Herbe rouge: 53-54) pentru a marca o deplasare spațială (camera lui Lazuli - camera lui Wolf) și temporală. Totuși, trecerea de la un capitol la altul se poate face fără motiv aparent: „Ils descendirent l'escalier. Au moment de passer le palier ou habitait Wolf, celui-ci s'arreta” Chapitre XIX „Tu n'es pas de bonne humeur, constata-t-il. - Vous non plus, dit Lazuli”. (L'Herbe rouge: 90). Acest procedeu tinde să șteargă barierele între capitolele juxtapuse. Cinci zile povestite în 35 de capitole par a avea drept consecință un număr mare de salturi spațio- temporale, de unde provine repartizarea pe mai multe capitole decît ar fi trebuit. 3. Temporalitatea în L'Arrache-coeur 1428 Spre deosebire de celelalte romane semnate Boris Vian, ficțiunea și narațiunea au aici un punct de plecare comun. Trecutul lui Jacquemort este șters din propria sa voință, el se declară „une capacite vide”, pregătit pentru a face loc unei noi vieți interioare. Nici o analepsă nu depășește bornele acestei ficțiuni pentru a evoca un eveniment anterior sosirii sale în sat. „Et maintenant, les mois sont devenus si drâles - a la campagne, le temps, plus ample, passe plus vite et sans reperes”. (L'Arrache-coeur: 245). Timpul ficțiunii distinge pe de o parte un calendar ca al nostru, iar pe de altă parte un calendar cu nume neobișnuite de luni. Prima jumătate a operei prezintă proporții inegale între cele două niveluri temporale: în prima dintre cele trei părți ale romanului, cinci zile consecutive sînt povestite în 70 de pagini, în timp ce, în partea a doua, 47 pagini acoperă mai mult de un an. Această disproporție pare condiționată de complexitatea primei părți care acționează ca expozițiune și, pentru cea de-a doua parte, printr-o narațiune rapidă din cauza accelerării evenimentelor (copiii se dezvoltă într-un mod excepțional, Angel înțelege că va trebui să plece, Jacquemort se consideră asemănător unei pisici etc.) și printr-un mare vid temporal. La mijlocul celei de-a doua părți apare punctul decisiv, prin calendarul care este alcătuit din luni precum: janvril, fevruin, marillet, etc. Pe planul narațiunii, acest moment corespunde unei duble revelații: în același timp în care Angel decide să renunțe la căsnicia sa, unde este considerat ca un intrus, Jacquemort își dă seama că se realizează adaptarea sa la obiceiurile locuitorilor rurali. Viteza narațiunii suferă modificări aparente în monologurile interioare ale Clementinei, monologuri care accelerează noțiunea temporală. Monologurile se detașează cu atît mai mult de la viteza de grad zero a narațiunii, cu cît nu apar în continuu, ci marchează etape bine delimitate ale narațiunii. Cele două niveluri temporale, cel al ficțiunii și cel al narațiunii se apropie unul de celălalt prin folosirea frecventă a adverbului „maintenant”, care tinde să atenueze decalajul temporal și să deplaseze acțiunea într-un pseudo-prezent. În poziție inițială, această formulă marchează o opoziție față de capitolul precedent („Maintenant, il n'y avait plus que le silence” L'Arrache-coeur: 208) sau o nouă etapă a scenei („Maintenant, ils descendaient l'escalier de carreaux rouges (...)” L'Arrache-coeur: 22). În interiorul capitolului, rezultatul este tensiunea amplificată („La mere, maintenant, hurlait a se lacerer la gorge.” L'Arrache-coeur: 17) sau o judecată de ordin temporal („Il les rejoignait souvent, maintenant qu'ils ressemblaient plus a etre vivants qu'a des larves.” L'Arrache-coeur: 84). Dacă debutul romanului face ca ficțiunea și narațiunea să coincidă, finalul le pune în contrast. Narațiunea fiind oprită, ficțiunea începe o nouă etapă: Jacquemort a luat locul lui La Gloi're, Clementine s-a izolat împreună cu copiii săi, totul ramînînd imprevizibil. 4. Noțiunea spațială În narațiunea lui Vian, ca, de altfel, în aproape orice tip de narațiune, timpul și spațiul sînt în relație strînsă unul cu celălalt în sensul că acțiunea raportată se situează într-o epocă dată și se derulează într-un spațiu mai mult sau mai puțin definit. Pentru a identifica tipurile de temporalitate cărora li se subscriu romanele lui Vian, am aplicat o schemă de analiză orizontală și, în măsura în care remarcile de ordin temporal sînt valabile și în cazul dimensiunii spațiale, am supus romanele unei examinări verticale pentru a determina trăsăturile lor comune. 1429 Opoziția fundamentală între mediile citadine și cele rurale marchează toate narațiunile construite pe tema călătoriei între cele două. Romane precum L'Ecume des jours încep în orașul unde personajele se înstrăinează dintr-un motiv sau altul, în timp ce altele, precum L'Arrache-coeur, se derulează în principal în mediul rural, față de care orașul apare ca un mediu care face parte dintr-o altă lume. Așa cum temporalitatea nu este ancorată în nici o epocă din cronologia uzuală, nici spațiul romanesc nu are în comun cu realitatea decît puține elemente. Indicațiile de ordin spațial nu se raportează decît la universul fictiv în care se înscriu, în cazul celor trei romane avute în vedere. Deoarece fiecare roman are mai multe centre de interes, există în mod obligatoriu o rețea de relații spațiale și, prin această independență a locurilor, se manifestă rolul particular atribuit spațiului în narațiunea lui Vian. Modificările spațiului trebuie căutate în psihologia personajului, spre exemplu în conștiința lui Lazuli. Folavril aude „un bruit presque intolerable. La maison trembla sur sa base comme si un poing formidable venait de s'abattre sur le toit”. (L'Herbe rouge: 161). Nici măcar naratorul nu cunoaște exact toate datele, lăsînd ca descoperirea progresivă să-i influențeze narațiunea:”En haut, il y avait la chambre de Folavril a gauche et celle de Lazuli a droite. Il y avait la chambre de Folavril... La a gauche...et il y avait...” (L'Herbe rouge: 164). În L'Ecume des jours, în jurul lui Colin și al soției sale, degradarea spațială devine și mai palpabilă. Între siguranța inițială și instabilitatea finală a spațiului romanesc se înscrie o serie de transformări, o coroziune lentă pe care nimeni nu o poate opri. Boala lui Chloe se declanșează de îndată ce ceremonia nunții se termină și se agravează pe parcursul lunii de miere. Intre timp au loc primele modificări ale apartamentului lor, observate de Nicolas și de către șoricel: „Les soleils entraient decidement mal”, „La souris eut un geste de degout et montra les murs” (L'Ecume des jours: 78). Concluzii La suprafață, universul romanesc al lui Vian are legi proprii și insolite, dar dincolo de fațadă, apare o lume care poate fi foarte bine a noastră. Caracteristicile spațiului și ale timpului vianesc sunt acelea de a apărea ca indice și de a se anima pentru a lua parte la evenimentele care se derulează. Este vorba de un fantastic familiar, care pare natural și plauzibil. Povestirile prezentate de un narator în acord cu normele implicite ale operelor par inițial foarte îndepărtate de realitate, dar, pe măsură ce ne obișnuim cu ele, constatăm că evenimentele ne oferă o senzație de deja-vu. NOTĂ Această lucrare a beneficiat de suport financiar prin proiectul "Provocările cunoașterii și dezvoltare prin cercetare doctorală PRO-DOCT Contract nr. POSDRU/88/1.5/S/52946 ", proiect cofinanțat din Fondul Social European prin Programul Operațional Sectorial Dezvoltarea Resurselor Umane 2007-2013. Bibliografie: Asic, Tijana, 2008, Espace, temps, prepositions, Geneve, Librairie Droz. Bertrand, Dennis, Fontanille, Jacques, 2006, Regimes semiotiques de le temporalite, Paris, PUF. 1430 Birgander, Pia, 1981, Boris vian romancier. Etude des techniques narratives, Lund, C W K GLEERUP. Goldenstein, Jean-Pierre, 1988, Pour lire le roman, Paris, Duculot. Greimas, Algirdas Julien, 1986, Semantique structurale, Paris, PUF. Guiraud, Pierre, 1975, La sylistique, Paris, Presees Universitaires de France. Saussure, Louis de, 2003, Temps et pertinence. Elements de pragmatique cognitive du temps, Bruxelles, de boeck.duculot. Lapprand, Marc, (dir.), 1993, Trois fous du langage: Vian, Queneau, Prevert, Nancy, Presses Universitaires de Nancy. Ricardou, Jean, 1967, Problemes du nouveau roman, Paris, Le Seuil. Tamba, Irene, 1988, La semantique, Paris, Presses Universitaires de France. Texte de referință: Vian, Boris, L'Arrache-coeur, Pauvert, Paris, Le Livre de Poche, 1992, 243 p. L'Ecume des jours, Pauvert, Paris, Le Livre de Poche, 2007, 316 p. L'Herbe Rouge, Pauvert, Paris, Le Livre de Poche, 2007, 188 p. 1431 REPRESENTATION OF GENDER IN HUNGARIAN AND ROMANIAN MOVIES IN THE FIRST DECADE OF THE 21ST CENTURY Drd. LÂSZLO Lilla Universitatea Babes-Bolyai, Cluj-Napoca The aim of my research is to point out the specific characteristics of Hungarian and Romanian cinema in the first decade of the 21st Century, analyzing the way female and male body are represented. I am comparing the movies of the two countries in the first millennium with mainstream American movies. This analysis covers a multidisciplinary area, as it uses the angles of sociology, film theory, gender studies and literary theory. Key-words: gender, cinema, sociology, film theory, gender studies and literary theory After discussing about two different views on gender, and briefly showing how gender is represented in American media, especially in mainstream Hollywood movies, this paper tries to identify the characteristics of gender representation in Hungarian and Romanian movies, in the first decade of the new millennium. Gender studies is an interdisciplinary area of study that incorporates approaches from a wide range of disciplines like literary theory, drama studies, anthropology, film theory, sociology, psychology. There are several gender studies faculties in the USA, and this field has started to become popular in the other parts of the world, too. What is ‘gender'? The term ‘gender' is used in a grammatical meaning, differentiating between masculine and feminine nouns. For suggesting biological differences between males and females, we use the term of ‘sex'. ‘Gender' is widely used as a social term, suggesting that the differences between males and females, and masculine versus feminine are a social construction, are a matter of culture. Gender identity is not something we are born with, it is an identity that we feel, and is a result of a construction. Simone de Beauvoir said in her book The Second Sex: “One is not born a woman, one becomes one” (249). Therefore, every culture has a specific view of the gender, of what it means to be feminine and masculine. Contradictory views regarding gender Christine Delphy in her study Rethinking Sex and Gender (1993) talks about a presupposition that appeared in most works on gender, that is “that sex precedes gender”. She considers this presupposition historically explicable, but theoretically unjustifiable. She rather considers that sex roles are socially constructed rather than biologically determined. She thinks that many thought of gender in terms of sex, considering it a social dichotomy based on a natural dichotomy. Her question is weather we could think about gender as being independent of sex. She rethinks and questions the relationship between gender and sex. Delphy says that it is impossible to think about gender if we cannot think about nongender. And, if we accept the differences between genders, this already means that we accept the hierarchy between them. The main aim would be to form a society without gender hierarchy, 1432 to neglect the set of arrangements “by which the biological raw material of human sex and procreation is shaped by human, social intervention and satisfied in a conventional manner” (Rubin 90). Rosi Braidotti has a similar opinion in her study Theories of gender, or: ‘Language is a virus' saying that “Gender is a complex mechanism - a ‘technology' - which defines the subject as male or female in a process of normativity and regulation of what the human being is expected to become” (21). She states that compulsory heterosexuality excludes the justification of other sexualities. Thus, obligatory sexuality is a way to oppress women (Haraway), and a way to minimize the differences among women (Nicholson). One way of changing this system is to start genderless education at a very early stage, because - as Sandra Bem observes- adults and teachers tend to treat boys and girls differently, to talk to them in a different way, because of their “gender-stereotyped preconceptions” of what and how boys and girls should be like (135). Children internalize the lens of gender polarization embedded in the cultural discourse, and they also become gender polarizing. But what would happen, if we would prohibit the formation of a two-gendered conception, as early as nursery school? In his study on gender mainstreaming, Konstantin Macher tries to define this concept. Gender mainstreaming is a globally accepted strategy to achieve gender equality, and has become a political term. Gender-based pedagogy can be called the pedagogy of doubt, because it tries to educate children about neglecting the conception that there are only two genders, and every person is part of one of the two genders (2009). Apparently gender mainstreaming considers every differentiation between man and woman as being negative. It reverses the equality with the identity (sameness). But biological differences should not be confused with the questions of social equality. Followers of gender identity say that children have to receive a non-gendered education, in order to avoid stereotypes and preconceptions, but in reality when the purpose is to slur gender identities, the result is a big uncertainty, and people tend to fill this gender-vacuum with the stereotypes they get from the media. Books and seminars about who is a real man or woman, and how to become one, have an extraordinary success nowadays. A good example are Barbara and Allan Pease, Australia's most successful writers in the recent years. They have numerous books on the men-women relationship, TV shows and seminars about learning to be real man or woman, all around the world. In their book Why Men Lie and Women Cry (2002) they consider that the differences between the two sexes are natural, and accepting and understanding the differences would make our life a lot easier. Women, men and sexuality The way we think about sexuality differs from the way people thought about it hundreds or thousands of years ago. For example in the ancient Greece people thought very differently about homosexuality than in later eras (Dover 1978). In every period there were rules that said what was allowed to do and what was forbidden, but these rules always change from time to time, from culture to culture. Zacchias Paulus, a 17-century doctor wrote that sexuality was not sin, if its purpose was procreation, in every other cases it was sinful (2001). In his work The History of the Sexuality, Foucault (1998) said that a big change occurred in the Victorian age: during this period sexuality started to be considered legal only if it was between husband and wife. Everything that fell beside this was considered sinful, and had to be convicted by the law. 1433 Focusing on gender stereotypes George L. Mosse (1996) says that the image of powerful, never crying man was formed in the beginning of the 19th century. The stereotypical characteristics of man included self control, willing to practice some sports, while women's characteristics were sensuality, innocence. The national movements in the 19th century applied these stereotypes. Mosse observes that gender stereotypes can be connected with racism, because everything that doesn't fall under the image of powerful and authoritarian ideal man, is considered deviant, for example feminine man, Gypsies or Jews. There are several posters and caricatures from this period that show a very negative attitude towards the above mentioned groups. So according to the writer racism is connected with sexism (even the formation of this word shows that: it was formed according to the word “racism” in the 1960s), which means sexual discrimination. In order to understand gender representation, it is important to understand the path along which women's and men's movements developed. Organized activity on behalf of women's rights began in the 1850s. By that time women were considered “nonpersons”, both by law and by custom (Ryan 1992), not having the right to vote, to inherit property, not being allowed to retain custody of their children in case of divorce. Major changes were brought by the World War I, and then the World War II, when women entered the job market, working instead of men who were drafted into military service. Since then women have started to enter in male-dominated professions, although in small proportion. Rosalind Miles (1993) considered that women were left out of history, because history was dominated by men, being written from a male perspective. She undertook the duty to write the history from the perspective of women, looking at women's contributors to the evolution of humanity. One of the consequences of women's movements were the men's movements, considered a backlash against American women by Susan Faludi (2006). She argues that men were not happy because of the emancipation of women. Many consider that man have to confront with a crisis of masculinity, they have to learn to adapt to the new role that society imposes for them. It is a growing need to understand their own status in the 21st century, and what it means to be a man. The response to the crisis of masculinity that poses problems for men is various. As women's movement, men's movement cannot be characterized by a single feature. Generally there are four main groups that can be associated with the men's movement. The male feminists work for women's rights and the equality between sexes, the second group is characterized by men who seek support to cope with the changes in masculine roles. These support groups help men better express their feelings and emotions. A third group is made up of men who want to get back the lost power from women. And finally, the fourth orientation is called mytho-poetic approach. Robert Bly is one of the leaders of the mytho-poetic movement, and in his bestselling book, Iron John (1990) he considers that men have to be initiated into manhood as they used to be initiated in ancient societies. Through the well-known tale of Grimm-brothers, he suggests that every man has something masculine hidden deep in their soul, which has to be revealed through initiation. Gender and mainstream cinema Media and media figures have become important factors in identity construction (Hemes, 1992), influencing our gender identity. The stereotypes about sexes are highly 1434 represented in movies and ads from all over the world, thus they offer an already existing image of gender for the next generations. Movies produced in Hollywood that are widely watched all over the world are called popular or mainstream movies (Kuhn 1982). The aim of mainstream films is to entertain and to become very popular through entertaining. Analyzing mainstream Hollywood movies from the perspective of gender is an important goal of feminist film critics. Psychoanalysis had an outstanding impact on feminist film theory. The most important writing from this perspective is Laura Mulvey's Visual Pleasure and Narrative Cinema (Mulvey 1975). Using the psychoanalytical approach she underlines the fact that mainstream Hollywood movies reflect a patriarchal social structure. Mainstream movies always use simplified gender stereotypes: men are brave, strong, while women are either mothers, prostitutes or dull blondes. She states that the patriarchal unconscious differentiates males and females by associating males with activity, and females with passivity. Women are thus sexual objects, because they are looked at by men. Popular media portrays many and changing images of who and what real women and men are, and they have to chose between these roles. In Chris Columbus' Mrs. Doubtfire, Robbie Williams plays a father who -after being divorced- dresses up like a woman, and is hired as a nanny by his ex-wife, just to be together with their kids. In Kindergarten Cop Arnold Schwarzenegger plays a tough city cop, who becomes a caring nurturer, in order to find a drug dealer. In The Terminator, he portrays the hero of the new millennium, a similar image is given in all Spiderman, Superman, Batman, Rambo and James Bond series. Edwards sees a connection between certain forms of maleness and the typologies of cinema, the genders and genres. In Westerns, war films, action movies men represent various form of heroism, they are ready for self sacrifice, while female characters are secondary. In these genres the male body is the symbol of personal and national invincibility. In contrary to this, many US and UK situation comedies portray men as emotionally inept (Men Behaving Badly) or less important (Sex and the City). Edwards gives a deep analysis of gender representation in three contemporary movies, out of which it is important to mention Fight Club (dir. Fincher, 1999). The main character, Jack, works as an insurance clerk, and suffers from insomnia. His life doesn't satisfy his criteria of successful masculine identity, but one day he meets Tyler Durden, who initiates him in the world of underground fight clubs. The story is very similar to Rober Bly's initiation ‘process' described in Iron John. Women appear as goals men need to achieve or obstacles men have to overcome. Solving the ‘problem' in mainstream American movies can be done in two ways: either by happy end (the female character accepts her fate - what society expects from her, she marries the male character) or she perishes (is excluded from the society or dies). East-Central European Cinema After the fall of the communism East-Central European cinema had to develop a new look, new strategies, had to find new characteristics. This has been done by either imitating Western models, or by going back to traditions prior to communism. My initial goal was to analyze new Hungarian movies from the perspective of gender, but I consider that it is more interesting to compare the films of the two neighboring countries, Hungary and Romania, as they have much in common in their film industries. 1435 Hungarian movies in the 1990s show a heroic picture about women, while men are represented as either ridiculous, helpless, weak, or people who want to show their authority and power. After 2000 this picture is more diversified, although most of the movies try to copy mainstream American movies and become popular using the stereotypes offered by mainstream movies. Comedies like A Kind of America 1 and 2 (dir. Gabor Herendi, 2002 and 2008), Just Sex Nothing Else (dir. Krisztina Goda, 2005), Kameleon (dir. Krisztina Goda, 2008) show a simplified view of male and female essence. Female characters are usually self-sufficient, they have a career to follow, and do not need men in their lives. Consequently men are characters that look for something, and either in a smart way or in a comic way they succeed, they win the heart of the beloved woman. The main female character of Virtually a Virgin (Majdenm szuz, dir. Peter Bacso, 2008), Boroka, is a typical woman who likes to cook, to have a place of her own and desires a family. Her boyfriend who obliges her to be part of the underworld takes advantage of her, having no respect for her. With the help of a homeless man and a youngster she finally succeeds. Karoly Esztergalyos' film, Man in the Nude (Ferfiakt, 2006) tells the story of a well known, married, middle-aged writer, who fells in love with a teen bisexual boy. Although in the beginning he tries to hide this love, he cannot escape from this feeling and confesses the existence of his relationship to his wife. This film expresses the struggle of the main character, Tibor, who is unable to chose between his role in the society and his feeling. In the end he choses his feelings, leaving his wife for his true love, Zsolt, a young man. The struggle between inner feelings and the rigidity of social structures is reflected in Delta (2008), directed by Kornel Mundruczo. The main character is a shy young man who returns to the place he was born: the Danube Delta. Here he meets his half sister whom he has never seen before. Together they build a house on stilts in the middle of the river, away from the village. The coarse villagers do not accept their relationship. The girls' stepfather violates his daughter but nobody from the village helps her. She finds a shelter near her half brother but in the end both of them are killed by the villagers. The plot is set in a far-away place: the Delta, a place surrounded by water. However, the message of the film is that otherness has to be accepted everywhere. The spectator is shocked by the aggressive act of the villagers and feels that things has to be changed. The relationship between mother and daughter, and father and son are well represented in Fresh Air (Friss levego, 2006), and Father's Acre (Apafold, 2009). Fresh Air directed by Agnes Kocsis reflects the desolate life of a mother and her teen daughter. Viola is a washroom attendant at an underground station, and her daughter is ashamed by this. They almost never talk, leaving little notes for each other on the door of the refrigerator. But in the end she has to confront with the idea that for living she is obliged to do the same work as her mother. The same lack of communication appears in Viktor Oszkar Nagy's film, Father's Acre (2009). The father returns home from jail and wants to begin a new life together with his son, but his son neglects everything his father wants. The conflict is intensified by the fact that both like the same woman. The Oedipal conflict culminates in a slow and indirect murder of the father. 1436 In the new millennium it is not as easy as it used to be to identify the national features when it comes to movies, but Aniko Goracz says that Romanian movies in the 21st Century have a very outstanding national character. Most of these movies directed by the new generation of young directors reflect social problems that existed during the communism; these problems are raised to a general level, showing the essence of oppression, not only the oppression of Ceaușescu regime (Goracz 2010). The generation of young directors - Cristi Puiu, Cristian Mungiu, Corneliu Porumboiu - tried to avoid following the previous canon, the tradition that characterized Romanian film industry during the communism. After 1989 all the barriers disappeared, but the most successful and valuable movies were made after 2000. The year 2000 can be considered as the “year 0”, because it is followed by years that brought great success on international film festivals for the young Romanian directors and their movies. This generation has memories about communism, ad their aim is to reveal the past through showing the life of the everyday man. All these movies have in common the fact that they show oppression as being present everywhere. In Hungary during Kadar regime art in general and film art was considered a moral and political issue. After the fall of the communism - which was not as strict as the Romanian - , in democracy, Hungarian film industry had to re-evaluate itself. In the 1990s we can feel the same uncertainty in films that existed in Romania. Hungarian movies after the fall of communism reflect actual social problems: the poverty and disappointment of the present. A similarity between the two countries is that there are a lot of low budget films that have become successful. Cristi Puiu's film Stuff and Dough (Marfa si banii, 2001) is considered the first movie that marked the beginning of the “new wave” in Romanian films. His second film is The Death of Mr Lazarescu (Moartea domnului Lăzărescu, 2005). The old man, Mr Lazarescu is carried by the ambulance from one hospital to the other, because doctors refuse to operate him. Mr Lazarescu does not die at the end of the movie, we see him as he looks into the camera. The end of the movie is open, but the title suggests that there are no justification for better expectation. Cristian Mungiu's film, 4 Months, 3 Weeks and 2 Days (4 luni, 3 săptămâi și 2 zile) won Palme d'Or and the FIPRESCI Award at the 2007 Cannes Film Festival. In the same year Cristian Nemescu's California Dreamin' won the Un Certain Regard prize. In Mungiu's film the two girls are oppressed by the communist regime itself, and this is strengthened by the oppression coming form men. They are defenseless in front of men. Gabita desires an abortion that was forbidden in Ceaușescu regime. Her roommate helps her in this situation, and together have a very difficult day that neither of them wants to remember. Conclusion This paper tried to give a short summary about the concept of 'gender', then we discussed about mainstream Hollywood movies, and about gender stereotypes that appear in these movies and that are “borrowed” by East-Central European movies. Because of their huge number and increased watching rates mainstream movies influence people globally, strengthening the gender stereotypes they present. In the end we gave a very brief picture about Hungarian and Romanian movies that do not follow Western rules. 1437 Acknowledgements The authors wish to thank for the financial support provided from the program co-financed by THE SECTORAL OPERATIONAL PROGRAM FOR HUMAN RESOURCES DEVELOPMENT, Contract POSDRU POSDRU/88/1.5/S/60185. Works Cited Beauvoir, Simone de. The Second Sex, New York: Bantham, 1952. Bem, Sandra. The Construction of Gender Identity. The lenses of gender: Transforming the debate on sexual inequality. New Haven, CT: Yale UP, 1993. 133-175. Bly, Robert. Iron John. New York: Vintage Books, 1990. Braidotti, Rosi. Theories of gender, or: “Language is a virus”. Faculteit der Letteren Rijksuniversiteit Utrecht: Openingscollege, 1991. Delphy, Christine. Rethinking Sex and Gender. Women's Studies Int. Forum, Vol. 16. No. 1. 1993. 1-9. Dover, Kenneth James. Greek homosexuality, New York: Vintage, 1978. Edwards, Tim. Cultures of Masculinity. London: Routledge, 2005. Faludi, Susan. Backlash: The Undeclared War Against American Women, USA: Three Rivers, 2006. Foucault, Michel. The History of Sexuality Vol. 1: The Will to Knowledge. London: Penguin, 1998. Goracz, Aniko: Revolutionars. Romanian Movies in the New Millennium. Budapest: Mozinet, 2010. Haraway, Donna. ‘Gender' for a Marxist Dictionary: The Sexual Politics of a Word. Simians, Cyborgs, and Women. London: Free Association, 1991. 127-148. Hermes, Joke. Media Figures in Identity Construction. Pertti Alasuutari (ed.). Rethinking the Media Audience SAGE, 1999. 69-85. Kuhn, Annette: Women's Pictures: Feminism and Cinema. London, Boston: Routledge & Kegan Paul, 1982. Mascher, Konstantin. Gender mainstreaming. Budapest: Kairosz, 2009. 15-30. Miles, Rosalind: The Women's History of the World, USA: HarperCollins, 1993. Mulvey, Laura: Visual Pleasure and Narrative Cinema. Screen 16 (3): 6-18 Mosse, George L.: The Image of Man: The Creation of Modern Masculinity, New York: OUP, 1996. Nicholson, Linda. Gender. Alison M. Jagger, Iris Marion Young (ed.). A Companion to Feminist Philosophy. Wiley-Blackwell, 1998. 289-297. Rubin, Gayle: The Traffic in Women: Notes on the ‘Political Economy' of Sex. Ellen Lewin (ed.). Feminist Anthropology. USA: Blackwell, 2006. 87-106. Ryan, Barbara: Feminism and the Women's Movement, New York: Routledge, 1992. 1438 DEMITIZARE ȘI DESEMANTIZARE ÎN ROMANESCUL NIPON CONTEMPORAN Drd. Mihaela HAȘU Universitatea Babes-Bolyai, Cluj Napoca Această lucrare propune o endoscopie a ficțiunii japoneze contemporane privind temele mitului și logosului. Vom intra, astfel, pe urmele Marelui Iepure Alb, într-o lume demitizată, desemantizată - lumea postmodernă. Între ideile ce vor fi dezvoltate în continuare, putem aminti: utopie și contrautopie, imagism extrem, criza identității, dispariția sensului din comunicare, eviscerarea existenței. Efortul, nu doar literar, ci aproape cosmogonic, al lui Haruki Murakami - de remitizare prin cuvânt și prin tăcere - se refractă în scriitura lui Ryu Murakami - expresia cea mai acută a crizei ontologice a Omului, în care autismul devine receptacul al tarelor societății pe care le exorcizează apoi prin distrugere. Vocea, ca reminiscență a logosului, trebuie să resemantizeze existența, iar Mari Akasaka o aduce în prim-plan. Cuvinte-cheie: demitizare, desemantizare, romanesc, ficțiune niponă Mythos și Logos, două entități existențiale ce străpung linearitatea temporală și spațială, concurează Realul, invitând, prin simbol și cuvânt, la o altfel de „lectură” a cotidianului. Din cele mai vechi timpuri, ele au constituit alternative, porți de ieșire din concretul realității. Forța integratoare a mitului (i.e. poveștii) și a logosului (i.e. cuvântului) a con-sacrat spațiul și timpul, lăsând monștrii extra-muros1. Fabricând mituri prin puterea în-ființătoare a Cuvântului, omul s-a apărat de necunoscut și totodată și-a dezvoltat imaginarul artistic. Astfel, mitul devine un mecanism de apărare, dar și de evadare din concret. Cele două concepte mențin „simultaneitatea culturală a două planuri: mythos deservește regresia arhaică, un salt «înapoi» în timp, pe când logos instituie, semeț, coerciția normativă a prezentului” . Piloni ai antropologiei culturale, acestea au susținut literatura în scopul ei înalt de construcție de lumi. Universalitatea mitului/logosului, confirmată și dezvoltată de marii mitologi și istorici ai religiilor, atestă că dincoace de toate diferențele, granițele, identitățile, omenirea converge spre același numitor comun, exemplul genuin fiind forța Cuvântului: „La început era Cuvântul” cu corespondentul nipon kotodama, „forța sacră a o cuvintelor” . Intenția precizării acestui fapt lingvistico-mitologic este de a apropia cele două spații, cel occidental și cel extrem-oriental, deoarece demersul comparatist tratează spațiul ficțional japonez sub incidența instrumentarului în mare parte occidental, deși scriitura celor trei prozatori poartă amprenta procesului general de occidentalizare a Japoniei postbelice. În economia spațiului, vom concentra discuția pe două mari direcții antinomice: mit-utopie-istorie și demitizare-desemantizare, ambele raportate aplicat la substanța temei acestei lucrări. În încercarea de a trasa coordonatele relației mit-utopie-istorie, le vom grupa sintagmatic în mit-istorie și mit-utopie, pentru a observa diferențele de registru. Mitul, prin 1 2 3 1 Amintim că în comunitățile arhaice spațiul era consacrat făcându-se o legătură verticală a umanului cu divinul, legătură păstrată până azi prin punerea de oseminte sfinte la temelia unei biserici. De asemenea, spațiul cunoscut era delimitat prin zidurile cetății (muros) de spațiul necunoscut (monștri). Vezi Ștefan Borbely, De la Herakles la Eulenspiegel. Eroicul, Editura Dacia, Cluj-Napoca, 2001 2 Ștefan Borbely, De la Herakles la Eulenspiegel. Eroicul, Editura Dacia, Cluj-Napoca, 2001, p. 226 3 Angela Hondru, Ghid de literatură japoneză, vol.I, Editura Victor, 1999, p. 11 1439 dominanta sa arhaică, este static, referențial prin atemporalitatea sa, pe când istoria este dinamică, evolutivă, supusă ireversibilității temporale. Omul, în existența sa istorică, se raportează spiritual și artistic la mit din nevoia transcendentă de ordine ontologică, Umberto Eco considerând că funcția miturilor este „să dea formă dezordinei experienței”4. Pe măsură, însă, ce cunoașterea lui devine mai profundă, mai extinsă, mitul se dizolvă, se retrage în „spatele lumii”5, sacrul camuflându-se în profan6, instanța ordonatoare devenind știința și, implicit, tehnologia. Căderea în istorie, îndepărtarea de realitatea mitică, au dus la disoluția valențelor în-ființatoare ale Cuvântului și la blocarea conștiinței mitice în illo tempore. A doua antinomie, mit-utopie, deservește mai bine parcursul nostru, întrucât, vom vedea, demitizarea implică efortul remitizant, iar utopia, ca artefact proiectat în viitor, ajută la distilarea viziunii. În termeni generali, mitul și utopia sunt divergente. Astfel, mitul „contează pe colaborarea totală și devotată a naturii”7, pe când utopia „nu contează decât pe munca o oamenilor”8, devenind un construct creat, fabricat, iar mitul, ca să păstrăm simetria, fiind creator, de esență divină. În ceea ce privește timpul și spațiul, Jean-Jacques Wunenburger e de părere că „punctul de intersecție între mit și utopie pare să fie aceeași căutare fantasmatică a unui spațiu-timp privilegiat”9. Însă, în vreme ce spațiul și timpul mitic sunt raportate la paradigma arhaică, sacră, a începuturilor, putând fi mereu actualizate și revalorizate, timpul și spațiul utopic se raportează la un spațiu cultural creat, perfect, și astfel închis, exclus devenirii, și la un timp înghețat, scurtcircuitat10 11. Artefactul este plasat într-un loc de nicăieri (outopos), din care timpul este evacuat (oucronos)11. Tradiția utopică postulează societatea perfectă, deci statică, imaginată12 ca oraș („Utopia”, Th. More sau „Orașul Soarelui”, Campanella) sau ca sat idilic („Fântâna de la sfârșitul lumii”, William Morris). Cultura japoneză modernă a fost fondată, spune Susan J. Napier13, pe aspirații utopice conștient dezirate. Astfel că literatura reflectă consecințele acestor forme utopice (politice, economice), interiorizând problematica utopiei exterioare prin contrautopii ficționale. Susan J. Napier demontează ideea că „adevărate utopii sunt imposibil de găsit în afara tradiției vestice”14 întâlnită la Frank și Fritzi Manuel (1979) sau Krishan Kumar (1987), susținând aplicat pe texte că, mai ales începând cu perioada modernă, elemente utopice și contrautopice sunt dezvoltate literar. În special romanul shishosetsu15 (romanul eului) imprimă imaginarului accente utopice proprii societății japoneze moderne: respingerea societății, a alterității, atât scriitorul, cât și personajul (alter-ego), interiorizând realitatea, construind-o utopic la nivelul 4 Umberto Eco, Șase plimbări prin pădurea narativă, Traducere de Stefania Mincu, Editura Pontica, Constanța, 1997, p. 115 5 Sintagma lui Carlos Castaneda 6 Vezi Mircea Eliade, Sacrul și profanul, Traducere de Brândușa Prelipceanu, Editura Humanitas, București, 1995 7 Jean-Jacques Wunenburger, Utopia sau criza imaginarului, Traducere de Tudor Ionescu, Editura Dacia, Cluj-Napoca, 2001, p. 24 8 Ibidem, p. 24 9 Ibidem, p. 25 10 Ibidem, p.78 11 Termenii lui Jean-Jacques Wunenburger 12 Wunenburger cataloghează utopia ca “formă a imaginației”, op.cit., p.16 13 Susan J. Napier, The Fantastic in Modern JapaneseLliterature. The Subversion of Modernity, Routledge, London and New York, 1996, p. 143 (“modern Japanese culture has been founded upon consciously Utopian longings.”) 14 Ibidem, p. 144 („true Utopias are impossible to find outside the Western tradition.”) 15 Apud Nakamura Shinichiro, în Susan J. Napier, op.cit. 1440 individului. Utopiile japoneze postmoderne resping idealul vieții urbane și atenționează asupra pericolelor încrederii în tehnologie16. Un termen mai recent vizează ficțiunea modernă și postmodernă: contrautopia sau „utopia negativă”17. În ficțiunea japoneză, contrautopiile se conturează în jurul realității hipertehnologizate, care sufocă omul, „născând” mașini. Imaginația contrautopică „este și mai difuză, și mai atotcuprinzătoare [decât cea utopică], înglobând totul, de la alienarea urbană la dezastrul nuclear”18. În fața progresului tehnologic „nedigerat”, scriitura caută refugiu în utopiile naturale, astfel că în romane găsim coexistența utopiei și contrautopiei, în încercarea de a trage un semnal de alarmă, pe de o parte, iar, pe de altă parte, de a contura o ieșire. Sintagma demitizare-desemantizare definește paradigma modernă, lumea desacralizată a progresului tehnologic, din care mitul/sacrul s-a retras, în care omul s-a închis în fața transcendenței, deschizându-se doar imanenței. Demitizarea, desemantizarea existenței este redată artistic în simulacrul realității, contrautopia. Dispariția mitului, pentru omul modern, înseamnă criza imaginarului, a identității individului, înseamnă dispariția sensului din comunicare - Cuvântul e redus la vorbă, la „trăncăneală”19, înseamnă eviscerarea existenței de latura sa transcendentală. Postmodernismul înseamnă fragmentarism, pluralism, non-linearitate, imagism extrem, șoc, absență, și lista poate continua. Mircea Cărtărescu consideră esențială tăcerea, de la care pleacă postmodernitatea „pentru a-și construi lumi paralele ce vor face în cele din urmă concurență Lumii înseși”20. Când totul s-a spus și trăiești pe o carte, tot ce mai poți face e să spui altfel. Postmodernismul este, în viziunea lui Ihab Hassan, pastișă, mimare, fantazare, intertextualitate21. „Mutând accentul dinspre centru spre periferie, [dinspre literatura junbungaku, înaltă, înspre cea de consum, taishu bungaku], postmodernismul re-interpretează valorile și, deconstruind continuu, cultivă indeterminarea”22. În spațiul japonez, ideea de postmodernism a fost acceptată cu dificultate, întrucât aceasta trebuia să se integreze natural în evoluția identității naționale, iar aceasta s-a produs după cel de-al Doilea Război Mondial, când, consultând paradigma vestică, japonezii au realizat că erau deja postmoderni, deși nu depășiseră premodernismul (!)23. Explicația este expusă de Masao Miyoshi24, concluzia constând în faptul că, după tipar occidental, atât demiterea modernă a subiectivității discutată de Barthes, Foucault, cât și trăsăturile postmodernismului, postulate de Lyotard, Derrida sau Baudrillard, se regăsesc în gândirea japoneză25, criticul japonez observând că „și postmodernismul pare să se transforme rapid 16 Susan J. Napier, op.cit., p. 165 (“They largely reject the ideal of urban lliving and warn of the dangers of reliance on technology.”) 17 S. K. Vohra, Negative Utopian Fiction, Shalabh Prakshan, Meerut, 1987, p.42 18 Susan J. Napier, op.cit., p. 182 (“dystopian imagination which is both more diffuse and more all-pervasive, encompassing everything from urban alienation to nuclear disaster.”) 19 Vezi Mircea Iorgulescu, Marea trăncăneală, Editura Fundației Culturale Române, București, 1994 20 Mircea Cărtărescu, Postmodernismul românesc, Prefață de Paul Cornea, Editura Humanitas, 1999, p. 26 21 Apud Ihab Hassan, în Matei Călinescu și Dauwe Fokkema, Exploring Postmodernism, John Benjamin's Publishing Company, Amsterdam și Philadelphia, 1990, p.101 22 Rodica Frențiu, Haruki Murakami. Jocul metaforic al lumilor alternative, Editura Argonaut, Cluj-Napoca, 2007, p. 23 23 Masao Miyoshi, Against the Native Grain: The Japanese Novel and the “Postmodern” West, în Masao Miyoshi and H. D. Harootunian, Postmodernism and Japan, Duke University Press, Durham and London, 1989, p. 148 (“Far from being premodern, they are now postmodern!”) 24 Numele japoneze vor fi scrise în ordinea specific japoneză : nume, urmat de prenume. 25 Masao Miyoshi, op.cit., p.148 1441 într-o teoretizare consumată”26. Postmodernismul literar japonez rezidă în accentul pus pe colapsarea identității, extincția conceptelor teologice ale istoriei, structura discriminării, lumi utopice/ contrautopice27, etc. Prozatorii contemporani, pe care îi propunem acum, sunt Murakami Haruki, Murakami Ryu și Akasaka Mari. Traduși extensiv, ei aduc cititorului român o Japonie exotică, însă întunecată, desfigurată de intruziunea excesiv de brutală a tehnologicului și consumerismului, astfel că din exotismul luminos, seren, tradițional al lui Kawabata Yasunari sau Mishima Yukio n-au mai rămas decât niște simboluri goale. Murakami Haruki, scriitorul japonez citit în peste douăzeci de limbi, transmite prin romanele și povestirile sale lumea actuală, în care umanul se luptă să supraviețuiască în „epoca mașinilor”. Construind un univers ficțional coerent, centripet și totodată cu accente suprarealiste, Murakami Haruki e mereu în căutarea acelui ceva ce scapă logicii. Scriitorul se joacă cu limita comprehensibilului, trasând noi granițe, descoperind noi lumi, toate falii ale enciclopediei noastre, una „incompletă, trunchiată, lipsită de anumite proprietăți ce pot fi numai intuite”28. Romanele, nu puține la număr, traduc anxietatea, criza, apatia omului contemporan. Pe un fundal suprarealist, de multe ori ies la suprafață mesaje din cele mai profunde, S.O.S. - uri către om. Demitizarea contemporană este dublată de o încercare de remitizare a existenței, scriitorul propunând o nouă „intrare în mit, mitul omului 29 contemporan”29. Cel mai reprezentativ roman pentru paradigma utopică și contrautopică - este „La capătul lumii și în țara aspră a minunilor”, în care timpul și spațiul funcționează diferit, în funcție de lumea pe care o definesc. Romanul propune două realități ale aceleiași conștiințe, trăite însă la niveluri diferite de conștiență. Dedublarea vieții personajului principal se observă încă din titlu, pentru care scriitorul a folosit cele două sisteme japoneze de scriere - hiragana, pentru cuvintele autohtone și katakana, pentru cuvintele împrumutate (în special din limba engleză) - marcând astfel structura și quintesența fiecărei lumi. „Sekai no owari to hado boirudo wandarando” delimitează simbolic lumea intimă, personală a lui Boku (Sekai no owari - La capătul lumii) de cea exterioară, socială și „împrumutată” a lui Watashi (hado boirudo wandarando - cu numele englez: Hard Boiled Wanderland), în care primează computerul (tehnologie importată!), personajul însuși fiind un „calcutec” - un procesor de date uman -construit de un geniu al științei pentru calitatea perfectibilă a ființei umane, superioară mașinii. Numele personajului, Boku și Watashi, face vizibilă scindarea acestuia și la nivel lingvistic, limba japoneză permițând această diversitate lexematică, întrucât numele sunt două lexeme ale aceluiași pronume personal, persoana I. La Murakami Haruki prezența bogată a acestui pronume (mult timp oprimat în exprimare) certifică orientarea postmodernă literară și existențială, subliniind la nivel semantic și simbolic căutarea identității individuale și naționale. Revelarea celeilalte lumi se poate observa de la acest nivel al ocurențelor lingvistice, în care desemantizarea se manifestă prin scindarea nominală a eului. În lumea informațională (demitizată) a lui Watashi, desemantizarea se poate produce conștient prin anularea vorbirii, „pentru că vorbirea este individuală”30. Observăm că în construirea lumilor paralele, autorul 26 Ibidem, p.158 (“postmodernism, too, seems fast turning into a theoretical has-been.”) 27 Ibidem, p.13 28 Rodica Frențiu, op.cit., p. 115 29 Ibidem, p.82 30 Murakami Haruki, „La capătul lumii și în țara aspră a minunilor”, Traducere din limba japoneză de Angela Hondru, Editura Polirom, Iași, 2005, p. 43 1442 folosește ca protagonist un neofit, un anti-erou, mult ancorat în realitatea obiectivă, profană: „sunt un individ care încearcă să-și explice într-un mod convenabil toate fenomenele, 31 problemele, chiar existența în general”31. În acest roman cele două pronume implică și „setări” diferite ale timpului și spațiului. „Timpul lui Boku nu este unul diacronic, ci unul epic, fără viitor și fără trecut”32, un timp utopic, ucronic: „un turn cu ceas. Limbile îi sunt înțepenite de multă vreme, așa că și-a pierdut rostul originar de măsurător al timpului”33. La fel este și spațiul, definit de Orașul perfect, împrejmuit ca orașele medievale europene de un zid de netrecut și păzit de Paznic, pentru ca nimeni din cei care intră să nu mai iasă. Acest ermetism prezentat utopic se dezvăluie la o lectură avizată ca o „critică implicită la natura ermetică a societății japoneze”34. La Murakami Haruki orașul utopic de la capătul lumii e construit întocmai pe modelul cetății ideale, configurând o lume atehnologizată, naturală. Diferența majoră față de cetatea utopică tradițională, și aici intervine componenta cyber, constă în accesul la această lume - o lume plasată în adâncul subconștientului accesibilă eului ca modalitate de salvare odată ce conștientul e distrus. Creată virtual de un program de computer, această lume statică, fără suflet, permite la marginea ei, în pădure, viața perfectibilă, dar renegată. Cei care populează orașul, oameni fără umbră, duc o viață utopică, „statică, confortabilă și liniștită, de vreme ce fiecare și-a pierdut amintirile și astfel mințile”35 [i.e. conștiența]. Datorită acestui fapt nimic nu evoluează, totul fiind încremenit - de la zid până la oameni. Singurele ființe care conțin un suflu spiritual sunt unicornii, tăcuți, de altfel, în ale căror cranii se „stochează” sufletele celor care ajung în oraș: „Sufletele oamenilor sunt transportate dincolo de zid de către animale [...] Nu frigul și lipsa de hrană le ucid, ci greutatea sinelui [...] În craniile lor e gravat sinele. Craniile sunt curățate bine și îngropate. Stau așa vreun an de zile până li scurge puterea. Apoi sunt duse la bibliotecă, puse pe raft și li se citesc visele”36. Nu întâmplător a ales Murakami Haruki unicornul ca depozitar al sufletului uman, deoarece, acest animal fantastic (deci ireal!) are o conotație mitizantă în cultura japoneză, Jay Rubin considerându-l „reprezentarea esenței 37 atemporale a subconștientului”37. Boku, cititorul de vise (nu întâmplător!), reușește cu ajutorul umbrei, cu care plănuiește evadarea, să înțeleagă mecanismul de funcționare a Orașului, ea spunându-i în final că „Tu singur ai creat acest Oraș”38. Singura șansă la o viață coerentă, plină de sens și speranță este să renunțe la evadare, însă nu se conformează cu existența perfectă, dar neperfectibilă, neevolutivă a „utopiei albe”39 a Orașului, ci se aventurează extra-muros, alegând o devenire inițiatică, cu intenția declarată a asumării responsabilității creației, alături de bibliotecară, cu 31 Ibidem, p. 10 32 Rodica Frențiu, op.cit., p. 66 33 Murakami Haruki, op.cit., p. 45 34 Susan J. Napier, op.cit., p. 214 („another implicit critique at the hermetic nature of Japanese society”) 35 Susan J. Napier, op.cit. („It is static, comfortable,and peaceful, since everyone has lost their memories and therefore their minds”), p. 213 36 Murakami Haruki, „La capătul lumii și în țara aspră a minunilor”, ediția citată, p.387 37 Stephen Snyder, Philip Gabriel, Oe and Beyond. Fiction in Contemporary Japan, University of Hawaii Press, Honolulu, 1999, p. 186 (“representations of the timeless core of the unconscious mind.”) 38 Ibidem, p. 463 39 Termenii lui Kawamoto Saburo, în Mattew C. Stretcher, Beyond „Pure” Literature: Mimesis, Formula, and the Postmodern in the Fiction of Murakami Haruki, The Journal of Asian Studies, vol. 57, No. 2 (Mai, 1998), p. 365 1443 care va reactualiza dimensiunea mitico-simbolică a Erosului si a muzicii primordiale: „Ea mă aștepta cu armonica pe care i-o lăsasem în grijă”40. Ca formată pe retină, imaginea apărând răsturnată, lumea lui Watashi este o lume posttehnologică, contrautopică, în care lupta se dă pentru supremația informației. „Calculatoarele ajung să pună stăpânire pe eul oamenilor”41, spune bibliotecara, după ce îi ascultă povestea: devenit cyborg, om-computer, dorit atât de Sistem, cât și de concurență, Fabrica, Watashi se lasă atras într-o aventură subterană pentru a se salva și pentru a primi explicații de la savantul ce „l-a creat” - Profesorul - care a ales să nu depindă de nicio organizație și astfel să nu i se folosească invențiile, decoperirile, în scopuri distructive. Plasându-și laboratorul în subteran, mascat de o cascadă și „păzit” de ființe ale întunericului, Întunegrii, ce devorau pe oricine se aventura în subteran, Profesorul experimentează pe tineri angajați ai Sistemului diferite metode de a crea un computer „uman”. Watashi, singurul care supraviețuiește experimentelor, este formatat să opereze calcule sofisticate, să proceseze date secrete, având un sistem de autodistrugere pentru a evita fraudarea informațiilor. Declanșarea acestui sistem îl forțează pe bătrân să-i reveleze toate secretele sale profesionale, însă salvarea nu mai este posibilă în această lume, batrânul oferindu-i lumea subconștientului, numită „capătul lumii”, unde va putea recupera tot ce a pierdut în „țara aspră a minunilor”. Această lume „a marilor conspirații subterane, reflectată metonimic în rătăcirile subterane ale personajului și în forfota înfricoșătoare a Întunegrilor”42, este o contrautopie, lumea demitizată a omului contemporan ce surprinde „dezintegrarea sinelui în peisajul urban”43 iar timpul și spațiul sunt simulacre ale realității - viitorul apropiat al Tokyo-ului, Sistemul reprezentând marile corporații, iar Fabrica - Statul postmodern. Aici timpul încă se măsoară în ore, iar spațiul rezervă surprize de felul geografiei subterane, destul înfricoșătoare pe întuneric. Spațiul suprateran, pe de altă parte, al orașului hipertehnologizat, oferă privirii o explozie de lumini, zgomote și o agitație ce traduce anxietatea că timpul „nu mai are răbdare”. Granița ce desparte suprateranul de subteran este lumina, sau absența ei, întrucât în economia simbolurilor textelor lui Murakami Haruki întunericul este adjuvantul căutării de sine. Pe întuneric, când orice urmă de materialitate dispare, „mai rămâne sufletul”44. Tot pe întuneric, în apa murdară, subterană, Watashi actualizează memoria mitică: „În timp ce înotam, mi-am amintit că Orfeu a trebuit să treacă râul Styx pentru a ajunge pe tărâmul morților. Lumea asta e plină de religii și mituri” uitate, astfel încât conștiința mitică trebuie să le recupereze printr-o regresie simbolică. Geografia simbolică a lui Murakami este bogată în semne mitice (internaționale). În căutarea pe sine, Murakami Haruki propune personajelor sale diferite trasee inițiatice, abordând dintr-o perspectivă postmodernă mythos-ul și logos-ul, astfel încercând să re-dea semnificația mitică, eliberatoare, omului încorsetat în lumea lui aici și acum. Legat de Murakami Haruki printr-o coincidență de nume, dar și prin generația literară, Murakami Ryu se individualizează prin proza sa și filmele regizate. Cu romanele sale a fost premiat Gunzo, Akutagawa, Yomiuri, Noma. Stilul său vădește un imaginar apocaliptic din care s-a retras însuși umanul, rămânând doar bestialitatea, indiferența, împreună cu toate 40 Murakami Haruki, op.cit., p. 464 41 Ibidem, p. 417 42 Susan J. Napier, op.cit. („of vast underground conspiracies, metonymically reflected in the subterranean wanderings of the protagonist and the fearsome scurryings of the INKlings”), p. 212 43 Kawakami Chiyoko, The Unfinished Cartography: Murakami Haruki and the Postmodern Cognitive Map, Monumenta Nipponica, vol.57, No.3, (Toamna, 2002), p.313 (“the disintegration of the self in the urban landscape”) 44 Murakami Haruki, op.cit., p. 237 1444 tarele societății contemporane: alienare, violență, sex, droguri. Promotor al unui postmodernism crud, Murakami Ryu violentează senzorialul, luptând, astfel, împotriva apatiei, lipsei de sens a vieții, disoluției individului. Personajele sale sunt mai degrabă actanți, jucători, decât victime45, prozatorul pedepsind, prin personajele sale, lumea contemporană, demitizată și desemantizată: „Ai dreptul să omori pe absolut toată lumea [...] Distruge, omoară, dirstruge tot! [...] transformă orașul în ruină!”46. Experiențele, deseori violente, nocive și devastatoare, nu reușesc însă să le extirpeze personajelor fărâma de uman, arătându-le în final că atâta timp cât rămân în viață lupta cu răul nu e definitiv pierdută: „E OK, uite, lumea e încă sub picioarele tale. Stau pe pământul ăsta, pe același pământ pe care sunt copaci și furnici care cară zahăr spre mușuroaiele lor, și fetițe care se joacă cu mingea, și cățeluși care aleargă”47. Carl Cassegârd dezvoltă o poetică a șocului, iar imaginarul lui Murakami Ryu șochează, colapsează tabuurile, instaurând o ordine punitiv - eschatologică. Granița între bine și rău devine labilă în încercarea de a identifica „răul mai mic”: personajele care distrug, omoară, sau orașul, ca metaforă a lumii postmoderne, ce sufocă individul, dizolvă identitatea, desemantizează comunicarea, anesteziind umanul, transformându-l într-o masă amorfă de carne? În În supa miso, romanul ce i-a adus autorului premiul Yomiuri, șocul detonează liniștea, plictiseala, apatia, intensificând groza cu atât mai mult cu cât cel care o trăiește nu se poate detașa de „îngerul” punitiv. Kenji, naratorul, este ghid al vieții nocturne pentru turiștii străini. Când îl întâlnește pe Frank, Kenji duce o viață simplă, lineară și apatică, ca tot restul lumii, el declarând la final: „În țara asta nimeni nu e interesat de ceilalți”48. Frank, ca entitate ficțională, nu este doar un personaj, el este Justițiarul, venit să trezească societatea japoneză, prin șocul crimei, din apatia, amorțeala, plictiseala (în accepțiunea lui Carl Cassegârd) existențială a lumii consumeriste, postindustrializate. Lumea lui Murakami Ryu disecă umanul pentru a re-găsi fărâma de coerență și sens, refăcând traseul mitic, dar la un nivel hard și mult mai obscurizat decât Murakami Haruki ale cărui simboluri conduc eroul printr-un labirint inițiatic la înțelegerea hierofaniei și asumarea devenirii sale spirituale. Murakami Ryu zguduie eroul (și cititorul!) prin experiențe-limită, duse la paroxism, deoarece existența însăși a devenit un simulacru grotesc, iar Mythos-ul și Logos-ul au fost reduse la o înșiruire de sunete goale. Recuperarea Sensului, a Poveștii, va putea fi posibilă doar după eschatologie; dimensiunea mitică nu se mai dez-văluie eroului salvator, glisarea între lumi și speranța că un declic transcendent resemantizează lumea nu mai sunt posibile: realitatea e tare ca piatra, omul trebuie să renască, nu simbolic, ci fizic, biologic! Iar cel care este conștient de starea ontologică a omului, este Justițiarul, naratorul observând că Frank „e unul din cei câțiva oameni care nu acceptă cușca asta uriașă unde mai întâi ești hrănit și apoi, deși nu ai nicio vină, ți se administrează un șoc electric. Cuștii ăsteia îi zice lume”49. Kenji îl însoțește pe Frank în noaptea orașului Tokyo, în căutarea de senzații tari (doar că parte de senzații tari are Kenji). Într-un bar de omiai (de rendez-vous), Frank este 45 Carl Cassegârd, Shock and Naturalization in Contemporary Japanese Literature, Global Oriental Ltd, 2007, p. 190 („His heroes are agents rather than victims of shock”) 46 Murakami Ryu, Copii de aruncat, Traducere din limba japoneză și note de Florin Oprina, Editura Polirom, Iași, 2005, p. 61, 119 47Idem, Albastru nemărginit, aproape transparent, Traducere din limba japoneză și note de Florin Oprina, Editura Polirom, Iași, 2005, p. 177 48 Idem, În supa miso, Traducere din limba japoneză și note de Florin Oprina, Editura Polirom, Iași, 2006, p. 204 49 Idem, În supa miso, ediția citată, p. 197 1445 „deranjat” de lipsa de comunicare și esență și declanșează un masacru înspăimântător, sadic, încât Kenji înlemnește gândindu-se că e sfârșitul: „Abandonasem orice speranță”50. Infernul căscat în mijlocul lumii reale, își găsește motivația în lipsa de comunicare: „Am înțeles pentru întâia oară că de fapt ce spui și ce transmiți sunt două lucruri diferite [...] aici nimeni nu încerca să comunice. Era ca un simbol al Japoniei”51. Detașându-se printr-un mecanism de apărare ce permite subiectului să obiectiveze experiența și astfel să o îndepărteze de sine, 52 Kenji încheie: „Deci așa se aude un gât rupt”52. Scindat între datoria de cetățean care-l îndeamnă să-l denunțe pe Frank, suspect și de moartea altor doi oameni, și poziția subiectivă că acei oameni își meritau soarta, Kenji decide să nu-l denunțe: „E Frank cu adevărat rău?”53. Derizoriul acțiunilor umane și lipsa comunicării fac ca intenția să se dizolve înainte de a fi rostită: „m-am hotărât să nu mă duc la poliție. Era atât de complicat să le explic toată situația”54. Finalul exprimă problema non-ficțională a relațiilor interumane și a devalorizării vieții. O voce feminină, Akasaka Mari, face parte din noul curent-experiment numit „J-Literature”, iar romanele Vibrator și colecția Vanille, traduse și la noi, aduc în prim-plan vocea și toate vibrațiile ei într-o lume în care frecvențele nu se intersectează, iar comunicarea se pierde în hățișul de voci, tot atâtea fragmentări ale sinelui. Fracturarea discursului evidențiază aceeași atitudine de revoltă față de societatea care nu mai ascultă, pentru care individul, omul, devine neglijabil: „Am ajuns să nu îmi mai dau seama de unde încep eu și de unde încep ceilalți”55. Vieți mutilate spiritual luptă să nu își piardă coerența interioară prin sunete. Romanul Vibrator ne va interesa în continuare. Transpus cinematografic de Ryuichi Hiroki în 2005, romanul exteriorizează procesul semnificării și al comunicării. Accentul pus pe cuvânt („Eu nu am cuvinte proprii”56) și voce („Aaaah, iar au început să trăncănească. Tacataca, tacataca, tacataca, în capul meu.”57), aduce în fața cititorului lupta omului contemporan cu desemantizarea tot mai pronunțată a vieții. Personajul narator, Rei, este reporteriță, iar povestea face matricial parte din viața ei, doar că, mărturisește ea, truda ei constă în a pune „laolaltă”, a „aranja cu iscusință” cuvintele împrumutate de la ceilalți. Angoasa psihologică intervine în momentul în care ea conștientizează că textul scris nu redă decât o parte a lumii. Ducându-și existența răvășit și la întâmplare (vezi termenul lui Tanaka Yasuo, „nantonaku”, definitorie pentru generația tânără), ea caută la nivel lingvistic, semantic, identitatea și expresia sinelui într-o lume consumeristă, golită de sens. Vocile, ce-i asediază mentalul, sunt expresia deconectării de la lumea exterioară, a izolării sinelui care tânjește după dialog („Stând de vorbă cu el, am uitat de vocile din mine”58). Momentul apariției lor este unul semnificativ prin actul deliberat de izolare de lumea reală a adulților, din care comunicarea era extirpată: „Când mi s-a spus ,În picioare, Hayagawa', m-am ridicat și imediat m-am trezit cu o palmă peste față. [...] am simțit doar 50 Ibidem, p. 135 51 Ibidem, p. 139 52 Ibidem, p. 154 53 Ibidem, p. 152 54 Ibidem, p. 154 55 Akasaka Mari, Vibrator, Traducere din limba japoneză de Roman Pașca, Editura Nemira, București, 2005, p. 30 56 Idem, Vibrator, ediția citată, p. 8 57 Ibidem, p. 6 58 Ibidem, p. 62 1446 cum realitatea se îndepărtează tot mai mult și, gândindu-mă că, orice aș face, ar fi o obrăznicie [...] m-am transformat într-o entitate care nu făcea altceva decât să respire [...] atunci am auzit vocile pentru prima oară”59. Singurătatea, alienarea și criza identității sunt provocate de societate, dar Sensul poate fi recuperat prin iubire, aceasta însemnând nu doar actul erotic (conector la energiile Universului), ci apropierea umană, înțelegerea fără cuvinte („De ce oare omul ăsta mă cunoaște atât de bine?”60). Ca o concluzie, putem contura perspectiva remitizantă a literaturii contemporane, întrucât ordinea naturală nu permite stagnare, ci doar evoluție, iar, după experimentarea crizei, imaginarul va deschide noi propuneri de lectură ale mitului, Mircea Eliade considerând lectura „o rupere a duratei și, în același timp, o «ieșire din timp»”61, iar literatura însăși, oricare îi va fi forma de manifestare, va sta mărturie Omului. Bibliografie: Akasaka, Mari, Vibrator, Traducere din limba japoneză de Roman Pașca, Editura Nemira, București, 2005 Murakami, Haruki, „La capătul lumii și în țara aspră a minunilor”, Traducere din limba japoneză de Angela Hondru, Editura Polirom, Iași, 2005 Murakami, Ryu, Albastru nemărginit, aproape transparent, Traducere din limba japoneză și note de Florin Oprina, Editura Polirom, Iași, 2005 Murakami, Ryu, În supa miso, Traducere din limba japoneză și note de Florin Oprina, Editura Polirom, Iași, 2006 Borbely, Ștefan, De la Herakles la Eulenspiegel. Eroicul, Editura Dacia, Cluj-Napoca, 2001 Cassegârd, Carl, Shock and Naturalization in Contemporary Japanese Literature, Global Oriental Ltd, 2007 Călinescu, Matei și Fokkema, Dauwe, Exploring Postmodernism, John Benjamin's Publishing Company, Amsterdam și Philadelphia, 1990 Eco, Umberto, Șase plimbări prin pădurea narativă, Traducere de Stefania Mincu, Editura Pontica, Constanța, 1997 Eliade, Mircea, Sacrul și profanul, Traducere de Brîndușa Prelipceanu, Editura Humanitas, București, 1995 Frențiu, Rodica, Haruki Murakami. Jocul metaforic al lumilor alternative, Editura Argonaut, Cluj-Napoca, 2007 Hondru, Angela, Ghid de literatură japoneză, vol.I, Editura Victor, 1999 Kawakami, Chiyoko, The Unfinished Cartography: Murakami Haruki amd the Postmodern Cognitive Map, Monumenta Nipponica, vol.57, No.3, (Toamna, 2002) Iorgulescu, Mircea, Marea trăncăneală, Editura Fundației Culturale Române, București, 1994 Masao, Miyoshi and Harootunian, H. D., Postmodernism and Japan, Duke University Press, Durham and London, 1989 59 Ibidem, p. 90 60 Ibidem, p. 117 61 Mircea Eliade, op.cit., p. 30 1447 Murakami, Fuminobu, Postmodern, Feminist and Postcolonial Currents in Contemporary Japanese Culture. A Reading of Murakami Haruki, Yoshimoto Banana, Yoshimoto Takaaki andKaratani Kojin, Routledge, London and New York, 2005 Napier, Susan J., The Fantastic in Modern JapaneseLiterature. The Subversion of Modernity, Routledge, London and New York, 1996 Snyder, Stephen and Gabriel, Philip, Oe and Beyond. Fiction in Contemporary Japan, University of Hawaii Press, Honolulu, 1999 Stretcher, Mattew C., Beyond „Pure” Literature: Mimesis, Formula, and the Postmodern in the Fiction of Murakami Haruki, The Journal of Asian Studies, vol. 57, No. 2 (Mai, 1998) Vohra, S. K., Negative Utopian Fiction, Shalabh Prakshan, Meerut, 1987 Wunenburger, Jean-Jacques, Utopia sau criza imaginarului, Traducere de Tudor Ionescu, Editura Dacia, Cluj-Napoca, 2001 1448 MESIANISM LITERAR: MIT CRISTIC ȘI DIMENSIUNE MARIALĂ A SCRIITURII LA JEAN ROUAUD ȘI PHILIPPE SOLLERS Drd. Iulia Diana RUSU Universitatea Babeș-Bolyai, Cluj-Napoca Pe lângă numeroasele metaficțiuni istoriografice ce reconstruiesc și dau o nouă coerență creștinismului, există și scriitori ce preiau mitul eristic fie pentru a-și asimila creația acestuia și a sublinia dimensiunea salvifică a literaturii (Jean Rouaud), fie pentru că se consideră pe ei înșiși figuri alter christice (cazul lui Philippe Sollers). Lucrarea propune o investigare a romanului La desincarnation a lui Jean Rouaud din perspectiva mitului cristic, Rouaud teoretizându-și scriitura prin permanentul apel la figura lui Isus Cristos, urmată de o analiză genetică a romanului lui Sollers (Le secret), ce se eliberează și se mântuiește pe sine prin cuvântul literar. Cuvinte-cheie: mit critic, dimensiune marială, mesianism literar I. Introducere Evantaiul de verdicte alarmante și dezbateri cu privire la soarta romanului pe care epoca (post)modernă le propune, l-au împins pe Jean Rouaud la o meditație asupra romanului și asupra noii forme de expresie literară. Respins paradoxal în momentul în care critica aclamă moartea acestui gen1, romancierul se regăsește anulat: „Film, videoclip, narațiune virtuală, care va fi viitorul romanului? Să ne gândim. Mie, care scriu romane, mi se cere deci să-mi /■> imaginez un viitor fără mine?”1 2 (tr.n.) La desincarnation (Descărnarea) devine pentru Jean Rouaud posibilitatea de a teoretiza principalele direcții ale scriiturii sale, care va fi construită pe principiul religiei creștine, în special pe dubla natură a lui Isus Cristos, a Cuvântului făcut trup, așa cum crezul creștin o mărturisește: „născut iar nu făcut, cel de o ființă cu Tatăl”. Asemenea acestei duble naturi a lui Isus, scrierile lui Jean Rouaud se țes în jurul oscilației între forma realistă și expresia poetică, un nou gen (La desincarnation, p. 144), o nouă formă romanescă, disponibilă să „găzduiască orfanele fraze” ale lui Jean Rouaud, acest specialist „tourneur- o fraseur” 3, așa cum se autodefinește el. Această poetică se reflectă în misterele creștine ale întrupării, morții și învierii lui Isus, zămislit de la Duhul Sfânt și născut din Fecioara Maria. Sarcina Mariei este reluată și adaptată romanelor lui Rouaud, în așa fel încât scriitura trece și ea printr-un corp sfânt, în așa fel încât să propună o formă de mântuire prin artă: „Scriitura, o artă marială?” (La desincarnation, p. 136) Principiu similar (dar nu identic) și pentru Philippe Sollers: retras din lume pentru a se consacra literaturii și tăcerii, Philippe Sollers păstrează secretul. Secretul față de care se cere a fi discret (mai mult, cuvântul „discret” conține, în forma anagramei, în limba franceză, cuvântul „secret”), așa cum o putem înțelege de-a lungul romanului Le secret (Secretul), devreme ce este un cuvânt recurent și totodată cuvântul-cheie care încheie romanul. Un secret 1 În această direcție, David Lodge, teoretician literar, promotor al postmodernismului, își începe romanul Small world cu proclamarea limitelor genului romanului (la nivelul constrângerilor), discreditat în favoarea povestirii. A se consulta David Lodge, Ce mică-i lumea!, Polirom, 2003. 2 Jean Rouaud. L'Imaginaire narratif. Actes du Colloque de Cluj-Napoca, Roumanie, 17 au 19 avril 2008, dirige par Yvonne Goga et Simona Jișa, Casa Cărții de Știință, Cluj-Napoca, 2008, p. 5. 3 Ibid., p. 10. 1449 care se joacă în jurul atentatului împotriva papei Ioan Paul al II-lea, un secret care vizează Sfânta Familie, un secret care atinge în mod direct viața lui Sollers, și anume un secret care trimite la fiul său autist, pe care nu l-a împiedicat să se nască, dar pe care îl neagă și îl recreează prin scriitură, prin artă. Studiul își propune să examineze felul în care creștinismul, în misterul său cristic, converge cu literatura și cu scriitorii care găsesc în el un adevărat model de creație, care devin alter christi, sau care, prin arta sau prin viziunea lor profetică, participă la salvarea, mântuirea lumii prin literatură și instaurează un mesianism propriu-zis. II. Mesianism literar la Jean Rouaud și Philippe Sollers La desincarnation devine pentru Jean Rouaud ocazia de a pleda, așa cum incipitul textului o evidențiază foarte bine, pentru cauza literaturii: „Pro domo / Alors, plaidons”4. A pleda pentru literatură nu este o sarcină ușoară într-o epocă în care se pune la îndoială genul romanului, sau chiar i se anunță moartea, condiție în care romancierul nu mai are viitor. Mai mult, a pleda pentru literatură se transformă la Jean Rouaud într-un moment de artă poetică, fiindcă, pornind de la estetica flaubertiană și invocând principiul dublei naturi a lui Isus Cristos, Rouaud devine teoreticianul unei noi forme romanești: un melanj compatibil între lirism și realism. Literatura, pornind de la figurile lui Isus și a Fecioarei Maria, îi va permite să dea naștere Cuvântului care conține în el misterul de a fi în același timp uman și divin, în același timp poetic și realist. Opera lui Jean Rouaud nu funcționează niciodată în afara acestui raport pe care îl întreține în mod constant cu credința creștină. De exemplu, în L'invention de l'auteur5, Jean Rouaud revine, printr-un demers autobiografic, asupra copilăriei sale și încearcă să stabilească aplecarea sa spre scriitură, să caute semne ale condiției sale de romancier. El invocă, spre exemplificare, tabloul lui Georges de La Tour, Saint Joseph charpentier, în care destinul lui Isus care va muri pe cruce, este anticipat și anunțat: „Pe de altă parte, acest om aplecat, cu un sfredel în mâini, face o gaură în grinda de pe jos pe care o susține cu piciorul său încălțat în sandale, grindă care este deja o bucată din adevărata cruce, iar această gaură este o anticipare a găurilor cuielor, cum o confirmă și ciocănelul de pe jos (iar lângă ciocănel, lama foarfecii de lemn care îi va străpunge coasta și rumegușul lemnului încâlcit care este o prefigurare a spinilor.” (L'invention de l'auteur, p. 21) Astfel, latura „mesianică” a scrierii lui Rouaud funcționează într-un dublu sens: scriitura ca o formă care permite căutarea originilor (Rouaud celebrează și figurile bunicului, tatălui, mamei, caută să înțeleagă dacă moartea tatălui a constituit o influență în ceea ce privește misiunea sa de a deveni scriitor, sau dacă faptul de a fi ajuns scriitor s-a fundamentat pe pierderea tatălui), deci autocunoașterea prin scris și literatură. În al doilea rând, această metaforă mesianică este preluată pentru a gravita în jurul noii forme romanești pe care o propune, resuscitând romanul, un roman în criză, un roman care pare să fi sucombat acestei crize. 4 Jean Rouaud, La desincarnation, Gallimard, 2001, p. 11. Traducerea citatelor reproduse ne aparține, referințele bibliografice fiind însă la textul francez. 5 Jean Rouaud, L'invention de l'auteur, Gallimard, 2004. Traducerea citatelor reproduse ne aparține, referințele bibliografice fiind însă la textul francez. 1450 De cealaltă parte, se află Philippe Sollers. Și pentru el, literatura este un mijloc de a se salva pe sine și de a salva lumea. Philippe Joyaux, este și el un similichrist, iar pseudonimul pentru care optează, Philippe Sollers, trimite la ideea pământului ars din care artistul, prin literatură și text, renaște. În romanul său Le secret6, Sollers nu încetează să invoce figura evanghelistului Ioan, autorul Apocalipsei. Mai mult, eroul romanului lui Philippe Sollers se numește Jean Clemont, care devine J.C. (p. 248), lucru care din nou trimite la Isus Cristos. Mai mult, cum nimic nu este gratuit în viața romancierului (dacă optăm pentru o lectură din perspectiva criticii genetice), soția lui, evreică, Julia Kristeva, poartă un nume care și el îl conține pe Cristos: Krist + Eva. Romanul cunoaște mai multe variații asupra titlului, inițial este numit La vie volee (Viața răpită) - datorită „traficului de identități”. Ba mai mult, titlul ar fi putut fi o „rescriere” proustiană: „în căutarea istoriei pierdute” (Le secret, p. 256) La fel ca Proust, Sollers ajunge la cunoaștere și creație doar prin literatură. Romanul propune un traseu cristic, o formă de imitatio christi. Sollers se dorește un profet (devreme ce anticipă criza teribilă a societății anilor următori), dar în același timp devine el însuși un Mesia. Romanul lui Philippe Sollers est deconcertant încă de la titlu, Le secret, deoarece cititorului îi este greu să înțeleagă acest secret în absența unei căutări și cercetări personale în viața autorului.7 Tatăl unui copil autist care nu vorbește, închis în lume și în sine, Sollers își creează un alt fiu, care îi adresează scrisori, care vorbește, care se joacă. Fiul personajului principal este de fapt fiul pe care Sollers și l-ar fi dorit și pe care viața i l-a refuzat, dar pe care el îl creează prin literatură. Ipostază cristică în această creație, în această înviere sau chiar vindecare minunată, asemenea celor pe care Isus le împlinea. În plus, este evident că familia personajului repetă Sfânta Familie. În roman se invocă adesea conceptul de Trinitate („trei în unul”), se vorbește despre „războiul celor trei” (Jean, Jeff și Judith): „eu sunt tu, nu exist decât eu, eu sunt mai mult decât tu, sunt totul, dar nu sunt și tu... Ba chiar: mai bine să nu fiu nimic decât să fiu eu.”(Ze secret, p. 146) Dacă pentru Rouaud scriitura este investită cu o dimensiune sacrificială, așa cum este și creștinismul, care cunoaște și o înviere și o renaștere (o descărnare pentru o reîntrupare), pentru Sollers scriitura este singura modalitate de a perpetua secretul lumii, secretul personal, secretul creștinismului cu tainele sale: „Îmi place să scriu, să trasez literele și cuvintele, ori intervalul veșnic schimbător între slove și cuvinte, singurul mijloc de a se prelinge, de a deveni, tăcut și în fiecare clipă, secretul lumii.”(Le secret, p. 49) Mai mult, Sollers subliniază ideea unei scriituri ca un act sacru: „Nu scriem niciodată fără un scop, scriitura este dumnezeiască.”(Le secret, p. 249). Romanul lui Sollers vorbește despre boala secolului, acea boală care ne împiedică să respirăm, supranumită în mod ironic: „Asthme”, inițiale pentru „Argent-Sexe-Terreur-Hysterie-Mort-Enfant” („Bani-Sex-Teroare-Isterie-Moarte-Copil”) (Le secret, p. 41). Iar într-o lume ca aceasta, pe care Isus Cristos a venit s-o mântuiască, nu-i rămâne artistului decât o șansă: a renaște prin artă. În Le secret există numeroase referințe la Roman de Renart ), care trimit la ideea renașterii prin artă: „renaît sans cesse dans son art. Ren-art” („renaște fără încetare prin artă. Ren-art”) (p. 96). 6 Philippe Sollers, Le secret, Gallimard, 1993. Traducerea citatelor reproduse ne aparține, referințele bibliografice fiind însă la textul francez. 7 Ineditele informații cu privire la elementele biografice ale lui Sollers mi-au fost furnizate în cadrul unui curs prezidat de emeritul profesor Pascal Torrin, universitar la Facultatea de Litere din cadrul Universității Blaise Pascal din Clermont-Ferrand, Franța. 1451 Așadar, este evident că există la acești doi scriitori perpetua invocare a creștinismului, singura asimilabilă rolului și statutului lor de scriitori. III. Scriitura lui Jean Rouaud în oglinda dublei naturi a lui Isus Cristos Sentimentul religios se află la baza romanului La Desincarnation și este analizabil evolutiv, începând din Renaștere până în epoca modernă, care vrea să autopsieze corpul cristic, într-un demers de a-i restitui lui Isus doar natura umană: „[...] de când s-a ajuns la concluzia că Fiul lui Dumnezeu nu este mai puțin om, trupul nu mai este acea materie ticăloasă, ci devine un lucru sfânt, demn de luat în seamă. A-i mutila corpul de când Cuvântul s-a întrupat în el, a tăia Cuvântul, sunetul, linia directă pământ-cer. A rămâne surd în fața mesajului divin, a se condamna tăcerii, tenebrelor, înseamnă a renunța la mântuire.” (La desincarnation, p. 91) Natura umană a lui Isus, reclamată din ce în ce mai mult de oamenii de rând, de artiști și de oamenii de știință, care încearcă să analizeze chiar și chimic tot ce ar putea atesta existența istorică a lui Isus Cristos, este reluată de Jean Rouaud și aplicată propriei sale arte poetice: „În timp ce trupul sfânt este supus legilor gravității, [.], îl descompunem în tabloul-ucigaș al lui Holbein, trecem la o chirurgie radicală, îi prelevăm vorbirea, i-o scoatem din corp, îi descărnăm Cuvântul, care devine autonom, dând naștere vorbirii.” (La desincarnation, p. 114) Așadar, acest mecanism de descărnare / reîncarnare a Cuvântului devenit trup este principiul existențial al lui Rouaud care moare ca ființă umană pentru a renaște ca scriitor, prin artă. Și el are un parcurs cristic, și el este unul dintre acei „Isuși micuți” invocați (La desincarnation, p. 115). Mai mult, reflexia asupra dublei naturi, referința la Sfântul Francisc, primul care a propus reprezentarea nașterii lui Isus, această iesle care a devenit o tradiție, nu face decât să mărturisească acest amestec între arta realistă și cuvântul poetic creator: Cristos este întruparea Cuvântului lui Dumnezeu, într-un trup de carne, care continuă să existe astfel datorită teatrului și artiștilor care creează reprezentări reale ale lui Isus. În același timp continuă să existe și într-o altă dimensiune, cea sacră a Euharistiei, apogeul misterului creștin. Toate acestea sunt explicate de Jean Rouaud într-o frază aparent superfluă, criptată, iar cititorul poate avea impresia că autorul se joacă cu religia creștină, cu intenția de a demistifica această credință care ni s-a transmis, fără ca noi să avem dreptul de a o atinge. „Cuvânt întrupat? Ei bine, cuvânt întrupat e atunci când cuvântul dumnezeiesc devine vizibil, când purtătorul de cuvânt nu mai este o masă de piatră, ci un trup de bărbat, născut dintr-o femeie, un corp care vorbește, care se hrănește, bea, iubește și moare” (La desincarnation, p. 93). Rouaud numește aceasta „realism absurd” (La desincarnation, p. 94). Realism absurd în a-l reprezenta pe Isus pe cruce, realism absurd al trupului lui Cristos la Holbein, trup care mai așteaptă încă la morgă, realism absurd la Cristos care este pentru totdeauna prezent în Euharistie: „Prezența reală în ostie a trupului lui Cristos, în același timp întreg și dispersat (încă un aspect holografic al dublei sale naturi), aceeași părticică pentru fiecare, bogați sau săraci, iată soluția visată” (La desincarnation, p. 111). Paradox al trupului care moare, dar care rămâne în Euharistie: „Dar ce facem cu acest Cuvânt întrupat, care acum nu mai are corp? [.] Mister.” (La desincarnation, p. 112) Aceeași problemă și pentru estetica realistă: un Stendhal care ajunge la „imposibilitatea dramei” (La desincarnation, p. 121), dar care privește ceasul care indică miezul nopții fără cinci minute, care este momentul, momentul nașterii unui nou gen literar pe 1452 acest mare drum de-a lungul căruia este purtată oglinda. Madame Bovary, la rândul ei, cu realismul său gotic (La desincarnation, p. 43), realism despuiat cvasifotografic, care, aparent, respinge orice intenție poetică. Însă nu, „Doamna Bovary este o poveste focală, Flaubert este un fotograf amator.” (La desincarnation, p. 45) Rolul artistului devine la Flaubert acela al unui demiurg din ce în ce mai luminos, asemenea aurei care înconjoară capul lui Isus răstignit pe cruce. Rouaud oscilează fără încetare între avântul liric și observarea riguroasă a realului, o între regina Saba (La tentation) și Madame Bovary (Madame Bovary)8 „Încăierarea” dintre realism și lirism care face subiectul noii forme propuse de Rouaud (însă într-o ipostază conciliantă) este legată de trupul lui Cristos despre „care așteptăm să semene în mod definitiv cu un cadavru pentru a ne dărui anatomiei trupului sfânt, sperând să rezolvăm din interior delicata problemă a nemuririi dispărute.” (p. 98) Această dublă postulare a lui Rouaud, legată de dubla natură a lui Isus Cristos, pune în același timp problema filiației, și anume filiația literară care urmează direcția filiației divine. Figurile tatălui și a fiului sunt o temă recurentă la Rouaud, prezentă în mai multe dintre romanele sale: Des hommes illustres, Le monde apeupres. În creștinism, figura Fiului devine oglinda Tatălui, așa cum și Evanghelistul Ioan o exprimă: „Pe Dumnezeu nimeni nu L-a văzut vreodată; Fiul cel Unul-Născut, Care este în sânul Tatălui, Acela L-a făcut cunoscut” (Ioan, 1, 18). Același lucru survine și în cazul literaturii: ea este transmiterea intergenerațională și rezultatul ei. Mai mult, estetica realistă funcționează după principiul mimetic, ceea ce apropie și mai mult arta poetică a lui Rouaud de marele mister al creștinismului, împlinit în Isus, care este imaginea Tatălui. Pe lângă figura Tatălui și a Fiului, figura mamei, mai exact a Mamei Sfinte, Fecioara Maria, devine debușeul romanului, fiindcă lectura marială a artei trimite la acest trup de femeie, capabilă să găzduiască în ea Cuvântul divin, tot așa ca și scriitorul care dă viață textului prin cuvânt. IV. Dimensiunea marială a artei: La desincarnation, Le secret Moartea mamei lui Rouaud și nostalgia maternă constituie nucleul romanului lui Rouaud, Pour vos cadeaux, închinat mamei sale în întregime, chiar dacă ea nu va citi niciodată cuvintele fiului compuse în memoria ei: „Nu va citi niciodată aceste rânduri, plăpânda siluetă umbrită” (tr.n.)9. Acest roman este o ofrandă adusă celei care, asemenea Fecioarei Maria, dă viață și însuflețește lumea. Rouaud recreează și recuperează figura mamei. Însă pe lângă aceasta, figura mamei lui Dumnezeu este recuperată de Jean Rouaud în La desincarnation, la fel cum este valorizat și misterul care îi este atribuit: acela de a fi dat naștere Fiului lui Dumnezeu, Cuvântului divin. De aceea „le sexe de Marie c'est un monde” (La desincarnation, p. 98). O nouă lume ni se deschide datorită Mariei, tot așa cum romancierul deschide mai multe lumi posibile prin literatură și cuvânt literar. Asemenea acestui mister, care poate părea paradoxal, al mamei care devine Mama lui Dumnezeu, rămânând în același timp umană, literatura dă naștere cuvântului creator. Fecioara Maria, „toujours grosse du monde”, care „ne degonfle pas” (La desincarnation, p. 128), conține în ea însăși Cuvântul mântuitor, ajunge ea însăși să 8 Michel Lantelme, Lire Jean Rouaud, Armand Colin, 2009, p. 125. 9 Jean Rouaud, Pour vos cadeaux, Editions de Minuit, 2009, p. 9. 1453 vorbească: „De când l-au operat pe fiul ei, de când l-au descărnat așa cum dezosezi o bucată de carne, ea, mama noastră, femeia, e cea care preia cuvântul.” (La desincarnation, p. 129) Descărnare a lui Cristos, descărnare a cuvântului literar, dar reîntrupare înfloritoare a cuvântului creator prin minunile de la Lourdes, unde Fecioara Maria se arată oamenilor. În lumina acestei revelații, Rouaud teoretizează scriitura „ca apariție”, apariție plină de har, apariție a acelei fulgurante frumuseți cerești și terestre care a făcut posibil ca Dumnezeu să se întrupeze. La rândul lui, Philippe Sollers oferă o meditație asupra mamei, mamei sale biologice, acelei Mother prezente în text, trimitere criptată la ideea lui „other-me”, „celălalt-eu”. Cât despre Mama lui Dumnezeu, această mamă cunoaște unul dintre cele mai stranii paradoxuri, devine fiica fiului ei (Le secret, p. 29), reminiscență dantescă. Sollers o pune în relație cu „fabricile de copii” care se practică în zilele noastre. Mai mult, dorința ce mocnește în personajul principal, Jean Clemont, este de a se întoarce în acel loc supranumit „V.M.”, anume „vieille maison” (casa veche) sau chiar „Vierge Marie” (Fecioara Maria). Invocarea constantă în Le secret a acestei „Mother”, care va muri, trimite la Fecioara Maria. Mai mult, familia personajului, care are tendința de a se reduce din ce în ce mai mult, pentru a se opri la Jeff (dublul sciitorului), promite și respectă în același timp legea misterului trinitar. Acest Jeff, care îi conține în el lexemul „je”, „eu”, îi conține în sine și pe Judith și pe Jean, care trimite implicit la Ioan Evanghelistul, principalul model al Noului Testament în special în direcția teologiei Cuvântului („La început a fost Cuvântul”, Ioan 1, 1), cuvânt care devine și în romanul lui Sollers un cuvânt mântuitor. Sub privirile Fecioarei Maria moare Isus, Fiul ei, cel care o va conduce la Tatăl. Cei doi se „completează”, Fecioara devine prima casă terestră a lui Isus, Fecioara îi va da naștere lui Isus, tot așa cum Sollers va crea un fiu conceput asemenea lui Isus, zămislit de la Duhul Sfânt, și nu de la un bărbat (în această direcție, există în textul lui Sollers mai multe trimiteri la mitul lui Isis și Osiris, mit care propune ideea unei reconstrucții în care elementul virilității lipsește), un fiu care se joacă, și nu un fiu căruia el i-a transmis tăcerea prin jocul lui, în timpul războiului, de a trece drept un schizofrenic timp de un an. Sfânta Maria primește în trupul său Cuvântul lui Dumnezeu, iar acest corp se divinizează, în timp ce Dumnezeu devine om. O transmitere reciprocă, ca aceea care se realizează între Sollers și fiul său. Ceasul va merge la Jeff, adică se va transmite succesorului, tot așa cum Sollers va lăsa moștenire vorbirea sa literară, cuvântul creator. V. Concluzii Misterele credinței creștine nu sunt străine literaturii. Chiar dacă nici Philippe Sollers, nici Jean Rouaud nu tratează figura cristică propriu-zisă, fiecare împrumută din creștinism ceea ce îi convine pentru a explica propria lor formă de expresie și pentru a-și teoretiza demersul romanesc. Critica biografică, genetică, aplicată textului lui Sollers (ceea ce ar putea să pară ciudat devreme ce Philippe Sollers era unul dintre fondatorii revistei Tel Quel, a cărui principiu fundamental consta în a-l exclude pe autor în demersul hermeneutic) este asimilabilă creștinismului în măsura în care Sollers devine, prin scriitură, un alter christi (numele personajului central fiind Jean Clemont, care dacă e redus la inițiale, și reinterpretat devine Jesus Christ), atunci când, într-o formă ludică, se discută în text în mod criptat ideea renașterii prin artă. Sau când Sollers își creează spiritual un fiu, convergând astfel sub numeroase 1454 aspecte cu misiunea Fecioare Maria, care devine modelul absolut al ființei umane în stare să poarte în ea Cuvântul divin, Cuvântul creator. Tot așa și Jean Rouaud, care încearcă să resuscite romanul, propune o proză care, urmând modelul dublei naturi a lui Isus Cristos, oferă miracolul reconcilierii celor două forme romanești rătăcite în literatură, lirismului și realismul. Bibliografie La Sainte Bible, L'Ecole Biblique de Jerusalem, Ed. Du Cerf, Paris, 1961. Jean Rouaud, La desincarnation, Gallimard, 2001. Jean Rouaud, L'invention de l'auteur, Gallimard, 2004 Jean Rouaud, Pour vos cadeaux, Editions de Minuit, 2009. Philippe Sollers, Le secret, Gallimard, 1993. Michel Lantelme, Lire Jean Rouaud, Armand Colin, 2009. Jean Rouaud. L'Imaginaire narratif. Actes du Colloque de Cluj-Napoca, Roumanie, 17 au 19 avril 2008, dirige par Yvonne Goga et Simona Jișa, Casa Cărții de Știință, Cluj-Napoca, 2008. 1455 DEMISTIFICAREA LUMII ȘI SINDROMUL I-CABOD1 5 Drd. Ileana VESA Universitatea ,,Babeș-Bolyai" din Cluj Napoca Asist. univ. Universitatea Emanuel din Oradea Max Weber enunța la vremea sa un paradox care avea să convertească falimentul religios într-o victorie imprevizibilă, cumulată cu dezvoltarea științifică, prin reevaluarea Protestantismului ascetic. Prin așezarea teoriei sale în grilă biblică, vom compara destinul lui I-Cabod, exilatul în propria casă, cu tragedia momentului în care omul modern a descoperit că ordinea umană nu este atât de robustă pe cât pare, însă nici nu mai poate evada într-un spațiu alternativ. Pentru a se recupera pe sine, cheia nu se află în reîncântarea lumii, ci în câteva nișe filozofice - sensul și puterea cuvântului ca semn, formele de desfășurare a timpului și spațiului și eliberarea inconștientului prin religia artistică. Cuvinte-cheie: demistificare, sindrom, inconștient Printr-o doctă desfășurare argumentativă, îmbrăcată filozofic în multă terminologie anticipatoare, Weber enunța la vremea sa un paradox care avea să convertească falimentul religios într-o victorie imprevizibilă, deși cumulată cu dezvoltarea științifică și încă alți câțiva hibrizi domestici ai lumii moderne, prin reevaluarea - într-o formă inedită și dintr-o perspectivă ameliorată de efectele scontate - Protestantismului ascetic. Deși mai tânăr de patru veacuri și încă destul de novice în bătăliile doctrinare, acesta, consideră Weber, a reprezentat o forță hazardată care a declanșat o acțiune în masă către o nouă formă de organizare a societății moderne. Toate asigurările mântuirii prin sacramente și supunere față de cler au fost măturate o dată cu Reforma, iar omul a rămas singur să-și croiască un alt drum către transcendență. Dacă totul s-ar fi oprit la o dezbatere metafizică, secularizarea ar fi fost un fenomen predictibil și în cele din urmă foarte firesc în favoarea abandonării unui discurs steril și inofensiv; dar secundar, Dumnezeu a devenit impulsul pentru reorientarea intramundană a credinciosului către vocație și etică profesională, evoluând din plan eclesiastic către cel profan pentru îndeplinirea multilaterală a siguranței mântuirii, ca dovadă sacră și totuși tangibilă a predestinării celeste. Cu alte cuvinte, rămânerea în har era confirmată obligatoriu de zelul depus pentru îndeplinirea profesiunii, iar metoda prin care era controlată metodic poziția dobândită înaintea lui Dumnezeu ținea de succesul profesional, pe atunci asociat în mod simplist mai ales cu acumularea de capital. Utilizarea lor era restricționată ca păcat dacă urmărea investiția în bunurile materiale și luxul personal, donația și caritatea fără discernământ sau păstrarea lor egoistă și avară. Singura soluție - a presupus Weber - era 1 I-Cabod este un personaj din mitologia biblică, născut pe vremea judecătorilor - cartea 1 Samuel, capitolul 4 -când evreii nu se organizaseră încă sub conducerea unui rege. Nașterea sa corespunde cu luarea în captivitate a chivotului de către filisteni și cu stingerea ramurei principale din dinastia preoțească aaronică. În istoria antică a poporului evreu, I-Cabod (,,Nu mai este slavă!”) este simbolul alienării forțate a omului față de Iahve, alienare provocată de forțe exterioare, păgâne și cu atât mai dureroasă cu cât Dumnezeu tace sau refuză să intervină, chiar când se mizează pe supremația și omnipotența Sa. O dată ruptă legătura obiectuală cu ființa creatoare, omul devine străin în propriul spațiu de apartenență. 1456 investirea lor eficientă și astfel capitalismul în fașă s-a strecurat încă de la început în leagăn alături de Protestantism. Pornind de la premisa nevoii de evadare din ,,cușca de fier” - metafora celebră din Etica protestantă și spiritul capitalismului - în care ne-a închis lumea palpabilă, Weber construiește binar pe fundamentul protestant, sugerând invariabil superioritatea rațională și practică a asceticului. Misticismul presupune o posesiune magică a divinului asupra umanului, în contrast cu ascetismul rațional, care depășește slăbiciunea umană prin contemplarea volitiv-lucidă a divinului și, paradoxal, are ca repercursiune reîntoarcerea către lume, nu evadarea pe căi ezoterice din ea. Deși cele două tipuri de contemplare mistică, cea exterioară și cea interioară lumii umane, se împletesc deseori prin subtilitățile care le animează, ele rămân totuși separate prin scopul cu care sunt practicate. Se poate foarte bine observa această diferență în orientarea spre acțiune: minimalizarea ei sau implicarea activă în ordinea lumii create. Misticul se orientează spre iraționalitatea lumii nevăzute, asceticul caută raționalitatea palpabilului, chiar dacă - recunoaște Weber - sensurile absolute îi rămân ascunse chiar și acestuia din urmă. Diferența calitativă este produsul obținut: primul trăiește extatic, al doilea este util. Eliberarea de sub astfel de presiune, la care sunt supuși doar asceticii, pentru că misticul se simte răsplătit dacă experiența lui e încununată epifanic, a fost rezolvată de Protestantism prin etica vocației. Se naște astfel o religie rațională, care, la fel ca ,,dăruirea fără obiect” - analogie des utilizată de Weber în Sociologia religiilor (1998) - este o religie sublimată, care trăiește doar pentru ea însăși și prin ea însăși, unde sistemul etic religios joacă mai degrabă un loc formal decât unul funcțional, înlocuind un loc rămas gol, nu o nevoie stringentă. E ca și cum o piesă de teatru incompletă trebuie să-și recâștige aspectul artistic și nu neapărat să funcționeze după prescrisul autorului. Autorul, alias Dumnezeu, a fost înlocuit și el cu surogate, nu doar de dragul principiului estetic, iar piesa se joacă în continuare fără să se resimtă prea mult de pe urma acestor schimbări fundamentale. Spiritul capitalismului este, prin urmare, echivalentul procesului de ,,scoatere a lumii de sub puterea vrăjii” prin raționalizarea și intelectualizarea lumii. În articolul Știința ca vocație, Weber afirmă că dezîncântarea lumii detronează cunoașterea și instaurează calculul intelectual pentru tot ce există în univers. Cunoașterea putea fi realizată și pe cale mistică, așa încât știința rațională a avut statut de egalitate cu credințele magice. Ceea ce a realizat modernismul în premieră a fost posibilitatea de a calcula totul tehnic, fără rată de eroare, deoarece se credea că nu există nimic în univers care poate scăpa acestor măsurători. Nu există forțe misterioase care să stea în spatele lucrurilor inexplicabile, totul poate fi pus în schemă, deci totul e demistificat. Tehnica și intelectul ne fac serviciul pe care îl îndeplineau până azi mistica și magia. Weber profețește în ultimul paragraf al articolului apariția unei religii lipsite de o profeție autentică și, deși nu pare convins de posibilitatea configurării ei pe harta scepticismului modern, totuși postmodernismul cu incredulitatea sa față de metanarațiunile existente, a acceptat astfel de provocări, ba chiar nu se mai dorește o profeție autentică, dar nici falsul cu care se delectează nu mai e privit ca o monstruozitate, atâta timp cât acesta își împlinește menirea de a oferi satisfacție și divertisment. Fără etică, sentiment mistic, profetisme și adăugând faptul că teoria lui Weber a încetat să mai reprezinte acea infailibilă tablă de legi, citită în cheie rațională, lumea se descurcă schizofrenic printre simboluri magice, contactate în contextul aplecării morbide spre experiențele extatice neortodoxe și descoperiri științifice bulversante, certificate cu cea mai înaltă tehnologie posibilă. 1457 Așezând în grilă sacră cosmosul contemporan, I-Cabod este complexul cu care se confruntă individul alienat în mod forțat de intimitatea-i abisală, prin așa-zisa eliberare a spațiului populat de manifestările și prelungirile personalității sale de sub povara superstițiilor religioase. Dar încă de la începuturile sociologiei religiei, Durkheim susținea reflectarea fidelă a realității exterioare omului în formele interioare ale vieții religioase (Durkheim, 1995:385), prin religie înțelegându-se mai mult decât un set de practici și reguli aplicate activ și anume o calitate intrinsecă a omului, un dat care ne însoțește încă din negurile civilizațiilor primitive și orice încercare de a o eradica presupune o mutilare conștientă sau sado-masochistă a unuia dintre membrele psihicului uman. Însă ruperea vrăjii aruncate peste ființa umană presupune faptul că ,,mintea se întoarce asupra ei însăși și încearcă să reconstruiască lumea în termeni ‘raționali' (.), procesele lumii devin demistificate, își pierd semnificația magică și de acum încolo, ‘se petrec' și ‘se întâmplă' pur și simplu, dar nu mai semnifică nimic.” (Greisman,1976:497)2 Rezistența la semnificații este sesizată și de Nicholas Gane când stabilește punți de contact între teoria lui Max Weber și filozofia postmodernă în Max Weber and Postmodern Theory: Rationalization versus Re-enchantment (2002). Astfel, conform lui Baudrillard interpretarea declanșează totdeauna mobilul demistificării și, pentru a fi evitată, el propune încifrarea sensurilor, pentru a merge împreună cu încântarea obiectelor, nu împotriva ei, îmbrățișând formele obscure ale aparențelor imediate și cunoașterea diversivă prin restabilirea simbolismului animist al lucrurilor. (Gane, 2002:146) În mitologia ebraică, chivotul peregrinase mult și după încetarea nomadismului celor 12 triburi de evrei, fiind purtat de către preoți între diverse locații până la stabilirea sa definitivă în Templul din Ierusalim, dar niciodată nu fusese luat în captivitate de vreun popor păgân și întotdeauna se încadrase între granițele cucerite ale Israelului. Pe de altă parte, tipologia alienărilor, poruncite de Iahve sau benevole, era stipulată în Legea lui Moise pentru fiecare păcat în parte, cu toate acestea, practicarea lor ținea de prezervarea în condiții evlavioase a spațiului sacru în care fusese așezat poporul Israel după eliberarea miraculoasă din sclavia egipteană. Eveniment singular și punct de turnură în istoria ulterioară a poporului evreu, luarea chivotului ca pradă de război de către filisteni a generat o alienare forțată și imprevizibilă, venită de data aceasta din exterior, iar evreii au fost lăsați să se descurce singuri în cușca lor de fier, fără prezența divină asociată palpabil chivotului. Tăcerea Lui devine aporie. Și ca în raționalismul capitalist modern, Dumnezeul ontologic devine un zeu epistemic, intrând în malaxoarele cunoașterii, de unde scapă ciuntit, fără suflet, fără autoritate, fără aura magică, doar un concept de panoplie filozofică. I-Cabod se resemnează cu un silogism greșit asupra existenței lui Dumnezeu, pentru că nici tăcerea, nici dispariția dovezii Sale fizice nu pot nega reducționist posibilitatea existenței transcendentului. Zygmunt Bauman tratează totul ca pe un război intelectual al cărui miză principală este anularea dreptului de a avea inițiativă, de a acționa liber, de a se pronunța asupra sensurilor și de a construi altele noi - într-un cuvânt, dreptul creatorului. (Bauman, 1992:10) Însă anularea unui drept nu înseamnă și anihiliarea existențială a celui care-l posedă. I-Cabod, exilatul în propria casă, trăiește tragedia celui care se zbate între apartenență și surghiun - tragedia momentului în care omul modern a descoperit că ordinea umană nu este atât de robustă pe cât pare, că trăiește într-o contingență vulnerabilă și instabilă, dar nici nu 2 “(.) the mind turns back upon itself and tries to reconstruct the world in ‘rational' terms (.), the world processes become disenchanted, lose their magical significance, and henceforth simply ‘are' and ‘happen' but no longer signify anything.” 1458 poate evada într-un spațiu alternativ, fie pentru obținerea unui cofrag revelator suplimentar, fie pentru rezolvarea frustrărilor imediate. Pentru a se recupera pe sine, trebuie să încerce o re-încântare a spațiului. În Gardens: An Essay on the Human Conditions (2008), Robert Pogue Harrison încearcă o abordare a spațiului din perspectiva apatrizilor, considerând că aceștia sunt potențiali generatori de sensuri pentru alte arii locuite de indivizii postmoderni. Dar înaintea oricărei revendicări sacre, trebuie eliminată orice formă de imperialism asupra spațiului, chiar dacă în postcolonialismul emergent se zbat reminiscențele forțelor străine. Deoarece formele iraționale ale religiei au fost subordonate agresiv unui registru diferit și analizate cu metode și ustensile științifice neconcordante cu sistemul său de funcționare, ostilitățile inutile care s-au declanșat nu pot fi judecate doar ca incidențe ale unor aspecte secundare, de aceea dihotomia dintre cele două trebuie evidențiată mai întâi - ontologiile diferite, prăpastia metodologică, registrul etic versus cel utilitar, etc. și abia apoi ne vom concentra atenția pe formele de fuziune și interdependență dintre ele. Cheia nu se află nici în reîncântarea definitivă a lumii, nici în relativizarea dezîncântării, ca să rămânem consecvenți cu terminologia consacrată de Max Weber, ci în câteva nișe filozofice sculptate cu obstinație de teoreticienii postmodernismului - sensul și puterea cuvântului ca semn, formele de desfășurare a timpului și spațiului uman și eliberarea inconștientului prin artă în paralel cu religia. Referindu-se la funcția speculativă a religiei, Durkheim făcea distincție între raționalismul și idealismul diverselor forme de viață religioasă și pe unde cel dintâi se strecoară cu nonșalanță de comun acord cu etosul vremii, cel de-al doilea este marginalizat ca inferior și dubios, făcând loc științei, deși cercetătorul recunoaște că ar fi imposibil ca umanitatea să trăiască la nesfârșit fără efervescența religioasă. (Durkheim, 1995:391) Totuși, în armonie cu Weber, cântă amândoi pe coarda substituirii religiei cu știința, o formă mult mai avansată de raportare inteligentă la necunoscut, având în vedere faptul că, într-o societate rațională, noua credință trebuie să pornească și să se întoarcă la știință, ca punct de referință pentru toate nelămuririle și nevoile sale. Kurt Hubner vine însă cu o soluție diferită pentru pozitivismul logic - atâta timp cât cele două, religia și știința, se bazează pe ontologii diferite, cu conținut complet diferit, coexistența lor într-o lume raționalizată nu ar trebui să reprezinte un afront adus nici uneia dintre ele. Critica științifică face apel la rațiune și experiment, pe când religia se sustrage acestor standarde de analiză și pentru că ontologiile sunt doar instrumente de organizare dependente istoric, știința și religia sunt dimensiuni paralele ale realității și așa trebuie să rămână. (Hubner, în Artigas, 2001: 311-312) Revoluția industrială l-a detașat pe om de natură, constituind unul din factorii decisivi pentru încheierea procesului de demistificare a lumii și simultan, restrângerea spațiului alienant în care își duce veacul I-Cabodul modern. Conform prejudecăților religioase, virginitatea naturii cu misterele ei trebuia respectată cu sfințenie, dar când curiozitatea omenească a pășit în sanctuarul ei pe calea seducției inteligente, forțând-o să colaboreze docil, religia a intrat în impas și a fost provocată să-și reevalueze poziția față de cuceririle tehnologice. Frederick Ferre susține că acest impas nu e doar de pe vremea lui Weber, religia a trebuit să se strecoare printre multe alte ,,intervenții practice conduse de inteligența O * teoretică”3 de-a lungul secolelor, dar care s-au dovedit inofensive, chiar dacă intrau în categoria stigmatizată a produselor ,,nenaturale”. (Ferre, 2003:872) Ducând logica mai departe, dacă dezîncântarea modernă face abstracție de busolă, ochelari și alte descoperiri 3 “(...) practical interventions led by theoretical intelligence” 1459 tehnologice în secolele anterioare revoluției industriale, progresia viziunii post-weberiene face ca tot ce părea bun pe vremea sa să fie criticat din perspective diverse azi. Prin urmare, discuția nu ar trebui purtată în registrul etic mai mult decât în cel utilitar. Când tehnologia se interferează cu morala mai mult decât cu funcția sa utilitară, se obțin răsturnări situaționale cum se întâmplă acum în cazul consumerismului postmodern. ,,A fi pur și simplu artificial (.) nu este necesar și ilicit.”4 (872) Corelată cu antinomia etic versus utilitar este relația sens-valoare, peste care Weber și-a frezat parțial teoria scindării dintre religie și știință, fiind condus spre o concluzie de factură nietzscheniană - ,,sensul trebuie imputat lumii prin atribuirea unei valori acestuia”5 (Germain, 1993:41), pe care a prelucrat-o în favoarea obținerii unei științe eliberate de valoare în sensul etic al acesteia. Astfel, religia își poate păstra sistemul de valori pentru sine, cu semnificații prelevate în mod aleatoriu, în timp ce sensurile lucrurilor au fost imputate pe cale rațională, riscând să creeze incongruențe valorice în societatea contemporană. Se obține o prăpastie metodologică sesizată de Mariano Artigas în The Mind of the Universe: Understanding Science and Religion, care impune o mai atentă și imparțială abordare a religiei în raport cu știința și care poate fi depășită doar cu ajutorul reflecției filozofice (Artigas, 2001:313); relația trebuie înțeleasă în lumina complementarității, nu ca pe o ostracizare sau anatemizare.6 Un alt agent coroziv născut din faldurile ideologiei moderne este denunțul oricărei forme de imperialism al științei, oricât de întemeiat ar părea acesta în lumina istoriei. Arși pe rug, persecutați, considerați magicieni, oamenii de știință din Evul mediu au lăsat o pată pe religie care nu a fost răscumpărată îndeajuns de mult în mentalitatea individului modern. Așa că se impune nu neapărat reabilitat, dar cel puțin revizitat critic și obiectiv acest Ev mediu, pentru a elibera știința, care se pretinde rațională, de un bagaj sentimental care să o facă să riposteze clasic în fața religiei, încercând să o subjuge. Christopher L. Walton (2000) observă modul direct proporțional în care Weber a transformat religia într-o prezență irațională o dată cu raționalizarea alertă a societății moderne, dar nu-i concede dreptul de a se anima gratuit în fața spectacolului dominator, susținând just că: ,,Nu-i deloc evident că religia a încetat să fie rațională pur și simplu pentru că alte sfere ale activității umane au fost raționalizate.”7 A rămâne prizonierii unui militantism sterp înseamnă a ne condamna la marginalitate și desuetitudine, perorând predici vetuste spre un auditoriu surd, de aceea trebuie căutate alte căi de a ajunge la miezul problemei dintre știință și religie. Michael Bailey (2006) subliniază ideea că sensibilitățile actuale care se dovedesc compatibile cu raționalismul modern sunt de fapt constructe ale erei post-reformatoare și trebuie revizitate în manieră deconstructivistă, altfel riscăm să ne împotmolim într-o nouă mitologie, mult mai rigidă și mai represivă decât cea pe care modernismul și-a propus să o disloce. Diacronic, Iluminismul a impus scepticismul față de religie, egalând-o cu superstiția, 4 “Simply to be artificial (.) is not necessarily to be illicit.” 5 “(.) meaning must be imputed to the world by ascribing value to it.” 6 Într-un context asemănător, dar în sânul religiei de data aceasta, creștinismul a excomunicat magia, considerată nu un act irațional, cât unul greșit. Hierocrația medievală a condamnat-o mereu, dar nu a încercat niciodată să traseze o linie de demarcație clară între cele două, probabil deoarece se căuta afirmarea corectă a religiei prin condamnarea formelor negative derivate din aceasta. Tensiunile s-au intensificat tocmai pentru că religia și magia sunt complementare una alteia, deci excluderea uneia presupune ambiguizarea celeilalte. Ulterior, confuzia asupra religiei private de elementul magic a condus la formularea unei teorii cum este dezîncântarea lumii, care acceptă doar religia rațională. 7 “It is not obvious that religion has ceased to be rational simply because other spheres of human activity have been rationalized.” 1460 peste care s-a sedimentat Romantismul, deplângând farmecul mistic rătăcit al lumii antice; ca urmare, a încercat să-l revigoreze cel puțin artistic. Mai târziu, Weber, consilierul resemnării moderne, a propus acceptarea stării de fapt și conformarea față de societatea birocratizată, poziție analogă cu cea a străvechilor evrei de pe vremea lui I-Cabod, doar că dispariția obiectului doxologiei noastre nu presupune și retragerea divinului din universul uman, în parte pentru că transcendentul e un concept adânc implementat în conștiința umană și apoi, pentru că evoluția postmodernă a societății a dovedit că omul nu e încă pregătit să renunțe la moștenirea religioasă a civilizațiilor străbune, chiar dacă e lipsit de adâncime și fără lamentările de rigoare pentru reinventările forțate la care a supus-o. Prizonieratul religiei în mrejele științei e considerat astăzi depășit, pentru că lumea se mișcă într-o cu totul altă direcție. Instrumentul raționalizării lumii - știința - a devenit între timp un generator sigur de excepțional, mistere și fenomene inexplicabile; tehnologia pune în scenă minuni mai veritabil orchestrate decât cele religioase și societatea se înfruptă cu voluptate din ele, cu toate că știe că noul discurs ocolește deliberat realitatea. În The Reformation, Popular Magic and the “Disenchantment of the World” (1993), Robert W. Scribner deschide interpretarea cuvintelor spre o abordare postmodernă. Recursul la benedicțiuni, farmece, blesteme ca formule ritualice încărcate de autoritate benefică sau malefică, în funcție de forțele invocate în rostirea lor, a fost edulcorat de protestanții avizi de cunoașterea lui Dumnezeu prin cuvânt, nu prin experiența sacramentelor. Corelate cu un context specific, cu o gestică adecvată (semnul crucii, mâinile împreunate, etc.) și bine-nțeles cu substratul psihologic necesar credinței în superstiții, cuvintele au devenit primul ambasador al noii ordini religioase în cea veche, primind valențe mistice inedite, de care nici creștinii reformați nu s-au putut descotorosi ușor, sfârșind prin a le adapta prin miza unui alt canon religios. Aceeași punte a cuvântului încărcat cu noi conotații trebuie aruncată peste abisul modern către o lume mai puțin strictă cu sensul lor rațional, o reîntoarcere spre relativismul vorbelor cu zeci de înțelesuri etico-religioase, care pot coexista fără prea multe traume semantice.8 În plus, clivajul sensurilor a fost însoțit de un transfer semiotic în masă a obiectelor sanctificate către magicul popular, nelimitat de atmosfera sobră a bisericii și ritualurile înțepenite în tradiție - moaștele sfinților și crucifixele au fost înlocuite de protestanți cu Biblia și cărțile de rugăciune, accesibile o dată cu Reforma întregii congregații, nu doar preoților. Scăpând tiparelor construite în analizele de laborator, magicul nu-i acordă credit I-Cabodului modern, deoarece obiectele și fenomenele sunt împuternicite de cuvinte, la fel și cunoașterea transcendentului. Am dovedit însă că cuvintele sunt relative la oportunități, complexe și ireductibile la clasificări raționale. O altă ocultare deliberată a demistificării lumii revizuiește atitudinea protestanților față de sacralitatea spațiului locuit de ființa umană. Pe urmele reformatorilor, Weber considera că, în capitalismul modern, etica vocațională reflectă pe cale intramundană voia lui Dumnezeu și siguranța mântuirii, relație cu atât mai dificil de menținut cu cât profitul a închistat societatea într-o cușcă de fier, tăindu-i toate firele de legătură cu Celălalt. În primul rând, transcendentul pare să fi fost izgonit o dată cu sacramentele sau cu icoana lui sacră - tabernacolul; în al 8 Scribner îl citează pe Conrad Platz, un preot protestant din secolul al XVI-lea, care făcea distincție între utilizarea adecvată a cuvintelor și rezultatele neașteptate obținute din folosirea lor hazardată - același cuvânt poate fi, conform lui Platz, bun, rău sau neutru. Deși preluate din Sfânta Scriptură, cuvintele erau capabile de efecte contrare: fie exorcizarea demonilor, fie invocația Diavolului; fie imprecație, fie binecuvântare. Prin urmare, și sensurile lor se pliau pe intenția cu care vorbitorul le implica în actul comunicării. (Scribner, 1993:489) 1461 doilea rând, pare să fie exclus de o deficiență relațională, dar multiculturalismul actual ne învață că optica noastră trebuie să fie balansată uneori de partea celuilalt, ca să ne eliberăm eficient de egocentrismul în care ne-a înfășurat civilizația europeană. Nu popularea spațiului deținut de celălalt garantează o perspectivă obiectivă asupra existenței sale, colonialismul trebuie înfierat cu orice preț, ci acceptarea necondiționată a celuilalt, care merge uneori până la incidența sa inevitabilă de partea aceasta a baricadei. Cu alte cuvinte, consistența divinului, acceptată în lumea noastră, poate reinstaura conexiunea pierdută până unde îi permite toleranța noastră la inexplicabil și fantastic. Scribner consideră că spațiul lumii nu a fost desacralizat vreodată, decât artificial, chiar promotorii protestantismului, afirmă el, erau adepții unui război spiritual purtat în condițiile și pe teritoriul uman: atât prima generație de reformatori asociată lui Luther, cât și a doua generație, condusă de Calvin, s-au considerat martorii ultimei bătălii dintre Dumnezeu și Anticrist: ,,Departe de a desacraliza lumea, (.) religia reformată a intensificat bătălia cosmică dintre divin și diabolic la un grad mult mai înalt.” (Scribner, 1993:483)9 Linearitatea temporală cunoaște sincopa nu doar în postmodernism - în studiul de caz intitulat A Redemptive Economy: Corpus Christi Pageant Cycles as Liturgical Relativization of Secular Time (2009), Gaelan Gilbert trasează cronologia timpului divin în cadrul festivităților și sărbătorilor medievale, când timpul muncii, rațional și monoton, era întrerupt de dilatarea în eternitate a timpului individual, nelimitat de rutină și ciclicitate. De obicei, liturghia relativiza timpul, ancorându-l în infinitul suprareal prin înălțarea sufletească, păstrându-l în același timp în contingența umană prin participarea la sacramente. Gilbert propune însă o festivitate religioasă care a rezistat temporalității seculare în afara spațiului sacru al bisericii, și anume Corpus Christi - o procesiune populară care celebra public euharistia, introdusă în Anglia pe la începutul secolului al XIV-lea, când timpul muncii fusese deja organizat de clopotul târgului. În postmodernism, Nicholas Gane traduce, în Max Weber and Postmodern Theory: Rationalization versus Re-enchantment (2002), refractaritatea lui Lyotard față de metanarațiuni în termenii evadării din timpul linear modern, combinând ceea ce vine după (post) cu ceea ce a fost (ante) pentru a ne sustrage metodei istoriografice cu care am fost îndoctrinați (Gane, 2002:84). Dacă postmodernismul corespunde logicii timpului nelinear, înseamnă că se împacă foarte bine și cu cel divin, discontinuu și imprevizibil, și îl poate accepta în recuzita sa, alături de alte timpuri intermitent conturate, iar dezîncântarea lumii trebuie să rămână în terenul cronologiei, imposibil de pasat mai departe spre spațiul unde se poartă jocul acum. Datorită paralelismului generat de relaționarea continuă dintre artă și religie de-a lungul istoriei moderne, ca fiind elemente exemplare ale etosului unei națiuni, le putem substitui lucrativ și doar formal una celeilalte, ca să găsim, prin artă, calea spre mântuirea religiei de sub verdictul funebru cu care a diagnosticat-o sceptic Max Weber. Suzi Gablik, în The Re-enchantment of Art (2003), se face vocea auzită a artiștilor nemulțumiți de comodificarea totală a artei și susțin credința tot mai răspândită că arta trebuie reabilitată ca bun spiritual al întregii societăți, furnizor de valori durabile și metodă sigură de reîncântare pentru lumea postmodernă. Capitalismul nu poate afecta experiența artistică decât superficial, transformările suferite de artă sunt urmările progresului spiritual al omenirii și ale deschiderii spre zonele marginale ale civilizației, o dispersie voită în toate sferele culturii postmoderne. 9 “Far from further desacralizing the world, (.) the reformed religion intensified to an even higher degree the cosmic struggle between the divine and the diabolical.” 1462 Însă privind-o ca pe o structură organică independentă, la fel cum era percepută arta în Romantism, Weber și-a articulat teoria despre religie pe fundalul societății tehnologizate cu care și-a țesut tapiseria operei, totuși astăzi, la fel ca arta, religia nu mai este deloc independentă, suficientă sieși ca expresie distinctă a etosului național, dimpotrivă, pentru a subzista noilor provocări, ea a fost integrată și amalgamată eclectic cu alte aspecte culturale, nu atât de ambițioase și idealizate ca mai vechea lor înțelegere, creând confuzie nu numai în rândul agnosticilor religioși, ci și în rândul apologeților săi. În concluzie, principiile religioase sunt versatile, dar nu și efemere. Acordată la struna postmodernismului, lira lui Weber nu mai dă un sunet deslușit, se poticnește în cuvinte, timp, spațiu - anume în piesele primordiale așezate în șahul lumii, datorită mutațiilor suferite de acestea în ultimele decenii. Nu subscriem cu acribie tuturor acestor maliții candide sau critici voite, mai întâi trebuie construită o imagine panoramică a misticismului religios postmodern în vederea extragerii unor concluzii viabile, dar e demn de reținut că rescrierea vechilor concepte în manieră deconstructivistă e un adversar veritabil, care nu poate fi trecut cu vederea nici măcar de bastionul filozofic durat de Weber. Bibliografie Artigas 2001: Mariano Artigas, The Mind of the Universe: Understanding Science and Religion, Radnor, Pennsylvania, Templeton Foundation Press. Bailey, 2006: Michael D. Bailey, The Disenchantment of Magic: Spells, Charms and Superstition in Early European Witchcraft Literature, articol publicat în ,,The American Historical Review”, vol. 111, nr. 2, Chicago: University of Chicago Press. Bauman, 1992: Zygmunt Bauman, Intimations on Postmodernity, New York, Routledge. Durkheim, 1995: Emile Durkheim, Formele elementare ale vieții religioase, București, Polirom. Ferre 2003: Frederick Ferre, Technology and Religion, articol publicat în ,,Encyclopedia of Science and Religion”, vol. 2, New York: Macmillan. Gablik, 2003: Suzi Gablik, The Reenchantment of Art, articol publicat în William Kelly, ,,Art and Humanist Ideals (Contamporary Perspectives with Artworks Selected from the Collection of the Archive of Humanist Art: An Anthology)”, Melbourne, Palgrave Macmillan. Gane, 2002: Nicholas Gane, Max Weber and Postmodern Theory: Rationalization versus Re-enchantment, Palgrave Macmillan, Australia. Germain 1993: Gilbert Germain, A Discourse on Disenchantment:Reflections on Politics and Technology, New York, State University of New York Press. Gilbert, 2009: Gaelan Gilbert, A Redemptive Economy: Corpus Christi Pageant Cycles as Liturgical Relativization of Secular Time, publicat în Lore: Rhetoric, Writing, Culture, vol. 7, nr.1, Sand Diego. Greisman, 1976: H.C. Greisman, ‘Disenchantment of the World': Romanticism, Aesthetics and Sociological Theory, articol publicat în ,,The British Journal of Sociology”, vol. 27, nr. 4, Londra, Blackwell. Harrison, 2008: Robert Pogue Harrison, Gardens: An Essay on the Human Conditions, Chicago, The University of Chicago Press. 1463 Scribner, 1993: Robert W. Scribner, The Reformation, Popular Magic and the “Disenchantment of the World”, articol publicat în ,,Journal of Interdisciplinary History”, vol. 23, nr. 3, Cambridge, Massachusets, MIT Press. Walton, 2003: Christopher L. Walton, Is Disenchantment the End of Religion, eseu publicat pe site-ul www.philocrites.com, în 18.03.2003 Weber, 1998: Max Weber, Sociologia religiilor - Tipuri de organizări comunitare religioase, București, Teora. Weber, 1946: Max Weber, Science as Vocation, traducerea în limba engleză: H.H. Gerth and C. Wright Mills, (Max Weber, Essays in Sociology, New York, Oxford University Press, 1946), http://media.pfeiffer.edu/lridener/dss/Weber/scivoc.html Weber, 2007: Max Weber, Etica protestantă și spiritul capitalismului, București, Humanitas. 1464 AN INSIGHT INTO RUMI'S MYSTICISM Drd. Monica Alina DANCI Universitatea “Babeș-Bolyai” Cluj-Napoca This work is meant to be an insight into the writings of Jalal al-Din Rumi, who has been called "the most eminent Sufi poet of Persia," "the greatest mystical poet of Islam," and even "the greatest mystical poet of all." His spirit crystallizes in verses of unmatched power and grace, which are famous all over the world because of their beauty and immense richness. The study concentrates on Rumi's understanding of the myth of creation and on the image of Universal Man present in his poetry. Key-words: mysticism, beauty, richness, creation Rumi was born in Wakhsh, under the administration of Balkh, on 30 September 1207. Escaping the Mongol invasion, he and his family traveled extensively in the Muslim lands, performed pilgrimage to Mecca and finally settled in Konia, Anatolia. There, Baha' ud-Din, his father, became the head of a madrassa and when he died, Rumi, aged twenty-five by that time, inherited his position as the Islamic molvi. One of Baha' ud-Din's students, Sayyed Burhan ud-Din Muhaqqiq Termazi, continued to train Rumi in the Shariah as well as the Tariqa. For nine years, Rumi practiced Sufism as his disciple until he died in 1240 or 1241. Rumi's public life then began: he became an Islamic Jurist, issuing fatwas and giving sermons in the mosques of Konya. He also served as a Molvi and taught his adherents in the madrassa. In 1244, when Rumi was already thirty-seven years of age and seemingly set in his ways as a convențional mullah, a wandering dervish named Shams al-Din, native of Tabriz, suddenly arrived in the Saljuq capital, changing his life. “Jalal al-Din,” wrote R. A. Nicholson, “found in the stranger that perfect image of the Divine Beloved which he had long been seeking. He took him away to his house, and for a year or two they remained inseparable. Sultan Walad likens his father's all-absorbing communion with this "hidden saint" to the celebrated journey of Moses in company with Khadir ( Koran, xviii, 64-80), the Sage whom Sufis regard as the supreme hierophant and guide of travellers on the Way to God. Meanwhile the Maulawi (Mevlevi)2 disciples of Rumi, entirely cut off from their Master's teaching and conversation and bitterly resenting his continued devotion to Shamsu'l-Dln alone, assailed the intruder with abuse and threats of violence. At last Shamsu'l-Din fled to Damascus, but was brought back in triumph by Sultan Walad, whom Jalalu'I-Dln, deeply agitated by the loss of his bosom friend, had sent in search of him. Thereupon the disciples "repented" and were forgiven. Soon, however, a renewed outburst of jealousy on their part caused Shamsu'l-Din to take refuge in Damascus for the second time, and again Sultan Walad was called upon to restore the situation. Finally, perhaps in 1247, the man of mystery vanished without leaving a trace behind. 1465 Sultan Walad vividly describes the passionate and uncontrollable emotion which overwhelmed his father at this time. "Never for a moment did he cease from listening to music (sama'), and dancing; Never did he rest by day or night. He had been a mufti: he became a poet He had been an ascetic: he became intoxicated by Love. 'Twas not the wine of the grape: the illumined soul drinks only the wine of Light.""1 This experience transformed Jalal al-Din from the sober divine into an ecstatic incapable of controlling the torrent of poetry which now poured forth from him dedicated to the memory of his alter ego. To symbolize, it is said, the search for the lost Shams al-D in, he invented the famous whirling and circling dance of his Mevlevi dervishes, performed to the accompaniment of the lamenting reed pipe and the pacing drum. Many years after the disappearance of Shamsu'l-Din, Rumi devoted himself to Salahu'l-Din Faridun Zarkub, who was charged with the duty of instructing the Mevlevi acolytes. After his death, the poet found a new source of inspiration in Husamu'l-Din Hasan ibn Muhammad ibn Hasan ibn Akhi Turk, whose name Rumi mystically associated with his greatest work, Mathnawi, and who acted as his khalifah during the last ten years of the poet's life, succeeding him after his death as Head of the Mevlevi Order. Rumi's sublime literary output consists of: The Mathnawi, a poem of 25,700 couplets, containing a great number of rambling stories and anecdotes of diverse style interspersed with digressions which Rumi narrated during the last decade of his life to his disciple. Diwân Shams Tabrizi (also called Diwân Kabir or Kulliyât Shams Tabrizi) includes Rumi's lyric poems of love (ghazal) (about 3300 poems) and quatrains (rubâi'yât) (nearly 2000 quatrains), totaling over 45,000 lines of poetry, describing the mystical states and expounding various points of Sufi doctrine. Most of the ghazals of the Diwdn were composed spontaneously by Mawlana during the samd' or "mystical dance. Fihi md fihi ("In it is what is in it"), translated as Discourses of Rumi, is a collection of Rumi's sermons and conversations recorded by his disciples. The major themes underlying Rumi's poetry were synthesized by R. A. Nicholson in his Rumi, Poet and Mystic : “(a) There is One Real Being, the Ultimate Ground of all existence. This Reality may be viewed either as God (the Divine Essence) or as the World (phenomena by which the hidden Essence is made manifest). (b) There is no creation in Time. Divine Self-manifestation is a perpetual process. While the forms of the universe change and pass and are simultaneously renewed without a moment's intermission, in its essence it is co-eternal with God. There never was a time when it did not exist as a whole in His Knowledge. (c) God is both Immanent, in the sense that He appears under the aspect of limitation in all phenomenal forms, and Transcendent, in the sense that He is the Absolute Reality above and beyond every appearance. 1 Reynold A. Nicholson, Rumi: Poet and Mystic, pp. 17-26. 1466 (d) The Divine Essence is unknowable. God makes His Nature known to us by Names and Attributes which He has revealed in the Koran. Though essentially identical, from our point of view the Divine Attributes are diverse and opposed to each other, and this differentiation constitutes the phenomenal world, without which we could not distinguish good from evil and come to know the Absolute Good. In the sphere of Reality there is no such thing as evil. (e) According to the Holy Tradition, "I created the creatures in order than I might be known," the entire content of God's Knowledge is objectified in the universe and pre- eminently in Man. The Divine Mind, which rules and animates the cosmos as an Indwelling Rational Principle (Logos), displays itself completely in the Perfect Man. The supreme type of the Perfect Man is the preexistent Reality or Spirit of Muhammad, whose "Light" irradiates the long series of prophets beginning with Adam and, after them, the hierarchy of Muslim saints, who are Muhammad's spiritual heirs. Whether prophet or saint, the Perfect Man has realized his Oneness with God: he is the authentic image and manifestation of God and therefore the final cause of creation, since only through him 2 does Cod become fully conscious of Himself.”2 As William Chittick says: “The prototype of both the microcosm and the macrocosm is the Universal or Perfect Man {al-insdn al-kdmit), who is the sum total of all levels of reality in a permanent synthesis. All the Divine Qualities are contained wAithin him and integrated together in such a way that they are neither confused nor separated, and yet he transcends all particular and determined modes of existence. Moreover, in terms of revelation, Universal Man is the Spirit, of which the prophets are so many aspects, and of which from the Islamic point of view Muhammad is the perfect synthesis. Universal Man has another aspect when seen from the point of view of the spiritual path: he is the perfect human model who has attained aU of the possibilities inherent in the human state. In him the "Names" or essences which man contains in potentiality {bi'Tquwwah) are actualized so that they become the very states of his being {bi'l-fi't). For him the human ego with which most men identify themselves is no more than his outer shell, while all other states of existence belong to him internally, his inward o reality is identified with the inward reality of the whole universe.”3 Even if the universe is one when seen from the the point of view of the Divine Essence, from the point of view of relativity there is a fundamental polarization into microcosm and macrocosm, which are like two mirrors facing each other and containing all of the other's qualities. Thus man's total knowledge of himself includes the knowledge of the whole universe. The term "Universal Man" was given prominence by Ibn Arabi, though the doctrine was well known before him, but it was spoken of in slightly difl?erent terms from those employed by him: the "microcosm" was considered man's external form, while the "macrocosm" represented his inward reality, referring essentially to the inward reality of the Universe. Although he lived after Ibn 'Arabi, Rumi also used the earlier terminology in his writings, remarking that philosophers say that man is the microcosm, while theosophers or Sufis say that man is the macrocosm: 2 Reynold A. Nicholson, Rumi: Poet and Mystic, pp. 17-26. 3William Chittick, The Sufi Doctrine of Rumi, p. 49. 1467 “Externally the branch is the origin of the fruit; intrinsically/ the branch came into existence for the sake of the fruit./ If there had not been desire and hope of the fruit, how/ should the gardener have planted the root of the tree/ Therefore in reality the tree was born of the fruit, (even/ if in appearance it (the fruit) was generated by the tree./ Hence Mustafa (Muhammad) said, "Adam and the (other)/ prophets are (following) behind me under (my) banner."/ For this reason that master of (all) sorts of knowledge/ [Muhammad] has uttered the allegorical saying "We are the last and the foremost."/ (That is to say), "If in appearance I am born of Adam, in/ reality I am the forefather of (every) forefather,.../ Therefore in reality the father (Adam) was born of me, therefore in reality the tree was born of the fruit." The thought (idea), which is first, comes last into actuality,/ in particular the thought that is eternal (IV, 522ff). Individual man is the final being entering the arena of creation because what is first in the principial order is last in the manifested order. Man's state on earth as an individual cut off from his spiritual prototype is due to the fall of Adam, which is explained by Rumi as stemming from God's casting Iblis (Satan) out of Heaven because he did not bow down to Adam, seeing only the external aspects of his nature. Iblis is the personification of the tendency within the cosmos towards dispersion and removal from the Center, which causes the world to separate from God, but also of the tendency within man which brought about the Fall, the blinding of the "eye of the heart", his carnal self. Just as Iblis could see nothing but the exterior of things, so looked Adam only on the external form of creation, seeing the world as an independent reality cut off from God. That is why Rumi says that, if you do not see with discernment, you “become a man blind of one eye, like Iblis; he, like/ a person docked (deprived of perfect sight), sees (the one) half and not (the other) half./ He saw the clay of Adam but did not see his obedience to/ God: he saw in him this world but did not see that (spirit)/ which beholds yonder world (IV, 1616-17), because He (Iblis) had knowledge, (but) since he had not religious/ love he beheld in Adam nothing but a figure of clay (VI,260). In the same time, the angels who bowed themselves to Adam were able to see man's innermost nature and his spiritual faculties, his essence and his love of God, for “One mark of Adam from eternity was this, that the angels/ should lay their heads (on the ground) before him, because it was his place (i.e., proper to his dignity)./ Another mark was that Iblis, saying "/ am the king and the chief," should not lay down his head./ But if Iblis too had become a worshipper (of Adam), he (Adam) would not have been Adam: he would have been/ another./ At once the worship of every angel is the test of him, and/ the denial (of him) by that enemy (Iblis) is the proof of him (II, 2119-22). “As Frithjof Schuon has pointed out/ the world in Adam's original state was not yet materialized. All beings were "contemplative states" within Adam, modes of consciousness illumined with the Divine Light. Adam saw "things" as aspects of God, with no separate existence. But through "vain desire"—the sin of inquisitivenessA—he wanted to see things as they existed in and for themselves. Iblis (the personification of the tendency within man towards ignorance and dispersion) tempted him to look at the state of contingent existence from the point of view of contingency itself, and as a result Adam and the whole world with him fell into that state. The direct link with God had been broken and the world was now external to Adam instead of internal. Before the fall all creatures were bound together in harmony, manifesting the qualities of God in 1468 simultaneous richness. "Sheep and wolves lived together in peace." But with the loss of Eden, oppositions became materialized and creature was set against creature. "Get ye all down," says God in the Quran, "each of you an enemy to each" (VII, 23). An analogous sequence of events would occur if the conflicting thoughts in people's minds were suddenly to become materialized, and having become so, they were to begin to tear each other to piecesA From the moral point of view the events which brought about Adam's fall are looked upon as a sin and a shortcoming, but from a strictly metaphysical point of view it is not necessary to do so; the fall can be viewed as a necessary consequence of the unfolding of the principial possibilities or archetypes contained in the "Hidden Treasure." If Adam had not fallen, all of the possibilities present in the Divine Essence could not be played out. [.] If Iblis had not refused to bow down to Adam, this would have meant that he saw Adam's true nature, or that he saw "with both eyes." But Iblis is precisely the personification of the tendency within the manifested universe towards separation and distance from God, and as a result he cannot see the inward nature of things. Iblis denied Adam because this tendency towards separation and spiritual blindness does in fact exist within the universe. It is a tendency, moreover, which could not but derive from certain Names and Qualities of God: it corresponds to the possibility necessitated by the Divine Infinity that God can "negate" Himself by creating the world. Moreover, since Adam reflects all of the Divine Names and Qualities, this tendency had to exist within him also. The separative and "negative" tendency personified by Iblis, which is manifested on the microcosmic level by fallen man's separation from God and all of the evils which follow as a result, possesses also a positive aspect, which is particularly apparent on the level of the macrocosm. In the absence of this tendency the universe could not hold together for an instant, nor could any created being exist, for this tendency is itself one of the constituent elements of existence. It is separation from God which "solidifies" the world. Thus if all men were to attain the state of Universal Man (which at the present state of cosmic existence is in effect an impossibility), the world would be reintegrated into the Principle, and Eden would be reestablished, i.e., the world as such would cease to exist.” Rumi also states that the world is maintained by heedlessness—forgetfulness of God: “Forgetfulness (of God), O beloved, is the pillar (prop) of/ this world; (spiritual) intelligence is a bane to this world./ Intelligence belongs to that (other) world, and when it/prevails, this world is overthrown.[...] If the trickle from the Unseen should become greater [and/ intelligence is funneled into the world through those who/ have realized the state of Universal Man], in this world/ neither virtue nor vice will be left [just as the fall involved/ gaining the knowledge of good and evil, so regaining Paradise/ means going beyond good and evil] (I, 2063ff).” When a man realizes this original and primordial state, he becomes a "channel of grace" for the world, being enabled to fulfill the trust which God has placed upon his shoulders. The mission of the prophets and saints is to remind man of his original nature and to show him the way through which it may once again be actualized. Still, if divine mysteries were to be revealed to all the people, if the veil of forgetfulness should be entirely lifted, the life of mortals would be destroyed: Now this world goes on by reason of heedlessness; if it were/ not for heedlessness, this world would not remain in being./ Yearning for God, recollection of the world to come, intoxication, ecstasy—these are the architects of the other world. If ,/ all 1469 these should supervene, we would to a man depart to the/ other world and would not remain here. God most High desires/ that we should be here, so that there may be two worlds./ So He has appointed two sheriffs, one heedfulness and the/ other heedlessness, that both houses may remain inhabited.4 In the end, the maintenance of the world depends on a balance between those who have achieved the state of Universal Man, and the fallen, who live in a state of forgetfulness. “Were all men to become Universal Man, the world would vanish. Were all fallen, it would disintegrate into chaos. Each is necessary so that the principial possibilities inherent in the Divine Names and Qualities may become manifest.”5 Bibliography: A.J. Arberry, Discourses of Rumi, Omphaloskepsis, 2000. A.J Arberry, Mystical Poems of Rumi, Chicago Press, 2009. Reynold A. Nicholson, Mathnawi of Jalaluddin Rumi, volumes I, II, III. Reynold A. Nicholson, Rumi: Poet and Mystic, Oneworld, 1998. William Chittick, The Sufi Doctrine of Rumi, World Wisdom, 2005. 4 A.J. Arberry, Discourses of Rumi, p. 120. 5 William Chittick, The Sufi Doctrine of Rumi, p.61 1470 CIUMA ȘI LOGICA CIRCULARITĂȚII ÎN DECAMERONUL1 Drd. Cristina VIDRUȚIU Universitatea “Babeș-Bolyai”, Cluj-Napoca Lucrarea de față analizează rama Decameronului, respectiv prelucrarea narativă a ciumei din Florența din 1348 din perspectiva moștenirii epidemice reciclate în modul de structurare al operei. Demersul lucrării se focalizează asupra translației de la planul istoric la planul ficțional prin înlocuirea martorului cu a povestitorului, respectiv asupra opoziției epidemie-utopie, dar și asupra recondiționării procesiunilor circumbulatorii ori a Dansului Morții și a presupusului traseu al ciumei în strategii și moduri de organizare a narațiunii. Boccaccio construiește imaginea ficțională a ciumei pornind de la profilul istoric al acesteia. El recondiționează logica lineară a flagelului istoric într-una circulară narativă securizantă prin utilizarea unui cronotop și a unei organizări a vocilor povestitorilor specifice. În fond, procesiunile circumbulatorii orientate împotriva ciumei atestate istoric și având o funcție protectivă sunt transferate în modul circular de dispunere al povestitorilor în momentul constituirii brigatei în biserică, dar și în momentul spunerii poveștilor ca timp al evadării din mediul epidemic. Aceeași recondiționare a logicii circularității este întâlnită și în cazul localizării palatului în mijlocul spațiului protectiv al naturii sau în instituirea unui orar constant de administrarea a poveștilor despre iubire. Cuvinte-cheie: circularitate, cronotop, ficțiune 1. De la epidemie la utopie : sublimarea ciumei din planul medical-istoric în planul ficțional La o privire de ansamblu, în structura Decameronului pot fi delimitate două unități constitutive : descrierea ciumei și cele o sută de povești. Trecerea orchestrată de Boccaccio de la descrierea epidemiei de ciumă care a bântuit Florența în 1348 la cele o sută de povești poate fi privită ca o translație din planul istoric în planul ficțional. Liantul acestei translații este funcția narativă care în planul istoric este realizată din perspectiva unui martor, iar în planul ficțional este realizată din perspectiva membrilor brigatei în postura lor de povestitori. În trecerea de la perspectiva singulară a martorului specifică planului istoric la perspectiva plurală a povestitorilor specifică planului ficțional se produce un proces de multiplicare a perspectivelor care corespunde trecerii de la ciuma istorică la literatura ciumei. Pentru Boccaccio raporturile interactive dintre istorie și ficțiune au la bază o relație de interdependență : pe de o parte spunerea celor o sută de povești este posibilă și reclamată de intervalul mortificator al ciumei, iar pe de altă parte cele o sută de povești se oferă ca scenarii alternative în reconfigurarea istoriei. Influența ciumei în mediile delimitate în structura Decameronului (mediul istoric și mediul ficțional) este vizibilă în desemnarea unor construcții complementare specifice pentru fiecare mediu. Astfel, pentru mediul istoric, ciuma din Florența din 1348 este percepută sub semnul epidemiei, iar pentru mediul ficțional, cele o sută de povești reprezintă modul de 1 Autorul dorește să mulțumească pentru suportul financiar din programul co-finanțat de PROGRAMUL OPERAȚIONAL SECTORIAL PENTRU DEZVOLTAREA RESURSELOR UMANE 2007 - 2013, Contract POSDRU 6/1.5/S/4 - „STUDII DOCTORALE, FACTOR MAJOR DE DEZVOLTARE AL CERCETĂRILOR SOCIO-ECONOMICE ȘI UMANISTE”. 1471 angrenare al utopiei. Interdependența celor două medii este răsfrântă în interdependența dintre construcțiile complementare specifice fiecărui mediu. Violența istorică a ciumei determină și permite construirea unor scenarii utopice : “Utopianismul” ia “o formă literară, crescând, hrănindu-se din timpurile ciumei”2. Ciuma ca anulare a oricăror cadre ale stabilității, ca o “întrerupere violentă a regulilor”3 accentuează “impulsul uman de a recrea paradisul terestru”4. Translatației discuției asupra ciumei din planul istoric în planul narativ îi corespunde reinvestirea pozitivă a contagiozității epidemiei de ciumă în contagiozitatea poveștilor, povești care prin intermediul patternurilor narative oferite vor permite coagularea unei noi lumi. 2. Istorie versus ficțiune În interacțiunea dintre istorie și ficțiune ciuma este definită ca ramă a poveștilor. În acest proces de narativizare a experienței ciumei istorice din 1348, istoriei ca eveniment violent determinat îi sunt opuse poveștile fluctuante și metamorfice. Complementaritatea celor două unități constitutive (rama ciumei și cele o sută de povești) este vizibilă în interacțiunile stabilite între ele și în special în translația ciumei din registru medical în registru ficțional prin intermediul narațiunii. În această translație, ciumei percepute din perspectiva simptomatologiei și a modificărilor impuse în societate îi este aplicat un tratament narativ : poveștii triste a ciumei propusă de istorie (sau ciumei ca eveniment istoric) i se oferă șansa de a deveni o poveste veselă despre viață și, de ce nu, noua istorie. În breșa legislativă și organizațională produsă de ciumă, Boccaccio reciclează contextul istoric și-l folosește ca motiv pentru instalarea unei serii de povești ale vieții. Pentru autor relația dintre poveste și istorie este relația dintre viață și moarte : în timp ce prima este un continuu proces de scriere, un “writing in progress”, cea de a doua este o scriere definitivă, în timp ce prima poate deveni un palimpsest, cea de a doua este deja o versiune finală, un ultimatum înaintat omului. Noțiunilor antitetice epidemie-utopie le corespund atât spații antitetice : orașul-satul, cât și valențe antitetice ale timpului. Dacă pentru epidemie timpul este unul linear, pentru utopie timpul este unul ciclic cadențat de constantele narativității stabilite de brigată, astfel încât desfășurării apocaliptice a epidemiei îi este opusă construcția de tip edenic a utopiei. Modul în care Boccaccio articulează structura operei are la bază noțiunea de “corelativ antitetic”5, astfel încât fiecare element sau structură din planul utopic nu este altceva decât o translație pozitivă a unui element pre-existent din planul epidemic : astfel, planului istoric negativ al ciumei îi este opus în oglindă un plan ficțional pozitiv ce funcționează ca remediu al ciumei. Ciuma (dincolo de faptul că oferă “un pretext” pentru petrecerea timpului într-un mod agreabil de către membri brigatei6) poate fi interpretată ca “tapiserie a negativului”7 care 2 Rebecca Totaro, Suffering in paradise : the bubonic plague in English literature from More to Milton, Duquesne University Press, Pittsburgh, 2005, p. 15, “Utopianiasm”, “literary form, growing out of plague-time”. 3 Giorgio Barberi Squarotti, Il potere della parola : studi sul “Decameron”, Casa Editrice Federico & Ardia, Napoli, 1989, p. 6, “violenta interruzione delle regole”. 4 Barbara Fass Leavy, To blight with plague : studies in a literary theme, New York University Press, New York and London, 1992, p. 17, “the human impulse to recreate the earthly paradise”. 5 Lucia Marino, The Decameron “cornice” : allusion, allegory, and iconology, Longo Editore, Ravenna, 1979, p. 123, “antithetical correlate”. 6 Giovanni Getto, Vita di forme e forme di vita nel Decameron, Quarta edizione rivedutta, Petrini Editore, Torino, 1986, p. 9, “un pretesto”. 7 Lucia Marino, op. cit., p. 124, “tapestry of the negative”. 1472 impune restructurarea spațială, temporară și identitară a lumii și totodată definește un pattern al morții, pattern al morții care va fi pus în echilibru de un pattern al vieții asigurat de povești. 3. Narativizarea experienței ciumei istorice din Florența, 1348. Boccaccio descrie literar ciuma istorică care a bântuit Florența în 1348 sub influența credințelor complementare dominante pentru acea perioadă. El împrumută concepțiile populare legate de cauzalitatea ciumei, de vizualizarea acesteia sau de sincronia acesteia cu anotimpurile. Datorită misterului fenomenului, opiniile astrologice, medicale și religioase sunt concurente în reliefarea profilului ciumei. Astfel, în ceea ce privește cauzele epidemiei, sunt o avansate două premise : prima, de factură astrologică, mizează pe “mijlocirea stelelor”8, iar cea de a doua, de factură religioasă, mizează pe impactul “faptelor noastre mișelești”9. În ambele cazuri ciuma are funcția de a semnala : în contextul astronomic ciuma semnalează un eveniment neobișnuit, o dispunere specială a astrelor, iar în contextul religios ciuma semnalează credincioșilor necesitatea de a se căi. Autorul Decameronului realizează vizualizarea ciumei cu ajutorul metaforei călătorului neobosit. Acesta urmează traseul comerțului (identic cu cel al soarelui care va fi utilizat ulterior ca metaforă a ciumei10 11) de la est la vest răpunând viețile celor pe care îi întâlnește în calea sa11. Paralela dintre ciumă și soare are la bază reprezentarea iconografică a ciumei ca “o ploaie de săgeți mortale de venite de sus”12. Ciuma ca import nedorit execută o mișcare care poate fi conotată ca o dublă luare în posesie : pe de o parte spațială (de la est la vest), iar pe de altă parte temporală (de la răsărit la apus). Tehnica prin care ciuma se interpune atât în intervalul spațial, cât și în cel temporal este una secvențială : în primul rând ciuma ia în posesie, iar în al doilea rând ciuma distruge coeziunea internă a spațiilor în care sa infiltrat. Logica împresurării pământului realizat de ciumă în postura sa de călător neobosit se opune procesiunilor circumbulatorii protective din timpul epidemiilor de ciumă. 13 Contaminarea secvențială a pământului de către ciumă se realizează prin “încuibarea”13 treptată a acesteia la nivelul structurilor organizatorice. Incapacitatea omului de a reacționa împotriva ciumei este reafirmată atunci când naratorul constată că două dintre trăsăturile definitorii ale omului “înțelepciunea și prevederea” sunt inutile în combaterea flagelului14. Astfel, mijloacele de combatere ale ciumei instituite odată cu asediul cetății Florenței fie că țin de domeniul medical (prin intermediul unor “povețe întru păstrarea sănătății”15), de cel administrativ (prin curățarea orașului și interzicerea celor bolnavi de ciumă de a intra în oraș16) sau de cel religios (sub forma rugăciunilor și procesiunilor17) se dovedesc inutile. 8 Giovanni Boccaccio, Decameronul, Ediția a 3-a, În românește de Eta Boeriu, Postfață de Laszlo Alexandru, Editura Paralela 45, Pitești, 2004, p. 11. 9 Ibidem. 10 Thomas C. Stillinger, The Place of the Title (Decameron, Day One, Introduction), în The Decameron first day in perspective : volume one of the Lectura Boccaccii, Elissa B. Weaver (ed.), University of Toronto Press, Toronto, Buffalo, London, 2004, p. 44. 11 Giovanni Boccaccio, op. cit., p. 11-12. 12 Thomas C. Stillinger, op. cit., p. 43, “a rain of mortal arrows from above”. 13 Giovanni Boccaccio, op. cit., p. 11. 14 Ibidem, p. 12. 15 Ibidem. 16 Ibidem. 17 Ibidem. 1473 În ceea ce privește evoluția bolii, Boccaccio preia ideea de sincronie între succesiunea anotimpurilor și evoluția bolii18, atașând bolii valoarea unui “semn de moarte sigură”19. Simptomatologia detaliată a ciumei prezentată în Decameronul face diferența între simptomele din răsărit și cele din Florența : dacă în primul caz momentul în care “îi ieșea cuiva sânge pe nas”20 este considerat semn al morții, în cel de al doilea caz “buboaiele” și “petele negre”21 sunt cele care devin semne ale morții. Dacă în prima parte a descrierii cauzelor ciumei este predominantă o interpretare astrologică sau religioasă, în descrierea simptomatologică a ciumei privirea este una pur medicală22. Tratamentul medical administrat ciumaților se dovedește ineficient din două motive : necunoașterea cauzelor bolii și lipsa de 23 pregătire a celor care oferă leacurile din postura unor improvizatori23. Ciuma apare ca anulare a cadrelor și relațiilor organizatorice ale vieții : fie că este 24 vorba de statutul social (anulat prin abandonarea posturilor și a averii24), de cel relațional (anulat prin ignorarea legăturilor de sânge25) sau de cel legislativ (anulat prin nerespectarea legilor26), ciuma înseamnă o negare a structurilor ordinii. Conversia operată de ciumă la nivelul cetății Florenței are ca efect răsturnarea vechilor rânduieli și mai ales suspendarea acestora pe perioada epidemiei : rușinea va deveni un accesoriu inutil și periculos (femeile vor fi nevoite să se lase slujite de bărbați în absența slujnicelor27), înmormântările vor deveni o formalitate rapidă lipsită de ceremonial28 și fiecare va fi liber să facă orice dorește29. Prin negarea acestor cadre organizatoare ale vieții sau prin simplificarea lor brutală în vederea împiedicării răspândirii ciumei, stabilitatea fiecărei zile și individualitatea sunt amenințate de către flagel prin regatul morții pe care acesta îl instalează între zidurile cetății. Alte preconcepții legate de ciumă și preluate de Boccaccio în opera sa consideră că “ciuma n-are leac mai bun și nimerit decât să-i fugi din cale”30, că plantele aromate pot funcționa ca leacuri sau că modul în care ciuma își selectează victimele are la bază criterii nediscriminatorii (ea nu ține cont nici de neam, nici de moștenire, de avuție, de bunătate, de frumusețe ori de tinerețe, iar selecția aleatorie a victimelor este dublată de imprevizibilitatea și 31 rapiditatea evoluției bolii nedescifrate nici măcar de autorități medicale confirmate31). 4. De la epidemie la utopie : înființarea brigatei Trecerii de la epidemie la utopie, de la istorie la ficțiune, îi corespunde înfințarea brigatei. Această structură are câte o valență specifică pentru fiecare dintre cele două planuri : pentru planul istoric brigata reprezintă grupul care se opune epidemiei, iar pentru planul ficțional brigata reprezintă unitatea de bază a utopiei. Constituirea brigatei este o reacție la violența ciumei. Formarea grupului este dependentă de existența ciumei : brigata se constituie 18 Ibidem. 19 Ibidem. 20 Ibidem. 21 Ibidem. 22 Ibidem. 23 Ibidem. 24 Ibidem, p. 13. 25 Ibidem, p. 14 26 Ibidem, p. 13. 27 Ibidem, p. 15. 28 Ibidem, p. 15-16. 29 Ibidem, p. 14. 30 Ibidem. 31 Giovanni Boccaccio, op.cit., p. 17. 1474 în punctul culminant al ciumei și se dizolvă când ciuma începe să dispară. Apariția brigatei este posibilă doar datorită anulării tuturor structurilor organizatorice provocate de ciumă. Ea se inserează în breșa organizatorică, relațională și legislativă creată de ciumă și preia rolul de a recontura aceste cadre din perspectiva unei lumi utopice. În dinamica narațiunii, ciuma și brigata pot fi văzute ca un duo. Forțele complementare ale celor două : distrugerea și regenerarea - conlucrează în trecerea de la istorie la ficțiune. Ciuma are funcția de a curăți terenul, de a goli un abces moral prin moarte, în timp ce brigata, ca răspuns la criza creată de ciumă, acționează ca un producător al unui pattern al vieții prin intermediul poveștilor spuse de tineri. Ciuma ca eveniment “excepțional” “explică formarea brigatei și justifică caracterul transgresiv și licențios al unor povestiri”32. Mișcarea de la macrocosmos la microcosmos, de la întreaga lume devastată de ciumă la structura brigatei prin intermediul poveștilor produce revigorarea lumii. 5. Recondiționarea narativă a circularității procesiunilor circumbulatorii și a Dansului Morții în structura brigatei Dinamica actului povestirii se opune logicii ucigătoare a ocolului pământului realizat de ciumă în postura sa de călător neobosit. Dispunerea brigatei în cerc în biserică în momentul constituirii ei33 și atunci când membri acesteia spun poveștile34 urmează logica procesiunilor circumbulatorii protective din timpul epidemiilor de ciumă. Povestirile iubirii exorcizează ciuma din spațiul respectiv. Condițiile coagulării povestirilor brigatei pot fi privite dintr-o perspectivă medicală în care natura (ca spațiu în care influența ciumei reprezentată prin metafora soarelui este limitată), aerul bun și dispunerea circulară încurajează rostirea unor povești de iubire văzute ca pattern al vieții : “O luară apoi spre o poieniță cu iarbă verde și înaltă în care soarele nu ajungea să bată din nici o parte, iar acolo, mângâiați de o boare dulce, se așază pe iarbă în cerc”35. Totodată circularitatea circumscrisă de spațiul (palatul în care se retrag membri brigatei este înconjurat de mediul protector al naturii) și timpul poveștilor (punctul de constituire și dizolvare a brigatei este identic : biserica Santa Maria Novella) acționează asemeni unei bariere în calea ciumei. Prin dispunerea membrilor săi în momentul povestirii în cerc și prin crearea unui spațiu și a unui timp circular securizant, brigata poate fi interpretată ca o replică la dansul morții. Dacă în cazul dansului morții reprezentanții tuturor meseriilor își dădeau mâinile pentru a sublinia egalitatea în fața morții și a emisarul ei ciuma, în cazul brigatei, membri cu drepturi egale de povestitor își dau mâinile într-o conlucrarea verbală regenerantă a vieții. Moștenirea epidemică este reciclată de Boccaccio atât în modul în care este descrisă ciuma, cât și în modul de structurare al operei. Pe de o parte sunt incluse în descriere opinii și credințe populare legate de ciumă, pe de altă parte reacțiile populare în fața ciumei sunt topite în modul de organizare a Decameronului. Boccaccio construiește imaginea ficțională a ciumei pornind de la profilul istoric al acesteia. El recondiționează logica lineară a flagelului istoric într-una circulară narativă securizantă prin utilizarea unui cronotop și a unei organizări a vocilor povestitorilor specifice. 32 Roberta Bruno Pagnamenta, Il Decameron : l'ambiguita come strategia narrativa, Longo Editore, Ravenna, 1999, p. 29, “spiega la formazione della brigata e giustifica il carattere trasgressivo e licenzioso di alcune novelle”. 33 Boccaccio, op. cit., p. 18. 34 Ibidem, p. 25. 35 Ibidem. 1475 În fond, procesiunile circumbulatorii orientate împotriva ciumei atestate istoric și având o funcție protectivă sunt transferate în modul circular de dispunere al povestitorilor în momentul constituirii brigatei în biserică, dar și în momentul spunerii poveștilor ca “modalitate de organizare și de asemenea de expansiune a timpului”36. Aceeași recondiționare a logicii circularității este întâlnită și în cazul localizării palatului în mijlocul spațiului protectiv al naturii, în dispunerea poveștilor în ramă sau în instituirea unui orar constant de administrarea a poveștilor despre iubire. Împotriva ciumei vizualizată asemeni unui călător ce face ocolul pământului pe modelul circular al unui Dans al Morții, Boccaccio articulează structura circulară a brigatei acționând ciclic într-un ritual narativ de exorcizare a morții prin intermediul poveștilor. 6. Ciuma ca ramă a poveștilor versus ciuma ca narativizare a epidemiei istorice din 1348. Condiția de martor O descifrare pertinentă a ciumei în Decameronul stă la confluența interpretărilor ciumei ca ramă a poveștilor cu cea a narativizării epidemiei istorice din 1348. Motivația acestei confluențe este întărită de modul în care Boccaccio folosește conceptul de martor în cele două medii : martorul este cel care asigură trecerea de la rama poveștilor la relatarea epidemiei istorice a ciumei și care dă astfel coeziune ansamblului. Pentru prima perspectivă, ciuma ca ramă are funcția de a delimita poveștile de cursul obișnuit al evenimentelor și de a le permite acestora să existe tocmai datorită destructurării organizaționale implicate de flagel : un timp reglementat legislativ și administrativ nu ar fi permis formarea brigatei și rostirea poveștilor vesele37. În contextul medieval, ““povestirea-ramă era un palimpsest cultural apt pentru a înregistra preocupările contemporane”38. Acest tip de povestire “putea impune ordinea capricioasei naturi a vieții”39 și valoriza “ficțiunea ca o modalitate fizică sau mentală de a scăpa de moarte”40. În logica acestui tip de povestiri “ramele îndeplinesc mai multe funcții. Ele marchează ce este în exterior și conțin; izolează, limitează, și definesc. Impun structura, și fac structurile preexistente vizibile. Ramele oferă ferestre, sugestia că există alte lumi, și pot încuraja iluzia că timpul dinăuntru sau din afara acelor lumi s-a oprit”41. Ciuma ca ramă a poveștilor este delimitată pe de o parte de o trimitere la Infern prin amintirea prințului Galeotto42, iar pe de altă parte de grădinile edenice în care se desfășoară actul povestirii. Aceste delimitări ale ramei ciumei fac trimiteri la două tipuri complementare de iubire. Dacă pentru delimitarea infernală prințul Galeotto trimite la pericolul iubirii adultere prin Ginevra și Lancialotto, pentru delimitarea edenică grădinile trimit la prima iubire dintre Adam și Eva. În acestă 36 Celia M. Lewis, Framing Fiction With Death : The Seven Sages of Rome, Boccaccio's Decameron, and Chaucer's Canterbury Tales, A Dissertation Submitted to the Graduate Faculty of Baylor University in Partial Fulfillement of the Requirements for the Degree of Doctor of Philosophy, Waco, Texas, 2001, p. 76, “a way of ordering as well as of expanding time”. 37 Pentru un studiu detaliat al definirii, funcției și structurării ramei în contextul narativ a se vedea Bonnie D. Irwin, What's in a Frame? The Medieval Textualization of Traditional Storytelling, în Oral Tradition, 10/1, 1995, p. 27-53. 38 Celia M. Lewis, op. cit., p. i, “ “frame-tale” was an apt cultural palimpsest for registering contemporary concerns”. 39 Ibidem, “could impose order on the capricious nature of life”. 40 Ibidem, “fiction as a means of physical or mental escape from death”. 41 Ibidem, p. 1, “Frames serve many functions. They mark off and contain; they isolate, limit, and define. They impose structure, and render pre-existent structures visible. Frames provide windows, the suggestion that other worlds exist, and may proffer the illusion that time within or outside those worlds has stopped.” 42 Giovanni Boccaccio, op. cit., p. 5. 1476 delimitare antitetică a ciumei și a iubirii, bivalența comună a efectelor celor două (distructive și regeneratoare) reîntărește echivalența celor două afecțiuni. Pentru cea de a doua perspectivă, în care ciuma apare ca narativizare a epidemiei istorice din 1348, este important de menționat faptul că, din perspectiva epidemiologilor, relatarea lui Boccaccio este una veridică, extrem de precisă datorită numeroaselor detalii incorporate (simptomatologie, reacții sociale, măsuri administrative). În relație cu celelalte relatări ale vremii asupra ciumei din 1348 (cronici, rapoarte medicale sau opere literare) descrierea boccacciană este una la fel de dramatică și realistă. Cele două perspective critice de analizare a ciumei (fie ca ramă a poveștilor, fie ca narativizare a flagelului din 1348) sunt strâns conectate prin intermediul unui element comun : martorul. Condiția acestuia este negociată în ambele planuri : narativ (atunci când ciuma apare ca ramă a poveștilor) și istoric (atunci când descrierea ciumei e considerată o narativizare a flagelului din 1348). Pentru planul narativ condiția de martor este asumată de cel care descrie atât peisajul trist al Florenței căzută pradă ciumei din 1348, cât și pentru cele o sută de povești. Credibilitatea narațiunii este întărită de declararea condiției de martor. Totodată subiectivitatea inerentă unei astfel de perspective este minimalizată prin invocarea altor martori care, se lasă să se înțeleagă, au avut aceeași percepție a evenimentelor. Șocul descrierii tabloului violent al ciumei este intuit de narator și minimalizat prin reafirmarea calității de martor : “că ai fi rămas înmărmurit nu numai la vederea lor, dar chiar și dacă altul ți-ar fi istorisit câți inși muriseră în oraș”43. Pentru planul istoric, care monitorizează implicarea reală a contemporanului ciumei de la 1348 în persoana lui Boccaccio în postura de creator a Decameronului și posibil martor al ciumei, s-au făcut o serie de speculații contradictorii. Pe de o parte, există o serie de documente oficiale care demostrează că Boccaccio nu era în Florența la momentul ciumei, pe de altă parte există teorii care îl consideră pe Boccaccio un martor al flagelului implicat în “administrarea” acestuia prin intermediul tatălui său care deținea o funcție de acest tip. Complementaritatea opiniilor în ceea ce privește calitatea lui Boccaccio de martor sau ficționalizator al ciumei întărește amestecul de istorie-ficțiune din operă și totodată dă sens trecerii teoretizate de noi de la epidemie și ciuma ca ramă, la utopie și cele o sută de povești. 7. Spațiul antiseptic al povestirii și logica circularității coagulante și protective Delimitarea celor două spații în care se formează, respectiv acționează brigata (orașul pentru planul istoric și țara pentru planul ficțional) se poate realiza din perspectiva regimului medical al acelei perioade. Această interpretare este întărită de faptul că, în momentul în care brigata începe să spună poveștile, sunt îndeplinite concomitent toate condițiile unei prescripții medicale împotriva ciumei : “o poieniță cu iarbă verde și înaltă în care soarele nu ajungea să bată din nici o parte, iar acolo, mângâiați de o boare dulce, se așază pe iarbă în cerc”44. În natură (și nu claustrați între zidurile cetății), protejați de razele soarelui (puși la adăpost de razele soarelui considerate ca echivalent al febrei ciumei), respirând aer proaspăt, membri brigatei pot să își configureze structura organizațională prin dispunerea membrilor în cerc. Această dispunere în cerc ca simbol al unității și egalității membrilor între ei este reluată de mai multe ori în Decameronul tocmai pentru a sublinia noua identitate a structurii formate : în biserică tinerele vorbesc dispuse în cerc, poveștile se desfășoară numai după dispunerea în 43 Ibidem, p. 15. 44 Ibidem, p. 25. 1477 cerc, iar dansurile și luatul mesei se desfășoară după un tipar circular. Dispunerea circulară a povestitorilor și ciclicitatea ritualului povestirii permite instituirea unui spațiu și a unui timp securizant în cadrul cărora cuvântului i se oferă șansa să creeze noi lumi. Logica circularității este dominantă în epidemiile de ciumă : fie că este vorba de ziduri care înconjoară cetățile (circularitate fizică), fie că este vorba de procesiuni circumbulatorii (circularitate spirituală) -cercul desemnează un timp și un spațiu înafara obișnuitului și a violenței. Continuând ipoteza capitolului anterior legat de complementaritatea istorie-ficțiune, epidemie-utopie în Decameronul, constatăm că cele două clase au atașate în aceeași linie spații complementare oraș-țară, respectiv valențe complementare ale mirosului miasmă-mireasmă. Credem că în construcția lui Boccaccio conexiunea claselor complementare de tip istorie-ficțiune și amplificarea acestora prin dezvoltarea unei serii de echivalențe de tipul epidemie-utopie, oraș-țară, miasmă-mireasmă asigură structurii narative statul legitim dublu atât de document, cronică a Florenței din 1348, cât și de operă literară. Prin modul de construcție al celor două clase complementare Boccaccio respinge delimitarea tradițională între istorie și ficțiune și propune cititorului două metafore având la bază similaritatea între cele două fenomene : istoria ca ficțiune și ficțiunea ca istorie. Efectul esențial al îmbinării istoriei ca ficțiune (a ciumei istorice din 1348 trecute prin filtrul literar) cu ficțiunea ca istorie (a celor o sută de povești asumate ca pattern regenerator al istoriei) rezidă în facilitarea transferului cititorului între cele două fenomene. Bibliografie : Boccaccio, Giovanni, Decameronul, Ediția a 3-a, În românește de Eta Boeriu, Postfață de Laszlo Alexandru, Editura Paralela 45, Pitești, 2004. Getto, Giovanni, Vita di forme e forme di vita nel Decameron, Quarta edizione rivedutta, Petrini Editore, Torino. Irwin, Bonnie D., What's in a Frame? The Medieval Textualization of Traditional Storytelling, în Oral Tradition, 10/1, 1995. Leavy, Barbara Fass, To blight with plague : studies in a literary theme, New York University Press, New York and London, 1992. Lewis, Celia M., Framing Fiction With Death : The Seven Sages of Rome, Boccaccio's Decameron, and Chaucer's Canterbury Tales, A Dissertation Submitted to the Graduate Faculty of Baylor University in Partial Fulfillement of the Requirements for the Degree of Doctor of Philosophy, Waco, Texas, 2001. Marino, Lucia, The Decameron “cornice” : allusion, allegory, and iconology, Longo Editore, Ravenna, 1979. Pagnamenta, Roberta Bruno, Il Decameron : l'ambiguita come strategia narrativa, Longo Editore, Ravenna, 1999. Squarotti, Giorgio Barberi, Il potere della parola : studi sul “Decameron”, Casa Editrice Federico & Ardia, Napoli, 1989. Stillinger, Thomas C., The Place of the Title (Decameron, Day One, Introduction), în The Decameron first day in perspective : volume one of the Lectura Boccaccii, Elissa B. Weaver (ed.), University of Toronto Press, Toronto, Buffalo, London, 2004. Totaro, Rebecca, Suffering in paradise : the bubonic plague in English literature from More to Milton, Duquesne University Press, Pittsburgh, 2005. 1478 SCURTĂ INCURSIUNE ÎN PROBLEMATICA PERSONAJULUI POZITIV ÎN PROZA RUSĂ ȘI SOVIETICĂ Drd. Olga GRĂDINARU Universitatea Babeș-Bolyai, Cluj-Napoca Principala preocupare a lucrării este reliefarea importanței romanului „Ce-i de făcut?” a lui N. G. Cernîșevski și a construcției noului tip de personaj, eminamente pozitiv, în literatura rusă a ultimelor decenii ale sec. al XIX-lea, precum și influența acesteia în proza sovietica de mai târziu odată cu instaurarea cenzurii comuniste și a realismului socialist ca direcție principală în literatura sovietică. Lucrarea își propune să analizeze atât modalitatea de construcție a personajului pozitiv în romanul lui Cernîșevski, cât și perpetuarea clișeelor din construcția acestuia în epoca sovietică. Cuvinte cheie: realism socialist, personaj pozitiv, N. G. Cernîșevski, proza sovietică 1. Introducere Studiul se focalizează pe relevanța sintagmei “personaj pozitiv” atât în epoca lui N. G. Cernîșevski, cât și în epoca sovietică, evidențiind principalele ingrediente ale construcției personajului. În subsidiar, studiul urmărește modul în care tipul personajului pozitiv a evoluat de-a lungul deceniilor, constrâns sau nu de corsajele ideologice, inspirat fiind din realitatea sovietică și din multitudinea de destine omenești de excepție a categoriei homo sovieticus. Problematica personajului pozitiv își are originea în epoca în care romanul lui Cernîșevski Ce-i de făcut? (1863) era interzis, pentru ca mai apoi să fie proclamat modelul demn de urmat în reprezentarea artistică a realității. Deși frământările privind construcția personajului pozitiv nu se reduc la categoria „oamenilor noi” din romanul amintit, metoda construcției acesteia va suferi o mutație neîndoielnică, glisând de la categoria „oamenilor de prisos” (lishnij chelovek) atât de cunoscuți din scrierile lui Dostoievski, Gogol, Turgheniev, Gonciarov, Hertzen și poemele lui Pușkin și Lermontov în cea a eroilor excepționali, inspirați de necesitatea schimbărilor politico-sociale, a „oamenilor noi”, ai căror preocupări primordiale și nemijlocite sunt semenii și bunăstarea acestora. Deși literatura rusă promova deja noțiunea de personaj pozitiv, Cernîșevski este cel ce impune alte standarde și implicații acestei sintagme, alături de alți doi critici revoluționari ai epocii, Dobroliubov și Belinski, ce promovau intens, așa cum menționa cecretătorul Mathewson, „schimbarea tipului de semnificație ce trebuia investit în eroul literar”1, mutând de asemenea accentul în ce privește rolul și esența literaturii. Aceștia supralicitau „oblomovismul”, pe de o parte, și categoria „omului de prisos”, atacând trăsătura specifică rusă de a se lăsa în voia sorții sau de a se lăsa copleșit și înfrânt sub greutatea circumstanțelor și a greutăților. Belinski poate fi considerat ideologul noii variante a „eroului pozitiv” sau, /■> cum îl numea Herbert E. Bowman, „evanghelistul” noii mișcări literare1 2, în timp ce Dobroliubov era catalogat drept exponentul noii mișcări, tânărul revoluționar ce i-a servit drept sursă de inspirație lui Cernîșevski pentru portretul lui Rahmetov. Contribuția lui 1 Rufus W. Mathewson, The Positive Hero in Russian Literature. Preface. Northwestern University Press, Evanston, Illinois, 2000, pag. 14, trad. n. 2 Ibidem, pag. 25 1479 Dobroliubov la schimbările literare și mutațiile personajului pozitiv nu sunt majore, însă acestea sunt contribuții sensibile la teoriile și ideile lui Belinski, eliminând contradicțiile și reliefând esența viziunii, dar și declarând înmormântarea omului de prisos” și nașterea „omului nou”. Raportul dintre influența idealurilor sovietice, rigoarea cenzurii și modul de construcție a personajului sunt reliefate, ținând cont de așa-numitul paradox al personajului pozitiv - pretinsa inspirație din modele reale, dar și tributul dat idealurilor revoluționar-socialiste prin temporara schematizare, tipizare ideologică, analiză socială și idealizare romantico-politică. Printre cele mai cunoscute personaje pozitive amintim pe cele ce îmbină trăsăturile omului societății socialiste cu un succes remarcabil în epocile în care au fost create: Ciapaev în opera lui Furmanov, Klîcikov al lui Levinson, tinerii comuniști și komsomoliști din romanul lui Fadeev Tânăra gardă, Davîdov din romanul lui Șolohov (Pământ desțelenit), Pavel Korciaghin al lui Ostrovski (Cum s-a călit oțelul), Meresiev al lui Polevoi (Povestea unui om adevărat). Eliberarea de sub chingile ideologice lasă loc întrezăririi a ceva mai mult decât schematizarea stalinistă a personajului și tipizarea acestuia conform unei grile de calități și lipse acute de defecte; asistăm chiar la o dezeroizare pe măsură ce ne îndepărtăm de epoca stalinistă și recurența dictoanelor sovietice, la o psihologizare, reușită sau nu, a construcției personajului odată cu răspunsul la întrebările ridicate de-a lungul timpului în cadrul o congreselor scriitorilor sovietici de-a lungul epocii sovietice socialiste. Unii cercetători3 susțin însăși dispariția personajului pozitiv odată cu moartea lui Stalin și a Cultului Personalității, deci și a eroilor „mini-Stalini”, dat fiind faptul că eroul pozitiv este mai degrabă un „instrument al politicii Partidului decât un produs al imaginației literare”. 2. Romanul lui Cernîșevski și receptarea acestuia În viziunea controversatului Cernîșevski climatul social-politic pretindea alt fel de eroi, „oameni ce să devină conducătorii mișcărilor istorice cu puteri proaspete”, menționând stringența cu care viața solicita revizuirea problematicii personajului pozitiv, punând-o în legătură directă cu necesitatea vitală de evoluție socială și cu lupta socială, subliniind de asemenea ca fiind imperativă dezvoltarea eroului pozitiv. Meritul lui Cernîșevski este supraapreciat char și mai târziu, atribuindu-i-se abordarea istorică concretă a problemei personajului pozitiv, precum și întreaga obsesie ce a urmat Revoluției și angajării Rusiei pe calea sovietică socialistă a cultivării schematice a unui personaj anemic și atrofiat sub povara calităților exclusive, sufocat de idealuri patriotice și socialiste. Desigur, meritul filozofului și eseistului nu poate fi diminuat, dată fiind și construcția îndoielnică a celui mai „nou om” dintre cei noi - Rahmetov - idealul întrupat al revoluționarului mânat de nevoile și lipsurile celor mulți. Pe de altă parte însă etichetarea de către Cernîșevski a personajelor pozitive anterioare lui Rahmetov - Oneghin, Peciorin, Beltov, Rudin - drept etape diferite ale dezvoltării sociale, deosebite prin „caracterul epocilor cărora le aparțin” și proclamarea lui Rahmetov drept personajul pozitiv prin excelență, condus de principiul activ al implicării sociale și dezicerii de viața personală în favoarea idealului propus, sunt acțiuni suficiente pentru atribuirea lui Cernîșevski titlului onorific de părinte al personajului pozitiv de factură socială (a se citi și socialistă). Saltîkov-Scedrin menționează faptul că începând cu anii '60 ai secolului al XIX-lea, odată cu importanța crescândă a rolului social al literaturii și cu sporirea analizei ei sociale, 3 Rufus W. Mathewson, op. cit., pag. XIV, trad. n. 1480 ideea eroului pozitiv a căpătat o semnificație deosebită: „Noua literatură rusă nu poate exista altfel decât condiționată de acele tipuri pozitive ale omului rus în căutarea cărora eșuase atât de mult Gogol”.4 Gorki vorbește despre importanța găsirii aspectelor idealului în viața reală pe baza cărora, cu ajutorul imaginației scriitorii sovietici, să creeze imaginea eroilor pozitivi ai contemporaneității, în timp ce A. N. Tolstoi notează faptul că personajul pozitiv este principalul sprijin ce-i permite artistului crearea unui tablou veridic al vieții, specificând aspectele mai puțin reușite ale acestui sprijin în majoritatea operelor anilor '30 ai secolului al XIX-lea. A. Tolstoi vorbește despre lipsa eroului în literatura acelui deceniu și febrila căutare a construirii unui personaj pozitiv, încercări menite eșecului până la apariția patosului socialist și forței creative a acestuia.5 Problema eroului pozitiv ca una din problemele centrale ale teoriei realismului socialist poate fi analizată, conform lui Fed, din perspectiva a două aspecte - ideologic și estetic, din moment ce personajul pozitiv este, pe de o parte, „esența a ceea ce este individual și comun, ca purtător al moralei comuniste”, iar, pe de altă parte, „reprezentare a unor trăsături cristalizate al idealului socio-estetic în manifestarea sa specifică”. Acest aspect ideologic este amintit de Cernîșevski prin specificarea importanței sociale în reliefarea caracterului personajului și prin elaborarea sistemului de receptare a personajului pozitiv, ținând cont de etapele istorico-sociale. Totuși, aspectul ideologic devine parte integrantă a construcției personajului pozitiv odată cu declararea dictoanelor principale ale realismului socialist și după stabilirea cenzurii politice de tip socialist asupra operelor literare și a artei în general. În ce privește aspectul estetic, acesta este subordonat celui ideologic, deși ambele coordonate sunt prezentate ca fiind egale în importanța construcției eroului sovietic. Boris Riurikov pledează pentru supremația personajului pozitiv construit de Cernîșevski datorită „credinței profunde în popor, tendința de a uni eforturile sale cu ale poporului, dedicarea măreață sarcinii sale", aspecte ce contribuie la grefarea unor noi trăsături de caracter a „oamenilor noi" - perseverență, consecvență, fermitate - calități ce le lipseau celor ca Beltov și Rudin - alături de „înaltul conținut ideologic" ca trăsătură diferențiatoare și forță propensatoare a existenței personajelor6. Acest “înalt conținut ideologic” își va face tot mai mult loc în literatura sovietică, ajungând să înlocuiască conținutul în general, devenind subiect, temă și trăsătură definitorie a caracterelor reprezentate. În proza de război acesta va fi mai diminuat, fiind ca fundal al desfășurării acțiunii sau amintit doar în cazul povestirilor și romanelor de după 1953 odată cu dezghețul cultural și literar. În ce privește receptarea categoriei, amintim critica „oamenilor noi” în presa reacționară ce avea două capete de acuzare a neverosimilității: cinism sau idealizare, direcții diferite ce au fost contracarate de criticul D. Pisarev, invocând contradicția perspectivelor asupra construcției personajelor. N. Strahov pe de altă parte menționează inconsistența „oamenilor noi” și idealizarea excesivă a acestora, argumentând despre lipsa disensiunilor, neînțelegerilor dintre aceștia și o armonie falsă în relații alături de diferențierea exagerată față de „oamenii vechi” și impresia schimbării totale a naturii umane. Imaginea lui Rahmetov ca personaj pozitiv este de asemenea percepută diferit de cele două tabere de critici ai vremii - fie este o „figură vie”, fie „un soi de mit creat în biroul de lucru al scriitorului”, fiind etichetat ca aparținând tagmei instabililor psihic și ipocriților. Cele 4 M. E. Saltîkov-Scedrin, Sobranie socinenij v 20-ti tomakh. Vol 9. Moskva, 1970, pag. 23, trad. n. 5 N. Fed, Paradoks o polozhitel'om geroe, Sovremennik, Moskva, 1986, pag. 263 6 B. Riurikov, Izbrannye raboty v dvukh tomakh. Vol. 1 Estetika i klassika. Khudozhestvennaja literatura, Moskva, 1986, pag. 352 1481 două tipuri de personaj pozitiv reprezentate de Cernîșevski - „oamenii deosebiți” și cei „obișnuiți” - sunt două aspecte ale noii categorii a raznochinskoj inteligentsii - cei ce excelează în acțiunile lor socialiste, devenind lideri și cei ce rămân la nivelul membrilor implicați și dedicați fără a excela. În susținerea ideii că Cernîșevski s-ar fi inspirat din modele reale, scriind despre „oamenii noi" B. Riurikov aduce în atenția noastră apariția unei mișcări - raznochinskaja inteligentsija - în anii '60 ai secolului al XIX-lea, a cărei oglindire o avem în romanul Ce-i de făcut? Spre deosebire de categoria lishnie ljudi, ce nu cunoscuseră greutăți și dificultăți, nefiind apropiați de nevoile celor mulți decât ideatic - susține Riurikov - categoria novye ljudi are origini burgheze, dar se dezice de ele, alegând să treacă prin dificultăți ce îi va apropia de popor și îi va determina să lupte pentru schimbarea ordinii sociale. 3. Aspecte ale construcției personajului pozitiv Un ingredient fundamental al construcției personajului pozitiv este umanismul, profunda iubire a semenului, materializată prin angajarea în lupta de clasă întru schimbarea situației defavorizante pentru cei mulți și obidiți. Cu siguranță noua dimensiune a umanismului a fost preluată de scriitorii sovietici, devenind condiția sine qua non a scriiturii sovietice socialiste, Cernîșevski fiind cel ce contribuie la aprofundarea umanismului literaturii ruse stabilind un nou nivel al acestuia prin implicarea activă, nu doar verbală a omului devenit nou prin această înnoire a caracterului. O nouă motivație a împlinirii profesionale prin punerea în slujba socialistă este o altă coordonată a construcției personajului pozitiv în tradiția deschisă de Cernîșevski. Nu doar studenții la medicină Kirsanov și Lopuhov subordonează activitatea lor sarcinii de a sluji intereselor celorlalți, ci și Vera Pavlovna, Natalia Andreevna Merțalova și Katerina Vasilievna Polozova, căci „munca pe noi fundamente va elibera poporul", așa cum susține unul din personaje. Acest dicton va sta la baza romanelor de producție și a preamăririi faptei zilnice din multitudinea acestora, transformându-le în fapta măreață a poporului prin contribuția sa la viitorul luminos al Uniunii Sovietice Socialiste. Un alt aspect demn de analizat al romanului Ce-i de făcut? este analiza situației femeii și găsirea soluțiilor psihologice și practice pentru emanciparea acesteia - refuzul de a se mai simți și considera slabă, neajutorată - soluție atribuită prin extensie și poporului. Și această atitudine a refuzului etichetării feminine drept neputincioase și implicarea în tot mai multe domenii, cucerindu-și emanciparea și eliberarea de sub tiparele burgheze își va găsi exprimare artistică în romanele de mai târziu (de producție sau de război) nu doar prin reprezentarea profesională a femeii în tot mai multe domenii, ci și prin condiționarea statutului de personaj pozitiv. În ce privește convingerile ideologice și filozofice ale „oamenilor noi", aceștia sunt materialiști convinși, fiind la curent cu toate publicațiile socialismului utopic și fiind de asemenea purtătorii și propagandiștii ideilor democratice și socialiste. În elanul de a prezenta angrenarea în realitatea vremii a personajelor pozitive create de Cernîșevski, Riurikov nu reușește să distingă noutatea construcției personajului de entuziasmul arborat în descrierea calităților excepționale ai acestor oameni simpli. Enunțând elogios calitățile și dedicarea personajelor cauzei socialiste, același Riurikov pare să prezinte ceva mai mult decât intenția auctorială, întrezărind prin „atingeri de condei presărate ici și colo pe parcursul romanului aspecte ce formează un tablou unitar al universului ideatic și spiritual al eroilor". 1482 Noutatea personajului pozitiv construit de Cernîșevski constă de asemenea în zugrăvirea, chiar dacă nu foarte clară datorită cenzurii, unei imagini colective de „oameni noi”, oameni ce găsesc sprijin unul la celălalt și sunt uniți în lupta ce o poartă. O noțiune contribuie la reliefarea acestui portret colectiv dincolo de individualitatea și specificitatea fiecărui membru - aceea de „cititor nobil” - categorie de cititor ce, în speranța lui Cernîșevski, va reuși să distingă dincolo de prejudecata imaginii tipizate a „oamenilor noi”, cititor ce beneficiază de un spirit constructiv și favorabil esenței social-revoluționare a eroilor. Pe tot parcursul romanului naratorul este în continuu conflict cu o altă categorie textuală a romanului - „cititorul perspicace” - reprezentant al grupului „oamenilor vechi”, al criticilor reacționari - naratorul elaborând judecăți, ironii și subtilități acide menite să contribuie la schimbarea taberei de către aceștia sau, cel puțin, la meditarea asupra noii ordini, noilor oameni și noii morale. Fericirea tuturor este năzuința „oamenilor noi”, dincolo de fericirea măruntă a fiecăruia și complacerea în starea actuală a lucrurilor din prea mult confort; fericirea tuturor bazată pe umanismul ingenuu al idealurilor revoluționar-democratice va deveni, printre multe altele, una din țelurile destinelor colective reprezentate în romanele sovietice de mai târziu, încercând reprezentarea unei fericiri colective pentru care luptaseră eroii lui Cernîșevski. În strânsă relaționare cu această fericire de dorit a tuturor este egoismul, fals înțeles, în viziunea lui Cernîșevski de către cei ce au prejudecăți cu privire la socialism. Egoismul uman explicabil și tolerabil este, așa cum subliniază B. Rjurikov, propriul interes fundamentat pe corelarea cu interesele celor mulți, a întregii societăți; și acest tip de egoism este dezirabil în cazul construcției personajului pozitiv de factură revoluționar-democratică și socialistă. „Noii egoiști” sunt, paradoxal, acei indivizi mânați de idealuri altruiste ce sunt angrenați în lupta de clasă și doresc binele și fericirea tuturor. Acești reprezentanți ai „egoismului rațional” pot și trebuie să devină personaje pozitive, căci nevoile lor evidente nu trebuie să intre în conflict cu intresele comune, armonizându-se în așa fel încât luptătorul să-și găsească satisfacția personală în această luptă pentru fericirea tuturor. Scopul măreț pozitiv al acestor personaje de tip nou condiționează și definiția egoismului și propriei fericiri, fiind receptată ca „nihilism” din partea presei reacționare, devenind ideal demn de urmat după 1919 și apoi notă mai puțin stridentă în romanele sovietice. Rahmetov - eroul pozitiv și „om deosebit” - este centrul spre care duc toate relațiile personajelor și pivotul activist revoluționar-socialist al celorlalți „oameni noi”. Portetul idealizant al lui Rahmetov ca lider revoluționar este manifestarea ideilor lui Cernîșevski despre măreț și sublim7 (nobil, înalt) în ce privește spiritul și conduita umană, idei expuse în lucrarea Relațiile estetice ale artei cu realitatea. Spre deosebire de alte personaje asemănătoare, Rahmetov nu face parte dintre acei ce intră în categoria „nobililor cu remușcări”, lipsindu-i atât reflexivitatea excesivă, cât și conștientizarea lamentabilă a vinovăției strămoșilor, vinovăție ce reclama răscumpărarea -trăsături tradiționale ale categoriei amintite. Se pare că Cernîșevski omite cu bună știință aceste aspecte tocmai pentru a contracara tipizarea și prejudecata deja formate și a instaura un nou tip de personaj, deși cu aceleași origini nobile și cu aceleași tendințe revoluționare asemeni altor eroi ai vremii. În schimb, dezvoltarea rapidă a calităților de lider revoluționar, 7 Cernîșevski vorbește în lucrarea sa estetică despre posibilitatea înlocuirii termenului de „sublim” (das Erhabene) cu „măreț” (das Grosse) pentru a fi în deplin acord cu ideile susținute, op. cit., vol. II, pag. 20. Pe de altă parte, Riurikov susține menținerea inițială a termenului, necesară în estetica socialistă datorită conținutului ce permite eliminarea posibilei denaturări idealiste a sensului, op. cit., pag. 382 1483 precum și recuperarea informațiilor necesare devenirii acestui lider sunt puse pe seama unei calități noi, opuse spiritului rus - organizarea, capacitatea de a distinge ce este important, vital de cele mai puțin importante, secundare și subordonate, precum și canalizarea resurselor spre ceea ce contează. Puterea de concentrare și consecvența în atingerea scopului propus au contribuit la formarea rapidă a lui Rahmetov drept revoluționar de frunte. Deși mai tânăr cu câțiva ani decât Kirsanov, cel ce l-a inițiat în cercul revoluționarilor și a literaturii social-democrate, în curând Rahmetov a fost considerat nu doar un tânăr, ci un „om deosebit”. Străbaterea Rusiei în calitate de zilier sau om bun la toate îl ajută să păstreze legătura cu poporul și să-și formeze un sistem definitiv al viziunilor sale livrești - o nouă metodă în formarea sa ca lider și dovadă de perspicacitate din partea lui Cernîșevski în construcția „omului deosebit”. Această formare fulgerătoare a convingerilor, alături de orientarea practică spre sedimentarea și definitivarea acestora la o vârstă precoce (între 17 și 22 de ani) este adusă ca argument de B. Riurikov în defavoarea categoriei „lishnie ljudi”, căci aceștia (Beltov după 30 de ani, Rudin la 34 de ani) nu aveau încă un sistem ideatic cristalizat și nici o imagine clară a acțiunilor necesare. Este de la sine înțeles că nu doar caracterul deosebit al noului personaj pozitiv este cauza acestui fericit deznodământ, ci și natura informațiilor ce îl schimbă, transformându-l în „om nou”, în „om deosebit”, căci doar „participarea la o cauză nobilă, eliberatoare permite dezvăluirea precoce a tuturor capacităților și aptitudinilor omului și o găsirea utilității acestora în interesul cauzei comune”8. Pe de altă parte, construcția unui astfel de personaj datorită lecturilor revoluțonare și activității social-democrate desfășurate în Rusia și apoi și peste hotarele ei nu este lipsită de un principiu ce va deveni definitoriu pentru literatura sovietică - și anume formarea precoce a activiștilor, a revoluționarilor datorită împlinirii unui scop primordial al literaturii - acela de a educa, de a transforma, de a crea luptători socialiști cu principii democrate. Metoda tipizării este mai bine reprezentată în cazul construcției lui Rahmetov, acesta beneficiind de cele mai generale atribute sau, așa cum susține B. Riurikov, de însemnate atingeri energice de penel. Faptul că istoria formării personajului este relatată după ce cititorul îl cunoaște nu pare a avea o importanță deosebită, însă e o modalitate de evitare comodă a descrierii formării unui astfel de lider excepțional, introducând totuși câteva modaliăți de caracterizare în premieră ce vor deveni importante situații ale desfășurării acțiunii în formarea liderilor revoluționari ai scrierilor din anii '60-'80 - principiul compozițional al „umblării în popor” și cristalizării convingerilor și personalității datorită interacțiunii cu poporul, precum și viața activistului politic în emigrație. În fine, o altă trăsătură de neuitat a noului personaj pozitiv este apartenența sa la caracterul național rus prin atitudinea și motivația sa, prin micile detalii naționale și prin iubirea patriei și a conaționalilor săi. Trăsăturile naționale au fost generalizate mai apoi și atribuite volens-nolens celorlalte popoare de sub încăpătoarea umbrelă a Țării Sovietelor, devenind trăsături sovietice sau internaționale. Homo sovieticus devine personajul pozitiv prin excelență prin apartenența sa la un destin luminos, la o istorie revoluționară glorioasă și prin aderarea sa la noua morală comunistă, la noile principii democratice și la lupta făuritoare de fericire a tuturor. 4. Consecințele evenimentului Ce-i de făcut? sau scurt istoric al personajului pozitiv 8 Boris Riurikov, op. cit., pag. 377, trad. n. 1484 Homo sovieticus este eroul construcției socialiste, motorul societății și factorul principal al instaurării noii ordini sociale (veacul de aur, cu puternice rezonanțe mitologice), fiind reprezentat în mai multe tipuri de romane, dar având drept punct de pornire același tip nou de personaj pozitiv - Rahmetov - liderul dezirabil al mișcărilor sociale și idealul revoluționarului implicat și dedicat exclusiv cauzei socialiste. Deși îndoielnic din punct de vedere al construcției și a autenticității tipului de personaj, Rahmetov devine inspirația primordială a noului tip de personaj. Anii '20 și '30 sunt caracterizați de proliferarea personajului pozitiv în persoana conducătorilor și liderilor revoluției, dedicați deplin ideii mărețe a schimbării destinului poporului, exemple9 în ce privește conduita morală și spirituală pentru ceilalți cetățeni sovietici, dornici de a urma drumul deschis spre făurirea unui „viitor de aur”. Din punct de vedere al criticii literare aservite ideologiei comuniste astfel de personaje erau „eroii veritabili”, de un „magnetism irezistibil”, „chemați să cucerească cititorul, să-i slujească drept exemplu de slujire a ideii, revoluției, patriei”10 11. Acești eroi sunt activi social, sunt creatori ai noii ordini, plini de entuziasmul noilor începuturi, acei deschizători de drumuri reprezentați cu atâta patos revoluționar de Cernîșevski. Fiind probabil prea „pozitivi” pentru digestia cititorului post-modern, eroii acestor decenii suferă de schematism cronic, de inconsistență acută a construcției și de o bună doză de neverosimilitate, toate în buna tradiție a pasajelor lirico-patriotice a lui Cernîșevski cu efuziuni romantice și note patetice revoluționare. M. Gorki are un rol important în stabilirea canonului realismului socialist și a clișeelor în construcția personajului pozitiv prin romanul Mama - singurul roman dinaintea revoluției inclus în canonul realismului socialist. Katherina Clark11 menționează formarea unui veritabil “alfabet” în construcția personajului pozitiv prin crearea personajului principal, Pavel Vlasov, din Mama, un palmares al calităților moral-politice alături de rolul simbolic jucat de erou. Așa cum reliefează Clark, majoritatea epitetelor standard utilizate în construcția lui Pavel Vlasov vor deveni clișee în construcția eroilor realismului socialist de mai târziu și a parametrilor esențiali ai acestuia din anii '30. Anii '40 sunt tributari clișeelor anilor '30 inspirate din romanul Mama a lui Gorki, cu specificația că deși imaginea liderului, a „tatălui” era prezentat drept soț și tată, totuși era plasat în roman în afara familiei sale, îndepărtat de ea sau separat de diverse aspecte geografico-politice sau de natură tragică, în timp ce „fiul”, ucenicul, eroul romanului era reprezentat mai matur, înflăcărat pentru cauza sa. Tatăl beneficia de o schițare mai degrabă decât de caracterizare, o figură schematică, o idee a conștienței la care avea să ajungă fiul la capătul său de drum, iar fiul era întruchiparea bunătății și exemplul umanismului comunist -un „tată” în devenire. „Alfabetul” stabilit de Gorki (amintit de Katerina Clark) presupunea utilizarea calităților tatălui pe măsura devenirii și dezvoltării fiului și a preluării ștafetei moral-politice, ceea ce însemna repetarea epitetelor, atributelor și calităților sub aceeași formă sau ușor modificate pe parcursul romanului. Luptătorul, revoluționarul sunt tipurile cele mai populare în primele decenii sovietice, urmând atât exemplului personajelor lui Cernîșevski, cât și exemplului glorios al roului 9 Unul din personajele pozitive de importanță deosebită în anii '30 este Pavel Korciaghin al lui Ostrovski - un personaj pozitv ce respectă „alfabetul” construcției personajului-fiu, dar și a mentorilor săi, croiți după modelele lui Gorki și conform ideologiei leniniste, respectând rețeta de succes a romanului realist-socialist. 10 N. Fed, op. cit., pag. 269, trad. n. 11 Katerina Clark, Social Realism in Soviet Literature, in Reference Guide to Russian Literature. Edited by Neil Cornwell, Fitzroy Dearborn Publishers, Chicago, Illinois, 1998, pag. 58 1485 excepțional al lui V. I. Lenin, ce a fost sursa de inspirație și modelul eroilor construiți în epocă - „omul simplu” (așa cum îl caracterizase și Stalin pe Lenin), dar de o importanță deosebită din punct de vedere social-politic. Putem vorbi despre „leniniană novelistică” în adevăratul sens al cuvântului și despre o obsesie obositoare, alarmantă și agasantă nu doar pentru un cititor postmodern. Un alt model și sursă de inspirație pentru personajul pozitiv a fost Stalin, acesta fiind de multe ori comandantul literar-politic și inițiatorul unor modificări ce au rămas în istorie. Sistemul literar stalinist a păstrat imaginea duplicitară a liderului, incluzând de asemenea două idealuri staliniste - „prudența” și „jovialitatea”, contribuind la schematizarea maximă a romanelor epocii. Anii '50-'70 sunt de asemenea caracterizați de o altă trăsătură importantă a construcției personajelor în general - vorbim despre psihologism ca direcție și modalitate de dezvăluire și dezvoltare a personajelor, aspect ce și-a lăsat amprenta și asupra eroului pozitiv. Interesul pentru lumea interioară și posibilitatea de a o zugrăvi într-un mod mai îndepărtat și mai eliberat de chingile cenzurii staliniste, mai cu seamă după 1953, își găsește manifestarea prin utilizarea perspectivei psihologice. Anii '60 și '70 ai secolului al XX-lea sunt caracterizați de o diminuare a interesului pentru personajul pozitiv și atât teoria, cât și critica literară fie abandonează subiectul, fie își schimbă atitudinea față de acesta. Acest fapt este datorat în parte dezghețului literar-cultural de după moartea lui Stalin, în parte influențelor occidentale și apariției mai multor perspective și mijloace naratoriale. Începutul anilor '70 este caracterizat de apariția unui nou tip de personaj - „omul de acțiune” (delovoj chelovek), opusul căruia este eroul pozitiv denumit „ciudat” (chudak, chudik), a cărui superioritate morală și incapacitate a compromisurilor de orice fel îl delimitează de mulțime. Acest tip de personaj este mai cu seamă prezent în operele lui Șukșin, deși mutații ale concepției inițiale ale personalității eroice au loc și la alți scriitor sovietici, construind personajul pe arhetipurile personajelor din basmele populare rusești. Congresul al VII-lea al scriitorilor sovietici din anul 1981 discută confuzia delimitării personajului pozitiv, mai cu seamă a faptului că acest termen are o utilizare tot mai rară datorat în parte înlocuirii sintagmei cu altele ce acoperă din punct de vedere semantic parte a conotațiilor primeia - „caracter popular”, „om sufletist”, „personalitate contemporană”. Din perspectiva ideologiei realismului socialist criticii literari se îndepărtaseră de la principiile artistice definitorii sau, așa cum comentează Fed, „pierduseră unul din criteriile de bază ale analizelor sale”, criteriu ce „și-a îndreptățit statutul în diverse etape istorice”12. Această îndepărtare de la esența literaturii în sens socialist și scepticismul față de statutul și rolul personajului pozitiv a luat amploare, punând sub semnul întrebării până și termenul de „erou”. Începutul anilor '80 continuă mișcarea sceptică a deceniului precedent prin promovarea înlocuirii termenului „erou pozitiv” prin „ erou activ”, motivând prin incapacitatea primului de a acoperi semantic bogăția și mutațiile survenite în plan cultural și literar. Criticii refractari acestor schimbări invocă însă inutilitatea unei astfel de manevre, menționând sinonimia termenilor și lipsa aspectelor noi în ce privește caracterizarea noului erou și admițând că eroii „pozitivi” nu pot fi decât „activi”. 5. Concluzii 12 N. Fed, op. cit., pag. 270, trad. n. 1486 Cernîșevski este promotorul unor noi tipuri de personaje, personaje implicate activ în viața socială și conduse de idealuri socialiste, de o cauză socială măreață ce să-i catalogheze drept “oameni noi”. Această coordonată socială a ajuns să definească personajele devenind singura lor trăsătură, forță ce să-i conducă în viață și să le motiveze acțiunile și idealurile. De la tipul de personaj însă propus de Cernîșevski până la schematizarea de mai târziu impusă de cenzură (alta decât cea ce interzisese în primă instanță romanul, devenind conștientă de pericolul amplorii ideilor revoluționare evident anti-burgheze) au avut loc multe frământări nu doar sociale și revoluționare, ci și literare, Gorki fiind unul din cei ce a marcat îngemănarea dintre ideal politic și ideal literar, urmând dictonului, conform căruia principalul (și adesea singurul) scop al literaturii este acela de a educa cetățeni fideli patriei, partidului și idealurilor socialiste. N. G. Cernîșevski are meritul deschiderii unei noi școli literare prin al său roman social-filozofic și construcția unui personaj pozitiv inspirat din realitatea (mai degrabă dezirabilă) socială și idealizat conform pretinsei dorințe și nevoi a societății ruse a anilor '60 al secolului al XIX-lea. Criticii sovietici susțin importanța indiscutabilă a acestei școli literare alături de școala lui Necrasov și a lui Saltîcov-Scedrin și formarea unei direcții socio-culturale în cadrul realismului critic rus, fondând aripa revoluționar-democratică (reprezentată de asemenea de G. Uspenski, Stepniac-Kravcinski), coexistând cu aripa social-psihologică (reprezentată de Gonciarov, Turgheniev, A. Ostrovski) și cea social-etică (reprezentată de Dostoievski, L. Tolstoi)13. Acest eveniment notabil din literatura rusă a pregătit astfel terenul pentru apariția și dezvoltarea literaturii realismului socialist și a cultivării unui personaj pozitiv inspirat concomitent din personajul lui Cernîșevski și din climatul socio-cultural al epocii, conform exemplului teoretic și literar-publicistic al acestuia. BIBLIOGRAFIE Abrudan, Elena, Mit și semnificație în proza rusă. Casa cărții de știință, Cluj-Napoca, 2004 Cernîșevski N. G., Polnoe sobranie sochinenij. Vol. XI. Goslit-izdat, Moskva 1939-1953 Ciarușin, N. A., O daljokom proshlom. Moskva, 1926 Clark, Katerina, Soviet Novel: History as Ritual. Chicago, 1981 Fed, N., Paradoks o polozhitel'om geroe. Sovremennik, Moskva, 1986 Mathewson, Rufus W., The Positive Hero in Russian Literature. Northwestern University Press, Evanston, Illinois, 2000 Ognev, A. V., Russkij sovetskij rasskaz 50-70 godov. Prosvescenie, Moskva Pinaev, M. T., Roman N. G. Cernîșevskogo „Shto delat'?” Kommentarij. Prosvescenie, Moskva, 1988 Reference Guide to Russian Literature. Edited by Neil Cornwell. Fitzroy Dearborn Publishers, Chicago, Illinois, 1998 Riurikov, B. S., Izbrannye raboty v dvukh tomakh. Khudozhestvennaja literatura, Moskva, 1986 Saltîkov-Scedrin, M. E., Sobranie socinenij v 20-ti tomakh. Moskva, 1970 13 M. T. Pinaev, op. cit., pag. 52 1487 ORIBILUL, TEROAREA ȘI SUBLIMUL.CATEGORII ESTETICE FOLOSITE ÎN CONSTRUCȚIA NARATIVĂ A JOCURILOR VIDEO DIN SPECIA SURVIVAL 5 HORROR Drd. Ioan Flaviu PĂTRUNJEL Universitatea Babeș-Bolyai, Cluj-Napoca 1. Argument Prezenta lucrare este alcătuită din mai multe părți separate pe care am să le rezum în cele ce urmează. Tema este prea largă pentru un maximum de douăsprezece pagini, de aceea am ales să mă refer doar la unul dintre jocurile care se încadrează în această specie, unul reprezentativ, al cărui succes cu greu a mai fost egalat de un alt joc în domeniul vizat. Mă refer la Resident Evil1. Apoi, deoarece ar fi prea multă informație condensată într-un spațiu restrâns, am ales să nu încarc inutil spațiul cu detalii referitoare la categoriile estetice1 2 avute în vedere, menționând deocamdată doar sursele și ideile de bază de la care am pornit. 2. Genul Horror: surse și influențe. În privința categoriilor estetice ale genului Horror există o critică destul de bogată care își are unele dintre rădăcini în filosofia lui Descartes, și anume acolo unde acesta definește rațiunea în opoziție cu nebunia. Ulterior putem găsi același tip de raportare într-un domeniu diferit, respectiv în pictură: Somnul Rațiunii naște monștrii (.), operă faimoasă a lui Francisco De Goya, 1799. 1 În special voi face referire la Resident Evil 2, deși unele trimiteri pe care le voi specifica au în vedere, după caz, alte jocuri din aceeași serie sau filmele inspirate din jocurile respective. 2 Fac referire la Sublim și oribil în calitate de categorii estetice. În măsura în care voi identifica teroarea ca o formă de sublim în care subiectul este forțat să își conștientizeze precaritatea, urmând concepțiile lui Longinus și Burke, am decis să folosesc oribilul în opoziție cu frumosul. Pentru acești autori sublimul este luat în discuție în opoziție cu frumosul, Kant, la rândul său le deosebește. Pe principiul unității și separării, apare, de asemenea, și o diferență de gen: sublim - masculin, frumos - feminin. Sublimul marchează ruptura dintre subiect și ,mediu, sau dintre subiect și ceea ce îl determină să fie subiect. Prin urmare, atunci când vorbim de sublim, vorbim de situarea în proximitatea discontinuității. Frumosul reprezintă continuitate, unitate, întregire, integrare în paradis. Oribilul este contactul violent și direct, neprivilegiat de distanță, cu discontnuitatea. Dacă oribilul e însuși trăirea pură a realului, sfâșierea perpetuă, multiplicitate principială și - în contrast - frumosul reprezintă armonie, echilibru și unitate, Sublimul pendulează între acestea două, între paradis și infern, între frumos și oribil, dansând dezechilibrat pe firul precar al conștiinței terorizate de potențialul sfârșit violent, simultan teribil de încântată de grandoarea noului orizont de care se simte depășită sub toate aspectele. 1488 După cum vom vedea și din interpretarea lui J. Dodds asupra genului Horror, literatura secolului XIX îi are pe E.A. Poe și pe R. L. Stevenson ca pionieri într-un univers literar mai târziu exploatat de Stephen King3. Universul Horror s-a lăsat mult influențat de psihanaliză. Neuropsihanalistul J. Dodds arată cum conceptul Freudian uncanny descrie foarte bine stările care se succed în rețeta genului Horror: The uncanny is ‘related to what.arouses dread and horror' and arises when something seems paradoxically both frighteningly alien and strangely familiar, when something or someone reminds us of a repressed, projected or split off aspect of ourselves. Typical themes include the animate/inanimate (doll), doubles, phantasies of bodily disintegration and merger, being buried alive and: “Dismembered limbs, a severed head, a hand cut off at the wrist...all these have something peculiarly uncanny about them, especially when...they prove capable of independent activity... this kind of uncanniness springs from its proximity to the castration complex.” (Freud 1919) De asemenea, în abordarea mai degrabă psihanalitic-lacaniană, în eseul Juliei Kristeva Powers of Horror, avem un studiu amplu cu privire la gen și categoriile sale estetice. Mă refer mai ales la definiția abjectului ca ceva care îmi este străin dar simultan interior, mie ca subiect.4 3 Horror films serve as a barometer of those things which trouble the night thoughts of a whole society." (Steven King, 1981). 4 Abjectul nu este nici ob-ject (nu e un lucru extern), nici ob-jest (nu e ceva extern care zboară la nesfârșit pe aripile dorinței).Tot ce știu despre abject este faptul că este opus Eului. Abjectul nu mă definește, sau mai bine spus creează bazele din care eu pot porni să mă definesc prin opoziție cu ceea ce abjectul reprezintă. În ceea ce privește Resident Evil, abjectul e prezent în interior, dar un interior care nu mă definește, care este străin Eului meu: abjectul este reprezentat de Virusul T, un pericol la granița dintre interior și exterior. Eu nu sunt virusul, dar virusul este înăuntrul meu. Abjectul nu este nici subiect, nici obiect. (Julia Kristeva, The Powers of Horror, în engleză de Leon S. Roudiez, Columbia University Press, New York, 1982, p. 10. 1489 În aceeași ordine de idei, filosofiile lui Deleuze, Vattimo și Baudrillard pot constitui puncte de pornire pentru interpretări asupra jocurilor video din specia Survival Horror. Detaliile pot fi consultate în articolul Curiozitatea unei realități utopice: Corp fără organe. Spațiu simulat. Gândire slabă din Revista Transilvania (septembrie 2010). Sublimul și oribilul nu apar niciodată simultan și determină stări emoționale cu calități contrastante. Tehnica contrapunctului folosită de Lynch în Lost Highway, împrumutată de altfel din fuga muzicală, poate fi exemplară pentru felul prin care se formează contrastul în genul Horror. Trecerea bruscă de la o stare la alta este mereu anticipată de o tensiune a posibilității oribilului care urmează să se producă. Oribilul se referă la o combinație între teroare și repulsie, la ceva care înspăimântă, șochează, deci la ceva care are în vedere o experiență vie, reală. După cum punctam și în nota 2, oribilul presupune contactul direct al subiectului cu obiectul care îl terorizează. Dacă teroarea este o formă a sublimului, atunci oribilul este sublimul privat de distanța care să asigure siguranța privitorului5. Teroarea precedă oribilul și are o mai mare legătură cu sentimentul de anxietate care apare ca o predeterminare, o anticipație a oribilului care vine și trebuie să se impună cu necesitate. Teroarea rezultă din conflictul unui determinism nefast care conduce la un eveniment oribil pe care ființa umană nu îl poate integra și pe care nu poate evita să îl experimenteze. Teroarea este un fel de anticipare a morții, a unei experiențe oribile și torționare din care nu există șansa supraviețuirii. Aceste descrieri nu exclud sublimul6, dar trebuie specificat că sublimul nu reprezintă doar teroare. Teroarea poate fi parte din sublim, dar sublimul presupune de asemenea o formă de desfătare care își are propriile calități. Sublimul, considerându-l pe Kant un reper în discuție, ne apropie de noi înșine mai mult, prin faptul că ne face să ne dăm seama de limitele noastre. Sublimul atinge subiectul în defavoarea sa, fie prin teroare, fie prin uimire, făcându-l conștient de limitele umanității sale. Sublimul permite comparația cu ceea ce depășește umanul, cu lucrul în sine, cu ceea ce cu siguranță este mai mult. Omul ajunge să se înțeleagă pe sine prin contrast . Contactul cu sublimul poate genera interpretări emoționale intense din care face parte și teroarea. Subiectul se poate simți oripilat de alteritate, de alteritatea nedefinită care îl înconjoară ca un hău periferic plasat în continuitatea granițelor sale. Alteritatea corporală, mentală, sentimentală etc. se plasează în extensia umanității ca non-umanitate și de acolo poate să definească prin opoziție ceea ce este umanul. De aceea Sublimul reflectă într-un mod inversat, cu imensitatea sa excesivă, ca oglindă a teologiei negative, imensitatea și abisul interior omului pe care acesta - limitat - nu și-l poate asuma. Ambivalența sublimului presupune acestă facultate a contactului cu imensitatea alterității care poate să definească sau să desființeze subiectul uman. Necunoscutul, inexplicabilul, moartea pot fi exemple de sublim7. Sublimul terifiant este asociat cu spaima și cu melancolia, exemple dintre variațiile sale fiind și aventurosul și grotescul. 5 Philip Shaw: The Sublime. Routledge, Taylor & Francis e-Library, London and New York 2007, p.4. 6 Philip Shaw: The Sublime. Routledge, Taylor & Francis e-Library, London and New York 2007, p. 5. 7 “If the aim of Romanticism is somehow to incorporate the ‘sense sublime', postmodernism, by way of contrast, seeks to retain a sense of the sublime as other, a ‘something' that can never be ‘interfused' through the use of metaphors, symbols, or verbal connectives.” Idem, p. 9. 1490 3. Încadrarea în specie: Istoria genului Survival Horror Genul Survival-horror își are sursele de inspirație în diverse discursuri care problematizează deopotrivă evoluția omului în cultură precum și evoluția culturii în om. Țintind atât un palier psihologic individual cât și unul social general, acest gen s-a născut inițial de la simpla problematizare asupra posibilităților de expresie ale jocurlor: If art is a work that communicates human emotion, then Survival Horror is perhaps the first movement to effectively bridge the gap between art and games in a uniquely interactive way. In fact, it was this challenge that led to the birth of the genre. "At Dynamix, we were working with Electronic Arts," Tunnell recalls, "and if you remember back in the day, Trip Hawkins asked 'Can a computer make you cry?' We thought, 'Well, that might be kind of hard, but maybe it could make you feel fear.”8 Căutând să conceapă un joc al cărui scop se limita în linii mari la posibilitatea de a înspăimânta jucătorii9, Tunnell mărturisește că a presupus eronat că se poate pleca de la narațiune pentru a construi un joc, dar pe măsură ce se concentra la felul în care jocul trebuia să se desfășoare pentru a sugera sentimentul de frică, a relizat că trebuie să construiască povestea plecând de la acest considerent:"It's funny, you think you start top-down with the story and then you try to make it into a game," Tunnell purports, "but the more you have to think about what kind of gameplay experience you want, the more you have to try to make a story around that." .10 În acest sens, în condițiile în care tehnologia lăsa încă de dorit pentru o totală expresie grafică, producătorii de jocuri cu tendințe horror au început să se concentreze pe ceea ce nu se vede în joc mai degrabă decât pe aspectul vizual, apelând la teama arhetipală de necunoscut intrinsecă subiectului uman. Concomitent sunetul și decorul trebuiau să corespundă acestei intenții, motiv pentru care nesiguranța și vulnerabilitatea au început să fie induse prin toate mijloacele de care dispuneau: de la felul în care se juca (gameplay) prevăzut cu mijloace precare de apărare împotriva pericolului până la construcția narațiunii. Până la succesul înregistrat de Alone in the Dark și Resident Evil nu a fost nevoie de o categorie conceptuală care să definească acest nou tip de joc. Însă odată cu Alone in the Dark care s-a vândut mai bine decât ar fi putut spera producătorii - și imediat cu imitația sa, Resident Evil, genul horror în jocurile video a câștigat deja o audiență atât de mare încât a trebuit să i se dea un nume care să îl diferențieze de celelalte. Ca urmare a succesului înregistrat de Alone in the Dark, Resident Evil atacă tematica escatologică din alt unghi, mai aproape de concret și realitate, axându-se pe schimbarea percepției cotidianului din banal în terifiant. Cu acest pas, genul Survival Horror se manifestă chiar și indirect ca un gest de contracultură. 8Travis Fahs: The History of Survival Horror. Tracing fear to its primal roots.,http://retro.ign.com/articles/104/1040759p9.html . 30 octombrie 2009. 9 Căutând să transmită deopotrivă sentimentul frumosului și al terorii, creatorii de jocuri s-au apropiat chiar și neintenționat de sublim. 10The inspiration for Project Firestart was fairly obvious. "We just took some of the ideas that were in Aliens," Jeff admits. "It's not like we were great writers or anything, we just tried to make a sci-fi game that would be scary." The story centered around a man on a mission to investigate a space station that has gone quiet, find any survivors, and figure out what happened. He soon learns that the attempts to genetically engineer a docile creature to work in space have gone horribly wrong, and the powerful monsters grow more numerous and more deadly”. Idem. 1491 4. Resident Evil 2: o rețetă de succes pentru genul „Survival Horror” Potrivit unui proverb buddhist, răul nu trebuie înfruntat ci evitat; deoarece a te opune răului cu rău determină amplificarea sa11. În Resident Evil acest proverb pare să fie confirmat de lupta ineficientă împotriva zombilor, evitarea lor fiind singura opțiune. Contactul cu virusul T determină transformarea Sublimului în oribil. În felul acesta, consumul este cel care se răspândește. Schema jocului devine: evită să fii consumat ca să nu devii un consumator!11 12. În joc apar scene precum cea în care un polițist este consumat, digerat de colegii săi deveniți zombi. Acest polițist se transformă și el într-un zomb. Ce se pierde?, Ce îl consumă? Ce anume este de consumat? Inventariind brut materialul imaginar, descoperim un consum al trupului care se încadrează în categoria canibalismului; dar acest nivel este doar purul aspect literal care nu epuizează mesajul inspirat din preferințele pentru filosofie și mitologie ale producătorilor. Seria Resident Evil reactualizează în stil propriu un mesaj apocaliptic: filmele realizate după joc poartă titluri precum Apocalypse, Extinction, Afterlife, iar începutul jocului seamănă cu o caricatură lugubră a euharistiei. Se configurează opțiunea pentru un mesaj apocaliptic inspirat din creștinism; acest mesaj este intenționat trasnsmis folosind contextul societății contemporane criticată în calitatea ei de societate de consum. Dar societatea de consum din joc nu este identică cu originalul. Trebuie să dinstingem o societate de consum reală și o societate de consum virtuală. Cea reală, societatea contemporană, e decupată în calitatea ei de societate care se bazează pe producție și pe consum, o societate a economiei de piață, a industriei și globalizării, a transferului continuu de informație, a timpului dedicat muncii întru așteptarea salariului pentru a putea evada în vacanțe care să simuleze ieșirea din sistemul capitalist etcetera13. Societatea de consum virtuală reprezintă replica din joc a societății de consum reale. Care sunt apropierile și unde apar diferențele? Ceea ce ne-a frapat încă de la început în ceea ce privește acest joc din 1997 este grija cu care s-a încercat simularea cât mai exactă a decorului urban real. Dar această simulare nu se putea realiza nespus de spectaculos cu tehnologia anilor 90, motiv pentru care au fost folosite anumite artificii care presupuneau mișcarea personajelor într-un spațiu tridimensional în spatele cărora era așezat decorul bidimensional, practic alcătuit din fotografii prelucrate. Acest fapt de contopire a unui univers tridimensional cu unul bidimensional este extrem de important pentru analiza noastră, pentru că doar în această combinație jocurile din genul Survival Horror au avut un succes excepțional. Probabil că odată ce evoluția tehnologică s-a impus și în realizarea acestui gen, odată ce decorul bidimensional a devenit tridimensional și libertatea jucătorului din ce în ce mai mare, odată cu acest fapt s-a pierdut esențialul din Survival Horror. Esențialul nu consta doar în narațiune și gameplay ci mai degrabă în combinația celor două universuri incompatibile: al personajului tridimensional și al decorului bidimensional care transmitea o tensiune perfect compatibilă cu mesajul apocaliptic și cu mesajul contracultural (aici, împotriva societății de consum), dar mai ales cu ideea Sublimului. Personajul este mai mult decât decorul fiindcă are o dimensiune în plus, dar el trebuie să se miște ciuntit, schimonosit, constrâns de regulile decorului în care se află prizonier. Decorul, fiind un decor urban, al betonului, al reclamelor luminoase și al 11 Sursă anonimă. 12 Am preferat folosirea persoanei a II-a singular, în loc de plural, deoarece exprimă clar sentimentul de singurătate copleșită de amenințarea alterității, idee care va fi asociată cu imaginea sublimului terorizant. 13 Jean Baudrillard exprimă în cărțile sale această opinie. 1492 funcțiilor administrative, devine metaforă pentru un cu totul alt mesaj. Anume: omul real, al cărui avatar este personajul virtual, acest om real făcut din carne, schimonosit în spațiul urban (care, la fel ca decorul bidimensional din joc, nu este suficient, devine claustrofobic și carceral, dar nu i se poate imputa nimic, căci aparține unui spațiu care prin definiție este insuficient) ajunge purtătorul Sublimului. Trăirea excesului sublim se realizează aici prin contrapunct: dimensiunile orașului sunt mult prea mici, mult prea puține. Omul devine vast, titanic, prometeic, oximoronic expus posibilei violențe cu care îl amenință amploarea abjectului. Din lipsa compatibilității dintre cele două universuri care sunt așezate laolaltă ca și cum ar fi din aceeași categorie (personajul tridimensional se mișcă într-un decor bidimensional care simulează un decor tridimensional) se ivește una dintre ideile de bază ale genului Survival Horror: respectiv situarea în pasaj sau reconfigurarea temporalității (Silent Hill). În Resident Evil ruptura dintre bidimensionalul decor și tridimensionalul personaj devine terenul în care apare o nouă pereche de antagonisme, și anume umanitate versus societate de consum. Resident Evil opune umanului consumul! Imaginea consumului este asociată cu elemente abjecte, care inspiră teroare, suprapuse decorului urban propus de visul american. De aici putem ajunge la mai multe concluzii: a) visul american este sublim; b)visul american este oribilul camuflat în sublim; c)visul american este oribil, dar poate fi sublim dacă îl contemplăm de la distanță, adică în calitate de spectatori care nu participă propriu-zis la visul american; prin urmare, d) visul american poate fi oribil dacă este pus în practică, dar cât de sublimă poate fi contemplarea detașată a unui artefact cultural cum este Resident Evil care îi survolează dezamorsat, pe plan fictiv, consecințele! Personajul din joc, constrâns de un spațiu insuficient, trebuie să se ferească să nu fie mâncat de zombi (adică să nu fie consumat) și să nu fie mușcat, căci mușcătura îl va transforma într-un zomb (adică într-un consumator). Consumat de spațiu și decor, personajul tridimensional suferă o angoasantă experiență a excesului de Neființă, teroarea îi prezintă spectacolul vastității suferinței de a fi redus la nimic. Sublimul, în acest caz, ricoșează înapoi către personaj. Personajul este mai mult! În comparație cu spațiul din care încearcă să evadeze, personajul reprezintă un exces; calitățile ideale cu care este de cele mai multe ori înzestrat configurează prototipul eroului mitologic: mult prea frumos, mult prea bun, deosebit de superlativ în toate privințele. Dar acest personaj care apără umanitatea în scenariul apocaliptic din Resident Evil ... ne este prezentat la fel de vulnerabil ca un om obișnuit. Excesul calităților sale morale uimesc și dau naștere sublimului, dar sublimul irumpe și din contrastul violent cu mediul ostil și claustrofobic al decorului urban împânzit de zombi. Deopotrivă gigantic și minuscul, personajul creează o situație remarcabilă și poate că mirarea sublimă vine tocmai din acest conflict absurd al avatarului cu forțele ostile, din ambiția sa de a nu ceda în fața imensului necunoscut. Fără îndoială, acest gest trebuie privit ca un act inspirat, un act pe care nu rațiunea îl recomandă, un act al nebuniei față de care Descartes însuși ar alege să capituleze mai degrabă decât să îl explice. Omul ca ființă rațională trebuie să fugă din fața consumului, el riscă să se piardă pe sine în două feluri, ambele generate de același mecanism: dacă este consumat sau dacă va începe să consume pe altcineva. Dar imaginarul cu care este asociat consumul aparține registrelor refulate, instituțiilor carcerale (spitalul de nebuni, pușcăria) pe care Foucault le-a interpretat ca fiind contrapunctul prin care se definește societatea occidentală de la Descartes încoace. Refulatul devine sublim prin spectacoloasa dezvăluire cu care irumpe în spațiul urban. Nebunia, inexplicabilul, iraționalul apar asociate consumului repetat și îl ridică în sublim. Ritualul se cosmetizează, sublimul devine artefact, nebunia și rațiunea se prăbușesc în 1493 implozia unei semnificative lipse de sens. De altfel, Baudrillard spune același lucru în Simulacre și simulare despre rolul sanatoriilor și pușcăriilor, funcția lor fiind aceea de a ascunde faptul că societatea în sensul cel mai larg funcționează pe aceleași reguli, arătând că este o mare carceră și un mare azil. Din această perspectivă, instituțiile devin funcționale doar în calitate de instrumente poltice prin care se ascunde adevărul. Adevărul ca orizont al morții pe care violenta și monstruoasa metaforă a zombilor îl destăinuie fără menajamente. În raport cu forța copleșitoare a abjectului, personajul nu are nicio șansă, dar lupta sa reiterează motivul sublim al nobleței cavalerești, al eroului salvator acum asociat cu nepregătitul cetățean al societății contemporane. Din perspectivă Kantiană, putem observa deplasarea atenției dinspre obiectul sublimului exterior înspre subiectul uman, înspre psihic și moral.14 Proximitatea consumului devine un factor de contagiune, consumul este asociat cu o boală virală: Virusul T. Pentru a-și salva umanitatea, personajul tridimensional trebuie să evadeze din spațiul bidimensional, din spațiul urban. Umanitatea apare ca o dimensiune în plus care marchează o diferență calitativă și ireconciliabilă între cele două universuri. Mesajul devine: “omul este uman, societatea de consum nu este umană, diferența dintre societatea de consum și om fiind o dimensiune în plus a omului față de societatea de consum”. De unde se poate extrapola asupra produsului de lux al societății de consum: omul consumator, ființă cu aspect uman căreia nu îi lipsește cea de-a treia dimensiune spațială în joc (zombi sau personaje, toate sunt tridimensional) compensează surplusul printr-o nouă carență: nu are limbaj, nu are intelect, nu are sentimente, nu are decât dorința de a consuma și de a se răspândi. În plus sau în minus, acest produs al societății de consum are o calitate pe care umanitatea a visat-o mereu: nu moare! Ceea ce este Sublim! Omul zomb nu este nici viu, nici mort, de aceea el nici nu trăiește și nici nu moare. Dar zombul se mișcă în virtutea unui singur țel: consumul ca parodie a hranei. Dictonul lui Socrate, “Mâncăm ca să trăim”, devine în cazul omului zomb: mâncăm ca să mâncăm, consum în scopul consumului, ciclicitate perfectă, infinită, reversibilă, fără început și fără sfârșit. Umanul nu este nemuritor, de unde și temeiul dezvoltării limbajului și rostul rațiunii, culturii etc. ca instrumente care să îi permită supraviețuirea cât mai îndelungată. Omul moare, zombul nu moare, omul are nevoie de cultură, zombul nu are nevoie decât de consum. De aici se dezvoltă o nouă idee: societatea de consum distruge cultura împreună cu umanitatea. Societatea de consum nu are cultură, nu este cultură și este profund anticulturală. Acest fapt este cumva evident în joc: zombii sunt ființe fără cultură, ca și cum li s-ar fi spălat creierul, nu scot sunete articulate, tot ce știu este să consume și să agonizeze gemând. Dar din ce anume este alcătuit meniul pentru zombii din Resident Evil? Din tot ceea ce cultura, societatea umană, lasă viu înăuntrul ei: oameni, animale domesticite etc.. Consumul nu se reduce strict la purul aspect uman, el afectează și mediul înconjurător. Din acest punct de vedere putem vorbi de consum ca despre o formă de poluare, o formă de abuz, exces, denaturare. Revenind la structura hibridă a jocului, în care elementele tridimensional sunt capturate într-un decor bidimensional, putem să vedem concordanța cu ideile ecologiste care privesc societatea de consum ca pe o formă de denaturare. În joc personajul aparent riscă să moară, aparent moartea se produce prin consum, de aceea el trebuie să alerge ca o prăjitură printr-o grădiniță plină de copii râzgâiați ca să scape cu viață. Totuși moartea nu aparține lumii consumului. Consumul elimină atât posibilitatea vieții cât și posibilitatea morții. Omul consumat devine la rândul său consumator. Mai precis: 14 Philip Shaw: The Sublime. Routledge, Taylor & Francis e-Library, London and New York 2007, p. 73. 1494 trupul mușcat începe să muște la rândul său, adică umanitatea se pierde fiind înlocuită cu aparența sa. Personajul întâlnește sublimul consumului ca pe o revelație a nemuririi în schimbul sufletului, o invitație în abisurile infernului. Aparența umanului este o capcană pentru om, nu de puține ori se întâmplă ca un personaj din joc să fie mușcat fiindcă nu știe dacă are în fața sa un om sau un zomb. A omorî este un gest condamnabil moral; dar ce se întâmplă cu un tip de antropofagie care nu presupune moartea clară, ci se mărginește la simularea ei prin degustare? Zombii din joc amenință să muște, acțiune care duce la un fel de moarte. Un fel de moarte! Adică o pseudo-moarte, o moarte care pare vie, o moarte care simulează viața. De aceea asasinatul este o crimă, pe când consumul nu este; crimele pot fi judecate din punct de vedere moral, dar consumul scapă eticii, fiind o bizară activitate străină de aceste considerente antagoniste precum principiile morale sau raționale. Dar aici, ridicat pe culmile sublimului, consumul capătă puternice valențe morale. Universul tridimensional al personajului din joc reflectă universul tridimensional al lumii reale, ale cărei activități, pe care le vom numi la modul cel mai general culturale, au folosit universuri binare pentru a-și simplifica existența: universul artelor, cu excepția sculpturii, presupune folosirea imaginilor bidimensionale care să creeze iluzia unui spațiu tridimensional, fie că este vorba despre desene, litere sau geometrii cu n dimensiuni. Universul bidimensional, al decorului din joc, reprezintă spațiul urban: un spațiu constrângător pentru personaj, un spațiu plin de pericole ... de fapt un spațiu plin de un singur pericol, anume virusul T, care se manifestă prin consumerism. Ce anume riscă personajul să piardă dacă este mușcat de un zomb? După cum am observat în nenumărate scene din jocurile seriei Resident Evil, cetele de zombi fac parada trupurilor în descompunere, sfâșiate, mușcate dar niciodată anihilate. E impresionant numărul de zombi, la fel cum e impresionant faptul că un zomb nu termină niciodată tot ceea ce aparent a început să consume. Din depărtare, perspectiva oribilului capătă valențe sublime, jucătorul în calitatea sa de spectator experimentează o grotescă delectare estetică15. Aparent un zomb începe să mănânce un individ aflat în viață, dar procesul de erodare a trupului celuilalt încetează imediat ce virusul T s-a răspândit și a învins organismul. De fapt acel zomb nu mai este deloc uman și scopul său de a consuma pentru a se sătura nu este decât un scop aparent, în realitate zombul este un instrument macrocosmic pentru un virus care se înmulțește prin intermediul său. Oamenii devin astfel noi continente geografice pe care se răspândește acest virus invizibil. În mod straniu, consumul devine simbolul perpetuării. Straniu deoarece consumul omului de către om conduce la perpetuarea unei realități non-umane, dar această realitate non-umană nu este decât un artefact. Virusul T este un produs de laborator. Un produs cultural? Poate ultimul! Un produs industrial? Cu siguranță da! Într-un sens metaforic, o creație străină atât omului cât și naturii, produs al strădaniei violente prin care omul a încercat să cucerească natura în loc să o înțeleagă. Păstrarea umanității depinde de distrugerea virusului care se răspândește pe o cale similară cu rabia, soluția fiind radicală: distrugerea celor infectați. Motivul? Zombii nu trebuie priviți în calitate de oameni, deoarece și-au pierdut umanitatea, aparența este avantajul lor și împotriva acestei simulări umanitatea trebuie să lupte cu orice preț. Așa cum am observat, felul prin care au ajuns să se definească jocurile din genul Survival Horror pleacă din multiple și diverse direcții: pe de-o parte realismul urban (dacă vorbim de Resident Evil) surprins aproape cu acuratețe fotografică, pe de altă parte realismul 15 Vom reveni cu altă ocazie asupra scopofiliei marcate de constrângerile sublimului. 1495 uman (personajele principale sau secundare sunt foarte bine conturate din punct de vedere psihologic, prin dialogurile și monologurile purtate, prin reacția la mediul înconjurător, prin jurnalele care se dezvoltă odată cu desfășurarea narațiunii jocului etc.), dar mai ales dintr-o direcție cu totul neașteptată, care pare să fie un accident tehnic: neavând posibilitatea de a crea prin tehnologia cibernetică un întreg univers tridimensional, producătorii de jocuri au ales varianta hibridului între decorul bidimensional și personajele tridimensional, ceea ce produce o tensiune care rezonează perfect cu mesajul escatologic și cu filosofia jocului. După cum menționam, firul epic prezintă motivul corpului uman salvat de consumul total deoarece servește perpetuării virale și devine mijlocul prin care virusul T se transmite. Această păstrare a corporalității în detrimentul psihicului, în defavoarea oricărei posibilități a formelor culturale readuce în discuție antagonismul dintre materie și spirit, dintre suflet și trup. Ce riscă din acest punct de vedere să piardă omul în Resident Evil? Omul riscă să își piardă sufletul odată cu umanitatea sa. Infecția care începe sub forma unei boli a trupului se transmite invizibil asupra sufletului care încetează să mai anime corpul, fiind înlocuit de un motor colectiv reprezentat de virusul T. Tot ceea ce mai rămâne viu în trupurile pustiite de umanitate este boala care se perpetuează prin consum sau consumul mascat de metafora virusului T. Suntem violați de sublimul materiei, al corporalității, al abjectului, al abominabilului, al refulatului care se întoarce să zdruncine temeliile rațiunii. Legate de consum și consumerism, acestea produc o transfuzie de sublim unui univers industrial, tehnic și tehnologic: Recalling Zizek's comment, quoted earlier, if there is a spiritual dimension to the postmodern sublime, it resides in the ability of contemporary culture to negate the material inertia of things in such a way that it allows us to come alive to the feeling of something beyond the merely functional or utilitarian. Such a feeling might emerge, for instance, when surveying the material vacancy of the art of Andy Warhol (1928-87). The Marilyn Monroe series prompts the viewer to meditate on the relentless drive of capitalist reproduction but in a way that forces us to become aware of its inertia, its still point. The Marilyn portrait is iconic, in the religious sense, because no amount of reproduction can nullify its enigmatic presence. We might say that Warhol's art is sublime despite itself. And such a feeling can take the viewer by surprise.16 Încheiem aici această sumară investigare hermeneutică a seriei Resident Evil, menționând că ne aflăm încă la începutul acestui demers pe care sperăm să îl putem traduce în limbajul academic cât mai revelator cu putință pentru înțelegerea unui fenomen grăitor pentru societatea contemporană. Societate pe care, revenind la citatul din Stephen King, genul horror are pretenția să o deconspire prin intermediul elementelor pe care aceasta le înlătură din discursul ei. Bibliografie selectivă: Brigid Cherry: The Female Audience and the Gendered Aesthetics of Cinematic Horror, http://free.pdf-download.org/get.php?search_text=horror+film+aesthetics Capcom: Resident Evil II, Resident Evil IV, Resident Evil Outbreak. Joseph Dodds: The Monstrous Brain: A Neuropsychoanalytic Aesthetics of Horror, http://www.psyartjournal.com. 16 Philip Shaw: The Sublime. Routledge, Taylor & Francis e-Library, London and New York 2007, p. 8. 1496 Julia Kristeva: The Powers of Horror, în engleză de Leon S. Roudiez, Columbia University Press, New York, 1982. Marc C. Santos, Sarah White: Saving ourselves: Psychoanalytic Investigation of Resident Evil and Silent Hill, http://www.gamecareerguide.com/features/334/saving_ourselves_psychoanalytic_.php?page= 2 Philip Shaw: The Sublime. Routledge, Taylor & Francis e-Library, London and New York 2007. Timothy D. Alley: Gamers and Gorehounds: The Influence of Video Games on The Contemporary Horror Film, teză susținută în cadrul facultății Colegiului de Arte Frumoase, Universitatea din Ohio, iunie 2007. 1497 MOMENTE CHEIE ÎN ISTORIA TRADUCERII OPEREI BALZACIENE ÎN SECOLUL AL XX-LEA Drd. Dana-Mihaela BEREHOLSCHI Universitatea ,,Ștefan cel Mare”, Suceava Honore de Balzac face parte din acea categorie extrem de rară de autori a căror operă este citită și percepută în mod diferit în fiecare epocă, în funcție de gustul timpului, de tendințele de traducere și de evoluția continuă a limbii-țintă, supusă unor tranformări profunde. Fiind tradus în spațiul cultural românesc încă de la mijlocul secolului al XIX-lea, când s-a înregistrat munca de pionerat a lui Ion Heliade-Rădulescu, Balzac a devenit, în cea de-a doua jumătate a secolului XX, cel mai tradus scriitor francez în limba română. Prezentul articol arată momentele cheie ale istoriei traducerii operei lui Balzac în sec. XX: publicarea seriei de Opere în 12 volume, de către Editura de Stat pentru Literatură Universală, începând cu 1955 și publicarea de către Editura Univers, în premieră absolută, a ediției critice a Comediei umane, coordonată de Angela Ion. Cuvinte-cheie: traducere, versiune de traducere, traducător, fidelitate, cititor. Traducerea operei balzaciene în secolul al XX-lea, a reprezentat pentru traducătorii români noi provocări, impuse de evoluția societății, dar și de evoluția limbii române. Cum orice limbă este un organism viu, supus unor transformări profunde, traducerile din Balzac, realizate în cursul secolului al XIX-lea, au fost supuse fenomenului caducității. Limba care îmbătrânește și nevoia reluării textului sursă în limba țintă, considerate simptomatice pentru orice cultură, precum și intenția de corectare a unei traduceri deja existente, sau chiar ambiția editorilor de a-l include pe Balzac în fondurile colecțiilor lor, au deschis calea către noi încercări de traducere, demonstrând o dată în plus că orice operă literară, tradusă într-o limbă țintă, merită să facă parte dintr-o serie, ce va rămâne permanent deschisă. Începând cu secolul al XX-lea, funcția culturală a traducerilor operei balzaciene nu mai poate fi contestată, și nici rolul de secund creator al traducătorului, care depășește, adesea, limitele simplului exercițiu de traducere, în favoarea unei profesii, ce nu se dovedește a fi deloc una dintre cele mai ușoare. Insurmontabilul clișeu al infidelității traducerilor a atins cea mai mare parte a traducătorilor secolului al XIX-lea. Iată de ce secolul al XX-lea va compensa această pierdere, oferindu-ne traducători ce depășesc obstacolele infidelității, anagajți în actul traducerii, ce presupune multă ,,răbdare și umilință”1, pentru a cuceri, poate, zonele cele mai ascunse ale textului balzacian. În prima jumătate a secolului al XX-lea, un număr important de titluri balzaciene au fost transpuse în română de traducători mai mult sau mai puțin cunoscuți, multe dintre acestea bucurându-se deja de mai multe versiuni de traducere, publicate de-a lungul anilor separat în volume sau în serii coordonate de nume de marcă ale literelor din România. Ritmul apariției editoriale se intensifică mai ales după 1950, când pe piața de carte românească apar marile întreprinderi, susținute de două edituri importante în România. Este 1 MAVRODIN, Irina, « Traducându-l pe Stendhal », in Despre traducere literal și în toate sensurile, Ed. Scrisul Românesc, Craiova, 2006, p. 31. 1498 vorba de Editura de Stat pentru Literatură și Artă care publică în douăsprezece volume, în perioada 1955-1964, seria de Opere, comentate și adnotate de Theodosia Ioachimescu, dar și de editura Univers, care lansează între 1981 și 2001 ediția critică a Comediei umane în unsprezece volume, coordonată de Angela Ion. În 1955 Editura de Stat pentru Literatură și Artă, devenită după 1961 Editura pentru Literatură Universală, începe publicarea seriei de Opere, ce conține traducerile operelor balazaciene, ordonate cronologic, însă, cum subliniază Angela Ion ,,moins revelatrice pour la structure du systeme romanesque balzacien » (mai puțin revelatoare pentru structura sistemului balzacian). Această încercare pe scena literară românească este puțin cam tardivă în comparație cu alte țări care au lansat publicarea operelor balzaciene, integral, în prima jumătate a secolului. O privire aruncată asupra traducerilor din Balzac în limba maghiară, va scoate în evidență începutul publicării integrale a Comediei umane în Ungaria în 1921, tentativă eșuată după apariția primului volum, însă continuată în anii următori, 1922-1925, când apar la Budapesta 17 opere balzaciene, grupate sub tiltul Operele complete ale lui Honore de Balzac. Ediția rămâne totuși neterminată, cea completă apărând pe piața literară maghiară în zece volume, o abia începând din 1964, sub titlul Comedia umană2 3. Așteptată mai bine de cincizeci de ani de un public cititor din ce în ce mai cultivat și mai exigent, fidel încă literaturii de factură realistă, dar și celui mai mare creator de tipologii umane, seria de Opere, apărută în România pe parcusrul a zece ani, conține versiunile românești ale operelor balzaciene, care au fost publicate și separat în volume, fie în anii anteriori, fie în aceeași perioadă: Casa „La motanul cu mingea” [La Maison du Chat-qui-pelote], Bal la Sceaux [Bal a Sceaux], Vendetta, Cămătarul (Gobseck), Pielea de Sagri [La Peau de Chagrin], A doua familie [Une double famille], Colonelul Chabert [Le Colonel Chabert], Vicarul din Tours [Le Cure de Tours], Femeia părăsită [La Femme abandonnee], Faimosul Gaudissart [L'Illustre Gaudissart], Eugenie Grandet, Căutarea absolutului [La Recherche de l'absolu], Moș Goriot [Le Pere Goriot], Melmoth împăcat [Melmoth reconcilie], Liturghia unui ateu [La Messe de l'athee], Punerea sub interdicție [L 'Interdiction], Salonul cu vechituri [Le Cabinet des Antiques], Fata bătrână [La Vieille Fille], Contractul de căsătorie [Le Contrat de mariage], Facino Cane, Slujbașii [Les Employes ou La Femme Superieure], Cesar Birotteau, Banca Nucingen [La Maison Nucingen], Iluzii pierdute [Illusions perdues], Strălucirea și suferințele curtezanelor [Splendeurs et miseres des courtisanes], Pierrette, Pierre Grassous, Un debut în viață [Un debut dans la vie], Pescuitorii în apă tulbure [Un Menage de Gargon (La Rabouilleuse)], Țăranii [Les Paysans], Muza departamentului [La Muse du departement]. Le dernier tome comporte les essais dramaturgiques de Balzac Istețimile lui Quinola [Les Ressources de Quinola], Pamela Giraud, Mama vitregă [La Marâtre] et Mercadet [Le Faiseur]. Dacă în prima jumătate a secolului al XIX-lea și prima parte a secolului următor mulți traducători preferă să-și păstreze anonimatul, în schimb traducerile cuprinse în seria de Opere se datorează unor traducători profesioniști, unii dintre ei scriitori, alții critici sau oameni de litere, precum Pericle Martinescu, Petre Solomon, Cezar Petrescu, Barbu Brezianu, Emma 2 ION, Angela, « Une nouvelle rencontre de Balzac avec le public roumain », in La Revue Roumaine, no.3, 1987, p. 84. 3 MARTONYI, Eva, « Balzac â l'etranger. Hongrie », in L'Annee balzacienne, Nouvelle serie, no. 1, Paris, Editions Garnier Freres, 1980, pp. 352-354. 1499 Beniuc, Dinu Albulescu, B. Theodor, Rose Hefter, Gellu Naum, Profira Sadoveanu, N. Condeescu, Sidonia Drăgușanu sau Theodosia Ioachimescu, nume deja consacrate pe scena literară românească. Traducerile lor, veritabile capodopere prin fidelitatea față de original și maniera rafinată de a transpune textul în limba țintă, au fost grupate în unsprezece volume, unele dintre ele (tomurile VI-XI) apărând și separat, în afara seriei, prefațate de Valentin Lipatti, Elena Vianu, Constantin Ciopraga și Al. Piru. Doar primul și al doilea volum din seria de Opere sunt prefațate, purtând semnăturile Theodosiei Ioachimescu4 (cea care, de altfel, va redacta întreaga serie de note și comentarii ale ediției) și a criticului Vladimir Streinu5. Aceștia realizează scurte prezentări ale nuvelelor, povestirilor și încercărilor de dramaturgie, ultimele reprezentând partea mai puțin semnificativă a operei balzaciene. Seria Operelor apărută la Editura pentru Literatură Universală depășește 251.000 de exemplare, însă ceea ce este curios și în același timp frapant pentru noi, cercetătorii, este scăderea tirajului, începând cu volumul al șaselea. Dacă primele cinci tomuri apar într-un tiraj foarte ridicat (35.000, 40.000 sau 30.000 de exemplare/ volum), începând cu volumul al șaselea, publicat în 1959, tirajul scade la jumătate (15.000 de exemplare), pentru a fi redus în anii următori la 10.000 de exemplare (tomurile VII-XI). A ne pune întrebarea dacă publicul nu mai era interesat de Balzac, ar fi inutil, având în vedere edițiile paralele apărute între 1959 și 1964 la aceeași casă de editură, unele dintre acestea atingând tiraje impresionante (Cesar Birotteau, 1961-45.000 exemplare, Moș Goriot, 1964-70.000 exemplare). O puternică curbă ascendentă se desenează după 1964, întrucât vor fi publicate aproape toate titlurile Comediei umane, dar și altele (excepțiile sunt minore). Numărul traducerilor și retraducerilor se intensifică mai ales după Revoluția română din 1989, când piața de carte devine liberă și noi case de editură își încep activitatea într-o țară în care libertatea este resimțită din nou. Dar dacă acestea se găsesc distribuite într-un mod inegal timp de 50 de ani, seria de traduceri și retraduceri rămânând permanent deschisă, această ascensiune va culmina în 1981 cu publicarea în limba română a Comediei umane la Univers, casă de editură fondată în 1961 și prezentă pe scena editorială românească timp de 50 de ani cu cele mai bune traduceri din marii scriitori ai literaturii universale (Garcia Marquez, Flaubert, Simone de Beauvoir, Tournier, Goethe, Shakespeare, Ernesto Sabato, Cehov, Kafka, Boris Vian, Andrei Makine, etc.). Această nouă ediție românească, care trebuia să apară în doisprezece volume, dar care s-a oprit în anul 2000 la numărul unsprezece, a fost coordonată de Angela Ion. Istoric și critic literar, profesor universitar și șefa Catedrei de Limbă și Literatură Franceză din cadrul Universității București, membru al Grupului de Studii Romantice și vice-președintă a Societății de Științe Filologice din România, Angela Ion și-a făcut debutul editorial cu o teză de doctorat despre Balzac, publicată în limba franceză în 1973 și reluată în 1974 sub titlul Honore de Balzac. Și-a continuat cercetările în domeniul literaturii franceze prin coordonarea câtorva studii de sinteză, precum dicționarul de Scriitori francezi (1978), Dicționarul istoric și 4 IOACHIMESCU, Theodosia, « Viața și creația lui Balzac », in Balzac, Honore de, Opere, vol. I, în română de Pericle Martinescu și Petre Solomon, Editura de Stat pentru Literatură, București, 1955, pp. 5-36. 5 STREINU, Vladimir, « Balzac autor dramatic », in Balzac, Honore de, Opere, vol .XII, (Teatru), Editura pentru Literatură Universală, București, 1964, pp.V-XV. 1500 critic al literaturii franceze (1982), Histoire de la litterature frangaise (1981), Le Romantisme (1982) sau La litterature frangaise dans l'espace culturel roumain (1984). Talentul său în domeniul traducerilor va fi exprimat prin transpunerea în limba română a Figurilor lui Gerard Genette (1978), realizată în colaborare, și a câtorva povestiri balzaciene: Mesajul [Le Message], Trimisul destinului [Le Requisitionnaire], Elixirul de viață lungă [L'Elixir de Longue Vie] și El Verdugo. Versiunea românească a Comediei umane, ediție coordonată de criticul mai sus menționat, a fost realizată pe baza ediției franceze apărute între 1976 și 1981 în douăsprezece volume la Gallimard, în Biblioteca Pleiadei « Bibliotheque de la Pleiade », sub coordonarea lui Pierre -George Castex. Păstrând ordinea romanelor și povestirilor stabilită chiar de autor în Catalogul alcătuit în 1845 și publicat pentru prima dată la data de 25 august 1850 de Amedee Achard în revista L'Assemblee nationale, primele patru tomuri, apărute în română în 1981, 1983, 1984 și 1985, conțin traducerea Studiilor de moravuri: Scene din viața privată (Magazinul La Motanul cu mingea, Bal la Sceaux, Memoiriile a două tinere căsătorite, Punga, Modeste Mignon, Un debut în viață, Vendetta, A doua familie, Liniștea căminului, Doamna Firmiani, Studiu de femeie, Pretinsa iubită, O fiică a Evei, Mesajul, Casa cu rodii, Femeia părăsită, Honorine, Gobsck, Femeia de treizeci de ani, Moș Goriot, Colonelul Chabert, Liturghia ateului, Punerea sub interdicție, Contractul de căsătorie, Alt studiu de femeie). Scenele din viața de provincie vor apărea în următoarele trei volume, publicate între 1986 și 1988 (Ursule Mirouet, Eugenie Grandet, Celibatarii:Pierrette, Preotul din Tours, Pescuitoarea în apă tulbure, Parizienii în provincie: Ilustrul Gaudissart, Muza departamentului, Rivalitățile: Fata bătrână, Salonul cu vechituri și Iluzii pierdute). După 1988 versiunile românești ale Scenelor din viața pariziană, cuprinse în ultimele patru volume (Istoria celor treisprezece: Ferragus, Ducesa de Langeais, Fata cu ochii de aur, Istoria măririi și decăderii lui Cesar Birotteau, Banca Nucingen, Splendorile și mizeriile curtezanelor) vor apărea la intervale neregulate, în 1990, 1992, 1999 și 2000. Ediția conține atât versiuni de traducere ale acelorași opere balzaciene, semnate de același traducător și publicate deja în seria de Opere, la Editura pentru Literatura Universală, sau în ediții distincte, în afara ansamblului romanesc din care fac parte, cât și versiuni remaniate, aparținând aceluiași traducător. O lectură minuțioasă a traducerilor ne va convinge că traducătorul este un creator, care nu încetează niciodată să reia de la zero munca sa, să se aplece o dată în plus asupra textului său, pentru a găsi noi echivalențe, acolo unde rezultatul este nesatisfăcător. Cititorul obișnuit nu va sesiza diferențele minore dintre versiunile anterioare și cele publicate în seria coordonată de Angela Ion, aparținând aceluiași traducător, însă studierea atentă a textelor țintă ne demonstrează, parafrazând-o pe Irina Mavrodin, că traducătorii au devenit ființe sfâșiate între servitute și libertate, comparabile cu sculptorii ce-și modelează textele pe care trebuie să le traducă, precum o pastă, pietrificând-o la nesfârșit pentru a obține forma satisfăcătoare. Un exemplu în acest sens este versiunea remaniată a romanului Beatrix. Nouă ani după publicarea romanului în limba română la Editura Eminescu, Haralambie Grămescu revine și propune în al treilea tom al Comediei umane o nouă versiune, demonstrând o dată în plus că traducerea este un act niciodată terminat, ce presupune mult talent și răbdare, astfel încât cititorul să beneficieze de un produs final, care poate oricând concura cu noile retraduceri ce vor urma în deceniile următoare, impuse atât de evoluția societății, cât și de cea a limbii. 1501 Aceeași grijă pentru ameliorare o acordă Grămescu și romanului Histoire des treize [Istoria celor treisprezece]. Traducătorul operează modificări și ameliorări majore la nivel lexical și sintactic, restructurări impuse de codul lingvistic și al limbajului implicat, în vederea asigurării unor echivalențe corecte. Traducătorul Petre Solomnon pare să facă și el același lucru, propunând pentru povestirea Gobseck, editată inițial în seria de Opere sub titlul Cămătarul, o traducere revizuită, considerată cea mai bună datorită modificărilor realizate la nivel sintactic și lexical, precum și la nivelul traducerii numelor proprii. Traducătorul preferă să conserve prenumele din textul original balzacian, după ce, cu trei decenii înainte, a încercat să ne ofere o traducere-localizare a unora dintre acestea, doar pentru simplul fapt că există întotdeauna un echivalent românesc, cu grafie ușor diferită. În ceea ce privește păstrarea antroponimelor ca în originalul francez, remarcăm fidelitatea traducătorilor față de principiul omogenității, comparativ cu traducătorii anteriori, care fac dovada unei asimilări evidente a numelor proprii, din punct de vedere fonetic, antroponimele fiind ,, românizate”. Pericle Martinescu se apleacă și el asupra traducerilor anterioare ale povestirilor La Maison du Chat-qui-Pelote, Bal a Sceaux, La Vendetta, apărute în primul volum de Opere, publicat în 1955, în timp ce I. Peltz revine și el asupra romanului Modeste Mignon, publicat inițial sub aceeași semnătură, în 1937, la Editura Eminescu. Cei doi propun versiuni relucrate, dar fără modificări majore. În ciuda dificultăților întâlnite în actul traducerii, textele balzaciene reunite în seria citată s-au dovedit a fi traduizibile, chiar dacă, uneori, traducătorii au fost obligați să recurgă la soluții directe (calcul lingvistic, împrumutul lexical sau mol-a-mol u\) sau la procedee de „traducere oblică” (transpunerea, modulația sau echivalența). Descoperim în paginile Comediei umane, texte reluate după 40-80 de ani, iar acest aspect demonstrează că actul retraducerii reprezintă o provocare pentru traducători, traducerile acestora vizând părți inițial suprimate, reduse, pasaje uneori amputate, altădată cenzurate, contrasensuri sau aluzii actualizate. Traducătorii au reușit să remedieze stângăciile din traducerile anterioare și să redea tonul și ritmul textului original. Ediția cuprinde și opere traduse pentru prima dată în spațiul cultural românesc, precum Autre etude de femme [Alt studiu de femeie] (G. Marcuson, tomul IV), Honorine (Sanda Oprescu, tomul III) sau Madame Firmiani [Doamna Firmiani] (Sanda Oprescu, tomul II). Ediția critică a Comediei umane prezintă, așa cum afirmă, de altfel, și coordonatoare ei, anumite particularități ce decurg din ,,specificul creației balzaciene, din necesitatea -și din obligația- de a prezenta o imagine completă a universului balzacian, în perspectiva reflecției teoretice și metodologice moderne cu privire la discursul narativ, corespunzător experienței de lectură estetică și practică a cititorului actual”6. Prefața Balzac și romanul absolut, așezată de coordonatoare la începutul primului volum, face referiri concrete la modelul științific și literar, la poetica balzaciană, la romanul dramatic, dar și la cercetătorii de absolut sau la receptarea și difuzarea operei balzaciene în România. Cronologia vieții și operei lui Balzac, Catalogul operelor ce compun Comedia umană, ordonate de scriitor în 1845 în vederea reeditării operelor complete apărute în șaisprezece tomuri, între 1842 și 1846 la Furne, Hetzel, Dubochet și Paulin, sub titlul general Comedia 6 ION, Angela, op. cit., p. 84. 1502 umană, notele introductive ce preced fiecare traducere, precum și notele finale ce însoțesc fiecare tom, alături de prefețele la diferitele ediții ale unora dintre romanele balzaciene, traduse în limba română de Angela Ion - extrem de importante pentru facilitarea accesului cititorului român la cultura franceză, pentru înțelegerea mărcilor culturale -, vin să completeze ediția coordonată de criticul român. Publicarea integrală sau parțială a romanelor balzaciene în limba română, în volume și periodice, a cunoscut până în 1989 o puternică concurență din partea altor scriitori reprezentativi pentru literaturile europene. Sprijinindu-ne pe detaliile furnizate de un instrument prețios pe care l-am consultat dea lungul cercetării noastre - Dicționarul cronologic al romanului tradus în România de la origini până la 19897 -, dublate de o minuțioasă cercetare personală, ne propunem o sistematizare a fenomenului concurenței în tabelul de mai jos, în care Balzac ocupă, după cum e ușor de remarcat, al treilea loc între cei mai traduși autori francezi în România, figurând cu 59 de traduceri de romane până în 1989. Tipul de literatură Numele autorului tradus Numărul de romane X 1 Numel e autorului tradus Numărul de romane traduse Numel e autorului tradus Numărul de romane traduse Numel e autorului X Numărul de romane traduse Literatura franceză Alexandre Dumas-pere 86 Jules Verne 82 Honore de Balzac 59 Victor Hugo 48 Literatura rusă Fedor Mikhai'lovit ch Dostoievski 58 Lev Tolstoi 40 Ivan Sergueivit ch Tourgueni ev 40 Literatura engleză Jonathan Swift 36 Daniel Defoe 31 Literatura poloneză Sienkiewics 38 Curios este, însă, faptul că Balzac nu este depășit nici măcar de reprezentanții literaturii ruse, generatoarea unei frumoase galerii de figuri, ce a constituit pentru numeroase alte literaturi europene, ca și literatura franceză, solide puncte de ancorare. Surpriza noastră este cu atât mai mare, cu cât vedem în fruntea listei numele lui Alexandre Dumas -tatăl, ce rămâne, cu cele 86 de traduceri, un pionier al literaturii celei mai traduse în limba română. Articolul lui Paul Cornea referitor la traducerile și traducătorii români în prima parte a secolului al XIX-lea, reflectă foarte bine orientarea gusturilor în Principatele Române, căci Dumas-tatăl ocupă tot locul întâi în materie de titluri traduse și de 7 Dicționarul cronologic al romanului tradus în România de la origini până la 1989, (colectiv), publicat de Academia Română, Institutul de Lingvistică și Istorie Literară ,, Sextil Pușcariu” Cluj-Napoca, Editura Academiei Române, București, 2005, LXV+ 866 p. 1503 volume publicate în limba română. Este vorba de 22 de titluri și 45 de volume, din care 45 o volume apărute între 1848 și 18608. După Revoluția din 1989, când cenzura dispare total, libertatea cuvântului este resimțită din nou, iar piața de carte devine privată, asistăm la apariția unor noi case de editură, interesate să reediteze opera balzaciană în volume distincte. Acestea reeditează versiuni de traducere considerate cele mai reușite. Numărul volumelor apărute între 1990 și 1994 este remarcabil : 2 volume în 1990, 5 volume în 1991, 16 volume în 1992, 4 volume în 1993, 2 volume în 1994. Prețul de vânzare la fel. Anii următori văd și ei o constanță în apariția traducerilor din Balzac. În plus, noi nume vor fi tentate să demonstreze că prin traducere, traducătorii sparg barierele ce înconjoară limba lui Balzac, măsurându-și forțele cu timpul și cu talentul de scriitori a unora dintre traducătorii anteriori. Iată de ce inegalabila versiune a romanului Eugenie Grandet, semnată de Cezar Petrescu, și reeditată până în prezent de 12 ori, va fi concurată de cea a lui Victor Vasilache, publicată în 1990 la Chișinău, sau de cea a Mioarei Izverna, apărută în 2006 la Leda și reluată în 2008 de același grup editorial. Noile nume ce s-au confruntat cu Balzac, la mai bine de un secol și jumătate de la moartea sa, s-au angajat pe drumul traducerii, reflectând în oglindă ,,forma modernă a mimesisului, a esteticii reprezentării, scriitura socialității și istoricității omului, instaurând un model narativ specific, forma canonică a romanului clasic, arhetipul romanului realist, care va deveni un punct cardinal de referință în evoluția ulterioară a genului”9. Situați într-un câmp de receptare atât de vast, aceștia au încercat, într-o nouă perspectivă, să pună în relație pe creatorul tipologiilor umane și pe cititorul al cărui orizont de așteptare se schimbă pe parcursul anilor. Ultimele apariții editoriale sunt înregistrate în 2010. Este vorba despre retraducerea romanului Catherine de Medicis, sub pana traducătoarei Diana-Irina Gabor, publicată de Adevărul Holding, dar și de republicarea traducerii revizuite a romanului Le Pere Goriot, semnată de Victor Vasilache. Aceste ultime retraduceri nu închid seria deschisă a traducerilor balzaciene. Din contră, ele reprezintă ultima probă a muncii asidue a tuturor acestor benedictini, cum se întâmplă deseori să fie numiți traducătorii, care au traversat, de-a lungul timpului, imensul munte care este Comedia umană, fiind mereu conectați la public pentru care traducerea este diferit percepută de la o epocă la alta. 8 CORNEA, Paul, « Traduceri și traducători în prima jumătate a secolului al XIX-lea », in De la Alecsandrescu la Eminescu. Aspecte-figuri-idei, Editura pentru Literatură, București, 1966, p. 49. 9 ION, Angela, « Balzac sau Romanul absolut », in Balzac, Comedia umană, vol. I, ediție critică de Angela Ion, Editura Univers, București, 1981, p. 6. 1504 Tabloul general al traducerilor (retraducerilor) operei balzaciene în limba română, în perioada 1950-2010 No. traductions (retraductions)/an Bibliografie: BALZAC (1981) : Comedia umană, vol. I, ediție critică de Angela Ion, Editura Univers, București. CORNEA, Paul (1966) : « Traduceri și traducători în prima jumătate a secolului al XlX-lea », in De la Alecsandrescu la Eminescu. Aspecte-figuri-idei, Editura pentru Literatură, București, pp. 38-77. Dicționarul cronologic al romanului tradus în România de la origini până la 1989 (colectiv) (2005) : publicat de Academia Română, Institutul de Lingvistică și Istorie Literară ,,Sextil Pușcariu” Cluj-Napoca, Editura Academiei Române, București. IOACHIMESCU, Theodosia (1955) : « Viața și creația lui Balzac », in Balzac, Honore de, Opere , vol. I, în română de Pericle Martinescu și Petre Solomon, Editura pentru Literatură Universală, București. ION, Angela (1987) : « Une nouvelle rencontre de Balzac avec le public roumain », in La Revue roumaine, no.3. MARTONY, Eva (1980) : « Balzac â l'etranger. Hongrie », in L'Annee balzacienne, Nouvelle serie, no.1, Paris, Editions Garnier Freres. 1505 MAVRODIN, Irina (2006): « Traducându-l pe Stendhal », in Despre traducere literal și în toate sensurile, Scrisul Românesc, Craiova. STREINU, Vladimir (1964) : « Balzac autor dramatic », in Balzac, Honore de, Opere, vol. XII, (Teatru), Editura pentru Literatură Universală, București. 1506 MITUL CREAȚIEI ÎN ZOHAR Drd. Monica Alina DANCI Universitatea “Babeș-Bolyai” Cluj-Napoca O expresie proeminentă a literaturii religioase poate fi găsită în Zohar, scrierea centrală a misticismului iudaic. Această lucrare își propune să prezinte un mit în care Divinitatea însăși e percepută ca manifestându-se prin intermediul a zece aspecte sau emanații, fiecare din acestea având propria sa caracteristică. Sper că textul de față îi va încuraja pe cititori să descopere înțelesurile latente prezente în aceste arhetipuri și să înțeleagă dinamica ce dă semnificație creației. Cuvinte-cheie: mit, literatură religioasă, arhetip Zoharul1 este scrierea de bază a literaturii mistice evreiești. El se vrea un comentariu la Pentateuh și este scris în limbile aramaică1 2 și ebraică. Acest corpus literar redactat în Evul Mediu (sec. XIII-XIV) cuprinde comentarii, discuții și prelegeri ținute de Simon ben Iochai, fiul său, Eleazar și diferiți discipoli, reunind o serie de lucrări, precum: Cartea Misterului, Marea Adunare, Mica Adunare, Cartea Corturilor Cerești, Păstorul Credincios, Discursul unui tânăr și altele. Zoharul a cunoscut lumina tiparului concomitent la Mantova și la Cremona, circulând apoi în toată Europa în diferite traduceri și cunoscând o mare popularitate îndeosebi în cercurile kabbalistice și oculte. Paternitatea cărții a fost și continuă să fie obiect de dispută, cu toate că mulți exegeți, între care G Scholem, consideră că el a fost scris unui singur autor: rabinul Moise de Leon. Ideea centrală a Zoharului este aceea că Dumnezeu creează universul și se manifestă prin intermediul celor zece sefiroturi. Ansamblul acestora formează omul prototip, Adam superior sau Adam etern, care reprezintă macrocosmosul, în timp ce Adam, omul pământean care îl oglindește pe cel ceresc, constituie microcosmosul. Zoharul ne învață că omul, fiind creat după imaginea Divină, poate să găsească drumul înapoi către Autorul Invizibil a tot ce există, întorcându-se la starea sa originară de dinainte de cădere: “Să nu credeți că omul e format doar din carne, piele, oase și vene. Adevărata parte a omului este sufletul său, iar lucrurile tocmai menționate , pielea, carnea, oasele și venele sunt doar un înveliș exterior, un văl, ele nu sunt omul. Când omul pleacă, el se descotorosește de toate veșmintele care îl acoperă. Iar aceste părți diferite ale corpului corespund secretelor înțelepciunii Divine. Pielea personifică cerurile care se extend pretutindeni și acoperă totul ca un veșmânt. Carnea ne aduce aminte de partea întunecată a universului. Oasele și venele 1 În ebraică: "riT; cuvântul “zohar” înseamnă splendoare sau strălucire, din Biblie, Daniel 12:3, unde se spune că cei înțelepți vor străluci asemeni splendorii bolții cerești. 2 Aramaica a fost limba originală a unor mari porțiuni din Cartea lui Daniel și din Cartea lui Ezra; de asemenea, ea a fost vorbită în Israel în perioada celui de-al Doilea Templu (539 î.C.-70 d.C.) și este principala limbă a Talmudului. 1507 o simbolizează carul Divin3, puterile interioare ale omului care îl servesc pe Dumnezeu. Dar ele nu sunt decât învelișuri exterioare. Căci, în interiorul omului, se află secretul Omului Ceresc.Tot ce este jos se petrece în același fel ca tot ce este sus. Acesta este înțelesul cuvintelor că Dumnezeu l-a creat pe om după chipul și asemănarea Sa. Dar la fel ca și cerurile, care acoperă întreg universul, noi avem diferite forme date de stele și de planete care ne învață lucrurile ascunse și secretele profunde, așa cum și pe pielea care ne acoperă corpul se observă forme și înfățișări care sunt pentru corpurile noastre la fel ca planetele și stelele. Toate acestea au un înțeles ascuns și sunt observate de înțelepții care știu să citească fața omului.” 4 Creația este expresia exterioară a gândului interior al Divinității, căci totul s-a născut din ideea arhetipală și eternă. Universul fiind spirit divin materializat, fiecare lucru de sus are un corespondent în această lume și totul constituie o unitate. Celui Perfect nu I se poate atribui nicio caracteristică. El este dicolo de orice descriere, revelându-se în toate existențele. Căci, deși locuiește în acestea, fiind imanent în univers, El e în același timp dincolo de ele, le transcende: “Vechimea vechimilor este în același timp Cel Mai Ascuns dintre ascunși. E separat de toate lucrurile și în același timp nu este separat de toate lucrurile. Căci toate lucrurile sunt unite în El și El se unește cu toate lucrurile. El are o formă dar se poate spune că nu are niciuna. Asumându-și o formă, El a dat existență tuturor lucrurilor. A făcut ca din miezul lui să țâșnească zece lumini, lumini care strălucesc în forma pe care au împrumutat-o de la El, și care au răspândit pretutindeni lumina unei zile strălucitoare. Vechimea Vechimilor, Cel Mai Ascuns dintre ascunși, este o înaltă strălucire, și Îl cunoaștem numai prin luminile Sale, care ne luminează ochii cu atâta abundență. Numele Său Sfânt nu este altceva decât aceste lumini.”5 Ultima afirmație se referă la numele Divin eheyeh, care înseamnă “Eu sunt” și a fost adesea tradus prin “Eu devin”. Acesta corespunde primei sefire, Kether, din care s-a format Adam Kadmon. Zoharul ne arată cum creația omului este opera manifestării supreme a Divinității, a primei Sale emanații. Prima sefiră, Coroana, este, așa cum spune Zoharul, „principiul tuturor principiilor, Înțelepciunea ascunsă, Coroana cu care Înalții înalților” sunt încoronați. Este primul stadiu în care Ființa Infinită își asumă proprietățile finitului și este scoasă din izolarea Ei impenetrabilă. În același timp, ea reprezintă unitatea absolută și indivizibilă, 'nekudah peshtuah,' adică “punctul simplu” sau 'nekuda rishonah,' punctul primordial care conține în sine Totul, Voința Divină primordială care creează și îmbrățișează totul. Ea conține în sine planul universului în infinitatea sa de timp și spațiu, în nesfârșita sa varietate de formă, culoare și mișcare. Deși este imanentă în toate sefiroturile, ea le transcende în același timp pe toate. Este zugrăvită adesea sub forma unui Cap Alb, Resha Hivra, idee pe care o găsim și în Daniel 7:9, unde este scris: “Am privit până când au fost așezate scaune, și S-a așezat Cel vechi de zile; îmbrăcămintea Lui era albă ca zăpada, iar părul capului Său curat ca lâna; tronul Său, flăcări de foc; roțile lui, foc arzător.” Dar iată ce ne spune Zoharul: 3 Merkabah provine din Ezechiel, în care Jahveh se arată omului în carul său înflăcărat și simbolizează vehiculul mistic cu ajutorul căruia omul poate ajunge la scopul final al sufletului său, care este acela de a-L vedea pe Dumnezeu și de a fi în prezența acestuia. 4 Trad. din Jewish Mysticism, pag. 135. 5 Trad. din Jewish Mysticism, pag. 136. 1508 „Înainte să fi creat vreo formă în lume, înainte să fi produs vreo formă, El era singur, fără formă, nesemănând cu nimic. Cine L-ar putea înțelege așa cum El era atunci, înaintea creației, din moment ce El nu avea formă? Este interzis să ni-L imaginăm sub orice formă sau înfățișare, nici măcar prin cea a numelui Său sfânt, nici măcar prin cea a unei litere sau a unui punct. Acesta este sensul cuvintelor, „Fiindcă nu ați văzut nicio asemănare în ziua în care Domnul v-a vorbit în Horeb, din flăcările focului” (Deuteronom 4:15). Aceasta înseamnă că nu ați mai văzut niciun alt lucru pe care l-ați putea reprezenta prin vreo formă sau înfățișare. Dar după ce El a creat forma Omului Ceresc (Adam ‘Ilă-a), l-a folosit ca pe un car (Merkabah) pe care să coboare. Și-a dorit să fie chemat în forma care constă în numele sfânt Jahveh. Și-a dorit să se facă cunoscut prin atributele Sale, prin fiecare atribut în parte. Așa că s-a lăsat zugrăvit ca Domn al iertării, ca Domn al dreptății, ca Domn omniprezent, ca Domn al oștirilor și ca Cel Ce Este (Yahveh). Scopul său a fost acela de a face astfel inteligibile calitățile Sale și felul în care Dreptatea și Compasiunea Sa se revarsă peste lume ca și peste lucrările oamenilor. Căci, dacă nu Și-ar fi răspândit strălucirea asupra tuturor creaturilor Sale, cum oare L-am putea cunoaște? Cum ar fi adevărat să spunem că lumea e plină de Gloria Sa? Vai de omul care ar îndrăzni să-L compare chiar și cu unul din propriile Sale atribute! Cu atât mai puțin ar trebui El asemănat cu omul care a venit din pământ și care e destinat morții! Trebuie să ni-l închipuim ca fiind deasupra tuturor creaturilor și tuturor atributelor. Și apoi, când toate aceste lucruri au fost înlăturate, nu mai rămâne nici atribut, nici înfățișare, nici formă.” 6 Cele zece atribute reprezintă cele zece emanații succesive ale Divinității, cele zece puteri sau calități care au fost dintotdeauna latente în Dumnezeu. Primele nouă se împart în trei triade, care cuprinde fiecare două principii opuse și unul care le conciliază. Astfel, Înțelepciunea (Chohmah)și Înțelegerea (Binah) reprezintă al doilea și al treilea sefirot, principiul masculin și cel feminin care se unesc în Kether, formând un triunghi cu vârful în sus. Cea de a doua triadă cuprinde Mila sau Compasiunea (Hesed) și Justiția (Dzn), din uniunea cărora rezultă Frumusețea (Tifereth). A patra sefiră este puterea dătătoare de viață, abundența nesfârșită și iertarea infinită care există în om și în univers. Gheburah simbolizează potența opusă necesară pentru a menține balanța și pentru a echilibra revărsarea hesedică. Cea de a treia triadă e formată din Victorie (Nezaft), Glorie (Hod), și Fundație (Yesod). În legătură cu primele două sefire, Zoharul precizează: “Extensie, varietate și forță s-au concentrat în ele; și toate forțele care ies, vin din ele, și din acet motiv ele se numesc oștiri” (iii. 296). Rândurile se referă la universul care se dezvoltă neîncetat în multiplicitatea sa de mișcări și schimbări. Din îmbinarea Rațiunii și Pasiunii se naște Fundația, care asigură stabilitatea lumii. Cea de a zecea emanație, Regatul (Malkuf), este rezultatul cooperării armonioase a tuturor sefirelor din Arborele Sefirotic. Există în cartea de rugăciuni evreiască un imn foarte frumos dedicat Sabbath-ului care reflectă doctrina zoharică: ”Dumnezeu, Domnul tuturor lucrurilor, binecuvântat fie El, și binecuvântată fie pe veci orice gură care are suflare. Măreția și bunătatea Sa umplu lumea; cunoașterea (Da‘at) și înțelegerea (Tebunah = Bmah) Îl înconjoară. El este înălțat deasupra sfintelor Hayot și este împodobit în glorie (Kabod = Hod) deasupra carului ceresc (merkabah); puritatea și corectitudinea sunt în fața tronului său, compasiunea (Hesed) și mila tandră în fața gloriei sale. Luminătorii pe care Domnul i-a creat sunt buni: El i-a format cu 6 Trad. din Jewish Mysticism, pag. 130. 1509 cunoaștere, înțelegere și discernământ; [,..]Glorie și onoare acordă numelui Său, exaltare și bucurie la amintirea suveranității Sale (Malkut). Bibliografie: Authorized Daily Prayer-book, Singer, London, 1911. J. Abelson, Jewish Mysticism, G. Bell and Sons LTD., London, 1913 The Zohar, Laitman Kabbalah Publishers, Israel, 2007. Zoharul-Cartea splendorii, Herald, București, 2009. Authorized Daily Prayer-book, pag. 129. 1510 „COMPLEXUL LUI IUDA”: ÎNTRE LIBERTATE ȘI PREDESTINARE ÎN EVANGHELIA DUPĂ PILAT, DE ERIC-EMMANUEL SCHMITT Drd. Iulia Diana RUSU Universitatea Babeș-Bolyai, Cluj-Napoca Aporturile literare ale epocii moderne dovedesc că, simptomatic, literatura resimte criza creștinătății în noua „eră a globalizării”, a „ieșirii din religie”. La Schmitt, figura lui Iuda se situează la răscrucea dintre tradiția creștină perpetuată (un antisemitism religios, dublat de unul rasial în secolul al XX-lea) și tradiția gnostică (masiv reluată de romancieri odată cu descoperirea Evangheliei după Iuda) și apocrifă, ce denunță o complicitate între Isus și Iuda. În Iuda se întâlnesc paradoxurile și misterele creștinismului, de la problema libertății și a predestinării, până la invocarea unui „complex al lui Iuda”, la rândul lui moștenire wdipiană. Cuvinte-cheie: libertate, predestinare, creștinătate, tradiție gnostică I. Introducere „Secolul XX va fi religios sau nu va fi deloc”1 spune o frază atribuită, mai mult sau mai puțin pe bună dreptate, lui Malraux. Este cert însă faptul că epoca modernă a fost zguduită de apariția mai multor texte care pretind a bulversa și a revoluționa creștinismul. De pildă, manuscrisul de la Qumran ori Evanghelia după Iuda au suscitat rumori și au favorizat sporirea textelor ce rescriu religia creștină. Cititorul contemporan se regăsește bombardat de numeroasele texte care se doresc profetice cu privire la istoria creștinismului și la adevărata față a lucrurilor. De exemplu, o lucrare ce conține în mod imperios eticheta „National Geographic”, ca și cum ar vrea să ateste autenticitatea conținutului cărții, procedează printr-o strategie de manipulare: L'Evangile perdu. La veritable histoire de l'Evangile de Judas (Evanghelia pierdută. Adevărata istorie a Evangheliei după Iuda). Sau, în literatură apariția textelor în linia Codului lui Da Vinci, constituie pentru unii un veritabil document pentru a contesta autoritatea ecleziastică ce decide și supraveghează canonul religiei și credinței ortodoxe. Rolul lui Iuda pentru istoria creștinismului este din ce în ce mai reluat și mai problematizat, cu precădere după descoperirea evangheliei autobiografice atât de controversată, Evanghelia după Iuda. Dar și după epoca medievală antisemită care lega numele lui de evrei, Iuda a fost reabilitat și emancipat în secolul Luminilor. Mai târziu în o schimb, un antisemitism religios a cedat locul unui antisemitism rasial.1 2 3 Evanghelia după Iuda este o scriere gnostică, autenticitatea ei fiind atestată și de mențiunile lui Irineu de Lyon, unul dintre cei mai aspri părinții ai Bisericii cu privire la 1 A se consulta în acest sens lucrarea lui Andre Malraux, Le miroir des limbes. Hotes de passage, Gallimard, 1975. 2 Herbert Krosney, L'Evangile perdu. La veritable histoire de l'Evangile de Judas, Flammarion, 2006. Această traducere a fost însă opțiunea franceză, fiindcă textul în engleză este The Quest for the Gospel of Judas Iscariot, lucru care dă o altă turnură interpretării și schimbă complet datele problemei. 3 Pierre-Emmanuel Dauzat, Judas. De l'Evangile a l'Holocauste, Paris, Bayard, 2006, p.225. 1511 gnosticism (el este și autorul binecunoscutului tratat Adversus haereses4), care menționează circulația în acea vreme a acestei evanghelii. Irineu invocă de asemenea existența sectei cainiților, autori ai Evangheliei după Iuda, care ar fi înțeles rolul mântuitor al lui Iuda atunci când avea să-l trădeze pe Isus.5 Se pare că acești cainiți au arătat un interes particular pentru personajele defavorizate ale tradiției biblice: Cain, Isau, locuitorii Sodomei, Iuda Iscarioteanul.6 Chiar dacă Schmitt nu-și construiește romanul Evanghelia după Pilat7 în linie gnostică (gnosticismul văzând în Isus Cristos ființa care dorește să se elibereze de carcasa umană în care îi este încătușat sufletul), influențele acestei erezii sunt evidente, cu atât mai mult dacă analizăm textele pornind de la pactul, colaborarea dintre Isus și discipolul iubit, Iuda. Între cei doi se țese o relație care le rămâne celorlalți necunoscută, devreme ce aceștia doi par a se distinge de oamenii de rând și de ceilalți apostoli prin cunoaștere. În primul rând, Yehoudâh (în romanul lui Schmitt) este pilonul esențial a ceea ce va deveni creștinismul, pentru că el este singurul ucenic care vede în Isus (la fel ca în Evanghelia după Iuda) o figură deosebită. Dacă tradiția evanghelică s-a limitat să-l acuze, să-l demonizeze, să-l reducă la un trădător sau să-l identifice cu poporul evreu, cel care l-a răstignit pe Isus Cristos, Schmitt face din el un adevărat colaborator al lui Isus în opera sa de mântuire. Există numeroase tentative de-a lungul istoriei de a-l reabilita. În acest sens, Legenda o aurea8, chiar dacă crudă cu privire la el, lasă totuși loc reflexiei, situându-l în filiația personajelor „bunului păstor” 9, devreme ce nu a putut să se sustragă destinului său nemilos (Dumnezeu îl alesese pentru a trăda). Adesea, la Schmitt, rolurile celor doi par inversate: Yehoudâh este mai puternic și mai ferm decât Yechoua cu privire la rolul acestuia de mântuitor. Yehoudâh îi profețește lui Yechoua moartea, îl încurajează în momentele lui de slăbiciune umană și reprezintă pentru el certitudinea legitimatoare a operei sale. Unele similitudini și simetrii fac din Yehoudâh un alt Cristos. Dacă Yechoua, în teama sa de a-și asuma în întregime mesianismul ca urmare a unei incertitudini tipic umană, îi transferă celuilalt responsabilitatea de a-l fi desemnat drept Mesia (este grăitoare, în acest sens, recurența replicii „Tu o spui”), Yehoudâh își va înțelege și asuma rolul de trădător în virtutea unui ideal divin: „Adevărat vă spun, curând, unul dintre voi mă va trăda [...] Numai Yehoudâh tăcea. Yehoudâh înțelesese [...] Eu sunt acela, Yechoua? [...] Tu o spui.”( L 'evangile selon Pilate, p. 79) Pasajul mărturisește despre naivitatea, supunerea și docilitatea lui Yechoua care înțelege că mântuirea nu se poate realiza doar prin actele lui, ci implică și intervenția celuilalt. Yehoudâh se oferă pe sine ca țap ispășitor. Problematica textului se poate lărgi în sensul teoriei omului slab ca produs al voinței celuilalt. Există la Schmitt o incapacitate a personajului de a se determina și a se construi pe sine din cauza influenței copleșitoare a 4 Irenee de Lyon, Contre les heresies, Livre III, tome 2, Introduction, notes justificatives et tables par Adelin Rousseau et Louis Doutreleau, Paris, Cerf, 2002. 5 Commentaire â L'evangile de Judas, Traduction integrale et commentaire des professeurs Rodolphe Kasser, Marvin Meyer, Gregor Wurst, Flammarion, 2006, pp. 111-112. 6 Ibid., p. 161. 7 Eric Emmanuel Schmitt, L'evangile selon Pilate, Albin Michel, 2005. Traducerea citatelor reproduse din acest text ne aparține, referințele bibliografice fiind însă la textul francez. 8 Jacques de Voragine, La legende doree, Gallimard, Bibliotheque de la Pleiade, 2004. 9 Pierre-Emmanuel Dauzat, Judas. De l'Evangile a l'Holocauste, p. 100. 1512 celuilalt, a alterității. De pildă Yechoua este și el victima unei determinări culturale (profețiile veterotestamentare care îl anunță pe Mesia) și a alegerilor celorlalți, care îl recunosc ca Mesia înainte ca el însuși să o facă. Pentru Schmitt, suicidul lui Yehoudâh înaintea morții lui este dovada prin excelență care îl deculpabilizează pentru că el renunță la viață înainte chiar ca Yechoua să-și înceapă pătimirea și-și organizează suicidul înainte chiar de a-l trăda. Așadar, lucrarea este consacrată radiografierii figurii neotestamentare a lui Iuda în raport cu textele evanghelice, dar și realizării unei paralele cu alte texte apocrife care ar fi putut să-l influențeze. Un Iuda pozitiv, justificat, iertat, ucenic confident al lui Yechoua, un Iuda între libertate și predestinare, un Iuda al cărui rol indispensabil pentru istoria creștinismului este reactualizat și reconsiderat. Întreaga istorie a lui Iuda este deconcertantă și derutantă, căci, din punct de vedere logic, cartezian, sacrificiul lui Isus nu s-ar fi putut împlini fără un călău, care, la rândul său a trebuit să fie sacrificat (să se autosacrifice) pentru a duce la împlinire acest proces. Ori, Isus, care a ales să fie sacrificat, să se sacrifice, să moară pentru oameni, îi reproșează trădătorului fapta sa, îi prevede o moarte veșnică și pare chiar a-i anula posibilitatea izbăvirii. II. Trădătorul constrâns „Adevărat vă spun, curând, unul dintre voi mă va trăda [...] Numai Yehoudâh tăcea. Yehoudâh înțelesese. [...] Eu sunt acela, Yechoua? Înțelesese oroarea propunerii mele: să mă vândă. I-am menținut atenția ca să-l fac să înțeleagă că nu-i putem cere decât lui, discipolul preferat, acest sacrificiu care îl preceda pe al meu.” (p. 79) Fragmentul este impregnat de gnosticismul prezent în Evanghelia după Iuda. Această evanghelie, suprimată de Biserica primară care lupta împotriva ereziilor, a gnozei, îi prezintă pe Isus și pe Iuda într-o nouă lumină, într-o relație intimă și apropiată: Iuda îl va trăda pe Isus pentru ca acesta să se poată elibera de carcasa trupului. Aceleași accente sunt preluate de Schmitt, cu diferența că dacă în Evanghelia după Iuda acest ucenic le este superior celorlalți prin cunoaștere (motiv pentru care apare în text gestul separării lui Iuda de restul apostolilor), în Evanghelia după Pilat este vorba despre mai mult decât această cunoaștere: o relație afectivă între cei doi. Iuda pare a crede cu adevărat în rolul mântuitor al lui Isus, iar participând la acest „complot”, el este inclus în economia mântuirii (lucru discutabil în evangheliile canonice care nu marchează explicit dacă Iuda a fost sau nu exclus de la Euharistie). Dacă în discursul evanghelic trădarea anunțată îi înspăimântă pe discipoli și implică problema libertății (Ioan 13, 26), la Schmitt acest episod pare mai degrabă un acord misterios și dureros. Acest sacrificiu nu ar fi putut fi realizat de altcineva devreme ce doar Iuda putea să înțeleagă. În plus, anunțul suicidului, care în evanghelii este posterior trădării și ulterior chiar tentativei de a găsi iertare pe lângă preoții Sinedriului, precedă la Schmitt trădarea. Moartea lui Isus și suicidul lui Iuda ar putea demonstra că cei doi sunt regizorii, dar în același timp și protagoniștii, acestei drame. Herbert Krosney analizează termenul folosit pentru a desemna actul de trădare atribuit lui Iuda: cuvântul grecesc paradidomi, ar fi mai apropiat de câmpul lexical al verbelor „livrer”, „transmettre”, „remettre” 10, adică „a da spre”, a preda”, „a trimite la [moarte]”. Evanghelistul Luca folosește cuvântul prodotes (care nici el nu înseamnă trădare), în timp ce 10 Herbert Krosney, L'Evangile perdu. La veritable histoire de l'Evangile de Judas, p. 64. 1513 în celelalte evanghelii canonice se utilizează paradidomi11, lucru ce demonstrează rolul tradiției perpetuate care a văzut în Iuda trădătorul prin excelență. Paradigma cazului lui Iuda rămâne destul de contradictorie: pe de-o parte Isus, care în iubirea sa infinită și-a asumat natura umană pentru a mântui lumea, iar pe de alta, el promite o soartă nefericită celui care face posibilă împlinirea planului (Marcu 14, 21). Exegeții interpretează replica din Marcu nu ca pe un blestem, ci pe o expresie a milei și „empatiei dureroase” din partea lui Cristos, care-l recunoaște pe Iuda drept nefericit.11 12 Herbert Krosney pune problema chiar în termenii unui serviciu pe care Iuda i l-ar face lui Isus.13 Schmitt însă metisează elemente ale gnosticismului cu teologia creștină ortodoxă, devreme ce miza și scopul lui Isus ar fi nu eliberarea de carcasa umană, ci mântuirea profețită de Vechiul Testament. Iar în această direcție se pune chiar problema libertății lui Isus, cu atât mai mult cu cât textul lui Schmitt se deschide cu imaginea lui Isus care agonizează în slăbiciunea sa umană). Yechoua vorbește explicit despre un „plan”: „[Yehoudâh] sesizase oroarea propunerii mele: să mă vândă. I-am menținut atenția ca să-l fac să înțeleagă că nu puteam să-i cer decât lui, discipolul preferat, acest sacrificiu care-l preceda pe al meu.” (p. 79) Astfel, Iuda avea să-l „desemneze” pe Isus. Sărutul (simbol al substituirii gestului limbajului, cuvântului, logosului, fiindcă este un gest devenit numele lui Iuda în tradiție14) este absent la Schmitt, dar subînțeles datorită imaginarului transmis de-a lungul secolelor și inoculat în conștiința noastră colectivă. Acest sărut poate fi considerat drept un semn de complicitate între cei doi. Pierre-Emmanuel Dauzat15 explică faptul că cei doi se despart cu un sărut care este de obicei un semn de iubire. Pusă simplu, problema trădării, în temenii unui „de ce Iuda l-ar fi trădat pe Isus?”, pare să potențeze mai mult misterul. Marcel Pagnol16 vorbește despre prețul derizoriu pentru care Iuda îl vinde pe Isus, în raport cu „funcția” lui. Evangheliștii invocă setea de bogăție și parcimonia lui Iuda. Renan17 exclude orice posibilitate ca Iuda să fi fost împins în gestul său de un motiv economic. Mai mult, să fie gratuit faptul că Isus îl numește „prieten” pe Iuda (Mt. 26, 50)? Să fie fără ecou faptul că cei doi se despart cu un sărut? În direcție neotestamentară, bucățica de pâine pe care Isus i-o dă lui Iuda (Ioan 13, 26) poate fi interpretată nu un semn de trădare, ci o formă de comuniune profundă între două persoane care împărtășesc aceeași soartă. Mai mult, Iuda este singurul care rămâne treaz în timp ce Isus agonizează în Grădina Ghețimani.18 Urmează confirmarea din partea lui Iuda și acceptul său de a îndeplini această misiune, posibilă expresie a acestei relații de colaborare tacită dintre cei doi: „«Plec. Te voi vinde sinedriului. Voi trimite gărzile pe Muntele Măslinilor. Te voi desemna.» L-am contemplat și i-am spus, cu toată afecțiunea de care eram în stare: - Mulțumesc.” (p. 79). Relevant este, totodată și răspunsul lui Yechoua: „mulțumesc”. Puțin mai târziu însă, Iuda invocă un „șantaj”: „Dacă te răstignești, eu pot să mă spânzur” (p. 80), replică la care 11 Catherine Soullard, Judas, Paris, Edition Autrement, 1999, p. 29. 12 Xavier Leon Dufour, cite par Catherine Soullard, Judas, p. 27. 13 Herbert Krosney, L'Evangile perdu. La veritable histoire de l'Evangile de Judas, p. 78. 14 Pierre Verber, «L'Evangile selon Saint Judas Iscarioth », La Revue Blanche, 1894, p. 95-96, apud. Le mythe en litterature, Essais en hommage â Pierre Brunel, textes reunis par Yves Chevrel et Camille Dumoulie, Paris, Presses Universitaires de France, 2000, p. 250. 15 Pierre-Emmanuel Dauzat, Judas. De l'Evangile a l'Holocauste, p. 37. 16 Apud Catherine Soullard, Judas, p. 71. 17 Ernest Renan, Vie de Jesus, Paris, Nelson, 1920, p. 239. 18 Pierre-Emmanuel Dauzat, Judas. De l'Evangile a l'Holocauste, p. 241. 1514 Isus îi oferă posibilitatea primirii iertării pentru gestul pe care a fost însărcinat să-l facă: „Yechoua: te iert. / Yehoudâh: Nu și eu!”, dialog paradigmatic, tensionat și paradoxal. Însă ceea ce Iuda este însărcinat să înfăptuiască are o valoare mai profundă și mai aspră fiindcă el comite două sacrificii: sacrificarea lui Mesia și propria sacrificare prin suicidul pe care îl anunță. III Suicidul și „complexul lui Iuda” Pentru Schmitt, motivul cel mai plauzibil pentru care reevaluează rolul lui Iuda este suicidul său: „Sinuciderea sa contrazice pretinsa lui trădare. Dacă Iuda s-ar fi omorât după învierea lui Cristos, aș fi înțeles că ar fi fost doborât de remușcări. fiindcă ar fi pricinuit moartea lui Mesia. Dar înainte?”19 (tr. n) S-au făcut numeroase speculații cu privire la logica suicidului, care conectează sinuciderea lui Iuda cu moartea lui Isus, considerată la rândul ei, o formă de sinucidere. Mai mult, Isus ar fi vinovat și pentru suicidul lui Iuda. Teza lui John Donne, Biathanatos20 este chiar faptul că tendința suicidară este la baza creștinismului, pentru că acesta s-a fundamentat pe un dublu suicid (al lui Iuda și al lui Isus, care, refuzând să se apere în vreme ce puterea i-o permitea, și alegându-și călăul, pare să împlinească și el un suicid). Tradiția legendară și literară fac din Iuda, datorită morții sale inedite, primul martir21. 22 Jean Ferniot22 îl consideră un soi de „co-mântuitor”, Nietzsche pare și el a fi construit figura 23 lui Zarathoustra, care își aplică martiriul, sub influența imaginii lui Iuda. 23 Sinuciderea, considerată una dintre cele mai infamante morți, este condamnată și de Biserică. Augustin discută problema suicidului în Cetatea lui Dumnezeu24, acuzându-l pe Iuda de o dublă crimă: „En mettant fin â sa vie, Judas a, certes, supprime un vaurien, mais il n'en a pas moins fini coupable. Et pas seulement de la mort du Christ, mais de la sienne propre, car, en se tuant, il endossait un second forfait, decoulât-il du premier.” Și Dante îl plasează pe Iuda în Infern, dar nu pe motivul sinuciderii sale, ci din cauza gestului de trădare, asimilându-l categoriei trădătorilor (printre cei mai mari trei trădători ai Bisericii: Iuda, Brutus și Cassius, fiind reprezentați ca devorați de cele trei guri ale lui Lucifer)25. Dintre toți cei care i-au repetat gestul, Iuda este condamnat la cel mai dur supliciu: „Urla nebun, cât jupuit cu totul / De gheara ce-l vâra-n-îmbucătură, / «Acel ce-n gura dracului i-i botul [.] Îmi spuse bardul, « e Iscariotul. »” 26 Evangheliștii nu oferă prea multe informații despre Iuda, cu excepția celor indispensabile pentru a-l creiona drept un trădător. Mai mult, cele patru evanghelii canonice nu sunt de acord nici cu cronologia evenimentelor cu privire la Iuda. Evanghelistul Ioan nici 19 Eric-Emmanuel Schmitt, Journal d'un roman vole în L'Evangile selon Pilate suivi du Journal d'un roman vole, Editions Albin Michel, 2005, p. 257. 20 A se vedea John Donne, Biathanatos, Paris, PUF, 2001, lucrare ce dovedește cât de mult ar fi tendința suicidară la baza creștinismului, devreme ce s-a fundamentat e un alt sacrificiu: cel al lui Cristos. 21 C. Aziza, « Judas, le premier martyre », dans L'Histoire, no 83, novembre 1985 et X. de Chalendar, « Judas », dans Fetes et Saisons, no 482, fevrier, 1994, citați de Catherine Soullard, Judas, Paris, Edition Autrement, 1999, p. 34. 22 Jean Ferniot, Saint Judas, Editions Grasset & Fascquelle, Paris, 1984. 23 Pierre-Emmanuel Dauzat, Judas. De l'Evangile a l'Holocauste, p. 218-219. 24 Pentru prezenta referință, am consultat textul în limba franceză: Saint Augustin, La Cite de Dieu, ffiuvres, II, Gallimard, Bibliotheque de la Pleiade, 2000, Cartea I, cap. XVII, p. 26. 25 Alighieri Dante, Divina comedia, Infernul, Univers, București, 1975, cântul XXXIV, p. 249-250. 26 Ibid., p. 249. 1515 nu povestește episodul sărutului, drept cod al trădării. Căci evangheliștii s-au străduit să transmită Vestea ce Bună, și nu să ofere detalii despre „personajele negative”. Să admitem că Iuda este un trădător, însă, din rândul ucenicilor, și Petru se leapădă de Isus, și Toma se îndoiește, iar mai târziu, putem vorbi și de Pavel, persecutorul creștinilor. În plus, Isus i se adresează lui Petru: „Mergi înapoia mea, satano” (Matei 16, 23), în timp ce pe Iuda îl numește „prieten” (Mt. 26, 50).27 Un „complex al lui Iuda” este reperabil în textul lui Schmitt. A-l ucide pe Fiul lui Dumnezeu (este posibil a corela ideea cu etica nietzscheană) și a se ucide pe sine este expresia și consecința acestui complex. De asemenea, această dublă crimă a lui Iuda est simptomul culpabilității specifice Legii vechi, dar restabilită prin creștinism. IV. Iuda și profețiile veterotestamentare: între libertate și predestinare Schmitt invocă figura unui Iuda care preexistă în conștiința cititorului, fără a considera necesar să repete ceea ce deja există în evanghelii. Insistă doar pe câteva aspecte printre care și doctrina libertății / predestinării. Chiar prin gura lui Iuda, profetul care îi anunță lui Yechoua destinul, Schmitt schițează această problemă a predestinării. Dacă destinul lui Yechoua este hotărât din veșnicie, destinul său este în mod necesar legat de cel al lui Cristos. Iuda știe că Cristos trebuie să moară pe cruce și să învie și este dispus să contribuie la această operă, chiar cu riscul de a fi victima unei false interpretări date evenimentelor. În Biblie, Iuda, la fel ca Isus, este profețit în câteva cărți din Vechiul Testament (chiar dacă destul de subtil sau chiar criptic). Figura lui Iuda, posedat de diavol (așa cum reiese din Evanghelia după Ioan) trimite la Vechiul Testament, la cartea lui Zaharia (Zaharia 3, 1-2). Însuși faptul că Iuda aruncă banii după ce l-a trădat pe Isus este comparabil cu evenimentele narate în Zaharia 11, 11-13. De asemenea, în aceeași linie veterotestamentară, episodul în care Iuda îl vinde pe Isus este asemănător cu cel din Vechiul Testament, în care Iosif a fost vândut de frații săi pentru a fi dus în Egipt (Facerea 37, 27). Ca o coincidență, Iuda Iscarioteanul poartă același nume cu Iuda din Geneză, cel care le va propune fraților să-l vândă pe Iosif (nu să-l ucidă). Vechiul Testament nu se oprește aici cu profețiile: numeroși psalmi, invocați sau nu de evangheliști, anunță parcursul lui Iuda: Ps. 41, 8 ; Ps. 41, 10 ; Ps. 55, 13-16 ; Ps. 109, 8-9. Toate aceste referințe veterotestamentare pot să constituie baza unei chestionări asupra problematicii unui Iuda al cărui rol a fost hotărât cu mult înainte de nașterea lui. Profeții, pornind de la revelații divine, îl anunță pe Mesia, îi trasează parcursul, admiră rolul său salvator. Diferența care pare a se interpune între Isus și Iuda este faptul că primul își acceptă sarcina, o asumă dintru eternitate, în timp ce trădarea lui Iuda, anunțată de Vechiul Testament, poate crea senzația că Iuda este limitat în libertatea sa, aruncându-l într-o nedreptățită predestinare. Și la Schmitt, ca în evanghelii (In. 13,21;26), Isus prefigurează această trădare. Ar fi putut Iuda să realizeze contrariul? Ar fi putut el să se opună cuvintelor infailibile și profetice ale lui Isus? Ce ar fi făcut Iuda dacă Isus nu i-ar fi anunțat viitorul? În linia apocrifelor, Livre du Coq28 deschide o reflecție asemănătoare asupra predestinării lui Iuda. Isus anunță că va fi trădat și denunță vinovatul într-o manieră indirectă, pornind de la un porumbel căruia îi poruncește să-l desemneze pe cel care avea să-l trădeze. Iuda se întristează la această veste, reclamă repetarea scenei, dar, pentru a doua oară, 27 Catherine Soullard, Judas, p. 54. 28 Ecrits apocryphes chretiens, II, Livre du coq, p. 155-159. 1516 porumbelul se învârte în jurul capului lui Iuda. Atunci Isus îl blestemă, chiar înainte ca profeția despre el să se împlinească, ceea ce întețește invidia și gelozia lui Iuda, care îl renegă și îl acuză de acte de magie (pentru că porumbelul fusese inițial de piatră, dar prinsese viață la porunca sa). Este vorba deci despre un fel de provocare din partea lui Isus care ar fi putut să-l conducă pe Iuda spre trădare. Iuda împlinește conștient ceea ce Isus îi prevestise. Iuda pare a fi aruncat într-o liberate constrângătoare: dacă nu i se prevestește că îl va trăda pe Isus, îl va trăda totuși; dacă i se prevestește, îl va trăda cu atât mai mult (destinul lui Iuda poate fi, în acest sens, comparabil cu cel al lui ffidip). Problematica predestinării / predeterminării / previziunii a suscitat multe dispute și conflicte de-a lungul secolelor. Faptul că Dumnezeu cunoaște acțiunile viitoare ale omului îl poate leza îi libertatea sa, și implicit, în responsabilitatea sa. Trebuie totuși ținut cont de faptul că a prevedea și a predestina nu sunt echivalente și că Dumnezeu, în atemporalitatea sa, nu influențează acțiunile omului. Și scrierile apocrife au perpetuat această credință despre Iuda. De exemplu, Vie de Jesus en arabe, apocrifă inedită care oferă detalii asupra copilăriei lui Isus, povestește un episod care anticipă trădarea lui Isus, plasându-l pe trădător într-o logică a predestinării. Deoarece caracterul negativ al celui care îl va trăda pe Isus este recognoscibil încă din copilăria sa (această interpretare este posibilă în cheia unei lecturi destul de psihologizante și psihanalitice). Această scriere apocrifă povestește cum Iuda este posedat în copilărie de diavol, iar în crizele sale, el își mușcă prietenii și chiar și pe sine. Este dus la Isus, care, deși având doar trei ani, îl exorcizează: „demonul a ieșit din Iuda și a luat-o la fugă ca un câine turbat. Acel băiat era Iuda Iscarioteanul, care l-a dat pe Isus morții, iar locul în care l-a lovit pe Domnul nostru este același cu cel în care Isus a fost străpuns de suliță în timpul pătimirii sale.” (tr. n.)29 O altă întrebare cu privire la dezbaterea pe care omnisciența lui Isus Cristos o implică, este motivul pentru care Iuda a fost chemat la apostolat, la fel ca ceilalți discipoli (cf. Mt. 10, 1 ; Lc. 9, 1 ; Mc. 13 ; Lc. 9, 6). Există voci care spun că Isus l-ar fi ales pe Iuda, chiar dacă știa că avea să-l trădeze, pentru a-i oferi posibilitatea vieții veșnice30, observație care ar putea constitui un argument important în ceea ce privește doctrina libertății. Prin excelență, evanghelia după Ioan va merge până la a-l identifica pe Iuda cu Satan, care l-ar fi posedat (iar în acest caz gestul lui Iuda ar fi parțial scuzabil). Însă exegeții predică faptul că Iuda rămâne responsabil, chiar și dacă diavolul l-ar fi posedat, pentru că Iuda e o persoană umană, cu 31 libertatea, alegerea și obligația de a lupta. 31 Pierre-Emmanuel Dauzat 32 33, în opera sa consacrată figurii lui Iuda (începând de la evanghelii până în secolul al XX-lea), făcând un bilanț asupra complexității figurii lui Iuda din Evul Mediu până la Iuda din imaginarul rus, Iuda în Holocaust, Iuda din Extremul Orient, vorbește despre un self-fulfiling prophecy, o profeție auto-realizatoare: profeția lui Isus (că Iuda îl va trăda) îl constrânge pe Iuda să o facă. Dauzat notează că, la fel ca ffidip, Iuda „nu scapă destinului pe care numele său îl propune”. Iar în acest caz, paralela cu ffidip este justificabilă și necesară. Există și interogații34 de tipul: este sau devine Iuda un trădător, din cauza bunătății lui Isus, a invidiei față de alt ucenic drag lui Isus, anume Ioan, sau a 29 Ecrits apocryphes chretiens, I, Vie de Jesus en arabe, p. 226. 30 Fernand Cabrol - Henri Leclerc, Dictionnaire d'archeologie chretienne, p. 255. 31 Raymond E. Brown, La morte del Messia. Dal Getsemani al Sepolcro, p. 304. 32 Pierre-Emmanuel Dauzat, Judas. De l'Evangile a l'Holocauste, p. 36. 33 Ibid., p. 59. 34 Catherine Soullard, Judas, Edition, p. 36-37. 1517 dezamăgirii în fața unui Mesia suferind, umil și umilit, care trebuia să fie răstignit, în locul unui Mesia triumfător? V. Moștenirea greacă Legenda aurea35 continuă „legenda neagră” a lui Iuda, dar o îmbogățește (pentru a-i întuneca și mai tare istoria) cu elemente elenistice, lucru foarte curent în Evul Mediu.36 Doar acela care comite un fratricid, un paricid sau un incest, ar fi capabil să înfăptuiască un deicid. Legenda aurea, care vrea să-l discrediteze cât mai mult posibil figura trădătorului, oferă imaginea unui Iuda incestuos (un Iuda care se căsătorește cu mama lui, Ciborea, precum ffidip care se căsătorește cu Iocasta), ce comite paricidul și fratricidul (ca Romulus). Dauzat ajunge la concluzia că viața lui Iuda este construită în Evul Mediu pe „modelul legendei redipiene”, ca, de altfel, și cea a lui Isus37, în așa fel încât o relație de „îngemănare”38 se realizează între cei doi, în poezie și chiar iconografie, fiindcă amândoi împreună ar fi întruparea binelui, 39 respectiv a răului, a lui Dumnezeu și a lui Satan. 39 Dauzat constată că Origene semnalase deja o paralelă între Iuda și ffidip40 Voragine reamintește contextual în care Iuda a fost ales de Isus: în momentul dintre Înălțare și Rusalii, pentru a-l înlocui pe ucenicul „apostat”. Aparent, Iuda, încă din copilăria sa, este destinat să fie un monstru. Mama lui are un vis prin care înțelege că a născut „un fiu groaznic, ce are să conducă la pierderea unui întreg popor”. Tatăl lui Iuda află despre neliniștile soției sale și decid să-l abandoneze într-o insulă, Iscarioth, de unde acesta își trage numele.41 Însă regina acelor ținuturi îl găsește și, impresionată de frumusețea lui delicată (ceea ce mai târziu va deveni „frumusețea diavolului”), îl păstrează și-l pretinde al său. Iuda se dovedește un copil rău, care-i pricinuiește fratelui său necazuri. În final, istoria este demascată, Iuda află adevărul despre originea sa, își ucide fratele și fuge la Ierusalim, unde se pune în serviciul lui Pilat, care „îl găsește pe Iuda exact pe placul său” (lucru care subliniază malignitatea celor doi și asemănarea lor în rău). Pentru a-i face plăcere lui Pilat, care dorește să mănânce fructe din livada care aparținea adevăratului său tată (Ruben), Iuda merge să culeagă acele fructe (a se observa detaliile despre miraculos tipic legendelor medievale) și sfârșește prin a-l ucide pe Ruben. Mai mult, o ia pe soția lui Ruben, adică pe mama sa, în căsătorie. Legenda este exact istoria lui ffidip, care-și ucide tatăl și se culcă cu mama sa, cu diferența că aici, Iuda, pentru a primi iertare, se duce la Isus Cristos (în timp ce ffidip își mutilează ochii). Astfel, Iuda devine un bun discipol, dar mereu e preocupat de punga sa, ba chiar se obișnuiește să fure ceea ce îi este destinat lui Isus. 35 Am lucrat pe exemplarul în limba franceză în ediția Pleiadei: Jacques de Voragine, La legende doree, Gallimard, Bibliotheque de la Pleiade, 2004, p. 222-225. 36 Catherine Soullard în Catherine Soullard, Judas, p. 106-107, remarcase că în scrierile evanghelice figura lui Iuda este construiră sub influența mitologiei, pe figura războinicului salvator al Indoeuropenilor, care trebuie să comită trei păcate pe mai multe planuri funcționale. Tot așa, Iuda este „figura malignă a celei de-a treia funcții”: Iuda care face minuni, Iuda însărcinat cu gestionarea banilor, sarcină pe care o îndeplinește abuziv. 37 În Roman de Thebes, Isus s-a născut din incest. 38 Jean R. Scheidgger notează în Felonie, trahison, reniement au Moyen Âge, p. 33 un episod din Coran (Sourate IV, 156-159) care pune la îndoială moartea lui Isus: când Iuda vrea să-l desemneze pe Cristos, arhanghelul Gabriel îl ridică pe Isus la ceruri și Iuda, printr-un soi de apoteoză, preia locul și trăsăturile lui Isus, fiind și crucificat în locul lui. Dar în aceste condiții, logica mântuirii și-ar pierde întregul sens. 39 Pierre-Emmanuel Dauzat, Judas. De l'Evangile a l'Holocauste, p. 96. 40 Ibid., p. 99. 41 În ceea ce privește numele său, au fost făcute numeroase speculații: toponimul poate fi legat de Ierihon sau de El-Karjetein, la sud de Hebron, cu posibilele sale variante: Kariot/ Keriot, ish Keriyoth, Iscariwths. A se vedea Pierre-Emmanuel Dauzat, Judas. De l'Evangile a l'Holocauste, p. 54. 1518 Specialiștii au mers mai departe cu această teorie, transformând-o într-un adevărat complex: „complexul lui Iuda”. Jung constată că Iuda sacrifică mielul lui Dumnezeu și în 42 același timp se sacrifică pe sine.42 În evanghelii, pe lângă lașitatea lui Petru, îndoiala lui Toma, acest complex al trădării lui Iuda continuă linia altor „complexe”. Fiecare dintre aceste păcate pot conduce la culpabilitate și fiecare apostol este un exemplu de slăbiciune în credință. Toți acești trei protagoniști ai creștinismului sunt bântuiți de remușcări, iar cel mai marcat este Iuda, care cedează în fața acestei culpabilități și recurge la suicid. Păcatul lui Iuda este una dintre cele mai grave forme de culpabilitate. În ceea ce privește acest complex în creștinism, Jacob Burkhardt face o paralelă cu grecii, care, în epoca clasică, purtau cu toții în sine o trăsătură a lui ffidip, așa cum germanii au fost impregnați de Faust, iar creștinii care se luptă în credința lor, își pun întrebări, sunt ispitiți sau se îndoiesc, își pot găsi dublul în Pilat, Iuda sau Toma. VI. Concluzii Supusă influenței literaturii apocrife și fructul unei îndelungi meditații, Evanghelia după Pilat este o a cincea evanghelie, o metaficțiune istoriografică, produs al imaginației umane și o ofrandă, așa cum susține autorul, consacrată oricărui creștin aflat în căutarea configurării și trăirii credinței, cu inerentul său traiect, presărat cu îndoieli, incertitudini, temeri, angoase. Iuda este văzut în lumina obedienței și înțelepciunii sale: chiar dacă a fost chemat să-l sacrifice pe fiul lui Dumnezeu, el își împlinește misiunea. Sinuciderea anunțată este dovada esențială că Iuda nu este străin evenimentului pascal, ba mai mult, că el este un „co-mântuitor”. Influențele gnostice și apocrife îmbogățesc textul, problematizând tema destinului și a libertății prin numeroasele trimiteri la gnoza valentiniană și la complexul lui ffidip, care anunță în textul lui Schmitt un nou complex, și anume „complexul lui Iuda”. Bibliografie AMATO, Angelo, Gesu il Signore. Saggio di Cristologia, Edizioni Dehoniane, Bologna, 2008. BELLAH, Ursula, Surviving the Judas Factor: A childhood in Nazi Germany, Authorhourse, 2004. BROWN, Raymond E., La morte del Messia. Dal Getsemani al Sepolcro, Un commentario ai Racconti della Passione nei quattro vangeli, Brescia, Queriniana, 1999. CABROL, Fernand, LECLERC Henri, Dictionnaire d'archeologie chretienne, tome 8, Paris, 1928. CERFAUX, Lucien, Le chretien dans la theologie paulienne, Paris, Cerf, 1962. DANTE, Alighieri, Divina comedia, Infernul, Univers, București, 1975. DAUZAT, Pierre-Emmanuel, Judas. De l'Evangile a l'Holocauste, Paris, Bayard, 2006. DELUMEAU, Jean, Le peche et la peur: la culpabilisation en Occident, Paris, Fayard, 1983. DESCARTES, Rene, Discours sur la methode, Paris, Editions de la Chronique des lettres franșaises, 1927. 42 C. G. Jung, Metamorphose de l'âme et ses symboles, Livre de Poche, Paris, Georg, 1983, 2004, p. 83, cite par Pierre-Emmanuel Dauzat, Judas. De l'Evangile a l'Holocauste, p. 220. 1519 DONNE, John, Biathanatos, Paris, PUF, 2001. ECRITS APOCRYPHES CHRETIENS, I, Bibliotheque de la Pleiade, edition publiee sous la direction de Franșois Bovon et Pierre Geoltrain, Paris, Gallimard, 1997. ECRITS APOCRYPHES CHRETIENS, II, edition publiee sous la direction de Pierre Geoltrain et Jean-Daniel Kaestli, Bibliotheque de la Pleiade, Paris, Gallimard, 2005. EMMERICH, Anne-Catherine, Douloureuse passion de Jesus Christ, Paris, Editions Franșois-Xavier Guibert, 2004. FELONIE, TRAHISON, RENIEMENT AU MOYEN ÂGE, Actes du troisieme colloque international de Montpellier, Universite Paul Valery (24-26 novembre 1995), Les Cahiers du C.R.I.S.I.M.A., n° 3, Montellier, 1997. FERNIOT, Jean, Saint Judas, Grasset, Paris, 1984. GALTIER, Emile, Memoires et fragments inedits, reunis et publies par M. Emile Chassinat, tome vingt-septimeme, Le Caire, Imprimerie de l'Institut franșais d'archeologie orientale, 1912. GREGOIRE DE NAZIANZE, La passion du Christ, Paris, Cerf, 1969. IRENEE DE LYON, Contre les heresies, Livre III, tome 2, Introduction, notes justificatives et tables par Adelin Rousseau et Louis Doutreleau, Paris, Cerf, 2002. JOSEPHE, Flavius, Guerre des Juifs, Livres II, Paris, Les Belles Lettres, 1980. KROSNEY, Herbert, L'Evangile perdu. La veritable histoire de l'Evangile de Judas, Flammarion, 2006. L'EVANGILE DE JUDAS, Traduction integrale et commentaire des professeurs Rodolphe Kasser, Marvin Meyer, Gregor Wurst, Flammarion, 2006. LA SAINTE BIBLE, L'Ecole Biblique de Jerusalem, Ed. Du Cerf, Paris, 1961. LACOSTE, Jean-Yves, Dizionario Critico di Teologia, edizione italiana a cura di Pietro Coda, Borla-Cittâ Nuova, 2005. LE MYTHE EN LITERATURE, Essais en hommage â Pierre Brunel, textes reunis par Yves Chevrel et Camille Dumoulie, Presses Universitaires de France, Paris, 2000. MALRAUX, Andre, La condition humaine, Paris, Gallimard, 1993. PHILONIS ALEXANDRINI, Legatio ad Gaium, Leiden, E. J. Brill, 1961. RENAN, Ernest, Vie de Jesus, Paris, Nelson, 1920. SAINT AUGUSTIN, La Cite de Dieu, ffiuvres, II, Gallimard, Bibliotheque de la Pleiade, 2000. SCHMITT, Eric-Emmanuel, L'Evangile selon Pilate, Albin Michel, 2005. SCHMITT, Eric-Emmanuel, Mes Evangiles, Albin Michel, 2009. SOULLARD, Catherine, Judas, Paris, Edition Autrement, 1999. VORAGINE, Jacques de, La legende doree, Gallimard, Bibliotheque de la Pleiade, 2004. 1520 PROIECTUL LITERAR ROMÂNO-MAGHIAR ÎN PRESA TRANSILVANIEI INTERBELICE Drd. Angela MĂGHERUȘAN PRECUP Universitatea ,,Petru Maior” Târgu-Mureș Perioada interbelică este vârsta maturizării stilului publicistic românesc. Este perioada în care literatura își păstrează rolul de mamă adoptivă a tinerei prese românești, împrumutându-i acesteia multe dintre condeiele sale de referință. Situația presei transilvănene are în context o coloratură aparte, datorită decalajului pe care realitatea instituțională de până la 1918 l-a determinat în evoluția gazetăriei ardelene. Sub influența curentelor revizionist și antirevizionist, Marea Unire a deschis în presa locală și regională a provinciei drumul unor prelungite tensiuni și polemici jurnalistice în presa informativă și politică. Spre deosebire de acest spirit competitiv, literatura transilvăneană promova de ambele părți o atitudine a echilibrului și a dialogului. Cuvinte-cheie: stil publicistic, maturizare, echilibru Interferențele culturale și literare româno-maghiare datează probabil de când cele două etnii coexistă într-un spațiu comun, aparte tocmai prin multiculturalitatea care îi conferă specificul inconfundabil, dobândit prin intuirea colectivă a faptului că ignoranța culturală nu ar face decât să lărgească distanțele, indiferent de epocă, după cum subliniază Nicolae Balotă în studiul său Scriitori maghiari din România 1920-1980: ,,Adeseori prejudecăți de tot felul obturează simțul axiologic. Nimic mai primejdios într-un univers al expansiunii comunicărilor precum acela în care trăim, fii ai acestui secol în declin, decât ignorarea voită, disprețuitoare a valorilor pe care le socotim străine.”1 Încă din perioada medievală, subliniază istoricul literar Mircea Popa, construirea naționalităților în spațiul transilvan s-a produs în paralel cu dezvoltarea unui model local de conviețuire și potențare culturală reciprocă, întrucât ,,vecinătatea îndelungată cu poporul maghiar, conviețuirea pe același teritoriu a unor popoare de naționalitate diferită, frecventarea acelorași școli și dezvoltarea socio-culturală într-o ambianță comună au favorizat un schimb 2 reciproc de valori și de idei, care se desfășoară pe intervalul de câteva secole.”1 2 Prima creație bilingvă româno-maghiară scrisă din istoria literaturii ardelene datează probabil din secolul al XIX-lea, aparținând unui autor anonim din localitatea mureșeană Gurghiu, care, la mijlocul secolului îi scria în versuri ,,fratelui român”: ,,Frate să ne înțelegem bine/ Acuși va fi mai bine și de tine/ Mai bine va fi și una voim/ Multe sute de ani împreună să trăim/ Bun și rău laolaltă/ Până când a fost și lume altă/ Cu adevărat am fost vătămați/ Dar o niciodată lepădați.”3 Creație anonimă, descoperită recent de cercetătorii Beatrice Dobozi și Laszlo Marton în micul fond arhivistic al Parohiei Ortodoxe Gurghiu, poezia surprinde esența 1 Nicolae Balotă, Scriitori maghiari din România 1920-1980, Ed. Kriterion, Buc., 1981, p. 7. 2 Mircea Popa, Apropieri literare și culturale româno-maghiare, Ed. Dacia, Cluj-Napoca, 1998, p. 9. 3 Beatrice Dobozi și Laszlo Marton, Pagini de istorie transilvană în versuri. Magyar-romăn Csere-Szo, în Reghinul cultural, nr. IX, Reghin, 2009, pp. 252-261. 1521 colaborării culturale româno-maghiare, ce avea să dezvolte în jurul său o adevărată ideologie aproape un secol mai târziu, în perioada interbelică. În ceea ce privește traducerile, prima traducere în limba maghiară a unei poezii populare românești datează din 1831.4 Spiritul dialogului cultural interetnic, exprimat de autorul rândurilor de mai sus, se regăsește în cultura ardeleană încă din a doua jumătate a secolului al XIX-lea, când apariția presei amplifică demersurile de comunicare5, cu efecte concrete în realitățile politico-sociale. Perioada interbelică, marcată de maxima dezvoltare și maturizare a gazetăriei românești și ardelene, este cea care relevă cel mai pregnant diferența de discurs dintre publicațiile informative, politice, sociale, pe de o parte, și revistele culturale și literare, de cealaltă parte. Publicațiile culturale, literatura și critica perioadei sunt cele care caută calea dialogului real, constructiv, în scopul instituirii unui sistem unitar de cernere a valorii pe criterii comune, intuind probabil, după cum subliniază criticul Cornel Moraru, că ,,în Ardealul imediat postbelic erau toate condițiile favorabile unei mutații creatoare esențiale și mai ales a unei mutații în mentalitatea dominantă a epocii.”6 Miza demersului comun era abandonarea separatismului pe criterii lingvistice în favoarea calității produsului literar și a tratării literaturii ardelene ca un tot unitar. Se inaugurează deci în literatura ardeleană un spirit nou, care va avea ca rezultat deprovincializarea creației și eliminarea criteriilor extraliterare în evaluarea produsul literar. ,,Proiectul” literar româno-maghiar se conturează astfel în presa Transilvaniei interbelice ca un demers cultural colectiv, unitar, derulat vreme de doar două decenii dar care, prin substanța și amploarea sa, avea să influențeze cultura ardeleană și românească decenii întregi după ce se va fi încheiat. Acest ,,proiect”, ce poate fi considerat astfel doar printr-o privire retrospectivă peste timp (căci în epocă i-au lipsit destule elemente ale unui proiect în adevăratul sens al cuvântului), și-a datorat reușita unei întregi generații de animatori culturali, de ambele părți, personalități vizionare care au dorit și au știut să imprime literaturii ardelene interbelice această direcție a dialogului și comunicării - oamenii-punte7 cum îi numește Nicolae Balotă. Între aceste personalități cu rol de direcție, istoricul Nicolae Iorga, criticul clujean Ion Chinezu sau contele Kemeny Janos au fost inițiatorii unor demersuri ample de apropiere între cele două culturi, desfășurând inițiative complementare, care au insuflat literaturii și publicisticii ardelene a perioadei un impuls nou si productiv, o direcție a comunicării, a deschiderii reciproce și a toleranței. Nu era o viziune cu totul nouă, însă relansată cu mijloace noi, avea să confere demersului o amploare fără precedent. 4 Beke Gyorgy, Fără interpret. Convorbiri cu 56 de scriitori despre relațiile literare româno-maghiare, Ed. Kriterion, Buc., 1972, p. 459. 5 Mircea Popa (op.cit., pp. 43, 53) subliniază că între precursorii relațiilor româno -maghiare pot fi considerați, în ciuda scrisului naționalist specific epocii, chiar George Barițiu, părintele presei românești din Transilvania, și Timotei Cipariu, fondatorul filologiei românești. 6 Cornel Moraru, Critică și cultură, în vol. Ion Chinezu. Refief în posteritate, Fundația Culturală ,,Vasile Netea”, Târgu-Mureș, 1999, p. 12. 7 N. Balotă, op.cit., pp. 490, 508. N. Balotă conferă noțiunii de punte (culturală) un dublu sens: ,,A dura o boltă sau o punte înseamnă în dublul sens al acestui cuvânt românesc a construi și a dăinui în timp. Este nevoie de asemenea punți cuvântătoare între români și maghiari, frați pe același pământ. Numai așa vom putea dura.” (op. cit., p. 9.) 1522 Nicolae Iorga a clădit astfel, la reședința sa de vară de la Vălenii de Munte, în apropierea Bucureștiului, ,,o cetate culturală” numită Universitatea Populară Vălenii de Munte, prin intermediul căreia, a creat între 1908-1947 o conștiință culturală nouă, în care direcția apropierii culturale a fost puternic impulsionată. Încă dinainte de Unire, la lucrările libere și la conferințele deschise ale Universității erau invitați un mare număr de profesori și studenți din toate provinciile românești. Iar după 1918, Universitatea Populară de la Vălenii o de Munte devine ,,o insulă de rațiune”8, asigurând pentru prima oară un cadru organizat de dezbatere culturală multietnică în tânăra Românie Mare, ,,unicul centru de unificare culturală a întregii romînimi și de înfrățire sufletească a minorităților cu Romînii.”9 În scopul acestei înfrățiri culturale, din 1922, Universitatea este reorganizată mai riguros, printr-un nou program care acorda o importanță mare colaborării cu minoritățile și care sporea numărul invitaților maghiari și sași chemați să conferențiere aici, în spiritul unei mai bune cunoașteri reciproce în planul literaturii și istoriei. În acest cadru, afirmă Ion Sân-Giorgiu, organizatorul lucrărilor Universității, ,,pentru întâia oară după unire Sașii și Ungurii pot să se apropie sufletește de nația lângă care vor fi sortiți să trăiască” iar ecourile în presa românească și în cea maghiară nu întârzie să apară: ,,Ziarele minoritare publică entusiaste articole pentru opera de înfrățire între Români și minorități la Vălenii de Munte, ziarele românești de peste munți recunosc aproape toate însemnata operă culturală pe care domnul Iorga o înfăptuiește.”10 11 Caracterul programatic al acțiunilor organizate de N. Iorga la Vălenii de Munte, în scopul apropierii culturale între principalele etnii transilvănene, se regăsește în obiectivele Universității Populare formulate de Nicolae Iorga la deschiderea lucrărilor în 1925: ,,Unul din scopurile de căpetenie ale acestor cursuri e a crea în Romînia o atmosferă de respect pentru drept, pentru lege și autoritatea legitimă, o atmosferă de toleranță culturală și de recunoaștere reciprocă.”11 Spiritul comunicării interculturale inaugurat la Vălenii de Munte este consolidat în deceniul următor, în capitala Transilvaniei, de profesorul și criticul literar Ion Chinezu12, care, prin intermediul revistei Gând românesc și a grupării create în jurul acesteia, a influențat fundamental mișcarea literară transilvană între 1933-1940, Gând românesc fiind cea mai importantă realizare revuistică transilvăneană între cele două războaie. Numit de criticul Vasile Fanache ,,un moment de sinteză culturală” care a concentrat în performanța sa întregul proces de renaștere și emancipare culturală parcurs de Transilvania după Marea Unire, ,,printr-o treptată sincronizare cu valorile naționale și europene ale zilei”13, ziarul clujean Gând românesc a însemnat eliberarea de complexe, printr-un efort de sincronizare cu Țara, 8 Avram P. Todor, în Beke Gyorgy, Fără interpret. Convorbiri cu 56 de scriitori despre relațiile literare româno-maghiare, Ed. Kriterion, Buc., 1972, p. 80. 9 Ion Sân-Giorgiu, O cetate culturală: Vălenii de Munte 1908-1928, Tiparul Așezământului tipografic ,,Datina Românească”, Vălenii de Munte, 1928, p. 16. 10 ibidem, pp. 23, 26. 11 Radu Petrescu, Trei viitori deținuți politici la cursurile de vară ale lui Nicolae Iorga, în Historia, an XI, nr. 111, martie 2011, p. 60. 12 Desăvârșit cunoscător al limbii maghiare, Ion Chinezu s-a născut în 1894 în Sântana de Mureș, iar după studiile filologice realizate la Budapesta și București, a realizat lucrarea Aspecte din literatura maghiară ardeleană 1919-1929, teza sa de doctorat în literatura română și maghiară, susținută la Facultatea de Litere și Filozofie din Cluj sub conducerea profesorului Kristof Gyorgy. 13 V. Fanache, «Gând românesc» și epoca sa literară, Ed. Enciclopedică Română, Buc., 1973, pp. XI, XIII. 1523 care, subliniază criticul Cornel Moraru, avea să-i facă pe ardeleni ,,conștienți că transcendențele românismului se află, totuși, în Ardeal, nu în altă parte”.14 Revista a apărut într-un moment în care, după cum subliniază Vasile Fanache în monografia «Gând românesc» și epoca sa literară, viața literară transilvană se zbătea între două extreme: ,,academismul devenit mai mult pompos decât profund și nonconformism, în formele lui șocant contestatare”. În acest moment de descumpănire culturală, meritele Gândului românesc au fost, într-o perioadă relativ scurtă de nici un deceniu, căutarea și regăsirea echilibrului, promovarea unei tribune de dialog româno-maghiar, receptarea fenomenului literar în integralitatea lui și inaugurarea unei etape de deprovincializare.15 Acestea sunt argumentele pentru care, concluzionează Vasile Fanache,16 rolul lui Ion Chinezu în agregarea energiilor creatoare ale literaturii și culturii Transilvaniei interbelice în jurul unei direcții unitare a fost similar cu cel al lui Titu Maiorescu și al Convorbirilor literare de altădată. În același spirit, Ion Chinezu a realizat în 1930 și lucrarea de sinteză intitulată Aspecte din literatura maghiară ardeleană (1919-1929), studiu fundamental și azi pentru analizarea istoriei relațiilor literare româno-maghiare. Programul Gândului românesc își găsește tot la Cluj-Napoca un corespondent în activitatea puternicei grupări Helikon, care împreună cu revista sa, Erdelyi Helikon, editată din 1928 până în 1944, au avut în literatura ardeleană interbelică, timp de circa un deceniu, o prezență și un impact similare.17 18 Editată sub direcția contelui Nicolae Banffy, revista Erdelyi Helikon (Heliconul Ardelean, 1928-1944) și gruparea sa au reprezentat o forță, pledând pentru libertate ideologică, promovarea valorilor autentice și colaborarea dintre scriitorii români și maghiari, într-o ținută editorială elegantă, de ,,înaltă pretenție artistică”, după cum nota în 1930 Ion Chinezu . La debutul său, într-un articol-program intitulat Tiz ev (Zece ani), semnat de Kuncz Aladar, publicația afirma despre colaborarea româno-maghiară: ,,Minoritatea este minoritate doar în politică, în literatura și cultura ei, este universalitatea în sine. Numai în orizontul larg al universalității reușește să-și păstreze și să-și ocrotească valorile naționale, doar pe această cale poate să intre în contact cu literatura și cultura poporului majoritar de lângă ea și, în fine, numai astfel poate să se asigure că nu se va rupe de viața spirituală a trunchiului.”19 Decisive pentru stabilirea viziunii și a obiectivelor grupării Helikon au fost consfătuirile anuale organizate la Brâncovenești (județul Mureș), la castelul contelui Kemeny Janos, unde scriitori maghiari și români se întâlneau pentru a dezbate realizarea unui program cultural unitar și promovarea unui spirit critic generator de ierarhizări obiective, scopuri reflectate în ultimă instanță, în ridicarea considerabilă a nivelului estetic al operelor literare. Relațiile literare și culturale româno-maghiare și interferențele dintre cele două literaturi au fost analizate de-a lungul timpului, prin studii istorice sau comparative, de 14 Cornel Moraru, op.cit, p. 14. 15 V. Fanache, op. cit., pp. XLII, XLV, XIII, XLVIII. 16 ibidem, p. XLV. 17 Pe lângă rolul de catalizator al energiilor creatoare maghiare între 1928-1944, gruparea Helikon, creată în 1926, are și meritul de a fi editat antologia Az Erdelyi Helikon iroinak anfhologiăja 1924-1934 (Antologia scriitorilor de la Erdelyi Helikon 1924-1934), precum și o culegere de balade românești, A havas balladăi - Baladele munților. 18 Ion Chinezu, op. cit., p. 11. 19 Kuncz Aladar, Tiz ev (Zece ani), în Erdelyi Helikon, anul I, nr. 1, 1928, p. 5. 1524 cercetători și critici literari de prestigiu, atât români cât și maghiari. Analizarea caracteristicilor comune ale publicisticii culturale românești și maghiare din perioada interbelică vine să completeze acest tablou general, prin identificarea unor puncte de convergență, elocvente pentru modul în care presa a contribuit la dezvoltarea ,,proiectului” cultural româno-maghiar. Astfel, publicațiile culturale au avut de ambele părți o evoluție marcată de câteva trăsături comune care și-au pus amprenta asupra dialogului cultural și anume: caracterul programatic al demersurilor de apropiere culturală, colaborarea inter-redacțională, transilvanismul, atitudinea de deschidere și dinamica editorială. Dinamica ,,proiectului” a fost astfel indisolubil legată de dinamica deosebită a presei culturale a perioadei, reflectată în apariția sau relansarea unor reviste ,,cu un rol covârșitor”20, după cum sublinia Ion Chinezu în sinteza sa referitoare la primul deceniu literar interbelic. Această dinamică a publicisticii culturale transilvănene comportă unele interpretări în funcție de anii la care ne referim, întrucât fenomenul are o intensitate inegală de-a lungul perioadei cuprinse între cele două războaie. În esență, primul deceniu interbelic înregistrează apariția și destinul scurt al multor publicații și reprezintă mai mult o perioadă de tatonări, evaluări și regrupări de forțe culturale, o perioadă grevată de probleme financiare, context în care, subliniază Ion Chinezu, cele mai multe dintre revistele apărute ,,n'au știut sau n'au putut să-și dureze o existență mai îndelungată de un an sau doi.”21 Cel de al doilea deceni interbelic este însă perioada de maximă afirmare a culturii ardelene și a schimburilor care o caracterizau în plan publicistic.Victor Eftimiu descria această evoluție ca un demers general de ,,cucerire reciprocă”22, căruia filozoful și publicistul Nae Ionescu îi subliniază și ambianță de concurență culturală dintre cele două națiuni, ceea ce a asigurat ,,un continuu proces de susținere a manifestărilor literare și artistice din partea ambelor părți și drept urmare s-au 23 înregistrat progrese remarcabile.”23 Ideologic, afirmarea stilului aparte al scriiturii ardelene după 1918, fie ea literară sau de presă, pe o coordonată tot mai depărtată de axa budapestană, a suferit încă din anii' 20 influența unui nou curent: transilvanismul, o teorie controversată în epocă, dar și azi24, cu atât 25 mai mult cu cât și-a găsit relativ repede un corespondent în rândul intelectualilor români.25 20 Ion Chinezu, op. cit., p. 6. 21 ibidem, p. 9. 22 Beke Gyorgy, op. cit., p. 32. 23 Nae Ionescu, Reviste mureșene, în Steaua, anul XLVIII, nr. 8, iulie 1997, p. 48. 24 Persistența ideologiei transilvaniste e dovedită de mulți autori contemporani. Între aceștia,filozoful Constantin Noica consideră că Ardealul reprezintă esența românismului, ,,centrul nostru național” și ,,starea noastră de veghe”. În Pagini despre sufletul românesc (Ed. Humanitas, Buc., 2010, pp. 102-104) Noica spune că deși politic Ardealul a fost cel alipit României, în plan spiritual, Unirea s-a făcut prin alipirea românilor la Ardeal - la ,,patria-mumă” a națiunii române - teritoriu „sortit să țină treaz duhul românesc în istorie”. 25 Ralierea literaturii române ardelene la curentul transilvanist este exprimată, între alții, de Liviu Rebreanu, care în Prefața la vol. Povestitori unguri ardeleni (Ioan Lupu, Editura Fundației Culturale Regele Mihai I, Buc., 1928) explică particularitatea creației literare ardelene prin eticism și apostolat, elemente definitorii pentru toți scriitorii ardeleni, indiferent de limbă: ,,Transilvania e leagănul unei literaturi cu totul specifice nu numai pentru unguri, dar și pentru noi, și pentru germani. Scriitorii născuți aici au toți o trăsătură comună care s'ar putea numi eticism. Arta acestor creatori nu e niciodată un singur joc de cuvinte, sunete sau intenții. Scriitorul ardelean, mai mult parcă decât cel din alte părți, se simte legat veșnic cu pământul și socotește arta ca un apostolat. De aceea și literatura aceasta reoglindește mai puternic sufletul poporului cu darurile, bucuriile și speranțele sale.” 1525 Transilvanismul, ,,o doctrină cu evident substrat politic”26 27, în opinia istoricului literar Gavril Scridon, reflectă în esența sa, valențele unui spirit intracarpatic generator de valoare autentică, fapt dovedit și de reactualizarea teoriei transilvanismului în România ultimelor două decenii, prin ceea ce Alexandru Cistelecan numește o restaurare și resemantizare a ardelenismului, printr-o ,,operație de identificare a valorilor transilvane (culturale, religioase, istorice, sociale, politice chiar), ca pregătire pentru relansarea lor într-un model actual (de comportament, de societate, de organizare).” Alți autori contemporani, precum Balazs Imre Jozsef, susțin că în ultimă instanță, transilvanismul interbelic este o problemă a lecturii și nu a scrisului, întrucât el a generat o literatură aparte care ,,există numai în măsura în care există cititori cărora le place și/sau știu să citească astfel, adică ardelenește.”28 În concluzie, transilvanismul pare în fapt, o stare de spirit care coexistă cu vârstele Ardealului, în forme adaptate la devenirea provinciei în timp. Pe acest fundament ideologic începea drumul publicisticii culturale ardelene spre dezvoltarea ,,proiectului” literar româno-maghiar. Printre primele demersuri concrete realizate în acest spirit se numără crearea la Oradea, în 1919, a Societății Cele Trei Crișuri, de către George Bacaloglu, care lansează în anul următor, 1920, în revista cu același nume, un apel la unirea forțelor creatoare ardelene ,,fără deosebire de naționalitate sau confesiune”29, în numele valorii și al viitorului. Tot în 1919 își reia activitatea la Sibiu revista Transilvania (1919-1930), care, în ciuda existenței sale îndelungate și a prestigiului cultural al Astrei, a cărei publicație oficială era, nu va reuși să înfăptuiască decât ,,o înregistrare didactică a cărților” vremii.30 Ceva mai multe intenții orientative pentru literatură conține revista sibiană Provincia literară (Sibiu, 19321934), care însă, la fel ca Sibiul literar (1934), își va înceta apariția la scurt timp de la apariție.31 La scurt timp, mesajul apropierii culturale româno-maghiare este preluat și de revistele clujene Napkelet (1920-1922) și Gândirea (1921-1922). Napkelet (Răsăritul) apare în 1920 ca supliment al ziarului Keleti Ujsag (Gazeta răsăriteană), afirmându-se ca prima publicație importantă pentru reflectarea curentului avangardist32 și singura care reușește să se impună în primii ani ai deceniului al doilea, după cum afirmă Ion Chinezu33. În ceea ce privește Gândirea, primul său an de apariție prefigurează însă interesul pentru comentarea noțiunii de regionalism cultural, susținerea apropierii culturale româno-maghiare și deschiderea spre o colaborare între toate provinciile românești. De la mijlocul anului 1922, Gândirea se mută la București ,,fără ca mutarea ei să însemne un gol cultural sau 26 Gavril Scridon, op. cit., p. 19. 27 Alexandru Cistelecan, Provincia minimă. În căutarea ardelenismului, în Provincia, Cluj-Napoca, anul II, nr.4, aprilie 2001, p. 1. Revistei Provincia, apărută în limbile română și maghiară, i s-a atribuit o revigorare a spiritului transilvanist între anii 2000-2002. 28 Balazs Imre Jozsef, Epoci simultane în literatura maghiară din Transilvania, în antologia Travers. O antologie a literaturii maghiare din Transilvania, Balazs Imre Jozsef, Ciprian Vălcan (coord.), Ed. Polirom, Iași, 2002, p. 37. 29 Avram P. Tudor, Confluențe literare româno-maghiare, Ed. Kriterion, Buc., 1983, p. 262. 30 V. Fanache, op. cit., p. XVI. 31 ibidem, p. VII. 32 Gavril Scridon, op. cit., p. 14. 33 Ion Chinezu, op. cit., p. 10. 1526 să nască vreun regret”34, afirmă Vasile Fanache. Criticul consideră mai importantă reapariția la Cluj, în 1922, a săptămânalului Țara noastră (1922-1925), condus de Octavian Goga, publicație care aducea în viața literară transilvană dacă nu un reviriment, cel puțin punerea în circulație a unor principii, precum cel antiregionalist35. La rândul său, după cinci ani de apariție, Țara noastră părăsește Clujul pentru București. Principiul cunoașterii culturale reciproce a guvernat și existența publicațiilor târgumureșene Zord Jdo (1919-1921) și Mureșul (1922-1923). Zord Jdo (Vremuri de restriște) a fost o revistă bilunară cu un rol de pionierat în dezvoltarea literaturii maghiare după Primul Război Mondial36. În ceea ce privește Mureșul, vocea secțiunii culturale a revistei era Ion Chinezu, profesor la Târgu-Mureș înainte de a îmbrățișa un destin publicistic la Cluj.37 La Oradea, apare în 1922 revista bilingvă Aurora (1922-1923), al cărei program se pronunța de la început pentru aprofundarea cunoașterii reciproce. Odată cu ea ia ființă și Asociația scriitorilor fără deosebire de naționalitate, ambele impulsionând dialogul cultural româno-maghiar prin numeroase traduceri, conturând în ansamblu un demers cultural fără egal până la apariția Gândului românesc de la Cluj, după cum apreciază V. Fanache.38 Tot la Oradea, orașul în care după Unire era încă viu spiritul poetului Ady Endre, care activase aici și ca ziarist, publicațiile Magyar Szo (Cuvânt unguresc, 1919-1921) și Tavasz (Primăvara, 1919-1920) au continuat ideile liberale ale acestuia. După Aurora arădeană, la Cluj o altă publicație multilingvă, Cultura (1924), venea să lărgească frontul spiritual comun al intelectualilor ardeleni. Apărută în 1924, Cultura se tipărea în patru limbi, sub direcția publicistului, lingvistului și istoricului literar Sextil Pușcariu, alături de un comitet format din Lucian Blaga - pentru partea editorială română, Kristof Gyorgy - pentru limba maghiară, Oskar Netoliczka - responsabil cu partea germană și Yves Auger - pentru limba franceză39. Deși Cultura a apărut în doar patru numere, revista a reușit să consolideze, prin chiar formatul său editorial, mesajul apropierii culturale, dezvoltat ulterior, tot la Cluj, și de o altă publicație condusă de savatul Sextil Pușcariu, Dacoromania (1920-1948), revista Muzeului limbii române. Adresându-se mai mult specialiștilor, publicația a avut mai puțină tangență cu viața literară a vremii, însă, subliniază Vasile Fanache, a avut meritul de a întări atmosfera culturală în ansamblu și de a stimula lansarea unei reviste literare de anvergură, proiect ce avea să se concretizeze în apariția Gândului românesc, a cărui coordonare îi va reveni lui Ion Chinezu tot la sugestia lui Sextil Pușcariu.40 O altă publicație cu influență majoră asupra vieții literare ardelene interbelice a fost 34 V. Fanache, op. cit., p. XXX. 35 V. Fanache, op. cit., p. XXXI. 36 Dimitrie Poptămaș, Mozes Julia, Publicațiile periodice mureșene 1795-1972, Târgu-Mureș, Tip. Tipomur, 2000, p. 241. 37 Încă de la primul număr al Mureșului, Ion Chinezu sublinia în că ,,România Mare nu va însemna o realitate sufletească atâta timp cât dela un capăt al ei până la celălalt nu va fi străbătută de un duh unitar. Or purtătorul de cuvânt al acestui duh este cartea. Făcută de omul mai bun, mai nobil decât politicianul, cartea singură poate să armonizeze și să niveleze deosebirile de limbă, de gust, de aspirații. Ea singură poate să creeze acea mare solidaritate de care avem atâta nevoie.” (Cultura românească în Tg.-Mureș, în Mureșul, nr.1, 2 noiembrie 1922, p.3). 38 V. Fanache, op. cit., p. XXIV. 39 I. Hangiu, Presa românească de la începuturi până în prezent, Dicționar cronologic 1 790-2007, vol. II (19171944), Comunicare.ro, Buc., 2008, p. 263. 40 V. Fanache, op. cit., p. XXXIV. 1527 Pasztortuz (Foc de munte, Cluj-Napoca, 1921-1944), cea mai longevivă dintre periodicele maghiare interbelice, continuare a publicației Erdelyi Irodalmi Szemle (Observatorul literar ardelean, 1915)41, adeptă a unui tradiționalism modern, cu mare succes la public, conservatoare dar consecventă, caracterizată de Ion Chinezu drept ,,un adevărat monitor 42 oficial al vieții intelectuale maghiare din Ardeal”.42 După anii '30, pe măsura orientării tot mai puternice a literaturii maghiare spre realism, epoca de glorie a revistei Erdelyi Helikon intră în declin, lăsând loc de afirmare unei noi publicații de prestigiu, Korunk (Epoca noastră, Cluj-Napoca, 1926-1940), publicație de stânga, cu o puternică preferință pentru literatura modernă umanitaristă.43 Există în perioada dintre cele două războaie și câteva publicații, care, chiar dacă n-au avut o atitudine militantă în favoarea comunicării culturale româno-maghiare, au admis necesitatea acestei comunicări pe care au și promovat-o editorial: Țara Bârsei (Brașov, 1929-1938)44, o revistă cu un demers important pentru prefigurarea direcției literare ardelene a dialogului; Banatul (Timișoara, între 1926-1930), care a apărut atunci când realitățile provinciei impuneau o asemenea revistă45; Brașovul literar și artistic (Brașov, 1931 -_1933); Arhiva someșană (Năsăud, 1924-1940); Icoane maramureșene (Satu-Mare, 1923 - 1924), asemănătoare ca orientare Aurorei orădene46; Salonul literar (Arad, 1925-1926) ; Cosânzeana (Orăștie, 1911-1915, 1922-1928) - o publicație ,,de o oarecare rezistență din această perioadă”.47 Pe lângă aceste publicații-reper, o întreagă pleiadă de reviste cu impact mai redus, atât românești cât și maghiare, și-au adus aportul la depășirea tradiționalismului literar și la lărgirea interferențelor culturale ardelene: Geniusz (Arad), Uj Geniusz (Arad), Periszkop (Arad), Ellenzek (Opoziția, Cluj-Napoca), Kalauz (Călăuza, Târgu-Mureș), Hetfoi levelek (Scrisori de luni, Cluj-Napoca), Szezon (organul Societății Kolcsey din Arad), Hirnok (Vestitorul) și Vasarnap (Duminică, Arad), Pe drumuri noi (Brașov, 1929), Țara voievozilor (Făgăraș, 1925), Zări senine (Bistrița, 1925), Cronica lumii (Timișoara, 1922), Familia (Oradea, 1929), România literară (Aiud, 1930) sau Națiunea (Cluj, 1927, 1935-1938). Prin contribuția tuturor acestor publicații ,,proiectul” literar româno-maghiar al perioadei interbelice transpune spiritul transilvănean al dialogului în forme culturale diverse, de la traducerea reciprocă a operelor literare ale vremii, la elaborarea de antologii bilingve, publicarea de articole și studii, tipărirea unor publicații bilingve sau organizarea de conferințe și șezători culturale. Acest exercițiu al comunicării, desfășurat într-un spațiu privilegiat, cel cultural, a avut scopul de a furniza comunității transilvănene a vremii un model, o mărturie demnă de urmat și în celelalte sfere ale vieții social-politice. Prin acest mecanism excepțional, intervenția elitelor culturale a transformat cultura în general, și literatura în special, într-un instrument de influențare și reglare a mecanismului social. 41 Gavril Scridon, op. cit., p. 14. 42 Ion Chinezu, op. cit., p. 11. 43 ibidem, p. 13. 44 Presa literară românească, coord. I. Hangiu, Editura pentru literatură, Buc., 1968, p. 498. 45 Avram P. Tudor, op. cit., p. 275. 46 Gavril Scridon, op. cit., p. XXIV. 47 ibidem, p. XXXI. 1528 BIBLIOGRAFIE Balazs Imre Jozsef, Vălcan Ciprian (coord.), Travers. O antologie a literaturii maghiare din Transilvania, Ed. Polirom, Iași, 2002. Balotă, Nicolae, Scriitori maghiari din România 1920-1980, Ed. Kriterion, Buc., 1981. Beke, Gyorgy, Fără interpret. Convorbiri cu 56 de scriitori despre relațiile literare româno-maghiare, Ed. Kriterion, Buc., 1972. Chinezu, Ion, Aspecte din literatura maghiară ardeleană (1919-1929), Editura Revistei ..Societatea de mâine”, Cluj-Napoca, 1930. Fanache, V., «Gândromânesc» și epoca sa literară, Ed. Enciclopedică Română, Buc., 1973. Hangiu, Ion, Presa românească de la începuturi pînă în prezent. Dicționar cronologic 17902007, Ed. Comunicare.ro, Buc., 2008. idem (coord.), Presa literară românească, coord. I. Hangiu, Editura pentru literatură, Buc., 1968. Lupu, Ioan, Povestitori unguri ardeleni, Editura Fundației Culturale Regele Mihai I, Buc., 1928. Melinte Șerban, Dimitrie Poptămaș, Mihail Artimon Mircea, Ion Chinezu - reflief în posteritate, seria Caiete mureșene, nr. 2, Tg. Mureș, Fundația Culturală ,,Vasile Netea”, 1999. Nandor, Bardi, Transilvania văzută în publicistica istorica maghiară, Ed. Pro-Print, Miercurea Ciuc, 1999. Nagy, Imola Katalin, Interferențe narative româno-maghiare în prima jumătate a secolului XX, teză de doctorat, Universitatea ,,Petru Maior” Târgu-Mureș, 2010. Noica, Constantin, Pagini despre sufletul românesc, Ed. Humanitas, Buc., 2010. Pană, Virgil, Minoritari și majoritari în Transilvania interbelică, Ed. Ardealul, Târgu Mureș, 2007. Petcu, Marian, Tipologia presei românești, Institutul European, Iași, 2000. Popa, Mircea, Apropieri literare și culturale româno-maghiare, Ed. Dacia, Cluj-Napoca, 1998. Poptămaș Dimitrie, Mozes Julia, Publicațiile periodice mureșene 1795-1972, Târgu-Mureș, Tip. Tipomur, 2000. Rad, Ilie, Incursiuni în istoria presei românești, Cluj-Napoca, Editura Accent, 2009. Sân-Giorgiu, Ion, O cetate culturală: Vălenii de Munte 1908-1928, Tiparul Așezământului tipografic ..Datina Românească”, Vălenii de Munte, 1928. Scridon, Gavril, Istoria literaturii maghiare din Transilvania 1918-1989, Cluj-Napoca, Promedia Plus, 1996. Tudor, Avram P., Confluențe literare româno-maghiare, Ed. Kriterion, Buc., 1983. Ziare și reviste Historia, an XI, nr. 111, martie 2011. Mureșul, anul I, nr.1, 2 noiembrie 1922. Provincia, Cluj-Napoca, anul II, nr. 4, aprilie 2001. Reghinul cultural, nr. IX, Reghin, 2009. Steaua, anul XLVIII, nr. 8, iulie 1997. 1529 INSTANȚELE COMUNICĂRII LIRICE ÎN POEZIA POSTMODERNĂ Drd. Aurora STĂNESCU Universitatea Petru Maior, Tg.-Mures În mod paradoxal, deși își fac apariția pe un teritoriu literar care se raportează la prezent și încearcă să ia în posesie realul, afișându-se aparent indiferenți la moștenirea trecutului, postmoderniștii asimilează cu drepturi depline experiențele estetice ale trecutului. Cuvinte-cheie: instanță, postmodernism, estetică Motto: „Ambiția fiecărui membru al acestei generații este să facă o poezie mare, o poezie totală, care să reflecte cât mai mult din miracolul existențeiîn acest univers” Mircea Cărtărescu În mod paradoxal, deși își fac apariția pe un teritoriu literar care se raportează la prezent și încearcă să ia în posesie realul, afișându-se aparent indiferenți la moștenirea trecutului, postmoderniștii asimilează cu drepturi depline experiențele estetice ale trecutului. Au ales prezentul însumând cu discreție trecutul, asumându-și parcă într-un mod colectiv afirmația lui Umberto Eco, care, în „marginaliile ” la „Numele trandafirului”, definește astfel atitudinea postmodernistă: „Răspunsul postmodernului dat modernului consistă în recunoașterea că trecutul, de vreme ce nu poate fi distrus, pentru că distrugerea lui duce la tăcere, trebuie să fie revizuit: cu ironie, fără candoare.”1 În viziunea lui Eco atitudinea posmodernă este, mai întâi de toate, un neașteptat gest de ingenuă raportare față de actul creației, pe care artistul îl ascunde în spatele unor măști ce par a fi „Ironia, jocul metalingvistic, enunț la pătrat”: „Mă gândesc la atitudinea postmodernă ca la atitudinea celui care iubește o femeie, foarte cultă, și căreia nu-i poate spune: «Te iubesc cu disperare», pentru că el știe că ea știe (și ea știe că el știe) că propoziții ca acestea le-a mai scris și Liala. Există totuși o soluție: va putea spune: «Cum ar spune Liala, te iubesc cu disperare». În acest moment, evitând falsa inocență, deoarece a spus clar că nu se mai poate vorbi cu inocență, acesta îi spune totuși femeii ceea ce voia să-i spună: că o iubește, dar că o iubește într-o epocă de inocență pierdută. 1 2 Referindu-se la poezia postmodernă, Nicolae Manolescu sesiza de asemenea această trăsătură pe care o identifica în „atitudinea recuperatoare” a postmodernilor, ținând totodată să sublinize: „A recupera nu înseamnă însă a se întoarce la trecut, ci doar a avea cunoștința trecutului [...]. Postmodernul nu e anarhic. Pentru el tradiția este o povară purtată cu grație, asumată critic sau ironic.”3 Poate că această atitudine lirică se regăsește cel mai bine exprimată în epopeea „Levantul" (1990), care are ca punct de plecare una dintre „Scrisorile către V. Alecsandri" ale lui I. Ghica, dar în care autorul apelează și la valențele poeziei românești anterioare, creând, după cum aprecia Ovid S. Crohmălniceanu, „ un adevărat 1 Umberto Eco, Numele trandafirului, București, Editura Polirom, 2007, pag.14 2 Umberto Eco, Ibidem, pag.17 3 Manolescu, Nicolae, Despre poezie, București, Editura Cartea Românească, 1987, pag 47 manifest literar postmodern.”Astfel, pot fi recunoscute idei, concepte sau chiar stiluri poetice din creația lui Eminescu, Arghezi, Barbu, pe care autorul le tratează prin parafrază sau în stil parodic.Acest mod de a revaloriza experiența lirică a înaintașilor constituie în mod neașteptat un prim element postmodern. Atitudinea lirică a lui Mircea Cărtărescu este exprimată programatic: „Când pornii poema asta cât eram de cilibiu! joacă îmi părea a face să trăiască-n epopee/ șpangă de bărbat alături de pept fraged de femee,/ Stiluri mult sofisticate să aduc dintr-un condei / Cum călugărul înfloare pergamentul dă minei. / Ticluiam cu muzichie dă clavir și dă spinetă / Vreo istorie pe apă, vreun soi de operetă, / plictisit fiind de joasa poezie a vremii noastre.../ Cum sucește cofetarul acadele roz, albastre/ Împleteam și eu la fraze, umilitul condeier / Ridicând nu turnul Babel, ci doar tortul lui Flaubert/ Cine-ar fi crezut vreodată că o lume-avea să iasă / Vânturind aripe ude din gogoașa de mătase / A visării poezie, Doamne, doamne, -ți mulțumesc!”(Levantul)4 Dar tocmai pentru că această însumare a trecutului creează dorința unei alte deschideri, încercând parcă să nege ideea lui Jorge Luis Borges că „totul este Scris”, scriitorii postmoderni devorează cu lăcomie formele concrete ale realului, reorganizează lumea într-o viziune proprie, insolită. Exercițiul ludic, ironia și parodicul i-a ajutat pe postmoderniști să iasă din mrejele trecutului, mai ales că o bună periodă de timp critica literară a apreciat că „poezia postmodernă își împrumută criteriul poeticului din aceea modernă.”3 Nu este neapărat manifestarea unui spirit negativist, care să ducă la compromiterea polemică a marilor teme, ci și afirmarea unei noi viziuni, pentru care detaliul, perceperea cu fidelitate a realului și evenimentul concret eludează mimetismul de tip realist. Totul este trecut prin filtrele hiperlucide ale unei conștiințe ironice, astfel încât banalul, anodinul, derizoriul, discontinuul, fragmentariul să creeze mai degrabă sugestia inconsistenței ontologice a lumii.În poezie, libertatea de creație se traduce prin sfidarea normelor, prin resurecția realului, prin reintroducerea epicului în poezie și mai ales printr-o acută conștiință textuală. Ion Bogdan Lefter observă ca postmoderniștii sunt cei care aglomerează febril inovații stilistice, născute nu atât din nevoia experimentului, cât mai ales din dorința explorării tuturor resurselor limbajului. De aceea „concedierea metaforei din poziția dominantă deținută în modernism, cultivarea efectelor cu directețe sintactică și lexicală, [...], supraetajarea textuală, multistilismul, apelul la aluzia culturală, la citat, colaj, pastișă”5, sunt doar câteva dintre simptomele stilistice pe care le descoperă Ioan Bogdan Lefter. Și Gheorghe Crăciun sublinia că tinerii scriitori produc o literatură și, mai ales, o poezie ce cunoaște un proces de tranzitivitate, în care metafora, orficul, oracularul dispar, lăsând locul notației prozaice. Gheorghe Crăciun observa astfel că nota definitorie a noii poetici constă în epurarea liricului de reflexiv. În timp ce textul poetic modernist era construit ca un „abis hermeneutic”, ca o „magie a limbajului”, sensurile lui fiind îngropate în straturile adânci, inefabile ale limbajului, textul postmodern apelează la un limbaj direct, transparent. Dacă textul liric modernist era unul „saturat de sens”, acum limbajul poetic devine preponderent tranzitiv, apropiat prin banalitatea lui de uzajul comun al limbii („rostirea albă”). Odată cu această redimensionare a limbajului, sunt aduse în lirică și noi teme precum biografia banală, conștiința marginalității, existența de toate zilele, gesturile anodine.Este o 4 Cărtărescu, Mircea, în „Poezie postmodernă”, Brașov, Editura Aula, 2002, pag.27 5 Lefter, Ion Bogdan, „Postmodernism. Din dosarul unei bătălii culturale”, Pitești, Editura Paralela 45, 2000, pag.21 1531 constatare care se găsește și în răspunsul pe care Mircea Cărtărescu îl formulează cu ocazia unei anchete realizate de Nicolae Băciuț în revista „Echinox”: „Fiecare poem tinde să devină o lume[. . .], în care se concentrează într-o fabuloasă opulență, cât mai multă substanță și cât mai mult spirit: circ, melodramă, cinema, sală de concert și desen animat...”6 Impactul generației optzeciste în peisajul cuprinzător al literaturii noastre postbelice a determinat cu adevărat nașterea unui fenomen literar major. Este cu adevărat postmodernismul un curent integrator care însumează treptat tendințele literare dinspre anii '80 spre prezentul literar? Se impune un model literar, atât prin operă, cât și prin atitudinea eului creator, așa cum preciza Ion Bogdan Lefter prin accepția pe care o acordă termenului de postmodernism: „ca un tip nou de raportare a eului auctorial față de lume și de text, față de viață și literatură, printr-un nou tip de atitudine a eului”?7 Se regăsește aici o viziune apropiată asupra acestui fenomen cu ceea ce exprima Alexandru Mușina în legătură cu postmodernitatea generației optzeciste: „Poeții generației '80 pot fi subsumați postmodernismului doar prin forțarea termenului și prin obnubilarea esenței demersului lor poetic de a re-descoperi realul [.]. Totul prin (re)aducerea în centru a individualității, a o persoanei, care devine sistem de referință.”8 Mușina propune conceptul de „nou antropocentrism”, considerând chiar că optzeciștii propun un nou model existențial. Întrebându-se, mai mult sau mai puțin retoric, „Cine ne sunt... postmoderniștii?” Mircea A. Diaconu identifica profilul generației optzeciste într-o dublă ipostaziere: optzecismul definește o generație „biologică” determinată de o simplă simultaneitate temporală și optzecismul perceput ca expresie a noii sensibilități post- moderne. Aproape în aceeași accepție, pentru Mircea Cărtărescu postmodernismul oferă premisele unei noi istorii literare, expresia altei axiologii decât cea oficializată prin tradiție și consecință unui „alt mod de a înțelege literatura însăși”. În ceea ce privește relația dintre optzeciști și postmodernism Mircea Cărtărescu enunță un punct de vedere distinct, relevând specificitatea fenomenului.Debutul capitolului „Poezia optzecistă” din „Postmodernismul românesc” delimitează clar atitudinea autorului, în opinia căruia „paradigma postmodernă” e asimilată doar de o anumită parte a optzeciștilor: „[.] distincția între aceste două fapte de istorie literară mi se pare absolut necesar de scos în evidență [.]. Nu voi obține, prin urmare o imagine completă și complexă a acestui gen, ci mai curând o anamorfoză care, în afara oricărui control axiologic (cu excepția celui bazal: toți autorii discutați sunt poeți adevărați și valoroși), va scoate în evidență, printr-o tehnică de colorare artificială apartenența unor poeți a unor poeme, a unor sintagme, a unor versuri izolate chiar la atitudinea la atmosfera și/sau la tehnicile postmoderne”9. Căci noii poezii îi este definitorie întoarcerea în real și în concret, dar exact la polul opus pare să se situeze o conștiință textuală care ignoră realul din perspectiva identificării unei singure realități, a textului suficient sieși și devorant, ca fragment al marelui text care e lumea. Pe de o parte, așadar, o reificare carnavalescă sau alienantă; pe de altă parte, acuta conștiință a artificiului și tematizarea literaturii - ca fapt istoric, dar și ca facere permanentă - care-și găsește motivația în sine însăși. Pare să fie acesta unul dintre paradoxurile postmodernității, 6 Cărtărescu, Mircea, în revista „Echinox”, nr 11-12, nov-dec 1979 7 Lefter, Ion Bogdan, Ibidem, pag. 25 8 Mușina, Alexandru, O poezie pentru mileniul III, în Antologia poeziei generației 80, Brașov, Editura Aula, 2002, pag.16. 9 Cărtărescu, Mircea, „Poezia optzecistă, Postmodernismul românesc, Editura Humanitas, 1999, pagina 23 1532 dar contradicția e doar aparentă. Iulian Boldea remarca, de asemenea în „Poeți români postmoderni” că : „o astfel de poezie a cotidianului, a realului radiografiat în visceralitatea sa nu exclude, însă, deloc experimentul formal, recursul la autoreflexivitate și la formulele metaliteraturii, prin care poezia se întoarce asupra ei, își contemplă cu luciditate alcătuirea, propria expresivitate”.10 Astfel, raportarea la creație continuă să existe, poezia face parte din această existență, cotidianul, realul nu exclud nicidecum poezia. Alexandru Mușina lega poezia în cunoscutul poem Budila-Express de starea ingenuă a unei libertăți a creației, o stare pură, adolescentină: „Ei mă întreabă despre poezie, acea trebuință/ țâfnoasă și plină de rușine a adolescenței, / Despre poezie, precupeață grasă și care /Ne-a luat pe nimic inimile de puștani și le-a pus pe ață/Despre poezie, cuvânt plicticos, /Pe care dicționarele îl mai pomenesc/Din conformism și vocație inerțială.” (Budila Express). Budila Express este poemul unei transcrieri biografice, plasate sub semnul unei mitologii reale sau burlești într-un spațiu cotidian. Tot în poezie Florin Iaru vede un antidot, o formă de salvare: „Mai bine despre poezie să vorbim, despre/ această inutilă amărăciune”(Adio.la Galați). Poezia învăluie existența cu oarecare viclenie, poetul o simte: „Cuvintele dădeau târcoale nebuniei de zi cu zi” și în final i se adresează poeziei cu conștiința faptului că, deși îi agresează ființa, ea este singura care îi poate fixa amintirile: „Să mă-nțelegi, poem al meu scris cu fiere și mânie! /care să mă-nțelegi, foaie albă de hârtie violată cu /amintiri provinciale” (Adio.la Galați). Dar posmoderniștii nu practică acest inefabil liric, uneori ei nici măcar nu se mai numesc poeți, ancorându-se prea mult în această lume a unui real agresiv. Poetul se numește „lăcătușul, macaragiul”, sau „spălător de cuvinte și măturător de scrumbii”, așa cum se definește Traian Coșovei, care simte cum se rătăcește într-o lume care i se pare că devine alienantă: „Navigator solitar cu lunetă, cap compas și sextant/ mă pierdusem, până la urmă, în universul bufant”( Dansul cu lupii). Acaparat și cufundat într-o lume ce i se pare mai degrabă un circ ambulant, poetul nu mai poate vedea în creație decât un act iluzoriu. Una din temele recurente ale liricii lui Traian Coșovei este chiar iluzia poemului: „A venit în sfârșit vremea să-mi termin și eu poemul/ Acum, chiar acum ( numai puțin, vă rog, -încă puțin, vă implor!)/ cu poemul acesta îmi voi câștiga viața/ El a și fost, țpoate a și trecut...// Lăsați-mă numai să-l încep/ Lăsați-mă numai să-l termin”(Poemul care bate în țevi). Într-un articol intitulat: „Textualism, biografism și sincronie”, Mircea Cărtărescu releva simbioza care se crea în textul postomdernist între componentele literară, existențială și stilistică, recuperându-se aproape toate stilurile într-o sincronie nediscriminatorie. Procedee precum metatextul, autoreferențialitatea, hipertextul sunt cele mai des utilizate pentru că ele s-au născut dintr-o luciditate scripturală. Cristian Moraru sublinia această permanentă luciditate a raportării la text, uneori chiar mai acută decât la moderniști, constatând că poemul e asemeni unui laborator hipertextual, care îi permite poetului să experimenteze nebănuitele resurse interioare ale textului, ajungând la esența acestuia, la cuvânt. Postmodernismul nu se poate reduce la o însumare de procedee, aspect precizat și de Ion Bogdan Lefter, dar el nici nu prea poate exista în afara acestora, procedeele fiind semnul clar al noii sensibilități și al noului mod de raportare la limbajul poetic. Se poate vorbi de biografism, așa cum susține Mircea Cărtărescu, de prezența continuă a cotidianului, după cum remarca Alexandru Mușina, chiar de un anumit personalism, în viziunea lui Frank O'Hara, și de „recuperarea eului individual”.Asistăm la o multiplicare a „euri-lor”poetice, 10 Boldea, Iulian, „ Poeți români postmoderni”, Târgu Mureș, Editura Ardealul, 2006, pag.8 1533 aproape la o regândire a raportării la text prin multiple atitudini și perspective, Cristian Popescu considerând chiar că eul poate fi în același timp auctorial, biografic, moral, ontologic, „lectorial”. Optzecismul ca atare rămâne un concept destul de vag, el definind pentru unii o generație biologică - simpla simultaneitate temporală - însumând opțiuni artistice extrem de diferite, iar pentru alții expresia „noii sensibilități” postmoderne, reductibilă, însă, în mare măsură la poetica lunediștilor, din Cenaclul de Luni condus de Nicolae Manolescu. Dar postmodernismul nu se identifică numai cu optzecismul. Sub presiunea unei noi „generații”, a anilor '90, care își revendică un statut estetic distinct, optzeciștii înșiși precizează că ei nu reprezintă decît momentul de impact al noului „curent”, dezvoltarea lui aflându-se abia la început. În plus, postmodernismul - concept văzut deocamdată istoric - ar putea fi privit și dintr-o perspectivă tipologică, lucru întâlnit în toate curentele literare majore. Dacă optzeciștii se manifestă ca o generație omogenă, care își asumă o poetică pragmatică și se impun prin „comunicarea neîndoielnică de idealuri estetice și exigențe etice”, scriitorii generației '90 nu mai oferă imaginea aceleiași comuniuni, chiar dacă după 1989 s-au bucurat în primul rând de condițiile unei totale libertăți de expresie. Există vizibile distincții între scriitorii optzeciști și nouăzeciști, atât în privința opțiunilor estetice adoptate, cât și în ceea ce privește „scriitura asumată”. Scriitorii nouăzeciști nu mai erau nevoiți să practice o scriitură aluzivă, subversivă, ei pot să exploreze realul, să surprindă fără teamă cotidianul, ceea ce nu excludea recursul la autoreflexivitate și la formele literaturii prin care poezia se întoarce asupra ei. S-a exprimat, la un moment dat, chiar ideea unei dispute literare între optzeciști și generația '90. Multe dintre încercările epistemologice venite dinspre optzeciști au ignorat în bună măsură poezia scriitorilor afirmați în anii '90, în vreme ce aceștia din urmă nu recunoșteau în totalitate ascendența primilor, considerându-i deja „epuizați”. Mircea Diaconu respinge chiar ideea unui delimitări stricte, considerând că „istoric vorbind și înțelegându-l ca pe un curent în succesiunea modernismului, postmodernismul poetic înseamnă poezia acestor două „generații” și altora care vor veni.”11 O trăsătură distinctă a acestei generații de scriitori a fost dorința exprimării publice, a confruntării, a manifestării și a afirmării, într-o atmosferă de emulație născută mai întâi dintr-o nevoie de eliberare a unor forțe creatoare ce nu puteau rămâne încătușate. „Poeții, în general, se formează în grupuri (la fel cu lupii tineri învață să vâneze în haită), chiar dacă apoi, fiecare rămâne singur cu fantasmele sale, cu prada sa.” afirma Alexandru Mușina în „O poezie pentru mileniul III”. Atenția la realitatea înconjurătoare, spiritul de frondă, conștientizarea faptului că poezia e un text, și că textul poetic nu mai este o finalitate, ci un mijloc și mai ales faptul că persoana poetului devine instanță ordonatoare au reprezentat doar câteva dintre elementele care au asigurat liantul acestor grupări literare. La acestea se adaugă - așa cum sublinia Gheorghe Crăciun, în „Experimentele unui deceniu” (1980-1990)11 12 13-împotrivirea față de angajamentul ideologic (în speță realismul socialist și poezia militantă), explorarea sistemică și progresivă a spațiului virtual al culturii (bazată pe luciditate și pe spirit critic) și angajamentul în intertextualitatea artistică. În plus, poeții tineri, antrenați în această 11 Diaconu, Mircea, „Cine ne sunt ... postmoderniștii?, Poezia postmodernă”, Editura Aula, 2002, pagina 23 12 Mușina, Alexandru, „Antologia poeziei generației ‘80”, Editura Aula, 2002, pagina 16 13 Crăciun, Gheorghe, Spiridon, Monica, Lefter, Bogdan Ion, „Experimentul literar românesc postbelic”, Editura Paralela 45, 1998, pagina 12-14. 1534 concurență stimulatoare, au beneficiat de câteva „spații de formare, manifestare și afirmare propice, girate de oameni generoși și/sau inteligenți, care au simțit că, în literele române se va produce ceva interesant.”14 Aceste „spații” spirituale s-au numit „Cenaclul de luni” al studenților din Centrul Universitar București, condus de Nicolae Manolescu, la care se adaugă activitatea cenaclului Universitas (1983-1990), al studenților din Centrul Universitar București, condus de Mircea Martin, Cenaclul Junimea, al studenților din Facultatea de Filologie din București, din anii '70-'80, condus de criticul Ov. S. Crohmălniceanu și Cenaclul litere, condus la sfârșitul anilor nouăzeci de poetul Mircea Cărtărescu. De altfel, Eugen Simion plasa și mai devreme această atmosferă efervescentă, spre sfârșitul anilor '70 și începutul anilor '80, remarcând faptul că versurile poeților din această perioadă nu seamănă nici cu acelea ale lui Nichita Stănescu, Marin Sorescu sau ale Anei Blandiana, că sunt „ironice realiste și biografice” și că impun, dincolo de proteste și de contestții, „un nou stil de a gândi și de a face poezie”. Ironiștii, „ludicii”, într-un elan susținut sunt cei care nasc în laboratoarele intelectuale din cenaclurile și cercurile literare studențești o nouă generație de scriitori și o nouă conștiință de generație. În acest peisaj literar efervescent își face simțită autentic și distinct prezența un grup de tineri poeți și prozatori originari din Brașov: Andrei Bodiu, Caius Dobrescu, Marius Oprea și Simona Popescu, cunoscuți mai apoi ca Grupul de la Brașov. Mușina a surprins succint o trăsătură comună a tinerilor scriitori care au și debutat într-un volum colectiv, „Pauză de respirație”, în 1991 la Editura „Litera”. Dincolo de manifestările de grup cei patru scriitori se disting prin autenticitatea și forța de a-și exprima propria individualitate poetică, prin capacitatea de a-și reprezenta universul propriu și de a-și construi o retorică specifică. Chiar dacă ei nu se integrează în generația optzecistă, se regăsește în linia lor o trăsătură pe care Alexandru Mușina o identifică la scriitorii optzeciști: existența unei poezii a textului, prin care eul individual este pus în relație cu textul. Surprinzător rămâne faptul că fiecare dintre acești poeți încearcă să se regăsească pe tărâmul creației, raportarea la text și, implicit, la poezie devine de multe ori act declarat programatic. Andrei Badiu nu se sfiește să spună că-ți trebuie curaj pentru a scrie, răspunzând în „Poiem” unui interlocutor imaginar: „Unde e curajul tău de poet?”/ ne-a întrebat Bogdan.” Necesitatea actului creator nu mai pare să se regăsească în realitatea imediată, apropiată, oamenii par a rămâne indiferenți: „Are cineva nevoie?/Are cineva nevoie de chipul meu de mâna dreaptă/ a femeii? (Poiem). Poezia nu își caută timpul de fapt ea este atemporală, pentru că delimitările și treptele creației nu aparțin biologicului, vârstelor, preocupărilor: „Dimineața nu este pentru poezie/ Cum nu este nici pentru dragoste”, pentru că dimineața este pentru muncă. Dar nici prânzul și nici după-masa nu sunt pentru poezie pentru că în aceste momente ale zilei cotidianul este flexibil. Neașteptat, „nici seara nu este pentru poezie” pentru că seara perpetuează momentele zilei. Nici măcar cadrul nocturn al visătorilor romantici nu mai este potrivit pentru poezie, poetul și poezia se sustrag, se identifică, poezia devine efigie ce poartă chipul poetului: „Și aceeași imagine. A mea. Repetată. Pe fiecare perete. Pe mese. Pe fiecare dulap. Pe ușă. Aici sunt cel mai puternice.” Și Marius Oprea se află în aceeași mărturisită ipostază, a poetului aflat în căutare de ceea ce are nevoie de o Hartă Poetică. Tăcerea se lasă peste cuvânt, pentru că se așterne liniștea începutului: „E vineri scriu/ vreau să tai/ e vineri las totul așa/ Știu că n-am spus nimic/ și totuși tac, deci e vineri și e liniște.” Spațiul poeziei protejat, sacralizat: „Sunt unele 14 Mușina, Alexandru, ibidem, pagina 16 1535 lucruri/ care nu pot fi descrise într-o poezie”, dar vocea poetului îndrăznește și își descoperă ființa. Poezia nu mai este o stare intimă ea dezbracă sufletul poetului: „Dar acum sunt gata să vă spun totul/ Acum îmi dau jos cămașa cu bucăți/ mari de trup.” În același timp poetul își întoarce privirea în afară, visează la pulsația evenimentelor pe care ar fi trebuit să le cuprindă: „De multă vreme trebuie scrisă această poezie.” („Muncă și frig”). Poetul este conștient de forța eliberatoare a poeziei, de acel univers paralel, imaginar pe care ea îl însumează și care îi permite să evadeze (realitatea oferă doar iluzia libertății): „căci dacă poezia e ficțiune realitatea e constrângere.” Nu este o stare întâmplătoare. Într-un interviu acordat, de asemenea lui Mihail Vakulovski (București, iulie, 2001), Simona Popescu mărturisea: „Poezia mea e un raport între mine și poezia neașteptată a lumii.” Poezia lumii nu mai este camuflată, ea poate să transpară din realitatea imediată, și să dea naștere unei altfel de poezii: „ - uite, când gândurile se împrăștie ca o casă/ din vis/ tulbure poemul iese de sub bolovani trăgând după el/ perdelele de lintiță și mătase” (Marius Oprea, „Carmen Miserabile”). Până la urmă nu mai există nicio delimitare, linia de marcaj între realitate și ficțiune se risipește, se dizolvă în ființa poetului care trăiește în interiorul poeziei: „Au trecut anii/ Suntem în optzecișiopt/ În bucătăria poemului/ În etern.” („Carmen Miserabile”). Chiar dacă scriitorii postmoderni evită să mărturisească direct neliniștea dată de patima creatoare, există la Marius Oprea un moment unic, când eul său e în concordanță cu liniștea lumii: „Scriu/ În oraș e liniște/ E liniște în mine/ O inimă bate în cer.” (Despre tristețe). Într-un interviu din „Convorbiri literare”, Nr. 9/2009, Marius Oprea transmitea, însă ideea , că destinul poetului e, în afara pauzelor, acela al unui Sisif care își cară povara timpului: „Împing cu umărul, cu pieptul bolovanii/ spre prânz.”. Reântoarcerea la starea embrionară, în care acea liniștitoare poziție a foetusului protejat îi amintește de momentul curajos al trezirii la viață: „Cu genunchii aduși la burtă[...] M-am trezit,/ m-am întins pe spate și așa/ sunt un exemplu de curaj”. Oarecum resemnat, poetul își acceptă condiția („se poate trăi și așa”), dar acest „așa” desemnează în mod neașteptat o stare extatică ce conduce la regăsirea poeziei vieții: „Să stau așa sub cerul putred și să scriu/ O poezie care să țină de foame”. Poetul caută un substitut spiritual pentru o existență biologică, poezia - Hrană fiind un ideal pe care poetul este conștient că nu-l poate atinge. El recunoaște că generațiile de poeți poartă în ei germenele creației pe care sunt obligați să-l restituie lumii: „Poeții nu vomită în numele poeziei, / Iar bila lor verzuie este dragostea/ care unește osul de carne”. Actul creației presupune o situare între realitate și emanația cuvintelor, o ieșire din contingent, dar și din temporalitate, ca în final să permită o întoarcere spre sine: „Stau în mijlocul cuvintelor între pahare/ și încet încet fac poezia. Vreau să scriu despre mine.” Simplitatea verbului „fac” trimite către homo faber, „omul făuritor”, truditorul care nu mai consideră necesar pentru creație misticul har. Scrierea despre sine care amintește de Nichita Stănescu înseamnă aici deschiderea dinspre sine spre lume. Într-o retorică a acestui eu raportat la lume, poetul totuși se întreabă: „Oare ce e mai important: să scrii pentru oameni/sau să/ trăiești/ între oameni? ” Gruparea este completată și printr-o prezență feminină, Simona Popescu, o scriitoare care luptă împotriva „generației retrograde” și care pare a fi vinovată în plan literar de o anumită desuetudine a lumii și de încremenire în forme existențiale neviabile. Deși a debutat în epoca de glorie a postmodernismului, Simona Popescu nu s-a conformat nicicând decalogului instituit de Ihab Hassan. Se întâlnesc, ce-i drept, în poemele sale numeroase 1536 elemente din șablonul amintit: prozaismul și tranzitivitatea, "realismul" și biografismul, colajul și intertextualitatea. Dar poeta se regăsește în scrisul său, unde se petrece mai mult decât o identificare cu poezia care devine o modalitate de raportare la sine: „Cred că am început să fiu eu în poezia mea când am găsit temele mele, când mi-am scris poezie dintr-un soi de nevoie de autoclarificare, de autointepretare, fără de care oameni ca mine nu pot trăi”. (interviu București, iulie 2001). Poezia, la rândul ei, are o identitate, se exprimă („Iar poemul spuse”), iar starea poeziei generează binele interior al scriitoarei, facilitând, totodată, comunicarea „în afară”: „Cititorii mă iubesc/ Și atâta timp cât mă iubesc/Îi iubesc și eu pe ei.” Poetul are o condiție aparte, el ia în stăpânire cotidianul, care îl recunoaște și îi împodobește prezența: „Semafoarele înfloreau ca niște/ trandafiri pantofii/ Poetului.” Simona Popescu se îndreaptă asupra textului poetic nu numai prin exercițiul liric. Ea analizează fațetele poeziei dintr-o imperioasă nevoie de a descoperi „sensul poeziei astăzi” și de a defini fenomenu poetic contemporan. Studiul, inclus în capitolul „Despre poezie”, din volumul „Volubilis” își propune să găsească o ieșire din criză a poeziei printr-un alt fel de atitudine, prin compromiterea „inerției”, prin folosirea unui limbaj natural, dezintoxicat, neviciat literar și, mai ales, prin ceea ce presupune descoperirea realului. Prin poezia „realului” autoarea nu înțelege nicidecum transcrierea cotidianului sau simpla înregistrare a banalului. Chiar se manifestă împotriva acelor poezii care contabilizează realitatea, sau care se transformă într-o reproducere „naturalistă” a acesteia. Este o repudiere a unui act de mimesis lipsit de orice înțelege a lumii. Efortul de imaginație nu trebuie să lipsească, așa cum nu trebuie să existe reținere față de un limbaj sofisticat și metaforizat. Aceasta presupune o viziune profundă asupra lumii de lângă tine, o atitudine vizionaristă și, nu în ultimul rând, o implicare în chiar fiziologia acestei lumi. Neașteptat, autoarea face apel chiar la atitudini „clasicizante”: „Poezia realului înseamnă după mine (pentru mine), exprimarea unor conținuturi romantice (în sens tipologic), într-un limbaj cât mai transparent, clasic”15. Este formula teoretică pentru ceea ce Simona Popescu exprima poetic în „Lucrări în verde sau Pledoaria mea pentru poezie”: „Poezia care exprimă realitatea din / punctul meu de vedere e altceva decât/ poezia care exprimă realitatea din punctul tău/ lui/ ei/ lor/ vouă/ de vedere.”2 Bineînțeles că nu doar generația lor a cultivat o poezie a realului, percepția acestuia s-a acutizat în timp. S-a produs o ruptură în raportul dintre spațiul imaginar și cel real. Scriitura nu a mai fost concepută ca o evadare într-o lume a imaginarului, ci într-un permanent exercițiu de ancorare în real: „Acum douăzeci de ani au început unii să vorbească despre/ experiența... realului/ acum zece anialții descoperiseră America „experienței realului”/ apoi au venit alții/ acum toți vor să aibă de a face cu experiența realului(în epoca virtualului) ”3. Ceea ce este de remarcat este reașezarea poetului în acest nou univers. El este un Subiect, dar nu în sensul devalorizat și uniformizat al cuvântului. El trebuie să dețină puterea de a descoperi lumea atât în gesturile ei „mărunte”, cât și în existența ei sublimă, urmărind totul cu o coerență semnificativă. La toate acestea se poate adăuga și inedita ipostază din „Lucrări în verde”, unde autoarea recurge la o scindare a personalității poetice, arătând că poetul își poate multiplica măștile, se poate plia pe un personaj ( apare mai întâi Profy-masca didactică, serioasă si academicoasă-, apoi Scry -ipostaza creatoare, ludică și cinică și, în final Sy -eul intim, pueril, visator și "oligo.Este o forfotă permanentă a vocilor captive cuprinse nu doar în acest volum, ci în întreaga lirică a autoarei. De altfel, într-una din puținele dăți când se 15 Popescu, Simona, Sensul poeziei, astăzi, în „Volubilis”, Pitești, Editura Paralela 45, 1998, pag.45 1537 aventurează să ofere o "definiție" a poeziei, Simona Popescu recunoaște această multiplicare a fețelor poetice: "Pentru mine, poezia inseamnă să vorbești in vocile ingropate in interiorul nostru unde sunt dezorientate și singure și să le dăm drumul să radieze".16 Așa cum remarca și Daniel Cristea Enache, Simona Popescu își propune un obiectiv foarte ambițios: reabilitarea genului liric.Și nu o face numai în interiorul „Lucrărilor în verde”....Ea se lansează de pe poziția adevăratei poezii, cea „tranzitivă”și „transgresivă”, postmodernist-suprarealistă, cu dubla inteligență a Creierului și a Inimii, poezie care înseamnă „emoție și amintire și love și viață”. Sensul Pledoarie sale este cel de convinge lumea să privească poezia altfel decât o face de obicei. In consecință,așa cum apreciază tânărul critic Andrei Terian, „Lucrările în verde” ar putea fi descrise reformulând un cunoscut clișeu: „nu numai că Simona Popescu gândește poezia ca pe un mod de existență, dar ea privește existența ca pe un mod de poezie”. Sau, reiterând terminologia lui Pound, Simona Popescu nu scrie poetry, ci poesy. Probabil că acest lucru face ca versurile sale, oricât de simple sau de lucrate ar fi, să emane o fascinație iremediabilă: "Poetul ca și soldatul are viață personală/ chiar daca viața lui personală este praf/ și pulbere/ despre viața asta a lui, personală,/ este vorba în tot ceea ce scrie./ Despre viața lui, personală,/că alta nici nu are!". Simona Popescu nu este singura care experimentează modul în care poate fi văzut și pipăit realul. Andrei Bodiu restrânge viziunea asupra realului într-o spațialitate apropiată și imediată. Poemul „319” dezvoltă un cadru care se restrânge concentric(căminul, camera, dulapul, patul), dar nu-i îngrădește libertatea: „Camera mea/ un hublou prin care îmi urmăresc călătoria. Ce / glasuri frumoase au naufragiații glasuri/ care acoperă vântul care/ izbesc singurătatea”. El poartă conștiința faptului că din mijlocul acestei realități aglomerate, sufocate și sufocante se naște într-un mod unic ființa din lăuntrul său: „Aici construiesc eu o nouă personalitate./ Aici stabilesc eu începutul și sfârșitul/ după amiezii mă prinde aici” (”319”). Aceeași tendință a reconstituirii unui univers intim, a regăsirii într-un spațiu desprins din marele spațiu din afară se întâlnește și la Marius Oprea: „Casa mea e constrută pe treptele unui bloc/în casa mea înmuguresc și înfloresc”.Există, însă, riscul ca, la rândul său, acest spațiu să sufoce, să anuleze perspectivele, sugerând nu doar o anumită înstrăinare, ci și o cădere într+un derizoriu anihilant: „în casa mea e un borcan/e apă în borcan e un pește în apă/printre firmituri de pâine și rahații lui”(Lied domestic). Al patrulea dintre membrii grupării brașovene, Caius Dobrescu interferează literatura și reflecția despre literatură într-un mod sintetic, canalizându-le pe amândouă spre receptarea transparentă a realității.Așa cum amintea și Iulian Boldea în studiul dedicat poetului: „Vehemența cotidianului se resimte mai ales în primul său volum, Spălându-mi ciorapii, unde poemele redau în modul cel mai frust avatarurile eului empiric”. Și pentru Caius Dobrescu poetul este un Subiect care se raportează brutal la o realitate ce îi pare a fi ostilă și tocmai de aceea încearcă să evadeze, să se sustragă într-o interioritate pe care preferă să o investigheze: „Dar eu, eu nu sunt ca ei, eu știu să mă controlez,/ eu nu sucesc gîtul ciorapilor mei./ nu încă, abia i-am înmuiat,/ apa susură, un fir limpede, aproape ornat cu/ frunzulițe argintii, infiltrând/ spuma gelatinoasă (.)”. Scriitura sa este, de asemenea autobiografică, înscriindu-se în acel antropocentrism atât de bine sesizat de Alexandru Mușina: „Îmi văd moaca-n oglindă, mă/ uit fix în ochii mei”. 16 Popescu, Simona, Despre poezie, în „Volubilis”, Pitești, Editura Paralela 45, 1998, pag.53 1538 A doua carte de poeme a lui Caius Dobrescu, Efebia, aduce o altă expresivitate născută din limpezirea viziunii, din echilibru și transparență în transcrierea reliefului lumii. Atenția nu mai este atât de mult îndreptată asupra obiectivității înconjurătoare ci, mai degrabă asupra modului în care această lume se comunică: „dimpotrivă, asistăm aici, oarecum, la un „ritual” al spunerii, prin care realitatea își diafanizează contururile, greutatea obiectelor se transformă în imponderabil, iar privirea poetului pare a transgresa limitele imediatului, ale cotidianului prozaic, pentru a-și desfășura volutele gândului poetic într-un univers în care presimțirea transcendenței se conjugă cu aromele agonale ale unui orizont închis, fin de siecle.” Deliciul limbajului nemetaforizat, natural, desfătarea ceremonială născută dintr-o tranzitivitate imediată a limbajului, sunt sesizate de Rodica Zafiu și în experimentele poetice incluse de Caius Dobrescu în volumul Deadevă (1998). Spiritul de frondă, principiul totalei libertăți creatoare, jocul lingvistic, ca și spiritul fantezist și ironic sunt cele mai relevante trăsături ale liricii lui Caius Dobrescu, trăsături ce pot fi identificate și în poezia Pisima, în care spiritul parodic al poetului se angajează într-o destructurare a convențiilor ortografice și a obișnuințelor de limbaj. În acest spațiu al căutărilor, în care metabolismul discursului poetic pare a fi desfigurat, se naște de fapt o altă configurație e unui eu care se reinvetează cu fiecare treaptă a creației sale. BIBLIOGRAFIE: Sorin Alexandrescu, Privind înapoi, modernitatea, București, Editura Univers, 1999 Iulian Boldea, Poezia neomodernistă, Brașov, Editura Aula, 2005; Iulian Boldea, Scriitori români contemporani, Târgu-Mureș, Editura Ardealul, 2002; Iulian Boldea, Poeți români postmoderni, Târgu-Mureș, Editura Ardealul, 2006; Marin Bucur, Literatura română contemporană (coord.), București, Editura Academiei, 1980; Romulus Bucur, Poeți optzeciști (și nu numai) în anii '90, Pitești, Editura Paralela 45, 2000; Alexandru Cistelecan, Top-ten, Cluj, Editura Dacia, 2000; George Călinescu, Istoria literaturii române de la origini până în prezent (ed. II revăzută, adăugită și îngrijită de Al. Piru), București, Editura Minerva, 1982 Mircea Cărtărescu, Postmodernismul românesc, București, Editura Humanitas, 1993 Gheorghe Crăciun, Spiridon, Monica, Lefter, Bogdan Ion, „Experimentul literar românesc postbelic”, Pitești, Editura Paralela 45, 1998 Mircea A. Diaconu, Poeziapostmodernă> Brașov, Editura Aula, 2002; Paul Dugneanu, Forme literare: între real și imaginar, București, Editura Eminescu, 1993 Gheorghe Grigurcu, Existența poeziei, București, Editura Cartea Românească, 1986 Ion Bogdan Lefter, Flashback 1985: Începuturile „noii poezii”, Pitești, Editura Paralela 45, 2005; Ion Bogdan Lefter, Postmodernism.Din dosarul unei „bătălii” culturale, Pitești, Editura Paralela 45, 2000; Eugen Lovinescu, Istoria literaturii române contemporane, seria Scrieri, Ediție și studiu introductiv de Eugen Simion, vol. V, 1973 1539 Nicolae Manolescu, Literatura română postbelică.Lista lui Manolescu, Brașov, Editura Aula, 2001; Nicolae Manolescu, „Despre poezie“ , Brașov, Editura Aula, 2002 Dumitru Micu, Limbaje moderne în poezia românească de azi, București, Ed. Minerva, 1986; Marin Mincu, Poezie și generație, București, Editura Eminescu, 1975; Marin Mincu, Poezia română actuală. O antologie comentată, I, Constanța, Editura Pontica, 1998; Alexandru Mușina,, „Antologia poeziei generației ‘80”, Brașov, Editura Aula, 2002 Cornel Regman, Dinspre Cercul literar spre optzeciști, București, Editura Cartea Românească, 1997 Aurel Pantea, Simpatii critice, Editura Casa Cărții de Știință, Cluj, 2004; Gheorghe Perian, Scriitori români postmoderni, București, Editura Didactică și Pedagogică, 1996; Ion Pop, Poezia unei generații, Cluj, Editura Dacia, 1973; Simona Popescu, Volubilis. Eseuri, Pitești, Editura Paralela 45, 1998 Eugen Simion, Scriitori români de azi, IV, Editura Cartea Românească, 1989; Radu G. Țeposu, Istoria tragică și grotescă a întunecatului deceniu literar nouă, Editura Eminescu, București, 1993. 1540 METAFORA INCLUSĂ Drd Violeta BERCARU Universitatea București Metaforism, ca bogăție a vitalului reconstruit printr-o filtrare fenomenologică a obiectului, existența umană văzută ca semn care așteaptă să fie tălmăcit prin semnul filozofic și, deopotrivă, poetico-metaforic și apoi, demetaforizarea ca golire de imaginar si priză cu realul, golire de etern în favoarea efemerului, tot pentru descifrarea amprentei umane prin semnul poetic - se configurează în evoluțiile literare europene pe sfera puritate-impuritate, pe vechea „querelle” si constituie reperele acestui studiu. Dar nu principiul „querelle” ci, dimpotrivă, valența de semnificare a celor două componente și, în fabricația poemului ca univers autonom îmbinarea sinestezică a funcțiilor fundamentale ale limbajului poetic - reflexivitatea și transitivitatea. În mod tradițional antinomice sau alternante, prin corespondentă, grad de înclinație una față de cealaltă, acestea pot contura o semnificație mai bogată, cu accent pe ideea de eliberare a limbajului. (vezi schema de la pagina 6). Ștergerea de convenții, relaxarea gravității, extragerea liricului din materii diverse în favoarea poeziei și nu a realului propriu-zis se conjugă cu demetaforizarea și ocultarea lirismului prin realul palid metaforizant, o situare paradoxală prin metafora inclusă, care ajută fenomenul de ocultare să rămână în cadrele poeticității. Cuvinte-cheie: metaforism,demetaforizare, ocultarea lirismului I. Metaforism, ca bogăție a vitalului reconstruit printr-o filtrare fenomenologică a obiectului, existența umană văzută ca semn care așteaptă să fie tălmăcit prin semnul filozofic și, deopotrivă, poetico-metaforic și apoi, demetaforizarea ca golire de imaginar si priză cu realul, golire de etern în favoarea efemerului, tot pentru descifrarea amprentei umane prin semnul poetic-constituire, în fapt, un arc voltaic in evoluțiile literare europene, acest arc voltaic articulându-se pe sfera puritate-impuritate în arte în general, pe vechea „querelle”. Dar nu principiul „querelle” ci, dimpotrivă, valența de semnificare a celor două componente ale arcului constituie viziunea acestui studiu, în concertul interpretativ complex fiind implicată vocea stilistică, dar și cea filozofică. Problema gravitează pe ideea depozitului secret în care doarme metafora într-o uitare când aparentă, când reală, într-o rezervă obscură, dispărând odată cu punerea în mișcare a spiritului epocii, a unui saeculum ce poate fi asimilat, în cazul de față, unui activism funciar ce rectifică uneori artistic, alteori în manieră narativ-realistă universul. O posibilă cauză ar fi dezarticularea - fără a anula evoluția - în narativul poetic, și, deopotrivă, dezarticularea într-un inefabil poetic redundant, măsură a omului modern absurd, a unui punct alienant de unde genul liric cunoaște o dublă mișcare de dispersie în inefabil și în cuvântul diferit de cel al „tribului” și, pe de altă parte de articulare într-un fals/ autentic tratat de energie realistă. Este un pas înainte într-un gen liric nou și un pas de intrare a metaforei în declin. Se consideră ocultarea lirismului prin demetaforizare și discursivitate mordantă a realului, prin cultivarea unui verb mordant integrator râsului, care poate corecta moravurile -verbul și semnul satiric. Aici, realitatea nudă intră în poetic fără a-l desființa, eticul glisează elegant în substanța poemului satiric, metafora atinge un punct zero. Se mai consideră în interiorul demetaforizării ocultarea lirismului prin realul palid metaforizant, o situare paradoxală prin metafora inclusă care ajută fenomenul de ocultare să rămână în cadrele poeticității. Fenomenul demetaforizării și al metaforei incluse cristalizează strâns, în măsura în care putem defini metafora inclusă ca agent care apropie funcțiile limbajului poetic -transitivă și reflexivă - considerate în mod tradițional antinomice. Analiza de față nu-și propune să reia caracteristici studiate ale post-modernității literare precum intertextualitatea, dialogul ironic cu tradiția, desolemnizarea discursului liric sau draparea fondului în expresivitate ludică - deși acestea vor fi văzute prin prisma metaforei incluse - ci raporturile pe care aceste caracteristici le pot stabili cu situarea paradoxală și anume, rămânerea în cadrele poeticității prin demetaforizare parțială, prin cultivarea unui anume tip de metaforă inclusă. Altfel spus, pornind de la „riscul suprasaturării sensului de propria opulență” (cf. Gh. Crăciun, Aisbergul poeziei moderne) trecând prin semantica poetică complexă a narativului de tip M. Sorescu, trecând prin filtrul „necuvintelor” - o anume incapacitate a expresiei de a mai cuprinde embrionul noii sensibilități, ieșirea din matca semantico-filosofică și intrarea în realul trăit, conjugat cu pluridimensionalitatea lingvistică -reprezintă nu numai „une querelle”, nu numai o ștergere de convenții cât afirmarea unei situări paradoxale, prin relaxarea gravității, a extragerii liricului din materii diverse în favoarea poeziei și nu a realului propriu-zis. În acest nou context, exilarea metaforei rămâne inclusă. Exilată, ea subzistă, intrată într-un îngheț, într-un depozit secret, ea trimite de departe semnale luminoase, palide, din explicit către implicitul semantic. Este vorba de mișcarea de înclinare a unui metafizic sceptic, uzat până la epuizare, obosit de stratificările succesive prea numeroase în timp ale categoriei de „frumos”. Și este vorba de modalitatea în care poezia contemporană a reușit o împăcare a contrariilor, o ștergere a asperităților, o valență de semnificare osmotică a funcțiilor limbajului poetic. Revenind la situarea paradoxală a semnului poetic în post-modernitate trebuie privită mai întâi analiza pe care Gh. Crăciun o face celor trei mari direcții ale creației poetice din ultimii două sute de ani: lingvistică (ludică și experimentală), reflexivă și tranzitivă. Cele trei diviziuni - evolutive și, deopotrivă, constitutive corpului poeziei, stabilesc raportul dintre eul poetic si trăirea livrescă pe de o parte și, pe de altă parte eul poetic și situarea existențială -după cum reiese din postfața de Mircea Martin la cartea mai sus menționată. Dacă în segmentul poeziei de tip lingvistic „individualitatea umană încetează să se mai manifeste pentru a pune în discuție limitele și întemeierea formelor sale de expresie, în schimb poezia reflexivă și tranzitivă au o marcată vocație ontologică, dar exprimând viziuni despre lume în sens contrar. Poezia reflexivă caută transcendența, puritatea, valorile metafizice, simbolul, metafora, esența, atemporalitatea, e o poezie a închiderii și a distanțării față de realitate și de cititor. Poezia tranzitivă aparține contingentului și valorilor imediate ale vieții. Ea pune accent pe biografie, pe cotidian, colocvialitatea rostirii, expresia nudă și valorile denotative ale limbajului. Acest ultim tip de poezie este caracteristic unei lumi profane, lipsită de iluzia transcendenței, poeziei care caută esențialul și profunzimea în chiar viața imediată.” cf. postfața de Mircea Martin la „Aisbergul poeziei moderne”. În continuare, postfațatorul face o analiză a dublei mișcări de abatere și de coexistență în normă, pentru punerea în evidență a elementului de contrast. Altfel spus, poezia tranzitivă apare ca rezultat al „suprasaturării sensului de propria sa opulență” cf. Gh. Crăciun, din corolarul reflexiv, dar nu ființează cu memoria lui ci cu prezența lui implicită, ca element de 1542 contrast și de fundal. Această observație este importantă pentru două ipoteze de lucru ce vor urma. „Ideea abaterii de la normă a poeziei - continuă Mircea Martin - este o idee mai veche pe care modernismul o aduce la expresia radicală atunci când disociază, prin Mallarmee, cuvântul esențial al Poetului de cuvintele „tribului” și când conferă un caracter ontologic acestei diferențieri. O asemenea situare, într-un alt plan al existenței are drept consecință și postularea unei unități indestructibile între conținut și expresie a unei imanențe a sensului poeziei. Sensul imanent e sensul literar care poate exploda oricând într-o multitudine de sensuri potențiale. Paradoxul constă în faptul că, în momentul - circumstanță logică, nu neapărat cronologică - în care această literaritate ajunge la formele ei extreme, apare și un alt tip de poezie care nu mai cultivă opacitatea ci, dimpotrivă, transparența.” Această constatare a constituit baza reflexiei asupra căutării miezului poetic din non-poetic, din ce rămâne poezie, din poezia realului, cum se metamorfozează acesta din urmă în favoarea poeziei și nu a lui. Răspunsul poate fi găsit prin două ipoteze de lucru, la poeții vieții cotidiene de la începutul secolului XX - exemplu Jacques Prevert, la care demeteforizarea este totală în favoarea imaginii fugitive cu remanență în memoria afectivă și locul figurii este luat pe de altă parte, de satiră și de flexibilitatea sintaxei; la poeții americani, la poeții de sinteză precum Nichita Stănescu sau Marin Sorescu, la poeții generației '80 din literatura română. Nu vom ajunge însă la teoretizarea celor două ipoteze de lucru fără a trece printr-un text fundamental comentat în revista „Poezia”, anul X, nr. 4 (30)/ 2004 de către George Popa, text care pare a fi un punct nodal atât pentru poeții metafizici, cât și pentru cei ce cultivă realul, mai ales că face referire la Holderlin și aparține lui Schelling care întocmește în 1795 un proiect filosofic cunoscut sub numele de „Cel mai vechi program sistematic al idealismului german”, sub influența lui Holderlin și copiat apoi de mâna acestuia în 1796. „Poemul, afirmă Holderlin, se află la punctul de interferență a două diade antinomice: una se află în interioritatea spiritului, și anume între unitatea sa și dorința de a ieși din sine către materie, cealaltă diadă, antitetică, aflată de astă dată în interiorul materiei, constă în multiplicitatea materiei care tinde către unicitatea spiritului în scopul de a lua o formă. Întâlnirea dintre cele două opoziții inverse se rezolva în acea alternanță, care este totodată transformare si reciprocitate. Demersul spiritului poetic - în măsura în care este autentic, conferă poemului semnificație (Bedeutung). Semnificarea - actul care face trecerea de la spirit la materie, constituie temeiul (Grund) poemului. Semnificația este cea care dă poemului gravitatea și adevărul. Ea este elementul său spiritual sensibil și material-formal. Semnificația este trecerea de la pur, de la spirit către lucrul pe care vrea să-l descopere și, invers, trecerea de la lucru la spirit; mijlocul de joncțiune între spirit si semnul exterior fiind această trecere. Ceea ce poemul a descoperit în sfera exterioară, în multiplul materiei, și anume semnificația, se valorizează doar în spirit, adică în puritate. Această semnificație are dubla funcție de a conferi spiritului cunoașterea de sine, iar obiectelor, materiei, o expresie. Este tensiunea la care se supune spiritul în efortul de a atinge idealitatea și de a impăca antinomia fundamentală spirit-materie, materie-spirit”. (Poezie și materie) Prin urmare, o pierdere a semnificației ar aduce deopotrivă, o pierdere a substanței metaforice și a tranzitivității. Poezia reflexivă gasește sensuri multiple în timp ce poezia realului lucrează în favoarea poeziei și nu a realului în sine. 1543 Pe ideea negării tiparelor prestabilite ce se originează filosofic în principiul heraclitian al contradicției și mișcării, post-modernismul nu s-a aflat pe poziții contradictorii față de modernism în corolarul cunoașterii poetice, cât în cel al convenției poetice, ștergerea ideii de convenție fiind punctul strâns legat în modernitate de ideea de eliberare a limbajului poetic, al limbajelor artistice în general. Gh. Crăciun, în „Aisbergul” îl situează pe scriitorul clasic undeva între condiția de „ecrivain și ecrivant, un fel de funcționar de curte sau de stat, cu obligații bine stabilite prețuit ca un magician al raționalizării afectelor unei colectivități care-și impune modelele formative și prin intermediul poeziei, dacă nu chiar în primul rând prin mijlocirea ei. Codul poeziei clasice se afla sub controlul absolut al cititorului și încă unul de elită, cum bine știm. Poetul era vasalul acestui cod, un virtuoz al unor teme și motive de-a gata.” Dar dacă în clasicism codul poeziei se afla sub controlul cititorului avizat, în actualitate s-a resimțit necesitatea refacerii punții de legatură și înțelegere echilibrată între poet și cititor, de iluminare a punctelor întunecate presărate în poem de metafora hermetică bunăoară, idee dezvoltată mult mai nuanțat de teoreticieni ai postmodernismului precum M.Cărtărescu sau I. B. Lefter. Lanțul cauzal în evoluție se articulează atât pe ideea de saeculum, de spirit al epocii (E. Lovinescu), pe cea de fenomenologie, cât și pe cea de adversitate față de convenție în sens nietzschean și heideggerian. În acest punct, revolta spiritului în fața imperfecțiunii convenției și convenția însăși, pe de altă parte, sunt fețele mondei esențiale pe care lumea modernă o aruncă în dialectica mișcării de idei. II. Ipoteză de lucru 1 Fabricația poemului ca univers autonom se poate contura prin îmbinarea sinestezică a funcțiilor fundamentale ale limbajului poetic, reflexivitatea și transitivitatea. În mod tradițional antionomice sau alternante (T.Vianu 1973;Gh.Crăciun2002 ) prin corespondență, grad de înclinație și sincretism, ele pot contura o semnificație mai bogată, cu accent pe ideea de eliberare a limbajului. În măsura în care tensiunea metaforică se poate impregna de real și, pe de altă parte, limbajul poetic pierde din intensitatea imaginarului,cele două funcții abstractă și concretă, reflexivă și tranzitivă ies din linearitate pentru a intra în sincretism, printr-un grad de înclinație a unei funcții către cealaltă, ceea ce rezultă fiind un fel de sinestezie a funcțiilor. Ideea poate fi definită ca o valență de semnificare a unei funcții către cealaltă și poate fi tradusă printr-o aspirație către un ideal, către o universalie.(Exemple autori din postmodernitate, cu metafore cognitive.)-spre care au aspirat Novalis, P Valery, T. Vianu, Gh. Crăciun. Ipoteză de lucru 2 Implicit și explicit semantic în corelație cu reflexivitatea și tranzitivitatea. Ideea de corespondență și grad de înclinație a funcțiilor poetice prinde contur coerent și în demetaforizarea în favoarea poeticu- lui, și în demetaforizarea în favoarea realului.Felul în care sfera explicitului semantic acoperă implicitul semantic al poeziei grave, ocultează lirismul,fără a-l anula - creează un alt gen, materialist al poeticului - deși imuabilă, metafora este parțial sau complet estompată. (vezi schema dintr-un referat anterior) 1544 III. Precedențe ale ocultării lirismului, ale demetaforizării, găsim în conceptul de criză a literaturii legat și de cel al închisorii limbajului pentru gândire, găsim în poezia iconoclastă ce se conjugă cu antipoeticul și, deopotrivă în conceptul de antiliteratură, toate ca entități separate, dar legate într-o rețea de firele nevăzute ale punctelor de tangență pe care le aduce filosofia. Criza semnului literar, o criză reală? În antichitate se conturează în mod consecvent o critică severă a poeziei al cărei exponent a fost Platon „acest mare adversar al poeților nu ezita să-i excludă din cetate, unde nu ar produce decât tulburări pasionale și ar slăbi sentimentul religios, prin cultivarea imaginii umanizate, profund compromițătoare a zeilor ( Rep, III, 387-388; II, 364,b-c-d) cf. Adrian Marino, Dicționar de idei literare. Între filosofie si poezie, înțelepciunea antică optează hotărât pentru filosofie, inițiind o ierarhie de valori care, preluată de creștinism, se va transmite prin diferite deformări (la Rosseau, Tolstoi, atâția alții), întregii conștiințe moderne. Dar dialectica declin/reabilitare a literarității interesează mai mult în măsura în care metafora ca element esențial al limbajului poetic se articulează pe acest fenomen. Un anume tip de civilizație poate genera un spirit universal, generator la rândul său al unei anumite formule estetice. Problema legăturii dintre fenomenul evoluției metaforei în concordanță cu evoluția limbajului poetic în sine, am găsit-o în legătură cu teoria lovinesciană a mutației valorilor, cât și cu teoria lui Maurice Blanchot potrivit căreia limbajul este locul și cheia misterelor, locul unde se leagă și se joacă drama umană. De la existența unui teritoriu stabil al coerenței clasice, până la literatura modernă care refuză sa se mai lase recunoscută prin însemne sigure și fară echivoc, și până la identificarea pregnantă a discursului cu evenimentul pentru teoreticianul francez, care preia nuanțat spiritul epocii, discursul nu mai este relația cu evenimentul, ci evenimentul în sine. Întreaga paradigmă culturală e influențată de departe, dar în mod cert, de un anumit spirit al epocii care în teoria lovinesciană poartă numele de „saeculum”, de o sincronizare a particularității locale cu valorile universale, în care actanții principali sunt artele, modelate de orchestrația filozofică. Valoarea estetică este o masură variabilă în funcție de spiritul veacului, de influențe și interferențe culturale, de schimbare a gustului estetic, al receptorilor actului de cultură. În acest sens metafora, ca figură regină în funcție de evoluția limbajului poetic predeterminată de spiritul epocii în sens stilistico-lingvistic, dar și semantico-filosofic, poate intra într-un depozit secret, într-o rezervă obscură, într-o uitare când aparentă când reală. Mișcarea poate fi importantă nu numai ca și constatare, ce va fi analizată mai târziu, ci și pentru dialectica ce se naște din negarea valorilor promovate de categoria de „frumos” și regenerarea acesteia prin epifenomen și, deopotrivă, prin atingerea unui punct maxim al suprasaturării poeticului și 1545 glisarea acestuia în „urât”. Rezultă din această dialectică, ieșind oarecum triumfătoare, ideea de chintesență a literaturii, de literaritate ce se regenerează în urma negării convenției. Pe aceste considerente genul liric cunoaște o dublă mișcare de dispersie în inefabil, în cuvântul diferit de cel al „tribului” în modernism și, pe de altă parte, de articulare într-un tratat de energie realistă în post-modernism. Ceea ce ne interesează e literaritatea din perspectiva celor două ipoteze de lucru mai sus mentionațe și anume a capacității reflexivității și tranzitivității de a comunica, din punctul de vedere al valenței de semnificare a celor două funcții ale limbajului poetic, una către cealaltă. Revenind la influența spiritului epocii asupra evoluției în sine a limbajului, la cuvântul cheie de negare a convenției și a normei prestabilite, aceasta - infulența - nu este straină de filosofia timpului. În fenomenologia husserliană conștiința ca intenționalitate „se transcende” în direcția obiectului său și trebuie să fie „umplută” de „multitudinea de fațete ale acelui obiect”. Realitatea fiind nu negată ci pusă între paranteze, conștiința, dincolo de reacția vitală sau instinctivă, devine capabilă de o nouă viziune a originalului. Conștiința intențională traiește fenomenele ca fiind uitate și le dă sens în ea însăși. Realitatea lumii poate fi pusă între paranteze, realitatea conștiinței intenționale nu, iar experiența nu epuizează ființa lucrului. Aici Husserl întâlnește gândirea științifică și arta modernității în aceea că în ele nu există o coerență sigură. Fenomenologia modernă nu numai că pune între paranteze realitatea coerenței și convenției clasice, ea o face să sară în aer, bunăoară Picasso nu accepta ca lumea exterioară să îi impună anumite imperative. „Imperativul” este de fiecare dată nou sau arbitrar iar sarcina pictorului este să-l facă necesar prin execuția acelei opere. „Un proces aproape demiurgic, unde omul refuză să primească un dat, unde el se construiește solitar și unde trebuie, apoi, să cedeze locul altuia. El nu recunoaște decât într-un mod cu totul aparte realitatea lumii înconjurătoare descompunând-o într-un număr infinit de aspecte succesive, fragmentare, încât este obligat să o reconstruiască după imperativul său lăuntric, fară să o desăvârșască vreodată. Toate acestea se ancorează și în fenomenologia lui Husserl” (cf. Jeanne Hersch: Mirarea filozofică, Humanitas, 2006, trad. Drăgan Vasile). Regăsim în aceste repere atât amprenta fragmentaristă și presiunea sistemului metafizic prin cultivarea inefabilului în contradicție cu strictețea regulilor clasice caracteristică modernismului, cât și amprenta imperativului lăuntric specifică postmodernismului. Punând în paranteză cuvintele, Nichita Stănescu realizează o priză cu semantica originară prin identificarea obiectului cu conștiința intențională în care experiența nu epuizează ființa lucrului. În loc să aibă o reacție vitală sau instinctivă prin cuvânt, conștiința poetică devine capabilă de o nouă viziune originară prin necuvânt. Metafora se estompează, intră într-un depozit secret, corporalitatea dispare refăcând ființa primară, unitatea primară prin care circulă sevele genezei. „Eu am trecut prin el/ El a trecut prin mine/ Eu am rămas un pom singur/ El/ Un om singur” (Necuvintele, 1969). Observăm cum experiența nu epuizează ființa lucrului. Comunicarea se face prin sugestie într-un spațiu tensionat al poemului, cuvântul nu mai semnifică obiectul, ci este obiectul însuși, metafora se află într-un depozit secret, inversarea codului lingvistic este un imperativ lăuntric la care poetul trudește precum un demiurg modern, o fenomenologie a spiritului. Un alt fenomen prezent în literatură dar ocultând-o, prin ocultarea în special a lirismului fie el abstract, fie grav inefabil este autenticismul, negarea artei dintr-o perspectivă vitalistă. Adrian Marino în Dicționar de idei literare, Ed. Eminescu, 1973, caracterizează 1546 fenomenul astfel: „Ori de câte ori viața este proclamată superioară artei, trăirea vieții superioară contemplării vieții, ideea de literatură decade, suferă o inevitabilă eclipsa. Conceptul de viață aplicat literaturii a fost și ramâne destul de nebulos. Ceea ce n-a împiedicat să se bucure de un incomparabil prestigiu de un întreg lirism existențial, al cărui patron este, fără îndoiala, J.J. Rousseau: La lettre tue et l'esprit vivifie (Emile, L.III). Formulă regăsită și în Faust: „Teoria este cenușie, arborele vieții verde''. Adrian Marino consideră această concepție mefistofelică, marcată de germeni distructivi: „blazare, pesimism antilivresc, impuls al negației, cult al trăirii efemere, cu prelungiri în totalitatea atitudinilor și manifestărilor vitaliste moderne, radicalizate de întreaga anvangardă. Exaltarea până la paroxism a valorilor vitale o caracterizează din plin: senzația, instinctul, inconștientul, visul, comuniunea cu viața, felii de viață, poezia străzii și multe alte asemenea vitaliste formează idei și teme din cele mai curente. Față de estetism, de trăirea vieții ca operă de artă, răstunarea este totală.” În planul evoluției cronologice - putem continua pe acest corolar - trăirea vieții ca viață în raport cu trăirea vieții ca artă, răsturnarea nu pare a fi chiar totală, la o analiză a materialului stratificat în timp am putea sesiza o literaritate pregnantă în avangarde și postmodernism și palid maladivă în realismul actualității marcat de descarcare metaforică și de depoetizare în favoarea realului și nu a poeziei. Punerea alături a unor poeme din prima enunțare cu cea din a doua ne-ar conduce mai nuanțat către acest rezultat. În condițiile în care metafora s-a estompat prin linearitate evolutivă în literatura europeană, iar arta postmodernă primește contribuții de la un detașament desantist gata să pună în articulații destul de ferme grotescul și atrocitatea realităților netransfigurate, ca centru de greutate al poeziei, o lipsă de frumusețe și grație se manifestă voit, prin existenta mai multor voci ce se conjugă, formând grupuri. Este vorba de un „mimesis” epurat de reguli și proporții precum o oglindă purtată de-a lungul drumului, cu un stil sec, de cod cilvil sau de jurnal al tribunalelor, un refuz al semnului metaforic și al frumosului ca formă mentis, sedimentat prea multe secole în arte în general. O căutare a grotescului ca instrumentare a realului, programată - dincolo de enunțuri ale esteticii urâtului ce par inocente - se manifestă acum și este asimilată controversat de cititori și de critică, din nevoia de rectificare artistică a universului, paradoxal, tocmai prin demonstrația realului ca element de biosferă pentru genul liric. Se pare însă că o substanța de humus existențial hrănește fundamental solul poeziei, acolo unde este și transfigurare și filtrare a realității, elemente derivate din pachetul postmodern. Această actualitate cunoscând dereglarea tuturor simțurilor în care au fost decantate multe otrăvuri ce se pot origina departe în spațiul poetic, în revoltele lui Rimbaud, această poezie care dezvăluie experiența biografiilor traumatizate, a unei realități dezintegrate ce aneantizează eul poetic, propune de fapt în mod paradoxal, - fie că e vorba de un derivat imediat al urâtului, fie de unul elaborat - o treaptă de ființare de o oarecare eficiență și reflexivitate. Suntem evident departe de lirismul îndrăzneț al depoetizării prin real al lui Nichita Stănescu, și totuși aproape, ca element al aceluiași arbore, a cărui creștere se hrănește din influențe. Pentru ceea ce soliditatea lirismului existențial din poezia stănesciană sau din grupul postmodern semnifică, soliditate ce se hrănește din capacitatea de semnalizare și de comunicare osmotică a tranzitivității și a reflexivității limbajului poetic prezentată în introducere, - valența de semnificare ce se mai bazează încă pe metaforă - trebuie luată în considerare și tendința literaturii de a regăsi și de a-și apăra esența prin epifenomen, concept 1547 ce se conjugă armonic atât cu ipoteza valenței de semnificare reciprocă a funcției reflexive și tranzitive, cât și cu dialectica negării și, succesiv, a regăsirii reperelor pierdute. De aici, poate, dialogul ironic cu trecutul și nu negarea lui la postmoderniști, întru păstrarea unei chintesențe, a literarității în urma depoetizării. La postmoderniști se configurează un impuls al negației dar metafora subzistă în forme palide, metafora inclusă, iar implicitul mai trimite semnale depărtate către explicitul semantic. De observat metafora inclusă la Romulus Bucur: „Singurătatea mea asfaltată /pe care mirosul de cauciuc ars/rulează cu viteza maxima admisa (mirosul de cauciuc ars poate fi considerat trecerea inexorabilă a timpului); sau în atmosfera antiromantică cultivată de Simona Popescu, metafora oscilează între cea cognitivă și cea inclusă, un gen de metaforă care trimite de departe semnalizări din implicitul semantic către explicitul semantic, apropiind discursul de realismul ontologic: „Prietenii mei dansează cu zel/goluri și plinuri/vase de sticlă găurite/chipurile lor măști/de ghips și de sfoară vopsite mereu în alte lumini/embrioane pulsând în învelișul muzicii”. (măștile de ghips și de sfoară vopsite mereu în alte lumini pot fi considerate drept metafora unei identități umane mereu schimbate). Tot la această autoare, în ampla metaforă a xilofonului care este copilăria trăind într-un depozit secret al memoriei, pulsează departele cu semnale din implicitul semantic către explicitul prezentului. Este aceasta o regăsire și o conservare a chintesenței, o înclinație a semnului literar de a-și apăra esența. În acest punct, fenomenul intră într-o oarecare contradicție cu ideea promovată de Gheorghe Crăciun potrivit căreia tangența cu logosul primordial în rostirea poetică ar fi o coborâre în zona primitivă a poeziei (Gh. Crăciun,Aisbergul,cap. Transitiv si reflexiv. Pg.116). Tendința literarității este de a-și regăsi și apăra esența, impulsul de negare și cel succesiv de regăsire a liricului țin - spune A. Marino -„de rezistența artei literare la orice forme de alterare și alienare.” Lipsa transfigurării, deficitul de transfigurare al realității generează nu numai un deficit metaforic ci și o apropriere de referențialitatea nudă, un realism fie liber asumat - în actualitate de exemplu - fie unul de sorginte impusă, ideologică - în istorie - o deconservare a lirismului, o risipire a lirismului, fenomen situat la antipodul ideei de păstrare a substanței lirice. Se desprind trei componente ale evoluției în sine: A) reformularea lirismului și resurecția metaforei după prolectcultism; B) estomparea latentă în realismul ontologic și cultivarea metaforei incluse în postmodernism; C) declinul manifest al lirismului și descărcarea metaforică în prolectcultism și, deopotrivă, în realismul liber asumat al actualității. Deși complet diferite, demetaforizarea și deliteraturizarea reprezintă un element comun. In cartea sa „Poezia neomodernistă”, Iulian Boldea menționează unele caracteristici ale proletcultismului „discurs declarativ, epicizant, reprezentări tautologice ale unor aspecte ale lumii noi, festiviste, din care afectele, universul interior, trăirile autentice lipseau cu desăvârșire”, cf. cu Iulian Boldea, Poezia neomodernistă, Ed. Aula, 2005. Emergența este una cu semn schimbat, realiștii de azi amintind de congruența eu-semn-lume, aproape în mod pregramatic, prin exasperearea în fața vieții cotidiene. Pe de altă parte valoarea estetică glisează în plan secund, în favoarea unei realități agresive, demonizate. Realismul actualității cultivă demonismul cu un fel de intenție subînțeleasă de corectare a moravurilor. Un fenomen de acoperire a liricului printr-o obsesie a realului impregnat de o persistență a mizeriei materiale și, deopotrivă morale, o poezie ce se hrănește nu atât din real cât din segmentul degradat al acesteia. Ceea ce apropie cele două realisme este ocultarea atât a metaforei, cât și a lirismului. 1548 Din această perspectivă, ocultarea parțială a metaforei în postmodernism conturează mai clar menținerea în cadrele poeticității și cultivarea unui anume tip de metaforă parțială pe care am denumit-o inclusă la autorii citați, metaforă care, la rândul ei, aduce în discuție ipoteza de lucru nr.1, aceea de corespondență a celor două funcții ale limbajului poetic și nu disocierea lor. Dar dacă în spațiul românesc de exemplu declinul metaforei ține mai mult de un strigăt surd al poetului în relația lui de contemplare a unui segment degradat al realului pe care nu îl poate ignora, într-o perspectivă mai largă, ideea de criză a literarității se conjugă cu aspecte ce țin de apariția organică a antipoeticului determinată de o anume epuizare și sedimentare a frumosului ce se cere a fi reîncărcat pozitiv prin demetaforizare, de opacizarea semnului literar în hermetism și, deopotrivă, de fenomenul dispersării operei vii în ceea ce generic a fost numit de către Barthes opera de hârtie, scriitura. Tot Barthes observă ocultarea literarității prin presiunea sistemului științific. Într-un eseu intitulat „De la știință la literatură” din 1967, Barthes afirma că știința și literatura sunt deopotrivă discursuri, dar se opun în măsura în care știința face din limbaj un instrument neutru și transparent, în timp ce literatura îl asumă ca însăși ființa ei. Structuralismul, continua Barthes, este sfâșiat între dorința de a deveni o știință și aceea de a fi o scriitură. „O știință a literaturii nu poate fi decît lingvistică a discursului” conturând un element cardinal în mișcarea de idei din contemporaneitate, aceea a ieșirii literaturii din matca tradițională semantico-filozofică pentru a intra în pluridimensionalitatea lingvistică. Jocul de oglinzi opace autor-scriptor, literatură-scriitură vizează, după mulți comentatori evoluția în sine, după alții, mai puțini, vizează actantul principal al literaturii, ținta barthesiană și structuralistă în general, fiind după profesorul american Toma Pavel, „subiectul transcedental”. În ce masură stilul subzistă și mai există în câmpul vizual al subiectului transcedental sau al scriptorului realizator de scriitură, odată cu dispersarea și moartea literaturii înseși? Un posibil raspuns ar fi: 1.subzistă pe fondul crizelor polemice teoretice, dar și existentiale, în ciuda fie a opacizării, fie a metamorfozelor produse de „efectul de real”, fie a voinței de sorginte avangardist - ideologice de a rectifica artistic universul - 2. prin transgresarea osmotică și nu dicotomică a funcțiilor limbajului, într-o universalie, 3. metafora inclusă. * Bibliografie Barthes Roland, La mort de l'auteur. Oeuvres completes, Marty, Ed. Seuil,1994. Boldea Iulia, Poezia neomodernistă, Ed. Aula, Brașov, 2005. Andre Lagarde, Laurent Michard, XXe siecle - Anthologie et histoire litteraire Ed. Bordas mise a jour et augmentee 1900 - 1991, Maurice Blanchot, essai La part du feu. Crăciun Gheorghe, Aisbergul poeziei moderne, Ed. Paralela 45, Pitești,2002. Hersch Jeanne, Mirarea filozofică, Humanitas , 2006,traducere Drăgan Vasile. Marino Adrian, Dicționar de idei literare , Ed. Eminescu,1973. Pavel Toma, Structuralismul ca miraj științific, după Ovidiu Verdeș în Teorie literară contemporană, Ed. Univ. din București, 2008. Vianu Tudor, Arta prozatorilor români, Ed. Eminescu, Buc., 1973 1549 VIRGII FRUNZĂ TEORIA COMUNICĂRII DIDACTICE OVIDIUS UNIVERSITY PRESS CONSTANTA Introducere Existența în general și activitatea umană în special, cu toate determinările și obiectivările lor, cu greu ar putea fi concepute în afara comunicării pentru că, în permanență, se realizează schimburi de informații, de păreri, se etalează atitudini sau luări de poziție, toate conferind individului uman o dimensiune cu totul aparte și un statut special și anume acela de „1‘homme communicant” cum foarte bine demonstrează un autor contemporan într-o lucrare a sa apărută în 1986. Pe de altă parte, nu trebuie limitată comunicarea numai la existența și activitatea omului, pentru că așa cum se cunoaște și cum o dovedesc nenumăratele lucrări de specialitate, acest proces marchează și existența altor ființe, existând dovezi certe că și animalele, păsările și chiar insectele posedă modalități de comunicare, este adevărat, prin coduri care sunt destul de diferite de ale omului. De exemplu, cele mai utilizate coduri în comunicarea animală sunt reprezentate de sunete, mirosuri, culori, mișcări etc. întâlnite parțial și în comunicarea umană dar, evident, la valori total deosebite și în contexte, de multe ori, diferite. Ceea ce poate șoca însă în compararea celor două procese la scara animală și la cea umană este legat, după părerea noastră, nu atât de perfecționarea modalităților de realizare (la om acestea au atins un nivel extrem de elaborat), câl mai ales în ceea ce privește efectele sau consecințele comunicării. Mai concret spus, se poate afirma că, în cazul comunicării animale, consecințele pot fi dramatice când aceasta nu se realizează sau când se efectuează defectuos pentru că, de respectiva comunicare depind alte procese cum sunt hrănirea, reproducerea, semnalarea unor pericole potențiale existând cazuri când, comunicarea ineficientă, poate determina extincția fizică. La om, însă, consecințele nu par atât de nefaste. 1 exceptând, poate, unele contexte apărute în cazul conflictelor militare, al lucrului în condiții deosebite cum ar fi activitatea desfășurată în mine, pe platforme maritime, pe aeroporturi etc., când o comunicare defectuoasă se poate solda cu consecințe imprevizibile. De cele mai multe ori însă, la nivelul comunicării umane, deficiențele sau blocajele ivite, chiar dacă nu se soldează cu efecte dramatice, creează probleme în desfășurarea anumitor activități, în luarea anumitor decizii, în elaborarea unor planuri sau strategii pe termen mai lung sau mai scurt, în prevenirea sau în rezolvarea anumitor conflicte, în realizarea consensului pe o anumită temă sau problemă etc. Revenind acum la specificitatea comunicării umane se poate afirma, fără teama de a greși, că respectivul proces a dobândit, cel puțin în ultimele decenii, dimensiuni nebănuite dacă se au în vedere multiplele interacțiuni în care este implicat individul contemporan - este adevărat -, mijlocite de cele mai multe ori și de instrumente și echipamente care se constituie în factori facilitatori ai comunicării. Progresele imense făcute în domeniul comunicării nu obiectivează însă numai invenții sau inovații care pot să ușureze desfășurarea optimă a procesului ci, obiectiveză credința, chiar teza că, perfecționarea continuă a acestuia, constituie o premisă sui generis a progresului în general, indiferent de obiectivările acesteia în știință, tehnologie, cultură și artă, activitate economică, învățământ, sport, sănătate. Tocmai datorită importanței pe care a dobândit-o comunicarea se și afirmă, de multe ori că, cel mai puternic nu este cel care dispune de resurse și bani ci acela care comunică mai ușor și mai eficient. Abordarea comunicării într-un viitor mai apropiat sau mai îndepărtat ar putea prefigura transgresarea ei de la nivelul planetar, perimetru la care se realizează maximal doar în acest moment, existând șanse ca în următoarele decenii sau secole, respectivul proces să dobândească dimensiuni interplanetare sau chiar 2 intergalactice. Până atunci, însă, studiul comunicării și educarea acesteia vor trebui să facă progrese considerabile pentru că, la ora actuală, în pofida progreselor făcute în studierea procesului ca atare din cele mai diverse perspective și cu aportul multor discipline, nu s-au făcut și pașii corespunzători, din perspectivă pur educațională ca într-adevăr, comunicarea să se realizeze la cote de eficiență și productivitate maximă. Acesta este și motivul pentru care, o autoritate științifică precum T. Slama - Cazacu (1999, p.422) se întreabă, „ce se învață în școală, în universități, despre comunicare, așa încât fenomenul să fie cunoscut în componentele lui și în modul lui de funcționare”, care trebuie privită nu dintr-o perspectivă pur evaluativă ci, mai ales, din dorința vădită de a sensibiliza instituțiile de formare referitoare la problema eficientizării comunicării. Există astfel riscul și pericolul de a se crea un decalaj sau un ecart prea mare între progresele înregistrate în studiul comunicării sau în cercetarea acesteia ca proces și ca produs și planul concret, acționai de manifestare și de producere a ei în contexte cât mai variate. Perfecționarea neîntreruptă a comunicării poate fi justificată și demonstrată, cu argumente ce țin de importanța și de scopurile acesteia, fie că raportările se fac la nivelul individului ca entitate separată, fie că se vizează grupul ca grupare de indivizi sau chiar societatea în ansamblul sau în globalitatea ei. încercând o inventariere a principalelor scopuri atribuite comunicării J. A. De Vito (1988, pp.12-14) consideră că printre cele mai importante ar putea fi enumerate: a) descoperirea personală (în interacțiunea cu alte persoane reușim să le cunoaștem și pe acestea, dar și pe noi înșine și în final să ne autoevaluăm mai exact); 3 b) descoperirea lumii externe (prin intermediul comunicării se obțin informații despre obiectele și lucrurile lumii exterioare, și în general despre semnificația și rostul acestora); c) stabilirea relațiilor cu sens (prin comunicare există posibilitatea de a stabili relații strânse cu alții în virtutea plăcerii pe care o oferă această oportunitate); d) schimbarea atitudinilor și comportamentelor (proces care nu se poate realiza în afara comunicării cu respectarea strictă a mecanismului care stă la baza acestui tip de achiziție și în care excelează mai ales prin eficiență și rapiditate mijloacele de comunicare în masă adică televizorul, radioul, presa); e) joc și distracții (în sensul că prin comunicare individul poate beneficia de momente de destindere și relaxare, de organizare mai plăcută a loisirului etc.) ■ Căutând și alte argumente care să demonstreze importanța comunicării, se pot decela incidente ale acesteia atât în ceea ce îl privește pe individ, cât și în privința grupului sau organizației din care acesta face parte. în consecință, dacă se surprinde importanța comunicării la nivelul individului, printre cele mai detașabile argumente pot fi menționate și reținute, tocmai prin pregnanța și relevanța lor următoarele aspecte: - comunicarea este în primul rând importantă pentru realizarea unor „interacțiuni cotidiene” cum la denumește E. Goffman (1973) pe care indivizii le realizează în mod deliberat, deci în urma unei intenționalități explicite sau numai întâmplător dar, care au toate ca numitor comun, comunicarea realizată într-o multitudine de ipostaze; - comunicarea este importantă în obținerea anumitor informații, fie că acestea redau parametri ai mediului înconjurător, fie solicitări din partea acestuia 4 interesante pentru individ tocmai în vederea reglării comportamentelor astfel încât adaptarea să se facă în mod gradual și fără dificultăți; - comunicarea este implicată maximal în dobândirea sistematică < cunoștințelor ce provin din cele mai diverse domenii ale cunoașterii, plenai realizată în procesul de instruire, a cărui eficiență este dependentă de nivelul și de parametrii la care se realizează comunicarea; - comunicarea este vitală în procesul muncii pentru că, unele aspecte ce țin de planificarea activității, de luarea unor decizii importante, de executare! comenzilor, de sincronizarea acțiunilor etc., nu pot fi concepute în afara une comunicări eficiente și rapide; - comunicarea poate avea, printre altele, și un rol terapeutic mai ales îr cazul unor situații limită sau stresante pentru individ caz în care, prin amintitu proces el își poate descărca energia acumulată - mai ales prin confesiune -redobândind astfel starea de echilibru și de confort psihic, stări absolut necesare îr realizarea unor sarcini sau în desfășurarea unei activități în condiții de siguranță și de eficiență. Aceasta este și rațiunea pentru care unii autori îi atribuie limbajului printre altele și funcția „cathartică”, grație căreia individul ajunge la c detensionare și la o reechilibrare care-i redau pofta de viață și buna dispoziție. Transgresând acum planul individual, se poate releva, după cuir aminteam anterior, importanță comunicării și la nivelul grupului, respectiv a. organizației din care individul face parte. La acest nivel de analiză se poate aprecit că direcțiile în care comunicarea se soldează cu consecințe de un fel sau altul suni următoarele: • comunicarea este implicată în formarea (structurarea) și funcționarei grupurilor ușor putându-se anticipa că de buna funcționare t comunicării vor depinde multe aspecte ce caracterizează ș; diferențiază grupurile cum sunt gradul de coeziune, promptitudine! 5 în luarea deciziilor care vizează viața grupului și evoluția acestuia în timp, facilitarea proceselor de percepție și de evaluare reciprocă, rezolvarea conflictelor apărute care perturbă activitatea și care pot amenința destructurarea grupului, modul de cooperare și de colaborare între membrii grupului. Tocmai din această cauză este necesar ca persoanele care au competențe și responsabilități în activitatea cu grupuri să depună eforturi ca la nivelul acestor formațiuni comunicarea să se realizeze în condiții de eficiență optimă; • comunicarea este necesară și la nivelul organizației pentru a contribui la buna funcționare a acesteia și la fluidizarea fluxurilor informaționale, fie că este vorba de circuitul compartiment de conducere și celelalte segmente ale organizației, fie că este vorba de circuitul realizat la nivelul diverselor paliere care se constituie în entități distincte la nivelul întregii structuri. Altfel spus, o comunicare eficientă pe verticală va facilita formarea unor reprezentări corecte a membrilor organizației în legătură cu obiectivele și prioritățile pe care le promovează conducerea la nivelul organizației în timp ce, o bună comunicare pe orizontală are menirea să sincronizeze eforturile tuturor compartimentelor astfel încât obiectivele să fie atinse la timpul stabilit și cu resursele planificate. Dimpotrivă, o comunicare defectuoasă se poate solda cu distorsionarea și interpretarea mesajelor, cu toate consecințele ce decurg din acest fenomen, pe de o parte iar, pe de altă parte, cu tendința unor compartimente de a se segrega în cadrul organizației și de a forma entități autonome promovând demersuri care sunt disonante și neînscrise pe linia celor promovate de conducere cu 6 consecințe, de asemenea foarte imprevizibile. Conștientizându-se importanța comunicării pentru buna funcționare a organizației, este absolut necesar ca, în funcție de specificul și mărimea acesteia, să se creeze toate facilitățile pentru ca procesul de comunicare să se realizeze multidirecțional, într-un timp optim și cu distorsionări minime ; • în sfârșit, importanța comunicării se poate surprinde și la nivelul întregii societăți ca structură compozită, în cadrul căreia pot coabita etnii diferite alături de o populație majoritară, clase sociale diferite care se diferențiază nu numai după statut social, venituri materiale etc. ci și după obiective care de multe ori pun în pericol consensul social și, ca o urmare firească, buna funcționare a societății având drept rezultantă asigurarea unui progres continuu. Buna funcționare a comunicării la acest nivel poate facilita cunoașterea mai bună a problemelor, a expectanțelor, a demersurilor specifice fiecărui grup social, poate la fel ocaziona și ușura formarea unor reprezentări colective care să fie foarte asemănătoare când acestea vizează problemele cele mai stringente ce caracterizează societatea într-un anumit moment al evoluției sale. Facilitând cunoașterea reciprocă, se asigură astfel conjugarea eforturilor individuale și colective extrem de necesare în stabilirea unor obiective, în rezolvarea unor conflicte, în depășirea unor obstacole, în armonizarea unor opțiuni, toate acestea determinând în final îmbunătățirea mecanismului de funcționare a societății. Dimpotrivă lipsa de comunicare, care de multe ori este etichetată a fi una de „transparență”, poate induce, de la caz la caz, perceperea eronată a unor fapte sociale, formarea unor reprezentări foarte diferite ale membrilor societății în 7 legătură cu fapte sau aspecte identice, ignorarea obstacolelor apărute, evaluarea eronată a unor evoluții, toate cu consecințe dintre cele mai nefavorabile pentru societate în ansamblul său. Dată fiind importanța comunicării atât pentru individ cât și pentru grupurile din care acesta face parte, este necesar ca respectivul proces să fie în primul rând cunoscut în dinamica și în desfășurarea sa, iar, ulterior, să se asigure condițiile și contextele cele mai favorabile pentru ca eficiența și productivitatea să se situeze la nivele maxime. 8 CAPITOLUL I CONCEPTE, TEORII, PARADIGME REFERITOARE LA COMUNICARE 1. Structura actului de comunicare. Realizarea actului de comunicare presupune existența unor elemente indispensabile cât și o relație specifică între acestea astfel încât informația să se realizeze dintr-o direcție în alta în mod satisfăcător. O schemă chiar simplificată pe care o redăm în continuare cuprinde următoarele elemente: a) emițătorul; b) receptorul; c) canalul de comunicare; d) codul; e) repertoriile comunicatorilor; f) feed-back-ul; g) contextul în care se realizează comunicarea; h) zgomotele care sunt asociate nu de puține ori perturbând sau distorsionând calitatea mesajelor; 9 i) mesajul care condensează conținutul informațional și care se poate obiectiva în enunțuri de o anumită factură, fie că este vorba de natura acestuia, fie de forma sub care este exprimat. Fig. 1 Structura actului de comunicare după W. Meyer-Eppler 1963 a) Emițătorul sau sursa cum este definit în unele lucrări despre comunicare sau în unele de psihologie socială este instanța de la care pleacă informația, și care, bineînțeles, se diferențiază de celelalte elemente ale actului prin câteva particularități. 10 Referitor la aceasta, facem mențiunea că actul de comunicare nu se înscrie în zona gratuității și că întotdeauna se realizează în virtutea unei intenții de comunicare, în sensul că emițătorul sau sursa dorește să transmită un anumit conținut informațional, motivele acestui comportament putând fi destul de diferite dar, cele mai frecvente, sunt cele legate de onorarea unor solicitări venite din partea partenerului de dialog, legate de exprimarea unor opinii sau puncte de vedere în legătură cu o temă, un subiect, o problemă și, din intenția emițătorului de a forma sau eventual de a schimba o opinie partenerului sau auditorului în fața căruia emițătorului își exercită rolul. O altă distincție reperată la nivelul emițătorului o reprezintă intenția de semnificare, în virtutea căreia, acesta dorește ca mesajului transmis receptorului să i se confere aceeași semnificație ca aceea atribuită inițial sau, dacă nu este foarte posibil, măcar una destul de apropiată pentru a se evita fenomenul de disonanță. Onorarea rolului de emițător presupune, cu necesitate, efectuarea unor operații menite să obiectiveze intențiile în mesaje care, la rândul lor, iau forma enunțurilor, lucru destul de laborios care, se derulează multifazic, etapizat deși, de cele mai multe ori, în procesul de emitere nu se conștientizează această ierarhizare a momentelor care e percepută mai mult ca o simultaneitate. Conștientizând faptul că procesul de emitere a mesajelor este mult mai complex decât se crede și că acesta nu se poate realiza sub semnul simultaneității, unii autori, (T. Slama - Cazacu, op. cit., p. 107) au decelat existența mai multor etape care se ierarhizează în următoarea configurație: Starea psihică (constatare a unui fapt etc.) 1 I. Intenția de comunicare + semnificare. II. Prelucrarea „materialului”, plan general pentru exprimare. 11 III. a) Folosirea „uneltelor” - analizarea ansamblului, selectarea componentelor expresive. b) Folosirea uneltelor - organizarea într-un întreg pe plan interior. c) Folosirea uneltelor - desfășurarea în exterior, secvențial. Dată fiind procesualitatea specifică actului de emitere a mesajelor, ușor se poate deduce că exprimarea în sine, obiectivată în cuvinte, propoziții și fraze, nu reprezintă decât momentul final, pregătit și anticipat prin alte demersuri, fie că este vorba de operații ale gândirii (analize, sinteze, abstractizări, generalizări), de selectarea cuvintelor, de ordonarea acestora în structuri mai cuprinzătoare. Complexitatea acestor operații, cât și timpul foarte scurt alocat desfășurării lor, creează, nu de puține ori, probleme emițătorului în transmiterea mesajelor unele putând lua chiar forma unor obstacole în comunicare cu efecte negative asupra desfășurării întregului proces. b) Receptorul, la rândul său, reprezintă destinația spre care se îndreaptă mesajele transmise de emițător care are rolul de a le capta și de a le acorda semnificația cuvenită. Deși, aparent, sarcina receptorului în actul de comunicare pare mai ușoară decât cea a emițătorului, în realitate, există o serie de similarități între activitățile (este vorba de activități de natură intelectuală, cognitivă) desfășurate la nivelul celor doi locutori. Mai întâi trebuie făcută precizarea că receptarea nu se reduce la simplă percepție auditivă a mesajelor, aceasta reprezentând, în fapt, numai prima fază sau prima etapă, urmată secvențial de reactivarea unor cunoștințe și informații aflate în relații corelative cu cele incluse în structura mesajelor urmând ca, ulterior, să se acorde semnificație enunțurilor transmise de emițător. Pe de altă parte, dacă emițătorul se distinge prin intenția de comunicare și prin cea de semnificare, la nivelul receptorului trebuie să se întâlnească o stare 12 de activistn în sensul că, aceasta nu trebuie să recepteze mesajele în mod pasiv ci, cu o motivație crescută pentru conținutul vehiculat în mesaje. în lipsa celor două elemente esențiale este greu de crezut că actul comunicării se desfășoară în condiții optime și că rezultatele se vor situa la nivelul așteptărilor. Atribuirea de semnificații mesajelor primite de receptor reprezintă iarăși un moment important în procesualitatea și în economia generală a receptării. La modul general, ar trebui ca mesajelor primite să li se acorde aceeași semnificație cu cea anticipată de către emițător dar, există posibilitatea creării unui ecart între semnificațiile atribuite de cei doi comunicatori, diferențe explicate în primul rând prin aspectele de disimilaritate care îi diferențiază. în analiza modului în care receptorul acordă semnificație mesajelor primite de la emițător ar putea fi identificate trei situații sau ipostaze după cum urmează: • Prima ipostază ar fi cea în care receptorul acordă mesajelor aceeași semnificație cu cea conferită de emițător lucru explicabil, ori prin similaritatea maximă existentă între cei doi, ori prin faptul că receptorul i-a „ghicit” intențiile emițătorului, conformându-se oarecum expectanțelor acestuia; • A doua situație ar fi cea în care semnificația conferită de receptor este destul de diferită dar, nu atât de contrară sau opusă, încât între cele două semnificații să nu mai existe elemente de similaritate; • în sfârșit, în al treilea caz, s-ar putea ca semnificația atribuită de receptor mesajelor primite de la sursă să fie atât de diferită, încât se poate spune că efectiv, receptorul a reinterpretat intențiile emițătorului, formându-și o părere diametral opusă față de o situație, problemă sau aspect al realității. 13 Tocmai datorită faptului că toate cele trei situații pot fi întâlnite în desfășurarea comunicării cotidiene este și indicat ca emițătorul să cunoască bine receptorul, fie că este vorba de dimensiunea cognitivă, fie de cea afectiv-motivațională, pentru ca mesajele transmise să fie adaptate acestor particularități de personalitate și în final să fie interpretate conform intențiilor celui dintâi. c) Canalul de comunicare, sau „canalul fizic”, cum mai este denumit de către unii autori, este reprezentat de aerul care face posibil transmiterea mesajelor prin intermediul undelor sonore și la nivelul căruia pot apărea unele zgomote cu consecințe negative asupra modului de desfășurare a procesului de comunicare . d) Codul, unul din elementele esențiale ale actului de comunicare, este reprezentat de sistemul de semne comun atât emițătorului cât și receptorului care face posibil schimbul de mesaje. In cazul comunicării verbale codul îl reprezintă limba care include nu numai cuvintele ci și regulile care reglementează modul de combinare a acestora cu facilitățile și restricțiile pe care le prescrie. Limba reprezintă o realitate extraindividuală pe care, individul, la naștere, o găsește gata constituită și pe care o învață progresiv, ca urmare a influențelor exercitate asupra lui, ajungându-se astfel la limbaj care nu reprezintă altceva decât un mod particular de utilizare a limbii. în timp ce limba aparține unei întregi comunități, putându-se aprecia evoluțiile sale atât într-un spațiu determinat cât și într-un timp istoric, limbajul, ca activitate psihică, rămâne predominant circumscris demersurilor individuale ceea ce și explică marea diversitate interindividuală între persoanele care utilizează aceeași limbă. Problema congruenței de cod se pune și în cazul în care sistemul de semne nu îl reprezintă cuvintele cum se întâmplă atunci când se comunică prin 14 gesturi sau prin intermediul alfabetului morse. Cu siguranță, dacă procesul comunicării a făcut progrese în mai multe privințe, nu este exclus ca altele să se concretizeze în elaborarea unor coduri total diferite față de cele cunoscute și utilizate acum mai sofisticate, mai ingenioase care pot performa în final întregul proces de comunicare. e) Repertoriile comunicatorilor reprezintă concretizări ale codului la nivel individual desemnând în esență bogăția de semne pe care o poate utiliza comunicatorul în interacțiunile sale cu alți parteneri de comunicare. Fiind de la sine înțeles că, între repertoriile comunicatorilor există diferențe, condiția impusă de desfășurarea procesului comunicativ vizează existența unor elemente comune în repertorii, a unor elemente de similaritate care să facă posibile schimburile informaționale. Intersectarea celor două repertorii (al emițătorului și al receptorului) delimitează o bandă comună care indică gradul de similaritate, sau de apropiere între cei doi parteneri putându-se deduce că, cu cât banda este mai extinsă cu atât asemănarea este mai evidentă, și cu cât ea este mai restrânsă, cu atât diferențele vor fi mai accentuate și, drept urmare, comunicarea se va realiza în condiții dificile. f) Mesajul constituie elementul care condensează informațiile ce sunt vehiculate de la emițător la receptor și ai căror parametri influențează desfășurarea procesului de comunicare, motiv pentru care, analiza lui poate fi făcută sub mai multe aspecte cum sunt încărcătura informațională, natura informațiilor încorporate, forma în care este enunțat etc. Datorită rolului avut în comunicare, mesajul a polarizat investigații realizate din perspectiva mai multor discipline cum sunt lingvistica, sociologia, psihologia, pedagogia, fiecare dintre științele amintite urmărind aspecte ce ameliorează comunicarea la nivelul propriului domeniu de activitate. 15 Chiar dacă unele discipline vizează prioritar anumite aspecte ale mesajului, există și elemente circumscrise acestuia care trezesc un interes comun cum se întâmplă în cazul redundanței sau al naturii informației transmise. Nu în ultimul rând, mesajul și-a relevat importanța în perimetrul persuasiunii sau mai exact în mecanismul de formare și de schimbare a atitudinii, motiv pentru care a fost frecvent analizat mai ales din perspectiva naturii conținutului vehiculat de către unii reprezentanți de frunte ai psihologiei sociale, precum, C. Hovland, E. Katz, J.N. Kapferer. g) Feed-back-ul poate fi etichetat ca un element cu rol reglator în comunicare aspect extrem de important deoarece, simpla emitere a mesajelor, nu este suficientă pentru a realiza o comunicare în condiții de eficiență; altfel spus, mesajele sunt receptate într-un anume fel de către receptor, stârnesc un anumit ecou și implicit reacții specifice, obiectivate în comportamente, aspecte de care emițătorul trebuie să țină seamă pe parcursul întregului proces comunicațional Primind informații prin intermediul feed-back-uhii în legătură cu efectele mesajelor sale la destinatar, receptorul poate aduce corecții astfel încât, de la un moment la altul, comunicarea să câștige în calitate și în eficiență. Dimpotrivă, lipsa feed-back-ului va lateraliza comunicarea astfel, încât fluxurile devin unidirecționale, (numai dinspre emițător spre receptor) neoferindu-i primului șansa să constate efectele mesajelor la nivelul celui care le receptează. Pot apărea astfel neînțelegeri la nivelul receptorului, disonanțe, distorsionări ale mesajelor, toate cu efecte extrem de negative asupra derulării întregului proces. Ca și în cazul celorlalte elemente ale actului de comunicare și în privința feed-back-u\\s\ există preocupări de tipologizare pe de o parte, iar, pe de altă parte, de identificare și precizare a contextelor specifice în care se poate folosi un anumit tip de feed-back, lucru extrem de important mai ales din perspectiva practicienilor fie ei institutori, profesori, animatori în educație. 16 h) Zgomotul nu poate fi ignorat și eludat după părerea noastră din schema actului de comunicare chiar și dintr-un simplu motiv că respectivul proces nu se desfășoară „în vitro” astfel încât să nu existe surse care bruiază mai mult sau mai puțin emiterea și respectiv receptarea mesajelor. La modul concret, unele zgomote pot fi întâlnite la nivelul canalului fizic dar altele pot fi produse sau generate de înșiși actanții comunicării fără ca ei să conștientizeze acest fapt și fără să anticipeze că respectivele zgomote se constituie în obstacole reale ale comunicării, așa cum se va vedea când vom aborda această problemă. Conștientizarea rolului avut de zgomote în alterarea comunicării poate conduce inițial la identificarea acestora și implicit a cauzelor care le generează urmând ca, în faza imediat următoare, să se găsească soluții pentru eradicarea sau măcar pentru diminuarea incidenței lor asupra desfășurării procesului. De asemenea, dacă o parte din zgomote sunt produse de înșiși actanții comunicării,se poate acționa asupra acestora încât ei să și le asume și implicit să-și restructureze comportamentele de subiecți comunicatori astfel încât efectele perturbării sonore să devină nesemnificative în economia generală a procesului. i) Contextul este un element cheie al comunicării pentru că aceasta se desfășoară întotdeauna în cadre specifice, în împrejurări distincte care se repercutează inevitabil asupra desfășurării procesului, cât și asupra efectelor pe care acesta le determină. Putându-se constitui atât în factori facilitatori, cât și în bariere de restricționare, elementele contextului trebuie să fie bine cunoscute pentru a se putea interveni la nivelul unora cu scopul ca actul de comunicare să se desfășoare în condiții de normalitate. De asemenea, nu trebuie ignorat rolul aparte pe care îl are fiecare tip de context asupra comunicării și implicit genul de intervenții care pot fi operate la 17 nivelul fiecăruia pentru ca procesul comunicațional să fie facilitat și adus la parametri mai înalți de productivitate. în pofida importanței pe care o are contextul în structura generală a actului de comunicare nu putem aduce, în acest cadru enunțiativ, argumente suplimentare care să demonstreze în mai mare măsură rolul jucat de acesta în desfășurarea și fluidizarea procesului analizat. Această măsură recuperatorie va fi operată într-un alt capitol al lucrării în care contextul va beneficia de o tratare mai amănunțită în virtutea statutului de factor facilitator de natură lingvistică, implicat maximal în susținerea comunicării. Chiar prezentarea sumară a elementelor actului de comunicare conduce spre două concluzii care trebuie luate în considerare întotdeauna când se analizează procesul amintit: a) nu poate fi înțeles procesul de comunicare și de asemenea nu se poate realiza în condiții optime dacă nu se cunosc și nu se au în vedere particularitățile și caracteristicile fiecărui element în parte, luat ca entitate distinctă în cadrul respectivei structuri; orice necunoaștere sau ignorare a unor caracteristici intrinseci elementelor actului, poate avea consecințe nefaste, începând cu cele mai reduse (pierderi de informație, disconfort psihic, încercare de lateralizare a comunicării) și culminând cu cele mai grave concretizate în distorsionări de mesaje, apariția disonanței cognitive, întreruperea actului comunicativ; b) nu se poate realiza în condiții de optimalitate respectivul proces dacă nu se au în vedere interdependențele elementelor actului de comunicare apărute efectiv în cadrul desfășurării procesului, condiție necesară pentru că, în unele cazuri sau situații, interacțiunile pot fi benefice și productive pe când în altele dimpotrivă, pot fi generatoare de disfuncționalități. Cunoscându-se deci aceste legături potențiale, este posibil și chiar dezirabil, să se creeze oportunități astfel încât, elementele actului de comunicare să se susțină reciproc și eventual să-și 18 contracareze unele disfuncționalități care apar, inevitabil în anumite momente faze. 2. Modalități de abordare a comunicării. Constituindu-se într-c problemă de vastă complexitate, comunicarea ocazionează abordări aparținând unor discipline destul de diferite precum filozofia, cibernetica, lingvistica, psihologia, psiholingvistica, pedagogia, sociologia, biologia, fiecare dintre acestea însă tratând-o dintr-o altă perspectivă, propunând paradigme explicative specifice astfel încât respectivul proces se particularizează de la un domeniu la altul în funcție de specificul și determinările acestuia. Statutul acesta favorizează comunicarea ca perimetru investigativ facilitându-se posibilitatea tratării interdisciplinare astfel încât, o serie de aspecte ale procesului să fie abordate din perspectiva mai multor discipline. în esență, dacă există cum spunea L. D'Hainaut (1981), posibilitatea ca unele noțiuni sau principii să fie comune unui grup de discipline (autorul belgian le mai numea și „orientate”), este benefic ca în jurul acestora să fie derivate cunoștințe și informații provenind de la științele respective. Procedându-se astfel, un aspect sau un principiu al comunicării poate fi multiplu investigat din perspectiva mai multor discipline, exemplul cel mai elocvent constituindu-1 probabil principiul feed-back-ului, care poate fi analizat din perspectiva ciberneticii, psihologiei, pedagogiei, biologiei, obținându-se în finalul demersului o percepție mai clară și mai coerentă despre respectivul aspect fie că este vorba de înțelegerea specificității acestuia, fie de modalitățile în care poate fi utilizat mai eficient. Pe de altă parte, deși partajată de mai multe discipline, comunicarea ca problematică, rămâne eminamente de natură psihopedagogică, lucru demonstrabil atât prin relevarea specificității sale, cât și prin numărul mare de lucrări care i-au fost consacrate de către domeniul psihopedagogiei. Preeminența naturii 19 psihopedagogice a comunicării poate fi argumentată, în primul rând, prin faptul că procesul de instruire poate fi echivalat și cu un proces de comunicare, în cadrul căreia, schimburile dintre partenerii implicați (profesori și elevi) sunt destul de diferențiate și nereductibile la dimensiunea lor cognitivă, deși, într-o proporție semnificativă, în cadrul procesului, se vehiculează mai ales informații, cunoștințe, noțiuni, modele, raționamente etc., fără a se neglija însă și alte tipuri de conținuturi care vizează în speță diverse segmente ale personalității umane (afectivitate, motivație ș.a.). Alt argument, care poate susține predominanța naturii psihopedagogice a comunicării, provine chiar din specificul procesului instructiv-educativ, care are ca obiectiv fundamental și formarea la elevi a unor atitudini care să fie dezirabile și consonante cu evoluțiile și exigențele specifice societății în care se realizează acest gen de activitate. Dobândirea acestor achiziții însă, obiectivate în atitudini, concepții, sentimente nu este posibilă în afara procesului de persuasiune care, la rândul său, este determinat de felul cum se realizează comunicarea. în sfârșit, un ultim argument îl constituie faptul că, în procesul de instruire-învățare, comunicarea are un statut cu totul special constituindu-se, în același timp, atât în premisă care condiționează buna desfășurare a procesului de instruire, dar și în rezultat sau produs cu parametrii ridicați în situația când instruirea s-a desfășurat în condiții optime. 2.1. Abordarea comunicării din perspectiva filozofiei reprezintă cu siguranță o direcție mai puțin conturată comparativ cu altele aparținând unor discipline „consacrate” în probleme de studierea comunicării precum psihologia, pedagogia sau sociologia, care au tratat respectivul proces, cel puțin sub anumite aspecte, într-o manieră exhaustivă. Chiar dacă aceasta este realitatea, este îmbucurător că și filozofia abordează comunicarea în virtutea statutului de știință 20 sau disciplină „unificatoare”, în calitate de disciplină care atribuie semnificație descoperirilor realizate în variatele domenii ale cunoașterii, oferind în plus acestor domenii posibilitatea de a-și cunoaște prin reciprocitate cel puțin realizările care vizează aceeași temă sau problematică, demes care, în absența filozofiei, pare destul de greu de realizat. Dincolo de aspectele pur tehnice circumscrise comunicării de care se ocupă mai ales psihologia, pedagogia și sociologia, filozofia poate veni cu reflecții extrem de interesante pe care să le atașeze comunicării în calitate de proces cu semnificații multiple. Psihologia, așa cum aminteam la începutul capitolului, ipostaziază, printr-o voce atât de autorizată cum este cea a lui R. Ghiglione, ființa umană într-un „1‘homme communicant” ceea ce sugerează că întregul destin al omului este circumscris spectrului comunicării dar există și enunțuri de genul „dacă tăceai, filozof rămâneai” care valorizează, nu în mai mică măsură, și situațiile non-comunicative care, nolens-volens, fac parte din dimensiunea existențială ca toate celelalte aspecte ce beneficiază de o valorizare mai bună. Revenind acum la modul aparte de tratare a comunicării din perspectiva filozofiei se poate afirma că unele lucrări sau manuale de filozofie mai vechi sau mai recente, repertorizează deja tema în discuție în panoplia subiectelor abordate, ceea ce înseamnă o valorizare pozitivă a comunicării, alături de alte teme considerate ca fundamentale precum „Spațiul, timpul, istoria”, „Științele materiei”, „Ideea de adevăr", „Dreptatea", etc. Pe această poziție se situează și doi autori contemporani, A. Vergez și D. Huisman (1995, pp.98-129) care, într-un capitol destul de consistent surprind elementele de specificitate ale comunicării umane comparativ cu cea a animalelor, subliniază faptul că limbajul nu este numai un element al culturii ci și vehiculul acesteia, fac aprecieri chiar asupra unor funcții ale limbajului cum sunt cea expresivă, cea magică și cea estetică, cu ilustrări mai ales din texte filozofice și 21 literare (de exemplu din Maurice Merleau - Ponty și V. Hugo), atingând tangențial chiar unele aspecte ce țin de sociologia limbajului sau de patologia acestuia motiv pentru care „problema afaziei” ocupă un loc distinct în structura generală a capitolului. Nefocalizându-se în mod constant pe aspectele pur tehnice ale comunicării, A. Vergez și D. Huisman manifestă o apetență mai mare spre autori consacrați în filozofie și lingvistică (de exemplu A. Martinet, R. Jakobson, G. Bachelard, E. Benveniste, F. de Saussure) dar cu preocupări și contribuții și în probleme de comunicare și mai puțin spre alții care, s-au distins ca specialiști de marcă în domeniul respectiv marcând evoluția acestuia în mod fundamental. Chiar și sub această rezervă, abordarea comunicării din perspectiva filozofiei nu poate fi decât încurajatoare mai ales din pespectiva evoluțiilor ulterioare a cercetărilor care anvizajează procesul, în diverse maniere de mono sau interdisciplinaritate, cu mijloace eventual perfecționate și chiar în virtutea unor obiective care parțial pot fi reanalizate. Mai mult chiar, în probleme de comunicare, filozofia poate și ar trebui să stipuleze un cod deontologic care ar delimita cadrele, condițiile, mijloacele, statutul comunicatorilor, în ideea ca respectivul proces să inducă progrese și efecte benefice eliminându-se astfel posibilitatea ca efectele sale să fie negative sau generatoare de suferință. 2.2.Perspectiva psihologică asupra comunicării este mult mai vastă putându-se afirma, fără teama de a exagera ca, pentru psihologie, comunicarea reprezintă chiar o temă sau o problematică predilectă lucru demonstrabil prin faptul că fiecare ramură a psihologiei, oferă o paradigmă distinctă în tratarea respectivului proces. 22 în consecință, problema comunicării poate fi analizată mai întâi la nivelu psihologiei generale, care oferă o paradigmă explicativă cu grad mai mare d< generalitate, care stabilește repere și cadre de referință pentru celelalte ramur menite să particularizeze respectiva paradigmă la specificul și problematic^ domeniului propriu. Apoi, comunicarea poate fi surprinsă la nivelul psihologie copilului, avându-se în vedere cu precădere aspecte legate de structura dinamică i procesului pe diferitele nivele sau paliere ale dezvoltării, aici putându-se releva nu numai caracteristicile sau particularitățile comunicării infantile, ci ș demersurile de ordin educațional care sprijină dezvoltarea neîntreruptă £ comunicării și ridicarea ei la standarde tot mai înalte de productivitate și eficiență Analiza poate fi în continuare realizată la nivelul psihologiei sociale, care îș: focalizează demersurile pe statutul comunicatorilor, pe potențialul comunicaționa' al diverselor contexte în care se realizează aceasta, pe caracteristicile diverseloi rețele de comunicare care se pot structura în cadrul desfășurării procesului și, pe factorii care sunt implicați în mecanismul de formare sau de schimbare £ atitudinilor. Nu lipsită de interes ni se pare și abordarea oferită de psihopedagogie (defectologie) pentru că, în anumite cazuri, comunicarea se realizează în căzu existenței unui handicap sau deficit, fie că este vorba de un handicap intelectual sau de unul senzorial (debilitate mintală, hipoacuzie sau surditate, ambliopie etc.) în toate aceste situații comunicarea dobândind particularizări distincte, fie că este vorba de modalitățile de realizare, fie de procedeele și tehnicile de dezvoltare acesteia. Regăsirea problematicii comunicării la nivelul mai multor ramuri al( psihologiei reprezintă, indubitabil, un avantaj concretizat atât în cunoașterea ma profundă a respectivului proces pe linia decelării mecanismelor de producere ș realizare, cât și în privința transferabilității unor aspecte de la un domeniu la altul în funcție de necesitățile de moment sau de perspectivă ale fiecărei discipline îi 23 parte. De exemplu, pedagogia ca știință, nu poate să amelioreze comunicarea în clasă dacă nu are în vedere și aspecte care sunt specifice și circumscrise altor ramuri ale psihologiei, cum se întâmplă în cazul dezvoltării bazei semantice a limbajului, achiziție de care este răspunzătoare în primul rând psihologia copilului sau în cel al formării sau schimbării de atitudini care reprezintă o problematică distinctă a psihologiei sociale. 2.2.1. Analiza comunicării din perspectiva psihologiei generale reprezintă, neîndoielnic, debutul oricărui demers în abordarea comunicării înțelegându-se de la sine că, paradigma cea mai acoperitoare și implicit cea mai productivă, poate fi oferită de disciplina amintită, paradigmă care, la rândul său, poate fi ușor transferată și adaptată la alte discipline care tratează oarecum diferit aspectele comunicării. Pe de altă parte, nu poate fi omis faptul că, însăși psihologia generală prezintă diferențieri în analiza procesului comunicațional, lucru probat peremptoriu de conținutul unor lucrări în cadrul cărora apare, în mod distinct, tratată comunicarea. La modul general, lucrările de psihologie generală care tratează problema comunicării sunt încadrabile în trei categorii după cum urmează: a) lucrări în care comunicarea este practic ipostaziată și redusă la una din formele sale și anume la comunicarea verbală, concretizată în capitole destinate limbajului, aici putând fi citate studiile multor autori români și străini; b) lucrări în care comunicarea nu este redusă numai la limbaj, ci este abordată dintr-o perspectivă mai largă cum se întâmplă în cazul unor autori precum N. Hayes și S. Orrell (1997) sau M. Zlate (2000) care au în vedere nu numai componenta verbală ci și alte forme care sunt inexorabil circumscrise comunicării. Spre exemplificare N. Hayes și S. Orrell abordează, în lucrarea amintită, 24 comunicarea în cadrul a două capitole, în capitolul al zecelea capitol intitulat „Limbajul” (pp. 148-166), analizându-se componența sau forma verbală a procesului respectiv, iar în capitolul șaptesprezece intitulat chiar „Comunicarea” (pp.279-299) se vizează și alte modalități cum sunt „Contactul vizual", „Expresia facială”, „Gesturile”, „Atingerea”, „Proximitatea”, „îmbrăcămintea". Intr-o manieră asemănătoare procedează și M. Zlate în lucrarea citată conferindu-i capitolului al șaisprezecelea un titlu sugestiv „Comunicarea și limbajul” (pp.183-204) în care se vizează aspectele fundamentale ale comunicării cât și principalele modalități de realizare a acesteia; c) lucrări de psihologie destinate în mod exlusiv comunicării de genul celor elaborate de autori precum M. Knapp (1978), V. Richmond, J. Mc.Croskey, S. Payne (1987), S. Hybels și R. Weaver (1989), care abordează în mod exhaustiv comunicarea sub multitudinea aspectelor pe care aceasta le încorporează. Revenind asupra aspectelor paradigmatice oferite de psihologia generală în tratarea comunicării se poate afirma că, lucrările din prima categorie, deși își focalizează demersul în mod maximal pe modalitatea verbală ating, de cele mai multe ori, în mod implicit și alte elemente ale comunicării care nu se constituie în parte integrantă a modalității verbale care beneficiază de o tratare „in extenso”. Acest lucru se poate vedea ușor dacă se fac referiri la câteva lucrări reprezentative de psihologie generală în care este vizibilă apetența pentru tratarea comunicării verbale dar, nu este omisă nici invocarea, măcar pasageră, a altor aspecte ce conferă comunicării o înțelegere complinită și oarecum nuanțată. Spre exemplificare, într-o lucrare devenită clasică de acum, R.C.Atkinson și alții (1993) într-un capitol intitulat „Limbaj și comunicare”, pe lângă aspecte specifice comunicării verbale de genul „nivelele limbii”, „unitățile și procesele unui limbaj”, „efectele contextului în înțelegere și producere”, „dezvoltarea limbajului” etc., pe care o consideră ca parte componentă a comunicării umane, se referă 25 într-un paragraf destul de consistent, intitulat sugestiv „Alte specii pot învăța limbajul oamenilor ?” și la alt tip de comunicare și anume la comunicarea animală, concluzionând că, deși animalele pot folosi și învăța anumite tehnici de comunicare, ele nu posedă totuși capacitatea de a dobândi limbajul articulat în forma în care este cunoscut și utilizat astăzi. Dobândirea limbajului de către animale, conchid autorii, „ar reprezenta un miracol revoluționar ca și când am găsi o insulă cu oameni care ar putea fi învățați să zboare”. Pe aceeași linie se înscrie și un alt autor, L.M. Sdorow (1993, pp.374-384) care, într-un spațiu nu prea consistent acordat limbajului, se concentrează tot pe comunicarea verbală și implicit pe aspectele specifice acesteia reamintind, numai în treacăt, că și alte ființe comunică între ele dar, nu prin folosirea limbajului ci, prin alte canale, cum se întâmplă în cazul albinelor care semnalează poziționarea sursei de hrană prin efectuarea unor mișcări în formă de cerc pe peretele stupului sau, a unor mișcări în formă de opt, atunci când sursa este mai îndepărtată de locul stupului. Un alt exemplu invocat de L.M. Sdorow se referă la modul de comunicare dintre maimuțe „care folosesc anumite sunete, strigăte pentru semnalarea prezenței unui dușman care poate fi un vultur, un șarpe boa sau un leopard. Ceea ce trebuie menționat este faptul că, de la un caz la altul, comportamentul comunicațional al maimuțelor este diferit, aspect ce poate fi întâlnit desigur și la alte specii de animale”. Pentru a elimina fenomenul de redundanță mai cităm un singur autor încadrabil în această categorie și anume pe H. Gleitman (1994, pp.324-374) care tratează extrem de amănunțit limbajul, deci forma verbală a comunicării și mult mai redus pe celelalte. Chiar și simpla enumerare a paragrafelor etichetate cu titluri precum „Principalele proprietăți ale limbajului”, „Structura limbajului", „înțelesurile și ierarhia lingvistică”, „înțelegerea”, „Sporirea limbajului în 26 copilărie", „Dezvoltarea limbajului”, reprezintă dovada peremptorie a apetenței acestui autor pentru comunicarea umană și în special pentru dimensiunea verbală a acesteia. Ca și în cazul celorlalți autori americani citați anterior, trimiterea la alte forme de comunicare este sporadică și mai puțin consistentă. Lucrările de psihologie generală încadrabile în cea de a doua categorie, echilibrează, s-ar putea spune, modul de tratare a celorlalte modalități de comunicare astfel încât, beneficiază de analize și alte forme în afara comunicării verbale, lucru extrem de important deoarece, reducerea comunicării numai la forma verbală, amputează oarecum dimensiunea reală a procesului luat în discuție pe de o parte, iar, pe de altă parte, poate induce ideea, la cei mai puțin familiarizați cu problemele comunicării că, celelalte modalități au o importanță neglijabilă comparativ cu cea verbală, lucru care nu este de loc adevărat. în privința lucrărilor încadrabile aici, la autorii deja amintiți (N. Hayes și S. Orrell, M. Zlate) ar putea fi alăturați și alții precum P. Popescu-Neveanu (1977, cap. VII) sau M. Reuchlin (1999, pp.275-387) ambii acordând spații extinse problemelor comunicării dintr-o perspectivă paradigmatică foarte apropiată, cea a funcției semiotice, în pofida faptului că cele două lucrări sunt ecartate în timp de un interval de aproape două decenii. în sfârșit, așa cum aminteam, lucrările de psihologie generală din cea de a treia categorie se disting prin faptul că abordează comunicarea în mod exhaustiv deși, de la un autor la altul, este posibil ca ponderile oferite fiecărei modalități în parte să fie destul de diferite. Un exemplu edificator în acest sens este lucrarea aparținând autorilor americani S. Hybels și R. L. Weaver și amintită anterior care, în cele patru părți ale sale abordează probleme ale comunicării de genul: Partea / „Principiile de bază ale comunicării", cap.l „Procesul de comunicare”, cap.2 „Eul și comunicarea”, cap.3 „Ascultarea”, cap.4 „Comunicarea verbală”, cap.5 27 ' „Comunicarea nonverbală", Partea a Il-a, „Comunicarea interpersonală”, cap.6 „Relațiile interpersonale”, cap.7 „Evaluarea și îmbunătățirea relațiilor interpersonale”, cap.8 „Interviul”, Partea a IlI-a „Comunicarea în grupuri”, cap.9 „Grupurile mici”, cap. 10 „Conducător și participant la responsabilități”, Partea a IV-a „Comunicând în public", cap. 11 „Luarea startului”, cap. 12 „Căutarea esențialului în vorbire”, cap. 13 „Organizarea și conturarea vorbirii”, cap.14 „Prezentarea comunicării”, cap. 15 „Cuvântarea - comunicarea cu scop informativ”, cap. 16 „Comunicarea cu scop persuasiv”. Analizând repertorizarea efectuată de autorii citați, problemelor comunicării, ușor se poate constata că ei anvizajează respectivul proces în primul rând, din perspectiva contextului de realizare a acestuia și de asemenea, din perspectiva numărului de membri angajați în actul comunicării. Acordând prioritate criteriilor menționate, pare justificată subponderarea altor criterii și, în primul rând, al canalului prin care se realizează aceasta, aspect demonstrabil prin maniera de grupare a problemelor comunicării în cadrul unor capitole, cea mai frapantă fiind cea legată de neincluderea „Ascultării” sau a „Interviului" în comunicarea verbală ci constituirea de capitole sau entități distincte pentru respectivele variabile. Continuând analiza din perspectiva paradigmatică, pot fi detașate și decelate și alte aspecte diferențiatoare prin care se disting autorii citați comparativ cu alți specialiști care abordează comunicarea. De exemplu, în structura lucrării este tratată distinct „comunicarea verbală” (cap.4) dar, sub aspect paradigmatic, respectiva modalitate beneficiază de o abordare în multe privințe diferită, de cea conferită de lucrările de psihologie din prima categorie, la care ne-am referit anterior și care, în esență, reduc comunicarea numai la problemele limbajului. La modul general, se poate spune că, în timp ce în alte lucrări de psihologie generală, comunicarea verbală, deci limbajul, este tratată mai mult dintr-o perspectivă 28 explicativ-descriptivă, în lucrarea lui S. Hybels și a lui R.L. Weaver, accentul se pune mai mult pe aspectul funcfional-normativ menit să amplifice productivitatea și eficiența acestei modalități de comunicare. Alți autori, și nu puțini la număr, deși abordează exclusiv comunicarea în lucrările lor, își restrâng demersul numai la nivelul comunicării nonverbale pe care, într-adevăr, o analizează într-o manieră exhaustivă. Ar putea fi enumerați aici, în această privință M.L. Knapp și J.A. Hali (1992), care prezintă și o detaliată taxonomie a comportamentului nonverbal (pp.3-49) în care sunt încadrate ca elemente structurale: mediul comunicării, aspectul fizic al comunicatorilor, proximitatea, mișcarea corpului sau comportamentul cinetic, acesta din urmă incorporând la rândul său gestica, postura, comportamentul tactil, expresiile faciale, comportamentul ochilor, toate analizate in extenso în capitole distincte ale lucrării. Analizând structura fiecărui capitol în parte din perspectivă paradigmatică, se poate constata cum fiecare componentă a comportamentului nonverbal beneficiază de o schemă sau matrice de analiză, în care sunt incluse caracteristicile sau însușirile canalului respectiv, funcțiile pe care le îndeplinește în contextul general al comunicării, prezentarea unor tipologii sau clasificări care sau structurat în timp cum se întâmplă de exemplu în cazul gestualității sau al proximității, și chiar evoluția diverselor modalități nonverbale dintr-o perspectivă ontogenetică, prin marcarea celor mai evidente achiziții corelate cu anumite segmente de vârstă. Chiar dacă sub aspectul repertorizării aspectelor comunicării cartea autorilor citați nu se deosebește fundamental de altele, care reprezintă deja repere esențiale în domeniul comportamentului nonverbal, ea se distinge prin maniera exhaustivă de tratare și printr-o bibliografie extrem de consistentă și de centrată pe problemele luate în discuție. 29 Toate exemplele oferite din perimetrul psihologiei generale arată cum, problematica comunicării s-a structurat și diversificat în timp având ca punct de plecare, este adevărat, modalitatea verbală, la care s-au adăugat succesiv și alte canale, printre cele mai recente putând fi considerate comunicarea prin ambient sau comunicarea prin intermediul mirosului. 2.2.2. Analiza comunicării din perspectiva psihologiei vârstelor își are importanța sa dacă se acceptă faptul că respectivul proces reprezintă o structură dinamică, modificabilă în timp, mai ales sub impulsul influențelor mediului și a celor de natură educațională. Este o structură dinamică ce evoluează în timp, de la o etapă de vârstă la alta, prin achiziții ce obiectivează o multitudine de indicatori care, la rândul lor, se constituie în adevărate repere ale dezvoltării ontogenetice. Chiar dacă în domeniul comunicării nu există o stadialitate așa de celebră cum se întâmplă în cazul dezvoltării gândirii prin paradigma arhicunoscută elaborată de J. Piaget, nu s-ar putea spune că există discrepanțe fundamentale, între modul de evoluție a gândirii și modul de evoluție a comunicării în dezvoltarea ontogenetică a ființei umane. Cunoașterea acestor etape este necesară atât dintr-o perspectivă pur explicativă, pentru relevarea mecanismelor care stau la baza trecerii de la un stadiu la altul, dar și din perspectivă educațională pentru că, o dată cunoscute mecanismele, pot fi concepute sau elaborate programe de stimulare care să fie adecvate caracteristicilor și particularităților fiecărui stadiu în parte, astfel încât, achizițiile să fie asigurate într-un timp previzibil. Aceasta este rațiunea pentru care toate lucrările de psihologie a copilului, sau de psihologie a vârstelor, și-au structurat paradigme de abordare a comunicării infantile oferite atât utilizatorilor, deci celor care lucrează nemijlocit cu copilul, 30 institutori sau profesori, dar și celor care se formează pentru o viitoare carieră didactică. Analiza mai detaliată a unor lucrări de psihologia copilului relevă o structură paradigmatică de tratare a comunicării, care debutează cu primii doi ani de la naștere și în care respectivul proces este integrat într-o ierarhie mai cuprinzătoare și anume în dezvoltarea cognitivă, care continuă cu perioada preșcolară și care se finalizează cu perioada școlară, cu toate substadiile acesteia, adică școlaritatea mică, mijlocie și mare. Apoi, în cadrul acestei paradigme generale, analizele sunt focalizate pe aspecte sau teme care sunt specifice domeniului psihologiei copilului. De exemplu Kathleen Stassen Berger (1986, pp.194-209; 298-311; 398408) analizează în cadrul perioadei 0-2 ani ca probleme distincte „ teorii despre dezvoltarea limbajului", în care își focalizează atenția în mod exclusiv pe teoriile aparținând lui B.F. Skinner și N. Chomsky, apoi „trepte în dezvoltarea limbajului” în care inventariază achizițiile lingvistice asociate anumitor repere cronologice de genul, achiziții la 2, 6, 10, 12, 12 - 18, 21, 24 luni, neomițând să sublinieze nici rolul decisiv pe care îl are interacțiunea adultului și a copilului la această vârstă în dezvoltarea și susținerea comunicării. In cadrul celei de a doua perioade care circumscrie perioada preșcolarității, analiza vizează relația dintre limbaj și gândire, problemele legate de extensia vocabularului și, de asemenea, cele legate de învățarea gramaticii. De asemenea, nu sunt trecute cu vederea nici diferențele care apar în dezvoltarea limbajului la copiii care se situează în această perioadă de vârstă. în cazul celei de a treia perioade (este vorba de vârsta școlară), autoarea păstrează o anumită similaritate paradigmatică revenind asupra problemelor legate de dezvoltarea vocabularului și de învățarea gramaticii, la care adaugă aspecte ce 31 țin de utilizarea, în cazul unor copii, a unei engleze oarecum diferite de cea standard și bineînțeles probleme legate de învățarea unei limbi străine. într-o altă lucrare de psihologia vârstelor Diane E. Papalia și Sally Wendkos Olds (1992, pp.129 - 136; 195 - 197; 257 - 258) paradigma de abordare a comunicării este asemănătoare, în cazul primei perioade de vârstă (copilăria timpurie) insistându-se asupra „teoriilor despre achiziționarea limbajului”, asupra „fazelor de dezvoltare asupra limbajului” asupra „caracteristicilor vorbirii timpurii”, și asupra „influențelor exercitate asupra dobândirii limbajului", toate aceste direcții beneficiind de analize extrem de amănuțite și de argumentate. Cea de a doua perioadă, cea a preșcolarității, cuprinsă între 3-6 ani, căreia de altfel nici nu i se alocă decât două pagini, cuprinde aspecte referitoare la utilizarea cuvintelor, la construcția propozițiilor și frazelor, la învățarea gramaticii, la modul de interacțiune copil - adult. Tot în cadrul acestei perioade sunt avute în vedere aspecte privitoare la dimensiunea socială a comunicării și de asemeni cele referitoare la apariția și funcționalitatea limbajului interior. Ultima revenire asupra problemelor limbajului și a comunicării se face în cadrul abordării copilăriei mijlocii, când se insistă pe achiziționarea structurilor sintactice complexe și pe aspecte ce țin, cum spun autoarele, de „metacomunicare”, adică de perfecționarea procesului înțelegerii, ca o competență lingvistică cu grad mai înalt de complexitate. Fără a mai veni și cu alte exemplificări, se poate trage concluzia ca, paradigma comunicării din perspectiva psihologiei vârstelor este interesantă și productivă din mai multe considerente și mai ales, din perspectiva ameliorării acesteia sub impulsul unor influențe educaționale bine gestionate și administrate în momentele cele mai oportune ale ontogenezei. De asemenea, cunoașterea dificultăților, pe care le întâmpină copilul în actul comunicării, poate stă la baza unei individualizări a instruirii astfel încât fiecărui elev comunicator, să i se ofere 32 ocazii și contexte de comunicare adaptate competențelor sale lingvistice și trăsăturilor sale de personalitate. Negândită astfel, comunicarea poate deveni prea „uniformizată” și constrângătoare pentru un număr considerabili de elevi, care, ori nu vor avea inițiativă în comunicare, pentru că această competență nu se stimulează în mod deliberat de către profesori, ori nu vor putea face față obstacolelor care apar în cazul când exigențele sunt prea înalte sau stilul didactic mai puțin permisiv. 2.2.3. Abordarea comunicării din perspectiva paradigmelor psihologiei sociale reprezintă și o schimbare a planului de analiză dar și un progres deoarece, în contextul acestei ramuri a psihologiei, comunicarea se tratează în strânsă corelație cu un alt proces și anume cu cel al persuasiunii, problematică ce a ocazionat investigații încă din deceniile al V-lea și al Vl-lea, când o serie de cercetători americani, precum C. Hovland, I. Janis, H. Kelley (1953) și W. Mc.Guire (1969, pp.136-314) au identificat fazele sau etapele incluse în fenomenul persuasiunii care se ierarhizează în următoarea configurație: a) o fază de expunere a mesajului, în cadrul căreia destinatarul vine efectiv în contact cu mesajul prin intermediul unor canale destul de diferite, precum vizionarea unor programe de televiziune, lectura unor ziare sau reviste, audierea unor conferințe sau cursuri etc ; b) o fază de acordare a atenției mesajului recepționat, ce presupune depunerea unor eforturi din partea destinatarului pentru ca recepția să se facă în condiții optime și cu pierderi cât mai reduse ; c) o fază de înțelegere sau comprehensiune, în cadrul căreia receptorul conferă semnificații semnalelor vizuale și auditive, semnificații care îi sunt specifice și care, eventual, îl diferențiază de o altă persoană aflată în aceeași ipostază; 33 d) o fază de acceptare sau de respingere a opiniei emise, moment în care receptorul își structurează o judecată sau o apreciere prin care își exprimă acordul sau dezacordul față de enunțurile exprimate și își formează eventual o nouă atitudine; e) o fază de persistență a schimbării atitudinii. în cazul în care mesajul a determinat formarea unei noi atitudini, aceasta trebuie să persiste în timp pentru ca să se poată aprecia că persuasiunea s-a realizat realmente ; fl o fază de acțiune în cadrul căreia atitudinea nou formată se obiectivizează în comportamente observabile pe care receptorul le etalează în situații foarte diferite. Tot pe linia decelării mecanismelor persuasiunii, se situează și un alt autor american, J. N. Kapferer (1978, pp.15, 64, 104, 177) în al cărui model, principalele elemente, care afectează procesul persuasiv sunt: a) natura și calitățile sursei; b) natura și calitățile mesajului; d) natura și calitățile canalului; e) natura și calitățile destinatarului. a)Natura și calitățile sursei sunt obiectivate în nivelul de educație, în statutul social, în titlurile pe care le posedă, în modul de prezentare, toate acestea afectând gradul de credibilitate pe care receptorul îl va atașa mesajului primit. bțNatura și calitățile mesajului reprezintă de asemenea o variabilă importantă pentru că, în privința conținutului mesajelor, acestea pot fi destul de variate, putându-se identifica mesaje umoristice, cu imagini vizualizate, animate, televizate, apropiate mai mult sau mai puțin de punctele de vedere ale receptorului, toate acestea repercutându-se într-un anumit fel asupra actului persuasiv. De asemenea, un impact considerabil îl va avea și structura mesajelor, 34 fie că este vorba de tipul de argumente folosite, de tipul de concluzii inferate și chiar de modul de prezentare a acestora. c) Natura și calitățile canalului sau mediului se concretizează în contextele concrete în care se realizează procesul persuasiv, ori, din această perspectivă, unele împrejurări sunt mai mult sau mai puțin favorabile formării sau schimbării atitudinilor, motiv pentru care, se impune cunoașterea acestora, pentru a le putea anticipa efectul asupra publicului vizat. De exemplu, una va fi reacția individului izolat și alta va fi în cazul în care el aparține unui grup, știindu-se că în acest context acționează fenomenele de contagiune și de facilitare socială. Una va fi reacția lui în cazul în care se plasează într-un context de muncă productivă și cu totul alta, în cazul în care, se plasează în activități specifice loisirului. Una va fi reacția în condițiile în care individul se află în plenitudinea forțelor de sănătate și cu totul alta, în cazul în care are probleme de natură medicală și, evident, exemplele ar putea continua. d) Natura și caracteristicile receptorului au, indubitabil, un impact considerabil asupra procesului persuasiv motiv pentru care, se impune nu numai cunoașterea acestora, ci și anticiparea urmărilor avute asupra formării sau schimbării atitudinilor. Varietatea acestor caracteristici face posibilă gruparea lor în următoarele categorii: di) elemente socio-demografice: în care se pot regăsi vârsta, sexul, statutul socio-economic, apartenența politică, stilul de viață; d2) elemente cognitive, obiectivate în nivelul de inteligență, capacitatea de înțelegere, capacitatea de relaționare și procesare a informațiilor, nivelul de instruire, metodele și tehnicile de muncă intelectuală; d3) elemente afective în rândul cărora pot fi menționate disponibilitățile afective, aprecierea de sine, motivația care îl caracterizează, echilibrul afectiv, anxietatea. 35 Având în vedere această varietate de caracteristici întâlnite la nivelul receptorilor, se și poate explica cum, mesaje identice, pot avea efecte diferite la nivelul acestora și, ca o consecință firească, pot forma atitudini care să nu fie întotdeauna congruente. Alți reprezentanți ai psihologiei sociale oferă, de asemenea, paradigme interesante ale comunicării accentuând o dimensiune sau alta a respectivului proces fie din cauza interesului mai mare sau mai mic pe care îl au față de această problematică, fie apartenenței la un anumit „curent” sau „școală psihologică”, ele însele trasând uneori cadre interpretative pe care cercetătorii, aproape involuntar, nu doresc să le depășească sau să le transgreseze. în perimetrul psihologiei românești M. Zlate (1972, pp.158-183) abordează comunicarea cu referire expresă la grupurile școlare, propunând o paradigmă ce include ca elemente structurale definirea procesului de comunicare, tipurile (sau modalitățile) de comunicare, obstacolele întâlnite în comunicare, factorii care favorizează sau frânează comunicarea, reușind să contureze în final o imagine de ansamblu a procesului cu principalele sale direcții și determinări. încercând să se distanțeze atât de autorii care lărgesc nepermis de mult sfera și conținutul comunicării, dar și de cei care o limitează sau restrâng numai la schimbul de mesaje, autorul oferă o definiție mult mai susceptibilă să surprindă specificitatea procesului relevând „ca fiind esențial pentru actul comunicării relația dintre indivizi, prin intermediul căreia se realizează schimbul de informații, de semnificații, care duc, voit sau nu la modificarea comportamentului celor angajați în acest proces” .(op. cit., p. 160) Sunt inventariați și analizați pertinent și factorii care favorizează sau frânează comunicarea din rândul cărora, autorul enumeră: 1) condițiile operatorii în care se realizează comunicarea și condițiile afective; 36 2) mărimea grupului, admițându-se că, cu cât grupul va fi mai mare, cu atât comunicarea se va desfășura mai anevoios și dimpotrivă, cu cât va fi mai restrâns, cu atât desfășurarea ei va fi considerabil ușurată; 3) configurația rețelelor și a structurilor de comunicare,demonstrându-se că unele dintre acestea, prin specificul lor posedă un potențial comunicațional mai ridicat decât altele; 4) structura grupului prin organizarea și ierarhizarea statutelor și a rolurilor lor ; 5) coeziunea grupului, subliniindu-se că, întotdeauna, grupurile mai coezive reprezintă perimetre unde comunicarea se realizează mai bine comparativ cu grupurile caracterizate printr-o coeziune redusă. Dintre concluziile finale pe care le relevă autorul, mai ales în cadrul comunicării realizate în clasă, par să se detașeze cea care confirmă monopolul deținut de profesor în economia generală a interacțiunilor și cea referitoare la cvasiabsența comunicării laterale a elevilor ceea ce înseamnă că, și atunci când aceștia interacționează, ei o fac, în majoritatea cazurilor, tot prin intermediul profesorului. Un alt autor, B. Rime (1992), într-un capitol destul de consistent, își propune aproape programatic să analizeze comunicarea din trei perspective pe care le creionează astfel; „Intr-un prim moment vom examina dinamica psihosocială a comunicării. Vom vedea aici că, dincolo de problemele de codificare, maniera în care se exprimă un individ depinde în mod intim de matricea socială în cadrul căreia el se exprimă, se poate spune de ansamblul factorilor sociali la care el se raportează în acest moment. Noi vom lua în considerare în mod egal impactul acestor moduri de manifestare asupra celor ale partenerului și asupra evoluției situației de comunicare. în al doilea moment, noi vom fi determinați să constatăm că, acela care se exprimă, nu o face numai prin 37 fraze. Activitatea de exprimare suprapune în mod profund cuvântul și mișcarea corporală. Este vorba de a examina motivele pentru care acestea se petrec astfel, în sfârșit, dintr-o a treia perspectivă, vom pune accent pe faptul că, ceea ce se vehiculează în procesul comunicării sunt nu numai mesajele, ci și reprezentările. Vom arăta ceea ce implică aceasta pentru sarcina fiecărui partener în procesul de schimb și vom arăta că, prin intermediul reprezentărilor, partenerii pot atinge un anumit grad de intersubiectivitate”(op. cit.,p.417). în legătura cu dinamica psihosocială a comunicării, B. Rime face observații extrem de pertinente asupra gradelor de libertate ale locutorului prin care acesta își exercită o putere subtilă obiectivată în mai multe opțiuni precum: alegerea cuvintelor și expresiilor, alegerea formei gramaticale, alegerea secvenței, alegerea emfazei și a tonului vocii, alegerea premiselor subînțelese etc. Și alte aspecte abordate de autor sunt riguros analizate precum rolul competențelor verbale în comunicare, B. Rime, demonstrând bunăoară că, în cadrul unei interacțiuni în care partenerii au competențe verbale diferite, cel care este mai bine instrumentat lingvistic manifestă comportamente adaptative, încercând să-și simplifice discursul și să-l aducă la nivelul de competență mai scăzut al interlocutorului, lucru demonstrat și experimentat în cazul în care partenerii sunt de vârste diferite sau, în cazul interacțiunii dintre copiii normali și cei cu handicap mintal. Toate aceste chestiuni circumscrise psihologiei sociale arată clar importanța paradigmei sale asupra comunicării, din mai multe perspective, fie că este vorba de una pur explicativă, grație căreia se înțeleg mai bine mecanismele de producere a comunicării, de una preponderent funcțională care oferă sugestii referitoare la îmbunătățirea parametrilor de funcționare a comunicării și chiar de una instrumentală, dacă se are în vedere faptul că acest tip de abordare poate sta la baza și chiar poate facilita structurarea sau configurarea altor abordări oferite de 38 alte discipline, cum ar fi de exemplu pedagogia. în legătură cu acest aspect credem că nu poate fi vorba de o abordare pedagogică pertinentă a comunicării, dacă aceasta din urmă nu pleacă de la datele și de la premisele oferite de sociologie, care se pot constitui în invarianți pe care se grefează ulterior determinanți de natură pedagogică. Făcând această precizare, nu trebuie să se exagereze, pe de altă parte, în a considera că abordarea pedagogică a comunicării n-ar reprezenta altceva, decât o adaptare a celei dintâi la contextul și condițiile în care se realizează instruirea. Plecând de la premisele oferite de sociologie, pedagogia ca disciplină își configurează o paradigmă aparte asupra comunicării în cadrul căreia, elementele de specificitate și de distincție sunt strâns legate, pe de o parte, de obiectivele pe care la urmărește comunicarea iar, pe de altă parte, de statutul pe care îl au actanții în cadrul grupului sau al colectivului, respectiv de competențele comunicative pe care le posedă și care intră în ecuație ca variabile determinante. 2.3. Abordarea comunicării din perspectiva pedagogică reprezintă o paradigmă a actului comunicațional aplicată în contextul procesului de instruire -învățare care o diferențiază de altele tocmai datorită determinărilor și contextelor care o influențează într-un fel sau altul. Procesul de instruire este, dacă se au în vedere caracteristicile lui fundamentale, și un proces de comunicare, un proces prin intermediul căruia se realizează schimburi informaționale, se fac cunoscute părerile, convingerile, sentimentele agenților implicați și se exercită un anumit tip de influență mai ales dinspre profesori spre elev, cu scopul vădit, ca aceștia din urmă să-și înscrie acțiunile pe linia obiectivelor care jalonează și direcționează întreaga desfășurare a procesului. Acesta este motivul pentru care, perfecționarea și ameliorarea procesului de instruire-învățare, nu poate fi concepută dacă concomitent, nu se au în vedere și 39 demersuri care vizează îmbunătățirea comunicării, variabilă fundamentală în structura generală a procesului respectiv. Odată stabilită importanța comunicării în configurația generală a procesului de instruire-învățare, problema următoare care se pune este aceea de a identifica elementele distincte, diferențiatoare ale comunicării didactice astfel încât, odată cunoscute, să se acționeze asupra lor, să se „manipuleze” într-o asemenea manieră încât, efectele obținute, să se situeze la nivele de maximă eficiență. Revenind asupra paradigmei comunicării din perspectivă pedagogică ușor se poate constata că, din rândul elementelor structurale care disting acest model de altele, oferite de alte discipline precum psihologia, sociologia, lingvistica nu pot lipsi variabile cum sunt caracteristicile comunicării didactice, modalitățile de realizare a acesteia, obstacolele specifice și factorii favorizanți și defavorizanți care au un impact considerabil și verificabil și asupra cărora se poate interveni, dacă se cunosc efectele și consecințele pe care le generează aceștia. în legătură cu primul element structural al paradigmei, pare logic necesar, să se cunoască, în primul rând, caracteristicile comunicării didactice nu numai din rațiuni pur epistemice, ci și din rațiuni de ordin pragmatic, din rațiuni de ordin funcțional. Cunoscându-se aceste caracteristici, aceste particularități ale comunicării didactice, se poate acționa în așa fel din perspectiva unor strategii educaționale încât consecințele unora să fie maximizate, (de exemplu multicanalitatatea comunicării didactice) în timp ce efectele altora, să fie diminuate sau reduse la un nivel de acceptabilitate (de exemplu dominarea comunicării de către profesor). Este important al doilea element structural al paradigmei și anume modalitățile de realizare a comunicării didactice, pentru că, la modul general, ele sunt influențabile, deci își pot spori parametrii de funcționare, prin exercițiu și prin 40 educare iar, în al doilea rând, pentru că, prin caracteristicile lor, ele pot fi compatibilizate cu anumite categorii de sarcini în care sunt implicați elevii, și chiar cu anuihite contexte în care se desfășoară procesul de instruire-învățare. Cel de al treilea element structural și anume obstacolele comunicării didactice este important pentru că, odată identificate și conștientizate, pot fi avute în vedere elemente reglatorii din partea agenților (elevi și profesori) aflați în interacțiune, pot fi avute în vedere aspecte ce țin de organizarea școlară (amenajarea spațiului școlar, caracteristici ale mobilierului, dotarea cu mijloace de învățământ, elaborarea orarului, etc.) și în sfârșit, pot fi semnalate viitorilor formatori, adică studenților care se pregătesc pentru o viitoare carieră didactică. în sfârșit, ultimul element structural al paradigmei și anume factorii favorizanfi ai comunicării didactice este de o importanță vitală pentru că, paleta acestora este destul de variată grupând factori de natură psihologică, factori de natură pedagogică, factori de natură socială, acțiunea lor putând fi singulară, independentă dar și conjugată, putându-se constitui, după caz, atât în elemente facilitatoare, dar și în factori frenatori ai comunicării, cu toate consecințele rezultate dintr-o astfel de ipostază. Drept urmare, pentru a fi stimulată comunicarea didactică din perspectiva lor, se impune nu numai o cunoaștere amănunțită a caracteristicilor și a incidențelor avute asupra procesului respectiv, ci și identificarea unor modalități concrete prin intermediul cărora ei pot fi orientați, focalizați și chiar ameliorați astfel încât efectele să fie benefice iar eficiența comunicării sporită în mod considerabil. Acceptând această paradigmă pedagogică a comunicării este interesant de văzut dacă, specialiștii domeniului o respectă în demersurile lor investigative sau, dimpotrivă, o transgresează, propunând modele în cadrul cărora se regăsesc și alte elemente structurale și eventual configurații inedite ale acestora. 41 în acest sens pot fi citați o serie de pedagogi români și străini care au abordat comunicarea educațională și care au propus paradigme de tratare a acesteia chiar dacă între ele există diferențe semnificative atât în privința gradului de complexitate, cât și în ceea ce privește preferința mai mare a unora pentru analiza mai detaliată a anumitor elemente structurale. înainte de a menționa numele autorilor respectivi, facem precizarea că, enumerarea este făcută în exclusivitate pe bază criteriului cronologic, iar perioada vizată, nu depășește ultimele trei decenii. Printre primele lucrări pe probleme de comunicare traduse și publicate în limba română, se situează și lucrarea lui G. Leroy intitulată „Dialogul în educație” (1974), în care autorul abordează comunicarea din perspectiva dialogului, care reprezintă o formă distinctă a comunicării verbale. Supunând dialogul școlar unei analize detaliate, G. Leroy delimitează o serie de aspecte circumscrise acestuia precum: tipologia întrebărilor specifice interacțiunii profesor-elevi, modul de distribuire a comunicărilor în interacțiunea menționată, tipul de influență exercitată de profesor în cadrul interacțiunii, factorii care pot ameliora calitatea dialogului școlar ș.a. Analiza focalizată pe tipurile de întrebări identificate în cadrul dialogului dintre profesori și elevi, îl conduce pe autor să disocieze mai multe categorii clasificabile în: a) întrebări limitate sau închise, care nu admit decât un singur răspuns valabil; b) întrebări cuprinzătoare sau deschise, la care se poate răspunde printr-o alegere din idei multiple și diferite, opțiunea făcându-se în funcție de posibilitățile, interesele și nivelul de dezvoltare ale fiecărui elev ; c) întrebări stimulatorii, care au menirea să stimuleze elevul în căutarea răspunsului și să-l determine să se exprime cu mai multă precizie. 42 Făcând o comparație între diversele tipuri de întrebări, așa cum se distribuie ele în cadrul dialogului școlar, G. Leroy demonstrează că ponderea cea mai mare o reprezintă întrebările limitate care se ridică la aproape 65% din total, în timp ce, de exemplu, întrebările cuprinzătoare au o frecvență mult mai redusă cifrabilă în jurul valorii de 13%. Altă constatare interesantă, făcută de autor, se referă la modul de distribuire a comunicărilor în cadrul interacțiunii profesor - elevi, concluzia rezultată fiind aceea ca, această distribuire este inegală, în sensul că, unii elevi sunt preferați angajând un număr mai mare de interacțiuni în timp ce alții, realizează mult mai puține, plasându-se oarecum într-o poziție marginală sau periferică. La această distribuire inegală a comunicărilor autorul adaugă și lipsa totală, a interacțiunilor laterale, deci a schimburilor care ar trebui să se realizeze între elevi; chiar și când aceste schimburi se realizează, în mod sporadic, ele sunt mediate sau mijlocite tot de către profesor, ceea ce înseamnă că acesta deține un monopol absolut asupra întregului proces comunicațional. Plecând de la ideea unei corelații directe, dintre modul de structurare a dialogului școlar și tipul de influența exercitată asupra elevilor, autorul demonstrează peremtoriu că, un astfel de dialog, determină maximal o influență directă care, la rândul său, frânează inițiativele elevilor îi îndepărtează de actul decizional plasându-i într-o stare de dependență exagerată față de inițiativele și demersurile profesorului. Remediul schițat de autor pentru ameliorarea dialogului în educație vizează câteva direcții din rândul cărora se detașează următoarele aspecte: a) cunoașterea amănunțită a posibilităților de care dispun elevii pentru ca dialogul să se adecveze în mai mare măsură capacităților de recepție și de codificare a mesajelor transmise în cadrul interacțiunii; este vorba de 43 cunoștințele pe care le posedă elevii într-un domeniu sau altul de cunoaștere, de extensia și de stăpânirea vocabularului, de motivația care stă la baza tuturor mobilurilor comportamentale; b)implicarea elevilor într-o serie de activități care ocazionează asimilarea unui volum considerabil de cunoștințe, grafie unui efort personal, cum se întâmplă în cazul învățării prin descoperire, activitate prin care elevii își dezvoltă spiritul de observație, se familiarizează cu o serie de metode științifice, își perfecționează capacitățile de analiză, de sinteză, de generalizare și de abstractizare; cțamplificarea sau stimularea motivației pentru activitatea de tip intelectual demers ce poate pleca de la „dorința copilului de a progresa și de a face experiențe noi” și poate continua cu „nevoile de creație, de expresie și de relații sociale” care constituie, de foarte multe ori, mobiluri comportamentale extrem de eficiente; dțameliorarea relației educative care poate rezulta dintr-o serie de atitudini pe care profesorul trebuie să le manifeste în cadrul interacțiunii cu elevii de genul: -stabilitate emoțională și stăpânirea de sine; - surse de autoritate; - seninătate și optimism; - răbdare și perseverență; - înțelegere și clarviziune; - interes față de elevi și față de activitatea acestora. Toate aceste demersuri, dar cu siguranță și altele, pot converti „pseudodialogul” specific învățământului tradițional într-un dialog autentic, care să angajeze maximal elevii în interacțiune, să le insufle încrederea în posibilitățile și capacitățile proprii, să le stimuleze spiritul de inițiativă și de responsabilitate și, 44 ca o rezultantă finală, să-i facă în mai mare măsură coparticipanți la dezvoltarea și complinirea propriei personalități. Un alt autor preocupat de aspectele comunicării este Z. Wlodarski (1980) care își restrânge paradigma de analiză numai la nivelul comunicării verbale propunând disocieri ale acesteia din perspectiva a două criterii operând simultan și anume din perspectiva direcției, a sensului în care se realizează schimburile informaționale dintre profesor și elevi, cât și din perspectiva numărului de membri atrași (incluși) în respectivul proces. Din perspectiva criteriilor amintite autorul identifică trei modalități de comunicare și anume: a) comunicarea unidirecțională; b) comunicarea bidirecțională ; c) comunicarea multidirecfională, toate distingându-se prin caracteristici specifice și de asemeni prin efectele induse în configurarea generală a procesului de instruire-învățare. Prima dintre modalități și anume comunicarea unidirecțională, este specifică didacticii tradiționale și este susținută în fond de maximizarea unei funcții tradiționale a profesorului și anume aceea de sursă de cunoaștere sau, altfel spus, transmițător de informații, funcție care, la rândul său, este exercitată prin utilizarea cu precădere a anumitor metode de instruire și anume prin cele expozitive de genul expunerii, a cursului magistral ș.a. Este, cum ușor se poate anticipa, un mod de comunicare oarecum lateralizată, cu un feed-back cvasiinexistent, în care elevul se transformă într-un simplu receptor pasiv de informații, profesorul neavând un control al felului cum sunt primite mesajele sale și nici informații referitoare la dificultățile pe care le induc acestea în rândul elevilor. 45 Pe de altă parte, adresându-se grupului, profesorul nu ia în considerație nici diferențele individuale dintre membrii acestuia, lucru de loc neglijabil pentru că, o grupare de elevi, nu reprezintă niciodată o sumă de caracteristici specifice, individuale, neputându-se ignora specificul personalității individuale și nici ritmurile de lucru ce caracterizează fiecare membru al grupului. Ignorarea acestor diferențe dintre elevi nu poate conduce decât la o instruire care vizează grupul în totalitatea sa, cu sarcini care nu presupun individualizarea și nici, activități de ratrapare pentru unii elevi care, din diverse motive, manifestă frecvențe rămâneri în urmă la învățătură, comit erori de un fel sau altul, posedă cunoștințe cu un caracter lacunar, neintegrate în structuri cognitive coerente și bine organizate. în cadrul celei de a doua modalități, denumită de Z. Wlodarski bidirecțională, profesorul n.u comunică numai cu grupul, ci și cu unii dintre membrii acestuia, ceea ce reprezintă un avantaj pentru că, în noul context de comunicare, feed-back-\i\ funcționează mai eficient ceea ce-i permite să aducă corecții în emiterea mesajelor în funcție de natura informațiilor primite iar, pe de altă parte, în noua situație ivită, se pot lua în considerare și deosebirile individuale dintre elevi, fapt ce poate conduce la o mai bună adaptare și adecvare a instruirii în funcție de însușirile și particularitățile celor care sunt implicați în respectivul proces care sunt în fond, principalii beneficiari ai acestuia. Cu toate avantajele specifice acestei modalități de comunicare, nu pot fi ignorate, pe de altă parte, nici limitele sale din rândul cărora, se detașează, în primul rând prin efectele pe care le induce, faptul că elevii nu comunică între ei și, chiar dacă realizează acest lucru, îl fac tot prin intermediul profesorului. Această lacună extrem de importantă va fi eliminată numai în cadrul celei dea treia modalități și anume cea multidirecfională, caz în care, interacțiunile se 46 multiplică astfel încât, fiecare membru al grupului, poate comunica cu un altul fără nici un fel de restricție sau de mediere. Consecințele unei astfel de comunicări sunt benefice și a-ar putea obiectiva în următoarele aspecte: a) profesorul nu mai deține un control absolut al comunicărilor realizate în clasă pentru că, dintr-o sursă „autorizată” de informații se transformă într-un membru al grupului cu statut de egal, într-un animator al acestuia și într-un organizator al situațiilor de instruire; b) gradul de activism al elevilor implicați în procesul de instruire-învățare se amplifică pentru că aceștia pot prezenta în cadrul grupului o serie de experiențe, de observații, de informații provenite din variate surse bibliografice, pot să-și facă publice părerile, convingerile, atitudinile pe care le au față de anumite subiecte, teme, aspecte ale realității; c) problemele, temele sau subiectele abordate ajung să fie asimilate la un nivel mai înalt de înțelegere, lucru explicabil prin faptul că, în cazul dezbaterilor, se formulează atât argumente cât și contraargumente, se testează anumite soluții, se fac anticipări, se concluzionează, se fac generalizări și se realizează extrapolări, toate acestea, indicând o activitate intelectuală intensă la realizarea căreia contribuie nemijlocit fiecare membru al grupului; d) tipul de influență exercitat asupra elevilor își va schimba configurația, trecându-se de la o influență directă, indusă de comunicarea unidirecțională la o influență indirectă, care poate fi determinată numai de comunicarea multidirecțională, cu toate consecințele ce decurg dintr-o astfel de convertire și, mai ales, cu efecte pe termen lung în privința dezvoltării personalității elevilor. Date fiind avantajele incontestabile ale comunicării multidirecționale, cadrele didactice ar trebui să conceapă întregul demers educațional încât rata interacțiunilor membrilor grupului să se amplifice, astfel încât circuitele de 47 comunicare să funcționeze atât pe verticală cât și pe orizontală, fără restricții, fără blocaje, fără distorsiuni, această comunicare îmbunătățită fiind și o garanție ca procesul de învățare însăși va dobândi o coerență și o productivitate sporite. în perimetrul psihopadagogiei românești o paradigmă interesantă propune și E. Păun (1982, pp. 151-166), autorul citat situându-se probabil printre primii pedagogi români care au abordat respectiva temă dintr-o perspectivă vădit interdiscipiinară. în cadrul paradigmei propuse pot fi decelate ca axe principale mai mute aspecte precum: a) definirea procesului de comunicare educațională ; b) structura actului de comunicare ; c) factorii comunicării educaționale, toate beneficiind de analize subtile și pertinente atât din perspectiva specialiștilor în comunicare, cât și din perspectiva practicienilor, care doresc să amelioreze comunicarea în cadrul mai larg al procesului de instruire-învățare. Punând un accent deosebit pe rolul pe care îl are relația pedagogică în actul general de comunicare educațională, autorul are în vedere, în egală măsură, o serie de obstacole care pot avea incidențe asupra modului de realizare a acesteia din rândul cărora enumeră: 1) insuficienta stăpânire a codului (a limbii) de către unii elevi, fapt ce se soldează cu dificultăți în recepționarea și decodificarea mesajelor; 2) controlul excesiv exercitat de profesor asupra întregului proces de comunicare care restricționează intervențiile elevilor și circuitele orizontale ale comunicării ; 3) acțiunea anumitor sereotipuri culturale asupra comportamentului profesorului aflat în situația de comunicare de genul „efectului Pygmalion" ; 4) obstacole generate de ierarhia vârstei, a competenției, a statutului; 48 5) comportamente nonverbale neadecvate contextului și intenției de comunicare etc. O altă paradigmă interesantă asupra comunicării este și cea propusă de G. Calbris și L. Porcher (1989) cu mențiunea că, în modelul elaborat de cei doi autori, accentul este pus pe comunicarea nonverbală, iar în cadrul acesteia, o atenție deosebită aste acordată gestului și implicațiilor acestuia în întregul proces comunicațional. Acceptând ,41b initio” multicanalitatea comunicării, autorii relevă importanța gestualitații reamintind, cum era și firesc, principalele funcții ale gestului în cadrul conversației cu referire directă la unii autori care s-au distins în mod deosebit în analiza și clasificarea gesturilor precum P. Ekman și W. Friesen, J. Cosnier. După ce analizează caracterul iconic și cultural al gestului, autorii își continuă analiza cu aspectele tehnice ale acestuia, în cadrul căreia, decelează componentele fizice ale semnului (indiciului) gestual și de asemeni, câmpurile semantice care-i pot fi atribuite. Nici alte canale ale nonverbalului nu sunt omise și în consecință spații extinse ale lucrării sunt consacrate rolului avut în comunicare de mișcările corpului, ale capului și chiar de reprezentarea pantomimică. Constituindu-se într-un model sui-generis de abordare a gestului în cadrul comunicării nonverbale, lucrarea este importantă, atât din perspectiva aprofundării semnificațiilor respectivului canal și a utilizării lui adecvate în activitatea cotidiană de comunicare, dar aste importantă și pentru că, pe baza reperelor prezentate, poate constitui o bază solidă de lansare pentru continuarea altor cercetări în perimetrul comunicării nonverbale. Ultima paradigmă pe care o avem în vedere este cea elaborată de G. Mialaret (1991, pp. 428-455) care are ca axe fundamentale următoarele aspecte: 49 a) clasificarea mesajelor în funcție de organul senzorial de recepție; b) clasificarea mesajelor din perspectiva raporturilor lor cu realitatea; c) clasificarea mesajelor în raport cu funcția simbolică; d) analiza generală a procesului de comunicare. în legătură cu primul aspect, cel referitor la clasificarea mesajelor în funcție de organul senzorial de recepție, G. Mialaret disociază mesaje vizuale, auditive, olfactive, tactilo-kinestezice atrăgând atenția, pe bună dreptate, că recepționarea stimulărilor menționate depinde de starea de funcționare a diverșilor analizatori, un motiv în plus pentru cadrele didactice de a identifica elevii care, dintr-un motiv sau altul, realizează o receptare defectuoasă sau distorsionată soldată în final cu un minus de cunoștințe și informații cu efecte negative pentru structurarea și dezvoltarea întregului proces de cunoaștere. O altă concluzie la care ajunge autorul analizând acest țip de clasificare este aceea că, de cele mai multe ori, obiectele sau lucrurile constituite în entități ale realității generează stimulări care presupun concomitența mai multor categorii de stimuli astfel încât o sursă unică poate sta la originea unor mesaje vizuale, auditive, olfactive emise în mod simultan asupra unor potențiali receptori fapt ce poate crea probleme atunci când, în dezvoltarea generală a senzorialități, se manifestă anumite limite sau unele disfuncționalități. Consecința unei astfel de situații o constituie faptul că, în cadrul unei stimulări polisenzoriale, există riscul ca numai unele mesaje să fie recepționate corect, în timp ce altele beneficiază de o receptare selectivă, deformată sau chiar distorsionată. în ceea ce privește clasificarea mesajelor din perspectiva legăturilor (sau raporturilor) lor cu realitatea, autorul diferențiază și aici mai multe categorii de genul: a) mesaje provenind direct din realitate în cazul unei stimulări directe, nemijlocite; 50 b) mesaje provenite din realitate dar mijlocite prin intermediul unor mijloace de reproducere (filmul); c) mesaje care reprezintă schematizări ale realității (de ex. Prezentarea unor forme diferite de relief prin intermediul hărților); d) mesaje care sugerează realitatea, făcând apel la imaginația receptorului (redarea unui aspect al realității prin intermediul marionetelor); e) mesaje provenind din realitate prin intermediul limbajului care poate s-o descrie, s-o evoce, s-o sugereze etc. Fără a fi tranșant în privința efectelor pedagogice specifice fiecărei categorii de mesaje, autorul previne că, mai ales în cazul în care realitatea este reprodusă, indiferent de calitatea mijloacelor, apar și unele deformări care trebuie în mod obligatoriu să fie în atenția cadrelor didactice pentru ca acestea să se situeze la un nivel de acceptabilitate, pentru ca sensurile mesajelor să fie păstrate și nu modificate sau distorsionate. Abordând mai departe clasificarea mesajelor în raport cu funcția lor simbolică, G. Mialaret face trimitere directă la distincțiile făcute de H. Wallon (1971) între semnal, indiciu, simbol, semn, fiecare dintre acestea diferențiindu-se prin anumite caracteristici sau particularități și fiecare poziționându-se la o anumită distanță de obiectul sau situația la care fac referire. De exemplu primul dintre ele și anume semnalul, se particularizează prin faptul că„își extrage puterea din fuziunea sa inițială cu situația din care face parte” (H. Wallon, 1971, p. 191), având o contribuție incontestabilă în formarea primelor noțiuni științifice ale relației cauză-efect. Al doilea tip de mesaj și anume indiciul, partajează o similitudine cu semnalul în sensul că și el este legat de situație dar dobândește și o însușire distinctivă în sensul că el este separat (distanțat) în timp de obiectul, procesul situația, la care face referire. Dimensiunea formativă a acestui tip de mesaj este 51 indubitabilă deoarece el pune elevii în situația de a reconstitui în plan ideatic obiecte, lucruri, fenomene, situații, care au existat într-un cadru socio-temporal destul de diferit de cel cotidian, în care își desfășoară activitatea elevii supuși unei activități de instruire. Singurul impediment în utilizarea acestui tip de mesaj îl constituie faptul că nu toți elevii sunt capabili, din punct de vedere psihologic, să se situeze în mai multe planuri mentale. Ultimele două tipuri de mesaje, adică simbolul și semnul sunt total diferite de cele analizate anterior pentru că ele sunt instrumente de semnificație ceea ce înseamnă că, într-o manieră sau alta, substituie obiectele, lucrurile și în general entitățile la care fac referire. Deși ambele categorii de mesaje intră în categoria substituenților, fiecare dintre acestea realizează raportarea la entițățile referite într-o manieră aparte, de unde rezultă și elementul de specificitate, care ajută la disocierea sau la diferențierea lor. Simbolul, ca înlocuitor al unui obiect, lucru, situație, se poate afla într-o relație de similaritate mai evidentă sau mai difuză (discretă), cu elementele referite astfel încât, în unele cazuri de exemplu, relația este foarte directă, cum se întâmplă în cazul „dreptelor paralele”, a celor „două perpendiculare” sau a altor simboluri de genul „coroanei regale” sau a „secerei și ciocanului”, dar există și cazuri când simbolul este într-o relație mult mai subtilă cu elementul substituit, cum se întâmplă în unele opere de artă sau filme când bunăoară, anumite teme muzicale simbolizează situațiile cu care se confruntă unele personaje, sau când „lumina” și „întunericul” sunt folosite pentru marcarea distincției dintre „bine” și „rău”. Situându-se la nivele diferite de generalitate, este evident faptul că, în calitate de mesaje, simbolurile vor fi recepționate diferit, astfel încât vor fi percepute fără mari probleme simbolurile cu grad de similaritate mare și cu dificultăți mai mari cele care sunt mai elaborate, mai discrete în privința 52 asemănării cu referentul, motiv pentru care, recepționarea lor optimă, solicită și un nivel de instruire mai ridicată. Date fiind aceste diferențe în percepție datorate în principal nivelelor de generalitate la care ele se situează, pare logic ca, în activitatea de instruire, să se vizeze mai întâi simbolurile cu un grad mai mare de concretitudine și în general cele care nu pun probleme în actul de receptare și numai ulterior, când elevii au dobândit un anumit nivel al dezvoltării cognitive, să se acceadă la simbolurile care sunt mai elaborate, care au o semnificație mai caducă și care, inevitabil se receptează oarecum într-o manieră mai discursivă. De asemenea, în receptarea simbolurilor, nu trebuie să se neglijeze faptul că, multe dintre acestea, sunt legate de situațiile sociale și nu au evident aceeași semnificație pentru toți indivizii care, eventual, le pot recepta motiv pentru care, sar putea, ca nu toate grupurile sociale să le interpreteze într-o manieră asemănătoare. în cazul ultimei categorii de mesaje, - semnul - Mialaret subliniază relația de arbitrarietate existentă între acesta și obiectul pe care îl substituie și de asemenea rolul și importanța avută de el în procesul general de comunicare. Ultimul aspect avut în vedere de către G. Mialaret îl reprezintă analiza generală a procesului de comunicare în cadrul căruia sunt decelate mai multe chestiuni legate de: a) cadrul general în care se stabilește comunicarea; b) sursa sau sursele de mesaje; c) codificarea, niveluri și forme; d) emiterea mesajelor; e) transmiterea mesajelor; f) receptarea mesajelor; g) decodificarea; 53 h) înțelegerea și interpretarea; i) evaluarea cantitativă a mesajelor dintr-o situație educativă. Luând în discuție cadrul general în care se stabilește comunicarea, autorul relevă o serie de condiționări la care este supus respectivul proces grupabile în, ceea ce generic s-ar putea denumi condiții materiale, (aici fiind invocate aspecte ce țin de arhitectura școlară și de localizarea spațiului unde se realizează comunicarea), condiții de timp (aici este vizat potențialul comunicațional diferit al diferitelor momente ale zilei), sisteme de valori prezente la subiecții comunicatori (aici intrând concepții și atitudini aparținând subiecților care interacționează, poziții ale acestora în cadrul unei ierarhii sociale, prejudecăți, apartenența la un grup profesional etc.). Având un impact cert asupra felului cum se desfășoară comunicarea, se impun cunoașterea respectivilor factori și, eventual, ameliorarea lor, chiar înainte de a avea în vedere aspectele pur tehnice, sau operatorii care și ele impun un alt tip de condiționări. Singurul impediment în cadrul unei tentative de intervenție asupra factorilor menționați îl constituie faptul că, unii dintre ei, cum sunt condițiile materiale, sunt mai greu sau deloc ameliorabili iar, dacă suportă intervenții, acestea sunt costisitoare și presupun intervale mai îndelungate de timp. Continuându-și analiza cu sursa sau sursele de mesaje, autorul face mai întâi o disociere între sursele directe și sursele indirecte ale mesajelor educative și apoi, o a doua disociere, între sursele individuale și cele colective. In cadrul primei distincții se invocă profesorul (educatorul) și materialul audio-vizual,ca surse directe, și organizarea ambianței materiale, climatul general al clasei, personalitatea educatorului ș.a. ca surse indirecte, care au, indubitabil un rol deloc neglijabil în economia generală a procesului de comunicare. în cadrul celei de a doua distincții vizând sursele individuale și pe cele colective se menționează faptul că, tradițional, educatorul reprezintă o sursă 54 individuală în virtutea căreia își exercită și una din funcțiile sale și anume pe cea de „transmițător de cunoștințe” dar că, în ultimul timp, necesitățile de ordin psihopedagogie și social au impus apariția unor surse colective, cum este cazul echipelor de profesori însărcinați cu predarea dintr-o perspectivă interdisciplinară sau, cum se întâmplă în alte contexte de instruire, când elaborarea unor mesaje educative reclamă cooperarea dintre mai multe categorii de specialiști cum ar fi profesorii, tehnicienii, realizatorii. Dată fiind multiplicarea evidentă a surselor care transmit mesaje, educative, problema care se pune, nu e aceea de a opta pentru unele în detrimentul altora, ci de a le combina într-o manieră specifică astfel încât, efectele lor conjugate să se regăsească în creșterea performanțelor elevilor la învățătură pe de o parte iar, pe de altă parte, să confere întregului proces instructiv-educativ, un nivel mai mare de atractivitate și o motivație mai mare a elevilor pentru acest ger, de activitate. Analizarea surselor care transmit mesaje educative într-o viziune prospectivă, conduce inevitabil la ideea că, în condițiile multiplicării acestora, devine stringentă problema criteriilor în funcție de care trebuie făcută selecția surselor pentru ca acestea să posede într-adevăr o relevanță și o credibilitate mai mare, variabile care, la rândul lor, oferă măsura impactului avut asupra auditorului sau asupra publicului țintă. Fără a mai insista asupra altor aspecte incluse de autor în analiza generală a procesului de comunicare, adică cele referitoare la codificare, emitere, receptare, decodificare, înțelegere și interpretare atât din motive de spațiu și timp, dar și pentru că, tratarea lor, se circumscrie unor paradigme regăsite și la alți specialiști ai domeniului, ne mărginim să concludem că paradigma conferită de G. Mialaret comunicării, reprezintă un exemplu productiv atât pentru specialiștii în comunicare care vizează dimensiunea explicativă a acesteia, cât și pentru 55 practicieni, care pot introduce schimbări în propriile demersuri instructive astfel încât comunicarea didactică să se realizeze și mai rapid și cu efecte mai consistente în planul rezultatelor obținute de elevii cu care se interacționează. 2.3.1. Analiza comunicării didactice din perspectiva unor modele interacționale 2.3.I.I. Cercetări realizate asupra analizei interacțiunilor din clasă Varietatea tipurilor de activități și a schimburilor verbale profesor-elev desfășurate în clasă a exercitat o atracție deosebită pentru cercetătorii din ultimele decenii, astfel încât încă din deceniile 4 și 5 o serie de autori cum sunt Anderson, Brewer, Reed, au avut în vedere determinarea tipului de comportament didactic, ajungându-se la concluzia că, în practica educativă curentă, se pot decela două tipuri distincte de comportament didactic și anume, unul dominator și altul integrat din punct de vedere social, fiecare soldându-se cu efecte atât în ceea ce privește atmosfera creată în clasă, cât și în privința randamentului obținut de elevi în activitatea de învățare. Spre exemplificare, s-a putut consta că, în cazul profesorului dominator, se instaurează în clasă un climat de autoritate, care poate genera o evidentă ostilitate din partea elevilor, în timp ce, comportamentul profesorului integrat induce mai întâi un climat de permisivitate care facilitează inițiativele elevilor și de asemenea o implicare mai mare a acestora în rezolvarea sarcinilor școlare indiferent care este natura lor. Pornind de la aceste premise, N. Flanders a elaborat un sistem de analiză al cărui principal avantaj îl constituie determinarea tipului de influență exercitată de profesor asupra elevilor. Modelul său (redat după J.R. Davitz și S. Ball, 1978), cuprinde mai multe categorii care se structurează în felul următor: 56 Intervenția Profesorului Influența Indirectă Influența directă Intervenția elevilor din 1. Acceptă sentimentul: acceptă și clarifică natura sentimentului elevilor, lără să amenințe. Sentimentele pot fi pozitive sau negative. Se includ anticiparea și reactualizarea sentimentelor. 2. Laudă sau încurajează: laudă sau încurajează acțiunea sau comportamentul elevilor. Spune glume care reduc încordarea, dar nu pe seama unui elev sau a altuia, dă din cap sau spune „da”, sau „continuă”. 3. Acceptă sau folosește ideile elevilor clarificând, formulând sau dezvoltând ideile sugerate de un elev. Pe măsură ce profesorul introduce tot mai mult din ideile lui proprii, se deplasează spre categoria 5. 4. Pune întrebări: se pune o întrebare de conținut sau procedură, la care elevul trebuie să răspundă. 5. Ține prelegeri: prezintă fapte sau opinii despre conținut sau procedee; exprimă propriile idei, punând întrebări retorice. 6. Dă indicații: indicații, ordine sau instrucțiuni cărora elevii trebuie să li se supună. 7. Este o autoritate care critică sau se justifică: afirmații cu scopul de a modifica comportamentul elevului, de la un model inacceptabil la unul acceptabil, strigă prea mult; profesorul explică de ce procedează într-un anumit fel; se raportează prea mult la propriile opinii, 8. Participarea elevilor (Răspuns): elevii vorbesc pentru a răspunde profesorilor. Profesorul inițiază contactul sau 57 inițiativă solicită declarația elevului. proprie 9. Intervenția elevilor (Inițiativă): intervin din proprie inițiativă. în cazul în care numirea elevului este menită doar să specifice cine va continua discuția, observatorul trebuie să hotărască dacă elevul a dorit, într-adevăr, să vorbească. Liniștea 10. Liniște sau derută: pauze, scurte intervale de liniște și perioade de derută în care comunicarea nu poate fi înțeleasă de observator. Fiind unul dintre primele modele pentru studierea interacțiunilor din clasă, paradigma elaborată de N. Flanders prezintă atât avantaje cât și multe lacune, unele dintre ele fiind completate de modelele ulterioare puse în circulație de alți autori care au abordat această problemă. Cu toate acestea, din rândul avantajelor ar putea fi amintite următoarele aspecte: a) determinarea tipului de influență specifică unui profesor sau altuia; b) decelarea comportamentelor etalate de profesor și elevi în cadrul activității de instruire; c) demonstrarea faptului că influența indirectă este mai productivă și mai eficientă, comparativ cu influența directă; d) constituirea modelului într-o bază de pornire pentru abordări mai elaborate și mai sofisticate care să urmărească aspecte nerelevate încă de Flanders; e) cunoașterea modelului de către profesori, îi poate ajuta să realizeze un echilibru mai judicios între influența directă și cea indirectă, în funcție de o serie de parametri cum sunt: tipul de sarcină pe care o abordează clasa într-un anumit moment, nivelul de școlaritate la care se situează elevii, gradul de motivare a clasei (grupului) pentru o anumită activitate, posibilitățile intelectuale de care dispun elevii, nivelul achizițiilor pe care ei deja le-au dobândit etc. 58 Dacă se au în vedere și limitele acestui model, cele mai importante par a fi următoarele: • activitatea din clasă e mult mai complexă astfel încât categoriile lui N. Flanders devin neacoperitoare pentru toate aspectele posibile; • comportamentele profesorilor și ale elevilor sunt mult mai diversificate astfel încât să fie surprinse prin 7 și respectiv 2 categorii; • unele categorii au o denotație destul de vagă, încât cu greu se pot obține indicii clare referitoare la unele aspecte specifice comportamentului didactic (de exemplu categoria 6: „Dă indicații: ordine sau instrucțiuni cărora elevii trebuie să li se supună”, nu oferă indicii suficiente, nici în legătură cu natura ordinelor și nici a împrejurărilor în care se face apel la ele; • unele aspecte, cu relevanță totuși în activitatea de instruire sunt omise de modelul lui N. Flanders (de exemplu comportamentul nonverbal al profesorului sau implicarea acestuia în crearea unei atmosfere destinse în clasă care să faciliteze interacțiunile). Incadrabile tot în această direcție privind analiza interacțiunilor din clasă, cercetările efectuate de J.E. Morsh (1956) au plecat de la întrebări cum sunt: • care dintre comportamentele profesorilor și ale elevilor pot fi observate în mod sistematic cu fidelitate; • care dintre comportamentele observate tind să devină tipice și stabile; • există o relație evidentă între comportamentele etalate de profesor, respectiv elevi și cunoștințele dobândite de aceștia în cadrul activității de instruire. 59 Plecând de la aceste cerințe, autorul citat a structurat un model de interacțiune care circumscrie comportamentul profesorului și al elevului în cadrul a trei diviziuni care au în cadrul configurației următoarea ierarhizare: Comportamentul verbal al profesorului -indică obiective -definește obiective -explică: a) fapte b) operații -chestionează: a) desemnează elevul și pune întrebarea b) pune întrebarea, desemnează elevul c) chestionează întreaga clasă d) solicită o întrebare -răspunde: a) la propria sa întrebare b) la întrebarea elevului -repetă: a) răspunsul elevului b) un cuvânt „cheie” c) un cuvânt familiar -dă un exemplu -dă directive -numește un elev: a) pe numele său 60 b) altfel -amenință, avertizează. Comportamentul nonverbal al profesorului -este plasat: a) în spatele biroului (sau catedrei) b) în fața tablei -se deplasează: a) spre centru, în spate b) altfel -se sprijină de birou -surâde -explică: a) mergând să ajute elevul b) prin gesturi c) la tablă -își privește însemnările -utilizează tabla: a) pentru o expresie cheie b) pentru a desena o diagramă c) șterge tabla Comportamentul elevului -ridică mâna -vorbește -răspunde: a) desemnat de către profesor pune o întrebare b) desemnat de către profesor privește în jurul său 61 scrie în grabă (ilizibil) -se apleacă -cască -se adresează clasei -moțăie sau dormitează -ignoră profesorul -surâde (zâmbește) După cum se poate observa, modelul elaborat de Morsh nu neglijează, e drept, nici comportamentul nonverbal al profesorului și nici al elevului deși, în cazul acestuia din urmă, nu există o disociere distinctă între componenta verbală și cea nonverbală așa cum se întâmplă în prezentarea comportamentului profesorului. Cu toate acestea, după părerea noastră, modelul nu surprinde o serie de comportamente care sunt tipice profesorului și elevilor, care se manifestă cu o frecvență apreciabilă și care, pe de altă parte, influențează însăși eficiența activității de instruire. Concret, nu sunt incluse în model o serie de aspecte specifice activității profesorului cum sunt: a) comportamente de tip restrictiv; b) comportamente prin care profesorul evaluează activitatea elevilor; c) comportamente prin intermediul cărora profesorul orientează elevul în sarcină; d) comportamente prin care se practică lauda și încurajarea elevilor mai ales când aceștia probează reușite deosebite în activitate; e) comportamente prin intermediul cărora profesorul critică sau își manifestă dezacordul în legătură cu anumite aspecte ale activității. 62 De asemenea și la nivelul comportamentului elevului există aspecte pe care modelul lui Morsh nu le scoate în evidență, pe care generic le denumim comportamente necircumscrise obiectivelor lecției și care se manifestă în următoarele direcții: -elevul citește ceva care nu are legătură cu lecția; -își face tema la un alt obiect de învățământ; -distrage atenția colegului de bancă; -bruiază comunicarea profesorului obligându-1 pe acesta să intervină; -desenează sau mâzgălește; -obstrucționează răspunsul unui coleg. Cu siguranță, există și alte comportamente nedecelate atât la nivelul profesorului cât și la cel al elevului dar nu trebuie uitat că modelele concepute ulterior de alți autori au completat, cel puțin parțial această lacună. Tot în cadrul acestei secțiuni, mai supunem atenției un model de interacțiune și anume cel elaborat de M.D. Waimon și H.J. Hermanowicz (1965). Dacă se are în vedere tipul de mesaj emis de profesor către elevi, ușor se poate constata existența a tei categorii de comportamente verbale clasificate în felul următor: • mesaje destinate fixării obiectivelor și captării atenției; • mesaje referitoare la materia tratată sau mai precis la tratamentul informației; • mesaje destinate evaluării răspunsurilor oferite de elevi. Pornind de la aceste premize, autorii au elaborat un model de interacțiune care se structurează în felul următor: Grila de observație elaborată de Waimon și Hermanovicz 1. Cataliza: profesorul provoacă și susține o dispoziție favorabilă învățării. 63 • Activează: profesorul determină elevii să accepte obiectivele sale. - captează atenția - dă directive - fixează obiective - formulează o problemă -subliniază importanța obiectivelor - invită elevii să discute obiectivele • Menține: profesorul conduce elevii spre atingerea obiectivelor fixate. -împiedică un elev să deturneze clasa într-o altă direcție -cheamă la ordin un elev distrat -explică rațiunea progreselor nesatisfăcătoare -încurajează -subliniază progresele realizate -solicită printr-o întrebare, intervențiile elevilor și îi invită să pună întrebări sau să comunice cunoștințe 2. Tratarea (prelucrarea) informației: profesorul ajută elevul să dobândească, să înțeleagă sau să utilizeze urt conținut. • Informează: profesorul comunică elevului ceea ce trebuie știut (asimilat). -definește termenii -enunță fapte sau generalizări -explică fapte sau generalizări -evaluează un subiect • Incită: profesorul pune întrebări elevului cu scopul de a-1 provoca să răspundă. -ajută elevul să-și reamintească cunoștințele referitoare la subiect 64 -ajută elevul să arate că a înțeles subiectul -ajută elevul să descopere subiecte noi -ajută elevul să-și utilizeze cunoștințele pentru a rezolva o problemă • Oferă o informație în compensație-, profesorul ameliorează răspunsul elevului. -reformulează răspunsul elevului -adaugă o informație la răspunsul elevului -relaționează răspunsurile diferite ale elevilor • Incită să se reacționeze-, profesorul ajută elevul să amelioreze un răspuns -ajută elevul să reformuleze un răspuns -ajută elevul să aducă o completare răspunsului -solicită altor elevi completări la un răspuns dat. 3. Evaluarea: profesorul evaluează un răspuns. • Pozitivă: profesorul face cunoscut elevului că răspunsul său este corect. -oferă explicit o evaluare pozitivă (da, este just, este un răspuns bun) -oferă o evaluare pozitivă, dar într-o manieră vagă (O.K., da-da, etc.) -Negativă: profesorul face cunoscut elevului că răspunsul său este incorect. -oferă explicit o evaluare negativă (nu, este greșit, este un răspuns inexact) -își manifestă o rezervă (da, dar... totuși, cu toate acestea, există o altă modalitate de a spune) 65 -nu este de acord cu un răspuns (Elveția nu este în Piața Comună) • Neutră', profesorul acceptă răspunsul elevului dar nu-i comunică dacă acesta este corect sau incorect. -manifestă o reacție pozitivă pentru o parte a răspunsului, o reacție negativă pentru altă parte -arată că a înțeles răspunsul, dar nu îl evaluează (repetă răspunsul) -dă răspunsului o evaluare ambiguă (Ah!) Concluzia rezultată din analiza modelului vizează prioritar rolul de mediator pe care îl are profesorul în desfășurarea procesului de instruire, lucru demonstrat de tipul primelor sale demersuri, printre care se numără captarea atenției și fixarea obiectivelor. în consecință, un prim avantaj al acestui model, rezidă tocmai în relevarea premizelor care stau la baza unei învățări eficiente. O altă calitate se referă la circumscrierea demersurilor cadrului didactic în facilitarea asimilării, înțelegerii și utilizării conținutului instruirii, printr-o serie de comportamente, prin care profesorul mijlocește relația dintre elev și cunoștințele pe care trebuie să le asimileze, comportamente viabile, cu o frecvență apreciabilă. Nu în ultimul rând, modelul se distinge și prin faptul că, vizează în mod expres actul evaluării, ca parte integrantă a demersului instructiv-educativ, evaluare pe care, așa cum rezultă din model, cadrul didactic o poate realiza din perspectiva unor dimensiuni variate (pozitivă, negativă, neutră). Limitându-ne numai la acești trei autori, trebuie făcută precizarea că analiza interacțiunilor din clasă a constituit preocuparea mai multor psihopedagogi, printre care se pot cita H.H. Anderson, J. Withall, M.K. Cogan, J.B. Hough, P.M. Jackson, fiecare model de analiză oferind o anumită perspectivă 66 t modului cum se desfășoară schimburile verbale dintre profesor și elev în cadrul activității didactice obișnuite. Desfășurându-se într-o perioadă de pionerat privind analiza interacțiunilor din clasă, nu este surprinzător că majoritatea modelelor elaborate prezintă lacune vizibile în privința omiterii unor aspecte esențiale legate de comportamentele profesorilor și elevilor. 2.3.1.2. Modele interacționale orientate pe aspecte cognitive ale actului de instruire. O altă orientare de cercetare în domeniul interacțiunilor avea să transgreseze problemele deja abordate de modelele anterioare, încercând să surprindă specificul activităților și al operațiilor de tip intelectual implicate în actul de instruire atât în scopul decelării mecanismelor implicate în actul complex al învățării, cât și în scopul de a identifica posibilitățile de intervenție ale cadrului didactic pentru ca toate acestea să se desfășoare la parametrii cât mai înalți de funcționalitate și eficiență. Această nouă direcție, reprezentată de numeroși autori precum E. Wright, J. Muriel, V. Proctor, B.O. Smith, M.O. Meux, A.A. Bellack, J.J. Gallagher, M.J. Aschner, aduce de asemenea contribuții marcante în studiul interacțiunilor, majoritatea autorilor citați elaborând modele care își păstrează actualitatea și eficiența atunci când se pune problema investigării unor aspecte specifice activității de instruire. Chiar dacă, unele modele au fost experimentate pe conținuturi de un anumit fel, structura și categoriile folosite la fac operaționale pentru orice disciplină de învățământ și implicit pentru orice conținut chiar dacă se pot lua în considerație și limitări de un fel sau altul. 67 cnul dintre modelele interacționale reprezentative ale acestei orientări este și cel elaborat de E. Wright, J. Muriel și V. Proctor (1961), care se structurează în felul următor: A. Planul conținutului 1. Structura -Elemente fundamentale, operații, principii fundamentale -Teorie bine fixată când înțelegerea este evidentă -Principii logice -Strategii pentru rezolvarea problemelor 2. Tehnici -Descrierea și utilizarea de procedee mecanice sau reguli acolo unde relația matematică de bază nu este evidentă -Lectura materialelor matematice deja dezvoltate (expuse) Relații: dezvoltarea și enunțarea de relații noi 3. Deducția -Verificarea logică a unei teorii noi 4. Inducția -Folosirea de exemple specifice, alese pentru a pune în evidență o nouă generalizare sau relație -Folosirea de grafice, diagrame, pentru a pune în evidență o relație -Abordarea intuitivă a unei relații 5. Enunțul -Enunțul noilor relații -Definiții, notație, terminologie, convenții matematice Aplicații: utilizarea, locul sistemului matematic în problemele specifice 68 și în contextul istoric 6. Rigurozitatea matematică -Rezolvarea problemelor de matematică 7. Alte aspecte -Enunțul concis al unei probleme dintr-un alt domeniu înaintea principilor de abstractizare -Examinarea problemelor formulate potrivit conceptelor altui domeniu -Referiri extrase din istoria matematicii -Referiri la noi subiecte sau procedee diferite care pot fi probate (încercate) ulterior -Umor. Când acesta decurge din activitățile matematice B. Planul de dezvoltare 1. Analiza - pornind de la ipoteza concluziei dorite spre principiile dobândite. -Legătura implicațiilor anterioare „este implicat prin” -Revenirea în urmă plecând de la scop, mai puțin sistematic, căutând legătura cu principiile cunoscute pentru a încerca să se stabilească dovada (proba) -Justificarea unui enunț -Revenirea asupra unui raționament pentru a descoperi eroarea sau a clarifica sensul 2. Sinteza - pornind de la principiile admise spre concluzia dorită -Legătura implicațiilor ulterioare -Consolidarea părților într-o concluzie completă 69 j. Specificarea - utilizarea însușirilor semnificative ale unui sistem dat într-un sistem analog sau aplicarea unui sistem dat într-un sistem inclus mai mic -Alegerea părților semnificative ale unei probleme, disecarea, abstractizarea -Aplicarea unei generalizări -Recunoașterea relației de sisteme corespondente -Concentrarea asupra scopului 4. Generalizarea - recunoașterea însușirilor semnificative ale unui sistem dat și trecerea de la considerarea sistemului dat la cea a unui sistem global mai vast -Recunoașterea însușirilor semnificative și trecerea la un sistem mai vast -Enunțarea unei formule, legi de relație, definiție de probat sau la care trebuie să se examineze sensul 5. Complinire -Informații asupra matematicilor specifice -Informații asupra aspectelor mai generale ale matematicilor C. Planul atitudinilor 1. Curiozitatea - material nou, neobișnuit, o direcție nouă -Enunțurile profesorului pun în relație subiectul prezent cu alte domenii ale matematicilor, cu alte materii sau cu concepte matematice fundamentale, sau cu contextul istoric -încurajări ale profesorului în legătură cu o problemă neobișnuită sau cu o nouă direcție cuprinzând sprijinul pozitiv al elevilor exprimat 70 printr-un interes neobișnuit -Elevii fac enunțuri asemănătoare cu cele de la 1.1. -Elevii pun întrebări asupra conținuturilor de la 1.1. 2. Independenta -întrebări sau sugestii deschise (sincere) din partea profesorului și necesitând reflecția elevilor după un început minuțios delimitat -Chestiunea ridicată de către un elev este retransmisă aceluiași elev sau clasei -Atribuirea de subiecte elevilor pentru demonstrația din clasă și conținând chestiuni din temele obișnuite dezvoltate la tablă de către un elev -Enunțuri ale elevilor făcând să progreseze soluția unei probleme mai mult de o etapă -Responsabilitatea asumată de către elevi pentru desfășurare și câteodată indicată prin trecerea mai multor etape sau a uneia singure foarte importantă, în același timp -Elevul începe o discuție punând o întrebare și indicând aspectele caracteristice constatate 3. Receptivitatea -Profesorul prezintă, enunță și rezolvă probleme -Profesorul pune întrebări retorice sau care se limitează la o etapă, adesea banală, sau la răspunsuri de tipul „da” sau „nu” -Profesorul este sensibil la semnalele (indiciile) după care elevii înțeleg,urmăresc discuția, se interesează de ceea ce este prezentat -Elevii răspund corect atunci când sunt întrebați dar răspunsul lor se 71 limitează la un progres relativ redus -Elevii pun întrebări fără a arăta că sunt dispuși să le dezbată ei înșiși cu ajutorul profesorului . Prezentarea modelului de mai sus ocazionează câteva precizări din care rezultă atât avantajele cât și dezavantajele sale din rândul cărora amintim: a) modelul vizează trei planuri: al conținutului, al dezvoltării, al atitudinilor, această structurare fiind probabil într-o corelație directă cu concepția pedagogică a autoarelor în legătură cu procesualitatea actului de instruire; b) modul de structurare a modelului este într-o relație de compatibilitate cu logica internă a obiectului matematică ceea ce ne face să credem că nu la toate disciplinele de învățământ învățarea se realizează respectând strict demersul relevat de autoare, acest lucru excluzând însă concluzia că el ar fi operațional numai în cazul învățării matematicilor; c) abordarea conținutului instruirii prin structură și prin folosirea anumitor tehnici - descriere, deducție, inducție, enunț - este foarte logică și coerentă; d) operațiile incluse în „planul de dezvoltare”, analiza, sinteza, specificarea, generalizarea sunt bine alese dar considerăm că și altele precum concretizarea, abstractizarea puteau fi valorizate în aceeași măsură; e) este foarte productiv că modelul de interacțiune vizează și „planul atitudinilor” pentru că, o instruire eficientă, presupune o manifestare activă a elevilor față de conținuturi însă, comportamentele circumscrise unor categorii sunt limitate și destul de simplificate (de exemplu în cazul curiozității, profesorul poate realiza mai multe demersuri pentru a stimula elevii, și interesele acestora pentru ceea ce se învață); 72 f) poate se impunea și includerea în model a unei categorii (alături de curiozitate, independență, receptivitate), care să vizeze comportamente prin intermediul cărora elevii să demonstreze că pot aplica cele învățate. Tot pe linia cercetărilor cognitiviste se înscriu și demersurile realizate de B.O. Smith și M.O. Meux (1964, ppl03-122,), care pleacă de la întrebări de genul: • ce tipuri de operații logice apar la profesori și la elevi în procesul de predare-învățare? • ce elemente de logică sunt incluse în cunoștințe? • cum se pot descrie categoriile de cunoștințe transmise în logica subiecților? iar plecând de la aceste premise, Smith avea să definească mai întâi o serie de categorii cu referire la categoriile convenționale ale logicii, ele fiind reluate în cadrul unor studii ulterioare, categorii descrise astfel: 1. Definirea Datele incluse în acest grup vizează felul în care cuvintele sau alte simboluri sunt utilizate pentru a face referire la obiecte (abstracte sau concrete). Acestea variază sub aspectul formei și al conținutului dar, în general, ele fac apel implicit sau explicit la semnificația termenilor. 2. Descrierea A descrie înseamnă a reprezenta ceva cu ajutorul cuvintelor sau desenelor, a lămuri un aspect. în consecință, datele constituind această categorie specifică, sugerează ceva și pretind să se elaboreze o recenzie (dare de seamă). 3. Desemnarea A desemna înseamnă a indica ceva cu ajutorul unui nume, a unui cuvânt sau alt simbol; numele desemnează obiectul (abstract sau concret) la care face referire. Această categorie este deci compusă din elemente conținând o descriere sau o indicație. 73 4. Expunerea Subdiviziunile acestei grupe nu reclamă nici nume, nici descriere etc., ci ca faptele să fie stabilite, fixate. Ele pot solicita expunerea discuțiilor, a tentativelor de justificare, enunțarea de reguli, îndatoriri, teoreme, concluzii, idei, opinii, promisiuni, amenințări etc. 5. Recenzia Această categorie solicită un raport asupra conținutului unei cărți, asupra ui.ui document, a unei informații din text și așa mai departe. 6. Substituirea Datele circumscrise acestei categorii solicită elevului să execute o operație simbolică, în mod obișnuit de natură matematică. 7. Evaluarea A se angaja în evaluare înseamnă a estima valoarea care se poate acorda cuiva. O dată de acest gen impune ca un subiect, o exprimare, un eveniment, o acțiune sau o stare a lucrurilor să fie estimate relativ la valoarea lor, încrederii care li se poate acorda, caracterului lor dezirabil. 8. Emiterea opiniei A emite o opinie înseamnă a exprima convingeri, în mod obișnuit fondate pe o evidență redusă sau inexistentă. Asemenea convingeri țintesc ceea ce este posibil, ceea ce ar fi putut fi și care nu este, ceea ce ar fi putut preleva în viitor. 9. Clasificarea Orice fapt al acestei grupe face clar referire la un caz sau la o clasă (gen, grup, categorie, specie) sau două de lucruri. Titlul impune ca un exemplu dat să fie clasificat în categoria căreia îi aparține ca și într-o subclasă. 10. Compararea și opunerea Acest gen de fapte impune ca două lucruri sau mai multe - acțiuni, elemente, obiecte, procedee - să fie comparate. Uneori faptul precizează două 74 lucruri sau mai multe și solicită ca asemănările sau deosebirile lor să fie consemnate în raport cu o caracteristică foarte specifică. 11. Implicarea condiționată Această categorie constă în titluri în care fiecare conține un antecedent (premisă) și o consecință (un rezultat), dar niciodată o consecință solitară. în toate cazurile în care antecedentul este dat singur, titlul pretinde ca rezultatul - efectul, deznodământul, atitudinea ulterioară - să fie furnizat în răspuns. Unele dintre titluri conținând în același timp un antecedent și o consecință, solicită judecăți de valoare, altele solicită să se stabilească rezultatele sau consecințele și altele descrierea actelor de decizie. 12. Explicarea (clarificarea) Există mai multe genuri de date explicative dar ele au toate un lucru în comun. Ele stabilesc o consecință particulară și pretind un antecedent. Există șase specii de date explicative depinzând de categoria antecedentelor utilizate pentru a justifica consecința. Ele exprimă mecanismul, cauza, consecința, procedura, teleologia și se conformează normelor. 13. Arta de a dirija și a conduce clasa Numeroase întrebări puse de către profesori au puțină semnificație logică sau sunt totalmente neașteptate. Se recurge la ele nu pentru a invita la reflecție, ci pentru a menține activitatea de la clasă. în scopul facilitării analizei comportamentelor verbale, așa cum apar ele în desfășurarea unei lecții, cercetătorii amintiți au încercat definirea unităților în funcție de care sunt exprimate operațiile logice descrise anterior și care intră în actul de instruire și în acțiunile elevilor. în primul studiu al lui Smith din 1959, aceste unități de bază erau episodul, definit ca schimb verbal complet între doi sau mai mulți interlocutori și monologul care reprezintă o contribuție individuală sub forma expunerii iar în studii mai recente se introduc încercarea și demersul 75 (intervenția), acesta din urmă fiind inclus într-o unitate mai cuprinzătoare denumită strategie. încercarea poate fi definită ca o parte a schimburilor verbale ce cuprinde o serie de mesaje care se raportează la un singur subiect, în cadrul unei lecții putând fi întâlnite cinci sau șase încercări, identificate după clasificarea circumscrisă obiectivelor conținuturilor. Din această perspectivă încercarea este: -cauzală, pentru relația cauză - efect; -conceptuală, pentru criterii de clasificare; -evaluativă; -informativă, pentru a clarifica, a dezvolta un subiect; -interpretativă, pentru a conferi o semnificație; -de procedură, pentru a comunica modalitatea metodică de rezolvare a unei probleme; -explicativă, pentru a furniza rațiunile unei acțiuni; -normativă, pentiu a formula reguli, modalități de operare; -de sistem, pentru a enunța relațiile funcționale într-un mecanism care vizează un anumit scop. în ceea ce privește conceptul de strategie, acesta este definit ca o serie de acțiuni verbale care permit obținerea anumitor rezultate și evitarea devierii, concept în componența căruia se disting două dimensiuni de bază și anume: tratamentul, care vizează prezentarea și structurarea informației și controlul, care are în vedere modalitățile adoptate de către profesor pentru a ghida și eventual a controla comportamentul elevilor. Autorii prezintă și un exemplu de analiză care se referă la tratament, perspectivă sub auspiciile căreia sunt prezentate zece tipuri de conținuturi care se referă la: -o parte a referentului; 76 -o caracteristică a referentului; -o funcție a referentului; -o utilizare a referentului -o modalitate caracteristică de a trata referentul; -o relație fizică între referent și altceva; *o comparare a referentului cu altceva, în funcție de o caracteristică particulară; -o evaluare implicată prin utilizarea termenului (a scadenței); -o condiție necesară sau reclamată pentru a produce și provoca referentul; -rezultatele unei operații implicând referentul. Cât privește demersul, acesta este inclus în strategie și reprezintă o manevră verbală de legătură, o intervenție logică în scopul legării evenimențelor propoziției neîntrerupte în strategie și el fiind clasificabil, în mai multe tipuri, după cum urmează; -descrierea criteriilor; -analiza; -enumerarea; -clasificarea; -descrierea interiorului clasei; -analogia; -diferențierea; -identificarea prin negare; -opunerea (stabilirea contrastelor); -condiții suficiente; -producerea exemplelor; -cazuri pozitive -cazuri negative; 77 -criterii de apreciere a cazurilor; -compararea exemplelor; -criterii de comparare; -raporturi (legături); -condiții de utilizare a unui termen. Fără a mai zăbovi asupra modelului elaborat de Smith și colaboratorii săi, trebuie făcută precizarea că, formularea comportamentelor în termeni de operații logice, permite surprinderea dinamica vieții cognitive deși, credem noi, folosirea acestei paradigme de analiză necesită multă pricepere și multe eforturi din partea utilizatorilor. Tot într-o tradiție pur congnitivistă se înscriu și cercetările întreprinse de J. J. Gallagher (1966) și M. J. Aschner (1965), autori care studiază comportamentele profesorului, corelativ cu tipurile de activitate intelectuală ale elevilor săi, pornind de la modelul tridimensional al lui J.P. Guilford în care se disting: -operațiile: memorie, cogniție, producție divergentă, producție convergentă, raționament; -produsele: unități, clase, relații, sisteme, transformări, implicații; -conținuturile: figurale, simbolice, semantice, comportamentale, în consecință, au fost distinse categoriile de procese intelectuale după cum urmează: -cunoaștere - memorie: rezumare, clarificare, enumerare; -gândire convergentă (plecând de la informații, căutarea de soluții recunoscute bine într-o manieră convențională): asocierea, explicarea, transferul, concluzia; -gândirea divergentă (plecând de la informații, căutarea de soluții originale): elaborarea, implicația, analogia, sinteza; 78 -evaluarea: nestructurată, structurată, calificarea; -rutina (obișnuința): cuprinde comportamente destinate a dirija, structura, organiza, încuraja, blama. Prin intermediul acestui model se poate surprinde așadar, influența pe care o are profesorul asupra activității intelectuale a elevilor și, de asemenea, se pot determina categoriile proceselor de gândire dominante la elevi în funcție de comportamentul profesorului. Modelul, fiind mai puțin sofisticat decât altele, este mult mai ușor de utilizat permițând, pe de o parte, investigații referitoare la procesele intelectuale aparținând elevilor implicați în activitatea de instruire iar, pe de altă parte, poate constitui un ghid de susținere a construcției și dezvoltării cognitive a elevilor deoarece, procesele intelectuale amintite - cunoaștere-memorie, gândirea convergentă, gândirea divergentă - sunt educabile și perfectibile cu condiția, ca procesul de instruire să fie organizat în acest sens iar profesorul, să le stimuleze în mod deliberat. , Foarte cunoscute și în același timp foarte interesante sunt și cercetările realizate de A. Bellak și colaboratorii săi (1966) asupra interacțiunilor din clasă, cercetări în urma cărora actele verbale ale elevilor și profesorilor sunt clasificate în patru mari categorii, identificarea făcându-se potrivit funcțiilor pedagogice îndeplinite de acestea în desfășurarea lecției. în concepția lui Bellack și a colaboratorilor săi, principalele demersuri întâlnite în procesualitatea unei lecții sunt; structurarea, solicitarea, răspunsul și reacția. a. Structurarea în cadrul acestui demers se stabilește planul care se concretizează într-un context specific ce include, pe de o parte, concentrarea atenției asupra subiectului sau procedurilor ce trebuie urmărite, iar, pe de altă parte, stabilirea interacțiunilor 79 profesor - elevi. De exemplu, profesorul poate începe ora cu următoarea operație de structurare: „Acum, să revenim la tema pe care ați avut-o de rezolvat acasă”. b. Solicitarea Actele acestei categorii au menirea să trezească un răspuns oral din partea persoanelor cărora li se adresează, să încurajeze persoanele interogate asupra unei probleme sau să obțină o reacție fizică. Demersurile de solicitare sunt în mod evident directive în intenția și în funcția lor. Toate întrebările sunt solicitări ca și toate ordinele, comenzile sau rugămințile. c. Răspunsul Aceste acte se află într-o relație de reciprocitate cu cele de solicitare și au loc numai în legătură cu acestea din urmă. Funcția lor pedagogică este de a răspunde așteptării, de a oferi un răspuns actelor de solicitare și tocmai din acest motiv răspunsurile elevilor la întrebările profesorului se clasifică în „acte de răspuns”. d. Reacția Actele incluse în acest demers sunt provocate prin operații de structurare, de solicitare, de răspuns sau ca o reacție anterioară, dar nu sunt în mod direct obținute prin ele. Din punct de vedere pedagogic, ele au menirea de a modifica (clarificând, sintetizând sau dezvoltând) și/sau evalua (pozitiv sau negativ) ceea ce a fost afirmat în actele pe care le-au ocazionat. în urma cercetărilor efectuate în 15 clase de la 7 școli secundare pe un subiect unic (comerțul internațional) procentele medii obținute pentru fiecare categorie au fost următoarele: 80 Profesor - structurare - solicitare - reacție - răspuns : 11,2% : 20,2% : 25,5% : 5,3% Elev - răspuns - solicitare - reacție - structurare : 14,4% : 2,1% : 4,1% : 3,1% observându-se o inversare a ponderilor pe categorii, ceea ce înseamnă că, demersurile cu mediile cele mai ridicate la profesor au ponderea cea mai mică la elev. Modelul pedagogic elaborat de Bellack și Davitz a permis relevarea faptului că în desfășurarea unei lecții categoriile amintite respectă o anumită ciclicitate ceea ce înseamnă că, întotdeauna începutul unei lecții este demarat printr-o operație de structurare sau printr-una de solicitare, urmând ca ele să inducă în continuare acte de răspuns sau de reacție, primele doua categorii având o funcție de pornire sau de declanșare a activității, iar ultimele două, o funcție reflexiva ceea ce înseamnă că, nu pot determina sau declanșa un demers. Dincolo de aceste categorii legate de semnificația pedagogică, Bellack și Davitz și-au propus să analizeze și semnificația conținutului mesajelor comunicate iar, din această perspectivă, autorii au relevat patru mari tipuri de conținut. 81 a) Semnificația de conținut Acest aspect al semnificației se referă la tema luată în dezbatere și implicit la conceptele specifice conținutului abordat , spre exemplificare în studiul întreprins de Bellack și Davitz, aceste categorii vizau factorii de producție, importul, exportul, barierele vamale. b) Semnificația de conținut logic în cadrul acestei categorii se fac referiri la procesele logice folosite în tratarea temei, autorii ajungând la concluzia că există trei tipuri de procese logice: analitice (definirea termenilor , interpretarea afirmațiilor); empirice (enunțarea faptelor, diverse tipuri de explicații); evaluative (exprimarea de opinii, justificarea). c) Semnificațiile instrucționale Categoria respectivă se referă la discursul folosit pentru conducerea clasei, precum notările, folosirea anumitor procedee sau alte feluri de acțiuni desfășurate în activitatea din clasă. d) Semnificațiile instructiv-logice în intenția autorilor, în această categorie se include o analiză mai amănunțită a proceselor evaluative în cadrul cărora profesorul poate face o apreciere pozitivă clară a răspunsului elevului („Da, e corect”); poate admite răspunsul cu o apreciere echivocă pozitivă („Da, bine”); poate și pur și simplu repeta afirmația elevului, o poate califica, o poate respinge sau evalua negativ, sau poate folosi o combinație a acestor tipuri de evaluare. Modelul elaborat de Bellack și Davitz, cât și investigațiile realizate de ei a permis tragerea unor concluzii - este adevărat cu un anumit grad de relativitate - care vizează atât comportamentul profesorului, cât și pe cel al elevilor participanți la activitatea de instruire. 82 La nivelul profesorului bunăoară, s-au putut identifica următoarele constante: a) profesorul este persoana cea mai activă din clasă, numărul intervențiilor sale verbale detașându-se atât prin frecvență, cât și prin lungimea mesajelor; b) în majoritatea cazurilor, el structurează atât forma, cât și conținutul orei, decizând atât subiectul de dezbatere, cât și modalitățile de abordare ale acestuia, chiar dacă, în anumite situații declină aceste responsabilități unui elev sau unui grup de elevi; c) activitatea cu cea mai ridicată frecvență a profesorului este solicitarea, prin intermediul căreia, se urmărește provocarea răspunsurilor specifice în rândul elevilor; d) majoritatea reacțiilor profesorului sunt evaluative iar, de cele mai multe ori, aprecierile sunt pozitive. în ceea ce privește comportamentul elevilor, există o serie de aspecte ce le individualizează participarea la interacțiune din rândul cărora, s-ar putea aminti a) principala activitate a elevilor în clasă este aceea de a răspunde solicitărilor profesorului, chiar dacă, răspunsurile oferite, nu sunt întotdeauna la nivelul așteptărilor acestuia; b) întrebările adresate de elevi profesorului sunt foarte rare (în comparație cu solicitările profesorului) și de cele mai multe ori ele vizează informații sau explicații suplimentare cu scopul manifest de a ușura actul înțelegerii; c) imposibilitatea ca elevii să formuleze la lecție aprecieri evaluative cu privire la calitatea prestației didactice a profesorului, aceasta fiind considerată drept bună indiferent de nivelul la care se situează. Este adevărat că elevii pot formula aprecieri și critici, dar toate acestea vizează alți colegi și nu activitatea cadrului didactic. 83 Acestea fiind concluziile rezultate pe baza cercetărilor amintite s-ar putea reitera că, în pofida unor schimbări survenite pe parcursul ultimelor trei decenii în perimetrul teoriei și practicii educative, lucrurile nu s-au schimbat radical astfel încât și astăzi, profesorul, cât și elevii, etalează aceleași comportamente așa cum ele au fost surprinse de Bellack și Davitz. Pe de altă parte, chiar dacă i se pot imputa anumite limite, cercetarea orientată pe aspectele cognitive ale actului de instruire își menține valabilitatea deoarece, specificul și procesualitatea dezvoltării intelectuale, sunt coordonate ce trebuie cunoscute și controlate de către toate persoanele cu sarcini în organizarea și desfășurarea activității de instruire. 2.3.I.3. Analiza aspectelor funcționale ale activității de instruire. După cum s-a putut constata, orientarea de tip cognitivist a vizat analiza interacțiunii profesor-elevi din perspectiva proceselor și activităților intelectuale implicate în activitatea de instruire dar, nu era indicat și eficient, ca alte dimensiuni ale interacțiunii să fie ignorate deoarece, actul de instruire, atât de complex și de diversificat, nu se poate susține dacă se are în vedere o singură coordonată. Acesta este motivul pentru care, o altă orientare în psihopedagogie s-a centrat pe aspectele funcționale, încercând să identifice funcțiile specifice profesorului, grație cărora, se reglează întregul proces și în funcție de care, se structurează toate demersurile întreprinse în clasă. Plecând de la aceste premise, M. Hughes și colaboratorii săi (1959) a elaborat un plan de analiză în cadrul căruia sunt relevate mai multe funcții atribuite profesorului după cum urmează: 1 .Funcții de control - Profesorul structurează: stabilește (indică) obiective, focalizează atenția elevilor spre un obiect delimitat. Acțiunea sa poate să se exercite de o manieră mai 84 mult sau mai puțin riguroasă, limitată. De exemplu, în acceptarea răspunsurilor, controlul său este absolut, dacă el nu acceptă decât un singur răspuns posibil; - Dirijează conduce: indică cine trebuie să facă acest lucru, cine trebuie să răspundă. La acest punct, de asemenea, profesorul poate interveni într-o manieră deschisă, strictă, episodică, neutră. Maniera care pare a fi cea mai favorabilă este cea care solicită adeziunea elevilor în elaborarea regulilor pentru că ea reduce conflictele; - Propune un model reamintindu-1, fâcându-1 public sau făcându-1 acceptat; Apreciază, tranșează un conflict între elevi. 2. Funcții de impunere - sunt acte în care profesorul însuși se lansează în situație - El însuși hotărăște totul; - Moralizează; - Intervine fără să fi fost solicitat pentru un ajutor, pentru a informa, deoarece estimează (apreciază) că este o nevoie; - Impune o judecată, o opinie; 3. Funcții de facilitare - Clarifică procedura, impune o succesiune în activitate; - Arată cum să se procedeze; - Adresează întrebări neutre, care nu reclamă cu necesitate răspunsul și la care elevul poate, după voie să răspundă sau să nu răspundă (de tipul „Merge?”). 4. Funcții de dezvoltare a conținutului - Clarifică, reformulând ceea ce a spus (afirmat) un elev; - Rezumă (redă pe scurt), generalizează; - încurajează elevul să se exprime; 85 - Stimulează, oferind mai multe sugestii referitoare la idei sau activități, lăsându-le elevilor posibilitatea alegerii; - Ajută elevii să-și deruleze cercetarea proprie; - Face o apreciere referindu-se la conținut. 5. Funcții de răspunsuri personalizate — ele se referă la solicitările individuale ale elevilor și țin cont de propriile lor interese. - Răspunde unei solicitări individuale; - Clarifică problema și experiența personală a elevului; - Interpretează părerile, convingerile sau situația; - Recunoaște să fi făcut o eroare (greșeală). 6. Funcții de afectivitate pozitivă - Dă dovadă de solicitudine; - încurajează, laudă 1.Funcții de afectivitate negativă - Admonestează; - Dojenește, mustră; - Amenință; - Dă un răspuns negativ la o întrebare prezentând un interes personal pentru elev. Modelul prezentat a fost experimentat pe un lot de 35 institutori (bărbați și femei) pe timpul a trei perioade de 30 minute, investigație în cadrul căreia funcțiile au fost identificate prin următoarele cote procentuale: - Funcții de control - Funcții de impunere - Funcții de facilitare 20-40% 1- 3% 5-15% 86 - Funcții de dezvoltare a conținutului - Funcții de răspunsuri personalizate - Funcții de afectivitate pozitivă - Funcții de afectivitate negativă 20-40% 8-20% 10-20% 3-10% Concluziile ce se pot detașa din analiza modelului elaborat de autoarea amintită sunt următoarele: a) modelul identifică majoritatea funcțiilor îndeplinite de către profesor așa cum apar ele în cvasitotalitatea activităților organizate și coordonate de acesta; b) unele funcții cuprinse în model au o consistență mai mare (exemplu funcția de control, funcția de dezvoltare a conținutului), pe când altele (exemplu funcția de afectivitate pozitivă) au o consistență mai redusă; c) cercetările lui M. Hughes scot de asemenea în evidență, prin ponderea anumitor funcții, rolul dominator pe care îl are profesorul în cadrul procesului de instruire; d) modelul elaborat de autoare și colaboratorii săi i-a inspirat pe alți cercetători deoarece, o parte din categoriile aparținând modelului său, se regăsesc în modelele acestora. Centrat tot pe surprinderea funcțiilor îndeplinite de profesor, modelul de analiză elaborat de G. De Landsheere și E. Bayer (1969) este, în multe privințe asemănător cu cel elaborat de M. Hughes cu precizarea că, include mai multe categorii, iar unele dintre ele au o extindere mai mare în comparație cu cele întâlnite la autoarea americană. în ceea ce privește modul de structurare, paradigma elaborată de Landsheere și Bayer cuprinde nouă categorii care se ierarhizează în felul următor: 87 I. Funcții de organizare 1. Dirijează participarea elevilor a) dirijează strict, riguros; b) dirijează global (în ansamblu); c) conduce democratic; d) conduce deschis; e) conduce neutru; f) conduce conform unui criteriu explicit, clar. 2. Organizează mișcările elevilor în clasă a) indică deplasările; b) permite deplasarea solicitată de elev; c) refuză deplasarea solicitată de elev; d) refuză deplasarea solicitată de elev și-și justifică refuzul. 3. Hotărăște (prescrie) a) fixează prescripția activității; b) indică ordinea, succesiunea sarcinilor; c) controlează, de o manieră neutră, înaintarea în sarcină, înțelegerea. 4. Tranșează o situație de conflict sau de concurență a) rezolvă conflictul; b) invită elevii să rezolve ei înșiși conflictul. II. Funcții de impunere I.Impune informații a) expune materia; b) răspunde la propriile sale întrebări. 2.Impune chestiunile!problemele) a) pune întrebări, formulează probleme; 88 b) indică sarcinile, exercițiile de rezolvat. 3. Impune metodele de rezolvare, maniera de a proceda sau acționa. 4.Sugerează răspunsurile a) oferă indicii în legătură cu abordarea unei sarcini; b) pune întrebări dificile. 5.Impune o opinie, o judecată de valoare. 6. Impune un ajutor nesolicitat. III. Funcții de dezvoltare 1.Stimulează (activează) a) creează o împrejurare stimulantă; b) propune o alegere, o opțiune. 2 .Solicită o investigare personală. 3. Structurează gândirea elevului a) clarifică exprimarea spontană a elevului; b) invită elevul a preciza, completa, generaliza sau sintetiza contribuția sa spontană; c) propune un control experimental; d) invită elevul să-și exprime opinia, părerea. 4.Of eră un sprijin solicitat de elev a) rezolvă el însuși dificultatea; b) orientează investigația elevului; c) răspunde unei solicitări de informare. IV. Funcții de personalizare 1. Aprobă o exprimare spontană. 89 2. Invită elevul să facă apel la experiența sa extrapolară. 3. Interpretează o situație personală. 4. Individualizează instruirea a) în funcție de situația personală a unui elev; b) prin alte tehnici pedagogice, în afara interacțiunii verbale. V. Funcții de feed-back pozitiv 1. Aprobă într-o manieră stereotipă. 2. Aprobă repetând răspunsul elevului. 3. Aprobă într-o manieră specifică. 4. Aprobă într-o altă manieră, modalitate. VI. Funcții de feed-back negativ 1. Dezaprobă într-o manieră stereotipă. 2. Dezaprobă repetând răspunsul într-o manieră ironică sau acuzatoare. 3. Dezaprobă într-o manieră specifică. 4. Dezaprobă într-o altă manieră. 5. Feed-back întârziat. VII. Funcții de concretizare 1. Utilizează un material a) într-o prezentare figurativă; b) într-o prezentare simbolică; c) de construcție sau de manipulare. 2. Invită elevul să se servească de un material a) într-o prezentare figurativă; b) într-o prezentare simbolică; 90 c) de construcție sau de manipulare. 3.Tehnici audio-vizuale si) folosite de elevi; b) folosite de profesor. VIII. Funcții de afectivitate pozitivă 1. Laudă, recunoaște meritul, citează drept exemplu. 2. Arată solicitudine. 3. încurajează. 4. Promite o recompensă. 5. Recompensează. 6. Exprimă semnificația cu umor. 7. Desemnează elevul cu un cuvânt afectuos. IX. Funcții de afectivitate negativă 1. Critică, acuză, ironizează. 2. Amenință. 3. Admonestează. 4. Dojenește. 5. Pedepsește. 6. Nu este de acord într-o manieră vagă. 7. Respinge o exteriorizare spontană. 8. Adoptă o atitudine cinică. După cum se poate observa, acest model are atât similitudini cu modelele anterioare, dar conține și categorii care îl diferențiază, unele dintre acestea incluzând elemente cu consecințe benefice în planul eficienței comunicării și implicit în cel al activității de instruire. 91 Pe scurt, dacă ar fi să tragem câteva concluzii, atunci am putea conchide că: a) unele funcții noi ca titulatură din acest model sunt în fapt echivalentele unor categorii denumite altfel în modelele interacționale anterioare. Spre exemplificare, „Funcțiile de organizare” sunt, după părerea noastră, asemănătoare sub aspect prescriptiv cu „Funcțiile de control” din modelul conceput și lansat de M. Hughes și colaboratorii săi; b) apar și categorii noi în comparație cu modelele anterioare cum este cazul „Funcțiilor de concretizare”, a celor de .feed-back pozitiv” și ,feed-back negativ”, ele având menirea să demonstreze că registrul manifestărilor comportamentale aparținând profesorului este mult mai variat și nuanțat decât s-ar putea anticipa la prima vedere; c) unele categorii, chiar dacă sunt similare cu altele, aparținând altor modele, au o consistență mai accentuată, aserțiunea putând fi probată în cazul „Funcțiilor de afectivitate pozitivă” și „Funcțiilor de afectivitate negativă”, unde paleta intervențiilor profesorului este mai bogată. Cu un deceniu mai târziu G. De Landsheere și A. Delchambre (1979) aveau să lanseze o grilă elaborată pentru observarea comportamentelor nonverbale ale profesorilor, în cadrul căreia autorii distingeau indicatori de întărire afectivă pozitivă și indicatori de întărire afectivă negativă. In rândul primei categorii, autorii decelau comportamentele de genul: 1. înclinarea capului. 2. Clătinarea capului în sus și în jos. 3.Sprâncene ridicate (ridicarea sprâncenelor). 4. Micșorarea ochilor (ochi micșorați). 5. Mărirea ochilor (ochi măriți). 6.Surâs natural (sincer). 92 7.Surâs superior. 8. Râs. 9. Atingerea copilului. în cea dea doua categorie, deci a indicatorilor de întărire afectivă negativă, apar indicate comportamente precum: I .înclinarea capului. 2.Clătinarea capului de la dreapta la stânga. 3.Sprâcene ridicate. 4.Srâncene încruntate. 5.Privire fixă (nemișcată). 6.0chi mari încordați (sau privire mărită încordată). 7. Privire în colț. 8. Colțurile gurii în față. 9. Colțurile gurii coborâte. 10. Liniște !. II .Orientarea (direcționarea ) degetului spre elev. 12. Ridicarea degetului. 13. Contact fizic cu elevul (atingerea acestuia). 14.Oprirea mișcării corporale. Cu toată relevanța modelului, se poate ușor observa că indicaret comportamentelor nonverbale este făcută în mod selectiv, unele fiind mai reprezentative (mișcările capului, ochilor, sprâncenelor) altele numai schițate (exemplu atingerea, gesturile) în timp ce altele lipsesc cu desăvârșire cum se întâmplă în cazul comunicării prin distanță. Tot în această direcție se înscriu și cercetările întreprinse de M. Postic (1974) al cărui model de interacțiune însă este și mai complicat, autorul detaliind mult unele aspecte ce țin de demersurile și comportamentele profesorului. 93 în concepția autorului francez, întreaga activitate a cadrului didactic poate fi surprinsă din perspectiva următoarelor funcții: Funcția de integrare Organizarea activităților 1. Alegerea mijloacelor pedagogice care declanșează procesul de învățare: a) Mijloace pedagogice: -pregătirea materialului și a dispozitivelor de exprimentare; - redactarea documentelor de completat. b) Procesul de învățare: - determinarea obiectivelor; - fixarea etapelor logice; -descompunerea unui ansamblu în elementele componente, după aceea sinteza; - procedura și ritmul de lucru. 2. Modalități de organizare: - profesorul impune deciziile ?; - face cunoscut pentru ce ia o anumită decizie ? - face ca elevii să participe la alegere, îi Iasă să decidă ? Reglarea funcționării grupului 1. Observarea grupului clasă: a) Observarea individuală a elevilor; 94 - observarea empirică; - observarea sistematică, realizată după o fișă (grilă); b) Observarea fenomenelor de grup; - observarea formării sub-grupurilor, a instalării unui lider,a fenomenelor de respingere, a dinamicii de grup în general. 2. Aplicarea unui regulament de funcționare la viața de grup: a) Elaborarea - cod elaborat și prezentat de către profesor însuși; - cod elaborat în colaborare cu elevii. b) Aplicarea: - profesorul impune sau face să se accepte codul; - îl aplică într-o manieră strictă sau suplă. 3. Animarea grupului: a) Animarea este direcționată; - sub aspectul formei; - sub aspectul fondului. b) în ce constă ea ?: - repartizarea sarcinilor; - organizare, coordonare; - catalizarea schimburilor. c) Tehnicile de animare sunt rigide sau adaptate situației ?. d) Canalizează comunicările în folosul său (conduită de grup centrată asupra lui însuși) sau favorizează interacțiunile verbale între membrii grupului (conduită centrată pe grup)?. 95 Controlul activității 1. Tipul de control'. - controlul activității în curs de desfășurare (grafice, scheme.) - controlul unei activități terminate, încheiate; - controlul cunoștințelor. 2. Modalități de control: a) în cazul controlului unei activități: -profesorul controlează ansamblul unei activități făcând bilanțul rezultatelor globale sau se consacră unui control individual? -pentru o activitate în curs de desfășurare, trece el printre rânduri, oferă el indicații individuale ?. b) în cazul controlului cunoștințelor: bi) Control oral: -individual; -un elev trimis la tablă; -mai mulți elevi interogați prin intermediul exercițiilor rezolvate la tablă; -un elev rămas la locul său (elevul rămâne așezat ? Trebuie să se ridice ? Profesorul atrage atenția asupra șoptitului ? Cum reacționează la acest aspect ?); -colectiv; -profesorul solicită elevi numeroși ?; -ce ritm impune el ? este o hărțuire sau un dialog suplu?; 96 -caută profesorul să controleze cu rapiditate cunoștințele vizând un aspect precis, adresând întrebarea și solicitând ca elevii să scrie răspunsul pe c ciornă și trecând printre rânduri să controleze toate răspunsurile?. b2) Control scris: -au fost preveniți elevii asupra controlului sau este o interogație inopinantă ?; -interoghează el în aceeași măsură asupra ultimei lecții, a penultimei sau a precedentelor ?; -care este frecvența, durata medie a întrebărilor scrise ?; -face profesorul apel la întrebări scrise anonime cu singurul scop de a măsura eficiența activității de instruire ?; -oferă el o dare de seamă la întrebările scrise? Face corectarea după probă: notarea intervine în continuare ?. b3) Este vorba de o „reproducere” a lecției sau de aplicații ?. 3. Tipul de întărire utilizat: a) întărire pozitivă: încurajări, laude în fața clasei; b) întărire negativă: blam, mustrare în fața clasei, avertisment. 4. Evaluarea: -notarea plecând de la performanțele realizate, în acest caz de la un exercițiu, de la o întrebare (unul sau mai multe răspunsuri făcând obiectul unei note) etc.; 97 -evaluarea unui nivel atins în raport: -cu alții; -cu sine însuși; -cu o progresie și o curbă normală de învățare; -cu obiectivele fixate. -profesorul stabilește el însuși nota ? -analizează el criteriile ? Le face cunoscute ? -comentează nota pe care o atribuie ? -profesorul se străduie să caracterizeze erorile pentru a vedea cum reacționează elevul față de o eroare dovedită ? -este determinată clasa să-și fixeze modalitățile de notare și să participe în acest sens ? Se practică autoevaluarea ? Funcția de informare Transmiterea de scheme operatorii 1. învățarea conceptelor științifice: a) Conceptualizarea noțiunilor științifice (măsura, relativitatea unei măsuri, legea, etc.); b) Transpunerea faptelor în limbaj științific cu precizie și fidelitate (exprimarea faptelor într-o formă grafică de exemplu). 2. învățarea tehnicilor intelectuale: a) Dobândirea de modalități operatorii pentru a trata problemele științifice; -punerea în ordine a faptelor culese, a datelor observației; - formularea de ipoteze; 98 - verificarea de ipoteze; - interpretarea datelor; - determinarea principiilor, consecințelor; - aplicarea legilor, principiilor, metodelor generale; - previziunea efectelor variației unui factor cu privire li o situație științifică. b) în aceste modalități operatorii intră în joc: bi) Analiza; - identificarea factorilor care intervin într-ui fenomen; - determinarea relațiilor dintre factori; - punerea în evidență a ipotezelor; - verificarea ipotezelor emise; - căutarea structurii potrivite unei serii di informații. bî) Sinteza: - prezentarea și organizarea faptelor culeși potrivit unui plan; - interpretarea unui ansamblu de relați dobândite. b3) Raționamentul și evaluarea: - valoarea relativă a concluziilor, estimare: relativă plecând de la criterii, compararea rezultatelo cu normele; 99 - judecăți calitative, cantitative (rigoarea raționamentului exactitatea unui rezultat, aptitudinea de a decela erorile). Transmiterea unui conținut 1.Elementele conținutului a) Elementele de informație; -definiții, convenții, simboluri, terminologie; -fapte științifice, principii, legi; -clasificare științifică; -teorii; b) Cunoașterea modalităților de a organiza informația științifică și de a o trata (modalitățile de examinare, de judecată); c) Cunoașterea metodelor de investigare științifică: -metoda experimentală -metode inductive, deductive, generalizarea; 2.Structurarea și adaptarea conținutului la nivelul elevilor: a) Alegerea cunoștințelor de transmis: aj Legătura cu cunoștințele anterioare ale elevilor: -profesorul a conceput acțiunea sa plecând de la cunoștințele anterioare ale elevilor ? Le-a verificat ? - în cursul lecției se străduie să facă apel la cunoștințele elevilor? Este determinat conținutul de obiective pe care profesorul își propune să le atingă ? Care este natura obiectivelor sale ? 100 33) Ora de curs este concepută cu preocuparea de a se supune demersului intelectual al elevilor sau ea reprezintă o structură pur formală ? -documentul de pregătire este detaliat sau prescurtat, strict sau lăsând loc activității spontane ? -„pregătirea” este banală (reproducerea unei lecții din manual, a unei lecții-tip, etc.) sau reflectă o activitate originală, personală, de cercetare și de documentare ? -documentul este rigid, imuabil sau flexibil, susceptibil de rectificări și de întregiri ? Plecând de la reacțiile elevilor, este el revăzut când se realizează lecția ? b) Formularea și prezentarea cunoștințelor: b]) Prezentarea conținutului: -cunoștințele sunt impuse de către profesor potrivit unui plan rigid sau sunt introduse într-o manieră suplă în funcție de experiențele sau de observarea faptelor ?. -sintezele sunt făcute regulat pentru a grupa datele și a le interpreta ?. -prezentarea apare uniformă sau cunoștințele esențiale sunt scoase în relief prin gest, intonație, grafism.? bî) Repetarea conținutului: -profesorul se limitează la o singură formulare 9 Prezintă el alte formulări ? Implică în repetiție unul sau mai mulți elevi ? -utilizează în timpul lecției întrebări de control având ca singur scop repetiția ? -aplică cunoștințe noi în exerciții ?. 101 Funcția de stimulare Stimularea motivației 1. Prezentarea unei probleme de rezolvat: a) Profesorul determină elevii să-și pună probleme ? Le stimulează preocuparea de a formula probleme de rezolvat ? b) Modalitatea de introducere: -corelarea problemei cu problemele studiate anterior; -corelarea problemei cu un centru de interes; -corelarea problemei cu un context concret, cotidian; -corelarea problemei cu un obiectiv tehnic; -corelarea materialului cu o intrigă istorică. 2. Prezentarea materialului de observat: a) Alegerea materialului: material didactic sau material în folosință într-un laborator sau un atelier; b) Tehnici de prezentare: -prezentarea reală sau imagistică (folosirea mijloacelor audio-vizuale); -material circulând în clasă sau văzut dintr-un punct central; c) Procedee pedagogice: - interoghează elevul; - îl invită să compare; - face apel la intuiție; - face să se utilizeze materialul individual sau pe grupuri (căutare, investigare prin manipulare). 102 3. Prezentarea de experiențe: a) Alegerea experienței: - selectarea faptelor de pus în valoare; - banalitatea sau originalitatea experienței; - simplitatea experienței, claritatea rezultatelor. b) Modalități de desfășurare a experienței: - elevii au lansat ipotezele, au determinat obiectivele experienței, etapele logice ? - elevii ajung ei înșiși la rezultate ? - utilizează profesorul procedeele de punere în valoare a rezultatelor (amplificare, comparare etc...)?. 4. Prezentarea perspectivelor de cercetare și reflecții personale. Stimularea observației 1 .Selectarea faptelor prezentate: - furnizarea unei axe de observare; - folosirea fișei-chestionar sau a fișei-ghid; - cercetare individuală liberă, sau controlată; - cercetare colectivă, pe grupe mici sau pe clasă în ansamblul ei; - examinarea critică a faptelor colectate; - profesorul dirijează de o manieră strictă impunând ce trebuii observat potrivit propriului său ritm ? Lasă elevii să descopere faptele ș să le împărtășească în mod spontan ? Selecționează el de îndată fapteli care îl interesează respingând ceea ce s-ar întâmpla să-l incomodeze sai începe să colecteze datele pentru a nu le selecta decât la sfârșit singur sat cu ajutorul grupului ? 103 2. Determinarea faptelor. a) Identificarea: - menționarea scrisă a faptelor observate; - căutarea rigurozității formulării; - transpunerea în desene, scheme, grafice a faptelor observate; - evaluarea colectivă a procesului de observație. b) Măsurarea: - utilizarea instrumentelor: - amplificatori; - măsurare directă. - relevarea relativității măsurării. 3. Interpretarea faptelor. - scoaterea în evidență a ideii manifestate de fapt; - clasificarea ierarhizată a faptelor în funcție de un criteriu al observației; - întocmirea de grafice; - desprinderea funcțiilor, a legilor etc...; - corelarea ideii la o idee mai generală, la o teorie etc... Stimularea judecății 1 .Elaborarea rezultatelor observației sau a experiențelor: a) Corectarea (rectificarea) experimentală: -analizarea condițiilor experienței; -compararea rezultatelor obținute cu rezultatul științific. 104 b) Prezentarea rezultatelor (grafice, tabele etc.). 2. Cercetarea raporturilor dintre variabile: -determinarea, identificarea factorilor implicați într-un fenomen; -elaborarea de ipoteze și examinarea critică; -verificarea ipotezelor și interpretarea. 3.Stabilirea unui principiu, a unei legi: -utilizarea metodei concordanței; -utilizarea metodei prin diferență; -utilizarea metodei prin varieri concomitente; -utilizarea inducției amplificate; 4. Verificarea: -ședință de activități practice; -probleme aplicative. 5. Inițierea în metodele științifice: a) învățarea de metode științifice prin reflecția asupra procedeelor folosite b) Reflecție epistemologică. 6. Modul de acțiune a profesorului este de natură să favorizeze la elevi stimularea judecății ?: -elevii sunt liberi în investigația lor ?; -în ce momente intervine profesorul ?. Stimularea inițiativei personale a elevului 1.Perspective de acțiune, de căutări personale oferite elevului; -își pune întrebări, ia în considerare o cercetare; -caută documente pentru a-și satisface curiozitatea; 105 -dorește să dobândească tehnici de exprimare. 2.Perspective de transformare (schimbare) personală: -este condus spre a avea spirit critic; -reflectă asupra atitudinilor sale, asupra comportamentului său; -este condus să conștientizeze originalitatea gândirii sale și să facă proba creativității; -propune să analizeze situații sau să facă experiențe; -dorește să lucreze cu alții pentru a rezolva o problemă, pentru a face o cercetare; -vrea și poate să-și asume responsabilități. Stimularea vieții de grup a ) Gradul de autonomie și de responsabilitate oferit elevilor; - pentru a elabora un cod al vieții în grup; - pentru a defini obiective; - pentru a relua activități; - pentru a evalua o activitate. b) Animarea nondirectivă din partea profesorului. c) Animarea încredințată elevilor înșiși. Analizând acest model elaborat de M. Postic rezultă de asemenea câteva concluzii din rândul cărora amintim: a) autorul propune o analiză mult mai detaliată a comportamentului didactic chiar dacă acesta este dimensionat și surprins numai din perspectiva a trei funcții: de integrare, de informare, de stimulare; b) este evidentă o preocupare mai accentuată în asigurarea funcționării grupului implicat în activitatea de instruire, dovedindu-se o mai mare 106 apetență spre surprinderea fenomenelor de grup (animarea grupului instalarea liderului, formarea sub-grupurilor); c) se acordă o pondere deosebită activităților de tip evaluativ prir detalierea tipului și a modalităților de control, a tipului de întărire utilizat: d) funcțiile de „afectivitate pozitivă” și de „afectivitate negativă” dir modelele elaborate de Hughes și Landsheere-Bayer apar incluse îr „funcția de integrare” mai precis în subcategoria „controlul activității”; e) comparativ cu modelele anterioare, cel elaborat de Postic identifică c funcție nouă, și anume „funcția de stimulare”, prin intermediul căreia se relevă rolul motivației în activitatea de instruire, lucru extrem de important deoarece, fără o motivație adecvată, învățarea devine discontinuă și puțin eficientă; f) modelul se distinge și prin accentul deosebit pus pe activitatea eleviloi implicați în activitatea de învățare, aceștia având un rol mai activ și fiinc coparticipanți la propria lor formare, fie că este vorba de atragerea lor îr activități de tip observativ, de tip rezolutiv (stimularea judecății și 2 raționamentului) sau chiar de stimularea mai evidentă a inițiative personale; g) în sfârșit, datorită complexității sale pe de o parte, cât și a gradului ma redus de formalizare pe de altă parte, modelul elaborat de Postic generează dificultăți în decelarea tuturor aspectelor incluse îr comportamentul profesorului, lucru mărturisit de autor care dorește C£ „acest ghid să fie în primul rând descriptiv și nu neapărat normativ” Acest lucru ne face să credem că modelul amintit își poate doved: eficiența nu în cazul când se dorește surprinderea comportamentului didactic în totalitatea manifestărilor și a caracteristicilor sale, ci, mai ales când se vizează anumite componente ale comportamentului, scop pentri 107 care paradigma lui Postic este mai adaptată și mai judicios elaborată decât alte modele pe care le-am prezentat în paginile anterioare. Ultimul model pe care îl prezentăm a fost elaborat de Huynh Bich Ha (1978) în cadrul căruia comportamentele profesorului sunt grupate în patru categorii de funcții și anume: a) funcții cognitive, b) funcții de afectivitate pozitivă, c) funcții de afectivitate negativă, d) funcții de dramatizare. Fiecărei clase de funcții îi sunt specifice mai multe categorii de genul: Funcțiile cognitive 1. Expectanță nesatisfăcută In urma unui răspuns al elevului, profesorul marchează o scurtă pauză în comportamentul său verbal indicând faptul că răspunsul este incorect sau incomplet. El sugerează apoi un indiciu care-i permite elevului să-și corijeze comportamentul. 2. Declarativă (care conține declarații; ton ferm, categoric, sentențios) Nici o valoare specifică nu poate fi atribuită comportamentelor paraverbale. Profesorul organizează participarea, exprimă o aprobare sau o funcție de afectivitate fără ca indiciile suprasegmentare să nu adauge o informație specifică. 3. Enumerativă Profesorul adoptă această funcție paraverbală pentru a enunța succesiv părțile unei fraze sau pentru a calcula numere. Adesea sunt observate aici pauze scurte. 108 4. Insistența (sau perseverență) Profesorul utilizează această funcție paraverbală fie pentru a face c remarcă asupra unei părți de informație (un cuvânt dificil, ortografia unui cuvânt etc.) fie pentru a capta atenția elevului, fie încă pentru a marca un contrast Insistența se manifestă prin intensitatea și înălțimea vocii sau prin prelungire^ unuia sau a mai multor cuvinte. 5. Interogativă Funcția este în general indicată printr-o modalitate înălțată la sfârșitu unei fraze sau al unui cuvânt. 6. Recitativă (declamativă) Ritmul frazei este scandat în cantabil (sau melodios). El poate să S( mențină pe timpul mai multor fraze consecutive. întreaga succesiune i intervențiilor profesorului se face într-o voce cantabilă sau melodioasă. Funcțiile de afectivitate pozitivă 1. Ton afectuos Profesorul utilizează un ton plăcut, amical, care se caracterizează printr-c melodie cantabilă, sinuoasă și odihnitoare. Articularea nu pretinde decât o reduși tensiune musculară. 2. Așteptare pozitivă Creează un climat de încredere și de valorizare a copilului. Atunci câne elevul furnizează un răspuns incorect sau incomplet, feed-back-\A profesorulu: urmat unei scurte tăceri, îl încurajează să-și corijeze comportamentul. 3. Alinare (ușurare) Atunci când profesorul exprimă un feed-back negativ, o critică, ur reproș, comportamentul paraverbal care îi este asociat este purtătorul unui afeci pozitiv, atenuat (temperat), care poate îmbrăca mai multe forme. 109 4. încurajare Se manifestă în general printr-o accelerare a debitului verbal stimulând elevul să continue sau să-și completeze răspunsul. 5. Laudă (elogiu) Satisfacția profesorului este manifestată printr-o creștere a intensității vocii punând elevul în valoare. Funcțiile de afectivitate negativă 1. Ironie 2. Amenințare 3. Critică Voce puternică și frapantă, unde cuvintele agresive sunt puternic accentuate. Fraza se termină adesea de o manieră bruscă și casantă. 4. Oboseală (sau plictiseală) Profesorul se lamentează, se plânge de comportamentul elevului. Plictiseala este percepută în cadrul comportamentelor paraverbale. Vocea se alungește, trenează și apasă cu greutate pe unele cuvinte. Discursul poate fi distinct, monoton. 5. Ordine Ton sec, casant și puternic, unde profesorul manifestă autoritatea de adult, a se vedea intransigența sa. Funcțiile de dramatizare 1. Imită copilul a) capriciu, ton bosumflat; 110 b) inocență. 2. Conivență (complicitate) Scopul este de a crea o înțelegere secretă, o complicitate pozitivă. 3. Provocate Profesorul intrigă, creează, o îndoială, provoacă curiozitatea elevului adoptând o voce care gonflează importanța unei părți din informație. 4. Emfază „solemnă, gravă" Această funcție paraverbală este relativ facilă de identificat prin caracterul său pompos și solemn. 5. Suspans (moment de încordare) Diminuând intensitatea vocii și rezervând câteva pauze, profesorul creează o ambianță misterioasă care polarizează atenția elevilor 6. Emoții de bază a) Surpriză b) Bucurie (sau veselie) După cum ușor se poate remarca, modelul prezentat anterior prezintă atât elemente de similaritate cu unele modele care vizează de asemenea surprinderea funcțiilor profesorului (funcțiile cognitive, funcțiile de afectivitate pozitivă, cele de afectivitate negativă) dar și aspecte de originalitate concretizate mai ales în funcțiile de dramatizare. După analizarea acestor modele, indiferent de orientarea psihopedagogică în care se înscriu, concluzia desprinsă este aceea că toate prezintă, indiscutabil atât avantaje cât și dezavantaje, nepunându-se problema de a opta pentru unele în detrimentul altora ci, mai degrabă, de a reține din fiecare elementele cu relevanță maximă ce pot ghida eficient comportamentul și demersurile profesorului în complicatul proces interacțional desfășurat în activitatea de instruire și educare. 111 2.4 Caracteristicile comunicării didactice. Analiza atentă a comunicării didactice conduce inevitabil spre identificarea unor caracteristici ale acesteia grație cărora respectivul proces se diferențiază de altele care se realizează în alte domenii și eventual în alte contexte demers deja întreprins de unii de autori români sau străini care au decelat o serie de particularități care conferă comunicării didactice un statut și o specificitate inconfundabile. în această direcție L. Iacob (1998, pp. 221-248) enumera ca principale caracteristici ale comunicării didactice evidența sau pronunțata dimensiune explicativă a discursului didactic, structurarea comunicării didactice conform logicii pedagogice, rolul activ pe care îl are profesorul față de conținuturile științifice cu care operează, pericolul transferării autorității de statut asupra conținuturilor, personalizarea comunicării didactice, acestea putând fi considerate ca fundamentale, pentru că alte particularități, precum cele legate de aspectul ritualizat, de animarea selectivă a partenerului, sau redundanță mărită pot fi regăsite și la alte tipuri de comunicare total diferite de cea didactică (de exemplu, comunicarea religioasă). Trebuie făcută precizarea că în tentativa de relevare a caracteristicilor comunicării didactice, apare ca o evidență faptul că cel puțin unele dintre particularităților acesteia sunt partajate în comun cu relația profesor-elev, lucru absolut normal pentru că, generic vorbind, acest tip de comunicare se realizează în contextul acestei relații educative. în consecință considerăm că următoarele particularități ar putea fi considerate drept caracteristici fundamentale ale comunicării didactice după cum urmează: a) este un tip de comunicare care se realizează și se dezvoltă în cadre instituționale, ceea ce presupune că vizează cu precădere realizarea unor obiective 112 precise (în speță cele educaționale) și implicit circumscrierea în anumite norme sau reguli care reglementează întreaga desfășurare a procesului instructiv educativ. Altfel spus, ceea ce se comunică, trebuie să faciliteze realizare; obiectivelor care sunt vizate în egală măsură atât de către personalul didactic dar ș de către elevi și de asemeni, ceea ce se comunică trebuie să faciliteze cooperare; și conjugarea tuturor factorilor care, într-un fel sau altul își aduc contribuția ir atingerea dezideratelor respective. b) este un tip de comunicare care vizează nu numai dimensiunec cognitivă a mesajelor, ci și pe cea afectiv-motivațională, pentru că în cadru interacțiunii, partenerii vehiculează nu numai cunoștințe și informații concretizate în anumite tipuri de conținuturi, ci împărtășesc și o serie de atitudini, convingeri sentimente pe care le au în legătură cu cele mai diverse aspecte ale activității și ale existenței. Specificul acestei caracteristici, fundamentală credem noi în configurație generală a particularităților comunicării didactice, constituie și un imperativ sau c obligație pentru toate categoriile de personal didactic în sensul de a nu reduce semnificația comunicării didactice numai la dimensiunea informațională diminuând sau eventual ignorând totalmente cealaltă fațetă, la fel de importantă și cu efecte benefice pe termen lung, mai ales în direcția formării personalității elevilor. c) angrenează în interacțiune parteneri de vârste diferite între care inevitabil există diferențe cu privire la concepția despre lume și viață, în legături cu anumite opinii și convingeri, cu tipul de valori la care se aderă, cu anumite mentalități sau stereotipuri ce caracterizează fiecare generație în parte. Diferențele semnificative de vârstă, cu toate consecințele rezultate ș amintite anterior creează inexorabil unele bariere sau chiar blocaje în comunicare anumite disonanțe, care trebuie identificate rapid pentru a nu ajunge să st i *• 113 acutizeze și să perturbe, ca o rezultantă firească, întregul mod de desfășurare a procesului instructiv-educativ. Eliminarea acestor disfuncționalități poate fi determinată de intervenția cadrelor didactice cu condiția ca pe de o parte, ele să cunoască foarte bine caracteristicile psihoindividuale ale elevilor care aparțin diverselor stadii de dezvoltare, iar pe de altă parte, să cunoască schimbările care marchează evoluția generațiilor mai tinere tocmai în scopul de a identifica mai bine la acestea mentalitățile pe care le posedă, tipurile de valori pe care împărtășesc, frustrațiile la care sunt supuse. d) presupune sau implică interacțiuni între parteneri care posedă competențe diferite cu un avantaj net de partea profesorului ale cărui competențe extinse pot fi, la rândul lor, grupabile în competențe de natură științifică, competențe de natură psihopedagogică și competențe psihosociale toate fiind importante și cu contribuții certe în îndeplinirea sarcinilor pe care trebuie să le realizeze. Oricare minus la competențe în categoria celor amintite poate afecta grav comunicarea dintre profesor și elevi, iar acest lucru se poate demonstra peremptoriu. De exemplu, existența unor carențe în pregătirea științifică poate determina transmiterea unor inadvertențe către elevi, a unor cunoștințe eronate sau vetuște care prejudiciază în final percepția de cunoaștere. Mai mult, pe lângă aceste deformări, neînțelegeri, confuzii, profesorul, ca urmare a unor minusuri în acest gen de competențe, poate transmite elevilor și paradigme, interpretări, reflecții, interpretări evaluative care s-ar putea să fie inactuale și să nu reflecte spiritul și evoluția științei respective. Competențele de natură psihopedagogică sunt importante pentru că, pe de o parte, în virtutea acestora profesorul poate cunoaște în mai mare măsură caracteristicile și particularitățile elevilor aparținând unor stadii distincte de 114 dezvoltare (potențial cognitiv, motivație, trăsături de personalitate, ritmuri de lucru), iar, pe de altă parte, pentru că poate adecva mai bine conținuturile instruirii și metodologia de instruire la o categorie sau alta de elevi, astfel încât efectele finale ale instruirii, să se situeze la cote înalte de eficiență și productivitate. Și aici lucrurile pot fi ușor de demonstrat pentru că, o necunoaștere amănunțită a elevilor a problemelor pe care aceștia le au, a expectanțelor, a sistemului motivațional. poate afecta serios comunicarea didactică pentru că, generic vorbind, se comunică mai bine cu persoanele care sunt în mai mare măsură cunoscute și mai dificil cu cele care sunt mai puțin sau parțial cunoscute. In sfârșit, competențele psihosociale se obiectivează în capacitatea profesorului de a organiza și conduce un colectiv de elevi, de a implica în sarcini și activități adaptate potențialului de care dispune respectiva grupare, de a favoriza o comunicare optimă între membrii acestuia, de a rezolva stările tensionale și, eventual, conflictele care pot fi regăsite uneori în evoluția și funcționarea grupului. Toate aceste tipuri de competențe sunt importante și au un impact indubitabil asupra comunicării, motiv pentru care, profesorii trebuie să aibă ca obiectiv permanent sporirea și amplificarea acestora în ideea ca, pe baza lor să poată realiza toate dificultățile presupuse de buna desfășurare a activității instructiv-educative. Situându-se la cote mult mai reduse, competențele elevilor se concretizează în mai multe aspecte precum volumul de cunoștințe și informații posedate, structurile operatorii formate de-a lungul perioadelor de instruire, structurile afectiv-motivaționale (interese, atitudini, convingeri), ritmurile de lucru, capacitatea de efort voluntar etc., toate aceste variabile putând să-și ridice nivelul calitativ ca urmare a influențelor educaționale exercitate în mod sistematic asupra elevilor. De exemplu, competențele de comunicare, în pofida unor teorii care acreditează ideea conform căreia, limbajul reprezintă o capacitate preformată 115 cu care individul se naște, el posedând deja, cum afirmă N. Chomski (1957,1965), „structura profundă”, a limbii, urmând ca ulterior să asimileze și „structura de suprafață”, se formează în mod progresiv, ca urmare a interacțiunilor multiple în care copilul este implicat în cadrul realizării unor sarcini sau în cazul desfășurării unor activități mai mult sau mai puțin variate. Fără a fi, deci, native, cum bine demonstrează J. Piaget (1988), competențele de comunicare se pot amplifica în cadrul procesului de instruire-învățare facilitând, pe de o parte, asimilarea de noi cunoștințe și informații, specifice diverselor discipline de învățământ incluse în structura curriculară iar, pe de altă parte, oferind indicii în legătură cu progresele făcute de copil pe linia dezvoltării și complinirii personalității sale, lucru demonstrat de faptul că multe instrumente de diagnoză psihologică au ca obiectiv, printre altele, și determinarea nivelului de competență lingvistică atins de un anumit subiect. Dacă competențele de comunicare ating un nivel ridicat, astfel încât ele să favorizeze o exprimare extrem de originală, deja se poate vorbi de existența unor aptitudini pentru comunicare, nivel pe care nu-1 ating decât o parte din elevii implicați în procesul de instruire-învățare. în concluzie, cu cât aceste competențe ale elevilor vor atinge un nivel mai înalt de structurare și de funcționalitate, cu atât comunicarea didactică se va realiza în condiții de mai mare eficiență. e) se realizează pe mai multe canale cea ce înseamnă că în cadrul său verbalul, nonverbalul cu toate variantele sale se pot susține și completa reciproc astfel încât eficiența comunicării să fie maximă și dacă se poate, cu eforturi cât mai reduse. Pe de altă parte, valorificarea maximală a multicanalității comunicării didactice devine posibilă în cazul în care cadrele didactice sunt familiarizate cu 116 problemele specifice fiecărei modalități în parte și de asemenea în situația când cunosc procedeele menite să maximizeze efectele fiecărui canal în parte. Utilizarea inadecvată, ponderarea exagerată a unor modalități în detrimentul celorlalte pot fi generatoare de disfuncționalități, blocaje, diminuări ale semnificației mesajelor, pierderi de informații, fenomene de disonanță cognitivă, toate acestea cumulându-se în calitatea și nivelul performanțelor obținute de elevi în activitatea de învățare. Nu în ultimul rând, maximizarea multicanalității comunicării didactice depinde de modul în care viitoarele cadre didactice, sunt abilitate să utilizeze aceste canale încă din perioada formării inițiale, perioadă în care viitorii profesori ar trebui familiarizați nu numai cu exigențele comunicării verbale, care este vizată în mult mai mare măsură, ci și cu cele ale altor canale care sunt cvasinecunoscute sau utilizate în mod neeficient. f) se desfășoară pe mai multe nivele sau paliere fie că este vorba de circuitul profesor-grup, profesor-elev, elev-elev, elev-grup, profesor-profesor, toate distingându-se prin particularități specifice și evident presupunând atât facilități cât și constrângeri în modalitatea concretă de funcționare. Existența mai multor nivele de comunicare și acceptarea importanței fiecărui nivel în parte impune din partea cadrelor didactice necesitatea de a veghea ca toate nivelele să fie incluse în actul comunicării fără ca unele să fie favorizate în detrimentul celorlalte pentru că, în acest caz, ar apărea disfuncționalități nu numai în realizarea comunicării didactice, ci în întreaga desfășurare a procesului instructiv-educativ. De asemenea ponderea fiecărui nivel în parte trebuie să fie făcută pe de o parte în funcție de importanța și rolul fiecărui nivel în economia generală a procesului de comunicare iar, pe de altă parte, în funcție de nivelul de școlarizare 117 la care se situează elevii, în funcție de natura obiectului de învățământ, în funcție de natura sarcinii în care sunt implicați subiecții comunicatori. g) este un tip de comunicare în cadrul căruia discursul se distinge printr-o accentuată dimensiune explicativă aspect impus de cerința ca ceea ce se transmite de către profesor să fie perfect înțeles de către elevii care fac obiectul activității de instruire. Natura explicațiilor oferite în cadrul acestei dimensiuni poate fi destul de variată pentru că, unele explicații, sunt de natură teleologică în sensul că vizează aspecte specifice scopurilor și obiectivelor pe care elevii trebuie să le atingă în cadrul activității de instruire, altă categorie vizează relația de cauzalitate existentă între obiecte, lucruri, fenomene, procese, alte explicații sunt de natură procedurală în sensul că oferă informații referitoare la moduri de acțiune, la tehnici de operare, altora li s-ar putea atribui o dimensiune normativă ele oferind detalii referitoare la specificul unor reguli, norme, directive pe care elevii trebuie să le aibă în vedere atunci când sunt puși în situația să rezolve anumite categorii de sarcini și, în sfârșit, unele ar putea viza chiar o dimensiune consecutivă în sensul că oferă o serie de informații referitoare la consecințele ce decurg din nerespectarea anumitor norme. h) este un tip de comunicare în cadrul căreia se distinge rolul activ al profesorului în prezentarea conținuturilor instruirii, caracteristică justificată prin faptul că profesorul nu trebuie să se limiteze la a rămâne un simplu mediator între conținuturile existente în manual și elevii care urmează să le asimileze, ci o persoană care abordează conținuturile în mod creativ, operând prelucrări asupra acestora în sensul multiplicării modalităților de prezentare astfel încât, procesul de înțelegere la nivelul elevilor să se realizeze fără dificultăți majore. Tot în virtutea rolului activ pe care îl are profesorul în abordarea conținuturilor, acesta poate avea intervenții decisive atunci când, dintr-un motiv 118 sau altul, conținuturile din manual nu beneficiază de o structurare foarte riguroasă, prezintă anumite lacune sau chiar inadvertențe, beneficiază de o ilustrare insuficientă, conferă o anumită caducitate în extragerea semnificațiilor. Profesorul poate elimina, sau măcar diminua semnificativ toate aceste neajunsuri legate de modul de prezentare a conținuturilor astfel încât, elevii să-și formeze o percepție corectă despre semnificațiile și importanța acestora, fapt care condiționează progresul continuu al elevilor în activitatea de învățare. i) predominarea verbalului în cadrul comunicării didactice este o altă caracteristică a acesteia lucru relevat de toate lucrările care o abordează și care stabilesc ponderi ale canalului verbal ce variază între 55-70% particularitate ce se explică, după părerea noastră, prin două argumente și anume: • în structură și în configurația generală a procesului de comunicare canalul verbal ocupă o poziție privilegiată în pofida unor ipoteze lansate de unii autori (de ex. A. Mehrabian, 1972) conform cărora canalul nonverbal ar fi mai consistent ajungând la ponderi de până la 70-80%, ipoteze infirmate de altfel ulterior mai ales prin experiențele organizate de S. Moscovici; • în cazul comunicării didactice predominarea verbalului este intim legată de două caracteristici prezentate anterior și anume de dimensiunea explicativă a discursului didactic, cât și de rolul activ al profesorului în prezentarea conținuturilor, în ambele circumstanțe existând posibilitatea ca utilizarea acestui canal să fie maximizată, evident, în detrimentul celorlalte, cu toate consecințele rezultate dintr-o astfel de situație. La argumentele de mai sus s-ar mai putea adăuga, în subsidiar, un al treilea, legat de subestimarea canalului nonverbal de către multe cadre didactice în economia generală a procesului de comunicare pe de o parte iar, pe de altă parte, 119 de lipsa de abilitare a unor profesori în utilizarea judicioasă a unor modalități de comunicare nonverbală în contextul general al procesului de instruire-învățare. j) personalizarea comunicării didactice este o caracteristică detectabilă în mai multe direcții dar concretizată maximal în tratarea conținuturilor instruirii, proces care diferă de la un profesor la altul în funcție de trăsăturile de personalitate ale acestuia, de sistemul de valori la care aderă și pe care la promovează, de gradul de motivare pentru profesia didactică, de nivelul pregătirii psihopedagogice. Menținută în limitele acceptabilității, personalizarea comunicării didactice are efecte benefice atât în plan organizațional pentru că nu favorizează o standardizare a comportamentelor didactice, permițând o variație în modurile și tehnicile de lucru ale profesorilor cu elevii, cât și în felul în care cadrul didactic manipulează diversele elemente ale procesului de învățământ sau, altfel spus, cum prelucrează și prezintă conținuturile, cum utilizează diversele metode de instruire și cum la corelează conținuturilor, ce tipuri de învățare propune elevilor și cum creează contexte favorabile pentru ca aceasta să se realizeze în condiții optime, cum utilizează diversele mijloace de învățământ, cum organizează activitățile de evaluare etc. Nivelul maxim al personalizării comunicării didactice poate fi surprins, după opinia noastră, mai întâi în maniera de intervenție a profesorului asupra conținuturilor instruirii când poate proba o creativitate didactică maximă și de asemenea, la nivelul relației pedagogice structurate în cadrul activității cu elevii, ocazie cu care profesorul își poate exercita diversele funcții într-o manieră extrem de originală. Personalizarea exagerată a comunicării didactice poate avea însă și efecte negative concretizate în apariția unor comportamente indezirabile atât la nivelul profesorilor cât și la nivelul elevilor cu consecințe negative în păstrarea unui 120 climat organizațional coerent și propice obținerii unor performanțe bune la învățătură. k) pericolul transferării autorității de statut a profesorului asupra confinuturilor este o altă caracteristică a comunicării didactice în virtutea căreia, o serie de date și informații oferite elevilor pot fi considerate drept adevăruri nu in baza unor argumente convingătoare, ci în baza autorității sursei care le furnizează. Pentru evitarea consecințelor negative ale acestei particularități este indicat ca întotdeauna, în funcție de specificul disciplinei pe care o predă, în funcție de dificultatea temei pe care o prezintă, în funcție de nivelul de școlaritate la care se situează elevii, profesorul să prezinte nu numai argumente concludente asociate conținuturilor ci și contra argumente, modele explicative și evaluative diferite care să atragă elevii în exprimarea unor păreri, a unor puncte de vedere variate, toate acestea favorizând o mai bună percepție și înțelegere a cunoștințelor transmise în procesul instructiv-educativ. l) este un tip de comunicare cu un nivel ridicat de redundanță, caracteristică ce poate induce efecte negative atunci când redundanța se situează la nivele foarte înalte. Analizată mai în profunzime din perspectiva efectelor sale în activitatea de instruire, s-ar putea afirma că, între anumite limite, redundanța se soldează chiar cu efecte benefice favorizând activitățile de fixare, consolidare și aplicare ale cunoștințelor asimilate de elevi ca urmare a implicării lor în diversele situații de învățare. Dimpotrivă, lipsa redundanței ar genera mari dificultăți în derularea activităților menționate anterior și chiar ar conduce la o fluidizare a conținuturilor instruirii cu consecințe negative atât în perceperea corectă a acestora, cât și în acordarea semnificațiilor care le pot fi atribuite. Când redundanța se situează la cote foarte înalte nu numai comunicarea are de suferit, ci și înaintarea elevilor în parcurgerea materiei pentru că, 121 ignorându-se legea proximei dezvoltări, elevilor li se pot oferi conținuturi în mare parte cunoscute care nu favorizează dezvoltarea lor cognitivă și care-i cantonează la nivele de dezvoltare deja atinse. Acesta este motivul pentru care cadrele didactice trebuie să aibă în vedere ca redundanța să nu depășească anumite nivele, care pot afecta procesul comunicării cât și pe cel al învățării în care sunt implicați elevii ca urmare a asimilării diverselor tipuri de cunoștințe. Toate caracteristicile și particularitățile enumerate și prezentate anterior, diferențiază comunicarea didactică de alte tipuri de comunicare, rămânând la latitudinea profesorului și învățătorilor să găsească mijloacele și pârghiile prin care unele aspecte ale caracteristicilor să fie maximizate datorită efectelor lor benefice, iar altele să fie diminuate la maxim pentru a nu impieta desfășurarea optimă a procesului de instruire-învățare. 2.5. Obstacole specifice procesului de comunicare didactică. în activitatea didactică curentă, procesul de comunicare este afectat, nu de puține ori, de o serie de obstacole cu un impact mai mare sau mai mic, în funcție de anumite determinări, ale căror cauze trebuie identificate pentru introducerea unor corecții menite să înlăture efectele generate și să amelioreze randamentul și eficacitatea actului de comunicare. Ca notă generală se poate afirma că, majoritatea obstacolelor acționează la nivelul comunicării verbale gruparea lor putându-se face după mai multe criterii dar, mai ales, după apartenența la unul sau altul din elementele structurale ale procesului de comunicare. în consecință, într-o clasificare simplificată pot fi distinse: a) obstacole aparținând emițătorului sau sursei; b) obstacole specifice receptorului sau destinatarului; c) obstacole specifice canalului de comunicare. 122 • La nivelul emițătorului pot fi decelate o serie de obstacole din rândul căror pot fi menționate; -supraîncărcarea mesajului, obstacol concretizat în tendința de a suprasatura mesajul cu date și fapte fără o relevanță deosebită și de a formula enunțurile într-o manieră extrem de complicată; -subîncărcarea mesajului, ca tendință opusă celei anterioare, manifestată în simplificarea exagerată a mesajului, astfel încât puținele repere rămase, creează probleme deosebite atât în actul perceperii de către receptor cât și în cel al înțelegerii prin operația de decodificare. -dificultăți în codificarea mesajului, obstacol generat fie de alegerea neadecvată a modalității de codificare, fie de dificultățile de transpunere dintr-un registru în altul, adică din cel ideatic în cel lingvistic; nu de puține ori dificultățile în codificare pot fi atribuite și felului cum este structurată și ierarhizată sfera cognitivă a celui care codifică, fiind de la sine înțeles că, în cazul unei cogniții mai puțin bogate și diversificate, coroborată cu o structurare și o ierarhizare defectuoase, codificarea însăși se va realiza în condiții mult mai dificile, comparativ cu situația când cunoașterea este bine structurată și logic ierarhizată; -elaborarea mesajului în termeni nesemnificativi pentru receptor poate de asemenea perturba comunicarea, cauza principală constituind-o cunoașterea superficială a acestuia sau a publicului țintă cu referire directă la disponibilitățile cognitive, la constelați^ motivațională și atitudinală a destinatarului; -distorsionarea mesajului, obstacol generat de adăugarea de elemente subiective și emoționale faptelor, întâmplărilor, mecanism prin care se ajunge la o amplificare sau o reducere exagerată a acestora; 123 -interpretarea mesajului generată de raportarea conținutului comunicării la experiența proprie a locutorului; -cenzurarea mesajului obiectivată în trecerea sub tăcere a unor informații ce pot avea relevanță pentru receptor; -redundanța mesajului concretizată în elaborarea unor mesaje cu grad mare de repetabilitate ceea ce poate determina distragerea atenției receptorului pe segmente mai mari sau mai mici de timp; -producerea unor zgomote în timpul transmiterii mesajului, precum bătutul din palme, lovirea tablei cu creta etc., pot avea un impact nefavorabil asupra modului general în care se realizează procesul de comunicare; - ignorarea feed-backului sau realizarea unui feed-back întârziat poate lateraliza comunicarea motiv pentru care emițătorul nu-și ajustează mesajele în funcție de reacțiile receptorului favorizându-se astfel fenomenul neînțelegerii la nivelul acestuia din urmă; -dezacord între verbal și nonverbal, obstacol constând în faptul că, prin canalul verbal se comunică ceva, iar prin cel nonverbal (gestică, mimică) se comunică o informație contrară. • Dintre obstacolele frecvente întâlnite la nivelul receptorului pot fi enumerate: -discrepanță mare între codul receptorului și cel al emițătorului, obstacol întâlnit în mai mare măsură la persoanele cu o instruire redusă, la copiii care provin din medii socio-culturale devaforizate sau la copiii aparținând unor etnii ce întâmpină dificultăți în utilizarea limbii populației majoritare; 124 -obstacole de natură socio-culturală concretizate în faptul că elevii se raportează diferit la limbă ca instrument de comunicare, comparativ cu profesorii, unii dintre ei posedând, după cum a relevat B.Bernstein, coduri neelaborate care creează' dificultăți majore în emiterea și în recepționarea mesajelor; -obstacole de natură epistemologică datorate diferențelor existente între reprezentările pe care le posedă profesorii și elevii despre aceleași elemente care fac obiectul activității de instruire, datorită acestor discrepanțe este posibil, ca în multe situații, înțelegerea unor conținuturi de către elevi să se realizeze cu multă dificultate; -existența unor handicapuri de natură senzorială (de exemplu cazuri de copii care au hipoacuzie, ambliopie etc.) din cauza cărora se pot înregistra, pe de o parte, pierderi semnificative din informațiile transmise, iar, pe de altă parte, distorsionări ale mesajelor primite și decodificate; -dificultăți în decodificarea mesajelor, obstacol care poate fi generat parțial și de rapiditatea cu care emițătorul le transmite dar, care poate aparține în exclusivitate și receptorului care, ori datorită codului limitat pe care îl posedă, ori din cauza unei cunoașteri slab organizate și ierarhizate, poate întâmpina dificultăți în atribuirea de semnificații mesajelor recepționate; -dificultăți în procesarea informațiilor, adică în analizarea și compararea datelor cuprinse în mesaj, respectiv în ierarhizarea și integrarea acestora în sfera cognitivă pe care receptorul o posedă; -perceperea și reținerea selectivă a mesajelor, obstacol constând în selecția informațiilor care convin în mai mare măsură receptorului, adică intereselor, motivelor și expectanțelor sale; 125 -ignorarea sursei sau a emițătorului care apare în situația când credibilitatea acestuia este redusă, punându-se sub semnul întrebării fie competența, fie sinceritatea; -dezacordul dintre opiniile, convingerile și atitudinile receptorului și ale sursei, întâlnit mai ales în cazul în care eliminarea dezacordului ar determina schimbări de atitudine la receptor; -lungimea mesajului și construcția frazei, deși generate de emițător, se pot constitui în obstacole la nivelul receptorului, mai ales în cazul în care, acesta din urmă nu posedă competențe comunicative semnificative; -preocupare pentru activități colaterale, obstacol datorat distragerii atenției, lipsei de semnificație a mesajelor, modalității monotone, neproblematizate de transmitere a mesajelor; -existența unui disconfort fizic sau psihic (frig, foame, probleme de natură afectivă) poate distrage atenția receptorului și implicit maniera de receptare și decodificare a mesajelor cu toate consecințele ce decurg dintr-o asemenea ipostază; -oboseala și stresul sunt factori cu un impact deosebit, putând determina fenomenul de saturație și implicit de refuz în receptarea de mesaje noi. • în sfârșit, o serie de factori pot acționa și la nivelul canalului de comunicare, deși numărul acestora este mai redus comparativ cu cei enumerați și prezentați anterior. Printre cele mai semnificative obstacole identificate la acest nivel pot fi amintite: -producerea unor sunete sau zgomote variate de către anumite surse poate afecta semnificativ procesul de comunicare care se soldează cu pierderea unui volum mai mare sau mai mic de informații din totalul celor 126 transmise și de asemeni cu distorsionarea mesajelor receptate de către destinatar; -poziția partenerilor în cadrul rețelei de comunicare admițându-se faptul că unele poziții favorizează comunicarea, (cele de tipul „față în față”) în timp ce altele o defavorizează, cum se întâmplă în cazul celor periferice sau marginale care se caracterizează printr-o „densitate de trafic” redusă, cum plastic se exprima psihologul american G. A. Miller; Pentru contracararea acestui factor se impune ca la nivelul unor colective de elevi rețelele de comunicare să nu rămână imuabile astfel încât unii elevi să beneficieze de poziții privilegiate, în timp ce alții, ocupă poziții care îi defavorizează în procesul comunicării; -distanța mare între partenerii implicați în actul de comunicare, ușor putându-se anticipa că, cu cât ecartul dintre participanți va fi mai mare, cu atât comunicarea se va desfășura în condiții de mai mare dificultate și, dimpotrivă, cu cât distanța va fi mai mică cu atât eficiența comunicării va fi mai mare și cu un efort mai redus din partea celor implicați în interacțiune. Având în vedere că impactul obstacolelor amintite poate afecta semnificativ comunicarea, se impune ca profesorii să le cunoască și să le limiteze pe cât posibil urmările nefavorabile atât prin demersuri de natură psihopedagogică, cât și prin demersuri de natură managerială și organizațională. 2.6. Efectele comunicării didactice. Analiza problemelor legate de comunicare cât și sugestiile privind ameliorarea continuă a unui proces de asemenea complexitate nu se pot întreprinde numai din curiozitate științifică, indiferent de atractivitatea gnoseologică exercitată de această problematică. Credem că este firesc, ca atunci când se abordează o problematică să și apară întrebarea subiacentă referitoare la utilizările sau aplicațiile derivate din ea. Mai ' 127 concret și în cazul comunicării poate apărea întrebarea: cui servește comunicarea și care sunt efectele sale ?. Focalizând întrebarea în perimetrul instruirii se poate deduce ușor că printre efectele de marcă ale comunicării didactice pot fi enumerate: a) dobândirea sau achiziționarea cunoștințelor; b) formarea aptitudinilor, convingerilor și sentimentelor; c) socializarea elevilor cuprinși în procesul instructiv-educativ. Dobândirea sau achiziționarea cunoștințelor este o activitate intelectuală de maximă importanță deoarece prin intermediul său se lărgește progresiv sfera de cunoaștere a elevilor, creându-se premise favorabile învățărilor viitoare, ale formării noțiunilor științifice fiecărui domeniu de activitate și nu în ultimul rând ale profesionalizării și integrării sociale a tinerelor generații. Realizarea în bune condiții a acestei activități de tip intelectual presupune în primul rând cunoașterea tipologiei cunoștințelor asimilate astfel încât în actul comunicării să se faciliteze dobândirea echilibrată a tuturor categoriilor de cunoștințe. Pe de altă parte, cunoașterea specificului fiecărei categorii este facilitată de cercetările psihologiei cognitiviste contemporane în cadrul căreia autorii P. Oleron, (1972), R. Ghiglione, (1990) au operat clasificări interesante în cadrul cărora cunoștințele sunt grupate în: . - cunoștințe/actuale; - cunoștințe noționale; - cunoștințe procedurale - cunoștințe proceduralizate. Cunoștințele /actuale se caracterizează prin faptul că ele vizează toate afirmațiile sau aserțiunile referitoare la obiectele și entitățile universului nostru cum ar fi «apa fierbe la 100° C» sau «treisprezece este un număr prim». 128 în ceea ce privește achiziționarea sau dobândirea lor, trebuie făcută precizarea că ea se realizează fie prin intermediul experienței proprii a fiecărui individ, fie prin comunicarea experienței altora, iar din perspectiva apartenenței lor la un anumit tip de învățare se poate conchide că ele pot aparține învățării prin observație, învățării prin text și imagine, învățării prin instruire. Cunoștințele nofionale se detașează de prima categorie printr-un grad înalt de abstractizare ele nemaivizând proprietăți sau relații care corespund unei însușiri specifice, ci relații cu un grad de abstractizare cum ar fi cardinalul unei colecții, reperarea temporară în ani, legătura de rudenie, incluziunea de clasă etc. Achiziționarea acestui tip de cunoștințe este facilitată de învățarea prin instruire și de învățarea prin acțiune, modalități care presupun intervale mai mari de timp decât în cazul achizițiilor factuale și de asemenea o activitate mult mai importantă a elevului sau, în general, a celui care învață. Mai dificil de identificat și de descifrat sunt factorii și mecanismele implicate în procesul de dobândire a cunoștințelor noționale. Din rândul procedeelor implicate în acest proces de asimilare complexă sunt menționate raportarea cunoștințelor noi la noțiuni mai vechi care pot servi ca precursori ai noțiunilor ce se doresc formate, punerile în relație ale acestor cunoștințe cu alte concepte ale domeniului, inserarea cunoștințelor noi în activități practice sau mentale etc. Cunoștințele procedurale vizează în general succesiunea acțiunilor mentale care permit realizarea unui obiectiv definit printr-o clasă de situații mai mult sau mai puțin întinsă. Spre exemplificare, cunoștințele vizând desenarea triunghiului echilateral, utilizarea aparatului de fotografiat, sau prepararea unei anumite specialități culinare, pot fi încadrabile în categoria cunoștințelor procedurale. O analiză mai atentă a acestei categorii de cunoștințe conduce spre ideea că ele se diferențiază pe de o parte prin modul lor de organizare internă iar, 129 pe de altă parte, prin extensia clasei de situații unde pot fi utilizate cu eficiență maximă. în ceea ce privește organizarea lor, se acceptă ideea că aceste cunoștințe posedă o organizare ierarhică astfel încât procedura poate fi descompusă în mai multe subproceduri, acestea la rândul lor fiind divizibile în unități de ordin inferior. Cunoștințele proceduralizate, confundate sau identificate adesea cu cunoștințele procedurale se referă în fapt la cunoștințele care sunt puse în aplicare cu ușurință dar care cu greu pot fi descrise sub formă de reguli care pot fi comunicate altora. Spre exemplificare, folosirea perfectă a subjonctivului în limba franceză de către unele persoane, nu le oferă și capacitatea de a explica regulile de utilizare după cum și ușurința altora de a rezolva ecuațiile algebrice nu le permite și capacitatea descrierii strategiei lor. încercând să descifreze cauza acestui decalaj dintre unele priceperi și explicarea lor, unii autori consideră că acest tip de cunoștințe înregistrează o frecvență mai mare fie la persoanele care au dobândit o mare cunoaștere într-un domeniu de activitate, fie la copii, în primul caz el rezultând din automatizarea componentelor inițial conștiente, iar în al doilea, din cauza absenței provizorii a abstractizării și a explicării proprietăților comune, aparținând acțiunilor reușite. Această tipologie este importantă nu numai din perspectiva teoriei învățării dar și din perspectiva analizei actului de comunicare, deoarece, pentru dobândirea unei categorii sau alteia de cunoștințe sunt necesare și reclamate demersuri comunicaționale distincte. Este importantă clasificarea din perspectiva teoriei învățării deoarece, în funcție de tipul de cunoștințe, se delimitează și obiectivele acesteia care trebuie să fie într-o relație de consonanță și de similaritate accentuată. 130 Necesitatea acestei corelații puternice este concretizată deja de unii autori contemporani, dovada constituind-o faptul că L. D'Hainaut (1983, pp.242-257), clasifică obiectivele învățării tot în patru categorii, ierarhizarea fâcându-se după nivelul de abstractizare după cum urmează: • datele particulare, adică elemente sau evenimente singulare care nu au nici un caracter de generalitate cum ar fi data unui eveniment istoric, formula chimică a unei substanțe, numele unei personalități istorice, titlul unei lucrări, numele unui mijloc de locomoție, capitala unei țări etc.; • clasele sau categoriile, reprezintă ansambluri de elemente ce posedă cel puțin o proprietate comună (noțiunile de culoare, de pătrat, de triunghi, de adunare, de verb, de substantiv, de adjectiv, de forță etc.) • raporturi, legături, relații, teoreme care conțin «variabile», cu alte cuvinte termeni generali care pot lua valori particulare. De exemplu «aria dreptunghiului este egala produsului lungimii cu lățimea sa» este o relație deoarece termenul «dreptunghi» poate fi înlocuit printr-un dreptunghi specific și cuvintele «lungime» și «lățime» prin valori particulare relative la dreptunghiul specificat; • Structurile și sistemele, care sunt ansambluri de relații. O structură conține în același timp elemente și relațiile dintre aceste elemente (ex. o organigramă, un algoritm, o procedură de decizie). Ierarhia prezentată mai sus trebuie respectată riguros în desfășurarea învățării pentru că abordarea unui obiectiv cu un grad mai mare de concretitudine, creează probleme majore în înțelegerea diverselor conținuturi care fac obiectul învățării. De exemplu, dacă este vorba de procesul comunicării privit în structuralitatea sa, nu poate fi înțeles mecanismul acestuia dacă elevii n-au înțeles relațiile sau legăturile dintre fiecare element structural și bineînțeles dacă nu posedă noțiunile de cod lingvistic, codificare, decodificare etc. La fel la fizică, nu 131 poate fi înțeles mecanismul electrolizei dacă elevii nu posedă conceptul de curent electric. Aceste tipuri variate de obiective ale învățării pot fi, la rândul lor, puse în corespondență cu diferite tipuri de activități care contribuie la atingerea lor și în final la formarea unor competențe variate la elevii care sunt implicați în astfel de activități. Referindu-se la tipologia acestor activități, J. M. De Ketele (1986, pp. 179-208) face disocierea între mai multe categorii și anume: 1) Ies savoir-redire care constau în capacitatea de a repeta sau restitui un mesaj învățat sau transcris fără să i se aducă o transformare semnificativă. în cadrul acestei categorii pot fi deosebite două tipuri de competențe și anume: - competență de redare textuală, care se concretizează în faptul că repetarea se face cuvânt cu cuvânt; -competență de redare transpusă, care oferă elevului posibilitatea să spună același lucru utilizând însă cuvinte proprii sau să spună același lucru sub o altă formă (într-un alt limbaj grafic). 2) Ies savoir-faire cognitifs (traductibile în competențe cognitive) fiind concretizate în activități cognitive mai elaborate care necesită un travaliu cognitiv de transformare a unui mesaj dat. Acest demers vizează în particular «activități cognitive de bază» cum ar fi distingerea esențialului de accesoriu, elaborarea planului unui text, redactarea unei sinteze, rezolvarea unei probleme, compararea datelor, formularea de ipoteze, deducerea concluziilor. Aceste tipuri de activități de realizează mai ales în contextul în care situația nouă nu este foarte asemănătoare cu cea în care s-a realizat învățarea anterioară. 3) Ies savoir-faire gestuels (competențe gestuale) sunt activități cu o manifestă dominantă gestuală și care necesită controlul kinestezic cum ar fi 132 strunjirea unei piese în mecanică, învățarea mersului pe bicicletă, mânuirea unui aparat de fotografiat etc. 4) Ies savoir-etre (traductibile în competențe socio-relaționale) reprezentând atitudini și comportamente prin care un individ manifestă maniera de a-și înțelege propria persoană (de exemplu conceptul de sine, stima de sine) de a-i înțelege pe alții, dar de asemenea de a înțelege situațiile de viață în general. Prin intermediul acestor atitudini și comportamente individul își exteriorizează maniera specifică de a acționa și de reacționa în funcție de anumite contexte sau împrejurări. Analiza atentă a tipologiei oferită de J. M. De Ketele scoate în evidență, pe de o parte, că diversele categorii se ierarhizează în funcție de gradul lor de dificultate, ușor putându-se remarca faptul că nu pot fi formate competențele cognitive dacă anterior nu s-au avut în vedere competențele de redare sau repetare, iar, pe de altă parte, disocierea categoriilor în funcție de marile domenii comportamentale astfel încât, unele dintre ele vizează prioritar domeniul cognitiv (de exemplu cele de redare și cele cognitive), altele domeniul psihomotor (de exemplu competențele gestuale) și în sfârșit altele sunt partajate între domeniul cognitiv și cel afectiv cum se întâmplă în cazul competențelor socio-relaționale. într-o corelație directă cu aceste tipuri de competențe se află și competențele de comunicare, ele însele putând fi disociate în funcție de nivelul de dificultate la care se situează. De exemplu competențele de redare sau repetare presupun competențe comunicative mai reduse în comparație cu competențele cognitive după cum, se poate afirma că, în cazul competențelor socio-relaționale, sunt reclamate cu necesitate competențe comunicative de un nivel foarte ridicat. Formarea atitudinilor, convingerilor și sentimentelor reprezintă de asemenea un efect important al procesului de comunicare deoarece, toate 133 achizițiile de această natură conferă pe de o parte, unicitatea și originalitatea personalității în formare a elevilor iar, pe altă parte, vectorizează și direcționează mai bine capacitățile de natură instrumental-operațională ale acestora ajutându-i să se adapteze mai adecvat sarcinilor și exigențelor școlare iar, în final, să obțină rezultate mai bune în activitatea de instrucție și educație. Formarea acestor achiziții în condiții optime, cât și asigurarea durabilității lor în timp impun o comunicare eficientă și evident cunoașterea mecanismelor care determină buna structurare și bune funcționare a lor. Pe linia acestor exigențe trebuie făcută precizarea că, bunăoară, în formarea și schimbarea atitudinilor trebuie cunoscuți factorii care determină formarea sau schimbarea atitudinii la toate segmentele actului de comunicare, adică la nivelul sursei, la nivelul mesajului și în final la nivelul receptorului. Cunoașterea acestor factori și implicit a efectelor pe care le pot avea, facilitează intervenția profesorului și implicit a demersurilor pe care acesta le întreprinde în scopul de a forma în primul rând atitudini și convingeri dezirabile care să permită o bună evoluție a individului în timp și o optimă integrare a sa în activitatea profesională și în viața socială. De asemenea, în privința formării sentimentelor se impune în aceeași măsură cunoașterea laturii procesuale a configurării lor, lucru ce poate fi facilitat dacă acest demers se realizează în cadrul unei abordări taxonomice având ca suport ierarhii taxonomice ale domeniului afectiv care s-au dovedit mai operaționale și mai ușor de transpus în practică. Deoarece aceste achiziții reprezintă un efect marcant al procesului de comunicare, la nivelul acestui capitol nu am avut intenția decât să le semnalăm importanța, urmând ca ele să dobândească o tratare mai consistentă în capitolul dedicat comunicării verbale, lucru perfect justificat de faptul că întreaga lor problematică este circumscrisă în fapt acestui tip de comunicare. 134 Socializarea elevilor cuprinși în procesul instructiv-educativ este de asemenea un efect major al actului de comunicare în cadrul căruia tinerele generații interiorizează valori specifice și perene ale societății, își formează comportamente adecvate situațiilor cu care se confruntă, anticipează și prefigurează exigențe ale activității viitoare, întregul demers al socializării fiind condiționat de o multitudine de variabile cum sunt caracteristicile individuale ale indivizilor supuși socializării, agenții cu un impact ridicat în socializare și nu în ultimul rând, metodele și formele prin care se determină și susține procesul. întregul proces de socializare, fie că se desfășoară în cadre instituționale sau în contexte ce depășesc acest perimetru, este intens condiționat de procesele de comunicare, de maniera în care se mediază relația dintre individ sau grup și acele norme, valori, ritualuri care sunt tezaurizate în timp și care afectează devenirea și dezvoltarea personalității individului. 135 CAPITOLUL II MODALITĂȚI DE COMUNICARE DIDACTICĂ 1. Criterii utilizate în clasificarea comunicării didactice. Existența mai multor modalități de comunicare este o certitudine, dar valabilitatea lor și, în general, gradul de operaționalitate sunt indisolubil legate de soliditatea criteriilor care stau la baza acestor clasificări. Deoarece există tentația, din partea unor autori de a identifica noi forme de comunicare, chiar cu riscul introducerii unor criterii mai puțin riguroase, vom opta în principiu pentru acele criterii care au un caracter evident și sunt generatoare de forme care sunt operaționale și sunt identificabile în fond în activitatea didactică. Drept urmare, considerăm că în funcție de: a) numărul de parteneri implicați, comunicarea poate fi: -intrapersonală, (este vorba de o comunicare cu sine însuși); - interpersonală, (realizată între două persoane); - de grup (realizată între membrii care alcătuiesc un colectiv). b) statutul sau poziția comunicatorilor, comunicarea poate fi: -verticală, (când este vorba de schimburi între profesor-elev, profesor-grup); -orizontală (când partenerii au statute egale cum sunt profesor-profesor, elev-elev); c) canalul utilizat comunicarea poate fi: 136 -verbală (când se realizează preponderent prin utilizarea cuvintelor); -paraverbală (când se au în vedere elemente ce acompaniază verbalul precum intensitatea, intonația, accentul, pauza etc.); -nonverbală (când se folosesc alte canale precum mișcările corpului, gesturile, privirea, atingerea, distanța sau proximitatea); d) după natura scopului urmărit comunicarea poate fi: -intenționată sau manifestă (se urmărește în mod explicit transmiterea unui conținut); - accidentală (se pot transmite informații sau date care nu au fost vizate anterior); e) după prezența sau absența feed-back-ului comunicarea poate fi: - nelateralizată (când informația circulă în ambele sensuri); -lateralizată (când fluxul este unidirecțional, adică dinspre emițător spre receptor). f) după natura conținutului comunicarea poate fi; -cognitivă (se transmit date, informații, reguli proceduri); -afectivă (se transmit păreri, convingeri, atitudini, etc.). g) după nivelul de redundanță, comunicarea poate fi: -cu redundanță accentuată; -cu redundanță moderată, această clasificare părându-ne acceptabilă și destul de acoperitoare și credem, fără a forța nota, că există potențial și alte criterii de luat în considerare, ele însele, fiind generatoare de noi modalități care ar explica și mai elocvent complexitatea procesului în cauză. în consecință ne întrebăm, dacă nu s-ar cuveni, ca atunci, când se abordează tipologia modalităților de comunicare, să fie avute în vedere și criterii ce țin de modul de 137 prezentare al conținutului în cadrul comunicării, sau, de ce nu, și criterii ce țin de relația pedagogică sau de stilul didactic ce caracterizează un cadru didactic sau altul. Fără a mai stărui asupra acestor explicitări, dar cu convingerea că investigări ulterioare vor identifica și alte modalități de comunicare, ne mărginim a preciza că, cele prezentate anterior, nu au, în primul rând, aceeași pondere în cadrul activității didactice curente, iar, în al doilea rând, nu sunt comparabile nici sub aspectul productivității. Problema însă, nu trebuie pusă în sensul de a opta pentru anumite modalități în detrimentul altora, ci de a crea contexte și situații de învățare, în care respectivele forme să se susțină reciproc probând astfel un anumit gen de complementaritate funcțională. în sfârșit, mai trebuie menționat, că amintitele modalități, se diferențiază și în privința amplitudinii tratării de care au beneficiat în perimetrul psihopedagogiei ori, din acest punct de vedere, există de asemenea, deosebiri semnificative din moment ce, unele dintre ele, au deja consacrate paradigme de tratare și cercetare cu relevarea unor rezultate deja notabile, cum se întâmplă in cazul comunicării verbale, sau a celei nonverbale în timp ce altele, sunt mai mult schițate, așteptându-și consacrări ulterioare care să le confere o consistență sporită, și o utilizare mai eficientă. 2. Modalități de comunicare didactică 2.1. Comunicarea interpersonală se realizează între două persoane oferind mai multe avantaje din rândul cărora pot fi menționate: 1. auîocunoașterea comunicatorilor deoarece, în cadrul interacțiunii, cei doi își pot oferi semnale sau indicii referitoare la propriile subiectivități sau, mai concret spus, la caracteristicile sau însușirile care, dintr-un motiv sau altul, 138 au fost ocultate și, eventual, au scăpat conștientizării, iar felul cum te „percepe” celălalt, reprezintă un etalon care te ajută să-ți reprezinți mai fidel propria individualitate, și eventual să aduci corecțiile necesare dacă autoperceperea s-a făcut deformat sau eronat. 2. eficiența sporită în persuadarea interlocutorului, lucru explicabil prin faptul că, asigurând o mai mare confidențialitate schimburilor și deci înlăturarea unor bariere care sunt specifice altor contexte comunicaționale, determină în mai mare măsură formarea sau schimbarea de atitudini ale celuilalt, cu privire la unele aspecte sau probleme ale realității. 3. lărgirea sferei cognitive concomitent cu ameliorarea proceselor de înțelegere a unor fapte, realități sau controverse, iar în legătură cu acest aspect, se impune precizarea că, deși sursele de informare ale individului sunt altele (cărți, reviste, mass-media), el își poate totuși spori cogniția și ameliora înțelegerea unor lucruri care i-au creat dificultăți, tocmai din contactul cu altă persoană, care poate avea competențe sporite în respectivul domeniu și este dispusă să ofere ajutor celui care are nelămuriri. Acest avantaj poate fi valorificat maximal în activitatea de instruire, mai ales, în cazul elevilor care întâmpină greutăți în asimilarea și înțelegerea unor cunoștințe cu grad mare de conceptualizare, dificultăți pe care nu le fac publice din jenă, orgoliu sau timiditate, dar pe care, le pot dezvălui profesorului în cadrul unei interacțiuni diadice. Ar fi indicat, ca profesorii, să manifeste o mai mare disponibilitate, nu numai pentru explicitarea nelămuririlor în public , ci și pentru asigurarea acestui cadru de intimitate în care, elevii, vor fi mai sinceri în legătură cu aspectele care le creează efectiv probleme majore. In alt plan, în cel educativ pentru că precizările anterioare sunt intim legate de activitatea de instruire, comunicarea interpersonală se 139 soldează de asemenea cu efecte benefice în cazul elevilor care au probleme ce transgresează efectiv perimetrul menționat, fie că este vorba de probleme familiale, afective etc. în consecință, corelăm importanța acestei forme de comunicare, cu una din funcțiile atribuite de G. Mialaret profesorului (op. cit. p. 415) și anume aceea a „omului resursă", prin intermediul căreia, elevul poate fi ajutat în situații personale delicate, despre care nu se poate vorbi apropiaților. 4. satisfacerea unor nevoi care sunt tipice motivației umane pe care un autor american (William Schultz, 1966) le denumește „nevoi interpersonale”, în rândul cărora, include nevoia de incluziune (trebuința de a primi din partea celorlalți, recunoașterea unor calități sau a unor merite, trebuință întâlnită în mai mare măsură la vedete și la copii, mai ales la puberi și la adolescenți), nevoia de control (obiectivată în dorința de a exercita influențe asupra celorlalți, de a le influența opiniile și deciziile), nevoia de afecțiune (trebuință de asemenea specific umană, grație căreia persoanele se atașează afectiv unele de altele). într-adevăr, nevoia de afecțiune, este de o importanță covârșitoare nu numai în cadrul relației de intercomunicare, ci și în dezvoltarea ulterioară a personalității copilului, lucru demonstrat peremptoriu de unii autori care, au cercetat cazuri de deprivare sau privare afectivă, mai ales în cazul copiilor instituționalizați din creșe, orfelinate, spitale, cu urmări nefavorabile în structurarea personalității și chiar în apariția unor afecțiuni, din rândul cărora, cea mai evidentă, este reprezentată de sindromul de hospitalism pus în evidență de R. Spitz în 1956. 5. existența unui feed-back prompt și eficient care se realizează atât prin mijloace verbale (selecția unor cuvinte care par mai adecvate contextului, construcția frazei, tipul de argumente etc.), cât și prin arsenalul mijloacelor 140 nonverbale care sunt mimica, gesturile, privirea), toate acestea având menirea să calibreze și să ajusteze mesajele în funcție de unele concluzii parțiale la care ajung partenerii. 2.2. Comunicarea de grup, este o formă care reprezintă o serie de avantaje bineînțeles, cu condiția ca, respectivul grup, să fie integrabil în categoria grupurilor mici, deci să nu depășească 25-30 persoane pentru că, altfel, există riscul unei cunoașteri insuficiente a partenerilor, iar după aceea, riscul divizării lui în subgrupe cu desființarea inevitabilă a structurii inițiale. Așadar, în cazul grupurilor mici, comunicarea poate dobândi o eficiență sporită din mai multe motive precum: 1. numărul redus de membri permite o mai bună cunoaștere reciprocă ori, acest aspect, este esențial în onorarea expectanțelor, în elaborarea și dimensionarea mesajelor, în alegerea tipurilor de argumente potrivite contextului sau situației; 2. coeziunea mai mare, existentă în grupurile mici poate îndepărta unele bariere în comunicare și diminua sau atenua desfășurarea procesului; 3. posibilitatea ca fiecare membru să intre într-o interacțiune directă, nemijlocită, cu ceilalți parteneri, de tipul „față în față” care se obiectivează în final într-o comunicare multidirecțională; 4. dispunerea spațială mai restrânsă a partenerilor, înlătură semnificativ alterarea canalului de transmitere a mesajelor, apariția unor fenomene de bruiaj și, de asemenea, permite o intervenție mai rapidă pentru înlăturarea neînțelegerilor apărute în cadrul fluxurilor informaționale; 5. diminuarea distanței între lider și ceilalți membri ai grupului și eventuala dobândire a statutului de „egal” de către acesta apropie în mare măsură 141 pozițiile și punctele de vedere ale subiecților comunicatori, nefavorizându-se condiții pentru apariția fenomenului de disonanță cognitivă; 6. utilizarea mai multor canale de comunicare, cel puțin parțial, este menită să aducă un spor de eficiență, fie că este vorba de conținutul comunicării, fie că este vorba de aspectele operatorii ale acesteia; 7. posibilitatea utilizării unui feed-back mai eficient (ca și în cazul comunicării interpersonale), care are menirea să aducă corecții și ameliorări întregului proces comunicațional. Pe de altă parte, semnalarea acestor facilități conferite de comunicarea de grup, nu trebuie să conducă la concluzia generală conform căreia, acest tip de comunicare, n-ar prezenta nici un fel de inconveniente. Potențial, există și în cazul acestei modalități, o serie de obstacole pe care unii autori le-au identificat (R. Deldime și R. Demoulin, op. cit. p. 278) și care, în esență, operează la următoarele niveluri: - bariere materiale (mărimea ecartului dintre membri); - bariere psihologice (iluzii ale comunicării, dialogul „surzilor”), care, la rândul lor, sunt generate de cauze vizând domeniul cunoașterii (diferențe între concepte, simboluri, cunoștințe și convingeri la care se referă fiecare), și de cauze circumscrise domeniului afectivității (diferențe de motivație, existența unor prejudecăți); - bariere individuale, cu trimitere la istoria personală a membrilor grupului; - bariere socio-culturale, datorate varietăților culturilor și claselor sociale de care aparțin membri comunicatori din grup. Dacă comunicării de grup îi sunt specifice anumite caracteristici, anumite particularități, este evident, că și la nivelul grupului clasă, apar elemente diferențiatoare, care disting comunicarea realizată în acest cadru, de același 142 proces, care se desfășoară la nivelul altor grupuri, care au aceeași mărime, dar nu urmăresc aceleași obiective. Dintre elementele distincte, care diferențiază comunicarea desfășurată în cadrul grupului clasă, de cea realizată la nivelul altor grupuri, printre cele mai semnificative, ar putea fi enumerate: • urmărirea în mod expres a unor obiective de natură informativ-formativă, ceea ce presupune, că în cadrul acestui tip de comunicare trebuie să se asigure pe de o parte, transmiterea către elevi a unui volum considerabil de cunoștințe și informații care să asigure fie exigențele legate de formarea unei culturi generale echilibrate, fie cele legate de exigențele unei formări profesionale, iar, pe de altă parte, formarea unor convingeri, atitudini, sentimente la nivelul elevilor, cu impact decisiv asupra dezvoltării ulterioare a personalităților acestora. în fapt, prin intermediul acestei caracteristici a comunicării didactice desfășurată la nivelul grupului clasă, școală își onorează statutul de instituție fundamentală în instruirea și educarea tinerelor generații. • se desfășoară în conformitate cu anumite norme care reglementează întreaga desfășurare a procesului instructiv-educativ și care delimitează atât statutul, cât și rolurile pe care le pot etala participanții implicați în acest gen de activitate; • este multidirecfională, dar cu o reprezentativitate mai mare a canalului verbal lucru datorat, în foarte mare măsură, accentuării dimensiunii explicative a discursului didactic. • este influențată de nivelul de dezvoltare a societății și, implicit, de o serie de resurse de natură materială. 143 • este influențată de reprezentările reciproce pe care le posedă profesorii și elevii și, implicit, de expectanțele pe care le urmăresc în cadrul desfășurării procesului de instruire-învățare. Sub acest aspect se poate afirma, că, de multe ori, nici reprezentările pe care le posedă elevii și profesorii nu sunt conforme cu realitatea ceea ce înseamnă că partenerii implicați în comunicare pot să se perceapă oarecum eronat, putându-se, de asemenea, întâlni și situații când expectanțele celor două categorii de parteneri să nu fie satisfăcute decât în mod parțial. • presupune (sau ar trebui să presupună) reciprocitate empatică deoarece, fiecare dintre participanți ar trebui să se transpună în rolul celuilalt pentru a-i înțelege mai bine comportamentele. • este afectată de o serie de obstacole (pe care le-am prezentat în detaliu în capitolul I al lucrării) care trebuie foarte bine cunoscute, pentru a putea fi limitate sau măcar diminuate, într-o măsură considerabilă. 2.3. Comunicarea verticală și comunicarea orizontală, am văzut că sunt disociate după statutul sau poziția pe care o au subiecții comunicatori, cele două forme putându-se eventual, compara, atât din perspectiva conținutului mesajelor transmise, cât și din perspectiva productivității și a efectelor induse ca urmare a operației de transmitere. 2.3.1. în cazul concret al comunicării didactice este evident că, schimburile pe verticală, vizează, preponderent, conținuturi ale instruirii ce aparțin disciplinelor incluse în curriculum-ul școlar și care, în mare parte, sunt transmise de către profesor, acesta păstrându-și încă statutul de sursă autorizată, dar și alte 144 informații și date obiectivate în ordine, dispoziții, consemnări, cu rol de susținere în desfășurarea optimă a procesului. Este indiscutabil, o formă de comunicare cu „densitate mare de trafic”, deci cu multe conținuturi pe unitatea de timp, în strânsă corelație cu specificul unor metode de instruire și, în primul rând, cu expunerea și demonstrația, neputându-se ignora și un alt avantaj referitor la numărul mare de beneficiari care reprezintă „publicul țintă” al respectivei modalități. Printre dezavantaje, pot fi menționate, în primul rând, inducerea unei anumite pasivități în rândul celor care ascultă, iar acest aspect nu se soldează cu efecte benefice în planul învățării, dificultatea menținerii unui feed-back eficient, care să amelioreze elaborarea și transmiterea mesajelor, diminuarea încărcăturii afective a conținuturilor comunicării și, ca o rezultantă a tuturor neajunsurilor, mărimea ecartului existent între emițător și destinatar, demonstrându-și astfel, într-o oarecare măsură, aspectul alienant. 2.3.2. Comunicarea orizontală poate diminua, cel puțin parțial, efectele primei modalități, cu care, se află, de altfel, într-o relație de complementaritate. Prima constatare detectabilă la această modalitate de comunicare se referă la faptul că ea nu mai vizează preponderent transmiterea de informații, cu alte cuvinte nu mai este puternic centrată pe aspectele cognitive ale instruirii ci, de cele mai multe ori, pe aspecte ce sunt circumscrise personalității subiecților comunicatori, în speță, pe elemente ce sunt intim legate de motivație, de afectivitate și de trăsături caracteriale. Altă caracteristică evidentă, care este puternic dependentă de gradul de similitudine a partenerilor, se concretizează în diminuarea și uneori, chiar în eliminarea fenomenelor de blocaj ce afectează, nu de puține ori, fluxurile informaționale în cazul formei menționate anterior, iar avantajul este substanțial 145 deoarece, amplifică inițiativa în comunicare prin eliminarea posibilelor bariere care se pot constitui în factori frenatori, deci în factori care o restricționează. Nu în ultimul rând, trebuie să se asocieze acestei modalități și un feed-back îmbunătățit, care poate aduce desfășurarea procesului la parametrii mai înalți de productivitate și eficiență, or, acest lucru este vital pentru parteneri deoarece, în comunicările verbale, nonverbale, paraverbale, ei au posibilitatea să-și ajusteze și să-și reorganizeze mesajele așa cum contextul și împrejurările le-o cer. în sfârșit credem, că modalitatea comunicării pe orizontală, ocazionând o mai bună cunoaștere a partenerilor, este un element cheie în susținerea și în amplificarea coeziunii, ca parametru fundamental al grupului, mărindu-se astfel rezistența acestuia la destructurare și conferindu-i șanse în rezolvarea sarcinilor care îi sunt atribuite. 2.4. Comunicarea verbală, paraverbală, nonverbală am văzut că sunt modalități disociate în funcție de canalul prin care se realizează transmiterea mesajelor fiind, cu siguranță, variantele cele mai consistente sub raportul ponderii deținute în structura procesului de comunicare dar, concomitent, și formele care au beneficiat, de-a lungul anilor de cele mai variate și mai elaborate abordări în cadrul lucrărilor sau tratatelor de specialitate. 2.4.1. Comunicarea verbală este modalitatea cea mai reprezentativă care, indubitabil, individualizează și singularizează ființa umană comparativ cu alte specii iar, acest lucru, se datorează, în primul rând, caracteristicilor pe care le posedă limbajul uman și a felului cum acesta este utilizat în cadrul interacțiunii umane. încercând să-i surprindă specificitatea, R.L. Atkinson și colaboratorii săi (1993, p. 344) nota că „limbajul reprezintă principalul mod de a comunica 146 gândurile. Mai mult decât atât, e un mod universal: fiecare societate umană are o limbă și fiecare ființă umană, cu o inteligentă normală, dobândește limba maternă și o folosește fără a depune nici un efort”. Această afirmație, a unor autori reputați, nu trebuie să conducă însă la o simplificare a lucrurilor atunci când se pune problema dobândirii limbajului, pentru că, pe de o parte, această achiziție se realizează în cadrul unei „nișe de dezvoltare” destul de extinse (între 0-5 ani limbajul este format în structurile lui fundamentale) iar, pe de altă parte, această achiziție fundamentală, se dobândește ca urmare a interacțiunilor multiple pe care le realizează copilul cu alte ființe umane care, de cele mai mute ori, susțin în mod explicit dezvoltarea limbajului. Comparând limbajul uman cu modalitățile de comunicare aparținând altor specii, ies în evidență o serie de însușiri, de particularități, care nu se regăsesc în repertoriul comunicațional specific altor ființe, motiv pentru care, se poate aprecia că, omul folosește cel mai elaborat și cel mai sofisticat mijloc de comunicare. Oprindu-se asupra caracteristicilor limbajului uman, H. Gleitman (1994, pp. 322-375), consideră că, printre cele mai importante, pot fi enumerate: 7) limbajul este creativ; 2) limbajul este structurat; 3) limbajul are diferite înțelesuri (semnificații); 4) limbajul este referențial; 5) limbajul este interpersonal. Prima dintre caracteristici și anume cea legată de creativitatea limbajului, se explică prin faptul că, deși operează la nivelul unui număr limitat de cuvinte pe care le conține limba, limbajul face posibile combinări nelimitate de cuvinte, astfel încât, prin intermediul acestora, să poată fi exprimate o multitudine de idei. 147 Această combinatorică nelimitată este foarte importantă pe de parte, pentru că, poate contribui la înfrumusețarea exprimării verbale iar, pe de altă parte, că oferă posibilitatea creatorilor din domeniul artei și culturii să exprime o varietate de idei, de atitudini, de sentimente, care nu ar putea fi exteriorizate și obiectivate dacă limbajul nu ar poseda această însușire fundamentală. Cea de-a doua caracteristică a limbajului și anume aceea de a fi structurat, trebuie înțeleasă în sensul că, în pofida faptului că posibilitățile de combinare a cuvintelor sunt practic nelimitate, această operație nu se face oricum, nu se face la întâmplare, ci cu respectarea unor principii care sunt onorate de toți vorbitorii care utilizează limba respectivă. Analizând această caracteristică a limbajului, H. Gleitman face și mențiunea, foarte importantă, că principiile structurale ale limbajului, câteodată denumite „reguli descriptive”, trebuie diferențiate de unele „reguli prescriptive” propuse de autorități în legătură cu modul în care ar trebui să se vorbească sau să se scrie. Referitor la cea de-a treia caracteristică obiectivată în posibilitatea limbajului de a exprima semnificații, de a oferi înțelesuri, trebuie făcută precizarea că, fiecare cuvânt are o semnificație de bază sau un sens denotativ și, de asemenea, are și o valoare conotativă, în virtutea căreia, la semnificația de bază, pot fi asociate și altele, care sunt secundare și care depind de mai mulți determinanți și în primul rând de context. Existența acestei caracteristici presupune faptul ca, în activitatea de dobândire a limbajului, să se aibă în vedere atât sensul denotativ al cuvintelor, dar și valoarea lor conotativă pentru ca, prin combinarea acestora, să se obțină întocmai semnificațiile vizate și nu altele, cum se poate întâmpla atunci, când, unele dintre cuvinte nu sunt cunoscute în suficientă măsură. 148 Tot în virtutea acestei caracteristici, se poate menționa că între cuvinte există o compatibilitate semantică mai mare sau mai mică, în funcție de ecartul la care se situează înțelesurile lor, putându-se ușor anticipa că, cu cât compatibilitatea semantică este mai accentuată, cu atât există șanse mai mari ca ele să intre în diverse combinații și, cu cât compatibilitatea va fi mai redusă, cu atât posibilitățile de combinare vor fi mai limitate. în virtutea celei de-a patra caracteristici, limbajul este referențial, ceea ce înseamnă că utilizarea cuvintelor trimite automat la anumite obiecte, lucruri, fenomene, ceea ce presupune că utilizatorii unei limbi știu nu numai să combine cuvintele pentru a forma propoziții corecte din punct de vedere gramatical, ci și faptul că există o relație directă între cuvântul pronunțat și obiectul la care acesta se referă. De exemplu, dacă o persoană afirmă „Acesta este un ceas” dar, concomitent, indică un stilou, propoziția este corectă din punct de vedere gramatical dar, referirea, este făcută în mod eronat. în sfârșit, ultima caracteristică a limbajului, este aceea de a fi interpersonal ceea ce înseamnă că, întotdeauna, schimburile informaționale dintre indivizi, realizate prin intermediul limbajului, sunt marcate și influențate de subiectivitatea și de particularitățile interacționarilor. De exemplu, dacă o persoană relatează o întâmplare unei alte persoane, pe de o parte, face descrierea personalizând-o prin propriile-i păreri, convingeri și, de asemeni, pe de altă parte, ține cont de eventualele interese, expectanțe, curiozități, pe care le are destinatarul în legătură cu conținutul celor relatate. Această caracteristică a limbajului poate fi demonstrată și prin faptul că, întotdeauna, locutorul manifestă tendința de a se adapta interlocutorului, mai ales în cazul în care, disimilaritatea dintre aceștia este accentuată. în acest sens, este o certitudine faptul că, de exemplu, adulții depun eforturi susținute când 149 interacționează cu copiii pentru a se adapta competențelor lingvistice mai reduse ale acestora din urmă și, de asemeni, copiii normali, la rândul lor, depun eforturi apreciabile, atunci când comunică cu alți copii, de vârstă mai mică, sau când comunică cu copiii care au un handicap mintal. Complexitatea problemelor legate de asimilarea și utilizarea limbajului ia determinat pe mulți autori să deceleze competențele pe care trebuie să și le formeze copilul și care trebuie avute în vedere de toți cei care îndrumă și susțin dezvoltarea limbajului. Referindu-se la acest aspect, Peter K. Smith și Helen Cowie (1991, pp. 281-314) consideră că aceste competențe vizează domenii cum sunt: fonologia (modul de combinare a sunetelor în cuvinte), sintactica (care stabilește reguli referitoare la construirea propozițiilor și a frazelor), semantica (are în vedere aspecte referitoare la semnificația cuvintelor) și pragmatica (modul de utilizare a limbajului în contexte cât mai variate) toate fiind importante, deoarece, asigură o bună utilizare a limbajului și toate subordonându-se unei ierarhii riguroase sub aspectul cronologiei apariției. în altă ordine de idei, trebuie menționat faptul că, de-a lungul anilor, cercetarea psihopedagogică a consacrat paradigme de abordare a acestei modalități astfel încât, orice analiză a limbajului, nu omite aspecte referitoare la teoriile despre limbaj, la etapele specifice dezvoltării limbajului, la funcțiile limbajului, la formele limbajului fără să fie omise și alte chestiuni care, prin natura lor, au caracter interdisciplinar cum sunt cele legate de argumentare, de utilizarea contextului, de problema redundanței etc. 2.4.1.1. Teoriile despre limbaj sunt grupabile, după foarte mulți autori (de exemplul R.L. Atkinson, D. Myers, L. Sdorow, H. Gleitman, N. Hayes și S. Orrell, J.A. Rondai) în teorii de natură behavioristă, teorii de natură cognitivistă 150 și în teorii de natură socială, fiecare categorie încercând să explice complexitatea și specificul limbajului dintr-o anumită perspectivă, fie că se pune accentul pe caracterul înnăscut al acestuia, fie, dimpotrivă, pe aspectele ce țin de nevoile și trebuințele copilului, fie, în alt plan, pe natura și tipul de interacțiuni pe care acesta le angajează cu alți membri ai comunității. Neputându-le acorda importanța cuvenită, ne mărginim să opinăm că, din perspectiva demersului nostru, mai productive par teoriile axate pe dimensiunea socială, ceea ce presupune că toți cei ce asigură dezvoltarea și stimularea limbajului copiilor, trebuie să depună eforturi susținute pentru a le asigura acestora posibilități de interacțiune cât mai numeroase și cât mai diversificate. 2.4.1.2 Etape în dezvoltarea limbajului. Obiectivându-se într-o capacitate de maximă complexitate, limbajul se dezvoltă gradual sau etapizat fiind dependent, pe de o parte, de aspecte ce țin de maturizarea anatomo-fiziologică a copilului iar, pe de altă parte, de achizițiile însumate care, se constituie în premise favorabile pentru acumulările ulterioare, în cazul în care, evident, el face obiectul unei stimulări neîntrerupte. Privit în procesualitatea sa, două sunt etapele sau fazele care marchează dezvoltarea progresivă a limbajului fiind, mai întâi vorba, de o etapă prelingvistică (0-1 an), iar apoi de una lingvistică, care începe după vârsta de un an, distincții cu care sunt de acord toți specialiștii în problemele limbajului infantil. Este adevărat că, cele două etape distincte sunt ele însele, divizibile în alte subetape, care marchează un anumit tip de progrese, așa cum se întâmplă în cazul etapei lingvistice pe care, unii autori de exemplu O. Ducrot și J.M. Schaefer (1996, pp. 332-336) o subdivid în: - debutul înțelegerii; 151 -producereaprimelor cuvinte; - apariția capacității de combinare; - gramaticalizarea, acestea reprezentând, ceea ce autorii numesc „constituirea sistemului lingvistic”, fără să fie omise nici achizițiile tardive, concretizate în deprinderea unor structuri sintactice complexe, reorganizarea semantică progresivă a sub-sistemelor lingvistice, progresele la nivelul coeziunii discursive ș.a. în ceea ce privește faza prelingvistică, ea este, cum bine remarcă P. Ferrari și C. Epelbaum (1993, pp.66-67) etapa emiterii de țipete, plânsete, vocalizări (gângurituri și lalațiuni) acestea din urmă determinând, prin intermediul procesului de redublare și apariția primului cuvânt și anume al „holofrazei”, denumit astfel deoarece acoperă un câmp semantic mai larg. în fapt, toate aceste acumulări se ierarhizează într-o structură, respectând principiul complexității crescânde pe care, foarte fidel, Diane E. Papalia și Sally Wendkos Olds (1993, p.203) le prezintă în felul următor: Dezvoltarea Vârsta în luni Naștere Copiii pot percepe vorbirea, pot plânge, pot reacționa la sunete. 1 */2-31uni Gângurește și râde. 3 luni Emite diferite sunete. 5-6 luni Pronunță consoane, încercând să reproducă ce aude. 6-10 luni Gângurește consoane și vocale. 9 luni Folosește gesturile pentru a comunica și se joacă gesticulând. 9-10 luni începe să înțeleagă cuvinte (de obicei „nu„-ul și propriul său 152 nume); imită sunetele. 10 luni își pierde capacitatea de a diferenția sunetele, dar nu în propriul limbaj. 10-14 luni Spune primul cuvânt (de obicei denumește ceva); imită sunete. 13 luni înțelege funcția simbolică a denumirii. 14 luni Folosește gesturi simbolice. 16-24 luni învață multe cuvinte noi, îmbogățindu-și vocabularul în mod rapid de la cca. 50 de cuvinte la 400 de cuvinte; folosește verbe și adjective, compune propoziții din două cuvinte. 18-24 luni Compune prima propoziție. 20 luni Folosește mai puține gesturi; denumește mai multe lucruri. 24 luni Folosește propoziții de două cuvinte; nu mai gângurește; vrea să vorbească. 30 luni învață cuvinte noi aproape zilnic; spune câte trei sau mai multe cuvinte; înțelege foarte bine; face multe greșeli gramaticale. 36 luni Pronunță până la 1000 de cuvinte, 80% inteligibile; face puține greșeli din punct de vedere sintactic; gramatica este apropiată de vorbirea adulților. Revenind la faza prelingvistică, trebuie făcută precizarea că, în prir luni de la naștere, copilul produce o serie de emisiuni sonore pe care, majorit autorilor, le denumesc plânsete, gângureli, bolboroseli, lalafiuni, vocalize. De asemeni, trebuie, menționat că producția sonoră a copilului de câi luni, este atât de bogată încât include sunete care se regăsesc în toate lim vorbite urmând ca progresiv, această să se restrângă numai la sunetele proț limbi. 153 Cercetările efectuate asupra perioadei prelingvistice au relevat că aceste producții sonore, de care am amintit anterior, sunt intim corelate de dispozițiile de moment ale copilului, ceea ce înseamnă că, prin intermediul lor, copilul poate transmite celor din jur o serie de informații referitoare la starea în care se află. Dovada că aceste producții sonore pot transmite informații, este confirmată și în cazul plânsului care, la rândul său, poate fi disociat în trei categorii distincte și anume: • plânsul șablon care este datorat foamei și care, la început, se manifestă calm și intermitent dar care, progresiv, devine mai puternic și mult mai ritmat; • plânsul nervos care, urmează aceeași succesiune cu cel dintâi, dar care, se diferențiază de acesta, prin durata sunetului și prin durata . pauzelor dintre sunete; • plânsul dureros, care este extrem de puternic, care se desfășoară pe o perioadă mai extinsă și care este urmat de o tăcere lungă și de o serie de sunete bolborosite. Una din achizițiile importante ale etapei prelingvistice este și pronunțarea primului cuvânt, denumit holofrază, care, la modul general, are o semnificație mai largă putând condensa informațional mai multe semnificații, care sunt atribuite de copil cuvântului în cauză. De exemplu, folosirea cuvântului „mama”, ar putea însemna „Mama e aici”, „Mama a venit”, „Mama a plecat”, „Poșeta este a mamei”, etc. în legătură cu referențialul primelor cuvinte pronunțate de către copil, K. Nelson (1981) a demonstrat experimental că acestea se referă, în primul rând, la obiectele și lucrurile pe care efectiv copilul le explorează și le manipulează în mod nemijlocit. 154 Tot printre caracteristicile atribuite pronunției primelor cuvinte, trebuie menționate și ceea ce unii autori, de exemplu L.M. Sdorow (1993, p.378), D.E. Papalia; S. Wendkos Olds (1992, pp.130-134), L.A. Sroufe; R.G. Cooper; G. B. DeHart (1992, p.248) denumesc erorile de supraextensie sau de subextensie în utilizarea unor cuvinte ceea ce înseamnă că, în primul caz, copilul folosește un singur cuvânt pentru a denumi mai multe obiecte, lucruri, ființe (de exemplu, „câine” pentru toate patrupedele), iar, în al doilea caz, cu folosirea unui cuvânt pentru un singur caz particular, deși, respectivul cuvânt, posedă o denominație mai largă (de exemplu folosirea cuvântului „câine” numai pentru câinele propriu și nu pentru toate animalele care intră în această categorie). Existența acestor evoluții, extrem de semnificative, începând cu primele emisiuni sonore și culminând cu holofraza, spre sfârșitul primului an, conduce la ideea că, în toată această perioadă de timp, persoanele adulte din anturajul copilului și mai ales mama, trebuie să comunice cu copilul cu scopul de a-i stimula mecanismele de discriminare auditivă și de a-1 pregăti pentru viitoarele achiziții lingvistice. După intrarea în cel de-al doilea an, copilul se plasează deja în etapa dezvoltării lingvistice, ceea ce înseamnă că, de la cuvinte pronunțate separat, care au statut de holofraza, se face trecerea la utilizarea a două cuvinte, de obicei un substantiv și un verb, omițându-se alte părți de vorbire precum articole, prepoziții, conjuncții, motiv pentru care, vorbirea din această perioadă, se și numește vorbire telegrafică, deoarece, se bazează pe principiul economiei de cuvinte ca și în elaborarea telegramelor. Plasându-se sub influența celor din jurul său și în primul rând, sub cea a mamei, copilul învață progresiv să aplice și unele reguli gramaticale, numai că, face acest lucru, fără a avea în vedere și excepțiile de la aplicarea regulii, ceea ce 155 conduce la apariția fenomenului de supraregularizare, care este menționat de toți specialiștii în psihologia copilului. Dacă între 1-2 ani, în cadrul acelei vorbiri telegrafice, copilul utiliza cuvinte neflexionate, după vârsta de 2 ani, evoluția lingvistică a acestuia, este marcată de o mare achiziție și anume de utilizarea flexiunii nominale și a celei verbale, la care se adaugă, în mod progresiv, folosirea pronumelor și a flexiunii pronominale. în mod treptat încep să se dezvolte și propozițiile deoarece, copilul, utilizează mai mult de două cuvinte, făcându-și apariția tot mai frecvent utilizarea cuvintelor de legătură obiectivate în prepoziții, conjuncții etc., ceea ce demonstrează evident că, procesul de complicare a arhitecturii frazei, se află într-o strânsă corelație cu procesul de dezvoltare a gândirii copilului de această vârstă. Pe întreaga perioadă a preșcolarității, progresele lingvistice ale copilului sunt extraordinare, lucru datorat, într-o proporție covârșitoare, intrării copilului în grădiniță, multiplicării numărului de interacțiuni în care este implicat (cu colegii, cu educatoarele, cu personalul auxiliar) și, bineînțeles datorită implicării lui în programe educaționale care au, printre obiectivele prioritare, și stimularea comunicării. Sporirea competențelor de comunicare ale copilului, poate fi surprinsă, în primul rând, prin îmbogățirea vocabularului care, la sfârșitul preșcolarității, poate atinge - așa cum arată cercetări de dată mai recentă, menționate de L. Alan Sroufe și colegii săi, (1992, p. 246) - limite cuprinse între 8.000 și 14.000 de cuvinte, ceea ce înseamnă că, la intrarea în școală, copilul dispune de mijloace lingvistice suficiente pentru a aborda sarcinile specifice activităților de instruire-învățare. în tabloul general al caracteristicilor limbajului copilului de vârstă preșcolară pot fi menționate și alte particularități și anume: 156 utilizarea mai frecventă, mai ales la începutul preșcolarității, a substantivelor și a verbelor, lucru ușor explicabil, prin corelarea acestui aspect, cu caracteristicile stadiului preoperațional al gândirii în care se situează copilul de această vârstă; apetența copilului pentru utilizarea cuvintelor concrete care au un referențial în lucrurile, obiectele sau fenomenele pe care le percepe în mod nemijlocit și folosirea mai redusă a unor termeni cu grad de abstractizare mai mare precum durere, moarte, tristețe, etc., pe care, dacă îi utilizează, o face cu referire directă la o acțiune, sau la un aspect ce concretizează cuvântul respectiv (de exemplu explicarea cuvântului „moarte” prin actul înmormântării); în utilizarea verbelor, preferința mai mare pentru formele prezentului deoarece, preșcolarul, întâmpină dificultăți în plasarea corectă pe axa timpului de unde, și tendința, de a translata unele acțiuni petrecute cu mult înainte în momentul vorbirii; apetența copilului de a crea noi cuvinte, lucru demonstrat de exemplu de T. Slama Cazacu (1999, p.293), care arată cum poate alătura preșcolarul cuvintelor „iepure”, „iepuroaică”, „iepuroi”, un cuvânt total nou și anume „iepuroicu”, sau cum, plecând de la cuvintele „pâine” și „brutărie”, să creeze un cuvânt nou și anume „pâinerie”', tendința de a plasa cuvintele pe care le consideră mai importante ș pe care vrea să le sublinieze în mod special, la începutul sau k sfârșitul propoziției; existența unor tulburări de pronunție, în marea lor majoritate încadrabile, în categoria mai largă a dislaliei (sigmatism, rotacism 157 etc.) care dispar de la sine, în cea mai mare parte, fără a fi nevoie de intervenția specială a profesorului logoped. Dacă progresele pe perioada preșcolarității în materie de limbaj și comunicare sunt remarcabile și dacă la sfârșitul vârstei de 5-6 ani, copilul stăpânește limba în structurile ei fundamentale, nu înseamnă că, pe perioada copilăriei mijlocii, nu s-ar mai înregistra evoluții de natură lingvistică, care să fie demne de reținut și care, să atragă atenția educatorilor și, în general, a persoanelor care interacționează frecvent cu acesta (părinți, frați, surori, etc.). Dimpotrivă, evoluția limbajului și a comunicării din această perioadă se înscriu tot pe o linie ascendentă, dar, progresele marcante ale respectivei perioade, nu mai vizează o dimensiune preponderent cantitativă, ci, una calitativă, ceea ce înseamnă că limbajul se rafinează și devine tot mai elaborat, ceea ce constituie un mare avantaj în procesarea informațiilor pe care școlarul le utilizează în rezolvarea diverselor sarcini și în realizarea unor activități pe care trebuie să le îndeplinească. Ca și în cazul copilului de vârstă preșcolară, și în cazul celui de vârstă școlară, există mai multe direcții care obiectivează progrese ale limbajului și ale comunicării, fie că este vorba de dezvoltarea vocabularului, fie de dezvoltarea gramaticii, fie de realizarea unor progrese în planul pragmaticii, care vizează adaptarea limbajului la diversele contexte în care acesta se utilizează, fie că este vorba de utilizarea mai multor coduri de exprimare. în materie de vocabular, se constată în continuare, o îmbogățire a acestuia cu cuvinte noi, pe care copilul nu le cunoștea în perioada preșcolarității și prin învățarea unor cuvinte care, sunt integrabile limbajelor specializate și care, concretizează noțiuni aparținând unor domenii distincte ale cunoașterii (istorie, geografie, matematică, etc.). 158 Apoi, vocabularul se dezvoltă și ca urmare a faptului că, la semnificațiile unor cuvinte deja cunoscute, copilul adaugă altele noi, ca urmare a implicării sale în programe de instruire bine concepute și bine realizate și ca urmare a contactului cu unele opere literare reprezentative care facilitează utilizarea sinonimiei și a omonimiei. Rafinarea limbajului, pe linie lexicală, poate fi probată și prin analizarea glumelor pe care le practică și le spun copii de această vârstă și care, în mare măsură, se bazează pe ambiguitatea limbajului și, de asemenea, prin analizarea ghicitorilor pe care le vehiculează și pe care, unii autori, (de exemplu Kathleen Stassen Berger, 1986, pp.398-4O8) le cataloghează a fi ghicitori absurde de genul: „Ce face vânătorul când o turmă de elefanți ce poartă ochelari de soare se îndreaptă spre el? Nimic. Nu îi recunoaște” sau „Care este cea mai ușoară cale de a scufunda un submarin? Ciocăni (bați) la ușă”. Semnificative sunt și progresele făcute de copilul de vârstă școlară în utilizarea gramaticii în cadrul căreia, achizițiile mai notabile se concretizează în înțelegerea și în folosirea diatezei pasive (există de exemplu cercetări care arată că școlarii de 8 ani folosesc diateză pasivă de 2,5 ori mai des decât copiii de 6 ani, iar cei de 10 ani de 3,5 ori), în utilizarea mai frecventă a gradelor de comparație („mai lung”, „mai larg”, etc.) în utilizarea condiționalului și a metaforelor, care oferă limbajului mai multă flexibilitate și mai multă plasticitate. Vizibile sunt progresele copilului de vârstă școlară și în materie de pragmatică deși, adaptări ale limbajului la diferite contexte situaționale puteau fi remarcate și la nivelul preșcolarității când „se constatau” schimbări în tonalitatea vocii atunci când copilul „vorbea” cu păpușa sau când „îndeplinea” rolul de doctor. La nivelul acestei vârste, adaptările la context și la diversele situații în care școlarul este nevoit să comunice sunt și mai evidente dovada reprezentând-o, 159 printre și utilizarea diferitelor forme de vorbire politicoasă, prin intermediul cărora, copilul se adaptează nu numai unei situații ci, eventual, și partenerului de comunicare, mai ales în cazul în care, între ei, există diferențe semnificative în privința statutului. In consecință, mai ales în cazul solicitărilor pe care copilul le adresează adultului, el utilizează formule de genul: „Aș dori, dacă este posibil, să...”, „Ați putea fi amabil să consimți la....”, „Dacă nu vă deranjează...”, toate dovedind progresele pe care le-a făcut copilul în materie de pragmatică și cum se poate adapta el la o varietate de situații. în sfârșit, o altă achiziție lingvistică importantă, specifică copilăriei mijlocii, o reprezintă utilizarea mai multor coduri în activitatea de comunicare, lucru ușor de demonstrat, pentru că, de exemplu, într-un fel se exprimă elevii când sunt implicați în activitatea de instruire și în altul, atunci când sunt în pauză, sau se află în contexte nonformale. Drept urmare, se poate afirma că, în această perioadă, copiii utilizează atât un cod lingvistic elaborat, cât și unul neelaborat, (restrictiv) care posedă toate caracteristicile identificate de B. Bernstein, primul fiind asociat activităților specifice de instruire-învățare, iar, cel de-al doilea, contextelor nonformale, cu precizarea că, această coexistență este firească și că trecerea de la un cod la altul se face fără depunerea unui efort special. Fără a mai insista pe dezvoltarea limbajului și a comunicării în cadrul adolescenței, ne mărginim să amintim că, în interdepedență cu dezvoltarea gândirii, care ajunge la o funcționalitate maximală putând facilita desfășurarea oricărui tip de raționament (inductiv, deductiv, transductiv), limbajul însuși atinge noi nivele de performanță, permițând conceptualizări care nu erau posibile în stadiile anterioare de dezvoltare, și exprimarea unei varietăți de idei, de sentimente, de stări subiective, care fac din el, nu numai un instrument util de comunicare, ci și un mijloc de exprimare a personalității. 160 Stăpânirea întregului arsenal de mijloace gramaticale, coroborat cu dobândirea unor cunoștințe de teorie literară, oferă adolescentului posibilitatea să elaboreze compuneri sau sinteze în legătură cu o varietate de subiecte, oferindu-i ocazia, să-și descopere și eventualele aptitudini literare, pe care le poate investi ulterior într-o activitate cultural-artistică. 2.4.1.3. Funcțiile limbajului reprezintă, fără dubii, un aspect extrem de important în paradigma generală de tratare a comunicării verbale, iar acest lucru poate fi explicat din mai multe perspective care pot oferi în final o înțelegere corectă a acestui canal comunicațional. Mai întâi, prin intermediul funcțiilor, ca de altfel și prin caracteristicile sale, limbajul dobândește specificitatea care îl distinge, care îl diferențiază de celelalte canale de comunicare, particularizându-se concomitent și ființa umană, care este posesoarea acestei modalități, de alte specii care, își au și ele, canalele proprii prin care comunică. Apoi, funcțiile limbajului, sunt importante și din perspectiva contribuției ce și-o aduc în economia generală a procesului de comunicare, cu condiția ca, aceste funcții să fie cunoscute și utilizate în mod corespunzător, ceea ce înseamnă că nu trebuie utilizate maximal unele funcții în detrimentul altora, care sunt socotite (apreciate) ca mai puțin importante. Nu în ultimul rând, funcțiile pot fi anvizajate și dintr-o perspectivă psihogenetică în sensul că, în funcție de modul în care acestea se realizează de-a lungul ontogenezei, se pot face aprecieri referitoare la nivelul de dezvoltare a copilului care urmează să fie implicat în diverse tipuri de activități. Și în privința lor, ca și în cazul caracteristicilor limbajului, mai ales când se vizează in mod special numărul acestora, nu s-ar putea spune că există un consens unanim, de vreme ce unii autori merg spre simplificarea acestei palete de 161 funcții, pe unele integrându-le în altele iar alții, dimpotrivă, spre amplificare, adăugând distincții specifice fiecărei funcții în parte cu gândul de a le spori gradul de legitimitate. Spre exemplificare, R. Jakobson (1960) ajunge să identifice șase funcții și anume: 7 )funcfia emotivă 2) funcția conativă 3) funcția poetică 4) funcția referențială 5) funcția metalingvistică 6) funcția fatică A.Ombredane (apud. P. Popescu-Neveanu 1977, p.8) cinci: 1 )funcția afectivă 2) funcția ludică 3) funcția practică 4) funcția reprezentativă 5) funcția dialectică P. Popescu-Neveanu (1977, p.10) trei: 7 )funcfia comunicativă 2) funcția cognitivă 3) funcția reglatorie, deci reducând numărul și argumentând că „toate celelalte funcții mai detaliate sunt practic subfuncții ce pot fi subordonate uneia sau alteia dintre cele trei funcții generale, I. Radu și colaboratorii săi (1991, p. 158) reținând de asemenea, după nivelul de relevanță, tot pe cele trei, A. Cosmovici (1996, pp.173-176) șase: 1) funcția de comunicare 2) funcția dialectică 162 3) funcfia practică 4) funcția afectivă 5) funcția ludică 6) funcția cathartică, M. Golu (2000, pp.424-429) trei: 1 )funcția comunicativă 2 )designativ-cognitivă 3)funcția reglatoare, G. Wackenhein (apud. M. Zlate: 2000, pp.201-204) care face o distincție între funcțiile limbajului raportate la individ și funcțiile limbajului raportate la grup. Din prima categorie, G. Wackenhein identifică următoarele funcții și anume: -funcția de integrare a individului în mediul său (care-i permite să trăiască alături de alții și să interacționeze cu ei); -funcția de dezvăluire și autodezvăluire (prin comunicare individul se face cunoscut altora, iar prin reacțiile acestora, își poate corecta propriile slăbiciuni); -funcția valorizatoare (prin intermediul comunicării individul poate fi cunoscut de către alții și, ca urmare a acestui fapt, poate fi apreciat de aceștia); -funcția reglatoare a conduitei altora (prin comunicare individul poate să-i influențeze pe alții în privința atitudinilor, convingerilor pe care le au și implicit să-și schimbe o serie de comportamente); -funcția terapeutică (prin comunicare individul se detensionează, ajunge să-și reechilibreze psihicul și, în unele cazuri, chiar să-și amelioreze starea de sănătate); 163 In legătură cu cea de-a doua categorie de funcții autorul menționează: -funcția productiv-eficientă (comunicarea este implicată în realizarea sarcinilor, facilitând cooperarea dintre membrii grupului); -funcția facilitatoare a coeziunii grupului (prin comunicare se susține și se amplifică coeziunea grupului care, la rândul său, garantează persistența acestuia în timp; dimpotrivă, încetarea comunicării poate determina apariția unor disfuncționalități grave la nivelul grupului și, în unele cazuri, chiar destrămarea acestuia); -funcția de valorizare a grupului (prin comunicare, grupul își face cunoscută activitatea, originalitatea, într-un cuvânt își etalează calitățile pe care le are); -funcția rezolutivă a problemelor grupului (prin comunicare se rezolvă anumite probleme care apar la nivelul grupului, se aplatizează stările conflictuale, se reduc stările tensionale, etc.). Chiar și această scurtă prezentare referitoare la funcțiile limbajului, relevă importanța fundamentală a acestora în realizarea procesului de comunicare astfel încât problema care se pune, atunci când se abordează aceste funcții, nu este aceea de a opta pentru unele în detrimentul altora, ci de a crea situații cât mai favorabile, în așa fel încât, limbajul să fie utilizat din perspectiva cât mai multor funcții. Este adevărat că, unele dintre ele, au o pondere mai consistentă și deci sunt oarecum privilegiate (funcția de comunicare și funcția cognitivă) dar exersarea procesului de comunicare, numai din perspectiva acestora, chiar dacă va stimula cogniția, la modul general, va avea afecte negative asupra expresivității comunicative, cât și asupra evoluției unor procese și activități psihice cum ar fi afectivitatea, imaginația, motivația, atenția. 164 2.4.1.4. Formele limbajului. Formele limbajului reprezintă un aspect important al comunicării verbale nu numai pentru a o explica mai bine, ci și pentru a găsi mijloacele necesare menite să susțină și să dezvolte fiecare formă în parte strict corelat cu specificul sarcinilor didactice și cu contextul în care se realizează instruirea. Tipologia formelor limbajului pare mai simplificată, deoarece se face întâi distincția între limbajul extern și limbajul intern, urmând ca cel extern să fie oral și scris, limbajul oral fiind susceptibil de încă o disociere în limbajul monologat și în limbajul dialogat. Fiecare formă în parte se distinge printr-o serie de caracteristici sau însușiri pe de o parte și, fiecare formă, prezintă o serie de avantaje și dezavantaje, pe de altă parte. Limbajul oral, de exemplu, se distinge printr-o serie de particularități dintre care cele mai relevante sunt: a) dinamism ridicat în emiterea mesajelor ceea ce presupune schimbări frecvente de roluri între subiecții comunicatori, astfel încât, nimeni să nu rămână numai emițător sau numai receptor; b) caracterul situafional și adresativ, ceea ce denotă că se desfășoară într-un context determinat (iar contextul inevitabil îl influențează) cu referire expresă la anumite fapte, realități sau persoane; c) beneficiază de o expresivitate bogată realizată prin intensitatea vocii, prin accent, prin ritmul vorbirii; d) este mai puțin restricționat din punct de vedere gramatical, ceea ce îi conferă o mai mare lejeritate și o mai mare mobilitate, făcând posibile reveniri, adăugiri, nuanțări și explicitări suplimentare; e) beneficiază de un feed-back mai eficient, lucru foarte important în ameliorarea întregului proces comunicațional. 165 Cele două forme de manifestare ale limbajului oral sunt, după cum am amintit anterior, monologul și dialogul, ambele prezentând, nu numai o serie de caracteristici, dar, concomitent, fiind condiționate și de anumite contexte de utilizare. Monologul, ca modalitate de realizare a limbajului oral, se concretizează, de cele mai multe ori sub forma unor expuneri, pe care o sursă sau un emițător le susține în fața unui auditoriu, a unui public țintă, anvizajând o varietate de teme sau subiecte care reprezintă un potențial interes pentru respectivul auditoriu. Fiind o modalitate de exprimare verbală cu grad mai mare de dificultate comparativ cu dialogul, tocmai datorită faptului că este după cum menționează P. Popescu-Neveanu (1977, p. 45) - „mai elaborat și mai sistematizat”, monologul presupune și anumite condiții care trebuie îndeplinite pentru a se solda cu efectele vizate. Prima dintre condiții, o reprezintă cunoașterea auditorului sau a publicului în fața căruia se va desfășura monologul, aspect care vizează, pe de o parte, interesele și așteptările sale iar, pe de altă parte, posibilitățile de receptare ale acestuia, în ideea compatibilizării mesajelor cu posibilitățile de decodificare și de procesare a informațiilor la nivelul celor care urmează să acorde semnificație mesajelor primite. A doua condiție vizează, efectiv, demersurile proprii ale emițățorului care, în funcție de caracteristicile publicului țintă, trebuie să-și elaboreze un plan pe baza căruia se va desfășura întreaga activitate de susținere. In cadrul acestui plan, vor fi vizate, primordial, ideile cu relevanță maximă, elementele ilustratoare de susținere, anticiparea unor întrebări din partea auditorului etc. Deoarece monologul ca formă de exprimare a limbajului oral, poate fi utilizat maximal în cadrul metodelor expozitive de instruire, este dezirabil ca în 166 realizarea lui să se utilizeze o serie de procedee care, prin specificul lor, pot activiza metodele amintite, conferindu-le un grad mai înalt de eficiență. Cea de-a două formă a limbajului oral este dialogul, care reprezintă, sub aspectul ponderii, principala modalitate de exprimare verbală și care presupune, cu necesitate, alternarea frecventă a rolurilor între emițătorii și receptorii care comunică într-un context bine determinat. Sub aspectul realizării, dialogul este în mare măsură facilitat de unele aspecte din rândul cărora mai relevante sunt: -similaritatea de statut a partenerilor, în marea majoritate a cazurilor, care înlătură unele bariere în comunicare și care favorizează dimensiunea homofdică a acesteia; -facilități în elaborarea mesajelor care pot avea ca punct de pornire idei sau opinii exprimate anterior de către unii, antevorbitori; -funcționarea eficientă a feed-back-u\ui care permite corecții și ameliorări modului de desfășurare a comunicării; -cuplarea concomitentă a comunicării verbale, cu alte canale, cum ar fi: comunicarea prin distanță, prin contactul privirii și chiar prin atingere ceea ce facilitează întreaga desfășurare a interacțiunii. în privința formelor sub care se poate manifesta, M. Golu (2000, p.430) face disocierea între dialogul structurat și dialogul liber-situafional. în cazul primei modalități, dialogul abordează o temă, un subiect, o problemă, care face obiectul dezbaterilor, creându-se astfel posibilitatea, ca fiecare participant la dialog, să-și aducă o contribuție prin ideile, părerile sau concepțiile exprimate. Avantajele acestei forme de dialog sunt evidente, pentru că, în primul rând, tema luată în dezbatere poate fi aprofundată, ceea ce înseamnă 167 impuls unirea însăși a procesului de cunoaștere și înscrierea acestuia pe o direcție ascendentă. Apoi, dacă în legătură cu anumite subiecte, probleme, controverse, existau anterior dezacorduri, este posibil ca, prin dialogul structurat, să se ajungă la un consens sau, dacă acest deziderat nu este posibil în totalitate, să se aplatizeze, cel puțin, unele păreri care prezentau o disimilaritate accentuată. Nu în ultimul rând, dialogul structurat poate crea oportunități pentru ca partenerii să-și formeze sau să-și schimbe unele atitudini, ceea ce reiterează rolul acestei modalități de exprimare verbală în procesul mai larg al persuasiunii. De asemenea, în cazul în care, acest dialog structurat este focalizat pe probleme de maximă actualitate și se desfășoară în fața unui auditoriu sub forma unei „discuții panel”, există șanse reale ca publicul respectiv să dobândească informații care corespund expectanțelor sale și evident, să-și formeze anumite păreri, anumite convingeri sau atitudini referitoare la chestiunile care au făcut obiectul dezbaterii. Cea de-a doua formă de manifestare, și anume dialogul liber-situațional, se deosebește de cealaltă, prin faptul că se realizează în mod spontan, nefocalizându-se pe o singură problemă ci, pe un evantai mai larg, care intră în preocupările de moment ale interacționarilor. în privința contextelor de manifestare, dialogul liber-situațional se realizează într-o multitudine de împrejurări, fie că este vorba de conversații realizate cu membrii familiei, fie de cele realizate cu colegii la locul de muncă, fie de cele ocazionate de petrecerea timpului liber cu persoane mai mult sau mai puțin cunoscute. în altă ordine de idei, trebuie făcută precizarea, că și dialogul, ca formă fundamentală a limbajului oral este utilizat maximal în activitatea instructiv-educativă, în special, prin utilizarea metodelor conversative sau dialogate de 168 instruire motiv pentru care, se impune luarea unor măsuri menite să determine funcționarea optimă a acestuia. Revenind asupra limbajului scris, dintre caracteristicile ce-i sunt specifice, pot fi enumerate: -grad mai mare de elaborare și de structurare, ceea ce implică o organizare mai riguroasă, utilizarea unor construcții sintactice mai complicate, întrebuințarea unor cuvinte cu grad mai mare de adecvare; -subordonare mai accentuată față de rigorile gramaticale, ceea ce presupune că respectarea unor reguli gramaticale devine o necesitate imperativă, Acest aspect este probat și prin faptul că, întotdeauna, numărul celor care scriu greșit este incomparabil mai mare decât al celor care se exprimă greșit; -expresivitate mai redusă, deoarece, mijloacele ortografice nu pot suplini decât parțial lipsa unor componente ectosemantice; în ceea ce privește limbajul interior și acestuia îi sunt specifice o serie de însușiri din rândul cărora mai importante sunt: -viteză mare de operare, ceea ce înseamnă că poate vehicula multe informații pe unitatea de timp; -combinatorică accentuată în sensul că permite reorganizări și restructurări rapide în plan mental sau conceptual; -este suport al gândirii considerate ca proces psihic central, ceea ce înseamnă că toate demersurile acesteia, sunt riguros anticipate, analizate și evaluate prin intermediul limbajului interior. Cunoașterea caracteristicilor fiecărei forme de limbaj este un lucru necesar dar, din perspectivă strict pedagogică, la fel de importante sunt și mijloacele de susținere și dezvoltare a acestora cu scopul de a îmbunătăți și perfecționa procesul de comunicare surprins în totala sa funcționalitate. 169 in această direcție, dintre mijloacele posibile care contribuie la dezvoltarea modalităților de comunicare verbală ar putea fi enumerate: -dezvoltarea bazei semantice a limbajului care trebuie făcută încă din primii ani ai copilăriei, deoarece această achiziție fundamentală, condiționează ulterior toate progresele lingvistice ale copilului; -stimularea inițiativei copilului în comunicare, menită să sporească încrederea în forțele proprii și să diminueze stările de timiditate care pot genera blocajele în comunicare; -îmbogățirea lexicului cu cuvinte care să acopere întreaga problematică a curriculum-ului școlar; -achiziționarea unor cunoștințe de ordin gramatical, cu scopul de a asigura o mai bună structurare și o mai mare coerență mesajelor de natură verbală; -introducerea în activitatea de evaluare a elevilor, a unor criterii care să vizeze și modul de utilizare a limbajului la diversele discipline ale curriculum-ului școlar. 2.4.I.5. Ascultarea. în cadrul mai larg al comunicării verbale, ascultarea reprezintă un proces cu totul aparte, iar faptul acesta, poate fi explicat în principal, prin implicațiile pe care la are ascultarea în realizarea unei interacțiuni umane eficiente și în desfășurarea optimă a unor diverse tipuri de activități. De foarte multe ori, atât succesele, cât și eșecurile care marchează existența individuală, nu au la bază, cum s-ar crede la prima vedere, numai determinări de natură instrumentală, sau de natură motivațională, ci sunt condiționate, într-o foarte mare măsură, și de modul cum s-a realizat ascultarea în anumite contexte sau în anumite situații. De exemplu, de foarte multe ori, ascultarea condiționează luarea sau pierderea examenelor, rezolvarea corectă a anumitor categorii de sarcini, evitarea unor pericole potențiale, orientarea mai 170 bună și mai rapidă într-un spațiu mai puțin familiar, descifrarea în bune condiții a mesajului unei opere și exemplele ar putea continua. Reprezentativitatea deosebită a ascultării în cadrul comunicării verbale poate fi demonstrată și de ponderea deținută de aceasta în rândul celorlalte tehnici de comunicare. Unii autori, cum sunt S. Hybels și R.L. Weaver II (1989, pp. 4975), arată că, în configurația generală a acestora ascultarea acoperă 53%, cititul Yl%, vorbitul 16% și în sfârșit scrisul 14%. Dată fiind importanța deosebită a ascultării în cadrul comunicării, pare justificată necesitatea de a i se cuveni mai multă atenție și, implicit, de a găsi modalitățile prin care, această capacitate să atingă nivele mai înalte de productivitate și de eficiență. Realizarea dezideratului menționat anterior este condiționată, însă, de cunoașterea specificității ascultării, de descifrarea mecanismelor care pot să-i sporească sau să-i. diminueze efectele în desfășurarea concretă a procesului de comunicare. . în legătură cu cunoașterea specificității ascultării, autorii menționați anterior îi relevă o serie de aspecte, a căror importanță poate fi valorificată fie în facilitarea înțelegerii mecanismelor de realizare a acesteia, fie în găsirea unor soluții, grație cărora, tehnica ascultării poate fi substanțial îmbunătățită. Primul aspect relevat ascultării, îl reprezintă latura procesuală, ceea ce înseamnă că, această tehnică de comunicare, presupune existența mai multor momente sau faze cum sunt: primirea mesajelor, concentrarea atenției asupra lor, atribuirea de sensuri mesajelor, fixarea mesajelor în memorie, ierarhie ce nu poate fi modificată prin omisiunea vreunei etape sau, prin schimbarea poziției în cadrul succesiunii, fără ca ascultarea să nu fie serios afectată. 171 Al doilea aspect circumscris ascultării, îl reprezintă latura atitudinală, obiectivată în diferite comportamente care se repercutează asupra calității și eficienței acestuia. în sfârșit, al treilea aspect vizează tipurile de ascultare care pot fi întâlnite în comunicarea cotidiană și a căror cunoaștere este necesară, pentru a le compatibiliza cu tipurile de sarcini și de activități în care sunt implicați indivizii. 2.4.I.5.I. Dimensiunea procesuală a ascultării. Așa cum menționăm anterior, buna desfășurare a ascultării implică cu necesitate parcurgerea unor etape, începând cu primirea mesajelor, continuând cu concentrarea atenției asupra lor, apoi cu atribuirea de sensuri acestor mesaje și culminând cu fixarea mesajelor în memorie, fiind vorba bine înțeles de memoria de lungă durată. Dată fiind această ierarhie sau succesiune, este de prisos să mai adăugăm că buna desfășurare a ascultării presupune, ca fiecare moment să fie realizat, la rândul său, în condiții de optimalitate deplină. a) Primirea mesajelor reprezintă prima etapă a ascultării, în cadrul căreia, ascultătorul sau receptorul este „asaltat” de o serie de mesaje, grație modului de structurare și de funcționare a analizatorului auditiv, pe care este pus să le recepteze deși, foarte multe dintre ele, nu prezintă importanță și nu fac obiectul unui interes special. Altfel spus, receptorul se află în situația de auzi multe mesaje dar, din multitudinea acestora, numai unele vor fi ascultate, datorită selectivității care le triază și le cenzurează în funcție de nevoile și interesele celui care le utilizează. b) Concentrarea atenției este a doua etapă a ascultării în cadrul căreia, atenția este focalizată pe mesajele care au fost deja selectate și care prezintă un interes major pentru destinatarul care urmează să le acorde semnificații. 172 Această a două etapă a ascultării este posibilă datorită selectivității atenției grație căreia, pe de o parte, se realizează o focalizare pe mesajele care prezintă un interes deosebit iar, pe de altă parte, se ignoră în mod deliberat celelalte mesaje care nu corespund intereselor momentane ale ascultătorului. La rândul său, concentrarea atenției este determinată de o serie de factori, din rândul cărora mai importanți sunt: receptivitatea față de vorbitor, nivelul vigilenței mentale și starea psihică generală în care se găsește receptorul care trebuie să probeze un comportament de ascultare eficient. în legătură cu primul dintre factori, care condiționează concentrarea atenției, se poate spune că, în cadrul conduitelor de ascultare, există receptori care vădesc o receptivitate maximă dar, există și cazuri când, dimpotrivă, receptivitatea este extrem de scăzută, ceea ce pune în pericol buna desfășurare a procesului de comunicare. Receptivitatea scăzută față de vorbitor poate, la rândul său, să aibă mai multe cauze, fie că este vorba de mesaje pe care le emite acesta dar care, nu sunt interesante pentru ascultător, fie că este vorba de o lipsă de atractivitate a vorbitorului deși, mesajele sale, ar putea fi interesante pentru ascultător, fie că aceste condiții sunt îndeplinite în sensul că, mesajele sunt interesante, că sursa este atractivă, dar ascultătorul însuși nu posedă o conduită optimă de ascultare pentru că ea nu a fost exersată și dezvoltată un timp. în concluzie, mărirea receptivității față de vorbitor este un deziderat dar, în același timp, un parametru, la a cărui îmbunătățire pot contribui și vorbitorul dacă își mulează mesajele pe trebuințele și interesele ascultătorului, dar și acesta din urmă, dacă își impune prin efort voluntar conduite care să confere ascultării o eficiență sporită. Menținerea sau păstrarea la un nivel înalt a vigilenței mentale, care reprezintă al doilea factor ce condiționează concentrarea atenției, depinde, pe de o 173 parte c ; juna funcționare a sistemului nervos care poate conferi întregii vieți psihice un activism ridicat obiectivat și în creșterea atenției dar, depinde, pe de altă parte, și de starea de oboseală a organismului apărută după un efort prelungit care face imposibilă concentrarea atenției mai ales dacă, mesajele, prin natura lor, solicită un efort deosebit pentru decodificare. în acest caz, când concentrarea atenției devine extrem de dificilă, este mai indicată o orientare spre tipuri de mesaje care nu solicită eforturi suplimentare din partea ascultătorului și care, dimpotrivă, îl reconfortează, permițându-i reluarea activității după o perioadă de timp, cu o altă vitalitate, și cu un tonus mai ridicat. în sfârșit, al treilea factor care condiționează concentrarea atenției, îl reprezintă starea psihică generală în care se găsește ascultătorul și care poate favoriza concentrarea atenției sau, dimpotrivă, o poate frâna, influențând în acest caz nefavorabil întreaga desfășurare a procesului de comunicare. c) Atribuirea sensurilor reprezintă a treia etapă în cadrul procesului de ascultare și este disociabilă de cele anterioare deoarece permite atribuirea unor semnificații mesajelor primite și implicit, înțelegerea acestor mesaje. Tehnic vorbind, realizarea acestei etape sau faze presupune raportarea mesajelor primite la experiența deja existentă a ascultătorului, prin experiență înțelegându-se, nu numai achiziții de natură cognitivă, de genul cunoștințelor, conceptelor, ierarhiilor de concepte, ci și sistemul de valori pe care ascultătorul le împărtășește și în funcție de care selectează și triază toate mesajele primite. Ușurința cu care se realizează atribuirea sensurilor depinde, în mare măsură, de gradul de similaritate sau disimilaritate existente între mesajele primite și elementele structurale preexistente în cogniția ascultătorului, ceea ce poate facilita procesul înțelegerii sau, dimpotrivă, perturba, dacă disimilaritatea este foarte accentuată. 174 De asemenea se poate spune că, la modul general, se atribuie cu mai mare ușurință semnificații mesajelor, „așteptate", adică acelora care corespund, pe de o parte, părerilor, concepțiilor pe care le posedă ascultătorul, iar, pe de altă parte, corespund expectanțelor sale, adică nevoilor și intereselor pe care le manifestă. Din această perspectivă se poate spune că, de multe ori, mesajele nu sunt înțelese de ascultător nu din cauza unor motive de natură „tehnică" ci, pur și simplu, datorită faptului că ascultătorul avea așteptări total diferite. în această etapă a ascultării se acordă semnificații nu numai mesajelor, cum s-ar putea crede, ci și manierei de transmitere a acestora, obiectivată într-o paletă de manifestări ectosemantice în care sunt încadrabile tonalitatea vocii, tipurile de gesturi utilizate, expresivitatea facială. d) Ultima etapă a ascultării este memorarea sau fixarea în memoria de lungă durată a mesajelor care s-au distins prin relevanță, deci care, pe de o parte, au putut să determine o concentrare accentuată a atenției iar, pe de altă parte, au făcut obiectul atribuirii de sensuri, pentru că prezentau un interes mai mare pentru ascultător și pentru așteptările sale. Având în vedere această desfășurare multifazică a ascultării este de presupus ca randamentul, și productivitatea acestui proces să fie condiționate de realizarea fiecărei etape în parte și de integrarea lor într-o structură extrem de coerentă. Eficiența și randamentul ascultării sunt determinate neîndoielnic, de atitudinea și de comportamentele pe care le manifestă receptorul pe perioada desfășurării întregului proces. Cum ușor se poate anticipa, în unele cazuri, ascultătorul se poate implica activ în procesul ascultării dezvoltând comportamente dezirabile, în timp ce, în altele, etalează comportamente neproductive, grație cărora, fie rămâne pasiv pe 175 perioada desfășurării procesului, fie mimează o ascultare activă pentru a nu părea disonant cu cei care manifestă atitudini opuse. Din rândul comportamentelor neproductive și deci neindicate în ascultare S. Hybels și R. Weaver II (1989, pp.49-74) enumeră: a) ascultătorul leneș, obiectivat într-un comportament de pasivitate grație căruia, se receptează mesajele dar, nu se depun eforturi susținute pentru a li se atribui semnificațiile necesare, fapt întâlnit la mulți dintre ascultătorii care se mărginesc numai la recepționarea, consemnarea sau notarea acestora; b) ascultătorul prefăcut, care nu-și manifestă intenția de a fi activ și care doar mimează o ascultare activă din cauza unor posibile consecințe apărute în cazul în care s-ar deconspira. Aici sunt încadrabile comportamentele multor elevi care mimează ascultarea dar care, sunt focalizați pe chestiuni total diferite de cele care fac obiectul ascultării, și care manifestă receptivitate doar în situația când sunt puși să răspundă la anumite întrebări. c) ascultătorul nesigur, obiectivat într-un comportament care nu relevă lipsa de motivare pentru mesajele primite, ci o preocupare pentru mesajele potențiale pe care ascultătorul le-ar putea transmite în retur vorbitorului. Din cauza acestei centrări pe problemele proprii, ascultătorul întâmpină dificultăți chiar și în recepționarea mesajelor. d) ascultătorul egocentric, obiectivat într-un comportament de ascultare extrem de selectiv, grație căruia, se conferă atenție sporită numai mesajelor cu referire directă la persoana acestuia, în timp ce mesajele de altă natură sunt ignorate în totalitate. e) ascultătorul competitiv reprezintă o ultimă raportare la actul ascultării și obiectivează comportamente, prin intermediul cărora, ascultătorul echivalează acest proces cu o competiție autentică. Dacă, de exemplu, vorbitorul comunică o 176 informație referitoare la un standard de un anumit nivel, ascultătorul la rândul său, vine cu același gen de informație dar, vizează un standard și mai ridicat. Bunăoară, dacă vorbitorul îi comunică escaladarea unui munte de 2000 m, ascultătorul îl informează că el a făcut ascensiuni pe munți care depășesc această limită. 2.4.1.5.2.Tipuri de ascultare. Dacă ascultarea pasivă este generatoare de comportamente mai puțin productive, care influențează nefavorabil modul de desfășurare a comunicării, trebuie să se confere o importanță mai mare ascultării active, care induce ascultătorului un înalt grad de activism mental, punându-1 în situația să parcurgă în mod optim toate fazele sau etapele menționate anterior și, ca o consecință firească, să atribuie mesajelor exact semnificațiile care le sunt specifice. Ascultarea activă, la rândul ei, cuprinde patru modalități și anume: aj ascultarea în vederea informării; b) ascultarea critică; c) ascultarea empatică; d) ascultarea pentru plăcere. Deși numitorul comun al acestor tehnici îl reprezintă gradul înalt de de activism indus ascultătorului, există și diferențieri între ele, mai întâi din perspectiva obiectivelor urmărite, iar, după aceea, din perspectiva mijloacelor și a pârghiilor prin care se realizează. A) Ascultarea în vederea informării reprezintă o modalitate extrem de frecventă care poate fi întâlnită în cele mai variate contexte, fie că este vorba de mediul școlar, de mediul afacerilor, de lumea sporturilor etc. 177 în toate aceste contexte, o mare parte din timp este conferit ascultării pentru informare care, în funcție de modul cum se realizează , se soldează cu efecte pozitive sau, dimpotrivă, este generatoare de disfuncționalități. Dacă în mediul școlar bunăoară, cel mai adesea, o ascultare defectuoasă poate determina apariția golurilor în pregătirea elevilor cu toate consecințele ce decurg de aici, în perimetrul afacerilor, urmările negative se concretizează în pierderea unor importante sume de bani, în pierderea unor piețe de desfacere, în reducerea drastică a locurilor de muncă. Pentru evitarea acestor consecințe nefavorabile, este recomandabil ca, ascultarea în vederea informării să vizeze obiective de relevanță maximă care, odată atinse, conferă acestei modalități și o mai mare eficiență. Din rândul acestor obiective, care sunt mai relevante și care trebuie să stea în atenția ascultătorului pot fi amintite: a) identificarea ideii principale a unui curs, a unei alocuțiuni, a unui discurs, cerință justificată cel puțin din perspectiva a două considerente și anume: odată identificată ideea principală, pot fi derivate ușor și alte idei conexe care, au rolul lor distinct în realizarea procesului de înțelegere iar, în al doilea rând, odată identificată ideea principală, ea poate fi ușor integrată în memoria de lungă durată, și, la nevoie, reactualizată rapid cu toate celelalte idei subiacente. b) identificarea materialului de susținere este un obiectiv important pentru că ideea principală menționată anterior, cu tot nivelul de relevanță ridicat, nu poate fi convingătoare dacă nu este susținută de ilustrări și exemplificări care să-i confirme într-adevăr viabilitatea. în legătură cu importanța materialului de susținere, trebuie făcută mențiunea că, nu numărul mare de exemplificări și de concretizări determină până la urmă validitatea ideii principale, ci nivelul de reprezentativitate a acestora, în rândul celorlalte materiale suport care pot fi incluse în procesul de argumentare. 178 c) formarea unei scheme (schițe) mentale presupune în fapt cuplarea a două elemente și anume, pe de o parte ideea principală detașată, iar, pe de altă parte, elementele ilustratoare, deci de susținere, care se configurează într-o structură care funcționează după principiul schemei cognitive și anume acela de a prezenta simultan un corpus de cunoștințe care sunt insecabile, deci nedisociabile. d) prezicerea sau anticiparea demersului vorbitorului este la fel, un obiectiv important în această tehnică de ascultare pentru că induce o mai mare concentrare a atenției din partea ascultătorului care poate prefigura unele aspecte vizate de vorbitor e) corelarea conținuturilor prezentate (cunoștințe, informații, atitudini, concepții etc.) de experiența personală a ascultătorului este de asemenea un obiectiv important al acestei tehnici de ascultare care mărește gradul de inteligibilitate a celor prezentate și, favorizează o mai mare fixare și păstrare în memoria de lungă durată. f) identificarea asemănărilor și a deosebirilor existente între conținuturile care fac obiectul ascultării și conținuturile pe care ascultătorul le posedă deja, este un obiectiv care ocazionează operații de analiză, de comparare, de generalizare, toate repercutându-se favorabil asupra conduitei de ascultare a receptorului. g) necesitatea întrebărilor și a parafrazării este un ultim obiectiv al ascultării pentru informare care presupune, fie identificarea unor întrebări pentru propria persoană, fie adresarea unor întrebări vorbitorului, pentru a onora anumite curiozități de natură cognitivă sau, eventual, pentru a verifica gradul de similaritate dintre răspunsurile pe care le posedă deja ascultătorul referitor la anumite tipuri de întrebări și cele pe care le oferă vorbitorul, în cazul în care i se adresează aceste întrebări. La modul general, se poate spune că, în anumite cazuri, există o mare similaritate între răspunsurile pe care și le oferă ascultătorul ca urmare a implicării 179 sale într-un proces reflexiv și cele pe care i le oferă vorbitorul, ca urmare a adresării acelorași întrebări dar, există și cazuri când, diferențele sunt mari și se obiectivează într-un dezacord care poate fi diminuat sau care, dimpotrivă, poate rămâne constant pe toată perioada interacțiunii. B) Ascultarea critică este o modalitate care are o mare similaritate cu cea prezentată anterior, deoarece, presupune și desprinderea ideii principale și identificarea materialului de susținere dar, se și diferențiază de aceasta, prin câteva obiective care, presupun, un alt mod de raportare a ascultătorului la informațiile pe care le recepționează. Din punct de vedere calitativ, ascultarea critică pare să se situeze deasupra celei pentru informare iar faptul pare justificat, deoarece include toate elementele celei dintâi și, în plus, alte elemente care îi sunt specifice, astfel încât s-ar putea pune întrebarea de ce nu toate informațiile primite de ascultător beneficiază de o astfel de tehnică, apelându-se totuși, de foarte multe ori, și la ascultarea pentru informare. Răspunsul la această întrebare este acela că, uneori informațiile primite deseori de ascultător de la sursă sunt atât de noi și atât de diferite față de cele posedate de acesta din urmă, încât ele devin greu evaluabile. Dintre obiectivele pe care ascultătorul trebuie să le aibă în vedere cu precădere, în cazul ascultării critice, și care îi vor conferi acesteia o eficiență mai mare, ar putea fi amintite: a) stabilirea motivelor vorbitorului; b) manifestarea unor îndoieli referitoare la autenticitatea informațiilor transmise; c) realizarea unei disocieri între fapte și opinii; d) recunoașterea înclinațiilor personale; e) evaluarea mesajului; 180 a) Stabilirea motivelor vorbitorului reprezintă o primă cerință avută în vedere în cazul ascultării critice, deoarece motivația acestuia poate fi destul de diferită, motiv pentru care și credibilitatea de care se va bucura va fi mai mare sau, dimpotrivă, mai redusă. De exemplu, în cazul în care o persoană sau un agent de vânzări, face reclamă unui produs, este clară intenția lui de a-1 face cât mai vandabil, dar, lucrurile sunt mult mai diferite în cazul unui politician care, solicită votul auditorului și care, poate avea o motivație mult mai variată, cum ar fi dorința de putere, nevoia de prestigiu social, dorința de a dobândi avantaje materiale, dorința de a se implica în rezolvarea unor probleme ale comunității etc. în funcție de natura acestor motive ale vorbitorului, unele dezirabile, altele mai puțin dorite, ascultătorul poate să-și formeze o părere despre credibilitatea vorbitorului și să acționeze în cunoștință de cauză la solicitările acestuia. b) Manifestarea unor îndoieli referitoare la autenticitatea informațiilor transmise este de asemeni o cerință importantă a ascultării critice, pentru că, informațiile transmise de către emițător, pot avea surse foarte diferite, astfel încât unele să fie credibile iar altele, dimpotrivă, să fie îndoielnice. Deci, credibilitatea sursei este un aspect foarte important pentru că, în funcție de acest parametru, se pot face estimări și asupra pertinenței informației transmise. Tot în virtutea acestei cerințe, trebuie verificat de către ascultător, dacă informația este redată cu exactitate, dacă este redată cu omisiuni în virtutea unor scopuri pe care le urmărește vorbitorul sau dacă, prin transmitere, informația este interpretată, ceea ce înseamnă că, în cadrul emiterii, vorbitorul a adăugat informației transmise propriile convingeri și propriile atitudini. c) Realizarea distincției dintre fapte și opinii este, de asemeni, importantă în cadrul ascultării critice pentru că și în cazul acestei tehnici, pot fi prezentate 181 ambele categorii de informații numai că, de multe ori, vorbitorul are tentația de a echivala opiniile cu faptele deși, în stricto senso, ele sunt disociabile. Așadar, în timp ce faptele sunt verificabile și pot fi probate de mai multe surse independente, pentru a li se stabili veridicitatea, opiniile reprezintă modalități subiective de raportare a vorbitorului la aceste date și tocmai de aceea ascultătorul trebuie să le interpreteze așa cum se cuvine. Pe de altă parte, nu trebuie neglijat faptul că opiniile la rândul lor, în calitate de modalități subiective de raportare la date, la fapte, pot fi mai autorizate sau mai puțin autorizate, aceste calificative depinzând de competențele pe care le posedă emițătorul în legătură cu informațiile care urmează a fi transmise în actul comunicării. In consecință, de la caz la caz, ascultătorul va trebui să disocieze mai întâi faptele de opinii iar după aceea, în al doilea rând, să mai facă o disociere între opiniile care au într-adevăr un nivel de relevanță ridicat și cele care au o credibilitate mai redusă. d) Recunoașterea înclinațiilor personale reprezintă o cerință importantă a ascultării critice fiindcă de multe ori, ascultătorul este expus unor mesaje care sunt disonante, care sunt în dezacord cu opiniile sau cu părerile pe care le are în legătură cu ceea ce se comunică. în acest caz, ascultătorul poate manifesta două tipuri de comportamente și anume, fie unul de percepere selectivă, de triere a mesajelor, ceea ce nu conduce în final la realizarea procesului înțelegerii, fie de interpretare a mesajelor prin prisma propriilor convingeri ceea ce conduce la deformarea acestora și la acordarea unor semnificații destul de diferite față de cele anticipate de către vorbitor. Pentru eliminarea acestui neajuns, se impune, deci, recunoașterea înclinațiilor personale și implicit faptul că, în legătură cu o anumită problemă, cu o 182 anumită situație, pot exista mai multe păreri care să nu se situeze totuși în raporturi de contrarietate. e) Evaluarea mesajului este o ultimă cerință a ascultării critice și presupune realizarea unor aprecieri, respectiv emiterea unor judecăți, în legătură cu natura informațiilor care au făcut obiectul ascultării Evaluarea mesajului, este condiționată la rândul său de două elemente și anume: mai întâi de prezicerile sau de părerile pe care le avea ascultătorul în legătură cu informațiile care urmau să facă obiectul ascultării înainte de momentul transmiterii lor, iar după aceea, de felul sau modul cum vorbitorul a reușit să-și argumenteze mesajele și, în final, să-l persuadeze pe ascultător. De multe ori, se poate întâmpla ca prezicerile ascultătorului să fie adeverite sau confirmate și deci așteptările sale să fie onorate de către vorbitor prin calitatea prestației sale, dar pot exista și cazuri când, aceste preziceri nu se adeveresc fie datorită faptului că expectațiile ascultătorului au fost prea mari și cu greu puteau fi satisfăcute, fie datorită unor prestații slabe din partea vorbitorului care n-a reușit, prin argumentele sale, să devină convingător. Ca o concluzie, se poate afirma că, respectarea acestor cerințe, presupune atât evaluări succesive pe perioada emiterii mesajelor de către vorbitor, în cadrul cărora se vizează mai multe aspecte de ordin analitic, dar și o evaluare finală a mesajelor, în momentul în care ascultătorul și-a format o percepție globală, despre întreaga problematică obiectivată în cunoștințele și informațiile care au făcut obiectul comunicării. C) Ascultarea empatică sau profundă este o modalitate sau o tehnică utilizată în împărtășirea sentimentelor unei alte persoane, tehnică prin intermediul căreia, o persoană poate să-și demonstreze capacitatea empatică și implicit să se transpună în situația delicată sau deosebită a altei persoane. 183 Analizând ascultarea empatică sau profundă, nu trebuie de asemenea uitat faptul că, realizarea ei este legată maximal, de una din funcțiile limbajului și anume de cea catartică, grație căreia, prin mărturisire, individul reușește să se detensioneze psihic și să se adapteze mai bine situațiilor cu care se confruntă. Pentru ca ascultarea empatică să se desfășoare în condiții de optimalitate, se impune însă cunoașterea atitudinilor și a comportamentelor care au un impact considerabil asupra modului ei de realizare și de desfășurare, astfel încât să se manifeste de preferință comportamentele care favorizează și susțin ascultarea empatică, evitându-se concomitent, atitudinile care pot s-o restricționeze și să-i reducă din eficacitate. în consecință și în cazul ascultării empatice, unele atitudini sunt dezirabile și devin productive pe perioada desfășurării procesului în timp ce altele, dimpotrivă, generează comportamente care o influențează nefavorabil, putând să-i reducă din eficiență. Dintre atitudinile nefavorabile pe care le poate avea ascultătorul în cadrul desfășurării acestei modalități de ascultare, cele mai frecvente și cele care se soldează cu efecte mai puțin pozitive sunt: a) negarea sentimentelor (trăirilor) pe care le resimte vorbitorul și care poate semnifica, fie o incapacitate empatică din partea ascultătorului care nu reușește să se transpună în situația celuilalt, fie pur și simplu, ignorarea deliberată a problemelor cu care se confruntă cel care este în situația de se mărturisi; b) evaluarea situației, o atitudine prin intermediul căreia ascultătorul încearcă să se debaraseze de problema cuiva și, implicit să nu se implice în rezolvarea acesteia. c) reacția filozofică presupune invocarea unor generalități în legătură cu problema vorbitorului care nu conduc în final la rezolvarea acesteia, deoarece, ca 184 și în cazul anterior, problemele vorbitorului și trăirile acestuia sunt ignorate sau tratate cu superficialitate. d) oferirea de sfaturi este o atitudine în virtutea căreia ascultătorul încearcă să-i ofere un suport concret vorbitorului în luarea unei decizii în legătură cu problema cu care se confruntă. Această atitudine a ascultătorului pare mult mai productivă comparativ cu cele enumerate anterior deoarece, vizează un sprijin punctual dar, de cele mai multe ori, este mai indicat ca persoana care are probleme să nu primească sfaturi în legătură cu rezolvarea lor, ci să găsească singură soluții de rezolvare eficientă a acestora. e) apărarea (sau circumstanțierea) persoanei care a generat sau produs problemele vorbitorului, atitudine extrem de neproductivă deoarece, prin intermediul acesteia, se probează nu numai lipsa de sensibilitate sau receptivitate față de trăirile vorbitorului, ci și lipsa de loialitate. f) exprimarea milei, a compasiunii față de vorbitor și față de problemele sale, care poate fi benefică între anumite limite, pentru că denotă o identificare cu problemele celuilalt dar care poate avea și efecte negative, în cazul accentuării compasiunii, deoarece, vorbitorul va reuși cu dificultate să mai găsească soluții pentru depășirea situației în care se află. Acest lucru se explică prin faptul că, dacă vorbitorul beneficiază de o compasiune atât de mare, el ar putea crede că situația în care se află este atât de dificilă încât devine aproape nerezolvabilă. g) punerea de întrebări vorbitorului în legătură cu cauzele care i-au generat problema, pentru a vedea dacă trăirile au o bază veridică și pentru a stabili o legătură directă între aceste variabile. 185 ' ....ir dacă tehnica chestionării poate fi avantajoasă în anumite contexte de interacțiune umană, ea nu-și va proba eficiența și în cazul împărtășirii sentimentelor motiv pentru care este mai indicat să nu fie utilizată. Dacă toate aceste atitudini de ascultare empatică sunt mai puțin productive și mai puțin eficiente, există altele, care pot fi grupate în rândul reacțiilor profunde de ascultare și care înlătură, într-o proporție considerabilă, toate impedimentele generate de atitudinile negative de ascultare. Din rândul atitudinilor favorabile ascultării empatice pot fi enumerate : -identificarea emoțiilor (trăirilor) vorbitorului; -ascultarea relatării vorbitorului; -manifestarea încrederii că vorbitorul își poate rezolva singur problemele. Identificarea emoțiilor (trăirilor) vorbitorului reprezintă într-adevăr o atitudine extrem de indicată și productivă în ascultarea empatică pentru că, de multe ori, trăirile vorbitorului se exteriorizează într-o manieră care-1 pot deruta într-o oarecare măsură pe ascultător. De exemplu, de multe ori, enunțuri de genul „Am să-l ucid pe X”, „Doresc să-mi pun capăt zilelor” etc., nu trebuie interpretate ad literam pentru că, aproape în majoritatea cazurilor, ele nu exprimă intenții precise ale vorbitorului, ci traduc un sentiment de furie, sau o stare de disconfort psihic pe care vorbitorul le exteriorizează Ascultarea relatării vorbitorului este o atitudine care presupune concentrarea atenției din partea ascultătorului și neintervenția acestuia printr-o serie de întrebări prin care ascultătorul poate demonstra, pe de o parte, capacitatea empatică, iar, pe de altă parte, faptul că este interesat de problema celuilalt. Demonstrarea faptului că ascultătorul a înțeles problema celui care-i împărtășește sentimentele, poate fi făcută, pe de o parte, printr-o ascultare atentă și extrem de concentrată iar, pe de altă parte, prin intermediul parafrazei, ocazie cu care gândurile și sentimentele vorbitorului sunt redate prin propriile cuvinte. 186 Manifestarea încrederii că vorbitorul își poate rezolva singur problemele este, de asemeni, o reacție profundă de ascultare prin care, ascultătorul, demonstrează că a înțeles problemele vorbitorului, că se identifică cu trăirile sale dar, în același timp, nu manifestă o imixtiune în actul deciziei care trebuie să rămână în final la latitudinea vorbitorului. Această atitudine de ascultare profundă poate fi justificată din două perspective: pe de o parte, ascultătorul nu se poate împovăra cu probleme care nu-i aparțin, chiar dacă manifestă capacitatea empatică de a înțelege semnificația, iar pe de altă parte, în anumite cazuri, el însuși are probleme sau este stresat, astfel încât nu se mai poate concentra pentru a efectua o ascultare empatică. în virtutea acestei atitudini, ascultătorul poate de asemeni să-i adreseze întrebări foarte generale vorbitorului în legătură cu problema ivită dar, în final, săi lase acestuia posibilitatea să ia decizia cea mai adecvată. Dat fiind faptul că există diferențe calitative între cele două categorii de atitudini întâlnite în cazul ascultării empatice sau profunde pare normal ca ascultătorul să cunoască avantajele unora dintre atitudini și limitele sau impedimentele specifice altora dintre ele și, în final, să le adopte pe cele care induc efecte pozitive, indiferent de tipul problemelor care fac obiectul ascultării. D) Ascultarea în vederea distracției (a amuzamentului), este o formă de ascultare care se practică mai ales în perimetrul loisirului și care, are menirea de a reconforta psihic ascultătorul care, eventual, resimte efortul unor activități mai îndelungate și mai obositoare. O mare parte a ascultării pentru amuzament se realizează prin contribuția directă a instituțiilor de cultură și artă și, bineînțeles, prin intermediul mass-media, de programele cărora, depinde și mărimea numărului de ascultători. 187 Unele dintre programele de divertisment oferă posibilitatea ca acest tip de ascultare să se realizeze fără probleme, deoarece nu creează dificultăți de receptare ascultătorului dar, există cazuri când, procurarea plăcerii sau a bucuriei, presupune un efort mai mare din partea ascultătorului, motiv care impune trecerea la alte forme de ascultare și anume la cea pentru informare sau la cea critică. în fapt, în aceste situații se realizează un mixaj între elementele specifice acestei tehnici de ascultare și elemente care aparțin celorlalte modalități cu păstrarea, însă, a efectelor specifice ascultării pentru amuzament. Dată fiind, nu numai ponderea ascultării în rândul celorlalte tehnici de comunicare, ci și importanța pe care o are în cadrul interacțiunii umane, este necesar, ca acesteia, să i se acorde o atenție mai mare, pentru ca eficiența ei să se situeze la nivele cât mai înalte. Această minimalizare a ascultării este relevată de mulți autori, unul dintre aceștia, (M. Dinu, 1997, p.34) ajungând la o constatare nu numai surprinzătoare dar și îngrijorătoare, pe care o redăm în continuare: „Ciudat este că tocmai ascultatul, situat, măcar sub raport cantitativ, în fruntea manifestărilor noastre comunicaționale, nu face obiectul nici unei pedagogii. Dintre persoanele responsabile cu formarea noastră școlară și umană (educatori, părinți, profesori), nimeni nu se interesează dacă știm să ascultăm și nu încearcă să ne învețe să o facem. Cauza acestei extrem de obișnuite situații rezidă, firește, în ignorarea problemelor înseși. Și cum ar fi altfel când prea puțină lume operează distincția dintre a auzi și a asculta ?. Cel ce aude nu e decât un receptacul pasiv de semnale sonore, pe când ascultătorul le traduce și interpretează, trăgând și un folos personal, în măsura în care integrează informațiile primite în structura personalității proprii”. Ameliorarea condiției ascultării ca tehnică de comunicare, presupune, după opinia noastră, mai multe aspecte ce trebuie avute în vedere și în primul rând 188 cunoașterea factorilor perturbatori ai ascultării. Așadar, trebuie plecat de la premisa că un proces, un fenomen etc., nu poate fi ameliorat dacă anterior nu au fost identificați factorii care au o incidență nefavorabilă asupra desfășurării acestuia. ' Analiza atentă a factorilor care au un impact nefavorabil asupra ascultării conduce la ideea că următoarele aspecte au un nivel mai mare de relevanță: -existența unor condiții de natură materială precare obiectivate în spații de instruire care n-au fost proiectate în conformitate cu anumite exigențe de natură psihopedagogică, care au o acustică nesatisfâcătoare, un ecleraj defectuos, care sunt dotate cu mobilier ce nu respectă exigențe de natură ergonomică etc. Toate aceste condiții, cum ușor se poate anticipa, nu pot favoriza actul ascultării ci, dimpotrivă, se constituie în factori frenatori cu un impact mai mare sau mai mic, în funcție și de alte variabile care intră în ecuația generală a comunicării; -existența unui disconfort de natură fizică sau psihică reprezintă, de asemenea factori cu un impact nefavorabil asupra ascultării pentru că un elev care suferă de frig, de foame, care are probleme de natură afectivă etc., manifestă o disponibilitate redusă pentru ascultare comparativ cu alți elevi care nu se confruntă cu asemenea probleme. Este adevărat că, de multe ori, cadrele didactice nu posedă nici pârghiile care ar putea elimina această stare de lucruri, dar, asupra unor aspecte ce vizează mai ales securitatea psihică a elevilor, pot interveni în mod nemijlocit, urmând ca altele, ce țin de competențele administratorilor să fie semnalate decidenților sau persoanelor însărcinate cu buna funcționare a procesului instructiv-educativ; -existența unor deficiențe la nivelul analizatorului auditiv (hipoacuzie de exemplu) în cazul unor elevi, care vor determina o percepție selectivă mesajelor și, bineînțeles, dificultăți în procesul de decodificare a acestora. în legătură cu acest 189 factor perturbator al ascultării este indicat ca profesorii să-i depisteze încă de la început pe elevii care au asemenea probleme și, în limitele posibilităților, să ia măsurile cele mai adecvate; -motivația redusă a elevilor pentru activitatea de instruire se constituie, de asemenea, într-un important factor perturbator al ascultării motiv pentru care cadrele didactice trebuie mai întâi să facă investigații pentru a releva cauzele acestei motivații reduse, urmând, ca ulterior, să găsească mijloacele care pot contribui la amplificarea acesteia. Concluzia finală care se desprinde din analizarea acestui factor perturbator este aceea că, nu poate fi vorba de o ascultare eficientă la nivelul elevilor în cazul când aceștia au o motivație redusă pentru activitatea de instruire-învățare sau pentru anumite tipuri de conținuturi. -modul defectuos de prezentare a conținuturilor care se poate concretiza, atât în nivelul redus de structurare, cât și în lipsa de relevanță a ilustratorilor, care creează dificultăți serioase elevilor în procesul de acordare a semnificațiilor. La aceste două aspecte se poate adăuga, uneori, lipsa de variație în prezentarea conținuturilor, ceea ce înseamnă că profesorul face apel la o singură modalitate care influențează nefavorabil activitatea de ascultare. -fluența prea mare sau prea mică a vorbirii are, la fel, un impact nefavorabil asupra ascultării pentru că, în primul caz, numărul prea mare de mesaje pe unitatea de timp le creează elevilor probleme (dificultăți) atât în receptarea cât și în decodificarea acestora iar, în al doilea, pentru că, numărul prea mic de mesaje induce pasivitate în rândul elevilor și chiar lipsă de interes pentru cunoștințe care fac obiectul comunicării. Pe de altă parte nu trebuie neglijat faptul că, fluența prea mare a vorbirii, dincolo de disconfortul psihic pe care îl induce elevilor este și generatoare de goluri în cunoștințele acestora, deoarece în multe cazuri, elevii receptează mesajele într-o manieră extrem de selectivă; 190 -utilizarea defectuoasă a mijloacelor ectosemantice de către profesor poate, de asemenea, afecta ascultarea pentru că, o expunere plată, lipsită de expresivitate devine monotonă și plictisitoare creând o lipsă evidentă de interes în rândul elevilor pentru cunoștințele care fac obiectul activității de instruire; -utilizarea excesivă a metodelor expozitive (expunerea, explicația) se constituie, la fel într-un factor perturbator al ascultării pentru că, la modul general, expunerea prelungită a elevilor la receptarea unor mesaje, chiar dacă prin natura lor sunt interesante, provoacă oboseală și chiar o stare de disconfort psihic. Acest fenomen este ușor de explicat pentru că, după cum arată multe lucrări de psihologie, atenția ca activitate psihică, nu poate fi focalizată decât pe perioade limitate de timp, ceea ce înseamnă că perioadele sau momentele de expunere trebuie alternate obligatoriu cu alte tipuri de activități și, dacă este posibil, cu cele care vizează munca independentă; -ignorarea expectanfelor elevilor trebuie, de asemenea, avută în vedere și admisă ca factor perturbator al ascultării pentru că, orice transmitere de mesaje creează la nivelul auditoriului o serie de așteptări, care pot fi mai mari sau mai reduse și care trebuie avute în vedere de către profesor ca ele să fie onorate într-o manieră cât mai satisfăcătoare. în fapt, acest deziderat poate fi atins dacă, pe de o parte, publicul țintă, deci elevii, este foarte bine cunoscut, în legătură cu motivațiile pe care le are, iar, pe de altă parte, dacă feedback-ul funcționează eficient, permițând profesorului să obțină informații referitoare la alte aspecte care reprezintă interes pentru elevii implicați în activitatea de instruire; -existența unor surse de bruiaj, obiectivate în diverse sunete sau zgomote care pot fi produse atât în interiorul spațiilor de instruire (săli de clasă, cabinete etc.), cât și în afara acestora dacă instituția școlară este plasată într-o zonă caracterizată printr-o accentuată poluare sonoră. 191 Odată cunoscuți factorii perturbatori ai ascultării se pot avea în vedere și modalitățile de îmbunătățire a acesteia din rândul cărora, cele mai semnificative sunt: 1) asigurarea unor condiții de natură materială concretizate în săli cu o bună acustică, mobilier adecvat, luminozitate satisfăcătoare etc.; 2) familiarizarea elevilor cu diversele tehnici de ascultare și cu exigențele care le sporesc productivitatea și eficiența; 3) combaterea comportamentelor indezirabile care se pot manifesta în anumite forme de ascultare; 4) amplificarea motivației elevilor pentru conținuturile care urmează a fi recepționate și asimilate în cadrul procesului de instruire-învățare; 5) prezentarea conținuturilor sub forme variate care să le sporească atractivitatea și, implicit, să stimuleze curiozitatea elevilor; 6) utilizarea adecvată de către profesor a diverselor mijloace ectosemantice (intensitate, intonație, fluență, accent), care măresc expresivitatea vorbirii și, implicit, interesul elevilor pentru natura mesajelor recepționate; 7) activizarea metodelor expozitive prin diverse procedee, pentru a conferi instruirii un grad mai mare de activism; 8) eliminarea sau măcar diminuarea substanțială a diverselor surse de bruiaj. 2.4.2.Comunicarea paraverbală este un canal important, deoarece se comunică nu numai prin cuvinte, ci și prin felul în care sunt spuse aceste cuvinte, cu ajutorul unor mijloace ectosemantice. Cunoașterea și utilizarea acestor mijloace ectosemantice care, la modul general, configurează comportamentul vocal al individului, este importantă, pe de parte, pentru a conferi vorbirii mai multă expresivitate, iar pe de altă parte, pentru 192 a atribui mijloacelor ectosemantice semnificația necesară atunci când sunt utilizate în diferite contexte comunicaționale. De asemenea, comportamentul vocal sau paralimbajul este important în reglarea interacțiunii dintre parteneri sau, mai concret, în schimbarea rolurilor de emițător și receptor, atunci când mai multe persoane se află în situația de a comunica. Principalele mijloace prin care se realizează comunicarea paraverbală sunt: intensitatea vocii, intonația utilizată, ritmul vorbirii, și utilizarea pauzelor care pot apărea pe perioada emiterii mesajelor. a) Intensitatea vocii este un mijloc al paralimbajului care poate avea un rol ambivalent în funcție de modul în care este utilizată, putându-se constitui atât într-un factor facilitator al comunicării, dar și într-un element frenator, cu consecințe negative asupra modului general de desfășurare a procesului amintit și, indubitabil, asupra eficacității acestuia. De exemplu, o intensitate prea mare a vocii emițătorului, poate crea o stare de oboseală și de disconfort la nivelul receptorului, după cum, și o intensitate redusă, poate crea probleme, mai întâi la nivelul receptării mesajelor și apoi la nivelul decodificării acestora. De asemeni, efectele negative ale unei intensități prea mari a vocii se pot regăsi și la nivelul procesului de schimbare a exprimării, când, vocile solicitanților sunt acoperite și când, aceștia nu-1 pot informa pe emițător în legătură cu ecoul mesajelor recepționate. _ Pentru evitarea acestor urmări nefavorabile este recomandabil ca intensitatea vocii să fie reglată în funcție de contextul în care se realizează comunicarea și în funcție de caracteristicile și specificul spațiului utilizat. b) Intonația utilizată este, de asemeni, un mijloc extrem de important în comunicarea verbală pentru că, pe de o parte, prin intermediul ei se realizează 193 maximal expresivitatea vorbirii iar, pe altă parte, pentru că, se pot accentua anumite cuvinte sau părți ale enunțului care sunt considerate mai relevante și care trebuie să-l preocupe în mai mare măsură pe destinatarul mesajelor. Dimpotrivă, neutilizarea intonației, poate contribui la inexpresivitatea vorbirii emițătorului și la imposibilitatea de a transmite receptorului o multitudine de stări, de sentimente pe care, emițătorul le posedă, dar nu le poate transmite într-un mod convenabil. Intonația utilizată în vorbire este atât de importantă încât, în unele profesii, cum ar fi cea de actor, profesor, (institutor), poate fi considerată drept un indicator al competenței profesionale ce trebuie vizat în mod special în cadrul formării acestor categorii de specialiști. Dacă se are în vedere cultivarea acestui mijloc de comunicare paraverbală în cadrul procesului instructiv-educativ este evident că, unele activități, cum ar fi dramatizările sau unele metode de învățământ (de exemplu jocurile cu rol), se constituie în pârghii foarte importante pentru ameliorarea intonației elevilor în procesul general de comunicare. c) Ritmul vorbirii este un element de comunicare paraverbală care poate, de asemeni, să influențeze modul de desfășurare a procesului și, ca o consecință firească, nivelul calitativ la care acesta se situează. Altfel spus, în privința tempoului, vorbirea poate să se realizeze la trei nivele și anume un ritm normal, un ritm lent și un ritm alert, fiecare având consecințe vizibile asupra felului în care se realizează comunicarea. Deoarece ritmul normal nu creează probleme și constituie o garanție că procesul de comunicare se realizează corespunzător, o atenție deosebită trebuie acordată cazurilor când tempoul este, ori foarte rapid ori, dimpotrivă, foarte lent. în cazul în care tempoul este foarte rapid, deci fluența vorbirii este prea mare, există posibilitatea ca destinatarul să întâmpine dificultăți serioase, mai 194 întâi, la nivelul receptării mesajelor (cercetări mai recente din domeniul psihologiei arată că limita maximă de receptare este de 250 cuvinte/minut) iar, după aceea, la nivelul procesului de decodificare a mesajelor, lucru ușor explicabil, prin faptul că primirea acestora s-a făcut într-un mod extrem de selectiv. Consecințele negative determinate de ritmul foarte alert se concretizează, mai întâi, într-o înțelegere defectuoasă a mesajelor primite, cu urmări negative atât pe termen scurt, cât și pe termen lung în ceea ce privește evoluția cunoașterii și, de asemeni, într-o stare de disconfort și de oboseală la nivelul receptorului care, totuși, depune eforturi serioase în receptarea și în decodificarea mesajelor. Dimpotrivă, în cazul în care tempoul este prea lent, apare un ecart prea mare, între timpul afectat emiterii mesajelor și cel afectat decodificării acestora, lucru care poate să-i distragă atenția receptorului care are tendința de a utiliza intervalul de timp disponibil în direcții colaterale scopului urmărit de comunicare. Indubitabil, tempoul vorbirii, trebuie adecvat nu numai contextului în care se realizează procesul de comunicare ci, în primul rând, naturii conținutului (conținuturilor) care se transmit prin intermediul mesajelor transmise. De exemplu, dacă prin mesaje se transmit informații ce concretizează acțiuni, desfășurări de evenimente etc., atunci este recomandabil ca tempoul vorbirii să fie alert, după cum, este mai indicat tempoul lent, atunci când mesajele concretizează explicații de un anumit fel, descrieri, întâmplări, sfaturi sau recomandări oferite ascultătorului, tocmai în ideea de a-i oferi acestuia posibilitatea de a reflecta mai mult la natura conținuturilor transmise. Deoarece tempoul vorbirii se află într-o corelație directă cu trăsăturile temperamentale individuale, în activitatea de instruire-învățare, nu trebuie trasă concluzia că tempoul alert al vorbirii reprezintă un indiciu cert al bunei pregătiri a 195 elevilor, în timp ce, un tempou lent, este un indiciu al unei pregătiri mai puțin satisfăcătoare sau mai puțin riguroase. Acest lucru poate fi demonstrat când unii elevi prezintă într-un ritm foarte alert conținuturi care cuprind multe inadvertențe, și multe lacune în timp ce alții, chiar dacă utilizează un ritm mai lent al vorbirii, expun conținuturi mult mai riguroase și mult mai bine structurate și argumentate. d) Utilizarea corectă a pauzelor în vorbire reprezintă, la fel, un mijloc important de realizare a comunicării paraverbale deoarece, numai aparent, prin tăcere nu s-ar comunica, ceea ce ar însemna că, tăcerea este sinonimă cu necomunicarea. Faptul că se poate comunica și prin tăcere se concretizează în existența multor butade care se utilizează deseori, de genul „tăcerea e de aur", „dacă tăceai, filozof rămâneai”, ș.a., care exprimă multe semnificații atribuite acestui comportament vocal. Autorii care au abordat mai în detaliu problemele comunicării paraverbale, fac o distincție clară între pauzele neumplute și pauzele umplute care apar în timpul vorbirii. Pauzele neumplute, apar ca întreruperi ale activității vocale pe perioada emiterii mesajelor iar pauzele umplute, sunt întreruperi ale vorbirii, completate cu unele sunete de genul „uf’, „ah”, „of’, bâlbâieli și chiar unele repetiții. După T.J. Bruneau (1973) cele două tipuri de pauze apar în trei ipostaze ale tăcerii și anume: -tăcerea ezitării; -tăcerea psiholingvistică -tăcerea interactivă. Tăcerea ezitării este asociată pauzelor care apar ca urmare a nesiguranței manifestate de locutor în legătură cu ceea ce urmează să spună. 196 Cea de-a doua variantă a tăcerii, și anume cea psiholingvistică, este asociată pauzelor determinate de codificarea și decodificarea mesajelor și acoperă deci perioadele de timp reclamate de desfășurarea proceselor respective. în sfârșit, a treia categorie și anume, tăcerea interactivă, determină pauzele apărute în cadrul interacțiunii, care pot comunica mesaje diferite în legătură cu relația dintre persoanele care interacționează. De exemplu, tăcerile care marchează interacțiunea îndrăgostiților, tăcerea care marchează interacțiunea a două persoane aflate într-o relație conflictuală sunt integrabile în această categorie. Altă distincție, în privința tipologiei pauzelor, a fost făcută de F. Goldman-Eisler (1968, p.13), care consideră că pauzele pot fi gramaticale sau negramaticale. De exemplu, pauzele sunt gramaticale în următoarele contexte: 1) când apar în locuri firești de punctuație cum ar fi sfârșitul unei propoziții; 2) când apar exact înaintea unei conjuncții (dar, și, sau); 3) când se află exact înaintea pronumelor relative și interogative (cine, care); 4) când se află în asociere cu o întrebare indirectă sau implicată („Nu sunt sigur de acest lucru”); 5) când se află înaintea propozițiilor circumstanțiale de timp, mod și loc (exemplu: „Voi pleca, când voi fi gata”); 6) când sunt folosite indicații complete incidentale (exemplu: „Sunt sigur că anul ăsta unii locuitori - cei de la munte - vor avea parte de multă zăpadă”). 197 Dimpotrivă, pauzele sunt negramaticale când: 1) se află la mijlocul sau la sfârșitul unei fraze verbale; 2) apar ca goluri sau rupturi între cuvinte și fraze care se repetă; 3) apar ca goluri sau rupturi între compuși verbali; 4) apar ca o dezbinare sau start fals. în legătură cu semnificațiile și cu utilizările tăcerii, mai mulți autori precum, T. Bruneau (1973), L.A. Malandro și L. Barker (1983, pp.275-305) consideră că acesteia, la modul general, i s-ar putea atribui următoarele funcții: 1) prin intermediul tăcerii se stabilește o distanță „psihologică” în relațiile interpersonale în cazul în care, din motive obiective, nu se poate stabili o distanță fizică; 2) tăcerea este implicată în procesul de codificare și decodificare a mesajelor și, în general, are un rol major în procesarea informațiilor primite; 3) prin intermediul tăcerii se comunică respectul pentru autoritate (de exemplu, momentele de liniște din interacțiunea cu persoanele pe care le respectăm foarte mult); 4) tăcerea poate fi implicată în modificarea comportamentului altor persoane fie că este vorba de copii sau de persoane adulte. Admițând importanța comportamentului vocal în desfășurarea procesului de comunicare, se impune cu necesitate identificarea unor modalități prin care mijloacele ectosemantice să contribuie în mai mare măsură la susținerea exprimării verbale și la ridicarea nivelului său de eficiență. Referindu-se la acest aspect, J.C.McCroskey (,1986, pp.108-122, 227246) consideră că trebuie avute în vedere următoarele caracteristici vocale, cu scopul de a spori sau amplifica însăși eficacitatea exprimării verbale: 198 -controlul volumului vocii, care trebuie realizat în funcție de contextul în care se desfășoară comunicarea, de mărimea audienței, de caracteristicile acustice ale spațiului, de vârstă și de particularitățile ascultătorilor; -utilizarea unui ritm adecvat în vorbire care, pe de o parte, poate spori credibilitatea sursei și poate contribui la mai buna persuadare a publicului iar, pe de altă parte, poate oferi timp suficient pentru receptarea și decodificarea mesajelor în condiții de optimalitate; -utilizarea judicioasă a intonației, pentru a conferi discursului atractivitate și pentru a combate monotonia, care poate deveni plictisitoare și demotivantă pentru cei care receptează mesajele; -accentuarea cuvintelor sau a părților din mesaj care sunt mai importante și care trebuie să beneficieze de o atenție sporită din partea auditoriului; -articularea corectă a sunetelor și a cuvintelor pentru a nu crea confuzii la nivelul ascultătorilor și dificultăți în decodificarea mesajelor recepționate; -utilizarea corectă a pauzelor în vorbire care să nu favorizeze bâlbâielile, ezitările, repetițiile inutile care, la rândul lor, au un impact negativ asupra fluenței și cursivității discursului. Utilizarea acestor mijloace și eventual a altora pot face ca paralimbajul să contribuie în mai mare măsură la ameliorarea întregului proces comunicațional și, ca un corolar, la eficientizarea întregului proces de instruire-învățare realizat cu diverse categorii de elevi. 2.4.3. Comunicarea nonverbală, include sau, mai bine spus cuprinde la rândul său o serie de modalități sau canale, fie că este vorba de utilizarea gesturilor, de utilizarea privirii, de atingere sau de proximitate. 199 Toate aceste canale sunt importante și, în totalitatea lor determină câteva particularități fundamentale ale comunicării nonverbale pe care V.P. Richmond, J.C. McCroskey, S.K. Payne (1987) le decelează astfel: 1) continuitatea ca dimensiune temporală ceea ce denotă că, în comparație cu comunicarea de tip verbal, care începe și se sfârșește o dată cu emiterea ultimului cuvânt, cea nonverbală este continuă, acest lucru însemnând că însăși tăcerea este plină de semnificații; 2) multitudinea canalelor utilizate comparativ cu cea verbală care folosește numai cuvintele; 3) universalitatea unor mesaje care se decodifică la fel de toți subiecții comunicatori; 4) lipsa unui control permanent asupra modului de desfășurare; 5) determinarea socio-culturală ceea ce denotă că modul ei de funcționare este dependent de aspecte ce vizează tradițiile și specificul cultural al subiecților comunicatori. în legătură cu funcțiile comunicării nonverbale, majoritatea specialiștilor înclină să creadă că cele mai importante sunt: a) funcția de susținere a comunicării verbale, ceea ce înseamnă că, prin intermediul mijloacelor nonverbale, se pot accentua și confirma ceea ce se transmite prin intermediul cuvintelor; b) funcția de completare relevată de faptul că, de multe ori, înțelegerea mesajelor nu este asigurată numai de componenta verbală iar indiciile nonverbale pot completa și întregi un anumit deficit informațional; c) funcția de substituire justificată de faptul că, în anumite situații, canalul nonverbal îl înlocuiește în totalitate pe cel verbal Existența mai multor canale nonverbale pune problema disocierii celor care au într-adevăr relevanță. Facem această precizare deoarece, majoritatea 200 lucrărilor de specialitate inventariază alături de canalele, să spunem tradiționale și pe unele care, după părerea noastră, au un impact mai puțin semnificativ cum ar fi comunicarea prin timp, prin miros, prin aparența fizică. în consecință, din perspectiva demersurilor noastre considerăm că cele mai productive modalități de comunicare nonverbală ar fi: a) comunicarea gestuală; b) comunicarea vizuală; c) comunicarea prin atingere; d) comunicarea prin spațiu și distanță. 2.4.3.7.Comunicarea gestuală. Această modalitate de comunicare nonverbală este de o importanță deosebită mai ales dacă, paleta gesturilor este bogată și diversificată astfel, încât ele să acopere o multitudine de necesități. Există și în privința gestualității o multitudine de studii și lucrări care au încercat să-i surprindă specificitatea pe de o parte iar, pe de altă parte, să structureze taxonomii pentru a oferi o perspectivă cât mai coerentă asupra întregului sistem privit atât în structura, cât și în funcționalitatea lui. Din multitudinea abordărilor taxonomice, cu siguranță, cea mai cunoscută este cea elaborată de P. Ekman și W.V. Friesen (1969, pp.49-98) care cuprinde diversitatea acestui canal de comunicare și care include următoarele categorii de gesturi: 1. Emblemele pot fi definite drept gesturi simbolice care substituie cuvintele și care transmit un mesaj specific, cum se întâmplă în cazul gesturilor efectuate de autostopiști (degetul mare ridicat) sau, de cei care sugerează că lucrurile sunt în regulă (prin obținerea unui cerc cu degetul mare și arătătorul). Analiza atentă a specificității emblemelor conduce la ideea că, dincolo de „universalitatea” semnificației unora dintre ele, idee împărtășită de mulți autori, 201 există totuși cazuri când, gesturi identice, au altă semnificație de la o zonă geografică la alta sau de la o arie culturală la alta. Această particularitate a emblemelor impune cu necesitate ca, mai ales în cazul în care aceste gesturi sunt folosite în țări diferite de cea de rezidență, să se cunoască foarte bine semnificația lor în perimetrul culturii respective, evitându-se astfel consecințele unei utilizări inadecvate care poate compromite buna desfășurare a procesului comunicațional. Altă caracteristică a emblemelor o reprezintă faptul că ele sunt învățate în cadrul societății, ca orice achiziție care este favorizată de multiplele interacțiuni pe care le angajează indivizii ca urmare a rezolvării unor sarcini sau a îndeplinirii unor activități diverse. în sfârșit, o ultimă particularitate specifică emblemelor și subliniată deseori de specialiștii în comunicarea gestuală este arbitrarietatea sau convenționalitatea semnificației acestora, ceea ce înseamnă că, nu există o relație directă, nemijlocită, între forma gestului și semnificația acordată acestuia, ceea ce este valabil, de altfel și în cazul cuvintelor. 2. Ilustratorii reprezintă, categoria de gesturi care însoțesc comunicarea verbală având rolul să ilustreze, să demonstreze, să întărească, ceea ce se afirmă prin intermediul cuvintelor. Caracteristica fundamentală a ilustratorilor, o reprezintă faptul că ei nu au o semnificație aparte, luați ca entități separate, deci detașați de cuvintele pe care le acompaniază. Lucrul acesta, poate fi probat foarte ușor de exemplu, dacă se întrerupe sonorul televizorului, urmărindu-se comunicarea numai la nivelul mișcărilor gestuale și eventual, a celorlalte mișcări pe care le efectuează subiecții comunicatori. 202 Efectele comunicării, limitată la componența gestuală, vor fi extrem de reduse încât, nu numai volumul de informații va fi drastic limitat, dar și semnificația mesajelor va fi alterată până la caricaturizare. în asemenea condiții, categoria de mesaje care pot beneficia de un grad mai mare de inteligibilitate, în sensul că li se acordă semnificație cu mai mare ușurință, va fi cea referitoare la date sau informații obiectivate în anumite mișcări (de exemplu mișcări de deplasare, de lovire, de glisare, de transvasare etc.), sau la anumite tipuri de activități (de exemplu activități sportive, culturale, manageriale). Ilustratorii, la rândul lor, sunt disociabili în mai multe tipuri de gesturi și anume: a. Bastoanele, care reprezintă tipul de ilustratori utilizați în accentuarea cuvintelor, a propozițiilor sau frazelor care se obiectivează în mesajele pe care le emit subiecții aflați în interacțiune. De exemplu, lovirea mesei sau a pupitrului cu palma, pentru a sublinia importanța discursului ținut în fața unui auditoriu, este un gest integrabil în această categorie; b. Ideografele, concretizate în gesturi care însoțesc traiectoria discursului locutorului pot fi considerate drept procedee cognitive menite să-l ajute pe acesta în găsirea celor mai potrivite și adecvate cuvinte pentru ideile care urmează să fie transmise auditoriului; c. Pictografele sunt ilustratori prin intermediul cărora se desenează în aer forma unor obiecte la care se face referire în timpul vorbirii. Redând forma obiectelor sau a lucrurilor la care se face referire, aceste gesturi contribuie în mare măsură la înțelegerea semnificațiilor conținuturilor care fac obiectul discursului; d. Kinetografele sunt gesturi care descriu o acțiune sau o mișcare corporală, ele însele fiind disociabile în trei categorii anume: 203 • mișcările deictice, care au menirea să indice și să localizeze obiectele, lucrurile etc, la care locutorul face referire, fiind importante, cel puțin din două motive și anume: - încă din perioada copilăriei timpurii, prin indicarea și localizarea obiectelor și a lucrurilor în spațiul perceptibil al copilului, se contribuie decisiv la dezvoltarea bazei semantice a limbajului, achiziție fundamentală care va marca semnificativ evoluția ulterioară a copilului; - prin indicarea și localizarea obiectelor, lucrurilor, persoanelor la care se face referire, receptorului i se oferă posibilitatea să relaționeze mai ușor aceste entități și, în final, să le atribuie semnificațiile care le sunt specifice. • mișcările ritmice care pot fi definite drept ilustratori ce reproduc cadența unei acțiuni; • mișcările spațiale reprezintă tipuri de kinetografe care redau relația spațială dintre obiectele sau eventual persoanele la care locutorul face referire, distingându-se net de cele care ilustrează forma sau mărimea obiectelor. ?>.Reglatorii sunt gesturi și mișcări care au rolul de a sigura buna desfășurare a comunicării, ceea ce înseamnă că, ele sunt identificabile, atât la nivelul emițătorului (locutorului), cât și la cel al ascultătorului, contribuind decisiv la schimbarea rolurilor dintre Cei doi parteneri de interacțiune. Gesturile de reglaj, întâlnite la nivelul vorbitorului, pot, la rândul lor, să se disocieze în două categorii și anume, gesturi prin care vorbitorul dorește o inversare de rol cu ascultătorul și gesturi prin care vorbitorul își manifestă dorința de a-și continua discursul și deci de a nu fi întrerupt. 204 Dintre gesturile prin care vorbitorul dorește să facă schimbarea de roluri cu ascultătorul pot fi menționate: orientarea și înclinarea capului spre ascultător, indicarea ascultătorului cu mâna, focalizarea privirii spre ascultător și mărirea concomitentă a ochilor, efectuarea unei pauze mai lungi. în cazul în care, vorbitorul nu dorește o schimbare de rol cu ascultătorul, manifestându-și astfel dorința de a-și continua discursul, el are de asemenea la îndemână o serie de gesturi reglatorii cum sunt micșorarea ochilor, creșterea volumului și a ritmului vorbirii, lipsa pauzelor în vorbire, efectuarea unor gesturi de oprire, arătând cu mâna sau cu palma spre ascultător, prin care dorește să transmită acestuia că mai vrea să comunice și ca o consecință, nu dorește să fie întrerupt. La rândul său și ascultătorul poate utiliza o serie de gesturi, prin care să-și manifeste dorința că această schimbare de roluri să se realizeze. Dintre reglatorii cei mai utilizați de către ascultător, în manifestarea dorinței de a lua cuvântul, pot fi enumerați ridicarea mâinii, ridicarea degetului arătător, orientarea corpului în față, efectuarea unei inspirații adânci, care să pregătească intervenția verbală, efectuarea unor comportamente vocale care să simuleze „dregerea” vocii, și altele, integrabile în această categorie. Dimpotrivă, în cazul în care, ascultătorul nu dorește schimbarea de roluri, el de asemenea poate face apel la o serie de gesturi reglatorii, din rândul cărora, mai frecvente sunt: păstrarea sau menținerea unei atitudini relaxante pe timpul ascultării, efectuarea unor gesturi de aprobare a vorbitorului mai ales prin mișcările capului, focalizarea privirii către vorbitor cu mărirea concomitentă a ochilor, prin care, dorește să-și manifeste interesul pentru natura conținuturilor comunicate, exprimarea unor aprobări vocale la adresa celor comunicate, de genul „Da, da !”, „Corect”, „Interesant” etc. 205 4. Manifestările afective reprezintă cea de-a patra categorie de mișcări corporale din tipologia elaborată de P. Ekman și W. Friesen, distingându-se de celelalte pentru că oferă indicii în legătură cu starea emoțională în care se găsește individul și pe care, inevitabil, o exteriorizează. Din rândul celor mai frecvente manifestări afective pot fi amintite, tremurături ale mâinilor, ale genunchilor etc., care trebuie luate în considerare de cei care comunică cu persoanele aflate într-o asemenea situație, mai întâi, pentru a înțelege cauzele care au determinat apariția acestora iar, după aceea, pentru a lua măsurile necesare, ca interacțiunea, care este în curs de desfășurare, să nu fie modificată în mod fundamental. Luarea în considerare a manifestărilor afective ale elevilor în cadrul activităților de instruire-învățare este foarte importantă pentru că, în funcție de cauzele care le-au determinat, profesorul poate lua măsuri de ameliorare și poate adopta comportamente didactice, grație cărora, pot fi eliminate blocajele din comunicare cu toate consecințele negative ale acestora. 5. în sfârșit, ultima categorie o reprezintă adaptorii, care se pot cataloga drept mișcări care răspund unor necesități umane și care au un profund caracter adaptativ, în legătură cu diversele situații cu care se confruntă individul, fie că este vorba de situații stresante, stări de disconfort fizic sau psihic, momente de plictiseală etc. Ca și în cazul altor categorii de gesturi, adaptorii se pot structura și automatiza în timp, devenind obișnuințe integrate în paleta comportamentală a individului. Unii specialiști în comunicarea nonverbală, consideră că adaptorii sunt clasificabili în mai multe categorii: 206 a. adaptori autodirecționafi, deci îndreptați spre propria persoană, care includ gesturi legate de îndeplinirea unor nevoi personale cum ar fi găsirea unei poziții mai comode, aranjarea hainelor, ciupirea obrazului etc.; b. adaptori orientați (sau direcționați) asupra altora, care pot indica o protecție a individului față de atacurile verbale sau nonverbale la care se poate aștepta într-un anumit context sau situație, unul din gesturile emblematice ale acestei categorii fiind cel al „mâinilor încrucișate”. c. adaptori orientați asupra unui obiect (instrumente de scris, inel, breloc etc.), care se manipulează, sugerând starea de disconfort sau plictiseală în care se găsește cel ce etalează asemenea comportamente. Neputând ignora rolul adaptativ al acestei categorii de gesturi, trebuie făcută precizarea că, unele dintre ele, pot beneficia de o valorizare negativă, mai ales, când se etalează în public și când, pot „trăda” lipsa de maniere a celui ce dezvoltă asemenea comportamente, obiectivate în acțiuni de scărpinare, de introducerea degetelor în gură, de „ronțăire” a unghiilor etc. Pentru a preveni transformarea adaptorilor în „ticuri dezagreabile”, este recomandabil ca, în activitatea instructiv-educativă, educatorii să-și familiarizeze elevii cu permisivitățile și restricțiile specifice gesturilor considerate inacceptabile și deci, inoportune. 2.4.3.1.1.Importanța gestualității în activitatea de comunicare. Paleta largă a gesturilor în activitatea de comunicare, conferă acestui canal o serie de avantaje care, trebuie cunoscute și valorificate în mai mare măsură, atât la nivelul interacțiunii umane generale, cât și în cadrul activității de instruire-învățare realizate cu diferite categorii de elevi. In esența, orientarea mai accentuată spre utilizarea acestei modalități de comunicare s-ar putea baza pe următoarele argumente: 207 1. gestualitatea, prin specificul ei, permite lărgirea posibilităților de comunicare mai ales, prin intermediul emblemelor, oferind astfel oportunități de interacțiune celor care nu vorbesc aceeași limbă, dar, care acordă aceeași semnificație unor gesturi care, sunt mult mai „acoperitoare” decât simbolurile verbale, și care devin operaționale și funcționale pe arii geografice mult mai extinse; Acest argument este verificabil în foarte multe situații când, neavând la îndemână mijloacele lingvistice necesare unei comunicări acceptabile, interacționarii apelează la gesturi și mai ales la embleme, care le oferă măcar ocazia să facă schimburi referitoare la informațiile de maximă necesitate; 2. gestualitatea este implicată maximal în expresivitatea vorbirii mai ales prin intermediul ilustratorilor cu ajutorul cărora se pot ilustra și demonstra în mai mare măsură ideile, conceptele, paradigmele, vehiculate prin intermediul comunicării verbale; 3. determinând creșterea expresivității vorbirii, gestualitatea își aduce o contribuție importantă și în sporirea gradului de atractivitate a conținuturilor (cunoștințe, date, idei, concepte, argumente, paradigme) în rândul elevilor, care sunt vehiculate prin intermediul comunicării; dimpotrivă, lipsa de expresivitate și monotonia expunerilor, pot să nu onoreze expectanțele elevilor și, ca urmare, să nu-i motiveze suficient pentru activitatea de instruire; 4. redând aspecte referitoare la forma obiectelor și lucrurilor, la mișcarea acestora, la localizarea lor în spațiu sau la relațiile de poziție existente între ele, gestualitatea este implicată în procesul de înțelegere a conținuturilor transmise, iar lucrul acesta se poate explica, în primul rând, din perspectiva psihologică, în sensul că, destinatarii mesajelor transmise, își pot forma mai ușor reprezentări, inclusiv reprezentări de natură cinetică, referitoare la ceea ce face obiectul transmiterii; 208 5. gestualitatea este implicată în reglarea procesului de comunicare, determinând o funcționare optimă a feed-backului și o succesiune de roluri care, nu permit lateralizarea comunicării și nici marginalizarea celor care doresc să aibă inițiativă în desfășurarea procesului; 6. gestualitatea are și o semnificativă valoare diagnostică deoarece, prin intermediul manifestărilor afective, poate oferi indicii referitoare la starea afectivă a unora dintre interacționari, ocazionând astfel luarea unor măsuri care, să facă posibilă interacțiunea și eliminarea blocajelor care restricționează comunicarea; 7. gestualitatea își aduce o contribuție importantă la mai buna și mai rapida adaptare a individului la diversele situații cu care se confruntă, la diminuarea stărilor de disconfort fizic sau psihic, care să-i permită ulterior, reluarea activității la un nivel mai înalt de vitalitate și de eficiență. Identificarea acestor avantaje, nu trebuie să conducă însă la concluzia pripită, că respectiva modalitate nu s-ar putea constitui și într-un factor ce poate impieta desfășurarea procesului comunicațional or, acest lucru, este posibil, dacă nu se respectă o serie de cerințe din rândul cărora semnalăm: a. lipsa unei congruențe între componenta verbală și cea gestuală în sensul că, de multe ori, se poate întâmpla ca, ceea ce se afirmă prin cuvinte, să fie infirmat prin gesturile utilizate; b. utilizarea excesivă de gesturi poate, la fel, să se constituie într-un factor perturbator, deoarece, focalizează auditoriul pe elementele periferice ale discursului, privându-1 concomitent să ajungă mai repede la înțelegerea semnificației generale or, lucrul acesta trebuie vizat, cu prioritate, în orice act de comunicare; c. lipsa de adecvare a gesturilor la particularitățile de vârstă și individuale ale elevilor și implicit inadecvarea acestora la caracteristicile diverselor nivele de școlaritate. In acest sens, de exemplu, la nivelele mai mici de școlaritate, 209 ilustratorii, care redau forma și mișcarea obiectelor, vor fi mai eficienți comparativ cu cei care redau traiectoria unui discurs. 2.4.3.2.Comunicarea vizuală. în rândul modalităților de comunicare nonverbală contactul privirii, sau comportamentul vizual, ocupă un loc cu totul special pentru că, pe de o parte, îndeplinește o serie de funcții care îi sunt specifice ca entitate separată iar, pe de altă parte, deoarece în coroborare cu alte modalități, de exemplu cu atingerea, cu gestualitatea, cu proxemica, devine un suport, o pârghie importantă care le sporește acestora randamentul și eficacitatea. Faptul că privirea are un rol esențial în procesul de comunicare, poate fi verificat, atât la nivelul simțului comun, cât și prin consultarea unor lucrări de specialitate, în cadrul cărora, comportamentul vizual, este analizat în mod sistematic apelându-se la taxonomii, la identificarea și analizarea funcțiilor, la stabilirea unor corelații între această modalitate și altele etc. De exemplu, la nivelul simțului comun, sunt consacrate expresii ca „privire în gol”, „privire pironită", „ochii reprezintă oglinda sufletului”, „privire rece, glacială”, privire ascuțită”, toate acestea sugerând că, prin intermediul acestui canal de comunicare, se pot transmite în exterior multe informații referitoare la „starea” și la intențiile individului comunicator. De asemeni, avantajele comunicării prin privire, au fost valorificate maximal și de unii creatori care, și-au individualizat personajele, nu numai din perspectiva unor trăsături temperamentale sau caracteriale, ci și din perspectiva modului de utilizare a privirii. De exemplu, multe din personajele lui M. Sadoveanu au o privire „galeșă”, adică duioasă, melancolică, și multe din poeziile lui M. Eminescu, obiectivează comportamente ale privirii în versuri rămase, memorabile, de genul „Un mort frumos cu ochii vii”, „și ochii tăi nemișcători”, „și focul din privire”, „Sub raza ochiului senin” etc. 210 La nivelul literaturii de specialitate, unii autori precum M. von Cranach (1971, pp.217-237), R.G. Harper și colaboratorii săi (1978, pp.77-118) descriu mai multe tipuri de comportamente vizuale și anume: a. privirea reciprocă; b. contactul ochiului (a privirii); c. privire singulară (nereciprocă); d. aversiunea; e. omisiunea, fiecare dintre acestea distingându-se prin anumite particularități. De exemplu, privirea reciprocă, obiectivează un comportament în cadrul căruia doi parteneri privesc în față, în timp ce, în cazul contactului privirii, focalizarea este reciprocă și este centrată pe ochi. In cazul celei de-a treia forme, privirea nu este partajată de ambele persoane ceea ce înseamnă că, numai una dintre ele își fixează privirea asupra celeilalte, în timp ce, aceasta din urmă rămâne indiferentă. Distinct este și comportamentul de aversiune în cadrul căruia, în timp ce o persoană își centrează privirea pe o altă persoană, aceasta din urmă evită contactul privirii în mod intenționat și conștient, dovedind astfel, în mod ostentativ, că evită să interacționeze. în acest caz, persoana care evită contactul privirii, comunică prin acest comportament lipsa de interes sau indiferența pe care le manifestă pentru persoana care a manifestat o intenție comunicativă și, poate, o anumită timiditate. în sfârșit, în cazul ultimului comportament, omisiunea, o persoană își focalizează privirea pe o altă persoană iar, aceasta din urmă, nu-i partajează comportamentul, deci nu manifestă reciprocitate, ceea ce nu înseamnă că o face intenționat, ci, în mod absolut întâmplător, motivele sau cauzele putând fi destul de variate. 211 Disocierea: aversiune - omisiune este extrem de importantă pentru că, deși comportamentul privirii e același, sau aproape același, mesajul comunicării e total diferit iar consecințele acestuia total imprevizibile. 2.4.3.2.1.Funcțiile comportamentului vizual. Ca și în cazul altor modalități de comunicare nonverbală și comportamentului vizual îi sunt specifice unele funcții care, trebuie cunoscute, nu numai pentru a-1 disocia mai ușor de alte canale ci, în primul rând, pentru a le valorifica mai eficient, astfel încât efectele finale ale comunicării să fie cât mai reprezentative. Că este important comportamentul vizual din perspectiva funcțiilor pe care le îndeplinește, o dovedește faptul că, mulți specialiști în comunicarea nonverbală, au acordat spații extinse în paradigmele lor de tratare acestei chestiuni care nu încetează de a fi provocatoare și generatoare de noi întrebări și reflecții. Din rândul celor care au analizat comunicarea vizuală: M. Argyle (1997), consideră că acesteia i-ar fi specifice patru funcții mai importante și anume: 1. reglarea fluxului conversației; 2. furnizarea de feed-back; 3. exprimarea emoțiilor; 4. informarea ambilor participanți despre natura relației lor, M.L. Knapp (1978), indică un număr egal și anume: - cererea de informație; - informarea altor persoane că pot vorbi; - indicarea naturii relației; - compensarea distanței fizice, V. Richmond, J. C. McCroskey, S. Payne (1987), propun patru funcții și anume: 212 - comportamentul privirii stabilește și definește natura relațiilor interpersonale; - contactul vizual funcționează pentru a exprima emoții; - contactul vizual funcționează pentru a regla interacțiunile noastre cu ceilalți; - comportamentul de evitare a privirii funcționează pentru a reduce neatenția. Realizând o sinteză din multitudinea funcțiilor identificate de autorii citați, s-ar putea conchide că, principalele funcții ale comportamentului vizual sunt: • comportamentul vizual definește natura relațiilor interpersonale; • comportamentul vizual oferă informații referitoare la starea afective, a interacționarilor; • comportamentul vizual este implicat în realizarea feed-backului, deci are un rol important în reglarea interacțiunii dintre parteneri; • comportamentul vizual compensează distanța fizică; • comportamentul vizual este implicat în funcționarea optimă a altoi modalități de comunicare nonverbală. Prima dintre funcții, și anume cea referitoare la natura relațiilor interpersonale, se demonstrează prin faptul că, orice interacțiune umană începe, aproape invariabil, prin stabilirea unui contact vizual, care anticipează și pregătește demersurile ulterioare ale interacțiunii. în cazul în care, privirea nu este împărtășită și una dintre persoane evită contactul privirii, este clar că prin acest comportament persoana în cauză își comunică intenția de a nu interacționa. 1 2D' Apoi, natura relațiilor interpersonale este redată și prin felul în care se realizează contactul vizual în cazul în care, există diferențe de statut între partenerii implicați în interacțiune; în această privință, există dovezi clare că, în cazul în care, există diferențe semnificative în privința statutului interacționarilor, persoana cu un statut mai scăzut, o va privi cu mai multă insistență pe cea care are un statut mai ridicat, ceea ce înseamnă că, prin persistența privirii, se exprimă și o apreciere deosebită pentru persoana care face obiectul unui astfel de comportament; și reversul situației este adevărat ceea ce denotă că, persoanele cu un statut mai ridicat, au tendința de a nu realiza un contact vizual prelungit cu persoanele al căror statut le este inferior. Intensitatea și durata privirii sunt, de asemenea, indicii importante referitoare la modul cum se percep partenerii în cadrul interacțiunii respective. De exemplu, persoanele apreciate, valorizate pozitiv, vor beneficia de o privire intensă, focalizată pe ochi și derulată pe o perioadă mai lungă de timp comparativ, cu persoanele care nu sunt agreate și nu sunt prețuite de cel care inițiază contactul vizual. în virtutea celei de-a doua funcții, contactul vizual este important deoarece oferă informații referitoare la starea afectivă a partenerilor implicați în procesul de interacțiune. într-adevăr, prin intermediul acestui canal se pot exterioriza emoții precum frica, tristețea, fericirea, dezgustul etc., precum și informații referitoare la dispozițiile afective generale în care se află partenerii pe perioada când interacționează. Pentru a valorifica optimal această funcție, atât din perspectiva semnificației ei diagnostice, cât și din perspectiva unei ameliorări a comunicării, se impune, cu necesitate, interpretarea corectă a comportamentului vizual, pornindu-se de la premiza existenței unei corelații directe între tipul și forma de 214 privire pe de o parte, și natura stărilor afective care le-au generat, pe de altă parte. Așadar, diversele tipuri de privire precum „privirea veselă", „privire dezgustătoare”, „privirea furioasă”, „privirea întunecată”, „privirea pironită", „privirea duioasă", etc., trebuie să beneficieze de o interpretare corectă și, în funcție de stările afective care le-au determinat, să se ia și măsurile menite să amelioreze disponibilitățile afective ale celor care interacționează. Dimpotrivă, ignorarea semnificațiilor comportamentului vizual, sau interpretarea eronată a manifestărilor acestuia, va afecta considerabil comunicarea pentru că, în foarte multe situații, fie emițătorii, fie receptorii, nu se află într-o stare afectivă favorabilă care să le permită o implicare activă în desfășurarea procesului amintit. Implicarea comportamentului vizual în realizarea optimă a feed-back-ului și în reglarea interacțiunii dintre parteneri este de asemeni o funcție importantă și poate fi explicată prin referire directă la două aspecte ale comunicării. Mai întâi, trebuie menționat faptul că, prin intermediul contactului vizual, emițătorul sau sursa poate primi confirmări sau infirmări din partea receptorului, în legătură cu ecoul mesajelor sale la nivelul acestuia, prin comportamente prin care, receptorul își afirmă acordul sau dezacordul în legătură cu natura celor transmise; de exemplu, o privire focalizată pe ochii emițătorului, fără multe intermitențe, de o intensitate accentuată, pot fi considerate drept comportamente de aprobare din partea receptorului pe când, o privire nefocalizată, de intensitate redusă, de multe ori plasată lateral, pot fi indicii ale unui dezacord, pe care receptorul îl comunică partenerului de interacțiune. . Apoi, comportamentul vizual, este implicat în reglarea interacțiunii partenerilor pentru că, debutul și sfârșitul acesteia, schimbarea rolurilor de 215 emițător și receptor etc., sunt realizate și prin intervenția nemijlocită a privirii care, de multe ori, poate fi asociată și cu alte gesturi de reglare a interacțiunii. Dată fiind importanța acestei funcții, se impune cu necesitate luarea unor măsuri care să nu restricționeze în nici un fel funcționarea optimă a comportamentului vizual și cele mai multe sunt legate de vizibilitatea partenerilor care se află în interacțiune, respectiv de nivelul de luminozitate existent în spațiile în care se realizează comunicarea. Comportamentul vizual este implicat și în compensarea distanței fizice dar, după cum se poate deduce, această funcție se realizează, ori în contexte cu totul speciale, cum ar fi locurile extrem de aglomerate (gări, aeroporturi, stadioane), ori în contextul desfășurării anumitor activități care fac imposibile alte modalități de comunicare. în sfârșit, o ultimă funcție se referă la implicarea comportamentului vizual în funcționarea optimă a altor modalități de comunicare nonverbală și exemplele cele mai vizibile sunt reprezentate de comunicarea prin atingere și de comunicarea prin gesturi. Cunoașterea acestor funcții pe de o parte și utilizarea optimă a lor pe de altă parte, se pot constitui în pârghii importante care să confere procesului de comunicare atât o fluență, o cursivitate mai mare, cât și o eficiență sporită. 216 2.4.3.3.Comunicarea prin atingere. Un canal important al comunicării nonverbale îl reprezintă și comunicarea prin atingere deși, într-o oarecare măsură, el nu face, de cele mai multe ori, nici obiectul unor analize mai amănunțite în tratatele sau manualele de pedagogie, fiind de asemenea ignorat și la nivelul practicii educative deoarece, mulți educatori, îi apreciază efectele ca fiind nesemnificative comparativ cu ale celorlalte canale care, beneficiază de o percepție mult mai favorabilă. în pofida acestor impedimente, merită menționat faptul că, în ultimele decenii, s-au realizat totuși o serie de experimente în urma cărora, s-au relevat multe din consecințele și efectele acestui canal în cadrul interacțiunii umane, fie că respectivele urmări sunt subliniate numai în legătură directă cu atingerea, fie că se au în vedere ca urmare firească a coroborării acestui canal cu altele, care aparțin verbalului sau nonverbalului, de exemplu în cuplare cu gestica, cu proximitatea sau cu contactul privirii. Ca urmare firească a acestor progrese realizate în plan experimental, au început să se structureze și capitole destinate problematicii atingerii, cu precădere, în cadrul lucrărilor de psihologie care vizează manifest ampla dimensiune a comunicării nonverbale. Dovezi ale importanței atingerii există, indiferent de planul de analiză avut în vedere iar, în această direcție, poate fi vizată fie perspectiva ontogenetică, avându-se în acest caz în vedere, în mod prioritar, modul în care se realizează atingerea, încă din primele momente ale nou născutului, fie perspectiva contextelor în cadrul cărora efectele atingerii sunt peremptorii, aici exemplul cel mai concludent reprezentându-1 acela ce obiectivează interacțiunea medic -pacient sau psihoterapeut și pacient ori, în sfârșit, altă perspectivă, aceea care vizează efectele atingerii în cazul unor persoane care prezintă un singur handicap sau mai multe, elementul de prototipicalitate maximă reprezentându-1 cazul 217 persoanelor cu handicap vizual, pentru care comunicarea prin atingere este vitală, asigurând în primul rând integritatea fizică a persoanei care posedă o asemenea deficiență senzorială. Luându-se în discuție perspectiva ontogenetică, merită menționat faptul că, debutul funcționării atingerii, poate fi circumscris chiar vieții intrauterine când, fătul recepționează vibrațiile inimii mamei și bineînțeles, chiar din primele momente de când, nou - născutul se află într-un contact tactil permanent cu mama, mai ales în momentele de alăptare și de întreținere a igienei corporale. Se poate deci afirma că unul dintre canalele fundamentale de dezvoltare a senzorialității infantile îl reprezintă atingerea care, fie izolat, fie în cuplare cu altele (de exemplu cu văzul), oferă primele informații referitoare la materialitatea și la diversitatea lumii în care a descins copilul. De-a lungul întregii ontogeneze, ca urmare a unor experiențe trăite în mod nemijlocit de copil, cât și a influențelor de natură instructiv-educativă atingerea, ca modalitate de comunicare, se rafinează atât în planul funcțional cât și în cel estetic, astfel încât o importantă cantitate de informații referitoare la caracteristicile unor ființe sau lucruri provine tocmai prin intermediul acestui canal. Tentativa de abordare amănunțită a atingerii atrage după sine și o serie de întrebări care par inevitabile și care vizează aspecte concretizate în: a) modul de distribuire a atingerii pe sexe; b) modul de distribuire a atingerii în cazul interacțiunii dintre părinți și copii; c) modul de distribuire a atingerii pe perioada ontogenezei; d) variabilitatea semnificației atingerii în funcție de diverse zone geografice și arii culturale; e) identificarea contextelor care favorizează maximal atingerea dar și a celor care se constituie într-un autentic factor frenator. 218 La toate aceste întrebări dar și la altele, M. Knapp și J.A. Hali (1992) oferă răspunsuri extrem de convingătoare. De exemplu, în legătură cu prima chestiune, cea referitoare la distribuirea atingerii pe sexe, se admite că, la modul general, bărbatul este cel care inițiază atingerea dar că, între anumite segmente de vârstă (de exemplu 40-50 ani), există o probabilitate foarte mare ca raportul să se inverseze și să devină favorabil sexului feminin. în legătură cu cea de-a doua problemă, este dovedit faptul că, mamele administrează copiilor mai multă atingere comparativ cu tații dar, și în cadrul acestei interacțiuni, există o variabilitate evidentă generată pe de o parte, de reactivitatea copilului la acest gen de stimulare iar, pe de altă parte, de poziția și statutul pe care îl are copilul în ierarhia celorlalți frați. Drept urmare, li se va administra mai multă atingere copiilor care răspund pozitiv la acest gen de stimulare, comparativ cu cei a căror reactivitate este mai redusă, după cum, este foarte adevărat că, beneficiază de mai multă atingere, copiii plasați la începutul seriei și de asemenea, cei care au fost doriți de către părinți și oarecum „planificați”, comparativ cu cei nedoriți, sau cei care se bucură de un prestigiu redus din partea acestora. Analizând atingerea de-a lungul ontogenezei, se poate de asemeni trage concluzia că aceasta este distribuită inegal în sensul că, de-a lungul primilor ani de viață și până la școlaritatea mică inclusiv, copiii beneficiază de mai multă atingere, urmând ca această să se diminueze progresiv spre școlaritatea mijlocie și mare, reducerea fiind vizibilă, atât sub aspect cantitativ, cât și în privința zonelor care pot face obiectul acestui tip de comportament. Atingerea, ca modalitate de comunicare nonverbală, este importantă în primii ani ai ontogenezei nu numai din perspectiva funcțiilor specifice acestui canal de comunicare, ci și din perspectiva implicațiilor pe care le are în edificarea 219 atașamentului, ca relație afectivă profundă, pe de o parte, între.copil și alte persoane cu care el interacționează iar, pe de altă parte, între copil și obiectele sau lucrurile pe care le manipulează în tentativa de a le surprinde specificitatea și utilizările posibile care le justifică existența. Pe de altă parte, în legătură cu importanța atașamentului în dezvoltarea ulterioară a personalității individului, nu trebuie aduse argumente suplimentare pentru că ele au fost furnizate deja, începând cu celebrele experimente realizate de către H. E. Harlow (1958) și reînnoite de alte cercetări, care au vizat, cu precădere, implicațiile mediului în dezvoltarea psihică generală a individului. în acest sens, s-ar putea trage concluzia că, atunci când, din perspectiva potențialului educativ, mediile sociale se disociază în „medii îmbogățite” și „medii sărăcite”, diferențierea nu se raportează numai la detalii de natură materială, vizând mărimea spațiului, varietate^ obiectelor, calitatea instrumentelor, modul de distribuire și poziționare a obiectelor în spațiu, gradientul ambiental etc., ci se referă și la modul cum se realizează comunicarea prin atingere, ca pârghie importantă a formării atașamentului ca relație socioafectivă fundamentală. Invocarea sindromului de hospitalism, relevat pentru prima dată de către R. Spitz în 1956, în cazul copiilor instiluționalizați din creșe, orfelinate etc., conduce la ideea că respectiva anomalie apărută în paleta comportamentală a copiilor își are sorgintea atât la nivelul unui deficit afectiv înregistrat între „interacționari”, (copil și alte persoane adulte), cât și într-o diminuare a atingerii ca modalitate importantă a comunicării umane. Și contextele în care se realizează atingerea, pot fi, foarte diferite, în privința facilităților, sau barierelor, pe care le interpun în calea acestei modalități de comunicare. Activitatea umană, prin specificul său, poate fi mai generoasă, sau dimpotrivă, mai austeră în funcție de statuturile și rolurile asociate indivizilor, 220 poziționați diferit în cadrul ierarhiei sociale. De exemplu, unele activități, prin specificul lor, favorizează maximal atingerea, cum se întâmplă în cazul unor activități sportive sau în cazul unora care aparțin loisirului în timp ce altele, dimpotrivă, o restricționează destul de accentuat. Există, apoi, diferențieri, în privința atingerii, chiar în cadrul aceleiași categorii de activitate, lucru dovedit și experimental când s-a putut constata că, în cazul activităților sportive, atingerile sunt mai frecvente în cazul victoriilor și, mult mai reduse, în cazul înfrângerilor suferite de participanți. La fel, s-a putui releva, pe baza unor observații judicios realizate că, „sosirile” din gări, aeroporturi etc. ocazionează un grad mai mare de atingere comparativ cu „plecările”, diferențiere ce se poate explica prin nivelul încărcăturii afective diferite, înregistrat în cazul celor două modalități de interacțiune. Trebuie făcută precizarea că, distribuirea atingerii, se află într-o corelație directă cu statutul pe care îl au interacționarii, existând dovezi certe că, persoanele care posedă un statut mai ridicat, sunt înclinate să utilizeze în mai mare măsură acest canal de comunicare, comparativ cu cele care au un statut social mai coborât. Neîndoielnic, distribuirea atingerii și semnificațiile acesteia, variază și în funcție de ariile geografice în care se realizează și în funcție de anumite determinări culturale. Din această perspectivă, se poate spune că, există cultur care favorizează comunicarea prin atingere, în timp ce altele, dimpotrivă, prir sistemul de norme și cutume, induc anumite rețineri în comportamentul celor care interacționează. De exemplu, la nivelul culturii europene occidentale, comunicarea prii atingere este încurajată, neexistând rezerve în cazul utilizării acesteia, decât, îi cazul în care, prin intermediul ei, se vădește o manifestă intenție sexuală. Date fiind aceste variații ale atingerii de la o zonă geografică la alta și d< la o cultură la alta, este indicat ca potențialii utilizatori să cunoască permisivitățih 221 și constrângerile specifice acestei modalități de comunicare tocmai pentru a nu etala comportamente care devin disonante cu cele ale interacțiunilor care aparțin unor zone geografice și unor culturi extrem de diferite. 2.4.3.3.1.Tipologii ale atingerii. Printre primele taxonomii dedicate atingerii se situează și cea alaborată de M. Argyle (1975) care, pe de o parte, enumeră diferite tipuri de atingere iar, pe de o parte, identifică diversele părți ale corpului care fac obiectul atingerilor enumerate. Așadar, selectăm din tipologia elaborată de M. Argyle care se structurează în felul următor: Tipul de atingere Părți ale corpului tipic implicate -Bătaia ușoară -Cap, spate -Pălmuirea -Față, mâini, fese -Lovirea cu pumnul -Față, piept -Ciupirea -Obraji -Mângâirea -Păr, față, bust, genunchi -Zgâlțâirea -Mâini, umeri -Sărutarea -Gură, obraji, mână, picior -Ținerea -Mână, braț, genunchi -Călăuzirea -Mână braț -îmbrățișarea -Umăr, corp -înlănțuirea -Brațe -Lovirea cu piciorul -Picioare, fese -Așezarea -Mâini -Pieptănarea -Păr -Gâdilarea -Aproape peste tot 222 Chiar și o privire sumară asupra acestei tipologii, conduce la ideea că, în cazul comunicării didactice, numai o parte din aceste atingeri devin utilizabile, fie că se au în vedere considerente de natură deontologică, fie rațiuni de ordin pur funcțional în sensul că, chiar dacă în anumite contexte de instruire anumite atingeri nu devin indezirabile, efectuarea lor nu se materializează într-o sporire a eficienței activității instructiv-educative. Altă clasificare dedicată atingerii a fost concepută de D. Morris (1977), ierarhizarea categoriilor realizându-se astfel: 1) Strângerea de mână, care indică o legătură afectivă a interacționariloi dar care, poate îmbrăca și un ceremonial ritualic, în cazul în care relația afectivă nu posedă un nivel ridicat de intensitate, aspect probat și prin urmărirea mâinii care nu strânge. 2) Ghidarea corpului, comportament interacțional în cadrul căruia, o persoană o ajută pe alta care, dintr-un motiv sau altul (neputință fizică, disconfort psihic, vitalitate redusă etc.), se află în dificultate, neputând acționa în mod independent. în acest context, cum ușor se poate anticipa, persoana care ghidează corpul celeilalte persoane, își asigură responsabilitatea interacțiunii, astfel încât acțiunea să se termine în final cu efectele anticipate. 3) Bătaia ușoară care obiectivează un comportament de atingere și care poate semnifica, ori un gest de condescendență, ori un gest de felicitare în cazul obținerii unei performanțe notabile sau, în cazuri cu frecvență mai redusă, chiar unele aluzii sau intenții de natură sexuală. Acest gen de comportament se întâlnește frecvent în cadrul activităților sportive și, cu precădere, în sporturile de echipă când, membrii aceleiași grupări se felicită realizând atingeri pe spate, pe piept și chiar pe fese. 4) înlănfuirea de braț concretizează o formă de atingere care, prezintă o anumită similaritate cu ghidarea corpului, în sensul că, și în acest caz, o persoană 223 poate oferi un suport unei alte persoane (de exemplu în cazul unei infirmități), sau că, și în acest gen de comportament, poate fi identificată o anumită legătură afectivă. Elementul de disimilaritate îl reprezintă faptul că, în cadrul acestui gen de interacțiune, nu mai există o persoană investită cu o „responsabilitate” aparte, ci doi parteneri care au un statut de egali în cadrul relației, cu un ascendent de natură afectivă pentru persoana care inițiază înlănțuirea brațului celeilalte persoane. 5) îmbrățișarea de umeri este genul de atingere utilizată în interacțiunea umană, fie pentru a desemna un potențial afectiv învestit în cadrul relației, fie inducerea unui sentiment de încurajare, persoanei care este îmbrățișată. 6) îmbrățișarea completă este un comportament interacțional declanșat de o emoție intensă chiar dacă, semnificațiile pot fi destul de diferite, în sensul că, în anumite contexte, îmbrățișarea completă ar putea fi indiciul unei mari bucurii sau satisfacții, în timp ce, în altele, ar fi un indiciu al dezamăgirii, al tristeții. Indiferent de semnificația pe care o relevă, îmbrățișarea completă reprezintă și un indicator al apropierii și intimității persoanelor care întră în interacțiune. 7) Ținerea de mână reprezintă un comportament destul de frecvent care indică, fie un sprijin sau o protecție în cazul în care adulții țin de mână copii, fie un echilibru de natură afectivă, în cazul în care comportamentul vizează persoane adulte. Altă remarcă, atașată acestui gen de atingere ar fi aceea că, mai frecvente sunt ținerile de mână între persoanele de sex opus și mai reduse în cazul persoanelor de același sex. 8) îmbrățișarea de mijloc este un comportament de atingere care indică, în cadrul relației, o intimitate mai mare, comparativ cu ținerea de mână și, de asemenea, este un tip de atingere care poate preludia îmbrățișarea completă. 224 Avantajul acestui tip de atingere, constă și în faptul că, le conferî interacționarilor o mobilitate mai mare, oferind astfel posibilitatea cuplării acestei modalități de comunicare cu alte canale și, în primul rând, cu contactul vizual. 9) Sărutul este un tip de atingere care denotă o mare intimitate între persoanele care etalează un astfel de comportament. Gradul de intimitate și chiar potențialul afectiv investit în cadrul relației pot fi determinate pe baza unor indicatori obiectivați în localizarea sărutului, durata pe care acesta se desfășoară, nivelul de apăsare, deschiderea gurii etc. 10) Atingerea mâinii pe cap este modalitatea de atingere care vădește, pe de o parte, nivelul de intimitate existent în cadrul relației iar, pe de altă parte sentimentul de încredere pe care îl acordă beneficiarul comportamentului, persoanei care inițiază acest comportament. 11) Atingerea cap la cap este tipul de comportament ale cărui semnificații principale sunt: a) nivelul mare de intimitate între persoanele care interacționează; b) echilibrul afectiv în cadrul relației; c) ajungerea la un acord sau un consens în cadrul relației; d) centrarea sau focalizarea interacțiunilor pe problemele proprii cu ignorarea concomitentă a chestiunilor care nu le aparțin. 12) Mângâierea este o modalitate de atingere care, pe de o parte, poate oferii indicii referitoare la nivelul de intimitate care caracterizează subiecții interacțiunii iar, pe de altă parte, sentimentele pe care le nutrește persoana care inițiază comportamentul, pentru persoana care face obiectul acestui gen de comportament. în majoritatea cazurilor, prin acest gen de atingere, persoana care inițiază comportamentul asociază acestei modalități de comunicare sentimente de 225 dragoste, de încredere, de devotament, de respect și stimă, de compasiune etc., pe care încearcă să le transmită persoanei cu care interacționează. 13) Sprijinul corporal este genul de atingere ocazionat, fie de sprijinul acordat unei persoane care reclamă un ajutor de ordin fizic, fie de unele contexte specifice unor situații ludice. De asemenea, o frecvență mai mare înregistrează acest comportament în cazul interacțiunilor adulți și copii care, ori din cauza limitărilor de natură fizică, ori dintr-o experiență de viață redusă în executarea unor sarcini, fac apel curent la un ajutor punctual din partea celor care-1 pot oferi (părinți, frați, persoane din anturajul copilului). 14) Atacul în glumă, ultima categorie din clasificarea lui D. Morris, obiectivată în loviri de o intensitate redusă în braț, împunsături, ciufuliri, dobândește o semnificație ludică deoarece, agresivitatea este numai mimată, contribuind astfel la crearea unor momente de destindere și relaxare în cazul în care, aceste comportamente, urmează unor perioade de intensă activitate. Din specificitatea acestor categorii ar putea fi relevate câteva idei care vizează efectele utilizării unor comportamente de atingere în activitatea de instruire-învățare. -Prima idee de relevanță maximă ar fi aceea că, unele comportamente de atingere (de exemplu: strângerea de mână, bătaia ușoară, înlănțuirea de braț, îmbrățișarea de umeri) sunt dezirabile și deci, devin utilizabile, într-o multitudine de contexte de instruire, indiferent de nivelele de școlaritate la care se situează elevii și indiferent de caracteristicile psiho-fizice ale acestora; -A doua concluzie desprinsă se referă la faptul că, unele dintre aceste comportamente devin inutilizabile în activitatea obișnuită de instruire (de exemplu: îmbrățișarea de mijloc, sărutul, atingerea cap la cap) deoarece, creează 226 o anumită ambiguitate comportamentală în cadrul interacțiunii desfășurate între partenerii care etalează aceste comportamente; -în sfârșit, a treia idee, se referă la faptul că, unele comportamente de atingere devin dezirabile dar, în mod selectiv, trebuind compatibilizate cu caracteristicile și particularitățile elevilor care se plasează la diferite nivele de școlaritate sau, compatibilizate cu copii care au nevoi speciale. De exemplu, ținerea de mână, atingerea mâinii pe cap, mângâierea sunt utilizabile cu o eficiență maximă, în cazul în care beneficiarii acestor comportamente sunt copiii din școlaritatea mică și bineînțeles, preșcolarii, care sunt mult mai afiliativi decât elevii din ciclurile mai înalte, și care au mai mare nevoie de protecție și de afecțiune în cadrul interacțiunilor multiple pe care le angajează cu educatorii sau cu alte persoane adulte. Lucrul este valabil și în cazul copiilor cu nevoi speciale, pentru că, unele categorii, precum ghidarea corpului, ținerea de mână, sprijinul corporal, pot compensa unele disfuncționalități determinate de existența unor handicapuri (vizual, motor, neuromotor) sau unele disfuncționalități de natură fiziologică. O altă taxonomie a comportamentelor de atingere au realizat R. Heslin și T. Alper (1983, pp.47-75), care vizează cu precădere dimensiunea funcțională a acestora și, de asemenea, contextele care favorizează dezvoltarea acestor tipuri de comportamente. Principalele categorii ale taxonomiei lui R. Heslin și T. Alper sunt: 1) Atingerea funcțional-profesională, care include comportamente ocazionate de îndeplinirea unor sarcini de natură profesională. în cadrul acestui gen de atingere, persoana care este atinsă, este percepută ca un obiect oarecare, tocmai cu scopul de a elimina orice aluzie referitoare la o posibilă intenție sexuală. Comportamentele cele mai evidente din această categorie, sunt cele ce se întâlnesc între medic și pacient, între croitor și clientul său, între antrenor și 227 sportivii săi, pe care îi antrenează în vederea obținerea unor performanțe cât mai înalte. 1) Atingerea social-politicoasă reprezintă un comportament de atingere în cadrul căruia interacționarul este perceput ca persoană și nu ca un obiect oarecare. în pofida acestei revalorizări de statut, în interacțiunea de acest fel, nu se realizează o investiție afectivă semnificativă, motiv pentru care, acest gen de comportament îmbracă mai mult un aspect ritualic. Exemplul tipic al acestui gen de comportament îl reprezintă strângerea de mână, care, în pofida unei distanțe foarte reduse între parteneri, nu are menirea să confere interacțiunii o consistență mai accentuată, ceea ce.denotă că , acest fel de atingere, poate avea loc atât între persoanele agreabile, cât și între persoanele care se agreează într-o măsură mult mai redusă. 3) Atingerea călduros-prietenoasă este tipul de comportament, prin intermediul căruia, inițiatorul acestuia își exprimă afecțiunea pentru persoana cu care interacționează, conferindu-i statutul de prieten, sau de persoană foarte apropiată. Cu toate acestea , acest gen de comportament poate crea și o stare de teamă sau disconfort psihic, datorată faptului că ar putea fi interpretat ca o atingere intimă, ce trădează o vădită intenție sexuală. Comportamentele tipice ale acestui gen de atingere se obiectivează în îmbrățișările sau săruturile pe care participanții le realizează în cadrul interacțiunii și care, pot ajunge la anumite stereotipizări, nespecifice altor comportamente cu grad de similaritate evidentă. 4) Atingerea intimă de iubire reprezintă un comportament în cadrul căruia investiția afectivă este mult mai mare, comparativ cu cea întâlnită la nivelul anterior și care, devine obiectivabil, în cadrul interacțiunii părinți și copiii acestora, îndrăgostiți, soți și soții etc. 228 Un element de disimilaritate, specific atingerilor din această categorie, comparativ cu cele incluse în comportamentul descris anterior, îl reprezintă faptul că ele sunt în mai mică măsură stereotipizate, și ca o consecință firească, devin mai adaptate persoanelor cărora li se adresează. 5) Atingerea sexuală pasională reprezintă o categorie de atingere care are la bază atracția fizică deosebită pe care o resimt partenerii în cadrul unei interacțiuni cu totul speciale. 2.4.3.3.2.Autoatingerea. Pe lângă comportamentele de atingere utilizate în cadrul interacțiunii umane și prezentate anterior, individul dezvoltă și comportamente de autoatingere, care se obiectivează în particularități nervoase cum ar fi „rosul unghiilor”, „jupuirea pielițelor”, „răsucirea unui fir de păr”, categorie care nu a fost foarte bine studiată, comparativ cu alte tipuri de atingere dar care are, indiscutabil, un important rol reglator în funcționarea conduitei umane. în legătură cu această categorie Desmond Morris (1971) enumeră o serie de comportamente de autoatingere grupabile în categorii de genul: 1) Acfiuni-scut (sau acțiuni de protecție) reprezentând comportamente menite să reducă intrările sau ieșirile cum este bunăoară „punerea mâinii peste gură” sau „punerea mâinii peste urechi” care au, cum ușor se poate observa, un rol important în funcționarea normală a conduitei umane. 2) Acțiuni de curățare, obiectivate în comportamente de scărpinare, ciupire, frecare, ștergere, pieptănarea părului, îndreptarea hainelor, toate de asemenea cu un evident rol reglator, o parte dintre ele, cum ar fi de exemplu, pieptănarea părului sau aranjarea hainelor, regăsindu-se cu o frecvență mai mare în conduita femeilor comparativ cu cele întâlnite în paleta comportamentală a bărbaților. 229 3) Semnalele specializate, sunt comportamente de autoatingere, prin intermediul cărora, se comunică altora, mesaje specifice cum se întâmplă în cazul punerii mâinii la ureche în formă de pâlnie, pentru a semnala imposibilitatea de a auzi, sau punerea mâinii sub bărbie pentru a semnala existența unor stări de saturație sau de plictiseală. 4) Autointimitățile, reprezintă comportamente de autoatingere care au, de asemenea, un evident rol reglator datorită, mai ales, efectul lor reconfortant. în cadrul autoatingerilor, sunt încadrabile comportamente precum: „ținerea de propria mână", „îmbrățișarea", „încrucișareapicioarelor", „lăsarea capului pe umăr" care pot fi etalate și în public, care, au o frecvență mai mare când individul se află în momente de intimitate deplină. 2.4.3.3.3.Semnificațiile comportamentului tactil. Ca și în cazul altor modalități de comunicare și în cazul atingerii, pot fi decelate o serie de semnificații care, trebuie cunoscute, tocmai în ideea de a întreprinde demersuri, ca respectiva modalitate, să se desfășoare în condiții cât mai eficiente și să se soldeze cu efecte cât mai formative. Oprindu-se asupra semnificațiilor atingerii, M. Knnap (1992, pp.245-251), consideră că, din rândul celor de importanță maximă, ar putea fi enumerate: 1) Atingerea ca afectivitate pozitivă, semnificație grație căreia, prin intermediul acestui canal de comunicare se transmit altei persoane afecțiunea, aprecierea, încrederea, stima de care se bucură, în cazul interacțiunii ocazionate de anumite tipuri de activități. 2) Atingerea ca afectivitate negativă, semnificație total opusă celei anterioare, prin intermediul căreia se pot exprima stări de furie, de frustrare, de dezacord față de persoana care devine obiectul unor astfel de comportamente. 230 Acest tip de semnificație se regăsește în comportamente cu o evidentă tentă agresivă cum ar fi lovirea, pălmuirea, strângerea brațului persoanei față de care se manifestă dezacordul, care sunt indezirabile din punct de vedere social și care pot fi, nu numai dezaprobate, ci și sancționate în conformitate cu anumite norme juridice. Din fericire, statistic vorbind, comportamentele tactile care semnifică o afectivitate negativă sunt mult mai reduse sub aspectul frecvenței, comparativ cu cele care exprimă o afectivitate pozitivă dar, acest raport, poate fi modificat atunci când condițiile sociale ating un nivel ridicat de precaritate, care pot favoriza apariția unor astfel de comportamente care sunt, nu numai indezirabile, ci și extrem de periculoase pentru funcționarea normală a societății. 3) Atingerea ca joc, acestei semnificații putându-i-se atribui o manifestă dimensiune ludică grație căreia, uneori, unele comportamente sunt numai mimate, cum se întâmplă în cazul mimării unor lovituri cu pumnul, a unor pălmuiri, etc., care sunt lipsite de orice elemente de agresivitate. Comportamentele de atingere, cărora li se atribuie această semnificație ludică au evident rolul de a crea unele momente de destindere, de bună dispoziție, în cadrul interacțiunii în care indivizii se angajează în contextul mai larg al unor activități destul de variate. 4) Atingerea ca influență este extrem de importantă pentru că, această semnificație se află într-o relație directă și stă la baza procesului de formare sau de schimbare a unor păreri, concepții, atitudini, la persoanele care fac obiectul atingerii. Grație acestei dimensiuni persuasive a atingerii, oamenii ajung, pe de o parte, să fie influențabili, iar, pe de altă parte, să-și schimbe unele comportamente pe care' le manifestau înainte de a fi făcut obiectul atingerii. 231 5) Atingerea ca administrare (sau control) a interacțiunii este o semnificație legată nemijlocit de rolul reglator al acestei modalități de comunicare în cadrul interacțiunii umane. Surprinderea acestei semnificații, poate fi ușor demonstrată, în cazul controlului conversațiilor când, interlocutorul, poate fi atenționat, prevenit, prin intermediul unor atingeri pe braț, pe umăr etc., în legătură cu conținutul mesajelor sale sau, eventual, în legătură cu efectele acestor mesaje. 6) Atingerea ca înțelegere (sau ca acord) interpersonală, semnificație care trebuie interpretată în sensul că, de foarte multe ori, prin intermediul acestei modalități de comunicare, interacționarii ajung să-și compatibilizeze părerile și să ajungă la un acord care, nu exista înainte ca atingerea să fi avut loc. Această dimensiune consensuală a atingerii arată limpede că realizarea acordului și compatibilizarea punctelor de vedere ale interacționarilor sunt determinate nu numai de natura și calitatea argumentelor, ci și de felul cum este utilizat acest canal de comunicare. 7) Atingerea ca accident reprezintă o semnificație cu un grad mai redus de importanță, lucru explicabil, prin faptul că sunt totuși puține comportamentele circumscrise neintenționabilității și care se desfășoară în mod întâmplător sau dintr-o pură greșeală. 8) Atingerea ca sarcină, semnificație ce obiectivează dimensiunea funcțională a acestei modalități de comunicare, atribuită unor atingeri ocazionate de realizarea anumitor sarcini sau obligații specifice unui domeniu profesional sau îndeplinirii anumitor tipuri de activități. Exemple de comportament tactil, cărora li se poate atribui această semnificație sunt numeroase, fie că este vorba de sprijinul acordat unei persoane care resimte o neputință fizică sau o stare de disconfort accentuat, fie că este vorba de atingerile ocazionate de unele controale medicale sau, de unele intervenții 232 chirurgicale, fie că este vorba de atingerile ocazionate de formarea unor deprinderi motrice (de exemplu: învățarea scrisului, a înotului) la persoana cu care se interacționează. După cum ușor se poate remarca, comportamentele cărora li se poate asocia această semnificație, sunt încadrabile, în cadrul taxonomiei elaborate de R, Heslin și T.Alper, în prima categorie și anume, atingerea funcțional-profesionalâ care cuprinde, indiscutabil, o mare parte din comportamentele tactile care se dezvoltă la nivelul întregii interacțiuni umane. 9) în sfârșit, ultima semnificație atribuită atingerii este cea terapeutică, grație căreia, dacă prin intermediul acestei modalități nu se reușesc vindecări miraculoase, totuși, este posibilă ameliorarea stării de sănătate a pacienților, cel puțin în legătură cu anumite tipuri de afecțiuni și, în primul rând, cu cele de natură nervoasă. 2.4.3.3.4. Importanța atingerii ca modalitate de comunicare activitatea de instruire-învățare. Atingerea, ca modalitate de comunicare mult mai importantă și mult mai implicată în activitatea intructiv-educativă d s-ar părea la prima vedere, lucru relevat și de prezentarea semnificațiilor atribuite acesteia care, în foarte multe cazuri, nu sunt cunoscute de persoanele care desfășoară activitate didactică, sau, care sunt minimalizate și devalorizate, pentru că se supralicitează semnificațiile altor modalități, care sunt considerate mai productive și mai eficiente. Opțiunea pentru o valorizare mai bună a comunicării prin atingere poate fi justificată prin prezentarea unor argumente care relevă multiplele avantaje oferite de această modalitate, evident, în cazul în care, ea este adaptată specificului activității, caracteristicilor sarcinilor care urmează a fi îndeplinite, și particulartăților psiho-fizice ale elevilor cu care urmează să se interacționeze. 233 Dintre argumentele de relevanță maximă care susțin această modalitate de comunicare ar putea fi menționate următoarele: 1) Comunicarea prin atingere este implicată maximal în crearea sau structurarea atașamentului ca relație afectivă fundamentală între persoane sau, între persoane și lucruri, obiecte, alte ființe decât cele umane cu consecințe benefice în dezvoltarea ulterioară a personalității copilului; 2) Comunicarea prin atingere reprezintă un canal fundamental în transmiterea unor sentimente, atitudini, convingeri, simpatii sau antipatii de la o persoană la alta, în cazul în care, acestea interacționează nemijlocit. 3) Comunicarea prin atingere este importantă pentru că se constituie într-un suport, pentru persoanele care manifestă o neputință sau, resimt un anumit disconfort de natură fizică sau psihică. 4) Comunicarea prin atingere este importantă, pentru că, în funcție de modul în care se realizează, asigură rezolvarea unor sarcini profesionale sau îndeplinirea unor activități, care au un grad mai mic sau mai mare de complexitate. 5) Comunicarea prin atingere își justifică importanța și prin transmiterea unor mesaje specifice care, dintr-un motiv sau altul, nu pot face obiectul altor canale de comunicare. 6) Comunicarea prin atingere, este importantă, pentru că își aduce o contribuție decisivă în procesul persuasiunii contribuind astfel, la formarea sau eventual, la schimbarea unor atitudini, la partenerii care se află în interacțiune. 7) Comunicarea prin atingere este implicată maximal în realizarea acordului, a consensului, între partenerii aflați în interacțiune prin compatibilizarea unor păreri a unor puncte de vedere, a unor convingeri care, se aflau, eventual, în raporturi de disonanță înainte de producerea comportamentului tactil. 234 8) Comunicarea prin atingere îndeplinește și un important rol reglator grație căruia, se asigură interacțiunii fluență și productivitate, evitându-se, astfel, ezitările, blocajele, stările de expectanță prelungită, toate cu consecințe negative în desfășurarea normală a întregului proces comunicațional. 9) Comunicarea prin atingere își demonstrează importanța și în crearea unor momente de destindere, de relaxare în cadrul activității, oferind interacționarilor posibilitatea să-și regleze comportamentele și să se adapteze mai bine sarcinilor pe care urmează să le îndeplinească. 2.4.3.4.Comunicarea prin spațiu și distanță. Alături de celelalte modalități de comunicare nonverbală, proximitatea joacă un rol de loc neglijabil, care poate influența favorabil atât activitatea de instruire-învățare, cât și evoluția ulterioară a personalității copilului. Există, așadar, argumente suficiente pe de o parte, pentru valorificarea mai judicioasă a acestui canal de comunicare iar, pe de altă parte, pentru continuarea investigațiilor (cercetărilor) care i-ar putea atribui noi semnificații și ar putea oferi sugestii practicienilor referitor la contextele cele mai potrivite și cele mai indicate pentru utilizarea rațională a ei. In cazul acestui canal, nu abundă tipologiile iar, cea propusă de E.T. Hali (1969, pp.116-125) în legătură cu zonarea spațiului, este citată de toate lucrările care abordează comunicarea nonverbală. Plecând de la ideea că spațiul este divizibil, E.T. Hali ajunge să delimiteze patru zone și anume: 1. zona intimă (0-45cm); 2. zona personală (45-\25cm); 3. zona socială (1,25-3,60m); 4. zona publică (peste 4m). 235 Zona intimă, este spațiul cel mai protejabil al individului, deoarece, accesul în acest perimetru nu este posibil decât în cazuri cu totul speciale. Pe de o parte, în acest spațiu nu acced decât persoanele care se află într-o relație afectivă foarte apropiată cu interacționarul (părinți, frați, surori, soții, prieteni foarte apropiați), sau persoanele străine care interacționează într-un scop profesional, (medicul care își consultă pacientul, antrenorul care-1 inițiază pe sportiv în formarea unei deprinderi, învățătorul care-1 învață pe copil să scrie etc.). Exceptând aceste situații, când persoane străine violează acest spațiu, întâmplător, sau datorită unor contexte speciale (aglomerațiile din autobuz, metrou, participarea la un spectacol etc.), individul îl apără cu mijloacele pe care le are la îndemână și în primul rând prin evitarea contactului vizual. Caracteristica fundamentală a zonei intime o reprezintă faptul că ea favorizează funcționarea concomitentă a mai multor canale de comunicare nonverbală cum ar fi comunicarea prin contactul vizual, comunicarea prin atingere, comunicarea prin miros pe de o parte iar, pe de altă parte, facilitează realizarea unui feed-back prompt și eficient atât prin mijloace verbale cât și prin mijloace nonverbale. Zona personală, este perimetrul interacțiunilor profesionale pe de o parte și al conversațiilor obișnuite pe de altă parte, având un rol decisiv în realizarea optimă a anumitor sarcini sau activități și de asemeni, un rol important în a oferi indicii referitoare la relația afectivă dintre partenerii aflați în interacțiune. Chiar dacă zona personală nu mai favorizează maximal multicanalitatea comunicării nonverbale, așa cum se întâmplă în cazul celei intime, ea se constituie într-un suport pentru funcționarea optimă a comunicării gestuale, a comunicării prin contactul privirii și, nu în ultimul rând, a comunicării paraverbale. 236 Zona socială este spațiul care nu mai este marcat de o semnificație afectivă, un motiv în plus, pentru a se afirma că această zonă este destinată interacțiunii cu persoanele străine. La modul general, acest spațiu este destinat interacțiunilor de tip profesional și, chiar dacă nu mai favorizează în așa mare măsură comunicarea, comparativ cu cele două spații analizate anterior, oferă indivizilor șanse de a comunica atunci când sarcinile pe care le rezolvă sau activitățile pe care le îndeplinesc impun această necesitate. Nu ar trebui să se înțeleagă din analiza zonei sociale că acest tip de spațiu ar fi oarecum neproductiv pentru că, pe de o parte, marchează diferența de statut dintre interacționari iar, pe de altă parte, pentru că nu favorizează și dimensiunea afectivă a procesului de comunicare, aspect valabil pentru zona intimă și cea personală; în anumite contexte, în desfășurarea anumitor tipuri de activități (de exemplu în cazul activității redacționale, în activitatea organizată la bandă și chiar în unele activități cu caracter didactic), această zonă poate deveni productivă pentru că oferă interacționarilor posibilitatea să se concentreze pe rezolvarea anumitor sarcini fără a fi deranjați de alte persoane și, de asemeni, posibilitatea să comunice între ei în cazul în care se impune cooperarea și realizarea unui anumit consens. Zona publică este spațiul care mărește ecartul dintre interacționari, lucru datorat, cel mai adesea, contextului și scopului în care se realizează procesul de comunicare. Este spațiul frecvent, când, un emițător sau o sursă, își prezintă ideile în fața unui auditoriu cu scopul de a-1 informa pe o anumită temă sau subiect și bineînțeles, cu scopul de a le forma participanților anumite atitudini referitor la natura celor prezentate. 237 Zona publică este tipul de spațiu care-1 constrânge pe emițător să utilizeze maximal elementele comunicării paraverbale (intensitate, fluență accent) și, de asemeni, să-și amplifice gesturile, pentru a ilustra și susține în mai mare măsură ideile conținute în mesajele verbale. Alt element de distincție al zonei publice, față de zonele prezentate anterior, îl reprezintă faptul că, numai limita inferioară rămâne imuabilă, în timp ce limita superioară, devine variabilă, depinzând de context și de mărimea auditorului care urmează să primească mesajele sursei. Utilizarea acestei zone, la ora actuală, este facilitată și de mijloacele moderne de amplificare, în cazul în care, auditoriul cuprinde sute sau mii de participanți care beneficiază astfel de posibilități optime de receptare. Nefavorizând funcționarea optimă a feed-back-ului, zona publică este spațiul care lateralizează comunicarea, neoferind sursei posibilitatea să obțină indicii evidente referitoare la ecoul mesajelor sale în rândul auditoriului. In parte, lacuna poate fi diminuată, în cazul în care, discursul emițătorului este urmat de luări de cuvânt (intervenții ale participanților) prin care aceștia pot să ofere informații referitoare la impactul discursului asupra publicului pe care îl reprezintă. Existența celor patru zone prezentate anterior, cu specificul și caracteristicile lor, ocazionează unele constatări referitoare la oportunitățile de utilizare, corelativ cu anumite variabile ale procesului de instruire-învățare. în legătură cu acest aspect, prima constatare se referă la corelația evidentă între cele patru tipuri de zone și modalitățile de organizare a activității de instruire, fiind evident faptul că activitățile de tip frontal se realizează, în majoritatea cazurilor, la nivelul zonei publice, în timp ce activitățile de tip microgrupal și individualizat, se realizează cu precădere la nivelul zonelor intime, personale și sociale. 238 De asemeni, metodele de instruire, trebuie utilizate în corelație cu cele patru tipuri de zone, fiind ușor de constatat că unele dintre ele vor deveni mai productive și mai eficiente, dacă se utilizează la nivelul anumitor zone și, dimpotrivă, vor avea un randament diminuat dacă zonele de utilizare suni neadecvate. De exemplu, expunerea, se realizează mai bine la nivelul zonei publice, favorizând transmiterea mesajelor către un număr mare de participanți în timp ce, conversația, explicația, demonstrația, vor deveni mai eficiente când se utilizează la nivelul zonelor personale și sociale. Dacă, bunăoară, se ignoră acest lucru și se utilizează demonstrația la nivelul zonei publice, există riscul să se ignore o exigență stringentă a utilizării metodei care stipulează garanția că, toată lumea vede și aude bine. în sfârșit, cele patru zone, trebuie utilizate într-o corelație directă cu caracteristicile și particularitățile psiho-fizice ale elevilor care se situează pe diverse nivele ale școlarității. în consecință, pare perfect justificat să se utilizeze zona intimă și cea personală în cazul în care elevii se situează la nivelele mici ale școlarității, deoarece ei resimt în mai mare măsură necesitatea atașamentului afectiv și zonele socială și publică, în cazul elevilor din clasele mari, care sunt mai puțin afiliativi și, în mai mare măsură, tentați să-și manifeste spiritul de independență și de autonomie. Prezentarea diverselor modalități de comunicare determină inevitabil reflecții referitoare la specificitatea acestora, la posibilitățile de utilizare a lor și la efectele pe care le au asupra desfășurării activității instructiv educative. Prima idee desprinsă în urma analizelor realizate asupra modalităților de comunicare trimite, inevitabil, la sublinierea multidisciplinarității ca modalitate de abordare, oferindu-se astfel posibilitatea ca respectivele forme să fie analizate, din mai multe perspective, fie că este vorba de perspectiva filozofică, psihologică, lingvistică, pedagogică, sociologică toate acestea domenii putând să ofere 239 explicitări esențiale referitoare la caracteristicile uneia sau alteia dintre modalități. Spre exemplificare, aportul semioticii în abordarea comunicării verbale pare absolut necesar pentru a se scoate în evidență natura argumentelor utilizate sau extensia câmpurilor semantice. Același lucru este valabil și pentru comunicarea nonverbală, a cărei specificitate, nu poate fi surprinsă în afara unor date și informații care aparțin antropologiei culturale pentru că, așa cum arătam anterior, canalele respectivei modalități sunt determinate cultural și dependente în funcționare de o serie de variabile. O altă idee importantă, reieșită din analizele anterioare, se referă la multitudinea și la varietatea modalităților de comunicare didactică, motiv care impune, din perspectivă psihopedagogică, cunoașterea fiecărei modalități în parte atât sub aspectul particularităților specifice, cât și în privința modului și a contextelor de utilizare. Acest aspect ni se pare extrem de important, deoarece modalitățile respective, trebuie, pe de o parte, utilizate adecvat în funcție de specificul sarcinilor de instruire iar, pe de altă parte, trebuie susținute și dezvoltate progresiv astfel încât, de la o etapă la alta, să-și amplifice gradul de funcționalitate și operaționalitate, constituindu-se într-un auxiliar decisiv în demersul general al procesului de instruire învățare. Această idee a multicanalității comunicării didactice, trebuie, pe de altă parte, susținută și prin relevarea interdependențelor extinse între diversele modalități de comunicare deoarece, așa cum am demonstrat, unele își sporesc eficiența mai ales în cadrul unor relații de complementaritate, autonomizarea funcțională neputând să conducă la același nivel de performanță. Ponderile diferite ale diverselor modalități de comunicare didactică în structura generală a procesului de instruire, reprezintă, de asemenea, o evidență 240 explicabilă, din punctul nostru de vedere, din mai multe perspective, fie că este vorba de caracteristice generale ale comunicării umane (în cadrul acesteia canalul verbal este dominant), fie că este vorba de lipsa de conștientizare a importanței pe care o au și alte canale în activitatea de instruire care sunt creditate mai puțin favorabil cum se întâmplă în cazul contactului vizual, al gestualității, al atingerii fie că este vorba de cercetarea, încă incipientă a unor canale considerate ca netradiționale în cadrul abordării generale a procesului comunicațional, fie că este vorba de simple prejudecăți aparținând utilizatorilor. In alt plan de referință, n-am putea omite ideea că, utilizarea mai multor modalități de comunicare didactică, avantajează atât profesorii cât și elevii, primii reușind mai ușor să-și codifice mesajele și să le expedieze spre destinatari, iar aceștia, să le decodifice mai rapid și să le rețină semnificațiile. O altă idee, pe care o dorim subliniată, se referă la faptul că, utilizarea curentă a mai multor modalități de comunicare în cadrul procesului instructiv educativ, va avea drept consecință, în mod inevitabil, și creșterea competențelor comunicative ale elevilor, premisă majoră în facilitarea unor achiziții ulterioare. | ... • * 241 BIBLIOGRAFIE SELECTIVĂ 1. Argyle, M.,: „Bodily communication", New York: Interantional Universities Press, 1975. 2. Aschner, M.J.,: „A System for Classifying Thought Processes in the Context of Classroom Verbal Interaction. Report of Cooperative Research Project nr.965. Urbana: Institute for Research on Excepțional Children, Univesity of Illinois, 1965. 3. Atkinson, R.L., Atkinson, R.C., Smith, E.E., Bem, D.J.: „Introduction to Psychology", llth ed., New York, London, Tokyo, Harcourt Brace College Publishers, 1993. 4. Bellack, A.(Ed.) „The Language of the Classroom". New York: Bureau of Publications, Teachers College, Columbia University, 1966. 5. Berger, S.K.,: „The developing person through childhood and adoledcence", second edition, Worth Publishers, Inc., 1986. 6. Bruneanu, T.,: „Communicative silences: Forms and functions”, Journal of Communication, 23, 17 - 46. 7. Calbris, G., Porcher,L.,: „Geste et communication”, Paris, Hatier, 1989. 8. Cazacu, T.S.,: „Psiholingvistica o știință a comunicării", București, AII Educațional, 1999. 9. Cosmovici, A.,: „Psihologie generală”, Iași, Polirom, 1996. 10. Davitz, J.R., Ball,S.,: „Psihologia procesului educațional", București, E.D.P.,1978. 11. D’Hainaut, L.,: „Des fins aux objectifs", Bruxelles-Paris, Labor-Nathan, 1983. 242 12. D’Hainaut, L.,: „Programe de învățământ și educație permanentă”, București, E.D.P.,1981. 13. De Landsheere, G., Bayer,E.,: „Comment Ies maîtres enseignent. Analyse des interactions verballes en classe", Bruxelles, Ministere de l’Education Naționale et de la Culture,1969. 14. De Landsheere, G., Delchambre, A.,: „Les comportements non verbaux de l’enseignant", Bruxelles-Paris, Labor-Nathan,1979. 15. DeKetele, J.M.(Ed),: „L’evaluation: approche descriptive ou prescriptive", Bruxelles, De Boeck Uni versite, 1986. 16. DeVito, J.A.,: „Human Communication. The Basic Course", New York, Harper & Row Publishers,1988. 17. Deldime,R., Demoulin,R.,: „Introduction ă la psychopedagogie", Bruxelles, Editions A. De Boeck, 1975. 18. Dinu, M.,: „Comunicarea", București, Editura Științifică, 1997. 19. Ducrot, O., Schaefer, J.M.,: „Noul dicționar enciclopedic al științelor limbajului", București, Editura Babei, 1996. 20. Ekman, P., Friesen, W. V.,: „The repertoire of nonverbal behavior: Categories, origins, usage, and coding". Semiotica, 1, 49 - 98, 1969. 21. Gallagher, J.J, : ,A System of Topic Classification: Classroom Interaction Study”. Urbana: Institute for Research on Excepțional Children, University of Illinois,1966. 22. Ghiglione, R., Bonnet, C., Richard, J.F., (Eds.): „Trăite de psychologie cognitive". Cognition, representation, communication, Paris,Dunod,1990. 23. Ghiglione, R.,: „L’homme communicant", Paris, Armând Colin, 1986. 24. Gleitman, H.,: „Psychology", fourth ed., Norton, 1994. 25. Goffman, E.,: „La mise en scene de la vie quotidienne”, Paris, Ed. de Minuit, 1973. 243 26. Ferrari, P., Epelbaum,C.,: „Psychiatrie de l’enfant et de l'adolescent", Paris, Flammarion, 1993. 27. Gleitman, H.,: „Psychology”, fourth ed., Norton, 1994. 28. Goldman-Eisler, F.,: „Psycholigvistics: Experiments in spontaneous speech. New York, Academic Press. 29. Golu, M.,: „Fundamentele psihologiei, voi.II, București, Editura fundației „România de mâine", 2000. 30. Jakobson, R.,: „Concluding Statement: Linguistics and Poetics“, in Thomas A Sebeok „Style in Language“, Cambridge Mass, 1960. 31. Hali, E.T.,: „The hidden dimension”, Garden City, N.Y.: Doubleday, 1966. 32. Harlow, H.F.,: „The nature of Iove”, In: „American Psychologist”, 13, 678 -85. 33. Harper, R.G., Wiens, A.N., Matarazzo, J.D.,: „Nonverbal communication: The state of the art”, New York, John Wiley, 1978. 34. Hayes, N., Orrell, S.,: „Introducere în psihologie”, (trad.), AII Educațional, 1997. 35. Heslin, R., Alper, T.,: „Touch: A bonding gesture”, In J.M.Wiemann., R.P. Harrison (Eds.), „Nonverbal interaction”, Beverly Hills, CA: Sage, 1983. 36. Hybels, S., Weaver II L.R.,: „Communicating ejfectively”, New York, Random House, 1989. 37. Hovland, C., Janis, I., Kelley, H.,: „Communication and Persuasion”, New Haven Yale University Press, 1953. 38. Hughes, M.,: „A Research Report-Assessment of the Quality of Teaching in the Elementary Schools. Salt Lake City: University of Utah, 1959. 39. Huynh Bich Ha.,: „Analyse des fonctions du paralangage dans Tenseignement”, Universite de Liege, 1978. 244 40. Iacob, L.,: „Comunicarea didactică" în C. Cucoș (coord.) „Psihologie pentru examenele de definitivat și gradele didactice", Iași, Polirom, 1998. 41. Kapferer, J.N.,: „Les chemins de la persuasion“, Paris, Dunod, 1978 42. Knapp, M.L.,: „Nonverbal communication in human interaction” (2nd Ed.), New York: Hoit, Rinehart & Winston. 43. Knapp, M.L., Hali, J.A. ,: „Nonverbal Communication in Human Interaction", third edition, Harcourt Brace College Publishers, 1992. 44. Leroy, G.,:„Diaologul în educație”, București, E.D.P., 1974. 45. Malandro, L.A., Barker, L.,: „Nonverbal communication”, Reading, Mass: Addison-Wesley. 46. McCroskey. J.C.,: „An introduction to rhetorical communication”, (5thEd.), Enlewood Cliffs, N. Y. : Prentice-Hall, 1986. 47. McGuire, W.,: „The Nature ofAttitude Change" in G. Lindzey, E. Aronson (Ed.),: „The Handbook of Social Psychology", Reading Mass. Addison Wesley, 1969. 48. Mehrabian, A.,: „Noverbal Communication”, Chicago, Aldine-Atherton, 1972. 49. Mialaret, G.,: „Pedagogie generale", lle edition, Paris, P.U.F., 1991. 50. Morris, D.,: „Manwatching", New York, Abrams, 1977. 51. Morris, D.,: „Intimate behavior", New York, Random House, 1971. 52. Morsh, J.E.,: „Developmental Report-Systematic Observation of Instructor Behavior", Research Bulletin, U.S.A.F. Personnel Training Research Center, T.N.56-52. San Antonio, Texax: U.S.A.F. Personnel Training Center, 1956. 53. Nelson, K.,: „Experimental gambits in the service of language acquisition theory" in S. Knezaj (Ed.), „Language development: Syntax and semantics”, Hillsdale, 1981. 245 54. Oleron, P.,: „Les activites intellectuelles", Paris, P.U.F., 1972. 55. Papalia, D.E., Wendkos OIds, S.,: „Human Development", fifth edition. New York, McGraw-Hill, Inc., 1992. 56. Papalia, D.E., Wendkos, Olds,S.,: ,A Child's World", sixth edition, New York, Mc. Graw-Hill, Inc., 1993. 57. Popescu-Neveanu, P.,: „Curs de psihologie generală", București, T.U.B., 1977. 58. Papalia, D.E., Wendkos Olds, S.,: „Human Development", fifth edition. New York, McGraw-Hill, Inc., 1992. 59. Păun, E.,: „Sociopedagogie școlară", București, E.D.P., 1982. 60. Pop, I., Potolea, D.,: „ Contribuții la metodologia cercetării relației profesor-elev în procesul de învățământ", în Revista de pedagogie nr.l 1/1972. 61. Popescu-Neveanu, P.,: „Curs de psihologie generală", București, T.U.B.,1977. 62. Postic, M.,: „Observation objective des comportements d’enseignants", Universite de Lille III, 1974. 63. Reuchlin, M.,: „Psihologie generală" (trad.), București, Editura Științifică, 1999. 64. Richmond,V., P., McCroskey, J.,C., Payne, S.K.,: „Nonverbal Behavior in Interpersonal Relations", New Jersey, Prentice-Hall, Inc., Englewood Cliffs, 1987. 65. Rime, B.,: „Langage et communication” in „Psychologie sociale", publie sous la direction de Serge Moscovici, Paris, P.U.F., 1992. 66. Sdorow, L.M.,: „Psychology", second edition, Brown & Benchmark Publishers, 1993. 67. Slama-Cazacu, T.,: „Psiholinvistica o știință a comunicării", București, AII Educațional, 1999. 246 68. Smith, B.O., Meux,M.O„: „Research in Teacher Education; Problems, Analysis and Criticism", In Cyphert, F. and Spaights, E., An Analysis and Projection of Research in Teacher Education, 1964. 69. Stassen Berger, K.,: „The developing person through childhood ană adoledcence", second edition, Worth Publishers, Inc., 1986. 70. Radu, I. (coord.),: „Sincron", 1991. .Introducere în psihologia contemporană", Cluj, Editura 71. Richmond, V.,P., McCroskey, J.,C., Payne, S.K.,: „Nonverbal Behavior in Interpersonal Relations", New Jersey, Prentice-Hall, Inc., Englewood Cliffs, 1987. 72. Smith, P., Cowie, H.,: „Understanding Children’s Development", edition, Basil Blackwell, 1991. 73. Sroufe, L.A., Cooper, R.G., DeHart, G. B.,: „Child Development", Its nature and course, second edition, New York, McGraw-Hill, Inc., 1992. 74. Schultz, W.,: „Interpersonal Underwold”, Polo Alto, Sccience and Behavior Books, 1966. 75. Sdorow, L.M.,: „Psychology", second edition, Brown & Benchmark Publishers, 1993. 76. Verghez, A., Huisman,D.,:,,Curs de filozofie", București, Humanitas, 1995. 77. Waimon, M.D., Hermanowicz, H.J.,: ,A Conceptual System for Prospective Teachers to Study Teaching Behavior, Paper read at the American Educațional Research Association Convention, Chicago, february, 1965. 78. Wallon, H.,: „De la act la gândire", București, Editura Științifică, 1964. 79. Wlodarski, Z.,: „Legitățile psihologice ale învățării și predării", București, E.D.P., 1980. 247 80. Wright, E., Muriel, J., Proctor, V.,: „Systematic Observation of Verbal Interaction as a Method of Comparing Mathematics Lessons. Report of Cooperative Research Project Nr.816, St. Louis: Department of Mathematics, Washington University, 1961. 81. Zlate, M.,: „Fundamentele psihologiei", București, Editura „Pro Humanitate", 2000. 82. Zlate, M.,: „Psihologia socială a grupurilor școlare", București, Editura politică, 1972. 83. Von Cranach, M.,: „The rol of orienting behavior in human interaction”, în A.H. Esser (Ed.): „Behavior and environment: The use of space by animals and men”, New York, Plenum, 1971. 84. Zlate, M.,: „Fundamentele psihologiei", București, Editura „Pro Humanitate", 2000. 248 CUPRINS Introducere CAPITOLUL I CONCEPTE, TEORII, PARADIGME REFERITOARE LA COMUNICARE 1. Structura actului de comunicare 2. Modalități de abordare a comunicării 2.1. Abordarea comunicării din perspectiva filozofiei 2.2. Perspectiva psihologică 2.2.1. Analiza comunicării din perspectiva psihologiei generale 2.2.2. Analiza comunicării din perspectiva psihologiei vârstelor 2.2.3. Abordarea comunicării din perspectiva paradigmelor psihologiei sociale 2.3. Abordarea comunicării din perspectiva pedagogică 2.3.1.Analiza comunicării didactice din perspectiva unor modele interacționale 2.3.1.1. Cercetări realizate asupra analizei interacțiunilor din clasă 2.3.1.2. Modele interacționale orientate pe aspecte ale actului de instruire 2.3.1.3. Analiza aspectelor funcționale ale activității de instruire 2.4. Caracteristicile comunicării didactice 2.5. Obstacole specifice procesului de comunicare didactică 2.6. Efectele comunicării didactice CAPITOLUL II MODALITĂȚI DE COMUNICARE DIDACTICĂ 1. Criterii utilizate în clasificarea comunicării didactice 2. Modalități de comunicare didactică 2.1. Comunicarea interpersonală 2.2. Comunicarea în grup 2.3. Comunicarea verticală și orizontală 2.3.1. Comunicarea verticală 2.3.2 Comunicarea orizontală 2.4. Comunicarea verbală, paraverbală, nonverbală 2.4.1. Comunicarea verbală 2.4.1.1. Teorii despre limbaj 2.4.1.2. Etape de dezvoltare a limbajului 2.4.1.3. Funcțiile limbajului 2.4.1.4. Formele limbajului 2.4.1.5 Ascultarea 2.4.1.5.1. Dimensiunea procesuală a ascultării 2.4.I.5.2. Tipuri de ascultare 2.4.2. Comunicarea paraverbală 2.4.3. Comunicarea nonverbală 2.4.3.1. Comunicarea gestuală 2.4.3.1.1 Importanța gestualității în activitatea de comunicare 2.4.3.2. Comunicarea vizuală 2.4.3.2.1. Funcțiile comportamentului vizual 2.4.3.3. Comunicarea prin atingere 2.4.3.3.1. Tipologii ale atingerii 2.4.3.3.2. Autoatingerea 2.4.3.3.3. Semnificațiile comportamentului tactil 2.4.3.3.4. Importanța atingerii 2.4.3.4. Comunicarea prin spațiu și distanță BIBLIOGRAFIE SELECTIVĂ -Antologie rtiilobiblon- (HI) Editori Carmen Crișan, Istvân KirâlyV., Cristina Popa, Viorica Sâncrăian și Raluca Soare Presa Universitară Clujeană Biblioteca Centrală Universitară „Lucian Blaga” Cluj-Napoca, 2007 O BIBLIOTHECA BIBLIOLOGICA Fondată de I. Crăciun SERIE NOUĂ 29 (48) HERMENEUTICA BIBLIOTHECARIA - Antologie Philobiblon - ( III) Editori Carmen Crișan, Istvan Kiraly V., Cristina Popa, Viorica Sâncrăian și Raluca Soare Presa Universitară Clujeană Biblioteca Centrală Universitară „Lucian Blaga” Cluj-Napoca, 2007 Copyright © Biblioteca Centrală Universitară „Lucian Blaga” - Cluj-Napoca Challanges of Culture st tor the Fm Oft cut pentru Provocarea Culturii Details-Acquisitions-Subscriptions www.bcucluj .ro/Philobiblon e-mail: philobib@bcucluj .ro CUPRINS CONTUR Re-Introducere, sau: Dincolo de „teoria și practica” informării și documentării - Spre o hermeneutică necesară Viorica Sâncrăian Atelier Philobiblon FOCUS Gheroghe Vais Biblioteca Universității din Cluj, 1906-1909 Denes Gyorfi Gyalui Farkas - fost director adjunct al bibliotecii universității din Cluj Vladimir F. Wertsman Seria filatelică multiculturală Librariana Meda-Diana Hotea „O scriere chineză în cifre arabe” Carmen Crișan Utilizarea bazelor de date științifice abonate de Biblioteca Centrala Universitara Lucian Blaga în anul 2005 Gabriela Morărescu Anul 2005 - o nouă abordare a bibliotecilor filiale Mariana Falup Realizări și perspective în automatizare și modernizare Maria Petrescu Digitizarea documentelor culturale Alina Ioana Șuta De la schimbul internațional de publicații la schimbul experienței - un contact polonez Marcela-Georgeta Groza Biblioteca de Matematică și Informatică între ieri și mâine Luminița Tomuța Remodelarea unei biblioteci - Remodelarea mentalităților 5 5 » Emilia-Maria Soporan O prietenie activă pe tărâmul multiculturalității: Andrei Pippidi - Adrian Marino Costel Dumitrașcu Informațiile bibliografice sau: Pe urmele cărții în bibliotecă ORIZONTURI Pavel Pușcaș Astrolabium Ioan Mihai Cochinescu Alchimia și muzica Alin Mihai Gherman Muzică și literatură - Aproximații și însemnări ale unui meloman înrăit Monica Gheț Muzica împotriva ciumei Florina Iliș Adrian Marino și ideea de literatură din perspectivă hermeneutică Rodica Frențiu Tatakau Hikaku Bungaku — Adrian Marino și comparatismul militant în Japonia Mariana Soporan Fondul arhivistic Adrian Marino din Biblioteca Centrală Universitară „Lucian Blaga” Gâbor Gyorffy Adrian Marino: alternativa autohtonă a culturii libere Sidonia Grama Între spații ale amintirii și locuri ale memoriei - Comemorarea a 15 ani de la revoluție în Timișoara REFLEXII Ioana Robu- Sally Wood-Lamont Cea de-a 10-a Conferință a Asociației Europene pentru Informare și Biblioteci Medicale (EAHIL) Felix Ostrovschi Un alt fel de discurs - Adrian Marino Liana Iancu Radio, presă, carte - Iancu Tiberiu - și după Kinga Tamâs Vaczy Leona (1913-1995) Biblioteca, spațiu intelectual al omului sau: Trecut pentru viitor Adrian Grănescu Emil Pintea (16 decembrie 1944 - 6 ianuarie 2004) - polivalența unui destin Melinda Eva Szâsz Pasiune pentru carte și artă - Denes Gabor Meda-Diana Hotea „Lumină din lumină”: primăvară pascală - Expoziție (07 aprilie - 03 mai 2005) Kolumban Judit Expoziția de manuscrise de sec. XVI-XVIII în Biblioteca Centrală Universitară „Lucian Blaga” - Homo scribens: genurile memoriei si tipologia scrierii în secolele XVI-XVIII-lea (Homo scribens: emlekezeskultura es îrashasznalati-szokasok a XVI-XVIII szazadban) Meda-Diana Hotea „Cartea cărților” - Memoria credinței - Expoziție (10.02 - 25.02.2005) Raluca Soare Clădirile clujene sau martorii tăcuți Adrian Grănescu (Despre) Managementul construcțiilor de biblioteci - recenzie și marginalii Maria-Stela Constantinescu-Matița Mircea Popa: Andrei VERESS - un bibliograf maghiar, prieten al românilor (Recenzie) Istvân Kirâly V. Activitatea Științifică a Universității „Babeș-Bolyai” - 2005, sau de la povara... la demnitatea istoriei Bodnâr Robert Pe urmele unei biblioteci pierdute Raluca Soare Un om, o carte, o bibliotecă - Traian Brad, un slujitor al cărții Ildiko Ban Lidia Kulikovski: Accesul persoanelor dezavantajate la potențialul bibliotecilor (Manual pentru bibliotecari) Chișinău, Editura Epigraf, 2006 (Recenzie) Iacob Mârza Meda-Diana Hotea: Catalogul cărții rare din colecțiile B. C. U. „Lucian Blaga”-Donația Gh. Sion Vol. I (sec. XVI-XVIII) (Recenzie) Ruxandra Cesereanu Adrian Marino între unit-ideas și Zeitgeist Iulia Grad Filozofia evreiască: între Ierusalim și Atena Raluca Soare De-o parte și de alta a cărților Adrian Grănescu (Recenzie) Boglarka Daroczi Literatura germană pentru copii apărută în România între 1944-1989 - O bibliografie Publicațiile Colecției BIBLIOTHECA BIBLIOLOGICA 9 5 Revista Philobiblon - VOLUMELE APĂRUTE CONTUR Re-Introducere sau: Dincolo de „teoria și practica” informării și documentării Spre o hermeneutică necesară - Notă Intitulăm și acest al treilea volum de antologie Philobiblon, tot Hermeneutica Bibliothecaria, deoarece pe parcurs am realizat și mai adânc faptul că „formula” expresiei atinge și numește tocmai miezul și orizontul intențiilor și scopurilor „bibliologice” și „biblioteconomice” efective ale rubricilor de resort ale publicației antologate. De aceea, începând cu volumele X-XI/ 2005-2006, rubrica „bibliologică” principală a revistei poartă deja în titlul ei exact această sintagmă. În strânsă legătură cu motivele specificate aici se află însă și faptul că și acest text „premergător” se numește tot și tocmai: Re-Introducere. Căci, recitind și acum textul introductiv al primului volum de antologie Philobiblon - Hermeneutica Bibliothecaria (I) - din anul 1998, am observat că el și-a păstrat și astăzi aproape în întregime actualitatea conceptului, conținutului și mesajului său. Este deci vorba și acum despre re-publicarea a ceva ce a fost - și a rămas: actualizare!!! Adică: un lucru care a rămas și rămâne în continuare de gândit și - poate - de făcut! I. Preliminarii Automatizarea și informatizarea nu mai reprezintă astăzi un simplu deziderat pentru bibliotecile românești. Dimpotrivă, ele sunt o realitate care, pe zi ce trece, prinde contururi mai circumscrise, devenind de mult mediul nostru cotidian. Cu cât ne sunt însă mai „apropiate”, cu atât mai mult devin ele și o sursă de sfidări și de confruntare. Cu ce anume ne confruntă - în primul rând și în esență - automatizarea și informatizarea bibliotecilor în general și ale activităților de informare, în special? Ca orice întrebare pusă în mod serios și explicit, și această întrebare trebuie lămurită mai întâi în natura și structura ei proprie! Ceea ce din punct de vedere structural ne izbește însă din capul locului la această întrebare, este faptul că, în ea, este cuprins deopotrivă și în mod explicit și cel care o ridică - adică cel care de fapt și susține întrebarea. Altfel spus, în această întrebare noi înșine suntem și rămânem aceia care, aflați în fața unei confruntări, ne întrebăm în fond despre noi înșine! Apoi: în și prin această întrebare, „sarcina” cu care ne confruntăm - deci: automatizarea-informatizarea și modernizarea continuă a bibliotecilor - devine și ea dizlocată din toposul ei pur destinal - dictat adică de vremurile în care, agitați, trăim - și se eliberează pentru întâlnirea și asumarea unor sfidări organice și care sunt cu adevărat istorice! Prin urmare, chiar prin structura ei, această întrebare se dovedește a fi o interogație propriu-zis hermeneutică, a cărei natură trebuie, de aceea, întrevăzută, realizată și păstrată în mod autentic și explicit de-a lungul tuturor demersurilor noastre de auto-înțelegere. Din acest motiv, discuțiile de față nu - mai - pot deveni în nici un chip vreo vorbărie despre „ce ar fi” și „ce se poartă” în profesie, ci problematizările trebuie re-conduse tematic la izvoarele lor autentice, în așa fel încât, ele să treacă și prin analiza propriei noastre situări aflate față-n față cu adevăratele sfidări ale prezentului timpului. Problema necesității introducerii metodelor hermeneutice în înțelegerea și desfășurarea activităților de informare - în special a celei bibliografice - a fost pusă pentru prima oară după știința noastră, de către Bruno Richardot.1 Deși desfășurate la un nivel conceptual destul de precar, propunerile lui țintesc totuși atât o înțelegere mai profundă a esenței activităților bibliografice, cât și a tematicilor bibliografiate. 1 Richardot, Bruno, Des pratiques bibliographiques ă l'hermeneutique documentaire: sens et reference en documentation, In: Documentaliste, vol. 33(1996), Nr. 1, p, 15-17 Tradițional, hermeneutica este arta - apoi știința - interpretării. Prin opera lui Hans-Georg Gadamer ea a fost ridicată însă la rangul de teorie universală a înțelegerii.1 Interpretând -hermeneutic - temele și problemele cu care ne confruntă tradiția și existența noastră actuală, noi de fapt realizăm o înțelegere superioară a propriei noastre ființe și situări. De aceea, comprehensiunea hermeneutică se desfășoară totdeauna într-un cerc, care este deschis de fiecare dată de către intenționalitatea și efortul interpretării și care, pe parcurs, se întoarce și revine apoi tocmai spre- și la o mai profundă înțelegere de sine a interpretatorului însuși. Confruntându-se - în prezentul situării - cu problemele tematic conturate ale interpretărilor sale, interpretatorul se va găsi deci - la capătul chestionărilor sale hermeneutice - confruntat de fapt cu sine însuși... Din această perspectivă trebuie acum să reluăm întrebarea noastră anterioară: Cu ce anume ne confruntă - în esență - automatizarea-informatizarea și modernizarea continuă a bibliotecilor în general, și cea a activităților de informare, în special? Întrebarea trebuie însă pusă și susținută în întreaga ei amploare, deschidere și profunzime! Altfel riscăm să insistăm - și noi - în obișnuitele răspunsuri de conjunctură, sau în veleitarismele - la fel de obișnuite în fond. Ori, aceste răspunsuri interpretează întrebarea de mai sus, ca fiind de regulă referitoare la o chestiune de tehnică. Adică, informatizarea reprezintă, este și rămâne, în esența ei, o problemă de dotări (calculatoare, soft-uri, hard-uri, programe etc. noi) și de competențe tehnice. Exigențele sincronizării permanente cu ele constau deci, în primul rând - dacă nu chiar în exclusivitate - în solicitări vizând dobândirea resurselor privitoare la dotare și în obținerea competențelor de „operare”. Numai că, în felul acesta, dotările și „operarea” pot deveni - și chiar devin în mod constant - scopuri în sine care își dezvoltă utilitatea nu în primul rând pentru utilizatorul și publicul bibliotecilor - și cu atât mai puțin în vederea orizontului sui generis de sensuri -, ci mai degrabă pentru operator. Pe aceste structuri, lipsite în fond de orice fel de organicitate, se pot clădi apoi - cei drept - multe cariere efemere... În realitatea ei esențială, informatizarea și automatizarea bibliotecilor ne confruntă însă -pe noi, bibliotecarii - în permanență și în primul rând: cu noi înșine. Altfel spus, ea se dovedește a fi o întrebare și o sfidare propriu-zis hermeneutică, care ne îndeamnă - sau ne obligă - ca pe- și prin parcursul chestiunilor tehnice, să ne definim și să ne re-definim în permanența pe noi înșine, adică propria noastră ființă, stare, situare și disponibilitate profesională, instituțională și existențială generală, totdeauna actuală! Cu privire ațintită desigur și spre viitor... II. Fuga de prezent și de autenticitatea prezentului Acest „viitor” exercită însă și o forță de atracție exterioară la care „se rezistă” cu greu. Există și persistă astfel în zona noastră o stranie și evident ficțională înclinație către „tematizarea” și „dezbaterea” lui. În loc deci ca bibliotecarii și profesioniștii informației să se angajeze și să se concentreze critic și analitic la problemele organice ce decurg din realitatea - profesională, instituțională, materială, socio-politică, istorică, mentală, managerială etc. - efectivă a situației lor prezente, ei se „refugiază” - ademeniți și fascinați - în imaginarul facil a tot felul de proiecte „ciberotetice”, „ciberospațiale” etc.. La baza acestor manifestări nu se află însă - credem - chestiuni pur psihologice sau psiho-sociologice,1 2 ci ele se clădesc de fapt pe aspecte legate de probleme de mentalitate. Mentalitatea, mentalitățile sunt structuri - deopotrivă conștiente și inconștiente - care pre-judecă și pre-determină atât orientarea problematizatoare cât și atitudinea și comportamentul subiecților și chiar ale colectivităților. Ele participă în orice proces hermeneutic - desfășurat spontan sau metodic - atât în privința a ce anume este problematizat și tematizat și a felului și nivelului la care se desfășoară tematizarea, cât și la cel al concluziilor și/dar, mai ales, al consecințelor acestor tematizări. 1 Gadamer, Hans-Georg, Wahrheit und Methode, Tubingen, 1975 (În ediție românească: Adevăr și metodă, Teora, București, 2002, 735 p,) 2 A se vedea în acest sens: Prins, Hans - Gier, Wilco de, Status, Image and Reputation of Librarianship. A raport of an empirical research undertaken on behalf of IFLA's Round Table for the Management of Library Associations, IFLA/NBLC, The Hague, 1993 Din acest punct de vedere atât „fuga” de propriul nostru prezent „real”, cât și viziunea după care automatizarea și informatizarea muncii de bibliotecă sunt privite ca fiind probleme ce vizează în mod aproape exclusiv chestiuni de dotare tehnică și de competențe de „operare”, sunt în fond două aspecte ale uneia și aceleiași mentalități, care ne este proprie și care ne orientează și ne și definește zi de zi. Caracteristica cea mai importantă a acestei mentalități este însă - în mod paradoxal în aparență - tocmai lipsa problematizării proceselor chiar din perspectiva analizei și studiului mentalităților, adică: lipsa cercului hermeneutic! Și aceasta în două direcții: pe de o parte în trecerea cu vederea asupra faptului că însăși infrastructura informațională a modernizării poartă în- și cu sine o anumită mentalitate, fără adoptarea și adaptarea căreia punerea ei „în funcțiune” nu poate fi nici organică și - la urma urmei -nici întru-totul eficientă. Adică a faptului că pe de o parte trebuie trase și duse până la capăt nu numai toate concluziile și consecințele „profesionale”, „restrânse”, dar și cele instituționale, administrative, legislative, de asociere, de formare și de formare continuă etc., care decurg din acest proces și, pe de altă parte, prin nesocotirea faptului că adoptarea acestei mentalități presupune la rândul ei schimbarea, depășirea efectivă și suprimarea expresă a datelor propriilor noastre mentalități prezente și pre-judicative! Aceste structuri mentale - care deci trebuie depășite - se cer de aceea studiate, problematizate și apoi identificate și recunoscute tocmai ca fiind „ale noastre” și ca fiind - în același timp - propriile noastre frâne și - desigur - însărcinări. În lipsa acestei orientări problematizatoare și tematizatoare, întreaga discuție și întregul proces de modernizare riscă să devină, în esență și în fond - în pofida rezultatelor „parțiale” -, un proces „veleitar” și „încremenit în permanență în proiecte” și în simple declarații de intenții.1 Fuga de prezent și de autenticitatea prezentului înseamnă, deci, - cel puțin în parte - și „fuga” de acea întrebare care ne-ar pune față-n față cu propria noastră mentalitate actuală -împreună cu toate consecințele ei -, dar care ne orientează totuși în modul de concepere, de organizare și de funcționare a instituțiilor, asociațiilor și proiectelor noastre profesionale. Dacă însă se adeverește că această întrebare trebuie pusă - și încă în mod apăsat și explicit - atunci se ridică imediat și o altă problemă, strâns legată de ea: unde anume trebuie și poate fi ridicată o asemenea întrebare? „Locul” potrivit pentru întrebarea hermeneutică despre mentalitățile existente și dominante în profesia noastră de bibliotecar și în organismele și instituțiile sale este, desigur, sfera publică! Fără a intra în conceptualizări complicate, se poate spune că ceea ce într-un domeniu sau într-o profesie aparține prin excelență sferei publice, sunt tocmai publicațiile sale. Ele ar trebui și poate chiar ar putea, deci, problematiza mentalitatea, situația, starea, imaginea, orientarea, recunoașterea socială și statutul profesiilor și al instituțiilor noastre. În ele ar trebui - poate chiar ar putea fi - deci, studiate și dezbătute, cu mijloace raționale și riguroase, legislația, organizarea administrativă, statutele posibile, variantele și sensurile eficiente ale asocierilor etc., ale profesiei și existenței noastre. Numai că, asociațiile noastre abia au avut până acum reviste, sau dacă au, ele abia circulă, și este foarte interesant și edificator de studiat „bibliometric” sau „scientometric”, care anume este frecvența, ponderea și mai ales nivelul/orizontul intelectual și științific al reflecțiilor și analizelor pe aceste teme - totuși arzătoare și fundamentale - în puținele publicații de care dispune aici profesia noastră. Și mai interesantă este studierea ponderii pe care o au în aceste publicații dezbaterile și confruntările explicite - argumentate și polemice - de idei, de păreri și de proiecte...1 2 Lucrurile nu 1 Lipsa interoperabilității diferitelor sisteme - mai mult sau mai puțin integrate - de informatizare, utilizate în diferitele biblioteci românești cât și discuțiile interminabile de ex. „în vederea” catalogării partajate etc., nu sunt decât exemple cruciale pentru ilustrarea acestei stări. 2 O asemenea investigaț ie a fost efectuată de noi în 1997, informaț iile ei fiind actualizate apoi ș i pentru anul 1998, creându-se astfel și o bază de date bibliografică, care a fost ulterior și „comercializată”. Bibliografia și studiul respectiv se găsește în volumul Hermeneutica Bibliothecaria - Antologie Philobiblon (I), Presa Universitară Clujeană, Colecția: Bibliotheca Bibliologica (19), Cluj-Napoca, 1998, p. 83-175 stau altfel, din păcate, nici în ceea ce privește literatura de specialitate publicată la noi în cărți și volume.1 III. Philobiblon: un cadru posibil Philobiblon este o revistă editată de către Biblioteca Centrală Universitară „Lucian Blaga” din Cluj. Primul ei volum (nr. 1-2/1996) a apărut în aprilie 1997. Fiind destinată în primul rând schimbului internațional inter-bibliotecar - ea se publică în limba engleză - revista urmărește concomitent obiective programatice, pragmatice, promoționale și de imagine. Ca atare ea nu-și propune pur și simplu umplerea unui gol existent, mai mult sau mai puțin conjunctural, în literatura biblioteconomică românească, ci promovează o fizionomie, un sens și o consistență proprie, particulară și - sperăm - durabilă. Încadrându-se în „categoria” publicațiilor periodice editate de către unele din marile biblioteci - B.C.U. „Lucian Blaga” fiind una dintre cele mai „mari” biblioteci universitare din Centrul Europei -, Philobiblon este în primul rând o revistă de cultură majoră. Spre deosebire însă de alte reviste asemănătoare, ea nu se rezumă doar la valorificarea documentară și științifică a colecțiilor bibliotecii care o editează, ci are în vedere și valorificarea și focalizarea potențialului științific și spiritual al centrului universitar și cultural în care publicația a luat ființă. Tot spre deosebire de revistele altor mari biblioteci, Philobiblon are și o rubrică dedicată problematicii profesiei de bibliotecar și a organismelor și instituțiilor sale. Nu întâmplător această rubrică se intitula la început „O profesie în schimbare - O societate în tranziție”. Căci ea a dorit și dorește să fie, în primul rând, nu un for de „lămurire” a problemelor de manualitate și de meșteșug profesional, ci tocmai un cadru de ridicare, de conștientizare, de problematizare și de analiză multidisciplinară și exigentă a re-definirilor necesare, decisive și integrale ale profesiei. Este vorba, deci, de analize, studii și de meditații actualizate - dar ridicate la nivel de conștiință culturală -„despre” starea prezentă și „despre” perspectivele realmente fundamentate și critic prefigurate ale profesiei noastre, în spațiul nostru existențial. Studiile înserate și în acest volum - ca și în antologiile precedente -, provin în marea lor majoritate din această rubrică, iar orientarea și calitatea lor ne fac să privim cu încredere seriozitatea acestui proiect. Proiect care țintește în esența ei ultimă tocmai intersectarea culturii și a informației! Cum ar putea însă să se „intersecteze”, „informația” și „cultura”, dacă ele nu s-ar angaja reciproc în primul rând în direcția creării unei culturi a informației? Căci cultură autentică ne-informată nu a existat niciodată, în timp ce informația lipsită de cultură - chiar in-cultă - ne înconjoară, ne obstrucționează și chiar ne agresează moment de moment! nu numai în spațiul public “social” al mediilor, dar și în cel al angajamentelor noastre profesionale și instituționale pur tehnice, de suprafață și/sau veleitare. Dar ce altceva ar putea însemna, în cazul nostru, această „cultură a informației”, dacă nu, pe de o parte, tocmai sondarea sensurilor și rosturilor autentice ale informației însăși - sensuri și rosturi ce se dovedesc mereu a fi și a fi trimise “dincolo” de complicatele “servicii informaționale” ale unor instituții concepute strict ca „servicii” furnizate „utilizatorilor”? Apoi, pe de altă parte, cum am putea noi ajunge la degajarea și conturarea acestor sensuri dacă am elimina reflexia hermeneutică și cea critică din analiza stării și situației profesiei noastre? Într-un cuvânt: aici se pledează - pe baza unor analize critice și a unei comprehensiuni hermeneutice - pentru exercițiul unor structuri mentale care sunt departe de a fi simple accesorii ocazionale ale informatizării și automatizării, ci care, dimpotrivă, tocmai fundamentează și dau sens deplin dotărilor electronice și competențelor de operare! Iar revista Philobiblon este și va rămâne deschisă pentru colaborarea cu oricare bibliotecar și oricare bibliotecă, interesată și competentă în deschiderea cercurilor hermeneutice ce pornesc de dincoace și ajung dincolo de „practica și teoria informării”. 1 A se vedea cercetarea Ana Mariei Căpâlneanu din al doilea volum Hermeneutica Bibliothecaria - Antologie Philobiblon, Editori Viorica Sâncrăian și Istvan Kiraly V., Editura Presa Universitară Clujeană, Cluj-Napoca, 2004, p. 31-102 Dar și experiența cooperării revistei cu colaboratorii-autorii bibliotecari, dezgroapă în continuare zilnic noi dificultăți care sunt și ele legate de aspecte ce privesc și se înrădăcinează de fapt în probleme de mentalități. Nu ne referim doar la lipsa experienței de a utiliza în public rațiunea (adică de a „scrie”), ci mai degrabă la lipsa și carențele nevoii însăși de a instaura și fundamenta ceea ce s-ar putea numi societatea civilă a profesiei. Ori, o societate civilă autentică se poate fundamenta doar pe baza și cu participarea unor indivizi autonomi, iar societatea civilă a unei profesii se poate clădi numai pe indivizi a căror autonomie rezidă în principal în profunzimea mentală în cadrul și orizontul căreia ei își manifestă, susțin și realizează în public și independent competențele lor, în raport și în contextul unor situații și probleme profesionale determinate. De aceea, Philobiblon a dorit de mai mulți ani să devină, treptat, și un cadru-prilej informal pentru constituirea și conturarea societății civile a profesiei de bibliotecar și a instituțiilor de bibliotecă. Nevoia angajării revistei în această direcție a fost și este generată de constatarea îngustimii spațiului nostru public profesional, în care „persoanele” să se manifeste în mod argumentat și în acord cu reala lor competență profesională și autonomie mentală, raportându-se în același timp la contra-argumente ridicate în mod la fel de rațional și responsabil. În felul acesta -poate - valoarea lor s-ar constitui, s-ar impune și s-ar aprecia nu în funcție de „imagini construite” câteodată prin impostură și conformism, ci într-adevăr pe baza validității existențiale, demonstrate în situații dialogale publice. În acest mod, revista poate deci contribui nu numai la decantarea și aprecierea reală a valorilor profesionale, dar și la ridicarea nivelului de abordare a problemelor cu care ne confruntăm și, prin urmare, la modificarea mentalităților nesincronizate cu prezența noastră în timp. Așa se explică - probabil - și faptul că, deși Philobiblon nu intenționa niciodată și câtuși de puțin să se afle în pas cu „moda” efemeră a profesiei, ea își nimerește totuși epoca. Dacă avem în vedere, de exemplu, tematicile Conferințelor Generale anuale IFLA începând din anul 1998 - adică din anul apariției primului volum de Antologie Philobiblon - atunci putem constata cu ușurință faptul că există o consonanță și o sincronie cu totul naturală, necăutată și organică, cu programele lor și contribuțiile rubricilor Philobiblon de resort.1 De altfel, contactul revistei Philobiblon cu sfera publică nu se poate rezuma nici la simplul act al publicării și nici la cel al „reprezentării” și realizării unei concepții redacționale, oricât de întemeiată să fie ea. În fond, orice revistă și oricare redacție este în același timp și o instituție și un for de dezbatere publică a unor probleme determinate, dezbatere care nici nu are neapărat legătură directă și imediată cu actul propriu-zis al publicării. În acest sens și în această direcție am înființat desigur în jurul revistei și Atelierul Philobiblon.1 2 * Majoritatea covârșitoare a cercetărilor, studiilor și dezbaterilor inserate și în acest al treilea volum de antologie au fost prilejuite, condiționate sau chiar inițiate de existența revistei Philobiblon. Ele demonstrează - dacă mai era nevoie - faptul că revista reușește într-adevăr să 1 Conferința Generală IFLA din anul 1998, a avut ca tematică tocmai „Intersecția dintre Informație și Cultură”, iar tematicile Conferințelor Generale ulterioare au fost: 1999 (Bangkok, Thailanda): „Libraries as Gateways to an Enlightened World” (Bibliotecile ca porți către o lume iluminată; 2000 (Ierusalim, Israel): „Information for Cooperation: Creating the Global Library of the Future” (Informare pentru cooperare: Crearea bibliotecii globale a viitorului); 2001 (Boston, SUA): „Library and Librarians: Making a Difference in the Knowledge Age” (Bibliotecă și bibliotecari: Realizarea unei diferențe în epoca cunoașterii); 2002 (Glasgow, Scoția): „Libraries for Life: Democracy, Diversity, Delivery” (Bibliotecile în slujba vieții: democrație, diversitate, oferirea de servicii); 2003 (Berlin, Germania): „Access Point Library: Media-Information-Culture” (Biblioteca ca punct de acces/portal: media-informație-cultură); 2004 (Buenos Aires, Argentina): „Libraries: Tools for Education and Development” (Bibliotecile: Instrumente pentru educație și dezvoltare); 2005 (Oslo, Norvegia) „Libraries - A Voyage of Discovery (Bibliotecile - o călătorie a descoperirii); 2006 (Seoul, Republica Korea) „Libraries: Dynamic Engines for the Knowledge and Information” (Bibliotecile: mecanisme dinamice pentru cunoaștere și societatea informației); 2007 (Durban, Africa de Sud) „Libraries for the Future: Progress, Development and Partnership” (Biblioteci pentru viitor: progres, dezvoltare și parteneriate) 2 Cu privire la concepția, funcționarea și experiența Atelierului Philobiblon, vezi textul ce urmează. focalizeze și să mobilizeze nu numai spațiul cultural, universitar-științific și intelectual, dar și pe cel profesional-biblioteconomic clujean. Or, acest lucru exprimă și atestează nu doar nevoile, dar și disponibilitățile și capacitățile de reflexie ale profesioniștilor noștri. Cu atât mai mult am simțit și de această dată nevoia ca aceste lucrări să nu fie difuzate exclusiv pe o rețea internațională, ci ele să fie puse și la dispoziția breslei profesionale autohtone. Altfel cercul hermeneutic nu s-ar închide în mod autentic nici acum. Editorii Atelier Philobiblon Viorica Sâncrăian1 B.C.U. - Cluj Atelierul Philobiblon funcționează la Biblioteca Centrală Universitară din Cluj începând cu luna aprilie 1999. Consider că o scurtă revenire asupra „istoriei” sale, asupra proiectului și al semnificației acestuia, este importantă pentru a nu se estompa intențiile inițiale ale fondării atelierului dar, mai ales, pentru că deja s-au conturat și ca atare se pot formula constatări și estimări ale desfășurării sale efective precum și ale conținutului întâlnirilor. Acestea pot deci deveni factori de apreciere a utilității Atelierului, a continuării sau, de ce nu, a încetării sale. Evident, ideea și organizarea Atelierului Philobiblon este legată de editarea revistei cu același nume, consacrată și bine cunoscută deja în peisajul publicațiilor periodice de cultură majoră ale marilor biblioteci. Au apărut până în prezent nouă în 5 caiete. Unele sunt comasate din motive financiare, în primul rând, dar și organizatorice. Ultimul volum este tipărit pe anii 2005-2006. Faptul că atât revista cât și Atelierul au venit să umple un vid și o nevoie reală în peisajul local și regional, că incită comunitatea (științifică, culturală și profesională) la dezbatere și inițiative pentru integrarea în evoluția profesională (evoluție la nivel mental), că facilitează crearea cadrului de manifestare și comunicare, producerea de materiale prin colaborare „pluri-categorială” -scriitori, istorici literar, bibliotecari, arhiviști etc. - că permite participarea în manieră deliberată la problematizări prin filtrul analizei și sintezei, în jurul articolelor, sunt intențiile care s-au materializat în valori reale, în paginile revistei și în desfășurarea Atelierelor. Spiritul revistei și al Atelierului s-a construit, printre altele, pe câteva idei și analize ale publicisticii de specialitate și ale comunicării culturale și profesionale. Apreciem că situarea deasupra tehnicismului profesional cotidian cere și impune să știm să conciliem gustul studiului cu cel al energiei, profesionalismul cu analiza și cercetarea, cu scrisul, să folosim analiza, substanța în acțiune și nu în parade verbale. Într-o comunitate universitară și deci științifică și culturală, devine din ce în ce mai grav să nu încercăm să evităm ne-analiza, ne-scrisul. Pentru a-și îndeplini „misiunile” asumate, revista, în special prin rubrica ei intitulată la început O profesie în schimbare - o societate în tranziție, dar care apare mai nou cu titlul Hermeneutica Bibliothecaria, se adresează unui anumit public, acela care este sau devine capabil să vadă profesia nu la gradul de abilități tehnice ci la nivel de cultură profesională. Bazat pe aceste valori, Philobiblon este o revistă de cultură - pentru că este cunoaștere, libertate și progres. Pe de o parte articolele sunt rezultatul unui larg demers intelectual care presupune, pe un prim nivel, cunoașterea, înțelegerea mesajului și prelucrarea lui, iar pe un al doilea nivel, transmiterea în scris al acestuia, pe de altă parte cunoașterea pe care o bibliotecă are misiunea s-o transmită se adresează unui anumit public, pe un prim nivel, prin transmiterea documentelor și informațiilor către cititori - tehnici, manualitate -, iar pe al doilea nivel, prin cultura profesională - analize, studii, problematizări, starea profesiei, evoluții -, pentru un public special. Astfel apar materiale sau instrumente pentru o acțiune în care gândirea independentă este chemată să dețină locul predominant și acest gen de „scris” nu reduce cunoașterea la un utilitar ci revendică posibilitatea fiecăruia de a reflecta, a problematiza, a formula o opinie și o atitudine culturală sau profesională. Revista Philobiblon are deja șapte apariții, cu un conținut bogat, și ca întindere și ca substanță. Ea este și un important instrument de imagine pozitivă a instituției care o editează. „Atelierul” de pe lângă revista Philobiblon, a avut cel puțin două argumente de pornire, și anume susținerea conținutului articolelor prin dezbatere publică dar și dorința și nevoia de comunicare. El este un forum activ în mediul unei structuri profesionale, o activitate publică necesară unui exercițiu 1 E-mail: sancraia@bcucluj.ro democratic cultural și profesional, este deci o practică autentic culturală și profesională în jurul revistei cu același nume. Atelierul este apoi și un cadru deschis oricui, foarte potrivit pentru a ne informa, a descoperi, a dezbate, a ne instrui, care adună deci în libertate, experiențe, gânduri, realizări și proiecte, independente sau comune. Întâlnirile sunt organizate în jurul unor teme care abordează subiecte de interes general, politici și practici culturale sau profesionale, permițând un moment de schimb de idei și experiențe; se focalizează uneori pe examenul unor activități, alteori pe discuții în jurul unor subiecte vizând aspecte de vechi sau nou în fenomenul de mediere a informației. În toate cazurile atelierul este destinat să genereze întrebări, să formuleze opțiuni, cu scopul de a lua partea cea mai bună din discuții și experiențele împărtășite, din diversitatea lor. Temele nu sunt neapărat pentru prima dată auzite aici, ele pot apărea chiar ca piste vechi; uneori dezbaterile devin mai largi, depășind strict pragul bibliotecii și implicând alte instituții (universitate, asociație etc.), dar foarte importantă este participarea la dezbatere chiar dacă termenul, printr-o ușoară alunecare semantică, poate fi văzut sub semnificația de duel verbal, ieșire la rampă sau, dimpotrivă, de stereotip lipsit de suport, limbaj de lemn. Însă nu este vorba aici de expresia în sine, atelierul nu este o „reglare de conturi” ci efectiv un forum pentru probleme, majore sau aparent minore, cu idei venite din reflecții și experiențe personale și cu o relativă subiectivitate dar selectate, elaborate și nu improvizate. Acest mod de organizare alături de conținutul propriu zis îi conferă caracterul profesional. Participând la discuții, mi se pare just să emitem critici și propuneri relative la profesia noastră, asupra fondului și nu a formei. Unele rumori colaterale sau chiar critici și atitudini vin să întărească această convingere a noastră și, în același timp, incită interesul de a anima atelierul și de a-l face să funcționeze. Foarte important este, sau ar fi, ca instituțiile și profesia să înțeleagă, să aprecieze, să susțină și să valorifice demersul iar realizarea lui presupune, în materie de personal, competențe, seriozitate, calificare și, desigur, mijloacele materiale de realizare efectivă (spațiu etc.) Participarea la întâlniri s-a direcționat de la primele teme și, cu mici fluctuații, s-a creat un grup conturat, excluzându-se automat, pe parcurs, neconsistența, dezinteresul, desconsiderarea sau superficialitatea. Atelierul a devenit o legătură cu colegi din alte biblioteci și deci un schimb de idei și experiențe, un contact care s-a instituit natural și benefic. Este de remarcat participarea consecventă a colegilor de la Biblioteca Județeană „Octavian Goga” și, în funcție de interesul pentru tema propusă, a celor de la Biblioteca Universității de Medicină și Farmacie, Biblioteca Universității de Științe Agricole și uneori, de la Arhivele Statului, Biblioteca Academiei, Biblioteca Academiei de Muzică... Dacă cu plăcere remarcăm prezența, la una din întâlniri, a unui grup de bibliotecari din Republica Moldova, însă semnalăm cu mâhnire izolarea sistematică din comunitatea profesională clujeană a Bibliotecii Universității Tehnice. Este foarte bine faptul că la câteva întâlniri au participat studenți de la facultatea de biblioteconomie, pentru ei este foarte instructiv, atât pentru conținutul informațiilor dar mai ales pentru forma de organizare și derulare a comunicării, pentru legătura între generații. Unii manifestă chiar un interes viu și își exprimă opinii, formulează întrebări sau cer precizări în legătură cu anumite subiecte. Perceperea Atelierului în cadrul organizațiilor și al personalului este diferit și emblematic prin gradul de interes față de dezbaterea publică de teme de actualitate și evoluție culturală și profesională, de cercetare și activitate editorială, de apreciere a demersului în sine. Atelierul este conceput ca intervenție, ascultare și gândire pentru cei care vor și sunt capabili să facă acest lucru. Să fim decepționați de participare redusă, de formularea aproape constantă a părerii de rău că la anumite teme de interes punctual nu participă cei direct vizați? Cred că nu, din rațiuni esențiale: strategia dominantă este succesul crescând (progresiv!) al circulației conținutului și al consistenței intervențiilor, al exercițiului participării și nu numărul de „subiecți” prezenți. Orice atitudine umană și socială este rezultatul unor motivații diverse și complexe care nu pot duce la o explicație unică și simplistă - așa sperăm cel puțin. Desigur, până la urmă alegerea ne aparține fiecăruia dintre noi. Din punctul de vedere al ideii de bază a Atelierului (a organizatorilor) numărul de participare în sine nu este un scop. Noi oferim o motivație consistentă care poate înlătura obstacole invocate pentru neparticipare și respingem „efortul” oricui de a găsi explicații sau pretexte, când de fapt în sinea lor nu au nici un chef să răspundă la o solicitare. Ceea ce eu aș dori să întreb (și să mă întreb) este: „Care e motivația profesiei noastre de a ne angaja în astfel de întâlniri?” Dar, ce altceva ar putea fi dacă nu conceperea, fără îndoială, a rolului (rolurilor) pe care îl dăm noi înșine funcției instituției și profesiei noastre?! Pentru că a ne întâlni, a fi prezenți, este ceva peste „schimbul de opinii” în afara cadrului care angajează atitudini deschise; în formula Atelierului au loc confruntări, se elimină tensiuni și susceptibilități, se analizează experiențe, propuneri de decizii și orientări comune, și variante de punere în aplicare în cotidianul profesional. Se creează raporturi favorizând schimbul și cooperarea. Totuși, de fiecare dată ne miră ceea ce considerăm pe moment a fi refuzul de dezbatere a mizelor cu care ne confruntăm, refuzul exprimării soluțiilor alternative celor care ni se propun și dorința de a ne cantona, voluntar, în acea inerție existentă („ce ni se dă de gata”) sau în aspectele pur tehnice. Un număr de colegi se întâlnească aici cu plăcere și interes și respectul pentru ei motivează continuarea atelierului, și alegerea judicioasă a temelor propuse. Desfășurarea întâlnirilor este în general consistentă, câteodată alunecând totuși spre generalizări. Calitatea dezbaterilor depinde și de exercițiul de dezbateri, de vocabularul și nivelul profesional al participanților iar limitele extinderilor în jurul subiectului sunt delimitate prin mediere. Poate o mediere mai fermă ar concentra mai bine ideile, dar și o oarecare elasticitate care destinde și încurajează dialogul real, libertatea tonului - destul de rar întâlnit altminteri -, permit concluzii interesante. Schimbul de idei ajută profesioniștii informației și documentării să reflecteze asupra perspectivelor anunțate sau formulate și le permite să se poziționeze într-un context legat de specificitatea exercițiului meseriei lor cotidiene. Prin această viziune, participantul - bibliotecarul -, este interlocutor și partener în cadrul forumului: aici ieșim din închistări austere, spiritul și cunoștințele devin libere, devin dezbateri și frământări, se conturează în idei și direcții deschise, care pot fi, fie deja materializate în scrisuri, fie puncte de pornire pentru ele. Temele întâlnirilor au fost alese în funcție de materialele propuse pentru publicarea în revistă sau de anumite momente speciale din activitatea noastră, oricum toate făcând parte din cultura profesională și exercițiul profesiei : - experiențe și rapoarte de stagii, experiențe străine - învățământul superior bibliologic - apariții editoriale - viață asociativă - teme de mare actualitate și cu mari carențe în bibliotecile noastre: statistici, marketing, retroconversia, tezaure specializate, formare profesională, anchetele sociale în biblioteci, administrarea colecțiilor, biblioteci filiale și specializate, rolul și promovarea imaginii instituției din interiorul ei - teme de evoluții de informatică documentară (utilizarea DVD, impactul introducerii mijloacelor moderne de informare în BCU, servicii multimedia) - structuri și instrumente de informare: comunicare regională, centre de informare comunitară - serviciile de referință - noi tendințe - literatura bibliologică românească - produse, bibliografii editate la BCU1 Născut din și pentru existența revistei Philobiblon, Atelierul este complementar acestuia. Dacă revista, recurgând la producția științifică și culturală, este prin articolele sale în apropierea unui eveniment (științific, social, cultural), este deci memorie, identitate și comunicare, Atelierul 1 Pentru o imagine completă, anexez un tabel cu întâlnirile, cu temele și intervențiile, în ordine cronologică a susținerii lor, până-n luna februarie 2007. prin raportare la informația veridică și instrumentalizarea regăsirii și accesului, este cadru de intersectare a mai multor perspective teoretice și metodologice aplicate situațiilor prezente. Analizele sunt mai puțin un câmp de aplicare decât o relevare a teoriei: a pune la încercare teoria, a depăși viziuni vechi, a se interesa nu de expuneri ci de efectele sale posibile, raportate întotdeauna la cerințele utilizatorilor, adaptate unor realități prezente și pe alt nivel; teorie dar și activitate practică, dimensiuni culturale dar și de cercetare, dispozitive tehnologice dar și produse. O seamă de teme care merg pe o altă pistă, pragmatică de data aceasta, situează atelierul la un nivel de mediere culturală și științifică în spațiu public, prin impactul tehnologiei asupra practicilor curente și asupra gândirii, realizarea de noi spații publice pentru oferta și accesul la informație, formarea de comunități virtuale care cer și impun colaborare. Evoluțiile în profesie și inovația sunt prezente peste tot în domeniul informației, ori inovația se bazează pe idei și competențe profesionale. Pentru evoluție, serviciile de informare au nevoie să-și partajeze experiențele (în cadrul instituției sau în rețea), să le valorifice. Ele nu pot lucra singure ci prin adăugare de competențe exterioare sau integrarea în rețea a competențelor existente. Viitorul lor depinde de acest mod de organizare. Prin generalizare, afirmând în același timp identitatea fiecăruia, se pot crea suporturi de informații foarte diferite și complementare care constituie de fapt viitorul însuși al profesiei. Iată că, prin toate abordările, Atelierul este, implicit și o activitate de perfecționare, de educație profesională, de formarea continuă, și toate acestea trebuie privite în adevărata lor esență și obligativitate. Schimbul de experiențe pe care îl realizăm prin forma de atelier este, de ce nu, și un nucleu de „inteligență economică” - termen tot mai des întâlnit în literatura de specialitate, care înseamnă a compara sistematic și chiar concurențial, performanțele unei organizații, ale unui domeniu, serviciu sau chiar persoane, cu acelea ale altora mai eficiente: pentru că miezul „inteligenței economice” în biblioteci - fenomen extrem de complex - este informația, iar reperarea și exploatarea ei generează eficiența. Profesia de bibliotecar/documentalist, biblioteca în sine ca instituție, se re-definesc în întregimea lor, ies din vechea lor identitate conturată, închisă, tehnicistă, primesc valențe și deschideri formidabile, obligatorii, care, foarte rezumativ, înseamnă revizuirea și reevaluarea funcționării globale, conceperea și construirea unui sistem eficient de administrare a cunoștințelor și informației: strategii de servicii de informare care, fiind liantul esențial cu lumea cercetării și inovației, să fie și sursă de beneficii și, nu în ultimul rând, de imagine. Instituția se deschide și își valorifică „avuția” (arhive și personal) nu unei categorii de utilizatori ci societății. Am vrea deci ca Atelierul Philobiblon să fie în continuare un veritabil forum, în care să se dezbată într-adevăr, și în care opiniile să fie libere și ofensive, temele să fie importante și interesante, iar subiectele să incite participarea profesionistă și problematizări, să determine lectura profesională și colaborarea și, în final, să cheme spre partajarea ideilor importante prin scrierea de articole. Tot cu titlu concluziv trebuie să spunem că nu a intrat deloc în intenția noastră să prezentăm Atelierele Philobiblon ca o „dare de seamă” a derulării lor, pentru a le evidenția meritele și slăbiciunile, cu scopul de a face apoi un plan de acțiune bazat pe concluziile formulate. Aceasta este o treabă de administrație. Desigur, nu este lipsită de importanță sublinierea drumului deja parcurs, mai ales, pentru a vedea progresul realizat. Mai repede, văd continuarea lor ca rezultatul implicării noastre prin cel puțin două impulsii la fel de puternice: aceea de voință de angajare și realizare, pe de o parte, și aceea de răspuns și participare tot mai firească, pe de altă parte. Atelierul plasează problemele profesiei în cadrul mai general al operației numite „dezbatere în bibliotecă”. El se produce în jurul a o serie de probleme pe care le putem concentra sub două mari întrebări : este biblioteca un cadru de angajare cultural-profesională ? este bibliotecarul un producător ? „Dezbaterea în bibliotecă” este ocazia unei reflexii asupra articulării dintre produs și mediere: produsul ca rezultat al muncii tehnice a bibliotecarului și medierea ca relație directă sau indirectă cu utilizatorii. Rezolvarea acestor problematizări se face deci prin apariția unui al treilea pol: utilizatorul. Această relație ternară (bibliotecă, bibliotecar, utilizator) este cea care a asigurat succesul dezbaterilor deja ținute. In acest cadru, profesia este cultură, pentru că este un act creator, aproape tranzacțional, care creează legături, relații de esență culturală. Atelierul nu este, desigur, un scop în sine. Am văzut și evaluat deja faptul că el își găsește justificarea prin contribuția la identitatea profesiei, la evoluția pe plan mental a profesioniștilor bibliotecii, poate contribui, pe termen scurt, la ameliorarea existentului însoțind schimbările și proiectele pe termen mediu și lung: poziții și perspective de dezvoltare și, mai mult, proiecte de actualitate sau actualizare a referințelor profesiei. Intervențiile continuă să exprime diferite interese care, tot mai evident, definesc segmente ale profesiei mult mai aproape de diversitate și modernitate, înscriindu-se în contextul schimbărilor și evoluției meseriilor din biblioteci. Bibliotecarii vorbesc despre tehnici, echipamente și produse moderne dar și despre alte dimensiuni care definesc profesia: aspecte de sociologie (caracterul instituțional, oficial, evaluabil al culturii prin prisma structurii colecțiilor pe care le oferim), aspecte de psihologie (intruziunea lecturii la cititorii adolescenți sau copii prin bibliotecile publice etc.). Plasat în această perspectivă - de formare profesională -, activitățile de acest fel devin, prin preocupările și, deci, tematicile abordate, o miză majoră în politica de dezvoltare instituțională: integrare universitară (dezvoltarea metodologiei de cercetare documentară), creșterea și diversificarea utilizatorilor, creșterea nivelului de exigență privind calitatea serviciilor, dezvoltarea comportamentelor față de informație și solicitanții ei, pregnanța evoluțiilor tehnice, masivitatea resurselor electronice a ofertei documentare, evoluția meseriilor în biblioteci etc. Prin Atelier, construim deci în fond o cultură, un mod de exprimare, apoi de partajare către centre de interes. Confruntarea individului cu o astfel de ofertă nu e suficientă să garanteze învățarea dar aduce informații, dirijează interesul pentru instruire. Prin urmare atelierele nu sunt propriu-zis învățare ci, mult mai complex decât atât, evoluție, dezvoltare, elaborare în cadrul unei culturi comune. Este deci în acest context profitabil să conturăm și să prezentăm un forum ca fiind un dispozitiv util, un demers participativ, aflat în perspectiva consolidării și dezvoltării, al reînceperii, oricând, cu dinamism. Perimetrul de desfășurare a Atelierului cuprinde personal din diferite servicii și diferite biblioteci (din nou subliniem prezența constantă a colegilor de la Biblioteca Județeană „O. Goga” din Cluj), care sunt, concomitent, intervenienți și beneficiari, atingându-se astfel două obiective ale aceleiași axe: participarea. Acest lucru permite partajarea, gândirea împreună a problemelor, implicarea directă în acțiuni posibile de realizat și adecvarea lor la așteptările reale ale instituției. Din punctul de vedere al organizării, o echipă restrânsă, își asumă misiunea operațională: reperarea temelor posibile, a persoanelor care le susțin, anunțarea acțiunii, medierea întâlnirilor. Astfel în ansamblul său Atelierul răspunde global unor nevoi și voințe. El se bazează pe voluntariat și investire personală, atât la nivelul intervenienților cât și al participanților. Participările sunt apreciate, în interiorul atelierului și sperăm cât mai curând și în afara lui iar nivelul științific, recunoscut, este în evoluție continuă. În termeni negativi, remarcăm că folosirea structurii de dezbatere în spațiu public în biblioteci rămâne încă destul de fragilă. Dacă unii îl iau în serios, pentru mulți Atelierul rămâne, poate, o noutate sau un exercițiu dificil care generează rezerve și ne-participare, din diverse motive. Unul foarte simplist ar fi faptul că este o activitate anexă, ne-obligatorie, dar unul foarte complex și grav este faptul că nu este perceput ca anticiparea unei nevoi de formare profesională și, deci, nu se alocă acel puțin timp necesar, ori, acest tip de personal, în mare procent, este cel neimplicat în definirea și atingerea competențelor în evoluție. Pentru că, în fapt, Atelierul se dovedește a fi o organizare cu atât mai adecvată unei formări cu cât permite mai bine înțelegerea complexității dezbaterilor: evită compartimentarea reflecțiilor, concertează acțiunile în jurul unor obiective prioritare cu interacțiune în dublu sens - un obiectiv se realizează prin mai multe acțiuni, pe de o parte, și o acțiune la rândul ei poate duce la determinarea mai multor obiective. Echipa responsabilă cu organizarea și derularea Atelierului are rolul de a da această direcție. Am văzut până acum și valențele de învățare/formare creionate în jurul Atelierului. Prin nivelul conținutului la care a ajuns, prin articolele care adesea sunt rezultatele unui demers de cercetare, prin faptul că ele, cuprinse în volum, devin publice, apreciez că putem să-i adăugăm și o valoare de cercetare. Unele teme dezbătute sunt fie îndemn spre o cercetare fie deja rezultatul unei cercetări și integrează bibliotecarul în comunitatea științifică. „Cercetarea despre bibliotecă, la bibliotecă, prin bibliotecă, de către bibliotecă, pentru bibliotecă”1, iată o diversitate gramaticală care înseamnă că biblioteca poate fi obiect, teren sau instrument de cercetare. Astfel, teme mari ca: istoria bibliotecilor, biblioteca în practicile culturale, biblioteca în politicile culturale, biblioteca în politicile de cercetare, în politicile educative, în politicile memoriei culturale și științifice, biblioteca-instituție, serviciu public, spațiu public, loc de muncă, echipamente de lucru, practici și produse ale muncii, cultura profesională etc. sunt toate și întrebări dar și subiecte de cercetare. Căci pe cât activitatea de cercetare este de redusă și modestă, pe atât rezultatele ei sunt dispersate și puțin cunoscute. Iar cercetarea în bibliotecă este indisolubil legată de caracterul științific al profesiei. DESFĂȘURĂTORUL ÎNTÂLNIRILOR ATELIERULUI PHILOBIBLON nr.crt DATA REFERENT TEMA ȘI TITLUL PREZENTĂRII 1 aprilie 1999 Florina Iliș-Ionuț Costea Florina Iliș, Istvân Kirâly, Angela Marcu, Olimpia Curta - Prezentarea volumului Hermeneutica Bibliothecaria - Antologie Philobiblon - Literatura bibliologică românească -articole din publicații periodice - 19901997-. Bază de date analitică, biblio-metrică și de nivel - prezentare 2 iunie 1999 Viorica Sâncrăian Formarea continuă: între nevoie și realitate 3 noiembrie 1999 Liana Miclăuș Comunicare regională: Biblioteca Universitară Karlsruhe; Al 89-lea Congres al bibliotecarilor germani, Freiburg 4 martie 2000 Olimpia Curta Informatică documentară: Studiu privind impactul introducerii mijloacelor moderne de informare în BCU „Lucian Blaga” 5 martie 2000 Florina Iliș, Ilona Gurka-Balla Învățământul superior bibliologic britanic Biblioteci britanice 6 mai 2000 Rozalia Porâcz- ky,Călina Reti-șan, Ioan Drăgan Informatizare și management - Lansarea volumului Management pentru viitor -biblioteci și arhive 7 decembr. 2000 Istvân Kirâly, Viorica Sâncrăian - Philobiblon, revista bibliotecii universitare, a culturii și a bibliotecarilor clujeni; - Atelierul Philobiblon, forum de dezbateri 8 februarie 2001 Valeria Salânky Anchetele sociologice în bibliotecă: Cunoașterea și aprecierea bibliotecii de către utilizatori 1 Yolla Polity, Les bibliotheques, objet de recherche universitaire. În Bulletin des bibliotheques de France, Tome 46, nr.4. 9 aprilie 2001 Daniela Todor Publicația BCU: Activitatea științifică a cadrelor didactice și a cercetătorilor UBB -tradiție și perspective 10 mai 2001 Hermina Anghelescu Biblioteci și centre de informare americane - realizări și dileme 11 iunie 2001 Angela Marcu Serviciile de referință - noi tendințe -Sinteză documentară 12 iulie 2001 Monica Lazăr Indexarea tematică-tezaure: Evoluția indexării spre tezaurele specializate 13 octombrie 2001 Georgeta Dodu Informațiile comuni-tare: Centrul de informare comunitară sau Biblioteca dincolo de educație și divertisment 14 octombrie 2001 Lucia Hosu Suporturile multimedia: Utilizarea DVD ca suport multimedia în biblioteci 15 decembr. 2001 Traian Brad Asociațiile de bibliotecari și biblioteci din România 16 octombrie 2002 Anastasia Fodorean, Monica Lazăr Retroconversia documentelor de bibliotecă 17 decembr. 2002 Rozalia Poraczky, Erika Molnar Marketing în biblioteci: Marketing în organizațiile non-profit 18 ianuarie 2003 Doina Popa, Adriana Szekely Statisticile de bibliotecă în România 19 februarie 2003 Carmen Cri șan Servicii multimedia: Sala multimedia -strategii de dezvoltare a serviciilor 20 aprilie 2003 Monica Stoica, Adriana Szekely, Lenuța Pop Administrarea și conservarea colecțiilor în BCU Cluj ’ 21 mai 2003 Gabriela Morărescu Biblioteci filiale - biblioteci specializate 22 noiembrie 2003 Georgeta Dodu Centrul Public de informare NATO 23 februarie 2004 Meda Hotea Promovarea imaginii instituției prin intermediul Departamentului Colecții Speciale 24 martie 2004 Ana Maria Căpâlneanu Literatura biblioteconomică: Analiza bibliometrică a cărților românești de biblioteconomie și știința informării 25 mai 2004 Ilona Gurka Balla UNIMARC - Șansă pentru o Bază de date națională 26 noiembrie 2004 Adriana Szekely 2002-2003 în statisticile bibliotecilor universitare românești 27 ianuarie 2005 Stelian Mândruț Virgil Vătășianu și Biblioteca Universității din Cluj 28 februarie 2005 Mariana Alda Activitatea de contabilitate în bibliotecă 29 aprilie 2005 Dumitrașcu Costel Informațiile bibliografice sa Pe urmele cărții în bibliotecă. 30 mai 2005 Monica Lazăr Tehnica și formatele indexării 31 octombrie 2005 Mariana Falup, Lidia Slavnicu, Crenguța Căpușan, Teodora Bochiș, Angela Todea Secția Împrumut din BCU - realizări și perspective - automatizare și modernizare 32 noiembrie 2005 Victor Cenușă Multimedia și biblioteca publică 33 ianuarie 2006 Ioana Șuta De la schimbul internațional de publicații la schimbul experienței - un contact polonez 34 februarie 2006 Carmen Cri șan Utilizarea bazelor de date științifice abonate de către BCU Cluj 35 martie 2006 Gabriela Morărescu Anul 2005 - o nouă abordare a bibliotecilor filiale 36 aprilie 2006 Costel Dumitrașcu Informații bibliografice sau Pe urmele cărții în bibliotecă 37 mai 2006 Cristina Popa Ce și cât știm despre depozitul legal 38 iunie 2006 Felix Ostrovschi Adrian Marino, un altfel de discurs 39 octombrie 2006 Deneș Gyorfi Gyalui Farkas - personalitate marcantă a Bibliotecii Universitare la sfârșitul secolului XIX și începutul secolului XX. 40 noiembrie 2006 Tiberiu Trenea Restaurarea și refuncționalizarea Bibliotecii Centrale Universitare „Lucian Blaga” 41 noiembrie 2006 Liana Miclăuș Motivația performanței în bibliotecă - un studiu transcultural 42 decembrie 2006 Angela Marcu Bibliografia Generală Națională 43 ianuarie 2007 Sorina Stanca Proiect european pentru servicii interactive la Biblioteca Județeană "O. Goga" 44 februarie 2007 Mariana Falup Împrumutul interbibliotecar național și internațional. FOCUS Biblioteca Universității din Cluj - 1906-1909 - Gheorghe Vais1 Facultatea de Arhitectură și Urbanism Cluj-Napoca INSTITUȚIA La originea bibliotecii universității clujene stă Biblioteca Muzeului Ardelean (Erdelyi Muzeum Konyvtâr). Aceasta a fost de la început secțiunea cea mai consistentă a Muzeului ce și-a putut începe imediat activitatea după decretul de înființare. Fondul ei de carte inițial s-a constituit în principal din donații și cea mai importantă a fost biblioteca contelui Kemeny Jozsef, promisă în 1842, care conținea 15.000 volume și o colecție de 1.000 manuscrise și diplome. Adusă cu 36 căruțe de la Gerend (unde rămăsese până la înființarea Muzeului), ea devine nucleul în jurul căruia fondul se va amplifica, ajungând pe la 1863 să conțină 20.483 de volume.1 2 Lipsa unui spațiu propriu făcea ca biblioteca să ocupe diverse spații obținute prin închiriere sau generozitatea proprietarilor. Cel mai mult a funcționat la parterul casei contelui Bethlen Sândor de pe strada Bel-Farkas (1857) (azi Kogălniceanu). Aici se deschide la 15 iulie 1860 și sala de lectură, marcând începutul funcționării ca bibliotecă publică.3 Biblioteca Muzeului va funcționa independent doar 12 ani (1860-1872). Odată cu înființarea Universității (1872) se stabilește și înființarea Bibliotecii Universitare (Egyetemi Konyvtâr). Contribuția decisivă a Muzeului Ardelean la demararea și susținerea activității didactice a universității antrenează și propria bibliotecă. S-a încheiat un contract cu Universitatea prin care Biblioteca Muzeului (30.408 volume) se punea la dispoziția acesteia. Semnarea contractului la 29 august 1872 marchează momentul în care Biblioteca Muzeului devenea parte organică a Bibliotecii Universitare.4 La început studenții și profesorii frecventau colecțiile de cărți acolo unde le prinsese unirea instituțională: colecțiile muzeului în casa Bethlen iar cele ale universității în clădirea de pe strada Farkas a fostului colegiu iezuit. Aceasta era o clădire șubredă cu două niveluri și fusese sediul Guberniului și al Comisiei regale. Ulterior aici se va muta și colecția muzeului. Urmează o perioadă agitată în viața cărților bibliotecii care se mută în diverse spații prin eforturile conducerii universității. În octombrie-noiembrie 1895 biblioteca se mută în noua clădire a universității, respectiv în corpul vizavi de teatrul vechi. Cu toate că noile spații sunt mai moderne (luminoase și uscate) biblioteca suferă în continuare de lipsa de spații adecvate, deoarece în proiectul universității nu se prevăzuse o zonă funcțională specifică pentru bibliotecă. Se ajunsese la situația paradoxală în care biblioteca avea acum un spațiu mai mic ca înainte iar unele dintre funcțiuni interferau ne-permis: sala de lectură era și garderobă.5 Creșterea permanentă a importanței bibliotecii în mediul universitar, dublată de achizițiile tot mai numeroase la fondul de carte,6 ridicau probleme tot mai mari în condițiile crizei de spații. Pe fondul acestei situații, Asociația Muzeului (Muzeum-Egylet), Consiliul Universitar (Egyetemi Tanâcs) și conducerea bibliotecii au declanșat o energică campanie, la Cluj și Budapesta, pentru construirea unei clădiri noi. 1 E-mail: gheorghe.vais@arch.utcluj.ro 2 GYORGY Lajos, Az Erdelyi konyvtărugy es a Kolozsvări egyetemi konyvtâr, în Erdely Magyar Egyeteme - Az Erdelyi Egyetemi gondolat es a M. Kir. Ferenc Jozsef Tudomănyegyetem Tortenete, Az Erdelyi Tudomânyos Intezet Kiadâsa, Kolozsvâr, 1941, p.223. 3 Ibid., p.223. 4 Ibid., pp.226, 227. 5 Ibid., p.230. 6 La începutul anilor 1890 fondul de carte depășea 200.000 volume. AMPLASAMENTUL Prima reacție a avut-o municipalitatea orașului, care va oferi pentru construirea bibliotecii un lot gratuit de 1.050 mp aflat la intersecția străzilor Belso- și KUlsO-Torda (azi Universității și Avram Iancu).1 În același timp la minister se vehicula ideea cumpărării lotului vechiului teatru de lângă Universitate (cca. 2.000 mp), unde după demolarea acestuia s-ar putea construi o clădire în același stil cu universitatea vecină.1 2 Clădirea teatrului va fi până la urmă cumpărată de Universitate în primul deceniu al secolului XX, dar va fi folosită ca depozit al Muzeului Botanic. În cele din urmă Ministerul Învățământului și Cultelor maghiar a cumpărat în anul 1903 un teren de 6.000 stânjeni (de la Csiky și Tamasi), ce se întindea de la colțul străzilor Miko (Clinicilor) și Arany Janos (Petru Maior) până la mijlocul str. Miko, aproximativ vizavi de accesul principal în Complexul clinicilor.3 Terenul cumpărat (probabil loturile cu nr. 2, 4, 6, 8 și 10) ocupa o parte a laturii vestice a Pieței Arany Janos4 și oferea șansa ca viitoarea construcție a bibliotecii să participe la ansamblul urban al acesteia. fig. 1 - Cluj. Piața Cărbunelui (Szenpiac), fragment din planul cadastral al orașului, desenat de cartograful Bădăny Săndor în 1869. Parcelele posate sunt cele achiziționate pentru construcția bibliotecii. Terenul pe care urma să se construiască biblioteca se găsea pe latura vestică a Pieței Arany Janos,5 loc important aflat lângă latura vestică a centurii de fortificații a orașului, mai exact în dreptul Turnului Cizmarilor (Csizmadiak bastyaja), ce includea Poarta Mică a str. Cărbunelui (Szen-utczai Kis-ajto). Multă vreme zona aferentă din afara fortificației avusese interdicție de construire6 din rațiuni militare dar odată cu pierderea importanței militarea a orașului, zidurile și 1 Probabil este vorba de lotul pe care se va construi în 1909-10 Căminul studențesc Gabor Âron (Gabor Âron Diakotthon), arhitect Nagy Karoly. 2 GYORGY Lajos, Op.cit., p.234. 3 Ibid., p. 236. 4 Piața Arany Janos (Arany Janos ter) primește, după instalarea aici a statuii lui Sf.Gheorghe la 18 septembrie 1904, numele Piața Sf. Gheorghe (Szentgyorgy ter). 5 Vechea Piață a Cărbunelui (Szenpiac) a purtat de-a lungul timpului denumiri diferite: 1852-1857 Piața Străzii Cărbunelui (Szenutczai piacz), 1899 Piața Londra (London ter), 1899 Piața Arany Janos (Arany Janos ter), 1904-1917 Piața Sf. Gheorghe (Szentgyorgy ter), 1923 Piața Sf. Gheorghe, 1933-1937 Piața Gh. Sion, 1941 Piața Sf. Gheorghe (Szentgyorgy ter), 1945 Piața Sf. Gheorghe, 1962 Piața Păcii, 1995 Piața Lucian Blaga. (cf. Asztalos Lajos, Kolozsvăr, helynev- es telepulestorteneti adattăr, Kolozsvar Tarsasag - Polis konyvkiado, 2004, p.468) 6 ASZTALOS Lajos, Kolozsvăr, helynev- es telepulestorteneti adattăr, Kolozsvar Tarsasag-Polis konyvkiado, 2004, p.469. turnurile devin anacronice pentru dezvoltarea Clujului. Prin demolarea turnului în 1831 se stimulează dezvoltarea Pieței Cărbunelui (Szenpiac) și a întregii zone aflate la vest de aceasta. Importanța locului decurgea din poziția sa între „orașul interior” și Mănăștur, dar și din faptul că aici convergeau 6 străzi1 ce atribuiau pieții un rol de placă turnantă a zonei pericentrale vestice. Forma triunghiulară a pieței fusese determinată organic de tendința de rezolvare naturală a unei intersecții relativ complicate. Pe la mijlocul secolului XIX, aici se întâlneau trei din zonele orașului: Orașul interior (Belvaros) la est, Mahalaua Str. Cărbunelui (Szen utczai Kulvaros) la sud-vest și Mahalaua Mănășturului (Monostori Kulvaros) la nord-vest. O altă caracteristică a zonei era de natură geologică și o genera Pârâul țiganilor (Czigany Patak) care străbătea piața prin mijlocul ei în drumul său spre Someș. De-a lungul timpului, el alimentase șanțul fortificației, dar odată cu astuparea acestuia, inunda zona după fiecare ploaie, afectând construcțiile existente. Riscul inundațiilor va fi eliminat abia în a doua jumătate a secolului XIX, când se regularizează valea și se canalizează pârâul pe porțiunea ce străbătea piața. Ultimii patru ani ai secolului XIX marchează un important câștig pentru zona limitrofă pieței care devine centrul administrativ comitatens odată cu construirea (în continuarea Palatului Wesselenyi de pe str. Arany Janos, azi Petru Maior) Palatului Comitatului Cluj (Kolozsvarmegye Szekhaza) în 1896-1897. Terminarea Clinicilor Universitare Karolina (Karolina Egyetemi Klinikak) de pe str. Miko în 1900 definitivează importanța locului, atribuindu-i și rolul de important centru medical al Transilvaniei. Conștienți de toate acestea, edilii orașului doresc asocierea locului cu unul din simbolurile orașului și dezvelesc aici la 28 septembrie 1904 o copie a statuii ecveste Sf. Gheorghe. Aceasta fusese amplasată chiar în mijlocul pieței la recomandarea lui Haller Karoly, președintele Societății de Înfrumusețare (Szepko Egylet).1 2 Cu acest prilej s-a schimbat și numele pieței din Arany Janos în Sf. Gheorghe (Szentgyorgy ter). CONCURSUL DE PROIECTE În primăvara anului 1904, Ministerul Învățământului și Cultelor de la Budapesta anunță organizarea unui concurs de proiecte pentru realizarea unei noi clădiri, având la bază o temă întocmită de directorul bibliotecii, apreciatul bibliolog Erdelyi Pal.3 Organizarea de concursuri de arhitectură era la vremea respectivă un obicei răspândit în Ungaria, mai ales în cazul comenzilor oficiale. Programul de arhitectură impunea realizarea unei „biblioteci închise” așa cum erau toate marile biblioteci publice ale timpului. Schema funcțională avea particularitatea dată de cerința de a cuprinde la un loc, și totuși separat, cele două componente ale bibliotecii clujene: colecțiile Universității și cele ale Muzeului Ardelean. În urma cercetărilor pe care le-am făcut în arhiva bibliotecii universitare, unde se mai păstrează unele din planșele proiectelor concurente, am identificat opt colective de arhitecți ce au participat, cu certitudine, la concurs: Kesselbauer Agoston (Veszprem), Kismarty-Lechner Jeno & Warga Laszlo (Budapesta), Korb Floris & Giergl Kalman (Budapesta), Komor Marcell & Jakab Dezso (Budapesta), Lang Adolf (Budapesta), Orth Ambrus & Somlo Emil (Budapesta), Sebestyen Artur (Budapesta) și Villanyi Janos & Hajos Alfred (Budapesta). Participanții proveneau aproape în totalitate din capitala regatului, fiind în marea lor majoritate „consacrați” ai arhitecturii maghiare a momentului. Erau obișnuiți cu concursurile ca o modalitate curentă de acces la marea majoritate a comenzilor importante ale statului. Așadar nu trebuie să ne mire faptul că proiectarea bibliotecii celei de a doua Universități din Ungaria timpului era realmente atractivă pentru arhitecții consacrați maghiari. 1 În piață pătrundeau străzile: dinspre est Jokaj Mor (Napoca) venind din Piața Centrală a orașului, dinspre nord Parizs (Șincai) asigurând legătura cu Cetățuia, Parcul Central și Teatrul de Vară, tot dinspre nord Arany Janos (Petru Maior) făcând legătura cu Palatul Comitatului și Parcul Central, dinspre vest Miko (Clinicilor) ce ducea la Clinici, spre Grădina Muzeului (Miko) și Mănăștur, dinspre sud-vest str. Trefort (Victor Babeș) coborând de la Complexul Psihiatric și dinspre sud, Majalis (Republicii) ce cobora spre oraș din zona de loisir câmpenesc de pe panta nordică a Feleacului. 2 SAS Peter, Meselo Kepeslapok, Kolozsvar 1867-1919, Noran konyvkiado, Budapest, 2003, p.176. 3 GYORGY Lajos, Op.cit., p.236. Aureolați de reușita de la Complexul Clinicilor Universitare din Cluj, terminat în 1903, Korb și Giergl participă la concurs cu o soluție ce le va aduce în final comanda lucrării. Planul de situație dezvăluie una din cele mai interesante soluții, unde prin accentuarea uneia din diagonalele parcelei se obține o „rotire” a clădirii către piața Arany Jânos. Se atribuie în felul acesta o importanță sporită pieței dar și clădirii propriu-zise care devine un reper important al locului. fig. 2 - Planul de situare al proiectului de concurs, în varianta lui Korb și Giergl. Numărul mic de planșe păstrate face dificilă descifrarea schemei funcționale adoptate. Totuși, compoziția este lizibilă datorită unei soluții simple și clare în care două volume, cu parter și două etaje, având colțul teșit, închid în spatele lor corpul sălii de lectură poziționat pe diagonala parcelei. Acesta se mai leagă de restul clădirii prin două corpuri arcuite care probabil conțineau spațiile anexe și circulațiile de serviciu. Foarte clar este rezolvat și depozitul de carte, ce ocupa singur un corp de clădire (s+p+3+m) amplasat la nord de corpul principal, cu care comunica la unul din niveluri. Prin introducerea accesului principal la parterul corpul teșit, autorii au obținut o dublă orientare: spre piață (și deci spre centrul orașului) dar și spre strada Miko (către complexul clinicilor). Hipertrofierea corpului (supra-înălțarea acoperișului și decorația mai abundentă) a condus la obținea un volum-accent vizibil de la distanță mare. Autorii estimaseră că el ar putea deveni vizibil chiar din centru, pe culoarul străzii Jokai (astăzi Napoca) al cărui ax „ochea” tocmai acest corp. Descifrarea planului etajului 2, singurul păstrat, ne dezvăluie că circulația verticală principală se realiza prin intermediul a două scări a câte trei rampe, ce flancau coridorul din axul principal ce conducea la sala de expoziții. În același timp putem remarca volumul prismatic simplu al depozitului de carte și claritatea soluției de depozitate pe etajere dispuse perpendicular pe pereții longitudinali. 1 Nivelurile depozitului erau înjumătățite de galerii metalice (vezi secțiunea A-B) care permiteau accesul la partea superioară a rafturilor. Asemenea soluții erau frecvente și asigurau o mai bună folosire a spațiilor depozitului, asigurând un acces ușor la toate etajerele. 1 Se știe că simplitatea și claritatea mobilării depozitului cu rafturi se reflectă în manipularea eficientă a cărților, scurtând foarte mult timpul de așteptare din sala de lectură. fig. 3 - Plan etaj 1 (etapa II de concurs) al variantei lui Korb și Giergl. La această variantă de concurs surprinde faptul că, fără să fie câștigătoarea primei faze a concursului, conținea foarte multe din elementele funcționale și formale ce se vor regăsi în construcția terminată. Ea dovedește talentul și maturitatea profesională a autorilor în descifrarea rapidă și corectă a datelor de temă. Faptul că „știau” mai bine amplasamentul decât restul concurenților, deoarece mai avuseseră de-a face cu el la proiectarea clinicilor, îi condusese la una din cele mai corecte soluții din punct de vedere urbanistic. De acea, cred că varianta lui Korb și Giergl s-a constituit ca un reper important în alegerea criteriilor juriul concursului, care a impus acest tip de rezolvare urbană la faza a doua a concursului. Proiectele participante la concurs s-au grupat în două categorii principiale în funcție de modul de amplasare al clădirii. O primă categorie consta din proiecte (Kesselbauer, Kismarty-Lechner & Warga, Lang, Orth & Somlo și Sebestyen) care ignorau practic piața Arany Janos, limitrofă amplasamentului. Acestea rezolvau clădirea ca și cum parcela s-ar fi aflat la mijlocul unui front stradal. Cealaltă categorie de proiecte (Korb & Giergl, Komor & Jakab și Villanyi & Hajos) lega clădirea bibliotecii de piață printr-o „întoarcere” a volumului acesteia spre ea, generând o soluție de colț. În felul acesta încercau să valorifice vecinătatea cu piața și relația vizuală a amplasamentului cu centrul orașului (pe culoarul străzii Jokay, azi Napoca). Alegerea uneia dintre aceste două variante de amplasare a fost sarcina principală a juriului. Jurizarea s-a făcut la Budapesta în luna iulie 1904. La propunerea juriului,1 s-a acordat premiul întâi (3.500 coroane) proiectului lui Orth Ambrus - Somlo Emil, premiul al doilea (2.000 coroane) proiectului lui Korb Floris - Giergl Kalman și premiul al treilea (1.500 coroane) soluției lui Sebestyen Artur.1 2 Totuși, ministrul Berzeviczy Albert considerând că nici unul din proiecte nu satisfăcea integral exigențele temei, a invitat laureații la o a doua etapă de concurs cu o temă mai precisă, mai apropiată de realitățile tehnice și bugetare. Este posibil ca ministrul să fi fost influențat de unele aspecte ale soluției lui Korb & Giergl, pe care să le fi impus, ulterior, ca cerințe de temă. Din nefericire, dintre cele trei proiecte participante la a doua etapă a concursului, s-au păstrat, în arhiva bibliotecii, doar variantele Orth-Somlo și Korb-Giergl. Găsirea soluției „ideale” încă de la prima fază a concursului le-a permis lui Korb și Giergl să opereze la varianta nouă doar ajustări care au condus la realizarea unui proiect remarcabil prin 1 Juriul avea în componență și doi clujeni: rectorul universității Apathy Istvan și directorul bibliotecii Erdelyi Pal. 2 GYORGY Lajos, Op.cit., p.236. claritatea schemei funcționale și a compoziției planului, fapt confirmat de singurele planuri păstrate (etaj 1 și 2). Schema compoziției consta dintr-un volum (s+p+2) de forma literei „L”, având articulația teșită la 45°. Între brațele sale, pe bisectoarea unghiului interior considerată axa întregii compoziții, s-a amplasat al doilea volum (s+p) ce stă oblic față de primul. Cele două sunt legate prin două corpuri simetrice, segmente de arc ce închid două curți interioare. În plan funcțional, corpul de clădire oblic adăpostea marea majoritate a funcțiunilor de primire (vestibuluri, holuri, garderobe, scări de onoare etc.) și unitățile funcționale principale (sala mare de lectură, sala de lectură a profesorilor etc.). Depozitul de cărți (s+p+4) a fost conceput ca un volum relativ izolat în partea de nord a compoziției. Această variantă era impusă de încărcarea formidabilă pe care o dau cărțile dar și de posibilitățile de extindere, mai ușoare în cazul corpurilor independente. Depozitul comunica cu restul clădiri prin articulații cu un singur nivel, asigurându-se astfel fluxul cărților către sălile de lectură. Pentru creșterea vitezei de manipulare a cărților, depozitul era dotat cu ascensoare la fiecare scară. Eclectismul geometrizat, sobru, influențat de secession definea stilul fațadelor. Acestea reflectau prudența autorilor față de reacția autorităților alergice la seccesionul maghiar. Korb și Giergl tocmai trăiseră o experiență neplăcută la Academia de Muzică (Zeneakademia) din Budapesta 1904-07, unde la presiunea ministrului învățământului fațadele secession ale proiectului câștigător al concursului, fuseseră re-desenate de autori într-o manieră barocă. Unul din atuurile importante ale proiectului era costul moderat al execuției, determinat de simplitatea soluției și de caracterul rațional al schemei funcționale. Pentru autoritățile ministeriale de la Budapesta, care reclamau cu fiecare ocazie, reducerea costurilor de execuție, varianta lui Korb și Giergl părea să fie cea mai convenabilă. PROIECTUL DE EXECȚIE În final, tandemul Korb Floris Nandor & Giergl Kalman din Budapesta își va adjudeca lucrarea și cei doi vor fi însărcinați să întocmească un proiect de execuție a cărui soluție funcțională să fie inspirată de schema Bibliotecii Universității din Basel1, considerată de directorul bibliotecii Erdelyi Pal un model ideal al bibliotecilor universitare europene. Data oficială a începerii proiectului de execuție poate fi considerată ziua de 14 iunie 1906, când s-a întrunit Comisia de Construcții a Bibliotecii (Konyvtârepkesi Bizottsag) pentru a discuta și decide asupra ofertelor de prețuri venite de la Korb și Giergl.1 2 Probabil că aceste oferte reflectau diferite variante ale proiectului, aflate între limitele minimă și maximă ale schemei funcționale. Amplasamentul a fost ocupat de clădire conform planului de situație de la prima fază a concursului. Singura modificare a constat din eliminarea corpului de locuințe din extremitatea vestică a fațadei de pe str. Miko, așa cum se poate vedea dintr-o ridicare topografică a orașului din 1917. Și în acest plan este evidentă calitatea soluției care prin generarea unui volum accentuat pe colțul teșit asigura elementul dominant al pieței și zonei limitrofe. În lipsa planșelor de execuție originale am folosit în studiul meu planurile și secțiunea publicate în ediția cvadrilingvă (engleză, franceză, germană și maghiară) a albumului A Kirălyi Magyar Egyetemek Epuletei (Clădirile universităților regale maghiare) vol. III, apărută la Budapesta în 1908. Valoarea lor documentară constă în faptul că au fost publicate imediat după inaugurarea bibliotecii, reflectând caracteristicile proiectului de execuție, conținând probabil și modificările apărute pe parcursul execuției. Cu alte cuvinte ele ar putea reflecta, la modul cel mai fidel, configurația funcțional-spațială a bibliotecii la inaugurarea din 1909. La nivelul demisolului, elementul funcțional principal îl constituia ansamblul bibliotecii populare (antecamera, sala de lectură, garderoba și grupurile sanitare) amplasată pe latura sudică, spre str. Miko (azi Clinicilor). Având în vedere că această secție se adresa cititorilor dinafara sistemului universitar, cu alte cuvinte publicului larg, este de înțeles amplasarea ei înafara fluxului 1 GYORGY Lajos, Op.cit., p.236. 2 Ibid., p.236. principal. Accesul la ea se făcea rapid, la stânga intrării principale, evitându-se interferențele cu fluxurile de la nivelurile rezervate studenților și profesorilor. Separarea netă a fluxurilor dintre cititorii universitari și ne-universitari era benefică funcționării corecte a bibliotecii, dar reflecta în același timp tendințele de separare socială practicată la mai toate programele de arhitectură ale vremii. Existau prevăzute la acest nivel și pachetul de funcțiuni (atelierele de legătorie și ambalare) unde se realizau operațiuni de întreținere a cărților din depozitul propriu sau a celor achiziționate. Puținele spații rezervate procedurilor terapeutice s-ar putea explica prin stadiul incipient al domeniului din perioada respectivă care viza doar asigurarea integrității fizice a cărților. fig. 4 - Biblioteca Universității și Muzeului Ardelean, plan demisol: 1. intrarea principală și vestibul, 2. hol, 3. antecamera bibliotecii populare,4. sala de lectură a bibliotecii populare, 5. blocul bibliotecarelor (biblioteca populară), 6. garderoba (biblioteca populară), 7. grup sanitar), 8. pasaje,9. atelier, 10. sala arzătoarelor, 11. atelier aparataj electric, 12. sala cazanelor, 13. depozit combustibil, 14. camera curățenie, 15. atelier ambalare, 16. atelier de legătorie, 17. locuința portarului, 18. a doua scară, 19. camera fochistului, 20. depozitul de cărți, 21. scara depozitului de cărți, 22. ascensor și monte-charge, 23. ascensor cărți. Spațiile destinate funcțiunilor energetice (centrala termică, sala cazanelor, depozitul de combustibil etc.) ocupă întreaga suprafață a corpului oblic. Dimensiunile lor foarte mari reflectă nivelul tehnologiei ce presupunea utilaje și echipamente termice foarte masive. Aș remarca aici ingeniozitatea soluției aplicate pentru cele două coșuri de fum înglobate în zidăria unui perete median, eliminându-se astfel riscul unei apariții stânjenitoare a acestora în volumetria generală. Pentru asigurarea accesului în cât mai multe puncte de pe perimetrul clădirii s-au prevăzut cinci pasaje (semi)carosabile pentru a căror realizare cota ±0,00 a trebuit ridicată. Această operațiune a avut ca efect „ieșirea” din pământ a clădirii în zona nord-estică iar rezolvarea s-a impus de la sine prin adăugarea unui nivel parțial (subsol) sub sala arzătoarelor, sala cazanelor și depozitul de combustibil. Nivelul parțial adăugat este vizibil în secțiune și sugerat în planul demisolului, unde în sala cazanelor existența a două scări simetrice indică dezvoltarea pe două niveluri. fig. 5 - Biblioteca Universității și Muzeului Ardelean, plan parter: 1. intrare principală și vestibul, 2. holul principal (scările și garderoba), 3. coridoare, 4. sala cataloage, 5. blocul bibliotecarilor, 6. sala mare de lectură, 7. grupuri sanitare, 8. sala lectură periodice, 9. sala lectură presa, 10. sala manipulanți cărți, 11. sala noutăți, 12. birou director adjunct, 13. antecamera sălii de ședințe, 14. sala de ședințe, 15. birou director, 16. seif, 17. antecamera, 18. scara treia, 19. depozitul general, 20. scara depozit general, 21. ascensor și monte-charge, 22. ascensor cărți. Parterul conținea trei categorii funcțional-spațiale: prima era cea a celor trei sălilor de lectură (sala mare, ziare și periodice) precedate pe fluxul cititorilor de sala cataloagelor. Ansamblul acestor spații ocupa centrul geometric al compoziției, fiind legat pe toate direcțiile de corpul „colț” și depozitul general. Rolul funcțional al acestor spații era acela de fi o interfață între cititori și fondul de carte. La intersecția celor trei săli de lectură era amplasat blocul bibliotecarelor, o „insulă” ce controla traficul cititorilor și asigura primirea și returnarea cărților. A doua categorie se definea ca fiind cea destinată conducerii bibliotecii (birourile directorilor, sala de ședințe etc.). Caracterul de reprezentare a directorilor în relațiile cu exteriorul determinase realizarea unor birouri precedate de antecamere în care domneau secretarele. Ultima categorie era destinată cărților. Acestea erau depozitate în spațiul amplu al depozitului (9,27 km de rafturi la inaugurare)1 care prin scările și ascensoarele electrice permiteau accesul ușor al cărților în orice punct al bibliotecii. Cel mai important spațiu al parterului era sala mare de lectură ce ocupa extremitatea nord-vestică a corpului oblic și care fusese pusă la dispoziția studenților la 8 februarie 19091 2, cu aproape două luni înaintea inaugurării oficiale. Arhitecții o concepuseră pentru o capacitate de 200 locuri3, distribuite în spațiul central și în cele șase alveole amplasate simetric pe laturile lungi. Fluxul cărților dinspre depozit se realiza printr-o mică circulație directă, soluție ce asigura un timp de așteptare rezonabil. Spațiul interior fusese conceput cu o secțiune bazilicală, pentru a asigura un iluminat natural, cât mai apropiat de cel zenital, considerat ideal pentru o sală de lectură. Muzeului Ardelean (Erdelyi Muzeum) își păstra colecțiile în spații de la etajele superioare, asigurându-se o protecție sporită a patrimoniului său prin evitarea fluxului principal. La etajul întâi, sala incunabulelor, sala miniaturilor și sala manuscriselor erau găzduite de aripile corpului „L” de o parte și alta a sălii de conferințe ce ocupa articulația. La etajul al doilea sala de expoziții aflată pe axul compoziției era flancată de spațiile pentru arhiva muzeului și arhivele de familie. Acestea din urmă erau constituite din documentele a cca. 40 de familii aristocratice și nobiliare depozitate în cutii de tablă specializate.4 1 Ibid., p.240. 2 Ibid., p.239. 3 Ibid., p.239. 4 Ibid., p.239. Dacă comparăm soluția din proiectul de concurs cu varianta realizată, constatăm că la etajului doi s-a aplicat o variantă mai economică prin renunțarea la spațiile corpurilor curbe. Tot din motive financiare s-a simplificat și spațiul sălii principale de lectură. În proiectul de concurs (etapa II) aceasta avea o rezolvare mai elaborată, terminată cu o formă rotunjit-poligonală, amintind de corurile bisericilor catolice. Este posibil ca autorii să fi urmărit o analogie a spațiului dedicat întâlnirii dintre om și carte cu spațiul sacru. Economiile făcute în cazul sălii de lectură au generat o soluție cu forme simplificate, mai săracă în expresivitate. Imaginea exterioară a volumului sălii de lectură este chiar sărăcăcios, sugerând, mai degrabă, o funcțiune industrială. La interior preponderența planurilor pline asupra golurilor accentuează impresia de masivitate iar efortul de a atenua această senzație prin aplicarea pe planurile pline a unor registre decorative din tencuială aplicată nu-și atinge scopul. Această concesie făcută de arhitecți este după mine punctul cel mai slab al proiectului, mai ales dacă facem comparația cu arhitectura sălilor de lectură ale bibliotecilor contemporane din Europa. Un element important al schemei funcționale la care s-a renunțat în timpul execuției a fost corpul locuințelor. Acestea erau elemente obligatorii în mai toate schemele funcționale ale clădirilor publice de la cumpăna secolelor. Era rezultatul unei politici de resurse umane, conform cărei prezența cvasi-permanentă a conducerii într-o instituție asigura premisele unei funcționări normale. În cazul nostru, corpul locuințelor ocupa extremitatea de pe str. Miko (Clinicilor) a compoziției, asigurând apartamentelor directorului de la parter și bibliotecarului șef de la etajul 1 orientări favorabile către sud și vest. Ar fi trebuit să fie un edicol al bibliotecii, de corpul căreia era separat de un gang carosabil ce permitea accesul de serviciu în curțile interioare ale complexului. Planul parterului, așa cum arăta în proiectul de execuție ne dezvăluie că soluția inițială a parterului a suferit modificări. Cea mai importantă dintre ele altera schema funcțională prin eliminarea garderobei generale din spațiul ce preceda sala mare de lectură. Migrarea ei în holul parterului elibera o suprafață mare (10 x 11,5 m) ce a fost ocupată de cataloage, care lăsau locul în corpurile arcuite unor noi săli de lectură pentru periodice și ziare. Sunt de părere că această operațiune, realizată la inaugurare, a mutilat eleganța schemei funcționale și a aglomerat holului parterului cu venirea garderobei (scindată în doua părți) aici. Decizia acestei modificări a fost luată probabil pentru a se câștiga spațiu pentru sălile de lectură. Tot din planul parterului (proiectul de execuție) este vizibilă și simplificarea soluției la vestibulul ovoidal de la intrarea principală unde, probabil că tot din rațiuni de economie, s-a renunțat la cele opt colonete ce punctau spațiul central al vestibulului. Ele au fost înlocuite de mici socluri-parapet realizate din piatră. fig. 6 - Biblioteca Universității si Muzeului Ardelean - plan etaj 1: 1. scara principală și coridoare, 2. scara doua, 3. sala incunabule, 4. sala miniaturi, 5. camera pregătire conferințe, 6. sala conferințe, 7. birou secția manuscrise, 8. sala manuscrise, 9. sala de lucru, 10. depozit hărți, 11. grup sanitar, 12. depozitul general de cărți 13. scara depozit general, 14. ascensor și monte-charge, 15. ascensor cărți. Programul de arhitectură realizat a fost cel al unei „biblioteci închise" în care separația dintre cititor și cartea depozitată era netă. Tot fondul de carte se păstra într-un depozit central în care accesul cititorilor era strict interzis. Tipul acesta de bibliotecă publică era specific timpului și va mai trece multă vreme până când „bibliotecile deschise”1 vor începe să le înlocuiască. În program existau totuși și câteva abateri de la regula „bibliotecii închise”. Acestea erau întâlnite în zona arhivelor Muzeului Ardelean, unde depozitarea documentelor se făcea în același spațiu cu cel de lectură. O astfel de situație era acceptată din cauza unui număr mai redus de cititori ce puteau fi ușor supravegheați. În final, la inaugurare, biblioteca universitară asigura condiții de lectură pentru 252 cititori1 2, din care 200 în sala mare, iar restul în sălile de lectură specializate, la care se adăugau și cele 100 de locuri de la sala de lectură a bibliotecii populare. fig. 7 - Biblioteca Universității și Muzeului Ardelean - plan etaj 2: 1. scara principală și coridoare, 2. scara doua, 3. grup sanitar, 4. birou arhivari, 5. seif, 6. sala de lucru, 7. arhiva Muzeului Ardelean, 8. sala de expoziții, 9. săli arhive de familie, 10. depozitul general de carte, 11. scara depozitului general, 12. ascensor și monte-charge, 13. ascensor cărți. Din cauza economiilor impuse investițiilor bugetare guvernamentale, la biblioteca din Cluj s-a realizat un program arhitectural „minimal” ce va fi completat o dată cu trecerea timpului. O primă extindere s-a realizat în 1931-343 când se vor supraetaja volumul sălii cataloagelor și corpurile curbe, construindu-se trei săli și un coridor. Probabil că tot atunci se completează, la etajul doi, articulația (estică) cu depozitul de carte. Aceste spații erau prevăzute în proiectul de concurs și cel de execuție, dar fuseseră eliminate pe șantier din rațiuni de cost. Ultima extindere semnificativă s-a înregistrat în 1960, când se construiește un nou depozit de cărți4, amplasat pe locul unde ar fi trebuit construit corpul de locuințe. EXECUȚIA CLĂDIRII 9 La 14 iunie 1906, când s-a întrunit Comisia de Construcții a Bibliotecii pentru a discuta ofertele de preț venite de la firma Korb și Giergl, s-a hotărât și încredințarea execuției antreprenorului clujean Remenyik Karoly.5 Acesta era unul din cei mai activi constructori din din oraș, având la activ execuția unor clădiri importante ale Clujului: Academia Comercială I (azi 1 Bibliotecile „deschise” se diferențiază de cele „închise” prin faptul că fondul de carte este depozitat chiar în sălile de lectură iar cititorii au acces direct la cărți. 2 GYORGY Lajos, Op.cit., p.240. 3 Ibid., p.246. 4 Noul depozit avea o formă dreptunghiulară (45,6 x 13,9 m) și oferea o suprafață suplimentară de depozitare de cca. 2.580 mp repartizată pe patru niveluri: demisol, parter și două etaje; proiectul fusese întocmit la DSAPC sub șefia de proiect a arhitectului Sovago (informația: dr. arh. Vasile Mitrea) 5 GYORGY Lajos, Op.cit., p.238. Rectoratul Universității Tehnice) împreună cu Maetz Frigyes în 1886-87, Sinagoga Neologă (azi Templul Deportaților) împreună cu frații Horvath în 1887, Palatul Direcției de Poștă în 1891-98, Colegiul Unitarian (azi Liceul Brassai) în 1899-1901 si Complexul Clinicilor Universitare ale Spitalului Carolina în 1886-1903. Presat de toată lumea, antreprenorul a demarat în vara anului 1906 săpăturile și imediat s-au turnat fundațiile. Ritmul susținut s-a păstrat, iar în toamna anului 1907 clădirea ajunge sub acoperiș. Ritmul de execuție fusese extrem alert dacă avem în vedere rigorile unor fațade care combinau câmpurile din cărămidă zmălțuită policromă cu elemente de piatră. La acestea se mai adăuga lipsa mijloacelor mecanice de manipulare care impunea la vremea aceea manipularea „cu spinarea” a materialelor. Spre dezamăgirea generală lucrările de finisaj s-au prelungit depășind toate așteptările, așa că abia peste un an, la 23 decembrie 1908, a început mobilarea spațiilor bibliotecii, iar deschiderea festivă a avut loc abia la 18 mai 1909.1 În execuția lucrării, un rol foarte important l-a avut tânărul arhitect budapestan Kappeter Geza, nepotul lui Korb Floris Nandor, care a reprezentat firma de proiectare pe șantier în perioada 1907-08. Sarcinile sale decurgeau din asigurarea descifrării corecte a desenelor din proiect și din completarea lor atunci când se dovedea existența unor omisiuni în proiectare. Profitând de acest sejur, el va realiza proiectul pentru Palatul Urania și câteva vile.1 2 Costul realizării bibliotecii (teren, proiectare, construcție și echipare) a fost de 1.692.007,94 coroane3, valoare ce a fost suportată din bugetul guvernamental și alocată în tranșe anuale. UNITȚILE FUNȚIONALE 5 5 Funcționarea unei biblioteci are la bază o anumită tehnologie specifică ce face posibilă întâlnirea dintre om și carte în condiții de siguranță absolută pentru cea din urmă. Aceasta cerință reclamă spații și o tehnologie de exploatare care să asigure condiții pentru căutare, lectură și depozitare, determinând astfel cele trei categorii importante funcționale ale unei biblioteci. Dacă urmăm fluxul principal al vizitatorilor ce traversează vestibulul ne vom întâlni, la parter, cu garderoba generală a bibliotecii, separată în două module amplasate în golurile celor două scări de onoare. Poziția ei aici este rezultatul unui compromis ce a presupus o redistribuire funcțională, realizat înainte de inaugurare. Caracterul obligatoriu al garderobei în biblioteci a fost asigurat în cazul nostru de amplasarea chiar în nodul de circulație, astfel încât și prin poziție ea să devină „inevitabilă”. Rezolvată panoramic, a fost echipată cu tejghele închise de lemn și cuiere metalice, ceea ce presupunea existența unui personal permanent care să asigure securitatea obiectelor păstrate, dar și o supraveghere a nodului principal de circulație. Sala cataloagelor asigura condiții pentru căutarea titlurilor de către cititor și era supravegheată de personalul din blocul bibliotecarilor ce ocupa o poziție foarte strategică între sala cataloagelor și sala mare de lectură. Funcția principală a blocului era cea de control al accesului cititorilor și de preluare a comenzilor acestora, fiind un „centru nervos” al întregii biblioteci. Ca poziție, era situat chiar la intrarea în sala mare de lectură, într-un loc în care fluxul principal al cititorilor se bifurca și spre sălile de lectură ale periodicelor (stânga) și ziarelor (dreapta). Cele patru mari glasvanduri de lemn îi dădeau aspectul unui „acvariu” ce proteja bibliotecarii fără să împiedice vizibilitatea către toate direcțiile. Acesta era primul spațiu specializat al bibliotecii în care pătrundea cititorul. El asigura funcțiunea de căutare a titlurilor, fiind cunoscut sub denumirea de sala cataloagelor. Aceasta era amplasată între garderobă și sala mare de lectură, fiind echipată cu pupitre cu sertare, în care se păstrau, după reguli clare, fișele de evidență a titlurilor și cataloagele tematice. În mod uzual, sistemul de organizare al fișelor și cataloagelor trebuia să reflecte modul de organizare al depozitelor din bibliotecă, pentru a asigura eficiență în activitatea personalului de manipulare. 1 Ibid., p.239. 2 GERLE Janos, KOVÂCS Attila, Makovecz Imre, A szăzadfordulo Magyar Epiteszete, Szepirodalmi Konyvkiado, Budapest, 1990, p.74 3 GYORGY Lajos, Op.cit. p.239. fig. 8 - Sala cataloagelor. În fundal se remarcă blocul bibliotecarilor. • Unitatea funcțională a spațiilor de lectură Sălile de lectură sau „spațiile pentru citit” ale bibliotecii alcătuiau o unitate funcțională definitorie și indispensabilă pentru programul arhitectural.1 Așa cum se obișnuia, ele erau specializate în funcție de materialul și felul lecturii. Astfel biblioteca avea pe lângă sala mare de lectură încă trei asemenea spații: sala periodicelor, sala ziarelor (presei) și sala de lectură a bibliotecii populare aflată la demisol. Din aceeași categorie făceau parte și sălile specializate (incunabule, miniaturi și manuscrise) de la etajul întâi, cât și cele ale arhivelor Muzeului Ardelean amplasate la etajul al doilea. Specificul acestora din urmă le făcea „inaccesibile” marelui public, iar vizitatorii lor se recrutau cu precădere din rândul celor care prin natura activității lor aveau accesul permis. Sala mare de lectură era din multe puncte de vedere spațiul principal al bibliotecii. Era locul cel mai viu și mai aglomerat al bibliotecii datorită celor aproximativ 200 de cititori ce se puteau afla simultan aici. Era spațiul cu cea mai mare suprafață liberă (20,8 x 10,75 m) din toată schema funcțională și ocupa locul cel mai important în compoziția planimetrică. Planul era un dreptunghi la care se adăugau câte trei nișe de studiu (3,85 x 1,80 m) pe fiecare latură lungă. Datorită dimensiunilor și soluției spațiale bazilicale, ea era spațiul cel mai spectaculos, chiar dacă i se poate reproșa o oarecare masivitate. 1 Mai ales în condițiile în care programul arhitectural nu conținea spații ale serviciului de împrumut. fig. 9 - Sala mare de lectură. În fundal blocul bibliotecarilor. Sala mare de lectură era mobilată, în principal, cu pupitre individuale de studiu, de o formă mai specială determinată de un decupeu al blatului ce asigura o poziție ergonomică cititorului. Pupitrul de studiu oferea cititorului etajere și suporturi înclinate pentru cărți iar pentru a asigura o oarecare izolare era dotat cu un parapet frontal de cca. 30 cm înălțime. De-a lungul timpului, sala va avea configurații variate de mobilare prin amplasarea diferită a pupitrelor, demonstrând o flexibilitate posibilă și datorită iluminatului natural consistent asigurat de ferestrele sălii. Ca în orice sală de lectură existau și elemente de mobilier complementar, reprezentate de etajerele destinate volumelor de largă utilizare (dicționare și enciclopedii) aflate la dispoziția cititorilor în regim de acces liber la raft. Registrele de etajere erau amplasate perimetral, alcătuind elemente de separație între nișele de studiu individual. Sălile de lectură specializate flancau accesul în sala mare și ocupau ariile celor două corpuri laterale arcuite: în stânga sala de lectură a periodicelor iar în dreapta sala de lectură a ziarelor. Având suprafețe mai mici decât sala mare, ele funcționau după aceleași principii și beneficiau de un mobilier asemănător. Poziția lor aici se datora unor compromisuri în schema funcțională1 ce urmăriseră obținerea de cât mai mult spațiu pentru sălile de lectură. Spațiul lor fusese la un moment dat alocat cataloagelor, soluție ce fusese abandonată în timpul execuției. Un caz mai special îl reprezintă sala de lectură a bibliotecii populare.1 2 Ea aparținea unei unități funcționale distincte din cadrul bibliotecii universitare, fiind o secție ce se adresa publicului dinafara sistemului universitar. Biblioteca populară ocupa o parte din demisolul clădirii, având în componența sa spații pentru: vestibul, garderobă, grupuri sanitare, blocul bibliotecarilor și o sală de lectură. În felul acesta ea reprezenta o unitate funcțională cvasi-autonomă, mai izolată în cadrul schemei generale, asigurându-se ne-interferența fluxurilor de cititori. După cum rezultă din cercetarea materialului fotografic din epocă, această sală asigura un confort mai redus decât în restul bibliotecii. Probabil că cititorii de aici se recrutau din straturile mai sărace ale societății și modul de organizare al acestei încăperi reflecta segregarea socială pe care o practicau proiectanții epocii. Cele aproximativ 100 locuri erau dispuse pe șase perechi de mese de citit lungi, cu câte opt locuri fiecare, dispuse transversal și degajând o atmosferă destul de sărăcăcioasă. 1 Este dificil de identificat momentul când s-a hotă rât operaț iunea de permutare a funcțiunilor din planul parterului. Cert este că schema nouă era definitivată la inaugurarea oficială din 18 mai 1909. 2 Azi spațiul sălii de lectură a bibliotecii populare este ocupat de sala de împrumuturi. În spațiile destinate colecțiilor Muzeului Ardelean exista o juxtapunere între funcțiunea de „citit” și cea de „depozitare”. Într-o lume a bibliotecilor închise acest lucru era posibil doar datorită fluxului mic de cititori ce aveau acces la materialul de patrimoniu depozitat aici în regim de arhivă. Acesta rezultase din pasiunea de colecționari a unor membri de seamă ai aristocrației ardelene care-și donaseră colecțiile private Muzeului Ardelean. În categoria acestor spații intrau sălile incunabulelor, miniaturilor și manuscriselor de la etajul întâi și arhivele propriu-zise ale Muzeului Ardelean la etajul al doilea. Unul din cele mai interesante spații amintite mai înainte era cel al sălii arhivelor de familie amplasate pe latura dinspre piață, la etajul al doilea. Materialul adăpostit aici conținea documentele a cca. 40 de familii importante din Ardeal și Ungaria1 depozitate pe etajere în cutii de tablă. Amintind de cutiile de valori din seifurile băncilor, cutiile metalice ofereau o siguranță sporită la păstrare și protejau mai bine documentele în timpul manevrelor de căutare. Pereții interiori ai sălii erau complet „tapetați” cu etajere metalice simple, iar pentru a se putea ajunge ușor la nivelurile superioare ale rafturilor s-a realizat o galerie metalică confecționată din profile metalice, grilaje și plasă de sârmă. Parapetul galeriei era ornat cu tablouri reprezentând blazoanele celor mai importante familii ce-și aveau aici documentele. În aceeași categorie se încadra și sala miniaturilor1 2 unde se păstra o colecție remarcabilă provenită de la Muzeul Ardelean. Spațiul sălii era dreptunghiular (16,0 x 7,0 m) și fusese amplasat la etajul întâi al corpului dinspre str. Miko. Ea servea în același timp ca depozit dar și ca sală de lectură pentru un public recrutat din sfera specialiștilor. Funcțional era împărțită în două zone: cea de depozitare (cu etajere și pupitre de păstrare) și cea de studiu (mese și scaune) organizată în apropierea ferestrelor. Elementul cel mai interesant al sălii îl constituiau cele două pupitre masive din lemn cu dublă funcțiune: de expunere, prin micile vitrine înclinate de la partea superioară și de păstrare prin sertarele plate ce ocupau corpul mobilierului. Acestea din urmă erau protejate de obloane mobile care se escamotau complet în corpul mobilierului. Existența vitrinelor oferea posibilitatea de organizare de mici expoziții, conferind sălii miniaturilor o atractivitate suplimentară. • Unitatea funcțională a spațiilor de depozitare Depozitarea este cea de-a treia categorie funcțională importantă a unui program de bibliotecă. Ea este răspunsul la cerințele de păstrare a patrimoniului scris ce alcătuiește nucleul unei biblioteci, oricât de mică ar fi aceasta. În cazul „bibliotecilor închise”, depozitele sunt unități funcțional-spațiale distincte și bine definite în cadrul schemelor funcționale ale programului, concretizându-se de cele mai multe ori în corpuri de clădire distincte. La biblioteca din Cluj, depozitul general era adăpostit de un corp de clădire aparte, aflat pe latura nordică a compoziției. Volumul său paralelipipedic având ca bază un dreptunghi (44,42 x 12,06 m), era orientat cu axa lungă pe direcția est-vest și se dezvolta pe șase caturi (demisol, parter, trei etaje și un nivel mansardat). Suprafața de depozitare era amplificată prin împărțirea etajelor curente cu câte un planșeu intermediar ușor confecționat din schelet metalic și câmpuri din plăci de sticlă translucide. Acestea din urmă trebuiau să permită pătrunderea luminii naturale pe toată aria unui nivel de depozitare contracarând poziția planșeului intermediar, realizat la jumătatea înălțimii ferestrelor. Organizarea planului depozitului era simplă și funcțională, fiind configurat după principiul „pieptenului”. Acest sistem presupunea amplasarea etajerelor perpendicular pe pereții longitudinali și realizarea unei circulații centrale care să permită ușor accesul în toate alveolele de depozitare. Era o soluție foarte simplă și încetățenită în proiectarea depozitelor de carte ale timpului. În cazul nostru, aria etajului curent al depozitului (40,03 x 10,20 m) conținea 18 perechi de rafturi pe latura 1 Banffy, Teleki, Wesselenyi, Apor, Eszterhazy, Gyulai, Kuun, Josika, Kemeny, Kornis, Lazar, Toldalagi, Thorotzkay, Henter, Szentkereszthy, Ugron, Bornemissza, Wass și altor familii mai mici. 2 Astăzi spațiul este ocupat de sala Colecțiilor speciale iar mobilierul pare să fi rămas cel din epoca Sălii Miniaturilor. lungă nordică și 15 perechi pe cea sudică, asigurându-se în felul acesta la o lungime totală de raft de 9,25km.1 Rafturile metalice duble pentru cărți fuseseră concepute de directorul Erdelyi Pal care combinase sistemele Lipman și Wenkel1 2 obținând un hibrid ușor de exploatat. Erdelyi Pal avea o experiență remarcabilă în biblioteconomie, obținută în calitate de bibliotecar al Bibliotecii Universității din Budapesta, pe care o părăsise în 1900, când fusese numit directorul bibliotecii din Cluj.3 Câteva mari incendii din secolul XIX aduceau în problematica programelor de arhitectură și ideea protecției la foc. Dacă ne gândim că doar pe parcursul a 15 ani (1882-1897) muriseră 4.750 de oameni în câteva incendii declanșate în teatrele4 europene, putem înțelege îngrijorarea publicului și autorităților vizavi de siguranța oferită de clădirile publice. Chiar dacă bibliotecile nu suferiseră asemenea accidente catastrofale, au beneficiat de atenția autorităților care se vor lansa într-o campanie de emitere a normativelor ce stipulau măsurile de protecție cerute la noile construcții. Riscul de a avea victime umane și de a-și vedea clădirea distrusă de incendiu era amplificat în cazul bibliotecilor de riscul pierderii patrimoniului de carte. În cazul marilor biblioteci un asemenea incident major ar fi însemnat o adevărată catastrofă culturală ce putea fi evitată prin respectarea unor norme speciale adaptate programului. La biblioteci, depozitele generale de carte erau cele care presupuneau, atunci ca și acum, un risc major de incendiu și puneau în fața arhitecților și bibliotecarilor sarcina de a elimina cât mai mulți factori ce ar putea declanșa focul. Korb și Giergl răspunseseră acestor probleme prin realizarea depozitului general într-un corp de clădire relativ independent, ce putea fi rapid izolat de restul bibliotecii prin uși metalice rezistente la foc. Structura de rezistență din beton armat ca și zidăriile de cărămidă erau incombustibile și aveau un grad de rezistență la foc acceptat de normele timpului. Pentru o posibilă izolare a unui focar de incendiu, etajele depozitului general erau împărțite în trei compartimente de incendiu ce se puteau etanșa prin închiderea ușilor metalice dintre ele. Acelorași exigențe li se supunea și mobilierul depozitului general, realizat în mare parte din profile metalice, dar având blaturile etajerelor din lemn care este posibil să fi fost ignifugate. Pe lângă depozitul general, biblioteca clujeană mai avea unul foarte specializat - depozitul de hărți - situat la etajul întâi al articulației dintre clădirea principală și depozitul mare. Vecinătatea cu depozitul general îi asigura perspectiva folosirii unei părți din capacitatea acestuia de depozitare în cazul creșterii colecției de hărți. Spațiul său era aproape pătrat (9,0 x 10,0 m) și beneficia de dublă orientare (est-vest), care-i asigura lumină naturală din abundență. Specificul său reclama păstrarea hărților ne-pliate, evitându-se astfel manipulări periculoase (plieri-deplieri) pentru integritatea lor. Mobilierul realizat din lemn păstra hărțile mici în sertare, iar cele mari pe panouri verticale glisante. Manipularea se făcea de către personalul depozitului, deoarece accesul publicului era teoretic interzis. • Unitatea funcțională a spațiilor conexe În activitatea curentă a bibliotecilor o sarcină importantă decurgea, ca și astăzi, din rolul pe care și-l asumau în operațiuni de propagandă culturală. Activitățile de promovare și popularizare a evenimentelor culturale impusese schemei funcționale apariția unor spații conexe, reprezentate în cazul nostru de sala de conferințe și cea de expoziții. Ambele ocupau poziții privilegiate în spațiul bibliotecii, fiind găzduite de etajele corpului teșit al intrării, cel care în volumetria de ansamblu fusese conceput de arhitecți ca un accent principal. 1 GYORGY Lajos, Op.cit., p.240. 2 Ibid., p.240. 3 Ibid., p.232. 4 HOFFMANN Hans-Christroph, Die Theaterbauten von Fellner und Helmer, Prestel-Verlag, Munchen, 1966, p.24. fig. 10 - Sala de conferințe. Sala de conferințe era găzduită de un spațiu (19,4 x 1,0 m) ce avea în plan o formă dreptunghiulară terminată la capete cu două spații semicirculare. Forma rezultase din rolul de articulație al volumului ce o conținea și oferea spațiului interior o particularitate aparte. Sala avea o capacitate de cca. 120 locuri asigurate de scaune tapițate cu șezutul rabatabil,1 orientate astfel încât lumina să vină de la stânga. Cei care conferențiau beneficiau de un podium pe care se găseau două mese de conferință. Exista posibilitatea proiecțiilor de filme care erau favorizate de existența rulourilor obturatoare de la ferestre și de prezența ecranului escamotabil din spatele podiumului vorbitorilor. Sala de expoziții era identică cu cea de conferințe și ocupa spațiul similar de la etajul al doilea. Așa cum apare ea în materialul fotografic, seamănă foarte puțin cu imaginea de azi a unei expoziții, datorită existenței unui mobilier masiv, greu de deplasat, ce induce ideea că la vremea respectivă flexibilitatea nu era o prioritate a spațiului expozițional. • Unitatea funcțională a spațiilor administrative Deoarece Biblioteca Universității și a Muzeului Ardelean se afla sub autoritatea administrativă a Consiliului Universitar (Egyetemi Tanacs), era lipsită de serviciile administrative ale unei instituții independente. Sarcinile acestora erau rezolvate de structurile administrative ale Universității, iar acest lucru se reflecta în cadrul schemei funcționale prin absența spațiilor destinate lor. Totuși, birourile nu lipseau cu desăvârșire, iar în schemă erau prezente cele destinate conducerii, personalului științific (bibliotecari și arhivari) precum și o sală de consiliu. Biroul directorului (5,37 x 5,28 m) ocupa împreună cu antecamera lui (5,18 x 7,7 m) extremitatea vestică a parterului. Poziția sa aici nu era întâmplătoare dacă ne amintim că, în imediata sa vecinătate, proiectul de execuție prevăzuse un corp cu locuințele conducerii ce nu s-a mai construit. Acest birou, era de fapt, un ansamblu de trei încăperi1 2 precedate de o antecameră unde funcționa secretariatul direcțiunii, aflat în legătură și cu sala de consiliu. Biroul directorului adjunct era un spațiu bicameral, plasat la parter în dreapta nodului principal de circulație. Proiectul prevăzuse un prim spațiu pentru primiri-discuții (3,6 x 7,0 m) și o nișă de lucru (5,3 x 3,2 m) situată patru trepte mai sus, din care se deschidea o fereastră arcuită spre vestibulul bibliotecii. Cele două spații erau separate de un parapet de lemn, alcătuind de fapt un singur volum interior foarte confortabil. 1 Mobilierul sălii de conferințe s-a păstrat aproape intact până astăzi. Scaunele tapițate erau grupate în patru pachete de 28 locuri (7 rânduri a câte 4 locuri) separate de circulații. Rândurile de scaune erau fixate în pardoseală. 2 Biroul directorul avea propriul grup sanitar ș i o debara care era destinată seifului. Prima impresie pe care o provoca Sala de consiliu era cea de hipertrofiere în raport cu celelalte încăperi ale bibliotecii. Situația era explicabilă, dacă ținem cont că aici se întrunea Comisia Permanentă pentru Bibliotecă (Konyvtari Âllando Bizottsag),1 un consiliu de administrație, destul de numeros, impus de dubla subordonare a bibliotecii față de Universitate și Asociația Muzeului Ardelean.1 2 Sala în care se întrunea consiliul era dreptunghiulară (11,77 x 7,0 m) și ocupa mijlocul corpului sudic, în imediata vecinătate a antecamerei directorului, cu care comunica printr-o ușă. Principalul ei mobilier era o masă impozantă de lemn, dreptunghiulară, acoperită cu postav verde, în jurul căreia puteau lua loc 23 de persoane. Cu timpul ea a primit o altă destinație fiind astăzi sala de lectură a profesorilor. La un secol după inaugurarea bibliotecii acest spațiu și-a păstrat în mare parte imaginea și mobilierul inițial, suferind o serie de modificări impuse de re-conversia funcțională. fig. 11 - Sala de consiliu. • Unitatea funcțională a spațiilor auxiliare Funcțiunile aparținând acestei categorii asigurau activitățile legate de prelucrarea, manipularea și întreținerea materialelor din depozitele de carte și arhivele bibliotecii. Era o activitate ce trebuia să fie „invizibilă” publicului și funcționarea ei nu trebuia să stânjenească publicul. Prima dintre aceste funcțiuni asigura o prelucrare primară a noutăților. Acestea soseau în sala noutăților situată pe latura estică a parterului, unde se asigura triajul lor, repartizându-se materialul nou sosit diferitelor săli de prelucrare. Situate pe la diverse niveluri, în funcție de specializarea pe care o aveau, ele adăposteau activitățile de prelucrare tematică (fișare și catalogare) după criteriile biblioteconomiei timpului. Din această cauză mobilierul lor de bază erau etajerele deschise cu polițe apropiate unde se depozita, pe diverse criterii, materialul ce își aștepta rândul la prelucrarea bibliografică. Titlurile soseau și plecau din bibliotecă trecând pe la atelierul de ambalare situat la demisol, unde împărțea un spațiu bicameral cu atelierul de legătorie. Acest binom funcțional asigura condiții pentru recondiționarea materialelor bibliotecii, ce viza la vremea respectivă menținerea integrității fizice a cărților. 1 Comisia Permanentă pentru Bibliotecă funcționa sub președinția prorectorului Universității și era subordonată Consiliului universitar. 2 Biblioteca avea un patrimoniu alcătuit din colecțiile Universității și Muzeului Ardelean. În zona nevăzută a instituției exista o adevărată „armată de cărăuși - manipulanții - coloana vertebrală a unei „biblioteci închise”, cei care transportau cărțile de la depozitul general la cititorii din sălile de lectură și înapoi. La bibliotecile moderne ale timpului existau și mijloace mecanice de transport ale cărților1 care completau fără să elimine rolul lor. Korb și Giergl asiguraseră pentru ei, la parter, o sală a manipulanților, generoasă ca dimensiuni, unde aceștia aveau și posturi de lucru fixe. Aici avea loc un triaj al cărților înainte de returnarea la depozit, ocazie cu care se putea verifica starea cărților și trimiterea lor la recondiționare dacă era cazul. Poziția strategică a acestui spațiu în imediata vecinătate a scării estice de la depozitul general de carte oferea manipulanților un acces ușor la fondul de carte căruia i se aplicau periodic diverse proceduri de verificare menite să-l păstreze în cele mai bune condiții. În schema bibliotecii existau și unele spații auxiliare destinate funcțiunilor tehnice (centrala termică, sala cazanelor, depozitul de combustibil etc.) și de deservire indirectă (cele care nu vizau direct activitatea de bază - grupuri sanitare, cameră de curățenie, atelier de aparataj electric, camera fochistului, locuința portarului etc.). Nu am insistat asupra lor deoarece nu aveau o importanță specifică în schema funcțională sau spațiul lor nu avea o relevanță arhitecturală semnificativă. • Unitatea funcțională a spațiilor de primire și circulație Specificul funcțional și caracterul public al bibliotecilor genera existența a două fluxuri de circulație fundamentale: unul al cititorilor și altul al cărților. Primul era destinat beneficiarilor serviciilor bibliotecii și de aceea spațiile sale primeau un accentuat caracter public, fiind tratate cu generozitate spațială și abundență decorativă. Spațiile destinate lui erau printre cele mai reprezentative ale unei biblioteci, reprezentând un important vector de imagine al instituției. Cel de al doilea flux era „discret” și exclusivist, fiind rezultatul unui răspuns logic și funcțional la necesitatea circulației cărților și personalului de manipulare între depozit și sălile de lectură. Pătrunderea în clădirea bibliotecii pe sub portalul intrării principale și traversarea windfangului aducea publicul în spațiul vestibulului, o adevărată placă turnantă al fluxului cititorilor. Era spațiul principal destinat primirii publicului și locul în care acesta decidea pe care din cele trei direcții posibile să o urmeze. Prima direcție se suprapunea cu axa majoră de compoziție a planului, conducând cititorul pe fluxul principal spre sala mare de lectură și funcțiunile principale ale bibliotecii. Celelalte două direcții erau secundare (corespunzând corpurilor laterale ale planului) și duceau spre biblioteca populară și anexele acesteia (prin portalul din stânga) sau spre anexele demisolului (prin portalul din dreapta). Amplasat la un nivel intermediar, între demisol și parter, spațiul vestibulului juca un rol esențial și în preluarea unor diferențe de nivel.1 2 De aceea spațiul său era animat de trei pachete de scări, corespunzând direcțiilor principale de circulație. Scara centrală urca spre parterul clădirii iar cele două laterale coborau spre demisol. Prezența lor conferea vestibulului un dinamism spațial remarcabil în condițiile unei suprafețe moderate (20,6 x 6,7 m) exprimând foarte bine funcțiunea lui de triaj al circulației. Forma sa rezultase din combinația în plan a unui dreptunghi (13,6 x 6,7 m) cu două semicercuri (cu raza de 3,5 m) iar planul vestibulului era identic cu spațiile aflate deasupra: sala de ședințe la etajul unu și cea de expoziții la etajul doi. Vestibulul și holul parterului erau legate între ele de o rampă de scară ascendentă,3 plasată pe axul principal,4 ce permitea trecerea fluentă dintr-un spațiu în celălalt, asigurând continuitate și provocând o impresie spațială sporită. Diferența de nivel dintre vestibul și parter (1,65 m) favoriza celui care urca scările spre holul parterului impresia de parcurgere a unei căi sacre ce urca spre sanctuarul cărților, clișeu des folosit în arhitectura interioară a bibliotecilor timpului. 1 Benzi transportoare, ascensoare specializate și câteodată poștă pneumatică. 2 Cota de referință ±0,00 se afla în fața intrării bibliotecii. Vestibulul avea aria centrală la +0,75 iar lateralele la -0,30 de unde se cobora la demisolul aflat la -1,00. Din spațiul central al vestibulului se urca la parterul aflat la +2,40. 3 În proiectul de execuție avea o lățime de 1,8 m și conținea 11 trepte ce asigurau legătura între +0,75 cota vestibulului și +2,40 cota parterului. 4 Axul principal era definit de bisectoarea unghiului drept dintre corpurile de la piața Arany Janos (L. Blaga) și strada Miko (Clinicilor). În plan această axă era ocupată de: windfang, vestibul, hol parter, sala cataloagelor, blocul bibliotecarilor și sala mare de lectură. fig. 12 - Vestibulul bibliotecii, rampa ce urca spre holul parterului. Holul parterului fusese conceput și el ca o placă turnantă a circulației vizitatorilor care intrau în spațiile bibliotecii propriu-zise. Indiferent de calea pe care o urmau, aceștia foloseau garderoba (despărțită în două fragmente ce flancau accesul principal la parter) după care își continuau drumul spre funcțiunile parterului sau urcau la etajele clădirii spre colecțiile Muzeului Ardelean. Configurația planimetrică și spațială a acestui nucleu (accesul principal, perechea de garderobe asociate cu scările principale) era remarcabilă prin modernitatea sa, rezultată din planul liber punctat de rampele scării și stâlpii structurii de rezistență.1 Elementele caracteristice al acestei unități funcționale1 2 erau cele două scări principale care alcătuiau nodul de circulație al vizitatorilor. Ele fuseseră poziționate în două nișe3 simetrice din corpul teșit, flancând axul principal și imprimând celor ce urcau traiectorii ascendente orientate spre axul clădirii. Scările asigurau legătura între parter și etajele 1 și 2, pe o înălțime de nivel de 5,12 m, fiind alcătuite din câte trei rampe (1,5 m lățime) și două podețe, conținând în total 32 trepte înalte de 16 cm și late de 35 cm. Fiecare scară începea cu câte un pachet de pornire (trei trepte la parter și două la etajul 1) evazat față de rampă și concepute rotunjit dar executate poligonal. Treptele aveau muchiile protejate de profile din alamă și erau echipate cu tije, tot din alamă, pentru prinderea covoarelor antiderapante. Din punct de vedere spațial, zona scărilor principale degaja o atmosferă deschisă și liberă, grație svelteței elementelor structurale (stâlpi, rampe, balustrade etc.) ce permitea pătrunderea nestânjenită a luminii naturale. Prin asocierea spațiului scărilor principale cu holurile de nivel și coridoarele corpurilor drepte se configura un volum interior amplu caracterizat, în primul rând, de o continuitate spațială amplă pe verticală și orizontală. Expresivitatea scărilor principale era consistent îmbogățită de balustrada metalică ce fusese confecționată (prin sudare și nituire) din profile pătrate, platbande și plăcuțe de diverse dimensiuni după un desen auster. Dantelăria riguroasă a balustradei contrasta benefic cu decorația simplă și moderată a pereților, stâlpilor și tavanelor, introducând în atmosfera locului un accent de prețiozitate. 1 Cu timpul au apărut o serie de modificări impuse de alte viziuni. Garderobele s-au mutat la demisol, fiind scoase în felul acesta din fluxul principal iar spațiul holului de la parter a fost fragmentat de niște glasvanduri care au anulat complet efectele de continuitate spațială urmărite de Korb și Giergl. 2 Unitatea funcțională a spațiilor de circulație. 3 Niș ele (6,91 x 4,00 m) aveau colțurile rotunjite impunând această formă principalelor elemente ale scă rilor. Korb și Giergl gândiseră și obținuseră un sistem de circulații cu gabarite generoase, configurate simplu și bine iluminate natural care permitea vizitatorilor o orientare rapidă în spațiul bibliotecii. Schema de circulație era foarte clară: scările principale și holurile de nivel se găseau în centrul compoziției, pe axul principal, de unde porneau pe două direcții simetrice, corespunzând corpurilor laterale, cele două coridoare ale fiecărui nivel. La extremitățile acestora se aflau scările secundare închise în case de scări proprii. Circulația secundară, pe verticală, era asigurată de două scări de serviciu amplasate la capetele coridoarelor principale. În proiect ele fuseseră botezate „Scara a doua - II. lepcso” marcând în felul acesta importanța lor în schema funcțională a bibliotecii. Ele nu erau identice. Scara din stânga compoziției, de la capătul corpului de pe str. Miko, îndeplinea un rol mai important, asigurând legătura cu toate nivelurile bibliotecii de la demisol până în pod iar cea din dreapta era doar parțială făcând legătura dintre etajul 2 și pod. Amândouă erau „capsulate” în case de scări proprii semipoligonale în care se desfășurau rampe balansate. În fine, trebuie amintite și cele două scări ale depozitului general de carte care, prin poziția lor la capete, asigurau circulația personalului la diferitele niveluri de depozitare și permiteau accesul acestora în restul bibliotecii. Ele erau asociate cu niște ascensoare specializate care ocupau golul dintre rampe: ascensorul pentru cărucioare la scara estică și pater-nosterul la cea vestică. ELEMENTELE DE LIMBAJ ARHITECTURAL Korb Floris Nandor și Giergl Kalman făceau parte dintr-o generație de arhitecții budapestani ce se exprimau, în mod curent, într-o manieră istoricistă fără însă să refuze experimente secession. Clădirile lor cele mai importante din Budapesta: Palatele Klotild 1900-01, Imobilul de raport Kiraly 1902 și Academia de Muzică 1904-07 vădeau o înclinație spre motive clasicizante și baroc (al căror adept era Korb) combinate cu elemente secession și seccession maghiar impuse probabil de Giergl. Acesta din urmă părea să fie dornic de experimente inovatoare, completându-l astfel pe mai conservatorul său partener. La biblioteca clujeană cei doi au adoptat o variantă a secessionului - secessionul eclectic -rezultat din îmbinarea elementelor istoriciste cu cele secession, obținând un vocabular stilistic pigmentat de elemente neo-Baroc. O asemenea sinteză fusese posibilă deoarece Art Nouveaul central european „s-a dezvoltat în cadrul modelului baroc, cu legături mult mai puternice față de istoricism decât față de mișcările sale paralele din Franța, Anglia sau Belgia”1 Unii chiar erau de părere că secessionul nici nu era o mișcare înnoitoare ci mai degrabă un moment de apogeu al neo-stilurilor care reușiseră să țină pasul cu moda timpului. În Imperiul Habsburgic se dezvoltase o versiune sintetică a stilului "art nouveau" care a devenit cu timpul un adevărat „stil internațional” al acestuia, la care arhitecții cu pregătire istoricistă puteau asimila și adopta cu ușurință elementele „noii ortodoxii”. 1 2 • Fațadele între baroc și secession Citirea comparativă a diverselor surse grafice (mai ales fațadele concursului) și a imaginii actuale a fațadelor bibliotecii, care nu s-au modificat substanțial de la inaugurare, mă conduce la concluzia că limbajul arhitectural al fațadelor a suferit o continuă simplificare, prin renunțarea la unele elemente. Renunțările au vizat mai ales elementele baroce (bosarea parterului și a volumului teșit al intrării, frontoanele de peste cornișa principală și grupurile statuare) din desenul fațadelor, care au fost înlocuite cu elemente simplificate de factură secession. Motivele care au condus la simplificarea fațadelor sunt greu de precizat dar pot face obiectul unor supoziții pe care le-am grupat în două versiuni posibile. Prima presupunere pleacă de la ipoteza că proiectul sau execuția lui depășea suma alocată de minister iar terminarea investiției impunea economii severe. Probabil așa se explică de ce părți importante din proiectul de execuție (corpul locuințelor și sălile de lectură de la etajul doi al corpurilor curbe) nu s-au executat. O 1 MORAVÂNSZKY Âkos, Competing Vision. Aesthetic Invention and Social Imagination in Central European Architecture, The MIT Press, Cambridge, Massachusets, 1998, p.112. 2 Ibid., p.118. asemenea renunțare drastică, sugera că finanțarea proiectului era într-o situație critică iar economiile ce se impuneau nu puteau ocoli elementele limbajului arhitectural ce erau atunci, ca și acum, extrem de vulnerabile la economii. A doua supoziție se bazează pe tendința de a fi „în pas cu moda” a arhitecților care după nefericitul incident de la Academia de Muzică din Budapesta1 încercau să se „răzbune” pe același beneficiar prin escamotarea unei variante secession sub un proiect dominat de elemente neo-baroce. Limbajul fațadelor cu care câștigaseră concursul era unul ce mixa elemente baroce cu cele secession într-o manieră ce s-ar putea numi secession eclectic. Profitând de vigilența mai scăzută a ministerului în provincie, Korb și Giergl re-desenaseră multe din detaliile baroce într-o manieră secession cu complicitatea reprezentatului lor pe șantier, tânărul arhitect Kappeter Geza, adept al unui secession târziu ce prefigura „art deco-ul” de mai târziu. Astfel balanța înclinase, până la urmă, spre secession mai mult decât în fațadele variantei câștigătoare. Imaginea urbană a bibliotecii era susținută de trei fațade „de la stradă” corespunzând corpurilor principale ale compoziției. Cea mai importantă dintre ele era fațada corpului teșit al articulației, deoarece era elementul principal al compoziției și cel mai vizibil în spațiul cadrului urban. Acest corp era cel care suferise evoluția cea mai spectaculoasă la nivelul fațadei în timpul elaborării proiectului și execuției clădirii. fig. 13 - Fațada dinspre piața Sf. Gheorghe (L. Blaga). În primele versiuni ale fațadei corpului teșit, prezentate la cele două faze ale concursului, se distingea o compoziție tipică barocă. Limbajul acesteia accentua cu asize întreaga fațadă, organizată în jurul unei „travei centrale” corespunzând axului principal de compoziție. Traveea amintită era marcată de portalul intrării principale și era flancată de doi pilaștri ce susțineau, peste nivelul cornișei, două statui feminine alegorice. Caracterul baroc al fațadei era puternic susținut de acoperișul frânt de un brâu intermediar foarte decorat. Totuși în desenul de fațadă al corpului teșit existau și elemente de factură secession ce fuseseră înserate în compoziția barocă. În primul rând era vorba de golurile traveii centrale, care prin dimensiuni, formă și împărțire a tâmplăriei aparțineau secessionului. Lor li se puteau adăuga arcul decorat de peste câmpul frontonului care amintea de unele elemente utilizate de Otto Wagner la interiorul sălii ghișeelor de la Casa de Economii a Poștei din Viena. 1 La Academia de Muzică din Budapesta (Zeneakademia), 1904-1907, tandemul Korb & Giergl care câștigase concursul din 1902 cu o variantă secession, fusese obligat de Ministerul Învățământului să renunțe la limbajul secession al fațadelor și să adopte o variantă neo-barocă. Fațada executată diferă foarte mult de cele din proiectul de concurs iar modificările sunt imposibil de datat din cauza lipsei proiectului de execuție din arhiva bibliotecii. Imaginea de astăzi mai prezintă foarte puține elemente din limbajul baroc inițial care au fost înlocuite total sau au primit un desen simplificat cu tentă secession. Cea mai semnificativă modificare ține, după părerea mea, de aplicarea generalizată a unui placaj de cărămidă clincherizată1 care a înlocuit tencuiala exterioară și a generat o suprafață cu decorație ceramică în spirit secession. Placajul ceramic nu reprezenta o noutate căci, la cumpăna secolelor (XIX-XX), cărămida clincherizată era materialul preferat al multor arhitecți pentru finisarea fațadelor. În cazul fațadei noastre Korb și Giergl asociaseră acest placaj cu elemente de piatră și similipiatră (brâuri, ancadramente, cornișe etc.) obținând un mixaj de elemente baroc și secession. Cărămida clincherizată folosită era de două nuanțe diferite (gălbuie și roșie) cu care se realizau desene amintind de broderiile populare maghiare. La parter combinarea celor două nuanțe genera bandouri orizontale, alternativ colorate, sugerând abandonatele asize de factură barocă, iar la etajele superioare desenul devenea mai elaborat. Fundalul fațadelor era asigurat de câmpuri de cărămidă gălbuie în care fuseseră inserate accente din cărămizi roșii. Desenul era mai complicat deasupra brâului de la baza etajului întâi și sub cornișa principală, unde lua aspectul unei broderii populare. Un model mai deosebit, bazat pe o succesiune verticală de romburi, accentua pilaștrii ce susțineau cornișa principală. Modificări majore suferise și portalul intrării principale, care-și pierduse decorația abundentă precum și cele două statui alegorice care încununau pilaștii ce flancau intrarea. Odată cu pierderea elementelor decorative, imaginea portalului se modificase și prin renunțarea la arcul întreg de peste golul intrării, care va deveni în execuție doar un segment de arc. Este o pierdere importantă care a alterat în mare parte expresivitatea secession a portalului din proiect. Pentru a încerca să contrabalanseze pierderea de expresivitate rezultată din modificările portalului, arhitecții îi vor accentua decroșul până la 1,2 m și vor realiza la partea lui superioară un balcon corespunzând sălii de conferințe de la etajul întâi. Singurele elemente păstrate din desenul inițial al portalului intrării par să fie soclurile cu bile și asizele bosate din piatră, corespunzătoare demisolului, de la baza pilaștrilor portalului. Supraviețuirea acestor elemente se datorează faptului că asigurau portalului o bază masivă, dar și expresivității bilelor, a căror imagine era asociată la vremea respectivă cu clișeul unei intrări pe care o flancau pentru a o proteja de roțile trăsurilor. Portalul intrării avea deasupra o replică barocă, mult mai mică și mai firavă, cu care alcătuia un ansamblu a cărui expresivitate decurgea, în primul rând, din contrastul maselor. Prin poziția sa, avea rolul de a accentua golul din traveea centrală ce corespunde sălii de conferințe de la etajul întâi. Portalul cel mic nu figura în propunerile proiectului de concurs și a apărut, probabil, ca o necesitate de a contrabalansa dispariția decorațiilor inițiale ale portalului intrării. Modificările operate la cornișa și frontonul corpului teșit au constituit una din cele mai consistente operațiuni de reconversie a limbajului arhitectural de la baroc la secession. Eliminarea pilaștrilor cu capiteluri, a cornișelor hipertrofiate și a celor două statui feminine alegorice a lăsat locul unor elemente de factură secession, reprezentate de o cornișă continuă mai subțire și a unui fronton simplificat. Acesta avea ca piesă principală un „cartuș”1 2 înconjurat de brâuri tipice secession și câmpuri de cărămidă. În spatele frontonului se ridica masa impresionantă a acoperișului frânt care prin forma și dimensiunile sale domina atât silueta bibliotecii cât și contextul urban învecinat. Acoperișul era auster datorită masivității și formei simple rezultate în urma eliminărilor detaliilor barocizante din timpul execuției dar și învelitorii realizate din plăcuțe de ardezie gri. 1 Cărămida clincherizată se obținea prin vitrificarea materialului ceramic. Procedeul presupunea topirea parțială la o temperatură înaltă a unui amestec și răcirea acestuia pentru obținerea unei mase compacte și dure cu aspect sticlos. (cf. Lexicon de construcții și arhitectură, Ed. Tehnică, Buc.1988, vol.1, p.328). 2 Cartușele de pe frontoanele principale ale clădirilor erau concepute pentru inscripționarea denumirii oficiale a instituțiilor. Imaginea de acum a acoperișului diferă de cea din proiectul de concurs datorită eliminării a o serie de detalii dar și apariției, în vârf, a unui turnuleț-foișor din lemn, amintind de arhitectura medievală transilvăneană. Motivele și semnificația apariției acestui accent în vârful acoperișului, mai ales în condițiile unei lipse de unitate stilistică cu restul clădirii, îmi sunt necunoscute și orice speculație pe marginea lor este hazardată. Cert este că din punct de vedere funcțional, el joacă, astăzi, rolul de deflector-luminator, asigurând aerisirea și iluminarea naturală a podului. Expresivitatea fațadei corpului teșit era accentuată de scara monumentală a compoziției sale și de hipertrofierea acoperișului care în viziunea lui Korb și Giergl trebuia să domine piața Arany Janos (L. Blaga) și să fie un cap de perspectivă semnificativ pentru două străzi ce convergeau în piață: Jokai (Napoca) dinspre est și Trefort (V. Babeș) dinspre sud, exprimând și pe această cale importanța și prestigiul instituției. Trebuie amintit că ei fuseseră primii care identificaseră corect, încă de la prima fază a concursului, potențialul colțului sud-estic al amplasamentului și adoptaseră soluția care valorifica cel mai bine calitățile sitului. Fațadele celor două corpuri bară, corespunzând pieții Arany Janos (L. Blaga) și str. Miko (Clinicilor) au fost rezolvate simetric, contribuind astfel la accentuarea importanței articulației teșite. În compoziția generală simetria era, totuși, anihilată de prezența depozitului de carte și a articulației de legătură cu corpul bară. Fațada unui corp lateral avea o compoziție clară, alcătuită dintr-un câmp central flancat de două rezalituri de dimensiuni diferite ce se înălțau pe toată înălțimea imobilului. Câmpurile centrale laterale ocupau cea mai mare parte din lungimea corpurilor bară, întinzându-se pe patru travei laterale. Fațadele secundare, invizibile din stradă, sunt extrem de modeste, reflectând probabil economiile impuse proiectării și execuției, dar și mentalitățile arhitecților, care la realizările din provincie ignorau adesea spatele clădirilor. Este vorba de imaginea volumelor sălii mari de lectură și a corpurilor curbe unde expresivitatea desenului bazat pe un limbaj hibrid ce asociază câmpurile de cărămidă cu cele din tencuială este extrem de modest și nu merită atenție. Totuși o întrebare retorică este inevitabilă: cum au acceptat arhitecți de talia lui Korb și Giergl, secondați de reprezentatul lor pe șantier, arhitectul Kappeter, să proiecteze și să realizeze o volumetrie și niște fațade așa de modeste la una din cele mai importante funcțiuni ale programului - sala de lectură? Cu totul alta este situația imaginii exterioare a depozitului general de carte, unde s-au realizat niște fațade cu un desen simplu și foarte expresiv bazat pe ferestre, de mari dimensiuni, asociate cu câmpuri de cărămidă și bandouri orizontale și verticale de tencuială. Adaptarea curajoasă a unui limbaj inspirat din „arhitectura fațadelor industriale de secol XIX (pilaștri de zidărie pe suprafață lencuilă)'” a conferit acestui corp de clădire cu o funcțiune relativ industrială o expresivitate remarcabilă conformă destinației. Ultima contribuție la ansamblul bibliotecii a fost depozitul nou de carte, realizat la începutul anilor '60. Arhitectul Sovago a reușit integrarea noii construcții, amplasând-o simetric cu depozitul vechi, adoptând o volumetrie adecvată și folosind materiale decorative inspirate de prima construcție. • Limbajul decorativ interior Biblioteca clujeană este din punct de vedere al limbajului decorativ un amalgam de stiluri lipsit de coerență, atât între exterior și interior, cât și între diferitele spații interioare. Această lipsă de consecvență stilistică ar putea fi pusă pe seama economiilor impuse în timpul execuției de minister, a provincialismului clădirii și experimentelor lui Korb și Giergl ce urmăreau să-și însușească lexicul decorativ secession. Totuși exista un numitor comun al tuturor decorațiilor interioare și anume faptul că nu ascundeau sau mascau structura de rezistență a clădirii, respectând astfel unul din postulatele secessionului. Un alt element comun al decorațiunilor interioare consta în neutilizarea elementelor ceramice, în contrast total cu expresia fațadelor realizate din cărămizi clincherizate. 1 MORAVÂNSKY Âkos, Op.cit., p.234. O primă gamă decorativă era alcătuită de limbajul eclectic geometrizat, cu accente clasiciste și baroce, din vestibul. Aici diverse profile de tencuială accentuau grinzile arcuite ale structurii, pilaștrii corespunzători arcelor și ancadramentele diverselor goluri. Cele mai spectaculoase ansambluri decorative erau două portaluri laterale ce încadrau golurile care asigurau legătura cu demisolul bibliotecii. Ele reluau în tencuială o schemă geometrizată a portalurilor baroce, utilizând ca elemente principale două volute simetrice asociate cu registre de meandre și denticuli. Decorația vestibulului era completată de patru perechi de parapete decorative din piatră1 care flancau intrarea principală și pachetele laterale de trepte. Inițial, în proiectul de execuție, ele fuseseră destinate să servească drept socluri pentru niște colonete decorative la care s-a renunțat, fapt ce a impus re-convertirea lor în parapete. Cele trei perechi, păstrate de soluția executată, se grupau în două tipuri diferențiate prin dimensiuni și complexitate. Prima pereche era mai mică, mai simplă și flanca treptele ce urcau la parter. Celelalte două perechi care încadrau treptele ce coborau la demisol erau mai mari și fuseseră realizate prin combinarea primelor cu câte o balustradă masivă rezemată pe cinci picioare profilate. Prin dimensiuni și proporțiile elementelor componente, parapetele degajau o senzație de robustețe și stabilitate amplificată de desenul secessionului geometrizat. La nivelul întregii clădiri, vestibulului i s-a acordat cea mai mare atenție în ceea ce privește pardoseala. Evitându-se costuri exagerate, s-a încercat ca prin combinarea marmurei roșii a treptelor și pardoselii de mozaic să se obțină un efect de contrast cromatic. Mozaicul, aplicat în vestibul, asocia brâuri perimetrale decorative cu câmpuri omogene prin combinarea culorilor gri (ciment gri cu agregate de marmură albă) și negru (ciment și agregate de marmură negre). fig. 14 - Holul etajului 1. A doua gamă decorativă era alcătuită de elementele spațiilor destinate circulației: holuri, coridoare și scări principale. Apelând la un limbaj foarte simplu alcătuit din profilaturi în tencuială, arhitecții au accentuat caracterul funcționalist al acestor spații. Bandourile profilate aplicate au pus în valoare stâlpii și arcele-grinzi din beton armat iar motivele decorative pătrate au accentuat planșeele nivelelor. Elementul decorativ cel mai remarcabil din zona circulațiilor era parapetul metalic al scărilor principale, care prin prezența sa dantelată era un accent binevenit în atmosfera sobră și funcțională a holurilor și coridoarelor. Desenul geometric al balustradei era specific ultimei faze a secessionului, ce anunța Art Deco-ul de mai târziu. Confecționarea parapetului îmbinase prin sudură 1 Probabil calcar de Viștea, materialul tradițional al lucrărilor de pietrărie din Cluj. și nituirile platbande și profile pătrate din tablă de diverse dimensiuni la care se adăugau plăcuțe dreptunghiulare metalice ce aveau ștanțate câte un romb. Limbajul decorativ al sălii mari de lectură era destul de diferit de restul spațiilor interioare din bibliotecă, alcătuind o a treia gamă decorativă distinctă. Cu mijloacele relativ modeste ale profilelor de tencuială arhitecții urmăriseră atenuarea masivității elementelor constructive ce acopereau sala de lectură. O mare diversitate de brâuri profilate, de câmpuri texturate și variate "farfurii" decorative se asociau configurând un limbaj decorativ abundent și totuși discret datorită profilelor aplatizate Expresivitatea spațiilor interioare era susținută și de prezența unor corpuri de iluminat foarte diferite de la un spațiu la altul. Specializarea lor era impusă de diversitatea funcțiunilor programului arhitectural, care reclama în primul rând condiții bune de lectură. Așa se explica prezența în sălile de lectură cu program prelungit a unor veioze simple de tablă, din care ultimele exemplare funcționale se mai păstrează azi în sala de lectură a profesorilor (fostă de consiliu). Caracterul utilitar și nevoia de rezistență la manipulare al acestor veioze era evidentă în designul simplu, lipsit de orice decorație. Printre corpurile de iluminat păstrate până azi se remarcă o aplică de tavan cu patru brațe și baghete de cristal la care se adăuga al cincilea braț suspendat la capătul unor lanțuri. Prin ajustarea lungimii acestora se obțineau înălțimi diferite de iluminare. Posibilitățile de adaptare au făcut ca această aplică să fie prezentă în diverse spații ale bibliotecii, dar mai ales în cele publice cum ar fi vestibulul și sala de conferințe. Imaginea aplicei este extrem de diferită în funcție de lungimea lanțului și de aceea este dificil de încadrat stilistic. Totuși versiunea cu lanțul lung, întâlnită azi în vestibul, este incontestabil de factură secession. Spațiile de circulație și holurile de nivel erau echipate cu niște aplice de tavan mai robuste și mai simple decât cele dinainte. Folosind principiul amplificării luminii becului cu baghete de cristal, aceste corpuri de iluminat ofereau un iluminat general mai redus decât în sălile de lectură. Caracterul utilitar al aplicelor se reflecta în designul simplu de o eleganță sobră dată de contrastul dintre masivitatea corpului și fragilitate baghetelor transparente dispuse circular în jurul becului. Lampadarele din spațiile biroului și antecamerei directorului aparțineau Art Nouveau-ul de factură franco-belgiană, a cărui eleganță fusese considerată cea mai adecvată pentru fi prezentă în spațiul reprezentativ al directorului. Configurația corpului de iluminat se baza pe trei becuri, a căror abajururi originale au dispărut, ce erau suspendate cu mici console de un inel central din tablă ambutisată, piesa cea mai prelucrată stilistic a lampadarului. Cele patru corpuri de iluminat menționate în acest studiu sunt printre puținele care au supraviețuit campaniei de „modernizare” de la începutul anilor '60 și reprezintă martori importanți ai tehnicii și tehnologiei de iluminare electrică din epocă.1 Prezența lor în spațiile bibliotecii amintește că echiparea bibliotecii cu corpuri de iluminat electrice reprezenta o noutate pentru oraș, deoarece era una din primele clădiri publice clujene racordate la rețeaua electrică publică.1 2 UTILAJELE Bibliotecile „închise” de la cumpăna secolelor (XIX-XX) prezentau înconvenientul unor trasee lungi de parcurs de la depozitul general până în sălile de lectură. Pentru a evita „expunerea” excesivă a cititorului la perioade mari de așteptare, bibliotecile erau dotate cu diverse utilaje mecanizate pentru transportul cărților și revistelor care ușurau și accelerau munca personalului de manipulare. La biblioteca clujeană s-a ales sistemul ascensoarelor cu troliu (cablu) acționate de motoare electrice, care funcționează și astăzi. Ele erau amplasate în ochiurile scărilor de la capetele barei depozitului, funcționând în pozițiile strategice ale articulațiilor cu restul spațiilor bibliotecii. Primul ascensor era destinat circulației cărucioarelor de transport și era amplasat în ochiul scării de la capătul estic al depozitului. Prin dimensiunile cabinei permitea transportul unui cărucior fără însoțitor, asigurând legătura cu spațiile bibliotecii din corpul principal. Cabina circulă într-un 1 Informația provine de la salariații bibliotecii. 2 Uzina electrică fusese construită începând din 1905 iar iluminatul public electric se introdusese în centrul Clujului în 1906. puț confecționat din profile metalice și plasă de sârmă, care nu au suferit modificări esențiale de la inaugurarea din 1909. Cărucioarele pe care le transporta erau confecționate din lemn și profile metalice, iar cele care s-au păstrat se remarcă și astăzi prin manevrabilitate și greutate redusă.1 fig. 15 - Depozitul de carte, ascensorul de cărți (pater-noster) cu sistemul de basculare al cărților. Al doilea ascensor avea rolul de transportor de cărți, fiind de tip „pater-noster”1 2 și ocupând ochiul scării de la capătul vestic al depozitului, în imediata vecinătate a sălii mari de lectură. Transportul cărților se făcea cu ajutorul a 24 de cabine din lemn de mici dimensiuni, deschise, care se deplasau continuu cu o viteză mică. Fiecare cabină-cutie transporta câte o singură carte ce era încărcată-descărcată din mers de personalul nivelului respectiv. Descărcarea era mai simplă decât încărcarea deoarece presupunea doar o basculare manuală a cărții pe un plan înclinat de lemn, de unde aceasta aluneca într-un compartiment de pânză al mesei de descărcare. Farmecul evocativ al utilajelor, încă funcționale, din atelierul de legătorie este incontestabil. O întreagă gamă de ghilotine și prese de cele mai variate forme și dimensiuni, pe care tronează vizibil marca firmei austriaco-germane „Krause”, amintesc de atmosfera legătoriei de acum un secol, care mai funcționează și azi în același spațiu de la subsol. ÎN CONCLUZIE Este cât se poate de evident că Biblioteca Universității și Muzeului Ardelean a fost, în plan cultural, pentru Transilvania și Cluj un actor principal, care preluând și dezvoltând continuu moștenirea Asociației Muzeului Ardelean a contribuit decisiv la modernizarea și intensificarea vieții culturale a orașului. Ca instituție universitară, a avut un rol esențial în alcătuirea unei imagini și structuri funcționale de oraș universitar, calitate ce s-a păstrat neîntrerupt mai bine de un secol. Din punct de vedere urbanistic, apariția bibliotecii pe o latură a pieții Arany Janos (azi L. Blaga) a contribuit la configurația unei zone din vestul centrului, unde apăruseră deja Complexul Clinicilor în 1888-1903 și Palatul Comitatului (Prefectura) în 1897-97. Realizarea bibliotecii are și meritul că impusese și o viziune nouă vizând reconfigurarea pieții Arany Janos, anticipând transformarea acesteia într-un spațiu urban modern. 1 Încercările din ultimii 15 ani de a le înlocui cu versiuni moderne au eșuat datorită performanțelor slabe oferite de versiunile unor producători autohtoni (cf. arhitectului bibliotecii C.Trenea). 2 Ascensorul „pater-noster” era un ascensor multicelular, cu mai multe cabine pe un troliu și cu funcționare continuă, ce asigura viteze mici de deplasare (0,3m/s). Putea fi pentru persoane sau materiale iar încărcarea-descărcarea se făcea din mers. În plan arhitectural, realizarea bibliotecii marchează aplicarea pentru prima dată la Cluj și în Transilvania a unui program arhitectural modern și complet de bibliotecă universitară. Importul programului s-a făcut prin atragerea la Cluj a unor bibliologi reputați de la Budapesta, care vor întocmi tema program, dar și prin organizarea unui concurs național de arhitectură la care au participat arhitecți de primă mărime din Ungaria timpului. Clădirea, ale cărei fundații s-au turnat în vara 1906 și care a fost inaugurată oficial la 18 mai 1909, a reprezentat o variantă economică a programului arhitectural, datorită dificultăților de finanțare. În consecință, câteva părți importante din proiectul de execuție au fost abandonate, iar altele s-au realizat abia în 1931-34. BIBLIOGRAFIE *** a KiralyiMagyar EgyetemekEpuletei, vol. II, Budapest,1908. ***Magyar Eletrajzi Lexicon 1000-1990 http://mek.oszk.hu/00300/ 00355/html/index.html ASZTALOS Lajos, Kolozsvâr, helynev- es telepulestorteneti adattâr, Kolozsvar Tarsasag - Polis konyvkiado, 2004. GAAL Gyorgy, Kolozsvâr -Mileniumi Kalauz, Polis Konyvkiado, Kolozsvar 2001. GÂDOROS L., Kozepuletek tervezese, Tankonyvkiado, Budapest 1981. GERLE Janos-Kovacs Attila 0i MAKOVECZ Imre, A szâzadfordulo Magyar Epileszele, Szepirodalmi Konyvkiado, Budapest, 1990. GYORGY Lajos, Az Erdelyi konyvtârugy es a Kolozsvâri egyetemi konyvtâr, în Erdely Magyar Egyeteme. Az Erdely Egyetemi gondolat es a M. Kir. Ferenc Jozsef Tudomanyegyetem Tortenete, Az Erdelyi Tudomanos Intezet Kiadasa, Kolozsvar, 1941. HOFFMANN Hans-Christroph, Die Theaterbauten von Fellner und Helmer, Prestel-Verlag, Munchen, 1966. MORAVÂNSZKY Âkos, Competing Vision. Aesthetic Invention and Social Imagination in Central European Architecture, The MIT Press, Cambridge, Massachusets, 1998. SAS Peter, Meselo Kepeslapok, Kolozsvâr 1867-1919, Noran konyvkiado, Budapest, 2003. STRÎMBU Mihaela, Arhitectură civilă secesionistă în Cluj-Napoca, în Acta Musei Napocensis, XVII/1980 0i XVIII/1981. SCHONFELD J., Gebaudelehre, Verlag W. Kohlhammer, Stuttgard-Berlin-Koln 1992 SCHORSKE E. Carl, Viena fm-de-siecle. Politică și cultură, Polirom, Iași, 1998. WIEBESON Dora, SISA Jozsef (sub red), The architecture of historic Hungary, The MIT Press Cambridge, Massachusetts, 1998. Gyalui Farkas - fost director adjunct al Bibliotecii Universității din Cluj Denes Gyorfi1 B.C.U- Cluj Dintre personalitățile care au marcat activitatea Bibliotecii Universității în decursul timpului, în cazul de față, ne ocupăm de personalitatea și activitatea celui care a fost omul de litere și bibliotecarul Gyalui Farkas, pe numele său adevărat Mendel Farkas. S-a născut pe data de 24 noiembrie 1866, la Gilău, într-o familie de evrei. Devine apoi clujean pentru o viață întreagă, atât datorită studiilor sale începute la gimnaziul unitarian, apoi continuate și terminate în cadrul gimnaziului reformat, dar mai ales datorită faptului că întreaga sa carieră profesională s-a desfășurat în cadrul instituțiilor clujene. Datorită înclinațiilor sale spre lingvistică încă de la 15 ani este autorul unor traduceri din limba franceză pentru ziarul Magyar Polgăr din Cluj. După bacalaureatul din 1883 părăsește Clujul doar pentru o scurtă perioadă pentru a-și continua studiile la Facultatea de Medicină din Budapesta, dar în anul următor renunță și revine la Cluj unde se înscrie la Filologie, secția maghiară-franceză, obținând titlul de doctor în litere cu o teză consacrată omului de știință Apâczai Csere Janos (1625-1654). Între timp în martie 1886 este introdus aproape cu forța, de către un prieten de-al său, în redacția vestitului ziar Kolozsvări Kozlony, unde apoi leagă o prietenie de-o viață cu Petelei Istvân, stâlpul de baza a publicației respective.1 2 În 1889 îl întâlnim în redacția publicației matinale Magyarsăg, apoi devine colaboratorul ziarelor budapestane Pesti llirlap și Budapesti Hirlap. În pofida succeselor sale în domeniul ziaristicii preferă să accepte postul de bibliotecar de la Biblioteca Universității din Cluj, instituție căreia îi rămâne fidel până la sfârșitul vieții sale, refuzând să accepte ofertele venite din partea Bibliotecii Universitare din Budapesta, dar mai ales din partea British Muzeum unde i s-a propus să preia conducerea departamentului maghiar al instituției.3 Prin intermediul gazetăriei a făcut cunoștință cu o seamă de personalități marcante ale vieții literare culturale maghiare din aceea vreme cum au fost Gyulai Pal, Jâkai Mâr, Mikszâth Kâlmân, Gârdonyi Geza, Herczeg Ferenc, Tâth Bela, Benedek Elek, Jâszai Mari, Endrodi Sândor, Fadrusz Jânos, Jakab Odon, Szilâgyi Sândor, Szabolcska Mihâly, Râkosi Viktor și mulți alții cu care apoi a întreținut o strânsă colaborare atât personală cât printr-o bogată corespondență. În același timp, în cadrul bibliotecii, ca urmare a unei activități susținute timp de un deceniu, a reușit să realizeze și să tipărească, între anii 1892/1902, catalogul sistematic al bibliotecii în 5 volume, incluzând în acesta nu mai puțin de 45.768 de opere.4 În anul 1897, cu sprijinul ministrului instrucțiunii publice și al cultelor, efectuează o amplă călătorie de studii, prilej cu care vizitează bibliotecile publice din Germania, Franța, Elveția, Anglia, Belgia, Olanda și Austria, pentru a aduna date tehnice pentru a fi folosite și aplicate în dotarea noii biblioteci universitate ce urma a se construi la Cluj, cel mai impresionat fiind de bibliotecile din Bazel și Strasburg.5 Majoritatea constatărilor sale de călătorie au fost apoi relatate într-un volum ce a văzut lumina tiparului în 1900.6 Tot cu acest prilej, la Institutul Internațional de Bibliografie de la Bruxelles, conducerea instituției l-a însărcinat cu traducerea în limba maghiară a caietului de propagandă al centrului respectiv. In 1905, ministrul Berzevicy Antal îl trimite într-o vizită la Torino pentru a studia măsurile ce s-au întreprins la fața locului în vederea prevenirii incendiilor din cadrul bibliotecilor. Acolo face 1 E-mail: denes_gyorfi@yahoo.com 2 Gyalui Farkas, Elso es utolso talalkozăsom Petelei Istvănnal, „Păsztortuz”, 1924., oct. 12, p. 184. 3 Colecția de manuscrise a Bibliotecii Naționale a Ungariei (în continuare CMBNU), Ms. 37/796 scrisoarea lui Gyalui Farkas către Pekâr Gyula, Cluj, 16.I.1934, fila 1. 4 A kolozsvări M.Kir. Ferencz Jozsef Tudomănyegyetem Konyvtarănak szak-cimjegyzeke, Koloszvâr, 1892/1902. 5 Colecția de manuscrise a Bibliotecii Academiei Maghiare (în continuare CMBAM), Ms. 36/ 796, scrisoarea lui Gyalui Farkas către Ferenczi Zoltân, Paris, 18.VI.1897. fila 2. 6 Gyalui Farkas, Kulfoldi konyvtărakrol, I, Kolozsvâr, 1900 cunoștință cu bibliotecarul A. Ratti, viitorul papă Pius al XI-lea . Dr. Ratti nu a uitat de Gyalui nici când a devenit papă și i-a trimis mai multe cadouri.1 În 1900, după plecarea la Budapesta a directorului Ferenczi Zoltan, Gyalui, numit director interimar, își dorea foarte mult să devină director plin al Bibliotecii Universitare din Cluj, cu toata atitudinea hotărâtă a soției sale care se opunea din răsputeri, motivându-și gestul prin faptul că soțul ei nici până la data respectivă nu prea a avut timp suficient pentru familie, iar cu noua sa funcție nu va mai avea nici atâta, lucru mărturisit de însuși Gyalui într-o scrisoare: „Este adevărat că de săptămâni întregi nu m-am mai plimbat nici cu ea, nici cu copiii, stau aici în bibliotecă de la 7 dimineața și până la 7 seara”.1 2 Prin intermediul articolelor sale de ziar dobândindu-și o apreciabilă reputație în cercurile liberale din Budapesta, membrii acestora l-au susținut puternic în demersul său de a ocupa scaunul de director al bibliotecii universitare clujene, funcție ce în final i-a revenit istoricului literar Erdelyi Pal. Deși dezamăgit, în scurt timp a reușit să depășească acest moment, chiar împrietenindu-se pe parcurs cu fostul său rival în ale funcției de conducere, concentrându-și eforturile în calitatea sa de bibliotecar principal în vederea apărării intereselor bibliotecii, a posturilor și a bugetului acestor instituții: „Fac tot ce este omenește posibil pentru a apăra interesele bibliotecii, deși în sinea mea stau și mă minunez că pentru această cauză publică sunt nevoit să depun niște strădanii atât de vehemente',3 fiind în schimb deosebit de mândru atunci când constata performanțele științifice ale angajaților instituției.4 Paralel a avut și o viața socială deosebit de activă - a mers deseori la teatru, la operă, la vernisaje, la lansări de carte, a organizat numeroase serate literare, iar la sfârșit de săptămână mergea în excursii. Pe baza multelor sale studii și articole de specialitate, la 10 octombrie 1901 a devenit titularul cursului de biblioteconomie de la Universitatea din Cluj, în cadrul căruia, timp de 18 ani, mai bine de 1.000 de cursanți au beneficiat de cunoștințe de specialitate din domeniul biblioteconomiei, a istoriei cărții, a bibliotecilor, a bibliografiilor, a presei etc.5 Bunul său prieten, Petelei Istvan, remarca în context faptul că o altă persoană, nobilă, ar fi beneficiat din plin de privilegiile oferite de calitatea de profesor fără să fi făcut nici un efort, pe când Gyalui muncea fără răgaz și în noua sa calitate.6 În anul 1906 încearcă înființarea unei catedre de biblioteconomie, cerere respinsă însă de către Apponyi Albert, ministrul instrucțiunii publice.7 Demersurile sale continuă însă, cu motivația că în Ungaria unele persoane vor să facă biblioteci fără bibliotecari, pentru că în afara câtorva biblioteci de stat în celelalte instituții sunt diletanți.8 Cursul de biblioteconomie pe care l-a ținut până în 1919 conținea următoarele module: I. Dezvoltarea scrisului și a tipografiei cu privire specială la istoria tipografiilor din Ungaria. II. Istoria și arta cărții, în special istoricul legăturii si ilustrației de carte. III. Istoria bibliotecilor. IV. Biblioteconomie teoretică și practică. Apariția și dezvoltarea bibliotecilor moderne. Construirea și amenajarea bibliotecilor. Organizarea cataloagelor. Tipurile de biblioteci. Legi și tratate cu privire la biblioteci. V. Bibliografie practică: descrierea publicațiilor. Alcătuirea de bibliografii și repertorii. Tehnica muncii științifice. Cele mai importante lucrări de bibliografie.9 Începând cu anul universitar1912/1913 a inițiat un nou curs intitulat Istoria și bibliografia presei, care conținea prelegeri despre istoricul presei maghiare și internaționale. Se pare că aceste cursuri, gratuite de altfel, se țineau de două ori pe săptămână.10 După finalizarea lucrărilor de construire a noului sediu atât cursurile cât și activitățile 1 Gyalui Farkas, A torinoi nemzeti konyvtăr katasztrofăja utan, „Budapesti Hi.rlap". 5.IV. 1905, p. 10. 2 CMBAM, Ms. 326/801, scrisoarea lui Gyalui Farkas către Ferenczi Zoltan ,Cluj, 20.II.1900, fila 1. 3 CMBAM, Ms.326/802, scrisoarea lui Gyalui Farkas către Ferenczi Zoltan, Cluj, 5.III.1900, fila 2. 4 CMBAM, Ms. 326/807, scrisoarea lui Gyalui Farkas către Ferenczi Zoltan, Cluj, 9.V.1910, fila 1. 5 A konyvtari tudomanyok a kolozsvari M. Kir. Ferencz Jozsef Tudomanyegyetemen, Magyar Konyvszemle, 1901, p. 417. 6 CMBNU, Oct. Hung. 1823, scrisoarea lui Petelei Istvan către Gyalui Farkas, Târgu Mures, XI.1901. 7 Emlekirata Gyalui Farkasnak a kolozsvari egyetemen egy konyvtari tanszek letesitese ugyeben, Kolozsvar, 1906. 8 Gyalui Farkas, A magyar konyvtărak ugye, „ Budapesti Hi.rlap", 1.X.1910, p.33. 9 „Grafikai Szemle”, 1902, I, p.8 10 A kolozsvari Ferencz Jozsef Magyar Kiralyi Tudomany-Egyetem almanachja es tanrendje. Kolozsvar, 1901, p. 7. practice se țineau în sala festivă a instituției. La un curs de-al său participau în medie 60-100 de cursanți, printre ei numărându-se și viitorii episcopi reformați Ravasz Laszlo și Makkai Sandor, precum și istoricul Lukinich Imre. 1 În 1911 i se împlinește parțial dorința și visul. Devine director adjunct al bibliotecii clujene, calitate în care se preocupa printre altele și de rezolvarea problemei legate de drepturile de pensionare ale angajaților bibliotecii, iar în anii primului război mondial are în grija sa funcționarea cât de cât normală a bibliotecii în condițiile vitrege de război.1 2 Iar atunci când bibliografii Monoki Istvan și Valentiny Antal au ajuns prizonieri pe frontul rusesc, trimite o scrisoare exploratorului și politicianului norvegian F. Nansen, laureat al premiului Nobel, care tocmai în perioada respectivă se preocupa de soarta refugiaților si a prizonierilor de război, rugându-l ca în măsura posibilităților sale să se preocupe și de soarta celor doi bibliotecari clujeni, identificându-i în cele din urma pe cei doi prin intermediul unui deputat rus, prieten de-al său, într-un lagăr din Krasnoiarsk. Deputatul a delegat la fața locului pe un avocat de-al său pentru a intra în contact cu aceștia, oferindu-le posibilitatea de a avea condiții de trai mai omenești decât ceilalți prizonieri, propunere refuzată însă cu hotărâre de către cei doi. Izbucnind o epidemie de tifos, avocatul a trimis în lagăr un medic, datorită căruia cei doi clujeni au scăpat cu viața. Mai târziu Monoki a ajuns în Suedia, iar de acolo a revenit apoi la Cluj. Împrejurările prin care Valentiny Antal a scăpat și a ajuns la Cluj, la nivelul actual al cercetării mele încă nu-mi sunt cunoscute. 3 În toamna anului 1916, odată cu creșterea pericolului de război, Gyalui, împreună cu Erdelyi, a făcut eforturi enorme pentru salvarea celor mai prețioase valori ale bibliotecii, organizând împachetarea manuscriselor și incunabulelor și transportarea lor, în împrejurări pline de peripeții și punerea lor la adăpost într-un seif bancar tocmai din Budapesta. Aspect îmbucurător este faptul că, după încetarea războiului valorile respective au fost readuse la Cluj.4 Demn de semnalat este faptul că Gyalui, încă în 1897, a publicat un volum prin care a luat apărarea legii depozitului legal 5. Prin intermediul acestui volum a încercat să convingă tipografiile despre necesitatea și importanța trimiterii exemplarelor legale către biblioteci, unul dintre argumentele sale fiind acela că exemplarul legal ar avea și funcția de reclamă pentru tipografia respectivă, ele constituindu-se în surse valoroase, dacă nu chiar unice pentru viitoarea cercetare istorică. Iar concepția sa despre rolul biblioteconomiei a fost definită într-un studiu dedicat rolului și funcției biblioteconomiei.6 Una dintre funcțiile principale ale biblioteconomiei moderne - aprecia Gyalui - constă în facilitarea accesului unui public cât mai numeros, sprijinirea construirii unor biblioteci care apoi să devină adevărate ateliere culturale. Biblioteconomia ar trebui să-i învețe pe bibliotecari care sunt responsabilitățile și sarcinile bibliotecii și cum ar putea fi îndeplinite sarcinile respective. Ar trebui să demonstreze și să evidențieze drepturile cititorilor, cartea nefiind a bibliotecii, ci a publicului cititor care o folosește întru formarea sa spirituală. Biblioteca păstrează cartea, dar numai pentru a fi folosită un răstimp cât mai îndelungat și de cât mai multe persoane. O altă atribuție a biblioteconomiei ar fi aceea de a cerceta istoria marilor biblioteci în scop mobilizator, încurajator și de a fi exemplu de urmat. S-a pronunțat totodată și pentru dezvoltarea sistemului de biblioteci publice care abia în perioada respectivă au început să apară în Ungaria. În același timp a considerat că în acest demers este mare nevoie și de inițiativă venită din partea societății, centralismul excesiv, contribuind doar la agravarea situației din domeniu. În context a criticat listele de cărți propuse spre achiziționare pentru bibliotecile rurale, alcătuite tocmai la Budapesta.7 În paralel cu aceasta a susținut cu convingere și implementarea împrumutului inter- 1 Arhiva Eparhiei Reformate din Ardeal (în continuare AERA), Gyalui Farkas, Emlekirataim ,I, p. 65. 2 CMBAM, Ms. 326/818, scrisoarea lui Gyalui Farkas către Ferenczi Zoltan, Cluj, 22.V.1912, f. 1. 3 AERA, Gyalui Farkas, Emlekirataim, p. 38. 4 Ibidem, p. 96. 5 Gyalui Farkas, A nyomdatermekek koteles peldânyai, Kolozsvar, Minerva, 1897. 6 Idem, A konyvtâri tudomanyok celja es feladata Magyarorszâgon, Kolozsvar, 1904. 7 Ibidem, p. 34. bibliotecar internațional.1 După schimbările intervenite în 1918 în urma cărora în fruntea Bibliotecii Universității a fost instalat ca director Eugen Barbul, Gyalui Farkas, datorită meritelor sale în domeniu, a fost menținut în cadrul bibliotecii și de către noua administrație, care i-a încredințat funcția de director tehnic al instituției, funcție în care Gyalui - conform memoriilor sale - a colaborat foarte bine pe toate planurile cu noul șef al bibliotecii, apreciind atitudinea normală, realistă a noului director. Împreună cu Gyalui au rămas pe posturi și majoritatea funcționarilor maghiari ai bibliotecii. În acești ani Gyalui a îndeplinit o sarcină culturală istorică împreună cu ceilalți colegi ai săi din bibliotecă. Extrem de bogatele și variatele sale scrieri literare au văzut lumina tiparului în presa din Cluj (Magyar Polgăr, Kolozsvări Kozlony, Erdelyi IliradO), Kolozsvări Hirlap), cotidiane din Budapesta (Budapesti Hirlap, Pesti Hirlap, Budapesti Naplo, Magyar Hirlap, Fovarosi Lapok, Magyar Nemzet, Magyar Ujsag etc.), în presa din Brașov și Oradea, în reviste clujene (Erdelyi Muzeum, Erdelyi Lapok, Erdelyi Irodalmi Szemle, Erdely, Pasztortuz, Erdelyi Helikon) și budapestane (Orszăg Vilăg, Budapesti Szemle, Irodalomtorteneti Kozlemenyek, Magyar Nyelvor etc), precum și în mai multe anuare și almanahuri. A tradus printre altele din Carmen Sylva, Maupassant, Jules Verne, Emil Zola, Alfonse Daudet. Operele sale literare au apărut după cum urmează: primul său volum de nuvele a văzut lumina tiparului la Cluj, în 1895, cu titlul Nălunk videken. (Pe la noi în provincie). În anul următor a publicat romanul istoric A szahaduO» (Eliberatorul). Comedia într-un act Mezes hetek utăn ,după trei ediții maghiare, a apărut și în traducere germană și română ( După săptămânile de miere), precum și în engleză și finlandeză. A urmat monologul A telefon videken (Telefonul în provincie), prezentat prima oară pe scena Teatrului Național din Cluj, la 27 noiembrie 1892. Cele în total 8 piese de teatru ale sale au fost jucate pe scena Teatrului Național din Cluj, precum și pe scenele mai multor teatre din Budapesta și din Rusia. Pentru meritele sale literare și profesionale deosebite a fost decorat adeseori cu ordine și medalii naționale și internaționale, devenind membru al diverselor societăți științifice și culturale. Astfel, timp de 11 ani (1893-1904), a fost secretar al Erdelyi Irodalmi Târsasâg (Societatea Literară Ardeleană), iar din 1923 a devenit membru de onoare al societății. În anii 1890 a devenit membrul, iar ulterior președintele de onoare al lojei masonice Unio din Cluj. A fost de asemenea membru al Societații Literare Kemeny Zsigmond din Târgu-Mureș, membru al Institutului Internațional de Bibliografie din Bruxelles, al Societății Gutemberg din Mainz, care pentru activitatea sa depusă în domeniul istoriei tiparului l-a onorat cu medalia de argint. În 1916 s-a pus în discuție ca să primească titlu nobiliar, însă Gyalui a dorit mai degrabă o creștere de salariu. În 1925 a obținut Steaua României în grad de ofițer, iar în 1924 din partea Republicii Franceze a fost decorat cu Ordinul Palmes Academiques cl. I. la care s-a adăugat și titlul de Officier de l'Instruction Publique. Aceste rezultate ale sale sunt cu atât mai valoroase cu cât viața sa de familie nu a fost lipsită de griji și probleme. Soția sa, Brachfeld Gizella, o apreciată violonistă, a încetat din viață în 1914. Ca semn de iubire și respect, piatra sa de mormânt a fost proiectată de însuși Gyalui, în formă de vioară, fiind și în prezent una dintre cele mai frumoase pietre funerare din cimitirul evreiesc din Cluj. Gyalui mult timp nu și-a revenit după pierderea soției pe care o iubea enorm. Fiica sa Ilona, profesoară de literatură franceză, prin anii '30 s-a stabilit în Anglia unde a încetat din viață în 1939. Fiul său Jeno a fost scenaristul și directorul primului Studio de film din Transilvania, din proprietatea lui Janovics Jeno, regizând mai multe filme artistice și documentare. Gyalui Farkas a încetat din viață în anul 1952, la Cluj. În finalul incursiunii noastre în viața și activitatea bibliotecarului Gyalui Farkas apreciem că întreagă sa existența a fost consacrată cărții, bibliotecii, literaturii și culturii clujene. 1 Gyalui Farkas, Kulfoldi konyvtărakrol, p. XII. Seria filatelică multiculturală Librariana Vladimir F. Wertsman 1 Partea I: Bibliotecari renumiți prezenți pe seriile filatelice emise în întreaga lume Toate țările de pe glob, mai mari sau mai mici, se mândresc cu propria moștenire culturală, iar bibliotecile și arhivele sunt instituții cu rol fundamental în prezervarea acesteia. Însă după cum bine știm, bibliotecile și arhivele nu pot exista fără bibliotecari și arhivari. În decembrie 1999, American Libraries, publicația oficială a Asociației Bibliotecilor Americane (ALA), ne-a reamintit că profesia de bibliotecar își are originile în urmă cu mai bine de 4.000 de ani; au fost descoperite cataloage de bibliotecă ale unor texte religioase cu scriere cuneiformă, în limba sumeriană, datând aproximativ din anul 2000 î.e.n. Colectarea, prezervarea, organizarea și împărtășirea cunoașterii și realizărilor umane acumulate de-a lungul a peste patru milenii, reprezintă demersuri culturale importante. Scriitorul Archibald MacLeish nota în lucrarea sa, A Time to Speak, publicată în anul 1941: „...bibliotecarii nu sunt doar păstrătorii cărților, ai tipăriturilor și ai altor documente aflate pe rafturile bibliotecilor, ci și ai dovezilor spiritualității umane - înregistrări ale viziunii umanității asupra lumii și asupra ei înseși.” În ciuda meritelor și a realizărilor bibliotecarilor, bibliotecilor și arhivelor de-a lungul a atâtor milenii, și a rolului seriilor filatelice în evidențierea elementelor geografice, istorice și culturale unice, specifice fiecărei națiuni, este destul de surprinzător să descoperim prezența doar a câtorva biblioteci și bibliotecari de seamă, în cadrul unor asemenea serii. Ei reprezintă un soi de rara avis în lumea filatelică, super-saturată de milioane de timbre ilustrând sute de teme precum regalitatea, lideri de guverne, personalități bine-cunoscute, nave maritime și avioane, simboluri naționale, flora și fauna, unele sporturi, ca să amintim doar câteva dintre ele. Din 191 de țări membre ale Națiunilor Unite, doar vreo douăzeci au emis ediții filatelice portretizând bibliotecari de seamă. Bibliotecile și arhivele se regăsesc din ce în ce mai frecvent în ediții filatelice emise de tot mai multe țări, însă încă nu sunt prezente la fel de constant în peisajul filatelic ca alte subiecte sau tematici; există zeci de țări care n-au inclus în repertoriul lor filatelic nici un fel de reprezentări ale bibliotecilor, arhivelor sau bibliotecarilor celebri. Prezentăm mai jos o listă a bibliotecarilor, arhiviștilor și a unor importanți sponsori ai bibliotecilor care au fost reprezentați pe timbre poștale cu mențiunea țării emitente și a datei când au apărut pentru prima oară pe astfel de timbre. În afară de a indica gradul în care bibliotecarii au găsit o anumită apreciere în cadrul reprezentărilor culturale ale țărilor lor, această listă relevă, de asemenea, faptul că anumite personalități literare și istorice foarte bine-cunoscute, au debutat în activitatea profesională sau au lucrat la un moment dat ca bibliotecari. Timbrele marcate cu litera (S) în combinație cu anumite cifre, au fost selectate din ediția pe anul 2004 a publicației Scott's Standard Postage Stamp Catalog, cuprinzând cinci volume. Statele Unite ale Americii 1847: primul timbru din lume portretizând un bibliotecar a fost acela care-l reprezenta pe Benjamin Franklin (1706-1790), fondator al primei biblioteci pe bază de abonament din America, predecesoare a sistemului bibliotecilor publice. (S/1). Alte ediții filatelice cu reprezentarea lui Franklin au fost emise în anii 1850 și mai târziu. 1856: și Thomas Jefferson (1743-1826), al treilea președinte al Americii, a fost un mare bibliofil și colecționar. A catalogat și clasificat materiale bibliografice pentru Universitatea din Virginia. Colecția personală a președintelui, de peste zece mii de cărți, a devenit nucleul din care s-a 1 Vladimir F. Wertsman este președintele Comitetului pentru Documente Multiculturale al Ethnic and Multicultural Information Exchange Round Table (EMIERT) ALA și colaborator constant al publicației MultiCultural Review. dezvoltat Biblioteca Congresului. (S/12). Alte serii filatelice cu Thomas Jefferson au fost emise în anii 1860, dar și ulterior. 1940: Henry W. Longfellow (1807-1882), poet și profesor de limbi moderne, a lucrat ca bibliotecar la Colegiul Bowdoin din Brunswick, Maine, între anii 1829 și 1835. (S/864) 1960: Andrew Carnegie (1807-1882), industriaș de origine scoțiană, considerat „sfânt patron al bibliotecilor”, a donat 56.162.662 de dolari pentru înființarea a 2.509 biblioteci în țările vorbitoare de limba engleză și a altor 1.679, în Statele Unite. (S/1171) 1986: John Harvard (1607-1638) a fost profesor și pastor asistent. Bibliofil pasionat, a adunat o colecție impresionantă de cărți în scurta sa viață și a donat peste 300 din ele, în vederea înființării unui colegiu și a bibliotecii aferente acestuia, ambele preluând ulterior numele de Harvard. (S/2190) 2002: serie filatelică reprezentându-l pe renumitul poet Ogden Nash (1891-1982), care a lucrat ca bibliotecar la Biblioteca Congresului în timpul celui de-al doilea război mondial. (S/3569) Antigua&Barbuda 1995: Aleksandr Soljenițin (1918 - ), laureat rus al premiului Nobel pentru literatură și important disident al regimului comunist sovietic, a lucrat ca bibliotecar al închisorii, începând cu 1947, în perioada încarcerării sale într-un lagăr de muncă din Rusia. (S/1943-1944) Austria 1931: Franz Grillparzer (1791-1872), poet și dramaturg, a lucrat pentru o perioadă scurtă de timp la Biblioteca Curții Imperiale Austriece, activând ulterior, începând cu 1815, în cadrul Arhivelor Ministerului de Finanțe. În 1832 a devenit directorul aceleiași instituții, funcție pe care a exercitat-o până în anul 1856. (S/B494) Belarus 1998:Adam Mickiewicz (1798-1855), a cărui naționalitate este încă disputată atât de Belarus, cât și de către Polonia, a apărut în ediții filatelice emise de ambele țări. Vezi adnotarea cu privire la Polonia. (S/241) Chile 1953: Publicistul, diplomatul și bibliograful Jose Toribio Medina (1852-1932) și-a constituit o colecție personală și a donat-o Bibliotecii Naționale din Chile. (S/273-274) China 1950: Liderul comunist Mao Zedong (1893-1979) a lucrat ca bibliotecar-asistent în cadrul departamentului de periodice al Universității din Beijing, în anul 1918. Cultul personalității lui Mao Zedong a determinat ulterior generarea unor ediții filatelice de milioane de timbre, de diverse dimensiuni și culori, emise de China și alte câteva țări [asiatice, n.n.] (S/11) Cuba 1957: Figarola Caneda (1852-1926) a fost primul director al Bibliotecii Naționale cubaneze. (S/C167) Ecuador 1942: Alfred Baquerizo Moreno (1859-1951), ales de două ori președinte al Ecuadorului, a fost director al Bibliotecii Publice Guayaquil, în anul 1890. (S/406) Franța 1944: Jean-Baptiste Colbert (1619-1683), prim-ministru al Regelui Ludovic al XIV-lea, a avut un rol extrem de activ în dezvoltarea Bibliotecii Regale, actualmente Biblioteca Națională a Franței, asumându-și, de asemenea, rolul de administrator al bibliotecii inițiale. (S/B183) 1953: Istoricul Jules Michelet (1798-1874) a fost șeful Secției de Istorie din cadrul Arhivelor Naționale din Paris, între anii 1831 și 1852. (S/B280) 1957: Johann Wolfgang von Goethe (1749-1832). Vezi adnotarea cu privire la Germania. (S/863) Germania 1926: Johann Wolfgang von Goethe (1749-1832), poet, dramaturg, om de stat și cercetător german, a fost administratorul Bibliotecii Ducale de la Weimar între anii 1797 și 1832, precum și al Bibliotecii Universității din Jena, între 1817 și 1832. (S/351) În anii care au urmat celui de-al doilea război mondial, au fost emise serii filatelice reprezentându-l pe Johann Wolfgang von Goethe, atât în Germania de Est (RDG), cât și în Germania Occidentală. 1926: reputatul filosof Immanuel Kant (1724-1804) a activat ca bibliotecar-asistent în cadrul bibliotecii organizate în Castelul Konigsberg din Prusia, între anii 1766 și 1772. (S/356). În anii care au urmat celui de-al doilea război mondial, au fost emise serii filatelice reprezentându-l pe Immanuel Kant, atât în Germania de Est (RDG), cât și în Germania Occidentală. 1926: Gotthold Ephraim Lessing (1729-1781), dramaturg și critic de teatru, a lucrat ca bibliotecar în cadrul Bibliotecii Herzog August din Wolfenbuttell, din anul 1770 și până la moartea sa. (S/359). După cel de-al doilea război mondial, au fost emise serii filatelice reprezentându-l pe Gotthold Ephraim Lessing, atât în Germania de Est (RDG), cât și în Germania Occidentală. 1926: Baronul Gottfreid Wilhelm von Leibniz (1646-1716), reputat filosof, matematician și cercetător german, a activat ca bibliotecar în cadrul Bibliotecii Ducale din Hanovra între 1676 și 1690, precum și în cadrul Bibliotecii Herzog August din Wolfenbuttell, din anul 1690 și până la moartea sa. (S/360) După cel de-al doilea război mondial, au fost emise serii filatelice reprezentându-l pe Baronul Gottfreid Wilhelm von Leibniz, atât în Germania de Est (RDG), cât și în Germania Occidentală. 1947: Johann Christian Friedrich Holderin (1770-1843) a lucrat ca bibliotecar în cadrul Bibliotecii Contelui de Hessen-Homburg, între anii 1804 și 1806. (S/8N2). Timbrele poștale reprezentându-l pe Johann Christian Friedrich Holderin au fost emise atât în Germania de Est (RDG), cât și în Germania Occidentală. 1975: scriitorul Jacob Grimm (1785-1863) a activat ca bibliotecar în cadrul Bibliotecii Electorale a lui Jerome Bonaparte, în Kassel, între 1816 și 1829, precum și în cadrul Universității Gottingen, din 1830 și până în 1837. (S/1661-1662, DDR) 1975: Wilhelm Grimm (1786-1859), frate și coautor al scriitorului Jacob Grimm, a lucrat în cadrul aceleiași universități și a apărut pe același timbru cu fratele său. Timbrul poștal respectiv a fost emis în Germania de Est, și este identic cu cel descris la poziția anterioară. (S/1661-1662, DDR) Ungaria 1964: Ervin Szabo (1835-1919) a fost un activist marxist și primul director al Bibliotecii Municipale din Budapesta, înființată în anul 1904. A introdus o modificare minoră în ceea ce privește utilizarea Sistemului Zecimal Dewey în țara sa.(S/1586) India 1992: Dr. Shiri Shihali Ramarit Ranganathan (1892-1972), reputat autor, bibliotecar și pedagog renumit pe plan internațional, a formulat cele Cinci Legi ale Biblioteconomiei. (S/1430) Italia 1950: Istoricul Lodovico Antonio Muratori (1672-1750) a fost bibliotecar în cadrul Bibliotecii Ambrosiana din Milano între anii 1694 și 1700, iar din anul 1700 și până la moartea sa, a fost angajat ca bibliotecar particular al Ducelui de Modena. (S/540) Olanda 1950: Politicianul Jan van der Does, cunoscut sub numele de Janus Dousa (1545-1604), a fost primul bibliotecar al Universității din Leyden, între anii 1587 și 1591, precum și curator al Universității, din anul 1575 și până la sfârșitul vieții sale. (S/328) Norvegia 1985: Carl Deichman (1705-1780), a fost fondatorul sistemului bibliotecilor din Norvegia, în secolul al XVIII—lea. (S/867) Peru 1951: Ricardo Palma (1833-1919) a fost un poet peruan care a îndeplinit funcția de director al Bibliotecii Naționale din Lima, între anii 1884 și 1912. (S/C326) Filipine 1949: Profesorul de drept Teodoro Kalaw (1884-1940), a deținut în două rânduri funcția de director al Bibliotecii și al Muzeului Național din Manila, în anii 1916-1917, precum și din anul 1929 și până la sfârșitul vieții. (S/B1) 1949: Trinidad H. Pardo de Tavera (1857-1925), antropolog, fizician și scriitor peruan, a fost director al Bibliotecii și al Muzeului Național timp de doi ani, din 1923 și până la moartea sa, survenită doi ani mai târziu. (S/B2) Cristobal Epifanio de los Santos (1871-1928), istoric, funcționar public și editor, a fost director al Bibliotecii și al Muzeului Național din anul 1925 și până la moartea sa, în anul 1928. (S/B3) Toate aceste personalități filipineze sunt reprezentate pe serii filatelice emise cu scopul de a sprijini reconstrucția bibliotecilor care au suferit distrugeri în timpul celui de-al doilea război mondial. Polonia 1944: Konrad Celtes (Celtis) (1459-1508), umanist, profesor și scriitor polonez care a organizat Biblioteca de la curtea vieneză între anii 1497 și 1508. (S/NB36) 1949: Adam Mickiewicz (1798-1855), poet, profesor și patriot, a luptat pentru independența țării sale. Exilat în Franța, a lucrat ca bibliotecar la Bibliotheque d'Arsenal timp de trei ani, din 1845 și până în 1848. (S/415) România 1975: Mihai Eminescu (1850-1889), cel mai important poet național, a lucrat ca bibliotecar și ulterior a funcționat ca director al Bibliotecii Universității din Iași, între 1884 și 1886. (S/2548) Rusia (inclusiv fosta Uniune Sovietică) 1944: Ivan Krilov (1769- 1844) a fost scriitor, jurnalist, autor de piese de teatru si poet, a tradus fabule în limba rusă. A lucrat ca bibliotecar secundar în cadrul Bibliotecii Imperiale din Sankt Petersburg între anii 1812 și 1841. (S/957-958) 1956: reputatul matematician și profesor universitar Ivan N. Lobacevski (1793-1856) a reorganizat Biblioteca Universitară din Kazan. El a făcut noi achiziții de carte și a fost director al bibliotecii respective între anii 1825 și 1835. (S/1822) 1956: Nadejda K. Krupskaia (1869-1939), soția lui Lenin și activistă comunistă independentă, a organizat rețeaua bibliotecilor Sovietului și a contribuit la dezvoltarea rețelei de biblioteci a republicilor sovietice. (S/1831) 1989: Li Dazhao (Li-Tachao) (1889-1927) lider comunist chinez, profesor universitar și director al Bibliotecii Universitare din Beijing, în timpul primului război mondial. De asemenea, l-a ajutat pe Mao Zedong să ajungă în poziția de bibliotecar secundar în cadrul departamentului de periodice al aceleiași biblioteci. (S/5816) Vezi și paragraful despre China. Spania 1991: Maria Moliner (1900-1981) a fost un reputat lingvist și arhivist. (S/2643) Elveția 5 1933: Jean Baptiste Girard, cunoscut sub numele de Părintele Gregoire (1765-1850), a fost călugăr franciscan și pedagog. A activat ca arhivist în cadrul Ministerului Cultelor și Științelor din Berna, între 1799 și 1803. (S/B68) 1934: Albrecht von Haller (1708-1777), anatomist, medic, botanist și poet, a lucrat ca șef de serviciu în cadrul Bibliotecii Municipale din Zurich în anii 1735 și 1736. (S/B72) Uruguay 1942: Francisco Acuna de Figueroa (1790-1862) poet și autor al imnurilor naționale ale Uruguayului și Paraguayului, a fost director al Bibliotecii și Muzeului din Montevideo, în anii 1840. (S/512-517) Vatican 1946: Papa Marcellus al II-lea, (1501- 1555), anterior cardinal Marcello Cervini degli Spannochi, a lucrat ca bibliotecar al Vaticanului între 1548 și 1555. Ales papă în anul 1555, a îndeplinit această înaltă demnitate timp de douăzeci și două de zile calendaristice înainte de decesul său, survenit în urma unei boli. (S/118) 1955: Papa Nicolae al V-lea (1398-1455), anterior cardinal Tommaso Parentucelli, a fost un mare bibliofil și colecționar de manuscrise latine și grecești. A organizat Biblioteca Medici de la Mănăstirea San Marco din Florența, precum și Biblioteca Vaticanului. (S/197-199) 1975: Bartolomeo Sacchi (1421-1481), cunoscut, de asemenea, sub numele de Platina, a fost primul bibliotecar al Vaticanului, numit fiind de Papa Sixtus al IV-lea. A fost reprezentat pe un timbru aniversar, cu ocazia împlinirii a 500 de ani de la înființarea Bibliotecii Vaticanului. (S/582) 1981: Papa Pius al XI-lea (1857-1939), anterior Cardinal Ambrogio Damiano Ratti, a activat ca bibliotecar în cadrul Bibliotecii Ambrosiana între anii 1888 și 1911, precum și ca bibliotecar la Biblioteca Vaticanului, din 1911 și până în 1918. (S/1681-1684) Concluzie Deși suntem foarte mândri de faptul că bibliotecarii menționați în această primă parte a articolului nostru au fost reprezentați pe timbre poștale, acest subiect a fost total neglijat de către marea majoritate a statelor care fac parte din Organizația Națiunilor Unite, precum și de către UNESCO, organizația cu profil cultural-științific a Națiunilor Unite. Este regretabil faptul că aproape toți bibliotecarii care apar pe serii filatelice sunt fie reprezentanți ai secolelor trecute, fie nu mai sunt printre noi, cu excepția lui Aleksandr Solenițin (care a apărut pe un timbru emis de statul caribian Antigua&Barbuda). E timpul să atenționăm toate administrațiile poștale din toate statele, de pe toate continentele, inclusiv din țara noastră [SUA, n.n.], asupra necesității de a-și îndrepta atenția asupra anumitor bibliotecari, arhiviști sau fondatori de bibliotecă valoroși, și a le promova imaginea în mod constant și imparțial, prin reprezentarea lor pe serii filatelice atractive. Ca un exemplu ilustrativ în acest sens, Statele Unite nu a emis încă nici un timbru cu imaginea lui Melvin Dewey, al cărui Sistem Zecimal de Clasificare a fost adoptat de către numeroase biblioteci, în tot atâtea țări ale lumii. Federația Internațională a Asociațiilor de Biblioteci (IFLA), Asociația Bibliotecilor Americane (ALA), împreună cu Unesco, ar trebui să stabilească anumite comitete sau grupuri operative care să se implice în problema apariției bibliotecarilor și bibliotecilor pe timbrele poștale. (Cei care se ocupă de această problemă în Statele Unite pot contacta Comitetul Consultativ Citizen's Stamp, la adresa c/o Stamp Management, U.S. Postal Service, Room 4474EB, 475 L'Enfant Plaza SW, Washington, DC 20260-6756). Ca filatelist pasionat încă din primii ani de școală petrecuți în România și ca membru ALA de peste 35 de ani, consider că problema apariției reprezentării bibliotecarilor și bibliotecilor pe timbre poștale nu este doar una de interes filatelic, sau biblioteconomic, cum ar putea părea la o analiză superficială. Este, de fapt, o problemă de interes și orgoliu cultural pentru orice țară, e de interes până și pentru politicieni, pedagogi, profesioniști ai culturii, artiști, precum și pentru alte categorii care înțeleg faptul că bibliotecile și bibliotecarii reprezintă elemente intrinseci ale patrimoniului și moștenirii culturale ale oricărei țări și ca atare, merită să fie reprezentate, din punct de vedere filatelic, pe același picior de egalitate cu alte teme și subiecte din domeniul cultural. Partea a II-a: Biblioteci și arhive apărute pe serii filatelice în întreaga lume E greu de imaginat, chiar și în cele mai fanteziste viziuni ale autorilor de science-fiction, că civilizația umană ar putea exista fără biblioteci, arhive și fără documentele pe care le prezervă și le-au prezervat timp de milenii (cărți, periodice, microfilme, fotografii, înregistrări audio și video etc.). Toate statele lumii, mai mici sau mai mari, indiferent că sunt sau nu membre ale ONU, demonstrează faptul că bibliotecile și arhivele au fost, sunt și vor rămâne piloni esențiali în contextul moștenirii culturale și al civilizației naționale. În ciuda acestui adevăr axiomatic, din punct de vedere filatelic, perspectiva e alta, datorită faptului că se emit nenumărate serii de timbre, pe teme tot atât de variate. Timbrele ce prezintă imagini ale unor biblioteci sunt relativ rare, în comparație cu cele pe tematică diversă; de asemenea, se remarcă o discontinuitate în emiterea lor sau lipsesc cu desăvârșire din repertoriul filatelic al anumitor țări. Totuși, în comparație cu imaginile de arhiviști și bibliotecari, bibliotecile și arhivele apar mai frecvent pe asemenea timbre și în serii filatelice emise de un număr mult mai mare de țări. Anumite state, ca de exemplu Canada, ilustrează imagini ale clădirilor care adăpostesc biblioteci, fără a oferi aceeași oportunitate și în ceea ce privește reprezentarea pe timbre a personalităților de marcă ale domeniului. Per ansamblu, mai mult de 120 de țări au emis timbre reprezentând biblioteci și arhive, în comparație cu doar câteva zeci dintre ele, care au emis timbre cu imagini ale unor bibliotecari și arhiviști. În cele ce urmează, vom face „cunoștință” în ordine cronologică, cu bibliotecile care au apărut pentru prima oară pe seriile filatelice emise de țările cărora le aparțin. 1870-1940 Statele Unite, care a emis primul timbru poștal ilustrând bibliotecari sau arhiviști (de exemplu, Benjamin Franklin, în 1847) a fost, de asemenea, prima țară care a emis timbre reprezentând imagini ale unei biblioteci. Biblioteca Mercantile din New York a apărut pe diverse timbre între anii 1870 și 1875. Canada a devenit a doua țară care a emis timbre fiscale cu imaginea Bibliotecii de Drept Halifax din Noua Scoție, în anul 1879, precum și în anii următori. Belgia a fost cea de-a treia în această ierarhie, cu seriile sale filatelice reprezentând Biblioteca Universității Louvain, care au circulat între 1915 și 1920. Spania a tipărit în anul 1916 timbre poștale cu Biblioteca Națională din Barcelona. Austria a emis, de asemenea, în 1923, un timbru reprezentând Biblioteca Abbey din Melk, iar șase ani mai târziu, un timbru cu Biblioteca Națională Austriacă. Islanda a emis un timbru reprezentând Biblioteca și Arhivele Naționale, în 1925, iar în 1927, regăsim Biblioteca de Stat Tartu pe un timbru estonian. În deceniul următor, în Finlanda a fost emisă o serie filatelică ce prezenta Biblioteca Universității din Helsinki (1932); au mai apărut pe serii filatelice similare Biblioteca Universității Khartoum în Sudan (1935); Biblioteca Centrală Municipală din Copenhaga, în Danemarca, în 1936; Biblioteca și Arhivele Naționale din Santo Domingo, Republica Dominicană, în 1936; Biblioteca Octagon din Ceylon (1938), în vremea respectivă colonie britanică; de asemenea, printre acestea s-a numărat și Biblioteca de Stat Lenin din Moscova, Uniunea Sovietică (1939). Anii 1940 În ciuda ravagiilor celui de-al doilea război mondial, bibliotecile au continuat să fie reprezentate pe timbrele poștale. Jumătate dintre acestea erau emise de țări care nu fuseseră implicate în război, însă cealaltă jumătate vedeau lumina tiparului în mijlocul unui conflict care a lăsat multe dintre bibliotecile europene în ruină. Timbrele emise în perioada celui de-al doilea război mondial au ilustrat, printre altele, Biblioteca Publică din Morelia, Mexic (1940), Biblioteca Dr. Jose Francia din Paraguay (1940), Biblioteca Universității Jagielloniene din Cracovia, Polonia, la vremea aceea sub ocupație nazistă (1940), Biblioteca Centrală Universitară din București, România, în 1941; Biblioteca Națională a Columbiei din Bogota (1941) a apărut și ea în câteva serii filatelice; la fel și biblioteca confesională organizată în moscheea din Seiyun, protectoratul britanic Aden-Seiyun (acum Yemen), în anul 1942. Ca fapt divers, în 1948, Turcia a emis un timbru poștal reprezentând Biblioteca Universitară și Cantonală din Lausanne, Elveția. Anii 1950 Frecvența apariției imaginii unor biblioteci pe timbre poștale a crescut în anii cincizeci ai secolului trecut. La doi ani după înființarea sa în 1948, statul Israel a emis un timbru poștal cu Biblioteca Națională și Universitară Evreiască din Ierusalim. Ulterior, în anul 1951, Națiunile Unite au emis o serie filatelică înfățișând clădirea veche a aceleiași biblioteci, iar Peru a emis serii filatelice cu Biblioteca San Marcos din cadrul Universității Naționale din Lima. Alte timbre din această perioadă prezintă biblioteci precum cea din Vientiane, Laos, cunoscută sub numele de Biblioteca Vat Sisaket (1952), Biblioteca Universității Saarbrucken din regiunea autonomă Saar, mai târziu parte a Republicii Federale Germania (1953); în aceeași categorie se încadrează și Biblioteca Kolarov din Sofia, Bulgaria (1953), Biblioteca Centrală a Berlinului, din orașul german omonim, pe acea vreme sub administrația Aliaților (1954), Biblioteca și Muzeul Național ale Ungariei, din Budapesta (1954), Biblioteca Jose Marti din Havana, Cuba (1957), Biblioteca Muzeului Național din Praga, Cehoslovacia [la acea vreme, n.n.], (1958), precum și vechea clădire a Bibliotecii Naționale din Costa Rica (1959). Anii 1960 Mai multe biblioteci din noi țări ale lumii au apărut pe diverse serii filatelice în anii șaizeci. Multe dintre acestea aparțineau ariei geografice a Orientului Mijlociu, Asiei și Caraibelor. Printre bibliotecile reprezentate s-au numărat și Arhivele Municipale din orașul Lucerna, Elveția (1960), Biblioteca Prezidențială din Tunis, Tunisia (1960), Biblioteca Dietei Naționale a Japoniei (1961), Biblioteca Publică Apia din Samoa (1962), Biblioteca Publică și Societatea de Istorie din Hamilton, Bermuda (1962), Biblioteca Publică din Nassau, Bahamas (1962), Templul Haein-sa din Taegu, Coreea de Sud (1963), precum și Biblioteca Națională din Abidjan, Coasta de Fildeș (1964). Pe la mijlocul anilor șaizeci, anumite țări din Orientul Mijlociu și nord-africane cum ar fi Siria (1964), Algeria (1965), Iemen (1965), Irak (1965), Kuweit (1965), Libia (1965) și Arabia Saudită (1866), au emis serii filatelice reprezentând incendierea din 1962 a Bibliotecii Universității din Alger de către trupele coloniale franceze, eveniment survenit în perioada îndelungatei lupte pentru independență a Algeriei. Iordanul a emis un timbru poștal reprezentând Biblioteca Esenienilor, Qumran Cave, în 1965, în vreme ce protectoratul britanic Ajman, a emis, în același an, un timbru poștal cu imaginea British Library. Ulterior, tot în anii șaizeci, au apărut alte serii filatelice incluzând, printre altele, o altă imagine a British Library, pe un timbru emis în Bahrain (1966). Pe asemenea serii filatelice au mai apărut Biblioteca Națională din Doha, statul Qatar (1966), Biblioteca Universitară Jagielloniană din Cracovia, Polonia (1966) și vechea clădire a Bibliotecii Naționale a Franței din Paris (1966); în anul 1967, Biblioteca Universității din Mexico a apărut inclusiv pe timbre emise în Dubai și Ras-al-Kaimah, ambele fiind, în acea perioadă, protectorate britanice. La Moscova, Biblioteca Lenin din Kremlin a fost reprezentată pe un timbru emis în Mongolia în 1967. De asemenea, putem aminti prezența pe asemenea serii filatelice a Bibliotecii Naționale a Venezuelei, în anul 1967, ilustrarea Bibliotecii Dag Hammarskjold a Națiunilor Unite pe un timbru poștal emis în Nepal (1968), a Bibliotecii Casei Copiilor de pe insula Sf. Elena în anul 1968, pe atunci teritoriu britanic în Atlanticul de Sud, precum și a Bibliotecii Naționale a Islandei, din Reykjavik (1968). Anii 1970 Anii șaptezeci au fost și mai „prolifici” decât anii anteriori, din punctul de vedere al prezenței bibliotecilor pe timbrele poștale. De remarcat faptul că în anii șaizeci, multe state au emis serii filatelice reprezentând biblioteci și arhive care nu le aparțineau, multe dintre acestea funcționând în afara granițelor țărilor respective. De exemplu, atât Botswana cât și Insulele Maldive au emis, în anul 1970, timbre cu Biblioteca Dag Hammarskjold a Națiunilor Unite. Printre alte serii filatelice care au apărut în anii șaptezeci se numără și cele care includeau următoarele imagini: o bibliotecă necunoscută din Burundi (1970), Biblioteca Națională din El Salvador (1970), Biblioteca Universității din Georgetown, Guyana (1970), Biblioteca Comercială a Gibraltarului, (teritoriu spaniol în anul 1971), o bibliotecă necunoscută din Anguilla (1972), o bibliotecă mobilă aparținând Bibliotecii Centrale din Bridgetown, Barbados (1972), Biblioteca Centrală din Accra, Ghana (1972), Biblioteca Watphrajetubon Vimolman Klaram Rajvaramatraviharu (WVR), Thailanda (1972), Biblioteca Universitară Kim-Il-Sung din Phyongyang, Coreea de Nord (1973). Biblioteca Universitară din București a fost reprezentată pe o serie de timbre poștale emise de statul San Marino, în anul 1973. Printre bibliotecile ale căror imagini au apărut pe timbre poștale mai putem aminti: Biblioteca Universității Indiilor de Vest din Mona, St. Vincent (1973), Biblioteca Națională a Vietnamului din Saigon, cunoscut mai târziu sub denumirea de orașul Ho Chi Min (1974); Biblioteca Liberă din Philadelphia a apărut pe timbre emise în Insulele Virgine (1974), în Guineea Ecuatorială (1975) și în Liberia (1975). Alte serii filatelice emise în aceeași perioadă includeau imagini precum colecția ziarului O Estado de Sao Paolo, Brazilia (1975), Biblioteca Publică Roseau, Republica Dominicană (1975), Biblioteca de pe Insula Alderney, Guernsey, Marea Britanie (1976), Biblioteca Fundației Senghor, din Senegal (1976), Biblioteca Națională de la Berlin, Republica Democrată Germania (fosta RDG) (1976), Biblioteca Națională a Irlandei, Dublin (1977), Biblioteca Sultanului Mahmud al II-lea din Nicosia, Cipru (1977), Biblioteca Publică Woermannshaus, Africa germană de Sud-Vest cunoscută mai târziu sub numele de Namibia (1977), Biblioteca Publică J. K. Ward din Peel, Insula Omului (1978), Biblioteca Națională a Insulelor Feroe (1978), o bibliotecă pentru copii, din India, al cărei nume nu este menționat (1978), Biblioteca Poștală Guvernamentală din Portugalia (1978), precum și fosta Bibliotecă Peng-Ha din Taiwan (1979). Anii 1980 În această perioadă, lumea filatelică a cunoscut emergența unor noi teme și subiecte venite din diverse țări, mai puține, însă, în comparație cu deceniul anterior. Și în deceniul opt al secolului trecut s-au emis noi serii filatelice cu imagini ale unor biblioteci între care putem aminti următoarele: Biblioteca Colegiului Godthab pentru Formarea Profesorilor, Greenland (1980), Biblioteca Generală a Institutului West Indian din Kingston, Jamaica (1980), Biblioteca McMillan din Kenya (1980), Biblioteca și Arhivele Naționale din Bairiku, Kiribati (1980), Biblioteca Publică Colombo din Sri Lanka (1980), Biblioteca și Muzeul Institutului din insulele Mauritius (1980), Biblioteca Națională a Luxembourgului, din colecțiile căreia a fost aleasă o carte de secol XVIII pentru a fi ilustrată pe un timbru poștal (1981), clădirea și curtea interioară a Bibliotecii din Nevis (St. Kitts și Nevis) (1981), Biblioteca de Tehnologia Informației din Marea Britanie (1982), Biblioteca Lucian Bernheim din Noua Caledonie (1982), o bibliotecă mobilă din insulele Seychelles (1982), Biblioteca și Arhivele Naționale din Honduras (1983), un interior de bibliotecă modernă din Norvegia (1985); Biblioteca Națiunilor Unite de la New York a fost, spre exemplu, ilustrată pe serii filatelice emise în Mozambique și Bangladesh în anul 1985. Alte serii filatelice emise în lume în deceniul opt al secolului trecut, au inclus imagini ale Bibliotecii Naționale din Harare, Zimbabwe (1985), precum și ale unei biblioteci mobile din Suriname (1986); clădirea centrală a Bibliotecii Publice din New York a apărut pe un timbru poștal emis în insulele Grenadine (1986). A existat și o serie filatelică emisă în scopul promovării imaginii Bibliotecii Naționale din Nicaragua (1986); alte serii filatelice ilustrau biblioteci, arhive sau evenimente legate de acestea, precum Biblioteca Orășenească din Asplund, Suedia (1987), Biblioteca Publică Victoria, din insulele Turks și Caicos (1987), bicentenarul Bibliotecii Naționale a Olandei (1988), precum și cea de-a șaptezeci și cincea aniversare a Arhivelor Naționale ale Senegalului (1989). Anii 1990 Deceniul al nouălea al secolului trecut a marcat un ușor declin în comparație cu anii optzeci., în ceea ce privește promovarea imaginii bibliotecilor, arhivelor, muzeelor și a altor instituții similare, pe timbre poștale. Acest declin ar fi fost mai accentuat, dacă nu ar fi apărut noile state independente desprinse din fosta Uniune Sovietică, precum și din fosta Iugoslavie. Unele dintre aceste țări au căutat să-și pună în valoare clădirile care adăposteau înregistrări ale vechii lor identități naționale. Amintim aici câteva exemple de biblioteci care au fost incluse pe serii filatelice în anii nouăzeci. Printre ele se numără Biblioteca Prințului Philip din Gambia (1991), Biblioteca Mandapa din secolul al XIX-lea din Cambodgia (1992), Biblioteca Națională a Greciei (1993), Biblioteca Publică din St. George, Grenada (1993), clădirea Bibliotecii Naționale din Malayzia (1994); de asemenea, au fost emise serii filatelice pentru a comemora anumite evenimente, cum ar fi, de pildă, cea de-a cincizecea aniversare a sistemului bibliotecilor din Bahrain (1996). Și alte biblioteci au fost reprezentate pe timbre poștale emise în întreaga lume. Printre acestea, se numără și Biblioteca Națională a Kazahstanului (1996), Biblioteca Sarajevo, Bosnia-Herțegovina (1997), Școala Est-africană de biblioteconomie de la Universitatea Makerere din Uganda (1997), Biblioteca Națională din Minsk, Belarus (1997), clădirea unei biblioteci orășenești din Letonia (1998), clădiri vechi și noi aparținând Bibliotecii Publice din Aruba (1999), Muzeul și Arhivele din St. Pierre&Miquelon (1999), precum și Arhivele Episcopale din Lubljana, Slovenia (1999). Anii 2000 În ceea ce privește frecvența reprezentării bibliotecilor și arhivelor pe serii filatelice în anii care au trecut de la intrarea în noul mileniu, datele obținute lasă loc interpretărilor. Până acum [primăvara anului 2006, n.n.], au apărut următoarele serii filatelice vizând această tematică: cele emise de Argentina, reprezentând Biblioteca Publică Jujuy, Biblioteca pentru Nevăzători și Biblioteca Națională a Argentinei (2000). Printre biblioteci, arhive și evenimente dedicate acestora, reprezentate pe serii filatelice emise din anul 2000 și până acum, pot fi amintite: Biblioteca și Muzeul Morya din Lesotho (2000), Biblioteca Centrală și alte biblioteci din Hong Kong (2000), Biblioteca Centrală din Castres, St. Lucia (2000), Arhivele de Stat din Iugoslavia (2000), cea de-a douăzeci și cincea aniversare a Arhivelor de Stat din Andorra (2000), Arhivele Naționale ale Macedoniei (2001), Arhivele Naționale ale Thailandei (2001), cea de-a o sută cincizecea aniversare a Arhivelor de Stat ale Lituaniei (2002), precum și Muzeul Național al Cărților și al Hărților din Serbia (2004). Polonia, la rândul ei, a emis în 2001 trei timbre poștale întru cinstirea bibliotecilor și muzeelor care au deservit populațiile de etnie poloneză expatriate: Biblioteca Poloneză din Montreal, Biblioteca și Muzeul Arhivelor Poloneze din Orchard Lake, Michigan, precum și Muzeul Polonez din Chicago. Să sperăm că până la sfârșitul primului deceniu al mileniului, prezența și frecvența imaginilor bibliotecilor pe timbrele poștale, nu va fi mai prejos decât în deceniile anterioare. Un alt deziderat al nostru este acela ca și acele țări care încă n-au făcut-o până acum, să emită serii filatelice ilustrând biblioteci, muzee sau arhive. Numărul acestor țări este destul de semnificativ și printre ele se numără Ucraina, Croația, Lichtenstein, Eritrea, Etiopia, Curașao, Iran, Pakistan, Africa de Sud, Noua Zeelandă, Uzbekistan, Somalia, Niger, Guatemala și Bolivia. Câteva concluzii Înainte de a pune punct acestui studiu, trebuie remarcat faptul că în afară de timbrele poștale amintite mai sus, ca exemple, multe țări menționate au emis și alte serii filatelice ilustrând biblioteci și arhive. După identificarea tuturor timbrelor cu această tematică, emise de fiecare țară în parte, am constatat că Statele Unite, Rusia (inclusiv fosta Uniune Sovietică) și Germania (inclusiv fosta Germanie de Est) sunt în fruntea ierarhiei, cu un număr de 35 de timbre fiecare. Germania este, de asemenea, lider în acest sens, din perspectiva numărului de bibliotecari și arhiviști reprezentați pe asemenea serii filatelice. Printre țările care au emis numeroase timbre cu tematică specifică studiului nostru, se numără și Canada (35), Polonia (25), statul yemenit Aden (16), Columbia (15), România (13), Israel (10), Egipt, Brazilia, Bulgaria și Filipine (fiecare cu câte 9 timbre), Ungaria și St. Vincent (câte 8 timbre fiecare); Ceylon/Sri Lanka, Cuba, Mexico, Cehia/Cehoslovacia, Coreea de Sud și Nicaragua (cu câte 7 timbre fiecare); Insulele Bermude, India, Iordan, Letonia și Venezuela (câte 6 timbre fiecare); Argentina, Danemarca, Franța, Spania și Uruguay (cu câte 5 timbre fiecare), Algeria, China, Finlanda, Coreea de Nord, Mauritius, Peru, Sudan. Elveția, Siria, Yemen și Iugoslavia (fiecare cu câte 4 timbre) și în fine, Anguilla, Bahrain, Bosnia, Cipru, Ecuador, El Salvador, Marea Britanie, Hong Kong, Islanda, Irlanda, Italia, Japonia, Laos, Luxembourg, Malaysia, Insulele Maldive, Olanda, Portugalia, Arabia Saudită, Suedia și Trinidad și Tobago (cu câte 3 timbre fiecare). În final, înnoiesc apelul către organizațiile cu profil filatelic ale Asociației Americane a Bibliotecilor (ALA), ale Federației Internaționale a Asociațiilor de Biblioteci (IFLA) ale UNESCO, precum și către alte organisme similare, de a crea comitete sau grupuri operative care să se implice în problema promovării imaginilor celor mai reprezentative biblioteci, muzee și arhive, dar și a personalităților notabile ale domeniului, prin intermediul timbrelor poștale. În definitiv, multe clădiri ce adăpostesc biblioteci au o arhitectură superbă și sunt păstrătoare ale unor colecții de cărți rare, artă și muzică. E posibil ca în anumite cazuri, clădirea bibliotecii și colecțiile pe care le deține să nu fie atât de spectaculoase, dar să reprezinte stiluri locale specifice și să dețină obiecte valoroase. Considerăm că și serviciile pe care bibliotecile le furnizează diverselor comunități etnice și culturale reprezintă subiecte relevante pentru inițierea unor noi serii filatelice, după cum o arată, de exemplu, și imaginile de pe timbrele poștale reprezentând o Bibliotecă a Copiilor din India sau unele biblioteci mobile. În esență, timbrele sunt ambasadori tăcuți, atât pentru copii, cât și pentru adulți, indiferent de țara din care provin. Orice țară care pune preț pe moștenirea sa culturală, trebuie să includă pe seriile filatelice pe care le emite, alături de alte subiecte din aria culturală, și imagini ale bibliotecilor. Bibliografie Eberhart, G. (1982). Biblio-Philately: Libraries and Librarians on world postage stamps. American Libraries 13(6): 382-385. Kloetzel, J. E. & Jones, W. A., eds. (2004). Scott's Standard Postage Stamp Catalogue. 160th edition. Sidney, Ohio: Amos Hobby Publishing. Krol, H. and Richter, J. H. (1979). Libraries and archives on postal stamps. Topical Time 30(5): 8183 and 30(6):28-31. Nix, L. T. (2000). Bibliophilately Revisited. American Libraries 31(2): 56-58. Nix, L. T.,& Krol, H. (2002, September, 20). O listă de timbre poștale reprezentând biblioteci și bibliotecari. www.ala.org/ala/alonline. Wertsman, V. F. (1996). Librarian's philately: Books, newspapers and libraries on stamps by country. In Vladimir F. Wertsman, Librarian's companion: A handbook of thousands of facts and figures on libraries/librarians, books/newspapers, publishers/booksellers. Second edition. (pp. 99129). Westport, Conn.: Greenwood Press. Wertsman, V. F. (1996). Noted librarians, past and present. In Vladimir F. Wertsman, Librarian's companion: A handbook of thousands of facts and figures on libraries/librarians, books/newspapers, publishers/booksellers. Second edition. (pp. 163-181). Westport, Conn.: Greenwood Press. Traducere de Georgina Presecan. „O scriere chineză în cifre arabe” Meda-Diana Hotea1 B.C.U. - Cluj Așa definea, la începutul anilor '50, „bibliotecarul” Lucian Blaga sistemul clasificării zecimale. În urma reformei învățământului superior din anul 1948 Lucian Blaga a fost “transferat”, mai întâi, cu data de 1 ianuarie 1949 la Institutul de Istorie și Filosofie al Academiei RPR unde a funcționat ca profesor de institut până la 1 iunie 1951 când este „trecut” pe statul de funcții al Bibliotecii Academiei Române, Filiala Cluj2, ocupând funcția de bibliotecar șef și apoi pe cea de director adjunct științific,3 specializându-se în clasificarea zecimală.4 Debutul său în activitatea de bibliotecar coincidea cu momentul declanșării unei largi campanii de introducere a clasificării zecimale în toate bibliotecile din România.5 Aceasta a fost susținută prin traducerea literaturii de specialitate sovietice,6 organizarea de cursuri de formare profesională,7 publicarea unor articole prin care se justifica necesitatea constituirii cataloagelor sistematice, precum și a organizării tematice a fondurilor bibliotecilor,8 dar și motivată din punct de vedere ideologic.9 În acest context Lucian Blaga a redactat comunicarea Expunere10 a dezvoltării clasificării zecimale.11. Conform însemnării marginale aparținând doamnei Dorli Blaga, manuscrisul este inedit.12 Textul manuscrisului, 12 file format A4, este scris cu creionul, nefiind datat de către autor.13 Expunerea se articulează pe două segmente distincte: o primă parte, teoretică, în care Lucian Blaga trasează, succint, istoricul dezvoltării clasificării zecimale universale, pentru ca în cea de a doua parte să recurgă la exemplificări practice. 1 E-mail: meda@bcucluj.ro 2 Cf. BCU „Lucian Blaga”, Colecții speciale, Ms. 6564, Autobiografie. Memoriu de activitate, Cluj, 1923, 1958, f. 15. [Biblioteca Centrală Universitară „Lucian Blaga” conservă în cadrul departamentului Colecții speciale Fondul arhivistic personal Lucian Blaga. Constituirea acestuia în cadrul colecțiilor noastre s-a materializat prin bunăvoința doamnei Ana Dorica Bugnariu (Dorli Blaga)]. Lucian Blaga marchează cronologic începutul activității sale ca bibliotecar de la data de 1 iunie 1951. Aceeași dată este indicată și în monografia fiicei poetului, Dorli Blaga, Tatăl meu, Lucian Blaga, Cluj-Napoca, 2004, p.37. În schimb, Ion Bălu rectifică această datare, susținând că Lucian Blaga și-a început activitatea în cadrul Bibliotecii Academiei doar din 1 iulie 1951 din moment ce a semnat ultimul raport de activitate la Institutul de Istorie pentru perioada 1-30.06.1951. Cf. I.Bălu, Viața lui Lucian Blaga, vol. IV, București, 1999, p. 103. 3 I. Bălu, op.cit., p. 104; Dorli Blaga, op.cit., p. 37. 4 Ms. 6564, f. 16. 5 Cu privire la istoricul adoptării clasificării zecimale în bibliotecile românești a se vedea I. Lupu, Introducerea clasificării zecimale în România, în Studii și cercetări de documentare și bibliologie, București, 1966, nr. 2, p. 191-203. 6 Clasificarea zecimală. Expunerea sistemului. Tabele prescurtate și prelucrate pentru biblioteci, arhive documentare și fișiere individuale de studii, București, 1949; Clasificarea zecimală pentru biblioteci, servicii de documentare și fișiere individuale de studii, București, 1952. 7 Cursuri de bibliotecari de la Biblioteca Universitară din Cluj, în: Călăuza bibliotecarului, București, 1950, p. 29. 8 N. Mironescu, În jurul problemei introducerii unui catalog unic în bibliotecile noastre, în: Călăuza bibliotecarului, București, 1951, nr. 3, p. 33-34; Eugenia Bodea, Cum am organizat fondul bibliotecii după sistemul clasificării zecimale, în loc.cit, 1951, nr. 10, p. 31-32; Zoia Dincă, Reorganizarea tematică a fondului de cărți și a cataloagelor a îmbunătățit munca de îndrumare a cititorilor, în loc.cit., 1951, nr. 10, p. 33-34; Reorganizarea cataloagelor în bibliotecile științifice și regionale, în loc.cit., 1952, nr. 5, p. 17-19; Teodor Mihăilescu, Importanța catalogului sistematic în difuzarea cărților cu caracter politic-social, în loc.cit., 1952, nr. 5, p.29-31. 9 Organizarea fondurilor în funcție de format a fost considerată drept o „rămășiță a formalismului burghez”, considerent pentru care se susținea „necesitatea grupării după conținut (...), reorganizarea fondului pe baze științifice după exemplul sovietic”. Vezi Așezarea fondului de cărți după conținut, o condiție a îmbunătățirii activității bibliotecii noastre, în: Călăuza bibliotecarului, București, 1951, nr. 9, p. 26-27. 10 BCU „Lucian Blaga”, Colecții speciale, Ms. 6576, 12 u.a. (în continuare Ms. 6576). 11 Scris: decimale. 12 „Inedit. Dorli Blaga”. Ms. 6576, f.1. 13 I. Bălu afirmă că Lucian Blaga a susținut-o în fața colegilor bibliotecari în ianuarie 1953. I. Bălu, op.cit., p. 112. Transcriem integral textul manuscrisului:1 f. 1 În expunerea, ce am fost invitat s-o fac astăzi în fața grupei noastre sindicale, voi vorbi despre una din cele mai interesante activități ce se desfășoară de (...)2 vreo câteva decenii în bibliotecile de pretutindeni, care pretind a avea nivelul cerut de necesitățile intelectuale ale timpului nostru; e vorba despre clasificarea zecimală. Din parte-mi, am început să studiez și să desfășor această activitate în cadrul Bibliotecii Filialei Academiei RPR din Cluj, cam de-un an și jumătate. S-ar putea spune deci că eu însumi sunt un novice, și-aceasta cu atât mai mult cu cât am fost cumva nevoit să mă inițiez singur în acest domeniu, care reprezintă (...)3 prin multe aspecte ale sale, (...)4 echivalentul unei adevărate științe tehnice. Când mai acum un an un cunoscut m-a întrebat ce lucrez în cadrul Bibliotecii, am încercat să circumscriu în câteva cuvinte activitatea de clasificator zecimal în felul următor: învăț, i-am răspuns, să scriu chinezește cu cifre arabe. Cu toate că glumeață în aparență, circumscrierea ce o făceam cuprinde un fond de adevăr. Într-adevăr, născocitorii sistemului de clasificare zecimală a materialului bibliotecăresc, porneau, poate fără a-și da exact seama de acest lucru, de la preocuparea mai veche, și care în Europa datează încă de pe la 1700, de pe vremea filosofului Leibniz, de a găsi semne simbolice5 prin care să se designeze nu cuvinte, nu sunete, ci noțiuni.6 Chinezii au descoperit, pentru uzul lor, încă (...)7 acu câteva mii de ani, scrierea (...)8 ideografică. Scrierea lor a ieșit însă cam greoaie, căci ei au căutat să imagineze9 un semn grafic aparte pentru fiecare noțiune. Vă închipuiți cât f. 2 de puțin practică ar fi introducerea unei scrieri de acest fel, oricare ar fi avantajele ei, consistând îndeosebi în aceea că o asemenea scriere s-ar putea citi în orice limbă. Cei ce au inventat10 clasificarea zecimală au ținut seama de (...)11 practicabilitatea (...)12 scrierii ideografice, ce o căutau. A fost un spirit deosebit de ingenios acela, care a pus bazele clasificării zecimale recurgând la un sistem combinatoriu de cifre arabe. Dacă însușirea scrierei ideografice chineze cere zeci de ani de muncă, neputând niciodată să fie cuprinsă de un singur om, clasificarea zecimală poate fi învățată, cel puțin în principiile ei, în câteva ore. De altfel la baza acestei mari născociri [...] care este clasificarea zecimală, stă și interesul inițial, ce s-a acordat activității bibliografice.13 O scriere ideografică de felul celei chineze nu s-ar fi pretat niciodată (...)14 unor servicii bibliotecărești, pentru care a fost alcătuită clasificarea zecimală. Cu scrierea ideografică chineză nu s-ar putea alcătui un catalog bibliografic15 de genul aceluia pe care ni-l pune la dispoziție clasificarea zecimală, care în esență (...)16 poate fi totuși caracterizată, precum am făcut, ca o scriere chineză în cifre arabe. 1 În transcrierea textului am respectat cu fidelitate textul original, intervenind doar la nivelul actualizării unor forme învechite: care - care, voi - voi. Am întregit tacit anumite prescurtări: ex. - exemplu, am marcat cu (...) părțile din text pe care autorul le-a șters. Intervenția editorului în text a fost marcată prin [ ]. 2 Text șters. 3 Vezi supra. 4 Vezi supra. 5 Sublinierea autorului. 6 Vezi supra. 7 Text șters. 8 Vezi supra. 9 Scris inițial: născocească. 10 Scris inițial: născocit. 11 Text șters. 12 Vezi supra. 13 Sublinierea autorului. 14 Text șters. 15 Sublinierea autorului. 16 Scris inițial: rămâne totuși și ceea ce. Text șters. f. 3 Nu voi face o expunere istorică mai amplă a dezvoltării clasificării zecimale, ci voi reține câteva date de interes general. Întemeiat a fost acest sistem de clasificare de Melvil Dewey 1, care și-a publicat sistemul întâia oară în 1876.2 Sistemul a apărut în America și a stârnit multe discuții printre specialiștii în problemele de biblioteconomie și de bibliografie. De-o pătrundere mai masivă a clasificării zecimale, care cu fiecare nouă editare a sistemului suferea modificări și era supus unor mari amplificări, de-o pătrundere mai masivă zic, a clasificării zecimale în uzul bibliotecilor și bibliografilor, nu se poate vorbi decât de la 1895 încoace, când clasificarea zecimală a fost adoptată de Institutul de la Bruxelles ca bază pentru bibliografia internațională. În cursul deceniilor ce au urmat, sistemul a fost mereu corectat și amplificat. Ediția sistemului de clasificare de la Bruxelles (în limba franceză) de la 1929 avea aproximativ3 1600 pagini. Apariția acestei ediții constituie o dată foarte importantă în istoria clasificării zecimale. Titlul ediției este „Classification Decimale Universelle 2-e[me] edition complete” și este publicată la Institutul Internațional de Bibliografie din Bruxelles (de la 1927-1929)4. Această publicație conține Tabela sistematică principală5, cu numerele zecimale ale noțiunilor din toate ramurile de activitate omenească, precedată de o expunere sumară a principiilor acestei clasificări. În 19336 apare, ca o completare indispensabilă a Tabelei sistematice principale, un f. 4 nou volum conținând Indexul alfabetic7 al clasificării zecimale împreună cu Tabelele sistematice auxiliare8 dezvoltate, și o expunere a principiilor și regulelor clasificării zecimale universale. Această ediție e alcătuită din 4 volume și constituie tratatul fundamental al clasificării zecimale universale9 al Institutului Internațional de Bibliografie de la Bruxelles fiind adoptat de foarte multe țări,10 mai ales de la 1930 încoace. Ediții ale tratatului au apărut în diverse limbi. O nouă ediție (...)11 a apărut în limba franceză în 1941,12 alta a început să apară în 195113. (...)14. O utilă ediție, în broșuri pe capitole speciale, este aceea în limba germană din 1948, 15 care (...)16 conține nu numai amplificări ale sistemului, dar și unele utile simplificări tehnice ale acestuia. Printre cele dintâi țări care au adoptat sistemul este și Rusia Sovietică, unde s-a căutat însă de la început să se amelioreze neajunsurile sistemului, care (...)17 prin structura sa se resimte foarte tare de ideologia burgheză și de împrejurarea că a fost conceput într-o țară capitalistă. Bibliotecarii și bibliografii se găsesc însă în fața unui sistem adoptat pe plan internațional, astfel că îmbunătățirile pe care savanții sovietici le aduc sistemului în perspectiva ideologiei marxist-leniniste constituie deocamdată numai completări și desvoltări, iar nu o refacere totală a sistemului 1 Sublinierea autorului. 2 Classification and subject index for cataloguing and arranging the books and pamphlets of a library, Amherst, 1876. 3 Scris inițial: dimensiunile unui volum (...) de. O parte din text este ilizibil, fiind șters. 4 Classification decimale universelle, vol. I-III, Bruxelles, 1927-1929. 5 Sublinierea autorului. 6 Classification Decimale Universelle. Tables de classification pour les bibliographies, bibliotheques, archives, vol. IV, Bruxelles, 1933. 7 Sublinierea autorului. 8 Vezi supra. 9 Scris inițial: internaționale. Text șters. 10 Scris inițial: țările europene. Text șters. 11 Scris inițial: completă. Text șters. 12 Nu am reușit să identificăm această ediție. 13 Classification decimale universelle, Bruxelles, 1951. 14 Text șters. 15 Dezimal-Klassifikation, Berlin, 1948. 16 Text șters. 17 Scris inițial: este. Text șters. f. 5 după necesitățile intrinseci ale ideologiei marxist-leniniste, refacere care (...)1 există însă în proiect și care(...)2 se va efectua în cursul timpului. (...)3. Sistemul clasificării zecimale se bazează pe o clasificare a științelor și a domeniilor de activitate spirituală, ce se desprinde dintre ideologia burgheză4, (...).5 În ordinea de importanță a acestora desigur ideologia marxist-leninistă vede multe lucruri cu totul altfel. Amintim bunăoară că cifra 2 principală indică în sistemul de clasificare zecimală problemele de religie. (...)6 În perspectiva ideologiei marxist-leniniste religia nu poate ocupa însă în ordinea de importanță a domeniilor spirituale un asemenea loc de frunte. În sistemul (...)7 clasificării zecimale așa cum a fost modificat (...)8 și completat de savanții sovietici, cifra 2 principală indică încă tot lucrările în legătură cu religia,9 dar neajunsul a fost totuși întru câtva corectat în sensul că (...)10 la acest indice se clasifică și lucrările, (...)11 în care se ia o atitudine în favoarea ateismului. (...).12 Meritul principal (...)13 pentru modificările și completările sistemului clasificării zecimale în spiritul marxism-leninismului revine (...)14 îndeosebi savantului sovietic Tropovski.15 f. 6 care pentru uzul provizoriu al bibliotecilor și bibliografilor a publicat16 în 1942, și în 1946, manuale de clasificare zecimală prescurtate17, dar care țin seama tot mai mult de necesitățile intrinseci ale ideologiei marxist-leniniste. Ultimele ediții ale sistemului de clasificare zecimală în rusește au adus noi18 ameliorări și multe amplificări. În românește au apărut după manualele lui Tropovski o ediție adaptată și la necesități locale din R.P.R. în 194919, iar acum în urmă, (...)20 la sfârșitul anului 195221 o nouă ediție mult amplificată îndeosebi la indicele principal 3, (...)22 care cuprinde științele social-politice, (...)23, și la indicele 9, care ține îndeosebi seama de noua periodizare a istoriei pusă la punct de istoriografia sovietică. f. 7 Câteva cuvinte despre structura clasificării Clasificarea24 zecimală se bazează pe împărțirea tuturor cunoștințelor omenești în zece clase, care corespund la zece materii principale. Acestor materii, domenii, li se dă câte un indice, 1 Text șters. 2 Vezi supra. 3 Scris inițial: Putem aminti aici în parenteză că. Text șters. 4 Sublinierea autorului. 5 Scris inițial: iar nu pe o clasificare și că (...). Text șters. 6 Scris inițial: Religia nu. Text șters. 7 Text șters. 8 Scris inițial: de și. Text șters. 9 Sublinierea autorului. 10 Text șters. 11 Vezi supra. 12 Scris inițial: Savanții sovietici au procedat deocamdată în multe cazuri astfel, modificând și completând clasificarea zecimală, (...) internațională, fără a (...) schimba însă radical articulația esențială a sistemului adoptat internațional. Text șters. 13 Scris inițial: al savanți(...). Text șters. 14 Text șters. 15 Sublinierea autorului. 16 Scris inițial: un manual. Text șters. 17 Lev Naumovich Tropovskii, Kratkie tablietesy deseieatichnoci klassifikayetesii, [s.l.], 1942. Și ed. din 1946. 18 Scris: noui. 19 Clasificarea zecimală. (...), București, 1949. 20 Text șters. 21 Clasificarea zecimală pentru biblioteci, (...), București, 1952. 22 Scris inițial: unde. Text șters. 23 Text șters. 24 Scris inițial: Structura. Text șters. (...)1 în cifre arabe, de la 0 la 9. Clasele sunt următoarele: 0 - Generalități, 1 Filosofie, 2 Ateism-religie, 3 Științe sociale, 4 Filologie, lingvistică, 5 științe naturale, Matematică, 6 Tehnică, Agricultură, Medicină, 7 Artă, jocuri, sport, 8 Literatură, 9 Istorie, geografie, biografii2. La fiecare clasă sunt apoi diviziuni, de ex.: 51 Matematică, 52 Astronomie, 53 Fizică, 54 Chimie, 55 Geologie ... 59 Zoologie. După aceasta vin subdiviziunile: 51 Matematica: 511 Aritmetica, 512 Algebră, 513 Geometrie ... 519 Analiză combinatorie.3 Clasificarea prin specificare poate continua indefinit și după această operație, după aceiași metodă zecimală. De exemplu 3 Științe sociale: 33 Științe economice, 331 Sindicate, problema muncii, 331.1 Dreptul muncitoresc, 331.11 Contracte de muncă. 4 Indicele zecimale înșirate în cele 10 clase de clasificare de la 0 la 9 constituie tabela principală a clasificării zecimale. Pentru a se putea face clasificări și mai amănunțite, se adaugă la aceste indice numite „„principale”, și unele indice auxiliare comune5 sau generale,6 precum sunt indicele de loc, de timp, de formă, de limbă, de relație, de punct de vedere (de exemplu indicele de loc este (...)7 o cifră arabă pusă în paranteze: (5)Asia;8 indicele de timp este anul pus în ghilimele: cartea lui Karl Marx, Războiul civil din Franța din 1871 va fi clasificată astfel: 9(44)” 1871”9; indicele de limbă este o cifră căreia îi premerge semnul egalității: =4 cărți în limba franceză (83-1=4 Poesii germane traduse în limba franceză);10 indicele auxiliar de relație este dublul punct (51 : 6 relațiile între științele matematice și tehnică).11 f. 8 Mai există apoi și indice auxiliare speciale sau analitice: este - (liniuța) sau .0 (punct zero). De exemplu în literatură putem avea acest indice: 84-31 (Literatură franceză-română)12. Sau indicele auxiliar special zero-punct: 75.02 tehnica picturii. 13 Cu aceasta n-am indicat însă decât cele mai importante operații de clasificare zecimală. Specificarea14 nu are principial nici o limită, și ea se dezvoltă mereu ... (...).15 Savanții sovietici, care au modificat și au completat sistemul, în frunte cu Tropovski, (...)16 folosesc și o mulțime de litere. Clasa17 1 pentru filosofie are acum în frunte indicele 1M (Filosofia marxism-leninismului. Materialism dialectic și istoric; indicele subdivizionar 1M132 înseamnă: dezvoltarea filosofiei marxiste de către Lenin și Stalin. (S) = Uniunea republicilor sovietice;18 (B)19 ca indice de loc 20 21 22 înseamnă țările capitaliste; (D) înseamnă țările din frontul socialismului ; =M ca indice de limbă este limba maghiară. 23 Un indice ca acesta: 413=S=R=M=3 înseamnă Dicționar rus-român- 1 Scris inițial: de la cif(...). Text șters. 2 Clasificarea zecimală pentru biblioteci, (...), București, 1952, p. 5. 3 Ibidem, p. 6. 4 Ibidem. 5 Sublinierea autorului. 6 Vezi supra. 7 Text șters. 8 Clasificarea zecimală pentru biblioteci, (...), București, 1952, p. 7. 9 Ibidem. 10 Ibidem, p. 8. 11 Ibidem. 12 Ibidem, p. 9. 13 Ibidem. 14 Sublinierea autorului. 15 Scris inițial: Vreau să vă numesc acum o serie de cărți sau publicații cu indicele lor. Text șters. 16 Scris inițial: au introdus. Text șters. 17 Scris inițial: Indicele pen(...). Text șters. 18 Clasificarea zecimală pentru biblioteci, (...), București, 1952, p. 35. 19 Text șters. 20 Clasificarea zecimală pentru biblioteci, (...), București, 1952, p. 58. 21 Text șters. 22 Clasificarea zecimală pentru biblioteci, (...), București, 1952, p. 64. 23 Ibidem, p. 179. maghiar-german. 1 În cea mai nouă ediție sovietică și românească a clasificării zecimale s-a introdus și indicele auxiliar general de importanță, și anume: (I),( II), (III) 2; (...)3; indicele auxiliar (I) înseamnă clasicii marxiști despre un anumit subiect: 323(I) Stalin, Marxismul și chestiunea națională.4 După aceste desigur foarte sumare lămuriri, vreau să vă (...)5 dau indicele clasificator pentru diverse cărți sau studii din diverse domenii.6 f. 9 616-053.2 Boli de copii 616-002.6 Sifilis 621.794 Tratamentul chimic al suprafeței metalelor 622.323 Petrol 7.01 Teoria marxist-leninistă despre artă 8S-14 Maiacovschi, V. 3.03=R (poezii alese) 83-21 Goethe, J.W. 7.03=M (una operă dramatică) 8S.09 Puschin, Al. (studiu de critică sau istorie literară) 9(R)311 Greva generală din 1920 (istoria RPR) 9(w) istorie universală 902.6 Arheologie, antichități 92 Biografii7 (biografia lui Darwin Ch. : 57 Darwin, Ch. Și complementar la 92 Darwin, Ch. 92 Eminescu (0 : 7) Eminescu reprezentat în diferite opere de artă 33 (R)-231.1 Primul an al primului plan cincinal în RPR 327.311 Ziua de 1 Mai 3C21 Lenin, Opere alese 3C1 Marx și Engels, Opere complete 3C36 Viața și activitatea lui Stalin 001 (S : R) Relații științifice și culturale între URSS și RPR 215 Știință și religie 297 Islamism 40 probleme generale de lingvistică f. 10 Pentru a deveni un bun (...)8 clasificator, cu ajutorul sistemului zecimal, se cer (...)9 eforturi de gândire, eforturi la fiecare pas. Căci oricâtă tehnicitate intră în aplicarea sistemului, clasificatorul (...)10 va trebui la fiecare carte sau studiu, ce urmează a fi clasificate, să (...)11 facă întâi o operație de abstractizare, și pe urmă o operație de specificare. Nimic nu ajută pe clasificator în aceste operații (...)12 precum îl ajută o cultură filosofică,o vedere de ansamblu, bine organizată, asupra întregului cosmos.13 1 Ibidem, p. 89. 2 Ibidem, p. 160. 3 Text șters. 4 Clasificarea zecimală pentru biblioteci, (...), București, 1952, p. 160. 5 Scris inițial: arăt. Text șters. 6 Clasificarea zecimală pentru biblioteci, (...), București, 1952, p. 185-238. 7 Sublinierea autorului. 8 Scris inițial: catalogator. Text șters. 9 Scris inițial: oarecari. Text șters. 10 Text șters. 11 Vezi supra. 12 Vezi supra. 13 Sublinierea autorului. Ce foloase aduce clasificarea zecimală? Foarte mari. (...)1 Catalogarea unei biblioteci după sistemul zecimal pune la dispoziția cititorilor un material organizat bibliografic2 în legătură cu (...)3 orice problemă, ce poate fi cercetată pe baza (...)4 cărților și studiilor existente în acea bibliotecă. Un cercetător, (...)5 preocupat de-o anume problemă, se duce la bibliotecă, unde va cere să i se alcătuiască din partea unui specialist indicele (...)6 zecimal7, ce reprezintă direct sau indirect materialul intelectual, ce-l (...)8 interesează. Având aceste indice, el va căuta în catalogul (...)9 zecimal, unde va găsi fișele tuturor cărților și studiilor, (...)10 apărute în orice limbă, ce (...)11 le posedă acea bibliotecă în legătură cu problema în chestiune. Cercetătorul este astfel servit în scurt timp și nu este nevoit să înceapă a răsfoi și a parcurge catalogul alfabetic al tuturor cărților și studiilor, ce se f. 11 găsesc în bibliotecă pentru a alege ceea ce l-ar putea interesa, (...)12 operație ce ar cere muncă anevoioasă și ar implica o penibilă pierdere de timp. Sistemul clasificării zecimale, în uz, își are însă și neajunsurile. Ele sunt îndeosebi de natură ideologică, iată, ce ni se spune în privința aceasta chiar în „Introducerea”13 la manualul de clasificare zecimală (...)14 apărut recent în Editura Confederației Generale a Muncii, manual utilizat acum cu precădere la bibliotecile mari din RPR: „Încercările de a alcătui o clasificare proprie sovietică pentru biblioteci datează încă din anul 1924, lărgindu-se și precizându-se în anii dinaintea Marelui Război pentru Apărarea Patriei, dar numai de la 1945 încoace s-a pornit, pe baze noi, la muncă aprofundată în direcția întocmirii unei scheme unitare de clasificare pentru catalogul sistematic sovietic. Lucrările sunt îndeplinite de cele mai mari biblioteci din URSS în frunte cu Biblioteca V. I. Lenin din Moscova. Între 1945-1947 s-au dezbătut și adoptat principiile generale ale schemei de lucru, precum și cele speciale pentru anumite domenii și a început elaborarea amănunțită a schemei de clasificare. În cursul anului 1947 toate aceste lucrări au fost unificate, ajungându-se la un proiect de clasificare, care cuprinde toate ramurile științelor și numără până acum 35.000 noțiuni. Când se va publica măreața operă a științei bibliografice sovietice: sistemul socialist de clasificare, va fi posibilă f. 12 lichidarea actualei clasificări zecimale, rămășiță a trecutului capitalist, care îngreuiază dezvoltarea cercetărilor științifice progresiste. Dar până la apariția noului sistem de clasificare suntem siliți să folosim sistemul actual, cu corecturile și adausurile făcute de L. N. Tropovski”.15 1 Text șters. 2 Sublinierea autorului. 3 Scris inițial: infinit de multe. Text șters. 4 Scris inițial: materialului. Text șters. 5 Scris inițial: care dorește să. Text șters. 6 Text șters. 7 Scris: zecimale. 8 Scris inițial: preocupă. Text șters. 9 Text șters. 10 Scris inițial: și anume în ori(...). Text șters. 11 Text șters. 12 Vezi supra. 13 Sublinierea autorului. 14 Text șters. 15 Clasificarea zecimală pentru biblioteci (...), București, 1952, p. 12. Utilizarea bazelor de date științifice abonate de Biblioteca Centrală Universitară „Lucian Blaga” în anul 2005 Carmen Crișan1 B.C.U.-Cluj Introducere Colecțiile științifice online sunt din ce în ce mai apreciate și mai mult utilizate în Biblioteca Centrală Universitară Lucian Blaga. Biblioteca noastră oferă acest gen de informație electronică încă din anul 1996. Dacă în acea perioadă, utilizatorii nu erau prea familiarizați cu cercetarea în astfel de colecții (baze de date) online, în ultimii ani se poate spune că utilizatorii au preferat acest gen de informare. Statisticile extrase reflectă acest lucru. Eforturile financiare pe care biblioteca le face pentru a oferi acces online la prestigioase baze de date științifice, sunt mari, de aceea, este extrem de important să știm cât de mult, și cum sunt utilizate ele. Lucrarea de față își propune o analiză a gradului de utilizare a acestor colecții, prin studiul și interpretarea statisticilor extrase pentru anul 2005. Această analiză poate furniza, in plus, și informații care să ne ghideze în achizițiile viitoare, știut fiind faptul că procedeul de selecție al produselor online ce urmează a fi abonate, ridică multe probleme. Există pe piața electronică o bogată ofertă, dinamica este foarte mare, editorii și vendorii au dezvoltat cu agilitate și repeziciune noi strategii, formând parteneriate, oferind noi produse. Rezultatul este un sortiment confuz, extreme de variat, de posibilități care se deschid bibliotecilor. Copleșite de un amalgam de oferte, bibliotecile se află cu adevărat în dificultate. Care sunt cele mai potrivite colecții pentru a fi abonate? Este necesară o analiza coerentă a tuturor aspectelor legate de oferte, cât la sută este informație fulltext și cât la suta este cu abstract, în raport cu prețul produsului. Această lucrare oferă câteva coordonate importante și în acest sens. Baze de date abonate în anul 2005 În anul 2005 Biblioteca Centrala Universitară Lucian Blaga a abonat următoarele baze de date științifice online: 1. ProQuest - acces în BCU și UBB 2. Chadwyck Healey - acces în BCU și UBB 3. JSTOR - acces in BCU 4. SpringerLink - acces în BCU și UBB 1. PROQUEST Colecția ProQuest înglobează peste 10000 de publicații fulltext și lucrări de referință. Este una din cele mai prestigioase baze de date. Cuprinde 12 module și anume: ProQuest. ABI.Inform Global, ProQuest. Academic Research Library, ProQuest. PsychINFO Database, ProQuest. Medical Library, ProQuest. Biology Journals, ProQuest. Computing, ProQuest. Social Sciences Plus Text, ProQuest. Criminal Justice Periodical Index. 1 E-mail: carmen@bcucluj.ro 1.1.Statistica globală ProQuest Tabel 1. Statistica globala ProQuest pentru anul 2005 PERIOADA 01.01.2005 - 31.12.2005 Total Baze de date Nr. căutări Cit/Abstr. Full Text rezult ABI/INFORM Global 29033 2403 11374 13777 AMA Titles 28933 119 36 155 AMA Titles:Abstracts&Indexing 29267 5 0 5 Criminal Justice 28940 360 942 1302 ProQuest Biology Journals 28751 25 202 227 ProQuest Computing 28653 155 547 702 ProQuest Medical Library 29028 644 6546 7190 ProQuest Psychology Journals 36801 3868 10184 14052 ProQuest Social Science Journals 30421 326 1521 1847 U.S. National Newspaper Abstracts (3) 28464 574 0 574 Academic Research Library 29425 4167 11691 15858 TOTAL 327716 12646 43043 55689 Statisticile indică numărul de căutări, numărul de articole cu rezumat descărcate, și numărul de articole fulltext descărcate din fiecare modul al bazei de date. La numărul de căutări a fost contorizat fiecare „click “ pe butonul “search”. Numărul total de căutări 327.716, și numărul total de articole descărcate de 55.689, indică o activitate amplă de cercetare în aceste colecții. Aceste date statistice pot fi ilustrate în diverse combinații, astfel încât să avem o imagine sugestivă a felului în care s-au utilizat colecțiile abonate. Grafic 1. Raportul căutări/ rezultate ■ Cautari □ Rezultate Raportul mare între căutări și rezultate indică oarecum o nepricepere în căutare, ne sugerează faptul că se caută într-un mod imprecis, foarte general, pe subiecte mari. Acest lucru mărește considerabil timpul de cercetare (căutare), întrucât rafinarea căutării presupune apoi o trecere în revistă a zeci, sute de articole poate. Interfața de căutare în ProQuest este complexă, permite căutare după diverse criterii, combinarea a diverse chei de căutare, ceea ce presupune o oarecare pricepere. Statisticile prezentate mai sus dovedesc în mod clar, fie că subiecții nu au această pricepere, fie că subiectele căutate nu au acoperire în baza de date. Grafic 2. Raportul articole cu abstracte/articole fulltext CitAbstr. FullText Datele (articole cu rezumat/articole fulltext) au fost prezentate comparativ pentru fiecare modul al bazei de date ProQuest. Se pot observa două lucruri și anume: - din fiecare modul s-au descărcat mai multe articole cu rezumat, decât articole fulltext, ceea ce sugerează faptul că, de multe ori, într-o cercetare, e suficient rezumatul unui articol (iți oferă o privire de ansamblu asupra domeniului de cercetare respectiv, fără să fie nevoie de conținutul integral al acelui articol) - domeniile din care s-au descărcat cele mai multe articole (cu rezumat sau fulltext) sunt: ABI.InformGlobal (economie, business), Academic Research Library, PsychINFO și Medical Library. 1.2.Statisticile ProQuest pe IP-urile serverelor Tabel 2. Statisticile ProQuest pe IP-urile serverelor Searches Cit/Abstr Fultext Total Accesari BCU 95036 3805 12580 16385 R=5,8(caut/rez) Accesari UBB 232213 8802 30374 39176 R=5,9(caut/rez) Aceste statistici arată numărul de căutări efectuate din cele două locații, biblioteca și universitatea cu toate sublocațiile ei. Cele două categorii de date prezentate în tabelul de mai sus arată cât s-a accesat din bibliotecă (Accesări BCU), și cât s-a accesat din universitate (Accesări UBB). Se poate observa faptul că, accesările din universitate sunt de 2,4 ori mai multe decât accesările din sediul bibliotecii, de asemenea, articolele descărcate din UBB sunt de 2,39 ori mai multe decât cele descărcate din BCU. Este interesant faptul că raportul căutări/rezultate este aproape egal (5,8 în BCU și 5,9 în UBB), ceea ce dovedește aceeași nepricepere în căutare. Putem presupune din nou, fie că interfața de căutare fiind destul de complexă, nu este bine utilizată, fie că, s-a căutat mult fără success și deci baza de date nu acoperă subiectele căutate. Oricum numărul mare al căutarilor indica nevoia mare de cercetare . Grafic 3. Comparație BCU/UBB □ BCU □ UBB 1.3. Accesări din Biblioteca Centrală Universitară Lucian Blaga Tabel 3. Accesări din BCU Căutări Cit/ Abstract Fulltext Total ABI/INFORM Global 8277 775 3301 4076 AMA Titles 8320 34 14 48 AMA. Titles: Abstracts & Indexing 8438 0 0 0 Criminal Justice Periodicals 8297 153 673 826 ProQuest Biology Journals 8196 15 64 79 ProQuest Computing 8116 10 150 160 ProQuest Medical Library 8290 231 1392 1623 ProQuest Psychology Journals 11800 911 3105 4016 ProQuest Social Science Journals 8763 146 355 501 US National Newspaper 8109 269 0 269 Academic Research Library 8430 1261 3526 4787 Subtotal 95036 3805 12580 16385 Grafic 4. Fulltext BCU- aria de acoperire pe domenii □ ABI □ AMA □ AMA.Abstr □ Criminal □ Biology □ Computing □ Medical □ Psychology □ Social □ News □ Academic În graficul 3 sunt reprezentate, în procente, articolele fulltext descărcate din BCU, din toate modulele ProQuest. Cele mai multe articole fulltext s-au descărcat din următoarele module: 1. Academic Research Library-29% 2. ABI.InformGlobal-25% 3. PsychINFO-25% 4. Medical Library-10% 5. Criminal Justice-5% Aceste date sugerează faptul că modulele enumerate mai sus sunt bine reprezentate în bază, numărul articolelor fulltext găsite si descărcate efectiv, fiind mare. Modulul Academic Research acoperă aproape toate disciplinele academice, modulul ABI.InformGlobal acoperă discipline de economie, business, modulul PsychINFO cuprinde psihologia și tot ce este în legătură cu acest domeniu, modulul Medical Library acoperă disciplinele medicale. 1.4. Accesări din Universitatea „Babeș Bolyai” Tabelul 4 prezintă, pe module, numărul de căutări efectuate din universitate (toate locațiile universității), numărul de articole cu rezumat descărcate și numărul de articole fulltext descărcate. În graficul 4.1 sunt reprezentate, în procente, numărul articolelor fulltext descărcate din fiecare domeniu. Tabelul 4. Accesări din UBB Căutări Cit/Abstr. Fulltext Total ABI/INFORMGlobal 20714 1626 8063 9689 AMA Titles 20569 84 22 106 AMA. Titles: Abstracts & Index 20787 5 0 5 Criminal Justice Periodicals 20601 207 269 476 ProQuest Biology Journals 20513 10 138 148 ProQuest Computing 20495 145 397 542 ProQuest Medical Library 20694 314 5118 5522 ProQuest Psychology Journals 24958 2957 7078 10035 ProQuest Social Science Journals 21616 180 1166 1346 US National Newspaper 20313 303 0 303 Academic Research Library 20953 2881 8123 11004 Subtotal 232213 8802 30374 39176 Graficul 5. Fulltext UBB - aria de acoperire pe domenii 0% 1% 0% 1% □ ABI □ AMA □ Criminal □ Biology □ Computing □ Medical □ Psychology □ Social □ News □ Academic Cu ușurință, se poate face un clasament al domeniilor în care s-a lucrat cel mai mult în universitate, și anume: 1. Academic Research Library- 29% 2. PsychINFO- 26% 3. ABI.InformGlobal- 25% 4. Biology- 14% 5. Social Sciences- 3% Din nou se poate constata faptul că cel mai apreciat și mai bine reprezentat modul ale colecției ProQuest este Academic Research Library. Grafic 6. Fulltext - comparație între BCU și UBB □ BCU □ UBB Graficul 4.2 ilustrează comparația pe module, la articolele fulltext descărcate din BCU și UBB, pe baza datelor extrase din tabelele 1 și 2. Singurul modul în care articolele descărcate din BCU sunt mai multe decât cele descărcate din UBB, este Criminal Justice; în toate celelalte module, numărul articolelor descărcate din UBB este mult mai mare decât cele descărcate din BCU. 1.5. Comparații cu anul precedent Întrucât modulul cel mai utilizat al colecției a fost Academic Research Library, o comparație a anilor 2004 și 2005, pentru acest modul, poate fi sugestivă. Tabelul 5. Academic Research Library-statisticile lunare 2004 Luna Căutări Cit/Abstract Fulltext Total Ianuarie 1113 97 754 851 Februarie 1921 321 1085 1406 Martie 3882 308 2471 2779 Aprilie 1875 147 813 960 Mai 2865 314 3226 3640 Iunie 1341 585 4402 4987 Iulie 731 80 2308 2388 August 618 48 323 371 Septembrie 826 87 448 535 Octombrie 1571 293 803 1096 Noiembrie 2228 575 1335 1910 Decembrie 1757 298 923 221 Tabelul 6. Academic Research Library-statisticile lunare 2005 Luna Căutări Cit/Abstract Fulltext Total Ianuarie 2542 429 1235 1664 Februarie 1614 177 657 834 Martie 3279 387 1360 1747 Aprilie 3032 376 874 1250 Mai 2893 401 1012 1413 Iunie 1792 199 596 795 Iulie 1550 415 818 1233 August 1211 107 342 449 Septembrie 1199 138 373 511 Octombrie 3377 500 1521 2021 Noiembrie 5154 664 1949 2613 Decembrie 2907 550 1380 1930 Graficul 5 reflectă faptul că, au existat luni, în care activitatea în acest modul a fost mai intensă în anul 2004, decât în anul 2005, și anume, în lunile februarie, martie, mai, iunie, iulie; în restul perioadei, activitatea anului 2005 a fost mai mare. În ansamblu, în anul 2005 s-a lucrat mai mult în aceste colecții științifice decât în anul 2004, și acest lucru este reflectat în raportul anual prezentat in Tabelul 7. Aici se pot observa creșterile față de anul anterior, de 85% la căutări, 53% la articole cu abstract, și 7% la total articole descărcate (cu rezumat și fulltext). Este un aspect pozitiv ce ne îndreptățește să luăm în considerare și pe mai departe această nevoie de cercetare, și ce ne obligă să achiziționăm astfel de produse online și în anii ce urmează. Grafic 7. Academic Research Library 2004-2005 O 2005 O 2004 Tabelul 7. Raportul anual. Creșterile față de anul precedent Time Frame - Jan 2005 to Dec 2005 Client 65090 - CENTRAL UNIVERSITY LIBRARY IN CLUJ Searches Database Cit/Abstract Any FT Format Total 30118 ABI/INFORM Global 2462 11743 14205 30033 AMA Titles 119 36 155 30390 AMA Titles: Abstracts & Indexing 5 0 5 30026 Criminal Justice Periodicals 373 952 1325 29853 ProQuest Biology Journals 34 223 257 29733 ProQuest Computing 155 553 708 30129 ProQuest Medical Library 654 6879 7533 38388 ProQuest Psychology Journals 3987 10901 14888 31584 ProQuest Social Science Journals 352 1588 1940 29544 U.S. National Newspaper Abstracts 616 0 616 30550 Academic Research Library 4343 12117 16460 340348 Grand Total 13100 44992 58092 183535 Previous Year 8588 45896 54484 85% %Increase 53% -2% 7% 43259 Total Unique Searches (Search Button Pressed) 2. CHADWYCK HEALEY Colecția cuprinde 4 module : History online, Literature online, European Sources online și PCI. Fulltext (noua denumire - Periodicals Archive). 2.1. British History online Tabelul 8. Statisticile History online Luna Sesiuni Căutari Rezultate Fulltext Căutări fără rezultat Ianuarie 103 89 34146 288 13 Februarie 59 50 45356 161 3 Martie 123 148 52210 305 20 Aprilie 171 113 41010 277 8 Mai 46 20 19720 77 1 Iunie 91 91 36832 452 11 Iulie 10 32 6156 61 0 Septembrie 4 5 722 0 3 Octombrie 33 38 11773 79 11 Noiembrie 71 58 37055 260 17 Decembrie 10 4 2066 6 0 Graficul 8. Statisticile lunare History online Se poate observa faptul că în această colecție s-a căutat mult mai precis, numărul articolelor fulltext descărcate fiind mare raportat la căutări. Acest lucru se datorează faptului că, din start, se caută într-o bază de date specializată, așa încât, o simpla cheie de căutare duce la rezultate destul de exacte. Acest fapt ne face să credem că este mai de preferat să ne orientăm spre achiziționarea colecțiilor științifice specializate, baze de date mai mici și focalizate pe un domeniu anume. Eficiența căutărilor în aceste colecții este mai mare. Un produs mare, ce acoperă o multitudine de domenii, cu o interfață complexă de căutare, necesită pricepere în a utiliza operatori booleeni și combinații de cuvinte cheie. Noi suntem interesați să oferim utilizatorilor noștri produse online care să fie utilizate cât mai mult, cu ușurință, și cu succes. De multe ori ne confruntăm cu situații de genul: „nu am găsit nimic, baza de date nu e bună”, și asta numai pentru că acel utilizator, pur și simplu nu știe căuta. E frustrant, și din punctul lui de vedere, și din punctul al bibliotecarilor, întrucât biblioteca alocă sume importante de bani pentru a achiziționa aceste produse, iar interesul bibliotecii este ca ele să fie utilizate cât mai eficient. Oricâte eforturi ar face bibliotecarul să asiste căutarea fiecărui utilizator, trebuie să ne gândim că acesta nu va putea îndruma niciodată întreg publicul ce accesează aceste colecții, fie din universitate, fie din bibliotecă. 2.2.Literature online Cuprinde 350.000 lucrări în proză, dramă, poezie, 128 reviste fulltext de literatura anglo-americană și biografii complete ale autorilor. Tabel 9. Statisticile lunare Literature online Luna Sesiuni Căutări Rezultate Fulltext Căutări fără rezultat Ianuarie 46 248 58524 135 148 Februarie 35 178 8966 131 120 Martie 57 308 145578 174 161 Aprilie 62 380 992288 220 241 Mai 56 237 22020 130 132 Iunie 36 251 514186 187 103 Iulie 10 35 1411 62 26 Septembrie 11 116 98724 58 57 Octombrie 46 524 326121 260 282 Noiembrie 57 378 8676822 153 236 Decembrie 14 156 28302 104 64 Graficul 9. Statisticile lunare Literature online ■ Cautari ■ Fulltext ■ C.fara rezu;tat În această colecție căutările au fost cam imprecise, numărul căutărilor fără rezultat fiind destul de mare. Probabil este vorba din nou de nepricepere în căutare, interfața de căutare fiind destul de complexă, dar nu excludem faptul că, este posibil, ca baza să nu fie suficient de acoperitoare, pe domeniile de literatură (cuprinde doar literatura anglo-americană). Graficul 10. Căutari până in luna mai Graficul 11. Articole fulltext accesate până în luna mai □ Full Text □ Abstracte 2.3.European Sources online Tabelul 10. Statisticile lunare European Sources online Luna Sesiuni Căutări Rezultate Fulltext Ianuarie 1 2 415 1 Februarie 14 41 4061 10 Martie 42 90 16159 106 Aprilie 51 51 8288 58 Mai 32 19 2028 43 Iunie 26 10 3464 11 Iulie 6 6 4295 3 Septembrie 7 7 3532 2 Octombrie 69 37 6300 48 Noiembrie 34 83 14070 62 Decembrie 13 41 9903 67 În această colecție s-a căutat destul de puțin, deși este o bază de date importantă ce oferă informație specializată, puțin accesibila altfel, din cadrul instituțiilor europene, guvernelor, administrații sau alte organizații. 2.4. PCI Fulltext (Periodicals Archive) Colecția cuprinde 15 milioane de articole din 4700 reviste științifice din domeniile artă, socio-umane; din acestea 400 sunt fulltext. Tabelul 11. Statisticile lunare Periodicals Archive Sesiuni Căutări Rezultate FullText Căutări f.r. Ianuarie 59 171 16078293 36 73 Februarie 99 167 622922 1160 54 Martie 120 252 16121959 1422 93 Aprilie 94 123 238526 359 58 Mai 69 160 509840 286 62 Iunie 44 103 239387 184 42 Iulie 24 52 7913 31 21 August 16 22 10485 73 5 Septembrie 56 322 129674 813 98 Octombrie 40 128 28628 189 50 Noiembrie 75 284 360688 428 56 Decembrie 59 105 1589338 278 39 Graficul 12. Statisticile lunare Periodicals Archive □ Cautari □ Fulltext □ C.fara rez. Numărul articolelor fulltext accesate este destul de mare raportat la căutări. 3. Baza de date JSTOR. Arts & Science Collection Cuprinde articole fulltext din următoarele domenii: antropologie, ecologie, economie, educație, finanțe, istorie, limbă și literatură, matematica, filosofie, științe politice, studiul populației, sociologie, statistică. Tabelul 12. Statistica lunară JSTOR browsing viewing printing title- list vol/ iss TO Cs Cita- tions pages (artic-les) jprint pdf ps Sear- ches total 2005/01 102 185 213 75 1,169 500 0 539 0 869 3,152 2005/02 62 68 79 5 528 320 0 327 0 422 1,491 2005/03 153 247 420 12 3,497 1,486 0 1,292 3 1,537 7,161 2005/04 172 277 359 10 1,278 708 0 879 0 986 3,961 2005/05 57 137 110 1 979 487 0 619 0 563 2,466 2005/06 65 96 234 19 1,157 435 0 638 0 563 2,772 2005/07 14 13 5 0 355 313 0 1,534 0 376 2,297 2005/08 1 0 0 0 2 2 0 10 0 31 44 2005/09 10 26 77 5 213 98 0 153 0 165 649 2005/10 29 87 78 3 821 417 0 923 1 592 2,534 2005/11 53 191 311 12 2,638 1,395 0 1,390 0 1,651 6,246 2005/12 23 61 65 27 620 314 0 288 0 319 1,403 Total s 741 1,388 1,951 169 13,257 6,475 0 8,592 4 8,074 34,176 În total, în anul 2005, s-au vizualizat 13.257 pagini și 6.475 articole, și s-au descărcat 8.592 articole pdf. Graficul 13. Activitatea în JSTOR, în 2004 și 2005 4. Baza de date SpringerLink Oferă acces la 1200 reviste fulltext editate de Springer Verlag și Kluwer Academic Publisher. Domenii: chimie, calculatoare, economie, inginerie, științele mediului, drept, medicina, matematica, biologie, fizica, astronomie, geologie. Tabelul 13. Statistica lunară SpringerLink Ianuarie 145 Februarie 507 Martie 1584 Aprilie 1094 Mai 1276 Iunie 623 Iulie 1938 August 389 Septembrie 256 Octombrie 1072 Noiembrie 1083 Decembrie 625 Total html 586 Total pdf 10006 Total 10592 Graficul 14. Articole fulltext accesate din SpringerLink 10% ■ ianuarie ■ februarie ■ martie ■ aprilie ■ mai ■ iunie ■ iulie ■ august ■ septembrie ■ octombrie ■ noiembrie ■ decembrie Colecția este mult utilizată, numărul articolelor descărcate în anul 2005 fiind de 10.952. Activitatea este aproximativ uniform distribuită în cele 12 luni, cea mai intensă perioadă înregistrându-se în luna iulie. Concluzii Statisticile prezentate au relevat o activitate amplă în colecțiile științifice online abonate, ceea ce indică o mare nevoie de cercetare. Bazele de date au fost accesate de cadre didactice, doctoranzi, studenți din ani terminali, dar și din anii mai mici. Este îmbucurător acest lucru. Ceea ce merită subliniat este faptul că profesionalismul în căutare este esențial în utilizarea eficientă a acestor produse electronice. Abonarea bazelor de date se impune și pe mai departe. Acest mod de cercetare devine tot mai preferat de utilizatorii bibliotecilor. În bazele de date se caută rapid, iar informația științifică este în permanență actualizată, aspect deosebit de important. Pentru o bibliotecă universitară însă, care oferă utilizatorilor săi informație științifică dintr-o multitudine de domenii, rămâne ca o problemă majora, cea a selecției produselor online care să fie abonate astfel încât să satisfacă toate aceste domenii, desigur, în limita unui buget alocat. Anul 2005 - o nouă abordare a bibliotecilor filiale Gabriela Morărescu1 B.C.U.- Cluj Starea permanentă de schimbare specifică societății contemporane, în contextul acestui început de mileniu, pe plan economic, socio-uman și politic, duce implicit la necesitatea schimbării la nivel funcțional a organizațiilor și instituțiilor moderne, inclusiv cel al bibliotecilor. Pentru orice instituție confruntată cu o schimbare ar fi potrivită aplicarea metodei managementului calității totale care are în vedere respectarea anumitor principii (cele 14 principii esențiale elaborate de E.J. Deming și adaptate pentru biblioteci de Makey&Makey) și care este folosit ca „un instrument de explorare a unor noi posibilități organizatorice și administrative, pornind de la premisa că rezultatul final va conduce la restructurarea unor aspecte ale organizației”. 1 2 Se nasc întrebări privind rolul bibliotecilor și bibliotecarilor în secolul 21, având în vedere că resursa-cheie a vremurilor noastre este informația, iar bibliotecile moderne utilizează intensiv tehnologiile informatizate. Cum vor arăta bibliotecile peste 5 și peste 10 ani, la noi în țară și în țările dezvoltate din occident?; cum și cu ce vor lucra bibliotecarii și ce cunoștințe, deprinderi și competențe le sunt necesare pentru a face față noilor condiții?; cum vor putea bibliotecarii să adauge, în modul cel mai competent, valoare la informația gestionată?, sunt doar câteva exemple ale unor astfel de întrebări. Parte dintr-o strategie de succes în schimbarea bibliotecarului pentru viitor, ar fi și asumarea de către acesta a unor roluri ca: a fi un punct nodal între trecut și viitor, educator, administrator al cunoștințelor, creator al politicilor de informație, filtru al surselor de informație, consultant individual de informație, producător de informație. Necesitatea schimbării s-a făcut simțită și la BCU „L. Blaga” și la fiecare bibliotecă filială aparținând acesteia. O primă etapă a acestei schimbări este adoptarea noii organigrame a BCU, la începutul anului 2005, în care bibliotecile filiale sunt grupate în aceeași unitate organizațională. Toate bibliotecile filiale funcționează după aceleași principii, personalul, publicațiile și parțial tehnica de calcul aparținând BCU, iar locațiile, mobilierul, o parte a tehnicii de calcul și conectarea la rețea aparținând UBB. O diferențiere între aceste biblioteci poate fi făcută totuși după: - Localizarea și organizarea sălilor de lectură: există clădiri vechi cu săli care au sau nu ghișeu de servire al publicațiilor și spații noi, special amenajate pentru destinația de bibliotecă modernă, în care utilizatorii au acces liber la publicații - Numărul și nevoile de informare ale utilizatorilor specifici: sunt studenții din primii ani de studiu, care preferă să studieze publicațiile la domiciliu, cu excepția perioadelor de sesiune de examene și sunt cadrele didactice, cercetătorii, doctoranzii, studenții la Master sau din anii terminali, care studiază publicațiile mai mult în sala de lectură (în general publicații seriale de specialitate) sau în birourile personale și preferă acces la informații electronice (de unde rezultă nevoia creării unor instrumente moderne de bibliotecă și asigurarea unei stații de acces la Internet și la bazele de date abonate de către BCU). În lucrarea de față vor fi analizate activitățile desfășurate la bibliotecile din componența nou înființatului Departament, activități desfășurate în anul 2005, interpretând datele primite de la fiecare bibliotecă filială în parte. Deoarece la aceste biblioteci activitățile desfășurate de personalul bibliotecar sunt foarte variate și complexe, am stabilit și urmărit anumiți indicatori primari care, păstrați și în anii viitori, vor permite o analiză realistă a evoluției activităților și serviciilor din aceste biblioteci, atât din punct de vedere cantitativ cât și din punct de vedere al calității. Acești indicatori sunt: - fondul de publicații existent la 31 dec.2004 (situația din registrul RMF), 1 e-mail: gabim@hasdeu.ubbcluj.ro 2 Irene Owens: Managementul calității totale, factor al schimbă rii: strategii pentru secolul XXI. - creșterea reală a fondului de publicații în 2005 (doar cărțile și periodicele cu număr de inventar pe 2005, prelucrate până în 31 dec.2005), - proveniența acestor publicații, - circulația documentelor și statistica cititorilor pentru anul 2005. Datele primite de la bibliotecile filiale au fost prelucrate și interpretate, rezultând anumite situații comparative (prezentate în anexele grafice) și anumite concluzii și propuneri pentru îmbunătățirea și eficientizarea activităților și serviciilor. I. PREZENTAREA DEPARTAMENTULUI 1.1. Biblioteci componente și personal bibliotecar Departamentul Biblioteci filiale și speciale este format din trei servicii și două birouri: Serviciul Științe Sociale, Serviciul Științe Naturale, Serviciul Filologie, Biroul Științe Exacte și Biroul Biblioteci speciale. În anul 2005 acest Departament a cuprins 25 de biblioteci (24 localizate în Cluj-Napoca și 1 localizată în localitatea Gheorgheni, jud. Harghita), filiala de Știința mediului fiind nou înființată la începutul anului 2005. Serviciile și birourile componente cuprind mai multe biblioteci grupate pe domenii apropiate ale științei și sunt conduse de șefi de servicii și birouri care fac parte din managementul operațional al BCU. Structura acestui departament poate fi cuprinsă în următoarea diagramă: Biblioteci filiale și speciale Științe Sociale Științe Natural Biblioteci speciale Filologie Științe Exacte Istorie modernă Zoologie Bibl.britanică Sala de referințe Matematică Istorie veche Fiziol.animală St. americane Sect. rom.-magh. Fizică Filosofie Fiziol.plant. Bibl.germană Lit. magh. Chimie Sociologie Botanică St. iudaice Lb. romanice Astronomie Pedagogie Geografie St. europene Lb. germanice Drept Geologie Ș t. politice Sect. Periodice Științ e economice Ști.mediului Ed. Fiz. Sect. Împrumut Spaniolă Personalul bibliotecar din bibliotecile filiale și speciale ocupă în structura de personal a BCU, un număr de 74 de posturi, ocupate de persoane cu studii superioare de biblioteconomie (de lungă și/sau scurtă durată), cu studii superioare în specialitatea facultăților deservite, cu studii medii și atestat de bibliotecar și un post de mânuitor de carte (la Filologie). Două posturi sunt ocupate de colegi care își desfășoară activitatea la biblioteci speciale (Biblioteca Britanică și Biblioteca Germană) patronate de alte Instituții (Consiliul Britanic, respectiv Centrul Cultural German) care au încheiat acorduri de colaborare în acest sens cu BCU. Tot din punct de vedere al personalului din bibliotecile filiale trebuie să amintim că la unele dintre acestea avem colaboratori angajați ai UBB sau ai Institutelor de cercetare ale Academiei Române: 1 persoană la Istorie modernă, 1 la Istorie veche, 1 la Sociologie și 1 la Științe politice. Din cauza unor concedii (de maternitate, de studii sau medicale) au existat unele schimbări și fluctuații de personal și înlocuirea cu suplinitori, din rândul studenților de la Biblioteconomie. 1.2. Spații de lectură și depozite; utilizatori Toate bibliotecile filiale deservesc Facultățile Universității „Babeș-Bolyai” și funcționează în spații administrate de aceasta, respectiv în 24 de clădiri. Din punct de vedere al suprafeței ocupate de biblioteci în aceste clădiri, este vorba de aproximativ 4 958 mp (2 700 mp ocupați de săli de lectură și 2 258 mp de depozite de publicații), iar numărul de metri liniari destinați depozitării publicațiilor acestor biblioteci este de 22 603 (aici fiind incluși și metri liniari din depozitele din clădirea BCU). La sfârșitul anului 2005 numărul sălilor de lectură a ajuns la 45, iar cel al locurilor destinate lecturii la 1 329. Biblioteca de Matematică a funcționat în anul 2005 în noul spațiu (din str. Ploiești), care deși este mult mai funcțional față de cel deținut până în anul 2004, mai necesită unele modificări care sunt necesare pentru optimizarea activităților de relații cu publicul (realizarea spațiilor de lectură cu acces liber la raft). Noua bibliotecă filială de Știința mediului a primit spațiu în clădirea aparținătoare a UBB, din P-ța Ștefan cel Mare, având pentru început doar o încăpere (cu dulapuri închise) pentru depozitarea publicațiilor, dar se preconizează ca pe măsura creșterii numărului de publicații să mai primească spații de depozitare din partea Facultății. Bibliotecile speciale dețin în general spații modern amenajate, care permit accesul direct al cititorilor la publicații, dar din păcate locurile din sălile de lectură sunt insuficiente pentru numărul mare de utilizatori ai facultăților deservite, spațiile destinate garderobei nu sunt optim amenajate, iar sistem antifurt pentru menținerea publicațiilor în siguranță există doar la biblioteca de Educație fizică. În acest an, la Biblioteca de Istorie veche au avut loc lucrări de igienizare și amenajare a spațiului de bibliotecă (desfășurate timp de 4 luni), cu această ocazie reorganizându-se fondurile și spațiile de depozitare și lectură ale acestei biblioteci. Utilizatorii bibliotecilor filiale sunt, conform Regulamentului de ordine interioară al BCU, toate persoanele care s-au înscris ca cititori ai BCU și au intrat în posesia unui permis de bibliotecă, cu valabilitatea confirmată și verificabilă în modulul de Circulație al sistemului integrat de bibliotecă Aleph. În general, principalii utilizatori ai bibliotecilor din acest departament sunt studenții din Facultățile aparținătoare Universității „Babeș-Bolyai”, cadrele didactice ai acestor facultăți și cercetătorii colectivelor de cercetare care aparțin UBB. În anul 2005, la bibliotecile filiale au fost emise 4011 permise de bibliotecă (din care 141 duplicate) și au fost vizate 7 728 de permise emise în anii anteriori. Dacă până în acest an activitatea de înscriere a noilor utilizatori era fragmentată, înfolierea permiselor făcându-se la BCU și filiala Filologie, începând din anul universitar 2005-2006 această activitate s-a făcut și la alte filiale, prin achiziționarea unor noi aparate de înfoliat. Pentru o mai bună orientare spre serviciile oferite de BCU și bibliotecile ei filiale a studenților din anii I, înscriși la cursurile facultăților din UBB, s-a propus o nouă metodă de înscriere a acestora ca utilizatori ai BCU. Din păcate nu s-a obținut și sprijinul din partea UBB (absolut necesar pentru buna desfășurare a acestei activități), fapt pentru care în anul 2006 se va supune din nou atenției Rectoratului UBB această propunere. Programul de formare și orientare a utilizatorilor va trebui să se desfășoare într-un mod mai bine organizat și la bibliotecile filiale, în paralel și după aceleași principii aplicate și la BCU. 1.3. Activități și servicii oferite În toate bibliotecile filiale se desfășoară activități cu caracter permanent (activități specifice de tehnică de bibliotecă, activități specifice relațiilor cu publicul, activități de informare bibliografică și documentară) și activități cu caracter secvențial (reinventarieri, reorganizări și/sau mutări de fonduri, lucrări de igienizare, etc.). Servirea publicațiilor în sălile de lectură și la domiciliu se face din depozite închise sau în regim de acces liber la raft (în cazul Biroului de Biblioteci speciale, a sălii de reviste de la Biblioteca de Drept și sălii de referințe de la Filologie). În capitolul care urmează se vor detalia și analiza activitățile și serviciile oferite în bibliotecile filiale în 2005, în funcție de indicatorii primari amintiți mai sus. II. ANALIZA ACTIVITĂȚII DEPARTAMENTULUI 5 2.1. Fond de publicații existent la 31.dec.2004 Colecțiile existente în bibliotecile filiale însumau la sfârșitul anului 2004 un număr de 996.727 de volume, din care 790.871 volume cărți, 153.414 volume publicații periodice și 52.442 alte categorii de documente (STAS-uri, microfișe, hărți, materiale audio-video). Urmărind repartizarea acestor fonduri pe bibliotecile filiale, se observă „supremația” deținută de Filologie (în mare parte cărți), fapt datorat existenței unei singure gestiuni pentru toate secțiile din acest serviciu. Cele mai mici fonduri le dețineau la sfârșitul anului 2004 bibliotecile de Studii iudaice și Biblioteca Colegiului de la Gheorgheni (extensie a Facultății de Geografie), aici existând însă un număr mare de publicații în regim de custodie, de la Institutul de Iudaistică și Istorie Evreiască „Dr. Moshe Carmilly-Weinberger”, respectiv de la Colegiul din Gheorgheni (donații primite direct). Publicații ale Institutelor de cercetare ale Academiei Române mai sunt și la alte biblioteci filiale (Istorie modernă, Istorie veche, Filologie). După Filologie, ca pondere din totalul fondurilor de la filiale, urmează Matematica, Chimia, Științele economice. La Matematică predomină cărțile, la fel ca și la Științe economice, dar spre deosebire de aceasta din urmă și publicațiile periodice sunt în număr semnificativ. La Chimie se simte numărul mare de alte documente (STAS-uri), care aproape îl egalează pe cel al cărților. O privire de ansamblu pe cele cinci servicii de filiale arată că ponderea cea mai mică din totalul fondurilor de la filiale o are biroul Biblioteci speciale (3.17%), urmează Științele Naturale (19.48 %), Științele exacte (22,63%) și Științele sociale (23.44%). Pondere fond existent la 31 dec. 2004 FIZIC 3,67% CHIM ASTR MATE 8.79% ISTM 3.81% ISTV 3,65% FILOS 2,05% SOCAS 0,46% PED 2,69% DREPT 4,75% EDFIZ 0,74% GEOL 3,92% ZOOL 4.34% STPOL 0,67% AMER GHEOR 0,07% GEOGR 3,70% MEDIU 0,00% BOT 2,58% FIZPL 3,74% FIZAN 1,13% SEBR 0,03% 2.2. Creșteri de fonduri; Reflectarea publicațiilor în catalogul on-line Deși în cursul anului 2005, până în data de 31 decembrie, s-au prelucrat foarte multe publicații (reflectate în activitatea personală a fiecărui bibliotecar), datorită diferenței de timp între intrarea publicației prin serviciul de Achiziții și regăsirea ei pe rafturile filialelor, creșterea reală a fondului de publicații este relevantă prin contorizarea publicațiilor care au primit număr de inventar pe anul 2005. Astfel, a avut loc o creștere a colecțiilor de la bibliotecile filiale cu 8.059 de titluri (6.423 titluri cărți și 1.636 titluri publicații periodice), reprezentate de un număr total de 12.662 volume (8.417 volume cărți și 4.245 volume publicații periodice). Se pot observa diferențe de creșteri ale colecțiilor, în perioada 1 ian.-31 dec.2005, de la o filială la alta, mai multe publicații intrând în general la bibliotecile cu profil socio-uman. Astfel, dacă facem o comparație între cele cinci servicii de biblioteci filiale, se observă următoarea situație: Titluri publicații Volume publicații Șt.Sociale: 2.698 4.437 Șt.Naturale: 1.149 2.285 Bibl.spec. 961 1.379 Filologie 2.304 3.039 Șt.Exacte 947 1.522 Din aceste date se poate desprinde concluzia că este necesară o mai bună colaborare cu Serviciul de Achiziții a bibliotecarilor filialelor de Științe naturale și exacte, în vederea achiziționării de publicații în aceste domenii. Un prim pas de eficientizare a acestei colaborări a fost făcut în toamna anului 2005, prin acțiunea de semnalare a publicațiilor dorite spre achiziționare, din fondul de publicații primit pentru Depozitul legal și prin reluarea acțiunilor de chestionare a cadrelor didactice pentru semnalarea unor publicații străine, importante în buna desfășurare a procesului educațional. O parte din aceste publicații au intrat deja în fondurile filialelor la începutul anului 2006. La sfârșitul anului 2005 un număr de 91.406 de titluri descrise în catalogul on-line al BCU, reprezentau și o parte din publicațiile existente la una sau mai multe biblioteci filiale. Cel mai bine reprezentat fond în catalogul on-line este cel al Filologiei (44063 de descrieri în Aleph), iar cel mai slab cel al bibliotecii de Studii iudaice (18 descrieri) unde s-au înregistrat mult timp probleme tehnice de funcționare a rețelei de comunicație electronică. Pentru exploatarea eficientă a sistemului integrat de bibliotecă Aleph în activitatea de împrumut de publicații, este nevoie de regăsirea descrierii publicațiilor în catalogul on-line și semnalarea exemplarelor disponibile de la fiecare bibliotecă din rețeaua BCU. În acest sens, în anul 2005, s-au stabilit criterii clare pentru retroconversia publicațiilor în catalogul on-line. Conform acestor criterii, s-au desfășurat activități de catalogare și de atribuire de ITEMS la toate filialele, mai puțin acolo unde s-au întâmpinat greutăți tehnice și încă se mai întâmpină (Studii iudaice, Științe politice, Botanică, Gheorgheni). Din Rapoartele personale de activitate se remarcă numărul mare de catalogări în Aleph la Filologie (9536 de titluri) și numărul mare de atribuire de ITEMS la: Științe economice: 9075, Filologie - 3000, Sociologie - 2397, Chimie - 3953, Matematică - 1354, Fizică - 1408. Totalul atribuirilor de ITEMS la sfârșitul anului 2005 la filialele analizate, este de 150.290 . La unele filiale această activitate a fost continuată din anul 2004, reușindu-se să se înceapă și activitatea de împrumut automatizat (Zoologie: raportate 300 de împrumuturi automatizate pentru lunile octombire-decembrie 2005). Situația cea mai fericită din acest punct de vedere este la Biblioteca de Știința mediului unde atât prelucrarea publicațiilor cât și activitățile de împrumut se desfășoară de la început în mod automatizat. 2.3. Proveniența publicațiilor nou intrate Referitor la publicațiile care fac subiectul creșterilor reale de fonduri pe anul 2005 (până în dec.2005), am prelucrat datele ținând cont și de proveniența acestora: cumpărătură, atelier multiplicare BCU, transferuri în rețeaua BCU, schimb internațional, diferite donații, iar la periodice și abonamentele interne și străine. Ponderea publicațiilor provenite de la Atelierul de multiplicare este nesemnificativă, iar a celor din transferuri este relevantă doar în cazul Sociologiei, Științei mediului, Filosofiei și Istoriei moderne pentru cărți și numai în cazul Sociologiei pentru periodice. Studiind mai atent celelalte trei forme de achiziție a publicațiilor de la filiale, se poate observa că predomină donațiile fiind urmate de cumpărătură (în cazul cărților) și de schimb internațional (în cazul publicațiilor periodice). 2.3.1. Cărți O situație aproximativ echilibrată în ceea ce privește cele trei forme principale de achiziție a titlurilor de cărți nou inventariate în anul 2005, se regăsește la Științe economice: cumpărate 106 titluri, donate 131 titluri, prin schimb internațional 93 titluri. În cazul multor biblioteci filiale, predomină donațiile (de remarcat fiind numărul mare de donații de la Filologie, Studii europene, Științe politice, Matematică), fiind urmate de cumpărătură și schimb internațional. Se observă o pondere mai mare a cumpărăturilor față de donații la: Istorie modernă, Filosofie, Pedagogie, Drept, Gheorgheni, Studii iudaice și un singur caz în care donațiile lipsesc: Istorie veche (o situație deosebită din cauza reorganizării spațiului de bibliotecă). Cele mai multe cumpărături au fost la Filologie (567 titluri), iar cele mai puține la Biblioteca americană (1 titlu). La schimb internațional se remarcă, în ordine, intrările de la Științe economice, Drept, Matematică, Filologie, Geologie, Sociologie, Fizică. 2.3.2. Publicații periodice În ceea ce privește noile intrări de titluri ale publicațiilor periodice, se poate observa că predomină la majoritatea bibliotecilor titlurile intrate prin schimb internațional, excepție fiind la Gheorgheni, Astronomie, Educație fizică, Fiziologie animală, Studii europene și Sociologie. La Biblioteca americană singurele titluri sunt cele intrate prin schimb internațional, iar la Matematică, Geologie, Botanică (schimb internațional direct cu publicația Contribuții botanice), Științe politice și Zoologie acestea predomină evident. Cumpărături se remarcă la Filologie, Istorie veche și Istorie modernă. Situația abonamentelor din țară este ca pondere în echilibru relativ cu schimbul internațional, la Științe economice, iar cu o bună reprezentare la Filologie, Drept, Matematică, Zoologie, Geografie și Studii europene. Nu a intrat nici un titlu prin abonament intern la bibliotecile: Istorie veche, Fiziologia plantelor, Gheorgheni, Geografie, Geologie, Știința mediului, Biblioteca americană și Științe politice. Titlurile străine abonate pentru acest an au intrat în cel mai mare număr la Filologie și Drept (unde s-a primit ajutor financiar pentru abonament și din partea Facultății), în rest fiind în număr foarte mic sau inexistente. Făcând o comparație între numărul titlurilor de cărți și cel al publicațiilor periodice intrate și prelucrate pe anul 2005, se poate observa pentru biblioteca de la Gheorgheni faptul că au intrat doar titluri de cărți, o pondere echilibrată în cazul bibliotecilor de Zoologie și Botanică, la toate celelalte biblioteci ponderea fiind mai mare pentru titlurile de cărți. Situația diferă în cazul unei comparații între numărul de volume de cărți și cel de periodice intrate și prelucrate în 2005, datorită variației numerelor de volume bibliografice intrate pentru un titlu de publicație periodică. În anul 2005 s-a continuat abonamentul la unele baze de date, consultabile și de la stațiile din rețeaua UBB. S-a desfășurat și o amplă acțiune de prezentare a acestor baze (ProQuest și Springer Link) cadrelor didactice și studenților. Bibliotecarii de la filiale au fost instruiți în utilizarea acestor baze de date pentru a fi la rândul lor formatori pentru cititorii interesați. Tot din partea editurii Springer a fost lansată oferta unei baze de date cu cărți electronice, care în urma chestionării cadrelor didactice și a semnalelor pozitive sosite din partea lor a fost achiziționată la începutul acestui an. Achiziționarea acestor categorii de documente este de viitor și este de dorit a se continua și în anii următori. Este necesară o creștere a fondului de publicații și mai ales o creștere a cumpărăturilor de pe piața editorială românească, în special în domeniile Științelor naturale și Științelor exacte. Colaborarea cu cadrele didactice trebuie să se axeze și pe semnalarea și achiziționarea publicațiilor editate de aceștia care ar putea fi oferite la schimb internațional, pe lângă seriile revistei Studia. Atragerea donațiilor din partea cadrelor didactice, a Instituțiilor colaboratoare directe cu Facultățile UBB din țară și străinătate, a diferitelor personalități ale culturii și cercetării științifice românești, va constitui o creștere substanțială a colecțiilor din gestiunea BCU. 2.4. Circulația documentelor În întocmirea situației referitoare la circulația documentelor, am prelucrat datele obținute de la fiecare bibliotecă filială în parte, date care ar fi trebuit culese într-un mod uniform și după aceleași criterii și să corespundă cu cele date spre centralizare la BCU. Din aceste date, reiese că în anul 2005 au fost servite de către bibliotecarii de filiale 761.850 volume (572.682 în sălile de lectură și 189.168 la domiciliu), la 402.118 cititori (282.056 în săli și 120.062 la domiciliu). Datele acestea diferă însă de cele care au fost centralizate la BCU, cauzele fiind neatenția culegerii datelor, transmiterea greșită a lor sau erori ale calculelor. Doar atunci când tranzacțiile cu documentele se vor face automatizat suspiciunea în corectitudinea culegerii datelor va dispărea. Până atunci, este necesară revizuirea metodelor de contorizare a acestor tranzacții, o deosebire între activitățile cu publicul din sălile de lectură cu acces liber la raft și cele din sălile cu servire din depozite și o foarte mare atenție în operațiile matematice de adunare a datelor culese. La acest capitol am interpretat datele privind volumele servite cititorilor în sălile de lectură și la domiciliu, numărul utilizatorilor care au frecventat sălile de lectură și care au împrumutat publicații în săli și în afara sălilor de lectură. Se pot observa filialele care au avut o activitate deosebită în servirea utilizatorilor cu publicații. La bibliotecile de Filologie, Drept, Istorie modernă, Pedagogie, Geografie și Științe economice predomină servirea publicațiilor în sălile de lectură (valori cuprinse între 29.500 și 99 000 de volume). Aici se simte nevoia revizuirii activității de împrumut în sălile de lectură sau reorganizarea acestor săli în regim de acces liber la raft pentru utilizatori, care să solicite din partea bibliotecarului un efort, cel puțin din punct de vedere fizic, mai redus. Oricum, în anul 2006 s-ar putea ca aceste reorganizări să fie posibile, datorită unor lucrări de renovare (Geografie) sau mutări ale bibliotecilor (Istorie modernă, Pedagogie, Științe economice). În general ponderea mai mare în servirea cu publicații o deține servirea în sălile de lectură, iar biblioteca de Fiziologia animalelor prezintă un echilibru între servirea în sală și cea la domiciliu. Împrumutul la domiciliu, desfășurându-se relativ uniform la bibliotecile filiale, poate constitui un bun criteriu de comparație între aceste biblioteci, iar când împrumutul se va face automatizat, timpul acordat de către bibliotecar acestei activități va fi mult redus. Statistica circulatie Coroborând datele primite de la bibliotecile filiale referitoare la fondurile deținute și la circulația documentelor cu datele primite de la UBB referitoare la numărul cadrelor didactice și al cercetătorilor aparținători UBB și cifrele de școlarizare pentru fiecare facultate direct deservită de filialele noastre (doar cifrele pentru studenții de la nivelul licență și colegiu) se poate determina numărul de publicații aferente unui student și numărul de volume servite/cititor. Nu s-a cuprins aici numărul studenților și cadrelor didactice de la unele facultăți care nu sunt direct deservite de către o bibliotecă filială a acestui departament (Facultățile teologice, Business, Teatru). Populatia tinta Facultatea direct deservita Se observă că unui student îi revin 25,56 vol. din publicațiile deținute de bibliotecile filiale, iar ca volume servite rezultatul este de 1.89/cititor activ (deținător de permis de bibliotecă și care frecventează biblioteca). Figura următoare relevă aceste date defalcat, pentru fiecare facultate luată în calcul. Volume servite/cititor 2.5. Alte activități desfășurate la bibliotecile filiale - Participarea la realizarea lucrării Activitatea științifică a cadrelor didactice, 2004 - Actualizarea bazelor de date ProCite de la Bibliotecile speciale și de la unele biblioteci din Serviciul Științe Naturale - Actualizarea unei baze de date bibliografice accesibilă pe Internet, la Matematică și a lucrării Bio-bibliografia Gabor, la Fizică - Colaborare în vederea realizării paginilor web ale bibliotecilor filiale, după un anumit „tipar” stabilit împreună cu Laboratorul de informatică și actualizarea lor periodică; realizarea unor panouri informative cu date despre bibliotecă (Zoologie, Fiziologie animală) - Rezolvarea unor probleme de evidență globală și individuală - Verificări și reorganizări de fonduri, mutări masive de publicații în unele filiale (Istorie veche, Filologie, Sociologie, Geografie, Zoologie). - Propunerea unor publicații pentru recondiționare și selectarea celor propuse pentru casări viitoare - Refacerea afișelor de semnalare în sala cu acces liber de la Studii europene III. ECHIPAMENTE ELECTRONICE Toate bibliotecile filiale sunt dotate cu calculatoare personale asigurate de BCU, iar la câteva dintre ele există și echipament electronic donat de Facultățile UBB (calculatoare - uneori nefuncționale, imprimante, copiatoare). Totalul calculatoarelor din filiale, până la sfârșitul anului 2005, era de 96, din care asigurate de BCU- 64, iar provenite de la UBB - 32. Numărul calculatoarelor destinate publicului, în general pentru căutări în catalogul on-line și în bazele de date abonate: 39. În anul 2006 va fi necesară o reînnoire a calculatoarelor vechi din unele filiale, mai ales că noua versiune de Aleph va funcționa numai pe sistemul de operare Windows XP. IV. CONCLUZII Analizând datele primite de la bibliotecile componente ale Departamentului se pot desprinde concluzii care pot sta la baza schimbărilor necesare pentru eficientizarea și îmbunătățirea activităților din bibliotecile filiale analizate. - Sunt necesare noi spații de lectură dotate corespunzător cu dulăpioare și cuiere pentru de garderobă pentru bibliotecile ale căror săli de lectură funcționează în regim de acces liber la raft și securizarea colecțiilor acestor biblioteci. - Pentru bibliotecile care funcționează în spații inadecvate activităților de bibliotecă din punct de vedere al mobilierului sau condițiilor de lectură (în general în clădiri vechi administrate de UBB), sunt necesare lucrări de igienizare, de refacere a instalațiilor de iluminare și de dotare cu mobilier adecvat. - Pentru o mai bună orientare a studenților UBB spre BCU și bibliotecile sale filiale, se va relua acțiunea de prezentare a unei noi metode de înscriere, solicitând sprijin din partea UBB. - Programul de formare și orientare a utilizatorilor trebuie să fie mai bine organizat și la bibliotecile filiale, pe aceleași principii pe care se desfășoară și cel din BCU. - Colaborarea între serviciul de Achiziții și colectivele de cadre didactice din Facultățile UBB trebuie mediată de bibliotecarii de la filiale pentru semnalarea publicațiilor necesare în buna desfășurare a procesului educațional, achiziția unor baze de date cu articole de reviste sau cărți electronice pe diferite specializări. Un rol important îl vor avea în completarea colecțiilor, publicațiile provenite din donații ale unor Instituții colaboratoare ale UBB, din țară și străinătate și ale unor personalități ale culturii și cercetării științifice din România. Pentru atragerea acestor donații filialele și bibliotecarii din filiale au un rol important. - Descrierea publicațiilor în catalogul on-line va continua conform criteriilor stabilite la nivelul BCU, atribuirea de ITEMS pentru volumele existente la filiale având o mare importanță în exploatarea eficientă a sistemului integrat de bibliotecă Aleph. În acest fel utilizatorii vor avea o informație cât mai cuprinzătoare asupra colecțiilor existente în BCU și rețeaua de filiale și vor putea împrumuta în mod automatizat publicațiile disponibile. - Pentru o servire a publicațiilor și satisfacerea optimă a cerințelor utilizatorilor, este necesară revizuirea activității de servire în sălile de lectură de la unele filiale (Geografie, Drept, Istorie modernă, Pedagogie) sau, pentru că unele din acestea vor trece printr-un proces de reorganizare de spații (renovări la Istorie modernă, Geografie, Botanică, mutări la Pedagogie și Științe economice), se poate reorganiza spațiul de lectură astfel încât să existe mai multe săli cu acces liber la raft pentru cititori. Se poate lua în considerare și redistribuirea posturilor, în funcție de solicitările existente la anumite puncte de bibliotecă. - La bibliotecile filiale, activitățile sunt variate și solicită din partea bibliotecarilor efort fizic și intelectual, o atenție distributivă și menținerea unei atitudini corespunzătoare mediului academic și în relațiile cu publicul. Aceste activități depind și de modul de desfășurare a procesului educativ (specific fiecărei facultăți), de cifra de școlarizare din anii de studiu sau de diferite schimbări de ordin administrativ survenite la nivelul facultăților deservite. De aceea, colaborarea cu colectivele de cadre didactice și chiar cu personalul administrativ al facultăților ține uneori de diplomația demonstrată de bibliotecari. - Echipamentele electronice din dotarea bibliotecilor trebuie menținute în stare optimă de funcționare și înlocuite atunci când sunt depășite din punct de vedere tehnic. Bibliografie: 1. Irene Owens: Managementul calității totale, factor al schimbării: strategii pentru secolul XXI. În: Hermina Anghelescu, Istvan Kiraly, editori. Management pentru viitor - Biblioteci și arhive. Cluj - Napoca, Presa Universitară Clujeană; Biblioteca Centrală Universitară „Lucian Blaga”, 2000, p. 49-57. (Bibliotheca Bibliologica. Serie nouă. 21). 2. Sally Wood-Lamont, Ioana Robu - lectori. Curs de formare: Biblioteca în mileniul III, Cluj Napoca, 23-26 octombrie 2000. Realizări și perspective în automatizare și modernizare Mariana Falup1 B C.U.- Cluj I. Introducere Problema centrală a societății de astăzi este managementul schimbării, in toate domeniile vieții sociale, politice, economice și culturale. Concepția generală că biblioteca este doar un depozitar al informației este greșită, aceasta este în primul rând un mod de regăsire și de diseminare a informației. Modernizarea și automatizarea bibliotecilor reprezintă un vast și complex proces care atinge însuși miezul noțiunii de bibliotecă. Introducerea automatizării presupune o reevaluare a întregii biblioteci, a rolului și funcțiilor sale, precum și adaptarea la o mare schimbare. În acest mod s-a procedat și cu fondul de împrumut la domiciliu al bibliotecii, care, pe lângă faptul că o bună parte a fost introdus în baza de date (OPAC - Aleph) și-a schimbat și posibilitatea de a fi consultat de către utilizatori. Astfel s-a avut în vedere automatizarea și modernizarea serviciului de împrumut la domiciliu. Fiind un punct de bibliotecă cu o frecventare foarte ridicată, cu o medie de 300 cititori/350 volume/zi, un sistem bun și flexibil de organizare și funcționare este esențial, având în vedere că locurile în sălile de lectură sunt limitate și cerințele utilizatorilor din ce în ce mai mari. Un pas esențial în acest sens a fost făcut prin înființarea sălii cu acces liber la raft. Aceasta, împreună cu posibilitatea de regăsire automatizată a informației ( OPAC ), a rezolvat o mare parte din cerințele și necesitățile utilizatorilor, cum ar fi: - acces la o gamă largă de documente; - rapiditatea de a localiza și obține informația, în acest caz publicația. II. Etapele reorganizării a) Reorganizarea Secției de împrumut la domiciliu a început în februarie, anul 1996 printr-o selectare riguroasă a fondului existent în depozitul închis. Acțiunea fiind de mare amploare, a necesitat participarea bibliotecarilor din mai multe servicii (Relații cu publicul, Catalogare, Clasificare, etc.) și a constat în lucrări cum ar fi: - selectarea cărților pentru raftul liber, urmărind cuprinderea tuturor domeniilor; - transportul publicațiilor din depozitul închis în sala cu acces liber la raft; - întocmirea de cupoane care au rămas la locul carții în depozitul închis; - selectarea publicațiilor pentru casat și toate celelalte operații legate de această activitate; - efectuarea de mutări de carte, peste 100.000 volume; S-au selectat inițial aproximativ 3.800 titluri, respectiv 17.000 volume bibliografice care sau introdus în baza de date, Vubis, existentă în acel moment. A urmat pregătirea fiecărui volum pentru a putea fi regăsit la raftul cu acces liber ( stabilirea domeniilor, stabilirea cotei, lipirea barcod-ului și a autocolantului cu cota, etc.). Practic, acțiunea de retroconversie a fondurilor bibliotecii a început în acel moment. Criteriul principal aflat la baza acestei selecții a fost reprezentat de bibliografia recomandată la cursuri și seminarii la care se adaugă permanent, pe măsura achiziționării, cartea nouă, deci fondul este într-o continuă înnoire. b) Pentru regăsirea publicațiilor pe raft s-a procedat la o aranjare sistematic-alfabetică (de tip aproximativ Cutter) care este destul de eficientă, iar cota este o combinație obținută din primele cifre din clasificare (maxim 3 cifre) urmate de primele trei litere din numele autorului sau titlul 1 E-mail: mfalup@bcucluj.ro publicației, în funcție de vedeta din descrierea bibliografică. S-a încercat stabilirea unei cote cât mai scurte și mai clare pentru a ușura pe cât posibil regăsirea publicație. Cotei astfel stabilite i s-a atribuit o anumită culoare în funcție de domeniu. Pentru a facilita și mai mult regăsirea publicației pe raft, s-a afișat la intrarea în sală un plan al acesteia, cu domeniile existente și culorile atribuite, precum și indicatoare la locul domeniului, pe raft. Imagine din secția Împrumut cu acces direct la raft c) În anul 1999 s-a achiziționat un nou soft și a început conversia bazei de date existente în acel moment, Vubis, într-un alt soft de bibliotecă, Aleph, mai performant. A urmat o perioadă mai dificilă legată de această conversie, datorată faptului că nu toate câmpurile din cele două softuri s-au suprapus perfect și descrierea publicației nu apărea conform cerințelor bibliografice. În prezent utilizatorii au la dispoziție în acces direct pentru împrumut, aproximativ 17.000 titluri în 40.000 volume care au urmărit să acopere toate domeniile de specialitate. Aceste titluri pot fi regăsite în baza de date OPAC - Aleph cu o descriere bibliografică amănunțită, inclusiv cota, numărul de exemplare, dacă este sau nu disponibilă cartea și data până la care este împrumutată publicația ( când este cazul ). Împrumutul se face automatizat în modulul Circulație din Aleph, prin realizarea legăturii dintre barcodul cititorului și barcodul publicației împrumutate, citite cu scanner-ul. Publicațiile rămase în depozitul închis al secției se pot regăsi în catalogul alfabetic tradițional ( pe fișe ) și pot fi consultate pe baza Buletinului de împrumut completat de către utilizator și servite de către bibliotecare. III. Funcționarea secției în prezent a) Orar: Luni - Vineri: 9 - 19, Sâmbătă: 8 - 14. Din anul 2001 s-a renunțat la pauza de 1 oră la amiază: 13 - 14, pentru a se asigura accesul continuu al utilizatorilor la informație. b) Personalul: se lucrează în două schimburi, câte două bibliotecare cu studii medii pe schimb. c) Dotări: 2 calculatoare și 2 scannere pentru personal, 1 calculator pentru public. IV. Date statistice comparative În tabelul următor am încercat să realizez o analiză comparativă a principalelor activități desfășurate cu publicul La baza analizei prezentate, au stat datele statistice din trei ani de referință pentru secție: 1996 - începutul reorganizării, 2000 - primul an complet de înregistrări în noul modul Circulație - Aleph, și 2004 - ultimul an de statistică și modificarea perioadei de împrumut la 15 zile calendaristice. Tabel sintetic: Activitatea / An 1996 2000 2004 Fond publicații - depozit 239.544 vol. 131.149 vol. 129.419 vol - raft liber 16.858 vol. 36.286 vol. 40.000 vol Publicații noi - titluri 876 1.245 244 - vol. 1.499 2.286 399 Cititori 15.048 23.154 67.891 Împrumuturi - depozit - raft liber 11.668 vol. 13.260 vol. 32.600 vol. 1.191 vol. 76.013 vol. Restituiri 12.588 vol. 35.853 vol. 71.184 vol. Somații 352 381 351 Fișe de lichidare 4.395 6.348 9.197 Număr personal 6 7 4 Analizând datele prezentate în tabel, se observă: - situația actuală a fondului de publicații existent în depozitul închis și în acces direct la raft; - publicațiile noi intrate în fondul de împrumut a scăzut la un sfert față de anul 1996, cu toate că numărul utilizatorilor a crescut masiv. Explicația ar fi lipsa fondurilor alocate achiziției de carte. Sperăm că in viitorul apropiat se vor putea achiziționa mai multe exemplare pentru fondul de împrumut deoarece este un serviciu foarte solicitat, majoritatea utilizatorilor preferând împrumutul la domiciliu; - creșterea semnificativă a cititorilor care frecventează acest punct de bibliotecă, în anul 2000 acesta s-a dublat, iar în anul 2004 creșterea a fost de 4,5 ori; - publicațiile împrumutate de la raftul cu acces liber, au crescut de 2,17 ori față de anul 2000, în timp ce publicațiile cerute din depozitul închis al secției au scăzut de 9 ori, deci se justifică pe deplin existența raftului liber; - fișele de lichidare s-au dublat ca număr față de anul 1996, ceea ce indică creșterea numărului de studenți ai centrului universitar; - numărul bibliotecarelor care deservesc această secție a scăzut aproape la jumătate față de anul 2000, în condițiile în care cantitatea serviciilor oferite de secție este într-o continuă creștere și calitatea acestora trebuie să rămână exemplară. Conform Normelor aprobate de MECT privind încadrarea cu personal de specialitate pe post raportat la circulația documentelor (1 post la 15000 documente/an) și statistica secției din anul 2004, personalul din acest punct de lucru este încărcat cu 173 % peste normativele în vigoare. V. Eficientizarea relației utilizator-bibliotecar Pentru a continua în același ritm cantitativ și calitativ și pentru a ține cont de sugestiile cititorilor, colectivul și-a propus să aducă îmbunătățiri în ceea ce privește relația utilizator -bibliotecar, care să ducă, sperăm, la eficientizarea activităților curente și de perspectivă legate de munca cu publicul. Realizări: - s-a renunțat la dubla evidentă a împrumuturilor: buletin de împrumut - calculator și s-a optat numai pentru evidența pe calculator. Este mult mai sigură și mai rapidă, astfel încât am scurtat timpul necesar obținerii publicației de către cititori. Evidența pe buletine de împrumut se ține numai pentru publicațiile cerute din depozitul închis al secției; - s-au lipit fluturași pe dosul foii de titlu sau pe copertă, unde se notează data restituirii publicației respective. Această modalitate de evidență ne-a fost sugerată și de către cititori, după modelul existent la Centrul Cultural Francez și la alte biblioteci care dețin secție de împrumut; - pentru a veni în întâmpinarea solicitărilor cititorilor, se va continua retroconversia publicațiilor din depozitul închis, în funcție de cerințele bibliografice. Astfel publicațiile foarte cerute ajung la raftul liber și cititorii intră în posesia lor în cel mai scurt timp. Din păcate nu reușim să eliminăm în totalitate, prin retroconversie, servirea publicațiile solicitate din depozitul închis, deoarece în fiecare an apar modificări în bibliografiile școlare; - datorită numărului redus de exemplare achiziționate, insuficient pentru numărul mare de cereri, s-a luat decizia scurtării perioadei de împrumut de la 30 zile la 15 zile calendaristice; - se va continua prelucrarea la zi a publicațiilor nou intrate în fondul de împrumut, pentru a nu exista decalaje între momentul apariției cotei din fondul general și fondul de împrumut. - în vederea recuperării publicațiilor cu termenul de împrumut expirat, se trimit somații de două ori pe an: februarie (vacanța după sesiunea din iarnă) și 15-30 iulie (vacanța după sesiunea din vară); - pentru a asigura o protecție bibliotecari-utilizatori-publicații, trebuie ținut cont de importanța igienizării, conservării și dezinsecției publicațiilor și a sălii, având în vedere specificul acestui punct de bibliotecă; - pentru ca toată această muncă depusă de noi, de introducere a informației în baza de date și de înființare a raftului cu acces direct, să-și atingă scopul propus, trebuie să se continue cu inițierea și instruirea utilizatorilor, pentru familiarizarea acestora cu bazele de date. Perspective: - am putea încerca să facem rezervări de publicații, dar nu știm cât vor fi de eficiente, deoarece publicațiile împrumutate sunt solicitate cam în aceeași perioadă (sesiune, referate, etc.) și în plus necesită unele investiții materiale de care biblioteca nu dispune; - în prezent publicațiile expuse la raftul liber nu au nici un sistem de securizare în afara vigilenței bibliotecarelor, care, fiind în număr minim nu reușesc să supravegheze și sala. Pentru a se evita sustragerea publicațiilor de la raftul liber, singura soluție viabila este un sistem antifurt adecvat, adică: - sistem cu cameră video; - sistem antifurt cu poartă magnetică și sistem dezactivator. Toată această muncă enormă pentru înființarea și eficientizarea sălii cu acces direct la raft sa depus numai și numai în interesul utilizatorilor noștri pentru a fi mulțumiți de serviciile oferite de bibliotecă. Aceste schimbări în organizarea și funcționarea secției de Împrumut, au dus la îmbunătățirea vizibilă, atât cantitativă cât și calitativă, a activității desfășurate. Din păcate acțiunea începută acum aproape 10 ani se bazează în mare parte pe efortul depus de bibliotecari, investițiile materiale și tehnice fiind limitate la existența a doua terminale de lucru și a unui punct de consultare a bazei de date. Digitizarea documentelor culturale Maria Petrescu1 Biblioteca Județeană „O. Goga” - Cluj Motto: Documentele numerizate se adresează Marelui Public de pretutindeni! „Personajul lui Moliere s-a minunat când a aflat că el vorbește în proză. Șocul este și mai mare la indivizii vremii noastre, când descoperă că, indiferent de limba și alfabetul național, ei folosesc toți o scriere universală cu numai două semne, care pe deasupra sunt și cifre 1 și 0, numite biți sau digits”.1 2 „Cuvântul digital, folosit în computerizare sau electronică, are un înțeles exact: codificat sub formă de numere”.3 Digitizarea (numerizarea, scanarea) este un procedeu de codificare a informației ce permite efectuarea unei copii a documentului (manuscrise, muzică, fotografii etc.). Numerizarea constă în transformarea paginilor cărților sau microformatelor în date numerice. Imaginile numerice astfel create sunt apoi trimise către un server și publicate online oferind utilizatorilor Internetului accesul la acel document. Digitizarea mai poate fi definită și ca metoda de transformare în biți a unui document de informare cum ar fi cartea, fotografia, o înregistrare sonoră sau o imagine video. „Biții (prescurtarea de la binary digit - cifră binară) reprezintă cea mai mică unitate de informație reprezentabilă pe un calculator.”4 Pentru a putea fi utilizate sau înțelese de oameni, datele digitale sunt reconstruite în formă analogă cu ajutorul unor procesoare speciale numite convertoare numeric-analoge (DAC), ce se găsesc pe plăcile audio și video ale calculatoarelor. „Revoluția digitală, care influențează aspectele vieții noastre, se bazează pe faptul că orice tip de dată (text, imagini, sunete, chiar și formele obiectelor 3-D) poate fi convertit într-un șir de numere. Capacitatea de a codifica orice tip de informație sub forma unui șir de cifre binare a revoluționat, începând cu anii 1980, modul în care oamenii comunică, transmit informații, cumpără și vând bunuri, creează opere de artă și divertisment și chiar fabrică produse. În toată lumea sunt create și procesate imense cantități de date digitale în fiecare secundă. Diferitele produse create din datele digitale sunt numeroase ca gamă și ca scop și cuprind orice, de la produse educaționale și de divertisment până la baze de date pentru afaceri și medii 3-D.”5 Scopul digitizării documentelor culturale și nu numai, este și să facă resursele informaționale mai ușor și mai atrăgător de folosit în mediul online, iar avantajele numerizării sunt multiple: - datele digitale sunt ușor de copiat și manipulat; - „informațiile sub formă numerică pot fi compactate (recodificate la dimensiuni mai mici) cu puțină sau fără pierdere de informație; - datele numerizate pot fi stocate și transmise folosind aceleași metode, indiferent de tipul de date (text, imagine etc.)”;6 - aceste date sunt foarte rapide (motorul de căutare permite efectuarea în câteva secunde a găsirii unor texte de mii de pagini) și ușor de consultat (la orice oră fără a fi limitați de orarul bibliotecii); - multe lucrări necunoscute pot fi puse în valoare prin numerizare, adică pot fi prezentate publicului (exemplu lucrări de la Colecții Speciale etc.); 1 E-mail: lola@bjc.ro 2 Malița, Mircea. Zece mii de culturi, o singură civilizație, București: Editura Nemira, 1998, p. 93 3 Evoluț ia tehnologiei, Oradea: Editura Aquila '93, 2001, p. 56 4 Margolis, P. E. Dicționar P. C., București: Editura Nemira, 1997, p. 40 5 Idem. Evoluția tehnologiei 6 http://www.anbpr.org. - oferă posibilitatea de a crea imagini mai clare, mai luminoase, alb-negru sau color, mai mari (sau mai mici), în funcție de preferințele și necesitățile utilizatorului; - duplicatele rezistă la infinit, se pot conserva în timp, circulă incomparabil mai ușor, sunt mai comod de prezentat, arhivat, utilizat etc.; - oferă o mai mare accesibilitate publicului, în sensul că utilizarea sistemului de stocare robotizată de mare capacitate pune la dispoziție colecțiile digitizate 24 de ore din 24, cu un număr foarte mic de personal. Numerizarea oferă deci acces la distanță și mai multe persoane, în același timp au acces la același document - unic și valoros; - elimină distanțele, deplasările, pierderile de diverse tipuri; - ușurează și face mai eficace căutarea. Numerizarea oferă posibilitatea efectuării de căutări în cataloage bine localizate pe Web, după diverse criterii. Apoi, ea: - asigură posibilitatea utilizării tuturor funcțiilor ediției (copierii, scurtării, lungirii, atașării etc.). În cazul studiului comparativ se pot analiza mai multe documente, sau fragmente dintr-un document. Utilizatorul poate studia mai multe documente, scurta, atașa sunet, muzică, îl poate adapta cum dorește și cum îi este necesar, fără deteriorarea originalului; - face posibilă prezervarea și conservarea documentului original. În cazul numeroaselor colecții, numerizarea servește la ameliorarea accesului la aceste documente. Copiile numerice: - facilitează și salvează documentele și reduc frecvența consultării și deci factorii de uzură ai originalului, le protejează de intemperiile naturale, de furt etc. Astfel se pot proteja operele rare, fragile, voluminoase, prețioase, sensibile, vechi etc., îmbunătățindu-le păstrarea și scutindu-le de deteriorare sau dispariție. - favorizează valorificarea documentelor în sensul punerii în valoare a unor colecții deosebite, fonduri prestigioase, poate unele chiar manuscrise, care pot fi astfel puse la dispoziția utilizatorilor; - îmbunătățește procesul de formare, pregătire și educație permanentă a utilizatorilor bibliotecii; - constituie metoda cea mai modernă de diseminare a informațiilor; - este o modalitate mai eficientă de cunoaștere și promovare a valorilor noastre specifice, naționale și a celor internaționale; - fiind o contribuție la fondul național și apoi la cel internațional digital; - permițând realizarea viselor savanților din trecut: crearea unei biblioteci universale (proiect la care se și lucrează în prezent). Dezavantajele digitizării ar fi: - numeroase tipuri de documente și în special imaginile ocupă un spațiu foarte mare; - în prezent, costul pregătirii pentru digitizarea propriu-zisă este destul de ridicat; - copia numerică realizată prin tehnologiile actuale, poate fi mai puțin fidelă tipului de document (nu este întotdeauna la înălțimea originalului). Așa cum reiese, avantajele numerizării documentelor sunt incontestabile, iar numerizarea însăși nu se poate considera numai ca un procedeu de conservare, ea ușurează consultarea documentelor fragile, oferă o mai mare capacitate de stocare a informațiilor, toate acestea asigurând condiții optime de studiu celui ce-l slujim, adică Marelui Public de pretutindeni. Pentru a realiza potențialul tehnologiilor digitale, în ceea ce privește diseminarea și accesul facil la informație, Comisia Europeană recomandă următoarele trei direcții principale: - digitizarea colecțiilor tradiționale în scopul folosirii pe scară largă în societatea informațională; - conservarea și stocarea pentru a asigura generațiilor viitoare accesul la materialul digital și pentru a preveni pierderile de material valoros; - accesibilitatea online, ca și precondiție pentru maximizarea beneficiilor pe care cetățenii, cercetătorii și companiile, adică utilizatorii bibliotecilor le pot obține din informații. La noi în țară acest procedeu modern de arhivare și prezervare a documentelor se pare că este abia în fază incipientă (un proiect-pilot la Biblioteca județeană „G. Asachi" din Iași) și nesusținut, din păcate, de politicile noastre culturale. În Europa s-a ajuns la consensul că digitizarea oferă oportunități strategice și că trebuie continuată într-un ritm cât mai rapid. Consiliul Europei a declarat că va acționa ca și coordonator al acestei activități vitale, afirmând printre altele: „Digitizarea este un prim pas esențial spre generarea de conținut digital ce va pune bazele unei Europe complet digitale. Este o activitate vitală pentru păstrarea moștenirii culturale colective din Europa, furnizând un acces mai ușor și mai rapid la această moștenire, pentru promovarea educației și turismului și pentru dezvoltarea industriilor de e-conținut”.1 Importanța digitizării moștenirii culturale Europene și conservarea digitală a fost deja recunoscută de Comisia Europeană în planul de acțiune „eEurope”. Acest lucru a dus la nașterea în 2001 a Principiilor de la Lund și a planului de acțiune corespondent și la crearea unui Grup al Reprezentanților Naționali pe probleme de digitizare. „Întâlnirea de la Lund (Suedia), din aprilie 2001, a fost un eveniment foarte important în care s-a arătat că o coordonare a inițiativelor naționale este atât de dorit cât și necesară și s-a afirmat că digitizarea pune la dispoziție un mecanism cheie pentru a exploata moștenirea unică a Europei și a sprijini diversitatea culturală, educația și înființarea industriilor de conținut”.1 2 Amploarea provocării economice arată că ar fi necesară colaborarea la nivel European, sau măcar la nivel național, pentru a se putea ajunge la o utilizare optimă a resurselor disponibile. Această colaborare, printr-un proiect la nivel național sau european ar permite evitarea numerizării multiple a documentelor identice (s-ar face economii de fonduri), printr-o singură digitizare a aceluiași document, ce s-ar putea difuza online pentru toți cei interesați, indiferent de locul din lume în care se află utilizatorul. Deși numerizarea patrimoniului cultural și științific european este un deziderat major din punct de vedere cultural și economic, totuși, până în prezent mai puțin de 2% din fondurile bibliotecilor și arhivelor sunt disponibile sub formă numerică. Majoritatea Statelor Membre ale Uniunii Europene au fost partenere în diverse proiecte europene de digitizare (Minerva, Minerva Plus etc.) și este de apreciat faptul că toate continuă procesul numerizării în funcție de politica lor culturală, lucru ce reiese din cele declarate la diverse reuniuni internaționale. De exemplu la cea de la Alicante (Spania), din anul 2002, unde fiecare stat participant (Austria, Belgia, Danemarca, Finlanda, Franța, Germania, Grecia, Irlanda, Italia, Portugalia, Suedia etc.) a furnizat o descriere a politicii proprii în materie de numerizare a patrimoniului științific și cultural. De exemplu, după cum declară ministrul culturii, domnul Jean Jacques Aillagon: „azi în Franța sunt lansate numeroase proiecte pentru a asigura numerizarea patrimoniului cultural. Instituții mari elaborează strategii pentru a asigura prezervarea unui veritabil patrimoniu numeric. Institutul Național de Audiovizual a întreprins un plan de salvare și de numerizare a propriului patrimoniu, iar Biblioteca Națională a Franței intenționează să digitizeze și să arhiveze pagini Web francofone. Fiecare națiune posedă propriul său patrimoniu cultural, o istorie, instituții, specificul propriu și se preocupă deci de a le conserva cât mai bine cu ajutorul numerizării. Acest ansamblu participă la construirea unei memorii ce trebuie păstrată pentru generațiile viitoare”.3 Etapele unui proiect de digitizare: A. Planificarea unui proiect de numerizare: Fiecare proiect de numerizare are logica lui, adică scopul lui. Uneori un asemenea proiect este necesar pentru a furniza Internetului mai multă informație culturală. Alteori numerizarea se face pentru ca sursele de informare existente să fie mai mult și mai bine utilizate și protejate. În alte situații proiectul este realizat de diverse instituții (în speță biblioteci) în colaborare, ce doresc să elaboreze un Web pe o anumită tematică foarte utilă, unui anumit public-țintă. Motivația proiectului este determinantă pentru a putea decide criteriile surselor ce vor fi numerizate. 1 http://www.cultivate-europe.org 2 Linii directoare Pulman: Noi orientă ri în bibliotecile publice, București: Editura Biblioteca Bucureștilor, 2002, p. 137 3 http://www.internet.gouv.fr. - Selecția documentelor ce vor fi numerizate reprezintă o decizie foarte importantă în cadrul unui proiect de numerizare. De obicei se digitizează o colecție întreagă de cărți sau obiecte rare, de mare valoare. - Selectarea conținutului (textelor și imaginilor) trebuie făcută de către persoane ce cunosc colecțiile originale, caracteristicile lor fizice (aspectul, starea etc.) și documentare și se includ în proiect cele ce sunt mai utile publicului potențial utilizator al fondului numeric și adaptat modurilor de căutare a informației. Prima dată trebuie făcută localizarea operelor, verificate originalele (pagină cu pagină, să fie complete), dacă sunt deteriorate trebuie recondiționate, decis dacă se face direct numerizarea sau se trece mai întâi pe un suport de film intermediar, adică se face o copie de conservare (se produc niște documente intermediare) și apoi se digitizează. - Stabilirea criteriilor de selecție. Acestea depind nu numai de obiectivele proiectului, dar și de problemele tehnice, financiare, de cele ale copyright-ului și în șfârșit și de experiența altor proiecte de numerizare. Principalele criterii de selecție a documentelor definite de Comitetul științific al Proiectului european Minerva sunt: - unicitatea informației; - interesul fondului cultural respectiv pentru un cât mai mare public-țintă; - dreptul de proprietate intelectuală rezolva".1 - stabilirea riscurilor. Înaintea începerii unui proiect de numerizare trebuie gândite toate variantele pentru a reuși, pentru a obține succes și în același timp trebuie încercat să se elimine cât mai multe riscuri. B. Definirea cadrului juridic Toate proiectele de digitizare ridică probleme juridice, care trebuie cunoscute și rezolvate înaintea începerii numerizării propriu-zise. Digitizarea presupune generarea unei copii, lucru ce ridică probleme din punctul de vedere al drepturilor de autor. Accesibilitate online: Modelul tradițional al serviciilor de bibliotecă, bazat pe împrumutul la sală sau la domiciliu al unităților de bibliotecă nu este ușor de translatat în mediul digital. Sub legislația actuală a Uniunii Europene și a acordurilor internaționale, materialele rezultate din digitizare pot fi disponibile online doar dacă acestea aparțin domeniului public, sau cu aprobarea explicită a deținătorilor de drept. Astfel, o bibliotecă digitală Europeană, în principal, se va axa pe materialele din domeniul public. Pentru literatură acest lucru înseamnă doar lucrările de la începutul anilor 1900, sau de mai târziu, care nu au restricții de copyright, depinzând de anul morții autorului. Chiar dacă lucrările nu sunt sub reglementările copyright-ului, situația nu este întotdeauna clară. Pot să existe drepturi atașate diferitelor ediții ale unei lucrări, care nu mai este protejată de copyright, de exemplu drepturi asupra prefețelor, coperților etc. „Directiva nr.2001/29/EC, privind armonizarea anumitor aspecte ale copyright-ului și ale drepturilor corelate în Societatea informațională prevede o excepție pentru anumite activități de reproducere întreprinse în bibliotecile publice, instituții de învățământ, muzee, ori arhive. Această excepție nu se aplică în mod obligatoriu și a condus la diferite variante ce se aplică în Statele Membre ale Uniunii Europene”.1 2 La noi această problemă este reglementată de Legea nr.8/1996 -Legea privind dreptul de autor și drepturile conexe. O bibliotecă online care să ofere lucrări ce depășesc granița materialelor publice nu este posibilă fără a se face modificări substanțiale în legislația privind copyright-ul, sau a acordurilor, pe baza unei discuții de la caz la caz, cu deținătorul drepturilor de autor. În acest context, așa cum reiese, clarificarea și transparența drepturilor de autor asupra lucrărilor este de primă importanță. C. Resursele umane După rezolvarea problemelor legate de copyright, trebuie realizată instruirea personalului participant la proiect, deoarece sunt multe noțiuni și lucruri noi, ce diferă de operațiunile ce se execută zilnic într-o bibliotecă. 1 http://www.culture.fr/culture/mrt/numerisation/fr/dll/index.html 2 http://www.addnb.org/fr/docs/numproj.htm D. Digitizarea propriu-zisă (Metode de desfășurare) Înaintea operației propriu-zise de numerizare, documentele trebuie prelucrate, deci pregătite pentru digitizare. Această fază este indispensabilă, deoarece documentele trebuie să fie ușor identificabile. Operațiunea de numerizare se poate realiza de către instituția însuși, cu propriul personal instruit, sau cu o firmă specializată. Numerizarea se poate face în două moduri (în funcție de materialele ce trebuie digitizate): - cu ajutorul scanerului, sau - cu ajutorul unui aparat de fotografiat numeric (digital). Organizarea atelierului pentru producerea documentelor numerizate: Configurația atelierului în care se face numerizarea documentelor se aseamănă cu a celui de legătorie, dar mult modernizat, se bazează pe prezența personalului instruit și a aparaturii necesare: - o stație de numerizare formată dintr-un server, calculator IBM-PC cu scanere FUJITSU sau DUOSCAN (Agfa), unul pentru format până la A4, iar celălalt pentru formate A0, sau orice alte tipuri de calculatoare cu scanere și soft-uri standard ; - aparat de fotografiat digital; - pentru retușul imaginilor programul Photoshop; - un program pentru crearea unor site-uri Web; - mașina de tăiat hârtie; - soluții și ustensile necesare operațiunilor de recondiționare a foilor și imaginilor deteriorate; - discuri magnetice pentru memorarea „online” . Tehnica digitizării: Numerizarea cărților se realizează (la stația de numerizare) cu un scaner, ideal ar fi de producție FUJITSU FI 4120 C. Acesta scanează până la 20 pagini/minut, format maxim posibil A4. Numerizarea se realizează în general cu 300 dpi (sau cum se decide la începerea proiectului), în alb-negru, sau color, în funcție de natura documentului de numerizat. Recunoașterea caracterelor optice este asigurată de modulul specific programului de calculator „Acrobat”, ce se pretează pentru fișierele pdf, ce se pot salva pe suport electronic, sau plasa pe Web. Numerizarea hărților geografice, mai mari decât format A3, se realizează în aceleași condiții, dar cu un scaner A0. Numerizarea fotografiilor se face cu ajutorul aparatului de fotografiat digital. La sfârșitul operației de numerizare se obține pe un ecran reprezentarea documentelor identice cu originalul. Imaginea obținută prin numerizare este deci imaginea conservată, adică imaginea electronică, care copiată pe suportul electronic devine document electronic. E. Termenul realizării unui proiect de numerizare diferă de la caz la caz. F. Prelucrarea documentelor electronice se face conform Normelor internaționale ( ISBD-ER) a descrierii standardizate pentru a putea fi integrate în catalogul electronic al bibliotecii. „Apoi li se stabilește cota topografică, cea care realizează integrarea fizică în cadrul colecțiilor și dă indicațiile de format și loc pe raft”.1 G. Aspectele economice: „Estimarea costurilor variază în funcție de calitatea originalului, felul imaginilor și tratamentul necesar documentului respectiv înaintea digitizării propriu-zise. Prețul mediu pentru numerizarea unei pagini se situează între 0,5 - 1,0 Euro. Costul proiectului susținut de Google, ce a constat în numerizarea a 15 milioane de cărți este estimate între 150-200 milioane de dolari”.1 2 H. Linii directoare pentru practice de calitate: „Procesul de digitizare este aparent simplu, deoarece un calculator cu scaner ieftin poate fi utilizat cu soft-uri standard pentru a crea copia digitală a oricărui document citibil de oameni. Totuși, atunci când avem în vedere probleme precum calitatea imaginii rezultate, formatul utilizat 1 http://www.culture.gouv.fr/culture/mrt/numerisation/fr/f04.htm 2 http:addnb.org/fr/docs/numlyon.htm pentru stocarea, descrierea, destinația de utilizare și păstrarea ei, procesul devine mult mai complex”.1 Simplitatea procesului de bază ne poate crea impresia falsă că un program de digitizare este ușor de realizat și ieftin, dar din păcate nu este așa și o dovedesc ghidurile elaborate de către bibliotecile care au realizat deja documente digitizate. Livrarea materialelor digitale se poate face relative direct, deoarece dezvoltarea Internet-ului și site-urilor Web au asigurat infrastructura, soft-urile și standardele tehnice necesare. II. Prezervarea și conservarea documentelor electronice „Documentele electronice necesită existența unor mijloace specifice de conservare și prezervare. În spații special amenajate se organizează o zonare a locului de depozitare. Spațiul respectiv trebuie să asigure condiții optime de climat. Prezervarea și conservarea sunt activități ce vizează documentele pe lungi perioade de timp, de aceea necesită o foarte mare atenție din partea noastră”.1 2 Normele internaționale în vigoare pentru conservarea documentelor electronice sunt prevăzute în ISO/CD 1611 și sunt următoarele: - temperatura între 5°C - 20°C; - umiditatea relativă: 30% - 50%; - gradientul de temperatură maxim: 4°C per oră; - gradientul de umiditate relativă: maxim 10% per oră. „Păstrarea documentelor electronice se face în mobilier special (închise într-un rastel special) destinat care să le protejeze de zgârieturi, șocuri mecanice, factori biologici (rozătoare), amprente. Pentru a se asigura condiții optime de conservare trebuie ca depozitul lor (locul în cadrul depozitului) să fie foarte bine delimitat. Acest loc trebuie să asigure securizarea favorabilă acestor tipuri de documente, dar și să protejeze suportul în raport cu altele. Depozitul trebuie să fie unul special, având asigurată fereastră cu grilaj metalic și storuri pentru soare din PVC, iar ușa metalică. Factorii de mediu trebuie permanent monitorizați, iar când sunt solicitări, pentru ca informația să fie diseminată, manipularea se realizează cu precauție evitându-se amestecul cu alte suporturi, posibilitatea de a fi ciocnit violent cu o suprafață, sau de a lăsa amprente. Manipularea acestora trebuie făcută delicat, evitându-se amestecul lor cu alte tipuri de documente în timpul transportului în și din sălile unde se consultă”.3 CONCLUZII: „Conducând la realizarea unor tipuri noi de documente, numerizarea răstoarnă practicile bibliotecilor, stabilizate timp de secole și invită profesiile bibliotecare la reorientări importante, in special în zona abilităților tehnologice. Deși, deocamdată, numerizarea este un proces costisitor, e greu de crezut că se va găsi altă cale mai performantă pentru a reduce presiunea asupra colecțiilor mult solicitate”. 4 1 Linii directoare Pulman: Noi orientă ri în bibliotecile publice, București: Editura Biblioteca Bucureștilor, 2002, p. 136 2 http://www.bcub.ro/continut/unibib/integrarea-doc.-electronice.php 3 Idem http://www.bcub.ro/continut/unibib/integrarea-doc.-electronice.php 4 Stoica, Ion Criza în structurile infodocumentare, Constanța: Editura EX PONTO, 2001, p.56 De la schimbul internațional de publicații la schimbul experienței - un contact polonez - Alina Ioana Șuta1 B.C.U.- Cluj I. Schimbul de publicații - definirea conceptului Cercetarea realizată sistematic în cadrul Bibliotecii Universității din Wroclaw, Polonia, prezintă serviciul de schimb internațional de publicații din cadrul Departamentului de Achiziții al bibliotecii și biroul de schimb intern și extern din cadrul Departamentului Completarea, Organizarea și Prelucrarea Colecțiilor al Bibliotecii Centrale Universitare „Lucian Blaga” Cluj-Napoca. Rezultatul cercetării s-a datorat unei burse alocate de către Ministerul Educației și Cercetării prin Oficiul Național al Burselor de Studii în Străinătate”, București. Prima parte are ca obiectiv punctarea aspectelor teoretice axată pe diversitatea conceptuală, necesară unei abile colaborări în cadrul activității schimbului de publicații. Cea de-a doua secțiune -intenționează expunerea unei experiențe, prezentată comparativ din prisma schimburilor de publicații ce pot să se desfășoare atât în România cât și în Polonia. În general, prin schimbul de publicații se identifică și se stabilesc diverse contacte cu universitățile și instituțiile de învățământ superior, institute de cercetare, biblioteci centrale universitare, biblioteci naționale, societăți culturale și științifice, centre internaționale de schimb, rectorate etc. Schimbul internațional reprezintă o formă specială și larg utilizată pentru procurarea publicațiilor străine. Schimbul de publicații a fost promovat de UNESCO, organizație care în lucrarea Handbook on the international exchange of publications (prima ediție din 1950) accentuează, în detalii, necesitatea unui proces de schimb și argumentează semnificația și valoarea unei perspective de legături între națiuni. Inițial, schimbul internațional se dorea a fi un acord sau contract între părți, de acordare reciprocă a unei palete diverse de materiale tipărite, însă în timp întregul proiect devine o sursă prioritară în dezvoltarea colecțiilor (pentru completarea curentă și retrospectivă). Bibliotecile centrale universitare se numără printre instituțiile care sunt cele mai preocupate de schimbul de publicații, dar un obiectiv major rămâne schimbul cu publicații proprii: cursuri universitare, anuare, periodice, rapoarte, cataloage de manuscrise sau de expoziții, ghiduri etc. Începând cu anii '90 pentru îmbunătățirea modului de realizare practică a activităților specifice schimbului, s-a trecut treptat, la implementarea pe suport electronic a unor aplicații speciale, pentru schimb, care încorporează module prin intermediul cărora se desfășoară respectivele activități. Aplicațiile impuneau un fișier al partenerilor cu care se realizau schimburile de cărți și reviste; un modul cu evidența publicațiilor trimise și/sau primite; întreaga evidență rămâne centralizată pe instituții centrale sau filială; formarea trimiterilor, cât și expedierea pachetelor, demers ce concretizează relațiile parteneriale și titlurile aferente oferite la schimb. Acest proces rămâne în final cuantificat prin întocmirea unor diverse statistici. Întregul demers privind schimbul de publicații impune aplicarea următoarelor operațiuni: întocmirea listelor cu publicațiile valabile pentru schimb între instituții; transmiterea acestora; primirea răspunsurilor cu dezideratele partenerilor cărora li s-au trimis anticipat listele; înregistrarea și centralizarea publicațiilor trimise; întocmirea și verificarea borderourilor; pregătirea coletelor, expedierea acestora, primirea publicațiilor de la partenerii de schimb, și înregistrarea acestora în baza de date a schimbului. 1 E-mail: ioanas@bcucluj.ro II. Analiza schimbului de publicații dintre cele două biblioteci. Deosebiri și asemănări Cea de-a două secțiune a cercetării impune menționarea cadrului istoric al înființării serviciului de schimb de publicații, între cele două biblioteci universitare. Primele inițiative concrete spre dezvoltarea unui schimb internațional de publicații în cadrul Bibliotecii Centrale Universitare „Lucian Blaga” Cluj-Napoca au fost discutate în cadrul ședinței din 24 octombrie 1923, proiect susținut de Comisia Bibliotecii Universității, la propunerea profesorului Emil Racoviță. Primele consemnării ale rezultatelor serviciului de schimb intern și internațional, le regăsim în Anuarul Universității, din anul 1929-1930, unde apar statistic următoarele amănunte: Biblioteca Universitară a întreținut relații de schimb cu 125 universități și alte institute științifice din țară și străinătate, și a primit, de la înființare, 103 pachete ce conțineau anuare și teze de doctorat, cât și 124 volume tipărite. Revista Universității „Baheș-Boiyai' având titlul inițial Buletinul Universității Victor Babeș și Bolyai, încă de la prima sa apariție din anul 1956, a reprezentat publicația periodică prioritară ce a deschis și a lansat schimbul intern și internațional de publicații trimise de serviciul schimbului internațional clujean. Din anul 1985, pentru câteva serii ale revistei Studia Universitatis „Babeș-Bolyai”, prin inițiativa concretă de colaborare dintre cadrele didactice ale Universității și bibliotecarii angajați în cadrul biroului de schimb, se decide redactarea conținutului și în limbile de circulație internațională (engleză, franceză, etc.) În Biblioteca Universității Wroclaw, serviciul de schimb intern și internațional de publicații funcționează, neîntrerupt, din anul 1954. Tot în același an, își face apariția primul număr al revistei poloneze Acta Universitatis Wratsilaviensis, seria Bibliotekoznawstwo (biblioteconomie), tipărită și gândită, pentru schimbul de publicații. Amănuntele consemnate mai sus reflectă o diferență de 33 de ani, între constituirea serviciilor de schimb de publicații ale celor două biblioteci. Pătrunderea în structura de organizare a celor două birouri, dovedește că biroul polonez de schimb deține două secțiuni distincte: prima este destinată primirii publicațiilor, iar cea de-a doua este axată pe trimiterea publicațiilor. Precizez că structura schimbului internațional din cadrul Bibliotecii Universitare din Wroclaw, din perspectiva bibliotecarilor specializați în domeniul biblioteconomic care își desfășoară activitatea în acel serviciu, doresc ca secțiunea să rămână specializată în cele două componente majore: trimiteri și primiri. Comparativ, secțiunea de schimb internațional clujeană, există fără acea departajare a celor două componente, trimiterea și primirea fiind responsabilitatea unui singur birou. Potrivit demersurilor impuse în diverse biblioteci universitare europene, de unificare a activităților schimbului internațional în cadrul unui singur serviciu, biblioteca universitară clujeană se încadrează, din această perspectivă în obiectivul acestor instituții europene. Însă, orice demers de unificare și restructurare, incumbă o aglomerare a sarcinilor bibliotecarilor din cadrul serviciului de schimb. În cursul anului 2005, biblioteca poloneză avea centralizate relații de schimb cu aproximativ 350 parteneri din străinătate și aproximativ 10 parteneri din țara. Trebuie să recunosc că am fost surprinsă de numărul partenerilor activi, la început crezând că biblioteca operează cu un număr redus de parteneri în comparație cu alte instituții de acest gen. Din explicațiile personalului departamentului de primire, reiese că situația existentă s-a creat în urma verificării integrale a partenerilor, operațiune care s-a finalizat în urmă cu câțiva ani și care a dus la o reducere substanțială a partenerilor care nu au respectat relațiile de colaborare, aceștia fiind transformați în lista partenerilor „pasivi” sau „inactivi”. Acest demers a revitalizat cooperarea cu partenerii activi, și reprezintă un aspect pozitiv, demn de urmat în menținerea unui schimb echilibrat. Anul 2005, pentru serviciul de schimb al Bibliotecii Centrale Universitare „Lucian Blaga”, în conformitate cu datele statistice, centralizează colaborări cu 1227 de parteneri activi, în totalul acestora se regăsesc și parteneri de la care, nu s-au primit publicații, dar pe care nu îi putem transpune în grupul partenerilor pasivi. Acest impediment este determinat de statutul următoarelor categorii: centrele culturale românești și rectoratele de limbă română la care sunt furnizate publicațiile în scopul difuzării științei și culturii românești peste hotare. O centralizare concretă, prin care să se reflecte numărul real al partenerilor activi, va putea fi realizată după încheierea verificării partenerilor ceea ce va duce implicit și la o reevaluare a acordurilor. La sfârșitul anului 2006, biroul de schimb, potrivit statisticii obținute, menține relații de colaborare cu 894 parteneri din 64 țări, ceea e arată o reducere a partenerilor în avantajul îmbunătățirii calității muncii efectuate. În colaborarea partenerială dintre România și Polonia, un rol prioritar rămâne schimbul cultural-științific. Trimiterea publicațiilor constituie o modalitate, prin care relațiile culturale pot cunoaște o dezvoltare substanțială valorică pe viitor. În acest context, se dorește o accentuare concretă a schimbul internațional de publicații dintre cele două biblioteci universitare. Parteneriatul început în anul 1985, continuă și în prezent, chiar dacă acest demers implică declanșarea unor multiple activități: corespondența cu partenerul de schimb; transmiterea listelor cu publicațiile destinate schimbului; înregistrarea publicațiilor trimise; întocmirea borderourilor; pregătirea coletelor; expedierea acestora; primirea și înregistrarea publicațiilor de la partenerul de schimb. În baza relațiilor de parteneriat, din cadrul serviciului de schimb al Bibliotecii Centrale Universitare „Lucian Blaga” se expediază bibliotecii poloneze, revista Studia Universitatis „Babeș-Bolyai” cu seriile Oeconomica, Biologia, Geographia, Philologia, Mathematica, Chemia, Jurisprudenția, Historia, Philosofia, Psychologia-paedagogia etc., precum și alte publicații periodice de pe piața editorială românească, la care se adaugă un număr de aproximativ 70 de cărți, apărute la cele mai prestigioase edituri clujene: Presa Universitară Clujeană, Accent, Argonaut, etc. Biblioteca clujeană, prin relația de parteneriat deschisă cu biblioteca universitară poloneză din Wroclaw, primește toate seriile din Acta Universitatis Wratislaviensis: Anglica Wratislaviensis, Antiquitas, Bibliotekoznawstwo, Biblioteka Judaica, Bibliothecalia Wratislaviensia, Classica Wratislaviensia, Dramat-Tatr, Ekonomia, Estudios Hispanicos, Ethnologia, Filozofia, Germanica Wratislaviensia, Gory-Literatura-Kultura, Historia, Historia Sztuki, Hydrolologia, Jezyk a Kultura, Ksztalceanu Jezykowe, Literatura i Kultura Popularna, Logika, Musicologica Wratislaviensia, Neerlandica Wratislaviensia, Niemcoznawstwo, Nowe Media-Nowe w Mediach, PolitologiA, Prace Botaniczne, Prace Geologiczno-Mineralogiczne, Prace Kulturoznawcze, Prace Literakie, Prace Ogradu Botanicznego Uniwersytetu Wroclawskiego, Prace Pedagogiczne, Prace Pszchologiczne, Prace Zoologiczne, Prawo, Probabilitz and Mathematical Statistics, Przeglad Prawa i Administracji, Romanica Wratislaviensia, Slavica Wratislaviensia, Sociologia, Studia Antropologiczne, Studia Archeologiczne, Studia Filmoznawcze, Studia Geograficzne, Studia i Materialy z Dziejow Uniwersytetu Wroclawskiego, Studia Linguistica, Studia nad Faszyzmem i Zbrodniami Hitlerrowskimi, Studium Generale Interdyscyplinarn, Wroclawski Studia Wschodnie. Seriile din Studia Universitatis ,Babeș-Bolyai' și Acta Universitatis Wratislaviensis, care constituie punctul forte al schimbului, au fost amintite în intenția de a arăta caracterul interdisciplinar al celor două reviste, precum și interesul cercetătorilor și a cadrelor didactice de a publica în aceste periodice. Publicațiile trimise și primite promovează, cu siguranță, cultura și știința în ambele medii universitare și intelectuale. Ca metodă de lucru, serviciul de schimb al Bibliotecii Universității din Wroclaw nu practică sistemul listelor de ofertă. Partenerii de schimb au posibilitatea de a selecta publicațiile, în funcție de cerințele lor prioritare, doar accesând site-ul editurii universitare Wroclaw: www.wuwr.com.pl. Comparativ, biblioteca clujeană aplică o activitate axată, numai pe baza listelor de ofertă, în format Word. Acest argument rămâne o certă dovadă a diferențelor ce există, între serviciul de schimb al publicațiilor române și poloneze. Parteneriatul cu biblioteca poloneză a cunoscut o îmbunătățire simțitoare după anii '90 când Biblioteca Centrală Universitară „Lucian Blaga” a aplicat noile tehnici și tehnologii de prelucrare a publicațiilor, schimbare ce a declanșat trecerea de la o procedură tradițională spre una modernă. Din anul 1996, evidența activităților schimbului internațional este centralizată prin aplicația FoxPro, program ce încorporează patru module, prin intermediul cărora se desfășoară activitatea de schimb. Operațiile principale care pot fi realizate cu ajutorul aplicației sunt: actualizarea datelor (parteneri, titluri, taxe poștale) permite introducerea unei înregistrări noi în fișierele de date; modificarea unei înregistrări existente; ștergerea unor înregistrări; prelucrarea datelor în vederea repartizării publicațiilor; stabilirea relațiilor între titluri și parteneri și extragerea rapoartelor și a diverselor situații statistice. Aplicația pentru schimbul internațional de publicații a fost concepută de specialiștii de la laboratorul de informatică al bibliotecii clujene. În partea întâi a articolului, intitulat: „Informații generale privind instituțiile științifice cu care se întrețin relații de schimb de publicații” (Bibliorev, 2005), autoarea subliniază că contribuția esențială în demararea activității automatizate a avut-o încă de la început și personalul de la schimbul internațional, furnizând datele de intrare-ieșire și testarea programului, astfel încât, aproape integral. activitatea schimbului internațional este dependentă de computer” . Biblioteca universitară din Wroclaw, începând din anul 1994, utiliza Sistemul VIRTUA, construit de organizația americană VTLS. În timp, munca în Sistemul VIRTUA nu a corespuns cu realitățile bibliotecii, astfel s-a decis alcătuirea unei baze de date proprii. Din 2004, noua bază de date, independentă, a bibliotecii, intitulată Database of Acquisitions accesibilă tuturor angajaților bibliotecii, permite realizarea activităților legate de schimb, dar și a celorlalte activități biblioteconomice. Dacă în biblioteca noastră, aplicația FoxPro a fost creată de specialiștii din cadrul Laboratorului de informatică, cea cu care lucrează biblioteca din Wroclaw a fost creată de personalul angajat în Serviciul de Informare și Documentare Științifică al bibliotecii. În concluzie, putem vorbi de două baze de date proprii instituțiilor, cu deosebirea că aplicația bibliotecii clujene este gândită special pentru activitatea de schimb, iar în cazul bibliotecii poloneze este destinată schimbului și prelucrării publicațiilor intrate prin Depozitul Legal, donații și altor activități. Sistemul centralizat de date al Bibliotecii Universitare Wroclaw, este format din șase module, pe care intenționez să le amintesc doar: 1 primul modul, intitulat „wpisywanie” are ca scop crearea sau modificarea unei înregistrări; 2 al doilea modul „przeglandanie” permite o revizualizare a înregistrării după: autor, titlu, editor, denumirea celui care a trimis publicația înregistrată și denumirea seriei; 3 al treilea modul „wyszukiwanie” permite căutarea în baza de date, după următoarele câmpuri bibliografice: autor, titlu, titlul revistei, locul de apariție, editor, ISSN, ISBN, numele titlului seriei, numărul seriei, cota, tipul documentului, etc.; 4 al patrulea modul, intitulat „przekazanie” are ca scop transmiterea publicațiilor înregistrate către departamentul de catalogare al bibliotecii centrale sau instituțiilor filiale. Publicațiile trimise către cele două locații sunt marcate cu cifra „ 1”, iar cele care nu sunt transmise departamentului de catalogare sau bibliotecilor filiale sunt marcate cu „0”. Accesând opțiunea, apare o listă ce conține următoarele informații: anul curent; felul publicației; numărul pachetului; numărul de identificare al publicației respective; repartizarea către departamentul de catalogare sau institutele filiale (0 sau 1) și filiala unde a fost repartizată publicația respectivă; 5 al cincilea modul „udostepnianie” este utilizat de personalul specializat pentru serviciul de schimb, responsabili cu primirile. Aceștia, aflați într-o strânsă colaborare cu departamentul de informare, facilitează împrumutul de cărți primite prin schimb, fără o catalogare în prealabil. Se dorește astfel semnalarea concretă a respectivelor publicații, în pagina „web” din site-ul bibliotecii, la secțiunea „noutăți”. Acest amănunt expune un avantaj concret și viabil al serviciului de schimb polonez. Cu regrete, serviciul de schimb clujean, nu a instituit pana în prezent un demers similar; 6 al șaselea modul „raporty” permite realizarea diferitelor statistici din punct de vedere calitativ sau cantitativ (de exemplu: numărul total de cărți primite de la un partener și prețul publicațiilor primite de la partenerul ales). Accesând operațiunea „raporty”, spre exemplificare, aflăm că în cursul anului 2005 (până în data de 27 decembrie), prin schimbul intern și extern al bibliotecii poloneze, s-au primit 696 titluri de periodice și 1989 cărți, din care 1461 de cărți au fost repartizate în fondul central al bibliotecii. Activitățile desfășurate în cadrul biroului de schimb polonez pot fi grupate astfel: 1 corespondența cu partenerii de schimb care implică confirmarea publicațiilor primite; efectuarea reclamațiilor; selectarea și comanda publicațiilor din listele de ofertă (care solicită cel mai mult timp); răspunsul la scrisorile primite de la parteneri, etc.; 2 preluarea pachetelor; 3 repartizarea publicațiilor primite prin schimb, în vederea selectării lor de către unitatea centrală sau filiale; 4 înregistrarea publicațiilor în baza de date; 5 trimiterea publicațiilor către departamentul de catalogare al bibliotecii sau direct institutelor filiale. Cărțile primite la schimb, în același timp, care au fost selectate de bibliotecile filiale, sunt transmise direct, fără catalogare, la următoarele instituții: biblioteca austriacă, biblioteca de chimie, biblioteca de filologie indiană, biblioteca de filologie clasică, biblioteca de filologie olandeză, biblioteca de informatică, biblioteca de matematică, biblioteca de microbiologie; se cataloghează manualele în departamentul de catalogare al bibliotecii centrale, celelalte de către această filială, muzeul de istorie naturală și biblioteca de drept; 6 emiterea borderourilor în două exemplare care însoțesc cărțile ce urmează să fie transmise filialelor; 7 înregistrarea publicațiilor trimise pe fișele tradiționale și în Word; 8 întocmirea borderourilor în două exemplare, care vor însoți cărțile ce urmează să fie expediate; 9 listarea etichetelor direct din Word; 10 pregătirea coletelor; 11 expedierea acestora. Activitățile specifice schimbului intern și extern de publicații, în cele două biblioteci, sunt aproximativ identice, diferă însă modul în care se operează în bazele de date. Din experiența dobândită până în prezent, în cadrul biroului de schimb internațional, pot afirma că importanța schimbului de publicații este prioritară în completarea și îmbogățirea colecțiilor, mai ales în actualele condiții economice prin care trec Polonia și România, care se repercutează negativ și asupra politicilor legate de învățământ și cultură. Biblioteca, subordonată Universității Wroclaw, se bucură de sprijinul direct al acestei instituții. Schimbul internațional, reprezintă o prioritate în activitatea managerială a bibliotecii. Publicațiile poloneze valabile pentru schimb promovează, cu siguranță, imaginea de ansamblu a celor două instituții, situație valabilă și în cazul publicațiilor românești. Integrarea Poloniei în structurile Uniunii Europene a impus o reconsiderare a sarcinilor schimbului de publicații, a reorganizării muncii, a identificării unor noi strategii și tendințe de dezvoltare. Noile strategii ale serviciului de schimb din cadrul bibliotecii poloneze vizau îmbunătățirea schimbului cu partenerii din străinătate, depistarea unor noi parteneri de schimb, obținerea unor titluri noi de periodice, etc. În acest context, accentul cădea pe calitatea muncii, o echilibrare a trimiterilor și a primirilor și un control mai bun asupra partenerilor. Prioritățile biroului de schimb al Bibliotecii Centrale Universitare „Lucian Blaga” sunt, în prezent, verificarea integrală a partenerilor, delimitarea acestora în două grupe (pasivi/activi), depistarea unor noi parteneri, îmbunătățirea schimbului cu partenerii din țară, diversificarea listelor de oferte, ceea ce implică o bună cunoaștere a publicațiilor aflate în curs de apariție pe piața editorială românească, o reevaluare a schimbului cu unii parteneri. Primele două priorități au fost încheiate la finalul anului 2006 urmând ca în cursul anului curent să se pună accent și pe celelalte. În finalul acestui articol, precizăm că ambele instituții încearcă depășirea barierelor lingvistice care sunt adesea invocate, fără să se țină seamă de valorile culturale și științifice ale publicațiilor primite sau trimise. Sper într-o colaborare activă pe viitor și o menținere reciprocă a parteneriatului consolidat, atât din perspectiva priorităților române, cât și a celor poloneze. Biblioteca de Matematică și Informatică între ieri și mâine Marcela-Georgeta Groza1 B.C.U. - Cluj Motto: „Citim ca să trecem examenele (deci lectură studiu) ca să omorâm timpul (deci lectură loisir) sau citim din profesiune (deci lectură informativă). Lectura ar putea fi un mijloc de alimentare spirituală continuă, nu numai un instrument de informație sau contemplație...” Mircea Eliade 1. Introducere Biblioteca-colecția de cărți și reviste - farmecă și îl însoțește pe cel aflat pe drumul cunoașterii, accesul la documentare fiind una din principalele dorințe ale cercetătorului. Dacă in trecut, distanțele geografice erau cele care împiedicau în cea mai mare măsură circulația informației, astăzi, în epoca Internetului, problema începe să-și găsească rezolvarea. Explozia informațională din ultimul deceniu a impus schimbări și în domeniul bibliotecilor. Cartea pe suport de hârtie rămâne principalul instrument de învățare a scris-cititului. Biblioteca este păstrătoare a suportului fizic, dar și administratorul legăturilor cu alte izvoare de cunoaștere. Cartea electronică nu o elimină pe cea clasică, ci dimpotrivă constituie o îmbogățire a actului lecturii, o ușurare a procesului de documentare și informare. Dacă e să facem o incursiune a modului de exercitare a lecturii ne punem firesc întrebarea: cum se făcea ea în Antichitate, în bibliotecile mănăstirești din Evul Mediu, dar în sec. XIX, spre deosebire de acum? Tot prin intermediul bibliotecarului jandarm? La marile biblioteci, o consecință a modernizării o constituie creșterea capacității de informare realizată prin viteza de prelucrare a documentelor și prin legătura on-line cu alte unități, dar nu e de neglijat oferta lecturării, întâlnirea dintre fonduri și cititori. În această direcție pornim cu o strategie de prezentare a noutăților, căutând să înlăturăm conservatorismul, dar și dificultățile de reorganizare. Obiectivul de activitate al unei biblioteci de specialitate este acela de a fi un auxiliar principal în procesul de învățământ al instituției cu care colaborează, dar fără a fi subordonată. În centrul atenției stă cititorul și nevoile sale, având la dispoziție colecțiile disponibile. Colecția de bibliotecă poate fi definită ca un ansamblu de documente sau mijloace de informare de același tip, constituit dinamic, cu destinații precise, structurat și sistematizat în vederea unui acces rapid și simplu, având valoare documentară [1]. Utilizarea tehnologiilor informaționale schimbă sensul care se atribuie noțiunii de organizare a colecțiilor. Beneficiarul are acces la catalogul on-line, oferindu-i-se informația topografică necesară. Prin intermediul paginii Web va avea acces la baza de date din BCU care cuprinde și toate intrările noastre începând cu anul 2000, precum și bibliografia de studiu obligatorie (ca retroconversie). Considerăm utilă această politică de implementare a accesului la raftul liber pe care am demarat-o, solicitând în acest sens mediatizarea atitudinii conștiente fata de document, precum si procurarea sistemului antifurt. 2. Organizarea bibliotecii Biblioteca dispune din 2004 de un sediu nou, al treilea de la înființarea în 1920, de un verde crud, dar sperăm nu în sens bacovian pentru cei 20000 de cititori anuali, din care 80% studenți. Depozitele de carte (57256 volume) și reviste (29463 volume) sunt ordonate astfel: fondul de 1 E-mail: marcelagroza@yahoo.com împrumut cărți cu cotă cutterizată, fondul de sală (unicatele) având semnul autorului (ex. A-29-1) si cotă numerică (ex. 7230), fonduri speciale care includ dicționare, enciclopedii, teze, congrese, colecții, cursuri litografiate și manuale școlare (cu cote specifice) și fondul de reviste aranjate geografic cu cota (ex. P.250). Există o sală de lectură pentru cadrele didactice cu acces liber la raft cuprinzând fond de referință și noutățile de la cărți și reviste, precum și o sală pentru studenți (63 locuri) cu acces liber la raft pentru publicații în mai multe exemplare și la cerere, pentru unicate. Raftul cu accesul liber înglobează peste 1000 de volume, marcate cu etichetă albă, cotate și aranjate după descriptori tematici, pe 16 module, fiecare sub-divizat în cărți litografiate și tipărite, respectându-se ordinea cronologică. Accesul e posibil pe baza permisului de bibliotecă, urmând să se completeze un caiet de frecvență. Sala dispune de un raft pentru popularizarea permanentă a noutăților intrate în fondul de carte. Odată implementat accesul la raftul liber, statutul bibliotecarului se schimbă : de la bibliotecarul-om printre cărți la bibliotecarul-om printre oameni [2]. Astfel, accentul cade pe aptitudinile comunicative, pe exemple de comportament corect și adecvat, pe inovații și luarea de decizii. Dintre avantajele implementării raftului liber enumerăm: • Numărul de cărți studiate la sălile de lectură într-o zi este nelimitat. • Reprezintă un alt canal de identificare si comunicare [3] a publicațiilor • Feedback mai exact din partea cititorilor, domeniile sau autorii solicitați constituind indicatori statistici de care bibliotecarul trebuie să țină cont • Posibilitatea consultării în grup • Alternarea căutării publicației cu consultarea de informații on-line sau cu consultarea bibliotecarului de contact • Dezvoltarea unor calități ale studenților precum responsabilitatea, auto-organizarea și capacitatea de orientare în informații, fiind un mod de dezvoltare a personalității. • Fondul apare asemeni unei expoziții, cu amenajări estetice atragătoare, în strânsă legatură cu tendința actuală de marketing în bibliotecă • Prezentarea de instrucțiuni clare pentru cititori referitor la așezarea și componența fondului [4] Dezavantajele sunt legate de următoarele aspecte : • Securitate prin porți antifurt și fire magnetice • Uzură suplimentară • Nerespectarea condițiilor de depozitare a volumelor utilizate și ordinea generală la raft • Problema personalului pentru asigurarea securității pe durata schimburilor • Problema garderobei 3. Automatizarea împrumutului Procesul de automatizare include publicațiile intrate începând cu anul 2000, dar și cărțile recomandate studenților în bibliografia anilor de studiu și licență. Automatizarea efectivă s-a realizat în următoarele etape: - retroconversia cărților din fondul destinat automatizării; - ușurarea procesului de căutare a publicațiilor respective prin furnizarea în format electronic, pe discipline, ani de studiu si specialități, a informațiilor referitoare la existența cărții și a cotei aferente; - atașarea codului de bare pe publicații și completarea item-urilor aferente în sistemul informatic ALEPH; - testarea modulului circulație în ALEPH. În politica de achiziții un element important este încercarea de a anticipa schimbările din planurile de studiu sub îndrumarea cadrelor didactice, pentru a putea asigura o colecție de referințe adecvată susținerii programei de învățământ și cercetare [5]. Pentru profesori și cercetători oferim baze de date cu donațiile intrate în bibliotecă, aranjate tematic, cu notița bibliografică completă, începând din anul 1997. Peste 70% din donații reprezintă carte străină, de specialitate, unicat, obținute prin efortul cadrelor didactice ale facultății. Activitatea științifică a cadrelor didactice poate fi consultată și pe site-ul bibliotecii. Accesul liber la raft în BCU Cluj-Napoca mai este oferit la bibliotecile filiale: germană, americană, studii iudaice, studii europene, educație fizică și sport, chimie. În sălile de lectură cu acces liber la raft ale Bibliotecii Centrale A.S.E publicațiile sunt ordonate potrivit sistemului de clasificare Dewey (ex. 658.5 SHI), iar în centrele de împrumut și în depozit conform cotei topografice (ex. 123285). La plecarea din sala beneficiarii au obligația sa depună publicațiile consultate, pe mesele special amplasate. Dacă facem o incursiune în bibliotecile germane, acolo publicațiile cu acces liber la raft fac parte din acea secțiune de achiziție ce nu se înscrie în regimul de depozit legal (unicatele), ci provin din cumpărătura din țară și străinătate. 4. Concluzii Este important de reținut, că noua organizare și dotare, pe lângă faptul că va ușura foarte mult accesul cititorului la informație, permițându-i să găsească într-un timp scurt cărțile dorite, având acces liber la raft și la computer, relația cititor-bibliotecar nu se scurcircuitează, ci din contră ea se menține. În speranța că gândurile și preocupările personalului bibliotecii vin în întâmpinarea dorințelor și nevoilor de lectură ale cititorilor, așteptăm o permanentă afluență precum și sugestii, care să îmbunătățească conlucrarea, în beneficiul ambilor parteneri. Am vrea, la început, mai modest, ca această bibliotecă de matematică și informatică să fie un melanj între geometrie și muzică, un ținut inițiatic al necunoscutelor din ecuațiile matematice, să emane acea armonie între frumos și funcțional, care îmbină într-un viu latura practică cu cea spirituală. Astfel, „Învățând să iubim și să respectăm cartea, învățăm totodată respectul și dragostea pentru cultură și implicit pentru OM “ (N. Georgescu Tistu). Bibligrafie [1] Direcții și strategii de dezvoltare în bibliotecile universitare. Constanța : Ex Ponto, 2001, pag. 12. [2] Banaghiu, Tatiana Bibliotecarul și accesul liber la raft: exerciții și probleme. În: Magazin bibliologic, 2005, nr.1-2, pag. 22. [3] Denis McQuail, Sven Windahl. Modele ale comunicării pentru studiul comunicării de masă. București, Editura SNSPA, 2001, pag. 19 [4] Materialul tradițional de bibliotecă. Biblos, 11-12, pag.. 11. [5] Calange, B. Politicile de achiziție: constituirea unei colecții în bibliotecă. București : Editura Biblioteca Bucureștilor, 1999, pag. 328. Remodelarea unei biblioteci - Remodelarea mentalităților 9 Luminița Tomuța1 B.C.U. - Cluj Lucrarea de față prezintă și analizează procesul remodelării bibliotecii Facultății de Educație Fizică și Sport din cadrul Universității „Babeș-Bolyai” din Cluj-Napca. Biblioteca face parte din rețeaua de Biblioteci Filiale a Bibliotecii Centrale Universitare „Lucian Blaga”. Prin urmare, din start, procesul modernizării bibliotecii presupunea implicarea și conlucrarea a două instituții distincte ca profil, orientare, dar și cultură instituțională diferită, dar care erau totuși „apropiate” sub aspectul lipsei resurselor financiare. Din aceste motive, proiectul modernizării bibliotecii a solicitat și implicarea unor factori care erau capabili de asigurarea acestor resurse. Astfel s-a născut ideea de a încerca și cooptarea instituției Primăriei municipiului, în special pentru a asigura o parte a bazei financiare necesare realizării intențiilor noastre. Faptul că acest proces a durat în total aproximativ patru ani..., m-a convins că, în condițiile noastre socio-istorice, o atare inițiativă nu reprezintă doar realizarea unor procese de îmbunătățire, de modernizare edilitară și tehnică, ci ... și un efort îndreptat - în toate direcțiile - a tuturor instituțiilor și persoanelor implicate - către remodelări de mentalități. Altfel spus: un efort de pionierat și de „arătare” de exemplu. Starea inițială Biblioteca Facultății de Educație Fizică și Sport, este o „filială” a Bibliotecii Centrale Universitare „Lucian Blaga” din Cluj. Ea s-a format în timp cu mijloacele existente în diferite momente, fără respectarea unei gândiri structurate după metode specifice de biblioteconomie. În plus spațiul bibliotecii era impropriu: o sală foarte mică, cu acces dintr-o sală de curs, unde servirea cititorilor s-a desfășurat într-un mod necorespunzător. Instituția având astfel un rol mai mult pasiv, de depozit, se simțea, pe de o parte, nevoia unei organizări corecte, pe principii cu adevărat biblioteconomice moderne, a fondului de publicații -care apoi să se poată dezvolta în permanență, pe de altă parte a fost necesară și conturarea instituției bibliotecare ca un spațiu realmente atractiv și dinamizator atât în ceea ce privește ambianța educațională cât și socio-comunitară. În aceste condiții am preluat eu, în urmă cu opt ani, această bibliotecă filială., hotărâtă fiind să concep proiectul ei de modernizare. Proiectul de modernizare a bibliotecii 1. Primul pas și prima sarcină, destul de dificilă, a fost chiar convingerea conducerii facultății de a conștientiza în genere nevoia creării unei biblioteci într-adevăr moderne și de a trece acest lucru în prioritățile ei de investiții. 2. Pasul următor a fost găsirea și obținerea unui spațiu cât de cât corespunzător, proiectarea și realizarea, amenajarea unui ambient atrăgător atât din punct de vedere coloristic cât și funcțional. Găsind înțelegerea necesară din partea conducerii Facultății, am obținut respectivul spațiu pe care l-am și amenajat „din temelii”: zugrăvit, parchetat, dotare cu surse corespunzătoare de lumină și de căldură. precum și cu mobilier special. Din start proiectul s-a structurat în jurul a câtorva principii pe care am dorit neapărat să le aplic și cărora, de aceea, au și fost subordonate de fapt toate elementele și fazele tuturor operațiilor: accesul liber la raft, baze de date proprii, legătură Internet. Toate acestea le-au permis cititorilor sa consulte catalogul on-line și bazele de date ale B.C.U. pentru navigare documentară. În final s-a creat un sistem performant de protejare a fondului. 1 E-mail: lumi141156@yahoo.com 1. Accesul liber la raft Întregul fond de carte se află astăzi la dispoziția utilizatorilor, așezat pe rafturi cu acces liber. Pe rafturi fondul este structurat după criteriul disciplinelor, iar în cadrul fiecărei discipline, cronologic. În acest scop întregul fond a fost recotat folosindu-se și etichete de culori diferite, încât cititorul să se poată orienta cât mai ușor în alegerea materialului pentru studiu. 2. Bazele de date pe calculator Pe parcurs fiecare carte a fost înregistrată și într-o bază de date creată cu ajutorul softului PROCITE, astfel încât căutarea poate fi făcută după orice câmp al înregistrării. Pentru indexare s-a constituit - în colaborare cu Biblioteca Academiei de Educație Fizică și Sport din București -tezaurul descriptorilor, care a fost înregistrat într-un fișier de autorități și utilizat pentru regăsirea informațiilor după conținut. 3. Legătura Internet și accesul la bazele de date a Bibliotecii Centrale Universitare O altă preocupare în dezvoltarea și modernizarea Bibliotecii de Educație Fizică și Sport a fost aceea de a oferi cititorului accesul la Internet și totodată la baza de date a BCU-lui creată prin softul Aleph. În acest scop am obținut conectarea la server-ul facultății și în scurt timp s-au stabilit legăturile pentru consultarea OPAC-ul bazei de date a B.C.U.-lui de către studenți. 4. Sistemul de siguranță Accesul liber la raft implică riscul sustragerii publicațiilor din bibliotecă. Supravegherea directă a sălii de lectură fiind aproape imposibilă, din cauza celorlalte activități, am considerat oportună demararea acțiunii de obținere a fondurilor pentru achiziționarea unui sistem antifurt performant. Biblioteca neavând fonduri pentru achiziționarea lui, a fost necesară găsirea altor resurse. Astfel am depus la Consiliul Local al municipiului Cluj-Napoca, un Memoriu justificativ prin care invitam Consiliul la participarea cu fonduri, alături de BCU și Universitatea „Babeș-Bolyai”, în vederea dotării bibliotecii noastre cu un sistem modern de protejare a fondului. Sistemului de protejare a fondului Sistemul de protejare a fondului este alcătuit din Sistemul antifurt SAC și Sistemul de supraveghere video. Sistemul antifurt SAC (sistem de antene cu controler) ne-a fost prezentat la acea dată (2001) ca fiind printre puținele din lume care are tag-uri (benzi adezive având în interior un fir metalic magnetizat/magnetizabil) atașabile în cotorul cărții. Sistemul este, la rândul său, constituit din: sistemul de antene cu controler (aflat în mod obligatoriu la 5 m de orice mecanism electronic și metalic), din aparatul de activare/dezactivare (care poate fi inclusiv un cititor de bar-coduri) și din firele de senzori (adică tag-urile). Sistemele SAC reduc astfel la minim pierderile cauzate prin furtul cărților. Potrivit caietului de prezentare, printr-un studiu făcut în SUA și Canada, s-a calculat amortizarea costurilor de achiziție a SAC-ul și s-a stabilit a fi de cca. 18 luni. Însă, în afara rolului efectiv de detectare a cărților sustrase voit sau accidental, antenele, cu aspectul unor porți - prin simpla lor prezență - descurajează oricum intențiile de sustragere a publicațiilor. Antenele trebuie desigur să acopere întreaga lățime a căilor de ieșire, existând în acest scop și posibilitatea de a folosi 2 sau 3 antene legate la același controler. În cazul în care există mai multe ieșiri, controlerele se pot sincroniza între ele. De aceea și proiectarea locului de amplasare a antenelor, se face odată cu proiectarea spațiului având în vedere și faptul că sistemele de radiofrecvență sunt foarte sensibile la smogul electromagnetic, acesta din urmă propagându-se extrem de ușor pe suprafețele metalice mari sau aflate în mișcare. Este, de asemenea, extrem de important ca antenele să fie departe de monitoarele CRT, de sursele de lumină, de țevile metalice (apă, gaz) iar rețeaua de alimentare să fie cu priza de înpământare măsurată. Sistemul este echipat cu o tehnologie de ultimă oră, la acea dată, numita DSP (Digital Signal Processing) care este de fapt un filtru digital de sortare a semnalului util din smogul electromagnetic. (Sistemul nu afectează pacemaker-urile.) In momentul în care se detectează un furt, antenele pot comanda blocarea ușii de ieșire și începerea înregistrării la camera video care este poziționată în fața antenelor. Activatorul/dezactivatorul este un aparat care execută funcția de activare a tag-urilor aplicate pe publicație în momentul intrării ei în bibliotecă precum și funcția de dezactivare a tag-urilor atunci când publicația părăsește spațiul bibliotecii cu știința bibliotecarului. Tag- urile sunt de diferite lungimi, sunt apoi tag-uri DSA și SSA (cu una sau cu amândouă fețele dotate cu lipici special). Există însă și tag-uri speciale pentru CD-uri, DVD-uri, casete audio și video. Sistemul de Supraveghere video: Pentru ca un sistem antifurt să fie mai eficient în protejarea colecțiilor unei biblioteci este necesară dublarea lui de către un sistem de supraveghere video. Funcțiile de bază ale acestui sistem sunt: vizionarea, înregistrarea, stocarea, căutarea și redarea imaginilor capturate. El oferă astfel și posibilitatea de optimizare a resurselor umane aflate la dispoziție. Camerele sunt de 0 Luxsi ceea ce înseamnă că pot lucra și vedea perfect în întuneric. Funcționarea camerelor poate fi declanșată în mod automat la schimbarea imaginii sau pot fi programate să funcționeze între orele dorite. Dacă este necesar, placa de achiziție dispune, pentru fiecare cameră în parte, de intrări ce sunt comandate separat de detectoare de mișcare PIR. Fiecare canal de cameră poate fi configurat separat sau pot fi toate canalele configurate deodată. Interfața este construită astfel încât poate folosi cam 90% din controlerele de mișcat camerele, existente de pe piață. Datele cerințelor minime al plăcii de captare imagini video, selectate din manualul de utilizare al producătorului sunt: H/W CPU Memory Main Board Hard Disk Drive Video Card Requirements Celeron - 2G 256MB over Intel Chip Set compatible 40G Resolution: 1024X768 Color : True Color(32bit) over Memory 32MB Menționez că e vorba de cerințe minime. Iată câteva specificații ale sistemului de supraveghere video: Dacă vor fi detectate cazuri de efracție sau furt, imaginile vor fi salvate în rezoluție minimă și cu număr minim de cadre/secundă, pentru a avea loc suficient pe hardul minim. Fiind vorba de un sistem de siguranță, în cazul utilizării lui în timp real, procesorul va ține ocupate toate resursele până când se vor salva informațiile valoroase. Pentru decongestionarea sistemului este nevoie de un inscriptor CD, hard disk-ul lucrând în tampon cu unitatea CD. De asemenea este indicat să se țină cont de faptul că distribuirea resurselor prin folosirea de unități centrale separate pentru aplicațiile diferite duce la nevoia de a utiliza, pentru această aplicație, un calculator separat, pentru ca în cazul în care sistemul cade, celelalte sisteme să rămână funcționale. În acest scop un Windows XP 2000 este suficient ca mediu de operare iar programele de vizualizare folosite trebuie să fie mai noi de anul 2000. CONCLUZII Din toate aceste experiențe se desprind, desigur, mai multe tipuri de concluzii. Cea mai la îndemână concluzie pare a fi mai degrabă una antropologică: în ciuda diferitelor imobilități și dificultăți materiale, organizatorice, instituționale, de mentalitate... eforturile concentrate, țintite și susținute, au totuși șanse de reușită. Așadar, este posibil să modifici, să îmbunătățești și să remodelezi atât instituții cât și mentalități. Această concluzie este întărită în mod special de faptul că toate aceste remodelări au avut sorți de izbândă tocmai la biblioteca Facultății de Educație Fizică și Sport... adică la o facultate care nu pare a fi vestită, de regulă, tocmai pentru intensitatea și varietatea lecturilor practicate ... De aceea, poate cel mai important efect al modernizării acestei biblioteci, reprezintă pentru mine schimbarea radicală intervenită în urma ei în comportamentul și în obișnuințele de utilizare a bibliotecii, atât din partea studenților cât și a cadrelor didactice. Biblioteca a devenit astfel, nu numai un „punct de deservire” informațională utilizată astăzi mult mai frecvent, dar și un spațiu de întâlnire, de contact și comunicare umană și profesională pentru cititorii ei. Aceasta reprezintă însă în mod firesc și o modificare pozitivă și radicală a imaginii filialei bibliotecii noastre, imagine care are astfel și șansa de a se propaga în interiorul întregii instituții a Bibliotecii Centrale Universitare „Lucian Blaga” și nu numai. Iar propagarea unei asemenea imagini poate afecta pozitiv și ceea ce se numește cultura organizațională. Cultură a cărei modificare este cu atât mai importantă cu cât aceste instituții bibliotecare sunt organisme subvenționate în primul rând bugetar. Iar acest aspect favorizează -vrând nevrând - imobilismul și „așteptarea” alocărilor. Dar exemplele și experiențele - cum este cea relatată și analizată în acest articol -demonstrează în același timp nu numai necesitatea, dar și posibilitatea unor inițiative autonome și profitabile. Prin urmare, deși funcția specifică bibliotecilor, de a răspunde nevoilor de informare ale cititorilor, rămâne aceeași, mijloacele și serviciile trebuie să se alinieze nu numai noilor tehnologii, dar și noilor mentalități și noilor exigențe de cultură organizațională, contribuind atât la îmbunătățirea imaginii bibliotecii și la eficientizarea funcționării ei, cât și la ridicarea prestigiului ei social și uman. O prietenie activă pe tărâmul multiciiltiiralității Andrei Pippidi - Adrian Marino Emilia-Maria Soporan1 B.C.U. - Cluj Printre documentele adunate și clasate cu atenție și răbdare în fondul arhivistic Andrian Marino, chiar de către marele critic literar și dăruite Bibliotecii Centrale Universitare „Lucian Blaga” din Cluj-Napoca, se află și corespondența purtată de acesta cu personalități ale culturii românești și străine, întrucât „scrisorile au marele avantaj de a-ți îngădui să rămâi în același timp izolat și sociabil, organizat și adaptat unor situații variate, politicos și distant, expeditiv și eficient, cu economie de timp, gesturi și mijloace, în contact permanent și totuși intermitent, selectiv și larg disponibil”.1 2 Din bogata sa corespondență încredințată spre lecturare, supunem atenției celor interesați, scrisorile adresate de către istoricul Andrei Pippidi, personalitate marcantă a culturii românești contemporane, criticului literar Adrian Marino. Așa cum reiese din conținutul acestor epistole, între ei exista o lungă colaborare valorificată în plan cultural, prin schimbul permanent de idei și informații, de articole și cărți, având la bază „încrederea, aprecierea, simpatia, cooperarea și cointeresarea personală”.3 Andrei Pippidi este specialist în istoria Evului Mediu și a epocii moderne. Ca cercetător al Institutului de studii sud-est europene, a avut posibilitatea de a se documenta temeinic analizând documente din arhive străine (Anglia, Elveția, Franța etc.). Accesul la informații noi cu privire la relațiile externe ale Țărilor Române l-au ajutat să lămurească și să încadreze în istoria europeană unele aspecte ale societății românești din evul mediu și epoca modernă. Datorită temeiniciei cunoștințelor istorice și stilului distins Andrei Pippidi a devenit devreme unul dintre acei „prieteni” pe care Adrian Marino îi consideră părtași ai succesului propriu: „succesul este în bună parte rezultatul unor prietenii și relații personale. (.) fără relații eficiente, funcționale, bune legături de presă și de editură, prieteni activi ai culturii noastre, nu se poate face aproape nimic”.4 Numeroasele informații istorice și bibliografice prezente încă din primele scrisori confirmă acest fapt. Notabilă, în acest sens, este și atenția cu care d-l Marino îi mulțumește, nominalizându-l, în prefața ultimei sale cărți Libertate și cenzură în România. În transcrierea scrisorilor s-a păstrat punctuația și ortografia autorului, precum și sublinierile pe care acesta le-a considerat necesare scoaterii în evidență a unor sensuri anume. Pentru mai buna înțelegere a textelor de către un public cât mai larg s-a recurs la lămuriri suplimentare prezentate sub formă de note, evident nenecesare pentru cei doi convorbitori. De asemenea, o informație prezentă într-una dintre scrisori a fost cenzurată: este vorba de numărul telefonului personal al d-lui Pippidi. Au fost transcrise toate scrisorile trimise de Andrei Pippidi d-lui Adrian Marino și păstrate în Fodul arhivistic Adrian Marino din colecțiile Bibliotecii Centrale Universitare „Lucian Blaga” din Cluj-Napoca. 1.5 București, 14 ianuarie 1977 Stimate Domnule Marino, Am primit cu deosebită plăcere scrisoarea Dumneavoastră și întîrzierea răspunsului nu-i datorată decît răgazului de chibzuință pe care-l cerea. Sînt tot atît de bucuros de prilejul de a vă ura, la rîndul meu, ani mulți și rodnici, ca și de cinstea pe care mi-o faceți, apelînd la colaborarea mea 1 E-mail: marisoporan@yahoo.com 2 Adrian Marino, Prezențe românești și realități europene. Jurnal intelectual, Iași, 2004, p. 81. 3 Idem, p.80. 4 Idem, p. 79. 5 „Cahiers. Corespondență română, 1978”, B.C.U. „L.Blaga”, Fondul arhivistic Adrian Marino, Fd.Marino 24, f.41. pentru unul din numerele viitoare ale revistei pe care o publicați. Acest număr n-ar putea fi decît 2/1979 și subiectul ce-mi îngădui să vă propun ar fi Morlaques et Valaques, contributions a l'etude d'un theme litteraire du XVIIIe siecle. E vorba de o interesantă descriere „etnografică” a românilor, popor exotic, comparabil cu populațiile sălbatice de pe continentul american, pe care am descoperit-o într-una din edițiile biografiei unui haiduc herțegovinean, tradusă din italiană în franceză și apoi în engleză, la originea acestui curios text fiind cunoscutul Viaggio in Dalmatia al lui Fortis.1 Mă gîndesc că prezentarea românilor ca „bons sauvages” este semnificativă pentru poziția Luminilor europene față de noi (ca să nu spun invers!). Așadar, v-aș fi recunoscător dacă mi-ați comunica cît timp îmi acordați ca să scriu articolul, desigur cu condiția să fiți de acord cu tema aleasă. Nu știu dacă e cazul să mă angajez și la recenzii, cîtă vreme n-am încă nici o informație despre soarta aceleia pe care v-am trimis-o anul trecut (Cantemir). Cu rugămintea de a crede în sentimentele mele cordial respectuoase, Andrei Pippidi 2.1 2 București, 2 februarie 1977 Stimate Domnule Marino, Fiind rugat de Domnul Profesor Berza3 să scriu o recenzie pentru revista D. Voastre, îmi îngădui să vă trimit paginile alăturate. Le regret întîrzierea. Oare intenția de a publica o dare de seamă despre „Dacoromania” mai e actuală ? Am și impresia că materialul a ieșit prea lung, dar numai în această formă mi se pare că are rost o discuție. Mulțumindu-vă pentru interesul, nădăjduiesc, binevoitor ce-l veți arăta acestor pagini, vă rog să primiți asigurarea deosebitei mele stime, Andrei Pippidi 3.4 București, 14.II.1978 Stimate Domnule Marino, Mă grăbesc să vă asigur că preocuparea D-voastră este de prisos. Cînd am acceptat să vă dau un articol, știam că voi pleca la Paris (la sfîrșitul lunii acesteia), călătorie pe care eu o fac mai rar dar care, de data aceasta, va dura, probabil, pînă în iunie. Cea mai mare parte a materialului fiind deja strînsă - rămîn numai cîteva verificări de făcut, între care cea pe care ați avut amabilitatea să mi-o sugerați, la B.N. - articolul vă va parveni la 1 mai. E prea tîrziu ? Atunci aș încerca să vi-l trimit în cursul lunii aprilie. Înțeleg foarte bine importanța precizărilor pe care mi le cereți și sper că răspunsul meu vă va satisface. La întoarcerea mea, am de gînd să vin la Cluj pentru cîteva zile: nădăjduiesc să am atunci prilejul de a vă cunoaște. Mulțumindu-vă pentru bunele urări cu care mă însoțiți la începutul unui drum pe care-l aștept cu adîncă emoție, vă rog să primiți asigurarea sentimentelor mele devotate și salutările mele cordiale, Andrei Pippidi 1 Alberto Fortis, Viaggio in Dalmazia, 2 vol., Veneția, 1774. 2 „Cahiers. Corespondență română, 1977”, B.C.U.”L.Blaga”, Fondul arhivistic Adrian Marino, Fd.Marino 19, f.57. 3 Mihai I. Berza, istoric român, specialist în istoria Evului Mediu (1907-1978). 4 „Cahiers. Corespondență română, 1978”, B.C.U.”L.Blaga”, Fondul arhivistic Adrian Marino, Fd.Marino 24, f. 42. 4.1 București, 18 septembrie 1978 Stimate Domnule Marino, Nu știu cum să vă rog să mă iertați pentru supărarea pe care desigur v-a pricinuit-o întîrzierea articolului. Adevărul este că n-ar fi trebuit să-mi iau nici un angajament înainte de a avea articolul scris. Oh, la plecarea mea nu știam decît vag cum și chiar ce voi spune. L-am scris la Paris, dar mai tîrziu decît credeam, prin aprilie-mai, a ieșit lung (26 de pagini !) și am așteptat întoarcerea mea, zăbovită cu încă 2 luni, deci pînă în august, ca să-i dau forma definitivă. „Copilul” se cheamă Naissance, renaissances et mort du Bon Sauvage: a propos de Morlaques et de Valaques. Este mai mult decît am făgăduit. Textul necunoscut despre români, din 1778, la care am adăugat altul despre obiceiurile morlahilor din Dalmația, după amintirile unui ofițer napoleonian, nu mai e decît un pretext pentru anumite reflecții asupra literaturii de călătorie și de ficțiune inspirate de Sud-Estul european din vremea Renașterii pînă la începutul sec.XIX, deși Luminile au locul cel mai larg. Să vă trimit totuși materialul ? Nu-mi închipui că poate intra nici în numărul de care fusese (vai, rușine mi-e!) vorba, nici în vreun altul (prea lung, nu ?) Dar aș vrea să mă credeți că nu m-am lăsat dus de alte ispite, pe care le cunoașteți bine, ci că mi-am văzut de treabă izbutind în răgazul pe care l-am avut să fac și multe altele, pe lîngă aceasta. Firește, am descoperit documente, de un număr și o varietate copleșitoare. Din acest belșug, dați-mi voie, ca să vă îmbunez, să vă pun la dispoziție, dacă și cînd vreți, scrisorile Caterinei Macedonski-Leboeuf către Barutel din 1889-1895. Poate le cunoașteți. Sînt amuzante: bîrfeli, amintiri despre tatăl ei, generalul, confesiuni mult prea copioase și această caracterizare a lui Alexandru: „Mon frere est journaliste et poete tres discute de son temps, parce qu'il a su s'atleres la hame de tous par ses satyres (sic!). Il a ecrit du mal du Roi et de la Reine, ensuite du bien et comme șa ne prenait pas, encore du mal, mais a part ces poesies qui veulent etre decadentes, il a de tres belles nuits. Malheuresment, lui ecrit en roumain” (adică nu, ca ea, în franțuzește!) În sfîrșit, prostii. V-am văzut la Paris, în librării, cartea și vă felicit. Un alt subiect despre care aș fi bucuros să vorbim, cu primul prilej, este episodul întîlnirii cavalerului de Oliveira cu Marie-Elisabeth de Bonffremont și cu soțul ei, beizadea Radu Cantacuzino. Dar, mai întîi, iertați-mă și scrieți-mi două cuvinte ca să știu ce să fac cu articolul. Primiți, vă rog, stimate Domnule Marino, asigurarea considerațiunii mele deosebite, Andrei Pippidi 5.1 2 Stimate Domnule Marino, Am avut o ezitare în momentul de a data această scrisoare, nu numai fiindcă nu știu într-adevăr în ce zi ne găsim, dar și pentru că presimt oarecum că voi fi fiind în întîrziere. Într-adevăr, Dumneavoastră așteptați titlurile pe care vi le-aș propune în schimbul cărților pe care, cu atîta bunăvoință și încredere, mi le-ați oferit. N-a fost ușor să mă hotărăsc, și lista rămîne deschisă. Nu fiindcă biblioteca mea ar fi chiar atît de săracă în lucrări despre secolul al XVIII-lea, Lumini, etc., ci fiindcă mi-e greu să mă despart de ele. Iată, provizoriu, o listă pe care vă puteți alege, nu două, ci trei sau mai multe volume, căci am conștiința că încă n-ar împlini exact valoarea celor pe care vi le datorez. 1 J. Bronowski and Bruce Mazlish. The Western Intellectual Tradition (1963), o sinteză utilă de istorie a ideilor de la Leonardo la Hegel. 2. French Popular Imagery (1974), mai mult decît un catalog de expoziție de 145 p. deoarece, în afara introducerii de Jean Adhemar și a copioaselor comentarii, are reproduceri foarte sugestive pentru istoria culturii populare. 1 „Cahiers. Corespondență română, 1977”, B.C.U.”L.Blaga”, Fondul arhivistic Adrian Marino, Fd.Marino 19, f.43. 2 „Corespondență internă, 1979”, B.C.U.”L.Blaga”, Fondul arhivistic Adrian Marino, Fd.Marino 99, f.117. 3. Gino Damerini, Caterina Dolfin tron (Milano, 1929), biografie, puțin desuetă ca ton, a unei „femma de lettres” din secolul al XVIII-lea, dar interesantă pentru atmosfera venețiană și cu un apendice documentar conținînd scrisori. 4. J. Segond, Le probleme de genie (Paris, 1930), carte care n-ar putea nicidecum lăsa indiferent pe un estetician și teoretician al literaturii. Repet, dacă le aveți pe unele dintre ele sau altele nu vă atrag, vă pot sugera și alte cărți. Elena Siupiur scrie cu ardoare, dar ca Penelopa destramă zilnic ce a țesut, ceea ce nu înseamnă însă că veți avea de așteptat zece ani. Mi-a citit ieri forma definitivă a primelor pagini. Pe d-ra Holban am văzut-o zilele trecute, cînd am deschis vorba, și am să trec pe la dînsa iarăși. Sînt sigur că vă va da un articol frumos. Îmi rămîne, stimate Domnule Marino, să vă mulțumesc din nou pentru buna primire și să vă rog să-i transmiteți Doamnei respectuoasele mele omagii. Primiți asigurarea sentimentelor mele devotate, Andrei Pippidi 61. 20 mai 1979 Stimate Domnule Marino, Viața ne dă, mi se pare, rareori ocazia să facem plăcere semenilor noștri. Socot deci o întîmplare fericită că am putut găsi cărți care să vă folosească întrucîtva, deși mai puțin decît mie prețioasa ediție a Porfirogenetului. Mulțumesc de asemeni pentru extras. Articolul, pe lîngă satisfacția pe care presupun că o simte orice cititor al său, mi-a oferit-o și pe aceea, mai amară, de a constata efectele nefaste ale iluminismului (întîrziat) în cultura română: cenzura teatrală de la Alexandru Șuțu1 2 pînă azi. D-na Holban s-a mirat că nu găsește Cahiers la raft, la Biblioteca Academiei. Vă semnalez a toutes fines utiles această scăpare a epigonilor lui Bianu.3 D-na Siupiur nu se oprește din scris decît ca să-mi citească, la telefon, cîte două-trei pagini. În cîteva zile va fi gata. Ceilalți colaboratori sînt în regulă? Out-ils pondu leurs oeufs d'or? Sînt foarte încîntat de cartea polonezului. Vă rog să primiți, stimate Domnule Marino, asigurarea sentimentelor mele devotate, Andrei Pippidi 7.4 București, 26 noiembrie 1979 Stimate Domnule Marino, Am și eu, ca mulți alții, o slăbiciune: cînd trebuie să scriu o scrisoare dezagreabilă pentru mine sau pentru acela căruia mă adresez, las timpul să treacă, în nădejdea că, cine știe cum, aș putea fi scutit de această obligație. Așa că, de mai mult de o săptămînă, scrisoarea D-voastră a stat ca o mustrare pe masa mea de lucru (un fel de a zice: acest birou e acoperit de maldăre de cărți și reviste, ca totdeauna cînd sînt în zorul unei lucrări). Îmi pare cu atît mai rău de această întîrziere cu cît se cuvenea să vă mulțumesc mai degrabă pentru apariția studiului despre „morlahi”. Așa cum este, numărul e foarte bun, deși îndrăznesc a crede că n-ar fi fost mai puțin bun, fără „morlahi”. Acum, despre numărul viitor, cel cu „Călătorii”. În septembrie, cînd credeam că mă voi putea ține de cuvînt, am fost foarte ocupat, cu încheierea tezei de doctorat, și absența D-voastră din țară m-a încurajat! De atunci m-a prins și mă reține în continuare altă obligație: lucrarea de plan, deci cu un sonor neînduplecat, o cercetare minuțioasă a bibliotecii Mavrocordaților, a surselor occidentale și bizantine ale culturii fanariote. Adevărul e că pînă la sfîrșitul anului nu pot face 1 Idem, f. 128. 2 Alexandru Șuțu, domnitor al Moldovei între 1801-1802 și al Munteniei în 1802, 1806, 1818-1821. 3 Ion Bianu, filolog, bibliograf și istoric literar (1856-1935). 4 „Cahiers. Corespondență, 1979”, B.C.U.”L.Blaga”, Fondul arhivistic Adrian Marino, Fd.Marino 29, f.14. nimic! Pe Baczko1 l-am citit, dar ar fi o nedreptate pentru o carte atît de frumoasă să-i fac o recenzie de mîntuială. Atunci, ce propun? Fie să vă restitui imediat cartea, ca s-o aveți la dispoziție, iar pentru prezentarea Călătorilor străini să vă adresați direct editorilor colecției (d-na Holban, Gh. Snagov, 28, sau dr. Paul Cernovodeanu, Institutul de Istorie „N. Iorga”, Bd. Aviatorilor, 1). Al doilea va fi cu siguranță dispus s-o facă: e și autorul cărții Societatea feudală românească văzută de călători străini (sec. XV-XVIII), din 1973. Fie să așteptați luna ianuarie. A treia soluție ar fi să renunțați la cele două recenzii, cel puțin pentru sumarul numărului tematic. Cea la cartea lui Baczko și-ar găsi probabil locul și mai tîrziu, într-un alt context. Vă rog să credeți că sînt dezolat de a vă pune într-o asemenea încurcătură, îmi închipui că orice zăbavă începe să fie supărătoare, de aceea, ca să primesc cît mai curînd răspunsul D-v., îmi îngădui să vă dau numărul meu de telefon, XXXXXX, și pe acela de la Institut - secretariat, 507290 (aici, de la amiazi încolo, în fiecare zi). Încă odată, vă cer iertare. Primiți, vă rog, odată cu omagiile mele respectuoase pentru Doamna Marino, salutări rușinate, dar nu mai puțin cordiale, Andrei Pippidi 8.1 2 București, 6 decembrie '79 Stimate Domnule Marino, Mă închin înaintea hotărîrii D-voastre. Rămîne așadar pentru luna viitoare, fie ce-o fi. Aștept o veste de la d-na Anghelescu (ultima oară cînd am căutat-o era internată în spital!) în legătură cu drepturile de autor. Fi-vor gata extrasele în ianuarie? Primiți, vă rog, asigurarea sentimentelor mele cordial devotate, Andrei Pippidi 93. București, 31 ianuarie 1980 Scumpe Domnule Marino, În noiembrie am făgăduit: „în ianuarie”. Și ianuarie este (încă), deci vă expediez peste de ceas recenzia - discuție - comentariu. Am încercat să fie altceva decît o prezentare bibliografică obișnuită, fiind îndemnat la aceasta de respectul pe care-l port atît revistei care mă va publica (nu-i așa?) cît și lucrării. Laudele sînt pornite din adevărata mea convingere că avem o lucrare bună pentru 100 de ani în colecția călătorilor. Cu Utopia ce să fac ? Cît timp o mai pot păstra ? Dacă ați decala recenzia pentru numărul următor... N-am primit încă extrasele de la Bunul Sălbatic. Zău, e păcat, de ce ? Dar răspunsul îl bănuiesc: tipografia, etc. Desigur, D-voastră n-aveți nici o vină. Vă rog să primiți, deci cu întîrziere, urările mele de sănătate și spor într-un an prielnic. Alătur respectuoasele mele omagii Doamnei Marino. Cu sentimente devotate, Andrei Pippidi 1 Bronislaw Baczko, scriitor polonez (n.1924). 2 Idem, f.15. 3 „Cahiers. Corespondență, 1980”, B.C.U. „L.Blaga”, Fondul arhivistic Adrian Marino, Fd.Marino 34, f.16. Pe această scrisoare dl. Adrian Marino a notat următoarea însemnare: “Ana Spaleru 15 A Buc. I”. 10.1 București, 21 februarie 1980 Stimate Domnule Marino, Nu v-am răspuns de îndată, așa cum de cuvenea, la ultima D-voastră scrisoare care a sosit aproape în același timp cu extrasele așteptate, un îndoit prilej de a vă mulțumi. Sînteți gata a mă îndatora o dată mai mult ? Am șovăit să vă adresez această rugăminte, neîndrăznind să mărturisesc cîtă plăcere mi-a făcut vestea că Lionello Sozzi și Jaques Proust au exprimat o părere favorabilă despre articolul meu. Dar, gîndindu-mă bine, cred că pot să fiu iertat să mă bucur - la vîrsta mea -de asemenea aprecieri. Am chiar nevoie de ele pentru a mă convinge că, din cînd în cînd, pot face și eu ceva bun. De aceea, mi-aș îngădui să vă rog a-mi transcrie cuvintele binevoitoare ale corespondenților D-voastră, pentru uzul meu personal numai. Întîmplarea face că, dintre cei doi colegi cărora le-am oferit primele extrase, unul nu l-a citit nici pînă astăzi iar celălalt l-a găsit „slab”. Eram deci destul de abătut și sincer îngrijorat cînd am primit din partea D-voastră asigurarea altor ecouri, mai invidiabile. Cu cele mai bune sentimente, Andrei Pippidi 11.1 2 București, 8 mai 1981 Stimate Domnule Marino, Am primit azi primul semn al întoarcerii Dvs în țară (bine ați venit!) și mă grăbesc să vă trimit cartea împrumutată, cum aveți delicatețea de a spune, „de un timp oarecare”. Roșesc! Nu mai vorbesc de rușinea de a nu fi putut scrie recenzia făgăduită... De altfel, nu știu dacă Cahiers vor mai continua să apară. Oricum, am văzut corectura, datorită bunăvoinței d-nei Anghelescu, care e totuși așa de greu de găsit, fără telefon. Tot în legătură cu reconstituirea bibliotecii Dvs., mă așteptam la un răspuns, după ce v-am trimis prin ianuarie ultima mea carte, Hommes et idees du Sud-Est europeen.3 Am crezut că e mai bine să o găsiți la întoarcere. Dacă cumva s-a pierdut, vă rog fie să i-o cereți prietenului meu, Mihai Gherman, de la Biblioteca Academiei din Cluj, care are în păstrare patru exemplare pentru orice eventualitate, fie să așteptați prima mea vizită, care nu poate să mai întîrzie mult, fiindcă la sfîrșitul acestei luni sau la începutul celei viitoare ar trebui să vin să-mi susțin teza de doctorat. Voi avea atunci plăcerea să scriu pe volum o dedicație nouă, cu aceleași vechi devotate sentimente, Andrei Pippidi 12.4 București, 29 noiembrie 2000 Scumpe Domnule Marino, Iată în sfîrșit xerocopia articolului căutat de atîta vreme. Merită sau nu osteneala, veți judeca D-voastră. Dar onoarea e salvată: am putut găsi numărul de revistă doar în biblioteca Institutului Teologic. În altă ordine de idei, n-am primit confirmarea pachetului expediat acum vreo zece zile pe adresa D-voastră. E cartea mea, de curînd apărută la Iași, în care sînt adunate o seamă de texte mai vechi și mai noi. O fi încă pe drum. Vă rog să primiți, scumpe Domnule Marino, asigurarea cordială a celor mai bune gînduri, Andrei Pippidi 1 „Corespondență internă, 1980”, B.C.U. „L.Blaga”, Fondul arhivistic Adrian Marino, Fd.Marino 100, f.33. 2 “Corespondență internă, 1981”, B.C.U. „L.Blaga”, Fondul arhivistic Adrian Marino, Fd.Marino 101, f. 77. 3 Andrei Pippidi, Hommes et idees du Sud-Est europeen a l'aube de l'age moderne, București, Paris, 1980. 4 “Corespondența română”, 2000, vol. II, B.C.U. „L.Blaga”, Fondul arhivistic Adrian Marino, Fd. Marino 425/2, f. 67. 13.1 București, 6 decembrie 2000 Scumpe Domnule Marino, Tocmai cînd începeam să mă îngrijorez, am primit scrisoarea Dvs., vreo două ore după ce vă telefonasem ca să aflu dacă ați primit cartea. Între timp v-a ajuns probabil și articolul din „Raze de lumină”. Chiar dacă nu mai aveți nevoie de el, veți constata că am făcut tot posibilul ca să vă fiu util. Ca să răspund la întrebările Dumneavoastră, cartea lui Țurlea, N. Iorga în viața politică a României,1 2 e o carte conștiincioasă. Pot spune că am supravegheat fiecare pagină a textului și autorul avea pe atunci dreptul la colaborarea mea, ca fost coleg de Facultate și om, credeam atunci, onorabil. Mi-a fost pe urmă foarte penibil să asist la degradanta lui metamorfoză, pe care am denunțat-o chiar eu în „22”, rupînd public și definitiv relațiile cu el. Mult mai slabă e lucrarea lui Titu Georgescu, Nicolae Iorga împotriva hitlerismului,3 și din cauza momentului cînd a fost scrisă (are totuși o bună prefață, semnată de M. Berza). Amîndouă cărțile pot fi citite pentru conflictul cu Călinescu în legătură cu suspendarea „Neamului Românesc”. Cred că aveți Scrisori către Catinca,4 ediția Corespondenței bunicilor mei, în care un capitol se referă la atmosfera apăsătoare, de suspiciune polițienească din timpul dictaturii regale. Cît despre „Constituția” lui Constantin (nu Nicolae) Mavrocordat publicată în „Mercure de France”, bibliografia e foarte bogată. Aș începe cu Gh. I. Brătianu, Două veacuri de la reforma lui Constantin Mavrocordat, A.A.R. în S.I., s. III, T. XXIX, 1947 (p.435-443 cuprind chiar textul francez). Alt reper este studiul lui Șerban Papacostea, La grande charte de Constantin Mavrocordato (1741) et les reformes en Valachie et en Moldavie, în Symposium. L'epoque phanariote, Thessaloniki, 1974, p.365-376. Mai este și un articol special despre această publicație de propagandă în Franța, înlesnită de abatele Desfontaines,5 unul dintre adversarii lui Voltaire, în R.E.S.E.E.6 prin 1980, nu în 1981, XIX,4: este Anne-Marie Cassoly, Autour de l'insertion dans le „Mercure de France” de la “Constitution” de Constantin Mavrocordato. În sfîrșit, aș adăuga Remus Niculescu, Portretul unui domn din epoca luminilor: Constantin Mavrocordat, văzut de Jean-Etienne Liotard,7 în „Studii și cercetări de istoria artei”, s. Artă plastică, T. 41, 1994, p. 43-54. Mai există și un volumaș de Florin Constantiniu, Constantin Mavrocordat,8 o biografie scrisă pentru seria de voievozi de la Editura Militară. Depasta9 era unul dintre adulatorii greci, pentru greci. Traducerea franceză a hrisovului țintea alt public. Îmi place să mă gîndesc ce ne preocupă în ajunul unor alegeri care nu pot fi, oricum, decît dezastruoase. Dar tata, în august 1944, era la Sinaia traducîndu-i pe Eleați, desigur un exemplu vrednic de imitat. Primiți vă rog, stimate Domnule Marino, urările noastre cele mai bune pentru sărbătorile ce se apropie. La mulți ani! Andrei Pippidi 1 „Andrei Pippidi”, B.C.U. „L.Blaga”, Fondul arhivistic Adrian Marino, Fd. Marino 449, f. 1. 2 Petre Țurlea, Nicolae Iorga în viața politică a României, București, 1991. 3 Titu Georgescu, Nicilae Iorga împotriva hitlerismului, București, 1966. 4 Nicolae Iorga, Scrisori către Catinca 1900-1939, București, 1991. 5 L'abbe Desfontaines, scriitor francez (1685-1745). 6 R.E.S.E.E. = Revue des etudes sud-est europeennes. 7 Remus Niculescu, Portretul unui domn din epoca luminilor văzut de Jean-Etienne Liotard, în S.C.I.A.-A.P., 1994. 8 Florin Constantiniu, Constantin Mavrocordat, București, 1985. 9 Petru Depasta Peloponesianul, erudit cronicar grec, stabilit în Țara Românească, medic la curtea lui Constantin Mavrocordat. 14.1 București, 25 ianuarie 2001 Scumpe Domnule Marino, De ce vă scriu, în pofida hazardurilor poștei despre care m-ați avertizat, cînd aș fi putut să vă transmit telefonic mulțumirile mele pentru recenzia pe care am citit-o adineauri, adusă de poștă ca un dar la intrarea în week-end ? Fiindcă simt nevoia de solemnitate atunci cînd mă adresez D-voastră. Aș vrea să rămînă cumva fixată expresia recunoștinței mele pentru cuvintele atît de înțelegătoare și binevoitoare pe care le-ați scris despre cartea mea. Vă amintiți - eu, în orice caz, n-aș putea uita - că D-voastră mi-ați dat acolada la doctoratul meu, acum 20 de ani. Cele două volume pe care mi le-ați dăruit atunci au rămas la loc de cinste în biblioteca mea (Constantin Porfirogenetul, în cea mai bună ediție, rarisimă, fiind chiar de întrebuințare curentă pentru mine). Solidaritatea pe care v-o declarați cu mine, după două decenii, mi-este deosebit de prețioasă. Sîntem în bună companie: firește, prietenul meu Vlad, de a cărui pierdere nu mă pot consola, Constantiniu, desigur, deși mi-e imposibil să înțeleg admirația lui pentru Ceaușescu și Antonescu, Boia, cam superficial - pe domnul Voicu nu-l cunosc și nu cred că e istoric. Îmi pare bine că v-au plăcut paginile despre Lăcusteanu1 2 (le datoram tatălui meu care-mi pusese în mînă această carte3 care-I plăcea). Foarte exact ați recunoscut în pasajul despre Sabina Cantacuzino,4 o aluzie pro domo. În sfîrșit, nu mi-aș fi putut dori un cititor mai atent și mai dispus să-și declare afinitățile. Vă rog încă odată să primiți urările de sănătate și viață lungă, la fel de sincere și după trecerea pragului dintre ani, la care îmi face plăcere s-o asociez și pe Doamna, Andrei Pippidi 15.5 București, 1 noiembrie 2001 Scumpe Domnule Marino, Mulțumesc pentru bunele cuvinte pe care le-ați avut despre cartea Alinei. O las, de altfel, pe ea să vă spună plăcerea cu care a citit articolul din „Observator”. Eu m-am apucat, vrînd-nevrînd, să caut informații despre Leonte Radu. Fiind „pique” (înțepat, cum s-ar zice) în amorul propriu, am încercat să răspund încrederii pe care, ca întotdeauna, mi-o arătați. Ce am găsit, deci ? Textul Sistemei, adică al documentarului de bază, este Hurmuzaki, supl. I la vol. VI, p.82-96. Singurul articol cu privire la el este al lui Valerian Popovici6 (tristă figură a Universității ieșene din epoca stalinistă) Unele date noi despre conjurația confederativă, în vol. Lucrările sesiunii generale științifice din 2-12 iunie 1950, București, Ed. Acad., 1951, p. 1993-2000. Un comentariu apare la Gh. Platon, Moldova și începuturile revoluției de la 1848, Chișinău, ed. Univeristas, 1993, p. 141-143. El atrage atenția asupra faptului că L. Radu și grămăticul N. Ene n-au făcut decît să transcrie documentele. Acestea aparțineau, potrivit declarațiilor lui Radu, proprietarului din Văleni, aga Alecu Roset, iar conținutul lor nu i-ar fi fost cunoscut (contradicție flagrantă!). Ba chiar, omul nostru insinuează că, „de s-ar iscodi poate la mai mari case, se vor găsi hârtii dupe atunci mult mai urâte”. Anul este 1839. Denumirea „conjurație confederativă” are în vedere intenția de a alcătui o confederație Moldova-Muntenia-Serbia, cu prinț străin ereditar, după model occidental, “ca în Europa”. 1 „Andrei Pippidi”, B.C.U.”L.Blaga”, Fondul arhivistic Adrian Marino, Fd. Marino 449, f. 2. 2 Grigore Lăcusteanu, senator și ofițer român (1813-1883). 3 Grigore Lăcusteanu, Amintirile colonelului Lăcusteanu, București, 1933. 4 Sabina Cantacuzino, scriitoare română (1863-1941), fiica lui I. C. Brătianu și soția doctorului Constantin Cantacuzino. 5 Idem, f. 3. 6 Valerian Popovici, istoric (1908-1967). La Traian Ichim, Alecu Russo. Cîteva date nouă cu privire la viața și familia lui, extras din „Viața Românească”, [1923], p. 25, este o referire la hotărnicia moșiei Horniceni „a destăratului comis Leon Radu”. Articolul este foarte interesant, fiindcă cuprinde lista cărților inventariate la moartea lui Alecu Russo, biblioteca sa personală. Mențiunea citată dă de înțeles că Leon Radu a emigrat după descoperirea complotului, sau că a fost exilat. Am avut curiozitatea să văd ce spune despre Alecu Roset generalul Radu Rosetti, Familia Rosetti, I, București, 1938, p. 134-136, n.1795, m. 1837, înmormîntat în biserica Tălpari din Iași, fiul lui Constantin și al Anastasiei Beldiman, căs. Profira Miclescu. A fost un permanent opozant, spirit neastîmpărat și aprig, în conflict cu domnii și cu consulul Rusiei. Dacă e să credem pe L. Radu, proiectul de reformă constituțională exista deja cu „un an și mai bine” înainte de moartea lui A. Rosetti, deci din 1835-1836. Se prea poate ca Radu să fi dat vina pe un mort, ca să nu fie tras el la răspundere. Dintre frații lui Alecu, doi, deși clerici, episcopul Veniamin și egumenul Ghenadie, au participat activ la politica vremii. Veniamin și alt frate, Scarlat au luat parte la mișcarea revoluționară din 1848. Iată o sumară orientare în materie. Mi-a facut plăcere să am acest prilej de a vă fi util. Cu cele mai afectuoase salutări, Andrei Pippidi P.S. Scuzele mele pentru întîrziere. Mereu e cîte o poveste cu corespondența noastră. Îi dădusem această scrisoare Alinei ca s-o expedieze, dar ea a plecat între timp în străinătate, așa că am recuperat-o cu greu. 16.1 BUON NATALE e un FELICE ANNO NUOVO Acestea sînt urările Alinei și ale mele pentru D-voastră și stimata Doamnă. Pentru a vă încredința de gîndurile noastre cele mai bune, am adăugat un material care va servi, poate, la scrierea marelui op despre cenzură. Un semn de prietenească solidaritate, în pragul unui An Nou pe care vi-l dorim plin de fericire și urmat de alții mulți, la fel de buni. Andrei Pippidi 17.1 2 Îngerul vine să vă aducă„“o, ce veste minunată” și gîndurile afectuoase ale Alinei și ale mele. N-am văzut încă noua carte a lui Sorin despre care scrieți în „România literară” (sau „22”, nu mai țin minte unde am văzut), dar cred că diferența este în interlocutorul ales, care, desigur, nu are aceeași vervă stimulentă. La mulți ani. Sărbători fericite, Andrei Pippidi 18.3 București, 2 aprilie 2001 Scumpe Domnule Marino, 1 „Andrei Pippidi”, B.C.U. „L.Blaga”, Fondul arhivistic Adrian Marino, Fd. Marino 449, f. 4, felicitare. 2 “Corespondența română”, 2001, vol. II, B.C.U. „L.Blaga”, Fondul arhivistic Adrian Marino, Fd. Marino 430/2, f. 56, carte poștală ilustrată. 3 “Corespondența română”, 2001, vol. I, B.C.U. „L.Blaga”, Fondul arhivistic Adrian Marino, Fd. Marino 430/1, f. 46. Iată alte semne de respectuoasă afecțiune de la Alina - împărtășită, nici vorbă, de mine. Deocamdată, mă îndeletnicesc cu lectura dialogurilor cu Antohi. Binențeles, simpatizez cu amîndoi convorbitorii. Pe aici, avem și noi distracțiile noastre. La un concurs pentru direcția Institutului Iorga, l-am avut drept competitor pe politicul Scurtu, consilier prezidențial, care m-a înscris cu 4 voturi din 5. Primiți, vă rog, cele mai bune gînduri din partea Alinei și a mea, Andrei Pippidi BIBLIOGRAFIE: *** Enciclopedia istoriografiei românești, București, 1978. *** Dicționarul general al literaturii române, vol. I, București, 2004. *** Dicționarul enciclopedic, vol. II, București, 1996. Nicolae Iorga, Scrisori către Catinca 1900-1939, Documente literare, editate de Andrei Pippidi, București, 1991. Adrian Marino, Prezențe românești și realități europene. Jurnal intelectual, Iași, 2004. Adrian Marino, Libertate și cenzură în România, Iași, 2005. Informațiile bibliografice sau... pe urmele cărții în bibliotecă Costel DumUrașciU B.C.U."Lucian Blaga" Cluj-Napoca Este cunoscut faptul că BCU „Lucian Blaga” este una dintre cele mai mari biblioteci din țară. Dezvoltate pe parcursul multor zeci de ani, colecțiile bibliotecii sunt organizate într-o multitudine de fonduri, cu tot atâtea tipuri de cote, regăsibile în cataloage tradiționale și/sau online, aceste cataloage fiind amplasate nu doar în Sala Cataloagelor, ci și în alte locații din bibliotecă, ceea ce face ca inclusiv accesul la ele să fie limitat pentru anumite categorii de utilizatori. Se mai adaugă la acestea tipurile diferite de acces la publicații: cu servire din depozite (în anumite săli, în funcție de fondul solicitat) sau, în unele cazuri, direct de la raft. Complexitatea fondurilor și a surselor de regăsire a publicațiilor cuprinse în aceste fonduri face dificilă regăsirea informației uneori chiar și pentru bibliotecari. Pentru a rezolva orice problema legată de regăsirea informației în cataloagele BCU „Lucian Blaga”, funcționează aici punctul de Informații bibliografice, deservit de doi bibliotecari, care, sub titulatura de bibliografi de serviciu, au rolul de a asista utilizatorii în regăsirea informației, mai precis în folosirea instrumentelor de informare ale bibliotecii, dar care se mai ocupă, de asemenea, și de formarea utilizatorilor în scopul folosirii (cât mai) independente a serviciilor bibliotecii. Este vorba de un serviciu care implică aspecte de o complexitate nu întotdeauna suficient înțeleasă, în care bibliotecarul reprezintă poate cel mai mult legătura, intermediarul, dintre cititor și informație. Evident, o bună informare a utilizatorilor pornește de la cunoașterea în totalitate de către bibliotecari a resurselor bibliotecii. Fiind eu însumi bibliograf de serviciu, pot spune că eficiența maximă a serviciului este asigurată, însă, doar dacă, alături de această cunoaștere a bibliotecii și calitățile necesare activității cu publicul, bibliotecarul dispune de o vasta cultură generală și, nu în ultimul rând, de o bună cunoaștere a psihologiei umane. De ce spun asta? Putem da un răspuns corect, complet și clar majorității solicitărilor și ne putem manifesta (atât verbal, cât și nonverbal) disponibilitatea de a răspunde acestor solicitări, dar cel care decide dacă și în ce măsură apelează la acest serviciu este exclusiv utilizatorul. În multe cazuri acesta, necunoscând complexitatea surselor de informare pe care le are la dispoziție, consideră că nu are nevoie de ajutor, în altele, efectiv nu știe că poate solicita asistența; unii utilizatori ezită din diferite motive în a solicita asistența din partea bibliotecarului, alții, din fericire puțini, sunt pur si simplu reticenți la a primi ajutor din partea acestuia. Pe de altă parte, nu întotdeauna, după ce s-a decis să apeleze la ajutorul bibliotecarului, utilizatorul știe să ceară exact informația de care are nevoie și, pentru a ne asigura că înțelegem exact solicitarea, e nevoie de întrebări suplimentare, menite să ne dea indicii în plus. Mai importantă decât asistarea propriu-zisă a utilizatorilor în folosirea instrumentelor de informare a bibliotecii este formarea lor în acest sens. În BCU „Lucian Blaga" formăm utilizatorii -în măsura în care, la fel ca în cadrul asistenței în regăsirea informației, există disponibilitate din partea lor în acest sens - în cadrul unor cursuri organizate special în acest scop sau pur și simplu pe parcursul muncii de zi cu zi. Desigur, este decizia bibliotecarului dacă, în cazul unei solicitări, îi prezintă cititorului ce găsește în fondurile bibliotecii sau cum trebuie să caute ce îl interesează, dacă îl îndrumă spre informația căutată sau îi explică cum să o caute. În cazul meu, atunci când nu timpul pe care îl am la dispoziție mă face să iau această decizie, mă bazez tocmai pe gradul de interes față de bibliotecă și pe disponibilitatea pe care o observ la utilizator. Pe parcursul anilor petrecuți în acest serviciu am observat că utilizatorii BCU „Lucian Blaga”, în majoritate studenți, folosesc, în general, serviciile bibliotecii pentru completarea cunoștințelor necesare studiului, astfel că, de cele mai multe ori, gradul lor de interes față de bibliotecă este, de fapt, atât de mare pe cât de mult le este solicitată de către profesor folosirea 1 E-mail: cstldmtrsc@yahoo.com bibliotecii în procesul de învățare. Din această cauză, mulți dintre aceștia nu sunt propriu-zis interesați de serviciile bibliotecii, mai exact nu-și dau seama de importanța cunoașterii serviciilor bibliotecii și de cât de utile le sunt aceste cunoștințe. Pe destui dintre ei bibliografia obligatorie sau vreun referat îi aduce din când în când în bibliotecă, iar scopul lor este să primească în cel mai scurt timp în sala de lectură (după ce, de cele mai multe ori, au încercat mai întâi să o împrumute la domiciliu) publicația solicitată și eventual să xeroxeze ceea ce au de citit. Din păcate nici la mulți dintre acei care își petrec foarte mult timp în sălile de lectură interesul pentru lectură nu înseamnă neapărat interes pentru bibliotecă, pentru modul de funcționare a acesteia; justificat, poate, dar deloc agreabil din perspectiva bibliotecarului pus în situația de a explica lucruri elementare utilizatorului pe care îl vede în bibliotecă de 2-3 ani, aproape zilnic. Aceștia sunt acei utilizatori care, în măsura în care solicită asistență, primesc răspunsuri exacte, punctuale, în cel mai scurt timp; de formare, în cazul lor, consider că nu poate fi vorba. Există, din fericire, și „ceilalți”, acei utilizatori, cărora, petrecând mult timp în bibliotecă, li se pare, pe bună dreptate, normal să înțeleagă ce se întâmplă în jurul lor, să cunoască biblioteca și serviciile ei. Pentru că, evident, sunt mai dispuși la formare, în cazul lor, odată cu derularea procesului de regăsire a informației, se pune accent pe explicarea modului în care se realizează aceasta. Formarea utilizatorilor este, în cazul acestei categorii, necesară în egală măsură pentru cititor și bibliotecar, cititorul având satisfacția unui mai mare grad de independența în folosirea serviciilor bibliotecii, iar bibliotecarul ușurându-și radical munca. Concluzionând, activitatea de informare bibliografică este pentru mine, în primul rând, o provocare și, chiar dacă nu fiecare solicitare a utilizatorilor mă face să mă simt ca un detectiv pe urmele cărții în bibliotecă, îmi ofer totuși satisfacția de a-i face pe cititori să fie mulțumiți chiar și de răspunsurile la cele mai banale întrebări. ORIZONTURI „ASTROLABIUM” Un manuscris muzical inedit din sec. XVI - Biblioteca Teleki-Bolyai - Pavel Pușcaș1 Academia de Muzică „Gheorghe Dima”- Cluj În bibliotecile transilvane mai există multe documente muzicale manuscrise, tipărituri sau cărți vechi ce se referă indirect la istoria artei muzicale în general, și în special la aceea a Transilvaniei, la aspecte relevante pentru zona înconjurătoare sau chiar a orașului propriu-zis în care își are sediul biblioteca în cauză. Subiectul lucrării de față îl constituie prezentarea unui manuscris muzical inedit și - după câte cunoaștem - până acum necercetat, ce se află în posesia Bibliotecii Teleki-Bolyai din municipiul Târgu-Mureș. Am avut ocazia, în anii în care am fost bibliotecar și 1 E-mail: pavel_puscas@yahoo.com coordonator al Secției de Artă, să examinez, mai aproape și sub multiple aspecte, numeroase documente printre care și manuscrisul original «ASTROLABIUM». Din motive de economie a expunerii am organizat structura cercetării de față în trei segmente succesive, în care vom analiza: I. aspectele materiale privind documentul, II. mai apoi conținutul muzical propriu-zis al acestuia și, III. în final, vom aduce considerații asertorice asupra autorului sau autorilor prezumtivi ai manuscrisului, căci aceștia rămân în continuare neidentificați. S-ar impune în acest caz o laborioasă muncă de cercetare comparată cu alte manuscrise sau antologii de piese muzicale renascentiste ce sunt deținute însă doar de marile biblioteci europene, astfel încât, în acest stadiu, concluziile noastre rămân încă sub semnul ipotezei și probabilității ce derivă din examinarea muzicologică fundamentală. Sub acest aspect, prezenta lucrare are un caracter rezumativ, de prezentare și studiu muzicologic, ne-constituind o cercetare încheiată, definitivă. I. Aspecte materiale privind documentul Manuscrisul muzical se găsește în posesia Bibliotecii Teleki-Bolyai, aparținând, în cadrul colecțiilor bibliotecii, la ceea ce se numește „fondul mixt”, sub cota B.f. 571, fiind cunoscut sub numele de „ASTROLABIUM”. Din punct de vedere exterior, de visu, el se prezintă sub forma unui coligat din care fac parte opt lucrări separate, distincte, și anume: cinci lucrări tipărite în perioada 1501-1517 și trei manuscrise. Dintre manuscrise, primul este o compilație după o lucrare de astronomie - care a dat de altfel și numele atribuit ulterior întregului coligat -, iar al doilea constituie un index farmacologic eclectic cu termeni în latină, greacă dar și arabă [graeco-arabico et latino teutonico...]. În sfârșit ca enumerare dar și la propriu - fiindcă este plasat în finalul compilației - găsim al treilea manuscris, cel muzical propriu-zis. Prezentăm succint mai jos, fiecare din lucrările cuprinse în coligat, căci în lipsa unor date directe, precise, acestea ne vor furniza cel puțin date probabile, mediate, la adresa manuscrisului muzical. Cuprins:1 1. IOANNIS REUCHLIN - „De arte cabalistica”, Hagenau, apud Thoma Anshelmus, 1517 / cu adnotații manuscrise posibil ale autorului manuscrisului muzical căci grafia este extrem de asemănătoare/ 2. RATISBONENSIS ALEXANDRI ANDREE - „Mathemalogium”, Lipsiae, 1504 / cu adnotații manuscrise. / 3. IOANNIS MARLIANI -„Questio de caliditate corporum humanorum tempore hyemis [& estatis & de antiparist], Venetiis, 1501 / octobris sic! / 4. IOANNIS PISANI - „Perspectiva anglicii communis.”, Lipsiae, 1504 / cu adnotații. / 5. Manuscris „ASTROLABIUM”, sec. XV / cu adnotații. / 6. Glosar de medicamente (în limba greacă, latină arabă) / foarte probabil o compilație după o lucrare de farmacologie arabă / 7. IOANNIS STOFLER IUSTINGENSIS - „Tabula Astronomica”, Tubingen per Thoma Anselmus, 1514 8. Manuscris muzical /20 de file ce cuprind în total 25 de pagini cu portative trasate manual [cu ocru] și cu note muzicale scrise cu pana și cerneală neagră / 1 [deși indexul manuscris enumeră 7 texte - utilizând 5a și 5b pentru 2 texte diferite în fapt acestea sunt 8] [În imagine: pagina de gardă manuscrisă adăugată ulterior; este evident că acest index este compilat de către un bibliotecar ce a trăit probabil la sfârșitul sec. al XVIII-lea. Cercetători din cadrul bibliotecii afirmă că acesta ar putea fi Koncz Jozsef - bibliotecar și curator al bibliotecii dar acest fapt nu este în mod clar demonstrat și/sau susținut documentar] Din cele 20 de file doar 24 (25-1) sunt scrise cu note muzicale, restul fiind libere. Probabil în intenția inițială era proiectată o culegere mai largă căci, la vremea aceea, nu se făcea risipă inutilă de hârtie. Muzica este dispusă în pagină după modelul de așezare renascentist cu realizarea vocilor în blocuri separate pentru fiecare partidă. În general se respectă ordinea de înălțime a vocilor; Superius[Sopran; cheia do = linia 1] - Cantus[Mezzosopran; do = 2] - Altus [sau Contratenor; do=3] - Tenor I [uneori și Tenor II; do = 4] - Baritonus{fa = 3 - Bassus; fa=4. Există și excepții cauzate probabil de modalitatea de folosire a spațiului disponibil și chiar interpolări, corectări, adaosuri, ce pun probleme la descifrare și transcripție. Numerotarea paginilor este multiplă și problematică. Paginile 1 și 2 sunt numerotate normal cu cifre încercuite. Pagina 3 (pe partea stânga) cuprinde doar discantul. Nu exista nici o adnotare despre celelalte eventuale voci, doar portative goale. Pagina 4 (pe partea dreapta) este nescrisa dar, deoarece cuprinde portative liniate, presupunem ca ar fi trebuit să cuprindă celelalte eventuale voci. Din motive ce rămân necunoscute acestea sunt nescrise. Această pagină goală (4) va crea o numerotare alternativă pe paginile ce urmează. După p. 4 (reală) urmează din nou 4 (in cerc), apoi 5 (corectat din 4), 6 si 7; de la p. 7 (bis - căci e din nou numerotată) paginile vor avea o dublă numerotare: 7 (în cerc) cu 8, 8 (în cerc) cu 9, s a m d. până la 24 (în cerc) cu 25. Manuscrisul muzical cuprinde 14 piese muzicale vocale, care în fapt ar fi mai corect numerotate 13+13a deoarece ultima este o altă versiune a piesei nr. 13. Pe parcursul manuscrisului sunt puse clar în evidență două grafii muzicale caracteristice: prima, pe care am denumit-o „scriitura pătrată”, are un aspect regulat, ordonat, sugerând grafia unui copist muzical profesionist -iar sub acest aspect reunește probabil mai curând piese aparținând altor muzicieni; cea de a doua, cu grafia mai plastică, mai rapidă, nervoasă și mai densă, „mai economică”, am denumit-o „scriitură triunghiulară”. (Denumirile sunt sugerate nemijlocit de grafia corpului notelor.) Este foarte probabil ca „posesorul” celui de-al doilea scris muzical (căruia de altfel îi aparțin majoritatea pieselor) să fie și autorul lor. „scriitura [grafia] pătrată” „scriitura triunghiulară” Toate cele 20 de foi ale manuscrisului aparțin aceluiași tip de hârtie, care poartă un filigran specific: așa numitul „Tete de boeuf’. Catalogul Bricquet - lucrare de referință pentru filigranele epocii - indică faptul că marca tipografică „Tete de boeuf’ este originară din orașul Epinal, situat în estul Franței (Lorena), pe râul Moselle, la sud-est de Nancy. Marca este datată 1514-1516. Din păcate în catalog nu se precizează numele manufacturii sau al meșterului care a fabricat hârtia cu această marcă. În același timp, se cuvine remarcat faptul că filigrane mult asemănătoare ca tipologie și dimensiune sunt specifice pentru zona de confluență dintre Franța și Germania - regiunile Alsacia, Lorena, Saar - ale aceleiași perioade. Există de altfel o întreagă familie [cu variante] de filigrane „Tete de boeuf”. Totuși, deoarece perioada de fabricație (1514-1516) se încadrează foarte bine în aceea de apariție a lucrărilor tipărite citate mai sus, există o foarte mare probabilitate ca hârtia să fi fost manufacturată în orașul Epinal, și mai apoi folosită în Germania aceleiași perioade, la Gottigen sau Tubingen. Coligatul se prezintă sub forma unui volum in 8-vo, legat în pergament, ornamentat cu motive florale în vignetă. Ambele coperte exterioare prezintă în partea lor superioară inițiale majuscule imprimate, care se referă probabil la conținut și/sau posesor, după practica frecventă în epocă. Sunt marcați anii 1579 și 1587, dintre care primul reprezintă în mod cert data legării în volum, și cel de-al doilea probabil intrarea în posesia lui M.A.R. Proveniența manuscrisului, până la punctul prim pe care l-am putut stabili cu siguranță - expusă în mod recurent - ar fi următoarea: [5] - Coligatul intră în posesia Bibliotecii Teleki-Bolyai în anul 1962, odată cu întreg fondul Colegiului reformat. [4] - Biblioteca Colegiului reformat îl deține din anul 1784, fapt atestat de ex libris-ul Bibliotecii și consemnarea anului; bibliotecarul Koncz Jozsef a alcătuit [probabil] în manuscris lista lucrărilor care stă drept frontspiciu al volumului. (Este posibil ca acest coligat să fi intrat în bibliotecă printr-o donație) [3] - Mai înainte, el se găsea în anul 1621 în posesia lui Nicolai Gatti - medic italian de la Curtea din Alba Iulia al principelui Gabriel Bethlen (Faptul este atestat istoric de coincidența titulaturii din notația de proprietate). [2] - Mai devreme, el a aparținut lui Andreas Rempler - preot evanghelic la Dumitra Mare (Villa Sancti Demetrii), în districtul Bistrița, care l-a achiziționat la Frankfurt pe Oder în anul 1585. Este aproape sigur că sensul inițialelor M.A.R. imprimate cu negru în legătura coligatului de la 1587 poate fi interpretat ca fiind „Magister Andrea Remplerius”. [1] - Andreea[s] Liebenthal este punctul prim, inițial al periplului acestui coligat pe care-l cunoaștem. Acest Andreea Liebenthal l-a achiziționat în mod sigur din Germania, l-a posedat foarte probabil în deceniul 7-8 al veacului XVI și l-a legat sub actuala formă în 1579 [de asemenea imprimat pe copertă]. Ca o paranteză, remarcăm faptul că acest coligat și-a schimbat mereu posesorul în preajma sau chiar în timpul unor evenimente istorice, tumultoase, din trecutul Transilvaniei și mai ales faptul - deloc întâmplător - că a poposit în centre de mare cultură și efervescență spirituală ale Transilvaniei (semnificative chiar și sub aspect muzical), ca Alba Iulia sau Târgu Mureș. Acestea sunt informațiile directe pe care le furnizează documentul. În partea a treia a comunicării vom reveni cu câteva ipoteze de lucru, ce încearcă să clarifice soarta sa în Germania deceniilor de mijloc ale secolului al XVI-lea. Aceasta pentru aria spirituală germanică a fost în epocă zona de referință a spiritualității religioase, intelectuale și muzicale pentru Transilvania aceleiași perioade. II. Analiza conținutului muzical Toate cele 13 piese (12+12a) sunt piese vocale, motete, scrise pe text religios, în limba latină. În acest sens este interesant periplul acestui manuscris de tradiție strict romano-catolică în zone de predilecție și aparținând unor persoane de confesiune mai ales reformată. Textul este notat incomplet și uneori indescifrabil, fie din cauză că în epocă era frecventă practica de a nota doar începutul „versus”-ului, căci restul cuvintelor erau cunoscute de interpreți, fie datorită faptului că autorul manuscrisului a intenționat să realizeze o antologie, un compendiu strict muzical, iar în acest caz textul devine pur informativ. E posibilă și ipoteza conform căreia posesorii de confesiune reformată nu erau interesați de texte canonice latine ci doar de tehnica scriiturii vocale indiscutabil mai evoluată în spațiul de tradiție catolică. Oricare dintre aceste alternative ar fi valabilă, textul nu ne este de mare ajutor, căci confruntând temele ce au o evidentă filiație din „cantus planus” gregorian nu am găsit citat în clar decât un singur profil melodic în toate cele 13 piese. (Numărul 4 - „Aeterne Deus” - comparația s-a făcut cu o ediție contemporană: „Missale romanum”, Venetiis, 1514, p.111). Cheile folosite în notare sunt cele tipice: cheile de do pe linia I, a III-a și a IV-a, plus cheia de bas (fa). Apar însă frecvent și așa-numitele„chiavette”: cheia de do pe linia a II-a, cheia de bariton, și chiar cheia sol pe linia a III-a. Armura utilizează frecvent si bemol la cheie ceea ce indică în principiu o sursă italiană unde această practică de notare era deja standardizată. Scriitura variază pe parcurs de la 3 la 5 voci, cu formule timbrale diferite. Interesante sunt, sub acest aspect, piesele 8, 9, 10, ce folosesc formula originală S, A, T, B1 și B2, față de combinația tipică S, A, T1, T2, B. De altfel, aceste piese sunt fără îndoială înrudite între ele atât în ce privește materialul tematic, tehnica polifonică, cât și ca structură formală. Scriitura evident vocală tinde în unele piese să acceadă către turnuri și profile ce anunță deja scriitura instrumentală. Sub acest aspect foarte interesantă se dovedește piesa nr.6 din manuscris. Expoziția dublă comportă o temă ce intonează o pedală ritmitizată deasupra unei teme secunde agitate, puternic diminuată până la nivel de semifusa. După două măsuri apare dubla imitație canonică la cvinta inferioară. Stretto-ul este mult utilizat la intervale variabile ca înălțime și timp. Apar intervenții dialogate între voci, prin motive scurte bine conturate. Impresia globală este depășirea în fapt a modalului și tendința către tonal. Este în mod evident o piesă instrumentală la nivelul tendințelor novatoare ale epocii. Încă și mai interesantă se dovedește piesa nr.9, care, după ce debutează cu o expoziție strictă în stilul vocal renascentist, părăsește rapid acest cadru stilistic, evoluând puternic către un stil vocal-concertant sau chiar instrumental de sorginte venețiană. Folosirea frecventă a stretto-ului, apariția secvențelor pe spații largi (în module de 5 unități metrice!), tendința tonală foarte puternică, fac ca această piesă să depășească limitele renascentiste. Dar mai ales apariția unor aspecte care țin de psihologia muzicală a scriiturii este cu totul remarcabilă. Alternarea pasajelor polifonice cu cele omofone, în coral, creează un puternic contrast expresiv. Apariția unui „dublum” în care, pe aceeași temă în sopran, celelalte trei voci evoluează fugat în valori mici, creează deja un cadrul formal pe care l-am putea denumi un bipartit derivat (evident, incipient). Din punct de vedere al formei, în afara excepției de mai sus (nr.9), toate celelalte piese au formă de lanț [A, B, C, D,...] caracteristică motetului renascentist. Ultimele două piese evoluează diferit până la jumătate, de unde continuă în mod identic. În fapt, cea de a doua constituie o variație o alternativă expozițională a celei dintâi, motiv pentru care le-am numerotat 12 și 12a. Concluzionând asupra acestei sumare analize, conchidem că majoritatea pieselor aparțin stilului vocal renascentist, mai puțin cele două amintite mai sus - deși tendințe ce ies din acest cadru se manifestă și în celelalte piese. Notația nu este unitară, căci unele piese sunt notate într-o scriitură modernă adaptată epocii și stilului, pe când în altele apar ligaturi și mai ales ceea ce Willi Apel numește notația „neagră” - adevărate arhaisme în perioada respectivă. De altfel, tocmai aceste remanențe ale tradiției grafiei medievale ne-au creat cele mai mari dificultăți în transcriere și, în unele cazuri, soluțiile la care ne-am oprit comportă interpretări variate și/sau alternative mai ales de ordin ritmic. Problemele de decizie au apărut în egală măsură și în interpretarea alterațiilor cadențiale [acestea nefiind exhaustiv notate, dar sunt în general subînțelese în practica de execuție]. Oricum, o transcriere justă fiind sancționată de punerea în partitură, ne-am ghidat mai ales după criteriile compatibilității verticale - ritmice și intervalice - în cadrul limitelor specifice ale stilului. Faptul că există diferențe mari între piese, unele cu o scriitură stângace, de începător, chiar cu greșeli de conducere a vocilor, iar altele trădând o deosebită siguranță și rafinament expresiv, ar pleda pentru ideea că ne găsim în fața unei antologii muzicale ce cuprinde alături de un compendiu de știință și artă componistică și încercările unor practicanți mai modești. III. Elemente pentru o eventuală portretizare a autorului Faptele expuse până acum ne permit să inserăm câteva considerații asupra autorului sau autorilor acestui manuscris. Este de ordinul evidenței că raționamentele ce urmează nu constituie concluzii definitive, ci doar ipoteze de lucru - ce se vor confirma sau infirma, în funcție de cercetările ulterioare -, și numai în acest sens trebuie luate. În primul rând este frapant faptul că acest coligat conține lucrări de aritmetică, geometrie, muzică, astronomie. Trimiterea la vechiul „quadrivium” al universității medievale este foarte directă. În acest sens, este posibil ca posesorul - dacă nu chiar și autorul manuscrisului muzical - să fi fost student la Universitatea din Gottingen sau Tubingen (de unde provin majoritatea lucrărilor tipărite), ce avea în plus preocupări eclectice de astrologie, cabalistică, medicină etc. Iar existență unui astfel de coligat subliniază tradiția universitară occidentală ce alătură frecvent lucrări muzicale științelor din „quadrivium”. De altfel, contextul general al epocii este umanismul renascentist -calchiat și dezvoltat ca suport tradițional pe fondul reformelor de diferite nuanțe specifice Germaniei contemporane -, ceea ce favoriza orientarea către multiple domenii, eclectismul gustului și preocupărilor intelectuale. Pe de altă parte, ținând cont de cele două grafii prezente, putem conchide aproape cu certitudine că prima (cea pătrată) aparține unui copist profesionist ce a compilat piese de diverși autori, aceasta explicând și caracterul lor foarte diferit. Posesorul celei de-a doua grafii (cea triunghiulară) s-ar putea să fie și autorul pieselor pe care le-a notat. Ultima piesă vine de altfel în sprijinul acestei ipoteze, căci un copist ar fi copiat o piesă definitivă, încheiată, și nu două variante cu prescurtări și trimiteri ale aceleiași piese. Nu în ultimul rând trebuie remarcat și faptul că piesele celei de-a doua grafii au un caracter mai unitar, raportabil mai curând la o singură persoană. În privința datării manuscrisului, acesta este în mod sigur realizat în perioada ce cuprinde ca date limită intervalul anilor 1514-1579. Prima reprezintă limita anterioară a fabricării hârtiei, cea de-a doua este data legării celor opt lucrări în coligat în forma definitivă care ne-a parvenit până astăzi. Aceasta fiind însă o datare mult prea largă, lipsită de precizie, putem avansa ipoteza că realizarea concretă a manuscrisului muzical se situează la nivelul anilor 1520-1540. Este interesant faptul că acest interval este perioada în care în marile centre italiene (Roma, Florența, Veneția) apare și se dezvoltă exploziv genul madrigalului renascentist, pe când în manuscrisul nostru sunt doar piese muzicale aparținând tradiției motetului renascentist, oricum anterioară. Aceasta pledează clar pentru redactarea manuscrisului în spațiul germanic al perioadei de mai sus. Recapitulând toate aspectele expuse mai sus, vom încerca să surprindem într-un tablou sintetic concluziile ce se desprind din materialul faptic. Insistăm asupra faptului că aceste concluzii - pe care le vom expune într-o ordine inversă a coeficientului de probabilitate (credibilitate) pe care-l putem acorda fiecăreia - trebuie luate ca afirmații asertorice și/sau chiar problematice, nu ca și concluzii definitive. Iată-le: - există doi autori ai documentului cercetat; cel puțin la nivelul realizării grafice a manuscrisului; - piesele aparțin în mod cert mai multor compozitori (distincți din punct de vedere istoric, stilistic ș.a.m.d.); pe o singură foaie a manuscrisului [1] apare mențiunea Josquin [de Pres n.n.] -la timpul acela un compozitor de origine franco-flamandă într-o excepțională vogă și unanim admirat în Europa. Piesa muzicală nu este compusă de el deoarece confruntarea cu ediția operei sale complete [atestate] n-a dat nici un rezultat. Exista însă în epocă practica atribuirii unui mare compozitor a unor piese anonime sau de un alt autor. - manuscrisul constituie un compendiu de știință componistică, o „antologie” muzicală, probabil folosită ca lucrare de referință de către posesor, pentru încercări muzicale proprii, sau -foarte posibil - în scopul predării artei muzicii în școlile vremii; - în manuscris sunt cuprinse atât piese vocale cât și instrumentale, în stilul renascentist al epocii, dar care prezintă deja caracteristici ale stilurilor ce vor urma - este elaborat de o persoană (sau persoane) de o mare cultură și cu preocupări diverse în cele mai diferite domenii; (probabil un titrat luminat și enciclopedist - în sensul general al cuvântului - al uneia din universitățile germane); în orice caz, acesta trebuie să fi fost un diletant foarte luminat, dacă nu un adevărat profesionist al muzicii; - manuscrisul este realizat probabil în intervalul cuprins între anii 1520-1540; spre acest fapt converg majoritatea elementelor din analiza propriu-zis muzicologică a textului; - este foarte probabil că manuscrisul acesta a schimbat mai mulți posesori până în anul legării în coligat (1579) de către Andreea Liebenthal, ori că acesta a alcătuit coligatul din lucrări achiziționate în locuri și momente diferite. Bibliografie 1. Apel, Willi, Die Notation der polyphonen Musik, Leipzig, 1981. 2. Coussemacker, Ed. Scriptorum de musica medio aevi novam seriem ad Gerbetina alteram, [vol I-IV], Paris, 1864-1876. 3. Jako, Zsigmond., Philobiblon transilvan, București, 1977. 4. Josquin des Pres, Werken van..., [Opere Complete în 54 de volume], antologie și studiu critic de Prof. Dr. A. Smijers, Amsterdam, 1927-1963. 5. *** Histoire de la musique, Tome I, (Encyclopedie de la Pleiade), Paris, 1961. 5. Missale roma mm, Venetiis, 1514 ANEXĂ Motet 4 voci Astrolabius p. 19-20 XXX Zr H Astrolabius p 19-20 21 3 5/ Astrolabius p 19-20 ■ 111 > P L 0 - J ,0 ,10 ==^ — 1J 1 T —1 O • - =f=m= =^= 0 fn’ t5 > > u 1 r r^i i- -H O •- 0 -^CL 0 - .0 f 9: 1= 1 1 r ■ f— t s 7 110(1 <V ■ 42 6t • - t 1 =R 1 1^- “l t 11 1 I t t <■» 0 '' 4> 1 ! 1 L^Al s- Lx ^<.1 W-J -O * . .. . I 1 1 l_ r> 0 -r> r —. — 1 p - * » r r • -1 f 1 r r n ț* -' - » > . rl & L. . 0 l ¥ 1 1 1 1 1 ' 1 1 • * 1 1 1 r> ZL .* & S O — rT^r . n fo 7 j 1 11 . /J K O r\ * 1 1 1 1 1 U*. O U—. “ 0 */• ** O — ir — — 1 <> X -> 0 ri -4 1 * -0 1101 V 1- LS—t-J N Alchimia și Muzica Ioan Mihai Cochinescu1 Muzicolog, Liceul de Muzică - Ploiești I.În preajma athanorului „În 1459, o înaltă individualitate spirituală, încarnată în personalitatea care poartă în istorie numele de Christian Rosencreutz, a apărut ca Maestru al unui grup foarte restrâns de discipoli inițiați. La această dată Christian Rosencreutz a fost ridicat la demnitatea de Eques Lapidis Auraei, adică la demnitatea de Cavaler al Pietrei de Aur, în sânul unei confrerii spirituale foarte închise, fraternitatea Rosae-Crucis.” Ce reprezintă alchimia? Este ea știință, ocultism sau filosofie? Sau este pur și simplu un șir de povești și alegorii, uneori hilare dacă nu chiar stupide sau fără sens, despre delirul fabricării aurului, a elixirului tinereții veșnice, relatări incapabile să mai stârnească uluirea, fie măcar și copiilor din zilele noastre? Există o legătură între alchimie și știință? Și, mai mult decât atât, o încă și mai temerară întrebare: există o legătură între alchimie și muzică? Dar, cum ne-am putea reprezenta mental ființa de odinioară numită alchimist? Cât ar însemna istorie? Cât fantezie? Zâmbetul nostru condescendent de mileniu trei în fața acestui adevărat tir interogativ este rezultatul exploziei descoperirilor științifice, datorate secolelor de-abia trecute, iar bizara făptură antică sau medievală, pe care ne-o imaginăm bolborosind cuvinte de neînțeles în fața athanorului, nu întruchipează decât personificarea ignoranței desăvârșite. Așa stau însă lucrurile, cu-adevărat? Frangoise Bonardel, profesor de filosofia religiilor la Universitatea Paris I - Sorbona, se întreabă, pe bună dreptate, de ce filosofia nu și-a pus niciodată problema serios în legătură cu tema noastră, citându-l pe M. Sauvage: „E limpede că filosofia noastră nu are habar de vreo înrudire cu „știința blestemată”, de mult compromisă în povești cu alambicuri și retorte. „Se pare că s-a uitat, mai afirmă Sauvage, că filosofie este un cuvânt care guvernează și adjectivul filosofal. În Minima moralia, Adorno numea destul de pripit alchimia: „metafizica imbecililor”, deși, mai amintește doamna Bonardel, la vremea sa chiar Schelling afirmase că numai faptul de a fi neștiințifice, nu descalifică aceste sisteme până la anulare, găsind chiar exigențe raționaliste în analiza lor mai profundă. Nu în ultimul rând, e de amintit poziția lui Kierkegaard care scrie în al său „Jurnal”: „Piatra care închidea mormântul lui Christos ar fi putut fi numită mai potrivit, cred, piatra filosofală, dacă este adevărat că îndepărtarea ei le-a dat atâta de lucru nu numai fariseilor, ci, vreme de optsprezece veacuri, și filosofilor." Mircea Eliade, citat în mai toate lucrările de însemnătate privind istoria alchimiei face precizarea că interesul pentru această străveche îndeletnicire s-ar datora în mod eronat prezumției de prechimie, dacă putem spune așa: „Am încercat să dovedesc că un asemenea criteriu de judecată nu este întotdeauna justificat; că alchimia nu a fost pretutindeni și totdeauna o prechimie; că dacă din tehnicile alchimice s-a desprins la un moment dat o tehnică nouă științifică prin care s-a constituit chimia modernă - aceasta nu înseamnă că toate tehnicile alchimice erau pragmatice.” Frământat de dilema pur materialistă - uneori atât de evident de reală - a lucrării alchimice, Jaques Sadoul descrie în culori destul de atrăgătoare modalitatea prin care a putut înțelege, personal, adevărul ascuns dincolo de vălul cel misterios al științelor oculte. Și-a cumpărat douăzeci de cărți în domeniu, le-a citit, le-a aprofundat, a priceput. Recunoaște, de la bun început, că alchimistul își practica magisterul în scopul obținerii Pietrei Filosofale, materie miraculoasă care putea transforma în aur orice metal prin fuziune. Călugărul englez Roger Bacon (1220-1292), supranumit „Doctorul Admirabil”, definea alchimia ca „știință care te învață să prepari o anume doctorie sau elixir, care, aruncată peste metalele imperfecte, le transmite perfecțiunea chiar în clipa în care le atinge. „Pe de altă parte, același călugăr va găsi, cercetând, imperfecțiunea calendarului 1 E-mail : cochinescu@yahoo.com iulian, va anticipa știința experimentală a veacurilor viitoare și va semnala punctele vulnerabile ale sistemului lui Ptolemeu. Adevărații Stăpânitori ai Artei - Ars Magna - numiți și Adepți sau Artiști, erau o categorie total deosebită de acei oameni împinși de lăcomie până la sacrificiu (nu de puține ori sfârșitul lor se datora bizarului amestec din alambic sau creuzet, ca de exemplu cărbune, sulf și nitrat, adică un fel de praf de pușcă ce producea, evident, explozie), mistuiți de foamea aurului, auri sacra fames, personaje ce se numeau Suflători sau Archimiști. Mai curând acestora din urmă, ca practicanți ai combinațiilor de substanțe și chiar descoperitori ai unora dintre elementele chimice, în laborator, li se poate atribui paternitatea chimiei moderne, decât Adepților, care nu erau altceva decât filosofi hermetici. II. Michael Maier și Atalanta fugiens Complexitatea personalității lui Michael Maier, face din acesta vârful de lance al gândirii rosicruciene renascentiste, iar lucrările sale, publicate în majoritate de familia De Bry și de Lucas Jennis, vădesc, dincolo de enciclopedismul caracteristic epocii, germenii mutațiilor spirituale care vor recompune-redefini peste secole ființa umană a mileniului trei. Contemporan cu Robert Fludd, Bacon, Shakespeare, Descartes, von Helmont, Comenius sau transilvăneanul Melchior Cibinensis, lutheranul Michael Maier s-a născut la Rensburg-Holstein (Germania) în anul 1568 și a murit la Magdeburg în 1622.El este autorul unor lucrări de referință în domeniul alchimiei și rosicrucianismului ilustrate cu gravuri simbolice de o rară frumusețe, dintre care amintim: Arcana Arcanissima (1614), Lusus Serius (1616), De Circulo Physico Quadrato (1616), Examen Fucorum Pseudo-Chymicum (1617), Jocus Severus (1617), Silencium post Clamores (1617), Symbola Aurea Mensae Duodecim Nationum (1617), Atalanta Fugiens (1618), Themis Aurea (1618), Tripus Dore (1618), Viatorum (1618), Tractatus de Volucri Arborea (1619), Verum Inventum (1619), Septimana Philosophica (1620), Civitas Corporis Humani (1621), Cantilenae Intellectuales de Phoenice Redivivo (1622), Ulysses (postum, 1624) și Superbes Secretiones de Subtilis Allegoria (postum, 1749). Tatăl doctorului Maier, Johann, sau Petrus - după cum precizează Neue Deutsche Biographie - se afla în serviciul lui Heinrich Rautzaus (guvernatorul ducatului Schleswig-Holstein) ca „Gold Embroiderer” (Maestru în broderie de aur). Severin Goebel, celebrul fizician din Gdansk și Koenigsberg, un apropiat al mamei sale, îi va finanța studiile, la școlile din Rostock, Padua, Frankfurt an Oder M.A., Bologna, Basel MD, Ph.D. Nu se cunoaște data la care și-a luat doctoratul în filosofie, dar era doctor în medicină și alchimie. Deși în 1596 Universitatea din Basel îi conferea titlul de Doctor în medicină, Maier practicase chirurgia încă din 1590, dar fără autorizație. În această perioadă îl găsim ca scriitor în cancelaria germană și curtean al lui Rudolf al II-lea. Din 1601 practică medicina în propriul său cabinet din Gdansk (la „Hanul Leul Alb”), iar în 1608 se întoarce la Praga ca doctor, intrând în serviciul împăratului în anul următor. Rudolf al II-lea îl numește Hopffalzgraf, „Conte Palatin”, cu însărcinarea de a superviza universitățile, dreptul de a fi doctor și acordarea titlurilor de poeți laureați. Cinci ani mai târziu devine fizician non-rezident și chimist la Curtea Kassel, în serviciul landgrafului Moritz de Hesse-Kassel iar peste alți zece ani (1618-1622), îl vom găsi ca fizician al ducelui Christian Wilhelm de Magdeburg.Tuturor distinșilor săi protectori, Maier le-a dedicat cu generozitate și respect câte o lucrare. Spre sfârșitul vieții, a încercat o apropiere de prințul danez Friedrich al III-lea, fără succes, dedicându-i și acestuia, totuși, câteva lucrări. În Anglia Michael Maier a întreținut legături cu Robert Fludd, Sir William Paddy, fizicianul curții regale engleze și medic personal al lui James I și cu primul guvernator al Campaniei Indiei de Est, trezorier al Companiei din Virginia, Sir Thomas Smith. Editarea opusului maierian Atalanta Fugiens s-a făcut în 1618 pe cheltuiala lui Johann de Bry, la Oppenheim, într-un format octavo, adică respectând proporțiile Secțiunii de Aur, 2:3. Deschizând cartea, paginile din stânga și dreapta alcătuiesc un tot unitar, în format 3:4, prin urmare formula generală se regăsește în octavo la quatro (2:3/3:4), adică de la masculin la feminin. Unică în formă și conținut, Atalanta Fugiens („Fuga Atalantei, adică Noile Embleme Chimice ale Secretelor Naturii”, cum precizează autorul în subtitlu) reprezintă o triplă compunere: poetică, grafică și muzicală, adresându-se văzului, auzului și intelectului, în egală măsură. Paginile din dreapta ale cărții au deschidere dublă, conținând cincizeci de epigrame și cincizeci de gravuri („embleme”) alegorice, iar paginile din stânga conțin partiturile muzicale ale celor cincizeci de „fugi” compuse în mod expres, pentru întregirea originalității acestui Opus. Întregul ansamblu are ca punct de plecare mitul Atalantei, fiică a regelui Scheneu din Scir, care își alunga pețitorii sau îi provoca la întrecere în fugă, știindu-se de neînvins și omorându-i fără milă în urma înfrângerii. Afrodita îl va sprijini pe Hippomenes, în încercarea lui de a o învinge pe Atalanta, cu ajutorul celor trei irezistibile mere de aur aruncate în calea crudei femei, fructe care, provocându-i ispita de a fi culese, aveau darul să-i încetinească alergarea. Încetinirea aceasta era făcută însă voit, pentru că Atalanta se îndrăgostise de Hippomenes și dorea ca el să câștige întrecerea și, astfel, să-i devină soț. Victorios în dificila competiție, tânărul își va poseda iubita într-o peșteră, stârnind gelozia Afroditei, care îi va transforma pe cei doi nesăbuiți în leoaică și leu. Michael Maier găsește în mitul metamorfozării Atalantei și a lui Hippomenes simbolurile cele mai potrivite alchimiei, compunând o serie de „fugi” la trei voci, care, în fapt, sunt compoziții polifonice de factură gregoriană având la bază un cantus firmus peste care se suprapun două voci în canon strict. Deși contemporan cu muzicieni de talia unor Giulio Caccini (1545-1618), Claudio Monteverdi (1567-1643), Michael Praetorius (1571-1621), Girolamo Frescobaldi (1583-1643) sau Heinrich Schutz (1585-1672) și având cunoștință, prin complexa sa educație, de marile înnoiri și cuceriri ale muzicii epocii de-abia trecute, în domeniul armoniei și contrapunctului (di Lassus, Palestrina etc.), Michael Maier a ales deliberat calea severă a vechiului cantus firmus gregorian pentru demonstrația sa alchimică, lăsând deoparte strălucirea armonică și spectaculozitatea acelui Deux ex Machina atât de gustat de publicul meloman al timpului. Maier voia să spună, cu alte cuvinte, că Zeul e de așteptat să se arate cândva omului, dar pe cale transcendentală (metafizică), nu mecanică (fizică), iar pentru aceasta e necesar un tip de ascetism și umilință de care omenirea păruse a se fi îndepărtat definitiv. Printre cărțile cele mai importante dedicate Atalantei Fugiens de M.Maier se numără Atalanta Fugiens: an edition of the fugues, emblems and epigrams by Michael Maier; translated from the Latin by Joscelyn Godwin; with an introductory essay by Hildemarie Streich, Published by Phanes Press, 1989. Cel care a cercetat însă pentru întâia oară manuscrisul maierian a fost Adam McLean, care l-a descris ca fiind un pergament în format 33/24 inch (83,82/60,96 cm), suprafața unei singure pagini a volumului fiind egală cu suprafața a douăsprezece pagini actuale ale unei cărți în format A5, opusul fiind așadar, extrem de impozant ca aspect. Pe copertă se află, central, emblema rosicruciană, cu litere tivite în aur și roșu, flancată de patru poeme în limba latină. Gravurile manuscrisului reprezintă un punct de referință în domeniul creației emblemelor alchimice. Deși nesemnate, ele sunt unanim atribuite artistului Matthaeus Merian cel Bătrân (1593-1650), supoziție riscantă, pentru că la data tipăririi pergamentului maierian, Matthaeus Merian abia împlinise optsprezece ani, o vârstă destul de fragedă pentru maturitatea și forța creatoare de care dau dovadă emblemele în discuție. Godwin lasă în seama specialiștilor dezbaterea problemei, acesta fiind, cu toată onestitatea, și punctul nostru de vedere. Muzica lui Maier luase forma ingenuă a compoziției flamande din urmă cu un veac, prin urmare gravurile emblemelor sunt compuse în același spirit, recunoscându-se cu destul de multă ușurință compunerea perspectivei în stilul quattrocento-ului italian, pe linia cărților manieriste de arhitectură ale epocii. Influențele unor Vredemann de Vries, Giorgione, Carpaccio, de Bry sau chiar Durer, ale peisagiștilor de formație leonardescă (Heidelberg sau Berg anticipându-l pe Merian) sau ale marilor pictori venețieni sunt sesizabile pretutindeni. Deși nu pot fi catalogate drept capodopere ale artei renascentiste, emblemele Atalantei Fugiens sunt rodul unei imaginații bogate și al unui incontestabil profesionalism. După cum am putea presupune că structura compoziției muzicale a fugilor este de factură alchimică (ipoteză asupra căreia vom reveni), avem convingerea că grafica emblemelor conține, dincolo de valoarea lor estetică, încriptarea unor mesaje și formule ezoterice (încriptare extinsă desigur și în compunerea epigramelor). În acest sens, Adam McLean analizează emblemele, în acord cu legile măsurii, numărului și greutății, grupându-le în formula 7x7+1. Acest pergament (1611) precede editarea tuturor operelor maieriene cât și apariția la Cassel și Strasbourg a Manifestelor Rosicruciene din perioada 1614-1616. Cele patru poeme, adresate regelui James I, sunt puse în gura celor patru Arhangheli (Gabriel, Rafael, Uriel, Mihai) și a celor doi păstori care așteptau nașterea Mântuitorului (Menaleas și Thirsis). De aceea, manuscrisul mai conține o fugă în patru părți unde cantus firmus-ul personifică păstorii iar cele patru voci pe cei patru Arhangheli.În Prefața cărții sale, Joscelyn Godwin arată că Maier avea să reia procedeul apelării la compoziția muzicală în Cantilenae Intellectuales de Phoenice Redivivo (1622), (:Cântece despre Renașterea Feniciei, adresate intelectului”), lucrare alcătuită din nouă triade cu versuri în ritm latin, pe care le va adapta unui concert la trei voci, simbolizându-i pe Venus,Cancer și Leu. Toate aceste compoziții muzicale, pe care le-am numi metafizice, spiritualiste („adresate intelectului”, cum arătam în titlul precedent), anticipează concepția filosofică despre muzică a trio-ului Schopenhauer-Nietzsche-Wagner din veacul XIX sau spiritualismul simfonismului mahlerian la început de secol XX. Schopenhauer de altminteri este cel care găsește (ca și Platon) calitățile ce fac din muzică un model pentru filosofie și afirmă că există o îmbinare între sensul metafizic al muzicii și baza sa fizică și aritmetică. Această supoziție se întemeiază pe faptul că disonanța sau iraționalul - ce se sustrag înțelegerii - devin „imaginea naturală a rezistențelor ce se opun voinței noastre; și, dimpotrivă, consonanța sau raționalul, care se potrivesc fără greutate percepției noastre, reprezintă satisfacția voinței”. Dată fiind importanța subiectului abordat, prezentăm în continuare, în propria noastră traducere, paginile de debut ale Atalantei Fugiens, care, dincolo de unele nefericite stângăcii datorate tocmai acestei traduceri și pentru care sperăm să avem îngăduința cititorului avizat, nădăjduim că vor fi lămuritoare pentru afirmațiile precedente: Titlul ediției din 1618 sună în felul următor: Atalanta Fugiens - hoc est Emblemata Nova de Secretis Naturae Chymica, adică Atalanta Alergătoarea - care cuprinde Noile Embleme Chimice ale Secretelor Naturii și are lungul subtitlu: destinată în parte pentru ochi și intelect, cu figuri gravate în aramă, cu legende, epigrame și partituri adăugate în parte, pentru urechi, în parte pentru liniștea sufletului, prin aproximativ cincizeci de Fugi Muzicale la trei voci, dintre care două compuse ca simple melodii ce se urmăresc una pe cealaltă cântând în canon cupletele, dar compuse și pentru a fi privite, citite, trăite în meditație, înțelese, cântărite, cântate cu vocea și totodată ascultate - autor Michael Maier, Conte al Comitetului Consistor Imperial, Doctor în Medicină, Cavaler Exemptus etc., Oppenheim, Tipogr. Hyeronimus Gallenus, pe cheltuiala lui Johann Theodor de Bry, MDCXVIII (1618). Pe aceeași pagină apar caligrafiate ulterior, în scriere neglijentă, de-a stânga și de-a dreapta cuvântului autor, înscrisurile Jo:, șters dintâi cu câteva linii, apoi rescris alături, în dreapta și Hyphantos., cărora nu le găsim pentru moment altă semnificație decât aceea a probabilei semnături a proprietarului acestui exemplar de carte. Paginile imediat următoare conțin Epigrama Autorului, Scrisoarea-Dedicație și Prefața către Cititor. Surprinzător este faptul că mitul Atalantei ocupă un loc destul de nesemnificativ ca întindere în economia opusului maierian. Astfel, doar în Epigrama Autorului care precede lucrarea propriu-zisă sunt făcute referiri concrete la anticul mit, celelalte cincizeci de Epigrame fiind relatări diverse, alambicate, ale altor legende străvechi. Nici amplele Discursuri care încheie lucrarea lui Maier (și care lipsesc din cartea lui Godwin, datorită unor rațiuni editoriale, cu siguranță) nu sunt canalizate pe detalierea acestui mit ci abundă în referiri la nume, personaje, alegorii sau personalități ale alchimiei, care nu au nici o legătură cu acesta. Epigrama autorului Din Grădina Hesperielor, viteazul cel tânăr/ luă cyprianul dar - trei prețioase mere de aur și,/ rostogolind un prim dar, sub privirea ei,/ a fecioarei cea iute de picior, aceasta pe spate căzu./ Acum e el înaintea ei, mai iute ca vântul,/ acum ea îl întrece; astfel că tânărul aruncă al doilea dar/ de aur. Fata o clipă își încetinește alergarea,/ apoi îi arată spatele, din nou fugind,/ până ce îndrăgostitul bărbat azvârle cel de-al treilea fruct-ispită în țărână/ și Atalanta îi cedează, învinsă, premiul./ Hippomene este virtutea Sulfului; Atalanta/ o personifică pe cea a fugarului Mercur. În competiție/ femeia este întrecută de bărbat./ Cuprinși de dragoste, ei se îmbrățișează mai apoi/ în Templul Cybelei, mâniind-o pe-aceasta cumplit./ Drept răzbunare, ea îi înveșmântează în piele de leu/ înroșindu-i la trup și făcându-i aprigi la inimă./ Pentru ca întreagă această întrecere să ia forma cea mai potrivită adevărului/ Muza mea mi-a dăruit Fugile pe trei voci:/ una rămâne simplă - e tocmai Mărul care are darul să o întârzie pe Atalantaș,/ a doua, Atalantaș aleargă urmată îndeaproape de a treia Hippomeneș./ Aceste embleme și partituri sunt destinate ochiului și urechii/ iar rațiunea va căuta descifrarea simbolurilor secrete./ Eu le-am oferit simțurilor voastre, pentru ca mintea voastră/ să poată accede către comorile ce zac ascunse în ele./ Poți avea și Bogăția și Elixirul Sănătății!/ Acest Dublu-Leu le poate înlocui pe toate. Nu excludem nici probabilitatea ca Michael Maier să-și fi extins inventivitatea până într-acolo încât dezlegarea „Secretului Secretelor” („Arcana Arcanissima”) din Atalanta Fugiens să consiste în decriptarea misterioaselor formule alchimice ascunse în înșiruirea notelor celor cincizeci de fugi, atât sub aspectul înălțimilor sau ritmurilor acestora cât și al duratelor lor, îmbinată - cum afirmam mai devreme - cu aplicarea unei anumite grile de decodare a ezotericelor semnificații conținute în aluatul epigramelor și al alegoriei emblemelor. Operațiunea aceasta, pur logico-matematică, ar merita, poate, atenția unei viitoare cercetări (Maier însuși precizase dintru început că a adăugat lucrării sale compoziții muzicale nu doar pentru a fi cântate sau ascultate ci pentru a fi „trăite în meditație, înțelese, cântărite” iar „rațiunea va căuta descifrarea simbolurilor secrete./ Eu le-am oferit simțurilor voastre, pentru ca mintea voastră/ să poată accede către comorile ce zac ascunse în ele.”). Am asista astfel, poate, la o senzațională dezvăluire privind realizarea concretă a unui Magnus Opus, dar demersul nostru este de o cu totul altă factură, căci singura alchimie capabilă să dea o nouă dimensiune umanității, în care credem cu-adevărat, ține de o transmutare spirituală, nu materială.Doctorul Maier, asemeni tuturor marilor Adepți, nutrea o astfel de convingere și, rosicrucian de vază al epocii, își expusese doctrina atât în Discursurile ce încheiau Atalanta Fugiens cât și în alte opusuri precum Themis Aurea („Legile fraternității Rosei Cruci”), în care pleda pentru o medicină și igienă a minții, sufletului și spiritului, generatoare a sănătății trupești (acesta fiind de altfel și sensul anticei expresii mens sana in corpore sano).Michael Maier nu a rămas izolat cu „invenția” sa literar-grafico-muzicală, căci documentele epocii consemnează în anii imediat următori dispariției sale, o istorie a celor șase provincii olandeze și războaiele lor cu spaniolii numită Nederlandtsche Gedenck-Clank, editată la Haarlem în 1626 de Adriaen Valerius, lucrare decorată cu gravuri în stil rosicrucian și cu cântece din fiecare provincie, având notat chiar și acompaniamentul. Altă lucrare se numește Tugendsterne („Stelele Virtuții”), semnată de academicianul din Nuremberg, Georg Philipp Harsdorffer (1607-1658) și de Sigmund Theophil Staden (1607-1665), în care șapte planete prezentate în gravuri, fiecare având o melodie ce corespundea Virtuții proprii, conversează cu un grup de șase umaniști ce-și expun învățătura lor moralizatoare. După cum arată o vastă și populară operă din epocă, în opt volume, numită Frauenzimmer Gesprachspiele (Nuremberg, 1641-1649), conversația-joc, atât de frecvent întâlnită în mediile academice ale marilor curți renascentiste, se baza pe o tehnică foarte simplă: se arăta participanților o emblemă gravată, un fragment de poem și de muzică ce urmau a fi comentate, se explicau regulile jocului și, în prezența unor distinse personalități ale vremii, se desfășura un fel de talk-shaw (desigur, netelevizat). Fără îndoială, astfel de jocuri intelectuale se desfășurau și la Academia Hermetică de la curtea lui Rudolph II, încât, presupune Godwin, ne-am putea imagina că Atalanta Fugiens a fost supusă și ea unor discuții similare. Profesorul Godwin pare contrariat de faptul că Maier, cunoscător al legilor severe ale armoniei și contrapunctului, le încalcă frecvent, utilizând cvinte și octave paralele sau neanticipând ori nerezolvând disonanțele. El afirmă că acest comportament al ilustrului rosicrucian i se pare neclar, pentru că apar, de exemplu, „foarte capricioase semne de alterație” acolo unde imitația canonică nu o cere. Simțind nevoia unei îndreptări, propune într-un Appendix chiar o listă de Note editoriale și critice privind scăpările de compoziție din cuprinsul fugilor. Unele dintre aceste note sunt minuțios elaborate și binevenite, dar, după opinia noastră, exprimată în paginile precedente, nu este nimic enigmatic în maniera nonconformistă de a compune a doctorului Maier, singurele legi valabile pentru el rămânând regulile de încriptare a unor mesaje ezoterice și confecționarea unor sonorități capabile să stârnească nu doar simțul auzului ci și intelectul. Astfel, putem afirma de pe-acum că, prin această manieră neconvențională de a compune muzica, Michael Maier se poate considera drept precursor al unor concepte revoluționare extrem de elaborate care au stat la baza apariției la începutul secolului XX a noii școli vieneze reprezentantă de Arnold Schonberg (1874-1951), Alban Berg (1885-1935) și Anton Webern (1883-1945). III. Muzica - metafizica armoniei universale Aleasa educație muzicală a lui Joscelin Godwin îi permite acestuia să facă în cartea sa o analiză temeinică, documentată, a istoricului celor cincizeci de fugi dar contribuția substanțială, din punctul de vedere al analizelor muzicale, estetice și psihologice o are Dr. Hildemarie Streich, semnatara substanțialului eseu ce consumă benefic șaptezeci de pagini din economia lucrării, sub poate prea modestul titlu generic de Introducere. Punctualele aprecieri analitice ale lui Godwin se opresc uneori, probabil deliberat, doar la nivelul de interpretare sensibil (emoțional-afectiv), privind dintr-o perspectivă ce ține de domeniul Esteticii. El nu caută, așadar nici nu găsește, calea unei hermeneutici muzicale. Prin urmare nu se apropie nici de conținutul subliminal al muzicii maieriene nici de cel perfect conștient, de substanță. Godwin tratează muzica Atalantei Fugiens ca pe un fel de ilustrație muzicală, un fond sonor adecvat compus în vederea concentrării sau meditației lectorului asupra semnificațiilor emblemelor și epigramelor, ceea ce, din capul locului, așează muzica pe un loc secundar. În triada maieriană (muzică-gravură-poezie) nu există însă o ierarhie. Îndemnul către meditație al autorului renascentist avea în vedere un efort al minții egal distribuit pentru înțelegerea semnificațiilor de profunzime a celor trei daruri oferite de el (sunet-imagine-cuvânt). Pe de altă parte, trebuie să recunoaștem că poziția lui Godwin este conformă unei realități obiective: aceea că muzica posedă uluitoarea și seducătoarea forță de a fecunda spiritul uman, fie că acesta vrea sau nu. În acest sens aminteam proprietatea subliminală a opusului maierian. Că vrea sau nu, ascultătorul aflat cu mintea în cu totul altă parte decât ar indica partitura, se încarcă energetic auzindu-i muzica. De aceea Platon e foarte atent la educația paznicilor din proiectul cetății sale ideale, care ar fi necesar să primească în mod conștient binefacerile energetice ale unei muzici compuse în unicele moduri muzicale viguroase ce-ar trebui păstrate, dorianul și frigianul. Aceste două moduri muzicale ar reprezenta, spune Platon, cele mai adecvate căi pentru realizarea „simplei” armonii generatoare de maximă și eficientă concentrare în exercitarea funcției publice. Tot din același motiv credem că e foarte important să fim atenți la calitatea oricărei muzici pe care o ascultăm, pentru că încărcarea ei energetică, din nefericire, poate fi nu numai de factură benefică (semnul plus, liniile suprapunându-se simbolizând crucea, având patru poli, definind ideea nemărginirii spațiale în care sălășluiește Dumnezeu - un Tată nu doar Universal ci Omniversal) dar și malefică (semnul minus, linia cu numai doi poli, care poate defini un univers luciferic anamorfozat, turtit, bidimensional, aberant). Dacă Godwin are dreptate să lase libertate deplină lectorului Atalantei Fugiens, faptul se datorează doar fericitei coincidențe că armoniile muzicii maieriene (rezonanțe amintind motetele din Ars Antiqua, ale lui Machaut sau ale muzicii burgunzilor secolului XV, după cum chiar Godwin subliniază în Prefața sa) sunt rezultatul acelei alchimii muzicale despre care am vorbit în paginile precedente. Ascultătorul de circumstanță sau cel care își aruncă privirea, abisal-absent, asupra partiturilor celor cincizeci de fugi devine metafizic fără să știe, ca să compunem o parafrază. Armoniile celeste (Muzica Sferelor) sunt acelea care dictează legile Universului, așadar și pe cele pământene, spunea Pythagoras. Hildemarie Streich își începe eseul dedicat Atalantei Fugiens cu acest citat din Discursul nr.6 al opusului maierian: „Adevărații Îngeri cântă, după cum spun Sfintele Scripturi, Planetele cântă, afirmă Pythagoras - și aceștia toți proslăvesc gloria Domnului, adaugă Psalmistul; Muzele și chiar Apollo cântă, așa spun poeții; oamenii și copiii cântă; păsările, oile și gâștele cântă pe limba lor; astfel și noi, de asemenea, cântăm, fie cu vocea, fie din strune și o facem nu fără motiv.” Prin această concluzie („și noi, de asemenea, cântăm, fie cu vocea, fie din strune și o facem nu fără motiv”), dincolo de invitația de a cânta, Michael Maier „ne provoacă la contemplarea muzicii în întreg ansamblul ei și sub toate aspectele: celest sau divin, cosmic, psihic sau uman și instrumental.” Cele trei părți ale eseului amintit (1. Semnificațiile muzicii; 2. Fugile lui Maier și implicațiile lor alchimice; 3. Analogii psihologice) construiesc un edificiu bine clădit, dezvăluind impresionanta capacitate analitică a autoarei. În prima parte se face o trecere în revistă a evoluției muzicii din cele mai vechi timpuri până în Evul Mediu, fiind amintit teoreticianul de secol XIV Jacob de Liege care a regăsit în muzică însușirile cosmice și transcendentale, sub patru forme: 1. Musica caelestis vel divina (Muzica celestă sau divină); 2. Musica mundana (Muzica universului, muzica sferelor); 3. Musica humana (Muzica omului); 4. Musica instrumentalis (Muzica instrumentală). Etimologia cuvântului Harmonia pare a conduce către una dintre rădăcinile conceptuale din limba greacă, silaba ar sau har reprezentând unitatea dintre contrariile întregului și dând naștere unor cuvinte cu semnificație triplă: materială, ideală și metafizică. De pildă, ararisko înseamnă a „pune împreună, a conecta pentru a unifica” în sens material, dar înseamnă și „a liniști, a înmuia, a uni”, în sens ideal iar cuvântul harmozo înseamnă „a fi împreună”, în sens transcendental și cosmic. Făcând conexiunile necesare, se poate stabili și triada conceptului de Armonie: 1. Harmonia tou kosmou (care corespunde Muzicii Universului sau a Sferelor, Musica mundana); 2. Harmonia tes psyches (care ține de Musica humana, de trup și suflet); 3. Harmonia en organois (corespunzătoare muzicii instrumentale, Musica instrumentalis, cuprinzând zona receptării și producerii muzicii, organon având în limba greacă sensul de „instrument, unealtă, instrument muzical”).Ceea ce nu ne spune Hildemarie Streich este: ce se întâmplă cu prima dintre cele patru forme ale muzicii, Musica caelestis? Nu are corespondent în percepția și înțelegera umană? Nu reprezintă ea, cumva, tocmai o Harmonia alchymis, care consună cu tainicele armonice ale Magisterului? Un posibil răspuns la această întrebare pare a se prefigura în lucrarea De Musica Mundana (Despre Muzica Universului) a lui Robert Fludd (1574-1637), unde este descris un „monocord al universului, al sferelor” (Mundanae Monochord), pe care, cu ajutorul unui sector diagramatic, sunt înscrise gradațiile majore ale energiei și substanței dintre forțele elementare și cele absolut necondiționate ale pământului. Începând de sus în jos, găsim cincisprezece sfere din ce în ce mai mici, în următoarea ordine: Viața Nemărginită și Eternă ; Cetatea Zeilor - Empyreul Superior, Mijlociu și Inferior; Cele Șapte Planete și Cele Patru Elemente. Monocordul lui Fludd constă, în fapt, într-o coardă imaginară, întinsă, care vibrează între baza Piramidei Energiei și baza Piramidei Substanței, cuprinse și ele într-o diagramă. Preocupată, prin formația profesională, de psihologie, Hildemarie Streich pare a găsi, mai curând, legături între psihicul omenesc și muzica din Atalanta Fugiens, în ultima parte a eseului său, deși consacră cel mai mare număr de pagini - patruzeci și cinci, din totalul de șaptezeci - analizei fugilor maieriene, în cea de-a doua parte a lucrării. Dar despre muzica din Atalanta Fugiens și despre muzică în general vorbește însuși Michael Maier în Prefața către cititor, într-un stil literar cuceritor: „Pentru cultivarea intelectului, Dumnezeu a ascuns infinite taine în natură, care, aidoma focului iscat prin lovirea pietrei de cremene, pot fi extrase și puse în circulație de către nenumăratele arte și științe. Nici secretele Chimiei nu fac excepție de la aceasta, dar numai după cercetarea lucrurilor dinafara divinului. Dintre științele intelectuale de acest tip, pot fi amintite acelea care vorbesc despre domeniul vizibilului, numite Optice (Perspectiva și Pictura), „considerate de unii drept mute”. Abia mai târziu se va relata despre o „pictură care vorbește”, după cum în materie de muzică, atât vocală cât și instrumentală, vechii filosofi s-ar fi considerat ei înșiși drept ignoranți dacă ar fi refuzat lyra și ospățurile, făcând de aceea „să cânte ramura de mirt, după cum spunea Themistocles.” Maier mai amintește că Socrate și Platon aveau o educație muzicală temeinică iar Pythagoras obișnuia să-și instruiască discipolii folosind simfonii muzicale atât dimineața cât și seara. Muzica avea această miraculoasă forță: să întărâte sau să calmeze afectele, care se acordau cu diferitele moduri muzicale. În acest sens, modul cel mai viguros și războinic era socotit de vechii greci frigianul, înlocuit acum - precizează Maier - „cu modul ionian, din aceleași considerente.” Am reunit Opticile cu Muzica și semnificația Intelectului, precizează Maier, pentru a cuprinde într-o singură imagine și îmbrățișare cele trei obiecte numite într-un sens mai mult decât spiritual: spunerea, ascultarea și însuși intelectul. Rar sunt întâlnite spunerea și ascultarea prin intermediul emblemelor chimice, conchide Adeptul german, deși alte arte pot să dea embleme moralei sau altor lucruri despre secretele naturii, dar acestea cu siguranță se înstrăinează scopului lor, deoarece doresc să fie, și chiar sunt, atotcunoscătoare. Chimia pare mai modestă, încât, în sprijinul ei, pentru a-i colora puțin imaginea, Maier îi va destăinui Cititorului (într-un stil nu doar ezoteric ci și poetic, alegoric, fictiv, pictural, emblematic, gravat și, în cele din urmă, muzical) cele mai secrete lucruri despre chimie, pentru explorarea intelectului. Căci, promite Maier, în vremurile acestea când se spune că intelectul este o tăbliță pe care încă nu s-a scris nimic, stilul său - mai mult intelectual decât senzual - va da o nouă dimensiune acestei păreri, transformând intelectul într-un adevărat portal. IV. Musica Mundana - Germenii Barocului Din punct de vedere formal-muzical, cele cincizeci de fugi din Atalanta Fugiens au o structură identică, fiind alcătuite din trei părți, fiecare fugă având același cantus firmus căruia i se suprapun două voci într-un canon cu imitație severă. Cantus firmus-ul întrupează Mărul de aur întârzietor (Pomum morans), în timp ce una dintre voci o reprezintă pe Atalanta cea iute de picior (Atalanta fugiens, Dux) iar cealaltă pe Urmăritorul Hippomene (Hippomenens sequens,Comes). Cele trei voci simbolizează, alchimic, următoarele trei substanțe: mercurul (Atalanta), ca mesager al zeilor (Hermes Mercurius), substanță feminină indispensabilă transmutării; sulful (Hippomene), substanță masculină care arde; sarea (Mărul), substanță catalizatoare, având rolul de a echilibra forțele (Principiul Dragostei) și de a ajuta la desăvârșirea Operei. Dar corespondențele alchimice conduc și către perechile de semnificații: mercur-spirit, sulf-suflet și sare-trup, încât sintetizând, am putea obține în final următorul Tablou al Simbolurilor: 1. Atalanta („Atalanta fugiens”): prima voce muzicală din canon - principiul feminin (yin, descompunerea, putrefacția) - mercurul (“argintul viu”) - instabilitatea - zeul Hermes - spiritul ; 2. Hippomenes („Hippomenens sequens”): a doua voce muzicală din canon - principiul masculin (yang, nemurirea, hrana spiritelor), - sulful - forța care arde - stabilitatea - sufletul ; 3. Mărul de aur („Pomum morans”): a treia voce muzicală („cantus firmus”) - echilibrul - sarea catalizatoare - dragostea - trupul Cercetând tehnicile Adepților medievali, observăm că nu există o constantă rețetă universală, prin urmare vom găsi inversări importante în textele alchimice, uneori substanțele părând a avea proprietăți contradictorii. De pildă, în Atalanta Fugiens, pomul (prin produsul acestuia, fructul) pare a genera funcția catalizatoare, caracteristică Sării, în timp ce alchimiștii chinezi atribuiau pomului (produsului său, rășina) principiul masculin yang (Sulful). Substanțe infuzate cu yang (în vederea „împăcării” acestuia, prin Armonie, cu întreg Universul și pentru comunicarea directă a sa cu Normele, cu Tao), pot fi găsite în animale precum: broasca țestoasă, cocorul și cocoșul. Dar yang se mai află și în planta numită cith („Sesamum indicum”, „Iarba fericirii”, „Iarba nemuririi”, la chinezi), în pin, cipres și piersic (după Pao Pu Tzu, prin rășina de piersic trupul omului ajungând luminos). Dacă rășinile copacilor dădeau nemurirea omului, armonia universală și strălucirea spirituală, mai e necesar să subliniem că vechii lutieri nu puteau să fie străini de aceste precepte alchimice atunci când căutau, febril, (și uneori chiar descopereau), secretul lacului lor de vioară? Elementul Yin este cel care determină continua prefacere, eterna combustie, afirmă Mircea Eliade în Alchimia chineză și indiană (1935). Dacă yang-ul asigura (prin jad, de exemplu) nemurirea, fiind hrana spiritelor, yin-ul ajuta la descompunerea corpului după moarte. Citându-l pe Granet ca argument pentru definirea yin-ului (perla este yin și „ferește corpul de putrefacție”), Eliade se contrazice însă. Argumentul perlei face ca raționamentul său să nu mai aibă sens, de vreme ce yin este provocator și remediu al descompunerii în același timp (dar însemnătatea perlei o vom trata mai amplu într-un alt proiect). Poate că, așa cum afirmam ceva mai înainte, acest procedeu al contradicțiilor este specific ezoterismului. Michael Maier însuși schimbă în partiturile sale cheile do, artificiu care îi permite trecerea cantus firmusului la vocea din mijloc, dar nu este exclus ca și această schimbare să țină tot de tehnicile încriptărilor alchimice. Hildemarie Streich crede că schimbările cheilor muzicale se aseamănă transformărilor din alambic (rămânerea solidelor în partea de jos și ieșirea la suprafață a substanțelor ușoare, apoi din nou solidificarea, lichefierea, evaporarea și apariția altor substanțe, mai grele). Deși ipoteza cercetătoarei germane conduce la propriu (material) către Magnus Opus, sensul metafizic al permanentelor schimbări ni se pare mai pregnant. Astfel, considerăm că schimbarea cheilor reprezintă pendularea continuă a celor trei componente umane (materie-suflet-spirit) în sus și în jos, în căutarea Esențelor și Armoniei Universale (Musica Mundana) prin intermediul Magisterului. Faptul că în Fuga nr.41 cantus firmus-ul e compus în recurență semnifică renașterea din moarte, apariția unei noi forme de existență care constituie totodată sfârșitul procesului de dezvoltare precedent. Tehnica recurenței (ca și cea a oglinzii) e frecvent întâlnită în arta canonului medieval. H. Streich îl citează în acest sens pe Guillaume de Machaut (sec.XIV), autor al unui canon-crab: „Ma fin est mon commencement et mon commencement ma fin”. Însăși moartea lui Iisus este o re-naștere. Dogmele creștine se sprijină, integral, pe această metamorfozare, care conține în ea, atât germenele mântuirii păcatelor omenirii, prin exemplarul sacrificiu christic suprem, cât și pe cel al vieții-fericite-veșnice-de-după-moarte, odată obținut mult râvnitul verdict: nevinovat, la necruțătoarea Judecată de Apoi. Recurența nu este singura cheie alchimică oferită de Maier pentru descifrarea metafizicii muzicii sale. O importanță deosebită prezintă ritmul și metrica. Bunăoară, surprinzător este faptul că patruzeci și opt dintre fugi sunt compuse în tempus imperfectum, adică în măsuri de doi sau patru timpi (binare). Așadar, aproape integral, opusul ar sta sub semnul imperfecțiunii. Ce semnifică această „scăpare” a ilustrului Adept? Desigur faptul că tot ce ține de creația umană se află sub incidența imperfecțiunii. Doar două fugi conțin formule ritmice ternare în măsuri fie de 6/4 fie de 3/2 (ternare), alcătuind un tempus perfectum, iar acestea sunt fugile nr.46 și 47.Cum se știe, numărul trei este considerat perfect, pentru că el conține Sfânta Treime (Tatăl, Fiul și Spiritul), este legat de triplicitatea constituției omenești (Trup, Suflet, Spirit) și de trio-ul alchimic (Mercur, Sulf, Sare). Fuga 46 pare a fi încărcată de semnificațiile perfecțiunii universale : prezența recurenței, a mișcărilor contrare între voci și măsura ternară ca tempus perfectum. În muzică, tempus perfectum e reprezentat de scrierea măsurii sub forma grafică de cerc sau un cerc cu un punct în centrul său, care are echivalent în pythagoreicul număr Unu. Acest divin număr Unu este generator (prin însumare cu el însuși) al infinității șirului de numere care îi succede, așadar inclusiv al numărului doi care, adunat și el cu unu, dă naștere numărului perfect trei. Dar semnul grafic sub forma de cerc conduce către un paradox de simboluri: eterna recurență, cea fără de început și fără de sfârșit; șarpele Uroboros; simbolul zero (nimicul dar și înzecirea, înmiirea); omega (sfârșitul); Luna plină; Soarele; aureola sfinților; Lumea, Universul; globul planetar; alumenul metalic (aluminiul), solidul platonic (sfera); cercul matematic (forma geometrică cea mai complexă); Masa Rotundă a Cavalerilor; containerul umanist al omului; domul arhitectural, casa cuptorului de uscat, Turnul Rotund, orchestra, arena, oul, circul, teatrul alchimic sau bazilica; Aurul alchimic; Perfecțiunea. Fuga nr.44 pare a fi un hibrid, vocea lui Hippomene fiind scrisă, oarecum paradoxal, în ritm ternar dar în metrică binară, ceea ce a determinat transcrierea ei în măsura de 6/4. Această opțiune a editorului nu ni se pare inspirată, deoarece Maier, chiar dacă mimează uneori neștiința, trebuie luat în serios în tot ceea ce ține de amănunt. Fuga nr.44 anticipează acel tempus perfectum în care vor fi compuse cele două fugi „perfecte” (nr.46 și nr.47), tocmai prin această „scăpare” strecurată extrem de subtil, am spune noi, lăsând întregul compozit sub auspiciile imperfecțiunii sale, măsurat într-un imperfetus tempum 2/2.Și în fuga nr.45 găsim un element „imperfect” remarcabil: prezența canonului-oglindă, simbol încărcat de semnificații în perioada renascentistă. Titlul: „Soarele și Umbra lui completează Opera” conduce la polaritatea Soare-Lună, iar H. Streich e de părere că fuga nr.45 pare a fi singura în care avem posibila reprezentare a Lunii, luminată de strălucirea Soarelui. Dar cele două fugi perfecte nu sunt doar precedate de „ciudățenii” ci sunt urmate de o compoziție încărcată de disonanțe. Fuga nr.48 este corespondentul etapei alchimice „solve et coagula” („dizolvă și coagulează”), în care Hippomene este simbolizat prin valori de note lungi, încete, iar Atalanta (cea care are rolul de a dizolva) e reprezentată dimpotrivă, prin valori divizate, rapide. Emblema merită și ea o atenție sporită, căci agonia regelui din gravură se împletește cu prezența abundentă a disonanțelor muzicale. Iată un motiv în plus să subliniem că „accidentul” ritmico-metric din fuga nr.44 și prezența canonului-oglindă din fuga nr.45 nu sunt întâmplătoare, deoarece Perfecțiunea (46, 47) pare a fi flancată de trei flagrante imperfecțiuni: imperfectus tempum, canonul-oglindă și disonanțele. Atentă la interpretarea metafizică a muzicii alchimice maieriene, H. Streich observă că în fuga nr.46 canonul este la octavă (proporția 2:1), simbolizând legătura dintre Cer și Pământ, dintre Pământ și Soare. În fuga nr.47 canonul se află la dublă-octavă (proporția 4:1), care simbolizează constelația unei noi plenitudini, copilul spiritual sau fructul și promisiunea Pietrei Înțelepciunii. Desigur, întrebării noastre precedente privind explicațiile prezenței Perfecțiunii în doar două dintre cele cincizeci de fugi, îi putem avansa un răspuns, și el metafizic: dacă admitem că 48 de fugi imperfecte înseamnă echivalentul uneia perfecte, suma dintre cele două amintite și aceasta presupusă este trei (1+2=3, adică tocmai numărul perfect). Numărul 48 mai este și rezultatul dintre 6 și 8. Numărul 6, care este slab (7-1, imperfecțiunea, minciuna, înșelătoria, diavolul, răul pământesc etc.) trebuie înmulțit cu 8 care este puternic (7+1, perfecțiunea, deplinătatea, strălucirea, adevărul etc.) și se purifică prin această înmulțire benefică, rezultatul fiind 48.La rândul său, 48, odată purificat („perfecționat”), se echivalează cu 1 și devine Triplu Deplin doar dacă i se adaugă cele două fugi perfecte. Numărul rezervat celei dintâi fugi perfecte (46) e compus din 4+6=10, care este socotit de Pythagoras Numărul Perfect (cf. 1+2+3+4=10, unde vedem că atât cifrele 4 cât și 1+2+3=6 sunt prezente în compunerea numărului 46).Numărul 47 (care dă numele celei de-a doua fugi perfecte) generează rezultatul 11 (4+7, sau 1+(1+2+3,care înseamnă și cifra 6 din compoziția numărului 46)+4=11.Urmărind logica acestui simplu raționament, vom constata că termenii care alcătuiesc adunările cifrelor componente ale celor două numere, 46 și 47, par a conduce către regulile canonului muzical: 4+3+2+1 Fuga 46 4 +(3+2+1=6) 10 4+3+2+1+1 Fuga 47 4 +(3+2+1=6)+1 11 Din adunarea celor două numere (10+11) rezultă 21, număr care el însuși este o consecință a înmulțirii numerelor perfecte 3 și 7, ceea ce ne îndreptățește să calificăm cele două fugi ca fiind perfecte. Michael Maier, aflat la cumpăna dintre cele două lumi (Renașterea și Lumea Modernă), fundamentează astfel o nouă concepție filosofică muzicală, metafizică, bazată pe redescoperirea Armoniei Universale (Musica Mundana). Fugile din Atalanta, deși compuse formal în stilul Ars Antiqua, constituie prin noua filosofie maieriană o piatră de hotar (desigur, o Piatră Filosofală) din care va izvorî, metafizic vorbind, muzica epocii următoare. Iar această revoluționară concepție muzical-filosofică, de factură armonic-polifonică, bazată pe sistemul temperării egale (genial ilustrat de Johann Sebastian Bach, prin Das Wohltemperierte Klavier, 1722-1744 sau Arta fugii), va da numele Barocului muzical. V. Întoarcerea la athanor Dar roadele alchimiei muzicale se vor vedea cu-adevărat abia în veacurile următoare, cuprinse în teorii minuțios elaborate și tehnici care vor pulveriza tonalitatea la care trudiseră cu-atâta râvnă și speranță fondatorii ei. Muzica va trece între timp prin filtrele critice ale unor filosofi de marcă precum Kant sau Hegel. Având o poziție destul de rezervată față de arta sunetelor armonioase, Kant o compara cu subtilitatea parfumului, dar argumentul acesta, deosebit de sugestiv, îi este defavorabil: „Muzica se află într-o situație aproape identică cu aceea a plăcerii produse de un miros care se răspândește până departe. Cel care își scoate din buzunar batista parfumată le impune tuturor celor din preajmă mirosul, împotriva voinței lor și îi obligă să se desfete, dacă vor să respire. „Hegel dezvoltă însă ideile-tezaur ale înaintașilor săi și vorbește despre transmutarea timpului într-un tip de spațiu nu tocmai obiectiv. „Interioritatea subiectivă și timpul ca atare, care este elementul general al muzicii” creează un raport care „suprimă indiferentul umăr-la-umăr spațial, condensându-i continuitatea într-un moment de timp, într-un acum”. Din vastul domeniu al sunetelor, cuprins în spectrul marii scale a radiațiilor undelor electromagnetice între 102 și 105 Hz, doar o cantitate sunt perceptibile de către urechea omenească și, dintre acestea, numai unele sunt destinate muzicii: anume acelea care sunt înzestrate cu proprietăți estetice, numite îndeobște sunete muzicale. Wronski, vocea poate cea mai autorizată a veacului XIX în domeniul teoriei muzicii, este de părere că întregul univers sonor poartă numele de sonalitate, care este materia prima din care sunt extrase tonurile (sunetele) muzicale ce conduc la Magnum Opus-ul muzical. Se îndeplinește prin aceasta tocmai „legea de creație”, condiție sine qua non a reglării raporturilor sonalitate-tonalitate. Wronski proiectase și o „filosofie absolută a muzicii”, ne spune mai departe Ch. Henry în studiul său dedicat esteticii acestui teoretician polonez, bazată pe o „lege a creației”, iar inspirația sistematică i se părea vecină cu delirul mesianic.Joseph Marie Hoene Wronski (1776-1853) rămâne în istorie filosoful-matematician-inginer (printre altele, este inventatorul șenilelor de tanc), dezvoltând un fel de metafizică a energiei care pornește de la materie pentru a se înălța spiritual. Pentru integrarea diferențelor în absolut, Wronski a apelat la calculul diferențial. Acest om de știință a dezvoltat o impresionantă estetică muzicală, care l-a plasat printre „dictatorii” de sistem ai epocii. Cercetările sale în domeniul esteticii sunetului, conduc spre „spargerea muzicii tonale într-un mediu sonal în care ar domni, în stare izolată de atomi sonori, diferitele sunete devenite tonuri pentru singurul motiv că în ele, modificarea ritmică, deși existentă, ar fi doar staționară sau egală cu zero.” Această teorie este extrem de importantă, căci, reamintim, Wronski era o voce autorizată a vremii și evoluția muzicii secolului următor (dodecafonismul, muzica serială etc.) pare a fi ținut seama de legile avansate de el. Ritmul (timpul) se transformă în spațiu în fiecare sunet, creând un nou mediu, străin legilor tonalității, deoarece prin aceasta izocronismul fiecărui sunet în parte distruge relația tonală dintre sunetele grave și cele acute. Astfel se distruge însăși tonalitatea, demonstrându-se, printre altele, caracterul convențional al diapazonului. „Oricare dintre sunete va putea fi cel care, printre sunetele conjugate despre care este vorba, îl va alcătui pe cel grav sau pe cel mai ascuțit. „Frenetica sa teorie va conduce însă către un tip de alchimie mai curând neliniștitor decât făptuitor de echilibru, deși manifestul promitea armonia. Prin izocronismul său a demonstrat fără să vrea fragilitatea oricărei „legi de creație”. Contradicția aceasta va fi preluată de Schopenhauer și Wagner. Transmutația alchimică datorată muzicii așează pe primul plan, spațiul sonor, în defavoarea vechiului concept de temporalitate, căci Wagner va atinge prin cromatismele sale subtilitatea alchimistului care își trimitea cultura spre „pământ”, reunind pecetea materiei muzicale cu întreita pecete a spațializării, feminizării și naturalizării. „Muzica este femeie. Natura femeii este dragostea însăși. Nu concep spiritul muzicii decât în dragoste”. Wagner vorbește însă despre o femeie universală, femininul cuprins, așa cum afirmam în paginile trecute, în conceptul chinez yin. Solemnitatea actului artistic wagnerian ținea de aceea de un respect asemănător alchimistului aflat în fața athanorului. Wagner numea jocul scenic: „solemn”, Buhnenfestspiel, sau: „sacru”, Buhnenweihfestspiel, căci teatrul liric nu era altceva decât locul de inițiere a spectatorului prin intermediul sincretismului artei (muzică-dans-text), așa cum strălucit a demonstrat-o în operele Inelul Nibelungilor și Parsifal. Manifestul proiectului său, în parte naționalist (descotorosirea nu doar de idealurile absurde ci și eliminarea „demonilor” sosiți din Europa în perioada Aufklarung), în parte patetic, în parte doctrinar, promitea poporului german redeșteptarea națiunii prin nașterea unei generații noi, capabile să fundamenteze o nouă și strălucitoare epocă. Dar s-ar părea că nu numai „el sueno de la razon produce monstruos”. Dincolo de frământările metafizice (în plină rațiune sau dincolo de ea), pândesc din umbră, uneori, păsările morții, așa cum sugerează de altminteri gravura lui Goya. Din transmutarea prin fisiune a uraniului 235 (materia prima aflată la capătul magisterului) n-a țâșnit raza visată a armoniei universale ci doar o înspăimântătoare lumină de umbră, ca să compunem un sofism . Însă Alchimia rămâne poemul universal a cărui muzică nu s-a scris încă. Iar dacă totuși e scrisă, undeva în stele, și nu o auzim, suntem datori a ne întoarce cu umilință dar și solemnitate la flacăra athanorului. Muzică și literatură - Aproximații și însemnări ale unui meloman înrăit - Alin Mihai Gherman1 Universitatea din Alba Iulia Întâlnirile dintre muzică și literatură sunt atât de numeroase și complexe, încât o încercare de sistematizare a lor pare hazardată. Căci, pornind de la diversitatea fenomenului literar și muzicale punctele de contact sunt atât de complexe și conjuncturale încât o sistematizare a lor pare, dacă nu imposibilă, cel puțin inutilă. Căci ce legătură putem găsi între asocierea conjuncturală datorită contemporaneității între Moliere și Lully, comediile primului întâmplându-se să fie întrerupte - cu siguranță la o comandă regală - de baletele celui de al doilea și „lecturilor” muzicale ale unor texte literare, precum a făcut Beethoven după Shakespeare sau Schiller, ale cărui uverturi Coriolan sau Egmont erau un pretext pentru dezvoltări preponderent ideatice și nu textuale propriu-zise. Muzica poate fi pretextul, mai mult sau mai puțin formal, al unor opere literare: Doctor Faustus al lui Thomas Mann, Concert de muzică de Bach al Hortenziei Papadat Bengescu sau Jean-Christophe al lui Romain Roland prezintă doar câteva aspecte ale posibilei conjuncturi între muzică și literatură. Pentru a discuta legăturile posibile între muzică și literatură credem că trebuie făcută o disociere între diferitele genuri literare și posibilele lor legături cu muzica. Cel mai legat de muzică prin geneză și formele sale este, cu siguranță, genul dramatic. Similitudinile sincretice, dar și momentele conjuncturale din istoria genului dramatic fac ca aceste legături să fie cât se poate de complexe. Căci într-un fel este relația între text și muzică între comediile lui Shakespeare și muzica renascentistă engleză, alta este între comediile lui Moliere și muzica lui Lully, și alta între uverturile lui Beethoven (Egmont sau Coriolan) și teatrul lui Schiller sau Shakespeare. Cu totul altfel stă relația între genul epic și muzică. Sonata Kreutzer redactată de Tolstoi ca un pamflet împotriva muzicii, care poate să aducă, după opinia marelui scriitor rus, tulburare în echilibrul sufletesc al omului sau Mozart în drum spre Praga a lui Morike în care, după opinia romanticului german, muzica, dimpotrivă, poate să aducă echilibru și lumină, ilustrează doar câteva ipostaze ale posibilelor relații dintre muzică și literatura epică. Nu același lucru se întâmplă în cazul interferenței între muzică și genul liric, poezia având o relație specială cu muzica. Despre această legătură specială vom încerca să aproximăm în continuare. Bineînțeles că observațiile noastre preliminare sunt relativ valabile, așa cum relativă este categorisirea operelor literare în genuri și specii fixate de teorii literare care încearcă să surprindă întotdeauna forme pure și ideale. Dar aproximația noastră trebuie să pornească de la o certitudine: există un limbaj muzical? Descrisă, de obicei, dinspre exterior, cel mai des în termeni normativi (forma de sonată, forma de rondo etc.) sau statistici, muzica pare un limbaj formal conjunctural, legat, în mare măsură, de o anume convenție socială. Văzută astfel ea este influențată de eventualele sincretisme (dansul) sau de structuri atavice fixate ale acestor sincretisme (pe vremea lui Bach, pavana sau badineria nu mai exprimau un dans, ci o formă structurată muzical). Privită din această perspectivă, de lanț de stereotipii, de categorii rigide confirmate de întreaga serie de compoziții de acel tip, muzica este interpretată ca un cod de comunicare asemănător cu cel al manierelor elegante. Dar și al subconștientului. Căci, mai mult decât alte arte - artele decorative de exemplu -, care pun în evidență exact subconștientul unei epoci muzica este marcată în și mai mare măsură de aceste straturi profunde ale spiritului uman. Și o explicație a acestui fapt vine din chiar posibilitățile limbajului muzical. Având în vedere ideea sincretismului inițial al muzicii cu textul, Roman 1 E-mail : alinmihaigherman@yahoo.com Jakobson spunea că muzica are sintaxă și morfologie, ea, însă, și-a pierdut lexicul. Acest „handicap” comunicațional este convertit într-un mare avantaj. Nemaifiind legată de un lexic limitat la un limbaj al unei etnii, muzica accede în mai mare măsură la a deveni un limbaj universal accesibil. Dar, ceea ce ni se pare mai interesant, este faptul că muzica este un limbaj în care straturi ale subconștientului se manifestă mai pregnant decât în alte arte, în același timp în care compozitorul are posibilitatea să construiască un limbaj logic al propriei sale opere. De pildă Bach. S-a constatat că marea majoritate a compozițiilor sale respectă structura de aur. Acest element este evident că nu a fost realizat conștient de marele compozitor în operele sale. În același timp Arta fugii sau Clavecinul bine temperat sunt și exerciții de tehnică componistică sau interpretativă. Or, acest lucru ține de voința compozitorului de a ilustra prin lucrări proprii diferite probleme teoretice. Și, convins de unicitatea operei sale, o semnează în cadrul compozițiilor sale cu valoarea sonoră a notelor b-a-c-h, devenite aproape un laitmotiv. Dar, în „aplicarea” semnăturii, ne învecinăm și cu mistica, întrucât Bach însemnează în germană „izvor, sursă”, fiind evident că folosirea valorii muzicale a literelor din numele său este mai mult decât o simplă cochetărie, fiind o subliniere a autorității sale, el a fost conștient de „greutatea” numelui său. Spuneam că Roman Jakobson a avut parțial dreptate în afirmația sa, întrucât fiecare epocă și fiecare compozitor își construiește un „lexic” individual, format din laitmotive, motive, ritmuri, sonorități instrumentale care devin elemente coerente ale discursului muzical. Și, odată percepute ca atare de cel care ascultă, se realizează un veritabil act de comunicare. Poate mai mult decât în majoritatea celorlalte arte - și poate asemănător doar cu artele decorative - se creează o serie de stereotipii care, în muzică, definesc diferitele curente, autori sau epoci în creația aceluiași autor. Dar, din punctul de vedere al artistului creator exact ruperea acestor stereotipii este un act care scoate opera sa din serie. Introducerea unor motive, instrumente sau ritmuri inedite este o cale. Dar și ruperea stereotipiilor. Căci, Simfonia în re de Cesar Frank este o operă coerentă în trei părți, fără să respecte cele patru secțiuni ale simfoniei tradiționale. Antrenat de studiile generale de semantică, s-a încercat, după părerea noastră cu rezultate doar parțial confirmate, o semantică muzicală. Un inventar de procedee, care au fost făcute deja în secolul al XVIII-lea, a fost absolutizat în cea de a doua jumătate a secolului trecut la nivelul de teoretizare: acordurile descendente exprimă tristețea, durerea, în timp ce cele ascendente, dimpotrivă, exprimă o atitudine energică, veselie, bucurie. Ritmurile sincopate exprimă o acțiune rapidă, în timp ce frazele ample pot avea conotații meditative, „filosofice”. Inventarul acestor forme semnifiante se menține la un nivel general, fiind legat, mai mult sau mai puțin, de o perspectivă eurocentristă, fiind chiar infirmat de muzica altor zone și de folclor. Văzând orice limbaj din perspectivă dihotomică (imagine impusă în lingvistica modernă de Ferdinand de Saussure) și limbajul muzical ar trebui să aibă această structură dihotomică: semnul fiind dublat întotdeauna de un semnificant. Dar în muzică semnificantul este unul preponderent emoțional și în mai puțină măsură noțional. Chiar și muzica programatică, mult mai legată de un text literar propriu-zis, este preponderent emoțională. Dincolo de forme ne putem pune întrebarea dacă muzica exprimă și sentimente. Nu printr-un element particular, ci prin ansamblul compoziției sau prin folosirea predilectă a unor elemente se creează o legătură emoțională între compozitor și ascultător. Dar această legătură, în cazul în care compozitorul sau ascultătorul nu este și interpret, această sugerare de sentiment este intermediată de o terță persoană, interpretul, care impune propria sa lectură a operei muzicale. Și mai este un lucru care este tulburător: o audiție pe viu a unei piese muzicale este întotdeauna mai încărcată de emotivitate decât ascultarea aceleiași piese reproduse pe un CD, la fel cum, prezența în sala de concert induce o trăire emotivă superioară celei urmăririi aceleiași piese interpretate la radio sau televizor. Fără a cădea în teorii steineriene, credem că în momentul audiției în direct a unei piese muzicale se îmbină un complex de factori (dintre care nu de cea mai mică importanță sunt cei legați de psihologia colectivităților) care pot augmenta starea emotivă. Asemenea literaturii, unde nu cuvintele izolate, ci ansamblul acestora exprimă un sentiment, așa și în muzică: ansamblul elementelor constitutive reușesc să creeze o stare emoțională. Asemenea muzicii și în literatură (dar, în mod special în poezie), elementul constitutiv este unul dihotomic. Aspectul sonor al textului poetic a atras atenția cercetătorilor asupra eufoniei textului poetic. Cu termeni rămași încă din arsenalul criticii impresioniste, s-a vorbit despre „armonia” versurilor unui anumit poet, s-a atras atenția asupra frecvenței unui anumit sunet. Uneori, s-a observat chiar că repetarea unui sunet, de obicei vocală, poate să creeze efecte sonore. O problemă asupra căreia lingviștii au încercat să dea un răspuns a fost acela al valorii semantice a sunetelor. Pornind de la mai vechea teorie că limba a fost creată ca o convenție de comunicare sonoră într-un grup de oameni, s-a observat că în limbile indoeuropene noțiunea de râu este susținută de cuvinte în care apar aproape întotdeauna sunetele fl sau r, s-a crezut că avem de a face cu un simbolism fonetic. Dar acest simbolism al sunetelor - și în general discuțiile s-au concentrat asupra simbolismului vocalelor - nu este valabil la nivelul tuturor familiilor de limbi, ceea ce nu îi neagă existența, dar i-o limitează la situații circumstanțiale. Tot în situații circumstanțiale, de data aceasta legată de realizarea lor fonică și în interacțiunea mai multor sunete, se pot realiza efecte cu valoare semantică: primele două versuri cu care începe poemul Nunta Zamfirei a lui Coșbuc: „E lung pământul, Ba e lat” realizează un efect de spațialitate prin faptul că în primul vers se află vocale preponderent închise, în timp ce în al doilea sunt preponderent deschise. Cu atât mai complexă este relația vorbirii cu muzica, cuvântul și sunetul întreținând relații dintre cele mai complexe, și, în același timp, ambigue. În termenii structuralismului - termeni care aici ne sunt de folos în mod deosebit - avem de a face cu două sisteme de comunicare aflate în interacțiune. Dar această interacțiune se manifestă în forme unice de la o operă la alta, noi neputând decât să facem o sistematizare aproximativă a lor. Înălțimea vocalelor poate să creeze o melodie în textul literar propriu-zis. Se pot crea adevărate monodii contextuale, în cele mai multe cazuri prin repetiția unor grupuri vocalice, consoanele jucând un rol secundar. Dar putem să recunoaștem, în mod surprinzător, armonia vocalică a unui text în muzica instrumentală pură: în Concerto per il Natale a lui Arcangelo Corelli, recunoaștem, de pildă, în prima frază muzicală intonată de corzi armonia textului: Il Natale e gia qui și răspunsul E arivato il Natale, care devine leit-motiv al întregii compoziții. Atunci când textul literar și muzica se întâlnesc de facto, trebuie să observăm că posibila lor interacțiune e cât se poate de diversă: anumite texte impun prin însuși conținutul lor o anumită formă muzicală: imnurile lui Tirteu, Oda bucuriei a lui Schiller, Hora unirii a lui Vasile Alecsandri, Marseilleza lui Claude-Joseph Rouget de Lisle sau Talpra magyar a lui PetOfi Sandor, prin valoarea lor mobilizatoare nu se puteau converti decât în cântece de mobilizare a masei auditorilor și, eventual, în imnuri. La cealaltă extremă aflăm nu puține situații în care textul încearcă să-și adapteze structurile la o melodie anterioară, fie una reală, fie - de cele mai multe ori - una imaginară, aflată în subconștientul poetului. O situație specială o găsim în cazul variantelor poeziilor lui Eminescu, în care se poate detecta, pe parcursul definitivării textului, că unul din criteriile finisării variantelor este armonia vocalică. În această relație dintre text și muzică un loc aparte îl ocupă liedul, aici muzica și poezia aflându-se în situații de egalitate a expresivității. Genul liedului este unul din cele mai puțin formalizate, de fiecare dată compozitorul realizând o sinteză unică. O problemă care, după părerea noastră, nu a fost suficient cercetată este ce fel de texte sunt preferate pentru a fi materie de compoziție a unui lied. Aici se potrivește cel mai bine aplicarea teoriei operei deschise. Căci, în mod evident, sunt preferate textele cu mai multe posibilități de lectură, compozitorul făcând-o pe a sa proprie. De obicei, sunt preferate texte cu o mai mare încărcătură emoțională, sau care exprimă stări de spirit și mai puțin textele în care greutatea noțională a unor cuvinte se topește în ansamblul textului. Că așa stau lucrurile ne este dovedit de lipsa de înțelegere a lui Goethe față de liedurile compuse de Schubert pe textele sale. Nu aceasta era imaginea marelui scriitor despre îngemănarea muzicii cu propria sa creație. Dacă era vorba de muzică, scrisese o continuare - total neinteresantă, după părerea noastră -, la Flautul fermecat, îl aprecia pe Felix Mendelsohn Bartoldy, dar spiritul său rămas la limitele iluminismului nu putea să înțeleagă recepția romantică a propriilor sale texte. Prin permanenta sinteză pe care o face între muzică și text, liedul oferă forme unicat și personale. Dar întotdeauna conducătoare este lectura textului. Și, nu odată, liedul avansează în profunzime atunci când progresează și înțelegerea textului. Urmărind cronologic liedurile compuse pe versurile aceluiași poet, Goethe sau Eminescu, de exemplu, este evident că, pe parcursul timpului se trece de la o melodicitate - uneori exterioară - la una mult mai subtilă și profundă. Și aceasta este în evidentă legătură cu înțelegerea textului. Datorită posibilităților sale formale, liedul poate să ofere compozitorului posibilitatea exprimării unei varietăți de sentimente și de nuanțe care cu greu pot să fie surprinse de alte îngemănări ale textului cu muzica. Dar aici un rol de cea mai mare importanță îl are interpretul. El este cel care realizează această sinteză și, într-un fel, este responsabil de echilibrarea elementelor ei componente. Am avut ocazia să asist la recitaluri în care un cântăreț dotat cu o voce excepțională se lăsa dominat de aceasta, nefiind în stare să își subordoneze instrumentul vocal realizării actului artistic autentic. Să luăm un exemplu la îndemâna oricărui meloman: între interpretările acelorași lieduri ale lui Schubert realizate de Jessie Norman, Elisabeth Schwarzkopf și Dietrich Fischer Diskau preferabilă este interpretarea ultimilor doi, cu mențiunea că, aprofunzând într-un mod personal atât textul cât și muzica, Diskau realizează un pas înainte în înțelegerea respectivelor opere muzicale. Și acest lucru se întâmplă datorită faptului că cei doi realizează o sinteză a cuvântului cu melodia, acordând importanță egală celor doi factori componenți. Opera vocală, în general, și liedul, în special, pornește de la un sacrificiu asumat, dar nu unilateral, cele două sisteme (vorbirea și muzica) asimilându-se într-o singură operă artistică; dar aceasta nu este numai muzică și nici numai vorbire, ci amândouă împreună. Într-un fel, se recreează la infinit o posibilă geneză comună, în care sunetul și expresivitatea sau mesajul erau îngemănate. De altfel, nu de puține ori în istoria lor, cele două s-au potențat reciproc. Această permanent inedită sinteză care se face prin lied a permis o libertate totală de creație compozitorilor. Și ea a avut o influență deosebită asupra celorlalte genuri muzicale. Căci, dincolo de teoretizările pe care le face Wagner operei, este evident că experiența sa nu s-ar fi putut realiza fără existența anterioară a liedurilor schubertiene. În toată existența sa de pe parcursul secolelor al XIX-lea și al XX-lea, muzica vocală, indiferent de genul ei, a apelat la experiența și libertatea de expresie pe care a realizat-o încă de la începutul secolului al XIX-lea liedul, căci puterea sa de regenerare, venită din libertatea pe care o oferă posibilitatea sintetizării într-un tot unitar a vorbirii cu muzica a fost de cea mai mare importanță pentru avatarurile ulterioare ale fenomenului muzical. Muzica împotriva ciumei Monica Gheț1 Facultatea de Litere U.B.B. - Cluj Din cele câteva zeci de pagini web (dezvoltate în toate limbile europene) consacrate romanului istoric Imprimatur al soților Rita Monaldi și Francesco Sorti, extrem de rare sunt referințele la rolul muzicii în cadrul thriller-ului, deopotrivă teologic și politic, dat la iveală în 2002, apărut în ediție română la Humanitas - 2004 - în superba (fără de cusur traducere) a lui Geo Vasile. Europa apuseană consacră aceeași energie „hermeneutică” acestei opere pe care o investise în celebrarea lui Umberto Eco la difuzarea pluriculturală a Numelui Trandafirului, carte foarte prizată” și în România; în schimb, Imprimatur, azi socotit fățiș superior „modei” lansate de Eco, are un regim mai vitreg al receptării în actualitatea românească cu excepția (după știința mea...) unei prompte introduceri, consacrată acestui veritabil „fenomen literar-interdiciplinar” în România literară. Deși intriga e dinamic-subtil construită, iar miza anchetei depășește cu mult pentru oamenii zilelor noastre polemica lui Eco cu Borges pe marginea cărților lumii și a presupusului tratat despre râs al lui Aristotel, socotit pierdut, publicul „fidel” edițiilor Humanitas se dovedește mai rezervat. Înainte de a intra în miezul observațiilor mele despre aportul muzicii în urzeala lucrării editate de Humanitas, voi risca să decantez posibilele rațiuni ale bizarei inapetențe a cititorilor/comentatorilor români (aproape nimeni dintre cunoscuții mei, oameni ai cărții, nu aveau cunoștință ori entuziasm pentru lectura acestei inedite creații) la substanța vizată de Imprimatur: 1. Avem destui erudiți, însă foarte puțini (nici măcar o cifră simbolică) învățați - căci despre populație nici nu poate fi vorba! - împărtășind în spirit și stil „clasicul fond” al civilizației vest-europene, care este - veritabil truism -, dincolo de artificiile Constituției UE, o tradiție iudeo-creștină pe fond greco-latin, consolidată pe putere, expansiune și forță economică, în cea mai autentică, deloc peiorativă, transpunere practică a Principelui lui Machiavelli 2. Prin urmare, rari sunt istoricii stăpânind greaca și latina în vederea elementarului studiu de specialitate (în Ardeal asemenea cunoștințe ar trebui să fie obligatorii.). Mai puțini încă sunt familiarizați cu rigorile canonice al Bisericii Romano-Catolice, la care romanul-document Imprimatur se referă în permanență. Erudiția filologică, istorică și muzicală, abil și necesar împletită în tramă (uneori excesiv exhibată), e inhibitoare pentru media comentatorilor. 3. Un capitol al cărții e dedicat bătăliei dintre turci/otomani și Europa grav amenințată prin prezența musulmanilor la porțile Vienei în 1683. Aflăm aici, în baza unor documente greu de negat sau minimalizat, asupra cărora autorii s-au concentrat vreme de zece ani, relatări care nu flatează asimilata mitologie insuflată școlar („Țările Române - Moldova și Valahia/ Muntenia - drept scut al creștinătății la porțile Orientului”, etc.), în zadar (și benefic) deconstruită de către cercetători lucizi, bunăoară Lucian Boia, și cu suplețe de către Ovidiu Pecican, Sorin Mitu ș.a. Legenda colportată (printre alții) de Constantin Negruzzi în nuvela Sobieski și românii, are de înfruntat acum manuscrise, nicicând ori fragmentar consultate, din arhivele Vienei și ale Vaticanului, care susțin justețea acțiunii lui Sobieski, în calitate de „erou al Bisericii apusene”. Există poate și alți factori ai „indigerabilității” autohtone ale textului somptuos, baroc, muzical, de la tonul melancolic la eleganța protocolară a înaltelor cancelarii și până la expresii de opera buffa, scris „la două mâini” de cuplul Monaldi și Sorti. Spre pildă: uimește numărul și amploarea citatelor latine deloc traduse de autori, deci nici de către traducători, fapt ce a indispus pe 1 E-mail: monicaghetz@yahoo.com unii comentatori europeni ai consistentului volum (650 pagini). De invidiat este apoi ineditul afirmării în forță a acestei lucrări bucurându-se de larg răsunet, aparținând unei jurnaliste, Rita Monaldi, totodată profesor de Istoria Religiilor la Universitatea Sapienza din Roma și la Staatsuniversitat din Viena, licențiată în Literatura Greciei Antice, și a soțului ei Francesco Sorti, muzicolog, specialist în muzica secolului al XVII-lea, realizatorul unor emisiuni culturale la RAI și Radio Vatican. Pe urmele lui Boccaccio, iar mai apoi în trena thriller-ului britanic clasicizat de Sir Arthur Connan Doyle, Agatha Chritie, a căror rețetă e „omagiată” de Umberto Eco în romanele sale, Monaldi și Sorti construiesc o „intrigă polițistă” pornind de la izolarea personajelor într-un han din Roma anului 1683. Eroii aventurilor se află în carantină crezându-se în pericolul ciumei care pare să fi provocat moartea unuia dintre oaspeți, Monsieur de Mourai. Însă ancheta întreprinsă de abatele Atto Melani, cu ajutorul unui slujbaș (ucenic bucătar) la hanul Donzello, unde au loc neprevăzutele evenimente, ajunge la concluzia că de Mourai a fost asasinat, iar alte crime sunt tainic plănuite. De aici înainte, narațiunea se bifurcă, se ramifică pe căi bilaterale pentru a se întrepătrunde mai apoi pe schema unei „spirale conice” a cărei „soluție” sau „cheie” se află încifrată într-o piesă muzicală, și doar finalul cărții ne permite să-i întrezărim forma și semnificația prevestită la început, în motto-ul selectat de autori din lucrarea lui Oswald Wirth: Tarot: Învierea trecutului Reparația nedreptăților îndurate Dreapta judecată a urmașilor Nimic nu se pierde; trecutul rămâne viu în ceea ce are înțeles pentru viitor. (Interpretări prevestitoare din Arcanul Judecății) Piesa muzicală e Rondoul, unde prima parte revine în cuplete și închide compoziția, formă aflată în voga secolelor XVII-XVIII, cultivată îndeosebi în Franța și răspândită în Anglia, Germania, Italia. Se știe în domeniul literelor, că Rondoul, specie a genului liric, e preferat tot în Franța secolelor XV și XVI Ce are însă anunțatul și mult lăudatul thriller politico-teologic dezvoltat în romanul Imprimatur cu rondoul muzical? Există pasaje, capitole ale cărții unde analogia e explicit posibilă, sau e Rondoul de-a dreptul un „semn zodiacal” al evenimentelor narate, expresia voluntar/ involuntară a intenției auctoriale? Ce are amenințarea otomană de la porțile Vienei din 1683, bătălia de pe dealul Kahlenberg, apoi intrigile de la curtea „Regelui Preacreștin”, Regele Soare, Ludovic al XIV-lea, ca și dezvăluirea mașinațiunilor economice, de-a dreptul cămătărești ale Papei Inocențiu al XI-lea (papa Odescalchi) împreună cu eșuat repetatele tentative de sanctificare a sa - așadar, ce au toate acestea în comun cu rondoul? În sfârșit, care ar fi conexiunile unei molime precum ciuma izolând nouă personaje, unde nici unul nu este ce pare a fi, cu rondoul? Cartea are un preambul, o scrisoare imaginară semnată de aidoma fictivul Mons. Lorenzzo Dell'Agio, adresată Secretarului Congregației pentru Cauzele Sfinților de la Vatican, și datată 14 februarie 2040! Textul scrisorii conține temele, „cupletele” tratate în roman. Pe fundalul pericolului invaziei otomane, dar și al „ereziei” religioase, Reforma, puternicii Europei occidentale, Papalitatea prin Inocențiu al XI-lea și Ludovic al XIV-lea al Franței își dispută suveranitatea asupra „vechiului continent”. Din scrisoarea episcopului reiese jena de a nu putea lua parte la confirmarea datelor suficiente în vederea sanctificării lui Inocențiu al XI-lea, căruia i se atribuiseră vindecări miraculoase. Legat de acest fapt, el introduce în imaginara epistolă către Vatican și, în cel mai pur stil postmodern (Hesse, Thomas Mann, Broch, Musil - demult istorie!) pe înșiși autorii romanului, figurând cu adevăratul lor prenume: Rita și Francesco. Lorenzzo Dell'Agio atașează scrisorii sale o dactilogramă, tocmai romanul Imprimatur, motivând imboldul irepresibil al autorilor de a-l scrie pornind de la documente, un „manuscris” întâmplător găsit printre opt volume de corespondență ale abatelui Atto Melani, personaj real, fostă primă voce, cântăreț castrat, totodată diplomat și spion la curtea „Regelui Preacreștin” al Franței, Ludovic al XIV-lea. Prin urmare, manuscrisul ipotetic sau real, datat 1699 este jurnalul ucenicului bucătar al hanului Donzello, consemnând evenimentele pe parcursul a nouă zile de carantină, din 11 până în 19 septembrie 1683. Timp al defilării măștilor și a treptatei lor destrămări, adevărate „personaje în căutare de regizor/ autor”, ce se adeverește a fi, pe rând, oricare dintre ei. (Desigur, cititorii sau diverși exegeți ai literaturii, criticii, jurnaliștii paginilor culturale pot face cu serenitate abstracție de „arabescurile” țesăturii romanești, combinând ficțiune și realitate istorică. Romanul se lasă citit strict naratologic, deslușind multiple planuri semantice ori semiotice, poate fi citit în cheie detectivistică sau memorialistică dezvăluind culisele politicii europene în zorii modernității, acea vreme identificată de Paul Hazard drept „criză a conștiinței europene” în clasicul său studiu. Dar, minima atenție a unui lector pasionat, precum și respectul datorat strădaniei „biblioclaustre” și laborioasei construcții a soților Monaldi și Sorti ne face să observăm că majoritatea numelor (personajelor) introduse în carte figurează în istorii, enciclopedii, dicționare, etc. Altminteri ar fi și greu de explicat scandalul provocat de lucrare, cel puțin la Vatican.) Cum spuneam deja, pe fundalul „crizei europene” recunoaștem deja „cupletele” dezvoltate în compoziție. Europa nu e amenințată doar de otomani, dar și de Reformă, apoi, variabil și misterios apare ciuma, care dispare la fel de enigmatic pe cât se declanșase. Or, ciuma este recurentă în Europa până la epoca Luminilor (bizar, nu?), acționând precum actualele „arme de distrugere în masă”. Vocabularul uzual al secolelor XVI-XVII reține cuvântul ciumă ca frecventă injurie, ori exclamație de stupoare, revoltă, disconfort (vezi Mosiere: Dom Jian). Ciuma e când salvare când dezastru demografic, în funcție de localizare și - pare-se - de interesele „oculte” ale „grupurilor de presiune” politică, economică și religioasă. Ciuma îngăduie momente de extaz erotic (în bună filiație Eros și Thanatos) încurajează lungi festinuri, gen panem et. circenses ale recunoștinței și supunerii (plastica ilustrare a lui Ion Ghica: Ciuma lui Caragea). Putea ciuma să fie controlată? Romanul Imprimatur ne lasă să înțelegem că da. Alt „cuplet”: Papalitatea versus Ludovic al XIV-lea, Preasfântul Scaun ori Preacreștinul Rege? Apoi: „Regele Soare” încurajând otomanii spre a-și consolida supremația asupra Vestului european, în vreme ce, ei da, pe calea oneroasă a tuturor „ingineriilor financiare”, papa Odescalchi va susține „ereticii”, respectiv finanțează campania lui Wilhelm de Orania în Anglia în vederea atingerii aceluiași scop. Franța încearcă să manipuleze prin ciumă, iar Papa prin cămătărie. Pare cam mult pentru istoria învățată și mitizată! În fine, intră în scenă eminențe cenușii ale istoriei: Nicolas Fouquet, fostul supraintendent al Finanțelor sub Ludovic XIV, dar și rivalul său Colbert, care moare chiar în anul evenimentelor petrecute în carte, 1683. Fouquet n-ar fi murit la 1680 în fortăreața Pignerol, ci, conform unor mărturii din epocă cu trei ani mai târziu. Pe lângă gelozia regelui față de Fouquet, romanul speculează și intenția regală de intimidare a supraintendentului în vederea obținerii secretului „difuzării ciumei” (secretum morbi) iar mai apoi a dobândirii antidotului (secretum vitae). Bătrânul asasinat din hanul Donzello, Monsieur de Mourai, pare a fi tocmai Fouquet, refugiat la Roma, otrăvit cu serul ciumei, obținut de la șoareci special infestați în galeriile subterane ale orașului, următoarea victimă a aceluiași procedeu urmând a fi papa Odescalchi, Inocențiu al XI-lea pentru veroasele sale tranzacții dar și trădarea cauzei dreptei creștinătăți, prin încurajarea, susținerea „ereticului” Wilhelm de Orania. Or, așa cum la Eco, trama din Numele Trandafirului avea drept miză ascunderea/ găsirea manuscrisului lui Aristotel, ce-ar fi distrus mitul medieval al sacrificiului creștin obligatoriu executat în imanență, aici în Imprimatur, cheia conflictelor și a soluționării lor e încifrată într-un rondo interpretat de personajul-muzician Devize, ortografiat azi ca de Visee (1650-1725), ghitarist, elev al lui Corbetta, foarte agreat la curtea Franței. Numai că piesele interpretate de el sunt în maniera lui Fr. Couperin, altminteri o dinastie de muzicieni, unde rondoul apare de șaizeci de ori. Piesele lui Couperin „sunt pentru un public de elită, care înțelegea probabil ceea ce ne scapă nouă”. Lucrările sale trec de la realism și precizie la mister. Spre exemplu: Les Barricades mysterieuses. Judecător ironic al societății pariziene, Couperin afișa un „dispreț melancolic” specific marilor talente în vremuri de criză. Unul dintre vizitatorii hanului, englezul Bedford se îmbolnăvește de ciumă în timpul carantinei. E vindecat ascultând rondoul interpretat de Devize și intitulat: Les Barricades Mysterieuses. piesă în general atribuită lui Couperin. Secretum pestis pare să fi avut un antidot: secretum vitae ce trebuie să depășească arcanae obices adică obstacolele misterioase. Speculație romanescă? Fie, dar toate numele și datele apar în documentele consultate de autori ca și în dicționarele mai modeste pe care le-am parcurs personal. „Epidemia e ciclică (..) - Prin urmare ciuma nu poate fi răpusă în veci(.)- Nu e așa, căci ciclu poate fi modificat...” „(.)Era cazul să punem în practică teoriile lui Robleda: ciuma englezului urma să fie tratată, de data asta, cu notele chitarei lui Devize.” (.) „Ascultasem melodia de-atâtea ori, - notează în Jurnal slujbașul hanului -, dorindu-ne-o tot de-atâtea ori. Auzind-o pentru a patra oară, bucuria sunetelor lăsă loc unui eveniment cu totul neașteptat. Legănat de refrenul ce revenea ciclic, m-am trezit spunând: ce afirmase Devize acum câteva zile? Strofele alternate ale rondoului <cuprind motive armonice mereu înnoite care se sfârșesc în chip neașteptat, ca și cum s-ar abate de șa canoanele muzicale. Iar după ce ajunge la apogeu, rondoul își începe subit sfârșitul>. Și ce oare citise abatele Melani în scrisoarea lui Kircher? Că ciuma este și ea ciclică, și < are în replicile ei finale ceva surprinzător, misterios, incompatibil cu știința medicală: boala, după ce-a ajuns la apogeu, senescit ex abrupto, adică începe brusc să dispară. Cuvintele lui Devize pentru descrierea rondoului erau aproape identice cu cele prin care Kircher vorbise despre ciumă.” (pp. 458-459) Altfel spus, concluzia care li se impune celor doi anchetatori improvizați, Atto Melani și slujbașul, este că Secretum vitae e încifrat în rondo. Dar însăși povestea rondoului istorisită în roman devine subiect de thriller politic, „miraculoasa melodie” conținea mistere de palat (Fouquet, Regele Soare, soția sa Maria Tereza, etc.), matematice cât și biologice, căci maestrul lui Devize, Corbetta „era as tocmai în arta cifrării mesajelor în compozițiile lui.” (p. 462) Rondoul interpretat de Devize era dedicat a Mademoiselle, soția lui Lauzun, dublu spion al Regelui și al reginei Maria Tereza, întemnițat cu Fouquet la Pignerol pentru a-i smulge secretum vitae, - de trebuință regelui, dar și reginei -,ce avea pe această cale posibilitatea să dejoace planurile ilustrului ei consort. Pe când era încă supraintendent, Fouquet îi ceruse lui Kircher să-l însărcineze pe Corbetta cu cifrarea melodică a antidotului ciumei. În roman, Corbetta a creat rondoul, rescriind însă o melodie deja existentă, ce i-ar fi aparținut lui Kircher. Bref, Fouquet îi încredințează în temniță partitura lui Lauzun, adăugând dedicația a Mademoiselle, pentru a ajunge la Maria Tereza, respectiv, la dușmanii regelui. „morbul se-ndepărtează și se-ntoarce, și în sfârșit își dă duhul chiar când atinge apogeul. Ca și cum.muzica aceea ar fi vorbit.” Realitate ori ficțiune? Romanul se încheie ciclic printr-o nouă intervenția a personajului episcopul Lorenzzo Dell'Agio, un Addendum minuțios, ce comentează „dactilograma” Imprimatur pe care o atașează epistolei către Secretarul pontifical. Nu încape îndoială, ambiția autorilor (Monaldi și Sorti) a fost să dea la iveală documente vag sau nicidecum parcurse ori părtinitor relatate, de n-ar fi fost decât nevoia firească de fructificare a îndelungatelor cercetări, deloc inferioare „detectivistic” față de aventurile imaginate (?!). Addendum e apoi urmat de Note asupra istoriei așa cum a fost, citindu-se la pagină sursa informației din bibliotecile vizitate. Referitor la compoziția rondoului pomenit, amănuntele cercetării sunt redate aici, în Addendum. De autenticitatea „secretului muzicii”, depindea confirmarea veridicității celor istorisite, prin urmare și autenticitatea acuzelor formulate împotriva lui Inocențiu al XI-lea și anularea demersurilor (sau încurajarea lor) în vederea sanctificării sale. Se pornește de la Kircher, iezuitul german în a cărui operă, foarte prețuită la acea vreme : Magnes, sive de arte magnetica e susținută puterea terapeutică a muzicii, propunând o melodie scrisă de el “drept antidot contra mușcăturii de tarantulă”. (vezi pp. 564-565). Așa cum spuneam mai sus, o evidență e faptul că „între secolele șaptesprezece și optsprezece, Europa s-a eliberat în chip misterios de cel mai inveterat flagel al său, exact cum făgăduia Kircher prin cele două secrete.” Rondoul Barricades mysterieuses îi aparține, conform dicționarelor, lui Francois Couperin, dar e menită să fie executat la clavecin (Pieces de Clavecin) nu la chitară. Iar publicarea lucrării are loc în 1713, deci la treizeci de ani după evenimentele istorisite în carte. Așadar, ficțiune? Și „episcopul” nostru continuă: nici una din lucrările lui Couperin nu seamănă cu Barricades mysterieuses. „Couperin nu compune nimic asemănător”. (p.567) „Presărate cu disonanțe cutezătoare, cu armonii mistuitoare și rafinate, Les Barricades mysterieuses n-au nimic de-a face cu stilul sobru al lui Couperin. Într-un ingenios joc de ecouri, anticipări și amânări, cele patru voci al polifoniei se topesc în mecanica fină a unui arpegiu. Este stilul brise, copiat de claveciniști de la cântăreții din lăută. Iar lăuta este ruda cea mai apropiată a chitarei.. Ne amintim că în roman rondoul ar fi fost compus de Francesco Corbetta. Dar, încă pe timpul vieții, acestuia i se contesta paternitatea unor lucrări. Recapitulăm: Devize (De Visee) fusese elevul lui Corbetta, și era mereu invitat să concerteze la curtea lui Ludovic al XIV-lea, unde l-a cunoscut pe Couperin. Devize interpreta la chitară compoziții de - ale lui Couperin compuse pentru clavecin! E foarte posibil ca lucrurile să se fi petrecut și invers, respectiv, Couperin să transpună melodii interpretate de Devize, fiindcă „Pe vremea lor, muzica tipărită era foarte puțină, astfel că muzicienii își copiau cu mâna lor ceea ce-i interesa.” (.) „Și poate că într-o seară, pe când Devize se lăsa îmbrobodit de vreo curtezană, Couperin i-a sustras prietenului chiar acel frumos rondeau cu titlu ciudat, cu gândul că i-l va da înapoi cu prima ocazie.”(p. 568) Ambiguități și mistere, un imbold pentru istorici și muzicologi. Ciuma bubonică a dispărut, dar ceea ce avea de temut lua chiar atunci, în secolul al-XVII-lea alte înfățișări, azi infinit multiplicate și rafinate. A rămas și muzica, rondoul bizar, oricine ar fi compus-o, dar poți s-o mai asculți vindecându-te printre bombe explodate în clădiri, metrouri, autobuze și trenuri? Apoi, există mereu pericolul idolilor falși, mai dăunători decât molima. Dacă muzica a putut fi una din originile dispariției subite a ciumei, stârnind confruntarea puternicilor Europei de altădată, ce tămăduire se mai „compune” azi în laboratoarele civilizațiilor? Glumind nițel, s-ar putea încerca o soluție personală în locul ședințelor de psihanaliză, un procedeu mai ieftin și mai agreabil: audierea (de pe CD) misteriosului rondeau, semnat Francois Couperin. Adrian Marino și ideea de literatură din perspectivă hermeneutică Florina Iliș1 B.C.U. - Cluj Încă din 1974, când publica Critica ideilor literare, Adrian Marino își formulase o idee foarte precisă despre hermeneutică, pe care, ca un adevărat pionier al noii metode de abordare a textului literar, se străduia s-o impună în critica literară românească, opunând-o, ca metodă de studiu, atât stilului imprecis, subiectiv și vag al criticii de factură impresionistă, cât și stilului istoricist, de factură pozitivistă. Un capitol întreg din Critica ideilor literare era dedicat hermeneuticii ca metodă de înțelegere și de interpretare a textului literar. Fidel principiului său de a-și elabora, înainte de a porni la drum, o metodologie adecvată, cu ajutorul căreia să întreprindă apoi actul critic, de pe poziții cât mai obiective cu putință, Adrian Marino va proceda în același fel și în cazul metodei hermeneutice pe care, înainte de a o aplica în mod concret, o va defini în diverse studii, dezvoltând o „metodologie nouă”, capabilă să susțină demersul său teoretic: „În ceea ce ne privește, intenționăm să readucem hermeneutica în centrul studiilor literare, prin dezvoltarea unei metodologii noi (s.n.), deosebită radical de toate metodele criticii românești actuale [...] și care să constituie în același timp și o încercare de contribuție la teoria generală a hermeneuticii contemporane”. Apoi, cu orgoliul celui care privește spre un lucru bine făcut, Adrian Marino, departe de a rămâne în această contemplare a solidității științei pe care tocmai o elaborase, îndemnându-i și pe alții să-i probeze eficacitatea, oferă, în Hermeneutica lui Mircea Eliade, un exemplu de analiză prin care „noua metodă a hermeneuticii” funcționează în conformitate cu cele mai severe exigențe critice. Dar Adrian Marino atrăgea atenția încă din Critica ideilor literare că noua sa metodă nu poate fi aplicată de oricine și, cu atât mai puțin, de cineva situat în afara înțelegerii critice a ideilor: „Deci nu orice critic poate studia orice idee. În cazul ideilor literare el trebuie să aibă - sub toate formele -vocația ideilor, a imaginației ideologice, criticul de idei fiind un adevărat creator de idei (s.n.).” Pentru criticul de idei sau creatorul de idei angajat în această „aventură a ideilor” demersul interpretativ nu se oprește o dată cu trăirea sau interiorizarea ideii, ci continuă printr-un proces complex de „obiectivare”, actul de participare la viața ideii desfășurându-se sub forma unui „proces dialectic de cunoaștere”, proces observabil la nivelul unui sistem teoretic bine configurat. Un astfel de sistem teoretic, construit sub formă de „model”, a reușit Adrian Marino să construiască, elaborând principiile metodologice necesare oricărei analize de natură hermeneutică. Din păcate, pentru claritatea cu care și-a expus sistematic ideile, direcția pe care acesta a schițat-o pentru critica ideilor literare nu și-a găsit în peisajul literar românesc, încă revendicabil, în acel timp, de la tradiția critică călinesciană, un teren prea fertil. Ceea ce a reușit însă Adrian Marino, și acest lucru rămâne incontestabil, a fost „îndrăzneala” cu care a reușit să atragă atenția criticii românești asupra hermeneuticii lui Mircea Eliade, deschizând astfel calea și altor studii despre savantul român exilat în Occident și, în plus, ceea ce era mai important la vremea aceea, a reușit să-l încadreze într-o tradiție filosofică românească, chiar dacă nu, explicit, hermeneutică, dar prezentând toate datele pentru o asemenea dezvoltare. Astfel, Mircea Eliade era situat, pentru prima oară în perioada postbelică, în „familia de spirite românești”, familie care îi cuprindea pe Lucian Blaga, Constantin Noica și Mircea Vulcănescu. În cele ce urmează vom încerca să analizăm sistemul critic impus de Adrian Marino în critica literară românească, observând, mai ales, în ce măsură metoda hermeneutică, concepută ca hermeneutică a ideii de literatură exprimă în sensul său cel mai autentic una dintre cele mai profunde căi de interpretare și înțelegere a textului literar. Proiectul sistematic elaborat de Adrian Marino, ale cărui direcții esențiale puteau fi întrevăzute încă din 1968, cu lucrarea Introducere în critica literară, s-a constituit într-un adevărat sistem critic pe parcursul anilor care au urmat și în 1 E-mail: ilis@bcucluj.ro care au apărut, pe rând, Modern, Modernism, Modernitate (1969), Dicționarul de idei literare (1973), Hermeneutica lui Mircea Eliade (1980) și, în 1987, Hermeneutica ideii de literatură, pentru a nu aminti decât operele esențiale cuprinse în acest proiect critic. Exprimarea cea mai desăvârșită a aplicării sistematice a conceptelor criticii ideilor literare dezvoltate de Adrian Marino o constituie lucrarea în șase volume Biografia ideii de literatură (1991-2000). Insistând asupra ideii că „metoda hermeneutică” nu trebuie aplicată mecanic și în orice condiții, Adrian Marino era conștient de faptul că, pentru a nu cădea în capcanele unei grile rigide de interpretare, exterioare ideii literare analizate, e nevoie de o abordare „din interior”, „progresivă”, care să se constituie într-o „cale de acces” spre adevărata esență a ideilor literare. Această viziune, care presupune existența unui centru și a unui cerc de semnificații constitutiv ideii, se revendică dintr-o temă binecunoscută hermeneuticii filosofice, tema cercului, temă exprimată întâi de Schleiermacher și dezvoltată, apoi, de M. Heidegger. Dacă Schleiermacher, formulând una dintre regulile de bază ale hermeneuticii, care presupune înțelegerea întregului din parte și a părții din întreg, descrie o anumită nevoie de identificare a interpretului cu autorul textului, Heidegger va încerca, întâi de toate, să consolideze un fundament epistemologic pentru hermeneutica interpretării poetice. Definind existența ca fiind în mod necesar „interpretativă”, chiar „hermenutică”, în termeni metaforici, Heidegger consimte că, în acest context filosofic, arta și literatura devin una dintre cele mai înalte forme de cunoaștere a vieții umane, în general. Ideea lui Schleiermacher a recuperării întregului din parte și a părții din întreg, preluată și de Heidegger, o regăsim definită și de către Adrian Marino într-un fel de text program al metodei hermeneutice; este vorba despre Hermeneutique et lecture simultanee, publicat într-un număr din Cahiers roumains d'etudes litteraires: „Il est evident que toute lecture systematique va du tout a la parties et de la parties au tout, du niveau historique actuel de la totalite aux elements historiques composants, ramenes en bloc devant l'esprit investigateur.” La Adrian Marino însă, sensul divinator pe care trebuie să-l posede interpretul unui text pentru a putea accede la „viața interioară și exterioară” a autorului nu prezintă, atunci când nu există nici o diferență între nivelul istoric și cel actual, o condiție sine qua non a interpretării. Pentru a evita capcanele oricărei interpretări de natură metafizică, riscante în epocă, Adrian Marino se va strădui să confere metodei hermeneutice o imagine cât mai „obiectivă” și „științifică” în raport cu alte metode de analiză a ideilor și textelor literare. Fără a neglija totuși aceste perspective filosofice, Adrian Marino concepe, pentru hermeneutica ideii de literatură, un sistem specific de interpretare, constituindu-se într-un adevărat model hermeneutic, a cărui funcționare presupune inițial un preconcept (Vorassetzung, presupose), termen preluat din filosofia heideggeriană. Fără înțelegerea prealabilă a acestei noțiuni, ca un fel de centru motor al metodei lui Adrian Marino, eșafodajul teoretic pe care criticul de idei își construiește analiza își pierde din întreaga coerență. Spre deosebire însă de gândirea lui Heidegger, unde cunoașterea lumii e condiționată și fundamentată existențial, perspectiva abordată de Adrian Marino, unde preconceptul funcționează într-un sistem logic, ideatic, concepe cunoașterea lumii ca având un sens strict obiectiv. Înainte de a întreprinde orice analiză a metodei de lucru a lui Adrian Marino se impune o precizare: această metodă de interpretare hermeneutică nu este o grilă schematică care să poată fi aplicată mecanic în cazul oricăror fenomene literare. Dimpotrivă, chiar în interiorul gândirii lui Adrian Marino există, de pildă, o diferență de esență între hermeneutica ideilor religioase, practicată de Mircea Eliade și hermeneutica literară, care, abordând fenomene diferite în structura lor, conduc spre constituirea unor metodologii diverse de interpretare. În al doilea rând, cu toate că metoda de interpretare și înțelegere hermeneutică pe care o descrie Adrian Marino conduce la ideea funcționării în „cercuri” a metodei de investigare propriu-zisă, în realitate aceasta operează simultan în direcții care presupun planuri distincte în procesul hermeneutic. Dacă hermeneutica ideilor religioase promovată de Mircea Eliade presupune ca impulsul „descifrării, al descoperirii de semne și semnificații” să dobândească și un statut ontologic, chiar dacă „esențial obiectiv, textualizat, istoricizat”, hermeneutica ideii de literatură se prezintă ca „teoria, metoda și practica interpretării și a înțelegerii corecte a textelor”, conținutul ontologic atenuându-se în favoarea unor practici de natură textuală, care eliberează procesul hermeneutic de orice determinări apriorice. Conștient de faptul că, analizând hermeneutica lui Mircea Eliade, fenomenul religios necesită și o perspectivă de abordare mai puțin agreată în epoca comunistă, Adrian Marino, cu un simț desăvârșit al obiectivității, va încerca să definească procesul hermeneutic practicat de istoricul religiilor într-o manieră cât mai „științifică” posibil. Astfel, consideră Adrian Marino, urmând direcția de gândire propusă de Bultmann și Gadamer, Mircea Eliade înțelege actul interpretării ca fiind mai mult decât o „înțelegere” a datelor propriu-zise ale textului, subliniind, în plus, și necesitatea de a înțelege semnificațiile din „interior”, printr-o transpunere „ontologică” în starea „originară” a textului sau, în speță, a fenomenului religios studiat. Descriind acest aspect, ușor suspectabil de misticism, Adrian Marino nu ezită să se întrebe în ce măsură această „participare” a hermeneutului la starea „originară” a textului, dublată de efortul de re-creere, ca „transpunere creatoare”, se „învecinează sau chiar se confundă cu un tip de experiență spirituală”. Dar răspunsul, în cazul lui Mircea Eliade, nu conduce nicidecum spre ceea ce s-a considerat a fi direcția urmată de Schleiermacher, Dilthey și, mai târziu, Paul Ricoeur, pentru care demersul de înțelegere a fenomenului religios trebuie dublat de un act de trăire „mistică”, ci, și aici, Adrian Marino exprimă un punct de vedere propriu, înspre un fel de „euforie intelectuală receptivă”, euforie pe care o presupune „plenitudinea vitală și existențială a cunoașterii și înțelegerii”. Pentru Adrian Marino sistemul explicativ al hermeneuticii lui Mircea Eliade nu este cauzal, ci „ontologic și existențial”. Dacă hermeneutica religiilor operează cu anumiți semnificanți în planul ontologic, hermeneutica literară, revendicându-se de la mai vechea tradiție filologică de interpretare a textelor sacre, rămâne, așa cum o concepe Adrian Marino, în zona literarității. Cunoscând foarte bine tradiția hermeneutică, de la F.D.E. Schleiermacher la Dilthey, de la Heidegger la H.G. Gadamer sau de la R. Bultmann la Paul Ricoeur, Adrian Marino își propune un fel de sinteză a metodelor și tehnicilor de interpretare hermeneutică, dezvoltând însă, prin aplicarea concretă a acestora asupra „ideii de literatură” o metodologie care se revendică dintr-o viziune proprie, în esență, total diferită de practica hermeneutică literară al cărei unic obiectiv este recunoașterea semnificației și a intenției autorului. Pentru că, în cazul textelor de teorie literară nu exista o asemenea metodă de analiză hermeneutică, Adrian Marino inventează una, descoperind, în cazul hermeneuticii ideii de literatură „un nou sistem de lectură”. În esența sa, acest nou sistem de înțelegere și interpretare a ideilor literare urmărește „descifrarea, clarificarea și interpretarea sensurilor explicite și implicite ale ideii de literatură în mod organizat și semnificativ”. Hermeneutica elaborată astfel „operează la un dublu nivel: terminologic și semnificativ”. Lipsește, așadar, din această ecuație orice aluzie la sensul ontologic al hermeneuticii ideii de literatură. Așa cum o concepe Adrian Marino, această „nouă hermeneutică” își creează propria sa metodologie și propriile sale tehnici de analiză, situându-se, în raport cu hermeneutica literară, pe un alt palier de interpretare, un palier care, în absență, se cere totuși „inventat”. „Inventând” un nou sistem de interpretare, Adrian Marino elaborează o nouă știință, o critică a ideilor, care, însă, din păcate, nu a fost adoptată și de alți istorici sau critici literari din spațiul românesc. Dacă unul dintre principiile esențiale pe care se clădește această hermeneutică este interpretarea, obiectivul interpretării nu poate fi altul decât „înțelegerea corectă a ideilor literare”. Noțiunea de „interpretare”, esențială în hermenutică, constituie una din condițiile constitutive ale hermeneuticii pe care o elaborează Paul Ricoeur. Dacă însă la Paul Ricoeur sarcina dublă a hermeneuticii trebuie să se manifeste, întâi, ca „reconstituire a dinamicii interne a textului” și, apoi, ca „restituire a capacității operei de a se proiecta în afară”, interpretarea funcționând ca un proces complex desfășurat în plan ontologic, la Adrian Marino desprinderea de fundalul ontologic este mai mult decât evidentă. Acest lucru se datorează în mare parte diferențierii obiectului de studiu, după cum s-a putut constata, Adrian Marino însuși făcând o diferențiere netă între studiul literaturii ca literatură și studiul ideii de literatură în devenirea sa. Pentru a-și putea duce cercetarea la bun sfârșit, Adrian Marino își permite luxul să creeze, pornind de la elementele tradiționale ale hermeneuticii, o disciplină aparte al cărei obiect de studiu să fie unul singur, în mod inevitabil, unic. Conștient de dificultatea cu care, în absența unei cât mai explicite descrieri a metodologiei sale, ar putea fi înțeleasă hermeneutica ideii de literatură, Adrian Marino elaborează un „sistem de interpretare” detaliat, formulând cu acuratețe mecanismele de interpretare și înțelegere a ideii de literatură. În viziunea lui Adrian Marino atât interpretarea, cât și înțelegerea, ca funcții de bază ale hermeneuticii ideii de literatură, presupun un „sens obiectiv”, caracterul logic și cauzal al raportului dintre interpretare și înțelegere generând o metodă de cercetare ce poate fi urmărită pe parcursul a trei faze. Cele trei faze de cercetare a ideii de literatură se desfășoară în raport cu nivelul dublu în care operează acest tip de hermeneutică, adică terminologic și semnificativ. Dacă prima fază, aceea a „recuperării întregii tradiții istorice” poate fi încadrată nivelului terminologic, celelalte două, „inducțiile și deducțiile hermeneutice”, precum și ultima, „reproiectarea acestor inducții-deducții asupra accepțiilor ideii de literatură analizate” se manifestă la nivelul semnificativ. Sistemul interpretării ideii de literatură presupune contexte interdependente specifice, cu ajutorul cărora Adrian Marino analizează ideea de literatură în spiritul unui model hermenutic care parcurge, în mod circular, anumite cicluri de interpretare, evoluând de la ceea ce istoricul de idei va numi cadrul originar, adică de la fondul etimologic al ideii de literatură, spre stratul genetic și autodestructiv, adică spre mecanismele interioare de producere a literaturii, dar și spre mecanismele care subminează ideea însăși de literatură. Straturile sau nivelele care compun modelul hermeneutic se succed în logica interioară a demonstrației analizei de interpretare a ideii de literatură: stratul originar, stratul cultural, stratul cantitativ, stratul specific, stratul heteronomic, stratul ierarhic și stratul genetic și autodestructiv. Pe acest model care funcționează în straturi succesive de interpretare, urmând traseul sinuos al unei „spirale ascendente”, Adrian Marino analizează conceptul de literatură, demonstrând, în mod convingător, fiabilitatea modelului său de interpretare. Susținându-se de o documentare aproape exhaustivă a câmpului de cercetare, criticul parcurge cu o siguranță teoretică demnă de invidiat un domeniu de cercetare vast și adeseori greu de analizat în contextul istoric din care lipsesc mărturiile scrise, dar infailibilitatea sistemului său de cercetare se verifică, mai ales, în fața acestor obstacole dificil de surmontat. Definirea literaturii orale în raport cu cea scrisă, precum și a literaturii sacre în raport cu cea profană reprezintă numai unul dintre astfel de exemple. Dincolo de rigurozitatea și calitățile metodologice ale modelului hermeneutic configurat de Adrian Marino, ceea ce impresionează cu adevărat în Hermeneutica ideii de literatură, dar și, mai târziu, în masiva Biografie a ideii de literatură, este atât bogatul material documentar și bibliografic studiat, cât și, în plus, capacitatea extraordinară de sinteză și de abstractizare a proceselor literare analizate. Din toate aceste puncte de vedere, volumele de critică a ideilor literare, publicate de Adrian Marino între 1968-2000, sunt de trei ori polemice. O primă direcție polemică este recunoscută și, implicit, asumată de Adrian Marino încă din volumul Introducere în critica literară, volum apărut în 1968, în prefața căruia criticul se situa pe poziții polemice față de diletantismul de care dădea dovadă critica vremii: „[...] cartea de față propune o ieșire hotărîtă din improvizație și diletantism, ceea ce nu vrea să spună cîtuși de puțin că lansează invitații la pedanterie și savantlîc”. Spiritul critic moderat, distanța față de excesele de orice natură vor caracteriza, de altfel, constituind firul roșu al criticii lui Adrian Marino, întreaga sa operă. Pe de altă parte, situându-se pe o poziție polemică atât față de critica diletantistă a vremii, cât și față de limbajul critic depășit al tradiției critice românești, de la Maiorescu și Gherea până la Lovinescu și Călinescu, Adrian Marino făcea, în 1968, un pas de mare curaj intelectual, militând pentru înnoirea metodelor critice de analiză printr-o reevaluare a conceptelor critice și, implicit, pentru actualizarea discursului critic la noile curente ale criticii moderne afirmate în cultura europeană occidentală. Se poate constata, încă din această epocă, cum criticul român intuiește că șansa criticii literare românești ar fi aceea de a se „sincroniza” cu critica europeană, aceeași necesitate a „deprovincializării” culturii române fiind susținută și mai târziu, în plină epocă de înțepenire intelectuală, în 1987, în Prefața la Hermenutica ideii de literatură. Fidel însă principiului său de originalitate asupra judecăților estetice, Adrian Marino se grăbește să sublinieze că instrumentele de analiză ale criticii europene moderne nu pot fi preluate mecanic și fără a fi, în prealabil, asimilate, confruntate și sintetizate în funcție de principiile metodei proprii de analiză. A doua direcție polemică în care se manifestă opera critică a lui Adrian Marino ține de idealul metodologic pe care îl urmărește în întreaga sa carieră. Acest „ideal” exprimă convingerea criticului că, dincolo de orice notă subiectivă, critica literară poate deveni o disciplină sistematică care să se fundamenteze pe concepte și practici obiective, creându-și metode proprii de analiză și interpretare. În plus, ca această opțiune pentru metodă să se consolideze, ar fi nevoie, susține Adrian Marino, de un aport considerabil în direcția constituirii unei direcții enciclopediste în cultura română. Convingerea că instrumentele esențiale prin care se fundamentează statutul unei culturi sunt reprezentate de lucrările de tip enciclopedic sau de sinteză și de referință va constitui pentru Adrian Marino una din liniile principale de gândire, aceeași idee dezvoltând-o însă, mult mai târziu, în Politică și cultură, atunci când, dispărând cenzura comunistă, putea să o analizeze și din perspectiva raportului culturii cu complexele pe care, de-a lungul timpului, cultura română, le-a dezvoltat fără să le poată depăși. Din acest punct de vedere, capitolul ultim din Politică și cultură, O nouă cultură română și, în mod special, ultimul subcapitol, reprezintă un adevărat proces de conștiință al culturii românești în totalitatea ei. Departe însă de a fi în spiritul actual al vremii care denunță fără să încerce să găsească soluții la problemele ridicate, în spiritul său propriu, dintotdeauna, activ și militant, Adrian Marino analizează cu extremă luciditate complexele culturii române încercând în același timp, pentru prima oară după 1989, să schițeze energic câteva direcții de dezvoltare viitoare, direcții care să permită culturii române să se afirme în circuitul european al valorilor. Un alt aspect important al demersului programatic întreprins de Adrian Marino este faptul, subliniat încă din Argument, că ceea ce se pune în discuție prin problematizarea culturii române nu sunt atât personalitatea și originalitatea care trebuie păstrate cât, mai ales, formele în care se organizează cultura precum și motivarea lor ideologică. Privită astfel, integrarea culturii române în Europa nu mai este o problemă de esență sau de fond, ci una de formă, care vizează, în primul rând, structurile organizatorice culturale și, abia în al doilea rând, expresiile de manifestare ale culturii care se cer sincronizate cu manifestările similare din restul Europei. În al treilea rând, polemicile în care se angajează Adrian Marino nu sunt polemici de suprafață sau simple exerciții critice care merg împotriva valului autohton, ci, dincolo de tăria cu care criticul își exprimă principiile, răzbate un spirit activ, militant, spirit care nu-l va părăsi nici în cărțile sale de analiză a ideilor politice de mai târziu. Departe de a avea accente virulente, militantismul său se revendică de la principii exclusiv culturale, dar nici nu se situează în spațiul securizant al neutralității teoretico-ideologice. Dacă însă, în anii perioadei comuniste, militantismul lui Adrian Marino s-a păstrat la rigoare în sfera culturală, în perioada imediat următoare anului 1989, criticul de idei s-a manifestat liber, asumându-și pe deplin latura militantă a spiritului său activ, dezinhibat, deschis dialogului fără complexe cu marile culturi europene. Opera critică a lui Adrian Marino, deși elaborată pe parcursul câtorva decenii, prezintă o coerență tematică și conceptuală greu de egalat în literatura română. Dacă inițial, atunci când Adrian Marino s-a angajat pe direcția criticii de idei, demersul său avea un caracter pur cultural, încadrându-se în sfera literarului, pe măsură ce înainta în cercetările sale, aprofundând caracterul „abstract” al ideilor, criticul și-a lărgit sfera de interes, făcând-o să cuprindă și arii culturale complementare domeniului literar, dar care, în analiza teoretică, ajută la exprimarea unei perspective complexe asupra fenomenelor studiate. Astfel, hermeneutica ideilor a însemnat pentru Adrian Marino mai mult decât o metodă critică de evaluare și re-evaluare a ideilor literare și religioase, conform unui program metodologic prestabilit, permițându-i, în plus, să-și dezvolte o disciplină sistematică care să ofere soluții de interpretare în cele mai complexe situații. Fără îndoială, Constantin M. Popa, are dreptate atunci când afirmă, în una dintre primele lucrări monografice destinate lui Adrian Marino, că prin modelul hermeneutic conceput, criticul de idei realizează „cel de-al treilea sistem critic la noi, după Mihail Dragomirescu și Mircea Eliade.” Bibliografie: 1. Bonati, Felix Martinez, Hermeneutics Criticism and the Description of Form, în Interpretation of Narrative, Edited by Mario J. Valdes and Owen J. Miller, Toronto, Buffalo, London: University of Toronto Press, 1976. 2. Marino, Adrian, Biografia ideii de literatură, vol.1, Cluj-Napoca: Editura Dacia, 1991. 3. Marino, Adrian, Critica ideilor literare, Cluj-Napoca: Editura Dacia, 1974. 4. Marino, Adrian, Hermeneutica ideii de literatură, Cluj-Napoca: Ed. Dacia, 1987. 5. Marino, Adrian, Hermeneutica lui Mircae Eliade, Cluj-Napoca: Ed. Dacia, 1980. 6. Marino, Adrian, Hermeneutique et lecture simultanee în Cahiers roumains d'etudes litteraires, nr. 4, 1977. 7. Marino, Adrian, Introducere în critica literară, București: Editura Tineretului, 1968. 8. Marino, Adrian, Politică și cultură. Pentru o nouă cultură română, Iași: Edit. Polirom, 1996. 9. Mussner, F., Histoire de l'hermeneutique, Paris: Les Editions du CERF, 1972. 10. Popa, Constantin M., Hermeneutica lui Adrian Marino, Craiova: Editura Aius, 1993. 11. Ricoeur, Paul, Eseuri de hermeneutică, București: Humanitas, 1995. 12. Seung, T.K., Semiotics and Thematics in Hermeneutics, New York: Columbia University Press, 1982. Tatakau Hikaku Bungaku. Adrian Marino și comparatismul militant în Japonia Rodica Frențiu1 Facultatea de Litere U.B.B. - Cluj Renunțarea la europocentrism, deschiderea înspre Literatura lumii, fără aprecieri valorice dictate de un centru ierarhic suprem, implicarea ideologică a cercetării comparatiste, confruntarea ei directă cu socialul și politicul implică, neîndoielnic, deschidere înspre universalitate. Noua știință comparatistă propusă de Rene Etiemble, domeniu de cercetare ce se situează dincolo de pozițiile erudiției universitare pozitiviste și istorice, aduce în atenția studiului de specialitate toate literaturile lumii, de la Răsărit la Apus, fiecare din ele putând participa activ la masa rotundă inițiată acum de „noul tip de comparatist”. Adrian Marino, minte lucidă a vremii sale, spirit atent la prefacerile epocii, rezonează puternic la propunerea de schimbare oferită de Etiemble cercetării comparatiste, ajunse într-o perioadă de criză, remarcată încă din anul 1958 de către Rene Wellek și reafirmată, de altfel, în 1995 (vezi Bernheimer 1995: 2-17). Recunoscându-i savantului francez meritele rezultate din diferența de orizont, de mentalitate și stil de muncă față de confrații de breaslă, considerându-l singurul în măsură să fundamenteze un comparatism reînnoit, combativ, Adrian Marino își argumentează opinia într-un volum, primul de acest fel, dedicat specialistului în literatură comparată și cunoscătorului de limbi orientale, cu titlul Etiemble ou le comparatisme militant, apărut la Editura Gallimard din Paris, în 1982: „La difference d'esprit, d'horizon, de mentalite et de style de travail entre Etiemble et le reste du comparatisme, ou - plus exactement - la plupart de ses collegues est donc considerable. Il importe de le preciser d'entree: d'une part pour marquer l'apport original de cet esprit non conformiste; de l'autre, pour nous expliquer certaines positions en cul-de-sac du comparatisme actuel. Etiemble donne a ses cours et a ses interventions un tour tres souvent polemique; il n'hesite pas a prendre parti sur les problemes politiques et ideologi ques les plus brulants; il veut inflechir le comparatisme vers des prises de position concernant les nouveaux rapports ideologiques et autres (Ouest-Est, Tiers Monde, Etats-Unis, Union Sovietique, Chine, etc.); bref, il reve d'un comparatisme mis a jour, completement rajeuni, combatif. Son militantisme ideologique, culturel, litteraire est donc fondamental; le comparatisme lui-meme n'est que l'une des applications possibles.” (pp. 12-13). Apariția editorială a cărții despre comparatismul militant al lui Etiemble scrise de un autor român s-a bucurat de o bună receptare atât din partea publicului, cât și a presei de specialitate, în Franța, și în afara ei, fiind recenzată în Times Literary Supplement (dec. 10/ 1982), Gazetta de Lausanne (7 aug. 1982), La libre Belgique (3 aug. 1982), Rivista di Letterature moderne e comparate (2/ 1984), World Literature Today (1983) (vezi Fond Marino 416) și tradusă apoi în alte limbi. Cartea lui Adrian Marino care apără cu energie principiul „literaturii mondiale”, a relațiilor literare Est-Vest și Occident-Orient, a comunicațiilor literare libere, a egalității între literaturi, a apărut în traducere japoneză în luna octombrie a anului 1988, la Editura Keiso Shobo din Tokyo, sub titlul Tatakau Hikaku Bungaku (Comparatismul militant). Traducerea îi aparține lui Hiroshi Watanabe, specialist în literatura franceză, traducător a numeroase lucrări de literatură comparată ca Literatura comparată de H. Frentz și N. P. Stallknecht, Ce este literatura comparată de P. Brunel, C. Pichois și A. M. Rousseau, Credință și literatură de Philip Tratford, și lui Nobuhiro Sato, specialist în literatura japoneză. Volumul autorului român este introdus publicului japonez ca o operă însuflețită de punctul de vedere universalist oferit în studierea literaturii comparate în prezent de către Etiemble, creatorul colecției „Connaissance de l'Orient”, fondată în 1956, sub auspiciile Unesco și Gallimard, unde 1 E-mail: rfrentiu@hotmail.com fuseseră publicate numeroase capodopere arabe, chineze, japoneze, indiene, persane, vietnameze etc. Cel supranumit „copilul teribil al comparatismului francez”, Rene Etiemble, propusese deja în Comparaison n'est pas raison din 1957, tradusă și în limba japoneză de A. Shiga sub titlul Hikaku Bungaku no Kiken - Hikaku wa Rinarazu, în „Hikaku Bunka Kenkyu, Tokyo Daigaku Kyoyogakubu Kiyo” („Buletinul de literatură comparată a Universității din Tokyo”) (IV, 1963), renunțarea la poziția istoricistă în analizele comparatiste. Atât conservatorismul, cât și naționalismul sunt factori nocivi, apreciază savantul francez, în studierea fenomenului literar-cultural și doar eliberarea de constrângerile oferite de un sistem rigid de interpretare poate facilita crearea unui tip de comparatist care să militeze pentru un nou umanism. Traducătorii japonezi recunosc în Postfața la versiunea japoneză „simpatia” lui Adrian Marino pentru „comparatismul militant al lui Etiemble”, dar remarcă, în același timp, „ideile originale ale autorului, ca teoretician și critic literar” (p.212). De altfel, și în corespondența particulară cu autorul român, cei doi traducători japonezi își exprimă recunoștința, în numele științei, în fața lui Adrian Marino, pentru dezbaterea propusă de carte, remarcând că, celui interesat, prin această cercetare i se lărgește orizontul teoretic de înțelegere și interpretare a problemelor literaturii comparate, completându-i-se bibliografia de specialitate. Nobuhiro Sato îi mulțumește în mod direct comparatistului român: „Cette excellente oeuvre-ci nous a eclaire sur l'etat present du comparatisme et ses problemes. Je vous remercie des bienfaits de la science” (Fond Marino 419: 40), iar profesorul Hiroshi Watanabe, exprimându-și dorința de a citi ultima apariție editorială a specialistului din România, Comparatisme et theorie de la litterature (1988, P.U.F., Paris), recunoaște că, deși studenților li se pare „destul de dificil”(Fond Marino 419: 56), parcurge textul tradus în limba japoneză împreună cu ei, încercând, mărturisește profesorul, să înțeleagă în profunzime noul tip de comparatism adus în discuție. Publicarea cărții lui Adrian Marino Etiemble ou le comparatisme militant în limba japoneză are însă și partea ei de anecdotic. Traducerea a fost făcută fără avertizarea prealabilă a autorului, căruia știrea de a-i fi apărut o carte tradusă în Japonia i-a parvenit prin Isamu Taniguchi, profesor la Universitatea „St. Andrew” din Osaka, teoretician al literaturii, estetician și semiotician, cu care criticul român se afla în corespondență de mai bine de un deceniu. Participant la Cursurile de vară organizate de Universitatea din București în anul 1974, Isamu Taniguchi este familiarizat cu literele românești. Îi citește pe Iordan, Ivănescu, Coșeriu, Marino, lectura Dicționarului de idei literare (1973, Editura Eminescu, București) a celui din urmă impresionându-l atât de puternic încât ia legătura cu autorul cărții, cerându-i permisiunea să traducă în limba japoneză Critica ideii de literatură, proiect nefinalizat în cele din urmă, cu toate că în corespondența Marino (vezi Fond Marino 419: 43) se găsesc documente care lasă să se înțeleagă că ar fi existat chiar un contract în acest sens semnat între Editura Dacia și Editura Jiritsu-Shobo din Tokyo, în anul 1979. Adrian Marino, „spre stupoarea sa”, este anunțat, așadar, de către Isamu Taniguchi de apariția traducerii japoneze a cărții publicate la Galimmard. La rândul său, Adrian Marino îl informează pe Etiemble, care îl înștiințează pe Gallimard de ediția ilicită a cărții, iar în data de 1 decembrie 1988 Adrian Marino primește o adresă din partea responsabilei cu drepturile străine de la editura pariziană care recunoaște că nu primise, până la ora respectivă, nici o cerere din Japonia pentru traducerea cărții. Se declanșează o anchetă și, în final, se descoperă, surprinzător de repede, de altfel, eroarea. Agenția Tuttle Mori din Tokyo făcuse o confuzie între volumele autorului român Etiemble ou le comparatisme militant, apărut la Gallimard, și Comparatisme et theorie de la litterature, publicat la Presses Universitaires de France. Și, întrucât se pare că japonezii nu obișnuiesc să citeze titlul complet, a durat timp ca cei de la P.U.F. să realizeze că este vorba, în fapt, despre cartea publicată la Gallimard (vezi Fond Marino 419: 2-11). Volumul semnat de Adrian Marino, Etiemble ou le comparatisme militant a fost apreciat de cei doi traducători japonezi ca „energetic work, discussing the true way of being of Modern Comparative Literature, based on Etiemble Theory of Literature which is founded on worldwide point of view.” (trad. engl. Isamu Taniguchi, în Fond Marino 419: 45), traducerea având în plus față de original un index de nume proprii și o ultimă pagină ce introduce traducătorii, editura, indicațiile de copyright etc. Varianta japoneză a cărții în discuție a fost semnalată în revista „Tosho Shinbun” („Revista cărților”) (nr. 619/ 3. XII, 1988) și în „Hikaku Bungaku” („Revista de literatură comparată”) (28.XI.1988), fiind întâmpinată elogios de către recenzenți (vezi Fond Marino 419: 48). Una dintre cronici, purtând titlul Refuzul europocentrismului. O literatură actuală și concretă (Yoroppachushinshugi o kyozetsu. Konnichiteki katsu gutaiteki de ikita hikaku bungaku ga), sub semnătura lui Eiko Imabashi, remarcă insistent noul drum propus de Etiemble în studierea literaturii comparate, perspectivă de cercetare ce și-a câștigat deja adepți, printre care se numără și comparatistul român Adrian Marino. Valorificarea tuturor culturilor, demetropolizarea, echivalența valorilor în universal vor regenera studiile comparatiste, se arată în studiu, cu influențe benefice asupra cercetărilor de acest tip în Europa și Japonia. România literară din 14 sept. 1989 va comenta cronicile apărute în Japonia, reproducând chiar un fragment din ele, și anume cel în care se încearcă înțelegerea opțiunii unui comparatist român pentru acest tip de abordare a studiului literaturii comparate: „De asemenea, credem că originea opiniilor susținute în această carte de Dl. Marino se află în condițiile istorice unice care au dus la excluderea zonei est-europene (din care face parte și dumnealui) din sistemul apusean, în ciuda conștiinței sale europene.” Adrian Marino o va recunoaște explicit, după câțiva ani, la cel deal 13-lea Congres al „Asociației internaționale de literatură comparată” (1991), desfășurat la Tokyo, unde a prezentat chiar o comunicare în acest sens: „European” and „World” Literature: A New Comparative View, Proceedings..... Pentru Adrian Marino, studiul literaturii comparate ca o disciplină „academică” nu mai răspunde cerințelor vremii. Se impun, din perspectiva unui „nou spirit comparativist”, alte obiective, alte ținte de urmărit pentru acest domeniu de cercetare care poate traversa cu o atât de mare ușurință granițele dintre națiuni. Literatura comparată nu mai poate rămâne neutră față de ideologic și indiferentă la politic și social. Cercetarea propusă de această știință trebuie să se transforme dintr-una pozitivistă, simplu analizator de fapte ca „surse” de influență, circulația temelor literare etc., într-una implicată, „militantă”, care să servească relațiile Est-Vest printr-o tablă de materii ce manifestă interes pentru anti-naționalism, anti-Eurocentrism, anti-imperialism, anti-colonialism, internaționalism, cosmopolitanism, universalism, cooperare, comunicare liberă, toate acestea pledând, neîndoielnic, pentru un nou umanism și un nou pozitivism: „Here are, then, a number of themes that overtly or covertly contest the official communist ideology. We have mentioned this episode only as an illustrative instance of the new comparativist spirit that has been taking shape in the East - in our case in Romania - under totalitarian conditions. In the space where we lived, or, better said, survived.” (Marino 1991: 301). „Este prima carte de critică literară românească tradusă în Japonia, o premieră absolută în toate sensurile”, mărturisește Adrian Marino despre Etiembe ou le comparatisme militant, într-o corespondență cu atașatul cultural al Ambasadei Japoniei la București (Fond Marino 419: 2 ), completând că, până în anul 1989, fusese singurul comparatist din țările din Europa de Est tradus în limba japoneză. Aceasta nu putea să nu stârnească ecouri și în țară. În România literară (XXII, 10, 9 martie 1989) apare un material cu titlul O carte românească de literatură comparată în Japonia, semnat de Iulia Mugescu, iar Curentul (LX, 5996, martie-aprilie 1989) consemnează și el evenimentul prin articolul Critic român tradus în Japonia, unde recenta apariție editorială a lui Adrian Marino în străinătate este apreciată ca fiind „de-a dreptul spectaculoasă”. În Luceafărul(XXXII, 40, 7 oct.1989), A. Silvestri, în Proiecte ale unui „nou comparatism”, remarcă intrarea produselor ideatice românești în circuitul mondial: „punctul de vedere românesc în dialogul universal de idei interesează din ce în ce mai mult”, în timp ce Utunk (6/ 1989) publică materialul Marino - Japanul. Nici revista Convorbiri literare (nr. 3/ 1989) nu poate trece cu vederea momentul, publicându-l pe Viorel Cacoveanu cu Succese ale criticii literare românești, autor ce reia subiectul în Steaua (XL, 3/ 1989), într-un articol cu titlul Tradus în Japonia, unde notează: „Un autor român, locuind la Cluj-Napoca, editat la Paris și tradus la Tokyo... Ascunzându-și, sau mai exact, stăpânindu-și emoția, Adrian Marino mărturisește că <surpriza a fost totală>”. Fundalul pe care venea traducerea acestui volum în limba japoneză era unul deschis la sfârșitul secolului al XIX-lea și începutul secolului al XX-lea de către Tsubouchi Shoyo, traducătorul lui Shakespeare, din perioada Meiji (1868-1912). Răspunzând spiritului epocii de „modernizare”, aflat în căutarea „modelului european” (cf. Ohsawa, 2000: 37), profesorul Tsubouchi folosește drept susă bibliografică pentru cursul de literatură comparată pe care îl propune la Universitatea Waseda din Tokyo cartea lui Macaulay Posnett, Comparative Literature, apărută în 1886. Vor mai trece însă ani până când, abia după cel de-a doua conflagrație mondială, Japonia va ieși cu adevărat din izolarea culturală din perioada războiului și va adopta o atitudine „deschisă” față de lume. În anul 1948 se înființează The Japan Comparative Literature Association (JCLA) și de acum înainte cercetările din domeniu vor căuta să găsească influențe vestice în literatura japoneză, o atitudine puternic contrastivă cu cea din timpul războiului, când se urmărea doar evidențierea trăsăturilor de unicitate ale culturii japoneze (vezi Ohsawa 2000: 39). Este momentul de revizuire a problemelor teoretice pe care le ridică această disciplină, de „extindere” („expanding”) a conceptului de text literar, punându-se astfel bazele literaturii comparate în Japonia. Specialiștii din domeniu devin conștienți de largul orizont cu care trebuie să vină în întâmpinarea diferitelor culturi. Nu pot fi naționaliști, dar nici indiferenți față de alte culturi, ceea ce pentru comparatiștii japonezi, aparent și provizoriu, pare să sfârșească însă într-un impas: „Japanese comparatists often feel themselves torn between the need to employ a multicultural approach and a desire to preserve their own cultural identities. This inner conflict surfaces in the different roles comparatists play: at home, they focus on the universal aspects present in their native literatures. Abroad, they emphasize the significance of their cultural heritage. ” (Ohsawa 2000: 42-43). O propunere de ieșire din această criză semnalată și de către cercetătorii din Japonia o face Rene Etiemble, cel care vorbește despre „noul umanism” și „universalism”, care scrie despre poezia chineză și cea vestică și care, continuându-i pe Y. Kagami și Lewis W. Bush care publicau la Tokyo, în anul 1937, Japanalia, Reference Book to Things Japanese, aduce, la rândul său, printre altele, mărturii contemporane despre „insinuarea” Europei și Americii în Japonia (vezi Etiemble trad.rom. 1972: 146-150). În prelungirea ideilor savantului francez, Adrian Marino completează definiția dată în 1969 de Owen Aldrige literaturii comparate în introducerea sa la colecția de eseuri Comparative Literature: Matter and Method, pentru care obiectul de studiu al acestei discipline ar fi o literatură națională pusă în termeni de comparație cu o alta/ alte literaturi naționale : „Briefly defined, comparative literature can be considered the study of any literary phenomenon from the perspective of more than one national literature or in conjuction with another intellectual discipline or even several” (apud Bernheimer 1995: 3), adăugându-i dimensiunea contextului psihologic, istoric și sociologic. Atenția specialistului este reorientată înspre relația literaturii cu istoria, cu societatea și, de ce nu, în cele din urmă, cu ea însăși. Consecințele ar fi din cele mai benefice. Metodologic și teoretic (vezi Marino 1975: 64-81), literatura comparată ar ieși dintr-o localizare exclusiv geografică, devenind „mondială”, iar categoria istorică ce este inevitabil, supusă evoluției și dezvoltării, s-ar lărgi înspre „universalitate”. Spațiul și timpul tind să se dilate, să se suprapună, să se transforme într-o conștiință culturală unitară, fără granițe de nici un fel, iar literatura comparată propusă de „noul comparatist” poate da mărturie în acest sens: „...the new comparatist perspective proposes a new humanism without boundaries, oriented toward a unity of attidudes, preoccupations and ideas, which will certailny be predominant in the twenty-first century. So tomorrow's world will not be ,cosmopolitan', but universal, in the plain sense of terme.” (Marino 1991: 307). „Do I have the right to speak about these cultures to which I don't belong?” (Bernheimer 1995: 9), „Am eu dreptul să vorbesc despre o cultură căreia nu îi aparțin?” se întreabă neîncetat comparatiștii. În aceeași ordine de idei, ar putea cel preocupat de literatura universală, dar născut într-un anumit orizont cultural, înțelege, în profunzime, diferența, spre exemplu, dintre relația față de model în Occident, unde primează noul, originalitatea și în Orient, unde marca puternică o poartă ceea ce a fost spus anterior și spaima reală este aceea de a nu fi „tradițional” (cf. Miner 1987: 124, 128)?! Sau cum s-ar putea interpreta faptul că termenii de „liric” și „narativ”, cu o istorie veche în Europa, sunt recenți în China și cum s-ar putea explica faptul că traducerea chinezescului „fu” pare imposibilă în vreo limbă europeană?! Dificultățile semnalate de specialiști sunt multiple și variate. Numai o „literatură universală” „revizuită”, interpretată ca un „concept dinamic”, cu un conținut și semnificație rămase deschise, în permanentă îmbogățire, ar putea acoperi, racordat la prefacerile timpului, concepția și definiția acestui domeniu de cercetare. „Comparatismul temporal (istoric)”, dublat de cel „geografic” ar putea redefini ceea ce Goethe numea Weltliteratur, deschizându-se înspre universalitate: „La litterature universelle prend ainsi, consideră Adrian Marino (1981: 200), des allures et des dimensions (vraiment) mondiales. Elle est constituee par <l'ensemble des litteratures nationales>, de <toutes les litteratures, vivants ou mortes, dont nous avons garde des traces ecrites, ou seulement orales, et ce, sans discrimination langagiere, politique ou religieuse>. Expression d'un veritable oecumenisme litteraire.” Aceasta ar putea fi și explicația traducerii în limba japoneză a cărții despre Etiemble, mărturisește autorul ei (vezi Gheț 2003: 6). O carte apărută la o mare editură occidentală în care se face elogiul relațiilor est-vest, al literaturii extrem-orientale, „exotice”, inclusiv cea japoneză, nu putea trece neobservată de o mare cultură orientală, cum este cea niponă, interesată acum de schimbul internațional de idei în varii domenii. „Lucrarea de față, recunosc traducătorii în Postfață (p. 214), care tratează atât de pertinent problemele actuale ale literaturii comparate, cuprinde sugestii prețioase pentru viitorul studiului literaturii comparate în Japonia. Ne-am angajat în această traducere cu convingerea că ea conține propuneri stimulatoare pentru lumea literară japoneză. Sperăm că această carte va fi de folos în saltul pe care literatura comparată trebuie să-l facă spre a deveni o știință nouă, adecvată cerințelor epocii.” („Hikaku bungaku no konnichitekina mondai o senei ni ronjite iru gencho ga, waga kuni no hikaku bungaku kenkyu no shorai ni taishite mo juyona jisa o fukumu mono de ari, nihon hikaku bungakukai e no shigekitekina teigen to nari uru ni chigai nai to kakushin shite yakushutsu o kokoromita. Honsho ga, jidai ni fusawashii atarasii gakumon to shite no hikaku bungaku no hzaku ni yakutateba saiwai de aru”.) Postfața continuă cu prezentarea succintă a capitolelor cărții, traducerea titlurilor lor fiind făcută în litera și spiritul originalului: Echianburu no hihantekisentoshugi (Le militantisme critique d'Etiemble); Tozai kankei (Relations est-Ouest); Hankokkashugi (Antinationalisme); Yoroppa chushinshugi ni koshite (Contre l'europeocentrisme); Teikokushugi oyobi shokuminchishugi ni koshite (Contre l'imperialisme et le colonialisme); Kokusaishugi, sekaishugi, fuhenshugi (Internationalisme, cosmopolitisme, universalisme); Shokankei. Koryu. Kyoryoku. (Relations, echanges, cooperation); Jiyuna komyunikeshon (Communications libres); Atarashii hyumanizumu ni mukete (Pour un nouvel humanisme); Atarashii hikakubungakusha ni mukete (Pour un nouveau comparatiste). Capitolul Tozai kankei este evidențiat în mod particular în Postfața traducerii, reproducându-se din textul original fragmentele care remarcă egalitatea valorică a literaturilor lumii („literatura clasică chineză nu este cu nimic inferioară capodoperelor literaturii europene și americane”), influența, de data aceasta în sens invers, a culturii orientale asupra celei vestice („teatrul Noh a reînnoit metodele de compoziție dramatică în Europa și America”), sugerându-se că numai literatura comparată ar putea înțelege în profunzime complexitatea relațiilor, a influențelor de diverse tipuri între culturi: „De fapt, problemele complicate ridicate de relațiile între Răsărit și Apus, adică între literaturile și popoarele asiatice și europene, nu pot fi clarificate decât de literatura comparată.” (pp. 213-214) („Jissai „higashi” to „nishi”, tsumari ajia to yoroppa no bungaku oyobi ryosha no kankei ga motarasu fukuzatsuna mondai o akirakani dekiru no wa hikaku bungaku o oite hoka ni nai.”). Traducătorii japonezi remarcă, de asemenea, că multiplele puncte de vedere din care autorul cărții ia în discuție problematica sunt perspective de abordare ce par uneori tributare ideologicului, dar, completează specialiștii japonezi, având în vedere că este vorba despre un cercetător aparținând spațiului est-european faptul acesta pare firesc (p. 213). Fără a fi deloc o noutate, se întâmplă și azi ca unele voci să considere universalismul o formă deghizată de eurocentrism (vezi Yokota-Murakami, 1998: 164-168), încercându-se, astfel, să se demonstreze că „umanism”, „democrație liberală” („Liberal Democracy”) și „universalitate” sunt concepte care aparțin exclusiv culturii vestice, cu neputință de operat cu ele într-o alta diferită: „... these categories, normally conceived to be essential, universal, and abstract as to be applicable to non-Western cultures, are actually socioculturally and historically specific to the (modern) West.” (Yokota-Murakami, 1998: 155), întrucât faptul de a compara literaturi între ele poate duce, privit prin latura lui negativă, la o altă formă de imperialism. Adrian Marino (cf. 1975: 67-68) remarcase, la rândul său, această posibilitate de interpretare a universalității ca potențial distrugător al specificului unei literaturi naționale, naționalism care însă, exacerbat, ar putea anula orice tentativă de posibilă întâlnire a unei culturi cu o alta. Paradoxul reintră în atenția comparatiștilor și câteva decenii mai târziu: „The more literatures you try to compare, the more like a colonizing imperialist you may seem. If you stress what these literatures have in common - thematically, morally, politically - you may be accused of imposing a universalist model that suppresses particular differences so as to foster the old humanist dream of man's worldwide similarity to man. If, on the other hand, you stress differences, then the basis of comparison becomes problematic, and your respect for the uniqueness of particular cultural formations may suggest the impossibility of any meaningful relation between cultures.” (Bernheimer 1995: 9), înregistrându-se și analizându-se din nou eterna criză a literaturii comparate. Dezbaterile pe marginea definiției „world literature” și a obiectului de studiu revendicat de literatura comparată continuă, nu fără însă a se vedea deja rezultate. Dacă un articol (Anderson 1956) apărut la jumătatea secolului trecut remarca lentoarea cu care „world” din „world literature” și-a modificat semnificația din cea de „western” în cea de „western + oriental”, azi nu mai este surprinzătoare o comparație între romanul japonez al lui Murasaki Shikibu Genji Monogatari (Tale of Genji) și romanul proustian A la recherche du temps perdu, întrucât el se poate sprijini pe cercetările de specialitate, spre exemplu, ale lui Donald Keene dedicate literaturii japoneze. Instrumentele de lucru necesare unui comparatist, ca enciclopediile de literatură (Encyclopaedia of Literature) sau colecțiile de bibliografie (Bibliography of Comparative Literature, The Guide to Comparative Literature) au ajuns să conțină un material variat, incluzând capodoperele literaturii universale: „Gilgamesh, the Panchatantra, the Arabian Nights, the Bhagavadgita, the Noh plays, Chinese poetry, the Tale of Genji, Kalidasa's Sakuntala, the Wisdom of the East Series Hafiz of Shiraz, the Jakata, All Men Are Brothers, and Monkey.” (Anderson 1956: 317), apropiindu-se astfel mult de ceea ce Adrian Marino (1975: 66) numea „biblioteca ideală”. Canonul „multicultural” a avut câștig de cauză. Pe de o parte, este avută în vedere diversitatea producțiilor literare mondiale; pe de alta, însă, este prioritar ca această producție literară să fie reprezentativă pentru fiecare cultură, sugerându-se legătura intrinsecă între literatură și cultura pe care aceasta o reprezintă. Fără îndoială că problematica ridicată de cercetarea comparatistă este departe de a fi soluționată prin simple antologii sau compendii de literatură universală: „I do not think, precizează unii specialiști, that the cultivation of multilingualism and multiculturalism alone would solve the problems faced by comparative literature simply because multilingualism and multiculturalism are already part of comparative literature's constitutive, disciplinary features.” (Chow, 1995: 109). Pare însă o mare deschidere de orizonturi propunerea pe care o oferă o „literatură universală” care include toate literaturile”, cele din Vest și din Est, cele occidentale și orientale. Am considerat totdeauna, dezvăluie Adrian Marino (în Gheț, 2003: 5), această concepție ca adevărata bază a „comunicațiilor libere” (din punct de vedere ideologic) și a definiției „literarității comparatiste” (din punctul de vedere al teoriei literare). Sarcina comparatistului a devenit aceea de a revalorifica literatura pe cele două coordonate ale sale, individualitatea ei și implicațiile ei sociale și politice: „One of the major tasks facing literary scholars today is a renewed articulation of the value of literature which respects both its individual, subjective aspects - among them, the sensual pleasure of verbal craftsmanship; the delightfully inconsequential play of reality and illusion; the temporary liberation from time and the entry into what Maurice Blanchot calls the space of one's own death - and its social and political implications and imbrications.” (Bernheimer 1995: 16). Comparatiștii, pare să conchidă Adrian Marino prin toate paginile în care ia în discuție „comparatismul militant”, sunt pregătiți să își asume această sarcină, pe baza cunoștințelor lor despre construcția și funcția literaturii în diferite culturi. În această eră a „multiculturalității”, a „globalizării” ( - „Comparatismul militant” pe care îl teoretizam, afirma cândva explicit cercetătorul român (în Gheț 2003: 6), cultiva deci un început de „globalizare” avant la lettre” - ), dilemele specialistului în literatură comparată par să-și fi găsit un răspuns la întrebările care le-au generat. BIBLIOGRAFIE: 1 Anderson, G. L., 1956, „Cathay and the Way Thither”: Oriental Literature in the World Literature Program, în „The Modern Language Journal”, Vol. 40, No.6 (Oct.), pp. 316-318. 2 Bernheimer, Charles, 1995, Introduction. The Anxieties of Comparison, în Charles Bernheimer (ed.), Comparative Literature in the Age of Multiculturalism, The Johns Hopkins University Press, Baltimore and London, pp. 1-17. 3 Cacoveanu, Viorel, 1989, Succese ale criticii literare românești, în „Convorbiri literare”, 3 martie. 4 Idem, 1989, Tradus în Japonia, în „Steaua”, XL, nr. 3. 5 Chow, Rey, 1995, In the Name of Comparative Literature, în Charles Bernheimer (ed.), Comparative Literature in the Age of Multiculturalism, The Johns Hopkins University Press, Baltimore and London, pp. 107-115. 6 Etiemble, trad.rom. 1972, Japanalia, în românește de Tea Preda, în „Secolul 20”, nr.6-7, pp.146-151. 7 Miner, Earl, 1987, Some Theoretical and Methodological Topics for Comparative Literature, în „Poetics Today, Vol. 8, No.1, pp. 123-140. 8 Gheț, Monica, 2003, „Comparatismul militant” - un început de „globalizare”. Interviu cu Adrian Marino, în „Observator cultural”, nr. 186, 16.09-22.09. 9 Ohsawa, Yoshihiro, 2000, Beyond Centrism and Regionalism: Comparative Literature in Japan, în „Comparative Literature Worldwide: Issues and Methods”, Vol.II, Montevideo, ICLA. 10 Marino, Adrian, 1975, Ou situer la „litterature universelle”?, în „Cahiers roumains d'etudes litteraires”, nr.3, pp. 64-81. 11 Idem, 1981, Reviser la litterature universelle (I), în „Synthesis”, nr. VIII, Editura Academiei Republicii Socialiste România, București, pp. 187-200. 12 Idem, 1982, Reviser la litterature universelle (II), în „Synthesis”, nr. IX, Editura Academiei Republicii Socialiste România, București, pp. 41-53. 13 Idem, 1982, Etiemble ou le comparatisme militant, Gallimard, Paris. 14 Idem, 1985, Pour une poetique comparatiste, în „Synthesis”, nr. XII, Editura Academiei Republicii Socialiste România, București, pp. 63-76. 15 Idem, 1988, Tatakau Hikaku Bungaku, Traducere în limba japoneză de Hiroshi Watanabe și Nobuhiro Sato, Editura Keiso Shobo, Tokyo. 16 Idem, 1991, „European” and „World Literature: A New Comparative View, în „Proceedings of the XIII-th Congress of the International Comparative Literature Association”, ICLA'91, Tokyo. 17 Idem, 1982 -, Corespondență, în Manuscrise - Fond Marino 416, B.C.U. „Lucian Blaga”, Cluj-Napoca. 18 Idem, Corespondență străină, în Manuscrise - Fond Marino 70, B.C.U. „Lucian Blaga”, Cluj-Napoca. 19 Idem, Corespondență, în Manuscrise - Fond Marino 419, B.C.U. „Lucian Blaga”, Cluj-Napoca. 20 Mugescu, Iulia, 1989, O carte românească de literatură comparată în Japonia, în „România literară”, XXII, 10, 9 martie. 21 Silvestri, A., 1989, Proiecte ale uni „nou comparatism”, în „Luceafărul”, XXXII, 40, 7 octombrie. 22 Yokota-Murakami, Takayuchi, 1998, Don Juan East/ West. On the Problematics of Comparative Literature, Suny Series: „The Margins of Literature”, State University of New-York Press, New-York. Fondul arhivistic Adrian Marino din Biblioteca Centrală Universitară „Lucian Blaga” Mariana Soporan1 B.C.U. - Cluj Introducere Prezentarea de față este o relatare din punctul de vedere al bibliotecarului-arhivist care urmărește să prezinte într-o formă de ansamblu arborele vieții social-politice a criticului, istoricului și teoreticianului literar Adrian Marino, ilustrat de materialele care alcătuiesc fondul său arhivistic. Constituirea fondului arhivistic a început încă din anul 1992 când Adrian Marino a donat primele dosare din arhiva sa personală, Bibliotecii noastre. Una dintre clauzele acestei donații a fost respectarea organizării interne a conținutului fiecărui dosar, organizare aparținându-i, desigur, lui A. Marino. Din această cauză un număr mare de dosare nu sunt organizate după regulile ordonării de tip arhivistic. Ulterior, mai precis prin anul 2004, A. Marino a revenit asupra acestei clauze permițând intervenția în organizarea internă a dosarelor și aplicarea regulilor de ordonare și clasificare de tip arhivistic. În prezent acest fond - numit Fondul „Adrian Marino” - este alcătuit dintr-un număr de 497 de dosare în care au fost adunate cu grijă numeroase materiale care conturează întreaga personalitate a criticului, istoricului și teoreticianului literar. De aceea și astfel, interesul său pentru unele aspecte ale vieții culturale și politice ale societății românești, se reflectă în însăși titlurile dosarelor formulate chiar de către Adrian Marino. Alături de părți manuscrise ale lucrărilor sale, acesta a strâns de-a lungul timpului și materialele științifice care i-au folosit ca suport în cercetare, clasate pe dosare, multe dintre acestea având specificat dacă au fost sau nu utilizate. Activitatea literară Cum era și firesc, cele mai multe titluri reflectă activitatea sa literară, ilustrând încă odată, dacă mai era necesar, toate temele de interes pe care A. Marino le-a abordat în lucrările sale și care i-au însuflețit toată viața scriitoricească. Ordinea de intrare în fond a titlurilor respectă întrucâtva cronologia editorială și publicistică a criticului. Materialele referitoare la biografia și opera poetului Alexandru Macedonski au fost adunate în patru dosare, două dintre ele având înscrise aceleași titluri ca și volumele publicate. O însemnătate aparte o are dosarul ce conține manuscrisele originale ale pieselor lui Alexandru Macedonski La mort du Dante, 21 octombrie 1916 și Le fou? (cele patru acte în original ale creație sale dramatice), precum și o traducere făcută de fiul său Nikita Macedonski a piesei Nebunul, realizată la Paris în 1913. În anul 1999 fondul a fost îmbogățit cu 120 de dosare noi, cu titlurile: Dicționar de idei literare, Biografia ideii de literatură, Hermeneutica ideii de literatură, Hermeneutica lui Mircea Eliade, Ideea de modern, Critica literară și Estetica literară. Pe procesul verbal de însoțire a stocului, Adrian Marino a notat: „Materialele tematice documentare, xeroxuri, cupuri, versiuni, schițe premergătoare ale unor lucrări personale”. O deosebită importanță a acordat ideii de modern, respectiv noțiunilor de modern, modernism, arte moderne, vechi și modern, vechi și modern în Franța, decadență-moralitate, modern-limbaj, modern și umanitate, retorică, relativism, De arte metrica etc. Toate aceste noțiuni se regăsesc ca subtitluri ale titlului generic Ideea de modern. Materialele privind lucrarea Modern, modernism, modernitate fac obiectul dosarului cu același titlu. Lucrarea a cărui titlu acoperă cele mai numeroase dosare, 75 la număr, este și cea care a impus un efort documentar deosebit, datorită enciclopedismului înglobat în articolele sale. Este 1 E-mail: marisoporan@yahoo.com vorba, desigur, de Dicționarul de idei literare, care a necesitat adunarea a numeroase materiale documentare, științifice, necesare elaborării unei lucrări de acest gen. Bibliografia folosită la redactarea textelor este concludentă atât din punctul de vedere al istoricului problemelor, cât și pentru stadiul lor actual. Astfel, materialele adunate în aceste dosare îndeamnă cercetătorii să arunce o privire asupra lor prin faptul că sunt tezaurizate tematic articole și studii contemporane ale specialiștilor din România, dar și din străinătate. Din mulțimea subtitlurilor acestei lucrări impresionante, care reprezintă „conceptul definit sau ideea-cheie, fundamentală” vom da doar câteva exemple revelatoare: Sacru/profan, Baroc, Imitația, Literatura populară etc. Biografia ideii de literatură, prima enciclopedie românească literară completă, lucrare publicată în mai multe limbi, ca dealtfel mai toate lucrările scriitorului A. Marino, acesta fiind criticul român cel mai cunoscut în Europa, o găsim în 11 dosare referitoare la ediția în limba română precum și într-un dosar referitor la versiunea americană. Subtitlurile acestor dosare prezintă cronologic întreaga evoluție a ideii de literatură: Antichitatea, Evul Mediu, Renașterea, Sec. XVII, Sec. XVIII, Sec. XIX, Sec. XX, Sec. XX. Paraliteratura, Literatura de masă. Materialele neutilizate au fost adunate într-un dosar distinct. Alături de Biografia ideii de literatură, o lucrare de importanță majoră este Hermeneutica ideii de literatură. Cu aceste opere teoria literară occidentală s-ar putea mândri dacă le-ar poseda. Hermeneutica ideii de literatură este ilustrată de câteva dosare. Lucrarea Hermeneutica lui Mircea Eliade cuprinsă în dosarele acestui fond reprezintă un manuscris inițial, materiale folosite la redactarea lucrării, texte de Mircea Eliade, studii despre Mircea Eliade, precum și recenzii românești și străine la numeroasele ediții ale operelor lui Mircea Eliade. Referitor la estetica literară se regăsesc un număr 17 dosare în care sunt descrise concepte și idei aparținând problematicii esteticii actuale: creația, emoția estetică, estetism, puritate, imaginație, fantezie, inutilitate, lux, joc, gratuit etc. Ca redactor și conducător al primei reviste de studii literare în limbi străine de circulație Cahiers roumains d'etudes litteraires, Adrian Marino a adunat numeroase articole ale unor personalități care i-au fost trimise spre publicare, autori precum Ion Hobana, Aurel Sasu, N.I. Popa, A Lăzărescu etc. Revista era puțin cunoscută în țară, dar în cercurile intelectuale din străinătate se bucura de apreciere. Adrian Marino o descrie ca fiind o culegere periodică de studii, cu orientare comparatistică, ale cărei numere monografice erau consacrate unei teme. Sumarul era tematic, după aceea urma cronica traducerilor, unde erau recenzate cărți de autori români traduși în străinătate. Cum este și firesc numărul dosarelor care conțin articole pentru Cahiers. sunt numeroase. Alături de titlurile ce reunesc articolele tipărite se mai găsesc cele ce însumează ecourile de presă referitoare la revistă. Adrian Marino a colaborat la numeroase reviste românești și străine. Numeroase dosare au ca titlu nume de persoane, personalități ale lumii culturale românești și străine precum Constantin Noica, Ioan Petru Culianu, Matei Călinescu, Pavel Chihaia, Iordan Chimet, Alexandru Piru, Andrei Pippidi, Adrian Dinu Rachieru, Sorin Antohi, Mircea Iorgulescu, Vladimir Tismăneanu, Monica Spiridon, Radu G. Țeposu, Dorin Tudoran, Paul Lăzărescu, Nicholas Catanoy, Ruxandra Cesereanu, Corneliu Ștefanache etc., toți eseiști, poeți și prozatori, istorici și critici literari, traducători, cu care Adrian Marino a colaborat în activitatea sa literară. Aceste dosare conțin corespondența purtată de aceștia cu dl. A. Marino, articole ale acestora sau materiale despre ei. Un exemplu demn de remarcat este dosarul cu titlul Constantin Noica în care găsim corespondența dintre C. Noica și A. Marino, un memoriu despre Mircea Eliade semnat de C. Noica, un articol despre C. Noica semnat de profesorul francez Claude Karnooth, xerocopii și articole de presă referitoare la C. Noica. Corespondența bogată pe care a purtat-o Adrian Marino cu numeroase personalități este o sursă documentară importantă pentru stabilirea unei realități clare asupra culturii literare românești, și chiar politice, în diverse perioade ale societății și sub regimuri politice diferite. Scrisorile conțin opinii și relatări asupra unor fapte care pun sub semnul întrebării atitudini insuficient înțelese în acel moment socio-politic sau aduc în fața judecății acțiuni neștiute. Dosarele cu corespondență sunt sortate după proveniența sau destinația scrisorilor. Întâlnim astfel, titluri precum: Corespondență română, Corespondență străină, Corespondență Elveția, Scrisori de la cititori, Scrisori de la autori recenzați etc. 5 Călătoriile de studii, congrese Adrian Marino a adunat din călătoriile sale de studii în străinătate însemnări, prospecte editoriale, articole noi, pliante. Din călătoria sa în Elveția a constituit câte un dosar pentru fiecare domeniu de interes personal: pliante și însemnări de la Universitatea din Geneva, însemnări despre „prezența” românească în Elveția, informații despre Societatea scriitorilor elvețieni, despre scriitorii retoromâni, materiale documentare despre Elveția. Reprezentate în fondul său arhivistic sunt și alte călătorii de studii ca cele din Belgia, Grecia, Turcia, Israel etc. Participant la numeroase congrese naționale și internaționale de studii neo-latine, la colocvii și conferințe internaționale (Copenhaga, Amsterdam, Berlin) Adrian Marino a adunat materiale literare de un real interes științific, buletine de participare precum și o bogată corespondență oficială cu membrii ai instituțiilor organizatoare. Întotdeauna interesat de răspândirea literaturii românești și de imaginea României în străinătate a urmărit și consemnat cu atenție modul în care se reflectă, atât literar cât și politic, românii în lume. Interesul politic Interesul politic a lui A, Marino și al fondului astfel constituit decurge din diversele consemnări privitoare la situația politică și culturală a României găsite în dosarele ce conțin materiale politice. Ca fost deținut politic 1949-1957, mai apoi deportat în Bărăgan 1957-1963, s-a interesat de situația deținuților politici din perioada comunistă militând pentru drepturile omului. A făcut parte din Fundația „Memoria” Sighet. Membru al Forumului antitotalitar și susținător al democrației în România a urmărit cu atenție toate aspectele privind problemele sensibile ale politicii românești: minoritățile, integrarea europeană. Adrian Marino vorbește despre integrarea europeană declarându-se pentru realizarea acestui obiectiv politic. De altfel titlurile dosarelor sunt sugestive în acest sens: Europa, Europa Centrală, Federalizarea Europei, Integrarea, Revenirea în Europa, Europa și românii, România și Europa, Prezențe românești și realități europene, Pentru Europa, Liga Pro Europa. A colaborat la posturile de radio Vocea Americii și Europa liberă, a fost membru al Alianței Civice și membru P.N.Ț.C.D. Din perioada cât a fost membru al P.N.Ț.C.D. a adunat în mai multe dosare materiale politice privind conducerea partidului, dizidențe și excluderi din partid, manifestații, declarații, demonstrații, sondaje, lucrări despre istoria partidului, despre relațiile externe, despre personalitatea lui Ion Rațiu (activități personale în cadrul departamentului cultural), programe, principii, manifeste, documente politice. Premii Referitor la premiile care i-au fost acordate, acestea le regăsim în dosarele Premiul Herder, Premiul Opera Omnia, premiile literare ale Salonul Național de carte, diplomele acordate de Academia Română și Uniunea Scriitorilor din România. Numărul mare de teme care se regăsesc în titlurile dosarelor care alcătuiesc fondul Adrian Marino nu a permis o staționare asupra fiecărui subiect, în prezentul articol fiind amintite doar temele a căror dezbatere a avut o oarecare anvergură. Astfel subiecte ca Poezii din epoca de dictatură sau Materiale culturale-literare: epoca ceaușistă 1981-1985, etc. au rămas neamintite dar care sunt de reală valoare pentru istoricul literar. De asemenea, nu m-am oprit asupra titlurilor ca Bursa Fulbright-Rochester, Fundații culturale sau Asociația Internațională de Literatură Comparată, etc. importante totuși pentru biografia completă a scriitorului. Sperăm că această prezentare în linii generale să fi oferit o viziune largă asupra informațiilor ce pot fi descoperite în cadrul fondului arhivistic privitoare la raza de interes pe care eruditul om de cultură Adrian Marino a avut-o de-a lungul vieții. Credem că cercetarea acestui fond va fi utilă oricărui biograf al personalității lui Adrian Marino, precum și istoricilor literari și nu numai, care se vor avânta în scrierea istoriei literaturii românești contemporane. BIBLIOGRAFIE: Adrian Marino, Dicționar de idei literare, Vol. I, București, 1973. Adrian Marino, Prezențe românești și realități europene, Iași, 2004. Zaciu M., Papahagi, M, Sasu, A., Dicționarul scriitorilor români, București, 1998-2002. Adrian Marino: alternativa autohtonă a culturii libere Gabor Gyorffy1 Doctorand, UBB Cluj Relația dintre politică și cultură, în sensul subordonării vieții culturale în slujba intereselor puterii, a căpătat în Europa secolului XX, prin apariția ideologiilor totalitare de dreapta și de stânga, o dimensiune aparte. Controlul comunicațiilor umane, limitarea aproape totală a libertății de exprimare, dublată de o propagandă care tindea să uniformizeze și să remodeleze gândirea întregii societăți constituie caracteristicile unor regimuri care au reușit să îndrepte cursul istoriei, într-o parte însemnată a continentului, spre abandonarea tuturor concepțiilor privind libertatea individuală. România s-a aflat în ipostaza de a fi scena ambelor experiențe totalitare, cea fascistă și cea comunistă, într-o perioadă în care presiunile exercitate cu ajutorul unui eficient aparat de constrângere au luat forme dintre cele mai agresive și violente. Experiența comunistă, care a durat mai bine de patru decenii, s-a constituit în spațiul românesc într-un sistem în care partidul stat a reușit să-și conserve, până la căderea regimului, toate pârghiile de control asupra societății și implicit asupra culturii. Situația literaturii, sprijinită în măsura în care răspândea substratul ideologic al politicii partidului, tolerată până la un punct și deseori interzisă dacă se abătea de la linia impusă, reflectă fidel condiția intelectualității românești în perioada comunistă și formele variate ale legăturii dintre cultură și puterea politică. Adrian Marino a făcut parte din categoria oamenilor de cultură care au refuzat orice fel de colaborare cu regimul și orice fel de dialog prin care ar fi recunoscut cultura oficială promovată de acesta. Formația sa cultural-ideologică i-au impus păstrarea independenței spirituale, căutarea unei modalități de supraviețuire culturală într-o perioadă a totalitarismului comunist, când existau aparent doar două alternative: „tăcerea, ratarea, izolarea, ieșirea din actualitate, deci condamnarea definitivă la sterilitate, la sinuciderea literară” sau acceptarea compromisului și a înregimentării .1 2 Rezolvarea dilemei în cazul lui Adrian Marino s-a manifestat prin refuzul doctrinei oficiale, dar în același timp prin dorința de a construi într-o lume în care valorile culturale de bază erau pe cale de destrămare, încercarea de a găsi acele fisuri ale sistemului prin care să devină posibilă comunicarea unor idei reflectând tradiția liberală europeană. Adrian Marino a debutat la 18 ani în revista Jurnalul literar; licențiat al Facultății de litere la Iași și București, a obținut în 1946 titlul de doctor în litere cu teza Viața lui Alexandru Macedonski, operă care va apărea, din cauza interdicției de publicare, abia în anul 1965. Arestat în 1949 pentru activități „ilegale” în cadrul Tineretului Universitar Național Țărănist, este închis timp de opt ani, după care i se stabilește domiciliul forțat în satul Lățești din Bărăgan, pentru încă șase ani. După experiența traumatizantă a lipsirii de libertate, repus în drepturi în 1965, Adrian Marino se află în situația de a constata emergența unei viței literare concepute după criteriile ierarhice oficiale, bazate pe mentalități, stiluri, limbaje și scări valorice de care este străin; în perioada de după 1948, realismul socialist și literatura partinică au fost impuse ca modele unice de creație, arta devenind aservită în totalitate intereselor politice. În ciuda condițiilor date, activitatea lui Marino reflectă relația de insubordonare consecventă față de putere, pe care a reușit să o construiască și s-o păstreze de-a lungul întregii perioade comuniste, așa cum evocă el însuși: „Într-un regim totalitar, cel mai dificil lucru este să te comporți în permanență normal și egal, cât mai consecvent posibil, nu doar să te revolți o singură dată și pe față. [...] Există însă și un alt gen de „eroism”: al insubordonării, protestului și “rezistenței” implicite continui, aș spune cotidiene, al inconformismului, ieșirii din nivelarea, dresajul și 1 E-mail: gyorffvgabor@vahoo.com 2 Adrian Marino: Politică și cultură. Polirom, Iași, 1996, pp. 80. platitudinea totalitară, ruperii și sfidării decise a clișeelor mentale și propagandistice. [...] A nu fi, în nici un fel în serviciul puterii, o slugă literară”.1 Adrian Marino și-a asumat rolul de reprezentant al culturii autohtone, cu toate că experiențele culturale de care a avut parte în anii șaptezeci, cu ocazia călătoriilor în Occident, i-ar fi deschis calea exilului. Idealul său de libertate în cadrul sistemului a exprimat speranța că există posibilitatea unei căi aparte, în afară de cea a exilului sau a colaborării cu regimul, în ciuda îngrădirii circulației libere a ideilor, a blocajul cultural și presiunii ideologice, care făceau din actul independent de creație un gest de nesupunere. Această speranță va fi confirmată prin opera sa, care exprimă independența de spirit și libertatea profesională în epoca culturii dirijate. Concepția sa despre creația literară în România comunistă se bazează pe crezul existenței unei alternative literare, a unei „a treia culturi românești”, care se distinge de cultura exilului și a diasporei, respectiv de cea oficial acceptată, propagandistică, aflată în slujba regimului: „ea a existat deci, deși nu pot încă să dovedesc acest fapt: o cultură românească alternativă. Pentru mine e fundamental. Nu este adevărat, nu întreaga cultură românească a fost nivelată. [.] A fost, în cea mai mare parte, dar a existat și o minimă pătură de intelectuali total diferită”. El însuși reprezentant al acestei a treia forțe, mai puțin cunoscută în țară, Adrian Marino delimitează în studiul său Situația culturii române actuale1 2 caracteristicile culturii independente românești, neînregimentată din punct de vedere politic, care creează pe cât posibil liber, în limitele impuse de regim. Menționează în același timp și existența conflictului tacit, din ce în ce mai acut în anii optzeci, dintre cadrele de conducere culturală și adevărații creatori care se încăpățânează să înfrunte „planurile, ierarhiile, mediocritatea și aroganța suficientă a culturnicilor actuali”.3 Pe măsură ce sistemul devenea mai rigid, în interiorul ei era tot mai nesigur de sine; funcționau o serie întreagă de complicități, simulări și toleranțe tacite, care amortizau șocurile venite de sus. Disociindu-se de cultura oficială și străduindu-se să elaboreze o structură paralelă, Marino a încercat de fapt să realizeze o utopie culturală, ale cărei puncte de sprijin erau legăturile sale externe. Publicațiile sale din Franța, Italia și Japonia, cărțile de idei literare, hermeneutică, teorie literară și comparatistică, au apărut datorită unor inițiative și relații strict personale, fără a avea implicarea statului sau a editurii românești.4 Încercarea de a realiza o evaluare lucidă a psihologiei sociale din perioada dictaturii, conturată pe baza distincției dintre cultura oficială și cea alternativă, revine sistematic în lucrările sale. Capitolul care tratează acest subiect în volumul Politică și cultură este o radiografie a principalelor trăsături care definesc cele două tipuri de culturi.5 Esența celei oficiale este ierarhizarea strictă, într-un circuit închis, a unor valori promovate de către regimul comunist, cu ajutorul unor instituții tipice ale statului centralizat, așezate într-o structură piramidală, de la Ministerul Culturii, Academia Română, Uniunea Scriitorilor, până la sistemul publicistic și editorial; toate aceste instituții depind de bugetul de stat, printr-un mecanism al șantajului, care devine o pârghie a controlului asupra culturii. Marino nu ezită să constate totodată că unele mecanisme de comandă au fost preluate și de puterea de după 1989, prin implicarea factorilor de decizie politică în viața culturală. Ierarhia caracteristică ordinii totalitare dă naștere la un monopol al opiniei literare care se vrea definitivă și inatacabilă. În lumea comunistă românească, ca de altfel în toate regimurile comuniste, ierarhiile literare culturale copiau, cel puțin în principiu, ierarhiile politice. Sistemul autoritar își crea propriile valori, esența acestora fiind adeziunea și fidelitatea politică, care țineau locul valorii literare, factor considerat neglijabil. Pe de altă parte a intervenit și fenomenul lipsei unei diferențieri valorice reale: fiind încadrați în aceeași uniune de creație și slujind același regim, ierarhia oficială de valori consacra fără excepție pe toți cei care acceptau pactul cu regimul. Astfel, nu mai exista o delimitare între calitatea de membru al Uniunii Scriitorilor și simpla calitate de 1 Adrian Marino: Evadări în lumea liberă. Institutul European, Iași, 1993, pp. 5-6. 2 Studiul a fost scris în anul 1982, fiind inclus în volumul Politică și cultură. 3 Adrian Marino: Politică și cultură, pp. 54. 4 Adrian Marino: Pentru Europa. Ediția II-a, Polirom, Iași, 2005, pp. 107. 5 Vezi capitolul Cultura oficială, cultura alternativă (pp. 256-299). „scriitor”, care ar aparține unui sistem radical deosebit de valori. Odată intrat în circuit, scriitorul își accepta rolul de funcționar de stat a cărui avansare pe scara ierarhică depinde de „dedublarea continuă dintre acceptarea publică a dogmei și percepția realității imediate, autocenzura perfect asumată, [...] în plină impostură a fidelității ideologice și partinice”.1 Tocmai din această cauză, conform crezului său în cultura alternativă, expresie a unei conștiințe culturale independente, Marino a refuzat să se încadreze în sistem, să accepte funcțiile culturale care derivă din calitatea de „scriitor oficial”, rămânând neaservit unor instituții, obediențe politice sau ideologice. Nu a beneficiat din această cauză nici de recompensele și avantajele personale atribuite prin „sinistra” instituție a Fondului literar, care a devenit un mijloc de coagulare a literaturii oficiale. Nu a acceptat să facă parte nici chiar după 1989 din Academia Română, pe care a considerat-o ca fiind o continuare a instituției de tip sovietic modelată la sfârșitul anilor '40. Libertatea ca stare de spirit, ca trăire personală și confesiune este reflectată în jurnalele sale de călătorie purtând titluri ostentativ europene, scrise în urma vizitelor făcute în țările Europei de vest.1 2 Sensul ideologic explicit prezent în substratul textului exprimă o insubordonare constantă față de orice limite impuse libertății de gândire. Sistemul de percepție al lumii libere se opune în mod radical tendințelor totalitare de omogenizare, demascate astfel prin comparații implicite care transmit un mesaj liberal de solidarizarea cu valorile europene. Rămânând totuși lucid în fața culturii occidentale, Adrian Marino refuză ideea superiorității sale necondiționate, încercând o „permanentă subminare a admirației latente, o demistificare continuă a capodoperelor și valorilor consacrate, o contestare lucidă, din interior, a marilor mituri și ierarhii”.3 Aflat în contact cu așa numitele culturi libere, Marino caută în substanța acestora acele constante universale înrădăcinate în tradiția europeană, care sunt independente de o ierarhizare arbitrară, interpretându-le în funcției de un sistem de referință atemporal, general valabil. Din această cauză, jurnalele sale corespund unui program cultural care vizează acumularea continuă, sistematică și selectivă a valorilor esențiale. În plină perioadă de izolare ceaușistă, mizează pe nevoia enciclopedismului, a unei gândiri totalizante care să echilibreze decalajele intelectuale în raport cu un Occident ajuns în stadiul specializărilor înguste. Acest program cultural cu o largă perspectivă refuză situația politică concretă, aceea a unei țări aflate sub dictatură comunistă, risipește „mitul situației ireversibile”, conform căreia comunismul ar fi definitiv instalat la putere, reafirmând crezul în cultura descătușată de constrângerile puterii politice. Neputând să își exprime public ideile radical anticomuniste și antimarxiste, salvarea morală pentru Adrian Marino a constituit-o refugiul în formule libere de creație care puteau fi tolerate în epocă. Critica literară, precum comparatistica și teoria literaturii au fost practic măștile criticii de idei, care ea însăși era o formă de evadare din canoanele impuse4. Perspectiva istorică din Critica ideii lor literare sau Biografia ideii de literatură era singurul mod de racordare la ideile corespunzătoare europene: „am făcut comparatistică și teoria literaturii [.] ca o formă de supraviețuire intelectuală - evocă Marino. Nu uitați că eu veneam de unde veneam și trebuia să mă fac suportat și tolerat în limitele publicistice ale epocii. [.] Era pentru mine o metodă de a ieși din izolare. Pentru mine comparatistica a reprezentat o metodă de a sparge gheața, de a ieși în lume, de a sfida cenzura, pe căi oarecum semilegale și în același timp de a mă exprima liber.”5 Însă nici aceste lucrări ale lui Adrian Marino nu a fost scutite de atacurile celor care controlau viața literară: cu prilejul consfătuirii din 1980 a cadrelor filozofice din învățământul superior, Pavel Apostol a declanșat un atac violent împotriva studiului Hermeneutica lui Mircea Eliade, apărut în același an și tradus imediat în franceză la Editura Gallimard, acuzându-l pe autor de trădarea ideilor marxiste, promovarea idealismului și a misticii. 1 Adrian Marino: Politică și cultură., pp. 272. 2 jOle! Espana (1974), Carnete europene (1976), Prezențe românești și realități europene (1978), Evadări în lumea liberă (1993). 3 Adrian Marino: Carnete europene. Editura Noul Orfeu, Buc., 2003, pp. 32. 4 Vezi Sorin Alexandrescu: Un european: Sir Adrian Marino. In: S.A.: Identitate și ruptură. Mentalități românești postbelice. Editura Univers, București, 2000, pp. 104. 5 Adrian Marino la optzeci de ani. Caietele Echinox, vol. I, 2001, pp. 243-254. O altă formă de manifestare liberă și un alt mod de găsi o fisură în sistemul cenzurii, al literaturii dirijate, de a profita de conjuncturi favorabile pentru a impune spiritul literaturii libere a constituit-o revista Cahiers roumains d'etudes litteraires, publicată de Editura Univers. Acesta a fost prima revistă românească de studii literare de nivel european, redactată într-o limbă străină, pe care a întemeiat-o și a condus-o între 1973-1980, în deceniul „revoluției culturale” de tip comunist, perioada de rupere brutală a legăturilor culturale cu lumea occidentală. Având statutul de culegere periodică de studii, revista a fost totuși tolerată de puterea care se străduia să-și creeze o imagine pozitivă în exterior. Operația nu ar fi fost posibilă fără colaborarea la diferite nivele de complicitate ale unor persoane cu putere de decizie. Revista a fost practic necunoscută în țară, fiind privită cu suspiciune de doctrinarii literaturii oficiale și având din această cauză o circulație foarte restrânsă. A fost însă foarte bine primită în străinătate, unde s-a bucurat de prestigiu în fața cercurilor comparatiste internaționale, fiind unica revistă românească care în acele vremuri avea la Biblioteca Națională de la Paris o casetă individuală.1 Având în vedere formele de presiune la care a fost supusă creația literară românească în perioada comunistă, precum și modalitățile de a refuza literatura oficială, propagandistică, Adrian Marino schițează imediat după căderea comunismului o analiză a relației dintre putere și cultură, prin prisma termenului de rezistență literară, care este dilatat apoi în conceptul de rezistență prin cultură.1 2 Încercând totodată un examen de conștiință personală și colectivă, Marino propune o grilă de definire a conceptului de rezistență literară, care să acopere realitățile complexe ale epocii. Tipologia sa distinge rezistența pasivă, tacită și lipsită de asumarea unor angajamente ideologice sau politice declarate, respectiv cea activă, care presupune refuzul explicit de a colabora, de a accepta ordinea totalitară. Din necesitatea de a reevalua în mod obiectiv termenul de rezistență literară, Marino atrage atenția asupra tendințelor de mitizare și idealizare a noțiunii și specifică patru aspecte definitorii care o caracterizează: spiritul critic liber, manifestat prin ignorarea, eludarea și contestarea sistematică a normelor, dogmelor, directivelor și a ierarhiilor oficiale; folosirea unui limbaj critic independent, diferit de limba de lemn a criticii oficiale; punerea în circulație a valorilor literare liberale; introducerea în discuție a unor teme literare necanonice. În cadrul aceleiași tematici, fără a avea intenția de a propune o sinteză exhaustivă a manifestărilor atestate ale rezistenței culturale - imposibil de realizat din cauza lipsei unui dosar complet al acestora -, Adrian Marino prezintă o clasificare a formelor de opoziție, de la literatura de sertar până la textele scoase clandestin din țară și colaborarea cu publicații sau posturi de radio considerate drept periculoase de către regim. Lucrările ideologice ale lui Adrian Marino se bazează pe definirea unor antinomii structurale dezvoltate în jurul unor concepte cheie. Abordarea relației dintre putere și cultură apare pregnant în lucrările sale despre cenzură și libertate de expresie. Prima dintre ele, Cenzura în România. Schiță istorică introductivă, se dorește a fi o trecere în revistă a fazelor și aspectelor esențiale ale evoluției cenzurii, de la începuturile sale până în secolul XX, studiu ce a constituit versiunea de bază a capitolului românesc din vasta enciclopedie de limbă engleză Censorship: A World Encyclopedia, publicată sub redacția lui Derek Jones în 2001. Lucrarea se prezintă ca parte a programului de critică a ideilor, surprinzând formulele de cenzură din spațiul românesc, asemănările cu practicile europene corespunzătoare, cât și particularitățile specifice. Începând cu cenzura religioasă a evului mediu, autorul consemnează momentele care au marcat antagonismul permanent dintre exprimarea liberă și „gândirea captivă”: cenzura iluministă laicizată a secolului XVIII, mișcarea de rezistență și represiunile de la 1848, regimul presei după unirea Moldovei cu Țara Românească. Este prezentată de asemenea o retrospectivă istorică asupra controlul publicațiilor în Transilvania. Capitolul referitor la secolul XX abordează structurile cenzurii totalitare în cele două ipostaze ale sale: fascistă și comunistă. Cu toate că practica cenzurii s-a născut încă din cele mai 1 Vezi Al treilea discurs. Cultură, ideologie și politică în România. Adrian Marino în dialog cu Sorin Antohi. Polirom, Iași, 2001, pp. 27. 2 Scrise în 1991, respectiv 1995, ambele studii au apărut în volumul Politică și cultură (1996), sub titlul Rezistența literară (pp. 21-27), respectiv Rezistența prin cultură, o problemă deschisă (pp. 28-40). vechi timpuri, nimic nu egalează controlul strict de inspirație sovietică și perfecționarea metodelor sale în perioada de după 23 august 1944. Baza ideologică a intervențiilor represive suferă în cursul vremii modificări esențiale, deseori bruște și intempestive, culminând cu desființarea oficială a instituției de profil în 1977, care a dus la instaurarea arbitrarului în materie de control al publicațiilor și al autocenzurii. Metodele practicate de regimul comunist sunt reflectate în relațiile specifice ale autorilor români cu instituția cenzurii. Sunt prezentate opt situații tipice, în ordinea gradată a intervențiilor asupra textului, de la scoaterea unui pasaj, capitol sau titlu, până la interzicerea totală a operei unui scriitor.1 Propria experiență a lui Adrian Marino este de altfel edificatoare în acest sens: a fost interzis și lipsit de drept de semnătură timp de două decenii, pentru care Viața lui Alexandru Macedonski, anunțată editorial în 1946 a părut doar în 1965; articolul Decadentismul din Dicționarul de idei literare (1973) a suferit multiple intervenții; capitolul Autonomia literaturii a fost scos din volumul Hermeneutica ideii de literatură (1987), apărând totuși fragmentat și cu titluri improvizate în același an în revista Transilvania, fără a menționa cuvântul autonomie, riguros interzis în acea vreme. Lucrarea cu textul integral a fost publicată numai în străinătate, în versiunea italiană.1 2 În ultimii ani ai vieții, Adrian Marino a avut preocupări legate cu precădere de ideologie. Proiectul început prin schița despre cenzură este continuat prin lucrarea Libertate și cenzură în România. Începuturi, care reprezintă de fapt o extindere a studiului asupra unei tematici complementare, istoria ideologiei liberale în spațiul românesc. Elaborat ca volum de deschidere al unei sinteze asupra libertății de gândire, lucrarea înglobează perioada de la începuturi până în primele decenii ale secolului XIX. Următoarele două volume, care ar fi prezentat consolidarea ideologiei liberale după momentul 1848, respectiv confruntarea dintre liberalism și totalitarismele de dreapta și de stânga, nu au fost finalizate din cauza dispariției autorului în martie 2005. Opera lui Adrian Marino, rezultată în cea mai mare parte în perioada regimului comunist, constituie un exemplu de independență culturală față de puterea politică, o soluție individuală care a contracarat antiintelectualismul promovat de cadrul instituțional perfid al vremurilor. Lucrările sale ideologice apărute după 1989 constituie o mărturie a relației dintre putere și cultură în epoca comunistă, o alternativă a reflectării situației literaturii române sub regimul totalitar comunist. 1 Adrian Marino: Cenzura în România. Editura Aius, Craiova, 2000. 70-81. 2 Adrian Marino: Teoria della letteratura, Bologna, Il Mulino, 1994. Între spații ale amintirii și locuri ale memoriei - Comemorarea a 15 ani de la revoluție, în Timișoara - Sidonia Grama1 Doctorand, U.B.B. - Cluj Introducere Comemorările sunt practici sociale recurente care fac posibilă amintirea în comun, articulând astfel, memoria colectivă a unor evenimente istorice fondatoare. Din această perspectivă am ales să analizăm a-XV-a „ediție” a comemorării revoluției române. Literatura destinată comemorărilor - în special edițiilor jubiliare ale comemorării revoluției franceze - propune o perspectivă duală, care ia în considerare atât „practicile simbolice” prin care se celebrează trecutul, cât și „mizele strategice din câmpul politic” al prezentului. Comemorarea, departe de a fi doar gestionare a trecutului în prezent, este și demers critic, reflexiv asupra prezentului, ca și proiecție a unui viitor comun. Studiul nostru subscrie acestei perspective focalizând însă, mai atent, practicile sociale prin care sunt transmise și reactivate semnificațiile unui trecut recent și prin care se negociază sensurile memoriei colective, în dialectica dintre ceea ce este memorabil și ceea ce este dat uitării. Accentuăm, așadar, latura performativă a comemorării, cea care, în argumentul lui Connerton, face posibilă transmiterea și susținerea memoriei sociale. Comemorarea se desfășoară într-o densitate semantică configurată de locuri ale memoriei și de gesturi comemorative. Din genul vast, vag definit al locurilor memoriei ca entități concrete sau abstracte, constitutive memoriei colective, ne oprim în acest studiu mai ales asupra monumentelor revoluției, asupra edificării și semnificării lor. Încercăm să aflăm cum se constituie locurile memoriei revoluției române și prin ce practici sociale sunt ele consacrate astfel. Ipoteza cu care lucrăm este aceea că spații ale amintirii (adesea traumatice, în cazul revoluției române) sunt convertite în locuri ale memoriei, numai atunci când există o voință de memorie care să le edifice și practici sociale recurente care să le reactiveze sensurile. Astfel de practici sunt comemorările, celebrările în comun ale trecutului. Urmărim desfășurarea gesturilor comemorative în secvențialitatea lor, identificând actorii sociali ai comemorării și relevând destine ale revoluției, analizând practici discursive și non-discursive, ritualuri religioase și civile. Circumscriem spațiul și timpul comemorării după coordonatele lui atunci și acolo, ale momentelor și locurilor celebrate, din perspectiva lui acum și aici, ale spațiului și timpului celebrării. Practică recurentă care afirmă continuitatea cu trecutul, comemorarea implică o istoricitate, o dimensiune diacronică specifică. Descrierea densă a comemorării revoluției, pe care o propunem în acest studiu, prilejuiește așadar, o raportare la evenimentele din decembrie 1989, prin prisma mizelor sfârșitului de an 2004. A cincisprezecea ediție a comemorării revoluției se petrece în proximitatea unui context politic particular - cel al recentelor alegeri parlamentare și prezidențiale din noiembrie - și al celui religios, peren, al ajunului Crăciunului. Vom urmări pe parcurs modalitățile prin care aceste proximități interferează cu semnificațiile comemorării. Perspectiva pe care o oferim asupra comemorării revoluției în Timișoara se hrănește din faptul de „a fi fost acolo”, ca observatori participativi. Narațiunea noastră încorporează reflexiv și critic discursuri și practici sociale specifice acestei celebrări, pe care le-am obținut prin metode de cercetare calitativă: observație participativă, interviuri semi-structurate, înregistrări audio și video ale desfășurării evenimentelor, monitorizarea presei scrise și audiovizuale din acea perioadă. Această relatare folosește persoana I plural, mai puțin ca un emfatic plural al majestății și, mai degrabă, în numele experienței de teren comune, a unei mici echipe de cercetare pe care am coordonat-o în cadrul unui proiect itinerant desfășurat între 1 E-mail: sidgra@yahoo.com 15-22 decembrie 2004, în Timișoara, București și Cluj. Studiul de față valorifică cercetarea de teren a comemorării din Timișoara, între 16-19 decembrie 2004 și ramificația ei în București, în 20 decembrie. Prin faptul de „a fi fost acolo”, în buna tradiție a antropologiei culturale, țintim spre o cunoaștere intimă, din interior a unei realități sociale, care să înfrunte narațiunile dominante despre revoluție - ca versiuni despre trecut, simplificatoare și instrumentalizate politic - și urmărim, în buna vocație a istoriei orale, să dăm glas acelor narațiuni care ar fi altfel, mai degrabă istorii nespuse sau discursuri prea puțin vizibile pe scena publică Logica internă a comemorării „Program aniversar - comemorativ” În Timișoara evenimentele din decembrie 1989 sunt celebrate într-o alternanță de zile comemorative și aniversare, prin practici simbolice care fac distincția între zile de doliu și zile de sărbătoare, între moartea violentă și victoriile repurtate atunci de timișoreni, singuri împotriva opresiunii concertate a regimului ceaușist. Gesturile comemorative prezervă o anume simetrie între atunci și acum structurând astfel, memoria colectivă locală. Reiterată anual, organizarea manifestărilor fiecărei zile revine acelor asociații de revoluționari care reunesc participanți remarcați în anumite momente și locuri cheie din trama evenimentelor. Astfel, ceremonia zilei de 16 decembrie este organizată de societatea A.L.T.A.R., (Asociația Luptătorilor Timișoreni Arestați în Revoluție), împreună cu Primăria. Timișorenii aniversează în această zi bucuria începutului revoluției și deznodământul fericit pe care l-au trăit în final cei arestați politic în acele zile. Instituită încă din 1990 ca zi de doliu, 17 decembrie este o zi a ritualurilor funerare, care revine Primăriei, în colaborare cu Memorialul Revoluției și Asociația 17 Decembrie (formată din răniții și urmașii martirilor revoluției). În aceeași tonalitate sobră, următoarea zi din calendarul comemorărilor este ziua „pelerinajului la locurile de martiraj”, marcate prin edificarea de către Memorial, de-a lungul celor 15 ani, a 12 monumente ale revoluției. Zilele aniversare de 19 și 20 decembrie, organizate de Asociația Victoria (care reunește în principal protagoniștii din balconul Operei), marchează chemarea la grevă generală a platformelor muncitorești și celebrează transformarea revoltei în revoluție, prin instituirea atunci a primei formațiuni politice necomuniste, Frontul Democratic Român. Ciclul comemorativ timișean se închide în 20 decembrie cu marcarea prin sunet de sirenă, a momentului în care Timișoara a devenit primul „Oraș liber”. Însă spiritul Timișoarei nu rămâne încapsulat în propria-i memorie. Aproape în fiecare an, în noaptea de 19 spre 20 decembrie, unii participanți (urmași ai martirilor, mai ales) pleacă la București, într-un pelerinaj care reface discret și dureros un traseu tragic, în timp ce alții (în special oficialități) continuă în capitală, în 21 și 22 decembrie, seria comemorărilor naționale. Mai mult, la Timișoara, printre actorii sociali ai manifestărilor comemorative sunt și persoane venite din alte orașe ale țării, membrii ai diverselor asociații de revoluționari, care participă apoi, la comemorările din capitală și din localitățile proprii, în Reșița, Lugoj, Arad, Craiova ș.a. Există așadar, un aspect itinerant al comemorărilor, care reflectă ramificarea evenimentelor din decembrie 1989 pe cuprinsul întregii țări. În virtutea experienței de observatori participativi, relatarea noastră încearcă să configureze un univers de sensuri și semnificații pe care gesturile comemorative și locurile memoriei Timișoarei le degajă. Nu vizăm semnificații atemporale, structurale, general valabile, ci încercăm să le relevăm pe acelea care se nasc din tensiunea proximității unor contexte culturale, politice, sociale în care aceste practici sunt imersate. Comemorarea ca bilanț „Față de așteptările de atunci, împlinirile de azi sunt prea puține” Deschiderea festivă a “Programului aniversar - comemorativ 15 ani de libertate. Decembrie 1989 - decembrie 2004”, poartă semnul datoriei de a nu uita: „Timișorenii nu au voie să uite”, „uitarea este cel mai periculos lucru ce ni se poate întâmpla”. Participarea publică tot mai redusă an de an, este simptomul îngrijorător al dezinteresului și al epuizării premature a energiei mobilizatoare de celebrare în comun a evenimentului fondator al democrației românești postcomuniste. De aceea, organizatorii încearcă în această ediție să se adreseze unui public mai larg, inserând în program și elemente de spectacol, potențial atractive pentru generația tânără. De altfel, în sfera publică există prea puține tentative de a transmite și de a coagula memoria generațională a revoluției române. Aceasta continuă să fie fragilă, fragmentată, eliptică. Ediție jubiliară, la 15 ani de la revoluție este timpul pentru un bilanț pe care liderii timișoreni nu îl găsesc „nici pe departe pe măsura așteptărilor noastre de atunci”. Un context politic agitat, marcat de recenta schimbare de putere, ca și aspectul juridic al intrării în vigoarea a prescrierii crimelor, grefează comemorarea cu o amprentă dramatică, în care este reiterată nevoia de adevăr. „(...)Faptul că, aici în Timișoara, există o problemă extrem de sensibilă, cea a responsabilității celor care au ordonat să se tragă în populație, faptul că din punct de vedere juridic procesele trenează, faptul că ne aflăm la 15 ani, când există acest termen de prescripție (...), cred că ridică multe semne de întrebare (..)”. Proprie temporalității comemorative este o „sincronie ciudată între trecut, prezent și viitor”. Timpul comemorării revoluției din 1989 este un timp al reflexivității critice asupra prezentului, din perspectiva evenimentului fondator comemorat. În aura exemplară a acestuia persistă o forță proiectivă. Față de viitorul imaginat atunci, imaginea retrospectivă a societății românești din ultimii 15 ani este discordantă. „(...) Ceea ce ne-a însuflețit atunci trebuie să continue și astăzi, (...) și în viitor, până când vom avea certitudinea că România va fi pe măsura așteptărilor noastre de atunci”. Invocată an de an, la 15 ani de la evenimente nevoia de adevăr este cu atât mai imperioasă, întrucât intervenția termenului de prescriere scoate de sub incidența legii toate cazurile de crimă săvârșite în zilele revoluției, pentru care nu s-a făcut până acum sesizare de urmărire penală. Astfel că, în timp ce responsabilitatea penală este evacuată, responsabilitatea morală rămâne evanescentă. Oamenii au nevoie de a-i vedea la față pe cei care sunt responsabili pentru moartea apropiaților lor. Există o expectanță socială a dezavuării publice a criminalilor, ca ritual comemorativ sui-generis: „(...)Doream doar atât; să-i arate poza, să apară în fața națiunii și să spună: îmi cer scuze public poporului român și familiilor îndoliate pentru greșeala care am săvârșit-o în decembrie '89”. Discursurile de deschidere ale programului comemorării vehiculează tema identității revoluționare. Problema deteriorării constante a imaginii publice a celor care „au avut un curaj nebun în 89” de a ieși în stradă, este efectul compus pe de o parte, al disensiunilor interne dintre „adevărați” versus „falși revoluționari”, și pe de alta, al discursului negativ al presei. Revoluționarii cer dreptul de a avea recunoașterea de care se bucură veteranii de război sau deținuții politici, legitimitatea lor de categorie socială respectată și recompensată material. Tema identității revoluționare este recurentă discursiv; am regăsit-o și în 2002, într-o altă ediție a comemorărilor de la Timișoara la care am participat și o vom regăsi ulterior, mult mai acută, printre revoluționarii de la București. Căci comemorarea implică, de fiecare dată, și un exercițiu identitar, o construcție a lui noi. În ciuda apelurilor la consensualitate pe care orice comemorare le impune, semne ale disensiunilor interne între revoluționari nu se feresc să apară încă de la început. Momentul vizionării unui film documentar produs de Memorialul Revoluției din Timișoara, generează dispute aprinse printre spectatorii participanți la revoluție. Reprezentarea vizuală propusă este controversată. Se obiectează în principal asupra câtorva aspecte: Menționarea generalilor Chițac și Stănculescu printre cei care „au făcut revoluția”, așa cum reiese implicit din retorica filmului, li se pare celor de față inadmisibilă; în schimb, numele lui Ion Iliescu este acceptat necondiționat. Pe de altă parte, faptul că nici un timișorean nu este amintit, denotă un dezechilibru al reprezentării. În al doilea rând, spectatorii participanți la evenimente fac observația că în Timișoara, în 20 decembrie 1989, armata nu a fraternizat, așa cum titrează filmul, ci, de fapt, s-a retras, fraternizarea producându-se în 22 decembrie, în București. Acesta este un aspect punctat, de altfel, și de alți interlocutori în interviurile pe care le-am înregistrat. Timișorenii participanți la revoluție rețin faptele individuale de fraternizare a armatei, la nivelul eșaloanelor inferioare, datorită relației față-în-față pe care au avut-o cu soldații pe parcursul acelor zile: „(...) Fraternizarea, (...) prin acel Consiliu Superior al Armatei, a avut loc în data de douăzeci și doi. Dar pentru noi acest lucru, deja, nu mai era important pentru că, la nivel individual...(...), deci, vă dați seama că o sută și ceva de mii de oameni au avut în față mii de soldați. Sigur că deja îi cunoșteam după față, după atâtea zile deja ne recunoșteam și (...) în sensul ăsta, pot să spun că a fost o fraternizare”. Disputele provocate de film sunt în sine semnificative, pentru că ilustrează un proces de negociere a sensurilor memoriei colective. A pleda pentru acuratețea informației vehiculate de astfel de reprezentări poate avea ca miză, nu doar adecvarea la o realitate trăită, ci și impunerea unor versiuni de grup care, în ultimă instanță, ar urma să fie consemnate de istorie. Intervine aici problematica raporturilor complexe între film și istorie, ca și între film și memorie colectivă. Este evident că, între mărturiile participanților - ele însele supuse schimbării, mutării accentelor în funcție de configurația prezentului și amenințate de dispariție - și reprezentările vizuale - chiar și inevitabil infidele unor experiențe trăite - acestea din urmă au șansa de a se grefa mai pregnant ca urme ale unei „memorii-istorii”. De altfel, în toate aceste zile, o serie de filme documentare sau de ficțiune pe tema revoluției române au fost difuzate de posturile naționale de televiziune sau ca premiere cinematografice, constituindu-se așadar, în gesturi comemorative. Ele pot fi astfel, un suport adecvat de transmitere a memoriei generaționale. Acest lucru au avut în vedere și organizatorii când au inclus în program, încă de acum câteva ediții, proiecții de filme documentare vizionate în aer liber, pe un ecran în Piața Operei. În fiecare din cele 5 zile de comemorare în Timișoara, seara în acest spațiu simbolic se aprind lumânări și se proiectează filme. Un cocteil de sunete și imagini domină piața invadată de însemnele comerciale ale apropierii Crăciunului. În timp ce, pe un fond sonor grav, imaginile ilustrează momente inefabile de solidarități umane, interetnice și interconfesionale, în jurul celebrului balcon al Operei, spectatori tineri, singuri sau în grupuri mici, izolate, privesc în tăcere scene de groază și de exaltare dintr-un trecut apropiat, aproape incredibil, al propriului oraș. Starea originală de comunitas experimentată în timpul revoluției de populația Timișoarei, nu se mai regăsește în zilele comemorării. Am intrat în vorbă cu câțiva adolescenți care priveau aparent ireverențioși față de tragismul unor scene, sau poate față de limbajul cinematografic uneori neizbutit în a reprezenta ne-reprezentabilul unor morți absurde. În 1989 aveau trei-patru ani, nu au amintiri coerente de atunci, părinții nu le-au povestit despre ce s-a întâmplat, iar la școală, în orele de istorie subiectul este tratat evaziv. Cu toate că lasă impresia de indiferență, în mintea lor persistă totuși, imagini șoc legate de moartea violentă a tinerilor pe străzile orașului. Reprezentările lor despre revoluție vehiculează elemente de imaginar cu apariții ale chipului Fecioarei Maria, dar și verdicte categorice față de vina armatei de a trage în populație. Pe parcursul itinerarului nostru am surprins câteva momente de participare a unor tineri la evenimentele comemorative. Chiar dacă discrete sau disparate, acestea se referă la practici sociale de transmitere generațională a memoriei revoluției. A-XV-a ediție a comemorării revoluției din Timișoara interferează cu accentele, uneori stridente, ale contextului politic. Ecourile mediatice ale unor gesturi politice controversate inoportunează gestul comemorativ. Încă din prima zi, vestea grațierii de către președintele încă în exercițiu, Ion Iliescu, a lui Miron Cozma - liderul mineriadelor care au deturnat prin violență sensul democrației românești instituite în decembrie 1989 - este bulversantă. Ea se înscrie de altfel, într-o suită de astfel de gesturi reprobabile: după numirea în fruntea Armatei, cu câteva luni înainte, a generalului Eugen Bădălan - ofițer implicat în reprimarea revoluției din Timișoara și Arad -, ulterior, în zilele comemorării, știrea că în lotul celor grațiați împreună cu Miron Cozma, se află și ofițerul de miliție Ioan Corpodeanu - notoriu pentru implicarea sa în reprimare și în operația infamă de furt al cadavrelor din Timișoara - aduce o undă cinică, revoltătoare. Tensiunile contextului politic intern aruncă un spectru sumbru asupra comemorării. Partea luminoasă însă, a acestei ediții este aducerea Luminii Sfinte de la Bethleem, care înscrie simbolic comemorarea revoluției din Timișoara pe orbita unui ritual creștin universal. Participarea internațională prestigioasă anunțată (ambasadorii Germaniei și Franței în România, alți reprezentanți ai consulatelor străine) contrabalansează absența oficialilor de la București și dau manifestărilor prestanța cuvenită. Mai mult, afirmația mediatizată a ambasadorului Franței la București, Phillipe Etienne - „Momentul Bruxelles se datorează revoluției din decembrie 1989”-exprimă sintetic recunoașterea internațională a continuității între proiectul revoluționar al anului 1989 și agenda politică actuală, între Timișoara și integrarea României în Uniunea Europeană. Comemorare și travaliu al doliului „Remus, mamă,... tot ce-ai fi putut fi” Ziua de 17 decembrie 2004 prilejuiește aducerea aminte în comun, a momentului tragic în care s-au produs primele victime și-i venerează în registru religios și civil, pe toți eroii-martiri ai Timișoarei. O serie de practici cu valoare de cult al morților sunt săvârșite acum: Te Deum la Catedrală, mese de pomenire și depuneri de coroane la Cimitirul Eroilor, momente de reculegere, concerte de muzică sacră, ridicarea în bernă a drapelelor îndoliate. Locurile memoriei acestei zile sunt marcate de pelerinajul la Biserica Martirilor, Cimitirul Eroilor și Cimitirul Săracilor. Edificarea lor vorbește despre voința politică de memorie. Biserica Martirilor, ridicată într-un cartier muncitoresc în care, în 1989 a avut loc una dintre „bătăliile timișorenilor cu dictatura”, am regăsit-o în construcție, în aproape aceeași stare ca acum doi ani. Pe treptele ei, participanții la slujba de pomenire au întins steagul găurit cu un semn mare de întrebare, cusut cu pânză neagră pe conturul fostei steme comuniste extirpate. În biserică, înainte de slujba de pomenire, printre participanți, revoluționari din Timișoara și din alte colțuri ale țării, întâlnim un personaj pitoresc cu care facem o fotografie de grup. Un bărbat în vârstă, îmbrăcat în costum de Moș Crăciun, cu cocarde tricolore și medalii. Ni se spune despre el că în zilele revoluției era șofer de ambulanță care ducea răniții și morții spre spitale. Dezvelind trupurile transportate, și-a găsit neînsuflețiți propria soție și copilul. De atunci a albit complet și-și spune „Arlechinu', moșul care aduce jucării copiilor”. Schimonosindu-și vocea ca un păpușar, ne oferă și nouă câte un breloc. Reîntâlnindu-l în București, în 21 decembrie la depunerea oficială de coroane, îmi va da numărul de telefon al soției sale, doamna Ana, pentru a-mi oferi detalii despre revoluție. Amuzant și tragic, el este unul dintre actorii sociali ai comemorării. Legenda poveștii lui de viață este o mostră de destin al revoluției. După cum, în același registru aparent ludic, semnul de întrebare cusut pe simbolul revoluției exprimă căutarea, încă incertă, a unui sens. Următoarea destinație a pelerinajului este Cimitirul Eroilor. Aici a fost ridicat în 1990 un complex memorial format dintr-o capelă, un monument al eroilor și o suită de pietre funerare de marmură neagră, alineate în ordine alfabetică, pe care este trecut numele, anul nașterii și data decesului. Este un ansamblu arhitectural ritmat cromatic în alb și negru, care sugerează, în viziunea arhitecților, succesiunea zilelor și a nopților acelora de tensiune, a vieții și a morții. Complexul Eroilor este locul care transfigurează moartea violentă de atunci facilitând astfel, travaliul doliului. Dar locul morților nu este acolo, sunt morminte goale ridicate laolaltă pentru a face posibil ritualul amintirii în comun. „Au fost împreună, au murit împreună, îi cinstim împreună.” Există o intenție artistică ca pietrele funerare de aici să trimită cu gândul la „ practicile din vechime când oștenilor căzuți în luptă, departe de casă (...) li se construiau morminte simbolice, care marcau prezența lor în continuare în sânul comunității pentru care s-au jertfit”. Mormintele propriu-zise sunt risipite undeva în spatele complexului, acolo unde fiecare familie și-a îngropat atunci, așa cum a putut, pe cei uciși, în vremurile acelea tulburi tanatofanice, când își căutau disperați morții prin spitale și gropi comune și când înmormântările se săvârșeau în pripă, de frica teroriștilor. Faptul că acest complex al Eroilor Timișoarei, care au luptat cu regimul comunist ceaușist, a fost dezvoltat arhitectural în proximitatea monumentului Eroului Sovietic - așa cum este, de altfel și Cimitirul Eroilor din Cluj - exprimă implicit, potențialul de coabitare în spațiul simbolic, a unor semnificații contradictorii. În cimitir este o zi luminoasă, despre care oamenii spun că „e exact ca atunci”. Pe aleea din fața monumentului femeile îndoliate au întins mese îmbelșugate de pomenire, cu fructe, colivă, cozonaci și vin pentru sufletele morților. Deși discursurile oficiale pronunțate aici afirmă explicit preeminența religioasă a acestui moment al comemorării, după slujba de pomenire mize politice ale momentului sunt readuse în atenție. Există un capital simbolic al revoluției române din decembrie 1989, care continuă să fie revendicat politic, chiar dacă memoria evenimentului fondator și-a epuizat capacitatea de mobilizare, iar reprezentanții conducerii țării nu mai găsesc răgazul de a participa la comemorarea de la Timișoara. Însă ecourile gesturilor politice din capitală se răsfrâng și aici. Astfel, în starea tranzitorie post electorală de coabitare la conducerea țării a vechiului și a noului președinte, în timp ce fostul președinte, încă în funcție, recurge la medalii și grațieri reprobabile, lezând memoria victimelor revoluției, noul președinte ales promite, în inerția discursului electoral, aflarea adevărului despre revoluție. Mesajul celui din urmă este citit în contextul comemorării de la Timișoara, ca o promisiune de voință politică. Totuși, dincolo de registrul discursiv care favorizează instrumentalizarea politică a comemorării, felul în care oamenii își amintesc în comun în acest loc al memoriei, este cu predilecție ritualic. Căci, asemenea argumentului lui Connerton din How societies remember, memoria socială este transmisă și susținută prin interpretări rituale, iar acestea includ o dimensiune corporală. Astfel, reverența față de cei care au murit se lasă exprimată prin gesturi care alternează registrul ritualului religios cu cel civil. Oamenii aprind lumânări la morminte, oficialii care depun coroane de flori la monumentul eroilor își descoperă capul în semn de respect, își fac semnul crucii ori salută militărește. Se cântă colinde sau acorduri de fanfară militară. Limbajul și comportamentul sunt formalizate, sobre. Prin ritualitate se construiește cultural pragul lumii de dincolo și „locul morților”, se elaborează „angoasa în fața finitudinii, a temporalității și a rupturii”. În acest spațiu de rememorare, relațiile cu morții sunt puse în ordine, la distanță. Cu toate acestea, narațiuni informale vehiculează ideea unor încălcări ale spațiului strict de dincolo, într-o zonă intermediară a visului, în care cei morți obișnuiesc să se arate apropiaților și uneori, să le dezvăluie secrete. Astfel de povești ne sunt spuse de un domn profesor respectabil, care vine în fiecare an la comemorare purtând aceleași haine cu care a fost îmbrăcat atunci, în zilele revoluției. Semn că memoria se folosește de diverse suporturi, iar hainele, ca obiecte apropiate de corp, mediază probabil, reactivarea memoriei senzațiilor trăite. În fața unei pietre funerare ni se povestește că cel pomenit aici i-a apărut în vis mamei sale, la mult timp după ce acesta dispăruse fără urmă. În vremea când, după ani de căutări, oamenii încercau fără nădejde să mai găsească cele aproximativ 40 de persoane dispărute din spital în zilele revoluției din Timișoara, el îi dezvăluie în vis mamei sale odiseea de neconceput a trupurilor furate și arse și locul straniu în care le-a fost aruncată cenușa. Morala în cheie creștină a poveștii, spusă fără emfază, dar cu certitudine, este aceea că nici o crimă nu poate rămâne nepedepsită. Căci, în absența unor procese penale sau morale echitabile și în condițiile prescrierii, celor care au trecut prin traumele acelei perioade le rămâne recursul la instanța divină infailibilă. Raporturile celor vii cu morții instituite prin ritualitatea funerară, sunt reinterpretate cu ocazia comemorărilor. Ne raportăm la morții revoluției printr-o atitudine reverențioasă, însă distantă, impersonală pe care o implică în general, sintagma „ei au murit pentru...”, specifică monumentelor. Iar locurile memoriei revoluției române tind să consacre o formulă cu un grad încă mai mare de impersonalitate: „s-a murit pentru...”. Cauza pentru care au murit ei este de fapt, cauza noastră, a tuturor. Căci „sensul lui a muri pentru..., așa cum este înscris pe monumente, este fondat de supraviețuitori”. Plasăm „locul morților” revoluției în continuitatea istorică a eroilor neamului, pe diverse filiații cu aceștia. Îi numim fie eroi, fie martiri, fie eroi-martiri, contopindu-i în marea familie a înaintașilor creștini și a celor istorici. Bunăoară, Timișoara cultivă, prin plăcuțe și prin gesturi comemorative, filiația luptătorilor anticomuniști. Aceasta este și semnificația continuării slujbelor de pomenire la Cimitirul Săracilor, fosta groapă comună a orașului destinată marginalilor sociali, dar și insurgenților politici din perioada totalitară. Între soarta „luptătorilor din rezistența anticomunistă din Banat, executați sumar în Pădurea Verde și îngropați acolo” și morții de pe străzile Timișoarei, ale căror trupuri au fost făcute să dispară în același loc, memoria colectivă a timișorenilor prezervă și cultivă această similitudine de destin istoric. Gesturile comemorative săvârșite aici circumscriu sensurile trecutului recent, unei memorii istorice și restituie relațiilor dintre cei vii și cei morți, distanța necesară. În schimb, doliul celor care au pierdut pe cineva apropiat în revoluție nu a încetat. Pentru că „doliul nu este un episod care se încheie mai mult sau mai puțin bine, nu este o cicatrice”, ci o ruptură care „modifică privirea asupra existenței”. Cu atât mai mult cu cât, moartea pe care ei o deplâng este o moarte violentă, săvârșită de mână umană necunoscută și nepedepsită. Pentru unii dintre acești oameni relațiile cu cei morți se exprimă cotidian, în gesturi și în convorbiri, în a reface zilnic drumul la morminte pentru a le îngriji, în a purta mereu fotografia celui decedat, în a lua aminte la visele în care acesta i se arată. Privind spre trecut, ei își imaginează uneori, viitorul pe care viața stinsă a celui apropiat l-ar fi putut avea și continuă să numere anii pe care acesta i-ar fi împlinit. Precum în geamătul acelei mame care rostește câteva cuvinte la Cimitirul Eroilor: „Remus, copilul meu, (...) mă gândesc la tot ce ai fi putut fi”. Locurile memoriei ”Am ridicat aceste monumente și ca să protestăm” Pelerinajul din 18 decembrie la „locurile de martiraj”, pe care Memorialul din Timișoara a edificat monumentele revoluției, cartografiază locurile memoriei orașului. Pe o ploaie persistentă, ne alăturăm celor câțiva pelerini, urmași ai eroilor-martiri, elevi de gimnaziu împreună cu profesoara lor de educație civică, organizatorii și câțiva jurnaliști locali. În autobuzul ticsit cu coroane de flori mă așez în față, să pot filma, lângă o femeie în vârstă, cu un handicap la picior. Este mama lui Remus. Îmi arată fotografia lui. „Anul ăsta împlinea 38 de ani”. Este ultima fotografie. Pe verso, femeia a prins poza de la înmormântare, chipul lui Remus cu urme de glonț la cap, iar între ele, prinse într-un tot, o felicitare mai veche cu mesaj pascal. Fotografia dublă, urmă materială a unei absențe, îngheață imaginea unei vieți și semnele unei morți neelucidate și mărturisește implicit speranța învierii. Fiul său a fost împușcat în 17 decembrie, în Piața 700, pe când se întorcea din Piața Operei. Se pare că fusese și în Piața Maria, încă de la începutul revoltei. Mama a reconstituit ulterior traseul având poza lui Remus și întrebând pe toată lumea, în toate limbile vorbite în spațiul multicultural bănățean. Fiind rănit în zona cervicală, prietenii l-au însoțit în salvare spre spital pentru îngrijiri. Acolo un alt prieten, brancardier, l-a găsit mort, „rănit la gât și împușcat în cap”. Îi va povesti ulterior mamei: „cu așa ochi mari o murit”. Brancardierul a ascuns trupul lui Remus și al altor cunoscuți, printre morții spitalului, ca să nu fie furați. „Ca să nu-l ducă și pe el să-l ardă, (...), [spune mama sa, căci, altfel] și el era la București, nu-l aveam aici în mormânt. Nu-l aveam pe Remus în mormânt, nu-l mai vedeam nici mort”. În tot acest răstimp, mama l-a căutat pe la porțile spitalului cu fotografia lui în mână. L-a găsit de abia în 21 decembrie și s-a străduit din răsputeri să-l îngroape creștinește, cu toate că în cimitir, în 23 decembrie, „cu o zi înaintea ajunului Crăciunului (...) se trăgea de prin toate părțile, (...) ș-o fugit toată lumea, care-ncotro”. În februarie 90, prietenul care îl ascunsese în spital a murit și el, în condiții suspecte. „Și atunci, după două luni l-or omorât și pe el, l-or așteptat într-o dimineață de-acasă unde-o locuit și i-o băgat o piatră pe gât, să se simuleze că s-o-necat cu ea și l-o aruncat într-un canal așa adânc, că el era iară mai înalt ca Remus, avea doi metri.” Iar, la câtva timp, prietena lui Remus - cu care nu se putuse căsători, fiindcă trebuia să-și întrețină părinții bolnavi, cu handicap - „s-a spânzurat după el”. Aceste morți în lanț o fac pe femeie să spună că „io am pierdut trei vieți în revoluție”. De atunci, merge săptămânal la cimitir (mergea zilnic până anul trecut, când sănătatea sa precară s-a deteriorat și mai mult), aprinde lumânări și pune flori în Piața 700 și la spital, ori de câte ori trece pe acolo. Și-a construit din aceste zone ale orașului un spațiu cotidian intens simbolic, care concentrează amintiri dureroase. Spitalul Județean la care este trimisă frecvent pentru a-și îngriji sănătatea îi provoacă retrăiri chinuitoare. „(...) E dureros (...) să nu se afle acolo-n județean, (...) cine l-a-mpușcat pe copilul meu...e dureros...”. „Zâce că să iertăm, da' pe cine să iertăm, dacă nu știm cine i-a omorât?” Astăzi, fiindcă l-a visat pe Remus cu o noapte înainte, a venit cu „inima mai ușoară” la pelerinaj, presimțind că ar putea fi ultimul. Când ne apropiem de Piața 700, îmi arată locul în care a fost rănit fiul său, alături de alți demonstranți, și monumentul ridicat în cinstea lor. Lucrarea din bronz, intitulată „Omul Țintă”, reprezintă în manieră expresionistă trupul tensionat, dezarticulat al unui bărbat pe care îl lasă puterile, genunchii i se înmoaie, dar în cădere ridică îndârjit pumnii spre cer. Mesajul artistic al monumentului se vrea a fi o acuză nevorbitoare și, în același timp, o implorare a milei divine. În jurul pieptului, statuia are încrustate o țintă și urme de gloanțe. Reprezentarea artistică transfigurează mărturii și narațiuni de viață ale evenimentelor petrecute în acest spațiu, într-un filon ale cărui nervuri am încercat să le surprindem în acest pelerinaj. Pentru mama lui Remus, monumentul acesta consacră moartea fiului său. Ea își apropriază „omul țintă”, ca reprezentare personalizată, ca memorie obiectivată a acestuia: „Tot așa îndoit [a fost și el], că o trebuit să-l ridicăm de genunchi, că n-o-ncăput în sicriu că el o fost mare, un metru nouăzeci și opt (...)”; „exact așa era cu mâinile. Am spus, o fost și pe piept tot ars cu țâgări...ș-o bătut joc de ei...într-un hal fără de hal...”. Paradoxal, materialitatea monumentului, care se oferă percepției noastre senzoriale, des-pietrifică memoria și face palpabile amintirile. După pelerinaj, în timp ce continua să ne povestească în fața reproducerii statuii omului țintă, expuse în incinta Memorialului, femeia mângâia reprezentarea urmelor de rană. Aceasta este una din trăsăturile distincte ale monumentelor revoluției din Timișoara. Anume, faptul că memoria pietrificată a monumentelor vizând perenitatea, coexistă cu amintiri vii, întrețesute în povești de viață ale contemporanilor noștri. Departe de a fi fost expulzate într-o memorie istorică sau istorizată „din care s-a sustras valoarea emoțională a amintirii”, aceste monumente concentrează trauma unor semeni ai noștri. Însă, monumentele nu vorbesc de la sine. Ele trebuie re-învestite periodic cu sens, prin practici sociale. Pelerinajul la monumentele revoluției vrea să reactiveze și să transmită generației tinere semnificațiile și memoria locurilor pe care le consacră. Chiar și în absența unei mobilizări și a unei audiențe mai largi, grupul restrâns de oameni care depune coroane și aprinde lumânări, săvârșește discret ritualul aducerii aminte în comun și al ofrandei. În fața grupului statuar de bronz intitulat „Pieta” (sculptor Petru Jecza), pelerinii ascultă relatarea didactică, stăpânită, ușor evazivă pe care organizatorul o face în special pentru elevii adunați aici. Monumentul este un „omagiu adus tuturor femeilor care au murit în zilele revoluției”. Reprezentarea artistică, care renunță la metafora modernă a soldatului căzut în brațele patriei-mame, redă monolitic silueta unei femei sprijinite pe umărul unui bărbat. În zona aceasta, în jurul Pieței Decebal, în 17 decembrie 1989 au căzut printre primele victime, atunci când s-a tras indistinct în femei, copii, bărbați neînarmați. Tacit, printre cei care sunt de față se știe că acest monument reproduce o ipostază reală consumată acum 15 ani și că persoana care le vorbește azi copiilor, și-a purtat atunci pe brațe soția împușcată. Pe Calea Martirilor a fost ridicat în 1991 monumentul intitulat „Deschidere” (creația sculptorului german Ingo Glass). Într-un alt registru artistic, non figurativ, două panouri verticale, din oțel de nave maritime, așezate față în față unesc un fel de mormânt din piatră. Panoul frontal este compact, având pe latura interioară încrustate, între două cruci, numele fiecăreia dintre cele 43 de persoane ale căror trupuri neînsuflețite au fost furate din Spitalul Județean și arse în Crematoriul din București. Cel de-al doilea panou este despicat printr-o fantă verticală de lumină, întredeschisă spre apus. Oțelul masiv din care este construit monumentul, nevopsit este lăsat să-și trăiască viața proprie și să primească patina timpului. „În primul an o fost o culoare așa, ruginie, mai maroniu-gălbui, după aceea s-a maturizat culoarea și a primit acea patină maro-închis și arată frumos. Acuma se mai văd niște urme de cretă, dar întotdeauna se curăță singure.” Reprezentarea artistică, prin fanta din metalul greu, trimite către o semnificație politică: ridicarea cortinei de fier și deschiderea existențială la care au contribuit cei care, atunci, în aceste locuri, au încercat să oprească înaintarea tancurilor prin oraș. În polisemia sa, monumentul este, în același timp, și un mormânt simbolic cu alură verticală, pentru cei care nu odihnesc în pământ. Aici este depusă, într-o urnă mică, parte din cenușa celor incinerați la București. O altă parte a fost depusă la Catedrală, după ce ani la rând urmașii au încercat să dea de urma celor făcuți să dispară de o mână criminală în complicitate. Urna cu cenușă depusă aici este o destinație provizorie dintr-o odisee tragică, încă în desfășurare. Prin prezența ei monumentul este sanctificat, morții fără mormânt și-au găsit deocamdată, un loc. În „Deschidere” se contopesc astfel, semnificații politice și religioase, calități sacre și profane, ritualuri funerare și civile. Cele 12 monumente ale revoluției, fondate de-a lungul anilor de Memorialul din Timișoara, în toposuri simbolice ale orașului, formează un proiect unitar, ambițios, care a reușit să mobilizeze resurse comunitare. Vernisarea și sfințirea lor s-au constituit în gesturi comemorative ale edițiilor anterioare. Autorii fiecărui monument au extras din mărturiile despre revoluție, elementele de exemplaritate pe care le-au transfigurat artistic. Temele predilecte sunt reprezentări corporale, în manieră expresionistă, ale suferinței și schilodirii (ca în „Omul Țintă”, „Eroica”, „Învingătorul”), ale morții în masă (imaginile șocante ale cadavrelor aruncate în groapa comună au fost transfigurate în monumentul „Martirii”, din parcul Muzeului Banatului). Abundă teme creștine: lupta cu răul („Sf. Gheorghe”, copil ucigând balaurul totalitarismului, monument închinat vieților de copii stinse absurd în revoluție), judecata de apoi („Fântâna Martirilor”, „Clopotul Libertății”), învierea (chiar și în metafora vegetală a seminței încolțite, pe care o sugerează monumentul „Evoluție”, de la Continental); dificila iertare creștină („Biserica Plângătoare”). Monumentele au fost ridicate pentru a marca locurile unde au murit oameni, ca un semn în calea uitării, dar și pentru a protesta. Edificarea lor înseamnă o ofrandă pe care cei vii o aduc celor dispăruți. Ele exprimă și catalizează o voință de memorie care le transformă astfel, în locuri ale memoriei. Forța de expresie artistică are funcție de catharsis pentru traumele prin care a trecut populația Timișoarei. Ceea ce le caracterizează însă, este interogația persistentă din nucleul lor de semnificații, căutarea unui sens în extramundan, pentru moartea violentă din stradă și toate ororile adiacente, după ce orice sens politic sau existențial a dat faliment. Astfel, ele se înscriu în tendința semnalată de Reinhardt Koselleck, caracteristică monumentelor morților (cele care comemorează o moarte violentă, provocată de mână omenească în scopuri politice): „de a nu mai reprezenta moartea în luptă decât ca pe o interogație, și nu ca pe un răspuns; ca pe ceva care nu mai este fondator de sens, ci al cărui sens rămâne de găsit. Ceea ce rămâne este identitatea morților cu ei înșiși”. Re-trăire și re-semnificare „Astăzi e la fel ca atunci” Perioada comemorării stârnește timișorenilor, participanți sau nu la gesturile comemorative, amintiri proteice. Narațiuni despre atunci, oricât de puțin provocate prin întrebări, se revarsă spontane, fragmentare, caleidoscopice, într-un amalgam de date factuale și elemente de imaginar, de anamneze ale experiențelor proprii și informații ori mize vehiculate ulterior. Oamenii își amintesc firesc temperatura ridicată pentru acea perioadă a anului, iar coincidențele meteo de acum le provoacă o uluire plină de satisfacție. „E exact ca atunci”, sunt replici aproape stereotipe pe care le surprindem în fiecare zi în oraș. Un fenomen meteo mai puțin obișnuit petrecut atunci, fulgerele globulare, și ploaia care a spălat sângele scurs pe străzi în noaptea de 17 spre 18 decembrie 1989, confirmă retrospectiv valoarea extraordinară a acelor momente. Un om rănit atunci își amintește senzația picăturilor de ploaie pe rană. Este o memorie senzorială de lungă durată, care „sedimentează trecutul în corp”. În narațiunile despre revoluție ale participanților se contopesc și istorii ale propriilor răni, ale îngrijirilor medicale îndelungate de care au avut nevoie, ale neplăcerilor încă resimțite. Comemorarea reactivează amintirea bătăilor, a fricii, a picăturilor de ploaie, a suferinței. Or, urmele acestora sunt acum expuse discret, cu un soi de mândrie. Zilele acestea revoluționarii își poartă ca pe o decorație handicapurile fizice cu care au rămas de atunci, însemne în propriul corp ale identității lor sociale. Totuși, comemorarea nu este doar reactivare, retrăire afectivă a evenimentelor de atunci, ci, mai degrabă, reconstrucție, resemnificare, organizare socială a memoriei colective, care implică indisolubil și uitarea. Amintirea în comun pe care o prilejuiește această celebrare se concentrează în jurul câtorva momente, aspecte, locuri, întâmplări de atunci, cărora le este atribuită memorabilitatea. Calitatea de a fi memorabil nu înseamnă neapărat și inteligibil. Întâmplările de atunci care acced la statutul de memorabil și se regăsesc de 15 ani în programul de comemorare sunt, unele dintre ele, semnificative, integrabile într-o viziune comprehensivă a revoluției din Timișoara, pentru că pot fi explicate, analizate, justificate rațional. Altele, însă, rămân neinteligibile, nejustificabile, fără sens, absurde. Printre acestea, uciderea unor copii care cântau colinde pe treptele Catedralei, în 18 decembrie 2004. Întâmplarea tragică, frizând diabolicul, este marcată an de an prin așezarea sub formă de cruce pe treptele catedralei a unor candele aprinse, la ora când atunci s-a întâmplat tragedia. „Au fost ani în care am umplut treptele catedralei de lumânări, au fost alți ani în care acolo a avut loc o piesă de teatru, în care (.)s-a refăcut acel moment. Da, efectiv acel moment.” [Copiii de la orfelinat veniți la catedrală, printre alți oameni adunați aici] „(...) au strigat: „Libertate!”, (...) și... erau cu lumânări (...) erau, de fapt, copii care veneau în Catedrală, făceau repetiții de cântece pentru Crăciun. Și s-au oprit pe treptele Catedralei (...) pentru că momentul din șaptesprezece i-a impresionat, probabil, și au stat cu lumânări acolo pentru cei care au fost împușcați cu o zi înainte”. Dintre cei care au murit atunci, acestor copii de la orfelinat nu le-a mai dat nimeni de urmă, pentru că nu aveau aparținători care să revendice în acele zile tulburi, trupurile lor neînsuflețite. Așadar, asemenea monumentelor sale, gesturile comemorative ale revoluției din Timișoara nu doar exprimă un sens comun al evenimentelor, așa cum este în general rostul comemorărilor politice, ci mai ales, perpetuează o interogație și un protest. Prin comemorare timișorenii încearcă să gestioneze memoria colectivă a unor evenimente traumatice din trecutul lor recent. Pe de altă parte, în programul aniversar comemorativ, zilele de 19 și 20 decembrie celebrează în notă festivă victorii și exercită un demers critic, reflexiv, de analiză a evenimentelor din decembrie 1989 și de prospectare a viitorului. De 15 ani la Timișoara s-a format o tradiție de a sonda trecutul recent, prin adunarea de mărturii și documente, prin investigarea unor aspecte încă neelucidate, prin confruntarea unor opinii, producând astfel un efect cumulativ de cunoaștere, care țintește științificitatea. În același timp, este un exercițiu de a imagina viitorul, prin acțiuni concrete, precum și o încercare de a coagula asociațiile de revoluționari, ca voce distinctă a societății civile. Sesiunea de comemorări Revoluția Națională Română din decembrie 1989 - semnificații și implicații, ținută în Sala de Consiliu a Consiliului Județean Timiș și organizată an de an de Asociația Victoria, se înscrie în acest efort. La această ediție, prezentată chiar în deschidere, o acțiune inițiată în forță de Asociația 21 Decembrie din București, de împiedicare a efectelor iminente ale prescrierii, primește asentimentul asociațiilor de revoluționari din Timișoara. În urma unor proteste insistente în stradă și a campaniei de audiere la sediul acestei fundații, de către generalul Dan Voinea a membrilor tuturor asociațiilor din București, s-a obținut începerea urmăririi penale pentru crimele din 16-28 decembrie 1989, care se va desfășura din ianuarie anul următor. În semn de susținere, Asociația Victoria din Timișoara va anunța această inițiativă în ședința solemnă din 20 decembrie, când aniversează transformarea revoltei în revoluție și declararea Timișoarei ca primul oraș liber. Mai mult, reprezentanții timișeni își propun să solicite într-o manieră radicală, neprescrierea crimelor din perioada comunistă, invocând criteriul imposibilității exonerării crimelor împotriva omenirii. Liderul asociației Victoria și unul din liderii recunoscuți ai evenimentelor declanșate în Timișoara în 1989, susține un discurs în care - supralicitând comparația între revoluția franceză din 1789 și revoluția română din decembrie 1989, cu toată confuzia conceptuală pe care o implică termenul de revoluție în cazul celei de-a doua - apreciază consecințele revoluției din Timișoara ca pe „un eșec parțial, în sensul că nu au putut fi înfăptuite toate prevederile programului revoluționar reprezentat de către Proclamația Frontului Democratic Român din data de 21 a XII-a 1989, enunțat însă la nivel principial în chiar ziua declanșării revoluției la Timișoara, adică în data de 20 a XII-a 1989”. Timișorenii atribuie acestor proclamații valoarea de programe revoluționare care au transformat mișcarea de masă din zilele de 16-20 decembrie 1989, în revoluția din Timișoara. În viziunea lor, consecințele acestei revoluții sunt încă în desfășurare, iar liderii revoluționarilor timișoreni se simt îndreptățiți să încerce să influențeze cursul acestora. Discursul susținut aici și axat în principal pe semnificații ale evenimentelor, și mai puțin pe reconstituiri și nominalizări de persoane, a fost prezentat anterior într-un prim simpozion al Institutului Revoluției Române, proaspăt inaugurat la București. Identic ca denumire cu Institutul Revoluției Franceze, demersul acesta de instituționalizare a memoriei revoluției române cultivă astfel o filiație incertă cu evenimentul fondator al modernității europene, într-o retorică specifică gesturilor comemorative, care „schematizează metaforic legătura dintre evenimente și configurații istorice.” Acestea sunt aspecte evaluative și prospective ale comemorării. Ele circumscriu, de asemenea memoria instituționalizată a revoluției române, în contrast cu memoria spontană, fluidă, afectivă. Gestul politic comemorativ de decorare a unor revoluționari se înscrie și el în acest tip de instituționalizare a memoriei revoluției române. Într-o efervescență confuză de simbolism politic, la care fostul președinte al țării recurge în ultimele zile ale mandatului său - acordând clemența prezidențială unor persoane reprobabile, revocând apoi, grațierea, sub presiunea societății civile, în același timp oferind indistinct medalii, atât unor personalități culturale recunoscute, cât și unor persoane notorii pentru valorile nedemocratice pe care le propagă, provocând astfel returnarea în lanț a acestor decorații -, 115 revoluționari sunt și ei nominalizați pentru decorații. În aceste zile aniversare, revoluționarii timișoreni, unii dintre ei tocmai întorși de la festivitatea de decernare a decorațiilor din capitală, vor celebra în 20 decembrie, victoria revoluției din Timișoara, închinând cupe de șampanie în balconul Operei. Vor pleca apoi, spre ceremoniile oficiale din capitală, marcând astfel drumul riscant pe care și l-au asumat atunci unii colegi de luptă, pentru a duce în București, încă din 19 decembrie 1989, vestea transformărilor radicale care aveau loc în Timișoara. Răspândirea acestei vești, vitale pentru a scoate Timișoara din izolarea impusă atunci de regimul ceaușist, este rememorată acum și prin ritualul citadin al împărțirii pâinilor. Coșuri pline cu pâine sunt aduse pe stradă și oferite trecătorilor. Gest esențial creștin, el evocă în același timp întâmplări concrete de acum 15 ani, când muncitori din Oltenia îmbrăcați în uniforme de gărzi patriotice, obosiți după tura de noapte, au fost îmbarcați în trenuri speciale și aduși pentru a înăbuși ceea ce propaganda comunistă cataloga drept provocări ale agenturilor străine și gesturi huliganice. Acești oameni manipulați au fost primiți de timișorenii adunați în număr impresionant în Piața Operei, cu pâine și hrană. Înțelegând ce se întâmplă cu adevărat aici, ei au răspândit mai departe „adevărul și flacăra revoluției”. În timp ce Timișoara se pregătește de celebrarea victoriei, un alt grup de participanți la comemorare, format în principal din urmași ai eroilor martiri, pornesc noaptea spre București într-un pelerinaj discret și tragic, care urmează traseul cadavrelor furate din spital în noaptea de 19 decembrie 1989. Traumă și transfigurare „Iar la locul unde s-a aruncat cenușa, dacă reușim să facem o biserică...” Despre soarta pe care au avut-o unii din primii martiri ai Timișoarei, împușcați în 17 decembrie 1989 și duși la Spitalul Județean pentru îngrijiri, s-a aflat târziu, în primăvara anului următor. Până atunci, rudele persoanelor dispărute își căutau morții prin gropile comune ale cimitirelor, în care fuseseră aruncate în grabă, pe ascuns, o parte din victimele represiunii. Întrucât printre cadavrele deshumate aici, peste 40 de persoane nu puteau fi găsite, oamenii continuau să bată istovitor la ușile instituțiile abilitate ale statalului, între Procuratură, Miliție și Institutul de Medicină Legală. Disperați și revoltați, timișorenii au organizat o serie de marșuri de protest în capitală. Lor li s-au alăturat bucureșteni și oameni din alte orașe ale țării, în semn de solidaritate în aflarea adevărului despre morții revoluției. De abia în martie 1990 s-a făcut publică știrea cutremurătoare că trupurile a patruzeci și două de persoane din Spitalul Județean Timișoara au fost transportate în secret la București, într-o dubă frigorifică și arse la crematoriul Cenușa. Pe baza fișelor medicale găsite la morga Spitalului Județean, oamenii au întocmit o listă cu numele celor care ar fi putut să se afle printre cei incinerați la București. Faptul că le-au dat în sfârșit de urmă, după căutări chinuitoare, a fost doar un pas în aflarea unui adevăr ocultat prin complicitate. Or, chiar procesul de identificare a celor dispăruți implica o marjă de arbitrariu în care persista insidios incertitudinea. „(...) Și atunci s-a stabilit lista cu cei care au fost duși la București și arși. Noi am crezut în acest adevăr dar, poate,... nici în momentul de față eu nu-s ferm convins că soția a fost printre ei, dar cred nouăzeci la sută în acest adevăr.(...) am mers pe această variantă și... soția e scrisă și ea printre cei patruzeci și doi de martiri care au fost împușcați în șaptesprezece, deci primii... eroi ai Timișorii au fost împușcați în șaptesprezece și au fost făcuți să dispară din ordinul lui Elena Ceaușescu pentru ca ulterior, dacă Ceaușescu rămânea la putere, ei să fie declarați c-au fugit peste hotare și să nu se spună niciodată adevărul”. Incertitudinea era cu atât mai mare cu cât, în Timișoara, încă sub ecoul traumelor evenimentelor din decembrie 1989, se aflase că alte victime ale represiunii, aproximativ 20 de cadavre ar fi putut fi arse în acele zile în incendiul de la Freidorf provocat la un C.A.P din apropiere. Or, pentru cei care nu și-au găsit apropiații uciși în zilele revoluției, asumarea căutării adevărului și ritualul de a comemora aceste morți tragice, devin modalități de a transcende marja de incertitudine și de angoasă. Mai mult decât responsabilizarea celor implicați în această crimă infamă, omenii luptă încă să restaureze ritualic demnitatea unei morți „batjocorite”. Nevoia de a le da de urmă, în sensul cel mai propriu, de a găsi rămășițele lor pământești și fire din cenușa risipită pentru a le construi în sfârșit, un mormânt, este primordială. De aceea, anii următori au încercat să se organizeze într-un grup de presiune și să continue marșurile de protest în capitală. Demersului lor de aflare a adevărului li s-au alăturat și reprezentanți ai asociațiilor de revoluționari recent constituite în țară. În aprilie 1991, în timpul uneia dintre cele mai ample manifestații de acest fel, într-un context politic măcinat de tensiuni, manifestanții timișoreni au fost întâmpinați de generalul Voinea, procurorul militar care instrumenta dosarele revoluției, care le-a dezvăluit locul în care a fost aruncată cenușa. Timișorenii au mers cu două autobuze în comuna Popești-Leordeni, la un canal unde se deversau în apele Dâmboviței resturile menajere ale Bucureștiului. „(...) ne-am deplasat împreună cu procurorul Dan Voinea, la Popești-Leordeni și ne-a dus la acea gură de canal; era ... iarnă, era zăpadă... dar se vedea clar că zăpada era peste mormane de gunoaie. Acolo, la acea gură de canal, vă dați seama, noi am făcut o rugăciune, am dus o cruce care era... crucea revoluției de la Timișoara, (...) și acea cruce din lemn am fixat-o acolo, pe canal și am sfințit locul pentru ca acolo ulterior să se facă un monument.” Cenușa celor arși în secret la crematoriul din București, adunată în tomberoane și aruncată în canal la marginea orașului, este veriga finală dintr-un lanț de acțiuni care țin de o „criminalitate rațională”, organizată politic. Întrucât, de la furtul cadavrelor din spital până la ștergerea oricăror urme ale acestora, au fost implicate persoane și instituții ale statului, într-o complicitate care a făcut posibilă această operațiune secretă. Semnificația ei trimite la fenomene notorii de exterminare în masă din istoria recentă a crimelor impardonabile ale totalitarismelor, care au constituit răul secolului XX. Dar, dincolo de calculul politic reprobabil din spatele acestei acțiuni care trebuie deferită culpabilizării criminale sau morale, practicile de exterminare a cadavrelor constituie un act profanator de neimaginat. Acestor morți le-a fost anulată calitatea de defunct și le-a fost refuzat ritualul funerar prin care sunt confirmați ca ființe umane decedate, cărora li se datorează un ultim gest de respect. Pentru a anula efectul acestui sacrilegiu - „batjocura ce s-a făcut cu cenușa”, urmașii lor au recurs la încercări repetate de sanctificare a locului și a rămășițelor pământești. O întreagă odisee a practicilor simbolice și a acțiunilor de protest dă seama despre efortul asumat de urmașii acestora pentru a recupera urmele materiale ale celor decedați, integrându-le pe orbita comemorativ religioasă și, în același timp, pentru a marca locul infam în care a fost aruncată cenușa, prin edificarea aici a unui monument. În 1993 un alt marș în capitală, de astă dată un cortegiu funerar, cu preoți și oficialități timișorene, a venit să preleveze într-o urnă funerară urme de cenușă, pe care să o depună într-un loc sacru. Cu o grijă remarcabilă oamenii au încercat să recupereze fire de materie din rămășițele pământești ale celor apropiați și să le consacre prin ceremonial religios. „(...)Am adunat de acolo, de la gura de canal, praf care se găsea în exterior și în interiorul canalului, fiindcă apa era undeva adânc (...), o intrat cineva în canal și o adunat praf de pe margine, de acolo și am presupus noi că, [așa]cum s-a aruncat din tomberoane, acea cenușă (...) s-a risipit pe margini; și chiar dacă în urnă nu este numai cenușă, dar există și molecule de cenușă, în mod sigur, molecule de cenușă ale eroilor există în acea urnă.” Procesiunea a continuat la Timișoara, unde localnicii s-au alăturat la slujba de sfințire a urnei cu cenușă, depuse provizoriu la Catedrală, până la ridicarea unui monument. Și fiindcă ridicarea monumentului pe locul canalului de la Popești-Leordeni a fost amânată indefinit, din motive care trădează lipsa voinței politice de memorie la București, traseul urnei cu cenușă a continuat. Într-una din edițiile comemorării revoluției, la vernisarea și sfințirea monumentului „Deschidere”, o parte din cenușă a fost depusă aici; o altă urnă a fost depusă la Biserica Martirilor, cu ocazia unei alte comemorări. Periplul acesta continuu al urnelor este semn că morții incinerați la Cenușa nu și-au găsit încă locul. Gest recurent comemorativ, el transmite neliniști încă vii, semnificații încă incerte și neacceptarea ca un episod atât de tragic să fie abandonat uitării premature și complice. Miza eforturilor pe care și le-au asumat urmașii celor incinerați în secret la București, este transformarea acestor locuri ale amintirii dureroase, în locuri ale memoriei. Ei încearcă să provoace astfel, voința de memorie. Or, aceasta este în mod esențial influențată politic. În timpul președinției lui Emil Constantinescu - liderul opoziției susținut de timișoreni și pentru că în campania electorală din 1996 a folosit drept capital simbolic aflarea adevărului revoluției - la Popești-Leordeni a fost ridicat în cele din urmă, un monument în memoria acestor martiri. Monumentul comemorativ, plasat la stradă, a fost sfințit în 1999, fără ca familiile îndoliate să fie anunțate și să poată participa. Pentru aceste familii însă, important este exact locul unde a fost aruncată cenușa apropiaților lor. „La Popești-Leordeni există acea gură de canal pe care noi o considerăm că e un loc sfânt, fiindcă acolo au fost aruncate sufletele primilor martiri ai revoluției.” Între timp, zona respectivă a intrat în proprietate privată, fiind îngrădită, iar accesul interzis. De atunci, timișorenii își doresc să înalțe aici o biserică sau o mănăstire ecumenică. Acesta este proiectul pentru care luptă acum, la 15 ani de la evenimente. Anul acesta, grupului de pelerini timișoreni ajunși în 20 decembrie în București -revoluționari, femei îndoliate și adolescenți peste 15 ani - li se alătură câțiva reprezentanți ai Asociației 21 Decembrie, din capitală. Pelerinajul începe cu gesturile de reverență în fața eroilor din București, urmând în avanpremieră traseul comemorativ ce va fi săvârșit oficial în 21 și 22 decembrie. Depunem coroane și aprindem lumânări la crucea de piatră din Piața Universității și la troița de la Cimitirul Eroilor. Ajunși la crematoriu, locul unor fapte macabre care provoacă trăiri dureroase, oamenilor care au pierdut pe cineva apropiat le este greu să îi treacă pragul: „nu mai pot intra,... m-am săturat”. Dar miza acestui pelerinaj este și transmiterea memoriei generaționale. Reprezentanții administrației, care inițial interzic filmarea în incintă, renunță stânjeniți la această interdicție după ce află că vizitatorii sunt copii, soți, frați ai acelor aproximativ 42 de persoane incinerate pe ascuns în zilele revoluției. Numele fiecăreia este înscris pe o plăcuță comemorativă de marmură, în camera principală a crematoriului. Pentru colegii și prietenii ce-i însoțesc pe adolescenții ai căror părinți uciși au fost aduși aici, câțiva dintre adulții prezenți încearcă să ofere informații, disparate, despre ceea ce s-a întâmplat atunci: În secret, în noaptea de 19 spre 20 decembrie 1989, în camera cuptoarelor s-a lucrat continuu; muncitorii, se pare sub amenințarea securității, au ars deodată câte două trei cadavre, „ca să meargă mai repede”; i-au tranșat ca pe niște... bucăți de carne” și i-au băgat în cuptoare. Iar „cenușa a fost pusă la grămadă (...) în niște tomberoane de gunoi care (...) în data de 20, au fost duse la Popești-Leordeni () și aruncate într-o gură de canal pentru ca ()...să nu fie nici o urmă.” Se spune că „muncitorii care au participat la arderea cadavrelor au decedat pe rând, unul câte unul. Anul trecut a apărut în ziare (...) că ultimul care era pe patul de moarte, a vrut să se destăinuie”; „Fiecare muncitor care a lucrat aicea a murit așa, într-un chip foarte misterios...”. Profanarea cadavrelor, desconsiderarea trupurilor neînsuflețite ale unor persoane și reducerea lor la categoria de carne, nu poate rămâne nepedepsită. Oamenii prezenți aici țin să reamintească aceste lucruri. Or, altfel, nerecunoașterea umanității semenului decedat s-ar sustrage oricărei inteligibilități. Atmosfera este apăsătoare. Adolescenții privesc și tac adânc; unul dintre ei filmează continuu, fetele plâng înăbușit. Un băiat și-a pierdut astfel mama, un altul, tatăl. În autobuz, în drum spre canal, unul dintre ei își ascunde la răstimpuri capul în mâini, un altul privește în gol pe fereastră. În comuna Popești-Leordeni, coborâm pe o stradă desfundată, în dreptul unui monument funerar simplu de marmură albă, ridicat în apropierea unui teren viran. Stâlpul din fața gardului ce împrejmuiește locul canalului este încă acoperit de afișe cu surâsuri electorale. Un localnic ne deschide o poartă de sârmă și înaintăm cu toții printre ierburi uscate spre o gură de canal ordinară, acoperită cu o lespede de beton. Câțiva bărbați trag lespedea care se deschide cu un scrâșnet sec. Aprindem cu greu lumânările, pentru că e vânt și le rezemăm de piatră. Un preot și un dascăl din comună țin o slujbă scurtă de pomenire. Ne închinăm și spunem cu toții „Dumnezeu să îi ierte și să-i odihnească”. La monumentul ridicat în stradă, femeile împart cozonaci, vin și colivă câtorva localnici săraci care așteptau acolo, în timp ce un bărbat stropește cu vin placa orizontală de marmură pe care este scris numele celor morți, care nu au mormânt. La final, facem acolo o fotografie de grup. Comemorare la care am luat parte, restrânsă, fără vizibilitate publică, împlinește o datorie creștină de pomenire a morților. Și de asemenea, o datorie civică, de memorie. Este un exercițiu dificil împotriva abuzului de uitare, întrucât numele persoanelor ucise, locurile și faptele infame petrecute aici sunt marginalizate, dacă nu cumva expulzate din narațiunea dominantă despre revoluția română și din comemorările ei oficiale. Miza acestui exercițiu pe care și l-au asumat în principal familiile îndoliate, este să redea morților identitatea de persoane defuncte, prin înscrierea numelor lor în piatră, și să restabilească relațiile lor cu cei vii, cu alții semnificativi și cu generațiile viitoare. Mai mult decât un monument, biserica pe care vor să o ridice aici - ecumenică, pentru a cuprinde toate confesiunile religioase ale celor dispăruți - va fi spațiul sacru în care întâmplările tenebroase petrecute atunci, ar putea fi transfigurate. Șirul lung de practici simbolice și acțiuni de protest pe care acest grup și le-a asumat de-a lungul a 15 ani, ar putea metamorfoza acest loc al anamnezei dureroase, într-un loc al memoriei. Ceea ce mai rămâne de adăugat în această alchimie, este voința politică de memorie. Concluzii Dacă ar fi să caracterizăm succint trăsăturile definitorii ale comemorării a 15 ani de la revoluția română din Timișoara, ar fi de remarcat, în primul rând, finalitatea dublă a acestei comemorări. Pe de o parte, ea reprezintă o modalitate de gestionare a unor evenimente traumatice în memoria colectivă, având funcția de travaliu al doliului. Pe de altă parte, ea este celebrare, aniversare a unui proiect revoluționar început în 1989 și care rămâne de îndeplinit. La 15 ani de la evenimente, recenta schimbare de putere este percepută ca o continuare a acestui proiect. Din această dualitate derivă celelalte trăsături. Astfel, ca gestionare în prezent a trecutului recent, monumentele și practicile comemorative perpetuează mai degrabă, așa cum am văzut, interogațiile, căutările și încearcă să influențeze voința politică de memorie. În același timp, ca aniversare, comemorarea implică coexistența a două tipuri de reprezentări ale revoluției. Timișoara celebrează în aceste zile atât un proiect revoluționar propriu, care a prins contur în 20 decembrie 1989 și care a impus un ritm distinct de dezvoltare locală, cât și filiația cu evenimentele din capitală, care, în cea de-a doua versiune, au împlinit ceea ce Timișoara a inițiat în 16-20 decembrie 1989. Ca demers teoretic, studiul nostru asupra comemorărilor a prilejuit investigarea practicilor sociale locale prin care se constituie locurile memoriei din Timișoara și prin care se organizează memoria colectivă a revoluției române. Am deconstruit astfel, conceptul vag și mereu problematic de memorie colectivă, în aspecte particulare, eterogene și am încercat să surprindem articulațiile dintre ele. De asemenea, descriind gesturile comemorative, am relevat modul în care spațiile amintirii sunt învestite cu voință de memorie, iar monumentele edificate sunt învestite cu sens și convertite astfel, în locuri ale memoriei. Prin descrierea densă a ritualului comemorativ, am încercat să acoperim un hiatus teoretic din literatura de specialitate despre monumente și locuri ale memoriei, care credem noi, nu dă seama tocmai despre modalitățile concrete prin care se produce reactivarea și transmiterea semnificațiilor sociale. Am surprins prin acest studiu, aspecte ale unei memorii colective a revoluției române în facere, în procesualitatea ei, în dialectica sa cu uitarea. REFLEXII Cea de-a 10-a Conferință a Asociației Europene pentru Informare și Biblioteci Medicale (EAHIL) Ioana Robu1 Sally Wood-Lamont1 2 Director Bibliotecar Consultant Biblioteca UMF, Cluj Biblioteca UMF, Cluj Cea de-a 10-a Conferință a Asociației Europene pentru Informare și Biblioteci Medicale (EAHIL) a avut loc la Cluj, între 11-16 septembrie 2006, la Collegium Academicum al Universității „Babeș-Bolyai”. Este unul din cele mai importante evenimente științifice din Europa în domeniul științei informării medicale. Ea se desfășoară din 2 în 2 ani, cu participarea a peste 300 de bibliotecari medicali, specialiști în informatică medicală, medici și alți specialiști în știința informării din toate țările europene, precum și din Statele Unite, Canada și Australia. Pentru prima dată de la fondarea EAHIL, acum 20 de ani, conferința bi-anuală s-a ținut într-o țară est-europeană. Conferința s-a bucurat de prezența a 330 de participanți din peste 36 de țări (doar 35 din România) și a fost unul din cele mai ample evenimente internaționale de acest gen desfășurate vreodată în Cluj-Napoca și în România. In plus au fost 21 firme din 15 țări care au organizat o mare expoziție de cărți, soft și reviste adresate bibliotecilor de medicină. Programul științific Au existat 6 sesiuni plenare, 51 de prezentări orale, 34 de prezentări de postere și 6 sesiuni de instruire. Ideea unor sesiuni de instruire a fost propusă de Eva Alopaeus (Suedia) și Patricia Flor (Norvegia) ocazie pentru participanți de a discuta în profunzime anumite subiecte, într-un mediu interactiv. Scopul celor 6 sesiuni de instruire a fost acela de a oferi o privire de ansamblu participanților cu diferite niveluri de experiență, privind subiectul în cauză. Prin urmare sesiunea de instruire a luat forma unui curs de educație continuă, a unei prelegeri sau a unei combinații între aceste forme de prezentare și a avut un caracter mai degrabă practic decât teoretic. Formatorii au fost toți specialiști binecunoscuți în EAHIL, cu o excelentă competență în subiectele alese. În plus, s-au ținut 9 cursuri de educație continuă de către lectori internaționali, la care au asistat 140 de participanți, între 11-12 septembrie, la Catedra de Informatică a Universității de Medicină și Farmacie. În prima seară, s-a introdus un eveniment în premieră pentru conferințele EAHIL: seara noilor veniți, unde toți noii membri EAHIL au fost încurajați să participe, să-și facă prieteni și să întâlnească alte persoane, ideea dovedindu-se un mare succes. Programul social Programul social, care a intenționat să prezinte cultura și tradiția românească, a constat dintr-o seară de operă cu o selecție de arii cunoscute, cu participarea minunatei soprane Stefania Barz, și a inclus un bufet de bun-venit în frumoasa clădire a Teatrului Național din centrul Clujului. După-masă, s-au organizat trei vizite, Turul Clujului, Vizitarea Muzeului Satului și Vizitarea Salinei din Turda. La Muzeul Satului, participanții au fost întâmpinați de doi călăreți îmbrăcați în costum național și un grup de copii a oferit un excelent program de cântece și dansuri tradiționale românești. În Salina din Turda, patru studenți de la Academia de Muzică din Cluj au susținut un minunat concert de o jumătate de oră. Excursiile de o zi au oferit incursiuni interesante în istoria și cultura Transilvaniei: Alba Iulia și Mănăstirea de la Râmeți, castelul de la Hunedoara și lacul Cinciș, Biertan și Sighișoara. Aceste excursii s-au bucurat de participarea a 240 de persoane. Evenimentul final a fost Dineul de Gală de la Hotelul Belvedere, situat în vârful unuia din dealurile care înconjoară Clujul, cu o vedere panoramică a orașului, oaspeții bucurându-se din nou de o excelentă selecție de dansuri și melodii românești interpretate la vioară, care au ridicat întreaga asistență în picioare. 1 E-mail: irobu@umfcluj.ro 2 E-mail: swood@umfcluj.ro Președintele EAHIL, Arne Jakobsson, Directorul Bibliotecii Universitare de Științe Medicale din Oslo a afirmat cu privire la conferință: Pentru a descrie succesul celei de-a 10-a Conferințe EAHIL de la Cluj, ar fi nevoie de mai multe superlative decât există chiar și în limba engleză. O să mă limitez la Remarcabil! Superb! Sper că Sally, Ioana, Benoît și întregul Comitet Local care au ajutat la organizarea conferinței au primit toate superlativele pe care le-au meritat cu siguranță, de la participanții la conferință. Organizatorii au reușit de asemenea să ne deschidă inimile spre Cluj și România. Calitatea întregului program științific a fost excelentă. Această ameliorare a calității de la o conferință la alta este extrem de promițătoare pentru viitor. Conferința de la Cluj a introdus noi idei de succes. Recepția în onoarea noilor-veniți a fost un imens succes, la fel ca și sesiunile de instruire în cadrul cărora am putut pătrunde în profunzimea unei teme. Sper ca acestea să continue și în viitor. Programul social a fost remarcabil. Operă, dineu de gală și excursii! Organizatorii nu au lăsat nici o piatră neîntoarsă. Ei au adus chiar și un cvartet de corzi în mină. Acustica a fost fantastică. În numele consiliului EAHIL și al tuturor membrilor EAHIL, doresc să mulțumesc tuturor celor care au ajutat la organizarea celei de-a 10-a Conferințe EAHIL la Cluj. Un alt fel de discurs - Adrian Marino Felix Ostrovschi 1 B.C.U.- Cluj A găsi un titlu potrivit pentru un anumit material mi s-a părut întotdeauna parcă mai greu decât însăși redactarea materialului în sine. Întotdeauna acesta trebuie să fie...așa cum știm cu toți că trebuie să fie, fără a ne mai adânci în speculații deontologice. Una din lucrările apărute în 2001 ce conține dialoguri între Adrian Marino și Sorin Antohi purtând titlul de „Al treilea discurs. Cultură, ideologie și politică în România” își justifica astfel titlul: „Pentru a reduce totul la esențial, formula urmărește depășirea relației de adversitate prin găsirea unei soluții de colaborare și de sinteză între cele două orientări ideologice fundamentale ale culturii române: autohtonism și europenism.” Definiție și titlu, cred eu, sugestive pentru toată lumea. Materialul de față a primit titlul Un alt fel de discurs - Adrian Marino pentru că, în interiorul lui, vom căuta și noi o formulă nouă, renunțând atât la tentația omagierii, cât mai ales la cea a criticii partinice și rău intenționate. Formula nu știm dacă este corectă și va duce la reacția scontată. Mai importantă este, poate, prezența și prezentarea aditivilor aduși în acest experiment - personalitatea lui Adrian Marino, spațiul care îi poartă numele în cadrul bibliotecii noastre și nu în ultimul rând, Fondul „Adrian Marino”. Adrian Marino s-a născut la Iași, la 5 septembrie 1921. În intervalul anilor 1941-1943 urmează studiile ca student al Facultății de Litere din Iași, continuate în intervalul 1943-1945 la București. Anul 1939 marchează și debutul său publicistic în Jurnalul literar. În 1947 își susține doctoratul în litere cu teza Viața lui Alexandru Macedonski. După numai doi ani, în 1949, este arestat pentru participarea la „Cercul ilegal de studii al tineretului universitar țărănist”. După opt ani de detenție politică este deportat în Bărăgan, având în intervalul 1957-1963 domiciliul forțat în satul Lătești. După acești ani grei de deportare se stabilește la Cluj. Debutează editorial în 1966 cu volumul Viața lui Macedonski, volum care a și fost distins cu premiul Academiei Române. Va desfășura o activitate laborioasă de critic și istoric literar, colaborând la numeroase reviste românești și străine, publicând în același timp o serie de cărți, atât în țară cât și în străinătate. Dintre lucrări putem aminti: Opera lui Alexandru Macedonski (1967), Introducere în critica literară (1968), Modern, modernism, modernitate (1968), Dicționar de idei literare vol. I (1973), Carnete europene (1976), Prezențe românești și realități europene (1978), Hermeneutica ideii de literatură (1987), Evadări în lumea liberă (1993), Politică și cultură. Pentru o nouă cultură română (1996), Cenzura în România. Schiță istorică introductivă (2000), Al treilea discurs. Cultură, ideologie și politică în România (2001). Sigur că o caracterizare a personalității lui Adrian Marino, atât în viața particulară, cât și în cea științifică, este o întreprindere dacă nu imposibilă, cel puțin foarte dificil, pentru noi, de făcut. De aceea, am apelat la un subterfugiu, decupând din textele domniei sale fragmente în care el însuși se caracterizează. „Nu sunt trac, deși familia mea are prin ascendența sa paternă o origine sud-dunăreană și este, cred, macedoneană. O ipoteză, în orice caz, destul de plauzibilă.” „[...] Eu care eram format într-un alt tip de societate, eu, care am intrat la 27 de ani în pușcărie, eram deja format - în bine și în rău. Aveam o altă noțiune despre societate, o altă concepție despre relațiile sociale, o altă 'idee' despre scriitor. În al doilea rând, neregăsindu-mă în societatea de tip comunist, nu aveam nici un impuls de a face carieră. Trebuie să mai spun că la început a fost extrem de greu. Extrem, extrem de greu. Economic. Dar, treptat, fiind mai productiv, am putut să rezist. La început eram atât de sărac, încât vezi rafturile acestea ? - soția mea, Lidia Bote, a trebuit să împrumute trei mii de lei de la un văr ca să-mi facă niște rafturi. [...] În același 1 E-mail: ostrovschifelix@yahoo.com timp, asta m-a ferit de compromisuri grave. Nu am putut fi strâns cu ușa, nu am texte de regretat. Nu o să mă găsești pe mine în sumarele volume omagiale, unde, dacă vei arunca o privire - și cred că ai făcut-o - vei afla foarte multă lume „bine”. Încă o dată, nu îi acuz. Trebuiau să-și salveze pozițiile, catedrele, mă rog, ierarhiile și palmaresurile oficiale”, ne mai amintește Adrian Marino în aceiași lucrare. „Nu pozez nici în patriarh al literaturii române, nu mă cred nici un „far” luminos al literaturii române. Nu pretind să mi se facă nici numere omagiale, nu pretind nimic. Pretind însă altceva: pretind să se recunoască statutul scriitorului liber și independent în România, fiindcă eu aparțin unei culturi de tip alternativ, liberal, independent, care crede în inițiativa particulară, crede în păturile mijlocii, în independența economică. „Sunt, dacă vrei, un mic burghez, plat, total lipsit de sentimentul tragic al vieții, nu am trăiri spiritualiste [...] Sunt, după cum vezi, un personaj cu totul și cu totul „mediocru”, „mediu”. Deci am toate șansele să devin pentru unii simpatic, pentru alții obiect de insultătoare ironie și, pentru cei mai mulți, de profundă antipatie”, găsim în aceiași lucrare. „Fără a concepe viața literară în mod idilic sau sentimental-fratern, a dori un mediu colegial, corect, în cadrul unui cod minimal de comportare onestă nu mi se pare o exagerare. Regret faptul că experiența mea personală nu mi-a confirmat aceste așteptări pe care continuu să le consider minime și legitime. Nu pot să cred într-o 'viață literară' unde nota dominantă este invidia, carierismul, intriga, 'lucrătura', lipsa de colegialitate, impolitețea gravă. Oricine simte nevoia unei ambianțe elevate, a unei anume solidarități și comunicări reale, a unui sprijin moral în momente dificile, pe care eu, neșansă reală, n-am avut-o. Două aspecte irită în permanență și în mod deosebit, de altfel nu numai pe mine. În așa-zisa 'viață literară' nu se muncește foarte mult și uneori nu se muncește chiar deloc. Prea multă boemă, prea multă pierdere de vreme și viață descusută. Și se vorbește în aceste medii mult prea mult, cu preocupări materiale și de vedetism oral, de aplauze la scenă deschisă, mult prea insistente. Scrisul - probabil o prejudecată - presupune disciplină, concentrare, tenacitate, o anume formă de asceză și izolare creatoare. Plăcerea de a vorbi și plăcerea de a scrie, două 'plăceri' contradictorii, semnalate încă de Maiorescu. Deliberarea constructivă, serioasă este una, formalismul verbal și gol, alta. Entuziasmul, elanul, dăruirea și abnegația, nu blazarea, cinismul și egoismul individualist definesc adevăratul spirit de litere. În unele cercuri, a discuta despre teorii, programe și mesaje literare devine, din nefericire, o preocupare stridentă, dacă nu de-a dreptul ridicolă. În schimb, intrigi, cancanuri, combinații, preocupări materiale, câte vrei. În opoziție directă cu aceste fenomene negative, cred cu tărie în superioritatea muncii organizate și concentrate, tenace, îndârjite, inevitabil obscure pe perioade lungi de elaborare, dar de mare randament final. În schimb, acest refugiu în studiu și muncă te smulge din atmosfera infectată a unei anume 'vieți literare', unde nu recoltezi decât decepții, amărăciuni și umilințe, redându-te adevăratei tale vocații și ființe spirituale. Încetezi - într-adevăr - să mai fii băiat de viață, simpatic, băiat de treabă pentru X și Y, dar devii om de carte, de studiu și, mai ales, om onest pur si simplu. Și - curios! - cu cât te sustragi mai mult 'vieții literare', cu atât câștigi alte relații, alte simpatii și alte adeziuni, în alte sfere, la alte niveluri, care-ți deschid noi orizonturi și-ți oferă alte compensații și satisfacții. Dar cine crede că acest stil de viață spirituală este comod se înșeală grav. El este făcut adesea din învoieli și neliniști cumplite, din crispări și seisme interioare teribile, din amărăciuni, refulări și înfrângeri de moarte, din dureri într-adevăr mute, din sentimentul unor nedreptăți atroce și nerecunoașteri îngrozitoare, care te umilesc la sânge și te aduc în pragul furiei, disperării și revoltei. Până la explozia catastrofală nu mai este decât un pas. Această viață este dramatică, nu o dată tragică și, uneori, eu am cunoscut-o... Nu-mi revendic, dacă pot să mă exprim astfel, decât o anume pseudo-'poezie futuristă'. Fiindcă totdeauna aștept ceva, aștept ceva nou, sunt un om modern care proiectează totul în viitor, nu în trecut. Starea mea specifică de spirit este așteptarea dinamică, anticiparea, antrenat de o viteză potențială tot mai mare, mai accelerată de realizare. Sunt deci un permanent obsedat al „,plecării” viitoare, fiindcă întreaga mea viață spirituală este proiectată și orientată spre viitor. De aceea m-am și despărțit atât de ușor și pentru totdeauna de trecutul meu (sub toate formele sale). El a fost - obiectiv - adesea neplăcut, plin de nedreptăți și suferințe, dar pe care - subiectiv vorbind - le-am uitat definitiv și irevocabil. Să le rememorez? Ar însemna să sufăr de două ori. Eu privesc mereu numai înainte și aștept totul, inclusiv în ceea ce mă privește, numai de la viitor, de la marele viitor. Patriotism mai înseamnă, între multe altele - definiția mea, repet, este departe de a fi completă - , a construi cât mai solid și fundamental posibil, cât mai durabil și monumental. Patriotismul presupune a rezista și învinge tentația retoricii goale, superficialității, improvizației, aproximației, fușerelei sinistre, pe care o detest și o combat pe cât pot, în mica mea sferă de activitate. Că o astfel de atitudine incomodă devine ici și colo „antipatică”, uneori chiar „odioasă”, faptul este inevitabil. Trebuie să plătim acest preț în luptă cu facilitatea, cu salvarea aparențelor, impostura și bluful intelectual, cu ușurătatea, care ar constitui o normă inevitabilă de conduită „la Porțile Orientului”. A construi riguros, aparent „inactual”, dar permanent prin rezultate, un studiu, o carte, o revistă, o bibliotecă, presupune multe privațiuni și umilințe, o mortificare aproape continuă. Într-o scrisoare primită de la Dan Chiachir, expediată în 14 noiembrie 1987, acesta îi spune: „Să gândesc liber și sincer - chiar greșit uneori; inevitabil - a fost îndemnul lui Nae pe care am dorit să-l realizez. [...] Avem nevoie de opinia dumneavoastră: știu și știți că nu există la ora actuală o opinie critică de instanță mai înaltă. [...] Am văzut că sunteți realist și dezinteresat. Nu în sensul -sau sub aspectul - omului care nu are nimic de pierdut - ipostază amar-balcanică, ci în sensul atitudinii intelectuale.” Se stinge din viață în martie 2005, pentru ca în decembrie 2005, să apară post-mortem lucrarea Libertate și cenzură în România. Începuturi. În continuare, să încercăm descrierea noului spațiu creat în cadrul Bibliotecii Centrale Universitare „Lucian Blaga” în vederea consultării Fondului „Adrian Marino”. Situată la etajul al doilea al clădirii amintitei biblioteci, sala care de altfel poartă numele donatorului fondului dispune de un număr de 32 de locuri. După operațiuni de renovare totală și dotarea cu mobilier nou și modern, spațiul de lectură a fost dat în folosință din luna octombrie a anului 2005. Accesul studenților, dată fiind importanța fondului, este permis doar în vederea consultării, sub supraveghere, a fondului de publicații „Adrian Marino”. Ne referim, bineînțeles, la fondul de carte. Și dacă tot am amintit de fondul de carte, trebuie precizat că până la ora actuală acesta cuprinde cca. 1700 de volume gata prelucrate și așezate în raft, urmând ca pe parcursul prelucrării, și celelalte câteva mii de volume să li se alăture. Volumele de carte, primite prin donație, au intrat în depozitele bibliotecii încă din anii '90. Însă, masiv - din punct de vedere cantitativ - acestea au intrat în ultimii doi ani. Aici - și oriunde se va ivi prilejul - este și locul de a sublinia și aprecia contribuția Florinei Iliș, de altfel și coordonatoarea acestui centru de documentare, care a efectuat personal selectarea volumelor și, în mare parte, chiar și transportul acestora. De altfel, mulțumirile noastre i se cuvin și doamnei Lidia Bote (soția lui Adrian Marino), care deși la o vârstă înaintată, ne-a ajutat la transportul manual a valizelor (tot de dânsa puse la dispoziție) cu volumele de cărți donate, ne-a protejat de eventualele atacuri ale câinilor din curte și ne-a bine dispus cu glumele domniei sale și tonus-ul său de viață. Oricâtă modestie ne-ar încărca, nu trebuie să ne împiedice a ne exprima aprecierea și mulțumirea. Și pentru că tot suntem la o încercare de descriere a spațiului interior al sălii, trebuie să remarcăm că, pe pereți, se regăsesc etape importante din viața lui Adrian Marino, imortalizate în fotografii, înrămate și așezate cronologic (copilăria, revenirea din detenție, deportarea, atelierul de lucru etc.). Am creat chiar două mini-expoziții. Într-una din vitrine sunt așezate diferite premii primite de-a lungul vieții ca apreciere a activității științifice de către d-l Adrian Marino. În cea de-a doua vitrină am așezat o parte din colecția de timbre, pusă la dispoziția noastră de către Lidia Bote, încercând să le aranjăm tematic. Am spus undeva mai sus că accesul în această sală este studenților în mod oarecum condiționat. Și asta din două motive, care ușor le putem comasa într-unul singur. Pe de o parte, s-a dorit crearea unui spațiu destinat doctoranzilor și tinerilor cercetători (tineri nu mă refer neapărat și ca vârstă), sălile destinate lor până acum fiind deja foarte aglomerate. Pe de altă parte, noua sală amenajată se dorește a fi nu atât o sală de lectură, cât mai ales un centru de documentare și cercetare științifică. Și am să vă explic de ce. Pe lângă importanța de netăgăduit a volumelor de carte, Fondul „Adrian Marino” conține și alte surse de documentare, ce oricând pot constitui bazele unei cercetări științifice riguroase. Haideți să dezvăluim doar câteva din aceste surse. Precizez încă o dată, cele care le prezentăm sunt doar câteva, de-ajuns cred totuși pentru a stârni curiozități și dorințe intelectuale. Astfel, regăsim în acest fond dosare (câteva sute), prelucrate deja, cu un conținut variat, plecând de la corespondență internă sau internațională și ajungând până la elemente din arhiva personală a d-lui Adrian Marino. Undeva, în finalul materialului, am să vă și exemplific câteva din aceste dosare. De asemenea, în acest fond, sunt incluse și lucrări manuscrise a d-lui Adrian Marino, corectate și adnotate, manuscrise care pot oferii căi pentru alte cercetări științifice. Deși le-am lăsat la urmă, aceasta nu înseamnă că sunt mai puțin importante: e vorba de cutii care conțin fișele de lectură - cu citate, note și trimiteri bibliografice - care oricând rămân izvoare de informații pentru orice cercetare care s-ar dori riguroasă. „În perioada când eram în Comitetul Internațional pentru Literatură Comparată am întreținut o destul de vastă corespondență cu scriitori străini, pe care am depus-o integral la Biblioteca Centrală Universitară din Cluj. Este un fond documentar unic în țară, cu tot felul de corespondenți legali și ilegali. Dosarele sunt atât de numeroase, încât se pot extrage din ele multe texte interesante. De pildă, corespondența mea cu Ioan Petru Culianu, care are două etape. Una, să zicem așa, din perioada bună a lui Mircea Eliade și o etapă mult mai delicată, din perioada când în străinătate începuse să se contureze o campanie anti-Eliade. În legătură cu trecutul său cu orientări legionare, totalitare.” De altfel, însăși existența lor în forma donată este un exemplu de muncă științifică profundă și mai mult decât serioasă. Aceste fișe strânse de-a lungul unei vieți de cercetare fac dovada perenității metodei compilării - ca metodă așa-zis științifică - atât de mult utilizată astăzi. Prin punerea la dispoziție și folosirea acestui fond în viitoarele cercetări sperăm să scăpăm de ceea ce Adrian Marino numea „tentația retoricii goale, superficialității, improvizației, aproximației, fușerelei sinistre”. Dispunând de atâtea surse originale de informații, reunite în fondul „Adrian Marino”, acest spațiu se dorește a fi înainte de toate un centru de documentare și cercetare științifică. Promiteam mai sus prezentarea, pe larg, cu titlul de exemplu, a conținutului unor dosare. Luând oarecum, la întâmplare într-unul din dosarele cu tema „corespondență internă” regăsim: 1) Scrisoare primită din partea lui Lucian Boia, datată 10 iunie 1999: „Cât despre experiența prin care ați trecut, ea nu poate decât să pună în evidență strălucirea unei cariere și a unei opere care au reușit să se impună în ciuda adversităților”. 2) Scrisoare primită de la Dorel Vișan, la 17 mai 1999: „Ca o atitudine în fața lipsei de atitudine, propun un Marș Simbol de Protest... marșul nostru se dorește a fi o acțiune culturală demnă, sensibilă”. 3) Felicitare cu ocazia Sărbătorilor de Paști, trimisă de președinția României și semnată de Emil Constantinescu, în 1999 4) Scrisoare din partea lui Paul Cornea, București, 23 martie 1999, care cuprinde și invitația de a participa la un colocviu: „Vei fi întâmpinat cu vie simpatie și respect de toți participanții. Cred că nu e nimeni în micul nostru cerc care să nu nutrească pentru d-ta cea mai aleasă prețuire pentru tot ce ai făcut pentru cultura română și pentru ceea ce reprezinți”. 5) Scrisoare din partea Ruxandrei Cesăreanu, expediată la 16 ianuarie 1999: „Primiți vă rog, mulțumirile mele pentru tot ajutorul teoretic acordat și pentru răbdarea cu care m-ați sfătuit să iau taurul de coarne în ceea ce privește tema mea”. În P.S. găsim semnătura Ruxandra Cesăreanu, „poreclită parcă de D-voastră și contesa de Bathory”. 6) Scrisoare din partea Smarandei Vultur, în 1999: „Ne bucurăm de fiecare dată când sunteți vizibil în viața publică, pentru că asta ne mai dă puțină încredere și puțin curaj în aceste vremuri derutante.” Toate aceste scrisori cuprinse în acest dosar sunt mărturii ale unor ani trecuți, surse de reconstituire a vremurilor tulburi pentru activitatea literară, dovezi ale colaborării și diversiunilor din spațiul cultural românesc. Ca și un alt exemplu, putem aminti cele câteva dosare referitoare la ceea ce Adrian Marino numea „Cazul Noica”. Acestea conțin articole din presă, alte materiale și corespondență. Referitor la conținutul lor citim că în Carnet literar, din septembrie 1992 suntem anunțați, printr-un articol semnat de Adrian Marino: „În colecțiile manuscrise ale B.C.U. au intrat de curând 112 dosare de manuscrise și materiale documentare. Fondul „Adrian Marino”, (corespondență internă) cuprinde întreaga corespondență primită de la Constantin Noica”. Tot aici mai găsim și scrisori, care de altfel au și fost publicate de domnul Adrian Marino în diferite reviste literare, cum ar fi Carnetul literar: - scrisoare primită din partea lui Constantin Noica, pe 10 decembrie 1976, expediată din București: „Vă mulțumesc călduros pentru cartea trimisă atât de repede. O voi citi cu interesul pe care mi l-a trezit întotdeauna un cărturar cu pregătirea și deschiderea dumneavoastră. Vă socotesc în clipa de față unul din primii cinci, să zicem, cărturari ai țării”. [...] - scrisoare expediată de la Păltiniș, de C. Noica, datată 25 ianuarie 1977: [...] „Spre ce mergeți? [întrebare cinică pe care o găsim și la Marin Preda în finalul romanului „Moromeții”].Mă interesează destinul dumneavoastră cărturăresc. Al meu se rezolvă într-o <<metafizică>>, sub chinurile căruia stau și scriu, în retragerea mea”. - scrisoare expediată de la Păltiniș în 9 aprilie 1987, în care acesta răspunde invitației adresate de Adrian Marino la lansarea de la Sibiu a cărții Hermeneutica ideii de literatură: „Particip deci cu toată bucuria la ceremonie și vă cer numai scuze că nu aș lua cuvântul la lansare. [...] Având - în chip straniu - timidități în fața unui public restrâns. Cu cel mare stau mai bine. În schimb, între prieteni, voi știi ce să spun despre interesul pe care îl port activității D-voastră”. Cu puțin interes științific, iată cum, cu ajutorul acestor materiale, putem reconstitui o parte din mucegaiul comunist înghițit de scriitorii acelei perioade, cenzura și uzura, tocirea psihicului elitelor, claustrofobia spațiului literar. Bineînțeles, că fiecare cercetător, luat în parte, va știi ce anume să extragă pentru a-și nuanța studiul. Un ultim exemplu, spre a încheia acest maraton menit să stârnească studiul, l-ar constitui acele dosare ce conțin activitatea politică a d-lui Adrian Marino în cadrul Frontului Antitotalitar sau în cadrul PNȚCD. Revenind la Frontul Antitotalitar, mi-am dat seama că lumea nu avea preocupările acestea. Am fost chiar și furați, devalizați; aparatura, calculatoarele cu care eram dotați au fost pur și simplu sustrase de un anumit individ. Am numai amintiri penibile despre Forumul Democratic Totalitar. Totuși el a reprezentat ceva: un embrion, repet, o primă formă de coagulare a opoziției în România. Acest lucru se va putea urmări și în cele șapte mari dosare pe care le-am predat Bibliotecii Centrale Universitare din Cluj. În dosare sunt tot felul de manifeste, liste de foruri democratice din țară, adeziuni, scrisori, amenințări, înjurături, chitanțe, tot ce vrei, doar că nu sunt foarte bine clasate. Dosarele fac parte dintr-un fond documentar pe care l-am înființat la B.C.U., Fondul documentar „Adrian Marino”. Deja, la ora actuală, are cam patru sute de dosare. Este un fond - cred - unic în țară, de documentare ideologică, politică, culturală și literară, corespondențe de scriitori etc. Aceste dosare conțin: 1) Articole din presă: - octombrie 1991, articol din „Dreptatea”, care anunță numirea lui A. Marino în comitetul de conducere al PNTCD; - articol din 3 septembrie 1992, în care A. Marino declină oferta de a candida la alegerile din 27 septembrie 1992; 2) Există dosare care conțin și activitatea politică personală a lui A. Marino: - articole de ziar care reflectă participarea lui A. Marino la manifestațiile din P-ța Libertății, din august 1990; - într-un art. apărut în ziarul local „Adevărul în libertate”, din 18 decembrie 1990 găsim atacuri lansate la adresa Alianței Civice și Frontului Antitotalitar: „ Alianța Civică și Frontul Antitotalitar nu pot prin mijloacele nedemocratice pe care le utilizează, să dea garanții poporului român cu privire la respectarea principiilor democratice și a ordinei de drept”. [...] „Actualele acte de destabilizare a țării întârzie adoptarea Legii fondului funciar și a Constituției, constituind un pericol potențial pentru integritatea teritorială a României”. Iată, reminiscențe de limbaj și comportament reflectate în decupajele din presa vremii. 3) alte materiale, cum ar fi: - prima convenție națională a Alianței Civice; - ecusoane și invitații de participare la diverse manifestări cu caracter social-politic; - schița - program a Departamentului de Cultură și Artă din cadrul PNȚ, a cărui coordonator era Adrian Marino, publicată de altfel și în ziarul Dreptatea, la 6 noiembrie 1990; - manifestul PNȚ-CD adresat muncitorilor; - proiect de constituție redactat de PNȚ, în martie 1991; - diferite documente care reflectă luptele intestine și divergențele din interiorul PNȚ; - afișe electorale; - liste electorale, fie cu anumiți candidați propuși, fie cu cei ce candidau efectiv; Se poate astfel reface, cu ajutorul acestor materiale, starea de angoasă, cataracta care afectase mulțimea, vag termen - e drept, a românilor, imediat după evenimentele din decembrie 1989. Orice material, orice prezentare își are plusurile și, bineînțeles riscurile iminente. Ni le asumăm atât pe primele, cât mai ales pe cele din urmă. Însă, această prezentare nu s-a dorit a fi de o eclipsantă profunzime științifică. Ceea ce ne-am propus, și timpul o va demonstra dacă am și reușit, a fost să prezentăm valoarea unui mare om al culturii românești, care a creat și donat un valoros fond cercetării românești. Sperăm că am stârnit interesul pentru cercetări, de valoare și profunde, atât de rare azi în spațiul românesc. Și cred, că cel mai potrivit ar fi să încheiem tot cu un fragment din reflecțiile domnului Adrian Marino. „Dar nu uita că eu am un handicap imens, sunt un permanent marginal social. Nu am ocupat niciodată nici o poziție redacțională, universitară, academică. Deci totul se transmite pe cale publicistică, în măsura în care aceste cărți ajung la anumiți cititori. Nu am însă nici veleități, nici posibilități de a fi „șef de școală”. În '89, Paul Cornea, prietenul meu, pe atunci ministru adjunct al învățământului, mi-a făcut o numire de profesor consultant la Universitatea din Cluj. Facultatea de Litere a trimis-o la Senat, la Rectorat, unde s-a „pierdut”. Ei, ce sentimente mai pot avea eu pentru un oraș, pentru o facultate ce se comportă astfel? Din acest motiv, am întrerupt toate relațiile cu Universitatea. [...] Sunt tratat cu mult dispreț. Am de altfel și sentimentul că aparțin unei „alte” culturi. Cu ajutorul soției mele, am trecut peste foarte multe șocuri. Nu e orașul meu, Clujul. Aici am al doilea „domiciliu forțat”! Din fericire, există o oază de civilitate și intelectualitate - B.C.U. Cluj. [...] Trebuie să spun că am făcut un testament bibliotecii din Cluj, ca imediat după deces, să vină să ridice toată biblioteca. Nu vreau să fie vândută la anticari de nepoți, rude și așa mai departe. Mulțumind pentru flatantele aprecieri, sperăm să putem menține această „oază de civilitate și intelectualitate”. Într-un articol apărut în revista Tribuna, în decembrie 1992, Adrian Marino spunea: Sunt mai convins ca niciodată că spiritul critic, asemenea Iluminismului secolului XVIII - este chemat să reziste oricând și oriunde, împotriva tuturor miturilor, tuturor fanatismelor, tuturor fetișizărilor, tuturor cenzurilor posibile. Oricare ar fi ele. [...] Suntem pentru libertatea de cercetare, contra oricăror interdicții, de orice natură. Irevocabil și cu orice risc. Orice și oricine cade sub critică. Suntem pentru libertatea de spirit, de analiză, de cercetare. Să n-o pierdem încă o dată”. Radio, presă, carte - Iancu Tiberiu - și după Liana Iancu1 BCU “Lucian Blaga” „Vestea am primit-o prin telefon: a murit prietenul tău, Tibi”...Și atunci am ieșit să mă mișc pe malul Rinului, convins că va începe să plouă...Și m-am întâlnit cu domnul Iancu, precum altădată pe malurile Someșului. M-a privit cu ochii săi îngălbeniți de tutun, dar uimitor de vii, și mi-a spus cu vocea sa blândă, lasă, Radule, sunt pe lumea asta necazuri și mai mari! Apoi s-a topit cu un gest vag, parcă cerându-și scuze pentru deranj. Am rămas consternat. Și-a bătut joc de mine?... Dar domnul Iancu nu și-a bătut joc de nimeni niciodată. Nici nu s-a plâns ori lamentat, precum o facem cu toții deseori. Și-atunci am înțeles. Din nou, el s-a referit la necazurile mele, din nou m-a bătut pe umăr pentru a-mi da o ultimă încurajare... Domnul Iancu a fost toată viața lui o ușă deschisă... Mulți au profitat de pe urma sa. Chiar și doar câștigând un simplu sfat...Mi-am spus că de acum încolo, ori de câte ori voi mai auzi un post de radio, voi citi un ziar, îmi voi aminti de domnu' Iancu. Cel puțin o vreme... Dar Domnul Iancu începe să alunece în legendă. Cineva trebuie să aibă grijă de asta.” Radu Țuculescu, Basel, mai 1999. „La doar 60 de ani, un mare jurnalist și un caracter de exemplară verticalitate a fost chemat...în lumea umbrelor. Și-a închinat viața Radioului, marea lui dragoste. A vegheat drumul jurnalistic al multor generații, nu rareori trădat de cei cărora le ocrotise drumul, sacrificându-și propriile proiecte” - Constantin Mustață.1 2 Destinul unor oameni se cere consemnat: o datorie dificilă pe care mi-o asum în pas cu strădania de a păstra o privire lucidă, obiectivă asupra evenimentelor, uneori dând cuvântul altor voci mai informate sau cu evocări mai plastice. Iancu Tiberiu Vasile s-a născut la 12 oct.1938 la Satu Mare. Un accident stupid din timpul copilăriei îi curmă vederea la un ochi. Trecut prin avatarurile unei maturizări precoce, câștigându-și existența de student la Facultatea de Matematică a Universității clujene (1955-1958) prin colaborări la publicațiile Făclia, Steaua, Sportul, Urzica și la Studioul de Radio Cluj, cu articole despre viața studențească, schițe umoristice, foiletoane satirice, reportaje, cronici sportive, făcând radioreportaje, a împărțit spațiul de dormit pentru o perioadă cu o familie de gunoieri care lucra pe timp de noapte. Din corectura ziarului Făclia unde a lucrat ca angajat temporar (1959-1961) a fost cooptat în calitate de corector-șef de către redacția Tribuna (1963-1966). În acest răstimp a publicat recenzii și însemnări și a debutat cu proză. După ce a activat câteva luni (1968) ca secretar de redacție al cotidianului Unirea, a fost angajat în același an ca redactor în secția agrară la Studioul de Radioteleviziune Cluj. Studioul de Radio Cluj, pe care l-a cunoscut aproape de la înființare: travaliu de redactor, secretar de redacție (1969-1981), emisiuni, transmisiuni directe, scenarii de teatru radiofonic -bariere ideologice, adevăruri trunchiate, cenzură - a făcut atât cât s-a putut, cât au făcut și ceilalți. Studioul Cluj, structurat atunci ca un radio de factură culturală, cu 3-7 ore de emisie, asigura pluralitatea ardeleană, un soi de rebut de normalitate, fiind și arenă de fotbal, scenă de muzică populară, operă, filarmonică și teatru, canale pe care circula și valoarea (vezi Fonoteca de aur cu sute de înregistrări muzicale din arealul etno-folcloric transilvan, înregistrări cu statut de fond documentar: Lucian Blaga, Ion Agârbiceanu, Emil Isac, Iuliu Hațieganu). Era perioada când toată lumea asculta Radio Cluj. În tot acest timp, preocuparea pentru matematică rămâne vie, precum și acea rigoare, exigență față de sine care l-au determinat să își ardă un volum nepublicat de proză. În 1975 urmează un curs intensiv de informatică în urma căruia obține calificarea de ajutor programator calculatoare electronice, curs urmat în vederea abordării lucrării de diplomă la Facultatea de Ziaristică (1976). Nedezmințindu-și înclinațiile, în cadrul Laboratorului de Informatică din Cluj, unde a activat 1 E-mail: iancu@bcucluj.ro 2 Constantin Mustață , A plecat Tibi Iancu, În: Amintiri pentru Mileniul III, Cluj, Editura Leda, 2000, p.6 voluntar, a fost redactorul coordonator al publicației Display (1975-1981) al cărui almanah, Display informatic - primul almanah de informatică românesc - a apărut în mai multe volume cu prilejul simpozioanelor naționale de informatică și conducere. Neclintit de geroasa iarnă 1985, care avea să răstoarne destine atunci când nimic nu mai părea a mai fi de răsturnat: „Studiourile teritoriale (radio) cu aproape 600 de oameni fuseseră sacrificate la o toană a cabinetului 2, chimista diavolului fiind impresionată - negativ - și iritată de numărul mare al lucrătorilor din Radiodifuziunea Română. Reducerea a fost cerută imperativ și grosolan, fără nici un licăr de idee asupra consecințelor, mărind diametrul gulagului spiritual.”1 Unii angajați au ajuns funcționari la serviciul personal, administratori de cinematografe, inspectori cu protecția muncii sau la „cimitirul elefanților”, cum erau denumite bibliotecile și muzeele. Destinul a decis pentru Iancu Tiberiu: Biblioteca Centrală Universitară „Lucian Blaga”, serviciul Achiziții, bibliotecar la depozitul legal de carte: ani de muncă de rutină pentru care nu avea reperele profesiunii, la care continua să se adauge mii de pagini parcurse ca lector corector pentru toți cei care îl solicitau în acest sens. 22 decembrie 1989: fuga cuplului Ceaușescu - momentul limită decisiv pentru repunerea în circuitul național al postului clujean de radio. Printre primii sosiți s-a numărat și Iancu Tiberiu. Aproape anonimă, vechea echipă reîncepe emisia la ora 18. „În 22 decembrie noi nu știam ce se va întâmpla și în mod sigur nu știam dacă vom scăpa cu viață.”1 2 „Echipa era aproape completă. Dintre câți am fost înainte de desființare, majoritatea au venit și au rămas din prima zi...alții nu au mai vrut să revină. Dintre aceștia din urmă, l-am regretat mult pe Tiberiu Iancu, fost secretar de redacție, profesionist de clasă...peste câteva luni, când într-un birou al Studioului l-am întrebat de ce nu rămâne, a zis: „Pentru că nu mai vreau să mai fac politică.”3 Constantin Colhon (Primăveri herziene). Conjunctura, vremurile, vârsta au fost hotărâtoare pentru stabilirea lui la Biblioteca Centrală Universitară până la pensionare. Iancu Tiberiu nu s-a afirmat prin râvna de a-și realiza norma de prelucrare a publicațiilor legale. Biblioteca i-a găzduit visul născut din uriașa șansă de a-i trece prin mână tot ce se publică în țară în materie de carte și grupuri (prospecte, cataloage, reclame, afișe, anunțuri, etc.); informație triată și repliată ulterior pe veacul abia încheiat din istoria intelectuală a Clujului. Așa a prins contur ideea dicționarului Clujeni ai secolului 20,4 idee spectaculoasă și greu de atins (inexistența băncilor de date), alimentată și de efervescența spirituală gen „totul e posibil, totul e permis”, de după evenimentele din 1989. Aceeași efervescență care l-a determinat să contribuie cu articole și la tehnoredactarea unor publicații locale precum Piramida, Gazeta de Cluj-Napoca, Magazinul pompierilor. Precum el însuși relata în 1994, într-o cerere de sponsorizare adresată lui Alin Teodorescu, președintele Fundației Soros (pentru o Societate Deschisă): „Am alcătuit un dicționar enciclopedic de personalități clujene ale secolului XX; la început singur dar, dându-mi seama că o asemenea întreprindere mi-ar absorbi câțiva ani de lucru, am recurs la colaboratori - oameni de calitate, recunoscuți în profesiune - care mi s-au alăturat voluntar, deci fără a aștepta vreo recompensă din partea cuiva, preluând fiecare sarcina de a „mătura” câte unul sau mai multe domenii... Dicționarul cuprinde în momentul de față, peste 1500 de nume, cu date despre viața și activitatea fiecăruia, prezentate mai mult sau mai puțin succint, ajungând la o pagină și jumătate de manuscris dactilo în cazul eminențelor. Domeniile cuprinse sunt cam toate... Criteriul fundamental în alcătuirea dicționarului a fost valoarea contribuției aduse la prestigiul științific, cultural, universitar ș.a. al Clujului, dincolo de orice prejudecăți (politice, etnice, religioase)... menționând date strict obiective, verificabile. controlabile, ferindu-ne de ierarhizări și comentarii subiective - cât a fost omenește posibil, desigur.” 1 Cornel Udrea, Hiatus '85, în: Primăveri hertziene: Radio Cluj 45, Cluj, Editura Napoca Star, 1999, p.51 2 Ne-a fost teamă. Emisiunea Cei care au fost, cei care au rămas, 22 dec. 1996, în: Primăveri hertziene, p.56 3 Constantin Colhon, Clipa cea repede, În: Primăveri hertziene, p.53 4 Cluj-Napoca, Casa Cărții de Știință, 2000. Dintre colaboratorii ce numărau bibliotecari cu studii superioare, cadre didactice universitare, cercetători, redactori, publiciști, studenți, trei au fost cei care, în opinia mea, cu o inexplicabilă îndărătnicie, o putere de muncă ieșită din comun și un instinct al valorii, au făcut posibilă materializarea lucrării până în faza de dischete pe masa editurii Casa Cărții de Știință. Ei sunt: Teodor Mihăilescu (1909-1998) - publicist, bibliolog, fost director al Bibliotecii Centrale Universitare „Lucian Blaga” și al Bibliotecii Centrale al Institutului Politehnic, minte enciclopedică uimitor de tânără, perfect mulată demersului: a baleiat științele tehnice și parte din științele exacte și a supervizat ansamblul împreună cu Iancu Tiberiu; Zoe Buz, doctor in biologie, bibliotecar șef la acea vreme la biblioteca Facultății de Biologie: a coordonat transferul informației din faza de fișe manuscrise în memoria calculatorului, ținând permanent legătura cu coordonatorul lucrării; a mediat preluarea dicționarului de către Casa Cărții de Știință după decesul coordonatorului; Stelian Mândruț, cercetător, doctor în istorie: m-a sprijinit moral și însoțit în peregrinările pe la edituri după dispariția soțului. Nu se poate trece cu vederea nici munca anevoioasă de tehnoredactare computerizată (cu atât mai mult cu cât unele fișe erau scrise de mână) efectuată de către colegele Gabriela Morărescu (atunci bibliotecar șef - Facultatea de Biologie) și Nicoleta Irimuș. Drept urmare a acestor deosebite eforturi, lucrarea „era gata”, fiind predată, în 1995, editurii Dacia și sperând într-o sponsorizare din partea Fundației Soros (pentru o Societate Deschisă). Volumul ar fi urmat să cuprindă (selecții existente în manuscris) ilustrații cu edificii vizând diferite etape din istoria Clujului, ilustrații opere de artă ale pictorilor și sculptorilor clujeni de secol XX, precum și o Anexă cu instituții, societăți, asociații clujene din același secol. Manuscrisul a așteptat 3 ani la editura Dacia. A existat o promisiune de publicare și din partea Editurii Studia, dar tot nematerializată. Din aceeași cerere de sponsorizare amintită anterior, citez: „Am contactat autoritățile locale și am primit asigurarea întregului lor sprijin. În principiu. Atât de în principiu și atât de sigur, încât d-nul primar Funar a și a >>comandat<< lucrarea altui colectiv, condus de d-nul Bobină, șeful său de cabinet... Concurența, chiar dacă neloială, nu ne sperie nici nu ne deranjează. Suntem de părere că una-două sau mai multe asemenea lucrări ar putea fi, prin complementaritate, utile, întregind împreună o imagine a Clujului secolului XX apropiată de cea efectiv reală. Și nu ne temem, în plus, pentru că bănuim că dicționarul >>lor<< va fi oricum tributar viziunii lor politice.” Teama de cenzură, teamă mai mult sau mai puțin justificată... dar reală. Ulterior, precum o știm, lucrarea a apărut și prin sprijinul financiar al Consiliului Local și al Primăriei Municipiului Cluj-Napoca, fără a interveni pe criterii etnice în conținutul ei. Aceleași temeri l-au făcut să refuze colaborarea cu Biblioteca Județeană „Octavian Goga”, colaborare care sa dovedit a fi benefică, odată dicționarul ajuns la Casa Cărții de Știință. Descumpănit, retrage manuscrisul (1998) de la editura Dacia, dar nu abandonează proiectul, continuând să lucreze la noi descrieri pe fișe aproape ilizibile (slăbindu-i mult vederea). A fost și redactorul volumului Primăveri hertziene prilejuit de sărbătorirea a 45 de ani de ființare a Radioului Cluj și a contribuit cu articole în vol. I din Reviste românești de cultură din Transilvania interbelică.1 În urma decesului (30 aprilie 1999), au rămas 2 dischete cu conținutul dicționarului, un „volum” imprimat (438 p.) cu adnotări pe dosul unor pagini și un maldăr imens de fișe, manuscrise și dactilografiate, care, unele, nu erau identice cu cele de pe dischete sau erau complet noi (nume noi). Multe fișe erau nesemnate sau semnate doar cu inițiale, așa cum apăreau și în dicționar. Nu cunoșteam decât pe câțiva dintre colaboratori: pe cei mai asidui. Am hotărât să duc munca până la capăt, atât cât depindea de mine. Am început prin a îndosaria maldărul de fișe în ordine alfabetică pentru a putea fi comparate cu conținutul dischetelor și am alcătuit astfel mai multe dosare. Între timp am descoperit „documentul salvator” cu Colectivul de redacție în care figurau colaboratorii cu locul lor de muncă, domeniile abordate și inițialele cu care semnau descrierile, uneori chiar și numere de telefon! Cam la doua luni am fost contactată de Primărie și apoi de către Biblioteca Județeană „Octavian Goga”: o mare răspundere simțeam că îmi apasă umerii. Aceleași temeri care l-au 1 Cluj, Presa Universitara Clujeana, 1999 cuprins pe fostul meu soț m-au încolțit și pe mine. Așa că am spus nu, încercând să pornesc „o inițiativă pe cont propriu”, contra cronometru, dar începând totuși să realizez că manuscrisul era în stare „brută”. După tentativa eșuată cu editura „Paralela 45”, în septembrie 1999 manuscrisul se afla la Casa Cărții de Știință cu prima promisiune de a fi „luat în seamă”, „cântărit”, „evaluat”. Irina Petraș s-a pronunțat în favoarea publicării. Aveam de contactat vechea echipă, de a-i explica situația, de a o „convinge” să reia munca la dicționar cu un nou coordonator și reguli stricte de revizuire a descrierilor. Din lista cu Colectivul de redacție, doi dintre colaboratori, și cei mai importanți (mai mult de jumătate din material era alcătuit de ei) erau dispăruți (Teodor Mihăilescu, Tiberiu Iancu), unii erau în incapacitate de muncă sau părăsiseră urbea, alții nu colaboraseră, dar doreau să o facă și, în fine, aproximativ 10 persoane s-au prezentat la prima „întâlnire de lucru” cu Irina Petraș - noul coordonator al dicționarului - și cu Mircea Trifu - Directorul editurii. Ulterior am reușit să cooptez noi colaboratori care să revizuiască descrierile lui Mihăilescu, urmând ca de cele ale lui Iancu Tiberiu să se ocupe Irina Petraș. Cum au decurs lucrurile în continuare, se poate citi in Argumentul dicționarului iar peste un an de zile, lucrarea se afla în vitrina Librăriei Universității. În tot acest timp, m-am simțit îngrozitor de umilită când: am fost lăsată să aștept o oră și jumătate în picioare, înghiontită de cei ce foloseau spațiul de trecere, înainte de a mi se respinge cererea de sponsorizare (Mikotronic). M-am simțit nedreptățită, tristă și foarte singură atunci când, neîncheind un contract în prealabil, mi s-a refuzat în final unica cerință formulată încă de la prima „întâlnire de lucru”, în prezența tuturor, aceea de a fi considerați coordonatori de drept ai lucrării ambele persoane (Iancu Tiberiu - Irina Petraș), cu o reflectare scriptică neechivocă a acestei situații. M-am simțit tristă să constat că atunci când, în faza finală a lucrării, au existat două descrieri aproape identice (provenite probabil din consultarea aceleiași surse), a fost preferată cea a noului venit. M-am simțit rușinată să constat că, fără acord personal, am fost inclusă pe nemerit printre personalitățile urbei, laolaltă cu ceilalți colaboratori „fără operă'. M-am simțit din nou tristă să zăresc pe superba copertă a dicționarului, nume mutilate de personalități clujene. Cu toate acestea, ieșind pe poarta editurii, cu exemplarele sub braț, m-am simțit cumplit de ușurată: aveam de umblat prin ploaia mocănească de noiembrie, atât și nimic mai mult. (noiembrie 2004) Vaczy Leona (1913-1995) Biblioteca, spațiu intelectual al omului sau, „Trecut pentru viitor” „Iubesc această muncă, și dacă ar trebui să încep viața din nou, aș fi tot bibliotecar, adică bibliograf la Biblioteca Universitară din Cluj.” (Vaczy Leona) Kinga Tamăs1 B.C.U. - Cluj În secolul al XX-lea biblioteca reprezenta de fapt principalul loc de studiu, de cercetare pentru toți cei care erau însetați de știință, de cunoaștere. Azi, în secolul al XXI-lea, biblioteca nu mai este neapărat principalul loc de studiu, deoarece și acasă sau la birou - datorită tehnicii electronice moderne (Internet, cărți electronice, baze de date on-line etc.) - putem regăsi informația dorită. Nu sunt însă de acord cu opinia că biblioteca modernă, unde accentul este pus pe tehnica modernă și nu pe carte, ar putea prelua cu totul locul bibliotecii tradiționale. Poate mai suntem câțiva așa numiți „nostalgici”, cărora ne face plăcere să ținem în mână o carte, să răsfoim o revistă. Noi, cei care „simțim" în continuare pe deplin profesia de bibliotecar, venim zi de zi, în acest minunat spațiu intelectual, Biblioteca Centrală Universitară „Lucian Blaga” din Cluj-Napoca... Iar când ne amintim - pentru istoria instituției noastre - de foștii colegi, (din vremuri trecute), de contribuția lor ca bibliotecari specialiști, trebuie să reconștientizăm importanța și responsabilitatea pe care o avem față de carte, fața de cultură și nu în ultimul rând fața de biblioteca, a cărei „specialiști” suntem. Am găsit mărturia Leonei Vaczy - fostă angajată a instituției noastre - și pe care am așezat-o la începutul acestei lucrări, răsfoind printre manuscrisele ei. Căutând să găsesc mai multe amănunte despre viața și activitatea ei, am cunoscut-o și pe fiica cea mare, pe Katalin Bartok. În fiica ei am identificat-o pe Leona Vaczy. Simplitatea, amabilitatea și prietenia cu care m-a primit în casa ei, și mi-a pus la dispoziție manuscrisele mamei sale, mi-au confirmat mărturiile colegilor care au cunoscut-o pe Leona Vaczy, o colegă de care toți își amintesc cu drag. În memoria colegei noastre, voi trece în revistă activitatea sa intelectuală, atât în cadrul instituției noastre, cât și pe cea din afara ei. Un prim aspect pe care l-aș evidenția este faptul că Leona Vaczy a lucrat timp de 29 de ani (1941-1970) la Biblioteca Universitară din Cluj-Napoca, singurul loc de muncă pe care și-l putea imagina, datorită pasiunii pentru carte și pentru cultură. Puțini colegi au fost și sunt, aceia care și-au ales biblioteca ca singur loc de muncă în toată cariera lor, mai ales datorită faptului că biblioteca a fost și este o instituție bugetară de stat, iar salariile nu se comparau cu cele de la alte instituții. Doamna Vaczy a fost deci un caz atipic, care - conform mărturiilor - până la vârsta de 80 de ani zilnic venea la bibliotecă, și tot zilnic lucra și acasă, la mașina de scris. Doar un om cu o mare pasiune pentru carte și pentru cultură putea face acest „sacrificiu intelectual”. Înainte de a se angaja la bibliotecă, Leona Vaczy a obținut în anul 1940 titlul de doctor în drept. Cu acest titlu - de doctor -, ea continua tradiția colegilor doctori în diferite științe, începută încă din primii ani ai înființării bibliotecii până spre anii '60-'70 când, datorită influenței și apartenenței la Partidul Comunist Român, scade numărul titlului academic de doctor, dar care va reapare apoi ca un fel de „modă intelectuală” la sfârșitul secolului XX. Despre funcția și pasiunea ei mărturisește în manuscrise: „înainte de toate aș dori să lămuresc ceva. Titlul de bibliograf este o funcție în bibliotecă. Cu această denumire am fost șeful Biroului de Clasificare și, din propria pasiune, am desfășurat munca de bibliograf.” Cu această 1 E-mail: tamask@bcucluj.ro mărturie am reușit să descifrez că Leona Vâczy a fost șeful Biroului de Clasificare, încadrată ca bibliograf principal. Ea a continuat șirul marilor bibliografi ai bibliotecii noastre (adică: trecutul nostru pentru viitor), pe care i-a considerat nu numai înaintașii sau contemporanii ei, ci chiar „idoli”: Szabo Kâroly, Valentiny Antal, Entz Geza, Ion Mușlea, Monoki Istvân, Dumitru Petruțiu, Rethy Andor, Victor Cheresteșiu, Teofil Bugnariu, Ioan Domșa, Denes Gâbor ș.a. Înainte de a prezenta în ordine cronologică toată activitatea intelectuală (volume, studii și articole, traduceri, recenzii etc.) aș sublinia câteva lucruri care i-au marcat toată viața. Ca rezultat al unor eforturi îndelungate, în anul 1964 apare Repertoriul alfabetic al clasificării zecimale: Medicină, Biologie. Lucrarea va fi utilizată la nivel național (deci, iarăși trecutul nostru pentru viitor) de oamenii de specialitate. Iar instrumentele de lucru, fișele le-a transmis drept „moștenire” unei alte persoane remarcabile din biblioteca noastră, Mâria Ujvâri. În cea mai mare parte a timpului liber Leona Vâczy s-a dedicat însă bibliografiilor. Drept mărturie a acestei pasiuni stau atât lucrările publicate cum ar fi Contribuții la bibliografia bibliografiilor personale, aflată la Biblioteca Centrală Universitară din Cluj etc. (vezi lista publicațiilor de mai jos) cât și zecile de pagini de bibliografii (ex. la cerere ) care au rămas nepublicate. Răsfoind în continuare manuscrisele și însemnările doamnei Vâczy, am găsit și câteva întrebări adresate ei în legătură cu activitatea de bibliograf: „munca de bibliograf pare ușoară, dar în realitate necesită multă atenție și perseverență, este o muncă amănunțită și obositoare.” Întrebată fiind de modelul ei, a răspuns: „Modelul? Recunosc, Szabo Karoly. Îl iubesc ca om. Îl respect ca bibliotecar și ca om de știință...”. Szabo Kâroly a fost primul director al Bibliotecii Universitare din Cluj, autorul operei în trei volume Regi Magyar Konyvtar ( Biblioteca Veche Maghiară), iar doamna Vâczy a „știut” probabil cel mai mult despre viața și activitatea lui, intenționând să-i dedice o carte. Printre manuscrisele ei am găsit adunată toată corespondența lui Szabo Kâroly, dar și zeci de pagini despre el care - cum am spus - urmau a fi publicate. Fiica doamnei Vâczy își amintește că mama ei povestea acasă atât de mult despre Szabo Kâroly încât „cu toții credeam în casă, că este un om care mai trăiește.” Pasiunea doamnei Vâczy pentru bibliografii cât și pentru marele bibliograf, Szabo Kâroly, i-au marcat toată activitatea intelectuală de la începuturi până la colaborarea ei la Romaniai magyar irodalmi lexikon (Lexiconul Literaturii Maghiare din România), una din lucrările de referință cele mai importante din spațiul transilvănean, la care și-a adus contribuția ca bibliograf de specialitate, în ultimii săi ani de viață. Cei peste 50 de ani (anii 40- 90) de activitate intelectuală se reflectă în: - lucrări de specialitate (bibliografii istorice, personale; indicele C.Z.U. folosit la nivel național) - lucrări din domeniul culturii (literatură, etnologie) - recenzii - traduceri - participări la simpozioane Bio-bibliografie Leona Vaczy: 1. Tajekoztato munka a tudomanyos konyvtarban, în „Elore", 1954 2. Nepkoztârsasâgunk egyik kivalo botanikusa. Nyârâdi Erasmus Gyula, în „Elore", 25 martie 1954 3. A Kolozsvâri Egyetemi Konyvtar, în „Elore", 8 aprilie 1955 4. A Kolozsvari Egyetemi Konyvtar tamogatja a vizsgak eredmenyet, în „Elore" 15 mai 1955 5. Importanța microfilmelor în biblioteci, în „Călăuza Bibliotecarului", 1955, nr.12, p.35-36 6. Ismet benepesult az egyetemi Konyvtar, în „Igazsâg", 17 nov. 1955 7. Din activitatea bibliotecilor sindicale, în „Călăuza Bibliotecarului", 1955, nr.1, p.44-45 8. Cărți pentru orbi, în biblioteca noastră, în „ Călăuza Bibliotecarului", 1956, nr. 7, p.25-26 9. Uj dokumentacios segedeszkoz a Kolozsvari Egyetemi Konyvtarban, în „Elore", 6 nov. 1956 10. A Kolozsvări Egyetemi Konyvtărban levo „Regi Magyar Konyvtăr", în „Konyvtarosok tajekoztatoja", 1957, nr.2, p.23-25 11. Cântec despre Lupu Vodă, în „Călăuza Bibliotecarului", 1958, nr.5 12. Jo konyvtăros, jopedagOgus, în "Konyvtarosok tajekoztatoja ", 1958, nr.3, p.25-27 13. Szabo Kăroly konyvtărosi munkăssăga, în „Konyvtarosok Tajekoztatja", 1958, nr.3, p. 3942 14. Turnowski, Sandor; Vita, Zsigmond, Konyv a nagyenyedi Bethlen Konyvtărrol, recenzie în „ElOre", 11 iun. 1958 15. Elkeszult Kolozsvăr es Kolozsmegye helyismereti bibliogrăfiăja, în „Elore", 7 ian. 1958 16. Operele necomplete, în „Călăuza Bibliotecarului", 1959, nr.3, p.43-45 17. Bibliotecarul și legătoria de cărți, în „Călăuza Bibliotecarului", 1960, nr.5, p.41-42 18. A foldrajzi jelzettek katalogusănak szerkesztese, în „Konyvtarosok Tajekoztatoja", 1962, nr.3, p.94-95 19. A boritolapok megorzese a Kolozsvări Egyetemi Konyvtărban, în „Konyvtarosok tajekoztatoja", 1963, nr.3, p.94-95 20. Repertoriul alfabetic al clasificării zecimale: Medicină, Biologie, București, 1964 21. Prețuirea muncii științifice. Catalogul colectiv al revistelor științifice străine intrate la bibliotecile din Cluj. 1945-1958, în „Călăuza Bibliotecarului", 1965, nr.10, p.444-445 22. 40 eves a „Korunk", în „Konyvtari Szemle", 1966, nr.2, p.85-86 23. Az „ErdelyiMuzeum" repertoriuma, în „Korunk", 1966, nr.4, p.1354-1356 24. Konytări katalogusok, în „Konyvtari Szemle", 1966, nr.4, p.170-172 25. Domokos, Samuel, A romăn irodalom magyar bibliogrăfiăja. Recenzie „Konyvtari Szemle", 1966, nr.2, p. 138-148 26. Egyetemes tizedes osztălyozăs, în „Konyvtari Szemle”, 1967, nr.2, p.75-78 27. Clasificarea zecimală a bibliografiilor la Biblioteca Centrală Universitară, în „Probleme de bibliologie", vol.II, Cluj, 1967 28. Dima-Drăgan, Corneliu, Egy romăn humanista konyvtăra. Constantin Cantacuzino. Recenzie în „Konyvtari Szemle", 1968, nr.3, p.139-140 29. Fochi, Adrian, Egy uj romăn neprajzi bibliogrăfiărol, Recenzie în „Korunk", 1968, p.643-644 30. Contribuții la bibliografia bibliografiilor personale aflată la Biblioteca Centrală Universitară din Cluj, Cluj, 1969 31. Bibliografia istorică a României, vol. I, 1944-1969, Recenzie în „Anuarul Institutului Istoric și Arheologie", Cluj, 1971, nr.3, p.317-319 32. Organizarea bibliotecilor din antichitate, în „Biblioteca și învățământul", vol.II, 1971, p.909-918 33. A bibliogrăfiăk bibliogrăfiăja a kolozsvări Egyetemi Konyvtărban, în „Konyvtari Szemle", 1971, nr.2, p.61-63 34. A legifjabb olvaso neveben, în „Igazsag", 12 ian. 1972 35. Konyvet mindenkinek, în „A Het", 10 mart. 1972 36. Rethy Andor 1904-1972. Konyveszeti munkăinak jegyzeke, în „Konyvtari Szemle", 1973, nr.3, p.124-126 37. Az „Erdelyi Helikon" kolteszeti anyagănak repertoriuma, în colaborare cu Kelemen Ilona, Rethy Andor, în Az „Erdelyi Helikon koltoi", București, 1973 38. Kalotaszeg helyismereti konyveszete, în „Korunk", 1973, nr.3, p.1752-1765 39. A „Korunk Evkonyv" tanulmănyaiban szereplo fontosabb sajtotermekek bibliogrăfiăja, în „Korunk Evkonyv", 1974, p.313-332 40. Un mare bibliofil și bibliograf maghiar: Szabo Kăroly, în „Târgoviște, cetate a culturii româneșt. Lucrările Sesiunii științifice din 21-23 dec. 1973", București, 1974, p.445-454 41. Organizarea bibliotecilor din antichitate, în „Biblioteca și învățământul", 1974, p.909-919 42. Observații asupra listei de autori a lui Plinius Secundus. Contribuții la istoria bibliografiilor antice, în „Biblioteca Universității din București. 75 de ani de activitate", volum jubiliar, București, 1975, p. 72-75 43. Rhedey, Adâm, Însemnările călătoriei mele, transcris din limba maghiară de V.L., în „România literară", 1976, nr.53, p.8 44. Rhedey Adăm utazăsai, în "A Het", 1977, nr.11, p.5 45. Vâczy, Leona; Stirban, Marcel, Contribuții la bibliografia bibliografiilor istorice, aflate la B.C.U. Cluj, Cluj, 1978 46. Caius Plinius Secundus mint bibliogrăfus, în „Muvelodes", 1979, nr.4, p.19-20 47. Vâczy, Leona, Az „ErdelyiMuzeum" tărgy es nevmutatoja 1938-1946, Cluj, 1980 48. A Kolozsvări Egyetemi Konyvtăr Osnyomtatvănyai, în „Muvelodes", 1980, nr.3, p.8-9 49. Templomot a tudomănynak. Miko Imre es Szabo Kăroly, în „A Het", 1981, nr.6, p.11 50. Rethy, Andor; Vâczy Leona, Magyar irodalom romănul, București, 1983 51. Konyvborito regen es ma, în „A Het", 1983, nr.34, p.VIII 52. Busa, Margit, Kazinczy Ferenc bibliogrăfiăja, Recenzie în „Foaia Noastră", Budapest, 1984, nr.26, p.6 53. A romăn - magyar kulturkapcsolatok egy fontos dokumentuma. Szabo Kăroly: „Regi magyar konyvtăr"I-III, în „A Het", 1984, nr.7, p.VIII 54. Csak kinyitjuk az ujsăgot. Egy kis sajtotortenet, în „A Het", 1985, nr.6, p.11 55. Dokumentumok a leveleslădăban, în „A Het", 27 mai 1985, p.8 56. Konyvgyujtes, kdnyvgyujtok..., în „A Het", 10 apr. 1986 57. A vakok konyverol, în „Korunk", 1986, nr.12, p.928-930 58. Sebestyen, Geza, Utmutato a tanszeki konyvtărak szămăra, tradus de Vâczy Leona, Cluj, 1986 59. Nem jotekonysăg, hanem emberseg, în „A Het", 1987, nr.41, p.4 60. Konyvtăr es tărsadalom, în „Korunk", 1989, nr.5, p.357-358 61. Romăniai magyar neprajzi konyveszet 1919-1944, Osszeâllitotta Vâczy Leona, în „A Kriza Jânos Neprajzi Târsasâg ertesitoje", Cluj, 1998, nr.1/2 Aș încheia cu o dorință a doamnei Vâczy Leona: „cred, că ar fi bine, dacă această muncă ar fi continuată.”(din trecut un mesaj pentru viitor). Deci, ca generații următoare de bibliotecari, avem obligația de a păstra amintirea colegilor noștri, dar și responsabilitatea de a continua munca profesionistă desfășurată de ei. Cred că este foarte greu să ne ridicăm la nivelul de profesionalism de care a dat dovadă Vâczy Leona dar trebuie să o considerăm ca o provocare pentru viitor. Emil Pintea (16 decembrie 1944 - 6 ianuarie 2004) - polivalența unui destin - Adrian Grănescu1 Biblioteca Județeană “O. Goga” - Cluj Prin anii optzeci (ai secolului trecut) un onorabil critic român (din București) fiind în vizită în orașul Cluj, oaspete al rectorului Universității Babeș-Bolyai (unul dintre cei mai importanți profesori de la Filologie) a fost întrebat de acesta, cu o falsă umilință în glas (pe care noi, foștii săi studenți, știam să o traducem prin ironie): - Cum vi se pare Clujul? Provincial? Nu-i așa? Un biet oraș provincial...! - Provincial? Provincial, a răspuns folosind același ton interogativ onorabilul critic? Nu! Nicidecum! Dimpotrivă! Nu este provincial (este o metropolă) ! Un oraș cu o universitate care își poate permite să aibă astfel de asistenți și lectori (numindu-i pe cei mai de vază, pe cei mai faimoși - azi cu toții ajunși profesori universitari după 1990 -, publiciști, autori de cărți, nepromovați din stupide motive birocratice și financiare ale sfârșitului de orânduire și, probabil în opinia bucureșteanului, chiar și din vina convorbitorului), Clujul nu este, în nici un caz, provincial!!? (Așa, prin aceste două semne de punctuație mult folosite și de Ion Luca Caragiale, s-a manifestat surpriza, perplexitatea ilustrului rector.) Paradoxal, descopăr că este destul de greu să scrii despre cineva care ți-a fost apropiat, cu care ai întreținut relații colegiale și profesionale, care ți-a fost, fără nici o îndoială, un prieten, și fără ca între voi să se fi interpus funcția (de serviciu) care până la urmă, orice ai face, perturbă echilibrul, normalitatea unei prietenii. Cînd1 2 vrei s-o faci, de-adevărat, constați că nu-ți găsești cuvintele, că propozițiile de-abia se încropesc iar frazele nu se leagă. Ne-au apropiat afinitățile comune legate de scris, legate de preferințe comune, legate de problemele profesionale care ne preocupau, uneori, aproape identice. În biroul său plin de plante luxuriante de la filială sau la Arizona, studenției noastre. Îl știam „din vedere” încă din anii '60 poate din parcul sportiv (fost Victor Babeș, actualul Iuliu Hațieganu), poate de la facultate, poate (de ce nu) de la bibliotecă (cea de la Filologie sau B.C.U.). Pe atunci, ce-i drept, nu ne cunoșteam, el era student în ultimul an, eu de-abia în primul. Acum, până mai ieri ne întâlneam în fața unei cafele: oare își aduce cineva aminte felul inconfundabil al lui Emil de-a-și pune ceașca de cafea înclinată pe farfurioară.? Și câte nu ne găseam să povestim, exasperând eventuala asistență: începând de la modul de scriere a unei bibliografii (atunci când fuseserăm martorii exprimării unor păreri contradictorii), despre importanța și obligativitatea (discutabilă) a noii ortografii introduse în mare grabă, la începutul anului 1990, de niște „personalități” politice fără nimic în comun cu filologia, comentând importanța și necesitatea unor lucrări bibliografice, a unor monografii, apreciind noi apariții monumentale (seria de scriitori români aparținînd Academiei Române și editurii Univers Enciclopedic) căinîndu-ne starea materială precară (de bibliotecari) care nu ne permitea să ni le cumpărăm, povestind despre Asia Centrală. Mai apoi de-a dreptul amical, privat, neprotocolar, neprofesional trecând la comentarii legate de viața literară (ascunsă), la politică (unde aveam puncte de vedere identice dar, constatasem că și dacă nu ne-am fi înțeles el mi-ar fi fost un interlocutor corect, elegant). Emil era un partener de discuție plin de respect pentru partenerul de dialog, gata să-și alăture propriile contribuții, făcînd adaosuri, completări, în fond transpunînd în conversația noastră (sau a celorlalți) caracteristica principală (munca în echipă) a profesiei (nobile, în concepția sa) de bibliotecari. Așadar de Emil m-a legat o prietenie discretă, foarte fragilă, foarte sensibilă, cu o „creștere“ abia simțită - motiv pentru care foarte greu mă îndemn să aștern pe hârtie fapte sau amintiri despre el, sentimente - ca să-l înviu pentru câteva clipe - față de ceilalți confrați despre care am scris -chiar în rândurile acestei publicații - cu mai mult spor și folos căci la ceilalți legătura se definea fie 1 E-mail: adig@bjc.ro 2 Autorul utilizează din proprie decizie „vechiul” sistem ortografic. (Nota red.) printr-un respect datorat vârstei, experienței îndelungate (Vasile Turdean)1 fie prin regretul că o veche prietenie (începută în anii de facultate) nu s-a împlinit până la capăt - prin moartea prematură și, mai ales, prin distanța funcției - (Traian Brad).1 2 Să scriu despre el mi se pare la fel de greu ca și reconstituirea, din cîteva cioburi, a unui vas antic. Putem să spunem, “înțelepți”, că toate acestea țin de viață, că asta-i viața... * Elev și student, Emil Pintea a practicat sportul de performanță, a fost atlet, realizînd cîteva recorduri. A scris și a publicat poezie. A pictat, de asemenea, expunînd în expoziții personale și colective. A fost un pasionat călător (nu „în cadrul serviciului” ca o îndatorire profesională, în „delegații”, „burse de studii”, „schimburi”, nu gratuit ci pe cont propriu, atât cât își putea permite un om obișnuit, un salariat la stat), dar călătoriile sale, traseele fiind studiate și (oricând) explicate doritorilor geografic, cultural etc. Și aceste experiențe, Emil le-a conceput, le-a perceput ca pe ceva complementar pregătirii sale (unele dintre acestea au constituit chiar și subiect de note sau însemnări publicate). Despre Emil Pintea am putea spune că a fost un profesionist (adevărat) al meseriei de bibliotecar, dornic de perfecționare continuă (și multilaterală), utilă și profitabilă în favoarea îndeletnicirii sale. Toate aceste activități, toate aceste atracții au fost concepute ca și complemente, ele se întrețes, fac parte din vocația celui care a fost Emil. CV-urile sale erau compuse respectînd acest „amalgam” - în concepția sa, multilateralitatea pe care trebuie să o aibă un om (de carte), un cercetător (al cărților). Mi-a fost dat să le citesc și mărturisesc că inițial din aceste schițe am vrut să disociez pe domenii: bibliotecar (meserie făcută conștiincios), scriitor (violon d'Ingres), pictor (hobby), sportiv și spectator de competiții sportive (avizat). Mi-a fost imposibil căci Emil era (cîte ceva) din toate, la fel de desăvîrșit. Culmea „etichetările” pe care I le-am făcut între paranteze ar putea fi schimbate, amestecate ca într-un joc de cărți, fără să schimbe ceva. Un bibliograf, un bibliotecar este necesar să aibă cunoștințe cât mai ample, cât mai largi sau mai cuprinzătoare, indiferent de domeniul în care activează. Emil Pintea a răspuns pozitiv la toate cerințele acestea. Bibliotecarii și evident bibliografii (care se aleg dintre ei) de cele mai multe ori sînt considerați doar niște slujitori (nu voi comenta mai mult, căutați explicația cuvîntului în orice dicționar), ai „forurilor” de deasupra lor. Universitate, Academie, (azi) Consilii Județene (pe vremuri, Partidul unic). Ba, mai mult, tendința este ca aceștia, rezultatul concret al muncii lor, să fie subclasificat comparativ cu „produsul” unui universitar. Între două lucrări biografice de cele mai multe ori observatorul „imparțial” va prefera pe cea a universitarului, a profesorului. „Riscuri” ale meseriei. Deși, cel puțin noi bibliotecarii, știm foarte bine cum stau lucrurile. Abstracție făcând, obiectiv, de calitatea lucrării în cauză, de faptul că ea a fost o întreprindere colaterală, printre alte lucrări mai importante, ba că de multe ori, autorul (preferat colegului nostru), a fost ajutat (de bunăvoie, din datorie profesională, sau, pur și simplu, printr-o dispoziție altruistă) de bibliotecari (biografi). Chiar și în lucrările de specialitate (a se vedea și dicționarul din cartea lui T. B.) multe lucrări ale unor nespecialiști în bibliografii (în biblioteconomie) trec, cel puțin alături, egal, lîngă lucrări foarte serioase, profesional scrise de bibliografi, ca să nu mai vorbim de situații cînd aceștia din urmă sînt omiși, lucrările lor fiind considerate necredibile. * 1 A se consulta articolul nostru, Vasile Turdean (14 noiembrie 1926 - 21 februarie 2003), În Hermeneutica Bibliothecaria (II.) - Antologie Philobiblon, Cluj-Napoca, 2004, pp. 494-500. 2 De asemenea, articolul nostru Traian Brad (31 august 1946 - 8 june 2002), În Philobiblon, vol. IV-V-VI-VII, 19992002, Cluj, 2002, pp. 481-483. La începutul anilor '60 liceele Clujului își aveau o ierarhie bine stabilită (în frunte cu cele trei: Emil Racoviță, Gheorghe Barițiu și George Coșbuc) foarte vizibilă și prin calitatea absolvenților. Toate aceste licee erau de cultură generală (cu secție reală și umanistă), nu existau clase speciale sau supraspeciale așa cum au apărut peste un deceniu. Singura excepție, în ce privește pregătirea principală, o constituiau liceele de sport, muzică, coregrafie și arte plastice. Absolvent al liceului de sport, Emil Pintea a practicat atunci și mai apoi atletismul de performanță. El a urmat apoi Facultatea de Filologie a Universității Babeș-Bolyai din Cluj pe care a absolvit-o în 1968 susținînd teza Rondelurile lui Alexandru Macedonski. După absolvire a devenit bibliograf la Biblioteca Filialei Cluj a Academiei Romîne. O astfel de muncă, o astfel de specializare cere pe lîngă calități deosebite și o serioasă cultură - ce se acumulează în timp îndelungat -, o cunoaștere bună a vieții culturale. Venit la bibliotecă odată cu terminarea facultății așteptările puse în el s-au dovedit întemeiate. Un obicei al bibliotecilor universitare sau academice a fost și acela - ca în limitele posibilităților și a legilor nu foarte îngăduitoare, deloc ospitaliere - de-a angaja absolvenți merituoși fie pentru a-și crea buni profesioniști, fie ca o escală (profitabilă ambelor părți implicate) pentru un viitor cadru didactic. „Politică” foarte folositoare în ambele cazuri: mai ales pentru faptul că „profesorii” care au făcut stagiu în bibliotecă devin oameni de bibliotecă, deschiși (dacă va fi cazul) tuturor problemelor acestei instituții. Ca să nu mai vorbim despre importanța „disciplinării” muncii de cercetare (în bibliotecă), a „deprinderii” căutării etc. a viitorului cercetător cadru didactic.1 Un bibliotecar creat, de la început, „altoit” pe un absolvent dedat muncii de cercetare, absolvent strălucit, cu preocupări (chiar diferite) pe tărîmul literaturii (și nu numai) are toate perspectivele să ajungă un bun profesionist. Un bibliograf trebuie să fie un om foarte „deschis”, receptiv (la orice), un om cu o cultură de (bun și adevărat) gazetar, un om care să cunoască „lume”, istorie, geografie (natural, aici, exagerez puțin.), un om care să fie capabil de conexiuni, incapabil de confuzii. Să ne gîndim - noi bibliotecarii - numai la numele identice (omofonic) de autori diferiți unde ignoranța, amestecul din ignoranță poate crea în cel mai bun caz ilaritate pentru cunoscător. În cazuri particulare (ex. Steaua) tocmai pentru a se evita confuzii e bine (este necesar dacă nu chiar obligatoriu) să cunoști (la, propriu, adică la „fața locului”) redacția, colaboratorii importanți, să întreții un dialog cu toți aceștia și, de ce nu, să publici alături de ei? Dacă aparent munca de bibliograf înseamnă o îndeletnicire statică, prin faptul că ești obligat la cercetare (seacă, rece) „cu revistele pe masă, cu documentele pe masă, cu cărțile pe masă”, ea are, prin cele arătate mai sus, și o componentă activă, dinamică. Cam așa s-au petrecut lucrurile și cu Emil Pintea. Ar mai trebui să adăugăm că momentul angaj ării sale a concis cu timpuri de mare „dezgheț” (politic) după o perioadă ultradogmatică, cînd oamenii (românii) își puneau foarte mari speranțe în viitor. Era momentul în care nume ale culturii noastre erau „reabilitate”, „scoase de la index”. Iluzia aceasta a ținut cîțiva ani marcîndu-i definitiv pe cei care au traversat-o. Această stare de lucruri a ținut doar pînă în iulie 1971, data „celebrelor” teze ceaușiste, cei care au absolvit după această dată, aveau o atitudine mult mai ponderată. Totuși pașii începuți continuau, drumul fusese întrezărit, direcțiile trasate, jalonate. Se încerca, în continuare, aducerea la suprafață a tot ceea ce (cu bună știință) fusese îngropat de dogmatismul „noii” orînduiri înscăunate după 1944. O prefață, foarte documentată, un studiu care să “dovedească” caracterul național și „progresist”, al celui studiat, un citat bine ales, dintr-un clasic (pe cît posibil al marxism-leninismului) putea salva o operă. Cărțile „înaintașilor” cu probleme nici nu puteau apare fără studii introductive de „reconsiderare”. (Existau, s-au „născut” chiar și cîțiva „maeștri” ai acestor studii, oameni cu greu cuvînt „sus” fiind membri de vază ai “aparatului”). Emil Pintea s-a specializat în domeniul bibliografiei literare. S-a pretins, așa cum a și fost, un cercetător foarte asiduu și serios, un „expert” al revistei Gândirea (Cluj-București, 1921-1944), 1 Credem că ar fi interesant de propus, pentru viitor, un articol care să se ocupe de personalitățile care au „trecut” (inițial) prin bibliotecă (unde s-au „format”), alături de bibliotecarii merituoși, autori de importante lucrări. A se vedea și articolul lui Stelian Mândruț, Virgil Vătășianu și B.C.U. din Cluj, publicat în Hermeneutica Bibliothecaria (II.), pp.297-314. așa cum se va vedea, parte din intențiile sale fiind atinse. A fost un colaborator frecvent al revistei clujene Steaua. A fost membru al Uniunii Scriitorilor din România. A debutat publicistic în revista Luceafărul în 1968. A semnat, publicînd numeroase poezii, studii de istorie literară, istoria cărții, biblioteconomie, proză scurtă, recenzii, tălmăciri (în colaborare), interviuri, note și impresii de călătorie în revistele: Tribuna, Echinox, Familia, Tomis, Biblioteca și cercetarea, Apostrof, Napoca universitară, Academica, Minerva, Noesis, Renașterea, Excelsior, Transylvanian Review. Pictor, a avut expoziții personale de pictură în 1986 și 1988 fiind frate cu pictorul Laurențiu Pintea (Lao Pi). A fost consultantul de specialitate al proiectului arhitectural românesc înscris la concursul mondial de la Paris, organizat de ONU și UNESCO în 1989, pentru construcția noii Biblioteci din Alexandria (Egipt). A fost distins cu premiul întîi la Concursul național de poezie și eseu „Octavian Goga” (Cluj-Ciucea 1997) pentru eseul său O raritate bibliofilă: volumul de debut al lui O. Goga (1905). A conceput textul și macheta plăcii de pe peretele restaurantului Continental (fostul „New York”) din Cluj, cu prilejul aniversării a 80 de ani de la întemeierea revistei Gândirea (amplasată de primăria municipiului în ziua de 2 mai 2001). Iată volumele, cărțile rămase în urma sa: Blajul 1934-1936. Indice bibliografic adnotat (1972); Steaua 1949-1974. Indice bibliografic adnotat (în colaborare), volumele I-III (1979); Boabe de grâu 1930-1935. Indice bibliografic adnotat (1986); Alpha '87, (volum colectiv al concursului național de debut în poezie, 1987); Gândirea. Antologie literară (1992); Bibliografia literaturii române. 1961-1965 (în colaborare), volumele I-V (1996-2002); Radu Dragnea, Supunerea la tradiție, eseuri, cronici, articole, ediție critică, 1998; Gândirea 1921-1944. Indice bibliografic adnotat (1998); Rare ploi rare. 77 poeme, (volum propriu de versuri), 2000. A rămas, în urma lui, pregătită pentru tipar o masivă lucrare concepută în două volume, Gândirea. Antologie. Dicționar. Bibliografie, cuprinzînd circa 2000 de pagini cu numeroase ilustrații și cu o prefață de Nicolae Balotă. De asemenea mai avea „pe șantier” (în colaborare) Bibliografia literaturii române. 1966-1970 (prevăzut în circa 7 volume) .1 Numele său a fost inclus în Clujeni ai secolului 20 - dicționar esențial; (în) Contribuții clujene la dezvoltarea științei bibliologice - Dicționar esențial (2001) și în International Directory of Distinguished Leadership, 11 ed. (ABI, Raleigh, N.C.,2003). * Acesta a fost Emil Pintea. Acesta a fost omul de bibliotecă Emil Pintea. Aceasta a fost activitatea lui, viața sa pămîntească. Gîndindu-mă la el, la prietenia ce ne-a legat tîrziu (ce-i drept.) mi-am adus aminte de întîmplarea de altădată, de dialogul rectorului universității clujene cu onorabilul critic bucureștean. Ferice de „țara” ce se poate lăuda cu astfel de „slujitori”, umili și fără pretenții. Ferice de „țara” care nu simte nevoia de-a face dascăli, pentru noile generații, dar are astfel de oameni. Ferice de „țara” care poate să-și permită astfel de luxuri. Atîta doar că, vedeți dumneavoastră, sacul atît de plin (incomensurabilul geniu și „izvor nesecat” al poporului nostru) poate ajunge pînă la urmă la „fund” Așa se întîmplă, de obicei, cînd tot iei fără să pui nimic. Și atunci pe spatele căror truditori dezinteresați se va mai sprijini „țara” ? Cine o va mai ajuta ? 1 Aici ar mai trebui făcută o observație tristă. Este foarte păcat că (în țara noastră) marea majoritate a lucrărilor bibliografice apar în ediții proprii ale bibliotecilor care le „produc”. Cărți mari, nu foarte frumoase, unele parcă ar fi făcute în Braille, pentru nevăzători, realizate după precarele condiții poligrafice ale acelor instituții. Tipărite la edituri (adevărate) sub formă de cărți (și nu de cursuri litografiate sau, mă rog, foarte asemănătoare) ele și-ar avea cu totul altă soartă. Evident s-ar putea replica (pe bună dreptate) că aceste lucrări ar fi foarte costisitoare (tiraj mic, volum mare, multe și repetate corecturi, acribie maximă, căci orice greșeală nu poate fi corectată, presupusă, descoperită de cititor ca și în cazul cuvintelor cu litere greșite, schimbate din neatenție.). Aceste lucrări fac parte din cultura noastră, egale și alături de alte cărți de referință, alături de literatura originală (clasice, moderne sau contemporane), alături de edițiile critice de autor. Și spre așa ceva, spre astfel de cărți ar trebui să se îndrepte subvențiile venite de la stat. Mai mult ca în timpul vieții sale Emil îmi lipsește. Îmi lipsesc lungile noastre conversații, comentarii (uneori) ale unor ediții deosebite (ex. fiecare nouă ediție de autor „făcută” de Academia Română în colaborare cu editura Univers Enciclopedic era subiect de discuție, de trecere în revistă). Simt lipsa multelor comentarii pe care le făceam legate de fișarea lucrărilor, clasificarea lor pentru ca, în final, această informație să poată să fie, ușor și operativ, regăsită - țelul oricărei munci de bibliotecar. Mi-e dor de dialogurile prelungite despre redactarea lucrărilor. Îmi povestea, la fiecare întîlnire, mersul culegerii manuale (făcute de el pe calculator) la antologia sa despre Gândirea. Mi-e dor să mai beau, cu Emil, o cafea la Arizona și să comentăm Vuelta d'Espana, Tour de France Il Giro d'Italia... Aș vrea să-l mai aud pe Emil recitîndu-și unul dintre poemele sale (probabil drag și lui): Suprazbor (Rare ploi rare, secțiunea Apocrifa gramatică) „Numai creația / e sinonimă libertății pure. / Chiar regii martori ei / sînt gîrbovi și umili, săraci - împovărîndu-i demnitatea, / desigur, nu a lor. /Ea, libertatea ultimă e chin, / un spasm / mai metafizic decît ruga, / dar sus, acolo, cui să mă închin, / cînd tuturor stăpîn e sluga ?” * Într-o țară normală, un om cu pregătirea sa, cu interesul său pentru munca sa, pentru serviciul său ar fi ajuns manager - poate nu chiar un manager general - extrem de eficient. Pentru aceasta avea prea multă blîndețe, răbdare. Ar fi putut crea, „crește” pe lîngă el viitori specialiști. Îi plăcea să fie responsabil de tot ceea ce făcea, nu i-ar fi plăcut să arunce în cîrca altora (mai „mici”) muncile pe care le îndeplinea. Multilateralitatea lui era, în fond, ceva absolut normal, nu era multilateral, era un om interesat de tot ce era complementar, adiacent, muncii de bibliotecar, de specialist în informație, de scriitor, de autor de lucrări „instrument de lucru”. Avea mare dreptate „onorabilul” nostru critic: Clujul, în nici un caz, nu este provincial ! Pasiune pentru carte și artă - Denes Gabor - Melinda Eva Szăsz1 B.C.U. - Cluj Anul 1972 a fost proclamat de către UNESCO Anul internațional al cărții, iar cu această ocazie, în cadrul simpozionului Arta cărții în România, s-a deschis în holul Bibliotecii Centrale Universitare din Cluj o expoziție de ex libris-uri, prima de acest gen din orașul nostru și a doua din țară. Organizarea acestei expoziții a fost meritul lui Denes Gâbor, bibliotecar al acestei instituții. Numele lui era deja cunoscut în rândul bibliofililor din întreaga țară, nu numai datorită pasiunii sale pentru colecționarea de însemne de carte, dar mai ales datorită numeroaselor articole de specialitate apărute încă de la sfârșitul anilor șaizeci, scrieri care au avut o contribuție însemnată la renașterea interesului pentru ex libris-uri și pentru bibliofilie în general. Denes Gâbor s-a născut la Brașov, în anul 1936, a absolvit liceul în „orașul natal adoptiv”, Odorheiu Secuiesc, iar între anii 1954-1958 a urmat cursurile Universității Bolyai din Cluj, secția biologie-chimie. După absolvirea facultății, fiind proaspăt căsătorit, iar soția fiind clujeancă, a dorit să se angajeze la Cluj. A ajuns să lucreze la biblioteca universitară clujeană, după cum el însuși mărturisește, „pe ușa din dos”. A cunoscut biblioteca universitară nu numai ca și utilizator; în timpul studenției a făcut parte din comisia de ilustrare a cursurilor litografiate, așa a avut prilejul să aibă mai multe contacte cu biblioteca și să-l cunoască și pe directorul adjunct al instituției, Kâlmân Toth. Acesta l-a angajat în septembrie 1958 pe post de mânuitor în depozit, cu promisiunea că va primi și numirea oficială de îndată ce vor fi locuri vacante. În anul următor au avut loc mai multe concedieri în bibliotecă, astfel în iunie 1959 a reușit să primească numirea pe postul de bibliotecar. Între timp a participat la cursurile de biblioteconomie organizate pe plan local și, încă din anul 1960, a fost numit bibliotecar principal. La început a lucrat în cadrul serviciului relații cu publicul, apoi în cadrul serviciului de periodice din bibliotecă. Începând din anul 1962 și-a desfășurat activitatea de bibliotecar și bibliograf la Biblioteca facultății de zoologie - până în anul 1986, anul pensionării de boală. A urmat apoi o mare încercare în viața lui: o serioasă operație cardiacă, efectuată cu succes în străinătate, urmată de perioada de refacere. În anul 1990, atunci când revista culturală Muvelodes (revistă care a găzduit numeroasele sale articole încă din anii șaptezeci) reapare la Cluj, după o absență de patru ani, el este rugat să accepte postul de redactor al acestei publicații. De atunci și până astăzi este redactorul revistei și al suplimentului acestuia, Konyveshăz. Pasiunea lui pentru bibliofilie a început încă din anii studenției, apoi s-a documentat în acest sens încă din perioada când lucra în depozitul bibliotecii. A început să colecționeze însemne de carte, la începutul anilor șaizeci, iar impulsul cel mai mare i l-a dat faptul că a reușit să ia legătura cu profesorul Rezso Berei Soo (botanist, fost profesor la catedra de botanică a Universității „Francisc Iosif ” din Cluj), cel mai apreciat expert și colecționar maghiar de ex libris-uri și care, pe lângă faptul că l-a îndrumat și l-a sfătuit, a fost și primul partener de schimb. Denes Gâbor a comandat ex libris-uri de la graficieni tineri talentați (Ferenc Deâk, Gusztâv Cseh, Istvân Arkossy), lucrările lor constituind primele file de schimb. Datorită unei activități neobosite de schimb, el a devenit unul dintre cei mai cunoscuți colecționari din țară, la mijlocul anilor șaptezeci colecția lui număra peste 10.000 de însemne de carte. Actualmente posedă cea mai mare și cea mai valoroasă colecție cu peste 30.000 de file. Între timp, la îndemnul colegului său L. Nussbaum, a publicat primul său articol în ziarul local Igazsăg și, nu după mult timp, au apărut și primele articole legate de marea lui pasiune, ex libris-urile. Cel dintâi a apărut în revista Korunk, nr. 6, din anul 1968, cu titlul Az ex libris multja, jelene es jovoje (Trecutul, prezentul și viitorul ex libris-ului”), urmat apoi de o serie de articole publicate în Konyvtări Szemle, Revista Bibliotecilor, Muvelodes, tot legate de această temă. În 1 E-mail: melinda_szasz@yahoo.com aceste scrieri a prezentat mica grafică a unor artiști de seamă (Bela Gy. Szabo, Laszlo Debreczeni, Gyula Reschner, Karoly Radvanyi-Roman, Ferenc Deak), a relatat despre expoziții, congrese, simpozioane, din țară și din străinătate, dedicate ex-libris-urilor, a scris despre istoria și importanța însemnului de carte, a prezentat portretele unor mari colecționari. În anul 1972 a participat, împreună cu colegul și bunul său prieten, Szigety Rudolf, la simpozionul de la Târgoviște, unde au prezentat două lucrări având ca temă ex libris-ul. Între anii 1977-1981 Denes Gabor a avut o rubrică proprie în revista Konyvtăr, suplimentul revistei Muvelodes, cu titlul Periszkop, ce avea ca scop „redescoperiri bibliofile”. După organizarea primei expoziții din Cluj din anul 1972, au urmat altele, organizate la Miercurea Ciuc, Sfântu Gheorghe, Satu Mare, Odorheiu Secuiesc, la Galeriile Korunk din Cluj (1976), etc. „În zilele noastre cultul ex libris-ului trăiește categoric o renaștere, nu numai în străinătate, ci și în țara noastră, tabăra adepților crescând din ce în ce mai mult” - scria Denes Gabor, în prefața catalogului editat cu ocazia primei expoziții din Cluj -, iar acest lucru nu s-ar fi putut întâmpla fără entuziasmul și munca neobosită a unor oameni ca și el. Prima lucrare bibliografică a lui Denes Gabor a apărut în anul 1966 în Magyar Konyvszemle, cu titlul Kurrens nemzeti bibliogrăfiăk Romăniăban (Bibliografii naționale curente în România). Au urmat apoi o serie de lucrări bibliografice publicate în Konyvtări Szemle, Revista Bibliotecilor și în Konyvtăr, suplimentul revistei Muvelodes, el întocmind bibliografia unor scriitori de seamă ai literaturii maghiare din Ardeal (Karoly Kos, Sandor Kacso, Edgar Balogh, ș. a.). El a scris bibliografia cărții Moricz Zsigmond kozottunk (1979), iar în anul 1992 a publicat lucrarea Romăniai magyar konyvkiadăs: 1944-1949 (Publicațiile maghiare din România: 1944-1949). Numele lui îl regăsim și în colectivul de redactori al Lexiconului literaturii maghiare din România - Romăniai magyar irodalmi lexikon (1981-2002), iar în calitate de redactor la revista Muvelodes a contribuit la redactarea unor antologii ale revistei. În prezent Denes Gabor, pe lângă faptul că este redactorul revistei Muvelodes, el continuă să organizeze cu succes expoziții de ex libris-uri, lucrează la al cincilea volum al Lexiconului literaturii maghiare din România și scrie o monografie amplă despre trecutul și prezentul însemnului de carte - cu aceeași pasiune și avânt ca la începutul carierei sale. Bio - bibliografie Denes Gabor 1. Articole - Kurrens nemzeti bibliografiak Romaniaban. În: Magyar Konyvszemle, 82, nr. 4.,1966, p. 397399. - Noi file de ex libris din biblioteca doctorului Nicolae Igna. În: Revista Bibliotecilor, 22, 1969, nr. 5, p. 296-299. - Kisgrafikai seregszemle. În: Utunk, 25, nr. 1., 1969, p. 10. - Miedzynarodwe Biennale. Ex librisu. Wspoleczesnego. În: Korunk,28, nr.12, 1969, p. 18751876. - Achiziții noi de ex libris-uri la Biblioteca centrală universitară din Cluj. În: Revista Bibliotecilor, 23, nr. 11-12, 1970, p. 714. - Gy. Szabo Bela. Grafika, kisgrafika, ex libris. În: Elore, 24, nr. 197, 1970, p. 3-4. - Hazai szmek a XII. Nemzetkozi Ex Libris Kongresszuson: Budapest '70. În: Konyvtari Szemle, nr. 1, 1970, p. 296-299. - Vaczy Leona koszontese. În: Konyvtari Szemle, nr. 2., 1971, p. 60-61. - Az otszaz eves Albrecht Durer (1471-1528). În: Konyvtari Szemle, nr. 2, 1971, p. 87-89. - Konyvjegy-muveszek. Gy. Szabo Bela. În: Konyvtari Szemle, nr. 3, 1971, p. 135-138. - Konyvtarak es az ex libris. În: Konyvtari Szemle, nr. 4, 1971, p. 180-182. - Ex libris-uri ale Universității din Vilnius. În: Revista Bibliotecilor, 25, nr. 5, 1971, p.300-301. - Konyvjegy-muveszek. Debreczeni Laszlo. În: Konyvtari Szemle, nr. 1, 1972, p. 38-39. - Szakirodalmi tajekozodas es tajekoztatas. În: Konyvtari Szemle, nr. 2, 1972, p. 56-68. - Tizeves a Kisgrafika Ertesko. În: Konyvtari Szemle, nr. 3, 1972, p. 129-131. - Kisgrafikânk nemzetkozi sikere. [Interju dr. Emil I. Bologaval.]. Lejegyezte Gâbor Denes În: Igazsâg, 23, nr. 222, 1972. - Ex libris-uri create de Durer. În: Revista Bibliotecilor, 27, nr. 3, 1973, p.173-174. - A XIV. Nemzetkozi Ex Libris Kongresszus. În: Konyvtâri Szemle, nr. 1, 1973, p. 35-36. - Reschner Gyula. În: Konyvtâri Szemle, nr. 2, 1973, p. 89-91. - Elmenybeszâmolo a komârnoi jârâsi konyvtârbol. În: Konyvtâri Szemle, nr. 4, 1973, p. 189190. - Activitatea științifică a Universității din Cluj-Napoca 1919-1973. Bibliografie selectivă. Cluj-Napoca, /f.e./, 1974. Fasc. Biologie [Colaborator]. - A XV. Nemzetkozi ex libris kongresszus utân. În: Konyvtâr, nr. 4., 1974, p.116-117. Supl. al Rev. Muvelodes, 27, nr. 12, 1974. - Kos Kâroly. [Bibliografia]. În: Konyvtâr, nr. 3., 1974, p.29-30. Supl. al Rev. Muvelodes, 27, nr. 12, 1974. - Deâk Ferenc. Konyvjegymuveszek. În: Konyvtâr, nr. 4., 1975, p.43-44. Supl. al Rev. Muvelodes, 28, nr. 12, 1975. - Radvânyi-Român Kâroly. Konyvjegymuveszek. În: Konyvtâr, nr. 1., 1975, p.22-23. Supl. al Rev. Muvelodes, 28, nr. 3, 1975. - Aspecte din activitatea de informare și documentare la biblioteca Facultății de biologie-geografie, cu referiri la biblioteca de zoologie. [În colaborare]. În: Biblioteca și învățămîntul. Direcții de modernizare și perfecționare. Vol. 1. Lucrările simpozionului din 5-7 septembrie 1974.Cluj-Napoca, Biblioteca centrală universitară, 1976, p. 237-247. - Kacso Sândor 75 eves. [Bibliografie selectivă]. În: Muvelodes, 29, nr. 2, 1976., p. 40-41. - Balogh Edgâr [Vâlogatott eletmubibliogrâfia]. În: Muvelodes, 29, nr. 10, 1976., p. 52-55. - A tanâr es grafikus Mottl Român Pâl, aki lâm, 85 eves. În: Konyvtâr, nr. 2., 1977, p.16-17. Supl. al Rev. Muvelodes, 30, nr. 6, 1977. - Erteni az elet nyelvet. [Recenzie la: Kis Zoltân. Ember, termeszet, XX. szâzad. Bukarest, Tudomânyos es Enciklopediai Konyvkiado, 1976 ]. În: Het, 8, nr. 5., 1977, p.4. - Note despre ex-libris-uri cu referiri la colecția Bibliotecii centrale universitare. În: Biblioteca și învățămîntul. Vol. 3. Cluj-Napoca, Biblioteca centrală universitară, 1977, p. 61-70. - Szo es kep osszhangja.[Periszkop]. În: Konyvtâr, nr. 2., 1977, p.16-17. Supl. al Rev. Muvelodes, 30, nr. 6, 1977. - Tul a formân - szep rendben. [Periszkop]. În: Konyvtâr, nr. 4., 1977, p.18. Supl. al Rev. Muvelodes, 30, nr. 12, 1977. - Utjelzok ex-libris gyujtoknek. În: Konyvtâr, nr. 1., 1977, p.40-41. Supl. al Rev. Muvelodes, 30, nr. 3, 1977. - A nyomdâszat dicserete - hârom nyelven. [Periszkop]. În: Konyvtâr, nr. 2., 1978, p.20-21., Supl. al Rev. Muvelodes, 31, nr. 6, 1978. - A „Tizenegyek” antologiâja. [Periszkop]. În: Konyvtâr, nr. 1., 1978, p.22, Supl. al Rev. Muvelodes, 31, nr. 9, 1978. - Svâjci nyâr, kisgrafikai dijjal. În: Konyvtâr, nr. 4, 1978, p.20-21, Supl. al Rev. Muvelodes, 31, nr. 12, 1978. - Szep konyvet hâzilag [Interju Eugen Cristoreanuval]. În: Konyvtâr, nr. 2, 1978, p.23-25, Supl. al Rev. Muvelodes, 31, nr. 6, 1978. - Evtizedek tâvlatâbol a hasznos konyvtârrol. [Periszkop] În: Konyvtâr, nr. 3, 1978, p.22., Supl. al Rev. Muvelodes, 31, nr. 9, 1978. - A bârânyka - es a tobbiek. [Periszkop] În: Konyvtâr, nr. 1, 1979, p.14., Supl. al Rev. Muvelodes, 32, nr. 3, 1979. - A konyvmuvesz. [Periszkop] În: Konyvtâr, nr. 2, 1979, p.28., Supl. al Rev. Muvelodes, 32, nr. 6, 1979. - A festomuvesz linometszet gyujtemenyei. [Periszkop] În: Konyvtâr, nr. 3, 1979, p.18, Supl. al Rev. Muvelodes, 32, nr. 9, 1979. - Herman Otto es Apâthy Istvân leveleslâdâjâbol. Egy tengerbiologiai âllomâs urugyen. În: Muvelodes, 33, nr. 8-9, 1980., p. 71. - A Korosvideki Muzeum kisgrafika gyujtemenyerol. În: Muvelodes, 35, nr. 8, 1982, p. 40. - Kiss Jeno hetveneves. Vâlogatott eletmubibliogrâfia. În: Muvelodes, 35, nr. 10, 1982, p. 32. - Meditâcio a Korunk Galeriâban kiâllitott Buday-grafikâk urugyen. În: Konyvtâr, nr. 1, 1982, p. 25. - Balogh Ferenc: Debreczeni Lâszlo. În: Muvelodes, 37, nr. 5, 1984, p. 38 - Grafika es festeszet szimbiozisa (Arkossy Istvân ex librisei) În: Konyvtâr, nr. 1, 1984, p. 37. - Kikapcsolodâs a konyvjegyekben. În: Muvelodes, 38, nr. 8, 1985, 39. p. - Kisgrafikai seregszemlek. În: Muvelodes, 38, nr.10, 1985, 35. p. - Az Erdelyi Muzeum-Egyesulet nagyenyedi vândor-gyulesei. În: Helikon, nr. 25, 1991, p. 4. - Kozmuvelodesi gond(olat)ok a konyvtârban. În: Konyveshâz., 2, nr. 1, 1992, p. 6-7. - Egy folyoirat odisszeâja. În: Muvelodes, nr. 10., p. 7-8., 1993, p. 7-8 - Lâtogatâs a Batthyâneumban. În: Konyveshâz, 3-4, nr. 1., 1993-1994, p. 9. - Erkel az ex librisen. În: Konyveshâz, 3-4, nr. 1., 1993-1994, p. 72. - Elment a nyomtatott betu karmestere. (Keki Bela emlekezete). În: Helikon, nr.12, 1993, p. 22. - A konyvgrafikus. În: Muvelodes, nr. 11, 1993, p. 24-26. - Kos Kâroly, az erdelyi konyv- es konyvjelzomuvesz. În: Muvelodes, nr. 12, 1993, p.6-8. - Oreg iskola unnepen. Muvelodes, nr. 8-9, 1993, p.1-4. - Konyvtâri helyzetkep az erdelyi (româniai) magyarsâg szempontjâbol vizsgâlva. În: Konyvt. Jegyz., nr. 1, 1994, p. 21-24. - Fohajtâs az uttoro elott. (Szâz eve hunyt el Acs Kâroly, a român nepkolteszet elso magyar fordkoja). În: Muvelodes, nr. 3., 1994, p. 42. - Szecsi Andrâs palettâja. În: Muvelodes, nr. 4, 1994, p. 10-11. - In memoriam Szabedi Lâszlo - negyedszerre. (1994. âprilis 29-30.) În: Muvelodes, nr. 7-8., 1994, p. 4-5. - Emlekek a Gulâgrol. În: Muvelodes, nr. 11., 1994, p. 31-33. - Centenâriumi tunodesek. Varga Nândor Lajos (1895-1978). În: Muvelodes, nr.12, 1994, p. 9-11. - Huseg a husegeshez. În: Muvelodes, nr. 1, 1995, p. 1-2. - Kie Orbân Balâzs? În: Muvelodes, nr. 4-5, 1995, p. 7-8. - Szent Gyorgy-napi unnnepi jâtekok. În: Muvelodes, nr. 6., 1995, p. 5-7. o - Palinodia. A româniai magyar konytârosok folyoiratârol. În: Muvelodes, nr.1, 1997, p. 39- 40. - A Szekely Himnusz forrâsvideken. În: Muvelodes, nr. 12.,1998, p. 18-19. - Egy folyoirat odisszeâja. În: Muvelodes. Antologia 90-94, nr. 5-6, 1998, p. 20. - Centenâriumi tunodesek. Varga Nândor Lajos (1895-1978). În: Muvelodes. Antologia 9094, nr. 5-6, 1998, p. 68-70. - Hermann Otto es Apâthy Istvân leveleslâdâjâbol. Egy tengerbiologiai âllomâs urugyen. În: Muvelodes. Antologia. (1976-1989), 1999, p. 103-106. - MeditâciO a Korunk Galeriâban kiâllitott Buday-grafikâk urugyen. În: Muvelodes. Antologia. (1976-1989), 1999, p. 56-59. - Kolozsvâr egyetemi konyvtâra az ezredfordulo kuszoben. În: Konyveshâz, nr. 1, 1999, p. 2. - Hepehupâs ven Szilâgyban - notâzva. În: Konyveshâz, nr. 1, 1999, p. 37. - Sajtobibliogrâfia - olvasmânyos sajtotortenetbe âgyazva. În: Konyveshâz, nr. 1, 1999, p. 37. - Sas Peter: A kolozsvâri Szent Mihâly templom. În: Konyveshâz, nr. 1, 1999, p. 39. - Vademecum bibliotecarium. În: Konyveshâz, nr. 1, 1999, p. 40. - Kifestokonyvek - regi es uj gyermekversekkel. În: Konyveshâz, nr. 1, 1999, p. 41. - Komâromi feniks. În: Konyveshâz, nr. 1, 1999, p. 41. - Gondolatok a Konyveshazrol. În: Konyv, Konyvtar, Konyvtaros,9, nr. 7., 2000, p. 52- 55. - KonnyvkiâlHtâs a budai varban. În: Konyveshaz, nr.1., 2000, p. 38. - Konyvtarosok kezikonyve. În: Konyveshaz, nr.1., 2000, p. 40. - Beke Sandor versei eszperantoul. În: Konyveshaz, nr.1., 2000, p. 40. - Szentek unnepei. În: Konyveshaz, nr.1., 2000, p. 40. - Uj szekelyfoldi monografia. În: Konyveshaz, nr.1., 2000, p. 40. - Vetro Artur arckepcsarnoka. În: Muvelodes, 54, nr. 1., 2001, p. 16. - Elek bacsi kenyeren, În: Muvelodes, 54, nr. 2., 2001, p. 27. - A szep univerzuma. În: Muvelodes, 54, nr. 3., 2001, p. 24. - Kesei utitarskent Nemeth Laszloval. Muvelodes, 54, nr. 5., 2001, p. 7. - „Moduvanak suru vize”. În: Muvelodes, 54, nr. 5., 2001, p. 29. - Ipo Laszlo festomuvesz- post mortem Szekelykeresztur d^szpolgâra. În: Muvelodes, 54, nr. 12., 2001, p. 6. - Az erdelyi magyar konyvillusztracio 1994-tol napjainkig. În: Konyveshaz, supliment al revistei Muvelodes, nr. 1., 2001, p. 16. - Kongenialis talalkozasok (Miklosovits Laszlo) În: Muvelodes, 55, nr.1.,2002, p.16 - Centenariumi tunodesek. Varga Nandor Lajos (1895-1978). În: Muvelodes, 55, nr. 6/9, 2002, p.19. - Meditacio a Korunk Galeriaban kiaiiitott Buday-grafikak urugyen. În: Muvelodes, nr. 6/9, 2002, p. 48. - Makoldy Jozsef muemlekrajzai. În: Muvelodes, 55, nr.6/9., 2002, p. 52. - Mohy Sandor koszontese. În: Muvelodes, 55, nr.6/9., 2002, p. 72. - Vetro Artur arckepcsarnoka. În: Muvelodes, 55, nr.6/9., 2002, p. 78. - Deak Ferenc. În: Muvelodes, 55, nr.6/9., 2002, p. 100. - A revelacio erejevel. Feszt Laszlo 50 eves. În: Muvelodes, 55, nr.6/9., 2002, p. 104. - Grafika es festeszet szimbiozisa. În: Muvelodes, 55, nr.6/9., 2002, p. 108. - A szep univerzuma - akvarelleken. În: Muvelodes, 55, nr.6/9., 2002, p. 118. - Ipo Laszlo festomuvesz - Szekelykeresztur post mortem d^szpolgâra. În: Muvelodes, 55, nr. 6/9, 2002, p. 60. - Szavak nelkuli szmes poezis. În: Muvelodes,55, nr.6/9., 2002, p. 112. - Ki vagy te, DEMOL - a grafika mindenese? În: Muvelodes,55, nr.6/9., 2002, p. 114. - Centenariumi koszonto. Mateffy Bela lelkisegenek arckepvazlata. În: Muvelodes, nr. 10, 2002, p. 19. - Cseh Gusztav megujhodasai. În: Konyveshaz,supliment al revistei Muvelodes, nr. 1-2, 2002, p. 16. - Monografia a kisvarosrol - olvasmanyosan. În: Konyveshaz, supliment al revistei Muvelodes, nr. 1-2, 2002, p. 74. - Az oteves egri Dsida Jeno Barati Tarsasag emlekkonyvebe. În: Konyveshaz,supliment al revistei Muvelodes, nr. 1-2, 2002, p. 77. - Uj Stradivari-utod a Nagy-Kukullo partjan. În: Muvelodes, nr. 3., 2003, p. 11. - Gy. Szabo Bela fametszetei Haromszeken (1998). În: Muvelodes, nr. 6/9., 2003, p. 48. - Pasztellkretaval es festoecsettel irt poezis. Ferenczy Julia muveszeterol.(1997) În: Muvelodes, nr. 6/9., 2003, p. 40. - Roman Viktor plasztikai vilaga. (1996). În: Muvelodes, nr. 6/9., 2003, p. 44. - XXXI. Orszagos Honismereti Akademia.- NyUegyhaza. În: Muvelodes, nr. 10., 2003, p. 16. - Hogyan lettem ex libris gyujto? Tollvonasok Berei Soo Rezso arcelehez. În: Muvelodes, 57, nr. 1., 2004, p. 14. - Vilagok es viragok. Starmuller Katalin kialHtasa ele. În: Muvelodes,57, nr. 3, 2004, p. 14. - Kettos Balassi-evfordulo Esztergomban. În: Muvelodes, nr. 11, 2004, p. 24. - Szâzeves a Kolozsvâri testverek- Mârton es Gyorgy - Sârkânyolo Szent Gyorgy kolozsvâri szobra. În: Muvelodes, 57, nr. 12., 2004, p. 19. - IV. Kâroly boldoggâ avatâsa Româban. În: Geniusz, nr. 29., 2004, p. 30. - Kell-e irtozni a poktol? În: Geniusz, nr. 31., 2005, p. 24. 2. Publicații, redactări, traduceri - Moricz Zsigmond kozottunk: tanulmâny. Vâlogatta, az eloszot es a jegyzeteket irta Kântor Lajos; a bibliogrâfiai adalekot osszeâlHtotta Denes G. Bukarest, Kriterion, 1979. - Româniai magyar irodalmi lexikon. Foszerkeszto: Balogh Edgâr; szerkeszto bizottsâg: Benko Samu, Dâvid Gyula, Denes G, Suto Ferenc es Szatmâri Lâszlo. Bukarest, Kriterion, 1981-2002. - Herman Otto: Az Adriâtol a Jeges- tengerig. Vâlogatta, az eloszot es a jegyzeteket irta Denes G. Bukarest, Kriterion, 1982. - Haeckel, Ernst: Biologia es termeszetfilozofia. Vâlogatta, t'orditotta, bevezetessel es jegyzetekkel ellâtta Denes G. Bukarest, Kriterion, 1989. - Toth Kâlmân; Denes G: Româniai magyar konyvkiadâs: 1944-1949. Kolozsvâr, Erdelyi Muzeum-Egyesulet, 1992. - Gâbor Denes: MHosz es valosâg: gondolatok a szekely himnuszrol. Kolozsvâr, Muvelodes, 2000. - A kozmuvelodes szukulo (t)erei: antologia a Muvelodes 1976-1989-es evfolyamaibol. Szerkesztette: Denes G, Suto Ferenc es Szatmâri Lâszlo. Kolozsvâr, Muvelodes, 1999. - A kibontakozâs igezete: antologia a Muvelodes 1968-1975-os evfolyamaibol. Szerkesztette: Denes G, Suto Ferenc. Kolozsvâr, Muvelodes, 2000. - Kozmuvelodes, de minek?: antologia a Muvelodes 1995-1998-as evfolyamaibol. Szerkesztette: Denes G, Suto Ferenc. Kolozsvâr, Muvelodes, 2003. Bibliografie - Romaniai magyar irodalmi lexikon. Foszerkeszto: Balogh Edgâr; szerkeszto bizottsâg: Benko Samu, Dâvid Gyula, Denes G,... 2. kot., Bukarest, Kriterion, 1991, p. 26-27. - Balogh Jozsef: A magus mosolyog: ex libris elet. În: Muvelodes, 29, nr. 6., 1976, p. 59-60. - Aniszi Kâlmân: Osszeno, ami osszetartozik. În: Szabadsâg, 16, nr. 267, p. 10. - Meister Robert: A romaniai magyar tarsadalomtudomanyi irodalom bibliografiaja 1989-1999 kozott. www.transindex.ro „Lumină din lumină” : primăvară pascală Expoziție ( 07 aprilie - 03 mai 2005) Meda-Diana Hotea1 B.C.U. - Cluj Cronologia calendarului ecleziastic pune anotimpul primăverii sub semnul unui timp de reflexie, a unei via crucis care transcende spațiul bisericesc spre cel laic, punându-ne pe fiecare dintre noi în proximitatea misterului Învierii. Pregătirea pentru întâmpinarea sărbătorii pascale, dincolo de valențele ecleziastice statuate, credem că poate fi abordată și din perspectiva unui alt fel de itinerariu spiritual: unul din perspectivă istorică și anume cel al apropierii de cuvântul prins în grafia manuscriselor sau a cărților tipărite. Este ceea ce ne-am propus să realizăm prin intermediul acestei expoziții. Din punct de vedere tematic expoziția s-a articulat pe trei mari segmente: 1. timpul pascal însemnat cu roșu în calendarele ecleziastice și laice, ilustrat cu ediții rare ale calendarelor ce provin din fondurile „Muzeul Ardelean” și „Gh. Sion”1 2; 2. sărbătoarea pascală în spațiul ecleziastic; remarcăm aici Liturghierul slavon de la Feleac și codicele consacrat sub denominația de Codex Piccolomini3; 3. sărbătoarea pascală ca și dimensiune a vieții private reflectată în jurnale și cărți de bucate4. Fiecare temă în parte s-a circumscris unei cronologii riguroase, documentele expuse încadrându-se într-un segment temporal larg, derulat pe parcursul secolelor XVI-XIX. Hic incipit catalogus: 1. Kalendarium, Kolosvarat [Cluj-Napoca], 1633. 2. Kalendarium, Kolosvarat [Cluj-Napoca, 1634. 3. Kalendarium, Colosvarban [Cluj-Napoca], 1641. 4. Kalendariom, Bechben [Viena], 1642. 5. Kalendarioma, Varadon [Oradea], 1655. 6. Kalendarioma, Varadon [Oradea], 1656. 7. Kalender, Kronstadt [Brașov], 1664. 8. Kalendariom, Szebenben [Sibiu], 1668. 9. Kalendariom, Colosvaratt [Cluj-Napoca], 1674. 10. Kalendariom, Colosvarat [Cluj-Napoca], 1675. 11. Kalendariom, Kolosvaratt [Cluj-Napoca], 1685. 12. Kalendariom, Kolosvaratt [Cluj-Napoca], 1690. 13. Kalendariom, Kolosvaratt [Cluj-Napoca], 1692. 14. Kalendariom, Kolosvaratt [Cluj-Napoca], 1694. 15. Kalendariom, Kolosvaratt [Cluj-Napoca], 1698. 16. Sfânta și Marea Vineri a patimilor, București, s.a. 17. Calendariu pe anul de la Hristos 1817, Buda, s.a. 18. Calendariu pe anul de la Hristos 1817, Buda, s.a. 19. Calendariu pe anul de la Hristos 1828, Buda, s.a. 20. Calendariu romanescu pe anul de la Cristos 1829, Buda, s.a. 21. Calendariu pe anu de la Christos 1822, Oradea Mare, s.a. 22. Calendariu romanescu pe anul de la Cristos 1830, Buda, s.a. 1 E-mail: meda@bcucluj.ro 2 Vezi Catalogul expoziției, nr.1-15 ; 17-24. 3 Vezi Catalogul expoziției, nr.26-27. 4 Vezi Catalogul expoziției, nr.49-56. 23. Calendar pentru români pe anul 1852, Iași, s.a. 24. Calendar pentru români pe anul 1855, Iași, 1855. 25. Apostol slavon, s.l., sec.XIV. 26. Liturghier slavon, Feleac, 1481. 27. Codex Piccolomini, s.l., sec.XV. 28. Tetraevanghel slavon, s.l., sec.XVI. 29. Tetraevanghel slavon, s.l., sec.XVI. 30. Răstignirea. Icoană pe sticlă. 31. Cazanii, s.l., 1650-1660. 32. Octoih, Rucăr-Făgăraș, 1717. 33. Liturghii, s.l., 1720-1730. 34. Răstignirea. Icoană pe sticlă. 35. Triodul săptămânii mari, Răstoci-Dej, 1792. 36. Joannes Vercellensis, Sermones vademecum de tempore et de sanctis, Strasbourg?, 1492? 37. Laskoi Osvât, Sermones dominicales, Hagenau [Haga], 1498. 38. Missale Ecclesiae Strigoniensis, Venetiis [Veneția], 1507. 39. Tetraevanghel românesc, Brașov, 1561. 40. Noul Testament, Bălgrad [Alba Iulia], 1648. 41. Uj Testamentoma, Amstelodamban [Amsterdam], 1687. 42. Biblia, București, 1688. 43. Triodul săptămânii mari, București, 1726. 44. Strastnic, Blaj, 1753. 45. Liturghii, Blaj, 1756. 46. Aaron Vasilie, Patima și moartea Domnului și Mântuitoriului nostru Isus Hristos, Sibii [Sibiu], 1808. 47. Petru Maior, Prediche sau Învățături la toate duminecile și sărbătorile anului, Buda, 1810. 48. Cuvântare despre posturile Besearicii grecești a Răsăritului, Buda, 1828. 49. Nemes Jânos, Nehai hidvegi idosb Nemes Janos jegyzokonyveibol, s.l., 1793. 50. Naplo es jegyzokonyv, s.l., 1832-1833. 51. Halmâgyi Istvân, Naploja, vol. I, s.l., 1762. 52. Szakacskonyv, s.l., sec.XVIII. 53. Szakacskonyv, s.l., sec.XVIII-XIX. 54. Szatmâri Zsuzsa, Szakacskonyv, s.l., 1805. 55. Szakacskonyv, s.l., sec.XIX. 56. Gyulai Ferenczne, Koch Buch, s.l., sec.XIX. 57. C.S.Nicolaescu, Ouă încondeiate, Craiova, 1927. 58. Teszabo Julia, Nagy husveti kepeskonyv, Budapesta, 1990. 59. Maria Panaitescu, Colecție de ouă încondeiate, s.l., s.a. Explicit hic totum! Expoziția de manuscrise de sec. XVI-XVIII în Biblioteca Centrală Universitară „Lucian Blaga” Homo scribens: genurile memoriei si tipologia scrierii în secolele al XVI-XVIII-lea (Homo scribens: emlekezeskultura es irăshasznălati-szokăsok a XVI-XVIII szăzadban.) Judit Kolumbăn 1 B.C.U. - Cluj Expoziția a fost organizată cu ocazia conferinței Memorialistică și devoțiune în secolele XVI-XVIII (Emlekirat-irodalom es devocio a XVI-XVIII szăzadban), inițiată de către Catedra de Literatură Maghiară Veche și a fost menită să ofere suport ilustrativ tematicii conferinței. Expoziția deschisă la departamentul de Colecții Speciale a Bibliotecii Centrale Universitare „Lucian Blaga” aduce în atenția vizitatorilor ei manuscrise și tipărituri cu însemnări, aparținând genurilor memorialisticii. Au fost expuse 53 de piese, între care manuscrise originale și copii, precum și materiale ilustrative, organizate în trei categorii: În prima categorie am inclus: cronici, jurnale, memorii, ordonate cronologic, prezentând, în ansamblu, genurile literaturii memorialistice. Printre ele aș accentua cronica Asediul Oradei, a lui Janos Szalardi, care relevă date importante referitoare la evenimentele din 1662. Tot în această categorie este expus jurnalul lui Gyorgy Wass, memoriile lui Frenenc Szakal (1657-1726 utan), și ale lui Gyorgy Rettegi (1718?-1786), memoriu care constituie o reprezentare fidelă a opiniei nobilimii de mijloc, din provincie, referitoare la evenimentele istorice contemporane, imediat următoare instaurării regimului habsburgic în Transilvania. A doua categorie de documente s-a axat asupra clasicilor memorialisticii transilvănene. În aceasta categorie sunt expuse autobiografiile lui Janos Kemeny, Miklos Bethlen, Mihaly Cserei și Kata Arva Bethlen. Historia și Biographia lui Janos Kemeny (1607-1662) sunt de fapt lucrări identice, copiate în perioade diferite. Exemplarul, intitulat Historia este o copie realizată în sec. al XVIII-lea iar însemnarea de posesor pe coperta interioară a manuscrisului: „Ex libris est Sigismundi Enyedi ab A(nn)o 1756.” relevă o informație semnificativă referitoare la apertenența volumului iar Biographia a fost copiată în anul 1807. Din lucrările lui Miklos Bethlen sunt expuse trei copii manuscrise datând din secolele al XVIII-lea și al XIX-lea. Primul este Autobiographia contelui, un coligat care cuprinde atât biografia cât și unele dintre lucrările lui M. Betlhlen și este o copie realizată în sec. al XIX-lea. Un alt exemplar demn de menționat este o copie din 1770, cu pagina de titlu ornată cu mâna și cu însemnarea decoratorului acestuia: „Franciscus Domokos De Also-Tsernaton,”, precum și un ex-libris tampon al posesorului ulterior, “B. Horvath J.” Lucrarea intitulată Historia a lui Mihaly Cserei (1668-1756) a fost scrisă în exil la Brașov și prezintă evenimentele istorice ale Transilvaniei între anii 1661-1712. În lucrare se conturează totodată și profilul istoricului protestant, pro-habsburgic. Exemplarul nr. 30 din anexă este o copie realizată de către „Petrus Istvanffi de Csik Sz Kirally”, însemnare de posesor, lângă care se regăsește și o „însemnare-testament” referitoare la soarta manuscrisului, după decesul lui. Prin acest testament el lasă manuscrisul drept moștenire fiului său Laszlo Istvanffi, iar în cazul lipsei acestuia, din motive de serviciu, proprietarul decide ca următorul posesor să devină fratele lui, Tamas Istvanffi. Descrierea propriei vieți a lui Kata Arva Bethlen este o lucrarea începută în 1744 și continuată până la decesul autoarei (1759). După o viață zbuciumată autoarea își scrie autobiografia din care reiese drama unei persoane care își pierde doi soți și cinci copii. Acestor drame li se alătură 1 E-mail: mihalyiudit@yahoo.com și conflictele interconfesionale. Din cauza religiei protestante pe care o susține cu fermitate ea ajunge să fie privată de către rudele ei catolice de cei doi copii ai săi, născuți din prima căsnicie. Prima ediție a acestui manuscris este din anul 1762. Exemplarul expus are mai puține pagini decât varianta publicată în 1762 și este transcris de către Peter Bod. A treia grupă a documentelor expuse este formată din calendare cu însemnări, referitoare la viața personală și familială a autorilor, însemnări care sunt concepute mai ales după tipologia jurnalelor. În Calendarul din 1551 a lui Eberus Paulus - un posesor al calendarului din sec. al XVIII-lea - ne informează despre nașterea fiicei sale: „Hoc die nascitur Anna Tetsi circa horam noctis 1am, Anno 1760”. Iar într-un alt calendar găsim chiar numele instituției posesoare: „Tanacze”, ( adică: „al Consiliului”). Însemnările omului politic, Mihâly Cserei se regăsesc în mai multe calendare expuse. Însemnările se referă mai ales la viața personală, la activitățile uzuale și călătorii ale posesorului care sunt, deci, relevate pe paginile acestor calendare. Toate aceste manuscrise aparținând genurilor memorialisticii sunt surse istorice importante, fiind grăitoare cu privire la viața culturală, socială ale secolelor respective, permițându-ne și explorarea lor științifică mai aprofundată. Hic incipit catalogus: 1. Szekely Istvân, Kronikajânak folytatasa 15581601, s.l., s.a. 2. Borsos Sebestyen, Kronikaja Erdely torteneteirol 1490-1584, s.l., XVIII.sz. 3. Miko Ferencz, hidvegi, Erdelyben maga eleteben tortent dolgokrul irt historiaja 15941613, Bi'ri) Samuel folytatasaval, 1613 augusztus vegeig, s.l., XVIII.sz. 4. Borsos Sebestyen, Kronikaja Erdely torteneteirol 1490-1584, s.l., XVIII.sz. 5. Toldalaghi Mihâly, Kovetsegi napl)ja es jelentesei Bethlen Gaborhoz, s.l., 1627. 6. Rhedei Lâszlo, gr., Napl)konyve 1653-1656, s.l., 1653-1656. 7. Lipcsei Gyorgy, Napl)feljegyzesei, s.l., XVII. sz. 8. Enyedi Istvân, II. Rak)czi Gyorgy fejedelem veszedelmeirol 16571660, s.l., 1720-1743. 9. Rosnyai Dâvid, Diariuma 1667-tol, s.l., XVII. sz. 10. Description exacte des royaumes de Hongria et Dalmatie, etc. : et gravees en cuivre par Gaspar Bouttats, Anvers, 1668. 11. Szalârdy Jânos, Varad ostroma. 1662, s.l., XVIII. sz. 12. Rosnyai Dâvid, Diariuma 1667-tol, s.l., XVIII. sz. 13. Bornemissza Anna, Gazdasagi naploja 1667-1672, s.l., XVII. sz. 14. Thokoly Imre, Naploja 1676-1678, s.l., XVIII. sz. 15. GoncRuszkai Kornis Gâspâr, Naploja 16781683, s.l., 1678-1683. 16. Inczedi Jozsef, Emlekirata 16881710. s.l., 1688-1710. 17. Apaffy Mihâly II, Diarium de anni 1690-1694, s.l., XIX. sz. 18. Komâromi Jânos, Diariumja es Experientiaji 1697. okt. 8. - 1705. szept. 13, s.l., 1856. 19. Wass Georgius, Diarium Viennense 1698-1702, s.l., 1698-1702. 20. Szakâl Ferenc, Naploja 16981718, s.l., 1847. 21. Rettegi Gyorgy, Emlekirata 1718-1777, s.l., 1718-1777. 22. Ikafalvi Jânos,Vegyes naplojegyzetei 1747-1759, s.l., XIX.sz. 23. Tekeropataki Gâborfi Istvân, Naploja 1744-1764. s.l., 1744-1764 24. Kemeny Jânos fejedelem, Historiaja, s.l., XVIII. sz. 25. Johannis Kemeny, Biographia, s.l., 1807. 26. Johannis Kemeny, fotografie, s.l.,s.a. 27. Grof Bethlen Miklos, Oneletirasa, Sudores et cruces Nicolai Bethlen, s.l., XIX. sz. 28. Bethlen Miklos, Muvei, s.l., 1770. 29. Bethlen Miklos,gr., Elete, s.l., XVIII. sz. 30. Cserei Mihâly, Historiaja, s.l., XVIII. sz. 31. Cserei Mihâly, Historiaja, s.l., XVIII. sz. 32. Bethlen Kata, Eletenek rovid le irasa, s.l., XVIII. sz. 33. Bod Peter, Narratio de vita, s.l., XVIII. sz. 34. Eberus Palulus, Calendarium historicum. Vitebergae, 1551. 35. Eberus Palulus, Calendarium historicum. Vitebergae, 1571. 36. Eberus Palulus, Calendarium historicum. Vitebergae, 1559. 37. Eberus Palulus, Calendarium historicum. Vitebergae, 1551. 38. Cluj-Napoca, litografie, s.l., sec. XIX-lea. 38. Erdelyi Kalendarium, 1798. esztendore, Szeben, Kolozsvâr, s.a. 39. Erdelyi Kalendarium, 1800. esztendore, Kolozsvâr, s.a. 40. Erdelyi Kalendarium, 1797. esztendore, Szeben, Kolozsvâr, s.a. 41. Kalendarium az 1632-es esztendore, Kolozsvâr, s.a. 42. Kalendarium az 1678-as esztendore, Locse, s.a. 43. Kalendarium az 1681-as esztendore, Locse, s.a. 44. Kalendariom az 1692-es esztendore, Locse, s.a. 45. Kalendariom az 1690-es esztendore, Kolozsvâr, s.a. 46. Kalendariom az 1691-es esztendore, Locse, s.a. 47. Kalendariom az 1692-es esztendore, Kolozsvâr, s.a. 48. Kalendariom az 1693-as esztendore, Kolozsvâr, s.a. 49. Kalendariom az1694-es esztendore, Koloszvâr, s.a. 50. Kalendariom az 1695-os esztendore, Kolozsvâr, s.a. 51. Calendariom az 1697-es esztendore, Kolozsvâr, s.a. 52. Calendariom az 1698-as esztendore, Kolozsvâr, s.a. Hic explicit totum ! Bibliografie: - Kovâcs Kiss Gyongy: A Habsburg-uralom erdelyi kiteljesedesenek folyamata a korabeli magyar irodalom lâttatâsâban, Erdelyi Muzeum Egyesulet, Kolozsvâr, 2000. - Toth Zsombor: Homo scribens: Megjegyzesek a kora ujkori magyar es latin kalendâriumokba feljegyzett elettortenetekhez (manuscris.) „Cartea cărților” - Memoria credinței Expoziție (10.02-25.02.2005) Meda-Diana Hotea1 B.C.U. - Cluj Tema expoziției ne-a fost sugerată de reiterarea clasicei sintagme din Evanghelia Sfântului Apostol Ioan, 1,1: La început era Cuvântul și Cuvântul era la Dumnezeu și Dumnezeu era Cuvântul”, acel cuvânt pe care încercăm să-l pătrundem, să ni-l aducem aproape, iar pentru a-l „proteja” și păstra îl „îmbrăcăm” în carte. Este un efort în care oamenii s-au identificat pe parcursul secolelor, iar expresia lui cea mai elocventă este Biblia, cartea cărților. Mesajul pe care am dorit să-l transmitem, dincolo de invitația la aplecarea spre exegeza biblică, este unul ce vizează apelul la memorie: să vedem Biblia așa cum și-au imaginat-o predecesorii noștri. Drumul pe care l-am propus spre a fi parcurs s-a derulat la nivel cronologic de-a lungul secolelor XV-XXI, timp în care Biblia ni se înfățișează sub diverse aspecte: copiată sau imprimată pe suporturi tradiționale (pergament, hârtie) sau inscripționată pe suport electronic; de la formatul in folio al incunabulului la cel liliput al exemplarului bibliofil sau ultracontemporanul CD-ROM. Diversificarea formatului și evoluția acestuia spre o mărime care facilitează utilizarea textului reflectă lectura Bibliei ca segment al vieții private, dincolo de citirea fragmentară a textului în cadrul oficiilor liturgice. Acest fapt a fost facilitat sub impactul Reformei care a inițiat traducerea cărții sfinte în limbile vernaculare. Astfel, putem identifica un traseu lingvistic larg: ebraică, latină, germană, maghiară, română, franceză, engleză. Expoziția a întrunit 54 piese și am dori să menționăm cu precădere ediția facsimil a Bibliei lui Gutenberg cunoscută și sub denominația de Biblia cu 42 de rânduri sau Biblia Mazarin; edițiile rare ale Bibliei traduse de Martin Luther; prima ediție integrală a Bibliei în limba română tipărită la București în 1688 sub patronajul domnitorului Șerban Cantacuzino, în traducerea fraților Șerban și Radu Greceanu. Atenția deosebită de care s-a bucurat Biblia este exprimată și de legăturile artistice care îmbină caietele textului. Amintim aici emblema legătorilor atelierelor clujene reprezentată de motivul garoafei sau ferecătura în colțari de argint a exemplarului Noului Testament imprimat la Amsterdam în 1687. Un loc aparte îl ocupă gravurile care însoțesc textul și ne oprim îndeosebi asupra exemplarului tipărit la Nurenberg în anul 1692 ilustrat cu gravuri în oțel executate în atelierul lui Nicolai Vischer din Amsterdam după desenele lui Rubens, Jordaens, Bryn, Pieter de Jade. Hic in incipit catalogus: 1. Biblia scholia, s.l., sec.XV. 2. Novum Testamentum, s.l., sec. XV. 3. Biblia latina, s.l., 1450-1455. Ediție facsimil. 4. Biblia latina, Nurenbergae [Nurenberg], 1478. 5. Biblia sacra, Norembergae, [Nurenberg], 1527. 6. Biblia alphabetica, Coloniae [Koln], 1535. 7. Uj Testamentum, Uj Szigethben [Ujsziget], 1541. 8. Biblia, Colosvarba [Cluj], 1552. 9. Heilige Schrift, Wittemberg, 1567. 10. Biblia latina, Venetus [Veneția], 1571. 11. Nouum Testamentum, Lutetiae [Paris], 1569. 12. Biblia, Wittemberg, 1589. 1 E-mail: meda@bcucluj.ro 13. Az Szent Biblia, Vizsoly, 1590. 14. Szent Biblia, Oppenhemiumban [Oppenheim], 1612. 15. Testamentum Novum, Hanoviae [Hanau], 1602. 16. La Bible, Geneve [Geneva], 1622. 17. Biblia Sacra, Lugduni [Lyon], 1613. 18. Biblia Sacra, Venetiis [Veneția], 1627. 19. Biblia Sacra, Londini [Londra], 1640. 20. Szent Biblia, Amstelodamban [Amsterdam], 1645. 21. Noul Testament, Bălgrad [Alba Iulia], 1648. 22. Noul Testament, Bălgrad [Alba Iulia], 1648. Ediție facsimil. 23. Uj Testamentoma, Amstelodamban [Amsterdam], 1687. 24. Szent Biblia, Varadon [Oradea], 1661. 25. Biblia, București, 1688. 26. Biblia, București, 1688. Ediție facsimil. 27. Heilige Schrift, tom II, Nurnberg [Nurenberg], 1692. 28. Biblia hebraica, Amstelaedami et Ultrajecti [Amsterdam, Utrecht], 1705. 29. La Sainte Bible, tom I, Amsterdam 1707. 30. La Sainte Bible, tom II, Amsterdam 1707. 31. Astvadzașunci [Biblia armeană], s.l., 1735. 32. Biblia, Bugel [Biella], 1751. 33. Biblia Sacra, Venetiis [Veneția], 1763. 34. Szent Biblia, Basileaban [Basel], 1764. 35. Szent Biblia, Basileaban [Basel], 1770. 36. Biblia, Blaj, 1795. 37. Biblia, Blaj, 1795. Ediție facsimil. 38. Noul Testament, Sankt-Petersburg, 1817. 39. Noul Testament, Mănăstirea Neamțul, 1818. 40. Biblia, Sankt-Petersburg, 1817. 41. Noul Testament, Sankt-Petersburg, 1819. 42. Szent Biblia, Pesten, 1837. 43. The Holy Bible, Glasgow, 1896. 44. Biblia, Sibiu, 1856-1858. 45. Biblia Sacra, Paris, 1858. 46. Les grandes heures de la Bible, Paris, 1973. 47. Die Bibel, Frankfurt am Main, 1988. 48. Biblia, București, 1988. 49. La Bible de Jerusalem, Paris, 1988. 50. Biblia, Rimini, 1990. 51. Hebrew Bible, Jerusalem, 1990. 52. Noul Testament, Oradea, 1995. 53. Biblia, București, 2001. 54. Biblia, București, 2004. Ediție pe suport electronic - CD-Rom. Explicit hic totum! Clădirile clujene sau martorii tăcuți Raluca Soare1 B.C.U. - Cluj Teatrul Național și Opera Română, Complexul Clinicilor, Teatrul și Opera Maghiară, Biserica și Mănăstirea Franciscană, Biserica Reformată, Biserica Sf. Mihail, Palatul Bânffy, Bastionul Croitorilor, Sinagoga Neologă, Palatul Justiției, Muzeul Național de Istorie a Transilvaniei, Clădirea Universității Babeș-Bolyai, Biblioteca Centrală Universitară sunt asemenea unor martori tăcuți, nepăsători pentru trecătorii grăbiți, obișnuiți și saturați de același peisaj, dar revelatori ai istoriei locale, ai istoriei mentalităților pentru aceia care vor să vadă „în ele” nu doar simple clădiri. Biblioteca Centrală Universitară din Cluj reprezintă un astfel de martor, iar volumul cu același nume, apărut la Editura Alma Mater, sub semnătura arhitectului Gheorghe Vais1 2, captează atenția oricărei persoane pentru care clădirea situată pe latura vestică a fostei Piețe Arany Jânos, aflată la intersecția străzilor Clinicilor și Babeș nu reprezintă o necunoscută sau un monument-obiectiv turistic ci, din contră, un element al vieții cotidiene, un element al vieții studențești, unul al amintirilor, o „informație” care așteaptă să fie valorificată. Trecând însă peste nota de subiectivism pe care receptarea unei astfel de lucrări o impune, cred, oricărui angajat al instituției pe care o găzduiește clădirea, descrisă în cele 142 de pagini ale cărții, pot afirma că, încă de la început cititorul este atras în atmosfera arhitecturală a începutului veacului XX, o dată cu prezentarea detaliată a celor opt proiecte propuse inițial pentru construirea unei clădiri ce urma să adăpostească atât biblioteca Universității cât și biblioteca Muzeului Ardelean. Trebuie precizat faptul că inițial clădirea a fost gândită cu o funcționalitate specifică de bibliotecă, printre puținele la aceea vreme și în special pe teritoriul actual al României construite drept biblioteci de acest gen, exceptând locații precum Biblioteca Teleki din Tg. Mureș și Biblioteca Batthyaneum din Alba-Iulia. Prima a fost construită între anii 1799-1808, după planurile arhitectului vienez Ignatz Schlaff, de către contele Samuel Teleki, iar cea de-a doua clădire a fost preluată în anul 1792 și transformată în bibliotecă și sediu al Institutului Cărturăresc de către episcopul Batthyânyi. Nici măcar Biblioteca Academiei Române nu avea un spațiu special destinat unei biblioteci, construcția acestuia începând abia în 1927-19283, deci la aproape două decenii după începerea construcției pentru Biblioteca Universității din Cluj. Proiectul Kesselbauer Agoston, Proiectul Kismarty-Lechner Jeno - Warga Lâszlo, Proiectul Korb Floris - Giergel Kâlmân, Proiectul Komor Marcell - Jakob Dezso, Proiectul Lâng Adolf, Proiectul Orth Ambrus - Somlo Emil, Proiectul Sebestyen Artur, Proiectul Villânyi Jânos - Hajos Alfred sunt titlurile proiectelor inițiale propuse pentru construcția clădirii și totodată subtitluri pentru Concursul de Proiecte, prin intermediul căruia autorul comentează, folosind într-o mai mică măsură, un limbaj arhitectonic și tehnic, funcționalitatea planurilor propuse în cadrul concursului, fără a neglija impactul vizual al acestora. Imagini care conțin planurile pe diferite etaje și din diferite unghiuri de vedere sunt postate cu generozitate pe parcursul capitolului, ca de altfel și pe parcursul întregii lucrări, cititorul reușind în acest fel să înțeleagă importanța care a fost conferită acțiunii de construire a bibliotecii. Această „atmosferă arhitecturală” este completată însă de autor de una istorică, în care sunt explicate și motivele pentru care se impunea construirea unei astfel de clădiri, motivația amplasării sale în acel spațiu al orașului. Considerate insuficiente sau mai exact inadecvate pentru o clădire ce urma să adăpostească această bibliotecă, planurilor propuse li s-au succedat alte trei, dintre care 2 sunt descrise în volumul de față. Etapa a doua a concursului a fost susținută de planurile tandemurilor Orth - Somlo și Korb 1 E-mail: ralusoare@bcucluj.ro 2 Gheorghe Vais, Biblioteca Centrală Universitară Cluj 1906-1909. Editura Alma Mater: Cluj-Napoca, 2006. 3 Sîrghie Anca, Pagini din Istoria bibliotecilor - Sibiu: Ed. Alma Mater, 2003, p. 164 - Giergl. Alegerea proiectului ultimilor doi probabil că nu este chiar întâmplătoare, având în vedere că ei proiectaseră și Complexul Clinicilor, lucru de altfel subliniat în cadrul lucrării. Modificările pe care le-a suferit proiectul din momentul acceptării lui drept câștigător al concursului și până la finalizarea sa, sunt descrise în două capitole distincte, obiectiv intitulat Proiectul de Execuție și Execuția clădirii. Pornindu-se așadar de la exerciții de imaginație, în care lectorul își poate închipui cum anume ar fi arătat clădirea bibliotecii în condițiile unei alte alegeri a factorilor de decizie de la acea vreme, se ajunge într-o fază a comparațiilor, o dată cu studierea funcționalității spațiilor bibliotecii, așa cum au fost ele concepute inițial, în cadrul capitolului Unitățile Funcționale: unitatea funcțională a spațiilor de lectură, a spațiilor de depozitare, a celor conexe, administrative, auxiliare, de primire și de circulație, toate constituind descrieri distincte în cadrul volumului. Chiar dacă predomină descrierile tehnice însoțite de imagini și scheme, deși există un capitol destinat elementelor de limbaj arhitectural, de îmbinarea stilului baroc și seccession, de amprenta pe care cei doi arhitecți Korb și Giergl și-au impus-o, cred ca această lucrare nu este destinată doar celor care studiază arhitectura, ci și celor care studiază istoria, celor care sunt interesați de peisagistica urbana, în special a Clujului. Lucrarea nu se dorește însă a fi o prezentare istorică a locului și a faptelor, a personalităților, decât în măsura în care numele lor se leagă de construcția clădirii bibliotecii, iar valoarea sa este constituită tocmai prin ipostaza privirii unei biblioteci dintr-un alt punct de vedere al spațiului său. Analiza construcției bibliotecii realizată într-o perioadă scurtă, anii 1906-1909, perioadă reliefată prin titlul lucrării, pare a fi un inconvenient, peste care însă se poate trece prin compensare, avându-se în vedere că modificările pe care biblioteca le-a suferit de-a lungul vremii sunt observate și evidențiate cu ajutorul unor comparații Datorită informațiilor pe care le aduce, dar și segmentului de istorie a bibliotecii clujene proiectate de Korb și Giergl, care nu fac intenționat obiectul analizei lucrării și care invită la noi cercetări, Biblioteca Centrală Universitară Cluj 1906-1909 este o lucrare care merită consultată, merită citită și studiată, tocmai datorită perspectivei din care biblioteca este privită. „Istoric”, este de fapt o istorie a conturării ideii arhitectural-instituționale a bibliotecii și o istorie a contracției sale. Adică o „istorie” a procesului prin care - arhitectural și instituțional -„clădirea” și „instituția” Bibliotecii se întemeiază și inserează în timpul spațiului. (Despre) Managementul construcțiilor de biblioteci1 - recenzie și marginalii - Adrian Grănescu1 2 Biblioteca Județeană „O. Goga” - Cluj Lucrarea dorește să fie exact așa cum o anunță titlul ei,3 o carte adunînd4 sintetic toate „problemele” ce pot apărea (unui conducător, unei echipe manageriale) din momentul apariției oportunității unei construcții, a desfășurării ei, a finalizării. Nimeni nu se îndoiește însă de faptul că pregătirea teoretică a unui specialist în biblioteconomie trebuie să conțină și astfel de lucrări. Despre utilitatea ei, despre modul în care a fost sau nu de ajutor (practic sau, cel puțin, teoretic) alții decît noi, ar putea da mărturie. Este și părerea noastră pentru care am salutat de la început publicarea acestei cărți. Într-o „dedicație” intitulată Note preliminare, Doina Popa, președintele asociației sub a cărei egidă s-a publicat traducerea românească, spune: „Cartea de față se constituie într-o pledoarie documentată și convingătoare - singulară în peisajul biblioteconomic românesc - pentru mai justa valorizare a spațiului de bibliotecă și a importanței acestuia. Ea continuă seria lucrărilor din literatura de specialitate traduse și publicate de către Asociația Națională a Bibliotecarilor și a Bibliotecilor Publice din România spre folosul bibliotecilor și a profesioniștilor lor.” Cîteva pagini mai departe, Victoria Dumitrescu, traducătoarea cărții o caracterizează: „Unele dintre primele întrebări, pentru care orice proiect de construcție, modernizare sau extindere de biblioteci trebuie să găsească răspunsuri adecvate, sunt următoarele: Există, în lumea bibliotecară sau în administrația serviciilor publice, suficiente informații sau surse de informații referitoare la acest tip de operațiuni Există expertiza necesară, în acest scop? Se pot angaja consultanți, cu suficientă experiență în materie? Există asemenea specialiști, în zona respectivă Se pot obține fonduri suficiente pentru finalizarea unor asemenea proiecte și pentru exploatarea lor ulterioară? Sunt pregătiți bibliotecarii să-și asume responsabilitățile presupuse de calitatea de parteneri și beneficiari ai rezultatelor acestor proiecte? La aceste întrebări, cartea de față formulează răspunsuri relevante, bazate pe experiența concretă a autoarei [...] ea însăși bibliotecară, implicată în proiecte de construcții, renovare sau extindere de biblioteci.” Managementul construcțiilor de biblioteci este o lucrare ce constituie o foarte plăcută lectură (în ciuda titlului care anunță un subiect de obicei „sec”, „îngust”) pentru toți cei care se apleacă asupra ei este Managementul construcției de biblioteci : „vom întîlni și conflicte de opinii, unii bibliotecari făcînd afirmații pe care alții le contrazic. Aceasta se datorează marii diversități de roluri, pe care biblioteca trebuie să le joace în lumea modernă. Biblioteca de azi este locul de întîlnire al comunității, centru de informare, depozit de cărți și materiale audio și video, realizatoare a unor produse de informații sau programe culturale importante pentru localitate.” Tocmai pentru că această carte adună concluzii de o „viață” ale unor bibliotecari experimentați o face și mai interesantă, captivantă pentru orice slujitor al cărții. Ne aflăm în fața unui ghid, a unei călăuze 1 Jeannette Woodward, Biblioteca secolului XXI. Managementul construcțiilor de biblioteci, traducere dr. Victoria Dumitrescu, consultanți de specialitate: dr. Emil Barbu Popescu, arhitect, dr. Hermina G. B. Anghelescu, Grinta, Cluj-Napoca, 2005, 204 pag. 2 E-mail: adig@bjc.ro 3 Autorul utilizează din proprie decizie „vechiul” sistem ortografic. (Nota red.) 4 Spre deosebire de această carte teoretică, generală, și o altă lucrare a inspirat bibliotecarii noștri de la Biblioteca Județeană „Octavian Goga”; colega noastră Tatiana Costiuc a adus versiunea rusească a unei cărți franțuzești: Jaqueline Gascuel, Un espace pour le livre. Guide â l'intention de tous ceux qui construisent, amenagent ou renovent une bibliotheque, nocmpaHCTBO g.ia kiiiii'ii [...], „Rudomino”, Moskva, 1995, 303 pag. Această carte este cît se poate de „concretă”. Am putea-o numi, fără să greșim, un ghid practic. A fost concepută să conțină ilustrații (fotografii, desene, scheme) și, în general, soluțiile sînt gîndite și exemplificate prin cazuri deja finalizate. Nu vrem să ne întrebăm aici care tip de carte este mai apropiat, mai dorit de cititor (indiferent de pregătire). În fond, pentru cei interesați, considerăm că ar fi o lucrare complementară celeilalte. pentru un bibliotecar (neapărat bibliotecar, adică specialist, cu „vechime”, cu studii suplimentare de specialitate) manager pus în situația (rară dar fericită) de a-și conduce, de a-și regiza construcția (pentru care va binemerita, mai tîrziu, de la semenii săi). Totul este ca cei cărora le este dedicată să prezinte interes, să aibă curiozitatea (vie) pentru conținutul cărții, în cel mai rău caz, s-o accepte ca pe un simplu schimb de experiențe (ce trebuie ascultat sau chiar, de ce nu, urmat), dacă nu vor s-o ia ca pe un bun și sincer îndrumător. Căci ea este scrisă și din dorința de-a transmite cunoștințe, pentru ca cei care vor fi confruntați cu experiențe identice să nu purceadă de la capăt (inventînd, sau, mai corect, reinventînd, cum se spune, „mersul pe jos”), ci să „construiască” pe un fundament deja existent. Primul capitol: Pregătirea unui proiect de construcție pentru o bibliotecă începe cu toate activitățile preliminare ce trebuie să ducă la conștientizarea importanței proiectului, la o argumentație foarte bogată, la o cunoaștere din toate unghiurile și punctele de vedere a demersului. Fiecare subcapitol este un pas ce trebuie străbătut (iată-le, să le amintim: Sfera de autoritate a bibliotecarului; Distribuția responsabilităților; Identificarea persoanelor cheie și comunicarea cu acestea; Cum trebuie argumentată cererea de fonduri necesare construcției unei noi biblioteci; Continuitate și consecvență în pregătirea și finalizarea proiectului; Funcționarea eficientă într-un mediu cu mare încărcătură politică; Stabilirea liniilor de comunicare; Proiectul construcției unei biblioteci este o realizare de grup; Pregătirea aptitudinilor necesare implicării în proiect; Cunoașteți pe cei ce finanțează instituția; Cunoașterea complexității unei clădiri moderne ) spre a se ajunge la momentul următor, cel de-al doilea capitol: Lumea arhitecților și antreprenorilor. Acesta conține subcapitolele: Derularea construcției; Ce trebuie să știe arhitecții ?; Ce trebuie să cereți arhitecților; Lumea antrepenorilor; Sistemul de furnizare a proiectului de construcție; Alegerea echipei de proiectare-execuție pentru renovarea sau modificarea unei structuri existente; Angajarea unui supraveghetor specialist în construcții; Urmărirea derulării proiectului. În al treilea capitol, Pregătirea proiectului, se ajunge (finalmente) la primele rezultate palpabile, proiectul, planul desenat al viitorului edificiu - în fond, un document „istoric”, peste timpuri, probînd „începuturile” clădirii, eventual, variante arhitectonice, care au fost părăsite sau schimbate etc. Temele tratate în acest capitol sînt: Tendințe actuale în organizarea și funcționarea bibliotecii; Planificarea pentru viitor; Planificarea în condiții de restricții bugetare; Amplasamentul construcției; Utilizarea în comun a unor complexe de servicii; Cerințele organizării spațiului interior; Planificarea unui proiect de renovare, extindere sau modificare a bibliotecii existente. Al patrulea capitol se referă la Exteriorul clădirii, forma (exterioară) în care va intra edificiul în conștiința comunității, a tuturor celor care o vor cunoaște... Subcapitole: Materialele exterioare; Proiectarea acoperișului; Toată lumea dorește un atrium, cu excepția bibliotecarilor; Intrarea în bibliotecă. În următorul capitol (al cincilea) se vorbește despre Cerințe ale mediului și factorului uman (Instalații de iluminat; Randamentul instalației electrice în noile construcții; Eficiența energetică în clădirile vechi; Facilități de acces pentru persoanele cu handicap; Bibliografie). Apoi în cel de-al șaselea capitol Tehnologia și infrastructura clădirilor moderne se ia cunoștință cu aspectele cele mai importante care definesc o bibliotecă modernă ( teme tratate: Tehnologia în bibliotecile de astăzi; Planificarea pentru evoluțiile viitoare ale IT; Telecomunicațiile și biblioteca modernă; Sistemul electric; Sistemele de climatizare (încălzire/răcire/ventilație); Controlul umidității; Mucegaiul și sporii; Izolația fonică ). Un capitol important și care nu poate fi neglijat este: Problematica securității și siguranței în biblioteci (Siguranța împotriva incendiilor; Prevenirea și intervenția în caz de dezastre). Antepenultimul capitol se ocupă de Pardoseli, tapete și mobilier (Selectarea materialelor pentru pardoseli; Tapete. Zugrăveli; Selectarea mobilierului). Urmează apoi un capitol important Depășirea fazei de construcție a noii biblioteci (Programele de renovare sau extindere; Sistemele de orientare în bibliotecă). Ultimul capitol, la fel de interesant, ca și celelalte tratează despre Mutarea și instalarea bibliotecii în spațiul nou construit (Mutarea în noua clădire; Aspecte referitoare la sănătatea noii clădiri; Acomodarea cu noul spațiu; Evoluția clădirii spre o stare funcțională; Coordonatorul clădirii; Mucegaiul și igrasia). Cîteva capitole conțin bibliografie (americană) de specialitate, un semn, o dovadă despre preocuparea multor profesioniști ai cărții și a informației pentru acest important „segment” al vieții bibliotecare. Așa cum spuneam mai înainte lectura cărții, întreprinsă și numai din simplă curiozitate profesională, este plăcută sistematizînd puncte de vedere existente, ajutînd, ordonînd, credem noi, problematica ce i se deschide celui confruntat cu construcția edificiului cultural. Așa cum arăta traducătoarea, cartea: „este rodul unei munci în echipă, guvernată de spiritul de asociere, inițiativă și responsabilitate ce caracterizează lumea americană. Ea este, în același timp, rodul dialogului și comunicării între participanții la conceperea și finalizarea unor asemenea proiecte (bibliotecari, arhitecți, constructori, planificatori urbani, cetățeni, administrație, politicieni), în jurul unei formule, în care se regăsesc idei, experiențe, soluții și situații specifice lumii bibliotecarilor.” Considerăm că bibliografia românească de specialitate s-a îmbogățit cu această nouă apariție, chiar dacă, din păcate, nu vor fi puse în practică învățăturile, sfaturile ei, lectura va fi profitabilă. De-a lungul timpului - chiar cu mult timp înainte de-a ști că voi ajunge bibliotecar - am fost în apropierea unor întîmplări ce se interferează sau devin complementare cărții despre care discutăm. La sfîrșitul anilor '50 s-a început construirea unei noi aripi (adăpostind viitoare depozite) a Bibliotecii Centrale Universitare din Cluj. Copil la școala primară fiind am auzit discuțiile celor mari în care se vorbea despre creșterea (continuă) a numărului cărților din zestrea bibliotecii, o situație „obiectivă”, a faptului că ea a fost prevăzută, gîndită la nivelul începutului de secol (al XX-lea). Am reținut observațiile malițioase ale celor mari legate de faptul că noua construcție trebuia să iasă în evidență (vizibil), mai ales ca o realizare a vremurilor noi (fapt relevat și prin placarea ei cu cărămizi aparente roșii și nu galbene și roșii, ca vechea clădire). Nepotrivirile continuă și pot fi văzute de orice privitor contemporan: o altă înălțime a clădirii, lipsa (supărătoare a) unui acoperiș identic cu cel al bibliotecii propriu-zise, ca să se poată armoniza. Astfel ea apare cu un acoperiș plat identic cu cel al blocurilor din cartiere, sau ca și în cunoscuta glumă cu Dr. Petru Groza care n-a mai avut bani din cauza crizei economice să-și finalizeze casa din Deva. Depozitul cel nou este, însă, funcțional și asta contează pînă la urmă. Totuși noua construcție, în opinia unor contemporani care au lucrat nemijlocit în incinta sa, n-a fost o realizare din cele mai fericite, soluțiile adoptate creînd „probleme” nu o dată... Nu este neapărat nevoie să rețineți aceste amintiri personale înregistrate prin „ochi de copil” căci, de fapt, am fost dus, la fața locului, ca să văd primul escavator din orașul nostru... Cu puțini ani în urmă am avut ocazia să descopăr frunzărind o lucrare1 un alt exemplu, mult mai fericit (arhitectonic, dar, în mod sigur, și funcțional): extinderea Bibliotecii Universitare din orașul Bergen - Norvegia. În monografia dedicată acestei instituții se poate vedea (într-o reproducere foto) imaginea inițială a bibliotecii în anul 1867: o clădire înaltă (centrală) mărginită de două corpuri mai mici. Fațada privită este o litera „T” așezată invers. În anul 1898 acestei construcții i s-au mai adăugat două corpuri identice celui central, forma clădirii, privită din același loc, devenind o litera E culcată. Clădirea în forma ei finală are un aspect unitar fără ca cel care o vede (dacă nu este avizat) să-și poată da seama că a fost extinsă în etape diferite, la mai mult de treizeci de ani distanță. Mai tîrziu, pe la mijlocul anilor '70 însoțit de profesorul nostru, din anii de facultate, Mircea Zaciu, eu și cîțiva scriitori (tineri) debutanți (ai Editurii Dacia) ne îndreptam prin strada Mihail Kogălniceanu spre Liceul Ady-Șincai ca să participăm la o lansare de cărți a editurii (la care lucram pe acea vreme). În dreptul construcției deja terminate a Bibliotecii Academiei, domnul profesor ne-a vorbit foarte critic despre organele județene care au „tăiat” din start un etaj (sau cîteva etaje?) la această clădire, în ideea că „vă ajunge atîta”, ignorîndu-se ab initio necesitatea existenței unui spațiu de creștere, obligatoriu într-o bibliotecă ce se respectă. De altfel clădirea este amplasată (geografic) foarte bine, în „centrul” orașului, în apropierea Universității, în drumul studenților, a cadrelor didactice, a cercetătorilor. Arhitectonic n-are nimic în comun cu strada pe care este 1 Amor librorum nos unit. Universitetbiblioteket i Bergen 1825 - 1996, Bergen, 1996, pag. 17 și 19. amplasată, cum ar fi, de exemplu, Arhivele Naționale (din proximitatea sa) care se încadrează perfect. Mulți ani mai tîrziu am aflat că edificiul (a cărei amplasare nu știu cum s-a făcut sau dacă aceasta a stîtnit sau nu controverse) s-a ridicat pe locul unei case istorice: casa ilustrului învățat iluminist ardelean Apâczai Csere Jânos. Azi (ca și atunci) nimic nu indică acolo (sau prin jur) acest fapt.1 Un publicist clujean pomenea într-un articol, apărut (deloc întîmplător) abia după moartea lui Traian Brad, despre faptul că acesta i-a declarat că amplasamentul noii clădiri a Bibliotecii Județene „Octavian Goga” din Cluj (marginal și nu central) nu-i aparține.1 2 În general multe biblioteci județene (sau de ranguri mai mici) create în regimul comunist în localitățile în care nu existau (vechi) biblioteci publice (cum ar fi fost ASTRA din Sibiu), moștenite de la vechiul regim s-au înființat în foste palate de justiție (în special) cu o activitate restrînsă sau chiar desființată, adaptîndu-se după condițiile existente (improprii de multe ori). În urmă cu puțini ani, bibliotecii ASTRA din Sibiu i-a fost atribuită o clădire (neterminată) construită în chiar continuarea ei. Noua clădire (cu etaje nestructurate pe săli și încăperi) este foarte susceptibilă de-a fi adaptată necesităților unei biblioteci. În final rezultatul (inedit dar interesant) va fi o construcție monumentală, istorică adăpostind biblioteca (veche), „lipită” de o construcție nouă, modernă adăpostind secțiile moderne ale acestei biblioteci. Arhitectonic vechea clădire își va păstra (nealterată) personalitatea sa, cea nouă (de o arhitectură vădit modernă) va conviețui cu cea inițială. Este și aceasta o posibilitate, o ipostază a creării (prin extindere) a unei biblioteci, exact așa cum susține încă din titlu lucrarea citată de noi la subsol: bibliotecile se construiesc (gîndite, create de la „zero”), se amenajează (în spații oferite, distribuite, mai mult sau mai puțin adecvate) sau se renovează. Biblioteca Județeană din Cluj a avut o situație „mixtă”. Întîi și-a creat o sală de lectură, separată, mutîndu-se din Palatul de Justiție din Piața Ștefan cel Mare, pe strada Kogălniceanu, într-o clădire istorică, adecvată. Aceasta a fost recondiționată creîndu-se o ambianță potrivită lecturii. Ea este amplasată în plin centru al orașului, lîngă Universitatea Babeș-Bolyai, pe o stradă cu mai multe licee, foarte repede a reușit să-și creeze un public (adesea depășindu-i capacitățile) compus din elevi și studenți. A fost și continuă să fie o „soluție” cu adevărat miraculoasă. Celelalte secții s-au mutat în momentul finalizării (parțiale) a clădirii (centrale) din Calea Dorobanților (zona Mărăști). Am avut ocazia să vizitez biblioteca județeană din orașul Szolnok (pe numele ei, Verseghy Ferenc Konyvtăr), un exemplu de bibliotecă care s-a mutat într-un spațiu „amenajat”: o clădire de sfîrșit de secol XIX, modernizată din toate punctele de vedere. Ea este amplasată în plin centru (civic) al orașului (vechi) într-o ambianță deosebită. Cu ceva ani în urmă TV5 a transmis un film documentar despre mutarea Bibliotecii Naționale a Franței în noul său sediu. Filmul era o modalitate specifică acestui limbaj (imagine-sonor) de-a transmite concluzii asemănătoare conținutului celor două cărți pomenite mai sus. 1 Actuala clădire a fost terminată și „predată” în 1975. Pe locul ei, pînă atunci, pivnița casei a fost cea mai veche mărturie a străzii, fiind construită în secolul al XVI-lea. Deasupra ei s-au construit noi pereți. Pe la mijlocul secolului al XVI-lea aici a fost casa lui Szakâcs Istvân. Între anii 1656-1659 aici a locuit Apâczai Csere Jânos. Și-a trăit o parte din viața de familie și de aici a fost înmormîntat. Casa a rămas Parohiei Reformate și Colegiului pînă la mijlocul secolului trecut. După naționalizare și pînă la demolare ea a fost folosită de Arhivele de stat. Demolarea ei a stîrnit multe proteste, încercîndu-se salvarea clădirii, din păcate, fără rezultatele scontate. A se vedea lucrarea: Vincze Zoltân, A Kolozsvări Farkas utca: muvelodestorteneti barangolăs (Strada Kogălniceanu [Farkas] din Cluj), Kolozsvăr (Cluj): o plimbare prin istoria sa culturală, Studium Konvkiado, 2003, p. 59. Într-un articol publicat în Clujeanul (Nr. 341/39;25 septembrie-1 octombrie 2006, Cluj, pag.18) arhitectul Vasile Mitrea spune: „Pentru construirea clădirii filialei Bibliotecii Academiei au fost demolate două construcții baroce [...]”. 2 Constantin Mustață, Traian Brad. Cînd plîng cărțile... II, în Adevărul de Cluj, vineri 10 noiembrie 2006, pag. 4. În acest interviu fostul director al Bibliotecii Județene „Octavian Goga” arată, prezintă toate amplasamentele (dacă doriți, „locațiile” propuse și refuzate) pentru sediul (nou) al bibliotecii. De bine, de rău a fost acceptat și primit ultimul, adică cel din Calea Dorobanților, fiindcă era de dorit să se înceapă grabnic construcția... La rugămintea lui Traian Brad, reporterul i-a promis că va „peria” interviul, căci n-ar fi dorit să supere pe cei responsabili de această alegere... Acesta este motivul acestui interviu tardiv, inedit. Înainte de-a încheia (dar nu în cele din urmă) cred că există și la noi suficientă experiență (în sensul tripletei: a construi, a amenaja, a renova) pentru a se putea scrie (cel puțin) o culegere de articole (dacă nu o „operă” de unic autor) sub acest titlu. Atît laudativ dar și critic. Dacă nu pentru a fi urmată, atunci cel puțin pentru o istorie românească a construcției, a managementului construcției de biblioteci. Mircea Popa: Andrei Veress - un bibliograf maghiar, prieten al românilor (Recenzie) Maria-Stela Constantinescu-Matița1 B.C.U. - Cluj Cartea începe cu un cuvânt înainte al autorului, pentru a ne introduce mai apoi într-o lume istorică și literară fascinantă, al celui care a fost marele istoric, erudit și bibliograf maghiar Andrei Veress: cel care „și-a trăit întreaga viață sub semnul colaborării româno-maghiare”. Cuvântul înainte - sau cum îi spune autorul: Cuvânt lămuritor - face o atrăgătoare descriere a unui loc, pe care el îl cunoaște din diferite scrieri și chiar din drumurile lui în acel colț de lume, Budapesta, cu arhitectura și istoria ei remarcabilă. Budapesta este un loc special destinat studiului, meditației și scrierii, unde autorul a petrecut un timp, datoria unei burse de studii, amintindu-și că: aici „nu mă socoteam un străin, ci, dimpotrivă, îmi însoțeam strămoșii în prezent, îi invitam să ia parte, împreună cu mine, la victoria lor prin timp, în virtutea acelei miraculoase metempsihoze prin care puteam - măcar, chiar și imaginar - să trăim mai multe vieți deodată”. Descoperirea fondului de manuscrise și de corespondență a istoricului maghiar Andrei Veress, omul care a fost atât de apropiat deopotrivă de români, cât și de neamul căruia îi aparținea a fost pentru cercetătorul român o adevărată revelație. Cu siguranță trebuie să fii un om cu o vastă cultură, educație și inteligență pentru a te putea apropia cu o inimă atât de deschisă și generoasă de semenii tăi, indiferent cărei nații, religii, sau culori îi aparții. De asemenea, este remarcabil faptul că, autorul cărții, mergând pe urmele predecesorului său, elogiază bunele relații, așa cum ar trebui ele să fie, între diferite națiuni și etnii. Aceste relații de prietenie trebuie încurajate, pentru că sunt baza solidă a colaborării, conviețuirii pașnice, înțelegerii și progresului. Fără deschidere, fără înțelegerea dorințelor și cerințelor celorlalți, fără toleranță nu se poate merge pe/spre un drum al culturii europene. Portretul cărturarului maghiar, care deține cheia în uzanța relațiilor prietenești, cu câștig atât pentru români, cât și pentru maghiari, ni se înfățișează pe tot parcursul acestei cărți, lucru care se va vedea de altfel atât din viața, cât și din opera prețioasă pe care ne-a lăsat-o. Dacă trecem dincolo de viața și opera lui Andrei Veress ajungem la bogata lui corespondență pe care a purtat-o cu oameni de seamă, reprezentativi ai timpului în care a trăit. Această vastă și laborioasă corespondență l-a ajutat în desăvârșirea operei, dar, prin care, a ajutat și el la rândul său pe alții și, de asemenea, tot prin intermediul acesteia și-a stabilit multe prietenii pe viață. Cu atât mi se pare mai uimitor faptul că, deși volumul a fost predat tocmai editurii Kriterion, totuși, și după ce au trecut „trei ani încheiați” - cum spune autorul Mircea Popa, -redacția nu s-a arătat cu adevărat interesată de publicare. Uimirea, surprinderea vine desigur din faptul că această editură este de “origine maghiară”, iar lucrarea însăși tratează un subiect ce vizează un om de cultură de același neam, despre care scrie atât de frumos nu un maghiar de această dată, ci un român. Îmi pun de aceea întrebarea, de ce atâta lipsă de interes? Nu era suficient de incitant și de antrenant subiectul? Nu era de actualitate? Cartea nu este suficient de comercială? Personajul în cauză „tratat” era prea atașat de cei cu o altă culoare politică sau de alt neam?! Este o anume formă de cenzură? Seria întrebărilor și supozițiilor pot continua, dar esențial este faptul că, deși la altă editură, a văzut în sfârșit lumina tiparului. Lăsând la o parte dificultățile legate de apariție, trebuie să spun, că avem în față o restituire valoroasă din trecut, atât în planul cultural, cât și cel istoric și biblioteconomic, prin faptul că neinițiatul face cunoștință cu opera pe care ne-a lăsat-o Andrei Veress, iar pentru cel cunoscător este nu numai o rememorare, dar și un prilej de a accede la noi cunoștințe. Sunt pe deplin în asentimentul lui Mircea Popa, care spune: „fie ca exemplul istoricului de față să servească de îndreptar în derularea relațiilor româno-maghiare la nivelul de astăzi, în așa fel 1 E-mail: stelamariaro@yahoo.com ca ele să-și câștige vechea valoare și noblețe. Sub semnul acestei speranțe așez cartea pe care o propun astăzi semenilor mei de orice naționalitate, religie și partid politic.” Cartea vizează deci și apropierea celor două națiuni, române și maghiare prin ariile de cultură, istorie și civilizație. Ea este structurată în șase capitole, la care se adaugă o bibliografie a operei lui Andrei Veress, și ca anexe, scrisori din corespondența purtată de acesta cu diverși oameni de cultură. În capitolul I - Repere biografice, ni se oferă o vedere biografică de ansamblu asupra aceluia care a fost marele istoric și cărturar Andrei Veress. El s-a născut la 15 febr. 1868 la Bekes, în Ungaria fiind fiul lui Alexandru Veress - inginer de căi ferate, hidraulic și hotarnic, cu studii la Viena și Debrețin, participant la luptele revoluționare din 1848-'49 - care a făcut parte din emigrația maghiară din Orient. Astfel Alexandru Veress ajunge mai înainte (în 1858) la Londra și apoi la Paris, unde își termină studiile politehnice, după care se stabilește la București, unde a trăit 25 de ani. Aici el devine și cronicarul emigrației cu lucrarea: A Magyar emigrăcio a keleten. Andrei Veress a făcut școala primară la nemți, a urmat gimnaziul românesc „Dimitrie Cantemir” din București și apoi Facultatea de Litere a Universității din Cluj, la terminarea căreia, în 1894, este trimis la studii de specializare la Viena ca bursier al Institutului de Paleografie. Cariera de publicist și cercetător și-o începe, alături de tatăl său, încă din perioada studiilor la București în cadrul Societății culturale a maghiarilor din București și și-o continuă apoi la Deva și Cluj. La Viena audiază cursuri de istorie și lucrează în vechile arhive, ceea ce va face ca el să opteze pentru studiile istorice. La întoarcerea în Transilvania, în 1898, este numit profesor de istorie și geografie, și tot aici întreprinde cercetări arhivistice sistematice din care se vor naște lucrări de referință. În 1902 întreprinde cercetări la arhivele din Roma. Din 1903 este arhivar și bibliotecar la Biblioteca Universitară din Cluj, unde desfășoară o bogată activitate de cercetare. 1905- se căsătorește cu Maria Mehelyi din Kis-Apșa, jud. Maramureș, cu care va avea doi băieți. Tot în 1905 se mută la Budapesta, unde va lucra ca profesor și arhivist, iar apoi va îndeplini și funcția de consilier la Ministerul de Externe și la cel al Culturii. Întreprinde cercetări de anvergură în arhivele europene precum: Boemia, Italia, Polonia, Rusia, Germania, Austria, Țările de Jos, Anglia, Spania, etc. Este atras de tot ceea ce se leagă de Transilvania, Moldova și Țara Românească, în secolele 16-18. Are o activitate remarcabilă, ceea ce nu a trecut neobservat de personalitățile vremii, printre care: N. Iorga, I. Bianu - un prieten până la moarte, Z. Pâclișanu precum și numeroși intelectuali ardeleni. În 1911, Andrei Veress elaborează un proiect de activitate științifică în vederea editării unei serii de Fontes Rerum Transylvanicarum. Din 1919 e numit raportor șef pentru România la Ministerul de Externe de la Budapesta. Deschide și un birou particular de traduceri, fiind numit „interpret jurat român” pe lângă Tribunalul din Budapesta. La 1 iulie 1922 se pensionează. Opera pe care ne-a lăsat-o este deosebită, atât cantitativ, cât și ca valoare științifică, istorică și culturală, dar din tot acest șuvoi informațional, două sunt operele de mare complexitate, renume și valoare. Este vorba de Documente privitoare la istoria Ardealului, Moldovei și Țării Românești, din care au apărut 11 volume și Bibliografia româno-ungară. Românii în literatura ungară și ungurii în literatura română, în 3 volume. În întreaga lui existență, Andrei Veress și-a pus puterea, priceperea, dăruirea, munca, calitățile umane, profesionalismul în slujba istoriei românilor, a adevărului istoric, a colaborării, a bunei înțelegeri și relații între români și maghiari. A fost un adevărat prieten pentru toți cei care l-au solicitat, chiar dacă firea și acțiunile lui i-au adus uneori critici de ambele părți. Nu a fost membru al nici unei Academii. Moare la 24 noi. 1953, la vârsta de 85 de ani la Pecs. Este admirabil acest prin capitol al cărții prin aportul de date și informații furnizate. Capitolul II intitulat Preocupări de istorie românească se referă la un valoros și important amalgam documentar, din care se remarcă faptul, că preocuparea de bază al lui Andrei Veress îi vizează atât pe români, cât și pe maghiari, istoria și spiritualitatea acestora devenind inseparabili în acest tumult cultural și istoric. El, Andrei Veress, ne oferă tocmai exemplul unei deschideri spre bunele relații de înțelegere și conviețuire pașnică. Autorul Mircea Popa ne vorbește despre „nostalgia mediului cultural de la București” pentru Andrei Veress, unde începe chiar formarea sa și unde este atras de istorie și de cercetarea trecutului cultural comun. Istoria celor două comunități și popoare îl atrag din tinerețe. Istoria poate fi un factor unificator sau unul destabilizator, ne poate face mai buni, mai toleranți, mai înțelepți, mai respectuoși vis-ă-vis de ceilalți, sau dimpotrivă, mai disprețuitori, mai falși, mai nechibzuiți, mai intransigenți. Aș cita în acest sens autorul cărții, care spune extrem de firesc: „căci istoria dacă ne desparte, ne și apropie și moștenirea trecutului nu trebuie să fie o piedică, nici o tară în calea colaborării, ci o cale spre înțelegere și depășirea stării de fapt.” Seria celor 11 volume de Documente. se referă la un timp istoric de mare întindere și furnizează date, informații privite dintr-o altă perspectivă, dintr-un alt unghi de vedere, ce completează și corectează datele deținute după evenimentele timpului, constituindu-se, în final, în elemente deosebit de valoroase pentru istoria noastră, ceea ce a însumat o muncă uriașă, laborioasă și a presupus colaborarea cu numeroși „parteneri”. Munca lui Andrei Veress se traduce și prin colaborarea cu o serie de reviste concretizată în articole, studii, memorii publicate aici, și la care autorul Mircea Popa face referire în acest capitol. O altă remarcă ce trebuie făcută, este contribuția lui A. Veress la Bibliografia românească veche a lui Nerva Hodoș și Ioan Bianu care este o lucrare de excepție. Opera manuscrisă și postumă, următoarea parte a cărții ne prezintă complexele și cuprinzătoarele preocupări și proiecte pe care le avea istoricul și bibliograful Andrei Veress, „un cercetător cu deschideri multiple spre fenomenul istoric.” Impresionant prin volum și de un real folos și documentație pentru munca lui de cercetare este numărul mare de scrisori, în care sens stau mărturie Fondul Andrei Veress de la Arhivele budapestane și fondul de manuscrise de la Biblioteca Academiei de Științe Ungare. Toate întregesc și ilustrează încă o dată aria de preocupări și înclinația deosebită spre cultivarea relațiilor româno-maghiare. Un element de seamă al acestui capitol face referire și își consacră lucrarea despre istoria Tipografiei de la Buda, o lucrare ce însumează 563 de documente în limbile latină, maghiară, germană și română, apărută însă din păcate nu sub numele direct al lui Andrei Veress. Mircea Popa ne oferă o paletă largă de nume sonore ale vieții literare și culturale, care s-au adresat Tipografiei din Buda, și la care au colaborat sau și-au desfășurat activitatea, dintre care îi putem aminti pe corifeii Școlii Ardelene. Alte informații interesante care ne parvin pe această cale, sunt cele legate de practicile de cenzură uzitate asupra unor lucrări, despre amânarea tipăririi și promovării cărților românești. De remarcat, tot pe tărâmul interconectării la spiritualitatea românilor și maghiarilor, este colaborarea dintre tipografia de la Buda și tipografiile românești din Moldova și Țara Românească. Andrei Veress a avut și o serie de proiecte care nu s-au finalizat sau au rămas doar în fază de început. Avem o serie de manuscrise pregătite pentru tipar, dar care nu au apărut în timpul vieții sale, și care ne oferă imagini de istorie, viață politică și economică, diplomație, genealogie, heraldică, personalități reprezentative. A colaborat, cu studii scrise în românește, la o serie de publicații științifice de la noi, cum ar fi: Analele Academiei Române, Revista Arhivelor, Anuarul Institutului de Istorie din Cluj, Buletinul Comisiunii Monumentelor Istorice, Revista istorică română, Noua revistă istorică română, Academia Română și a avut chiar ideea coordonării unei serii de traduceri în românește a principalelor capodopere ale literaturii maghiare. Din lucrarea de față nu putea lipsi, bineînțeles, un capitol dedicat operei majore a istoricului și omului de cultură Andrei Veress, și anume Bibliografia Româno-Maghiară, operă structurată în 3 volume, de o valoare excepțională și un instrument de lucru foarte util cercetării și cercetătorilor. Preocupările ample ale istoricului vizează istoria Transilvaniei în secolele 16-17 și relațiile ei cu Moldova și Țara Românească. Această lucrare aduce o lumină nouă și caldă în istoria relațiilor româno-maghiare, atât culturale, cât și politice. Un element esențial este colaborarea, prietenia și corespondența uriașă cu personalitățile și instituțiile reprezentative ale epocii respective. De aceea, Capitolul V închinat corespondenței, este, aș îndrăzni să spun, și o radiografie a personalității și a psihologiei lui Andrei Veress. Mircea Popa îl caracterizează ca un bun vorbitor de limbă română, cu popularitate în cercurile științifice și culturale, admirat și apreciat, un istoric erudit, cu vaste cunoștințe, obiectiv, elegant în gestionarea problemelor delicate, educat, cu un comportament normal și atent, generos atunci când îi sunt solicitate diverse informații și date. Lista celor cu care a corespondat însumează mii de persoane, între ei fiind italieni, francezi, germani, cehi, polonezi, englezi, belgieni, spanioli, maghiari și români. Este suficient să-i amintim doar pe următorii pentru a putea trage concluziile: I. Bianu, N. Iorga, A. Bunea, Z. Pâclișanu, Ioachim Crăciun, P. P. Panaitescu, Elie Dăianu, Iorgu Iordan, Moricz Zsigmond, Babics Mihâly, Mikszâth Kâlmân, Jako Zsigmond și foarte, foarte mulți alții. „Sub această emblemă nobilă a prieteniei și-a desfășurat întreaga activitate, pură, cu devoțiune în slujba a două culturi și popoare. Rar de găsit alt exemplu de spirit confratern care să ilustreze într-un grad mai înalt ideea de colaborare, de dăruire sinceră pentru progresul științific comun.” Ultimul capitol al cărții lui Mircea Popa, intitulată Portret în timp sau între acceptare și contestare face referire la diferite aspecte ale vieții lui Andrei Veress care de foarte multe ori a fost aspru criticat, blamat, suspectat, ostracizat de oameni pe care i-a considerat prieteni și în slujba cărora și-a pus practic întreaga creație și de ce nu, chiar întreaga viață. În alte etape ale cursului destinului său, deosebit de-altfel, a fost elogiat, aprobat, recunoscându-i-se astfel multitudinea de competențe, erudiția, priceperea și munca plină de sudoare. Pentru că trebuie să o recunoaștem, o asemenea contribuție istorică, culturală și biografică deosebită necesită multe „investiții”. Dar, în final tot ceea ce a realizat, a fost și este în folosul românilor și maghiarilor fără deosebire. El a simțit întotdeauna că aparține celor două popoare și culturi de care s-a ocupat și, în acest context, pare a-și fi impus ca de la sine o regulă imperativă și anume acela al adevărului, al bunei credințe, al slujirii științei. În sprijinul celor de mai sus este suficient să amintim episoade care se leagă de Andrei Veress și de marele istoric N. Iorga. Iorga i-a apreciat la un moment dat atât de mult munca și strădaniile, încât îi propune lui Veress să devină membru al Academiei Române, ceea ce el refuză, aceasta fiind de fapt o ocazie unică pentru el. Același Iorga într-o altă situație îl critică și-l acuză de părtinire istorică, intervenind în acest sens la Academie pentru sistarea publicației de Documente. Un lucru rămâne cert, și anume acela, că el și-a adus o mare contribuție, chiar istorică, în slujba prieteniei româno-ungare. Celor șase capitole ale volumului li se adaugă o biografie ce însumează creația uriașă a lui Andrei Veress, împărțită în opera în limba română, în limba maghiară, precum și scrierile despre el. Cartea se încheie cu scrisori extrase din vasta corespondență pe care a purtat-o pe diverse probleme și domenii de interes cu personalitățile marcante ale timpului său, corespondență care a avut o mare contribuție la realizările sale impunătoare. Din scrisorile publicate în această ultimă parte a cărții apar printre corespondenți nume ca: D. Bodin, Gr. Conduratu, I. C. Filitti, C. Marinescu, V. Papacostea, I. Sârbu, D. Șandru, Ilie Bărbulescu, Gh. I. Brătianu, R. Cândea, M. Costăchescu, I. Iordan, S. Ștefanescu, M. Ștefanescu, I. Ursu. Dar, cea mai valoroasă este corespondența dintre Andrei Veress și Ioan Bianu prin căldura umană și prietenia pe care o degajă. Nu pot trece cu vederea cele observate atunci când am citit această carte, și anume numărul nepermis de mare de greșeli de culegere și tipar, element căruia orice editură, care se respectă, ar trebui să-i acorde importanța cuvenită. Greșelile observate, din fericire, nu știrbesc cu nimic mesajul transmis cititorului, iar textul poate fi înțeles chiar și cu aceste inadvertențe. Mircea Popa s-a aplecat cu drag și pasiune asupra vieții și activității acestui istoric și bibliograf maghiar, asemenea acestuia din urmă, care nu a stat nici o clipă pe gânduri atunci când a fost vorba de a lega, a înnoda, a re-înnoda și a înnobila sentimente și trăiri umane calde și firești. Cartea ne înfățișează ardoarea și munca unui om, care și-a pus destinul, munca și cunoștințele doar în folosul oamenilor pe care i-a iubit cu adevărat: români și maghiari alături. Această carte, aș îndrăzni să spun, este o „investigație” a modului cum poate fi privită realitatea istorică - un alt unghi de vedere, o altă perspectivă, dincolo de patimi, de ură, de rătăciri politice, de ranchiună, o refulare și o dezaprobare a tot ceea ce contravine bunului simț. Activitatea Științifică a Universității „Babeș-Bolyai” - 2005 sau, de la povara... la demnitatea istoriei Istvăn Kirăly V.1 B.C.U. - Cluj Textul de fața se referă la o, în aparență, „simplă” bibliografie - Activitatea științifică la Universitatea „Babeș-Bolyai” Cluj-Napoca în anul 2005 - Bibliografie (Volumul I-III, 938 p. Biblioteca Centrală Universitară „Lucian Blaga”, Cluj-Napoca, 2006, ediție publicată și pe CD-ROM) - dar care, în realitate, prin tematica și implicațiile ei, atinge rațiunile de a fi și afirmă imaginea și prestigiul a două instituții emblematice pentru știința și cultura clujeană și nu numai -Universitatea „Babeș-Bolyai” și Biblioteca Centrală Universitară „Lucian Blaga”. Or, în ceea ce privește biblioteca... acumularea, prelucrarea, evidențierea și valorificarea publicațiilor universității și a universitarilor pe care le deservește face - sau ar trebui să facă - parte din misiunile esențiale ale oricărei biblioteci universitare. În ciuda acestui fapt, biblioteca universitară clujeană este singura din România care, de ani în șir - mai precis începând cu anul 1974 și cu rezultate destul de fluctuante - face eforturi sistematice pentru elaborarea și editarea unei asemenea bibliografii. Căci, instrumentul principal al îndeplinirii misiunii mai sus menționate este, de regulă și fără îndoială, prelucrarea și valorificarea bibliografică sistematică a acestor publicații. Iar, la rândul lor, și aceste activități bibliografice se materializează desigur în niște publicații. care ajung însă să îndeplinească funcții mult mai complexe și decisive decât inventarierea contabilă a activităților de cercetare și de publicare a universității. Dimpotrivă, aceste bibliografii devin - nu numai „cu timpul” ci chiar în momentul elaborării și publicării lor - instrumentele principale, extrem de sensibile și grăitoare ale „lecturii” esențiale nu numai a unei universități, dar și a bibliotecii care le editează. O lectură care oferă deci, de fiecare dată, posibilitatea și chiar șansa de a trece dincolo de „cifre”, dincolo de conținuturile rapoartelor administrative și conjuncturale și dincolo de fațadele clădirilor și a vitrinelor nou achiziționate sau renovate. Fiindcă ele vizează și ating oamenii, personalitatea și activitățile lor esențiale. Adică tocmai activitățile de cercetare, fără de care nici o altă activitate din nici o universitate nu ar mai putea avea loc sau nu ar avea de fapt suport. Toate acestea capătă, desigur, o importanța deosebită și din perspectivă istorică. Atât din punctul de vedere al istoriei instituțiilor în cauză, cât și - poate mai ales - din cel al contextului general al istoriei științei și culturii de pe aceste meleaguri. Căci nici acestea nu prea pot fi separate de instituțiile universitare și nici de cele bibliotecare. De aceea, ni se pare important să subliniem faptul că intervenția de față este de fapt continuarea unei investigații întreprinse de autor acum aproximativ trei ani și care, practic, a avut în vedere toate edițiile de până atunci ale bibliografiei în cauză... și ale cărei rezultate au și fost atunci publicate în numerele din noiembrie-decembrie 2004 ale revistei Tribuna. Iar ediția din anul trecut a bibliografiei a fost analizată și ea tocmai sub aspectele sale esențiale, într-un text care, însă, a rămas nepublicat. Prin urmare, cel puțin sub acest aspect, și analiza de acum se situează în acest orizont exhaustiv. Toate acestea trebuiau spuse cu atât mai hotărât, cu cât acum putem afirma cu bucurie și încă de la început, că „ediția” actuală a bibliografiei nu este în nici un chip o simplă continuare a edițiilor anterioare. ci una realizată pe baza și în urma regândirii și restructurării ei fundamentale! Regândire și restructurare realizată de un colectiv numeros și condus, de acum, de către Ana Maria Căpâlneanu și care, pe deasupra și ca orice gest autentic de acest gen, restabilește și legăturile esențiale cu exigențele și performanțele tradiției. Iar aici nu este vorba despre „orice fel” de tradiție ci despre una într-adevăr impresionantă și poate chiar „apăsătoare” prin exigențele și realizările greu de egalat ale inițiativelor, în multe privințe fondatoare, ale unui Ioachim Crăciun. 1 E-mail : philobib@bcucluj.ro Nu ne referim doar la revenirea cu această ultimă ediție la titlul inițial dat de I. Crăciun lucrării sale, ci mai degrabă la o veritabilă actualizare a spiritului, a nivelului și a orizontului în care el și-a conceput, la vremea respectivă, cercetarea. Actualizare care se remarcă nu numai prin faptul realizării unei ediții în versiune electronică - sub formă de bază de date - dar mai ales prin regândirea și remodelarea lipsită de precedent a ediției tipărite. Este astfel, pentru prima oară când această ediție tipărită apare ca fiind însoțită de un indice tematic clar, curat și orientativ. Căci, chiar realizarea inițială a lui I. Crăciun nu folosește indici tematici orientativi decât la modul implicit și oarecum subînțeles. Începând însă, cu reluarea în 1974 a publicării bibliografiilor activităților științifice ale universității clujene, toate edițiile tipărite de până acum nu au fost de fapt decât niște liste amorfe de nume de persoane și de titluri de lucrări. ordonate exclusiv după „criteriul” facultății ai cărei angajați au fost autorii „bibliografiați”. În care, deci, practic nimeni nu s-a putut orienta și regăsi vreo informație concretă... decât eventual din întâmplare. Și care, astfel, au fost mai degrabă realizări lăudăroase de evidență contabilă decât instrumente de cercetare. Un alt element nou, valoros și important al bibliografiei pe care o recenzăm aici este faptul că ea cuprinde acum și tezele de doctorat elaborate - dar nepublicate încă - susținute la Universitatea „Babeș-Bolyai”. Or, se știe, cercetările doctorale fac nu numai „parte integrantă”, dar constituie tocmai palierele de vârf ale activităților de cercetare desfășurate într-o universitate. De aceea, nici până acum - cel puțin după 1989 - nu a existat vreun motiv serios pentru ne-includerea lor în bibliografiile publicate. Și sub acest aspect, este deci limpede faptul că ediția referitoare la anul 2005 nu „continuă” pur și simplu practicile de până acum, ci își regândește rosturile de la temelii! De aceea, inițiativa de a edita - începând de fapt cu anul 2004 - bibliografia activității științifice a cadrelor didactice și cercetătorilor Universității „Babeș-Bolyai” și în versiune electronică pe CD-ROM și cu indexările tematice aferente, în sine n-ar putea fi decât lăudată. Desigur, doar dacă ea n-ar fi constituit atunci un eșec profesional și intelectual total! În raport cu această primă tentativă deci, ediția electronică de acum reprezintă și ea o evoluție incontestabilă. Progresul se datorează, în primul rând, sistemului corect și coerent de descriptori tematici. În plus - ca și la prima ediție electronică, de altfel - toate problemele informatice ale bazei de date au fost soluționate, și acum, în mod excelent și exemplar de către Olimpia Curta, creând astfel posibilitatea ca înregistrările ei să nu mai fie regăsibile, de exemplu, doar după numele autorilor, după descriptori tematici și cuvinte din titlurile lucrărilor etc., ci și după „fraze” și expresii întregi din titlul lor. Și combinat. Toate acestea fac ca baza de date - și aici nu mă refer, în mod exclusiv, la chestiuni de tehnică și de metodologie informatică - să se ridice deja efectiv la nivelul celor practicate în domeniu pe plan internațional. Nemaivorbind despre faptul că, astăzi, o asemenea lucrare, care înmagazinează competențe superioare în domeniul științei informării și documentării, și (niciodată) nu numai., se poate chiar valorifica prin vânzări. Iar B.C.U. Cluj este tocmai instituția bibliotecară care a asumat un rol de pionierat - și nu doar în România - în acest sens, acolo existând, de mai mult timp, chiar un mic dar eficient departament de marketing. Sunt apoi convins că și baza de date cuprinzând bibliografia Activităților științifice ale Universității noastre ar putea fi, de fapt, comercializată, dar și valorificată mai profitabil, prin schimb internațional interbibliotecar. În felul acesta și o parte din cheltuielile producerii ei poate fi deja recuperată și reinvestită în diferite lucrări utile și valoroase. Nu pot fi, însă, neglijate nici dificultățile considerabile ale întocmirii unei asemenea bibliografii, și care constau (și) astăzi în dificultăți privind culegerea și verificarea datelor. Mă gândesc nu doar la dinamizarea și la diversificarea remarcabilă a activităților de cercetare și nu doar la creșterea accentului pus pe aceste activități în complexul activităților universitare, dar și la multiplicarea posibilităților de comunicare și de publicare. Libera circulație a cadrelor didactice și a cercetătorilor, ca și circulația liberă a „textelor” au creat și în România postdecembristă, o situație cu totul nouă și pentru bibliotecile universitare. Mă refer la dificultățile sporite cu care trebuie să se confrunte acum o asemenea bibliotecă pentru a putea într-adevăr colecționa, prelucra și valorifica tocmai publicațiile cadrelor didactice și ale cercetătorilor universității pe care o „deservește”. Iar, evident, fără aceste colecții nici bibliografia activităților științifice nu poate fi de fapt întocmită și realizată cu seriozitate deplină! Or, rezolvarea unei asemenea probleme nu stă doar în puterea bibliotecii și cu atât mai puțin în cea a documentariștilor, ci este necesară implicarea mai responsabilă chiar a Universității. Iar în acest sens, aș evoca experiența Universității „Comenius” din Bratislava, care nu recunoaște oficial din partea angajaților ei alte liste și rapoarte de publicații, decât cele întocmite, semnate și ștampilate de către biblioteca universității. Ca urmare, aici primul drum al fiecărui cadru didactic, cu ocazia apariției vreunei cărți sau a unui studiu etc., pe care le semnează, duce - cu un exemplar sau, în cazul studiilor etc., cu o solicitare de copiere - tocmai la biblioteca universității, unde documentul este preluat și prelucrat bibliografic în regim de misiune. Iar listele cu activitățile lui științifice publicate efectiv sunt actualizate și eliberate, de fiecare dată și numai de către bibliotecă. Se înțelege că astfel și bibliografia cumulată a acestor publicații se realizează aici, în condiții care favorizează un deplin profesionalism bibliografic. Oricum, este limpede că nu trebuie mers foarte departe pentru a vedea că, acolo unde există seriozitate, se pot eventual găsi și soluții ce, în ciuda dificultăților administrative, se dovedesc a fi „pe măsură”. Este însă adevărat și faptul că, la ora actuală, eforturile de regândire și de elaborare ale acestei bibliografii se confruntă și cu efectele, cu „reculurile” propriei sale istorii recente. Cum am arătat și în studiul deja pomenit din revista Tribuna (nov.-dec. 2004), istoria post-decembristă și până de acum a acestei bibliografii nu putea fi descrisă altfel decât printr-o Diagramă a declinului... Desigur, toate acestea nici nu s-au putut constitui - pentru cadrele didactice și pentru cercetătorii universității - în nici un fel de motivație sau imbold pentru a pune la dispoziția documentariștilor datele bibliografice ale propriilor lucrări publicate, pentru ca - de fapt - acestea să fie apoi incluse și aruncate în labirinturile unor liste lipsite de orice structurare și articulație. Cu siguranță că, în principal, acest fapt explică și astăzi lipsa - mult mai redusă - a lucrărilor unor cadre didactice sau cercetători din bibliografia în cauză. De aceea, cred că este una dintre misiunile de onoare ale acestei recenzii aceea de a scoate în evidență modificările pozitive și esențiale intervenite acum în acest sens, dar și de a lansa cu acest prilej chemarea și asigurarea că: DATELE DESPRE LUCRĂRILE PUBLICATE ALE CADRELOR DIDACTICE ȘI ALE CERCETĂTORILOR UNIVERSITĂȚII „BABEȘ-BOLYAI” SE AFLĂ ACUM, DEJA, ÎN MÂINI BUNE ȘI DE ÎNCREDERE ȘI CĂ ELE NU VOR MAI FI DECÂT APRECIATE ȘI VALORIFICATE! ADICĂ AJUTATE SĂ CIRCULE DAR ȘI SĂ RĂMÂNĂ REGĂSIBILE PENTRU POSTERIORITATE. Pe urmele unei biblioteci pierdute MĂLINAȘ, Constantin; CĂLUȘER, Iudita: Biblioteca Gimnaziului Greco-Catolic de băieți din Beiuș (1828-1918). Oradea : Logos 94, 2006. Robert Bodnăr1 B.C.U. - Cluj „Fondul de carte deținut de acest lăcaș de cultură românesc este valoros prin conținut, prin numărul de volume deținute, prin diversitatea informațiilor cuprinse și deschiderea înspre publicul larg dornic de cultură, dar mai ales suflul național ce-l emana, fiind un sprijin și îndemn în susținerea luptei naționale” declară autorul, Constatin Mălinaș, despre biblioteca Gimnaziului Greco-Catolic din Beiuș. Realizăm importanța acestei instituții de cultură, numai dacă citim aceste rânduri, iar cu cât aflăm mai mult despre istoria bibliotecii, cu atât mai mult putem spune că ea a avut un rol incontestabil în istoria culturală a zonei, în perioada discutată. Cea mai bună cale de a afla cât mai multe despre biblioteca aceasta, este răsfoirea cărții: Biblioteca Gimnaziului Greco-Catolic de băieți din Beiuș (1828-1918), semnată de Constantin Mălinaș și Iudita Călușer. Lucrarea, rodul unei munci de peste două decenii, cum afirmă autorii, este cea mai amplă și cea mai completă prezentare dedicată trecutului acestei biblioteci. Din păcate, putem vorbi numai de câteva realități trecute pentru că biblioteca a fost risipită și distrusă în jurul anului 1950 după instaurarea regimului comunist. În conformitate cu legea de atunci toate publicațiile cu caracter așa zis „fascist” trebuiau scoase din circulație și distruse. Aplicarea în abuz a legii a avut ca rezultat final eliminarea unor biblioteci întregi, care găzduiau publicații neavând nici o legătură cu ideile fasciste. Ca și multe biblioteci din țară, biblioteca Gimnaziului Greco-Catolic din Beiuș a ajuns pradă „genocidului cultural anticreștin și anticultural”. Cea mai mare parte a colecției de circa 40000 de volume (în 1918) a fost arsă, iar cealaltă parte a fost mutată în depozitele centralizate din București. „Puțini știu că, după război, s-au dat câteva legi de epurare a bibliotecilor și că s-a lucrat cu îndreptare de sute de pagini, privitoare la titlurile care trebuiau scoase din circulație. După un simulacru de „prelucrare a problemei”, când s-a permis unor profesori și bibliotecari responsabili să selecteze la repezeală și să salveze astfel o mică parte din fondul-tezaur, s-a procedat la distrugerea acestuia, la Beiuș, la fel ca în alte părți. Ca și cum, după ce câștigaseră războiul cu nemții, bolșevicii mai purtau unul, la fel de hotărâtor pentru Rusia, cu cărțile învinșilor...”, scrie Tudor Octavian în articolul intitulat Năprasnica risipire a Bibliotecii din Beiuș din Jurnalul Național (6 Iunie 2006). Aici amintim și eforturile autorilor de a forma un fond documentar din cărțile salvate din această bibliotecă. Prima carte a fost predată de un fost elev al acestui gimnaziu, chiar la evenimentul de lansare a acestei cărți, fiind vorba de un Dicționar al autorilor Maxim și Laurian, tipărit în 1871, ascuns la sân de către respectivul elev, atunci când se transportau cărțile la locul amenajat pentru arderea lor. Foști elevi ai acestui gimnaziu, autorii încearcă să reconstruiască istoria constituirii și dezvoltării fondului de carte, aparținând bibliotecii gimnaziului, care era una dintre cele mai vechi instituții de învățământ din România. După afirmațiile autorilor, există câteva articole care abordează unele momente din istoria bibliotecii însă considerăm că lucrarea aflată spre recenzare este cea mai completă prin subiectele pe care le tratează. Primul capitol, așa cum spune și titlul său, Scurt istoric al bibliotecii gimnaziului greco- catolic de băieți din Beiuș. Constituirea și dezvoltarea bibliotecii, 1828-1918, este dedicat 1 E-mail: bodnar_robert@yahoo.com prezentării istoricului bibliotecii, bazându-se mai ales pe inventarele rămase din secolul al XIX-lea și începutul secolului al XX-lea , dar amintește și alte surse cum ar fi scrisorile profesorilor, donatorilor, hotărâri ale conducerii școlii, descrieri etc. Cel mai important aspect verificat de autori pe baza surselor consultate este îmbogățirea colecțiilor de-a lungul anilor. Prima listă de inventar conține numai 80 titluri, 141 de volume, ajungând în jurul anului 1918, la 40000 de volume! Cea mai importantă modalitate de creștere a colecțiilor s-a realizat prin donațiile efectuate de diverse persoane, printre care menționăm donațiile reprezentative ale lui Iosif Vulcan, Teodor Roșiu și Ioan Munteanu. Primele două donații a lui I. Vulcan și a lui T. Roșiu sunt dezvoltate în două capitole din conținutul cărții, unde regăsim informații despre viața și activitatea celor doi donatori. De asemenea, precizăm că în capitolul destinat donației lui Iosif Vulcan există și o anexă cu toate cărțile donate de acesta, clasificate după principiile C.Z.U. Din listele cu donațiile respective, aflăm și alte amănunte referitoare la preferințele oamenilor de cultură în materie de cărți care s-au citit în acea perioadă. Un alt capitol al cărții ne prezintă un document important pentru orice bibliotecă, respectiv un fel de regulament de organizare, intitulat: Proiect de regulament pentru conservarea colecțiunilor Gimnaziului greco-catolic român de Beiuș. Documentul, scris cândva între anii 18841888, dezbate cele mai importante chestiuni legate de bibliotecă: împărțirea bibliotecii, folosirea instrumentelor de evidență, prelucrarea cărților, etc. Ar fi interesant de văzut dacă pentru alte biblioteci din aceea perioadă s-au păstrat sau nu documente similare și ce elemente ar fi asemănătoare sau diferite de regulamentul acesta. Autorii, pe lângă prezentarea și analizarea celor mai importante documente găsite, anexează, în cea de a doua parte a cărții, conținutul integral al acestora. Publicația conține și două rezumate în limbile de circulație internațională, franceză și engleză. După bibliografia vastă, lucrarea de față se încheie cu un șir de ilustrații ce reprezintă fotografii ale câtorva dintre documentele prezentate în carte. Lucrarea aduce o considerabilă contribuție la cunoașterea culturii române din Transilvania, precum și la istoria biblioteconomiei țării, prezentându-ne o bibliotecă excepțională, care era deschisă nu numai elevilor și profesorilor acestui gimnaziu, ci și tuturor locuitorilor orașului. Un om, o carte, o bibliotecă Traian Brad - un slujitor al cărți Raluca Soare 1 B.C.U. - Cluj Scrisul te duce cu gândul la carte, iar cartea te îndrumă nu numai la imaginație, dar și la biblioteci, atât ca entități arhitectonice de sine stătătoare, cât și ca instituții, împreună cu simbolistica pe care cuvântul bibliotecă îl are. Dar lumea bibliotecilor nu poate fi închipuită fără bibliotecari, fără acele persoane care îți pun la dispoziție cunoștințele, cultura lor vastă, pentru a te ajuta pe tine ca cititor să găsești o informație care îți este necesară, sau, alteori, te ajută să găsești, printre rafturile ample, cartea de suflet pentru o după-amiază de relaxare. Iar această lume, a bibliotecarilor, nu se rezumă doar la a face bine cititorului care calcă pragul bibliotecii, ci prin eforturile lor continue reușesc de multe ori să producă modificări pozitive, să aducă beneficii unei întregi comunități, și chiar să schimbe peisagistica orașului în care trăiesc, prin scopul răspândirii cunoașterii. Un astfel de bibliotecar, de „slujitor al cărții” care s-a dedicat culturii, cărții și bibliotecii a fost fără îndoială Traian Brad, de a cărui nume este legată și noua clădire a Bibliotecii Județene a orașului de la poalele Feleacului, precum și instituirea Asociației Naționale a Bibliotecarilor și Bibliotecilor publice din România (ANBPR), printre a cărui fondatori s-a numărat. Destinul a făcut ca viața cotidiană a personalului din Biblioteca Județeană „Octavian Goga” să nu mai fie intersectată de prezența fizică a celui care a fost Traian Brad, dar prezența sa spirituală, amintirea sa, continuă să o intersecteze, și rămână în amintirea celor pe care i-a îndrumat profesional, dar și prin exemplul său personal. O dovedește acest lucru volumul, sugestiv intitulat Traian Brad - un slujitor al cărții, apărut la Casa Cărții de Știință, Cluj-Napoca 2005, 296 p. Lucrarea a fost editată în cadrul manifestărilor comemorative, prilejuite de împlinirea a 60 de ani de la nașterea lui Traian Brad, sub forma unei antologii menite să reflecte întreaga activitate publicistică a regretatului director al Bibliotecii Județene „O. Goga”. Totodată reunește și gândurile celor care l-au cunoscut, l-au iubit și l-au apreciat, interviuri și corespondență, reușind să devină un veritabil volum omagial, prin paginile căruia cititorul poate desprinde contururile personalității acestui îndrumător în lumea cărților, care și-a pus amprenta în viața culturală și biblioteconomică a Clujului, a Transilvaniei și nu numai. Volumul este structurat în trei părți distincte, la sfârșitul cărora se găsește o anexă „fotografică”, aranjată cronologic, cu Traian Brad în diferite momente: în biroul său de studiu, la întâlniri profesionale, simpozioane, conferințe, „întâlniri de suflet”.1 2 Lucrarea debutează prin prezentarea datelor biografice a celui care a fost Traian Brad -absolvent al Facultății de Filologie, Cluj 1972, director al B.J. „O. Goga”, inițiator și coordonator pentru România a mai multor programe europene în domeniul bibliotecilor publice - trecând apoi la prezentarea activității publicistice, cu studii de istorie literară publicate anterior în Tribuna și Lectura, despre Iosif Pervain, Ideea națională la Octavian Goga pe care îl prezintă ca pe un înflăcărat luptător pentru reîntregirea teritoriului românesc în granițele fostei Dacii prin intrarea României în război; Hașdeu și istoria critică a românilor căreia îi face o prezentare amănunțită, prin cuprins, dar și prin adnotările prezente pe unul din exemplarele cu autograf ale acestei lucrări, existent la biblioteca „O. Goga”. De la articolele de critică literară, se trece la evidențierea bogatei activități în planul cercetărilor destinate informării biblioteconomice, prin antologarea studiilor de biblioteconomie și știința informării ale cărui autor a fost Traian Brad. Astfel: Programul Phare la Cluj în care sunt descriși pașii programului și implicațiile materiale ale acestuia, importanța pe care o are dezvoltarea surselor de informare; Modele de organizare a bibliotecilor prin care se efectuează un studiu 1 E-mail: ralusoare@bcucluj.ro 2 Sărbătoare de suflet la Pănade, august 1999. comparativ între bibliotecile din Belgia, Olanda și Grecia, cu particularitățile lor și elementele comune, interesele pentru nevoile utilizatorilor, centralizarea unor servicii și lupta continuă pentru fonduri; Managementul pentru bibliotecă: o abordare personală a stării bibliotecii publice românești și clujene, prin care sunt reliefate problemele cu care bibliotecile publice se confruntă, lipsa unor organisme de responsabilitate, importanța pe care biblioteca publică o are pentru mediul cultural local, imposibilitatea stabilirii unor strategii de dezvoltare pe termen lung; Noi suntem cei care vom extinde centrul orașului - eseu ce evidențiază rolul pe care urma să îl aibă deschiderea unei noi clădiri a bibliotecii publice, fiind vorba de un nou centru cultural al orașului, nu neapărat de unul geografic, sunt doar câteva din titlurile și conținuturile acestui corpus al activității publicistice. Nu lipsește din această parte prezentarea activității Asociației Naționale a Bibliotecarilor și Bibliotecilor Publice din România (ANBPR), prin rapoartele întocmite sau prezentate de Traian Brad în calitate de președinte al acestei asociații, precum și interviurile, realizate de Dan Damaschin, Constantin Mustață, etc. și publicate în Biblioteca, Adevărul de Cluj, Piața de Cluj dar și corespondența cu Hermina Anghelescu. Ultima parte a volumului e destinată recenziilor la lucrările lui Traian Brad - Pănade 700 de ani, Lectura și biblioteca publică la Cluj, realizate de Ion Buzași, Mircea Popa, Dimitrie Poptămaș, Ionuț Țene, Săluc Horvat, etc., și articole omagiale și comemorative ale colegilor săi din lumea biblioteconomică, a familiei, ale celor care l-au stimat, din paginile cărora rezultă o imensă admirație, apreciere și regretul că nu mai este printre ei. Traian Brad a fost unul dintre acei oameni care „au știut să administreze cultura, să o pună în valoare, fiind un extraordinar director de bibliotecă”, un om „pătruns de importanța cărții și instituției care o conservă și o pune la îndemâna cititorului” după cum era caracterizat într-un articol publicat în revista Apostrof, caracterizare prezentă de altfel pe ultima pagină a volumului. Probabil că atunci când ne vom gândi la biblioteci, la centrele de informare ale comunității clujene, de câte ori vom trece prin dreptul clădirii Bibliotecii Județene „Octavian Goga”, vom arunca o fărâmă de gând și spre cel care a fost Traian Brad., iar volumul omagial realizat de către cei care i-au fost prieteni, subalterni și apropiați, ne va ajuta să îi descoperim personalitatea. Lidia Kulikovski: Accesul persoanelor dezavantajate la potențialul bibliotecilor (Manualpentru bibliotecari) Chișinău, Editura Epigraf, 2006, 288 p. (Recenzie) Ildiko Bân1 B.C.U. - Cluj O carte de excepție merită câteva cuvinte introductive despre autorul ei. Lidia Kulikovski, născută în satul Nicoreni, Drochia (Republica Moldova) în 1951, este Director general al Bibliotecii Municipale „B.P. Hașdeu”, conferențiar universitar doctor la catedra de Biblioteconomie și Asistență Informațională din cadrul facultății de Jurnalism și Științe ale comunicării. În cei 33 de ani de experiență a publicat peste 200 de articole de specialitate, numeroase bibliografii și monografii, dintre care menționăm: Cartea, modul nostru de a dăinui: contribuții la dezvoltarea domeniului biblioteconomic; Servicii de bibliotecă pentru persoanele dezavantajate: istoric, prezent, tendințe; Monografii bibliografice Iurie Colesnic: bibliografie; Mihai Cimpoi: bibliografie. În prezent este directorul revistei de biblioteconomie și științe ale informării BiblioPolis, membru al colegiului de redacție al publicației Symposia. Lucrarea Accesul persoanelor dezavantajate la potențialul bibliotecilor: Manual pentru bibliotecari este scrisă într-o maniera accesibilă, fiind structurată pe 11 capitole, fiecare capitol începând cu un motto menit să sensibilizeze cititorul, încheindu-se printr-o activitate practică de consolidare a cunoștințelor. Volumul se bazează pe informațiile adunate în cadrul studiului „Servicii de bibliotecă pentru persoane dezavantajate”, tema centrală urmărită fiind accesul omului dezavantajat la potențialul bibliotecii. În primul capitol sunt definite conceptele de „includere socială”, respectiv „excludere socială”, sunt identificate ariile de acțiune a bibliotecii în vederea asigurării includerii sociale. Pe parcursul capitolului doi Grupuri sociale: caracteristici, statistici, tendințe autoarea caracterizează și identifică următoarele tipuri de deficiențe, subliniind importanța cunoașterii terminologiei și specificului fiecărui handicap: deficiențe senzoriale (cum sunt deficiența vizuală, deficiența de auz), deficiențe motorii (artrite, paralizii, anchiloze, malformații etc.), deficiențe mintale (includ disabilități intelectuale, tulburările de limbaj și tulburările de comportament), disabilitățile multiple sau deficiențele asociate (include persoanele cu diferite asocieri de deficiențe, surdocecitate etc.). În categoria persoanelor dezavantajate sunt incluse și persoanele înaintate în vârstă, persoanele private de libertate, minoritățile culturale și lingvistice. Cunoașterea tipurilor și a specificului fiecărui categorii de deficiență ajută bibliotecarul la organizarea corectă a activităților cu persoanele dezavantajate, la oferirea de servicii speciale în funcție de necesitățile și nevoile fiecărui grup. Problema accesibilității arhitecturale este dezbătută în capitolul 3 al lucrării, autoarea încercând să sistematizeze cerințele înaintate bibliotecilor pentru a răspunde pozitiv la necesitățile de acces ale diferitelor grupuri de persoane dezavantajate. Pentru a asigura accesibilitatea, bibliotecile trebuie să țină seama de legislația internațională, de nevoile persoanelor cu deficiențe, să consulte organizațiile acestora atunci când examinează planuri de renovare, construire sau extindere. În capitolul Colecții și formate accesibile sunt analizate problemele specifice, legate de constituirea unei colecții de bibliotecă, care să respecte criteriul accesibilității. Astfel de colecții trebuie să corespundă nevoilor de informare a diferitelor categorii de utilizatori și trebuie să conțină pe lângă documentele tradiționale și „formate alternative” (formate accesibile), cum sunt: casetele audio, CD-ROM, servicii informaționale bazate pe telefon, cărți Braille, formate electronice, cărți cu tipar mărit, cărți vorbitoare, cărți tactile, etc. Autoarea trece în revistă câteva „principii inclusive” pe care trebuie să le respecte colecția unei biblioteci. Colecțiile bibliotecii trebuie să reprezinte persoanele cu deficiențe, clar si fără 1 Email: bnildiko@yahoo.com stereotip, informațiile de referință despre disabiliăți/deficiențe, servicii și drepturile persoanelor dezavantajate trebuie să fie actuale, exacte, corecte fără prejudecăți sau stereotipuri. Capitolul 5, Societatea informațională inclusivă: tehnologii informaționale și de comunicare a persoanelor cu handicap analizează modul în care tehnologia influențează relațiile dintre bibliotecă și persoane dezavantajate. Informatizarea produce o serie de mutații la nivelul bibliotecilor, se îmbunătățesc și se diversifică serviciile oferite persoanelor dezavantajate. Tehnologiile sunt promițătoare pentru persoanele dezavantajate, întrucât ele pot contribui la surmontarea dezavantajelor, cu condiția înlăturării barierelor tehnice în utilizarea echipamentelor. Astăzi, există o gamă largă de aparate (în funcție de particularitățile handicapului) pentru facilitarea utilizării resurselor bibliotecilor, acestea incluzând: mașini de scris și tastaturi de computer modificate, stații controlate de voce, modificări ale telefonului etc. Cel mai lung capitol al lucrării (capitolul 6) tratează serviciile de bibliotecă. Asigurarea unor servicii accesibile presupune, pe lângă cunoașterea necesităților de informare ale utilizatorilor, și cunoașterea barierelor de studiu și lectură cauzate de condițiile de handicap. Serviciile obișnuite de bibliotecă trebuie extinse în funcție de nevoile și interesele persoanelor dezavantajate prin includerea unor servicii noi ca servicii la domiciliu, servicii la locul de instituționalizare, servicii multiculturale, echipamente speciale de lectură pentru persoanele cu handicap fizic sau senzorial, materiale speciale pentru persoanele cu dificultăți, servicii de comunicare electronică. Toate aceste servicii sunt accesibile cu adevărat persoanelor dezavantajate dacă respectă cele 5 principii de furnizare a serviciilor. Aceste principii sunt: orientarea spre beneficiari, incluziunea socială; utilitatea, eficiența și disponibilitatea permanentă. Un serviciu este eficient dacă este accesibil din punct de vedere fizic și intelectual. În evaluarea programelor și serviciilor de bibliotecă trebuie să fie implicați, alături de personalul bibliotecii, și utilizatorii dezavantajați. O atenție deosebită este acordată și persoanelor înaintate în vârstă, care constituie un grup foarte divers ca nivel de educație, profesie, etnie, handicap. În colecțiile bibliotecii trebuie să fie prezente și materiale referitoare la interesele speciale ale vârstnicilor (informații despre sănătate, medicină, legislația specială, informații despre organizații și fundații care ajută vârstnicii să-și găsească de lucru). În ceea ce privește minoritățile, bibliotecile susțin acțiuni de promovare a culturii, sprijinirea diversității culturale și accesibilitatea ei pentru toți, sprijină coeziunea printr-o varietate de acțiuni, politici și programe. Din categoria persoanelor dezavantajate care beneficiază de servicii de bibliotecă fac parte și persoanele lipsite de libertate. Biblioteca în închisori este un suport de oferire a programelor educaționale, recreaționale și de reabilitare. Diversitatea, extinderea și nivelul serviciilor de bibliotecă pentru deținuți trebuie să se bazeze pe profilul demografic, social, educațional al acestora. Bibliotecile oferă programe și servicii și copiilor defavorizați, la baza acestor programe fiind principiul incluziunii, care înseamnă adaptarea posibilă a tuturor programelor, serviciilor de bibliotecă încât copiii să participe la cele pe care le doresc. Autoarea enumeră câteva programe pentru copii: Ora poveștii, Teme de acasă, Lecturile verii. Alte forme de activitate cu copiii în dificultate sunt taberele de lectură. În activitatea cu persoanele dezavantajate poate fi folosite și biblioterapia, melanoterapia, terapia de expresie grafică și plastică, ludoterapia. Acest capitol este un adevărat ghid în interacțiunea cu persoanele dezavantajate, care ne învață cum să ne purtăm cu persoanele afectate de diverse disabilități. Capitolul „Management” evidențiază rolul central al managementului în furnizarea unor servicii de bibliotecă pentru persoanele dezavantajate. Managementul inclusiv asigură cadrul instituțional, structural și politic de susținere a incluziunii în bibliotecă. Următorul capitol din această carte aparține marketingului Marketingul serviciilor informaționale pentru persoanele dezavantajate. Marketingul face parte din politica bibliotecii referitoare la persoanele dezavantajate și are ca scop includerea celor excluși, fiind instrumentul care reunește ansamblul tehnicilor utilizate pentru atragerea persoanelor dezavantajate prin promovarea serviciilor, a programelor bibliotecii. Activitatea cu persoanele dezavantajate impune „instruirea accesibilă” a bibliotecarilor. Programele de instruire trebuie orientate spre conștientizarea importanței serviciilor pentru acest segment de populație, spre evitarea atitudinii de etichetare față de persoanele dezavantajate. În penultimul capitol Cu mijloace mici... și timp puțin autoarea oferă, ținând cont de categoriile de handicap, câteva sugestii practice de îmbunătățire a accesului pentru persoanele cu disabilități. Lucrarea se încheie cu Anexe cuprinzând un ghid ALA și lista organizațiilor persoanelor dezavantajate. Având drept obiectiv prezentarea și analiza complexă a accesibilității persoanelor dezavantajate în biblioteci, această lucrare se adresează studenților și bibliotecarilor, constituind un valoros suport în pregătirea și perfecționarea lor profesională. Meda-Diana Hotea, Catalogul cărții rare din colecțiile B. C. U. „Lucian Blaga” — Donația Gh. Sion Vol. I (sec. XVI-XVIII), Cluj-Napoca, “Argonaut”, 2006 (165 p.) Iacob Mârza1 Universitatea „1 Decembrie 1918” - Alba Iulia Apărută în Seria Myrobiblion (coordonată de Valentin Orga) și cu sprijinul Ministerului Culturii și Cultelor, prin Administrația Fondului Cultural Național, noua lucrare, alcătuită de Meda-Diana Hotea, continuă, printr-o metodă constantă și specifică de manifestare, amplul program de valorificare bibliofilă superioară a tezaurului de carte românească și străină veche, care se conservă în fondurile venerabilei Biblioteca Centrală Universitară „Lucian Blaga” din Cluj-Napoca1 2. Beneficiind de un convingător Cuvânt înainte (p. 5-6), redactat, în cunoștință de cauza și în stilul cunoscut, de Doru Radosav, directorul instituției, care stabilește coordonatele interioare ale Colecției Gheorghe Sion, reprezentativă pentru așa-zisul aristocratism intelectual al elitei nobiliare din Țările Române în secolele XVIII-XIX (p. 6), catalogul debutează efectiv cu mai multe pertinente Considerații preliminare (p. 7-29), traduse și în limbile franceză și germană. Parcurgerea lor este necesară pentru a lua contact cu concepția și metoda, care au stat la baza alcătuirii catalogului. De fapt, donatio librorum, datorată boierului moldovean Gheorghe Sion (1855-1944), însumează, așa cum reiese din catalogul de față, 104 titluri din cartea rară tipărită în secolele XVI-XVIII, în centre culturale precum Veneția, Paris, Viena, Leipzig, Frankfurt și Amsterdam. Majoritatea dintre cărți pledează pentru un adevărat „[.] fond documentar și iconografic cu privire la istoria Țărilor Române” (p. 10), cărțile fiind descrise după o metodă clară și eficace. De fapt, vom da cuvântul autoarei catalogului, Meda-Diana Hotea, care precizează: „[.], cele 104 titluri sunt ordonate cronologic, iar în cadrul cronologic, alfabetic. Am adoptat o schemă de descriere care se articulează pe patru segmente cu scopul de a evidenția, cât mai detaliat, caracteristicile proprii fiecărei publicații în parte. Zona descrierii propriu-zise este urmată de cea a notelor cu privire la particularitățile de exemplar: legătură, marca tipografică, mențiuni de proprietate, observații cu privire la istoricul bibliografic al ediției etc. Am considerat relevant, din perspectiva interesului bibliofil, să menționez doar legăturile originale, nu și pe cele ale exemplarelor relegate. Pentru o reconstituire cât mai pertinentă a istoricului colecției am optat pentru transcrierea însemnărilor. Însemnările care au ridicat dificultăți de descifrare au fost doar semnalate. Ultimul segment este rezervat trimiterilor bibliografice în care sunt menționate atât cataloagele de specialitate consacrate, cât și cele care pun în valoare colecțiile de carte rară deținute de bibliotecile din țară. Forma de citare este una prescurtată care se rezumă la a indica numele autorului, volumul și pagina la care se găsește descrisă tipăritura respectivă.” (p. 12-13) O lectură folositoare a catalogului și mai ales consultarea lui, care trebuie efectuată în congruență cu aceste precizări, ne oferă șansa să observăm o utilă listă cu Abrevieri (p. 31), după care urmează propriu-zis Catalogul (p. 33-134). Ca și în cazul altor cataloage reprezentative de profil, și aici găsim Indice de autori, responsabili de ediție și traducători (p. 135-142), Indice de titluri (p. 143-149), Indice de centre tipografice (p. 150-152), Indice de tipografi, editori, librari (pp. 153-158), Indice de gravori (p. 159-160) și Bibliografie (p. 161-163). Lecturat și, mai ales, consultat ca un veritabil instrument de lucru, Catalogul cărții rare din colecțiile B. C. U. „Lucian Blaga” Donația Gh. Sion (Sec. XVI-XVIII), datorat experienței Medei-Diana Hotea, ridică problema valorificării superioare, respectând mai multe norme științifice naționale și europene, a colecțiilor de carte străină veche, conservate în România, neintrate încă în 1 E-mail: iacob_marza@yahoo.com 2 Cf., de pildă: Biblioteca Centrală Universitară Cluj-Napoca, Catalogul incunabulelor, Cluj-Napoca, „Dacia”, 1979 [Lucrare alcătuită de Elena Mosora și Doina Hanga]; Elena Mosora - Doina Hanga, Catalogul cărții vechi românești din colecțiile Bibliotecii Centrale Universitare „Lucian Blaga” Cluj-Napoca, 1991. Vezi și Iacob Mârza, în Apulum, XXVII-XXX, 1990-1993, pp. 648-649. circuitul cultural firesc și necesar. Mai mult decât atâta, volumul de față pledează, convingător și rațional, pentru o anumită geografie culturală, asupra căreia insista, în urmă cu câțiva ani, Alexandru Duțu. Din acest punct de vedere, există o evidentă concordanță culturală între invitația la lectura catalogului, pe care ne-o propune, cordial și neformal, Doru Radosav și „baza de date” nelipsită de conotații culturale și politice, oferită cu generozitate de cărțile străine vechi cuprinse în investigația Medei-Diana Hotea, ale cărei informații trebuie lecturate cu creionul în mână. Adrian Marino între unit-ideas și Zeitgeist Ruxandra Cesereanu1 U.B.B. - Cluj Istoric al ideilor și gânditor de orientare liberală, pasionat de cercetarea ideologiilor (fascinație clamată adesea după căderea comunismului), Adrian Marino revine în forță la mai puțin de un an de la moartea sa cu o lucrare de anvergură, chiar dacă neterminată, consacrată nu doar cenzurii în România, ci și libertății1 2. Cei doi termeni l-au captivat pe autor în ultima perioadă, el punându-i împreună într-un cuplu antitetic, tocmai pentru a evidenția plusurile și minusurile societății și culturii românești, analizate într-un racourci studios și minuțios, cu aplicație pe secolele ale XVIII-lea și al XIX-lea. Adrian Marino lucrează elegant cu bisturiul pe gândirea politică și pe cultura română premodernă, fiind fascinat de evoluția unui spirit critic. De aceea, în calitate de analist migălos, nu parcurge doar structurile vizibile ideatice legate de temele respective, ci și zone mai puțin cunoscute, marginale. Obsedat de procesul lent de europenizare al culturii române, Adrian Marino ia în vizor mai cu seamă conceptul de modernitate aplicat în sfera gândirii politice. Există o tradiție românească în acest sens? A fost gândirea liberală de la noi doar un epigon? Întorcându-se la izvoare, la origini, la surse, Adrian Marino s-a angrenat într-o documentare sisifică, din dorința de a respecta fidel adevărul istoric. Autorul își asumă militantismul demersului său, care are chiar accente misionare „în apărarea și afirmarea libertății de conștiință, de gândire și exprimare”. Pentru cenzură, preferă sinonimic și termenul constrângere, considerat uneori mai adecvat tocmai pentru nocivitatea evidentă a sensului său. Dispariția fizică l-a împiedicat pe Adrian Marino să realizeze capitolul final al lucrării, anume „Confruntarea dintre liberalism și totalitarismele de dreapta și stânga”; ar fi fost un capitol imperios pentru a despărți apele conceptuale (și nu numai), în mod profesionist, în confuziile ideologice care au bântuit în România, după prăbușirea regimului comunist. În mod firesc, la începutul cărții sale, autorul își definește metoda: este un reprezentant al istoriei ideilor, disciplină pentru care nu există un model românesc. Istoria ideilor este văzută, ca metodă, a fi singura potrivită pentru radiografia culturii și ideologiei românești de-a lungul secolelor. Adrian Marino admite că acceptă parțial varianta americană a respectivei metode prin intermediul termenului unit-ideas care mizează pe analiza unei teorii, a unei doctrine, a unui program etc. Prin intermediul termenului unit-ideas poate fi detectată relația dintre diferite idei politice, indiferent de timp sau spațiu. În ciuda nuanțelor multiple care pot surveni în astfel de cazuri, ceea ce autorul numește „construcția mentală ideologică” rămâne o constantă de analiză. Interesante sunt, apoi, invariantele ideologice care participă și ele, esențial, la portretul unei culturi și al unei gândiri politice. Schimbările de perspectivă depind, adesea, de aceste invariante. Adrian Marino nu mizează pe o metodă cantitativă a istoriei ideilor, ci pe una calitativă. Și, în acest punct, autorul dă în vileag revelația avută pe parcursul documentării sale: ierarhiile culturale sau literare consacrate vor suferi modificări capitale; opere catalogate a fi drept minore vor deveni majore strict prin intermediul istoriei ideilor. Adrian Marino vorbește chiar despre o anumită voluptate a defrișării în desobscurizarea figurilor unor scriitori din pre-pașoptism, ignorați pe nedrept. Pentru respectiva defrișare, autorul a apelat la varii surse: memorii, corespondență, rapoarte oficiale din epocă etc. Revelația sa, printre altele, o constituie „Noul Geist al Școlii Ardelene” care depășește, ca importanță, în sensul de unit-ideas, prestația culturală tradițională din epocă. În esență, contraatacul lui Adrian Marino este împotriva primatului esteticului, analiza sa dovedind că ideea politică a fost prioritară, în cultura română premodernă, față de ideea literară, și că aceasta din urmă a dominat în spațiul românesc doar de la sfârșitul secolului al XIX-lea până la începutul secolului XX. Printr-un asemenea demers, autorul rezolvă un complex cultural românesc obsedant: conținând 1 E-mail: ruxces@yahoo.com 2 Adrian Marino, Libertate și cenzură în România, Polirom, Iași, 2005, 299 p. valori ideologice, politice, sociale imposibil de negat, cultura română, la începuturile ei, a fost una performantă și deloc minoră. Adrian Marino o reabilitează cu voluptate și ne oferă o soluție explicativă inedită, care satisface orgoliul național. Cu privire la titlul cărții de față, trebuie precizat că interesul și fascinația autorului se îndreaptă mai cu seamă față de ideea de libertate, și nu față de cenzură. Adrian Marino consideră ideea de libertate a fi „primul principiu românesc de gândire”, dar înțeles în definirea afirmării și revendicării libertății voinței. Impulsul libertății este unul „uman fundamental”, de aceea libertatea nu a fost teoretizată inițial în cultura română. Nu a existat o apărare ideologică pro domo pentru libertate, decât în momentul în care a apărut constrângerea. Transilvania a fost primul teritoriu românesc unde ideea de libertate a început să fie discutată profesionist, având un background ideologic. Discuția a rămas, însă, în spațiul elitist și nu a pătruns în România profundă, a maselor. Ideea de libertate are diferite nuanțe în Transilvania și în celelalte Țări Românești - dar acest lucru este previzibil și chiar pe deplin justificat. Observația principală a lui Adrian Marino este, însă, alta: aceea că ideea de libertate, așa cum apare în Transilvania, este întru totul contemporană cu mișcările de idei din Europa, cel puțin acest punct dovedind că, la nivelul secolului al XVIII-lea, eram perfect simultaneizați cu Europa și integrați în ea. Atâta doar că Europa nu știa de noi! O cronologie a ideii de libertate este, de aceea, necesară; aflăm astfel că Paul Iorgovici, în 1799, este cel dintâi care exprimă limpede ideea cu pricina, urmat îndeaproape de Samuil Micu și de celelalte voci ale Școlii Ardelene. Analiza lui Adrian Marino este făcută pas cu pas, în detaliu, pentru a panorama complet Zeitgeist-ul epocii. Majoritatea intervențiilor legate de ideea de libertate apar în dezbateri teologale ori lingvistice, apoi în cele istorice și social-politice. Ideea de libertate este, însă, în mod decisiv angrenată în Transilvania de aspirația spre libertate religioasă, de-abia apoi de libertate politico-socială (ideea națională) și de libertate a presei. Supplex Libellus Valachorum este o chintesență mai ales a primelor două puncte. Ideea sau ideile europene pătrund în Țările Române prin Transilvania, aceasta este demonstrația lui Adrian Marino: Transilvania este cel dintâi spațiu românesc care asimilează modelul european și descoperă Europa, prin intermediul circulației de idei. Călătoriile învățăceilor la Viena și la Roma (mai puțin în Franța sau Anglia) erau esențiale în acest sens. Studii de caz la fel de aplicate le sunt dedicate Moldovei și Munteniei, dar Transilvania rămâne, cel puțin pentru secolul al XVIII-lea și începutul secolului al XIX-lea, campioana europenizării spațiului românesc și a familiarizării cu ideile care circulau în Europa. Celelalte două țări românești sunt considerate a fi mai puțin impetuoase în a promova ideea de libertate, cel puțin pentru perioada exactă pe care o investighează autorul. Avânturile din Moldova și Muntenia sunt individuale, și nu colective (precum în Transilvania), iar influențele vin pe filieră fanariotă și rusească, iar nu occidentală. Totuși, dezvoltarea spiritului critic și procesul de modernizare sunt urmărite progresiv și benefic în cazul Moldovei și al Munteniei, ambele, spații mai tradițional-patriarhale decât Transilvania. Curiozitățile nu lipsesc: în Moldova, francmasoneria inculcă un curent de idei liberal-occidentale; importante sunt, apoi, lipsa cenzurii și importul masiv de cărți străine, agreate de domnitorii străini cosmopoliți; nu în ultimul rând, esențial este impactul și mai ales ecourile revoluției franceze. La nivelul Moldovei, Adrian Marino urmărește și „începutul complexelor «istorice» românești de inferioritate și de superioritate”. „Suntem, într-adevăr, inferiori europeni, dar avem și o mare capacitate de recuperare”, constată optimist autorul. Cazul Munteniei este aproape identic cu al Moldovei; autorul remarcă totuși un proces mai intens de europenizare decât în Moldova, chiar dacă riscul este declanșarea unor “„forme fără fond”: Europa este mitizată, dar ea nu are un conținut limpede care să fie preluat și asumat de intelectualitatea munteană. Europa este vidă (ca fond preluabil), dar imitabilă. Dezbaterea lui Adrian Marino este provocatoare, întrucât țintește inclusiv spre polemicile pe aceeași temă obsedantă, care au avut loc din 1990 încoace, după prăbușirea comunismului și racordarea mai mult sau mai puțin forțată a României la Europa. Până aici a fost vorba despre secolul al XVIII-lea. Un alt calup impresionant este dedicat începutului de secol al XIX-lea în Transilvania, adevărată obsesie a autorului, aș spune, de a fixa originile procesului de europenizare a culturii române în spațiul transilvan, și nu în cel sudic. Demersul este fără parti-pris, însă, profund științific, la fel ca întreaga carte care consacră, dacă mai era nevoie, în Adrian Marino pe cel mai fecund istoric și biograf al ideilor din România. Filozofia evreiască: între Ierusalim și Atena Sandu Frunză - Filosofie și iudaism - Un răspuns la întrebarea „Ce este filosofia evreiască?” Iulia Grad Doctorand - U.B.B. - Cluj Sandu Frunză propune, prin intermediul volumului Filosofie și iudaism. Un răspuns la întrebarea „Ce este filosofia evreiască?” (apărut la editura Limes, Cluj-Napoca, 2006, p. 159), perspectiva extrem de elaborată a specialistului, asupra gândirii filosofice evreiești antice și medievale. Volumul este primul dintr-o serie de trei, în care autorul schițează posibile răspunsuri la dificila întrebare formulată încă din titlu. Unul dintre răspunsuri, cel oferit în acest volum, are ca punct de plecare două figuri reprezentative ale filosofiei antice și medievale, și anume Philon și Maimonide. Un alt răspuns, care va constitui subiectul volumului următor din acest proiect, poate fi dat utilizând operele unor nume sonore ale gândirii filosofice iudaice moderne, iar un al treilea răspuns, oferit într-un al treilea volum, va avea drept bază filosofia de după Holocaust. Autorul anunță de la bun început că un rol esențial în logica acestei cărți îl deține metafora orașelor Ierusalim și Atena, sau a ținuturilor Israelului și Greciei, metaforă care descrie dinamica raportului dintre filosofie și religie, raport care suportă o mare diversitate de forme și care are un rol decisiv în conturarea sferei filosofiei evreiești. „Filosofia evreiască, spune Sandu Frunză, propune o modalitate privilegiată de înțelegere a Iudaismului prin întâlnirea dintre filosofie și religie ca polaritate fondatoare a unei tradiții creatoare.” Prima parte a volumului este o introducere generală în subiectul propus. Mai întâi, autorul prezintă soluțiile clasice, propuse de perspectivele formalistă și esențialistă, la problema circumscrierii sferei filosofiei evreiești, așa cum sunt ele analizate de Raphael Jospe. Perspectiva formalistă indică un criteriu precis, cum ar fi limba sau apartenența la comunitatea lui Israel, pentru circumscrierea sferei filosofiei evreiești. Se stabilește astfel o viziune oarecum fără complicații asupra filosofiei evreiești, însă cade în capcana simplificării excesive. Abordarea esențialistă presupune existența unei esențe a iudaismului, în funcție de care un sistem filosofic este sau nu iudaic. Această perspectivă nu oferă, însă, un model explicativ coerent, fiind, după cum afirmă Raphael Jospe, mai degrabă, prescriptivă, decât descriptivă. Încercarea de a stabili anumite criterii sau elemente care să se constituie în esență a filosofiei evreiești este sortită eșecului în fața diversității oferite de gândirea filsofică evreiască. În acest punct, Sandu Frunză afirmă că una dintre marile provocări formulate de filosofia evreiască este tocmai „depășirea divergenței formalism-esențialism, prin analiza diverselor sisteme de gândire ce oferă o serie de modalități particulare de instituire a raportului dintre filosofie și religie.” Un alt nivel care este discutat în încercarea de a creiona cadrul necesar formulării unui răspuns la întrebarea „Ce este filosofia evreiască?” este perspectiva cronologică. Sandu Frunză analizează mai multe abordări, cum ar fi cea a lui Issac Husik, conform căruia filosofia evreiască poate fi identificată numai în trecut, sau opinia lui Daniel H. Frank, care susține că nu se poate vorbi de filosofie evreiască decât începând cu secolul al XX-lea, când a apărut această disciplină academică. În ceea ce privește locul filosofiei evreiești în cadrul filosofiei în general, autorul amintește analizele propuse de Warren Zev Harvey asupra perspectivelor istoriografice ale unor gânditori precum Hegel, Wolfson, Strauss sau Pines. Este adusă în discuție, mai apoi, posibilitatea existenței unei teologii iudaice, amintindu-se mai multe opțiuni: pe de-o parte, cele care susțin că teologia este o invenție creștină, care nu își găsește corespondent în gândirea evreiască; pe de altă parte, cele care consideră, cum face și Louis Jacobs, că există o teologie evreiască și că aceasta se bucură azi de o tot mai mare atenție. Un spațiu mai larg este acordat de către Sandu Frunză analizei, critice într-o oarecare măsură, perspectivei asupra teologiei în contextul evreiesc propusă de Manfred H. Vogel, care redefinește ca teologie autentică a iudaismului, ceea ce modernitatea prezintă ca reflecție filosofică. Metafora Ierusalimului și a Atenei, metaforă care îi este cititorului „tovarăș de drum” pe parcursul întregii cărți, revine în atenția acestuia atunci când este prezentată poziția lui Leo Strauss față de relația dintre cele două. Strauss consideră că particularitatea Atenei constă în opțiunea pentru individual, pentru independență și cunoaștere, în timp ce particularitatea Ierusalimului rezidă în dependență și afecțiune, în referința biblică la cinstirea tatălui și a mamei. Se conturează astfel ideea unui permanent conflict între filosofie și religie și imposibilitatea conviețuirii într-o construcție culturală coerentă. Secretul civilizației occidentale constă tocmai în încercarea de a pune împreună gândirea și credința. Metafora celor două orașe exprimă tensiunea fundamentală dintre Dumnezeul filosofilor și Dumnezeul lui Avraam, Isac și Iacob, izolarea de nedepășit în care se află rațiunea și credința. Autorul introduce, în acest punct, maniera în care A. J. Heschel propune depășirea imposibilității împăcării dintre rațiune și credință. Și el apelează la metafora celor două orașe simbolice, Atena și Ierusalimul, la întâlnirea cărora ar trebui să se constituie filosofia evreiască. Ținerea în echilibru a celor doi poli este posibilă dacă întâlnirea lor este imaginată sub forma unei elipse. Filosofia evreiască apare ca o „gândire eliptică”, deoarece orbitează în jurul a două focare: filosofia și religia. „Tensiunea rezultată din competiția celor două puteri face ca această gândire cu orbită eliptică să genereze o continuă îmbogățire de sensuri a întâlnirii dintre filosofie și religie.” (p. 53) Sandu Frunză consideră că această perspectivă este preferabilă în raport cu altele deoarece propune o posibilitate de evitare a conflictului dintre Ierusalim și Atena prin relaționarea dialogală a rațiunii și credinței. În continuare, autorul prezintă, prin analiza pe care o face filosofiei lui Philon din Alexandria, unul dintre răspunsurile posibile la întrebarea care dă subtitlul volumului. Pentru început, Sandu Frunză amintește periodizarea obișnuită a filosofiei evreiești: perioada antică, care durează până la distrugerea Templului și are ca figură emblematică pe Philon din Alexandria; perioada medievală, care se sfârșește o dată cu Uriel da Costa și îl are ca figură exemplară pe Maimonide; epoca modernă, cuprinsă între Spinoza, după alții Mendelssohn și Holocaust; perioada contemporană, care începe o dată cu formarea statului Israel. O altă periodizare este cea propusă de Wolfson și care are drept criteriu relația cu Scriptura. Astfel, istoria filosofiei se împarte în: filosofia care nu cunoaște Scriptura, filosofia care slujește Scriptura și cea care vrea să se elibereze de sub influența Scripturii. Sunt analizate, mai apoi, diferite abordări ale raportului dintre filosofie și tradiție la Philon, abordări propuse de diferiți gânditori, cum ar fi Wolfson, Shlomo Pines, Cohn-Sherbok sau Guttmann. Autorul consideră că, pentru Philon, filosofia este darul divin dat grecilor pentru a descoperi, pe calea rațiunii, ceea ce evreilor le-a fost dat prin revelație. În acest sens, este util să amintim metafora celor două chemări, metaforă ce sugerează de fapt religia și filosofia: chemarea lui Moise, cel care iubește virtutea și este iubit de Dumnezeu, care i se arată și chemarea lui Bețaleel, care a fost ales ca meșter al cortului lui Dumnezeu și al tuturor celor aflate în el și care nu îl cunoaște pe Dumnezeu decât prin intermediul creației sale. În acest context, se concluzionează că atât credința, cât și rațiunea, atât religia cât și filosofia aparțin unei realități, numită de Philon, Înțelepciune. Relația dintre filosofie și înțelepciune poate fi integrată paradigmei celor două orașe, spune Sandu Frunză. În cazul lui Philon, aceste două orașe-simbol sunt integrate de „mediul virtuții, a unei virtuți care este valorizată ca evlavie și ca experiență mistică.” Este esențială luarea în considerare a acestei „ritualizări a gândirii ce presupune adecvarea tradiției în câmpul filosofiei și reîntoarcerea reflecției filosofice și religioase pe o treaptă creatoare a tradiției”. Un rol important în analiza filosofiei lui Philon îl are prezentarea lecturii creștine a gândirii filosofului evreu. Sandu Frunză face aici referire, printre alți autori, și la exegezele filoniene ale teologului creștin Ioan Chirilă, care, afirmând că opera lui Philon nu este o „intuiție precreștină”, ci este „o înălțare spre Logos”, reușește să se ferească de capcana și tentația unor lecturi subtextuale sau înrudiri exagerate. O altă figură emblematică a gândirii iudaice, Moses Mimonide, face subiectul analizei care conturează cadrul necesar circumscrierii sferei filosofiei evreiești. Sandu Frunză constată că analizele privind locul filosofiei în cadrul gândirii evreiești pun în evidență caracterul preponderent hermeneutic al acesteia. În acest context este situat un alt aspect important pentru înțelegerea filosofiei evreiești, și anume, întâlnirea dintre filosofie, mistică și tradiția iudaică. Un moment decisiv în acest sens este, spune autorul, întâlnirea dintre Maimonide și acei exegeți ai operei sale preocupați de redefinirea relațiilor dintre filosofie și gândirea esoterică, în speță cea a cabalei. Autorul diferențiază între două tipuri de atitudini față de Maimonide și de Ghidul rătăciților. Pe de-o parte, acceptarea posibilității cuprinderii filosofiei și tradiției religioase într-un exercițiu de gândire unic. Pe de altă parte, accentuarea caracterului esoteric al filosofiei. Astfel, sfera mistică este mediul care oferă echilibrul între filosofie și iudaism. Referindu-se la raporturile complexe în care se situează filosofia cu gândirea mistică evreiască, autorul amintește analiza pe care o face acestui subiect în lucrările sale, Moshe Idel, care, spune Sandu Frunză, reușește să privească fenomenul în întreaga sa complexitate, ținând cont de varietatea nuanțelor. De asemenea, autorul insistă și asupra perspectivei propusă de Moshe Halbertal, care acordă o importanță sporită preocupărilor pentru esoteric ale lui Maimonide. Frunză afirmă, în urma complexelor analize făcute, că „Maimonide și exegeții săi investesc filosofia cu statutul de practică ce ne orientează în lumea secretului și a secretizării”. Un alt subiect tratat este controversa dintre perspectiva maimonidiană, care pretinde inventarea unei alternative la esoterismul antic, și cabaliști, controversă care duce, conform lui Moshe Idel, la o puternică dezvoltare a tradiției esoterice. Sandu Frunză face, în continuare, o amplă analiză a efectelor și controverselor pe care le generează revoluționara concepție maimonidiană, care, prin reinterpretarea raționalistă a tradiției ebraice, realizează o ruptură netă și stârnește o mulțime de reacții care dintre cele mai diverse. Receptarea generală a lui Maimonide în mediile intelectuale creștine este una variată, dar se încadrează, totuși, într-un tipar specific, căruia i se conformează și Etienne Gilson, a cărui atitudine față de filosoful evreu este, de asemenea, analizată. În ciuda reacțiilor extrem de diverse față de Maimonide și a minimalizării importanței operei acestuia (în acest sens, autorul amintește faptul că Hegel îi acordă mai puțin de o pagină în celebra sa istorie a filosofiei), Sandu Frunză îl consideră „cel mai semnificativ personaj al filosofiei evreiești medievale”, personaj a cărui operă reprezintă un subiect de analiză indispensabil în încercarea de a contura un răspuns la întrebarea „Ce este filosofia evreiască?”. Ultimul capitol al cărții este intitulat foarte sugestiv De la Ierusalim la Atena și înapoi el se constituie ca și concluzie a cărții și, în același timp, ca deschidere înspre subiectul care va constitui baza următorului volum al proiectului pe care autorul intenționează să îl continue. Sandu Frunză susține că influența pe care o are tradiția religioasă asupra gândirii unui autor care îi aparține este profundă și imposibil de ignorat. În ciuda elementelor aristotelice sau a celor neoplatonice vehiculate, filosofia evreiască antică și medievală, spune autorul, se identifică cu conținuturile tradiției evreiești. Discuția asupra a ceea ce conferă unei opere caracterul de evreiesc este foarte complexă, dovadă stând, în acest sens, analiza pe care o face Alexander Broadie. Raportul dintre tradiție și meditația filosofică, specific contextului antic și medieval evreiesc, este de asemenea amintit de Sandu Frunză, atunci când spune că, în ciuda situării filosofiei sub semnul exigențelor Scripturii, autoritatea religioasă nu este una dogmatică, iar filosofia nu are o situare ancilară în contextul gândirii. Filosofii antici și medievali evrei vor să arate, în primul rând, că „filosofia și religia au un conținut comun, iar în formula a ceea ce putem numi filosofie evreiască cele două se integrează, în formule și grade diverse, unei tradiții comune a iudaismului.“ Exemple precum cele ale lui Philon și Maimonide dau seama de o relație mult mai complexă între filosofie și religie decât schema situării ancilare a filosofiei, o relație în care „forța integratoare a tradiției” asigură echilibrul între cele două cetăți. Sandu Frunză, făcând apel din nou la metafora celor două orașe-simbol, sesizează faptul că filosofii evrei, practicând o „gândire eliptică”, rămân în sfera unui „între”, ca o formă de gândire auto-exilată din ambele cetăți. El nu se mulțumește cu această „paradigmă a exilului” și merge mai departe, introducând o altă paradigmă, oferită de „dinamica exil-mântuire”. Aceasta, presupunând călătoria dinspre Ierusalim înspre Atena, dar și întoarcerea acasă, permite evitarea înstrăinării de ambele cetăți. Distanțându-se de concepția lui Leo Strauss, Sandu Frunză vede în filosofia evreiască fenomenul care reușește să diminueze semnificativ tensiunea dintre Ierusalim și Atena. Maniera în care subiectul este abordat, volumul impresionant de cunoștințe care ne este oferit și felul original în care autorul le montează în demersul formulării posibilelor răspunsuri la întrebarea „Ce este filosofia evreiască?” fac din studiul, extrem de dens și erudit, propus Sandu Frunză, un instrument indispensabil celor interesați de cultura evreiască. De-o parte și de alta a cărților - de Adrian Grănescu (Recenzie) Raluca Soare1 B.C.U. - Cluj Un simbol al culturii, cartea, ca obiect fizic dar și ca valoare spirituală, a fascinat societăți diferite, fiind instrumentul prin care informațiile păstrate de generații erau transmise posterității. Deși a cunoscut o modificare continuă până sa ajungă accesibilă oricărei persoane și, chiar dacă urmează un traseu al transformării atât a suportului material cât și a importanței, nu ne putem imagina o societate contemporană în care să nu existe cărți. Despre acest obiect fizic dar și simbolic ne vorbește Adrian Grănescu în lucrarea sa intitulată „ De-o parte și de alta a cărților”. Beneficiind de o bogata experiență acumulată în preajma cărților, fiind scriitor, absolvent a Facultății de Filologie a Universității „Babeș-Bolyai”, fost redactor la editura Dacia și actualmente bibliotecar la Biblioteca Județeană „Octavian Goga”, autorul reușește în lucrarea sa să ne prezinte o lume în care subiectul principal îl reprezintă acest adevărat forum al culturii și tot ce ne duce cu gândul la el, toate elementele conexe - scriitorul, biblioteca și bibliotecarul, colecționarul, anticariatul și anticarul, editorul și editurile, târgurile și saloanele de carte, etc. Structurată în două părți distincte, De-o parte și de alta a cărților atrage pasionatul de lectură, încă de la început. Amor librorum nos unit sunt cuvintele cu care cititorul este întâmpinat atunci când își purcede lectura. Este de altfel maxima care dă titlul unei prefețe în care ne sunt descrise câteva din amintirile și experiențele trăite de autor în preajma cărților, pe când era redactor la editura Dacia, dar și câteva din trăirile cotidiene ale profesiei de bibliotecar. Vă puteți imagina o bibliotecă în care cititul este interzis? Cu siguranță că nu! Aceasta este și impresia autorului care descrie ironic situația dintr-o biblioteca românească în care directorul le sugerase angajaților sa nu mai citească, în timpul serviciului. Formarea profesională continuă în cazul bibliotecarilor presupune documentare, deci implicit lectură. A interzice bibliotecarului să citească, chiar și în timpul serviciului, e ca și cum ai condamna pe cineva sau ceva la mediocritate. Cultura acumulată de acesta prin lectură se poate dovedi cu adevărat importantă pentru instituția din care face parte. Oare Amor librorul nos unit e doar o maximă alături de altele care fac referire la cărți, lectură și cititor precum: Libri multi magistri sunt, Lectio quae placuit decies repetitia placebit, Lectori salutem? Este întrebarea la care se încearcă găsirea unui răspuns în această prefață. Aceeași maximă este folosită de altfel și pentru titlul primei părți a cărții unde sunt reunite articole publicate în reviste precum Vatra, Apostrof, Complement și Tribuna. „Cartea maghiară în România”, „Profesorul Mircea Zaciu”, „Scriitori evrei din România”, „Hasid hasidimi, hasidism și povești hasidice”, „Sărbători fericite”, sunt doar câteva din titlurile unor articole ce ne descriu momente din copilărie, perioada adolescenței, studenției, gânduri, dar și sentimente trăite la un moment dat în evoluția spirituală și profesională a autorului. În articolul „Cartea maghiară în România” este subliniată ideea conform căreia o cultură nu poate fi considerată cunoscută fără a avea acces la literatura acesteia. Nu este neapărat necesar să cunoști limba unui popor pentru a-i înțelege cultura, dar este necesar să-i fie cunoscute valorile. Iar dacă în limba propriului popor nu apar traduceri ale lucrărilor de valoare din alte limbi, în cazul articolului de față maghiara, poți trece cu ușurință pe lângă o carte valoroasă, poți ignora numele unui autor reprezentativ pentru poporul vecin. Plecând de la o anchetă realizată de revista Vatra, cu tema „Cum poate fi cineva scriitor român evreu” autorul încearcă să găsească un răspuns în articolul „[Nimeni nu m-a lămurit] scriitori evrei din România”. Printr-o comparație între scriitorii evrei, autorul evidențiază că cei din România scriu în limba română, încercând prin aceasta să își manifeste apartenența națională, iar în 1 E-mail: ralusoare@bcucluj.ro momentul în care scriu în diferite alte limbi precum ebraica veche, ladino, idiș, își manifestă apartenența religioasă. În cadrul articolului amintește de asemenea de înțelepciunea rabinică, iar ulterior revine cu un articol mult mai complex în care lămurește termeni precum hasid, hasidimi sau. hasidism. Nu scapă din vedere nici poveștile hasidice, recomandându-i cititorului câteva volume ce cuprind mesajul hasidic. Pentru un scriitor existența unei persoane care să îi ghideze pașii în drumul creației, a unui mentor, poate fi extrem de importantă. Dar sunt scriitori care în evoluția lor literară au norocul sa fie călăuziți de astfel de persoane, uneori chiar de personalități, iar alții pornesc singuri pe acest drum. Cea de-a doua situație se potrivește și autorului care și-ar fi dorit un părinte spiritual în persoana unuia din foștii săi profesori. În articolul sugestiv intitulat „[Ca un maestru] Profesorul Mircea Zaciu” ne sunt expuse câteva din gândurile legate de profesorul său, pe care și l-ar fi dorit ca îndrumător profesional. Dar profesorul Zaciu ne este singurul scriitor care îi trezește amintiri. La sugestia Martei Petreu a fost scris articolul „Buick-ul negru și Teatrul de păpuși” în care ne sunt istorisite câteva întâmplări din copilăria autorului legate de episodul clujean al lui Petru Dumitriu. Despre cartea care este citită în anumite momente ale anului ne vorbește în articolul Carte de vacanță, sau cartea pur și simplu, iar despre cărțile de referință și cele în limba franceză, în ultimul articol al primei părți - Les Livres Frangais. Pre limba lui Voltaire. Ce-a de-a doua parte a cărții poartă titlul lucrării De-o parte și de alta a cărților și cuprinde șase teme: „Plimbându-mă prin Cluj pe strada Echinoxului”, „De-o parte și de alta a cărților I.”, „De-o parte și de alta a cărților II.”, „Saloane de carte, târguri, iarmaroace”, „Casele scriitorilor -memoria nealterată a înaintașilor”, „Preliminarii legate de carte între modernizare și globalizare.” Unele cuvinte au un impact important asupra noastră, asupra amintirilor noastre, simple nume putând duce la extragerea din memorie a unor seturi întregi de evenimente petrecute în trecut, din perioada copilăriei, a studenției, a tinereții, dar nu numai. Pentru autor cuvântul Echinox deține o conotație deosebită, reprezentând un început. În „Plimbându-mă prin Cluj pe strada Echinoxului”, își descrie primele impresii pe care le-a trăit când a trecut în clasa a V-a a Școlii Medii Emil Racoviță, situată pe strada care, în imaginația scriitorului, purta numele redacției unde, ulterior, avea să-și facă ucenicia ca redactor, atunci când i-a cunoscut pe cei care aveau să ii devină prieteni și colegi. De fapt prin acest capitol se face o incursiune în tinerețe, nelipsite fiind informațiile despre școala generală, admiterea la facultate, urmată de intrarea în redacția revistei Echinox, despre atmosfera din aceasta redacție, amintirile din perioada studenției când își împărțea timpul cu prietenii săi Vasile Sav și Ioan Marcoș Livian, gafele profesionale atât de caracteristice oricărui început, evoluția în munca la editura Dacia. Și, dacă cu prima temă a celei de-a doua părți cititorul este pus în ipostaza unui auditor tacit la o „mărturie” despre momentele de formare a autorului, dar și a altora, cu cea de-a doua temă, De-o parte și de alta a cărților I, lectorul pătrunde tot mai mult în universul real sau imaginar pe care cartea îl reprezintă. Se poate vorbi despre acesta ca despre o ființă vie? - se întreabă autorul. Oare cartea are o dată de naștere? Si dacă da, care este aceasta - momentul creației sau cel al publicării? Dacă până înainte de 1990 evoluția unei cărți era una fixă, în sensul că ea trecea de la stadiul de manuscris la cel de editare, în prezent, datorită tehnologiei, manuscrisul este posibil să nu mai existe. Totuși aceste etape ale cărții, „cum se scriu cărțile”, „cum se fac cărțile”, „cum trăiesc cărțile” și „cum se citesc cărțile” formează patru subteme prin care se face o analiză din diferite unghiuri. Informațiile despre lumea scriitorilor, a relațiilor dintre aceștia și redactori, a anticarilor, a colecționarilor, a librarilor, a bibliotecarilor, a editorilor, a bibliotecilor publice sau particulare, despre cititul aleatoriu sau cititul programat, cititul de plăcere, despre rezultatul lecturii - cultura personală, sunt ordonate în aceste patru subteme ajutând cititorul să realizeze o privire de ansamblu asupra cărților și elementelor sale conexe. În De-o parte și de alta a cărților II autorul își pune cititorul la un exercițiu de imaginație. Cartea poate fi privită atât din fața unui raft cât și din spatele său, ca și cum te-ai afla în fața unui ecran sau în spatele său, și nu numai pe orizontală ci și pe verticală. Cititul este diferit, raportat la cel care citește, ambele ipostaze putând fi întâlnite doar la persoanele care exersează lectura. La această temă sunt descrise unele situații din care unele ilare, altele ironice, altele paradoxale dar și simple situații. Este luat în discuție momentul în care începi lectura și importanța a ceea ce citești. Dar un cititor experimentat nu poate fi imaginat fără o bibliotecă. Modul în care acesta o creează și o dezvoltă diferă, putându-se vorbi de biblioteci specializate și de cele generale. Iar alături de bibliotecile particule cititorul experimentat intră într-un contat permanent cu bibliotecile publice, ca instituții care ajută la formarea sa. Pornind de la importanța formării cititorului, autorul analizează și cazul formării bibliotecilor indicând faptul că sunt foarte puține cazurile în care o bibliotecă pornește de la zero, cum a fost biblioteca Muzeului limbii române din Cluj, creată de Sextil Pușcariu. De cele mai multe ori fondurile acestor instituții culturale și de cercetare sunt alcătuite din donații succesive, de importanță crescută sau mai puțin importante, la care s-au adăugat noi achiziții, devenind în felul acesta biblioteci de tip enciclopedic. Nelipsite din viața unui cititor sunt saloanele de carte și târgurile, ce existau și înainte de 1990 și după, autorul realizând în Saloane de carte, târguri, iarmaroace... o analiză comparativă între ceea ce însemna atunci un astfel de eveniment și ceea ce presupune el în prezent. Importanța pe care aceste organizări periodice o au, participarea editurilor reprezentative, caracterul lor național sau, din contră local, provincial, eficacitatea și utilitatea sunt elementele pe care se bazează analiza întreprinsă. Uneori viața ne pune în situații în care credeam că nu vom ajunge niciodată, iar apoi constatăm însemnătatea acestora. Vizitarea casei familiei Petrescu, după moartea acestora, trezește unele amintiri legate de foștii săi profesori, iar în Casele scriitorilor - memoria nealterată a înaintașilor? vorbește tocmai despre moștenirea pe care aceștia ne-o lasă alături de creațiile lor culturale. Locuri reprezentative precum casa memorială din Humulești a lui Ion Creanga, casa din Ciucea a lui Octavian Goga sau casa memorială Emil Isac, sunt doar câteva din exemplele pe care le evocă autorul. O lucrare dedicată cărților s-ar putea încheia fără anumite previziuni, sugestiv intitulate Preliminarii legate de carte (și de bibliotecă) între „modernizare” și „globalizare”. Deși încearcă să evite clișeul de „previziune”, autorul nu renunță la a spune modul în care își imaginează viitorul cărților și al bibliotecilor și de ce nu al bibliotecarilor. În concepția sa modernizarea aduce noi suporturi pentru carte, etalând așa-numitele ediții hibride în care textul este însoțit de imagini grafice, audio sau video, aduce accesul rapid la informație prin Internet, dar acest lucru nu va duce la înlăturarea cărții din suportul său tradițional. În ceea ce privește globalizarea, aceasta este văzută cu ochi buni. Granițele culturale pot dispărea, iar universalitatea nu pare a aduce ceva rău. Pentru autor conceptul de „globalizare” a fost implementat odată ce a fost acceptat cel de „literatură universală”. Asemenea cum în artă există un limbaj comun, o lucrare transmițându-și mesajul indiferent de apartenență lingvistică a celui care o privește, tot astfel poate fi înțeleasă cultura și cartea. În concluzie De-o parte și de alta a cărților este o lucrare care-i incită pe cei atrași de lumea cărților și prin titlul său, continuând pe tot parcursul lecturii, presupunând multe analize calitative și cantitative. Interpretările care se pot extrage din rândurile celor 286 de pagini sunt multiple și fațetate, recenzia de față limitându-se doar la câteva aspecte. Literatura germană pentru copii apărută în România între 1944-1989 - O bibliografie - Boglărka Daroczi B.C.U. - Cluj Rumaniendeutsche Kinder- und Jugendliteratur 1944 - 1989. Eine Bibliographie. [Editori:] Annemarie Weber, Petra Josting und Norbert Hopster. Koln, Weimar, Wien: Editura BOhlau 2004 (=Schriften zur Landeskunde Siebenburgens, vol. 29). XIV, 415 pag., € 34,90. ISBN 3-412-190039 [inclusiv un CD-ROM cu peste 500 pag. și numeroase reproduceri] Bibliografia literaturii germane pentru copii din România apărută sub îngrijirea a trei germaniști de la Universitatea din Bielefeld este prima lucrare de sinteză despre literatura minorității germane din România de după apusul comunismului. Totodată ea se dedică unui segment îndeobște prea puțin apreciat al literaturii: cel adresat tinerilor cititori. Bibliografia cuprinde 1290 de titluri cu informații bibliografice complete, la care se adaugă trimiteri la recenziile apărute în presa germană a vremii. Pe CD-ROM-ul care însoțește volumul, bibliografia este reprodusă in extenso, ceea ce înseamnă că trimiterile la critica literară sunt completate cu ample citate din recenziile cărților, interviurile realizate cu autorii lor etc. Tot pe CD-ROM se pot vedea și reproducerile color a peste 200 de coperți. Lucrarea este rezultatul unei cercetări a peste doi ani în numeroase biblioteci din Germania și România (biblioteca județeană ASTRA din Sibiu, Biblioteca Academiei și Biblioteca Națională din București precum și Biblioteca Centrală Universitară din Cluj care au avut drept de depozit legal în perioada de referință a bibliografiei). Introducerea scrisă de autorul principal al cărții, Annemarie Weber, de altfel absolventă a Universității „Babeș-Bolyai” promoția 1976, tratează foarte detaliat trei probleme ale literaturii germane pentru copii din România. În primul rând autoarea analizează conceptul „literaturii germane din România” (rumaniendeutsche Literatur). Conceptul este greu de definit și deloc unanim interpretat în teoria literaturii germanilor de pe teritoriul României, deoarece după unii este vorba doar de literatura germanilor având aceeași istorie, după alții este vorba însă de literatura și istoria tuturor naționalităților vorbitoare și scriitoare de limbă germană de pe teritoriul României. A doua problemă este legată de însuși conceptul „literaturii pentru copii și tineret”. Aș remarca faptul că autoarea face o analiza comparată a diferiților termeni folosiți pentru descrierea fenomenului în literatura din R.F.G., în literatura din R.D.G., în spațiul anglo-american, în literatura română și desigur în literatura germană din România. Analiza nu are în vedere însă, din păcate, analogiile cu problematica destul de „apropiată” legată de literatura maghiară din România, care este totuși a doua ca dimensiune și importanță după literatura română. Dar, până când în literaturile germane s-au dezvoltat numeroase teorii despre literatura dedicată tinerilor cititori, în România aceasta nu este o temă atât de dezbătută și analizată. Se pare că aici s-a trecut fără mari probleme de la „literatura pentru copii” la „literatura pentru copii și tineret” și viceversa. Unii autori consideră copiii persoanele sub 14 ani și care, prin urmare, ar fi „consumatorii” de literatură pentru copii, iar tinerii peste 14 ani cititorii de literatură pentru tineret. A treia problemă semnalată și analizată în introducere constă în însăși componența bibliografiei. Autorii limitează corpusul bibliografiei lor la cărțile extrașcolare, deci în ea nu includ și manualele. În schimb sunt cuprinse și traducerile în germană din alte limbi și de asemenea opere scrise inițial pentru un public adult, în cazul în care acestea sunt publicate în ediții dedicate tinerilor (de ex. edițiile operelor clasicilor, destinate școlarilor). Astfel, cititorul bibliografiei va descoperi sau redescoperi cărțile de povești ilustrate după operele marilor scriitori cum ar fi Hans Christian Andersen, Tudor Arghezi, Benedek Elek, Mihail Sadoveanu, Josef Haltrich, Lotte Berg, Ion Creangă, Majtenyi Erik, frații Grimm și alții; povești populare turcești, englezești, norvegiene, românești; poezii (de Lucian Blaga, Bertolt Brecht, Goethe, Schiller, Lenau ș.a.). Întâlnim și cărți cu jocuri și de lucru manual. În urma epurărilor de după cel de al Doilea război mondial, librăriile și bibliotecile din România duceau o lipsă enormă de literatură germană în general și de literatură pentru copii în special. Mai târziu (după 1948) prin înființarea Editurii Tineretului situația se mai ameliorează. Dar sistemul centralizat al difuzării publicațiilor spre librării împiedica, în majoritatea județelor, satisfacerea corespunzătoare a nevoilor de carte germană a comunităților din toate localitățile cu populație germană. În anul 1970 directorul pe atunci nou investit al Centrului de librării Sibiu a găsit totuși o metodă de contracarare a penuriei de carte germană (inclusiv a cărții pentru copii) prin crearea unui sistem de livrare a cărților prin poștă și în localitățile mai mici. La îmbunătățirea acestei situații au contribuit și numeroasele edituri înființate tot în anul 1970: Editura Ion Creangă, Kriterion, Albatros, Facla etc. Aceste edituri au contribuit, și indirect, la dinamizarea ofertelor de carte, prin organizarea diferitelor concursuri de literatură cu premii, motivând astfel și scriitorii de a-și continua munca literară. În promovarea literaturii pentru copii un rol important l-au avut și revistele și ziarele germane: Neue Literatur, Volk und Kultur, Neuer Weg, Volkszeitung, Hermannstadter Zeitung (ulterior Die Woche, azi din nou Hermannstadter Zeitung), Karpaten Rundschau, Die Wahrheit (ulterior Neue Banater Zeitung). Studiul introductiv al bibliografiei prezintă, pe cât de succint pe atât de pregnant, toate aceste publicații, precum și principalele edituri care au publicat, în limba germană, carte pentru copii. Cercetând această bibliografie și, prin prisma ei, perioada pe care o „reflectă“, vom remarca bogăția și varietatea literaturii în limba germană din România, din perioada comunismului. Ea poartă, desigur, amprenta regimului comunist. Din această cauză, cu siguranță, nu toate operele prezente în această bibliografie vor rezista în timp. De aceea, mi se pare foarte interesantă strădania prin care s-a realizat această bibliografie, care, desigur, reprezintă valorile cele mai frumoase ale literaturii de copii, în limba germană, din România, chiar din perioada comunismului. La prima vedere o bibliografie nu reprezintă decât un morman de date și care nu sunt interesante decât pentru foarte puțini. Mai în profunzime însă - aceasta este și cazul bibliografiei pe care o recenzăm acum - bibliografiile sunt în măsură să ilustreze și să documenteze perioade întregi ale istoriilor culturale și sociale. Dincolo de „datele” și informațiile oferite și această bibliografie „pune deci la cântar” valorile, pentru a putea fi utilizat azi în serviciul libertăților democratice. În colecția BIBLIOTHECA BIBLIOLOGICA au apărut: I. Prima Serie. Sub îngrijirea lui Ioachim CRĂCIUN: 1. I. Crăciun, O știință nouă, Bibliologia, în învățământul universitar din România, Cluj, 1933, 26 p. 2. C. Golner, Anul revoluționar 1848 în Principatele Române. O contribuție bibliografică, Cluj, 1934, 18 p. 3. I. Crăciun, Activitatea științifică la Universitatea „Regele Ferdinand I” din Cluj în primul deceniu, 1920-1930, Cluj, 1935, 321 p. 4. Teodor Onișor, Bibliografia geografică a României în 1929 și 1930. Cu o introducere asupra bibliografiei geografice românești până în 1936, Cluj, 1936, 186 p. 5. I. Crăciun ; I. Breazu, Bio-Bibliografia lui Gheorghe Bogdan-Duică 1866-1934, Cluj, 1936, XIV + 45 p. 6. Ernest Roth, Bibliografia publicațiilor Institutelor Medico-Legale din România, 1920-1935, Cluj, 1936, 55 p. 7. I. Crăciun, Bio-Bibliografia D-lui Alexandru Lapedatu cu ocazia împlinirii vârstei de 60 ani. 1876- 1936, Cluj, 1936, Cluj, 1936, 40 p. 8. Valeriu Bologa; Lia M. Dima, Bibliografia tezelor de la Facultatea de Medicină și Farmacie din Cluj. 1923-1936 (No. 1-1000), Cluj, 1936, II + 107 p. 9. I. Crăciun, Doi bibliologi români, Ioan Bianu 1856-1935 și Al. Sadi-Ionescu 1873-1926, Cluj, 1937, 49 p. 10. I. Naghiu, Bio-Bibliografia P. S. Episcop Nicolae Colan, cu ocazia instalării în scaunul vlădicesc din Cluj, 1893-1936, Sibiu, 1936 <1937>, 36 p. 11. I. Crăciun, Bio-Bibliografia D-lui Sextil Pușcariu, cu ocazia împlinirii vârstei de 60 de ani, 1877- 1937, Cluj, 1937, 36 p. 12. Iosif E. Naghiu; Teodor A. Naum, Bio-Bibliografia lui Vasile Bogrea, 1881-1926, cu ocazia comemorării a zece ani de la moartea lui, Cluj, 1937, 34 p. 13. I. Crăciun, Contribuții românești privitoare la istoriografia universală. Bibliografie 19271936, București, 1938, 47 p. 14. Tiberiu Morariu, Bio-Bibliografia lui George Vâlsan. 1885-1935. Cu o caracterizare a vieții și a operei lui, de Vintilă Mihăilescu, Cluj, 1937, 55 p. 15. I. Crăciun, Bibliografia Transilvaniei românești. 1916-1936, Bucureș-ti, 1937, 366 p. 16. I. Naghiu, Bibliografia filosofiei și pedagogiei românești până la 1860, Cluj, 1940, 80 p. 17. I. Crăciun, Bio-Bibliografia D-lui Ioan Lupaș cu ocazia împlinirii vârstei de 60 de ani. 18801940, București, 1943, 61 p. 18. Nicolae Comșa, Manuscrisele românești din Biblioteca Centrală de la Blaj, Blaj, 1944, 231 p. 19. I. Crăciun, Catehismul românesc din 1544 urmat de celelalte catehisme româno-luterane: Bârseanu, Sturdzan și Marțian, Sibiu-Cluj, 1945-1946, 168p. II. Serie Nouă. Sub îngrijirea lui Nicolae EDROIU: 1(20). Ioachim Crăciun și Bibliologia românească. Studiu și bibliografia operei de Nicolae Edroiu, Cluj-Napoca, 1994, 110 p. 2(21). Doru Radosav, Catalogul cărții tipărite și manuscrise din nord-vestul Transilvaniei (sec. XVII-XIX), Cluj-Napoca, 1995, 114 p. 3(22). Cornelia Gălătescu, Contribuții bibliologice și cercetări de arhivă, Cluj-Napoca, 1995, 236 p. 4(23). Susana Andea; Avram Andea, Cartea românească veche în Transilvania în inventare bisericești, Cluj-Napoca, 1996, 211 p. (ISBN 973-977535-0-0) 5(24). Ioan Hentea, Repere bibliologice, Cluj-Napoca, 1996, 162 p. (ISBN 973-97535-7-4) 6(25). Stelian Mândruț, Istoria modernă și contemporană a României reflectată în periodicele maghiare de specialitate (1945-1995). Bibliografie selectivă, Cluj-Napoca, 1996, 90 p. (ISBN 97397783-1-3). 7(26). Silvia Dumitru, Tezele academice editate de Casa Tipografică Elzevier în secolul al XVII-lea, existente în bibliotecile din Transilvania (în curs de apariție). 8(27). Zoe Buz, Indice bibliografic tematic al revistei „Studii și cercetări de biologie” - Seria Botanică-Biologie vegetală (Academia Română) 1948-1994, Cluj-Napoca, 1996, 308 p. (ISBN 973-97783-3-X). 9(28). Zoe Buz, Indice bibliografic tematic al revistei „Studii și cercetări de biologie” - Seria Zoologie-Biologie animală (Academia Română) 1948-1994, Cluj-Napoca, 1996, 246 p. (ISBN 973-97783-3-X). 10(29). Zoe Buz, Index bibliographique thematique du periodique „Revue Roumaine de Biologie” - Serie de Botanique-Biologie vegetale (Academie Roumaine) 1956-1995, Cluj-Napoca, 1997, 186 p. (ISBN 973-97783-3-X). 11(30). Bio-Bibliografia Profesorului universitar doctor Camil Mureșanu, Membru corespondent al Academiei Române, cu ocazia împlinirii vârstei de 70 de ani. Introducere de Nicolae Edroiu. Bibliografia operei (1955-1997) de Maria Pagu și Karolyi Iolanda, Cluj-Napoca, 1997, 68 p. 12(31). I-II. Veronica Turcuș, Bibliografia istorică româno-italiană (Bibliografie selectivă). Evoluția publicațiilor istorice româno-italiene până în 1996, Cluj-Napoca, 1997, 805 p. (ISBN 973-97783-2-1). 13(32). Lucia Turc, Bibliografia istorică a Transilvaniei (1936-1944). Bibliografie selectivă, Cluj- Napoca, 1998, 350 p. (ISBN 973-9354-37-8). 14(33). Veronica Turcuș, Alexandru Marcu (1894-1954) și cultura italiană în România interbelică (Profil bio-bibliografic), Cluj-Napoca,1999, 456 p.(ISBN 973-9354-19-X) 15(34). Zoe Buz, Indice bibliografic tematic al revistei „Lucrările Institutului de Speologie «Emil Racoviță»” - „Travaux de l'Institut de Speologie «Emile Racovitza»” (Academia Română) 19621995, Cluj-Napoca, 1997, 93 p. (ISBN 973-97783-7-2). 16(35). Monica Codruța Roman; Zoe Buz, Indice Bibliografic Tematic al revistei „Revue Roumaine de Biologie” - Serie Zoologie-Biologie animale (Academie Roumaine). 1956-1996, Cluj-Napoca, 1998, 207 p. (ISBN 973-97783-7-2). 17(36). Gabriela Morărescu; Nicoleta Irimuș; Zoe Buz, Indicele bibliografic tematic al revistei „Studii și Cercetări de Biochimie” (Academia Română). 1958-1996, Cluj-Napoca, 1998, 533 p. (ISBN 973-97783-7-2). 18(37). Silvia Onac; Zoe Buz, Indice bibliografic tematic al revistei „Studia Universitatis «Babeș-Bolyai». Biologia” 1957-1997, Cluj-Napoca,1998, 251p. (ISBN 973-97783-7-2). 19(38). Hermeneutica Bibliothecaria - Antologie Philobiblon - Volum îngrijit de Florina Iliș și Ionuț Costea, Cluj-Napoca, 1998, 282 p. (ISBN 973-9354-69-6). 20(39). Mircea Popa; Viorica Sâncrăian, Eminescu în Transilvania. 1866-1918 (Bibliografie adnotată). Cluj-Napoca, 2000, XXIV + 163 p. (ISBN 973-595-079-0). 21(40). Management pentru viitor - Biblioteci și arhive - Editori G. B. Anghelescu și Istvan Kiraly, Cluj-Napoca, 2000, 216 p. (ISBN 973-595-010-3). 22(41). Veronica Turcuș, Bibliografia arhitecturii cisterciene. Abațiile europene și cazul transilvan - Bibliografie selectivă, Cluj-Napoca, 2003, 192 p. 23(42). Studia Universitatis Babeș-Bolyai - Indice bibliografic tematic, 1991-1995. Vol.I-II, Cluj-Napoca, 2000, XX + 166 p. ; XIV + p. 167-320 (ISBN 973-595-060-X). 24(43). Keller Alice, Consorții în biblioteci: o inițiere practică. Cluj-Napoca, 2003, 104 p. (ISBN 973-610-193-3). 25(44). Căpâlneanu Ana Maria, Lucrări de biblioteconomie și știința informării în colecțiile Bibliotecii Centrale Universitare „L. Blaga” Cluj-Napoca, Cluj-Napoca, 2003, XVII + 213 p. (973-610-193-2). 26(45). Nicolae Edroiu, Bibliografia istorică româno-slovacă, 1918-2000, Cluj-Napoca, 2004, 120 p. 27(46). Moraru Elena, Indice bibliografic tematic al Revistei de chimie. Cluj-Napoca, 2003, ( ISBN 973-610-193-5). ***Olimpia Curta. Metode tradiționale și moderne de regăsire a informației în biblioteci, Cluj-Napoca, 2004, 118 p.+Anexe (ISBN 973-619-250-5). 28(47). Hermeneutica Bibliothecaria (II.) - Antologie Philobiblon - Editori Viorica Sâncrăian și Istvan Kiraly V., Cluj-Napoca, 2004, 523 p. (ISBN 973-610-311-0) 29(48). Hermeneutica Bibliothecaria (III.) - Antologie Philobiblon - Editori Carmen Crișan, Istvan Kiraly V., Cristina Popa, Viorica Sâncrăian și Raluca Soare, Cluj-Napoca, 2007, 433 p. (ISBN ) Revista PHILOBIBLON1 - Volume apărute - Volumul I, Numerele 1-2/ 1996, 134 p. (Cultură, Carte, Societate: Europenism și europenizare; Bibliologia: O profesie în schimbare o societate în tranziție: Date - Stări - Posibilități; Colecțiile speciale ale bibliotecii) Volumul II. Numărul 1/ 1997 136 p. (Cultură, Carte, Societate: Închideri și deschideri axiologice; Bibliologia: O profesie în schimbare o societate în tranziție: Date - Stări -Posibilități; Varia: Colecțiile speciale ale bibliotecii; Miscellaneous ) Volumul II. Numărul 2/ 1997 237 p. (Cultură, Carte, Societate: Dispoziții existențiale; Bibliologia: O profesie în schimbare o societate în tranziție: Date - Stări - Posibilități; Varia: Colecțiile speciale ale bibliotecii; Miscellaneous ) Volumul III. Numărul 1-2/ 1997 319 p. (Cultură, Carte, Societate: Dicționarele - Fundal și Orizont; Bibliologia: O profesie în schimbare o societate în tranziție: Starea profesiei și educația bibliologică; Varia: Colecțiile speciale ale bibliotecii; Miscellaneous ) Volumul IV-V-VI-VII. 1999-2002 538 p. (Cultură, Carte, Societate: Istorie și Memorie; Bibliologia: O profesie în schimbare o societate în tranziție: Date - Stări - Posibilități; Varia: Colecțiile speciale ale bibliotecii; Miscellaneous ) Volumul VIII-IX. 2003-2004 571 p. (Cultură, Carte, Societate: Libertatea și piedicile ei; O profesie în schimbare o societate în tranziție: Hermeneutica Bibliothecaria: Date - Stări -Posibilități; Varia: Colecțiile speciale ale bibliotecii; Miscellaneous ) Volumul X-XI. 2005-2006 603 p. (Cultură, Carte, Societate: Muzică și Existență; Hermeneutica Bibliothecaria: Date - Stări - Posibilități; Varia: Colecțiile speciale ale bibliotecii; Miscellaneous ) Volumul XII. 2007 aprox. 500 p. (Cultură, Carte, Societate: Adrian Marino - Hermeneutica -Europa; Hermeneutica Bibliothecaria: Date - Stări - Posibilități; Varia: Colecțiile speciale ale bibliotecii; Miscellaneous ) 1 Revista Philobiblon apare în întregime în limba engleză. Pentru informații privind concepția publicației cât și pentru detalii despre posibilitățile de achiziție etc. vă rugăm să accesați pagina de Internet a Bibliotecii Centrale Universitare „Lucian Blaga” din Cuj-Napoca: www.bcucluj.ro, sau la adresa e-mail: philobib@bcucluj.ro